
1. Merel 


Ma külastasin üht sõpra ja kuulsin temalt selle 100. 

Ta rääkis mulle lihtsalt niisama, ilma mingi ajendita. Võis ka rääkimata jätta. 
Alustas seda auru all olles, ent siis, kui ütlesin, et ei usu ühtegi sõna, hämmastas see 
teda ja ergutatuna minu umbusust, pidas oma kohuseks rääkida kõigest lõpuni. 

Ta oli südamlik, kuid totruseni uhke ja kergesti solvuv mees Minu kahtlustest 
puudutatuna ja oma sõnade kinnituseks tõi ta mulle näha mingi määrdunud käsikirja 
ja hunniku Briti Asumaade Ministeeriumi vanu napisõnalisi aruan deid. 

Ometi ei tihka ma praegugi kinnitada, et kõik selles ju-tustuses on usaldatav: siin 
kirjeldatud sündmusi pole mu ju oma silmaga näinud. Aga kes teab, ehk ongi kõik 
sulatõsi. Igal juhul pidasin mõistlikuks anda jutustuse peategelastele väljamõeldud 
ees- ja perekonnanimed. 

Hallitanud ja koltunud lehtedega määrdunud käsikiri osutus ühe juba ammu surnud 
inimese päevikuks. Kui ma 'päeviku läbi olin lugenud ja Asumaade Ministeeriumi aru 
annetega tutvunud, nägin, et need dokumendid kinnitavad täielikult minu külalislahke 
peremehe juttu. 

Niisiis seda, mida te järgmistel lehekülgedel loete, olen hoolikalt kontrollinud ja 
mitmesugustest allikatest laenanud. 

Kui aga jutustus teile eriti tõepärasena ei tundu, siis ehk nõustute minuga ikkagi, et 
see on hämmastav, huvituv ja imetabane 

Ammu sumud inimese märkmetest ja ka Asumaade Ministeeriumi aruannetest 
saame teada, et üks noor inglise ohvitser (nimetame teda John Claytoniks, 
Graystocki lordiks) saadeti Lääne-Aafrikasse Briti ühele" rannikuäärsete asumaale 
sealset üsna delikaatset lugu uurima. 

Asi oli selles, et asumaa elanikud olid lihtsameelsed inimesed ja üks Euroopa riik 
hakkas seda ära kasutades, neid värbama oma koloniaalarmee sõduriteks, kusjuures 
see armee muud ei teinudki, kui röövis Aruwimi ja Kongo ääres elavatelt metslastelt 
kummitt ja elevandiluud. 

Briti asumaade õnnetud elanikud kurtsid, et meelitades sealseid noori sõduriks 
astuma, tõotasid värbajad neile kullamägesid, paraku jõudsid koju tagasi vaid 
üksikud kergeusklikud nekrutid. 

Asumaal elavad inglased kinnitasid pärismaalaste kaebusi ja lisasid omalt poolt, et 
välisriigi värvatud mustanahalised sõdurid olid tegelikult muudetud orjadeks: 
kasutades nende harimatust, ei lase valged ohvitserid neid sõjaväeteenistuse tähtaja 
lõppedes koju. vaid teatavad, et nad peavad veel mõne aasta teenima. 

Sellest lähtudes saatiski Asumaade Ministeerium John 

Claytoni Aafrikasse, määrates ta uude ametisse. Usalduslikult tehti talle ülesandeks 
keskendada kogu tähelepanu mustanahaliste briti alamate julmale kohtlemisele 
sõbraliku Euroopa riigi ohvitseride poolt. 

Muide, pole mõtet pikalt-laialt arutada, milleks ja kuhu lõhn Clayton saadeti, ta ei 
jõudnud isegi sihtkohta, rääkimata asja uurimisest. 


Clayton kuulus nende inglaste hulka, kes ammusest ajast olid oma kangelastegudega 
nii merel kui maal Inglismaale kuulsust toonud. Ta oli vapper ja tugev mees, mehine 
ihult ja hingelt. Kasvult üle keskmise, hallide silmade, korrapäraste teravate 
näojoontega. Iga liigutus reetis tugevat tervet meest, kelle sõjamehelik rüht oli aastate 
vili. 

Ta oli auahne, tahtis osaleda poliitikas. Seetõttu siirdus-ki ta sõjaväeohvitserist 
Asumaade Ministeeriumi ametnikuks ja nõustus täitma seda üpris delikaatse 
iseloomuga ülesannet, millest äsja rääkisime. 

Kuulnud, millise ülesande ministeerium talle usaldab, oli John Clayton meelitatud ja 
rõõmus, kuid ühtaegu ka kurb. Tal oli hea meel, et tema aastatepikkust armeeteenis- 
tust on vääriliselt hinnatud, et ta saab oma töö eest suure tasu ja talle avaneb edasiseks 
karjääriks avar tegevusväli Kuid sõita Aafrikasse just nüüd ta ei tahtnud: polnud ju 
veel kolme kuudki möödas, kui ta oli abiellunud kaunitar Alice Rutherfordiga ja talle 
näis meeletusena viia oma noor naine troopikatihnikusse. kus igal sammul ähvardavad 
inimest julmad ohud. 

Armastatud naise pärast loobunuks ta meeleldi talle pandud missioonist, kuid leedi 
Alice ei tahtnud sellest kuuldagi. Vastupidi, ta nõudis, et John sõidaks Aafrikasse ja 
võtaks ta endaga kaasa. 

Muidugi olid noorpaaril emad] vennad, õed, tädid ja nõod. kellest igaüks avaldas 
selle kohta oma arvamust. Ent millised need arvamused olid. sellest ajalugu vaikib. Ja 
see polegi oluline. 

Me teame vaid üht: et ühel ilusal maihommikul 18... aastal sõitsid Graystocki lord 
ja tema abikaasa leedi Alice Dowerist Aafrikasse. 

Kuu aja pärast saabusid nad Freetowni. kus palkasid väikese veolaeva «Fuwalda», 
mis pidi viima nad sihtkohta. 

Rohkem pole lord John Graystockist ja leedi Alice'ist midagi teada. Nad kadusid 
nagu vits vette! 

Kaks kuud pärast seda, kui «Fuwalda» oli ankru hiiva-nud ja Freetowni sadamast 
lahkunud, ilmus Lõuna-Atlandi vetesse ligi pool tosinat briti sõjalaeva. Nad püüdsid 
leida kas või mingit jälge hukkunud nimekatest maailmaränduritest, kuid asjata. Mõne 
päeva pärast õnnestus eskaadril St. Helena saare ranniku lähedal leida mingid 
laevavraki tükid Sedamaid kinnitasid kõik. et need on «Fuwalda» omad ja et purjekas 
on tükkis meeskonnaga põhja läinud Seepärast lõpetati edasised otsingud kohe 
alguses, ehkki palju armastavaid südameid ikka veel lootis ja ootas. 

Kolmemastiline purjekas «Fuwalda». mitte üle saja tonni, 

oli neis paigus kõige tavalisem alus: tuhandeid selliseid lae-vukesi teenindab 
kohalikku kaubandust ja sebib piki rannikut. Nende meeskond koosneb tavaliselt 
hulljulgetest kõrilõikajatest ja põgenenud sunnitöölistest. kes pärinevad 
kõikvõimalikest rahvustest ja suguharudest. 

«Fuwalda» polnud erand: laeval harrastati vastu lõugu virutämist. Madrused 
vihkasid ülemusi, ülemused madruseid. Kapten oli kogenud meremees, oma alluvaid 
kohtles aga metslooma kombel. Nendega kõneldes tunnistas ta vaid kahte argumenti: 
kas nuuti või revolvrit. Ja vaevalt vöis mingile inimrämpsule aru pähe panna. 

Juba teisel päeval pärast seda, kui .loid Graystock Ja leedi Alice lahkusid 
Freetownist, tuli neil näha oma laeva pardal selliseid eemaletõukavaid stseene, 
milliseid nad seni olid pidanud vaid tühiste ilukirjanike vaimusünnituseks. 

See, mis juhtus sel varahommikul «Fuwalda» pardal, nii veider kui see ka pole, sai 
esimeseks lüliks nende sündmuste ahelas, mis lõppes kõige ootamatuma! kombel: 
keegi, ke.s polnud veel sündinud, sattus sellisesse olukorda, millises polnud veel 


ükski inimene viibinud, ja saatus määras talle osaks sellise enneolematu elu, millist ei 
tundnud arvatavasti mitte keegi sellest ajast saadik, kui eksisteerib inimsugu. 

Algas see nii. 

Kaks madrust pesid «Fuwalda» tekki; kapten seisis samas tekil ja rääkis millestki 
lord Claytoni ning tema noore naisega. 

Kõik kolm seisid seljaga tekki pesevate madruste poole. Madrused tulid oma tööga 
neile ikka lähemale ja lähemale, kuni lõpuks jõudis üks neist kapteni selja taha. Jusi 
sel hetkel astus kapten, olles lõpetanud jutuajamise lordi ja leediga, sammu tagasi, et 
ära minna. Kuid komistanud madruse otsa, kukkus ta märjale tekile pikali, kusjuures 
jalg jäi ämbri taha kinni. Ämber läks ümber ja ujutas kapteni musta veega üle. 

Kapten sattus raevu. Ta tundis end häbistatuna. Alandusest ja raevust üleni punane, 
tormas ta metsikult vandudes õnnetu madruse kallale ja virutas talle kohutava 
rusikahoo-bi. Mees varises tekile. 

Madrus oli väikest kasvu, kõhn, mitte enam noor, ja seda häbistavam tundus kapteni 
kordasaadetud arveteõiendus. Kuid teine madrus oli laiaõlgne, suur ja tugev nagu 
karu, mustade vuntside ja härja turjaga. 

Nähes oma seltsimeest kukkumas, kükitas ta maha, hakkas koera kombel urisema ja 
paiskas kapteni ainsa rusika-hoobiga põrandale. 

Silmapilk muutus kapteni punetav nägu valgeks. Mäss! See oli mäss! Mässu ei 
tulnud julmal kaptenil maha suruda esimest korda. Hetkegi viivitamata haaras ta 
taskust revolvri ja tulistas oma vägevat vaenlast. Kuid John Clayton oli kärmem: 
vaevalt näinud päikeses välgatavat relva, sööstis ta kapteni juurde ja lõi teda käe 
pihta, mistõttu kuul ei sattunud madruse südamesse, vaid märksa madalamale — põl- 
ve. 

Sedamaid tegi Clayton äärmiselt teravate sõnadega kaptenile selgeks, et ta ei luba 
meeskonda nii metsikult kohelda ja peab seda nördimapanevaks. 

Kapten avas juba suu, et vastata Claytoni märkusele sõimuga, ent äkki nagu 
sähvatas tal peas mingi mõte, ja midagi ütlemata pöördus järsult ümber ning 
mõmisedes ja süngena sammus ta aeglaselt laeva ahtri poole. 

Ta mõistis, et pole eriti arukas ärritada briti ametnikku, sest kuninganna võimas käsi 
võib peagi saata tema vastu kohutava kättemaksurelva — kõikjal viibiva Briti 
laevastiku. 

Madrused tõusid laevatekilt üles: vanem aitas oma haavatud kaaslase jalule. 
Laiaõlgne hiiglane, keda madruste hulgas tunti Musta Michaeli hüüdnime all, proovis 
liigutada läbilastud jalga. Veendunud, et see läheb korda, pöördus ta Claytoni poole ja 
avaldas talle kohmakalt oma tänu. Sõnad olid rohmakad, kuid kantud siirast tundest. 

Katkestanud järsult oma lühikese kõne, suundus ta longates kubriku poole, näidates 
seega, et lord Clayton ei tohi talle sõnagi vastata. 

Pärast seda ei näinud Clayton ega tema naine madrust mitu päeva. Kapten nendega 
ei rääkinud, kui ta aga pidi neile oma ameti tõttu mõne sõna ütlema, tegi ta seda tigeda 
ja katkendliku pominaga. 

Nad sõid hommikueinet ja lõunat kapteni kajutis, sest nii oli see olnud kuni tolle 
õnnetu vahejuhtumini. Kuid nüüd kapten enam lauda ei ilmunud, vihjates iga kord 
mingile kiirele asjatoimetusele 

Kapteni abilised olid eranditult harimatud metsikud inimesed, vaid õige pisut 
etemad sellest juhmist madruste-rämpsust. keda nad nii kurjasti türanniseerisid. 
Täiesti arusaadavatel põhjustel tundsid need inimesed suurepärase kasvatuse saanud 
lordiga kohtudes end äärmiselt ebamugavalt ja püüdsid seetõttu vältida temaga 
vähimatki suhtlemist. 


Sel kombel jäigi Claytonite abielupaar täiesti üksi 

õieti öeldes oli see üksiolek neile isegi meeldiv, kuid kahjuks olid nad niiviisi laeva 
elust ära lõigatud ega saanud valmis olla selleks kohutavaks veriseks tragöödiaks, mis 
juhtus mõni päev hiljem. 

Ometi võis juba siis aimata, et katastroof on ligidal. Väliselt läks elu laevas endist 
rada, kuid sisemiselt oli miski liimist lahti ja ähvardas suur oht. Vaistlikult tundsid 
seda nii lord Clayton kui ka tema naine, ent teineteisele ei rääkinud nad sellest 
sõnakestki. 

Järgmisel päeval pärast seda, kui kapteni kuul oli läbistanud Musta Michaeli jala, 
nägi laevalaele ilmunud Clayton, et neli morni näoga madrust kannavad kellegi elutut 
keha, nende järel aga sammub vanemabi, käes raske kantsik. 

Clayton pidas targemaks asjasse mitte süveneda, kuid järgmisel päeval, nähes 
silmapiiril Briti sõjalaeva kontuure, otsustas ta kaptenilt nõuda, et viimane otsekohe 
selle juurde tüüriks. Lord Clayton mõistis, et «Fuwaldal» maksva sünge 

1 

korra juures saab kogu tema ekspeditsioon lõppeda üksnes õnnetult. 

Keskpäeva paiku olid nad sõjalaevale nii lähedale jõudnud, et võinuksid sellega 
läbirääkimisi pidama hakata. Kuid just sel hetkel, kui Clayton kavatses teatada 
kaptenile oma soovist «Fuwaldalt» lahkuda, torkas talle pähe, et tema hirmul on 
suured silmad ja kapten võib teda välja naerda. 

Tõepoolest, mis põhjus oli tal paluda Suurbritannia laevastiku sõjalaeva juhatavat 
ohvitseri muuta oma reisi sihti ja pöörduda tagasi sinna, kust nad olid just tulnud? 

Clayton võis muidugi öelda, et ta ei soovi jääda selle laeva pardale, sest kapten oli 
karmilt karistanud kahte korda rikkunud madrust Kuid selline seletus tundub 
sõjalaeva ohvitseridele naeruväärne, nad itsitavad salamisi tundeõrna lordi üle või 
peavad teda hoopiski argpüksiks. 

Niiviisi arutledes ei hakanud John Clayton, lord Craystock paluma, et teda 
toimetataks sõjalaevale. Aga juba õhtul, kui soomuslaeva korstnad olid kadunud 
kauge silmapiiri taha. hakkas ta kahetsema oma liigset kartust paista naeruväärsena, 
sest «Fuwaldal» hakkasid hargnema kohutavad sündmused. 

Juhtus nii, et kell kaks või kolm pärast lõunat puhastas seesama eakas väikest kasvu 
madrus, keda kapten mõne päeva eest oli rusikaga näkku löönud, laevalael selle vask- 
osi. Claytoni lähedale jõudes pomises ta vaevu kuuldavalt: 

«Küll ta saab oma koosa . . Pidage mu sõnu meeles. Seda talle ei kingita ...» 

«Mida te sellega öelda tahate?» küsis Clayton. 

«Aga kas te siis ise ei näe. mis meil siin lahti on? See kaptenisaatan ja tema 
kõrilõikajatest käsilased on peaaegu kogu meeskonna surnuks piinanud. Eile kaks ja 
täna juba kolm. Aga Must Michael on jälle jalul; oot-oot, küllap ta näitab neile, kuidas 
meid mõnitada. Tema juba klaarib nendega arved, pidage mu sõnu meeles.» 

«Te tahate öelda.» küsis Clayton. «et laeva meeskond kavatseb mässu?» 

«Mässu!» hüüatas vana madrus. «Mis mässu! Mitte mässu, vaid tapmist! Küll me ta 
maha notime. seda ma teile ütlen!» 

«Millal?» 

«Varsti! Aga millal, ei ütle, olen niigi liiga palju lobisenud. Kuid teie olete hea 
härra, tookord astusite minu ja Musta Michaeli kaitseks välja, seepärast ma poetasingi 
teile sõnakese Kuid pidage suu, ja kui kuulete laskmist, siis kaduge trümmi ja olge 
seal, muidu võite teiegi pihta saada » 

Lõpetanud lordi kõrval oma töö. läks vanamees eemale veel puhastamata vaskosi 
hõõruma. 

Leedi Alice seisis sealsamas, ta oli kuulnud viimast kui sõna. 


«Meid ootab üsna tore meelelahutus,» lausus Clayton irooniliselt. 

«Peab otsekohe kaptenit hoiatama!» hüüatas leedi Clayton «Ehk õnnestub tal 
katastroofi vältida.» 

«Küllap on see kõige parem,» kostis lord, «kuigi oma naha päästmiseks tuleks mul 
suu pidada. Praegu ei puuduta madrused ei sind ega mind, ükskõik mis laeval ka ei 
juhtuks, sest nad nägid, kuidas ma selle vanamehe ja Musta Miehaeli kaitseks välja 
astusin Ent kui nad kuulevad, et olen reetur ja kõik kaptenile välja lobisesin, ei anta 
armu meile kummalegi » 

«Aga armas John,» väitis naine, «kui sa ei hoiata kaptenil teda ähvardavast 
tapmiskatsest, oled tapmises süüdlane, 
nende kurjategijate kaasosaline.» 

Sa ei tea, mu armas, mida räägid,» vastas Clayton. «Ma muretsen ju üksnes sinu 
pärast. Kapten on ise süüdi, ta on Karistuse ära teeninud. Misjaoks hakkan ma selle 
julma kisk-ja päästmiseks ohtu seadma oma naist? Sa ei suuda kujutleda, mu sõber, 
kui hirmus elu meid ootab, kui «Fuwalda» satub nende kõrilõikajate ja sunnitööliste 
võimusesse!» 

Kohus on kohus,» teatas naine, «ja mingi targutamine ei luba sul oma? kohuse 
täitmisest kõrvale hiilida. Ma ei vääriks sind, kui sa minu pärast peaksid kas või 
kordki oma kohust reetma. Ma muidugi tean, et tagajärjed võivad olla kohutavad, 
kuid sinu kõrval lähen ma neile kartmatult vastu Pigem kõige hirmsam hädaoht kui 
häbi. Sa mõtle vaid, kui suur saab olema sinu süümepiin, kui kapteniga tõepoolest 
õnnetus juhtub!» 

"Olgu siis nii. nagu sina tahad, Alice,» vastas John Clayton naeratades. «Võibolla 
muretseme ilmaaegu .. Laeval ei lähe küll nii, nagu peab, kuid arvatavasti näeme 
kõike läbi mustade prillide. Võimalik, et see vana madrus ei rääkinud meile asjade 
olemusest täit tõtt, vaid üksnes oma soovunelmaist! Ta tahab end solvanud kaptenile 
kätte maksta, ja nii luuletabki. et see kättemaks" on paratamatu ... Üldse on 
laevamässud juba moest läinud. Saja aasta eest olid need tavaline nähtus, nüüd pole 
neist ammu kuulda olnud... Aga näe. kapten siirdub oma kajutisse. Ma lähen 
otsekohe tema juurde ja räägin, mis ma kuulsin, sest tahan sellele vastikule loole 
kiiremini punkti panna. Ehkki mul pole kuigi meeldiv selle elajaga rääkida » 

Seda öelnud, astus ta muretul ilmel kapteni kajuti juurde .ja koputas uksele. 

«Sisse,» urahtas kapten vihaselt 

Kui Clayton oli kajutisse sisenenud ja ukse kinni tõmmanud, käratas kapten järsult: 
Noh?» 

«Tulin teile teatama, et juhtusin täna kuulma üht jutuajamist, millest mulle selgus, et 
teie inimesed kavatsevad mässu tõsta ja üritavad tapmist » 

«Vale!» möirgas kapten raevust meeletuna «Ju kui teil veel kord jätkub jultumust 
ennast teiste asjadesse segada ja õõnestada minu laeval distsipliini, siis ma ei vastuta 
tagajärgede eest! Kurat teid võtku! Arvate, et ma kardan, et olete lord? Sülitan selle 
peale! Mina olen laeva kapten ja ei luba kellelgi nina oma asjadesse toppida.» 

Selle raevuka kõne lõpuks kaotas kapten vähimagi enese- 

kontrolli, tema nägu punetas ja viimaseid sõnu karjus ta valjult kriisates, tagudes 
ühe rusikaga vastu lauda, teisega aga vehkis otse Claytoni silme ees. Rusikad olid tal 
tohutud. 

Clayton seisis liikumatult. Rahulikult vaatas ta raevunud kapteni otsa, nagu poleks 
midagi juhtunud. 


«Kapten Willing,» ütles ta lõpuks, «vabandage, palun, minu avameelsust, kuid ma 
luban endale avaldada oma arvamust, et olete eesel!» 

Seda öelnud, pööras ta aeglaselt ümber ja lahkus kajutist oma tavalisel sundimatul 
ning rahulikul kõnnakul. Kahtlemata pidi see kõnnak esile kutsuma uue raevupuhangu 
sellises äkilises inimeses, nagu oli kapten. 

Kui Clayton poleks kaptenile midagi öelnud, olnuks väga võimalik, et hetke pärast 
kahetsenuks kapten oma ülemäärast keevalisust. Ent oma käitumisega hävitas Clayton 
igaveseks vähimagi leppimisvõimaluse.' 

Nüüd ei saanud enam loota, et mingi häda korral saab kaptenist Claytoni liitlane ja 
et nad koos võtavad enesekaitseks meetmeid mässavate madruste vastu. 

«Noh, Alice,» ütles Clayton naise juurde naastes, «midagi head välja ei tulnud. See 
uljaspea on tänamatu siga. Tormas mulle kallale nagu marutõbine peni .. Tehku 
madrused temaga, mis tahavad, meie peame ise enda eest hoolt kandma. Kõigepealt 
lähme oma kajutisse. Panen revolvrid valmis. Kahju, et me püssid ja laskemoon on all 
pagasiruumis.» 

Oma kajutisse jõudnud, leidsid nad eest hirmsa korralageduse. Keegi oli nende 
kohvrites tuhninud ja rõivad mööda kajutit laiali loopinud. Isegi koid olid lõhutud, 
vooditarbed aga vedelesid põrandal. 

«Ilmselt tundis keegi meie asjade vastu suurt huvi!» hüüatas Clayton. «Palju 
suuremat kui meie ise » 

«Kuid mida need inimesed otsisid? Vaata järele, mis on kadunud!» 

Clayton otsis kogu kajutis oleva varanduse läbi. Kõik oli alles Vaid kaks revolvrit ja 
kuulid olid kadunud. 

«Kahju,» lausus Clayton. «Nad võtsid kõige väärtuslikuma. Nüüd ei pruugi kahelda, 
et meid ähvardab mäss.» 

«John, mida me peame tegema?» hüüatas naine. «Nüüd ma enam ei nõua, et sa 
läheksid kapteni juurde, sest ma ei taha, et sind taas mõnitatakse. Ehk on kõige parem, 
kui jääme erapooletuks? Eeldame, et võidab kapten. Siis läheb kõik endist viisi ja 
meil pole midagi karta. Kui aga võidavad madrused, loodame (ehkki see on vilets 
lootus), et nad meisse ei puutu, kuna näevad, et me ei seganud neid tegutsemast.» 

«Hästi, Alice! Püüame jääda keskteele.» 

Nad hakkasid oma kajutit korrastama ja märkasid alles' siis. et ukse all vedeleb 
mingi paberitükk. Clayton kummardus seda üles võtma, kuid nägi üllatusega, et see 
tikub ise sisse Oli selge, et keegi lükkab seda teiselt poolt kajutisse. 

Ta sööstis edasi ja haaras juba lingist, et uks lahti lüüa 

ja tundmatut ootamatult tabada, kuid naine haaras tal käest. 

«Pole vaja,» sosistas ta «Sa tahtsid ju keskteele jääda!» 

Clayton naeratas, ta käsi vajus alla. Mees ja naine seisid kõrvuti ning jälgisid 
liikumatult, kuidas väike valge paberi-. tükk nende kajutisse roomab. Lõpuks see 
peatus. Clayton kummardus ja tõstis paberi üles. See oli neljaks murtud lihtne kare 
paber. Selle lahti teinud, nägid Claytonid mingisuguseid varesejalgu, mille oli 
kritseldanud ilmselt kirjutamisega harjumata käsi. Need varesejalad hoiatasid 
Claytonit, et ta ei teataks kaptenile revolvrite kadumisest ega räägiks kellelegi oma 
kõnelusest madrusega. Vastasel korral ootab teda ja ta naist surm. 

«Mis siis ikka, oleme paid,» lausus Clayton kibedalt muiates. «Meil on,üle jäänud 
vaid rahulikult istuda ja oma saatust oodata.» 


II. Metsik varjupaik 


Oodata ei tulnud neil kaua Järgmisel hommikul väljus Clayton oma kajutist, et enne 
einet tekil jalutada. Äkki kõlas pauk Siis teine ja kolmaski. 

Keset laeva seisis väike grupp ülemusi. Madrused ümbritsesid neid kireva 
summana, Must Michael kõige ees. 

Tulistasid ohvitserid. Juba esimese lasu järel jooksid madrusesd laiali ja pugesid 
peitu, kes masti, kes kajuti taha. Peidupaigast hakkasid nad kõmmutama vihatud viie 
mehe pihta, kes neid kamandasid. 

Kapten laskis revolvrist maha kaks meest. Tapetute surnukehad jäid tekile lebama. 

Kapteni vanemabi lõi vankuma ja kukkus otseti maha. Must Michael käsutas: 
«Edasi!» — ja mässajad tormasid nelja ohvitseri kallale Neil oli vaid kuus püssi ja 
revolvrit, ning seepärast lasti käiku pootshaagid, kirved ja kirkad. 

Kapten tulistas revolvrist ja kuni ta seda laadis, sööstsid madrused rünnakule. Teise 
abi püssil tekkis tõrge. Jäid vaid kaks revolvrit, et mässajate pealetungile vastu astuda. 
Viimased lähenesid kiiresti ohvitseridele, kes hakkasid meeskonna metsiku rünnaku 
eest taganema. 

Nii ühelt kui teiselt poolt kostis hirmsaid needusi. Sõim, laskude ragin, haavatute 
oiged ning valukarjed muutsid «Fuwalda» teki lausa hullumajaks. 

Vaevalt olid ohvitserid jõudnud mõne sammu taanduda, kui madrused nende kallale 
sööstsid. Rässakas neeger lõhestas ühe kirvehoobiga kapteni pea otsmikust lõuani. 
Hetk hiljem olid ka ülejäänud ohvitserid langenud löökide ning kuulirahe all kas 
surnult või haavatult. 

Mässajad tegutsesid kiiresti ja kindlalt. Löömingu ajal seisis John Clayton 
ükskõikselt käsipõsakil vahekäigu juures ja popsis mõtlikult piipu, otsekui viibinuks 
ta kriketivõistlustel. 

Kui viimane ohvitser oli langenud, otsustas Clayton, et tal on aeg alla naise juurde 
minna Ta kartis, et mässajad tungivad kajutisse ja leiavad ta sealt üksinda. 

Pöördunud ümber, nägi Clayton oma üllatuseks naist peaaegu enda kõrval seismas. 

«Oled sa ammu siin, Alice?» 

«Algusest peale,» vastas ta. «Kui õudne, John! Oo, kui õudne! Mis meist küll saab 
ja mida me võime sellistelt inimestelt oodata?» 

«Loodan, et võime oodata neilt hommikusööki,» ütles Clayton rahulikult naljatades, 
et naist julgustada, ja lisas: «Igatahes lähen ma kohe praegu luurele. Tule kaasa. 
Alice. Peame neile näitama, et me ei karda ja oleme juba ette kindlad nende 
korrektsuses meie kohtlemisel » 

Madrused tunglesid surnud ning haavatud ohvitseride ümber. Vähimagi halastuseta 
heitsid nad surnud ja isegi veel elavad ülemused üle parda. Muide, niisama südametult 
talitasid nad ka oma haavatute ja surnutega. 

Nähes lähenevaid Claytoneid, kisendas üks mässajatest: 

«Ka need kaks kaladele söödaks!» ja tormas kirvega vehkides neile kallale. 

Kuid Must Michael ei tukkunud. Tema kuul naelutas madruse paigale. Seejärel 
osutas ta lord ja leedi Graystockile ning hüüdis valju häälega, äratades ülejäänud 
madruste tähelepanu: «Hei, teie seal! Need mõlemad on minu sõbrad. Neisse mitte 
puutuda! Arusaadav? Nüüd olen siin mina kapten ja minu sõna on seadus,» ning lisas 
Claytoni poole pöördudes: «Hoiduge kõrvale ja teisse ei puutu keegi.» Nende 
sõnadega heitis ta tigeda pilgu oma seltsimeestele 

Claytonid püüdsid täpipealt järgida Musta Michaeli nõuannet. Nad ei pööranud 
kellelegi tähelepanu ega teadnud midagi mässajate edasistest plaanidest. 


Aegajalt kandus nendeni tülide ning vaidluste nõrka järelkaja, kahel korral läbistas 
õhku vinnastatavate püssi-lukkude kurjakuulutav login. Kuid Must Michael oli sellele 
kõrilõikajate kirjule seltskonnale paras juht. kes oskas neid ka ranges sõnakuulmises 
hoida 

Viiendal päeval pärast ohvitseride tapmist hüüdis vahi-madrus, et ta näeb maad. Kas 
oli see saar või manner, Must Michael ei teadnud. Ent ta teatas Claytonile, et kui see 
paik osutub elamiskõlblikuks, jäetakse lord ja leedi * Graystock kogu oma 
varandusega rannikule maha 

«Te elate siin mõne kuu üsna kenasti,» lausus ta. «Selle ajaga suudame kusagil leida 
inimtühja ranniku ja kaome kes kuhu. Ma tõotan valitsust informeerida teie asukohast 
ja teile saadetakse sõjalaev kohe järele. Loodan, et te meid ei reeda. Viia teid aga 
tsiviliseeritud kohta pole meile kuigi sobilik Sedamaid hakatakse meid tüütama 
rohkete küsimustega, millele pole just mugav vastata.» 

Arusaadavalt protesteeris Clayton selle ebainimliku otsuse vastu jätta neid tühjale 
rannikule, kus nad võivad langeda metsikute kiskjate või veel metsikumate inimeste 
saagiks. 

Kuid tema protesti ei võetud kuulda ja see vaid vihastas 

Musta Michaelit. Tahes-tahtmata pidi Clayton alistuma ja oma väljapääsmatu 
olukorraga leppima. 

Kell kolm pärast lõuna ..jõudsid nad ilusa metsaga kaetud ranniku lähedale, mis 
asus varjulise abaja suudme vastas Must Michael laskis vette väikese paadi koos 
madrustega, et uurida sügavust ja saada selgust, kas «Fuwalda» võib ohutult abajasse 
siseneda. 

Tunni aja pärast jõudsid mehed tagasi ja teatasid, et põhi on sügav nii 
läbisõidukohas kui ka abajas. 

Ja enne kui saabus pimedus, oligi purjekas rahulikult ankurdatud ning peegeldus 
vastu klaassiledas lahevees 

Ees laiuv rannik uppus toredasse pooltroopilisse rohelusse. Kaugemal paistsid 
künkad ja kiltmaa, peaaegu üleni kaetud ürgmetsaga. 

Asustusest polnud mingit märki. Kuid inimesed said siin elada. Isegi «Fuwalda» 
tekilt võis näha Vohkesti linde ja loomi, mis tagas neile toidupöolise, lahte suubuv 
väike sillerdav jõeke tõotas külluses magedat vett. 

Pime öö laskus maale. Clayton ja leedi Alice seisid ikka veel parda ääres ja 
silmitsesid tummalt kohta, kus neil tuli elama hakata. Neitsiliku metsa süngest 
sügavusest kostis metselajate kohutavat ulgumist: lõvi kumedat möirgamist ja aegajalt 
pantri läbilõikavat virrgumist. 

Naine surus end kartlikult mehe vastu Ta nägi vaimusilma ees õudusi, mis varitsesid 
neid tulevaste ööde pimeduses, kui nad on jäänud üksinda sellele metsikule inimtühja- 
le rannikule. 

Nende juurde astus Must Michael ja teatas, et neil tuleb hommikul maaleminekuks 
end valmis seada. Nad proovisid teda paluda, et ta viiks neid lähemale tsiviliseeritud 
paikkonnale, kust ajapikku võis loota kodumaale pääseda Kuid Musta Miehaelit ei 
kõigutanud ei palved, ähvardused ega lubadused hüvitust anda. 

Ta vastas neile: 

«Peale minu pole laeval ühtegi inimest, kes oma julgeoleku nimel ei sooviks teid 
kumbagi näha surnuna. Ehkki ma tean ka ise, et see on kõige targem viis päästa oma 
nahka, pole Must Michael säärane mees. kes unustaks heateo. Teie päästsite mu elu, 
selle tasuks päästan ma teie oma. Kuid see on ka kõik, mida ma võin teie heaks teha. 


Meeskond ei taha enam oodata ja kui ma teid homme kaldale ei pane, võivad nad 
ümber mõelda ja isegi sellest teenest keelduda. Ma laadin teie kraami maha ja annan 
veel köögitarbeid ning mõne vana purje telgi jaoks. Peale selle jätan ma teile 
toidumoona seniks, kuni leiate ulukeid ja puuvilja. Võite end siin korralikult sisse 
seada, kuni saabub abi. Kui ma juba väljaspool ohtu olen, teatan teie asukohast Briti 
valitsusele Ehkki — vannun oma elu nimel — ma ei tea isegi täpselt, mis koht see on! 
Küllap nemad jutfa oskavad teid üles otsida.» 

Kui ta oli lahkunud, läksid Claytonid vaikides oma kajutisse. Mõlemat valdasid 
sünged eelaimused. 

Clayton ei uskunud, et Mustal Michaelil olnuks vähimatki 

kavatsust teatada Briti valitsusele nende asukohta. Ta polnud eriti kindel ta selles, 
kas mässajad ei kavatse järgmisel hommikul ehk nende vastu mingit reetmist, kui nad 
peavad üksinda madrustega kaldale minema 

Ilma Musta Michaeli järelvalveta võis neid tappa iga madrus. Musta Michaeli 
südametunnistust poleks see piinama hakanud. 

Aga oletame, et neid see oht ei taba. Kas neil ei tule siis kohtuda palgest palgesse 
veelgi hirmsamate ohtudega? Olnuks veel Clayton üksinda, võinuks ta loota elada 
palju aastaid, sest ta oli tugev, atleetliku kehaehitusega mees. 

Mis saab aga Alice'ist ja sellest tillukesest olevusest, kes pidi juba õige varsti 
ilmuma primitiivse maailma viletsuste ning kohutavate hädaohtude keskele? 

Clayton võpatas, kujutledes oma olukorra kirjeldamatuid raskusi ja täielikku 
ummikut, õnneks ei võinud ta ette näha seda tõeliselt hirmsat saatust, mis pidi neile 
osaks saama sünge metsa kohutavates tihnikutes. 

Järgmisel hommikul varakult tõsteti nende arvukad kohvrid ja kastid laevalaele, et 
paatidega kaldale toimetada. 

Neil oli palju kõige mitmekesisemat kraami. Claytonid olid arvestanud, et uues 
teenistuskohas tuleb elada seitse-kaheksa aastat ja seetõttu leidus neil peale 
hädatarviliku rohkesti ka luksusesemeid. 

Must Michael oli kaljukindlalt otsustanud, et ükski Clay-tonitele kuuluv ese ei tohi 
pardale jääda Tegi ta seda siis kaastundest nende vastu või isiklikest huvidest 
lähtudes, raske öelda. Kuid polnud kahtlust, et pardal niisuguste asjade leidumine. mis 
kuulusid kadunud Briti ametnikule, põhjustanuks igas tsiviliseeritud sadamalinnas 
soovimatuid arutlusi 

Must Michael täitis oma otsust sellise innuga, et sundis madruseid tagastama 
Claytonile isegi temalt varastatud revolvrid. 

Paatidesse laaditi soolaliha ja kuivikuid. Peale selle anti neile väike kogus kartuleid, 
ube, tikke, köögitarbeid, kaste, tööriistu ja Musta Michaeli lubatud vanad purjed. 

Nähtavasti kartis mässajate peamees sedasama, mis Clay-tongi. Seepärast saatis ta 
nad ise kaldale ja istus viimasesse paati alles pärast seda, kui kõik teised olid värsket 
vett võtnud ja hakkasid neid ootava «Fuwalda» juurde tagasi sõudma. 

Clayton ja tema naine seisid tummalt kaldal ja vaatasid eemalduvatele paatidele 
järele. Mõlema rinda ängistas vältimatu õnnetuse eelaimus ja kibe lootusetus 

Samal ajal jälgisid neid künka tagant ühed teised väga lähestikku asetsevad silmad, 
mis paksude kulmude all vihaselt välkusid. 

Kui «Fuwalda» oli läbinud kitsa väina ja kadunud neeme taha, haaras leedi Alice 
kätega mehe kaala ümbert kin- 
ni ja puhkes südantlõhestavalt nutma. 

Ta oli vapralt talunud mässu ohtusid, kangelasliku meelekindlusega vaadanud 
näkku ähvardavale tulevikule Kuid 

nüüd, jäänud täielikku üksindusse, ei pidanud ta piinatud närvid kohutavale pingele 
enam vastu. 

Mees laskis tal nutta. Pisarad võisid kergendust ja rahunemist tuua Möödus tükk 
aega, enne kui noor naine jälle end talitseda suutis. 

«Oo, John,» oigas ta, «kui kohutav! Mida teha? Mida küll teha?» 

«Meil jääb üle vaid üks asi, Alice,» ütles ta niisama rahulikult, nagu istunuksid nad 
oma mugavas võõrastetoas, «meil jääb üle vaid töö. Töö peab meid päästma. Ei tohi 
anda. endale mõtlemisaega, sest see teeb hulluks! Me hakkame tööd tegema ja 
ootama. Isegi kui Must Michael ei pea oma sõna, olen ma veendunud, et abi tuleb, ja 
tuleb õige pea, kohe, kui saab teatavaks, et «Fuwalda» on kadunud » 

«Mu kallis John, kui jutt oleks ainult sinust ja minust,» hakkas naine taas hardasti 
nutma, «me kannataksime kõik välja, kuid...» 

«Jah, armas,» vastas mees õrnalt, «ka mina arvan nii. Kuid me peame ka selle 
mehiselt vastu võtma ja uskuma oma võimetesse hakkama saada kõigega, mis meile 
on saatusest määratud. Mõtle vaid! Sadu tuhandeid aastaid tagasi, kauges ja hämuses 
minevikus seisid meie esivanemad nendesamade probleemide ees nagu nüüd meie, 
võibolla isegi siinsamas ürgmetsas. Ja see, et meie sinuga sattusime praegu siia, on 
elav tõend nende võidust. Kas me tõesti ei suuda teha seda, mida tegid nemad, ja isegi 
neist paremini? Meie oleme ju varustatud ülimate teadmistega! Meil on teaduse antud 
kaitsevahendid, millest neil polnud aimugi. Alice, me võime saavutada seda, mida 
saavutasid nemad, olles varustatud vaid kehvade luust ja kivist tööriistadega!» 

«Ah, John, ma tahaksin olla mees. Võibolla mõtleksin minagi niiviisi, kuid ma olen 
naine ja mõtlen pigem südamega kui peaga. Kõik see, mida ma näen, on liiga kohu- 
tav, liiga kujuteldamatu, et sõnades väljendada. Tahan loota, et sul on õigus, John Ma 
teen kõik, et olla vapper ürgnaine, ürgmehe vääriline sõbratar!» 

Claytoni esimene mõte oli püstitada ajutine varjupaik kaitseks une ajal metsloomade 
eest. kes olid juba haistnud kerget saaki. 

Ta avas kasti, kus olid relvad ja padrunid, et need oleksid ootamatu kallaletungi 
puhul alati käepärast, ja nad läksid endale esimest ööbimiskohta otsima. 

Sada jardi kaldast eemal leidsid nad väikese tasase lagendiku, kus puid peaaegu ei 
kasvanud. Just siia otsustasid nad püstitada oma tulevase alalise eluaseme Praegu aga 
tulid nad mõlemad mõttele, et kõige parem oleks teha väike lavats kõrgemale puu 
otsa, kuhu ei pääseks suuremad kiskjad, kelle maal nad viibisid. 

Clayton valis selleks otstarbeks välja neli puud, mis moodustasid umbkaudu 
kaheksa ruutjala suuruse nelinurga. Raiunud teiste puude küljest pikki oksi, tegi ta 
maast kümne jala kõrgusele lattidest raami. Oksad sidus ta otstest tugevasti puude 
külge kinni nööriga, millega neid muu kraami 

hulgas oli varustanud Must Michael. Peenemad oksad asetas Clayton raamile 
põigiti. Seejärel kattis ta kogu lavatsi ümbruses rikkalikult vohavate takjate 
hiigellehtedega, nende peale aga asetas mitu korda kokkukeeratud suure purje 

Seitse jalga kõrgemale ehitas Clayton samasuguse, ent märksa kergema lavatsi, mis 
pidi olema katuse eest, seinteks aga riputas ülejäänud purjetükid. 

Lõppude lõpuks kukkus neil välja üpris mugav väike pesake. Clayton viis sinna 
tekid ja osa käsipagasist. 

Päev hakkas juba õhtusse kalduma, ent kuni oli veel valge, ehitas Clayton rohmaka 
redeli, et leedi Alice võiks oma uude asukohta ronida 


Kogu päev lendasid ja sädistasid ümberringi ereda sulestikuga linnud ning karglesid 
lobasuised pärdikud, kes üllatuse ning erakordse huviga jälgisid endi keskele ilmunud 
uusi olendeid ja nende veidra pesa ehitamist. 

Ehkki nad mõlemad, nii Clayton kui ka tema naine, olid kogu aeg valvel, ei näinud 
nad suuri loomi Ent paaril korral põgenesid nende väikesed naabrid — pärdikud — 
kisa ja vingumisega lähema künka otsast, heites selja taha ehmunud pilke. Oli selge 
— justkui rääkinuks nad sõnades —, et nad kardavad midagi kohutavat, mis varjas 
end künka taga. 

Just siis, kui hakkas hämarduma, sai Claytonil redel valmis ja ammutanud läheduses 
olevast ojast suure kannutäie vett. ronisid mees ja naine oma suhteliselt ohutusse õhu- 
lisse tuppa. 

Oli väga soe ja Clayton lükkas katte kõrvale. Nad istusid ristijalu oma tekkidele ja 
leedi Alice jäi üksisilmi vahtima metsa tumenevaid varje. Äkki ta võpatas ja haaras 
Claytonil käest 

«John,» sosistas ta, «vaata, mis see on! Kas inimene?» 

Clayton vaatas osutatud suunas ja nägi tumedal taustal ähmaselt kangastuvat siluetti. 
.. Mingisugune tume kuju seisis täies pikkuses künka otsas 

Ta seisis vaid hetke, otsekui kuulatades, siis aga pöördus aeglaselt ümber ja kadus 
džunglisse. 

«Mis see oli, John?» 

«Ei tea, Alice,» vastas mees tõsiselt. «On liiga pime, et midagi näha Ehk oli see 
lihtsalt kuu heidetud vari.» 

«Ei, John! Kui see polnud inimene, siis oli ta mingi hiiglasuur ja eemaletõukav 
inimese paroodia. Ma kardan!» 

Mees kallistas teda tugevasti ja sosistas julgustavaid ning lembesõnu. Kõige 
suuremat muret nende hädas tegi Claytonile oma noore naise hingevaev. Ise vapper ja 
kartmatu, oli ta suuteline mõistma, millist kohutavat piina võib hirm tekitada 
nõrgemale loomusele. See haruldane omadus oli üks Paljudest suurepärastest 
iseloomujoontest, millega noor lord Graystock võitis kõigi teda tundnute armastuse 
ning lugupidamise 

Peagi laskis Clayton katte alla ja sidus selle tugevasti 

puude külge, nii et peale väikese avause mere poole oli nende pesa igast küljest 
suletud 

Nüüd oli siin väikeses õhulises pesakeses täiesti pime. Nad heitsid tekkidele pikali 
ja püüdsid unes leida kas või lühikest puhkust ja unustust. 

Clayton lamas näoga avause poole, käepärast püss ja kaks revolvrit. 

Nad ei jõudnud veel silnugi sulgeda, kui nende selja tagant džunglist kostis pantri 
hirmuäratav karje. See muudkui lähenes; lõpuks kuulsid nad seda otse enda all. Terve 
tund või veelgi rohkem nuuskis ja kraapis panter nende lavatsit hoidvaid puid. Lõpuks 
eemaldus ta piki rannikut Ja Clayton nägi teda selgesti eredas kuupaistes See oli 
tohutu suur ilus loom, suurim, keda ta seni oli näinud. 

Pikkade öötundide jooksul uinusid nad vaid tükati. Ääretu džungli ebatavalised 
öised hääled,' mida tõid kuuldavale selle musttuhat asukat, hoidsid nende vintsutatud 
närve kogu aeg pingul. Sadu kordi hüppasid nad üles, kuuldes mingite saladuslike 
olendite läbilõikavat kisa või hiilivaid liigutusi. 


Ill. Elu ja surm 


Kogu öö ei saanud nad peaaegu üldse sõba tümale ja koidikul tundsid suurt 
kergendust 

Pärast kasinat hommikusööki, milleks olid soolatud sealiha, kohv ja kuivikud, 
hakkas Clayton püstitama alalist elamut. Ta mõistis hästi, et kuni nad pole end 
džunglist eraldanud nelja tugeva seinaga, ei saa loota julgeolekule ega rahule. 

Töö oli raske. Väikese ühetoalise hurtsiku ehitamiseks kulus peaaegu terve kuu 
Clayton tegi selle ligi kuuetollise läbimõõduga palkidest, vahed aga matsis kinni 
saviga, mida leidis mõne jala sügavuselt mullapinna alt. Ühte toanurka tegi ta 
mererannast korjatud väikestest rahnudest ahju. Kui maja oli valmis, kattis ta selle 
igast küljest nelja tolli paksuse savikorraga. 

Aknavõrestiku tegi Clayton ligi tollise läbimõõduga okstest Need olid risti-rästi 
tihedasti läbi põimitud nagu tugev rest, mis suutis võimsate kiskjate rünnakule vastu 
pidada Selline rest ei takistanud värske õhu juurdevoolu onni ja oli ühtaegu ka kindel 
kaitse. 

Kaheviiluline katus oli kaetud tihedalt üksteise vastu pressitud väikeste okstega, 
peale aga pandud paks kiht pikka džunglirohtu ja palmioksi. Seejärel sai ka katus 
saviga paksult kokku mätsitud. 

Ukse lõi Clayton kokku kastide laudadest, kuhu olid pakitud nende asjad Ta tagus 
laudu ristamisi, seni, kuni sellest sai niisugune massiivne ehitis, et seda vaadates puh- 
kesid mõlemad naerma. 

Kuid siin sattus Clayton kõige suuremasse kimbatusse 

tal polnud massiivse ukse jaoks uksehingi. Ent pärast kahepäevast visa tööd 
õnnestus tal meisterdada kaks hiiglasuurt ja kohmakat puust hinge. Nendega ta panigi 
ukse ette, nii et see vabalt kinni ja lahti käis 

Krohvimis- ja muud tööd lõpetas Clayton juba pärast seda, kui nad olid onni 
kolinud. Seda tegid nad aga niipea, kui katus sai peale, ööseks tõstsid nad ukse ette 
kohvrid ning kastid, ja niiviisi oligi neil küllaltki ohutu ja mugav elamine. 

Voodi, toolide, laua ja riiulite tegemine oli võrdlemisi lihtne ning teise kuu lõpuks 
olid lord ja leedi Graystock saanud endale igati korraliku toasisustuse Kui poleks 
olnud alalist hirmu metsloomade ees ja üksindusest üha kasvavat ahastust, oleksid nad 
oma olukorraga võinud leppida. 

Öösel möirgasid ja ulgusid suured kiskjad nende väikese hurtsiku ümber, kuid 
sageli korduvate häälte ja müraga võib harjuda niivõrd, et varsti lakkad neile 
tähelepanu pööramast. Lõpuks harjusid Claytonid öiste häältega ja magasid sügavasti 
hommikuni välja. 

Kolmel korral juhtusid nad nägema kiiresti mööduvaid inimesesarnaseid olendeid, 
selliseid, nagu nad olid näinud esimesel ööl, aga need ilmutused ei tulnud kunagi nii 
lähe- 
dale, et nad võinuksid kindlalt öelda, olid need inimesed või loomad. 

Sädelevad linnud ja väikesed ahvid olid oma uute tuttavatega harjunud. Ilmselt 
polnud nad kunagi varem inimestega kohtunud, nüüd aga, kui esmane kartus oli 
kadunud, hakkasid nad tulema üha lähemale ja lähemale. Neid tõmbas inimese poole 
see veider uudishimu, mis juhib laante, džunglite ja steppide metsikuid asukaid. Kuu 
aja möödudes muutusid paljud linnud juba nii usaldavaks, et võtsid toitu Claytoni 
pihult. 

Kord õhtul, kui Clayton puid langetas (ta kavatses oma hurtsikule veel mõne toa 
juurde ehitada), tormasid temu väikesed sõbrad pärdikud suure kisaga künkalt alla ja 


pugesid džunglisse peitu Ehmunud pilke selja taha heites peatusid nad Claytoni juures 
ja hakkasid erutatult vadis-tama, justkui hoiatades teda läheneva hädaohu eest. 

Ja ta nägi seda, mida väikesed ahvid nii väga kartsid: inimkiskjat, mõistatuslikku 
olendit, kes oli juba korduvalt poolfantastilisel kujul nendest kiiresti mööda 
vilksatanud. Kiskja läks läbi džungli poolpüsti, puudutades oma kokkupigistatud 
rusikatega aegajalt maad See oli suur antro-poid, inimahv. Lähemale tulles urises ta 
raevukalt ja haukus vahel kumedalt. 

Clayton oli hurtsikust päris kaugel ja raius hoolega ehituseks väljavalitud puud. 
Kuude kaupa polnud ükski kohutav loom söandanud hurtsikule läheneda päevavalges 
ja see oli ta teinud muretuks. Kõik oma relvad oli ta onni jätnud. Ja nüüd, nähes läbi 
põõsaste endale lähenemas suurt ahvi, mõistis ta, et taganemistee on ära lõigatud, ja 
tundis värinat üle selja Ainus relv oli tal kirves ja ta sai väga hästi aru. et tema 
väljavaated edule võitluses selle julma koletisega 

olid täiesti tühised. «Oo. jumal, kuid Alice?» mõtles la. «Mis saab Alice'ist?» 

Tal ehk õnnestub veel onnini joosta. Jooksu pealt hüüdis la naisele, et see majja 
läheks ja ukse kinni paneks. 

Leedi Graystock istus hurtsiku lähedal. Mehe hüüdu kuuldes tõstis ta pea ja nägi. 
kuidas ahv niisugusele suurele ja kohmakale elukale hämmastava kiirusega Claytoni 
teele ette hüppas. 

Alice jooksis karjudes hurtsiku poole. Sisse tormanud, vaatas ta tagasi ja tal jäi süda 
õudusest seisma: kohutav metsloom oli tema mehe tee juba ära lõiganud Nüüd seisis 
Clayton ahvi ees. hoides kahe käega kirvest ja valmis lööma sellega raevunud looma 
niipea, kui see tema kallale sööstab. 

«Pane uks riivi, Alice!» karjus Clayton. «Ma saan sellest ahvist kirvega jagu.» 

Kuid ta teadis, et teda ootab kindel surm. ja seda teadis ka Alice. 

Temale kallaletunginud ahv oli suur isasloom. kes kaalus arvatavasti vähemalt 
kolmsada naela Sorakil kulmude alt välkusid tigedalt väikesed lähestikku asetsevad 
silmad, teravad hundikihvad aga paljastusid raevukalt, kui loom oma ohvri ees 
hetkeks peatus. Clayton märkas, kuidas ahvi selja taga paarikümne sammu kaugusel 
onni uks taas avanes. Teda haaras õud. nähes oma noort naist, püss käes. toast välja 
tormamas. 

Tema, kes tulirelva oli alati kartnud niivõrd, et ei julgenud seda isegi puudutada, 
sööstis nüüd oma lapsi kaitsva emalõvi vaprusega ahvi kallale 

«Alice! Tagasi!» karjatas Clayton. «Jumala eest. tagasi!» 

Kuid naine ei võtnud teda kuulda. Samal hetkel viskus ahv Claytoni peale ja tal 
polnud enam rääkimiseks mahti. 

Inimene virutas kõigest jõust kirvega, kuid võimas loom haaras sellest oma 
kohutavate käppadega kinni, rebis Claytoni käest ära ja viskas kaugele eemale 

Metsiku urinaga sööstis nüüd ahv oma kaitsetu ohvri kallale, aga enne kui ta kihvad 
inimese kõri puudutasid, lajatas vali püssipauk ja kuul sattus ahvi selga abaluude 
vahele. 

Virutanud Claytoni maha, pöördus loom uue vaenlase poole. Nüüd seisis ta ees 
surmani hirmunud noor naine, kes püüdis tagajärjetult veel kord tulistada. Ta ei 
tundnud püssi mehhanisni ja löökraud toksis abitult tühja padrunikeste. 

Raevu- ja valuröögatusega viskus ahv hapra naise peale, ja Alice langes minestusse 

Peaaegu samal ajal kargas Clayton püsti. Hetkegi mõtlemata, et tema abi on täiesti 
kasutu, sööstis ta edasi, et ahvi naise liikumatu keha pealt ära rebida. See läks tal 
korda ilma suurema vaevata. Hiiglasuur ahv varises tema ette rohu sisse elutult maha - 
ta oli surnud. Kuul oli teinud oma töö. 


Kiirelt naise üle vaadanud, veendus Clayton, et ta on elus ning vigastamata. Ilmselt 
oli loom surnud sel hetkel, kui ta Alice'ile peale viskus 

Mees võttis naise ettevaatlikult sülle — ta oli ikka veel teadvusele tulemata — ja 
kandis hurtsikusse Kulus kõvasti oma paar tundi, enne kui Alice lõpuks toibus. 

Juba tema esimesed sõnad tekitasid Claytoni hinges ähmast rahutust. Alice ütles: 

«Oo, John, kui hea on meil olla kodus! Ma nägin hirmsat und! Mulle näis, kallis, et 
me pole üldse mitte Londonis vaid kusagil kohutavas, metsikus paigas ja et meid 
ründa vad hirmsad loomad.» 

«Jah, muidugi. Alice!» lausus ta naise laupa paitades. «Kuid katsu nüüd uuesti 
magama jääda ja ära enam unenäole mõtle » 

Sel ööl, mil ukse ees kiunus leopard ja künka tagant kostis lõvi kumedat 
möirgamist, sündis ürgmetsa serval tillukeses toakeses abielupaar Claytonil väike 
poeg. 

Leedi Graystock ei toibunudki enam vapustusest, mille põhjustas suure ahvi 
kallaletung. Ta elas pärast lapse sündi veel aasta, kuid kordagi ei läinud hurtsikust 
välja ega saa nud aru, et ta polegi Inglismaal. 

Mõnikord küsitles ta Claytonit kohutavate öiste häälte kohta, päris, miks pole 
teenijat ja kuhu on kadunud kõik tuttavad Rääkis sellest, kui veider on nende mööbel. 
Ja kuigi Clayton ei varjanud tema eest tõde, ei mõistnud naine mehe sõnu. 

Muidu oli ta täiesti normaalne. See rõõm ja õnn, mida andis väike poeg, samuti 
mehe alaline tähelepanu ning hoo litsus muutsid selle aasta talle väga õnnelikuks, 
kõige õnnelikumaks ta noores elus. 

Clayton mõistis väga hästi, et kui naine oleks täielikult valitsenud oma 
intellektuaalseid võimeid, siis oleks see aasta toonud talle lakkamatut muret ning 
hingepiina. Ja ehkki ta selle all kibedalt kannatas, nähes naist sellises Olukorras, oli ta 
ajuti peaaegu rõõmus, et naine ei suuda täitjata asjade tõelist olemust. 

Ta oli juba ammu maha matnud vähimagi pääseniisloo tuse. Neid võis päästa vaid 
mingi juhus. Endise innuga täiustas ta hurtsiku sisemust Põrandat katsid lõvi- ja pant- 
rinahad. seinu ehtisid riiulid ning kapikesed. Tema kätega tehtud savivaasides õitsesid 
kaunid troopikalilled. Rohust ning bambusest punutud eesriided katsid aknaid, ja mis 
kõige raskem tema napi töoriistavaliku juures, tal oli korda läinud hööveldada 
siledaks lauad, et katta seinu, põrandat ning luge. 

Etta oli võimeline oma kätega tegema säärast harjumatut tööd, see valmistas talle 
alalõpmata rõõmsat üllatust. Tu armastas oma tööd: tegi seda ju oma naise ja 
maimukese jaoks, kes oli nende mõlema silmatera, kuigi suurendas sada korda tema 
vastutust ja olukorra koledust. 

Sel aastal ründasid Claytonit suured ahvid. Need kohutavad inimesetaolised olendid 
hulkusid nüüd nähtavasti suure karjaga ümbruskonnas ringi. Et Clayton ei väljunud 
enam kunagi ilma püssi ja revolvrita, siis ta neid tohutuid loomi eriti ei kartnud 

Ta tugevdas' aknareste ja tegi uksele puust tabaluku. Jahile minnes või toiduvarude 
täiendamiseks puuvilja korjates ei kartnud ta enam, et metsloomad väikesse hurtsikus- 
se tungivad. 

Esialgu tappis ta ulukeid otse hurtsiku aknast, majast väljumata, pikapeale hakkasid 
loomad kartma ja vältima veidrat koobast, kust lendas välja hirmuäratavat püssituld. 

Vabal ajal tavatses Clayton naisele ette lugeda Inglismaalt kaasavõetud raamatuid. 
Nende hulgas oli rohkesti laste pildiraamatuid ja aabitsaid. Ärasõidu eel olid nad ar- 
vestanud, et kuni nad Inglismaale tagasi jõuavad, on. nende laps just parajas eas sellist 
kirjandust lugema. 


Mõnikord vabadel hetkedel kirjutas Clayton päevikut, ja. harjumuspäraselt alati 
prantsuse keeles. Ta märkis päevikusse üles kõik nende kummalise elu üksikasjad. 
Seda vihikut hoidis ta lukustatult väikeses metall-laekas. 

Täpselt aasta pärast väikese poja sündi leedi Alice suri. Tema surm oli niivõrd 
rahulik, et Clayton taipas alles mitu tundi hiljem, et naine on tõepoolest surnud. 

Ta ei adunudki paugupealt oma olukorra koledust. Nähtavasti ei osanud ta täiel 
määral hinnata seda kaotust ja kohutavat vastutust, mis seoses väikese rinnalapse 
hooldamisega nüüd tema õlgadele langes. 

Viimane sissekanne tema päevikusse oli tehtud hommikul kohe pärast naise surma, 
selles teatab ta juhtunu kurbi üksikasju . . Teatab asjalikul toonil, mida läbib kohutav 
väsimus, apaatia ja lootusetus, mis veelgi tugevdab üles-tähendatu traagilist mõtet. 

«Mu väike poeg nutab, ta kõht on tühi. Oo, Alice, Alice, mida ma pean tegema?» 

Kirjutanud need sõnad — viimased oma elus —, langetas ta väsinult pea kätele ja 
jäi kummargile laua kohale, mille ta oli teinud selle jaoks, kes lebas nüüd liikumatuna 
ja külmana oma asemel 

Tükk aega ei häirinud džungli hauavaikust peale lapse kaebliku nutu ükski hääl. 


IV. Ahvid 


Miili kaugusel ookeanist keset metsa asuval platool möirgas ja viskles metsikus 
raevuhoos ahvisugukonna pealik vana Kerchak. 

Nooremad ja väledamad ahvid olid hiiglasuurte puude kõige kõrgematele .okstele 
roninud, et mitte ette jääda. Nad eelistasid oma raskuse all nõtkuvatel okstel kukudes 
pigem riskida eluga kui jääda vana Kerchaki lähedusse tema järjekordse ränga 
märatsushoo ajal. 

Teised isased põgenesid igasse kaarde laiali. Märatsev loom oli jõudnud oma 
tohutute vahust tilkuvate kihvadega purustada ühel neist selgroolülid 

Õnnetu noor emasloom prantsatas kõrgelt oksalt alla ja 

kukkus otse Kerchaki jalge ette maha. Metsiku röögatusega tormas viimane talle 
kallale ja rebis küljest oma võimsate kihvadega tohutu lihatüki välja. Seejärel haaras 
ta murdunud oksa ja hakkas vihaselt emast pähe ning turjale tftmi-tama, kuni koljust 
sai puderjas mass 

Ja siis märkas ta Calat. Naastes oma pojukesega toidu-otsinguilt, ei teadnud Cala 
võimsa isaahvi meeleolust midagi. Äkki kõlas tema sugukondlaste läbilõikav 
hoiatuskisa, mis sundis Calat otsima pääsmist meeletus põgenemises. 

Kuid Kerchak tormas talle järele ja oli juba jalast kinni haaramas. Siis tegi Cala 
ühelt puult teisele meeleheitliku hüppe — väga ohtliku hüppe, mille ahvid sooritavad 
üksnes viimases hädas. 

Hüpe õnnestus, ent kui ta oksast kinni haaras, pääses ootamatust tõukest tema kaelas 
rippuv pojuke lahti ning keereldes ja vääneldes lendas vaene olevus kolmekümne jala 
kõrguselt alla. 

Unustanud kohutava Kerchaki, sööstis Cala vaikselt oiates pojukese juurde. Ent kui 
ta väikese vigastatud kehakese oma rinnale surus, oli elu sellest juba lahkunud. 

Ta istus kurvalt, kiigutades väikest ahvi, ja Kerchak ei tülitanud teda enam. 
Ahvipoja surmaga lõppes ta deemonlik märatsushoog niisama ootamatult, nagu see 
oli alanud. 

Kerchak oli tohutu suur ahvide kuningas, kes kaalus arvatavasti kolmsada 
viiskümmend naela. Tema otsmik oli madal ja lauge, verd täis valgunud väga 


väikesed silmad asetsesid lähestikku kahel pool laia lamedat nina. Kõrvad olid laiad ja 
õhukesed, kuid väiksemad kui enamikul tema sugukonna ahvidest. 

Hirmuäratav loomus ja võimas jõud tegid temast väikese sugukonna valitseja, kus ta 
oli kahekümne aasta eest sündinud. 

Nüüd, olles oma jõu poolest kõigist üle, ei kohanud ta ürgmetsas ühtegi ahvi, kes 
julgenuks temaga võimu pärast võidelda. Ka teised suured metsloomad ei tülitanud 
teda. 

Kõigist metsaelajatest ei kartnud teda üksnes vana elevant Tantor, ja ainult teda 
kartis Kerchak. Kui Tantor pasundama hakkas, ronis suur ahv oma sugukondlastega 
kõrgetesse latvadesse Antropoidide sugukonda, kus võimutses Kerchak tänu oma 
raudsetele käppadele ja irevil kihvadele, kuulus kuus või kaheksa perekonda. Igas 
perekonnas oli täiskasvanud isane naiste ja lastega, nii et sugukonnas oli kokku 
kuuskümmend kuni seitsekümmend ahvi. 

Cala oli Tublati-nimelise isase kõige noorem naine. Tub-lalt tähendas «murtud 
nina», ja poeg, kes Cala silme all surnuks kukkus, oli tema esiklaps. Ta ise oli kõigest 
üheksa- või kümneaastane. 

Noorusele vaatamata oli ta hea kehaehitusega suur tugev loom. Kõrge kumer laup 
andis tunnistust suuremast arukusest kui teistel tema suguvendadel. Seega olid tal ka 
suuremad võimed tunda emaarmastust ja -muret. 

Ja ikkagi oli ta üksnes ahv — tohutu suur julm ja kohutav loom gorilladele 
lähedasest liigist, tõsi küll, mõnevõrra 

arukamast kui gorillad ise. See ja lisaks Kerchaki jõud tegi tema sugukonna kõigist 
inimahvide sugukondadest kõige hirmuäratavamaks. 

Kui kari märkas, et Kerchaki märatsushoog oli vaibunud, laskusid kõik pikkamisi 
peidupaikadest maa peale ja asusid poolelijäänud tegevuse kallale 

Lapsed mängisid ja hullasid puude ning põõsaste vahel. Täiskasvanud ahvid lebasid 
pehmel koduneval rohuvaibal Teised pöörasid ümber mahakukkunud oksi ja 
mädanenud kände, otsides nende alt väikseid putukaid ja roomajaid, mis sealsamas 
kohe ära söödi. Mõni uuris puid ja põõsaid, otsides puuvilju, pähkleid, väikseid linde 
ja nende mune. 

Selline tegevus kestis ligi tund aega Siis kutsus Kerchak kõik kokku ja käskis endale 
järgneda mere äärde. 

Lagedates kohtades käisid ahvid enamjaolt maad mööda, hoidudes suurte 
elevantide' jälgedesse, kuna see oli ainuke rada tihedasti läbipõimunud põõsaste, 
liaanide ja puude rägastikus. Nad kõndisid kohmakalt, aeglaselt, jalalt jalale taarudes; 
asetasid rusikasse pigistatud käed maapinnale ja heitsid oma töllakat keha ettepoole. 

Kui tee viis läbi noore metsa, liikusid nad edasi märksa kiiremini oma väikestele 
suguvendadele pärdikutele omase osavusega oksalt oksale hüpates. Cala kandis kogu 
aeg oma pojukese tillukest surnukeha, surudes seda tugevasti vastu rinda. 

Peatselt pärast keskpäeva jõudis ahvikari rannikul kõrgu- ' vale künkale, kust paistis 
väike hurtsik Sinna Kerchak just suunduski. 

Ta oli näinud, kuidas paljusid tema suguharust oli tapnud veidras koopas elutseva 
valge ahvi käes mustast kepist väi-Japaiskuv mürin 

Oma toore mõistusega otsustas Kerchak iga hinna eest surmatoova kepi endale 
saada ja uurida salapärast koobast nii väljast kui seest. 

Ta põles soovist lüüa kihvad selle kohutava looma kaela, keda ta kartis ning vihkas. 
Korduvalt käis ta oma sugukonnaga luurel, passis hetke, et ootamatult tabada valget 
ahvi 


Viimasel ajal olid ahvid kallaletungidest loobunud. Nad isegi ei lähenenud enam 
hurtsikule, sest iga kord tõi väike must paukuv kepp neile surma. 

Sel päeval nad inimest ei näinud. Hurtsiku uks oli lahti. Pikkamisi, ettevaatlikult ja 
käratult roomasid ahvid läbi džungli väikese hurtsiku poole. Polnud kuulda ei urinat 
ega vihakarjeid: väike must kepp oli neid õpetanud lähenema vaikselt, et teda mitte 
üles äratada 

Nad hiilisid üha lähemale, kuni Kerchak ukseni jõudis ja sisse vaatas. Tema taga 
seisid kaks isast ja Cala, surudes tugevasti oma rinna vastu väikest surnukeha 

Koopa sisemuses nägid nad valget ahvi; ta oli põigiti lauale vajunud, pea kätel. 
Asemel lebas teine, purjeriidega kaetud kogu, samal ajal kui tillukesest puuhalust 
kostis lapse kaeblikku nuttu. 

Kerchak astus kuuldamatult sisse ja valmistus hüppeks. Kuid sel silmapilgul tõusis 
John Clayton püsti ja pöördus ahvide poole. 

Pildist', mis talle avanes, tardus veri soontes. Ukse juures, seisis kolm isaahvi, nende 
selja taga trobikonnas teised. Palju neid seal kokku oli. seda ei saanud ta iialgi teada. 
Revolvrid ja püss rippusid tükk maad eemal seinal. Kierchak sööstis talle peale 

Kui ahvikuningas oli lahti lasknud elutu keha, kes alles minuti eest oli olnud John 
Clayton. Graystocki lord. märkas ta väikest hälli ja suundus selle poole. Kuid Cala 
jõudis temast ette Enne kui teda takistada suudeti, haaras ta väikese elus maimukese 
sülle, lipsas uksest välja ja ronis kandamiga puu otsa. 

Tühja hälli jättis ta oma surnud poja. Elava lapse nutt oli äratanud temas emaliku 
õrnuse, mida surnu enam ei vajanud. Leidnud kõrgel keset võimsaid oksi endale iste- 
koha, surus Cala nutva lapse rinnale. Viimane tunneta? vaistlikult ema ja jäi vait. 
Inglise lordi ja leedi poega hakkas rinnaga toitma suur emaahv Cala. 

Sel ajal uurisid metsloomad kõike, mis leidus veidra koopa sisemuses. 

Veendunud, et Clayton on surnud, huvitus Kerchak asemel lebavast purjeriidega 
kaetud esemest 

Kergitanud ettevaatlikult riide serva, nägi ta selle all naise keha. Ta rebis toorelt 
katte maha. haaras määratu suurte karvaste kätega liikumatust valgest kõrist ja viskus 
talle peale Kerchak lõi oma kihvad sügavale külma ihusse. Kuid mõistes, et naine on 
surnud, hakkas ta uurima toa sisustust, tundmata rohkem huvi leedi Alic'i ja lord Johni 
vastu. 

Kõige rohkem meelitas teda seinal rippuv püss Ta oli kuude kaupa unistanud sellest 
imelikust kepist. Nüüd oli see tema võimuses, kuid ta ei julgenud seda puudutada. 

Ettevaatlikult lähenes ta püssile, valmis jalga laskma niipea, kui kepp hakkab 
kõrvulukustava mürinaga kõnelema, nagu ta sageli oli rääkinud nendega tema 
sugukonnast, kes teadmatusest või kergemeelsusest olid kepi valgele peremehele 
kallale tunginud. 

Tema metsloomaarus pesitses mingi aimdus, et müristav kepp on ohtlik vaid selle 
käes, kes temaga ümber käia oskab. Ometi kõhkles ta mitu minutit, enne kui tihkas 
seda puudutada. 

Ta kõndis kepi ees edasi-tagasi, laskmata silmist teda huvitavat eset 

Võimas ahvikuningas taarus oma pikkadel jäsemetel toas ringi käia nagu karkudel 
komberdav inimene ja tõi kuuldavale kumedaid möiratusi, mis vaheldusid läbilõikava 
ulgumisega. Džunglis polnud sellest midagi hirmsamat. 

Lõpuks ta seisatas püssi ees Pikkamisi tõstis ta määratu suure kämbla ja puudutas 
läikivat rauda, kuid tõmbas sellp kohe tagasi ja hakkas taas käima mööda tuba. 
Tundus, nagu 

püüdnuks tohutu loom oma metsiku möirgamisega sisendada endale julgust püssi 
kätte võtta. 

Ta peatus, sundis taas end arglikult puudutama külma terast, peaaegu silmapilkselt 
tõmbas käe tagasi ja jätkas uuesti oma rahutut kõndimist. 

Nii talitas loom mitu korda, kuni ta liigutused muutusid üha kindlamaks. Lõpuks 
rebis ta püssi konksu otsast maha ja pigistas käppade vahele. Veendunud, et kepp ei 
tee talle häda, hakkas ta seda põhjalikult üle vaatama. Ta katsus püssi igast kandist, 
vahtis musta toru sisse, puudutas püssi-kirpu, rihma ja lõpuks päästikut. 

Hurtsikus olevad ahvid kükitasid sel ajal ukse juures ja jälgisid oma pealikut Teised 
tunglesid väljas, sirutasid kaela ja püüdsid tuppa vaadata. Juhuslikult vajutas Kerchak 
päästikule. Väikeses toas lajatas kõrvulukustav pauk, Nii ukse ees kui ka selle taga 
prantsatasid ahvid maha, tallates meeletus paanikas üksteist. 

Ka Kerchak oli ehmunud. Isegi niivõrd, et unustas käest lasta selle kohutava lärmi 
põhjustajat ja tormas, püss kramplikult peos, ukse poole. 

Ta kargas välja, kuid püss takerdus ukse külge ja tõmbas selle põgenevate ahvide 
järel kõvasti kinni. 

Hurtsikust veidi eemal jäi Kerchak seisma ja märkas siis, et tal on püss ikka veel 
käes. Ta viskas selle kähku eemale, justnagu olnuks raud tulipalav. Ta ei tahtnudki 
enam keppi, metsloom ei talunud kohutavat müra. Kuid see-eest ta veendus, et 
iseenesest on hirmus kepp täiesti ohutu. 

Läks terve tund, enne kui ahvid julgesid taas hurtsikule lähemale tulla. Oma 
kurvastuseks nägid nad, et uks oli kõvasti kinni ja kõik pingutused seda lahti 
kangutada jooksid tühja Claytoni nupukalt meisterdatud riiv oli Kerchaki selja»taga 
ukse lukustanud. Ka ahvide katsed läbi võretatud akende sisse tungida jäid 
tulemusteta 

Luusinud veel mõnda aega ümbruskonnas, asusid nad tagasiteele 

Cala polnud kordagi oma väikese kasupojaga maa peale laskunud. Kui Kerchak 
käskis tal nüüd alla tulla ja tegi seda tavalise häälega, siis laskus ta kergejalgselt ja 
ühines teiste kodu poole liikuvate ahvidega. 

Neid aga, kes püüdsid tema veidrat pojukest lähemalt vaadata, kohtas Cala 
paljastatud kihvade ja kumeda ähvardava urinaga. 

Kui talle püüti selgitada, et keegi ei taha tema lapsele halba teha, lubas ta lähemale 
tulla, kuid ei lasknud kedagi oma kandamit puudutada. Ta tundis, et laps on nõrk ning 
habras, ja kartis, et sugukondlaste jõhkrad käed võivad pisikesele viga teha. 

Cala teekond oli eriti raske, sest kogu aeg haaras ta puude okstest kinni ainult ühe 
käega Teisega surus ta uut poega meeleheitlikult enda vastu, ükskõik kust nad ka läbi 
ei läinud. Teiste ahvide lapsed istusid ema kukil, käed kõvasti karvase kaela ümber ja 
jalad kaenla alt läbi torgatud, ega takistanud nende liikumist. Cala aga kandis tillukest 
lord 

Graystocki, surudes teda tugevasti enda vastu. Lapse õrnad käed hoidsid kinni tema 
rinda katvatest pikkadest mustadest karvadest. 

Calal oli raske ja ebamugav. Kuid tal oli meeles, kuidas tema enda laps oli seljast 
maha prantsatades surma saanud ja ta ei tahtnud teisega enam riskida. 


V. Valge ahv 


õrnalt toitis Cala oma leidlast ja imestas saiakesi vaid selle üle, miks ei muutu ta 
tugevamaks ning osavaks nagu teiste emade lapsed. Juba aasta oli möödas päevast, 
kui laps tema kätte oli sattunud, aga ta hakkas alles käima. Puude otsas ronimises oli 
ta aga täielik käpard! 


Mõnikord rääkis Cala vanemate emastega oma armsast lapsest ja ükski neist ei 
suutnud mõista, miks ta on nii mõistatuslik ja saamatu, näiteks kas või sellise lihtsa 
asja juures nagu endale toidupoolise hankimine. 

Ta ei osanud endale toitu leida, ehkki sellest päevast, mil Cala ta enda juurde võttis, 
oli möödas juba rohkem kui kakskümmend kuud. 

Teadnuks Cala, et laps oli enne tema kätte sattumist ilmas elanud juba kolmteist 
kuud, pidanuks ta teda täiesti lootusetuks. Olid ju tema sugukonna väikesed ahvid 
pärast kahte või kolme kuud rohkem arenenud kui see väike muulane pärast 
kahtekümmend viit. 

Cala mees Tublat ei sallinud last silma otsaski ja kui emasloom poleks teda suurima 
kiivuse ning hoolega kaitsnud, leidnuks ta juba ammugi võimaluse maimuke oma teelt 
koristada 

«Temast ei saa kunagi suurt ahvi,» arutles Tublat. «Ja sinul, Cala, tuleb teda eluaeg 
süles tassida ning tema eest hoolitseda. Mis kasu on temast meil ja meie sugukonnal? 
Kõige parem on ta magamise pealt rohu sisse maha jätta, sina aga tood ilmale 
tugevaid ahve, kes oskavad meid vanaduses kaitsta » 

«Ei, Murtud Nina, mitte mingi hinna eest,» vaidles Cala vastu, «kui ma ka peaksin 
teda kandma kogu elu!» 

Siis pöördus Tublat Kerchaki poole ja nõudis, et kuningas sunniks oma võimuga 
Calat Tarzanist loobuma. Selline nimi oli antud väikesele lord Graystockile ja 
tähendas «valget nahka». 

Kui aga Kerchak Calaga lapsest rääkima hakkas, teatas Cala, et ta jookseb 
sugukonnast minema, kui teda ja last rahule ei jäeta. Kuna igal džungliasukal on õigus 
sugukonnast lahkuda, kui talle seal ei meeldi, jättis Kerchak ta rahule, kartes kaotada 
ilusat hea kehaehitusega noort emaslooma. 

Tarzan aga muudkui kasvas. Ta arenes üha kiiremini ja jõudis peagi oma ahvidest 
eakaaslastele järele. Kümneaastaselt ronis ta juba imeosavasti puude otsas, maa 
peal aga 

oskas teha sääraseid trikke, mis tema väikestele õdedele-vendadele polnud üldse 
jõukohased 

Ta erines paljuski. Tihti hämmastas neid tema imetlusväärne kavalus Kuid ta oli 
neist kasvult väiksem ja nõrgem. Kümneaastaselt on inimahvid juba peaaegu 
täiskasvanud loomad ja mõni neist kuue jala pikkune. Tarzan oli aga ikka veel 
poisike. Kuid see-eest milline poisike! 

Lapseea esimestest päevadest peale õppis ta oma hiid-ema eeskujul oksalt oksale 
hüpates osavasti kasutama kasi. Suuremaks sirgudes ajas ta iga päev tundide kaupa 
puude latvades taga oma vendi ja õdesid. 

Ta õppis peadpööritavas kõrguses kahekümne jala pikkusi hüppeid tegema ja võis 
ilmeksimatu täpsusega ning märgatava pingutuseta haarata kinni metsikus tuulepööri- 
ses keerlevast oksast. Ta võis kahekümne jala kõrgusel viskuda ühelt oksalt teisele, 
välkkiirelt laskuda maapinnale ja orava kerguse ning kiirusega ronida vägeva 
tnxipikahiig-lase kõige kõrgemasse tippu. 

Ta oli vaid kümneaastane, aga juba nii tugev kui terve kolmekümneaastane mees ja 
võrratult liikuvam kui treenitud sportlane. Ja tema jõud kasvas iga päevaga. 

Tarzan elas metsikute ahvide hulgas õnnelikult, sest teistsugust elu ta ei mäletanud 
ega teadnud, et maailmas on peale ääretute metsade ja džungliasukate ka midagi 
muud. 


Kümneaastaselt hakkas ta mõistma, et tema ja ta kaaslaste vahel on suur erinevus. 
Tema väike päikesepruun keha kutsus temas esile põletava häbitunde, kuna ta märkas, 
et see on täiesti karvadeta ja paljas nagu põlastusväärse mao või muu roomaja keha 

Ta katsus asja parandada, määrides end pealaest jalatallani poriga kokku. Kuid pori 
kuivas ära ja koorus maha. Tagatipuks tekitas see niivõrd ebameeldiva tunde, et ta 
otsustas kannatada pigem häbi kui ebamugavust 

Lagendikul, kus sageli käis tema sugukond, oli väike järv. Selle läbipaistvas heledas 
veepeeglis nägi Tarzan esimest korda oma nägu. 

Kord põua ajal läks Tarzan koos oma eakaaslasega järve äärde jooma. Kui nad 
kummargile laskusid, peegeldusid vaikses vees vastu mõlemad näod: ahvi metsik ja 
kohutav lõust kõrvuti vana aristokraatliku inglise suguvõsa järeltulija peente 
näojoontega. 

Tarzan oli rabatud. Vähe sellest, et tal pole karvakatet, tuleb välja, et tal on veel ka 
jõle nägu Ta imestas, kuidas teised ahvid teda taluda suudavad. 

Kui vastik väike suu ja tillukesed valged hambad! Kuidas need välja nägid tema 
õnnelike vendade võimsate mokkade ja kihvade kõrval? 

Ja see peenike nina — nii armetu ja vilets, justkui näljast närbunud! Tarzan 
punastas, kui võrdles oma nina kaaslase oivaliste laiade ninasõõrmetega. Vaat temal 
on tõepoolest ilus nina! Võtab enda alla peaaegu pool nägu. «Kui hea on olla selline 
iludus!» mõtles kibedalt väike vaene Tarzan. Kui ta aga oma silmi lähemalt uuris, jäi 
ta päris norgu. 

Tume laik, hall silmatera, ümberringi aga puha valge! Jäledus! Isegi maol pole 
selliseid inetuid silmi kui temal. 

Ta oli nii süvenenud oma välimuse uurimisse, et ei kuulnudki kõrge rohu sahinat, 
mida tekitas džunglis hiiliv määratu suur loom. Ka tema kaaslane ei kuulnud midagi: 
parajasti jõi ta ahnelt ja mokkade matsumine summutas vaikselt hiiliva vaenlase 
sammud. 

Nende selja taga kaldal kolmekümne sammu kaugusel varjas end suur julm emalõvi 
Sabor, Saba rahutult tõmblemas, sirutas ta ettevaatlikult välja suure pehme käpa ja pa- 
ni selle käratult maha. Peaaegu kõhuga maad puudutades roomas see suur röövloom 
edasi, valmis viskuma oma saagile. 

Nüüd oli ta mõlemast mitte vähimatki aimavast noorukist kümne jala kaugusel. 
Pikkamisi tõmbas lõvi tagajalad enda alla ja kullakarvu naha all tõmbusid pingule 
võimsad musklid. 

Ta oli nii tihedalt end vastu rohtu surunud, et näis üleni laiaks litsutuna. Ainult 
turjakühm paistis üle maapinna. 

Saba enam ei liikunud. See lebas tema taga, jäik ja sirge nagu kepp. 

Ta ootas ühe silmapilgu, otsekui kivistunud. Ja siis hüppas kohutava möirge saatel. 
Emalõvi Sabor oli tark kütt. Vähem targemale võinuks tema hüpet saatev metsik 
möire paista rumalana. Kas ohvrit rünnates poleks õigem talle vaikselt peale hüpata? 
Kuid Sabor teadis džungliasukate väledust ja nende uskumatult teravat kuulmist. 
Rohukõrre ootamatu sahin oli nende jaoks niisama ilmselge hoiatus kui kõige kõvem 
ulgumine. Sabor mõistis, et nagunii ei õnnestu tal põõsaste tagant käratut hüpet 

sooritada. 

Tema metsik kisa polnud mõeldud hoiatuseks. Ta tõi selle kuuldavale selleks, et 
vaesed ohvrid selleks lühikeseks viivuks, kuni ta surub oma küüned nende pehmesse 
ihusse, hirmust kangestuksid. 

Mis ahvisse puutus, siis arutles Sabor õigesti. Loomake tardus hetkeks, kuid sellest 
jätkus täielikult tema hukkumiseks. 


Kuid teine asi oli Tarzani, inimese lapsega. Elu džunglis alaliste ohtude keskel oli 
õpetanud teda mehiselt taluma igasuguseid üllatusi, palju terasem mõistus ilmutas 
sellist kiiret taibukust, mis ahvidele polnud jõukohana. 

Emalõvi Sabori ulgumine elektriseeris väikese Tarzani ju ja musklid ning 
momentaanselt valmistus ta vastupanu "utama. 

Tema ees oli sügav järv, selja taga vältimatu surm, julm surm küünte ja kihvade 
läbi. 

Tarzan polnud kunagi vett sallinud ja tunnistas seda üksnes kui janu kustutamise 
abinõu Ta vihkas vett, sest sidus seda kujutlusega külmast ja paduvihmadest, millega 
kaasnes välk ja müristamine, mida ta kartis 

Tema metsik ema oli teda õpetanud vältima järve sügavat vett Ja ta oli ju mõne 
nädala eest ise näinud, kuidas väike 

Pita oli tasase veepinna alla vajunud ega tulnudki enam sugukonna juurde tagasi 

Kuid tema väle mõistus valis kahest halvast = parema DžŽungli vaikust rikkunud 
Sabori möire ei jõudnud veel hääbudagi, kui Tarzan tundis külmi järvevoogusid 
oma pea kohal kokku löövat. 

Ujuda ta ei osanud, järv aga oli sügav. Ent tavaline enesekindlus ja leidlikkus ei 
jätnud Tarzanit maha. Need jooned olid talle eriti iseloomulikud. 

Ta hakkas energiliselt käte ja jalgadega sibama, püüdes vee peale tõusta, ning tegi 
pingeliselt liigutusi, mis sarnanesid ujuva koera omadega. Mõni sekund hiljem oligi 
tal nina veest väljas ja ta adus, et niiviisi võib ta end vee peal hoida ja isegi edasi 
liikuda. 

Tarzanit hämmastas ja rõõmustas see uus oskus, mille ta oli omandanud nii 
ootamatult, kuid tal polnud mahti selle üle pikemalt mõelda. 

Ta ujus nüüd piki kallast ja nägi julma metslooma, kes tema väikese sõbra elutu 
keha kohal kükitas ja küllap teda ennastki passis 

Lõvi jälgis pingsalt Tarzanit, ilmselt lootes, et ta tuleb tagasi kaldale. Kuid poiss ei 
mõelnudki seda teha. Selle asemel tõi ta kuuldavale oma sugukonna valju hoiatuskisa 

Pea samal ajal kostis eemalt ka vastus, ja otsekohe tormas neli- või viiskümmend 
ahvi mööda puid kurbmängu paigale. 

Kõige ees kiirustas Cala, sest ta oli ära tundnud oma lemmiklapse hääle; temaga 
koos oli selle väikese ahvi ema, kelle laps lamas nüüd surnult julma Sabori all. 

Ehkki määratu suur emalõvi oli võitluseks paremini relvastatud kui inimahvid, ei 
soovinud ta siiski nende raevukate täiskasvanud isasloomadega kohtuda. 

Metsiku möiratusega hüppas ta kiiresti põõsastesse ja kadus. 

Nüüd ujus Tarzan kaldale ja ronis kähku yeest välja. Värskus- ja mõnutunne, mida 
külm vesi temas tekitas, täitis väikese olevuse rõõmsa hämminguga. Ja kui hiljem tek- 
kis võimalus sukelduda järve, jõkke või ookeani, ei jätnud ta seda kunagi kasutamata. 

Kaua ei suutnud Cala niisuguse vaatemänguga harjuda, sest kuigi ahvid oskavad 
ujuda, teevad nad seda vastumeelselt ega lähe kunagi vabatahtlikult vette. 

Seiklust lõviga meenutas Tarzan meelsasti. Seda laadi sündmused tõid vaheldust 
üksluisesse igapäevaellu. Ilma niisuguste juhtumiteta olnuks ta elu vaid 
toiduotsingute, söömise ja magamise igav rida. 

Sugukond, kuhu Tarzan kuulus, rändas maa-alal, mille pikkus oli kakskümmend 
miili mööda mereranda ja laius umbkaudu viiskümmend miili sisemaale Päevast 
päeva luusisid ahvid sellel territooriumil, jäädes ajuti mitmeks kuuks samasse kohta. 
Ent kuna nad liikusid puu otsas palju kiiremini kui maad mööda, läbisid nad vahemaa 
sageli vaid mõne päevaga. 

Rännakud ja peatused sõltusid toidu küllusest või vähesusest, paikkonna 
looduslikest oludest ja ohtlike metsloomade olemasolust. Kuid sageli sundis Kerchak 
ahve pikki rännakuid tegema üksnes sel põhjusel, et ta tüdines ühes ja samas kohas 
pikemalt olemast. 

Öösel magasid nad seal, kus pimedus neid tabas. Magasid maa peal, mõnikord 
hiiglasuurte takjalehtede peal, vahel harva ka keha kattes. Kui ööd olid külmad, 
magasid nad kahe- või kolmekaupa end üksteise vastu surudes. Nii magas ka Tarzan 
kõik need aastad öösiti Cala kaisus. 

Polnud vähimatki kahtlust, et hiiglasuur metsik loom armastas palavalt oma valget 
pojukest Omalt poolt tasus viimane kogu õrnusega, mis kuulunuks tema noorele kau- 
nile emale, kui ta poleks surnud. 

Tõsi küll, kui Tarzan Cala sõna ei kuulanud, andis ta poisile kergelt laksu, kuid 
hoopis tihedamini jagas hellitusi, kui karistas. 

Tema mees Tublat aga vihkas endiselt Tarzanit ja otsis juhust valgele ahvile ots 
peale teha 

Omalt poolt ei jätnud ka Tarzan kasutamata sobivat võimalust näidata, et ta vastab 
oma kasuisa tunnetele samasuguse mõõdupuuga. Kui Tarzan võis ohtu kartmata teda 
kiusata, teha nägusid või sõimata, viibides ema kaitsvas süles, siis tegi ta seda 
ilmtingimata. 

Leidlik taip ja kavalus aitasid 'iarzanil nuputada sadu saatanlikke vempe, et Tublati 
meelt mõruks teha ja tema niigi rasket ahvielu mürgitada. 

Juba varajases lapseeas oli Tarzan õppinud nööri punuma, keerutades ja sõlmides 
kokku pikka rohtu. Nende nööridega nuhtles ta Tublatti igal võimalusel või püüdis 
kaenla alt kinni haarata ja madalate okste külge riputada 

Alailma nööridega mängides õppis Tarzan tegema tugevaid sõlmi ja 
kokkujooksvaid silmuseid. Koos temaga pakkus see tegevus lõbu ka väikestele 
ahvidele. Nad püüdsid Tarzanit matkida, kuid tema üksinda nuputas need välja ja tegi 
ka teoks. 

Ükskord niiviisi oma kaaslastega mängides heitis Tarzan silmuse ühe ahvi kaela, 
nöör otsapidi käes Silmus jooksis ahvi kaela ümber kokku, sundides teda jooksu pealt 
kõige ootamatumal kombel järsult peatuma. 

«Ahaa, see on uus ja tore mäng!» mõtles Tarzan ja proovis sedamaid vigurit korrata 
Edasi harjutas ta püüdlikult, kuni valdaski lassoheitmise kunsti 

Siitpeale muutus Tublati elu nagu mingiks painajalikuks unenäoks. Ükskõik, kas ta 
magas või kõndis, päeval või öösel, kunagi ei võinud ta kindel olla, et nähtamatu ja 
kuuldamatu silmus ta kaela ümber kokku ei tõmbu ja teda ära ei kägista. 

Cala karistas Tarzanit ja Tublat vandus talle verist kättemaksu, isegi vana Kerchak 
pani ta koerustükke tähele, hoiatas ja ähvardas, aga kõik oli asjata: Tarzan ei võtnud 
kedagi kuulda ja peenike tugev silmus haaras Tublati kõri ümbert just siis. kui ta seda 
kõige vähem oskas oodata. 

Teistele ahvidele tundusid Tarzani tembutamised Tubla-tiga naljakatena, sest 
Murtud Nina oh ohtlik vanamees, keda keegi ei sallinud. 

Tarzani nupukas peakeses sündis aga tänu tema inim-mõistusele üha uusi ideid Kui 
ta suutis rohust punutud lassoga kinni püüda oma ahvidest suguvendi, miks siis mitte 
proovida sellega tabada ka emalõvi Sabori. 

See oli vaid mõttealge, mis pidi tema alateadvuses pikkamisi arenema ja küpsema, 
kuni lõpuks sai idee teoks kõiue hiilgavamal kombel. 

Kuid juhtus see juba tublisti hiljem. 


VI. Võitlus džunglis 


Alatasa ringi hulkudes juhtusid ahvid sageli väikese lahe äärde, kus seisis lukus ja 
tummana väike hurtsik. Selle salapärasus sai Tarzanile kustumatu huvi allikaks 

Ta piilus aknakardinate vahelt tuppa, ronis katusele ja vaatas sisse mustast 
korstnaavast, murdes asjatult pead nende tundmatute imede üle, mida hoidsid tugevad 
seinad Tarzani lapselik mõttelend lõi hurtsiku sees asuvatest ime-pärastest olenditest 
kõige fantastilisemaid kujutlusi. Eriti ergutas teda suletud majja sisse pääsema selle 
plaani täielik teostamatus 

Ta askeldas tundide kaupa katuse ja akende kallal, püü des sissekäiku leida, ega 
pööranud peaaegu üldse tähelepanu uksele, sest oma välimuselt ei erinenud see kuigi 
palju massiivsetest ja ligipääsmatutest seintest. 

Õige pea pärast juhtumit vana Saboriga käis Tarzan taas hurtsiku juures. Sellele 
lähenedes märkas ta. et paraja kauguse pealt paistis uks olevat ehitise omaette osa, 
sõltumatu teda ümbritsevatest seintest. Talle tuli esimest korda pähe mõte. et võibolla 
siin peitubki hurtsikusse pääsemise tee mida ta nii kaua oli pidanud otsima. 

Ta oli üksinda Seda tuli sageli eite. kui ta hurtsiku ümber luusis, sest ahvidele siin ei 
meeldinud. Mürinat väl-japaiskava kepi lugu seisis neil ikka veel meeles ning tund- 
matu valge inimese tühja eluaset ümbritses endiselt õuduse ja saladuse loor. 

Et teda ennast siit leiti, seda Tarzan ei teadnud. Keegi polnud talle seda lugu 
rääkinud Ahvide keeles on sõnu nii vähe, et neist piisanuks vaid müristavast kepist 
jutustamiseks. Kuid et kirjeldada tundmatuid veidraid olendeid, nende asju ja elamu 
sisustust, selleks oli ahvide keel jõuetu. Ja niisiis ammu enne seda, kui Tarzan oli nii 
suureks kasvanud, et lugu mõista, oli sugukond selle lihtsalt unustanud 

Cala oli Tarzanile väga uduselt ning segaselt selgitanud, et tema isa oli veider valge 
ahv. kuid poiss ei teadnud, et Cala polnud tema lihane ema. 

Niisiis astus ta sel päeval otseteed ukse juurde ja veetis seda uurides mitu tundi 
Tükk aega jändas ta uksehingede 

lingi Ja riiviga. lõpuks tegi ta õige võtte ja tema imestuseks prahvatas uks lahti 

Algul ei julgenud ta kohe sisse minna, aga kui silmad olid toa hämara valgusega 
harjunud, sisenes ta pikkamisi ja ettevaatlikult. 

Keset põrandat lamas luukere. Luudel polnud lihast nam jälgegi, nende külge olid 
kleepunud kõdunenud hallitusega kaetud jäänused sellest, mis kunagi olid olnud rõi- 
vad. Asemel märkas Tarzan teist samasugust kohutavat, kuid märksa väiksemat, aga 
voodi kõrval tillukeses hällis kolmandat, pisikest luukeret. 

Poiss silmitses neid ammumöödunud päevade kohutava tragöödia tunnistajaid vaid 
möödaminnes. Džunglis oli ta harjunud nägema nii surnud kui ka surevaid loomi. 
Teadnuks ta isegi seda. et näeb oma lihase isa ja ema põrmu, poleks ta olnud eriti 
vapustatud 

Tema tähelepanu köitsid sisustus ja toas leiduvad esemed. Ta hakkas kõike 
põhjalikult ja hoolikalt uurima: kummalisi tööriistu, püssi, raamatuid, pabereid, 
rõivaid — vähest, mis hävitavast ajahambast rannikuäärse džungli niiskes õhus oli 
veel säilinud. 

Seejärel avas ta need kapid ja laekad, millest tänu äsja omandatud kogemusele jagu 
sai. Sealt leitu oli säilinud palju paremini. 

Muude asjade hulgas oli terav jahinuga, millega Tarzan endale otsekohe sõrme 
lõikas Sellest vähimatki hoolimata jätkas ta oma katsetusi ja veendus, et noaga võib 
laudade ning toolide küljest laaste lõigata. 


Tükk aega lahutas ta sellega meelt, sus tüdines ja jätkas otsinguid. Ühes kapis, mis 
oli täis raamatuid, paelus ta tähelepanu värviliste piltidega raamat. See oli 
illustreeritud aabits 

Auh teeb koer, kes me maja kaitseb. 

B-ga algab banaan, mis lapsele maitseb. 

E-ga algab ema, meile kõige kallim. 

Pildid meeldisid talle pööraselt. Ta nägi rohkesti valgeid ahve, kes näo poolest 
temaga sarnanesid. Edasi leidis ta raamatust mitu väikest pärdikut, kelle taolisi ta oli 
näinud ürgmetsas puude okstel karglemas. Ent kusagil ei kohanud ta oma sugukonna 
ahve: terves raamatus polnud ei Kerc-hakki, Tublatti ega Calat 

Esialgu püüdis Tarzan väikesi kujukesi lehekülgedelt näppudega ära võtta, kuid 
taipas peagi, et need pole tõelised. Tal polnud aimugi, mis see on, ega leidnud ka oma 
primitiivses keeles sõnu, et neile nimi anda. 

Laevadel, rongidel, lehmadel ja hobustel polnud tema jaoks mingit tähendust, ta 
heitis neile vaid põgusa pilgu. Ent mis Tarzanit eriti huvitas ja teda isegi segadusse 
viis, olid arvukad mustad kujukesed värviliste piltide all ja vahel Nagu põrnikad, 
mõtles ta, sest paljudel neist olid jalad, kuid mitte üheigi polnud käsi ega silmi. See oli 
tema esimene tutvus kirjatähtedega. Sel ajal oli ta juba rohkem kui kümneaastane 

Tarzan, kes polnud kunagi näinud mingit trükist ega kõnelnud kellegagi, kel olnuks 
kas või ähmaselt aimu kirjasõna olemasolust, ei suutnud kuidagi taibata nende 
kummaliste kujukeste tähendust. 

Raamatu keskelt leidis ta oma vana vaenlase emalõvi Sabori, seejärel ka mao Hista, 
kes oli end kerra tõmmanud 

Oo, kui põnev see oli! Kogu oma kümne eluaasta jooksul polnud ta kunagi varem 
midagi sellist kogenud. Ta sattus nii hoogu, et ei pannud tähele õhtu saabumist, kuni 
pimedus lõpuks ta üle laotus ja kõik pildid kustutas. 

Tarzan pani raamatu kappi tagasi ja lükkas ukse koomale, sest ta ei tahtnud, et keegi 
teine leiaks tema aarde ja selle hävitaks. Astunud üha tihenevasse õhtupimedusse 
sulges ta hurtsiku ukse nii, nagu see varem oli suletud Aga enne lahkumist oli ta 
põrandal märganud jahinuga. Ta tõstis selle üles ja võttis ühes, et oma kaaslastele 
näidata 

Vaevalt oli Tarzan džunglisse astunud, kui madala põõsa varjust tõusis tema ette 
hiiglasuur kuju. Esialgu pidas ta seda oma sugukonna ahviks, kuid hetk hiljem taipas, 
et tema ees seisab hiiglaslik gorilla Bolgani. 

Poiss oli. talle nii lähedal, et põgeneda polnud enam võimalik, ja väike Tarzan 
mõistis, et ainus tee on paigale jääda ning võidelda, võidelda elu ja surma peale. Need 
suured loomad olid tema sugukonna surmavaenlased, kellega kohtudes polnud 
halastust loota. 

Olnuks Tarzan Kerchaki ahvisugukonna täiskasvanud isasloom, olnuks ta gorillale 
vääriline vastane. Kuid ta oli üksnes väike inglise poiss — tõsi küll, oma ea kohta era- 
kordselt tugev ja lihaseline — ega võinud muidugi end oma hirmsa vaenlasega 
võrdsustada. 

Kuid tema soontes voolas selle rahva veri, kelle hulgas oli rohkesti vägevaid 
võitlejaid ja osavaid sportlasi, pealegi oli ta ka ise oma elu tõttu džungli kiskjate 
keskel suurepäraselt treenitud 

Tarzan ei tundnud hirmu niimoodi kui meie, tema väike süda lõi kiiresti, kuid 
üksnes erutusest. Avanenuks tal võimalus põgeneda, oleks ta seda muidugi kasutanud 
kuid ainuüksi sellepärast, et mõistus ütles talle: ta pole tohutu suure metsloomaga 
võrdväärne. Kui Tarzan adus, et põgeneda pole mõtet, astus ta vapralt gorillale vastu. 


Tema näos ei liikunud ainuski lihas. Tarzan tagus gorilla tohutut keha oma rusikatega, 
kuid mis teeb tuul müürile? Aga Tarzan hoidis ühes käes ikka veel nuga, mille ta oli 
isa hurtsikust kaasa võtnud. Ja kui loom talle uuesti kallale hüppas, lõi poiss 
juhuslikult noa tera gorilla karvasesse rinda. Nuga tungis sügavale kehha ja loom 
röögatas valust ning raevust. 

Silmapilk sai poiss teada, milleks oma teravat ja läikivat mänguasja kasutada. Aega 
viitmata kasutas ta seda uut teavet ja kui ahv poisi hammustades ning rebides maha 
paiskas, torkas ta noa mitu korda kuni käepidemeni ahvile rindu. 

Oma liigi võitlusvõtteid kasutades jagas gorilla poisile hirmsaid kämblahoope ja 
rebis oma kohutavate kihvadega 

tema kõri ning rinda. Metsikus võitlushoos veeresid nad mõnda aega mööda maad 
Puruks kistud ja üleni verega koos, lõi laps jahinoa pika teraga ikka nõrgemini ja 
nõrgemini Siis ajas väike kogu end kramplikult sirgu ja vähimagi elumärgita veeres 
Tarzan ehk noor lord Graystock kõdunevale taimestikule, mis kattis tema 
kodudžurigli mulda. 

Kerchaki sugukond oli eemalt kuulnud gorilla raevukat väljakutset. Ja nagu alati, 
kui ähvardas oht, kogus Kerchak silmapilk oma sugukonna kokku. Osalt tegi ta seda 
kaitseks ühise vaenlase vastu, sest gorilla ei pruukinud olla üksinda, osalt aga 
kontrollimaks, kas kõik sugukonna liikmed on kohal. 

Peagi selgus, et puudu on. Tarzan. Tublat oli selle üle kohutavalt rõõmus ja 
protesteeris kõigest jõust abi saatmise vastu. Kerchak, kes samuti ei sallinud väikest 
veidrat leidlast, kuulas meelsasti Tublati ära ja õlgu kehitades pöördus lehehunniku 
juurde endale aset tegema. Kuid Cala mõtles teisiti. Ta polnud Tarzani kadumisest 
veel kuulnudki, kui juba kihutas läbi oksarägastiku selle koha poole, kust selgesti 
kostis veel gorilla karjeid. 

Pimedus kattis maad ja üksnes kuu, mis oli nüüdsama tõusnud, niristas oma 
kahvatut valgust, heites lopsakale lehestikule ebardlikke varje Hõredad tuhmid kiired 
langesid maale, kuid selline valgus üksnes tihendas džungi kott' pimedust. 

Nagu hiiglaslik viirastus hüppas Cala hääletult oksalt oksale. Kord libises ta kärmelt 
mööda suuri oksi, kord viskus kaugele läbi õhu ühelt oksalt teisele ja lähenes kiiresti 
sündmuspaigale. Tema kogemused ja džungli tundmine kinnitasid tall€, et võitluspaik 
on lähedal. 

Gorilla karjed teadustasid, et kohutav loom peab surmaheitlust kellegi teise 
ürgmetsa asukaga Äkki need karjed vaikisid ja metsas võttis maad hauavaikus. 

Cala ei saanud millestki aru: Bolgani karje oli kahtlemata kannatuste ja surmaeelse 
agoonia karje, kuid ta ei kuulnud ainsatki häält, mille järgi võinuks kindlaks teha go- 
rilla vastase. 

Oli täiesti uskumatu, et tema väike Tarzan võinuks surmata suure isaahvi. Seepärast 
siis, lähenedes võitluspaigale, hakkas Cala ettevaatlikumalt edasi liikuma, lõpuks aga 
ronis päris pikkamisi ja kartlikult mööda alumisi oksi. Rahutul pii -gul puuris ta 
pimedust, otsides vähimatki märki võitlejaist. Äkki nägi ta eredast kuuvalgusest 
ujutatud lagedal niidul Tarzani väikest purukskistud keha ja tema kõrval suurt 
isagorillat, kes oli surnud ja juba täiesti kangestunud. 

Kumeda karjatusega sööstis Cala Tarzani juurde, surus valge verise keha oma 
rinnale, kuulatas,1 kas on ehk veel eluvaim sees, ja suurivaevu kuulis väikese südame 
nõrke tuksumist. 

Ettevaatlikult ja hellalt kandis Cala teda läbi tintmusta džunglipimeduse oma 
sugukonna juurde. Pikki päevi ja öid 

tuli tal istuda Tarzani juures, tuua talle toitu ning vett jä peletada kärbseid tema 
kohutavatelt haavadelt. 

Vaesekesel polnud aimugi meditsiinist: ta oskas vaid haavu lakkuda ja sel moel neid 
suhteliselt puhtana hoida, kuni looduse tervendavad jõud tegid oma töö. 

Esialgu Tarzan toitu vastu ei võtnud, vähkres palavikus ja sonis Kuid ta küsis 
alatasa juua ja Cala tõi talle vett sel ainsal kombel, mida ta oskas: omaenda suuga. 

Mitte ükski naine poleks suutnud ilmutada suuremal eneseunustust ja 
ennastsalgavamat andumust väikese leidlapse vastu kui see vaene metsloom. 

Lõpuks palavik kadus ja poiss hakkas paranema. Ühtegi kaebust ei tulnud üle ta 
kokkusurutud huulte, kuigi haavad tekitasid piinavat valu; 

Tema rind oli osalt kuni luudeni puruks rebitud ja gorilla võimsad hoobid olid 
murdnud kolm roiet. Ühe käe olid hiiglaslikud kihvad peaaegu läbi purenud. Kaelast 
dii välja kistud lahmakas tükk liha, paljastades suure tuiksoone, mis siiski oli terveks 
jäänud. 

Kindlameelsusega, mida ta oli õppinud oma kasvatajatelt, kannatas Tarzan valu. Ta 
eelistas pigem roomata kõrgesse rohutihnikusse ja lamada seal vaikselt ning 
kerratömbunult kui näidata avalikult oma kannatusi. 

üksnes Calat nägi Tarzan enda juures alati heameelega Ent nüüd. kus tal parem oli, 
jäi Cala toiduotsinguil ära juba pikemaks ajaks Kuni Tarzan põdes, sõi truu loom kui- 
dagiviisi, et vaid hinge sees hoida. Calast oli järele jäänud vaid iseenda vari. 


VII. Teadmiste valgus 


Läks palju aega, mis väikesele paljukannatanud Tarzanile tundus terve igavikuna, 
kuni ta lõpuks jalule tõusis ja käia suutis Siitpeale hakkas ta aga paranema nii kiiresti, 
et kuu aega hiljem oli Tarzan niisama tugev ja liikuv kui varem. 

Paranemise ajal taastas ta mälus korduvalt võitlust gorillaga. Ja tema esimene mõte 
oli taas üles otsida see väike imeline relv, mis oli ta lootusetult nõrgast ja kidurast 
olendist muutnud vägeva metslooma, d/.ungli hirmuvalitseja võitjaks. 

Pealegi ihkas ta kogu hingest jälle hurtsikus viibida ja jätkata seal leiduvate 
imepäraste asjade uurimist. 

Kord varahommikul siirduski ta nuga otsima. Peatselt nägi Tarzan oma vastase 
paljaksnäritud konte, ja sealsamas kõrval mahavarisenud lehtede all vedeles tema 
nuga, gorilla hangunud verest ja kauasest niiskel maapinnal lebamisest üleni roostes. 

Talle polnud meeltmööda, et nuga enam endiselt ei läikinud, siiski oli see küllalt 
ohtlik relv, mida ta otsustas kasutada esimesel võimalusel Tarzanil välgatas isegi 
mõte, et 

nüüdsest peale ei pruugi tal vana Tublati jultunud rünnakute eest pakku joosta. 

Mõne hetkega oli Tarzan hurtsiku juures, tegi jälle ukse lahti ja astus sisse. Tema 
esmane mure oli tundma õppida luku mehhanismi ja seni, kuni uks oii lahti, uuris ta 
hoolikalt selle ehitust Ta tahtis täpselt teada saada, mis nimelt ust kinni hoiab ja mil 
viisil see avaneb, niipea kui lukku puudutada. 

Tarzan nägi et ust võib lukustada ja avada ka seestpoolt. Nii poiss tegigi, et keegi ei 
saaks teda segada. 

Seejärel asus ta hurtsikut põhjalikult üle vaatama, kuid taas köitsid ta tähelepa'nu 
peamiselt raamatud. Näis, nagu avaldaksid need talle mingit kummalist ebamäärast 
mõju. Ta ei suutnud enam millegi muuga tegelda — niivõrd paelusid teda raamatute 
kaasakiskuv jõud ja imetabane salapära. 


Siin olid aabits, mitu lihtsat lasteraamatut, arvukalt pildiraamatuid ja suur 
sõnaraamat. Tarzan vaatas need kõik läbi. Kõige rohkem meeldisid talle pildid; aga ka 
väikesed kummalised põrnikad, mis täitsid piltideta lehekülgi, äratasid temas imestust 
ja panid mõtted liikuma. 

Põlvili laual isa ehitatud hurtsikus oma sihvaka alasti kehaga raamatu kohale 
kummardunud, oli see musta juuksepahmaka ning tarkade säravate silmadega väike 
ürginimene ürgse teadmistejanu liigutav ning imetore elav allegooria läbi vaimse 
olematuse musta Öö. 

Pingeline mõttetöö ilmestas tema nägu. Mingil analüüsile mittealluval viisil oli ta 
juba leidnud võtme, et lahendada väikeste imetabaste põrnikate saladus, mis teda 
kimbatusse oli viinud. 

Tema ees oli aabits, aabitsas aga pilt, mis kujutas väikest ahvi. See ahv sarnanes 
tema endaga. Välja arvatud käed ja nägu, oli ta kaetud mingisuguse kentsaka värvilise 
karvastikuga. Tarzan pidas karvkatteks inimese rõivaid! Pildi kohal oli viis väikest 
põrnikat: 

P-O-I-S-S. 

Ta märkas, et selle lehekülje tekstis esinesid need viis põrnikat samas järjekorras 
veel mitu korda. 

Seejärel jõudis ta arusaamisele, et erinevaid põrnikaid tuli ette suhteliselt vähe, kuid 
nad kordusid tihti, mõnikord üksikult, sagedamini teistega koos. 

Ta keeras aeglaselt lehekülgi, uuris pilte ning teksti ja otsis tuntud ühendi P-O-I-S-S 
kordumist Ta leidiski selle teise pildi alt: seal oli jälle väike ahv mingi tundmatu 
loomaga, kes seisis kõigil neljal jalal ning sarnanes Šaaka-liga. Selle pildi all 
moodustasid põrnikad järgmise ühendi: 

P-O-I-S-S —J-A. K-O-E-R 

Niisiis Saatsid need viis väikest põrnikat alati väikest ahvi! 

Sel kombel edenesid Tarzani õpingud Tõsi küll, edenesid väga visalt, sest omaenese 
teadmata oli ta võtnud endale raske ning vaevarikka ülesande, mis teile või mulle 
näiks 

võimatuna. Ta tahtis õppida lugema, omamata vähimatki aimu tähtedest või kirjast 
ja eales neist kuulmata. 

Kaua ei saanud Tarzan sellest ülesandest jagu. Möödus kuid ja isegi aastaid, kuni ta 
selle lahendas. Siiski jõudis ta ajapikku väikeste põrnikate saladuse jälile. Ja saanud 
viieteistkümneaastaseks, tundis ta juba kõiki tähekombinatsioone, mis väikeses 
aabitsas ja kahes algklassidele mõeldud lugemikus saatsid üht või teist pilti. 

Endastmõistetavalt oli tal sidesõnade, verbide, koha- ja teiste määrsõnade ning 
eessõnade tähendusest ja kasutamisest kõige ähmasem ettekujutus 

Ükskord — ta oli siis umbes kaheteistkümneaastane — leidis ta ühest lauasahtlist 
mõne pliiatsi. Neist ühega juhuslikult mööda lauda tõmmanud, nägi ta vaimustusega, 
et pliiats jätab maha musta jälje. 

Tarzan hakkas uut mänguasja pruukima sellise usinusega, et laua pind kattus peagi 
joonte, siksakkide ja kõverate sumustega, pliiatsi süda aga kulus ära Siis võttis Tarzan 
uue pliiatsi, kuid seekord järgis ta juba kindlat eesmärki. 

Talle tuli pähe mõte proovida ka ise kujutada mõnda neist väikestest põrnikatest, 
kes roomasid tema raamatute lehekülgedel. 

See oli raske töö eeskätt juba sellepärast, et ta hoidis pliiatsit nii, nagu oli harjunud 
nuga hoidma. Loomulikult raskendas see nii kirjutamist kui ka kirjutatu mõistmist. 

Ent Tarzan ei jätnud jonni. Ta tegeles kirjutamisega iga kord, kui onnis käis, ja 
lõppude lõpuks näitas praktiline kogemus talle kätte sellise pliiatsi hoidmise viisi, mis 


kergendas seda suunata ja tõmmata. Ja siis suutis ta ka mõne väikese põrnika maha 
joonistada. 

Niiviisi hakkas ta kirjutama. 

Põrnikaid maha joonistades õppis ta ka neid loendama. Ja kuigi ta ei osanud 
arvutada nii, nagu meie mõistame, sai ta siiski ettekujutuse hulgast, mis rajanes ühe 
käe sõrmede arvule. 

Mitmesuguseid raamatuid sorides jõudis Tarzan veendumusele, et nüüd tunneb ta 
kõiki põrnikate liike, mis esinesid eri kombinatsioonides. Seejärel pani ta kõik ilma 
vaevata paika. Seda oli kerge teha, oli ta ju illustreeritud aabitsat nii tihti lehitsenud. 

Nii tegi tema haridus edusamme. Kuid kõige tähtsamad teadmised sai Tarzan suure 
illustreeritud sõnastiku ammendamatust varasalvest. Isegi siis, kui tal oli põrnikate 
tähendus selge, jätkas ta piltide järgi õppimist meelsamini kui lugemise abil. 

Avastanud tähtede paiknemise tähestikulises järjekorras, otsis ja leidis ta suure 
mõnuga tuttavaid kombinatsioone. Neid saatvad sõnad ja täiendid meelitasid teda üha 
kaugemale hiiglasuurde teadmisteilma. 

Seitsmeteistkümneselt oskas Tarzan lugeda laste aabitsat ja oli täielikult aru saanud 
väikeste põrnikate imepärasest tähendusest. 

Ta ei põlanud enam oma karvadeta alasti keha, ei heitnud 

meelt oma inimesenägu nähes. Ta teadis nüüd, et kuulub hoopis teise liiki kui tema 
metsikud karvased kaaslased. 

Ta oli i-n-i-m-e-n-e, nemad aga a-h-v-i-d. Väikesed ahvid, kes puude ladvus 
karglesid, olid p-ä-r-d-i-k-u-d. Tarzan teadis samuti, et vana Sabor on e-m-a-l-õ-v-i, 
Hista on m-a-d-u ja Tantor e-l-e-v-a-n-t. 

Nii õppis ta lugema. 

Nüüdsest peale edenes õppimine väga kiiresti. Olles pärinud ülemale rassile omase 
mõtlemisvõime, aimas Tarzan suure sõnastiku abil ja terve mõistuse visa tööga üpris 
tihti paljusid asju, mida ta tegelikkuses ei võinud mõista, ja peaaegu alati olid ta 
aimdused tõele lähedal. 

Tema õpinguis tuli ette pikki vaheaegu, sest mõnikord läks sugukond hurtsikust 
kaugele, kuid isegi raamatutest eemal olles töötas ta elav mõistus nende salapäraste ja 
paeluvate küsimuste kallal edasi. 

Kooretükkidest, siledatest lehtedest ja isegi tasasest maapinnast said Tarzanile 
vihikud, kuhu ta jahinoa otsaga kriipseldas oma õppetükke 

Samal ajal kui Tarzan järgis oma kalduvust vaimseks tööks, ei jätnud ta unarusse ka 
karmi elukooli. Ta harjutas nööriga ja mängis oma jahinoaga, mida oli õppinud 
lamedatel kividel teritama. 

Sellest ajast, mil Tarzan sugükonda asus, oli see tugevamaks ja arvukamaks 
muutunud. Kerchaki juhtimisel õnnestus teised sugukonnad oma diunglialalt välja 
tõrjuda, nii et neil oli nüüd külluses toitu ja naabrite jultunud kallaletungid olid 
peaaegu lakanud. 

Kui noored isased täiskasvanuks said, pidasid nad paremaks võtta naisi oma 
sugukonnast, ja kui võtsidki vangi võõraid emaseid, siis toodi need Kerchaki juurde, 
eelistades iseseisvale eksisteerimisele temale allumist ja sõpruses elamist. 

Vahel harva juhtus, et mõni teistest julmem isasloom püüdis Kerchakilt võimu üle 
võtta, kuid kellelgi ei õnnestunud sellest metsikust ning õelast ahvist jagu .saada. 

Tarzanil oli sugukonnas eriline koht. Kuigi ahvid pidasid teda omaks, erines Tarzan 
neist niivõrd, et jäi nende hulgas üksildaseks. Vanemad isasloomad püüdsid temaga 
mitte tegemist teha: kas ei pannud teda tähelegi või siis suhtusid temasse säärase 
leppimatu vihavaenuga, et ilma poisi hämmastava osavuse ja vägeva Cala abita, kes 


kaitses teda kogu oma palava emaarmastusega, olnuks ta juba varajases lapseeas 
tapetud. 

Tema suurim verivaenlane oli Tublat. Ent kui Tarzan oli saanud ligikaudu 
kolmeteistkümneseks, lakkasid vaenlased äkki teda jälitamast, jätsid ta rahule ja 
hakkasid temast omamoodi lugu pidama Tarzan võis nüüd viimaks ometi Kerchaki 
sugukonnas rahulikku elu maitsta, välja arvatud need juhtumid, kui mõnele 
isasloomale tuli peale meeletu märatsemishoog, mida esineb džunglis isastel 
metsloomadel. Siis polnud väljaspool hädaohtu ükski ahv. 

Selles Tarzanile õnnelikus pöördepunktis osutus süüdlaseks ei keegi muu kui Tublat 
ise. See juhtus nii. 

Kord oli terve Kerchaki sugukond kogunenud väikesse looduslikku amfiteatrisse, 
mis asus madalate küngaste keskel laial lagedal niidul, kus polnud torkivat rohtu ega 
ronitaimi. 

Plats oli peaaegu ümmargune. Amfiteatrit piirasid igast küljest neitsiliku metsa 
vägevad hiiglased; nende tohutuid tüvesid ümbritses põõsastest säärane laussein, et 
väikesele tasasele areenile pääses vaid puuoksi mööda. Siin, kus polnud karta kellegi 
kallaletungi, korraldas Kerchaki sugukond oma koosolekuid. Amfiteatri keskel kõrgus 
üks neid kohutavaid mullast trumme, millest inimahvid kombetalituste ajal kutsuvad 
esile põrguliku muusika. Mõnikord kanduvad nende kumedad löögid 
džunglisügavusest inimese kõrva, kuid mitte kunagi pole ükski inimene viibinud 
nendel õudsetel pidustustel. Kuid Tarzan, lord Graystock, oli kahtlemata esimene 
inimolend, kes eales oli ise osalenud dam-dami joobnustavas pillerkaares. 

See ürgne kombetalitus sai kõigi teenistuste, tseremooniate ja pidustuste 
prototüübiks, mida korraldasid ning korraldavad kirik ja riik. Inimteadvuse koidikul, 
sajandite hallis sügavuses tärkava inimühiskonna kauge raja taga vihtu-sid meie 
metsikud karvased esivanemad oma muldsete trummide saatel majesteetlikus džunglis 
eredal kuupaistel dam-dani riitusetantse. Kõik meie religioossed toimingud ja riitused 
said alguse tollel ammuunustatud ööl, hääbunud möödaniku ähmases kauguses, mil 
meie esimene karvane esivanem, kõigutades oma raskusega troopikapuu oksa, hüppas 
kergelt maha pehme rohu peale esimese koosoleku paigale 

Sel päeval juhtus sündmus, mille järel Tarzan saavutas selle, et viimaks ometi 
lakkas tagakiusamine, mis oli talle osaks saanud tema elu esimese kaheteistkümne 
aasta jooksul Kerchaki sugukond, kuhu kuulus nüüd juba sadakond ahvi, liikus 
vaikselt mööda puude alumisi oksi ja laskus käratult amfiteatri areenile. 

Dam-dami pidustusi korraldati ahvide elus ühe või teise tähtsa sündmuse puhul. 
Selleks oli vaenuliku sugukonna iile saavutatud võit, vangivõtmine, mõne suure 
džunglikisk-ja tapmine või kinnipüüdmine ja lõpuks valitseja — sugukonna pealiku 
surm või troonile asumine. Iga sellise juhtumiga kaasnesid dam-dami pidulikud 
kombetalitused, eriline tseremoniaal 

Sel päeval tähistati teisest sugukonnast pärit hiiglasliku ahvi tapmist. Ja kui 
Kerchaki ahvid olid amfiteatri areeni hõivanud, tõid kaks vägevat isaslooma võidetu 
surnukeha kohale 

Nad asetasid kandami mullast trumni ette ja kükitasid selle kõrvale valvesse. 
Teised pidustustes osalejad heitsid paksu rohu sisse pikali, et kuu tõusuni tukastada. 
Selle valgel pidi algama metsik orgia. 

39 

Pikki tunde valitses niidul täielik vaikus, mida häiris vaid kirevate papagoide 
meeletu kriiskamine ja tuhandete lindude sädin. Nad tiirlesid karjadena keset ereda- 


värvilisi orhideesid ja tulipunastest lilledest vanikuid, mis rippusid alla samblaga 
kaetud kändudelt ja puutüvedelt. 

Viimaks laskus džungli kohale öö. Ahvid hakkasid end liigutama, tõusid üles ja 
kogunesid mullast trummi ümber Emasloomad ja lapsed kükitasid pika reana 
amfiteatri välisküljele, täiskasvanud isased asusid otse nende vastu sissepoole. 
Trumni juures võtsid kohad sisse kolm vana emaslooma, igaühel käes jäme, umbes 
viieteisttolline jändrik puuoks. 

Tõusev kuu hõbetas esimeste nõrkade kiirtega niitu ümbritsevate puude latvu, ja 
vanad emaahvid hakkasid pikkamööda ning tasa lööma trummi kõmisevale 
pealispinnale. 

Mida kõrgemale kuu tõusis ja eredamini metsa valgustas, seda kõvemini ja 
tihedamini tagusid ahvid trummi, kuni lõpuks kogu ümbrus täitus paljude miilide 
ulatuses metsiku rütmilise põrinaga Džungli kiskjad katkestasid oma jahipidamise ja, 
kõrvad kikkis ning pead püsti, kuulasid uudishimulikult kaugeid kumedaid lööke, mis 
kõnelesid sellest, et suurtel ahvidel algas dam-dami pidu. 

Aegajalt tõi mõni loom kuuldavale läbilõikava vingatuse või kõuehäälse möirge 
vastuseks inimahvide peo metsikule mürale. Kuid ükski neist ei söandanud luurele 
minna või kallaletungiks kohale'hiilida, sest suured ahvid, kes olid kokku tulnud terve 
karjaga, sisendasid metsaelanikesse aukartust 

Trummipõrin oli nüüd omandanud äikese' jõu. Kerchak kargas ringi keskel 
kükitavate isasloomade ning trummarite vahele tühjale platsile. 

Ajanud end täies pikkuses sirgu, heitis ta pea kuklasse, sihtis tõusvale kuule silma 
sisse, lõi oma suurte karvaste käppadega vastu rinda ja tõi kuuldavale kohutava 
möirge. 

Veel ja veel kord kõlas see õudust tekitav röögatus hääletus öös vaikseks jäänud ja 
otsekui väljasurnud džungli kohal 

Seejärel hüppas Kerchak hääletult, otsekui hiilides mullast trummi ees lebavast 
surnud ahvist mööda, jõllitades teda oma väikeste punaste raevust välkuvate 
silmadega, ja hakkas hüpeldes mööda ringi jooksma. 

Tema järel hüppas areenile teine isasloom, röögatas ja kordas pealiku liigutusi. 
Seejärel sisenesid ringi ka ülejäänud ja nüüd kajas džunget nende lõputust 
verejanulisest röökimisest 

See pantomiim kujutas endast väljakutset vaenlasele. 

Kui kõik suguküpsed isased olid ühinenud keerleva tantsuringiga, algas kallaletung. 

Kerchak tõmbas selleks puhuks valmis pandud teibahunnikust vägeva malaka, 
tormas metsiku võitluskisaga surnud ahvi kallale ja virutas talle esimese kohutava 
hoobi. Trummipõrin valjenes ja üksteise järel hakkas võidetud vaenlasele hoope 
sadama. Lähenenud riituse ohvrile, püüdis iga 

isasloom talle malakaga pihta saada, pärast seda aga eemaldus surmatantsu metsikus 
keerises. 

Ka Tarzan osales selles pöörases hüppetantsus. Tema higiniredest kirendav tõmmu 
lihaseline keha hiilgas kuupaistel ja torkas kohmakate jõhkrate' ning karvaste loomade 
hulgas silma oma paindlikkuse ja elegantsiga. 

Sedamööda, kuidas valjenes ja kiirenes trummipõrin, joobusid tantsijad selle 
metsikust rütmist ja oma raevukast ulgumisest. Nende hüpped muutusid üha' 
kiiremaks, paljastatud kihvadelt hakkas voolama ila ning mokkade ümber ja rinnale 
tekkis vahtu. 

Pöörane tants kestis ligi pool tundi. Kuid siis lakkas Kerchaiki märguandel 
trummipõrin. Emaahvidest trummarid pugesid kiirustades tantsijate ahelikust läbi ja 


ühinesid pealtvaatajatega. Seejärel sööstsid isased nagu üks mees vaenlase surnukeha 
kallale, mis muutus nende kohutavate hoopide all pehmeks karvaseks massiks. 

Värskest lihast kõhtu täis süüa ei õnnestunud ahvidel kuigi tihti. Seepärast lõppes 
metsik öine pidutsemine iga kord surnukeha õgimisega. Ka nüüd tormasid nad kõik 
raevukalt liha kallale. 

Hiiglaslikud kihvad tungisid looma verisesse keresse ja rebisid seda tükkideks. 
Tugevamad ahvid haarasid endale paremaid palasid, nõrgemad aga keerlesid kakleva 
ning möirgava ahvisumma ümber, oodates parajat hetke, et kavalusega sinna sisse 
pääseda ja maiuspala näpata, või siis napsata mõni järelejäänud kont enne, kui kõik on 
kadunud. 

Liha maitses Tarzanile veelgi rohkem kui ahvidele ja ta tundis selle järele vajadust. 
Olles juba looduse poolt lihasööja, polnud ta veel kordagi elus — nii vähemalt näis 
talle — kõhtu lihast täis söönud. Osava ning painduvana puges ta nüüd lihatükke 
rebivate ja kisklevate ahvide keskele Ta püüdis endale kavalusega head pala saada. 

Küljel rippus tal omatehtud tupes tundmatu isa jahinuga. Ta oli noatupe näidist 
märganud pildil ühes oma kallihinnalises raamatus 

Edasi trügides jõudis Tarzan viimaks kiiresti väheneva külakosti juurde ja lõikas 
selle küljest oma terava noaga üsna tubli tüki. Ta ei lootnudki saada nii rikkalikku 
noosi: see oli terve õlavars, mis vägeva Kerchaki jalge alt välja paistis Viimane oli nii 
hõivatud oma kuningliku isu kustutamisega, et ei märganudki Tarzani sooritatud 
pühaduserüvetamist.. 

Ja Tarzan lipsas oma saagiga kiskleva karja hulgast õnnelikult välja. 

Ka vana Tublat oli nende ahvide hulgas, kes asjatult sagisid väljaspool piduliste 
ringi. Ta oli esimeste seas peole trüginud ja krahmanud endale oivalise pala, mille oli 
kõrvalises kohas juba rahulikult nahka pistnud. Kuid sellest oli talle vähe ja nüüd tegi 
Tublat endale jälle teed, et veel kord hankida tublit lihakäntsakat. 

Äkki märkas ta Tarzanit: poiss hüppas välja läbisegi üksteist küünistavate ning 
purevate ahvide karjast, surudes tugevasti vastu rinda vöödilist õlavart. 

Nähes vihatud kasupoega, välgatas Tublati väikestes verd täis valgunud lähestikku 
asetsevates seasilmades raev Tema aplust õhutas ka poisi käes olev maiuspala. 

Aga Tarzan oli oma verivaenlast juba märganud. Taibanud tema kavatsust, hüppas 
poiss kähku emaahvide ja laste hulka, et nende seas end varjata Tublat jälitas teda. 
Veendunud, et tal ei õnnestu peidupaika leida, otsustas Tarzan põgeneda. 

Nii kiiresti kui jalad võtsid, tormas ta lähemate puude juurde, hüppas osavalt üles, 
haaras kätega okstest kinni ja, saak hammaste vahel, ronis välkkiirelt ülespoole. 
Tublat oli kannul. 

Tarzan tõusis üha kõrgemale majesteetliku metsahiiglase latva. Raskekaaluline 
jälitaja ei söandanud talle sinna järele ronida, vaid jäi toppama viiskümmend jalga 
temast allpool. Poiss aga hüüdis raevunud ja üleni vahus loomale ülevalt solvanguid 
ning pilkesõnu. 

Ja Tublat hakkas märatsema. 

Hirmuäratavalt möirates kargas ta maha emasloomade ning laste hulka ja tormas 
neile kallale. Määratu suurte kihvadega pures ta läbi väikesed õrnad lapsekaelad ja 
rebis talle ette jäänud emaste külgedelt ning "seljast suuri lihatükke. 

Hele kuupaiste valgustas seda hulluse verist orgiat. Ja Tarzan nägi kõike pealt. 

Ta nägi, kuidas emasloomad ja lapsed kõigest jõust puude otsa ohutusse kohta 
põgenesid. Seejärel said hullunud kaaslase vägevaid kihvu tunda ka areeni keskel 
istuvad suured isased. Ja siis kadusid kähku juba kõik ahvid ümberkaudse metsa 
mustade varjude keskele. 


Peale Tublati oli amfiteatrisse jäänud vaid üksainus elusolend: hilinenud emaahv, 
kes jooksis nüüd kiiresti selle puu poole, mille ladvas istus Tarzan. Otse tema kannul 
kihutas kohutav Tublat. See oli Cala. 

Näinud, et Tublat oli teda kinni püüdmas, sööstis Tarzan langeva kivi kiirusel oksalt 
oksale laskudes oma kasuemale appi 

Cala jõudis puu juurde. Tarzan istus just tema kohal ja hinge kinni pidades ootas 
selle võidujooksu lõpplahendust. 

Cala hüppas üles ja haaras alumisest oksast kinni. Ta oli nüüd päris Tublati pea 
kohal ja väljaspool hädaohtu Kuid siis kostis kuiv kõva raksatus, oks murdus ja Cala 
kukkus Tublatile otse pähe, lüües ta jalust maha. 

Mõlemad kargasid silmapilk püsti, kuid veelgi kiiremini oli Tarzan puu otsast alla 
hüpanud ja hiiglasuur raevunud isaahv seisis äkitselt silm silma vastas inimlapsega. 

Võidutseva möirgega viskus õel loom väikese lord Grays-tocki peale. Paraku 
polnud talle määratud lüüa oma kihvu sellesse tillukesse pähklipruuni kehasse. 

Välkkiirelt haaras lihaseline käsi Tublati karvasest kõrist kinni. Teine käsi virutas 
mitu korda terava jahinoaga laia karvasesse rinda. Hoope sadas vahetpidamata ja need 

lakkasid alles siis. kui Tarzan tundis, et nõrgaks muutunud keha hakkab maha 
varisema 

Kui surnukeha oli maha kukkunud, astus ahvi kasupoeg Tarzan oma verivaenlase 
kõrile, tõstis silmad täiskuu poole, heitis noore ulja pea kuklasse ja tõi kuuldavale 
oma rahva metsiku ning kohutava võidukisa. Üksteise järel tuli puude otsast 
peidikutest maa peale kogu sugukond. Nad seisid müürina Tarzani ning tema võidetud 
vaenlase ümber, ja kui kõik kohal olid, rääkis Tarzan nendega. 

«Mina olen Tarzan,» hüüdis ta «Olen suur võitleja. Kõik peavad austama Tarzanit ja 
tema ema Calat. Teie hulgas pole ühtegi, kes võiks temaga jõu poolest võrdne olla! 
Tema vaenlased hoidku end!» 

Sihtides ainiti Kerchaki tigedaid punaseid silmi, põrutas noor lord Graystock oma 
võimsale rinnale ja kisendas veel kord läbilõikavat väljakutset. 


VIII. Jaht puude ladvus 


Järgmisel hommikul päras dam-dami hakkasid ahvid pikkamisi läbi metsa rannikule 
tagasi liikuma. Tublati surnukeha jäi lamama tapmispaigale, sest Kerchaki sugukond 
oma surnuid ei söönud. 

Seekordne rännak oli täielikult pühendatud toiduotsinguile Külluses leidus 
kapsapalme, halle ploome, visangi ja sentamiini, samuti tuli ette metsikuid ananasse 
Mõnikord leidsid ahvid väikesi imetajaid, linde, mune, roomajaid ja putukaid. 
Pähkleid purustasid ahvid oma võimsate lõuapäradega ja võtsid kivid appi üksnes siis, 
kui pähklid liiga kõvad olid. 

Kord ületas nende tee vana Sabor. Kohtumine emalõviga sundis ahve kõrgete puude 
otsas kiiresti varjupaika otsima. 

Seekord pidas Sabor lugu nende arvukusest ja teravatest' kihvadest, kuid ka ahvid 
omalt poolt ilmutasid tema jõu ja metsikuse vastu samasugust aukartust 

Tarzan istus madalal oksal. Läbi paksu padriku tungiv emalõvi sattus just tema alla. 
Tarzan viskas oma rahva igipõlist vaenlast parajasti pihku juhtunud ananassiga. Ma- 
jesteetlik loom seisatas, pöördus ümber ja heitis pilgu üles teda narritanud 
inimkogule. 


Sabor rapsas vihaselt sabaga, paljastas kollased kihvad ja krimpsutas urisedes oma 
karvast koonu Tema tigedad silmad tõmbusid kaheks kitsaks piluks, kust uhkas raevu 
ja vihkamist 

Kõrvu lidutades vahtis emalõvi Tarzanile, ahvide leidlapsele otse silma ja tõi 
kuuldavale läbilõikava võitluskutse. 

Ja tema kohal oksal istuv ahvinimene vastas talle oma sugukonna kohutava kisaga. 

Mõne viivu silmitsesid nad vaikselt teineteist. Siis pöördus 

hiigelkass džungli poole ja kadus metsapadrikusse. nagu kaob ookeani visatud kivi. 

Ent Tarzani peas sündis väärt plaan Ta oli tapnud julma Tublati, tähendab temast on 
saanud vägev võitleja Nüüd ta aga luurab välja kavala Sabori ning tapab ka tema, siis 
saab ta vägevaks kütiks. 

Tarzani väikeses eurooplase südames oli palav soov katta rõivastega oma alastust. 

Oma pildiraamatutest sai ta teada, et kõik inimesed on kaetud rõivastega, kuna 
ahvid ja pärdikud käivad alasti. Rõivad on jõu märk, mis tähistab inimese üleolekut 
kõigist elusolenditest. Loomulikult ei saanud olla teist põhjust, et kanda neid 
eemaletõukavaid asju. 

Mitu kuud tagasi, kui Tarzan noorem oli, ihaldas ta kangesti” oma- karvadeta keha 
katmiseks emalõvi Sabori, isalõvi Numa või panter Shita nahka. Siis ei sarnanenuks ta 
vähemalt jälgi mao Histaga. Nüüd aga tundis Tarzan oma sileda naha üle uhkust, sest 
see tunnistas tema põlvnemist võimsast sugukonnast. Temas võitles kaks vastandlikku 
soovi: käia Kerchaki sugukonna eeskujul vabalt alasti, või' siis, järgides oma liigi 
tavasid, kanda ebamugavaid rõivaid Ja mõlemad soovid said temas võitu kordamööda. 

Kogu aja jooksul, mil sugukond pärast Sabori põgenemist jätkas aeglast teekonda 
läbi džungli, kubises Tarzani pea emalõvi väljanuhkimise ja tapmise suurejoonelistest 
plaanidest. Möödus päevi, tema aga ei mõelnud millestki muust. 

Kord tõmbas ta tähelepanu kõrvale kohutav nähtus. Päise päeva ajal laskus 
džunglile pimedus, hääled vaikisid Puud seisid liikumatult, justkui halvatud läheneva 
katastroofi ootusest. Kogu loodus oli nagu tardunud. Ja siis kostis kaugelt mingit 
tasast, nõrka oigamist. See tuli üha lähemale ja lähemale, paisus valjemaks ja muutus 
viimaks kõrvulukustavaks. 

Suured puud vajusid ühekorraga looka, nagu oleks kellegi võimas käsi neid 
maadligi surunud Nad kummardusid üha madalamale, ja ikka veel ei kostnud ühtegi 
muud häält peale tuule kumeda kohutava oigamise Äkki ajasid džungli-hiiglased end 
sirgu ja nende võimsad ladvad lõid kõikuma, otsekui väljendanuksid raevukat protesti. 
Vihurina tormavatest mustadest pilvedest sähvatas silmipimestavalt ere välk. 
Kõuemürinast rappus õhk nagu kanonaadist. Seejärel hakkas otsekohe paduvihma 
kallama ja džungel muutus tõeliseks põrguks. Külma vihma käes lõdisedes kogunesid 
ahvid hunnikusse ja surusid end vastu puutüvesid. Pimedust karistavate 
välgüsähvatuste valgel võis näha metsikult kõikuvaid puuoksi, nagu oavarrest 
voolavaid vihmaveeju-gasid ja tuule käes painduvaid tüvesid. 

Aegajalt tabas välk mõnda põlist metsapatriarhi, mis siis raginal tuhandeks tükiks 
purunes ja maha vajus, tõmmates endaga kaasa teda ümbritsevate puude loendamatuid 
oksi ja väikesi loomi. Metsikust vihurist puude küljest rebitud 

suured ja väikesed oksad keerlesid ja lendasid, tuues sui. ma õnnetutele 
metsaasukatele. 

Orkaan märatses veel kaua. ja ähmi täis ahvid surusia end üksteise ligi, olles 
pidevalt ohustatud langevatest tüve. dest ning okstest ja halvatud eredatest 


välgusähvatustest ning kõuemürinast õudusest haaratuna kannatasid nati vaikselt, 
oodates tormi lõppemist 

Lõpp oli niisama ootamatu kui alguski. Silmapilk vaibus tuul, päike tuli välja ja 
loodus naeratas jälle. 

Imeilusate lillede märjad lehed ja niisked kroonlehed lõid päikesekiirtes sätendama. 
Loodus leebus, kõik elav andestas talle tehtud kurja ja asus oma tavalise tegevust? 
juurde. Askeldusrohke elu läks jälle oma tavalist rada, nagu see oli olnud enne tormi 

Tarzanile hakkas koitma ootamatu avastuse valgus; ta lahendas rõivaste saladuse. 
Kui soe ja mugav olnuks tal vihmaga Sabori raske naha all! See mõte sai veel üheks 
õhutavaks ajendiks, et täita pähe võetud kavatsust. 

Mitu kuud luusis sugukond laugja ranniku lähedal, kus asus Tarzani hurtsik. 
Viimane pühendaski suurema osa ajast õppimisele. Džunglis ümber hulkudes aga olid 
tal nöörid kogu aeg käepärast ja nii mõnigi väike loom sattus sumustesse 

Kord tõmbus ling metskuldi Horta kareda kaela ümber kokku. Loom tegi pööraseid 
hüppeid, et sellest vabaneda, ja tiris oksal lamava Tarzani maha. 

Loom kuulis mütsatust, pöördus ümber ja nähes kerget saaki — noort ahvi —, 
painutas pea alla ning tormas ootamatusest rabatud nooruki kallale, õnneks ei saanud 
Tarzan viga: ta kukkus nagu kass neljakäpakile, jalad laialt harali Sattunud metskuldi 
nina alla, kargas ta ühe hetkega jalule hüppas ahvi osavusel puu otsa ja oli väljaspool 
hädaohtu, samal ajal kui raevunud Horta tema alt müdinal läbi kihutas. 

See juhtum võimaldas Tarzanil kogeda, mida silmuse kasutamisel võib oodata ja 
mida peab kartma. 

Ta jäi oma pikast nöörist küll ilma, kuid see-eest mõistis, et kui oksalt tirinuks ta 
maha Sabor, olnuks lõpp sootuks teistsugune ja ta saanuks kindla peale surma. 

Uue nööri punumine võttis päris palju päevi. Kui see lõpuks valmis sai, läks Tarzan 
kavatsetud jahti pidama. Tn asus varitsema suure oksa peal paksu lehestiku sees, just 
joomiskoha juurde viiva loomaraja kohal. Tema alt pääses terve nahaga läbi palju 
väikseid loomi Praegu nad Tarzanit ei huvitanud. Ta vajas oma eesmärgi 
saavutamiseks suurt looma. 

Ja siis lõpuks ilmus see, keda ta oli oodanud. Lihased mänglemas toreda sametise 
naha all, tuli emalõvi Sabor, rammus ja läikiv. 

Tema suured käpad astusid kitsal rajal pehmelt. Lõvi hoidis pead kõrgel püsti, 
jälgides valvsalt ja teraselt iga. sahinat ning liikumist. Tema ilus pikk saba tegi 
vonklevaid liigutusi. 

45 

Emalõvi lähenes sellele kohale, kus Tarzan teda oksal juba viskevalmis sõõridena 
kokkukeritud pika lassoga varitses. Tarzan istus liikumatult nagu pronkskuju ja 
järeleandmatu nagu surm. Sabor läks tema alt läbi. Ta astus sammu, teise, kolmanda, 
ja pikk nöör vihises tema kohale, “var silmus langes talle pähe. Ja kui mürast 
kohutatud Sabor pea tõstis, libises silmus ümber kõri. Tarzan tõmbas siimuse läikiva 
kaela ümber kõvasti pingule, siis laskis nööri lahti ja haaras mõlema käega seda 
hoidvast oksast kinni. 

Sabor oli kinni püütud. 

Kohkunud loom sööstis meeletu hüppega džunglisse. Kuid Tarzan ei tahtnud nöörist 
ilma jääda nagu esimesel korral. Kogemusest õppust võtnud, sidus Tarzan lasso 
otsapidi tüve külge. Vaevalt hüpanud, tundis lõvi, et nöör pigistab ta kaela. Ta tegi 
õhus uperpalli ja prantsatas raskelt maha. 

Tarzani plaan oli ilmselt edukas olnud. Aga kui ta nöörist kinni haaras, toetudes 
kahe võimsa oksa hargnemiskohale. nägi ta, et on väga raske nii võimsa looma keha 


puu juurde tirida ja üles riputada, pealegi kui loom pani raevukalt vastu, hammustas, 
küünistas ning ulgus. 

Vana Sabor oli konutavalt raske ja kui ta oma tohutud kapad vastu ajas, võis teda 
paigast nihutada küll vist ainult elevant Tantor 

Emalõvi hakkas nööri otsas visklema ja sattus uuesti sellele rajale, kust paistis tema 
hädade süüdlane. Raevust ulgudes hüppas ta äkki Tarzani poole üles. Ent kui ta kogu 
oma raskusega oksale kukkus, oli poiss jõudnud juba paarkümmend jalga kõrgemale 
peenemale oksale ronida. Uhe viivu rippus Sabor põigiti oksal, Tarzan aga irvitas ja 
loopis okstega tema kaitsetut koonu. 

Siis hüppas loom maha ja Tarzan haaras kähku nöörist Sabor aga oli juba taibanud, 
mis teda kinni hoiab, haaras peenikese nööri oma hiiglaslike lõugade vahele ja enne 
kui Tarzan jõudis silmuse teist korda pingule tõmmata, oli see juba läbi hammustatud. 

Tarzanit kurvastas see väga: nii hästi kavandatud plaan oli läbi kukkunud. Ta istus 
oksal, kriiskas ja sõimas tema all urisevat looma ning tegi talle nägusid. 

Tervelt kolm tundi kõndis Sabor puu all edasi-tagasi. Neli korda kükitas ta maha ja 
hüppas kõrgel enda kohal tembutava ülekohtutegija poole Kuid see oli niisama mõt- 
tetu kui ajada taga tuult, mis sosiskles ja sahises puude ladvus 

Viimaks sai poisil mängust isu otsa. Läbilõikava huike saatel viskas ta osavasti lõvi 
küpse puuviljaga, mis selle koonu paksu kleepuva pudruga kokku matsis. Seejärel ki- 
hutas ta mööda puid sada jalga kõrgel maa kohal kodu poote ja jõudis peatselt oma 
sugukondlaste keskele. 

Tarzan rääkis kõigile oma seiklusest. Tema rind paisus uhkusest ja ta hooples ning 
kiitles sellisel kombel, et avaldas sügavat muljet isegi oma verivaenlastele, Cala aga 
lõi rõõmust ja uhkusest tantsu 

IX. Inimene ja inimene 


Veel mitu aastat jätkus ahvi kasupoja Tarzani ürfn« džunglielu peaaegu muutusteta. 
Küll aga muutus ta tugevamaks ja targemaks ning sai raamatutest mõndagi teadt. 
imeliste maade kohta, mis asusid kusagil väljaspool metsa piire. 

Elu ei tundunud talle kunagi ühekülgse ega viljatuna. Ta leidis alati tegevust. Alati 
võis jahti pidada, puuvilju otsida, arvukates väikestes jõgedes ning järvedes püüda 
kala Nizat Peale selle tuli end kogu aeg hoida Sabori ja tema julmade suguvendade 
eest See alaline oht andis igale viivule tema elus erilise teravuse ning värvingu. 

Sageli pidasid loomad temale jahti, veel sagedamini küttis tema neid. Ja kuigi nende 
halastamatud teravad küüned polnud Tarzanit veel kordagi puudutanud, oli tihti ette 
tulnud õudseid hetki, mil vahemaa oli olnud nii väike, et nende küünte ja tema sileda 
naha vahele võinuks vaevu torgata puulehe. 

Emalõvi Sabor oli kärmas, kärmed olid ka Numa ja Shi-ta, kuid Tarzan oli 
välkkiire. 

Ta sõbrunes elevant Tantoriga. Mil viisil? Ärge seda pärige Kuid džungliasukad 
teadsid, et ahvi kasupoeg Tarzar ja elevant Tantor jalutasid kuuvalgetel öödel tihti 
koos. Ja seal, kus metsatee oli vaba, sõitis Tarzan vägeva Tantor; turjal. 

Kõik ülejäänud džungliloomad olid tema vaenlased, välja arvatud Tarzani oma 
sugukond, kelle hulgas leidus tal nüüd rohkesti poolehoidjaid. 

Neil aastail veetis Tarzan palju päevi isa hurtsikus, kus ikka veel lebasid 
puutumatult tema vanemate luud ja Cala pojukese väike luukere. 
Kaheksateistkümneselt luges Tarzan vabalt mitmesuguseid raamatuid, mis seisid 
hurtsiku riiulitel, ja sai peaaegu kõigest aru. 


Ta oskas ka kirjutada, tegi seda loetavalt ja kiiresti, kuid ainult trükitähtedega. 
Kirjatähti polnud ta selgeks saanud, sest kuigi tema aarete hulgas leidus rohkesti vihi- 
kuid, pidas ta tarbetuks teistsuguse kirjaviisi kallal vaeva näha. Muide, hiljem õppis ta 
mingil moel ka käsikirjadest aru saama, kuid see läks tal väga vaevaliselt. 

Seega kaheksateistkümneselt oli ta noor inglise lord, kes ei osanud oma emakeeles 
— inglise keeles — rääkida, küll aga lugeda ja kirjutada. Ta polnud kunagi näinud 
ühtegi teist inimolendit peale iseenda, kuna seda väikest maa-ala kus tema sugukond 
rändas, ei läbinud ükski suur jõgi, mida mööda võinuksid sisemaalt nende juurde 
sõuda kas või metsikud pärismaalased. 

Kolmest küljest varjasid seda kõrged künkad, neljandast ookean. Paiga olid 
asustanud üksnes lõvid, leopardid ja mürgised maod. Kuni selle ajani polnud džungli 
neitsilikud metsad 

näinud ühtegi olendit loomaliigist, keda kutsutakse inimeseks. 

Aga ükskord, kui Tarzan raamatu saladustesse süvenenult hurtsikus istus, juhtus 
saatuslik sündmus, mis tõi pöörde kogu siinsetele aladele. Senisele džungli 
inimtühjusele tuli lõpp. 

Kaugel idapoolsel ääremaal liikus hanereas mööda madalat künkaharja veider 
rongkäik Kõige ees sammus viiskümmend musta sõdalast, relvastatud pikkade 
odadega, millel olid rauast otsad Peale selle kandis iga mees veel suurt vibu ja 
mürgitatud nooli. Seljas rippusid neil ovaalsed kilbid, ninasõõrmetes tolknesid suured 
võrud, villana kräsus juustes toretsesid kirevad sulekimbud. 

Nende laubal ilutses tätoveering — kolm paralleelset värvilist vööti, rinnal aga kolm 
ühise keskpunktiga sõõri. Kollased hambad olid teravaks ihutud justkui kiskjate kih- 
vad, paksud töllakil huuled andsid välimusele veelgi kiskjalikuma ilme. 

Nende kannul kõmpis mitusada last ja naist. Viimased kandsid pea peal 
kõikvõimalikku kraami: sööginõusid, ma-jatarbeid. suuri pampe elevandiluuga. 
Tagatipus sammus sadakond sõdalast, täpipealt samasugust kui eelrühmaski. 
Nähtavasti kartsid nad rohkem tagaajamist ning kallaletungi tagant- kui eestpoolt. 
Seda tõendas ka kolonni ülesehitus. 

Nii see oligi Mustanahalised põgenesid valge inimese sõdurite eest See oli neid nii 
julmalt röövinud ja rõhunud, võtnud ära elevandiluu ja kummi, et nad ühel ilusal 
päeval oma rõhujatele vastu hakkasid, tapsid ühe valge ohvitseri ja nottisid maha 
kogu tema väikesearvulise musta väesalga. Seejärel õgisid nad mitu päeva nende liha, 
kuni äkki öösel oli teine ja märksa tugevam sõdalaste rühm asulale kallale tunginud, 
et tasuda oma kaaslaste surma eest. 

Sel kurjakuulutaval ööl said valge mehe mustad sõdalased omakorda rikkalikult liha 
süüa. kuna see vilets käputäis, mis kunagi võimsast suguharust järele oli jäänud, ka- 
dus süngesse džunglisse — vastu teadmatusele ja vabadusele. 

Ent see, mis mustanahalistele metslastele tähendas vabadust ja õnneotsinguid, tõi 
uue riigi paljudele metsikutele asukatele õudust ja surma. 

Kolm päeva liikus rühm läbipääsmatus ürgmetsas pikkamisi edasi Viimaks neljanda 
päeva varahommikul jõudsid nad jõekese lähedal väikesele maa-alale, mis võrreldes 
teiste siiani läbitud kohtadega paistis vähem võssakasvanud olevat. Siin hakkasid 
mustanahalised tulnukad elamuid püstitama. Kuu aja pärast olid nad juba suure platsi 
metsast puhastanud, ehitanud onnid ja asula ümber tugeva pistand-tara; olid maha 
pannud hirssi, jamssi ja maisi ning hakkasid uues kodupaigas elama endist elu. Siin 
polnud vaeseid inimesi ega musta sõjaväge, polnud julmade ja kasuahnete peremeeste 
jaoks vaja koguda elevandiluud ega kummit. 


Siiski võttis mitu kuud aega, enne kui mustad söandasid minna kaugemale metsa, 
mis ümbritses nende uut asulat. 

Paljud neist olid juba langenud vana Sabori ohvriks. Džungel kubises julmadest 
verejanulistest kassidest — lõvidest ja leopardidest — ja mustad sõdalased kartsid 
oma kaitsvast pihtaiast kaugemale minna. 

Kord aga juhtus vana pealiku Mbonga poeg Kulonga kaugele läände minema Ta 
kõndis ettevaatlikult tihedas padrikus, paremas käes viskevalmis oda, vasakus ovaalne 
kilp surutuna vastu sihvakat musta keha. Seljal rippus tal vibu, nooletupp oli täis 
sirgeid nooli. Nende otsad olid hoolikalt kokku määritud tumeda tõrvase ainega, mis 
isegi kerge torke korral põhjustas surma 

Öö saabudes viibis Kulonga oma isa asulast kaugel, ikka sealsamal läände viival 
teel. Ta ronis suure puu harude vahele, tegi endale sinna mingi lavatsi ja heitis 
magama 

Temast kolme miili kaugusel lääne pool ööbis Kerchaki sugukond. 

Järgmisel hommikul koidu ajal siirdusid ahvid džunglis-se toitu otsima Nagu 
tavaliselt, läks Tarzan hurtsiku juurde. Teel tahtis ta mõnda ulukit tabada ja enne 
mereranda jõudmist kõhu täis süüa. Ahvid läksid džunglisse laiali ühe-, kahe- või 
kolmekaupa, kuid püüdsid siiski üksteise lähedusse hoiduda, et ohu korral võiks 
märku anda ja kuuldav olla. 

Pikkamisi lonkis Cala mööda elevandirada läände; pööras ümber pehkinud oksi ja 
otsis nende alt seeni ning söödavaid putukaid Äkki köitis ta tähelepanu mingi 
kummaline hääl. 

Viiekümne jardi pikkuselt tema ees oli rada täielikult nähtav, ja Cala nägi läbi 
lehetunneli kohutavat, ennenägematut kogu lähemale hiilimas. 

See oli Kulonga. 

Cala ei hakanud tema uurimisega aega raiskama, vaid pöördus ümber ja läks kiiresti 
tagasi. See polnud põgenemine. Cala sugukondlastel oli tava soovimatutest 
kokkupõrgetest hoiduda, kuni kired pole lõkkele löönud. Niisiis ei püüdnud ta 
hädaohu eest põgeneda, vaid seda vältida, 

Kulonga aga ei jäänud maha, ta haistis lõhna... Ta võis ahvi tappa ja saada hea 
kõhutäie. Ja nii ta jooksiski Cala kannul, käes viskevalmis oda. 

Calal läinuks teekäänakul äärepealt korda kaduda, kuid sirgel märkas Kulonga teda 
uuesti. Oda hoidev käsi viskus kaugele taha ja sileda naha all tõmbusid musklid 
silmapilk pingule Seejärer kesi“ sirgus ja oda lendas Cala poole. Kuid löök oli 
halvasti sihitud'Oda vaid kriimustas tema külge. 

Raevu- ja Valukisaga sööstis ahv vaenlase kallale. Samal hetkel lõid tema kaaslaste 
raskuse all rägisema puud. Vastuseks Cala kutsele tõttaski siia sugukond, hüpates 
oksalt oksale. 

Uskumatu väledusega haaras Kulonga Šlalt vibu ja asetas noole nöörile. Seda 
kaugele pingule tõmmates saatis ta mürgitatud surmariista otse hiiglasuure 
inimesetaolise looma südamesse. 

Oma sugukonna liikmete hämmastunud pilkude all kukkus Cala kohutava 
karjatusega kummuli maha 

Möirge ning kisaga tormasid ahvid Kulonga kallale, kuid 

49 

ettevaatlik metslane kihutas juba nagu hirmunud antiloop ,.ada mööda allapoole. 
Talle oli nende karvaste metsinimeste julmus hästi teada, seetõttu oli tema ainus soov 
võimalikult palju suurendada vahemaad. 


Ahvid jälitasid teda puude otsas kiiresti edasi liikudes yjna kaua, viimaks loobusid 
üksteise järel sellest ja pöördusid tagasi kurbmängu kohale. 

Seni polnud keegi neist näinud ühtegi teist inimest peale Tarzani, seepärast 
hämmastas kõiki veidra olendi ilmumine 

nende džunglisse. 

Eemal rannikul väikese hurtsiku läheda! kuulis Tarzan kokkupõrke nõrka kaja. 
Taibanud, et tema sugukonnaga sünnib midagi tõsist, kiirustas ta sinna, kust kostis 
võitluskära. 

Jõudnud sündmuskohale, leidis ta eest kogu sugukonna. Ahvid karjusid ja sebisid 
suures ärevuses tema tapetud emu surnukeha ümber. 

Tarzani mure ja raev oli piiritu Korduvalt tõi ta kuuldavale oma hirmsa sõjakisa ja 
tagus rusikatega vastu rinda, siis aga viskus Cala surnukehale ja nuttis kibedasti, va- 
lades välja oma üksildase hinge valu. 

Kaotada maailmas ainsat olendit, kes teda armastas ja hellitas, oli Tarzanile 
tõepoolest suur õnnetus. Mis sellest, et Cala oli julm ja kohutav loom! Tarzanile oli ta 
lähedane ja õrn. Ise seda tunnetamata oli ta Cala üle külvanud sellise austuse ja 
armastusega, mida iga inglise poiss tunneli oma lihase ema vastu. Tarzan polnud 
kunagi tundnud teist ema ja sõnatult andis Caiale ära kõik. mis kuulunuks Imeilusale 
leedi Alice'ile. olnuks ta elus. 

Pärast esimest meeleheitepuhangut tuli Tarzan mõistusele ja võttis end käsile. Ta 
usutles sugukondlasi, kes Cala tapmist olid pealt näinud ja sai teada kõigest, mida 
võimaldas teada anda ahvide kesine sõnavara. 

Aga sellestki piisas täielikult. Ta kuulis, et veider musi karvadeta ahv, kel kasvasid 
suled peast välja, oli paindu vast oksast Cala sisse surma heitnud, seejärel väledasti 
kui hirv Bara tõusva päikese poole põgenenud. 

Tarzan hüppas püsti ja, kähku okstele roninud, kihutas juba metsas edasi Ta tundis 
hästi kõiki käänakuid elevandirajal, kus tapja lidus, ja läks otse läbi džungli, et 
mustale sõdalasele, kes teistkaudu minna ei saanud, teele ette jõuda 

Tarzani puusal rippus isalt päritud jahinuga, õlgade ümber aga sõõridena 
kokkukeritud pikk nöör. 

Tunni aja pärast laskus ahvinimene uuesti rajule ja hakkas ettevaatlikult maad 
uurima. 

Tillukese jõe õhukeses kaldamudas leidis ta jalajälgi, mida kõigis siinsetes metsades 
jättis üksnes tema, kuid need olid tema jälgedest palju suuremad. Tarzani süda hakkas 
tugevasti peksma. Kas tõesti jälitab ta inimest, omaenda liigi esindajat? 

Siin oli kaks rida jälgi teine teises suunas. Niisiis oli ohver, kedn ta jälitas, siit 
läinud ja sama rada 

mööda tagasi tulnud. Värskemat jälge uurides märkas Tarzan väikest mullatükki ühe 
jälje servast selle süvendisse veeremas. See tähendas, et jälg oli täiesti värske ja 
Tarzani jälitatav saladuslik olend alles nüüdsama siit läbi läinud. 

Tarzan hüppas jälle puuokstele ning liikus kiiresti ja peaaegu käratult kõrgel raja 
kohal edasi 

Ta polnud läbinud veel miiligi. kui tõepoolest nägi musta sõjameest Too seisis 
lagedal niidul. Käes hoidis ta oma nõtket vibu, nool laskevalmis. Tema vastas seisis 
hüppevalmis metskult Horta. pea maas ja kihvadelt tükumas vahtu. 

Tarzan silmitses hämmastunult veidrat mustanahalist olendit. Ta sarnanes temaga 
nii väga oma kujult, aga siiski erines näolt ning nahavärvilt. Tõsi küll, oma raamatutes 
oli ta näinud pilte, mis kujutasid neegrit, metslast, ent need surnud tõmmised ei 
sarnanenud hoopiski selle läikiva musta kohutava elusolendiga. 


Pealegi ei meenutanud see inimene oma pingul vibuga Tarzanile tema 
illustreeritud aabitsast = niivõrd «neegrit» kuivõrd «kütti». K-ga algab kütt. 

Kui imepärane see kõik oli! Tarzan sattus oma avastusest säärasesse elevusse, et 
oleks äärepealt end välja andnud 

Kuid tema silme all lagendikul sündis midagi hoopis uut ja ennenägematut. 
Lihaseline käsi tõmbas vibunööri pingule, metssiga sööstis ettepoole ja siis laskis 
must inimene väikese mürginoole lendu Tarzan nägi, kuidas nool lendas välkkiirelt ja 
tungis metssea harjastega kaetud kaela. 

Vaevalt oli nool vibunöörilt lendu läinud, kui Kulonga asetas sinna uue; ta ei 
jõudnud seda aga välja lasta, sest kult viskus talle peale. Siis kargas mustanahaline 
ühe hüppega üle looma ja saatis uskumatu väledusega Horta selga teise noole ning 
ronis ise hetkega puu otsa. Horta pöördus ümber, et vaenlast veel kord rünnata, tegi 
mõne ebakindla sammu, otsekui imestades millegi üle, vankus ja kukkus külili. Mõne 
viivu tõmblesid ta lihased veel kramplikult, kuid siis jäi ta liikumatult lamama. 

Kulonga ronis puu otsast alla.. 

Puusal rippuva noaga lõikas ta metssea keha küljest mitu suurt lihakäntsakat. 
Osavasti ja kähku tegi ta keset rada tule üles ning hakkas liha küpsetama ja sööma 
Ülejäänud osa metsseast jättis ta sinnapaika, kus see oli. 

Kõik nähtu pakkus Tarzanile erakordset huvi Tema julmas rinnas leegitses raevukas 
tapmisiha, ent soov tundma õppida midagi uut oli veelgi tugevam. Ta otsustas välja 
uurida, kust see metsik olend on tulnud. Tappa aga jõuab teda kunagi hiljem, kui vibu 
ja surmatoovad nooled on kõrvale pandud. 

Söömise lõpetanud, kadus Kulonga lähima teekäänaku taha, Tarzan aga laskus 
rahulikult maapinnale. Temagi lõikas oma noaga Horta kere küljest mitu lihatükki, 
kuid küpsetama neid ei hakanud, 

Tarzan oli ka varem näinud tuld. kuid üksnes siis, kui Ara - see on välk -- süütas 
põlema mõne suure puu. Kuid 

talle oli arusaamatu, et mingisugune džungliasukas võis tekitada punakaskollaseid 
teravaid kihvu, mis õgisid puid ega jätnud midagi endast maha peale peene tolmu See 
aga, et must sõdalane oli oma oivalise roa ära rikkunud, andes selle tule hammaste 
vahele, ei mahtunud enam kuidagi Tarzani pähe. Ehk oli Ara küti liitlane ja tn jagas 
temaga oma toitu? 

Tema, Tarzan, ei riku iialgi head liha nii rumalasti. Seepärast sõi ta toorest 
metskuldi liha lihtsalt, ilma viguriteta. Mis kerest üle jäi. selle peitis ta raja lähedale, 
et tagasiteel taas kõhtu täita 

Isu täis söönud, pühkis lord Graystock rasvased sõrmed oma paljaste puusade külge 
puhtaks ja asus taas jälitama Kulongat. pealik Mbonga poega. 

Samal ajal saatis kaugel Londonis lord Graystocki noorem vend klubi kokale tagasi 
talle toodud kotletid, kuulutades, et need on praadimisel tooreks jäänud. Seejärel, 
lõpetanud oma lõunasöögi, torkas ta sõrmed lõhnastatud veegii täidetud hõbenõusse ja 
kuivatas neid lumivalge damastsiidist riidetükiga. 

Terve päev jälitas Tarzan Kulongat, lennates tema kohal okstes nagu kuri 
metsavaim. Ta nägi veel kahel korral, kuidas Kulonga oma nooli lennutas: ühel korral 
laskis ta hüään Dangot, teisel pärdik Manat. Mõlemal korral surid loomad peaaegu 
silmapilk. Ilmselt oli Kulonga mürk värske ja väga kange 

Sellal kui Tarzan oksi kõigutades ohutus kauguses mustanahalist sõjameest jälitas, 
mõtles ta palju selle hammas tava tapmisviisi üle. Ta mõistis, et iseendast ei saanud 
noole väike torge džungli metsikuid asukaid nii ruttu tappa. Võideldes oma 


vaenlastega olid metsloomad mõnikord kõige kohutavamal kombel puruks rebitud, 
lõhki kratsitud, veriseks puretud, ja sellest hoolimata jäid nad tihti ellu 

Ei. nendes väikestes puupilbastes peitus midagi sala pärast Ega nad siis ilmaaegu 
põhjustanud surma üheainsa kriimustusega. Tarzan peab seda asja uurima. 

Sel ööl magas Kulonga jälle suure puu harude vahel. Kõrgel tema kohal aga 
varitses Tarzan. 

Kui Kulonga ärkas, nägi ta. et tema vibu ja nooled on kadunud Must sõdalane sattus 
raevu ja kohkus, kusjuures hirm oli suurem kui raev. Ta otsis puu alt rohust, vaatas 
läbi kõik oksad, kuid kusagil polnud jälgegi vibust, nooltest ega saladuslikust öisest 
röövlist Kulongat haaras paaniline hirm. Ta oli relvitu! Kulonga oli ju oma oda Cala 
kehasse jätnud Ja nüüd, kus ta vibu ja nooled olid kadunud, jäi la täiesti kaitsetuks. 
Talle oli alles jäänud vaid nuga. Kulonga ainus pääsemislootus oli jõuda nii kiiresti 
kui võimalik Mbonga asulasse. Ta oli kindel, et asula on lähedal, ja asus kiiret sörki 
lastes teele. 

Temast mõne jardi kauguses ilmus läbipaistmatu lehestiku tihedast rohelusest 
nähtavale Tarzan ja asus rahulikult Puude otsas teda jälitama. 

Ta oli Kulonga vibu ja nooled ühe hiiglasliku puu ladva 

külge sidunud, tüve alumisest osast aga terava noaga koore riba välja lõiganud ja 
pisut kõrgemal ühe oksa murdnud Nende märkidega tähistas ta oma varude 
peidukohti 

Kulonga jätkas oma teed. Tarzan jõudis viimaks mustanahalisele päris pea köhale. 
Paremas käes hoidis ta nüüd viskevalmis sõõridena kokkukeritud nööri 

Tarzan oli seda hetke edasi lükanud vaid seepärast, et tahtis kangesti teada saada, 
kuhu must sõdalane läheb Peatselt saigi ta kannatlikkus tasutud: äkki avanes tema ees 
suur lage plats paljude veidrate koobastega Mets lõppes ja džungli ning asula vahel 
laius ligi kakssada jardi ülesharitud põldu. 

Sel hetkel oli Tarzan otse Kulonga pea kohal. Ta pidi kiiresti tegutsema, muidu võis 
saak käest libiseda. Džungli-elu oli õpetanud Tarzanit kõigis kriitilistes olukordades, 
mis teda nii sageli tabasid, tegutsema välkkiirelt veel enne, ku: mõte sai küpseks. 

Ja siis, kui Kulonga oli metsatihnikust lagendikule astunud, tabasid teda just 
Mbonga põllu ääres võimsa puu alumiselt oksalt heidetud nöörirõngad. 

Ahvi kasupoeg Tarzan tiris oma saaki nii tugevasti, ei hirmukarje Kulonga kõris 
lämbus kohe. Nööri kärmesti käti vahel edasi tõmmates sikutas Tarzan meeleheitlikult 
vastu-panevat mustanahalist, vedas ta puu juurde ja tõmbas kaelapidi rippuma. 
Seejärel ronis ta kõrgemale ja tiris ikka veel rabeleva ohvri tihedasse lehestikku. 
Tarzan sidus nööri kõvasti hiiglasuure haru külge ja vajutas siis oma jahinoa 
Kulongale otse südamesse. Cala eest oli kätte makstud 

Tarzan vaatas mustanahalise hoolikalt üle. Ta polnud kunagi näinud inimolendit. 
Sedamaid köitis tema tähele panu nuga koos tupe ning vööga ja ta võttis need 
endale Ka vaskne võru meeldis talle ja ta pani selle oma jala üm ber Seejärel sattus ta 
vaimustusse metslase rinnal ja laubal olevast tätoveeringust, imetles teravaks 
viilitud ham baid, vaatas üle sulgedest peakatte ja võttis selle samuti endale 
Seejärel võttis Tarzan nõuks lõunastada, sest ta oli näljane, liha oli aga käepärast - 
tema tapetud ohvri liha Džunglieetika lubas tal seda süüa. 

Kas tohime teda hukka mõista? .Ja millise mõõdupuuga võinuksime teda mõõta, 
seda inglise džentelmeni aju ning metslooma kasvatuse saanud ahvinimest? 

Tal polnud kunagi pähe tulnud mõte süüa Tublatti, keda la vihkas ja kes teda oli 
vihanud, kuigi ta oli Tublati tapnud ausas võitluses. See olnuks tema jaoks niisama 
nördimapanev kui inimesesöömine meile. 


Kuid kes oli talle Kulonga, et teda poleks saanud süüa samasuguse meelerahuga kui 
metskult Hortat või hirv Barat? Tarzani silmis oli ta lihfsalt üks neid arvutuid metsi- 
kuid olendeid, kes nälja peletamiseks üksteisele kallale tungisid. 

Ent äkki peatas Tarzani mingi kummaline kahtlusetunne. Ehk mõistis ta tänu oma 
raamatutele, et tema ees oli inimene" Võibolla ta taipas, et ka «kütt» on inimene? 

Kas inimesed söövad inimesi? Seda ta ei teadnud. Millega sjiS võis tema kõhklemist 
seletada? Ta püüdis endast võitu saada, et Kulonga liha lõigata, kuid tundis äkki 
südamepöö-ritust. Tarzan ei taibanud, mis temaga lahti on. Ta teadis vaid, et ei suuda 
maitsta musta inimese üha 

Sajandeid kasvatatud sünnipärane instinkt võttis võimust tema puutumatu mõistuse 
üle ja hoidis Tarzanit rikkumast seda üldinimlikku seadust, mille olemasolust polnud 
ta! aimugi 

Kiiresti laskis ta Kulonga surnukeha maa peale, päästis silmuse kaela ümbert lahti ja 
ronis jälle puu otsa 


X. Hirmu varjud 


Kõrgel oksal istet võtnud, uuris Tarzan asulat Pilliroost onnide taga laiusid haritud 
põllud. 

Ühes kohas ulatus mets asulani. Seda märganud, suundus Tarzan sinna. Teda 
kannustas mingi palavikuline uudishimu: ta tahtis nii väga näha oma liigi loomi, teada 
saada, kuidas nad elavad, ja vaadata lähemalt nende veidraid koopaid. 

Elu julmade metsaasukate hulgas sundis teda tahtmatult nägema nendes 
mustanahalistes olendites vaenlasi. Kuigi nad oma välimuselt temaga sarnanesid, ei 
tekkinud Tarzanil hetkekski eksiarvamust. milline vastuvõtt teda paljastamise korral 
nende esimest korda nähtud inimeste seas ootab. 

Tarzan, ahvi kasupoeg, ei kannatanud sentimentaalsuse all. Ta ei teadnud midagi 
inimeste vendlusest Kõik, kes tema sugukonda ei kuulunud, olid Tarzani põlised 
vaenlased, välja arvatud mõni üksik erand nagu elevant Tantor. 

Ta aimas seda ilma tigeduse ning vihata Tapmine oli tema elupaigaks oleva metsiku 
maailma seadus. Tema primitiivses elus oli vähe mõnusid, suurim neist oli küttimine 
ja tapmine. Kuid Tarzan austas ka teiste õigust samasugustele mõnudele ja soovidele, 
isegi juhul, kui ta ise muutus nende kallalekippumiste objektiks. 

Tarzani veider elu ei teinud teda morniks ega verejanuliseks. Ehk ta küll tappis 
rõõmsalt naerdes, ei tõendanud see tõik hoopiski tema sünnipärast julmust. Kõige 
rohkem tappis ta selleks, et hankida toitu. Tõsi küll. inimesena tappis ta mõnikord ka 
enda lõbuks, mida ei tee ükski loom. On ju maailmas kõigist olenditest üksnes 
inimesele omane tappa mõttetult, naudinguga, põhjustada kannatusi ning surma 
ainuüksi lõbu pärast 

Kui Tarzanil tuli tappa kättemaksuks või enesekaitseks, tegi ta seda rahulikult, 
süümepiinata. See oli lihtne töine toiming, mis hoopiski ei sallinud kergemeelsust. 

Ja lähenedes nüüd ettevaatlikult Mbonga asulale, valmistus Tarzan lihtsalt ja 
loomulikult selleks, et tappa või saada tapetud, juhul kui ta avastatakse la hiilis 
äärmise ettevaatlikkusega, sest Kulonga oli sisendanud talle suurt au-. 

kartust väikeste teravate puust kepikeste vastu, mis tõid surma kindlalt ja kiiresti. 

Viimaks jõudis Tarzan erakordselt tiheda lehestikuga suure puu juurde. Selle okstelt 
rippusid hiiglaslike ronitaimede rasked vanikud. Tarzan peitis end sellesse 


läbipääsmatusse. peaaegu iile küla laiuvasse varjupaika ja hakkas süvenenult jälgima 
kõike tema all toimuvat, hämmastudes seire tema jaoks uue ja imepärase elu iga 
üksikasja üle. 

Tanumal hullasid ihualasti lapsepõnnid. Naised tampisid rohmakates kivist uhmrites 
kuivatatud hirssi peeneks või küpsetasid jahust kakukesi. Eemal põllul osa naisi 
kõplas rohis ja lõikas vilja 

Nende puusi katsid mingisugused kentsakad kuivatatud lohust tehtud turritavad 
padjakesed ja paljudel olid kõrisevate rõngastega käevõrud Mustade kaelte ümber 
rippusid naljakalt punutud traadirõngad. Lisaks olid paljudel ninast läbi torgatud 
tohutu suured võrud. 

Ahvi kasupoeg vaatas neid imelikke olendeid üha kasvava imestusega, Ta nägi ka 
mehi, kes vilus tukastasid Kõige kaugemal lagendiku ääres märkas Tarzan 
relvastati sõjamehi. Nähtavasti kaitsesid nad asulat vaenlase ootamatu kallaletungi 
eest. 

Talle torkas silma, et tööd tegid ainult naised. Mille ükski mees ei töötanud asulas 
ega põllul. 

Lõpuks jäi Tarzani pilk peatuma otse tema all istuval vanaeidel. Tema ette 
väikesele lõkketulele oli asetatud väheldane pada, kus kees paks punakas vaigune 
segu. Kõrva oli hunnik teritatud puunooli Naine võttis need ükshaaval kätte, kastis 
teraviku auravasse segusse ja pani siis oks test tehtud kitsale pukile, mis asus teisel 
pool lõket. 

Tarzanil valdas suur ärevus Tema ees avanes «küti» väikeste heiteriistade hävitava 
jõu saladus. Ta märkas, et naine püüab kõigest väest hoiduda katlas keevat ainet 
kätega puudutamast, ja ühel korral, kui väike tilgake talle sõrme peale pritsis, torkas ta 
selle kähku veeanumasse ja nühkis siis lehenutsakuga puhtaks. 

Tarzanil polnud vähimatki aimu mürkidest, ent tema te rav kujutlusvõime ütles talle, 
et tapab just see surmav aine, mitte aga väike rrtiol. mis üksnes viib hirmsa koostise 
ohvri kehasse. 

Tarzanil lekkis kirglik soov saada endale rohkem neid väikseid surmatoovaid 
pilpakesi. Kui eit vaid viivuks jätaks oma töö, laskuks ta sedamaid maa peale ja 
suudaks haarata kimbu nooli ning tagasi puu otsa ronida, enne kui naine hingatagi 
jõuaks. Ta hakkas juba nuputama, kuidas naise tähelepanu eemale juhtida, kui äkki 
kostis lagendiku servast võigast kisa. Tarzan vaatas sinnapoole Puu all samas kohas, 
kus tund aega tagasi sai surma Cala mõrtsukas, seisis must sõdalane. 

Sõdalane kisendas ja vibutas pea kohal oda. Aeg-ajalt osutas ta millelegi oma jalge 
ees maas. 

Silmapilk oli kogu asula jalul. Onnidest jooksid välja relvastatud inimesed ja 
kihutasid tuhatnelja üle põllu äre- 

vil sõjamehe juurde Nende kannul sibasid vanurid, naised ja lapsed ning ühe 
hetkega oli asula tühjaks jäänud. 

Ahvi kasupoeg Tarzan mõistis, et nad olid leidnud tema ohvri surnukeha, kuid 
praegu ei huvitanud see teda sugugi. Külla ei jäänud kedagi, kes võinuks takistada 
võtmast endale meelepärast nooltevaru Kiiresti ja hääletult laskus ta mürgikatla 
juurde. Viivu uuris ta oma elavate säravate silmadega asulat Näha polnud kedagi. 
Tema pilk peatus lähima onni avatud uksel. Tarzanil tekkis soov sisse vaadata, ta 
lähenes ettevaatlikult madala katusega ehitisele. 

Algul seisis ta pisut ukse juures ja kuulatas teraselt. Seest ei kostnud ühtegi häält. 
Siis lipsas ta poolhämarasse onni. 


Seintel rippusid relvad: pikad odad, imeliku välimusega noad ja kaks kitsast kilpi. 
Onni keskel seisis pada, kaugema seina ääres aga kuivast rohust ase, kaetud punutud 
mattidega — ilmselt onni peremeeste magamiskoht. Põrandal vedeles mõni inimkolp. 

Tarzan katsus ja nuusutas läbi kõik esemed, sest «nägi» ta ju peaasjalikult oma 
äärmiselt tundlike sõõrmetega. Ta pidi juba kaasa võtma ühe seinal rippuvatest 
teravatest odadest, kuid süli oli täis nooli, mida ta iga hinna eest tahtis kaasa viia. 
Ükshaaval võttis ta seinalt maha asju ja pani need toa keskele hunnikusse Kõige peale 
asetas ta kummulikeeratud paja, selle otsa ühe irvitava pealuu ja torkas sellele pähe 
tapetud Kulonga peakatte. 

Seejärel eemaldus ta pisut, imetles oma kätetööd ja muigas. Ahvide kasvandikule 
meeldis nalja teha. 

Kuid sel hetkel kuulis ta väljast hääli: kostis venivat kaeblikku kisa ja valju itkemist. 
Tarzan muutus rahutuks. 

Oli ta ehk liiga kauaks siia jäänud? Kähku uksest välja hüpanud, heitis ta pilgu piki 
tanumat värava poole. 

Pärismaalasi polnud veel näha, kuigi ta kuulis selgesti neid üle põllu lähenemas. 
Hääled kõlasid juba üpris ligidal. 

Nagu välk hüppas Tarzan nooltehunniku juurde. Kahmanud kaenlasse kõik, mis ühe 
käega ära võis viia. virutas ta podiseva paja jalaga ümber ja kadus puulehestikku just 
sel hetkel, kui asula teises servas esimene metslane väravast sisse kihutas. Nagu 
metsik lind oksal, valmis esimese ohu puhul lendu tõusma, hakkas Tarzan jälgima 
kõike, mis nüüd külas sündis. 

Tanum oli rahvast täis. Neli pärismaalast kandsid Kulonga surnukeha. Nende järel 
tulid naised kohutavalt ulgudes ja valjusti kisendades. Rongkäigu pea oli jõudnud 
Kulonga onni, sellesama onni juurde, kus Tarzan oli oma rüüstetööd teinud, ja läks 
uksest sisse Kuid peaaegu kohe kargasid sisenejad hirmsas, segaduses uuesti välja. 
Kohe ümbritsesid neid ülejäänud. Onnile osutades vehkisid kõik vihaselt kätega ja 
ulgusid, kuni mõni sõdalane lähemale astus ja sinna sisse vaatas. Viimaks astus üks 
neist onni See oli vanamees, kel rippusid ümber metallehted ja kaelas kuivatatud 
inimkätest kee. 

See oli kuningas Mbonga ise, tapetud Kulonga isa. Mõne minuti kestel olid kõik 
vait Peatselt väljus Mbonga onnist, tema kohutavast näost paistis raevu ja uskumatut 
hirmu. Ta lausus midagi sõjameestele, kes tormasid jalamaid asula igat onni ja nurka 
läbi otsima. 

Otsingud said vaevalt alata, kui märgati ümberaetud pada ja kohe tuli ilmsiks ka 
mürginoolte kadumine. Midagi rohkem nad siiski ei leidnud ja mõni minut hiljem 
kogunes ehmunud metslaste parv oma pealiku ümber 

Mbonga ei osanud kuidagi seletada hirmsate salapäraste sündmuste jada. Juba see, 
et nende põllupiirilt leiti surnult tema poeg Kulonga, kes oli tapetud ja paljaks 
röövitud peaaegu isamaja lävel, oli iseenesest äärmiselt mõistatuslik. Kuid kohutavad 
avastused asulas endas ja surnud Kulonga onnis täitsid metslaste südamed 
kirjeldamatu kabuhirmuga ning sünnitasid nende vaeses ajus kõige hämmastavamaid 
ja uskumatuid tõlgendusi. 

Ninapidi koos vadistasid nad poolihääli, silmavalged punnis, silmamunad peas 
keerlemas. 

Tarzan jälgis neid kogu aeg oma kõrgelt oksalt. Paljugi nende käitumises jäi talle 
arusaamatuks, sest ta ei tundnud ebausku, hirmust aga oli vaid ähmane ettekujutus 

Päike seisis kõrgel taevas. Tarzan oli väga näljane. Selle kohani aga. kuhu ta 
hommikul metskuldi kere oli matnud, jäi veel mitu miili. 


Seepärast pööras ta Mbonga asulale selja ja kadus metsatihnikusse 


XI. Ahvikuningas 


Kui Tarzan oma sugukonna juurde jõudis, oli veel valge, ehkki ta oli teel peatuse 
teinud, et süüa mahamaetud metskuldist järelejäänud liha ning võtta puu otsast ära 
Kulonga nooled 

Raskelt koormatuna hüppas ta puu otsast maha otse Kerchaki sugukonna keskele. 

Rind uhkelt ees, nakkas ta pajatama oma vägevatest seiklustest ja kiitlema oma 
saagiga 

Kerchak pööras torisedes näo kõrvale: ta kadestas seda sugukonna kummalist liiget. 
Oma väikeses õelas ajus oli ta juba pikka aega otsinud mõnda ettekäänet, et Tarzani 
peale viha välja valada. 

Järgmisel hommikul esimeste koidukiirtega asus Tarzan harjutama vibulaskmist. 
Esialgu ei tabanud ta peaaegu ühtegi märki, kuid aegamisi õppis väikseid nooli õigesti 
suunama. Kuu aja pärast oli ta juba osav laskur. Edusammud läksid talle aga kalliks 
maksma: ta kulutas ära peaaegu kogu oma nooltevaru. 

Kerchaki sugukond jätkas rändlemist piki mereranda, sest siin olid head jahialad 
Tarzan aga harjutas vibulaskmist ja luges isa hurtsikus leiduvaid raamatuid 

Just sel ajal leidis noor inglise lord hurtsikust ühte 

sahtlisoppi peidetud metall-laeka. Võti oli ees ja pärast üürikest uurimist õnnestus 
Tarzanil see õnnelikult avada. 

Ta leidis sealt puhtaks raseeritud näoga noore mehe kolletunud pildi, briljantidega 
kaunistatud medaljoni lühikese kuldketi otsas, mõne kirja ja väikese raamatu 

Tarzan vaatas seda kõike väga hoolikalt. 

Kõige rohkem meeldis talle foto, sest noore mehe silmad naeratasid, nägu oji aval ja 
sõbralik. Loomulikult ei tulnud Tarzanile pähegi, et see oli tema isa 

Ka medaljon meeldis talle. Kohe riputas ta selle endale kaela, matkides mustade 
inimeste juures nähtud ehtimis-indu. Kummaliselt kiirgasid sätendavad kivid tema 
siledal tõmmul nahal. 

Ta ei saanudki aru kirjade sisust, sest peaaegu üldse ei osanud kirjatähti. Tarzan 
pani kirjad koos fotoga laekasse tagasi ja võttis käsile väikese raamatu 

See oli otsast otsani peenikese käekirjaga täis kirjutatud, ja kuigi ta tundis kõiki 
väikseid põrnikaid, paistsid nende kombinatsioonid talle veidrate ja täiesti 
arusaamatutena. Tarzan oli juba ammugi õppinud sõnastikku kasutama ja tahtis seda 
nüüd appi võtta, kuid tema meelehärmiks ei olnud siin sõnastikust kasu. Tervest 
raamatust ei leidnud ta ühtegi tuttavat sõna, seepärast pistas ta selle uuesti metall- 
laekasse, lükates nende saladuste lahendamise kaugemasse tulevikku 

Vaene väike ahvide kasvandik! Teadnuks ta vaid, et see tugevas hülgenahkses 
köites väike raamat varjas tema päritolu võtit ja vastust kogu tema kummalise elu 
mõistatusele! See oli John Claytoni, lord Graystocki päevik, kirjutatud prantsuse 
keeles. 

Tarzan pani laeka kappi, kuid nüüdsest peale ei unustanud oma isa armast ning 
mehist nägu. Peas aga tekkis tal kindel plaan lahendada väikesesse musta raamatusse 
kirjutatud kummaliste sõnade saladus. 

Praegu aga ootas teda tähtis ja edasilükkamatu ülesanne. Tema nooltevarud olid otsa 
saanud ja tal tuli need taastada kallaletungiga mustade inimeste asulale. 

Järgmise päeva varahommikul asus ta teele ja juba enne keskpäeva jõudis 
mustanahaliste küla juurde. Tarzan ronis sellesama suure puu otsa ja nagu eelmiselgi 


korral, nägi ka nüüd põllul ning onnide ees töötavaid naisi. Ja nagu siis, podises 
nüüdki tema all maa peal mürgipada. 

Tarzan lamas oksal mitu tundi, oodates noolte hankimiseks parajat hetke, mil 
läheduses kedagi pole. Kuid nüüd ei juhtunud midagi säärast, mis võinuks elanikke 
asulast välja meelitada. Tanum oli pidevalt rahvast täis Päev hakkas juba kustuma, 
Tarzan varitses aga ikka veel pahaaimamatu naise kohal, kes paja ümber askeldas. 

Põllul töötanud naised tulid koju. Metsast väljusid jahimehed ja kui kõik olid 
pistandaia sees, pandi värav kõvasti kinni. Külas süüdati lõkked ja tulele asetati kat- 
lad. Iga onni ees istus naine ja keetis körti ning kõigil olid käes maniokist ja 
hirsist küpsetatud kakud. 

Äkki kõlas metsaservalt röögatus. Tarzan vaatas sinnapoole 

See oli salkkond põhja poolt naasvaid hilja peale jäänud kütte Suurivaevu lohistasid 
nad enda järel mingisugust kogu, kes neile vastu pani. 

Kui nad olid külani jõudnud, löödi värav lahti, et neid sisse lasta Jahisaaki silmates 
tõi pealik Mbonga rahvas kuuldavale pöörase rõõmukisa: see oli inimene. 

Kui ikka veel rabelevat vangi mööda tanumat lohistati, tormasid naised ja lapsed 
talle keppide ning kividega kallale. Ja ahvide kasvandik Tarzan, noor metsik 
džungli-loom, oli üllatatud oma liigi loomade julmast elajalikku-sest. 

Kõigist džungliasukaist piinas oma saaki üksnes leopard Shita. Kõik teised lojused 
pidasid eetiliseks tuua kiiret ja halastavat surma. 

Oma raamatutest oli Tarzan inimolendite eluviisi kohta ammutanud vaid 
katkendlikke ja nappe andmeid. 

Kui ta metsas Kulongat taga ajas, mõtles ta. et Kulonga jälg viib ta veidratest 
ratastel majadest linna juurde, majadest, millest ühe katusesse torgatud suur puu musti 
suitsupilvi välja paiskas; või siis mere äärde, mida katsid suured ujuvad ehitised. Neid 
kutsuti erinevalt: laevadeks, purjekateks, aurikuteks ja pargasteks, seda Tarzan teadis. 

Seepärast oli ta väga pettunud, nähes viletsat pilliroo-onnidest asulat, mis pesitses 
tema koduses džunglis ja kus polnud näha ühtegi kas või nii suurt maja nagu mereran- 
nas tema enda hurtsik. 

Tarzan veendus, et see rahvas on veel õelam kui tema ahvid ja julm nagu Sabor ning 
ta kaotas endise lugupidamise oma liigi vastu. 

Vahepeal olid mustanahalised ohvri küla keskele tirinud ja otse Mbonga onni vastas 
asuva suure tulba külge kinni sidunud. Odasid ja nuge viibutades moodustasid sõ- 
dalased tema ümber tantsiva ja röökiva ringi. 

Tantsivate sõdurite ümber võtsid istet naised: nad tagusid trumme ja ulgusid. 
Tarzanile meenutas see kohe dam-dami ja ta juba teadis, mis saab edasi. Siiski tärkas 
temas kahtlus, et äkki tormavad mustanahalised veel elusa ohvri liha kallale. Ahvid ei 
teinud seda kunagi. 

Vangi ümbritsev sõõr tõmbus üha koomale, samal ajal kui mustanahalised trummide 
hullumeelse põrina saatel ohjeldamatult tantsu vihtusid. Äkki välgatas oda ja haavas 
ohvrit. See oli märguanne viiekümnele teisele odale. 

Vangi silmad torgati välja, kõrvad, käed ja jalad läbi, iga toll tema tõmblevast 
kehast muutus julmade löökide märklauaks Lapsed ja naised vingusid vaimustusest. 
Sõdalased noolisid oma pakse huuli neid ootavat söömingut ette nautides ja püüdsid 
üksteist üle trumbata jälkide julmustega, mida nad leiutasid õnnetu piinamiseks, kes 
polnud ikka veel teadvust kaotanud 

Siis otsustas Tarzan, ahvide kasvandik, et käes on paras aeg. Kõigi pilgud olid 
suunatud kohutavale vaatemängule 

59 


tulba juures. Päevavalgus oli asendunud kuupaisteta pimeda ööga, üksnes 
leegitsevad lõkked heitsid metsikule stseenile rahutuid valguselaike. 

Ahvinimene hüppas nõtkelt tanuma lõpus pehmele maapinnale. Kiiresti korjas ta 
kokku nooled — seekord kõik, sest oli kaasa võtnud pikki taimekiude, et neid kimpu 
köüa. Ruttamata sidus ta nooled kõvasti kokku ja pidi juba lahkuma, kui äkki tuli talle 
vallatu mõte — võrukael, nagu ta oli. 

Ta tahtis neile ebardlikele olendeile mingit osavat vingerpussi mängida, et nad jälle 
tunnetaksid tema juuresolekut. 

Tarzan pani nooltekimbu puu jalale ja hakkas hiilima mööda tanuma varjusolevat 
serva, kuni jõudis sellesama onnini, kus ta juba kord oli viibinud. 

Sees oli täiesti pime kuid käsikaudu kobades leidis ta otsitava eseme ja pöördus 
aega viitmata ukse poole. 

Kuid väljuda ta ei jõudnud. Tema terased kõrvad püüdsid kinni lähenevate 
sammude kaja — see oli siinsamas ligidal. Veel hetk. ja onni uksele ilmus naise kogu. 

Tarzan hiilis hääletult kaugema seina äärde ja tema käsi puudutas pikka teravat 
jahinuga. Naine tuli kärmesti onni keskele ja jäi viivuks seisma, käsikaudu mingit eset 
otsides. Nähtavasti seda aga tavalisel kohal ei olnud ja naine tuli seda otsides üha 
lähemale seinale, mille ääres Tarzan seisis. 

Ta oli nüüd juba nii lähedal, et ahvinimene tundis tema alasti keha soojust Tarzan 
tõstis löömiseks jahinoa, kuid just sel hetkel astus naine kõrvale, ja tema rahulik 
kurguhäälne hüüatus kinnitas, et lõpuks ometi oli ta otsinguid krooninud edu. 

Naine pöördus minekule ja kui ta onni uksest väljus, nägi Tarzan tema käte vahel 
potti toidu keetmiseks 

Tarzan liikus tema kannul ukseni ja välja vaadates nägi, et kõik naised tõttasid 
onnidesse ja tulid sealt välja pottide ning padadega Nad täitsid need veega ja asetasid 
lõkketulele tulba lähedale, kus rippus liikumatu verine lõhkirebitud surnukeha. 

Tarzan passis parajat hetke ja kui läheduses kedagi polnud, ruttas tagasi tanuma 
lõppu suure puu alla oma nooltekimbu juurde. Nagu eelmisel korral, nii lükkas ta 
nüüdki paja ümber, seejärel aga hüppas nõtkelt nagu kass metsahiiglase alumistele 
okstele. 

Käratult ronis ta kõrgemale, kuni leidis koha, kus läbi lehestikus oleva ava võis 
vabalt näha kõike all toimuvat. 

Naised raiusid vangi lõhkirebitud keha tükkideks ja panid need pottidesse. Mehed 
seisid sõõris, puhates meeletust pilgarist. Külas võttis maad suhteliselt rahulik meele- 
olu 

Siis tõstis Tarzan onnist võetud eseme kõrgele üles ja täpsusega, mille oli toonud 
aastatepikkune harjutamine puuviljade ning kookospähklite loopimises, viskas selle 
metslaste kamba sekka 

Ese kukkus nende keskele, tabas ühte sõjameest pähe ja lõi ta jalust maha. Seejärel 
veeres see naiste hulka ja peatus lõhkikistud laiba ees. mida need tükeldasid söömingu 
jaoks. Hirmust tardunud mustanahalised vahtisid õuduses seda eset 

See oli inimese kolp, mis maapinnal lebas ja neile hambaid näitas. Kukkumine 
selgest taevast näis imena. Ja sellesama ime pärast haaras mustanahalisi kohutav hirm. 
Nagu üks mees põgenesid kõik onnidesse. Oma läbimõeldud vingerpussiga sisendas 
Tarzan metslastesse igavest õudu mingisuguse nähtamatu ebamaise jõu ees, mis varit- 
seb neid nende asula ümber metsas. 

Pärastpoole, kui nad olid leidnud ümberlükatud paja ja näinud, et nooled on jälle 
varastatud, tärkas inimsööjate vaeses ajus mõte, et nad on solvanud mingisugust 
vägevat jumalat, kes selle džungliosa üle valitseb. Ta maksab neile kätte selle eest, et 


siin asulat rajades ei taibanud nad eelnevalt rikkalike kingitustega teda heasoovlikuks 
muuta. Siitpeale hakkas Mbonga rahvas iga päev suure puu alla, kust olid kadunud 
nooled, toitu jätma. Sellega püüdsid nad salapärase võimu armulikkust võita. 

Hirmuseeme oli aga sügavale metslaste hinge külvatud ja ahvide kasvandik Tarzan 
ise.seda teadmata pannud sellega aluse paljudele tulevastele hädadele nii enda kui ka 
sugukonna jaoks. 

Sel ööl magas ta asula lähedal metsas, järgmisel hommikul koidu ajal aga asus 
tõttamata tagasiteele. Tarzan oli kohutavalt näljane, kuid nagu kiuste leidis ta vaid 
mõne marja ja noppis lehtedelt üksikuid tõuke. Parajasti kännu alt toitu otsides tõstis 
ta juhuslikult pead ja nägi äkki rajal vähem kui paarikümne sammu kaugusel emalõvi 
Sabori. 

Lõvi suured kollased silmad sihtisid Tarzanit, hiilates õelalt ja süngelt, punane keel 
aga noolis ahnelt mokki. Sabor roomas vaikselt edasi, kõhuga peaaegu maad puudu- 
tades 

Tarzan ei mõelnudki põgeneda. Kõik need päevad oli ta seda kohtumist otsinud. Ja 
nüüd oli tal peale rohust nööri veel muidki relvi 

Kiiresti võttis ta seljast vibu ja asetas hoolikalt nöörile mürgiga kokkutehtud noole 
Kui Sabor hüppas, kohtas teda poolel teel väike terav kepike. Tarzan aga sööstis 
samal hetkel kõrvale. Hiiglasuur kass prantsatas täie hooga tema kõrvale maha, teine 
surmavasse mürki kastetud nool tungis lõvile puusa. 

Möirates pöördus loom ümber ja hüppas veel kord, ja jälle õnnetult; kolmas nool 
tabas otse silma. Seekord oli lõvi aga ahvinimesele liiga lähedal, et viimane võinuks 
kukkuva keha eest kõrvale hüpata. 

Tarzan varises oma vaenlase määratu suure kere raskuse all maha, kuid sai siiski 
kahmata noa ja jõudis lõvile lüüa mitu haava. Viivu lamasid nad mõlemad liikumatult, 
viimaks mõistis ahvide kasvandik, et tema peale kukku- 

nud elutu kiskja ei suuda enam kunagi kurja teha ei inimesele ega loomale 
Vaevaliselt ronis ta raske loomakere alt välja, ajas end püsti ja vaatas jahisaaki. 
Võimas juubelduslaine uhkas temast üle. 

Sügavalt hingates pani ta jala vägeva vaenlase kehale, heitis kuklasse oma ilusa 
noore pea ja tõi kuuldavale isaahvi kohutava võidukisa. 

Mets kaikus võikast triumfikarjest Linnud vakatasid, suured kiskjad aga liikusid 
selja taha pilke heites kaugemale, sest vaid vähesed otsisid džunglis tüli suurte inim- 
ahvidega. 

Londonis lordide palatis pidas aga samal ajal oma liigi inimestele kõnet teine lord 
Graystock ja tema meeldiv pehme hääl ei pannud kedagi värisema. 

Sabori sitke ja vilets liha ei maitsnud isegi Tarzanile, kuid teadupärast on nälg kõige 
parem kokk Peagi oli ahvinimese kõht korralikult täis ja ta hakkas end magama 
seadma. Eelnevalt otsustas ta lõvilt maha võtta naha: oli ju see üks põhjusi, miks ta oli 
püüdnud Sabori surmata. 

Väikestelt loomadelt nahka võttes oli Tarzan omandanud küllaldase vilumuse, 
seetõttu sai ta kiiresti hakkama ka Sabori suure nahaga ja riputas oma jahisaagi kõrge 
puu harude vahele Siis tõmbus ta mugavasti kerra ja vajus sügavasse unenägudeta 
unne. 

Tarzan polnud eelmistel päevadel end välja puhanud. Väsimusest kurnatud ja kõht 
kõvasti täis söödud, magas ta terve päikeseringi ning ärkas alles järgmise keskpäeva 
paiku Kohe laskus ta alla, et värskendada end Sabori lihaga, kuid oma kurvastuseks 
leidis temast ainult kondid: teised näljased džungliasukad olid teinud puhta töö 


Pool tundi pärast parajat metsas kõndimist nägi ta noort hirve ja enne kui väike 
olend vaenlase lähedusest aru sai, oli terav nool talle kaela tunginud. 

Mürk mõjus nii kiiresti, et hirv sai vaid mõne hüppe teha, kui ta surnult põõsastikku 
kukkus. Tarzan sõi jälle kõhu täis, kuid nüüd enam magama ei heitnud. 

Ta kiirustas oma sugukonna rännupaika, ja kohanud ahve, näitas neile uhkelt Sabori 
nahka. 

«Kerchaki ahvid, vaadake!» karjus ta. «Vaadake, mida on teinud Tarzan, vägev 
tapja! Kes teist on kunagi tapnud Numa sugukonnast kas või ühe? Tarzan on teist 
kõige tugevam, sest Tarzan pole ahv. Tarzan on...» Siin aga pidi ta oma kõne 
katkestama, sest inimahvide keeles ei olnud sõna, mis tähistanuks inimest; Tarzan ise 
aga oskas seda sõna vaid kirjutada ja sedagi inglise keeles, kuid mitte hääldada. 

Terve sugukond oli kogunenud tema ümber. Ahvid kuulasid Tarzani kõnet, vahtides 
üksisilmi tema imetabase vägiteo tõendit. 

Üksnes Kerchak oli eemale jäänud: ta vahutas vihast ja pöörasest raevust. 

Mimahvi nüris ajus katkes äkki miski. Metsiku möirgega sööstis ta ahvikarja sekka. 

Hammustades ja oma tohutu suurte kätega hoope virutades tappis ning sandistas 
Kerehak oma tosina ahve. enne kui ülejäänud jõudsid ülemistele puuokstele pageda. 

Oma meeletus raevus vahtis Kerehak ulgudes ümberringi, otsides silmadega 
Tarzanit ja märkas teda istumas läheduses ühel oksal. 

«Tule aga alla, vägev tapja,» röökis Kerchak. «tule alla ja saa tunda veel vägevama 
kihvu! Kas võimsad võitlejad siis ohtu nähes puu otsa ronivad ja seal värisevad?» Ja 
väljakutsuvalt tõi Kerchak kuuldavale oma sugukonna sõjakisa 

Tarzan laskus rahulikult alla. Hinge kinni pidades jälgis sugukond oma kõrgetelt 
pennidelt, kuidas möirgav Kerchak vastase saleda kogu kallale sööstis. 

Lühikestest jalgadest hoolimata oli Kerchak ligi seitse jalga pikk. Tema tohututel 
õlgadel põimusid vägevad musklipuntrad, lühike kael paistis selja tagant raudsete 
lihaste rahnuna, nii et pea nagu väheldane kera suure lihahunniku otsas kükitas 
Allapoole ripnevate huulte vahelt paljastusid vägevad kihvad, väikesed õelad verd täis 
valgunud silmad aga põlesid kohutavas hullumeelsuses. 

Tarzan — samuti suur ja lihaseline loom —- seisis ja ootas teda Kuid metslooma 
hiiglasliku kogu kõrval tundusid tema kasv ja tugevad musklid haletsemisväärsena. 

Tema vibu ja nooled lebasid eemal, seal, kuhu ta oli need jätnud, näidates Sabori 
nahka oma sugukondlastele. Ta seisis palgest palgesse Kerchakiga. relvadeks vaid 
jahinuga ja inimmõistus. 

Kui vaenlane raevuka möirgega talle kallale sööstis, haaras lord Graystock tupest 
oma pika noa ja samasuguse meeletu kisaga tormas vaenlasele vastu Ta oli küllalt 
osav, et mitte lasta pikkadel karvastel kätel endast kinni haarata. Samal hetkel, kui 
nende kehad pidanuksid kokku põrkama, pigistas Tarzan oma vaenlase ühte rannet, 
hüppas kergelt kõrvale ja torkas noa pidemeni ahvi kehasse südame alla. 

Enne aga. kui ta noa välja tõmmata jõudis, oli Kerehak, püüdes haarata Tarzanit 
oma hirmsasse sülelusse, relva hoidva käe kiire liigutusega ära löönud. 

Ahv valmistus pähe andma hirmsat kämblahoopi, mis märgi tabamise korral 
löhestanuks nooruki kolba 

Kuid inimene oli kärmem: ta tõmbus küüru ja virutas ise võimsa hoobi ahvile rindu. 

Kerehak lõi vankuma, ka oli surmav haav südame all temalt peaaegu teadvuse 
röövinud Hetkeks ta siiski toibus ja sellest jätkus, et oma käsi Tarzani haardest ära 
tõmmata ja temaga käsikähmlusse astuda. 


Ahvinimest tugevasti enda vastu surudes püüdis raevune isane oma tohutute 
kihvadega tema kõri, kuid noore lordi sitked sõrmed jõudsid Kerchaki kaela ümber 
sulguda. 

Nii nad heitlesid: üks püüdis oma hirmsate kihvadega 

võitluskaaslasel kõri läbi hammustada, teine oma käega vaenlase hingekõri kinni 
pigistada ja samal ajal looma paljastatud lõugu endast eemale tõrjuda. Näis, nagu 
hakanuks palju võimsam ahv pikkamööda peale jääma ja varnast välja paneva looma 
hambad olid Tarzani kõrist veel ainult tolli kauguses Äkki võpatas Kerchak kogu 
kehast, viivuks otsekui tardus, seejärel aga varises elutult maha. Ta oli surnud. 

Tarzan tõmbas välja noa, mis talle nii sageli oli toonud võidu palju võimsamate 
musklite üle kui tema enda omad. pani jala võidetud vaenlase kaelale ja taas kõlas üle 
kogu metsa võitja metsik sõjahüüd. 

Nii sai noor lord Graystock ahvide kuningaks 


XIL. Inimmõistus 


Tarzani alamate hulgas oli üks isane, kes söandas temaga võimu pärast võidelda. 
See oli Tublati poeg Terkoz Kuid ta tundis nii suurt hirmu uue valitseja terava noa ja 
surmatoovate noolte ees, et julges oma rahulolematust ilmutada üksnes tühises 
sõnakuulmatuses ja alalistes salakavalates vem-pudes. Ometi teadis Tarzan, et Terkoz 
passib vaid parajat juhust ootamatu reetmisega temalt võim üle lüüa, ja oli seepärast 
alati valvel, et välistada võimalikku äkilist kallaletungi 

Paljude kuude jooksul kulges ahvisugukonna elu endist viisi. Uut oli vaid niipalju, 
et tänu Tarzani väljapaistvale mõistusele ja tema küttimisoskusele läks toiduga 
varustamine nüüd palju edukamalt ja ka toitu oli rohkem kui kunagi varem. Seepärast 
oli enamik ahve valitseja vahetumisega väga rahul. 

Öösiti juhtis Tarzan oma sugukonda mustade inimeste põldudele. Oma targa juhi 
näpunäidete järgi sõid ahvid siin kõhu täis, ent iialgi ei hävitanud seda, mida ei 
jõudnud ära süüa, nagu teeb seda pärdik Manu ja enamik teisi ahve. Ja kuigi 
mustanahalisi pahandas nende põldude järjekindel rüüstamine, ei võtnud ahvide 
röövretked neilt tahet maad harida, mis oleks kahtlemata juhtunud, lubanuks Tarzan 
oma rahval istandusi arutult laastada 

Selle aja jooksul külastas Tarzan asulat korduvalt ka teisel, isiklikul eesmärgil Aeg- 
ajalt täiendas ta seal oma nooltevaru. Varsti märkas Tarzan seal ka toitu, mida neegrid 
nüüd järjekindlalt puu alla panid, ja sõi ära kõik, mis mustanahalised talle olid 
jätnud. 

Kui metslased veendusid, et öö jooksul toit kaob, haaras neid veelgi suurem hirm 
Üks asi on ju jumalale või kuradile'meeleheaks toitu tuua, et võita nende 
heatahtlikkust, aga kui vaim tõepoolest asulasse ilmub ja toodud toidu ära sööb, on 
see hoopis teine asi. See oli ennekuulmatu ning täitis nende ebausklikud südamed 
rahutuse ja hirmuga. 

Noolte korrapärane kadumine ja kummalised tembud, mida 

nähtamatu olend korda saatis, viisid mustanahalised niisugusesse seisundisse, et 
nende elu muutus uues asulas väljakannatamatuks. Mbonga ja tema vanematekogu 
hakkasid üha rohkem rääkima sellest, et küla päriseks maha jätta ja kaugemal 
džunglis uus rahulikum koht otsida. 


Kohta otsides tungisid mustad sõdalased aiva kaugemale lõunasse, päris metsade 
sügavusse. 

Tarzani sugukonda hakkas ikka sagedamini häirima mustade luurajate ilmumine 
rfende asupaika Ürgmetsa vaiksel üksindust rikkusid uued veidrad karjed Polnud rahu 
enam loomadel ega lindudel. Oli saabunud inimene. . 

Teised loomad tulid siia nii öösel kui päeval džunglis ümber hulkudes. Need olid 
julmad, metsikud loomad. Kuid nõrgemad naabrid põgenesid nende eest vaid ajutiselt, 
etohu möödudes kohe tagasi tulla. 

Inimesega oli aga teisiti. Kui tuleb inimene, siis paljud suurematest liikidest 
lahkuvad instinktiivselt oma asukohast ega tule peaaegu kunagi tagasi Nii talitasid 
alati suured inimahvid Nad põgenesid inimese eest, nagu inimene põgeneb katku 
eest. 

Veel mõnda aega hoidus Tarzani sugukond abaja lähedusse, sest nende uus 
kuningas ei tahtnud mõeldagi, et tuleks alatiseks lahkuda väikesest hurtsikust leitud 
aaretest 

Kord kohtas mõni inimahv mustanahalisi väikese jõekaldal, mis paljudele 
põlvkondadele oli olnud harjumuspärane joomiskoht. Nad nägid, et mustad inimesed 
raadavad džunglit ja püstitavad arvukalt onne. Pärast seda ei tahtnud ahvid enam 
abaja juurde jääda ja Tarzan viis nad mitu päevateekonda edasi sisemaale, kohta, mida 
polnud veel rüvetanud inimolendi jalg. 

Kord kuus kiirustas Tarzan oksalt oksale hüpates oma hurtsikusse, et veeta seal päev 
raamatute keskel, samuti nooltevaru täiendada Viimane ülesanne muutus üha raske- 
maks, sest mustad hakkasid ööseks oma nooli aitadesse ja elamutesse peitma. 

Tarzan pidi päeva jooksul pingsalt jälgima, kuhu nooled peidetakse, kahel korral 
sisenes ta onni, sellal kui selle elanikud magasid oma mattidel, ja näppas nooled otse 
sõdalaste nina alt. See moodus tundus Tarzanile aga liiga ohtlik, seepärast eelistas ta 
oma pikkade surmatoovate lassodega püüda üksikuid kütte. Võtnud neilt ära relvad ja 
ehted, heitis ta laibad öösel kõrge puu otsast alla tanuma keskele. 

Need eriskummalised juhtumid hirmutasid mustanahalisi niivõrd, et kui Tarzani 
külaskäikude vahel poleks olnud kuuajalist hingetõmbeaega, mis iga kord sisendas 
neisse lootust, et rohkem kallaletunge ei tule, siis oleksid nad peatselt jälle oma 
uue asula maha jätnud 

Mustanahalised polnud Tarzani hurtsikut kaugel rannikul veel märganud, kuid 
ahvinimene elas alalises kartuses, et tema äraolekul leiavad nad selle üles ja röövivad 
tema aarded. Seepärast hakkas ta ajapikku üha kauem viibima hurtsiku juures ja üha 
harvemini ahvide keskel. Nii juhtus et tema sugukonna ahvid hakkasid selle 
hoolimatuse all 

kannatama. Alailma puhkes tülisid ja arveteõiendamisi, mida vaid kõige kõrgem 
juht võis rahulikult klaarida. 

Viimaks tegi mõni ahvide vanematekogu liige Tarzan iga sellest juttu ja pärast seda 
ei lahkunud ta sugukonna juurest terve kuu. 

IMimahvide ülemjuhi kohustused pole rasked ega arvukad. Pärast keskpäeva tuleb 
näiteks Taka ja kaebab, et vana Mungo varastas ära tema noore naise. Siis on Tarzani 
leohus kõik ahvid kokku kutsuda ja kui selgub, et naine eelistab oma uut abikaasat 
endisele mehele, annab ta käsu, et nii see ka olgu. või käsib Mungot anda Takale 
vastu ühe oma tütardest 

Ahvid peavad juhi otsust lõplikuks, ükskõik milline seo ka poleks, ja pöörduvad 
rahulolevana tagasi oma tegevuse juurde 


Teinekord tuleb joostes kisendav 'lana. surudes kätt vastu külge, kust purskab verd. 
Ta kaebab, et tema mees (imito hammustas teda elajalikult Väljakutsutud Gunto aga 
väidab, et Tana on laisk, ei viitsi talle tuua sitikaid ega pähkleid või keeldub tema 
selga sügamast. 

Ja Tarzan noomib mõlemat, ähvardab Guntot surmatoovate nooltega, kui see peaks 
jätkama Tana piinamist. Tana aga peab omalt poolt tõotama end parandada ja 
paremini täitma oma naisekohust. 

Nii see kõik lähebki. Enamasti on need lühised perekondlikud nääklused, mis aga 
klaarimata jätmise korral Võivad viia tõsiste salkadevaheliste tülideni ja mõnikord 
isegi sugukonna lõhenemiseni. 

Kuid Tarzanit hakkas see tüütama. Ta mõistis, et ülemvõim piirab oluliselt tema 
vabadust. Teda veetlesid soojas päikesepaistes sädelev meri, mugava maja jahe tuba 
ja raamatutes leiduvad lõputud imed. 

Vanemaks saades adus Tarzan, et ta muutub oma sugukonnas võõraks Nende ja 
tema huvid hakkasid üha rohkeni erinema Paljud kummalised ning imeilusad 
unelmad, nii välgatasid ahvide inimesest juhi toimekas ajus, olid neile võõrad Nende 
keel oli nii vaene, et Tarzan ei suutnud nendega rääkida paljudest uutest tõdedest ega 
mõttetegevuse avarast vaateväljast, mille tema ahne pilgu ees oli avanud lugemine. Ta 
ei saanud neile kõnelda isegi auahnusest niis tema hinge piinas 

Tal polnud enam ammugi sõpru ja kaaslasi Laps võin tutvust sobitada paljude 
veidrate ja lihtsate olenditega, kuid täiskasvanud inimene vajab sõpruse aluseks 
siiski mõniri gast, kas või välist intellekti võrdsust. 

Olnuks Cala elus, toonuks Tarzan ohvriks kõik. et tema lähedale jääda. Nüüd, kus 
teda polnud, vallatutest lapsepõl-vesõpradest olid aga saanud julmad ja toored 
loomad, tundis Tarzan, et tal on rohkem meeltmööda rahulik eraklus oma onnis kui 
metsloomade karja juhi tüütud kohused 

Kuid Tarzani soov loobuda oma sugukonna juhi kohast ei saanud veel niipea teoks, 
põhjuseks oli Tublati poja Ter-kozi vimm ja kadedus Nagu kangekaelne noor 
Inglane, ei 

suutnud ka Tarzan sundida end ilkuva vaenlase eest taganema. 

Tarzan teadis väga hästi, et tema asemele valitakse juhiks Terkoz. See metsik loom 
oli juba ammu maksma pannud oma füüsilise üleoleku õigused nende väheste isaahvi- 
de üle, kes olid söandanud tema julmadele tülinorimistele vastu hakata 

Tarzan ihkas õelat looma talitseda, kasutamata nuga või nooli. Koos mehistumisega 
olid kasvanud ka tema jõud ja osavus niivõrd, et ta hakkas mõtlema, kas ta äkki ei 
suuda hirmuäratavat Terkozi võita käsitsivõitluses. Kui vaid poleks neid tohutuid 
kiskjahambaid, mis selles suhtes halvasti relvastatud Tarzaniga võrreldes inimahvile 
niisuguse eelise andsid! 

Kord aga tänu asjaoludele sai Tarzan sellest murest lahti ja võis vabalt valida oma 
tee: kas jääda sugukonda või sellest lahkuda, määrimata oma metslaseau. 

Juhtus see järgmiselt. 

Sugukond otsis endale rahumeelselt toitu Kõik olid igasse kaarde laiali läinud, kui 
äkki kõlas läbilõikav kisa Sellest kohast, kus Tarzan selgeveelise oja kaldal kõhuli 
lamas ja oma väledate pruunide kätega veel väledamat kala kinni võtta proovis, jäi 
see itta. 

Nagu üks mees tormasid kõik sugukonna liikmed hirmu-karjete peale kohale ja 
nägid Terkozi, kes vana emaahvi karvust kinni hoidis ja teda oma suurte kätega 
klohmis 


Tarzan astus ta juurde ja tõstis käe märgiks, et Terkoz peab peksmise lõpetama. 
Emane ei kuulunud talle, vaid vaesele vanale isasele, kelle võitlused olid juba ammugi 
võideldud ja kesei suutnud oma peret kaitsta. 

Terkoz teadis, et võõrast naist pekstes rikub ta oma sugukonna seadusi. Kuid 
tülinorija, nagu ta oli, kasutas emaahvi mehe hõrkust ja karistas naist selle eest, et 
viimane ei tahtnud talle loovutada enda püütud noort õrna närilist. 

Nähes liginemas Tarzanit, kel polnud käes nooli, hakkas Terkoz vaest emast veelgi 
kõvemini klohmima, lootes sellega vihatud valitsejat võitlusse kutsuda 

Tarzan ei korranud oma hõiatust, selle asemel ta lihtsalt sööstis Terkozi kallale. 

Mitte kordagi sellest ammumöödunud päevast saadik, kui gorillade juht Bolgani oli 
Tarzani nii hirmsasti puruks rebinud, polnud tal tulnud pidada säärast võitlusi 

Vaevalt võis Tarzani nuga seekord võistelda Terkozi läikivate kihvadega, see-eest 
tegid inimese hämmastav osavus ja kiirus peaaegu tasa ahvi mõningase üleoleku jõus 

Kokkuvõttes oli inimahvil siiski teatud paremus, ja kui poleks ilmnenud ühte teist 
jõudu, mis mõjutas võitluse tulemust, oleks ahvide sugukonna kasvandik Tarzan, noor 
lord Graystock, surnudki nii, nagu ta oli elanud — tundmatu metsloomana 
Ekvatoriaal-Aafrikas. 

Kuid Tarzanil oli olemas see, mis tõstis ta kõigist džung-likaaslastest kõrgemale 
ning milles seisneb erinevus inimese ja looma vahel —- mõistus. Mõistus hoidis 
Tarzanit Terkozi 

67 

raudsete musklite ning ahnete kihvade eest. 

Kähmlus oli kestnud vaevalt mõne sekundi, kui nad juba vähkresid maas, teineteist 
tagudes, rebides ja puruks kistes — kaks suurt metsikut looma, kes võitlesid elu ja 
surma peale. 

Terkozil oli peas ja rinnas tosin noahaava, Tarzan oli üleni puruks rebitud ja nõretas 
verest Peast oli tal tükk nahka välja kistud, see rippus silma kohal, segades nägemist. 
Kuid siiani oli noorel inglasel õnnestunud vaenlase hirmsaid kihvu oma kõrist eemal 
hoida ja nüüd. lühikesel hingetõmbeajal nuputas ta kavala plaani. Ta pääseb Terkozi 
selja taha. haarab temast küünte ja hammastega kinni ning pus-sitab vaenlast 
senikaua, kuni see sureb 

Manööver õnnestus kergemini, kui ta arvas, sest rumal loom ei taibanud Tarzani 
kavatsust ega osanud teda ennetada 

Aga kui Terkoz viimaks mõistis, et suletuna vaenlase haardesse ei saa ta teda enam 
kätte ei hammaste ega rusikatega, viskus ta välkkiirelt maha. Tarzanil jäi üle vaid 
klammerduda meeleheitlikult selle hüpleva, keerleva ja väänleva keha külge Jõudmata 
Terkozile ühtegi hoopi anda. lõi kõva põrutus vastu maad noa ta käest ja Tarzan jäi 
relvituks. 

Järgmisel silmapilgul veeresid mõlemad kerana maas Tarzan pidi oma haaret pisut 
lõdvendama, kuni lõpuks sel les pidevalt muutuvate asendite kiires vaheldumises oli 
tal parema käega võimalik teha uus võte. Sedamaid mõistis Tarzan, et see asend oli 
muutnud ta täielikult ligipääsmatuks. Tema käsi oli selja tagant Terkozi käe alt läbi 
pistetud, õlavars ja käelaba aga surusid viimase kaela. See oli pool-nelson, 
nüüdisaegne maadlusvõte, mida asjatundmatu ahv-inimene kasutas täiesti juhuslikult 
Kuid jumalik oid ütles talle otsekohe, kuivõrd väärtuslik on tehtud avastus Sellest 
võttest sõltus elu ja surm. 

Ta püüdis samasugust asendit saavutada ka vasaku kae jaoks, ja mõne hetke pärast 
raksatas Terkozi härjakael ju ba topeltnelsoni võttes. 


Terkoz enam ei rabelnud. Mõlemad lamasid maas täiesti liikumatult, Tarzan 
Terkozi seljal. Ja pikkamööda .pidi ahv oma ümmarguse pea rinnale üha lähemale 
painutama, 

Tarzan teadis, millega see kõik lõpeb Veel hetk ja kael murdub. Ja just siis Terkozi 
õnneks tõstis Tarzanis häfill seesama võime, mis oli aidanud teda ahvist jagu 
saada võime arutleda. 

«Kui ma ta tapan,» mõtles "Tarzan, «mis kasu ma sellest saan? Jätan sugukonna 
ilma võimsast võitlejast ja ongi kõik Kui Terkoz on surnud, ei saagi ta teada 
minu üle olekust, elusana jää-b ta aga alati teistele ahvidele eeskujuks.» 

«Ka-go-da?» sisistas Tarzan Terkozile kõrva, mis vabas tõlkes tähendab: «Annad 
alla?» Vastust ei tulnud ja Tarzan tugevdas veidi survet, mis kutsus esile suure 
metslooma kohutava valukarjatuse 

«Ka-go-da?» kordas Tarzan. 

«Ka-go-da!» kisendas Terkoz. 

«Kuula siis,» sõnas Tarzan teda pisut vabamaks lastes, kuid hoides käsi endiselt 
võttes. «Mina olen Tarzan, ahvide ülemjuht, vägev kütt, võimas võitleja. Terves 
džunglis pole kedagi nii võimsat kui mina. Sa ütlesid mulle: «Ka-go-da » Kõik 
kuulsid seda. Ära enam tülitse oma juhi ega sugukond-lastega, või järgmisel korral ma 
tapan su. Said aru?» 

«Huh,» kinnitas Terkoz. 

«Nohi, kas nüüd aitab sulle?» 

«Huh,» vastas ahv. 

Tarzan laskis ta lahti ja pisut hiljem tegelesid kõik jälle oma asjadega, nagu poleks 
juhtunud midagi, mis rikkunuks ürgse metsalaagri rahu. 

Ahvide teadvuses võttis aga maad sügav veendumus, et Tarzan on vägev võitleja ja 
kummaline olend Kummaline sellepärast, et tema kätes oli vaenlase elu, kuid selle 
asemel, et teda tappa, lubas Tarzan tal häda tegemata edasi elada 

Päevaloojakul, enne kui pimedus džunglile laskus, tuli kogu sugukond nagu 
tavaliselt kokku. Tarzan oli oma haavad selges ojavees puhtaks pesnud Ta kutsus 
vanad isased enda ümber. 

«Te nägite täna jälle, et ahvide juht Tarzan on teie seas kõige vägevam,» sõnas 
ta. 

«Huh,» vastasid kõik nagu ühest suust, «Tarzan on vägev.» 

«Tarzan pole ahv,» jätkas ta. «Ta ei sarnane oma rahvaga. Tema tee pole teie tee, 
seepärast läheb ta tagasi oma suguvõsa koopasse suure järve vete lähedale Te peate 
endale valima uue juhi. Tarzan ei tule enam tagasi.» 

Sel moel tegi noor lord Graystock esimese sammu eesmärgi poole, mille ta endale 
oli seadnud: otsida üles enda-taolised valged inimesed 


XIII. Tema oma suguvõsa 


Järgmisel hommikul asus Tarzan teele läände, ranniku poole. Terkozi löödud 
haavad tekitasid suurt valu. 

Ta liikus edasi väga aeglaselt, ööbis džunglis ja jõudis oma hurtsiku juurde alles 
järgmisel hommikul kaunis hilja. 

Mitmel järgmisel päeval käis ta väljas vaid harva ning üksnes selleks, et nälja 
kustutamiseks vajalikul hulgal puuvilja ja pähkleid korjata. 


Kümne päeva pärast oli Tarzan täiesti terve. Tema näole jäi pooleldi kinnikasvanud 
kohutav arm, mis algas vasaku silma kohalt, kulges põiki üle pea ja lõppes parema 
kõrva kohal Selle jälje jättis talle Terkoz, kui temalt peanahka rebis. 

Paranemise ajal püüdis Tarzan meisterdada endale Sabori nahast, mis kogu aeg oli 
hurtsikus seisnud, keepi. Kuid ta nägi, et nahk oli kõva nagu puu Et Tarzanil polnud 

parkimisest aimugi, pidi ta ihaldatud kavatsusest loobuma. 

Ja nii võttis ta nõuks endale Mbonga asulas mõnelt mustanahaliselt mingi rõivatükk 
ära võtta, sest ahvide kasvandik Tarzan oli otsustanud kõikvõimalike abinõudega 
tähistada enda kui alamseltsi olendi evolutsiooni. Tema arust oli inimsoo kõige 
tähtsam eritunnus ehted ja rõivad. 

Sel eesmärgil korjas ta endale mitmesuguseid käe- ja jalaehteid, võttes neid ära tema 
kiire ja käratu silmuse läbi surma saanud mustadelt sõdalastelt. Ta pani need endale 
ümber, nii nagu oli seda näinud teistel 

Ta riputas kaela kuldketi briljantidega kaunistatud medaljoniga, mis kuulus tema 
emale leedi Alice'ile, selja taha rihma otsa aga nooletupe koos nooltega, mille ta 
samuti oli ära võtnud ühelt võidetud mustanahaliselt. 

Vöökoha ehtis ta väikestest toornaharibadest tehtud vööga. Selle omatehtud vöö 
külge meisterdas ta noatupe, et oida seal isa jahinuga. Kulonga pikk oda rippus tal 
vasema la taga. 

Noor lord Graystock nägi välja originaalne ja väga sõjakas. Tagant langesid paksud 
mustad juuksed talle õlgadele, est oli ta need jahinoaga ebaühtlaselt lühemaks 
nüsinud, et salgud silma ei tikuks. 

Tema sihvakas ja imekaunis kuju, tugevate musklitega agu parimatel muinasrooma 
gladiaatoritel ja ühtaegu peh-ete ning õrnade kontuuridega nagu hellenite jumalal, 
andis juba esimesel pilgul tunnistust tohutu jõu, paindlikkuse ja osavuse imelisest 
kooslusest. 

Tarzan, ahvide kasvandik, oli ürginimese, küti ja sõjamehe kehastus. Oma laiadel 
õlgadel ilusat pead suursuguselt oides, imekaunites selgetes silmades säramas elutuli 
ja aru-us — sellisena võis ta muinsust õhkavas ürgmetsas paista oljumalana. 

Kuid Tarzan ei mõelnudki sellele Ta kahetses, et tal põlud rõivaid ja ei saanud 
näidata kõigile džungliasukaile, et ta n inimene, mitte ahv. Tihti hiilis talle südamesse 
tõsine ahtlus. etta võib veel ahviks muutuda 

Tal olid hakanud näole karvad kasvama On ju kõik ahvid karvaste nägudega, 
kuna ainsad inimesed, keda ta näinud oli — mustanahalised — peale mõne erandi 
olid täielikult karvadeta. 

Tõsi küll, raamatutes oli ta näinud piltidel inimesi, kelle huuli, põski ning lõuga 
kattis tihe karvastik, kuid sellele vaatamata raseeris Tarzan end. Peaaegu iga päev ihus 
ta oma teravat nuga ning kraapis ja kõõpis oma noort habet, et see alandav ahvide 
tunnusjoon juurteni välja rookida. 

Sel moel õppis ta habet ajama, tõsi küll, rohmakalt ja piinarikkalt, kuid ikkagi 
edukalt. 

Kui ta tundis, et on pärast verist heitlust Terkoziga täielikult paranenud, suundus 
Tarzan ühel hommikul Mbonga asulasse. Ta kõndis muretult džungli käänulisel rajal, 
selle asemel et puude otsas edasi liikuda, ja kohtus äkki palgest palgesse musta 
sõdalasega. 

Metslase hämmeldunud pilk oli peaaegu koomiline ja 

enne km Tarzan jõudis haarata vibu, pöördus sõdalane ümber ja häirekisaga otsekui 
teisi hoiatades pistis mööda rada plagama 

Tarzan tormas teda puude otsas taga ajama ja mõne hetke parast nägi ees meeletult 
jooksvaid inimesi. 

Neid oli kolm. hanereas lidusid nad kui pöörased läbi tiheda põõsastiku, 

Tarzan jõudis hõlpsasti neist ette ja nad ei märganudki, kuidas ta hääletult nende pea 
kohal liikus ja raja kohal madalale oksale varitsema jäi. 

Tarzan laskis kaks esimest sõdalast mööda minna, aga kui kolmas joostes lähenes, 
haaras osava liigutusega heidetud silmus käratult musta kõri ümbert kinni ja tõmbus 
pingule. 

Neeger tõi kuuldavale südantlõhestava karjatuse ja tema kaaslased nägid, kuidas 
tõmblev keha nagu nõiduse väel pikkamööda nende pea kollale tihedasse lehestikku 
tõusis. 

Hirmukisaga pistsid nad veel kiiremini jooksma, lootes end päästa. 

Sõnatult ja kiiresti tegi Tarzan oma vangile lõpu peale, võttis temalt ära relvad, 
ehted ja - oh õnne! - puusade ümbert imekauni seemisnahk.se vöö. Otsemaid pani ta 
selle endale ümber. 

Nüüd on ta viimaks ometi riides nii nagu inimesele kohane. Keegi ei tohi enam 
kahelda tema kõrges päritolus. Kui meeldiv oleks praegu oma sugukonna juurde 
tagasi minna ja seda imetoredat pidurüüd nende kadedate pilkude all 
demonstreerida! 

Musta keha oma õlale upitanud, asus ta puude otsas ruttamata teele pistandaiaga 
ümbritsetud väikese asula poole, sest tal oli jälle vaja nooli. 

Olles pistandaiale juba päris lähedale jõudnud, nägi Tarzan erutatud külaelanikke 
parvena ümbritsemas mõlemat põgenikku, kes hirmust ja väsimusest värisedes suutsid 
suuri vaevu kõnelda oma seikluse ennekuulmatutest üksikasjadest. 

Nad rääkisid, et Mirando oli käinud kõige ees, mitte eriti kaugel, äkki oli ta nende 
juurde jooksnud kisaga, et kohutav valge alasti inimene ajab teda taga Siis olid nad 
kõik kolmekesi kõigest väest jooksu pistnud. 

Seejärel kõlas jälle Mirando läbilõikav hirmukarje, ja kui nad pead pöörasid, nägid 
kohutavat vaatepilti: nende kaaslase keha lendas üles puude otsa, käed-jalad krampli- 
kult õhus tõmblemas, pärani suust aga rippus välja keel. Ta ei teinud enam mingit 
häält ja tema juures polnud naha mitte kui kedagi. 

Asulas puhkes paanika. Ent vana elutark Mbonga tegi näo, naguei usuks ta 
nende juttu. 

«Te räägite meile pikka muinaslugu sellepärast, et ei julgenud tõtt öelda Teil on 
häbi tunnistada, et kui lõvi Mirändole kallale hüppas, lasksite jalga ja jätsite ta maha. 
Te olete argpüksid!» 

Vaevalt oli Mbonga lausunud viimase sõna, kui tema 

kohal puuokstes käis kõva praksatus. Kõik lõid silmad üles, haaratud uuest 
hirmulainest Pilt, mis neile avanes, sundis võpatama isegi vana elutarka Mbongat: 
keereldes ja vingerdades lendas ülevalt alla Mirando surnukeha ning prantsatas 
raginal nende jalge ette siruli. 

Nagu üks mees tormasid kõik mustanahalised laiali ja kadusid asulat ümbritsevasse 
tihedasse padrikusse. 

Siis läks Tarzan julgesti asulasse, täiendas oma noolte-varu ja sõi ära toidu, mille 
metslased olid valmis pannud, et vaigistada salapärase paha vaimu viha. 

Enne lahkumist viis ta Mirando surnukeha asula värava juurde ja seadis aia äärde 
püsti selliselt, justkui seiraks tema elutu nägu aia tagant džunglisse viivat rada. 


Pööraselt hirmunud mustad püüdsid korduvalt asulasse siseneda, mööduda oma 
kohutavast hambaid irevile ajanud surnud kaaslasest, kuni viimaks ometi julguse 
kokku võtsid. Nähes, et toit ja nooled on kadunud, mõistsid nad, et Mirando oli 
hukkunud seepärast, et oli näinud džungli paha vaimu. 

See seletus tundus neile kõige mõistlikum olevat Kõik. kes kohutavat metsade 
jumalat näinud olid, said surma: elavatest polnud teda näinud mitte keegi. Tema 
nägemine tõi kindlat surma. 

Veel mõtlesid nad, et kuni nad jumalust noolte ja toiduga varustavad, ei tee ta neile 
kurja, kui teda mitte näha Ja seepärast võttis Mbonga vastu otsuse, et lisaks toidule 
toodaks sellele Munango Ksewatile andamit ka noolte näol Sellest saadik nii tehtigi. 

Kui peaksite kunagi sellesse Aafrika džunglis peituvasse asulasse sattuma, näete 
kindlasti iga asulat piirava tara taha ehitatud tillukese pilliroo-onni ees väikest rauast 
söögipotti, selle kõrval nooletuppe nooltega, mis on mürgiga hoolikalt kokku tehtud. 

Sellal läks Tarzan koju, kiirustamata ja teel jahti pidades. Jõudnud laugjale 
rannikule oma hurtsiku juurde, avanes talle ebatavaline vaatepilt. 

Abaja vaiksel veepinnal seisis suur laev. kaldale oli aga tiritud väike paat. 

Kõige hämmastavam oli see, et ranniku ja tema hurtsiku vahel liikus mitu 
temataolist valget inimest. 

Tarzan nägi-, et nad sarnanesid paljuski tema raamatutes olevate piltidega. Ta hiilis 
puude oksi mööda neile lähemale, kuni leidis end peaaegu nende kohalt. 

Neid oli kümme Tõmmud, päikesepruunid-ja pealtnäha jälgivõitu inimesed Nad olid 
troppis paadi ümber, rääkisid kõvasti ja vihaselt ning vehkisid ägedalt kätega. Üks 
nendest, väike musta habemega mees, alatu näoga, mis meenutas Tarzanile rott 
Nambat, pani käe tema kõrval seisva hiiglase õlale. Kõik ülejäänud vaidlesid ja 
tülitsesid hiiglasega. 

Väike mees osutas sisemaale ja et selles suunas vaadata, pidi hiiglane end teistest 
ära pöörama. Siis võttis alatu 

näoga välke mees vöö vahelt revolvri ja tulistas hiiglasele selga. 

Hiiglane 1õ1 käed pea kohal kokku, tema põlved nõtkusid ja hääletult varises ta 
surnuna maha 

Esimene püssipauk, mida Tarzan oma elus kuulis, tekitas temas hämmingut, kuid ka 
see ebatavaline heli ei pannud võpatama tema terveid närve ega kutsunud esile 
paanika varjugi. 

Kõige rohkem ajas teda segadusse valgete võõramaalaste käitumine. Ta kortsutas 
kulmu ja jäi sügavasti mõttesse «Ma tegin hästi,» mõtles Tarzan. «et hoidsin end 
tagasi ega tormanud esimese hooga neid valgeid inimesi nagu vendi tervitama!»- 

Nähtavasti ei erinenud nad millegagi mustadest inimestest, polnud rohkem 
tsiviliseeritud kui ahvid ega vähem julmemad kui Sabor 

Ülejäänud seisid viivu ning silmitsesid sõnatult eemale tõukava näoga väikest meest 
ja kaldal lebavat hiiglast. 

Seejärel puhkes üks neist naerma ja patsutas väikest meest turjale. .Täile algasid 
pikad jutuajamised ja kätega vehkimised, kuid tülitsemist oli vähem. 

Siis päästeti paat lahti, kõik hüppasid sisse ja hakkasid sõudma suure laeva poole, 
mille lekil seletas Tarzan) silm rohkesti teisi inimkogusid. 

Kui inimesed olid paadist laeva pardale roninud, hüppas Tarzan suure puu taha 
maapinnale ja roomas hurtsiku juurde, jälgides, et see kogu aeg jääks tema ja laeva 
vahele. 


Lipsanud hurtsikusse, nägi Tarzan, et siin oli kõik läbi tuhnitud ja segi paisatud 
Tema raamatud ja pliiatsid vedelesid põrandal, relvad ja muud väikesed aarete 
tagavarad olid samuti igale poole laiali loobitud. 

Seda hävitustööd nähes tõmbus värske arm lauba tõmmul nahal raevust 
vaarikapunaseks 

Tarzan jooksis kähku kapi juurde ja hakkas selle alumise riiuli sügavuses 
sorima. 

«Ah!> hingas ta kergendatult, kui oli sealt välja võtnud metall-laeka ja leidnud oma 
kõige kallimad aarded puutumatult 

Noore energilise naeratava näoga mehe pilt ja saladuslik must raamatuke olid 
alles. 

Kuid mis see siis on? 

Tema erk kõrv tabas nõrga, kuid võõra heli. 

Tarzan tõttas akna alla ja vaatas abaja poole. Suurelt laevalt oli esimese kõrvale 
vette lastud veel teinegi paat. Peagi nägi ta rohkesti inimesi, kes üle suure laeva parda 
ronisid ja paati istusid Neid tuli maale tagasi veel rohkem kui enne 

Mitme minuti jooksul jälgis Tarzan, kuidas laeva pardalt lasti paatidesse 
mitmesuguseid kaste ja kompse. Kui paadid laeva juurest eemaldusid ja suuna kaldale 
võtsid, haaras ahvinimene paberitüki ja kirjutas sinna väga ilusate trüki-tähtetega 
mõne rea. Sedeli kinnitas la lühikese puukilluga 

73 

ukse külge, seejärel võttis kallihinnalise plekk-karbi noo led ning nii palju odasid 
ja vibusid, kui kanda suutis rut" tas uksest välja ja kadus metsa. 

Kui mõlemad paadid olid ninaga hõbedasse rannaliiva lõikunud, maabus 
erakordselt kirev publik 

Neid oli kokku kakskümmend hinge, kui arvestada, et ka nendel eemaletõukavate 
nägudega viieteistkümnel toorel madrusel oli rinnas inimvaimu surematu säde. Õigust 
öeldes tundusid nad kohe ehtsate närukaeltena. 

Ülejäänud olid sootuks teisest puust. 

Üks neist oli hallijuukseline vana mees, kes kandis suuri laiade raamidega prille. 
Tema kergelt kühmus kogu kattis halvasti istuv, kuid laitmatult puhas palitu Läikivast 
siidist torukübar rõhutas veelgi tema rõivastuse absurdsust Aafrika džunglite 
pärapõrgus 

Teisena astus maale purjeriidest ülikonnas pikakasvuline noormees, tema kannul 
aga kohe teine elatanud inimene väga kõrge lauba ja kärsitute liigutustega. 

Nende järel tuli kaldale suurt kasvu neegritar, kes oli erakordselt kirevalt ja 
karjuvalt riides. Ehmunult jõllitas ta džunglit ja salkkonda tülitsevaid madruseid, kes 
paatidest kompse ja kaste välja tassisid. 

Viimasena astus kaldale üheksateistkümneaastane noor neiu. Paadi nina juures 
seisev noormees tõstis ta laine kohal kõrgele üles ja pani kuivale kaldale maha. Neiu 
tänas teda armsa naeratusega, kuid kumbki ei vahetanud sõnakestki. 

Vaikides suundus kogu seltskond otseteed hurtsiku poole. Ilmselt olid need 
inimesed otsuse langetanud veel enne laevalt lahkumist. Niisiis jõudsid nad majakese 
ukse juurde, kõige ees madrused kastide ja kompsudega, madruste järel aga nemad 
viiekesi, nii erinevad esimestest. Madrused lasksid oma kandamid maha ja siis märkas 
üks neist sedelit, mille Tarzan oli ukse külge löönud. 

«Pidage, semud!» hüüdis ta. «Mis see on? Tund aega tagasi seda paberit siin 
polnud » 


Teised madrused kogunesid tema ümber, küünitasid üle eesseisjate vaatama Et aga 
lugeda oskasid neist vaid vähesed, pöördus viimaks üks madrus palitut ning 
torukübarat kandva väikesekasvulise vanahärra poole 

«Hei, sina, professor!» hõikas ta pilkavalt, «astu edasi ja teesee tobe kiri 
klaariks!» 

Sellisel moel kohale kutsutud, astus vanake oma kaaslaste saatel pikkamööda 
madruste juurde. Ta kohendas prille, silmitses ukse külge löödud teadaannet ja 
pomises siis eemaldudes endale nina alla: «Üpris tähelepanuväärne, üpris 
tähelepanuväärne!» 

«Pea kinni, vana kõbi!» käratas madrus, kes temalt oli abi tahtnud. «Ega me sind 
selleks kutsunud, et sa endamisi loeksid! Tule tagasi, vana ramp, ja loe see kiri 
kõvasti meile ette!» 

Vanahärra seisatas, pöördus ümber ja lausus: 

«Ah. õige küll! Palun tuhat korda vabandust, armuline 

härra. Minu poolt oli see, hajameelsus, jah. suur hajameelsus. Kiri on ülimal määral 
tähelepanuväärne, ülimal määral tähelepanuväärne!» 

Ta heitis pilgu kirjale, luges seda endamisi ja oleks arvatavasti taas ümber pööranud 
ning eemaldunud, kui madrus poleks tal toorelt kraest kinni krahmanud ja otse kõrva 
sisse rookinud: 

«Loe kõvasti, vana tola! Kõvasti!» 

«Ah jaa, tõepoolest, tõepoolest!» kostis professor pehmelt, kohendas veel kord 
prille ja luges valjusti: 

«See on Tarzani, loomade ja paljude mustade inimeste tapja maja. Ärge rikkuge 
asju, mis kuuluvad Tarzanile. Tarzan jälgib teid. 

Tarzan ahvide sugukonnast.” 

«Kes kurat see Tarzan säherdune on?» hüüdis madrus, kes enne oli rääkinud. 

«Ilmselt oskab ta inglise keelt,» vastas noormees 

«Aga mida tähendab «Tarzan ahvide sugukonnast»?» hüüatas noor neiu. 

«Ei tea, miss Porter,» vastas noormees. «Ehk oleme leidnud Londoni loomaaiast 
põgenenud ahvi, kes on oma kodu-džunglisse toonud euroopaliku hariduse. Milline on 
teie arvamus selle asja kohta, professor Porter?» lisas ta vanamehe poole pöördudes 

Professor Archimedes On. Porter kohendas prille. 

«Jah, tõepoolest, see on ülimal määral tähelepanuväärne, ülimal määral 
tähelepanuväärne!» sõnas ta. «Kuid mul ei ole midagi lisada sellele, mida ma 
tõepoolest kummalise juhtumi kohta selgituseks juba öelnud olen.» 

Nende sõnadega suundus professor aeglaselt džungli poole. 

«Aga isa!» hüüatas tütarlaps. «Sa pole ju meile midagi selgitanud!» 

«Tasem, tasem, laps,» vastas professor Porter hellal ning üleolevalt armulikul 
toonil. «Ära vaeva oma ilusat peakest selliste raskekaaluliste ning kõrvaliste 
probleemidega.» Ja ta hakkas jälle pikkamisi astuma, kuid nüüd juba teises suunas, 
silmad maas ja käed lehvivate palituhõlmade all. 

«Arvan, et vanadusest ogaraks läinud narr teab sellest niisama palju kui meiegi,» 
porises rotinäoga madrus 

«Suvatsege viisakas olla,» hüüdis madruse solvavast toonist nördinud noormees 
raevust kaameks muutudes. «Te tapsite oma ohvitserid ja röövisite meid paljaks. Me 
oleme teie võimuses, kuid ma sunnin teid väärilise lugupidamisega suhtuma professor 
Porterisse ja miss Porterisse, või ma keeran teie alatu kaela paljaste kätega 
kahekorra!» 


Ja noormees astus madrusele nii lähedale, et kuigi sel oli kaks reVolvrit ning vöö 
vahel küllaltki ebameeldiva välimusega nuga, taandus viimane hämmeldunult. 

«Neetud argpüks!» hüüdis noormees talle järele. «Te ei julge kunagi kedagi tappa, 
enne kui see pole teile selga keeranud. Ja ka siis ei julge te mind tulistada » Lausunua 
need sõnad, keeras ta demonstratiivselt madrusele selja ja 

hakkas muretult edasi minema, teda otsekui proovile pannes. 

Madruse käsi sirutus pikkamisi ühe oma revolvri pära poole ja ta õelad silmad 
välgatasid noore inglase eemalduvale kogule järele vaadates. Tema kaaslased 
silmitsesid teda, madrus aga kõhkles. Oma hinges oli ta veelgi suurem argpüks, kui 
William Cecil Clayton seda arvas. 

Mis ta oleks teinud, see jäigi teadmata, sest kohal oli veel üks jõud, mille olemasolu 
keegi ei aimanud, kuid mis pidi omandama sellele Aafrika külalislahkuseta rannikule 
poetatud käputäie inimeste elus tohutu tähtsuse. 

Lähema puu tihedas lehestikus jälgisid kaks terast silma tähelepanelikult iga 
tulnuka iga liigutust. 

Tarzan nägi, millise hämmingu kutsus esile tema kiri, ja kuigi ta ei võinud mõista 
nende veidrate inimeste kõnekeelest ühtegi sõna. ütlesid žestid ja näoilmed talle nii 
mõndagi. 

Väikese rotinäolise madruse kuritegu — ühe oma kaaslase tapmine — kutsus juba 
siis Tarzanis esile tülgastuse Ja nüüd, nähes, et madrus tülitseb ilusa noore mehega, 
suurenes tema vimm madruse vastu veelgi. 

Tarzan polnud kunagi varem tulirelva mõju näinud, kuigi teadis sellest üht-teist 
raamatute põhjal. Märgates, et rotinägu kahmab revolvripära järele, meenus talle tüli 
paadi juures ja ta uskus, et ka noormees tapetakse, nii nagu varem oli tapetud 
hiiglasest madrus 

Niisiis asetas Tarzan oma vibunöörile mürginoole ja võttis vastumeelse madruse 
sihikule. Lehestik oli aga nii tihe, et Tarzan mõistis sedamaid: lehed või siis väike oks 
kallutavad noole kõrvale Ja nii läkitas ta oma õhuliselt õrrelt noole asemel teele raske 
oda. 

Cayton oli kümmekond sammu eemale jõudnud minna. Rotinäoga madrus oli oma 
revolvri poolest saadik välja tõmmanud, teised madrused jälgisid toimuvat pingsa 
tähelepanuga. 

Professor Porter oli juba kadunud džunglisse, kuhu talle järgnes ka toimekas Samuel 
Th. Fillander, tema sekretär ja assistent. 

Neegritar Esmeralda otsis hurtsiku ukse ees kompsude ning kastide hunnikust oma 
preili pakke välja, miss Porter aga keeras selja ja läks Claytonile järele, kui äkitselt 
sundis miski teda madruse poole vaatama. 

Ja siis juhtus peaaegu ühekorraga kolm asja: madrus tõmbas oma revolvri välja ja 
sihtis Claytonile selga, miss Porter karjatas, ülal sähvatas välguna pikk metallist otsi- 
kuga oda ja läbistas rotinäoga mehe parema õla 

Revolvrilaeng läks tühjalt õhku, madrus aga tõmbus kössi ning karjatas valust 
ja õudusest 

Clayton keeras ümber ja jooksis sündmuskohale. 

Ehmunud madrused, revolvrid peos. vahtisid džunglisse. Haavatu oigas ja vähkres 
maas. 

Märkamatult tõstis Clayton revolvri maast üles ja peitis selle põue, siis aga astus 
madruste juurde. 

«Kes see võis olla?» sosistas Jsne Porter. Noormees pöör- 

dus ümber ja nägi teda seismas peaaegu enda kõrval, silmad imestusest pärani. 

«Ma arvan, et see Tarzan ahvide sugukonnast jälgib teraselt meid kõiki,» vastas 
ta ebakindlal toonil. 

«Ei tea, kellele see oda oli määratud. Kui Snipesile, siis sellisel juhul on meie ahvist 
sõber tõeline sõber. Kuid Jupiteri nimel, kus on teie isa ja mister Fillander? Siin selles 
džunglis on keegi või miski ja see miski, kes ta ka poleks, on relvastatud Mister 
Fillander! Professor! Mister Fillander! Siia!» karjus noor Clayton. 

Vastust ei tulnud 

«Mida me nüüd tegema peaksime, miss Porter?» jätkas noormees, nägu varjutamas 
nõutus ja ebakindlus. «Ma ei või teid üksinda nende rööviltega siia jätta ja teie 
muidugi ei tohi riskida minuga koos džunglisse tulla. Kuid keegi peab ju minema teie 
isa otsima. Ta on rohkem kui võimeline sihitult luusima, panemata tähele hädaohtu ja 
valimata teed. Mr. Fillander on aga õige pisut ebapraktilisem kui tema. Andestage 
mulle mu avameelsus, kuid meie kõigi elu on siin nii suures hädaohus, et kui me teie 
isa üles leiame, tuleb talle selgeks teha, millisesse riskantsesse olukorda saadab tema 
hajameelsus meid ja teda ennastki.» 

«Olen teiega täiesti päri,» vastas neiu, «ega pane seda sugugi pahaks Vaene armas 
isa annaks kõhklemata minu eest oma elu, kui tal vaid õnnestuks sellisele tühisele 
asjale hetkekski tähelepanu keskendada. Kuid hoida teda hädaohu eest saab üksnes sel 
moel, kui ta puu külge ketti panna Vaene armas isa, ta on nii eluvõõras!» 

«Käes!» hüüdis äkki Clayton. «Kas te oskate käsitseda revolvrit?» 

«Oskan küll. Miks te seda küsite?» 

«Mul on revolver See aitab teid Esmeraldaga võrdlemisi ohutult hurtsikus olla, mina 
aga lähen seniks otsima teie isa ja mr. Fillanderit. Niisiis, kutsuge Esmeralda siia, 
mina aga ruttan otsinguile. Nad ei saanud veel kuigi kaugee minna.» 

Jane Porter talitas nii, nagu talle soovitati, ja nähes, et uks naiste järel kõvasti kinni 
tõmmati, suundus Clayton džunglisse. 

Mõni madrus püüdis oda oma kaaslase haavast välja kiskuda Clayton astus lähemale 
ja palus endale ajutiselt revolvrit laenata, kuni ta džunglis professorit otsib. 

Kui rotinäoline madrus veendus, et ta on veel elus, sai ta endise jultumuse tagasi. 
Kohutavate sõimusõnade saatei keeldus ta kõigi kaaslaste nimel Claytonile andmast 
ükskõik millist tulirelva. 

Sellest saadik, kui nende endine juht tapeti, oli see Snipes võtnud juhi rolli enda 
peale ja keegi kaaslastest polnud tema autoriteeti veel vaidlustanud. 

Clayton kehitas vaid õlgu, ent veidi eemaldunud, võttis ta maast üle Snipesi 
tabanud oda ja olles varustatud selle primitiivse relvaga, suundus lord Graystocki 
poeg läbipääs matusse džunglisse. 

14 

Iga natukese aja tagant hüüdis ta kõvasti nimepidi professorit ning tema assistenti. 
Teda hurtsikust jälgivad naised kuulsid, kuidas ta hääl üha nõrgemaks muutus, kuni 
see ürgmetsa helide müriaadis hoopiski vaibus. 

Kui professor Archimedes On. Porter ja tema assistent Samuel Th Fillander pärast 
viimase pikki visasid keelitusi võtsid lõpuks nõuks oma sammud laagri poole seada, 
siis, ehkki nad polnud sellest teadlikud, eksisid nad lootusetult džungli metsikusse 
ja keerulisse labürinti. 

See oli veel ime, et nad suundusid Aafrika läänerannikule, mitte aga Sansibari 
poole, mis asus Musta Mandri vastaspoolel. 

Kui nad rannikule jõudsid ega leidnud eest laagrit, hakkas Fillander kinnitama, et 
nad asuvad oma sihtkohast põhja pool, kuna tegelikult olid nad sellest vaid kakssada 
jardi lõuna pool. 


Neile eluvõõrastele teoreetikutele ei tulnud kordagi pähe kõvasti hüüda, et äratada 
oma sõprade tähelepanu. Selle asemel haaras mister Samuel Th. Fillander 
kõigutamatu enesekindlusega, mille olid loonud võõral eeldusel rajanevad 
deduktiivsed arutlused, professor Archimedes On. Porteri käest kõvasti kinni ja 
vaatamata vana džentelmeni nõrgale protestile, vedas ta endaga kaasa Contowni 
suunas, mis asus tuhat viissada miili eemal lõunas. 

Kui Jane Porter ja Esmeralda leidsid end hurtsikus suletud ukse taga väljaspool 
hädaohtu olevat, oli neegritari esimene mõte uks seestpoolt barrikadeerida Ta pöördus 
ümber, et selleks midagi sobivat otsida. Kuid hurtsiku sisemusse heidetud pilk pani ta 
õudusest kisendama ja hiiglasuur must naine jooksis nagu hirmunud laps oma preili 
juurde, peites näota Slale 

Jane Porter pöördus kisa peale ümber ja nägi selle põhjust: põrandal kummuli 
lebavat mehe luukeret. Veel üks pilk ja ta nägi asemel teist skeletti. 

«Kui kohutavas paigas me oleme!» sosistas õudusest rabatud neiu. Kuid paanikat 
tema kartuses ei olnud. 

Kui Jane Porter lõpuks ikka veel kisendava Esmeralda pöörastest kallistustest 
vabanes, läks ta üle toa, et heita pilk väikesesse hälli Ja enne kui tilluke luukere kogu 
oma haletsusväärses ning liigutavas hapruses ta pilgule avanes, teadis ta juba ette, 
mida näeb. 

Missugusest hirmsast tragöödiast kõnelesid need vaesed luud? Neiu ohkas, mõeldes, 
mis kõik võib teda ja ta sõpru oodata selles saatuslikus hurtsikus, millised salapäraste 
ja vahest ka vaenulike olendite viirastused selle kohal hõljuvad. 

Kuid ta sai endast võitu ja et peletada süngeid eelaimusi, lõi väikese jalaga kärsitult 
vastu maad. Seejärel kõnetas ta Esmeraldat ja käskis tal ulgumise lõpetada 

«Jää vait, Esmeralda, jää otsekohe vait!» hüüdis ta. «Sinu kisa teeb asja vaid 
hullemaks. Jumal küll, ma pole kunagi näinud säärast suurt last!» 

Ta lõpetas need sõnad patuga pooleks ja õige pisut väriseva 

häälega, meenutades kolme meest, kelle kaitsele ta lootis ja kes nüüd kohutava 
metsa sügavuses ekslesid. 

Peatselt nägi neiu, et uks oli seestpoolt varustatud raske põikpuuga, ja pärast 
mõningaid katsetusi õnnestus mõlema naise ühisel jõul see oma kohale lükata, esimest 
korda kahekümne aasta järel! 

Siis võtsid nad teineteise ümbert kinni, istusid pingilt ja hakkasid ootama. 


XIV. Džungli võimuses 


Kui Clayton oli tihnikusse kadunud, hakkasid mässulised edasiste plaanide üle 
vaidlema. Ühes asjas olid kõik ühte meelt: neil tuleb kiiresti naasta ankrus seisvale 
«Arrow'le», kus nad võivad olla väljaspool hädaohtu, vähemal! nähtamatu vaenlase 
odade eest. Niisiis, kui Jane Portei koos Esmeraldaga hurtsikut barrikadeeris, sõudis 
argpükslik kamp paadiga, mis neid kaldale oli toonud, kiiruga laeva poole tagasi. 

Sel päeval oli Tarzan niivõrd palju näinud, et tal käis pea ringi. Kuid kõigest nähtust 
kõige imelisem tema jaoks oli kütkestava valge tütarlapse nägu. 

Viimaks ometi on siin üks tema enda liigist — selles ta ei kahelnud. Ka noormees ja 
mõlemad vanurid olid just niisugused, millistena ta kujutles endale inimesi. 

Küllap on nemadki nii metsikud ja julmad nagu teised inimesed, keda ta näinud oli. 
See tõsiasi, et nad olid relva deta, selgitas arvatavasti, miks nad kedagi polnud 
veel tapnud Võibolla oleksid nad hoopis teistsugused, oleks nei! käes relv? 


Tarzan nägi, kuidas noormees võttis üles haavatud Snipesi revolvri ja peilis selle 
põue, ja sedagi, kui ettevaatlikult ta selle neiule andis, kui viimane hurtsikusse läks. 

Tarzan ei taibanud midagi nende motiividest, ent nii või teisiti, noormees ja 
mõlemad vanurid meeldisid talle vaistlikult, noore neiu vastu aga tundis ta kummalist 
kiindumust, mida ta vaevalt .mõistis. Mis aga suurde musta naisesse puutus, siis 
ilmselt oli ta noore neiuga mingi! moel seotud ja seepärast meeldis temagi Tarzanile. 

Madruseid, eriti Snipesi, Tarzan igatahes vihkas Nende ähvardavate žestide ,ja 
jõleda näoilme järgi teadis ta, et nad olid selle teise grupi vaenlased, ja võttis seepärast 
nõuks neil salamahti silm peal hoida. 

Tarzan imestas, miks mehed džunglisse läksid, kuirtalle ei tulnud pähegi, et 
võib ära eksida alusmetsa räsi tud padrikusse, mis oli talle niisama omane kui teile 
oma kodulinna peatänav. 

Nähes, et madrused sõudsid laevale tagasi, ja taibates, et neiu ja tema must 
kaaslanna on hurtsikus väljaspool hädaohtu, otsustas Tarzan noormehele džunglisse 
järele minna ja välja uurida, mis tal seal asja võiks olla Ta asus 

Claytoni valitud suunas kiiresti teele ja kuulis peagi inglase kaugeid nõrku ja 
harvu hõikeid. 

Varsti jõudis Tarzan valgele inimesele järele. Peaaegu nõrkenuna toetus see vastu 
puud ja pühkis laubalt higi. Ohutult lehesirmi taga istuv ahvinimene silmitses tähele- 
panelikult seda uut eksemplari omaenese liigist. 

Aeg-ajalt kisendas Clayton valjusti ja viimaks Tarzan mõistis, et ta otsib vanureid. 

Tarzan pidi juba ise neid otsima minema, kuid märkas äkki sileda kollase naha 
välgatust. See oli leopard Shita, kes ettevaatlikult läbi džungli Claytoni poole hiilis. 

Tarzan kuulis nüüd ka rohu tasast sahinat ja imestas, miks valge noormees hädaohtu 
ei haistnud. Kas võis olla, et ta ei kuulnud valjusid samme? Tarzan polnud kunagi 
varem näinud Shitat nii kohmakana. Kuid ei, valge inimene ei kuulnud midagi. Shita 
valmistus hüppeks, ja siis kõlas džunglivaikuses ahvinimese läbilõikav ning verd tar- 
retama panev sõjakisa. 

Shita keeras ümber ja kadus murduvate okste ragina saatel põõsastesse. 

Clayton hüppas värisedes üles Veri tardus tal soontes. Kogu oma elu jooksul polnud 
ta kõrvad kuulnud sellist hirmuäratavat kisa. Ta polnud kaugeltki argpüks, aga kui ta 
kunagi oli tundnud hirmu jäiseid sõrmi oma südant pigistamas, siis Inglismaalt pärit 
lord Craystocki vanem poeg William Cecil Clayton tundis seda sel päeval Aafrika 
metsakolkas. 

Tema kõrval nii lähedal hiilinud hiiglasuure keha hüppest ragisevad põõsad ja 
hirmuäratav karje ülevalt panid Claytoni mehisuse viimse piirini proovile Ta ei 
võinud teada, et see karje päästis tema elu ja et selle oli kuuldavale toonud tema 
onupoeg, tõeline lord Graystock. 

Päev lähenes õhtule ning ähmi täis ja masendatud Clayton oli kohutavas 
kimbatuses. Ta ei teadnud, kas oleks parem jätkata professor Porteri otsinguid öösel 
end džung-lis peaaegu kindlasse surmaohtu seades või naasta hurtsikusse, kus ta 
vähemalt võiks kasulik olla, kaitstes Jane Porterit ohtude eest, mis teda igast kandist 
ähvardasid 

Ta ei tahtnud laagrisse naasta ilma Jane'i isata, kuid veelgi vähem tahtnuks ta jätta 
teda üksi kaitsetuna «Arrow'» mässuliste ja sadade teiste tundmatute džunglioh-tude 
keskele. 

«Võib ju olla,» mõtles ta, «et professor ja Fillander on juba tagasi jõudnud. Jah, see 
on rohkem kui tõenäoline.» Igal juhul otsustas ta laagrisse minna ja selles veenduda, 


enne kui edasisi otsinguid jätkata Komistades paksus räsitud alusmetsas, hakkas ta 
tiikuma suunas, kus arvas olevat hurtsiku. 

Oma üllatuseks nägi Tarzan, et noormees läheb ikka edasi — otse Mbonga asula 
poole, ja tema terav mõistus ütles talle, et tulnuk on lihtsalt eksinud. 

See tundus peaaegu uskumatuna, kuid siiski ta adus, et ükski inimene ei söanda 
minna julmade mustanahaliste 

asulasse, relvastatuna üksnes odaga, mis oli valgele inimesele nähtavasti ebaharilik 
relv. Pealegi eemaldus ta ka vanurite jälgedest. Tarzan oli need millegipärast kaugele 
maha jätnud, ehkki tema silme ees seisid need selge ja värskena. 

Tarzan oli kimbatuses. Metsikus džunglis langeb kaitsetu võõramaalane kergesti 
jahisaagiks, kui teda kähku rannikule ei juhita. 

Näe, juba ajabki lõvi Numa valge mehe jälgi kaksteist sammu temast paremal! 

Clayton kuulis, et mingisugune suur loom käib temaga kõrvuti. Äkki kõlas 
õhtuvaikuses metslooma kõuehäälne möiratus Inimene jäi seisma, ülestõstetud oda 
käes, näoga põõsa poole, kust see kohutav hääl oli tulnud. Varjud tihenesid, maa peale 
laskus pimedus. 

Oh jumal! Surra siin üksinda metsikute loomade kihvade all; olla lõhki rebitud ja 
tükkideks kistud, tunda oma näol looma kuuma hingust samal ajal. kui tohutu suured 
käpad tema rinda puruks muljuvad! 

Ühe hetke vältel oli kõik vaikne. Clayton seisis liikumatult, oda üles tõstetud. Nüüd 
andis nõrk sahin põõsastes talle märku, et loom hiilib lähemale Ta valmistus juba 
hüppama. Ja nüüd nägi Clayton teda endast kõigest kahekümne sammu kaugusel. See 
oli pika väänleva lihaselise keha ning mustjaspruuni pea ja musta lakaga hiiglasuur 
lõvi. 

Loom lamas kõhu peal, liikudes edasi väga aeglaselt Kui lõvi silmad Claytoni 
silmadega kohtusid, lõvi peatus ja tõmbas tagajalad ettevaatlikult enda alla. 

Inimene ootas piinarikkas meeleheitehoos: tal polnud julgust oda visata ega jõudu 
põgeneda, 

Tema kohal okstes kostis kahinat «Uus hädaoht,» käis peast läbi, kuid ta ei julgenud 
pöörata pilku enda ees põlevatelt kollakasrohelistelt silmadelt. Kõlas terav heli, just- 
kui kätkenuks pillikeel, ja nool tungis lõvi nahka. 

Loom hüppas, möirates valust ning raevust, Claytonil läks kuidagi korda kõrvale 
põigata, ja kui ta uuesti hullunud lõvi poole pöördus, rabas teda avanenud vaatepilt. 
Sel hetkel, kui loomade kuningas ümber pöördus, et üritada uuesti kallaletungi, 
hüppas puu otsast talle otse selga ihualasti hiiglane. 

Raudsetest musklitest punutud käsivars põimus välkkiirelt võimsa kaela ümber ning 
möirgav ja küüntega õhku krabav suur loom sai üles tõstetud nii osavasti, nagu oleks 
see toakoerake. 

Vaatepilt, mille tunnistajaks ta siin Aafrika džunglite hämaras kolkas nüüd sai, 
sööbis inglase mällu igaveseks. 

Tema ees seisev inimene oli kehalise täiuslikkuse Ja hiiglasliku jõu kehastus. Kuid 
mitte sellel ei rajanenud tema enesekindlus võitluses suure kassiga, sest kui võimsad 
ta musklid ka polnud, olid need Numa musklitega võrreldes mitte kui midagi Oma 
üleoleku võlgnes ta osavusele, mõistusele ja pikale teravale noale. 

Ta haaras parema käega lõvi kaela ümbert kinni, samal ajal kui vasak käsi mitu 
korda järjest noa looma vasaku õla alla tema kaitsmata külje sisse lõi. Tagajalgadele 
pust, tõstetud raevunud kiskja võitles abitult selles ebaloomulikus asendis 


Kestnuks võitlus veel mõne sekundi, võinuks see lõppeda teisiti. Kuid kõik sündis 
nii ruttu, et enne kui lõvi ootamatust rünnakust toibuda suutis, varises ta surnult maha. 

Siis ajas võitja veider kogu end lõvi surnukeha kohal täies pikkuses sirgu ja. heitnud 
kuklasse oma metsiku ning imekauni pea. tõi kuuldavale sellesama kohutava kisa. mis 
mõne minuti eest oli Claytogit nõnda ehmatanud. 

Ta nägi enda ees noort täiesti paljast meest, kel oli niuetel vaid vöö ning mõni 
barbarite ehe käte ja jalgade ümber Rinnal kiiskas kallihinnaline briljantmedaljon. mis 
tema siledal pruunil nahal selgesti välja paistis. Jahinuga oli juba omatehtud noatuppe 
pistetud ja inimene võttis maast üles oma vibu ning nooled, mis olid sinna visatud 
enne lõvi kallale hüppamist 

Clayton kõnetas tundmatut inglise keeles, tänas teda julge päästmise eest ja kiitis 
ülesnäidatud imetlemisväärset jõudu ja osavust. Kuid ainus vastus oli enesekindel pilk 
ja kerge õlakehitus, mis võis tähendada kas siis osutatud teene tühiseks pidamist või 
Claytoni keele mitteoskamist. 

Metsinimene, kelleks Clayton teda nüüd pidas, heitis vibu ja nooletupe üle õla, 
võttis uuesti välja noa ja lõikas osavasti lõvi kere küljest tosina laiu ribasid Siis 
kükitas ta maha ja. andnud Claytonile marku temaga ühineda, hakkas liha sööma. 

Ilmse mõnuga tungisid tugevad hambad tooresse, veel verd tilkuvasse lihasse. Kuid 
Clayton ei suutnud end sundida jagama oma kummalise peremehega seda pidusööki. 
Teda jälgides tekkis Claytonil veendumus, et see ongi Tarzan, kelle kirja hurtsiku 
uksel ta oli näinud 

Kui see nii on, sits peab ta rääkima inglise keelt. 

Clayton püüdis uuesti ahvinimesega juttu teha. kuid vastused, nüüd juba suulised, 
öeldi veidras keeles, mis oli nagu pärdikute pomina ja mingi metslooma urina segu 

Ei, see ei saanud olla Tarzan. Oli selge, et ta ei oska absoluutselt inglise keelt. 

Lõpetanud söömise, tõusis ta püsti ja osutades käega hoopis teise suunda, kui 
Clayton oli läinud, hakkas läbi džungli edasi minema 

Rabatud Clayton kõhkles, kas järgneda talle või mitte, sest ta kartis, et metslane viib 
ta veelgi sügavamale tihnikusse. Nähes aga, et ta kaasa ei lähe, tuli ahvinimene tagasi, 
haaras tema riietest kinni ja tiris teda enda järel seni, kuni Clayton taipas, mis tal teha 
tuleb. Siis lubati tal minna vabalt. 

Inglane jõudis ijäreldusele, et ta on vangi võetud. ega näinud teist lahendust kui 
järgneda sellele, kes ta vangi 

oli võtnud Sel viisil liikusid nad aeglaselt džunglis edasi. 

sellal kui öö laotas nende üle oma pehme läbipaistmatu kanga. Ümberringi kostis 
hirvede pehmeid hiilivaid samme läbisegi murduvate okste praksumise ja metselajate 
võigaste hõigetega, kes, nagu Claytonile tundus, olid ta igast küljest sisse piiranud. 

Äkki kuulis Clayton tulirelva nõrka pauku. Tulistati vaid üks kord, siis järgnes 
vaikus 

Rannikul asuvas hurtsikus üha tihenevas pimeduses madalal pingil surusid end 
teineteise vastu kaks surmani ehmunud naist. 

Neegritar nuttis südantlõhestavalt, kahetsedes oma õnnetut ärasõitu armsast 
kodusest Marylandist. kuna valge tütarlaps, silmad kuivad ja väliselt rahulik, piinles 
seesmise hirmu ja eelaimuste käes. Ta kartis enda ja nende kolme mehe pärast, kes 
ekslesid metsiku džungli põhjatus sügavuses ja kust kostis nüüd peaaegu lakkamatult 
saaki otsivate kohutavate džungliasukate kisa ja möirgeid. haukumist ja urisemist. 

Siis äkki kuulis ta, kuidas kellegi raske keha end hurtsiku seina vastu nühkis, 
Tütarlapse kõrv tabas pehmeid hiilivaid samme. Hetkeks saabus vaikus Isegi võikad 


karjed metsas vaibusid tasaseks sosinaks. Seejärel kuulis ta selgesti looma turtsumist 
ukse juures, kõige rohkem, kahe jala kaugusel sellest kohast, kus nad istusid. 
Tütarlaps võpatas ja surus end vaistlikult mustale naisele lähemale. 

«Pst! .. Tasa,» sosistas ta. «Tasa. Esmeralda!» Näis, et naise oiged ja äge nutt 
peibutavad õhukese seina taga olevat looma. 

Ukse juurest kostis nõrka kraapimist Loom püüdis vägisi hurtsikusse tungida, kuid 
peagi loobus sellest, ja taas kuulis neiu, kuidas hiiglasuured käpad pehmelt hurtsiku 
ümber hiilisid. Sammud peatusid jälle, seekord akna all ja tütarlapse hirmunud pilk 
pöördus nüüd sinna. 

«Mu jumal!» sositas ta õudusega. Kuupaiste joonistas väikesele aknaruudule 
hiiglasliku emalõvi pea varju Tema raevust põlevad silmad olid suunatud tütarlapsele. 

«Esmeralda, vaata!» sosistas ta. «Mu jumal! Mida teha? Vaata! Ruttu! Aken!» 

Surudes end veelgi rohkem oma preili vastu, heitis Esmeralda üheainsa ehmunud 
pilgu väikesele kuupaisteruu-dule just siis, kui lõvi tõi kuuldavale kumeda metsiku 
möirge. 

Vaese neegritari silmadele avanev pilt oli tema pingul närvidele liialt vapustav 

«Oo, Gaberelle!» kisendas ta ja varises liikumatult ning teadvusetult põrandale 

Kaua, lõpmatult kaua seisis lõvi akna all, käpad aknalaual, ja vahtis üksisilmi tuppa. 
Ja siis proovis ta oma suurte küüntega aknavõre tugevust. 

Tütarlaps hoidis hinge kinni, kuni tema suureks kergenduseks looma pea kadus ja ta 
kuulis lõvi eemalduvaid samme. Kuid uuesti lähenesid sammud uksele, uuesti algas 

kraapimine, seekord üha kasvava ägedusega, kuni metsloom hakkas viimaks rebima 
massiivseid laudu, olles täielikult hullunud soovist kaitsetut ohvrit kätte saada 

Teadnuks Jane Porter, kui uskumatult tugev oli see osade kaupa kokkulöödud uks. 
oleks ta lõvi kallaletungi sellest küljest vähem kartnud. 

Kas võinuks John Clayton hingestki aimata, kui ta seda rohmakat, kuid võimsat ust 
kokku tagus, et kakskümmend aastat hiljem kaitseb see lõvi kihvade ja küünte eest 
kütkestavat ameerika tütarlast, kes tollal polnud veel sündinudki? 

Tervelt kakskümmend minutit turtsus ja rabeles lõvi ukse taga, tuues aeg-ajalt 
kuuldavale petetud looma metsikuid, julmi möirgeid. Lõpuks loobus ta oma katsetest 
ja Jane Porter kuulis, et lõvi pöördub tagasi akna alla. Siin seisis ta viivu, seejärel 
viskus kogu oma tohutu raskusega aegade jooksul oma algse kõvaduse kaotanud võre 
vastu 

Neiu kuulis, kuidas surve all kriiksatasid prussid, kuid need pidasid vastu ja looma 
hiiglasuur keha prantsatas tagasi maha 

Lõvi kordas seda manöövrit, kuni ehmunud vang nägi, et osa võrest andis järele. 
Hetke pärast pistis loom tuppa oma suure käpa ning pea. 

Otsekui ekstaasis tõusis neiu püsti ja kätt rinnal hoides ning hirmust pärani silmil 
vaatas ainiti temast vaid kümne jala kaugusel seisva kiskja irevil hammastega koonu. 
Jane'i jalge ees lamas neegritari oimetu keha Kui tal vaid laheks korda teda 
meelemärkusele tuua, ehk õnnestuks siis ühisel jõul sissemurdvat verejanulist ja 
märatsevat vaenlast taganema sundida. 

Jane Porter kummardus teenija kohale, haaras tal õlgadest kinni ja raputas tugevasti. 

«Esmeralda! Esmeralda!» karjus ta. «Aita mind või me hukkume!» 

Esmeralda avas pikkamisi silmad Esimene asi. mida ta nägi, olid hiiglasuure kiskja 
vahuga kaetud kihvad 

Hirmukisaga tõusis vaene naine neljakäpakile ja hakkas niiviisi mööda tuba liikuma, 
karjudes läbilõikavalt: «Oo. Gaberelle! Oo, Gaberelle!» 


Esmeralda kaalus ligi kakssada kaheksakümmend naela, mis muidugi ei andnud 
tunnistust tema figuuri meeldivast saledusest isegi püsti olles. Kui ta aga pidas 
vajalikuks edasi liikuda neljakäpakil, jättis see rahmeldamine tema äärmise tüseduse 
juures ärarääkimata koomilise mulje. 

Lõvi jäi viivuks vait ja seiras üksisilmi möödavilksata-vat Esmeraldat, kes ilmselt 
oli oma eesmärgiks valinud kapi, et sinna oma tohutu keha sisse pressida Aga et 
riiulid olid üksteisest vaid üheksa või kümne tollise vahega, õnnestus tal sinna toppida 
ainult pea. Pöörase kisaga, mille kõrval kahvatasid kõik džungliasukate karjed, vajus 
ta seejärel taas minestusse. 

Kui Esmeralda oli vaikinud, alustas lõvi uuesti oma Ponnistusi, et ronida läbi järele 
andma hakanud aknavõre. 

Kahvatu ja liikumatuna seisis neiu tagumise seina ääres ja üha kasvava õudusega 
otsis mingisugustki pääseteed. Tema kramplikult rinnale surutud käsi kõmpis 'äkki 
revolvri kõvu äärejooni. Selle oli enne äraminekut jätnud talle Clayton. Neiu kiskus 
revolvri ruttu pihikust välja, sihtis otse lõvi koonu ja vajutas päästikule. 

Välgatas tuli, kõlas pauk ning vastuseks sellele kiskja valu- ja raevumöiratus. 

Jane Porter nägi, et suur kere kadus aknast Ta pillas revolvri käest ja langes 
minestusse. 

Kuid kiskja ei olnud tapetud. Kuul tekitas talle ainult valusa õlahaava. Üksnes tule 
silmipimestav sähvatus ja kõrvulukustav pauk põhjustasid tema kiiret, kuid ainult 
ajutist taandumist. Veel veidi, ja kahekordistunud raevuga naases ta võre juurde ning 
hakkas seda küüntega rebima. Edu aga oli endisest väiksem, sest haavatud käpast 
polnud peaaegu üldse kasu 

Lõvi nägi enda ees saaki — kahte naist, kes lamasid põrandal. Siin polnud vaja 
enam võidelda, vastupanu ei tule. Tema ees lebas valmis liha ja jäi üle vaid ronida 
läbi võre, et see kätte saada 

Toll tolli haaval pressis ta vaevaga oma suurt keret avausest läbi. Juba läks pea, juba 
mahtus sisse ka üks suur õlavars, ja siis tõstis ta ettevaatlikult oma haavatud käppa, et 
pista see kitsaste prusside vahele. 

Veel üks minut, ja pikk painduv keha ning kitsad puusad libisevad kiiresti 
hurtsikusse. 


XV. Metsjumal 


Kuulnud lasku, valdas Claytonit piinav hirm. Ta teadis, et tulistada võis keegi 
madrustest, kuid mõte, et ta oli revolvri andnud Jane Porterile ja tema korrast ära 
närvid tekitasid haiglase veendumuse, et just Jane'i ähvardab mingi suur hädaoht ja et 
ta arvatavasti püüab nüüd end kas inimese või metslooma eest kaitsta. 

Milliseid mõtteid mõlgutas tema veider röövija või teekaaslane, seda võis Clayton 
üksnes oletada Kuid see, et ta kuulis lasku ja oli sellest millegipärast väga erutatud, oli 
ilmselge. Ta kiirendas sammu niivõrd, et Clayton, kes kartusest maha jääda 
pimeduses komistas ja alatasa kukkus, varsti ikkagi täiesti lootusetult maha jäi. 

Kartes uuesti ära eksida, hüüdis ta kõvasti enda ees olevat metslast ja hetke pärast 
veendus rõõmuga, et see puu otsast tema kõrvale kergelt maha hüppas 

Viivu silmitses Tarzan noormeest, justkui kaalutledes. kuidas oleks parem talitada. 
Seejärel kummardus ta alla ja näitas Claytonile, et see tal kätega kaela ümbert kinni 
võtaks. Ja juba kihutaski Tarzan puude otsas, valge inimene kukil. 

Järgmised hetked olid niisugused, et noor inglane ei 

suutnud neid iialgi unustada. Kõrgel painduvate ja kõikuvate okste keskel tormas ta 
Claytonile lausa uskumatuna tunduva kiirusega, sel ajal kui Tarzan ise polnud oma 
aeglase edasiliikumisega sugugi rahul. 

Saladuslik olend, kes teda kukil kandis, viskus peadpööritava kaarega kergesti ühelt 
kõrgelt oksalt teisele, seejärel aga kõndis umbes sada jardi kindlal sammul läbi tiheda 
puudelabürindi. balansseerides nagu köietantsija kõrgel rohelise tihniku mustava 
sügavuse kohal 

Claytoni esmane jäine hirmutunne asendus kiiva vaimustuse ja kadedusega 
gigantsete musklite ning imepärase instinkti või teadmiste pärast, mis juhtisid 
metsjumalat läbi tintmusta ööpimeduse niisama kergesti ja] õigesti, nagu Clayton ise 
võinuks heledal keskpäeval mööda Londoni tänavaid jalutada. 

Aeg-ajalt läbisid nad kohti, kus lehestik oli hõredam, ja siis valgustasid eredad 
kuukiired Claytoni hämmastunud pilkude ees seda kummalist teed, mida mööda nad 
liikusid. 

Sellistel hetkedel jäi Claytonil hing kinni, nähes enda * 11 hirmuäratavaid sügavusi. 
Tarzan valis välja kõige lühema tee, mis sageli kulges mitmesaja jala kõrgusel. 

Kuid tegelikult liikus Tarzan edasi võrdlemisi aeglaselt näilisest kiirusest hoolimata, 
sest tal tuli alatasa nende kahekordse kaalu ülalhoidmiseks küllalt tugevaid oksi 
valida. 

Lõpuks jõudsid nad rannikuäärsete metsavälule. Tarzani terav kõrv tabas veidraid 
hääli — neid tekitas läbi võre pugev lõvi ja Claytonile tundus, et ühe hetkega lendasid 
nad sada jalga allapoole: nii kiiresti laskus Tarzan. Aga kui nad maad puudutasid, ei 
tundnud Clayton peaaegu üldse tõuget. Ahvinimese seljast maha hüpanud, nägi ta, et 
see sööstis orava väledusega hurtsiku tagaküljele. 

Inglane tormas talle järele just parajal ajal, et veel näha hurtsiku aknast sissetungiva 
hiidlooma tagakäppi. 

Kui Jane Porter silmad avas ja taas enda ees teda ähvardavat hukku nägi, loobus ta 
noor julge süda viimasest lootusekübemest ja ta kummardus mahakukkunud revolvrit 
võtma, olles otsustanud selle läbi halastavas surmas pääsemist leida, enne kui julmad 
kihvad ta keha puruks rebima hakkavad 

Kui Jane relva üles leidis, oli lõvi juba peaaegu üleni tuppa pugenud. Kärmesti tõstis 
neiu revolvritoru endale meelekohta, et igaveseks vältida kohutavaid lõugu, mis olid 
juba valmis oma saaki haarama. 

Viivuks lõi neiu kõhklema. Sel hetkel langes ta pilk vaesele Esmeraldale, kes 
liikumatult kapi juures lamas 

Kas tohib Jane jätta talle ustava vaese olendi halastamatute kollaste kihvade 
saagiks? Ei, ta peab esialgu laskma ühe kuuli minestuses lamava naise pihta, seejärel 
revolvritoru enda peale pöörama. 

Milline hirmus kohustus! Kuid oleks tuhat korda suurem julmus lasta neegritaril, 
kes teda oli lapsest saadik emaliku hoole ja õrnusega kasvatanud, teadvusel*- tulla- 
suure kassi puruksrebivate küüniste vahel. 

Jane Porter tõusis otsustavalt püsti ja jooksis Esmeralda juurde Surunud kõvasti 
revolvritoru talle ustava süda me vastu, sulges ta silmad ja 

Metskass tõi kuuldavale hirmuäratava lorina. 

Rabatud neiu pöördus looma poole, tõstis revolvri ja surus oma meelekohale. 

Ta ei tulistanud teist korda sellepärast, et nägi imestusega, kuidas keegi hiiglasuurt 
looma pikkamööda aknasl tagurpidi välja tiris. Akna taga kuupaistel silmas ta kahe 
mehe pead ja õlgu. 


Jooksnud ümber hurtsiku, nägi Clayton aknasse kaduva! looma ja ka seda, kuidas 
ahvinimene pikast sabast kahe käega kinni haaras, jalad vastu hurtsiku seina toetas ja 
oma vägilasejõudu kokku võttes metslooma toast välja tirima hakkas. 

Clayton tõttas talle kähku appi, kuid ahvinimene vuristas talle midagi käskival ja 
järeleandmatul .toonil ning Clayton mõistis, et see on käsk. ehkki ei suutnud sellest 
aru saada 

Rapsakute mõjul hakkas lõpuks tohutu keha aknast üha rohkem ja rohkem välja 
tulema ja alles siis taipas Clayton, kui hulljulge oli tema kaaslase tegu. 

Alasti inimene, kes talle võõra valge tütarlapse päästmiseks tirib sabapidi 
vastupunnivat möirgavat koletist, oli tõepoolest korda saatnud kangelasteo 
musternäidise 

Mis Claytonisse puutus, siis oli siin tegu teise asjaga, sest tütarlaps ei kuulunud 
üksnes temaga ühte rassi, vaid oli maailmas ka ainuke naine, keda ta armastas Ja kuigi 
Clayton teadis, et lõvi neile mõlemale kähku otsa peale teeb, tiris ta teda sabast, 
püüdes niiviisi säästa Jane Porterit. Siis aga meenus talle selle metsjumala äsjane 
võitlus hiiglasuure lõviga ja tema enesekindlus kasvas. 

Tarzan jagas ikka veel käsklusi, mida võõramaalane kuidagi mõista ei suutnud. 

Ta püüdis rumalale inimesele selgeks teha, et see torkaks tema surmatoovad nooled 
lõvile selga ning külgedesse, südamesse tema puusal rippuva pika terava noa. Kuid 
inimene ei saanud aru, Tarzan aga ei julgenud võimsat kiskjat lahti lasta, et teha seda 
ise, sest ta nägi, et kõhetu valge mees ei suuda mingi hinna eest lõvi kinni hoida. 

Pikkamisi tuli lõvi aknast nähtavale Viimaks oli ka ta turi väljas. 

Ja siis nägi Clayton midagi säärast, mida selle sinise taeva all iialgi varem polnud 
nähtud Tarzan mõtles pingsalt, kuidas raevunud metsloomaga kahevõitluses toime tul- 
la, ja äkki meenus talle võitlus Terkoziga Kui suur turi oli aknast välja kistud, nõnda 
et lõvi rippus aknalaual üksnes oma esikäppadega, laskis Tarzan äkki oma käed looma 
küljest lahti. 

Kiirelt nagu nool hüppas ta kiskjale selga. 

Tarzanile meenus võte, mis oli talle julma Terkozi üle võidu toonud, ja ta sirutas 
käed üle lõvi lihaste ning haaras kaelast kinni. 

Lõvi viskus ulgudes selili ja rõhus kogu raskusega vaenlasele peale. Kuid 
mustajuukseline hiiglane pigistas teda oma kätega veel tugevamini. 

Lõvi kraapis käppadega maad, püherdas ja viskus siia-sinna, püüdes veidrat vaenlast 
oma turjalt maha heita. Kuid teraskõvad lihased pinguldusid üha rohkem ja surusid 
metslooma pea aina madalamale ja madalamale 

Ahvinimese raudsed õlavarred nihkusid kuklale Viha lähemale Emalõvi jõud hakkas 
raugema. 

Hõbedases kuuvalguses nägi Clayton lõpuks, kuidas Tarzani õlavartel paisusid 
köiepuntratena määratu suured musklid. Veel üks kauakestev ebainimlik pingutus, ja 
lõvi kaelalülid murdusid terava raksatusega. 

Silmapilk kargas Tarzan püsti ja Clayton kuulis jälle isaahvi metsikut taevani 
tõusvat kisa. Seejärel kõlas Jane Porteri piinarikas karjatus. 

«Mr Cecil Clayton! Oo, mis see on, mis see ometi on?» 

Clayton jooksis hurtsiku ukse juurde, hüüdis, et kõik on korras, ja palus end sisse 
lasta. Nii ruttu kui vähegi sai. lükkas Jane raske palgi eest ja pooleldi tiris Claytoni 
tuppa 

«Mis kohutav kisa see oli?» sosistas ta, surudes end Claytoni vastu. 

«Inimese võidukisa, miss Porter, selle oma, kes nüüdsama meie elu päästis Oodake, 
ma kutsun ta siia, et te teda tänada saaksite.» 


Hirmunud neiu ei tahtnud üksi jääda ja läks Claytoniga hurtsiku seina äärde, kus 
lebas lõvi surnukeha. Tarzan oli kadunud. Clayton hüüdis teda mitu korda, kuid keegi 
ei vastanud ja nad läksid tagasi hurtsikusse, kus võisid end võrdlemisi turvaliselt 
tunda. 

«Missugune hirmus kisa!» ütles Jane Porter, «Juba ainult mõte sellest paneb mind 
värisema. Ärge mulle rääkigegi, et seda vastikut kisa tegi inimese suu » 

«Kuid nii see on, miss Porter,» vastas Clayton, «või kui mitte inimene, siis igal 
juhul metsjumala kõri.» 

Seejärel pajatas ta neiule oma seiklustest selle kummalise olendiga — sellest, kuidas 
metsinimene oli kahel korral tema 4elu päästnud, tema imelisest jõust, kiirusest ja 
vaprusest, tõmmust nahast ja hurmavast näost 

«Ma ei taipa sellest kõigest vähimatki,» teatas ta lõpetuseks. «Esialgu ma arvasin, et 
see on ehk Tarzan ahvide sugukonnast. Kuid ta ei räägi inglise keelt ega saa sellest 
aru, nii et see arvamus ei sobi.» 

«Mis siis ikka,» hüüdis neiu, «on kes ta on, meie oleme talle tänu võlgu oma elu 
päästmise eest! Jumal hoidku j» õnnistagu teda selles metsikus ja julmas džunglis!» 
«Aamen!» sõnas Clayton tuliselt. 

«Issand jumal, olen ma veel elus?» kostis hääl nende lähedalt 

Mõlemad pöördusid ümber ja nägid, et Esmeralda istub põrandal, pööritab |joma 
suuri silmi ega taha ilmselt uskuda, et need teda ei peta. 

Emalõvi röögatus päästis neegritari elu, sest neiu oli võpatarles revolvritoru teisele 
poole pööranud ja kuul sattus põrandasse 

Nüüd hakkas pinge langema ja Jane Porter viskus hüsteeriliselt naeru lagistades 
pingile. 


XVI. «Ülimal määral tähelepanuväärne!» 


Mõni miil hurtsikust lõunas inimtühja mereranna liivasel maaninal seisid aru 
pidades kaks eakat džentelmeni. 

Nende ees laius ääretu Atlandi ookean, selja taga oli Must Manner, ümberringi aga 
džungli läbipaistmatu pimedus, mis oma ähmaste piirjoontega neile üha lähemale tuli. 

Metsloomad ulgusid ja möirgasid, nende eemaletõukavad õudsed hääled lõikasid 
kõrvu. Nad olid laagrit otsides juba mitu miili maha kõmpinud, kuid kogu aeg vales 
suunas. Nad ekslesid nii lootusetult, nagu oleks neid äkki teise ilma viidud. 

Olukord oli õudne. Polnud kahtlust, et nende ühendatud mõtlemisvõime iga niidike 
pidanuks teenima antud hetke tähtsaima — laagrisse tagasipöördumise küsimuse 
lahendamist, kuna sellest sõltus elu või surm 

Samuel Th Fillander kõneles pikalt ja laialt: 

«Minu kallis professor, ma jätkan siiski oma seisukoha kaitsmist, et kui Ferdinand 
ja Isabella poleks viieteistkümnendal sajandil Hispaanias mauride üle võitu 
saavutanud, seisaks maailm praegu ääretult kõrgemal kultuuritasemel. Maurid 
iseendast olid ju kannatlik ja kõige liberaalsem rahvas — maaharijad, käsitöölised, 
kaupmehed — seega niisugune rahvatüüp, kes lõi tsivilisatsiooni, midagi sellist, nagu 
me näeme nüüd Euroopas ja Ameerikas, sel ajal kui...» 

«Oi-oi, kallis mr. Fillander.» katkestas teda professor Porter, «kahtlemata välistas 
nende usk juba ise selle võimaluse, millele te vihjate Islam oli, on ja saab alati olema 
teadusliku progressi haud; mis, nagu ma tähendasin . .» 

«Issand jumal, professor,» katkestas teda mr Fillander, kes oli juhuslikult oma pilgu 
džungli poole pööranud, «keegi nagu hiiliks meie juurde » 


Professor Archimedes On. Porter pöördus hajameelselt lühinägeliku mister 
Fillanderi osutatud suunda. 

«Oi-oi, mr. Fillander!» noomis ta. «Kui sageli tuleb mul õhutada teid saavutama 
oma vaimsete võimete täielikku kontsentreerumist, mis ainsana lubab meil suunata 
kogu oma intellekti jõu tähendusrikastele probleemidele, mis saavad osaks vaid väga 
tarkadele peadele! Ma olen teid jälle tabanud otseselt ebaviisakuselt Te katkestate mu 
teaduslikku kõnet, ja üksnes selleks, et pöörita mu tähelepanu 

lihtsale neljajalgsele — Felis genusele. Nagu ma juba ütlesin, mr. .. » 

«Issand jumal, professor, see on ju lõvi!» karjatas mr. Fillander. oma lühinägelike 
silmadega troopikapõõsastiku tumedal taustal metslooma ähmaseid kontuure pingsalt 
sihtides. 

«Seda küll, mr Fillander, lõvi jah, kui te kangekaelselt soovite kasutada oma kõnes 
lihtlabast keelt. Aga nagu ma juba ütlesin ...» 

«Jumala pärast, professor!» katkestas mr. Fillander teda uuesti, «lubage mul teile 
tähendada, et vaevalt kannavad viieteistkümnendal sajandil puruks löödud maurid 
erilist kahju, kui me lükkame nende küsimuse edasi selle aja peale, kui see Felis 
carnivora suurepärane eksemplar meist kaugemale on läinud.» 

Selle ajaga oli lõvi lähemale tulnud ja suursuguse rahuga peatunud kümne sammu 
kaugusel inimestest, uudishimulikult neid jälgides 

Kuupaistest ujutatud kaldal paistis veider paar kollasel liival väga hästi välja. 

«Äärmiselt laiduväärne, äärmiselt laiduväärne!» hüüatas professor Porter kerge 
ärritusenoodiga hääles «Mitte ikunagi, mr. Fillander, mitte ilmaski pole ma oma elus 
näinud, et neid metsloomi lubatakse puurist välja tulla ja vabalt ringi hulkuda Teatan 
ilmtingimata lähima loomaaia direktoritele sellest nördima panevast lohakusest.» 

«Täiesti õige,» nõustus mr. Fillander, «ja mida rutem te seda teete, seda parem 
Hakkame kohe minema!» 

Haaranud professoril käest kinni, hakkas "mr. Fillander metsloomast eemalduma 

Nad olid teinud vaid mõne sammu, kui mr. Fillander tagasi vaatas ja avastas, et lõvi 
järgneb neile Ta surus protesteeriva professori käe kõvemini enda vastu ja kiirendas 
sammu. 

«Nagu ma juba ütlesin .. .,» alustas professor Porter uuesti 

Mr. Fillander heitis selja taha veel ühe kärme pilgu Ka lõvi oli kiirust lisanud ja 
hoidis jonnakalt vahemaad. 

«Ta tuleb meile järele!» karjatas mr. Fillander jooksu pistes 

«Ah, mr. Fillander, mr. Fillander,» noomis professor. «See sündsusetu kiirustamine 
ei kõlba teadlastele mitte põrmugi. Mida võivad küll mõelda meist sõbrad, kui nad 
meid juhuslikult kohtavad ja saavad meie kergemeelsete hüpete pealtnägijaiks? Palun 
teid, mingem edasi suurema väärikusega.» 

Mr. Fillander heitis salamahti veel ühe rahutu pilgu taha 

Oo õudust! Lõvi järgnes neile kergete hüpetega kõige rohkem viie sammu kaugusel. 

Siis laskis mr. Fillander professori käest lahti ja tormas edasi sellise palavikulise 
kiirusega, mis teinuks talle au jooksuvõistlustel. 

«Nagu ma juba rääkisin, mr Fillander,» kordas professor Porter ja pistis äkki samuti 
jooksma nii, kuidas jalad võtsid. Heitnud põgusa pilgu taha, nägi ta omaenese isikule 
ähvardavas läheduses välkumas julmi kollaseid silmi ja hiiglasuuri avatud lõugu 

Palituhõlmade lehvides ja valgustatuna kuupaistest kihutas professor Archimedes 
On Porter oma läikivas torukübaras järele ees punuvale mr. Samuel Th. Fillanderile. 


Nende ees paistis puudega kaetud kitsas neem Selle peidupaiga poole suunaski mr. 
Samuel Th Fillander oma imetlusväärsed hüpped, samal ajal kui selle metsatuka mar- 
just kaks terast silma huviga vanameeste paanilist jooksu jälgis. 

See oli Tarzan, kellele kentsakas tagaajamismang suurt nalja tegi. Ta teadis, et 
otsene kallaletungioht ei ähvardanud kumbagi džentelmeni. Tõsiasi, et Numa hoidus 
nii kergest saagist, kõneles Tarzanile sellest, et lõvi kõht oli juba täis. 

Kui lõvi jälle nälga tundma hakkab, võib ta nad üles nuuskida, kuid oli ka Šansse, et 
kui teda välja ei vihastata, siis tüdineb ta mängust peagi ja kaob džunglisse oma 
koopasse 

Ainus tõeline oht seisis selles, et üks vanameestest võis komistada ja kukkuda. Siis 
hüppab kollane saatan silmapilk talle peale ning tapmisrõõm osutub liiga suureks 
kiusatuseks, et sellest loobuda. 

Niisiis laskus Tarzan kiiresti veelgi madalamale oksale. Ja kui lõõtsutav ning 
hingeldav mr. Fillander tema alla jõudis, olles liiga väsinud, et teha veel üks pingutus 
ja otsida varjupaika puu otsas, kummardus Tarzan alla, haaras tal kraest kinni ja tõstis 
enda kõrvale oksale. 

Veel hetk, ja nüüd oli ka professor jõudnud sõbraliku käe haardeulatusse. Temagi 
tõsteti üles just sel silmapilgul, kui oma lootustes petetud Numa tegi möirates jõulise 
hüppe, et kaduvat jahisaaki tagasi saada. 

Tükk aega katkendlikult hingates klammerdus kaks põgenikku suure oksa külge, 
kuna Tarzan, istudes selg vastu puutüve, jälgis neid uudishimuseguse lõbuga. 

Esimesena katkestas vaikuse professor: 

«Mind kurvastab väga, mr. Fillander, et te säärast mehisuse ja julguse puudumist 
ühe kõige alama olendi juuresolekul üles näitasite, oma erakordse argusega mind en- 
dale järele jooksma ja sellist, minu väärikusele sobimatut asendit sisse võtma 
sundisite. Kuid ma pöördun meie teema juurde ... Nagu ma rääkisin, mr. Fillander, 
kui te mind katkestasite, siis maurid .» 

«Professor Archimedes On. Porter!» katkestas mr. Fillander teda jäisel toonil. 
«Saabub aeg, mil kannatamine muutub kuriteoks, soov ülekohut teha katab end aga 
vooruse rüüga. Te süüdistate mind arguses. Te annate mõista, nagu oleksite jooksnud 
ainult sellepärast, et mulle järele jõuda, mitte aga selleks, et lõvi küünte vahelt 
pääseda. Professor Archimedes On. Porter, vaadake ette! Ma olen meeleheitele viidud 
mees. Isegi ussike tõstab oma pead, kui tema kanna- 

tus on kauasest piinlemisest lõpuks katkenud.» 

«Tasem, tasem, mr. Fillander,» ohjeldas teda professor, «te unustate end.» 

«Seni pole ma end veel unustanud, professor Archimedes On. Porter, aga uskuge 
mind, lugupeetud härra, ma olen peaaegu valmis unustama teie kõrge positsiooni 
teaduse maailmas ja teie halli pea!» 

Professor istus veel mõnda aega vaikides, pimedus aga varjas ähvardava ilme, mille 
oli võtnud tema kortsus nägu. Siis hakkas ta rääkima: 

«Kuulge, Schippy Fillander,» lausus ta sõjakal toonil, «kui te kaklust otsite, siis 
võtke oma saterkuub seljast ja laskuge maa peale ning ma löön teie pea lõhki, nagu 
tegin seda kuuskümmend aastat tagasi Norc Evansi rehala taga põiktänaval.» 

«Are!» hüüatas üllatunud mr. Fillander. «Jumal küll, kui kena see on, mida te 
räägite! Kui te inimlik olete, Are, armastan ma teid kogu südamest, kuid mõnikord 
tundub mulle, et viimase kahekümne aasta jooksul olete unustanud, mis tähendab olla 
inimlik.» 

Professor sirutas välja oma kõhna raugakäe ja leidis kobades üles oma sõbra õla. 


«Andestage mulle, Schippy!» ütles ta pehmelt. «See polnud sugugi kahekümne 
aasta eest ja üksnes jumal taevas teab, kui väga ma püüdsin inimlik olla Jane'i pärast.» 

Mr. Fillander sirutas välja teise vana käe ja surus seda kätt, mis tal õlal asus, ja 
miski poleks suutnud paremini edastada ühe südame sõnumit teisele südamele. 

Nad vaikisid üsna kaua. Lõvi tammus nende all närviliselt edasi-tagasi. Kolmandat 
olendit puu otsas kattis tume tüve vari. Liikumatu nagu raidkuju, vaikis ka tema. 

«Te tõstsite mu puu otsa just parajal ajal,» sõnas viimaks professor. «Ma pean teid 
tänama. Te päästsite mu elu.» 

«Kuid mina ei tõstnud teid puu otsa, professor!» ütles mr. Fillander «Oo jumal! See 
ärev hetk pani mind peaaegu unustama, et mind ennastki tõstis siia mingisugune 
kõrvaline käsi. Keegi või miski on koos meiega siin selle puu otsas!» 

«Eee-e...» venitas professor. «On teie kinnitus ikka täiesti autentne, mr Fillander?» 

«Rohkem kui autentne, professor,» vastas mr. Fillander, ning lisas: «Ja ma arvan, et 
me peame seda kolmandat isikut tänama. Võib-olla istub ta just praegu teie kõrval, 
professor.» 

«Ee! Mis see on? Oi-oi, mr. Fillander, oi-oi!» ütles professor Porter mr. Fillanderile 
ettevaatlikult lähemale nihkudes 

Just siis otsustas ahvide kasvandik, et Numa on juba küllalt kaua puu all luusinud 
Seepärast tõstis ta oma noore pea taeva poole ja hirmunud vanameeste kõrvus kajas 
inimahvide kohutav hoiatuskisa. 

Värisedes surusid mõlemad sõbrad end oma ebakindlal 

õrrel teineteise vastu. Nad nägid, et suur lõvi jäi puu all rahutult seisma, kui verd 
tarretama panev karje tema kõrvu kostis Seejärel lipsas ta kiiresti džunglisse ja kadus 
silmist. 

«Isegi lõvi väriseb,» sosistas mr. Fillander «Ülimal määral tähelepanuväärne, ülimal 
määral tähelepanuväärne!» pomises professor mr. Fillanderist meeleheitlikult kinni 
krahmates, et saavutada jälle tasakaalu, mille ta suurest hirmust kaotanud oli. Kuid 
nende mõlema õnnetuseks oli mr. Fillanderi tasakaalu keskpunkt kõrvale nihutatud, 
nii et läks vaja vaid väikest müksu professor Porterilt, et lükata ustav sekretär oksalt 
alla 

Silmapilgu vältel tegid nad kohmakaid katseid tasakaalu säilitada, siis aga lendasid 
ühise kaebliku karjatusega pea ees puu otsast alla, meeleheitlikus süleluses teineteise 
külge klammerdunud. 

Möödus mitu minutit, enne kui kumbki neist liigutama hakkas, sest mõlemad olid 
veendunud, et selline katse toob ilmsiks nii palju luumurdusid ja nihestusi, et 
igasugune edasiliikumine osutub võimatuks 

Lõpuks proovis professor Porter liigutada ühte jalga. Tema hämmastuseks allus jalg 
ta tahtele nagu muistegi. Siis kõverdas ta teist jalga ja sirutas selle jälle välja. 

«Ülimal määral tähelepanuväärne, ülimal määral tähelepanuväärne!» pomises ta. 

«Tänu jumalale, professor,» sosistas mr. Fillander tuliselt, «te olete siis elus?» 

«Tasem, mr. Fillander, tasem,» hoiatas teda professor, «see pole mulle veel täpselt 
teada.» 

Lõpmatu ettevaatlikkusega riskis professor Porter kõver-dada paremat kätt. Oh 
õnne, käsi oli terve! Vaevu hingates viipas ta korraks vasaku käega oma siruli keha 
kohal — ja käsi liikus! «Ülimal määral tähelepanuväärne, ülimal määral 
tähelepanuväärne!» kordas ta 

«Kellele te signaliseerite, professor?» küsis mr. Fillander ärritatud toonil. 

Professor Porter ei pidanud sellist lapsikut küsimust vastamise vääriliseks Selle 
asemel tõstis ta ettevaatlikult pea maast üles ja hakkas seda ette ning taha kõigutama. 


«Ülimal määral tähelepanuväärne,» sosistas ta vaevu kuuldavalt, «ka pea on terveks 
jäänud!» 

Mr Fillander ei liikunud paigast, kuhu ta oli kukkunud; ta kartis sellist katset teha. 
Tõepoolest, kuidas saabki liikuda, kui käed, jalad ja selg — kõik on katki murtud. 
Ühe silma oli tal kinni mätsinud pehme savi, teisega kõõritas ta professor Porteri 
kummaliste ringikujuliste liigutuste poole. 

«Kui kahju,» lausus mr. Fillander poolkuuldavalt, «aju-põrutus on tal esile kutsunud 
täieliku intellektuaalse hälbimuse! Tõepoolest, see on väga, väga kurb! Iseäranis veel 
nü noore mehe jaoks!» 

Professor Porter keeras end kõhuli ja tõmbas ettevaatlikult selja kühmu, kuni hakkas 
sarnanema hiiglasuure kassiga, 

kes seisab haukuva koera ees. Seejärel tõusis ta istukile ja hakkas end igalt poolt 
läbi kobama 

«Kõik on omal kohal!» hüüatas ta. «Ülimal määral tähelepanuväärne!» 

Seejärel tõusis ta püsti, heitis ikka veel siruli lebavale mr Samuel Th. Fillanderile 
halvustava pilgu ja sõnas: «Oi-oi, mr. Fillander, praegu pole sugugi aega lesida! Tuleb 
üles tõusta ja tegutseda.» 

Mr. Fillander koukis teisest silmaaugust savi välja ja vaatas professor Porterile 
sõnatu raevuga otsa. Seejärel proovis ta tõusta, ja vaevalt võis ükski inimene temast 
rohkem üllatunud olla, kui ta pingutusi kroonis otsekohe edu 

Ta oli ikka veel otsast otsani täis raevu, mille oli esile kutsunud professor Porteri 
julm ja ebaõiglane märkus, ning valmistus talle mürgiselt vastu väitma, kui ta pilk 
sattus veidrale kujule, kes neist mõne sammu kaugusel seisis ja neid tähelepanelikult 
silmitses. Professor Porter tõstis üles oma läikiva siidist torukübara, puhastas seda 
hoolikalt palitu käisega, pani pähe ja märkas siis, et mr. Fillander osutab millelegi 
tema taga Ta pöördus ümber ja nägi endaees liikumatult seisvat täiesti paljast hiiglast, 
kel oli puusadel vaid niudevöö ning mõni metallehe käte ja jalgade ümber 

«Tere õhtust, armuline härra!» ütles professor ja kergitas kübarat. 

Vastuseks näitas hiiglane märkidega, et nad talle järgneksid, ja suundus kalda poole, 
kust nad olid just tulnud. 

«Arvan, et oleks mõistlik talle järgneda,» ütles mr. Fillander 

«Pidage,» väitis professor, «te ise just äsja esitasite mulle üpris loogilisi argumente, 
millega kinnitasite oma teooriat selle kohta, et laager asub meist lõuna pool! Esialgu 
suhtusin ma sellesse skeptiliselt, kuid lõppude lõpuks suutsite mind veenda, ja seega 
väidan nüüd täie kindlusega, et peame minema lõunasse, kui tahame oma sõprade 
juurde jõuda. Ja seepärast jätkan ma teekonda lõunasse.» 

«Professor Porter, aga võibolla teab see inimene paremini kui teie või mina 
Nähtavasti on ta pärismaalane, sündinud neis paigus Proovime vähemalt talle järele 
minna.» 

«Oi-oi, mr. Fillander,» kordas professor, «ma olen inimene, keda on raske veenda, 
kui ma aga kord olen milleski veendunud, siis jääb mu otsus muutmatuks. Mina lähen 
endises suunas, kui mul tuleks ka ümber kogu Musta Mandri käia, et eesmärgile 
jõuda.» 

Teadlase edasise argumentatsiooni katkestas Tarzan. Nähes, et need imelikud 
inimesed seisavad paigal, pöördus ta nende juurde tagasi. 

Uuesti kutsus ta märkidega neid endale järgnema, kuid nemad muudkui seisid ja 
tõrkusid 


Viimaks katkestas nende juhmardite tobedus Tarzani kannatuse Ta kahmas 
ehmunud assistendil õlast kinni ja enne, kui see väärikas džentelmen arugi sai. on ta 


tapetud 
i 

või ainult eluks ajaks sandiks tehtud, sidus Tarzan kõvasti ühe nööriotsa mr. 
Fillanderi kaela ümber. 

«Mr Fillander,» kuulutas professor Porter pidulikult, «äärmiselt sündsusetu on teil 
säärasele alandamisele alistuda.» 

Vaevalt oli ta need sõnad suust saanud, kui temagi kinni võeti ja seesama nöör keris 
end tugevasti ka tema kaela ümber. Seejärel hakkas Tarzan põhja poole minema, talu- 
tades enda järel lõpmatult hirmunud professorit ja tema sekretäri. 

Väsinud vanuritele näis, et nad olid juba mitu tundi kõndinud Nad vaikisid, tulvil 
meeleheidet Kuid siis äkki, tõusnud väikesele künkale, nägid nad saja jardi kaugusel 
väikest hurtsikut, kust nad hommikul olid lahkunud, ja rõõm paisutas nende rinda. 

Siin päästis Tarzan nad lahti, osutas väikesele hoonele ja kadus lähematesse 
põõsastesse. 

«Ülimal määral tähelepanuväärne, ülimal määral tähelepanuväärne!» lausus 
professor vaevaliselt. «Kas te näete nüüd, mr. Fillander, et mul oli täielikult õigus 
nagu alati. Kui poleks olnud teie kangekaelset jonni, oleksime vältinud mitmeid 
äärmiselt alandavaid — et mitte öelda ohtlikke seiklusi. Palun teid edaspidi, kui vajate 
tarka nõu. alluda enam küpse praktilise mõistuse juhtimisele » 

Mr Samuel Th. Fillander oli liiga rõõmus seikluste õnneliku lõpu üle, et end 
professori teravast naljast puudutatuna tunda. Selle asemel haaras ta oma sõbral käest 
kinni ja juhtis ta kiiresti hurtsiku juurde 

Üksteist kaotanud inimeste väike seltskond oli nüüd rahunenud ja väga rõõmus, kui 
kõik lõpuks kohal olid. Koit leidis nad ikka veel mitmesugustest seiklustest pajatamas 
ja arutlemas selle kohutava kaitsja ja soosija samasuse üle. kelle nad metsikult kaldalt 
leidnud olid. 

Esmeralda ei kahelnud, et see polnud keegi muu kui issanda ingel, kes oli siia 
saadetud eriülesandega neid kaitsta. 

«Kui te oleksite näinud, Esmeralda, kuidas ta toorest lõvi liha õgis,» naeris Clayton, 
«siis oleksite veendunud, ei see taevaingel on küllaltki materiaalne » 

«Ma ei tea sellest midagi, mässa Clayton,» väitis teenija. «Kuid ma arvan, et jumal 
võis lihtsalt unustada talle tikke kaasa anda. Ta saadeti ju maa peale nii kiiresti, et 
meid kaitsta! Ja küllap ta lihtsalt ei saanud ilma tikkudeta midagi küpsetada.» 

«Ka polnud tema hääles midagi taevalikku,» ütles Jane Porter ja võpatas kergelt, 
meenutades hirmuäratavat möi-ret, mis oli järgnenud lõvi tapmisele 

«Minu vankumatule arusaamale taevaste saadikute väärikusest ei vasta sugugi tema 
tegutsemismaneer,» tähendas professor Porter. 

«See džentelmen sidus kaks lugupeetud ja haritud teadlast kaelakuti kokku ja 
kihutas neid läbi džungli nagu lehmi!» 

XVII. Matused 


Vahepeal oli peaaegu täiesti valgeks läinud ja seltskond, kellest keegi polnud 
eelmisest hommikust saadik midagi söönud, asus pärast unetut ööd hommikueinet 
valmistama. 

Mässulised «Arrow'lt» olid asustamata rannikule jäetud viie inimese jaoks maha 
laadinud väikese tagavara kuivatatud liha, konservsuppe, juurvilja, merekuivikuid, 


jahu, teed ja kohvi. Kõik see toodi nüüd kibekiiresti lagedale, et rahuldada tühjade 
kõhtude nõudmisi. 

Seejärel tuli hurtsikule elamiskõlblik välimus anda, ja sel eesmärgil otsustati 
viivitamata koristada siin ammustel aegadel asetleidnud kurbmängu sünged riismed. 

Professor Porterile ja mr. Fillanderile pakkus skelettide läbivaatus ääretult suurt 
huvi. Nende arvates olid mõlemad suured luukered ühest valge rassi kõrgemast 
sugukonnast pärit mehe ja naise omad. 

Väikesele luukerele pöörati üprist tühist tähelepanu, sest juba tema hällisoleku fakt 
ise ei lasknud selles kahelda, et see oli õnnetul paaril sündinud laps. 

Tõstnud üles suure luukere, leidis Clayton massiivse sõrmuse. Nähtavasti oli see 
mehel tema surma hetkel sõrmes olnud, sest kullast nipsasjakese sees oli veel üks 
peenike sõrmelüli. 

Clayton tõstis sõrmuse üles. et seda lähemalt vaadata, ja hüüatas hämmastunult: 
sõrmusele oli graveeritud tema isiklik vapp! 

Samal ajal oli Jane Porter kapist raamatuid leidnud. Ta avas neist ühe ja nägi, et 
tiitellehele oli kirjutatud: «John Clayton. London». Teises raamatus, mille ta kiiruga 
läbi sirvis, oli vaid üks nimi: «Graystock». 

«Kuulge, mr. Clayton,» hüüdis ta. «Mida see tähendab? Nendes raamatutes on teie 
sugulaste nimed!» 

«Ja siin,» kostis Clayton tõsisel ilmel, «on Graystockite suur suguvõsasõrmus, mis 
läks kaotsi siis, kui minu onu John Clayton, endine lord Graystock, kadunuks jäi. 
Arvati, et ta hukkus merel.» 

«Aga kuidas te seletate endale seda, et need asjad asuvad siin Aafrika džunglis?» 

«Seda saab endale seletada ainult ühe oletusega, miss Porter,» vastas Clayton. 
«Õnnis lord Graystock ei uppunud. Ta suri siin, selles hurtsikus, ja see põrm põrandal 
on kõik, mis temast järele on jäänud.» 

«Sellisel juhul peab see olema leedi Graystocki põrm,» lausus Jane Porter harda 
aukartusega asemel olevale õnnetule kondihunnikule osutades. 

«Hurmava leedi Alice'i põrm,» vastas Clayton. «Olen oma vanematelt korduvalt 
kuulnud tema omadustest ja imestamisväärsest isiklikust veetlusest, õnnetu leedi!» 
sosista ta nukralt. 

Suure pidulikkusega sängitati väikese hurtsiku seina 

äärde lord ning leedi Graystocki põrm, nende vahele aga pandi Cala pojukese 
luukere. 

Kui mister Fillander väetikese hapraid luid purjeriide-tüki sisse keeras, uuris ta väga 
hoolikalt selle koljut. Seejärel kutsus enda juurde professor Porteri ja nad rääkisid 
omavahel tasasel häälel mitu minutit. 

«Ülimal määral tähelepanuväärne, ülimal määral tähelepanuväärne!» lausus 
professor Porter. 

«Issand jumal!» hüüatas mr. Fillander. «Me peame oma avastusest teatama mr. 
Claytonile.» 

«Tasem, mr. Fillander, tasem!» peatas teda professor Archimedes On. Porter. «Las 
surnud möödanik varjab oma surnuid.» 

Ja hallijuukseline vanur sooritas selle kummalise haua juures leinatalituse, kuna 
teised seisid langetatud päi ja palvetasid. 

Ahvide kasvandik Tarzan jälgis puude ladvust seda pidulikku ning arusaamatut 
kombetalitust, kuid kõige kauem püsisid ta silmad Jane Porteri armsal näol ja 
elegantsel kujul. 


Tema naiivses hinges ärkasid uued tunded. Ta imestas, miks need inimesed teda nii 
kangesti huvitavad. Miks pidi ta nii palju vaeva nägema, et päästa mehi džunglis 
hukkumisest? Aga miks ta lõvi selle võõra tütarlapse õrna keha juurest ära tiris, selle 
üle ta ei imestanud 

Kahtlemata olid mehed rumalad, naeruväärsed ja arad Isegi pärdik Manu oli neist 
taibukam. Kui säärased ongi tema enda liigi näidised, siis ei ole tal küll põhjust oma 
päritolu üle uhke olla. 

Kuid tütarlaps — ah, see on hoopis teine asi! Siin ta aru ei pidanud. Ta teadis: neiu 
on loodud selleks, et olla kaitsealune, tema on aga loodud neidu kaitsma. 

Teda hämmastas, et nad kaevasid maasse suure augu vaid selleks, et peita sinna 
luid. See oli ilmne mõttetus: kes tahab varastada kuivanud konte? 

Teine asi, kui neil oleks liha peal, saanuks Tarzan sellest aru, sest vaid niimoodi 
saab liha hoida hüään Dango ja teiste džungli vargapoiste eest. 

Kui haud oli kinni aetud, suundus väike seltskond hurtsiku juurde. Esmeralda, kes 
ikka veel kadunukeste pärast kibedaid pisaraid valas, kellest ta tänase päevani polnud 
midagi kuulnud, vaatas juhuslikult abaja poole. Tema pisarad lakkasid paugupealt. 

«Vaadake neid valgeid kaabakaid!» vingatas ta meeleheitlikult «Arrow» poole 
osutades. «Nad sõidavad minema ja jätavad meid sellele hirmsale saarele!» 

Ja tõepoolest, laev suundus pikkamööda abajast avamere poole. 

«Nad lubasid jätta meile tagavaraks tulirelvi ja padruneid,» lausus Clayton. 
«Halastamatud elajad!» 

«Kõik see on selle madruse kätetöö, keda nad Snipesik» kutsuvad, olen selles 
veendunud,» kinnitas Jane Porter, «King oli lurjus, kuid temas oli veidikenegi 
inimlikkust. 

Olen kindel, et kui nad teda tapnud poleks, hoolitsenuks ta selle eest. et varustada 
meid kõige vajalikuga, enntkui asustamata džunglisse maha jätta.» 

«Kahju, et nad enne ärasõitu meid ei külastanud,» sõna» professor Porter. «Ma 
kavatsesin neid paluda jätta siia meie varandus, sest kui see kaduma läheb, olen ma 
lõpli kult laostunud inimene.» 

Jane Porter vaatas kurvalt oma isa. 

«Ära kahetse seda. kallis,» ütles la. «See ei tooks midagi head. Üksnes selle 
varanduse pärast nad tapsidki oma oh-. vitserid ja tõid meid sellele koledale kaldale... 

«Tasen. laps. tasem.» väitis professor Porter. Sa oled hea tütar, kuid praktilistes 
asjades kogenematu.» Ja ta pöördus ümber ning suundus pikkamisi džungli poole, 
käed palitu pikkade hõlmade all koos ja silmad maas. 

Tema tütar jälgis teda liigutava naeratusega huulil, seejärel pöördus mr. Fillanderi 
poole ja sosistas: 

«Palun, ärge laske tal jälle džunglis ekselda, nagu tu tegi seda eile. Me loodame teie 
peale, et te teda hoolikalt valvate.» 

«Iga päevaga läheb raskemaks tema järele vaadata.» ohkas mr. Fillander pead 
vangutades. «Ma arvan. e1 nüüd siirdub ta loomaaia direktoritele ette kandma, et 
möödunud ööl oli üks lõvidest vabaduses. Oo, miss Jane. te <-i tea. mida ma kõike 
pean tema pärast kannatama!- 

«Ei, ma tean, mr. Fillander. Ehkki me kõik teda armas tarne, oskate üksnes teie tema 
eest hoolitseda. Hoolimata kõigest, mida ta teile kokku jahvatada võib. austab ta teid 
siiralt teie kõrge harituse pärast ja usaldab piiritult (eie arvamust. Vaene isa ei tee 
vahet eruditsiooni ja terve mõistuse vahel.» 


Mõnevõrra hämmeldunud ilmel pöördus mr. Fillander ümber, et järgneda 
professor Porterile, ja püüdis lahendada küsimust: kas ta peab Jane Porteri 
kahemõttelisest kompl) mendist tundma end meelitatuna või solvununa, 

Tarzan märkas «Arröw'd» jälgiva väikese rühma nägu del väljendumas õudu. Et 
laev iseenesest oli talle huvitav uudisasi. otsustas ta minna abaja sissepääsust põhja 
poole vaadata laeva lähemalt ja kui võimalik, siis ka selgitada, kuhu see suundub. 
Ülima kiirusega puude otsas edasi lii kudes jõudis ta neeme tippu just samal ajal. kui 
laev aba jast väljus, nii etta niigi suurepäraselt kõiki ujuv,-, ma ja 

imesid. 

Ligi kakskümmend inimest jooksis laevalae] edasi-tögasi ja askeldas trosside kallal. 

Puhus kerge maatuul ja laev liikus väinas peaaegu pur-jedeta. Nüüd aga. olles 
maaninast mööda jõudnud heisati laeval kõik purjed, et kiirendada käiku 

Tarzan jälgis suure vaimustusega laeva sujuvat —liiku mist ja ta tahtis kohutavalt 
selle pardal olla. Ent siis märkas ta terav silm kaugel põhjas silmapiiril kerget suil su 
taolist vinet ja teda hämmastas kallasteta veteväljal selle nähtuse põhjus, Arvatavasti 
mörkka temaga peaaegu samal 

ajal suitsuvinet ka vaht «Arrow'l». Mõne minuti pärast nägi Tarzan. et purjed lasti 
uuesti alla ja seoti kinni. Laev tegi pöörde ja nüüd teadis Tarzan, et see tuleb kaldale 
tagasi. 

Laeva ninas laskis üks mees kogu aeg vette nööri, mille külge oli seotud 
mingisugune väheldane ese. Tarzan ei taibanud, mis võis olla selle veidra tegevuse 
eesmärk. Viimaks jäi laev seisma otse vastu tuult: ankur oli heidetud ja purjed kokku 
pandud. Laevalael algas möll. Vette lasti paat. kuhu pandi suur kirst. Tosin madrust 
kummardus aerude kohale ja paat hakkas kiiresti liikuma selle koha poole, kus Tarzan 
end puu okstes varjas. 

Tarzan tundis roolis ära rotinäoga mehe. 

Paat randus. Madrused hüppasid maha ja tirisid liivale suure kirstu. Nad olid 
maanina põhjapoolsel küljel, seega jäid nad hurtsiku asukate nägemispiirkonnast 
välja. 

Madrused vaidlesid omavahel vihaselt mitu minutit. Siis ronis rotinägu oma 
kaaslaste saatel kõrge künka otsa. kus kasvas puu. Selle otsas istuski Tarzan. Mõnda 
aega vahtisid madrused ümberringi. 

«Siin on hea koht.» ütles rotinägu. osutades kohale Tarzani puu all. 

«Niisama hea kui iga teinegi,» vastas üks tema kaaslastest. «Kui nad tabavad meid 
varandusega pardal, siis konfiskeerivad nad selle otsekohe. Me võime selle kas või 
siia maha matta, ehk pääseb keegi meist võllast, tuleb siia tagasi ja saab varandust 
kasutada.» 

Mehed, kes olid paati jäänud, tulid nüüd rotinäo kutsel pikkamööda kohale, kandes 
labidaid ja kirkasid. 

«Aga kapten olen ikkagi mina ja ma panen sind seda tunnistama, sihuke vana 
nuustik!» röökis Snipes kohutavaid needusi sajatades. 

«Rahulikumalt,» sekkus üks madrustest, kes seni oli vaikinud. «Mis kasu sellest on. 
kui me siin omavahel purelema hakkame?» 

«Õige jah,» nõustus madrus, keda oli vihastanud Snipesi käskiv toon. «Kuid samal 
põhjusel ei kõlba, et meie ausas kambas hakkaks keegi ülemust mängima!» 

«Teie kaevake, näe, siit,» ütles Snipes, näidates kohta puu all. «Sel ajal kui te 
kaevate, teeb Peter kohast plaani, et me selle hiljem üles leida võiksime. Teie, Torn ja 
Bill. võtke kaasa veel paar-kolm meest ja tassige kirst siia.» 

«Ja mida sina tegema hakkad?» küsis vaidleja. «Peremeest mängima?» 


«Tee oma tööd,» urises Snipes. «Ah sina siis arvasid, et teie kapten hakkab labidaga 
rabama, mis?» 

Kõik ümberringi vahtisid tigedalt Snipesi. Keegi ei sallinud teda ja see, et ta pärast 
mässuliste tegeliku peamehe ja eestvedaja Kingi tapmist järjekindlalt oma võimu 
näitas, valas üksnes õli tulle. 

«Tähendab, sa ei soovi siis labidat pihku võtta ja kaevamisel abjks olla? Su õlg ei 
saanud ju odast kuigi smnt häda.» 

«Ei tule pähegi,» kostis Snipes, närviliselt revolvnpära kobades. 

«Siis vannun ma jumala nimel,» karjus Tarrant. «et kui sa ei soovi võtta labidat, 
saad maitsta kirkat!» 

Nende sõnadega tõstis ta oma kirka kõrgele üles ja virutas võimsa hoobiga selle 
teraviku Snipesi ajusse. 

Viivuks kivinesid kõik ja silmitsesid oma kaaslase raevu ohvrit. Siis lausus üks 
madrustest: 

«Paras talle, sellele raisale!» 

Teine hakkas rahumeeli kirkaga maad kaevama. Et muld oli pehme, viskas ta kirka 
eemale ja võttis labida. 

Tema eeskujule järgnesid ka teised. Mõrvast enam ei räägitud, kuid mehed töötasid 
üksmeelsemalt ja reipamalt kui Snipesi kamandamisel. 

Kui auk oli küllalt suur, et kirst sellesse ära mahuks. 1 soovitas Tarrant seda veel 
suuremaks teha ja matta kirstu peale Snipesi surnukeha. 

«See võiks haneks võtta neid, kellele tuleb pähe siin kaevama hakata,» selgitas ta. 

Teised leidsid, et see on kaval mõte, ja auk kaevati f keha pikkuse järgi, augu 
keskele aga tehti süvend kirstu jaoks, mis eelnevalt presendi sisse keerati. Kui kirst oli 
[ süvendisse lastud, jäi selle kaas ühe jala jao haua põhjast [ madalamale. Kirst kaeti 
mullaga, mis hoolikalt kinni tambiti, nii et haua põhi muutus ühetasaseks ja siledaks. 

Siis veeretasid kaks madrust sinna üpris hoolimatult rotinäo surnukeha, võtnud 
enne temalt ära relva ja veel mõne asja. Seejärel aeti auk mulda täis ja tallati kinni. 
Kaevamisest ülejäänud muld loobiti igasse kaarde laiali i värske kääpa peale aga 
puistati rohkesti kuivi lehti ja ok-, sarisu, et anda sellele võimalikult loomulik 
väljanäge-I mine ja varjata kohta, kus maa oli nüüdsama üles kaevatud 

Töö tehtud, naasid madrused väikese paadi juurde ja f hakkasid kiiresti laeva 
poole sõudma. 

Tuul tugevnes, ja et silmapiiril oli suits suuremaks muu jtunud ning tõusis nüüd 
suurte keeristena, heiskasid mässu Ijlised aega viitmata kõik purjed ja suundusid 
edelasse. 

Tarzanit huvitas kohutavalt see arusaamatu stseen, mil-le pealtnägijaks ta oli 
saanud. Nüüd ta istus ja mõtiskles nende olendite veidrate tegude üle. 

Tuleb välja, et inimesed on tõepoolest rumalamad ning [julmemad kui loomad 
džunglis. Kui õnnelik ta on, elades |üksinda hiiglasuures metsas vaikselt ja turvaliselt. 
Tarzan püüdis mõistatada, mis võis olla kirstus, mille madrused olid maha matnud. 
Kui neil kirstu vaja ei läinud, miks nad seda siis vette ei visanud? Seda olnuks palju 
hõlpsam teha. «Ei,» mõtles ta, «küllap on neil kirstu vaja. Nad peitsid selle siia, et 
hiljem järele tulla.» 

Tarzan laskus puu otsast alla ja hakkas haua Ümber toaad uurima. Ta tahtis näha, 
kas need olendid ei kaotanud mingit eset, mida tal võinuks tarvis minna. Peatselt 
leidiski ta haualt risuhunnikusse peidetud labida 


Tarzan võttis labida ja proovis sellega töötada nii, nagu olid teinud madrused. See 
polnud sugugi kerge ja ta vigastas oma paljast jalga. Kuid Tarzan ei jätnud jonni, kuni 
laip nähtavale tuli. Siis tiris ta selle välja ja pani kõrvale maha. 

Ta jätkas kaevamist, kuni kirst nähtavale ilmus. Tarzan tõstis ka kirstu välja ja pani 
selle laiba kõrvale. Seejärel ajas ta kirstu süvendi mulda täis, pani laiba hauda tagasi, 
kattis selle üleni mullaga, viskas peale oksi ja võttis käsile kirstu. Neli madrust olid 
äganud selle raskuse all. Tarzan tõstis selle üles nagu tühja taarakasti. võttis koos 
labidaga selga ja viis kõige sügavamasse džunglisoppi. 

Tal oli sellise kohmaka kandamiga puude otsas ebamugav liikuda, seetõttu läks ta 
jalgsi ja ei tee oli tuttav, jõudis edasi küllaltki kiiresti. 

Mõnetunnise mineku järel kirde suunas jõudis ta laus-seinani, mille moodustas 
räsitud ja üksteisest läbipõimunud tihe taimestik. Siis ronis ta alumistele okstele ja oli 
veerand tunniga amfiteatri juures, kuhu ahvid kogunesid nõu pidama või dam-dami 
kombetalitusi korraldama. Ta hakkas peaaegu areeni keskel trummi lähedal auku 
kaevama. See oli palju raskem kui värsket hauda lahti kaevata, kuid Tarzan oli visa ja 
jätkas tööd. Lõpuks korvas selle vaeva auk, küllaltki sügav, et lasta sinna kirst ja 
varjata see võõraste pilkude eest. 

Milleks oli ta enda peale võtnud kogu selle töö, teadmata kirstu sisu väärtust? 

Ahvide kasvandik oli mõistuselt ja kehalt inimene, kuid kasvatuse ja kogu 
elukorralduse poolest ahv. Tema mõistus ütles, et kirstus on midagi väärtuslikku, 
muidu poleks inimesed hakanud seda nii hoolikalt peitma. Kasvatus õpetas teda 
midagi mõtlemata jäljendama kõike uut ja ebatavalist. Loomulik uudishimu, ühine nii 
inimestele kui ka ahvidele, õhutas teda nüüd kirstu avama jä selle sisu järele vaatama. 

Kuid rauast lukk ja peale löödud raudvitsad ei andnud järele kavalusele ega 
hiiglasuurele füüsilisele jõule. Tarzan pidi kirstu maha matma, nägemata selle sisu. 

Oli juba päris pime, kui Tarzan hurtsiku juurde jõudis. Et endale toitu hankida, oli ta 
kogu aeg jahti pidanud. 

Väikeses majas põles tuli, sest Glayton oli sealt leidnud täiesti puutumata 
petrooleumiplasku, mis oli niiviisi seisnud kakskümmend aastat. See oli osa 
Claytonile Musta Michaeli jäetud varudest. Ka lambid olid kasutamiskõlblikud, ja nii 
tõdeski Tarzan üllatusega, et hurtsiku sisemus oli valge nagu päeval. 

Ta oli sageli pead murdnud selle üle, kuidas kasutada lampi. Lugemine ja pildid 
ütlesid talle, mis lambid on. kuid ta ei teadnud, kuidas nendega toimida, et nad 
hakkaksid imelist päevavalgust heitma. Ta oli pildi pealt näinud, et mõnikord kallavad 
nad valgust kõigile ümbritsevatele esemetele. 

Astunud uksele kõige lähema akna juurde, nägi Tarzan, 

et hurtsik oli lattidest ning purjedest rohmaka vaheseinaga kaheks jaotatud. 

Eesruumis viibis kolm meest: kaks vanemat olid lasku nud tulisesse vaidlusse, 
samal ajal kui noorem istus improviseeritud toolil ja seina vastu nõjatudes oli 
täielikult süvenenud ühe Tarzani raamatu lugemisse. 

Tarzanit mehed eriti ei huvitanud ja seepärast siirdus ta teise akna juurde. Siin viibis 
tütarlaps. Kui kaunid olid ta näojooned! Kui õrn oli ta lumivalge nahk! ' 

Ta kirjutas Tarzani laua taga akna all. Toa nurgas rohuhunnikul magas neegritar. 

Terve tund. kuni neiu kirjutas, nautisid Tarzani silmad tema kuju. Kuidas ta 
tahtnuks teda kõnetada, kuid ta ei söandanud seda teha. sest oli kindel, et nagu 
noormees ei mõista teda ka neiu. Pealegi ta kartis, et võib teda hirmutada. 

Lõpuks tõusis tütarlaps püsti, jättes kirja lauale. Astus siis aseme juurde, mida kattis 
mitmekordne pehme rohu-" kiht, ja kohendas seda. Seejärel päästis valla kuldsete 
juuste siidise kuhila, mis ta pead kroonis. Nagu sillerdav kosk, mida loojuva päikese 


kiired metalse helgiga kaunistavad, raamisid need tema ovaalset nägu ja rullusid 
lainetena allpool vöökohta. 

Tarzan seisis nagu lummuses. Neiu kustutas lambi ja hurtsikus mattus kõik äkki 
ürgaja pimedusse. 

Tarzan seisis ikka veel akna juures. Hiilinud päris akna alla. ootas ta kuulatades ligi 
pool tundi. Viimaks kuulis ta korrapärast hingamist, mis andis märku, et neiu oli uinu- 
nud. 

Ettevaatlikult pistis ta käe kuni õlani võre vahelt sisse ja kobas tasa laual. Lõpuks 
leidis ta Jane Porteri kirja ja tõmbas käe koos kallihinnalise aardega niisama 
ettevaatlikult tagasi. 

Tarzan keeras kirjalehed rulli ja pistis nooletuppe. Seejärel kadus ta vaikselt nagu 
vari džunglisse. 


XVIII. Džungli ohver 


Järgmise päeva varahommikul ärkas Tarzan sellesama mõttega, millega oli 
eelmisel õhtul uinunud: mõttega nooletuppe peidetud imelisest kirjast. 

Ta võttis selle läbematult välja, igasuguse tõenäosuse kiuste lootes, et suudab 
lugeda seda. mida oli kirjutanud imekaunis valge tütarlaps. 

Juba esimene kirjale heidetud pilk valmistas talle elu suurima pettumuse. Mitte 
kunagi varem ta soovinud midagi nii kirglikult, kui praegu läbi lugeda läkitust 
kuldjuukseliselt jumalannalt, kes nii äkki ja ootamatult oli tunginud tema ellu. 

Mis sellest, et see läkitus polnud määratud temale. Igal juhul väljendas see tema 
mõtteid ja Tarzanile piisas sellest 

täielikult. Ja äkki saada petetud kentsakatest kohmakatest märkidest, mille taolisi ta 
varem polnud näinud! Ka kallak oli neil vastupidine sellele, mida ta oli täheldanud 
trükitud raamatutes ja kõige keerukamates käsikirjades. Isegi arusaamatu musta 
raamatu väikesed põrnikad olid tuttavad ning sõbralikud, kuigi nende 
kombinatsioonid talle midagi ei rääkinud. Need põrnikad olid aga uued ja tundmatud. 

Ta uuris neid üksisilmi kakskümmend minutit, kuni nad äkki hakkasid omandama 
tuttavaid, ehkki moonutatud piirjooni. Ah, need olid ta vanad sõbrad, ent nii julmalt 
rikutud. 

Ja nii hakkas ta välja lugema üht sõna siit, teist sealt. Süda hüppas rõõmust. Ta 
oskab lugeda! Ta loeb kirja läbi! 

Veel pool tundi, ja lugemine edenes kiiresti, kuigi kord ühes. kord teises kohas tuli 
ette mõni täiesti arusaamatu sõna. Tarzan nägi, et tal pole kirja läbilugemisega 
raskusi. 

Siin on see. mida ta luges: 

«Aafrika läänerannik ligi 10 lõunalaiust (nii ütleb mr Clayton). 

8. (2) veebruar il 18xx a. 

Mu kallis Hazel! Võibolla polegi tark tegu Teile kirtutada, sest kõigi eelduste 
kohaselt jääb Teil mu kiri saamata. Kuid ma lihtsalt pean rääkima kellelegi meie 
ränkadest katsumustest sellest alast peale, kui me õnnetu «Arrow ga» Euroopast ära 
sõitsime. 

Kui me ka iialgi enam tsiviliseeritud maailma tagasi ei pöördu, mis praegu paistab 
olevat rohkem kui tõenäoline, siis äärmisel juhul kujutab see kiri endast lühikest 
protokolli nendest sündmustest, mis juhivad meid meie lõpliku saatuse juurde, üks- 
kõik milline see ka pole. 


Nagu Te teate, kavatsesime sõita Kongosse teaduslikule ekspeditsioonile. Me 
arvasime, et isa kavatseb tõestada mingisuguse ennekuulmatu iidse tsivilisatsiooni 
olemasolu, mille riismed peituvad kusagil Kongo orus. Kui me aga merele jõudsime, 
tuli tõde päevavalgele. 

Selgus, et keegi vana raamatukoi, kellel on Baltimore 1s raamotu- ning haruldaste 
esemete kauplus, oli vana hispaaniakeelse manuskripti lehekülgede vahelt leidnud 
kirja, mis oli kirjutatud 1550. aastal. Selles kirjas oli üksikasjalikult jutustatud 
hispaania galioli mässama hakanud meeskonna seiklustest. Galiott purjetas 
Hispaaniast Lõuna-Ameerikasse, lasliks rohkesti dubloone ja kaheksasi münte. 
Võibolla ma eksin, sest need nimetused kõlavad tõepoolest kuidagi nagu piraatide 
keeles ja pisut nõiduslikult. 

Kirja autor oli üks galioli madrustest ja ta oli selle adresseerinud oma lihasele 
pojale. Too oli aga kaubalaeva omanik. 

Kirjas mainitud sündmustest oli möödunud palju aastaid ning v anamehest oli 
saanud väikeses Hispaania linnas rahumeelne ja lugupeetud kodanik. Kuid iha kulla 
järele oli temas veel nii tugev, et ta riskis kõigega, tutvustamaks pojale muinasjutulise 
rikkuse saavutamise võimalusi. 

Kiri sisaldab hirmuäratava loo sellest, kuidas nädal pärast Hispaaniast ärasõitu 
hakkas meeskond mässama ja tappis maha ohvitserid ning kõik need. kes neile vastu 
hakkasid. Selle mõttetu 

julmusega ajusid nad nurja ka oma isiklikud plaanid: neile ei jäänud enam kedagi, 
kes võinuks laeva avamerele viia. 

Tervelt kaks kuud pillutali neid kui laastu siia-sinna, kuni nad viimaks haigetena, 
skorbuuti. janusse ja nälga surevatena väikesele saarele heideti, laine paiskas galioli 
kaldale, kus see pilbasteks purunes, aga ellujäänulel, keda oli kõigest kümme inimest, 
õnnestus siiski päästa üks kullakirst. 

Nad matsid selle saarele maha ja elasid seal kolm aastat alalises pääsemislootuses 

Nad põdesid ja surid üksteise järel, kuni viimaks oli ellu jäänud vaid see, kes kirja 
kirjutas. 

Galioli riismetest olid nad kokku klopsinud paadi, aga et neil polnud aimu saare 
asukohast, ei söandanud nad avamerele minna. 

Kui kõik olid surnud peale selle ühe: hakkas kohutav üksindus tema hinge painama, 
nii et tal polnud jõudu sedu elu kauem taluda ja la eelistas surmaohtu avamerel 
hullumeelsusele inim tühjal saarel. Pärast ligemale aastapikkust täielikku üksindust 
heiskas ta oma väikesel paadil purje. 

Õnneks sõitis ta põhja poole ja nädala pärast sattus Lääne-India ning Hispaania 
vahel sõitvate hispaania kaubalaevade teele. Teda võttis peale üks kodumaale naasev 
laev. 

Ta jutustas tavalise loo laevahukust, kus kõik peale mõningate erandile uppusid, 
ellujäänud aga jõudsid saarele ja surid seal kõik peale tema. Ta ei maininud ei mässu 
ega peidetud aardekirstu. 

Kaubalaevu omanik kinnitas talle, et arvestades seda kohta, kust ta peale võeti ja 
viimasel nädalal puhunud tuulte suunda, võis nende laevahuku kohi olla üksnes 
Aairika läänerannikul Rohelise Neeme saarterühma ühe saare lähedal umbes 16—17° 
põhjalaiusel. 

Selles kirjas oli suurimale peensustega kirjeldatud nii saart kui ka aarde peidukohta. 
Kirjale on ta lisanud väikese vana kaardi, kõige rohmakama ja naljakuma, mida ma 


eales näinud olen. Kõiki puid ja kaljusid tähistavad kaardile kritseldatud x-id, 
osutamas täpset kohta, kuhu varandus on maetud. 

Kui isa oli mulle meie ekspeditsiooni tõelist eesmärki selgitanud, haaras mind 
ootamatu hirm, sest ma teadsin väga hästi, missugune eluvõõras unistaja on mu kallis 
isa alati olnud. Ma kartsin, et teda on jällegi petetud, eriti veel siis, kui la ütles, et oli 
kirja ning kaardi eest maksnud tuhal dollarit. 

Ja siis selgus veel, et peale selle oli ta laenanud kümme tuhal dollarit Robert 
Canlerilt ja andnud talle selle summa peale veksli. 

Mr. Canler ei nõudnud tagalist ja Te teate, kallis, mis mind ähvardab juhul, kui isa 
vekslit välju ei lunasta. Oo, kuidas ma seda inimest vihkan! 

Me püüdsime siiski asjadele reipalt vuadata ja mitte meelt heita, kuid mr. Fillunder 
ja mr. Clayton viimane ühines meiega Londonis lihtsail seiklushimust - suhtusid 
asjasse niisama skeptiliselt kui minagi 

Ja et kogu see pikk lugu Teile lühidalt ära rääkida: me leidsime saare ja ka aarde. 
See oli suur raudvitstega ülelöödud 

tammepuust kirst, mille ümber oli mitu korda keeratud õline purjeriie. niisama lugev 
ja tihke nagu tookord, ligemale nelisada aastat tagasi. 

Kirst oli pilgeni täis kuldmünte ja nii raske, ei neli madrust seda suuri vaevu kanda 
suutsid. 

Nähtavasti e! loo see õnnetu varandus nendele, kes leinaga kokku puutuvad, midagi 
muud peale hädade, sest kolm päeva hiljem, kui me Rohelise Neeme saartest eemale 
olime jõudnud, hakkas ka meie meeskond mässama ja lõi kõik oma ohvitserid 
surnuks. 

Oo, see oli kõige õudsem katsumus, mida võib endale ette kujutada, mul pole isegi 
jõudu sellest kirjutada. 

Nad tahtsid ka meid tappa, kuid üks nende peamchi, Kingi-nimeline, ei lasknud seda 
teha. Niisiis purjetasid nad piki rannikut lõunasse inimtühja kohani, kus leidsid kena 
lahe, läksid siin kaldale ja tõid meid maale. 

Täna sõitsid nad minema ja viisid aarde kaasa. Kuid mr. Clayton ütles, ei neid ootab 
seesama saatus, mis vana galioti mässulisigi, sest Kingi, ainukese inimese laevas, kel 
oli aimu navigatsioonist, tappis kaldal üks madrus selsamal päeval, kui meid maale 
viidi. 

Ma tahaksin, et Te tutvuksite mr, Claytoniga, ta on üliarmas inimene ja kui ma ei 
eksi, siis kõrvuni armunud Teie õnnetusse sõbratari. 

Mr. Clayton on lord Graystocki ainuke poeg, kes tulevikus pärib tiitli ning mõisad. 
Peale selle on tal ka endal suur varandus. Kuid see fakt, et temast saab inglise lord, 
kurvastab mind väga. Te teate minu suhtumisi ameerika tütarlastesse, kes tiitliga 
välismaalastega abielluvad. Ah. kui ta oleks lihtne Ameerika dlentelmen! 

Tõsi küll, ta vaeseke pole selles süüdi! Ja kõiges muus peale päritolu võib ta minu 
armsale kallile kodumaale üksnes au teha, see on aga kõige meelitavam hinnang, 
mille ma võin anda ükskõik kelle kohta. 

Sellest saadik, kui meid siin maale pundi, oleme läbi teinud rohkesti 
imesiamisvöärseid seiklusi. Isa fa mr, Fillander eksisid džunglisse ja neid ajas laga 
ehtne lõvi. 

Ka mr. Clayton eksis ära, ja metsloomad tungisid talle kahel korral kallale. 
Esmeraldal ja mind piiras vanas hurtsikus väga kohutav inimsööja lõvi. Oo. see oli 
lihtsalt «irmkole», nagu ütleks Esmeralda. 

Kuid kõigist juhtumeist kõige kummalisem on imeline olend, kes meid alati on 
päästnud. Mina pole leda näinud, kuid isa ja mr. Fillander nägid ja räägivad, et ta on 


jumala sarnane valge mees, kes on päevitunud tumepruuniks. Tal on metsiku elevandi 
jõud, ahvi osavus ja lõvi vaprus. 

Ta ei oska inglise keeli ning kaob alati nii rullu ja saladuslikult pärast seda, kui on 
teinud mingi mehise teo, justnagu oleks la mingi kehatu vaim. 

Meil on teel teinegi saladuslik naaber. Ta kirjutas väga ilusale trükitähtedega, 
ingliskeelse kirja ja lõi selle hurtsiku uksele, hoiatades meid, et me tema asju ei tikuks 
ja kirjutas alla: «Tarzan ahvide sugukonnast». 

Teda pole me veel näinud, kuigi arvame, et ta on kusagil 

lähedal, sest kui üks madrustest tahtis mr. Claylonile selga tulistada, sai ta džunglis 
kellegi nähtamatu käe läbi oda õlga. 

Madrused jätsid meile väga vähe söögikraami ja et meil on kõigest üks revolver 
kolme padruniga, siis me ei tea, kuidas endale liha muretseda, ehkki mr. Fillander 
räägib, et me võime lõpmatuseni elada metsikutest puuviljadest ja pähklitest, millest 
diungel lausa kubiseb. 

Nüüd aga olen ma väga väsinud ja lähen magama oma kentsakale asemele, mille 
tegemiseks korjas mulle rohtu mr. Clayton. Aegajalt hakkan ma siia juurde kirjutama, 
mis meiega on juhtunud. 

Teid armastav 

Jane Porter 

Hazel Strongile, Baltimore, 

Maryland.» 

Kirja läbi lugenud, istus Tarzan Veel tükk aega ja mõlgutas süngeid mõtteid. Kirjas 
oli nii palju uusi ja imepäraseid asju. et tal hakkas pea ringi käima, kui ta püüdis kõi- 
gesse süveneda. 

Niisiis, nad ei tea, et tema ongi Tarzan ahvide sugukonnast! Ta ütleb neile seda. 

Ta oli oma puu otsa kaitseks vihma eest ehitanud lehtedest ja okstest rohmaka 
katusealuse, kuhu ta peitis hurtsikust äratoodud vähesed aarded. Nende hulgas oli ka 
mõni pliiats. 

Tarzan võttis ühe neist ja kirjutas Jane Porteri allkirja alla: 

"Minu olen Tarzan ahvide sugukonnusm. 

Ta mõtles, et sellest on küllalt. Veidi aja pärast viib ta kirja hurtsikusse tagasi. 

«Mis toidusse puutub,» mõtles Tarzan, «siis ei pruugi neil muretseda, mina hakkan 
selle eest hoolt kandma.» Nii ta tegigi. 

Ühel hommikul leidis Jane Porter kaotsiläinud kirja samast kohast, kust see oli kahe 
öö eest kadunud. Jane oli üllatunud, aga kui ta oma allkirja all trükitähti nägi, jooksid 
tal külmavärinad üle selja. Jane näitas kirja, õigemini küll juurdekirjutust Claytonile. 

«Mõelda vaid.» ütles Jane, «et see hirmus olend nähtavasti jälgis mind, kui ma 
kirjutasin. Oo! Juba paljas mõte sellest paneb mind võpatama!» 

«Kuid arvata võib, et see olend suhtub meisse sõbralikult,» püüdis Clayton teda 
rahustada. «Ta tagastas teie kirja, ei tee teile midagi halba ja kui ma ei eksi, siis jättis 
sel ööl meie ukse juurde oma heatahtlikkusest üpris tuntava märgi: just praegu leidsin 
sealt tapetud metssea kere.» 

Siitpeale jäid neil vaid mõnel harval päeval saamata annid ulukite või muu 
toidupoolise näol. Kord oli selleks noor hirv või suurel hulgal kummalist valmistehtud 
sööki .— Mbonga asulast näpatud maniokikakud, kord metssiga või leopard, ükskord 
aga koguni lõvi. 

- Tarzanile pakkus ülimat rahuldust võõramaalaste jaoks ulukeid küttida. Ta tundis, 
et ükski maine rõõm pole võr- 

reldav kütkestava valge tütarlapse heaolu ja turvalisuse eest hoolitsemisega. 

Küllap ta võtab südame rindu, läheb päise päeva ajal laagrisse ja räägib nende 
inimestega väikeste põrnikate abil, mida tunnevad nii nemad kui ka tema. 

Kuid tal oli tohutult raske oma metsiku džungliolendi ujedusest, jagu saada, ja nii 
möödus päeva järel päev, Tar-zan aga ei suutnud ikka veel oma kavatsust ellu viia. 

Laagri asukad, kes tänu harjumusele olid julgemaks muutunud, läksid pähkleid ja 
puuvilja otsides juba üha kaugemale džunglisse. Ei möödunud päevagi, mil professor 
Porter murelikul ja ühtlasi osavõtmatul ilmel poleks otse surmasuhu tuurinud. Mr. 
Samuel Fillander. kes eales polnud kehalt tugev olnud, muutus aga omaenese varju 
varjuks alalisest muretsemisest ja südamevalust, mida põhjustasid tema ebainimlikud 
ponnistused professorit kaitsta. 

Möödus kuu. Viimaks tegi Tarzan kindla otsuse külastada laagrit päevaajal. 

Keskpäev oli juba seljataga. Clayton oli läinud lahe põhjapoolsele maaninale, et 
valvata mööduvaid laevu. Ta oli sinna kokku tassinud hiiglasuure hunniku kuivi oksi, 
et süüdata need märguandeks niipea, kui kaugel silmapiiril ilmub nähtavale aurik või 
purjekas. 

Professor Porter kõndis piki randa laagrist lõuna poole koos mr. Fillanderiga, kes 
tema kõrval käis ja teda naasma keelitas, enne kui neist mõlemast jälle mõne 
metslooma naerutajad saavad. 

Kui teised olid lahkunud, siirdusid ka Jane Porter ja Es-meralda ikka kaugemale 
džunglisse puuvilja otsima. 

Väikese majakese ukse juures ootas Tarzan nende naasmist. Tema mõtted olid 
suunatud hurmavale valgele tütarlapsele. Nüüd mõtles ta temast alati. Ta kartis üksnes 
seda. et võib neidu ehmatada, ja see hirm pidi äärepealt sundima teda oma kavatsusest 
loobuma. 

Tarzan muutus kärsituks. Ta igatses nii väga tunda tütarlapse juuresolekut, tema 
lähedust. Ehk õnnestub tal teda koguni puudutada? See ahvinimene ei teadnud midagi 
jumalast, kuid ta tundis oma jumaluse vastu sellist austust, mida vaevalt ükski surelik 
tundnud on. 

Neidu oodates hakkas Tarzan trükitähtedega talle kirja kirjutama. Ta ei teadnud, 
kas. ta annab selle neiule ise kätte või ei, kuid talle valmistas ülisuurt naudingut näha 
ema mõtteid paberil. Ja selle koha pealt polnudki ta lõppude lõpuks enam nii suur 
metslane! Ta kirjutas: 

«Mina olen Tarzan ahvide sugukonnast. Ma lahan Teid. Mu olen Teie oma. Teie 
olete minu oma. Me hakkame alati elama koos siin minu majas. Ma hakkan Teile 
tooma kõige paremaid puuvilju, kõige õrnemaid hirvi, kõige maitsvamaid ulukeid, 
keda džunglis leidub. Ma hakkan küttima Teile. Mina olen suurim kütt džunglis. Ma 
hakkan Teie eest võitlema. Mina olen džung lis kõige vägevam võitleja. Teie olele 
Jane Porter, ma lugesin 

seda Teie kirjast. Kui Te seda näete, siis Te teate, et see Teile ja et Tarzan ahvide 
sugukonnast armastab Teid.» 

Sel ajal kui ta sihvaka ja sirgena nagu noor indiaanlane, olles lõpetanud kirjutamise, 
neiu ukse ees oodates seisis, tabasid ta teravad kõrvad tuttava heli. Metsas liikus alu- 
misi oksi mööda suur ahv. 

Ühe viivu kuulatas ta pingsalt. Äkki kostis džunglist naise südantlõhestav karjatus ja 
Tarzan, pillanud maha oma esimese armastuskirja, sööstis metsa. 

Ka Clayton oli karjatust kuulnud, samuti kui professor Porter ja mr. Fillander. Mõne 
minuti pärast kogunesid kõik hingeldades hurtsiku juurde üksteist jooksu pealt kü- 


simusterahega üle külvates. Hurtsikusse heidetud pilk kinnitas nende kõige halvemaid 
kartusi. 

Jane Porterit ja Esmeraldat hurtsikus ei olnud. 

Aega viitmata tormas Clayton mõlema vanamehe saatel džunglisse. hüüdes tütarlast 
valjusti nimepidi. Ligi pool tundi kihutasid nad metsas ringi, kuni Clayton leidis tee- 
nija sirakil keha. 

Ta kummardus, kobas Esmeralda pulssi ja kuulas südant. Naine oli elus. Ta hakkas 
teda raputama. 

«Esmeralda!» karjus Clayton talle kõrva. «Esmeralda! Jumala pärast, öelge, kus 
miss Porter on? Mis juhtus? Esmeralda!» 

Neegritar avas pikkamisi silmad. Ta nägi Glaytonit ja džunglit enda ümber. 

«Oo, Gaberelle!» oigas ta ja langes taas minestusse. 

Selleks ajaks jõudsid kohale ka professor Porter ja mr. Fillander. 

«Mida meil tuleks teha, mister Clayton?» küsis vana professor. «Kust teda otsida? 
Jumal ei või olla nii julm, et minult mu tütrekese võtab.» 

«Me peame kõigepealt Esmeralda teadvusele tooma,» vastas Clayton. 

«Ta võib meile teatada, mis on juhtunud. Esmeralda!» hüüdis ta uuesti, neegritari 
jõhkralt õlgadest raputades. 

«Oo, Gaberelle! Ma tahan surra!» halas vaene naine. «Lase mul surra, issand, aga 
ära lase mul jälle seda õudset larhvi näha! Mispärast saatsid sa saatana vaese vana 
Esmeralda järele? Ta põle kellelegi halba teinud, issand, mitte kellelegi. Tal põle 
miskit süüd, issand, jah, mitte milleski põle ta süüdi!» 

«Nonoh, Esmeralda,» käratas Clayton. «teie ees pole mitte issand, vaid mister 
Clayton. Tehke silmad lahti.» 

Esmeralda tegi, nagu teda kästi. 

«Oo, Gaberelle! Issand olgu kiidetud!» lausus ta. 

«Kus miss Porter on? Mis juhtus?» küsis Glayton. 

«Kas siis miss Jane'i siin põle?» hüüatas Esmeralda, oma kogu kohta hämmastava 
kiirusega maast üles tõustes. «Oo, issand, nüüd tuli mulle meelde. Küllap see viiski ta 
minema.» Ning neegritar nakkas kaeblema ja itkema. 

«Kes viis minema?» karjatas professor Porter. 

«Suur paks loom, üleni karvane » 

«Kas gorilla, Esmeralda?» küsis mr. Filländer. ja kolm meest pidasid hinge kinni, 
kui see hirmuäratav mõte oli välja öeldud, 

Ma mõtlesin, et see oli saatan, aga küllap see oli siis üks nendest, keda te 
gorilsantideks kutsute. Oo, mu vaene maimuke, mu väike linnuke, vaeseke . . .» ja 
Esmeralda puhkes taas lohutamatult nutma. 

Clayton hakkas sedamaid jälgi otsima, kuid peale ma-hasõtkutud rohu ei suutnud 
midagi leida. Tema teadmised metsast olid aga liiga tühised, et tõlgitseda seda. mida 
ta nägi. 

Kogu ülejäänud päeva jätkasid kolm meest otsinguid džunglis. Ent öö saabudes 
pidid nad tahes-tahtmata meeleheitega need otsingud lõpetama, sest nad ei teadnud 
isegi seda, kuhu ja millises suunas oli loom Jane Porteri viinud. 

Päike oli juba ammu loojunud, kui nad hurtsiku juurde jõudsid. Murest murtud 
väike salkkond istus nüüd sõnatult tillukeses toas. 

Viimaks katkestas professor Porter vaikuse. Enam ei rääkinud ta-sellisel õpetatud 
pedandi toonil, nagu oli heietanud juttu abstraktse ja tundmatu teooriast. See oli teo- 
inimese toon, otsusekindel ja ühtaegu täis kirjeldamatult lootusetut muret, mis 
vastukajana Claytoni hinges meele-heitepuhangu esile kutsus. 


«Ma heidan pikali,» ütles vanahärra, «ja püüan uinuda Homme varahommikul, 
niipea kui koidab, võtan kaasa nii palju toitu, kui kanda jaksan, ja lähen Jane'i otsima, 
kuni ta üles leian. Ilma temata ma tagasi ei tule!» 

Tema kaaslased ei vastanud kohe. Igaüks mõlgutas oma muremõtteid ja teadis, nagu 
seda teadis ka vana professor, mida tema viimased sõnad tähendasid: professor Porter 
ei tule enam iialgi džunglist tagasi. 

Viimaks Clayton tõusis, pani käe õrnalt vana professori õlale ja sõnas: 

«Loomulikult tulen ma teiega kaasa. Ja ärge rääkige mulle, et ma ei pea seda 
tegema.» 

«Ma teadsin, et te teete sellise ettepaneku ja tahate ühes tulla, mr. Clayton, kuid 
tõesti, ärge seda tehke. Inimese abi Jane'i enam ei päästa. Ma lähen lihtsalt selleks, et 
temaga koos hukkuda, aga ka tajuma, et see, kes alles nüüdsama oli mu armas väike 
tütretirts, ei lama üksinda ja kõigist mahajäetuna hirmsas džunglis. Meid katavad 
temaga ühed ja samad lehed ning varred ning kastavad ühed ja samad vihmad. Ei. ma 
pean minema üksinda, sest ta oli minu tütar, ainuke, kes mulle ilmas jäänud oli ja 
keda ma armastasin!» 

«Ma tulen teiega,» ütles Clayton lihtsalt. 

Vanamees tõstis pea ja silmitses tähelepanelikult William Cecil Claytoni ilusat 
energilist nägu. Võib-olla luges ta esimest korda sellest välja armastust, mis peitus 
noormehe südames — armastust tema tütre vastu. 

Harilikult oli professor Porter omaenda teaduslikest mõtetest liialt hõivatud, et 
märgata tühiseid tõsiasju ja juhus- 

likke sõnu, mis ammu igale teisele vihjanuksid, et noori inimesi ikka 
rohkem ja rohkem teineteise poole tõmbab. Nüüd hakkas see kõik talle meelde 
tulema. 

«Kuidas soovite.» jäi ta viimaks nõusse. 

«Te võite ka mind arvestada,» teatas mr Filander. 

«Ei. mu armas vana sõber,» väitis professor Porter, kõigil ei tasu minna. Oleks 
äärmiselt julm jätta vaene Esmeralda siia üksipäini, pealegi ei saavuta kolm inimest 
enamat tulemust kui üks. Juba selletagi on siin julmas metsas küllalt palju surnuid. 
Lähme, härrased, ja proovime pisut tukastada.» 


XIX. Ürgsuse kutse 


Sellest ajast saadik, kui ahvide kasvandik Tarzan oli lahkunud suurte inimahvide 
sugukonnast, lõhestasid seda alalised tülid ja kaklused. Terkoz oli julm ja isekas valit- 
seja. Paljud vanemad ja nõrgemad ahvid, kelle kallal ta oma metsikut loomust kõige 
sagedamini näidata tavatses, võtsid oma pere kaasa ja läksid kaugele sisemaale, et 
leida vaikust ja turvalisust. 

Kuid lõpuks olid ka allesjäänud ahvid Terkozi alalisest norimisest meeleheitele 
viidud, ja siis meenus neist ühele nõu. mille Tarzan lahkumisel oli andnud. 

«Kui saate endale julma valitseja, ärge tehke nii nagu teised ahvid: ärgu keegi teist 
proovigu temale üksinda vastu hakata. Selle asemel tulge kokku kas kahe, kolme või 
neljakesi ja tungige kõik korraga talle kallale. Siis ei julge ükski valitseja talitada 
teisiti, kui tahate, sest neljakesi saab jagu igast juhist.» 

Meenutanud seda tarka nõu, rääkis üks ahv sellest paljudele oma kaaslastele, nii et 
kui Terkoz koju jõudis, ootas teda «soe ja sõbralik» vastuvõtt. 

Erilisi formaalsusi ei olnud. Niipea kui Terkoz jõugule lähenes, tormas viis määratu 
suurt karvast metslooma talle 


Oma hinges oli Terkoz viimane argpüks, nagu seda on tavaliselt jõhkardid nii 
ahvide kui ka inimeste hulgast. Seepärast ei võtnud Terkoz vastu lahingut, mille 
lõpptulemus talle selge oli. vaid kiskus end lahti ja põgenes puude otsa. 

Ta proovis veel kahel korral sugukonda tagasi tuua. iga kord tungiti talle kallale ja 
kihutati minema. Viimaks Terkoz mõistis, et teda ei võeta enam kunagi tagasi, ja läks 
džunglisse, metsikust raevust vahutades. 

Seal hulkus ta mitu päeva sihitult ringi. Tema raev muudkui kasvas ja ta otsis 
mõnda nõrka olevust, kelle peale kogu lämmatav viha välja valada. 

Sellises hingelises seisundis viibides ja oksalt oksale viskudes kohtas see jube 
inimesetaoline koletis dzunglis ootamatult kahte naist. 

Kui ta neid märkas, asus ta parajasti nende kohal. Esimese märgi tema juuresolekust 
sai Jane Porter alles siis, kui suur karvane keha tema kõrvale maha oli hüpanud. Ta 
nägi hirmuäratavat lõusta ja võigast irevil kihvadega suud endast mitte rohkem kui 
ühe jala kaugusel. 

Jane'i suust pääses läbilõikav karjatus, kui metslooma käsi tal õlast kinni krahmas. 
Seejärel nägi ta hirmsaid kihvu oma kõri kohal avanemas. Enne aga, kui need tema 
imekaunist nahka puudutasid, oli inimahv ümber mõelnud. 

Tema naised olid sugukonda jäänud. Ta peab neid asendama teistega. See valge 
karvadeta ahv saab tema uues majapidamises esimeseks. Toorelt heitis ta Jane'i oma 
karvastele õlgadele ja hüppas oksale, ette valmistades talle saatust, mis oli tuhat korda 
hgllem kui surm. 

Neegritari hirmukarje kõlas vaid üks kord Jane Porteri karjatusega samal ajal. Siis 
aga, nagu Esmeraldal oli tavaks kriitilistel momentidel, mis nõudsid kogu julguse 
kokkuvõtmist, langes ta minestusse. 

Jane Porter ei kaotanud aga kordagi teadvust. Tõsi küll, kohutav lõust, mis end tema 
näo vastu surus, ja sõõrmetesse tungiv lehkav hingeõhk halvasid teda. Teadvus jäi aga 
selgeks ja ta andis endale aru kõigest juhtunust, kui metsloom teda kandis. Ja siiski ta 
ei kisendanud ega hakanud vastu. Ahvi ootamatu ilmumine oli ta segadusse viinud ja 
talle tundus nüüd, et teda kantakse ranniku poole. 

Ta otsustas hoida oma energiat ja häält selleks ajaks, kui nad on laagrile juba küllalt 
lähedale jõudnud, et kutsuda sealt nii ihaldatud abi. 

Vaene laps! Teadnuks ta vaid, et teda viiakse üha kaugemale ning kaugemale 
džungli pärapõrgusse. 

Claytonit ja mõlemat vanameest rahutuks teinud karjatus juhtis Tarzani, ahvide 
kasvandiku otseteed sinna, kus lamas Esmeralda. Kuid Tarzan ei keskendanud oma 
huvi Esmeraldale, ehkki ta veendus, et naine on terve. 

Ühe viivu uuris Tarzan maad ja lähemaid puid, kuni ahvi instinkt ja inimmõistus 
üheskoos rääkisid temale, kes nii imehästi tundis metsade elu. kõigest juhtunust 
niisama selgesti, nagu näinuks ta seda oma silmaga. 

Ja sedamaid tormas ta mööda värsket jälge, mida poleks võinud märgata ja veelgi 
vähem seletada ühegi teise inimese silm. Kõige rohkem jälgi oli okste otstel, kus 
inimahv hüppas ühelt oksalt teisele, kuid nende järgi oli raske määrata tema suunda, 
sest keha raskuse all paindub oks alla ja pole teada, kas ahv seda mööda üles ronis või 
laskus. See-eest aga tüvele lähemal, kus jäljed olid nõrgemad, oli suund selgemini 
märgistatud. Näe, siin sellel oksal oli põgeniku suur käpp päevakoera puruks litsunud 
ja Tarzan tundis instinktiivselt, kuhu see suur käpp nüüd pannakse. Ja tõepoolest leiab 
ta sealt lömastatud ussi tibatillukese osakese, mõnikord aga lihtsalt niiske jälje. 


Edasi. Küüs on lahti murdnud väikese kooretüki, murru-koha suund aga näitab 
põgeniku suunda. Siin-seal on mõne suure oksa või puu tüve küljes, mida puudutas 
karvane 

keha, tilluke karva jupp. Selle järgi, kuidas karvake koore alla kinni on jäänud, 
mõistab Tarzan, et ta läheb õigesti. 

Ta ei aeglusta oma jooksu, et tähele panna kõiki neid väliselt nii nõrku metslooma 
tunnusmärke. Tarzanile paistavad need teiste vigastuste, armide ja märkide 
musttuhan-delises hulgas sel okslikul teel eredalt silma. Kõige rohkem abistab teda 
aga lõhn, sest Tarzan jälitab ahvi vastutuult ja tema hästi arenenud ninasõõrmed on 
niisama tundlikud kui koeral. 

Osa inimesi arvab, et loodus on alamseltsi loomadele spetsiaalselt kinkinud paremad 
haistmisorganid kui inimesele, kuid asi on ainult nende arendamises. 

Inimeste elu ei sõltu kuigi suurel määral oma meelte täiuslikkusest. Võime arutleda 
vabastas inimese paljudest kohustustest: meeled taandarenesid teatud astmeni, samuti 
lihased, mis panid liikuma kõrvad ja juuksed, taandarenesid ebapiisava kasutamise 
tõttu. 

Nii kõrvadel kui ka peanaha all on lihased, kuid need on välja arenemata vaid 
seetõttu, et neid ei vajata. 

Kuid Tarzani, ahvide kasvandikuga, oli hoopis teine lugu. Lapsepõlve esimestest 
päevadest alates sõltus tema eksisteerimine määratult rohkem nägemis-, kuulmis-, 
haistmis-, kompimis- ja maitsmismeele teravusest kui märksa aeglasemalt arenevast 
mõtlemiselundist. 

Kõige vähem oli Tarzanil arenenud maitsmismeel ning ta võis peaaegu ühesuguse 
mõnuga süüa oivalist puuvilja ja toorest liha, mis oli pikka aega maa sees olnud. 
Muide, selles suhtes ei erinenud ta just palju meie rafineeritud maias-mokkadest! 

Tarzan kihutas peaaegu kuuldamatult Terkozi ja tema saagi jälgedes, kuid tema 
lähenemise heli kostis siiski põgeneva metslooma kõrvu ja sundis teda veel kiiremini 
jooksma. 

Kolm miili jäi selja taha, kui ahvinimene nad kätte sai. Nähes, et tal pole pääsu, 
hüppas Terkoz väikesele lagedale välule, et võidelda siin oma saagi eest või jätta ta 
maha ja päästa end põgenemisega. 

Ta surus veel hiiglasuure käpaga Jane Porterit enda vastu, kui Tarzan nagu leopard 
hüppas areenile, mille loodus oli selleks ürgseks lahinguks justkui nimme loonud. 

Kui Terkoz nägi, kes teda oli jälitanud, arvas ta kohe, et tema varastatud emasloom 
on Tarzani naine. Nähtavasti olid nad ühte tõugu, mõlemad valged ja karvadeta. Ja 
Terkoz sattus vaimustusse võimalusest vihatud vaenlasele valusasti kätte maksta. 

Salapärase jumalataolise inimese ootamatu ilmumine mõjus Jane Porteri piinatud 
närvidele kosutava veinina. 

Claytoni, oma isa ja mr. Fillanderi kirjelduste põhjal taipas ta, et küllap see ongi 
toosama imetabane olend, kes nad päästis, ning neiu nägi temas sõpra ja kaitsjat. 

Ent kui Terkoz teda toorelt kõrvale lükkas, et Tarzanile vastu tormata, nägi Jane 
Porter ahvi tohutut suurust, tema Võimsaid muskleid ja hiiglasuuri kihvu ning teda 
valdas 

hirm. Kas suudab inimene, missugune ta ka poleks, võita säärast vägevat vaenlast? 

Nad põrkasid kokku nagu kaks raevunud härga ja nagu kaks hunti püüdsid teineteise 
kõri kallale pääseda. Ahvi pikkade kihvade vastu oli inimesel kitsas noatera. 

Kogu oma noore painduva kehaga liibus Jane Porter suure puu tüve vastu, käed 
tugevasti erutusest värisevale rinnale surutud, ning pärani silmi, milles peegeldus hirm 


ja vaimustus, jälgis ürgahvi ja ürginimese võitlust naise omandamise pärast — tema 
omandamise pärast. 

Kui inimese suured selja- ja õlamusklid pingutusest paisusid ning suur biitseps ja 
õlavars peatasid hirmsad kihvad, avanes Baltimore'i tütarlapse ähmase pilgu ees 
tsivilisatsiooni ja kultuuri sajandite kate. 

Aga kui pikk nuga oma kümme korda oli Terkozi kuuma verd joonud ja ta määratu 
suur kere elutult maha varises, sööstis ürgnaine, käed süleluseks laiali, ürgmehe juur- 
de, kes tema eest oli võidelnud ja ta endale võitnud. 

Ja Tarzan? 

Ta tegi seda. mida teinuks tema asemel iga mees, kelle soontes voolab punane veri. 
Ta võttis naise oma embusse ja külvas suudlustega üle tema värisevad huuled. 

Ühe silmapilgu lebas Jane Porter pooleldi suletud silmil tema embuses. Sel hetkel 
tundis ta esimest korda oma noores elus, mis on armastus. 

Ent kate langes alla niisama äkitselt, kui oli tõusnudki. Solvumistundest kattus Jane 
Porteri nägu ereda punaga. Naine lükkas Tarzani, ahvinimese, endast eemale ja kattis 
oma näo kätega. 

Tarzan oli hämmastunud, kui tütarlaps, keda la mingi ebateadliku armastusega 
armastas, vabatahtliku vangina ootamatult tema embusse oli sattunud. Nüüd, kui 
tütarlaps teda eemale tõukas, polnud tema hämmastus väiksem. 

Ta astus veel kord neiu juurde ja võttis tal käest kinni Ematiigrina tormas neiu talle 
kallale, tagudes oma väikeste rusikatega tema võimsat rinda. 

Tarzan ei saanud millestki aru. 

Veel hetk enne seda oli ta kavatsenud Jane Porteri võimalikult kiiresti sugulaste 
juurde viia, kuid see hetk oli juba ähmasesse ja pöördumatusse minevikku kadunud 
ning koos sellega kadus ka tema hea kavatsus. 

Ahvide kasupoeg Tarzan oli ümber sündinud ühelainsal viivul, kui ta tundis 
tugevasti enda vastu surutud sooja nõtket keha. 

Imekaunid huuled olid ühinenud tema huultega kuumades suudlustes ja põletanud 
sügavale hinge märgi, mis tähistas uue Tarzani sündi. 

Uuesti pani ta käe neiu õlale. Neiu lükkas Tarzani eemale, Ja siis tegi ahvide 
kasvandik Tarzan seda, mida teinuks tema kauge esivanem. 

Ta võttis oma naise sülle ja viis ta džunglisae. 

Järgmise, päeva varahommikul äratas hurtsikusse jäänud nelja inimest kahuripauk, 
Clayton jooksis 

esimesena välja ja nägi. et abaja suudme juures seisab ankrus kaks laeva. 

Uks oli «Arrow», teine aga väike prantsuse ristleja, mille pardal tungles rohkesti 
inimesi, kes kõik kalda poole vaatasid. 

Nii Clayton kui ka teised, kes nüüd temaga olid ühinenud, mõistsid selgesti, et 
kahuripauk pidi endale tõmbama nende tähelepanu, kui nad veel hurtsikusse olid 
jäänud 

Mõlemad laevad olid kaldast võrdlemisi kaugel ja oli kahtlane, kas nad isegi 
pikksilmaga võinuksid märgata nelja väikest kogu, kes nii kaugel abaja neemede taga 
kübaratega vehkisid. 

Esmeralda oli eest võtnud oma punase põlle ja lehvitas seda meeletult pea kohal. 
Clayton aga kartis, et isegi see võib märkamatuks jääda, ja tormas jooksujalu abaja 
põhjapoolsele neemele, kus tal oli märkuandmiseks lõke valmis pandud. 

Kuni ta kuivade okste ja põõsaste lasu juurde jõudis, tundus nii temale kui ka 
teistele, kes hinge kinni pidades hurtsiku juures ootasid, et möödas on terve igavik. 


Jõudnud paksust metsast välja lagendikule, kust silm võis laevu seletada, oli 
Clayton rabatud, nähes, et «Arrow'1» heisatakse purjesid, kuna ristleja juba edasi 
liikus. Kähku süütas ta lõkke igast küljest ja tormas neeme tippu. Siin võttis ta seljast 
särgi, sidus mahakukkunud oksa külge ja vehkides sellega pea kohal, seisis seal kaua. 

Laevad aga muudkui eemaldusid ja ta oli juba vähimagi lootuse kaotanud, kui äkki 
metsa kohale tiheda püst-roodse sambana tõusnud hiiglaslik suitsupilv ristlejal vahi 
tähelepanu äratas ja otsemaid suunati kalda poole tosin binoklit. 

Mõlemad laevad pöörasid ümber: «Arrow» jäi rahulikult ookeani lainetel õõtsuma, 
ristleja aga suundus aeglaselt kalda poole. 

Teatud kaugusel ta peatus, paat lasti vette ja saadeti kaldale. Seal hüppas paadist 
välja noor ohvitser. «Vististi musjöö Clayton?» küsis ta. 

«Jumal tänatud, et te tulite!» oli Claytoni vastus. «Ehk pole nüüdki veel hilja!» 

«Mida te sellega öelda tahate, musjöö?., küsis ohvitser. 

Clayton rääkis talle, et Jane Porter on röövitud ja nad vajavad relvastatud inimesi, et 
jätkata džunglis otsinguid. 

«Mon dieu!» hüüatas ohvitser kaeblikult. «Veel eile poleks liiga mlja olnud, täna 
aga ehk oleks parem, kui vaest tütarlast ei leitakski ... See on kohutav, musjöö! See on 
lihtsalt kohutav!» 

Ristleja juurest eemaldus veel mõni paat. Näidanud ohvitserile, kuidas abajasse 
sisse sõita, istus Clayton tema paati, ja nendele järgnesid ka teised. 

Peagi maabusid kõik selle koha juures, kus seisid professor Porter, mr. Fillander ja 
nuttev Esmeralda. 

Ristlejalt viimasena lahkunud paadis oli ka luevo komandör. Kuulnud Jane Porteri 
röövimise lugu. kutsus ta 

suuremeelselt vabatahtlikke saatma professor Porterit ja Claytonit nende otsinguil. 

Nende vaprate ja sümpaatsete prantslaste hulgas polnud ühtegi ohvitseri ega 
madrust, kes poleks end vabatahtlikuks pakkunud. 

Komandör valis välja kakskümmend madrust ja kaks ohvitseri — leitnant d'Arnauld' 
ja leitnant Charpantier' Paat saadeti ristlejalt toidukraami, padruneid ja püsse tooma, 
ohvitseridel olid juba revolvrid kaasas. 

Claytoni pärimisele, kuidas see juhtus, et nad avamerel ankrusse heitsid ja 
kahuripauguga neile märku andsid, selgitas laeva komandör kapten Duphrain. et 
umbes kuu aega tagasi olid nad esimest korda näinud «Arrow'd», mis rohkete purjede 
all edelasse suundus. Kui nad signaliseerisid, et see nende juurde sõidaks, heiskas 
«Arrow» veel purjesid lisaks ja kadus. Nad ajasid teda taga päikese loojanguni ja 
tulistasid korduvalt, kuid järgmisel hommikul polnud laeva kusagil näha. Mitu nädalat 
järjepannu ristlesid nad piki rannikut ja olid juba unustanud hiljutise tagaajamise, kui 
äkitselt mõne päeva eest ühel varahommikul oli vaht märganud laeva tugevas 
säbarlainetuses küljelt küljele rulla-mas. Keegi ei juhtinud laeva ega seadnud tema 
purjesid. 

Mahajäetud laevale ligemale jõudes tundsid nad selles üllatusega ära sama aluse, 
mis mõni nädal tagasi oli nende eest plehku pannud. Selle fokkpuri ja 
kontrabesaanpuri olid heisatud, nagu oleks laeva tahetud ninaga pärituulde viia, kuid 
torm oli purjed ribadeks käristanud. 

Katse meeskonda niisuguse kohutava lainetusega laevale toimetada oli erakordselt 
ohtlik. Ja et laevalael polnud näha mingit elumärki, otsustati esialgu oodata, kuni tuul 
raugeb. Kuid just siis märgati inimkogu, kes oli klammerdunud reelingu külge ja 
ahastavas appihüüdes neile nõrkenult viipas. 


Otsekohe seati paat valmis ja sooritati õnnestunud katse «Arrow'» poordi sõita. 
Vaatepilt, mis üle laeva parda roninud prantslaste pilkudele avanes, oli vapustav. 

Ligi tosin surnud ja surevaid inimesi veeres rullava laeva tekil sinna-tänna, elavad ja 
surnud läbisegi. Nende hulgas oli kaks laipa, otsekui huntidest paljaks näritud. 

Priisikomando seadis laeval kiiresti vajalikud purjed korda ja need õnnetu 
meeskonna liikmed, kes veel elus olid, viidi alla koidesse. 

Surnud keerati presendi sisse ja seoti laevalae külge, et kaaslased võiksid neid enne 
meresügavusse heitmist ära tunda. 

Kui prantslased «Arrow'» tekile ronisid, polnud elavaist enam keegi teadvusel. Isegi 
meeleheitlikku hädasignaali andnud õnnetuke kaotas meelemärkuse enne, kui ta teada 
sai, kas ta appikutse aitas või ei. 

Prantsuse ohvitseril polnud vaja laeval valitseva kohutava olukorra põhjuste üle 
kuigi kaua pead murda, sest kui vett või viina otsima hakati, et taastada madruste 
jõuvarusid, 

selgus, et polnud ühte ega teist ja polnud märki ka mingisugusest söögipoolisest, 

Ohvitser signaliseeris kohe ristlejale ja palus saata vett. ravimeid, toiduaineid ning 
teinegi paat sooritas ohtliku retke «Arrow'» poordi. 

Pärast kosutavate vahendite tarvitamist tuli mõni madrus teadvusele ja rääkis ära 
kogu 100. Osa sellest, kaasu arvatud Snipesi tapmine ja tema laiba matmine kulla- 
kirstu peale, on meile juba teada. 

Ilmselt hirmutas jälitav ristleja mässulisi sedavõrd, et nad purjetasid Atlandi 
ookeanil veel mitu päeva pärast seda, kui olid ristleja silmist kaotanud. Kuid leides, et 
vee- ja toiduvarud olid kesised, pöördusid nad tagasi itta. 

Et pardal polnud kedagi, kes võinuks laeva juhtida, algasid peatselt vaidlused selle 
üle, kus nad asuvad ja millist kurssi hoida tuleks. Kolm päeva seilati itta, maad aga 
polnud ikka veel näha. Siis pöörasid nad põhja, kartes, et kogu aeg puhunud tugevad 
põhjatuuled on nad Aafrika lõunatipust mööda lõunasse ajanud. Kaks päeva sõitsid 
nad kirde suunas ja siis sattusid tuulevaikusse, mis kestis peaaegu nädala. Vesi lõppes 
otsa, päev hiljem said otsa ka toiduvarud. 

Olukord halvenes kiiresti. Üks madrus läks hulluks ja hüppas üle parda. Varsti avas 
teine madrus endal veenid ja hakkas jooma omaenda verd. 

Kui ta suri. heideti temagi üle parda, ehkki mõni neist nõudis, et laibad pardale 
jäetaks. Nälg oli nendest metsloomad teinud. 

Kaks päeva enne kohtumist prantsuse ristlejaga olid nad jäänud nii nõrgaks, et ei 
suutnud enam laeva juhtida Samal päeval suri veel kolm inimest. Järgmisel hommikul 
selgus, et üks laip oli osaliselt ära söödud. 

Kogu see päev inimesed lamasid ja piidlesid kiiskavat.-silmadega üksteist nagu 
kiskjad loomad. Järgmisel hommikul oli aga juba kaks laipa peaaegu luudeni paljaks 
näritud. 

Kuid see kannibalide toit neid eriti ei kosutanud, sest veepuudus piinas hoopiski 
tugevamini kui nälg. Ja siis ilmus nähtavale ristleja. 

Kui hädalised paranesid, räägiti kogu mässulugu prantsuse komandörile, kuid 
«Arrow'» madrused olid liiga harimatud, et osata näidata, millisele rannikuosale 
professor ju tema kaaslased maale olid saadetud. Seepärast liikus ristleja aeglaselt piki 
kogu rannikut, kahurist harvu signaale andes ja pikksilmadega kallast toll-tollilt läbi 
uurides. 

ööseks jäid nad ankrusse, et kõiki kaldaosi päevavalges uurida. Ja juhtus nii. et 
eelmine öö oli nad toonud just sinna kohta kaldal, kus asus väike laager, mida nad 
otsisid. 


Pärast keskpäeva tulistatud signaalpauke hurtsiku asu kad ei kuulnud, sest 
arvatavasti olid nad sel ajal džungli-sügavuses Jane Porterit otsimas, ja okste 
praksumine nende jalge all summutas kaugete kahurite nõrga heli 

Selle ajaga, kui mõlemad pooled olid teineteisele oma seiklustest pajatanud, jõudis 
ka paat ristlejalt tagasi, tuues rühmale toiduaineid ja relvi. 

Mõne minuti pärast eraldus madrustest väike grupp ning mõlemad prantsuse 
ohvitserid koos professor Porteri ja Claytoniga siirdusid lootusetutele ja 
pahaendelistele otsingutele. 


XX. Pärilikkus 


Kui Jane Porter taipas, et veider metsolend, kes oli ta päästnud ahvi küüsist ja teda 
nagu vangi kuhugi kannab, hakkas ta tegema meeleheitlikke katseid end vabastada. 
Kuid tugevad käed surusid teda vaid pisut kõvemini enda vastu. 

Siis loobus ta viljatutest katsetest ja jäi rahulikult lebama silmitsedes poolsuletud 
laugude vahelt selle inimese nägu, kes teda kätel kandes nii kergesti läbi 
väänkasvudest põimunud põõsaste sammus. 

Tema nägu oli ebatavaliselt kaunis. See oli mehisuse ning jõu ideaaltüüp, 
moonutamata liiderlikust elust, loomalikest ja madalatest kirgedest. Kuigi Tarzan oli 
tapnud inimesi ja loomi, tegi ta seda kiretult, nagu tapab kütt, välja arvatud need 
harvad juhud, mil ta tappis vihkamise tõttu. Kuid see polnud niisugune õel ja kaua 
salajas kantud vihkamine, mis vihkaja näojoontesse alatiseks kohutava pitseri vajutab. 

Tarzan tappis naeratusega huultel, naeratus on aga ilu alus. 

Sel hetkel, kui Tarzan Terkozile kallale tungis, rabas tütarlast erepunane triip tema 
laubal, mis vasaku silma juurest juusteni ulatus. Nüüd aga, silmitsedes tähelepaneli- 
kult tema näojooni, nägi ta, et triip oli kadunud ja üksnes kitsas valge arm tähistas 
veel selle kohta. 

Jane Porter oli lakanud rabelemast ja Tarzan nõrgestas veidi oma raudsete käte 
haaret. 

Korraks vaatas ta Jane'ile silma ning naeratas, ja tütarlaps pidi sulgema silmad, et 
vastu panna selle kütkestava näo võludele. 

Tarzan tõusis puu otsa ja Jane Porteril, kes selle ebatavalise tee pärast vähimatki 
hirmu ei tundnud, välgatas peas mõte, et kogu oma elu jooksul polnud tal nii mitmeski 
suhtes olnud säärast turvatunnet kui praegu, lebades selle tugeva metsiku olendi 
embuses. See kandis teda läbi ürgmetsa üha tihedamaks muutuva padriku teadmata 
kuhu ja milleks. 

Vahetevahel sulges ta silmad ja mõtles hirmuga sellele, mis teda ootab. Siis maalis 
elav fantaasia talle kõikvõimalikke õudusi. Kuid tasus tal vaid lauge tõsta ja sügavale 
tema kohale kummardunud imekaunile näole pilku heita, kui kõik kartused hajusid. 

Ei, tal ei pruugi teda karta! Ta veendus selles üha rohkem 

ja rohkem, silmitsedes uurivalt peeneid näojooni ja ausat silmavaadet, mis kõnelesid 
rüütellikust ja õilsast iseloomust. 

Nad tungisid üha sügavamale metsa, mis, nagu talle näis põimus nende umber 
läbipääsmatuks müüriks Kuid metsjumala ees avanes iga kord nagu nõiduse väel 
koridor ja otsekohe ka sulgus nende järel. 

Vaid mõni harv oks puudutas teda kergelt samal aial kui silm nägi nii ülal kui all, 
ees ja taga ühtainsat tihedalt üksteisest läbipõimunud oksi ja liaane. 


Kogu teekonna vältel oli visalt edasiliikuv Tarzan tulvil uusi mõtteid. Tema ette oli 
kerkinud ülesanne, millega ta polnud kunagi varem kokku puutunud, ja ta pigem 
tundis kui mõistis, et peab käituma nagu inimene, mitte nagu ahv. 

Liikumine keskmisel terrassil, kus Tarzan oli läbinud suurema osa teest, aitas 
jahutada tema esimest meeletut kirepuhangut, mis nii äkki oli lahvatanud. 

Nüüd hakkas ta mõtisklema, milline saatus oodanuks tütarlast, kui ta poleks teda 
Terkozi käest vabastanud. 

Ta teadis, miks ahv polnud teda tapnud, ja hakkas nüüd ahvi kavatsusi omadega 
võrdlema. 

Tõsi, džungli tava järgi võttis isasloom endale emaslooma jõuga. Aga kas Tarzan 
tohib antud olukorras juhinduda metsloomade seadusest? Kas Tarzan pole siis 
inimene? Aga kuidas talitavad sellistel puhkudel inimesed? Ta oli suures kimbatuses, 
sest ei teadnud seda. 

Ta tahtnuks väga küsida seda tütarlapselt, siis aga tuli talle pähe. et tütarlaps oli juba 
vastanud, puigeldes ja teda eemale tõugata püüdes ... 

Lõpuks jõudsid nad sihtkohta ja ahvide kasvandik Tarzan, hoides Jane Porterit- 
tugevasti oma embuses, hüppas nõtkelt selle areeni rohuvaibale, kuhu kogunesid 
nõupidamistele suured ahvid ja kus nad dam-dami metsikute orgiate ajal tantsu 
vihtusid. 

Kuigi nad olid läbinud rohkesti miile, polnud päev veel õhtusse kaldunud ja 
amfiteatrit ujutas tihedast lehestikust läbitungiv poolvalgus. 

Roheline vaip tundus pehme ja jahe ning meelitas puhkama. Kaugusest kostis 
musttuhat džunglihäält nagu laine-murru kauge kohin. 

Jane Porterit valdas uneleva rahulikkuse tunne, kui ta murule laskus ja enda kõrval 
seisva Tarzani suurt kogu vaatas. Sellele lisandus veel arusaamatul kombel täielik 
turvatunne. 

Ta seiras Tarzanit poolsuletud laugude vahelt, kui viimane üle väikese ümmarguse 
välu läks ja kaugemal kasvavate puude juurde suundus. Tütarlaps täheldas tema 
kõnnaku elegantsi, majesteetlfkkust, tema suursuguse figuuri täiuslikku sümmeetriat 
ja laiade õlgade kohal imekauni pea uhket hoiakut. 

Milline imetabane olend! Selle jumaliku välimuse all ei saa peituda ei julmus ega 
nurjatus. Mitte kunagi pole maamuna tallanud selline täiuslikkus, mõtles ta. 

Ühe hüppega oli Tarzan puu otsas ja kadus. Jane Porter jäi nõutuks: miks ta ära 
läks? Kas tõesti jättis ta Jane'i siia inimtühja džunglisse saatuse hooleks? 

Ta vaatas närviliselt ringi. Iga rohuvars, iga põõsas näis talle mingi hiiglasuure ja 
kohutava metslooma varitsuspaigana, kust teda luurati ja oodati vaid parajat hetke, et 
suruda läikivaid kihvu tema õrna ihusse. Iga heli muutus tema ettekujutuses õela ja 
nõtke olendi varjatud, märkamatuks lähemale hiilimiseks. 

Milline erinevus on nüüd kõiges sellest alates, kui ta Jane'i maha jättis! 

Ta istus neli-viis minutit, mis paistsid talle tundidena, ja ootas pingsalt varitseva 
looma hüpet, mis teinuks lõpu tema piinale. 

Ta peaaegu igatses julmi kihvu, mis toonuksid talle surma ja teinuksid lõpu sellele 
hirmuagooniale. 

Kuuides selja taga kerget kahinat, hüppas ta karjatades püsti ja pöördus näoga teda 
ootava surma poole. 

Tema ees seisis Tarzan, käed täis oivalisi küpseid puuvilju. 

Jane Porter vankus ja oleks kukkunud, kui Tarzan poleks oma kandamit maha 
visanud ja teda oma embusse haaranud. Ta ei kaotanud teadvust, küll aga surus 
end tugevasti Tarzani vastu, värisedes nagu ehmunud emahirv. 


Ahvide kasvandik Tarzan paitas vaikselt ta siidiseid juukseid ning püüdis teda 
rahustada ja trööstida, nagu seda oli teinud Cala, kui ta väikese ahvina oli kartnud ma- 
du Histat või emalõvi Sabori. 

Kord surus ta huuled kergelt neiu laubale ja viimane ei liigatanudki, ohkas ainult ja 
sulges silmad. 

Jane ei suutnud kuidagi mõista, mis temaga lahti on. 

Ta tundis end selles tugevas süleluses turvalisena ja sellest aitas talle. Tulevikule ta 
ei tahtnud mõelda, vaid alis tus oma saatusele. Selle mõne tunniga oli ta äkki hakanud 
usaldama seda mõistatuslikku metsolendit. nii nagu usaldanuks ta üksnes väga 
väheseid tuttavaid meesterahvaid. Talle turgatas pähe, et see kõik on väga kummaline, 
ja järsku sündis hinges arusaam, et see ebatavaline seisund ei saa olla midagi muud 
kui tõeline armastus ... Tema esimene armastus. Ta punastas üleni ja naeratas. Jane 
Porter nihkus pisut Tarzanist eemale ja silmitses teda pool naerataval ning pool- 
pilkaval ilmel, mis andis ta näole erilise veetluse. Siis osutas ta rohus lebavatele 
puuviljadele ja võttis istet inimahvide muldse trummi serval, sest nälg andis juba 
tunda. 

Tarzan korjas kähku puuviljad kokku ja tõi need Jane'i jalge juurde, seejärel istus 
samuti trummi servale ja hakkas noaga toitu lahti lõikama ning talle pakkuma. 

Nad sõid koos ja vaikisid, aeg-ajalt teineteisele vargsi kelmikaid pilke heites, kuni 
lõpuks Jane Porter lõbusalt naerma puhkes ja temaga ühines ka Tarzan. 

«Kui kahju, et te inglise keelt ei oska,» ütles neiu. 

Tarzan raputas pead ning tema naervaid silmi varjutas liigutav ja ablas 
teadmishimu. 

Siis proovis Jane Porter temaga rääkida prantsuse, seejärel saksa keeles, kuid 
puhkes siis ise naerma oma vigade üle, mis ta tegi viimati nimetatud keeles. 

«Igal juhul,» ütles tütarlaps talle inglise keeles, «saate te minu saksa keelest aru 
niisama hästi kui mind mõisteti Berliinis!» 

Tarzan oli juba ammu jõudnud otsusele ses suhtes missugune peab olema tema 
edasine tegutsemisviis. 

Tal oli aega, et meenutada kõike mida ta oli raamatutest lugenud meeste ja naiste 
suhtlemise kohta. Ka tema käitub nii, nagu ta endale kujutles käitumas mehi olnuksid 
nad tema asemel. 

Ta tõusis taas ja läks puude poole kuid algul püüdis märkide varal selgitada, et tuleb 
peatselt tagasi. Ta tegi seda nii hästi, et Jane Porter sai aru ega ehmunudki kui ta ära 
laks. 

Jane'i valdas vaid üksindustunne ja ta vaatas kannatamatult selle koha poole, kuhu 
Tarzan oli kadunud oodates tema tagasitulekut. Nagu enne, nii teatas ka nüüd kerge 
sahin neiu selja taga tema kohalolekust. Jane pöördus ümber ja nägi teda tulemas 
mööda rohuvaipa hiiglasuure oksakandamiga. 

Seejärel tõi ta suure kuhja pehmet rohtu ning sõnajalgu. Veel kahel korral käis ta 
ära, kuni oli korjanud terve virna materjali. 

Siis tegi ta sõnajalgadest ning rohust pehme tasase aseme, selle kohale aga 
meisterdas okstest mõne jala kõrguse onni. Oksad moodustasid justkui kahe viiluga 
katuse, mis oli otse maa peale pandud. Okstele asetas ta paksu kihi elevandirohu lehti 
ning kattis väikese varjupaiga ühe otsa okste ja lehtedega. 

Seejärel võtsid nad taas kahekesi trummi serval istet ja püüdsid märkide abil juttu 
ajada. 


Tarzani kaelas rippuv suurepärane briljantmedaljon kutsus Jane Porteris esile ülima 
hämmastuse. Ta osutas medaljonile ning Tarzan võttis nägusa ehte kaelast ja ulatas 
talle. 

Jane pani tähele, et raam oli meisterliku juveliiri kätetöö ja briljandid sätendasid 
oivaliselt, kuid kivide lihvimise järgi võis näha, et töö polnud nüüdisaegne. 

Samuti märkas ta, et medaljoni saab avada, vajutas salavedrule ja mõlemad pooled 
plõksatasid lahti. Kummaski oli elevandiluule maalitud miniatuur. 

Üks kujutas noort kaunitari, teine aga tütarlapse kõrval istuva Tarzani peaaegu 
täpset portreed, välja arvatud vaevu tabatav erinevus näoilmes. 

Tütarlaps lõi pilgu Tarzanile, kes tema poole kummardudes üllatunult minatüüre 
silmitses. Sirutanud käe medaljoni järele, võttis ta selle neiult ära ning hakkas ilmse 
hämmastuse ja huviga miniatuure lähemalt uurima. Tema käitumine näitas selgesti, et 
ta polnud neid kunagi varem näinud ega teadnud, et medaljon lahti käib. 

See tõsiasi sundis Jane Porterit mõtisklusi jätkama ning tema mõttelend maalis talle 
pildi sellest, kuidas Aafrika 

läbiuurimata džunglite metsik ja harimatu olend oli selle imekauni ehte omanikuks 
saanud. 

Veelgi imelikum tundus aga asjaolu, et medaljonis oli pilt inimesest, kes võis olla 
selle metsade pooljumala vend või õigemini isa. 

Ikka veel silmitses Tarzan ainiti mõlemat kujutist. Järsku võttis ta õlalt tupe. puistas 
nooled maha ja võttis koti-taolisest hoiukohast lameda eseme, mis oli mitu korda 
pehmetesse lehtedesse keeratud ja pikkadest rohukõrtest nööriga kinni seotud. 

Ettevaatlikult, kiht kihi järel harutas ta lehed ümbert ära. kuni nähtavale tuli foto. 
Osutades medaljonis olevale meesterahva miniatuurile, ulatas ta foto Jane Porterile. 

Foto pani tütarlast veelgi rohkem imestama, sest ilmselt kujutas see sedasama 
meest, kelle miniatuur oli medaljonis kõrvuti noore naise omaga. 

Tütarlaps osutas fotole, siis miniatuurile ja seejärel Tarzanile, nagu soovides 
teatada, et tema arust on see Tarzani kujutis. Tema aga raputas vaid pead, kehitas siis 
oma võimsaid õlgu, võttis neiu käest foto, keeras selle hoolikalt lehtedesse ja peitis 
jälle nooletupe põhja. 

Siis istus ta tükk aega sõnatult, silmad maas. samal ajal kui Jane Porter väikest 
medaljoni käes hoides seda igast kandist uuris, püüdes leida vähimatki märki, mis 
võinuks aidata tuvastada selle esmaomaniku autentsust. 

Lõpuks turgatas talle pähe lihtne seletus. 

Medaljon kuulus lord Graystockile ja minituuridel oli ta ise ning leedi Alice. 

See metsik olend oli medaljoni rannikul hurtsikust lihtsalt leidnud. Kui rumal 
temast, et ta seda kohe ei taibanud! 

Kuid seletada lord Graystocki veidrat sarnasust selle metsjumalaga käis tal üle jõu. 
Et see alasti metslane on tõepoolest lordi poeg. seda ta muidugi ei võinud ette kuju- 
tadagi. 

Viimaks heitis Tarzan pilgu neiule, kes medaljoni uuris. Ta ei võinud mõista 
miniatuuride tähendust, kuid võis enda kõrval istuva noore elusolendi näolt lugeda 
huvi ja vaimustust. 

Neiu märkas, et Tarzan jälgib teda, ja arvates, et ta soovib ehk oma ehet tagasi, 
ulatas selle talle. Tarzan võttis medaljoni ja pani selle neiule kaela, naeratades tema 
üllatuse peale ootamatut kingitust saades. 

Jane Porter raputas keeldumise märgiks ägedalt pead ja püüdis kullast ketti oma 
kaela ümbert ära võtta, kuid Tarzan ei lasknud sellel sündida. Ta võttis tütarlapse käed 
oma kätesse ja hoidis neid kõvasti kinni, kui Jane proovis oma tahtmist peale suruda. 


Lõpuks jäi ta nõusse, tõstis kerge naeratusega medaljoni huultele, tõusis püsti ja tegi 
Tarzanile väikese reveransi. 

Tarzan ei teadnud täpselt, mida ta sellega öelda tahab, kuid taipas õigesti, et sel 
viisil väljendas ta kingituse eest tänu. Niisiis tõusis ka tema püsti, võttis medaljoni 
kätte, kummardus põlise õukondlase väärikusega ja surus oma 

huuled samasse kohta, mida olid puudutanud tütarlapse huuled 

Tema suursugune ja armastusväärne kummardus oli sooritatud absoluutse 
ebateadliku graatsia ja väärikusega. See oli tema päritolu pitser, paljude põlvkondade 
rafineeritud kasvatuse loomulik ilming ja pärilik sõbralikkuse instinkt, mida toores 
kasvatus ja metsik keskkond ei olnud suutnud välja juurida. 

Läks juba pimedaks ja nad asusid uuesti puuviljade kallale, mis oli neile ühtaegu nii 
söök kui jook. Seejärel tõusis Tarzan püsti ja viis Jane Porteri väikese varjupaiga 
juurde, mille ta oli teinud, ja märkide abil palus teda sisse minna. 

Esimest korda mitme tunni järel valdas Jane'i taas hir-musööst, ja Tarzan tundis, et 
tütarlaps taganeb, otsekui kardaks teda. 

Neiuga veedetud tunnid olid Tarzanist teinud hoopis teise inimese, kui ta oli 
hommikul. 

Tema olemuse igas kius kõneles pärilikkus nüüd kõvemini kui kasvatus. Muidugi ei 
muutunud ta ainsa silmapilguga metsikust ahvist peeneks tižentelmeniks, kuid 
viimase instinkt hakkas peale jääma. Ta lausa põles soovist meeldida naisele, keda ta 
armastas, ja mitte alandada end tema silmis. 

Ja nii tegi ahvide kasvandik Tarzan seda, mis võis Jane Porterit veenda turvalisuses. 
Ta võttis tupest välja oma noa ja ulatas selle Jane'ile teraga enda poole, uuesti märku 
andes varjupaika siseneda. 

Tütarlaps sai aru, võttis pika noa, astus onni ja heitis pehmele rohule, samal ajal kui 
Tarzan end põiki ukse ette välja sirutas. 

Nii leidis neid algav hommik. 

Kui Jane Porter ärkas, ei tulnud möödunud päeva imelised juhtumused talle kohe 
meelde, ja seepärast hämmastasid teda ümbritsevad olud: väike okstest onn. pehmest 
rohust ase ja onni avausest paistev võõras ümbrus. 

Pikkamisi taastas ta mälu oma praeguse olukorra kõik üksikasjad. Ja siis tõusis tema 
hinges määratu imestus, teda haaras võimas tänusööst selle eest. et hirmsasse ohtu 
sattununa oli ta terveks jäänud. 

Ta läks onni uksele vaatama, kus Tarzan on. Teda ei olnud, kuid seekord Jane 
kartma ei löönud: ta oli kindel, et Tarzan tuleb tagasi. 

Onni ukse ees rohus nägi ta tema keha jälge selles kohas, kus ta oli Jane'i valvates 
kogu öö lamanud. Ta teadis, et just Tarzani siinolek oli lubanud tal magada nii turvali- 
selt. 

Kes võinuks tema läheduses karta? Tütarlaps ei uskunud, et maailmas võiks leiduda 
veel mõni teine inimene, kellega ta metsikus Aafrika džunglis tunneks end väljaspool 
igasugust hädaohtu. Isegi lõvid ja pantrid ei kohuta teda enam. 

Ta tõstis pilgu üles ja nägi, kuidas Tarzani nõtke kuju lähema puu otsast kergelt alla 
hüppas. 

Tabanud neiu pilgu, valgustas Tarzani nägu see aval särav naeratus, mis eelmisel 
õhtul oli võitnud Jane'i usalduse. 

Ta tuli lähemale ja Jane Porteri süda hakkas kiiremini lööma ning silmad lõid 
särama nagu ei kunagi varem, kui talle oli lähenenud meesterahvas. 


Ta oli jälle puuvilju korjanud ja asetas need onni ukse juurde. Nad võtsid veel kord 
istet, et koos süüa. 

Jane Porter hakkas mõtlema, mis võiks tal plaanis olla. Kas viib ta tütarlapse tagasi 
rannikule või jätab siia? Ja äkki ta teadvustas endale, et see asjaolu teda ilmselt nii 
väga ei häirigi. Ons tõesti võimalik, et tal pole sellest sooja ega külma? 

Ta hakkas mõistma sedagi, et istudes siin naeratava hiiglase kõrval ja Aafrika 
džunglite sügavusse peidetud metsa-paradiisis oivalisi puuvilju süües oli ta rahul ja 
väga õnnelik. 

Ta ei suutnud sellest kuidagi aru saada. Võinuks arvata, et ta peaks olema 
igasugustest ohtudest ära vaevatud, süngetest eelaimustest masendatud, kuid selle 
asemel tal süda pakitses rinnus ning la naeratas inimesele, kes istus tema kõrval ja 
vastas talle naeratusega! 

Kui nad olid hommikueine lõpetanud, läks Tarzan onni ja võttis sealt oma noa. 
Tütarlaps oli selle hoopiski unustanud! Ta mõistis: see oli juhtunud sellepärast, et ta 
unustas hirmu, mis oli sundinud teda nuga vastu võtma. 

Tarzan andis talle märku endale järgneda, suundus areeni servas kasvavate puude 
juurde, haaras tugeva käega ta ümbert kinni ja hüppas ülemistele okstele. 

Tütarlaps teadis, et Tarzan viib ta tagasi rannikule, ega suutnud mõista teda 
ootamatult vallanud üksinduse- ja kur-busetunnet. Mitu tundi liikusid nad aeglaselt 
edasi. Tarzan ei kiirustanud. Ta püüdis võimalikult kauemaks pikendada selle 
teekonna õndsalikku mõnu, kus talle kallid käed olid ta kaela ümber põimunud, ja 
seepärast kaldus ta rannikule viivast otseteest kaugele lõunasse. 

Palju kordi peatusid nad lühikeseks puhkuseks, mille järele Tarzanil mingit vajadust 
polnud, keskpäeval tegid tervelt tunniajalise peatuse väikese oja kaldal, kus nad sõid 
ja kustutasid janu. 

Ja nii hakkas päike juba loojuma, kui nad lagendikule jõudsid. Suure puu juures 
maha hüpanud, lükkas Tarzan kõrge rohu eemale ja näitas talle väikest hurtsikut. 

Tütarlaps võttis tal käest kinni, et teda sinna viia ja isale rääkida, et see inimene oli 
ta päästnud surmast ja veelgi hirmsamast kui surm, et oli teda kaitsnud õrnalt ja hellalt 
nagu ema. 

Kuid Tarzanit, ahvide kasvandikku, valdas inimese elamu ees taas metsiku olendi 
ujedus. Ta raputas pead ja astus tagasi. 

Tütarlaps läks talle päris lähedale ja vaatas paluvate silmadega otsa. Mõte, et Tarzan 
läheb kohutavasse džunglisse tagasi üksinda, oli talle millegipärast talumatu. 

Tarzan aga raputas endiselt pead, siis tõmbas ta tütarlapse 

õrnalt enda vastu ja kummardus, et teda suudelda, enne aga vaatas talle silma, teada 
saamaks, kas see meeldib talle või lükkab ta Tarzani eemale. 

Tütarlaps kõhkles vaid ühe silmapilgu, siis põimis tormakalt käed ta kaela ümber, 
tõmbas ta näo enda juurde ja suudles teda julgelt. 

«Ma armastan sind, armastan sind,» sosistas ta. 

Kaugelt kandus nende kõrvu nõrka tulistamist. Paugutati paljudest relvadest. Tarzan 
ja Jane Porter tõstsid pea. Hurtsikust väljusid mr. Fillander ja Esmeralda. 

Kohast, kus Tarzan ja neiu viibisid, ei võinud nad näha kumbagi laeva, mis abajas 
ankrus seisid. 

Tarzan osutas paukude suunas, puudutas käega oma rinda ja näitas taas samasse 
suunda. Neiu sai aru. Tarzan lahkus, ja neiule sai selgeks, et ta teeb seda, uskudes 
tema rahva hulka kuuluvaid inimesi hädaohus olevat. 

Ta suudles jälle tütarlast. 

«Tule mu juurde tagasi.» sosistas ta. . «Ma ootan sind ootan alati!» 


Tarzan kadus, Jane Porter pöördus Umber ja läks üle lagendiku hurtsiku poole. 

Esimesena nägi teda mr. Fillander. Oli pime, mr. Fillander aga oli äärmiselt 
lühinägelik. 

«Ruttu, Esmeralda!» karjatas ta. «Jookske hurtsikusse. See on emalõvi! Oh issand 
jumal!» 

Esmeralda ei hakanud vaeva nägema, et kontrollida mr. Fihanderi hoiatust. Talle 
jätkus tema toonist. Nagu välk oli ta hurtsikus ja lukustas ukse veel enne, kui mr. 
Fillander ta nimegi välja öelda jõudis. Tema «Oh issand jumal» oli tingitud sellest, et 
Esmeralda ülemäärase rutuga end luku taha pani. jättes välja nii mr. Fillanderi kui ka 
kiiresti läheneva «emalõvi». 

Ta hakkas raevunult raske ukse vastu prõmmima. «Esmeralda!» hõikas ta. 
«Esmeralda! Laske sisse! Lõvi on mu peaaegu juba nahka pannud!» 

Esmeralda sai aru. et ukse taga lööb lärmi emalõvi, ja oma tava kohaselt langes 
minestusse. 

Mr. Fillander heitis ehmunud pilgu selja taha. Oo õudu! Metsloom oli päris ligidal. 
Mr. Fillander püüdis hurtsiku seina mööda üles ronida ja tal õnnestus pillirookatuse 
servast kinni haarata. Viivu ta rippus, klammerdudes nagu kass nööri külge, mis on 
üles tõmmatud pesu kuivatamiseks. Kuid järsku tuli pillirookatusest tükk lahti ja mr. 
Fillander kukkus selili. 

Kukkumise hetkel välgatas ta ajus tähelepanuväärne teave loodusloost. Kui mr. 
Fillanderi heitlikku mälu uskuda, siis lõvi ei puutu inimesse, kes teeskleb surnut. 

Niisiis lamas mr. Fillander edasi seal, kuhu ta kukkunud oli. hirmust kange. Kuna ta 
käed kukkumise momendil olid üles sirutatud, siis polnud see surmapoos eriti veenev. 

Jane Porter jälgis kõiki tema vigureid vaikse imestusega. Nüüd aga puhkes ta 
summutatult naerma, kuid sellest oli 

küllalt. Mr. Fillander keeras end külili ja vaatas ringi. Lõpuks nägi ta tütarlast. 

«Jane!» hüüatas ta. «Jane Porter! Issand halasta!» 

Ta kargas püsti ja tormas neiu juurde. Ta ei uskunud, et see on Jane ja et ta on elus. 

«Issand halasta! Kust te tulete? Kus te olite? Kuidas? .. .» 

«Halastage, mr. Fillander,» katkestas teda tütarlaps. «Ma ei suuda sellises 
küsimusterahes orienteeruda.» 

«Hea küll, hea küll.» sõnas mr. Fillander. «Issand halasta! Ma olen nii üllatatud ja 
piiritult vaimustatud, nähes teid elus ja tervena, et usute või ei, aga ei saa isegi 
õieti enam aru, mida ma räägin. Aga tulge nüüd ruttu ja rääkige kõigest, mis teiega 
juhtus!» 


XXI. Piinade küla 


Sedamööda kuidas väike salkkond madruseid suuri vaevu läbi tiheda džunglipadriku 
tungis, selgus üha enam, et nende otsingud on asjatud. Kuid vanahärra mure ja noore 
inglase lootusetu pilk hoidsid d'Arnauld*d keeldumast otsinguid jätkata. 

Ta arvas, et on siiski mõningane võimalus leida tütarlapse surnukeha või õigemini 
selle riismed, sest ta ei kahelnud, et metsloomad olid neiu lõhki rebinud. Ta seadis 
oma mehed luurajate pikka hargrivisse alates sellest paigast, kust leiti Esmeralda, ja 
säärases pikaks venitatud ahelikus, lõõtsutades ning higist nõretades, liikusid nad 
edasi läbi väänlevate räsitud puutüvede ja tugevate liaanide. 


See oli ränk töö. Keskpäevaks olid nad jõudnud kõigest mõne miili kaugusele 
sisemaale. Läbinud veel mõningase vahemaa, leidis pärast lühikest puhkust üks 
madrustest korralikult sissetallatud raja. 

See oli vana elevandirada ja d'Arnauld, pidanud nõu professor Porteri ja Claytoniga, 
otsustas seda mööda edasi minna. 

Käänuline rada kulges kirde suunas ja salkkond liikus sellel hanereas. 

Leitnant d'Arnauld oli kõige ees. Ta sammus kiiresti sest tee oli siin võrdlemisi 
kerge. Kohe tema kannul kõndis professor, d'Arnauld edestas teda sadakond jardi, kui 
äkki pool tosinat musta sõjameest ta sisse piirasid. D'Arnauld hoiatas oma salka valju 
hüüdega, aga enne kui ta revolvri välja tõmmata jõudis, seoti ta kinni ja lohistati 
põõsastesse. 

Tema karjatus erutas madruseid ja ligemale kaksteist meest tormas professor 
Porterist mööda, appi oma ohvitserile. Nad ei teadnud ohvitseri hüüde põhjust, küll 
aga mõistsid, et kahtlemata oli see hoiatus neid varitseva hädaohu eest. 

Nad olid juba möödunud sellest kohast, kus d'Arnauld kinni võeti, kui järsku 
džunglist visatud oda läbistas neist ühe, seejärel sadas neile kaela terve noolterahe. 

Madrused tõstsid relvad ja tulistasid põõsastesse selles suunas, kust olid lennanud 
viskeriistad. 

Ka ülejäänud osa salgast jõudis nende juurde ja nähtamatu vaenlase pihta tulistati 
üksteise järel mitu kogupauku. Neid kuulsidki Tarzan ja Jane Porter. 

Tagalat kaitsnud leitnant Charpantier tormas sündmuspaigale. Kuulnud kõigist 
varitsuse üksikasjadest, käskis ta madruseid endal silm peal hoida ja sukeldus 
tihedasse rägastikku. 

Nooli ja kuule hakkas sadama tihedalt ning juba hetke pärast pidasid madrused 
käsitsivõitlust poolesaja musta sõdalasega Mbonga asulast. Raevukas kähmluses 
segunesid hirmuäratavad aafrika noad ja prantslaste püssikabad, kuid peagi põgenesid 
pärismaalased džunglisse. jättes prantslased 
oma kaotusi loendama. 

Kahekümnest madrusest oli neli tapetud, tosinajagu haavatud, leitnant d'Arnauld 
aga kadunud. Kiiresti lähenes öö. ja nende olukorda halvendas veelgi see, et nad ei 
leidnud enam üles elevandirada, mida mööda olid siiani käinud. 

Jäi üle vaid üks: üles lüüa laager ja oodata koiduni samas kohas, kus nad viibisid. 
Leitnant Charpantier andis käsu raadata väike lage plats ja maharaiutud puudest teha 
laagri ümber tara. 

See töö lõpetati alles öösel. Madrused tegid platsi keskele suure lõkke, et selle 
valgel tööd teha. 

Kui nad olid end niipalju kui võimalik neegrite ja kiskjate eest kaitsnud, pani 
leitnant Charpantier väikese laagri ümber välja tunnimehed ning näljased ja väsinud 
inimesed heitsid pikali, lootes uinuda. 

Haavatute oietest. kärast ja lõkketulest ligimeelitatud kiskjate ulgumine ja lorin 
peletasid väsinud silmist une. Ahastuse ja näljatundega lamasid inimesed ärkvel kogu 
selle pika öö, paludes, et kiiremini köidaks, ja suigatasid vaid viivuks painajalikesse 
nägemustesse. 

Mustanahalised, kes olid kinni võtnud d'Arnauld', pärastises kähmluses ei osalenud. 
Nad lohistasid oma vangi mõnda aega läbi džungli, seejärel tulid tükk maad tapluspai- 
gast eemal rajale välja. 

Nad ajasid vangi kiiruga edasi ja sedamööda, kuidas võitluskärast eemalduti, 
muutus see üha nõrgemaks. Ja siis avanes d'Arnauld' silme ees ootamatult suur 
lagendik, mille ühes servas paiknes pistandtaraga ümbritsetud pillirooasula. 


Oli juba pime, kuid värava juures seisvad tunnimehed nägid lähenevat salkkonda ja 
enne kui kohale jõuti, taipasid, et tuuakse vangi. 

Pistandtara tagant kõlas kisa. Kari naisi ja lapsi jooksis tulijaile vastu. 

Ja siis algas prantsuse ohvitserile kõige jubedam katsumus, mis inimesele üldse võib 
osaks saada: valge vangi vastuvõtt Aafrika inimsööjate asulas. 

Nende saatanlikku viha õhutasid veel ka kibedad mälestused julmadest riisumistest, 
mida nende endi ja suguharu kallal olid toime pannud Leopold II Valmy valged 
ohvitserid. 

Valmy oli alatu silmakirjateener, kelle elajalike tegude pärast olid nad vaba Kongo 
riigi maha jätnud ja kunagise tugeva suguharu haledate riismetena pakku läinud. 

Hambaid ja küüsi käiku lastes sööstsid naised ning lapsed d'Arnauld' kallale, tagusid 
teda keppide ja kividega ning rebisid kätega. 

Tema seljast kisti viimasedki riideräbalad ja nende halastamatud hoobid sadasid ta 
paljale värisevale, ihule. Kuid prantslane ei karjatanud valust kordagi. Ta vaid 
palvetas hääletult taeva poole, et vabaneda kiiremini sellest piinast. 

Kuid surm, mida ta palus, polnud talle nii kerge tulema. Peatselt ajasid sõjamehed 
naised vangi juurest ära. Teda tuli hoida palju suursugusema meelelahutuse jaoks. Ja 
kui nende esimene raevupuhang oli vaibunud, piirdusid nad sellega, et karjusid talle 
pilkavaid ja solvavaid sõnu ning sülitasid tema peale. 

Nüüd olid nad jõudnud asula keskele. Siin seoti d'Ar-nauld kõvasti selle suure posti 
külge, kust ükski elav inimene polnud veel iialgi pääsenud. 

Osa naisi ruttas onnidesse potte ja vett tooma, teised teT gid üles mitu lõket, et osa 
lihast peo jaoks valmis keeta, kuna ülejäänud osa pidi pikkade viilukatena tagavaraks 
kuivatatama. Oodati, et ka teised sõjamehed tulevad tagasi ja toovad kaasa veel palju 
vange. Pidustused lükati edasi valgetega võitlema jäänud sõdalaste naasmiseni, nii et 
oli juba hilja, kui kõik koos olid ja surmamääratu ümber surmatantsu keerutama 
hakkasid. 

Valust ja kurnatusest pooleldi minestanult silmitses d'Arnauld poolsuletud laugude 
vahelt seda. mis näis talle kummalise jampsina või siis kohutava öise luupainajana, 
millest ta pidi üles ärkama. 

Kirjuks värvitud elajalikud näod. hiiglasuured suud ja lõdvad, rippuvad huuled, 
teravaks viilitud kollased hambad, saatanlikult jollis silmad, siledad läikivad kehad, 
julmad odad — kahtlemata ei saa sellised olendid maa peal elada see kõik peab olema 
unes. 

Metslaste keerlev sõõr tuli üha lähemale. Juba välgatas oda ja kriimustas ta kätt. 
Terav valu ning kuuma vere tilkumine veensid teda lootusetu olukorra kohutavas 
reaal-suses. 

Veel üks oda tungis temasse, ja veel üks. Ta sulges silmad ja pigistas hambad 
kokku. Ta ei hakka karjuma, ei! Ta on Prantsuse sõdur ning näitab nendele elajatele, 
kuidas sureb ohvitser ja džentelmen ... 

Ahvide kasvandik Tarzan ei vajanud tõlgendajat, kessel gitanuks talle nende 
kaugete laskude mõtet. 

Jane Porteri suudlused põlemas veel huultel, tormas ta marutuulena mööda puid otse 
Mbonga asula poole. 

Võitlus ise teda suurt ei huvitanud: ta arvas, et see lõpeb peagi. Neid, kes tapetud 
olid, ta nagunii aidata ei saa. need aga, kes pääseda jõudsid, ei vaja samuti tema abi. 

Ta ruttas nende juurde, kes polnud tapetud ja polnud 

ka pääsenud. Ja ta teadis, et leiab nad suure posti juurest keset Mbonga asulat. 


Tarzan oli palju kordi näinud, kuidas mustade salgad olid vangidega põhjast 
röövretkedelt naasnud, ja iga kord etendati põlevate lõkete pimestavas valguses 
ühtesid ja samu stseene. 

Samuti teadis ta, et nad raiskavad ettevalmistusteks harva palju aega. Seepärast 
kartis Tarzan, et ta seekord hilineb ja võib üksnes kätte maksta. 

Nende varasematele orgiatele oli Tarzan vaadanud läbi sõrmede ja üksnes aeg-ajalt 
sekkunud paljast lõbust mustanahalisi narrida: nende ohvrid olid alati mustad inime- 
sed. 

Sel ööl oli aga olukord teine. Tarzaniga ühest soost valged inimesed kannatavad 
võib-olla just praegu selles džungli hirmuäratavas inkvisatsioonikambris surmaeelseid 
piinu. 

Ta kihutas edasi, öö oli laskunud maa peale ja Tarzan liikus ülemisel terrassil, kus 
hunnitu troopikakuu valgustas tema peadpööritavat teekonda mööda puulatvade 
kergelt lainjaid oksi. 

Ja siis nägi ta oma teest paremal kauge leegi vastuhelki. See pidi olema lõkke kuma, 
mille vangid olid süüdanud enne neile kallaletungimist, mõtles ta. Madruste kohalole- 
kust ei teadnud Tarzan midagi. 

Ta oli nii kindel oma džungli tundmises, et ei kaldunud teelt kõrvale, vaid kihutas 
eredast valgusest poole miili kauguselt mööda. See oli prantslaste valvetuli. 

Mõne minuti pärast laugles Tarzan Mbonga asula kohal puude otsas. Ahaa! Ta 
polegi nii väga hilinenud! Või ehk siiski?... Ta ei suutnud otsusele jõuda: posti külge 
seotud kuju oli täiesti liikumatu, mustad sõdalased aga alles torkisid teda kergelt. 

Tarzan teadis hästi nende kombeid. Surmahoop oli veel andmata ja ta võinuks 
peaaegu minutilise täpsusega öelda, kui kaua tants kestab. Veel hetk ja Mbonga nuga 
lõikab ohvrilt ära ühe kõrva. See tähistab lõpu algust, sest üsna pea pärast seda jääb 
vangi sandistatud kehast järele vaid kramplikult tõmblev lasu. 

Ka siis hingitseb temas veel elusäde, kuid teda päästa poleks enam mõtet ja surm 
oleks ainus ihaldatud heategu. 

Post seisis lähimast puust neljakümne jala kaugusel. Tarzan keris oma lasso lahti. Ja 
üle tantsivate deemonite saatanliku kisa kõlas äkki ahvinimese sõjahüüd. 

Tantsijad jäid kivistunult seisma. 

Meloodilise vihinaga siugles nöör kõrgel mustanahaliste peade kohal. Pimestavate 
lõkketulede paistel polnud seda üldse näha. D'Arnauld lõi silmad lahti. Otse tema ees 
seisnud hiiglaslik mustanahaline kukkus selili, justnagu löönuks nähtamatu käsi ta 
jalust maha. Ta vähkres ja kisendas, kuna tema ühest küljest teise visklev keha liikus 
kiiresti puude alla varju. 

Silmad kabuhirmu pärast silmakoobastest välja tungi- 

128 

mas, olid mustanahalised nagu nõiutud. 

Puu alla jõudnud, tõusis keha noolena üles. ja kui ta lehestikku oli kadunud, pistsid 
hirmunud neegrid kohutava kisaga meeletult värava poole plagama. 

D'Arnauld jäi üksi. 

Ta oli vapper, aga kui õhus kõlas see kurjakuulutav kisa. tundis ta oma kuklakarvu 
püsti tõusmas. 

Kui mustanahalise väänlev keha oli justkui üleloomuliku jõuga metsa tihedasse 
lehestikku kerkinud, näis d'Arnauld'-le, et pimedast hauast tõusis surmavari ja 
puudutas kleepuva sõrmega tema ihu. 

Kohas, kus keha oli lehestikku kadunud, kuulis d'Ar-nauld sahinat. Oksad hakkasid 
justkui inimkeha raskuse all kiikuma, kostis raksatus, mustanahaline lendas siruli maa 
peale ja jäi sinna liikumatult lamama. Kohe tema järel veeres alla ka valge keha, kuid 


ta hüppas jalule. Mida võis see tähendada? Kes võis see olla? Pole kahtlust, et seegi 
olend toob talle uusi piinu ja hukku! 

D'Arnauld ootas. Tema pilk ei eemaldunud sekundikski läheneva inimese näolt. Ta 
nägi selgeid avalaid silmi, mis ei värahtanud tema ainitise pilgu ees. D'Arnauld 
rahunes: ehkki tal polnud mingit lootust, tundis ta ähmaselt, et selline nägu ei varja 
mingisugust julmust. 

Sõnagi lausumata lõikas Tarzan läbi nöörid, millega prantslane oli kinni seotud. 
Kannatustest ja verekaotusest nõrgaks jäänud, oleks too kukkunud, kui tugevad käed 
poleks teda toetanud. 

Ta tundis end maast üles tõstetavat. Seejärel tekkis tunne nagu lendamisel, ja ta 
kaotas teadvuse. 


XXII. Luurajad 


Kui koit džunglisse peitunud väikest prantslaste laagrit valgustas, nägi see kurba ja 
masendusse langenud salka. 

Niipea kui oli juba küllalt valge, et orienteeruda ümbritsevas paikkonnas, saatis 
leitnant Charpantier igas suunas välja kolm luurajat, et rada üles otsida. Kümne minuti 
pärast oli see leitud ja kogu ekspeditsioon kiirustas tagasi rannikule. 

Nad kõndisid väga aeglaselt, sest kandsid kuut surnukeha: kaks haavatut olid öösel 
surnud ja paljud haavatutest vajasid isegi aeglasel liikumisel toetust. 

Charpantier otsustas laagrisse pöörduda, et saada abiväge ja siis proovida 
pärismaalasi välja luurata ning d'Arnauld'd päästa. 

Oli hilja, kui kurnatud inimesed rannikul asuvale lagendikule jõudsid, kuid kahele 
neist tõi naasmine nii suurt rõõmu, et kõik nende kannatused ja südant ahistav mure 
olid peagi unustatud. 

Väike salk väljus džunglist lagendikule ning esimene inimene, keda professor Porter 
Ja Cecil Clayton nägid, oli 

Jane Porter, kes hurtsiku ukse juures seisis. 

Rõõmu- ja kergendushõiskega tormas ta neile vastu põimis käed isa kaela ümber ja 
esimest korda sellest ajast saadik, kui nad sellele hirmsale rannikule olid astunud puh- 
kes nutma. 

Professor Porter püüdis vapralt oma erutust maha suruda, kuid närvipinge oli liiga 
suur ja jõud nõrkenud. Ta pani vastu kaua, kuid viimaks peitis oma vana näo tütre 
õlale ja nagu väsinud laps puhkes vaikselt nutma. 

Jane Porter juhtis ta hurtsiku juurde, prantslased agu suundusid kaldale kust paljud 
kaaslased neile juba vastu tulid. 

Soovides isa ja tütart kahekesi jätta, ühines Clayton meremeestega ja jutles nendega, 
kuni nende paat sõitis ristleja juurde, kus leitnant Charpantier pidi ürituse ebaõnnes- 
tunud lõpust ette kandma. 

Siis pöördus Clayton aeglaselt hurtsiku poole. Tema süda oli täis ülevoolavat õnne. 
Naine, keda ta armastas, oli päästetud! 

Ta ei osanud ära arvata, mis ime läbi neiu oli pääsenud. Oli peaaegu uskumatu näha 
teda elusana. 

Hurtsikule lähenedes nägi ta sealt väljumas Jane Porterit, kes ruttas mehele vastu. 

«Jane!» hüüdis ta. «Jumal oli tõepoolest teile armuline, öelge, mismoodi te 
pääsesite? Missuguse kuju võttis küll saatus, kes teid meie jaoks säästis?» 

Mitte kunagi varem polnud ta tütarlast eesnime pidi kutsunud, ja neljakümne 
kaheksa tunni eest oleks Jane Porter, kuuldes Claytoni suust sellist pöördumist, 
heameelest õrnalt punastanud. Nüüd kohutas see teda. 


«Mr. Clayton!» sõnas ta. noormehele rahulikult kätt ulatades. «Eelkõige lubage mul 
teid tänada teie rüütelliku ustavuse eest minu armsale isale. Ta rääkis mulle, kui 
ennastsalgav ja julge te olite. Kuidas suudame teile seda tasuda?» 

Clayton pani tähele, et tütarlaps ei vastanud tema sõbra likule tervitusele, kuid see ei 
tekitanud temas mingeid kartusi. Ta oli ju nii palju läbi elanud ... Clayton taipas otse- 
kohe, et praegu pole aeg oma armastust peale suruda. 

«Mulle on juba tasutud sellega,» lausus ta, «et näen väljaspool ohtu olevat teid ning 
professor Porterit, ja veel sellega, et oleme koos. Arvan, et ma poleks suutnud kauem 
pealt vaadata teie isa vaoshoitud ja sõnatut muret. See oli kogu .mu elu kõige kurvem 
katsumus, miss Porter. Ja sellele lisage veel ka minu isiklik mure. kõige suurem, mida 
ma elus tundnud olen. Teie isa kurbus oli nii lootusetu, et ma mõistsin: mitte ükski 
armastus, isegi mehe armastus naise vastu, ei saa olla nii sügav, täielik ja 
ennastohverdav, kui isa armastus oma tütre vastu.» 

Tütarlaps langetas pilgu. Ta tahtis esitada vaid ühe küsimuse, kuid see tundus 
peaaegu pühaduse rüvetamisena võrreldes nende kahe inimese armastuse ja hirmsate 
kannatustega, mida nad pidid taluma sel ajal, kui tema õnneliku ja naervana 
jumalataolise metsolendi kõrval istus, oivalisi 

puuvilju sõi ja armastaval pilgul silmi vaatas, mis talle samasuguse armastusega 
vastasid. 

Ent armastus on veider käskija, inimloomus aga veelgi veidram asi. Ja Jane küsis 
ikkagi, püüdmata end oma südametunnistuse ees õigustada. Sel hetkel ta otse vihkas 
ja põlgas end. kuid sellele vaatamata jätkas küsitlemist: 

«Kus on siis metsinimene, kes teid päästma läks? Miks teda siin ei ole?» 

«Ma ei saa aru,» vastas Clayton, «kellest te räägite.» 

«Sellest, kes päästis igaühe meist, kes päästis gorilla käest ka minu.» 

«Oo!» hüüatas Clayton imestades. «Kas tema teid päästiski? Te pole mulle oma 
seiklusest midagi rääkinud. Palun, tehke seda!» 

«Aga kas te pole siis teda näinud?» usutles tütarlaps edasi. «Kui me džunglis väga 
nõrku ja kaugeid laske kuulsime, lahkus ta minust. Olime just lagendikule jõudnud, ja 
ta ruttas lahingukära suunas. Ma tean. ta läks teile appi.» 

Tema toon oli peaaegu anuv, ilme tagasihoitud erutusest pinev. Clayton ei saanud 
seda mitte märgata ja pani imeks, mispärast see teda nii tugevasti erutab ja muretsema 
paneb, kus too kummaline olend viibib. Ta ei aimanud tõde. ja kuidas ta võinukski 
seda aimata? 

Ometi valdas Claytonit mingi ähmane eelaimus teda ähvardavast ohust ning 
ebateadlikult tärkas tema hinges kiivus e- ja kahtluseidu ahvinimese vastu, kellele ta 
oli tänu või «ju oma elu eest. 

«Me pole teda näinud.» vastas ta rahulikult. «Ta ei tulnud meie juurde.» Ja lisas 
pärast hetkelist mõtlikku nõutust: «Väga võimalik, et ta läks oma suguharu juurde, 
nende inimeste juurde, kes meile kallale tungisid.» 

Clayton ei teadnud isegi, miks ta nii ütles, ta ei uskunud ju seda ka ise. Kuid 
armastuse teed on kummalised! 

Neiu vaatas teda pärani silmi. 

«Ei!» hüüatas ta tuliselt, liigagi tuliselt, nagu Claytonile tundus. «See on võimatu. 
Nemad on neegrid, tema valge ja džentelmen!» 

Clayton sattus segadusse, kuid teda võrgutas väike rohelisesilmne kuradike. 

«Ta on kummaline poolmetsik džungliasukas, miss Porter. Me ei tea temast midagi. 
Ta ei räägi ega saa aru ühestki euroopa keelest ja tema ehted ning relvad on lääneran- 
niku metslaste omad.» 


Clayton kõneles erutatult. 

«Sadade miilide ulatuses meie ümber pole teisi elusolendeid, miss Porter, üksnes 
metslased! Nähtavasti kuulub ta suguharusse, kes meile kallale tungis, või siis mõnda 
teise, kuid niisama metsikusse; ta võib olla isegi kannibal.» 

Jane Porter kahvatas. 

«Ma ei usu seda,» sosistas ta nagu endamisi, «see on vale. Küll te näete,» lausus ta 
Claytoni poole pöördudes, «ta tuleb tagasi ja tõestab teile, et teil pole õigus. Teie ei 
tunne teda selliselt, nagu tunnen mina. Ma ütlen teile, et ta on džentelmen.» 

Clayton oli suuremeelne, rüütellikult meelestatud inimene, kuid miski selles, et 
tütarlaps metsinimest nii ägedalt kaitses, ässitas teda arutult armukadetsema. Ta unus- 
tas äkki kõik, mida nad sellele metsikule pooljumalale võlgnesid, ja vastas Jane 
Porterile kerge pilkega: 

«Võimalik, et teil on õigus, miss Porter, kuid ma ei arva, et kellelgi meist tasuks 
eriti muretseda selle vägilase pärast, kes raipeist toitub. Võib muidugi olla. et ta on 
pool-segane, kes kunagi laevaõnnetuse üle elanud, kuid ta unustab teid niisama ruttu, 
kuni meiegi ta unustame. Lõppude lõpuks on ta siiski vaid džungli metsloom, miss 
Porter!» 

Tütarlaps ei vastanud, kuid ta tundis, kuidas süda valust kokku tõmbus. Oma 
armastatu vastu sihitud raev ja viha-vimm kalestavad meie südant, kuid halvustav 
kaastunne sunnib meid häbenedes vaikima. 

Jane teadis, et Clayton rääkis üksnes seda, mida mõtles, ja esimest korda püüdis 
oma uues armastuses põhjalikult selgust saada ning selle kriitika alla võtta. 

Aeglaselt keeras ta noormehele selja ja läks pingsalt mõtiskledes hurtsikusse. Ta 
püüdis ette kujutada oma mets-jumalat enda kõrval ookeaniauriku salongis. Neiule 
meenus, kuidas ta sõi kätega, toitu kiskja looma kombel tükkideks rebides, seejärel 
aga pühkis oma rasvaseid sõrmi puusade vastu, ja võpatas. 

Ta püüdis kujutleda, kuidas ta esitleb teda — kohmakat, harimatut, toorest inimest - 
kõrgemas seltskonnas oma sõpradele. 

Jane astus mõttesse vajunult oma tuppa, istus aseme servale, surus käe rahutult 
voogavale rinnale ja tundis äkki pluusi all tema medaljoni kõvu piirjooni. 

Jane Porter võttis medaljoni välja ja vaatas seda viivu pisaraist tumestatud silmil. 
Surus selle siis huultele, peitis oma näo sõnajalgadesse ja puhkes uutma. 

«Metsloom?>» sosistas ta. «Las siis jumal muudab mindki metsloomaks, sest olgu ta 
inimene või metsloom mina olen tema oma!» 

Sel päeval ta Claytonit rohkem ei näinud. Esmeralda tõi talle õhtusöögi jd Jane 
käskis öelda isale, et ta tunneb end haiglasena. 

Järgmisel hommikul vara läks Clayton koos päästeekspeditsiooniga leitnant 
d'Arnauld'd otsima. Seekord kuulus rühma kakssada inimest, sealhulgas kümme 
ohvitseri ja kaks arsti. Toidumoona varuti nädalaks. 

Kaasa võeti voodipesu ja koikud haigete ning haavatute kandmiseks. 

See oli resoluutne ning raevukas rühm — ühtaegu nii karistus- kui ka 
päästeekspeditsioon. Nad jõudsid taplus-paika varsti pärast keskpäeva, sest läksid 
nüüd tuttavat teed mööda ega raisanud aega luureks. 

Sealt viis elevandirada otseteed Mbonga asulasse. Kell oli alles kaks, kui 
ekspeditsiooni pea metsaserval seisma jäi. 

Leitnant Charpantier, kes rühma juhtis, saatis otsekohe 

osa mehi läbi džungli asula vastaspoolele. Teine osa saadeti positsioonile värava 
ette. kuna leitnant ise jäi ülejäänud rühmaga lagendiku lõunaserva. Lepiti kokkvi. et 


rünnakule läheb esimesena see rühm, kes pidi sisse võtma põhjapoolse, seega kõige 
kaugema positsiooni, et anda sellele aega kohale jõuda. Nende esimene kogupauk pidi 
saama signaaliks igast küljest üheaegsele rünnakule, et asula kohe tormijooksuga 
vallutada. 

Ligi pool tundi ootas rühm koos leitnant Charpantier'ga signaali, varjates end 
džungli tihedas lehestikus. See pooltund näis madrustele tundidepikkusena. Nad 
nägid, kuidas pärismaalased põllul töötasid ja asula värava ees askeldasid. 

Lõpuks kõlas signaal — terav püssipauk — ning lääne ja lõuna suunast vastasid 
sellele džunglist üksmeelsed kogupaugud. 

Kabuhirmus viskasid pärismaalased oma tööriistad maha ja tormasid pistandtara 
juurde. Prantslaste kuulid niitsid neid nagu loogu ja hüpates üle sirakil kehade, 
sööstsid madrused värava juurde. 

Rünnak oli nii äkiline ja ootamatu, et valged jõudsid väravani enne, kui ehmunud 
pärismaalased läbipääsu tõkestada suutsid, ja järgmisel hetkel täitsid tanumat relvas- 
tatud inimesed, kes onnide rägastikus käsikähmlust pidasid. 

Mõne minuti kestel võitlesid mustad visalt tanuma ees, kuid prantslaste revolvrid, 
püssid ja kortikud lõid puruks pärismaalaste odamehed ja mustad vibukütid' nende 
pool-lõtvade vibunööridega. 

Peagi muutus lahing jälitamiseks ja seejärel hirmuäratavaks veresaunaks: prantsuse 
madrused olid leidnud mõne musta vaenlase küljest dArnauld' mundriräbalaid. 

Nad halastasid lastele ja nendele naistele, keda nad ei pidanud tapma enesekaitseks. 
Aga kui nad lõpuks hingeldades ning verest ja higist leemendades seisma jäid. polnud 
Mbonga metsikusse asulasse jäänud enam ühtegi sõdalast. 

Iga onn, iga nurk asulas otsiti põhjalikult läbi, kuid d'Arnauld'st ei leitud vähimatki 
jälge. Märkide abil küsitleti vange ja viimaks üks madrustest, kes oli teeninud 
Prantsuse Kongos, taipas, et nad oskavad vigast murret, mis oli käibel valgete ja 
ranniku kõige alamal astmel olevate suguharude vahel. Kuid isegi siis ei saanud nad 
d'Arnauld° saatusest midagi lohutavat teada. 

Kõigi tema kohta esitatud küsimuste peale vastati neile ärritatud Žestikuleerimise 
või õudusegrimassidega. Viimaks jõudsid nad veendumusele, et see kõik üksnes 
tõendab nende deemonite süüd, kes kaks ööd tagasi nende kaaslase surmasid ja ära 
sõid. 

Kaotanud vähimagi lootuse, valmistusid nad külas ööbima. Vangid toodi kokku 
kolme onni, kus neid valvas tugevdatud vahtkond. Tõkestatud värava juurde pandi 
tunnimehed, ja kogu asula vajus unevaikusse, üksnes pärismaalaste naised halasid ja 
nutsid oma surnuid taga. 

Järgmisel hommikul asus ekspeditsioon tagasiteele Meremehed 

133 

kavatsesid esialgu asula maani maha. põletada kuid seda mõtet siiski teoks ei teinud 
ega võtnud ka vange kaasa. Nad jäid asulasse maha nutma, ent siiski oli neil pea kohal 
katus ja pistandtara kaitseks metsloomade eest. 

Ekspeditsioon liikus pikkamisi mööda eilseid jälgi. Selle käiku aeglustasid kümme 
koormatud koikut. Neist kaheksas lamasid raskemini haavatud, kaks aga kooldusid 
surnukehade raskuse all. 

Clayton ja leitnant Charpantier käisid rühma taga. Inglane vaikis austusest oma 
teekaaslase mure vastu, sest d'Arnauld ja Charpantier olid lapsest saadik olnud lahuta- 
matud sõbrad. 

Clayton tajus, et prantslane tunnetab oma muret seda teravamini, et d' Arnauld 
hukkus täiesti ilmaaegu: Jane Porter päästeti enne, kui d'Arnauld metslaste küüsi 
sattus, pealegi sündis see ettevõtmine, milles ta elu kaotas, väljaspool tema teenistust 


ja võõraste heaks. Ent kui Clayton selle kõik leitnant Charpantier'le välja oli öelnud, 
raputas too pead. 

«Ei. monsieur.» lausus ta. «D'Arnauld oleks tahtnud niimoodi surra. Mind kurvastab 
ainult see, et ma ei saanud surra tema eest või äärmisel juhul koos temaga. Mul on 
kahju, monsieur, et te teda lähemalt ei tundnud. Ta oli tõeline ohvitser ja džentelmen 
— see on võimaldatud paljudele, kuid üksnes väga vähesed on selle ära teeninud. Ta 
ei surnud kasutult, sest tema surm võõra ameerika tütarlapse eest sunnib meid, tema 
kaaslasi, surmale veelgi julgemini vastu astuma, ükskõik milline see ka poleks.» 

Clayton ei vastanud, kuid temas tärkas prantslaste vastu uus lugupidamistunne, mis 
siitpeale kunagi ei tuhmunud. 

Oli juba väga hilja, kui nad rannikule hurtsiku juurde jõudsid. Üks lask enne 
džunglist väljumist teadustas laagris ja laeval olijaile, et d'Arnauld'd ei suudetud 
päästa. Juba varem oli kokku lepitud, et kui nad jõuavad laagrist ühe-kahe miili 
kaugusele, siis üks lask tähendab ebaõnne, kolm lasku õnne, kuna kaks lasku pidi 
tähendama, et nad ei leidnud d'Arnauld'd ega tema musti röövijaid. 

Neid võeti vastu kurva pidulikkusega ning üksnes väheseid sõnu vahetades asetati 
surnud ja haavatud hoolikalt paatidesse ning toimetati vaikselt ristlejale. 

Kurnatuna viiepäevasest raskest džunglis kõmpimisest ja kahest taplusest 
mustadega, astus Clayton hurtsikusse, et kinnitada keha ja puhata võrdlemisi mugaval 
rohuasemel. 

Ukse juures seisis Jane Porter. 

«Vaene leitnant!» ütles ta. «Kas te leidsite vähemalt tema jälgi?» 

«Me jäime hiljaks, miss Porter,» vastas Clayton kurvalt. 

«Rääkige mulle kõik ära! Mis temaga juhtus?» 

«Ma ei suuda, miss Porter! See on liiga kole.» 

«Kas nad tõesti piinasid teda?» sosistas tütarlaps. 

«Me ei tea, mida nad temaga tegid enne seda, kui ta tapeti,» vastas Clayton 
haletsusilmega kurnatud näol, rõhutades sõnu «enne seda». 

«Enne seda, kui ta tapeti? Mida te tahate öelda? Nad ei? .. Nad ei?. .» Ta mõtles 
sellele, mida Clayton oli maininud metsinimese arvatavatest suhetest selle 
suguharuga, ega suutnud kohutavat sõna välja öelda. 

«Jah, miss Porter, nad on inimsööjad,» ütles ta peaaegu kibedusega, sest ka temale 
tuli pähe mõte metsinimesest ja kohutav põhjendamatu armukadedus, mida ta oli 
tundnud kaks päeva tagasi, valdas teda uuesti. 

Ja siis ägedusehoos pahvatas Clayton ootamatu jämeda-koelisusega, mis temale oli 
niisama võõras kui viisakas delikaatsus ahvile 

«Kui teie metsjumal teie juurest lahkus, küllap ta kiirustas siis peole.» 

Clayton kahetses oma sõnu veel enne kui oli need välja öelnud, ehkki ei teadnud, 
kui julmalt need tütarlast haava sid. Ta kahetses oma alusetut reetlikkust inimese 
vastu, kes oli nende kõigi elu päästnud ega teinud kellelegi neist kordagi halba. 

Tütarlaps lõi uhkelt pea püsti. 

«Teie väitele saab olla vaid üks kohane vastus, mr. Clayton,» lausus ta jäisel toonil, 
«ja mul on kahju, et ma pole mees, andmaks teile seda vastust.». Ta pöördus kiiresti 
ümber ja läks hurtsikusse. 

Clayton oli pikatoimeline nagu tõeline inglane, nii et neiu jõudis tema silmist 
kaduda enne, kui ta suutis taibata, kuidas vastanuks mees. 

«Ausõna,» ütles ta kurvalt, «ta nimetas mind valetajaks: Ja mulle tundub, et olen 
selle ära teeninud,» lisas ta mõtlikult. «Mu armas Clayton, ma tean, et te olete 


kurnatud ja vintsutatud,'kuid see ei anna põhjust olla eesel. Minge õige parem 
magama!» 

Aga enne asemele heitmist kutsus ta purjeriidest vaheseina tagant tasakesi Jane 
Porterit, sest tahtis andeks paluda. Kuid niisama edukalt võinuks ta sfinksi poole pöör- 
duda. Siis kirjutas ta mõne rea paberitükile ja pistis selle vaheseina alt läbi. 

Jane Porter nägi paberit, kuid teeskles, et ei märganud seda, sest oli väga vihane ja 
solvunud. Kuid ta oli naine, seepärast tõstis ta peagi nagu juhuslikult selle üles ja lu- 
ges: 

Kallis miss Porter, mul polnuü mingit alust öelda seda, mida ma ütlesin. Minu ainus 
vabandus on see, et arvatavasti läksid mu närvid lõplikult mustaks. Muide, see pole 
üldse mingi vabandus! Palun Teid, püüdke mõelda, et ma pole seda üldse öelnud! Mul 
on kohutavalt häbi. Ma ei tahtnud mingil kombel Teid solvata — Teid kõige vähem 
maailmas! Öelge, et annate mulle andeks. 

Teie Cecil Clayon. 

«Ei. ta mõtles just nii, muidu poleks ta seda ilmaski öelnud,» arutles neiu. «Kuid see 
ei saa olla tõsi ja ma tean, et see on vale!» 

Üks koht kirjas hirmutas teda: «Maeitahtnud mingil 

moel Teid solvata — Teid kõige vähem maailmas!» 

Veel nädalapäevad tagasi teinuksid need sõnad teda õnnelikuks, nüüd nad rõhusid 
teda. 

Neiu kahetses, et oli Claytoniga tutvunud. Ta kahetses, et oli kohanud metsjumalat; 
ei. selle üle tundis ta rõõmu. Ja siis veel see teine kiri. mille ta oli leidnud pärast 
džunglist naasmist hurtsiku eest rohust, armastuskiri, millele oli alla kirjutanud Tarzan 
ahvide sugukonnast. 

Kes võis olla see uus austaja? Mis siis. kui see on veel keegi kohutava džungli 
metsikutest asukatest, kes võib teha tema omandamiseks ükskõik, mida süda kutsub. 

«Esmeralda! Ärka üles!» hüüdis ta. «Kuidas sa mind küll ärritad, kui võid rahulikult 
magada, teades, et ümberringi on mure!» 

«Gaberelle!» kisendas Esmeralda istukile tõustes. «Mis siin jälle on? Hobusarvik? 
Kus ta on, miss Jane?» 

«Tühi jutt, Esmeralda, siin pole kedagi. Heida uuesti magama. Sa oled küllaltki 
vastik magades, kuid veelgi talumatum üleval olles!» 

«Mu magus lapsuke, mis teil viga on, mu kullatükk? Te olete täna justkui endast 
väljas,» ütles teenija. 

«Ah, Esmeralda, täna õhtul olen ma lihtsalt jäle. Ära tee minust väljagi — see on 
parim, mida sa teha võid.» 

«Hea küll, mu suhkrutükk, heitke teiegi parem magama. Teie närvid on krussis. Ja 
põle ka imeks panna pärast neid mässa Fillanderi jutte igat sorti inimesesööjate 
geeniuste ninahobudest!» 

Jane Porter hakkas naerma, astus Esmeralda voodi juurde, suudles truud neegritari 
põsele ja soovis talle head ööd. 


XXIII. Vendlus 


Kui d'Amnauld minestusest ärkas, lamas ta pehmetest kobrulehtedest ja rohust 
asemel telgikujulises okstest onnis. 

Onni avausest paistis rohuvaibaga kaetud aas, võrdlemisi lähedal selle taga kerkis 
puudest ja põõsastest laus-sein. 


Ta oli üleni puruks kistud ja äärmiselt nõrk. Lõplikult teadvusele tulnud, tundis ta 
kõigis oma lihastes teravat valu, mida tekitasid talle löödud rängad haavad, ja luudes 
nüri valu. mis oli julma peksu tagajärg. 

Isegi pea pööramine valmistas nii meeletut piina, et ta lamas kinnisilmi kaua aega 
liikumatult. 

Et leida selgust oma praeguses olukorras, püüdis ta järk-järgult taastada mälus kõik 
üksikasjad, mis temaga olid juhtunud kuni selle hetkeni, mil ta teadvuse kaotas. Ta 
püüdis aru saada, on ta sõprade või vaenlaste seas. 

Lõpuks meenus talle hirmuäratav stseen posti juures ja kummaline valge kogu, kelle 
süles ta teadvuse oli kaotanud. 

DAmnauld, ei teadnud, mis teda ees ootab. Ta ei näinud ega kuulnud ümberringi 
ainsatki elumärki. 

Džungli lakkamatu melu — lehtede sahin, putukate sumin, lindude ja ahvide hääled 
— oleks nagu segunenud uinutavaks mahedaks kudrutamiseks. Näis, et kõik need 
musttuhat elu on temast kaugel eemal ja nende hääl kandub temani vaid ähmase 
järelkajana. 

Viimaks vajus ta rahulikku unne ja ärkas alles pärast keskpäeva. 

Jälle tundis ta täielikku peataolekut nagu oma esimeselgi ärkamisel. Kuid nüüd 
meenus talle peagi hiljutine möödanik, ja heitnud pilgu läbi onni avause, nägi ta küki- 
tavat inimkogu. 

Tema poole oli pööratud lai lihaseline selg ja ehkki tugevasti päevitunud, nägi 
d'Arnauld, et see oli valge inimese selg, ja ta tänas hardalt saatust. 

Prantslane hüüdis vaikselt Tarzanit. Ta pöördus ümber, tõusis püsti ja tuli onni 
poole. Tema nägu oli kütkestav, kõige kütikestavam, mida d'Arnauld eales oli näinud. 

Ta kummardus, roomas haavatud ohvitseri juurde onni ja puudutas jaheda käega 
tema laupa. D' Arnauld hakkas temaga rääkima prantsuse keeles, kuid inimene raputas 
vaid nukralt pead, nagu prantslasele tundus. 

Siis proovis d* Arnauld rääkida inglise keeles, kuid uuesti raputas Tarzan pead. 
Sama tulemuse andsid ka itaalia, hispaania ja saksa keel. D'Arnauld 'oskas mõne sõna 
norra, vene ja kreeka keeles ja tal oli pealiskaudne ettekujutus lääneranniku ühe 
neegrisuguharu murdest, kuid see inimene lükkas need kõik tagasi. 

Vaadanud üle d'Arnauld' haavad, väljus tundmatu on nist ja kadus. Poole tunni 
pärast naases ta mingi kõrvitsa moodi viljaga, mis oli täis vett. 

D'Arnauld jõi ahnelt, kuid sõi vähe. Teda üllatas, et tal polnud palavikku. Jälle 
püüdis ta oma veidra päästjaga juttu teha, kuid taas jäi katse tulemusteta. 

Ootamatult läks mees onnist välja ja. tuli mõne hetke pärast tagasi, käes kooretükk 
ja — oh imede imet! — gra-fiitpliiats. Kükitanud d'Arnauld' kõrvale maha, kirjutas ta 
midagi koore siledale siseküljele ja andis selle prantslasele D'Arnauld oli üllatunud, 
nähes selgete trükitähtedega inglise keeles kirjutatud kirja: 

«Ma olen Tarzan ahvide sugukonnast. Kes tele olete? Kas te oskate selles keeles 
lugeda?» 

D'Amnauld haaras pliiatsi ja peatus. See veider inimene kirjutas inglise keeles. 
Järelikult on ta inglane! 

«Jah.» ütles dArnauld, «ma oskan inglise keelt lugeda. Tähendab, me saame teiega 
rääkida! Kõigepealt lubage mul tänada kõige eest, mida te minu heaks tegite.» 

Inimene üksnes raputas pead ja osutas taas pliiatsile ning koorele. 

«Mon dieu!» hüüatas d'Arnauld «Kui te olete inglane, mispärast te siis inglise keelt 
ei räägi ?» 

Ja tal välgatas mõte. et arvatavasti on see inimene tumm, võib-olla koguni 
kurttumm. 

Niisiis kirjutas d'Arnauld kooretükile inglise keeles: «Mina olen Paul d*Arnauld, 
prantsuse laevastiku leitnant. Tänan teid kõige eesl, mis te, minu heaks tegite. Te 
päästsite mu elu ja kõik see, mis mulle kuulub, on tele oma! Aga lubage küsida: 
kuidas inimene, kes inglise keeles kirjutab, seda keelt ei räägi?» 

Tarzani vastus pani d'Arnauld' suuresti imestama: 

«Ma räägin ainult oma sugukonna keeli — suurte ahvide keelt, keda valitses 
Kerehak. Räägin pisul ka elevandi Tantori ja lõvi Suma keelt ja saan aru teiste 
diunglirahvaste keeltest. Inimolendiga pole ma iialgi rääkinud, välja arvatud üks 
kord Jane Porteriga ja sedagi märkide abil. See on esimene kord, kui ma räägin 
teisega oma soosi kirja teel.» 

D'Amnauld oli rabatud. Tundus lausa uskumatu, et maakeral eksisteeris täiskasvanud 
inimene, kes polnud iialgi rääkinud teise inimesega, ning veelgi absurdseinana näis 
see. et selline inimene oskas kirjutada ja lugeda. Ta silmitses uuesti Tarzani läkitust: 
«... Välja arvatud üks kord Jane Porteriga». See oli ameerika tütarlaps, kelle gorilla oli 
džunglisse viinud. 

D'Arnauld peas hakkas äkki koitma: ahsee siis ongi «gorilla». Ta haaras pliiatsi 
ja kirjutas: «Kus on Jane Porter?» Ja Tarzan kirjutas selle alla: 

«Ta pöördus tagasi omaste juurde ahvide sugukonnast Tarzani onni.' 

«Tähendab, ta on siis elus? Kus ta oli? Mis temaga juhtus?» 

«Ta on elus. Terkoz võttis ta endale naiseks, kuid Tarzan võttis ta Terkozi käest ära 
ja surmas Terkozi enne, kui ta sai halba teha. Mitte keegi džunglis ei suuda Tarzaniga 
võitlusse astuda ja ellu jääda. Ma olen Tarzan ahvide sugukonnast, vä- 
gev võitleja!» 

D'Arnauld kirjutas: 

«Mul on hea meel, et ta on väljaspool hädaohtu. Mul on valus kirjutada. Ma 
puhkan pisut.» 

Tarzan vastas: 

«Puhake! Kui olete paranenud, viin teid omade juurde.» 

Palju päevi lamas d'Arnauld pehmetest sõnajalgadest asemel. Järgmisel päeval 
tõusis palavik. D'Arnauld arvas, et see tahendab mürgistust, ja oli kindel, et ta sureb. 

Talle turgatas pähe üks mõte. Ta imestas, kuidas ta sellele varem ei tulnud. 

Ta kutsus Tarzanit ja näitas märkidega, et tahab kirjutada. Kui Tarzan oli toonud 
koore ja pliiatsi, kirjutas d'Arnauld järgmist: 

«Kas le saaksite minu omade juures ära käia ja nad siia tuua? Ma kirjutan sedeli 
ja nad tulevad teiega kaasa.» 

Tarzan raputas pead, võttis koore ja vastas: 

«Ma mõtlesin sellele juba esimesel päeval, kuid ei julgenud. 

Siin käivad tihti suured ahvid ju kui nad leiavad teid siit üksinda ja haavatuna, 
tapavad nad teid ära.» 

D'Arnauld keeras külili ja sulges silmad. Ta ei tahtnud surra, kuid tundis, et lõpp on 
lähedal, sest palavik üha tõusis. Sel ööl kaotas ta teadvuse. 

Ta sonis kolm päeva, Tarzan aga istus tema kõrval, niisutas ta pead ning käsi ja pesi 
tema haavu. 

Neljandal päeval kadus palavik niisama järsku, kui oli alanudki, kuid d'Arnauld'st 
oli järel üknes vari. Ta oli hirmuäratavalt kõhnaks ja nõrgaks jäänud. Tarzan pidi teda 
tõstma, et ta võiks kõrvitsast juua. 


Palavik polnud tingitud mürgistusest, nagu arvas leitnant, vaid oli üks nendest 
palavikkudest, mis tabab eurooplasi tavaliselt džunglis ja mis kas tapab või ootamatult 
ära kaob, nagu see oligi d'Arnauld' puhul. 

Kaks päeva hiljem kõndis prantslane tuikudes mööda amfiteatrit ja Tarzani tugev 
käsi hoidis teda kukkumast. 

Nad istusid suure puu varju ja Tarzan otsis mõne tüki siledat koort, et nad rääkida 
saaksid. D'Arnauld kirjutas esimesena: 

«Kuidas ma saaksin teile tasuda kõige eest, mida te minu heaks teinud olete? » 
Tarzan vastas: 

«Õpetage mind rääkimu inimeste keeles.» 

D'Arnauld alustas sellega otsekohe, näidates tavalisi esemeid ja korrates nende 
nimetusi prantsuse keeles, sest ta arvas, et tal on kõige kergem õpetada sellele 
inimesele oma emakeelt, mida ta kõigist teistest kõige paremini tundis. 

Tarzanile oli see muidugi ükspuha, sest ta ei suutnud ühte keelt teisest eristada. Kui 
ta osutas sõnale «man» — «mees, inimene», mille ta pii inglise keeles trükitähtedega 
puukoorele kirjutanud, siis õpetas d'Arnauld teda hääldama «homme», ja samal viisil 
õpetas hääldama «ape» — «singe» — «ahv» ning «tree» — «arbre» — puu». 

Tarzan oli väga usin õpilane ja kahe päeva pärast oh prantsuse keelega juba niivõrd 
kodunenud, et võis rääkida väikseid lauseid, nagu «See on puu», «See on rohi», «Ma 
olen näljane» ja muud säärast. Kuid d'Arnauld leidis, et raske on õpetada prantsuse 
kõnekeelt inglise keele põhjal. 

Leitnant kirjutas väikseid õppetükke inglise keeles, Tarzan pidi neid aga hääldama 
prantsuse keeles. Et aga sõnasõnaline tõlge kukkus välja hullemast hullemini, siis jäi 
Tarzan sageli kimpu. 

D'Arnauld mõistis nüüd, et ta oli teinud suure vea, kuid talle tundus olevat juba liiga 
hilja kõike otsast alustada ja Tarzanit ümber õpetada, eriti veel seepärast, et nad olid 
kiiresti lähenemas võimalusele teineteisega rääkida. 

Kolmandal päeval pärast seda, kui d'Arnauld'1 palavik oli kadunud, kirjutas Tarzan 
talle kirja ja küsis, kas ta tunneb end küllalt kosununa. et võiks teda hurtsikusse 

viia. Tarzan nagu d'Arnauld'gi igatses sinna kogu hingest: ta tahtis nii väga näha 
jälle,Jane Porterit! 

Tal polnud sugugi kerge olla kõik need päevad prantslase juures, kui kogu tema 
olemus kippus mere äärde väikese majakese juurde, ja et ta seda nii ennastohverdavalt 
tegi, kõneles see tema õilsast iseloomust veel eredamalt kui prantsuse ohvitseri 
päästmine Mbonga küüsist. D'Arnauld, kes muud ei soovinudki, kirjutas: «Kuid te ei 
suuda kandu mind terve tee läbi selle põlismet 

sa!» 

Tarzan hakkas naerma. 

«Mais oui», ütles ta, ja d'Arnauld'gi puhkes valjusti naerma, kuuldes Tarzani suust 
seda fraasi, mida ta ise nii sageli kasutas. 

Niisiis asusid nad teele ja samuti kui Claytonit ning Jane Porterit, nii hämmastas ka 
d'Arnauld'd ahvinimese harukordne jõud ja osavus. 

Küllaltki hilja pärast keskpäeva jõudsid nad lagendikule, ja kui Tarzan viimase puu 
okstelt laskus, peksis tal süda tugevasti rinnus ootuses kohe taas näha Jane Porterit. 
Kuid hurtsiku juures polnud kedagi ja d'Arnauld jäi nõutuks, nähes, et ei ristleja ega 
«Arrow» seisnud lahel ankrus. 

Üksindustunne oli laotunud kogu ümbruskonna üle ja andis end ootamatult tunda 
mõlemale mehele, kes hurtsiku poole suundusid. 


Mõlemad vaikisid, kuid veel enne suletud ukse avamist teadsid nad juba, mida nad 
selle tagant leiavad. Tarzan tõstis riivi üles ja raske uks pöördus oma puust hingedel. 
Oligi nii, nagu nad kartsid: hurtsik oli tühi! 

Mehed keerasid ringi ja vaatasid teineteise otsa. D"Arnauld mõistis, et kaaslased 
pidasid teda surnuks, Tarzan aga mõtles ainult naisele, kes teda armastusega oli 
suudelnud, nüüd aga, kuni ta abistas ühte tema enda liigist, minema oli jooksnud! 

Tema südant täitis suur kibedus. Ta kaob džunglisse ja läheb tagasi oma sugukonna 
juurde. Ta ei taha enam kunagi näha kedagi oma soost, ka mõte hurtsikusse naasta on 
talle väljakannatamatu. Ta jätab selle igaveseks seljataha, koos meeletu laotusega, 
mida ta siin turgutanud oli, lootusega leida omaenda sugu ja saada inimeseks inimeste 
hulgas. 

Aga prantslane? D'Arnauld? Mis siis ikka! Las ta läheb oma teed nagu Tarzangi. 
Tarzan ei taha teda enam nähagi. Ta tahab ainult ühte — lahkuda, lahkuda kõigest, 
mis võib talle meenutada Jane Porterit! 

Kuni Tarzan mõttesse vajunult lävel seisis, astus d'Ar-nauld hurtsikusse. Ta nägi. et 
siin oli tunduvalt rohkem asju kui varem. Paljud neist olid siia toodud ristlejalt: vä- 
liköök, toidunõud, püss ja arvukalt padruneid, konservid, tekk. kaks tooli, koiku, mõni 
raamat ja ajakirjad, enamasti ameerika omad. 

«Nad kavatsevad tagasi tulla.» mõtles dArnauld. 

Ta astus laua juurde ja nägi seal kahte kirja, mis olid adresseeritud Tarzanile ahvide 
sugukonnast. 

Üks oli kirjutatud meesterahva kindla käekirjaga. Teine, naisterahva käekirjaga 
kirjutatud kiri oli kinnises ümbrikus. 

«Siin on teile kaks läkitust, Tarzan!» hüüdis d'Arnauld ukse poole pöördudes, kuid 
tema teekaaslane oli lahkunud. 

D'Arnauld läks ukse juurde ja vaatas välja. Tarzanit polnud kusagil näha. D'Arnauld 
hõikas teda valjusti, kuid vastust ei saanud. 

«Mon dieu.» hüüatas d'Arnauld, «ta jättis mu maha! Ma tunnen seda. Ta läks 
džunglisse tagasi ja jättis mu siia üksi.» 

Ja siis meenus talle tühja hurtsikusse sisenenud Tarzani piik. Selline pilk on 
haavatud hirvel, kellele kütt nii lustlikul meelel pihta on saanud. 

Tarzanile anti ränk hoop. D'Arnauld'le oli see - nüüd selge, aga — mispärast? Ta 
ei suutnud seda mõista. 

Prantslane vaatas enda ümber. Üksindus ja hirm hakkasid mõjuma tema närvidele, 
mis juba niigi olid piinadest ja haigusest nõrgestatud 

Olla jäetud siia täiesti üksinda, kõrvuti hirmuäratava džungliga, mitte iialgi kuulda 
inimhäält, näha inimese, nägu, ja seda kõike lakkamatus hirmus metsloomade ja 
veelgi kohutavamate metsinimeste ees — ja hukkuda üksinduses ning lootusetuses! 
See oli õudne! 

Aga kaugel ida pool tormas ahvide leidlaps Tarzan okste keskmisel terrassil tagasi 
oma sugukonna juurde. Iialgi polnud ta liikunud nii arutult kiirustades kui praegu. 
Tarzan tundis, et ta põgeneb iseenda eest, et hirmunud orava na metsas kihutades 
püüab ta pääseda omaenda mõtete eest. Ent kui kiiresti ta ka ei tormanud, ei jäänud 
mõtted temast maha. 

Tarzan lendas üle emalõvi nõtke keha. Lõvi liikus vastassuunas — temast 
mahajäetud hurtsiku poole. 

Mida võinuks d'Arnauld lõvi vastu ette võtta? Mida ta teeb, kui talle tungib kallale 
gorilla Bolgani? Või lõvi Numa või julm Shita? 

Tarzan katkestas oma põgenemise. 


«Kes sa oled, Tarzan?» küsis ta kõvasti. «Ahv või inimene? Kui sa oled ahv, siis tee 
nii, nagu teevad ahvid, jättes ühe endi hulgast džunglisse surema. Kui sa oled aga 
inimene, siis mine tagasi, et kaitsta oma liigikaaslast. Sa ei tohi omade seast ühe eest 
ära joosta selle pärast, et teine sinu juurest ära jooksis.» 

D'Amnauld pani ukse kõvasti kinni. Ta oli väga närviline. Isegi vaprad inimesed — 
aga d'Arnauld oli vapper — kardavad mõnikord üksindust. 

Ta laadis ühe püssidest ja asetas selle enda lähedusse. Siis astus ta puldi juurde ja 
võttis Tarzanile adresseeritud lahtise ümbriku. Ehk sisaldas see teavet, et laevad 
lahkusid 

lahest üksnes ajutiselt? Ta tundis, et ei patusta eetika vastu, kui kirja läbi loeb. ja 
niisiis võttis ta selle ümbrikust välja ja hakkas lugema: 

"Tarzanile ahvide sugukonnani. Täname teid selle eest, ei kasutasime teie hurtsikul, 
ja oleme kurvad, et jätsite meid 11 ma meeleheast teid näha ja isiklikult tänada. Me ei 
rikkunud siin midagi ning jätsime palju asju teie mugavuse ja turvalisuse jaoks teie 
üksildasse kodusse. 

Kui te tunnete kummalist valget inimest, kes nii mitu korda päästis meie elu ja lõi 
meile süüa. ja kui te temaga läbi käite, siis tänage teda meie poolt tema heatahtlikkuse 
eest meie vastu. 

Me lahkume tunni aja pärast, et mitte kunagi enam lagasi tulla, kuid me tahaksime, 
et teie ja teine meie sõber džunglis leaksile, et me oleme teile utali tänulikud kõige 
eest, mida te tegite võõramaalaste' heaks, ka suutnuksime me palju paremini tänada 
teid mõlemaid, kui te ainult andnuks meile selleks soodsat võimalust. 

Lugupidamisega William Cecil Clayton.» 

««Et mitte kunagi enam tagasi tulla».» kordas d'Arnauld ja viskus kummuli koikule. 

Tunni aja pärast kargas ta üles ja jäi kuulatama. Ukse taga oli keegi, kes püüdis sisse 
tulla. 

D'Arnauld haaras laetud püssi ja sihtis ust. Juba hämardus, ja hurtsikus oli väga 
pime. aga ta nägi. et ukselink liikus. 

Ta tundis, kuidas tal juuksed peas püsti tõusid. 

Uks lükati ettevaatlikult paokile ja kitsa prao vahelt võis näha kedagi ukse taga 
seismas. D'Arnauld suunas läikivmusta püssitoru ukseprakku — ja vajutas päästikule. 


XXIV. Kadunud aare 


Kui ekspeditsioon pärast edutuid katseid päästa d'Arnauld oli tagasi jõudnud, 
avaldas kapten Duphrain soovi võimalikult kiiresti ära sõita. Sellega olid kõik päri, 
välja arvatud Jane Porter. 

«Ei.» ütles ta resoluutselt kapten Duphrainile, «mina ei sõida ja ka teie ei peaks seda 
tegema. Džunglisse jäi kaks meie sõpra, kes tulevad sealt lootuses, et neid siin ooda- 
takse. Üks neist on teie ohvitser, teine aga metsinimene, kes on päästnud minu isa 
ekspeditsiooni iga liikme elu. Kahe päeva eest jättis ta minuga džungli serval hüvasti, 
et, nagu ta ise arvas, appi rutata minu isale ja mr. Claytonile, ja jäi sinna, et päästa 
leitnant d'Arnauld'd. Võite selles kindel olla! Hilinenuks tema abi leitnandile, olnuks 
ta juba ammusi siin. See fakt, et ta pole seda teinud, on mulle kõige kindlam tõend, et 
leitnant d'Arnauld on kas haavatud ja tal läheb temaga aega, või pidi ta otsima tema 
röövijaid kaugemal asulast, mida ründasid teie madrused.» 

«Kuid vaese dArnauld' munder ja temale kuulunud esemed leiti just sellest asulast, 
miss Porter,» väitis kapten, «ja pärismaalased olid väga ärritatud, kui neid küsitleti 
valge inimese käekäigu kohta.» 


«Jah. kapten, kuid nad ei tunnistanud, et ta on tapetud! Mis aga tema rõivastesse ja 
asjadesse puutub, mis siis sellest? Ka nendest vaestest neegritest märksa tsiviliseeritu- 
mad rahvad võtavad oma vangidelt ära kõik väärtusliku, kavatsevad nad siis neid 
tappa või mitte. Isegi minu kodumaal Lõunas riisusid sõdurid nii elavaid kui ka 
surnuid. Ma olen valmis möönma, et see on väga tähtis kaudne, kuid mitte veel usutav 
tõend!» 

«Võimalik, et teie metsinimene sattus ka ise metslaste kätte vangi või nad tapsid ta.» 
arvas kapten. 

Neiu puhkes naerma. 

«Teie ei tunne teda!» väitis ta. tundes kerget uhkuseväri-nat läbimas kõiki oma 
närve ja mõeldes, et ta räägib sellest, kes kuulub talle. 

«Vahest tasuks seda teie üliinimest tõepoolest oodata.» lausus kapten naerdes, «ma 
sooviksin väga teda näha.» 

«Sellisel juhul oodake teda. mu armas kapten,» surus neiu oma tahtmist peale. 
«Mina jään igatahes siia!» 

Prantslane poleks jõudnud ära imestada, suutnuks la mõista tütarlapse sõnade tõelist 
tähendust. 

Nad tulid sel kombel vesteldes kaldalt hurtsiku poole ja ühinesid nüüd väikese 
salkkonnaga, kes hurtsiku juures suure puu varjus välitoolidel istus. 

Siin olid professor Porter, mr. Fillander ja Clayton leitnant Charpantier'ga ja kahe 
oma ohvitserist sõbraga ning siin käis ringi ka Esmeralda, kes vahetevahel oma 
märkusi sekka poetas. Kui ülemus nende juurde jõudis, tõusid ohvitserid püsti ja 
andsid au. Clayton aga pakkus Jane Porterile oma välitooli. 

«Me arutasime just vaese Pauli saatust,» sõnas kapten Duphrain. 

«Miss Porter püsib kindlalt arvamusel, et meil pole otseseid usutavaid tõendeid 
tema surma kohta, ja neid meil tõepoolest ei ole. Teiselt poolt kinnitab miss Porter, et 
meie kõikvõimsa džunglisõbra pikaajaline äraolek tähendab seda. et d'Arnauld vajab 
veel tema abi kas siis sellepärast, et ta on haavatud või seetõttu, et viibib ikka veel 
vangis pärismaalaste ühes kaugemas asulas.» 

«Siin aga arvati,» teatas leitnant Charpantier, «et võib olla oli metsinimene meie 
rühmale kallaletunginud musta nahaliste suguharu liige ja ta ruttas neile appi.» 

Jane Porter heitis kärme pilgu Claytonile. 

«On täielik alus uskuda selle tõenäosusse.» sõnas professor Porter. 

«Ma ei ole teiega nõus,» väitis mr. Fillander. «Tal olid kõik võimalused meile 
isiklikult kahju teha või siis meie vastu oma suguharu tuua. Selle asemel ei loobunud 
ta kordagi kogu m,eie pikaajalise siinviibimise jooksul meie kaits 

ja ja varustaja osast.» 

«See on tõsi,» sekkus Clayton, «ometi ei tohi me kahe silma vahele jätta tõsiasja, et 
sadu miile ümberringi on ainsad inimolevused üksnes metsikud kannibalid, välja 
arvatud tema. Ta oli relvastatud täpselt niisamuti nagu nemad, see aga eeldab nendega 
mingite alaliste suhete hoidmist. Iseenesest juba see, et ta on ainuke valge võibolla 
tuhandete mustanahaliste hulgas, viitab sellele, et vaevalt võisid need suhted olla 
midagi muud kui ainult sõbralikud.» 

«Jaa, kui nii, siis on muidugi tõenäoline, et tal olid nendega sidemed,» tähendas 
kapten. «Võimalik, et ta on ise selle suguharu liige.» 

«Või et ta on küllalt kaua elanud metsikute džungli-asukate — kiskjate ja 
metsinimeste hulgas,» lisas üks ohvitseridest, «et saada osavaks laskmises, küttimises 
ja aafrika relvade käsitsemises,» 


«Ärge mõõtke teda oma mõõdupuuga,» lausus Jane Porter. «Keskpärane valge 
inimene, nagu ükskõik kes teie hulgast — vabandage, ma väljendusin kohmakalt —, 
õigemini valge inimene, kes kehaliselt ja vaimselt keskpärasest kõrgemal seisab, ei 
suudaks ilmaski elada terve aasta üksinda ja paljana selles troopilises džunglis. 
kinnitan seda teile! 

Kuid see inimene üksnes ei ületa keskpärast valget inimest jõus ja osavuses, vaid on 
isegi meie treenitud atleetidest ja jõumeestest üle sedavõrd, kuivõrd nemad on üle äsja 
sündinud lapsukesest, kuna lahingus on ta oma vapruse ja raevu poolest võrdväärne 
metsloomaga.» 

«Kahtlemata on ta saanud endale ustava kaitsja, miss Porteri,» sõnas kapten 
Duphrain naerdes. «Olen kindel, et igaüks siin meie hulgast oleks meelsasti nõus sada 
korda surmale vastu minema, et pälvida niivõrd ustava ja hurmava kaitsja kiitusest 
kas või pool...» 

«Teie ei imestaks sugugi, et ma teda kaitsen,» lausus tütarlaps, «kui te oleksite 
näinud teda nii. nagu nägin mina — tohutu suure karvase metsloomaga minu pärast 
võitlemas. Ta viskus selle koletise peale, nagu võinuks härg viskuda väeti rauga peale, 
vähimagi kahtluse või hirmu märgita. Kui te seda oleksite näinud, arvaksite teiegi, et 
ta on üliinimene. Kui oleksite näinud tema pruuni naha all paisuvaid võimsaid 
muskleid, kui oleksite näinud, kuidas ta hirmuäratavaid kihvu tagasi tõrjus, siis 
peaksite teiegi teda võitmatuks. Ja kui olnuksite selle tunnistaja, kui rüütellikult ta 
käitus minuga, võhivõõra tütarlapsega, siis tunneksite tema vastu samasugust piiritut 
usaldust, nagu tunnen mina.» 

«Te olete oma kohtuasja võitnud, hurmav advokaat!» hüüdis kapten. 

«Kohus mõistab kohtualuse õigeks ja ristleja jääb paigale veel mõneks päevaks, et 
anda talle võimalus tagasi tulla ja tänada imekaunist Norciat.» 

«Jumala pärast!» karjatas Ermeralda. «Kas teie, mu 

silmatera, tahate öelda, et jääte veel siia, sellele metsloomade ja inimsööjate maale, 
kui meil on hea võimalus siit minema pääseda? Ärge mulle seda rääkige, mu õieke!» 

«Esmeralda!» noomis Jane Porter. «Kas sul häbi ei ole? Kas siis niimoodi näitad sa 
üles oma tänulikkust selle inimese vastu? Ta päästis ju kahel korral sinu elu!» 

«Oige. miss Porter, kõik on õige, mis te räägite, aga uskuge mind, see 
džunglidžentelmen ei päästnud meid sugugi selleks, et me siia jääksime! Ta päästis 
meid selleks, et võiksime siit ära sõita. Ma arvan, et ta oleks kole vihane, kui saaks 
teada, et oleme peast niivõrd segaseks läinud, et jäime siia veel pärast seda, kui ta 
meid lahkuda aitas. Ja mina juba lootsin, et mul ei tule enam selles geoloogiaaias 
magada ega kuulata seda jõledat lärmi, mis algab džunglis, kui pimedaks läheb.» 

««Ma ei mõista teid sugugi hukka, Esmeralda.» sõnus Clayton. «Tabasite otse märki, 
öeldes «jõle» lärm. Ma pole kunagi leidnud selleks sobivat väljendit, see aga. kas 
teate, on väga tabav: just nimelt «jõle» lärm.» 

«Siis oleks teil Esmeraldaga kõige parem ristlejale kolida ja seal elada,» sõnas Jane 
Porter pilkavalt. «Mis te siis oleksite öelnud, kui teil oleks tulnud kogu elu elada 
džunglis. nagu on elanud meie metsinimene?» 

«Kardan, et minust poleks- kaugeltki saanud hiilgavat metsinimese näidist.» hakkas 
Clayton kibedalt naerma. «Sellest öisest lärmist tõusevad mul juuksed püsti. Ma saan 
aru, et peaksin säärast ülestunnistust häbenema, kuid see on tõsi.» 

«Ei tea,» lausus leitnant Charpantier. «Ma pole kunagi eriti palju mõelnud hirmust 
ja sellist liiki asjadest, ega ole kunagi püüdnud selgusele saada, olen ma argpüks või 
vapper inimene. Kuid sel ööl, kui vaene d'Arnauld vangi võeti ja džunglis tõusis lärm, 
mis meie peale langes, hakkasin mõtlema, et olen tõepoolest argpüks. Mind ei 


kohutanud niivõrd kiskjate lorin, kuivõrd need hiilivad sahinad, mida te ootamatult 
enda kõrval kuulete ja seejärel nende kordumist ootate — peaaegu kuulmatult liikuva 
hiiglasliku keha sõnulseletamatud hääled ja teadmine, et teil pole aimu, kui ligidal see 
on ja kasta selle ajaga, mil te teda enam ei kuulnud, teile veelgi lähemale ei 
roomanud. Just need sahinad ja silmad ... 

Mon dieu! Ma näen nüüd pimeduses alati neid silmi, silmi, mida sa näed või ei näe, 
kuid tunned; ah, see on kõige jubedam...» 

Kõik jäid hetkeks vait, siis hakkas rääkima Jane Porter. 

«Ja tema on seal!» sõnas ta õudusest vaikseks jäänud häälega. «Need hiilgavad 
silmad seiravad öösel teda ja teie kaaslast leitnant d'Arnauld'd. Kas te tõesti suudate 
neid hüljata, džentelmenid, osutamata neile äärmisel juhul pas-siivsetki abi, ristlejat 
veel mõneks päevaks kohale jättes?» 

«Oota, laps, oota,» lausus professor Porter. «Kapten Duphrain on nõus jääma, mina 
aga omalt poolt olen samuti 

nõus nagu alati, kui tegemist on sinu lapselikele kapriisidele alistumisega!» 

«Võiksime kasutada homset päeva aardekirstu laevale toimetamiseks.» ütles mr. 
Fillander. 

«Täiesti õige, täiesti õige, mr. Fillander, mul oli see juba peaaegu meelest läinud!» 
hüüatas professor Porter. «Kapten Duphrain annab ehk meile abiks mõne madruse ja 
ühe vangi «Arrow'lt», kes juhatab kätte kirstu asukoha.» 

«Muidugi, armas professor, oleme kõik teie teenistuses,» vastas kapten. 

Niisiis lepiti kokku, et järgmisel hommikul võtab leitnant Charpantier 
kümnemekelise rühma ning saatjana ühe mässulise «Arrow'lt» ja nad kaevavad aarde 
välja, ristleja aga seisab väikeses abajas veel terve nädala. Selle tähtaja möödumisel 
võib arvata, et d'Arnauld on tõepoolest surnud, metsinimene ei taha aga tagasi tulla, 
kuni nad siin on, ja siis lahkuvad mõlemad laevad koos ekspeditsiooniga. 

Professor Porter ei läinud järgmisel hommikul aardeotsijaid saatma, kuid nähes neid 
keskpäeva paiku tühjade kätega tagasi tulemas, tõttas neile kiiruga vastu, Tema ta- 
valine hajameelne murelikkus oli täielikult kadunud ning asendunud närvilisuse ja 
erutusega. 

«Kus aare on?» karjus ta Claytonile juba saja jala kau guselt. 

Clayton raputas pead. 

«Kadunud,» ütles ta lähemale tulles. 

«Kadunud? Seda ei saa olla. Kes võis selle ära võtta?» hüüatas professor Porter. 

«Seda teab ainult jumal, professor... vastas Clayton. «Me võinuksime arvata, et meie 
saatja näitas meile kätte vale koha, aga kui ta nägi, et tapetud Snipesi keha alt oli kirst 
kadunud, oli tema hämmastus ja hirm liiga ehtne, et olla teeseldud. Ja pealegi oli keha 
alla midagi tõepoolest mae tud, sest seal oli koheval mulda täisaetud auk.» 

«Kes võis küll aarde ära võtta?» kordas professor. 

«Muidugi võiks kahtlus langeda ristleja madrustele,» sõnas leitnant Charpantier. 
«Kuid nooremleitnant Javier kinnitab, et meeskonnast pole keegi kaldaluba saanud ja 
et sellest ajast saadik, kui me siin ankrus seisame, pole keegi neist kaldal käinud teisiti 
kui ohvitseri juhtimisel. Ma ei arvanudki, et hakkate meie madruseid kahtlustama, 
kuul olen väga rõõmus, et niisuguse kahtlustuse täielik alusetus on tõestatud,» lõpetas 
ta. 

«Mulle pole kunagi pähe tulnud mõtet kahtlustada inimesi, kellele me nii palju tänu 
võlgneme,» väitis professor Porter armastusväärselt. «Pigem kahtlustaksin ma oma ar- 
mast Claytonit või mr. Fillanderit.» 


Prantslased - nii ohvitserid kui ka madrused munele-sid. Oli selge, et need sõnad 
kergendasid nende südant. 

«Aare on kadunud juba mõne aja eest.» jätkas Clayton «Kui me laiba välja võtsime, 
siis lagunes ta ära, see aga 

kinnitab, et aarde äraviija tegi seda veel siis, kui laip oli värske, sest lahtikaevamisel 
oli ta terve.» 

«Röövijaid pidi olema küll kenakesti,» lausus nende juurde astunud Jane Porter. «Te 
ju mäletate, et kirstu kandmiseks läks vaja nelja meest.» 

«Jupiteri nimel.» hüüatas Clayton, «see on õige! Arvatavasti tegid seda 
mustanahalised. Küllap keegi neist nägi. kuidas madrused kirstu matsid, tuli seejärel 
koos abilistega tagasi ja nad viisid kirstu ära.» 

«Need arutlused ei vii kuhugi,» nentis professor Porter kurvalt. 

«Kirst on kadunud. Me ei näe seda enam iialgi, samuti nagu ka aaret, mis seal sees 
on.» 

Ainsana mõistis üksnes Jane Porter, mida see kaotus tema isale tähendas, kuid keegi 
ei teadnud, mida see tähendas talle endale. 

Kuue päeva pärast teatas kapten Duphrain. et merele-minek on määratud järgmisele 
hommikule. 

Jane Porter oleks palunud tähtaega pikendada, kui ta juba ise poleks hakanud 
arvama, et tema metskallim ei tule enam tagasi. 

Iseenda kiuste hakkasid teda piinama kahtlused ja hirm. Nende erapooletute 
prantsuse ohvitseride põhjenduste arukus mõjus tema tahtest hoolimata ka tema 
veendumusele. 

Et ta on kannibal, seda ei suutnud Jane kuidagi uskuda, kuid lõppude lõpuks hakkas 
ta pidama võimalikuks, et ta on mõnda metslaste suguharusse vastuvõetud liige. Et ta 
surnud oleks, sellise mõtte neiu välistas. Võimatu oli kujutleda. et see täiuslik keha, 
tulvil võidutsevat elu, võinuks lakata eksisteerimast. 

Niisuguseid mõtteid mõlgutades hakkas Jane Porter tahtmatult pikkamisi teiste mõju 
alla sattuma. 

Kui ta metslaste suguharusse kuulub, siis or tal arvatavasti ka metslasest naine või 
ehk terve tosin naisi ja metsikuid segaverelisi lapsi. Tütarlaps värahtas. ja kui talle 
teatati, et ristleja lahkub hommikul, oli ta peaaegu rõõmus. Sellest hoolimata andis 
just tema mõtte jätta hurtsikusse relvi, padruneid, moona ja palju mitmesuguseid 
esemeid nagu kellegi tabamatu isiku jaoks, kes nimetas end Tar-zaniks ahvide 
sugukonnast, ja d'Arnauld' jaoks, kui ta veel elus on ja hurtsikusse jõuab. Tegelikult ta 
aga lootis, et need asjad jäävad teroa metsjumalale, isegi kui ta oleks lihtsurelik. 

Ja viimasel hetkel jättis ta temale veel sõnumi, tehes selle edasiandmise ülesandeks 
Tarzanile. 

Jane lahkus hurtsikust viimasena; ta tuli mingil tühisel ettekäändel sinna tagasi 
pärast seda, kui kõik teised olid paadi juurde läinud. 

Ta langes põlvili aseme ette, kus oli veetnud nii palju öid, saatis taeva poole palve 
oma ürginimese heakäekäigu eest. surus tugevasti huultele ta medaljoni ja sosistas: 

«Ma armastan sind ja usaldan sind! Ja kui ma ka ei 

usaldaks, siis armastaksin sind ikkagi. Jumal halastae. hingele selle ülestunnistuse 
pärast! Tulnuksid sa minu juurde tagasi, poleks olnud teist lõppu, ma läinuksin 
sinu järel alatiseks džunglisse.» 


XXV. Maailma otsas 


Kui dAmnauld oli tulistanud, paiskus uks pärani lahti ja mingisugune inimkogu 
varises täies pikkuses hurtsiku põrandale kummuli. 

Kabuhirmust haaratud prantslane pidi lamajat veel teist korda tulistama, kui nägi 
järsku, et see on valge. Veel üks hetk ja d'Arnauld taipas: ta oli maha lasknud oma 
sõbra, oma kaitsja. Tarzani ahvide sugukonnast! 

Piinarikka ahastushüüdega sööstis d'Arnauld ahvinimese juurde. Laskunud põlvili, 
tõstis ta mustajuukselise pea üles ja surus oma rinna vastu. Tarzanit valjusti nimepidi 
hüüdes. Vastust ei tulnud. Siis surus ta kõrva tema rinnale Rõõmuga kuulis ta, et süda 
lööb ühtlaselt ja kindlalt. Hoolikalt tõstis ta Tarzani üles ja asetas koikule, siis aga lu- 
kustas ja kuhjas kinni ukse, süütas lambi ja vaatas üle haava. Kuul oli Tarzanil vaid 
kergelt pead riivanud. Haav oli tühine, ehkki väljanägemiselt hirmus, kuid koljumurru 
tundemärke ei olnud. 

D'Amnauld hingas kergendatult ja hakkas oma sõbra näolt verd maha pesema. 

Varsti tõi külm vesi Tarzani meelemärkusele ja avanud silmad, vaatas ta imestusega 
d'Arnauld'le otsa. 

Viimane tegi haavale lõuenditükikestest sideme ja nähes, et Tarzan tuli teadvusele, 
kirjutas ta kirja ning andis selle ahvinimesele. Selles läkituses selgitas d'Arnauld 
kohutavat viga, mille ta oli teinud, ja rääkis, kui õnnelik ta on. ei haav pole kuigi 
tõsine. 

Tarzan luges kirja läbi, istus koiku servale ja hakkas naerma. 

«Sellest pole midagi,» ütles ta prantsuse keeles. Et aga sõnadevaru oli ammendatud, 
siis ta kirjutas: 

«Kui te oleksite näinud, mida Bolgani, Kerchak ja Terkoz minuga tegid, enne kui 
ma nad tapsin, siis te naeraksite nii nii väikese kriimustuse üle.» 

D'Arnauld andis Tarzanile mõlemad tema nimele jäetud kirjad. 

Tarzan luges esimest kurval ilmel. Teist aga keerutas ta tükk aega igatpidi käes, 
teadmata, kuidas seda avada. Siiani polnud Tarzan näinud ühtegi kinnikleebitud 
ümbrikut. 

D'Arnauld jälgis teda ja mõistis, et Tarzani viis segadusse ümbrik. Et täiskasvanud 
valgele inimesele võis ümbrik olla mõistatus, see tundus olevat nii kummaline. 
D*Amnauld avas ümbriku ja ulatas kirja Tarzanile. 

Ahvinimene võttis välitoolil istet, pani täiskirjutatud le- 

hed enda ette laiali ja luges: 

Tarzanile ahvide sugukonnast. Enne kui ma ära sõidan, lubage mul ühendada oma 
tänu mr. Claytoni tänuga selle eest, ei Te nii armastusväärselt lubasite meil kasutada 
oma hurtsikut. 

Meil on väga kahju, et Te ei tulnudki meiega tutvuma. Oleksime olnud väga 
rõõmsad, kui oleksime saanud koos istuda ja tänada peremeest! 

On veel üks teine, keda ma samuti tahaksin tänada, kuid la ei tulnud tagasi, ehkki 
ma ei suuda uskuda, et ta on on surnud. 

Tema nime ma ei tea. Ta on suur valge hiiglane, kes kandis rinnal briljantmedaljoni. 
Kui tunnete teda ja oskate tema keelt, öelge talle edasi minu tänu ja see, et ma ootasin 
seitse päeva tema tagasitulekut. Öelge talle veel, et ma elan Ameerikas Baltimore'i 
linnas. Seal on ta alati oodatud külaline, kui ta soovib mind vaatama tulla. 

Ma leidsin kirja, mille Te mulle kirjutasite. See lebas hurtsiku lähedal puu all 
lehtede vahel. Ma ei mõista, kuidas te mind armastama hakkasite, kui Te pole minuga 
kunagi rääkinud? Kui see tõsi on, siis kurvastab see mind väga, sest olen oma südame 
andnud teisele. 

Kuid teadke, et ma jään alati Teie sõbraks. 


Jane Porter». 

Tarzan istus peaaegu terve tunni, pilk maas. Kirjadest selgus talle, et nad ei teadnud, 
et tema ja Tarzan on üks ja seesama inimene «Olen oma südame andnud teisele.» 
kordas ta omaette ikka ja jälle. 

Tähendab. Jane ei armasta teda! Kuidas võis ta armastust teeselda ja teda nii kõrgele 
lootuse harjale tõsta ainuüksi selleks, et teda siis ahastuse kuristikku heita? 

Ehk tähendasid ta suudlused ainult sõprust? Mida võib teada tema, kes inimeste 
tavasid üleüldse ei tunne? 

Ootamatult tõusis ta püsti, soovis d'Arnauld'le head ööd, nagu viimane oli talle 
õpetanud, ja viskus sõnajaUüd X<1 asemele, kus oli maganud Jane Porter. 

D'Arnauld puhus lambi ära ja heitis samuti pikali. 

Terve nädala nad peaaegu ei teinudki muud kui puhkasid ja d'Arnauld õpetas 
Tarzanile prantsuse keelt. Nädala lõpuks said nad juba kuidagiviisi kõnelda. 

Kord hilisõhtul, kui nad hurtsikus istusid ja magama heitma hakkasid, sööstis 
Tarzan d'Arnauld' juurde. 

«Kus on Ameerika?» küsis ta. 

D'Arnauld osutas loodesse. 

«Mitu tuhat miili ookeani taga. Miks te seda küsite?» 

«Ma tahan sinna minna.» 

D'Arnauld raputas pead. 

«See on võimatu, mu sõber,» sõnas ta. 

Tarzan tõusis, astus ühe kapi juurde ja tuli sealt tagasi, käes narmendama loetud 
geograafiaraamat. Maailma kaardi lahti löönud, lausus ta: 

«Ma pole sellest kunagi päris hästi aru saanud. Seletage 

mulle, palun!» 

D'Amnauld täitis ta soovi, öeldes, et sinine värv tähistab maakeral kogu vett. teist 
värvi laigud aga mandreid ja saari. Tarzan palus näidata nende praegust asukohta. 

D'Arnauld tegi seda. 

«Nüüd aga näidake, kus on Ameerika,» ütles Tarzan. 

Ja kui d'Amnauld oli sõrmega Põhja-Ameerikat puudutanud, naeratas Tarzan, pani 
lehekülje peale peopesa ja mõõtis sellega kahe mandri vahel asuvat Atlandi ookeani. 

«Näete, see polegi kaugel, minu käsi on laiem!» 

D'Amnauld pahvatas naerma. Kuidas küll sellele inimesele selgeks teha? 

Ta võttis pliiatsi ja tegi Aafrika rannikule tillukese täpi. 

«See väike märk siin kaardil,» lausus ta, «on palju kordi suurem kui teie hurtsik 
maakeral. Kas te nüüd näete, kui kaugel see on?» 

Tarzan vajus mõttesse. 

«Kas Aafrikas elab valgeid inimesi?» 

«Elab küll.» 

«Kus elavad kõige lähemad?» 

D'Arnauld näitas kaardil neist põhja pool asuvat täpikest. 

«Nii lähedal?» küsis Tarzan imestades. 

«Jah,» vastas d'Arnauld, «kuid see pole sugugi lähedal.» 

«Kas neil on suuri laevu, et üle ookeani sõita?» 

«On.» 

«Me läheme sinna homme,» teatas Tarzan. D'Arnauld naeratas ja vangutas pead. 

«See on liiga kaugel! Me oleme ammu surnud, enne kui sinna Jõuame.» 

«Kas te tahate alatiseks siia jääda?» küsis Tarzan 

«Oo, ei,» vastas d'Arnauld. 


«Noh, siis hakkame homme liikuma. Mulle ei meeldi siin enam. Olen valmis pigem 
surema, kui siia jääma.» 

«Olgu,» vastas d'Arnauld õlgu kehitades. «Ei tea, mu sõber, kuid minagi ütlen, et 
eelistaksin surra kui siin elada. Kui te lahkute, tulen ka mina teiega kaasa.» 

«See on siis otsustatud,» lausus Tarzan. «Homme sõidan ma Ameerikasse.» 

«Kuidas te ilma rahata Ameerikasse sõidate?» küsis d'Arnauld. 

«Mis asi see raha on?» imestas Tarzan. — , 

Läks vaja küllaltki palju aega, et ta kas või ähmaselt seda mõistma hakkaks. 

«Kuidas inimesed raha saavad?» küsis ta viimaks. 

«Nad teenivad seda.» 

«Väga hea. Mina hakkan ka teenima.» 

«Ei, mu sõber,» väitis d'Arnauld. «Raha pärast ei pruugi te muretseda ja teil pole 
vaja ka teenida. Mul jätkub seda küllalt kahele ja isegi kahekümnele, mul on raha 
palju rohkem, kui seda ühele inimesele vaja on. Ja kui me ükskord tsiviliseeritud 
maailma jõuame, saate ka teie endale 

kõik, mida vaid ihaldate.» 

Niisiis asusid nad järgmisel hommikul piki rannikut teele. Kumbki kandis püssi ja 
padruneid, samuti voodiriideid, veidi toidumoona ja köögitarbeid. 

Viimased tundusid Tarzanile täiesti kasutuna ja ta viskas oma jao minema. 

«Kuid te peate õppima sööma keedetud toitu, mu sõber,» manitses teda d'Arnauld. 
«Mitte ükski tsiviliseeritud inimene ei söö toorest liha!» 

«Küll mul siis aega õppida on, kui ma tsivilisatsiooni jõuan. Mulle need asjad ei 
meeldi, nad rikuvad ära liha hea maitse.» 

Terve kuu läksid nad põhja poole, kord leides endale rikkalikult toitu, kord aga 
päevade kaupa nälgides. 

Nad ei näinud märkigi pärismaalastest ja ka metsloomad ei tülitanud neid. Üldiselt 
kujunes nende teekond erakordselt edukaks. 

Tarzan aina puistas oma kaaslasele küsimusi ja tema teadmised täienesid kiiresti. 
D'Arnauld õpetas talle tsivilisatsiooni peensusi, isegi noa ja kahvli kasutamist. Kuid 
mõnikord viskas Tarzan need vastikustundega kõrvale, haaras tugevate päevitanud 
kätega toitu ja rebis seda purihammastega nagu metsloom. 

Siis d'Arnauld pahandas ja ütles: 

«Teie ei tohi süüa nagu loom, Tarzan, kui ma iga hinna eest teist džentelmeni teha 
tahan. Mon dicu! Džentelmenid nii ei tee, see on lihtsalt kohutav!» 

Tarzan naeratas piinlikkust tundes ning võttis uuesti noa ja kahvli kätte, kuid oma 
hinges ta vihkas neid. 

Teel rääkis ta d'Arnauld'le suurest kirstust, sellest, kuidas madrused olid kirstu maha 
matnud, tema aga selle välja kaevanud, ahvide kooskäimise kohta viinud ja seal uuesti 
maha matnud. 

«Arvatavasti on see professor Porteri aardekirst,» taipas dArnauld. «See on väga ja 
väga halb, kuid teie ju loomulikult ei teadnud.» 

Alles nüüd meenus Tarzanile Jane Porteri kiri, mille ta oli kirjutanud oma 
sõbratarile ja mille Tarzan oli näpanud samal päeval, mil tulnukad end tema hurtsikus 
olid sisse seadnud. Nüüd sai ta ka kirjast aru, teadis, mis kirstus oli ja mida see Jane 
Porterile tähendas. 

«Homme läheme tagasi kirstu järele,» teatas ta d'Arnauld' poole pöördudes. 

«Tagasi?» hüüatas d'Arnauld. «Kuid, mu kallis, me oleme juba kolm nädalat teel 
olnud, ja aarde juurde jõudmiseks tuleb meil kulutada veel kolm nädalat. Pealegi 


kirstu tohutu kaalu juures, mille kandmiseks läks vaja nelja madrust, kulub mitu kuud, 
enne kui me jälle siia jõuame.» 

«Kuid seda on vaja, mu sõber,» nõudis Tarzan kangekaelselt. «Teie minge edasi 
tsivilisatsiooni poole, mina aga lähen tagasi aarde järele, Üksinda saan ma liikuda 
palju kiiremini.» 

«Mul on parem plaan, Tarzan!» hüüdis d'Arnauld. «Läheme koos lähima asulani. 
Seal otsime endale aerupaadi ja pöördume aarde järele meritsi piki rannikut, nii on 
seda märksa hõlpsam kohale toimetada. See on kiirem ning ohutum ega sunni meid 
teineteisest lahkuma. Mis te mu plaanist arvate, Tarzan?» 

«Tehtud!» lausus Tarzan. «Aare on omal kohal, millal me selle järele ka ei läheks. 
Ja kuigi ma võinuksin seal üksinda ära käia ja kuu või kahe pärast teile järele jõuda, 
olen ma teie pärast palju rahulikum, teades, et te pole teel üksi. Kui ma näen, 
d'Arnauld. kui abitu te olete, siis imestan sageli, kuidas inimsugu on suutnud vältida 
oma hukku kõigi nende sajandite jooksul, millest te mulle rääkinud olete. Juba lõvid 
üksi võinuks hävitada tuhandeid teietaolisi.» 

D'Arnauld puhkes naerma: 

«Teie arvamus oma soo kohta paraneb oluliselt, kui näete tema armeesid ja 
laevastikke, määratu suuri linnu ja võimsaid mehaanilisi seadeldisi. Siis taipate, et 
mitte musklid, vaid mõistus seab inimolendi võimsatest džunglilooma-dest 
kõrgemale. Muidugi pole üksik ja relvitu inimene jõu poolest suure kiskjaga 
võrdväärne, aga kui tuleb kokku kümme inimest, siis ühendavad nad metsikute 
vaenlaste vastu oma mõistuse ja musklid, samal ajal kui mõtlemis-võimetud loomad 
ei loo kunagi liitu inimeste vastu. Kui see nii poleks, Tarzan, kui kaua te siis oleksite 
selles metsikus džunglis elanud?» 

«Teil on õigus, d'Arnauld,» kostis Tarzan. «Kui Kerchak tulnuks dam-dami ööl 
Tublatile appi, olnuks minuga lõpp. Kuid Kerchak ei osanud seda soodsat juhust 
kasutada! Isegi minu ema Cala ei suutnud plaani ette kavandada. Ta lihtsalt sõi nii 
palju, kui tal tarvis läks ja kui kõht oli tühi. Ta ei kogunud tagavara isegi siis, kui 
leidis rikkalikult toitu ajal, mil nälgisime. Ma mäletan, et ta pidas suureks rumaluseks 
koormata end rännakute ajal liigse toiduga, ehkki sõi meelsasti koos minuga, kui me 
teel olles juhuslikult süüa ei leidnud.» 

«Te siis teadsite oma ema. Tarzan?» küsis d'Arnauld imestusega. 

«Teadsin. Ta oli suur ilus ahv, kasvult minust suurem ja kaalus minust kaks korda 
rohkem.» 

«Aga teie isa?» päris d'Arnauld. 

«Teda ma ei teadnud. Cala rääkis, et ta oli valge ahv ja karvadeta nagu minagi. 
Nüüd ma tean, et arvatavasti oli ta valge inimene.» 

Tükk aega uuris d'Arnauld üksisilmi oma teekaaslast. 

«Tarzan,» lausus ta viimaks, «see pole võimalik, et ahv Cala oleks teie ema. Oleks 
see nii, oleksite pärinud kas või mõnegi ahvi tunnusjoone. Teil aga pole neid üldse. Te 
olete puhastverd inimene ja arvatavasti kõrge kultuuritasemega vanemate poeg. Kas 
teil tõesti pole kas või vähimaidki vihjeid oma mineviku kohta?» 

«Ei mingisuguseid,» vastas Tarzan. 

«Mitte mingisuguseid märkmeid hurtsikust, mis võiksid 

selle endiste asukate elule valgust heita?» 

«Ma lugesin kõik läbi. mis hurtsikus leidus, peale ühe väikese raamatu, mis. nagu 
ma nüüd tean, pole kirjutatud inglise, vaid ühes teises keeles. Võib-olla oskate teie 
seda lugeda.» 


Tarzan tõi oma nooletupe põhjast lagedale väikese musta raamatu ja ulatas 
teekaaslasele. D'Arnauld vaatas tiitellehte. 

«See on inglise aadliku John Claytoni, lord Graystoki päevik ja kirjutatud prantsuse 
keeles.» tähendas ta ja hakkas sedamaid lugema üle kahekümne aasta eest kirjutatud 
päevikut, mis andis edasi meile juba tuntud loo — John Claytoni ja tema naise Alice'i 
seikluste, kannatuste ja kibeduste loo üksikasju nende Inglismaalt ärasõidu päevast 
alates. Päevik lõppes tund aega enne seda. kui Kerchak Claytoni tappis. 

D'Arnauld luges kõvasti. Aeg-ajalt ta hääl katkes ja ta pidi pausi tegema. Mis 
kohutav lootusetus neid ridu läbistas! 

Ajuti silmitses ta Tareanit. Kuid ahvinimene kükitas liikumatult nagu raidkuju. 

Alles maimukese nimetamisel muutus päeviku toon ja kadus ahastusenoot, mis oli 
päevikusse ilmunud pärast kahte kuud rannikul elamist. Nüüdsest sai päeviku toon 
mingi allasurutud õnne värvingu, mis avaldas aga veelgi rusuvamat muljet kui kõik 
muu. 

Üks ülestähendusi kõlas peaaegu reipalt: 

«Täna sai mu poiss kuus kuud vanaks. Ta islub Alice'i sules laua juures, mille laga 
ma kirjutan. See on õnnelik, terve, imekaunis laps. 

Nii või leisili, isegi vastupidi igasugustele tõenäosustele kujutlen ma teda 
täiskasvanuna, kes suurilmas on asunud oma isu elujärjele ja noor John Ctayton loob 
Graystorki suguvõsale uut kuulsusi. 

Ja otsekui selleks, et kinnitada mu prohvetlikkust oma allkirjaga, haaras ta mu sule 
oma väikesesse paksu rusikasse ja tillukeste lindiste sõrmedega vajutas leheküljele 
oma pitsati.» 

Ja samal leheküljel oligi neli tillukest sõrmejälge ning pöidla välisserva jälg. nõrgad 
ja pooleldi määrdunud. 

D'Arnauld lõpetas lugemise. Mõlemad istusid vaikides veel mitu minutit. 

«öelge, Tarzan, mida te mõtlete?» küsis d'Arnauld. «Kas see väike raamat ei 
paljastanud teile teie päritolu saladust? Teie olete ju lord Graystock!» 

Tarzani pea vajus longu. 

«Raamatus räägitakse kogu aeg ühest lapsest,» vastas ta. «Tema tilluke luukere 
lamas hällis, kus ta ka tühja kõhtu nuttes suri. Ta lamas seal esimesest päevast alates, 
mil ma hurtsikusse astusin, kuni selle päevani, mil professor Porteri ekspeditsioon ta 
isa ja ema kõrvale hurtsiku seina äärde maha mattis. See oligi raamatus mainitud laps 
ja minu päritolu saladus ori veelgi tumedam kui varem, sest viimasel 

ajal olen ma isegi palju mõelnud võimaluse üle, et see hurtsik oli minu sünnikoht. 
Ma arvan, et Cala rääkis tõtt,» lõpetas Tarzan nukralt. 

D'Arnauld vangutas pead. Ta polnud selles veendunud ja tema peas tärkas otsus 
tõestada oma teooria õigsust, sest ta teadis võtit, mis võis saladuse avada. 

Nätiala pärast jõudsid rändurid ootamatult metsast välja lagendikule. 

Selle sügavuses kõrgus mitu hoonet, mida ümbritses tugev pistandtara. Hoonete ja 
tara vahel laius haritud põld, kus töötas rohkesti neegreid. 

Nad seisatasid džungli serval. Tarzan oli juba valmis oma vibust mürginoolt teele 
saatma, kuid d'Arnauld haaras tal käest kinni. 

«Mida te teete, Tarzan?» hüüatas ta. 

«Nad püüavad meid surmata, kui märkavad meid,» kostis Tarzan. «Ma eelistan ise 
neid tappa.» 

«Aga võib-olla on nad meie sõbrad,» väitis d'Arnauld. 

«Need on mustad inimesed,» oli Tarzani ainus vastus. Ja ta pingutas taas vibunööri. 


«Te ei tohi seda teha, Tarzan!» hüüdis d'Arnauld. «Valged inimesed ilmaaegu ei 
tapa. Mon dieu, kui palju te peate veel õppima! Mul on kahju sellest tuisupeast, kes 
teid välja vihastab, mu metsik sõber, kui ma teid Pariisi viin. Mul on siis käed-jalad 
tööd täis, et teid giljotiinist päästa.» 

Tarzan naeratas ja langetas vibu. 

«Ma ei mõista, miks pean ma mustanahalisi tapma dzunglis ega tohi seda teha siin? 
Noh, aga kui lõvi Numa meile siin kallale hüppaks, kas ma peaksin siis talle ütlema: 
«Tere hommikut, musjöö Numa, kuidas käib madam Numa käsi?»» 

«Oodake, kuni mustanahalised meile kallale tungivad,» väitis d'Arnauld, «ja laske 
siis. Ent senikaua, kui inimesed ei tõesta, et nad on meie vaenlased, ei maksa seda ka 
arvata.» 

«Lähme siis,» ütles Tarzan, «lähme ja esitleme end neile, et nad ise meid tapaksid!» 
Ja püstipäi sammus ta põiki üle põllu ning troopikapäike kuldas oma kiirtega ta siledat 
tõmmut nahka. 

Tema taga kõndis D'Arnauld, seljas Claytoni rõivad, mis viimane oli hurtsikusse 
maha jätnud pärast seda, kui ohvitserid ristlejalt olid teda viisakamate rõivastega 
varustanud. 

Siis aga lõi üks mustanahalistest silmad üles, nägi Tarzanit ja tormas kisendades 
pistandtara poole. 

Ühe hetkega täitus õhk põgenevate tööliste hirmukisast, enne aga, kui nad tarani 
jõudsid, ilmus selle tagant välja valge mefcs, püss käes, soovides teada saada 
segaduse põhjust. 

See, mida ta enda ees nägi, sundis teda püssi palge tõstma, ja Tarzan ahvide 
sugukonnast saanuks teist korda tina maitsta, kui d'Arnauld poleks püssiga sihtivale 
mehele valjusti hüüdnud; 

«Ärge tulistage! Oleme sõbrad!» 

«Sel juhul seiske paigal!» kostis vastus. 

«Pidage, Tarzan!» hüüdis d'Arnauld. «Nad arvavad, et me oleme vaenlased.» 

Tarzan seisatas, seejärel hakkasid nad koos d'Arnauld'ga pikkamisi lähenema 
valgele mehele, kes seisis värava juures. Viimane silmitses neid imestuse ja 
hämmeldusega. 

«Mis inimesed te olete?» küsis ta prantsuse keeles. 

«Valged inimesed,» vastas d'Arnauld. «Oleme kaua džunglis ekselnud.» 

Siis langetas mees püssi ja tuli neile väljasirutatud käega vastu. 

«Mina olen isa Constantine siinsest prantsuse misjoni-asutusest,» ütles ta, «ja mul 
on rõõm teid tervitada.» 

«See siin on musjöö Tarzan, isa Constantine,» vastas d'Arnauld ahvinimesele 
osutades, ja kui vaimulik sirutas Tarzanile käe, lisas: «Ja mina olen Paul d'Arnauld 
prantsuse laevastikust.» 

Isa Constantine surus kätt, mille Tarzan tema liigutust matkides talle vastu sirutas, 
ning silmitses kiirel ja läbitungival pilgul tema suurepärast kehaehitust ja kütkestavat 
nägu. 

Ahvide leidlaps Tarzan oli astunud tsivilisatsiooni esimesele eelpostile. 

Nad viibisid siin nädalapäevad ja äärmiselt tähelepanelik Tarzan õppis rohkesti 
inimeste kombeid. Sel ajal aga õmblesid mustad naised tema ja d'Arnauld' jaoks 
valged purjeriidest ülikonnad, et nad võiksid jätkata oma reisi viisakama 
väljanägemisega. 


XXVI. Tsivilisatsiooni tasemel 

Kuu aja pärast jõudsid nad laia jõe suudme juurde, kus paiknes väike grupp ehitisi. 
Tarzani silmad nägid siin rohkesti laevu ja taas täitis arvukas inimhulk metsiku 
džungliolendi ujedusega. 

Vähehaaval harjus ta tsiviliseeritud asula arusaamatu lärmi ja veidrate kommetega 
ning keegi poleks võinud arvata, et see laitmatult valges ülikonnas nägus prantslane, 
kes naeris ja lobises nendest kõige lõbusamatega, alles kaks kuud tagasi kihutas 
ihualasti ürgsete puude lehestikus, tungis kallale ettevaatamatule ohvrile ja õgis seda 
toorelt! 

Nüüd käsitses Tarzan niisama peenelt nagu d'Arnauld nuga ja kahvlit, mille ta kuu 
aega tagasi põlgusega kõrvale oli visanud. 

Ta oli erakordselt andekas õpilane ja prantslane töötas visalt selle heaks, et kiiresti 
muuta ahvide leidlast Tarzanit maneeride ja kõne poolest täiuslikuks džentelmeniks. 

«Jumal on loonud teid hingelt džentelmeniks, mu sõber,» rääkis d'Arnauld, «kuid on 
vaja, et see ilmneks ka teie välimuses.» 

Niipea kui nad väikesesse sadamasse jõudsid, informeeris d'Arnauld telegraafi teel 
oma valitsust sellest, et ta on elus ning terve, ja palus kolmeks kuuks puhkust, mida 
talle ka võimaldati. 

Ta telegrafeeris samuti oma pankureile raha saamise asjus Kuid mõlemat sõpra 
vihastas pealesunnitud tegevusetus mis vältas tervelt kuu aega, sest varem polnud 
võimalik aarde järele sõitmiseks laeva prahtida. 

Nende mereäärses linnas viibimise ajal sai Tarzani isik mõningate juhtumite tõttu, 
mis talle endale näisid tühise lapsemänguna, nii valgete kui ka mustade 
imetlusobjektiks. 

Kord terroriseeris tervet linna üks hiiglaslik neeger, kes oli end maani täis joonud. 
Oma õnnetuseks sattus ta hotelli verandale, kus parajasti viibis ka Tarzan. 

Noaga vehkides ronis neeger laiast trepist üles ja tormas neljast mehest koosneva 
seltskonna kallale, kes laua ääres istus ja oma tavapärast absinti rüüpas. 

Kõik neli andsid hirmukisaga jalgadele valu, ja siis märkas neeger Tarzanit. 
Röökides sööstis ta ahvinimese kallale ja sajad silmad pöördusid Tarzani poole, et 
tunnistada, kuidas hiiglaslik neeger vaese prantslase surnuks pussitab. 

Tarzan võttis kallaletungi vastu väljakutsuva naeratusega, millega eelseisva võitluse 
rõõm iga kord ta huuli ehtis. 

Kui neegertalle peale viskus, haarasid terasmusklid ülestõstetud noaga musta 
käe randmest kinni. Üks kiire jõupingutus — ja murtud luuga käsi jäi rippu. 

Valust ja hämmastusest kainenes mustanahaline otsekohe. ja kui Tarzan rahulikult 
oma toolile laskus, tormas neeger läbilõikava kisaga tulistjalu oma asula poole. 

Teisel korral istusid Tarzan ja d'Arnauld mõningate valgetega lõunalauas. Jutt läks 
lõvidele ja lõvi jahile. 

Loomade kuninga vapruse suhtes läksid arvamused lahku: mõni kinnitas, et lõvi on 
viimane argpüks, ühel meelel oldi aga selles, et kui öösel laagri lähedal kostab džungli 
valitseja möirgamist, siis tunnevad nadend turvaliselt üksnes kiirlaskepüssi 
haarates. 

D'Arnauld ja Tarzan olid varem kokku leppinud, et Tarzani minevik peab jääma 
saladuseks, ja keegi peale prantsuse ohvitseri ei teadnud Tarzani lähedasest 
tutvusest metsloomadega. 

«Musjöö Tarzan pole veel oma arvamust avaldan tähendas üks vestluskaaslastest. 
«Inimene, kellele on palju antud kui temale ja kes, nagu ma kuulnud oleri nii Aafrikas 
teatud aja elanud, pidi nii või teisiti lõvidega kokku puutuma, eks ole?» 


«Jah,» vastas Tarzan kuivalt. «Olen kokku puutunud niivõrd, et tean: teil kõigil on 
õigus, rääkides lõvidest keda teie kohanud olete. Kuid samavõrd edukalt võib 
mustanahaliste üle otsustada selle neegri järgi, kes siin eelmise niädalal märatses, või 
ühte arga eurooplast kohates umbropsu väita, et kõik valged on argpüksid. Alamate 
liikide hulgas džentelmenid, on niisama palju individuaalsusi kui meie 

endi hulgas. Täna võite te kokku juhtuda rohkem kui ujeda lõviga ja ta põgeneb teie 
eest. Homme satute peale tema onule või isegi kaksikvennale ja teie sõbrad panevad 
imeks, miks te džunglist tagasi ei tule. Mina isiklikult arvan juba ette, et lõvi on julm, 
ja olen alati valvel.» 

«Jahist oleks vähe mõnu,» väitis esimene vestluskaaslane, «kui kütt tunneks hirmu 
looma ees, kellele ta jahti peab!» 

D'Arnauld naeratas. Tarzan, ja kardab! 

«Ma ei taipa kuigi hästi, mida te tahate öelda sõnaga «hirm»,» lausus Tarzan. «Nagu 
lõvid, nii tunnevad ka erinevad inimesed hirmu erinevalt. Minule aga pakub jahil olles 
mõnu üksnes teadmine, et minu uluk on niisama ohtlik minule, kui ohtlik olen mina 
temale. Kui ma läheksin lõvi-jahile kahe kiirlaskepüssi, "kandja ja kahekümne 
ajajaga, siis ma arvaksin, et lõvil oleks liiga vähe šansse ja minu jahimõnu väheneks 
võrdeliselt minu turvalisuse suurenemisega.» 

«Sellisel juhul jääb üle vaid arvata, et musjöö Tarzan eelistab lõvijahile minna 
ihualasti ja relvaks ainult nuga!» pahvatas naerma see, kes varem oli rääkinud. Tema 
toon oli heasüdamlik, kuid kerge sarkasmivarjundiga. 

«Ja nööriga,» lisas Tarzan. 

Just sel hetkel kostis kaugelt džunglist lõvi kumedat möirgamist. See oli kui 
väljakutse uljaspeale, kes söandaks temaga võitlema minna. 

«Siin ongi teile paras juhus, musjöö Tarzan,» naeris prantslane. 

«Ma pole näljane,» vastas Tarzan lihtsalt. 

Kõik peale d'Arnauld' puhkesid naerma. Üksnes tema teadis, kuivõrd loogiline ja 
tõsine oli see ahvinimese nimetatud põhjus. 

«Tunnistage üles, et nii nagu me kõik, nii kardaksite teiegi minna praegu džunglisse 
ihualasti, relvastatud ainult noa ja nööriga,» ütles naljahammas. 

«Ei,» vastas talle Tarzan. «Kuid lollpea on see, kes sooritab teo vähimagi 
põhjuseta.» 

«Viis tuhat franki — siin on teile põhjus,» lausus teine prantslane. 

«Vean selle summa peale kihla, et te ei suuda džunglist tuua lõvi, pidades kinni teie 
mainitud tingimustest: olla ihualasti, varustatud noa ja nööriga.» 

Tarzan vaatas d'Arnauld' poole ja noogutas nõusolevalt. 

«Tehke panus kümnele tuhandele,» soovitas d'Arnauld. 

«Hästi,» nõustus ta. 

Tarzan tõusis püsti. 

«Mul tuleb, oma rõivad asula servale jätta, et tänavail mitte alasti jalutada, kui ma 
enne koitu tagasi ei tule.» 

«Kas te tõesti lähete kohe praegu?» hüüatas kihlveo algataja. «On ju pime!» 

«Miks mitte?» küsis Tarzan. «Numa hulgub ringi öösiti, nii on kergem teda leida.» 

«Ei,» teatas see, «Ma eitaha oma südametunnistusele 

teie verd. Risk on ka siis küllalt suur, kui lähete päeval.» 

«Ma lähen praegu!» väitis Tarzan ning läks oma tuppa, nuga ja nööri võtma. 

Kõik teised saatsid teda džungli servani, kuhu väikesesse aita jättis ta oma rõivad. 


Aga kui ta tahtis madalasse pimedasse tihnikusse astuda, püüdsid kõik tema meelt 
muuta ja see. kes kihla oli vedanud, käis kõige rohkem peale, et ta hullumeelsest 
kavatsusest loobuks. 

«Ütleme, et te olete võitnud,» lausus ta, «ja kümme tuhat franki kuulub teile, kui te 
vaid loobute sellest arutust ettevõtmisest, mis tingimata lõpeb teie hukkumisega.» 

Tarzan vaid naeris, ja hetke pärast neelas ta džungel. 

Saatjad seisid mõne minuti vaikides ja läksid siis pikkamööda tagasi hotelli 
verandale. 

Tarzan ei jõudnud veel õieti džunglisse siseneda, kui ta juba puude otsas oli ja 
juubeldava vabanemistundega okstel edasi kihutas. 

See on vast elu! Ah, kuidas ta seda armastab! Tsivilisatsiooni kitsas ning piiratud 
keskkonnas, mida igast küljest rõhuvad kõikvõimalikud konventsionaalsused ja piirid, 
pole midagi sellesarnast. Isegi rõivad segasid ja olid ebamugavad. 

Lõpuks ometi on ta vaba! Ta polnud seni mõistnudki, missugune vang ta oli kogu 
aeg olnud! 

Kui lihtne oleks rannikule naasta ja pöörduda lõunasse oma džungli ja abaja ääres 
seisva hurtsiku juurde! 

Vastu tuult liikudes haistis ta juba kaugelt Numa lõhna. Ja siis tabas ta terane kõrv 
pehmete käppade tuttava heli ning hiiglasuure karvase keha hõõrumise vastu madalaid 
põõsaid. 

Rahulikult hüples Tarzan okstel pahaaimata metslooma kohal ja jälitas teda 
vaikides, kuni jõudis lehestikus kuupaistest valgustatud väikese avauseni. 

Siis lendas kiire silmus vihinal mustjaspruuni kõri ümber ja pigistas selle kinni, ja 
nagu ta oli endistel aegadel sadu kordi teinud, sidus Tarzan nööri otsa tugeva oksa 
külge. Kuni metsloom vabaduse eest võitles ja küüntega õhku kraapis, laskus Tarzan 
tema taha maha, hüppas talle selga ja torkas pika kitsa tera korda kümme lõvi julma 
südamesse. 

Siis tõstis ta jala Numa surnukehale ja tõi valjul häälel kuuldavale oma metsiku 
suguharu kohutava võidukisa. 

Viivu seisis Tarzan paigal, suutmata teda vallanud vastuolulistes hingelistes 
pürgimustes otsust langetada: truudus d'Arnauld'le võitles temas vaba elu 
ihaldamisega koduses džunglis. Lõpuks võitis mälestus kütkestavast näost ja tugevasti 
tema huultele surutud kuumadest huultest ahvatleva möödanikupildi. Ahvinimene 
heitis veel jahtumata loo-makere oma turjale ja hüppas uuesti puude otsa. 

Terve tunni istusid inimesed verandal peaaegu vaikides. 

Edutult püüdsid nad vestelda mitmesugustel teemadel, kuid pealetükkiv mõte, mis 
kõiki piinas, sundis neid jutuajamisest loobuma. 

«Mu jumal!» lausus viimaks see, kes oli kihla vedanud. «Ma ei suuda enam 
kannatada. Lähen oma kiirlaskepüssiga džunglisse ja toon selle ogara inimese tagasi.» 

«Ka mina tulen teiega.» sõnas üks neist. 

«Mina ka. mina ka!» hüüdsid ülejäänud kooris. 

Need sõnad justkui rebinuksid katki julma öise luupainaja lummuse. Kõik tõttasid 
reipalt oma tubadesse ja. olles tublisti relvastunud. suundusid džunglisse. 

«Issand! Mis see on?» karjatas äkki üks inglane, kui Tarzani metsik väljakutse 
nõrgalt nende kõrvu kostis. 

«Ma olen kunagi midagi sellist kuulnud,» lausus belglane, «kui ma gorillade riigis 
olin. Minu kandjad ütlesid mulle, et see on võitluses oma vastase tapnud suure isaahvi 
hüüd.» 


D'Arnauld'le meenusid Claytoni sõnad kohutavast kisast, millega Tarzan oma võitu 
kuulutas, ja hoolimata hirmust ta peaaegu naeratas, mõeldes sellele, et see 
hirmuäratav kisa tuli inimese kõrist — ja tema sõbra huultelt! 

Sellal kui kogu seltskond džungli servas peatvis ja arutama hakkas, kuidas oma 
jõudusid kõige paremini jaotada, võpatasid kõik äkki. kuuldes enda kõrval tasast 
naeru ja ümber pöördudes nägid, et neile läheneb hiilgaslik kogu, lõvi kere õlgadel. 

Isegi d'Arnauld oli nagu pikselöögist rabatud, sest näis olevat võimatu sellise armetu 
relvaga, mille Tarzan oli kaasa võtnud, nii kiiresti lõvile ots peale teha, või et ta ük- 
sinda suutis kanda hiiglaslikku keret läbi džungli umbtihnikute. 

Kõik ümbritsesid Tarzanit, külvates ta üle küsimustega, kuid tema vaid muigas 
põlglikult, kui talle tema kangelasteost räägiti. 

Tarzanile näis, et see on niisama hea kui keegi hakanuks lihunikku kiitma selle eest, 
et ta lehma tappis. Tarzan oli nii sageli toidu hankimiseks või siis enesekaitseks 
tapnud, et tema tegu ei tundunud talle sugugi tähelepanuväärsena. Kuid nende 
inimeste silmis, kes olid harjunud suurulukeid küttima, oli ta tõeline sangar. Pealegi 
omandas ta ootamatult kümme tuhat franki, sest d'Arnauld oli peale käinud, et ta need 
endale võtaks. 

See oli Tarzanile väga oluline, sest ta hakkas aru saama, missugune jõud peitub 
nendes väikestes metallitükkides või paberites, mis alatasa käivad käest kätte, kui 
inimolevused kas siis sõidavad, söövad, magavad, riietuvad, joovad, töötavad, 
mängivad või külma, vihma ja päikese eest endale peavarju otsivad. 

Tarzanile sai ilmsiks, et ilma rahata elada ei saa. DArnauid raakis talle, et ta ei 
muretseks, sest tal olevat raha rohkem, kui neile kahele tarvis läheb. Kuid ahvinimene 
oli palju õppinud ja muuseas sedagi, et inimesed vaatavad üleolevalt sellele, kes 
teistelt raha võtab,midagi võrdväärset vastu andmata. 

Varsti pärast lõvijahti õnnestus d'Arnauld'1 prahtida vana 

purjekas rannasõidureisiks Tarzani abajasse. 

See oli neile mõlemale õnnelik hommik, kui väike laev viimaks purje heiskas ja 
merele läks. 

Sõit piki rannikut kulges soodsalt ja järgmisel hommikul pärast seda. kui nad 
hurtsiku lähedal ankrusse jäid, suundus Tarzan üksinda, labidas käes. ahvide 
amfiteatrisse, kuhu aare oli peidetud. Ta jõudis tagasi järgmisel õhtul, kandes õlal 
suurt kirstu. Päikesetõusul väljus väike laev abajast ja asus tagasiteele põhja poole. 

Kolm nädalat hiljem olid Tarzan ja d'Arnauld juba reisijatena Lyoni suunduva 
prantsuse auriku pardal. Veetnud mõne päeva selles linnas, viis d'Arnauld Tarzani 
Pariisi. 

Ahvide kasvandik soovis kirglikult rutemini Ameerikasse sõita, kuid dArnauld 
nõudis visalt, et ta esialgu sõidaks temaga Pariisi, ega tahtnud selgitada, missugusele 
edasilükkamatule vajadusele tema palve rajaneb. 

Pariisi saabumisel oli d'Arnauld'l üks esmaseid ettevõtmisi külaskäik oma vana 
sõbra, politseidepartemangu tähtsa ametniku juurde, kuhu ta võttis kaasa ka Tarzani. 
D'Amnauld juhtis osavalt vestlust ühe küsimuse juurest teise juurde, kuni ametnik 
hakkas asjast huvitunud Tarzanile seletama paljusid kaasaegseid meetodeid 

kurjategijate tabamiseks ja äratundmiseks. 

Eriti rabas Tarzanit sõrmejälgede uurimine, mida see huvitav teadus kasutas. 

«Kuid mis väärtust saab nendel jälgedel olla,» päris Tarzan, «kui mõne aasta pärast 
sõrmede papillaarjooned täielikult muutuvad vanade kudede suremise ja uute kas- 
vamise tõttu?» 


«Jooned ei muutu kunagi,» vastas ametnik. «Alates lapseeast kuni vanaduseni 
muutuvad iga indiviidi sõrmejäljed ainult suuruselt, noh, ja vaid haavad võivad muuta 
lookeid ja silmuseid. Kui aga jäljed on võetud mõlema käe kõigilt neljalt sõrmelt ja 
pöidlalt, siis peab indiviid need kõik ära kaotama, et' vältida äratundmist.» 

«Hämmastav!» hüüatas d'Arnauld. «Tahaksin teada, mida kujutab endast muster 
minu sõrmedel?» 

«Seda võime kohe näha.» seletas politseiametnik. Tema kellaandmise peale ilmus 
kohale abiline, kellele ta andis mõne korralduse. Ametnik väljus toast ja peaaaegu 
kohe naases väikese puukarbikesega, mille pani oma ülemuse puldile. 

«Nüüd,» lausus ülemus, «saate ühe sekundiga oma sõrmejäljed.» 

Ta võttis väikesest karbist ruudukujulise klaasplaadi, väikese tõrukese paksu 
tindiga, kummist rulli ja mõne lumivalge kaardi. 

Pigistanud klaasile tilga tinti, vaalis ta seda kummist rulliga seni, kuni kogu klaasi 
pinda kattis väga õhuke ja ühtlane tindikiht. 

«Asetage oma parema käe neli sõrme klaasile, näete niimoodi,» ütles ametnik 
d'Arnauld'le. «Nüüd pöial.. Hästi Nüüd aga pange samas asendis nad siia sellele 
kaardile ei 

veidi paremale. Me peame veel ruumi jätma ka vasaku käe sõrmedele ning pöidlale. 
Niimoodi! Nüüd teeme sedasama vasaku käega.» 

«Tarzan, tulge siia!» hüüdis d'Arnauld. «Vaatame, missugused on teie silmused.» 

Tarzan jäi otsekohe nõusse ja selle toimingu ajal pommitas ametnikku küsimustega. 

«Kas sõrmejäljed näitavad ka rasside erinevusi?» küsis ta. «Kas te võiksite näiteks 
ainuüksi sõrmejälgede põhjal kindlaks määrata, kas subjekt kuulub neegri- või 
balkani-kaukaasia rassi?» 

«Vaevalt küll,» vastas ametnik, «kuigi mõni kinnitab, et neegril pole 
papillaarjooned nii keerukad.» 

«Kas saab ahvi sõrmejälgi inimese omadest eristada?» 

«Arvatavasti saab, sest ahvi sõrmejäljed on tunduvalt kõrgema organismi omadest 
märksa lihtsamad.» 

«Kuid kas ahvi ja inimese hübriid võib mõlema vanema erinevaid tunnusjooni 
ilmutada?» 

«Arvan, et võib küll,» kostis ametnik. «Kuid see on veel vajalikul määral uurimata, 
et sellistele küsimustele täpselt vastata. Mina isiklikult ei pea neid avastusi rohkemaks 
kui eri indiviidide äratundmiseks. Siin on see absoluutselt õige. Arvatavasti ei leidu 
terves ilmas kahte ühesuguste sõrmejälgedega inimest. On üpris ebatõenäoline, et kas 
või üks inimese sõrmejälg võiks kokku langeda mõne muu kui sellesama sõrme 
jäljega.» 

«Kas võrdlemine võtab palju aega ja vaeva?» küsis d'Arnauld. 

«Tavaliselt kõigest mõne minuti, kui jäljed on selged.» 

D'Arnauld võttis taskust väikese musta raamatukese ja hakkas seda lehitsema. 

Tarzan vaatas raamatut üllatusega. Kuidas see d'Arnauld' kätte sattus? 

D'Arnauld peatus leheküljel, kus oli viis tillukest laiku. 

Ta ulatas avatud raamatu politseiametnikule. 

«Kas need sõrmejäljed sarnanevad minu või musjöö Tarzani omadega? Ehk on nad 
identsed meist ühe sõrmejälgedega?» 

Ametnik võttis kontorilaua sahtlist väga tugeva luubi ja hakkas hoolikalt uurima 
kõiki kolme jäljendit, tehes samal ajal märkmeid paberilehele. 

Nüüd mõistis Tarzan politseiametniku külastamise põhjust. 

Nendes tillukestes laikudes peitus tema elu saladus. 


Ta istus ootusärevalt ettepoole kallutudes, kuid äkki vajus kuidagi norgu ja nõjatus 
nukralt naeratades toolileenile. 

D. Arnauld heitis talle imestunud pilgu. 

«Te unustate,» lausus Tarzan kibedalt, «et need sõrmejäljed jätnud lapse keha lebas 
surnult oma isa hurtsikus ja et ma olen teda näinud seal lamamas kogu oma elu.» 

Politseiametnik vaatas neid arusaamatusega. 

«Jätkake, jätkake, musjöö, me räägime teile hiljem kogu selle 100, kui vaid musjöö 
Tarzan nõus on.» 

Tarzan noogutas jaatavalt pead ja jätkas omasoodu: «Te olete mõistuse kaotanud, 
mu hea d'Arnauld! Need väikesed sõrmed on ammugi maetud — Aafrika lääneranni- 
kule.» 

«Seda ma ei tea, Tarzan,» väitis d'Arnauld. «Võimalik, et see on nii. Aga kui te pole 
John Claytoni poeg. siis öelge mulle taevaste vägede nimel, kuidas te sattusite sellesse 
jumalast mahajäetud džunglisse. kuhu peale tema polnud astunud ühegi valge inimese 
jalg?» 

«Te unustate Cala.» ütles Tarzan. 

«Ma ei võta teda üldsegi arvesse.» vaidles d'Arnauld vastu. 

Juteldes astusid sõbrad laia akna alla, mis avanes bulvarile. Nad seisid siin mõnda 
aega, silmitsedes all kihavat rahvahulka. Kumbki neist mõtles omaenda mõtteid. 

«Sõrmejälgede võrdlemine võtab siisiki küllalt palju aega,» mõtles d'Arnauld ja 
pöördus ümber, et vaadata politseiametniku poole. 

Oma üllatuseks nägi ta, et see oli toolileenile nõjatunud ja uuris kärmesti ning 
hoolikalt väikest musta päevikut. 

D'Arnauld köhatas. Politseinik vaatas üles, kohtas tema pilku ja tõstis sõrme, 
paludes teda vaikida. 

D'Arnauld pöördus uuesti akna poole, ja siis hakkas politseiametnik rääkima. 

«Džentelmenid!» 

Mõlemad keerasid ümber. 

«Ilmselt sõltub selle võrdluse täpsusest väga palju. Seepärast palun teid jätta see 
kõik minu kätte, kuni meie ekspert musjöö Desceur tagasi tuleb. See võtab aega mõne 
päeva.» 

«Ma lootsin kohe teada saada,» ütles D'Arnauld. «Musjöö Tarzan sõidab homme 
Ameerikasse.» 

«Tõotan teile, et te võite talle vastuse telegrafeerida hiljemalt kahe nädala pärast,» 
teatas ametnik. «Milline saab olema tulemus, seda ma praegu öelda ei või. Kahtlemata 
on sarnasus olemas, kuid siiski on parem jätta see musjöö Deseeuri otsustada.» 


XXVII. Jälle hiiglane 


Ühes Baltimore'i eeslinnas vanamoodsa maja ees peatus takso. 

Umbes neljakümneaastane hea kehaehitusega energiliste ja korrapäraste 
näojoontega mees väljus autost ja, tasunud autojuhile, laskis selle minema. 

Minut hiljem sisenes saabunu vanaaegse maja võõraste tuppa. 

«Aa! Mr. Canier!» hüüatas vanahärra talle vastu tõtates. 

«Tere õhtust, mu armas professor!» ütles külaline talle südamlikult kätt ulatades. 

«Kes teile ukse avas?» küsis professor. 

«Esmeralda.» 

«Sel juhul teatab ta Jane'ile teie saabumisest,» teatas vanahärra. 


«Ei, professor,» vastas Canler. «sest kõigepealt tahtsin ma näha just teid.» 

«Aa, olen väga meelitatud,» ütles professor Porter. 

«Professor!» alustas Canler väga ettevaatlikult, hoolega oma sõnu kaaludes. «Ma 
tulin täna selleks, et rääkida teiega Jane'ist. Te teate minu püüdlusi ja olete olnud 
küllaltki suuremeelne, et minu kurameerimist heaks kiita.» 

Professor Archimedes On. Porter hakkas oma tugitoolis nihelema. See vestlusteema 
oli talle alati olnud ebameeldiv. Mispärast, seda ei suutnud ta taibata. Canler oli ju 
hiilgav partii! 

«Kuid ma ei saa Jane'ist aru,» jätkas Canler. «Ta muudkui lükkab pulmi kord ühel, 
kord teisel ettekäändel edasi. Mul on iga kord selline tunne, et ta hingab kergendatult, 
kui ma temaga jumalaga jätan.» 

«Ärge erutuge.» sõnas professor Porter, «ärge erutuge, mr. Canler! Jane on ülimal 
määral sõnakuulelik tütar. Ta teeb seda, mida ma talle ütlen.» 

«Tähendab, ma võin siis ikka teie toetusele loota?» küsis Canler kergendusnoodiga 
hääles. 

«Kahtlemata, armuline härra, kahtlemata!» hüüatas professor Porter. «Kuidas te 
võite selles kahelda?» 

«Aga teate.» tähendas Canler. «see noor Clayton tolgendab siin kuude kaupa. Ma ei 
ütle, et Jane tema vastu huvi tunneks, kuid kuuldavasti on ta peale oma tiitli isalt päri- 
nud suured mõisad ja oleks imelik, kui ta lõppude lõpuks oma tahtmist ei saaks, kui te 
mitte ...» ja mr. Canler vakatas. 

«Oi-oi, mr. Canler, mis «kui te mitte»?» 

«Kui te mitte ei peaks vajalikuks nõuda, et meid Jane'iga otsekohe laulatataks,» 
lõpetas Canler pikkamisi ja kindlalt. 

«Ma andsin juba Jane'ile mõista, et see oleks soovitatav,» lausus professor Porter 
nukralt. «Me ei suuda enam seda maja pidada ega Jane'i seisuse kohaselt elada» 

«Ja mida ta teile kostis?» küsis Canler 

«Ta kostis, et ei kavatse veel kellelegi mehele minna,» sõnas professor, «ja et me 
võime kolida Põhja-Wisconsinisse tema ema pärandatud farmi. See farm toob pisut 
rohkem sisse kui elamiseks vaja läheb. Rentnikud elatasid end sellest sissetulekust ja 
saatsid veel igal aastal talle mingi nipsasjakese. Ta võttis nõuks järgmise nädala algul 
sinna sõita. Fillander ja mr. Clayton on juba seal, et meie saabumiseks kõik korda teha 
» 

«Clayton sõitis juba sinna?» hüüatas Canler ilmse meelehärmiga. «Miks ta 
siis mulle ei öelnud? Ka mina sõitnuksin suure rõõmuga sinna ja teinuksid kõik hästi 
ning mugavalt.» 

«Jane arvab, et oleme teile niigi palju võlgu, hr.. Canler,» vastas professor Porter. 

Canler tahtis midagi vastu väita, kui esikus kostsid sammud ja tuppa astus Jane 
Porter. 

«Oo, palun vabandust!» hüüdis ta lävel seisma jäädes. «Ma arvasin, et sa oled üksi, 
isa!» 

«See olen vaid mina, Jane,» ütles Canler pusti tõustes. Kas te ei tahaks meie 
perekondliku ringiga ühineda? Me rääkisime just teist.» 

«Tänan teid,» ütles Jane Porter, astus tuppa ja võttis istet toolil, mille Canler talle 
lähemale nihutas. «Ma tahtsin ainult öelda, isa, et homme tuleb kolledžist Tobey ja 
pakib ära raamatud. Ma tahaksin väga, et sa selgelt näitaksid, ilma milleta sa ei saa 
sügiseni läbi. Palun, ära vea endaga Wisconsinisse kaasa kogu raamatukogu, nagu sa 
vedanuksid selle Aafrikasse, kui ma sind poleks takistanud.» 

«Kas Tobey on siin?» küsis professor Porter. 


«Jah, ma just praegu rääkisin temaga. Tema ja Esmeralda on nüüd köögitrepi juures 
hõivatud oma religioossest dispuudist.» 

«Nonoh, mul on vaja teda veel näha,» hüüdis professor. Vabandage mind, lapsed, 
ma lähen veidikeseks ära.» ja kiirustades lahkus ta toast. 

Niipea kui professor oli kuuldekaugusest välja jõudnud, pöördus Canler Jane Porteri 
poole. 

«Vaat mis, Jane,» sõnas ta jõhkralt. «Kas te mõtlete veel kaua venitada? Te pole 
keeldunud minuga abiellumast, kuid pole ka kindlat lubadust andnud. Ma tahan 
homme luba saada, ja siis, ootamata mahakuulutamist, võiksime enne teie 
Wisconsinisse sõitu rahulikult abielluda. Me laseme end laulatada kisa ja kärata, olen 
kindel, et ka teie seda soovite.» 

Neiu tardus üleni, kuid tõstis vapralt pea. 

«Teie isa soovib seda,» lisas Canler. 

«Jah, ma tean.» 

Ta rääkis peaaegu sosinal. 

«Kas te mõistate, mr. Canler, et te ostate mind?» ütles ta viimaks rahulikul külmal 
toonil. «Ostate mõne näruse dollari eest? Muidugi teate te seda, Robert Canler! 
Kahtlemata mõlkus teil meeles just see lootus asjaolude kokkusattumisele, kui te 
laenasite isale raha hullumeelseks ekspeditsiooniks, mis äärepealt lõppenuks nii 
ootamatult hiilgavalt. Kui meil aga vedanuks, siis teid, mr. Canler, rabanuks see kõige 
rohkem! Teile ei tulnud pähegi, et see plaan võiks edukalt lõppeda. Selleks olete te 
liiga kaval tegelinski. Ja pole sugugi teie moodi mahamaetud aarete otsimiseks raha 
anda või ilma tagatiseta raha laenata, kui teil pole mingit erilist eesmärki! Kuid te 
teadsite, et ilma tagatiseta on Porterite au teil kindlamini peos kui tagatisega. Te 
teadsite, et see on parim vahend avalikult välja näitamata sundida mind teiega 
abielluma. Te pole kunagi meenutanud laenu. Iga teise inimese juures peaksin ma 
seda suuremeelsuseks ja õilsuseks. Kuid teil pea lõikab, mr. Robert Canler' Ma 

tunnen teid paremini, kui te arvate. Mul tuleb muidugi teiega abielluda, kui teist 
teed ei ole, kuid me peame teineteist lõplikult mõistma.» 

Kuni ta rääkis, Robert Canler kord punastas, kord kahvatas, aga kui neiu oli 
lõpetanud, siis tõusis ta püsti ja lausus jultunud naeratusega: 

«Te üllatate mind, Jane. Ma arvasin, et teil on rohkem enesevalitsust ja uhkust. 
Loomulikult on teil õigus: ma ostan teid ja tean, et ka teie seda teate. Kuid ma 
mõtlesin, et te eelistate teha näo, et see pole nii. Ma tahtsin uskuda, et Porterite 
enesest lugupidamine ning uhkus ei lase teil iseendalegi tunnistada, et olete müüdav 
naine. Kuid olgu nii, nagu teie heaks arvate, lapsuke,» lisas ta lõbusalt. «Te saate 
minu omaks ja see on kõik, mida ma vajan!» 

Sõnakestki lausumata pöördus Jane ja lahkus toast. 

Enne kolimist isa ja Esmeraldaga väikesesse Wisconsini farmi Jane Porter siiski ei 
abiellunud. Ja kui ta ärasõitva rongi vagunist Robert Canlerile külmalt hüvasti ütles, 
hüüdis viimane, et nädala või paari pärast ühineb ta nende “seltskonnaga. 

Jaamas olid neil vastas CJayton ja mr. Fillander Clay-tonile kuuluva hiiglasuure 
matkaautoga. Nad sõitsid sellega kiiresti läbi tihedate põhjamaiste metsade väikese 
farmi juurde, kus tütarlaps pärast varast lapsepõlve polnud kordagi käinud. 

Rentniku majast umbes saja jardi kaugusel väikesel künkal asuv mõisa häärber oli 
selle kolme nädalaga, mis Clayton ja mr. Fillander seal olid veetnud, täielikult muu- 
tunud. 

Clayton oli kaugelasuvast linnast kohale kutsunud puuseppi, krohvijaid, tinutajaid ja 
maalreid. Ja see, mis nende saabumisel kujutas endast üksnes lagunenud majakarpi oli 


nüüd väike hubane kahekorruseline majake kõigi mugavustega, mida nii lühikese 
ajaga luua võis. 

«Mis see siis on, mr. Clayton, mis te teinud olete?» hüüatas Jane Porter. Ja teda 
haaras ootamatu hirm kui ta tehtud kulutused mõttes kokku liitis. 

«Pst...» hoiatas Clayton, «ärge sellest oma isale midagi rääkige. Kui te ei ütle talle, 
siis ei märka ta seda iialgi Kuid ma lihtsalt ei võinud mõelda, et ta elaks selles kohu- 
tavas mustuses ja lohakuses, mis me mr Fillanderiea siit eest leidsime. Ma olen teinud 
nii vähe, Jane, kuigi oleksime tahtnud teha palju rohkem. Sellepärast palun teid mitte 
kunagi seda meenutada.» 

«Aga te ju teate, et me ei saa teile ära maksta» ütles tütarlaps. «Miks te tahate mind 
võlglaseks teha?» 

«Pole vaja Jane,» sõnas Clayton nukralt. «Kui see oleks vaid teie jaoks, uskuge, ma 
poleks hakanud sedaTegema sest teadsin algusest peale, kuidas see mind teie silmis 
kahjustab. Kuid ma lihtsalt ei suutnud kujutleda head vanakest elamas selles urkas, 
mille me siit eest leidsime. Kas te tõesti ei usu, et ma tegin seda just tema pärast, ega 
lase mulle äärmisel juhul sedagi väikest lõbu osaks saada?» 

«Ma usun teid, mr. Clayton,» vastas neiu, «sest ma tean, et te olete küllalt helde ja 
suuremeelne, tegemaks kõike tema pärast. 00, Cecil, ma tahaksin teile tasuda, nagu te 
selle olete ära teeninud ja nagu te ise sooviksite!» 

«Miks te ei saa seda teha, Jane?» 

«Ma armastan teist.» 

«Canlerit?» 

«Kuid te lähete ju talle mehele! Ta ütles mulle seda minu ärasõidu eel 
Baltimore'ist.» 

Tütarlaps võpatas. 

«Ma ei armasta teda,» teatas ta peaaegu uhkelt, «Sel juhul siis raha pärast. Jane?» 

Ta noogutas. 

«Tähendab, ma olen vähem teretulnud kui Canler? Mul on palju raha, rohkem kui 
küllalt igasuguste vajaduste jaoks,» lausus ta kibedusega. 

«Ma ei armasta teid, Cecil,» väitis neiu, «kuid ma austan teid. kui ma pean end 
alandama kaubandusliku tehingu läbi kellegi meesterahvaga, siis ma eelistan, et see 
oleks inimene, keda ma nagunii põlgan. Ma tunneksin tülgastust selle inimese vastu, 
kellele ma end armastuseta maha müüksin, olgu ta kes tahes. Te saate õnnelikumaks 
ilma minuta, säilitades mu austuse ja sõpruse, kui minuga koos. sest ma hakkaksin 
teid põlgama.» 

Ta ei hakanud rohkem peale käima, ent kui üks inimene varjas oma rinnas 
tapmisiha, siis oli see William Cecil Clayton, lord Graystock, kui nädal hiljem Robert 
Canler oma kuuesilindrilises autos mõisa häärberi ette sõitis. 

Nädal läks mööda ilma vahejuhtumiteta, kuid oli Wisconsini mõisa väikese häärberi 
kõigile asukatele närvesööv ja ebameeldiv. 

Canler ei nõudnud enam, et Jane end temaga otsekohe laulatada laseks. 

Lõpuks andis neiu järele lihtsalt tülgastusest, olles temast surmani tüdinenud. 

Lepiti kokku, et järgmisel hommikul sõidab Canler linna loa ning vaimuliku järele. 

Clayton tahtis ära sõita, niipea kui kuulis langetatud otsusest, kuid tütarlapse 
väsinud ja lootusetu pilk hoidis teda tagasi. Tal polnud jõudu tütarlast üksi jätta. 

Clayton püüdis end mõttes rahustada, et midagi võib veel juhtuda. Südames ta aga 
teadis: piisanuks vaid tühisest asjast ja tema vaenust Canleri vastu saanuks 
tegutsemine. 

Järgmise päeva varahommikul sõitis Canler linna. 


Neist ida pool laius metsa kohal suitsuvine: juba terve nädal põles nende lähedal 
mets, kuid tuul puhus kogu aeg läänest ja oht mõisat ei ähvardanud. 

Keskpäeva paiku läks Jane Porter jalutama. Ta ei lubanud Claytonit end saata. 

«Ma tahan olla omaette,» ütles neiu ja Clayton alistus ta soovile. 

Kodus olid professor Porter ja mr. Fillander süvenenud 

mingisuguse tõsise teadusliku probleemi arutamisse. Esmeralda tukkus köögis, 
Clayton aga, olles pärast magamata ööd unine, heitis söögitoas kušetile ja vajus peagi 
rahutusse unne. 

Idas tõusid mustad suitsupilved kõrgemale, muutsid äkki suunda ja hakkasid kiiresti 
läände liikuma. 

Rentniku peret polnud kodus — oli turupäev — ja keegi ei näinud tuledeemoni 
kiiret lähenemist. 

Peagi kandus tuli üle tee ja lõikas ära Canleri tagasitee. Kerge tuul suunas tule põhja 
poole, seejärel pööras tagasi ja leek jäi peaaegu liikumatult paigale, otsekui kellegi 
võimukas käsi hoidnuks teda ketis. 

Ootamatult ilmus kirdes nähtavale metsikult kihutav suur must auto. 

Auto peatus häärberi ees. Sõidukist hüppas välja mustajuukseline hiiglane ja tormas 
ukse juurde. Seisma jäämata jooksis ta majja. Kušetil lesis magav Clayton. Inimene 
võpatas üllatusest, kuid oli siis ühe hüppega magaja kõrval. 

Ta raputas teda ägedalt õlast ja karjus: 

«Mu jumal, Clayton, kas te olete siin kõik hulluks läinud? Kas te siis ei tea, et olete 
tulest peaaegu ümber piiratud? Kus miss Porter on?» 

Clayton hüppas püsti. Ta ei tundnud meest ära, kuid sai öeldust aru ja sööstis 
verandale. 

«Scott!» hüüdis ta rentnikku, seejärel aga tuppa joostes: «Jane, Jane! Kus te olete?» 

Ühe hetkega jooksid kohale Esmeralda, professor Porter ja mr. Fillander. 

«Kus miss Jane on?» kisendas Clayton, haaras Esmeralda! õlgadest kinni ja raputas 
teda toorelt. 

«Oo, Gaberelle! Mässa Clayton, miss Jane läks jalutama.» 

«Kas ta pole siis veel tagasi?» ja vastust ootamata tormas Clayton välja, teised tema 
järel. 

«Kuhu poole ta läks?» küsis mustajuukseline hiiglane Esmeraldalt. 

«Seda teed mööda!» hüüdis ehmunud neegritar lõunasse osutades, kus pilk kohtas 
mühisevate leekide kõrget laus-seina. 

«Pange kõik oma autosse, mis seisab uluall,» karjus tundmatu Claytonile, «ja viige 
põhja poole. Minu auto jätke siia. Kui ma miss Porteri üles leian, läheb meil seda va- 
ja. Kui aga ei leia, siis ei lähe seda kellelegi tarvis. Tehke, nagu ma ütlesin,» lisas ta, 
märgates, et Clayton kõhkleb. Ja seejärel nägid nad, kuidas nõtke kogu tormas üle 
lagendiku kirdesse, kus mets oli veel tulest puutumata. 

Kõigis juuresolijais tärkas arusaamatu kergendustunne, nagu oleks nende õlult 
võetud määratu suur vastutus. Võõra vastu oli tunda midagi ebateadliku usalduse 
taolist: kui Jane Porterit saab veel päästa, siis tema päästab ta. 

«Kes see on?» küsis professor. 

«Ei tea,» vastas Clayton. «Ta kutsus mind nimepidi ja ta tunneb ka Jane'i, sest ta 
nimetas teda. Ka Esmeraldat kutsus ta nimepidi.» 

«Temas on midagi hämmastavalt tuttavlikku,» hüüatas mr. Fillander, «aga samas 
ma tean, et pole teda kunagi varem näinud.» 


«Jah!» hüüatas professor Porter. «See on ülimal määral tähelepanuväärne! Kes see 
võiks küll olla ja mispärast ma tunnen, et nüüd, kus ta Jane'i otsima ruttas, on ta 
päästetud?» 

«Ma ei oska seda öelda, professor,» vastas Clayton mõtlikult, «aga ka minul on 
samasugune veider tunne. Kuid hakakem nüüd minema, me peame ise siit välja 
pääsema või meid lõigatakse ära.» Ja kõik juuresolijad kiirustasid Claytoni auto 
juurde. 

Kui Jane Porter ümber pööras, et koju minna, kohkus ta, nähes, kui lähedalt tõusis 
nüüd metsatulekahju suits. Ta ruttas kiirel sammul edasi, kuid varsti muutus ta 
ehmatus peaaegu kabuhirmuks. Otse silme all tegid hiiglaslikud tulekeeled endale 
kiiresti teed tema ja häärberi vahele. Kodutee oli ära lõigatud! 

Jane keeras tihedasse põõsastikku, püüdis läbi murda läände, ringi ümber tule minna 
ja sel moel koju jõuda. 

Kuid peagi sai tema katsete viljatus ilmsiks. Ta mõistis, et ainuke lootus on teele 
tagasi pöörduda ja joosta lõunasse linna poole. Ta sööstis uuesti tagasi. Teele 
jõudmiseks kulus vähemalt kakskümmend minutit, kuid selle ajaga oli tuli taas 
jõudnud tema taganemistee ära lõigata. 

Jooksnud veidi teed mööda allapoole, pidi ta ääretus hirmus peatuma: tema ees 
tõusis laustule sein. Tulekahju peakoldest oli leekide viirg pool miili lõunasse 
kandunud, võttes oma järeleandmatusse sülelusse ka selle väikese teelõigu. 

Jane Porter mõistis, et põõsastikust läbi tungida on mõttetu. Ta oli kord juba 
proovinud seda teha ja see tal ei õnnestunud. Nüüd nägi ta, selgesti, et mõne minuti 
pärast liituvad põhjast ja lõunast küünitavad lõõmavad kombitsad ühtseks voogavaks 
leekidemassiks. 

Tütarlaps põlvitas teetolmu ja hakkas paluma taevast, et saada jõudu mehiselt oma 
saatust vastu võtta ja et ta päästaks surmast isa ning sõbrad. 

Ta ei mõelnudki iseenda päästmisele, oli silmanähtav, et mingit lootust ei ole ja et 
isegi jumal poleks teda enam päästa saanud. 

Järsku kuulis ta, et keegi hüüab teda valjusti nimepidi. 

«Jane! Jane Porter!» kõlas tugevasti, kuid hääl oli võõras. 

«Siin! Siin»!» kisendas ta vastu. «Olen siin! Tee peal!» Ja siis ta nägi, et mööda 
puude oksi kihutab orava kiirusel tema poole mingisugune hiiglaslik kogu. 

Tuulehoog mähkis nad suitsupilve ja ta kaotas silmist tema juurde ruttava inimese. 
Ent äkki haaras suur käsi temast kinni ja tõstis ta kuhugi üles. Ta tundis tuule survet ja 
kiirel edasiliikumisel vahel harva okste kerget puudutust. 

Ta avas silmad. 

Kaugel tema all laius hõre mets ja maa. 

Ümberringi voogas lehestik. 

Jane Porterit kandev hiiglane hüppas ühelt puult teisele ja talle tundus, et viibib 
nagu unes, elades taas üle seiklust, mis oli talle osaks saanud kauges Aafrika džunglis. 

Oo, kui see oleks sama inimene, kes kandis teda tookord läbi räsitud rohelise 
lehestiku! Kuid see on võimatu. Aga kes on kogu maailmas veel teine nii tugev ning 
osav, et teha seda, mida teeb see inimene praegu? 

Jane heitis vargsi pilgu tema kohale kummardunud näole ja päästis valla nõrga 
ehmatushüüde: see oli tema! 

«Minu armsam!» sosistas ta. «Ei, see on surmaeelne sonimine!» 

Arvatavasti ütles ta seda kõvasti, sest silmis, mis temast aeg-ajalt üle libisesid, lõi 
särama naerafus. 


«Jah. Jane, olen teie armsam, teie metsik ürginimesest armsam, kes saabus džunglist 
nõudma oma sõbratari, nõudma naist, kes tema eest ära jooksis,» lisas ta peaaegu rae- 
vukalt. 

«Ma ei jooksnud ära,» sosistas tütarlaps. «Ma nõustusin ära sõitma alles pärast seda, 
kui olime terve nädala oodanud teie naasmist.» 

Nad olid juba tulevööndist välja jõudnud ja Tarzan pöördus tagasi lagendikule. 
Nüüd sammusid nad kõrvuti häärberi poole. Tuul oli jälle pööranud ja ajas nüüd tuld 
tagasi, veel tund ja kõik pidi kustuma. 

«Mispärast te tookord tagasi ei tulnud?» küsis ta. 

«Ma hoolitsesin d'Arnauld' eest. Ta oli raskesti haavatud.» 

«Ah, ma teadsin seda!» hüüatas tütarlaps. «Nemad aga kinnitasid, et te olete 
neegrite juurde läinud ja olite nende suguharust.» 

Ta hakkas naerma. 

«Kuid teie neid ju ei uskunud, Jane?» 

«Ei! Kuidas ma peaksin teid nimetama?» küsis ta. «Ma ei tea teie nime.» 

«Ma olin Tarzan ahvide sugukonnast, kui teie mind esimest korda tundma saite,» 
vastas ta. 

«Tarzan ahvide sugukonnast?» hüüatas tütarlaps. «See oli sus teie kiri, millele ma 
enne ärasõitu vastuse kirjutasin?» 

«Jah! Kelle oma see siis veel võis olla?» 

«Ma ei teadnud, ainult et see ei saanud olla teie oma: Tarzan ahvide sugukonnast 
kirjutas ju inglise keeles, teie aga ei osanud üheski keeles ühtegi sõna!» 

Ta puhkes jälle naerma. 

«See on pikk lugu: ma kirjutasin seda, mida ei suutnud rääkida, nüüd aga tegi 
d'Arnauld asja veelgi hullemaks, õpetades mind rääkima inglise keele asemel 
prantsuse keeles.» 

«Läki,» üsas ta. «Istuge minu autosse, me peame teie isa katte saama, nad on ainult 
pisut maad meist ees.» sõitma hakates pöördus ta uuesti tütarlapse poole: «Kui te 
Tarzanile kirjutasite, et armastate teist, tähendab, te mõtlesite siis mind?» 

«Jah,» kostis neiu lihtsalt. 

«Kuid Baltimore'is — 00, kuidas ma teid seal otsisin! — öeldi mulle, et võib-olla 
olete te nüüd juba abielus! Et Canleri-nimeline mees oli siia sõitnud, et lasta end 
teiega laulatada! On see tõsi?» 

«Tõsi.» 

«Kas te armastate teda?» 

«Ei.» 

«Jane, kas te armastate mind?» 

Ta kattis näo kätega. 

«Ma andsin sõna teisele. Ma ei saa teile vastata, Tarzan!» karjatas ta. 

«Te juba vastasite mulle. Nüüd öelge, kuidas te söandate abielluda inimesega, keda 
te ei armasta?» 

«Minu isa on talle palju raha võlgu.» 

Tarzani mälus elustus äkki kiri, mille ta oli läbi lugenud. Meenus Robert Canleri 
nimi ja see mure, millele neiu kirjas oli vihjanud ja mida ta tookord mõista ei suutnud. 

Ta naeratas. 

«Kui teie isa poleks oma aardest ilma jäänud, kas te ka siis oleksite sunnitud pidama 
oma lubadust Canlerile?» 

«Ma võiksin paluda teda mulle mu sõna tagastada.» 

«Kui ta keeldub?» 


«Ma olen oma sõna andnud.» 

Viivuks nad vaikisid. Meeletult kihutas auto auklikul teel, sest paremalt hakkas neid 
jälle ähvardama tuli ja tuule suuna uus muutus võis momentaanselt heita selle üle 
ainsa pääsetee. 

Lõpuks jäi ohtlik koht selja taha ja Tarzan aeglustas käiku. 

«Oletame, et mina teda palun?» pakkus Tarzan. 

«Vaevalt nõustub ta tundmatu palvet täitma,» vastas tütarlaps, «eriti veel sellise 
tundmatu palvet, kes tahab ise mind endale saada.» 

«Terkoz nõustus,» lausus Tarzan mornilt. 

Jane Porter võpatas ja heitis talle ehmunud pilgu. 

«Siin pole džungel,» ütles ta, «ja teie pole enam metsloom. Te olete džentelmen, 
džentelmenid aga ei tapa külmavereliselt ning ilmaasjata.» 

«Oma hinges olen ma ikka veel metsloom,» lausus ta vaikselt, justkui omaette. 

Nad olid jälle mõnda aega vait. 

«Jane Porter!» ütles lõpuks Tarzan, «kui te oleksite vaba, kas te tuleksite mulle 
naiseks?» 

Neiu ei vastanud kohe, tema aga ootas kannatlikult. 

Jane püüdis mõtteid koguda. Mida ta teadis enda kõrval istuvast kummalisest 
olendist? Mida too ise endast teadis? Kes ta oli? Kes olid ta vanemad? 

Isegi tema nimi oli ta saladusliku päritolu ja metsiku elu vastukaja. 

Tal ei olnud inimese nime. Kas võis ta olla õnnelik mehega, kes kogu oma elu oli 
veetnud Aafrika tühermaal puulatvades, kes lapsest saadik oli mänginud ja 
võidelnud 

inimahvidega, äsja tapetud saagi võbelevast küljest tükke välja rebides ja tugevaid 
hambaid tooresse lihasse vajutades, samal ajal kui kaaslased tema ümber lõrisesid ja 
oma osa pärast kaklesid? Kas võib ta kunagi Jane'i seltskonna tasemele tõusta? Kas 
võis tütarlaps taluda mõtet tema tasemele laskumisest? Kas saab kumbki neist 
õnnelikuks sellises kohutavas ebavõrdses abielus? 

«Te ei vastanud,» lausus Tarzan. «Te' kardate mulle haiget teha?» 

«Ma ei tea, mida kosta,» sõnas Jane Porter nukralt. «Ma ei suuda oma mõtetes 
selgusele jõuda.» 

«Tähendab, et te ei armasta mind?» küsis ta ilmetul häälel. 

«Ärge küsige minult. Te saate õnnelikumaks ilma minuta. Teie pole loodud 
ühiskonna tühiste kitsenduste ja konventsionaalsuste jaoks. Tsivilisatsioon muutuks 
teile peagi talumatuks ja te hakkaksite taga igatsema oma endist vaba elu, elu, millega 
mina ei suuda kohaneda niisamuti nagu teie minu eluga.» 

«Arvan, et sain teist aru,» vastas ta rahulikult. «Ma ei hakka rohkem peale käima. 
Mulle on tähtsam näha teid õnnelikuna kui olla ise õnnelik. Ma saan nüüd ka ise aru, 
et te ei suudaks õnnelik olla. .. ahviga!» 

Tema hääles väreles kibedusenoot. 

«Pole vaja!» lausus neiu paluvalt. «Ärge rääkige niimoodi! Te ei saanud minust 
aru.» 

Enne kui ta midagi enamat öelda suutis, viis ootamatu teekäänak neid väikese grupi 
keskele. 

Nende ees seisis Claytoni auto ja selle ümber kogu seltskond. 


XXVIII. Südameasjad 


Jane Porterit nähes vallandusid kõigi suust kergendus-ja vaimustushüüded ning kui 
Tarzani auto teise auto kõrvale seisma oli jäänud, haaras professor Porter tütre oma 
sülelusse. 

Hetke jooksul ei teinud keegi välja Tarzanist, kes vaikides oma kohal edasi istus. 
Esimesena meenus ta Claytonile, kes ümber pööras ja talle käe vastu sirutas. 

«Kas suudame teile kunagi oma tänuvõlga tasuda?» hüüatas ta. «Te päästsite meid 
kõiki. Häärberis kutsusite mind nimepidi, kuid mulle ei tule kuidagi meelde kus me 
kohtunud oleme ja kuidas on teie nimi, kuigi teis on midagi vaga tuttavlikku. Mulle 
tundub, et teadsin teid hoopis teistsugustes oludes ja palju aega tagasi.» 

Tarzan naeratas ja surus talle ulatatud kätt. 

«Teil on õigus, musjöö Clayton,» vastas ta prantsuse keeles. «Andestage, et ma ei 
räägi teiega inglise keeles Ma õpin praegu seda keelt ja kuigi ma saan sellest väga 
hästi aru, räägin ma veel väga halvasti.» 

«Aga kes te siis olete?» küsis Clayton, sedakorda prantsuse keeles. 

«Tarzan ahvide sugukonnast.» 

Clayton põrkas üllatusest tagasi. 

«Jupiteri nimel,» hüüdis ta, «Õigus!» 

Ka professor Porter ja mr. Fillander tulid lähemale ning lisasid oma tänu Claytoni 
tänusõnadele, väljendasid üllatust ja heameelt, kohates oma džunglisõpra nii kaugel 
tema metsikust kodumaast. Kõik siirdusid kehva külavõõraste-majja, kus Clayton 
kohemaid andis korralduse neid vastu võtta ja kõhud täis sööta. 

Nad istusid väikeses armetus võõrastetoas, kui nende tähelepanu äratas läheneva 
auto kauge puhkimine. Akna all seisev mr. Fillander vaatas välja just sel hetkel, kui 
auto võõrastemaja ees teiste kõrvale seisma jäi. 

«Mu jumal,» lausus mr. Fillander rahulolematuse noodiga hääles. «See on mr. 
Canler. Aga mina lootsin juba... Ma arvasin ... Ee ... Muide, meil kõigil on 
loomulikult väga hea meel, et ta tulekahjuvööndisse ei sattunud,» lõpetas ta läbi häda. 

«Oi-oi, mr. Fillander,» sõnas professor Porter, «oi-oi! Ma olen sageli manitsenud 
oma õpilasi lugema kümneni, enne kui rääkima hakata. Oleksin ma teie asemel, mr. 
Fillander, loeksin ma vähemalt tuhandeni, ja isegi pärast seda hoiak-sin viisakalt suu 
kinni.» 

«Jumal hoidku! Teil on õigus,» möönis mr. Fillander kohmetunult. 

«Kuid kes see klerikaalse välimusega džentelmen temaga kaasas on?» 

Jane kahvatas. 

Clayton hakkas toolil rahutult nihelema. Professor Porter võttis närviliselt prillid 
eest, hingas klaasidele ja pani prillid uuesti nina peale, unustanud klaase hõõruda. 

Esmeralda, kellest jätkus igale poole, hakkas torisema, üksnes Tarzan ei saanud 
millestki aru. Siis lendas tuppa Robert Canler. 

«Jumal tänatud!» hüüdis ta. «Ma kartsin juba kõige hullemat, kuni nägin teie autot, 
Clayton! Tulekahju lõikas mind ära lõunateel ja ma pidin linna tagasi sõitma sealt aga 
läände suunduma. Ma arvasin juba, et ei jõua ilmaski häärberi juurde.» 

Keegi ei ilmutanud erilist vaimustust. Tarzan jälgis Robert Canlerit, nagu Sabor 
oma saaki. Jane Porter heitis talle pilgu ja köhatas närviliselt. 

«Mr. Canler,» ütles ta, «see on minu vana sõber musjöö Tarzan.» 

Canler pööras end ja ulatas käe. Tarzan tõusis pusti ja kummardas, nii nagu üksnes 
d'Amnauld võis õpetada dzen-telmeni kummardama. Kuid paistis, et Canleri 
väljasirutatud kätt ta ei märganud. 

Ilmselt ei pööranud Canler sellele tähelepanu. 


«Jane. siin on pastor, auväärt mr. Tosslay,» kuulutas 

Canler, tema taga seisva vaimuliku poole pöördudes. «Mr. Tosslay, miss Porter!» 

Mr. Tosslay kummardas ja lõi särama. 

Canler tutvustas talle ka ülejäänud seltskonda. 

«Jane, laulatus võib otsekohe aset leida,» ütles Canler. «Siis võime teiega veel 
öisele linnarongile jõuda.» 

Nüüd sai Tarzan kõigest aru. Ta silmitses poolsuletud laugude vahelt Jane Porterit, 

Tütarlaps kõhkles. Tuba täitis pinev vaikus. Kõigil olid närvid pingul. 

Kõigi silmad pöördusid Jane Porterile, oodates vastust. 

«Kas ei saaks veel mõni päev oodata?» lausus ta lõpuks. «Ma olen vapustatud! Mul 
tuli täna nii palju läbi elada.» 

Canler tundis kõigist juuresolijatest õhkuvat vaenulikkust. See ajas teda vihale. 

«Me ootasime seni, kuni ma nõustusin ootama,» vastas ta järsult. «Te lubasite 
minuga abielluda. Ma ei luba endaga kauem mängida. Mul on luba käes, ja siin viibib 
ka vaimulik. Lähme, mister Tosslay! Lähme, Jane! Tunnistajaid on siin palju, isegi 
rohkem kui vaja,» lisas ta vaenulikul toonil. Ja võtnud Jane Porteril käest kinni, viis ta 
neiu juba ootava vaimuliku juurde. 

Kuid vaevalt jõudis ta astuda sammu, kui raske käsi laskus tema õlale ja teraskõvad 
sõrmed surusid selle oma haardesse. Teine käsi haaras tal kõrist ja hetke pärast ra- 
putati teda õhus niisama kergelt, nagu kass raputab hiirt. 

Jane Porter pöördus hirmu ja üllatusega Tarzani poole. 

Ja kui ta pilgu üles tõstis, nägi ta Tarzani laubal punast triipu, mida oli juba näinud 
kaugel Aafrikas tookord, kui Tarzan ahvide sugukonnast oli astunud surmaheitlusse 
suure inimahvi Terkoziga. 

Ta teadis, et selles metsikus südames peitub mõrv ja nõrga hirmukarjatusega sööstis 
ettepoole, et paluda ahvini-mest oma kavatsusest loobuda. Kuid ta kartis rohkem Tar- 
zani kui Canleri pärast. Ta kujutles endale elavalt karmi karistust, mille tsiviliseeritud 
maade kohus mõrvarile langetab. 

Aga enne kui ta midagi öelda jõudis, hüppas Clayton Tarzani juurde ja püüdis 
Canlerit tema pihtide vahelt vabastada. 

Võimsa käe ainsa löögiga virutati inglane eemale ja ta lendas üle toa. Ja siis pani 
Jane Porter kindlalt oma valge käe Tarzani randmele ning vaatas talle silma. 

«Minu pärast,» ütles ta ainult. 

Käsi laskis Canleri kokkupigistatud kõri pisut lõdvemaks. 

«Ja teie tahate, et see siin elaks?» küsis ta imestusega. «Ma ei taha, et ta sureks teie 
käe läbi, mu sõber,» väitis tütarlaps. «Ma ei taha, et teist saaks mõrvar.» Tarzan laskis 
Canleri kõri lahti. 

«Kas te vabastate ta antud lubadusest?» küsis ta. «See on teie elu hind.» 

Vaevu hingates noogutas Canler pead. 

«Kas te tõotate lahkuda ja teda mitte kunagi enam tülitada?» 

Canler noogutas jälle. Tema nägu oli ikka veel moondunud hirmust surma ees, mis 
oli talle nii lähedale astunud. 

Siis laskis Tarzan ta täiesti vabaks. Taarudes suundus Canler ukse poole. Veel üks 
hetk, ja ta lahkus, tema kannul väljus ka õudusest rabatud pastor. 

Tarzan pöördus Jane Porteri poole. 

«Kas ma tohin teiega pisut nelja silma all rääkida?» küsis ta. 


Tütarlaps noogutas ja suundus ukse poole, mis viis võõrastemaja kitsale verandale. 
Ta läks sinna, et klaarida oma vahekorda Tarzaniga, ega kuulnud seetõttu järgnevat 
jutuajamist. 

«Pidage!» hüüatas professor Porter, kui Tarzan tahtis Jane'ile järele minna. 

Sellest uskumatust tempost, millega sündmused nende viimaste minutite jooksul 
olid vaheldunud, kaotas professor täielikult pea. 

«Enne kui edasistesse kõnelustesse laskuda, armuline härra, sooviksin ma saada 
seletust siin juhtunu kohta. Mis õigusega teie, armuline härra, otsustasite sekkuda 
minu tütre ja mr. Canleri omavahelistesse suhetesse? Ma lubasijn talle oma tütre käe, 
armuline härra, ja vaatamata sellele, kas ta meeldib meile või ei, peab lubadust 
täitma.» 

«Ma sekkusin sellepärast, professor Porter,» vastas Tarzan, «et teie tütar ei armasta 
mr. Canlerit ja ei soovi temaga abielluda. Mulle piisab sellest täiesti.» 

«Te ei tea, mida te tegite,» lausus professor Porter, «Nüüd keeldub ta kindlasti 
Jane'iga abiellumast.» 

«Ilmtingimata keeldub,» kinnitas Tarzan ilmekalt ja energiliselt ning lisas: 

«Teil ei pruugi karta, et teie uhkus kannatada saab, professor Porter! Te saate 
võimaluse maksta sellele Can-lerile kõik, mis talle võlgnete, niipea kui koju jõuate.» 

«Nonoh, armuline härra!» hüüdis professor Porter. «Mida te sellega tahate öelda?» 

«Teie aare on leitud,» teatas Tarzan. 

«Mis? Mis te ütlesite?» karjatas professor, hing kinni jäämas. «Te olete hulluks 
läinud! See pole võimalik.» 

«Ometi on see nii. Teie aarded varastasin mina, teadmata nende väärtust või kellele 
nad kuuluvad. Ma nägin, kuidas madrused seda matsid. Ahvide kombel kaevasin ma 
selle välja ja peitsin uuesti ära, kuid juba teise kohta. Kui d'Arnauld ütles mulle, mis 
see on ja et see on teie raha, pöördusin ma džunglisse tagasi ja kaevasin selle üles. See 
aare on põhjustanud nii palju kuritegusid, kannatusi ja muret, et d'Arnauld pidas 
paremaks seda mitte siia toimetada, nagu ma kavatsesin teha. Seepärast ma tõingi 
kohale ainult akreditiivi. Võtke see vastu, professor Porter,» ning Tarzan võttis taskust 
ümbriku ja ulatas selle hämmastunud professorile. «Siin on kakssada nelikümmend 
üks tuhat dollarit. Eksperdid hindasid aaret väga hoolikalt, aga juhuks. 

kui teil võiks tekkida mingeid kahtlusi, ostis d'Arnauld ise selle ära ja hoiab teie 
jaoks alles.» 

«Meie selletagi tohutult raskele võlakoormale teie ees,» sõnas professor Porter 
väriseva häälega, «lisasite te veel suurima heateo. Te annate mulle võimaluse päästa 
oma au.» 

Clayton, kes oli Canleri järel väljunud, tuli nüüd tagasi. 

«Vabandage,» ütles ta, «ma arvan, et oleks parem proovida veel valges linna jõuda 
ja sõita sellest metsast ära esimese rongiga. Pärismaalane, kes just praegu põhjast siia 
ratsutas, teatas, et tulekahju nihkub pikkamööda jälle siiapoole.» 

Claytoni sõnad katkestasid edasise jutuajamise ja kogu seltskond suundus neid 
ootavate autode poole. 

Clayton, Jane Porter, professor ja Esmeralda istusid Claytoni autosse, Tarzan aga 
võttis enda juurde assistendi. 

«Jumal hoidku!» hüüatas mr. Fillander, kui nende auto Claytoni oma järel liikuma 
hakkas. «Kes võinuks seda kunagi arvata! Kui ma teid viimati nägin, olite ehtne mets- 
lane, kes kargles troopilise Aafrika metsas puude otsas, nüüd aga sõidutate mind 
Wisconsini teel prantsuse autos. Issand jumal! Kuid see on ju ülimal määral 
tähelepanuväärne!» 


«Jah,» möönis Tarzan, ja lisas pärast mõningat vaikimist: «Fillander, kas te 
suudaksite meenutada üksikasju, mis puudutavad Aafrika džungli serval minu 
hurtsikust kolme luukere leidmist ja mahamatmist?» 

«Suudan küll ja vägagi täpselt, armuline härra, vägagi täpselt!» vastas mr. Fillander. 

«Kas ühe luukere juures ei olnud midagi iseäralikku?» 

Mr. Fillander puuris pilguga Tarzanit. 

«Miks te seda küsite?» 

«See on minu jaoks väga suure tähtsusega,» väitis Tarzan. «Teie vastus avab 
saladuse. Igal juhul ei suuda see teha midagi halvemat kui saladust saladuseks jätta. 
Viimase kahe kuu jooksul on mul tekkinud nende luukerede kohta oma teooria, ja ma 
palun teid vastata mulle avameelselt ja ausalt: kas kõik skeletid, mida te maha matsite, 
olid inimeste omad?» 

«Ei.» vastas mr. Fillander, «kõige väiksem luukere, mis hällist leiti, oli inimahvi 
oma.» 

«Tänan teid!» lausus Tarzan. 

Ees sõitvas autos kaalus Jane Porter palavikuliselt oma olukorda. Ta mõistis Tarzani 
kavatsusi, kui viimane oli palunud luba öelda talle mõne sõna, ja ta teadis, et peab 
valmis olema Tarzanile vastama. 

Ta pole selline inimene, kellest võib kuidagiviisi lahti saada! Ja äkki pani see mõte 
teda imestama ning ta hakkas kahtlema, kas ta teda tõepoolest ei karda. 

Aga kas ta võis armastada seda, keda kartis? 

Ta sai aru hurmast, mis oli teda vallanud nii kauge džungli sügavuses, kuid siin 
proosalises Wisconsinis ei saanud olla sellist muinasjutulist armastust. Ja laitmatult 
riietatud 

noor prantslane ei äratanud temas ürgnaist, nagu seda oli teinud too metsjumal. 

Kas ta armastas teda? Ta ei teadnud seda enam isegi! 

Ta vaatas vilksamisi Ciaytoni poole. Siin on inimene, kes on kasvanud samas 
keskkonnas ja oludes nagu ta isegi, inimene niisuguse ühiskondliku seisundi ja 
kultuuritasemega, nagu teda oli õpetatud pidama sündsa abielu kõige tähtsamaks 
aluseks. Kas tõesti tema vaist ei vihjanud sellele inglise džentelmenile? Tema 
armastus oli just selline, millist iga tsiviliseeritud naine oma elukaaslases otsib ... 

Kas ta suutnuks Claytonit armastada? Ta ei näinud põhjust mitte suuta. Jane Porter 
ei olnud oma iseloomult külmalt kaalutlev olend, kuid kasvatus, olukord ja pärilikkus 
kõik koos olid teda õpetanud kaalutlema isegi südameasjades. 

Et teda oli pööraselt kütkestanud noore hiiglase jõud, kui ta suured käed embasid 
teda kauges Aafrika džunglis ja täna Wisconsini metsas, selle võis panna, nagu talle 
nüüd tundus, ainult selle arvele, et ta oli vaid ajutiselt naasnud oma prototüübi juurde, 
vastates temas peituva ürgnaise-likkusega ürgmehe kutsele. 

«Kui ta enam kunagi mind ei puuduta.» arutles tütarlaps, «ei tõmba mind ka enam 
tema poole. Sellisel juhul ma ei armasta teda. See polnud midagi rohkemat kui ajutine 
hallutsinatsioon, mille kutsus esile erutus ja kehaline kontakt, aga kui ma Tarzanile 
mehele läheksin, siis nüris-tuks ühises elus lõplikult kogu hurm.» 

Ta silmitses jälle Claytonit. Ta oli ilus mees ja pealaest jalatallani džentelmen. Selle 
mehe üle võiks ta uhke olla! 

Just sel hetkel hakkas Clayton rääkima — minut varem või hiljem oleks kolm elu 
hoopis teisiti läinud, kuid saatus sekkus vahele ja näitas Claytonile kätte 
psühholoogiliselt õige momendi. 

«Nüüd olete vaba, Jane,» lausus ta. «öelge «jah» ja ma pühendan kogu oma elu, et 
teid õnnelikuks teha.» «Jah,» sosistas ta. 


Samal õhtul õnnestus Tarzanil jaama väikeses ooteruumis leida Jane Porter üksinda. 

«Nüüd olete vaba, Jane,» lausus ta, «ja ma tulin läbi sajandite, läbi kauge ja ähmase 
mineviku, tulin ürginimese koopast, et teid õigusega endale nõuda. Teie pärast sain 
ma tsiviliseeritud inimeseks, teie pärast tulin ma üle ookeanide ja mandrite, teie pärast 
saan ma selleks, kellena teie tahate mind näha. Ma võin teid õnnelikuks teha, Jane, 
selles elus, mjdft te tunnete ja armastate. Kas te tulete mulle naiseks?» 

Esimest korda tajus Jane tema armastuse sügavust ja kõike seda, mida ta nii 
lühikese ajaga oli armastusest tema vastu teinud. Ta pööras ära ja kattis näo kätega. 

Mis ta oli teinud! Kartes võimalust selle hiiglase kutsele järgneda, oli ta põletanud 
kõik sillad enda järel, ja kartusest teha eluaegset viga oli ta teinud veelgi hirmsama 
vea. 

Ja siis ütles ta temale kõik, kogu tõe sõna-sõnalt, püüdmata end puhtaks pesta või 
oma tegu õigustada. 

«Mis meil siis teha tuleks?» küsis Tarzan. «Te tunnistasite, et armastate mind. Te 
teate, et mina armastan teid, kuid ma ei tunne seltskondlikku eetikat, millest teie 
juhindute. Jätan küsimuse teie otsustada, sest teie mõistate paremini, mis teie heaoluks 
vaja läheb.» 

s»Ma ei saa Claytonile enam ära öelda, Tarzan!» teatas Jane. «Ka tema armastab 
mind ja ta on hea inimene. Ma ei suuda kunagi silma vaadata ei teile ega kellelegi 
teisele ausale inimesele, kui ma Claytonile ära ütlen. Mul tuleb antud sõna pidada ja 
teie peate aitama mul seda koormat kanda, kuigi pärast tänast õhtut ei näe me 
teineteist võib- 
olla enam kunagi.» 

Sel ajal tulid teised tuppa ja Tarzan läks akna alla. 

Kuid ta ei näinud midagi. Silme ees seisis kogu aeg päikesest särav välu, mida 
ümbritses üksteisest läbipõimunud lopsakate troopikataimede müür, välu kohal 
väreles võimsate puude lehestik ja üle kõige kiirgas sinine ekvatoriaalne taevas. 

Välu keskel väikesel muldvallil istus noor naine ja tema kõrval noor hiiglane. Nad 
sõid oivalisi puuvilju, vaatasid teineteisele silma ja naeratasid. Nad olid üksi ja väga 
õnnelikud. 

Tema mõtted katkestas jaamaametniku tulek. Viimane küsis, kas pole siin Tarzani- 
himelist džentelmeni. 

«Mina olen Tarzan,» vastas ahvinimene. 

«Teile on Pariisist kiirteade, mis on edasi saadetud Baltimore'ist.» 

Tarzan võttis ümbriku ja avas selle. Kiirteade oli d'Arnauld'lt. See kõlas järgmiselt: 

«Sõrmejäljed loendavad, et Te olele lord Graystock. õnnitlen! 

D'Arnauld» 

Kui Tarzan oli telegrammi läbi lugenud, sisenes Clayton ja suundus väljasirutatud 
käega tema juurde. Tarzan vaatas talle otsa. 

Siin on mees, kes kannab Tarzani tiitlit ja valdab tema mõisaid! Ta abiellub naisega, 
keda armastab Tarzan ja kes armastab Tarzanit. Üksainus tema sõna pöörab selle 
inimese elu pahupidi. Ta võtab temalt tiitli, võtab mõisad ja lossid, ta võtab temalt ka 
Jane Porteri. 

«Teate mis, vanapoiss?» hüüdis Clayton. «Mul pole ikka juhust olnud tänada teid 
selle eest, mida meie heaks olete teinud. Te pole muud saanudki teha, kui Aafrikas ja 
siin meie elu päästa. Me peame lähemalt tuttavaks saama. Kas teate, ma olen sageli 
mõelnud teist ja teid ümbritseva keskkonna imepärastest tingimustest. Tahaksin teilt 
küsida, kui te lubate: millisel moel, kurat võtaks, te sinna kaugesse hirmuäratavasse 
džunglisse sattusite?» 


«Ma olen seal sündinud,» vastas Tarzan rahulikult. «Minu ema oli ahv ja 
endastmõistetavalt ei saanud ta mulle sellest kuigi palju rääkida. Oma isa pole ma 
kunagi näinud.» 


XIX. Ürgsuse kutse 


Sellest ajast saadik, kui ahvide kasvandik Tarzan oli lahkunud suurte inimahvide 
sugukonnast, lõhestasid seda alalised tülid ja kaklused. Terkoz oli julm ja isekas valit- 
seja. Paljud vanemad ja nõrgemad ahvid, kelle kallal ta oma metsikut loomust kõige 
sagedamini näidata tavatses, võtsid oma pere kaasa ja läksid kaugele sisemaale, et 
leida vaikust ja turvalisust. 

Kuid lõpuks olid ka allesjäänud ahvid Terkozi alalisest norimisest meeleheitele 
viidud, ja siis meenus neist ühele nõu. mille Tarzan lahkumisel oli andnud. 

«Kui saate endale julma valitseja, ärge tehke nii nagu teised ahvid: ärgu keegi teist 
proovigu temale üksinda vastu hakata. Selle asemel tulge kokku kas kahe, kolme või 
neljakesi ja tungige kõik korraga talle kallale. Siis ei julge ükski valitseja talitada 
teisiti, kui tahate, sest neljakesi saab jagu igast juhist.» 

Meenutanud seda tarka nõu, rääkis üks ahv sellest paljudele oma kaaslastele, nii et 
kui Terkoz koju jõudis, ootas teda «soe ja sõbralik» vastu võtt. 

Erilisi formaalsusi ei olnud. Niipea kui Terkoz jõugule lähenes, tormas viis määratu 
suurt karvast metslooma talle 

Oma hinges oli Terkoz viimane argpüks, nagu seda on tavaliselt jõhkardid nii 
ahvide kui ka inimeste hulgast. Seepärast ei võtnud Terkoz vastu lahingut, mille 
lõpptulemus talle selge oli. vaid kiskus end lahti ja põgenes puude otsa. 

Ta proovis veel kahel korral sugukonda tagasi tuua. iga kord tungiti talle kallale ja 
kihutati minema. Viimaks Terkoz mõistis, et teda ei võeta enam kunagi tagasi, ja läks 
džunglisse, metsikust raevust vahutades. 

Seal hulkus ta mitu päeva sihitult ringi. Tema raev muudkui kasvas ja ta otsis 
mõnda nõrka olevust, kelle peale kogu lämmatav viha välja valada. 

Sellises hingelises seisundis viibides ja oksalt oksale viskudes kohtas see jube 
inimesetaoline koletis dzunglis ootamatult kahte naist. 

Kui ta neid märkas, asus ta parajasti nende kohal. Esimese märgi tema juuresolekust 
sai Jane Porter alles siis, kui suur karvane keha tema kõrvale maha oli hüpanud. Ta 
nägi hirmuäratavat lõusta ja võigast irevil kihvadega suud endast mitte rohkem kui 
ühe jala kaugusel. 

Jane'i suust pääses läbilõikav karjatus, kui metslooma käsi tal õlast kinni krahmas. 
Seejärel nägi ta hirmsaid kihvu oma kõri kohal avanemas. Enne aga, kui need tema 
imekaunist nahka puudutasid, oli inimahv ümber mõelnud. 

Tema naised olid sugukonda jäänud. Ta peab neid asendama teistega. See valge 
karvadeta ahv saab tema uues majapidamises esimeseks. Toorelt heitis ta Jane'i oma 
karvastele õlgadele ja hüppas oksale, ette valmistades talle saatust, mis oli tuhat korda 
hgllem kui surm. 

Neegritari hirmukarje kõlas vaid üks kord Jane Porteri karjatusega samal ajal. Siis 
aga, nagu Esmeraldal oli tavaks kriitilistel momentidel, mis nõudsid kogu julguse 
kokkuvõtmist, langes ta minestusse. 

Jane Porter ei kaotanud aga kordagi teadvust. Tõsi küll, kohutav lõust, mis end tema 
näo vastu surus, ja sõõrmetesse tungiv lehkav hingeõhk halvasid teda. Teadvus jäi aga 


selgeks ja ta andis endale aru kõigest juhtunust, kui metsloom teda kandis. Ja siiski ta 
ei kisendanud ega hakanud vastu. Ahvi ootamatu ilmumine oli ta segadusse viinud ja 
talle tundus nüüd, et teda kantakse ranniku poole. 

Ta otsustas hoida oma energiat ja häält selleks ajaks, kui nad on laagrile juba küllalt 
lähedale jõudnud, et kutsuda sealt nii ihaldatud abi. 

Vaene laps! Teadnuks ta vaid, et teda viiakse üha kaugemale ning kaugemale 
džungli pärapõrgusse. 

Claytonit ja mõlemat vanameest rahutuks teinud karjatus juhtis Tarzani, ahvide 
kasvandiku otseteed sinna, kus lamas Esmeralda. Kuid Tarzan ei keskendanud oma 
huvi Esmeraldale, ehkki ta veendus, et naine on terve. 

Ühe viivu uuris Tarzan maad ja lähemaid puid, kuni ahvi instinkt ja inimmõistus 
üheskoos rääkisid temale, kes nii imehästi tundis metsade elu. kõigest juhtunust 
niisama selgesti, nagu näinuks ta seda oma silmaga. 

Ja sedamaid tormas ta mööda värsket jälge, mida poleks võinud märgata ja veelgi 
vähem seletada ühegi teise inimese silm. Kõige rohkem jälgi oli okste otstel, kus 
inimahv hüppas ühelt oksalt teisele, kuid nende järgi oli raske määrata tema suunda, 
sest keha raskuse all paindub oks alla ja pole teada, kas ahv seda mööda üles ronis või 
laskus. See-eest aga tüvele lähemal, kus jäljed olid nõrgemad, oli suund selgemini 
märgistatud. Näe, siin sellel oksal oli põgeniku suur käpp päevakoera puruks litsunud 
ja Tarzan tundis instinktiivselt, kuhu see suur käpp nüüd pannakse. Ja tõepoolest leiab 
ta sealt lömastatud ussi tibatillukese osakese, mõnikord aga lihtsalt niiske jälje. 

Edasi. Küüs on lahti murdnud väikese kooretüki, murru-koha suund aga näitab 
põgeniku suunda. Siin-seal on mõne suure oksa või puu tüve küljes, mida puudutas 
karvane 

keha, tilluke karva jupp. Selle järgi, kuidas karvake koore alla kinni on jäänud, 
mõistab Tarzan, et ta läheb õigesti. 

Ta ei aeglusta oma jooksu, et tähele panna kõiki neid väliselt nii nõrku metslooma 
tunnusmärke. Tarzanile paistavad need teiste vigastuste, armide ja märkide 
musttuhan-delises hulgas sel okslikul teel eredalt silma. Kõige rohkem abistab teda 
aga lõhn, sest Tarzan jälitab ahvi vastutuult ja tema hästi arenenud ninasõõrmed on 
niisama tundlikud kui koeral. 

Osa inimesi arvab, et loodus on alamseltsi loomadele spetsiaalselt kinkinud paremad 
haistmisorganid kui inimesele, kuid asi on ainult nende arendamises. 

Inimeste elu ei sõltu kuigi suurel määral oma meelte täiuslikkusest. Võime arutleda 
vabastas inimese paljudest kohustustest: meeled taandarenesid teatud astmeni, samuti 
lihased, mis panid liikuma kõrvad ja juuksed, taandarenesid ebapiisava kasutamise 
tõttu. 

Nii kõrvadel kui ka peanaha all on lihased, kuid need on välja arenemata vaid 
seetõttu, et neid ei vajata. 

Kuid Tarzani, ahvide kasvandikuga, oli hoopis teine lugu. Lapsepõlve esimestest 
päevadest alates sõltus tema eksisteerimine määratult rohkem nägemis-, kuulmis-, 
haistmis-, kompimis- ja maitsmismeele teravusest kui märksa aeglasemalt arenevast 
mõtlemiselundist. 

Kõige vähem oli Tarzanil arenenud maitsmismeel ning ta võis peaaegu ühesuguse 
mõnuga süüa oivalist puuvilja ja toorest liha, mis oli pikka aega maa sees olnud. 
Muide, selles suhtes ei erinenud ta just palju meie rafineeritud maias-mokkadest! 

Tarzan kihutas peaaegu kuuldamatult Terkozi ja tema saagi jälgedes, kuid tema 
lähenemise heli kostis siiski põgeneva metslooma kõrvu ja sundis teda veel kiiremini 
jooksma. 


Kolm miili jäi selja taha, kui ahvinimene nad kätte sai. Nähes, et tal pole pääsu, 
hüppas Terkoz väikesele lagedale välule, et võidelda siin oma saagi eest või jätta ta 
maha ja päästa end põgenemisega. 

Ta surus veel hiiglasuure käpaga Jane Porterit enda vastu, kui Tarzan nagu leopard 
hüppas areenile, mille loodus oli selleks ürgseks lahinguks justkui nimme loonud. 

Kui Terkoz nägi, kes teda oli jälitanud, arvas ta kohe, et tema varastatud emasloom 
on Tarzani naine. Nähtavasti olid nad ühte tõugu, mõlemad valged ja karvadeta. Ja 
Terkoz sattus vaimustusse võimalusest vihatud vaenlasele valusasti kätte maksta. 

Salapärase jumalataolise inimese ootamatu ilmumine mõjus Jane Porteri piinatud 
närvidele kosutava veinina. 

Claytoni, oma isa ja mr. Fillanderi kirjelduste põhjal taipas ta, et küllap see ongi 
toosama imetabane olend, kes nad päästis, ning neiu nägi temas sõpra ja kaitsjat. 

Ent kui Terkoz teda toorelt kõrvale lükkas, et Tarzanile vastu tormata, nägi Jane 
Porter ahvi tohutut suurust, tema Võimsaid muskleid ja hiiglasuuri kihvu ning teda 
valdas 

hirm. Kas suudab inimene, missugune ta ka poleks, võita säärast vägevat vaenlast? 

Nad põrkasid kokku nagu kaks raevunud härga ja nagu kaks hunti püüdsid teineteise 
kõri kallale pääseda. Ahvi pikkade kihvade vastu oli inimesel kitsas noatera. 

Kogu oma noore painduva kehaga liibus Jane Porter suure puu tüve vastu, käed 
tugevasti erutusest värisevale rinnale surutud, ning pärani silmi, milles peegeldus hirm 
ja vaimustus, jälgis ürgahvi ja ürginimese võitlust naise omandamise pärast — tema 
omandamise pärast. 

Kui inimese suured selja- ja õlamusklid pingutusest paisusid ning suur biitseps ja 
õlavars peatasid hirmsad kihvad, avanes Baltimore'i tütarlapse ähmase pilgu ees 
tsivilisatsiooni ja kultuuri sajandite kate. 

Aga kui pikk nuga oma kümme korda oli Terkozi kuuma verd joonud ja ta määratu 
suur kere elutult maha varises, sööstis ürgnaine, käed süleluseks laiali, ürgmehe juur- 
de, kes tema eest oli võidelnud ja ta endale võitnud. 

Ja Tarzan? 

Ta tegi seda. mida teinuks tema asemel iga mees, kelle soontes voolab punane veri. 
Ta võttis naise oma embusse ja külvas suudlustega üle tema värisevad huuled. 

Ühe silmapilgu lebas Jane Porter pooleldi suletud silmil tema embuses. Sel hetkel 
tundis ta esimest korda oma noores elus, mis on armastus. 

Ent kate langes alla niisama äkitselt, kui oli tõusnudki. Solvumistundest kattus Jane 
Porteri nägu ereda punaga. Naine lükkas Tarzani, ahvinimese, endast eemale ja kattis 
oma näo kätega. 

Tarzan oli hämmastunud, kui tütarlaps, keda la mingi ebateadliku armastusega 
armastas, vabatahtliku vangina ootamatult tema embusse oli sattunud. Nüüd, kui 
tütarlaps teda eemale tõukas, polnud tema hämmastus väiksem. 

Ta astus veel kord neiu juurde ja võttis tal käest kinni Ematiigrina tormas neiu talle 
kallale, tagudes oma väikeste rusikatega tema võimsat rinda. 

Tarzan ei saanud millestki aru. 

Veel hetk enne seda oli ta kavatsenud Jane Porteri võimalikult kiiresti sugulaste 
juurde viia, kuid see hetk oli juba ähmasesse ja pöördumatusse minevikku kadunud 
ning koos sellega kadus ka tema hea kavatsus. 

Ahvide kasupoeg Tarzan oli ümber sündinud ühelainsal viivul, kui ta tundis 
tugevasti enda vastu surutud sooja nõtket keha. 

Imekaunid huuled olid ühinenud tema huultega kuumades suudlustes ja põletanud 
sügavale hinge märgi, mis tähistas uue Tarzani sündi. 


Uuesti pani ta käe neiu õlale. Neiu lükkas Tarzani eemale, Ja siis tegi ahvide 
kasvandik Tarzan seda, mida teinuks tema kauge esivanem. 

Ta võttis oma naise sülle ja viis ta džunglisae. 

Järgmise, päeva varahommikul äratas hurtsikusse jäänud nelja inimest kahuripauk, 
Clayton jooksis 

113 

esimesena välja ja nägi. et abaja suudme juures seisab ankrus kaks laeva. 

Uks oli «Arrow», teine aga väike prantsuse ristleja, mille pardal tungles rohkesti 
inimesi, kes kõik kalda poole vaatasid. 

Nii Clayton kui ka teised, kes nüüd temaga olid ühinenud, mõistsid selgesti, et 
kahuripauk pidi endale tõmbama nende tähelepanu, kui nad veel hurtsikusse olid 
jäänud 

Mõlemad laevad olid kaldast võrdlemisi kaugel ja oli kahtlane, kas nad isegi 
pikksilmaga võinuksid märgata nelja väikest kogu, kes nii kaugel abaja neemede taga 
kübaratega vehkisid. 

Esmeralda oli eest võtnud oma punase põlle ja lehvitas seda meeletult pea kohal. 
Clayton aga kartis, et isegi see võib märkamatuks jääda, ja tormas jooksujalu abaja 
põhjapoolsele neemele, kus tal oli märkuandmiseks lõke valmis pandud. 

Kuni ta kuivade okste ja põõsaste lasu juurde jõudis, tundus nii temale kui ka 
teistele, kes hinge kinni pidades hurtsiku juures ootasid, et möödas on terve igavik. 

Jõudnud paksust metsast välja lagendikule, kust silm võis laevu seletada, oli 
Clayton rabatud, nähes, et «Arrow'1» heisatakse purjesid, kuna ristleja juba edasi 
liikus. Kähku süütas ta lõkke igast küljest ja tormas neeme tippu. Siin võttis ta seljast 
särgi, sidus mahakukkunud oksa külge ja vehkides sellega pea kohal, seisis seal kaua. 

Laevad aga muudkui eemaldusid ja ta oli juba vähimagi lootuse kaotanud, kui äkki 
metsa kohale tiheda püst-roodse sambana tõusnud hiiglaslik suitsupilv ristlejal vahi 
tähelepanu äratas ja otsemaid suunati kalda poole tosin binoklit. 

Mõlemad laevad pöörasid ümber: «Arrow» jäi rahulikult ookeani lainetel õõtsuma, 
ristleja aga suundus aeglaselt kalda poole. 

Teatud kaugusel ta peatus, paat lasti vette ja saadeti kaldale. Seal hüppas paadist 
välja noor ohvitser. «Vististi musjöö Clayton?» küsis ta. 

«Jumal tänatud, et te tulite!» oli Claytoni vastus. «Ehk pole nüüdki veel hilja!» 

«Mida te sellega öelda tahate, musjöö?., küsis ohvitser. 

Clayton rääkis talle, et Jane Porter on röövitud ja nad vajavad relvastatud inimesi, et 
jätkata džunglis otsinguid. 

«Mon dieu!» hüüatas ohvitser kaeblikult. «Veel eile poleks liiga mlja olnud, täna 
aga ehk oleks parem, kui vaest tütarlast ei leitakski ... See on kohutav, musjöö! See on 
lihtsalt kohutav!» 

Ristleja juurest eemaldus veel mõni paat. Näidanud ohvitserile, kuidas abajasse 
sisse sõita, istus Clayton tema paati, ja nendele järgnesid ka teised. 

Peagi maabusid kõik selle koha juures, kus seisid professor Porter, mr. Fillander ja 
nuttev Esmeralda. 

Ristlejalt viimasena lahkunud paadis oli ka luevo komandör. Kuulnud Jane Porteri 
röövimise lugu. kutsus ta 

suuremeelselt vabatahtlikke saatma professor Porterit ja Claytonit nende otsinguil. 

Nende vaprate ja sümpaatsete prantslaste hulgas polnud ühtegi ohvitseri ega 
madrust, kes poleks end vabatahtlikuks pakkunud. 


Komandör valis välja kakskümmend madrust ja kaks ohvitseri — leitnant d'Arnauld' 
ja leitnant Charpantier' Paat saadeti ristlejalt toidukraami, padruneid ja püsse tooma, 
ohvitseridel olid juba revolvrid kaasas. 

Claytoni pärimisele, kuidas see juhtus, et nad avamerel ankrusse heitsid ja 
kahuripauguga neile märku andsid, selgitas laeva komandör kapten Duphrain. et 
umbes kuu aega tagasi olid nad esimest korda näinud «Arrow'd», mis rohkete purjede 
all edelasse suundus. Kui nad signaliseerisid, et see nende juurde sõidaks, heiskas 
«Arrow» veel purjesid lisaks ja kadus. Nad ajasid teda taga päikese loojanguni ja 
tulistasid korduvalt, kuid järgmisel hommikul polnud laeva kusagil näha. Mitu nädalat 
järjepannu ristlesid nad piki rannikut ja olid juba unustanud hiljutise tagaajamise, kui 
äkitselt mõne päeva eest ühel varahommikul oli vaht märganud laeva tugevas 
säbarlainetuses küljelt küljele rulla-mas. Keegi ei juhtinud laeva ega seadnud tema 
purjesid. 

Mahajäetud laevale ligemale jõudes tundsid nad selles üllatusega ära sama aluse, 
mis mõni nädal tagasi oli nende eest plehku pannud. Selle fokkpuri ja 
kontrabesaanpuri olid heisatud, nagu oleks laeva tahetud ninaga pärituulde viia, kuid 
torm oli purjed ribadeks käristanud. 

Katse meeskonda niisuguse kohutava lainetusega laevale toimetada oli erakordselt 
ohtlik. Ja et laevalael polnud näha mingit elumärki, otsustati esialgu oodata, kuni tuul 
raugeb. Kuid just siis märgati inimkogu, kes oli klammerdunud reelingu külge ja 
ahastavas appihüüdes neile nõrkenult viipas. 

Otsekohe seati paat valmis ja sooritati õnnestunud katse «Arrow'» poordi sõita. 
Vaatepilt, mis üle laeva parda roninud prantslaste pilkudele avanes, oli vapustav. 

Ligi tosin surnud ja surevaid inimesi veeres rullava laeva tekil sinna-tänna, elavad ja 
surnud läbisegi. Nende hulgas oli kaks laipa, otsekui huntidest paljaks näritud. 

Priisikomando seadis laeval kiiresti vajalikud purjed korda ja need õnnetu 
meeskonna liikmed, kes veel elus olid, viidi alla koidesse. 

Surnud keerati presendi sisse ja seoti laevalae külge, et kaaslased võiksid neid enne 
meresügavusse heitmist ära tunda. 

Kui prantslased «Arrow'» tekile ronisid, polnud elavaist enam keegi teadvusel. Isegi 
meeleheitlikku hädasignaali andnud õnnetuke kaotas meelemärkuse enne, kui ta teada 
sai, kas ta appikutse aitas või ei. 

Prantsuse ohvitseril polnud vaja laeval valitseva kohutava olukorra põhjuste üle 
kuigi kaua pead murda, sest kui vett või viina otsima hakati, et taastada madruste 
jõuvarusid, 

selgus, et polnud ühte ega teist ja polnud märki ka mingisugusest söögipoolisest, 

Ohvitser signaliseeris kohe ristlejale ja palus saata vett. ravimeid, toiduaineid ning 
teinegi paat sooritas ohtliku retke «Arrow'» poordi. 

Pärast kosutavate vahendite tarvitamist tuli mõni madrus teadvusele ja rääkis ära 
kogu 100. Osa sellest, kaasu arvatud Snipesi tapmine ja tema laiba matmine kulla- 
kirstu peale, on meile juba teada. 

Ilmselt hirmutas jälitav ristleja mässulisi sedavõrd, et nad purjetasid Atlandi 
ookeanil veel mitu päeva pärast seda, kui olid ristleja silmist kaotanud. Kuid leides, et 
vee- ja toiduvarud olid kesised, pöördusid nad tagasi itta. 

Et pardal polnud kedagi, kes võinuks laeva juhtida, algasid peatselt vaidlused selle 
üle, kus nad asuvad ja millist kurssi hoida tuleks. Kolm päeva seilati itta, maad aga 
polnud ikka veel näha. Siis pöörasid nad põhja, kartes, et kogu aeg puhunud tugevad 
põhjatuuled on nad Aafrika lõunatipust mööda lõunasse ajanud. Kaks päeva sõitsid 


nad kirde suunas ja siis sattusid tuulevaikusse, mis kestis peaaegu nädala. Vesi lõppes 
otsa, päev hiljem said otsa ka toiduvarud. 

Olukord halvenes kiiresti. Üks madrus läks hulluks ja hüppas üle parda. Varsti avas 
teine madrus endal veenid ja hakkas jooma omaenda verd. 

Kui ta suri. heideti temagi üle parda, ehkki mõni neist nõudis, et laibad pardale 
jäetaks. Nälg oli nendest metsloomad teinud. 

Kaks päeva enne kohtumist prantsuse ristlejaga olid nad jäänud nii nõrgaks, et ei 
suutnud enam laeva juhtida Samal päeval suri veel kolm inimest. Järgmisel hommikul 
selgus, et üks laip oli osaliselt ära söödud. 

Kogu see päev inimesed lamasid ja piidlesid kiiskavat.-silmadega üksteist nagu 
kiskjad loomad. Järgmisel hommikul oli aga juba kaks laipa peaaegu luudeni paljaks 
näritud. 

Kuid see kannibalide toit neid eriti ei kosutanud, sest veepuudus piinas hoopiski 
tugevamini kui nälg. Ja siis ilmus nähtavale ristleja. 

Kui hädalised paranesid, räägiti kogu mässulugu prantsuse komandörile, kuid 
«Arrow'» madrused olid liiga harimatud, et osata näidata, millisele rannikuosale 
professor ju tema kaaslased maale olid saadetud. Seepärast liikus ristleja aeglaselt piki 
kogu rannikut, kahurist harvu signaale andes ja pikksilmadega kallast toll-tollilt läbi 
uurides. 

ööseks jäid nad ankrusse, et kõiki kaldaosi päevavalges uurida. Ja juhtus nii. et 
eelmine öö oli nad toonud just sinna kohta kaldal, kus asus väike laager, mida nad 
otsisid. 

Pärast keskpäeva tulistatud signaalpauke hurtsiku asu kad ei kuulnud, sest 
arvatavasti olid nad sel ajal džungli-sügavuses Jane Porterit otsimas, ja okste 
praksumine nende jalge all summutas kaugete kahurite nõrga heli 

Selle ajaga, kui mõlemad pooled olid teineteisele oma seiklustest pajatanud, jõudis 
ka paat ristlejalt tagasi, tuues rühmale toiduaineid ja relvi. 

Mõne minuti pärast eraldus madrustest väike grupp ning mõlemad prantsuse 
ohvitserid koos professor Porteri ja Claytoniga siirdusid lootusetutele ja 
pahaendelistele otsingutele. 


XX. Pärilikkus 


Kui Jane Porter taipas, et veider metsolend, kes oli ta päästnud ahvi küüsist ja teda 
nagu vangi kuhugi kannab, hakkas ta tegema meeleheitlikke katseid end vabastada. 
Kuid tugevad käed surusid teda vaid pisut kõvemini enda vastu. 

Siis loobus ta viljatutest katsetest ja jäi rahulikult lebama silmitsedes poolsuletud 
laugude vahelt selle inimese nägu, kes teda kätel kandes nii kergesti läbi 
väänkasvudest põimunud põõsaste sammus. 

Tema nägu oli ebatavaliselt kaunis. See oli mehisuse ning jõu ideaaltüüp, 
moonutamata liiderlikust elust, loomalikest ja madalatest kirgedest. Kuigi Tarzan oli 
tapnud inimesi ja loomi, tegi ta seda kiretult, nagu tapab kütt, välja arvatud need 
harvad juhud, mil ta tappis vihkamise tõttu. Kuid see polnud niisugune õel ja kaua 
salajas kantud vihkamine, mis vihkaja näojoontesse alatiseks kohutava pitseri vajutab. 

Tarzan tappis naeratusega huultel, naeratus on aga ilu alus. 

Sel hetkel, kui Tarzan Terkozile kallale tungis, rabas tütarlast erepunane triip tema 
laubal, mis vasaku silma juurest juusteni ulatus. Nüüd aga, silmitsedes tähelepaneli- 
kult tema näojooni, nägi ta, et triip oli kadunud ja üksnes kitsas valge arm tähistas 
veel selle kohta. 


Jane Porter oli lakanud rabelemast ja Tarzan nõrgestas veidi oma raudsete käte 
haaret. 

Korraks vaatas ta Jane'ile silma ning naeratas, ja tütarlaps pidi sulgema silmad, et 
vastu panna selle kütkestava näo võludele. 

Tarzan tõusis puu otsa ja Jane Porteril, kes selle ebatavalise tee pärast vähimatki 
hirmu ei tundnud, välgatas peas mõte, et kogu oma elu jooksul polnud tal nii mitmeski 
suhtes olnud säärast turvatunnet kui praegu, lebades selle tugeva metsiku olendi 
embuses. See kandis teda läbi ürgmetsa üha tihedamaks muutuva padriku teadmata 
kuhu ja milleks. 

Vahetevahel sulges ta silmad ja mõtles hirmuga sellele, mis teda ootab. Siis maalis 
elav fantaasia talle kõikvõimalikke õudusi. Kuid tasus tal vaid lauge tõsta ja sügavale 
tema kohale kummardunud imekaunile näole pilku heita, kui kõik kartused hajusid. 

Ei, tal ei pruugi teda karta! Ta veendus selles üha rohkem 

ja rohkem, silmitsedes uurivalt peeneid näojooni ja ausat silmavaadet, mis kõnelesid 
rüütellikust ja õilsast iseloomust. 

Nad tungisid üha sügavamale metsa, mis, nagu talle näis põimus nende umber 
läbipääsmatuks müüriks Kuid metsjumala ees avanes iga kord nagu nõiduse väel 
koridor ja otsekohe ka sulgus nende järel. 

Vaid mõni harv oks puudutas teda kergelt samal aial kui silm nägi nii ülal kui all, 
ees ja taga ühtainsat tihedalt üksteisest läbipõimunud oksi ja liaane. 

Kogu teekonna vältel oli visalt edasiliikuv Tarzan tulvil uusi mõtteid. Tema ette oli 
kerkinud ülesanne, millega ta polnud kunagi varem kokku puutunud, ja ta pigem 
tundis kui mõistis, et peab käituma nagu inimene, mitte nagu ahv. 

Liikumine keskmisel terrassil, kus Tarzan oli läbinud suurema osa teest, aitas 
jahutada tema esimest meeletut kirepuhangut, mis nii äkki oli lahvatanud. 

Nüüd hakkas ta mõtisklema, milline saatus oodanuks tütarlast, kui ta poleks teda 
Terkozi käest vabastanud. 

Ta teadis, miks ahv polnud teda tapnud, ja hakkas nüüd ahvi kavatsusi omadega 
võrdlema. 

Tõsi, džungli tava järgi võttis isasloom endale emaslooma jõuga. Aga kas Tarzan 
tohib antud olukorras juhinduda metsloomade seadusest? Kas Tarzan pole siis 
inimene? Aga kuidas talitavad sellistel puhkudel inimesed? Ta oli suures kimbatuses, 
sest ei teadnud seda. 

Ta tahtnuks väga küsida seda tütarlapselt, siis aga tuli talle pähe. et tütarlaps oli juba 
vastanud, puigeldes ja teda eemale tõugata püüdes ... 

Lõpuks jõudsid nad sihtkohta ja ahvide kasvandik Tarzan, hoides Jane Porterit- 
tugevasti oma embuses, hüppas nõtkelt selle areeni rohuvaibale, kuhu kogunesid 
nõupidamistele suured ahvid ja kus nad dam-dami metsikute orgiate ajal tantsu 
vihtusid. 

Kuigi nad olid läbinud rohkesti miile, polnud päev veel õhtusse kaldunud ja 
amfiteatrit ujutas tihedast lehestikust läbitungiv poolvalgus. 

Roheline vaip tundus pehme ja jahe ning meelitas puhkama. Kaugusest kostis 
musttuhat džunglihäält nagu laine-murru kauge kohin. 

Jane Porterit valdas uneleva rahulikkuse tunne, kui ta murule laskus ja enda kõrval 
seisva Tarzani suurt kogu vaatas. Sellele lisandus veel arusaamatul kombel täielik 
turvatunne. 

Ta seiras Tarzanit poolsuletud laugude vahelt, kui viimane üle väikese ümmarguse 
välu läks ja kaugemal kasvavate puude juurde suundus. Tütarlaps täheldas tema 


kõnnaku elegantsi, majesteetlfkkust, tema suursuguse figuuri täiuslikku sümmeetriat 
ja laiade õlgade kohal imekauni pea uhket hoiakut. 

Milline imetabane olend! Selle jumaliku välimuse all ei saa peituda ei julmus ega 
nurjatus. Mitte kunagi pole maamuna tallanud selline täiuslikkus, mõtles ta. 

Ühe hüppega oli Tarzan puu otsas ja kadus. Jane Porter jäi nõutuks: miks ta ära 
läks? Kas tõesti jättis ta Jane'i siia inimtühja džunglisse saatuse hooleks? 

Ta vaatas närviliselt ringi. Iga rohuvars, iga põõsas näis talle mingi hiiglasuure ja 
kohutava metslooma varitsuspaigana, kust teda luurati ja oodati vaid parajat hetke, et 
suruda läikivaid kihvu tema õrna ihusse. Iga heli muutus tema ettekujutuses õela ja 
nõtke olendi varjatud, märkamatuks lähemale hiilimiseks. 

Milline erinevus on nüüd kõiges sellest alates, kui ta Jane'i maha jättis! 

Ta istus neli-viis minutit, mis paistsid talle tundidena, ja ootas pingsalt varitseva 
looma hüpet, mis teinuks lõpu tema piinale. 

Ta peaaegu igatses julmi kihvu, mis toonuksid talle surma ja teinuksid lõpu sellele 
hirmuagooniale. 

Kuuides selja taga kerget kahinat, hüppas ta karjatades püsti ja pöördus näoga teda 
ootava surma poole. 

Tema ees seisis Tarzan, käed täis oivalisi küpseid puuvilju. 

Jane Porter vankus ja oleks kukkunud, kui Tarzan poleks oma kandamit maha 
visanud ja teda oma embusse haaranud. Ta ei kaotanud teadvust, küll aga surus 
end tugevasti Tarzani vastu, värisedes nagu ehmunud emahirv. 

Ahvide kasvandik Tarzan paitas vaikselt ta siidiseid juukseid ning püüdis teda 
rahustada ja trööstida, nagu seda oli teinud Cala, kui ta väikese ahvina oli kartnud ma- 
du Histat või emalõvi Sabori. 

Kord surus ta huuled kergelt neiu laubale ja viimane ei liigatanudki, ohkas ainult ja 
sulges silmad. 

Jane ei suutnud kuidagi mõista, mis temaga lahti on. 

Ta tundis end selles tugevas süleluses turvalisena ja sellest aitas talle. Tulevikule ta 
ei tahtnud mõelda, vaid alis tus oma saatusele. Selle mõne tunniga oli ta äkki hakanud 
usaldama seda mõistatuslikku metsolendit. nii nagu usaldanuks ta üksnes väga 
väheseid tuttavaid meesterahvaid. Talle turgatas pähe, et see kõik on väga kummaline, 
ja järsku sündis hinges arusaam, et see ebatavaline seisund ei saa olla midagi muud 
kui tõeline armastus ... Tema esimene armastus. Ta punastas üleni ja naeratas. Jane 
Porter nihkus pisut Tarzanist eemale ja silmitses teda pool naerataval ning pool- 
pilkaval ilmel, mis andis ta näole erilise veetluse. Siis osutas ta rohus lebavatele 
puuviljadele ja võttis istet inimahvide muldse trummi serval, sest nälg andis juba 
tunda. 

Tarzan korjas kähku puuviljad kokku ja tõi need Jane'i jalge juurde, seejärel istus 
samuti trummi servale ja hakkas noaga toitu lahti lõikama ning talle pakkuma. 

Nad sõid koos ja vaikisid, aeg-ajalt teineteisele vargsi kelmikaid pilke heites, kuni 
lõpuks Jane Porter lõbusalt naerma puhkes ja temaga ühines ka Tarzan. 

«Kui kahju, et te inglise keelt ei oska,» ütles neiu. 

Tarzan raputas pead ning tema naervaid silmi varjutas liigutav ja ablas 
teadmishimu. 

Siis proovis Jane Porter temaga rääkida prantsuse, seejärel saksa keeles, kuid 
puhkes siis ise naerma oma vigade üle, mis ta tegi viimati nimetatud keeles. 

«Igal juhul,» ütles tütarlaps talle inglise keeles, «saate te minu saksa keelest aru 
niisama hästi kui mind mõisteti Berliinis!» 


Tarzan oli juba ammu jõudnud otsusele ses suhtes missugune peab olema tema 
edasine tegutsemisviis. 

Tal oli aega, et meenutada kõike mida ta oli raamatutest lugenud meeste ja naiste 
suhtlemise kohta. Ka tema käitub nii, nagu ta endale kujutles käitumas mehi olnuksid 
nad tema asemel. 

Ta tõusis taas ja läks puude poole kuid algul püüdis märkide varal selgitada, et tuleb 
peatselt tagasi. Ta tegi seda nii hästi, et Jane Porter sai aru ega ehmunudki kui ta ära 
laks. 

Jane'i valdas vaid üksindustunne ja ta vaatas kannatamatult selle koha poole, kuhu 
Tarzan oli kadunud oodates tema tagasitulekut. Nagu enne, nii teatas ka nüüd kerge 
sahin neiu selja taga tema kohalolekust. Jane pöördus ümber ja nägi teda tulemas 
mööda rohuvaipa hiiglasuure oksakandamiga. 

Seejärel tõi ta suure kuhja pehmet rohtu ning sõnajalgu. Veel kahel korral käis ta 
ära, kuni oli korjanud terve virna materjali. 

Siis tegi ta sõnajalgadest ning rohust pehme tasase aseme, selle kohale aga 
meisterdas okstest mõne jala kõrguse onni. Oksad moodustasid justkui kahe viiluga 
katuse, mis oli otse maa peale pandud. Okstele asetas ta paksu kihi elevandirohu lehti 
ning kattis väikese varjupaiga ühe otsa okste ja lehtedega. 

Seejärel võtsid nad taas kahekesi trummi serval istet ja püüdsid märkide abil juttu 
ajada. 

Tarzani kaelas rippuv suurepärane briljantmedaljon kutsus Jane Porteris esile ülima 
hämmastuse. Ta osutas medaljonile ning Tarzan võttis nägusa ehte kaelast ja ulatas 
talle. 

Jane pani tähele, et raam oli meisterliku juveliiri kätetöö ja briljandid sätendasid 
oivaliselt, kuid kivide lihvimise järgi võis näha, et töö polnud nüüdisaegne. 

Samuti märkas ta, et medaljoni saab avada, vajutas salavedrule ja mõlemad pooled 
plõksatasid lahti. Kummaski oli elevandiluule maalitud miniatuur. 

Üks kujutas noort kaunitari, teine aga tütarlapse kõrval istuva Tarzani peaaegu 
täpset portreed, välja arvatud vaevu tabatav erinevus näoilmes. 

Tütarlaps lõi pilgu Tarzanile, kes tema poole kummardudes üllatunult minatüüre 
silmitses. Sirutanud käe medaljoni järele, võttis ta selle neiult ära ning hakkas ilmse 
hämmastuse ja huviga miniatuure lähemalt uurima. Tema käitumine näitas selgesti, et 
ta polnud neid kunagi varem näinud ega teadnud, et medaljon lahti käib. 

See tõsiasi sundis Jane Porterit mõtisklusi jätkama ning tema mõttelend maalis talle 
pildi sellest, kuidas Aafrika 

läbiuurimata džunglite metsik ja harimatu olend oli selle imekauni ehte omanikuks 
saanud. 

Veelgi imelikum tundus aga asjaolu, et medaljonis oli pilt inimesest, kes võis olla 
selle metsade pooljumala vend või õigemini isa. 

Ikka veel silmitses Tarzan ainiti mõlemat kujutist. Järsku võttis ta õlalt tupe. puistas 
nooled maha ja võttis koti-taolisest hoiukohast lameda eseme, mis oli mitu korda 
pehmetesse lehtedesse keeratud ja pikkadest rohukõrtest nööriga kinni seotud. 

Ettevaatlikult, kiht kihi järel harutas ta lehed ümbert ära. kuni nähtavale tuli foto. 
Osutades medaljonis olevale meesterahva miniatuurile, ulatas ta foto Jane Porterile. 

Foto pani tütarlast veelgi rohkem imestama, sest ilmselt kujutas see sedasama 
meest, kelle miniatuur oli medaljonis kõrvuti noore naise omaga. 

Tütarlaps osutas fotole, siis miniatuurile ja seejärel Tarzanile, nagu soovides 
teatada, et tema arust on see Tarzani kujutis. Tema aga raputas vaid pead, kehitas siis 


oma võimsaid õlgu, võttis neiu käest foto, keeras selle hoolikalt lehtedesse ja peitis 
jälle nooletupe põhja. 

Siis istus ta tükk aega sõnatult, silmad maas. samal ajal kui Jane Porter väikest 
medaljoni käes hoides seda igast kandist uuris, püüdes leida vähimatki märki, mis 
võinuks aidata tuvastada selle esmaomaniku autentsust. 

Lõpuks turgatas talle pähe lihtne seletus. 

Medaljon kuulus lord Graystockile ja minituuridel oli ta ise ning leedi Alice. 

See metsik olend oli medaljoni rannikul hurtsikust lihtsalt leidnud. Kui rumal 
temast, et ta seda kohe ei taibanud! 

Kuid seletada lord Graystocki veidrat sarnasust selle metsjumalaga käis tal üle jõu. 
Et see alasti metslane on tõepoolest lordi poeg. seda ta muidugi ei võinud ette kuju- 
tadagi. 

Viimaks heitis Tarzan pilgu neiule, kes medaljoni uuris. Ta ei võinud mõista 
miniatuuride tähendust, kuid võis enda kõrval istuva noore elusolendi näolt lugeda 
huvi ja vaimustust. 

Neiu märkas, et Tarzan jälgib teda, ja arvates, et ta soovib ehk oma ehet tagasi, 
ulatas selle talle. Tarzan võttis medaljoni ja pani selle neiule kaela, naeratades tema 
üllatuse peale ootamatut kingitust saades. 

Jane Porter raputas keeldumise märgiks ägedalt pead ja püüdis kullast ketti oma 
kaela ümbert ära võtta, kuid Tarzan ei lasknud sellel sündida. Ta võttis tütarlapse käed 
oma kätesse ja hoidis neid kõvasti kinni, kui Jane proovis oma tahtmist peale suruda. 

Lõpuks jäi ta nõusse, tõstis kerge naeratusega medaljoni huultele, tõusis püsti ja tegi 
Tarzanile väikese reveransi. 

Tarzan ei teadnud täpselt, mida ta sellega öelda tahab, kuid taipas õigesti, et sel 
viisil väljendas ta kingituse eest tänu. Niisiis tõusis ka tema püsti, võttis medaljoni 
kätte, kummardus põlise õukondlase väärikusega ja surus oma 

huuled samasse kohta, mida olid puudutanud tütarlapse huuled 

Tema suursugune ja armastusväärne kummardus oli sooritatud absoluutse 
ebateadliku graatsia ja väärikusega. See oli tema päritolu pitser, paljude põlvkondade 
rafineeritud kasvatuse loomulik ilming ja pärilik sõbralikkuse instinkt, mida toores 
kasvatus ja metsik keskkond ei olnud suutnud välja juurida. 

Läks juba pimedaks ja nad asusid uuesti puuviljade kallale, mis oli neile ühtaegu nii 
söök kui jook. Seejärel tõusis Tarzan püsti ja viis Jane Porteri väikese varjupaiga 
juurde, mille ta oli teinud, ja märkide abil palus teda sisse minna. 

Esimest korda mitme tunni järel valdas Jane'i taas hir-musööst, ja Tarzan tundis, et 
tütarlaps taganeb, otsekui kardaks teda. 

Neiuga veedetud tunnid olid Tarzanist teinud hoopis teise inimese, kui ta oli 
hommikul. 

Tema olemuse igas kius kõneles pärilikkus nüüd kõvemini kui kasvatus. Muidugi ei 
muutunud ta ainsa silmapilguga metsikust ahvist peeneks tižentelmeniks, kuid 
viimase instinkt hakkas peale jääma. Ta lausa põles soovist meeldida naisele, keda ta 
armastas, ja mitte alandada end tema silmis. 

Ja nii tegi ahvide kasvandik Tarzan seda, mis võis Jane Porterit veenda turvalisuses. 
Ta võttis tupest välja oma noa ja ulatas selle Jane'ile teraga enda poole, uuesti märku 
andes varjupaika siseneda. 

Tütarlaps sai aru, võttis pika noa, astus onni ja heitis pehmele rohule, samal ajal kui 
Tarzan end põiki ukse ette välja sirutas. 

Nii leidis neid algav hommik. 


Kui Jane Porter ärkas, ei tulnud möödunud päeva imelised juhtumused talle kohe 
meelde, ja seepärast hämmastasid teda ümbritsevad olud: väike okstest onn. pehmest 
rohust ase ja onni avausest paistev võõras ümbrus. 

Pikkamisi taastas ta mälu oma praeguse olukorra kõik üksikasjad. Ja siis tõusis tema 
hinges määratu imestus, teda haaras võimas tänusööst selle eest. et hirmsasse ohtu 
sattununa oli ta terveks jäänud. 

Ta läks onni uksele vaatama, kus Tarzan on. Teda ei olnud, kuid seekord Jane 
kartma ei löönud: ta oli kindel, et Tarzan tuleb tagasi. 

Onni ukse ees rohus nägi ta tema keha jälge selles kohas, kus ta oli Jane'i valvates 
kogu öö lamanud. Ta teadis, et just Tarzani siinolek oli lubanud tal magada nii turvali- 
selt. 

Kes võinuks tema läheduses karta? Tütarlaps ei uskunud, et maailmas võiks leiduda 
veel mõni teine inimene, kellega ta metsikus Aafrika džunglis tunneks end väljaspool 
igasugust hädaohtu. Isegi lõvid ja pantrid ei kohuta teda enam. 

Ta tõstis pilgu üles ja nägi, kuidas Tarzani nõtke kuju lähema puu otsast kergelt alla 
hüppas. 

Tabanud neiu pilgu, valgustas Tarzani nägu see aval särav naeratus, mis eelmisel 
õhtul oli võitnud Jane'i usalduse. 

Ta tuli lähemale ja Jane Porteri süda hakkas kiiremini lööma ning silmad lõid 
särama nagu ei kunagi varem, kui talle oli lähenenud meesterahvas. 

Ta oli jälle puuvilju korjanud ja asetas need onni ukse juurde. Nad võtsid veel kord 
istet, et koos süüa. 

Jane Porter hakkas mõtlema, mis võiks tal plaanis olla. Kas viib ta tütarlapse tagasi 
rannikule või jätab siia? Ja äkki ta teadvustas endale, et see asjaolu teda ilmselt nii 
väga ei häirigi. Ons tõesti võimalik, et tal pole sellest sooja ega külma? 

Ta hakkas mõistma sedagi, et istudes siin naeratava hiiglase kõrval ja Aafrika 
džunglite sügavusse peidetud metsa-paradiisis oivalisi puuvilju süües oli ta rahul ja 
väga õnnelik. 

Ta ei suutnud sellest kuidagi aru saada. Võinuks arvata, et ta peaks olema 
igasugustest ohtudest ära vaevatud, süngetest eelaimustest masendatud, kuid selle 
asemel tal süda pakitses rinnus ning la naeratas inimesele, kes istus tema kõrval ja 
vastas talle naeratusega! 

Kui nad olid hommikueine lõpetanud, läks Tarzan onni ja võttis sealt oma noa. 
Tütarlaps oli selle hoopiski unustanud! Ta mõistis: see oli juhtunud sellepärast, et ta 
unustas hirmu, mis oli sundinud teda nuga vastu võtma. 

Tarzan andis talle märku endale järgneda, suundus areeni servas kasvavate puude 
juurde, haaras tugeva käega ta ümbert kinni ja hüppas ülemistele okstele. 

Tütarlaps teadis, et Tarzan viib ta tagasi rannikule, ega suutnud mõista teda 
ootamatult vallanud üksinduse- ja kur-busetunnet. Mitu tundi liikusid nad aeglaselt 
edasi. Tarzan ei kiirustanud. Ta püüdis võimalikult kauemaks pikendada selle 
teekonna õndsalikku mõnu, kus talle kallid käed olid ta kaela ümber põimunud, ja 
seepärast kaldus ta rannikule viivast otseteest kaugele lõunasse. 

Palju kordi peatusid nad lühikeseks puhkuseks, mille järele Tarzanil mingit vajadust 
polnud, keskpäeval tegid tervelt tunniajalise peatuse väikese oja kaldal, kus nad sõid 
ja kustutasid janu. 

Ja nii hakkas päike juba loojuma, kui nad lagendikule jõudsid. Suure puu juures 
maha hüpanud, lükkas Tarzan kõrge rohu eemale ja näitas talle väikest hurtsikut. 


Tütarlaps võttis tal käest kinni, et teda sinna viia ja isale rääkida, et see inimene oli 
ta päästnud surmast ja veelgi hirmsamast kui surm, et oli teda kaitsnud õrnalt ja hellalt 
nagu ema. 

Kuid Tarzanit, ahvide kasvandikku, valdas inimese elamu ees taas metsiku olendi 
ujedus. Ta raputas pead ja astus tagasi. 

Tütarlaps läks talle päris lähedale ja vaatas paluvate silmadega otsa. Mõte, et Tarzan 
läheb kohutavasse džunglisse tagasi üksinda, oli talle millegipärast talumatu. 

Tarzan aga raputas endiselt pead, siis tõmbas ta tütarlapse 

õrnalt enda vastu ja kummardus, et teda suudelda, enne aga vaatas talle silma, teada 
saamaks, kas see meeldib talle või lükkab ta Tarzani eemale. 

Tütarlaps kõhkles vaid ühe silmapilgu, siis põimis tormakalt käed ta kaela ümber, 
tõmbas ta näo enda juurde ja suudles teda julgelt. 

«Ma armastan sind, armastan sind,» sosistas ta. 

Kaugelt kandus nende kõrvu nõrka tulistamist. Paugutati paljudest relvadest. Tarzan 
ja Jane Porter tõstsid pea. Hurtsikust väljusid mr. Fillander ja Esmeralda. 

Kohast, kus Tarzan ja neiu viibisid, ei võinud nad näha kumbagi laeva, mis abajas 
ankrus seisid. 

Tarzan osutas paukude suunas, puudutas käega oma rinda ja näitas taas samasse 
suunda. Neiu sai aru. Tarzan lahkus, ja neiule sai selgeks, et ta teeb seda, uskudes 
tema rahva hulka kuuluvaid inimesi hädaohus olevat. 

Ta suudles jälle tütarlast. 

«Tule mu juurde tagasi.» sosistas ta. . «Ma ootan sind ootan alati!» 

Tarzan kadus, Jane Porter pöördus Umber ja läks üle lagendiku hurtsiku poole. 

Esimesena nägi teda mr. Fillander. Oli pime, mr. Fillander aga oli äärmiselt 
lühinägelik. 

«Ruttu, Esmeralda!» karjatas ta. «Jookske hurtsikusse. See on emalõvi! Oh issand 
jumal!» 

Esmeralda ei hakanud vaeva nägema, et kontrollida mr. Fihanderi hoiatust. Talle 
jätkus tema toonist. Nagu välk oli ta hurtsikus ja lukustas ukse veel enne, kui mr. 
Fillander ta nimegi välja öelda jõudis. Tema «Oh issand jumal» oli tingitud sellest, et 
Esmeralda ülemäärase rutuga end luku taha pani. jättes välja nii mr. Fillanderi kui ka 
kiiresti läheneva «emalõvi». 

Ta hakkas raevunult raske ukse vastu prõmmima. «Esmeralda!» hõikas ta. 
«Esmeralda! Laske sisse! Lõvi on mu peaaegu juba nahka pannud!» 

Esmeralda sai aru. et ukse taga lööb lärmi emalõvi, ja oma tava kohaselt langes 
minestusse. 

Mr. Fillander heitis ehmunud pilgu selja taha. Oo õudu! Metsloom oli päris ligidal. 
Mr. Fillander püüdis hurtsiku seina mööda üles ronida ja tal õnnestus pillirookatuse 
servast kinni haarata. Viivu ta rippus, klammerdudes nagu kass nööri külge, mis on 
üles tõmmatud pesu kuivatamiseks. Kuid järsku tuli pillirookatusest tükk lahti ja mr. 
Fillander kukkus selili. 

Kukkumise hetkel välgatas ta ajus tähelepanuväärne teave loodusloost. Kui mr. 
Fillanderi heitlikku mälu uskuda, siis lõvi ei puutu inimesse, kes teeskleb surnut. 

Niisiis lamas mr. Fillander edasi seal, kuhu ta kukkunud oli. hirmust kange. Kuna ta 
käed kukkumise momendil olid üles sirutatud, siis polnud see surmapoos eriti veenev. 

Jane Porter jälgis kõiki tema vigureid vaikse imestusega. Nüüd aga puhkes ta 
summutatult naerma, kuid sellest oli 

küllalt. Mr. Fillander keeras end külili ja vaatas ringi. Lõpuks nägi ta tütarlast. 


«Jane!» hüüatas ta. «Jane Porter! Issand halasta!» 

Ta kargas püsti ja tormas neiu juurde. Ta ei uskunud, et see on Jane ja et ta on elus. 

«Issand halasta! Kust te tulete? Kus te olite? Kuidas? .. .» 

«Halastage, mr. Fillander,» katkestas teda tütarlaps. «Ma ei suuda sellises 
küsimusterahes orienteeruda.» 

«Hea küll, hea küll.» sõnas mr. Fillander. «Issand halasta! Ma olen nii üllatatud ja 
piiritult vaimustatud, nähes teid elus ja tervena, et usute või ei, aga ei saa isegi 
Õieti enam aru, mida ma räägin. Aga tulge nüüd ruttu ja rääkige kõigest, mis teiega 
juhtus!» 

1. Juhtum laeval 


«Magnifigue!»* lipsas hüüatus krahvinna de Coude'i huulilt. 

«Mis on?» imestas krahv noore naise poole pöördudes. «Mis äratab teis 
vaimustust?» Ja krahv laskis pilgul ringi käia. 

«Oh, tühine asi, mu armas,» vastas krahvinna, ja tema nägu, kus seni oli mängelnud 
õrn õhetus, värvus punaseks. «Mulle meenusid vaid peadpööritavad New Yorgi 
pilvelõhkujad, nagu neid seal nimetatakse,» ja kenake krahvinna puges sügavamale 
mugavasse teikitooli ning võttis taas kätte ajakirja, mille äsja oli «tühise asja» pärast 
sülle pillanud. 

Tema mees süüvis uuesti raamatusse, olles aga enne omaette vaguralt imestanud, et 
kolm päeva pärast New Yorgist lahkumist sattus krahvinna äkki vaimustusse nen- 
destsamadest hoonetest, mida ta varem oli nimetanud ebardlikeks. 

Peagi jättis krahv raamatu. «Igav on, Olga,» lausus ta. «Ma mõtlen kaaskannatajaid 
otsida ja teha neile ettepaneku kaarte mängida.» 

«Te pole just kuigi armastusväärne, mu abikaasa,» kostis noor naine naeratades. 
«Kuid andestan teile, sest minagi olen kõigest tüdinud. Minge pealegi ja võtke käsile 
oma igavad kaardid.» 

Kui mees oli lahkunud, heitis naine vargsi pilgu pikakasvulisele noormehele, kes 
pisut eemal laisalt tekitoolis lamaskles. 

«Magnifigue!» sosistas ta uuesti. Krahvinna Olga de Coude oli kahekümneaastane, 
tema mees neljakümnene. Ta oli truu ja aus naine, kuid mehe valikus polnud tal 
kuidagi osaleda tulnud, ja seetõttu oli üsnagi tõenäoline, et ta ei armastanud meeletult 
oma meest, kelle olid andnud talle saatus ja tituleeritud isa, tuntud vene härrasmehe 
tahe. Ent kuigi tal kütkestavat noort võõramaalast nähes heakskiitev hüüatus suust oli 
lipsanud, ei järeldunud sellest veel, et ta Oleks mõttes oma mehele truudust murdnud. 
Ta sattus vaimustusse, nagu oleks seda teinud ükskõik millist suurepärast asja nähes. 
Pealegi tõmbas noormees vastuvaidlematult endale tähelepanu. 

Kuni ta noormehe profiili silmitses, tõusis viimane püsti ja lahkus laevalaelt. 
Krahvinna de Coude kutsus mööduva stjuuardi enda juurde. 

«Kes on see härra?» küsis ta. 

«Ta on sisse kirjutatud kui musjöö Tarzan Aafrikast, madam,» vastas see. 

«Üsna suur maavaldus,» mõtles noor naine ja tema uudishimu lõi veelgi enam 
lõkkele. 

Teel suitsetamistuppa jõudis Tarzan päris ukse juures järele kahele mehele, kes 
millegi üle elavalt sosistasid. Ta poleks neile üldse tähelepanu pööranud, kui üks neist 
poleks tema poole heitnud süüdlaslikku. pilku. Nad meenutasid talle melodramaatilisi 
kurjategijaid, keda ta oli näinud Pariisi teatrilavadel. Mõlemad olid tõmmud, tumedate 
juustega, pilgud aga, mida nad ilmselt midagi sepitsedes salamahti vahetasid, 
rõhutasid sarnasust veelgi. 

Tarzan astus suitsetamistuppa ja otsis endale tugitooli teistest pisut kaugemal. Tal 
polnud tahtmist juttu ajada ja lonlkshaaväl oma absinti rüübates pöördus ta mõttes 
tagasi äsja läbielatud päevade juurde. Ikka ja jälle küsis ta endalt: oli ta talitanud 
mõistlikult, kui loobus oma õigustest inimese kasuks, kelle vastu polnud tal mingeid 
kohustusi? Ta ei öelnud lahti oma päritolust mitte William Cecil Clay-toni, lord 
Greystoke'i, vaid naise pärast, keda nad mõlemad, nii tema kui ka Clayton armastasid, 
ja kes saatuse veidra kapriisi tahtel oli saanud Glaytonile, mitte aga temale. 

Naine armastas teda, Tarzanit, ja seepärast oli leppida veelgi raskem, ent siiski ta 
teadis, et ta ei oleks suutnud käituda teisiti, kui oli käitunud tookord õhtul Wisconsini 
metsade rüpes väikeses raudteejaamas. Tema jaoks oli kõige tähtsam neiu õnn, 


lühiajaline tutvus tsivilisatsiooni ja tsiviliseeritud inimestega tõi ta veendumusele, et 
ilma raha ja teatud seisundita näib enamikule neist elu olevat väljakannatamatu. 

Jane Porteril oli lapsepõlvest saadik nii üks kui teine, ja kui Tarzan oleks võtnud 
need nüüd ära tema tulevaselt mehelt, olelks Jane kahtlemata õnnetu. Tarzanile ei 
tulnud hetkekski pähe mõtet, et neiu olelks võinud loobuda Clay-tonist, kui viimane 
olelks jäänud ilma oma tiitlist ja mõisatest. Loomult kindlameelne ja aus, ei kahelnud 
ta selles, et teistelegi on need iseloomujooned omased. Ja antud juhul ta ei eksinud. 
Miski poleks suutnud Jane Porterit Claytoniga tugevamini siduda kui see, et viimasele 
oleks saanud osalks õnnetus. 

Mineviku juurest pöördusid Tarzani mõtted tulevikule. Ta püüdis mõnutundega 
mõelda naasmisele džunglisse, kus ta oli sündinud ja üles kasvanud; julma, 
salakavalasse džunglisse, kus ta oli veetnud kakskümmend aastat kahekümne kahest. 
Ent kui ta tagasi jõuab, kes tema üle seal rõõmustab? Mitte keegi. Ehk jääb tema 
sõbraks üksnes elevant Tantor? Kõik teised kas siis põgenevad tema eest või 
hakkavad jälitama, nagu olid kunagi teinud. 

Vaevalt et isegi tema enda sugukonna ahvid sõbrakäe vastu sirutavad. 

Tsivilisatsioon oli Tarzanile seni andnud vähe, kuid oli õpetanud otsima 
endasuguste seltsi ja tundma siirast heameelt seltsimeheliku suhtlemise soojusest. Ja 
elu ilma sellise suhtlemiseta näis juba kohutavana. Oli raske kujutleda maailma, kus 
pole ainsatki sõpra, ainsatki elusolendit, kes 

räägiks neid uusi keeli, mida Tarzan oli nii armastama hakanud. Seepärast Tarzan ei 
tundnudki kergendust, mõeldes tulevikule, mille ta ise oli endale kujundanud. 

Mõttesse vajunult istus ta oma nurgas, pabeross hambus, kui äkki langes ta pilk 
peeglile, mis rippus tema vastas ja kust paistis laud, mille ümber neli meest kaarte 
mängisid. Sel ajal tõusis üks mängijaist püsti, kavatsedes lahkuda, ja juurde astus 
teine, kes viisaka kummarduse saatel nähtavasti pakkus end vabanenud kohale, et 
mäng võiks jätkuda. See oli üks nendest kahest mehest, keda Tarzan oli suitsetamistoa 
uksel sosistamas näinud, ja nimelt väiksemat kasvu mees. 

See asjaolu äratas Tarzanis mõningat huvi, ja jätkates mõtisklemist oma tuleviku 
üle, hakkas ta peeglist jälgima enda selja taga laua ääres olevat gruppi. Kõigist mängi- 
jaist tundis Tarzan nimepidi ainult ühte, krahv Raoul de Coude'i, keda ülihoolas 
stjuuard oli talle näidanud kui omamoodi kuulsat meest, kes teenis Prantsuse 
sõjaministeeriumis kõrgel ametikohal. Krahv istus äsja mänguga ühinenud reisija 
vastas. 

Äkki köitis peegelpilt Tarzani tähelepanu eriliselt. Sisenes teine vandenõulane ja jäi 
seisma krahvi tooli taha. Tarzan nägi, kuidas ta ümber pöördus ja vargsi tuba. sil- 
mitses, kuid ei vaadanud kuigi hoolikalt peeglisse ega näinud seal Tarzani valvsaid 
silmi. Ta tõmbas salamahti midagi taskust välja: mis see oli, seda Tarzan ei võinud 
näha, sest käsi varjas väljatõmmatud eset. 

Aeglaselt lähenes käsi krahvile ja libistas eseme käratult tema kuuetaskusse. Mees 
jäi liikumatult oma kohale ja silmitses endiselt prantslase kaarte. Üllatunud Tarzan oli 
nüüd tähelepanu ise ja püüdis mitte ainsatki üksikasja kahe silma vahele jätta. 

Mäng jätkus endist viisi minutit kümme, kuni krahv võitis hiljuti nendega liitunud 
partnerilt suure summa. Siis nägi Tarzan selgesti, et krahvi selja taga seisev mees noo- 
gutas oma kaasosalisele. See tõusis kohe püsti, osutades sõrmega krahvile. 

«Oleksin ma teadnud, et see härra on elukutseline valemängija, poleks ma lasknud 
end mängu ahvatleda,» kuulutas ta. 

Ühe hetkega olid krahv ja kaks teist mängijat jalul. 

Krahv läks näost kaameks. 


«Mis see tähendab, söör?» hüüatas ta. 

«Kas te teate, kellega te räägite?» 

«Ma tean, mida ma räägin, ja viimast korda teen seda inimesega, kes kaardimängus 
tüssab.» 

Krahv kummardus üle laua ja lõi mehele lahtise käega vastu nägu. Neid ümbritseti. 

«See on arusaamatus, söör,» karjus üks mängijatest. «See on ju krahv de Coude 
Prantsusmaalt.» 

«Kui ma eksisin,» väitis süüdistaja, «siis palun ma meelsasti vabandust. Aga las 
musjöö krahv eelkõige selgitab, mis kaardid ta endale taskusse sokutas.» 

Siin püüdis Tarzani silme all krahvi taskusse kaardid libistanud mees uksest välja 
lipsata, kuid oma suureks pahameeleks nägi, et pikakasvuline hallisilmne võõras 
seisab ukse peal ees. 

«Pardon,» lausus mees, püüdes Tarzanist mööduda. 

«Oodake!» kostis Tarzan. 

«Aga mispärast?» hüüdis mees turtsakalt. «Laske mind mööda!» 

«Oodake!» kordas Tarzan. «Ma arvan, et te võite ühteteist selgitada.» 

Nüüd kaotas pettur kannatuse ja läbi hammaste needusi pomisedes katsus ta 
Tarzanit kõrvale tõugata. Ahv-inimene vaid naeratas, keeras meheikolaski ümber, 
haaras tal kraest kinni ja tiris laua juurde, välja tegemata tema sajatustest, löökidest ja 
katsetest end lahti rebida. Esimest korda puutus Nikolas Rokoff kokku musklitega, 
tänu millele nende omanik oli väljunud võitjana kokkupõrgetest lõvi Numa ja 
hiiglasliku isaahvi Terkoziga. 

De Coude'ile süüdistuse näkku paisanud mees ja kaiks teist mängijat silmitsesid 
küsivalt krahvi. Teised reisijad olid kogunenud nende ümber, oodates seletusi. 

«See mees on hulluks läinud,» sõnas krahv. «Palun teid, džentelrnenid, otsige mind 
läbi.» 

«See süüdistus on naeruväärne,» lausus üks mängijatest. 

«Pruugib teil vaid pista käsi krahvi kuuetaaku ja te veendute, et süüdistus on 
õiglane,» kinnitas närukael. Ja et ülejäänud seda teha ei söandanud, astus ta sammu 
krahvi poole: «Noh, mis siis ikka, ma teen seda ise, kui teie ei taha.» 

«Ei,» väitis de Coude. «Ma luban end läbi otsida vaid džentelmenil.» 

«Krahvi pole tarvis läbi otsida. Tal on kaardid taskus. Ma ise nägin, kuidas need 
sinna pandi.» 

Kõik pöördusid imestunult kõneleja poole. See oli suurt kasvu noormees, kes hoidis 
rabeleval vangil kraest kinni. 

«See on vandenõu,» hüüdis de Coude vihaselt. «Mul pole mingeid kaarte.» Nende 
sõnadega pistis ta käe tasku. Hetkeks võttis maad hauavaikus. Krahv muutus näost , 
äkki surnukahvatuks ja võttis pikkamisi välja käe kolme kaardiga. 

Ta heitis kõigile pilgu täis tumma õudu ja pikkamisi kerkis ta põskedele 
solvumispuna. Inimeste ilmest, kes nägid pealt meesterahva häbisse saatmist, võis 
lugeda kaastunnet ja põlgust. 

«See on vandenõu, musjöö,» lausus hallisilmne võõras. «Džentelrnenid,» jätkas ta, 
«härra krahv ei teadnud, et tal on taskus kaardid. Need pandi sinna ilma tema 
teadmata, mängu ajal. Selles toolis seal istudes nägin ma peeglist kõike juhtunut. See 
härra siin, keda ma takistasin põgenemast, pani kaardid krahvi tasku.» 

De Coude pööras pilgu Tarzanilt mehele, keda see kinni hoidis. 

«Mon dieu*, Nikolas!» hüüdis ta. «Teie?» Seejärel pööras ta end süüdistaja poole 
ja silmitses teda teraselt. 


«Aga teid, musjöö, ei tundnud ma habemeta ära. See muudab teid väga, Pavlov. 
Nüüd on mulle kõik arusaadav. Kõik on selge, härrased!» 

«Mida me siis nendega teeme, musjöö?» küsis Tarzan. «Kas anname nad kaptenile 
üle?» 

«Ei, mu sõber,» vastas krahv rutakalt. «See on isiklik asi ja ma palun teid mitte 
midagi ette võtta. Aitab sellest, et ma olen kahtlustustest prii. Mida vähem me nende 
tüüpidega tegemist teeme, seda parem. Kuidas ma saaksin aga tänada teid selle suure 
teene eest? Lubage üle anda oma visiitkaart ja kui ma kunagi saan kasulik olla, siis 
pidage meeles, et olen teie käsutuses.» 

Tarzan vabastas Rokofi, kes oma kaasosalisega suitseta-mistoast kiiresti väljus. 
Uksel pöördus Rokoff Tarzani poole: «Musjöö kahetseb ja mitte ainult üks kord, et 
segas end teiste asjadesse » 

Tarzan naeratas, kummardas krahvile ja ulatas talle oma visiitkaardi. Krahv luges 
sellelt: 

«M. Jean C. Tarzan.» 

«Musjöö Tarzan,» sõnas ta, «te peate tõepoolest kahetsema, et mind aitasite, sest 
võin teile kinnitada, et tõmbasite enda peale Euroopa kahe kõige paadunuma 
närukaela viha. Püüdke neid vältida, musjöö, kuidas vaid saate.» 

«Kallis krahv,» vastas Tarzan rahulikult naeratades, «ma olen tundnud veel 
kohutavamaid ja õudust äratavamaid vaenlasi, kuid ma olen praegugi elus ja terve. 
Arvan, et neil kahel ei õnnestu kunagi mulle kurja teha.» 

«Loodame seda, musjöö. Kuid ei tee paha, kui olete ettevaatlik ja vähemalt peate 
meeles, et tänasest päevast on teil vaenlane, kes midagi ei unusta ja kunagi ei andesta 
ja kelle vihkamisest mürgitatud ajus sünnivad kogu aeg uute julmuste plaanid nende 
vastu, kes milleski on teda seganud või millegagi solvanud. Kurat on Nikolas 
Rokofiga võrreldes süütu vigurivänt.» 

Kui Tarzan õhtul oma kajutisse sisenes, leidis ta põrandalt sedeli, mis ilmselt oli 
ukse alt sisse torgatud. 

Ta avas selle ja luges: 

M. Tarzan, kahtlemata ei andnud te endale aru, millist ränka ülekohut tegite, muidu 
poleks te korda saatnud seda, mida tegite täna. Olen valmis uskuma, et talitasite 
selliselt teadmatusest ja kavatsemata teile võõrast inimest solvata. Sellest lähtudes 
luban meelsasti teid vabandust paluda ja kui te mulle tõotate, et ei hakka enam 
sekkuma asjadesse, mis teisse ei puutu, siis loen asja lõpetatuks. Vastasel korral... 
muide, olen kindel, te mõistate, et targem on valida tee, mida ma teile pakun. 

Täie lugupidamisega Nikolas Rokoff 

Kuri naeratus lõi hetkeks mänglema Tarzani huultel, kuid samas lakkas ta juhtunule 
mõtlemast ja heitis magama. 

* Mu jumal! (pr. k.) 

Ühes naabenkajutis vestles samal ajal oma mehega krahvinna de Coude. 

«Miks te nii morn olete, armas Raoul?» küsis ta. «Te olite kogu õhtu äärmiselt 
rusutud. Mis teeb teile muret?» 

«Olga, Nikolas on siin, aurikul. Kas te ei teadnud seda?» 

«Nikolas!» hüüatas krahvinna. «Kuid see on võimatu, Raoul, ei või olla. Ta istub 
Saksamaal vangis.» 

«Ka mina mõtlesin tänase päevani nii, kuni nägin teda ja seda teist närukaela, 
Pavlovit. Olga, ma ei suuda enam kauem taluda ta tagakiusamist. Ei suuda, isegi teie 
pärast mitte. Varem või hiljem annan ma ta võimude kätte. Ma olen juba pooleldi 


otsustanud rääkida kõigest kaptenile, enne kui me kaldale jõuame. Prantsuse laeval, 
Olga, ei maksaks mulle midagi täita seda Nemesise rolli.» 

«Ah ei, Raoul!» selle hüüatusega laskus krahvinna põlvili mehe ette, kes langetatud 
päi diivanil istus. «Ära tee seda! Tuleta meelde, sa lubasid mulle. Ütle, et sa seda ei 
tee. Ära hirmuta mind, Raoul!» 

De Coude võttis naise käed oma kätesse ja uuris mõnda a'ga sõnatult tema kaamet 
tujutut nägu. otsekui , püüdes sealt välja lugeda, miks ta seda inimest õieti kaitseb. 

«Olgu nii, nagu sa tahad, Olga,» sõnas ta lõpuks. «Ma ei mõista. Ta on kaotanud 
vähimagi õiguse sinu truudusele, armastusele, lugupidamisele. Ta ähvardab pidevalt 
sinu elu ja au, sinu mehe elu ja au. Loodame, et sa kunagi ei kahetse, et teda kaitsed.» 

«Mulle tundub, Raoul,» katkestas Olga teda järsult, «et ma ei vihka teda sinust 
vähem, kuid... veri on paksem kui vesi —» 

«Ma oleksin täna meelsasti tema vere koostist uurinud,» torises de Coude vihaselt. 
«Neil oli kindel kavatsus määrida minu au, Olga.» Ja ta rääkis kõigest, mis 
suitsetamistoas oli juhtunud. 

«Poleks olnud seda tundmatut, oleks nende nõu õnnestunud. Kes oleks uskunud 
minu sõnu, kui minu taskust leitud kaardid rääkisid minu vastu? Ma hakkasin isegi ju- 
ba äärepealt endas kahtlema, kuni see musjöö Tarzan teie üliarmsa Nikolas' laua 
juurde tiris ja kogu nende argpüksliku salasepitsuse paljastas.» 

«Musjöö Tarzan?» küsis ilmselt üllatunud krahvinna. 

«Jah. Kas te tunnete teda, Olga?» 

«Ma nägin teda. Uks stjuuard näitas teda mulle.» 

«Ma ei teadnud, et ta on nii kuulus.» 

Olga de Coude muutis kõneainet. Ta leidis järsku, et polegi nii lihtne seletada, miks 
stjuuard talle musjöö Tarzanit oli näidanud. Võimalik, et ta õige pisut ka punastas: 
krahv, tema mees, silmitses teda veidral iroonilisel ilmel. «Ah » mõtles naine, «must 
südametunnistus leiab kahtlustamiseks kõikjalt toitu.» 

Il. Sõlmuvad vihkamise ja...? sidemed 


Alles järgmise päeva hilisõhtul nägi Tarzan neid kahte reisijat, kelle asjadesse ta oli 
nördimusest ajendatuna sekkunud. Täiesti ootamatult sattus ta neile peale just sel 
hetkel, kui viimased seda kõige vähem soovisid. 

Nad seisid laevalael üksildases paigas ja kui Tarzan nende kohale jõudis, --vaidlesid 
ägedalt ühe naisega. Tarzan pani tähele, et naine oli jõukalt riides ja, otsustades ilusa 
sihvaka kuju järgi, ka noor, kuid tema nägu varjas tihe loor. Kõik seisid seljaga 
Tarzani poole — mehed teine teisel pool naist — ja ta jõudis neile märkamatult päris 
lähedale. Ta mõistis, et Rokoff ähvardas, naine aga palus, kuid nad rääkisid temale 
tundmatut keelt ja üksnes noore naise välimuse järgi oli selge, et ta kardab. 

Rokofi olekus tundus nii ilmset füüsilise vägivalla ähvardust, et ahvinimene hetkeks 
seisatas ja astus siis nende juurde, tunnetades instinktiivselt hädaohtu. Ta kõhkles 
veel, kui mees toorelt naise randmest kõrgemalt kinni haaras ja kätt väänama hakkas, 
otsekui lootes sel moel mingit lubadust välja pressida. Mis võinuks juhtuda, kui Ro- 
koffi poleks takistatud, selle kohta võib mitmesuguseid oletusi teha. Kuid siin 
haarasid terassõrmed ta õlast kinni ja tugev käsi sundis hoolimatult teda ümber 
pöörama ning kohtama sellesama võõra külmi halle silmi: seesama võõras oli juba 
kord talle teele ette astunud 


«Sapristi!»' sisistas raevunud Rokoff. «Mida see tähendab? Kas olete peast 
põrunud, et jälle solvate Nikolas Rokoff 1?» 

«Siin on mu vastus teie sedelile, musjöö,» kostis Tarzan rahulikult, visates lurjuse 
endast eemale sellise jõuga, et see vastu reelingut prantsatas ... 

«Tuhat kuradit!» kisendas Rokoff. «Selle eest maksad sa eluga, tõbras!» Ta hüppas 
jalule ja sööstis Tarzani kallale, püüdes jooksu pealt revolvrit taskust välja kiskuda. 
Naine põrkas õuduses tagasi. 

«Nikolas!» karjatas ta. «Ära tee, 00, ära tee seda! Ruttu, musjöö, põgenege, või ta 
tapab teid.» 

Ent põgenemise asemel läks Tarzan kallaletungijale rahulikult vastu. 

«Ärge tehke ennast narriks, musjöö,» sõnas ta. 

Rokoff, kes oli raevust meeletu alandava olukorra pärast, millesse võõras ta 
asetanud oli, sai lõpuks revolvri taskust kätte. Ta peatus, tõstis selle külmavereliselt 
Tarzani rinna kõrgusele ja vajutas päästikule. Kukk plõksatas, aga pauku ei järgnenud, 
ahvinimese käsi tõusis kiirelt nagu vihaleaetud püütoni pea: kerge pingutus ja 
revolver lendas kaugele üle parda ning kukkus Atlandi ookeani. 

Silmapilgu seisid mõlemad teineteise vastas. Lõpuks sai Rokoff enesevalitsuse 
tagasi. Ta hakkas rääkima esimesena: «Te olete juba kaks korda suvatsenud sekkuda 
asjadesse, musjöö, mis teisse ei puutu. Kaks korda olete lubanud endale alandada 
Nikolas Rokoffi. Esimesel korral otsustasin ma seda mitte tähele panna, arvates, et 
musjöö talitas teadmatusest, kuid seekord ma ei unusta. Kui musjöö ei tea, kes on 
Nikolas Rokoff, siis ma võin talle kinnitada: oma viimase jultunud teo pärast on tal 
kaalukad põhjused mäletada seda nüüd ja igavesti.» 

«Olete argpüks ja lurjus, musjöö,» vastas Tarzan, «ja rohkem ei taha ma teist midagi 
teada.» Ta pöördus naise poole, et küsida, kas Rokoff talle viga ei teinud, kuid naine 
oli kadunud. Heitmata ainsatki pilku Rokofile ja tema kaaslasele, jätkas Tarzan oma 
jalutuskäiku laevalael. 

Tarzan pidi endalt imestades küsima, mis salanõu siin sepitsetakse. Mida need 
inimesed plaanitsevad? Looriga naises, kellele ta appi oli läinud, oli midagi tuttavat, 
kuid nägemata tema nägu, ei võinud ta kindel olla, et oli naist varem kohanud. Ainuke 
asi, mida ta märkas, oli omapärane sõrmus selle käe sõrmes, millest Rokoff oli kinni 
haaranud, ja Tarzan otsustas silmas pidada kõigi naisreisijate käsi, et kindlaks teha, 
keda Rokoff jälitab, ja teada saada, kas mees pole teda jälle tülitanud. 

Tarzan naasis tekil oma tooli juurde ja hakkas meenutama neid arvukaid näiteid 
inimeste julmusest, egoismist ja kurjusest, mille tunnistaja oli ta olnud sellest päevast 
alates, kui neli aastat tagasi oli džunglis ta pilk esimest korda langenud teisele 
inimolendile — mustale Kulongale. kelle oda lõpetas hiiglasuure emaahvi Kala elu ja 
röövis seega noorelt Tarzanilt ainsa ema, keda ta oli tundnud. 

Talle meenus, kuidas rotinäoga Snipes oli tapnud Kingi, kuidas «Arrow'» 
mässulised olid jätnud saatuse hooleks professor Porteri ja tema kaaslased, kui julmalt 
õiendasid vangidega arveid Mbonga suguharu mustanahalised juhid ja naised, kui 
palju väiklast kadedust ilmutasid läänekalda asumaade sõjaväelased ja 
tsiviilametnikud, kelle näol ta esimest korda puutus kokku tsiviliseeritud maailma 
esindajatega. 

«Mon dieu!» rääkis ta endamisi. «Nad kõik on ühesugused. Petavad, tapavad, 
valetavad, teevad sohki ja kõike selle pärast, millest keelduksid kõik džungliasukad: 


| Kurat võtaks! (pr. k.) 


rah; pärast, mis võib neile anda jõuetute olendite rafineeritud naudinguid. 
Haletsusväärsed tavad teevad neid oma õnneti saatuse orjadeks ja nad usuvad kindlalt, 
et on looduse va litsejad, kes maitsevad elus ainsat väärtuslikku. Vaevalt e' džunglis 
loovutaks keegi teisele rahumeelselt oma sõbratar: See on armetu maailm, meeletu 
maailm, ja ahvide Tarza; oli arust ära, kui ta otsustas vahetada selle vastu džungl 
vabaduse ja õnne.» 

Nende mõtiskluste ajal valdas teda äkki tunne, et selja 

tagant keegi teda jälgib. Metslooma vana instinkt murdis läbi tsivilisatsiooni kesta ja 
Tarzan keeras nii ruttu ümber, et teda vargsi silmitsenud noor naine ei jõudnud isegi 
pilku kõrvale pöörata ja ahvinimese hallid silmad kohtusid küsival ilmel otse tema 
silmadega. Seejärel langetas naine pilgu ja Tarzan nägi, kuidas ärapööratud näole 
valgus kerge puna. 

Ta muigas endamisi: vaat kuhu viib tema ebakultuurne ja viisakusetu käitumine, ta 
ei löönud ju silmi maha, kui kohtas noore naise pilku. Naine oli väga noor, ja see pani 
Tarzanit pead murdma küsimuse üle: kus oli ta teda varem näinud? Tarzan võttis 
endise asendi ja märkas peagi, et naine tõusis püsti ja lahkus laevalaelt. Kui ta 
möödus, pöördus Tarzan ümber, lootes mõne tunnuse järgi tema isikut tuvastada. 

Tal ei tulnud pettuda. Möödudes tõstis naine käe mustade laineliste juuste juurde, 
mis sõlmena kuklale langesid — see on naistele iseloomulik žest, kui nad tunnevad et 
selja tagant saadab neid tunnustav pilk —, ja Tarzan märkas ühes sõrmes omapärast 
sõrmust, mida ta alles hiljuti oli näinud looriga naise sõrmes. 

Ah siis teda jälitabki Rokoff! Seda noort ilusat naist. Tarzan mõtiskles laisalt selle 
üle, kes ta võiks olla ja mis suhted võinuksid ühendada nii sulnist naist selle morni ha- 
bemiku venelasega. 

Õhtul pärast lõunasööki siirdus Tarzan laeva vööri ja jäi sinna pimedani, vesteldes 
teise tüürimehega. Kui viimane kutsuti oma kohuseid täitma, nõjatus Tarzan laisalt 
reelingule ja imetles kuuvalguse sillerdamist lainetel. Ta seisis ühe tugiposti varjus ja 
kaks meest, kes mööda tekki tulid, ei märganud teda. Ometi jõudis Tarzan kuulda kül- 
lalt nende juttu, mis sundis teda neile käratult järgnema, et selgitada, millist uut 
kuratlikku plaani nad sepitsevad. Ta tundis häälest ära Rokofi ja tema kaaslases 
Pavlovi. 

Tarzan oli kuulnud vaid mõne sõna: «Ja kui ta karjuma hakkab, võid teda 
kägistadada, kuni...» Kuid sellest jätkus, et äratada seiklushimu, ja ta ei lasknud 
silmist kahte meest, kes nüüd tekil kiirelt edasi sammusid. Ta järgnes neile 
suitsetamistoa ukseni, kus nad viivuks peatusid, otsekui soovides veenduda kellegi 
kohalolekus. 

Seejärel suundusid nad otsejoones ülemisele tekile esimese klassi kajutite juurde. 
Siin oli Tarzanil juba raskem märkamatuks jääda, kuid see läks tal siiski korda. Kui 
nad ühe poleeritud ukse juures peatusid, lipsas Tarzan kümne-kaheteistkümne jala 
kaugusel ühte kõrvalkäiku. 

Nende koputuse peale küsis kajutist naise hääl prantsuse keeles: «Kes seal on?» 

«Olga, see olen mina, Nikolas,» kõlas juba tuttav Rokofi kurguhäälne vastus. 

«Miks sa mind rahule ei jäta, Nikolas? Millal sa lakkad mind punamast?» kostis 
naise hääl õhukese vaheseina tagant. «Ma pole ju sulle midagi halba teinud.» 

«Ära nüüd, Olga,» keelitas mees teda leplikul toonil, 

«tahan sulle ainult mõne sõna öelda. Ma ei tee sulle midagi, ei tule isegi kajutisse. 
Kuid ma ei saa ju läbi ukse karjuda.» . 


Tarzan kuulis ust lukust lahti keeratavat. Ta astus ettepoole et näha, mis siis juhtub, 
kui uks avaneb, sest kõrvus ikõlasid tal ikka veel kurjakuulutavad sõnad: «Ja kui ta 
karjuma haikfeab, võid teda kägistada.» 

Rokoff seisis otse ukse ees. Pavlov oli kõrval, selg surutud vastu koridori seina. Uks 
avanes. Rokoff jäi lävel seisma, nõjatudes seljaga vastu ust, ja rääkis sosinal naisega, 
keda Tarzan ei näinud. Seejärel kuulis Tarzan naise häält — tasemaks sunnitud, kuid 
siiski küllalt kõva, et sõnadest aru saada: 

«Ei, Nikolas,» ütles ta, «see on asjatu. Ähvarda kuidas tahad, kuid ma ei nõustu 
iialgi. Mine toast välja. Sul pole õigust siia tulla. Sa lubasid, et ei tule sisse.» 

«Väga hea, Olga, ma ei tule sisse, aga enne, kui ma sinuga arved õiendan, kahetsed 
sa tuhat korda, et ei täitnud mu palvet. Lõppude lõpuks saan ma ikkagi oma tahtmise, 
kuid oleks parem, kui sa säästaksid mu aega ja vaeva, hoiaksid end teotusest, aga sinu 
KE 

«Nikolas, Nikolas!» katkestas teda naine, ja Tarzan nägi, kuidas Rokoff kõrvale 
tõmbudes noogutas Pavlovile, see aga sööstis ühe hüppega kajuti ukse juurde, mööda 
Rokofist, ikes talle abivalmilt ukse lahti paiskas. Rokoff taganes kahku. Uks paugatas 
kinni. Tarzan kuulis, kuidas seespool võtit keerati. Rokoff seisis endiselt ukse juures, 
pea kaldu, justkui püüdes tabada iga sõna. Õel muie kõverdas habetunud näos ta 
huuli. 

Tarzan kuulis, kuidas naine käskis Pavlovit kajutist lahkuda 

«Ma kutsun oma mehe siia,» karjus ta. «Ta ei heida teile armu.» 

Ukse tagant kostis Pavlovi parastavat naerulaginat «Laevaohvitser toob kohale teie 
abikaasa, madam,» teatas ta. «See ohvitser teab juba, et mehe äraolekul võtate oma 
kajutis lukustatud ukse taga vastu võõrast meesterahvast.» 

«Mu mees saab aru, milles on asi!» 

«Täiesti võimalik, kuid mitte laevaohvitser ega ka ajakirjanikud, keda salapärasel 
kombel informeeritakse kõigest kohe, kui me maale oleme astunud. Nad leiavad, et 
see on ülihuvitav lugu, ja sedasama arvavad ka teie sõbrad, kui nad sellest 
hommikusöögi ajal loevad — las ma arvutan .. . täna on teisipäev . .. jah, reedel 
hommikusöögi ajal. Ja huvi ei vähene sugugi, kui nad kuulevad, et mees, keda naine 
oma kajutis vastu võttis, oli venelasest teener, ehk täpsemini väijendudes tema venna 
teener.» 

«Alexis Pavlov,» kostis naise hääl, külm ja kartmatu, «te olete argpüks, ja kui ma 
sosistan teile kõrva ühe nime, loobute te oma nõudmistest ning ähvardustest ja lahkute 
minu kajutist otsekohe, selleks et loodetavasti mulle mitte enam silma alla sattuda.» 

Pärast seda jäi viivuks kõik vaikseks: arvatavasti naine kummardus ja sosistas 
lurjusele kõrva seda, millele ta oli nüüdsama vihjanud. Hetk vaikust, seejärel aga 
mehe hämmastunud sajatus, võitluse madin, naise kiljatus — ja taas vaikus. 

Karjatus ei jõudnud veel vaibuda, kui ahvinimene oma peidupaigast välja hüppas. 
Rokoff pistis jooksu, kuid Tarzan rabas tal kraest kinni ja vedas tagasi. Kumbki neist 
ei lausunud sõnagi, mõlemad tundsid vaistlikult, et seal toas on teoksil mõrv. 
Tarzanile oli selge, et Rokoff ei kavatsenud nii kaugele minna: tema eesmärk oli 
hoopis sügavam ja võib-olla kohutavam kui toores külmavereline mõrv. 

Hetkegi kõhklemata ja kedagi hõikamata surus ahvinimene tohutu õlaga õhukest 
paneeli ja et uksepilpad laiali paiskusid, tormas ta kajutisse, vedades enda järel 
Rokoffi. Tema ees voodil lamas naine, Pavlov aga pigistas sõrmedega õrna kaela, 
samal ajal kui ohver peksis teda vastu nägu ja püüdis oma kaela ümbert julmi 
surmatoovaid sõrmi lahti rebida. 


Kära kuuldes hüppas Pavlov jalule. Tarzanit nähes lõid ta silmades leegitsema viha 
ja ähvardus. Naine tõusis vaa-rudes istukile. Ühe käega hoidis ta kinni kõrist, 
hingamine oli vaevaline. Kuigi ta oli sasitud ja surnukahvatu, tundis Tarzan temas ära 
noore naise, keda ta hommikul oli tekil näinud. 

«Mis see kõik tähendab?» küsis Tarzan Rokofilt, kelles ta vaistlikult tunnetas 
algatajat. Viimane vaikis momilt. 

«Palun vajutage kellanupule,» jätkas ahvinimene, «me peame siia kutsuma mõne 
ohvitseri: asi on liiga kaugele läinud.» 

«Ei, ei!» karjatas naine ja oli silmapilk püsti. «Palun, ärge tehke seda. Ma usun, et 
tegelikult ei tahetud mulle halba teha. Ma vihastasin seda härrat ja ta kaotas enese- 
valitsuse, see ongi kõik. Ma ei tahaks, et asi käiku antaks, palun teid, musjöö,» ja ta 
hääl kõlas nii anuvalt, et Tarzan ei söandanud peale käia, kuigi terve mõistus ütles 
talle, et selles kõiges peitub midagi, millest tuleks informeerida asjaomaseid võime. 

«Te siis tahate, et ma ei võtaks midagi ette?» küsis ta. 

«Jaa, palun teid,» vastas naine. 

«Te olete sellega nõus, et need kaks lurjust ka edaspidi teid taga kiusavad?» 

Ta ei osanud vastata ning paistis väga õnnetu ja tujutu. Tarzan nägi, kuidas kaval 
võidurõõmus naeratus kõverdas Rokofi huuli. Nähtavasti naine kartis ega julgenud 
nende kahe lurjuse juuresolekul avameelselt rääkida. 

«Sellisel juhul,» ütles Tarzan, «talitan ma omaenda riisikol. Ma hoiatan teid,» jätkas 
ta Rokofi poole pöördudes, «ja teie kaasosalist, et nüüdsest peale kuni reisi lõpuni 
hoian ma teil silma peal. Ja kui ma juhtumisi kuulen, et kumbki teist on kas või 
kaudselt sellele noorele daamile ebameeldivusi põhjustanud, kutsun ma otsekohe teid 
vastust 

andma ja ma ei usu, et see teile meeldiv oleks. 

Nüüd aga kaduge siit!» ning kahmanud Rokofil ja Pavlovil kraest kinni, viakas ta 
nad jõuga ukse taha, virutades kummalegi veel jalahoobi, et nad koridoris kaugemale 
lendaksid. Siis pöördus ta naise poole. Viimane vaatas teda, silmad imestusest pärani. 

«Ja teie, madam, teete mulle suure heateo, kui kohe teatate, kui keegi nendest 
närukaeltest hakkab teid jälle tülitama.» 

«Ah, musjöö,» vastas naine, «ma loodan, et te ei peaks oma heategu kahetsema. Te 
saite endale kurja ja leidliku vaenlase, kes ei peatu millegi ees, et rahuldada oma 
kättemaksuiha. Tõepoolest, musjöö, te peaksite olema väga ettevaatlik ...» 

«Vabandust, madam, mu nimi on Tarzan ...» 

«Musjöö Tarzan. Aga et ma ei tahtnud ohvitseri kutsuda, siis ärge sellest järeldage, 
et ma pole teile julge ja rüütelliku kaitsmise eest küllalt tänulik. Head ööd, musjöö 
Tarzan, ma ei unusta kunagi, mida ma teile võlgnen,» ja võluva naeratusega, mis 
paljastas kaks rida imeilusaid hambaid, kummardas noor naine Tarzanile. Viimane 
soovis talle head ööd ja siirdus tekile. 

Ta pani väga imeks, et laeval juba kaks inimest — krahv de Coude ja see neiu — 
kannatasid Rokofi ning tema kaaslase nurjatusi ega nõustunud neid õigusemõistmise 
kätte andma. Enne magamaheitmist pöördus ta mõtteis korduvalt tagasi ilusa noore 
naise juurde. Ilmselt on ta elu takerdunud mingisse võrku, millega saatus tedagi 

sundis kakku puutuma. Talle meenus, et ta ei tea isegi naise nime. Et ta abielus oli, 
seda tunnistas kitsas kuldsõrmus vasaku käe keskmises sõrmes. Tahtmatult küsis ta 
endalt, kes on see õnneseen? 

Kuni viimase reisipäeva õhtuni ei näinud Tarzan enam ühtegi selle väikese draama 
tegelast. Juba pimenes, kui ta noore naisega ootamatult palgest palgesse kokku 
puutus. Nad mõlemad tõid oma tekitooli eri suunast ühte ja samasse kohta. Naine 


tervitas teda meeldiva naeratusega ja peaaegu kohe tegi juttu sellest, mille tunnistaja 
Tarzan oli" olnud kahe päeva eest tema kajutis. Ta näis kartvat, et tutvus selliste 
inimestega nagu Rokoff ja Pavlov võiks teda Tarzani silmis mustata. 

«Ma loodan, et musjöö ei otsusta minu üle selle teisipäevaõhtuse õnnetu juhtumi 
järgi,» alustas ta. «Ma olen selle tagajärjel palju kannatanud: esimest korda pärast 
seda söandasin nüüd kajutist väljuda. Mul oli häbi,» lõpetas ta lihtsalt. 

«lialgi ei otsustata gaselli üle nende lõvide järgi, kes talle kallale tungivad,» väitis 
Tarzan. «Ma nägin neid kahte varem tegutsemas suitsetamistoas, päev enne teile kal- 
lale tungimist, kui ma õigesti mäletan, ja olles tutvunud nende meetoditega, jõudsin 
veendumusele, et nende vihavaen ise on parim soovitus sellele, keda nad taga 
kiusavad. Nendesugused inimesed hoiavad vaid kurjuse ja = alatuse poole ning 
vihkavad kõike kaunist ja õilsat.» 

15 

«Teist on väga lahke asja selliselt tõlgendada,» vastas naine naeratades. «Ma olen 
juba kuulnud, mis kaardilauas juhtus. Mu mees rääkis mulle kõigest. Ta kõneles 
musjöö Tarzani erakordsest jõust ja julgusest, tema ees tunneb ta end kogu elu 
tänuvõlglasena.» 

«Teie mees?» kordas Tarzan. 

«Jah. Ma olen krahvinna de Coude.» 

«Mulle on sellega topelt tasutud, madam, et olen osutanud teene krahv de Coude'i 
abikaasale.» 

«Paraku olen ma teile juba nii palju võlgu, musjöö, et vaevalt suudan seda kunagi 
tasuda, ärge siis suurendage minu võlakoormat.» ja ta kinkis Tarzanile nii võluva nae- 
ratuse, et viimane tundis: mees võib sooritada hoopiski suurema kangelasteo üksnes 
selleks, et pälvida niisugust naeratust. 

Sel päeval ta krahvinnat enam ei näinud ja järgmise! hommikul maaleminöku 
saginas kaotas ta silmist. Ent kui nad eelmisel päeval jumalaga olid jätnud, oli naise 
silmades midagi, mis jäi teda jälitama. Need olid olnud nukralt mõtlikud, kuid nad 
rääkisid sellest, kui kergesti ja veidralt tekivad merereisidel sõbralikud suhted ja kui 
kergesti need suhted igaveseks katkevad. 

Tarzan mõtles, kas ta näeb veel teda kunagi ... 


IIL Mis juhtus Maule'i tänavas 


Pariisi jõudnud, siirdus Tarzan otseteed oma vana sõbra d'Arnot' poole ja sai 
mereväeohvitserilt tubli peapesu selle eest, et oli loobunud tiitleist ja mõisatest, mis 
õigusega kuulusid temale, surnud lord Greystoke'i, John Claytoni pojale. 

«Te olete hull, mu sõber,» ütles d'Arnot, «et loobute nii kergesti mitte ainult 
rikkusest ja seltskondlikust positsioonist, vaid ka võimalusist vaieldamatult tõendada, 
et teie soontes ei voola mitte metsiku emaahvi, vaid kahe kõige lugupeetavama inglise 
perekonna veri. Lihtsalt arusaamatu, kuidas nad jäid teid uskuma, eriti aga miss Por- 
ter. 

Mina ei kahelnud ju kunagi teie päritolus, isegi siis mitte, kui te oma metsikus 
Aafrika džunglis röövlooma kombel võimsate lõugadega oma ohvri toorest liha 
rebisite ja rasvaseid käsi oma puusade külge pühkisite. Ehkki mul polnud vähimaidki 
tõendeid, teadsin ma juba siis, et eksite, pidades end Kala pojaks. 

Ja nüüd, kus on olemas teie isa päevik, mis kirjeldab tema ja teie ema kohutavat elu 
Aafrika metsikul rannal; päevik, milles on juttu teie sünnist ja kõige veenvam ning 
tähtsam tõend — teie lapsesõrme jäljed selle leheküljel —, nüüd nõustute jääma 
rahata ning nimeta hulguseks. Seda minu mõistus ei võta.» 

«Ma ei vaja paremat nime kui Tarzan,» väitis ahvinimene, «mis aga puutub sellesse, 
et jääda ühegi krossita hulguseks, siis pole see mul üldse plaanis. Tõepoolest, lähim ja 
loodetavasti ka viimane sõbrateene, mida ma teilt paluda tahan, on leida mulle 
tegevusala.» 

«Või veel!» torises d'Arnot. «Te teate imehästi, et ma ei kavatsegi teile kohta otsida. 
Kas ma pole tuhat korda öelnud, et mul jätkub raha kahekümne inimese jaoks? Ja et 
pool kõigest, mis mulle kuulub, on teie oma. Ja kui ma ka kõik teile annaksin, ei 
heastaks see kümnendikugi võrra teie sõprust, Tarzan, ja seda, mis te Aafrikas minu 
heaks tegite. Ma ei ole unustanud, mu sõber, et kui poleks teid ja teie imelist vaprust, 
oleksin hukkunud Mbonga inimsööjate külas lõkketules. Ma ei unusta ka seda, et 
ainult tänu teie ennastsalgavale hoolitsusele paranesin ma neegritelt saadud 
kohutavatest haavadest, ja alles hiljem mõistsin, mis tähendas teile jääda koos minuga 
ahvide amfiteatrisse kuigi südames kippusite rannikule. 

Kui me lõpuks sinna jõudsime ja nägime, et miss Porter ja tema kaaslased olid ära 
sõitnud, hakkasin ma mõistma, millest te loobusite võhivõõra inimese heaks. Ma ei 
mõtlegi teile tasuda rahaga, Tarzan. Juhtumisi võib praegu raha tarvis minna. Kui 
saaksin tuua teile mingi ohvri, teeksin seda. Ma jään alati teie sõbraks, sest meil on 
ühesugused vaated ja ma olen teist vaimustatud. Sõprust ma teile peale sundida ei saa, 
kuid raha saan ma teile anda ja teengi seda.» 

«Hea küll,» naeris Tarzan, «ei maksa raha pärast tülitseda. Ma pean elama ja 
järelikult vajan raha. Kuid ma tahaksin heameelega midagi teha. Te saate oma sõprust 
kõige paremini tõendada, kui otsite mulle tegevusala. Ilma selleta lähen ma varsti 
hukka. Mis aga puutub minu pere-konnaõigustesse, siis on need heades kätes. 

Clayton pole neid minult ära võtnud. Ta on veendunud, et temast saab parem inglise 
lord kui inimesest, kes on sündinud ja üles kasvanud Aafrika džunglites. Te ju teate, 
et ma olen praegugi vaid poolest saadik kultuurne inimene. Kui ma kas või hetkeks 
raevu satuksin, siis metslooma instinkt — aga loomaks olen ma õigust öelda ju jäänud 
— pühiks minema kogu mu leebete ja rafineeritud viisakus-kommete vähesed varud. 
Kuid vähe sellest; esitanuksin ma oma õigused, jätnuksin armastatud naise ilma 
varandusest ja seisundist, mille talle nüüd tagab abielu Claytoniga. Seda ma teha ei 
võinud, kas pole tõsi, Paul?» 

«Sellest ma ei räägigi,» jätkas ta vastust ootamata, «et päritolu küsimusel pole minu 
jaoks olulist tähtsust. Olud. milles ma kasvasin, sisendasid mulle, et nii inimeses kui 
ka loomas on väärtuslik vaid see, milles avaldub tema vaimne ja füüsiline mehisus. 
Ma tunnistan ühtviisi meelsasti oma emaks nii Kala kui vaese õnnetu väikese ing- 
lanna, kes suri aasta pärast, kui oli mind ilmale toonud. Metsik ja julm Kala oli minu 
vastu alati omamoodi lahke. Vististi toitis ta mind oma karvase rinnaga sellest päevast 

saadik, kui suri mu ema. Tõelise emaarmastusega pidas ta minu pärast raevukat 
võitlust metsikute džungliasukate ja tema enda sugukonna liikmetega. Ja ka mina 
armastasin teda, Paul. Seda ma ei teadnudki, kui tugevasti ma teda armastasin, enne 
kui musta Kulonga halastamatu oda ja mürgitatud nooled ta minult röövisid. Olin siis 
veel laps, ja ma viskusin elutu keha peale ning valasin meeleheite-pisaraid, nagu teeb 
seda laps oma lihase ema pärast. Teile, mu sõber, paistnuks ta eemaletõukava ja näotu 
olendina, mina aga pidasin teda ilusaks: nii muudab armastus seda, keda armastad. Ja 
ma olen täiesti rahul, et jään alati ema-ahv Kala pojaks.» 

«Mind vaimustab deie truudus möödanikule,» vastas d'Arnot. «Ent saabub aeg, mil 
tahate oma õigusi tagasi saada. Pidage mu sõnad meeles ja lootkem, et ka siis saab 


seda teha niisama hõlpsasti kui praegu. Te ei tohi unustada, et maailmas võib ainult 
kaks inimest — professor Porter ja mr. Philander — vande all kinnitada, et hurtsikust 
koos teie isa ja ema luukerega leitud väike luukere ei olnud mitte lord ja leedi 
Greystoke'i järglase, vaid inimahvi lapse oma. See tunnistus on ülimalt tähtis. Nad 
mõlemad on juba vanad, võib-olla ei ela enam kaua. Ja siis, kas teile pole pähe 
turgatanud, et kui miss Porter saanuta teada tõe, katkestanuks ta suhted Claytoniga? 
Te oleksite saanud varanduse, tiitli ja armastatud naise, Tarzan. Kas te tõesti pole selle 
peale mõelnud?» 

Tarzan raputas pead. 

«Te ei tunne Jane'i,» lausus ta. «Miski ei suutnuks teda siduda tugevamini kui 
Claytonile osaks saanud saatuse-löök. Ta on pärit vanast lõunaameerika perekonnast, 
lõunamaalased aga on uhked selle üle, et jäävad truuks õnnetusse sattunud sõpradele » 

Esimesed kolm nädalat kasutas Tarzan selleks, et uuendas oma endist põgusat 
tutvust Pariisiga. Päeval külastas ta raamatukogusid ja hulkus pildigaleriides. Ta lausa 
neelas raamatuid, ja kultuuri selles valdkonnas avanevate võimaluste ilm tekitas 
aukartust mõtte ees, kui tühiseid raasukesi inimteadmiste kogumist võib omandada 
üksikisik, isegi kui ta kogu oma elu pühendab uurimistööle ja õppimisele. Siiski õppis 
ta päeval nii palju kui suutis, öösiti aga otsis puhkust ja lõbustusi ning Pariis pakkus 
selliseks meelelahutuseks rikkaliku valiku. 
sellepärast, et võttis tsivilisatsiooni niisugusena, nagu see oli, ja et nii talitasid, nagu ta 
veendus, kõik tema tsiviliseeritud vennad. See elu meelitas ja erutas oma uudsusega, 
pealegi oli ta südames suur kurbus ning suur igatsus, mis kunagi ei võinud täituda. Nii 
püüdis ta selles kahes äärmuses — töös ja meelelahutuses — eemalduda minevikust ja 
harjuda tulevikumõtetega. 

Kord õhtul istus Tarzan kabarees, rüüpas absinti ja imetles vene tantsijatari kunsti, 
kui äkki märkas endal kahe 

kurja musta silma kiiret pilku. Mees keeras ümber ja kadus rahva hulka enne, kui 
Tarzan jõudis teda korralikult silmitseda, kuid ta oli kindel, et ei näinud neid silmi esi- 
mest korda ja need ei seiranud teda sel õhtul sugugi juhuslikult. Juba mõnda aega 
tundis ta ähmaselt, et teda jälgitakse, ning alludes ikka veel oma tugevale looma- 
instinlktile, pöördus ta ümber ja püüdis kinni endale suunatud pilgu. 

Veel enne kabareest lahkumist oli Tarzan vahejuhtumi täielikult unustanud, ta ei 
pannud tähele ka kahtlast isikut, kes tõmbus vastasmaja välisukse varju, niipea kui 
Tarzan väljus heledasti valgustatud hoonest. 

Tarzan ei aimanudki, et teda oli sel kombel korduvalt saadetud nii sellest kui ka 
teistest lõbustusasutustest. Kuid ta polnud peaaegu kunagi üksi. Seekord oli d'Arnot 
mujale kutsutud ja Tarzan oli üksi tulnud. 

Kui Tarzan pööras suunas, kustkaudu ta alati oli sellest linnaosast koju läinud, 
hüppas teisel pool kõnniteel valvaja oma peidikust välja ja jooksis kiiresti ette. 

Tarzan oli harjunud öösiti Rue Maule'i kaudu minema. Vaikne ja pime, meenutas 
see talle koduseid džungleid rohkem kui ümbruskonna lärmakad ja valgusest säravad 
tänavad. Kui tunnete Pariisi hästi, siis meenub teile kitsas Rue Maule, mis sugugi 
usaldust ei ärata. Kui te Pariisi ei tunne, tasub vaid küsida politseinikult ja te saate 
kuulda, et Pariisis pole teist tänavat, millest pimeduse saabudes tuleks püüdlikumalt 
eemale hoida. 

Tarzan kõndis näotut tänavat palistavate vanade räpaste majade varjus, kui ta äkki 
kuulis karjeid ja appihüüdeid, mis kostsid vastasmaja kolmandalt korruselt. Hääl oli. 


naise oma. Esimese karjatuse kaja ei jõudnud veel vaibuda, kui Tarzan tormas trepist 
üles mööda pimedat koridori sinna, kus vajati abi. 

Kolmandal korrusel koridori lõpus oli üks uks poikvel ja ukse tagant kostis seesama 
hääl, mis oli teda sundinud siia tormama. 

Veel hetk — ja ta seisis keset halvasti valgustatud tuba. Kõrgel kaminasimsil põles 
petrooleumilamp, heites tuhmi valgust poolele tosinale eemaletõukavale kogule. Kõik 
peale ühe olid meesterahvad. Naine võis olla kolmekümneaastane. Tema näos, mis 
kandis kõlvatu elu ja pööraste kirgede pitserit, paistis veel kunagise ilu jälgi. Ta seisis, 
surudes end vastu seina, ja hoidis kätt kõril. 

«Päästke mind, musjöö,» hüüdis ta tuhmi häälega, kui Tarzan oli tuppa astunud. 
«Nad tahtsid mind tappa.» 

Pöördunud toas viibivate meeste poole, nägi Tarzan tavalisi kriminaalkurjategijaid. 
Ta imestas, et nad ei püüdnudki põgeneda. Kahin selja taga sundis teda ümber pöö- 
rama. Tarzani silmad nägid kahte asja, mis teda äärmiselt üllatasid: üks mees püüdis 
salamahti toast välja lipsata, kuid isegi põgus piik ütles Tarzanile, et see oli Nikolas 
Rokoff. 

See aga, mida ta veel nägi, pakkus juba lähemat huvi. Tohutu mehevolask hiilis 
kikivarvul selja tagant Tarzani poole, raske malakas käes, ja kui tema ning ta 
kaaslased nägid, et nende kavatsused on avalikuks tulnud, tormasid kõik korraga 
Tarzani kallale. Mõni tõmbas noa välja, teised haarasid tooli, mehevolask aga tõstis 
malaka kõrgele üles, et ühe hoobiga Tarzani pea lõhki lüüa. 

Ent mõistuse, vapruse ja lihastega, mis metsiku džungli sügavuses kahevõitluses 
Terkozi vägeva jõu ning Numa julma kavalusega olid võitjaks tulnud, ei olnudki nii 
kfrge. hakkama saada, nagu Pariisi röövlid olid lootnud. 

Välja valinud kõige tugevama vastase — malakamehe —, sööstis Tarzan raevukalt 
talle kallale ja, põiganud malaka-eest kõrvale, virutas säärase hoobi, et mees rivist 
välja-lööduna põrandale varises. 

Seejärel pöördus ta teiste poole. Nüüd läks lahti lihtsalt etendus. Tarzan nautis 
taplusrõõmu ja ihkas verd. Nagu õhuke koor, mis puruneb esimese järsu liigutuse 
puhul, nii langes temalt tsivilisatsiooni õhkõrn kiht ja kümme rässa-kat kõrilõikajat 
leidsid end suletuna väikesse tuppa koos metsloomaga, kelle terasmusklitest polnud 
neil lootustki jagu saada. 

Välisukse juures koridori teises otsas seisis Rokoff, oodates võitluse lõppu. Ta tahtis 
enne lahkumist veenduda! et Tarzan on surnud, kuid tapmise juures viibimine ei 
kuulunud sugugi tema plaanidesse. 

Naine seisis ikka veel samas kohas, kus ta oli olnud Tarzani sisenedes, kuid selle 
mõne minuti jooksul oli ta näoilme korduvalt muutunud. Teeseldud meeleheide, mis 
oli olnud seal siis, kui Tarzan teda nägi, asendus Tarzani kallaletungijate poole 
pöördudes salakavalusega, kuid see muudatus jäi Tarzanil tähele panemata. 

Hiljem asendusid tema näoilmes teineteise järel hämmastus ja oud. Või veel! 
Laitmatu dženteimen, keda ta oma appikarjetega kindlasse surma oli meelitanud, 
muutus äkki kättemalksudeemoniks. Mitte lõdvad musklid ja nõnk vastupanu, nagu 
nad olid oodanud, vaid kõige ehtsam raevunud Herakles. 

«Mu jumal!» karjatas ta. «See on metsloom!» 

Ja tõepoolest, ahvinimese tugevad valged hambad tungisid uhe ründaja kõrri ja 
Tarzan võitles nii, nagu oli õppinud võitlema Kerchaki sugukonna hiiglasuure 
isaahviga. 


Ta oli ühel ajal mitmes kohas, viskudes toas siia-sinna nõtkete hüpetega, mis 
meenutasid naisele loomaaias nähtud pantrit. Tema raudse käe all raksatas kellegi luu; 
teisel väänas välja õla, kui rebis endast lahti kellegi kätt. 

Valust karjudes kiirustasid lurjused üksteise kannul toast lahkuma, aga enne kui 
esimene verisena ja murtud luudega nähtavale ilmus, taipas Rclkoff, et sel ööl ei tule 
küll Tarzanil siin surnult lamada. Ta kiirustas lähimasse salaurkasse ja teatas 
politseisse, et Rue Maule'is nr. 27 kolmandal korrusel sooritatakse mõrva. 

Kui politseinikud kohale ilmusid, leidsid nad eest kolm neest, kes lamasid oiates 
põrandal, räpasesse voodisse pugenud ehmunud naise ja keset tuba seisva hästi 
rõivastatud džentelmeni. Arvatavasti ootas viimane abiväge politseiniike näol, kelle 
samme ta eemalt juba kuulnud oli. Ent viimane oletus oli ekslik: pilukil laugude 
vahelt seirasid neid metslooma terashallid silmad. Niipea kui oli tunda vere lõhna, 
langes Tarzanilt viimane kultuursuse kiht. Nüüd seisis ta valvel nagu küttidest 
sissepiiratud lõvi, oodates esimest rünnakut ja valmis esimesele ründajale peale 
viskuma. 

«Mis siin juhtus?» küsis lühidalt üks politseinikest. 

Tarzan selgitas asja paari sõnaga, aga kui ta kinnituse saamiseks naise poole 
pöördus, rabas teda viimase vastus. 

«Ta valetab!» kisendas see läbilõikavalt politseinikele. «Ta tuli nurjatute 
kavatsustega minu juurde, kui ma üksi olin. Tõukasin ta eemale ja ta oleks mu tapnud, 
kui mu appihüüded poleks möödaminevate härrade tähelepanu äratanud. See on 
saatan, härrased. Ta oleks üksinda käte ja hammastega äärepealt tapnud kümme 
inimest.» 

Naise tänamatus rabas Tarzanit nii, et ta viivuks jahmus. Politsei oli meelestatud 
skeptiliselt: tal oli juba tulnud tegemist teha sellesama isiku ning tema kena kambaga. 
Kuid sellest hoolimata ei ole politseinikud kohtumõistjad ja seepärast otsustasid nad 
arreteerida kõik, kes toas viibisid, et need, kes selleks kutsutud ja seatud, eraldaksid 
sikud lammastest. 

Ent peagi nad veendusid, et lihtne on öelda sellele hästi riietatud noormehele: te 
olete arreteeritud, hoopis teine asi oli sundida teda kuuletuma. 

«Ma pole milleski süüdi,» teatas ta rahulikult. «Ma üksnes kaitsesin ennast. Ei tea, 
miks see naine ütles seda, mida ta ütles. Tal ei tohiks midagi olla minu vastu, sest ma 
polnud teda kordagi näinud, enne kui tema appikarjeid kuuldes siia tuppa sisenesin.» 

«Hea küll,» lausus üks politseinikest, «seda kõike räägite kohtunikele,» ja ta astus 
edasi, et panna käsi Tarzani õlale. Järgmisel silmapilgul lamas ta kägaras toanurgas, ja 
kui ta kaaslased tormasid ahvinimese kallale, said nad omal nahal tunda sedasama, 
mida just äsja olid tundnud Pariisi apašid. Tarzan tuli nendega toime nii kähku ja 
karmilt, et nad isegi ei jõudnud oma revolvreid välja tirida. 

Lühikese võitluse jooksul pani Tarzan tähele lahtist akent ja midagi selle taga: oli 
see puu või telefonipost, seda polnud tal mahti korralikult silmitseda. Kui viimane 
politseinik oli põrandale heidetud, oli üks tema kaaslastest revolvri kätte .saanud ja 
tulistas Tarzanit. Kuul läks mööda ja enne kui ta teist korda tulistada jõudis, lõi 
Tarzan kaminalt maha lambi. Tuba mattus pimedusse. 

Seejärel nägid kohalolijad, kuidas nõtke kogu aknalauale sööstis ja sealt ühe 
hüppega nagu panter üle tänava telefoniposti otsa lendas. Kui politseinikud toibusid ja 
tänavale jõudsid, polnud nende vangi enam kuskil näha. 

Ei saa öelda, et nad oleksid kohelnud kuigi leebelt naist ning neid mehi, kes 
jaoskonda toimetamisel jalga ei lasknud. Nüüd oli see väga armetu ja räbaldunud 


politseisalk. Neid ei meelitanud väljavaade ülemustele ette kanda, et üks relvitu 
inimene oli nad kõik põrandale laiali loopinud ja siis sellise kergusega kadunud, nagu 
poleks neid üldse olnud. 

Tänavale jäänud politseinik vandus, et nende kohalejõudmisest alates polnud keegi 
aknast välja hüpanud ega ka majast väljunud. Tema kaaslased arvasid teda valetavat, 
kuid ei saanud seda tõestada. 

Džungliinstinkti järgides vaatas Tarzan enne posti otsast laskumist alla. Ta tegi 
õigesti: otse posti juures seisis politseinik. Üleval polnud aga kedagi ja Tarzan ronis 
kõrgemale. Posti ülemine ots ulatus maja katuseni. Musklitel, mis aastaid olid teda 
aidanud oma kodumaa põlismetsades ühelt puult teisele hüpata, oli lihtne asi kanda 
teda läbi vahemaa, mis posti katusest lahutas. Ta liikus katuselt katusele, kuni märkas 
ühes põiktänavas samasugust telefoniposti ja laskus seda mööda alla. 

Tükk maad jooksis ta kiiresti edasi. Seejärel astus Tarzan väikesesse öökohvikusse 
ning pesi ja puhastas tualettruumis oma kätelt ja rõivastelt kõik katustel seiklemise 
jäljed. Mõne minuti pärast sealt väljunud, hakkas ta jõude-inimese aeglasel sammul 
kodu poole astuma. 

Kodu lähedal bulvarit ületades tuli tal peatuda eredalt valgustatud võlvkaare all, et 
lasta mööda lähenev limusiin, kui ta kuulis õrna naisehäält oma nime hüüdvat. Üles 
vaadates kohtas ta Olga de Coude'i naeratavat pilku: naine kummardus auto 
tagaistmel ettepoole. Tarzan vastas tema sõbralikule tervitusele sügava 
kummardusega. Kui ta end sirgu ajas, oli auto juba kaugel. 

«Rokoff ja krahvinna de Coude — kaks kohtumist ühe õhtuga,» mõtiskles ta 
omaette. «Ilmselt polegi Pariis nii suur.» 


IV. Krahvinna selgitab 


«Teie Pariis on palju ohtlikum kui mu metsikud džung-lid, Paul,» lõpetas Tarzan 
järgmisel päeval oma jutustuse eilsest seiklusest Maule'i tänavas apaššide ja 
politseinikega. «Miks nad mind lõksu meelitasid? Olid nad tõesti näljased?» 

D'Arnot teeskles kohkumist, kuid ei suutnud hoiduda naiivse küsimuse üle naerma 
pahvatamast. 

«Raske on loobuda mõõtmast džungli mõõdupuuga ja arutleda tsiviliseeritud 
inimeste tavadest lähtudes, eks ole tõsi, mu sõber?» küsis ta naljatamisi. 

«Tsiviliseeritud tavad — jumal hoidku,» torises Tarzan. «Džungli tavad ei luba 
sihitut julmust. Seal tapame toidu pärast, enesekaitseks, võideldes oma sõbratari 
pärast ja 

kaitstes lapsi. Nagu näete, on see täielikus kooskõlas meie Kõrgeima 
loodusseadusega. Aga siin! Päh! Teie kultuurne inimene on metsloomast julmem. Ta 
tapab naljaviluks ja, mis veelgi halvem, kasutab oma ohvri lõksumeelitamiseks õilsat 
tunnet — vendlust. Ma ruttasin ju sellesse tuppa, kus mind ootasid mõrvarid, inimese 
appikutse peale. 

Ma ei taibanud kohe ega suutnud kaua mõista, kuidas võib üks naine langeda nii 
madalale, et oma kutsega meelitada surma inimest, kes on valmis teda kaitsma. Aga 
nii see pidi just olema, seda kinnitab Rokofi osalemine ja ka see, et naine hiljem 
politsei ees minu abi maha salgas. Nähtavasti teadis Rokoff, et ma tihti Rue Maule'il 
käin; Ta korraldas varitsuse ja kavandas kogu plaani kuni viimase üksikasjani, kaasa 
arvatud naise jutt juhul, kui miski seganuks selle kavatsuse täideviimist. See kõik on 
mulle nüüd täiesti selge.» 


«Hästi,» ütles d'Arnot, «muu hulgas veendusite nüüd selles, mida ma asjatult olen 
püüdnud teile tõestada: pimeduse saabudes tuleb Rue Maule'ist eemale hoida.» 

«Just vastupidi,» väitis Tarzan naeratades, «juhtunu veenis mind, et see on Pariisis 
ainuke tänav, kus tasub käia. Iialgi ei lase ma mööda juhust sealt läbi minna, sest see 
pakkus mulle esimese tõelise meelelahutuse pärast Aafrikast lahkumist.» 

«See võib pakkuda teile meelelahutusi rohkem kui vaja ka ilma uue külaskäiguta,» 
tähendas d'Arnot. «Ärge unustage, et politseiga pole teil asi veel lõpetatud Tunnen Pa- 
riisi politseid küllalt hästi ja võin kinnitada, et nad ei unusta niipea, kuidas te neid 
kohtlesite. Varem või hiljem, mu armas Tarzan, saavad nad teid kätte ja panevad met- 
siku džungliasuka raudtrellide taha. Kuidas see teile meeldib?» 

«Nad ei pane iialgi ahvide Tarzanit raudtrellide taha,» protesteeris viimane momilt. 

Miski tema hääles sundis d'Arnot'd sõbrale teraselt otsa vaatama. See, mida ta luges 
tugevasti kokkupigistatud lõuapäradest ja külmadest hallidest silmadest, tekitas 
noores prantslases muret selle suure lapse pärast, kes ei tunnistanud mingeid seadusi 
peale omaenda kehalise vägevuse. Ta sai aru, et peab midagi ette võtma, lepitamaks 
politseid Tarzaniga, enne kui nad jälle kokku põrkavad. 

«Peate veel palju õppima, Tarzan,» sõnas ta tõsiselt. «Inimeste kehtestatud seadust 
tuleb austada, isegi siis, kui see teile ei meeldi. Kui jätkate politsei narrimist, tõmbate 
nii endale kui ka orria sõpradele kaela pahandusi. Loodan, et seekord õnnestub mul 
selgeks teha, milles on asi, ja ma teen seda veel täna, kuid pärast seda tuleb teil 
arvestada seadust. Kui selle esindajad teile ütlevad: «Tulge», siis te peate tulema, kui 
ütlevad: «Minge», peate minema. Nüüd aga läheme ministeeriumi minu sõbra juurde 
ja katsume likvideerida Rue Maule'i asja. Tulge!» 

Pool tundi hiljem astusid nad kahekesi politseikomissari kantseleisse. Viimane oli 
väga armastusväärne. Ta meenutas 

Tarzani esimest külaskäiku mõne kuu eest lapse sõrmejälgede asjus. 

Kui d'Arnot lõpetas jutustuse eelmise öö sündmustest, ilmus komissari huultele 
kaval naeratus. Ta vajutas oma käe all olevale kellanupule ja lehitses kutsutava 
ametniku tulekuni tähelepanelikult enda ees laual lebavaid pabereid, kuni leidis 
vajaliku. 

«Joubon,» sõnas ta sisenenud kontoriametnikule, «kutsuge need politseinikud 
otsekohe minu juurde!» Komissar andis leitud paberi tema kätte. Seejärel pöördus ta 
Tarzani poole. 

«Te saite hakkama ränga eksimusega, musjöö,» ütles ta heasoovlikkuseta, «ja kui 
meie sõber poleks asja selgitanud, oleksin ma teid halastamatult süüdi mõistnud. Selle 
asemel olen ma nüüd valmis lubama midagi ennekuulmatut. Ma kutsusin siia 
politseinikud, keda te öösel nii karmilt kohtlesite. Las nad kuulavad ära leitnant 
d'Arnot' jutu ja siis jätan ma nende otsustada, kas võtta teid vastutusele või mitte. 

Te peate meie tsiviliseeritud maal veel palju õppima. Asju, mis paistavad teile 
veidrate või tarbetutena, peate vastu võtma, kuni võite ise otsustada nende taga 
peituvate ajendite üle. Politseinikud, kellele te eile kallale tungisite, täitsid vaid oma 
kohust. Nemad ei pidanud kaalutlema. Iga päev riskeerivad nad eluga, kaitstes teiste 
elu ja vara. Sedasama teinuksid nad ka teie heaks. Nad on vaprad ja toredad inimesed 
ning sügavalt solvunud, et üks relvitu mees oli neist kõigist tugevam. 

Aidake neid juhtunuga leppida. Kui ma ei eksi, siis te ise olete väga vapper, vaprad 
inimesed on aga tavaliselt suuremeelsed.» 

Jutuajamise katkestas nelja politseiniku saabumine. Kui nad tundsid ära Tarzani, 
ilmus nende nägudele tõeline üllatus. 


«Mu lapsed,» ütles komissar, «siin on džentelmen, keda te kohtasite eile öösel Rue 
Maule'il. Ta tuli end vabatahtlikult meie kätte andma. Ma soovin, et kuulaksite tähele- 
panelikult leitnant d'Arnot'd, kes räägib teile üht-teist musjöö elust. See võib tema 
eilset käitumist selgitada. Alustage, armas leitnant.» 

D'Arnot kõneles politseinikele ligi pool tundi. Ta rääkis Tarzani elust metsikus 
džunglis. Seletas neile, et Tarzan on harjunud võitlema enesekaitseks nagu metsloom. 
Politseinikele sai selgeks, et neile kallale tungides ei juhindunud Tarzan mitte niivõrd 
tagamõttest kui instinktist. Ta ei mõistnud nende kavatsusi ega osanud neid eristada 
nendest mitmekesistest eluvormidest, millega oli harjunud koduses džunglis, kus teda 
igast küljest ümbritsesid vaenlased. 

«Teie enesearmastust on riivatud,» lõpetas d'Arnot. «Peamiselt solvab teid tõsiasi, et 
üks inimene osutus teist Sevamaks. Kuid teil pole põhjust häbeneda. Teie ei valaks 
õigustusi, kui teid lukustataks väikesesse tuppa koos 

aafrika lõvi või džunglist pärit suure gorillaga. Teie aga võitlesite musklitega, mis 
heitlusest musta kontinendi koletistega võiduga välja tulid. Pole midagi solvavat 
selles, et jäite alla ahvide Tarzani ebainimlikule jõule.» 

Sel ajal, kui neli meest silmitsesid nõutult kord Tarzanit, kord oma ülemust, tegi 
ahvinimene seda, mis pidi neis kustutama viimase vaenusädeme tema vastu: ta astus 
nende juurde väljasirutatud käega. 

«Ma kahetsen tehtud viga,» ütles ta lihtsalt. «Saagem sõpradeks.» 

» Sellega kogu asi lõppeski, kui mitte arvestada, et politseikasarmutes sai Tarzan 
elavaiks kõneaineks ja et ta sõprade arv suurenes veel nelja võrra. 

Naasnud koos Tarzaniga koju, leidis d'Arnot eest kirja oma sõbralt William Cecil 
Claytonilt, lord Greystoke'ilt. Nad pidasid kirjavahetust sõbralike suhete tekkimisest 
alates, seega ajast, mil õnnetult lõppenud ekspeditsioon saadeti otsima Jane Porterit, 
kelle oli varastanud isaahv Terkoz. 

«Nende laulatus on kahe kuu pärast Londonis,» lõpetas d'Arnot kirja ülerääkimise. 
Polnud mingit vajadust Tarza-nile toonitada, keda mõeldi «nende» all. Ta ei vastanud 
midagi, kuid oli terve päev vaikne ja mõtteisse süvenenud. 

Õhtul läksid nad ooperit vaatama. Tarzanit valdasid ikka veel sünged mõtted. Ta ei 
pööranud peaaegu mingit tähelepanu laval toimuvale. Tema silme ees püsis ilusa 
ameerika tütarlapse armas kuju ja ta kuulis vaid õrna nukrat häält, mis ütles, et teda 
armastatakse. Ja temast saab teise naine! 

Tarzan püüdis raskeid mõtteid eemale tõrjuda ja tundis äkki, et keegi teda vaatab. 
Oma instinktile alludes pöördus ta järsult ümber ja sedamaid kohtas endale suunatud 
silmi. Talle naeratas sõbralikult krahvinna de Coude. Vastates ta noogutusele, luges 
Tarzan tema pilgust kutset, peaaegu palvet. 

Järgmisel vaheajal istus Tarzan krahvinna loožis. 

«Tahtsin nii kangesti teid näha,» lausus krahvinna. «Mind piinas väga, et pärast 
heategu minu mehele ja mulle ei saanud te mingeid selgitusi selle kohta, mis pidi teile 
paistma meiepoolse tänamatusena: miks me ei soovinud astuda vähimaidki samme, et 
kindlustada end nende kahe mehe uute kallaletungide vastu.» 

«Te teete mulle ülekohut,» väitis Tarzan. «Ma meenutasin teid alati suurima 
heameelega. Ma ei oota teilt mingeid selgitusi ja mul pole selleks õigustki. On nad 
teid veel tülitanud?» 

«Nad ei jäta iialgi järele,» vastas naine nukralt. «Tunnen, et pean oma muret 
kellegagi jagama ja mul pole kedagi, kes vääriks rohkem usaldust kui teie. Te peate 
lubama mul kõigest rääkida. See võib teile kasuks tulla, sest ma tunnen Nikolas 
Rokoffi liiga hästi teadmaks, et ta teile ennast veel meelde tuletab. Ta leiab mooduse 


teile kätte maksta. See, millest ma räägin, võib aidata teid tema kät-temaksuplaane 
segi lüüa. Praegu ei saa ma sellest kõnelda, aga homme olen ma kella viie ajal kodus, 
musjöö Tarzan.» 

«See aeg homme kella viieni tundub mulle igavikuna,» sõnas Tarzan krahvinnaga 
hüvasti jättes. 

Teatri ühest varjatud nurgast nägid Rokoff ja Pavlov, et Tarzan istus krahvinna 
loožis, ja mõlemad muigasid. 

Järgmisel päeval kell pool viis helistas tõmmu habemik mees krahv de Coude'i lossi 
tagaukse juures uksekella. Teener, kes ukse avas, kergitas imestunult kulme külalist 
ära tundes. Nad hakkasid omavahel sosistama. 

Esialgu lükkas teener habemiku ettepanekud tagasi, seejärel aga rändas miski 
külalise käest teenri kätte. Viimane pöördus ümber ja juhtis külalise ringiga eesriidega 
varjatud väikese niši juurdev võõrastetoas, kus krahvinna tavaliselt teed pakkus. 

Pool tundi hiljem juhatati tuppa Tarzan ja tema järel sisenes väljasirutatud kätega 
naeratav perenaine. «Olen nii rõõmus, et tulite,» ütles ta. «Miski poleks saanud mind 
takistada,» väitis Tarzan. Mõne minuti jooksul rääkisid nad ooperist ja kõigest, mis 
parajasti Pariisi huvitas; sellest, kui meeldiv on taastada nii veidratel asjaoludel 
tekkinud tutvust, jasel kombel jõudsidki nad teema juurde, millest mõlemad 
mõtlesid. 

«Küllap pani teid imestama, mida Rokoff meie jälitamisega taotleb,» sõnas 
krahvinna viimaks. «See on väga lihtne. Sõjaministeerium on krahvile usaldanud 
palju tähtsaid andmeid. Tema käes on olnud paberid, mille eest välisriigid annaksid 
terve varanduse — riiklikud saladused, mida nende agendid on valmis teada saama 
kuritegude, mõrvade ja veelgi hullema abil. 

Praegu on tema käes materjal, mis tagaks rikkuse ja kuulsuse igale venelasele, kes 
selle oma valitsusele hangiks. 

Rokoff ja Pavlov on vene spioonid. Neid ei peata miski, et saada vajalikke andmeid. 
Juhtum laeval — ma mõtlen seda lugu kaardilauas — oli lavastatud, et minu mehelt 
šantaaži abil vajalikke andmeid välja pressida. 

Kui oleks tuvastatud, et ta kaardimängus sohki teeb, oleks tema karjääril lõpp olnud. 
Tal oleks tulnud ministeeriumist lahkuda ... Ta oleks sattunud ühiskonna põlu alla. 
Neil oli järgmine plaan: tasuks selle eest, et nemad omalt poolt tunnistavad krahvi 
langemist vandenõu ohvriks tema au röövimise eesmärgil, peab ta neile andma 
vajalikud paberid. 

Teie rikkusite neil selle asja ära. Siis haudusid nad välja uue plaani, mis ei pidanud 
ohustama mitte krahvi, vaid minu au. Minu juurde kajutisse tulles Pavlov seda just nii 
seletagki. Ta lubas, et ei võta enam midagi ette, kui ma 'leile teated muretsen, 
keeldumise korral aga informeerib väljas seisev Rokoff otsemaid laevaohvitseri, et ma 
oma kajutis lukustatud ukse taga võtan vastu võõrast meest. Samuti püüab ta seda 
lugu ulatuslikult levitada kogu laevas, pärast maabumist aga teatab sellest 
ajalehtedele. 

Kas pole see kõik kohutav? Kuid juhtumisi tean ma musjöö Pavlovist midagi 
niisugust, et kui seda teaks Peterburi 

politsei, saadetaks ta Venemaale sunnitöövanglasse. Ma avaldasin kahtlust, et tal 
õnnestub oma plaan teoks teha, seejärel aga kummardusin tema poole ja sosistasin 
kõrva ühe nime. Näete, nii (ta plõksutas sõrmi). Ta hüppas kui pöörane mu kõri 
kallale. Kui teie poleks sekkunud, oleks ta mu tapnud.» 

«Elajad!» sosistas Tarzan. 


«Veel hullemad, mu sõber,» lausus naine. «Nad on deemonid. Ma kardan teie 
pärast, sest te olete enda peale tõmmanud nende viha. Tahan, et oleksite alati valvel. 
Tõotage seda mulle minu pärast, vastasel korral ei andesta ma endale, et saate 
kannatada minule osutatud heategude pärast.» 

«Ma ei karda neid,» väitis Tarzan. «Olen üle elanud Rokofist ja Pavlovist palju 
julmemaid vaenlasi.» Ta mõistis, et krahvinna polnud midagi kuulnud juhtumist Rue 
Maule'il ega hakanud sellest rääkima, soovimata teda erutada. 

«Miks te oma julgeoleku pärast neid kõrilõikajaid võimude kätte ei anna?» jätkas 
Tarzan. «Nad tuleksid nendega kiiresti toime.» 

Krahvinna kõhkles viivu, enne kui vastas. 

«On kaks põhjust,» ütles ta viimaks. «Üks neist hoiab krahvi seda tegemast. Teisest, 
tõelisest põhjusest, miks ma neid välja anda ei taha, pole ma tialgi rääkinud. Seda tea- 
me ainult Rokoff ja mina. Imelik. ..» ja ta vakatas meest mõnda aega teraselt 
silmitsedes. 

«Imelik? ...» kordas Tarzan naeratades. 

«Ma imestan, mispärast tahan ma teile öelda seda, mida pole söandanud usaldada 
isegi oma mehele. Loodan, et saate minust aru ja soovitate mulle, kuidas oleks parem 
talitada. Loodan, et te ei langeta minu kohta liiga karmi otsust » 

«Kardan, et olen halb kohtumõistja, madam,» väitis Tarzan. «Kui oleksite 
sooritanud mõrva, ütleksin ma vististi, et ohver peaks sellise sulni lõpu eest teile 
tänulik olema.» 

«Oh ei, armas,» hüüdis naine, «see pole nii kohutav. Kuid laske mul esialgu öelda, 
miks krahv neid kahte meest ei jälita. Kui mul siis julgust jätkub, ütlen teile sedagi, 
mida praegu välja öelda ei tihka. Niisiis — esimene põhjus on see, et Nikolas Rokoff 
on mu vend. Oleme venelased. Nikolas on olnud halb inimene, niikaua kui mina teda 
mäletan. Ta aeti minema vene armeest, kus oli teeninud kaptenina. Puhkes skandaal, 
mis peagi osaliselt unustati, ja isal õnnestus ta sokutada siseministeeriumi. 

Nikolas'd süüdistati paljudes ränkades kuritegudes, kuid alati õnnestus tal 
karistusest pääseda. Viimane kord võttis ta sel eesmärgil appi valetunnistuse, et tema 
erakond sepitseb kurja tsaari vastu, ja vene politsei, kes on alati valmis sellist 
süüdistust esitama kõigile, kellele vähegi saab, jäi seda uskuma ning laskis ta 
vabaks.» 

«Kas kuritegelik kallalekippumine teie -ja teie abikaasa elule pole siis hävitanud 
kõiki tema õigusi sugulaslikule heatahtlikkusele?» küsis Tarzan. «See, et teie tema 

õde olete, ei takistanud teda proovimast teid laimata. Teil tarvitse talle truu olla.» 

«Ah, just siin kerkibki esile teine põhjus. Kui minult on raske nõuda talle truudust, 
ehkki ta on mu vend, siis ei suuda ma vabaneda hirmust tema ees ühe episoodi pärast 
oma elus, mida ta teab. 

Ma vististi räägin teile kõigest,» jätkas ta pärast lühikest vaikimist, «sest tunnen, et 
varem või hiljem teen seda nagunii. Ma kasvasin üles kloostri juures pansionis. Seal 
kohtasin meest, keda pidasin džentelmeniks. Ma ei teadnud midagi meestest ja veel 
vähem armastusest. Võtsin endale, rumalukesele, pähe, et armastan seda meest ja 
pean nii ikiiresti kui võimalik temaga põgenema, et hiljem laulatada lasta. 

Olin temaga koos kõigest kolm tundi. See oli kõik päeval ja avalikes kohtades: 
raudteejaamades ning rongis. Kui jõudsime sihtkohta, kus meid pidi laulatatama, 
astusid kaiks sandarmit minu kaaslase juurde ja arreteerisid ta. Nad võtsid kaasa ka 
minu, aga kui olin neile rääkinud oma 100, lasksid nad mu vabaks ja saatsid tagasi. 
Selgus, et mind ahvatlenud mees oli armeest deserteerunud ja ühtlasi ka 


kriminaalkohtu eest end varjanud. Euroopas polnud vististi ühtegi riiki, kelle politsei 
poleks teda tundnud. 

Kloostri administratsioon summutas asja. Isegi mu vanemad ei saanud midagi teada. 
Kuid Nikolas kohtus hiljem selle mehega ja kuulis temalt kõigest. Nüüd ähvardab ta 
krahvile kõik ära rääkida, kui ma tema nõudmisi ei täida.» 

Tarzan hakkas naerma. «Te olete veel päris väike tüdruk. See, millest te mulle 
rääkisite, ei heida mingit varju teie reputatsioonile, ja kui te oma hingelt poleks ikka 
veel laps, oleksite ammugi sellest aru saanud. Minge juba täna ja rääkige kõik mehele 
ära, täpselt nii, nagu rääkisite mulle. Olen täiesti kindel, et ta naerab teie kartuse välja 
ja juba homme hoolitseb selle eest. et teie kallis vend pandaks vangi, kus on ta õige 
koht.» 

«Teeksin seda rõõmuga,» vastas naine, «aga ma kardan. Ma hakkasin liiga vara 
kartma mehi, algul isa, pärast Nikolas'. Peaaegu kõik minu sõbratarid kardavad oma 
mehi, miks peaksin mina erand olema?» 

«Kuid see pole ju õige, naised ei tohi mehi karta,» väitis Tarzan kohmetunult. 
«Muidugi tunnen ma paremini džungliasukate kombeid ja seal võib näha vastupidist 
olukorda, kui mitte arvestada mustanahalisi inimesi, kes minu arust paljudes asjades 
seisavad loomadest madalamal. Ei, ma ei suuda mõista, miks tsiviliseeritud naised 
kardavad mehi, kes on seatud neid kaitsma. Mõte, et keegi naine kardab mind, 
valmistaks mulle piina.» 

«Arvan, et teid ei karda ükski naine, mu sõber,» lausus °Iga de Coude pehmelt. «Ma 
tunnen teid lühikest aega, aga nii imelik kui see ka pole, olete ainuke mees, keda ma 
vististi kunagi ei kardaks. Eriti on see imelik sellepärast, et °lete ju väga tugev. Mind 
hämmastas, kui kergesti te sel ööl minu kajutis Nikolas'st ja Pavlovist jagu saite. See 
oli 

imetore!» 

Kui Tarzan veidi hiljem temaga hüvasti jättis, imestas ta natuke, miks naise käsi 
kauemaks tema kätte jäi ja miks ta nii peale käis, et Tarzan homme uuesti tuleks. 

Terve päev meenutas ta Olga pooleldi suletud silmi ja imeilusat huultekaart, kui 
viimane hüvastijätul talle naeratas. Olga de Coude oli väga ilus naine, ahvide Tarzan 
aga väga üksildane noormees, kelle süda vajas ravi ja ravida võis seda ainult naine. 

Kui krahvinna pärast Tarzani lahkumist tuppa tagasi tuli, kohtas ta palgest palgesse 
Nikolas Rokoffi. 

«Mis ajast te siin olete?» karjatas ta temast eemale põrkudes. 

«Veel enne teie armsama tulekut,» kõlas vastus, mida saatis riivatu silmapügutus. 

«Vait!» käskis krahvinna. «Kuidas te julgete sellist asja öelda mulle, oma õele?» 

«Noh, armas Olga, kui ta pole su armsam, siis palun vabandust, aga kui see nii on, 
siis õigust öelda pole selles sina süüdi. Kui tema tunneks naisi kas või kümnendiku 
jagu sellest, nagu tunnen neid mina, siis lebaksid sa praegu tema embuses, Olga. Või 
veel! Iga sinu sõna ja liigutus väljendas avalikku kutset, tema aga ei näinud midagi!» 

Naine surus käed kõrvadele. 

«Ma ei taha kuulda. On jõledus selliseid asju raakida. Kuidas sa mind ka ei ähvarda, 
sa tead, et olen hea naine. Homsest päevast ei saa sa mind enam taga kiusata, sest ma 
räägin kõik Raoulile ära. Ta mõistab mind, ja siis, musjöo Nikolas, hoidke end!» 

«Sa ei räägi talle midagi,» lausus Rokoff. «Ma võin nüüd kasutada tänast juhtumit, 
ja ühe teie teenri abiga, keda ma usaldan, teatatakse su mehele vandega kinnitatud ük- 
sikasjadest. Ka vana lugu toob veel kasu. Nüüd on meil midagi käegakatsutavat, Olga. 
See on tõeline asi, sina aga oled pealegi abielunaine, keda usaldatakse. Häbi, Olga,» ja 
lurjus pahvatas naerma. 


Nii ei rääkinud krahvinna midagi krahvile ja tema olukord muutus veelgi hullemaks. 
Ahmasest kartusest sai. täiesti reaalne hirm. Aga võib-olla aitas seda suurendada tema 
südametunnistus. 


V. Luhtunud kavatsus 


Terve kuu oli Tarzan alaline ja väga teretulnud külaline võluva krahvinna de 
Coude'i majas. Tihti kohtus ta kitsa valitud seltskonna teiste liikmetega, kes tulid 
sinna kellaviieteele. Kuid sagedamini otsis Olga ettekäändeid, et jääda Tarzaniga 
kahekesi. 

Mõnda aega viibis ta Nikolas' laimavate vihjete mõju all. Enne seda oli ta sellest 
suurekasvulisest noormehest Mõelnud üksnes kui sõbrast, kuid venna julmades 
sõnades 

sisalduv sisendusjõud pani naist mõtlema selle üle, mis tõmbab teda nii 
vastupandamatult selle hallisilmse võõramaalase poole. Ta ei tahtnud teda armastada 
ega soovinud ka tema armastust. 

Olga oli mehest palju noorem ja ilma enesele aru andmata igatses sõprust endaealise 
inimesega. Kahekümneaastasel on raske jagada intiimmõtteid neljakümneaastasega. 
Tarzan oli temast ainult käks aastat vanem. Ta võis naist mõista, Olga tundis seda. 
Pealegi oli ta rüütel, aus ja puhas. Naine ei kartnud Tarzanit ning tundis vaistlikult al- 
gusest peale, et võib teda usaldada. 

Salakavala kahjurõõmuga oli Rokoff eemalt jälginud, kuidas edenes nende sõnrus. 
Sellest ajast, kui ta adus, et Tarzan teab teda kui vene spiooni, tärkas Rokofis lisaks 
ahvinimese vihkamisele veel hirm, et see ta välja annab. Ta ootas vaid parajat juhust, 
et anda otsustav löök. Ta tahtis Tarzanist nüüd ja igavesti lahti saada ning samal ajal 
kuhjaga kätte maksta alanduste ja äparduste eest, mida tal Tarzani pärast kannatada 
oli tulnud. 

Sellest hetkest saadik, kui professor Porteri salga ilmumine oli hävitanud džungli 
rahu ja vaikuse, polnud Tarzan veel kunagi end nii hästi tundnud. 

Ta tundis lõbu seltskondlikust suhtlemisest Olga sõpradega, sest sõprus, mis tal oli 
tekkinud veetleva krahvinnaga, muutus juba iseenesest ammendamatuks rõõmudealli- 
kalks. See hajutas ta sünged mõtted ja mõjus haavatud südamele tervendava 
palsamina. 

Mõnikord saatis teda külaskäikudel de Coude'ide juurde d'Arnot, kes ammu tundis 
nii Olgat kui krahvi. Vahel näitas end ka de Coude, kuid tema ametikohustustest ja 
poliitikaasjadest tulenevad kohustused sundisid teda koju naasma enamasti alles 
hilisõhtul. 

Rokoff ei laäknud peaaegu üldse Tarzanit silmist, varitsedes silmapilku, et de 
Coude'i öisel ajal ootamatult lossi kutsuda, kuid tema ootused ei kandnud vilja. 
Korduvalt saatis Tarzan krahvinnat ooperist koju, kuid tema truu venna suureks 
meelepahaks jättis alati temaga hüvasti välisukse ees. 

Veendunud, et Tarzanit on võimatu tabada ootamatult tema enda ettevaatamatuse 
tõttu, nuputasid Rokoff ja Pavlov ühisel nõul plaani, mis ilmsete süütõendite varal 
pidi ahvinimest täielikult kompromiteerima. 

Mitu päeva valvasid nad visalt Tarzani ning de Coude'i igat sammu ja lugesid ka 
hoolikalt ajalehti. Lõpuks sai nende vaev tasutud. Ühes ajalehes mainiti 
möödaminnes, et Järgmisel päeval korraldatakse Saksa saatkonnas härradele bankett. 


Kutsutud külaliste hulgas oli ka de Coude. Kui ta osa võtab, siis tuleb ta koju alles 
pärast südaööd. 

Banketi õhtul võttis Pavlov Saksa saatkonna vastas ristmikul koha sisse ja silmitses 
teraselt iga kohalesaabujat. Jsvei tulnud kaua oodata: de Coude'i auto sõitis maja ette 
Ja krahv läks uksest sisse. Sellest aitas. Pavlov ruttas koju, kus teda ootas Rokoff. 
Oodanud kella üheteistkümneni ja 

30 

veidi üle, Pavlov telefoneeris. 

«Kas leitnant d'Arnot' korter?» küsis ta, saanud ühenduse. «Mul on teade härra 
Tarzanille, palun teda lahkesti telefoni juurde.» 

Hetk vaikust. 

«Mus) öö Tarzan?» 

«Jah, musjöö, ma olen Francois, krahvinna de Coude'i teener. Vahest teeb musjöö 
vaesele Francoisle seda au, et mäletab teda?» 

«Jah, musjöö. Mul on krahvinnalt kiire ülesanne. Ta palub teid otsekohe enda juurde 
tulla. Tal on ebameeldivusi.» 

«Ei, musjöö, Francois ei tea midagi. Kas ma võin krahvinnale öelda, et musjöö tuleb 
kohe?» 

«Tänan teid, musjöö. Jumal õnnistagu teid.» 

Pavlov pani toru ära ja pöördus võikalt irvitades Rokofi poole. 

«Tal kulub sinnajõudmiseks pool tundi. Kui sa viieteistkümne minuti pärast Saksa 
saatkonnas oled, siis võib de Coude kodus olla umbes kolmveerand tunni pärast. Kõik 
sõltub sellest, kas see lollpea jääb sinna veel veerand tunniks pärast seda, kui selgub, 
et teda on tõmmatud haneks. Aga kui ma väga ei eksi, ei taha Olga teda nii ruttu mi- 
nema lasta. Siin on kiri krahvile. Kähku!» 

Aega viitmata ruttas Pavlov Saksa saatkonda. Uksel andis ta sedeli teenrile: «See on 
krahv de Coude'ile, väga kiire. Hoolitsege, et see otsekohe talle isiklikult kätte toi- 
metataks,» ja libistas hõberaha teenri vastuvõtlikku pihku. Seejärel pöördus ta koju. 

Hetk hiljem vabandas de Coude peoperemehe ees ja avas ümbriku. Tema nägu 
kahvatas ja käed hakkasid värisema, kui ta luges: 

Härra krahv de Coude! 

Keegi, kes soovib päästa teie ausat nime, hoiatab teid, et sel hetkel on teie 
kodukolde pühadus hädaohus. 

Teile tuntud isik, kes viimastel kuudel on teie äraolekul pidevalt külastanud 
krahvinnat, viibib praegu tema juures. Kui te kohe lähete oma naise buduaari, leiate 
nad sealt = koos. 

Sõber 

Kakskümmend minutit pärast seda, kui Pavlov oli helistanud Tarzanile, võttis 
Rokoff ühenduse Olga eratelefoniga See asus krahvinna buduaaris. Telefonitoru võttis 
tema toatüdruk. 

«Kuid madam on juba voodis,» ütles tütarlaps vastuseks Rokofi soovile Olgaga 
rääkida. 

«ASi on väga kiire ja ma võin sellest rääkida üksnes krahvinnale endale,» väitis 
Rokoff. «Öelge talle, et ta üles tõuseks, endale midagi ümber võtaks ja telefoni juurde 
tuleks. Helistan viie minuti pärast uuesti.» 

Seejärel pani ta toru käest. Hetk hiljem naasis Pavlov. 

«Kas krahv sai kirja kätte?» küsis Rokoff. 

«Ta on vististi juba koduteel,» vastas Pavlov. 

«Hüva! Ka madam peaks juba viibima oma buduaaris 

kõige ahvatlevamas negližees. Mõne hetke pärast juhatab truu Jacgues ette 
teatamata tema juurde musjöö Tarzani. Veel mõni minut kulub selgituseks. Olga näeb 
hurmav välja oma õhulises öötualetis, mis veelgi vähem varjab tema kehavorme kui 
tavaline liibuv kleit. Olgale on see üllatus, kuid sugugi mitte ebameeldiv.» 

«Kui selle mehe soontes on kas või tilgakegi punast verd, siis viieteistkümne minuti 
pärast satub krahv peale kõige õrnemale armastusstseenile. Arvan, et oleme kõik 
suurepäraselt korraldanud, mu armas Alexis. Mingem siis ja joogem musjöö Tarzani 
terviseks vana head planconi absinti. Ei maksa unustada, et krahv . de Coude on 
Pariisi üks paremaid vehklejaid ja, peaaegu parim laskur kogu Prantsusmaal.» 

Kui Tarzan Olga juurde jõudis, ootas Jacgues teda ukse ees. 

«Siia, musjöö,» ütles ta ja juhtis Tarzani laiast marmortrepist üles. Seejärel lükkas ta 
lahti ukse, kergitas rasket eesriiet, sügavalt kummardudes laskis Tarzanil nõrgalt val- 
gustatud tuppa siseneda ja kadus siis ise. 

Toa teises otsas nägi Tarzan Olgat istumas laua ääres, kus oli telefon. Kärsitult 
koputas ta sõrmedega vastu lakitud lauaplaati ega kuulnudki, kui Tarzan sisse tuli. 

«Olga,» küsis ta, «mis on juhtunud?» 

Ehmatushüüdega pöördus naine Tarzani poole. 

«Jean! Mida te siin teete? Kes teid sisse laskis? Mis see tähendab?» 

Tarzan seisis kui välgust rabatud, kuid peagi hakkas talle selguma tõde. 

«Kas teie siis ei kutsunud mind, Olga?» 

«Mina kutsusin teid? Sellisel kellaajal! Mon dieu! Jean, kas te peate mind ogaraks?» 

«Francois helistas mulle äsja, et teil on ebameeldivusi ja te vajate mu abi.» 

«Francois? Jumala pärast, kes see Francois on?» 

«Ta ütles, et teenib teie juures ja rääkis nii, nagu pidanuksin ma teda mäletama.». 

«Meil pole kedagi, kes sellist nime kannaks. Keegi tegi teie kulul nalja, Jean,» 
puhkes Olga naerma. 

«Kardan, et see võib osutuda väga süngeks naljaks, Olga,» väitis Tarzan. «Selles on 
rohkem kurja tagamõtet kui huumorit.» 

«Mida te sellega öelda tahate? Ega te ometi arva ...» 

«Kus krahv on?» katkestas teda Tarzan. 

«Saksa saatkonnas.» 

«See on teie lugupeetud venna uus nali. Homme saab krahv kõigest teada. Ta 
küsitleb teenreid. Kõik räägib selle poolt, milles Rokoff tahab krahvi veenda.» 

«Ah, milline lurjus!» hüüatas Olga. Ta tõusis, astus Tarzani juurde ja vaatas tema 
poole üles. Ta oli ehmunud. Tema silmis oli vaese lõksuaetud emahirve ilme — 
hämmastunud ja küsiv. Ta värises ning tuge otsides pani käed Tarzani laiadele 
õlgadele. 

«Mida teha, Jean?» sosistas ta. «See on kohutav. Homme loeb seda terve Pariis. 
Selle eest kannab hoolt Nikolas.» 

* Tema pilk, poos, sõnad — kõiik väljendasid kaitsetu naise ürgset kutset oma 
loomulikule kaitsjale — mehele. Tar-zan võttis oma suurde tugevasse kätte ühe 
väikestest soojadest kätest, mis olid ta rinnal. See liigutus oli spontaanne, ja peaaegu 
selsamal moel sundis kaitsja vaist teda oma käega naise õlgu embama. 

Otsekui elektrisäde jooksis nendest läbi. Tarzan polnud kunagi naisele nii lähedal 
seisnud. Nad vaatasid korraga teineteisele süüdlaslikult silma, ja sel hetkel, kui Olga 
de Coude pidanuks kokku võtma kogu jõu, osutus ta nõrgaks. Ta surus end Tarzanile 
lähemale ja põimis käed ta kaela ümber. Ja ahvide Tarzan? Ta haaras väriseva naise 
oma embusse ja külvas ta soojad huuled suudlustega üle. 


Lugenud läbi kirja, mille talle oli edastanud saatkonna teener, kiirustas Raoul de 
Coude peoperemehe ees vabandama. Millega ta oma lahkumist põhjendas, seda ei 
suutnud ta enam iialgi meenutada. Kõik sulas ta silme ees ühte, kuni ta jõudis oma 
kodu lävele. Nüüd rahunes ta otsekohe ning hakkas tegutsema aeglaselt ja 
ettevaatlikult. Mingil seletamatul põhjusel avas Jacgues talle ukse, enne kui ta trepist 
üles oli jõudnud. Sel hetkel ei pidanud ta seda oluliseks, küll aga meenutas hiljem 
seda ebatavalist asjaolu. 

Ettevaatlikult, kikivarvul tuli ta trepist üles ja läks mööda koridori naise buduaari 
ukseni. Käes oli tal raske jalutuskepp. 

Olga nägi teda esimesena. Hirmukarjatusega rebis ta end Tarzani käte vahelt lahti ja 
ahvinimene jõudis veel õigel ajal ümber pöörata, et tõrjuda hoopi, mille de Coude 
kavatses talle pähe virutada. Üks, kaks, kolm korda langes välgukiirusel raske kepp ja 
iga hoop kiirendas ahvinimese tagasipöördumist endisesse ürgaegsesse seisundisse. 

Isaahvi madala kurguhäälse möirgega hüppas ta prantslase kallale. Ta kiskus 
viimase käest jämeda kepi, murdis selle pooleks nagu tuletiku, viskas kõrvale ja 
raevunud metsloomana haaras vaenlasel kõrist. 

Olga de Coude jäi mõneks helkeks kohutava stseeni sõnatuks ja õudusest rabatud 
pealtvaatajaks, siis aga sööstis Tarzani juurde, kes ta meest tappis, raputades temast 
välja elu, nagu teeb seda foksterjer hiirepojaga. 

Ta klammerdus meeleheites Tarzani tohutute kämmalde külge. 

«Jumalaema!» kisendas ta. «Te tapate tema, te tapate tema! Oo, Jean! Te tapate mu 
mehe!» 

Raevunud Tarzan ei kuulnud midagi. Äkki laskis ta vaenlase keha põrandale 
kukkuda, pani jala ta rinnale ja tõstis pea. Ja kogu krahv de Coude'i lossis kõlas 
vaenlase üle võidu saavutanud isaahvi kohutav, väljakutsuv möire. Keldrist 
pööninguni kuulsid seda kisa kõik teenrid, kahvatasid 

ja lõid värisema. Toas laskus naine mehe keha kõrvale põlvili ja hakkas palvetama. 

Pikkamisi, järk-järgult hajus punane udu Tarzani silme eest ja ta muutus jälle 
tsiviliseeritud inimeseks. Ta silmad peatusid põlvitaval naisel. «Olga,» sosistas ta. 
Naine vaatas talle otsa, lootes näha tema silmis sedasama maniakile omast 
surmatoovat tuld. Selle asemel aga luges ta neist vaid kurbust ja meelehärmi. 

«Oo, Jean!» puhkes ta härdalt nutma, «Vaadake, mis te tegite. Ta oli minu mees. Ma 
armastasin teda, ja teie tapsite ta!» 

Tarzan tõstis ettevaatlikult krahv de Coude'i elutu keha üles ja viis diivanile. 
Seejärel surus ta kõrva tema rinna vastu. 

«Pisut viina, Olga,» sõnas ta. 

Naine tõi viina ja kahekesi tilgutasid nad seda krahvi suhu. Kaihvatutelt huultelt 
pääses kerge ohe. De Coude liigutas end ja hakkas oigama. 

«Ta ei sure,» ütles Tarzan. «Jumal olgu tänatud!» 

«Miks te seda tegite, Jean?» küsis Olga. 

«Ei tea, ta lõi mind ja ma läksin pööraseks. Olen näinud, et minu sugukonna ahvid 
talitasid niisamuti. Ma pole teile kunagi rääkinud oma lugu, Olga. Oleks parem olnud, 
kui te oleksite seda teadnud, siis poleks siin midagi juhtunud. Ma pole iialgi tundnud 
oma isa. Ei tundnud teist ema peale julma emaahvi. Viieteistkümnenda eluaastani ei 
olnud ma näinud ühtegi inimolendit ja alles kahekümneselt nägin esimest valget 
inimest. Veidi rohkem kui aasta tagasi hulkusin ma Aafrika džunglites alasti 
metsloomana. Ärge mõistke mind liiga karmilt hukka. Kaks aastat on äärmiselt lühike 
aeg, et üks indiviid võiks läbi teha need muudatused, millele kogu valge rassi jaoks 
läks vaja sajandeid.» 


«Ma ei süüdista teid sugugi, Jean. Süüdi olen mina. Te peate lahkuma. Ta ei tohi 
teid näha, kui teadvusele tuleb. Jumalaga.» 

Nukrana ja noruspäi lahkus Tarzan krahv de Coude'i lossist. 

Kuid juba tänaval võtsid ta mõtted uue suuna ja kahekümne minuti pärast astus ta 
Rue Maule'i lähedal asuvasse politseijaoskonda. Seal leidis ta peagi üles politseiniku, 
kes oli osalenud mõne nädala eest temaga aset leidnud kokkupõrkes. Politseinik 
rõõmustas siiralt kohtumise üle inimesega, kes teda nii armutult kohelnud oli. Pisut 
juttu ajanud, küsis Tarzan, kas ta pole midagi kuulnud kellestki Nikolas Rokofist ja 
Alexis Pavlovist. 

«Loomulikult olen, musjöö, ja väga tihti. Nad mõlemad on politseis tuntud ja ehkki 
neid praegu spetsiaalselt milleski ei süüdistata, peame vajalikuks neil silma peal 
hoida, et teada, kust neid vajaduse korral leida võib. Need on samad 
ettevaatusabinõud, mida rakendame kõigi tuntud kurjategijate puhul. Miks musjöö 
seda küsib?» 

«Ma tunnen neid,» vastas Tarzan. «Tahaksin Rokoffi ühe asja pärast näha. Oleksin 
teile väga tänulik, kui te ju- 

hataksite mulle, kus ta elab.» 

Mõne minuti pärast jättis ta politseinikuga hüvasti ja taskus taskus paberitükk 
aadressiga kullaltki kahtlase kuulsusega linnajaos, suundus ta kiiresti lähimasse 
taksopeatusse. 

Rokoff ja Pavlov olid koju tulnud ja arutasid nüüd koos tänase õhtu arvatavat 
lõpplahendust. Nad olid helistanud kahe hommikulehe toimetusse ja ootasid 
iga minut reporterite saabumist, et teatada neile skandaalset uudist, mis homme pidi 
ärevile ajama kogu Pariisi kõrgkihi. 

Trenil kostsid rasked sammud. 

«On need lehemehed alles karmed,» hüüatas Rolkoff ja vastas koputusele: «Sisse.» 

Sõbralik naeratus tardus venelase naol, kui ta pilk kohtas külalise karme, halle silmi. 

«Tuhat kuradit!» karjus Rokoff püsti tõustes. «Mis teil siit vaja on?» 

«Istuge,» sõnas Tarzan nii vaikselt, et mõlemad lurjused seda vaevalt kuulsid, kuid 
niisuguse tooniga, et Rokoff vajus silmapilk toolile, Pavlov aga jäi liikumatult 
paigale. 

«Te teate väga hästi, mispärast ma siin olen,» jätkas ta sama tooniga. «Ma peaksin 
teid tapma, kuid ma ei tee seda üksnes seetõttu, et olete Olga de Coude'i vend, ja ei 
tee seda vähemalt praegu. 

Annan teile võimaluse veel elada. Pavlov ei tule arvesse, ta on teie käes vaid rumal 
mängukann, seepärast ei puutu ma temasse niikaua, kuni luban elada teil. Selleks aga, 
et ma toast lahkudes teid mõlemaid ellu jätaksin, peate tegema kaks asja. Esiteks, 
kirjutama tänasest tembust põhjaliku aruande ja sellele ka allkirjad andma. 

Teiseks, surma ähvardusel tõotama, et juhtunu kohta ei satu ajalehte ainsatki rida. 
Kui nii ühte kui teist ei täideta, siis ei jää minu toast lahkumisel kumbki teist ellu. Kas 
saite aru?» Ja vastust ootamata lisas ta: «Tehke ruttu, siin teie ees on tint, sulg ja 
paber!» 

Rokoff tegi ükskõikse näo, lootes sellega näidata, et ta ei omista Tarzani 
ähvardustele mingit tähtsust. Hetke pärast tundis ta oma kaela ümber ahvinimese 
terassõrmi, aga Pavlovi, kes püüdis neid lahti rebida ja seejärel toast välja hüpata, 
virutas Tarzan teadvusetult nurka. Kui Rokoff hakkas näost siniseks minema, laskis 
Tarzan ta lahti ja tõukas toolile. Rokoff jõllitas süngelt enda ees seisvat meest. Ka 
Pavlov toibus ja tuli Tarzani käsu peale longates oma endisele kohale. 


«Kirjutage nüüd,» käskis ahvinimene. «Kui teid veel kord õpetada tuleb, siis ma 
enam nii heatahtlik ei ole.» Rokoff võttis sule ja hakkas kirjutama. 

«Vaadake, et te ühtegi üksikasja ega nime vahele ei jata,» hoiatas Tarzan. Äkki 
koputati uksele. 

«Sisse,» ütles Tarzan. 

Sisenes hepakas noormees. 

«Olen ajalehest «Martin»,» teatas ta. «Musjöö Rokofil on vististi minu jaoks 
uudist?» 

«On juhtunud eksitus, musjöö,» vastas Tarzan. «Teil pole ju mingit uudist, armas 
Nikolas?» 

Rokoff tõstis pea paberi kohalt. 

«Ei,» urises ta mornilt. «Mul pole teile täna midagi teatada ajalehe jaoks.» 

«Ja ka edaspidi mitte, armas Nikolas.» 

Reporter ei märganud, kuidas ahvinimese silmades lahvatas põlema kuri tuluke, küll 
aga nägi seda Nikolas Rokoff. 

«Ja ka edaspidi mitte,» kinnitas ta rutakalt. 

«Väga kahju, et teid tülitati, musjöö,» ütles Tarzan reporteri poole pöördudes. 
«Head õhtut.» Ta kummardas, saatis hepaika noormehe uksest välja ja tõmbas selle 
tema järel kinni. 

Tunni aja pärast, küllaltki mahuka käsikirjaga taskus, pöördus Tarzan minekule. 

«Teie asemel,» lausus ta, «sõidaksin ma Prantsusmaalt ära, sest varem või hiljem 
leian ma mingi mooduse teid tappa teie õele ebameeldivusi põhjustamata.» 


VI. Duell 


D'Arnot magas, kui Tarzan Rokofi juurest tagasi jõudis. Tarzan ei hakanud teda 
äratama, järgmisel hommikul aga rääkis talle eelmisel õhtul juhtunust, vahele jätmata 
ainsatki üksikasja. 

«Milline lollpea ma olen,» ütles ta lõpetuseks. . «Krahv ja tema naine olid mõlemad 
mu sõbrad. Ja millega ma neile selle eest tasusin? Äärepealt oleksin krahvi tapnud. 
Heitsin varju naise heale nimele. Võimalik, et lõhkusin nende perekonnaõnne.» 

«Kas te armastate Olga de Coude'i?» küsis d'Arnot. 

«Kui ma poleks kindlalt veendunud, et ta mind ei armasta, siis ei saaks ma sellele 
küsimusele vastust anda, Paul. Praegu aga võin ma rahuliku südamega öelda, et 
mina ei armasta teda ja tema ei armasta mind. Meid valdas hetkeks joovastus — see 
aga pole armastus —, mis oleks läinud mööda niisama kiiresti ja jäljetult, nagu see 
meid tabaski, kui sel ajal poleks tuppa tulnud de Coude. Nagu te teate, on mul 
naistega olnud vähe kogemusi. Olga de Coude on väga kütkestav: tema ilu, 
poolhämar tuba kogu miljöö ja see abitu olendi palve teda kaitsta — sellele kõigele 
oleks suutnud ehk vastu seista märksa kultuursem inimene, minu kultuursus ei ulatu 
aga isegi nahani, see on vaid rõivastepaksune. 

Pariis ei ole minu jaoks. Ma hakkan alatasa langema lõksu, mis iga kord muutub 
üha ohtlikumaks. Inimese kehtestatud keelud on igavad ja tüütud. Tunnen end 

alati vangina. Ma ei suuda seda kauem taluda, mu sõber, a arvan, et mul oleks 
parem kodusesse dzunglisse naasta ja elada seal nii, nagu jumal mulle on määranud.» 

«Ärge seda kõike nii südamesse võtke,» rahustas teda d'Arnot «Te tulite olukorrast 
välja paremim, kui seda oleks teinud analoogülistes tingimustes enamik «kultuurseid» 


mehi Mis aga puutub teie Pariisist lahkumisse, siis kaldun arvama, et selles suhtes 
tekib Raoul de Coude'il vastuväiteid ja me saame neist peagi kuulda.» 

D'Amot ei eksinud. Nädal aega hiljem kell üksteist hommikul, kui Tarzan ja d'Arnot 
einetasid, teatati neile musjöö Flauberfi saabumisest. Viimane jättis laitmatult viisaka 
inimese mulje. Rohkete kummarduste saatel edastas ta musjöö Tarzanile krahv de 
Coude'i väljakutse ja avaldas lootust, et musjöö Tarzan hoolitseb selle eest, et sõber, 
kellele ta usaldab oma huvid, kohtuks tema, Flaubert'iga võimalikult kiiresti, et 
arutada üksikasju ja lahendada kõik cüsimused mõlemapoolse rahulolu 
saavutamiseks. 

Aga muidugi, musjöö Tarzan usaldas oma huvid meel-iasti ja tingimusteta oma 
parimale sõbrale leitnant d'Ar-iofle. Otsustati, et d'Arnot läheb musjöö Flauberfi poole 
sell kaiks, ja viisakas musjöö Flaubert lahkus rohkete [ummarduste saatel. 

Kui nad jälle üksi olid, vaatas d'Arnot muiates Tarzanit. 

«Noh?» ütles ta. 

«Nüüd tuleb mul oma pattudele lisada tapmine või saada ise tapetud,» kostis 
Tarzan. «Teen oma kultuursete vendade harjumuste omandamisel kiireid edusamme.» 

«Millise relva te valite?» küsis d'Arnot. «De Coude käsitseb meisterlikult mõõka ja 
on suurepärane laskur.» 

«Kõige meelsamini valiksin ma mürgitatud nooled või ia kahekümne sammu 
kauguselt,» naeris Tarzan. «Jääme püstolite juurde, Paul.» 

«Ta tapab teid, Jean.» 

«Selles ma ei kahtle. Aga ükskord tuleb ju ikkagi surra» «Mina eelistaksin mõõka,» 
pakkus välja d'Arnot. «Ta piirduks sellega, et on teid haavanud, ja nii on 
vähem Šansse saada surmavat haava.» 

«Püstolid,» kuulutas Tarzan otsustavalt 

D'Arnot püüdis teda ümber veenda, kuid tulemusteta usus jäädi püstolite juurde. 

APärast kella nelja naasis d'Arnot musjöö Flauberfi juurest. 

«Kõik on otsustatud,» teatas ta. «Kaebusi ei ole Homme, hommikul koidu ajal 
Etamps'i lähedal kõrvalises kohas teel. Musjoo Flaubert valis millegipärast just selle 
koha. Mina vastu ei olnud.» 

«Hästi.» Tarzan ei lausunud rohkem sõnakestki ega puudutanud enam seda 
küsimust, isegi mitte kaudselt. Õhtul ne magamaheitmist kirjutas ta mõne kirja Pärast 
kinnikleepimist pani ta need ühte ümbrikku ja kirjutas sellele Arnot nime. Hiljem 
kuulis d'Arnot, kuidas ta riidest lahti võttes šansonetti ümises. 

Prantslane vandus läbi hammaste. Ta tundis end väga õnnetuna, sest oli kindel, et 
järgmisel hommikul valgustab tõusev päike juba üksnes Tarzani surnukeha. Tarzani 
muretus tegi talle piina. 

«See pole sugugi kultuurne aeg teineteist tappa,» tähendas ahvinimene, kui ta algava 
päeva hahetuses mugavast voodist välja aeti. Ta oli hästi maganud ja sellepärast 
tundus talle, et ta pea oli vaevalt puudutanud patja, kui ta juba äratati. Tema sõnad 
olid määratud d'Arnofle, kes seisis täisrõivais Tarzani magamistoa lävel. 

D'Arnot polnud *öö läbi peaaegu üldse sõba silmale saanud. Ta oli närviline ja 
pahur. 

«Olen kindel, et magasite terve öö nagu imik,» lausus ta. 

Tarzan puhkes naerma. «Teie toonist, Paul, järeldan, et heidate mulle seda ette. Aga 
tõepoolest, ma ei saanud sinna midagi parata.» 

«Ei, Jean, see pole nii,» protesteeris naeratades d'Arnot. «Kuid te võtate seda kõike 
nii ükskõikselt, et ma kaotan enesevalitsuse. Võiks arvata, et lähete märki laskma, 
mitte aga asetama oma laupa Prantsusmaa parima laskuri püssitoru ette.» 


Tarzan kehitas õlgu. «Lähen selleks, et suurt süüd heastada, Paul. Minu vastase 
meisterlikkus on selleks vajalik tingimus. Võin ma siis sellisel juhul kurta? Te ju ise 
ütlesite mulle, et krahv de Coude on suurepärane laskur.» 

«Te loodate siis, et teid tapetakse?» karjatas d'Arnot õududega. 

«Ei saa öelda, et ma seda loodaksin. Kuid soostuge minuga: on siis alust arvata, et 
mind ei tapeta?» 

Teadnuks d'Arnot, mis oli ahvinimesel mõttes mõlkunud juba sellest ajast alates, kui 
talle esimest korda oli vihjatud, et krahv de Coude saadab talile väljakutse, oleks see 
d'Arnot*d veelgi rohkem kohutanud. 

Nad istusid sõnatult d'Arnot* suurde autosse ja niisama sõnatult sõitsid koidueelses 
hämaruses mööda Etamps'i viivat teed. Kumbki tegeles oma mõtetega. D'Arnot oli 
väga kurb, sest ta armastas siiralt Tarzanit. Sõprus, mis sidus neid kahte nii erinevates 
tingimustes elanud ning kasvanud meest, oli ühiselt elades veelgi tugevnenud, sest 
mõlemad olid ühtviisi mehisuse, isikliku. vapruse ja au ideaalidele ustavad inimesed. 
Nad mõistsid teineteist ja tundsid teineteise üle uhkust. 

Ahvide Tarzani mõtted kandusid minevikku. Mälus elustusid õnnelikud sündmused 
tema endises džunglielus. Talle meenusid isa hurtsikus poisikesena veedetud tunnid, 
kui ta istus põlvili laual, tõmmu, keha kummargil ahvatlevate piltide kohal, mille järgi 
ta ise vähimagi abita oli lahendanud trükikirja keele saladused ammu enne seda, kui 
tema korvad tajusid inimkõne heli. Pehme rahulolev naeratus valgustas ta karmi nägu, 
kui ta meenutas seda erakordset mitte ühegi teisega sarnanevat päeva, mille oli 
veetnud kane kesi Jane Porteriga neitsiliku metsa tihnikus. 

Ta mõtteniit katkes auto peatumisega: nad olid pärale jõudnud. Tarzan tuli tagasi 
olevikku. Ta teadis et nuud kohe sureb, kuid ei tundnud hirmu. Karmi dzungli asukale 
on surm harilik asi. Looduse seadus käsib neid visalt elu küljes rippuda kuid ei õpeta 
surma kartma. 

D'Amot ja Tarzan jõudsid duellipaika esimestena. Veidi hiljem saabusid de Coude, 
musjöö Flaubert ja kolmas härra, keda esitleti d'Arnot'le ja Tarzanile kui arsti. 

D'Amnot ja musjöö Flaubert rääkisid omavahel mõnda aega sosinal. Tarzan ja krahv 
de Coude seisid eemal, teine teises väljaku servas. Sekundandid kutsusid nad enda 
juurde. D'Arnot ja musjöö Flaubert olid püstolid üle vaadanud. Kaks meest, kes mõne 
minuti pärast pidid näoga teineteise vastu seisma, kuulasid vaikides ja liikumatult 
duelli tingimusi, millest neid informeeris musjöö Flaubert. 

Nad peavad seisma seljad vastamisi. Musjöö Flaubert'i märguande peale hakkavad 
mõlemad edasi minema, hoides püstolit langetatud käes. Kui mõlemad on teinud 
kümme sammu, annab d'Amot viimast korda märku ning siis peavad nad ümber 
pöörama ja tulistama seni, kuni üks neist maha kukub või kuni mõlemad on välja 
tulistanud kolm kuuli. 

Kuni musjöö Flaubert seletusi andis, võttis Tarzan port-sigarist paberossi ja hakkas 
suitsetama. De Coude oli kehastatud külmaverelisus: teda ei peetud ju asjatult Prant- 
susmaa parimaks laskuriks. 

Viimaks noogutas musjöö Flaubert d'Arnot'le ja kumbki neist juhtis oma duellandi 
kohale. 

«Kas te olete täiesti valmis, härrased?» küsis musjöö Flaubert. 

«Täiesti,» vastas de Coude. 

Tarzan noogutas. Musjöö Flaubert andis märku astus koos dArnot*ga pisut kõrvale 
väljapoole tulejoont Kuus' seitse! Kaheksa! D'Arnot'le tungisid pisarad silma. Üheksa' 
ifeel uks samm, ja vaene leitnant andis märku mida ta kuidagi teha ei tahtnud. See 
kõlas kui matusekeh tema paimale sõbrale. 


De Coude pööras kiiresti ümber ja tulistas Tarzan võpatas kergelt. Ta hoidis püstolit 
ikka veel langetatuna De Coude peatus, justkui oodates, et tema vastane kohe maha 
variseb. Prantslane oli liialt kogenud laskur, teadmaks et oli pihta saanud. Kuid 
Tarzan ei tõstnud ikkagi relva. De Coude tulistas veel kord, kuid ahvinimese hooletu 
poos ja äielik ükskõiksus, millega ta paberossi suitsetas, lõid Prantsusmaa parima 
laskuri pahviks. Seekord Tarzan isegi ei võpatanud, kuigi de Coude teadis, et ta 
polnud jälle mööda lasknud. 

Äkki tuli talle pähe selline oletus: tema vastane riskib rahulikult, lootes, et ükski 
kolmest lasust ei haava teda surmavalt, seejärel aga kiirustamata, rahulikult ja 
külmavereliselt laseb maha tema, de Coude'i. Prantslasel käisid hirmujudinad üle 
selja. See oli salakaval, saatanlik plaan. Mis limene see on, kes võib häirimatult seista, 
kaks kuuli kehas, ja rahulikult oodata kolmandat! 

Seekord sihtis de Coude väga hoolikalt, kuid tema närv oli must ja ta laskis mööda. 
Tarzan polnud kordagi tõstnud püstoliga kätt. 

Ühe viivu vaatasid nad teineteisele otse silma. Tarzani näol peegeldus kõige siiram 
pettumus. De Coude'i näole ilmus pikkamisi õud, koguni kartus. 

Ta ei suutnud kauem kannatada. 

«Jumalaema! Tulistage siis juba!» kisendas ta. 

Kuid Tarzan ei tõstnud püstolit, astus vaid mõne sammu de Coude'i poole. Aga kui 
D'Amnot ja musjöö Flaubert, taipamata tema kavatsust, tahtsid nende vahele tormata, 
sundis ta nad käeviipega peatuma. 

«Ärge kartke,» lausus Tarzan, «ma ei tee talle midagi.» 

See oli vastuolus igasuguste reeglitega. Kuid nad jäid seisma. Tarzan astus de 
Coude'i juurde. 

«Teie püstol on vist korrast ära, musjöö,» sõnas ta, «või te pole terve. Võtke minu 
oma ja alustame uuesti.» Ja krahvi ülimaks hämmastuseks ulatas Tarzan talle oma 
püstoli, käepide ees. 

«Mon dieu!» karjatas krahv. «Te olete vististi hulluks läinud?» — , 

«Ei mu sõber,» väitis ahvimmene. «Kuid ma olen ära teeninud karistuse. Ainult sel 
moel saan ma heastada ausale naisele tekitatud halba. Võtke püstol ja tehke, nagu ma 
palun.» 

«See oleks mõrv,» protesteeris de Coude. «Ja siis — mida halba te mu naisele 
tegite? Ta vandus mulle ...» 

«Ma ei taha öelda seda,» katkestas Tarzan teda kärmelt. «Meie vahel ei juhtunud 
midagi sellest hullemat, mida te ise pealt nägite. Kuid sellestki on küllalt, et heita 
varju naise mainele ja purustada mehe õnn, kelle vastu mul midagi ei ole. See oli kõik 
minu süü ja ma lootsin, et lunastan selle täna oma surmaga. Olen pettunud, et krahv 
polegi nii hea laskur, kui mulle kinnitati.» 

«Te ütlesite, et süüdi olite teie?» küsis de Coude kii-resti. 

«Ainult mina üksi, musjöö. Teie abikaasa on puhas naine Ta armastab teid. Selles, 
mida te ise nägite, olen suudi ainult mina. Kuid ma ei sattunud teie juurde omal soovil 
ega krahvinna de Coude'i tahtel. Need paberid siin kinnitavad teile seda,» ja Tarzan 
võttis taskust Rokofi allkirjaga tunnistused. 

De Coude tegi need lahti ja hakkas lugema. D'Arnot ja musjöö Flaubert, veidra 
duelli veidra lõpu huvitatud tunnistajad, astusid lähemale. Keegi ei lausunud 
sõnakestki, kuni de Coude luges kirja lõpuni. Siis vaatas ta Tarzanile otsa. 

«Te olete vapper ja rüütellikult õilis inimene,» sõnas ta. «Tänan jumalat, et ma teid 
ei tapnud.» 


De Coude oli impulsiivne nagu kõik prantslased. Ta embas ja suudles Tarzanit. 
Musjöö Flaubert kaelustas d'Arnot'd. Polnud kedagi, kes oleks kaelustanud arsti. Või- 
malik, et meelehärmi tõttu astus ta seepärast ligi ja palus luba Tarzani haavad siduda. 

«See härra sai igal juhul ühe kuuli,» tähendas ta. «aga võib-olla koguni kolm.» 

«Kaks,» parandas teda Tarzan, «vasemasse õlga ja külge, aga nagu mulle näib, on 
mõlemad lihahaavad.» Arst aga nõudis, et ta rohu peale pikali heidaks, ja askeldas 
tema kallal seni, kuni mõlemad haavad olid pestud ja verejooks peatatud. 

Lõpuks pöördusid nad d'Arnot' autoga kõik koos linna tagasi parimate sõpradena. 
De Coude oli nii rahul, saanud kahekordse tõendi naise truuduse kohta, et ta ei 
tundnud enam mingit pahameelt Tarzani vastu. Tõsi, Tarzan võttis endale süüst 
suurema osa, kui see tegelikult oli, kuid väikese vale võis talle andestada, sest ta 
valetas naise pärast ja tegi seda nagu dženteimen. 

Ahvinimene pandi mõneks päevaks voodisse. Ta arvas, et see on rumal ja tarbetu, 
kuid arst ja d'Arnot võtsid asja nii südamesse, et ta andis järele, tegemaks neile meele- 
head, kuigi see teda ennast naerma ajas. 

«Naeruväärt on lamada voodis nõelatorke pärast,» ütles ta d'Arnot'le. «Kui gorillade 
kuningas Bolgani minu poisikesest peast peaaegu tükkideks rebis, kas mul oli siis 
pehme voodi? Ei, vaid üksnes džungli niiske kodunev lehestik. Päevi ning nädalaid 
lamasin ma mingi põõsa varjus ja ainult Kala, vaene truu Kala põetas mind, peletades 
mu haavade kallalt putukaid ja hirmutades eemale kiskjaid. 

Kui ma juua palusin, tõi ta mulle vett suuga — teist moodust ta ei tundnud. Polnud 
steriilset vatti ega anti-septilisi sidemeid — meie armas doktor oleks õudusest hulluks 
läinud. Ja kõigest hoolimata ma paranesin, paranesin selleks, et heita voodisse 
tühipalja kriimustuse pärast, mida ükski džunglielanik tähele ei paneks, kui see tal 
ainult nina peal ei oleks.» 

Kuid aeg läks edasi ja Tarzan sai terveks. Haiguse ajal külastas de Coude teda 
korduvalt ja kuulnud, et Tarzan tahaks leida mingisugust teenistust, lubas ta selle eest 
hoolt kanda. 

Juba esimesel päeval, mil Tarzanil lubati kodust väljuda, sai ta krahvilt kutse tema 
juurde kantseleisse ilmuda. 

De Coude tervitas teda sõbralikult ja tundis siirast rõõ-tiu Tarzanit jälle jalu! nähes. 
Kumbki neist polnud tollest päevast alates meenutanud duelli ega selle ajendit. 

«Arvan, et leidsin just selle, mida vajate, musjöö Tar-!an,» ütles krahv. «See on 
usaldusväärne ja vastutusrikas töö, mis nõuab ka suurt kehalist jõudu ja vaprust. Mul 
on raske kujutleda meest, kes sobiks selleks paremini kui teie, irmas musjöö Tarzan. 
See on seotud vajadusega reisida, hiljem aga võite saada palju parema koha, väga 
võimalik, et diplomaatilisel alal. Esialgu saab teist lihtsalt sõjaminis-eeriumi agent. 
Lähme, ma saadan teid teie tulevase ülemuse juurde. Ta võib ülesandeid teile 
paremini selgitada a saate otsustada, kas need sobivad teile või mitte.» 

De Coude saatis ise Tarzani kindral Rochere'i juurde. Viimane oli selle büroo ülem, 
kuhu Tarzan pidi saadetama 

juhul, kui ta nõustub kohta vastu võtma. Seejärel kirrleldas krahv kindralile eredates 
värvides ahvinimese neid omadusi, mis tegid ta antud kohale eriti sobivaks. 

Pool tundi hiljem lahkus Tarzan ministeeriumist, olles esimest korda elus saanud 
ametikoha. Järgmisel päeval pidi ta edasiste instruktsioonide saamiseks tagasi 
minema, kuid kindral Rochere andis mõista, et ta peab valmis olema Pariisist lahkuma 
viivitamatult, võib-olla juba homme. 


Suure kergendustundega ruttas ta koju, et teatada uudist d'Arnot'le. Lõpuks ometi on 
ka temal siin ilmas mingi väärtus. Ta hakkab raha teenima, ja mis veelgi parem, maa- 
ilmas reisima ja ringi rändama. 

Juba lävelt teatas ta valjuhäälselt d'Arnot'le rõõmustava uudise. Kuid d'Arnot polnud 
rahul. 

«Teid nähtavasti rõõmustab, et sõidate Pariisist ära ja et me kuude kaupa teineteist 
ei näe, Tarzan. Te olete tänamatu loom!» ja d'Arnot puhkes naerma. 

«Ei, Paul. Ma olen vaid laps. Mul on uus mänguasi ja ma olen haruldaselt uhke.» 

Nii lahkuski Tarzan järgmisel päeval Pariisist Marseilles' ja Orani suunas. 


VII. Sidi Aissa tantsijatar 


Tarzani esimene missioon ei paistnud olevat kuigi kaasakiskuv ega tähtis. Spahi* 
armees oli keegi leitnant, keda valitsus kahtlustas kahtlastes suhetes ühe Euroopa 
suurriigiga. Hiljuti Sidi-bel-Abbesisse määratud leitnant Gernois oli enne seda 
teeninud kindralstaabis ja siis olid tema käest läbi käinud erakordse sõjalise 
tähtsusega dokumendid. Arvati, et just nende dokumentide pärast püüabki suurriik 
temaga suhteid luua. 

Täiesti juhuslik vihje, mis kiivusehetkel oli lipsanud ühe kuulsa Pariisi kaunitari 
huulilt, juhtis kahtluse leitnandi peale. Kuid kindralstaabid hoiavad oma saladusi väga 
hoolikalt, ja reeturlikkus on nii suur eksimus, et sellises asjas ei tohi kahe silma vahel 
jätta isegi vihjet. Ja seepärast sõitiski Tarzan ameeriklasest jahimehena Alžiiri, et 
silmas pidada leitnant Gernois'd. 

Rõõmuga oli ta mõelnud sellest, et näeb jälle oma armast Aafrikat, kuid selle 
kontinendi põhjaosa erines niivõrd ta kodusest troopikadžunglist, et tema tunded 
kodumaale naasmisel olid niisama leiged, nagu oleks ta jõudnud tagasi Pariisi. Oranis 
jalutas ta päev läbi araabia linnaosa kitsastel kõveratel tänavatel, imetledes 
tundmatuid vaateid. Järgmine päev leidis teda juba Sidi-bel-Abbesis, kus ta andis 
sõjaväe- ja tsiviilvõimudele oma soovituskirja, milles polnud ainsatki vihjet tema 
saabumise tõelisele eesmärgile. 

* Põhja-Aafrika pärismaalastest moodustatud Prantsuse ratsavägi (tlk.). 

Tarzan oskas inglise keelt küllaltki hästi, et teda araablaste ja prantslaste hulgas 
ameeriklaseks võis pidada, ja rohkemat polnudki vaja. 

Inglastega kohtudes rääkis ta prantsuse keelt, et end mitte reeta, mõnikord aga 
rääkis ka inglise keelt välismaalastega, kes seda keelt küll oskasid, kuid mitte niivõrd, 
et hääldamisvigu tabada. 

Siin tutvus ta paljude prantsuse ohvitseridega ja muutus peagi nende lemmikuks. Ta 
kohtas ka Gernois'd: see oli ligi neljakümneaastane süngeilmeline seedehäirete all 
kannatav mees, kes kaaslastega eriti ei seltsinud. 

Kuu aja jooksul ei juhtunud midagi. Ilmselt ei võtnud Gernois vastu ühtegi külalist 
ja linnas viibides kohtus ta ainult inimestega, keda ka kõige elavama kujutlusvõime 
korral oleks võimatu olnud pidada välisriigi agentideks. Tarzan hakkas juba lootma, et 
kuuldustel polnud tõepõhja all, kui Gernois määrati ootamatult kaugele lõunasse Bou 
Saadasse Väike-Saharas. 

Väike spahisalk koos kolme ohvitseriga pidi seal varem paiknenud salga välja 
vahetama. Õnneks oli üks ohvitseridest, kapten Gerard, Tarzaniga heaks sõbraks 
saanud ja kui viimane teatas, et sõidab koos nendega Bou Saadasse, kus kavatseb jahti 
pidada, ei tekitanud see vähimaidki kahtlusi. 


Bouiras tuldi rongilt maha ja ülejäänud osa teekonnast sõideti ratsa. Kui Tarzan 
Bouiras endale hobust kauples, märkas ta, et teda seirab üks euroopalikus riietuses 
mees, kes seisis pärismaalaste kohviku uksel. Niipea kui Tarzan teda märkas, pööras 
mees kõrvale ja astus madalasse võlvitud laega ruumi. Ja kui poleks olnud 
pealetükkivat tunnet, et näos ja kujus oli talle midagi tuttavlikku, poleks Tarzan teda 
enam meenutanud. 

Teekond Aumale'i oli Tarzanile väsitav, sest tema ratsasõit oli seni piirdunud vaid 
tundidega Pariisi maneežis. Seepärast tundis ta suurt rõõmu mugava toa ja voodi üle 
Grossat' hotellis, kuna ohvitserid ja sõdurid majutati sõja-väehoonesse. 

Kuigi järgmisel hommikul äratati Tarzan varakult, olid spahid enne, kui ta 
hommikueine lõpetada jõudis, juba teele asunud. Kiirustades jõi ta kohvi, et sõdurid ei 
jõuaks liiga kaugele ette minna, kui juhuslikult langes ta pilk söökla kõrval oleva 
baari uksele. 

Oma üllatuseks nägi Tarzan Gernois'd rääkimas tundmatuga, keda ta eelmisel 
päeval oli märganud Bouiras kohviku uksel. Eksitust olla ei saanud, sest midagi 
tuttavlikku tundus temas praegugi, ehkki ta seisis Tarzani poole seljaga. 

Et ta neid mõtlikult silmitses, vaatas Gernois üles ja märkas Tarzani näol pinevat 
ilmet. Parajasti rääkis välismaalane midagi sosinal, kuid Gernois katkestas teda, mõle- 
mad keerasid kohe ümber ja kadusid silmist. 

See oli esimene Gernois'ga seotud kahtlane fakt, mida Tarzan oli märganud. Kuid 
oli täiesti selge: mõlemad mehed lahkusid baarist vaid seetõttu, et Gernois oli tähele 
pannud 

Tarzani pilku. Ja siis veel see painav mulje millestki tutavlikust; see vaid suurendas 
Tarzani veendumust et siin on, mida jälgida. 

Hetke pärast astus Tarzan baari, kuid nii seal kui ka tänavatel polnud kahest mehest 
jälgegi. Ta käis läbi kõikvõimalikud poed ja turud, enne kui asus järele kihutama 
salgale, kes oli nüüdseks juba üsna kaugele jõudnud. Ta jõudis salgale järele alles 
pärast keskpäeva Sidi Aissa lähedal, kus sõdurid peatusid tunniajaliseks puhkuseks. 
Ta leidis Gernois' salgas viibivat, kuid välismaalast polnud näha. 

Sidi Aissas oli turupäev. Kõrbest saabuvad arvukad kaamelikaravanid, turupfatsil 
käratsevate araablaste summ — see kõik äratas Tarzanis kirglikku soovi sinna üheks 
päevaks paigale jääda, et lähemalt neid kõrbepoegi tundma õppida. Nii asuski 
spahisalk sel päeval Bou Saada poole teele ilma temata. 

Kuni pimeduse saabumiseni lonkis Tarzan turul noore Abduli nimelise araablase 
saatel, keda võõrastemajapidaja oli talle soovitanud kui ustavat teenrit ja tõlki. 

Siin ostis Tarzan parema hobuse kui see, kelle ta Bouiras oli omandanud, ja saanud 
jutule hobuse müünud sihvaka araablasega, kuulis, et see on Kadour ben Saden, ühe 
kaugel lõuna pool Djelfat kõrbes rändleva hõimu seik. Abduli vahendusel kutsus 
Tarzan šeigi endaga lõunat sööma. Kui nad kolmekesi trügisid läbi kauplejate, 
kaamelite, muulade ja hobuste summa, kes turuplatsi täitsid ning kõikvõimalike helide 
ja häältega selle rõkkama panid, tõmbas Abdul Tarzanit käisest: 

«Vaata taha, isand,» ja ta osutas sõrmega ühele kogule, kes kohe kaameli taha 
kadus, niipea kui Tarzan ümber pööras. «Ta on kogu aeg pärast lõunat käinud meie 
kannul,» selgitas Abdul. 

«Ma jõudsin märgata ainult tumesinise burnuse ja valge turbaniga araablast,» vastas 
Tarzan kahtlevalt. «Kas sa mõtled teda?» 

«Jah, ma kahtlustan teda, sest ilmselt on ta siin võõras ja tal pole muud teha kui 
meid jälgida, mida ausad araablased iialgi ei tee. Pealegi varjab ta kogu alumist 


näopoolt, näha on vaid silmi, Küllap on ta halb inimene, muidu võtaks ta ette midagi 
paremat.» 

«Non, siis on ta valedel jälgedel, Abdul,» rahustas teda Tarzan, «sest siin pole 
kedagi, kes võiks mulle halba soovida. Olen teie maal esimest korda ja siin ei tunne 
mind keegi. Ta saab varsti oma eksitusest aru ja lakkab meiega kaasas käimast.» 

«Kui ta ainult röövimist ei kavatse,» väitis Abdul vastu. 

«Sel juhul on ainus, mida me teha saame, oodata, kuni ta käe meile taskusse pistab,» 
naeris Tarzan. «Ja ma luban, et kuna me oleme valvsad, saab tal röövimisest isu lõpli- 
kult otsa.» Nende sõnadega lakkas ta mõtlemast tundmatule, aimamata, et tal tuleb 
mõne tunni pärast täiesti ootamatute asjaolude tõttu teda taas meenutada. 

Kõhu tugevasti täis söönud, jättis Kadour ben Saden 

oma võõrustajaga hüvasti. Vaarikalt oma sõprust kinnitades kutsus ta Tarzanit 
külastama oma kõrbevaldusi, kus leidub nii palju antiloope, põtru, metssigu, pantreid 
ja lõvisid, et ka kõige innukam kütt jääb rahule. 

Pärast tema lahkumist läks ahvinimene koos Abduliga taas ringi käima Sidi Aissa 
tänavaile, kus peatselt äratas ta tähelepanu ühest arvukatest «moorlaste» kohvikutest 
kostev mingite vaskpillide metsik mürtsumine. Kell oli kaheksa ja tants täies hoos, kui 
Tarzan sisse astus. Ruum oli araablasi täis kiilutud. Kõik suitsetasid ja jõid kanget 
musta kohvi. 

Tarzan ja Abdul leidsid endale istekoha keset ruumi, kuigi vaikust armastav 
ahvinimene oleks eelistanud istuda kuhugi kõrvale, eemale pillimeestest, kes oma 
araabia trummide ja sarvedega kohutavat lärmi tegid. Tantsis üsna nägus tütarlaps, 
kes eurooplast märgates ja rikkalikku tasu lootes heitis talle üle õla siidrätiku, mille 
eest sai frangi. 

Kui tema asemele tuli teine tütarlaps, märkas terane Abdul, et esimene tantsijatar oli 
jäänud jutlema kahe araablasega toa teises otsas kõrvalukse lähedal. See uks viis 
siseõue, kus seda ümbritsevas galeriis asusid kohvikus tantsivate tütarlaste toad. 

Esialgu ei omistanud ta sellele mingit tähtsust, siis aga märkas silmanurgast, et üks 
meestest noogutas nende poole, tütarlaps aga keeras ümber ja silmitses vargsi 
Tarzanit. Seejärel astusid araablased üle läve ja kadusid pimedasse hoovi. 

Kui tuli jälle selle tütarlapse kord, tantsis ta Tarzani lähedal ja saatis talle kõige 
õrnemaid naeratusi. Momnilt kõõritasid tumedasilmsed kõrbepojad suurekasvulist eu- 
rooplast, kuid nähtavasti ei mõjunud Tarzanile ei naeratused ega tigedad pilgud. 

Jälle heitis tütarlaps tema õlale rätiku ja sai taas frangi. Oma õdede kombe kohaselt 
seda laubale surudes kummardus ta sügavalt Tarzani juures ja sosistas vigases prant- 
suse keeles talle kiiresti kõrva: 

«Õues on kaks meest, kes musjööle halba plaanitsevad. Algul lubasin neile teid 
lõksu meelitada, kuid te olite minu vastu lahke ja ma ei saa seda teha. Minge siit ruttu 
ära, enne kui nad märkavad, et olen neid petnud. Kindlasti on nad halvad inimesed.» 

Tarzan tänas tütarlast, kinnitas talle, et on ettevaatlik, ja tantsu lõpetanud, kadus 
tütarlaps väikese ukse kaudu hoovi. Kuid Tarzan ei lahkunud kohvikust, kuigi neiu oli 
seda palunud. 

Järgmise poole tunni jooksul ei juhtunud midagi tavatut, siis aga astus tänavalt 
kohvikusse mormniilmeline araablane. Ta peatus Tarzani kõrval ning hakkas 
eurooplaste kohta labaseid, ja solvavaid märkusi lendu laskma. Aga et ta tegi seda 
oma emakeeles, ei saanud Tarzan absoluutselt millestki aru, kuni Abdul asus teda 
valgustama. 


«See mees norib riidu,» hoiatas Abdul. «Ta pole üksi, pealegi oleksid kakluse korral 
kõik meie vastu. Parem oleks rahulikult ära minna, isand.» 

«Küsi sellelt mehelt, mida ta tahab,» käskis Tarzan 

«Ta ütleb, et kristlasest koer solvas temale kuuluvat tütarlast. Ta otsib riidu.» 

«Ütle talle, et ma pole solvanud ei tema ega ühtegi teist tütarlast, las ta läheb 
minema ja jätab mind rahule. Mul pole põhjust temaga tülitseda ja temal minuga 
samuti mitte.» 

«Ta ütleb,» kordas Abdul, andnud Tarzani sõnad edasi, «et te ise olete koer, koera 
poeg ja et teie vanaama on hüään. Ja kõigele lisaks olete te valevorst.» 

Vahejuhtum hakkas juba lähemal olijate tähelepanu äratama ja naerulagin, millega 
see sõimu valing vastu võeti, näitas selgesti, kellele kuulub publiku poolehoid. 

Tarzanile ei meeldinud, kui tema üle naerdi, ei meeldinud talle ka araablase 
väljendused, kuid ta ei ilmutanud mingeid raevu tundemärke ja tõusis rahulikult püsti. 
Tema huultel mängles põgus naeratus, kui äkki tatas tugev rusikas morni araablase 
nägu. 

Niipea kui mees maha varises, tungis tuppa pool tosinat tema väledat kaasmaalast. 
Nad tulid tänavalt, kus ilmselt olid oma järge oodanud. Kisades «Surm uskmatule!» ja 
«Maha kristlasest koer!», tormasid nad Tarzani kallale. 

Mõni noorem toas viibivatest araablastest hüppas samuti jalule, et ühineda relvitule 
valgele kallale tunginutega. nimmassi survel paisati Tarzan ja Abdul toa nurka. Noor 
araablane jäi oma isandale truuks ja võitles tama kõrval, nuga käes. 

Kohutavate hoopidega rabas ahvinimene jalust maha igaühe, kes tema võimsatele 
kätele lähenes. Ta võitles rahulikult, lausumata ainsatki sõna, tema huultel mängles 
aga seesama naeratus nagu siis, kui ta üles oli tõusnud ja oma solvajat löönud. Näis 
uskumatuna, et tema või Abdul oleks võinud sellest mõõkade ja pistodadega 
vehkivate raevunud inimeste massist lahkuda elusalt, kuid ründajate rohkus oli neile 
osalt kaitseks. Ulguv ja kohav meestesumm oli nii tihedasti kokku kiilutud, et võimatu 
oli relvi käiku lasta, ja ükski araablane ei julgenud tulistada, kartes haavata omasid. 

Viimaks õnnestus Tarzanil üks kõige visam vastane maha paisata. Kiire liigutusega 
võttis ta mehelt relvad, seejärel aga teda kabina enda ees hoides hakkas koos Abduliga 
pikkamisi taganema ukse poole, mis viis siseõue. Lävel ta seisatas, tõstis rabeieva 
araablase oma pea kohale ia jõuga, mis on kahurist väljalendaval mürsul, paiskas 
mehe oma jälitajaile otsa. 

Tarzan ja Abdul pääsesid siseõue. Hirmunud tantsijata-rid seisid kobaras trepi otsas, 
mis viis nende tubadesse, õue valgustasid ainult küünlad, mille iga neiu oli pannud 
oma toa ette rõdu rinnatisele, et möödujad võiksid paremini näha tema võlusid. 

Tarzan ja Abdul ei jõudnud veel õieti õue siseneda, kui nende selja taga pimedas 
ühe trepi juures plõksatas päästik ja kaks rõivastesse mässitud kogu tulistades nende 
poole tormas. Tarzan hüppas uutele vaenlastele vastu. Silma- 


pilk ja üks neist lamas poris, relvitult ning murtud käeluuga. Teist tabas Abduli nuga 
hetkel, kui see kavatses oma revolvrit truule araablasele pähe tühjendada. 

Hullunud rahvasumm tormas saaki jälitades kohvikust välja. Tütarlapsed kustutasid 
ühe kaaslase märguande peale küünlad ja õue pääses vaid õige pisut valgust kohviku 
uksest, mida pooleldi varjas rahvahulk. Tarzan oli Abduli noahoobist langenud mehelt 
ära võtnud mõõga ja seisis nüüd pimeduses enda poole inimlainet oodates. 

Äkki tundis ta kerget kätt oma Šlal ja naise hääl sosistas: «Ruttu, musjöö, siia! 
Järgnege mulle!» 


«Tule, Abdul!» kutsus Tarzan sosinal. «Hullemat kui siin olla ei saa.» 

Naine pöördus ja juhtis nad üles kitsast trepist, mis viis tema tuppa. Tarzan läks 
naise kannul. Ta nägi, kuidas sätendasid kuld- ja hõbevõrud tema paljaste käte ümber 
ja kuldmündid tema peaehtel. Ta kuulis, kuidas kahises naise kohev rüü. Ta teadis, et 
see on üks tantsijatare ja tundis temas vaistlikult ära sellesama, kes varem oli talle 
hoiatus-sõnad kõrva sosistanud. 

Treppi mööda üles ronides kuulsid nad, kuidas vihane rahvahuiK neid all otsis. 

«Varsti hakkavad nad ka siit otsima,» sosistas tütarlaps. «Nad ei tohi teid leida, sest 
kuigi te võitlete kümne eest, tapavad nad teid lõpuks ikkagi. Kiirustage! Te võite 
minu toa aknast tänavale hüpata. Kuni nad taipavad, et teid majas ei ole, jõuate 
ohutult oma hotelli.» 

ia ai olnud veel lõpeianud, kui mitu meest trepist üles sööstis. Kõlas võidurõõmus 
kisa: neid oli nähtud. Inimsumm tormas kiiresti trepile. Esimene mees jõudis kähku 
üles, kuid seal kohtas teda mõõk, mida ta polnud osanud arvestada: saak oli varem 
olnud relvitu. 

Karjatusega kukkus ründaja tagant tulijaile peale: nad pudenesid alla nagu 
mammud. Vana logisev hoone ei suutnud ebatavalisele koormusele ja trampimisele 
vastu panna. Raksudes murdus araablaste all puutrepp ning ainult Tarzan, Abdul ja 
tütarlaps jäid kitsale mademele. 

«Tulge!» hüüdis tütarlaps. «Nad tulevad üles kõrvaltre-pist. Ei tohi hetkegi 
viivitada!» 

Vaevalt olid nad tuppa jõudnud, kui Abdul kuulis õuest kisa, et peab tänavale 
ruttama ja neil tee ära lõikama. «Oleme kadunud,» ütles neiu lihtsalt. «Meie?» kordas 
Tarzan. 

«Jah, musjöö,» vastas ta. «Nad tapavad ka minu. Ma ju aitasin teid.» 

Asi võttis uue pöörde. Siiani oli Tarzan nautinud kokkupõrke ohtlikkust ja ärevust. 
Tal polnud hetkekski tekkinud kahtlust, et Adbul või tütarlaps võiksid viga saada või 
kui, siis ainult juhuslikult. Põgeneda oli ta mõelnud vaid sel juhul, kui poleks jäänud 
mingit lootust teisiti pääseda. 

Üksinda oleks ta võinud sellele inimkobarale peale hüpata ja nad igasse kaarde laiali 
paisata, nagu teeb seda lõvi Numa. Ta kohutanuks araablasi nii, et põgeneda oleks 

olnud lihtne. Nüüd peab ta eelkõige oma kahe truu sõbra eest hoolitsema. 

Ta astus tänavapoolse akna juurde. Veel hetk ja vaenlased jõuavad sinna alla. Juba 
kostab ka kõrvailtrepilt jalgade müdinat, ühe minutiga on nad siin. Ta nõjatus akna- 
lauale, kuid ei vaadanud alla, vaid üles. Pea kohal paistis hoone katus, millest võis 
käega kinni haarata. Tarzan kutsus tütarlapse enda juurde. Ta tuli ja jäi mehe kõrvale 
seisma. Tarzan pani käe talle ümber ja tõstis neiu oma õlale. 

«Oota, kuni ma sinule järele tulen,» sõnas ta Adbulile, «niikaua aga lükka selle 
uikse ette kõik, mis siin toas leidub. See peab neid pisut kinni.» Seejärel astus ta 
kitsale aknalauale, tütarlaps õlal. «Hoia kõvasti kinni,» toonitas Tarzan ning ahvi 
nõtkuse ja osavusega ronis ta katusele. 

Pannud tütarlapse katusele, hõikas ta vaikseid Abduli. Noormees jooksis akna 
juurde. 

«Anna käsi,» sosistas Tarzan. 

AII toas prõmmis inimsumm uksele. Äkki lendas uks pilbasteks ja samal hetkel 
tõusis Abdul sulgkergelt üles. See kõik sündis parajal ajal, sest siis, kui jõuk trepi 
kaudu tuppa tungis, keeras mitukümmend meest parajasti ümber tänavanurga ja 
jooksis toa akna alla. 


VIII. Võitlus kõrbes 


Istudes kolmekesi katusel, kuulsid nad, kuidas araablased toas vihaselt vandusid. 
Aeg-ajalt tõlkis Abdul Tarzani-le nende sõnu. 

«Nad süüdistavad neid seal all, et lasksid meid käest. Need aga vastavad, et me 
polegi alla hüpanud ja oleme veel majas, et toasolijad on argpüksid, kardavad meile 
kallale tungida ja seepärast kinnitavad neile, et oleme põgenenud. Veel veidi, ja läheb 
lahti üldine madin.» 

Peagi jätsid toasolijad otsimise ja läksid tagasi kohvikusse. Mitu meest jäi tänavale 
suitsetama ning juttu ajama. 

Tarzan pöördus tütarlapse poole, tänades teda ohvri eest, mille ta oli temale, 
võõramaalasele, toonud. 

«Te meeldite mulle,» vastas neiu lihtsalt. «Te ei sarnane nendega, kes alati kohvikus 
käivad. Teie ei rääkinud minuga toorelt ja selles, kuidas te mulle raha andsite, polnud 
midagi alandavat.» 

«Mida te nüüd tegema hakkate?» küsis Tarzan. «Kohvikusse tagasi minna te ei tohi. 
Kas te võite ilma riskita Sidi Aissasse jääda?» 

«Homme on kõik unustatud,» väitis neiu. «Kuid oleksin rõõmus, kui mul ei tuleks 
enam iialgi kohvikusse tagasi minna, ei siia ega mujale. Ma ei olnud seal omal tahtel, 
vaid seepärast, et mind võeti jõuga kinni ja hoiti nagu vangi.» 

«Nagu vangi!» hüüatas Tarzan uskumatult. 


48 

«õigem olelks öelda nagu orjatari,» vastas neiu. «Mind varastas öösel isa douarist* 
röövlijõuk. Nad tõid mu siia ja müüsid araablasele, kes seda kohvikut peab. Juba 
rohkem kui kaks aastat pole ma näinud ühtegi lähedast inimest. Nad elavad kaugel 
lõunas ega käi kunagi Sidi Aissas.» 

«Kas tahaksite omade juurde tagasi minna?» küsis Tar-zan. «Siis luban teid 
äärmisel juhul Bou Saadasse toimetada. Seal võiksite arvatavasti asja nii ajada, et 
komandant saadab teid edasi.» 

«Oo, musjöö!» hüüdis neiu. «Kuidas ma saaksin teid tänada? Kas te tõesti tahate 
teha nii palju lihtsa vaese tantsijatari heaks? Kuid mu isa võib teile tasuda ja küllap ta 
teebki seda, sest kas pole ta siis vägev seik? Tema nimi on Kadour ben Saden.» 

«Kadour ben Saden!» imestas Tarzan. «Kadour ben Saden on ju praegu siin, Sidi 
Aissas. Ta lõunastas koos minuga mõne tunni eest.» 

«Minu isa on siin?» hüüatas hämmastunud neiu. «Allah olgu kiidetud! Nüüd olen 
ma tõepoolest päästetud!» 

«Tss!» hoiatas Abdul. «Kuulake!» 

Alt kostis hääli, mis öises õhus olid täiesti selged. 

Tarzan ei saanud jälle aru, kuid Abdul ja tütarlaps tõlkisid. 

«Nad läksid ära,» ütles neiu. «See kõik oli teie pärast. Üks ütles, et välismaalane, 
kes teie tapmise eest' oli raha pakkunud, lamab murtud käeluuga Ahmed din Soulefi 
majas, kuid ta oli lubanud veelgi suuremat tasu, kui nad Bou Saada teele varitsema 
lähevad ja teid tapavad.» 

«Just tema jälitaski meid täna turul,» võidutses Abdul. «Ja hiljem nägin ma teda 
kohvikus koos teistega. Nad läksid õue, pärast seda, kui olid rääkinud selle 
tütarlapsega. Just nemad ründasid ja tulistasid meid, kui me kohvikust välja jooksime. 
Miks nad teid tappa tahavad, musjöö?» 


2muhameedlaste küla Põhja-Aafrikas (pr. k.). 


«Ei tea,» vastas Tarzan ja jätkas siis pärast vähest vaikimist, «ainult et kui...» Aga ta 
ei. lõpetanud, sest tema oletus oleks nagu võinud anda võtme saladuse lahendamiseks, 
kuid samal ajal tundus olevat täiesti võimatu. 

Tänavalt olid mehed laiali, läinud, õu ja kohvik tühjaks jäänud. Ettevaatlikult 
kummardus Tarzan tütarlapse toa akna kohale. Toas polnud kedagi. Ta läks katusele 
tagasi ja laskis alla Abduli, seejärel laskis tema kätele noore neiu. Aknalaualt hüppas 
Abdul tänavale, Tarzan aga võttis tütarlapse sülle ja hüppas alla, nagu ta oma 
kodumetsades oli korduvalt hüpanud kandamiga süles. 

Tütarlaps karjatas nõrgalt, kuid Tarzan laskus tänavale täiesti pehmelt ja pani ta 
vigastamata maha. 

Neiu surus end hetkeks tema vastu. 

«Kui tugev ja osav on musjöö! Ta ei jää alla isegi ei adreale, mustale lõvile.» 

«Tahaksin teie ei adreaga kohtuda,» lausus Tarzan. «Olen temast nii palju kuulnud.» 

«Kui te minu isa juurde douari tulete, siis näete teda » teatas neiu. «Ta elab meist 
põhja pool mäe tipus ja öösiti laslkub oma koopast alla, et röövida minu isa karja. 
Oma võimsa käpa ainsa löögiga purustab ta härja kolju, ja häda hilinenud teelisele, 
kes kohtub ei adreaga öösel.» 

Nad jõudsid võõrastemajja ilma edasiste vahejuhtumiteta. Kaua keeldus unine 
peremees korraldamast Kadour ben Sadeni otsinguid enne hommikut, ent kuldraha 
nägemisel tema seisukoht muutus, ja mõni minut hiljem suundus teener ringkäigule 
väikestesse pärismaalaste võõrastemajadesse, kus, nagu arvata võis, oli kõrbešeigil 
kergem endale sobivat seltskonda leida. Tarzan pidas vajalikuks tütarlapse isa üles 
otsida aega viitmata, sest ta kartis, et viimane asub teele hommikul liiga vara. 

Nad Olid oodanud kõige rohkem pool tundi, kui teener koos Kadour ben Sadeniga 
tagasi tuli. Vana seik astus tuppa, uhkel näol nõutu ilme. 

«Musjöö tegi mulle au...,» alustas ta, ja äkki langes ta pilk neiule. Väljasirutatud 
kätega tõttas ta üle toa tütarlapse poole. «Mu tütar!» karjatas ta. «Allah on armuline!» 
Ja pisarad ähmastasid vana sõjamehe vapraid silmi. 

Kui Kadour ben Saden oli kuulda saanud loo tütarlapse röövimisest ja päästmisest, 
sirutas ta Tarzanile käe. 

«Kõik, mis on Kadour ben Sadenil, on smu oma, mu sõber, ja samuti tema elu,» 
ütles ta lihtsalt. Kuid Tarzan teadis, et need polnud tühipaljad sõnad. 

Otsustati pisut magada, välja sõita varahommikul ja püüda läbida kogu tee Bou 
Saadasse ühe päevaga. Meestele polnud see eriti raske, tütarlapsele aga tõotas teekond 
kujuneda väsitavaks. 

Ometi käis just tema kõige rohkem peale, et varakult teele asuda, sest ta tahtis 
rutemini näha perekonda ja sõpru, kellest oli üle kahe aasta lahus olnud. 

Tarzanile näis, et ta polnud veel silmagi kinni saanud, kui ta juba äratati, ja tunni aja 
pärast oli rühm teel lõunasse Bou Saada poole. Esimesed miilid oli tee hea ja nad 
jõudsid kiiresti edasi. Siis algas kõrb ja hobuste kabjad vajusid sügavasse liiva. Peale 
Tarzani, Abduli, šeigi ja tema tütre sõitis koos nendega veel šeigi hõimust neli 
araablast, kes teda olid Sidi Aissasse saatnud. Seega oli neil seitse püssi ja päevast 
kallaletungi polnud vaja karta, kui aga kõik hästi läheb, jõuavad nad ööseks Bou 
Saadasse. 

Tugev tuul keerutas neile näkku kõrbe tuiskliiva. Tarzani huuled hakkasid kuivama 
ja pragunema. See, mida ta enda ümber nägi, polnud kaugeltki meeldiv: väikeste pal- 
jaste küngaste ja siin-seal rühmiti kasvavate kidurate põõsastega tohjutu lainjas 
lagendik. Kaugel lõunas paistsid Sahara mägede ähmased piirjooned. Kui vähe 
sarnanes see tema noorusaastate imeilusa Aafrikaga! 


Alati valvas Abdul vaatas niisama tihti taha kui ettepoole. Iga künka otsas, kuhu tal 
tõusta tuli, peatas ta hobuse ja silmitses hoolikalt ümbrust. Lõpuks sai tema valvsus 
tasutud. 

«Vaadake!» hüüdis ta. «Meile sõidab järele kuus ratsanikku!» 

«Nähtavasti teie eilsed sobrad, musjoo,» tahendas Kadour ben Saden Tarzanile 
kuivalt. 

«Kahtlemata,» vastas ahvinimene. «Mul on väga kahju, et minu juuresolek muudab 
teie teekonna hädaohtlikuks. Lähimas asulas jään ma maha ja pärin nende 
džentelmenide käest järele, mis neil tarvis on. Mul pole mingit vajadust jõuda Bou 
Saadasse tingimata täna, kuid ma ei näe põhjust, miks teie ei peaks rahulikult oma 
teekonda jätkama.» 

«Kui teie peatute, siis teeme seda ka meie,» väitis Kadour ben Saden. «Kuni te pole 
ohutult oma sõprade juurde jõudnud või vaenlane ei laikka meid jälitamast, jääme 
teiega. Rohkem ei tasu sellest rääkida.» 

Tarzan noogutas vaid pead. Ta ei kulutanud sõnu asjatult ja võib-olla osalit seetõttu 
Kadour ben Saden temasse kiinduski: kõige rohkem siin ilmas põlgas araablane loba- 
suid. 

Terve päeva jälgis Abdul nende taga sõitvaid ratsanikke. Nad püsisid kogu aeg ühel 
ja samal kaugusel ega lähenenud neile isegi juhuslike peatuste või pikema 
keskpäevase puhkuse ajal.. 

«Nad ootavad pimeduse saabumist,» tähendas Kadour ben Saden. 

Ja pimedus laskus maa peale enne, kui šeigi rühm koos Tarzaniga Bou Saadasse 
jõudis. Kui Abdulil oli viimast korda õnnestunud näha nende kannul püsivaid 
valgesse rõivastatud kogusid, siis õlid nad kiiresti ületamas vahemaad, mis lahutas 
neid väljavalitud saagist. Et mitte hirmutada tütarlast, teatas Abdul sellest sosinal 
Tarzanile ja ahvinimene peatas hobuse. 

«Sõida koos teistega edasi, Abdul,» sõnas ta. «See tüli puutub ainult minusse. Jään 
esimesse sobivasse kohta ootama ja tahan neid härraseid küsitleda.» 

«Siis jääb ka Abdul teiega ootama,» teatas noor araablane ja mingid ähvardused ega 
käsud ei suutnud panna teda oma otsust muutma. 

«Noh, olgu,» nõustus Tarzan. «Siin ongi koht, millest paremat on raske soovida — 
need kaljud künka otsas. Jääme siia peitu ja kui need härrased nähtavale ilmuvad, an- 
name endast teada.» 

Nad juhtisid hobused kõrvale ja tulid sadulast maha. Ülejäänud ratsanikud olid juba 
silmist kadunud. Allpool nende ees vilkusid Bou Saada tuled. Tarzan võttis püssi 
vutlarist välja ja tegi revolvrikabuuri lahti. Ta käskis Abdulil koos hobustega kaljude 
taha tõmbuda, et juhul, kui vaenlane tule avab, kuulide eest kaitstud olla. Noor araab- 
lane tegi näo, et kuuletub, aga kui ta oli hobused madalate põõsaste külge kõvasti 
kinni sidunud, roomas tagasi ja heitis Tarzanist mõne sammu kaugusel kõhuli. 

Ahvinimene seisis sirgelt keset teed ja ootas. Tal ei tulnudki kaua oodata. Alt 
pimedusest kostis kihutavate hobuste 

kabjaplaginat ja kohe seejärel nägi Tarzan öö tumedal taustal liikuvaid heledama 
tooniga laüke. 

«Seis!» hüüdis ta. «Või me tulistame.» 

Valged kogud peatusid otsekohe ja silmapilgu valitses täielik vaikus. 

Seejärel peeti sosin-" nõu ja viirastuslikud ratsanikud hajusid vaimudena igasse 
kaarde laiali Taas oli ümberringi vaid hääletu kõrb, kuid selle kurjakuulutav vaikus 
ennustas hädaohtu. 


Abdul tõusis ühele põlvele. Tarzan teritas džunglis treenitud kõrvu ja peagi kuulis 
vaikselt lähenevate hobuste ikabjamüdinat, mis kostis idast, läänest, põhjast ja 
lõunast: neid piirati sisse. Seejärel lajatas lask sealtpoolt, kuhu Tarzan vaatas; kuul 
vihises üle ta pea ja Tarzan tulistas samas suunas, kust laskmisel oli sähvatanud tuli. 

Otsemaid lõi hääletu kõrb püssiraginast kaikuma. 

Abdul ja Tarzan tulistasid vaid tulesähvatuste peale: ikka veel ei näinud nad oma 
vaenlasi. Peagi selgus, et sedamööda, kuidas ründajad hakkasid märkama vastase vä- 
hest arvukust, tõmbasid nad ringi koomale ja tulid üha lähemale. 

Kuid üks tuli liiga lähedale. Tarzan polnud asjatult teritanud oma nägemist öise 
metsa pimeduses, millest pilkasemat siinpool hauda ei leidu. Kõlas karjatus ja üks 
sadul jäi tühjaks. 

«Šansid hakkavad võrdsustuma, Abdul,» lausus Tarzan tasase naeruga. 

Kuid šansid polnud veel kaugeltki võrdsed, ning kui viis allesjäänud ratsanikku 
märguande peale ümber pöörasid ja otseteed neile peale kihutasid, tundus, et 
võitlusele tuleb kohe lõpp. Tarzan ja Abdul sööstsid kalju juurde, et vaenlane ei saaks 
neist selja tagant mööda minna. Kostis kappavate hobuste metsikut kabjaplaginat ja 
mõlemalt poolelt rabises rahena laske. Siis taandusid araablased jälle, et korrata se- 
dasama manöövrit, kuid seekord oli neid kahe vastu ainult neli. 

Mõne minuti kestel ei kostnud ümbritsevast pimedusest ühtegi heli. 

Tarzan ei teadnud, kas olid araablased kantud kaotustega leppinud ja võitlusest 
loobunud või otsustanud nad kinni võtta edasiteel Bou Saadasse. Tema teadmatus ei 
kestnud kaua: peagi kostis uue rünnaku hääli, aga veel ei jõudnud kärgatada esimene 
lask, kui araablaste selja taga paukus tosin püsse. Taplusekärasse ilmusid uue rühma 
hääled ja Bou Saada poolt kihutavate paljude hobuste kabjaplagin. 

Araablased ei jäänud ootama, et selgusele jõuda, kes ruttab võitluspaigale. Andnud 
viimase kogupaugu, kihutasid nad Tarzanist ning Abdulist mööda ja kadusid Sidi 
Aissa suunas. 

Mõni hetk hiljem jõudis oma meestega pärale Kadour ben Saden. 

Vana seik oli väga rõõmus, kui veendus, et Tarzan ja 

Abdul polnud saanud ühtegi kriimustust. Ka olid mõlemad hobused terveks jäänud. 
Nad otsisid üles kaks meest, kes olid langenud Tarzani kuulist, ja leidnud nad 
surnuna, jätsid olid sinnasamasse. 

«Mispärast te ei öellnud mulle, et võtsite nõuks neid vennikesi varitseda?» küsis 
šeik solvunud toonil. «Me oleksime saanud kõigist jagu, kui oleksime neile 
seitsmekesi vastu astunud.» 

«Siis poleks vaja olnud peatudagi,» vaidles Tarzan vastu, «sest kui oleksime 
jätkanud oma teed Bou Saadasse, oleksid nad meid just nüüd kätte saanud ja kõigil 
oleks tulnud taplusest osa võtta. Just sellepärast me Abduliga paigale jäimegi, et oma 
isiklikku tüli mitte teiste kaela veeretada. Ja pealegi tuli mõelda teie tütrele. Mul 
polnud õigust teda hädaohtu saata.» 

Kadour ben Saden kehitas õlgu. Talle polnud meeltmööda, et teda ei lastud 
võitlusest osa võtta. 

Bou Saada lähedal puhkenud väike lahing oli äratanud garnisoni tähelepanu. Linna 
piiril kohtas Tarzanit ja tema teekaaslasi rühm sõdureid. Rühma juhtiv ohvitser peatas 
nad ja küsis, mida tähendas nendeni kostnud tulistamine. 

«Käputäis marodööre,» selgitas Kadour ben Saden, «tungis kallale mu kahele 
sõbrale, kes juhuslikult olid maha jäänud. Aga nad lasid kiiresti jalga, niipea kui me 


appi ruttasime. Röövlid kaotasid tapetuna kaks meest. Minu rühmas ei saanud keegi 
viga.» 

Seletus näis ohvitseri rahuldavat, ja pannud kirja rühma liikmete nimed, viis ta oma 
mehed võitluspaigale, et kaasa võtta tapetud ja võimaluse korral tuvastada nende 
isikud. 

Kahe päeva pärast läbis Kadour ben Saden tütre ja saatjatega Bou Saada mäekuru 
ning suundus lõunasse kodusesse kõrbesse. Seik oli püüdnud Tarzanile auku pähe 
rääkida, et ta neid saadaks, ja ka tütar lisas oma palved isa küllakutsele. Kuigi Tarzan 
ei võinud neile seletada, milles on asi, hakkasid tema ülesanded viimaste päevade 
sündmuste taustal omandama eriti suurt tähtsust, ja nii ei tulnud kõne allagi lahkuda 
praegu oma postilt kas või kõige lühemaks ajaks. Aga ta lubas külastada neid hiljem, 
kui selleks avaneb võimalus, ja nad pidid selle lubadusega rahulduma. 

Viimased kaks päeva viibis Tarzan kogu aeg Kadour ben Sadeni ja tema tütre 
seltsis. Teda oli suuresti hakanud huvitama see karmidest sõdalastest rahvakild, kes 
täielikult junnetas oma eneseväärikust, ja tänu nende omavahelistele sõbralikele 
suhetele kasutas ta juhust tutvuda nende moraali, tavade ja eluviisiga. Mustasilmse 
tütarlapse abiga hakkas ta isegi omandama talle võõra uue keele mõningaid soiu. 

Ta kahetses siiralt, kui pidi nendest lahkuma, ja ratsutanud koos nendega 
mäekuruni, vaatas veel kaua järele väikesele salgale, kuni see silmist kadus. 

Need olid talle meelepärased inimesed. Nende karm metsik elu, täis raskusi ja ohte, 
meeldis selle poolmetslase 

südämele palju rohlkem kui kõik see, mida ta oli näinud peeni kultuurikeskusi 
külastades. Siinsel elul oli eeliseid isegi džungli omaga võrreldes, sest siin oleks ta 
viibinud tõeliste inimeste hulgas, keda ta oleks võinud austada, ja samal ajal oleks 
elanud keset metsikut loodust, mida ta nii armastas. Tema peas tekkis mõte pärast 
oma ülesande täitmist erru minna ja oma elu lõpuni Kadour ben Sadeni hõimuga 
kokku jääda. 

Tarzan pööras hobuse ümber ja ratsutas pikkamisi Bou Saadasse tagasi. 

«Väikese Sahara» võõrastemajas, kus Tarzan pärast Bou Saadasse jõudmist oli-1 
peatunud, olid tänavapoolses küljes baar, kaks sööklat ja köök. Baar asus sööklate 
vahel, kusjuures üks neist oli antud kohaliku garnisoni ohvitseride kasutada. Baaris 
seistes võis soovi korral näha, mida tehakse kummaski sööklas. 

Kadour ben Sadeni ja ta salga ära saatnud, siirdus Tarzan baari. Oli varajane 
hommik. Kadour oli tahtnud selle päevaga võimalikult rohkem maad läbi sõita ja kui 
Tarzan tagasi jõudis, siis paljud külalised alles einetasid. 

Heitnud- juhuslikult pilgu ohvitseride sööklasse, nägi Tarzan midagi, mis ta silmad 
põlema pani. Sööklas istus leitnant Gernois. Sel hetkel, kui Tarzan uksest sisse vaatas, 
astus leitnandi juurde valgeis rõivais araablane, kummardus ja sosistas täile midagi 
kõrva. Siis väljus ta teise ukse kaudu. Selles poloks nagu midagi tavatut olnud. Aga 
kui araablane ohvitseriga rääkides kummardus ja burnus juhuslikult lahti 1õ1, nägi 
Tarzan, et araablase vasak käsi oli sidemes. 


IX. Numa el adrea 


Samal päeval, kui Kadour ben Saden lõunasse sõitis, toodi Tarzanile põhjast 
reisitõllaga d'Arnot' kiri, mis oli edasi saadetud Sidi-bel-Abbesisit. 

D'Amnot kirjutas: 

Mu armas Jean, pärast seda, kui ma Teile viimast korda kirjutasin, käisin 
ametiasjus Londonis. Olin seal ainult kolm päeva. Juba esimesel päeval kohtasin 
Henrietta Streetil täiesti ootamatult Teie vana sõpra. Te ei aima miski hinna eest, kes 


see oli. Ei keegi muu kui mr. Samuel T. Philander isiklikult. Kujutan ette, kui 
üllatatud Te olete. Kuid see pole veel kõik. Ta käis peale, et ma temaga koos hotelli 
läheksin, ja seal nägin ma ka teisi: prolessor Archimedes Porterit, miss Porterit ja seda 
suurt musta naist, miss Porteri teenijat Esmeraldat, kui Te mäletate. Varsti tuli sinna 
ka Clayton. Nende laulatus on õige pea, iga päev on oodata teadet. Clayloni isa surma 
tõttu peetakse pulmad vaikselt, kutsutud on ainult lähemad sugulased. 

Kuni me mr. Philanderiga nelja silma all olime, kukkus vanamees avameelitsema. 
Ta rääkis mulle, et miss Porter on mitmesugustel 

ettekäänetel juba kolm korda pulmi edasi lükanud. Vanamees ütles, et ilmselt pole 
miss Porteril kuigi suurt tahtmist Claytonile mehele minna, kuid seekord läheb asi 
siiski vist 'aulatuseni. 

Muidugi pärisid kõik Teie järele, kuid arvestades Teie soovi oma päritolu 
küsimuses, rääkisin ma ainult asjade praegusest seisust. 

See, mida ma Teist rääkisin, huvitas eriti miss Porterit ja ta esitas mulle rohkesti 
küsimusi. Kardan, et ma polnud sugugi suuremeelne, rääkides Teie soovist ning 
otsusest jäädavalt tagasi pöörduda kodusesse džunglisse. Hiljem ma kahetsesin, sest 
mõte nendest hädaohtudest, mis teid jälle varitsema hakkavad, valmistas talle 
nähtavasti tõsist piina. «Ja siiski,» ütles ta mulle, «on palju õnnetumaid saatusi kui 
see, mis ootab musjöö Tarzanit karmis ja kohutavas diunglis. Vähemalt on ta 
südametunnistus rahul ja tal ei pruugi endale etteheiteid teha. Ka džunglis tuleb ette 
tavatu rahu ja vaikuse hetki ning leidub hämmastajalt kauneid paiku. Teile võib see 
pentsikuna tunduda, kui mina, ees ma olen nendes hirmsates metsades läbi elanud 
selliseid õudusi, ütlen Teile, et aeg-ajalt igatsen sinna tagasi ja ma ei suuda unustada, 
et veetsin seal oma elu kõige õnnelikumad hetked.» 

Sellest rääkides väljendas ta ilme piiritut kurbust, ja oli selle: miss Porter oli 
taibanud, et ma tean ta saladust ja oli vali-mdr selle mooduse, et anda Teile edasi õrna 
tervitust südamelt, nida täidate Teie, ehkki see vormiliselt on antud teisele. 

Oli näha, et kui juttu tuli Teist, muutus Clayton närviliseks ja kohmetuks. 

Ta nägi välja väsinud ja piinatud. Sellest hoolimata päris ta huviga Teie järele. 
Tahaksin teada, kas ta mitte tõde ei aima. 

Claytoniga koos tuli Tennington, te ju teate, et nad on suured sõbrad. Peatselt 
siirdub ta jahiga ühele oma lõpututest merereisidest ja kutsus kõiki endaga kaasa. 
Püüdis mullegi auku pähe rääkida. Mõtleb seekord ümber Aafrika sõita, ütlesin talle, 
et ühel heal päeval viib tema kallis mängukann merepõhja tema enda ja mõne sõbragi, 
kui ta ei loobu seda pidamast soomuslaevaks või ookeaniaurikuks. 

Üleeile jõudsin ma Pariisi tagasi ja eile nägin hipodroomil krahv ja krahvinna de 
Coude'i. Nad pärisid Teie järele. De Coude näib Teid tõepoolest väga armastavat, 
vaenulikkusest pole jälgegi järel. Olga on endiselt kaunis, kuid õige pisut taltunud. 
Mulle tundub, et tutvus Teiega andis talle hea õppetunni, mis elus ära kulub. 

See oli tema ja de Coude'i õnn, et juhtusite olema Teie, mitte aga keegi teine, 
rikutum mees. 

Olga palus Teile teatada, et Nikolas sõitis Prantsusmaalt ära. Ta maksis vennale 
kakskümmend tuhat franki selle eest, et viimane tagasi ei tuleks. Olga on rõõmus, et 
sai temast lahti, enne kui ta jõudis täita oma ähvarduse esimesel võimalusel Teid 
tappa. Tal oleks väga raske, ütles Olga, kui Teie käed oleksid määritud tema venna 
verega, sest ta armastab Teid väga. Ja seda teatas ta ilma kohmetuseta krahvi 
juuresolekul! Nähtavasti ei usu ta hetkekski, et Teie ja Nikolas' vaheline kokkupõrge 
võiks 

lõppeda teisiti. Ja selles oli krahv temaga ühel nõul. Ta lisas, et Teie tapmiseks 
läheks vaja tervet polku Rokoffe. Ta hindab üsna kaine pilguga Teie vaprust. 

Sain käsu tagasi minna oma laevale. See lahkub Havreist kahe päeva pärast, 
sihtkoht pole teada. Kuid laevale adresseeritud kirjad saan ma lõppude lõpuks ikkagi 
kätte. Kirjutan Teile jälle, niipea kui selleks võimalust on. 

Teie ustav sõber 

Paul d'Arnot. 

«Kardan,» venitas Tarzan poolkuuldavalt, «et Olga kakskümmend tuhat franki on 
maha visatud.» 

Ta luges mitu korda seda kohta d'Arnot' kirjast, kus viimane edastas oma 
jutuajamise Jane Porteriga. Kiri valmistas talle piinale lähedast rõõmu, kuid ikkagi oli 
see rõõm. 

Kolm järgmist nädalat möödus täiesti rahulikult vähimategi sündimusteta. Mitu 
korda nägi Tarzan salapärast araablast ja ükskord rääkis see jälle leitnant Gernois'ga. 
Aga kuidas Tarzan ka ei pingutanud, ei õnnestunud tal kuidagi leida araablase 
elukohta. 

Pärast juhtumit Aumale'i võõrastemaja sööklas hakkas Gernois, kes ka varem 
polnud kuigi sõbralik, Tarzanist veel rohkem eemale hoidma. Ka nendel harvadel 
juhtudel, mil nad kokku puutusid, käitus ta silmatorkavalt vaenulikult. 

Vastavalt oma ameeriklasest küti osale veetis Tarzan rohkesti aega Bou Saada 
ümbruses jahti pidades. Päevade kaupa hulkus ta kinkude vahel, lootes kohata gaselle, 
kuid nendel haruldastel puhkudel, kui ta nendele ilusatele loomakestele küllalt 
lähedale jõudis, võimaldas ta neil alati põgeneda, tegemata ainsatki lasku. 
Ahvinimesele ei pakkunud mingit lõbu tappa kõige süütumaid ja abitumaid jumala 
looma-kesi lihtsalt niisama. 

Tõepoolest, Tarzan polnud kunagi tapnud lõbu pärast ega leidnud selles mingit 
mõnu. Ta armastas ainult võidujoovastust — ausa võitluse rõõmu. Ta armastas ka 
jahti toidu hankimiseks, kus ta osavuses ja oskuses teistega võistles. Kuid minna välja 
linnast, ,kus on toitu küllaga, selleks et tappa õrnasilmset kena gaselli, see oli julmem 
kui inimese ettekavatsetud ja külmavereline tapmine. Seda Tarzan ei tahtnud ja 
seetõttu käis ta jahil üksi, et keegi teda läbi ei näeks. 

Arvatavasti sellepärast, et ta oli üksi, pidi ta kord äärepealt ellu kaotama. Ta sõitis 
pikkamisi väikeses orus, kui selja taga kõlas lasik ja kuul läbistas ta korkkiivri. Kuigi 
ta otsekohe ümber keeras ja tuhatnelja mäerinnakule kihutas, polnud vaenlasest 
märkigi näha ja kuni Rou Saadani ei kohanud ta ainsatki elusat hinge. 

«Jah,» mõtiskles ta seda juhtumit meenutades, «Olga kakskümmend tuhat franki on 
muidugi asjatult maha visatud.» 

Sel õhtul lõunastas ta kapten Gerard'i pool. «Jaht ei ole vist praegu kuigi edukas?» 
küsis üks ohvitser. 

«Nii see on,» vastas Tarzan. «Ulukid on siin kartlikud, mulle aga ei meeldi eriti 
linde ja antiloope küttida. Mõtlen rohkem lõuna poole liikuda ja teie alžeeria 
lõvidega õnne proovida.» 

«Suurepärane!» nuudis kapten. «Me asume homme teele Djelfasse. Vähemalt 
sinnamaani on meil üks tee. Leitnant Gernois ja mina saime käsu üle vaadata üks 
lõunapiirkond, kus peremehetsevad röövlijõugud. Kes teab, ehk õnnestub meil 
üheskoos lõvijahti pidada?» 

Tarzanit rõõmustas see väga ja ta ei jätnud seda kohe ka ütlemata, kuid kapten oleks 
imestanud tõsiselt, kui ta oleks teadnud Tarzani rõõmu tegelikku põhjust. Gernois 
istus ahivinimese vastas. Nähtavasti ei meeldinud talle kapteni ettepanek sugugi. 


«Lõvijaht on teile muidugi palju huvitavam kui gaselli-jaht,» jätkas kapten Gerard, 
«kuid . . ..ka palju ohtlikum.» 

«Mõnikord pole ka gasellijaht ohutu,» väitis Tarzan. «Eriti siis, kui oled üksi. Mul 
tuli selles veenduda täna. Ja seejuures ma leidsin, et gasell on vahest küll kõige 
kartlikum loom, kuid sugugi mitte kõige suurem argpüks.» 

Nende sõnade juures libises ta pilk otsekui juhuslikult Gernois'st üle. Viimane ei 
tohtinud taibata, et teda kahtlustatakse ja silmas peetakse. Teisalt aga mulje järgi, 
kuidas see märkus talle mõjus, oleks võinud otsustada, kas ta on juhtunuga seotud või 
mitte. Tarzan nägi, kuidas Gernois' kael ja seejärel nägu värvusid pikkamisi 
tumepunaseks. Ta oli rahuldatud ja vahetas kiiresti kõneainet. 

Kui salk järgmisel hommikul Bou Saadast välja sõitis ja suuna lõunasse võttis, 
ratsutas salga järel kuus araablast. 

Vastuseks Tarzani küsimusele seletas Gerard, et araablased salka ei kuulu, vaid 
saadavad neid üksnes seltskonna mõttes. 

Alžeerias viibimise ajal oli Tarzan jõudnud araablasi üsna hästi tundma õppida, 
teadmaks, et nad püüavad võõramaalaste, eriti aga prantsuse sõdurite seltskonda 
pigem vältida. Selline seletus tundus talle kahtlasena ja ta otsustas teraselt silmas 
pidada väikest gruppi, kes järgnes neile umbes veerand miili kaugusel. Kuid 
araablased ei tulnud neile lähemale ka siis, kui puhkuseks peatuti, ja tal ei õnnestunud 
neid paremini silmitseda. 

Tarzan oli juba ammu veendunud, et teda jälitab palgatud mõrvar, ega kahelnud 
sugugi, et kõige taga on Rokoff £as pidi see olema kättemaks varasemate juhtumite 
eest' tui Tarzan oli ta plaane nurjanud ja teda alandanud või Mi ta kuidagi seotud 
Gernois' asjaga, seda Tarzan veel ei eadnud. 

Viimasel juhul, mis paistis üsna tõenäoline, tuleb tal tegemist teha kahe tugeva 
vastasega; aga Alžeeria metsikutes kõrbetes, kuhu nad nüüd suundusid, võis hõlpsasti 
leida võimaluse, et rahulikult ja tähelepanu äratamata ohtlikust vaenlasest lahti saada. 

Veetnud Djelfas kaiks päeva, siirdus salk edelasse: sealt 

saadi teateid, et röövlid võtavad ette kallaletunge mägede jalamil elavatele 
hõimudele. 

Grupp araablasi, kes oli salka saatnud alates Bou Saadast, kadus äkki samal õhtul, 
kui anti käsk Djelfast hommikul liikuma hakata. 

Tarzan küsitles mõnda sõdurit, kuid keegi ei osanud talle öelda, miks ja mis suunas 
nad olid lahkunud. See ei meeldinud talle põrmugi, eriti aga selle pärast, et ta oli näi- 
nud ühte neist rääkimas Gernois'ga pool tundi pärast seda, kui kapten Gerard oli 
teinud korralduse marsruuti muuta. Uut suunda teadsid üksnes Gernois ja Tarzan. 
Sõdureid lihtsalt hoiatati, et hommikul vara tuleb laager kokku panna. Tarzan küsis, 
endalt, kas mitte Gernois ei teatanud araablastele, kuhu nad lähevad. 

Esimese rännakupäeva õhtul jäi salk laagrisse väikesesse oaasi, kus asus selle šeigi 
douar, kelle karja rööviti ja karjuseid tapeti. Araablased tulid oma kitsenahast 
telkidest välja ja ümbritsesid sõdureid, esitades neile kõikvõimalikke küsimusi 
pärismaalaste murdes, sest ka sõdurid olid enamikus pärismaalased. Tarzan, kes 
Abduli abiga oli omandanud juba kenakese varu araabiakeelseid sõnu, küsitles ühte 
šeiki saatvat noort araablast, samal ajal kui šeik väljendas oma lugupidamist kapten 
Gerard'ile. 

Ei, ta polnud näinud kuut ratsanikku Djelfa poolt sõitmas. Ümbruskonnas on palju 
oaase, võib-olla suundusid nad ühte neist. Ja veel on mägedes röövleid, kes tihti 
ratsutavad väikeste salkadena põhja poole Bou Saadani ja isegi kaugemale Aumale'i 


ja Bouirani. Võimalik, et need olidki röövlid, kes nüüd lõbusõidult kusagile 
põhjapoolsesse linna oma jõuku tagasi pöördusid. 

Järgmisel hommikul jaotas kapten Gerard oma salga kaheks, määrates ühe etteotsa 
leitnant Gernois' ja jättes teise juhtimise endale. Kumbki salk pidi läbi otsima mäe 
kaks vastaskülge. 

«Millise salgaga sõidate teie, musjöö Tarzan?» küsis kapten «Või ei taha te üldse 
röövlijahti pidada?» 

«Vastupidi, teen seda heameelega,» ruttas Tarzan vastama. Ta otsis ettekäänet, et 
jääda Gernois' salka. Abi tuli sealt, kust seda kõige vähem oodata võis: Gernois ise 
hakkas rääkima. 

«Kui kapten nõustub seekord loobuma lõbust, mida ta tunneb musjöö Tarzani 
seltsis, siis peaksin ma endale auks, kui musjöö Tarzan sõidab koos minuga,» 
tähendas ta kõige sõbralikumal toonil. Tarzani meelest pakkus Gernois isegi veidi üle, 
aga oli kuidas oli, ja üllatunud ning rõõmus, ruttas ta väljendama oma nõusolekut. 

Nii juhtuski, et Tarzan ja leitnant Germnois sõitsid kõrvuti väikese spähisalga eesotsas 
Gernois' armastusväärsus oli üürike. Niipea kui kapten Gerard'i salk silmist kadus, 
muutus ta harjumuspäraselt morniks ja süngeks. 

Sedamööda, kuidas nad edasi liikusid, tõusis tee kõrgemale ja läks viletsamaks. 
Keskpäevaks jõuti kitsa mäekuru 

juurde. Gernois andis käsu väikese oja äärde puhkama jääda. Üsna kasina toiduga 
kinnitasid sõdurid keha ja täitsid veega oma joogiplaskud. 

Pärast tunniajalist puhkust sõideti pilki mäekuru edasi ja peatselt jõuti väiksesse 
orgu, kust viis mägedesse mitu kaijulõhet. Siin peatuti ja Gernois uuris hoolikalt neid 
ümbritsevaid kõrgendikke. 

«Siin me jaguneme,» sõnas ta, «nii etigasse lõhestitkku sõidab üks jagu.» Ning ta 
hakkas salka jaotama ja instrueerima allohvitsere, kes üksikuid jagusid juhtima pidid. 
Seejärel pöördus ta Tarzani poole: «Olge nii lahke ja jääge siia, kuni me tagasi 
tuleme.» 

Tarzan hakkas protesteerima, kuid ohvitser katkestas teda. 

«Võib-olla tuleb mõnel jaol võitlusse astuda ja tsiviilisikute juuresolek takistab 
väeosa tegutsemast.» 

«Aga mu armas leitnant,» püüdis Tarzan teda veenda, «ma kuuletun meelsasti 
käsklustele ja hakkan koos teistega võitlema. Selleks ma ju teiega kaasa tulingi.» 

«Olekski rõõmus, kui see nii oleks,» väitis Gernois pilkava naeratusega, mida ta ei 
püüdnud isegi maskeerida, ja lisas lühidalt: «Teie olete minu juhtimise all ja jääte siia, 
kuni me tagasi tuleme, ja jutul lõpp.» Nende sõnadega pööras ta ümber ja kappas oma 
salga eesotsas minema. Veel mõni minut ja Tarzan jäi üksi keset inimtühje 
kivikolosse. 

Päike kõrvetas armutult, seepärast varjus ta ühe lähema puu alla, sidus selle külge 
oma hobuse ja istus maha suitsetama. Mõttes kirus ta Gernois'd, kes oli temaga halba 
nalja teinud. 

«See on armetu kättemaks,» mõtles Tarzan, kuid äkki turgatas talle pähe, et Gernois 
pole rumal ega hakka sellisel väiklasel moel arveid klaarima. Siin peab peituma 
midagi tõsisemat. Selle mõttega tõusis ta püsti, võttis püssi vutlarist välja, vaatas üle 
lukud ja veendus, et püss oli laetud, seejärel kontrollis ta ka revolvrit. Olles niiviisi 
ettevaatusabinõusid rakendanud, uuris ta hoolikalt ka helkjaid kalju-"ürikaid ja neid 
kohti, kust algasid lõhestikud: Tarzan oli cindlalt otsustanud, et ei lase end tabada 
ootamatult. 


Päike vajus üha madalamale, kuid spahide tagasitulekust polnud mingit märki. 
Viimaks mattus org pimedusse. Tarzan oli liiga uhke naasmaks laagrisse, ilma et 
oleks ära odanud spahisalga tagasijõudmist orgu, kuhu tema arvates oleksid pidanud 
kõik jälle kokku kogunema, öö saabudes andis Tarzan end kindlamini. Ta oli harjunud 
pimedusega ja teadis, et kui ettevaatlikult tema poole ka ei hiilitaks, hoiatab tundlik 
kuulmismeel teda õigel ajal. Ka nägi ta öösel hästi ja haistmismeel oleks andnud juba 
ammu teada, kui vaenlane oleks lähenenud allatuult. 

Pidades seega oma olukorda võrdlemisi ohutuks, nõjatus ta vastu puud ja uinus. 

Ta oli vististi mitu tundi maganud, sest kui hobuse hir-lunud korskamine ja 
rabelemine teda äratas, oli kogu org 

kuuvalgusest üle ujutatud. Kümne sammu kaugusel tema ees seisis hobuse hirmu 
põhjus: suurepärane, majesteetlik Numa el adrea — must lõvi, põlevate silmade pilk 
suunatud oma ohvrile. Tarzan tundis erkudes kerget rõõmuvärinat. See oli nagu kahe 
vana sõbra kohtumine pärast aastatepikkust lahusolekut. Hetkeks jäi ta liikumatuks, 
nautides imetoredat vaatepilti, mida kujutas endast kõrbekuningas. 

Kuid siis valmistus Numa hüppama. Pikkamisi pani Tarzan püssi palge. Siiani 
polnud ta veel ühtegi suurt looma tapnud püssiga, olles varem tegutsenud oda, 
mürgitatud noolte, nööri, noa või paljaste kätega. Vaistlikult kahetses ta, et tal polnud 
kaasas nooli ega nuga, nendega tundnuks ta end kindlamini. 

Numa oli nüüd end päris maadligi surunud, ainult pea oli püsti. Tarzan eelistanuks 
tulistada natuke külje pealt, sest ta teadis hästi, millega lõvi võib hakkama saada, kui 
ta elab veel minuti või paar pärast haavatasaamist. Hobune värises üleni hirmust. 

Ahvinimene astus ettevaatlikult sammu kõrvale. Numa jälgis teda liikumatult, 
üksnes silmadega. Veel üks samm, ja veel üks. Numa ei liigutanud. Nüüd võis sihtida 
kõrva ja silma vahele. 

Ta vajutas päästikule ja üheaegselt kõlas lask ning Numa hüppas. Samal hetkel tegi 
hobune meeleheitliku pingutuse, nöör katkes ja hobune kappas tuhatnelja mööda mäe- 
kuru kõrbe poole. 

Ükski tavaline inimene ei pääseks Numa kohutavate küünte eest, kui ta hüppaks nii 
lühikese maa tagant. Kuid Tarzan ei olnud tavaline inimene. Varajasest lapsepõlvest 
alates olid karmid elutingimused õpetanud ta lihaseid tegutsema mõttekiirusel. Kui 
kiire el adrea ka polnud, oli Tarzan veelgi kärmem. Tohutu metsloom, kes oli lootnud 
tunda oma käppade all pehmet inimkeha, põrkas kõva puutüve vastu, sest Tarzan, 
asudes mõne sammu paremal, tulistas tema pihta veel ühe kuuli, mis sundis Numat 
möirates ja küüntega maad kraapides külili kukkuma. 

Tarzan tulistas veel teineteise järel kaks lasku ja el adrea jäi vait. Ei olnud enam 
musjöö Jean Tarzanit. Ahvide Tarzan pani jala tapetud metsiku vaenlase surnukehale 
ja, tõstnud näo kuu poole, tõi võimsal häälel kuuldavale oma sugukonna kohutava 
väljakutse: isaahv oli tapnud oma saagi. Ja metsikutes mägedes peatusid jahti pidavad 
metsloomad ning lõid värisema, kuuldes võõrast hirmuäratavat häält, all kõrbes aga 
tulid kõrbelapsed välja oma kitsena-hast telkidest ja vaatasid mägede poole, küsides 
üksteiselt, kes on see uus metsloom, kes nende karja ähvardab. 

Poole miili kaugusel orust, kus seisis Tarzan, peatusid seda kisa kuuldes mõned 
valges rõivas kogud, käes pikad kurjakuulutavad püssid, ja vaatasid küsivalt 
üksteisele otsa. Kuid kisa ei kordunud ning nad jätkasid sõnatult ja vaikselt oru poole 
liikumist. 

Tarzan oli nüüd lõplikult veendunud, et Gernois ei ka- 

60 


vatsenudki talle järele tulla, kuid ta ei olnud veel selgusele jõudnud, miks oli 
ohvitser jätnud ta siia, kust Tarzan võis hõlpsasti laagrisse naasta. Et tal hobust 
polnud, siis otsustas ta, et oleks totrus jääda kauemaks orgu, ja suundus mäekuru 
poole, kustkaudu viis tee kõrbesse. 

Ta ei jõudnud veel kurusse siseneda, kui vastasküljest laskusid orgu valged kogud. 
Kaljude varju hoidudes vaatasid nad kõigepealt üle lehterja oru ja leides, et seal 
kedagi pole, liikusid edasi. 

Ühe puu alt leidsid nad el adrea laiba. Summutatud imestushüüetega kogunesid nad 
selle ümber. Veel silmapilk, ja nad ruttasid kuru pooile, kuhu veidi varem oli 
sisenenud Tarzan. 

Nad liikusid käratult, püüdes hoiduda kaljude varju, nagu teevad seda inimesed, kes 
korraldavad haarangut inimesele. 


IX. Numa el adrea 


Samal päeval, kui Kadour ben Saden lõunasse sõitis, toodi Tarzanile põhjast 
reisitõllaga d'Arnot' kiri, mis oli edasi saadetud Sidi-bel-Abbesisit. 

D'Amnot kirjutas: 

Mu armas Jean, pärast seda, kui ma Teile viimast korda kirjutasin, käisin 
ametiasjus Londonis. Olin seal ainult kolm päeva. Juba esimesel päeval kohtasin 
Henrietta Streetil täiesti ootamatult Teie vana sõpra. Te ei aima miski hinna eest, kes 
see oli. Ei keegi muu kui mr. Samuel T. Philander isiklikult. Kujutan ette, kui 
üllatatud Te olete. Kuid see pole veel kõik. Ta käis peale, et ma temaga koos hotelli 
läheksin, ja seal nägin ma ka teisi: prolessor Archimedes Porterit, miss Porterit ja seda 
suurt musta naist, miss Porteri teenijat Esmeraldat, kui Te mäletate. Varsti tuli sinna 
ka Clayton. Nende laulatus on õige pea, iga päev on oodata teadet. Clayloni isa surma 
tõttu peetakse pulmad vaikselt, kutsutud on ainult lähemad sugulased. 

Kuni me mr. Philanderiga nelja silma all olime, kukkus vanamees avameelitsema. 
Ta rääkis mulle, et miss Porter on mitmesugustel 

ettekäänetel juba kolm korda pulmi edasi lükanud. Vanamees ütles, et ilmselt pole 
miss Porteril kuigi suurt tahtmist Claytonile mehele minna, kuid seekord läheb asi 
siiski vist 'aulatuseni. 

Muidugi pärisid kõik Teie järele, kuid arvestades Teie soovi oma päritolu 
küsimuses, rääkisin ma ainult asjade praegusest seisust. 

See, mida ma Teist rääkisin, huvitas eriti miss Porterit ja ta esitas mulle rohkesti 
küsimusi. Kardan, et ma polnud sugugi suuremeelne, rääkides Teie soovist ning 
otsusest jäädavalt tagasi pöörduda kodusesse džunglisse. Hiljem ma kahetsesin, sest 
mõte nendest hädaohtudest, mis teid jälle varitsema hakkavad, valmistas talle 
nähtavasti tõsist piina. «Ja siiski,» ütles ta mulle, «on palju õnnetumaid saatusi kui 
see, mis ootab musjöö Tarzanit karmis ja kohutavas diunglis. Vähemalt on ta 
südametunnistus rahul ja tal ei pruugi endale etteheiteid teha. Ka džunglis tuleb ette 
tavatu rahu ja vaikuse hetki ning leidub hämmastajalt kauneid paiku. Teile võib see 
pentsikuna tunduda, kui mina, ees ma olen nendes hirmsates metsades läbi elanud 
selliseid õudusi, ütlen Teile, et aeg-ajalt igatsen sinna tagasi ja ma ei suuda unustada, 
et veetsin seal oma elu kõige õnnelikumad hetked.» 

Sellest rääkides väljendas ta ilme piiritut kurbust, ja oli selle: miss Porter oli 
taibanud, et ma tean ta saladust ja oli vali-mdr selle mooduse, et anda Teile edasi õrna 
tervitust südamelt, nida täidate Teie, ehkki see vormiliselt on antud teisele. 

Oli näha, et kui juttu tuli Teist, muutus Clayton närviliseks ja kohmetuks. 


Ta nägi välja väsinud ja piinatud. Sellest hoolimata päris ta huviga Teie järele. 
Tahaksin teada, kas ta mitte tõde ei aima. 

Claytoniga koos tuli Tennington, te ju teate, et nad on suured sõbrad. Peatselt 
siirdub ta jahiga ühele oma lõpututest merereisidest ja kutsus kõiki endaga kaasa. 
Püüdis mullegi auku pähe rääkida. Mõtleb seekord ümber Aafrika sõita, ütlesin talle, 
et ühel heal päeval viib tema kallis mängukann merepõhja tema enda ja mõne sõbragi, 
kui ta ei loobu seda pidamast soomuslaevaks või ookeaniaurikuks. 

Üleeile jõudsin ma Pariisi tagasi ja eile nägin hipodroomil krahv ja krahvinna de 
Coude'i. Nad pärisid Teie järele. De Coude näib Teid tõepoolest väga armastavat, 
vaenulikkusest pole jälgegi järel. Olga on endiselt kaunis, kuid õige pisut taltunud. 
Mulle tundub, et tutvus Teiega andis talle hea õppetunni, mis elus ära kulub. 

See oli tema ja de Coude'i õnn, et juhtusite olema Teie, mitte aga keegi teine, 
rikutum mees. 

Olga palus Teile teatada, et Nikolas sõitis Prantsusmaalt ära. Ta maksis vennale 
kakskümmend tuhat franki selle eest, et viimane tagasi ei tuleks. Olga on rõõmus, et 
sai temast lahti, enne kui ta jõudis täita oma ähvarduse esimesel võimalusel Teid 
tappa. Tal oleks väga raske, ütles Olga, kui Teie käed oleksid määritud tema venna 
verega, sest ta armastab Teid väga. Ja seda teatas ta ilma kohmetuseta krahvi 
juuresolekul! Nähtavasti ei usu ta hetkekski, et Teie ja Nikolas' vaheline kokkupõrge 
võiks 

lõppeda teisiti. Ja selles oli krahv temaga ühel nõul. Ta lisas, et Teie tapmiseks 
läheks vaja tervet polku Rokoffe. Ta hindab üsna kaine pilguga Teie vaprust. 

Sain käsu tagasi minna oma laevale. See lahkub Havreist kahe päeva pärast, 
sihtkoht pole teada. Kuid laevale adresseeritud kirjad saan ma lõppude lõpuks ikkagi 
kätte. Kirjutan Teile jälle, niipea kui selleks võimalust on. 

Teie ustav sõber 

Paul d'Arnot. 

«Kardan,» venitas Tarzan poolkuuldavalt, «et Olga kakskümmend tuhat franki on 
maha visatud.» 

Ta luges mitu korda seda kohta d'Arnot' kirjast, kus viimane edastas oma 
jutuajamise Jane Porteriga. Kiri valmistas talle piinale lähedast rõõmu, kuid ikkagi oli 
see rõõm. 

Kolm järgmist nädalat möödus täiesti rahulikult vähimategi sündimusteta. Mitu 
korda nägi Tarzan salapärast araablast ja ükskord rääkis see jälle leitnant Gernois'ga. 
Aga kuidas Tarzan ka ei pingutanud, ei õnnestunud tal kuidagi leida araablase 
elukohta. 

Pärast juhtumit Aumale'i võõrastemaja sööklas hakkas Gernois, kes ka varem 
polnud kuigi sõbralik, Tarzanist veel rohkem eemale hoidma. Ka nendel harvadel 
juhtudel, mil nad kokku puutusid, käitus ta silmatorkavalt vaenulikult. 

Vastavalt oma ameeriklasest küti osale veetis Tarzan rohkesti aega Bou Saada 
ümbruses jahti pidades. Päevade kaupa hulkus ta kinkude vahel, lootes kohata gaselle, 
kuid nendel haruldastel puhkudel, kui ta nendele ilusatele loomakestele küllalt 
lähedale jõudis, võimaldas ta neil alati põgeneda, tegemata ainsatki lasku. 
Ahvinimesele ei pakkunud mingit lõbu tappa kõige süütumaid ja abitumaid jumala 
looma-kesi lihtsalt niisama. 

Tõepoolest, Tarzan polnud kunagi tapnud lõbu pärast ega leidnud selles mingit 
mõnu. Ta armastas ainult võidujoovastust — ausa võitluse rõõmu. Ta armastas ka 
jahti toidu hankimiseks, kus ta osavuses ja oskuses teistega võistles. Kuid minna välja 
linnast, ,kus on toitu küllaga, selleks et tappa õrnasilmset kena gaselli, see oli julmem 


kui inimese ettekavatsetud ja külmavereline tapmine. Seda Tarzan ei tahtnud ja 
seetõttu käis ta jahil üksi, et keegi teda läbi ei näeks. 

Arvatavasti sellepärast, et ta oli üksi, pidi ta kord äärepealt ellu kaotama. Ta sõitis 
pikkamisi väikeses orus, kui selja taga kõlas lasik ja kuul läbistas ta korkkiivri. Kuigi 
ta otsekohe ümber keeras ja tuhatnelja mäerinnakule kihutas, polnud vaenlasest 
märkigi näha ja kuni Rou Saadani ei kohanud ta ainsatki elusat hinge. 

«Jah,» mõtiskles ta seda juhtumit meenutades, «Olga kakskümmend tuhat franki on 
muidugi asjatult maha visatud.» 

Sel õhtul lõunastas ta kapten Gerard'i pool. «Jaht ei ole vist praegu kuigi edukas?» 
küsis üks ohvitser. 

«Nii see on,» vastas Tarzan. «Ulukid on siin kartlikud, mulle aga ei meeldi eriti 
linde ja antiloope küttida. Mõtlen rohkem lõuna poole liikuda ja teie alžeeria 
lõvidega õnne proovida.» 

«Suurepärane!» nuudis kapten. «Me asume homme teele Djelfasse. Vähemalt 
sinnamaani on meil üks tee. Leitnant Gernois ja mina saime käsu üle vaadata üks 
lõunapiirkond, kus peremehetsevad röövlijõugud. Kes teab, ehk õnnestub meil 
üheskoos lõvijahti pidada?» 

Tarzanit rõõmustas see väga ja ta ei jätnud seda kohe ka ütlemata, kuid kapten oleks 
imestanud tõsiselt, kui ta oleks teadnud Tarzani rõõmu tegelikku põhjust. Gernois 
istus ahivinimese vastas. Nähtavasti ei meeldinud talle kapteni ettepanek sugugi. 

«Lõvijaht on teile muidugi palju huvitavam kui gaselli-jaht,» jätkas kapten Gerard, 
«kuid .. ..ka palju ohtlikum.» 

«Mõnikord pole ka gasellijaht ohutu,» väitis Tarzan. «Eriti siis, kui oled üksi. Mul 
tuli selles veenduda täna. Ja seejuures ma leidsin, et gasell on vahest küll kõige 
kartlikum loom, kuid sugugi mitte kõige suurem argpüks.» 

Nende sõnade juures libises ta pilk otsekui juhuslikult Gernois'st üle. Viimane ei 
tohtinud taibata, et teda kahtlustatakse ja silmas peetakse. Teisalt aga mulje järgi, 
kuidas see märkus talle mõjus, oleks võinud otsustada, kas ta on juhtunuga seotud või 
mitte. Tarzan nägi, kuidas Gernois' kael ja seejärel nägu värvusid pikkamisi 
tumepunaseks. Ta oli rahuldatud ja vahetas kiiresti kõneainet. 

Kui salk järgmisel hommikul Bou Saadast välja sõitis ja suuna lõunasse võttis, 
ratsutas salga järel kuus araablast. 

Vastuseks Tarzani küsimusele seletas Gerard, et araablased salka ei kuulu, vaid 
saadavad neid üksnes seltskonna mõttes. 

Alžeerias viibimise ajal oli Tarzan jõudnud araablasi üsna hästi tundma õppida, 
teadmaks, et nad püüavad võõramaalaste, eriti aga prantsuse sõdurite seltskonda 
pigem vältida. Selline seletus tundus talle kahtlasena ja ta otsustas teraselt silmas 
pidada väikest gruppi, kes järgnes neile umbes veerand miili kaugusel. Kuid 
araablased ei tulnud neile lähemale ka siis, kui puhkuseks peatuti, ja tal ei õnnestunud 
neid paremini silmitseda. 

Tarzan oli juba ammu veendunud, et teda jälitab palgatud mõrvar, ega kahelnud 
sugugi, et kõige taga on Rokoff £as pidi see olema kättemaks varasemate juhtumite 
eest' tui Tarzan oli ta plaane nurjanud ja teda alandanud või Mi ta kuidagi seotud 
Gernois' asjaga, seda Tarzan veel ei eadnud. 

Viimasel juhul, mis paistis üsna tõenäoline, tuleb tal tegemist teha kahe tugeva 
vastasega; aga Alžeeria metsikutes kõrbetes, kuhu nad nüüd suundusid, võis hõlpsasti 
leida võimaluse, et rahulikult ja tähelepanu äratamata ohtlikust vaenlasest lahti saada. 

Veetnud Djelfas kaiks päeva, siirdus salk edelasse: sealt 

saadi teateid, et röövlid võtavad ette kallaletunge mägede jalamil elavatele 
hõimudele. 

Grupp araablasi, kes oli salka saatnud alates Bou Saadast, kadus äkki samal õhtul, 
kui anti käsk Djelfast hommikul liikuma hakata. 

Tarzan küsitles mõnda sõdurit, kuid keegi ei osanud talle öelda, miks ja mis suunas 
nad olid lahkunud. See ei meeldinud talle põrmugi, eriti aga selle pärast, et ta oli näi- 
nud ühte neist rääkimas Gernois'ga pool tundi pärast seda, kui kapten Gerard oli 
teinud korralduse marsruuti muuta. Uut suunda teadsid üksnes Gernois ja Tarzan. 
Sõdureid lihtsalt hoiatati, et hommikul vara tuleb laager kokku panna. Tarzan küsis, 
endalt, kas mitte Gernois ei teatanud araablastele, kuhu nad lähevad. 

Esimese rännakupäeva õhtul jäi salk laagrisse väikesesse oaasi, kus asus selle šeigi 
douar, kelle karja rööviti ja karjuseid tapeti. Araablased tulid oma kitsenahast 
telkidest välja ja ümbritsesid sõdureid, esitades neile kõikvõimalikke küsimusi 
pärismaalaste murdes, sest ka sõdurid olid enamikus pärismaalased. Tarzan, kes 
Abduli abiga oli omandanud juba kenakese varu araabiakeelseid sõnu, küsitles ühte 
šeiki saatvat noort araablast, samal ajal kui šeik väljendas oma lugupidamist kapten 
Gerard'ile. 

Ei, ta polnud näinud kuut ratsanikku Djelfa poolt sõitmas. Ümbruskonnas on palju 
oaase, võib-olla suundusid nad ühte neist. Ja veel on mägedes röövleid, kes tihti 
ratsutavad väikeste salkadena põhja poole Bou Saadani ja isegi kaugemale Aumale'i 
ja Bouirani. Võimalik, et need olidki röövlid, kes nüüd lõbusõidult kusagile 
põhjapoolsesse linna oma jõuku tagasi pöördusid. 

Järgmisel hommikul jaotas kapten Gerard oma salga kaheks, määrates ühe etteotsa 
leitnant Gernois' ja jättes teise juhtimise endale. Kumbki salk pidi läbi otsima mäe 
kaks vastaskülge. 

«Millise salgaga sõidate teie, musjöö Tarzan?» küsis kapten «Või ei taha te üldse 
röövlijahti pidada?» 

«Vastupidi, teen seda heameelega,» ruttas Tarzan vastama. Ta otsis ettekäänet, et 
jääda Gernois' salka. Abi tuli sealt, kust seda kõige vähem oodata võis: Gernois ise 
hakkas rääkima. 

«Kui kapten nõustub seekord loobuma lõbust, mida ta tunneb musjöö Tarzani 
seltsis, siis peaksin ma endale auks, kui musjöö Tarzan sõidab koos minuga,» 
tähendas ta kõige sõbralikumal toonil. Tarzani meelest pakkus Gernois isegi veidi üle, 
aga oli kuidas oli, ja üllatunud ning rõõmus, ruttas ta väljendama oma nõusolekut. 

Nii juhtuski, et Tarzan ja leitnant Gernois sõitsid kõrvuti väikese spähisalga eesotsas 
Gernois' armastusväärsus oli üürike. Niipea kui kapten Gerard'i salk silmist kadus, 
muutus ta harjumuspäraselt morniks ja süngeks. 

Sedamööda, kuidas nad edasi liikusid, tõusis tee kõrgemale ja läks viletsamaks. 
Keskpäevaks jõuti kitsa mäekuru 

juurde. Gernois andis käsu väikese oja äärde puhkama jääda. Üsna kasina toiduga 
kinnitasid sõdurid keha ja täitsid veega oma joogiplaskud. 

Pärast tunniajalist puhkust sõideti pilki mäekuru edasi ja peatselt jõuti väiksesse 
orgu, kust viis mägedesse mitu kaijulõhet. Siin peatuti ja Gernois uuris hoolikalt neid 
ümbritsevaid kõrgendikke. 

«Siin me jaguneme,» sõnas ta, «nii et igasse lõhestitkku sõidab üks jagu.» Ning ta 
hakkas salka jaotama ja instrueerima allohvitsere, kes üksikuid jagusid juhtima pidid. 
Seejärel pöördus ta Tarzani poole: «Olge nii lahke ja jääge siia, kuni me tagasi 
tuleme.» 

Tarzan hakkas protesteerima, kuid ohvitser katkestas teda. 


«Võib-olla tuleb mõnel jaol võitlusse astuda ja tsiviilisikute juuresolek takistab 
väeosa tegutsemast.» 

«Aga mu armas leitnant,» püüdis Tarzan teda veenda, «ma kuuletun meelsasti 
käsklustele ja hakkan koos teistega võitlema. Selleks ma ju teiega kaasa tulingi.» 

«Olekski rõõmus, kui see nii oleks,» väitis Gernois pilkava naeratusega, mida ta ei 
püüdnud isegi maskeerida, ja lisas lühidalt: «Teie olete minu juhtimise all ja jääte siia, 
kuni me tagasi tuleme, ja jutul lõpp.» Nende sõnadega pööras ta ümber ja kappas oma 
salga eesotsas minema. Veel mõni minut ja Tarzan jäi üksi keset inimtühje 
kivikolosse. 

Päike kõrvetas armutult, seepärast varjus ta ühe lähema puu alla, sidus selle külge 
oma hobuse ja istus maha suitsetama. Mõttes kirus ta Gernois'd, kes oli temaga halba 
nalja teinud. 

«See on armetu kättemaks,» mõtles Tarzan, kuid äkki turgatas talle pähe, et Gernois 
pole rumal ega hakka sellisel väiklasel moel arveid klaarima. Siin peab peituma 
midagi tõsisemat. Selle mõttega tõusis ta püsti, võttis püssi vutlarist välja, vaatas üle 
lukud ja veendus, et püss oli laetud, seejärel kontrollis ta ka revolvrit. Olles niiviisi 
ettevaatusabinõusid rakendanud, uuris ta hoolikalt ka helkjaid kalju-"ürikaid ja neid 
kohti, kust algasid lõhestikud: Tarzan oli cindlalt otsustanud, et ei lase end tabada 
ootamatult. 

Päike vajus üha madalamale, kuid spahide tagasitulekust polnud mingit märki. 
Viimaks mattus org pimedusse. Tarzan oli liiga uhke naasmaks laagrisse, ilma et 
oleks ära odanud spahisalga tagasijõudmist orgu, kuhu tema arvates oleksid pidanud 
kõik jälle kokku kogunema, öö saabudes andis Tarzan end kindlamini. Ta oli harjunud 
pimedusega ja teadis, et kui ettevaatlikult tema poole ka ei hiilitaks, hoiatab tundlik 
kuulmismeel teda õigel ajal. Ka nägi ta öösel hästi ja haistmismeel oleks andnud juba 
ammu teada, kui vaenlane oleks lähenenud allatuult. 

Pidades seega oma olukorda võrdlemisi ohutuks, nõjatus ta vastu puud ja uinus. 

Ta oli vististi mitu tundi maganud, sest kui hobuse hir-lunud korskamine ja 
rabelemine teda äratas, oli kogu org 

kuuvalgusest üle ujutatud. Kümne sammu kaugusel tema ees seisis hobuse hirmu 
põhjus: suurepärane, majesteetlik Numa el adrea — must lõvi, põlevate silmade pilk 
suunatud oma ohvrile. Tarzan tundis erkudes kerget rõõmuvärinat. See oli nagu kahe 
vana sõbra kohtumine pärast aastatepikkust lahusolekut. Hetkeks jäi ta liikumatuks, 
nautides imetoredat vaatepilti, mida kujutas endast kõrbekuningas. 

Kuid siis valmistus Numa hüppama. Pikkamisi pani Tarzan püssi palge. Siiani 
polnud ta veel ühtegi suurt looma tapnud püssiga, olles varem tegutsenud oda, 
mürgitatud noolte, nööri, noa või paljaste kätega. Vaistlikult kahetses ta, et tal polnud 
kaasas nooli ega nuga, nendega tundnuks ta end kindlamini. 

Numa oli nüüd end päris maadligi surunud, ainult pea oli püsti. Tarzan eelistanuks 
tulistada natuke külje pealt, sest ta teadis hästi, millega lõvi võib hakkama saada, kui 
ta elab veel minuti või paar pärast haavatasaamist. Hobune värises üleni hirmust. 

Ahvinimene astus ettevaatlikult sammu kõrvale. Numa jälgis teda liikumatult, 
üksnes silmadega. Veel üks samm, ja veel üks. Numa ei liigutanud. Nüüd võis sihtida 
kõrva ja silma vahele. 

Ta vajutas päästikule ja üheaegselt kõlas lask ning Numa hüppas. Samal hetkel tegi 
hobune meeleheitliku pingutuse, nöör katkes ja hobune kappas tuhatnelja mööda mäe- 
kuru kõrbe poole. 

Ükski tavaline inimene ei pääseks Numa kohutavate küünte eest, kui ta hüppaks nii 
lühikese maa tagant. Kuid Tarzan ei olnud tavaline inimene. Varajasest lapsepõlvest 


alates olid karmid elutingimused õpetanud ta lihaseid tegutsema mõttekiirusel. Kui 
kiire el adrea ka polnud, oli Tarzan veelgi kärmem. Tohutu metsloom, kes oli lootnud 
tunda oma käppade all pehmet inimkeha, põrkas kõva puutüve vastu, sest Tarzan, 
asudes mõne sammu paremal, tulistas tema pihta veel ühe kuuli, mis sundis Numat 
möirates ja küüntega maad kraapides külili kukkuma. 

Tarzan tulistas veel teineteise järel kaks lasku ja el adrea jäi vait. Ei olnud enam 
musjöö Jean Tarzanit. Ahvide Tarzan pani jala tapetud metsiku vaenlase surnukehale 
ja, tõstnud näo kuu poole, tõi võimsal häälel kuuldavale oma sugukonna kohutava 
väljakutse: isaahv oli tapnud oma saagi. Ja metsikutes mägedes peatusid jahti pidavad 
metsloomad ning lõid värisema, kuuldes võõrast hirmuäratavat häält, all kõrbes aga 
tulid kõrbelapsed välja oma kitsena-hast telkidest ja vaatasid mägede poole, küsides 
üksteiselt, kes on see uus metsloom, kes nende karja ähvardab. 

Poole miili kaugusel orust, kus seisis Tarzan, peatusid seda kisa kuuldes mõned 
valges rõivas kogud, käes pikad kurjakuulutavad püssid, ja vaatasid küsivalt 
üksteisele otsa. Kuid kisa ei kordunud ning nad jätkasid sõnatult ja vaikselt oru poole 
liikumist. 

Tarzan oli nüüd lõplikult veendunud, et Gernois ei ka- 

vatsenudki talle järele tulla, kuid ta ei olnud veel selgusele jõudnud, miks oli 
ohvitser jätnud ta siia, kust Tarzan võis hõlpsasti laagrisse naasta. Et tal hobust 
polnud, siis otsustas ta, et oleks totrus jääda kauemaks orgu, ja suundus mäekuru 
poole, kustkaudu viis tee kõrbesse. 

Ta ei jõudnud veel kurusse siseneda, kui vastasküljest laskusid orgu valged kogud. 
Kaljude varju hoidudes vaatasid nad kõigepealt üle lehterja oru ja leides, et seal 
kedagi pole, liikusid edasi. 

Ühe puu alt leidsid nad el adrea laiba. Summutatud imestushüüetega kogunesid nad 
selle ümber. Veel silmapilk, ja nad ruttasid kuru pooile, kuhu veidi varem oli 
sisenenud Tarzan. 

Nad liikusid käratult, püüdes hoiduda kaljude varju, nagu teevad seda inimesed, kes 
korraldavad haarangut inimesele. 


X. Varjude orus 


Aafrika heledas kuuvalguses kõndis Tarzan mööda mäekuru ja džungel kutsus teda 
ning rääkis temaga. Vaba ja üksik kõrbe hääletus öös, ta elas ja juubeldas. Ta oli jälle 
endine ahvide Tarzan: kõik meeled valvel, et vaenlane ei saaks teda ootamatult 
tabada, astus ta kergel ja nõtkel sammul, pea püsti, tunnetades oma jõudu. 

Mägede öised hääled olid talle võõrad, kuid ta püüdis neid oma kõrvaga nagu 
pooleldi unustatud armastuse õrnu helisid. Mõningad arvas ta ära vaistlikult: ahaa, see 
hääl on täiesti tuttav, see on leopard Sheeta, kes köhib; ainult pentsik lõpunoot tekitas 
kahtlust — see oli panter. 

Ja äkki tungis kiiluna teiste vahele uus heli, pehme, summutatud. Kõigist inimestest 
suutis ainult ahvinimene seda eristada. Ta ei võinud seda küll paugupealt kindlaks 
määrata, kuid lõpuks mõistis, et see oli mitme inimese paljaste jalgade astumine. 
Sammud tema taga, aeglased, rahulikud sammud. 

Teda jälitati. 

Seepärast siis oligi Gernois ta orgu jätnud. Nähtavasti jäid araablased toppama ja 
hilinesid. Sammud lähenesid üha. Tarzan peatus ja, laskevalmis püss käes, pöördus 
näoga nende poole. Vilksatas valge burnus. Tarzan hüüdis prantsuse ceeles. Vastuseks 
kärgatas lask ja ahvide Tarzan varises kummuli maha. 


Araablased ei jooksnud kohe tema juurde: nad ootasid nõnda aega. Et nende ohver 
jäi lamama, tulid nad kaljunuka tagant välja ja kummardusid tema kohale. Polnud 
raske närgata, et Tarzan oli elus. Üks araablastest surus püssitoru Tarzani kuklasse, et 
talle ots peale teha, kuid teine lükkas selle eemale. «Tasu on suurem, kui me ta elusalt 
kohale viime,» tuletas ta meelde. 

Nad sidusid Tarzani käed-jalad kinni ja hakkasid teda neljakesi kandma. Araablased 
läksid mööda mäekuru edasi kõrbe suunas, kuid mäest laskunud, pöörasid lõunasse ja 
jõudsid koidikul kohta, kus neid ootasid hobused kahe ülejäänud araablase valve all. 

Nüüdsest peale jõudsid nad edasi juba kiiremini. Tarzan, kes oli teadvusele tulnud, 
seoti vaba hobuse selga, kes oli nähtavasti selleks puhuks kaasa võetud. Tarzani haav 
oli tühine, kuul oli meelekohta riivanud. Verd enam ei jooksnud, kuid nägu ja rõivad 
olid kuivanud verega koos. Ta polnud lausunud ühtegi sõna sellest saadik, kui ta 
araablaste kätte oli langenud, ja omakorda ei rääkinud ka nemad Tarzaniga, välja 
arvatud .mõni lühikene käsk. 

Kuus tundi tehti kiiret sõitu läbi tulikuuma kõrbe, vältides oaase, mis nende teel 
olid. Keskpäeva paiku jõuti douari, kus oli kuni kakskümmend telki. Siin peatuti. Sel 
ajal kui üks araablane päästis lahti halfaheinast punutud nööre, millega Tarzan oli 
sadula külge seotud, kogunes nende ümber trobikond mehi, naisi ja lapsi. Paljud 
hõimu liikmed, iseäranis naised, valasid ilmse mõnuga vangile kaela sõimu-rahe, 
mõni aga muutus nii julgeks, et loopis teda kividega ja tagus keppidega, kui äkki 
ilmus kohale vana šeik. 

«Ali ben Ahmed rääkis mulle,» pöördus ta hõimlaste poole, «et see inimene tappis 
üksinda mägedes el adrea. Ma ei tea, mida temast tahab see võõramaalane, kes meid 
tema järele saatis, ja mis ta temaga teeb, kui me ta tema kätte anname, see pole minu 
asi. Kuid vang on vapper inimene ja kuni ta meie juures on, tuleb teda kohelda 
lugupidamisega, nagu seda pälvib inimene, kes üksinda öösel peab jahti 
«suurepealisele kuningale» ja selle tapab.» 

Tarzan oli kuulnud, et araablased suhtuvad suure lugupidamisega lõvi tapnud 
inimesse, ega kahetsenud, et juhus aitas tal vabaneda vähemalt inimsumma tüütust 
ligitikkumisest. 

Varsti viidi ta douari lõppu kitsenahksesse telki. Seal anti talle süüa, seoti kõvasti 
kinni ja jäeti pärismaalaste tehtud matile lamama. 

Rohkem polnud telgis kedagi. Ebakindla vangikoja ukse ees istus valvur. Kuid 
ettevaatusabinõusid polnud üldse tarvis, sest Tarzanit siduvad nöörid poleks mingitele 
jõupingutustele järele andnud. Isegi tema raudsed lihased ei suutnud nendest jagu 
saada, selle oli ta otsemaid järele proovinud. 

Hakkas hämarduma, kui lähenes mitu inimest ja telki astus. Kõik kandsid araablaste 
burnuseid. kuid üks neist, astunud Tarzani juurde, laskis alumist näoosa varjavad 
riidevoldid alla ja ahvinimene nägi Nikolas Rokoffi vihkamisest moondunud nägu. 
Tema huultel mängles võigas irvitus. 

«Ah, musjöö Tarzan,» ütles ta, «missugune meeldiv üllatus! Kuid mispärast ei tõuse 
te üles ega tervita külalist?» Ja siis, rõvedalt vandudes: «Tõuse üles, koer!» Ja hoogu 
võtnud, virutas ta raske saapaga Tarzanile vastu külge, pähe, taas vastu külge. «Säh 
sulle, ja veel, ja veel,» kordas ta. 

«Iga alanduse eest üks hoop.» 

Ahvinimene ei vastanud, ta ei kinkinud venelasele isegi ainsat pilku, kui oli ta ära 
tundnud. Lõpuks astus vahele seik, kes oli alatut kallaletungi mõnda aega tummalt ja 
rahulolematult jälginud. 


«Aitab!» käsutas ta. «Kui tahad, siis tapa ta, kuid ma ei luba enda juuresolekul 
niiviisi kohelda vaprat inimest. Mul pole midagi selle vastu, et ta lahti päästa, tahaksin 
näha, kuidas sa siis teda peksaksid.» 

Rokofile mõjus see ähvardus otsekohe: tal polnud mingit lusti näha Tarzanit 
lahtiseotuna ja sattuda tema tugevate käte vahele. 

«Hüva,» sõnas Rokoff araablasele, «varsti tapan ta.» «Ainult mitte minu douari 
piires,» vaidles seik vastu. «Siit peab ta lahkuma elusalt. Mida te temaga kõrbes teete, 
see minusse ei puutu, kuid ma ei taha, et sinu tüli pärast prantslase veri minu hõimu 
peale langeks. Siis tuleksid siia sõdurid, tapaksid palju rahvast, põletaksid maha meie 
telgid ja ajaksid minema meie karja.» 

«Olgu nii,» torises Rokoff, «ma viin ta douari taha kõrbesse ja teen seal talle otsa 
peale.» 

«Sa viid ta minu maadest ühe päeva tee kaugusele,» sõnas šeik kindlalt, «ja keegi 
minu omadest sõidab sinuga kaasa, et jälgida, kuidas sa täidad seda, mida ma nõuan, 
vastasel korral jäävad kõrbesse kahe prantslase surnukehad.» 

Rokoff võpatas. «Noh, ma ootan siis hommikuni. Juba kisubki pimedaks.» 

«Kuidas arvad,» ütles seik. «Kuid tund pärast päikese-;õusu ei tohi teid douaris 
enam olla. Mulle uskmatud eriti ei neeldi ja argpükse ei salli ma hoopiski.» 

Rokoff tahtis midagi vastata, kuid vakatas, sest ta mõis-is: veel pisut, ja seik 
pöördub tema vastu. Koos lahkusid lad telgist. Enne väljumist ei suutnud Rokoff 
kiusatusele 'astu panna ja ütles Tarzanile: 

«Magage hästi, musjöö, ja ärge unustage tublisti palveta-last, sest homme te surete 
selliste piinade kätte, et teil po-ä palveteks mahti.» 

Keegi ei hoolinud sellest, et Tarzanile süüa või juua Dodaks, ja teda piinas ränk 
janu. Ta küsis endalt, kas tasub valvurit paluda vett tuua, kuid pärast kahte-kolme 
katset mingit vastust saamata loobus ta sellest mõttest. 

Kaugel mägedes kostis lõvi möirgamist. Röövloomade koopad on ohutumad kui 
inimeste elamud, arutles Tarzan. ma džunglis elamise kahekümne aasta jooksul ei 
olnud teda kordagi jälitatud nii väsimatult kui mõne viimase kuu jooksul 
tsiviliseeritud inimeste hulgas. Iialgi polnud seal surm seisnud talle lähemal kui 
praegu. 

Lõvi möirgas jälle, seekord juba ligemal. Tarzan tundis ina primitiivset soovi 
vastata talle ahvide sugukonna sõjahüüuga. Oli see siis tema sugukond? Tarzan oli 
peaaegu mstanud, et ta pole ahv, vaid inimene. Ta proovis end vabastada. Jumal küll, 
kui ta saaks oma tugevad hambad 

köidikutesse lüüa! Ta tundis, et sedamööda, kuidas hääbub vabanemise lootus, 
tulvab tema ajju hulluselakie. 

Numa möirgab peaaegu vahetpidamata. On selge, et ta laskub mägedest alla orgu 
jahti pidama. Niimoodi möirgab näljane lõvi. Tarzan kadestab teda, lõvi on ju vaba. 
Keegi ei seo teda köitega kinni ega tapa nagu lambatalle. Just see ärritaski ahvinimest. 
Surra pole hirmus, kuid taluda selle eel lüüasaamise alandust, omamata isegi 
võimalust oma elu pärast võidelda ... 

«Nüüd on juba umbes südaöö,» mõtles Tarzan. Tal jäi elada veel mõni tund. Ehk 
leiab ta siiski võimaluse Rokoffi endaga tundmatule teekonnale kaasa võtta? 
Kõrbekuningas on juba päris lähedal. Arvatavasti otsib ta endale õhtusööki ühes 
douari karjakoplis. 

Mõnda aega valitses vaikus, siis tabas Tarzani terav kõrv hääle, mida tekitab 
aeglaselt ja ettevaatlikult maas roomav keha. See tuli mägede poolt ja ligines telgi 
tagaküljele, ikka lähemale ja lähemale. Tarzan kuulas, kõrvad kikkis. Tükk aega 


valitses vaikus, nii kummaline vaikus, et Tarzan imestas, miks ei kuule ta looma 
hingamist, kes arvatavasti oli telgi taga end maadligi surunud. 

Näe, ta liigutab end jälle. Nüüd roomab lähemale. Tarzan pöörab pea hääle poole. 
Telgis on pime. Pikkamisi eraldub maast telgi kate, seda kergitavad telgi sisemusse 
roomava olendi pea ja turi. Väljast tungib nüüd telki nõrka valgust, seal säravad 
kõrbetähed. 

Sünge naeratus ilmus Tarzani huultele. Vähemalt ei saa Rokoff oma tahtmist. Küll 
võib ta marru minna! Ja siiski tuleb see surm kergem sellest, mille talle valmistanuks 
venelane. 

Nüüd langes telgi kate taas maapinnani ja jälle on ümberringi pime, ja keegi — pole 
teada, kes — viibib siin telgis koos temaga. See keegi roomab lähemale, ta on juba te- 
ma kõrval. Tarzan suleb silmad ja ootab võimsat käpahoopi. Pimeduses kobav pehme 
käsi puudutab tema ülespoole pööratud nägu ja vaevu kuuldava sosinaga kutsub 
neiuhääl teda nimepidi. 

«Jah, see olen mina,» sosistas ta vastu. «Kuid taeva pärast, kes olete teie?» 

«Tütarlaps Sidi Aissast,» kõlas vastuseks. Ja Tarzan tundis, et neiu püüab teda lahti 
päästa. Teda riivas pisut noa külm tera. Veel hetk — ja ta oli vaba! 

«Minu järel!» sosistas neiu. 

Neljakäpakil roomasid nad telgist välja, sedasama teed kaudu, kust ta sisse oli 
tulnud. Tütarlaps roomas edasi, surudes end täiesti maadligi, kuni jõudis põõsasteni. 
Siin ootas ta Tarzanit järele. Enne rääkima hakkamist silmitses Tarzan teda mõnda 
aega sõnatult. 

«Ma ei suuda aru saada, kuidas te siia sattusite.» lausus ta lõpuks. «Kust te teadsite, 
et mind selles telgis vangis peetakse? Kuidas see juhtus, et just teie mu päästsite?» 

Tütarlaps naeratas. «Läbisin öösel pika tee,» sõnas ta, 

«ja pikk tee ootab meid ka ees. Lähme, teel jutustan teile kõigest.» 

Nad tõusid üles ja hakkasid liikuma mägede poole. 

«Ma polnud kindel, kas üldse teie juurde jõuangi,» kõneles ta. «Täna hulgub 
ümbruskonnas ringi ei adrea ja kui ma hobuse seljast maha tulin, tundus mulle, et ta 
haistis mind, ja ma kartsin hirmsasti.» 

«Milline vapper neiu,» ütles Tarzan. «Ja seda kõike ühe võõramaalase, ühe uskmatu 
pärast? ...» 

Neiu ajas end uhkelt sirgu. 

«Olen seik Kadour ben Sadeni tütar. Ma ei kõlbaks ta tütreks, kui kardaksin eluga 
riskida, et päästa inimest kes päästis mu elu veel sel ajal, kui ta pidas mind lihtsaks 
tantsijatariks.» 

«Ja ikkagi olete vapper neiu,» kinnitas Tarzan. «Aga kuidas te teada saite, et ma siin 
vangis olen?» 

«Minu isa poolt sugulane Ahmed din Taleb oli külas sõpradel, kes kuuluvad teid 
vangivõtnud hõimu. Ta viibis douaris, kui teid siia toodi. Koju jõudnud, jutustas ta 
meile suurekasvulisest prantslasest, kelle Ali ben Ahmed oli kinni võtnud teise 
prantslase jaoks, kes teda tappa tahtis. Kirjelduse põhjal taipasin, et see olete teie. Mu 
isa polnud kodus. Ma püüdsin mõnda meest keelitada teid päästma, kuid lad ei 
nõustunud, öeldes: 

«Las uskmatud tapavad teineteist, kui tahavad. See pole neie asi. Kui me aga 
segame Ali ben Ahmedi, puhkeb meie lõimude vahel tüli.» 

Ja seega siis, kui pimedaks läks, asusin ma üksinda teele, võtnud kaasa teise hobuse 
teie jaoks. Nad on siia lähedale kinni seotud. Hommikuks jõuame minu isa douari. Ta 
on selleks ajaks juba tagasi ja proovitagu siis Kadour ben Sadeni sõpra kinni võtta!» 


Mõne minuti kõndisid nad vaikides. 

«Me peaksime juba hobuste lähedal olema,» sõnas tütarlaps. «Imelik, et ma ei näe 
neid.» 

Pisut edasi jäi ta tasase ehmatushüüdega seisma. 

«Nad on kadunud! Ma sidusin nad siia kinni.» 

Tarzan kummardus ja uuris maapinda. Suur põõsas oli juurtega välja kistud. 
Seejärel märkas ta veel ühte-teist. Kui Tarzan end sirgu ajas, eksles ta näol kibe 
naeratus. Ta pöördus neiu poole: 

«Siin on käinud ei adrea. Mõne märgi põhjal arvan ma, ettal on saak käest ära 
libisenud. Lagedal kohal polnud neil raske tema eest ära minna, kui ta neid kohe ei 
märganud.» 

Ei jäänud muud üle. kui jätkata teekonda jalgsi. Rada kulges mööda madalaid 
mäeharju, mida tütarlaps tundis iisama hästi kui oma ema nägu. Nad kõndisid kergel 
hoogsal sammul, Tarzan õige pisut tütarlapse järel, püüdes tema sammuga kohaneda. 
Käies vahetasid nad omavahel tähelepanekuid, mõnikord aga jäid seisma ja 
kuulatama, as neid taga ei aeta. 

Oli imeilus kuuvalge öö. Õhk oli värske ja elustav. Ääretus kauguspildis laius 
seljataga kõrb, milles paistsid oaaside mustad laigud. Väikesel viljakal maalapil, 
millest nad eemaldusid, paistsid kollasel liival teravalt välja datlipalmide salgud ja 
kitsenahast telgid — viirastuslik paradiisisaar viirastuslikus meres. Nende ees kerkisid 
sünged vaikivad mäed. Veri Tarzani soontes hakkas kiiremini voolama. See on alles 
elu! Ta vaatas ülalt alla enda kõrval kõndivale tütarlapsele: kõrbe tütar koos džunglite 
pojaga surnud maal! Ta muheles selle mõtte juures. Tarzan oleks soovinud, et tal 
oleks õde ja et õde sarnaneks selle neiuga. Kui tore ja särtsakas kaaslane ta oleks! 

Nad jõudsid mägedesse ja liikusid nüüd edasi aeglasemalt, sest kaljune rada tõusis 
järsult kõrgemale. 

Nad vakatasid. Tütarlaps mõtles sellest, kas neil õnnestub jõuda isa douari enne, kui 
tagaajajad nad kätte saavad. Tarzan olnuks rõõmuga valmis kõndima niiviisi igavesti. 
Olnuks tütarlaps mees, poleks selles midagi võimatut olnud. Ta vajas sõpra, kes oleks 
armastanud metsikut loodust nagu temagi. Ta oli õppinud hindama inimestega 
suhtlemist, kuid tema õnnetuseks eelistasid mehed, kellega ta oli tutvunud — nii 
imelik kui see ka polnud —,, ürgsele alastiolekule lumivalget pesu ja džunglitele oma 
klubisid. 

Tarzan oli koos tütarlapsega just kalju tagant välja astunud, kui mõlemad korraga 
seisma jäid. Otse nende ees keset teed seisis Numa el adrea, must lõvi. Tema 
rohelised silmad põlesid kurjakuulutavalt ja ta paljastas hambad tigedalt sabaga oma 
külgi pekstes. Ja äkki laskis ta kuuldavale näljase ja ühtaegu vihase lõvi kohutava, 
hirmuäratava möirge. 

«Nuga,» ütles Tarzan kätt sirutades. Tütarlaps pani selle ta avatud pihku. Surunud 
noapea pihku, tõmbas Tarzan neiu enda taha. et teda oma kehaga variata «Jookske 
kõrbe poole nii kiiresti, kui saate. Kui ma teid hüüan, siis on kõik hästi ja te võite 
tagasi tulla.» 

«Asjata,» väitis neiu alistunult. «See on lõpp.» 

«Kuulake sõna!» käskis Tarzan. «Ruttu! Ta hüppab kohe.» 

Tütarlaps taandus mõne sammu kaugusele ja jäi seisma, haaratuna õudusest selle 
ees, mida ta nägema pidi. 

Pea maas ja saba kõrgel püsti, lähenes lõvi aeglaselt Tarzanile. 

Ahvinimene seisis poolküürus, ja pikk araabia nuga helkis kuuvalguses. Kaugemal 
paistis raidkujuna liikumatu tütarlapse pinguldunud kogu. Ta oli veidi ettepoole kum- 


margil, silmad pärani, tundes vaimustust inimese üle. kes julgeb seista palgest 
palgesse «suurepealise kuningana», relvaks vaid armetu nuga. Inimene tema rahva 
hulgast oleks juba ammu palves põlvili laskunud ia vartu hakkamata hukkunud nende 
kohutavate küünte all. Mõlemal juhul on ta-gaiärg üks ja seesama, selles pole 
kahtlust, kuid tütarlaps võbises vaimustusest enda ees sangarlikku kogu vaadates. 

Vähimatiki värinat polnud märgata suures kehas, tema poos aga oli niisama 
väljakutsuv ning ähvardav kui el adreal endal. Lõvi oli juba päris lähedal, vaid mõne 
sammu kaugusel: nüüd istus ta korraks maha ja hüppas siis, möirates 
kõrvulukustavalt. 


XI. John Caldwell Londonist 


Kui Numa el adrea ette sööstis, käpad laiali ja küüned välja aetud, arvas ta, et seegi 
armetu inimene saab niisama kergeks saagiks kui paljud teised, kes varem ta teele olid 
juhtunud. Lõvi pidas inimest kohmakaks, aeglaseks ja kaitsetuks olendiks, kes ei 
väärinud lugupidamist. 

Kuid seekord oli saatus ta kokku viinud niisama osava ja kärme olendiga nagu ta 
ise. Kui lõvi keha prantsatas kohta, kus inimene äsja oli seisnud, siis enam teda seal 
polnud. 

Pealtvaatav tütarlaps tardus imestusest, nähes, kui väledasti see küürutõmbunud 
inimene kohutavate küünte eest kõrvale põikas. Ja nüüd, 00, Allah! Enne kui loom 
end pöörata suutis, oli ta ei adrea selja taha jõudnud ja lakast kinni haaranud. Lõvi 
tõusis tagajalgadele nagu hobune, Tarzan oli seda ilmselt oodanud ja selleks 
valmistunud. Võimas käsi haaras musta laka alt kiskja kaela ümbert kinni ja uiks, 
kaks, kümneid kordi tungis vahe tera lõvi kehasse õlast kõrgemal. 

Numa hüpped olid pöörased, mägedes kajas kohutav valu- ja raevukisa, kuid ta ei 
suutnud hiiglast oma turjalt naha paisata ega saanud teda krabada ka küünte ja kihva- 
lega. «Suurepealise kuninga» elu oli kiiresti kustumas. Kui ihvide Tarzan käed lahti 
laskis ja püsti tõusis, oli lõvi surnud. Ja siis kuulis kõrbe tütar seda, mis kohutas teda 
veel rohkem kui el adrea ilmumine. 

Mees pani jala tapetud metslooma surnukehale ja, tõstnud kuu poole oma ilusa näo, 
tõi kuuldavale kõige hirmsana kisa, mis neiu kõrvad eales olid kuulnud. 

Tasase ehmatushüüdega põrkus ta Tarzanist eemale, arvates, et võitluse pinge on 
viimaselt mõistuse röövinud. 

Kui sõjakisa viimaste nootide viimane kaja oli kaugusse laabunud, langetas Tarzan 
silmad ja ta pilk peatus tütarlapsel. 

«Mis inimene te olete?» küsis viimane. «See, mida te tegite, on ennekuulmatu. Ma 
ei suuda veel praegugi uskuda, et ainuüksi noaga relvastatud inimene võiks üksinda 
võidelda ei adreaga ja teda võita, jäädes ise vigastamata. Ja iis see ebainimlik kisa!» 

Tarzan punastas: «Ma unustan vahetevahel, et olen tsiviliseeritud inimene. Kui ma 
tapan, siis muutun ma teiseks olevuseks.» Ta ei lisanud midagi rohkemat, sest talle 
tundus alati, et naine ei suuda põlguseta vaadata seda, kes polnud metsloomast veel 
kuigi kaugele jõudnud. 

Koos jätkasid nad teekonda. Päike oli juba tunni aja 

eest tõusnud, kui nad mägedest alla laskusid ja taas kõrbesse astusid. Väikese oja 
lähedal sõid rohtu tütarlapse hobused. Nad olid koduteele asunud ja, maha rahunenud, 
siin sööma hakanud. 


Tarzan ja tütarlaps püüdsid vähimagi vaevata hobused kinni ja ratsutasid läbi kõrbe 
seik Kadour ben Sadeni douari poole. 

Tagaajajatest polnud märkigi ja kella üheksa ajal jõudsid nad õnnelikult pärale. Seik 
oli just enne seda koju saabunud. Tütart eest leidmata oli ta suurest murest arust ära. 
sest arvas, et röövlid on jälle neiu salaja ära viinud. Ta kavatses just viiekümne 
ratsanikuga tütart otsima minna, kui viimane koos Tarzaniga douari sisse sõitis. 

Seigi rõõm tütart nähes ja tänulikkus Tarzani vastu, kes neidu kõigi selle öö 
hädaohtude eest kaitsnud oli, oli piiritu, samuti nagu tema heameel selle üle, et tütar 
oli õigel ajal appi jõudnud inimesele, kellele kord juba võlgnes oma elu. 

Kadour ben Saden ei jätnud kasutamata ühtegi võimalust, et. väljendada 
ahvinimesele oma austust ja sõbralikke tundeid. Kui tütarlaps jutustas, kuidas Tarzan 
oli tapnud ei adrea, kogunes tema ümber trobikond araablasi kes Tar-zanit 
aukartusega silmitsesid. Oli raske kujutleda kindlamat viisi võita nende lugupidamist 
ja vaimustust. 

Vana seik käis peale, et Tarzan määramata ajaks tema juurde jääks. Ta tahtis teda 
isegi oma hõimu vastu võtta ja kord jäigi ahvinimene pooleldi nõusse ettepanekuga 
hakata koos elama selle metsiku rahvaga, keda ta mõistis ia kes ka teda mõistis. Sellist 
otsust ajendas suuresti langetama ka tema sõprus tütarlapsega. 

Oleks ta mees, mõtiskles Tarzan, ei kõhkleks ta hetkegi, sest talle oleks meeltmööda 
olnud see sõber, kellega võis kõrbes kihutada ja pidada jahti nii palju, kui süda 
soovib. Praegu aga segasid neid igasugused konventsiaalsused. mida kõrbe metsikud 
rändrahvad järgivad rängemini kui linnades nende tunduvalt rohkem tsiviliseeritud 
õed ja vennad. Peagi pannakse ta aga ühele tõmmule sõdalasele mehele ja siis tuleb 
nende sõprusele lõpp. Ta otsustas šeigi ettepanekust keelduda, kuid jäi veel nädalaks 
tema külaliseks. 

Kadour ben Saden ja viiskümmend valgetes burnustes sõdalast saatsid teda Bou 
Saadani. Enne nende šeigi doua-rist lahkumist tuli tütarlaps Tarzaniga jumalaga 
jätma. 

«Ma palvetasin, et te jääksite meie juurde,» lausus ta. kui Tarzan sadulas allapoole 
kummardudes talle kätt ulatas, «nüüd aga hakkan palvetama, et te tagasi tuleksite.» 

Tema ilusad silmad olid kurvad ja suunurgad liigutavalt allapoole kaardunud. 
Tarzan muutus härdaks. 

«Kes teab?» 

Nende sõnadega pööras tahobuse ümber ja kappas araablastele järele. 

Enne Bou Saadasse iõudmist jättis ta Kadour ben Sadeni ja tema meestega hüvasti, 
sest tahtis võimalikult tähelepanematult linna pääseda. Ära kuulanud tema põhjendu- 
sed, soostus seik täielikult. Araablased pidid linna sõitma 

esimestena, Tarzanist midagi rääkimata, tema ise aga hiljem üksinda, ja otseteed 
viletsasse pärismaalaste sissesõiduhovi suunduma. 

Tarzan jõudis sinna pimedas ja kellestki märkamata. Lõunastanud koos Kadour ben 
Sadeniga kui viimase külasse, läks ta kõrvalist teed mööda oma endisesse 
võõrastemajja, sisenes tagauksest ja otsis üles peremehe, kes teda hes oli äärmiselt 
üllatatud. 

Jah, musjööle on kirju tulnud, ta toob need kohe siia. 

Hästi, ta ei ütle kellelegi, et musjöö on tagasi. Peagi naasis ta kirjapakiga. Ühes neist 
oli käsk jätta oma praegune ülesanne ja kiirustada Kaplinna esimese aurikuga, millele 
tal õnnestub pääseda. Edasised juhtnöörid saab ta kohapeal selt agendilt, kelle aadress 
ja nimi olid samas antud. Lühidalt ja selgelt. Tarzan astus samme, et lahkuda Bou 
Saadast järgmisel hommikul. Seejärel siirdus ta kapten Gerard'i poole, kes 


võõrastemaja peremehe sõnade järgi oli eelmisel päeval oma salgaga linna tagasi 
jõudnud. 

Ta leidis ohvitseri viimase korterist. Gerard väljendas imestust ja siirast heameelt, 
nähes Tarzanit elusa ja tervena. 

«Kui leitnant Gernois tagasi tuli ja teatas, et ta ei leidnud teid sellest kohast, kus te 
olite soovinud oodata, kuni salk on mägedes otsinguil, hakkasin ma väga muretsema, 
Otsisime teid mägedes mitu päeva. Siis levisid kuuldused, et lõvi on teid lõhki 
kiskunud. Tõenduseks toodi meile teie püss. Teie hobune tuli laagrisse tagasi 
järgmisel päeval pärast teie kadumist. Kahtlusi enam polnud. Leitnant Gernois oli 
murest murtud, ta pidas end süüdlaseks. Ta võttis enda peale teie otsingute juhtimise 
ja tema leidis ka araablase teie püssiga. Ta rõõmustab väga, kuuldes, et olete elus.» 

«Vaevalt küll,» muigas Tarzan momilt. 

«Ta on praegu linnas, muidu saadaksin talle järele.» tkas kapten Gerard. «Aga ma 
teatan talle, niipea kui ta tagasi tuleb.» 

Kapten jäi uskuma, et Tarzan oli ära eksinud ja lõpuks Kadour ben Sadeni douari 
juurde välja jõudnud. Šeik oligi teda Bou Saadani saatnud. Nii ruttu kui võimalik 
jättis Tarzan ohvitseriga hüvasti ja kiirustas linna tagasi. Sissesõiduhoovis sai ta 
Kadour ben Sadenilt huvipakkuvaid andmeid musta habemega valge mehe kohta, kes 
kandis aablase rõivaid. Hiljuti oli ta vigastanud käelaba ja mõnda aega polnud teda 
Bou Saadas, kuid oli nüüd tagasi. Tarzan uuris välja, kus ta end peitis, ja siirdus 
otseteed sinna. 

Käsikaudu kobades tungis ta läbi kitsaste, räpaste, täiesti pimedate käikude ja läks 
üles logisevast trepist, mille pus oli uks ja väike klaasideta aken. Aken asus kõrgel 
vist hoone lae all. Tarzan ulatus vaevu aknalauani. Pikkamisi tõmbas ta end käte abil 
üles ja vaatas sisse. Tuba oli 

valge, laua ääres istusid Rokoff ja Gernois. 

Rääkis Gernois. 

«Rokoff, te olete saatan! Te jälitasite mind, kuni ma otasin viimased riismed oma 
aust. Te tegite minust mõrvari, 

sest selle mehe, Tarzani veri on minu kätel. Kui ka see teine lurjus, Pavlov, minu 
saladust eiteaks, siis tapaksin ma teid täna nendesamade kätega!» Rokoff puhkes 
naerma. 

«Teie ei teeks seda, mu armas leitnant,» sõnas ta. «Niipea kui saaks teatavaks, et 
olen tapetud, esitaks meie armas Alexis viivitamatult sõjaministeeriumile kõik 
andmed selle asja kohta, mida te nii hoolikalt varjata tahate, ja lisaks sellele algataks 
asja teie süüdistamiseks Rokofi tapmises. Olge ometi mõistlik, ma olen teie parim 
sõber. Kas ma siis ei kaitsnud teie au, nagu oleks see minu oma?» 

Gemois ajas hambad irevile ja vandus. 

«Veel üks väike summa,» jätkas Rokoff, «ning paberid, mida ma vajan, ja annan 
teile sõna, et ma ei nõua teilt enam ühtegi senti ega mingeid andmeid.» 

«Ja selleks on ka põhjust,» urises Gernois. «Mulle ei jää enam ühtegi senti ega 
mingeid väärtuslikke sõjalisi andmeid. Teie peaksite informatsiooni eest maksma 
mulle, mitte aga minult raha võtma.» 

«Ma maksan teile sellega, et hoian keele hammaste taga,» väitis Rokoff. «Kuid 
lõpetame selle jutu. Kas jah või ei? Annan teile kolm minutit mõtlemisaega. Kui te ei 
nõustu, saavad teie ülemused juba täna teate ja siis tabab teid Dreyfusi saatus, üksnes 
selle vahega, et Dreyfus kannatas süütult.» 

Mõne viivu istus Gernois noruspäi, tõusis siis ja tõmbas taskust kaks paberit. 


«Võtke,» ütles ta murtult, «ma panin need valmis, sest teadsin, et mul pole teist 
valikut.» ja ulatas need venelasele. 

Rokofi julmale näole sigines kahjurõõmus naeratus. Ta kahmas paberid enda kätte. 

«Tegite hästi, Gernois,» lausus ta. «Ma ei tülita teid rohkem. Ehk ainult siis, kui 
olete kogunud veel raha või uusi andmeid,» ja ta pahvatas naerma. 

«Mitte iialgi enam, koer!» kiunatas Gernois. «Järgmine kord tapan teid. Äärepealt 
oleksin teinud seda juba täna. Istusin terve tunni oma toas laua taga nende kahe paberi 
ja laetud revolvriga. Ma ei teadnud, mida nendest kahest endaga ühes võtta. Te olite 
täna surmale väga lähedal, Rokoff, ärge pange oma saatust teist korda proovile.» 

Gernois tõusis püsti ja Tarzan jõudis hädavaevalt maha hüpata ning uksest 
kaugemale varjuda. Samas löödi uks lahti, toast väljus Gernois, tema kannul Rokoff. 
Mõlemad vaikisid. Gernois astus mõne sammu trepist alla, peatus, pöördus ümber ja 
tuli paar astet ülespoole. 

Tarzan teadis, et tema avastamine on möödapääsmatu. Rokoff seisis ikka veel 
ukselävel, kuid vaatas temast mööda Gernois' poole. Siis mõtles ohvitser nähtavasti 
ümber ja hakkas trepist jälle alla minema. Tarzan kuulis, kuidas Rokoff kergendatult 
hingas. Venelane läks tagasi tuppa ja uks paugatas kinni. 

Tarzan ootas pisut, kuni Gernois oli eemaldunud, tõukas siis ust ja astus tuppa. Ta 
oli Rokofi juures enne, kui viiane 

jõudis üles tõusta toolilt, kus oli laua ääres pabereid uurides istunud. Ahvinimest 
nähes muutus ta surnukahvatuks. 

«Teie!» suutis ta suurivaevu öelda. 

«Mina!» vastas Tarzan. 

«Mis te tahate?» sosistas Rokoff, suutmata ahvinimese pilku taluda. «Kas tulite 
mind tapma? Te ei saa seda teha, nad giljotineerivad teid. Te ei või mind tappa.» 

«Võin küll, Rokoff,» väitis Tarzan, «sest keegi ei tea, et te olete siin ja et mina olen 
siin, Pavlov aga kinnitaks, et seda tegi Gernois. Ma kuulsin, et just nüüdsama rääkisite 
sellest. Kuid minu jaoks pole sellel tähtsust, Rokoff. Pole tähtis, kui teada saadakse, et 
olen teid tapnud: rahuldus, mida see mulle pakuks, hüvitaks mistahes karistuse. Te te 
kõige põlastusväärseni argpüks ja lurjus, kellest ma es kuulnud olen. Mulle meeldiks 
väga teid tappa.» Tarzan astus lähemale. 

Rokofi närvid olid viimseni pingul. Karjatades sööstis ta kõrvaltoa poole, kuid 
ahvinimene sai ta poolel teel kätte ja paiskas põrandale. Raudsed sõrmed otsisid 
Rokofi kõri ja argpüks vingus, nagu tapetaks siga, kuni ta hääl katkes. Seejärel tõstis 
ahvinimene Rokofi püsti, teda ikka veel kägistades. Asjatult püüdis venelane end lahti 
rebida: ahvide Tarrzani võimsate käte vahel oli ta kui abitu laps. 

Tarzan pani ta toolile istuma ja vallandas sõrmed kõri ümbert tükk aega enne seda, 
kui võis saabuda surm. Kui Rokofi köhahoog oli vaibunud, hakkas Tarzan temaga 
uuesti rääkima. 

«Ma lasksin teil surma maitsta,» sõnas ta. «Kuid seekord ma teid ei tapnud. 
Halastan teile ainult väga hea naise pärast, kelle õnnetuseks oli sündida teiega ühest 
emast, kuid ma säästan teid viimast korda. Kui ma veel kunagi kuulen, et te teete 
halba talle või tema mehele või kui te hakkate mind jaile tüütama; kui ma kuulen, et te 
olete Prantsusmaale tagasi pöördunud või ilmunud kusagile Prantsuse 
maavaldustesse, siis sean ma endale eesmärgi üles otsida ja surnuks kägistada.» 
Seejärel ta pöördus ja võttis laualt paberid. Rokoff tardus õuduses. 

Tarzan heitis pilgu paberitele. Neis leiduvad andmed rabasid teda. Rokoff oli neid 
osalt lugenud, kuid Tarzan mõistis, et võimatu oli meelde jätta numbreid, mis 
vaenulikku riiki peamiselt huvitasidki. 


«Kindralstaabile pakub see huvi,» tähendas Tarzan pabereyd tasku pistes. 

Rokoff uratas, kuid valjusti kiruda ei söandanud. 

Järgmisel päeval sõitis Tarzan põhja — Bouirasse ja Alžiiri. Kui ta võõrastemajast 
möödus, seisis rõdul leitnant Gernois. Tarzanit nähes muutus ta lumivalgeks. 
Ahvinimene vältinuks meelsasti kohtumist, kuid midagi polnud parata. Jõudnud 
leitnandi kohale, ta kummardus. Gernois vastas masinlikult tervitusele, kuid tema 
pärani silmad, kus polnud midagi muud peale õuduse, jäid ratsanikku saatma. 

Sidi Aissas kohtas Tarzan prantsuse ohvitseri, kellega oli 

tutvunud oma esimesel sealviibimisel. 

«Te sõitsite Bou Saadast vististi vara ära ega kuulnudki õnnetust Gernois'st?» küsis 
ohvitser. 

«Teda nägin ma just viimasena, kui ära sõitsin,» vastas Tarzan. «Mis siis juhtus?» 

«Ta on surnud. Laskis enda maha hommikul kell kaheksa.» 

Kahe päeva pärast saabus Tarzan Alžiiri ja kuulis, et peab kaks päeva ootama laeva, 
mis läheb Kaplinna. Ta koostas oma reisi kohta põhjaliku aruande, kuid Rokofilt 
äravõetud pabereid selle juurde ei lisanud, sest kartis neid käest panna enne, kui teda 
pole volitatud neid teisele agendile edastama või saab need ise Pariisi viia. 

Kui Tarzan pärast talle nii pikana tundunud ootamise laevale läks, seiras teda 
ülemiselt tekilt kaks peenelt riietatud ja siledaks raseeritud näoga meest. Pikemal olid 
tuhk-jasliallid juuksed, kuid väga tumedad kulmud.. Hiljem kohtas Tarzan neid veel 
tekil, kuid üks neist juhtis kiiresti teise tähelepanu millelegi merel ja nad pöörasid end 
Tarzanist ära. Tarzan ei jõudnud nende nägusid näha ega teinud neist üldse välja. 

Saadud juhtnööre järgides kirjutas Tarzan end laeval sisse John Caldweliina 
Londonist. Põhjust ta ei teadnud, tundis end ebamugavalt ja murdis pead selle üle, mis 
ootab teda Kaplinnas. 

«Vähemalt Rokofist sain ma lahti,» mõtles ta, «tänu taevale! Ta muutus juba 
tüütavaks. Ma hakkan vist tõepoolest tsiviliseeruma, et mul tekivad närvid. Tema 
puhul pole see ime, ta mäng on räpane. Kunagi ei tea, kust oodata lööki Kui lõviNuma 
meelitaks elevant Tantori ja madu Histah'Ro-kofiga liitu astuma, et mind tappa, siis 
ma ei teaks, millal, kus ja kes järgmisel korral mind ründab. Kuid metsloomad on 
inimestest õilsamad, nad ei alanda end argpükslike intriigidega.» 

Sama päeva õhtul sai Tarzan oma lauakaaslaseks noore naise, kes istus kapteni 
vasakul käel. Viimane tegigi nad tuttavaks. 

Miss Strong! Kus oli ta varem seda nime kuulnud? Tütarlapse ema aitas teda, 
nimetades tütart Hazeliks. 

Hazel Strong! Millised mälestused on seotud selle nimega! Jane Porteri ilusa 
käekirjaga sellele neiule kirjutatud kiri oli Tarzanile esimene sõnum naiselt, keda ta 
armastas. Kui elavalt mäletas ta seda ööd, mil oli varastanud selle laualt oma ammu 
surnud isa hurtsikust, kus Jane Porter hilisööni oli kirjutanud, kuna tema väljas 
pimedas kükitas. Kuidas küll neiu oleks kohkunud, teades, et siinsamas akna all jälgib 
iga tema liigutust metsik loom džunglist. 

See on siis Hazel Strong — Jane Porteri parim sõbratar! 

XII. Laevad, mis teineteisest mööduvad 


Läheme veidikeseks tagasi väikesele tuultele avatud raudteejaama platvormile Põhja 
Wisconsinis. Ümbruskonnas ripub madalas metsatulekahju suits, mis paneb kipitama 
kuuest inimesest koosneva väikese seltskonna silmad. Nad ootavad rongi, mis peab 
neid lõunasse viima. 


Professor Archimedes O. Porter, käed seljal, pikk-Ikuue hõlmade all, käib edasi- 
tagasi oma truu ja väsimatu sekretäri Samuel T. Philanderi hoolitsevate pilkude all. 
Viimane on mõne äsjase minuti jooksul juba kaks korda tagasi toonud hajameelse 
professori, kui see, astunud üle raudteetammi, seadis sammud läheduses oleva soo 
poole. 

Professori tütar Jane Porter jutleb sunnitult ja loiult William Cecil Claytoni ja 
ahvide Tarzaniga. Ainult mõne silmapilgu eest olid väikeses ooteruumis kõlanud 
armastuse Ja loobumise sõnad, mis kuue inimese hulgast kahelt elu ja õnne röövisid, 
kuid William Cecil Clayton, lord Greystoke ei kuulunud nende hulka. 

Miss Porteri taga seisab emalikult hoolitsev Esmeralda. Ta on õnnelik, sest pöördub 
tagasi oma armastatud Marylandi. Ta näeb juba läbi suitsupilve läheneva rongi ähma- 
seid piirjooni ja veduri tulesid. Mehed hakkavad reisikraa-Tii kokku koguma. Äkki 
hüüatab Clayton: 

«Ma jätsin ju oma mantli ooteruumi!» ja ruttab seda ira tooma. 

«Jumalaga, Jane,» sõnab Tarzan kätt sirutades. «Õnnistagu teid jumal!» 

«Jumalaga!» vastab tütarlaps vaevu kuuldavalt, «ja jüüdke mind unustada ... Ei, 
ainult mitte seda, ma ei suulaks sellega leppida! .. » 

«Seda ei pruugi karta, kallis,» kostab Tarzan. «Tänaksin taevast, kui suudaksin 
unustada. Siis oleks kergem elada kui selle alalise mõttega, mis võinuks olla... Te 
saate õnnelikuks. Te ütlete teistele, et ma otsustasin auto New Yorki viia — mul pole 
jõudu Claytoniga hüvasti jätta. Ma nõtlen temast hästi, kuid kardan, et olen veel liiga 
suurel nääral metsloom, et võiksin kauemaks kokku jääda sellega, kes minu ja kogu 
maailmas mulle ainsa vajaliku inimese vahel seisab.» 

Kui Clayton ooteruumi oma mantli järele läks, nägi ta põrandal telegrammiplanki. 
Ta kummardus ja tõstis selle les, arvates, et keegi oli selle kogemata maha pillanud, 
leitnud telegrammile põgusa pilgu, unustas ta järsku oma mantli, saabuva rongi, 
unustas kõik maailmas peale selle väikese kollase paberitüki, mida hoidis käes. Ta 
luges seda kaks korda, enne kui aru sai, mida see teade tähendas talle endale. 

Kui ta telegrammi võtma kummardus, oli ta veel inglise 

lord, suurte mõisate uhke ja rikas omanik; hetk hiljem, olles selle läbi lugenud, 
teadis ta, et on tiitli ja rahata kerjus. See oli d'Arnot' telegramm Tarzanile. 

Sõi me jäljed tõendavad, et te olete Greystoke. Õnnitlen! 

D Arnot 


Clayton lõi vankuma, nagu oleks ta surmavalt haavatud olnud. Ja äkki kuulis, et 
teda hüüti: rong oli peatunud väikese platvormi ääres. Nagu unes võttis ta oma palitu 
ja jooksis välja. Clayton otsustas, et räägib neile telegrammist rongis. Kõlas juba teine 
vile, kui ta platvormile tormas. Seltskond oli kobaras pulmanvaguni ukse juures ja 
kiirustas teda. Möödus viis minutit, kuni nad oma kohtadele istusid ja alles siis 
märkas Clayton, et Tarzanit ei olnudki nendega. 

«Kus Tarzan on?» küsis ta Jane Porterilt. «Kas teises vagunis?» 

«Ei,» vastas tütarlaps, «viimasel hetkel otsustas ta oma auto New Yorki viia. Ta 
tahab näha Ameerikat rohkem, kui see on võimalik vaguniaknast. Ta sõidab ju tagasi 
Prantsusmaale.» 

Clayton ei vastanud. Ta otsis sõnu, et rääkida Jane Porterile õnnetusest, mis teda ja 
tütarlast oli tabanud. Kuidas Jäee talle mõjub? Kas ta ikka nõustub talle naiseks 
tulema ja olema lihtsalt missis Clayton? Ja ta mõistis äkki, millist kohutavat ohvrit 
nõuab saatus neist ühelt. Seejärel kerkis küsimus: kas Tarzan nõuab oma õigust? 


Ahvinimene teadis, kui oli rahulikult kinnitanud, et tema ema oli ahv Kala, ja sellega 
oli ta lahti öelnud igasugusest muust päritolust. Kas ei teinud ta seda mitte armastusest 
Jane Porteri vastu? 

Teist mõistlikku seletust olla ei saanud. Aga kui see nii on, kas ei tule siis arvata, et 
ta ei hakka oma perekonna-õigusi nõudma? Ja kas siis temal, William Cecil Claytonil, 
on õigus talitada vastupidi tema soovidele, segada seda veidrat inimest ennast 
ohverdamast? Kui ahvide Tarzan teeb seda Jane Porteri õnne nimel, kas tohib siis 
tema, Clayton, kellele neiu oli usaldanud oma saatuse, oma tegutsemisega tema 
huvisid kahjustada? 

Nii arutles ta seni, kuni esimene suuremeelsuse puhang, mis oli teda äigitanud 
otsekohe tõtt rääkima ning seadusliku omaniku kasuks. tiitlist ja valdustest loobuma, 
mattus terve hulga tema enda isiklikele huvidele kasulike sofistlike kaalutluste alla. 
Kuid sõidu lõpuni ja mõnda aega ka pärast seda oli ta halvas tujus ja ärritatud. 

Paar päeva pärast Baltimore'i saabumist tegi Clayton Jane'iga juttu pulmadest, 
paludes teda selle päevaga kiirustada. 

«Mida te kiirustamise all mõtlete?» küsis Jane. 

«Kõige lähemail päevil. Pean viivitamata Inglismaale sõitma. Tahaksin sõita koos 
teiega, kallis.» 

«Ma-ei saa nii ruttu valmis,» vaidles Jane vastu. «Mul läheb vaja vähemalt kuu 
aega.» 

Neiu muutus rõõmsaks, arvates, et asjatoimetused, mis meest Inglismaale kutsusid, 
võivad pikale venida ja pulmad 

lükkuvad edasi. Ta oli ebasoodsa tehingu sooritanud, kuid tahtis oma osa lõpuni 
ausalt täita, kui kibe see talle ka oleks olnud. Ja ikkagi, kui tähtaja edasilükkamine 
teda rõõmustas, siis olid selleks vabandatavad põhjused, seda adus ta suurepäraselt. 
Mehe vastus valmistas Jane'ile pettumuse. 

«Hästi, Jane,» ütles ta. «Ma lükkan oma Inglismaa-reisi kuu aega edasi ja siis 
sõidame koos.» 

Aga kui kuu lõppema hakkas, leidis neiu tähtaja pikendamiseks uue ettekäände, 
kuni lõpuks julguse kaotanud ja ebalev Clayton oli sunnitud üksinda Inglismaale 
sõitma. 

Kirjad, mida nad seejärel vahetasid, ei lähendanud Claytonit tema lootuste 
täitumisele, ja lõppude lõpuks kirjutas ta professor Porterile, paludes tema abi. 
Vanamees oli temasse alati heatahtlikult suhtunud ja pooldas seda liitu. Clayton 
meeldis talle, ja põlise lõuna-ameerika perekonna esindajana ta pigem hindas üle tiitli 
eeliseid, millest tema tütar nii vähe hoolis või peaaegu üldse ei hoolinud. 

Clayton keelitas professorit koos perega, kaasa arvatud mr. Philander ja Esmeralda, 
talle Londonisse külla sõitma. Noormees arvas, et Inglismaal, tavalisest miljööst 
kaugemal, ei karda Jane enam seda sammu, mida ta kuidagi ei söandanud teha. 

Samal õhtul, kui professor Porter oli Claytonilt kirja saanud, teatas ta, et järgmisel 
nädalal sõidavad nad Londoni. 

Kuid ka Londonis polnud Jane Porterist hõlpsam jagu saada kui Ba!timore'is. Ta 
leiutas ühe ettekäände teise järel ja kui lõpuks lord Tennington kutsus kogu seltskonda 
oma jahil ümber Aafrika reisima, haaras ta vaimustusega kinni sellest mõttest, kuid 
keeldus kategooriliselt laulatusest enne Londonisse tagasijõudmist. Sõit pidi kestma 
umbes aasta, sest kavatseti määramata ajaks mitmesugustes huvitavates kohtades 
peatuda, ja hinge põhjas kirus Clayton Tenningtoni tema kavatsuse pärast. 


Lord Tenningtoni plaani järgi pidid nad sõitma ümber Vahemere, seejärel läbi 
Punase mere ja India ookeani piki Aafrika idarannikut, sisenedes kõigisse 
huvipakkuvatesse sadamatesse. 

Seega siis ühel kaunil päeval sõitis läbi Gibraltari väina kaks laeva. Neist väiksem, 
kerge valge jaht, ruttas itta, ja tekil istus noor naine, käes briljantidega kaetud medal- 
jon, mida ta nukral pilgul silmitses. Oma mõtteis oli ta kaugel troopilise džungli 
padrikus, kus nõrk päikesevalgus tungis läbi tiheda lehestiku, ja süda kippus mõtetele 
järele. 

Ta püüdis mõistatada, kas see mees, kes oli Jane'ile andnud selle ilusa ehteasja, mis 
temale tähendas tunduvalt rohkem hinnast, mis sellele määrata võidi, on juba oma 
metsikusse džunglisse tagasi jõudnud. 

Läände suunduva suure reisiauriku tekil istus noore naise kõrval seesama mees ja 
nad lobisesid omavahel, tehes oletusi elegantse jahtlaeva kohta, mis graatsiliselt 
libises kergelt virvendaval merel. 

Kui jaht oli möödunud, jätkas mees jutuajamist, mis 

jahi ilmumisega oli katkenud. 

«Jah,» ütles ta, «mulle meeldib väga Ameerika ja järelikult meeldivad ka 
ameeriklased, sest iga maa on niisugune, milliseks rahvas selle teeb. Ma kohtasin seal 
väga toredaid inimesi. Ma mäletan ühte perekonda teie linnast, miss Strong, kes mulle 
eriti meeldis — professor Porterit ja tema tütart.» 

«Jane Porterit!» hüüatas tütarlaps. «Te tahate öelda, et te tunnete Jane Porterit? Ta 
on ju mu parim sõbratar terves ilmas. Me oleme koos kasvanud ja tunneme teineteist 
sada aastat.» 

«Kas tõesti?» hakkas, mees naerma. «Selles on raske veenda inimest, kes on teid 
mõlemaid näinud .. .» 

«Noh, ma parandan ennast,» nõustus neiu naerdes. «Me tunneme teineteist kaks 
eluiga — tema ja minu oma. Kuid tõepoolest, me armastame teineteist nagu õed ja mu 
süda on lõhkemas, kui ma mõtlen, et pean ta varsti kaotama.» 

«Peate ta kaotama?» hüüatas Tarzan. «Mida te sellega öelda tahate? Ah jaa, ma 
mõistan. Te tahate öelda, et nüüd, kus ta on abiellunud ja elab Inglismaal, hakkate 
temaga harvemini kohtuma?» 

«Jah,» vastas neiu. «Ja kõige kurvem on see, et ta ei abiellu mehega, keda armastab. 
Oo, see on hirmus! Abiellub kohusetundest. Minu arust on see kõlvatu, ja nii ma talle 
ütlesingi. Ja ehkki peale kõige lähemate sugulaste pidin ainult mina pulmas olema, 
palusin ma teda ennast mitte kutsuda: ma ei tahtnud säärases pulmas viibida, see 
olnuks irvitamine! Kuid Jane Porter on nii isemeelne inimene! Ta on enesele pähe 
võtnud, et see on ainus võimalik aus lahendus ja miski ei suudaks takistada teda 
abiellumast lord Greystoke'iga, ehk siis, kui viimane sureks või ise loobuks.» 

«See kurvastab mind väga,» lausus Tarzan. 

«Mina aga kurvastan mehe pärast, keda ta armastab,» jätkas tütarlaps, «sest ka tema 
armastab Jane'i. Ma pole teda kunagi näinud, kuid Jane'i juttude järgi on see eba- 
tavaline inimene. Nähtavasti on ta sündinud Aafrika džung-lites ja teda kasvatas julm 
inimahv. Ta polnud kordagi näinud valget inimest kuni selle ajani, kui piraadid pro- 
fessor Porteri koos kaaslastega kaldale tõstsid, ja otse tema tillukese hurtsiku lävele. 
Ta päästis neid kõikvõimalike hirmsate metsloomade käest ja sooritas kõige 
kujuteldamatuid kangelastegusid, kõigele krooniks aga armus Jane Porterisse ja Jane 
omakorda temasse, kuigi Jane seda ise ei aimanudki, enne kui andis lubaduse lord 
Greystoke'ile!» 


«Imetore!» pomises Tarzan meeleheitlikult ajusid pingutades, et leida jutlemiseks 
uut teemat. Talle meeldis, kui Hazel Strong Jane'ist rääkis, kuid piinlik oli ise 
kõnealune olla. Tema õnneks ühines nendega neiu ema ja jutt muutus üldiseks. 

Järgmised päevad möödusid vahejuhtumiteta. Meri oli rahulik, taevas seige. Laev 
sõitis peatusi tegemata lõunasse. Tarzan veetis rahulikke tunde miss Strongi ja ta ema 
seltsis: nad lugesid tekil istudes, jutlesid, pildistasid miss 

Strongi fotoaparaadiga, pärast päikeseloojakut aga jalutasid. 

Kord leidis Tarzan miss Strongi vestlemas kellegi tundmatuga, keda ta siiani polnud 
näinud. Kui Tarzan nende juurde astus, kummardas võõras tütarlapsele ja tahtis ära 
minna. 

«Oodake, musjöö Thuran,» ütles miss Strong, «ma tutvustan teile mr. Caldwelli.» 

Mehed surusid teineteise kätt. Vaadanud musjöö Thura-nile silma, leidis Tarzan 
üllatusega, et tolle ilme tuleb talle tuttav ette. 

«Mul on olnud juba au teiega kohtuda, olen selles kindel,» ütles Tarzan, «kuid ma ei 
suuda meenutada, millistel asjaoludel.» 

Musjöö Thuran paistis kohmetuna. 

«Ma ei ütleks, musjöö,» väitis ta. «Väga võimalik. Ka mul endal on mõnikord 
võõraid inimesi nähes selline tunne tekkinud.» 

«Musjöö Thuran selgitas mulle mõningaid laevasõidu saladusi,» tähendas tütarlaps. 

Tarzan ei pannud järgnevat jutuajamist enam suuremat tähele, vaid püüdis 
meenutada, kus ta oli selle mehega varem kohtunud. Oli selge, et see oli juhtunud 
erandolukorras. Sel ajal oli päike neile peale hakanud paistma ja miss Strong palus 
musjöö Thurani oma tooli varju nihutada. Tarzan silmitses sel ajal meest ja märkas, 
kui kohmakalt see tooli nihutas: tema vasaku käe laba oli liikumatu. Sellest märgist 
oli küllalt, mõningad assotsiatsioonid liitusid tervikuks. 

Musjöö Thuran otsis ettekäänet, et viisakalt lahkuda. Ta kasutas kohavahetamisel 
vestluses tekkinud pausi hüvastijätuks. Kummardanud sügavalt miss Strongile ja 
noogutanud Tarzanile, ta eemaldus. 

«Üks hetk,» ütles Tarzan. «Miss Strong vabandab mind. kuid ma tahan teid saata. 
Ma tulen mõne minuti pärast tagasi, miss Strong.» 

Nähtavasti ei tundnud musjöö Thuran end kuigi hästi. Kui nad olid juba nii 
kaugel, et tütarlaps neid enam ei näinud, jäi Tarzan seisma ja pani raske käe ta õlale. 
«Mis mängu te nüüd mängite, Rokoff?» küsis ta. 

«Sõidan Prantsusmaalt ära, nagu teile lubasin,» kostis see süngelt. 

«Seda ma näen.» jätkas Tarzan, «kuid ma tunnen teid liiga hästi, et mitte uskuda, 
nagu vaid lihtne juhus on meid ühele laevale kokku toonud. 'Kui ma ka kalduksin 
seda uskuma, siis teie grimeerimise fakt ise on juba küllaltki iseloomulik.» 

«Ja mis siis,» urises Rokoff õlgu kehitades, «ei tea, mis te mulle teha saate. Sel 
laeval lehvib Inglise lipp. Mul on samasugune õigus siin sõita kui teil, kui aga 
arvestada, et olete siin vale nime all, siis võib-olla suuremgi õigus.» 

«Ei maksa vaielda, Rokoff. Ma tahtsin teid vaid hoiatada, et hoiduksite miss 
Strongist kaugemale, ta on korralik tütarlaps.» 

77 

Rokoff lahvatas näost punaseks. 

«Kui te mind kuulda ei võta,» jätkas Tarzan, «viskan ma teid üle parda. Ärge 
unustage, et ma ainult otsin ettekäänet.» Nende sõnadega pöördus ta kandadel ringi ja 
eemaldus Rokofist, kes raevust värises. 

Tarzan ei näinud Rokoffi mitu päeva, kuid see ei tukkunud. Ta istus Pavloviga oma 
kajutis, suitsetas ja vandus, ähvardades kõige kohutavama kättemaksuga. 


«Ma viskaksin ta juba täna üle parda,» karjus ta, «kui oleksin kindel, et ta neid 
pabereid kaasas ei kanna. Ma ei või riskida sellega, et viskan need koos temaga 
ookeani. Kui sina poleks nii arg tolvan, Alexis, suudaksid sa tema kajutisse pääseda ja 
dokumente otsida.» 

Pavlov naeratas: 

«Räägitakse, et teie olete meie firma aju, armas Niko-las,» teatas ta. «Miks te ise ei 
leia moodust mr. Caldwelli kajutisse pääseda?» 

Kaks tundi hiljem oli saatus nende vastu armulik. Pavlov, kes kogu aeg Tarzani 
järele luuras, nägi teda kajutist lahkuvat ust lukku keeramata. Viis minutit hiliem 
seisis Rokoff valves, et Tarzani ilmumisel märku anda, Pavlov aga otsis käratult läbi 
ahvinimese kohvreid. 

Ta pidi juba otsingud sinnapaika jätma, kui äkki märkas kuube, mis Tarzanil oli just 
enne seda seljas olnud. Viivu pärast hoidis ta käes ametlikku kinnist ümbrikku. 
Kiiresti tutvunud selle sisuga, lõi ta näost särama. 

Pärast tema kajutist lahkumist poleks ka Tarzan ise võinud öelda, et keegi on tema 
asjades sorinud: Pavlov oli oma ala meister. 

Kui ta pärast oma kajutis ümbriku Rokofile andis, kutsus viimane teenri ja käskis 
tuua pudeli Šampanjat. 

«Seda tuleb tähistada, kallis Alexis,» lausus ta. 

«Meil vedas, Nikolas,» seletas Pavlov. «Nähtavasti kannab ta neid dokumente alati 
kaasas ja täiesti juhuslikult unustas ümberriietumisel teise taskusse panna. Aga mis 
saab siis, kui ta nende kadumist märkab? Kardan, et ta selle kohe teie arvele kirjutab, 
sest ta teab, et te pardal olete.» 

«Keda ta kahtlustama hakkab, sellel pole enam tähtsust .. . pärast tänast õhtut,. . .» 
vastas Rokoff võikalt irvitades. 

Kui miss Strong sel õhtul oma kajutisse oli läinud, seisatas Tarzan parda ääres ja jäi 
merd vaatama. Ta seisis niimoodi igal õhtul, mõnikord tundide kaupa. Seda tema 
harjumust teadis hästi inimene, kes lakkamatult tema järele oli luuranud sellest 
silmapilgust alates, mil Tarzan Alžiiris laevale oli astunud. 

Ka seekord jälgisid teda needsamad silmad. Nüüd lahkus tekilt ka viimane jõude 
lonkija. Öö oli valge, ehkki kuu ei paistnud, kõik esemed tekil olid selgesti nähtavad. 
Kaks kogu eemaldus kajutite varjust ja hakkas pikkamisi ahvinimesele seljatagant 

lähemale hiilima. Lainete pekslemine vastu laeva külgi, laevakruvi pahin ja masi- 

nate müra summutasid vaevu kuuldavad sammud. 

Nad olid juba päris lähedal ... Nüüd tõstis üks käe, otsekui lugedes: üks, kaks, 
kolm! Mõlemad lurjused tormasid ühekorraga oma ohvri kallale. Kumbki haaras kinni 
ahvide Tarzani ühest jalast ja hoolimata kogu oma väle-dusest, ei jõudnud ta ümcer 
vaadatagi, kui kukkus üle madala parda ja lendas Atlandi ookeani. 

Hazel Strong vaatas oma kajutiaknast merd. Äkki vilksatas tema silme ees must ese, 
mis oli merre kukkunud arvatavasti ülemiselt tekilt. See kukkus alla tumedasse vette 
nii kiiresti, et tütarlaps ei näinud selgesti, mis see oli, kuid võis olla ka inimene Ta 
kuulatas, kas ei kosta alati nii kohutavat hüüdu: «Mees üle parda!», kuid keegi ei 
karjunud. Vaikne oli ülal tekil, vaikne oli ka all vees. 

Tütarlaps arvas, et keegi meeskonnast oli lihtsalt jäätme-koti merre visanud, ja 
mõne minuti pärast heitis rahulikult magama. 


XIII. «Lady Alice'i» hukkumine 


Järgmisel hommikul oli söögilauas Tarzani koht tühi. Miss Strong imestas veidike, 
sest mr. Caldwell oli alati oodanud teda ja ta ema, et einestada nendega koos. Kui ta 
hiljem tekil istus, astus tema juurde musjöö Thuran, et vahetada neiuga mõni sõna. Ta 
paistis olevat haruldaselt heas tujus ja hämmastavalt armastusväärne. Kui ta edasi 
jalutas, mõtles miss Strong, et musjöö Thuran on väga kena inimene. 

Päev venis igavalt. Tütarlaps tundis puudust mr. Caldwelli rahulikust seltskonnast, 
mehes oli midagi, mis talle kohe oli meeldinud. Mees oli nii kaasakiskuvalt rääkinud 
kohtadest, kus ta oli viibinud, inimestest ja tavadest, metsloomadest. Ja tal oli veider 
komme metsloomade ning tsiviliseeritud inimeste vahel alati paralleele tõmmata, 
komme, mis reetis, et ta tunneb hästi esimesi, ja ehkki mõningase» künismiga, hindab 
Õigesti teisi. 

Kui lõunasöögi eel musjöö Thuran neiuga jälle juttu ajama tuli, rõõmustas teda see 
väike vaheldus igava päeva jooksul. Kuid mr. Caldwelli puudumine pani teda tõsiselt 
muretsema ja millegipärast seondus see ähmaselt teda öösel ehmatanud juhtumiga. Ta 
rääkis sellest musjöö Thuranile. Kas ta on mr. Caldwelli täna näinud? Ei ole. 
Mispärast? 

«Teda polnud täna hommikust söömas,» ütles tütarlaps. «Ma pole teda eilsest saadik 
näinud.» 

Musjöö Thuran kuulas teda väga tähelepanelikult. 

«Mul polnud õnne mr. Caldwelli lähemalt tunda,» lausus ta, «kuid ta tundus mulle 
väga auväärse džentelmenina. Ehk on ta haigeks jäänud ega saa kajutist väljuda? 
Selles poleks midagi tavatut.» 

«Loomulikult,» vastas neiu; «aga mingil arusaamatul 

põhjusel on mul aimus, et mr. Caldwelliga on midagi halvasti. Veider tunne — ma 
nagu teaksin, et teda pole laevas.» 

Musjöö Thuran hakkas sõbralikult naerma. 

«Halastage, armas miss Strong. Kus ta siis peaks olema? Me pole juba mitu päeva 
maad näinud.» 

«Muidugi on see minust rumal,» möönis neiu, ja lisas: «Ma ei hakka kauem pead 
murdma, proovin teada saada, kus on mr. Caldwell.» Ja ta kutsus mööduva stjuuardi 
enda juurde. 

«See on raskem, kui sa arvad, kulla piiga,» mõtles musjöö Thuran endamisi, kuid 
valjusti sõnas: «Aga loomulikult,» 

«Palun otsige üles mr. Caldwell,» lausus neiu stjuuardile, «ja öelge talle, et tema 
sõbrad tunnevad muret tema kauase puudumise pärast.» 

«Mr. Caldwell meeldib teile vist väga?» küsis musjöö Thuran. 

«Ta on oivaline,» teatas neiu. «Ema on temasse päris armunud. Ta on üks neid 
inimesi, kellega tunned end kui vanajumala selja taga, teda lihtsalt peab usaldama.» 

Silmapilk hiljem tuli stjuuard tagasi ja teatas, et mr. Caldwelli ei olnud oma kajutis. 

«Ma ei leidnud teda kusagilt, miss Strong, ja . . .» ta lõi kõhklema, «ma sain teada, 
et ta polnud täna öösel magama heitnudki. Arvan, et pean sellest kaptenile teatama . . 
» 

«Aga muidugi!» hüüdis miss Strong. «Tulen ise koos teiega kapteni juurde. See on 
hirmus! Tunnen, et on juhtunud midagi kohutavat. Minu aimus ei petnud mind.» 

Mõne minuti pärast 1lmus läbinisti hirmunud noor daam koos stjuuardiga kapteni 
juurde. Viimane kuulas neid vaikides ja ta näole sigines murelik ilme, kui stjuuard 
kinnitas, et oli läbi käinud kõik kohad, kus reisijad oleksid võinud viibida. 


«Aga kas teie, miss Strong, olete kindel, et. nägite öösel mingisugust keha vette 
kukkumas?» küsis kapten. 

«Selles pole vähimatki kahtlust,» kinnitas neiu. «Ma ei hakkaks väitma, et see oli 
inimene, sest keegi ei karjunud. Aga kui mr. Caldwelli pardal ei ole, jään ma kindla 
arvamuse juurde, et nägin vette kukkumas just teda.» 

Kapten andis käsu laev otsekohe läbi otsida — vöörist ahtrini ja ülalt alla ühtegi 
nurka ja pragu vahele jätmata. Miss Strong ootas otsingute tulemusi kapteni kajutis. 
Kapten esitas talle rohkesti küsimusi, kuid neiu ei osanud kadunud mehe kohta 
rääkida midagi muud, kui vaid seda, mida oli nende lühikese laevatutvuse kestel 
temalt endalt kuulnud. 

Esimest korda märkas ta, kui vähe oli mr. Caldwell rääkinud iseendast ja oma 
varasemast elust. Ta ei teadnud õieti midagi peale selle, et mees oli sündinud 
Aafrikas, hariduse omandanud Pariisis, ja needki teadmised oli ta saanud üksnes tänu 
oma imestunud märkusele, kuidas räägib inglane inglise keelt prantsuse aktsendiga. 

«Kas ta ei maininud, et tal on vaenlasi?» küsis kapten. 

«Mitte kunagi.» 

«Tundis ta reisijate hulgast veel kedagi?» 

«Täpselt niisama palju kui mind — juhuslikud laevatutvused.» 

«Hm... Aga kas te ei arva, miss Strong, et ta oli ülearu joonud?» 

«Ei usu, et ta üldse oleks joonud ... ja igatahes pool tundi enne keha vettekukkumist 
ei olnud ta midagi joonud.» 

«See kõik on väga imelik,» mõtiskles kapten. «Minu arust ei sarnanenud ta 
inimesega, kel on soodumusi peapööritusele, minestada jne. Pealegi on sel puhul 
väheusutav, et ta kukkunuks üle parda, pigem varisenuks ta tekile. Kui teda laeval ei 
ole, miss Strong, siis see tähendab, et ta heideti üle parda, aga et te karjatust ei 
kuulnud, siis tunnistab see, et ta eelnevalt tapeti.» Tütarlaps värahtas. 

Möödus tund, enne kui otsinguid juhtinud vanemall-ohvitser tagasi tuli. 

«Mr. Caldwelli ei ole laevas, söör,» teatas ta. 

«Kardan, mr. Brently, et siin pole tegu lihtsalt õnnetusjuhtumiga,» sõnas kapten. 
«Ma tahaksin, et- teie vaataksite isiklikult üle kõik mr. Caldwelli asjad: ehk leidub 
mõni märk, mis annaks tunnistust kas siis mõrvast või enesetapust. Olge nii 
tähelepanelik, kui vähegi saate.» 

«Hästi, söör,» vastas mr. Brently ja lahkus, et alustada läbivaatust. 

Hazel Strongile oli see ränk hoop. Kaks päeva ei väljunud ta kajutist. Aga kui ta 
jälle tekile ilmus, oli ta väga kahvatu, aukuvajunud põskedega ja suurte tumedate 
ringidega silmade all. Nii unes kui ilmsi viirastus talle alalõpmata must keha, mis 
kiiresti ja hääletult külma sügavasse ookeani langes. 

Varsti pärast seda. kui ta esimest korda tekile oli ilmunud, astus neiu juurde musjöö 
Thuran. igati tähelepanu ja osavõtlikkust väljendades. 

«See on tõepoolest kohutav, miss Strong.» ütles ta. «Ma ei suuda seda unustada.» 

«Ka mina mitte,» kostis tütarlaps väsinult. «Tunnen, et oleksin võinud ta päästa, kui 
oleksin hakanud kohe häirekella lööma.» 

«Te ei tohi endale etteheiteid teha, kallis miss Strong,» rahustas teda Thuran. 
«Igaüks teie asemel oleks talitanud niisamuti. Kellele oleks tulnud pähe, et see on 
inimene? Ja kui te ka häirekella oleksite löönud, oleks tulemus olnud sama: esialgu 
oleksid nad teie sõnades kahelnud, arvates, et see on vaid naisterahva närvidest 
tingitud hallutsinatsioon; kui te aga oleksite peale käinud, siis, kuni laev oleks 
peatatud, paadid vette lastud, ja nad oleksid mitu miili tagasi sündmuskohale sõudnud, 
oleks juba hilja olnud kedagi 

päästa. Ei, te ei tohi end süüdistada. Kõige rohkem meist kõigist tegite mr. 
Caldwelli heaks just teie, teie ainsana märkasite tema puudumist ja sundisite otsinguid 
korraldama.» 

Tütarlaps oli talle tänulik leebete ja rahustavate sõnade eest. Musjöö Thuran viibis 
nüüd sageli tema seltsis — peaaegu kogu aeg kuni reisi lõpuni — ja hakkas neiule üha 
rohkem meeldima. Musjöö Thuran oli teada saanud, et nägus miss Strong 
Baltimore'ist on rikas pruut, ja tal jäi tema ees avanevatest perspektiividest hing kinni. 

Musjöö Thuran oli kavatsenud laevalt lahkuda juba esimeses sadamas, kuhu nad 
pärast Tarzani kadumist saabuma pidid. Olid tal ju taskus needsamad dokumendid, 
mille pärast oli ta laevale tulnud. Miski ei hoidnud teda enam siin kinni. Ta pidi 
kiirustama mandrile ja istuma esimesse Peterburi viivasse ekspressi. 

Nüüd aga tekkis tal uus idee, mis esialgse kavatsuse kiiresti tagaplaanile tõrjus. 
Ameerika kapitali ei tohtinud ära põlata, ka oli selle omanik küllaltki ahvatlev. 

«Sapristi! Peterburis tekitaks ta sensatsiooni!» Ja muidugi ka Rokoff ise — tema 
kaasavara abil. 

Pärast seda, kui musjöö Thuran oli mõttes tuulde pildu-nud mõni miljon dollarit, 
veendus ta, et see tegevus on talle nii meelepärane, et ta otsustas reisida Kaplinnani. 
Ootamatult tulid seal ilmsiks kiired asjaõiendused, mis määramatuks ajaks tema 
kohalejäämist nõudsid. 

Miss Strong rääkis talle, et sõidab koos emaga onu juurde, kes seal elab, ja nad pole 
veel otsustanud, kui kauaks sinna jäävad, võib-olla mõneks kuuks. 

Ta rõõmustas väga, kuuldes, et ka musjöö Thuran sinna sõidab. 

«Loodan, et võime seal oma tutvust jätkata,» ütles ta, «te peate emale külla tulema, 
niipea kui me end sisse oleme seadnud.» 

Musjöö Thuran sattus vaimustusse ega jätnud seda ka väljendamata. Missis Strong 
ei suhtunud temasse kaugeltki nii heatahtlikult kui tütar. 

«Ei tea, miks ma teda ei usalda,» ütles ta kord Hazelile. «Ta oleks nagu tõeline 
džentelmen, kuid mõnikord hakkavad ta silmad kuidagi kummaliselt vilama, mida ma 
ei oska seletada, aga mis jätab mulle alati halva mulje.» 

«Oh sind küll, mu rumal kallis ema!» ütles ta. 

«Võib-olla. Kuid ma eelistaksin mr. Caldwelli seltskonda.» 

«Ja mina samuti,» soostus tütar. 

Musjöö Thuranist sai Kaplinnas Hazel Strongi onu majas sagedane külaline. 

Ta flirtis neiuga täiesti avalikult, kuid oskas selliselt ennetada tütarlapse iga soovi, 
et viimane üha rohkem temast sõltuma hakkas. Kui Hazel, tema ema või keegi nõbu- 
dest saatjat vajas või oli tarvis sõbralikku teenet osutada, 

oli kõikjale jõudev ja vastutulelik musjöö Thuran alati käepärast. Onu ja kogu ta 
pere hakkas alatise galantsuse ja abivalmiduse pärast temast väga lugu pidama. 
Musjöö Thuran hakkas muutuma hädavajalikuks. Lõpuks, valinud paraja silmapilgu, 
tegi ta ettepaneku. Miss Strong oli rabatud, ta ei teadnud, mida öelda. 

«Ma ei ole kunagi mõelnud, et teil võiksid minu vastu' seda laadi tunded olla,» 
vastas ta. «Ma olen teis alati näinud vaid armast sõpra. Ma ei saa teile kohe vastust 
anda. Unustage, et palusite mind endale naiseks. Olgem nii nagu enne, ja ma püüan 
läheneda teisest vaatekohast. Võib-olla jõuan ma järeldusele, et minu tunded teie 
vastu on suuremad kui sõprus. Mulle pole küll kordagi pähe tulnud, et võiksin teid 
armastada.» 


Musjöö Thurani rahuldas see vastus täiesti. Ta kahetses liigset kiirustamist, kuid ta 
on neidu juba. nii kaua ja nii hardalt armastanud, et tema arust pidi see kõigile selge 
olema. 

«Ma armusin teisse esimesest hetkest, niipea kui teid nägin, Hazel,» ütles ta, «ja 
olen valmis ootama, sest usun, et nii tugev ja puhas armastus leiab tasu. Ainus, mida 
ma teada tahan, on see, et te ei armasta kedagi teist. Kas te võite seda mulle öelda?» 

«Ma pole elus kedagi armastanud,» vastas neiu ja mees jäi rahule. 

Teel koju ostis ta endale mõttekujutuses aurujahi ja ehitas Musta mere rannikule 
villa, maksumusega mitu miljonit dollarit. 

Järgmine päev tõi Hazel Strongile ühe kõige rõõmsama üllatuse: juveelikauplusest 
väljudes sattus ta ninapidi kokku Jane Porteriga. 

«Mis, Jane Porter?» hüüatas ta. «Kust sina siia sattusid? Ma ei usu oma silmi!» 

«Tõepoolest!» hüüdis sugugi mitte vähem üllatunud Jane. «Mina aga kujutan 
muudkui ette, kuidas te kõik seal Baltimore'is elate!» Ja ta embas veel kord sõbratari 
ning külvas ta üle suudlustega. 

Kui vastastikused seletused olid lõppenud, kuulis Hazel, et lord Tenningtoni. jaht oli 
Kaplinna peatuma jäänud vähemalt nädalaks, seejärel aga pidi jätkama oma reisi piki 
Aafrika läänerannikut tagasi Inglismaale. «Ja seal,» lõpetas Jane, «on me laulatus.» 

«Sa ei olegi siis veel abielus?» küsis Hazel. 

«Veel mitte,» kinnitas Jane ja lisas hoopiski sobimatult: «Ma tahaksin, et 
Mglismaani oleks miljoneid miile.» 

Jahi ja Hazeli sugulaste vahel vahetati külaskäike. Korraldati ühiseid lõunasööke ja 
külalistele meelelahutuseks jalutuskäike rohelisse. Musjöö. Thuran oli alati oodatud 
külaline. Ta andis ka :ise.; ühe lõunasöögi seltskonna meessoost isikutele ja oskas 
mitmesuguste teenete abil võita lord Tenningtoni soosingu. 

Musjöö Thurani kõrvu jõudsid mõningad kuuldused jahi Kaplinnas peatumise 
võimalikest tagajärgedest ja ta ei soovinud, et teda kõrvale heidetaks. Jäänud kord 
inglasega kahekesi, andis ta viimasele mõista, et tema ja miss Stron-gi kihlused 
tehakse teatavaks niipea, kui nad Ameerikasse jõuavad. «Ainult mitte sõnakestki 
sellest, mu armas Ten-nington, mitte sõnakestki.» 

«Loomulikult, ma saan väga hästi aru, mu sõber,» kostis Tennington. «Kuid teid 
võib õnnitleda — imetore neiu, tõepoolest!» 

Järgmisel päeval olfd missis Strong, Hazel ja musjöö Thuran jahil mr. Tenningtonil 
külas. Missis Strong rääkis, et ta on Kaplinnas viibimisega väga rahul ja kahetseb, et 
Baltimore'ist tema advokaadi saadetud kiri sunnib teda oma visiiti lühendama. 

«Millal te lahkute?» 

«Arvan, et järgmise nädala alguses.» 

«Kas tõesti?» hüüatas musjöö Thuran. «Ma olen nii õnnelik! Ka mina pean tagasi 
sõitma ja võin teid saata ning teel teile kasulik olla.» 

«See on teist väga armas, musjöö Thuran,» tähendas missis Strong. 

«Loomulikult anname end meelsasti teie kaitse alla.» Kuid hingepõhjas eelistanuks 
ta ilma meheta hakkama saada, miks, seda ei teadnud ta isegi. 

«Mu jumal!» hüüdis natukese aja pärast lord Tennington. «Mul on suurepärane 
idee!» 

«Aga muidugi. Tennington,» sekkus Clayton vahale, «idee peab tõesti olema 
suurepärane, kui see teile juba pähe tuli, kuid ikkagi — milles on asi? Tahate 
lõunanaba kaudu Hiinamaale sõita?» 


«Noh, teate, Clayton, ei tasu teise peale vihane olla ainult sellepärast, et te ise 
selleks reisiks ettepanekut ei teinud. Meie ärasõidu algusest peale te muudkui 
torisete.» 

«Ei, söör,» jätkas ta, «idee on suurepärane ja seekord jääte teiegi sellega nõusse. 
Idee seisneb selles, et võtta jahile missis Strong, miss Strong ja ka Thuran, kui ta seda 
soovib, ja sõita koos Inglismaale. Noh, mis sa nüüd ütled?» 

«Palun vabandust, Tenny, vanapoiss,» hüüdis Clayton. «See on tõepoolest hiilgav 
idee, ma poleks seda teilt kunagi oodanud. Kas olete kindel, et see pole laenatud?» 

«Ja me sõidame välja nädala algul või üldse missis Strongile sobival päeval,» 
lõpetas ülimal määral armastusväärne inglane sellisel toonil, nagu oleks küsimus 
üksnes väljasõidupäevas. 

«Halastage, lord Tennington, te ei anna meile võimalust isegi teid tänada, veelgi 
enam aga otsustada, kas saame teie armastusväärset kutset vastu võtta,» anus missis 
Strong. 

«Loomulikult saate,» otsustas tema eest Tennington. «Me sõidame niisama kiirelt 
kui mis tahes reisilaev ja ka 

mugavusi pole meil vähem. Peale selle olete meile vajalikud ja me ei nõustu 
keeldumisega.» 

Niisiis otsustati, et jaht sõidab välja järgmisel esmaspäeval. 

Kaks päeva hiljem, kui jaht oli merele sõitnud, istusid tütarlapsed Hazeli kajutis ja 
vaatasid pilte. Need kõik olid tehtud sõidu ajal, alates päevast, mil nad lahkusid 
Ameerikast. Neiud olid süvenenud piltidesse, kusjuures Jane esitas rohkesti küsimusi, 
Hazel aga jagas väsimatult seletusi, mis puudutasid mitmesuguseid olukordi ja 
isikuid. 

«Ja siin,» ütles ta äkki, «on mees, keda sa tunned. Vaeseke, olen tihti tahtnud sinult 
tema kohta pärida, aga iga kord, kui kokku saame, läheb meelest ära.» 

Ta hoidis pilti nii, et Jane ei võinud näha, keda see kujutas. 

«Tema nini oli John Caldwell,» jätkas Hazel. «Kas sa mäletad teda? Ta on inglane, 
kohtus sinuga Ameerikas.» 

«Sellist nime ma ei mäleta,» vastas Jane. «Las ma vaatan pilti.» 

«Vaeseke, ta kukkus üle parda, kui me piki Aafrika rannikut siia sõitsime.» Nende 
sõnadega ulatas ta Jane'ile pildi. 

«Kukkus üle parda ... Kuidas? Hazel, Hazel! Ara ütle mulle, et ta on uppunud, 
Hazel! Sa tegid ju nalja, eks? Ütle, et sa naljatasid.» Ja enne kui kohkunud miss 
Strong Jane'ist kinni haarata jõudis, varises see minestanult põrandale. 

Sõbratari teadvusele toonud, vaatas Hazel talle tükk aega sõnatult otsa. Ka Jane 
vaikis. 

«Ma ei teadnud, Jane,» alustas lõpuks Hazel sunnitult, «et sa mr. Caldwelli nii 
lähedalt tundsid ja et tema surm võis sulle sellise löögi anda.» 

«Mr. Caldwelli?» kordas Jane. «Kas sa tõesti tahad öelda, et ei tea, kes ta on?» 

«Jah, Jane, ma tean väga hästi, kes ta on: ta nimi oli John Caldwell ja ta oli 
Londonist pärit.» 

«Oo Hazel, kuidas ma tahaksin seda uskuda,» oigas tütarlaps. «Tahaksin uskuda, 
kuid tema nägu on nii sügavalt sööbinud minu südamesse ja mällu, et tunneksin ta ära 
igal pool tuhandete seast. Kõik võiksid teda segi ajada, kuid mitte mina.» 

«Mida sa tahad öelda, Jane?» karjatas lõplikult hirmunud Hazel. «Kelleks sa teda 
pead?» 

«Ei kellekski. Ma tean, et see on ahvide Tarzani pilt.» 

«Jane!» 


«Ma ei eksi. 00, Hazel, oled sa kindel, et ta on surnud? Kas pole see eksitus?» 

«Paraku ei, mu kallis,» vastas ta kurvalt. «Ja kaigi ma tahaksin, et sa eksiksid, 
meenuvad mulle praegu sajad väikesed üksikasjad, millel tookord polnud minu jaoks 
tähtsust, sest ma pidasin teda John Caldwelliks Londonist. Ta 

rääkis näiteks, et on sündinud Aafrikas, kuid hariduse sai Prantsusmaal.» 

«Jah, see klapib,» sosistas Jane momilt. 

«Vanemallohvitser, kes ta asjad läbi vaatas, ei leidnud midagi, mis tuvastanuks John 
Caldwelli isikut. Absoluutselt kõik tema asijad olid ostetud või tehtud Pariisis. Kõik, 
mis oli märgistatud, kandis initsiaale «J.C.T.» või lihtsalt' «T». Arvasime, et 
millegipärast reisib ta inkognito, esimese nime all — C, mis tähendas Caldwelli.» 

«Ahvide Tarzan võttis endale nimeks Jean C. Tarzan » lausus Jane ikka endisel 
elutul toonil. «Ja ta on surnud! Oo, Hazel, see on kohutav! Üksinda selles hirmsas 
ookeanis! Võimatu on uskuda, et see vapper süda on lakanud tuksumast, et need 
tugevad lihased on jäädavalt külmad ja liikumatud! Et see, kes oli elus, tervise ja 
meheliku jõu kehastus, saab saagiks... 00!» Suutmata jätkata, kattis'ta näo kätega ja 
vajus hardasti nuttes põrandale. 

Jane oli kaua haige ega tahtnud peale Hazeli ning truu Esmeralda kedagi näha. Kui 
ta lõpuks tekile ilmus, rabas kõiki temas toimunud kurb muudatus. Ei olnud enam en- 
dist elurõõmsat ameeriklannast kaunitari, kes oli kütkestanud ja rõõmustanud kõiki, 
kes temaga kokku puutusid. Tema asemel oli vaikne ja kurb väike tütarlaps, näol loo- 
tusetu nukruse ilme, mille teket ei osanud seletada keegi peale Hazel Strongi. 

Teised tegid, mis suutsid, et lahutada ta meelt, kuid kõik oli asjata. Mõnikord 
õnnestus lõbusal lord Tenningto-nil neiu näole nõrka naeratust meelitada, kuid 
enamasti istus ta tummalt ja vaatas pärani silmi merd. 

Alates Jane Porteri haigusest hakkasid jahti tabama õnnetused. Kõigepealt läks 
mootor rikki ja kaks päeva triivis jaht tuule käes, kuni see parandati. Seejärel sööstis 
jahi kallale äge pagi ja sõna tõsises mõttes pühkis tekilt minema kõik, mis pühkida 
andis. Lõpuks läksid kubrikus kaks madrust omavahel kaklema ja üks sai raske 
noahaava, kuna teine tuli raudu panna. Ja tagatipuks kukkus tüürimees öösel üle parda 
ja uppus, enne kui talle jõuti appi minna. Jaht ristles sündmuskohal kümmekond 
tundi, kuid merre kukkunud mehest polnud mingit märki. 

Kõigi nende hädade järel olid nii meeskond kui külalised sünges, rõhutud 
meeleolus. Kõik kartsid veelgi hullemat, iseäranis madrused, kes meenutasid 
igasuguseid hirmsaid endeid, mis olid juhtunud reisi esimesel poolel ja mida nad nüüd 
mingi kohutava tragöödia ettekuulutajaks pidasid. 

Kurja kuulutavatel prohvetitel ei tulnud kaua oodata. Teisel ööl pärast tüürimehe 
uppumist, umbes kella ühe paiku pani kohutav tõuge vappuma kogu jahi vöörist kuni 
ahtrini. Magavad külalised ja meeskond paisati koidest välja, mootor seiskus. 

Mõneks viivuks jäi jaht neljakümne viie kraadise nurga iil õhku rippuma, laskus siis 
kaebliku, südantlõhestava kriginaga vette ja ajas end sirgu. 

Otsekohe jooksid tekile kõik mehed, nende kannul aga ca naised, öö oli küll udune, 
kuid tuuletu, meri vaikne, ja iii küllalt valge, et eristada laeva nina juures vees mingit 
umedat kogu. 

«Vrakk,» oli vahiohvitseri napisõnaline seletus. 

Samal ajal jooksis tekile masinist, otsides kaptenit. 

«Paik, millega me katelt parandasime, on pealt ära,» tea-as ta, «ja laeva ninast 
voolab vett sisse.» 

Veel hetke pärast tormas alt üles madrus. 


«Härrased!» karjus ta. «Kiilu pole all enam ollagi! Jaht i pea vastu kahtekümmet 
minutitki.» 

«Pea suu!» möirgas Tennington. «Leedid, minge alla ja iange mõned asjad kokku. 
Ehk polegi asi nii hull, aga õib-olla tuleb siiski paatidesse minna. Parem on valmis Ila. 
Palun mitte viivitada. Aga teie, kapten Jerrold, olge ihke ja saatke trümmi keegi 
asjatundja, et täpselt kindaks teha hädaohu suurus. Selle ajaga tuleb paadid valmis 
eada.» 

Jahi peremehe tasakaalukas madal hääl rahustas mär-atavalt kõiki ja igaüks hakkas 
oma asjadega tegelema, elleks ajaks, kui naised tekile tagasi tulid, olid paadid almis 
seatud, ja seejärel naasis ka ohvitser, kes oli vigasused üle vaadanud. Kuid tema 
arvamust selle kohta, et Lady Alice'i» lõpp on lähedal, polnud enam vajagi. 

«Niisiis, söör?» küsis kapten, nähes, et ohvitser kõhkleb. 

«Ma ei tahaks daame hirmutada, söör,» vastas see, tuid auk on nii suur, et minu 
arvates ei püsi me vee eal enam kahteteistkümmet minutit.» 

Viimase viie minuti jooksul oli «Lady Alice» hakanud Liresti vööriga vette vajuma, 
ahter oli tõusnud kõrgele les ja tekil oli juba raske jalul püsida. Jahil oli neli paati, eed 
pandi täis ja lasti õnnelikult alla. Kuna nad väikesest ihist kiiresti eemaldusid, pöördus 
Jane Porter sellele veel imast pilku heitma. Sel ajal kõlas laeva sisemuses tugev 
ahvatus, ragin ja sisin: katlad lõhkesid ning plahvatus irustas vaheseinad ja plangud, 
ahter tõusis üha kõrge-ale; silmapilguks tardus jaht vertikaalasendisse nagu 
ikeanisügavusest tõusev hiiglaslik sammas ja vajus siis iresti merre. 

Ühes paadis pühkis vapper lord Tennington silmast pisa-: temale polnudki nii tähtis, 
et terve varandus vette kais, tal oli valus lahkuda imetoredast armsast sõbrast, mis 

südamele nii kallis oli olnud. 

Viimaks lõppes pikk öö ja troopikapäike hakkas suju-ilt hällivate lainete harju 
kuldama. Jane Porter oli veidi-seks suigatanud, eredad päikesekiired äratasid ta üles. i 
vaatas ringi. Peale tema oli paadis kolm madrust, 

Clayton ja Thuran. Ta heitis pilgu taha, et otsida teisi paatei kuid miski ei rikkunud 
veekõrbe kohutavat üksluisust: nad olid üksi väikese paadiga keset hiiglasuurt Atlandi 
ookeani. 


XIV. Tagasi ürgolevuseks 


Vette kukkunud, oli Tarzani esimene mõte laevalt ja selle ohtlikest kruvidest 
võimalikult kaugele ujuda. Ta teadis, tänu kellele oli praegusesse olukorda sattunud, 
ja vees lamades ning veidi käsi liigutades tundis kõige rohkem meelehärmi selle üle, 
et oli nii hõlpsasti lasknud Rokofil endast jagu saada. 

Nii lamas ta mõnda aega vees, vaadates, kuidas auriku tuled järkjärgult kaugenesid 
ja siis hoopis kadusid, ja talle ei tulnud isegi pähe appi hüüda. Ta polnud iialgi 
kelleltki abi palunud ja ime siis, et ei mõelnud sellele ka praegu. Alati oli ta üksnes 
omaenda vaprusele ja leidlikkusele lootnud ning pealegi polnud tal Kala surmast 
saadik kedagi, kes võinuks ta kutsele vastata. Kui ta selle peale tuli, oli juba hilja. 

«Üks võimalus sajast, et mind üles korjatakse,» mõtles Tarzan, «veelgi vähem on 
võimalusi ise maale jõuda.» Et mitte kaotada ühtegi võimalust, otsustas ta aeglaselt 
kalda suunas ujuda, lootes, et vahest möödub peatselt mõni laev. 

Kergelt käsi liigutades ujus ta pikkade tõmmetega: kulub tunde, enne kui need 
võimsad lihased väsima hakkavad. Tähtede järgi orienteerudes jõudis ta pikkamisi 
edasi. Märgates, et kingad segavad, lükkas ta need jalast. Kingadele järgnesid püksid 
ja ta heitnuks seljast ka pintsaku, kui talle poleks meenunud, et taskus olid 


väärtuslikud dokumendid. Enda rahustamiseks kobas Tarzan neid käega, kuid tema 
suureks nördimuseks neid enam polnud. 

Nüüd ta taipas, et Rokoff ei heitnud teda üle parda ainult kättemaksuks, vaid 
sellepärast, et oli uuesti enda kätte saanud paberid, mis Tarzan temalt Bou Saadas oli 
ära võtnud. Ahvinimene tõi kuuldavale sajatusi ning heitis Atlandi ookeani pintsaku ja 
särgi. Veel veidi, ja ta vabastas enda ülejäänud riietusesemetest ning ujus kergenenult 
ja takistamatult itta. 

Tähed lõid kahvatama esimestes koidukiirtes, kui Tarzan märkas otse enda ees vees 
mingisugust musta kogu. Mõne jõulise tõmbega oli ta seal: see oli laevavraki põhi. 
Tarzan ronis selle peale, ta tahtis puhata vähemalt seni, kuni täiesti valgeneb. 

Ta ei kavatsenud sinna kauaks jääda, et mitte janusse ega nälga surra. Kui juba 
surra, Siis pigemini teha seda liikudes, kas või kuidagi end päästa proovides. 

Meri oli rahulik ja vrakk õõtsus ühtlaselt, suigutades ujujat, kes polnud maganud 
juba kakskümmend tundi. Ah- 

vide Tarzan tõmbus kõntsaga kaetud laudadel kerra ja uinus peagi. 

Tulikuumad päikesekiired äratasid ta ammu enne keskpäeva. Esimene aisting, mida 
ta tajus, oli janu. Sedamööda, kuidas uni lõplikult kadus, kasvas see 
väljakannatamatuks. Kuid peatselt ununes janu suurest rõõmust, mida talle val- 
mistasid kaks samal ajal tehtud avastust: ümberringi ujus rohkesti lauatükke ja nende 
keskel päästepaat, põhi ülespidi, ida pool aga terendas silmapiiril ähmaselt kauge maa. 

Tarzan laskus vette ja ujus lauatükkide vahelt päästepaadi juurde. Ookeani jahedad 
vood värskendasid teda peaaegu niisama palju, kui seda oleks teinud klaasitäis vett. 
Uue jõuga vedas ta väikese paadi laevavraki juurde ja pärast mõnda ülimat pingutust 
tiris selle vraki libedale põhjale. Siin keeras ta paadi ümber ja vaatas üle. Paat oli 
täiesti terve ja kiikus peagi õnnelikult lauatükkide vahel. Seejärel valis Tarzan endale 
mõne lauajupi, mis võisid asendada aere, ning veidi hiljem oli ta juba teel kauge kalda 
poole. 

Keskpäev oli juba ammu möödas, kui Tarzan lähenes kaldale niivõrd, et võis 
seletada selle piirjooni ning kõike, mis seal oli. Tema silmele avanes väike varjatud 
abajas. Põhja pool asuv metsaga kaetud maanina tundus imelikult tuttavana. Kas oli 
see tõesti võimalik, et saatus oli ta heitnud tema palavalt armastatud koduse džungli 
lävele? Aga kui paadi nina oli läbinud abaja suudme, hajusid vähimadki kahtlused: 
tema ees kaldast eemal põlismetsa varjus seisis tema oma hurtsik, mille oli ehitanud 
veel enne tema sündimist omaenda kätega Tarzani ammusurnud isa John Clayton, 
lord Greystoke. 

Lihaseid pingutades sõudis Tarzan tugevate tõmmetega kaldale. Vaevalt oli paadi 
nina maad puudutanud, kui ahv-inimene kaldale hüppas. Tema süda lõi kõvemini 
rõõmust ja vaimustusest, sedamööda, kuidas silme ees avanes ammu tuntud pilt: 
hurtsik, rannik, väike oja, tihe džungel, must läbipääsmatu mets. Musttuhat säravate 
sulgedega lindu, lopsakad troopikalilled liaanidevanikuil, mis hiiglasuurte sõlmedena 
hiidpuudelt alla rippusid . .'. 

Ahvide Tarzan oli koju jõudnud, ja et sellest teatada kogu ilmale, heitis ta kuklasse 
oma noore pea ning tõi kuuldavale oma sugukonna läbilõikava metsiku kisa. Viivuks 
tardus džungel, seejärel kõlas vastuhüüd, madal ning salapärane — see oli lõvi Numa, 
kaugelt aga kostis vaevu kuuldavalt isaahvi möiratus. 

Kõigepealt läks Tarzan oja juurde janu kustutama. Siis suundus ta oma onni. Uks oli 
ikka veel kinni, nii nagu nad d'Arnot'ga selle olid jätnud. Ta lükkas riivi eest ja astus 
sisse. Midagi polnud puudutatud, kõik oli omal kohal: laud, voodi ja väike häll, mis 


olid tema isa tehtud, samuti riiulid ja laekad — täpipealt nii, nagu nad olid seisnud 
siin kakskümmend 

kolm aastat ja nagu ta need kaks aastat tagasi siia oli jätnud. 

Rõõmustanud oma pilku, tundis Tarzan, et kõht nõuab oma osa, ja nälg ajas teda 
toitu otsima. Hurtsikus polnud ühtegi relva, ka tal endal mitte, kuid seinal rippus üks 
tema rohust punutud nööridest. Kord oli ta loobunud seda kasutamast ning võtnud uue 
parema, sest see oli mitmest kohast rebenenud ja kokku sõlmitud. Tarzan kahetses, et 
tal polnud nuga. Kuid ta oli kindel, et ammu enne päikesö loojumist saab ta nii noa, 
oda kui ka vibu ja nooled — selle eest hoolitseb juba tema lasso, vahepeal peab see 
talle aga süüa muretsema. Ta keris nööri hoolikalt kokku, viskas õlale ja läks välja, 
tõmmates ukse enda järel kinni. 

Džungel algas kohe hurtsiku juurest ja ahvide Tarzan, kellest oli taas saanud jahile 
siirduv metsloom, sisenes sinna ettevaatlikult ja käratult. Esialgu jäi ta maa peale, aga 
et näha polnud mingeid jälgi ega muid lootustandvaid märke, tõusis ta puude otsa. 
Juba esimesed peadpööritavad puult puule lennud äratasid temas endise elurõõmu. 
Ununesid viljatud kahetsused ja tuim südamevalu. Ta elas jälle ja nautis taas täielikku 
vabadust. Kes küll tahaks pöörduda tsiviliseeritud inimese umbsetesse kurjust täis 
linnadesse, kui suursuguste džunglite hiiglaslikud valdused tõotavad rahu ja vabadust? 
Tema igatahes küll mitte. 

Oli veel valge, kui Tarzan džunglis jõe äärde joogikohta jõudis. Siin oli koole, kus 
iidsetest aegadest peale käisid metsloomad joomas. Öösiti võis siin alati kohata Sabori 
või Numat, kes džungli tihedas lehestikus küürutades antiloope või põtru varitsesid. 
Siin käis metssiga Horta ja siia tuli ka ahvide Tarzan, sest ta oli väga näljane. 

Ta heitis siruli raja kohale madalale oksale. Möödus ligikaudu tund. Hakkas 
hämarduma. Koolmest pisut eemal, kus padrik oli eriti tihe, kostis pehmete käppade 
astumist, suure keha hõõrumist kõrge rohu ja väänkasvu põimikute vastu. Peale 
Tarzani poleks keegi seda kuulnud. Kuid Tarzan kuulis ja mõistis: see oli lõvi Numa, 
kes nagu temagi oli jahti pidama tulnud. Tarzan naeratas. 

Äkki ta kuulis, et rada mööda läheneb ettevaatlikult joogikohale üks loom,. Veel 
hetk, ja nähtavale tuli metssiga Horta. Imemaitsev liha! Tarzanil hakkas suu vett 
jooksma. Seal, kus lamas Numa, jäi kõik vaikseks, ähvardavalt vaikseks. Horta 
möödus Tarzanist. Veel mõni samm, ja ta jõuab Numa hüppekaugusse. Tarzan 
kujutles, kuidas põlevad Numa silmad, kuidas ta juba kogub endasse õhku, et 
kuuldavale tuua seda hirmuäratavat möiret, millest tema ohvril veri soontes tardub 
selleks üürikeseks viivuks, mis kulub hüppest hetkeni, kui kihvad purustatud luude 
vahele tungivad. 

Aga vaevalt hakkas Numa end kergitama, kui õhus vihises nöör, mis heideti raja 
kohalt lähima puu madalalt oksalt. Silmus tõmbus Horta kaela ümber kokku. 

Kuuldus 

ehmunud röhkimist, kisa, ja Numa nägi, kuidas tema saak rajal taganes. Kui Numa 
hüppas, lendas Hurta tema käppadest mööda puu otsa, kust vaatas talle pilkavalt vastu 
kellegi naerul nägu. 

Ja siis hakkas Numa möirgama. Vihane, näljane ning ähvardav, käis ta tema üle 
irvitava ahvinimese all edasi-tagasi. Nüüd ta peatus, toetas tagakäpad vastu puud, kus 
istus tema vaenlane, ja hakkas puu vastu küüsi teritama, suuri kooretükke lahti rebides 
ja valget tüve nähtavale tuues. 

Vahepeal oli Tarzan rabeleva Horta enda kõrvale oksale vinnanud. Tugevad sõrmed 
viisid lõpule selle, mida oli alustanud silmus. Ahvinimesel polnud nuga, kuid loodus 


oli teda varustanud vahendiga, millega ta võis endale saagi küljest toitu rebida, ja 
säravad hambad tungisid mahlasesse lihasse. All aga vaatas märatsev lõvi pealt, 
kuidas teine nautis lõunasööki, mida ta juba omaks oli pidanud. 

Oli päris pime, kui Tarzan viimaks kõhu täis sai. Kui maitsev see pii! Ta ei suutnud 
kuidagi harjuda rikutud lihaga, mida sõid tsiviliseeritud inimesed, ja oma metsiku 
südame põhjas oli ta alati igatsenud maiustada nüüdsama tapetud metslooma sooja 
liha ning maitsva punase verega. 

Ta pühkis oma verised käed lehenutsakusse puhtaks, viskas ülejäänud liha õlale ja 
lendas mööda puude latvu oma hurtsiku poole. Samal ajal tuhat miili ida pool India 
ookeanis tõusid Jane Porter ja William Ceeil Clayton rikkalikult kaetud lõunalauast 
jahil «Lady Alice». 

Tarzani kannul liikus lõvi Numa, aga ainult all, puude jalamil, ja maha vaadates 
nägi ahvinimene tigedaid rohelisi silmi, mis teda pimedusest lüürasid. Numa enam ei 
möiranud, vaid käis vaevu kuuldavalt nagu suure kassi vari. Kuid ahvinimese terased 
kõrvad tabasid siiski iga tema sammu. 

Tarzan küsis endalt, kas Numa järgneb talle hurtsiku ukseni See poleks talle 
meeltmööda olnud, sest siis pidanuks ta kerratõmbunult kusagil puuharude vahel 
ööbima, tema aga eelistas rohust aset oma hurtsikus. Vajaduse korral teadis ta sobivat 
puud ja ka mõnusat kohta selle otsas. Sadu kordi endistel aegadel oli teda mõni suur 
džunghkass koju saatnud ja selle puu otsas varjupaika otsima sundinud, kuni meeleolu 
muutus Või päikesetõus teda vaenlasest vabastas. 

Seekord aga loobus Numa jälitamisest ning toonud kuuldavale mõne verejanulise 
möirge, pööras vihaselt ümber ja läks lõunasööki otsima. Tarzan jõudis takistamatult 
onni juurde ja mõne hetke pärast sirutas ta end välja rohust asemel, mis oli peaaegu 
täielikult kõdunenud. 

Ja nii heitis musjöö Jean C. Tarzan endalt oma kunstliku tsivilisatsiooni õhukese 
kesta ning vajus õnneliku ja rahulikuna üleküllastunud metslooma sügavasse unne. Ja 
ometi, kui üks naine oleks öelnud «jah», oleks ta olnud 

lõplikult seotud selle teise eluga ning oleks vastikustundega meenutanud seda 
praegust, metsikut ja algelist elu. 

Järgmisel hommikul ärkas Tarzan hilja, sest ookeanil mööda saadetud päev ja öine 
jalutuskäik džunglis oli teda väsitanud ja rohkesti tööd andnud lihastele, mis olid kaks 
aastat, treenimata. 

Virgunud, jooksis ta kõigepealt oja äärde jooma. Seejärel tormas merre ja ujus 
veerand tundi. Hurtsikusse tagasi pöördunud, sõi ta hommikueineks Horta liha ja 
mattis ülejäägi endale õhtusöögiks hurtsiku seina äärde liiva sisse. 

Jälle võttis ta nööri ja suundus džunglisse. Seekord otsis ta õilsamat jahisaaki - 
inimest, ehkki kui te tema arvamust oleksite küsinud, oleks ta nimetanud vististi teile 
tosina tema meelest palju õilsamat metsaelanikku kui need inimesed, kellele ta jahti 
pidas. 

Täna läks Tarzan endale relva hankima. Huvitav oleks teada, kas Mbonga asulasse 
jäi veel naisi ja lapsi pärast seda, kui Prantsuse ristleja karistusekspeditsioon oli 
tapnud kõik sõdalased kättemaksuks d'Arnot' arvatava surmamise eest? Ta lootis seal 
uuesti sõdalasi leida, vastasel korral tuleks tal jumal teab kui kaua otsida. 

Ahvinimene liikus metsas kiiresti edasi ja keskpäeva paiku jõudis kohta, kus varem 
oli olnud asula. Tema suureks pettumuseks oli džungel vallutanud juba kõik põllud, 
onnid olid lagunenud ja inimesest polnud jälgegi. Esialgu tuhnis ta varemetes, lootes 
mõnda unustatud sõjariista leida, kuid tema otsingud jäid tulemusteta. L*'bunud oma 


mõttest, hakkas ta edasi minema piki oja kallast, mis voolas kagu poole. Tarzan 
teadis, et kõige kindlamini võib leida asulat voolava vee lähedal. 

Teel pidas ta jahti, nii nägu oli seda- teinud oma ahvi-sugukonnaga varasematel 
aegadel ja nagu Kala oli täile seda õpetanud: pööras ümber kõdunenud kände, mille 
all leidub maitsvaid putukaid, tõusis kõrgele puude otsa, et tühjaks röövida linnupesa, 
või sööstis kiirelt nagu kass väikese närilise kallale. Ta sõi muudki, aga mida vähem 
peatuda ahvide menüü kirjeldamisel, seda parem, sest Tarzan oli uuesti muutunud 
ahviks, niisama julmaks ja tooreks inimahviks, kelleks teda oli kasvatanud Kala ja kes 
ta oli olnud esimesed kakskümmend aastat oma elust. 

Ta naeratas, juhuslikult meenutades mõningaid sõpru, kes rahulike ja viisakatena 
istusid praegu valitud Pariisi klubides, nagu mõne kuu eest oli istunud temagi. 
Mõnikord jäi ta äkki nagu kivinenult seisma, haistnud kergest tuulest toodud uue 
saagi või ohtliku vaenlase lõhna. 

Selle öö saatis ta mööda kaugel rannikust ja oma hurtsikust, kuid väga kindlas 
varjupaigas — sada jalga maast kõrgemal hiidpuu harude vahel. Ta oli jälle kõhu täis 
söönud, seekord põder Barast, kelle oli oma kiire lassoga kinni püüdnud. 

Järgmisel hommikul asus ta juba varakult teele, hoidudes endiselt oja ikalda ligi. 
Kolm päeva jätkas ta oma otsinguid, kuni jõudis viimaks džungliossa, kus kunagi 
varem polnud viibinud. Siin oli paikkond kõrgem ja mets hõredam, eemalt puude 
vahelt aga paistsid lai tasandik ja selle taga võimsad mäeahelikud. Siin leidus avaratel 
niitudel uusi ulukeid — lugematul arvul antiloope ja suuri sebra-karju. 

Neljandal päeval tungis ootamatult ta ninasõõrmetesse täiesti uus lõhn, esialgu 
vaevu tabatav: see oli inimese lõhn, ehkki veel õige kaugel. Ahvinimene hakkas 
heameelest värisema. Kõik tema meeled olid pingul, kui ta kiiresti ja käratult puude 
ladvus saagi poole liikus. Peagi jõudis Tarzan talle järele. See oli üksik sõdalane, kes 
käratult džunglis kõndis. 

Tarzan järgnes talle ülal samm-sammult, oodates nööri heitmiseks sobivat hetke. 
Kuni ta pahaaimamatut inimest jälitas, hakkasid ahvinimese peas liikuma uued 
mõtted, mille allikat tuli otsida tsivilisatsiooni mõjust. Talle meenus, et tsiviliseeritud 
inimene ei tapa iialgi teist ilma põhjuseta, olgu see siis kas või kõige tühisem. 
Oletame, et Tarzan vajab selle inimese relvi ja ehteid, aga peab ta siis selleks tapma? 

Mida rohkem ta sellele mõtles, seda tülgastavam tundus talle asja ees teist taga 
inimeselt elu võtta. Ja kuni ta iseendaga aru pidas, kuidas käituda, olid nad jõudnud 
lagendikule, mille vastasservas oli pistandtaraga ümbritsetud küla, mis koosnes 
mesilastarukujulistest onnidest. 

Kui sõdalane metsast välja astus, tabas Tarzani pilk all rohus tema jälgedes roomava 
kollakaspruuni keha — see oli lõvi Numa. Ka tema jälitas mustanahalist. Ühe hetkega 
taipas Tarzan, milline oht pärismaalast ähvardab, ja otsekohe muutus tema suhtumine 
inimesse, kelles ta alles nüüdsama oli näinud saaki: praegu oli see juba oma vend, 
keda ähvardab ühine vaenlane. 

Numa hüppab kohe praegu, enam pole aega erinevaid mooduseid otsida ega 
võimalikke tagajärgi kaaluda. Ja siis juhtus kõik peaaegu ühekorraga: neegrile hüppas 
põõsastest järele lõvi, Tarzan tõi kuuldavale hoiatuskisa, mustanahaline pööras ümber 
ja nägi, et Numa oli poolel teel peatatud rohust punutud nööriga, mille silmus talle 
kaela ümber oli langenud. 

Ahvinimene tegutses nii kiirelt, et tal polnud mahti valmistuda, et vastu pidada 
tõukele ja ülekaalule, mis tekkis, kui nöör Numa tohutu raskuse all pingule tõmbus. 
Nöör pidas tõepoolest lõvi kinni ja ta ei jõudnud oma küüsi musta inimese kehasse 
vajutada, kuid Tarzan kaotas tasakaalu ja lendas alla, märatsevast metsloomast kuue 


sammu kaugusele. Välkkiirelt tormas Numa uue vaenlase kallale ja kaitsetu Tarzan oli 
seekord surmale lähemal kui iialgi varem. Tarzani päästis must sõdalane. Otsekohe 

taibanud, et võlgneb sellele kummalisele valgele inimesele oma elu, mõistis ta 
ühtaegu ka seda, et ainult ime läbi võib see valge mees pääseda kohutavatest 
teravatest kihvadest, mis äärepealt oleksid tema enda ihusse tunginud. 

Mõttekiirusel heitis ta oma käe odaga taha ja kõigest jõust, kusjuures ta eebenipuuna 
läikiva naha all paisusid lihased hirmsast pingutusest, virutas selle siis metslooma 
kehasse. Raudotsikuga sõjariist tabas märki ja läbistas Numa sileda kere paremast 
küljest vasaku õlani. Raevu ja valukisaga pöördus metsloom ümber ja sööstis taas 
neegri kallale. Ta ei jõudnud teha tosinat sammugi, kui Tarzani nöör teda uuesti 
peatuma sundis; ta pöördus ahvinimese poole ja uus valu pani teda möirgama: 
kidaline nool tungis poolest saadik tema kehasse. Lõvi peatus uuesti, kuid nüüd oli 
Tarzan jõudnud juba kaks korda ümber suure puu joosta ja nööriotsa selle külge 
kinnitada. 

Neeger nägi seda ja vedas suu laiale naerule, kuid Tarzan teadis, et Numale tuleb 
kiiresti lõpp peale teha, enne kui tal pole õnnestunud peenikesest nöörist hammastega 
kinni haarata. Üksainus sekund kulus Tarzanil selleks, et neegri juurde joosta ja ta 
noatupest pikk nuga välja tõmmata. Seejärel näitas ta märkide abil sõdalasele, et see 
jätkaks looma kehasse noolte saatmist, kuna ta ise püüab talle noaga juurde pääseda. 
Ja nii seisis üks neist ühel pool, suurendades metslooma piinu, teine aga roomas ette- 
vaatlikult ligi teiselt poolt. Numa märatses: ta möirgas, urises ja ulus raevunult, tõusis 
tagakäppadele ja proovis kord üht, kord teist oma piinajatest kätte saada. 

Lõpuks tabas osav ahvinimene pärsia silmapilgu ja sööstis vasemalt metslooma 
kallale. Tugev käsi haaras kollakaspruuni kaela ümbert kinni ja halastamatu saatusena 
tungis pikk tera otse julma südamesse. 

Tarzan tõusis püsti. Tapetud metslooma kohal seistes vaatasid valge ja must mees 
teineteisele silma, siis tegi mustanahaline rahu ja sõpruse märgi ning ahvide Tarzan 
vastas talle samaga. 


XV. Ahvist metslaseks 


Kära, mida oli tekitanud Tarzani võitlus Numaga, meelitas külast kohale trobikonna 
erutatud metslasi, ja juba mõni minut pärast lõvi surma ümbritsesid neid nõtked 
mustad sõdalased, kes kätega vehklesid ja nad küsimusterahega üle külvasid, andmata 
aega vastata. 

Seejärel ilmusid naised ja lapsed — ärevad, uudishimulikud — ja Tarzanit nähes 
hakkas küsimusi sadama veelgi rohkem. Lõpuks õnnestus ahvinimese uuel sõbral teisi 
end kuulama panna ja kui ta lõpetanud oli. algas külaelanike vahel võistlus; kes 
suudab kõige rohkem avaldada au veidrale 

olendile, kes oli päästnud nende kaaslase ja võidelnud üks ühe vastu julma Numaga. 

Viimaks viisid nad ta oma külla ja tassisid kokku kingitusi: linde, kitsi, keedetud 
toitu. Kui ta nende sõjariistadele osutas, ruttasid mehed tooma oda, kilpi, vibu ja 
nooli. Tema esimene sõber kinkis talle aga noa, millega Tarzan oli tapnud Numa. Nad 
olid valmis talle andma kõike, kui ta oleks öelnud vaid ühe sõna. 

«Kui palju on see lihtsam,» mõtles Tarzan, «kui oma vajaduste rahuldamiseks tappa 
ja röövida.» Kui lähedal oli ta olnud selle inimese tapmisele, keda ta varem polnud 
kunagi näinud ja kes praegu kõigi tema käsutuses olevate primitiivsete vahenditega 


väljendab oma sõprust ja lugupidamist inimese vastu, kes ta äärepealt oleks 
surmanud. Ahvide Tarzanil oli häbi. Edaspidi tapab ta inimesi üksnes Siis, kui teada 
saab, et need on selle ära teeninud. 

Siin meenus talle Rokoff. Tarzan oleks soovinud venelasega kas või mõneks 
minutiks silm silma vastu pimedasse džunglisse jääda. Aga kui ta oleks võinud näha, 
millise usinusega Rokoff samal silmapilgul nägusa miss Stron-gi soosingut võita 
püüdis, oleks ta arvatavasti soovinud veelgi tugevamini mõõta lurjusele just selle 
mõõdupuuga, mille ta oli ära teeninud. 

Tarzani esimene öö metslaste keskel läks tema auks korraldatud pöörase orgia tähe 
all. Oli pidusöök, sest jahimehed olid kaasa toonud antiloobi ja sebra ning toobiviisi 
joodi ka pärismaalaste lahjat veini. Kui sõdalased lõkketule valgel tantsisid, imetles 
Tarzan taas nende proportsionaalset kehaehitust ja korrapäraseid näojooni. Lääne- 
rannikule iseloomulikest lamedatest ninadest ja paksudest huultest polnud jälgegi. 
Rahulikus seisundis väljendasid meeste näod tarkust ja väärikust, paljud naised aga 
äratasid lausa sümpaatiat. 

Tantsu ajal pani Tarzan esimest korda tähele, et mõnd mees ja paljud naised kandsid 
kullast ehteid, peamiselt käevõrusid. Need olid väga rasked ja nähtavasti sepised. Kui 
ta avaldas soovi neid lähemalt vaadata, võttis omanik selle käe ümbert ära ja ulatas 
Tarzanile märkide abil mõista andes, et palub teda käevõru kingituseks jätta. Lähemal 
vaatlemisel selgus, et ehe on tehtud puhtast kullast. See pani teda suuresti imestama, 
sest ta polnud Aafrika metslastel kunagi näinud kullast ehteid, kui mitte arvestada 
tühiseid iluasjakesi, mida rannikuäärsed elanikud euroop-lastelt ostavad, vahetavad 
või varastavad. Ta püüdis oma võõrustajailt uurida, kust nad seda metalli hangivad, 
kuid temast ei saadud aru. 

Kui tants oli lõppenud, kavatses Tarzan lahkuda, ent nad peaaegu anusid, et ta 
nende külalislahkust kasutaks ja asuks suurde onni, mille pealik oli spetsiaalselt 
eraldanud tema jaoks teistest kaugemal. Ta katsus neile seletada, et tuleb hommikul 
tagasi, aga nad ei saanud aru. Kui Tarzan 

lõpuks nende juurest lahkus ja küla lõppu värava vastaskülge suundus, läksid nad 
veelgi rohkem ähmi täis. 

Tarzan aga teadis väga hästi, mis ta tegi. Minevikus oli ta kogenud, et pärismaalaste 
asulad kubisevad putukatest ning väikestest närilistest, ja ta eelistas pigem õõtsuva 
puu otsas lahtise taeva all varjupaika otsida, kui räpasesse onni haisva õhu kätte 
kobida. 

Pärismaalased käisid Tarzani kannul sinnamaani, kus pistandtara kohal rippusid 
suure puu oksad. Kui ta üles hüppas, ühest oksast kinni haaras ja täpipealt nagu pärdik 
Manu kõrgele lehestikku kadus, kõlasid valjud imestushüü-ded. Pool tundi kutsusid' 
nad teda tagasi, et ta aga neile ei vastanud, läksid nad laiali oma onnidesse ja heitsid 
magama. 

Tarzan läks kaugemale metsa, kuni leidis puu, mis rahuldas tema primitiivseid 
nõudeid. Siis tõmbas ta end selle harude vahel kerra ja vajus kohe sügavasse unne. 

Järgmisel hommikul ilmus ta külasse niisama ootamatult, kui õhtul kadunud oli. 
Pärismaalased olid algul hämmastunud ja kohkunud, aga tundsid siis ära oma eilse 
külalise ning tervitasid teda rõõmuhõisete ja naerulaginaga. Sel päeval osales ta koos 
mustade sõdalastega lauskmaal suures jahiretkes, ning nende lugupidamine ja 
vaimustus kasvas veelgi, nähes, kui osavasti ta nende kohmakaid relvi käsitses. 

Nädalate kaupa elas Tarzan oma metsikute sõprade juures, küttides nendega koos 
pühvleid, antiloope ja sebrasid liha hankimiseks, ja elevante, et saada vandlit. Ta 
õppis kiiresti selgeks nende keele, naiivsed kombed ja primitiivse metsiku elu eetika. 


Tarzan veendus, et nad pole inimsööjad ning suhtuvad jälestuse ja põlgusega neisse, 
kes söövad inimese liha. 

Sõdalane Busuli, keda Tarzan oli külani jälitanud, jutustas talle oma suguharust 
rohkesti legende: kuidas ta rahvas palju aastaid tagasi oli kaugelt põhjast siia tulnud, 
kuidas nad olid kunagi olnud suur ja võimas suguharu ja kuidas orjakütid oma 
surmatoovate püssidega olid nende kallal sellise hävitustöö korda saatnud, et nende 
suguharust jäid järele vaid armetud riismed, endisest vägevusest pole aga enam 
jälgegi. 

«Nad pidasid meile jahti nagu metsloomadele,» rääkis Busuli, «ega tundnud 
halastust. Kui nad orje võtma ei tulnud, siis tahtsid nad elevandiluud, harilikult aga 
võtsid nii ühte kui teist. Meie mehed tapeti, naised aeti kui lam-N bad minema. Palju 
aastaid võitlesime nendega, kuid meie odad ja nooled ei suutnud midagi teha nende 
keppide vastu, millest lendas tuld ja tina ning mis tõid surma palju kaugema maa 
tagant, kui meie kõige tugevamad sõdalased oma oda või noole saata oleksid suutnud. 
Ja lõpuks, kui mu isa veel noor oli, tulid araablased jälle siia, kuid meie sõdalased said 
nende lähenemisest varakult teada. Siis 

käskis pealik Chowambi oma rahvast võtta kogu vara ja järgneda talle, lubades neid 
viia kaugele lõunasse, kuni leiab koha, kuhu araablastest röövlid neile ligi ei pääse. 

Ja nad tegid, nagu ta oli käskinud, võtsid kaasa kogu oma vara ja rohkesti 
elevandiluud. Nad rändasid mitu kuud, kannatades ennekuulmatuid raskusi, sest 
nende tee läks läbi tiheda džungli ja üle kõrgete mägede. Viimaks jõudsid nad siia ja 
ehkki proovisid ka edaspidi otsida, sellest paremat kohta nad ei leidnud.» 

«Ja araablastest röövlid ei leidnudki teid üles?» küsis Tarzan. 

«Aasta tagasi ilmus siia väike salk araablasi ja many-uemasid, kuid me kihutasime 
nad minema, tappes paljusid. Mitu päeva jälitasime neid kui metsloomi, kes nad ju 
ongi, tappes neid ükshaaval, kuni viimaks jäi järele väike käputäis, kes meie käest 
pääses.» 

Kuni Busuli jutustas, sõrmitses ta rasket kuldvõru, mis ümbritses ta vasema käe 
musta läikivat rannet. Tarzan silmitses ehet, kuid ta mõtted olid mujal. Äkki meenus 
talle küsimus, mille ta esimest korda selle suguharu juurde sattudes oli esitanud, kuid 
mis tookord vastamata oli jäänud. Viimastel nädalatel polnud tema peas ruumi 
säärastele triviaalsetele asjadele nagu kuld, tõelise ürginimesena muretses ta ainuüksi 
tänase päeva pärast. Kulda nähes aga ärkas temas äkki tsiviliseeritud inimene koos 
sellele omase aplusega. Oma lühikese tutvumise kestel tsiviliseeritud inimeste eluga 
oli Tarzan selle õppetunni põhjalikult selgeks saanud. Ta teadis, et kuld tähendab 
võimu ja naudinguid. Ta osutas ehtele. 

«Kust te seda kollast metalli saite, Busuli?» küsis ta. Mustanahaline näitas kagusse. 

«Tuleb maha käia üks kuu, võib-olla natuke rohkem,» vastas ta. 

«Oled sa seal käinud?» 

«Ei ole, aga mõni meie hulgast käis seal palju aastaid tagasi, kui minu isa veel noor 
oli. Üks salkadest, kes suguharule uut asupaika otsis, sattus imeliku rahva juurde, kes 
kandis rohkesti kollasest metallist ehteid. Sellest metallist olid neil tehtud ka oda- ja 
nooleotsad ning nad keetsid toitu samasugusest kõvast metallist padades nagu mu 
käe-võru. 

Nad elasid suures külas ja nende onnid olid ehitatud kivist, ümber aga seisid kõrged 
müürid. Nad olid väga julmad, tormasid välja ja tungisid kohe meie sõdalaste kallale, 
andmata neile aega öelda, et nad olid tulnud rahulike eesmärkidega. Meie omasid 
palju ei olnud, kuid nad püsisid kindlalt väikesel kaljusel künkal, kuni julmad inime- 
sed päikeseloojakul linna tagasi läksid. Siis laskusid meie sõdalased künka otsast alla, 


korjasid tapetud vaenlaste surnukehadelt rohkesti kollasest metallist ehteid ja 
lahkusid 

orust. Sellest saadik pole keegi meie omadest seal enam käinud. 

Nad on kurjad inimesed, ei ole nad vailged ega mustad, vaid karvased nagu gorilla 
Bolgani. Jah, nad on tõesti väga halvad inimesed ja Chowambil oli hea meel, kui ta 
nende maalt minema pääses.» 

«On ehk keegi neist elus, kes käis seal koos Chowambiga ja nägi neid kummalisi 
inimesi ning nende imelist linna?» küsis Tarzan. 

«Meie pealik Waziri käis seal,» vastas Busuli. «Ta oli küll väga noor, kuid saatis 
oma isa Chowambit.» 

Selsamal õhtul usutles Tarzan Wazirit, kes nüüd oli juba vana mees, ja kuulis 
temalt, et sinna on palju maad, kuid tee pole raske ja Waziri mäletab seda hästi. 

«Kümme päeva läksime piki jõge, mis meie küla lähedalt mööda voolab. Liikusime 
jõe alguse poole ja kümnendal päeval jõudsime väikese allika juurde. See asus kõrgel 
suursuguse mäe nõlval, mis oli üks paljudest terves mäeahelikus. Sellest allikast saab 
alguse meie jõgi. Järgmisel päeval ronisime üle mäeharja, teisel pool leidsime väikese 
jõe ja läksime selle kallast mööda edasi. Jõgi viis meid suurde metsa. Mitu päeva 
hoidsime selle ligi, tegime kaasa kõik käänakud. Algul muutus see tõeliseks jõeks, siis 
aga juhtis meid suure jõeni, kuhu ka ise suubus. 

Suur jõgi voolas läbi avara lauskmaa. Me läksime mööda kallast ülesvoolu, lootes 
välja jõuda veel lagedai«|sse paikkonda. Kakskümmend päeva pärast seda, kui olime 
ületanud mäed ja välja jõudnud oma maa piirest, olime uue mäeaheliku jalamil ja 
hakkasime mööda nõlva mäkke tõusma. Suurest jõest oli nüüdseks saanud juba väike 
jõgi, mis meile teed juhatas, siis kahanes see ojakeseks. Viimaks jõudsime üsna mäe 
tippu väikese koopa juurde. Siit saigi alguse suur Jõgi. 

Mäletan, et jäime viimaseks ööks selle koopa lähedale laagrisse. Oli väga külm, sest 
mägi oli kõrge. Järgmisel päeval ronisime mäe tippu, et näha, missugune see maa seal 
teisel pool on. Kui see ei paista paremana nendest kohtadest, mida olime läbinud, siis 
mõtlesime omade juurde tagasi" minna ja öelda neile, et see koht, kus nad elavad, on 
maailmas kõige parem. 

Ronisime kaljusid mööda tippu, kus oli väike platoo, ja nägime natuke allpool väga 
kitsast orgu, mille kaugemas servas oli suur kivist küla, kusjuures osa nendest 
ehitistest oli juba lagunenud.» 

Waziri jutustuse lõpp oli täpselt samasugune kui Busulil. 

«Tahaksin minna seda linna vaatama,» ütles Tarzan, «ja saada selle julmadelt 
elanikelt natuke kollast metalli.» 

«Tee on pikk,» kostis Waziri, «ja mina olen juba vana, aga kui sa ootad, kuni 
vihmade aeg lõpeb ja jõed oma kal- 

lastesse tagasi lähevad, võtan ma mõne sõdalase kaasa ja tulen sinuga.» 

Ja Tarzan pidi sellise otsusega leppima, ehkki ta oleks nagu kannatamatu laps 
eelistanud teele asuda juba järgmisel päeval. Ahvide Tarzan oli tõepoolest laps või 
ürginimene, mis mõnes suhtes teeb sama välja. 

Ülejärgmisel päeval tuli mitu jahimeest lõunast külla tagasi teatega, et mõne miili 
kaugusel on suur elevandi-kari. Puu otsa roninud, olid nad karja hoolikalt silmitsenud. 
Nende sõnutsi oli karjas mitu suurt kihvadega isast, rohkesti emaseid, väikseid poegi 
ja noori täiskasvanud isasloomi, kelle võhad on eriti väärtuslikud. 

Päeva lõpp ja õhtu kulusid jahi ettevalmistusteks. Teri-tati odasid ja nooli, pingutati 
vibusid, täideti nooletuppesid. Samal ajal käis meestesummas ringi kohalik nõid, 


loitsides ja jagades amulette, mis pidid haavade eest kaitsma või homsel jahil õnne 
tooma. 

Koidikul asuti teele. Kokku läks jahile viiskümmend musta sõdalast ning nende 
hulgas, nõtke ja väle nagu noor metsjumal, sammus ahvide Tarzan, kelle tõmmu nahk 
kaaslaste eebenipuuna mustade kehade seas teravalt silma paistis. Ta erineski neist 
ainult naha värvuse poolest. Tarzani relvad ja ehted olid samasugused kui neil, ta 
rääkis nende keelt, naeris ja naljatas nendega, ja enne külast lahkumist oli ta võrdselt 
nendega kisades karelnud metsikus pilgaris. Metslane metslaste hulgas. Ja polnud 
kahtlust, et kui ta oleks küsinud seda endalt, oleks ta tunnistanud, et tunneb end palju 
lähedasemana nendele inimestele ja elule kui oma Pariisi sõpradele, kelle kombeid ta 
oli mitu kuud edukalt järele ahvinud. 

Talle meenus d'Arnot ja lõbus naeratus paotas ta huuli, tuues nähtavale tugevad 
valged hambad. Mis nägu võiks küll teha laitmatu prantslane, kui ta oleks mingil moel 
Tarzanit sel hetkel näinud? Vaene Paul, ta oli nii uhke olnud, et oli sõbrast viimased 
metsinimese tunnused välja juurinud! 

«Kui kiiresti olen ma jälle alla käinud!» mõtles Tarzan, kuid hingepõhjas ei pidanud 
ta seda allakäiguks, otse vastupidi: ta kahetses õnnetuid pariislasi, kes politsei valvsa 
pilgu all tegid ainult seda, mis oli igav ja kunstlikult välja mõeldud. 

Kahe tunni pärast jõuti kohta, kus eelmisel päeval oli elevante nähtud. Nüüd mindi 
edasi aeglasemalt, otsides suurte loomade jälgi. Lõpuks satuti selgesti nähtavale ra- 
jale, kust kari hiljuti läbi oli läinud. Pool tundi mindi hanereas mööda rada. Esimesena 
tõstis käe Tarzan, märku andmaks, et saak on lähedal: terav haistmine hoiatas teda. 

Mustanahalised suhtusid tema sõnadesse umbusklikult. 

«Tulge minu järel,» lausus Tarzan, <ja siis te näete.» 

Orava väledusega hüppas ta puu otsa ja ronis kiiresti latva, üks mustadest järgnes 
talle aeglaselt ning ettevaatlikult. 

Kui neeger oli jõudnud üles ahvinimese kõrvale, osutas viimane lõunasse ja seal. 
mõnesaja jardi kaugusel silmas mustanahaline rohkesti suuri musti selgi kõrges rohus 
edasi-tagasi liikumas. Ta näitas allolijaile märkidega suunda ja seletas sõrmede abil, 
mitu looma on näha. 

Kohe asusid kütid elevantide poole teele. Puu otsa roninud neeger laskus kiiruga 
alla. Tarzan aga valis endale meelepärasema tee, mis kulges puuokstel keskmisel ter- 
rassil. 

Ei ole naljaasi küttida metsikuid elevante ürginimese primitiivse sõjariistaga. Tarzan 
teadis, et ainult vähesed pärismaalaste suguharud söandavad seda teha. Ta tundis pisut 
uhkustki selle üle, et tema suguharu nende väheste hulka kuulub: mõttes hakkas ta end 
juba selle väikese kogukonna liikmeks pidama. 

Puude otsas edasi liikudes nägi Tarzan, kuidas mustanahalised sõdalased poolkaares 
roomasid elevantide poole, kes ei osanud aimata midagi halba. Lõpuks jõudsid nad 
juba nii lähedale, et elevandid pidid neid nägema. Välja valinud kaks suurt vana 
elevanti, hüppasid kõik viiskümmend sõdalast märguande peale neid varjanud rohust 
püsti ja heitsid oma rasked odad kahe väljavalitud hiidlooma pihta. Üks neist jäigi 
sinna, kus oli seisnud, kui oskuslikult sihitud odade vihm tema peale sadas: kaks eriti 
hästi tabanud oda olid talle südamesse tunginud, tema põlved nõtkusid ja vastupanu 
osutamata varises ta maha. 

Keerukamaks kujunes asi teisega, kes küttidele pea võrra lähema! seisis: ehkki kõik 
odad sattusid pihta, ei tabanud ükski- neist tema suurt südant. 

Hiiglasuur isasloom seisis mõne viivu liikumatult, ainult pasundas raevukalt valust 
ja vihast ning pööritas väikseid silmi. Neegrid kadusid džunglisse, enne kui hiiglase 


nõrgad silmad neid näha suutsid, kuid ta tabas ära nende jooksu-müdina ning põõsaid 
ja väikseid puid murdes tormas hääle suunas neile järele. 

Juhtus nii, et tema teele jäi ette Busuli. Elevant jõudis talle järele nii ruttu, nagu 
oleks neeger paigal seisnud, ometi kihutas ta viimast välja pannes, et pääseda kindlast 
surmast, mis teda taga ajas. Tarzan jälgis seda episoodi ühe lähedal asuva puu oksalt 
ja nähes sõpra ähvardavat ohtu, hakkas hullunud looma poole jooksma, lootes valju 
kisaga ta tähelepanu kõrvale juhtida. 

Kuid see oli asjatu vaev: loom ei kuulnud ega näinud midagi peale selle ainsa 
olendi, kes oli ta hulluks teinud ja nüüd jalgadele valu andes tema eest põgenes. 
Tarzan mõistis, et Busulit võib päästa ainult ime, ja niisama alateadlikult nagu ta 
kunagi varem oli seda meest jälitanud, sööstis ta elevandile vastu, et päästa musta 
sõdalast. 

Tal oli oda alles käes. Tantor oli oma ohvrist kõigest kuue-seitsme sammu kaugusel, 
kui äkki nagu taevast kukkus tema ette lihaseline valge sõdalane. Elevant pööras veidi 

paremale, et kõigepealt arved klaarida jultunud mehega, kes oli julgenud elevandi ja 
tema ohvri vahele tulla. Kuid ta ei arvestanud, kui välkkiirelt võivad need 
terasmusklid tegutsema hakata, see kiirus oleks segadusse viinud isegi märksa 
teravamad silmad kui Tantori omad. 

Elevant ei jõudnud taibatagi, et tema uus vaenlane oli kõrvale põiganud, kui Tarzan 
juba saatis oma raudotsaga oda talle otse südamesse, ja paksunahaline hiiglane varises 
ahvinimese jalge ette. 

Busulil polnud mahti vaadata, kuidas ta päästeti, kuid vana juht Waziri nägi kõike 
pealt ja mitu teist sõdalast samuti. Nad tervitasid Tarzanit suure vaimustusega ning 
tunglesid kobaras tema ja ta saagi ümber. 

Kui Tarzan hüppas surnukeha otsa ja tõi kuuldavale sõjakisa, millega ta alati 
kuulutas oma võitu, põrkasid neegrid hirmuga tagasi, sest see kisa meenutas neile 
julma Bol-ganit, keda nad ei kartnud sugugi vähem kui lõvi Numat. Selle hirmuga 
segunes omamoodi austus inimesetaolise olendi vastu, kel nende arvates oli üliinimlik 
võim. 

Kui aga Tarzan kuklasse heidetud pea langetas ja neile naeratas, nad rahunesid, 
kuigi ei saanud temast aru. Ja nad ei mõistnud iialgi seda kummalist olendit, kes 
jooksis puude otsas niisama väledalt kui Manu, maa peal aga tundis end rohkem 
kodus kui nemad ise; kes erines neist ainult naha värvuse poolest, kuid oli kümme 
korda tugevam ja võis julma džungli kõige julmemate asukatega silm silma vastu 
minna. 

Kui kõik kütid olid kokku tulnud, jätkati jahti. Nüüd alustati lahkuva karja 
jälitamist. Kuid nad olid läbinud vaevalt mõnisada jardi, kui kaugel nende taga 
kõlasid veidrad plaksatused. 

Viivuks tardusid kõik pingsalt kuulatades. Siis hakkas rääkima Tarzan. 

«Need on püssid!» ütles ta. «Külale tungitakse kallale.» 

«Tagasi!» karjatas Waziri. «Araablastest röövlid oma inimsööjatest orjadega on 
tulnud meie elevandiluud ja meie naisi röövima.» 


XVI. Kallaletung 

Kiirel sammul suundusid Waziri sõjamehed läbi džungli küla poole. Algul sundis 
terav püssiragin neid ruttama, kuid peagi asendus üleüldine tulistamine üksikute 
laskudega ja siis vaibusid needki. See märk polnud sugugi vähem pahaendeline, sest 


appiruttav väike salk võis seda vaikust seletada üksnes sellega, et halvasti kaitstud 
küla on sattunud ülekaalukat jõudu omava vaenlase võimu alla. 

Tagasipöördujad kütid olid neid külast lahutavast viiest miilist maha käinud veidi 
üle kolme, kui neile hakkas vas- 

tu tulema esimesi põgenikke, kel oli õnnestunud pääseda vaenlase kuulist või kätest. 
Neid oli umbes tosin äärmiselt erutatud naist, noormeest ja tütarlast, kes vaevu suutsid 
Wazirile arusaadavalt rääkida tema rahvast tabanud hädast. 

«Neid on niisama palju kui metsas lehti,» karjus üks naistest, «palju araablasi ja 
lugematu hulk manyuemasid, ja kõigil on püssid. Nad hiilisid märkamatult külla ja 
tormasid meile kallale, tappes mehi, naisi ja lapsi. Kes sai, põgenes džunglisse, kuid 
suurem osa on tapetud. Fi tea! kas nad võtsid vange või ei, manyuemad karjusid, et 
löövad meid kõiki maha ja söövad ära selle eest, et me möödunud aastal nende sõbrad 
tapsime.» 

Nüüd hakati küla poole liikuma aeglasemalt ja suurema ettevaatlikkusega, sest 
Waziri teadis: päästa on juba hilja, jääb üle vaid kätte maksta. Neile tuli vastu veel 
mitukümmend põgenikku, kelle hulgas oli ka mehi, ja Waziri salk sai jõudu juurde. 

Nüüd saadeti tosin sõdalast ette luurele. Waziri jäi peajõudude juurde, kes hõreda 
reana poolkaares läbi metsa küla poole liikusid. Tarzan kõndis pealiku kõrval. Varsti 
tuli üks piilureist tagasi. «Nad on seespool tara,» sosistas ta. 

«Hästi! Me tormame neile kallale ja lööme nad maha,» ütles Waziri ja tahtis käsku 
anda, kuid Tarzan peatas teda. 

«Oota!» sõnas ta. «Kui neil on kas või viiskümmend püssi, siis lüüakse meid tagasi 
ja tapetakse. Ma lähen esialgu üksinda puid mööda ja uurin täpselt järele, kui palju 
neid on ja kas võib üldse loota meie rünnaku õnnestumisele. Kui mingit lootust ei ole, 
siis on meeletus kaotada asjatult ühtegi meest. Arvan, et meil on hõlpsam võtta neid 
kavaluse kui jõuga. Kas ootate?» 

«Hästi, mine!» vastas pealik. 

Tarzan hüppas puu otsa ja kadus küla suunas. Ta liikus tavalisest veelgi 
ettevaatlikumalt, sest teadis, et need inimesed on relvastatud püssidega, mis teda ka 
puu otsast kätte saavad. Kui aga ahvide Tarzan ettevaatlik olla tahtis, siis liikus ta nii 
vaikselt ja oskas end vaenlaste pilkude eest selliselt varjata, et ükski olevus džunglis 
ei saanud selles temaga võistelda. 

Viie minutiga jõudis ta küla lõpus oleva suure puuni, mille oksad püsttara kohal 
rippusid, ja hakkas sealt külas toimuvat jälgima. Ta loendas viiskümmend araablast, 
manyuemasid oli aga umbes viis korda rohkem, viimased olid ennast täis õginud ja 
valmistasid nuud oma valgete isandate silme all kohutavat rooga, mis alati oli nende 
pidustuste kohustuslik koostisosa, kui võidetute surnukehad võidu järel nende 
valdusse jäid. 

Ahvinimene nägi selgesti, et oleks olnud mõttetu kallale tungida sellele metsikule 
hordile, kes oli relvastatud püssidega ja suletud külavärava taga end varjas. Niisiis 
PöÖÖr- 

dus ta Waziri juurde tagasi ja soovitas tal oodata, kuni tema, Tarzan parema plaani 
välja mõtleb. 

Kuid enne seda oli üks põgenikest rääkinud Wazirile, kuidas oli tapetud pealiku 
vana naine, ja raevust meeletu vanamees unustas vähimagi ettevaatuse. Kokku 
kutsunud oma sõdalased, andis ta neile käsu rünnakule minna ja väike salk, veidi üle 
saja mehe, tormas odadega vehkides ning metsikult röökides küla värava poole. Nad 
ei jõudnud veel poolde lagendikkugi, kui araablased püsttara tagant tapva tule avasid. 
Juba esimese kogupauguga langes Waziri ja ründajate kiirus vähenes, järgmine 


kogupauk lõi nende hulgast välja kuus meest. Vähesed, kes suletud väravani 
jõudsid, tapeti sealsamas. Polnud kübetki lootust sisse pääseda. Rünnak lõppes 
nurjumisega ja ellujäänud sõdalased pudenesid metsa mööda laiali. 

Kui nad metsa poole pagesid, avasid araablased värava ja tormasid neid taga ajama, 
et lõplikult hävitada kogu suguharu. Tarzan oli üks viimastest metsa pagejatest. Ta ei 
kiirustanud, vaid pöördus aeg-ajalt ümber ja saatis tagaajajate pihta hoolikalt sihitud 
nooli. 

Džunglis silmas Tarzan väikest mustanahaliste salka, kes otsusekindlal ilmel 
lähenevat röövlijõuku ootas. Tarzan hõikas neile, et nad laiali läheksid ja kaugemale 
hoiduksid, kuni pimeduse saabudes võib oma jõud kokku koguda. 

«Võtke mind kuulda,» veenis ta neid. «ja me saame vaenlasest jagu! Minge öösel 
ringiga sinna kohta, kus me täna elevante tapsime. Seal räägin ma teile oma plaanist ja 
te näete, et see on hea. Teie väheste jõudude ning lihtsate sõjariistadega on mõttetu 
võidelda nii suure hulga püssidega relvastatud araablaste ja manyuemade vastu.» 
Viimaks nad nõustusid. 

«Kui te laiali lähete,» seletas Tarzan lõpuks, «peab vaenlane teie tagaajamiseks 
samuti lahknema ja siis saate puu taha varjudes oma nooltega maha lasta nii mõnegi 
manyue-ma.> 

Vaevalt olid nad sügavamale metsa taandunud, kui esimesed jälitajad lagendikult 
metsa serva jõudsid. 

Tarzan jooksis veidi aega maas, siis aga ronis puude otsa, keeras ümber ja suundus 
ülemist terrassi mööda külla. Ta veendus peagi, et kõik araablased ning manyuemad 
olid läinud neid jälitama, külla olid aga jäänud üksainus vahi-sõdur ja aheldatud 
vangid. 

Vahisõdur seisis avatud viirava juures, vaatas metsa poole ega näinud väledat 
hiiglast, kes külatanuma teises otsas puult maha hüppas. Ahvinimene hiilis kuulmatult 
lähemale, laskevalmis vibu käes. 

Vangid olid Tarzani ära tundnud ning jälgisid teda, pärani silmad täis imestust ja 
lootust. Nüüd peatus ta kümne sammu kaugusel manyuemast, kes vähimatki ei 
aimanud. Vibu nöör oli noole siledal pinnal libiseva halli silma kõrguselt tagasi 
tõmmatud. Ja siis lasksid pruunid sõrmed nöörist 

lahti, kuuldus teravat vihinat, ning ainsatki häält tegemata kukkus vahisõdur näoli 
maha. Puust nool oli läbistanud ta südame ja tolknes nüüd jala pikkuselt välja ta mus- 
tast rinnast. 

Siis pöördus Tarzan naiste ja noorukite poole, kes olid kaelapidi pika orjaahela 
külge raudu pandud Neid oli viiekümne inimese ümber. Polnud enam mahti 
vanaaegseid lukke lõhkuda ja ahvinimene käskis neid minna nii, nagu nad olid. Ta 
võttis tapetud vahisõdurilt püssi ja padruni-tasku ning juhtis nad väravast välja 
lagendiku vastas asuvasse metsa. 

See oli aeglane ja vaevarikas teekond, sest orjaahelad olid inimestele harjumatud, 
mõni kukkus maha ja tõmbas teisigi kaasa. Peale selle tuli Tarzanil suur ring teha, et 
vältida kohtumist tagasipöörduvate vaenlastega. Ta orienteerus üksikute laskude järgi, 
mis näitasid, et araablaste jõugul oli ikka veel kokkupuuteid pärismaalastega; aga 
Tarzan teadis, et kui viimased tema nõuannet kuulda võtsid, siis kannavad kaotusi 
üksnes röövlid. 

Pimeduse saabumisel tulistamine lakkas ja selle järgi teadis Tarzan. et araablased on 
külla tagasi läinud. Ta surus vaevu maha võidurõõmsa naeratuse, kujutledes nende 
raevu, kui nad leiavad, et vahisõdur on tapetud ja vangic ära viidud. Tarzan oleks 
võtnud meelsasti ühes ka küla: leiduvad elevandiluuvarud kas või selleks, et vaenlast 


veel gi rohkem õrritada, kuid võimatu oli kurnatud naisi ja noo rukeid raske 
kandamiga koormata. Pealegi lootis Tarzan elevandiluu teisel viisil päästa. 

Kesköö paiku jõudis Tarzan koos oma aeglaselt liikuva vooriga sinna, kus lamasid 
tapetud elevandid. Juba kaugelt näitasid neile teed suured lõkked. Pärismaalased olid 
need süüdanud keset rutuga tehtud «bomat», et sooja saada ja ka lõvisid eemale 
peletada. 

Laagri lähedale jõudnud, andis Tarzan hõikamisega märku, et tulevad sõbrad. Kui 
lõkketuled aheldatud sugulaste ja sõprade pikka rodu valgustasid, oli rõõm suur. Neid 
peeti juba hukkunuks, samuti ka Tarzanit. 

Õnnelikud neegrid oleksid öö otsa pidutsenud ja elevandiliha söönud, kuid Tarzan 
nõudis, et nad korralikult välja magaksid, sest järgmisel päeval pidi algama kõva töö. 

Kuid magama jääda polnudki nii lihtne: naised, kes olid kaotanud mehe või lapsed, 
kisendasid ja ulgusid vahetpidamata. Lõpuks õnnestus Tarzanil neid vaigistada, 
öeldes, oma kisaga meelitavad nad kohale araablased ja siis tapetakse kõik. 

Hommikul seletas Tarzan sõdalastele oma võitlusplaani ja kõik nõustusid kohe, et 
see oli ainus võimalik moodus kutsumata külalistest lahti saada ja tapetute eest kätte 
maksta. 

Kõigepealt saadeti naised ja lapsed kahekümne vanamehe ja nooruki kaitse all 
lõunasse, võitluspiirkonnast väl- 

104 

ja. Neid kästi ehitada ajutised onnid ja ümbritseda need astelpõõsaste okstest 
«bomaga», sest Tarzani plaani elluviimiseks võis kuluda mitu päeva või isegi nädalat, 
ja kogu selle aja jooksul ei pidanud sõdalased nende laagrisse minema. 

Kaks tundi pärast päikesetõusu piiras küla sisse hõre ring musti sõdalasi. Nad olid 
teatud vahemaa tagant paigutatud kõrgele puude otsa. Ja näe, seal kukkus seespool 
tara noolest läbistaturia üks manyuema. Polnud mingeid tavalisi tundemärke, ei 
metsikut sõjakisa ega odadega vehkimist, ilma milleta ei panda toime ühtegi metslaste 
kallaletungi, — ainult tumm surmasaadik tummast metsast. 

Tavatu juhtum ajas araablased ja manyuemad marru. Nad tormasid värava juurde, et 
karistada jultunut, kuid siis selgus, et nad ei teadnudki, kust vaenlast otsida. Kuni nad 
vihaselt karjudes ja kätega vehkides vaidlesid, kukkus üks araablane nende hulgast 
maha: peenike nool oli läbistanud ta südame. 

Tarzan oli ümberkaudsete puude otsa paigutanud suguharu parimad laskurid ja 
hoiatanud, et nad mingil juhul oma asukohta ei reedaks. Oma surmasaadiku teele 
läkitanud, peitis neeger end puu tüve taha ega ilmunud nähtavale enne. kui ta terav 
silm kinnitas, et keegi tema poole ei vaata. 

Kolmel korral tormasid araablased üle lagendiku sinnapoole, kust nende arust olid 
nooled lennanud, aga iga kord tuli tagant uus nool ja rebis kellegi nende seast välja. 
Nad keerasid ümber ja tormasid teisele poole. Lõpuks otsustasid nad metsa läbi 
kammida, kuid neegrid kadusid igasse kaarde laiali ja araablased ei leidnud vaenlasest 
märkigi. 

Ülalt puuhiiglase paksust lehestikust luuras neid metsik kogu: ahvide Tarzan laugles 
nende kohal nagu surmavari. Seal jõudis üks manyuema teistest ette. Võimatu oli 
öelda, kust surm tuli, kuid ta saabus äkki ja taganttulijad komistasid oma kaaslase 
surnukeha otsa, kes oli südamesse saanud möödapääsmatu noole. Selline sõdimisviis 
hakkas valgetele varsti närvidele käima, manyuemade hulgas aga puhkes paanika. 
Läks mõni teistest ette, leidis nool ta südame; jäi mõni maha, ja teda ei nähtud enam 
elusalt; astus keegi kas või hetkeks kõrvale, nii et kaaslased teda ei näinud ja ta ei 
tulnud enam tagasi, ja alati leiti surnukehast kohutav nool, mis üliinimliku täpsusega 
oli otse ohvri südamesse saadetud. Kõige hullem oli see, et kogu hommiku jooksul ei 


näinud ega kuulnud nad kordagi midagi, mis oleks reetnud vaenlase lähedalolekut, 
mitte midagi peale nende halastamatute noolte. 

Ja kui nad külasse tagasi jõudsid, polnud sealgi lugu parem. Ikka ja jälle kukkus 
erinevate vaheaegade järel kord üks, ikord teine surnult maha. Mustanahalised 
keelitasid oma valgeid isandaid sellest hirmsast kohast kiiremini lahkuma, araablased 
aga ei söandanud teele asuda läbi metsa, mis oli täis uusi hirmsaid vaenlasi, pealegi 
tuli neil teele 

minna, kaasas rasked elevandiluu kandamid Nad olid selle külast leidnud ega olnud 
miski hinna eest nõus elevandiluud maha jätma. 

Lõppude lõpuks pugesid kõik kallaletungist osavõtjad õlgonnidesse peitu: siin olid 
nad vähemalt noolte eest kaitstud. Oma puu otsas istudes võttis Tarzan sihikule onni, 
kuhu oli läinud araablaste peamees. Rippuval oksal kukudes virutas ta oma hiiglaslike 
lihaste kogu jõuga raske oda läbi õlgkatuse. Valukisa ütles talle, et oda oli märki 
tabanud. Näidanud sel kombel, et nad pole kusagil kaitstud, pöördus Tarzan metsa 
tagasi, kogus oma sõdalased kokku ning viis nad ühe miili võrra eemale puhkama ja 
sööma. Mõne puu otsa jättis ta valvurid, kuid tagaajajaid polnud. 

Tarzan vaatas oma jõud üle ja veendus, et polnud mingeid kaotusi, isegi mitte 
haavatuid, kuna kõige tagasihoidlikumate arvestuste järgi langes noolte läbi vähemalt 
kakskümmend vaenlast. Suurest vaimustusest olid nad lausa arust ära ja tahtsid 
ilmtingimata lõpetada päeva hiilgava rünnakuga külale, et vaenlastele ots peale teha. 
Nad raa-,kisid juba sellest, kuidas hakkavad piinama eriti vihatud manyuemasid, kuid 
Tarzan tegi nende unistustele lõpu. 

«Te olete hulluks läinud!» hüüdis ta. «Ma näitasin teile, kuidas tuleb nende 
inimestega võidelda. Te olete juba tapnud kakskümmend meest, ise ühtegi kaotamata, 
aga eile, kui te talitasite oma tahtmist mööda, nagu tahate teha ka praegu, kaotasite 
tosina, tapmata ise ühtegi araablast voi manyuemat. Te kas hakkate sodima nii, nagu 
mina ütlen, või ma lähen tagasi oma maale.» 

Nad kohkusid tema ähvardust kuuldes ja lubasid kõiges talle kuuletuda. 

«Hästi,» lausus Tarzan, «täna ööseks läheme endisse laagripaika tagasi. Tahan anda 
araablastele väikese õppetunni, et nad teaksid, mis neid ootab, kui nad siia jäävad. 
Abilisi ma ei vaja. Nad hakkavad juba rahunema ja seda hullemini mõjub neile 
endisse hirmuseisundisse sattumine.» 

Eelmisse laagripaika tagasi jõudnud, tegid nad üles suure tule, sõid hilisööni ja 
pajatasid üksteisele möödunud päeva sündmusi. Tarzan magas keskööni, tõusis siis ja 
kadus pimedasse metsa. Ttfnni aja pärat oli ta küla juures lagendikul. Seespool tara 
põles lõkketuli. Ahvinimene roomas tara äärde ja nägi postide vahelt üksikut 
vahisõdurit tule ääres istumas. 

Rahulikult suundus Taivan tanuma lõppu suure puu juurde, ronis käratult oma 
kohale ja asetas noole vibule. Mitu minutit hoidis ta vahisõdurit kirbul, kuid veendus 
peagi et õõtsuvate okste ja vilkuva tule tõttu oli liiga vähe võimalusi pihta saada, tema 
aga pidi tabama otse südamesse, et kavatsetud plaani ellu viia. 

Peale vibu ja noolte olid tal kaasas ka lasso ja püss, mille ta eelmisel õhtul oli 
tapetud vahisõdurilt ära võtnud. Peitnud need kõik puu harude vah'e, hüppas ta 
pehmelt 

maha, olles relvastatud vaid oma pika noaga. Vahisõdur istus seljaga tema poole. 
Nagu kass roomas Tarzan tukkuvale mehele lähemale. Ta oli mehest juba kahe 
sammu kaugusel. Veel hetk — ja nuga tungib käratult südamesse. 


Tarzan valmistus hüppeks — see on džunglis metslooma kõige kiirem ning õigem 
ründamisviis —, kui äkki vahisõdur mingist ähmasest ohutundest hoiatatuna jalule 
hüppas ja ahvinimese poole pöördus. 


XVII. Waziri suguharu valge pealik 


Kui musta manyuema pilk langes kummalisele kujule, kes seisis tema ees 
ähvardavas poosis, nuga käes, läksid ta silmad hirmust pärani. Ta unustas püssi, mida 
hoidis käes,. Unustas, et võib appi hüüda. Tema ainus mõte oli põgeneda selle 
hirmuäratava valge metslase eest, kelle võimsatel rinnalihastel mängles tule 
vastuhelk. 

Aga enne, kui ta ümber pöörata jõudis, oli Tarzan juba tema kõrval, ja kui vahisõdur 
tähtis appi hüüda, oli juba hilja. Suur käsi haaras tal kõrist ja paiskas, ta maha, ta 
võitles kõigest jõust, kuid asjatult: buldogi julma haardega kägistasid hirmsad sõrmed 
ta kõri. 

Ahvinimene heitis surnukeha Šlale, korjas üles vahisõduri püssi ja läks kuuldamatult 
mööda tanumat puu juurde, tänu millele ta nii hõlpsasti oli külla pääsenud. Seal peitis 
ta surnukeha kõrgele tihedasse lehestikku, olles enne temalt ära võtnud padrunitasku. 
Püss käes, nihkus ta siis edasi mööda oksa, kust võis hästi onne näha. Sihtinud hoo- 
likalt mesilastaruga sarnanevat onni, kus asus araablaste peamees, vajutas ta 
päästikule ja peaaegu silmapilk kuulis vastuseks oigamist. Tarzan muheles. Lask oli 
tabanud. 

Lasu järel oli hetkeks kõik vaikne, siis tuiskasid araablased ja manyuemad onnidest 
välja nagu parv vihaseid herilasi, aga küllap olid nad rohkem hirmunud kui vihased. 
Eelmise päeva pinevus oli mõjunud nii valgete kui mustade närvidele ja nüüd pani see 
ainuke lask tööle nende häiritud kujutlusvõime, tekitades kõige kohutavamaid oletusi. 

Kui nad märkasid, et vahisõdur on kadunud, ei vähendanud see sugugi nende hirmu, 
ja et saada julgust lahingutegevusest, hakkasid nad läbi tara kiiresti tulistama, ehkki 
vaenlast kusagil näha polnud. Tarzan kasutas kõrvulukustavat kära, et tulistada 
inimsumma sekka. 

Keegi ei kuulnud tema lasku, kuid kõrvalseisjad nägid, ikuidas üks manyuema maha 
kukkus,. Kui nad tema üle kummardusid, selgus, et mees on surnud. Siis valdas many- 
uemasid lõplikult kabuhirm ja araablastel läks suuri vaevu korda hoida neid 
ülepeakaela džunglisse põgenemast. 

Mõne aja pärast hakkasid nad rahunema ja julgemak muutuma. Kuid 
hingetõmbeaeg oli lühike. Vaevalt olid nad arvanud, et enam ei pruugi karta, kui 
Tarzan tõi kuuldavale oma sõjakisa, ja kui röövlid hääle poole pöördusid viskas 
ahvinimene äkki nende keskele tapetud vahisõdur! keha. 

Hirmukisaga sööstis inimsumm igasse kaarde laiali, et päästa end veidra tundmatu 
olevuse käest, kes neile peale hüppas. Nende haiglane kujutlusvõime pidas vahisõduri 
kukkuvat keha mingisuguseks hiiglaslikuks metsloomaks. Põgenemistuhinas ronis 
mõni mustanahaline üle tara, teised kiskusid väravast teibaid välja ja tormasid üle 
lagendiku džunglisse. 

Mõnda aega ei vaadanud keegi tagasi, et näha, mis neid oli hirmutanud. Kuid 
Tarzan teadis, et nad teevad seda õige pea, ja leides, et see on nende vahisõduri 
surnukeha, kohkuvad veelgi rohkem. Kuid siis teevad nad seda, mis temale võib halba 
tuua. Seepärast tõusis ta vaikselt puude ülemisele terrassile ja suundus lõunasse, 
Waziri laagri poole. 


Tõepoolest, üks araablane vaataski taha ja nägi, et puu otsast kukkunud asi lamab 
liikumatult endises kohas keset tanumat. Araablane roomas ettevaatlikult lähemale ja 
taipas, et see oli inimene. Hetke pärast oli ta mehe kõrval ja tundis temas ära 
manyuema, kes värava juures valves oli olnud. 

Araablase hõike peale kogunesid kaaslased kähku tema ümber ja pärast elavat 
jutuajamist talitasid just nii, nagu Tarzan oli ette näinud. Tõstnud püssid palge, 
tulistasid nad mitu kogupauku puu pihta, kust surnukeha oli alla kukkunud. Oleks 
Tarzan sinna jäänud, oleks ta nüüd kuulidest läbi puuritud. 

Kui araablased ja manyuemad leidsid, et ainsad vägival-lamärgid surnud vahisõduri 
kehal on kellegi hiiglaslike sõrmede jäljed tema kõril, valdas neid veelgi suurem 
hämmeldus ja meeleheide. Selgus, et isegi öösel ja suletud värava taga ei võinud nad 
end turvaliselt tunda. Et vaenlane võis nende laagrisse tungida ja tappa vahisõduri 
paljaste kätega, see käis neil üle mõistuse, ja ebausklikud manyuemad hakkasid oma 
õnnetusi üleloomulike põhjustega seletama. Valged aga ei osanud mingisuguseid 
tõepäraseid seletusi anda. 

Mitukümmend inimest tormas džunglisse, teised ootasid, et vaenlane jätkab iga hetk 
külmaverelist tapatööd, ja julgemata magama heita, jäi meeleheitele viidud 
kõrilõikajate jõuk koiduni valvama. 

Külla jäänud manyuemasid rahustasid mõnevõrra araablaste lubadused koidikul 
sellest kohast lahkuda. Isegi hirm julmade isandate ees ei suutnud võita neid vallanud 
õudu. 

Seepärast siis juhtuski, et. kui Tarzan oma kaaslastega 

järgmisel hommikul tagasi tuli, et jätkata endist taktikat, leidsid nad vaenlase juba 
lahkumas. Manyuemad kandsid varastatud elevandiluud. Seda kõike nähes Tarzan 
muigas: ta oli kindel, et nad ei kanna seda kuigi kaugele. Ent siis märkas ta midagi 
rahutukstegevat: kustuva lõkke juures süütas mõni manyuema tõrvikuid, ilmselt 
kavatsesid nad küla põlema panna. 

Tarzan istus kõrge puu otsas mõnesaja jala kaugusel tarast. Seadnud käed ruuporina 
suu juurde, hüüdis ta valjult araabia keeles: «Ärge põletage meie onne, või me tapame 
teid! Ärge põletage meie onne, või me tapame teid!» 

Ta hõiskas seda tosin korda. Manyuemad lõid kõhklema, üks neist viskas oma 
tõrviku tulle. Teised kavatsesid talitada niisamuti, kuid siis hüppas nende juurde 
araablane, kepp käes, ja hakkas neid tümitama, osutades onnidele ja ilmselt käskides 
neid põlema panna. Siis tõusis Tarzan õõtsuval oksal kogu pikkuses püsti, tõstis ühe 
araabia püssi palge, sihtis hoolikalt ja tulistas. Araablane, kes visalt oli onnide 
süütamist nõudnud, kukkus surnult maha, manyuemad aga viskasid tõrvikud kus seda 
ja teist ning põgenesid külast. Tagasi vaatamata lidusid nad džungli poole, nende 
isandad aga, laskunud ühele põlvele, tulistasid nende pihta. 

Ent kuidas manyuemade sõnakuulmatus araablasi ka ei vihastanud, pidid nad 
lõppude lõpuks tunnistama, et mõistlikum on loobuda lõbust maha põletada küla, mis 
neid kahel korral oli nii halvasti vastu võtnud. Endamisi vandusid nad, et tulevad 
tagasi sääraste jõududega, mis, võimaldavad neil terve miili ulatuses kõik maa pealt 
minema pühkida, nii et inimesest enam jälgegi järele ei jää. 

Asjata olid nad puid silmitsenud, et näha inimest, kelle hääl oli manyuemadele 
hirmu nahka ajanud. Nad nägid vaid puu kohal suitsu tõusvat pärast lasku, mis surmas 
araablase, ja tulistasid selle puu pihta mitu kogupauku, (kuid polnud näha, et lasud 
oleksid tabanud. 


Tarzan oli liiga tark, et langeda sellesse lõksu, ning vaevalt oli pauk vaibunud, kui ta 
alla hüppas ja sadakond jardi eemale teise puu juurde jooksis. Taibanud, et võib end 
lõbustada, seadis ta jälle käed ruuporiks ja karjus: 

«Jätke elevandiluu! Jätke elevandiluu! Surnud ei vaja elevandiluud!» 

Võpatades laskis mõni manyuema oma kandami mäha kukkuda, kuid aplad 
araablased ei suutnud seda enam taluda. Valjult needusi karjudes haarasid nad püssi ja 
võtsid oma kandjad kirbule, ähvardades tappa igaühe, kes oma kandami maha paneb. 
Nad võisid loobuda mõttest küla põlema panna, kuid niisugust varandust maha jätta 
käis neil üle mõistuse — parem juba surra. 

Ja nii lahkusid nad Waziri külast, olles oma orjadele selga ladunud sellisel hulgal 
elevandiluud, millest oleks jätkunud paljude kuningate väljalunastamiseks. Nad 
suundusid 

põhja poole, tagasi oma metsikutesse küladesse metsikul ja vähetuntud maal, mis 
asub teisel pool Kongot suure metsa sügavuses. 

Nad läksid edasi ning nende kõrval kahel pool teed liikus nähtamatu ja väsimatu 
vaenlane. 

Tarzan paigutas Waziri mustad sõdalased kindla vahemaa tagant mõlemale poole 
teed tihedasse põõsastikku. Sedamööda, kuidas kolonn neist mööduss, läbistas kord 
raske oda, kord terav nool, mille oli heitnud kindel käsi, manyuema või araablase. 
Seejärel kadus waziri tihnikusse ja kihutas ettepoole, et sisse võtta uus koht. Nad 
tegutsesid vääramatult ja üksnes siis, kui»Ipolnud karta, et neid nähakse. Seetõttu 
lennutati nooli ja odasid harva, suurte vaheaegadega, kuid visa ja lakkamatu oht 
rippus kogu aeg kolonni kohal, mis raske laadungi tõttu äärmiselt aeglaselt edasi 
liikus. Ja kabuhirm püsis: kabuhirm sellepärast, et just praegu kukkus läbilastud 
kaaslane, ja kabuhirm ka seepärast, et polnud teada, kes on järgmine ja millal tema 
tund tuleb. 

Kümneid kordi olid manyuemad valmis oma kandamit maha viskama ja hirmunud 
jänestena tuhatnelja põhjapoole liduma. Araablastel õnnestus neid tagasi hoida vaid 
suure vaevaga, ähvardades ja keelitades. Nii möödus röövlitel päev päeva järel 
otsekui painajalikus unes. Ööseks jäid araablased laagrisse kusagile lagendikule jõe 
äärde ja ehitasid laagriplatsi ümber rohmaka «boma». 

Kuid aeg-ajalt vihises neil öösel kuul üle pea ja mõnigi vahisõduritest, keda nad 
nüüd tosinate kaupa välja panid, varises maha. See kõik oli väljakannatamatu, nii 
võisid nad kõik üksteise järel surma saada vaenlasele vähimatki kahju tekitamata. Ja 
ikkagi hoidsid araablased valgele inimesele omase ahnusega röövitud varast kinni, 
sundides hommikuti demoraliseeritud manyuemasid kandameid selga upitama ja ühte 
Viirgu asuma. 

Kolm päeva liikus kolonn edasi ja iga tund tõi endaga kaasa surmatoova oda või 
noole. Öösiti paukus nähtamatu püss ja inimese vahisõduriks määramine tähendas 
talle surmaotsuse allakirjutamist. 

Neljanda päeva hommikul pidid araablased oma kaks orja sõnakuulmatuse pärast 
maha laskma, samal ajal aga kostis džunglist selge ja tugev hääl: 

«Manyuemad, täna te surete, kui te elevandiluud maha ei pane. Minge oma julmade 
isandate kallale! Tapke nad maha! Teil on püssid, mis te neid hoiate? Tapke 
araablased, ja me ei puutu teisse. Me viime teid endi juurde külla, söödame kõnud täis 
ja juhatame tervena meie maalt välja. Pange elevandiluu maha ja tormake oma 
isandate kallale, ja me aitame teid, või muidu surete te ise!» 

Kui hääl vaikis, jäi karavan kivinenult paigale. Araablased silmitsesid oma orje, 
manyuemad vaatasid üksteise otsa: nad ainult ootasid, et keegi võtäky initsiatiivi enda 

kätte. Järele oli jäänud umbes kolmkümmend araablast ja sada viiskümmend 
mustanahalist, kõik olid relvastatud, isegi kandjatel rippusid püssid üle õla. 

Araablased tõmbusid koomale. Seik käskis manyuemasid edasi minna ja käsku 
andes tõstis püssi palge, samal ajal aga viskas üks neegritest oma kandami maha, 
haaras kähku püssi ja tulistas valgeid. Ühe hetkega muutus kogu laager vanduvate ja 
ulguvate deemonite karjaks, kes lasksid käiku püssid, noad ja revolvrid. Araablased 
kaitsesid vapralt oma elu, kuid tinarahe, millega neid üle külvasid nende omad orjad, 
ning ümbritsevast džunglist tulev odade ja noolte sadu tegi oma töö. Kümme minutit 
pärast kokkupõrke algust polnud elus. enam ühtegi araablast. 

Kui tulistamine oli vaibunud, hakkas Tarzan uuesti rääkima: 

«Võtke üles meie elevandiluu ja viige sinna, kust te selle varastasite. Meie ei tee 
teile halba.» 

Hetkeks lõid manyuemad kõhklema. Neil polnud tahtmist kolmepäevast teekonda 
uuesti läbi teha. Nad pidasid omavahel sosinal nõu ja pöördusid siis džungli poole: 

«Kust me võime teada, et te meid maha ei löö, kui me külla tagasi läheme?» 

«Te kuulsite, et me lubasime teisse mitte puutuda, kui te meie elevandiluu tagasi 
viite. Aga teie ei tea, et me võime teid kõiki viimse kui meheni tappa, kui te meie sõna 
ei kuula. Kas pole selge, et me teeme seda pigem siis, kui te meid välja vihastate, kui 
siis, kui te meie käsku täidate?» 

«Kes sa oled. et räägid meie araablasest isanda keelt?» küsis manyuema 
parlamentäär «Näita end. ja siis me vastame sulle.» 

Tarzan tuli džunglist välja mõne sammu kaugusele. 

«Vaadake!» lausus ta. Nähes, et ta on valge, kohkusid nad ära, sest polnud iialgi 
näinud valget metslast, tema võimas muskulatuur ja hiiglaslik kehaehitus aga äratasid 
neis vaimustust. 

«Võite mind uskuda,» ütles Tarzan. «Kui te mind kuulda võtate ega puutu minu 
rahvasse, siis ei puutu ka meie teisse. Kas te viite meie elevandiluu tagasi või peame 
teie kannul edasi minema; nagu tegime seda siiani?» 

Nende kohutavate päevade meenutamine sundis manyuemasid otsust langetama. 
Nad tõstsid kandamid turjale ja seadsid sammud Waziri küla poole. 

Kolmandal päeval astus karavan koos Waziri sõdalastega külaväravast sisse. Neid 
tervitasid ellujäänud külaelanikud, kes olid siia tagasi tulnud pärast seda, kui Tarzani 
saadikud teatasid neile röövlite lahkumisest. 

Läks vaja Tarzani kogu autoriteeti, et päästa manyue-marid läbipeksmisest ja 
tükkideks rebimisest. Alles siis, kui ta oli külaelanikele selgeks teinud, et oli andnud 
sõna manyuemadele mitte halba teha, kui nad elevandiluu tagasi toovad, ja et wazirid 
olid saavutanud võidu tänu temale, 

Tarzanile, nad kuuletusid. 

Sel ööl pidasid Waziri sõdalased nõu, kuidas võitu pühitseda ja uut pealikut valida. 
Pärast Waziri surma oli Tarzan juhtinud sõdalasi nende võitluses ja ajutiselt oli võim 
tema kätte antud. Ei olnud aega nende endi hulgast uut pealikut valida, pealegi oli 
ahvinimene algusest saadik tegutsenud niivõrd edukalt, et võimu üleminekul kellegi 
teise kätte kardeti edu asenduvat ebaõnnega. Juba alguses olid nad veendunud, kui 
ohtlik oli tagasi lükata valge metslase nõuandeid: seda näitasid vana Waziri algatatud 
kallaletungi tagajärjed. Seetõttu polnudki neil raske tunnistada Tarzani autoriteeti. 

Kõige auväärsemad sõdalased seadsid end ringis tule ümber istuma, et arutada vana 
Waziri võimalike järglaste omadusi. Esimesena hakkas rääkima Busuli. 


«Kuna Waziri on surnud, jätmata järele poega, siis tean ma meie hulgast ainult ühte, 
kes võib olla hea pealik. Me oleme seda juba kogenud. Ta juhtis meid valge inimese 
püsside vastu ja andis meile võidu ühegi kaotuseta. See on valge inimene, kes meid 
viimastel päevadel on juhtinud.» Nende sõnadega hüppas Busuli püsti, tõstis oda ja 
poolkum-margil alustas Tarzani ümber aeglast tantsu, lauldes sammude taktis: 
«Waziri, waziride kuningas! Waziri, araablaste tapja! Waziri. waziride kuningas!» 

Üksteise järel väljendasid sõdalased oma heakskiitu Tarzani kuningaks valimise üle, 
ühinedes piduliku tantsuga. Jooksid kohale naised ja istusid maha, moodustades 
esimese ümber teise ringi. Nad tagusid tam-tami, plaksutasid tantsurütmis käsi ja 
laulsid kaasa. Ringi keskel istus ahvide Tarzan Waziri, waziride kuningas, sest nagu 
eelkäijagi, pidi ta nüüdsest peale kandma oma suguharu nime. 

Üha kiiremaks muutusid tantsijate liigutused, üha valjemini kõlasid nende metsikud 
huiked. Naised tõusid püsti ja hakkasid laulma unisoonis3 täie rinnaga. Sõdalased 
vehkisid raevukalt odadega, vahetevahel kükitasid ja lõid kilpidega vastu külatänava 
kõvaks tambitud maad. Kogu see pilt oli nii uskumatult primitiivne ja metsik, justkui 
toimunuks see inimkonna koidikul, lõpmatu hulga sajandite eest. 

Erutus kasvas ja ahvinimene ei pidanud vastu: ta hüppas püsti ja ühines metsiku 
tavandiga. Mustadest läikivatest kehadest ringi keskel kargles ja kisendas ta ning 
raputas rasket oda samasuguses meeletus vaimustuses nagu ta metslastest kaaslasedki. 
Viimased tsivilisatsiooni riismed olid kadunud, nüüd oli ta sõna otseses mõttes 
ürginimene: nautis pöörase, metsiku elu vabadust, mida ta armastas, ja rõõmustas 
nagu laps oma uue nime — musta de metslaste kuningaks saamise üle. 

Ah, kui teda oleks praegu näinud Olga de Coude, kas 

ta oleks tundnud temas ära selle rassilise näo ja laitmatute kommetega hästi 
rõivastatud rahuliku noormehe, kes kõigest mõni kuu tagasi oli talle nii väga 
meeldinud? Ja Jane Porter. Kas ta oleks ikka veel armastanud metsikute sõdalaste 
metsikut pealikut, kes alasti oma samasuguste alamate seas tantsida vihtus? Ja 
d'Arnot! Kas ta oleks uskunud, et see on sama mees, keda ta oli viinud poolde 
tosinasse Pariisi kõige nooblimasse klubisse? Mida oleksid kostnud tema kolleegid, 
parlamendi ülemkoja lordid, kui keegi oleks öelnud metallehteis tantsivale 
mustalakalisele hiiglasele näidates: «Milordid, see siin on John Clayton, lord 
Greystoke!» 

Nii sai ahvide Tarzanist tõeline kuningas. Pikkamisi, kuid kindlalt tegi ta läbi 
arengu, mille olid läbinud tema esivanemad, sest eks alustanud ju temagi kõige 
madalamalt astmelt. 


XVIII. Surmaloos 


Järgmisel hommikul pärast «Lady Alice'i» hukku ärkas paadis olijaist esimesena 
Jane Porter. Väikese seltskonna ülejäänud liikmed magasid alles, istudes pingil või 
olles end paadi põhjas ebamugavalt kerra tõmmanud. Täieliku üksinduse ja abituse 
tunne, mille suur lage veteväli temas esile ikutsus, masendas teda ja tulevikule 
mõeldes ei ärganud tema rinnas ainsatki lootusekübet. Ta oli kindel, et nad on 
kadunud, pääsmist polnud kusagilt loota. 

Peatselt ärkas ka Clayton Võttis aega, kuni ta toibus ja aru sai, kus ta on ja mis öösel 
nendega juhtunud oli. Viimaks langes ta hämmeldunud pilk neiule. 

«Jane!» hüüdis ta. «Tänu jumalale, et oleme koos!» 


Zunisoon — kahe või enama sama kõlusega heli kooskõla 


«Vaadake enda ümber.» vastas tütarlaps murtult, osutades apaatse liigutusega 
silmapiirile. «Me oleme täiesti üksi.» 

Clayton vaatas tähelepanelikult ringi 

«Kuhu nad võisid kaduda?» imestas ta «Nad ei saanud põhja minna, sest polnud 
lainetust, ja ma nägin kõiki paate veel pärast jahi vee alla vajumist.» 

Ta äratas ka teised ja selgitas rleile olukorda. 

«See on isegi hea, söör, et paadid on lahku läinud,» tähendas üks madrustest, «igas 
paadis on toidumoona, seega ei vaja keegi teiste abi, ja ka tormi kenal ei saa keegi 
teist aidata. Seevastu on rohkem võimalusi, et kui ka üks paat üles korjatakse, siis 
hakatakse teisigi otsima. Kui me koik koos oleksime, jääks yaid üksainus 
pääsemisvõimalus, nüüd aga on neid neli.» 

See arukas filosofeerimine tõstis veidi ülejäänute meeleolu kuid mitte kauaks, sest 
kui otsustati võtta kurss itta, mandri poole ja hakati aere otsima, selgus, et neid enam 
polnudki Aerude taga istunud madrused olid oma too juures magama jäänud ja aerud 
vette pillanud, lained aga olid need ära viinud, ja neid polnud enam kusagil näha 

Nüüd järgnes vihane sõnavahetus ja äärepealt oleks läinud lööminguks, kui 
Claytonil poleks õnnestunud madruseid maha rahustada. Muide, paar minutit hiljem 
oleks Thuran peaaegu algatanud uue skandaali, tehes inetu märkuse kõigi inglaste ja 
eriti inglise madruste rumaluse kohta. 

«Aitab küll, poisid,» keelas teisi madruseid kolmas, kes nääklusest osa ei võtnud. 
«Mis kasu sellest on, kui te üksteisel näod lömmi lööte? Spider ütles ju teile, et meid 
korjatakse üles. Hakkame parem sööma » 

«See pole halb mõte,» toetas teda Thuran ja pöördus kolmanda madruse poole: 
«Kulla Wilson, ulatage mulle üks karp» 

«Võtke ise,» urises Wilson süngelt. «Ei hakka mina kellegi ... sõna kuulama. Te 
pole siin veel kapten.» 

Lõppude lõpuks pidi Clayton ise minema karpi võtma, kuid siis puhkes uus 
sõnavahetus madrustega, kes avaldasid arvamust, et Clayton ja Thuran tahavad 
toidumoona kulutamisel silma peal hoida, et saada endale lõviosa. 

«On vaja, et keegi juhtimise enda peale võtaks,» ütles Jane Porter. Ta oli 
tülgastusega jälginud seda häbiväärset nägelemist, millega oli alanud nende 
pealesunnitud suhtlemine, mis võis kesta veel mitu päeva. «Juba iseenesest on hirmus 
leida end äkki nõrgas paadis Atlandi ookeanil, milleks siis veel tüli ja riiuga õnnetust 
ja hädaohtu suurendada? Mehed peavad enda hulgast vanema valima ja temale kõiges 
alluma. Siin tuleb distsipliini hoida veelgi rängemini kui tõelises suures laevas » 

Enne kui rääkima hakata, oli Jane lootnud, et tal ei tule üldse häält teha ja et Clayton 
suudab keerukates olukordades toime tulla. Kuid ta pidi tõdema, et vähemalt siiani 
polnud Clayton teistest rohkem oma ülesannete kõrgusel olnud, ehk ta küll püüdis 
omalt poolt suhteid teravaks mitte ajada. Ta läks isegi nii kaugele, et kui madrused 
hakkasid protesteerima, et Clayton karbi lahti teeks, andis ta selle nende kätte. 

Tütarlapse sõnad rahustasid mõneks ajaks mehi ja lõpuks otsustati kaks veelähkrit 
ning neli konservikarpi jagada võrdselt madruste ja reisijate vahel, et nad saaksid neid 
varusid oma äranägemise järgi kasutada. 

Niisiis jagunes väike seltskond kohe kaheks ja niipea kui varud olid kätte antud, 
hakati neid otsekohe avama. Mad rused said esimesena ühe karbi lahti ja kukkusid nii 
kohutavalt sajatama, et Clayton küsis: «Mis on lahti?» 

«Oh häda!» kisendas Spider. «Häda! Veelgi hullem — see on surm! Karbis on 
tökat!» 


Clayton ja Thuran avasid kiirustades ühe oma karpidest ja selgus kohutav tõde — 
sealgi oli tökat. Üksteise järel avati kõik neli karpi ja iga kord kinnitas vihane urin 
hirmsat tegelikkust: paadis polnud toidyraasugi! 

«Noh, tänu jumalale, vett meil ikkagi on,» sõnas Tompkins. «Kergem on läbi ajada 
toiduta kui veeta. Kui päris häda käes, võib oma saapadki ära süüa, aga juua ju neid ei 
saa.» 

Kuni ta rääkis, puuris Wilson ühte veelähkrisse väikese augu, Spider aga hoidis all 
plekk-kruusi, kuhu Wilson kavatses kallihinnalist vedelikku kallata. August voolas 
peenikese nirena kruusi põhja musta kuiva pulbrit. Ägades pillas Wilson lähkri maha 
ja langes pingile õudusega kruusi jõllitades. 

«Lähkris on püssirohi,» ütles Spider teiste poole pöördudes vaevukuuldavalt. Ja nii 
oli see ka kõigi ülejäänud lähkritega. 

«Tökat ja püssirohi!» hüüatas musjöö Thuran. «Sapristi! Mäherdune dieet 
laevahuku läbiteinud merehädalistele!» 

Ainuüksi teadmisest, et paadis pole vett ega toitu, tundsid inimesed otsekohe nälga 
ja janu. Ja nii algasid esimesest päevast nende kannatused ja neil tuli läbi teha kõik 
õudused, mis merehädalistele osaks saavad. 

Iga päevaga muutus olukord üha halvemaks. Põletikulised silmad uurisid asjatult 
öösel ja päeval silmapiiri, kuni nõrgad väsinud inimesed varisesid paadi põhja, leides 
kohutavast tõelisusest lühikeses rahutus unes üürikese unustuse. 

Suurest näljast sõid madrused ära oma nahkrihmad, saapad ja mütside seest 
nahkribad, ehkki Clayton ja Thuran püüdsid neile selgeks teha, et see ainult suurendab 
nende kannatusi. 

Jõuetud ja lootuse kaotanud, armutu troopikapäikese käes pragunenud huulte ja 
paistetanud keeltega loksusid nad merel ning ootasid surma, milles hakkasid juba 
lunastust nägema. Esimeste päevade talumatud kannatused olid kolmele reisijale juba 
pisut tuimemaks muutunud, sest nad polnud midagi söönud. Kohutav oli aga madruste 
piin, kui nende nõrk haige magu püüdis seedida nahatükke, mida nad olid endale sisse 
ajanud. Esimesena andis alla Tompkins. Täpselt nädal pärast «Lady Alice'i» 
põhjaminekut suri madrus hirmsates krampides. 

Mitu tundi vedeles ta surnukeha paadi päras, teisi sealt irevil hammastega otsekui 
mõnitades. Lõpuks ei kannatanud Jane Porter enam välja. 

«William, kas te ei saaks teda üle parda visata?» küsis ta. 

Clayton tõusis ja vaarus surnukeha poole. Mõlemad ellujäänud madrused jälgisid 
teda, aukuvajunud silmades hõõ-gumas veider, kurjakuulutav tuli. Asjatult püüdis 
inglane keha parda kohale upitada: see ülesanne polnud talle jõukohane. «Aidake 
mind, palun,» ütles ta Wilsonile, kes kõige lähemal lamas. 

«Mis te tast merre viskate?» urises madrus ärritatult. 

«Seda tuleb teha nüüd, kuni meil veel jõudu jätkub,» väitis Clayton. «Säärase 
päikese käes muutub ta homseks jubedaks.» 

«Parem jätke ta rahule,» urises taas Wilson. «Ta kulub enne homset meile endile 
ara.» 

Pikkamisi jõudsid madruse sõnad Claytoni teadvusse. Lõpuks ometi taipas ta 
protesti põhjust. 

«Issand!» sosistas Clayton õudusega «Kas te tahate tõesti öelda ...» 

«Ja miks ka mitte?» pomises Wilson. «Meie oleme veel elus, tema aga surnud ja tal 
on ükskõik » 


«Tulge siia, Thuran, kutsus Clayton. «Meil tuleb läbi elada surmast midagi 
hirmsamat, kui me seda laipa merre ei viska.» 

Wilson tegi paar ähvardavat liigutust, aga kui ta kaaslane Spider Claytonit ning 
Thurani toetas, andis ta järele ja vahtis ahnete silmadega laipa, kuni teised kolmekesi 
selle üle parda upitasid. 

Pärast seda jälgis Wilson terve päev Claytonit, silmis kiirgamas hullumeelsus 
Päikeseloojaku ajal hakkas ta midagi pomisema ja endamisi naerma, silmadega 
endiselt Claytonit puurides 

Oli juba täiesti pime, ent Clayton tundis ikka veel endal seda õudset pilku. Ta 
püüdis ärkvel olla. kuid nõrkuse tõttu suutis hädavaevu teadvust säilitada. Lõpuks ei 
pidanud ta sellele piinlemisele vastu, tema pea vajus pingile ja ta uinus. Kui palju 
aega sellest möödas oli, seda ei suutnud ta meenutada, kuid äkki ärkas ta mingist 
kummalisest helist otse enda kõrval. Kuu oli tõusnud ja kui Clayton silmad lahti lõi, 
nägi ta õudusega, et tema poole roomab ettevaat Ukult Wilson, avatud suust rippumas 
paistetanud keel. 

Seesama heli äratas ka Jane Porteri Jubedat pilti nähes hakkas ta läbilõikavalt 
kisendama, ja selsamal hetkel sööstis madrus ettepoole ning kukkus Claytoni peale. 
Nagu kiskja otsis ta hammastega Claytoni kõri, kuid kogu oma nõrkusest hoolimata 
õnnestus viimasel hullumeelse suud endast kaugemal hoida. 

Jane'i kisa peale ärkasid Thuran ja Spider Nähes selle põhjust, roomasid mõlemad 
Claytonile appi ja kolmekesi õnnestus neil Wilsonist jagu saada ning ta paadi põhja 
paisata. Korraks jäi ta lamama, pomises ja lagistas naeru, siis aga hüppas jubeda 
kriiskamisega püsti ja kadus vette, enne kui kaaslased suutsid teda takistada. 

Hirmsale pingele ja erutusele järgnenud reaktsioon tegi ellujäänud täiesti jõuetuks. 
Spider vajus paadi põhja ja puhkes nutma. Jane Porter palvetas, Clayton vandus enda- 
misi vaikselt, musjöö Thuran oli andunud mõtisklustele, langetanud pea kätele. 
Mõtiskluste tulemusena tegi ta järgmisel päeval Claytonile ja Spiderile oma 
ettepaneku. 

«Džentelmenid,» alustas ta. «Te näete, mis meid ootab. 

kui meid lähema kahe“täeva jooksul üles ei leita. Selleks on aga vähe lootust, kui 
otsustada selle järgi, et kõigi nende päevade jooksul pole me näinud ainsatki purjekat 
ega silmapiiril suitsuvinetki. Oleks süüa, oleks ka lootust, aga meil pole ühte ega teist. 
Meil jääb vaid üks võimalus — tuleb valida üks kahest: me kas sureme kõik mõne 
päeva pärast või tuleb keegi ohverdada, et teised võiksid ellu jääda. Kas te mõistate, 
mis ma öelda tahan?» 

Seda kuuldes valdas Jane Porterit õud. Oleks ettepanek tulnud vaeselt harimatult 
madruselt, oleks ta arvatavasti vähem imestanud, aga et selle oli teinud mees, kes 
püüdis näidata end kultuurse ja peene džentelmenina, näis see talle peaaegu võimatu. 

«On parem, et sureme kõik koos,» vastas Clayton. 

«Otsustama peab häälteenamus,» väitis Thuran. «Et ohverdada tuleb vaid üks meist 
kolmest, siis me kolmekesi langetamegi otsuse. Miss Porter pole siin asjaosaline, teda 
hädaoht ei ähvarda.» 

«Aga kuidas me teada saame, kes peab esimene olema?» küsis Spider. 

«Selle otsustab loos,» vastas Thuran. «Mul on taskus mitu franki, me jätame meelde 
ühe aastaarvu ja kes selle raha endale saab, ongi esimene.» 

«Ma ei taha sellest saatanlikust plaanist osa võtta,» teatas Clayton vaikselt, «me 
võime veel maad või mingit laeva näha, enne kui on hilja.» 

«Te kas allute häälteenamusele või olete esimene,» vastas Thuran, ja tema hääl 
kõlas ähvardavalt. «Hääletame: mina olen plaani poolt, aga teüe, Spider?» 


«Mina samuti,» kõlas vastus. 

«See on enamuse tahe,» kuulutas Thuran. «Nüüd asume aega viitmata loosi võtma. 
See on ikõigile kasulik. Et kolm inimest ellu jääksid, sureb üks mõni tund varem kui 
muidu.» 

Ta hakkas loteriiks ettevalmistusi tegema, kuna Jane Porter jälgis teda pärani silmi, 
mõeldes õudusega sündmusele, mida ta nägema peab. Thuran laotas pintsaku paadi 
põhja ja valis siis peotäie raha hulgast kuus franki. Kaks ülejäänud meest 
kummardusid alla, kuna ta rahasid silmitses. Seejärel ulatas ta need Claytonile. 

«Vaadake neid hoolega,» ütles Thuran. «Kõige vanem on aastast 1875, ja see on ka 
ainuke.» 

Clayton ja madrus silmitsesid üksikult iga raha. Nende arust ei olnud neil mingit 
vahet peale aastaarvude. Nad jäid rahule. Oleksid nad teadnud, et musjöö Thurani 
varasemad kogemused kaardimängus sohki teha olid ta kompi-mismeelt niivõrd 
arendanud, et ta oskas kaarte eristada juba üksnes neid puudutades, oleksid nad 
vaevalt leidnud selle plaani endale kasuliku olevat. 1875. aasta münt oli teistest õige 
pisut õhem, kuid ilma mikromeetrita poleks ei Clayton ega Spider suutnud seda 
kindlaks teha. 

«Millises järjekorras loosi võtame?» küsis Thuran, teades oma kogemuste põhjal, et 
nendel juhtudel, kui loosi-võtmine on ebameeldiv, eelistab enamik tõmmata viimase 
na: alati on võimalus ja lootus, et keegi selle juba varem välja tõmbab, Thuran aga 
eelistas endale teadaolevatel põhjustel tõmmata esimesena, juhul kui tulnuks loosi 
võtta veel teist korda. 

Ja kui Spider avaldas soovi tõmmata viimasena, nõustus Thuran armastusväärselt 
esimesena loosi võtma. Tema käsi kadus pintsaku alla vaid üheks viivuks, kuid 
kärmed ja osavad sõrmed jõudsid kõik mündid läbi katsuda ning saatusliku rahatüki 
kõrvale lükata. Kui ta käe välja tõmbas, oli seal 1888. aasta raha. Nüüd võttis loosi 
Clayton. Jane Porter kummardus ettepoole, näol õud ja pinev tähelepanu, kui pintsaku 
alla kadu“ selle mehe käsi, kellega ta abielluma pidi. Ja juba tõmbaski mees käe välja, 
raha pihus. Esimesel hetkel ei söandanud ta ise vaadata, aga musjöö Thu ran, kes 
Claytoni käe üle kummardus, hüüdis, et ta võib julge olla. 

Jane Porter nõjatus kurnatuna ja üleni värisedes paadi äärele. Tal oli halb, pea käis 
ringi. Kui ka Spider ei tõmba 1875. aasta raha, tuleb kogu see õud uuesti läbi elada. 

Madruse käsi oli juba pintsaku all. Tema laup kattus suurte higipiiskadega. Ta 
vappus nagu palavikus ja valjul häälel needis end, et oli tahtnud viimasena loosi 
tõmmata: praegu oli tal kolm võimalust ühe vastu, Thuranil aga viis ja Claytonil neli 
ühe vastu. 

Venelane ootas kannatlikult ega kiirustanud madrust, ta teadis suurepäraselt, et teda 
ei ohustanud miski, ükskõik, kas saatuslik raha tuleb seekord välja või ei. Tõmmanud 
käe välja, heitis madrus pilgu rahale ja kukkus teadvusetult paadi põhja. Clayton ja 
Thuran kiirustasid mõlemad, nii kuidas vähegi suutsid, vaatama raha, mis oli madruse 
käest välja veerenud ja lebas tema kõrval maas. See ei olnud 1875. aasta oma Tohutu 
närvipinge järel saabunud reaktsioon mõjus Spiderile nii, nagu oleks tema tõmmanud 
selle saatusliku loosi. 

Seega siis tuli kogu protseduur uuesti läbi teha. Veel kord võttis venelane pintsaku 
alt süütu raha. Jane Porter sulges silmad, kui Claytoni käsi kadus pintsaku alla. Spider 
kummardus ettepoole, pärani silmi jälgides kätt, mis pidi otsustama tema saatuse. 

William Cecil Clayton, lord Greystoke võttis nüüd käe pintsaku alt välja. Raha 
kõvasti pihku pigistades, et keegi seda näha ei saaks, heitis ta pilgu Jane Porterile. Ta 
ei julgenud kätt avada. 


«Rutem!» vingatas Spider. «Mu jumal, las ma vaatan .. .» 

Clayton avas peo. Spider nägi esimesena aastaarvu, ja enne kui teised tema 
kavatsust taibata jõudsid, oli ta jalule tõusnud, üle paadi ääre astunud ja igaveseks 
rohelisse sügavikku kadunud — raha ei olnud 1875. aastast... 

Läbielatud närvipinge mõjul lebasid ellujäänud terve päev poolteadvusetult ega 
puudutanud mitu päeva seda hirmsat küsimust. 

Need olid kohutavad päevad täis üha kasvavat nõrkust ja lootusetust... 

Lõpuks roomas musjöö Thuran Claytoni kõrvale. «Peab veel kord loosi tõmbama, 
enne kui me jääme nii nõrgaks, et isegi süüa enam ei jõua,» sosistas ta. 

Clayton oli juba täiesti tahtejõuetu Jane Porter polnud enam kolm päeva rääkinud. 
Clayton teadis, et neiu sureb. Kui kohutav see mõte ka polnud, kuid Clayton arvas, et 
tema või Thurani ohverdamisega saab Jane uut jõudu, ja soostus kohe venelase 
ettepanekuga. 

Nad tõmbasid loosi täpselt niisamuti kui esimesel korral ja tagajärg oli paratamatu 
— Clayton sai 1875. aasta raha. «Millal?» küsis Thuran. 

Ta oli juba oma taskunoa välja tirinud ja nõrkade sõrmedega püüdis seda avada. 

«Otsekohe,» pomises ta ja puuris ahnete silmadega inglast. «Ehk ootaksite 
pimedani?» küsis Clayton. «Ma ei taha, et miss Porter näeks Me kavatsesime ju 
abielluda.» Thurani nägu varjutas pettumus. 

«Olgu pealegi,» vastas ta kõhklevalt. «Öö pole enam kaugel. Olen oodanud palju 
päevi, ootan veel mõne tunni.» 

«Tänan teid, mu sõber,» sosistas Clayton. «Ma lähen nüüd tema juurde ja jään 
sinna, kuni mu tund on tulnud. Tahaksin enne surma tund või paar temaga koos olla.» 

Kui Clayton tütarlapse juurde jõudis, oli viimane teadvuseta. Mees nägi, et ta on 
suremas, ja oli õnnelik, et neiu ei saa näha ega kuulda seda kohutavat tragöödiat, mis 
siin peagi aset leiab. Ta võttis tütarlapse käe ning tõstis selle oma lõhkenud ja 
paistetanud huultele. Hulk aega silitas ta õrnalt linnujalaga sarnanevat kokkukuivanud 
kätt, mis alles hiljuti oli olnud Baltimore'i kaunitari ilus valge käsi. 

Oli juba pime, kuid ta ei märganud midagi, kuni öisest hämarusest kostev hääl ta 
teadvusele tõi. Saatus kutsus teda 

«Tulen juba, musjöö Thuran,» ruttas ta vastama. Kolm korda proovis ta 
neljakäpukile tõusta, et roomata vastu surmale, kuid viimaste tundidega oli ta nii 
nõrgaks jäänud, et ei suutnud enam Thurani juurde minna. 

«Te peate siia tulema, musjöö,» kutsus ta nõrgal häälel. «Mul pole jõudu 
neljakäpukile laskuda.» 

«Sapristi!» pobises musjöö Thuran. «Te tahate mind tüssata, minult mu võitu ära 
võtta.» 

Clayton kuulis, kuidas ta end paadi põhjas edasi lohistas. Kuid siis ägas ta äkki 
lootusetult. 

«Ma ei suuda roomata. Hilja. Sa petsid mind, räpane inglasest koer.» 

«Ma ei petnud teid, musjöö,» protesteeris Clayton. «Ma püüdsin kõigest väest, 
katsetan veel kord ja proovige teiegi, 

ehk suudab kumbki meist roomata pool teed, ja siis te saate kätte oma võidu.» 

Jälle kogus Clayton jõudu ja kuulis, et ka Thuran pingutab kõigest väest. Möödus 
ligemale tund, kui inglasel õnnestus põlvedele tõusta, kuid juba esimesel katsel edasi 
liikuda varises ta silmili. 

Hetk hiljem kuulis ta Thurani rahulolevat hüüatust. 

«Ma tulen,» sosistas venelane. 


Taas püüdis Clayton oma saatusele vastu roomata ja kukkus uuesti paadi põhja. 
Kõigist ponnistustest hoolimata ei suutnud ta enam tõusta. Viimati kukkus ta selili ja 
jäigi nii lebama, vaadates üles tähtede poole, kuna tema tagant üha lähenes hingeldav 
venelane, kes vaevu end paadi põhjas edasi lohistas. 

Claytonile näis, et ta oli vähemalt tund aega niiviisi lamanud, oodates lähemale 
roomavat olendit, kes tema piinadele lõpu pidi tegema. Ta oli juba päris lähedal, kuid 
tema ponnistustesse tekkisid üha pikemad vahed ja nagu Claytonile tundus, jõudis ta 
iga korraga läbida vaid õige tühise, peaaegu tabamatu vahemaa. 

Viimaks tundis ta, et Thuran on siinsamas, tema kõrval. Kokutav naer, miski 
puudutas ta nägu, ja Clayton kaotas teadvuse. 


XIX. Kullalinn 


Selsamal ööl, kui ahvide Tarzan Waziri suguharu pealikuks sai, oli naine, keda ta 
armastas, suremas väikeses paadis keset Atlandi ookeani temast kakssada miili lääne 
pool. Sellal, kui ta füüsilise jõu ning täiuslikkuse kehastusena oma metslastest sõprade 
seas tantsis ja tule vastuhelk tema tugevatel sitketel lihastel mängles, lamas naine, 
keda ta armastas, luukõhna ja kurnatuna viimases tardumuses, mis janu- ja 
näljasurmale eelneb. 

Esimesed nädalad pärast Tarzanile Waziri suguharu üle kuningavõimu andmist 
kulusid selleks, et saata manyuemad, nagu Tarzan oli lubanud, Waziri maa 
põhjapiirile. Enne kui neid ära lasti, nõudis Tarzan, et nad vandega tõotaksid enam 
mitte iialgi selle suguharu vastu suunatud röövretkedes osaleda ja tõtt öeldes anti see 
lubadus meelsasti. Nad olid Waziri uue pealiku sõjataktikat omal nahal juba küllalt 
tunda saanud ja neil polnud vähimatki soovi mõne röövlijõuguga taas tema 
valdustesse tulla. 

Niipea kui Tarzan oli külla tagasi jõudnud, hakkas ta ette valmistama retke, et otsida 
hävinevat kullalinna, mida talle oli kirjeldanud vana Waziri. Ta valis välja viisküm- 
mend kõige vapramat sõdalast, võttes ainult neid, kes ise tahtsid teda sel raskel 
teekonnal saata ja jagada temaga ohte, mis neid sellel tundmatul vaenulikul maal 
ootasid. 

Sellest ajast peale, kui Waziri oli talle jutustanud iidse linna varemetele juhuslikult 
sattunud mustanahaliste imelistest seiklustest, ei mõelnud Tarzan enam muust kui 
mui-nasjutulinna muinasjutulisest varandusest. Tarzanit ahvatles seda retke ette võtma 
niisama palju seiklushimu kui soov kulda hankida, kusjuures viimane oli üsna 
tugev, sest tsiviliseeritud inimeste keskel elades oli ta näinud, millise võlujõu annab 
tema omanikule kollane metall. Mida ta met siku Aafrika südames kullaga peale oleks 
hakanud, selle üle ta pead ei vaevanud, aitas sellestki, et tema käes on imettegev 
võim, isegi kui tal ka kordagi ei avaneks võimalust seda võimu kasutada. 

Niisiis ühel imeilusal troopikahommikul asus waziride pealik Waziri viiekümne 
eebenimusta sihvaka sõdalase eesotsas teele, et otsida seiklusi ja aardeid. Nad läksid 
sedasama teed mööda, mida vana Waziri oli Tarzanile kirjeldanud Mitu päeva läksid 
nad ühte jõge mööda üles, ületasid madala veelahkme, siis teist jõge pidi alla, jälle 
kolmandast üles, kuni kahekümne, viienda päeva lõpuks jäid laagrisse mäe nõlvale, 
mille tipust nad lootsid lõpuks ometi imelist aaretelinna näha. 

Järgmisel hommikul hakkasid nad üles ronima peaaegu püstloodis kaljudest, mis 
loodusliku barjäärina moodustasid viimase tõkke nende teel eesmärgile. Oli juba 
keskpäev, kui kõige ees roniv Tarzan viimase kalju tippu tõusis ja väikesel laudsiledal 
platsil seisma jäi 


Neist paremal ja vasakul kõrgusid majesteetlikud mäed, mitu tuhat jalga kõrgemad 
kui need, mis sulgesid läbipääsu ihaldatud orgu. Mägede taga laius metsaga kaetud 
org, mida mööda nad olid palju päevi kõndinud, org aga lõppes madala mäeahelikuga, 
mis piirnes juba nende enda maaga. 

Tarzani tähelepanu köitis aga rohkem ees avanev vaade: lage tasandik, madal ja 
kitsas, siinseal üksikud kidurad puud ja suured rändrahnud. Tasandiku kaugemas 
servas aga paistis suursugune linn paksude müüride, sihvakate tornide, minarettide ja 
kuplitega, mis päikesevalguses punaselt ja ikollaselt särasid. Vahemaa oli liiga suur, 
et märgata lagune mise jälgi, ja Tarzanile näis linn olevat imekaunis, tema 
kujutlusvõime aga maalis silme ette laiu tänavaid ja suursuguseid templeid, mida täitis 
elev? rõõmus rahvahulk. 

Salk puhkas mäetipus ligi tund aega. seejärel juhtis Tarzan nad alla orgu. Rada ei 
olnud, kuid laskumine polnud sugugi nii järsk kui teiselt poolt ülestulek. Orgu jõud- 
nud, hakkasid nad kiiresti edasi minema ja oli alles valge, kui peatuti iidse linna 
müüride ees. 

Välimine müür oli oma viiskümmend jalga kõrge seal, kus see täielikult säilinud oli, 
ja nii palju kui nende silm võttis, oli müür lagunenud tükati ainult ülalt servast, mitte 
rohkem kui kahekümne jala kõrguselt. Niisugune müür oli linnale ikka veel 
suurepärane kaitse. Mitu korda näis Tarzanile, nagu liiguks keegi seal, kus müür 
lagunenud oli, ja 

muinasaegsete kaitsetornide tagant jälgivad neid elusolendid. Ja tihti tundis ta endal 
nähtamatute silmade pilku, kuid ei võinud kordagi kindlalt väita, et see oli rohkem kui 
ainult ettekujutus. 

Sel ööl jäid nad laagrisse linnast väljas, müüri ääres. Südaööl ärkasid nad äkki 
läbilõikavast kisast, mis kostis müüri tagant. See algas väga kõrgelt ja alanes 
järkjärgult, kuni muutus kaeblikuks oigamiseks. Kisa mõjus mustanahalistele väga 
kummaliselt, neid hirmust peaaegu halvates, ja kulus vähemalt tund, kuni laager 
uuesti magama jäi. Hommikul polnud ehmatuse mõju ikka veel haihtunud ja wazirid 
heitsid nende ees kõrguvale massiivsele kurjakuulutava välimusega kindlusele 
arglikke kõõrdpilke. 

Tarzan pidi kaua keelitama ja veenma, et mustanahalised ei loobuks ettevõetud 
üritusest ega kiirustaks lagendikku mööda tagasi kaljude juurde, kust nad eelmisel 
päeval olid laskunud Käskude ja ähvardustega, et ta läheb üksinda, õnnestus tal 
lõpuks sundida neid endaga kaasa tulema. 

Viisteist minutit käisid nad piki müüri, kuni leidsid koha, kustkaudu võis sisse 
pääseda. See oli kitsas, umbes kahekümne tolli laiune lõhe, mille sisemusest paistis 
ajahambast puretud astmetega kivitrepp, mis peagi tegi järsu käänaku. 

Oma laiade õlgade pärast sisenes Tarzan kitsasse käiku, külg ees. Tema järel tulid 
mustad sõdalased. Käänaku taga lõppes trepp ja algas tasane rada, mis kulges 
loogeldes ja spiraalselt pööreldes, kuni äkki keeras järsult ümber nurga ja tõi nad 
kitsasse õue, mida piiras teine, sisemine müür, niisama kõrge kui esimenegi. Selle 
müüri peale olid ehitatud väikesed ümmargused tornid vaheldumisi teravatipuliste 
kivipankadega. Viimased olid tükati maha kukkunud ja müürgi lagunema 
hakanud, kuid üldiselt oli see palju paremini säilinud kui välimine müür. Ka siin oli 
läbikäik, niisama kitsas kui esimenegi, ja selle läbinud, leidis Tarzan end oma 
sõdalastega laialt alleelt, mille lõpus kõrgusid süngeilmelised ähvardavad 
graniitehitised, mis juba lagunema hakkasid. Hoonete ääres rusude keskel kasvasid 
puud ja viinamari oli põimunud läbi mustavate aknatühemike. Üksnes otse nende ees 
kõrguv hoone oli teistest vähem vääntaimedesse kasvanud ja paremini säilinud. See 


oli tohutu suure kupliga massiivne hoone. Kummalgi pool sissekäiku seisid reas 
kõrged sambad, igaühe otsas monoliitsena kivist raiutud fantastiline hiidlind. 

Kuni ahvinimene ja tema kaaslased ringi vaatasid, suuremal või vähemal määral 
selle üle imestades, mis avanes nende pilgule siin iidses linnas keset metsikut 
Aafrikat, kuulsid mitu neist mingisugust liikumist hoones, mida nad parajasti 
silmitsesid. Seal poolhämaras oleksid nagu liikunud ähmased varjud. Polnud midagi 
seesugust, mida silm oleks võinud selgesti tabada: üksnes veider elutunnetamine seal, 
kus seda ei peaks üldse olema, sest selles ammu möödu- 

nud sajandite nõiutud ja surnud linnas näis kõik elav kohatu. 

Tarzanile meenus, et ta oli kord Pariisis lugenud, nagu oleks elanud otse Aafrika 
südames mingisugune väljasurnud valge rass. Talle turgatas pähe mõte, et ta näeb 
enda ees selle tsivilisatsiooni varemeid, mille see kummaline rahvas oli oma 
kummalisel ja metsikul kodumaal rajanud. Kas oli võimalik, et selle rassi viimased 
esindajad elasid veel praegugi oma esivanemate kunagise hiilguse varemete keskel? 
Ja uuesti pani ta tähele, et suures templis keegi vargsi hiilib. 

«Tulge,» kutsus ta wazirisid, «lähme vaatame, mis on seal nende lagunevate 
müüride taga.» 

Tema kaaslastel polnud sugugi tahtmist talle järgneda, aga kui nad nägid, kui julgelt 
ta mingist portaalist sisse astus, järgnesid nad talle mõne sammu kaugusel, kogunenud 
ühte kobarasse ja väljendades ilmseid kabuhirmu tunnuseid. Üksainus kisendus, nagu 
nad olid kuulnud öösel, ja kõik oleksid tormanud nagu pöörased kitsa lõhe poole, mis 
läbi paksude müüride välisilma viis. 

Astunud hoonesse, tundis Tarzan selgesti, et teda vaatavad paljud silmad. Külgmise 
koridori hämaruses kuuldus sahinat ja ta oli valmis vanduma, et nägi üleval, ümarehi- 
tise kuppelkatuse all oleva akna avas inimese kätt. 

Toa põrand oli betoonist, seinad poleeritud graniidist, millesse olid raiutud 
kummalised inimeste ja loomade kujud. Kohati oli seintesse müüritud kollasest 
metallist plaadid. 

Astunud ühe sellise plaadi juurde, nägi Tarzan, et see oli kullast ja üleni mingite 
hieroglüüfidega kirjatud. Selle esimese toa taga olid teised, nende taga aga jagunes 
hoone kaheks määratu suureks tiivaks. Tarzan läks läbi mitmest toast ja nägi rohkesti 
tõendeid, mis kinnitasid kuuldusi muistsete ehitajate muinasjutulisest rikkusest. Ühes 
toas oli seitse massiivset kuldsammast, teises aga kullaga kaetud põrand. 

Kui Tarzan hoonega tutvus, käisid mustad sõdalased kogu aeg kobaras tema selja 
taga, ning kummalised varjud vilksatasid nende kõrval, nende ees ja järöl; aga nad ei 
tulnud kordagi nii lähedale, et oleks võinud kindlalt öelda, et toas on veel keegi. 

Närvipinge hakkas mustanahalistele talumatuks muutuma. Nad palusid Tarzanit 
värske õhu ja päikese kätte tagasi minna. Nad väitsid, et siinsest jalutuskäigust ei tule 
midagi head, sest nendes varemetes kummitavad surnute hinged, kes siin on kunagi 
elanud. 

«Nad jälgivad meid, oo kuningas!» sosistas Busuli. «Nad ootavad, kuni on meid 
oma kindluse kõige sügavamasse soppi meelitanud, tormavad siis meile kallale ning 
rebivad meid hammastega tükkideks. Nii teevad vaimud alati. Mulle rääkis sellest 
minu ema onu, kes on suur nõid.» 

Tarzan puhkes naerma. «Mu lapsed, jookske tagasi päikese kätte,» lausus ta. «Tulen 
teie juurde, kui olen need varemed põrandast laeni läbi otsinud ja leidnud kulda või 
jõudnud järeldusele, et seda ei ole. Muide, me võime seintelt plaadid maha võtta, 
sambad on meile liiga rasked. Kuid arvan, et kusagil peavad olema suured 


varakambrid täis kulda, mida võiksime kergesti seljas ära viia Nüüd aga lipake värske 
õhu kätte, kus saate vabamalt hingata.» 

Osa sõdalasi järgis rõõmuga pealiku käsku, kuid Busuli ja veel mõni ei söandanud 
teda maha jätta, kõikudes kahe-vahel. Ühelt poolt valdas neid armastus ja ustavus oma 
kuningale, teisalt aga ebausklik hirm tundmatuse ees. Ja äkki juhtus see, mis lahendas 
küsimuse, välistades edasiste arutluste võimaluse. Varemeis templi vaikuses kõlas 
äkki nende kõrvade juures seesama võigas kisa, mida nad olid kuulnud eelmisel ööl, 
ja hirmukarjatusega pöörasid mustad sõdalased ümber ning panid liduma läbi 
sajanditevanuse hoone tühjade saalide. 

Ahvide Tarzan jäi seisma samasse kohta, kuhu sõdalased ta jätnud olid, ja julma 
naeratusega huulil ootas vaenlast, keda ta arvas nüüd kohe endale kallale sööstvat. 
Kuid taas võttis maad vaikus, kui mitte arvestada kusagil läheduses hiilivate paljaste 
jalgade nõrka sahinat. 

Siis keeras Tarzan ümber ja läks kaugemale templisse. Ta kõndis ühest toast teise, 
kuni jõudis tuppa, kus oli veel säilinud üks tugev kinnine uiks. Ta surus õla selle vastu 
ja samal ajal kõlas peaaegu tema kõrval jälle seesama kisa. Ilmselt hoiatati teda selle 
kisaga, et ta seda tuba ei rüvetaks. Aga võibolla just siin peituski aarete saladus. 

Kuna selle nõiutud koha nähtamatud kaitsjad ei tahtnud, et Tarzan just sellesse 
tuppa läheks, siis kõige kiuste kasvas tema soov sinna pääseda kolmekordseks. Ja 
kuigi kisa nüüd vahetpidamata korrati, surus ta õlaga ust, kuni see puuhingede 
kriiksudes järele andis. 

Sees oli pime nagu hauas. Polnud ühtegi aknet, kust oleks võinud kas või nõrk 
valgusekiir sisse tungida. Ja et sealgi oli poolpime, kust Tarzan tuli, siis ei aidanud ka 
lahtine uks. Odavarrega enda ees põrandat kobades astus Tarzan pimedusse Äkki 
sulgus tema järel uks ja samal ajal haarasid pimeduses igast suunast temast kinni 
kellegi käed. 

Ahvinimene võitles enesekaitseks metsiku raevu ja hii-geljõuga. Ent kuigi ta tundis, 
et tema hoobid ei läinud tühja ja ta hambad vajusid pehmesse ihusse, ilmus alati kaks 
uut kätt nende asemele, millest ta jagu oli saanud. Lõppude lõpuks tõmbasid nad ta 
maha ja arvulise ülekaalu tõttu said temast võitu. Seejärel sidusid nad ta käed selja 
taha kinni, painutasid jalad seljale ja sidusid kätega kokku. 

Ta polnud kuulnud ainsatki häält peale oma vaenlaste raske hingamise ja võitluse 
kära. Tarzan ei teadnud, mis olevused ta vangi olid võtnud, aga et nad ta kinni olid 
sidunud, pidas ta neid inimesteks. 

Seejärel tõstsid nad ta üles ning tõugates ja maad mööda lohistades viisid pimedast 
toast välja templi siseõuele. Siin nägi Tarzan oma vaenlasi. Neid oli umbes sada: 
väikesed rässakad mehed suure habemega, mis varjas osa nägu ja ulatus karvase 
rinnani. Paksud juuksed algasid kulmude kohalt ning langesid seljale ja õlgadele. 
Jalad olid neil kõverad, lühikesed ja rasked, käed pikad ja lihaselised. Puusi kattis neil 
leopardi- ja lõvinahk ning rinnal rippus samade loomade küüntest valmistatud suur 
kaelakee. Käsi ja jalgu ehtisid paksud kuldvõrud. Sõjariistaks oli neil raske pahklik 
nui, aga vöö vahel, mis oli nende ainus riietusese, rippus nuga. 

Mis aga vangi kõige rohkem imestama pani, oli nendel valge nahk: ei värvitoonis 
ega näojoontes polnud neegritest põlvnemise märkigi. Küll aga ei äratanud sümpaatiat 
madalad laubad ja väikesed õelad lähestikku asetsevad silmad. 

Pimedas toas lahingut lüües ja seejärel Tarzanit siseõue lohistades ei toodud 
kuuldavale ainsatki häält, nüüd aga vahetasid nad isekeskis ühesilbilisi sõnu Tarzanile 
täiesti võõras keeles. Ahvinimese kivipõrandale jätnud, läksid nad üksteise järel oma 
lühikestel jalgadel templi teisi», kaugemasse ossa. 


Selili lamades nägi Tarzan, et väikest õue piirasid ümberringi templi müürid, mis 
majesteetlikult kõrgusse tõusid. Ainult kõige kõrgemal paistis killuke sinist taevast ja 
ühes kohas nägi ta läbi müüriava rohelust, kuid ei saanud aru, kas kasvas see templi 
sees või väljas. 

Ümber õue maast kuni templi katuseni kulgesid ridadena lahtised rõdud ja aegajalt 
märkas vang, et seailt piidlesid teda näole langevate juuksesalkude vahelt hiilgavad 
silmad. 

Ahvinimene proovis ettevaatlikult oma köidikute tugevust ja ehkki ta ei saanud 
täiesti kindel olla, tundus siiski, et kui tuleb aeg taas vabadus kätte võita, ei pea need 
tema tugevatele lihastele vastu. Kuid ta ei söandanud katset ette võtta enne pimeduse 
saabumist, sest tajus endal kogu aeg varitsevaid silmi 

Nii lamas ta õuel mitu tundi, enne kui sellesse kaevu hakkasid tungima esimesed 
päikesekiired. Peaaegu üheaegselt kuulis ta paljaste jalgade tatsumist enda kohal 
rõdudel ja nägi, kuidas need inimestest täitusid, samal ajal kui teised ustest õuele 
valgusid. 

Üheks hetkeks pöördusid kõigi silmad keskpäevase päikese poole ja siis alustasid 
nii rõdudel kui ka õuel olijad madalatel nootidel mingit õudset laulu unisoonis. 
Tarzanit ümbritsevad inimesed hakkasid selle peale piduliku laulu taktis tantsima 
Aeglaselt keerlesid nad Tarzani ümber, tema peale vaatamata ja pööramata silmi 
päikeselt, meenutades oma liigutustega kohmakalt komberdavaid karusid. 

Umbes kümmekond minutit kestis nende monotoonne tatsumine ja laul. seejärel aga 
pöördusid nad järsku kõik 

korraga ülestõstetud nuiadega oma ohvri poole ning kohutava ulgumise ja saatanlike 
grimassidega tormasid talle kallale. 

Selsamal hetkel ilmus äkki verejanulise hordi keskele naisekuju. Tal oli täpselt 
samasugune nui nagu nendelgi, ainult kullast, ja sellega kihutas ta mehed eemale 


XX. La 


Esimesel hetkel arvas Tarzan, et saatuse isemeelne tuju on ta päästnud. Aga 
meenutades, kui kergelt üksainus tütarlaps kakskümmend gorillasarnast meest oli 
eemale ajanud, ja kui ta seejärel nägi, et nad uuesti tema ümber oma üksluist 
keerlemist alustasid, kusjuures tütarlaps pöördus nende poole monotoonse 
lauluviisiga, mõistis Tarzan, et seegi oli osa tseremooniast, milles tema oli keskne 
kuju. 

Silmapilk hiljem tõmbas tütarlaps oma vöö vahelt noa, kummardus Tarzani kohale 
ja lõikas läbi tema jalgade ümber oleva rihma. Siis lakkasid mehed keerlemast ja 
astusid lähemale, tütarlaps aga käskis märkide abil Tarzanit püsti tõusta. Rihma, 
millega olid seotud Tarzani jalad, heitis tütarlaps talle nüüd kaela ja juhtis ta siis läbi 
õue. Mehed järgnesid neile paarikaupa. 

Mööda käänulisi koridore läksid nad üha edasi, templi kõige kaugemasse ossa, kuni 
jõudsid suurde tuppa, mille keskel seisis altar. Alles nüüd taipas Tarzan, mida oli tä- 
hendanud see kummaline tseremoonia enne nende saabumist siia pühamusse. 

Ta oli sattunud muistsete päikesekummardajate järeltulijate kätte. Et üks preestrinna 
ta näiliselt päästis, see oli vaid osa pantomiimist, mis kordas vana paganlikku tavan- 
dit: päike, mis talle ülalt müüridevahelisest avast peale oli paistnud, nõudis teda 
endale, ja sisemisest templist oli ilmunud preestrinna, et päästa teda kui leegitsevale 
jumalusele määratud inimohvrit lihtsurelike rooj astest kätest. 


Kui ta oma oletuste õigsuse kohta oleks veel tõendeid va janud, siis tasus tal vaid 
heita pilk punakaspruunidele plekkidele altari kividel ja selle ümber põrandal, samuti 
ka inimkoljudele, mis arvukatest seinaniššidest välja vahtisid. 

Preestrinna talutas ohvri altari astme juurde. Ülal täitus rõdu pealtvaatajaist, toa 
idapoolsest nurgast tuli kaar-ukse kaudu pikkamisi sisse rodu naisi. Nagu mehed, nii 
kandsid nemadki ainult metsloomanahku, mis olid vöötatud nahkrihina või 
kuldketiga. Nende musti juukseid kattis kullast peaehe, mis koosnes üksteisega 
meisterlikult ühendatud paljudest ümmargustest ja ovaalsetest naastudest ning kujutas 
endast metallmütsikest. Kahel pool pead rippusid ehte küljest alla ovaalsetest 
naastudest ketid, ulatudes vööni. 

Naised olid korrapärasema kehaehitusega kui mehed, nende näojooned peenemad, 
kuna pea kuju ja suured pehmed mustad silmad kõnelesid hoopis rohkemast 
intelligentsist ja inimlikkusest, kui oli nende isandail. 

Igal preestrinnal oli käes kaks kullast peekrit. Nad jäid ühele poole altarit reas 
seisma. Nende vastas seisvad mehed astusid ligi jä igaüks võttis temaga kohakuti 
oleva naise käest peekri. 

Seejärel kõlas taas laul, kui järsku ilmus veel üks naine. Ta väljus altari tagant 
pimedast käigust, mis oli ühenduses toa all oleva keldriga. 

Ülempreestrinna, mõtles Tarzan. See oli noor naine ilusa ovaalse ja isegi aruka 
näoga. Tema ehted sarnanesid teiste omadega, kuid olid keerukamalt töödeldud ja 
mõne briljandiga kaunistatud. Tema valgeid käsi ja jalgu katsid peaaegu üleni 
massiivsed ehted, aga tema ainsat rõivast — leopardinahka — hoidis üll taljet 
tihedasti ümbritsev vöö. See koosnes kuldrõngastest, mis olid ühendatud keeruliseks 
mustriks ja kaunistatud lugematul hulgal väikeste briljantidega. Vöö vahel oli tal pikk 
nuga, nuia asemel aga käes peenike sau. 

Ta peatus altari ees, ja laul vaikis. Preestrid ning preest-rinnad laskusid tema ette 
põlvili, tema aga tõstis nende kohale saua ja hakkas pikka igavat palvet lugema. Tema 
hääl oli õrn ja meloodiline. Tarzan ei suutnud kuidagi uskuda, et selle omanik võis 
usuhullustuse fanaatilises ekstaasis ühe hetkega muutuda verejanuliseks timukaks ja, 
hoides käes verist nuga, esimesena juua altaril seisvast väikesest peekrist punast sooja 
verd. 

Lõpetanud palvetamise, heitis ta esimest korda pilgu Tarzanile. Seejärel uuris ta 
meest silmatorkava uudishimuga pealaest jalatallani. Siis hakkas ta temaga rääkima 
ja, olles lõpetanud, vakatas, justkui oodates vastust. 

«Ma ei oska teie keelt,» ütles Tarzan. «Ehk suudame lei da ühise keele?» Ja ta 
proovis prantsuse, inglise, araabia, waziri ning lõpuks lääneranniku segavereliste 
keelt. Kuid naine ei saanud temast aru. 

Ta noogutas pead ja tema hääl kõlas väsinult, kui ta käskis preestreid talitust jätkata. 
Nad kordasid oma tobedat keerutamist, kuni ülempreestrinna sellele lõpu tegi. Kogu 
selle aja oli ta seisnud ja Tarzanit tähelepanelikult silmitsenud. 

Tema märguande peale sööstsid preestrid ahvinimese kallale, tõstsid ta üles ja panid 
põigiti altarile, nii et pea üle ühe ja jalad üle teise ääre rippusid. Siis rivistusid preest- 
rid ja preestrinnad kahte viirgu, väikesed kuldpeekrid käes hakkamas, et saada oma 
osa ohvri verest, kui ohverdamis-nuga on oma töö teinud. 

Preestrite reas tõusis tüli esimese koha pärast. Rässakas elukas, kelle näost paistis 
gorilla mõistus, püüdis ühte väiksemat meest tagaplaanile suruda, kuid väiksem 
pöördus 

ülempreestrinna poole, kes külmal vasturääkimist välistaval toonil käskis suuremat 
rea lõppu minna. Tarzan kuulis, kuidas see porises ja protesteeris, minnes talle 
näidatud kohta. 

Siis alustas preestrinna Tarzani kohal seistes loitsimist, tõstes ühtaegu pikkamisi 
oma õhukest teravat nuga. Ahv-inimesele tundus, nagu möödunuks terve igavik, kuni 
käsi lakkas tõusmast ja nuga peatus üleval tema kaitsetu rinna kohal. 

Seejärel hakkas nuga langema, algul aeglaselt, siis aga üha kiiremini ja kiiremini, 
sedamööda, kuidas kiirenes ka loitsimise tempo. Tarzan kuulis ikka veel rahulolematu 
preestri torisemist rea lõpus. Tema hääl muutus üha valjemaks. Mehe lähedal seisev 
preestrinna tegi rangel toonil talle märkuse. Nuga oli nüüd langenud Tarzani rinnale 
päris lähedale, kuid peatus siis hetkeks, kui ülempreestrinna silmad tõstis, et heita 
püha talituse segajale kiire tauniv pilk. 

Vaidlejate seas tekkis segadus ja nende poole pead keerates jõudis Tarzan märgata, 
kuidas suur preester tema vastas seisva naise kallale hüppas ja ainsa nuiahoobiga ta 
pealuu lõhki lõi. Ja siis juhtus see, mida Tarzan oli metsiku džungli metsikute asukate 
hulgas sadu kordi näinud. Ta nägi, kuidas see juhtus Kerchaki, Tublati, Terkozi ja 
tosina teiste sugukonna tugevate isasloomadega, samuti elevant Tantoriga. Vaevalt 
leidus metsas kas või üks isane, kellele see tuhin aeg-ajalt poleks peale tulnud. 
Preester sattus märatsemishoogu ja hakkas nuiaga oma kaaslasi taga ajama. 

Raevukalt kisendades tormas ta siia-sinna, oma hiiglasuure sõjariistaga kohutavaid 
hoope jagades või kollaseid kihvu õnnetute ohvrite kehasse lüües. Ja samal ajal seisis 
ülempreestrinna Tarzani kohal, käes löögivalmis nuga, vaadates õudusest pärani 
silmil hullunud olendit, kes tema pühitsetute hulgas hukatust ja surma külvas. 

Varsti ei jäänud tuppa enam kedagi peale surnute, surijate ja altaril lamava ohvri, 
ülempreestrinna ja hullumeel se. Kui viimase läbitungivad silmad naisel peatusid, 
lahvatas neis lõkkele uus, tiirane himu. Pikkamööda roomas ta naise juurde ja hakkas 
temaga rääkima. Ja milline oli Tarzani üllatus, kui ta seekord tema sõnadest aru sai, 
sest ta rääkis keelt, mida Tarzanil poleks iialgi pähe tulnud inim olendiga rääkida: see 
oli suurte antropoidide sugukonna madal kurguhäälne klähvimine — Tarzani 
emakeel. Ja naine vastas mehele sellessamas keeles. Mees ähvardas, naine püüdis 
teda manitseda, kuigi oli juba näha, et ta ise ei looda enam oma autoriteedi jõule. 
Loom oli juba päris lähedal, ta roomas naise poole, altari tagant oma käsi nagu 
küünistega kappi tema järele sirutades. 

Tarzan pingutas rihmu, millega ta käed olid selja taha seotud. Naine ei märganud 
seda: ta oli oma ohvri unustanud 

hädaohu ees, mis teda ennast ähvardas. Kui hull Tarzanist mööda hüppas, T*t 
haarata saaki, tegi ahvinimene üliinimliku pingutuse ja veeres altarilt maha 
preestrinnast teisele poole. Kui ta jalule hüppas, kukkusid käte ümbert rihmad maha ja 
ümber vaadates märkas ta, et oli jäänud templisse üksinda: hull ja ülempreestrinna 
olid kadunud. 

Sel hetkel kostis ohverdusaltari tagant mustavast keldriavast, kust ülempreestrinna 
oli esimest korda välja ilmunud, summutatud hala. Ahvide Tarzan reageeris otsekohe 
hädaohus oleva naise kutsele. Ta ei mõelnud silmapilkugi omaenda käekäigule ja 
põgenemisvõimalusele, mis tänu õnnelike juhuste kokkusattumisele tema ees avaneda 
võis. Üks kerge hüpe, ja ta oli juba maa-aluse käigu suus ning tormas alla iidse trepi 
astmetest, mis viisid teadmata kuhu. 

Ülalt immitsevas nõrgas valguses nägi ta madala võlvitud laega suurt keldrit, kust 
paar ust pilkaspimedatesse käikudesse viisid. Otsida polnud vaja: siinsamas tema ees 


oli hull naise põrandale paisanud ja gorillasõrmed sirutusid kramplikult tema kõri 
poole, kuna naine meeleheitlikult rabeles, püüdes koletise raevu eest pääseda. 

Kui Tarzani raske käsi tema õlale laskus, jättis preester oma ohvri ja tormas selle 
kallale, kes naist päästa kavatses. Suu vahul ja hambad irevil, võitles hullunud 
päikesekummardaja hullunu kümnekordse jõuga. Ilmselt oli temas ärganud verejanu 
ja otsekohe muutus ta uuesti metsloomaks. Unustanud vöö vahele torgatud noa, 
kasutas ta ainult looduslikku sõjariista, millega võitlesid tema loomadest 
prototüübid. 

Kuigi ta oskas oma käte ja hammastega hästi tegutseda, ületas vastane teda 
metsikute vahenditega võitlemise kunstis. Ahvide Tarzan läks temaga käsitsi kokku ja 
nad kukkusid põrandale, teineteist rebides ja puredes nagu kaks isaahvi. Samal ajal oli 
preestrinna end vastu seina surunud ja vaatas hirmust pärani silmi oma jalge ees 
veerevaid lõrisevaid metsloomi. 

Lõpuks ta nägi, et võõras haaras vaenlasel tugeva käega kõrist, surus ta pea tagasi ja 
teise käega virutas talle ühe hoobi teise järel näkiku. Hetke pärast heitis ta elutu keha 
eemale, tõusis üles ja raputas end nagu suur lõvi. Ta asetas ühe jala surnukehale ja 
tõstis pea, et tuua kuuldavale võidukisa, aga kui ta pilk juhuslikult üles templisse 
viivale avausele langes, templisse, kus inimesi ohverdatakse, mõtles ta ümber. 

Neiu, kes meeste võitluse ajal oli olnud hirmust halvatud, hakkas oma olukorda 
mõistma ja taipama, et olles küll pääsenud hullumeelse küüsist, oli ta sattunud 
inimese kätte, keda nüüdsama oli tappa kavatsenud. Ta otsis silmadega, kuhu võiks 
põgeneda. 

Pimeda käigu mustav avaus oli lähedal, aga niipea kui ta sinna söösta tahtis, oli 
ahvinimene ühe hüppega neiu kõrval ja pani talle käe õlale. 

«Oota!» ütles ahvide Tarzan Kerchaki sugukonna keeles. Tütarlaps vaatas imestades 
talle otsa. «Kes sa oled,» küsis ta sosinal, «et räägid esimese inimese keelt?» 

«Olen ahvide Tarzan,» vastas mees antropoidide keeles. 

«Mis sa minust tahad?» jätkas neiu. «Mis eesmärgil sa mind Tha käest 
päästsid?» 

«Ma ei võinud lubada, et minu silme all tapetakse naine.» 

Veel mitmele neiu küsimusele tuli Tarzanil vastus anda. 

«Ja mida sa kavatsed minuga nüüd teha?» jätkas neiu usutlemist. 

«Ei midagi, kuid sina võiksid ühte-teist teha minu heaks, sa võiksid mind siit 
vabadusse viia.» Ta mainis seda, vähimatki lootmata neiu nõusolekule. Tarzan oli 
kindel, et ohverdamist jätkatakse täpselt samast kohast, kus see pooleli oli jäänud, 
niivõrd kui see sõltus ülempreestrinnast. Kuid arvatavasti leiavad nad sedagi, et ilma 
köidikuteta ja pika'noaga käes on ahvide Tarzan palju ohtlikum kui kin-niseotuna ja 
relvituna. 

Mõnda aega silmitses tütarlaps teda vaikides, siis hakkas rääkima. 

«Sa oled imeline inimene, just selline, kellest ma unistasin juba lapsena. Niisugused 
olid arvatavasti ka meie rahva esivanemad, vägev inimrass, kes ehitas metsiku maa 
südamesse selle võimsa linna, et maapõuest välja tuua neid muinasjutulisi varandusi, 
mille nimel nad olid loobunud oma kaugest tsivilisatsioonist. 

Esiteks, ma ei suuda mõista, miks sa mind päästsid, ja teiseks, nüüd, kus ma sul 
peos olen, ei maksa sa mulle kätte selle eest, et ma su surma mõistsin ja omaenese 
käega äärepealt tapma pidin.» 

«Küllap sa järgisid üksnes oma usku.» kostis Tarzan. «Kuidas ma teie usku ka ei 
suhtu, ei või ma sind hukka mõista. Aga kes te olete? Mis rahvas see on, kelle juurde 
ma sattunud olen?» 


«Mina olen La, Opari linna Päikesetempli ülempreestrinna. Me kõik põlvneme 
sellest rahvast, kes rohkem kui kümme tuhat aastat tagasi tuli siia metsikule maale 
kulda otsima. Nende linnad asusid kogu maa-alal, mis ulatus suurest merest, kust 
päike tõusis, suure mereni, kuhu päike öösel loojus, et jahutada oma lõõmavat palet. 
Nad olid väga rikkad ja võimsad, kuid elasid siinsetes luksuslikes paleedes kõigest 
mõne kuu aastas. Ülejäänud aja veetsid nad oma kodumaai, väga kaugel põhjas. 

Palju laevu sõitis selle uue ja vana maailma vahet. Vihmakuudeks jäid siia vaid 
vähesed: need, kes kaevandustes mustade orjade tööd jälgisid, kaupmehed, kes neid 
kõige hädavajalikuga varustasid, ning linnu ja kaevandusi 

kaitsvad sõdurid. 

Ja siis juhtus suur õnnetus. Kui saabus aeg, et need tuhanded inimesed, kes siin 
kõike seda oma kätega lõid, pidid tagasi pöörduma, ei tulnud keegi neile järele. 
Oodati mitu nädalat. Siis saadeti teele galeer, et selgitada, miks 

kedagi ei tule. Ehkki galeer otsis mitu kuud, ei leidnud ta enam jälgegi sellest 
võimsast maast, kus lõpmatu hulk sajandeid tagasi oli sündinud meie iidne 
tsivilisatsioon. See maa oli vajunud merre. 

Sellest päevast algas meie rahva mandumine. Õnnetud ja julguse kaotanud inimesed 
langesid peagi põhjast ja lõunast tulevate mustade hordide ohvriks. Üksteise järel tüh- 
jenesid linnad inimestest või rööviti paljaks. Lõpuks olid viimased ellujäänud 
sunnitud varjupaika otsima selles tugevas mägikindluses. Vähehaaval kadus meie 
vägevus ja kultuur, kuivas kukku meie rahvaarv, hääbus intellekt, ja praegu oleme 
kõigest väike metsikute ahvide sugukond. 

Ja tõtpoolest, ahvid elavadki juba sajandeid koos meiega. Me nimetame neid 
esimesteks inimesteks ja räägime nenae keelt niisama meelsasti kui oma keelt ja 
püüame oma emakeelt säilitada vaid religioossete kombetalituste juures. Kuid 
möödub aeg, see ununeb ja me ei oska enam muud kui ahvide keelt; tuleb aeg ja me ei 
hakka enam endi seast välja kihutama neid, kes ahvidega abiellu astuvad. Ja niimoodi 
me langemegi nendesamade loomade tasemele, kellest aastasadu tagasi arenesid meie 
esivanemad.» 

«Kuid mispärast oled sina teistest inimlikum?» küsis mees. 

«Mõnel põhjusel ei muutu meie, naised, üldse nii ruttu ürgaegseks olendiks kui 
mehed. Ehk on see nii sellepärast, et katastroofi hetkel viibisid siin vaid kõige alamast 
liigist mehed, aga templeid täitsid meie rassi kõrgemast soost tütred. Minu suguvõsas 
on kõige rohkem säilinud tsivilisatsiooni tunnuseid, sest iidsetest aegadest on mu 
esiemad olnud ülempreestrinnad. See amet pärandati emalt tütrele. Ja meesteks valiti 
meile kõige üllamad mehed kogu maal. Vaimselt ja kehaliselt kõige täiuslikum mees 
saab aga ülempreestrinna meheks.» 

«Otsustades nende džentelmenide järgi, keda ma üleval nägin,» muigas Tarzan, «ei 
ole valiku tegemine kuigi keeruline.» 

Tütarlaps vaatas talle otsa. 

«Ära rüveta pühadust,» ütles ta. «Nad on preestrid, väga pühad mehed.» 

«Tähendab on veel teisi, parema välimusega?» küsis Tarzan. 

«Kõik teised on preestritest inetumad,» vastas tütarlaps. 

Tema saatusele mõeldes võpatas Tarzan, sest isegi keldri ähmases valguses paistis 
silma ta ebatavaline ilu. 

«Kuidas siis minuga jääb?» küsis ta äkki. «Kas lased mind vabaks?» 

«Leegitsev Jumal on su endale välja valinud,» vastas neiu pühalikult. «Isegi minul 
pole võimu sind päästa, kui nad sind uuesti leiavad. Kuid ma ei taha seda. Sa päästsid 
minu elu. Tasun sulle sellesarnaga. Seda pole kerge teha. Võib-olla läheb mitu päeva, 


kuid loodan siiski, et lõppude lõpuks õnnestub mul sind linnamüüride vahelt välja 
viia. Tule, = nad hakkavad varsti mind otsima ja kui 

leiavad meid koos, siis oleme mõlemad kadunud: nad tapavad mu, kui arvavad, et 
olen maha salanud oma jumala.» 

«Siis €ei tohi sa riskida,» ütles Tarzan kärmesti. «Lähen tagasi templisse ja kui mul 
õnnestub jõuga end vabaks võidelda, ei kahtlusta sind keegi.» 

Kuid tütarlaps ei tahtnud seilest kuuldagi ja lõpuks nõustus Tarzan talle järgnema, 
kui ta oli öelnud, et on niigi juba liiga Kaua keldris viibinud ja kui nad nüüd koos 
templisse tagasi lähevad, paistab see kindlasti kahtlasena. 

«Ma peidan su ära ja tulen üksinda tagasi,» selgitas ta. «Ja ütlen, et pärast seda, kui 
sa olid tapnud Tha, lamasin ma kaua minestunult ega tea, kuidas sa põgenesid.» 

Ta juhtis Tarzani läbi süngete käänuliste koridoride väikesse tuppa, kuhu valgus 
pääses üksnes laes olevast kivi-võrest. 

«See on Surnute tuba,» ütles ta. «Siit ei hakka sind keegi otsima, nad kardavad. 
Tulen siis, kui pimedaks on läinud, seni aga püüan nuputada, kuidas sind vabastada.» 
Neiu lahkus ja ahvide Tarzan jäi üksinda Surnute tuppa ammu surnud Opari linna 

alla. 


XXI. Merehädalised 


Clayton nägi unes, et ta joob vett, joob suurte sõõmudega puhast värsket maitsvat 
vett. Ta võpatas ja avas silmad. Ta oli jälle meelemärkusele tulnud ja leidis end olevat 
läbimärg vihmast, mis nagu oavarrest tema kehale ja näole sadas. Neid oli tabanud 
äge troopikavihma valing. Clayton ajas suu pärani ja jõi. Peagi oli ta niivõrd toibunud 
ja jõudu kogunud, et võis juba kätele tõusta. Põiki üle tema jalgade lebas Thuran. Paar 
sammu eemal paadi põhjas oli kerratõmbunult Jane Porter — väike ja haletsusväärne, 
lamas ta täiesti liikumatult. Claytoni teada oli ta surnud. 

Pärast lõpmata vaevarikkaid ponnistusi õnnestus Clay-tonil oma jalad Thurani keha 
alt välja kiskuda ja uue jõuga roomas ta neiu juurde. Ta tõstis Jane*i pea paadi 
kõvadelt laudadelt üles. Ehk hingitseb veel elu selles vaeses kurnatud kehas.' Ta ei 
tahtnud kogu lootust maha matta, vaid võttis vihmaveest läbiimbunud nartsu ja 
pigistas mõne kallihinnalise piisa inetu olendi paistetanud huulte vahele, kes kõigest 
mõne päeva eest oli olnud õitsev, noor ja kaunis. 

Esialgu ei andnud neiu mingit elumärki, kuid vähehaaval hakkasid Claytoni 
ponnistused vilja kandma: poolsuletud laud lõid võbelema. Mees hõõrus ta hõlmu käsi 
ja valas veidi vett ta kuivanud kurku. Tütarlaps lõi silmad lahti ja vaatas kaua talle 
otsa. enne kui taile kõik juhtunu meelde tuli. 

«Vesi?» sosistas ta. «Kas me oleme päästetud?» 

«Vihma sajab.» selgitas Clayton. «Vähemalt saab janu 

132 

kustutada. Me oleme sellest juba ellu ärganud.» 

«Aga musjöö Thuran?» küsis neiu. «Ta ei tapnud teid? On ta surnud?» 

«Ei tea,» vastas Clayton, «kui ta elab ja see vihm teda uuesti teadvusele toob ...» 
Siis ta vakatas, sest talle meenus liiga hilja, et läbielatud õudustest piinatud tütarlast ei 
tohi veelgi rohkem hirmutada. 

Kuid neiu taipas, mida ta öelda tahtis. 

«Kus ta on?» küsis tütarlaps. 

Clayton viipas peaga venelase sirakil keha poole. Mõnda aega nad vaikisid. 

«Peab vaatama, ehk saab teda elustada,» lausus viimaks Clayton. 


«Ei,» sosistas tütarlaps tal käest kinni haarates. «Ärge seda tehke. Ta tapab teid 
niipea, kui vesi talle jõudu annab. Kui ta on suremas, siis las sureb. Ärge jätke mind 
kahekesi paati selle koletisega.» 

Clayton kõhkles. Tema au nõudis, et ta teeks katset venelast eiustada, polnud ju 
välistatud seegi võimalus, et Thuran ei vajagi enam abi. Jätkates võitlust iseendaga, 
tõstis Clayton lamavalt mehelt silmad: esialgu libises ta pilk mööda paadi äärt, siis 
aga hüppas ta vaarudes rõõmukar-jatusega jalule. 

«Maa, Jane!» peaaegu kisendas ta oma pragunenud huultega. «Tänu jumalale, 
maa!» 

Ka tütarlaps vaatas, ja seal, vaevalt sada jardi eemal, nägi ta kollast liivarannikut ja 
selle taga troopilise džungli lopskat rohelust. 

«Nüüd võite teda elustada,» ütles Jane Porter: ka teda piinas südametunnistus, et ta 
oli takistanud Claytonil abistamast nende kaaslast. 

Kulus üle poole tunni, kuni venelane toibus ja silmad avas, kuid ta ei suutnud veel 
tükk aega taibata, milliseks nende olukord muutunud oli. Paat aga kraapis juba tasa- 
kesi liivast põhja. 

Värskendav vesi, mida Clayton joonud oli, ja uuenenud lootused andsid talle nii 
palju jõudu, et sumada läbi vee kaldale nööriga, mille ots oli kinnitatud paadi ninasse. 
Madalal kaldal sidus ta nööri väikese puu külge. Parajasti oli tõusuaeg,, kuid ta kartis, 
et mõõn võib paadi merre tagasi kanda enne, kui tal jätkub jõudu Jane Porterit kaldale 
viia. 

Pärast seda suundus ta pooleldi roomates ja komberdades lähimasse metsa, kus 
kõigi märkide järgi otsustades pidi rohkesti troopilisi puuvilju leiduma. Ahvide 
Tarzani džunglis omandatud kogemused olid teda õpetanud sööda-vaid vilju eristama 
ja umbes tunni aja pärast tuli ta kaldale tagasi terve sületäie toiduga. 

Vihm oli järele jäänud ja päike kõrvetas nii armutult, et Jane Porter tahtis otsekohe 
maale minna. Claytoni toodud toidust kosununa jätkus neil jõudu minna väikese puu 
varju, mille külge oli seotud nende paat. Siin vajusid nad roidunult maha, et magada 
õhtuni. 

Kuu aega elasid nad mererannas võrdlemisi turvaliselt. 

Jõudu kogunud, tegid mehed puu otsa lihtsa okstest peavarju, küllaltki kõrgele 
maast, et suured kiskjad neid kätte ei saaks. Päeval korjasid nad puuvilja ja püüdsid 
väikseid närilisi, öösel aga lamasid kössitõmbunult oma hapra peavarju all, kuulates 
pimeduses džungli metsikute asukate kohutavaid hääli. 

Nad magasid metsarohtudest asemetel, tekina aga kasutas Jane Porter Claytoni vana 
vihmamantlit, mis viimasel oli mälestusväärse sõidu ajal Wisconsini metsadesse seljas 
olnud. Clayton meisterdas okstest kerge vaheseina, mis jagas nende peavarju kahte 
ossa: ühe tütarlapse jaoks, teise musjöö Thuranile ja endale. 

Algusest peale oli venelane täies hiilguses hakanud ilmutama oma tõelisi 
iseloomujooni: egoismi, matslikkust, kõrkust, argust ja iharust. Juba kaks korda olid 
nad sellepärast, kuidas Thuran tütarlast kohtles, Claytoniga riidu läinud. Clayton ei 
söandanud Jane'i hetkekski temaga kahekesi jätta. Inglase ja tema mõrsja elu muutus 
painajalikuks unenäoks, kuid nad elasid edasi lootuses, et kunagi sellest pääsevad. 

Jane Porter mõtles sageli sellele, mida ta oli siin metsikul rannikul kord juba läbi 
elanud. Ah, kui selle surnud mineviku võitmatu metsjumal praegu nende juures 
viibiks! Ei oleks enam vaja karta neid varitsevaid metsloomi ega venelast, kes neist 
vaevalt erines. Tütarlaps ei saanud hoiduda võrdlemast Claytoni-poolset kasinat 
kaitset sellega, mida ta oleks võinud loota, kui ahvide Tarzan oleks kas või viivuks 


näinud Thurani kurjakuulutavat ja ähvardavat olekut. Kord, kui Clayton oli ojast vett 
tooma läinud ja Thuran oli temaga toorelt kõnelnud, ütles ta seda, mida mõtles: 

«Musjöö Thuran, on teie õnn, et siin pole vaest musjöö Tarzanit. kes läks kaduma 
laevalt, millega teie ja miss Strong Kaplinna sõitsite.» 

«Te tundsite seda siga?» küsis Thuran irvitades. 

«Ma tundsin seda meest.» väitis tütarlaps, «ainsat tõelist meest, keda ma arvatavasti 
iialgi kohanud olen.» 

Tema hääles oli midagi, mis sundis venelast arvama, et neiu tunded tema vaenlase 
vastu olid tavalisest sõprusest õrnemad, ja tal tekkis soov pikendada oma kättemaksu 
inimesele, keda ta surnuks pidas, mustates tema mälestust neiu silmis. 

«Ta oli hullem kui siga,» karjus venelane. «Argpüks ja lurjus! Et päästa end mehe 
õiglase viha eest, kelle naist ta solvanud oli, ajas ta kogu süü naise peale. Kui see aga 
luhta läks, siis põgenes ta Prantsusmaalt, et mitte kohtuda mehega duellil. Sellepärast 
ta oligi laeval, millega miss Strong ja mina Kaplinna sõitsime. Ma tean, mis ma 
räägin, sest see naine on minu õde. Ja tean veel midagi, kuid seda pole ma kellelegi 
öelnud: teie vapper musjöö Tarzan hüppas üle parda kabuhirmust, sest ma tundsin ta 
ära ja nõudsin temalt järgmisel hommikul hüvitust: kahevõitlust nugadega minu 
kajutis.» 

Jane Porter pahvatas naerma: 

«Kas te tõesti võiksite silmapilgukski arvata, et see, kes tundis musjöö Tarzanit ja 
tunneb ka teid, saaks uskuda seda väljamõeldist?» 

«Aga mispärast ta siis vale nime all reisis?» küsis Thuran, 

«Ma ei usu teid,» hüüdis tütarlaps, aga nii või teisiti, kahtluseseeme oli siiski 
idanema hakanud, sest eks tundnud ju ka Hazel Strong tema metsjumalat ainult 
Londonist pärit John Caldweili nime all. 

Kõigest viis nappi miili nende primitiivsest varjupaigast põhja poole, kuid tegelikult 
neid eraldava läbipääsmatu džungli tõttu otsekui tuhandete miilide kaugusel — sest 
nad ei osanud seda aimata — seisis ahvide Tarzani väike hurtsik. Ja veel edasi mööda 
mereranda mõne miili kaugusel hütist elasid rohmakates, kuid hästi ehitatud 
varjualustes kaheksateist inimest — «Lady Alice'i» kolme paadi reisi-seltskond, 
kellest Claytoni paat eraldunud oli. 

Meri oli vaikne ja nad jõudsid kolme päevaga kaldale, talumata vähimaidki 
vintsutusi, mis laevahuku läbiteinute-le tavaliselt osaks saavad. Katastroofist tingitud 
vapustus ja harjumatud raskused avaldasid neile küll mõju, kuid üldiselt tulid need 
kogemused kasuks. 

Kõiki hoidis reipana lootus, et neljas paat on mõnele laevale võetud ja et juba 
otsitakse läbi rannikut. Et kõik relvad ja padurunid olid lord Tenningtoni paadis, oli 
väike seltskond kallaletungi puhuks kindlustatud ja võis oma toi-duvarusid täiendada 
isegi suurulukite küttimisega. 

Professor Archimedes 0. Porter oli nende ainuke alaline mure. Täiesti kindel selles, 
et mingi möödasõitev laev oli ta tütre peale võtnud, ei muretsenud ta karvavõrdki 
tema käekäigu pärast, vaid pühendus täielikult mõtisklustele nende uduste 
teadusprobleemide üle, mida ta enda eruditsiooniga inimeste ainsaks võimalikuks 
vaimutoiduks pidas. Väliseid seiku ei eksisteerinud tema jaoks üldse. 

«Mitte iialgi pole professor Porter olnud nii raske-e-e ... ma ütleksin võimatu 
inimene.» sõnas kord kurnatud mr. Samuel T. Philander lora Tenningtor.ile. «Täna 
hommikul, mõelda vaid, pidin ma tema kõigest pooleks tunniks üksinda jätma ja 
tagasi tulles ei leidnud ma teda enam eest. Ja armas aeg, söör, mis te arvate kus ta oli? 
Peol miili kaldast eemal ookeanis ühes meie päästepaadis ja sõudis seal rõõmsal 


meelel. Ma ei mõista, mismoodi ta kaldast nii kaugele oli jõudnud, sest tal oli 
üksainus aer, millega ta vee peale õndsalikult ringe vedas. 

Kui üks madrustest mind teise paadiga tema juurde viis ja ma mainisin, et tuleb 
kohe kaldale tagasi pöörata, sai ta kohutavalt pahaseks. «Mr. Philander.» teatas ta, «te 
ül-latate mind, söör: kuidas julgeb teadlane takistada teaduse progressi? Mõningate 
astronoomiliste nähtuste alusel, mida ma viimaste troopikaööde jooksul hoolikalt 
uurinud olen, püstitasin ma udukogude kohta täiesti uue hüpoteesi, mis peab rabama 
kogu teadusmaailma. Mul on tingimata vaja 

konsulteerida ühte väga oivalist monograafiat Laplace'i hüpoteesi kohta, mis minu 
mäletamist mööda on New Yorgis ühes eraraamatukogus. Teie sekkumine, mr. 
Philander, kutsub esile ebasoovitava viivituse, sest ma sõitsin just seda monograafiat 
otsima.» Ja üksnes tohutute pingutustega, füüsilist jõudu kasutamata õnnestus mul 
veenda teda kaldale tagasi pöörduma,» lõpetas mr. Philander. 

Miss Strong ja ta ema talusid vapralt närvipinget, mida metsloomade kallaletungioht 
tekitas. Kuid ei saa väita, et nad niisama kergelt kui ülejäänud oleksid soostunud Ja- 
ne'i, Claytoni ja Thurani pääsemise versiooniga. Vaene Es-meralda aga valas 
alalõpmata pisaraid kurja saatuse üle, mis teda ta vaesest väikesest südamekesest oli 
lahutanud. 

Lord Tenningtoni heatahtlikkus ja tasakaalukus ei jätnud teda silmapilgukski maha. 
Ta oli endiselt rõõmsameelne peremees, kes alati oma külaliste mugavuste ja meele- 
lahutuse eest hoolt kandis. Oma jahi madrustele jäi ta ikka kindlameelseks kapteniks 
ja nagu «Lady Alice'il», nii ei tekkinud ka džunglis vähimatki kahtlust selles, kellel on 
lõplik sõnaõigus kõigis tähtsamates küsimustes ning olukordades, kus läheb tarvis 
arukat ja külmaverelist juhtimist. 

Kui see distsiplineeritud ja võrdlemisi hästi kaitstud merehädaliste seltskond oleks 
võinud näha neist mõni miil lõuna pool hirmust vaevatud ja räbaldunud kolmikut, siis 
vaevalt oleksid nad tundnud neis väikese seltskonna laitmatult rõivastatud liikmeid, 
kes alles hiljuti olid «Lady Alice'il» naljatanud ja mänginud. 

Clayton ja musjöö Thuran käisid ringi peaaegu alasti, niivõrd olid nad oma rõivad 
katki rebinud, pugedes toiduotsin-guil läbi okkaliste põõsaste ja džungli läbipõimunud 
väänkasvude. Muide, toidu hankimine muutus üha raskemaks. 

Mõistagi ei osalenud Jane Porter nendes väsitavates retkedes, kuid sellest hoolimata 
olid ka tema rõivad üsna haletsusväärsed. 

Parema tegevuse puuuumisel oli Clayton hoolikalt alles hoidnud kõigi tapetud 
loomade nahad. Ta oli need puu tüvele sirgu tõmmanud ja usinasti puhtaks kraapinud, 
nii et need võrdlemisi head välja nägid. Nüüd, mil oli tekkinud oht, et rõivad enam 
tema alastust ei varja, hakkas ta nahkadest endale rohmakat rõivatükki meisterdama, 
kasutades nõelana teravat astelt ning niidiks sitket rohtu ja loomade sooni. 

Tulemuseks oli põlvedeni ulatuv käisteta kuub. Valmistatud tohutu hulga 
kõikvõimalike näriliste väikestest nahkadest, oli see õige pentsiku väljanägemisega, 
kuna ebameeldiv lõhn, mida see levitas, ei teinud sellest just meeldivat garderoobi 
täiendust Kuid saabus aeg, mil ta pidi seda sündsuse pärast kandma hakkama, ja 
hoolimata kõigist nende hädadest, pahvatas Jane Porter südamest naerma, nähes teda 
esimest korda sel viisil rõivastatuna. 

Hiljem pidi ka Thuran endale sellise rõiva valmistama. Oma paljaste käte ja jalgade 
ning paksult karvadesse kas- 

vanud nägudega meenutasid nad inimsoo kahte eelajaloolist esiisa, kes olid uuesti 
lihaks saanud. Thuran sarnanes nendega ka käitumiselt. 


Möödus ligi kaks kuud, enne kui neid tabas esimene raske õnnetus. Sellele eelnes 
seik, mis äärepealt oleks lõpetanud kahe inimese kannatused — oleks lõpetanud jää- 
davalt, džunglile omasel julmal ja kohutaval viisil. 

Thuran lamas puu otsas lavatsil - tal oli džunglipalavik. Clayton oli käinud paarisaja 
jardi kaugusel džunglis toitu otsimas ja pöördus nüüd tagasi. Jane Porter läks talle 
vastu. Mehe taga roomas vana salakaval lõvi. Juba kolm päeva polnud lõvi vanad 
lihased suutnud ta näljasele kõhule liha hankida. Viimastel kuudel oli ta söönud üha 
harvemini ja ikka kaugemale pidi ta minema oma tavalistest jahimaadest, et otsida 
kergemat saaki. Lõpuks oli ta sattunud kõige nõrgema ja kaitsetuma looduse kätetöö 
jälgedele: nüüd sööb Numa oma kõhu täis. 

Aimamata, et surm kõnnib tema kannul, astus Clayton lagendikule Jane'ile vastu. Ta 
oli džungli paksust tihnikust juba sada jalga eemale jõudnud, kui tütarlaps äkki nägi 
tema õla taga kollakaspruuni pead ja õelaid rohelisi silmi. Rohi vajus kahele poole 
laiali ja hiiglasuur metsloom, pea maas, ilmus metsaservale. 

Jane kivines õudusest, suutmata häältki teha, kuid tema liikumatud pärani silmad 
ütlesid Claytonile niisama palju kui sõnad. Heitnud kärme pilgu taha, mõistis ta oma 
olukorra lootusetust. Lõvi oli neist kõigest kolmekümne sammu kaugusel ja niisama 
palju maad iahutas neid lavatsist. Mehel oli käes ainult jäme kepp — niisama kasutu 
võitluses näljase lõviga kui mängupüss. 

Meeletult näljane Numa oli juba ammugi loobunud saagi otsimisel tavalisest 
möirgamisest ja urisemisest. Seekord oli aga asi nii kindel, et tundes juba oma ikka 
veel tugevate käppade all pehmet keha, ajas ta hiiglaslikud lõuad pärani ja andis voli 
ammu kogunenud raevule, kuuldavale lastes terve rodu kõrvulukustavaid moirgeid, 
mis õhu värisema panid. 

«Jookske, Jane!» karjus Clayton. «Ruttu! Jookske puu juurde!» 

Kuid neiu jalad ei kuulanud sõna ning ta seisis tummalt ja tardunult, näost kaame, 
üksisilmi vahtides neile pikkamööda lähenevat elusat surma. 

Kohutavat möirgamist kuuldes oli Thuran nende varju-aluse lävele tulnud ja nähes 
nüüd. mis all sündis, hakkas ta kohapeal üles-alla keksima, karjudes neile vene keeles: 
«Jookske, jookske! Või ma jään üksi siia õudsesse kohta.» Nende sõnadega kukkus 

ta maha ja hakkas pisaraid valama. 

Hetkeks tõmbas uus hääl lõvi tähelepanu kõrvale ja ta peatus, küsivat pilku puu 
poole heites. Clayton ei suutnud kauem vastu pidada. Keeranud selja metslooma 
poole, kattis ta kätega näo ja jäi ootama. 

Tütarlaps silmitses teda kohkunult. Mispärast ta midagi 

ei tee? Kui peab surema, miks ta siis ei sure kui tõeline mees? Miks ei torma ta 
kepiga kohutava metslooma kallale, kuigi see oleks olnud kasutu? Kas ahvide Tarzan 
oleks käitunud nii? Kas poleks ta läinud vastu oma surmale, vähemalt lõpuni 
sangarlikult võideldes? 

Nüüd valmistus lõvi hüppeks, mis pidi lõpetama nende noore elu julmade, 
puruksrebivate kollaste kihvade all. Jane Porter laskus põlvili, sulges silmad ja hakkas 
palvetama. Palavikust kurnatud Thuran kaotas teadvuse. 

Möödus sekundeid, minuteid — terve igavik, metsloom ei hüpanud. Clayton oli 
selle ootamisega peaaegu teadvuse kaotanud, tema põlved värisesid; veel silmapilk, ja 
ta oleks langenud minestusse. 

Jane Porter ei suutnud rohkem välja kannatada. Ta lõi silmad lahti. Kas ta nägi und? 

«William,» kutsus ta, «vaadake.» 

Kuidagiviisi sai Clayton endast jagu, tõstis pead ja pöördus lõvi poole. Imestushüüd 
tungis ta huulilt. Otse nende jalge ees lamas surnud metsloom. Tema kollakaspruunis 


kehas tolknes raske oda. See oli tagant parema Šla kohalt sisse tunginud, läbistanud 
keha ja sattunud südamesse. 

Jane Porter oli püsti tõusnud, ja kui Clayton tema juurde astus, lõi neiu nõrkusest 
vankuma. Clayton haaras ta käte vahele ja surus enda vastu, et tänutundest saatuse 
vastu teda suudelda. 

«Palun, ärge tehke seda, William,» ütles tütarlaps. «Selle mõne lühikese hetke 
jooksul elasin ma läbi terve igaviku. Surmale näkku vaadates mõistsin ma, kuidas 
peab elama. Ma ei tahaks teile haiget teha rohkem, kui see vajalik on. kuid ma ei 
suuda kauem elada selles võimatus olukorras, kuhu ma olen sattunud võltsist 
kohusetundest teile antud impulsiivse lubaduse pärast. Need viimased sekundid 
õpetasid mulle, et oleks koletu ka edaspidi petta ennast ja teid, säilitades teis 
veendumust, et kui me kunagi tsiviliseeritud ellu tagasi jõuame, saan ma teie 
naiseks.» 

«Aga Jane,» hüüdis Clayton, «mida te sellega öelda tahate? Mis ühist on meie 
pääsemisel ja teie tunnete muutumisel minu vastu? Te olete lihtsalt vapustatud, 
homme olete jäile teie ise.» 

«Sel hetkel olen ma endas rohkem kindel kui kogu viimase aasta jooksul,» väitis 
tütarlaps. «See, mis siin äsja juhtus, meenutas mulle uuesti, et mind on austanud oma 
armastusega maailma vapraim mees. Ma taipasin liiga hilja, et armastan teda, ja 
sellepärast' pidi ta lahkuma. Ta on surnud, mina aga ei lähe iialgi mehele. Igatahes ei 
saaks ma kunagi abielluda mehega, kes pole nii vapper kui tema, sest siis tunneksin 
ma oma mehe vastu tema suhtelise arguse pärast alati teatud põlgust. Kas te saite 
minust aru?» 

«Jah,» vastas mees, pea norus, ja häbipuna valgus ta näole. 

Järgmisel päeval aga juhtus õnnetus. 

XXII. Opari varakambrid 


Oli juba üsna pime, kui ülempreestrinna La Surnute tuppa naasis ning Tarzanile 
süüa ja juua tõi. Tal polnud tuld kaasas ja ta tuli kätega seinu kobades, kuni jõudis 
tuppa. Laes olevast kivivõrest immitses tuppa troopikakuu tuhmi valgust. 

Tarzan, kes samme kuuldes oli toa kaugemasse nurka varju kükitanud, läks nüüd 
tütarlapsele vastu, niipea kui oli ta ära tundnud. 

«Nad on raevust pöörased,» olid neiu esimesed sõnad. «Siiani pole veel ükski 
inimohver altarilt põgenenud. Viiskümmend meest läks juba sind taga ajama. Nad 
otsisid läbi kogu templi, välja arvatud see tuba.» 

«Miks nad kardavad siia tulla?» küsis Tarzan. 

«See on Surnute tuba. Siia tulevad surnud jumalateenistust pidama. Kas sa näed 
seda iidset altarit? Surnud ohverdavad siin elavaid, kui nad neid siit leiavad. Seepärast 
inimesed seda tuba kardavadki.» 

«Aga sina?» küsis mees. 

«Mina olen ülempreestrinna, üksnes mina olen kaitstud surnute eest, ja mõnikord 
harva toon ma neile sealt ülevalt inimohvri. Ainult mina üksi tohin siia kartmatult 
tulla.» 

«Miks siis surnud mind pole kinni võtnud?» küsis Tarzan, pilgates tema ebausku. 

Neiu silmitses teda viivu irooniliselt ja lausus siis: 

«Ülempreestrinna kohus on õpetada ja selgitada usutunnistust, mille on maksma 
pannud teised, temast targemad. Kuid selles pole kusagil öeldud, et ta peab ka ise 
uskuma. Mida rohkem keegi oma religioonist teab, seda vähem ta usub, mina aga tean 
oma religioonist, kõige rohkem maailmas.» 


«Tähendab siis, et aidates mul põgeneda, kardad sa üksnes seda, et su surelikud 
kaaslased võivad avastada sinu reetlikkuse?» 

«Ainult seda. Surnud on surnud ega saa kurja teha. Me peame lootma üksnes enda 
peale ja mida kiiremini tegutseme, seda parem. Mul oli raske vältida jälitamist isegi 
praegu, kui ma sulle süüa tõin. Oleks meeletus korrata selliseid katseid iga päev. 
Lähme ja" vaatame, kui palju meil seekord õnnestub vabanemise teel läbi käia.» 

Tütarlaps viis ta tagasi altari all olevasse ruumi. Siit pööras ta ühte koridori, ent 
millisesse, seda Tarzan pimedas ei näinud. Minutit kümme kõndisid nad mööda 
käänulist käiku, kuni jõudsid suletud ukse juurde. Ta kuulis, kuidas võtit lukuaugus 
pöörati ja riiv eest lükati. Roostetanud hinged kriiksatasid, uks paiskus valla ja nad 
astusid sisse. 

«Siin võid sa julgelt olla homme õhtuni,» ütles neiu, läks siis välja ja lukustas enda 
järel ukse. 

Tarzan jäi üksinda pilkasesse pimedusse, isegi tema harjunud silmad ei suutnud siin 
midagi näha. Käed välja sirutatud, astus ta ettevaatlikult edasi, kuni jõudis seinani. 

Seejärel käis ta pikkamisi ümber kogu toa seinast kinni hoides. Tuba oli 
ruudukujuline, iga külg umbes kakskümmend jalga pikk. Põrand oli betoonist, seinad 
kivist ja laotud nagu hoone välisseinadki. Erineva mõõdu ja kujuga väikesed 
graniiditükid olid ilma lubja või tsemendita oskuslikult sobitatud. 

Juba esimest ringi tehes täheldas Tarzan ühte veidrat asja, mis oli eriti kummaline 
akendeta ja vaid ühe uksega ruumis. Ta tegi veel kord ühe ringi seinu hoolikalt koba- 
des. Jah, ta polnud eksinud! Tarzan jäi seisma ukse vastas oleva seina keskpaigas. 
Silmapilgu seisis ta liikumatult, astus siis paar sammu kõrvale, tuli jälle endisse kohta 
tagasi ja tegi taas paar sammu nüüd juba teisele poole. 

Veel kord tegi ta toale ringi peale seina hoolega läbi katsudes. Lõpuks peatus ta jälle 
selle koha ees, mis tema huvi oli äratanud. Ei olnud mingit kahtlust. Kivide vahelt 
puhus selgesti tuntavalt sisse värsket õhku just nimelt siin ja ei kusagil mujal. 

Tarzan katsus mitut graniiditükki, millest selles kohas sein oli tehtud, ja viimaks 
leidis ühe, mis võrdlemisi hõlpsasti välja tuli. See oli umbes kümnetollise 
läbimõõduga, pealispinna laius oli aga kolm kuni kuus tolli. Ahvinimene võttis 
üksteise järel kive seinast välja. Nähtavasti oli sein selles kohas üleni tehtud sellistest 
plaatidest. Ta võttis neid välja umbes tosina ja pistis siis käe sisse, et katsuda, millest 
oli laotud järgmine kiht. Aga kui kaugele ta kätt ka ei sirutanud, leidis ta oma 
üllatuseks eest ainult tühjuse. 

Ühe minutiga oli ta kive välja võtnud niipalju, et keha avausest läbi mahtus. Talle 
tundus, et ees oli õige pisut valgem. Ettevaatlikult roomas ta neljakäpukil edasi, kuni 
äkki lõppes põrand umbes viieteistkümne jala kaugusel, mis vastas hoone seinte 
keskmisele paksusele. Ees oli tühjus. 

Ta ei näinud ka mustava kuristiku põhja, mis tema ees haigutas, ehkki ta end kogu 
oma pikkuses rippu laskis, hoides kätega põranda äärest kinni. 

Viimaks taipas ahvinimene üles vaadata ja ta nägi enda kohal läbi ümmarguse ava 
väikest sõõri tähistaevast. Kätega seinu kobades nii kõrgelt kui ulatas, leidis ta, et ülal 
muutus kaev pikkamööda kitsamaks, mis välistas võimaluse selle kaudu põgeneda. 

Kuni ta istus ja selle kaevu otstarvet arutas, vaatas ülalt sisse kuu ja pehmed 
hõbedased kiired tungisid sellesse süngesse kohta. Ja kohe taipas Tarzan selle 
otstarvet, sest sügaval tema all hakkas vastu helkima veepind: ta oli sattunud vanasse 
kaevu. Kuid mis eesmärgil oli ühendatud kaev ja torn, kuhu preestrinna ta peitnud oli? 


Kui kuu edasi liikudes kogu kaevu oma valgusega üle ujutas, nägi Tarzan selgesti 
otse enda ees vastasseinas teist avaust. Tal välgatas mõte, et see võiks olla tee 
vabadusse, ja ta otsustas asja uurida. 

Ta läks kiiresti lõhutud seina juurde tagasi, tõi kivid teiselt poolt ära ja pani need 
endisele kohale. Kive katnud paksust tolmukorrast järeldas ta. et kui nende 
hoonete 

praegused peremehed saiakäigust ka teadsid, siis polnud seda kasutatud juba mitu 
inimpõlve. 

Tarzan ladus seina üles ja pöördus tagasi kaevu juurde, mis selles kohas oli umbes 
viisteist jalga lai. Sellest üle hüpata oli ahvinimesele naljaasi ja hetk hiljem kõndis ta 
juba kitsas tunnelis, asetades ettevaatlikult jala jala ette, et mitte sattuda 
samasugusesse kaevu, mis selja taha jäi. 

Umbes sada jalga edasi jõudis ta trepini, mis viis pilkasesse pimedusse. Seejärel 
kakskümmend jalga allpool algas jälle sile tunnel ja lõpuks tõkestas tee massiivne 
puust uks, mis väljastpoolt oli suletud raskete puust lattidega. Sellest oletas 
ahvinimene, et käik, kus ta viibis, võib tõepoolest vabadusse viia, kui vaid selle ukse 
taga pole mõnda vangikongi. 

Ka lattidel oli paks tolmukord, mis veelgi kinnitas arvamust, et siin polnud ammu 
keegi käinud. Kui Tarzan ust tõukas, kääksatasid selle suured hinged, otsekui 
protesteerides jultunud rahurikkuja vastu. 

Viivuks Tarzan peatus, et kuulatada, kas ei kosta ehk kusagilt mõnda teist heli, mis 
näitaks, et ebatavaline öine lärm on templi asukad rahutuks teinud: kuid kõik jäi 
vaikseks ja ta astus üle läve. 

Ettevaatlikult käsikaudu liikudes leidis Tarzan, et oli sattunud suurde tuppa, kus piki 
seinu ja all kogu põranda pikkuselt oli mitmelt realt virna laotud ühesuguse kujuga 
mingist kummalisest metallist kange. Kangid olid rasked ja poleks neid nii palju 
olnud, oleks Tarzan neid kullaks pidanud. Kuid mõte muinasjutulisest rikkusest, mida 
kujutaksid need tuhanded naelad metalli, oleks see tõepoolest olnud kuld, peaaegu 
veenis Tarzanit, et see oli üks teine, odavam metall. 

Toa kaugemas otsas märkas ta teist ust, mis samuti oli seestpoolt suletud, ja toas 
lõid ta lootused uue jõuga lõkkele. Teisel pool ust oli käik sirge nagu sõjamehe oda ja 
'varsti sai Tarzan aru, et ta oligi juba väljaspool templi müüre. Kui ta vaid teaks, kuhu 
see tee viib! Kui läände, siis peab ta ka väljaspool linna välismüüri olema. 

Kasvava lootusega ruttas ta edasi nii kiiresti kui söandas ja poole tunni pärast jõudis 
jälle trepi juurde, mis viis üles. Esialgu olid astmed betoonist, kuid trepi keskel tund- 
sid ta paljad jalad järsku materjali vahet: betoonastmete asemel olid nüüd 
graniitastmed. Kätega järele katsunud, jõudis ahvinimene otsusele, et astmed on 
kaljusse raiutud, sest kusagil ei tundunud olevat liitekohti. 

Umbes sada jalga läksid astmed spiraalselt üles ja siis pärast järsku käänakut sattus 
Tarzan kitsasse lõhesse kahe kalju vahel. Tema kohal paistis tähistaevas ja tema ees 
trepi asemel järsk mäenõlv, millest viis üles kivine rada. Tarzan ruttas rada mööda 
üles ja jõudis viimaks hiiglasuure graniitrahnu tippu. 

Umbes miili kaugusel tagapool oli varemeis Opari linn, mille kupleid ja torne ujutas 
ekvatoriaalkuu pehme valgus. Tarzan heitis pilgu kaasavõetud metallkangile. Viivu 
silmitses ta seda heledas kuuvalguses, tõstis siis pea ja vaatas kunagise suursuguse 
linna poole. 

«Opar,» sosistas ta. «üpar, surnud ja unustatud möödaniku nõiutud linn. Kaunitaride 
ja metsloomade linn, õuduste ja surma linn, muinasjutuliste rikkuste linn.» Me- 
tallkang oli puhtast kullast. 

Rändrahn, mille otsas Tarzan seisis, asus tasandikul, poolel teel linna ja 
kaljurüngaste vahel, millest ta oma mustade sõdalastega oli eelmisel hommikul üle 
roninud. Järsu rahnu otsast allatulek oli isegi ahvinimesele raske ja ohtlik, kuid 
viimaks tundis ta jalge all oru pehmet maad ja Oparile rohkem pilku heitmata hakkas 
ta kohe läbi oru päästvate kaljude poole astuma. 

Päike tõusis parajasti, kui ta jõudis ühe mäe tippu oru läänepiiril. Kaugel all, 
mäerüngaste jalamil nägi ta puude kohal suitsu. 

«Inimene,» sosistas ta. «Ja viiskümmend inimest läks mind taga ajama. Kas tõesti 
on seal nemad?» 

Kärmesti laskus ta alla kitsasse orgu, mis viis metsa, ja tõttas suitsu poole, hoidudes 
metsa serva. Veerand miili kaugusel kohast, kus veider suitsusammas vaiksesse õhku 
tõusis, jätkas ta teed puude otsas. Ettevaatlikult lähenedes nägi ta äkki primitiivset 
bomat ja seal tule ümber viitkümmend musta wazirit. Ta kõnetas neid nende enda 
keeles: 

«Tõuske, mu lapsed, ja tervitage oma kuningat!» 

Üllatuse ja hirmuhüüetega kargasid mustad sõdalased jalule, teadmata, kas 
põgeneda või paigale jääda. Siis hüppas Tarzan kergelt puu otsast alla otse nende 
boma keskele. Kui nad nägid, et see oli tõepoolest nende pealik, elus ja terve, mitte 
aga tema vaim, läksid nad rõõmust lausa ogaraks. 

«Me olime argpüksid, oo Waziri!» hüüdis Busuli. «Jooksime ära ja jätsime su 
saatuse hooleks. Aga kui me hirm oli kadunud, tõotasime tagasi minna ja sind päästa 
või siis su tapjatele kätte maksta. Me valmistusime uuesti mäge ületama, et läbi 
mahajäetud oru kohutavasse linna minna.» 

«Kas nägite, mu lapsed, viitkümmend hirmsat meest, kes kaljudelt siia metsa 
laskusid?» küsis Tarzan. 

«Jah, Waziri,» vastas Busuli. «Nad möödusid meist eile hilisõhtul, kui parajasti 
tahtsime hakata sulle järele minema. Nad pole kellegi kütid. Kuulsime nende tulekut 
juba umbes miili kauguselt, enne kui neid nägime, aga et meil oli ees teine asi, siis 
taandusime metsa ja lasksime nad mööda. Nad komberdasid oma lühikestel jalgadel 
kiiresti edasi, mõni aga laskus vahetevahel neljakäpukile nagu gorilla Bolgani. Need 
olid tõepoolest viiskümmend hirmsat 

meest, Waziri.» 

Kui Tarzan neile oma seiklustest ja kollase metalli leidmisest rääkis ning tegi 
ettepaneku öösel tagasi minna, et kaasa tuua nii palju varandust, kui kanda 
suudetakse, ei öelnud keegi ära. Ja kui Opari liivane org oli mähkunud pimedusse, 
laskis viiskümmend eebenipuu värvi sõdalast kerget sörki mööda tolmust rada 
hiidrahnu poole, mis linna ees kõrgus. 

Kui juba sellest allatulek oli pinud raske, siis nüüd tundus Tarzanile peaaegu 
võimatuna viitkümmend sõdalast rahnu tippu aidata. Kuid tänu ahvinimese 
hiiglaslikele jõupingutustele läks see siiski viimaks korda. Kümme oda seoti otsapidi 
üksteise külge, ja selle omapärase keti üks ots vöö külge kinnitatud, ronis Tarzan 
kaljurahnu tippu. Seejärel tõmbas ta sinna ükshaaval kõik oma sõdalased. Otsejoones 
suundusid nad varakambri juurde, kus igaüks võttis endale kaks kullakangi, mis 
kaalusid kokku ligikaudu kaheksakümmend naela. 

Keskööl olid kõik jälle kaljurahnu jalamil, kuid oma raske kandami tõttu jõudsid 
nad tippu alles keskpäevaks. Kojuminek oli aeglane — uhked sõdalased polnud 


harjunud koormaid kandma. Kuid nad ei kurtnud ja kolmekümnen-da päeva lõpuks 
jõudsid nad oma maa piiresse. 

Selle asemel, et jätkata siit teekonda loodesse oma küla poole, viis Tarzan nad otse 
läände, ja kolmekümne kolmanda päeva hommikul käskis neid külla tagasi minna, 
jättes kulla sinna, kuhu nad selle õhtul olid pannud. 

«Ja sina, Waziri?» küsisid nad. 

«Ma jään veel mõneks päevaks siia, mu lapsed,» vastas ta. «Rutake nüüd tagasi oma 
naiste ja laste juurde.» 

Kui nad olid lahkunud, võttis Tarzan kaks kullakangi, hüppas puu otsa ja jooksis 
kergelt läbi tihedate alumiste okste paarsada jardi. Ootamatult avanes ta ees džungli- 
hiiglastest nagu hiidvalvuritest ümbritsetud sõõrik lagendik. Selle loodusliku 
amfiteatri keskel oli väike sile kõvaks tambitud mullaküngas. 

Sadu kordi oli Tarzan käinud selles üksildases kohas, mis oli okkalistest põõsastest, 
viinamarja Vaatidest ja tohututest liaanidest nii tihedalt ümbritsetud, et vaatamata ko- 
gu oma paindlikkusele poleks siit läbi pääsenud isegi leopard Sheeta, ja hoolimata 
oma hiiglajõust poleks elevant Tantor suutnud endale teed rajada läbi elusa seina, mis 
kaitses suurte ahvide nõupidarniskohta kõigi džungliasukate eest, välja arvatud kõige 
süütumad. 

Viiskümmend korda käis Tarzan edasi-tagasi, kuni kõik kullakangid olid 
amfiteatrisse toodud. Seejärel tõi ta lagedale vana välgust purustatud puu õõnest 
sellesama labioa, millega oli kunagi professor Archimedes O. Porteri aarde-kirstu siia 
maha matnud ja hiljem jälle välja kaevanud. Nüüd kaevas ta pika kraavi ja iadusrsinna 
varanduse, mille tema mustad sõdalased olid talle toonud Opari linna unustatud 
varakambrist. 

Selle öö magas ta amfiteatris, järgmisel hommikul aja asus juba varakult teele orna 
hurtsiku poole. Ta tahtis seda näha enne waziride juurde pöördumist. Leidnud kõik 
endises seisus, siirdus ta sügavamale džunglisse jahti pidama, et saak hurtsikusse tuua, 
siin rahulikult kõht täis süüa ja siis mugaval asemel öö mööda saata. 

Ta hulkus viie miili kaugusel lõunas, hurtsikust edasi umbes kuus miili merre 
suubuva selgeveelise jõe kaldal. Ta oli kaldast eemaldunud poole miili kaugusele, kui 
tema sõõrmed haistsid äkki lõhna, mis paneb värisema kogu metsiku 

džungli — see oli inimese lõhn. 

Tuul puhus merelt ja Tarzan mõistis, et lõhna tekitaja oli temast lääne pool. Kuid 
inimese lõhnaga segunes ka Numa lõhn. Inimene ja lõvi. 

«Peab kiirustama,» mõtles ahvinimene, «see on valge inimese lõhn. Numa peab 
vististi jahti.» 

Kui ta puude otsas tormates metsa äärde jõudis, nägi ta põlvedel palvetavat naist ja 
tema ees metsikut ürginimese välimusega valget meest, kes oli näo kätesse peitnud. 
Mehe taga lähenes kergele saagile pikkamisi vana lõvi. Mehe nägu oli kõrvale 
pööratud, naise pea sügavale kummardunud. Ta ei näinud kummagi nägu. 

Numa valmistus juba hüppama. Ei tohtinud sekunditki viivitada. Tarzan poleks 
jõudnud vibu haarata ega noolt paigale panna, et saata üht oma mürgist surmariista 
kollasesse nahka. Ta oli liiga kaugel, et jõuda oma noaga õigeks ajaks metslooma 
juurde. Jäi vaid üks lootus, ainuke väljapääs. Ja ahvinimene tegutses mõttekiirusel. 

Lihaseline käsi liikus taha, viivuks puudutas oda hiiglase õlga, ja siis heitis võimas 
käsi selle ette, ning rohelisest lehestikust lendas kiire surm otse hüppava lõvi süda- 
messe. Ainsatki häält tegemata kukkus ta surnult nende jalge ette, kellest äärepealt 
oleksid saanud tema ohvrid. 


Mõne hetke jooksul ei liigutanud end kumbki, ei mees ega naine. Siis lõi viimane 
silmad lahti ja vaatas hämmastunult surnud metslooma, kes lamas tema kaaslase taga. 
Kui kaunis pea tõusis, jäi ahvide Tarzani! üllatusest hing kinni: ta ei uskunud oma 
silmi. Oli ta mõistuse kaotanud? See ei saanud olla naine, keda ta armastas! Kuid 
tõepoolest, see polnud keegi muu. 

Naine tõusis püsti, mees aga võttis ta käte vahele, et teda suudelda, ja siis lõi veri 
ahvinimesele pähe, verine udu hõljus silme ees ja vana arm laubal tõmbus 
erepunaseks triibuks tema tõmmul nahal. 

Kohutav ilme tekkis tema metsikule näole, kui ta asetas vibunöörile mürgitatud 
noole. Kuri tuluke põles ta hallides silmades, kui ta sihtis pahaaimamatu mehe selga. 

Ta silmitses siledat noclt, tugevasti vibunööri pingutades, et nool lendaks läbi 
südame, mille jaoks see määratud oli. 

Kuid ta ei lasknud surmasaadikut lendu. Pikkamisi vajus nooleots alla, pruunilt 
laubalt kadus arm, vibunöör lõdvenes ja ahvide Tarzan pöördus noruspäi džunglisse 
waziride küla poole. 


XXIII. Viiskümmend hirmsat meest 


Jane Porter ja William Cecil Clayton seisid vaikselt mitu pikka minutit kiskja 
surnukeha juures, kelle ohvriks nad äärepealt oleksid langenud. 

Tütarlaps hakkas esimesena rääkima pärast vaikust, mis oli järgnenud tema 
ootamatule impulsiivsele ülestunnistusele, 

«Kes võis seda teha?» sosistas ta. «Jumal teab!» oli mehe ainus vastus. 

«Kui see on sõber, miks ta end ei näita?» jätkas Jane. «Kas ei peaks teda hüüdma ja 
vähemalt tänama?» 

Clayton täitis masinlikult ta soovi, kuid vastust ei tulnud. 

Jane Porter võpatas. «Salapärane džungel,» sosistas ta. «Kohutav džungel. Isegi 
sõpruseavalduse teeb see kohutavaks.» 

«Parem lähme tagasi oma varjupaika,» ütles Clayton. «Seal olete vähemalt 
väljaspool hädaohtu. Mina olen vilets kaitsja,» lisas ta kibedusega. 

«Ärge rääkige niimoodi, William,» ruttas tütarlaps teda katkestama, tundes siirast 
meelehärmi, et oli mehele oma sõnadega haiget teinud. «Te tegite kõik, mida võisite, 
te käitusite õilsalt, ennastsalgavalt. Pole teie süü, et te pele üliinimene. Ainult üks 
inimene oleks võinud teha rohkem kui teie. Erutusest valisin ma sõnu halvasti, kuid 
ma ei tahtnud teid solvata. Kõik, mis ma tahan, on see, et me mõlemad mõistaksime 
nüüd ja alati, et ma ei saa iialgi teiega abielluda, et selline abielu oleks patt.» 

«Arvan, et sain aru,» vastas mees. «Ärme sellest rohkem räägime, vähemalt mitte 
seni, kuni jõuame tagasi tsiviliseeritud maailma.» 

Järgmisel päeval läks Thuranil halvemaks. Ta sonis peaaegu vahetpidamata. Nad ei 
suutnud teda millegagi aidata ja Clayton ei püüdnudki eriti midagi teha. Tütarlapse 
pärast kartis ta venelast ja hingepõhjas isegi soovis tema surma. Mõte, et temaga 
võiks juhtuda midagi, mis tütarlapse täielikult selle elaja meelevalda jätaks, valmistas 
talle suuremat muret kui võimalus, et kui neiu jääb sootuks üksi selle julma metsa 
äärde, ootab teda kindel surm. 

Inglane kiskus lõvi surnukehast välja raske oda, ja nüüd hommiKuti jahile minnas 
tundis end palju kindlamini kui kunagi varem seilest ajast peale, mil nad olid sellele 
metsikule kaldale sattunud. Tagajärg oli, et ta läks kaugemale metsa kui iialgi enne. 

Et põgeneda võimalikult kaugemale haige venelase sonimise eest, laskus Jane Porter 
puu otsast alla. Kaugemale minna ta ei julgenud. Istudes rohmaka redeli kõrval, mille 


tema jaoks oli teinud Clayton, vaatas ta nukral ilmel merele, ikka veel lootes, et 
ihaldatud laev viimaks ometi nähtavale ilmub. 

Seljaga džungli poole istudes ta ei näinud, kuidas rohi kahele poole lahku lõi ja 
metslase n'gu sealt välja vaatas. Väikesed verd täis valgunud väga lähestikku 
asetsevad silmad piidlesid teda tähelepanelikult, sihtides vahetevahel vilksamisi piki 
rannikut, et veenduda, kas pole veel kedagi näha. 

Nüüd tuli nähtavale teine pea, siis veel ja veel üks... Oleval lavatsil hakkas mees 
kõvemini sonima ja pead kadusid niisama kähku, kui olid ilmunudki. Peagi aga siru- 
tusid nad uuesti välja, sest nähtavasti ei pööranud tütarlaps ülalt kostvale mehe häälele 
vähimatki tähelepanu. 

Üksteise järel roomasid värdjalikud kogud džunglist välja pahaaimamatu tütarlapse 
poole. Nõrk sahin rohus äratas ta tähelepanu, ta pöördus ümber ja hüppas kiljatades 
püsti. Siis tormasid nad igast küljest talle kallale. Üks neist tõstis ta oma pikkade 
gorillakätega üles ja viis džung-lisse. Karvane käpp sulges ta suu, et läimmatada kisa. 
Pärast nädalatepikkusi kannatusi oli tütarlaps nii nõrk, et see katsumus käis tal üle jõu. 
Vapustatud närvid nõrkesid ja ta kaotas teadvuse. 

Kui tütarlaps toibus, lamas ta paksus ürgmetsas. Oli öö. Väikesel lagendikul põles 
eredalt suur lõke. Tule ümber kükitas viiskümmend hirmsat meest. Nende paksud 
juuksed olid sassis, näod karvadesse kasvanud. Pikad käed puhkasid lühikeste 
kõverate jalgade põlvedel. 

Nagu kiskjad õgisid nad räpast toitu. Tule kohal rippus pada, kust nad teravate 
keppidega endale lihatükke koukisid. 

Kui nad märkasid, et nende vang oli teadvusele tulnud, viskas talle kõige lähem 
pidusöögis osaleja räpase käega tüki seda vastikut rooga. Lihatükk kukkus ta kõrvale, 
kuid ta vaid sulges silmad, tundes endas tõusmas iiveldushoogu. 

Palju päevi liikusid nad läbi paksu metsa. Tütarlaps lonkas, ta oli täiesti kurnatud. 
Kõik need pikad palavad väsitavad päevad teda kord lohistati, kord tõugati enda ees, 
juhtus ta aga komistama ja kukkuma, siis virutas kõige lähemal olija talle jala- või 
rusikahoobi. Juba ammu enne teekonna lõppu olid Jane'i kingad kandmiskõlbmatuks 
muutunud — tallad tulid alt ära. Ta kleit oli räbalaiks kistud ja nende vahelt paistis 
nahk, alles hiljuti valge ning õrn, nüüd aga kare, üleni marraskil ja veritsev okkalistest 
põõsastest, millest teda läbi veeti. 

Teekonna kaks viimast päeva oli ta juba nii kurnatud, et mingi peks ega sõim ei 
suutnud teda sundida alla võtma oma vaeseid veritsevaid jalgu. Pilastatud loomus oli 
jõudnud talutavuse piirini ja tütarlaps ei suutnud isegi enam põlvedele tõusta. 

Metslased kogunesid tema ümber, ähvardasid ja vehkisid nuiadega, jagasid talle 
jala- ja rusikahoope, kuid tema lamas kinnisilmi, anudes halastavat surma rutem 
lõpetama tema piinad. Kuid surm ei tulnud, ja viimaks taipasid viiskümmend hirmsat 
meest, et nende ohver ei suuda enam käia. Nad tõstsid ta üles ja siitpeale kandsid kätel 
kuni teekonna lõpuni. 

Kord ühel hilisel pärastlõunal nägi ta enda ees võimsa linna lagunenud müüre, kuid 
ta oli nii nõrk ja haige, et see ei äratanud temas vähimatki huvi. Kuhu nad ta ka ei 
oleks viinud, sai tema vangipõlvel nende julmade poolela-jate juures olla vaid üks 
lõpp. 

Viimaks läbisid nad kaks suurt müüri ja jõudsid varemetes linna. Nad kandsid 
tütarlapse suurde hoonesse, kus teda ümbritsesid sajad täpselt samasugused olevused 
kui need, kes ta sinna olid toonud. Kuid nende hulgas oli ka naisi, kes polnud nii 


kohutavad ja inetud. Neid nähes ärkas ta hinges nõrk lootusekiir, kuid seda polnud 
kauaks: naised ei ilmutanud vähimatki kaastunnet, ehkki nad küll teda ei sõimanud. 

Pärast seda, kui kõik hoone asukad üleüldise heameelega teda vaadanud olid, viidi 
ta pimedasse keldrisse ja jäeti seal paljale põrandale, asetades ta kõrvale ühe 
metallnõu veega ja teise samasuguse nõu söögiga. 

Nädala jooksul nägi ta ainult mõnda naist, kelle ülesanne oli talle süüa ja juua tuua. 
Pikkamisi hakkas ta jõud tagasi tulema: varsti on ta juba niisuguses seisundis, et teda 
võib ohverdada Leegitsevale Jumalale, õnneks ta ei teadnud, milline saatus teda ootas. 

Ahvide Tarzan kõndis pikkamisi džunglis pärast seda, kui oli heitnud oda, mis 
päästis Numa kihvade käest Jane Porteri ja Claytoni. Ta mõtted olid täis kurbust nagu 
inimesel, kelle südamehaav oli taas lahti rebitud. 

Tarzan oli rõõmus, et oli õigel ajal käe langetanud ega teinud seda, mida pöörases 
kiivusehoos oli kavatsenud teha. Claytonit oli lahutanud surmast ahvinimese käe läbi 
ainult murdosa sekundist. Lühikese ajavahemiku vältel, kui ta tütarlapse ja tema 
kaaslase oli ära tundnud ning inglase südamesse sihitud mürginoole alla vajuda laskis, 
oli Tar-zanit vallanud loomaliku instinkti tugev ja metsik sööst. 

Ta nägi naist, keda ihaldas — oma naist, oma sõbratari — teise mehe embuses. 
Džungli halastamatu seaduse järgi, millest ta nüüd juhindus, oli tema ees lahti vaid 
üks tee; aga enne kui oleks olnud juba hilja, ärkas temas sünnipärane rüütellikkus, 
lämmatas lõõmava kirepalangu ja päästis ta. Tuhandeid kordi tänas ta seda tunnet, mis 
saavutas tema üle võidu, enne kui ta sõrmed noole teele saatsid. 

Meenutanud, et ta pöördub tagasi waziride juurde, tundus see mõte talle tülgastav. 
Ta ei tahtnud enam inimesi näha. Äärmisel juhul hulgub ta mõnda aega džunglis ük- 
sinda, kuni ta terav valu nürineb. Nagu ta metsloomadest sõbrad, nii eelistas ka 
Tarzan kannatada vaikselt omaette. 

Selle öö magas ta jälle ahvide amfiteatris ja paar päeva käis ta sealt jahti pidamas, 
ööseks aga tuli taas siia tagasi. Kolmanda päeva õhtul naasis Tarzan võrdlemisi vara. 
Vaevalt oli ta end metsalagendiku keskel pehmel rohul välja sirutanud, kui kuulis 
kaugelt lõuna poolt tuttavat häält. See oli trobikond suuri ahve, kes džunglis edasi 
liikus — ta ei võinud selles eksida. Tarzan kuulatas veidi aega. Ahvid tulid 
amfiteatri poole. 

Tarzan ajas end laisalt püsti ja ringutas. Ta teravad kõrvad kuulsid läheneva 
sugukonna vähimaidki liigutusi, peagi haistis ta ka nende lõhna, kuigi ei vajanud 
enam mingeid tõendeid kinnitamaks, et tal oli õigus. 

Kui nad olid amfiteatrile juba päris lähedale jõudnud, peitis ahvide Tarzan end 
areeni vastaskülge puu otsa. Ta tahtis sealt tulijaid paremini silmitseda. Oodata ei 
tulnud kaua. 

Seal ilmuski alla okste vahele julm karvane nägu. Väikesed kurjad silmad käisid 
ringi üle kogu lagendiku, seejärel kanti tagapool olijaile vadistades nähtust ette. 
Tarzanile oli kuulda... iga sõna. Piilur teatas teistele sugukonna liikmetele, et tee on 
vaba ja n<l võivad kartmatult amfiteatrisse tulla. 

Esimesena hüppas kergelt pehmele rohuvaibale juht, siis üksteise järel kümme-kond 
antrönoidi. Siin oli hiiglaslikke täiskasvanuid ja palju noori ahve. Mõned mudilased 
hoidsid oma metsikute emade karvase kaela ümbert kõvasti kinni. 

Tarzan tundis neist paljusid. See oli sama sugukond, kuhu ta oli sattunud tillukese 
rinnalapsena. Paljud täiskasvanud olid siis alles väikesed ahvid, kui tema laps oli. 
Lapsepõlves oli ta sellessamas džunglis koos nendega mänginud ja koerust teinud. 
Kas nad tunnevad ta veel ära? Mõnel ahvil on väga lühike mälu ja kaks aastat võis 
neile tunduda igavikuna. 


Nende jutust sai ta teada, et nad olid siia kogunenud uut kuningat valima: vana 
pealik oli saja jala kõrguselt murdunud oksalt alla kukkunud ja surma saanud. 

Tarzan nihkus oksal veelgi lähemale, et neid paremini silmitseda. Esimesena 
märkasid teda ühe emaahvi vilkad silmad. Kurguhäälse haukumisega andis ta sellest 
teistele märku. Mitu hiiglasuurt isaahvi ajas end sirgu, et kutsumata külalist paremini 
näha. Kihvad irevil ja kuklakarvad turris, suundusid nad pikkamööda tema poole, 
tuues kuuldavale madalahäälse eemaletõukava urina. 

«Kamnath, ma olen ahvide Tarzan.» ütles ahvinimene sugukonna keeles. «Kas sa 
mäletad mind? Kui me veel päris väikesed ahvid olime, narritasime kahekesi Numat, 
loopides teda ohutust kõrgusest keppide ja pähklitega.» 

Loom, kelle poole ta pöördus, jäi seisma, metsikul näol pooleldi mõistev, pooleldi 
hämmastunud nürimeelne ilme. 

«Ja sina, Magor,» jätkas Tarzan teist ahvi kõnetades. «kas sina ei mäleta oma endist 
kuningat, seda. kes tappis vägeva Kerchaki? Vaadake mind! Kas ma pole seesama 
Tarzan, võimas kütt, võitmatu võitleja, keda te kõik palju aastaid tundsite?» 

Ahvid tulid kõik lähemale, nüüd olid nad rohkem uudishimulikud kui ähvardavad. 
Nad pomisesid midagi omavahel mitu minutit. 

«Mida sa meist nüüd tahad?» küsis Karnath. 

«Ainult rahu,» vastas ahvinimene. 

Ahvid pidasid jälle nõu. Lõpuks hakkas Karnath rääkima: 

«Kui nii, siis tule rahus, ahvide Tarzan.» Ja ahvide Tarzan hüppas kergelt metsiku ja 
jäleda karja keskele rohule: ta oli läbinud täieliku evolutsioonitsükli 

ja naasis nüüd uuesti metsloomade juurde, et nende hulgas metsloomana elada. 

Siin polnud vastastikuseid tervitusi nagu inimeste puhul pärast kaheaastast 
lahusolekut. Enamik ahve pöördus tagasi oma tegevuse juurde, mis oli katkenud 
ahvinimese ilmumisel, ja temast tehti välja niisama vähe, nagu ta polekski kunagi 
sugukonnast lahkunud. Paar noort isaahvi, kes tookord polnud küllalt vanad, et teda 
mäletada, hiilisid neljakäpukil teda nuuskima ja üks neist paljastas kihvad ning hakkas 
ähvardavalt urisema: ta tahtis Tarzanile otsemaid tema koha kätte näidata. Oleks 
Tarzan urisedes tagasi tõmbunud, oleks noor isaahv ilmselt rahuldatud olnud, kuid 
pärast seda oleks Tarzani koht olnud tema kaaslaste hulgas madalamal teda kõrvale 
astuma sundinud isaahvi kohast. 

Kuid ahvide Tarzan ei astunud kõrvale. Selle asemel heitis ta võimsate lihaste kogu 
jõuga välja oma hiigelkäe, rabas noorel isaahvil peast kinni ja virutas ta rohule pikali. 
Ühe hetkega oli ahv jalul ja tormas talle kallale. Nad läksid käsitsi kokku, et tegutseda 
rebivate sõrmede ja purevate kihvadega — selline oli vähemalt ahvi kavatsus, kuid 
vaevalt olid nad maha kukkunud, kui ahvinimese sõrmed leidsid vastase kõri. 

Peagi loobus noor isaahv võitlusest ja lamas üsna vaikselt. Sus laskis Tarzan sõrmed 
lahti ja tõusis üles. Ta ei tahtnud tappa, vaid ainult näidata nii noorele isaahvile kui ka 
teistele pealtvaatajaile, et ahvide Tarzan on ikka veel nende isand. 

Õppetund läks täie ette: noored ahvid hoidusid temast kaugemale, nagu nad 
peavadki tegema neist paremate läheduses, vanad isaahvid aga ei vaidlustanud tema 
valitsusvõimu. Ainult poegadega emaahvid kahtlustasid teda mitu päeva. Ja kui ta 
neile liiga lähedale läks, tormasid talle kallale, lõuad pärani ja jäledalt lõrisedes. Kuid 
Tarzan astus tagasihoidlikult kõrvale, sest selline oli ka ahvide komme —- ainult 
hullunud isased lähevad emasele kallale. Aga viimaks harjusid Tarzaniga ka nemad. 

Ta pidas koos nendega jahti nagu endistel aegadel ja kui nad mõistsid, et tänu oma 
kõrgesti arenenud mõistusele oskas Tarzan leida paremaid toidukohti, tema osav nöör 
aga püüdis kinni sääraseid maitsvaid ulukeid, mida nad iialgi polnud juhtunud 

proovima, hakkasid nad temasse suhtuma nagu varem, kui ta nende kuningas oli 
olnud. Ja enne kui nad amfiteatrist lahkusid ning uuesti rändama läksid, valisid nad ta 
jälle oma kuningaks. 

Ahvinimest rahuldas tema uus osa täielikult. Ta ei olnud õnnelik, ta ei suutnud üldse 
mitte iialgi õnnelik olla, kuid vähemalt oli ta eemal kõigest sellest, mis võis talle 
meenutada tema õnnetust. Ta oli juba ammu loobunud kavatsusest tsiviliseeritud 
maailma tagasi minna, nüüd aga loobus ta ka mõttest naasta oma sõprade, mustade 
waziri-de juurde. Ta ütles jäädavalt lahti inimsoost. Ta oli alustanud oma elu ahvina ja 
ka sureb ahvina. 

Kuid ta ei saanud kustutada mälust asjaolu, et naine, keda ta armastas, viibis 
siinsamas läheduses. Ka ei saanud ta vabaneda kartusest, et tütarlaps võis alatasa 
hädaohtu sattuda. Et ta oli halvasti kaitstud, selles veendus Tarzan sel põgusal hetkel, 
kui nägi Claytori tegutsemisvõimetust. Ja mida rohkem Tarzan sellele mõtles, seda 
suuremat hingepiina ta tundis. 

Lõpuks hakkas ta end põlgama selle pärast, et oli egoismist ja armukadedusest Jane 
Porteri kaitsmisele käega löönud. Aja jooksul hakkas see mõte teda üha rohkem pii- 
nama ja ta pidi juba rannikule tagasi pöörduma, et kaitsta Jane Porterit ja Claytonit, 
kui temani jõudsid uudised, mis kõik ta plaanid segi lõid ja teda pöörase kiirusega itta 
tormama sundisid, unustades kõik ohud ja ähvardava surma. 

Enne kui Tarzan jälle oma sugukonnaga ühines, oli üks noor isaahv, leidmata naist 
oma sugukonnast, läinud tava kohaselt hulkuma metsikusse džunglisse nagu 
endisaegade rändrüütel otsima kaunist daami mõnest naabersuguharust. 

Ta oli parajasti oma pruudiga tagasi tulnud ja pajatas nüüd kiirustades oma 
seiklustest, enne kui ta need unustada võis. Muuseas mainis ta, et oli näinud suurt 
imeliku välimusega ahvide sugukonda. 

«Kõik peale ühe olid karvased isased,» rääkis ta, «emane oli aga värvilt isegi 
heledam kui see võõras,» ja ta sihtis 

näpuga Tarzanit. 

Silmapilk oli Tarzan tähelepanu ise. Ta esitas küsimusi nii kiiresti, et aeglase 
mõttekäiguga antropoid suutis vaevu vastata. 

«Kas isased olid lühikesed, kõverate jalgadega?» 

«Jah.» 

«Olid neil puusadel Numa ja Sheeta nahad, käes aga kepid ja noad?» 

«Olid.» 

«Ja käte ja jalgade ümber palju kollaseid võrusid?» 

«Jah.» 

«Ja naine — oli ta väike, peenike ja väga valge?» 

«Jah.» 

«Kas ta paistis olevat sugukonna liige või vang?» «Nad vedasid teda mõnikord 
kättpidi, mõnikord juustest, ning kogu aeg tõukasid ja tagusid teda. 00, seeoli väga 
lõbus!» 

«Issand!» sosistas Tarzan. 

«Kus sa neid nägid ja kuhu nad läksid?» jätkas ahv-inimene. 

«Nad olid siit teise vee taga,» ja ta näitas lõunasse. «Minust möödudes läksid nad 
hommiku poole, vee äärt mööda üles.» 

«Millal see oli?» küsis Tarzan. «Pool kuud tagasi.» 

Rohkem sõnagi lausumata hüppas ahvinimene puu otsa ja tormas nagu kehatu vaim 
itta. Unustatud Opari linna 

poole. 

XXIV. Kuidas Tarzan Opari naasis 


Kui Clayton puu juurde tagasi tuli ega leidnud eest Jane'i, muutus ta hirmust ja 
murest meeletuks. Thuran oli täie mõistuse juures, palavik oli äkki üllatavalt kiiresti 
langenud, mis on selle haiguse üks iseärasusi. Nõrk ja kurnatud, lamas venelane oma 
rohust asemel. 

Kui Clayton temalt tütarlapse kohta päris, näis ta olevat üllatunud, et miss 
Porterit seal ei olnud. 

«Ma ei kuulnud midagi kahtlast,» seletas ta. «Kuid suurema osa ajast olin ma 
teadvuseta.» 

Poleks olnud mehe silmanähtavat nõrkust, oleks Clayton kahtlustanud, et ta teab 
tütarlapse asukohta. Kuid ta nägi, et Thuranil polnud jõudu puu otsast teiste abita 
allagi tulla. Ta poleks saanud oma praeguses seisundis tütarlapsele halba teha, ka 
mitte redelit mööda lavatsile tagasi ronida. 

Kuni pimeduse saabumiseni otsis inglane lähemas ümbruses kadunud tütarlapse või 
tema röövijate jälgi. Ja ehkki viiekümne hirmsa mehe rada. mille nad olid jätnud oma 
nappide küttimiskogemuste tõttu, olnuks igale džungliasu-kale niisama ilmselge kui 
linnatänav inglasele, käis Clayton sellest üle oma kakskümmend korda, tähele 
panemata ainsatki märki, et alles mõne tunni eest oli sealt hulk inimesi läbi läinud. 

Otsinguid jätkates hüüdis Clayton tütarlast valjusti nimepidi, kuid tulemus oli vaid 
see, et ta äratas lõvi Numa tähelepanu. Õnneks märkas ta enda poole roomavat varju 
õigel ajal ja ronis puu otsa. Sellega tema otsingud selleks päevaks ka lõppesid, sest 
lõvi kõndis tema all edasi-tagasi kuni hilisööni. 

Isegi pärast metslooma lahkumist ei julgenud Clayton pimedas alla tulla ning veetis 
puu otsas kohutava ja ras- " ke öö. Järgmisel hommikul pöördus tatagasi rannikule, 
olles jäädavalt kaotanud lootuse päästa Jane Porter. 

Järgmise nädala kestel kosus musjöö Thuran kiiresti: ta pikutas lavatsil, samal ajal 
kui Clayton mõlemale toitu hankis Mehed ei rääkinud kunagi, välja arvatud vajaduse 
puhul. Clayton kolis nüüd lavatsi sellele poolele, mis varem oli kuulunud Jane 
Porterile, ning nägi venelast üksnes siis, kui tõi talle toitu ja vett või humaansetel 
ajenditeL osutas talle muid teeneid. 

Selleks ajaks, kui Thuran oli võimeline toidu hankimises osalema, jäi palavikku 
Clayton. Päevade kaupa lamas ta teadvusetult, sonides ja piineldes, kuid venelane ei 
tulnud kordagi ta juurde. Toitu poleks inglane nagunii puudutanud, kuid janu muutus 
tema jaoks tõeliseks piinaks. Kogu oma nõrkusest hoolimata õnnestus tal 
palavikuhoogude vahel kord päevas kuidagi allikale komberdada, et täita 

veega väikest plekk-kruusi, mis neil paadis oli olnud. 

Neil puhkudel jälgis Thuran teda kahjurõõmsal ilmel ta näis rõõmu tundvat mehe 
kannatustest, kes, hoolimat kogu oma põlgusest venelase vastu, oli alles hiljuti 
püüdnud tema kannatusi kergendada, niivõrd kui see võimalik oli olnud. 

Viimaks jäi Clayton nii jõuetuks, et ei suutnud enat puu otsast alla tulla. Terve päev 
piinles ta janu käes, ilma et oleks pöördunud venelase poole, siis aga, jõudmai rohkem 
kannatada, palus Thurani endale vett tuua. 

Venelane tuli Claytoni aseme juurde, veekruus käes. Julm irvitus moonutas ta nägu. 

«Siin on vesi,» sõnas ta. «Kuid ma tahan teile meelde tuletada, et te teotasite mind 
tüdruku ees, tahtsite teda hoida ainult endale ja minuga mitte jagada ...» 

Clayton katkestas teda. 


«Aitäh!» hüüdis ta. «Aitab! Milline koer te küll ole et laimate head naist, keda me 
surnuks peame! Issand! Ma olin hull, et teid ei tapnud, te pole väärt elama isegi sel 
kurjal maal!» 

«Siin on teie vesi,» kuulutas venelane, «ja see on kõik mida te saate.» Nende 
sõnadega tõstis ta kruusi suule hakkas jooma, mis aga järele jäi, selle viskas maha. 
Siis pöördus ta ümber ja jättis haige mehe üksi. 

Clayton pööras teise külje, kattis näo kätega ja usaldas end saatuse hoolde. 

Järgmisel päeval otsustas Thuran mööda kallast põhja poole minna, teades, et nii 
peab ta tsiviliseeritud inimeste asukohta jõudma. Igal juhul hullem kui siin olla ei 
saanud, pealegi hakkas sureva inglase sonimine talle närvidele käima. 

Ta varastas Claytonilt oda ja alustas rännakut. Enne lahkumist oleks ta haige 
tapnud, kui teda poleks takistanud mõte, et see oleks olnud tõepoolest heategu. 

Samal päeval jõudis ta rannikul väikese hurtsiku juurde ja nähes seda lähedase 
tsivilisatsiooni tunnust, täitus ta süda uue lootusega, sest ta pidas hurtsikut mingi 
asunduse eelpostiks. Oleks ta teadnud, kellele see kuulus, ja et hurtsiku omanik viibis 
selsamal silmapilgul mõne miili kaugusel sisemaal, oleks Nikolas Rokoff pagenud siit 
kui katku eest. Kuid ta ei teadnud midagi ja jäi sinna mitmeks päevaks, nautides 
turvalisust ja hurtsiku suhtelist mugavust. Seejärel jätkas ta oma teekonda põhja 
poole. 

Lord Tenningtoni laagris tehti ettevalmistusi püsielamute ehitamiseks, peale selle 
kavatseti saata mõneliikn ekspeditsioon põhja poole abi otsima. 

Sedamööda, kuidas päevad kadusid ja oodatud ai kagi ei saabunud, hakkas kustuma 
lootus, et Jane Porter, Clayton ja musjöö Thuran on päästetud. Keegi ei teinud sellest 
enam juttu professor Porteriga, tema oli aga teaduslikest unelmatest niivõrd hõivatud, 
et ei märganudki aja kulgu. 

Mõnikord ta tähendas, et varsti näevad nad kindlasti 

152 

mõnda aurikut ranniku lähedal ankrusse heitmas ja siis on nad jälle kõik õnnelikult 
koos. Teinekord aga rääkis ta laeva asemel rongist ja avaldas arvamust, et lumetormid 
selle kinni pidasid. 

«Kui ma seda armast vanakest poleks juba varem nii hästi tundnud.» tähendas lord 
Tennington miss Strongile, «siis ei kahtleks ma põrmugi, etta on...nohnii.... kui te 
minust aru saate.» 

«See oleks naljakas, kui see nii liigutav poleks,» vastas tütarlaps kurvalt. «Mina, kes 
ma olen teda eluaeg tundnud, tean, kuidas ta Janei jumaldab, teistele aga võib tun- 
duda, et ta on tütre saatuse vastu täiesti ükskõikne. See tuleneb vaid sellest, et ta on 
absoluutselt eluvõõras ega tunneta isegj nii tõsist asja kui surm, enne kui näeb kind- 
laid tõendeid.» 

«Te ei arva iialgi ära, mis ta eile teha tahtis,» jätkas Tennington. «Tulin üksi tagasi 
väikeselt jahiretkelt, kui kohtasin teda äkki laagrisse viival rajal. Käed seljal pika 
musta kuue sabade all, kübar tugevasti pähe surutud ja pilk maas, ruttas ta edasi võib- 
olla kindlasse surma, poleks ma teda peatanud. 

«Kuhu te ometi lähete, professor?» küsisin ma temalt. «Lähen linna, lord 
Tennington,» vastas ta kõige suurema südamerahuga, «et kaevata postiülemale meie 
korrapäratu postiga teenindamise pärast. Mõtelge ometi, söör, ma pole juba nädalate 
kaupa ainsatki kirja saanud. Jane'ilt peaks juba mitu kirja olema. Asjast tuleb otsekohe 
teatada Washingtoni.» 

Ja kas te usute, miss Strong,» jätkas Tennington, «ma nägin kuratlikult palju vaeva 
veenmaks vanakest, et siin pole mitte üksnes korratuid postiolusid, vaid pole ka linna, 
ja et Washington on hoopis teisel mandril ja ka teisel poolkeral. 


Kui ta sellest aru sai, hakkas ta tütre pärast muretsema ja usun, et esimest korda 
mõistis ta meie olukorda ning võimalust, et miss Porter ei olegi pääsenud.» 

«Ma ei taha sellest mõelda,» ütles tütarlaps, «ja ometi ei saa ma mõelda millestki 
muust kui ainult meie seltskonna” puuduvatest liikmetest.» 

«Loodame kõige paremat.» kostis Tennington. «Teie ise annate meile oma 
vaprusega kõige paremat eeskuju, sest teie kaotus on ju kõige suurem.» 

«Jah,» kinnitas tütarlaps, «ma poleks saanud armastada Jane Porterit rohkem ka siis. 
kui ta oleks olnud mu lihane õde.» 

Tennington ei väljendanud millegagi oma üllatust. Ta ei mõelnud sugugi seda. 
«Lady AliceM» hukust saadik oli ta selle Marylandi kaunitari seltsis rohkesti aega 
veetnud ja Pidi endale hiljuti tunnistama, et oli tütarlast armastama hakanud rohkem, 
kui see tema isikliku hingerahu huvides kasulik oli. Mäletas ta ju väga hästi, et 
musjöö Thuran oli talle saladuskatte all teatanud oma kihlusest miss Strongiga. Ta 
kahtleski juba Thurani sõnade õigsuses. Noor neiu 

polnud kordagi puuduva mehe suhtes ilmutanud midagi mis oleks väljunud hariliku 
sõpruse raamidest. 

«Ja siis musjöö Thurani surm — kui nad kõik on hukkunud— oleks teile ränk 
kaotus,» tähendas ta ettevaatlikult «Musjöö Thuran oli väga armas sõber,» ütles 
tütarlaps mehele kiiresti otsa vaadates. «Ta meeldis mulle väga, ehki tundsin teda 
lühikest aega.» 

«Kas te siis polnudki temaga kihlatud?» pahvatas Tennington kogemata välja. 

«Taevake, muidugi mitte!» hüüdis tütarlaps. «Ma ei hoolinud temast sugugi mitte 
sellisel moel!» 

Lord Tennington tahtis midagi Hazel Strongile öelda, tahtis väga ja teha seda kohe, 
kuid millegipärast jäid sõnad kurku kinni. Ta alustas ebaldes mitu korda, köhatas, läks 
näost punaseks ja lõpetas viimaks teatega, et loodab onnide ehitamisega enne 
vihmaperioodi valmis saada. 

Aga iseenesegi teadmata oli ta tütarlapsele öelnud just seda, mida oli tahtnud öelda, 
ja neiu oli õnnelik, õnnelikum kui iialgi enne oma elus. 

Nende edasise jutuajamise katkestas veidra ja kohutava välimusega kogu, kes ilmus 
džungli servale laagrist lõuna pool. Tennington ja tütarlaps märkasid teda ühel ajal. 
Inglane haaras revolvri järele, ent kui poolpaljas ja karvadesse kasvanud olend teda 
nimepidi hõikas ja nende poole sööstis, langetas ta käe ja läks mehele vastu. 

Raske oli räpases, kurnatud olevuses, keda kattis väikestest nahkadest tehtud veider 
kuub, ära tunda laitmatut musjöö Thurani, keda nad kõik olid viimati näinud «La 
Alice'i» pardal. 

Enne kui väikese seltskonna teised liikmed said teada tema saabumisest, küsitlesid 
Tennington ja miss Strong teda teiste paadisolnute saatuse kohta. 

«Nad on kõik surnud,» seletas Thuran. «Kolm madrust surid enne, kui maale 
jõudsime. Miss Porteri viisid džunglisse mingisugused metsloomad, kui ma palavikus 
sonisin. Clayton suri palavikku mõne päeva eest. Ja mõelda vaid, et kogu selle aja 
lahutas meid kõigest mõni miil — vaevalt päevane teekond. See on kohutav!» 

Jane Porter ei teadnud, kui kaua ta oli lamanud iidse Opari linna templi all keldris. 
Üksvahe oli tal palavik ja ta sonis, aga kui see möödus, hakkas ta pikkamisi 
paranema. Naine, kes talle süüa tõi, käskis teda iga päev tõusta, kuid mitu päeva 
raputas neiu vaid pead märgiks, et ta on veel liiga nõrk. 

Kuid lõpuks võis ta jalule tõusta ja siis juba vaari mõne sammu teha, toetudes ühe 
käega vastu seina. Tema kinnivõtjad jälgisid teda nüüd suureneva huviga. Päev 
lähenes, ohver paranes ja kosus. 


Viimaks jõudis kätte päev ja noor naine, keda Jane Porter siiani polnud näinud, 
tuli koos teistega tema juurde vangikongi. Leidis aset mingisugune religioosne 
kombetalitus —- just nimelt religioosne, selles tütarlaps ei kahelnud, ja see mõjus 
talle otsekohe elustavalt. Ta rõõmustas, et 

oli sattunud inimeste juurde, kes ilmselt on juba tunda saanud usu õilistavat ja 
pehmendavat mõju; nad kohtlevad teda inimlikult — selles oli ta nüüd päris kindel. 

Ja kui nad ta vangikongist välja juhtisid ning mööda pikki pimedaid koridore, 
seejärel betoontrepist üles valgusest säravale õuele viisid, läks ta meeleldi ja isegi 
rõõmsalt: eks viibinud ta ju jumala sulaste seas... Võis muidugi olla, et nende 
ettekujutus ülimast olevusest oli mõneti teistsugune kui tema oma, kuid aitas sellestki, 
et nad jumalat tunnistavad, järelikult ei saanud nad olla kurjad ega julmad. 

Aga kui ta nägi õue keskel kivist altarit ning punakaspruune plekke selle peal ja 
kõrval betoonpõrandal, imestas ta väga ja hakkas kahtlema ning kui nad ta jalad ja 
käed selja taha kinni sidusid, muutus kahtlus hirmuks. Veel hetk, ja ta tõsteti üles ning 
asetati selili altarile. Lootus kustus lõplikult ja tütarlaps hakkas hirmust värisema. 

Sellele järgnenud pentsiku tantsu ajal, mida esitasid pühitsetud, lamas ta hirmust 
tardunult; enne veel, kui ta nägi ülempreestrinna kätt õhukese noateraga pikkamisi 
oma rinna kohale tõusmas, teadis ta juba, milline saatus teda ootab. 

Käsi hakkas langema. Jane Porter sulges silmad ja saatis tumma palve jumala poole, 
kelle ette ta nüüd kohe astuma pidi; siis ei pidanud ta närvid enam vastu ja ta kaotas 
teadvuse. 

Päeval ja öösel kihutas ahvide Tarzan läbi põlismetsa rusudes linna poole, kus 
naine, keda ta armastas, oli vangis või siis surnud. 

Ühe ööpäevaga läbis ta niisama suure vahemaa kui viiskümmend hirmsat meest 
nädalaga, sest ahvide Tarzan liikus edasi okste keskmisel terrassil, ülalpool 
väänkasvude padrikut, mis takistas kiiret edasijõudmist maa peal. 

Noore isaahvi jutt oli talle selgesti öelnud, et vangivõe-tud tütarlaps oli Jane Porter, 
sest terves džunglis ei olnud teist väikest valget naist. Ahvi kohmaka kirjelduse järgi 
tundis ta isasloomades ära veidrad inimparoodiad, kes elasid Opari varemeis. Ta 
kujutles endale tütarlapse saatust nii selgesti, nagu oleks näinud seda omaenda 
silmadega. Millal nad neiu sellele kohutavale altarile asetavad, seda ei võinud ta 
kindlalt öelda, aga et see'kallis habras keha lõpuks ikkagi sinna oma tee leiab, selles ei 
kahelnud ta põrmugi. 

Kuid viimaks pärast pikki tunde, mis kärsitule ahvinimesele tundusid terve 
igavikuna, ületas ta mahajäetud orgu piirava kaljutõkke ja nägi oma jalge ees hirmsa 
Opari linna koletuid süngeid rususid. Kiirel sammul tõttas ta üle tolmuse, kuiva, 
rändrahne täis tasandiku oma eesmärgi poole. 

Kas ta jõuab tütarlast veel päästa? Vähemalt saab ta kätte maksta, ja oma raevus 
tunnetas ta endas küllaldaselt jõudu, et hävitada kõik hirmuäratava linna elanikud. 
Keskpäeva paiku jõudis ta hiiglasliku rändrahnu juurde, mille tipus algas salakäik 
Opari linna maa-alustesse koobastesse. 

Nagu kass ronis ta püstloodis graniitseinast üles. Hetk hiljem tormas ta juba mööda 
pimedat sirget käiku varakambri poole, läbis selle ja jõudis kaevu juurde, mille vas- 
taspoolel oli lahtivõetud seinaga vangikong. 

Seisatanud viivuks kaevu äärel, kuulis ta ülalt kostvaid nõrku helisid. Ahvinimese 
teravad kõrvad tabasid need otsekohe ära: see oli ohverdamisele eelnev surmatants ja 
ülempreestrinna rituaalne laul. Ta tundis ära isegi naise hääle. 


Kas oli võimalik, et kombetalitus tähendas just seda, mida ta takistama ruttas? 
Meeletu hirmulaine tulvas temast üle. Kas tõesti hilineb ta vaid silmapilgu võrra? 
Nagu hirmunud põder hüppas ta üle kitsa kaevu ja hakkas kui pöörane seina lõhkuma. 
Kui pea ja õlad august läbi mahtusid, tegi ta hiiglasliku pingutuse, lükkas maha 
ülejäänud osa setnast ja kukkus koos sellega vangikongi põrandale. 

Ühe hüppega lendas ta üle kambri ja rõhus kogu oma raskusega vanale uksele. Kuid 
siin ta peatus. Tugevad põikpuud teisel pool ust panid vastu isegi tema võimsatelt 
musklitele. Ta adus silmapilk oma ponnistuste viljatust. Jäi vaid üks tee: tagasi mööda 
käiku kaljurahnu juurde, sealt umbes miil linna müürini ja siis sedasama teed kaudu 
linna, nagu ta oli koos oma waziridega esimesel korral läinud Ta mõistis, et kui läheb 
tagasi ja püüab linna tungid, maa pealt, siis jääb ta hiljaks ega jõua enam päästa 
tütarlast, kui see tõepoolest tema oli, kes praegu ohvrialtari lamas. Kuid teist teed 
polnud ja ta tormas uuesti läbi la gunenud seina kaevu juurde. Siin kuulis ta jälle 
ülem-preestrinna monotoonset häält ja üles vaadates nägi umbe kahekümne jala 
kõrgusel avaust. See tundus olevat nii lähedal, et ta oli valmis tegema hullumeelset 
katset üles hüpata ja sel moel kiiremini siseõue jõuda. 

Kui ta vaid saaks mingil viisil oma rohunööri otsa selle ahvatleva avause ääre külge 
kinnitada! Üks hetk, ja ui mõte turgatas talle pähe. Ta teeb proovi. Tulnud taga 
lõhutud seina juurde, võttis ta ühe lameda kivi, millest se tehtud oli, sidus kärmelt 
nööri ühe otsa selle ümber ja pöördus kaevu äärde tagasi. Siin keris ta ülejäänud osa 
nöörist kokku ja pani enda kõrvale maha, võttis mõlema käega raske kivi, vibutas 
seda mitu korda, et tabada paremini suunda, ja heitis selle siis üles väikese nurga all, 
et kivi kaevu tagasi ei kukuks, vaid jääks avause ääre taha pidama. 

Tarzan sikutas mitu korda nööriotsa, kuni tundis, kivi oli üleval küllalt kõvasti 
kinni jäänud. Siis haaras nöörist ja jäi mustava kuristiku kohale rippuma. Sel hetkel, 
kui ta kogu oma raskusega nööri otsas rippus, tundis ta, et see hakkas järele andma. 
Tarzan ootas kohutavas ärevuses, kuna nöör aeglaselt toll tolli järel allapoole libises. 
Kivi tõusis ülal kaevumüüritise äärele: kas jääb see serva taha pidama või tirib Tarzan 
kivi oma raskusega alla ja lendab koos sellega tundmatusse sügavusse? 

XXV. Läbi ürgmetsa 


Põgusa piinarikka silmapilgu kestel tundis Tarzan, kuidas nöör, mille küljes ta 
rippus, allapoole libises, ja kuulis, kuidas kivi üleval kaevumäiäritist kriipis. 

Siis äkki nöör peatus: kivi oli ääre taha kinni jäänud. Ettevaatlikult ronis ahvinimene 
nõrka nööri mööda üles. Hetke pärast tuli ta pea kaevusuust nähtavale, õu oli tühi. 
Kõik Opari elanikud olid ohverdamist vaatamas. Tarzan ikuulis La häält, mis kostis 
naabruses asuvast ohverdamis-kojast. Tants oli lõppenud. Nuga laskub vististi juba 
alla. Nende mõtetega tormas Tarzan ülempreestrinna hääle suunas. 

Saatus juhtis ta otseteed suure laeta toa ukse ette Teda lahutas altarist pikk rida 
preestreid ja preestrinnasid, kes, kuldpeekrid käes. ohvri sooja verd ootasid. 

La käsi laskus pikkamisi kõval kivii lamava hapra liikumatu kogu rinna poole. 
Tarzan tõi kuuldavale oigega sarnaneva nuuksatuse, kui ta armastatud tütarlapse ära 
tundis. Ja jälle muutus arm tema laubal tulipunaseks, silme ette tõusis punane udu ja 
marruläinud isaahvi kohutava lõrinaga hüppas ta nagu hiiglaslik lõvi pühitsetute 
sekka. 

Kahmanud kõige lähemal seisva preestri käest nuia, jagas ta enda ümber hoope nagu 
ehtne deemon, tehes kiirelt teed altari juurde. Niipea kui kostis kära, oli La käsi pea- 
tunud. Kui ta nägi, kes oli selle põhjustanud, läks ta kaameks. Mil viisil valge inimene 


oli põgenenud vangikongist, kuhu ta luku taha oli pandud, see oli Lale siiani saladu- 
seks jäänud. Ta ei oleks kunagi seda meest Oparist lahkuda lasknud, sest vaatas seda 
nägusat hiiglast naise, mitte preestrinna silmadega. 

Tark ja taibukas, oli ta juba valmis mõelnud jutu imelisest ilmutusest, mille ta oli 
saanud Leegitseva Jumala enda suu läbi ja mis käskis vastu võtta seda valget meest 
kui jumala saadikut oma rahvale maa peal. Opari rahvas oleks sellega leppinud, ta 
teadis seda. La oli kindel selleski, et mees eelistab pigem tema abikaasaks saada kui 
ohvrialtarile tagasi minna. 

Aga kui ta oli läinud mehele oma plaani seletama, ei leidnud ta teda: mees oli 
kadunud, ehkki uks oli väljastpoolt suletud. Ja nüüd on ta tagasi, õhust materiaalseks 
muutunud ja tapab tema preestreid kui lambukesi. Hetkeks unustas ta oma ohvri ega 
suutnud end veel koguda, kui hiiglaslik valge mees seisis juba tema kõrval, süles 
naine, kes nüüdsama altaril oli lamanud. 

«Hoia eemale. La,» hüüdis ta. «Sa päästsid kord minu elu ja ma ei saa sulle haiget 
teha, kuid ära mind takista ega jälita, või ma pean ka sinu tapma.» 

Nende sõnadega astus ta naisest mööda maa-aluse käigu poole. 

«Kes on see naine?» küsis ülempreestrinna minestanud tütarlapsele osutades. 

«Ta on minu oma,» vastas ahvide Tarzan. 

Viivuks jäi Opari neiu teda suuri silmi vaatama. Siis ilmus tema silmadesse 
lootusetu meeleheide ja pisaraid valades langes ta külmale põrandale, kuna trobikond 
eemaletõukavaid mehi rühkis temast mööda ahvinimest taga ajama. 

Aga kui nad alla jõudsid ja ahvide Tarzanit kinni võtta tahtsid, siis teda enam seal 
polnud. Kerge hüppega oli ta kadunud maa-alusesse käiku. Kuid tagaajajad ainult 
naersid ja latrasid omavahel, sest nad teadsid, et maa all pole teist väljapääsu kui 
ainult see, kustkaudu nad sisse olid tulnud ja ta peab nagunii siia tagasi pöörduma. 
Ning nad jäid teda üleval ootama ja valvama. 

Ja nii ei ajanudki keegi taga ahvide Tarzanit, kui ta ikka veel teadvusetut Jane 
Porterit süles hoides läbis Leegitseva Jumala templi all Opari maa-aluseid koopaid. 
Aga kui Opari mehed hakkasid asja lähemalt arutama, meenus neile, et seesama mees 
oli maa-alustest koobastest kord juba põgenenud, kuigi nad täpselt niisamuti olid 
väljapääsu juures valvanud, ja et täna oli ta väljastpoolt nende juurde jooksnud. Nad 
otsustasid jälle viiskümmend meest orgu saata, et see pühaduserüvetaja kinni võtta ja 
tagasi tuua. 

Kui Tarzan oli läbi lahtivõetud seina kaevu juurde jõudnud, oli ta oma põgenemise 
kordaminekus nii kindel, et peatus ja ladus kivid seina tagasi. Ta ei tahtnud, et koha- 
likud elanikud saaksid unustatud käigu saladuse teada jj pääseksid ise varakambrisse. 
Tarzan kavatses veel kore Opari tagasi tulla ja kaasa viia veelgi suurema varanduse 
kui see, mis oli juba maetud ahvide amfiteatrisse. 

Nii läks ta käike mööda edasi, läbi esimese ukse ja varakambri, läbi teise ukse ja 
pika sirge käigu, mis viis lin na taha salajase väljapääsu juurde. Jane Porter oli endisel 
teadvuseta. 

Hiidrahnu tipus ta seisatas ja heitis pilgu linnale. Ta nägi trobikonda 
eemaletõukavaid Opari mehi üle lagendiku minemas. Viivuks lõi ta kõhklema. Kas 
laskuda alla ja katsuda oru lõppu kaljudeni joosta või jääda siia ööseks peitu? Ühest 
pilgust tütarlapse kahvatule näole piisas, et langetada otsus. Ta ei või teda siia jätta, ei 
või lubada, et vaenlased võtaksid neilt vabaduse. Kust võis ta teada, et nad läbikäiku 
siiski üles ei leidnud? Siis oleksid vaenlase neil ees ja taga ja neid võetaks kindlasti 
kinni, sest ta ei oleks saanud endale jõuga teed teha, hoides süles minest nud tütarlast. 


Püstloodis rahnult Jane Porteriga alla tulla polnud sugugi kerge, kuid ta sidus neiu 
nööriga oma õlgadele ja tal õnnestus jõuda orgu enne, kui oparlased suure kaljuni 
jõudsid. Et Tarzan ei laskunud mitte rahnu linnapoolsest, vaid vastasküljest, siis ei 
näinud jälitajad midagi ega osanud uneski aimata, et saak võib nii lähedal olla. 

Rahnude varju hoidudes jõudis Tarzan joosta umt miili, enne kui jälitajad 
graniitvahist möödusid ja enda 

ees põgenejat silmasid. Metsiku rõõmukisaga pistsid nad punuma ega kahelnud 
ilmselt sugugi, et saavad koormaga jooksja peagi kätte. Kuid nad alahindasid 
anvinimese jõudu ja ülehindasid oma lühikeste kõverate jalgade võimeid. 

Ilma erilise pingutuseta hoidis Tarzan neid kogu aeg ühel ja samal kaugusel. 
Vahetevahel heitis ta pilgu näole, mis talle nii lähedal oli. Poleks ta tundnud nõrku 
südametukseid omaenda südame vastas, poleks ta teadnud, et neiu on elus — nii valge 
ja kõhnunud oli ta vaene väsinud nägu. 

Nii jõudsid nad lameda tipuga mäe ja kaljutõkke juurde. Viimase miili oli Tarzan 
jooksnud kogu jõust nagu välejalgne põder, et võita aega ja jõuda mäest alla enne, kui 
oparlased jõuavad üles, kust nad oleksid võinud neile kive järele veeretada. Ja nii ta 
oligi juba all vähemalt poole miili kaugusel, samal ajal kui väikesed vihased mehed 
mäe otsa olid jõudnud. 

Viha- ja pettumuskisaga reastusid nad mäetipus ühte viirgu, raputades oma nuiasid 
ja keksides pöörases raevus üles-alla. Kuid seekord ei söandanud nad väljaspool oma 
maa piire põgenike tagaajamist jätkata. Ehk selle pärast, et neile meenus hiljutise pika 
ja väsitava otsingu tühja-minek, või nägid nad, kui kergesti kihutas ahvinimene nende 
ees, ja millist kiirust ta veel arendada võis, otsustades viimase lõpu järgi, oleks raske 
öelda. Aga kui Tarzan mäe-jalamil algavasse metsa jõudis, keerasid nad näo jälle 
Opari poole. 

Metsa servas, kust võis veel jälgida kaljutõket, asetas Tarzan oma kandami rohule, 
tõi siis lähedal asuvast ojast vett ning niisutas sellega neiu nägu ja käsi. Aga kui seegi 
teda ei elustanud, tõstis Tarzan väga murelikuna tütarlapse taas oma tugevate kätega 
üles ja ruttas edasi läände. 

Päike oli juba loojumas, kui Jane Porter hakkas teadvusele tulema. Ta ei avanud 
kohe silmi, vaid püüdis meenutada viimati nähtud stseene. Ah, nüüd ta mäletas! Altar, 
kohutav preestrinna, alla laskuv nuga. Ta võpatas, arvates, et see oli kas surm või oli 
nuga juba tunginud ta südamesse ja ta näeb põgusat surmaeelset viirastust. 

Ja kui ta viimaks tihkas silmi avada, siis pilt, mida ta nägi, üksnes kinnitas ta 
kartusi. Ta nägi, et teda kannab oma süles läbi rohelise paradiisi armastatud mees, kes 
oli surnud temast veelgi varem. 

«Kui see on surm,» sosistas ta, «siis tänu jumalale, et olen surnud.» 

«Te räägite, Jane!» hüüdis Tarzan. «Te olete teadvusele tulnud!» 

«Jah, Tarzan,» vastas ta, ja esimest korda pikkade kuude jooksul valgustas ta nägu 
õnnelik ja rahulik naeratus. 

«Jumal tänatud!» hüüdis ahvinimene oja kõrvale rohule laskudes. «Ma jõudsin siiski 
õigeks ajaks.» 

«Õigeks ajaks? Mida te sellega mõtlete?» küsis tütarlaps. 

«Õigeks ajaks, et päästa teid surmast altaril, kallis.» vastas mees. «Kas te ei 
mäleta?» 

«Päästa mind surmast?» kordas neiu kimbatuses. «Aga 

kas me mõlemad polegi siis surnud, mu Tarzan?» 


Tarzan oli neiu asetanud rohule, nii et ta selg toetus vastu hiiglasliku puu tüve. 
Tema küsimuse peale astus Tarzai tagasi, et paremini neiu nägu näha. 

«Surnud!» kordas ta naerma pahvatades. «Teie pole surnud, Jane. Ja kui te Opari 
linna tagasi läheksite ja küsiksite neilt, kes seal elavad, siis vastavad nad teile, et 
mõne tunni eest ei olnud ka mina surnud. Ei, mu kallis, me mõlemad oleme väga ja 
väga elusad.» 

«Kuid Hazel ja musjöö Thuran mõlemad rääkisid mulle, et te kukkusite ookeani 
mitme miili kaugusel kaldast,» kinnitas neiu, otsekui soovides meest veenda, et ta 
peab tõepoolest surnud olema. «Nende arvates polnud vähimatki kahtlust, et see olite 
teie, ka polnud mingit võimalust, et oleksite võinud ellu jääda või mõni laev teid peale 
võtta.» 

«Kuidas peaksin teile tõestama, et ma pole vaim?» k sis ta naerdes. «Tegelikult 
tõukas mind üle parda üliarmas musjöö Thuran, kuid ma ei uppunud — jutustan teile 
sellest hiljem — ja praegu olen ma samasugune metslane nagu te mind esimest korda 
nägite. Jane Porter.» 

Tütarlaps tõusis pikkamisi püsti ja astus tema juun 

«Ma ei suuda seda ikka veel uskuda,» sosistas ta. «Pole võimalik, et pärast kõike 
seda kohutavat ja jälki, mis ma «Lady Alic'i» huku järel läbi elasin, saabuks niisugu 
õnn.» 

Neiu astus mehele veel lähemale ja pani ta käele oma õrna väriseva käe. 

«Küllap see on uni, ja ma ärkan ning näen hirmsat nuga oma südamesse tungimas. 
Suudle mind, mu armas, suudle üksainus kord, kuni ma veel ärganud pole.» 

Tarzan ei lasknud end paluda. Ta võttis armastatud tarlapse oma tugevate käte 
vahele ja suudles teda sadu kordi, kuna ta hingeldades mehe süleluses lamas. Kui 
järele jättis, põimis tütarlaps ise käed tema kaela ümber ja suudles teda veel kord. 

«Noh, olen ma elav inimene või lihtsalt unenägu?» küsis Tarzan. 

«Kui sa pole elav inimene, mu mees,» vastas neiu, palun ma jumalat, et ta saadaks 
mulle surma, enne ma ärkan kohutavasse tõsiellu, nagu see oli mu viim,-ärkveloleku 
hetkedel.» 

Mõnda aega vaikisid mõlemad ja vaatasid teineteise silma, nagu kahtleksid nad ikka 
veel oma imelise õnne tõelisuses. Minevik kõigi oma hirmsate pettumuste ja 
õudustega oli unustatud, tulevik ei kuulunud neile, kuid olevik — 00, see oli nende 
oma, keegi ei saanud neilt seda vütta. See oli tütarlaps, kes esimesena katkestas armsa 
vaikuse: «Kuhu me läheme, kallis?» küsis ta. «Mis me tegema hakkame?» 

«Kuhu te tahaksite kõige meelsamini minna?» küsis Tarzan vastu. «Mida te 
tahaksite kõige meelsamini teha 

«Minna sinna, kuhu lähed sina, mu mees: teha mida kõige meelsamini tahad sina,» 
vastas ta. 

«Aga Clayton?» küsis Tarzan. Viivuks oli ta unustanud, et maa peal on veel kedagi 
peale nende kahe. «Me unustasime teie mehe.» 

«Ma pole abielus, Tarzan!» karjatas neiu. «Ma pole isegi kihlatud. Päev enne seda, 
kui need koletised mu kinni võtsid, ütlesin ma mr. Claytonile, et armastan teid, ja ta 
sai aru, et ma ei või talle antud sõna pidada, sest see oleks minu poolt koletu. See 
juhtus pärast seda, kui olime imekombel päästetud ründava lõvi küüntest.» Äkki ta 
vakatas ja vaatas küsivalt Tarzanile otsa. «Tarzan!» hüüdis neiu, «see olite teie? 
Ainult teie võisite seda teha!» 

Tarzan langetas silmad, tal oli häbi. 

«Kuidas te võisite lahkuda ja jätta mind üksinda?» hüüdis tütarlaps etteheitvalt. 


«Pole vaja, Jane,» palus mees. «Palun teid, pole vaja! Te ei suuda kujutleda, kuidas 
ma olen sellest saadik kannatanud ja ennast selle julma teo pärast kirunud, kuid te ei 
suuda kujutleda ka seda, kuidas ma siis piinlesin, esialgu pöörasest kiivusest, hiljem 
vimmast kibeda saatuse vastu, mida ma polnud ära teeninud. Pärast seda läksin ma 
ahvide juurde tagasi, Jane, ega kavatsenud enam iialgi näha ühtegi inimolendit?» 

Seejärel jutustas ta Jane'ile oma elust džunglis pärast tagasitulekut, sellest, kuidas ta 
oli langenud üha sügavamale nagu kaalupomm, mida omaenda raskus alla tirib: 
kultuursest pariislasest waziri metsikuks sõdalaseks ja sealt edasi metsloomaks, üheks 
paljudest, kelle hulgas ta oli üles kasvanud. 

Tütarlaps päris temalt palju ja esitas viimaks kõige hirmsama küsimuse: Pariisist 
selle naise kohta, kellest talle oli rääkinud musjöö Thuran. Tarzan jutustas talle 
üksikasjalikult oma tsiviliseeritud elust, midagi vahele jätmata, sest tal polnud midagi 
varjata: oma südames oli ta alati neiule truuks jäänud. Kui ta lõpetanud oli, vaatas ta 
neiule otsa, justkui oodates tema otsust. 

«Ma teadsin, et ta valetab,» ütles Jane. «Oo, milline jälk olevus ta on!» 

«Te ei ole siis minu peale pahane?» 

Tütarlapse vastus polnud küll kuigi loogiline, ent läbini naiselik. 

«Kas Olga de Coude on väga ilus?» küsis ta. 

Tarzan puhkes naerma ja suudles teda uuesti. «Kümme korda vähem kui teie, mu 
kallis,» lausus ta. 

Tütarlaps ohkas rahuldatult ja langetas peata õlale Tarzan mõistis, et talle on 
andeks antud. 

Selleks ööks ehitas Tarzan kõrgele hiiglasuure puu okste vahele väikese mugava 
lavatsi ja väsinud tütarlaps vajus seal unne, kuna ahvinimene seadis end sisse tema lä- 
hedal puu harude vahel, valmis teda kaitsma isegi magades. 

Nad rändasid päevi, kuni jõudsid rannikule. Kus rada oli kergem, seal kõndisid nad 
käsikäes võimsa metsa hiiglaslike puude all, nagu arvatavasti tegid seda ammumöö- 
dunud 

aegadel ka nende esivanemad. Kui aga padrik läbipääsmatuks muutus, võttis mees 
neiu sülle ja kandis teda kergelt oksalt oksale. Ja päevad olid nüüd väga lühikesed, 
sest nad olid väga õnnelikud. Nad oleksid olnud valmis lõpmatuseni jätkama seda 
õnnelikku teekonda, kui nad p leks rutanud Claytoni juurde, et teda aidata. 

Viimasel päeval enne rannikule jõudmist haistis Tarzan inimlõhna — need olid 
neegrid. Ta hoiatas tütarlast, et see vaikiks. «Džunglis on sõpru vähe,» tähendas ta 
kuivalt. 

Pool tundi hiljem lähenesid nad ettevaatlikult väikese mustade sõdalaste salgale, kes 
suundus läände. Neid nähes hüüatas Tarzan rõõmsalt: see oli tema waziride salk. Siin 
oli Busuli ja palju teisigi nende seast, kes temaga koos Oparis olid käinud. Teda nähes 
hakkasid nad suurest rõõmust tantsima ning hõiskama. Nad rääkisid, et olid teda 
otsinud juba mitu nädalat. 

Mustanahalised panid väga imeks, nähes valget tütarlast, ja kui nad kuulsid, et see 
oli Tarzani tulevane naine, püüdsid nad üksteise võidu talle oma lugupidamist 
avaldada. Ümbritsetuna naervatest ja tantsivatest õnnelikest vaziridest, jõudsid nad 
rannikule puu juurde, mille otsas oli lavats. 

Siin polnud mingit elumärki ja keegi ei vastanud nende hüüetele. Tarzan ronis 
kiiresti puuokstest hütti ja ilmus kohe jälle nähtavale, käes tühi kruus. Visanud selle 
Busilile, käskis ta vett tuua, Jane'i aga kutsus üles. 


Koos kummardusid nad kõhnaks jäänud olendi kohale, kes kunagi oli olnud inglise 
aadlik. Pisarad tungisid neiule silma, kui ta nägi aukuvajunud põski ning silmi ja 
kannatuste-pitserit sellel hiljuti veel noorel ja ilusal näol. 

«Ta elab alles,» sõnas Tarzan. «Me teeme kõik, mis võimalilk, ent kardan, et oleme 
hiljaks jäänud.» 

Kui Busuli tõi vett, tilgutas Tarzan paar piiska pra nenud paistes huulte vahele, 
niisutas kuuma laupa ja semeid. 

Clayton lõi silmad lahti: jõuetu naeratus valgustas nägu, kui ta tema kohale 
kummardunud tütarlapse tundis. Tarzanit nähes ilmus ta näole hämmastus. 

«Kõik on korras, vana sõber,» ütles ahvinimene. « leidsime teid õigel ajal. Nüüd 
läheb kõik hästi ja ti märkagi, kui jälle jalul olete.» Inglane raputas nõrgalt pead 

«Liiga hilja,» sosistas ta. «Kuid nii on parem. Ma ta surra.» 

«Kus musjöö Thuran on?» küsis neiu. 

«Ta jättis mu maha pärast seda, kui palavik liiga kõrgele tõusis. Ta on saatan! Kui 
ma temalt juua palusin, sest ma olin liiga nõrk, et ise vett tuua, siis kustutas ta oma 
janu minu juures, valas ülejäänu maha ja irvitas mulle näkku.» Mõte sellest mehest 
andis talle äkki jõudu. Ja ta ajas end küünarnukkidele. «Jah,» peaaegu kisendas 
Clayton, «ma tahan elada! Ma tahan elada, kuni ma selle 

koletise üles leian ja maha löön!» Kuid see pingutus nõrgestas teda veelgi rohkem ja 
ta vajus tagasi kõdunenud rohule, mis kunagi koos tema vana vihmamantliga oli ol- 
nud Jane Porteri ase. 

"Ärge Thurani pärast muretsege.» lausus ahvide Tarzan ja pani käe rahustavalt 
Claytoni laubale. «Ta kuulub mulle ja küllap ma ta lõppude lõpuks kätte saan, ärge 
kartke.» 

Hulk aega lamas Clayton täiesti liikumatult. Mitu korda pani Tarzan kõrva 
sisselangenud rinna kohale, püüdes tabada väsinud südame nõrka tuksumist, õhtu eel 
ajas Clayton end jälle poolistukile. 

«Jane,» sosistas ta. Tütarlaps kummardus allapoole, et tabada viimset kui sõna. «Ma 
olen süüdi teie ja tema ees,» noogutas ta ahvinimese poole. «Armastasin teid nii väga 
— see on muidugi vilets õigustus. Kuid ma ei suutnud leppida mõttega, et pean teist 
loobuma. Ma ei palu teilt andestust. Tahan vaid praegu teha seda. mida oleksin 
pidanud tegema aasta tagasi.» Ta katsus kobamisi oma mantli taskut ja võttis sealt 
midagi, mis ta palavikuhoogude vahel Oli leidnud: tükikese kortsunud kollast paberit. 
Ta ulatas selle neiule ja kuna viimane selle vastu võttis, kukkus ta käsi elutult rinnale, 
pea vajus tagasi, kerge ohkega ajas end sirgu ja jäi vaikseks. Siis kattis ahvide Tarzan 
mantii-hõlmaga ta näo. 

Viivuks põlvitasid nad tema ette ja tütarlapse huuled liikusid vaikses palves. Siis 
tõusid nad püsti ja jäid seisma teine teisel pool nüüd juba jäädavalt lahkunud 
Claytonit. Ahvinimese silmi valgusid pisarad: omaenda kannatused olid talle 
õpetanud kaastunnet ka teiste kannatuste vastu. 

Läbi pisarate luges neiu sõnumit kollasel paberitükil, ja ta silmad läksid imestusest 
pärani. Kaks korda luges ta neid tähelepanuväärseid sõnu, enne kui ta täielikult mõis- 
tis nende tähendust. 

Sõrmejäljed tõendavad, et te olete lord Greysloke. Õnnitlen! Õnnitlen! 

D Arnot 

Ta ulatas paberi Tarzanile. 

«Ja ta teadis seda kogu aeg.» lausus neiu, «ega öelnud seda meile?» 


«Mina sain sellest teada esimesena, Jane,» väitis Tarzan, «ja ma ei tea, kuidas 
telegramm tema kätte sattus. Arvatavasti pillasin ma telegrammi tol ööl ooteruumi 
maha. 

Seal ma selle saingi.» 

«Ja pärast seda sa ütlesid meile, et su ema oli ahv ja sa pole iialgi tundnud oma 
isa?» küsis neiu uskumatult. 

«Tiitel ja mõisad ei tähendanud mulle midagi ilma nuta, kallis,» vastas mees. «Kui 
ma aga need temalt oleksin ära võtnud, siis oleksin paljaks röövinud naise, keda ma 
armastan, kas mõistad. Jane?» Näis, nagu oleks ta püüdis end vabandada. 

Neiu sirutas talle oma käed üle surnud mehe keha ja võttis Tarzani kätest kinni. 

«Ja ma oleksin äärepealt sellisest armastusest loobunud!» sosistas ta. 


XXVI. Ahvinimest ei ole enam 


Järgmisel hommikul asusid nad teele Tarzani hurtsiku poole. Neli wazirit kandsid 
inglase surnukeha. Ahvinime le oli tulnud mõte matta Clayton esimese lord 
Greystoke”i kõrvale džungli serva hurtsiku juurde, mille ta ise oli ehitanud. 

Jane Porteril oli selle üle hea meel ja hingepõhjas imetles ta selle suurepärase koos 
metsloomadega ja nende käe all üles kasvanud, kuid tavaliselt kõrgeima 
kultuuritasemega inimeste eesõiguseks peetava tõelise rüütellikkuse ja õrnusega silma 
paistnud inimese haruldast peenetundelisust. 

Nad olid ära käinud umbes kolm miili viiest, mis lahutasid neid Tarzani rannikust, 
kui kõige ees sammunud wazirid äkki peatusid, osutades imestusega veidrale kogule, 
kes neile piki mereranda lähenes. See oli läikiva siidkübaraga meesterahvas, ta kõndis 
pikkamisi, pea maas ja käed selja taga pika musta kuue sabade all. 

Teda nähes hüüatas Jane Porter rõõmsalt ja jooksis kiiresti talle vastu. Neiu häält 
kuuldes tõstis vanamees ja kui ta tütarlapse ära tundis, karjatas ka tema õnnest ning 
kergendustundest. Kui professor Archimedes O. Porter tütart kaelustas, veeresid 
pisarad üle ta kortsus näo ja alles mõne minuti pärast suutis ta end valitseda niivõrd, et 
oli võimeline rääkima. 

Kui ta seejärel ka Tarzani ära tundis, pidid teised tükk aega veenma, et õnnetus 
polnud ta mõistus! ajanud, sest koos teistega oli ka tema ahvinimese surmas täiesti 
kindel olnud. Raske oli kooskõlastada seda veendumust Jane'i metsjumala vägagi 
reaalse välimusega. Vanamees oli sügavasti liigutatud, kuuldes Claytoni surmast. 

«Ma ei mõista,» sõnas ta, «musjöö Thuran kinnita meile, et Clayton suri juba mitu 
päeva tagasi.» 

«Kas Thuran on teie juures?» küsis Tarzan kähku. 

«Jah, ta leidis meid alles hiljuti ja tõi teie hurtsiku juurde. Meie laager oli natuke 
põhja pool. Küll ta rõõmustab, kui näeb teid mõlemaid.» 

«Ja üllatub,» lisas Tarzan. 

Pisut hiljem jõudis veider seltskond lagendikule, kus 

seisis ahvinimese hurtsik. Siin käis sisse ja välja palju inimesi ja esimeste hulgas 
nägi Tarzan d'Arnot'd. 

«Paul!» hüüdis ta. «Terve mõistuse nimel, mida teie siin teete? Või oleme kõik 
mõistuse kaotanud?» 

See sai peagi selgeks nagu palju muudki. D'Arnot' laev oli valveteenistust pidades 
piki rannikut ristelnud ja leitnandi ettepanekul ankru väikesse abajasse heitnud, et veel 
kord vaadata hurtsikut ja džunglit, kus kahe aasta eest paljud ohvitserid ja madrused 
olid läbi elanud nii imetabaseid seiklusi. Kaldale tulnud, leidsid nad eest lord 


Tenningtoni seltskonna ja leppisid kokku, et järgmisel päeval võetakse kõik laevale ja 
toimetatakse tagasi tsiviliseeritud maailma. 

Hazel Strong ja tema ema, Esmeralda ning mr. Samuel T. Philander olid Jane 
Porteri tagasituleku üle üliõnnelikud. Tema pääsemine tundus neile peaaegu imena ja 
kõik kinnitasid ühel häälel, et säärase kangelasteoga võis hakkama saada ainult ahvide 
Tarzan. Nad külvasid piinlikkust tundva ahvinimese üle kütuste ja igasuguste 
tähelepanuavaldustega, nii et ta peaaegu soovis end juba tagasi ahvide amfiteatrisse. 

Kõik tundsid huvi tema metsikute waziride vastu ja mustanahalised said oma 
kuninga sõpradelt rohkesti kingitusi, aga kui nad kuulsid, et ta tahab nende juurest ära 
sõita suure paadiga, mis kaldast ühe miili kaugusel ankrus seisis, jäid nad kurvaks. 

Siiani polnud uustulnukad veel näinud lord Tenningtoni ega musjöö Thurani. Nad 
olid varahommikul jahile läinud ja polnud veel tagasi tulnud. 

«Kuidas küll imestab sind nähes see mees, kelle nimi on Rokoff, nagu sa ütlesid,» 
sõnas Jane Porter Tarzanile. 

«Tema imestus ei kesta kaua,» vastas ahvinimene karmilt ja tema toonis oli midagi, 
mis sundis Jane'i talle ehmunult otsa vaatama. Mida ta sealt luges, see kinnitas näh- 
tavasti ta kartusi, sest ta pani käe mehe õlale ja hakkas paluma, et ta annaks Rokofi 
Prantsusmaal õigusemõistjate kätte. 

«Džungli südames, kallis,» ütles ta, «kus pole teist õigust ega õigusemõistmist kui 
omaenda tugevad lihased, võiksid sa "ise langetada sellele inimesele niisuguse 
kohtuotsuse, nagu ta on ära teeninud. Kuid nüüd, kus sinu käsutuses on tsiviliseeritud 
valitsuse tugev käsi, ei saa sa enam niiviisi talitada — see oleks mõrv. Isegi sinu 
sõpradel tuleks sinu arreteerimisega leppida, kui sa aga vastu hakkaksid, saaksime me 
kõik jälle õnnetuks. Mul pole jõudu sind enam kaotada, mu Tarzan. Tõota mulle, et sa 
annad ta kapten Dufranne'i kätte, ja las seadus teeb oma töö. Ei maksa selle koletise 
pärast riskeerida meie õnnega.» 

Tarzan mõistis, et Jane'il oli õigus, ja ta andis neiule oma sõna. Pool tundi hiljem 
tulid Rokoff ja Tennington džunglist välja. Nad käisid kõrvuti. Tennington märkas 

esimesena laagris võõraid. Ta nägi musti sõdalasi, kes jutlesid madrustega ristlejalt, 
ning Sihvakat pruuni hiiglast vestlemas leitnant d'Arnot' ja kapten Dufranne'iga. 

«Kes see võiks küll olla?» ütles Tennington Rokofile, ja kui venelane silmad üles 
lõi ning ahvinimese ainttist pilk kohtas, vankus ta ja läks kaameks. 

«Sapristi!» karjatas ta ja enne kui Tennington aru sai, mida ta teha kavatses, tõstis ta 
püssi palge ning sihtides otse Tarzanit, vajutas päästikule. Kuid inglane seisis tal nii 
lähedal, et tema käsi puudutas püssitoru enne, kui plõksatas päästik ja Tarzani 
südamele määratud kuul lendas kahjutult üle ta pea. 

Enne kui venelane teist korda tulistada jõudis, oli ahvinimene juba ta kõrval ja rebis 
tal püssi käest. Kapten Dufranne, leitnant d'Arnot ja tosin madruseid tormas lasku 
kuuldes kohale ning Tarzan andis nüüd venelase neile üle, lausumata rohkem sõnagi. 
Ta oli juba enne nende tulekut prantslasest kaptenile asja selgeks rääkinud ja viimane 
andis korralduse Rokoff otsekohe raudu panna ja vangina ristlejale toimetada. 

Kui valvurid vahialusega väikese paadi poole mine hakkasid, et teda ajutisse 
vangikongi viia, palus Tarzan luba Rokoffi läbi otsida, ja oma rõõmuks leidis ta 
varastatud paberid. 

Lask oli koos teistega hurtsikust välja kutsunud ka Jane Porteri ja kui ärevus oli juba 
vaibumas, tervitas ta üllatatud lord Tenningtoni. Ka Tarzan astus nende juurde, kui 
oli paberid Rokofilt ära võtnud, ja Jane Porter esitles teda Tenningtonile. 

«John Clayton, lord Greystoke, milord,» ütles ta. 


Vaatamata lord Tenningtoni uskumatutele pingutustele säilitada viisakust, ei 
suutnud ta varjata oma hämmastust ja tuli mitu korda rääkida ahvinimese imelist lugu 
nii temal endal, Jane Porteril kui ka leitnant d'Arnot'l. enne kui lord Tennington 
uskuma jäi, et tal pole tegu hullumeelsetega. 

Päike hakkas loojuma, kui William Cecil Clayton onu ja onunaise, lord ja leedi 
Greystoke'i haua kõrvale maamulda sängitati. Ja Tarzani ettepanekul lasti kolm 
kogupauku haua kohal, kus puhkas viimset und «vapper mees, kes vapralt läks vastu 
surmale». 

Professor Porter, kes oma noorusepäevil oli vaimulikuna tegutsenud, pidas lühikese 
matusetalituse. Haua ümber seisid langetatud päi prantsuse ohvitserid ja madrused, 
kaks inglise lordi, mõni ameeriklane ja trobikond aafrika metslasi — kahtlemata kõige 
kummalisem seltskond leinajaid, keda siin päikese all on kunagi nähtud. 

Pärast matust palus Tarzan kapten Dufranne'i lükata ristleja väljasõit paariks 
päevaks edasi, kuni ta mõne kauguselt sisemaalt oma «asjad» kohale toob, ja ohvitser 
nõustus meelsasti. 

Järgmiseks õhtuks jõudsid Tarzan ja tema wazirid esimese «asjade» koormaga 
tagasi ja kui seltskond veidraid kullakange nägi, külvas ta ahvinimese 
küsimusterahega üle. Tarzan aga põikles naerdes vastamisest kõrvale, soovimata teha 
ainsatki vihjet, kust ta oli selle tohutu varanduse leidnud. «Sinna jäi maha veel 
tuhandeid iga kangi kohta, mis ma kaasa tõin,» seletas ta, «ja kui ma need ära olen 
kulutanud, võib mul tekkida soov oma varusid täiendada.» 

Järgmisel päeval toimetati kohale ülejäänud kullakangid ja kui need kõik laevale 
paigutati, ütles kapten Dufranne, et ta tunneb end olevat kaptenina vanas hispaania 
raha-laevas, mis pöördub tagasi asteekide aaretelinnast. 

«Pean iga hetk valmis olema selleks, et meeskond mul kõri läbi lõikab ja laeva üle 
võtab,» lisas ta. 

Saabus hommik ja kui algasid ettevalmistused laevale minekuks, söandas Tarzan 
avaldada Jane Porterile oma soovi. 

«Metsloomadel oletatavasti tundeid ei ole,» ütles ta, «kuid ma tahaksin siiski lasta 
end laulatada hurtsikus, kus' olen sündinud, oma ema ja isa haua kõrval ja ümbritsetu- 
na metsikust džunglist, mis on alati olnud mu kodu.» 

«Kas nii võib, kallis?» küsis tütarlaps. «Kui jah, siis ei tea ma ühtegi teist kohta, kus 
tahaksin veel meelsamini lasta end laulatada oma metsjumalaga kui tema ürgmetsa 
varjus.» 

Ja kui nad sellest teistele rääkisid, kinnitati neile, et see on täiesti võimalik ja sellest 
saab ebatavalise romaani imetore epiloog. Nii tuligi kogu seltskond mõne silmapilgu 
pärast hurtsikusse ja selle ukse juurde jälle kokku, et osa saada teisest 
jumalateenistusest, mida professor Porter kolme päeva sees pidas. 

D'Amot pidi olema isamees ja Hazel Strong pruutneitsi, kui Tennington oma 
hiilgava «ideega» kõik korraldused segamini paiskas. 

«Kui missis Strongil pole midagi selle vastu,» sõnas ta pruutneitsi käest kinni 
võttes, «siis me Hazeliga arvame, et oleks tore pidada kahed pulmad.» 

Järgmisel päeval asuti teele ja kui ristleja pikkamisi avamerele pööras, seisid parda 
ääres lumivalges flanellülikonnas pikakasvuline mees ja sale tütarlaps. Nad 
silmitsesid kaugenevat kallast, kus tantsisid kakskümmend paljast musta waziri 
sõdalast, vibutades odasid pea kohal ja karjusid jumalagajätusõnu oma lahkuvale 
kuningale. 


«Mul oleks raske mõelda, kallis, et näen džunglit viimast korda,» ütles mees, «kui 
ma ei teaks, et mind ootab ees uus õnnelik maailm igavesti koos sinuga,» ning ahvide 
Tarzan kummardus ja suudles oma naist huultele. 

O «Järva Teataja», tõlge 1991 


1. Lapserööv 


«Kogu see lugu on ümbritsetud mingi saladuskattega,» ütles d' Arnot. «Ma tean 
kõige usaldusväärsematest allikatest, et ei politseil ega kindralstaabi agentidel ole 
vähimatki aimu, kuidas tal õnnestus seda teha. Nad teavad vaid üht — sedasama, mis 
meiegi: Nikolas Rokoff on põgenenud.» 

John Clayton, lord Greystoke — see, keda varem tunti kui Tarzanit ahvide 
sugukonnast — istus oma sõbra leitnant Paul d'Arnot' korteris Pariisis ja silmitses 
vaikides oma laitmatult puhastatud kinga nina. 

Lord oli mõtteisse vajunud: tema verivaenlasele Nikolas Rokoffile oli ahvide 
Tarzani tunnistuste põhjal mõistetud eluaegne vanglakaristus. Ja nüüd selgub, et ta on 
Prantsuse sõjaväevanglast põgenenud! 

Tarzanile meenusid loendamatud katsed, mis Rokoff oli tema tapmiseks ette võtnud. 
Noh, nüüd ta alles näitab, mis ta suudab! Nüüd ei peata Rokoffi miski, saaks vaid 
Tarzanile oma vangisoleku eest kätte maksta. 

Tarzan oli hiljuti naise ja väikese poja Londonisse toonud, sest Aafrikas waziride 
maal oma suures Uziri mõisas, kus nad seni olid elanud, algas vihmaperiood, mis on 
tervisele erakordselt kahjulik. 

Seejärel ruttas ta Pariisi külastama oma vana sõpra d'Arnot'd. Siin mürgitas 
kohtumisrõõmu teade venelase põgenemisest. Alles pärale jõudnud, mõtles ta juba 
viivitamata Londoni tagasi sõita. 

«Ma ei karda enda pärast, Paul,» lausus ta pika vaikimise järel. «Kõigist 
kokkupõrgetest Rokofiga olen alati võitjana välja tulnud. Tunnen seda inimest. Olen 
kindel, et ta ei taha lööki anda isiklikult mulle, vaid minu naisele või väikesele 
Jackile. Ta teab imehästi, et mulle on see löök kõige valusam. Ei, Paul, ma pean 
otsekohe Londonisse naasma. Ma jään oma lähedaste juurde, kuni Rokoff uuesti 
arreteeritakse ja igaveseks kahjutuks tehakse!» 

Kokk 

Sel ajal kui Pariisis see jutuajamine aset leidis, vestlesid omavahe] ühes Londoni 
aguli kehvas majakeses kaks kahtlase välimusega tüüpi. Nende sünged julmad näod 
reetsid, et nad olid välismaalased. Üks neist oli tõmmu habemik, teine valge kurnatud 
näoga, nagu see on inimesel pärast pikka vangipõlve: alles mõne päeva eest oli ta oma 
musta habeme maha ajanud. Rääkis viimane: 

«Ka sina pead tingimata oma habeme maha ajama, Alexis, muidu tunneb ta su 
jalamaid ära. Me läheme siin lahku, aga kui me uuesti «Kincaidi» pardal kohtume, on 
loodetavasti meiega koos veel kaks «aukülalist». Loomulikult 

pole neil aimugi sellest meeldivast reisist, mille me nende jaoks välja nuputasime. 

Kahe tunni pärast olen ma neist ühega Doveris, ja kui sa talitad mu juhtnööride 
kohaselt, siis homme õhtul tood sa teise endaga kaasa, juhul kui ta muidugi naaseb 


Londonisse nii kiiresti, nagu ma eeldan. Olen kindel, et meie pingutusi kroonib edu ja 
me saame sellest suurt kasu. Tänu tölplusele, mida ilmutasid Prantsuse võimud, kes 
mu põgenemise mitmeks päevaks maha vaikisid, oli mul võimalik meie plaani iga 
üksikasja nii hoolikalt viimistleda, et miski ei saa takistada selle täitmist. Noh, nüüd 
aga nägemiseni, Alexis, ja õnn kaasa!» 

Kolm tundi hiljem ronis telegrammikandja Paul d'Arnot' Pariisi korteri trepist üles. 

«Telegramm lord Greystoke'üe,» sõnas ta uksekella peale avama tulnud teenrile. 
«On ta siin?» 

Teener vastas jaatavalt ja, andnud allkirja telegrammi saamise kohta, viis selle 
Tarzanile, kes juba valmistuski Londoni tagasi sõitma. 

Tarzan avas telegrammi. Seda lugedes muutus ta silmapilk näost surnukahvatuks. 

«Lugege, Paul,» ütles ta d'Arnot'le telegrammi ulatades. «Juba läkski lahti!» 

D'Arnot lugest järgmist: 

Jack on varastatud uue teenri osavõtul. Tule otsekohe tagasi. 

Jane 

Kui Tarzan Londonis oma maja trepiastmetest üles jooksis, võttis teda uksel vastu 
naine. Jane Clayton elas õnnetust üle vapralt: tema silmist ei veerenud ühtegi pisarat, 
üksnes väikesed käed olid meeleheitest kokku pigistatud. 

Varmalt jutustas ta kõigest, mida teadis poisi röövimisest. 

Hoidja oli lapse vankris hommikusele jalutuskäigule viinud ja sõidutas teda maja 
ees päikesepoolsel küljel. Kinnine takso sõitis maja nurga juurde. Hoidja ei pööranud 
sellele suuremat tähelepanu, märkas vaid, et autost kedagi ei väljunud ja mootor 
töötas edasi, nagu oodanuks juht sõitjat majast, mille ees ta oli peatunud. 

Peaaegu kohe pärast seda oli Greystoke'ide uus teener Karl hoidja juurde jooksnud 
ja hüüdnud, et missis soovib temaga otsekohe rääkida ja ta jätku väike Jack seniks 
teenri hoolde. See ei äratanud hoidjas mingit kahtlust. Ta suundus maja poole ja oli 
juba trepini jõudnud, kui talle turgatas pähe mõte hoiatada teenrit, et viimane vankrit 
ei pööraks, sest siis hakkab päike lapsele näkku paistma. Ta keeras ümber, et hõigata 
seda teenrile, ja nägi imestades, et Karl lükkab vankrit kiiruga maja nurga poole. 
Selsamal hetkel avanes takso uks ja viivuks ilmus nähtavale kellegi tõmmu nägu. 
Tundes, et last ähvardab oht, sööstis hoidja kisendades auto juurde, kuid Karl jõudis 
koos lapsega sisse 

hüpata ja ukse enda järel kinni tõmmata. Selsamal silmapilgul lükkas juht käigu 
sisse, et paigalt võtta. Ent mootoris oli midagi korrast ära ja juht pidi käigukangi 
tagasi tõmbama, et sisse panna tagurpidikäik. Tänu sellele jõudis hoidja auto juurde 
joosta ja astmelauale hüpata. 

Valjusti appi karjudes püüdis hoidja kõigest jõust last röövijate käest ära kiskuda, 
kuid asjatult ... Auto kihutas edasi teda endaga kaasa viies. Astmelaual rippudes klam- 
merdus ta ukse külge ja jätkas meeleheitlikult appihüüdmist, lootes ikka veel väikest 
Jacki päästa. Alles siis, kui takso oli Greystoke'i majast juba üsna kaugele sõitnud, 
õnnestus Karlil tugeva hoobiga ta sõiduteele paisata. 

Hoidja kisa tõmbas endale möödakäijate tähelepanu. Karjumist kuuldes tormas ka 
leedi Greystoke majast välja. Ta nägi hoidja ennastsalgavat võitlust kurjategijatega ja 
sööstis ka ise autole järele, kuid see kihutas nii kiiresti, et kadus otsekohe silmist. 

See oli kõik, mis leedi Greystoke võis mehele rääkida. Ta ei mõistnud, kellel oli 
tarvis röövida tema väikest Jacki. See sai talle selgeks alles siis, kui Tarzan teatas, et 
Rokoff on vanglast põgenenud. 

Sel ajal, kui Tarzan naisega arutas, mida lapse päästmiseks ette võtta, helises 
kabinetis telefon. Tarzan astus kähku aparaadi juurde. 


«Kas lord Greystoke?» küsis mehehääl. 

«Jah.» 

«Teie poeg on röövitud,» rääkis tundmatu hääl kiirustades, «ja ainult mina võin 
aidata teil teda tagasi saada. Ma tean hästi röövijate plaani, sest pean teile tunnistama, 
et lõin ise selles kaasa. Pidin saama vaevatasust oma osa, kas teate, aga nüüd näen, et 
mind kavatsetakse jätta pika ninaga. Kuid ma ei lase ennast alt vedada, ma veel näitan 
neile! Kuulge, lord, ma tahan aidata teil poega kätte saada, kuid ainult sel tingimusel, 
et te ei hakka mind röövimisest osavõtu pärast taga kiusama. Tehtud?» 

«Kui tõepoolest juhatate mulle koha, kus mu poeg asub, ei tarvitse teil midagi 
karta,» vastas Tarzan, «veel enam, tasun heldelt, kui teie kaasabil poisi kätte saan.» 

«Hüva,» vastas hääl, «määran teile kohtumispaiga, kuid pidage silmas, et peate 
tulema üksinda. Aitab sellest, et ma usun teid, teisi usaldada ma ei või.» 

«Millal ja kus kohtume?» küsis Tarzan kärsitult. 

Salapärane hääl nimetas Doveri sadamakõrtsi, mis oli meremeeste kooskäimise 
meelispaik. 

«Te peate tulema kella kümne paiku õhtul. Varem tulla ei tasu: teie poeg on 
väljaspool hädaohtu. Kui kokku saame, juhatan teid salaja sinna,, kuhu ta on peidetud. 
Kuid hoiatan teid veel kord: peate tulema üksi ja kogunisti mitte püüdma segada siia 
politseid. Tunnen hästi teid nägupidi ja hakkan jälgima iga teie sammu. Kui keegi teid 
saadab või ma märkan läheduses ümberriietatud  politseiagente, 

6 

siis ma teie juurde ei tule ja te kaotate ainsa lootuse poega tagasi saada.» 

Vastust ootamata pani tundmatu telefonitoru ära. 

Tarzan rääkis kõnelusest oma naisele. Jane palus lubada teda saata, kuid Tarzan 
keeldus kategooriliselt, kartes, et teist inimest nähes teeb tundmatu oma ähvarduse 
teoks ega tule tema juurde. 

õrnalt naisega hüvasti jätnud, kiirustas Tarzan Doveris-se. Jane jäi koju tema sõidu 
tulemusi ootama. Kumbki neist ei teadnud ega aimanud, mis neil tuleb läbi elada, 
enne kui nad taas teineteist näevad, kuid milleks asjatult sündmustest ette rutata . .. 

* KK 

Tarzani ärasõidust oli möödunud kümme minutit. Jane Clayton ei leidnud kusagil 
asu, rahutult käis ta kabineti pehmetel vaipadel edasi-tagasi. Tema emasüda kiskus 
kord piineldes kokku, kord oli ärevusest lõhkemas. Ta püüdis endale kinnitada, et 
kõik lõpeb hästi, kuid teda rõhus mingi raske eelaimus ... 

Mida rohkem ta juhtunule mõtles, seda suurema õudusega veendus, et telefonikõne 
oli röövijate osav manööver, võib-olla selleks, et vanemaid kauem tegevuseta hoida, 
kuni kurjategijad jõuavad poisi Inglismaalt ära viia. Aga võibolla oli see lõks, mille 
salakaval Rokoff oli Tarzani vangistamiseks välja mõelnud? 

Rabatud sellest mõttest, jäi ta õuduses seisma. 

«Jah, kahtlemata on see nii! Õiglane jumal, kui pimedad me olime!» Jane heitis 
pilgu kabineti nurgas seisvale suurele kellale. 

Oli liiga hilja. Tarzani rong oli juba ära sõitnud. Kuid tunni aja pärast läks teine, 
millega ta võis jõuda Doverisse enne tundmatu määratud tähtaega. 

Kutsunud välja teenija ja autojuhi, andis ta neile vajalikud korraldused. Kümme 
minutit hiljem sõidutas auto teda läbi Londoni lärmakate ja inimrohkete tänavate 
raudteejaama poole. 

kd KSK 

Kell kolmveerand kümme õhtul jõudis Tarzan Doveri kaldatänaval räpase kõrtsi 
juurde. Kui ta sellesse haisvasse urkasse astus, libises mingi vihmamantlisse 
mähkunud kogu temast mööda ukse poole. 


«Järgnege mulle, milord!» sosistas võõras talle käskivalt. Tarzan keeras sõnatult 
ringi ja läks talle järele. Kõrtsist väljunud, juhtis võõras Tarzani mööda süngeid 
valgustamata tänavaid sadama poole, mis keset kõrgeid paki-, kasti- ja tünnivirnu 
pimedusse oli mattunud. Siin jäi ta äkki seisma. 

«Kus mu poiss on?» küsis Tarzan, taipamata, kuhu võõras teda viib. 

«Seal sellel laeval. Tuled paistavad siia ära,» vastas see momilt. 

Tarzan püüdis pimeduses oma kaaslase näojooni näha. Ta tundus olevat täiesti 
võõras. Oleks lord Greystoke teadnud, et tema saatja polnud keegi muu kui Alexis 
Pavlov, oleks ta kohe taibanud, et teda ootab reeturlik löök ja et tema elu kohale on 
tõusnud ähvardav oht. 

«Teie poega praegu ei valvata,» jätkas Pavlov. «Röövijad on kindlad, et nüüd ei leia 
teda enam keegi. «Kincaidi» pardal pole praegu kedagi, välja arvatud paar 
meeskonnaliiget, keda ma piisavalt džinniga varustasin, et neid mõneks tunniks välja 
lülitada. Me võime vähimagi riskita laevale minna, võtta lapse ja temaga kaldale 
tagasi tulla.» 

Tarzan noogutas nõustumise märgiks. 

Tema kaaslane suundus väikese paadi juurde, mis kai ääres seisis. Nad astusid sisse 
ja Pavlov juhtis paadi kiirete aerulöökidega laeva juurde. Oleks võinud arvata, et 
laeva korstnast väljapaiskuv paks must suits pidi Tarzanis kahtlusi äratama ja juhtima 
tema mõtted lõksule, kuid ta ei märganud midagi. Ta meeli täitis ainult lootus, et paari 
minuti pärast saab ta oma väikese Jacki kätte. 

Laeva pardalt rippus alla nöörredel, mõlemad ronisid seda mööda kähku tekile. Siin 
juhtis kaaslane Tarzani lahtise luugi juurde, mis keset tekki haigutas. 

«Poiss on siin,» ütles ta saladuslikult ümberringi vahtides. «Teate mis? Parem, kui 
üksinda alla lähete, muidu võib ta kohkuda, hakkab karjuma ja äratab madrused üles. 
Siis on kõik läbi. Ma jään parem siia... valvama .. .» 

Tarzan oli niivõrd vallatud poja vabastamise mõttest, et ei pööranud tähelepanu 
«Kincaidi» tekil valitsevale kummalisele vaikusele: ümberringi polnud näha ainsatki 
hinge, kuigi laev oli juba auru all. Otsustades paksude suitsupahvakute järgi, mis koos 
sädemetega korstnast välja paiskusid, oli laev valmis ära sõitma. Kuid see kõik oli 
libisenud Tarzani tähelepanu alt täielikult välja .. . 

Mõeldes üksnes sellest, et hetke pärast surub ta rinnale oma armastatud poja, hakkas 
ta järsust trepist trümmi laskuma ... 

Ent vaevalt oli ta alla jõudnud, kui raske luuk tema kohal reeturlikult kinni kõmatas. 

Ja alles siis, sel saatuslikul hetkel mõistis Tarzan, et oli langenud kuritegeliku 
vandenõu ohvriks. Ta ei vabastanud poega, vaid sattus ka ise oma verivaenlase seatud 
lõksu. Kuid oli juba hilja . .. 

Ta sööstis luugi juurde, püüdes seda oma võimsate õlgadega kergitada, kuid kõik 
tema pingutused olid asjatud ... Ta süütas tiku ja hakkas ruumi uurima. Väikest 
kamorkat, kuhu ta sattunud oli, eraldas trümmi põhiosast vahesein, ainus väljapääs 
sellest vangikongist oli katus tema pea kohal. Ilmselt oli ruum ette valmistatud 
spetsiaalselt tema jaoks. Kui Tarzani laps selle laeva pardal ka viibis, siis igatahes 
kusagil teises kohas ... 

2kõkok 

Kogu oma lapsepõlve ja noorukiea, sündimisest kuni kahekümnenda eluaastani, oli 
Tarzan veetnud metsikutes Aafrika džunglrfces, aimamata, et ta on inimene, sest ta 
polnud kordagi kohanud ainsatki inimolendit. Ta oli saanud oma kasvatuse 
inimahvide hulgas. Nendelt võttis ta üle nii iseloomu kui kombed. Elu metsikutes 


ürgmetsades tuhandete ohtude keskel oli temas arendanud üliinimliku jõu ja osavuse, 
mille tõttu teda hiljem hakati ahvinimeseks kutsuma. 

Oma elu muljetele kõige vastuvõtlikumal ajal õppis ta rõõmu ja kurbust läbi elama 
üksinda, kellegagi jagamata, nii nagu talitavad džungli vabad loomad. 

Seepärast ei väljendanud ta nüüdki oma meeleheidet ei pisarate ega arutu 
märatsemisega, vaid ootas kannatlikult edasisi sündmusi. Samal ajal ei jäänud ta 
teovõimetuks: tema pea töötas lakkamatult vangikongist pääsemise võimaluste 
leidmiseks. Ta vaatas hoolikalt ruumi üle, kompas pakse laudu, millest seinad olid 
kokku löödud, mõõtis kaugust põrandast luugini. 

Äkki tabas ta kõrv pöörleva laevakruvi katkendlikke lööke ja käivitatud masin pani 
kõik vappuma. Laev sõidab ära. Kuhu ta viiakse ja milline saatus teda ootab? 

Vaevalt sai ta seda endalt küsida, kui kuulis heli, mis summutas masinamüra. Sellest 
helist tardus tal soontes veri. Tema pea kohal tekil kõlas selgelt naise läbilõikav kar- 
jatus, meeleheite- ja hirmukarjatus ... 


II. Üksikul saarel 


Kui Tarzan oli oma kaaslasega õhtuhämarusse kadunud, ilmus pimedasse kitsasse 
põiktänavasse, kus nad nüüdsama olid viibinud, sihvakas naisekogu. Tema nägu kattis 
tihe loor. Ta käis väga kiiresti, peaaegu joostes. Kõrtsi uksel seisatas ta viivuks ja 
vaatas ringi, siis aga sisenes otsustavalt räpasesse salaurkasse. 

Paarkümmend nokastanud madrust ja kahtlast tüüpi silmitsesid teda imestusega: 
niivõrd tavatu oli näha selles räpases urkas korralikult riietatud daami. 

Kärmete sammudega astus ta leti taga seisva räpase kõrtsitüdruku juurde. Viimane 
silmitses veidrat külalist pealaest jalatallani pooleldi kadedalt, pooleldi vaenulikult. 

«Öelge, palun, kas siin käis äsja üks pikakasvuline härra?» küsis daam. «Ta pidi siin 
ühe mehega kokku saama ja temaga koos kuhugi minema.» 

Tüdruk vastas jaatavalt. Kuid ta ei osanud näidata, mis suunas need kaks olid 
läinud. Üks lähedal seisvatest madrustest sekkus jutuajamisse: talle meenus, et oli 
kõrtsi ukse ees kokku põrganud kahe mehega, kes sadamasse siirdusid. 

«Juhatage mind sinna, tasun teile heldelt!» hüüatas naine elavnedes ja pistis 
madrusele pihku kuldraha. 

Viimane ei lasknud end kauem paluda ja, väljunud kõrtsist, juhtis naise sadamasse. 

Kaldale jõudes nägid nad väikest paati lähima laeva poole eemaldumas. 

«Seal nad ongi!» hüüdis madrus. 

«Kümme naelsterlingit, kui te kohe paadi otsite ja mind laevale viite!» sõnas naine, 
silmitsedes paadis kahte mehekogu. 

«Sellisel juhul peab kiirustama,» vastas väle meremees, «sest laev on juba kolm 
tundi auru all olnud ja võib iga hetk ära sõita.» 

Ta ruttas sadamasse, naine tema kannul. Kai külge oli seotud paat, mis lainetel 
vaikselt õõtsus. Sinna istuda ja paat lahti päästa oli ühe minuti töö. Meremees haaras 
aerud pihku ja nad sõudsid käratult laeva juurde. 

Mõne minuti pärast tõmbas meremees paadi laeva poordi ja nõudis lubatud tasu. Üle 
lugemata pistis naine talle paki rahatähti pihku ja nendele heidetud põgus pilk veenis 
madrust, et tema vaeva eest oli rikkalikult tasutud. Viisakalt aitas ta naisel mööda 
nöörredelit tekile ronida, ise aga jäi laeva juurde ootama, lootes, et helde daam soovib 
kaldale tagasi sõita. 


Kuid sel hetkel kostis käivitatud masina müra ja keti-kolin: «Kincaidil» hiivati 
ankur. Hetke pärast 1õ1 vesi laevakruvi pööretest keema ja madrus nägi, et laev pöör- 
dub pikkamööda sadamast väljapääsu poole. 

Vaevalt sai ta aerud haarata, et kaldale sõuda, kui laevalaelt kostis naise 
meeleheitlik kiljatus. Ta kuulis ähmast rüselemismadinat, siis aga jäi kõik vaikseks. 

«Kurat võtaks!» pomises madrus nördinult. «Hea teenistus läks vett vedama, ma 
võinuksin ju niisama hästi kogu ta varanduse endale saada!» 

Laevale roninud, leidis Jane Clayton teki olevat täiesti tühja. Viivu seisis ta nõutult. 
Kust otsida poega ja meest? Ta märkas pooleldi teki kohale ulatuvat suurt kajutit ja 
tormas julgelt sinna. Süda peksles ärevalt, kui ta kitsast järsust trepist alla.läks. Jane 
leidis end pikast kitsast koridorist, mille mõlemal pool olid kajutid — ilmselt kuulusid 
need laeva meeskonnale. Ta jooksis läbi kogu koridori, peatudes iga ukse juures ja 
püüdes tabada mõnda heli. 

Kõikjal valitses kurjakuulutav vaikus... Jane'il hakkas pea ringi käima ja 
ärahirmutatud kujutlusvõimele tundus, et tema südame pekslemine täidab 
kõuemärinana kogu laeva. 

Ettevaatlikult hakkas ta üksteise järel uksi paotama, kuid kõik kajutid olid tühjad. 
Vaese Jane'i peas läksid mõtted sassi. Kust peab ta veel otsima? Haaratud üha suu- 
renevast murest poja ja mehe pärast, ei tundnud ta isegi, kuidas kogu laeva kere 
võbisema hakkas, ega pööranud tähelepanu käivitatud masina mürale. 

Vaid üks kajut jäi veel üle vaatamata. Ta avas ükse, kuid sealt hüppas talle vastu 
keegi tõmmu mees, haaras toorelt Jane'i käest kinni ja tiris ta kajutisse. Ootamatust 
vägivallast kohutatuna karjatas Jane Clayton läbilõikavalt, kuid samal hetkel surus 
mees käe ta suule. 

«Kui oleme kaldast eemale sõitnud, mu kallis,» ütles ta, «võite karjuda nii palju kui 
süda lustib, aga praegu ...» 

Leedi Greystoke keeras ümber, et silmitseda enda kohale kummardunud nägu, ja 
põrkas õudusega tagasi: ta tundis ära selle inimese vastikud näojooned, kelle alatust 
oli ta omal nahal mitu korda tunda saanud. 

«Nikolas Rokoff! Musjöö Thuran!» sosistas ta värisedes. 

«Teie alandlik teener ja austaja!» vastas venelane sügava kummarduse saatel. 

«Minu poeg? Kus on mu poeg?» oigas Jane, märkamata tema pilkavat tooni. «Anun 
teid, Rokoff, andke mulle mu poeg tagasi, te olete ju ometi inimene, kas teil ei leidu 
siis kübetki kaastunnet? öelge mulle jumala pärast, kus ta on? Kui teil on rinnas süda, 
siis ärge mind rohkem piinake, viige mind mu poja juurde!» 

«Te peate vastuvaidlematult täitma minu käske ja siis ei juhtu temaga midagi 
halba,» lausus Rokoff sapiselt. «Teil tasuks meeles pidada, madam, et teid pole keegi 
siia palunud ja mis ka ei juhtuks, suvatsege süüdistada iseennast.» 

Ta keeras Jane'ile selja, läks kiiresti kajutist välja ja lukustas enda järel ukse. 

Asi oli selles, et Rokoff oli vilets meresõitja ega talunud laeva kõikumist, aga et 
juba esimesel päeval algas tugev lainetus, tabas venelast kohe kõige ägedam mere- 
haigus. 

Neil päevil külastas leedi Greystoke'i ainsana räpane rootslane, «Kincaidi» 
laevakokk, kes talle süüa tõi. Koka nimi oli Sven Anderssen ja tema ainuke uhkus oli 
see, et ta perekonnanimi kirjutati kahe s-iga. 

See oli pikkade ruugete vuntside, kollase haiglasliku jumega kõhetu mehevolask, 
kelle räpaseid korbatanud sõrmi «ehtisid» mustad küünealused. Õnnetul naisel kadus 
vähimgi söögiisu, kui ta nägi kokka, räpane pöial sügaval liharoa sees. Ilmselt pidi see 
olema ta kokakunsti uhkus, sest ta valmistas seda väga tihti. 


Tema väikesed värvitud silmad vilasid kuidagi imelikult kitsastes piludes: kogu 
tema välimust, liigutusi ja kassilikku kõnnakut läbis kinnisus ja mingi ähmane 
salakavalus. Vöö asemel oli tal võidunud nöör, selle küljes rippus tülgastavalt räpane 
põll, vöö vahele oli aga alati torgatud pikk nuga, mis veelgi süvendas seda 
eemaletõukavat muljet, mida tema isik sisendas. Kuigi nuga kuulus kahtlemata tema 
ameti juurde, ei saanud Jane lahti mõttest, et vähimalgi temapoolsel ajendil lastakse 
see relv käiku hoopiski mitte kulinaarsel eesmärgil. 

Kokk kohtles leedi Greystoke'i sünge sõnaahtrusega, tema 

aga, vastupidi, võttis mehe alati vastu sõbraliku naeratusega ega unustanud toodud 
söögi eest tänada, ehkki enamasti tuli tal nõu sisu kajuti illuminaatorist välja visata, 
niipea kui kokk oli lahkunud. 

Oma vangisoleku esimestel päevadel, kohutavatel mure- ja üksinduspäevadel, 
keerles kaks küsimust lakkamatult tema ajus: kas ta mees elab ja kus on ta laps? 
Hingepõhjas tundis ta, et tema poeg asub siinsamas laevas ja et ta on elus. Aga kas 
kurjategijad jätsid ellu Tarzani? Teda piinasid kõige süngemad eelaimused ... 

Leedi Greystoke teadis, kui leppimatult ja elajalikult venelane tema meest vihkas 
ning talle kätte maksta ihaldas. Ja Jane'ile tundus olevat täiesti selge, et kurjategija 
meelitas Tarzani laevale üksnes selleks, et rahuldada oma kättemaksuiha ja oma 
vaenlasele jäädavalt lõpp teha. 

Samal ajal lamas Tarzan räpases trümmis ega aimanudki, et tema naine on talle nii 
lähedal. Seesama pikk ja kiitsakas rootslane, kes teenindas Jane'i, tõi süüa temalegi. 
Tarzan püüdis korduvalt temaga juttu alustada, kuid kõik pingutused jäid viljatuks. 
Kuidas temalt välja uurida, kas Jane tõepoolest laeval viibib? Kuid see juhm volask 
vastas kõigile küsimustele üheainsa lausega, moonutades barbaarselt inglise keelt: 
«Mina metle, tuuli tulema, oige pea, oige kõva.» Ja Tarzanil tuli tahes-tahtmata 
loobuda edasistest katsetest teda vestlusse tõmmata. 

Nii möödus mitu nädalat. Õnnetutele vangidele tundusid need kuudena. Mis suunas 
laev liikus, kuhu neid viidi ja mis neid ootas? Kõik need küsimused jäid vastuseta 

Kogu sõidu jooksul oli «Kincaid» teinud vaid üheainsa peatuse, ilmselt selleks, et 
sütt võtta; seejärel jätkas ta kohe oma reisi ja õnnetutele nukrutsevatele vangidele tun- 
dus, et sellele meresõidule ei tulegi lõppu. 

Kord tuli Jane Claytoni juurde Rokoff: see oli tema esimene visiit sellest ajast 
saadik, kui ta oli Jane'i väikesse kajutisse luku taha pannud. Pärast pikaajalist 
merehaigust oli ta näost üleni kollane ja otsa lõppenud. 

Astunud kajutisse, lukustas ta enda järel ukse ja asus kohe asja juurde. Ta tegi leedi 
Greystoke'ile ettepaneku välja kirjutada tema nimele tšekk üsna suure summa peale. 
Ta avaldas arvamust, et Jane ei vasta tema tühisele palvele eitavalt, vastutasuks aga 
lubas garanteerida talle puutumatuse ja vabaduse ning tõotas ta Londoni viia. 

Jane kuulas teda tõsisel ilmel. 

«Olen nõus, musjöö Rokoff,» lausus ta. «Maksan teile sellest kaks korda suurema 
summa, kuid sel ainsal tingimusel, et panete mind kaldale koos mehe ja pojaga kusa- 
gil tsiviliseeritud maal, seni aga ei saa te minult punast krossigi. Ühestki teisest 
tingimusest ei taha ma kuulda.» 

«Te annate mulle tšeki otsekohe,» lausus Rokoff ähvardaval toonil. «Vastasel juhul 
ei tõsta teie ise, teie laps ega mees enam kunagi oma jalga ühessegi sadamasse, olgu 
see tsiviliseeritud või mitte.» 

«Tehke kuidas soovite, tšekki ma välja ei kirjuta!» ütles leedi Greystoke kindlalt. 
«Kus on garantii, et saanud tšeki, ei talita te meiega nii, nagu heaks arvate?» 


«Niisiis, te keeldute mu nõudmist täitmast?» küsis Ro-koff sapiselt ukse poole 
pöördudes. «Hea küll, saage siis oma tahtmine, aga pidage meeles, et teie poja elu on 
minu kätes ja kui kuulete tema surmaeelseid oigeid, siis teadke, et tema surma 
põhjustas teie kangekaelsus ja ihnsus.» 

«Ei, ei, ainult mitte seda!» karjatas õnnetu ema. «Teie ei saa olla nii julm!» 

«Mitte mina, vaid teie olete julm, madam!» väitis Rokoff rahulikult. «Te võite 
tühise rahasummaga päästa oma lapse elu.» 

Nagu võiski oodata, lõppes jutuajamine sellega, et Jane Clayton kirjutas nõutud 
summa peale tšeki ja andis selle Nikolas Rokofile. Saanud, mida ta taotles, lahkus 
viimane võidurõõmsa irvitusega otsekohe kajutist. 

Järgmisel päeval pärast seda jutuajamist kuulis Tarzan oma pea kohal kellegi 
samme, seejärel aga avaneva luugi kriiksatust. 

Ta vaatas üles ja silmas heledasse luugiavasse ilmunud Pavlovi ilget nägu. 

«Noh, ronige välja!» käsutas viimane. «Pidage meeles, et vähimagi katse puhul 
mulle või kellelegi teisele siin viibijatest kallale tungida lastakse teid maha nagu 
marutõbist koera.» 

Sõnakestki lausumata hüppas ahvide Tarzan metslooma kombel nõtkelt laevalaele. 
Ta vaatas kiiresti ringi, kissitades eredast päevavalgusest silmi. Temast aupaklikus 
kauguses tungles umbes kümmekond madrust, varustatud püsside ja revolvritega. 
Nende ees seisis Pavlov. 

Tarzan otsis silmadega Rokoffi. Ta ei kahelnud selles, et tema vaenlane viibib 
laevas. Kuid oma imestuseks ei näinud ta Rokoffi kusagil. 

«Lord Greystoke!» pöördus venelane pidulikult tema poole. «Kahe viimase aasta 
jooksul olete suvatsenud lakkamatult toppida oma nina mister Rokoffi asjadesse, mis 
teisse sugugi ei puutunud. Täiesti loomulik, et ta pidi võtma meetmeid, kaitsmaks end 
teie omavolilise sekkumise vastu, ja teil jääb üle süüdistada iseennast nendes 
õnnetustes, mis teid ja teie perekonda tabasid. Teisest küljest 
ei saa te olla taipamata, et säärane ekspeditsioon läks Rokofile maksma küllaltki 
kopsaka rahasumma. Aga et teie olete selles ainus süüdlane, siis ootab ta loomulikult, 
et tasuksite kõik ekspeditsiooni kulud. Ma teatan teile, lord 
Greystoke, et üksnes mister Rokofi õiglase nõudmise täitmise korral võite säästa oma 
naist ja last üsnagi ebameeldivatest tagajärgedest, samuti säilitada oma elu ja saada 
isegi vabaduse.» 

«Kui palju?» küsis Tarzan asjalikul toonil ja lisas: «Ma 

palun öelda, millise garantii ma võin saada, et täidate oma lubadused! Mul on väga 
vähe põhjust uskuda selliseid lurjuseid nagu teie ja mister Rokoff.» 

Nende sõnade juures võpatas venelane kogu kehast. 

«Teie olukord pole praegu selline, et võiksite inimestele solvanguid näkku paisata,» 
ütles ta häält tõstes. «Ma keeldun andmast teile muud garantiid peale oma sõna, kuid 
seevastu saate täieliku garantii, et suudame teiega kiiresti arved õiendada, kui te 
jalamaid nõutud tšekile alla ei kirjuta. Kui te pole veel täielikult mõistust kaotanud, 
võite taibata, kui suurt lõbu meile valmistaks käskida neid tublisid poisse teid maha 
kõmmutada. Ja kui me teid ellu jätame, siis üksnes sellepärast, et oleme teile teise 
karistuse nuputanud ja teie surm ei käi meie plaanidega kokku.» 

«Vastake ainult ühele mu küsimusele,» kostis Tarzan süngelt. «Kas minu poeg 
viibib sellel laeval või ei?» 

«Teda siin ei ole!» vastas Pavlov. «Teie poeg on väljaspool ohtu ühes teises kohas. 
Kui te jalamaid ja vastuvaidlematult täidate meie õiglased nõudmised, siis me temasse 
ei puutu. Kui teie kangekaelsus aga sunnib meid teiega arveid õiendama, tuleb meil ka 


lapsele ots peale teha, sest siis pole meil enam mõtet teda ellu jätta. Niisiis näete, et 
võite poega surmast hoida vaid oma elu saastes, aga oma elu säästate ainult sel moel, 
kui tšekile viivitamatult alla kirjutate.» 

«Hästi, olen nõus!» ütles Tarzan pärast hetkelist järelemõtlemist. 

Ta teadis liigagi hästi, et lurjused ei tagane oma ähvarduse täideviimisest. Oli selge, 
et soostudes nende nõudmistega, võib ta säilitada lapse elu. 

Kuid samal ajal ei kahelnud ta silmapilkugi, et nad tapavad ta otsekohe, kui ta on 
tšekile alla kirjutanud. 

Tema teadvus oli selge, mõtted kindlad ja rahulikud. Ta oli kindlalt otsustanud surra 
väärikalt ja võidelda viimse minutini. Ta püüab anda neile surma eel sellise 
õppetunni, mida nad iialgi ei unusta, ja märkis juba esimeseks ohvriks enda ees seisva 
Pavlovi. Ta heitis veel kord pilgu ümberringi, kahetsedes, et tekil polnud Rokoffi. 

Pikkamisi võttis Tarzan taskust tšekiraamatu ja täitesulepea. 

«Kui palju?» küsis ta rahulikult. 

Pavlov nimetas määratu suure summa. Tarzan suutis vaevu naeratust alla suruda: 
nende tüüpide ahnus ületas igasuguse piiri. Summa ületas tunduvalt selle, mis tal 
jooksval arvel oli, ja ta teadis, et pank niisugust tšekki välja ei maksa. Ta tegi näo, et 
kõhkleb, ja hakkas tingima, kuid Pavlov jäi kangekaelselt oma seisukoha juurde. Lõp- 
pude lõpuks pidi Tarzan tšeki välja kirjutama kogu summa peaje. 

Kui ta pöördus, et ulatada Pavlovile paberit, millel polnud absoluutselt mingit 
väärtust, heitis ta juhuslikult pilgu 

«Kincaidi» parda taha. Oma suureks hämmastuseks nägi ta, et laev asus paarisaja 
jardi kaugusel maast. Tihe troopika-džungel ulatus peaaegu veeni, tagapool aga 
paistsid metsaga kaetud mäenõlvad. 

Pavlov märkas, millise pingsa huviga silmitses Tarzan tema ees laiuvat maastikku. 

«Siin tuleb teil maale minna!» lausus ta. 

Tarzan vaatas umbusklikult Pavlovi otsa. Ta ei suutnud kujutleda, et vaenlased 
jätavad ta ellu. Aga milleks peaksid nad teda petma? Tema lihased, mis viimseiks 
heitluseks olid pingule tõmbunud, hakkasid pikkamööda lõdvenema. 

Ta arvas end nägevat Aafrika rannikut ja teadis, et kui ta siin kaldale tõstetakse, 
suudab ta võrdlemisi hõlpsasti tsiviliseeritud maale jõuda. 

Pavlov võttis täidetud tšeki. 

«Nüüd aga suvatsege riidest lahti võtta,» ütles ta lord Greystoke'ile. «Siin te neid ei 
vaja.» 

Tarzan viivitas. Pavlov noogutas sõnatult relvastatud madruste poole. Siis hakkas 
Tarzan pikkamisi lahti riietuma. 

Seejärel lasti paat vette ja tugeva valve all viidi Tarzan kaldale. Pool tundi hiljem 
pöördusid madrused «Kincaidile» tagasi ja laev hakkas kohe edasi sõitma. 

Tarzan seisis kitsal rannaribal silmadega lahkuvat laeva saates. Seal nägi ta üht kogu 
pardale lähenemas ja kõvasti hüüdmas, et äratada tema tähelepanu. 

Ahvinimene tahtis parajasti hakata lugema kirja, mille üks madrus oli talle kaldal 
pihku pistnud, kuid hüüde peale tõstis silmad üles. Ta nägi tekil musta habemega 
meest, kes oma kisaga püüdis endale tähelepanu tõmmata. 

See oli Rokoff. Võikalt naeru lagistades hoidis ta kõrgel pea kohal väikest last... 

Tarzanil läks silme ees mustaks. Ta sööstis instinktiivselt ettepoole, et laevale järele 
tormata, kuid jäi siis jõuetult vee äärde seisma. 

Ta seisis kaua, laskmata silmist «Kincaidi», kuni laeva piirjooned neeme taha 
kadusid. 


Tema taga kõrgel puude okstel kädistasid ja tülitsesid pärdikud, ürgmetsa 
sügavusest kostis pantri kurjakuulutavat ulgumist. 

Kuid John Olayton, lord Greystoke, kurt ja pime, ei kuulnud ega märganud midagi 
enda ümber. 

Džunglirägastikust tema selja taga ilmus nähtavale ha-tune lõust: õelad verd täis 
valgunud silmad jälgisid sorakil kulmude alt uustulnuka. 

Tarzan seisis endiselt nagu mingis tardumuses. Teda piinas terav kahetsus, et oli 
mööda lasknud võimaluse õiendada arved oma verivaenlastega. 

«Ainuke lohutus,» mõtles ta, «et Jane on Londonis väljaspool hädaohtu. Milline 
õnn, etta ei sattunud nende kõrilõikajate kätte,» 

Karvane koletis hiilis kuuldamatult lähemale. 

Tarzan tegi pikkamööda sedeli lahti... 

Kuhu oli siis jäänud metsiku ahvinimese peenelt arenenud haistmismeel? Kus oli 
tema terav kuulmine, mida omal ajal võis kadestada iga džungliasukas? 


IIL Džunglite hirm 


Tarzan tegi kirja lahti ja hakkas lugema. Esialgu ta peaaegu ei taibanudki,, mis seal 
kirjutatud oli: tema mõistus ja tunded olid murest tumestatud. Kuid sedamööda, 
kuidas ta luges, tuli teadvus tagasi ja tema silme ette tõusis kättemaksuplaan kogu 
oma NÄärUsUuses. 

Kirja tekst oli järgmine: 

Te leiate siit põhjaliku ülevaate minu kavatsustest Teie ja. Teie poja suhtes. 

Te olete sündinud ahvina ,ja ilmselt on Teile alati meeldinud džunglis alasti ümber 
hulkuda. Me lõimegi Teid tagasi sellesse ellu, milleks Te Joodud olete ja mis Teile on 
meeltmööda. Mis aga Teie järeltulijasse puutub, siis ülemaailmsest evolutsiooni, 
seadusest lähtudes arvame, et ta peab oma isast mõnevõrra kõrgemal seisma. 

Jsa oli inimese sarnane loom, poeg asub järgmisele arenguastmele. Temast ei saa 
alasti metslooma, kes elab džunglipadrikus puude otsas. Ta hakkab käima maas 
tagumistel jäsemetel, kandma põlle ja pronksist käevõrusid, aga võib-olla ka rõngast, 
mis on ninast läbi pistetud. Me teeme temast peaaegu inimese, andes la kasvatada 
inimsööjate suguharule . . . Arvame, et sellist loomulikku evolutsiooni soodustades 
talitame tema hiilgusele lordahvile täiesti meelepäraselt. . . 

Ma oleksin võinud Teid tappa, lord Greystoke, kuid pean sellist karistust liiga 
pehmeks selle jaoks, kes oli mu verivaen-, lane. Surnult ei tunneks Te mingit piina 
ega muret oma lapse saatuse pärast. Ei, ma jätan Teile elu koos meeldiva teadmisega, 
et Teie poja saatus on minu kätes: loodan, et see teadmine kaunistab Teie üksildasi elu 
nii, et surm tundub Teile maa pealt kõige meeldivam asi olevat... 

See on minu kättemaks, lord Greystoke, selle eest, et julge, site kätt tõsta 
allakirjutanu vastu. 

N.R. 

P.S. Minu kättemaksuplaanidesse kuuluvad samuti mõningad üllatused, mis ootavad 
Teie lugupeetud abikaasat, kuid nende äramõistatamise jätan Teie kujutlusvõime 
hooleks. 

Vaevalt oli ta lugemise lõpetanud, kui kerge kahin selja taga sundis teda varmalt 
ümber pöörama. Tema ees seisis täies pikkuses hiiglaslik isaahv, valmis talle peale 
viskuma. Enesealalhoiutung äratas Tarzanis kohe kõik tema endised instinktid, mis oli 
kasvatanud džungel. 

Need kaks aastat, mis olid möödunud Tarzani Aafrika 

rannikult lahkumisest, ei olnud nõrgestanud seda ebatavalist kehalist jõudu, mis oli 
temast kunagi teinud džunglite võitmatu valitseja. Vastupidi, tal oli sageli tulnud 
harjutada ning arendada oma jõudu ja osavust, tõsi küll, hoopis rahulikumas miljöös 
tema enda suures maakohas Uziris. 

Tarzani lihased tõmbusid momentaanselt pingule, hirmu tundmata valmistus ta palja 
ning relvituna metsloomale vastu astuma, kuigi mõistus kinnitas talle, et see võitlus 
karvase gigandiga on täiesti absurdne. 

Kuid teist võimalust ei olnud, tuli astuda ebavõrdsesse heitlusse, kasutades looduse 
antud kaitsevahendeid ja püüdes loovutada oma elu võimalikult kallilt. 

Heitnud pilgu metsaservale, märkas Tarzan seal veel tervet tosinat samasuguseid 
kohutavaid inimahve. Kuid see ei hirmutanud teda põrmugi: ta tundis hästi 
antropoidide kommet mitte kunagi karjas kallale tungida, õnneks ei suuda nende 
nõrgalt arenenud mõtlemisvõime hinnata vaenlasele ühise kallaletungi eeliseid, 
vastasel korral oleks saanud neist tänu oma ebatavalisele jõule ja võimsatele kih- 
vadele juba ammu valitsevad loomad džunglites. 

Madala kurguhäälse lõrinaga tormas metsloom Tarzani kallale, kuid inimene ei 
kaotanud pead: tsiviliseeritud inimeste hulgas oli ta selgeks õppinud paljud 
džungliasukatele tundmatud võitlus võtted. 

Endisajal oleks ta vastanud toorele kallaletungile toore jõuga, nüüd aga astus ta 
kerge sammu kõrvale, ja kui metsloom täie hooga mööda lendas, virutas Tarzan talle 
Inglismaa parima poksija osavusega tugeva hoobi kõhtu. 

Ahv röögatas kohutavast valust ja kukkus kägarasse maha, kuid proovis kohe uuesti 
jalule tõusta. 

Kuid inimene jõudis temast ette. Välkkiirelt ümber pöördunud, tormas ta metsiku 
kisaga antropoidi kallale. Tema tugevad hambad tungisid raevukalt metslooma kõrri, 
et läbi pureda unearter. Lihaselised käed jagasid talle pähe tugevaid hoope. Võimas 
isaahv pani oma valu- ja vihakar-jetega kaikuma õhu ja tema lõust kattus verise 
vahuga. 

Ümberringi aset võtnud ahvide sugukond jälgis võitlust ilmse mõnuga. Loomad 
pomisesid midagi ja tõid kuuldavale madalaid heakskiiduhäälitsusi, kui võitlejad 
teineteise küljest lihatükke ja karvatorte rebisid. Äkki tardusid nad imestusest: võimas 
valge ahv kargas nende kuningale selga ja, torganud oma vägevad käpad vaenlase 
kaenla alt läbi, surus kokkupõimitud randmed vastupandamatu jõuga kaelalülidele. 
Ahvide kuningas hakkas valust ulguma ja prantsatas tihedasse džunglirohtu. 

Mitu aastat tagasi oli Tarzan oma metsiku elu ajal juhuslikult seda tsiviliseeritud 
inimeste maadlusvõtet — topeltnelsonit — kasutanud võitluses hiigelahvi Terkozlga. 
Nagu tookord, otsustas see võte ka nüüd võitluse tulemuse. 

Käputäis pealtvaatajaid, julmi antropoide, kuulis murduvate kaelalülide rudinat, 
oma juhi kohutavat ulgumist ja 

tema surmaeelset korinat. Seejärel vajus ahvi pea abitult rippu ja korin lakkas. 

Pealtvaatajate väikesed väledad silmad vilasid nende pealiku liikumatult kehalt 
valgele ahvile, kes nüüd ajas end kogu pikkuses sirgu, pani jala võidetud vaenlase 
kaelale ja, heitnud pea kuklasse, tõi kuuldavale metsiku läbilõikava kisa, isaahvi 
võidukisa. Alles nüüd taipasid nad, et nende kuningas on tapetud. 

Puude ladvus katkestasid pärdikud äkki oma lobisemise, vaikisid ereda sulestikuga 
lindude helisevad hääled, eemalt kostis ainult leopardi venivat ulgumist ja lõvi 
kumedaid möirgeid. 


See oli endine Tarzan: uurival pilgul silmitses ta ümbritsevat ahvidesalka ja rapsas 
peaga, justkui näole langevat paksu juukselakka tagasi heites. See oli vana komme, 
jäänud veel sellest ajast, mil paksud mustad juuksed talle õlgadeni ulatusid ja sageli 
silmile langesid. 

Ahvinimene teadis, et nüüd võib ta iga hetk oodata kallaletungi sugukonna kõige 
tugevamalt isasloomalt, kes tunneb end võimelisena asuma kuninga kohale. Samal 
ajal teadis ta väga hästi ahvide seadust, mille järgi võis kes tahes, ka täiesti võõras, 
võtta enda peale sugukonna juhtimise, kui ta on võitnud kuninga. Tal jäi vaid soovida, 
ja ta oleks saanud selle sugukonna kuningaks, nagu oli seda olnud oma varajase 
nooruse aastail. 

Kuid Tarzan teadis oma kogemustest, kui ebameeldivaid kohustusi kuninga seisund 
kaasa toob ja kuidas see vabadust ahistab. Ta oli valmis oma privileegidest loobuma, 
arvates, et sel puhul otsustatakse esikoha küsimus sugukonnas tema kõige tugevamate 
esindajate kahevõitlusega. 

Need mõtted käisid Tarzanil peast läbi üheainsa silmapilguga. Ta ei jõudnud oma 
võidust vaenlase üle veel toi-budagi, kui talle lähenes aeglaselt suurekasvuline noor 
isasloom. Tema paljastatud kihvade vahelt kostis aeg-ajalt kurja madalat urinat. 

Seistes liikumatult nagu raidkuju, jälgis Tarzan uue vaenlase iga liigutust. Oleks ta 
sammu tagasi astunud, oleks ta sellega välja kutsunud metslooma silmapilkse kal- 
laletungi; oleks ta ahvile vastu tormanud, oleks ta samuti lähendanud otsustavat 
heitlust, kui vaid rünnak ei oleks kohe sõjakat looma hirmutanud ega põgenema 
sundinud — kõik sõltus noore ahvi julgusevarudest. Seepärast seisiski Tarzan 
liikumatult. 

Kui mingi tundmatu ese või loom ahvi tähelepanu köidab, astub ta tavaliselt 
huviäratanud eseme juurde, paljastades sealjuures ähvardavalt vahust tilkuvaid kihvu, 
siis aga käib pikkamisi selle ümber. Nii talitas ka see ahv. 

Isasloom hakkas Tarzani ümber tiirutama, pööramata “emalt verd täis valgunud 
silmi. 

Ka Tarzan keeras end pikkamisi ümber, jäädes näoga metslooma poole ja laskmata 
silmist vaenlase silmi. 

Ta märkas, et metsloom oli kasvult üle sülla ja imehea kehaehitusega, kuigi jalad 
olid lühikesed ja kergelt kõverdunud. Kui ta end täies pikkuses püsti ajas, ulatusid 
tema pikad karvased käed peaaegu maani ning tema lõikekihvad olid erakordselt 
pikad ja teravad. See eksemplar ei sarnanenud sugugi nende ahvidega, kelle hulgas 
Tarzan oli üles kasvanud. 

Tarzan nägi, et tal on tegemist täiesti teise ahvide liigiga, kuid ta tahtis teada, kas ei 
sarnane nende dialekt Kerchaki sugukonna omaga. Ta kõnetas metslooma oma 
lapsepõlve-keeles. 

«Kes sa säherdune oled?» küsis ta kumedalt. «Kuidas julged sa ähvardada Tarzanit 
ahvide sugukonnast?» 

Karvane vaenlane silmitses teda imestuse ja uudishimuga. 

«Olen Akut,» vastas ta ürgkeeles. mis täielikult sarnanes Tarzani lapsepõlvekeelega. 
Tarzan vaikis. 

«Olen Akut!» kordas isasloom pahuralt. «Molak on tapetud. Akut on nüüd 
kuningas. Kasi minema või ma tapan su!» 

«Sa nägid, kuidas Tarzan Molaki tappis,» vastas ahvinimene. «Ta võiks niisama 
kergesti tappa ka sinu, kui tahaks kuningaks saada. Kuid ahvide Tarzan ei taha' olla 
Akuti sugukonna kuningas. Tarzan tahab sellel maal elada rahus. Tarzan ahvide 
sugukonnast võib teile kasulik olla ja teie võite kasulikud olla Tarzanile.» 


«Sa ei suuda Akutit tappa!» ütles noor isasloom. «Mitte keegi pole Akutist tugevam. 
Kui sina poleks Molakit tapnud, oleks Akut teinud seda ise. Akut saab kuningaks!» 

Vastuse asemel sööstis ahvinimene ühe hüppega tohutu suure metslooma kallale, 
kes jutuajamise kestel oli oma valvsust nõrgendanud. Silmapilk haaras ta Akuti 
randmest kinni ja laskmata tal toibuda, hüppas tema laiale turjale. 

Mõlemad kukkusid maha, kuid Tarzan oli oma rünnaku hoolikalt läbi mõelnud. 
Enne kui nad maad puudutasid, oli ta jõudnud oma käed viia samasse asendisse, mis 
murdis' Molaki kaela. 

Pikkamisi ja halastamatult suurendas ta survet vaenlase kaelale... Veel hetk ja 
kaelalülid raksatavad tema võimsate käte all. Ahvinimesele meenus, kuidas ta kord oli 
Ter-kozile andnud võimaluse alla anda, ka nüüd otsustas ta võimaldada Akutil valida, 
kas elada sõpruses Tarzanigavõi surra ... 

«Ka-goda?>» sosistas ta enda all jõuetult tõmblevale metsloomale kõrva sisse. See oli 
sama küsimus, mille ta oli kunagi esitanud Terkozile ja mis tähendas ahvide keeles: 
«Kas annad alla?» 

Akutile meenus krudin, mis oli eelnenud Molaki vägeva kaela murdumisele, ja ta 
võpatas. Kuid olles sugukonnas kõige tugevam, ei tahtnud ta siiski loobuda oma 
pealikuõigusest 

ja tegi veel kord meeleheitliku katse pääseda vastase sitkest kaisutusest. Kuid uus 
tugev surve tema lülisambale pressis välja hädise vastuse: «Ka-goda.» 

Tarzan lõdvestas pisut haaret, vabastamata siiski vastast oma võimsate käte vahelt. 

«Sa võid ikkagi olla kuningas, Akut,» sõnas ta. «Tarzan ütles, et tema ei taha 
kuningas olla. Ja kui keegi hakkab Akuti õigusele vastu vaidlema, siis aitab ahvide 
Tarzan Akutit tema võitluses.» 

Tarzan laskis isaslooma lahti ja viimane tõusis piki ni si jalule. Suurt peuu 
lapuiuuu A n.««u A ÜiÜu ...... 

rus ta oma sugukonna juurde. Uurivalt silmitses ta kord üht, kord teist kõige 
suurematest isasloomadest, et veenduda, kas ehk keegi tema esikohta ei vaidlusta. 

Isased taandusid tema lähenedes arglikult ja Akut tunnistati kuningaks. 

Mõne minuti pärast kadus sugukond džunglisse, jättes Tarzani üksinda mereranda. 

Molaki tekitatud haavad valutasid kõvasti, kuid ta oli kehaliste vaevustega harjunud 
ja talus neid kannatlikult nagu metsloomad, kes talle seda džunglis olid õpetanud. 

Tarzan mõtles, et eelkõige on tal hädasti tarvis muretseda endale kaitseks ja 
rünnakuks relvi. Esimene kohtumine ahvidega ning lõvi Numa ja panter Sheeta 
metsik ulgumine oli talle piisav märguanne, et teda ei oodanud kaugeltki muretu elu. 

See oli tagasipöördumine endisesse ellu, täis ohte ja veriseid kokkupõrkeid, 
tagasipöördumine julma heitluse juurde oma olemasolu eest: nüüdsest peale pidi ta 
jälle hakkama kellelegi jahti pidama või hakkab keegi teda jahtima." Ta teadis, et iga 
hetk nii päeval kui öösel võiti temast saada kiskjale ihaldatav peibutis ja varem või 
hiljem ka kellelegi lõunasöök. See juhtub peaaegu surmkindlalt, kui ta ei hangi endale 
relva, mille võib vastu panna vaenlase kihvadele ja küüntele. Ja silmapilkugi 
viivitamata siirdus Tarzan otsinguile. 

Rannas õnnestus tal leida vulkaanilise päritoluga kivi-kamakas. Pärast kestvaid 
pingutusi läks tal korda selle küljest murda umbes kaheteistkümne tolli pikkune ja 
veerand tolli paksune piklik tükk, mille üks serv oli kaunis õhuke. Esialgu võis see 
kild tal nuga asendada. 

Selle primitiivse riistaga läks ta džunglisse otsima ühte talle teadaolevat eriti kõva 
puuliiki. Peagi leidis ta ühe sellise mahakukkunud puu, lõikas äsja tehtud noaga väi- 
kese sirge oksa ja tegi selle ühest otsast teravaks. 


Seejärel uuristas ta puu tüvesse süvendi ja puistas sinna peeneks tambitud kuiva 
puukoort. Istunud siis kaksiratsa tüvele, asetas ta kepi teraviku süvendisse ja hakkas 
seda kiiresti pihkude vahel keerutama. 

Mõne hetke pärast ilmus nähtavale suits, seejärel aga ka leek. Korjanud kuivi oksi 
ja asetanud need tulle, tegi 

Tarzan peatselt üles suure lõkke, pani sirina oma kivinoa ja läks ise mere äärde, et 
veidi vett tuua. 

Kui ta tagasi jõudis, hõõgus kivi punaselt. Tarzan võttis selle tulest välja ja tilgutas 
õhukesele servale vett. Kivi pealispinnalt märjalt kohalt tuli mõni tükike lahti. Uuesti 
pistis Tarzan kivi tulle ja uuesti tilgutas sellele vett. Ta toimetas seda vaevarikast 
operatsiooni palju kordi, kuni viimaks primitiivne jahinuga üpris teravaks muutus. 

Tarzan tundis suurt rahuldust, kui tal oli õnnestunud kivikul mõne tolli pikkuselt 
teravaks teha. Otsekohe lõikas ta vibu tegemiseks pika painduva vitsa, pea oma noa 
jaoks, tugeva vembla ja mõne noole. 

Kogu selle varanduse peitis ta väikese oja lähedale kõrge puu õõnde. Selle 
ülemistele okstele meisterdas ta magamiseks väikese lavatsi, pisut kõrgemale aga 
palmilehtedest katuse. 

Hõivatuna oma tööst, ei märganud ta. kuidas oli pimenenud, ja tundis nüüd teravat 
nälga. 

Juba varem metsas käies oli ta oma uue elamu lähedal täheldanud sissetallatud rada, 
mis viis oja juurde. Rohketest jälgedest oli näha, et seda rada mööda käivad vee ääres 
joomas igasugused loomad. Selle koha poole Tarzan nüüd puult puule hüpates 
suunduski. 

Ahvi väledusel liikus ta puude ülemistel okstel ja kui teda poleks rõhunud hiljutiste 
sündmuste raske taak, oleks ta olnud täiesti õnnelik. Tema rinda paisutas metsik vaba- 
dustunne ja mälus elavnesid tahtmatult lapsepõlve rõõmsad pildid. 

Taas pöördusid tema juurde harjumused endisest elust, ja tegelikult oligi see talle 
lähedasem kui tsiviliseeritud elu oma tavadega, mis ta oli omandanud viimase kahe 
aasta jooksul inimestega suheldes. Oo. kui ta sõbrad — ülemkoja pedantsed lordid — 
oleksid võinud näha, kuidas ta puude otsas kargleb! 

Ta laskus pikali kõrge puu alumisele oksale, mis ulatus üle raja. ja hakkas teraselt 
vahtima deungli poole, kust pidi nähtavale ilmuma mõni talle õhtusöögiks määratud 
loom. 

Tal ei tulnud kaua oodata. Vaevalt leidnud endale mugava asendi ja jalad konksu 
tõmmanud, märkas ta graatsilist emahirve Barat aeglaselt joomiskohale lähenemas. 

Terav haistmismeel teatas Tarzanile otsekohe, et Bara ei olnud üksi: keegi kiskja 
jälitas nõtket looma, kel polnud ohust aimugi. Tarzan ei saanud kohe aru, kes nimelt 
džunglisügavusest emahirve poole hiilis, kuid talle oli selge, et see oli suur kiskja, kes 
oli Bara välja nuuskinud selsamal eesmärgil nagu temagi. Tõenäoliselt oli see lõvi 
Numa või panter Sheeta. 

Igal juhul võis ohver Tarzani käest ära libiseda, kui Bara oleks oma teekonda vee 
juurde niisama aeglaselt kui praegu jätkanud. 

Aga ilmselt hoiatas mingi heli või krabin emahirve 

hädaohust. Hetkeks ta peatus ja kihutas siis kärmete hüpetega otse oja poole, et 
sellest läbi tormata ja vastaskaldal pakku pääseda. 

Umbes saja jardi kaugusel põgenevast emahirvest hüppas džunglitihnikust äkki 
välja lõvi Numa tume kogu. Tarzan nägi oma rivaali selgesti. Baral tuli läbi joosta 
selle puu alt, kus ahvinimene istus. Kas ta suudab lõvi käest tema saagi ära napsata? 


Aga enne, kui näljane inimene ise sellele küsimusele vastata jõudis, oli ta oksalt 
kohkunud emahirve selga hüpanud. 

Veel hetk, ja Numa oleks võinud korraga saada kaks saaki. Kui Tarzan õhtust süüa 
tahtis, pidi ta tegutsema kiiresti. 

Ta haaras emahirvel sarvedest kinni ja väänas välkkiire liigutusega ta kaela, nii et 
lülisammas raksatas. 

Seejärel heitis ta saagi üle õla, haaras hammastega kinni selle esijalast ja hüppas 
lähimale oksale. 

Lõvi lähenes hiiglaslike hüpetega ja möirgas raevunult, nähes saaki enda käest ära 
libisemas. Tarzan haaras mõlema käega oksast kinni ja sel hetkel, kui Numa tema 
tabamiseks üles hüppas, oli inimene oma saagiga tema küünte ulatusest juba väljas. 

Rabatud sellest ennekuulmatust jultumusest, prantsatas lõvi maha, Tarzan aga 
tõmbas oma lõunasöögi kõrgemale oksale kindlamasse kohta ning hakkas seda 
narrides ja pilgates raevunud looma ees kiigutama. Sõgedas vihas peksis lõvi oma 
karmi sabaga endale vastu kuigi ja vedas ninasse temalt ülelöödud saagi lõhna. 

Oma uue kivinoaga lõikas Tarzan emahirve kintsust mahlase tüki ja kuni möirgav 
lõvi all edasi-tagasi tammus, rebis lord Greystoke ahnelt hammastega verest auravat 
sooja liha. Mitte ükski hõrk roog kõige luksuslikumas Londoni restoranis polnud talle 
nii maitsvana tundunud. 

Looma soe veri määris ära tema näo ja käed. Sellest tõusis teravat lõhna, mis 
metsikuid kiskjaid nii väga ligi meelitab. 

Kõhu kõvasti täis söönud, lükkis Tarzan ülejäänud liha puu teravate okste otsa, 
seejärel aga siirdus ülemiste okste kaudu oma lavatsi juurde. Kättemaksuhimust põlev 
Numa ;ärgnes talle endiselt maad pidi. 

Jõudnud puuni, mille harude vahel ta lavats oli, heitis Tarzan pikali ja vajus 
sügavasse unne. Ta ärkas alles järgmisel hommikul, kui päike oli juba kõrgel. 


IV. Sheeta 


Järgmised paar päeva tegeles Tarzan oma relva täiustamise ja džungli 
tundmaõppimisega. Ta tegi vibunööri emahirve kõõlustest. Sellestsamast hirvest oli 
tema esimesel 

asustamata saarel viibimise päeval talle õhtusöök saanud. Ta oleks vibunööri jaoks 
eelistanud küll Sheeta soont, kuid see tuli edasi lükata parema juhuse saabumiseni. 

Samuti punus ta kuivast rohust pika nööri, samasuguse kui see, millega ta paljude 
aastate eest oli õrritanud kurja Tublatti ja millest lõpuks oli ahvpoisi osavates kätes 
saanud imehea lasso. 

Veel meisterdas ta oma jahinoale tupe ja pea ning noo-letupe, Bara nahast aga 
lõikas endale vöö ning niudepõlle. 

Seejärel läks Tarzan tundmatut ümbruskonda uurima. Ta tegi otsekohe kindlaks, et 
see polnud tema kodune Lää-ne-Aafrika rannik, sest siin tõusis päike mere poolt. 

Kuid see ei saanud olla ka Aafrika idarannik, sest Tarzan oli veendunud, et 
«Kincaid» ei sõitnud läbi Vahemere, Suessi kanali ja Punase mere. Selleks aga, et 
sõita ümber Hea Lootuse neeme, oleks kulunud tunduvalt rohkem aega. Ta ei saanud 
kuidagi selgust, kuhu saatus oli teda paisanud. 

Talle turgatas pähe mõte, et laev oli ületanud Atlandi ookeani ja ta kusagile Lõuna- 
Ameerika metsikule kaldale maha pannud, kuid lõvi siinviibimine tõendas vaieldama- 
tult, et see polnud nii. 


Üksinda piki rannikut džunglis uidates tundis Tarzan tugevat soovi, et ta kõrval 
oleks mõni elusolend, ja ta hakkas kahetsema, et ei jäänud ahvikarja hulka. Ta polnud 
neid enam näinud pärast seda esimest kohtumist, kui oli Molakit võitnud. 

Nüüd oli ta muutunud peaaegu täielikult endiseks Tar-zaniks ja ehkki ta teadis, kui 
vähe ühist on tal suurte ant-ropoididega, oleks ta eelistanud täielikule üksindusele 
siiski nende seltskonda. 

Ringirändamise ajal toitus ta ettejuhtuvatest puuviljadest ja suurtest putukatest, keda 
ta leidis mahakukkunud mädanevate puutüvede alt. Putukad tundusid talle sama- 
suguse maiuspalana nagu õnnelikel lapsepõlvepäevil. 

Maha käinud miili või paar, haistis ta äkki selgesti panter Sheeta lõhna.  Tarzanit 
rõõmustas väga kohtumine, Sheetaga. Ta ei kavatsenud saada temalt 'üksnes 
tugevat soont oma vibu nööriks, vaid ka nägusat laigulist nahka, et meisterdada uus 
nooletupp ja põll. 

Siiani oli Tarzan kõndinud rahulikult ja muretult, nüüd aga kummardus ta maadligi 
ja hakkas ettevaatlikult lähemale hiilima, kuulatades teraselt vähimatki krabinat. Ta 
libises kergelt ja kuuldamatult läbi tihniku, otsides metsiku kassi jälgi. Vaatamata 
oma kõrgele päritolule, oli ta nüüd samasugune metsik ja julm loom nagu seegi, 
kellele ta jahti pidas. 

Sheeta lähedale jõudnud, märkas ta kohe, et panter ajab omakorda kellegi jälgi, ja 
samal hetkel tõi tuulehoog tema ninasõõrmetesse suurte ahvide lõhna. 

Kui Tarzan pantrit nägi, oli see suure puu otsa roninud. 

23 

Tarzan läks veelgi lähemale ja nägi väikesel lagendikul Akuti sugukonda. Mõni ahv 
tukkus kännu najal, teised aga uitasid mahavarisenud puude ümber, rebisid maha 
nende koort ning maiustasid selle all peituvate tõukude ja põrnikatega. 

Akutise oli Sheetast vaid mõne sammu kaugusel. 

Suur kass lamas küürutõmbunult jämedal oksal, ahvide pilgu eest varjas teda tihe 
lehestik. Ta ootas kannatlikult, et antropoid läheneks talle hüppekaugusele. 

Kuuldamatult võttis Tarzan koha sisse sellesama puu otsas, pantrist veidi kõrgemal. 
Vasak käsi pigistas uut jahinuga. Ta oleks eelistanud kasutada siin oma lassot, kuid 
metslooma ümbritsev lehestik segas tal seda käiku laskmast. 

Vahepeal oli Akut jõudnud üsna lähedale puule, kus teda varitses surm. Sheeta 
tõmbas pikkamööda tagajalad enda alla ja viskus kohutava möirgega ahvi peale. Kuid 
silmapilk varem oli ülevalt hüpanud teine kiskja ja tema sõjakisa segunes pantri 
möirgega. 

Seda hirmuäratavat häält kuuldes tõstis jahmunud Akut pea ja nägi enda peale 
langevat pantrit, tema seljas aga sedasama valget ahvi, kes mõne päeva eest suure vee 
ääres temast võitu oli saanud. 

Ahvinimese hambad tungisid Sheeta kõrri, tema parem käsi oli põimunud 
metslooma võimsa kaela ümber, vasak jagas aga kivinoaga tugevaid hoope pantri 
külje sisse vasaku õla alla. 

Välkkiirelt hüppas Akut eemale, et võitlevatele, džung-lihiiglastele mitte jalgu 
jääda, ja samal hetkel kukkusid nad tema ette maha. Mets rõkkas Sheeta võikast 
möirgamisest ja ulgumisest, kuid valge ahv hoidis oma rabelevast ohvrist kõvasti 
kinni. 

Tema halastamatu kivinuga tungis üha sügavamale Sheeta läikivasse kehasse ja 
surmavalust ulgudes kukkus suur kass küljeli. Mõne krampliku tõmbluse järel jäi 
panter liikumatult rohu sisse lamama. 

Siis hüppas ahvinimene tapetud vaenlase surnukehale, tõstis pea ja jälle kõlas 
džunglis tema metsik võidukisa. 


Akut ja teised ahvid seisid, hämmastusest jahmunud, vaadates kord Sheeta 
surnukeha, kord nõtket inimkogu, kes elu ja surma peale peetud kahevõitluses oli 
pantrist võitu saanud. 

Esimesena hakkas rääkima Tarzan. Ta oli Akuti elu päästnud kindla eesmärgiga ja 
teades, kuivõrd piiratud on ahvide mõistus, pidas vajalikuks neile oma mõtet 
selgitada. 

«Mina olen Tarzan ahvida sugukonnast,» ütles ta. «Olen suur kütt, vägev võitleja. 
Akutiga võideldes kinkisin talle elu, kuigi võisin ta sellest ilma jätta ja ise kuningaks 
saada. Nüüd päästsin ma Akuti surmast, verejanulise Sheeta küüsist. Tarzan on Akuti 
sugukonna sõber: kui Akut või keegi teine tema sugukonnast hädasse satub, las ta siis 
kutsub 

Tarzanit sellise kisaga!» Ja Tarzan tõi kuuldavale läbilõikava kisa, millega Kerchaki 
sugukond oli ohu korral oma liikmeid kokku kutsunud. 

«Ja kui te kuulete, et Tarzan kusagil niimoodi karjub,» jätkas ta, «siis tuletage 
meelde, mis ta teie heaks teinud on, ja tõtake jalamaid talle appi. Kas te teete nii, nagu 
Tarzan rääkis?» 

«Huh!» vastas Akut ja ülejäänud isasloomad tema sugukonnast kinnitasid lubadust 
üksmeelselt sama häälitsusega. 

Nagu poleks midagi juhtunud, pöördusid nad seejärel rahulikult tagasi oma tegevuse 
juurde ja nendega ühines ka John Clayton, lord Greystoke. 

Peagi märkas ta, et Akut püüdis kogu aeg tema lähedusse hoiduda ja kui isasloom 
Tarzanile otsa vaatas, ilmus tema väikestesse silmadesse mingisugune uus veider 
ilme. Ja ükskord tegi Akut seda, mida Tarzan polnud kogu oma ahvide keskel elatud 
aja jooksul kordagi täheldanud: ta leidis erakordselt maitsva putuka ja andis selle 
Tarzanile. 

Hiljem, kui kari Jahti pidas, paistis pruunide karvaste kehade hulgast ereda laiguna 
silma Tarzani sile puhas keha. Ta käis nendega külg külje kõrval ja puudutas oma 
atlass-sileda nahaga uute sõprade karedaid harjaseid. Vähehaaval muutus ta 
juuresolek nende jaoks millekski tavaliseks ja nad hakkasid temasse suhtuma kui oma 
sugukonna liikmesse. 

Kui ta juhuslikult sattus pojaga emaahvile liiga lähedale, paljastas viimane kihvad ja 
hakkas tema peale urisema. Oma rahulolematust väljendades urises tema peale ka 
noor tülinorija isane, eriti siis, kui Tarzan talle söömise ajal liiga lähedale tuli. Kuid 
sellistel juhtudel urisesid nad ka teiste oma karja ahvide peale ja Tarzanit ei solvanud 
see sugugi. Ta hüppas kähku eemale emaahvist, kes oma mudilase pärast muretses, ja 
urises ise noorte ägedate ahvide peale, neist sugugi mitte halvemini oma hambaid 
paljastades. Kuid samal ajal tundis ta end nende ürginimese võimsate ja julmade 
eelkäijate seas täiesti turvalisena. 

Ta harjus ruttu oma varajase nooruse eluviisiga ja tundis end ahvide seltsis nii, nagu 
poleks iialgi viibinud omataoliste seas. 

Viis või kuus päeva uitas ta džunglis uute sõpradega, osalt selleks, et mitte 
tunnetada nii teravalt oma üksindust, kuid peamiselt siiski selleks, et ahvid lõplikult 
tema seltskonnaga harjuksid ja ta hästi meelde jätaksid. See nõudis küllaltki palju 
aega, sest enamasti on ahvidel väga lühike mälu. 

Endise elu kogemustest teadis Tarzan hästi, millist kasu võib talle ohtlikul hetkel 
tuua võimsate ja hirmuäratavate metsloomade sugukond. 

Veendunud, et tema kuju oli juba piisavalt jäädvustunud nende mälus, otsustas ta 
mõneks ajaks karjast eemalduda, et jätkata ümbruse uurimist. Kord varahommikul 

asuski ta teele põhja poole, hoidudes ranniku lähedusse. Terve päeva liikus ta edasi 
kõrgel maa kohal, puult puule hüpates ja üksnes pimeduse saabudes otsis mugava 
puu-õõne, kus ööseks end sisse seadis. 

Järgmisel hommikul päikesetõusu ajal nägi ta imestusega, et see ei kerkinud mitte 
merest otse tema ees nagu kõik eelmised päevad, vaid hoopis paremalt poolt. Sellest 
ta järeldas, et rannajoon oli tublisti läände pööranud. Kogu järgmise päeva jätkas ta 
oma teekonda piki rannikut ja õhtul märkas, et päike loojus otse keset merd kalda 
vastas. Nüüd olid vaatluste tulemused talle selged: ta ei viibinud mitte Aafrika 
mandril, vaid saarel. Talle oli selgunud seegi, et saare! polnud mingeid tundemärke 
inimesest. 

Seda kõike oleks võinud ta taibata juba esimesel päeval Rokofi kirja põhjal! Kui 
oleks olnud mingisugune võimalus muuta ta olukorda piinarikkamaks, poleks 
venelane seda kasutamata jätnud. Ja mis oleks võinud olla kohutavam kui jätta ta 
eluks ajaks inimtühjale saarele?! 

Tarzan jätkas selle kuratliku kättemaksuplaani üksikasjade meenutamist. Polnud 
kahtlust, et Rokoff ise sõitis otseteed Aafrika rannikule, et anda väike Jack metsikute 
ja verejanuliste inimsööjate kasvatada ... 

Tarzan võpatas kogu kehast, mõeldes nendele kohutavatele kannatustele, mis 
ootasid tema õrnahingelist poega. Isegi kõige paremal juhul, kui ta satuks inimlikke 
tundeid omavate metslaste juurde ja kui nad kiinduksid väikesse abitusse olendisse, 
isegi siis poleks tema elu kaugeltki roosiline. Tarzan tundis küllaltki hästi Aafrika 
metslaste elu: see oli terve rodu julmi ohte ja viletsust, alalist surmahirmu ja lõputuid 
kannatusi. Ja. paraku nendes karmides olemasolu eest võitlemise tingimustes tabasid 
hädad kõige rohkem just neid metslasi, kes erinesid teistest oma leebuse ja 
inimlikkuse poolest ning olid võimelised teiste kannatusi nähes neile kaasa tundma. 

Ja milline kohutav saatus ootab last, kui ta täiskasvanuks saab! Need instinktid ja 
kalduvused, mida kasvatab temas elu kannibalide hulgas, jätavad ta alatiseks ilma 
võimalusest suhelda tsiviliseeritud inimestega. 

Mimsööja! Tema väikesest pojast saab inimsööja! See õudne mõte puuris 
terasoherdina Tarzani aju. 

Teravaks villitud hambad, moonutatud, lömmilitsutud nina, jubedast tätoveeringust 
rikutud nägu! Õnnetu isa kõikus sügava meeleheite ja jõuetute raevupuhangute vahel. 
Oo, kui ta oleks võinud tunda oma terassõrmede vahel venelase kõri! 

Ja Jane! Kuidas ta, vaeseke, võib küll piinelda teadmatuses ja mures! Tarzanile 
tundus, et Jane oli veelgi halvemas olukorras kui tema. Tarzan võis rahulik olla, et 
vähemalt üks tema armastatud olenditest viibib turvaliselt oma kodus, Jane aga 
vaevleb täielikus üksinduses, omamata vähimatki ettekujutust, kus on tema poeg ja 
mees. 

See oli tõepoolest lord Greystoke'i õnn, et ta ei teadnud midagi oma naise saatusest, 
mis polnud tema käekäigust sugugi kergem. Kui ta oleks seda teadnud, oleks ta lange- 
nud nii sügavasse meeleheitesse, et moraalsed piinad oleksid halvanud täielikult tema 
energia ja ta poleks kuigi kaua suutnud võidelda oma rõõmutu eksisteerimise eest. 

Süüvinud nendesse süngetesse mõtetesse, liikus Tarzan pikkamisi džunglis edasi. 

Äkki tabas ta kõrv mingi iseäraliku heli, mis oli nagu küünte kriipimine vastu puud. 
Mis võis see olla? 

Ettevaatlikult astudes liikus ta sinnapoole, kust heli oli kostnud, ja avastas peagi 
selle põhjuse: mahakukkunud puu kõrval rabeles kuidagi imelikult suurepärast kuldset 
värvi hiiglasuur panter. 


Tarzani lähenedes pööras loom pea tema poole ja hambaid paljastades hakkas 
ähvardavalt urisema. Tarzan nägi, et panter ei saanud puu alt välja: suur oks oli põigiti 
üle selja, väiksemad aga pigistasid ta jalgu ega lasknud neid liigutada. 

Ahvinimene seisis abitu looma ees. Lõksu langenud panter oli määratud surema 
nälja ja teise kiskja armutute hammaste läbi. Tarzan võttis tupest noole ja tõmbas juba 
vibunööri pingule, et kiirendada tema surma, kui ootamatu mõte peatas ta käe. 

Kui lihtne see on — katkestada õnnetu looma elu, kui ta on tulvil jõudu ja ilu ... See 
oleks olnud külm, südametu julmustegu hädasse sattunud vapra kiskja vastu. 

Tarzanil tekkis vastupandamatu soov talitada nii, nagu ta oleks seisnud inimese ees: 
anda pantrile tagasi elu ja vabadus. Ta käis ringi ümber puu, hoidudes kiskjast au- 
paklikku kaugusse, vibu laskevalmis. Pantri selgroog oli kahtlemata terve, esijalad 
aga tugevasti muljutud, nii et loom ei saanud neid liigutada, kuid võimalik, et need 
polnud murtud. Tarzan pani noole tagasi tuppe, heitis vibu üle õla ja astus lähemale: 
ta hakkas pehmelt nurru lööma, nagu teevad kassid, kui nad millegagi rahul on. See 
oli kõige sõbralikum pöördumine, mida Tarzan Sheeta keeles väljendada oskas. 

Panter lakkas otsekohe urisemast ja heitis ahvinimesele oma sügavatest rohelistest 
silmadest mingisuguse veidra pilgu, justkui paludes abi. Et rasket puud kergitada, pidi 
pantrile täiesti ligi minema, riskides suuresti tema ohtlikku kaisutusse sattuda. Kuid 
ahvide Tarzanile oli hirmutunne võõras. 

Kõhklemata astus ta oksterägastikku pantri kõrvale, lüües endist viisi sõbralikult ja 
rahustavalt nurru. Sheeta pööras pea Tarzani poole ja silmitses teda anuval pilgul. 
Aeg-ajalt paljastas ta häält tegemata oma hirmuäratavaid kihvu, kuid tegi seda pigem 
hoiatuseks kui ähvarduseks. 

Tarzan pani laia õla puutüve alla. Ta paljas jalg puudutas seejuures pantri pehmet 
siidist karva ja see hellitav 

puudutus oli talle meeldiv. 

Pikkamisi pingutas Tarzan oma vägevaid lihaseid ja läbipõimunud okstega 
puuhiiglane kerkis aeglaselt maast üles. Tundes kappi rõhuvat raskust nõrgenemas, 
roomas panter eemale. Tarzan laskis puu maha kukkuda, ronis okste alt välja ja ajas 
end kogu pikkuses sirgu, pigistades peos nuga. 

Inimene ja panter seisid teineteise vastas ning kumbki ootas, mida teine nüüd teeb. 

Tarzan teadis hästi, et džungli metsikut kiskjat vabastades paneb ta kaalule oma elu. 
Ta poleks sugugi imeks pannud, kui vabadusse pääsenud hiiglaslik kass talle kallale 
oleks hüpanud. Panter oli ju kindlasti näljane. 

Kuid seda ei juhtunud. Panter peatus mõne sammu kaugusel puust ja jälgis 
rahulikult inimese liigutusi. 

Tarzan, kes seisis liikumatult kolm sammu Sheetast eemal, otsustas, et hädaohu 
korral hüppab ta lähima puu otsa. See päästab ta, sest leopardid ei saa ronida nii kõr- 
gele kui ahvinimene. Kuid mingi uljuse tuhin sundis teda pantrile lähemale astuma, et 
veenduda, kas loom oli võimeline oma päästja vastu musta tänamatust üles näitama 
või mitte. 

Kui inimene lähemale tüli, astus Sheeta ettevaatlikult ja vaikides kõrvale. Tarzan ei 
seisatanud, vaid möödus pantrist tema niisket koonu peaaegu riivates, siis aga hakkas 
tagasi vaatamata läbi džungli minema. 

Viivuks vaatas panter talle järele justkui midagi kaaludes, siis aga hakkas 
pikkamööda tema kannul lonkima nagu koer, kes saadab oma peremeest. 

Matsas kõndides kuulis Tarzan pantrit endale järgnevat, kuid ta ei teadnud, kas 
loom teeb seda sõbraliku või vaenuliku kavatsusega. Ta kujutles, et panter ei raatsi 


maiuspala käest lasta ja jälitab saaki, et tormata talle kallale niipea, kui tunneb endas 
küllalt jõudu. Kuid peagi veendus Tarzan, et see arvamus oli ekslik. 

Juba pimenes ja Tarzanil oli kõht tühjaks läinud. Ta ronis puu otsa, hoides käes 
viskevalmis lassot. Sheetat polnud kusagil: ilmselt oli ta tihnikusse peitu pugenud, 
nähes Tarzanit peatumas.? , 

Tarzanil ei pruukinud kaua oodata: pool tundi hiljem tõmbus silmus kokku puu alt 
läbi mineva emahirve kaela ümber. Tarzan hakkas noaga kähku nahka nülgima, siis 
aga, meenutades oma neljajalgset kaaslast, otsustas ta enda juurde kutsuda, et jagada 
temaga saaki. Tarzan hakkas nurru lööma, nagu oli seda teinud hommikul, kui tahtis 
metslooma kartusi hajutada, kuid nüüd valjemini ja sugestiivsemalt. 

Ta oli mitu korda kuulnud, et paarikaupa jahti niidavad pantrid toovad kuuldavale 
just niisugust häält, kui üks neist on saagi kinni püüdnud ja tahab oma kaaslast enda 
juurde kutsuda. Vastuseks Tarzani kutsele lõid peaaegu sil- 

mapilk põõsad kahisema ja tihnikust ilmus nähtavale Tarzani kummalise kaaslase 
pikk painduv kullakarva keha. 

Märganud tapetud emahirve, seisatas panter viivuks, ajas sõõrmeid puhevile ja 
tõmbas ninasse värske vere isuäratavat lõhna. Siis aga kriiskas ta korraks läbilõikavalt 
ja sörkis inimese juurde. Nad võtsid aset teineteise kõrval rohus ja hakkasid värsket 
liha sööma. 

Pärast ühist õhtusööki oli Sheeta inimesega täielikult harjunud ja hakkas tema 
kannul käima. 

Mitu päeva hulkus see veider paar džunglis ringi. Kui ühel neist õnnestus saaki 
tabada, kutsus ta teist, et seda temaga jagada. Sel moel jahti pidades hankisid nad 
endale rikkalikult toitu. 

Kord pärast edukat jahti olid uued sõbrad puu all aset võtnud ja lasksid metssea lihal 
hea maitsta, kui terav vere lõhn äratas lõvi Numa tähelepanu. Kuulmatult lähemale 
hiilinud, kargas ta äkki väänkasvude padrikust välja ja sööstis raevuka möirgega 
nende poole, et loomade kuninga õigusega oma nõrgemaid alamaid maitsvast saagist 
eemale tõrjuda. Ärritatud lõvi nähes volksatas Sheeta põõsastesse, Tarzan aga ronis 
varmalt puu otsa. Numa hakkas aeglaselt küüntega saaki lõhki rebima ja seda tohutute 
tükkidena alla kugistama, samal ajal oli ahvinimene pidusööki nautiva lõvi üle 
ulatuval oksal koha sisse võtnud ja harutas rahulikult lahti oma lassot. 

Parajal hetkel heitis ta silmuse osavalt Numale kaela, vedas selle siis järsu 
liigutusega kokku ja tõmbas rabeleva lõvi üles, nii et üksnes looma tagajalad maad 
puudutasid. Samal ajal kutsus ta kogu aeg valjusti Sheetat. 

Kiiresti kinnitas ta nööri tugeva oksa külge, hüppas siis maha ja tormas oma noaga 
lõvi kallale ühelt poolt, samal ajal kui teiselt poolt ründas teda kutse peale kohale 
jooksnud panter. 

Panter rebis ja kiskus Numat lõhki, ahvinimene aga virutas mitu korda talle külje 
sisse oma kivist noaga, ning enne kui loomade kuningas suutis oma vägevate 
kihvadega nööri katki rebida, jäi tema keha abitult ja liikumatult oksa külge kõlkuma. 

Ja siis ühines ahvinimese võiduhüüd pantri võidutseva möirgega üheks võimsaks 
kisenduseks, mis piksekärgatusena mööda džunglit veeres. 

Kui selle kisenduse viimane kaja oli õhus vaibunud, sõudsid inimtühja saare kaldale 
pikas kitsas paadis paarkümmend sõjavärvides mustanahalist ja vaatasid kuulatades 
džungli poole. 


V. Mugambi 


Uurinud saare rannariba ja käinud selle oma arvukatel retkedel ürgmetsa sügavusse 
risti-põiki läbi, veendus Tarzan lõplikult, et ta oli saarel ainus inimolend. 

29 

Ta ei leidnud kusagilt vähimatki märki inimese kas või ajutisest saarel viibimisest. 
Muide, kindlalt väita, et inimese jalg polnud siin kunagi astunud, ta muidugi ei 
saanud, sest teadis kui kiiresti lopsakas troopikataimestik igasugused inimjäljed 
kustutab. Kuid ta jõifdis veendumusele, et sellel saarel polnud alalisi inimasulaid 
iialgi olnud. 

Järgmisel päeval pärast Numa tapmist kohtas Tarzan koos teda saatva Sheetaga 
Akuti sugukonda. Pantrit nähes pistsid ahvid kabuhirmus põgenema ning Tarzan nägi 
suurt vaeva, enne kui suutis neid rahustada ja tagasi kutsuda. 

Talle tuli pähe mõte katsuda lepitada neid igipõliseid vaenlasi. Tarzan haaras kinni 
kõigest, millega võis aega surnuks lüüa ja süngetest mõtetest kõrvale kalduda. 

Keelitada ahve Sheetaga rahu sõlmima ja talle mitte kallale tungima ei olnud 
Tarzani õnneks eriti raske ülesanne, kuigi ahvide keeles nappis sõnu. Kuid kinnistada 
kurja ja piiratud mõistusega Sheeta ajus, et ta peab jahti pidama koos oma senise 
seadusliku saagi — ahvidega, mitte aga neile endile, oli isegi ahvinimesele peaaegu 
üle jõu käiv ülesanne. 

Muude relvade seas oli Tarzanil pikk jäme vemmal. Sidunud oma lasso pantri kaela 
ümber, püüdis ta torisevale hiigelkassile selle vembla abil selgeks teha, et ta ei tohi 
nendele suurtele karvastele ahvidele kallale tungida. Ahvid aga, nähes lassot oma 
vaenlase kaela ümber, kogusid julgust, tulid lähemale ja vaatasid imestusega 
ennenägematut pilti. 

Ahvidele tundus seletamatuna, miks panter Sheeta ei sööstnud valge ahvi kallale. 
Kuid seletus oli väga lihtne: kui panter hambaid näitas ja lõrises, lõi Tarzan talle nina 
pihta, sisendades temasse sel moel hirmu ja austust vembla ning selle taga oleva 
ahvinimese vastu. 

Raskem oli seletada pantri kiindumist ahvinimesse. Arvatavasti oli selles 
primitiivses mõistuses midagi alateadlikku, mida tugevdas veel äsja tekkinud 
harjumus, mis sundis teda oma päästjale alistuma. Muidugi lisandus sellele ka inimese 
vaimujõud, millel on alati alama liigi olendi üle niisugune tugev mõju. Kõige selle 
tulemusena kujuneski ülivõimas tegur, mis andis Tarzanile võimu Sheeta üle, nagu 
varemgi oli andnud kõigi džungli loomade üle, kellega ta kokku oli puutunud. 

Visalt oma eksperimenti jätkates jõudis Tarzan lõppude lõpuks nii kaugele, et 
inimene, panter ja ahvid hulkusid külg külje kõrval metsikus džunglis, jahtisid ühiselt 
saaki ja jagasid seda ka omavahel. See segakarvaline seltskond oleks kujutanud endast 
nagu ürgaegset kommuuni. Ja kes oleks võinud ära tunda selle kohutava kommuuni 
peamehes suurilmalikku džentelmeni, kes alles mõne kuu eest oli kõigi Londoni 
moodsate salongide-klubide ihaldatud külaline 

olnud? 

Mõnikord eraldusid kommuuni liikmed üksteisest, et järgneda omaenda soovidele. 
Nii läks ka Tarzan kord mereranda uitama ja heitis liivale päikese kätte pikutama. Ui- 
nutatuna lainemurru meloodilisest kohinast, jäigi ta juba magama, kui äkki ilmus 
lähedalasuvast metsast madala künka tagant nähtavale kellegi must pea. 

Imestades vaatas silmapaar palava troopikapäikese käes pikutava valge inimese 
hiiglaslikku kogu. Seejärel pöördus pea ümber ja andis kellelegi enda taga märku. 
Hetk hiljem jälgis ab.viniu.eai juba kaks silmapaari, siis ilmusid uued pead, veel ja 
veel... Lõpuks oli taeva taustale ilmunud umbes kakskümmend kogu, kes maadligi 


kummardudes hakkasid magajale lähemale hiilima. Need olid hiiglasuurt kasvu 
mustanahalised: nende kehad olid kirevaks maalitud, näod aga uuristatud 
tätoveeringust, mis andis neile eriti julma ilme. Kummalised eredate kirjude 
sulgedega peakatted, metallehted käte ja jalgade ümber, samuti ninas, ja pikad odad 
täiendasid neegrite sõjakat välimust. 

Mustade sõdalaste näod olid pööratud vastu tuult, seepärast ei saanud Tarzan neid 
haista. Seljaga nende poole lamades ei võinud ta näha, kuidas nad ronisid üle neeme 
harja ja roomasid seejärel hääletult läbi paksu rohu liivasele kaldale, kus ta magas. 

Tarzani hingepiin oli mõnevõrra nüristanud tema tavalist valvsust. Metslased olid 
juba päris ligidal, kui ta vaistlikult ohtu tunnetas ja üles ärkas. 

Nähes, et valge oli neid märganud, hüppasid neegrid kõik korraga täies pikkuses 
püsti ja tormasid ülestõstetud odadega oma saagi kallale läbilõikavat sõjakisa 
kuuldavale tuues. 

Ühe hetkega vabanes Tarzan tardumusest. Ta kargas jalule, haaras vembla ja hakkas 
ootamatut rünnakut tagasi tõrjuma. Esimesed täpsed hoobid lõid maha lähimad 
vaenlased. Olles igast küljest sisse piiratud, jätkas Tarzan nende tagasitõrjumist: jagas 
hoope paremale ja vasakule niisuguse raevu ja jõuga, et lõi ühekorraga rivist välja 
seitse inimest ning tekitas ülejäänute hulgas lausa kabuhirmu. 

Metslased taandusid veidi ja hakkasid omavahel nõu pidama. Ahvinimene seisis 
liikumatult, käed risti rinnal, ja silmitses neid naerul näoga. Hetke pärast rivistusid 
pealetungijad poolringi ja alustasid uut rünnakut. Tarzan tundis, et olukord muutub 
tõsiseks: metslased olid nüüd ärritatud ja kütsid vähehaaval end üles. Üha kiiremini ja 
kiiremini keerlesid nad fantastilises sõjatantsus ahvinimese ümber, raputades raskeid 
odasid, tõid kuuldavale metsikut, venivat ulgumist ja hüppasid kõrgele üles. 

Tarzanile turgatas pähe ootamatu mõte. Siiani oli ta vaikselt ja' rahulikult seisnud 
metsiku tantsupöörise keskel, keerates ennast pidevalt ümber, et ründajatega 
palgest 

palgesse jääda. Äkki tõi ta kuuldavale läbilõikava kisa, mis summutas 
mustanahaliste kõrvulukustava taplusekära. Nagu paigale naelutatud jäid metslased 
seisma ja vaatasid arusaamatult üksteise otsa. See loomalik kisendus, niivõrd 
hirmuäratav, et pani neil tahtmatult vere soontes tarduma, ei saanud tulla inimese 
kõrist! 

Veidi hirmust toibunud, alustasid metslased taas oma eriskummalist rünnakut ja 
tõstsid juba odad üles, et heita neid vaenlase pihta, kui ootamatu kära džunglis sundis 
neid uuesti peatuma. Kui nad tagasi vaatasid, nägid pilti, mis oleks võinud panna vere 
tarduma vapramatelgi sõda-lastel, kui olid seda Wagambi suguharu mehed. 

Džunglitihnikust vuhises välja paljastatud kihvade ja põlevate silmadega tohutu 
panter, talle järgnes paarkümmend suurt karvast ahvi. Panter libises kiiresti ja käratult, 
surunud end rohu vastu, ahvid jooksid hüpeldes lühikestel kõveratel jalgadel, vehkisid 
pikkade kätega ja tagusid madala kurjakuulutava urinaga endale vastu rindu. 

Tarzani loomad ilmusid ta kutse peale kohale. 

Enne kui mustanahalised hirmust toibuda jõudsid, tormas veider jõuk neile kallale 
ühelt poolt, Tarzan aga teiselt poolt. Metslased kaitsesid end meeleheitlikult ja nende 
odad tabasid nii mõndagi ahvi, kuid mitte mingisugune inimjõud ei suutnud vastu 
panna värske vere lõhnast joobunud metsloomade julmale survele. 

Sheeta kohutavad kihvad ja karistavad küüned närisid ja rebestasid musti kehasid, 
ahvide võimsad kihvad tungisid kaelaarteritesse, ahvide Tarzan aga kihutas sõjajuma- 
lana keset kõige ägedamat taplust, ergutades ja õhutades oma metsloomadest väge 
ning tappes vaenlasi pika kivist noaga. 


Kähmlus ei kestnud kaua: kabuhirmus pistsid mustanahalised põgenema, püüdes 
oma elu päästa,. kuid kahekümnest inimesest õnnestus raevunud metsloomade 
hammastest pääseda vaid ühel. 

See oli kireva peaehte ja veidra tätoveeringuga suurekasvuline metslane. Ta oli juba 
künka harja taha tihedasse põõsastikku kadumas, kui ahvinimese teravad silmad 
põgenikku märkasid. 

Jätnud oma jõugu tapetute liha õgima, tormas Tarzan taga ajama mustanahalist — 
ainsat inimest, kes oli ellu jäänud. Küngaste taga märkas ta sõdalast kõigest jõust lii- 
vasele kaldale tõmmatud pika piroogi poole lidumas. 

Hääletult nagu vari jooksis Tarzan mustanahalise kannul. Piroogi nähes pidi ta 
rõõmu pärast äärepealt karjatama. Selle paadiga saab ta ju sõita maale, kust need ini- 
mesed olid siia tulnud! Isegi siis, kui nad ei tulnud mandrilt vaid saarelt, oli see saar 
inimestega asustatud ja tõenaoliselt pidas ühendust mandriga, aga võib-olla olid need 
Aafrika ranniku pärismaalased? 

Raske käsi langes põgeneva sõdalase õlale, kes isegi ei 

kahtlustanud, et teda jälitatakse. Ta pöördus ümber, et oma jälitajale kallale tormata, 
kuid raudsed sõrmed haarasid ta randmetest kinni ning enne, kui ta enda kaitsmiseks 
käsi suutis vabastada, paisati ta maha ja valge inimene istus talle kaksiratsa otsa. 

Läänekalda keeles kõnetas Tarzan enda all lamavat meest. 

«Kes sa oled?» küsis ta. 

«Olen Mugambi, Wagambi suguharu pealik,» vastas neeger. 

«Jätan su ellu,» ütles Tarzan, «kui lubad aidata mind sellelt saarelt lahkuda. Mis on 
su vastus?» 

«Ma ei saa sind aidata,» vastas Mugambi. «Sa tapsid kõik mu sõdalased, ja ma ise 
ka ei pääse nüüd sinu saarelt minema. Pole elus enam ühtegi sõudjat, ilma sõudjateta 
ei saa me piroogi kasutada.» 

Tarzan tõusis püsti ja lubas ka oma vangil püsti tõusta. See oli pikka kasvu 
suurepärase kehaehitusega tugev mees — kehalt tema ees seisva valge hiiglase 
mustanahaline teisik. 

«Tule!» ütles ahvinimene ja hakkas minema sinnapoole, kust kostis pidutseva 
metsloomajõugu urisemist ja kiunumist. Kuid Mugambi seisis nagu soolasammas, ta 
nägu väljendas ebausklikku hirmu. 

«Nad ... nad tormavad meile kallale,» kogeles ta. 

«Ei,» vastas Tarzan, «nad kuulavad minu sõna.» 

Mustanahaline ei söandanud siiski minna tagasi hirmuäratavate olendite juurde, kes 
tema sõdalaste surnukehi õgisid. Kuid Tarzan sundis teda endale järgnema, ja kui nad 
džunglist välja jõudsid, avanes neile verisest peost kohutav pilt, millest mustal 
pealikul juuksed püsti tõusid. 

Inimesi nähes tõstsid loomad ähvardavalt urisedes pead, kuid Tarzan astus 
kartmatult nende juurde kõigest kehast värisevat Mugambit kaasa vedades. 

Nagu Tarzan oli hiljuti sundinud antropoide enda hulka vastu võtma Sheetat, nii 
õnnestus tai nüüd isegi kergemini õpetada neid omaks pidama ka Mugambit. 

Sheetaga ei läinud aga asi sugugi nii hõlpsasti: panter ei suutnud kaua mõista, miks 
ta ei tohtinud Mugambiga talitada niisamuti nagu tema sõdalastega. Kuid et ta kõht oli 
täis, tiirutas ta Yaid mustanahalise ümber ähvardavalt urisedes ja temalt hiilgavaid 
silmi pööramata. 

Hirmust poolsurnud Mugambi klammerdus Tarzani külge, kes vaevu suutis naeru 
tagasi hoida, nähes musta suguharu pealiku haletsusväärset olukorda. Lõpuks haaras 


Tarzan pantril turjast kinni, vedas ta päris Mugambi lähedale ja iga kord, kui Sheeta 
hakkas mustanahalise peale urisema, lõi talle tugevasti nina pihta. 

Nähes inimest, kes paljakäsi tuli toime džungli kõige julmema, verejanulisema 
kiskjaga, tahtsid Mugambi silmad koobastest välja tungida. Ta oli valmis põrmu 
varisema 

valge hiiglase ees, kes paistis talle mingisuguse džungli-jumalana. 

Sheeta dresseerimine edenes nii kiiresti, et peatselt lakkas Mugambi olemast tema 
tähelepanu objekt ja õhtuks tundis neeger end Sheeta seltskonnas juba natuke julge- 
mini. 

Kuid sellele vaatamata ei olnud uus seltskond talle nähtavasti meele järele ja ta 
pööritas kartlikult oma silmavalgeid iga kord, kui üks või teine julmast jõugust talle 
liiga lähedale tuli. 

Kui päike oli juba loojumas, asusid Tarzan, Mugambi, Sheeta ja Akut joomiskoha 
lähedale varitsusse ning märkasid peagi lähenevat emahirve. Kui ahvinimese 
märguande peale kõik neljakesi pahaaimamatule loomale kallale tormasid, oli 
Mugambi kindel, et vaene emahirv suri hirmust enne, kui ükski suurtest loomadest 
teda puudutada jõudis. 

Otsekohe jagati saak jahist osavõtnute vahel ja metslane tegi tule üles, et küpsetada 
oma osa. Tarzan, Sheeta ja Akut hakkasid sööma toorest liha, närides seda oma tera- 
vate hammastega ja urisedes isekeskis, kui keegi julges puudutada teise osa. 

Vaevalt peab seda imeks panema, et valge inimene sarnanes oma kommetelt 
metsloomadega rohkem kui mustanahaline metslane. Me kõik oleme lapseeast 
kasvatusega omandatud harjumuste orjad ja kui kaovad välised asjaolud, mis 
sunnivad neid harjumusi ületama, pöördume hõlpsasti tagasi selle juurde, mis meile 
on täiesti omaseks saanud. 

Mugambi polnud sündimisest saadik toorest liha söönud, samal ajal kui Tarzan 
polnud kuni kahekümnenda eluaastani maitsnud praetud või keedetud toitu ja alles 
viimase kolime-nelja aasta jooksul oli ühinenud tsiviliseeritud inimeste toidulauaga. 
Kuid mitte ainult eluaegne harjumus ei sundinud teda eelistama toorest liha: ta leidis, 
et praadimine rikkus oluliselt selle maitset ja nii meeldis talle palju rohkem värske, 
alles tapetud looma mahlane liha. 

Tsiviliseeritud inimkonna esindajaile sisendaks see muidugi õudu ja vastikust, et 
Tarzan võis mõnuga süüa toorest liha, mida ta oli nädalaid enne maha matnud, ja 
pidas maiuspalaks mingisuguseid tõuke. Aga kui oleksime lapsepõlves söönud sellist 
toitu ja harjunud nägema, et kõik ümberringi söövad sedasama, ei tunneks me Tarzani 
maiuspalade vastu suuremat vastikust kui hõrgutavate gastronoom 1] iste delikatesside 
vastu, mis Aafrika kannibale iiveldama võivad ajada. See kõik on vaid harjumuse asi. 
Näiteks elab Rudolfi järve lähedal suguharu, kes ei söö lamba-ega veiseliha, kuna 
naabersuguharudel on see tavaline toit. Ühele teisele suguharule Bende lähedal 
meeldib eesliliha, mille paljast nägemisest hakkab nende lähimatel naabritel süda 
pööritama. 

Kas võib siis pärast seda võtta absoluutse tõena, et 

austrid ja konnakoivad on väga maitsvad, tõugud ja põrnikad aga ei kõlba üldse 
süüa või et elusalt allaneelatud toores limane auster on vähem vastik kui värskelt 
tapetud emahirve puhas õrn liha? 

KKK 

Järgmistel päevadel tegeles Tarzan üheainsa mõttega — leida moodus piroogi 
kasutamiseks, et mandrile sõuda. Ta oli proovinud õpetada ahve aerusid käsitsema: 


palju kordi oli ta mõne neist kergesse paati viinud ja õpetanud aeru-tamiskunsti 
veealuste kivide ahelikuga kaitstud abajas, kus meri oli alati rahulik. 

Andnud aerud ahvide kätte, seletas ta neile, et nad peavad matkima tema liigutusi. 
Paari-kolme ebaõnnestunud katse järel veendus ta, et kulub mitu nädalat kannatlikku 
dresseerimist, et teha neist aerutajaid — nii raske on ahvidel kindlale tegevusele 
keskenduda ja nii ruttu tüdivad nad üksluisest tööst. 

Muide, antropoidide hulgas oli ka üks õnnelik erand — Akut. Kohe esimesest 
pilgust ilmutas ta huvi uue spordiala vastu. Ta näis otsekohe taipavat aerude. 
otstarvet, millest järeldus, et tema intellektuaalsed võimed olid suuremad kui tema 
hõimlastel. ja Tarzan püüdis ahvide puudulikus keeles talle selgeks teha, kuidas tuleb 
aere käsitseda. 

Kaotanud lootuse ahve sõudma õpetada, otsustas Tarzan piroogi purjega varustada 
ja hakkas puukoorest suurt kangast punuma. 

Mugambit usutledes sai Tarzan teada, et manner pole saarest kuigi kaugel. 
Mustanahaline pealik jutustas, et Wagambi suguharu elab mandril sisemaal, Ugambi 
jõe ülemjooksul, ja et ükski tema suguharu inimestest polnud siiani ookeani äärde 
jõudnud. Seekord olid ta sõdalased jõe suudmeni sõudnud ja oma nõrga paadiga 
kaldast liiga kaugele sattunud. Seal oli neid tabanud mõõn ja tugev maatuul, nii et 
peagi kaotasid nad maa silmist. Nad veetsid terve öö avamerel ja sõudsid kogu aeg 
koduse kalda poole, nagu nad ise arvasid. Päikese tõusu ajal maad nähes said nad 
väga rõõmsaks, arvates, et nende ees on manner. Alles Tarzanilt kuulis Mugambi, et 
ta oli saarele sattunud. 

Mustanahaline pealik silmitses kartlikult ja umbusuga purje, mida Tarzan nii 
kahtlasest materjalist meisterdas. Ta arvas, et esimese tugeva tuulehooga pudeneb see 
koost. 

Tarzan lootis siiski, et soodsa tuulega jõuab ta oma väikese purjekaga mandrini. Igal 
juhul pidas ta paremaks avamerel hukkuda kui jääda sellele inimtühjale saarele, loot- 
mata siit kunagi pääseda, sest nähtavasti polnud seda saart merekaartidele märgitud. 

Mõne päevaga seati piroog sõiduvalmis, paigaldati puri ning esimese pärituulega 
võttis ta pardale kummalise ja hirmuäratava meeskonna, kelle sarnast pole enne olnud 
ühelgi laeval maailmas. 

Peale Tarzani enda kuulusid meeskonda Mugambi. Akut, panter Sheeta ja tosin 
hiiglaslikku isaahvi Akuti sugukonnast. 

35 


VI. Hirmus meeskond 


Piroog liikus oma hirmuäratava meeskonnaga pikkamisi karide vahelt kitsast lahest 
avamerele. Tarzan, Mugambi ja Akut sõudsid, sest kõrge kallas, mis tuult kinni 
hoidis, ei lasknud purje kasutada. 

Sheeta lamas kerratõmbunult Tarzani jalge ees paadi ninas. Ahvinimene pidas 
paremaks hoida metsikut looma teistest paadisolijaist võimalikult kaugel, sest oleks 
vaja läinud vaid tühist ärritust, et Sheeta neist kellelegi kõrri oleks karanud, välja 
arvatud valge inimene, kelle peale ta vaatas nüüd kui oma isandale. 

Mugambi istus paadipäras, tema vastas piroogi põhjas kükitas Akut, Akuti ja 
Tarzani vahel aga istus kaksteist karvast antropoidi, kes umbusklikult ringi vahtisid ja 
aegajalt igatsevaid pilke kodusele kaldale saatsid. 

Kõik läks hästi, kuni paat avamerele jõudis. Nüüd oli kailas maha jäänud, vabaks 
pääsenud tuul pingutas jõuliselt purje ja kerge paat, õõtsudes nagu väike pilbas, hak- 
kas nobedasti lainetel edasi liikuma. 

Ja mida kaugemale merele nad jõudsid, seda -kõrgemale lained tõusid. 


Paadis puhkes paanika. Lained ja õõtsumine tekitasid ahvides pöörast hirmu. 

Esialgu nad vaid vahtisid rahutult ümberringi ja nihelesid, siis aga hakkasid 
vinguma ja urisema. Hädavaevu suutis Akut neid kuuletuma sundida. Aga kui üks 
eriti suur laine paadi üles tõstis, valdas ahve selline meeleheide, et nad kargasid püsti 
ja pidid piroogi äärepealt ümber lükkama. Tarzani! ja Akutil läks hädavaevalt korda 
neid maha rahustada. Viimaks valitses paadis jälle rahu ja pikkamööda hakkasid ahvid 
paadi kõikumisega harjuma. 

Reis läks ilma vahejuhtumiteta. Puhus pärituul ja pärast kümnetunnist sõitu märkas 
Tarzan tumedat rannariba, ööpimeduses oli võimatu kindlaks teha, kas siin oli 
Ugambi jõe suue või ei. Tarzan otsustas igaks juhuks kohe kaldale sõuda ja seal koitu 
oodata. 

Paat tonksas ninaga liiva, pöördus pardaga kalda poole ja läks silmapilk ümber, 
kallutades kogu meeskonna välja. Murdlained matsid enda alla nii inimesed kui ka 
loomad, ja üksnes suurte raskustega läks neil korda kaldale ronida. 

Kogu öö istusid ahvid tihedalt üksteise kõrval ja püüdsid sooja saada. Mugambi tegi 
lõkke üles ja heitis tule äärde pikali. Tarzan ja Sheeta, keda piinas nälg, siirdusid 
lähimasse metsa saaki otsima. 

Nad ei kartnud öist pimedust ja kui rada oli küllalt lai, 

käisid kõrvuti, kui see aga kitsaks muutus, siis teineteise järel. 

Peagi haistis Tarzan mingisuguse looma lõhna. Koos Sheetaga hiilisid nad jõe äärde 
paksu pillirootihniku juurde ja nägid seal äkki suurt liikumatut kogu. See oli hiiglaslik 
pühvel. Ta lamas seal rahulikult keset kõige tihedamat roost i kk u. 

Ikka lähemale ja lähemale roomasid nad pahaaimamatule pullile, Sheeta paremalt ja 
Tarzan vasakult poolt. Nad olid sageli niiviisi koos jahil käinud tasase nurrulöömisega 
teineteisele märku andes. 

Viivu lamasid nad päris vaikselt, siis hüppas Sheeta Tarzani märguande peale 
pühvli selga ja vajutas oma teravad hambad talle kaela. Loom kargas ulgudes püsti, 
kuid samal hetke! tormas talle kallale Tarzan. lüües mitu korda oma kivist noaga 
pühvlit vasaku abaluu alla. teise käega aga hoidis kõvasti kinni paksust lakast. Pull 
kihutas nagu pöörane roostikku. vedades teda endaga kaasa. Sheeta oli aga 
surmkindlalt talle kõrri klammerdunud, püüdes läbi närida kaelaarterit. 

Mitusada jardi vedas möirgav pull kaasa oma kaht metsikut kallaletungijat, kuid 
peagi tungis ta südamesse nuga ja viimse möirgega varises loom maha. 

Tarzan ja Sheeta sõid kõhu kõvasti värsket liha täis, siis aga heitsid tihnikusse 
magama ja inimese pea puhkas rahulikult pantri tumekollasel nahal. 

Päikesetõusu ajal nad ärkasid ja pöördusid tagasi randa, et ka teisi salga liikmeid 
saagi juurde juhatada. 

Pühvlile lõpu peale teinud, jäid loomad magama, Tarzan ja Mugambi aga läksid 
Ugambi jõge otsima. Vaevalt sada jardi maha käinud, jõudsid nad tõepoolest laia 
jõeni, milles neeger otsekohe tundis ära selle, kustkaudu ta oma õnnetute kaaslastega 
oli hiljuti ookeanile sõudnud. 

Nüüd läksid mõlemad kallast mööda jõe suudmeni ja leidsid, et see polnud rohkem 
kui miili kaugusel kohast, kus nende paat eelmisel ööl oli randunud. 

Tarzanit rõõmustas see avastus väga. Ta oli kindel, 'et suurt jõge pidi edasi liikudes 
kohtavad nad pärismaalasi, neilt aga lootis ta Rokofist ja oma pojast teateid saada. Ta 
oli veendunud, et Rokoff ei söandanud kaugele sisemaale tungida, vaid püüdis lapsest 
võimalikult kiiremini lahti saada, niipea kui oli Tarzani inimtühjale saarele jätnud. 

Tarzan ja Mugambi askeldasid tükk aega piroogi kallal, püüdes seda vette lasta. 
Neid segas tugev murdlainetus. Ja alles pärast korduvaid pingutusi õnnestus neil 


lõpuks pi-roog lainetemurrust läbi sügavasse kohta toimetada, sisse istuda ja piki 
rannikut äsja leitud Ugambi suudme poole sõuda. Siin tuli neil jälle rohkesti vaeva 
näha:ijõe tugev vool ja alanud mõõn ei lasknud neil sisse sõita. Alles kestvate 
pingutuste järel, hoidudes kalda lähedusse, kus vool oli nõrgem, õnnestus neil jõge 
mööda üles tõusta. Õhtupimeduses 

saabusid nad viimaks kohta, kuhu nad hommikul olid oma metsloomadest 
meeskonna jätnud. Paadi tugevasti jämeda oksa külge kinni sidunud, läksid nad 
džunglisse. Kõik kaksteist ahvi olid kohal ja sõid puuvilju, kuid Sheetat polnud 
kusagil näha. Ta ei tulnud ka ööseks tagasi ja Tarzan arvas, etinstinkti sunnile 
alistudes oli panter oma peremehe hüljanud ning omasuguseid otsima läinud. 

Järgmisel hommikul viis Tarzan oma meeskonna juba varakult jõe äärde. Teel 
peatus ta mitu korda ja hüüdis läbilõikavalt. Ning siis kostis eemalt nõrk vastuhüüd ja 
Sheeta nõtke kogu hüppas põõsastest välja just sel hetkel, kui Tarzan, Mugambi ja 
metsloomad ettevaatlikult paati ronisid. 

Kassipojana rahulolevalt nurru lüües lähenes suur panter Tarzanile ja hakkas oma 
külgi vastu ahvinimest hõõruma, siis hüppas ta viimase üheainsa sõna peale kergelt 
paati ja asus oma endisele kohale selle ninas. 

Kui kõik olid juba kohad sisse võtnud, selgus, et puudusid kaks suurt Akuti ahvi. 
Ahvide kuningas ning Tarzan hõikasid ja kutsusid neid terve tunni. Kuid vastust ei 
tulnud ja paat sõitis ära ilma nendeta. Kaks puudujat olid just need ahvid, keda 
kodusaarelt kaasa meelitada oli olnud kõige raskem. Nad olid merereisi ees ka eriti 
suurt hirmu tundnud ja lainetamise ajal end kõige rahutumalt ülal pidanud. Seetõttu 
arvas Tarzan täiesti põhjendatult, et nad olid meelega jalga lasknud ega vastanud 
enam kutsetele. 

Keskpäeva paiku sõudis seltskond kaldale ja siirdus toitu otsima. Samal ajal 
silmitses neid kaldal kasvavast tihedast põõsastikust sihvakas alasti metslane ning 
enne, kui keegi metsloomadest ja inimestest teda märgata jõudis, oli ta kadunud. 

Nagu välejalgne põder kihutas ta kitsal rajal jõge mööda üles ja, täis kohutavat 
ärevust, jõudis pärismaalaste külla mõne miili kaugusel sellest kohast, kus Tarzan 
parajasti oma meeskonnaga jahti pidas. Ta jooksis pealiku juurde, kes oma 
ümmarguse onni sissekäigu ees pikutas. 

«Teine valge inimene tuleb!» karjus metslane. «Teine valge inimene tuleb, ja tal on 
palju sõdalasi! Nad tulid siia suure sõjapaadiga meid tapma ja röövima, nagu tegi seda 
musta habemega mees! .. .» 

Kawiri, neegrite pealik ja külavanem, kargas püsti. Ta oli alles hiljuti valge inimese 
käe läbi rohkesti hädasid tunda saanud ning tema südant täitsid vihkamine ja julmus. 
Järgmisel silmapilgul kõlas külas sõjatrummide põrin, kutsudes metsast jahimehi ja 
põllult kündjaid. Kähku lasti vette seitse sõjapaati, kuhu istusid kirjuks võõbatud nä- 
gude ja sulgedega ehitud sõdalased. Pikad odad turritasid kohmakatest sõjalaevadest, 
mis hääletult veepinnal edasi libisesid, juhituna läikivate mustade käte tugevatest 
lihas-test. 

Kawiri oli kaval väepealik. Ta ei käskinud tamtammi 

taguda ega sarve puhuda. Ta tahtis käratult oma seitsme sõjapaadiga valge inimese 
paadile kallale tungida ja võita vaenlast arvulise ülekaaluga, enne kui viimase püssid 
oleksid võinud tema sõdalastele surma tuua. 

Kawiri paat liikus tükk maad teistest ees ja, sõites ümber järsu jõekäänaku, pidi 
vastutuleva paadiga äärepealt kokku põrkama. 


Kawiri jõudis vaid paadi ninas istuva valge inimese nägu silmata. Järgmisel hetkel 
olid paadid ninapidi koos ja neegrid kargasid püsti, kisendades ähvardavalt ja 
vibutades pikki odasid. 

Kuid silmapilk hiljem, kui Kawiril õnnestus valge inimese paadi meeskonda näha, 
oleks ta ära andnud kõik oma pärlid ja raudtraadi võimaluse eest olla oma külas, nii 
kaugel, kui vähegi sai. 

Metsiku lõrisemise ja haukumisega kahmasid ahvid oma pikkade karvaste kätega 
mustanahaliste käest ähvardavad odad. 

Kawiri sõdalasi valdas hirm, kuid neil ei jäänud muud üle, kui end kaitsta. Sel ajal 
jõudsid appi teised sõjapaadid. 

Nad piirasid Tarzani paadi sisse, kuid nähes, millise vaenlasega on tegemist, 
pöörasid kõik peale ühe ümber ja hakkasid kiiresti jõge mööda üles sõudma. Ainult 
üks paat oli Tarzani piroogi lähedale tulnud ja alles siis märkasid paadisolijad, et 
nende kaaslased ei võitle mitte inimeste, vaid mingite deemonitega. Tarzan andis 
peanoogutusega Sheetale ja Akutile märku ning, laskmata sõdalasi minema sõuda, 
sööstsid nad verdtarretava kisaga neile kallale. Ja siis sündis midagi kirjeldamatut. 

Paadi ühes otsas rebis hiiglasuur panter inimesi tükkideks, nii et veri tuiskas, teises 
otsas aga vajutas Akut oma võimsaid kihvu sõdalaste kõrri ja viskas nad üksteise järel 
üle parda. 

Kawiri pidas tema paati hüpanud deemonitega nii meeleheitlikku võitlust, et ei 
saanud abistada teise paadi sõdalasi. Hiiglaslik valge deemon kiskus tal oda käest 
sellise kergusega, nagu tema, vägev Kawiri, oleks olnud alles sündinud laps. 
Karvased koletised tapsid ta sõdalasi ja Kawi-riga sarnanev mustanahaline hiiglane 
märatses koos selle kohutava metsloomade jõuguga, nagu oleks ka tema olnud 
metsloom. 

Kawiri võitles vapralt oma vaenlastega. Ta teadis, et surm on möödapääsmatu, ja 
tahtis oma elu müüa nii kallilt kui vähegi võimalik. Kuid peagi ta veendus, et kogu 
tema jõud oli tühine, võrreldes tema vaenlase üliinimlike lihaste ja osavusega, kes 
viimaks tal kõrist kinni haaras ja ta paadi põhja virutas. 

Kawiri pea hakkas ringi käima, kõik esemed keerlesid ta silme ees ja ta tundis 
rinnas tugevat valu, seejärel aga kaotas teadvuse. 

Kui ta jälle silmad avas. nägi, et lamab omaenda paadi 

põhjas, käed-jalad kinni seotud. Suur panter istus ta kõrval ja vahtis teda üksisilmi. 

Kawiri võpatas ning sulges silmad, oodates, et julm metsloom otsekohe talle kallale 
sööstab ja tema elu lõpetab. 

Kuid kõik jäi vaikseks. Mõne aja pärast söandas Kawiri jälle silmad avada. Nüüd 
nägi ta, et pantri kõrval istus valge inimene — seesama, kes oli teda võitnud. See 
inimene aerutas. Edasi silmas Kawiri mõnda oma sõdalastest, kes samuti sõudsid, 
nende taga aga kükitasid karvased ahvid. 

Nähes, et mustanahaline pealik oli teadvusele tulnud, kõnetas Tarzan teda. 

«Sinu sõdalased ütlesid mulle, et sa oled arvuka suguharu pealik ja et su nimi on 
Kawiri,» ütles Tarzan. 

«Jah,» vastas neeger. 

«Mispärast sa mulle kallale tungisid? Ma tulin ju rahulike kavatsustega.» 

«Teine valge inimene tuli kolm kuud tagasi samuti «rahulike kavatsustega»,» vastas 
Kawiri. «Me tõime talle kingituseks kitse, kassawat ning piima, tema aga hakkas meid 
püssist tulistama ja tappis paljud minu suguharust Seejärel läks ta minema, võttes 
kaasa kõik me kitsed ning palju noormehi ja naisi.» 


«Mina pole niisugune nagu see valge inimene,» ütles Tarzan. «Ma poleks teile 
midagi teinud, poleks sina mulle kallale tunginud. Ütle mulle, mis inimene see oli? Ka 
mina otsin ühte valget, kes on mulle palju ülekohut teinud. Võimalik, et see ongi 
seesama.» 

«Tal oli paha nägu, mida kattis suur must habe, ja ta oli väga kuri. Jah, väga kuri!» 

«Kas polnud tal kaasas väikest valget poissi?» küsis Tarzan ja vastust oodates jäi tal 
süda peaaaegu seisma. 

«Ei, bwana*,» vastas Kawiri. «valge laps ei olnud selle mehega, valge poiss oli 
teistega!» 

«Teistega!» hüüatas Tarzan. «Kelle teistega?» 

«Neid-oli kolm: valge mees, naine ja laps, ühes kuue mosula pakikandjaga. Nad 
läksid üles mööda jõge kolm päeva enne kurja valget inimest. Arvan, et nad 
põgenesid tema eest.» 

Valge mees, naine ja laps! 

Tarzan oli sellest uudisest rabatud. Laps oli kahtlemata ta väike Jack, kuid kes oli 
naine? Ja kes oli mees? Võibolla oli keegi Rokofi kaasosalistest ühinenud mõne 
naisega tema seltskonnast ja varastanud temalt lapse? 

Sellisel juhul kavatsesid nad arvatavasti last Inglismaale tagasi viia ja seal väikese 
vangi eest tasu nõuda või hoida teda lunaraha saamiseni enda juures. 

Nüüd, kus Rokofil õnnestus neid kaugele sisemaale ajada, läheb Tarzanil ehk korda 
neile järele jõuda, kui 

' bwana — pärismaalaste keeles isand. 

Ugambi jõe ääres elavad inimsööjad neid ainult vangi ei võta ja ära ei tapa. Tarzan 
oli kindel, et just nende inimsööjate juurde oli Rokoff tahtnudki last viia. 

Kuni ta rääkis Kawiriga, liikusid kõik kolm paati jõge mööda edasi küla poole. 
Kawiri sõdalased aerutasid oma kohutavatele teekaaslastele altkulmu hirmunud pilke 
heites. Kolm Akuti ahvi oli tapetud võitluse ajal, ja Akutiga koos oli järel veel 
kaheksa hirmuäratavat metslooma, peale nende panter Sheeta ning lõpuks Tarzan ja 
Mugambi, kes metslastele paistsid loomadest hirmsamatena. 

Kawiri sõdalased polnud kogu oma elu jooksul näinud nii kohutavat meeskonda. Iga 
hetk ootasid nad, et mõni metsloom neile kallale tormab ja nad lõhki kisub. Tõesti, 
Tarzanil läks suurivaevu korda kurje loomi rahustada ja hoida neid võõrastele 
neegritele kallale tungimast. 

Jõudnud Kawiri külla, tegi Tarzan siin lühiajalise peatuse. Ta tahtis süüa ja kokku 
leppida pealikuga, et viimane annaks tema paadile aerutajaiks tosin meest. 

Kawiri soostus meelsasti kõigi ahvinimese nõudmistega, sest see kiirendas 
hirmuäratava jõugu lahkumist. Kuid varsti tuli tal veenduda, et kergem oli sõudjaid 
lubada kui neid anda. Tarzani kavatsusest teada saanud, põgenesid kiiruga džunglisse 
ka need neegrid, kes seda seni polnud teha jõudnud. Ja kui Kawiri tahtis näidata neid, 
kes tema inimestest peavad Tarzanit saatma, siis selgus, et tema, Kawiri, oligi ainsana 
külla jäänud ... 

Tarzan ei suutnud varjata muhelust. 

«Neil ei ole nähtavasti suurt soovi meiega kaasa tulla,» ütles ta. «Kuid jää rahulikult 
paigale, Kawiri, ja õige varsti näed, kuidas sinu suguharu jälle su juurde tagasi 
jookseb.» 

Ahvinimene tõusis püsti, käskis Mugambit Kawiri juurde jääda ning kadus koos 
Sheeta ja ahvidega džunglisse. 

Umbes pool tundi segasid hiiglasuure metsa vaikust üksnes tavalised džunglihääled. 
Kawiri ja Mugambi istusid kahekesi külas kõrge pihttara taga. 


Äkki kostis kaugelt kurjakuulutav hääl. Mugambi tondis ära ahvinimese kohutava 
sõjakisa. Ja otsekohe kõlas mitmest kandist samasugust kisa, millesse aeg-ajalt sekkus 
näljase pantri ulgumine. 


VII. Reedetud 


Mõlemad metslased, Kawiri ja Mugambi, istusid Kawiri onni sissekäigu juures. Kui 
džunglist kostis pöörast kisa. vaatasid nad teineteise otsa ja Kawiri küsis ilmse 
hirmuga: 

«Mis see on?» 

«See on bwana Tarzan ja tema meeskond,» vastas Mugambi, «kuid ma ei tea, mis 
nad teevad. Võib-olla õgivad nad sinu põgenikke!» 

Kawiri võpatas ja kõõritas kartlikult dzungli poole. Ta nolnud kogu oma elu jooksul 
metsikus džunglis sellist hirmuäratavat kisa kuulnud. 

Ikka lähemale ja lähemale tulid need karjed, ning nüüd segunes nendega naiste ja 
laste hirmunud kriiskamine. Umbes paarkümmend minutit kestis see metsikute häälte 
kohutav melu, kuni karjujad lähenesid kiviviske kaugusele. Kawiri tõusis ja tahtis ära 
joosta, kuid Mugambi hoidis teda kinni, sest säärane oli olnud Tarzani käsk. 

Silmapilk hiljem hüppas džunglist välja trobikond hirmunud pärismaalasi, kes kõik 
tormasid oma onnidest kaitset otsima. Nad jooksid nagu ehmunud lambakari, nende 
taga aga tulid põgenikke ajades Tarzan, Sheeta ja Akuti hirmuäratavad ahvid. 

Oma tavalise rahuliku naeratusega huulil astus Tarzan Kawiri ette ja sõnas: 

«Sinu rahvas on tagasi tulnud ja nüüd võid sa valida sõudjad, kes peavad mind 
saatma.» 

Värisedes ja taarudes läks Kawiri onnidest oma rahvast kokku kutsuma, kuid keegi 
ei vastanud tema kutsele. 

«Ütle neile,» käskis Tarzan, «et kui nad välja ei tule, siis saadan oma meeskonna 
neile järele.» 

Kawiri täitis käsu, ja väga lühikese ajaga tulid kõik külaelanikud tanumale. Nad 
värisesid ja pööritasid hirmunult oma pärani aetud silmi. 

Väepealik valis kiirustades välja tosina sõdalast, kes pidid Tarzanit saatma. Õnnetud 
mehed muutusid peaaegu valgeks ainuüksi mõttest, et neil tuleb kitsas piroogis istuda 
kõrvuti kohutavate ahvide ja pantriga. Kuid Kawiri teatas neile, et teist teed nagunii ei 
ole ja bwana Tarzan hakkab neid oma hirmuäratava meeskonnaga taga ajama, kui nad 
teevad katset põgeneda. Siis suundusid nad kuulekalt ja tusaselt jõe äärde ning võtsid 
paadis kohad sisse. 

Määratu kergendustundega jälgis Kawiri, kuidas paat 

jõge mööda külast eemaldus ja lõpuks silmist kadus. 

KKK 

Möödus kolm päeva. Omapärane seltskond jätkas sõitu üha kaugemale metsiku maa 
südamesse, mis laius veel peaaegu läbiuurimata Ugambi jõe mõlemal kaldal. 

Teel õnnestus, kolmel sõdalasel kaheteistkümnest plehku pista, aga et mõni ahv oli 
õppinud aere käsitsema, siis see kaotus Tarzanit eriti ei häirinud. 

Nad oleksid muidugi kiiremini edasi jõudnud jalgsi mööda kallast minnes, kuid 
Tarzan arvas, et paadis on tal kergem oma metsikut meeskonda vaos hoida. Kaks kor- 
da päevas käisid nad maal jahti pidamas, öösel aga magasid kaldal või mõnel 
arvukatest väikestest saartest. 

Nende lähenemisel põgenesid pärismaalased kõikjal kabuhirmus. Tarzan leidis oma 
teel vaid tühje külasid. See tegi teda rahutuks ja ajas segadusse. Talle oli äärmiselt 

tähtis hankida teateid mõnelt jõe ääres elavalt metslaselt, kuid et elanikud olid 
kadunud, siis ei olnud see siiani õnnestunud. 

Nähes, et midagi muud üle ei jää, otsustas ta ise maale minna ja üksinda kallast 
mööda edasi liikuda, jättes meeskonna paadiga endale järgnema. Ta selgitas 
Mugambile oma kavatsust ja käskis Akutit neegri korraldusi täita. 

«Ma ühinen teiega uuesti mõne päeva pärast,» ütles ta. «Nüüd lähen ette, et leida 
seda väga halba valget inimest, kellest ma sulle rääkisin.» 

Järgmises peatuskohas jäigi Tarzan kaldale ja kadus peagi oma meeskonna silmist. 

Esimesed külad, kuhu ta oma teekonnal jõudis, olid samuti elanikest maha jäetud — 
nii kiiresti levis teade kohutava meeskonnaga paadist. Õhtuks aga jõudis ta külla, kus 
oli arvukalt pilliroost onne ja ümberringi rohmakas pihttara. See küla polnud inimtühi, 
siin oli umbes paarsada pärismaalast. 

Pihttara kohal kõrguva hiiglasuure puu okstel aset võtnud, nägi Tarzan naisi, kes 
õhtusööki valmistasid. 

Ahvinimene murdis pead selle üle, kuidas pärismaalastega ühendusse astuda, et neid 
mitte hirmutada ega äratada neis metsikut võitlusiha. Nüüd, kus talle oli kallis iga 
päev, polnud Tarzanil vähimatki tahtmist iga teel ettejuhtuva suguharuga võitlusse 
astuda. 

Viimaks turgatas talle pähe hea mõte. Veendunud, et ta oli pärismaalaste pilkude 
eest lehestikuga hästi varjatud, hakkas ta möirgama nii, nagu teeb seda raevunud 
panter. Tarzani plaan õnnestus: kõigi külaelanike silmad pöördusid üles lehestiku 
poole. 

Hakkas juba pimenema ja metslaste pilgud ei suutnud läbi tungida ahvinimest 
varjavast tihedast leheseinast. Nähes, et ta oli äratanud nende tähelepanu, kisendas 
Tarzan veelgi läbilõikavamalt, siis aga hüppas peaaegu käratult maha ja jooksis 
kiiresti küla värava juurde. 

Ta hakkas väravale taguma ja hõikama pärismaalaste keeles, et ta oli tulnud kui 
sõber ning palub süüa ja öömaja. 

Tarzan tundis hästi neegrite iseloomu. Pantri kisast olid nende närvid äärmuseni 
pingul, ootamatu öine kloppimine värava pihta aga suurendas nende hirmu veelgi. 

Teda ei pannud see sugugi imestama, et nad kohe tema kutsele ei vastanud: 
pärismaalased kardavad igasuguseid pimedusest kostvaid hääli, pidades neid kurjade 
vaimude omaks. 

«Laske mind sisse, mu sõbrad!» hüüdis Tarzan. «Ma jälitan seda halba valget meest, 
kes siit mõne päeva eest mööda läks. Tahan teda karistada kogu selle kurja eest, mida 
ta on mulle ja võib-olla ka teile teinud. Kui tahate, siis tõendan teile oma sõprust 
sellega, et kihutan puu otsast pantri tagasi džunglisse, enne kui ta jõuab teile kallale 
tungida. Kui te aga ei luba mind sisse tulla ega kohelda mind kui sõpra, jätan Sheeta 
puu otsa ja las ta paneb teid siis nahka.» 

Viivuks jäi kõik vaikseks. Seejärel kostis vana mehe hääl. 

«Kui sa tõesti oled valge inimene ja meie sõber, laseme su sisse, aga enne kihuta 
Sheeta siit minema!» 

«Hästi,» kostis Tarzan. «Kuulake siis, kuidas Sheeta mu eest põgeneb.» 

Ahvinimene pöördus kiiresti tagasi puu juurde ja ronis nüüd suure lärmiga selle 
otsa. Ta möirgas kurjakuulutavalt, matkides osavalt pantrit, ja pärismaalased olid 
kindlad, et metsloom oli alles seal. 

Pihttara kohal rippuvatele kõrgetele okstele roninud, mängis Tarzan seal maha terve 
etenduse: ta karjus pantri peale, panter aga vastas talle vihase urisemise ja möir- 


gamisega. Ta raputas kõvasti puud, justkui hirmutades metslooma. Seejärel matkis ta 
pantri hirmunud põgenemist ja 'kisendas metsikult, otsekui pühitsedes võitu. 

Kui kujuteldav panter oli plehku pannud, hüppas Tarzan uuesti puu otsast alla ja 
jooksis džungli poole, tagudes kõvasti vastu puutüvesid ja matkides pantri üha kau- 
genevat möirgamist. 

Mõne minuti pärast tuli ta lõõtsutades küla värava juurde tagasi ja ütles: 

«Ajasin Sheeta minema, nüüd laske mind sisse!» 

Aia tagant kostis isekeskis vaidlevate pärismaalaste erutatud hääli, siis aga tuli mõni 
sõdalane lähemale, paotas värava ja piilus kartlikult välja. Peaaegu alasti valge ini- 
mese nägemine ei toonud neile küll suuremat kergendust, kuid Tarzan kinnitas neile 
rahuliku häälega oma sõprust ja viimaks lasksid nad ta sisse. 

Niipea kui värav jälle kinni oli pandud, said pärismaalased oma enesekindluse 
tagasi ja trobikond uudishimulikke saatis Tarzani pealiku onni juurde. 

Pealikult sai Tarzan teada, et Rokoff oli tõepoolest siit nädal tagasi läbi läinud. 
Pealik teatas talle veel, et musta habemega valgel mehel olid otsmikul suured sarved 
ja et teda saatis tuhat kuradit. Metslane lisas täiendavalt, et kuri valge inimene oli 
tema külas elanud terve kuu. 

Tarzan ei imestanud sugugi, et see jutt ei klappinud Kawiri sõnadega, nagu oleks 
Rokoff pealiku külast läbi läinud alles kolme päeva eest ja et ta saatjaskond oli palju 
väiksem. Ta oli juba harjunud metslaste veidra kombega ilustada tegelikkust 
igasuguste väljamõeldistega ning segi ajada kuupäevi ja arve. 

Talle oli tähtis vaid kontrollida, kas ta ikka oli õigel teel. Veendunud, et ta käib 
tõepoolest Rokofi jälgedes, teadis Tarzan nüüd kindlalt, et viimasel ei õnnestu vältida 
temaga kohtumist. Ristküsitluse tulemusena sai Tarzan teada, et mõni päev enne 
Rokoffi oli siit läbi läinud üks teine seltskond, kus oli kolm valget: mees, naine 
lapsega ja mõni mosula. 

Tarzan seletas pealikule, et tema rahvas järgneb talle paadis ja saabub arvatavasti 
kohale järgmisel päeval. Ta 

palus neid lahkelt ja kartmatult vastu võtta ning lubas oma vestluskaaslasele hakata 
ise jälgima, et tema meeskond siinsetele inimestele midagi halba ei teeks, kui neid 
hästi vastu võetakse. 

«Nüüd aga heidan siia puu alla magama», lõpetas Tarzan. «Olen väga väsinud. Ütle. 
et mind ei segataks.» 

Pealik pakkus talle ööbimiseks onni, kuid Tarzan teadis, kui raske õhk on 
pärismaalaste onnides, ja ta eelistas magada lahtise taeva all. Pealegi oli tal tekkinud 
üks plaan, mida sai kergemini täide viia, jäädes väljapoole onni. Pealikule aga seletas 
ta, et tahab olla käepärast, kui Sheeta peaks tagasi tulema, ja pealik lubas meelsasti tal 
puu alla magama jääda. 

Tarzan leidis alati väga kasuliku olevat jätta pärismaalastele endast muljet kui 
imetabasest üliinimlikku jõudu omavast olendist. Ta arvas, et äkiline ja seletamatu 
kadumine mõjub nende lapsikule mõistusele kõige tugevamini. Ja seepärast siis, kui 
küla oli unne vajunud, tõusis ta vaikselt üles, hüppas puu otsa ja kadus käratult 
džungli salapärasesse pimedusse. 

Ülejäänud osa ööst liikus ahvinimene kiiresti edasi sisemaale. Tema tee kulges 
metsa ülemisel ja keskmisel terrassil. Ta eelistas hiiglaslike puude ülemisi oksi, sest 
seal valgustas tema teed kuu. 

Päikesetõusu ajal tegi ta peatuse, et puhata ja siis uue jõuga otsinguid jätkata. Kahel 
korral kohtus ta vaenulikult meelestatud pärismaalastega. 


Suurivaevu õnnestus tal neid rahumeelsele jutuajamisele meelitada ja ta sai meilt 
teada, et käib tõepoolest must» 

habemega valge — Rokofi jälgedes. 

Kook ok 

Kaks päeva hiljem, liikudes endiselt Ugambi jõge mööda üles, jõudis ta suure küla 
juurde. Kohaliku suguharu pealik, toore välimusega mees, teravaks villitud hammas- 
tega, nagu sageli inimsööjatel, võttis teda vastu teeseldud sõbralikkusega. 

Ahvinimene tundis end väga väsinult ja otsustas jääda siia mõneks ajaks puhkama, 
et Rokoffi kohates olla värske ja tugev. Tema arvestuste järgi pidi see kohtumine aset 
leidma täna-homme. 

Pealik kinnitas, et habemik valge mees lahkus külast täna hommikul ja et bwana 
Tarzan saab ta kahtlemata õige pea kätte. Teist seltskonda polnud pealik näinud, nii ta 
vähemalt rääkis. 

Tarzan ei usaldanud eriti seda teravaks viilitud hammastega meest, kuid ta vajas nii 
hädasti puhkust, et otsustas siiski paigale jääda. Tundmata vähimatki hirmu, heitis ta 
onni varju pikali ja jäi rahulikult magama. 

Niipea kui pealik veendus, et Tarzan oli uinunud, kutsus ta kaks oma sõdalast, 
osutas sõrmega magavale valgele inimesele ja andis neile sosinal mingi käsu. 
Silmapilk hiljem jooksid sihvakad mustad siluetid kaldaäärsel rajal jõge mööda üles. 

Seejärel kutsus pealik veel enda juurde, keda tarvis, ja käskis külas hoida täielikku 
vaikust: ta keelas ära laulmise, valjusti rääkimise ega lubanud kedagi magajale 
läheneda. Ta ilmutas erilist hoolitsust oma külalise eest. 

Kolm tundi hiljem tuli Ugambil nähtavale mitu paati. Nad liikusid kiiresti pärivoolu, 
aerutajaiks osavad ja tugevad neegrid. Kaldal seisis pealik. Kui paadid lähedale jõud- 
sid, tõstis ta oda horisontaalselt pea kohale. See oli märk, et valge võõras ta külas 
magas ikka veel rahulikult. 

Paatides istusid tema käskjalad. Pealik oli nad kolme tunni eest saatnud valgete 
inimeste juurde, kes viibisid sel päeval küla lähedal. Käskjalad tulidki nüüd nende 
valgete inimestega tagasi. Nad nägid pealiku märguannet ja selgitasid oma valgetele 
kaaslastele selle tähendust. Paadid tõmmati kaldale ning sealt hüppasid välja 
pärismaalased ja pool tosinat valget meest. Need olid sünged, eemaletõukava näoga. 
Eriti jälk oli musta habemega mees, kes neid käsutas. 

«Kus on valge mees. kellest rääkisid sinu käskjalad?» küsis ta pealikult. 

«Siin, bwana,» vastas metslane. «Ma pidasin külas vaikust, et ta enne sinu tulekut 
üles ei ärkaks. Ma ei tea, mispärast ta sind otsib. Kuid ta päris minult põhjalikult sinu 
kohta. Peale selle on ta sinu kirjelduse põhjal kangesti selle inimese moodi, kelle sa 
tühjale saarele jätsid. Kui sa poleks mulle temast midagi rääkinud, poleks ma teda ära 
tundnud, ja siis oleks ta sulle järele läinud javõib-olla sind tapnud. Kui ta polegi su 
vaenlane, arvan siiski, et tegin hästi, saates sulle järele, bwana. Kui ta aga on 
tõepoolest sinu vaenlane, siis tahan ma sinult tasuks püssi ja laskemoona.» 

«Igal juhul tegid sa hästi, et mind kutsusid,» vastas valge mees. «Ükskõik, on ta mu 
sõber või vaenlane, saad sa selle eest püssi ja laskemoona, kui tõotad ka edaspidi 
minu poolt olla.» 

«Jah, ma tahan sinu eest seista!» ütles pealik. «Aga nüüd läheme võõrast inimest 
vaatama.» 

Nende sõnadega keeras ta ümber ja läks onni poole, mille varjus magas rahulikult 
pahaaimamatu Tarzan. 

Kohe juhi kannul tulid teised valged ja paarkümmend neegrit. Kui nad onni juurde 
jõudsid, ilmus valge mehe huulile magavat Tarzanit nähes irve. 


Metslaste pealik vaatas küsivalt oma kaaslasele otsa. Viimane noogutas pead 
märgiks, et pealik polnud oma kahtlustes eksinud. Seejärel pöördus ta sõdalaste poole, 
näitas magava mehe peale ja käskis märkide abil ta kinni siduda. 

Otsekohe tormasid kaksteist sõdalast magava Tarzani kallale ja sidusid ta kõvasti 
kinni. See kõik toimus ühe silmapilgu jooksul, nii et Tarzan ei jõudnud teha vähimatki 
katset põgeneda. Heitnud pilgu teda ümbritsevatele inimestele, nägi ta otsekohe 
Rokofi julma nägu. 

Õel irvitus kõverdas Rokofi huuli. Ta astus Tarzani juurde ja ütles: 

«Siga! Kas sa pole ikka veel jõudnud nii palju tarkust koguda, et hoiduksid eemale 
Nikolas Rokofist?» 

Ta andis lamavale mehele jalaga hoobi näkku ja lisas: «Siin on sulle minu tervitus. 
Täna õhtul, ennt kui mu mustad sõbrad su nahka pistavad, ütlen ma sulle, mis on 
juba juhtunud su naise ja kalli järeltulijaga ja mis neid veel edaspidi ootab.» 


VIII. Surmatants 


Kottpimedas öös liikus läbi džungli lopsaka taimestiku suur painduv metsloom, 
astudes hääletult oma sametpehmetel käppadel. 

Ainult kaks kollakasrohelist ekvatoriaalse kuu valguses hiilgavat täppi tungis läbi 
tiheda lehestiku, mis sahises õige pisut öises tuules. 

Aeg-ajalt jäi metsloom seisma, tõstis pea ja nuusutas õhku. Teinekord katkestas 
kiire lühike hüpe ülemistele okstele mõneks hetkeks ta teekonna ida poole. Ta tundli- 
kud ninasõõrmed eristasid arvukate neljajalgsete kerget lõhna, mis pani julma 
metslooma suu näljast vett jooksma. 

Kuid ta jätkas visalt oma üksildast teekonda, pööramata tähelepanu tugevale 
näljatundele, mis muul ajal oleks sundinud teda otsekohe kihvu kellegi kõrisse lööma. 

Kogu öö jooksis loom edasi, tehes alles hommikul väikese peatuse, et nälga 
kustutada. Ta rebis juhusliku saagi tükkideks ja kugistas selle sünge urinaga alla... 

Oli juba pime, kui metsik loom suurt pärismaalaste küla ümbritseva pihttara juurde 
jõudis. Kärmelt ja hääletult tegi ta ringi ümber küla puust pihttarale kurjakuulutavat 
varju heites. Ta nuusutas pingsalt õhku ja kuulatas kõrvu kikitades iga vähimatki 
krabinat. 

Inimese kõrv poleks kuulnud mingit häält, kuid metslooma tundlikud kuulmis- ja 
haistmisorganid tajusid midagi sellist, mis sundis teda peatuma. Ta muutus äkki üleni 
teiseks. 

Nagu terasvedrudelt lahti lastud, hüppas metsloom hiiglasuure kassina kärmelt ja 
käratult pihttara peale ning kadus tara ja onni seina vahele pimedusse. 

kd ki ki 

Külatanumal tegid naised tuld ja täitsid veega potte. Nad keetsid vett suure 
pidusöögi jaoks, mis pidi algama enne. kui öö mõne tunni vanemaks saab. Lõkete 
keskel kõrguva jämeda tulba juures seisis omavahel juttu ajades trobikond musti 
sõdalasi. Nende kehad olid laiade valget, sinist ja kollast värvi triipudega kirjuks 
maalitud, suured värvilised ringid tõmmatud silmade, huulte, rinnanibude ja naba 
ümber. Saviga määritud juustes tolknesid eredad suled ja pikad sirged traadijupid. 

Küla valmistus peoks, samal ajal kui ühes onnis peo-paiga kõrval lamas kinniseotud 
ohver. Ta oli määratud eelseisva orgia jaoks ja teda ootas surm. Ja veel milline surm! 


Ahvide Tarzan pingutas oma võimsaid lihaseid, püüdes katki rebida teda 
kammitsevaid köidikuid, kuid nöörid olid nii tugevasti kinni tõmmatud, et isegi 
ahvinimese vägev jõud ei suutnud neist jagu saada. 

Surm! 

Tarzan oli oma elu jooksul sellele kohutavale vikatimehele sageli näkku vaadanud 
ja sealjuures alati naeratanud. Ta oleks ka nüüd eelseisvasse hukkumisse rahulikult 
suhtunud, kui teda poleks muretsema pannud lähedaste olendite saatus: tema surma 
korral oleks tulnud neil nii palju kannatada ... 

Jane ei saa iialgi teada, kuidas ta sureb — selle eest tänas ta taevast. Teda lohutas 
mõte, et Jane viibib turvalisena oma kodus armastavate sõprade hulgas, kes aitavad tal 
murest üle saada. 

Kuid poiss! Vaene poiss! Mis saab temast? 

Selle mõtte juures pani hingepiin Tarzani lausa väänlema. Tema, džungli vägev 
valitseja, ainuke, kes oleks võinud päästa last nendest õudustest, mida neetud Rokoff 
talle valmistas, lamab kinniseotuna nagu abitu, lõksu langenud loom! Paari tunni 
pärast ta sureb ja koos temaga kaob viimne võimalus last päästa. 

Selle päeva jooksul oli Rokoff käinud teda mitu korda sõimamas ja peksmas, aga 
uhke vangi huulilt ei tulnud ühtegi sõna ega valuoiet. 

Lõpuks jättis Rokoff ta rahule. Ta otsustas hoida viimse silmapilgu jaoks teadet, mis 
pidi ta vaenlasele kõige suuremat hingepiina valmistama. Enne seda, kui inimsööjate 
odad võtavad ta vihaaluselt igaveseks võimaluse edasi kannatada, avaldab ta 
Tarzanile kohutava saladuse tema naise kohta, keda mees arvas olevat Inglismaal 
väljaspool hädaohtu ... 

Küla mattus pimedusse. Ahvinimene kuulis, kuidas tehti ettevalmistusi tema 
eelseisvaks piinamiseks. Ta kujutles selgesti surmatantsu, sest oli Aafrikas elades 
rohkem kui kord näinud selliseid pidustusi. Ja nüüd pidi ta ise selles õudses 
meelelahutuses posti külge seotuna peaosaline, keskne kuju olema. 

Aeglase surma piin, kui ringtantsu vihtuvad sõdalased elava ohvri keha küljest 
lihatükke välja lõikavad, laskmata kaduda mõistust, ei hirmutanud teda. Ta oli 
harjunud kannatama igasugust kehalist valu ja nägema toorest surma. Kuid temas elas 
kustumatu elujanu ja viimse hetkeni hingitses lootus surmast pääseda. Kui nad 
viivukski nõrgen-aaKsid valvsust, siis arvatavasti leiaksid tema väle mõistus Ja 
teraskõvad lihased tee põgenemiseks ja kättemaksuks 

kd kd kd 

Sellal kui ta raskeid mõtteid mõlgutades maas lamas, tundis ta äkki tuttavat lõhna. 
Silmapilk muutus ta valvas ja terav kõrv tabas kerge, peaaegu kuuldamatu krabina. 

Ta taipas otsekohe, kes seda tekitas. 

Tarzan liigutas huuli, tuues kuuldavale nõrku inimkõrvale tabamatuid helisid ... 
Kuid ta teadis, et see, kes tema lähedal viibib, teda siiski kuuleb. 

Ja tõepoolest, hetk hiljem kuulis ta tasast häält, kui sametpehmed käpad ja karvane 
keha välisseina puudutasid. Seejärel hakkas nuuskiv koon otsima sobivat kohta, kust- 
kaudu onni pugeda. 

See oli Sheeta, tema ustav sõber. Ta tuli Tarzani juurde, hõõrus end tema vastu ning 
nuusutas oma külma ninaga tema nägu ja kaela. 

Ta nuusutas ettevaatlikult ka Tarzanit ennast ja nööre, millega ta kinni oli seotud. Ta 
nagu püüdis mõista, mis tema isandat ootab. 

Sheeta ilmumine rõõmustas Tarzanit. See oli hea enne. Aga kas panter suudab teda 
aidata? Kuidas loomale sisendada, et ta teda aitaks? Tarzan vaatas talle pingsalt näkku 


ja kordas võimukalt: «Näri nöörid läbi! Näri nöörid läbi!» Kuid Sheeta ei mõistnud 
teda ning lakkus vaid alandlikult ja hellalt ta käsi. 

Seal lähenes keegi onnile. Sheeta hakkas kumedalt urisema ja kadus pimedasse 
nurka. Onni sisenes pikakasvuline alasti sõdalane, astus Tarzani juurde ja lõi teda 
odaga. Ahvinimese huulilt vallandus hirmuäratav salapärane hääl ja samal hetkel nagu 
märguande peale sööstis pimedast nurgast metslase kallale karvane surm. Otse vastu 
neegri värvitud rinda põrkas suur loom, vajutas terasküüned musta ihusse ja suured 
kollased kihvad tema kõrri. 

Ohvri metsik valu- ja hirmukisa segunes pantri verejanulise kriiskamisega, siis 
võttis maad õudne, kurjakuulutav vaikus, mida häiris vaid lõhkirebitava keha 
kärisemine ja inimluude ragin võimsate lõugade vahel. 

Kära peale jäi külas kõik järsku vaikseks, siis hakati nõu pidama. Kuuldus 
kriiskavaid, hirmunud hääli ja pealiku autoriteetsel toonil lausutud sõnu. Tarzan ja 
panter kuulsid paljude inimeste sammude müdinat ja siis, Tarzani üllatuseks, jättis 
panter oma verise ja lõhkirebitud saagi maha ning libises kuuldamatult välja avausest, 
kust ta oli sisse pugenud. 

Ahvinimene kuulis nõrka krabinat, kui loom üle piht-tara ronis, ja siis oli kõik jälle 
vaikne. 

Tal oli vähe lootust, et Sheeta tagasi tuleb. Kui suur kass oleks kavatsenud teda 
tulijate eest kaitsta, oleks ta jäänud metslaste lähenemist kuuldes Tarzani kõrvale. 

Tarzan teadis, kui kummaliselt talitleb džungli võimsa kiskja aju: ta võib olla 
saatanlikult julge kindla surma ees ja muutuda kartlikuks vähimagi ärrituse puhul. 
Nähtavasti oli miski hirmust värisevate neegrite lähenemises mõjunud pantri 
tundeelundeüe selliselt, et sundis teda, saba jalge vahel, džunglisse pagema. 

Mees kehitas õlgu. Ja mis siis sellest? Ta ootas surma ja mida muud olekski saanud 
Sheeta tema heaks teha, kui 

hävitada paar vaenlast, enne kui mõne valge mehe püss talle otsa peale teeb? 

Oleks panter teda vabastada saanud! Oo, kõik oleks lõppenud siis hoopis teisiti! Aga 
Sheeta mõistus seda ei võtnud nüüd oli loom läinud ja Tarzan pidi lõplikult loobuma 
vähimastki lootusest. 

Pärismaalased olid nüüd onni avause juurde jõudnud. Kaks neist, viskevalmis oda 
ühes ja põlev tõrvik teises käes, piilusid kartlikult sisse. Nad hoidusid pelglikult ta- 
gumiste vastu, viimased aga tõukasid neid ettepoole. 

Pantri kisa ja tema ohvri karjed olid peomeeleolus rahvasumma segadusse ajanud ja 
araks teinud. Inimesed vaikisid kartlikult ja (hirmuäratav vaikus pimedusse mattunud 
onnis tundus veelgi ähvardavam kui kohutav kriiskamine. 

Keegi ei teadnud, milline oht varitseb onni hääletus sisemuses. Kärme liigutusega 
viskas üks sõdalane põleva tõrviku onni keskele. Leek valgustas mõneks viivuks onni 
sisemust ja kustus siis muldpõrandal. 

Need, kes eespool seisid, nägid hetkeks maas lamavat kõvasti kinniseotud valget 
meest. Temast eemal keset onni lamas teine liikumatu kogu, kõri läbi näritud ja rind 
lõhki rebitud. 

See vaatepilt tekitas ebausklikes metslastes veelgi suuremat õudu, kui nad oleksid 
näinud Sheetat ennast. Nad mõistsid, et keegi oli nende kaaslasele kallale tunginud. 
Aga kes see oli, seda nad oma hirmust rabatud ajudega mõista ei suutnud, vaid olid 
valmis kõike üleloomuliku jõuga seletama. Selle mõttega pöörasid nad ümber ja 
jooksid karjudes, pöörases hirmus rüseldes ja üksteist pikali tõugates onnist välja. 

Umbes tund aega kuulis Tarzan ainult ärevat sosistamist, mis kaugelt küla teisest 
otsast temani kandus. Ilmselt pidasid metslased nõu ja õhutasid endas julgust teist 


korda onni tungida, sest tihti kuuldus metsikut kisa, nagu teevad seda sõdalased, et 
suurendada sõjaväljal oma vahvust. 

Jälle kostis onni ukse tagant rahvasumma käratsemist ja samme. Seekord astusid 
esimestena sisse kaks valget, käes põlevad tõrvikud ja püssid. Tarzan ei imestanud su- 
gugi, et kumbki neist polnud Rokoff. Ta oli valmis oma pea andma, et seda alatut 
argpüksi poleks suutnud ükski maine võim sundida sisenema onni, vastu tundmatule 
hädaohule. 

Kui pärismaalased nägid, et onni astunud valgetele meestele ei tungi keegi kallale, 
muutusid nad julgemaks. Moni neist sisenes samuti ja tahtmatult tardus hirmust, 
nähes oma kaaslase moonutatud surnukeha. Sõnatult, nüri hirmuga jõllitasid nad 
sõdalase kohutavat, verist kogu ja kinniseotud valget inimest. Kaks valget meest 
püüdsid Tar-zanilt teada saada, mis siin oli juhtunud. Kuid kõik nende püüdlused 
midagi välja uurida jäid viljatuks. Tarzan ei vastanud neile sõnagi. 

Lükanud mehed eest, sisenes viimaks ka Rokoff. 

Tema pilk langes mustanahalise verisele surnukehale ja 

ta läks näost valgeks nagu lina. 

«Tule!» ütles ta pealikule. «Lähme ja teeme sellele saatanale lõpu peale, enne kui ta 
veel teisigi su inimesi hukutab.» 

Pealik andis käsu Tarzan üles tõsta ja tulba juurde viia. 

Kuid käsu rangest toonist hoolimata ei söandanud neegrid tükk aega seda täita, vaid 
tammusid aralt paigal: niivõrd kohutas neid kinniseotud saladuslik vang. Viimaks võt- 
sid neli noort sõdalast julguse kokku, rabasid toorelt Tar-zanist kinni ja lohistasid ta 
suure ettevaatusega välja. 

Kui pärismaalased neid hirmutanud onnist õue olid jõudnud, vabanesid nad ka 
hullutavast kartusest. Paarkümmend neegrit ümbritses metsiku kriiskamise saatel 
vangi, tõukas ning peksis teda. 

Seejärel tõstsid nad ta jalule ja sidusid kõvasti kinni tulba külge, mis seisis 
lagendikul keset lõkketulesid ja po-disevaid padasid. 

Rokoff nägi seda, sai tagasi enesevalitsemise ja oma tavalise jultumuse. Tugevasti 
kinni seotud surmatulba külge, abitu, ilma jäetud vähimastki pääsemislootusest, 
polnud Tarzan loomulikult nüüd enam ohtlik. 

Rokoff astus ahvinimese juurde ja, kahmanud ühe lähedalseisva metslase käest oda, 
lõi sellega esimesena abitut ohvrit. Hiiglase valget nahka mööda hakkas haavast niri- 
sema punane verejuga, kuid tema huulte vahelt ei tulnud ühtegi valuoiet. Rokoff 
vaatas oma ohvrile näkku ja võpatas tahtmatult: Tarzan naeratas! 

See pilkav naeratus ajas venelase lõplikult marru. Sõi-muvalinguga tormas ta 
kaitsetu vangi kallale ja hakkas teda rusikatega näkku peksma, aga et sellestki talle 
vähe näis olevat, hakkas ta Tarzanile kõhtu ja rindu jalahoope jagama, raiudes tagant 
üles nagu hullunud hobune. 

Raevust lämbudes tõstis ta raske oda, sihtis sellega Tar-zani võimsat südant, ja ikka 
veel naeris ahvide Tarzan talle põlgavalt näkku. Aga enne, kui Rokoff tapariista heita 
jõudis, hüppas juurde pealik ja tiris ta ohvrist eemale. 

«Pea kinni, valge mees!» kisendas ta. «Kui sa röövid meilt vangi ja sõjatantsu, lahed 
ise tema asemele!» 

See ähvardus avaldas venelasele silmapilkset mõju j*a ta hoidus nüüd vangi kallal 
vägivallatsemast, kuid jäi seisma veidi eemale ning hakkas sealt oma vaenlast 
sõimama ja mõnitama. Ta ütles Tarzanile, et eelseisval peol sööb ta ise ahvinimese 
südame. Kurjakuulutavaid grimasse tehes kirjeldas ta põhjalikult Tarzani poja 


tulevase elu sündmusi ja tähendas, et kättemaks puudutab ka tema naist, Jane 
Claytonit. 

«Te arvate, et ta on oma kodus Inglismaal?» küsis ta pilkavalt. «Mäherdune lollpea 
te olete! Ta on praegu ühe alamat sorti isiku käes, Londonist üheksa maa ja mere taga! 
Ma ei tahtnud sellest enne rääkida, aga nüüd, kui teid ootab surm — ja veel 
missugune surm! —, olgu see teade teie naise kannatustest täiendus teie 
surmaeelsetele piinadele, kuni viimane odalöök päästab teid lõplikult nii piinadest kui 
ka elust!» 

51 

Surmatants oligi juba alanud. Mustanahalised inimsööjad keerlesid metsiku 
ulgumise saatel ringtantsus lõkete ümber ja nende kriiskamine mattis Rokofi edasised 
moraalse piinamise katsed. 

Karglevad metslased, vilkuvad lõkketuled, purpurpunase leegi vastuhelk nende 
värvitud kehadel — kõik see keerles tormihoona tubla külge seotud õnnetu ohvri 
ümber, ja Tarzanil läks silme ees mustaks. 

Tema mälus elustus samasugune pilt, kui ta päästis d'Arnot' sellesama kohutava 
saatuse käest viimsel hetkel, just enne surmavat odalööki. Kes võis nüüd teda päästa? 
Terves ilmas pole kedagi, kes võiks itua paasia pünuai j" surmast! 

Mõte ei kutsunud temas esile vähimatki hirmu ega vastikust. Terve eluaeg oli ta 
näinud džungli loomi õgimas oma saagi liha ja seepärast ei suurendanud Tarzani kan- 
natusi ka mõtted tema keha eelseisvast eemaletõukavast teotamisest, nagu see olöks 
olnud tavaline valgete inimeste puhul. 

Kas ta polnud ise võidelnud suure vastiku ahvi koleda õlavarre pärast noil 
ammumöödunud päevil, kui ta oli tapnud julma Tublati ja võitnud kõigi Kerchaki 
sugukonna ahvide austuse? 

Tantsijad lähenesid hüpeldes Tarzanile. Juba puudutasid odad tema keha, juba tehti 
esimesi piinarikkaid torkeid, mis eelnesid palju tõsisematele haavamistele. Tantsijad 
sattusid ekstaasi, neid erutas veri.. Lähenes surmatantsu lõpp ja koos sellega ka 
Tarzani lõpp. 

Ja ahvinimene ootas ja igatses viimset toorest lööki, mis oleks lõpetanud ta piinad ... 

Äkki kostis džungli saladuslikust vaikusest Tarzanile nii tuttavat läbilõikavat kisa. 

Metslased peatusid hetkeks ja saabunud vaikuses pääses tugevasti kinniseotud valge 
inimese suust vastuhüüd, veelgi hirmsam ja kurjakuulutavam kui esimene. 

Neegrid kõhklesid mõne minuti, kuid õhutatuna Roko-fist ja pealikust, hakkasid nad 
taas ulguma ja kisendama, kiirustades tantsu lõpetama ja ohvrit surnuks lööma. 

Kuid odad ei jõudnud veel Tarzanit puudutada, kui onnist, kus Tarzanit enne vangis 
hoiti, kargas välkkiirelt välja roheliste põlevate silmadega tumekollane panter. Veel 
hetk ja Tarzani ustav sõber Sheeta seisis oma isanda kõrval, urisedes ähvardavalt 
kõigi ümberolijate peale. 

Nii mustad kui valged seisid kivinenult paigal, õudusest rabatud. Kõigi silmad olid 
pööratud metsikule kiskjale: lõkketule paistel hiilgasid ta valged kihvad ja 
hüpnotiseeri-sid kõiki pealtvaatajaid. 

Ja ainult ahvide Tarzan üksinda nägi, kuidas pimedast onnist ilmus veel mõni kogu. 

IX. Üllameelsus või alatus 

Oma väikese kajuti aknast «Kincaidil» nägi Jane Clay-ton, kuidas ta mees viidi 
džunglisaare rohelisele kaldale. Siis jätkas laev teekonda. 

Mitu päeva ei käinud keegi tema kajutis peale Sven Andersseni, morni ja sõnaahtra 
koka. Jane päris kokalt, kuidas oli selle koha nimi, kus ta mees kaldale pandi. 


Nagu alati, vastas rootslane idiootliku lausega: «Mina metle, tuuli tulema, oige pea, 
oige kõva.» 

Midagi rohkemat Jane temalt kuulda ei saanud 

Jane oli jõudnud arvamusele, et see on ainuke ingliskeelne lause, mida kokk oskab, 
ja seepärast ei pärinud ta temalt enam midagi. Kuid see ei seganud teda meest lahkelt 
tervitamast ja sõbralikult tänamast vastiku toidu eest, mida ta .Iane'ile iga päev kindlal 
kellaajal kajutisse tõi. 

Kolm päeva pärast seda. kui Tarzan inimtühjale saarele jäeti, heitis «Kincaid» ankru 
mingisuguse suure jõe suudmes. Peatselt tuli Jane'i kajutisse Rokoff. 

«Noh, mu kallis, oleme pärale jõudnud!» ütles ta Ja-ne'ile ilget pilku heites. «Kohe 
lastakse teid vabadusse ja teil ei pruugi midagi karta. Mul hakkas teist kahju ja ma 
tahan teie olukorda parandada, kuidas vähegi suudan. Teie mees on toores loom, teate 
seda ise paremini kui keegi teine, sest leidsite ta paljana džunglist, hulkumas oma 
metsloomadest semudega! Mina aga olen nii sünnilt kui kasvatuselt džentelmen. Ma 
pakun teile, armas Jane, tõeliselt kultuurse inimese armastust. Teie suhtlemises õnnetu 
ahviga, kellega abiellusite üksnes noorusrumalusest, tundsite puudust rafineeritud 
kultuurinimese seltskonnast. Armastan teid, Jane. Teil tarvitseb lausuda vaid üks sõna, 
ja ükski mure ei puuduta teid enam. Isegi teie laps antakse teile otsekohe tervelt 
tagasi.» 

Kajuti ukse taga peatus Sven Anderssen lõunasöögiga, mille ta tõi leedi 
Greystocke'ile. Tema pea pika peenikese soonelise kaela otsas oli ühele poole viltu, 
lähestikku asetsevad silmad pooleldi suletud, kõrvad näisid pingsast kuulamisest 
tõepoolest kikkis olevat, pikad ruuged vuntsid aga sorakil — ta oli üleni üksainus suur 
kõrv. 

Hämmastus Jane Claytoni näol asendus vihapunaga. Ta värises üleni, vaadates enda 
ees seisvat inimjätist. 

«Ma ei imestaks, mister Rokoff,» kostis ta, «kui püüaksite isegi jõuga sundida mind 
oma kurjadele soovidele alistuma, kuid ma poleks osanud iialgi arvata, et võite olla 
nii rumal ja uskuda, et mina. lord Greystoke'i naine, nõustun vabatahtlikult, teie 
ettepanekuga isegi oma elu päästmiseks. Ma olen alati pidanud teid lurjuseks, mister 
Rokoff. kuid tänaseni ma ei teadnud, et peale selle olete ka idioot!» 

Rokofi silmad ahenesid, tema kahvatu nägu muutus raevust punaseks ja ta lähenes 
ähvardavalt Jane'ile. 

«Kohe vaatame, kes meist on idioot!» sisistas ta. «Kui 

ma olen allutanud teid oma tahtele ja oma ameerikaliku kangekaelsuse pärast olete 
kaotanud kõik, mida kalliks peate, isegi oma lapse elu, siis hakkate teist keelt 
kõnelema! Vannun püha Peetruse säilmete nimel, et ma lõikan poisi Südame välja teie 
silme all ja siis te alles saate teada, mis tähendab solvata Nikolas Rokoffi!» 

Jane Clayton pöördus jälestustundega temast ära. 

«Võite järele jätta,» sõnas ta. «Milleks peaksin ma teadma, kui sügavale te 
kättemaksuhimus võite langeda? Nagunii ei suuda te mind mõjutada ei ähvarduste ega 
alatustega. Mu poeg ei oska ise veel midagi otsustada, kuid mina, tema ema, võin 
kindlalt väita, et kui saatus oleks talle määranud meheeani elada, ohverdaks ta 
vabatahtlikult oma elu ema au eest. Kuidas ma teda ka ei armastaks, ei saa ma osta 
tema elu sellise hinnaga. Teeksin ma seda, põlgaks ta mu mälestust surmatunnini.» 

Rokoff läks marru. Ta ei oodanud, et see naine niisuguseid ähvardusi kartma ei 
hakka. Mis veel võis teda sundida mehe tahtele alistuma? 


Õigust öeldes Rokoff vihkas teda, mingist armastusest ei saanud juttugi olla. Kuid ta 
tahtis Londonis ja teistes Euroopa pealinnades näidata end koos lord Greystoke'i naise 
kui oma armukesega. Siis oleks ta kättemaksukarikas pilgeni täis olnud. 

Ta kõhkles silmapilgu. Siis vaatas ringi ja jõudis äkki otsusele... 

Tema tige nägu tõmbles raevust. Nagu metsloom hüppas ta naise kallale ja tugevate 
sõrmedega kõri pigistades paiskas ta koisse pikali. 

Sel hetkel avati kajuti uks suure käraga. Rokoff kargas püsti ja ümber keerates nägi 
kokka. Rootslase väikesed silmad väljendasid täielikku mõttelagedust ja ta hakkas 
rahumeeli kajuti väikesel laual leedi Greystoke'ile lõunasööki serveerima. 

Venelane tormas talle raevunult kallale. 

«Mis see siis on?» kisendas ta. «Kuidas sa julgesid ilma loata sisse tulla? Kasi 
minema!» 

Kokk vaatas oma vesiste silmadega Rokofi otsa. naeratas totralt ja ütles: 

«Mina metle, tuuli tulema, oige pea, oige kõva.» ning hakkas laual toitu ja nõusid 
ümber tõstma 

«Kasi minema, öeldakse sulle, või ma viskan su siit välja, lollpea!» möirgas Rokoff 
ähvardavalt rootslase poole liikudes. 

Anderssen silmitses teda endiselt mõttelageda naeratusega, kuid äkki libises ta käsi 
nagu kogemata pika terava noa juurde, mis rippus tal küljel võidunud nööri vahel, 
millega ta määrdunud põll oli kinni seotud. Rokoff peatus äkki ja vakatas. 

Siis pöördus ta Jane Claytoni poole ja ütles: «Annan teile homseni aega kaaluda 
vastust mu ettepanekule. Kui te oma kangekaelsusest ei loobu, saadetakse homme 
kogu laeva meeskond maale Laeva jäävad vaid. 

mina. Pavlov, teie poeg ja teie ... Ja siis võite pealt näha oma lapse surma.» 

Ta ütles seda prantsuse keeles, et kokk aru ei saaks, ja väljus kähku kajutist. 

Vaevalt oli ta lahkunud, kui Sven Anderssen leedi Greys-toke'i poole pöördus ja 
kavalalt naeratades ütles: 

«Tema metle, mina loll olen! Tema ise loll. Mina mõistma prantsuse keel!» 

Jane Clayton silmitses teda üllatunult. Koka näolt oli kadunud tavaline mõttelage 
ilme, ta oli hoopis teine inimene. 

«Te saite siis aru, mis ta ütles?» Anderssen irvitas. «Jah, mina mõistma.» 

«Ja te kuulsite, mis siin oli ja tulite mind kaitsma?» 

«Teie olema mulle hea,» selgitas rootslane, «aga tema käima minuga ringi nagu 
koeraga. Mina tahtma teid aitama, leedi. Mina olema mitu korda käinud 
Läänerannik.» 

«Aga kuidas te saate mind aidata, Sven,» küsis Jane, «kui kõik need inimesed on 
minu vastu?» 

Sven Andersseni ilme muutus jälle endiseks. 

«Mina metle, tuuli tulema, oige pea, oige kõva,» ning nende sõnadega keeras ta 
ümber ja lahkus kajutist. 

Jane Clayton kahtles küll koka võimetes teda abistada, kuid sellest hoolimata oli ta 
sügavalt tänulik selle eest, mis mees talle juba teinud oli. Teadmine, et nende lurjuste 
hulgas leidub üks heasoovija, oli talle esimene lohutus-kiir kurbade mõlgutuste seas, 
mis teda kogu selle pika merereisi kestel olid piinanud. 

Keegi ei ilmunud enam sel päeval tema kajutisse ja alles õhtul tuli Sven Valle süüa 
tooma. Jane püüdis temaga juttu teha, et teada saada midagi tema plaanidest, kuid 
mees piirdus taas oma stereotüüpse mõttetu ilmaennustusega... Tundus, et ta oli taas 
langenud oma harilikku nürimeelsusse. 


Aga hiljem, kui ta kajutist tühjade toidunõudega väljuma hakkas, sosistas ta Jane'ile 
hästi vaikselt: 

«Ei võtma riidest lahti ja tekk kokku panema. Tulen oige pea teie järele.» 

Ta tahtis kajutist välja lipsata, kuid Jane haaras tal varrukast kinni. 

«Mu laps?» küsis ta. «Kus ta on? Ma ei saa minna ilma temata.» 

«Teie tehke, mis mina ütlen!» väitis Anderssen kulmu kortsutades. «Mina tahan teid 
aitama, ei tohtima lollust teha!» 

Ta lahkus. Jane Clayton langes meeleheites koile. Mida pidi ta tegema? Peas 
tekkisid ähmased kahtlused rootslase kavatsuste suhtes. Kas ei muutu ta seisund 
veelgi halvemaks, kui ta mehele järgneb? 

Jane murdis meeleheites käsi. 

Ei, isegi kuradi enese seltskonnas ei võinud olla hullem kui Nikolas Rokofiga, sest 
inglaste ettekujutuses oli kuradil 

vähemalt džentelmeni reputatsioon! Ta jäi riidesse, nagu rootslane oli talle 
soovitanud. Tema Jiriided olid kokku keeratud ja tugeva rihmaga kinni otud. 

Kesköö paiku koputati tasakesi uksele. Kähku hüppas ta jalule ja tõmbas riivi eest. 
Hääletult avanes uks ja lävele ilmus rootslase rõivastesse mässitud kogu. Ühes käes 
oli tal voodiriiete moodi komps, teist kätt aga hoidis ta vaikust nõudva liigutusega näo 
juures, määrdunud sõrm huultel. Ta astus naisele päris lähedale ja sosistas: 

«Võtma see, aga ei-tegema kära. See olema teie laps!» Kärmed käed kahmasid 
kokalt kompsu ja ema surus magava lapse tugevasti enda vastu. Palavad rõõmupisarad 
veeresid tal silmist ja ta värises üleni kirjeldamatust liigutusest. 

«Tulge!» ütles Anderssen. «Aega mitte raiskama!» 

Ta võttis naise riidekompsu, ukse tagant koridorist ka oma pambu ja juhtis Jane'i 
ettevaatlikult laevaparda juurde. Siin võttis ta lapse oma sülle ja aitas Jane'il nöörrede- 
list alla paati ronida. Seejärel lõikas ta kiiresti ja käratult läbi köie, millega paat oli 
laeva külge kinni seotud, kummardus aerude kohale ning hakkas vaikselt Ugambi kal- 
laste poole sõudma. 

Anderssen sõudis enesekindlalt, nagu tunneks ta väga hästi teed. Paat libises kiiresti 
vees edasi. 

Pilvede tagant tuli nähtavale kuu ja teelolijad nägid Ugambisse voolava lisajõe 
suuet. Selle kitsa jõekese poole suunaski rootslane paadi. 

Jane Claytonit piinas küsimus, kuhu mees ta viib. Kas ta tundis seda kohta? Naine ei 
teadnud, et oma kokakohus-te tõttu oli rootslane päeval juba käinud selle jõekese 
ääres väikeses külas: ta oli seal pärismaalastelt toidukraami kaubelnud ja juhust 
kasutades nendega Jane'i põgenemise suhtes kokku leppinud. 

Ehkki paistis täiskuu, näis jõepeegel täiesti mustana. Hiiglaslike puude oksad olid 
kohati jõe keskel kokku kasvanud, moodustades paksu ja tumeda võlvialuse. Tohutud 
väänkasvud ronisid kummaliste punutistena mööda jämedaid tüvesid puude latvadeni 
ja langesid sealt pikkade vanikutena alla vaikse vee pinnale. 

Jõgi oli rahulik, vaikust häirisid vaid aerude pladin ja suplevate jõehobude 
askeldamine: turtsudes ja nohisedes sukeldusid need kohmakad loomad liivaselt 
madalikult jõe jahedasse tumedasse sügavusse ja lohistasid otsekui suplevad 
inimesed. 

Jõe mõlemalt kaldalt paksust džunglist kostsid kiskjate õudsed öised hääled: hüääni 
hullumeelne ulgumine, pantri urisemine ja lõvi kume möirgamine. Peale selle kuuldus 
imelikke kirjeldamatuid helisid, mida Jane ei osanud omistada ühelegi tuntud öisele 
kiskjale ning mis oma salapärasuse tõttu näisid talle üleloomulike ja erakordselt 
õudsetena. 

Ta istus paadipäras, surudes tugevasti last enda vastu. Väikese õrna ja abitu keha 
lähedusest ning soojusest tulvas tema südamesse niisugust rõõmu, mida ta polnud 
tundnud kõigi nende kurbade päevade jooksul. 

Ta ei teadnud, milline saatus teda ootab. Uus, seni veel tundmatu raske õnnetus võis 
teda tabada, kuid praegu oli ta õnnelik ja tänas taevast selle silmapilgu eest, olgu see 
nii lühike kui tahes, mil ta võis uuesti kallistada oma last. Palavikulise kärsitusega 
ootas ta hommikut, et näha oma väikese hallisilmse Jacki armast näokest. 

Ta pingutas silmi, püüdes natukenegi seletada kalleid näojooni, kuid tema 
pingutused olid asjatud. Siis surus ta uuesti väikese sooja puntra oma südame vastu. 

Kell võis olla juba kolm hommikul, kui paadi põhja all hakkas äkki krigisema liiv. 
Vaevu võis aimata kallast ja Anderssen juhtis paadi leetele. 

Kahvatus kuuvalguses paistis hulk pärismaalaste onne, mida ümbritses 
okaspõõsastest aed — boma. Anderssen hüüdis kedagi valjusti, siis veel ja veel kord. 
Aga alles mõne aja pärast hõigati külast vastu. Andersseni saabumine polnud sugugi 
ootamatu, kuid neegrid kardavad kohutavalt ööpimedusest tulevaid hääli. 

Rootslane aitas Jane Claytonil koos lapsega kaldale minna, sidus paadi väikese 
põõsa külge, võttis kaasa riidepam-bu ja juhtis Jane'i tara juurde. 

Küla väravas võttis neid vastu neegritar. See oli pealiku naine, kellele Anderssen 
päeval oli maksnud, et nad teda aitaksid. Naine viis nad pealiku onni juurde, kuid An- 
derssen kuulutas, et nad kavatsevad magada väljas lahtise taeva all, ja neegritar jättis 
nad üksi. 

Rootslane seletas Jane'ile, et pärismaalaste onnid on mustad ja kubisevad 
igasugustest putukatest, laotas maha Jane'i teki, natuke maad eemale ka oma teki ja 
heitis magama. 

Harjumatusest ja läbielatud erutusest ei suutnud Jane kaua kõval maapinnal uinuda, 
kuid lõpuks sai väsimus võitu ja ta vajus sügavasse unne, laps kaisus. 

Kui Jane ärkas, oli juba valge. Tema ümber tungles trobikond uudishimulikke 
pärismaalasi — enamasti mehi, sest neegrisuguharude seas on see omadus tugevamal 
poolel rohkem arenenud kui naistel. 

Instinktiivselt surus Jane Clayton last tugevamini enda vastu, kuid veendus peagi, et 
mustanahalised ei mõelnudki ei talle ega lapsele kurja teha. 

Üks neist pakkus isegi kõrvitsa koore seest piima: see oli vana tahmunud kõrvits, 
mille ääri kattis paks kiht kuivanud piima. Andja sõbralikkus -liigutas teda sügavalt ja 
hetkeks valgustas ta nägu üks nendest peaaegu unustatud naeratustest, mis olid ta ilule 
kuulsust toonud nii Baltimo-re'is kui Londonis. 

Ta võttis kõrvitsa vastu ja, et mustanahalist mitte solvata, tõstis selle huultele, 
surudes suurivaevu maha jälgist haisust tekkinud iiveldust. 

Seda märganud, ruttas Anderssen teda piinlikust olukorrast päästma: ta võttis 
Jane'ilt kõrvitsa, jõi nõu külmavereliselt tühjaks ja andis selle siis pärismaalasele 
tagasi, kinkides talle tasuks mõne sinise helme, millest metslane pöörasesse 
vaimustusse sattus. 

Päike paistis nüüd heledalt. Laps magas ikka veel, päikese eest tekiga varjatud, ja 
Jane ootas läbematult võimalust näha oma poja armast näokest. Veidi eemal vestles 
Anderssen pärismaalaste pealikuga. Viimane hüüdis midagi neegritele ja need läksid 
Jane'ist kaugemale. Naist üllatas, et kokk rääkis pealikuga pärismaalaste keeles. 

Missugune imelik mees see oli, tõepoolest! Kogu aeg oli Jane teda täiesti 
nürimeelseks pidanud, täna aga sai ta teada, et mees ei rääkinud mitte ainult inglise, 
vaid ka prantsuse keelt ja isegi Aafrika lääneranniku neegrite murret. 


Siiani oli kokk paistnud talle kavala ja julma inimesena, .kes ei väärinud vähimatki 
usaldust. Täna oli ta end näidanud sootuks teisest küljest. Näis vaevalt usutav, et ta 
aitas naist puhtõilsatel kaalutlustel. Üpris võimalik, et tal olid hoopis teised plaanid ja 
kavatsused, mida ta siiani veel varjas. 

Selle üle mõtiskledes heitis Jane pilgu mehele, tema kavalatele silmadele, 
eemaletõukavale näole, ja võpatas äkki tahtmatult. Mingi ähmane tunne sosistas talle, 
et niisuguse vastiku välimuse all ei või peituda kõrged omakasupüüdmatud omadused. 

Tema süles olevast pambust kostis nõrka häält, mis pani ta südame rõõmust 
pekslema. See oli tema poja hääl! 

Laps oli ärganud. Nüüd võib ta teda vaadata. 

Kiiresti eemaldas ta tekiserva lapse näolt, kuna Anderssen seisis kõrval ja vaatas 
pealt. 

Ta nägi, kuidas naine vaarus, ja hoides last väljasirutatud kätel, vaatas kohkunud 
ilmel väikest paksu nägu ning pilkuvaid silmi. 

Siis kukkus ta haleda hüüatusega teadvusetult maha, 


X. Rootslane 


Kui Tarzani ja Sheeta ümber läbisegi tunglevad sõdalased nägid, et nende 
surmatantsu oli katkestanud harilik elus panter, mitte aga üleloomulik koletis, 
muutusid nad julgemaks. Nende arvukad odad pidid isegi julmale Shee-tale otsa peale 
tegema. 

Rokoff sundis pealikut kiiremini lõpetama ohvri odadega loopimist ja ringtantsu. 
Mustanahaline valitseja tahtiski juba oma sõdalastele vastavat käsku anda. kuid sel 
hetkel rändas ta pilk Tarzanilt samas suunas, kuhu vaatas ahv-inimene. 

Hirmukisaga pöördus ta ümber ja pistis jooksu nii, kuidas jalad võtsid. 
Hämmastunud sõdalased vaatasid ümber, hakkasid kisendama ja andsid samuti 
jalgadele valu, tõu-geldes ja üksteist tallates. Nende kannul jooksid raskelt 
komberdades koletud karvased Akuti ahvid, nende hiiglaslikud kehad tundusid kuu ja 
lõkketulede valguses veelgi suuremad. 

Ahvinimese metsik sõjakisa lämmatas neegrite hirmu-karjed ning vastuseks sellele 
tormasid Sheeta ja ahvid möirates põgenikele järele. Mõni sõdalastest jäi seisma ja 
pöördus raevunud loomade poole, ähvardades neid odaga, kuid leidis kohutavate 
ahvide süleluses verise surma. 

Surmatants muutus teiseks, mitte vähem hirmuäratavaks vaatemänguks, kus samuti 
valitses märatsev surm. Kuid nüüd olid tal juba teised ohvrid ja mitte üks nagu varem, 
vaid hoopis rohkem! 

Kui kogu küla oli tühi ja viimane neeger põõsastesse kadunud, kutsus Tarzan oma 
metsiku meeskonna enda juurde. Ta veendus meelehärmiga, et ei saanud mitte kel- 
lelegi, isegi võrdlemisi taibukale Akutile teha arusaadavaks oma soovi vabaneda 
köidikuist, millega ta oli tulba külge seotud. 

Ilmselt kulub liiga palju aega, kuni see mõte nende paksust pealuust läbi tungib, 
kuid vahepeal võib veel paljugi juhtuda: metslased võivad siia tagasi tulla, aga valge- 
tel on ju loomade vastu selline kindel kaitsevahend nagu püss. Ja kui inimesed ka siia 
ei tule, võib ta ise nälga surra, enne kui nürimeelsed ahvid taipavad, et tuleb nöörid 
läbi närida. 

Sheeta sai muidugi veel vähem aru kui ahvid. Siiski ei saanud Tarzan teisiti, kui pidi 
imestama nende iseäralike omaduste üle, mida ta juba näidanud oli. Kahtlemata oli ta 
Tarzanisse tõsiselt kiindunud. Pärast seda, kui neegrid olid minema kihutatud, uitas ta 


rahuloleval ilmel tulba juures edasi-tagasi, hõõrus end ahvinimese jalgade vastu ja lõi 
nurru nagu rahulolev kassipoeg. Tarzan oli veendunud, et Sheeta tõi ahvid tema 
päästmiseks kohale omal algatusel. Tema Sheeta oli tõepoolest ehtne aare. 

Mugambi puudumine ei valmistanud Tarzanile sugugi vähem muret. Ta püüdis 
Akutilt teada saada, mis oli neegriga juhtunud. Oli põhjust karta, et tema äraolekul 
olid loomad Mugambile kallale tunginud ja ta lõhki rebinud. Kuid kõigi tema 
pärimiste peale osutas Akut sõnatult taha, sellesse suunda, kust nad ise olid džunglist 
väljunud. Tarzan ei saanud kuidagi selgust... 

Möödus öö, aga Tarzan oli ikka endiselt kõvasti tulba külge seotud. Varsti pärast 
koitu veendus ta oma suureks kurvastuseks, et tema kartused osutusid tõeks: džunglist 
ilmusid nähtavale mustad alasti kogud, kes ettevaatlikult küla poole hiilisid. Neegrid 
tulid tagasi! 

Algas päev. Nüüd ei tundunud neile enam nii hirmus kui öösel astuda võitlusse 
loomakarjaga, kes neid nii häbiväärselt külast välja oli ajanud. Võitlus võis 
neegritele 

lõppeda edukalt: neid oli palju, neil olid pikad odad ja mürgitatud nooled. Tarvis oli 
vaid jagu saada ebausklikust hirmust. 

Mõne aja pärast märkas Tarzan, et neegrid hakkasid tõepoolest rünnakuks 
valmistuma. Nad kogunesid lagendikule nagu eilegi — kirjuks maalitud, sulgedes ja 
ehteis —ning alustasid metsikut sõjatantsu, vehkides odadega ja tuues kuuldavale 
valjusid sõjahüüdeid. 

Tarzan teadis, et need eelmanöövrid kestavad harilikult seni, kuni neegrid ekstaasi 
jõuavad. Siis, olles ärritatud ja pöörased, ei karda nad enam midagi ning tormavad 
otseteed vaenlase kallale. 

Ta lootis, et esimese korraga nad veel külasse läbi ei murra, sest enne, kui nad 
väravani jõuavad, saab nende vahvus otsa. Kuid teine ja kolmas katse võivad 
Tarzanile ning tema vapratele, kuid sõjariistadeta ja õpetamata kaitsjatele kurvalt 
lõppeda. 

Ja nii see tõepoolest juhtuski. Oma metsikust tantsust pööraseks muutunud 
sõdalased tormasid kohutava ulgumisega ülepeakaela küla poole, kuid jõudsid joosta 
vaid poole lagendikuni: ahvinimese läbilõikav ja kurjakuulutav sõjakisa ajas neile 
säärase hirmu nahka, et nende vaprus sulas sedamaid kokku. Siis pöördusid nad tagasi 
endisesse paika, et koguda uut mehisusevaru. Umbes pool tundi karglesid ja ulgusid 
nad metsa ääres, et kütta end üles, ning tungisid siis jälle metsiku hordina küla kallale. 

Seekord jõudsid nad juba küla väravani, kuid siin tabas neid uus ebaõnn. Sheeta ja 
koletislikud ahvid sööstsid julgelt nende kallale ja kihutasid nad teist korda 
džunglisse. 

Taas algas tants ja metsik ulgumine. Tarzan ei kahelnud, et seekord sisenevad nad 
külla ja viivad lõpuni oma verise töö, mille käputäis julgeid valgeid inimesi oleks edu- 
kalt lõpetanud juba esimese katsega. 

Teda viis meeleheitele mõte, et pääsemine oli nii lähedal ja samal ajal nii 
kättesaamatu üksnes sellepärast, et ta vaesed metsikud sõbrad ei taibanud vabastada 
teda kammitsaist! Kuid ta ei mõistnud neid hukka, nad olid tema jaoks teinud kõik, 
mis suutsid. Ta teadis sedagi, et nad surevad koos temaga, püüdes asjatult teda kaitsta. 

Neegrid valmistusid viimaseks rünnakuks. Mõni üksik sõdalane oli teistest ette 
jõudnud ja õhutas kaaslasi endale järgnema. Hetke pärast valgub kogu jõuk värava 
kaudu külla. 

Tarzan mõtles neil silmapilkudel oma väikesele pojale. Ta teadis, et laps viibib 
kusagil siinsamas, sellel metsikul maal. Tema süda oli poja pärast valust lõhkemas: ta 


ei suutnud enam päästa last ega kergendada Jane'i kannatusi. Endast Tarzan ei 
mõelnud, ta nidas ennast juba hukkunuks. Need olid viimsed minutid ta elus. Abi oli 
jõudnud tema juurde küll õigeks ajaks, kuid sellest polnud kasu, ja enam ei jäänud 
mingit lootust pääseda. 

Neeerid ründasid küla kolmandat korda. Tarzan jättis 

mõttes eluga jumalaga. Ta pööras silmad jooksvate metslaste jõugult oma ahvide 
peale. Üks neist näis talle kuidagi kummalisena. Loom vahtis üksisilmi ühte punkti. 
Tar-zan vaatas samas suunas ja äkki lõi kõik temas särama ning rõõmust pulbitsema: 
lõpmatu kergendustundega nägi ta Mugambi rässakat kogu kõigest väest enda poole 
jooksmas. 

Hiiglaslik neeger lõõtsutas raskesti suurest väsimusest ja närvipingest. Võtnud 
kokku viimse jõu, sööstis ta Tar-zani juurde, ja kui esimene metslane oli küla 
väravani jõudnud, lõikas Mugambi nuga läbi viimase köie, millega Tarzan oli tulba 
külge seotud. 

Tanumal lõkete ümber lamasid öises tapluses langenud metslaste surnukehad. 
Tarzan haaras ühelt tapetult oda ja jämeda vembla ning kärmete liigutustega surnud 
kehaliik-meid elustades valmistus võitluseks. Ja kui pärismaalased väravast sisse 
valgusid, kohtas neid Tarzan kõrvuti Mu-gambiga oma urisevate loomade eesotsas. 

Vaenlased võitlesid kaua ja raevukalt, kuid viimaks pidid metslased alla vanduma ja 
külast põgenema. Nende poolel oli küll palju suurem jõud, kuid nähes musta ja valget 
hiiglast, kes võitlesid koos pantri ja koletute ahvidega, valdas neid taas ebausklik 
hirm. 

Tarzani kätte langes üks vang. Ta jäeti ellu ning temalt püüdis ahvinimene teada 
saada, mis oli juhtunud Rokofi ja tema meeskonnaga ja kuhu nad kadusid. Ta lubas 
vangi täpsete andmete eest vabaks lasta. Hirmunud neeger rääkis ära kõik, mida ta 
Rokofist teadis. 

Varahommikul oli inimsööjate pealik keelitanud valgeid külla tagasi tulema, et 
hirmuäratavat metsloomade jõuku püssitulega hävitada, kuid Rokoff kartis valget 
hiiglast ja tema iseäralikke kaaslasi veel rohkem kui neegrid ise. 

Ta ei nõustunud miski hinna eest külla tagasi tulema. Tal olid sootuks teised 
plaanid. Kogunud oma inimesed kokku, tõttas ta nendega jõe äärde, kus varastas mitu 
pärismaalaste peidetud paati ja laskis need vette. Viimati nähti neid kõigest jõust 
vastuvoolu sõudvat, kusjuures aerude taga istusid nende pakikandjad Kawiri külast. 

Ahvide Tarzan asus taas oma poega otsima ja tema röövijaid jälitama. 

Mitu igavat päeva rändasid nad peaaegu inimtühjal maal, kuni Tarzan sai viimaks 
teada, et nad olid valel teel. See oli talle ränk hoop. Tal ei vedanud üldse: tema väike- 
searvuline meeskond oli veelgi kokku kuivanud, sest kolm Akuti sugukonna ahvi oli 
viimases heitluses neegritega surma saanud. Nüüd oli koos Akutiga järel kõigest viis 
suurt ahvi, peale selle Sheeta, Mugambi ja Tarzan. 

Olles õigelt teelt eksinud, ei saanud Tarzan loomulikult mingeid teateid kolmest 
valgest, kes liikusid Rokofi ees. Kes olid mees ja naine, seda ei saanud ta kelleltki 
teada, kuid miski kinnitas talle, et laps oli tema poeg, ja see mõte sundis teda oma 
otsinguid jätkama. Ta oli kindel, et Rokoff 

jälitab neid kolme valget ja kuni ta venelase jälgedes käib, jõuab ta kord ka selle 
teise salgani ja päästab poja teda ähvardavast hädaohust. 

Jõudnud veendumusele, et ta oli kaotanud Rokofi jälje, otsustas Tarzan, et ei jää üle 
muud, kui tagasi pöörduda Sinna, kust ta oma otsinguid oli alustanud. Nii ta ka tegi ja 
jõudis uuesti jõe kaldale oma endisse peatuspaika. Tarzan arvas, et venelane oli 


siirdunud põhja. Arvatavasti olid ka need valged, kelle käes oli laps, läinud samas 
suunas. 

Paraku ei suutnud ta kusagilt saada täpseid teateid, et alkkond valgeid koos tema 
pojaga tõepoolest põhja poole äheb. Ükski pärismaalane, keda ta usutles, ei olnud 
neid ainud ega kuulnud, ehkki nad kõik nii või teisiti olid venelase endaga kokku 
puutunud. Tarzanile tundus see kummaüne. Tal läks suure vaevaga korda 
pärismaalastega kõnelda. sest juba üksnes ta kaaslaste nägemine pani neid 
ülepeakaela põõsastesse pagema. Tal tuli tahes-tahtmata üksinda oma loomade ees 
käia, püüda džunglis kinni mõni juhuslik pärismaalane, meelitada teda juttu ajama, et 
siis üle kuulata. 

Kord jõudis ta ühe sellise hulkuva pärismaalase jälile just siis, kui metslane sihtis 
odaga haavatud valget meest, kes lamas raja kõrval põõsastes. Tarzan silmitses 
lamajat hemalt ja tema üllatus oli suur: ta tundis selles valges mehes ära «Kincaidi» 
koka ... 

Jah, see oli tema! Tarzan mäletas hästi seda eemaletõukavat nägu: lähestikku 
asetsevaid vesiseid silmi, kavalat ilmet ja kollaseid sorakil vuntse ... 

Ahvinimesele meenus otsekohe, et kokka ei olnud nende valgete hulgas, kes koos 
Rokofiga olid tulnud külla, kus Tarzanit vangis hoiti. Ta oli siis neid kõiki näinud, 
seda inimest aga mitte. Järelikult võis olla vaid üks seletus: te-a oli see, kelle käes olid 
Tarzani naine ja laps! Ta mõis-is nüüd, mida tähendasid Rokofi sõnad. 

Äkkvihast ilmus Tarzani laubale lai purpurpunane riip kohas, kus oli arm. See 
pärines ajast palju aastaid agasi, mil Terkoz oli tal kolju küljest suure riba nahka ahti 
rebinud ägedas võitluses, kus Tarzan tõendas, et ta õlbab Kerchaki ahvide kuningaks. 

Tappa see lurjus! Kätte maksta naise eest! 

Aga kust saada relva? Tarzan sööstis neegri kallale ja lõi tal oda käest, enne kui see 
lendu tõusis. Raevunud metslane haaras noa, pöördus Tarzani poole, kahmas oda 
agasi; ja tormas omakorda ahvinimese kallale. 

Põõsastes lamav haavatud rootslane sai kohutava kahevõitluse tunnistajaks: paljas 
neeger võitles poolpalja valge inimesega, kelle ainsad relvad olid hambad ja rusikad. 

Anderssen hakkas teda hoolikamalt silmitsema ja tema ilmad läksid imestusest 
pärani. See urisev ja hammustav loom polnud keegi muu kui hästi rõivastatud ja 
viisakas inglise džentelmen, kes oli «Kincaidil» vangis olnud. 

Inglise aadlik! Kes «Kincaidi» vang oli, seda sai ta teada 

leedi Greystoke'ilt nende põgenemise ajal mööda Ugambit. Varem ei teadnud tema 
ega teisedki laeva madrused, kes need kaks olid. 

Võitlus oli lõppenud. Relvastatud metslane pidi alla vanduma relvadeta valge 
inimese kohutavale jõule. Tar-zan tappis oma vaenlase, kes ei tahtnud alla anda. Ja 
rootslane nägi, kuidas valge mees püsti hüppas, ühe jala tapetud vaenlase kaelale 
asetas ja isaahvi hirmuäratava võidukisa kuuldavale tõi. 

Anderssen võpatas õudusest. Tarzan aga jättis võidetud vaenlase sinnapaika ja 
pöördus rootslase poole. Ta nägu oli külm ja toores hallides silmades vaikus 
tapmisiha. 

«Kus on mu naine?» karjus ta. «Ja mu laps?» 

Anderssen tahtis vastata, kuid teda takistas äkiline köhahoog. Tema rinnas tolknes 
nool ning köhimisel purskus läbilastud kopsust suu ja nina kaudu verd. 

Tarzan ootas sõnatult, millal köhahoog mööda läheb. Nagu suursugune pronkskuju 
— külm, kalk ja armutu — seisis ta abitu inimese ees. Ta kisub temalt välja vajalikud 
teated ja siis tapab ta. 


Köhimine lakkas ja jälle proovis haavatu kõnelda. Tarzan kummardus rootslase 
kohale ja kordas: 

«Naine ja laps? Kus nad on?» 

Anderssen sosistas vaevu kuuldavalt: 

«Mister Rokoff nad võtab ...» 

«Kuidas te siia sattusite?» jätkas Tarzan. «Miks pole te koos Rokofiga?» 

«Ma pegenema teie naine ja laps Rokofi eest. Ta vetma mind kinni, kui mina 
haavatud olen. Rokoff ütle. tema jätta minu hüäänidele. See ole hirmsam kui tappa. 
Ta vetma teie naine ja laps.» 

«Mis te nendega teha tahtsite ja kuhu te nad viisite?» küsis Tarzan ja kargas siis 
mehe juurde, metsikud silmad põlemas vihast ja kättemaksuhimust, mida ta siiani 
suuri vaevu maha oli surunud. «Mis kurja te mu naisele ja pojale tegite?» karjus ta. 
«Rääkige ruttu, või ma rebin teid tükkideks käte ja hammastega. Te nägite, et ma saan 
seda teha!» 

Sügav imestus ilmus Andersseni näole. 

«Mina ei tegema neile kurja,» sosistas ta. «Mina tahtma neid venelase käest 
päästma. Teie naine olema mulle «Kincaidil» lahke ja mina kuulen väike laps vahel 
nutma. Minul ise Kristiaanias naine ning laps, ja mina ei jaksa nägema neid lahus ning 
Rokofi meelevallas. See olema keik. Kas mina paistma, nagu tegema neile kurja?» 
jätkas ta lühikese pausi järel, osutades rinnast tolknevale noolele. 

Rootslase hääles ja ilmes oli midagi, mis veenis Tarzanit tema sõnade õigsuses. 
Veelgi rohkem kaalu andis tema sõnadele aga see, et ta oli ilmselt rohkem pahandatud 
kui hirmunud. Ta teadis, et sureb, seepärast Tarzani ähvardused suurt ei mõjunud. 
Kuid ta tahtis — ja seda oli selgesti näha —, et inglane teaks tõtt ega teeks talle 
ülekohut, mõeldes temast nii. nagu nähtus tema sõnadest. 

Tarzan laskus rootslase ette põlvili ja lausus: 

«Mul on teist väga kahju. Ma kohtasin Rokofi seltskonnas üksnes lurjuseid. Näen 
nüüd, et eksisin. Tahaksin viia teid paremasse kohta ja pesta teie haava. Peame teid nii 
kiiresti kui vähegi võimalik terveks ravima.» 

Rootslane raputas lootusetult pead ja oigas tasa. 

«Te mine otsima naine ja laps. Mina juba surnud...» Ja lisas pärast mõningat 
kõhklemist: «Ma kartma hüääni. Palun teid minu tapma.» 

Tarzan võpatas. Mõne hetke eest tahtis ta seda meest tappa kui kurjategijat, nüüd 
aga ei suutnud ta tema vastu kätt tõsta. 

Ta kergitas rootslase pead, et muuta tema asendit ja kergendada ta kannatusi. Kuid 
haavatut tabas jälle lämbumishoog ja hirmus verejooks. Kui hoog möödus, jäi An- 
derssen kinnisilmi lamama. 

Tarzan arvas, et ta on juba surnud, kuid ootamatult lõi rootslane silmad lahti, vaatas 
ahvinimese otsa ja kähistas vaevalt kuuldavalt: 

«Mina metle. tuuli tulema, oige pea, oige kõva!» 

Need olid õnnetu rootslase viimased sõnad. 


XI. Tambudza 

Tarzan kaevas madala haua «Kincaidi» kokale, kelle maletõukava välimuse all oli 
tuksunud rüütelliku mehe üda. See oli kõik, mis ta võis teha džunglis mehe heaks, es 
oli andnud elu tema naise ja poja elu päästmiseks. 

Siis jätkas Tarzan Rokofi jälitamist. Nüüd, kus ta kind--sti teadis, et valge naine oli 
Jane ja et ta oli uuesti koos pojaga venelase kätte sattunud, tundus talle, nagu liiguks 
ta oma uskumatule kiirusele ja tugevatele lihastele vaatamata edasi vaid teosammul. 


Tal oli raske hoida õiget teed. Siin läbis džunglit rohkesti radasid, mis ristlesid ja 
hargnesid igas suunas, ning kõikjal oli tulnud ja läinud arutul hulgal pärismaalasi. 
Valgete inimeste jälgi katsid neile järgnenud pärismaalastest kandjate omad, kõige 
peal olid teiste pärismaalaste ja metsloomade jäljed. 

Nii oma suurepärase nägemise kui ka kõrgesti arenenud haistmismeele abil uuris 
Tarzan väga tähelepanelikult kõiki jälgi, kuid äärmisele hoolikusele vaatamata pidi 
õhtul tõdema, et oli eksinud ja õige tee kaotanud. 

Ta teadis, et tema loomad järgnevad talle, ja seepärast püüdis jätta oma jälgi 
võimalikult selgesti. Selleks puudutas ta radade ristumiskohtades kasvavaid liaane 
ning teisi ronitaimi ja vajutas sitkesse porri sügavaid jalajälgi, märgistades sel kombel 
teed. Tarzan teadis, et loomad leiavad džungli määratu suures raamatus need märgid 
hõlpsasti üles. 

Vastu ööd hakkas sadama paduvihma ja ahvinimesel ei 

jäänud muud üle kui oodata määratu suure puu varjus hommikuni, kuid ka koidikul 
ei lõppenud vihmasadu. See oli Tarzanile tõeline ebaõnn. Algas vihmade periood. 
Nädal aega varjasid päikest sünged pilved ja vihma kallas kui oavarrest. Paduvihm 
uhtis minema viimasedki riismed jälgedest, mida Tarzan kogu aeg visalt, kuid asjatult 
oli otsinud. Ta hakkas kartma, et nende hirmsate vihmadega kaotavad ka loomad tema 
jälje. 

See paikkond oli talle täiesti võõras, halva ilma tõttu ei saanud ta aga oma teed 
suunata ei päikese, kuu ega tähtede järgi. Tarzan oli esimest korda elus džunglis ära 
eksinud! 

Ja see juhtus just ajal, mil naine ja poeg olid tema veri-vaenlase küüsis. Milliseid 
hirmsaid kannatusi pidid nad läbi elama selle aja jooksul, mil loodusjõud takistasid ta 
pingutusi neid kätte saada! 

Tarzan tundis põhjalikult venelast, kelle võimuses nad olid. Ta ei kahelnud, et Jane'i 
põgenemisest marru läinud Rokoff, kes pealegi teadis Tarzani enese kannu) olevat, ei 
viivita kättemaksuplaanide elluviimisega. 

Vihmasadu lõppes. Jälle paistis päike endist viisi. Kuid ahvinimene ei teadnud ikka 
veel. millises suunas liikuma hakata. Ta teadis, et Rokoff oli Andersseni jälitades 
Ugam-bi äärest lahkunud, kuid küsimus oli selles, kas ta jätkab nüüd reisi sisemaale 
või tuleb tagasi (või ongi juba tulnud) Ugambi kallastele. 

Selles kohas, kus ta jõe äärest lahkus, muutus Ugambi kitsaks ja kärestikuliseks, mis 
takistas isegi paadisõitu. Rokofil polnud mõtet jõge mööda edasi sõita. Aga kui ta jõe 
äärde tagasi ei pöördunud, kuhu poole ta siis edasi läks? 

Vaevalt pidas Rokoff võimalikuks liikuda Andersseni põgenemise teed, sest minna 
läbi terve kontinendi Sansibari suunas oleks olnud äärmiselt raske, eriti veel koos 
Jane'i ja lapsega. 

Siiski võis hirm sundida venelast seda üritama, hirm ahvinimese kurjakuulutava 
meeskonna ja veelgi suurem hirm Tarzani õiglase kättemaksu ees. 

Pärast pikki mõtisklusi otsustas ahvinimene jätkata teekonda kirdesse Saksa Ida- 
Aafrika asumaade poole ja liikuda edasi seni, kuni näeb pärismaalasi, kellelt võib 
Rokofi asukoha kohta teateid saada. 

Teisel päeval pärast vihmasadude lakkamist jõudis ta pärismaalaste küla juurde. 
Tarzanit nähes pistsid selle asukad tava kohaselt plehku. Tarzan asus- neid taga ajama 
ja peagi sai kätte ühe noore sõdalase. Neeger oli nii kohkunud, et viskas sõjariistad 
maha, langes põlvili ja läbilõikavalt kriisates vahtis Tarzanit õudusest pärani 
silmadega kui saatust ennast või kõikvõimast deemonit. 


Suurivaevu õnnestus Tarzanil noor mees maha rahustada, nii et see arusaadavalt 
seletaks talle oma hirmu põhjust. 

Paljude meelituste järel sai Tarzan temalt teada, et paari päeva eest oli nende külast 
läbi läinud salk valgeid. 

Need valged rääkisid, et neid jälitab kohutav valge saatan, ja soovitasid 
pärismaalastel valvel olla, sest valget saatanat saadab kurjade vaimude kohutav jõuk. 

Nendest juttudest ja hoiatustest kohutatud mustanahaline noormees tundiski 
Tarzanis ära selle valge saatana, ning ootas hirmuga kurjade vaimude ilmumist ahvide 
ja pantri kujul. 

Kogu selles loos nägi Tarzan Rokofi sõjakavalust. Venelane püüdis kõigi 
vahenditega tema teekonda võimalikult raskeks teha ja pärismaalasi üles ässitada. 

Noor sõdalane rääkis Tarzanile, et salka juhtinud valge mees oli lubanud neegritele 
muinasjutulist tasu, kui nad tapavad valge saatana- Seda nad ka kavatsesid teha, kui 
selleks võimalus avaneb. Kuid hetkel, mil nad nägid Tarzanit, muutus nende veri 
veeks, nagu ütlesid valgete meeste kandjad. 

Nähes, et ahvinimesel pole mõttes midagi halba, viis pärismaalane Tarzani külla, 
kutsudes teel ka oma kaaslasi ühes ja kinnitades, et valge saatan oli lubanud neile 
kurja mitte teha, kui nad vaid ta küsimuste peale õigust räägivad. 

Nad tulidki üksteise järel külla tagasi, kuid hirm polnud veel kadunud. Seda 
tunnistas alaline ahvinimese poole kõõritamine, mistõttu neil paistsid peamiselt 
silmavalged. 

Pealik oli esimeste külla tagasitulijate hulgas ja just teda tahtiski Tarzan kõige 
rohkem küsitleda. See oli pikkade ahvikätega lühike paks mees. Tema nägu ei 
tõotanud midagi head: see kandis valelikkuse ja alatuse pitserit. 

Ainult ebausklik hirm, mille olid esile kutsunud valgete ning venelast saatvate 
mustade jutud valgest saatanast ja kurjadest vaimudest, hoidsid teda kõige 
verejanulisemate kavatsustega Tarzanile kallale tormamast. See oli paadunud 
inimsööja, nagu kogu tema suguharugi. 

Tarzan küsitles põhjalikult pealikut ja, võrrelnud tema sõnu noore sõdalase 
omadega, veendus, et Rokoff oli oma safaridega* kabuhirmus kauge idaranniku poole 
põgenenud. 

Metslase sõnade järgi oli mitu venelase kandjat juba jalga lasknud. Nende külas oli 
ta viis meest varguse ja ettekavatsetud põgenemise pärast üles poonud. 

Nende kahe metslase, samuti ka teiste M'ganwazami küla elanike jutu järgi tuli 
välja, et kõik Rokofi kaaslased olid otsustanud oma toore ja ebainimliku isanda 
juurest minema joosta ning jätta ta saatuse hooleks. Pealik M'gan-wazam eitas, et 
valgetega oli olnud valge naine või laps, kuid Tarzan oli kindel, et ta valetas. Mitu 
korda püüdis ahvinimene läheneda sellele küsimusele eri kandist, kuid tal ei 
õnnestunud kordagi tabada kavalat kannibali valetamast. 

Tarzan palus pealikult süüa, kuid sai seda alles pärast pikka kauplemist. 
Hommikusöögi ajal püüdis ta veel teistelt juures viibivatelt metslastelt üht-teist välja 
uurida, 

* safarid — kandjad 

66 

kuid M'ganwazami kohalolek pani nende suud lukku. 

Jõudnud veendumusele, et need inimesed teavad venelase asukohast ning Jane'i ja 
lapse saatusest palju rohkem, kui räägivad, otsustas ta külla ööbima jääda, lootes selle 
ajaga veel mingeid tähtsaid üksikasju teada saada. 


Kui ta oma otsusest pealikule teatas, hämmastas teda järsk muutus, mis 
mustnahalise suhtumises temasse aset leidis. Endise umbusalduse ja pahatahtlikkuse 
asemel hoovas M'ganwazamist nüüd lipitsevat abivalmidust ja armastusväärsust. 

Ahvinimene pidi tingimata asuma küla parimasse onni, kust M'ganwazami kõige 
vanem naine välja aeti, kuna pealik ise kolis ajutiselt ühe oma noorema naise onni. 

Oleks Tarzanile meenunud kuninglik tasu, mis oli neegritele lubatud tema tapmise 
eest, oleks ta mõistnud M'gan-wazami käitumises toimunud muutuse saatuslikku 
tähendust. 

Asjaolu, et Tarzan jäi ööbima M'ganwazami onni, kergendas suuresti viimase 
võimalust tasu teenida. Seepärast käis ta väsimatult peale, et pikast teest väsinud 
Tarzan heidaks võimalikult kiiremini tema «lossi» puhkama, mis oli kõike muud kui 
meelitav. 

Ahvinimene püüdis tavaliselt vältida ööbimist pärismaalaste onnides neile omase 
halva leha. suitsu ja vingu pärast, kuid seekord tegi ta erandi, lootes mõnd nooremat 
meest meelitada juttu vestma tule juurde, mis põles suitsu .täis onni keskel, ja temalt 
siis õigeid teateid saada Seetõttu võttis Tarzan vana M'ganwazami kutse viisakalt 
vastu, öeldes siiski, et eelistab pigem jagada onni mõne noorema mehega, kui pealiku 
vana naist välja külma kätte ajada. 

Inetu hambutu vanaeit, pealiku naine, jäi sellega väga rahule. Seepärast ei käinud 
pealik enam peale, seda enam, et Tarzani soov üksnes aitas tal oma kavatsust täide 
viia. 

Tarzan juhatati külavärava lähedal asuvasse onni ja jäeti üksi. Sel ööl pidi 
korraldatama tants tagasitulnud jahimeeste auks ja M'ganwazami sõnutsi pidid kõik 
noored sõdalased peos osalema. 

Niipea kui ahvinimene oli lõksu viidud, kutsus M'gan-wazam noored sõdalased 
enda juurde ja käskis neid veeta öö valge saatana seltsis. 

Ühtegi neist see käsk eriti ei rõõmustanud, sest oma ebauskliku südame põhjas 
tundsid nad selle iseäraliku valge hiiglase ees määratut hirmu. Kuid M'ganwazami 
sõna oli tema suguharule seadus, seepärast ei julgenud keegi talle vastu hakata. 

M'ganwazam kükitas sõdalastega lõkke ääres ja seletas sosinal neile oma plaani, 
kuidas tapmist täide viia. Hambutu vanaeit, kes tänu Tarzanile võis ööseks oma onni 
jääda, askeldas meeste ümber justkui selleks, et puid juurde visata, tegelikult aga 
püüdis ta vandenõulaste juttu pealt kuulata. Nad ei pööranud temale vähimatki 
tähelepanu. 

Hoolimata pidutsejate kõrvulukustavast = kriiskamisest, 

vajus Tarzan sügavasse unne. Maganud umbes paar tundia tajus ta äkki, et keegi oli 
sisenenud onni. Tulest oli järele jäänud vaid veidi hõõguvat tuhka ja kõik ümberringi 
oli mattunud sügavasse pimedusse. Ometi oli ahvinimene kindel, et keegi hiilib 
pimeduses tema poole. 

See ei saanud olla peolt tagasi pöörduv sõdalane, sest pidu alles kestis: tanumalt 
kostis" ikka veel tantsijate metsikuid hõikeid ja tamtammide põrinat. Kes võis see olla, 
kes püüdis nii hoolibalt oma lähenemist varjata? Ahvide Tarzan hüppas käratult onni 
vastasseina äärde, oda viskeval-milt käes. 

«Kes see on,» küsis, ta, «kes roomab ahvide Tarzani kallale nagu näljane lõvi 
pimedusest?» 

«Tasem, bwana!» vastas vanainimese kähisev hääl. «See on vana Tambudza. keda 
sa ei tahtnud tema onnist välja külma kätte ajada.» 

«Mis tahab Tambudza ahvide Tarzanist?» küsis ahvinimene. 


«Sa olid lahke minu vastu, kelle vastu enam keegi lahke ei ole,» kostis vanaeit, «ja 
tasuks su headuse eest tulin sind hoiatama.» 

«Hoiatama? Mille eest?» 

«M'ganwazam valis välja noored sõdalased, kes peavad sinuga ühes onnis magama. 
Kui tants hommiku eel lõpeb, tulevad nad siia onni. Kui sa magad, siis tuleb 
M'ganwa-zami käsu järgi sind tappa. Kui sa aga ärkvel oled, peavad nad ootama, kuni 
sa majama jääd, ning siis tulevad kõik korraga sulle kallale ja tapavad su. 
M'ganwazam tahab tingimata saada tasu, mis valge mees sinu eest anda lubas.» 

«Olin tasu täiesti unustanud,» lausus Tarzan endamisi ja lisas: «Aga kuidas loodab 
M*ganwazam tasu saada, kui valged mehed on lahkunud ja ta isegi ei tea, kus nad 
praegu asuvad?» 

«Oh, nad pole veel kuigi kaugel,» väitis Tambudza, «ja nad liiguvad aeglaselt. Meie 
käskjalad võivad neile hõlpsasti järele jõuda. Ma ei oska sulle seletada, kus nende 
laager asub, aga ma võin sind sinna juhtida, bwana.» 

Vestlusest hõivatuna nad ei märganudki, kuidas pime- 
duses hiilis onni väike kogu ja niisama käratult sealt jälle 
välja lipsas. , 

See oli väike Buulaoo, pealiku ja ühe ta noorema naise poeg — kättemaksuhimuline 
alatu väike lurjus, kes vihkas Tambudzat, nühkis alatasa tema järel ja kõigest isale ette 
kandis. 

«Lähme siis juba rutem!» hüüdis Tarzan. 

Neid viimaseid sõnu Buulaoo enam ei kuulnud, sest ta jooksis juba tuhatnelja 
mööda tanumat väljaku poole, kus tema julm isa jõi pärismaalaste õlut ja imetles oma 
alamate tantsu. Nad kriiskasid metsikult, keerlesid ringi ja hüppasid kõrgele üles, 
vehkides odadega. Tamtamm ja kolm püha trummi saatsid nende tantsu. 

Samal ajal kui Tarzan ja Tambudza ettevaatlikult külast välja hiilisid ja 
džunglipimedusse kadusid, asus kaks 

saledat välejalgset jooksjat samas suunas teele, kuigi teist rada mööda. 

Mõne aja pärast, olles külast juba küllalt kaugele jõudnud, küsis Tarzan vanaeidelt, 
kas ta polnud ise oma silmaga juhtunud nägema valget naist ja last. 

«Jah, bwana,» vastas Tambudza. «Ma nägin neid. Nendega oli kaasas üks valge 
naine ja väike lapsuke. Laps suri palaviku kätte ja nad matsid ta maha siin meie 
külas.» 


XII. Must lurjus 


Kui Jane Clayton taas teadvusele tuli, haaras teda uuesti meeleheide. Hirmu ja 
kurbusega silmitses ta Andersseni, kes hoidis süles last. 

«Mis viga olema?» küsis kokk. «Te jääma haige?» 

«Kus mu poeg on?» kisendas õnnetu naine, välja tegemata ta küsimusest. 

Anderssen ulatas talle paksupõskse lapse, kuid naine 

raputas pead. 

«See pole minu poeg,» ütles ta. «Te teadsite seda väga hästi. Te olete samasugune 
lurjus nagu venelane.» 

Andersseni väikesed silmad läksid üllatusest pärani. 

«Ei teie poeg?» küsis ta. «Te ise ütlema mulle, et laps «Kincaidil» olema teie.» 

«Mitte See,» vastas Jane rusutult, «vaid teine. Kus on teine laps? Seal oli kindlasti 
kaks last. Ma ei teadnud sellest midagi.» 

«Seal ei olema teine laps. Mina metle, see olema teie. Mina väga kurb olema.» 


Anderssen tammus rahutult jalalt jalale. Oli ilmselge, et ta ei teadnud, kes see laps 
oli. 

Siis hakkas laps Andersseni süles nutma ja sirutas väikesed käed noore naise poole. 
Ükski ema maailmas poleks suutnud sellele kutsele vastu panna. Haaranud võõra 
lapse, surus Jane ta oma rinnale, peitis näo lapse määrdunud riietesse ja puhkes vaik- 

selt nutma. 

Pisarad tõid talle veidi kergendust Pärast pettumusest tingitud esimest lugevat 
vapustus! ärkas temas nüüd lootus, et võibolla oli Jack just viimasel hetkel enne 
«Kincaidi» Inglismaalt lahkumist mingi ime läbi Rokofi käest ära võetud ja selle 
lapsega asendatud. 

Sellele lisandus tumm kutse väikeselt abitult orvult, kes oli üksi kaitseta keset 
metsiku džungli koledusi. Rohkem kui miski muu äratas just see mõte Jane'i 
emasüdames kaastunnet süütu lapse vastu, kuigi hiljutine pettumus talle veel 
kannatusi valmistas. 

«On teil aimu, kelle laps see on?» küsis ta Anderssenilt. 

Rootslane raputas pead. 

«Kui see ei olema teie poeg. mina ei teadma, kelle ta olema. Mister Rokoff ütle. see 
olema teie. Mina metle, tema 

nii uskuma. Mis me temaga nüüd tegema? Mina ei saa «Kincaidi» tagasi minema. 
Rokoff minu tapma. Aga teie saab minema, mina viima teid mere äärde, ja siis must 
mees sõudma teid laeva » 

«Ei, ei!» karjatas Jane. «Mitte miski hinna eest! Parem surra kui jälle nende lurjuste 
kätte sattuda. Ei, lähme edasi ja võtame lapse kaasa. Kui jumal aitab, siis kuidagi pää- 
seme. » 

Ja nad jätkasid oma teekonda läbi metsiku maa. 

Koos nendega rändas kuus pärismaalast — safarit, kes kandsid «Kincaidilt» 
ettenägelikult kaasa võetud toidumoona ja telke. 

Piinarikkad päevad ja ööd, mida noorel naisel tuli läbi elada, sulasid tema jaoks 
üheks lõputuks košmaariks, nii et tal kadus igasugune ajataju. Ta ei osanud öelda, olid 
nad rännanud päevi või aastaid. Ainuke lohutus selles elus, täis lakkamatut hirmu ja 
kannatusi, oli väike laps, kellesse Jane oli juba jõudnud kiinduda. Mõningal määral 
täitis ta Janei südames seda vahitavat tühjust, mille oli jätnud ta oma lapse röövimine. 
Jane oli leidnud olendi, kellele võis anda oma emaarmastuse. Mõnikord istus ta 
kinnisilmi ning kujutles magusas ja nukras enesepettes, et laps ta süles on tõepoolest 
tema oma. 

Esialgu liikusid nad sisemaale väga aeglaselt. Aeg-ajalt nende teele sattunud 
pärismaalastelt hankisid nad mõningaid teateid, mille järgi võis arvata, et Rokoff 
polnud veel nende jälile sattunud. See viimane asjaolu, aga ka Anders seni soov 
võimalikult palju kergendada noore õrna n;iise rännakuraskusi, oligi põhjus, miks 
Anderssen liikus nii aeglaselt ja peatus sageli, et puhata. 

Teel olles kandis rootslane ise last ja hoolitses Jane'i eest, kuidas vähegi suutis, et 
aidata naisel jõudu säästa. Siiani ängistas teda tahtmatu eksimine lapse isikuga ja ta 
kannatas selle all sügavalt. Aga kui Jane veendus mehe aususes, ei lubanud ta 
rootslasel enam endale etteheiteid teha eksi muse parast, mida ta kuidagi poleks 
vältida saanud. 

Igal õhtul jälgis Anderssen hoolikalt, et Jane'i ja lapse telk oleks kõige paremas 
kohas. Astelpõõsastest tara — bo-ma — selle ümber! oli nii tugev ja läbipääsmatu, kui 
mosu-lad iganes ehitada oskasid. Jane'i ja lapse toit oli parim, mida võimaldasid 


nende tagasihoidlikud varud ja mida rootslane sai oma püssiga muretseda. Kuid kõige 
rohkem rahustas ja liigutas Jane'i mehe alaline hoolitsemine ja viisakas kohtlemine. 

Ta imestas sageli, kuidas võis nii eemaletõukava välimuse all peituda nii 
ausameelne iseloom. Mehe kaasasündinud delikaatsus, lahkus ja osavõtlikkus muutsid 
Jane'i silmis välimust niivõrd, et lõpuks ta enam ei märganudki me. he inetust. 
Rootslane tundus talle peaaegu iludusena. 

kd * ki 

Nad jõudsid edasi juba pisut kiiremini, kui mööduvatelt metslastelt saadud teateist 
selgus, et Rokoff oli nende jälje 

üles leidnud ja on nüüd kannul. Põgenikud otsustasid muuta suunda ja pöörasid 
Ugambi jõe poole. 

Ühest külast Ugambi lisajõe kaldal ostsid nad paadi ja * sõitsid sellega Ugambini, 
siis ara juba mööda seda laia jõge ülespoole. Nad liikusid edasi nii kiiresti, et pikka 
aega ei kuulnud jälitajaist enam midagi. Jõudnud kohta, kust enam edasi sõita ei 
saanud, jätsid nad paadi maha ja läksid jälle džunglisse. Siin muutus nende tee taas 
ohtlikuks ja raskeks. 

Teisel päeval pärast Ugambilt lahkumist juhtus uus õnnetus: laps haigestus 
palavikku. Anderssen teadis, et kurb lõpp on paratamatu, kuid tal polnud südant seda 
Jane'ile öelda. Ta nägi, et noor naine oli hakanud last armastama, nagu oleks see 
olnud tema liha ja veri. 

Varsti hakkas lapsel nii halb, et tuli teha peatus. Anderssen läks pisut kõrvale 
peateest, mida mööda nad seni olid käinud, ja lõi laagri üles lagendikul väikese jõe 
kaldal. 

Jane hoolitses väikese kannataja eest, pühendades talle iga silmapilgu. Kuid teda 
ootas juba uus löök. Uks mosula kandjatest, kes oli džunglis ümber hulkunud, tuli 
äkki jooksuga teatama, et «valge saatan» Rokoff oma inimestega oli üsna lähedal 
laagris. Mustanahaline safari pidi äärepealt nendega kokku põrkama! Ilmselt oli 
Rokoff neile jälile sattunud. 

Põgenikud pidid laagri otsekohe kokku panema ja kähku edasi liikuma, hoolimata 
sellest, et lapse seisund muutus üha halvemaks. Jane Clayton tundis venelase 
iseloomu küllalt hästi. Ta oli veendunud, et kohe, kui Rokoff nad kinni võtab, lahutab 
ta Jane'i lapsest, see aga oleks tähendanud viimase kindlat surma. 

Nad liikusid pikkamisi edasi läbi tiheda alusmetsa vanal, peaaegu rohtunud 
metsloomarajal. Mosula kandjad olid üksteise järel nende juurest lahkunud ja 
salapärasel moel kuhugi kadunud. Nad teenisid neid ustavalt ainult seni, kuni polnud 
ohtu venelase kätte sattuda. Nad olid nii palju kuulnud tema julmusest ja tundsid tema 
ees nii ebamäärast hirmu, et nüüd, kus teadsid valget saatanat juba enda kannul olevat, 
jätsid vähimagi süümepiinata oma isandad maha. 

Sellest hoolimata jätkasid Anderssen ja noor naine põgenemist. Rootslane käis ees 
ja raius teed lahti kohtades, kus see sootuks kinni oli kasvanud, Jane lapsega kõndis 
tema järel. 

Nii käisid nad kogu päeva, õhtu eel aga said aru, et kõik pingutused end päästa olid 
olnud asjatud. Üsna enda taga kuulsid nad suurt karavani lähenemas mööda rada, 
mille nad olid puhastanud tagaajajaile. 

Nad jäid seisma, murest murtud ning väsimusest ja erutusest roidunud. Anderssen 
hakkas tegema viimaseid ettevalmistusi. Ta peitis Jane'i koos lapsega suure puu taha 
ning varjas nad hoolikalt okste ja rohuga. 

Jätnud Jane'ile igaks juhuks püssi koos padrunitaskuga ja pisut toitu, andis 
Anderssen talle edasiseks mõningad juhised. 

«Siin küla olema üks miil eemal,» ütles ta naisele. «Mo-sulad mulle rääkima, enne 
kui ära minema. Mina katsun venelane kõrvale saatma, teie minema edasi küla poole. 
Mina metle, pealik olema sebralik valgega, mosula seda mulle ütlema. Ja see keik, 
mis me teha saama. Ja mõnda aega pärast teie palub pealik viima teid tagasi mere 
äärde mosula külla, ja varsti Ugambi suudme laev tulema. Siis on teil keik hea. 
Jumalaga, ja head onne teil, leedi!» Ja ta ulatas naisele käe. 

«Aga kuhu teie siis lähete, Sven?» imestas Jane. «Miks te ei taha end siia ära peita 
ja minuga koos mere äärde minna?» 

«Mina ütlema venelane, teie olema surnud, siis tema ei otsib teid enam,» vastas 
rootslane. 

«Miks ei või te tulla minuga pärast seda, kui olete venelasega rääkinud?» päris Jane. 
Anderssen raputas pead. 

«Mina metle, et mina ei tulema kellegagi pärast seda, kui ütlema venelane, et teie 
surnud olema,» vastas ta. 

«Te ei arva ometi, et ta teid tapab?» küsis Jane, teades iiski oma südames, et just 
seda teeb see suur lurjus kätte-aksuks petmise eest. Anderssen ei vastanud, käskis 
ainult vaikida, osutades tee poole, kust nad olid alles tulnud. 

«Ma ei hooli sellest,» sosistas Jane Clayton. «Ma ei lase eid enda päästmise pärast 
surra, kui saan seda kuidagi takistada. Andke mulle oma revolver. Oskan seda 
käsitseda hk suudame kahekesi neid tagasi tõrjuda, kuni leiame ingi 
põgenemisvõimaluse.» «See ei aitama,» väitis Anderssen. «Nemad* vetma meie 
melemad kinni, ja siis mina ei saama teile midagi head tegema. Metleb lapse peale, 
leedi, ja mis tulema, kui te mõlemad jälle venelase kätte langema. Tema pärast peate 
tegema, mis mina ütle. Võtab minu püss ja padrun, teie võib neid vaja minna » 

Ta pani püssi ja laskemoona Jane'i kõrvale ning läks hetke pärast juba rahulikult ja 
kindlalt tuldud teed lähenevale venelase karavanile vastu. Jane vaatas talle järele, kuni 
teekäänak varjas ta. 

Jane'i esimene mõte oli talle järele joosta, tagastada püss või keelitada tagasi tulema. 
Tal oli mehest kohutavalt kahju, pealegi ei suutnud ta taluda hirmsat mõtet jääda ük- 
sinda, ilma ainsagi sõbrata hirmuäratavasse Aafrika džunglisse. 

Jane tõusis tasakesi üles, et oma peidupaigast välja ronida. Last enda vastu surudes 
vaatas ta talle näkku. See oli purpurpunane. Laps põles nagu tules. 

Hirmukarjatusega hüppas Jane Clayton püsti. Püss ja padrunitasku ununesid okste 
alla. Ta unustas Andersseni, Rokofi ja kohutava hädaohu, mis teda ähvardas. Tema 
ajus keerles vaid üksainus mõte: laps oli haigestunud hirmsasse troopikapalavikku ja 
ta ei saanud midagi teha, et kergendada tema kannatusi. 

Kui ta vaid leiaks kedagi, kes saaks teda aidata — mõn- 

da naist, kel endal lapsed! Ja talle meenus sõbralik küla. millest oli rääkinud 
Anderssen. Kui ta ometi jõuaks sinna õigeks ajaks. 

Ei tohtinud minutitki viivitada Nagu hirmunud antiloop pöördus ta ümber ja hakkas 
jooksma mööda rada, mille talle oli kätte näidanud Anderssen. 

Kaugel tema taga kuuldus karjumist ja püssipauke, seejärel võttis maad vaikus. Uus 
mure pigistas Jane'i südant: ta teadis, et Anderssen oli kohtunud venelasega. 

Poole tunni pärast, väsimusest peaaegu ümber kukkumas, jõudis ta väikesesse külla. 
Silmapilk ümbritses teda terve trobikond mehi, naisi ja lapsi. Uudishimulikud pä- 
rismaalased külvasid ta üle küsimusterahega: kes ta on, mis tä tahab, mis temaga 
juhtus? Kuid Jane ei mõistnud nende keelt ega osanud vastata ühelegi küsimusele. 


Ta näitas vaid pisarsilmil lapse peale, kes ta süles haledasti nuttis, ning kordas ikka 
ja jälle: «Palavik, palavik...» 

Mustanahalised ei saanud ta sõnadest aru, kuid üks noor neegritar taipas, et laps on 
haige. Ta haaras Jane'il käest kinni ja viis ta oma onni. Naised ümbritsesid Jane'i, 
püüdsid teda rahustada ja last aidata. 

Kohale kutsutud külanõid tegi onnis tule üles, riputas selle kohale väikese savipoti 
ja hakkas seal keetma mingisugust iseäralikku mürgitaimedest ravimit, tehes poti ko- 
hal maagilisi liigutusi ja pomisedes monotoonseid loitsu-sõnu. Seejärel kastis ta potti 
sebra saba ja loitsusõnu pomisedes pritsis sellega lapse nägu. 

Pärast tema lahkumist istusid neegrinaised ringis maha ning hakkasid ulguma ja 
halisema. Jane arvas, et ta läheb hulluks, kuid teades naisi tegevat seda heast 
südamest, kannatas ta tumma alistumisega öist košmaari. 

Umbes südaöö paiku kuulis ta, et külas muutus äkki rahutuks. Kostis vaidlevate 
pärismaalaste hääli, kuid ta ei saanud nende sõnadest aru ega taibanud, mis on lahti. 
Peagi kuulis ta samme lähenemas onnile, kus ta istus, laps süles. Väike olevus lamas 
nüüd väga vaikselt, poollahtiste laugude vahelt paistmas vaid silmavalged. Hingamist 
polnud peaaegu üldse kuulda. 

Jane Clayton silmitses nukruse ja hirmuga väikest nägu. See polnud tema laps, tema 
liha ja veri, ja ikkagi, kui kalliks ja lähedaseks oli saanud see väike abitu olevus! 
Tema südamelt oli röövitud ta oma poeg, nüüd oli ta leidnud selle vaese nimeta lapse 
ja ümbritsenud ta armastusega, mis «Kincaidil» pikki kibedaid vangisolekunädalaid 
tegevuseta oli olnud. 

Ta nägi, et surm oli lähedal, ja oma murest hoolimata pidas seda halastavaks 
surmaks, mis lõpetab väikese kannataja piinad. 

Sammud peatusid ukse taga. Kostis tasast juttu ja hetke pärast sisenes M'ganwazam, 
suguharu pealik. Jane oli teda näinud möödaminnes eelmisel õhtul, enne kui naised ta 
onni olid viinud. 

Tema poole kummardus metslase elajalik salakaval kirjuks 

maalitud nägu, kus polnud midagi inimlikku. Jane Claytonile paistis isegi, et ta 
sarnanes rohkem gorilla kui inimesega. 

Metslane proovis temaga kõnelda, kuid nähes oma katse, te viljatust, pöördus ukse 
poole ja kutsus kedagi väljast. Onni sisenes kohe teine neeger, kes välimuselt 
M'ganwa-zamist tugevasti erines ja kuulus nähtavasti teise suguharusse. Ta oskas 
inglise keelt ja võis olla tõlk. 

Juba M'ganwazani esimesest küsimusest tundus Jane Claytonile, et metslane pärib 
talt teateid mingil kindlal Jane'ile veel teadmata eesmärgil. Ta ilmutas erilist huvi 
Jane'i kavatsuste vastu, päris, mis eesmärgil ja kuhu ta rändas ja miks tema teekond 
just selles külas katkenud oli. Et Jane ei näinud põhjust varjata tõde, rääkis ta mehele 
kõik ära. Kui neeger küsis, kas neil polnud Tarzaniga kokkulepet kohtuda siin, selles 
külas, raputas ta eitavalt pead. Siis selgitas neeger talle tõlgi abil oma tuleku peamist 
eesmärki. 

«Sain suure vee ääres elavatelt inimestelt just praegu teada,» ütles ta, «et sinu mees 
tuli sulle jõge mööda järele, kuni pärismaalased ta kinni võtsid ja ära tapsid. Räägin 
seda selleks, et sul ei tarvitseks mehe otsimisele aega raisata. Selle asemel võid tagasi 
mere äärde minna. Sellel maal pole sul enam midagi teha!» 

Jane tänas sosinal M'ganwazami tema tähelepanelikkuse eest. Tal polnud enam 
häält ja tema süda kivistus uuest hoobist. Ta istus, pea norus, mitte midagi nägeva 
pilguga last silmitsedes. M'ganwazam lahkus onnist hääletult nagu kass. Mõne aja 
pärast kostis ukse juurest kahinat: veel tuli keegi onni. 


Neegrinaised kükitasid endiselt tule ümber, üks neist heitis hõõguvatele tukkidele 
kuivi oksi. Need lahvatasid äkki suure leegiga põlema ja valgustasid nagu nõiduse 
väel onni sisemust. 

Jane Clayton tardus õudusest: laps oli surnud Ta polnud isegi märganud, millal ta 
suri. Hääletud nuuksed läm-matasid ta kõri, pea langes väikesele kompsule ta rinna 
vastas. 

Viivuks valitses onnis täielik vaikus. Siis hakkasid pärismaalaste naised kohutavalt 
ulguma. 

Mees, kes oli mõnda aega onnis seisnud, köhatas nüüd ja ütles vaikselt: 

«Leedi Clayton!» 

Jahmunult vaatas ta üles ja nägi enda ees Nikolas Ro-kofi pilkavat nägu. 


XIII. Põgenemine 


Möödus mitu minutit... 

Rokoff seisis jõhkralt irvitades Jane Claytoni ees, tema pilk langes väikesele 
kompsule noore naise süles. Jane oli 

katnud lapse näo tekiservaga, nii et võis paista, nagu laps lihtsalt magaks. 

«Te tegite endale asjatult nii palju tüli!» ütles Rokoff irooniliselt. «Miks pidite 
isiklikult poja inimsööjate juurde tooma? Oleksin seda meelsasti ise teinud. Te 
oleksite võinud end säästa rännakuohtudest ja -raskustest. Kuid üldiselt olen teile selle 
eest tänulik, sest vabastasite mind tülikast hoolitsemisest väikese lapse eest raskel 
teekonnal.» 

Ta vakatas ja jätkas pärast väikest pausi samasuguse ilge irvitusega. 

«Kohe alguses määrasin ma teie poja just sellesse külla. M'ganwazam hakkab 
hoolikalt jälgima tema kasvatamist ja teeb temast tubli inimsööja. Kui teil õnnestub 
Inglismaale tagasi pöörduda, siis on teil kahtlemata väga meeldiv meenutada, et teie 
poeg elab siin inimsööjate valitud seltskonnas täie tervise juures. Tänan teid veel kord 
kõigest südamest, leedi Greystoke, et te nii armastusväärselt oma poja ise siia tõite. 
Nüüd aga palun andke poeg minu kätte, et võiksin ta kasuvanematele üle anda.» 

Rokoff irvitas küüniliselt ja sirutas käed välja. Tema üllatuseks tõusis Jane Clayton 
püsti ja sõnakestki vastu rääkimata pani väikese kompsu ta kätele. 

«Võtke!» ütles naine. «Tänu jumalale, ta pole enam teie meelevallas!» 

Taibates otsekohe nende sõnade tähendust, kiskus Rokoff teki surnud lapse näolt: ta 
tahtis veenduda, kas see on tõsi. Jane Clayton silmitses teraselt ta ilmet. 

Kõik need päevad oli ta murdnud pead küsimuse üle, kas Rokoff teab, et see on 
võõras laps. Nüüd hajusid ta kahtlused, nähes hirmsat viha, mis venelase näo viltu kis- 
kus. Lurjus ei suutnud varjata oma raevu selle üle, et saatus oli nurjanud ta kõige 
parema kättemaksuplaani. 

Ta viskas väikese surnukeha Jane Claytoni sülle tagasi, trampis jalgu ja hakkas 
onnis edasi-tagasi käima. Soovimata ja oskamata end talitseda, vandus ta toorelt ja 
vehkis rusikatega. Viimaks peatus ta noore naise ees ja kummardus üsna tema 
lähedale. 

«Te irvitate minu üle!» kisendas ta. «Arvate, et saite minust võitu? Jama! Ma näitan 
teile, nagu näitasin viletsale ahvile, keda te oma meheks nimetate, mis tähendab se- 
gada end Nikolas Rokofi plaanidesse. Ma jäin ilma lapsest, kes pidi saama inimsööja 
pojaks, kuid,» ja ta tegi pausi, et anda oma edasistele sõnadele suuremat kaalu, «selle 
asemel võin ma teha selle lapse emast inimsööja naise, ja ma vannun püha Peetruse 


säilmete nimel, et ma teen seda! Aga alles siis, kui olen saanud teilt seda, mida 
tahan!» 

Kui ta lootis Jane'i hirmutada, siis pettus ta rängalt. Naine oli sellest kõrgemal: tema 
mõistus ja närvid olid nii tuimaks muutunud, et ei reageerinud enam mingitele kan- 
natustele ega muredele. Oma äärmiseks üllatuseks märkas mees naise huulile 
siginevat peaaegu õnnelikku naeratust. Tänuliku südamega mõtles Jane, et see väike 
surnukeha ei olnud tema väikese Jackj oma ja Rokoff ei aimanudki seda. 

Muidugi oleks ta suurima rõõmuga venelasele suu sisse tõtt öelnud, kuid ei 
söandanud. Nii oli isegi parem ja ohutum Jackile, ükskõik, kus ta ka ei oleks viibinud. 
Loomulikult ei teadnud ta midagi oma väikese poja asukohast, isegi mitte seda, kas 
laps veel elas, kuid selleks oli tal siiski nõrk lootus. Võis ju ometi juhtuda, et keegi 
venelase kaaslastest ilma tema teadmata oli lapse vahetanud teisega, et anda ta suure 
lunaraha eest Londonis lord Greystoke'i sõprade kätte. 

Ta oli seda kõike sada korda mõelnud ja oma unistust mitmesuguste üksikasjadega 
kaunistanud, ning see oli nüüd tema ainuke rõõm. 

Ei, venelane ei saa iialgi teada, et see oli võõras laps. 

Jane sai väga hästi aru, et tema seisukord oli lootusetu. Nüüd. kus Anderssen ja 
tema mees olid surnud, polnud terves ilmas kedagi, kes oleks teadnud tema asukohta 
ja tahtnud teda päästa. Rokoff ei ähvardanud teda asja ees, teist taga. Jane oli kindel, 
et ta püüab iga hinna eest oma ähvarduse täide viia. Jane'il jääb üle vaid üks võimalus: 
ta peab mingil moel võtma endalt elu enne, kui venelane teeb teoks oma häbiväärse 
plaani. 

Kuid selleks vajas ta aega, et kõik läbi mõelda ja surmaks valmistuda. Ta tundis, et 
ei suuda teha seda viimset otsustavat sammu, proovimata vähimatki võimalust põ- 
geneda. Ta ei hoolinud elust, kuid temas hingitses veel lootus, et saab minna tagasi 
lapse juurde täitma oma ema-kohust. Aga ta teadis kindlalt, et ei löö kõhklema, kui 
jääb valida vaid üks kahest: Nikolas Rokoff või enesetapp. 

«Minge ära!» karjatas Jane raevunult. «Minge ja jätke mind üksi mu surnud lapsega. 
Kas te pole mulle veel küllalt kannatusi ja muret toonud? Mis ma olen teile teinud, et 
te ei lakka mind jälitamast?» 

«Te kannatate ahvi pattude pärast, sest eelistasite< tema armastust džentelmeni — 
Nikolas Rokofi armastusele,» vastas venelane. «Kuid pole mõtet sellest rääkida. 
Kõigepealt matame maha teie lapse ja seejärel tulete otsekohe minu laagrisse, homme 
hommikul aga toon teid tagasi ja annan üle uuele mehele — võluvale M'ganwazamile. 
Tulge!» 

Ta tahtis võtta last, kuid Jane keeras talle selja. 

«Mina ise matan ta maha,» ütles naine. «Käskige küla taha haud kaevata.» 

Rokoff tahtis seda asja kähku lõpetada, et seejärel oma ohvrit laagrisse viia. Ta 
hoomas naise apaatsuses täielikku alistumist saatusele ja tundis võidurõõmu. 

Mees kutsus paar neegrit kaasa ja viis Jane'i küla taha. kus neegrid kaevasid suure 
puu alla madala haua. Jane mähkis väikese surnukeha teki sisse, asetas selle õrnalt 
auku ja pööras siis pea kõrvale, et mitte näha, kuidas muld väikest kogu mattis. 
Seejärel laskus ta põlvili ja palvetas vaikselt tundmatu orvu haua juures. 

Kuivade silmade, kuid kannatava südamega tõusis ta püsti ja järgnes oma piinajale 
pilkaspimedasse džunglisse mööda käänulist rada, mis ühendas musta inimsööja 
M'ganwazami küla valge saatana Nikolas Rokofi laagriga. 

Rada sarnanes kitsa koridoriga, mille seinteks olid tihedad väänkasvud. Need 
põimusid üleval kokku ega lasknud läbi kuuvalgust. Noor naine kuulis kuiva 


tuulemurru prak-sumist suurte metsloomade jalge all ja saaki otsiva lõvi kumedat 
möirgamist, mis kõuemürinana maa värisema pani. Kandjad süütasid pillirookimbud 
ja vehkisid nendega, et hirmutada kiskjaid ja hoida neid aupaklikus kauguses. Rokoff 
kiirustas inimesi. Tema värisevast häälest taipas Jane Clayton, et venelane kartis. 

Džungli öised hääled meenutasid Jane'iie neid päevi ja öid, mis ta veetis 
samasuguses tihnikus oma metsjumala — kartmatu ning võitmatu ahvide Tarzaniga. 
Siis ei tulnud talle mõttessegi karta, kuigi džungli hääled talle tookord alles võõrad 
olid. 

Kui imetabaselt kõik muutuks, kui ta vaid teaks, et Tarzan on samuti kusagil siin, 
sellel metsikul maal ja otsib teda! Siis oleks, mille nimel elada ja põhjust loota abi. 
Mõte, et Tarzan on surnud, ei mahtunud talle pähe. Ta ei suutnud kujutleda, et see 
hiiglasuur keha ja need võimsad lihased on jäädavalt tardunud surmakangestus.se. On 
ta tõepoolest surnud? Uskuda seda või ei? Kuid mitte uskuda polnud ka alust. Oleks 
Rokoff talle öelnud, et Tarzan on surnud, oleks ta vähimagi kõhkluseta teadnud, et 
talle valetatakse. Kuid miks pidi M'ganwazam teda petma? Jane ei võinud muidugi 
teada, et viimane rääkis seda lihtsalt venelase ässitusel. 

Viimaks jõudsid nad astelpõõsastest boma juurde, mis piiras venelase laagrit. Seal 
valitses suur segadus. Jane ei teadnud selle põhjust, kuid ilraselt oli juhtunud midagi 
erakordset ja Rokofile väga ebameeldivat, sest tema nägu moondus raevust. Pisut 
hiljem taipas ta sõnavahetusest, niipalju, et venelase äraolekul oli mitu inimest tema 
rühmast jalga lasknud ning suurema osa toidust ja laskemoonast kaasa võtnud. 

Valanud välja oma viha allesjäänute peale, pöördus Rokoff tagasi Jane'i juurde, 
keda valvas kaks valget madrust. Toorelt kahmas ta naisel käest kinni ja hakkas teda 
oma telki vedama. Jane rabeles kõigest jõust, püüdes lahti pääseda, madrused aga 
seisid eemal ja naersid selle huvitava vaatemängu üle. Nähes, et Jane paneb vastu, lõi 
Rokoff teda mitu korda näkku ja vedas lõpuks poolteadvusetu naise oma telki. 

Rokofi teener süütas lambi ja kadus siis peremehe märguande peale. Jane kukkus 
telgi keskele maha. Pisut toibunud, vaatas ta kiiresti ringi, pannes tähele iga üksikasja. 

Rokoff tõstis ta maast üles ja püüdis tirida telgi seina äärde välivoodisse. Vöö küljes 
rippus tal raske revolver. Jane Claytoni silmad jäid sellele pidama. Ta teeskles mi- 
nestust, kuid poolsuletud laugude vahelt jälgis Rokoffi ja ootas parajat juhust. 

Kasutades Jane*i «teadvuseta» olekut, tõstis Rokoff. ta voodisse, kuid kära telgi 
ukse juures sundis meest kiiresti sinnapoole vaatama. 

Paras juhus oli tulnud: osava ja kärme liigutusega kahmas Jane revolvri enda kätte. 
Samal hetkel pöördus Rokoff ümber, taibates hädaohtu. 

Jane ei julgenud tulistada, kartes, et pauk võib teised ligi meelitada, ja kui Rokoff on 
surnud, satub ta veelgi hullematesse kätesse. Tal olid elavalt silme ees kaks toorest 
madrust, kes olid seisnud ja naernud, kui Rokoff teda peksis. Kui venelase ehmunud 
ja vihane pilk Jane'iie pöördus, tõstis ta revolvri ja virutas sellega kõigest jõust mehele 
silmade vahele. Rokoff kukkus nagu niidetult maha ja kaotas teadvuse. Noor naine 
hingas kergendatult: ta oli pääsenud jälkidest kallistustest! 

Rokofi tähelepanu äratanud lärm kestis. Jane kartis, et kohe tuleb sisse teener ja 
näeb, mis on juhtunud. Ta läks kiiresti laua juurde, kus põles õlilamp, ja kustutas 
haisva suitseva leegi. Jäänud pilkasse pimedusse, hakkas ta mõtlema, kuidas edasi 
tegutseda. 

Ta viibis vaenulikus laagris. Väljaspool seda laagrit laius aga metsik džungel. mida 
asustasid hirmuäratavad kiskjad ja veelgi hirmsamad inimesed. Oli liiga vähe või- 
malusi keset kõiki neid hädaohte ellu jääda. Ent mõte, et ta oli juba nii paljudest 
ohtudest tervena välja tulnud rja et kusagil kaugel ootab teda poeg, andis talle 


otsusekindlust. Mis ka ei juhtuks ja mis teda ka ei ähvardaks, ta püüab siiski läbida 
selle õuduste maa ja jõuda vaba ookeani äärde. 

Rokofi telk asus peaaegu laagri keskel. Seda ümbritsesid tema valgete kaaslaste ja 
pärismaalaste telgid. Neist mööduda ja okkalisest bomast läbi pääseda näis olevat pea- 
aegu võimatu, kuid teist teed Jane'il ei olnud. Jääda telki, kuni ta leitakse, oleks 
tähendanud kaotada kõik, mis ta oli teinud vabaduse saavutamiseks. Ta astus 
ettevaatlikult, kuid kindlal meelel telgi tagaseina juurde otsima ust, kuid seda polnud. 
Kärmelt pöördus ta meelemärkuseta venelase juurde tagasi. Kobades leidis ta tema 
vöö vahelt pika jahi-noa ja lõikas augu telgi tagaseina. 

Vaikselt astus ta välja. Oma suureks kergenduseks nägi naine, et laagris kõik 
magasid. Kustuvate lõkketulede hämaras, vilkuvas valguses nägi ta vaid ühte valvurit 
tukkumas laagri teises servas aia ääres. Püüdes liikuda nii, et telgid varjaksid teda 
valvuri pilgu eest, läks ta laagrit ümbritseva okkalise tara juurde. 

Selle tagant pimedast džunglist kandus temani lõvide möirgamist, hüäänide õudset 
kriiskamist ning teisi salapäraseid ja kohutavaid ööhääli. Silmapilguks jäi ta värisedes 
kõhklema. Mõte pimeduses hulkuvatest kiskjatest ajas talle hirmu peale. Kuid 
nõrkusehetk möödus, Jane raputas energiliselt pead ja asus oma õrnade kätega 
okasseina kallale. Ta ei teinud välja haavadest ega verest, vaid töötas väsimatult edasi, 
kuni auk bomas oli juba nii suur, et ta sellest läbi mahtus. 

Viimaks oli ta teisel pool bomat. See, mis seljataha jäi, 

oli hullem kui surm. Ka ees ootas teda kindel surm, kuid igal juhul oli see kiire, 
halastav ia aus. 

Kahjutunde ja kõhkluseta hakkas ta laagrist eemale minema ja hetk hiljem neelas 
džungel ta oma salapärasesse pimedusse. 


XIV. Üksinda džunglis 


Tambudza juhtis ahvide Tarzani mööda looklevat rada venelase laagrisse. Ta käis 
väga aeglaselt, sest oli vana ja reumakangete jalgadega. Nii juhtuski, et käskjalad, 
kelle M'ganwazam saatis Rokoffi hoiatama Tarzani saabumisest, jõudsid laagrisse 
tunduvalt varem kui Tarzan ja ta vana saatja. 

Käskjalgade saabudes valitses valge inimese laagris suur segadus. Rokoff leiti oma 
telgist haavatuna ja teadvusetult. Kui ta jälle meelemärkusele tuli ja nägi, et Jane 
Clayton oli põgenenud, sattus ta raevu. Ta kihutas pöörasena laagris ringi, püss käes, 
ja ähvardas maha lasta pärismaalastest valvurid, kelle juhmuse tõttu oli noorel naisel 
õnnestunud põgeneda. Lõpuks püüdsid madrused venelase kinni ja võtsid ära relva, 
kartes, et ka viimased pärismaalased hirmust laiali jooksevad. 

Just siis saabusid Mganwazami käskjalad. Vaevalt olid nad oma teate edasi andnud, 
kui kohale jõudis veel kaks käskjalga. Kiirest jooksust lõõtutades teatasid nad suures 
ärevuses, et valge hiiglane oli öösel M'ganwazami käest põgenenud ja liigub nüüd 
valgete laagri poole oma vaenlastele kätte maksma. 

Venelase laagris puhkes otsemaid kohutav segadus. Juba üksnes mõte valge saatana 
ja tema metsiku jõugu lähedusest tekitas neegrites paanilist hirmu. See peaaegu müs- 
tiline hirm oli nii suur. et metslased — nii nende omad kandjad kui ka Mganwazami 
käskjalad — pugesid peitu, kuhu juhtus: metsa, kaldatihnikusse. puude otsa. Varsti 
polnud laagris enam ühtegi neegrit. Kuid kiirustamisele vaatamata ei unustanud nad 
kaasa võtta kõike hinnalist, mis Rokofi laagris leidus. 

Niisiis juhtus, et mustanahalised röövisid Rokofi koos tema seitsme madrusega 
paljaks ja jätsid metsikusse džung-lisse maha. Väljapääsmatut olukorda nähes sööstis 


venelane nagu tavaliselt oma kaaslaste kallale, süüdistades juhtunus ainuüksi neid. 
Kuid seekord ei kavatsenud madrused tema sõimu ja solvanguid taluda. Rokofi 
türanniseeriv käitumine ja pöörane iseloom viisid alluvad avaliku vastuhakuni. Keset 
ägedat sõnavahetust tõmbas äkki üks madrustest revolvri välja ja tulistas venelast. Ta 
laskis küll mööda, kuid see hirmutas Rokoffi niivõrd, et ta pööras ümber ja põgenes 
oma telki. 

79 

Kuid teda ootas veel üks ränk vapustus. Jõudmata oma varjupaika joosta, tardus ta 
sõna tõsises mõttes hirmust: metsaserval ilmus džunglitihnikust nähtavale peaaegu 
alasti valge mehe hiiglakogu. Rokoff tormas ummisjalu oma telki, mille tagumises 
seinas haigutas öösel Jane'i tehtud pikk sisselõige. Seda ava hirmust rabatud venelane 
nüüd kasutaski. Nagu tagaaetav jänes sööstis ta läbi bomas oleva augu, kustkaudu oli 
põgenenud ta enda saak, ja kadus džung-lisse, märkamata, et pageb Jane Claytoni 
jälgi mööda. 

Ahvinimest silmates pistsid kõik madrused kabuhirmus plehku. Tarzan nägi. et 
Rokoffi nende hulgas ei olnud, seepärast ei hakanud ta neid taga ajama. Ta vajas 
üksnes venelast, keda lootis leida telgist. Mis aga madrustesse puutus, siis oli ta 
kindel, et džungel maksab neile kõigi kuritegude eest õiglaselt kätte. Ja ta ei eksinud: 
ta oli viimane valge inimene, kes neid siinilmas nägi. 

Tarzan astus Rokofi telki, kuid see oli tühi. Selle ebaõnne üle vihastudes tahtis 
Tarzan venelast sedamaid otsima minna, kuid Tambudza hoidis teda tagasi ja soovitas 
nende külasse naasta. 

«Ta on kindlasti seal,» ütles vanaeit. «Kui tahad teda leida, siis lähme ruttu tagasi.» 

Vanaeide arvamus tundus Tarzanile tõenäoline ja selle asemel, et siit venelase jälgi 
otsida, hakkas ta Mganwazami küla poole ruttama, jättes Tambudza pikkamisi järele 
tulema. Tarzan lootis, et Jane on veel elus. Kui see nii on, siis saab ta juba tunni aja 
pärast naise Rokofi küüsist kätte! Ta teadis nüüd. et M'ganwazam oli petis ja et tal 
tuleb ehk naise pärast võidelda. Ta kahetses, et temaga polnud Mugambit. Sheetat, 
Akutit ja teisi tema meeskonna liikmeid. Nüüd oleks nende abi marjaks ära kulunud. 

Oma üllatuseks ei leidnud ta külast ei Jane'i ega Rokoffi. Kuid teades pealiku 
valelikkust, ei hakanud ta viljatu usutlemisega aega raiskama, vaid ruttas tagasi maha- 
jäetud laagrisse, et otsida sealt Rokofi ja Jane'i jälgi. Ta käis hoolikalt ümber okkalise 
boma. kuni leidis midagi tähelepanuväärset. Ühes kohas oli boma katki rebitud ning 
võis arvata, et keegi laagris olijaist oli selle kaudu välja roninud ja džunglisse, 
põgenenud. 

Suurepäraselt arenenud haistmismeel ütles Tarzanile, et mõlemad otsitavad olid 
laagrist põgenenud just siitkaudu ning pagesid nüüd ühes ja samas suunas. Hetk 
hiljem leidis ta tee ja hakkas nõrga lõhna järgi edasi liikuma. 

Kokk 

Ürgmetsa paksus tihnikus, laagrist eemal hiilis samal ajal mööda kitsast 
metsloomarada hirmust rabatud noor naine. Iga hetk kartis ta silmast silma kohtuda 
mõne metsiku kiskja või niisama metsiku inimesega. Ta ruttas huupi mööda kitsast 
rada, lootes, et see suure jõe äärde välja viib. Ja äkki jäi ta nõutult seisma: ümbrus 
tundus talle eriskummaliselt tuttav. Mus pidi see tähendama? 

Jalgraja ääres hiiglasliku puu all oli oksahunnik. Jane jäi viivuks mõttesse, siis aga 
meenus talle äkki, et just siia oli Anderssen ta ära peitnud. Siin oli ta andnud oma elu 
pärast viljatut katset päästa teda, Jane*i, lurjuse vägivallast! Jah. seda väikest kohta 
džunglis ei unusta Jane surmatunnini ... 


Oksahunnikut nähes meenusid talle püss ja padrunitas-ku, mis õnnetu rootslane 
viimasel silmapilgul talle jätnud oli. Tema käsi pigistas ikka veel revolvrit, mille ta 
Rokofi vöö vahelt oli ära kiskunud. See oli muidugi hea kaitsevahend, kuid seal võis 
olla kõigest kuus padrunit, millest ei jätkunud toidu hankimiseks ega enesekaitseks 
pikal teekonnal mere äärde. 

Hinge kinni pidades kobas ta oksahunniku all: kas tema jäetud varandus on veel 
alles? Oma suureks rõõmuks sattus ta käsi kohe püssitorule ja samas leidis ta ka 
padruni-tasku. Jane tõmbas need oksahunniku alt välja, viskas padrunitasku üle õla ja 
võttis raske püssi kätte. Olles sel kombel relvastatud, tundis ta end kohe turvalisemalt 
ja jätkas oma teed uue lootusega kindlale edule. 

Sel ööl magas ta puu otsas, nagu Tarzangi oli seda sageli teinud, hommikul aga 
jätkas teekonda. 

Kui Jane tahtis päeval parajasti üle väikese lagendiku minna, nägi ta kohkudes 
tohutu suurt ahvi, kes talle džung-list vastu tuli. Tuul puhus põiki üle lagendiku ja 
Jane taipas asuda sellisesse kohta, kus ta jäi suurest loomast alla tuult. Ta jõudis 
tihedasse põõsasse peitu pugeda ja jäi ootama, hoides oma püssi laskevalmis. 

Koletis tuli pikkamisi üle lagendiku, nuuskides aeg-ajalt maad, nagu ajaks ta kellegi 
jälgi. Vaevalt oli see hiiglaslik antropoid teinud mõne sammu, kui džunglitihnikust 
ilmus lagedale samasugune ja siis veel ning veel, kuni kohkunud noore naise silme 
ees oli tervelt viis julma metslooma. 

Jane palus kirglikult jumalat, et nad kiiremini ära läheksid, sest iga hetk võis 
juhuslik tuulepuhang kanda ta lõhna ahvideni ning siis poleks teda nende tohutute 
lihaste ja võimsate kihvade eest kaitsnud ükski püss. 

Ta vaatas samasse suunda, kuhu vahtisid loomad, ja lõpuks arvas ta mõistvat, miks 
nad siin lagendikul sagisid, otsekui püüdes kellegi eest peituda. Neid aeti taga. Ja tõe- 
A poolest, mõni silmapilk hiljem nägi Jane tugevat painduvat pantrit: hiiglasuur kass 
lipsas käratult džunglist välja, samast kohast, kust olid tulnud ahvidki. 

Kiiresti astus metsloom üle lagendiku inimahvide poole. Jane imestas nende ilmse 
ükskõiksuse üle ja hetk hiljem muutus ta imestus veel suuremaks, kui selle asemel, et 
ahvidele kallale tormata, läks suur kass nende juurde, istus rahulikult maha ja hakkas 
rahuloleval ilmel end pesema. 

Noor naine oli hämmastunud, nähes neid sünnipäraseid vaenlasi sõbrustavat, ta 
hakkas peaaegu kahtlema 

oma mõistuses, kui nägi pikka tugevat neegrit džunglist väljumas ja metsloomadele 
lähenemas. Ta oli veendunud, et veel hetk, ja mees rebitakse tükkideks. Ta tõusis juba 
pooleldi püsti ja pani püssi palge, et meest hirmsa saatuse käest päästa. Kuid viimane 
läks rahulikult kummalise seltskonna juurde, ja mis veel kummalisem, hakkas nende- 
ga rääkima ... 

Peagi hakkas see imetabane seltskond liikuma ja kadus teisele poole džunglisse. 
Kergendusohkega hüppas Jane jalule ja püüdis põgeneda hirmuäratavast jõugust 
võimalikult kaugele. Ta ei saanud millestki aru ja varsti tundus talle, et see oli lihtsalt 
pentsik unenägu. 

KKK 

Pool miili tagapool sellesama raja ääres lamas maas üks teine inimene, hirmust 
poolsurnud. Ta oli end peitnud hiiglasuure sipelgapesa taha ja nägi sedasama jõuku. 
See oli Rokoff. Temale polnud see metsloomade seltskond mingi uudis ega mõistatus: 
ta tundis neis ära ahvide Tarzani kohutavad liitlased. Vaevalt olid loomad temast 
möödunud, kui ta püsti hüppas ja ummisjalu jooksma pistis. Ta tormas Ugambi jõe 
poole. 


Sinnasamasse suundus ka Jane Clayton. Ja kui ta lõpuks jõe kaldale jõudis, oli 
Rokoff talle nii lähedal, et iga hetk võis oodata nende kohtumist. 

Kaldal silmas noor naine suurt paati, mis oli poolest saadik veest välja tõmmatud ja 
puu külge seotud. See oli vast leid! Kui Jane vaid jõuaks paadi vette lükata! Nööri 
lahti võtnud, haaras Jane paadi ninast ja püüdis paati kõigutades seda vette tõugata, 
kuid kõik pingutused olid asjatud. Siis turgatas talle pähe mõte pärasse mõni raskus 
panna ja paati kõigutada, kuni see ise vette libiseb. 

Ta leidis mõne raske puunoti, mille vesi kalda äärde oli toonud. Suure vaevaga 
veeretas ta need paadi juurde, upitas üle ääre ja ladus pärasse. Ta märkas peagi suure 
kergendustundega, et paadi nina hakkas tõepoolest pikkamisi kaldamudast kerkima, 
pära aga libises allavoolu, jäädes paari jala kaugusel uuesti seisma. 

Jane leidis, et joostes edasi-tagasi paadi pära ja nina vahet, saab ta tõsta kord üht, 
kord teist paadi otsa vastavalt sellele, kuhu ta raskuse asetab. Tulemuseks oli, et kui ta 
pära juurde jooksis, nihkus paat paar tolli kaldast kaugemale jõkke. 

Ta oli oma töö lõpetamisega nii agarasti ametis, et ei märganudki meest, kes oli 
džunglist nüüdsama välja ilmunud ja suure puu alla seisma jäänud. Mees silmitses 
Jane'i, tõmmul näol kurikaval ja julm irvitus. 

Paat oli juba kaldamudast lahti pääsenud ja Jane uskus, et saab veesõiduki paadi 
põhjas lebavate aerudega sügavamasse vette tõugata. Ta hüppas paati, pani sinna ka 
püssi ja padrunitasku ning haaras pihku aerud, kui juhtumisi 

tõstis pilgu džungli servale. Nõrk hirmukarjatus pääses ta huulilt: seal seisis Rokoff! 

Venelane tormas nüüd kaldale ja surmaga ähvardades sundis noort naist peatuma, 
kuigi oli raske taibata, kuidas ta ilma relvata oma ähvardust täide oleks viinud. 

Jane Clayton ei teadnud midagi nendest õnnetustest, mis pärast tema laagrist 
põgenemist venelast olid tabanud. Ta oli kindel, et mehel on ka relv ja et venelase 
kaaslased on kusagil lähedal. Kuid tal polnud kavatsust teist korda mehe küüsi 
langeda. Parem surm kui see, mis teda ootab. Veel hetk, ja paat on vaba. 

Kui paat juba kord jões on, siis pole Rokofil enam võimu seda peatada. Kaldal 
polnud ühtegi teist paati ja ükski mees, seda enam Rokofi-taoline argpüks, ei julgeks 
talle järele ujuda läbi krokodillidest kubiseva vee. 

Rokoff tahtis tegelikult kõige rohkem oma nahka päästa. Ta oleks meelsasti 
loobunud kõigist oma kavatsustest Ja-ne'i suhtes ja oleks tõotanud talle ükskõik mida, 
kui naine oleks vaid lubanud ka temal kasutada seda kallihinnalist paati. Ta jooksis 
vee äärde ja sirutas käe välja, et kahmata paadi ninast. Kuid sel hetkel võttis Jane 
Clayton kokku kogu oma jõu ja lükkas paadi kaldast eemale. 

Venelase sõrmed olid olnud paadist vaid kuue tolli kaugusel. Noor naine nõrkes 
viivuks kogu selle vaimse, kehalise ja närvipinge tagajärjel, mis tal paari viimase 
minuti jooksul oli tulnud läbi elada Kuid tänu jumalale, nüüd oli ta väljaspool 
hädaohtu. 

Kui ta alles tasakesi tänupalvet luges, nägi ta äkki venelase salakavalal näol 
võidurõõmsat irvitust. Rokoff kummardus kähku alla ja haaras juubeldaval ilmel 
kõvasti kinni millestki, mis läbi kaldamuda vee poole väänles. 

Jane Clayton küürutas paadi põhjas, silmad hirmust pärani, sest ta mõistis, et 
viimsel hetkel oli ta võit kaotuseks muutunud ja ta oli jälle selle lurjuse meelevallas. 
See. mida mees oli silmanud, oli köis, millega paat oli puu külge seotud. Sellest 

hoidiski Rokoff nüüd kinni. 


XV. Ugambit mööda alla 


Poolel teel Ugambi ja waganwazamide küla vahel kohtas Tarzan oma metsikut 
meeskonda, kes liikus pikkamisi tema vanu jälgi mööda. Mugambi suutis vaevalt 
uskuda, et venelane ja tema isanda Tarzani naine olid metsloomadest nii lähedalt 
möödunud. Ta pidas seda täiesti võimatuks, et kaks inimolendit oleks võinud olla 
neile nii lähedal, ilma et ükski haruldaselt erksatest metsloomadest poleks neid 
avastanud. Et see just nii oli, tõendasid ilmeksimatult nende jäljed. 

Tarzan oli juba teekonna algul taibanud, et Jane ja Rokoff 

ei käinud koos, vaid lahus. Jäljed näitasid selgesti, et noor naine oli algul Rokofist 
tublisti ees, kuid mida kaugemale ahvinimene rada mööda liikus, seda selgemaks sai, 
et venelane oli oma ohvrile kiiresti järele jõudmas. 

Esialgu katsid metsloomade käpajäljed Jane Claytoni jalajälgi, kuna Rokofi jäljed 
kinnitasid, et viimane oli rajal liikunud alles pärast metsloomi. Kuid mida edasi, seda 
vähem oli Jane'i ja venelase jälgede vahel loomade jälgi ning jõele lähenedes taipas 
ahvinimene, et Rokoff võis noorest naisest olla kõigest paarisaja jardi kaugusel. 

Ta arvas, et nad peavad olema siinsamas, üsna tema lähedal. Ootusärevusest ja 
kannatamatusest värisedes ruttas ta oma meeskonnast ette. Viskudes puult puule, 
jõudis ta jõe kaldale otse selles kohas, kus Rokoff oli Jane'i kätte, saanud. 
Kaldamudast leidis ahvinimene kahe otsitava selged jalajäljed, kuid paati ega inimesi 
polnud kusagil näha. 

Tarzan oli veendunud, et nad sõitsid minema mõne pärismaalaste paadiga. 
Ahvinimese terane pilk lendas kärmelt üle jõe. Kaugel, kus jõgi tegi käänaku, silmas 
ta kalda ääres tiheda lehekatuse all libisevat paati, mille päras istus mehekogu. 

Oma pealiku järel kaldale ilmunud metsloomad nägid, kuidas ta kiiresti mättalt 
mättale hüpates mööda soist kallast ruttas, kuni jõudis väikesele künkale. See asus just 
kohas, kus jõgi tegi käänaku. 

Rasked ja kohmakad ahvid ei saanud talle läbi püdela kaldamuda järgneda, ka 
Sheetale polnud see meeltmööda. Seepärast läksid nad metsa kaudu ringi. Mugambi 
aga ruttas nii kiiresti kui sai oma valgele isandale tema jälgi mööda järele. 

Pärast pooletunnist kiiret jooksu jõudis Tarzan otseteed Sinna, kus Jõgi ära keeras. 
Siit avanes looklevale jõele suurepärane vaade. Selle heledal veepeeglil märkas 
Tarzan otsekohe paati, mille päras istus Nikolas Rokoff. 

Jane'i venelasega ei olnud. 

Kui Tarzan oma verivaenlast nägi, läks lai arm ta laubal raevust purpurpunaseks ja 
ta tõi kuuldavale isaahvi kohutava sõjakisa. 

Seda kurjakuulutavat väljakutset kuuldes hakkas Rokoff värisema Küürutades paadi 
põhjas, hambad suus pla-gisemas, vahtis ta üksisilmi meest, keda kartis kõige rohkem 
maailmas. 

Asudes paadiga keset jõge. uskus Rokoff end väljaspool hädaohtu olevat, kuid juba 
Tarzani nägemine pani teda hirmust lõdisema. Ja see muutus metsikuks hüsteeriaks, 
kui ta nägi valget hiiglast" kartmatult troopikajõe ohtlikesse voogudesse sukeldumas 
ja paadi poole ujumas. 

Kiirete võimsate liigutustega laineid lõigates lähenes ahvinimene paadile. Rokoff 
kahmas paadi põhjast ühe aeru ja hirmust pärani silmil ikka alles elavat surma 
jõllitades püüdis kõigest jõust kohmakat paati kiiremini liikuma ajada. 

Vastaskalda poolt aga lähenes poolpaljale ujujale piki veepinda kurjakuulutav 
virvendus, mida ei märganud kumbki mees. 


Tarzan oli viimaks jõudnud paadi pärani. Ta sirutas käe välja ja haaras paadi äärest 
kinni. Rokoff istus otsekui hirmust halvatud, võimetu liigutama kätt või jalga, 
jõllitades vihasele kättemaksjale ainiti näkku. 

Miski laksatas Tarzani selja taga. Ta pöördus arusaamatuses ümber ja nägi reetlikku 
virvendust. Tarzan teadis, mida see tähendas. Selsamal hetkel haarati ta parem jalg 
võimsate lõugade vahele. Ta tõmbas jõuliselt jalga, püüdes end vabastada ja paati 
ronida. Katse olekski õnnestunud, poleks see ootamatu vahelesegamine andnud 
venelasele äkki tagasi tegutsemisvõime, sest siit võis ta loota vabanemist ja 
kättemaksu. 

Nagu mürgine madu kargas mees paadi pärasse ja virutas kõigest jõust raske aeruga 
oma vaenlasele pähe. Ahvini-mese sõrmed lasksid paadi servast lahti ja ta vajus vette 
tagasi. 

Vee pinnal tekkis lühike võitlus ja hääbus siis. Vesi lõi keerisena vahutama, siis 
kostis sulpsatus, pinnale ilmus rohkesti mulle ja kiire Vool hajutas veele tekkinud 
ringid. See veekeeris, mullid ning ringid tähistasid kohta, kus Tarzan ahvide 
sugukonnast, džungli valitseja oli inimeste silmist kadunud Ugambi süngetesse ja 
ähvardavatesse voogudesse... 

ki Kokad 

Üleelatud hirmust ja tapvast väsimusest kurnatuna langes Rokoff nagu niidetult 
paadi põhja. Esimesel hetkel ei suutnud ta isegi taibata talle osaks saanud hea õnne 
tähendust. Kõik, mis ta nägi. oli tummalt võitleva valge mehe kadumine vee alla 
libedasse põhjamudasse hirmsa surma kätte. 

Pikkamisi jõudis venelase ajju selle tähendus ja siis ilmus ta huultele võidurõõmus 
naeratus. Aga vaevalt oli ta end õnnitlenud. et võis nüüd võrdlemisi ohutult ja takista- 
matult jätkata oma reisi mere poole, kui kaldalt kostis metsikut möirgamist. 

Ta vaatas ringi: kaldal tihedast lehestikust: vahtisid teda pantri vihast kiirgavad 
silmad. Tema tagant paistsid Akuti kohutavad ahvid, selle košmaarse metsloomaväe 
ees aga seisis võimas mustanahaline hiiglane, kes rusikaid raputades talle hirmsat 
surma vandus. 

ka kolki 

See oli mingi hullumeelne põgenemine mööda Ugambit. Fantastiline jõuk ajas 
Rokofi paati taga päeval ja ööl. Mõnikord liikusid jälitajad kõrvuti temaga, mõnikord 
kadusid ajuti džungli labürinti, et taas välja ilmuda ja raevukalt möirates, ähvardavalt 
kihvu laksutades ja metsikult ulgudes teda saata See teekond muutis terve ja tugeva 
venelase jõuetuks hallipäiseks hirmust tudisevaks vanameheks ammu enne seda. kui 
ta lootusetu pilk ookeani nägi... 

Ta möödus rahvarikastest küladest. Pärismaalastest sõdalased püüdsid mitu korda 
oma paatidega teda kinni võtta, kuid iga kord ilmus džunglist nähtavale hirmuäratav 
jõuk ja kihutas kohkunud pärismaalased kriisates kaldale tagasi. 

Mitte kusagil oma teel ei märganud Rokoff Jane Clay-toni jälgi. Ta polnud naist 
näinud sellest hetkest saadik, kui oli kinni haaranud paadi nöörist ja irvitanud mõtte 
üle, et naine taas tema meelevallas viibib. Kuid see kestis vaid üheainsa viivu. 
Järgmisel hetkel kahmas Jane paadi põhjast raske püssi ja sihtis mehele rinda. 

Siis oli ta sedamaid köie lahti lasknud ja paat koos Jane'iga ujus allavoolu edasi. 
Venelane aga jooksis kiiresti tagasi ühe väikese harujõe suudme juurde, kuhu oli 
peidetud tema paat: sellega oli ta oma kaaslastega Jane'i ja An-dersseni taga ajanud. 

Mis oli juhtunud noore naisega? 


Venelane ei kahelnud, et naise olid kinni võtnud metslased mõnest külast, millest ta 
teel ookeani poole pidi tingimata mööda sõitma. Vähemalt oli tema, Rokoff, nüüd 15- 
puks ometi lahti vaenulikest, inimestest. 

Kuid ta oleks soovinud neid meelsasti tagasi, see oleks vabastanud teda 
hirmuäratavatest olevustest, kes venelast armutult jälitasid ning iga kord teda nähes 
kriiskasid ja lõrisesid. Kõige suuremat hirmu äratas temas aga kiirgavate silmade ja 
saatanliku välimusega panter, kes päeval tema poole oma pärani aetud lõugu laksutas 
ja kelle põlevad silmad kiirgasid öösel läbi pilkaspimeda džungli üle vee. 

Jõudnud viimaks Ugambi suudmeni, sai Rokoff uuesti elu sisse: seal abaja kollakas 
vees seisis ankrus «Kincaid» 

Enne teeleasumist mööda jõge üles oli ta laeva saatnud sütt hankima, jättes selle 
Pavlovi hoole alla. Venelane hakkas kõigest jõust laeva poole sõudma, tõustes aeg- 
ajalt püsti, vehkides aeruga ning karjudes kõvasti, et äratada meeskonna tähelepanu. 
Kuid tema karjumisele ei tulnud vaikiva laeva tekilt mingit vastust. Rokoff heitis 
põgusa pilgu kaldale: hirmuäratav jõuk oli juba mererannale jõudnud. Ta mõtles, et 
isegi veel nüüd võivad need inimesetaolised saatanad tema juurde tee leida, kas või 
laeva pardale, kui seal pole inimesi, kes neid relvadega tagasi tõrjuks. 

Kuid mis võis juhtuda nendega, kes olid temast «Kincaidile» jäänud? Kus on 
Pavlov? Kas meeskond oli laeva tõepoolest maha jätnud ning temal, kes oli läbi 
elanud kõik need luupainajalikud päevad ja ööd, seisavad ees veel uued kannatused? 
Rokoff võpatas: ta tundis äkki surma jäist hingust. 

Kuid ta jätkas sõudmist ja lühikese aja pärast, mis talle tundus igavikuna, põrkas 
paadi nina «Kincaidi» külje 

vastu. Üle laeva ääre rippus nöörredel, aga kui venelane sellest kinni haaras, et üles 
ronida, kuulis ta tekilt hoiatavat hüüdu ja pead tõstes nägi külma armutut püssitoru. 

Kook OK 

Kui Jane Clayton oli Ugambi kaldal oma püssiga Roko-file surmahirmu naha vahele 
ajanud, õnnestus tal pärast seda mehe jälitamisest pääseda ja ta sõudis otsemaid sinna, 
kus vool oli kõige kiirem. 

Kõik need pikad päevad ja ööd oli ta paadis valvel. Ainult päeval kõige palavamatel 
tundidel heitis ta paadi põhja pikali, kattis näo suure palmilehega ja laskis paati voolul 
edasi kanda. Need olid tema ainsad puhketunnid, muul ajal püüdis ta igati paadi 
liikumiskiirust suurendada, sõudes raske aeruga. 

Rokoff, kes sedasama jõge mööda Jane'ile järele sõitis, hoidus aga kogu aeg aeglase 
vooluga kohtadesse, sest ta püüdis võimalikult kaugemal olla sellest kaldast, kus 
liikusid tema hirmuäratavad jälitajad. Ja sel moel sattus ta vastaskalda tasasesse 
jõekääru. 

Nii juhtuski, et kuigi Rokoff asus mööda Ugambit teele peaaegu ühel ajal Jane'iga, 
jõudis viimane lahele temast kaks tundi varem. Ankrus seisvat laeva nähes tõusid tal 
tahtmatult rõõmust ja lootusest pisarad silmi Kuid rõõm asendus suurima 
pettumusega, kui Jane nägi, et see oli «Kincaid». Seesama «Kincaid», kus ta oli juba 
nii palju kannatusi pidanud läbi elama! 

Kuid tagasi pöörata oli juba hilja, sest naist laeva poole kandev vool oli tema 
lihastele liiga tugev. Ta poleks suutnud rasket paati vastu voolu sõuda ja seepärast jäi 
tal üle proovida «Kincaidil» olijaile märkamatult kaldale pääseda või anda end nende 
meelevalda, vastasel korral viib vool ta merre. 

Kaldal oli tal vähe elulootust, sest ta ei teadnud, kus asus sõbralik Mosula küla, 
kuhu Anderssen oli teda viinud pimedal ööl pärast «Kincaidilt» põgenemist. 


Jane lootis, et nüüd, kus Rokoffi polnud laevas, õnnestub tal suurt tasu lubades 
meeskond nõusse saada, et toimetada teda lähimasse tsiviliseeritud sadamalinna. Igal 
juhul tasus tal isegi riski peale välja minna, kui ta vaid laevani jõuaks! 

Vool kandis teda kiiresti jõge mööda alla ja ainult kogu jõudu kokku võttes suutis ta 
oma kohmaka sõiduriista «Kin-caidi» juurde juhtida. Ta lootis laevast abi saada, kuid 
te-' ma üllatuseks näis laev tühi olevat, sest kusagil polnud elumärki. Paat jõudis üha 
lähemale laeva ninale, kuid keegi» ei hõiganud teda. Veel hetk, ja vool kannab ta 
laevast mööda, ja kui tema päästmiseks paati alla ei lasta, viib mõõn ta kaugele merre. 

Jane hakkas valjusti appi hüüdma, kuid vastuseks kõlas vaid ümberkaudsest 
džunglist metsloomade läbilõikavat kisa. Jane surus kõigest jõust aerudele, et laeva 
juurde 

jõuda. Kuid vool kandis paati kõrvale ja tundus, et see möödub oma eesmärgist 
mõne jala kaugusel. 

Viimasel hetkel sattus paat tuiskavasse veekeerisesse , — ühte nendest 
neelukohtadest, mida nii rohkesti leidub kiire jõe suudmes. Mühisev veejuga paiskas 
paadi eemale ja see sattus otse laeva nina alla. Jane jõudis ankruketist kinni haarata. 

Kangelaslikult klammerdus ta raskete raudlülide külge, kuna tugev vool paati tema 
alt ära kiskus. Eespool silmas ta üle parda nöörredelit rippumas. Lasta ankruketist 
lahti ja püüda redelini hüpata, kui vool paadi sinna kannab, tundus võimatuna, kuid ka 
ankruketi külge rippuma jääda oli täiesti mõttetu. 

Juhtumisi langes ta pilk köiele paadi ninas. Ta sidus selle otsapidi kõvasti keti külge 
ja vedas siis pikkamisi paati, kuni see oli otse redeli all. 

Heitnud püssi üle õla, ronis ta osavasti laevalaele. Kõigepealt hakkas ta laeva läbi 
uurima, püss laskevalmis, et vältida ootamatut kallaletungi. Juba esimesest pilgust tai- 
pas Jane, miks laev näis mahajäetuna: meeskonnaruumis sattus ta peale kahele maani 
purjus madrusele, kes nähtavasti olid jäetud laeva valvama. 

Vastikusest võpatades kiirustas Jane trepist üles ja sulges hoolikalt luugi magavate 
madruste kohal. Seejärel siirdus ta süüa otsima. Leidnud köögist ühte-teist söödavat ja 
kustutanud nälja, asus ta püssiga laevalaele valvesse. Ta oli kindlalt otsustanud, et 
vastu tema tahtmist ei tohi keegi «Kincaidi» pardale tulla. 

Möödus umbes tund. Jõele ei ilmunud midagi, mis oleks võinud temas rahutust 
tekitada, kuid siis tuli käänaku tagant nähtavale paat, milles istus üks mehekogu. Paat 
jõudis lähemale, Jane tundis ära Rokofi, ja kui mees püüdis laevale ronida, nägi ta 
enda ees püssitoru. 

skeõksk 

Nähes, kes teda püssist sihib, sattus venelane kirjeldamatusse raevu. Ta ähvardas 
Jane'i ja külvas ta üle sõimuvalinguga Aga kui see naisele ei mõjunud, muutis ta 
tooni, hakkas paluma ja igasuguste lubadustega meelitama. Kõigile tema 
ettepanekutele oli Janeil vaid üks vastus: ta ei luba iialgi Rokoffi samale laevale, kus 
viibib ise, ja juba esimesel katsel nöörredelist üles ronida laseb ta venelase 
maha. 

Suur argpüks, nagu Rokoff oli, ei näinud ta muud võimalust, kui püüda maale tagasi 
pääseda, sest vool ähvardas teda iga hetk avamerele viia. Teisel kaldal aga seisis ja 
ootas teda endiselt urisev ja möirgav metsloomade kari. 

Jane Clayton teadis, et ilma teiste abita ei jõua mees rasket paati vastuvoolu tagasi 
«Kincaidi» juurde sõuda, seepärast ei kartnud ta enam kallaletungi. Hirmuäratavas 
loomadesalgas kaldal tundis ta enda arvates ara sellesama, kes temast mõne päeva 
eest džunglis oli möödunud. Polnud 

tõenäoline, et džunglis võis olla veel teine säärane kummaline seltskond. Kuid mis 
neid jõe suudmesse oli toonud, seda ei osanud Jane ära arvata, 

õhtu eel ehmatas noort naist järsku venelase karjumine vastaskaldal. Jane heitis 
pilgu parda taha ja nägi kohkudes «Kincaidile» lähenevat laevapaati. Selles istus mitu 
meest. Need võisid olla ainult «Kincaidi» meeskonna puuduvad liikmed — 
südametud lurjused ja vaenlased. 


XVI. Ööpimeduses 


Kui Tarzan taipas, et ta oli krokodilli võimsate lõugade vahel, ei alistunud ta 
saatusele ega kaotanud lootust. Nii oleks talitanud vaid tavaline inimene, mitte aga 
ahvide Tarzan. 

Enne kui koletis ta vee alla vedas, tõmbas ta kopsud õhku täis, seejärel võttis kokku 
oma hiiglajõu, et vabaneda eluka lõugade vahelt. Kobanud käega oma kivinuga, haa- 
ras ta selle tugevasti pihku ja hakkas kõigest jõust taguma hirmuäratava roomaja 
paksu soomusnahka. 

Valu ja hirm sundisid krokodilli veelgi nobedamini oma koopa poole ujuma. Kui 
ahvinimene parajasti tundis, et ta õhupuudusest lämbuma hakkab, heideti ta koopa 
mudasele põhjale, kusjuures ta pea jäi veest välja. 

Mõne hetke lamas Tarzan püdelas poris, ahmides kopsudesse koopa haisvat 
sumbunud õhku. Ta ümber valitses hauapimedus ja surmavaikus. Oma keha vastas 
tundis ta koletise naha külmi kõvu soomuseid tõusmas ja vajumas, nagu hingaks loom 
raskesti. Kaotamata lootust pääseda, virutas ta oma kivist noaga loomale seni kõhtu, 
kuni tundis, et krokodilli hiiglaslik keha hakkas kramplikult tõmblema ja jäi siis 
liikumatuks. Õhuke nuga oli leidnud soo-musnahas õrna koha. 

Vabastanud oma jala krokodilli lõugade vahelt, tõusis ahvinimene püsti ja hakkas 
haisvat koobast uurima. Ta leidis, et oli vangis maa-aluses koopas, kuhu võis mahtuda 
tosin või rohkem säärast elukat nagu see. kes ta sinna oli lohistanud. Kahtlemata oli 
ainus tee sellesse koopasse ava, kust krokodill ta sisse oli vedanud. Tema esimene 
mõte oli loomulikult siit kiiremini välja pääseda, kuid see polnudki nii lihtne. Iga hetk 
riskis ta sattuda teise samasuguse kohutava eluka lõugade vahele. 

Kui ta jõuabki tervelt välja ning pääseb vabasse voolu, siis sealgi ähvardab teda 
kallaletungioht. Kuid teist valikut tal polnud ning ahminud kopsudesse koopa 
sumbunud haisvat õhku. sukeldus Tarzan pimedasse avasse, mida ta ei näinud, vaid 
leidis käte ja jalgade abil. 

Tema säär, mis oli krokodilli lõugade vahel, oli tublisti lõhki rebitud, kuid luud olid 
terveks jäänud. Ka lihased ja 

kõõlused polnud niivõrd vigastatud, et ta poleks saanud haavatud jalga kasutada. 
Haav tekitas vaid piinavat valu, muud midagi. 

Kuid ahvide Tarzan oskas mehiselt valu kannatada, ja leidnud, et jalga saab 
liigutada, ta sellest enam ei mõelnud. 

Kiiresti roomas ja ujus ta läbi käigu, mis esialgu viis allapoole, siis üles ja lõppes 
viimaks jõe põhjas kõigest paari jala kaugusel kaldast. Vee pinnale tõusnud, nägi ta 
enda lähedal kahe suure krokodilli pead. Nad hakkasid kiiresti tema poole ujuma. 
Üliinimliku pingutusega õnnestus Tarzanil tagaajajate käest pääseda ja kaldale ujuda, 
kus ta haaras kinni suure puit rippuvatest okstest 

Ta jõudis sinna just parajaks ajaks! Kaks paari ammuli lõugu napsasid laksatades 
Tarzani järele, kuid ta oli juba väljaspool hädaohtu. Paar minutit puhkas Tarzan puul, 
mis oli ta päästnud. Kuid ta ei maganud, vaid vaatas teraselt alla jõele, nii kaugele, kui 


silm ulatas. Ta otsis ja ootas Rokoffi, kuid kusagil polnud märkigi venelasest ega ta 
paadist. 

Puhanud ja haavatud jala suure palmilehega kinni sidunud, alustas Tarzan taas oma 
vaenlase jälitamist. Ta leidis, et oli nüüd sattunud vastaskaldale, aga et ta ohver viibis 
jõel, oli ahvinimesele ükskõik, kummal kaldal liikuda. 

Oma suureks kurvastuseks märkas Tarzan peagi, et ta jalg oli palju raskemini 
vigastatud, kui esialgu tundus. See takistas suuresti tema kiiret edasijõudmist. Maas 
võis ta liikuda veel võrdlemisi kiiresti, ehkki suure vaeva ja valu-» ga, kuid hüpata 
puult puule džungli keskmisel terrassil oli täiesti võimatu. See liikumisviis oli 
Tarzanile alati olnud-kõige meelepärasem ja ka kiireim. 

Vanalt neegrinaiselt Tambudzalt oli Tarzan kuulnud midagi, mis äratas temas 
kahtlusi. Kui vanaeit talle lapse surmast rääkis, lisas ta, et valget naist oli see küll 
sügavasti kurvastanud, kuid ta olevat nagu öelnud, et see pole tema, vaid võõras laps. 
Tarzan ei näinud põhjust, miks Jane oleks pidanud oma lapsest lahti ütlema. Ainuke 
seletus kõigele oli, et koos rootslasega tema poega saatev naine polnud hoopiski Jane. 

Mida rohkem ta sellest mõtles, seda kindlamaks, muutus veendumus, et poeg on 
surnud, naine aga viibib Londonis ega tea midagi oma Jacki saatusest Sellisel juhul oli 
ta Ro-kofi kurjakuulutavast vihjest valesti aru saanud ja oli Jane'i pärast asjatult nii 
palju muretsenud. 

See mõte leevendas pisut teravat kurbust, mille all ta kannatas poja surma tõttu. 
Kuid missugune surm see oli! Kuigi harjunud julmuste ja kannatustega, võpatas 
Tarzan kogu kehast, mõeldes kohutavale saatusele, mis oli tabanud süütut last. 

Kogu oma vaevarikkal teekonnal ookeani poole mõtles Tarzan sellest, kui palju 
halba ja muret oli talle ja tema perekonnale tekitanud venelane, ning tema laubalt ei 

kadunud lai purpurpunane arm, mis alati tähistas tema loomaliku raevu 
kõrgmomente. Aeg-ajalt tõi ta kuuldavale tahtmatuid röögatusi või nii metsikuid 
möirgeid, et džungli väiksemad asukad hirmunult oma urgudesse pugesid. Oo, saaks 
ta ainult selle lurjuse kätte! 

Teel rannikule püüdsid sõjakad pärismaalased kahel korral talle kallale tungida, 
kuid kuuldes isaahvi hirmuäratavat kisa ja nähes valget hiiglast vastu sööstmas, kihu- 
tasid nad sedamaid põõsastesse. 

Tarzan oli harjunud edasi liikuma sellise kiirusega nagu kõige väledamad ahvid, 
mispärast tundus talle, et jõuab edasi äärmiselt aeglaselt. Tegelikult aga liikus ta 
peaaegu niisama kiiresti kui Rokoff tema ees paadis. Nii jõudis ta ookeani rannikule 
ühel ja samal päeval Jane'i ning Rokofiga. kuid ainult hilisõhtul. 

Mustendava jõe ja kaldaäärse džungli kohale oli laskunud säärane pimedus, et isegi 
Tarzan, kelle silmad olid harjunud pimeduses asju eristama, ei suutnud endast paari 
jardi kaugusele midagi näha. 

Ta kavatses sel ööl otsida rannikult venelase ja naise jälgi, kes tema arvates oli 
liikunud mehe ees. Tal polnud aimugi, et «Kincaid» või mingi teine laev seisab 
ankrus vaevalt sada jardi temast eemal, sest ükski tuli ei reetnud laeva asukohta. Äkki 
äratas ta tähelepanu ettevaatlik aerude pladin vees kaldast pisut eemal. Peagi see 
vaikis ja siis kuuldus krabinat, nagu tekitavad laeva nöörredelil astuvad ja vastu laeva 
keret põrkavad saabastes jalad. Mis see tähendas? 

Tarzan seisis kaldal pilku pingsalt pimedusse puurides, kuid kusagil ei suutnud ta 
märgata laeva Äkki lajatasid püssipaugud ja kõlas naise läbilõikav kiljatus. Ahvide 
Tarzan unustas oma väsimuse ning haavad. Sekunditki kõhklemata tormas ta vette ja 
hakkas võimsate tõmmetega läbipaistmatus ööpimeduses ujuma sinna, kus oli 
tulistatud ja kus oli kisendanud naine. 


* Kaika 


Jane'i tähelepanu äratanud paati olid märganud ka Rokoff ja Mugambi oma salgaga, 
üks ühelt, teine teiselt kaldalt. Venelase hõigete peale sõitis paat tema juurde ja pärast 
lühikest nõupidamist asuti «Kincaidi» poole teele. Aga enne, kui paat jõudis läbida 
pool maad, lajatas püssipauk ja üks madrustest paadi ninas kukkus surnult vette. Paat 
aeglustas nüüd edasiliikumist, aga kui Jane'i püss tabas veel teistki salga liiget, sõideti 
tagasi kaldale ja jäädi seal peatuma. Kiiresti tihenevas pimeduses ei suutnud nad mi- 
dagi näha. 

ki Kokad 

Tarzani metsik meeskond wagambide pealiku Mugambi juhtimisel asus 
vastaskaldal. 

See Tarzanile ustav inimene teadis kõiki asjaolusid, mis olid toonud ahvinimese 
džunglisaarele. Tateadis, et tema 

isand otsib naist ja poega, teadis, et nad oli röövinud õel valge inimene, keda nad 
jälitasid piki Ugambit üles kaugel sisemaal, nüüd aga taas mere ääres. Mugambi 
arvas, et seesama mees oli tapnud ka valge hiiglase, keda ta rohkem kui ühtegi teist 
oma suguharu vägevatest ülikutest hardalt austas ja armastas. Ja nii põles Mugambi 
metsikus rinnas kindel otsus õel mees kinni püüda ja talle oma isanda tapmise eest 
kätte maksta. 

Kui Mugambi nägi paati tulevat ja Rokoffi peale võtvat, ja kui see siis «Kincaidi» 
poole tüüris, taipas ta, et peab ka ise muretsema paadi, sest teisiti ei saa ta loomi nii 
kaugele viia, et need võiksid vaenlast rünnata. Aga kust paati võtta? 

Kokk 

Kui venelane ja ta kaaslased — Pavlov ja teised, kelle ta oli oli jätnud «Kincaidile» 
söevaru hankima — Jane'i laskude ees taandusid, mõistis viimane, et nad tegid seda 
vaid ajutiselt Ta otsustas pimedust ja ajutist hingetõmbeaega kasutada viimaseks 
otsustavaks katseks pääseda Ro-kofi õelate kavatsuste eest. Sel eesmärgil alustas ta 
läbirääkimisi kahe madrusega, kelle ta meeskonnaruumi luku taha oli pannud, ja 
surma ähvardusel nõustusid mehed talle kuuletuma. 

Kui pimenema hakkas, laskis Jane nad ükshaaval välja. Revolver laskevalmis käes, 
sundis ta neid käsi üles tõstma ja otsis põhjalikult läbi. Veendunud, et neil pole relvi, 
käskis ta ankru hiivata ja lasta laev avamerele triivima. 

Jane arvas, et ohutum on end usaldada loodusjõudude kui kättemaksuhimulise ja 
julma Rokoffi meelevalda. Võis loota, et mõni vastutulev laev märkab «Kincaidi», 
pealegi oli laeval piisavalt toitu ja vett — nii vähemalt kinnitasid talle madrused. 
Seega võis Jane loota oma plaani õnnestumisele. 

Lähenes öö... Rasked pilved rippusid džungli ja mere kohal, ainult läänes, ääretu 
ookeani silmapiiril terendas veel hele taevariba. Pime öö soodustas Jane'i kavandatud 
ettevõtmise kordaminekut. Vaenlased ei märka pimeduses, et laeval midagi tehakse, 
ega suuda kindlaks määrata, mis suunas kiire vool «Kincaidi» ookeani on viinud. 
Koidu ajaks kannab mõõn «Kincaidi» Benguela voolu, mis piki Aafrika rannikut 
põhja poole suundub Kuna puhus tugev lõunatuul, lootis Jane Ugambi lahest kaduda 
enne, kui Rokoff märkab laeva lahkumist. 

Jane seisis töötavate meremeeste kõrval, revolver käes, ja kiirustas neid takka. 
Kergendusohe pääses ta huulilt, kui ankur lõpuks pukspriiti tõsteti. Ta teadis, et nüüd 
pääseb ta metsiku Ugambi suudmest peagi minema. 

Ikka veel revolvriga ähvardades käskis Jane kahte vangi meeskonnaruumi minna, 
kavatsedes neid uuesti luku taha panna. Kuid nad hakkasid talle nii tuliselt truudust 
vanduma ja lubasid teda ausalt teenida, et Jane andis palvetele 

järele ja lubas neil tekile jääda. Sellal kandis vool märkamatult, kuid kiiresti 
«Kincaidi» edasi. Viivuks takerdus laev leetseljakul, seejärel aga pöördus ninaga 
kalda poole ja hakkas edasi triivima. 

Jane Cla3'ton õnnitles juba end kordamineku puhul. Kõik laabus nii, nagu ta oli 
soovinud. Äkki kuulis ta püssipauke ja naise kiljatust — läbilõikavat, täis hirmu ja 
ahastust. Tulistati ja kisendati seal, kus «Kincaid» oli ankrus olnud. Jane oli üksainus 
suur tähelepanu: mis seal küll juhtus? 

«Kincaidi» madrused olid surmkindlad. et tulistamine tähendas nende juhi 
saabumist. Neile ei meeldinud sugugi Jane'i plaan triivida ookeanil tuule ja lainete 
meelevallas. Jane'i seljataga leppisid nad omavahel sosinal kokku naine kinni võtta 
ning Rokoff ja ta kaaslased appi kutsuda. Saatus oli nende poolt: püssipaugud juhtisid 
Jane'i tähelepanu madrustelt kõrvale. Selle asemel, et neid silmas pidada, nagu ta oli 
kavatsenud, jooksis ta «Kincaidi» vööri, püüdes pimeduses selgusele jõuda, mis häiris 
jõel rahu. 

Nähes, et Jane oli minetanud oma valvsuse, hiilisid madrused salaja tema juurde, 
hüppasid talle kallale ja sidusid kinni. Kui nad teda laevalael kandsid, nägi Jane, 
kuidas üks mees ronis üle «Kincaidi» parda. 

Pärast kauakestnud vaeva, piina ja katsumusi oli ta kangelaslik võitlus vabaduse 
eest jälle lõppenud krahhiga. Mahasurutud ohkega loobus ta ebavõrdsest võitlusest. 


XVII. «Kincaldil» 


Mugambi ei pöördunud oma loomadega džunglisse tagasi ilmaaegu — tal oli kindel 
eesmärk. Ta läks otsima paati, millega Tarzani loomi «Kincaidile» toimetada. Õhtuks, 
kui juba pimenema hakkas, ta Ugambi väikese harujõe kaldalt kellegi sinna jäetud 
paadi tõepoolest ka leidis. Aega viitmata kutsus ta oma hirmuäratavad kaaslased paati 
ja tõukas selle kaldast eemale. Pimedas Mugambi ei märganud, et paadi põhjas magas 
naine. 

Vaevalt olid nad kaldast eemaldunud, kui üks ahvidest hakkas metsikult urisema ja 
muutus rahutuks. Mugambi kummardus ettepoole, et teada saada, kelle peale ta 
uriseb, ja nägi lamavat naist Suure vaevaga õnnestus tal takistada ahvi naise kõri 
kallale kargamast ja rahustada ka naist ennast. See oli neegritar. Selgus, et naine oli 
oma külast põgenenud, sest ei tahtnud minna naiseks vanale mehele, keda vihkas. Ta 
oli kaldalt paadi leidnud ja ööseks sinna peitu pugenud. Naine tegi Mugambile 
rohkesti tüli, kuid parata polnud midagi. Ta ei tahtnud naise kaldale toimetamisega 
aega raisata ja lubas tal paati jääda. 

Nii kiiresti, kui nad vähegi suutsid, sõudsid Mugambi kohmakad kaaslased jõe 
suudme ja «Kincaidi» poole. 

Mugambil oli raske leida pimeduses laeva tumedat kogu, aga et see asus tema ja 
ookeani vahel, eristas ta seda selgemini kui mõni kaldal seisja. 

Mustanahalist pealikut üllatas äärmiselt asjaolu, et laev näis taganevat. Viimaks 
taipas ta, et see liigub allavoolu. Ta hakkas oma meeskonda õhutama kõvemini 
aerudele suruma, et laevale järele jõuda. Sel hetkel kerkis pimedusest ootamatult esile 
üks teine paat, vaevalt kolme jardi kaugusel Mugambi omast. Võõra paadi meeskond 
märkas Mugambi sõidukit, kuid ei jõudnud näha selle hirmuäratavaid sõitjaid. Võõra 
paadi ninas istuv mees hõikas neile hoiatavalt, et vältida kokkupõrget 

Vastuseks kuuldus pantri ähvardavat urinat ja paadis istuv mees nägi enda ees 
Sheeta kiirgavaid silmi. Panter seisis, esikäpad paadi äärel, valmis võõrastele kallale 


hüppama. Silmapilk taipas Rokoff hädaohtu, mis teda ja ta kaaslasi ähvardas, ja ta 
käskis teist paati tulistada. 

Neid püssipauke ja hirmunud neegritari kiljatust Jane ja Tarzan pimeduses 
kuulsidki. 

Enne kui Mugambi kohmakad ja oskamatud aerutajad suutsid oma ülekaalu 
kasutada, keeras võõras paat kähku otsa ümber ja madrused hakkasid kõigest jõust 
«Kincaidi» poole sõudma Pärast leetseljakult lahtipääsemist oli laev sattunud aeglase 
voolu piirkonda, mis kandis seda Ugambi lõunakaldale. Nii viis «Kincaid» Jane 
Claytoni tagasi otse ta vaenlaste kätte. 

Sel ajal tormas Tarzan vette ja ujus pimesi nähtamatu eesmärgi poole. Ta ei näinud 
pimeduses laeva ega võinud aimatagi, et see talle nii lähedal oli. Teda juhtisid ainult 
mõlemast paadist kostvad hääled. 

Ujudes tõusis talle elavalt silme ette tema hiljutine kohtumine krokodilliga Ugambi 
vetes ja ta võpatas tahtmatult. Paar korda tundis ta midagi alt sügavusest oma jalgade 
vastu puutuvat, kuid keegi ei haaranud temast kinni. Ootamatult kerkis pimedusest ta 
ette kõrge laialivalguv kogu ja oma üllatuseks puudutas ta väljasirutatud käsi laeva 
tõrvatud parrast. Ahvinimene haaras ankruketist varmalt kinni, ronis üle parda ja 
hüppas tekile. Ta kuulis selgesti, et teki vastasküljel käis mingisugune rüselemine. 
Trosside otsa komistades ruttas ta kärmelt sinnapoole. 

Kuu oli juba tõusnud ja kuigi paljudes kohtades katsid taevast veel pilved, polnud 
pimedus enam nii läbipaistmatu kui varem. Tarzani terased silmad nägid laeva ahtris 
kahte meest võitlemas ühe naisega. 

Ta ei teadnud, et see naine oligi koos Andersseniga püüdnud sisemaale pääseda, 
kuid arvas seda ja uskus nüüd näris kindlasti, et oli juhtumisi sattunud «Kincaidile». 

Kuid ta ei raisanud aega mõtisklustele. Seal oli naine, keda ähvardasid kaks lurjust, 
ja sellest aitas, et sundida ahvinimest otsekohe sekkuma. 

Laevale oli ilmunud uus tundmatu jõud. Noort naist 

lohistavad madrused said esimesena sellest teada, sest see jõud sööstis eelkõige 
nende kallale. Kellegi raske käsi langes kummagi Šlale ja järgmisel hetkel kisti nad 
eemale ohvrist sellise kergusega, nagu oleksid nad olnud udusuled. 

«Mis see tähendab?» küsis madal hääl. 

Kuid neile ei antud aega vastata, sest niipea kui see hääl kõlas, hüppas noor naine 
püsti ja tormas rõõmuhõiskega kallaletungija juurde. 

«Tarzan!» hüüdis ta. 

Ahvinimene paiskas mõlemad madrused laevalaele, kus nad edasi veeresid, 
kohkunud ja põrutatud. Vabastada köidikuist naise käed, tõsta ta üles nagu laps. 
suruda enda vastu ja teda suudelda oli Tarzanile naljaasi. Ta südant täitis suur ja 
kirgas õnn. 

«Jane! Jane! Mu armas, kallis naine!» 

Kuid kohtumisrõõm oli üürike. Vaevalt toibunud, nägid nad, kuidas üle «Kincaidi» 
parda ronis kuus meest. Pilved hajusid ja ekvatoriaalne kuu valgustas heledasti tekki. 
Tarzani ees seisis Rokoff oma kaaslastega. Kui venelane taipas, et mees tema ees oli 
lord Greystoke. käskis ta oma kaaslastel otsekohe tulistada. 

Tarzan lükkas Jane'i kähku kajutisse, mille kõrval nad seisid, ise aga sööstis hetkegi 
viivitamata Rokofi kallale. Kaks madrust, kes venelase taga seisid, tõstsid püssi palge 
ja tulistasid Tarzanit 

Kuid nende taga poolpimeduses ronisid nöörredelist üles laevalaele veel 
mingisugused kogud. See oli Tarzani metsloomade hirmuäratav kari. Esialgu ilmus 
ähvardavalt urisedes nähtavale viis hiiglasuurt ahvi, paljastatud kihvade ja vahust 


tilkuvate lõugadega, nende kannul aga hüppas üle parda mustanahaline hiiglane, pikk 
oda kuuvalguses helkimas. Tema järel ronis veel üks metsloom, sellest kummalisest 
meeskonnast kõige kohutavam. See oli panter Sheeta, lõuad pärani ning julmades 
silmades põlemas viha ja verejanu. 

Tarzanit lasud ei tabanud. Madrused lasksid mööda: lähenevaid metsikuid ahve 
nähes hakkasid neil käed värisema. Kabuhirmust haaratuna põgenes kogu «Kincaidi» 
meeskond, kes kuhu sai ja veel elus oli, sest Akuti ahvide tohutu suured kihvad ja 
Sheeta karistavad küüned olid nõudnud juba rohkem kui ühe ohvri. Neli madrust 
tormasid meeskonnaruuni ja püüdsid end seal barrikadeerida. 

Pimedast kubrikust leidsid nad eest Rokofi, kes istus seal kössitõmbunult. Vihale 
aetud sellest, et ta esimesena oli jalga lasknud ja nad raskel silmapilgul' üksi jätnud, 
samuti tema harjumuspärase toore käitumise pärast tormasid madrused nüüd sõimuga 
talle kallale ja viskasid ta tagasi laevalaele kohutavate olendite kätte, kelle eest nad ise 
nüüdsama olid põgenenud. 

Tarzan ja ta verivaenlane kohtusid palgest palgesse... 

Veel silmapilk, ja Tarzan oleks tormanud Rokofi kallale. Kuid venelast jälitanud 
Sheeta jõudis oma peremehest ette Paljastatud kihvadega võimas metsloom oli 
käratult hiilinud õudusest haaratud mehe juurde. Meeleheitlikud appihüüded kõlasid 
õhus ja värisevi põlvi seisis Rokoff nagu paigale naelutatult kohutava surma ees, kes 
tema poole roomas. 

Tarzan hüppas venelase juurde, tema südames lõõmas metsik kättemaksuiha. 
Viimaks ometi oli poja mõrvar tema võimuses! Tal oli õigus kätte maksta. 

Kord oli Jane tema käe peatanud, kui ta oli tahtnud Rokoffi oma võimuga karistada. 
Seekord ei peata teda keegi, ta oli kurjategija surma'mõistnud, mille see ammugi oli 
ära teeninud, ja ta ise viib karistuse ka täide. Siis märkas ta äkki Sheetat, kes 
valmistus temalt röövima ta kättemaksu seaduslikku ohvrit. Tarzan käratas valjusti 
Sheetale ja käskis teda eemale minna. 

Venelane otsekui vabanes tardumusest ja põgenes karjudes kaptenisilla poole. 
Tarzan tahtis omakorda talle järele söösta, kuid tundis äkki kerget puudutust oma 
käel. Ümber pööranud, nägi ta kohkunud Jane'i. 

«Ära jäta mind üksi,» sosistas ta. «Ma kardan sinu loomi.» 

Tarzan vaatas ringi. Jane'i taga seisid Akuti hirmuäratavad ahvid. Paljastatud 
kihvade ja ähvardava kurguhäälse urinaga lähenes mõni neist noorele naisele 

Ahvinimene ajas nad tagasi. Ta oli unustanud, et nad ei tundnud Jane'i ega osanud 
vahet teha tema sõprade ja vaenlaste vahel. 

Äsjane võitlus madrustega oli äratanud nende metsiku loomuse ja nüüd nägid nad 
kõigis elusolendeis peale oma jõugu liikmete üksnes liha. 

Rokoff oli kaptenisillale roninud. Ta seisis seal rooliratta juures, värisedes kogu 
kehast, ja jõllitas pärani silmi talle aeglaselt lähenevat metslooma. Panter roomas 
kõhuli, urisedes summutatult. Rokoff seisis kui kivikuju, silmad koobastest välja 
kukkumas, suu lahti, otsmikul külm hirmuhigi. Tema all laevalael seisid suured 
inimahvid ja otsekui parajat hetke passides lüürasid teda alt. Rokofil kadus vähimgi 
pääsemislootus. Ta põlved värisesid, suust lipsas arusaamatuid häälitsusi. Viimaks 
kukkus ta läbilõikava kisaga põlvili. 

Siis hüppas Sheeta ja tõukas vaenlase selili. Jane Clay-ton pöördus hirmunult 
kõrvale. Sheeta tohutud kihvad rebisid Rokofi rinda ja kaela. Kuid ahvide Tarzan ei 
pööranud pilku ära. Võidurõõmus naeratus mängles ta huulil Purpurpunane arm tema 
laubal kahvatus pikkamööda ja kadus siis sootuks. 


Rokoff pani möirgavale pantrile meeleheitlikult vastu, kuid kõik see oli asjata. 
Panter piinas oma ohvrit kui kass hiirepoega. Kõik oma lugematud kuriteod lunastas 
venelane selle kohutava surmaga. 

Kui võitlus oli lõppenud, tahtis Tarzan Jane'i palvel Rokofi surnukeha pantri küünte 
vahelt ära võtta ja maha matta. Kuid verest ja võitlusest ärritatud Sheeta seisis jalgu- 
pidi oma saagi otsas, ähvardades isegi peremeest, keda ta oma metsikul viisil 
armastas, ning Tarzan pidi oma kavatsusest loobuma. 

Kogu öö istus Sheeta jubeda kogu kõrval, kes oli olnud Nikolas Rokoff. «Kincaidi» 
kaptenisild oli verest ligane. Suur loom pidutses heleda troopikakuu valgusel ja kui 
päike tõusis, polnud Tarzani verivaenlasest järel midagi muud kui paljaks näritud 
kondid 

KKK 

Rokoffi kaaslased viibisid kõik laeval peale Pavlovi. Neli olid vangid «Kincaidil». 
Teised olid surnud. 

Nende nelja ellujäänud madruse abiga otsustas Tarzan minna «Kincaidil» 
Džunglisaart otsima. Juhtumisi oli üks ellujäänuist tüürimees, kes võis Tarzanile 
laevasõidul kasulik olla. 

Koidikul tõusis tugev läänetuul ja tüürimees ei söandanud merele minna. Kogu selle 
päeva seisis laev jõe suudmes kalda varjus ankrus. Õhtuks tuul küll vaibus, kuid 
otsustati teele asumiseks koitu oodata. 

Päeval uitas Tarzani metsik meeskond takistamatult laevalael. Tarzan ja Mugambi 
olid loomadele selgeks teinud, et nad ei tohi kedagi «Kincaidil» puutuda, kuid ette- 
vaatusest pandi nad ööseks trümmi. 

Tarzani rõõm oli piiritu, kui Jane ütles talle, et M'gan-wazami külas surnud väike 
laps ei olnudki nende poeg. Kes see laps võis olla ja mis oli nende pojast saanud, seda 
nad ei osanud arvata, sest polnud Rokoffi ega Pavlovit, kelle käest küsida. Kuid juba 
üksnes lootus, et nende poeg on ellu jäänud, oli suur kergendus Nähtavasti ei toodudki 
väikest Jacki «Kincaidi» pardale, muidu oleks Anderssen seda teadnud. Oli ta ju enne 
surma Jane'ile mitu korda kinnitanud, et laps, kelle ta nende põgenemisööl naisele üle 
andis, oli ainuke «Kincaidil» Doverist saadik. 


XVIII. Pavlov sepitseb kättemaksu 


Jane ja Tarzan istusid laevalael ning rääkisid juhtumustest, mis nad olid läbi elanud 
sellest ajast, kui Londonis teineteisest lahkusid. Samal ajal jälgis neid kaldalt õel sil- 
mapaar. 

Kuni tuksus Alexis Pavlovi süda, ei võinud end turvalisena tunda ükski inimene, kes 
oli venelasest endale vihamehe teinud. Selle inimese ajus sündisid juba plaanid, 

kuidas takistada Tarzanit ja tema naist kodumaale sõitmast. Alaline kuritegevus oli 
Rokofi abilise niivõrd ära rikkunud, et ta ei saanudki enam aru enda ja ahvinimese 
õigetest suhetest ega mõistnud, et süüdlased olid alati tema ja Rokoff, mitte kunagi 
aga inglise lord. 

Mehe peas valmis üks plaan teise iärel, kuid ükski ei rahuldanud teda: kord pidas ta 
seda ebareaalseks, kord oma kättemaksu jaoks liiga pehmeks. Kuid iga uue plaaniga 
jõudis Pavlov alati ühele järeldusele: ta ei suuda midagi korda saata, enne kui pääseb 
ice laevale, kus asuvad tema kättemaksu ohvrid. Aga kuidas pääseda laevale läbi 
krokodillidest kihava vee? Ta võis paadi hankida vaid mo-sula külast, kuid Pavlova 


polnud kindel, et «Kincaid» ka siis veel ankrus seisab, kui ta läbi džungli kaugesse 
külla läheb ja sealt paadiga tagasi tuleb. 

Kuid muud võimalust polnud ning Jane'i ja Tarzanit hüvastijätuks rusikaga 
ähvardades kadus Pavlov tihedasse džunglisse. Peas vaid üksainus mõte — kättemaks 
—, unustas venelane isegi hirmu metsiku ümbruse., ees. 

Teel haudus ta välja uue, enda arust endistest parema plaani. Ta otsustas öösel 
«Kincaidi» pardale ronida, üles otsida meeskonna mõne liikme, kes pärast seda 
hirmuäratavat ööd veel ellu oli jäänud, ning üheskoos laeva Tarzani ja ta loomade 
käest ära võtta. Tema endises kajutis olid relvad ja padrunid, ühes salalaekas isegi 
põrgumasin, mille Pavlov oli meisterdanud veel oma kodumaal anarhistina. Ta oli 
neid siis Peterburi politseile müünud, saades tasuks rohkesti kulda ja vabastamise 
kuriteoga teenitud karistusest. Pavlov kortsutas kulmu, meenutades ühe orna endile 
kaaslase süüdistavaid sõnu, enne kui see oma pattude eest üles poodi. 

Kui ta selle vaid kätte saaks! Väikeses puust kastis leidus küllalt purustavat jõudu, 
et kõik vaenlased «Kincaidi» pardal ühekorraga põrmuks muuta. 

Pavlov otsustas kindlalt selle plaani juurde jääda ja nautis kättemaksurõõmu juba 
ette. Väsimusest hoolimata lisas ta sammu, et oma plaani elluviimisega mitte hilineda. 
Kõik sõltus muidugi sellest, millal «Kincaid» ära sõidab. Pavlov teadis, et päevavalgel 
ei saa ta midagi teha. Ainult pimedas võis riskida seda sammu astuda, sest kui Tarzan 
või leedi Greystoke teda näeksid, poleks tal vähimatki võimalust laevale pääseda. 

Ta taipas, et tugev tuul ei lasknud «Kincaidil» ära sõita. Kui see õhtuks ei rauge, on 
õnn tema poolel. Oli väheusutav, et ahvinimene pimedas sõitu alustab, sest Ugarnbi 
käänuline suudmeala paistis silma väga viletsa laevatee poo-lestseal leiduvate rohkete 
madalike ja laidude tõttu. 

Õhtul hilja jõudis Pavlov väikese jõe kaldal, asuvasse mosula külla. Mustanahaline 
pealik võttis teda vastu umbusklikult ja vaenulikult. Tal polnud põhjust selle valge 
mehe vastu sõbralik olla: nagu kõik, kes Rokofi või Pavloviga kokku olid puutunud, 
nii oli temagi kannatanud venelaste ahnuse, tooruse ja kõlvatuse tõttu. 

Kui Pavlov temalt paati nõudis, keeldus pealik mornilt ja käskis valgel mehel külast 
lahkuda. Pealikut ümbritsesid metsikud sõdalased, kes näisid vaid väikest ettekäänet 
ootavat, et kutsumata külaline odadega läbi torgata. Sellises olukorras ei jäänud 
venelasel muud üle kui lahkuda. 

Tosin relvastatud pärismaalast saatsid teda lagendiku ääreni ja hoiatasid, et ta enam 
iialgi nende küla läheduses oma nägu ei näitaks. 

Vihast lämbudes kadus Pavlov džunglisse, kuid jäi siis seisma ja hakkas ootama, 
kuni tema relvastatud saatjad minema lähevad Kõrvad kikkis, kuulatas ta eemalduvate 
neegrite hääli ning veendunud, et nad on tõepoolest lahkunud ja keegi teda ei jälgi, 
hiilis ta läbi põõsaste jõe äärde. Ta oli otsustanud iga hinna eest endale paadi hankida. 

Tema enese elu sõltus sellest, kas tal õnnestub «Kincai-dile» pääseda ja laeva 
meeskonna ellujäänud liikmeid enda poole meelitada. Jääda siia Aafrika hädaohtlikku 
džunglisse, kus ta oli jõudnud kõik pärismaalased enda vastu meelestada, oli niisama 
hea kui surmaotsus. — , 

Sellele lisandus veel soov kätte maksta, mis kihutas teda hädaohule vastu minema, 
et ainult oma kavatsust teoks teha. Nii valmis oli kõigeks see pöörane mees, kes varjas 
end jõeäärses tihnikus ja otsis ahnelt väikest ühe aeruga paati. 

Venelasel ei tulnudki kaua oodata. Peagi ilmus jõepin-nal nähtavale väike kohmakas 
paat, milliseid ehitavad mo-sulad. Keegi mustanahaline nooruk oli sellega külast välja 
sõitnud ja ühe aeruga sõudes suunas nüüd paadi kiirustamata jõe keskele. Seal laskis 
ta selle allavoolu triivima, ise aga heitis muretult põhja pikutama. 


Noor neeger ei osanud aimatagi, et kaldalt seiravad teda ahnelt kellegi julmad 
silmad, vaid sõitis aeglaselt piki voolu allapoole. Samal ajal järgnes talle mööda 
kallast Pavlov. Miili kaugusel külast laskis mustanahaline nooruk aeru vette ja 
Pavlovi suureks rõõmuks sõudis just temapoolsele kaldale. Venelane puges 
põõsastesse peitu, et jälgida, kuhu paat välja jõuab. Selles kohas voolas jõgi väga 
aeglaselt ja niisama aeglaselt lähenes ka paat. Mosula nooruk juhtis kiirustamata oma 
sõiduriista puu alla. mille oksad kaardusid vee kohale. 

Nagu madu lamas õel venelane teda varjavas rohus. Julmad kurikavalad silmad 
sihtisid ihaldatud paati ja mõõtsid selle omaniku kogu, kuna aju kaalus valge mehe 
võidušansse võimaliku kokkupõrke korral neegriga. Talle oli jäänud väga vähe aega, 
et jõuda enne koitu «Kincaidile». Kas see mustanahaline molkus ei mõtlegi oma 
paadist välja ronida? Pavlov oli enesevalitsust kaotamas. Poiss a”a vaatas vihastama 
paneva aeglusega üle oma nooli, proovis vibu, võttis välja jahinoa ja katsus selle tera. 
Seejärel ta haigutas ja ringutas. Vaatas siis kalda pool,e, kehitas õlgu ja heitis jälle 
paadi põhja pikali, et veidi magada, enne kui läheb džunglisse saagi järele, mida ta 
oligi otsima tulnud. 

Pavlov kergitas end pisut. Ta ei lasknud silmi oma ohvrilt. Mustanahalise nooruki 
silmad vajusid kinni. Peagi näitas 

sügav hingamine, et ta magas. Pavlov tõusis püsti: aeg oli käes! 

Venelane hiilis ettevaatlikult lähemale. Uks oks praksatas ta jalge all ja poiss 
liigutas unes end rahutult. Pavlov tõmbas revolvri välja ja võttis mustanahalise 
sihikule. Ta lardus ootuses, kuid nooruk oii uuesti magama jäänud. Valge mees 
roomas veelgi lähemale. Ta teadis, et ei tohi mööda lasta. Peagi kummardus ta magaja 
kohale. Revolvri külm teras lähenes üha pahaaimamatu nooruki rinnale. Nüüd peatus 
see rahulikult tuksuvast südamest kõigest paari tolli kaugusel. 

Üksnes sõrmevajutus lahutas süütut noorukit igavikust. Nooruse pehmus oli alles 
pruunil põsel, huuled pisut nae-rused. Kas suutis ehk noorus talitseda venelase kätt? 
Kas südametunnistus ei tee mõrtsukale etteheiteid? 

Kuid Pavlovi käsi ei vääratanud õnnelikku, muretut noorust nähes. Irvitades vajutas 
ta päästikule. Kostis tasane kuiv naksatus. Magava posi südame kohale tekkis väike 
auk, mille ümber oli must riba kõrbenud liha. 

Noor keha kerkis pisut üles. Naeratavad huuled tõmblesid kramplikult, ja 
mustanahaline nooruk vajus sügavasse, jäädavasse unne, millest polnud enam 
ärkamist. 

Mõrvar hüppas kähku paati, haaras nooruki surnukeha ja tõstis selle paadi servale. 
Väike tõuge, sulpsatus, laialivalguvad ringid, mille katkestas paari tumeda varjatud 
kogu äkiline tõusmine libedast sügavusest, ja ihaldatud paat kuulus valgele inimesele, 
metsikumale olevusele kui nooruk, kellelt ta elu oli röövinud. 

Köis lahti võtta oli ühe hetke vaev. Pavlov kahmas aeru ja hakkas palavikuliselt 
Ugambi poole sõudma. Oli juba öö, kui verine paat harujõest Ugambile jõudis. Üha ti- 
henevas pimeduses pingutas venelane silmi, et näha läbi mustadest varjudest, mis 
«Kincaidi» tema eest peitsid. 

Kas laev seisis veel Ugambi vetes või oli ahvinimene siiski merele minna 
söandanud? See oli täiesti võimalik, sest tuul oli raugenud. See ja veel mitu muudki 
küsimust piinasid Pavlovit, eriti aga mõte tema enda tulevikust, kui «Kincaid» on juba 
lahkunud ja jätnud ta metsiku džungli armutute õuduste hoolde. 

Pimeduses tundus aerutajale, et ta lausa lendab üle vee, ja seepärast uskus ta, et laev 
on oma endisest kohast juba lahkunud. 


Äkki ilmus käänaku tagant tema ette helendav täpp — see oli laeva laterna vilkuv 
tuli. Alexis Pavlov suutis vaevu rõõmuhüüatust maha suruda: «Kincaid» ei olnud veel 
lahkunud! Elu ja kättemaks ei ole siiski tema eest põgenenud. 

Hetkel, mil Pavlov nägi enda ees lootuse sätendavat helki, lakkas ta aerutamast ja 
jättis paadi voolu kanda, lastes aeru vaid harva käratult vette, et suunata oma pri- 
mitiivne sõiduriist laeva parda alla. 

Laeva must kogu kerkis tema ette kuidagi ootamatult. Ühtegi häält ei kuuldunud 
selle tekilt. Kellegi nägemata 

sõitis Pavlov «Kincaidi» juurde. Ainult tasane nägin segas öövaikust, kui paadi nina 
laeva puudutas. 

Närvilisest erutusest vabisedes istus Pavlov paar silmapilku liikumatult paadis. 
Üleval oli kõik vaikne, miski ei tunnistanud, et teda oleks märgatud. Siis tüüris ta 
paati ettevaatlikult piki parrast, kuni jõudis otse nöörredeli kohale. Ta sidus paadi 
allarippuvate köite külge ja ronis käratult laevalaele. 

Mõtted laeval asuvast kohutavast loomajõugust panid argpüksil hirmujudinad üle 
selja jooksma, kuid ta ettevõtmise edukusest sõltus elu ja see andis talle jõudu. 

Ümberringi oli tühi ja vaikne, isegi valvet polnud kusagil näha. Ettevaatlikult hiilis 
Pavlov madruste kubriku poole. Ka seal valitses vaikus. Luuk oli üles tõstetud. Alla 
piiludes nägi Pavlov ühte madrust suitseva laterna valgel raamatut lugemas. Pavlov 
tundis hästi seda madrust, paadunud kõrilõikajat. Just temale oligi ta pannud oma saa- 
tanliku plaani koostamisel kõige suuremad lootused. 

Ettevaatlikult laskus venelane mööda kitsast järsku treppi meeskonnaruumi. Madrus 
oli niivõrd lugemisse süvenenud, et ei märganudki teda. Alles siis, kui Pavlov teda 
sosinal nimepidi hüüdis, tõstis madrus pilgu raamatult. Ta silmad läksid imestusest 
suureks, nähes Rokofi abilise tuttavat nägu, kuid järgmisel hetkel kortsutas ta kulmu 
ja hüüdis: 

«Kurat võtaks! Kust teie siia saite? Arvasime, et olete juba ammu kõngenud. Lord 
rõõmustab teid nähes, kas käsite ette kanda? » 

Pavlov lähenes madrusele sõbraliku naeratuse ja väljasirutatud käega, nagu oleks 
kohanud kallist sõpra. Madrus ei teinud väljasirutatud kätt nägemagi ega vastanud 
naeratusega. 

«Tulin teile appi,» selgitas Pavlov. «Aitan teil vabaneda sellest inglise ahvist ja 
tema kohutavatest loomadest. Siis ei pruugi te enam seadust karta, kui jõuame tagasi 
kodumaale. Me võime neile kallale tungida öösel magamise pealt, see tähendab 
Greystoke'ile, ta naisele ja sellele mustanahalisele lurjusele Mugambile. Pärast aga on 
lihtne ka loomadest jagu saada. Muide, kus nad on?» 

«Nad on all trümmis,» kostis madrus, «ainult ma ütlen teile midagi, Pavlov. Kui te 
kavatsete meid uue kapteni vastu üles ässitada, siis ei tule sellest midagi välja. Meil 
on juba villand teist ja sellest teisest elajast, Rokofist. Panter pistis ta nahka ja võin 
oma pea panti panna, et seesama saatus tabab varsti ka teid. Teie mõlemad kohtlesite 
meid kui koeri ja kui loodate meie heasoovlikkusele, siis olete rängalt eksinud.» 

«Te tahate öelda, et annate mind välja?» küsis Pavlov. 

Madrus noogutas nõusolevalt pead, kuid lisas pärast väikest pausi: 

«Kui te oskate millegagi minu huvi äratada, siis luban ma vististi teil siit lahkuda, 
enne kui inglane teid leiab,» 

«Loodan, et te ei kavatse mind ometi džunglisse saatuse 

hoolde saata?» küsis Pavlov. «Nädala pärast olen ma seal surnud!» 


«Ja siiski on teil seal rohkem võimalusi ellu jääda.» väitis madrus. «Siin pole ühtegi 
võimalust. Tasub mul vaid oma kaaslased äratada ja nad lõikavad teil kõri läbi enne, 
kui meie uus kapten teid näeb. Teil on erakordselt vedanud, et täna olen valves mina 
ja mitte keegi teine.» 

«Te olete hull!» hüüatas Pavlov. «Kas te siis ei mõista, et esimesel võimalusel 
annab inglane teid seadusesilma kätte ja teid kõiki puuakse üles!» 

Madrus muigas. 

«Mitte sinnapoolegi! Ta teatas meile kõigi juuresolekul, et kõiges olete süüdi teie 
Rokofiga, meie aga olime teie käes vaid pimedad käsutäitjad. Arusaadav? 

Pool tundi kauples Pavlov madrusega, tõotades talle kord muinasjutulist tasu, kord 
ähvardades teda kohutavate karistustega. Madrus jäi endale kindlaks. 

Ta teatas venelasele, et sel on ainult kaks võimalust: kas jääda laeva ja siis antakse 
ta viivitamatult välja lord Greystoke'ile, või maksta madrusele loa eest märkamatult 
«Kineaidilt» lahkuda ja siis minema kasida. Madrus nõudis selle eest endale kõik 
väärtasjad ja raha, mis Pavlovil olid endaga kaasas ja ka kajutis. 

«Otsustage kähku!» urises madrus. «Ma tahan magama minna. Valige — kas lord 
või džungel.» 

«Küll te veel kahetsete oma lollust!» pomises venelane vihaselt. 

«Pidage suu!» käratas talle madrus. «Kui te oma suud rohkem pruugite, võin ma 
ümber mõelda ja teid üldse mitte ära lasta!» 

Pavlovil polnud vähimatki tahtmist ahvide Tarzani kätte sattuda. Isegi džungli 
õudused tundusid talle ohutumad kindlast surmast, mis teda ahvinimese kae läbi 
ootas. 

«Kas minu kajutis magab keegi?» küsis ta. 

Madrus raputas pead. «Ei,» ütles ta. «Lord ja leedi magavad kapteni kajutis, 
tüürimees oma ruumis, teie omas pole aga kedagi.» 

«Tore!» lausus Pavlov. «Lähen sinna ning toon teile raha ja väärtasjad.» 

«Tulen teiega kaasa, et te midagi halba ei teeks,» sõnas madrus ja ronis tema järel 
tekile. 

Madrus jäi kajuti ukse taha valvama, lastes venelasel üksinda sisse minna. Pavlov 
korjas kokku asjad, mille eest tahtis oma kahtlustäratavat vabadust osta, seejärel aga 
hakkas ellu viima oma kuratlikku plaani. Tema näole ilmus kahjurõõmus irvitus. 

Veendunud, et keegi teda ei näe, avas Pavlov laua sala-laeka. võttis välja väikese 
musta kasti ja tegi selle lahti. Kast koosnes kahest osast: ühes oli kellamehhanism, tei- 
ses aga väike patarei. Ta ühendas juhtmed ja hakkas võtmega mehhanismi üles 
keerama, katnud kasti enne riidega, et ükski heli välja ei kostaks. Seejärel seadis 
venelane kellaosuti numbrilaual teatud numbri peale, sulges 

musta kasti kaanega ja pani põrgumasina endsele kohale tagasi. 

Ikka veel kahjurõõmsalt irvitades võttis Pavlov oma asjad, kustutas lambi ja läks 
kajutist välja teda ootava madruse juurde. 

«Siin on kõik mu väärisasjad.» ütles ta. «Nüüd lase mul minna.» 

«Hea küll,» lausus madrus. «Kuid enne vaatan ma veel teie taskud läbi.» 

Pavlov krimpsutas nägu: «Milleks seda veel vaja on?» Mnrtrus mugas: 

«Võib-olla jäi sinna midagi niisugust, millest teil džung-lis mingisugust kasu ei ole, 
kuid mis Londonis kulub vaesele meremehele marjaks ära. Ahaa! Just seda ma arva- 
sin!» Ja ta tõmbas Pavlovi kuue põuetaskust välja paki rahapabereid. 

Pavlov urises ja vandus. Ta püüdis end lohutada mõttega, et madrus ei näe enam 
kunagi Londonit ega saa oma röövsaagi vilja maitsta. 


Ta suutis vaid suurivaevu alla suruda tungivat soovi valgustada meest veidike 
kohutavast saatusest, mis teda ja teisi «Kincaidil» olijaid peagi tabab, kuid kartes 
madruses kahtlusi äratada, ronis ta üie parda ja laskus vaikselt paati. 

Pisut hiljem sõudis ta juba kalda poole. Teda ootas seal esimene õudne öö džunglis. 
Kui oleks võinud veidigi ette aimata, mis teda järgnevatel pikkadel aastatel ees ootab, 
oleks ta eelistanud tormata merre, kindlasse surma. 

Kui madrus oli kindel, et Pavlov sõitis minema, läks ta tagasi oma ruumi, peitis 
ootamatult süllelangenud saagi ja heitis rahulikult magama. 

Venelase endises kajutis mustas väikeses kastis tiksus aga öö läbi rütmiliselt väike 
mehhanisn.. Seal oli varjul pomm, mis teatud kellaajal pidi plahvatama ja «Kincaidi» 
kogu meeskonnaga silmapilk hävitama. 


XIX. «Kincaidi» lõpp 


Varsti pärast koitu tuli Tarzan tekile vaatama, milline on ilm. Tuul oli raugenud, 
taevas pilvitu. Tingimused laevasõiduks olid igati soodsad ja Tarzan otsustas 
viivitamata Džunglisaare poole teele asuda, et loomad sinna tagasi viia. Ja siis —- 
Mglismaale! 

Ahvinimene äratas tüürimehe ja käskis tal ärasõiduga kiirustada. Madrused, kellele 
lord Greystoke oli kinnitanud, et neid ei võeta vastutusele venelaste nurjatuste pärast, 
asusid rõõmsalt oma harjumuspärase tegevuse juurde. 

Päevaks vabadusse lastud loomad jalutasid meeskonna suureks ärevuseks laevalael 
ringi. Madrustel oli veel liigagi hästi silme ees kohutav pilt öisest võitlusest, kui nen- 
de 

kihvade ja küünte tõttu suri mitu inimest. Neile tundus, et loomad otsivad praegugi 
endale saaki. Kuid Akuti ahvid ja Sheeta pidid Tarzani ja Mugambi valvsa pilgu all 
oma instinktid maha suruma ning madrused töötasid tekil metsloomade hulgas palju 
julgemalt, kui nad ette olid kujutanud. 

Lõpuks hiivas «Kincaid» ankru, väljus Ugambi lahest ja jõudis Atlandi ookeani 
vetesse. Tarzan ja Jane Clayton jälgisid üksisilmi neist kaugenevat rohelist kaldariba 
ja esimest korda lahkus Tarzan oma kodumaalt vähimagi kahjutundeta. 

Talle näis, et isegi kõige kiirem laev maailmas ei suuda teda metsikust Aafrikast ära 
viia nii ruttu, kui ta tahtis. Tarzan lausa kippus Londonisse, et jätkata seal poja otsin- 
guid. Aeglase käiguga «Kincaid» tundus kärsitule Tarzanile tõelise kilpkonnana! 
Ahvinimese arvates seisis see hoopiski paigal. 

Siiski liikus laev edasi ja peagi ilmusid läänekaares nähtavale Džunglisaare madalad 
künkad. 

Alexis Pavlovi kajutis tiksus mustas kastis endiselt kell ja iga minutiga lähenesid 
osutid saatuslikule hetkele, mil vooluahel pidi sulguma ja plahvatus kõlama. 

Jane ja Tarzan seisid laeva kaptenisillal ja silmitsesid lähenevat kallast. Madrused 
kogunesid laeva ninasse, jälgides ookeanist väljakerkivat maad. Loomad olid tekile 
varju pugenud ja magasid kerratõmbunult. Kõik oli vaikne ja rahulik nii laeval kui 
Vees. 

Äkki kõlas kõrvulukustav raksatus. Kajutikatused lendasid õhku, paks 
suitsusammas tõusis kõrgele «Kincaidi» kohale. Sellele järgnes kohutav plahvatus, 
mis raputas laeva vöörist ahtrini. 

Laevalael puhkes paanika. Plahvatusest kohutatud ahvid jooksid urisedes ja 
möirates edasi-tagasi. Sheeta tormas siia-sinna, tuues kuuldavale nii pöörast 


kriiskamist, et «Kincaidi» meeskonna liikmetel jäi süda hirmust seisma. Mugambi 
värises kogu kehast. Ainult ahvide Tarzan ja ta naine säilitasid külma vere. 

Kohe pärast plahvatust läks Tarzan viivitamatult metsloomade keskele, rahustas 
neid ja rääkis nendega oma tavalisel toonil, silitas nende karvaseid turjasid ja kinnitas 
nii, nagu sai seda teha ainult tema, et midagi hirmsat enam pole. 

Mõne silmapilgu pärast selgus, et suurim oht on nüüd tulekahju, sest leegid noolisid 
juba pilbasteks lõhutud kajutiseinu ja kandusid sealt üle laevalaele. 

Imekombel ei saanud ükski laevalolijaist kannatada plahvatusest, mille põhjus jäi 
saladuseks kõigile peale ühe madruse. Viimane taipas kohe, et see oli Pavlovi kätetöö, 
kuid ta pidas paremaks sellest vaikida 

Tuli aga laienes ja Tarzan mõistis, et nad ei saa sellest jagu. Mida rohkem nad tuld 
veega kustutasid, seda hullemini 

see põlema hakkas, otsekui oleks kajutis olnud mingisugune saladus, mis muutis vee 
tuleks. 

Veerand tundi pärast plahvatust tõusid hukkumisele määratud laeva kohale mustad 
suitsupilved. Tuli oli juba kandunud masinaruuni ja laev jäi seisma. «Kincaidi» tund 
oli tulnud. 

«Pole mõtet enam laevale jääda.» tähendas ahvinimene tüürimehele. «Tuleb paadid 
vette lasta ja viivitamata kaldale sõuda.» 

Neil polnudki muud võimalust. Tuli möllas juba peaaegu kõikjal. Ainult madrused 
said oma asjad päästa, sest tuli polnud nende ruumini veel jõudnud, küll aga lõõmasid 
kõik kajutid selle läheduses, kus plahvatus oli aset leidnud. 

Kähku lasti alla kaks paati. Meri oli rahulik, kaldale jõuti kerge vaevaga. Ärritatud 
loomad nuusutasid ahnelt oma kodusaare õhku ja vaevalt puudutasid paadininad kal- 
last, kui Sheeta ja Akuti ahvid üle paadiserva hüppasid ning džunglisse tormasid. 

Nukralt vaatas Tarzan neile järele. 

«Jumalaga, mu sõbrad!» sosistas ta. «Te olite head ja ustavad kaaslased ja ma 
hakkan teist suurt puudust tundma » 

Nad tulevad veel tagasi, eks ju, mu kallis?» lohutas teda Jane. 

«See pole veel kindel,» vastas ahviiümene. «Nad ei tundnud end kuigi hästi, 
sattudes nii inimrohkesse seltskonda. Ainult Mugambi ja mina ahistasime neid vähem, 
kuid meie oleme ju ainult poolest saadik inimesed. Kuid sina, mu kallis, ja madrused 
— teie olete mu loomadele liiga tsiviliseeritud. Teie eest nad just põgenesidki. 
Arvatavasti kartsid nad kiusatusse sattuda, nähes enda läheduses nii imehead toitu, 
kas või kogemata mõne suutäie ampsata ...» 

Jane puhkes naerma. «Aga mina arvan, et nad põgenevad just sinu eest. Sa keelasid 
alatasa neid tegemast seda, mida nad pidasid täiesti loomulikuks. Nagu väikesed 
lapsed rõõmustavad nad selle üle, et saavad vanemate hoole eest putku pista. Ja kui 
nad tagasi tulevad, siis loodame, et nad ei tule öösel.» 

«Ega näljastena, eks?» puhkes Tarzangi naerma. 

Tervelt kaks tundi seisis väike seltskond kaldal ja vaatas laeva põlemist Siis kostis 
nõrgalt teine plahvatus ja seejärel vajus «Kincaid» peaaegu silmapilk vee alla. 

Teise plahvatuse põhjus polnud üldsegi salapärane. Tüürimees seletas, et tuli oli 
jõudnud aurukateldeni ja need lõhkesid. Aga millest oli tekkinud esimene plahvatus, 
selle üle murdsid laevahuku läbiteinud veel kaua pead ... 

XX. Jälle Džunolisaarel 


Väikese seltskonna esimene mure oli otsida magedat vett ja lüüa üles laager. Kõik 
mõistsid, et nende viibimine DžŽunglisaarel võib kesta kuid või isegi aastaid. 

Tarzan teadis lähima jõekese asukohta ja juhatas kogu seltskonna sinna. Seal 
hakkasid mehed kohe telke ja lihtsat mööblit ehitama, Tarzan aga läks džunglisse 
toitu otsima, jättes Jane'i ustava Mugambi ja mosula naise hoolde. «Kincaidi» 
madruseid ta usaldada ei võinud. 

Leedi Greystoke kannatas palju suuremat hingepiina kui ükski teine merehädaline. 
Talle tundus, et tema poja otsingud on viljatud ja ta ei saa midagi teha, et leida ta asu- 
kohta ja parandada tingimusi, mida fantaasia maalis talle alati kõige mustemates 
värvides. Veelgi enam: Jane arvas, et ta ei saa iialgi teada oma väikese Jacki saatusest. 

Seltskonna liikmed jagasid omavahel ära mitmesugused tööd. Kõrgel künkal, kust 
avanes vaade kaugele merele, seati sisse alaline valve Siia toodi suur hunnik kuivi 
oksi, et iga hetk võiks süüdata märgutule. Maasse rammitud pika teiba otsas lehvis 
hädalipp, mis oli tehtud «Kincaidi» tüürimehe punasest särgist. 

Kuid silmapiirile ei ilmunud purjesid ega suitsu ja valvurite vaevatud silmad 
vahtisid lootusetult ookeani ääretut tühja avarust. 

Tarzanile tuli mõte ehitada laev, et sellega tagasi mandrile sõita. Ta näitas 
madrustele, kuidas lihtsaid tööriistu teha, ja kõik asusid innukalt tegutsema. Aga mida 
rohkem edasi, seda selgemaks sai, et see töö pole käputäiele inimestele jõukohane. 
Madrused muutusid kergesti ärrituvaks, hakkasid omavahel kisklema ning senistele 
viletsustele lisandusid nüüd veel tülitsemised ja kahtlustamine. 

Rohkem kui kunagi varem kartis Tarzan nüüd Jane'i jõhkrate madrustega jätta. Kuid 
tahes-tahtmata pidi ta ajuti naisest lahkuma ja džunglisse jahile minema, sest keegi 
teine ei toonud nii palju jahisaaki kui tema. Mõnikord läks tema asemel jahile 
Mugambi, kuid mustanahalise oda ja nooled ei andnud iialgi sellist tulemust kui 
ahvini-mese lasso ja nuga. 

Viimaks jätsid madrused oma töö kus seda ja teist ning hakkasid kahekaupa 
džunglis jahil käima. Kogu selle aja jooksul polnud end laagris näidanud ei Sheeta, 
Akut ega teised suured ahvid, kuigi Tarzan neid džunglis jahil olles mõnikord kohtas. 

Kokk 

«Kincaidi» õnnetute reisijate olukord muutus päev-päe-valt üha halvemaks. 

Nende laager paiknes Džunglisaare idakaldal, kuna põhjakaldale tekkis üks teine 
laager. Siin väikeses lahes seisis 

ankrus purjelaev «Cowrie». Paar päeva tagasi oli sellel puhkenud mäss, mis lõppes 
ohvitseride ja meeskonna ustavate liikmete tapmisega Rasked päevad algasid 
«Cowrie'l» pärast seda, kui madrusteks palgati säärased mehed nagu rootslane Gust, 
maoori Momulla ja kõige suurem lurjus tervest sellest seltskonnast hiinlane Kai 
Chang. 

Madruseid oli kokku kümme. Need olid Lõunamere sadamalinnade viimased 
jätised, kuid Gust, Momulla ja Kai Chang olid seltskonna ninamehed. Nemad 
algatasid mässu, õhutasid madruseid ülemusi tapma, purjekat vallutama ja jagama siis 
omavahel pärlisaaki, sest just seda kaupa vedas «Cowrie». 

Kai Chang tappis une pealt kapteni, maoori Momulla aga juhtis kallaletungi vahis 
oleva tüürimehe vastu. Gust oskas alati leida ettekäänet jätta aktiivne tegutsemine 
teiste õlule. Mitte sellepärast, et ta südametunnistus oleks hakanud sellele vastu, vaid 
ta hoolitses isikliku turvalisuse eest. Tapmine on ikkagi teatud määral ohtlik, sest 
rünnatavad surevad harva rahulikult. Juhtub, et nad hakkavad mõrvari kavatsuse vastu 
otsekohe võitlema. Just sellest võitlusest hoiduski Gust parema meelega kõrvale. 


Nüüd aga, kus töö oli tehtud, võttis rootslane mässuliste juhtimise enda peale. Ta oli 
läinud isegi nii kaugele, et omastas «Cowrie'» tapetud kapteni asjad ja hakkas kandma 
tema mundrit, näitamaks, kellele kuulub võim. 

Kai Changile polnud see sugugi meeltmööda. Ta ei tunnistanud üldse mingit võimu, 
seda vähem soovis ta kuuletuda lihtsale rootsi madrusele. Niisiis oli mässuliste laagris 
Džunglisaare põhjakaldal tüliseeme juba idanemas. 

Kai Chang mõistis, et peab tegutsema arukalt Gust oli ainuke terves selles jõugus, 
kes tundis piisavalt meresõitu, et viia neid välja Atlandi ookeanist ümber Hea Lootuse 
neeme. Seal oleksid nad võinud kergemini leida turgu ülekohtusel teel saadud 
varandusele, ilma et neilt hakataks midagi pärima. 

Päev enne seda, kui nad nägid Džunglisaart ja leidsid seal väikese tuulest varjatud 
lahe, märkas vahimadrus lõuna pool suitsu ja sõjalaeva korstnaid. Keegi neist ei taht- 
nud kohtuda mereväelastega, kes oleksid võinud neid küsitlema hakata, ja seepärast 
otsustati end paar päeva varjata, kuni oht möödub. 

Nüüd aga ei tahtnud Gust enam üldse merele minna. Ta oli kindel, et nende 
märgatud laev oli spetsiaalselt neid otsima saadetud. Kai Chang väitis, et see oletus on 
täiesti: totter, sest keegi peale nende enda ei võinud teada, mis' juhtus «Cowrie'». 

Gust aga jäi endale kindlaks. See loomult ahne inimene haudus kurjas südames 
plaani, kuidas oma osa saagist mingil moel suurendada. Ta nuputas järgmise plaani. 
Tema üksi oskas «Cowrie't» juhtida, seepärast ei saa teised temata Džunglisaarelt 
lahkuda. Niisiis võtab Gust ühel ilusal päeval 

endaga kaasa ainult nii palju inimesi, kui tal vaja läheb, ja põgeneb koos nendega 
purjekal Kai Changi, maoori Momulla ja ülejäänute eest. 

Nüüd ootaski Gust parajat juhust. Ta lootis, et kord tuleb silmapilk, kus Kai Chang, 
Monmulla ja veel kolm või neli madrust lähevad kõik koos laagrist jahile või maad 
uurima, tema aga kasutab nende eemalolekut ootamatuks ärasõiduks. Ta võttis kokku 
kogu oma mõistuse, et saata džunglisse neid, keda ta oli otsustanud maha jätta Sel 
eesmärgil korraldas ta ühiseid jahilkäike, kuid kõike kahtlustav ja kaval hiinlane ei 
nõustunud iialgi jahti pidama ilma Gustita. 

Ühel päeval rääkis Kai Chang salaja maoori Momullaga ja teatas talle oma 
kahtlustustest rootslase suhtes. Momulla tahtis kohe minna ja reeturile pika noa 
südamesse torgata. Tõsi, Kai Changil polnud rootslase vastu mingeid tõendeid ja ta 
kahtlused rajanesid vaid omaenda alatu hinge oletustele: ta üksnes kujutles, mida ta 
ise meelsasti teeks, kui tal oleksid käepärast vajalikud vahendid. Gusti tappa polnud 
mõtet, sest nad kõik sõltusid temast. Kuid ta otsustas rootslast hirmutada ja sundida 
teda nende nõudmisi täitma. 

Pärast seda jutuajamist hakkas Momulla taas rootslasele peale käima, et nad 
viivitamata merele läheksid. Gust aga tuli välja endise ettekäändega, et arvatavasti 
ristleb sõjalaev ikka veel lõunameredel, valvab neid ja võtab kinni enrie, kui nad 
jõuavad ümber neeme sõita. 

Momulla naeris ta välja ja kinnitas, et kuna keegi ühelgi sõjalaeval ei tea midagi 
nende mässust, siis pole ka põhjust, miks neid peaks kahtlustatama. 

«Ahaa!» hüüatas Gust. «Nüüd sa küll eksid. Teie õnn,et teie hulgas on niisugune 
haritud mees nagu mina. Muidu oleks teil asjatundmatuse pärast peagi peenike peos. 
Oled vaid vilets neeger, Momulla, aga neegrid ei tea midagi raadiost.» 

Maoori kargas püsti ja haaras noa. «Ma pole neeger!» karjus ta. 

«Tegin vaid nalja,» ruttas rootslane seletama. «Oleme sinuga vanad sõbrad, 
Momulla, meie ei või riidu minna, eriti aga praegu, kus Kai Chang kavatseb kõik 
pärlid meilt üle lüüa. Kui ta vaid leiaks mehe, kes oskab purjekat juhtida, jätaks ta 


meid selsamal hetkel saatuse hooleks. Sellepärast ta muudkui heietab ärasõidust, et 
tahab meist kuidagi lahti saada.» 

Pisut vaikinud, küsis Momulla: 

«Aga raadio? Mis on sel tegemist meie siiajäämisega?» 

«Raadio?» Gust sügas kukalt. Ta mõtles, kas maoori on tõepoolest nii rumal, et jääb 
uskuma jultunud valet, mida ta praegu ütelda kavatseb. 

«Näed sa,» alustas ta, «igal sõjalaeval on raadiojaam. Selles jaamas on aparaat, 
mille abil saab rääkida teiste 

108 

laevadega tuhandete miilide kaugusel ja kuulda kõigest, mis seal kõneldakse. Noh, 
aga kui me «Cowriel» tulistasime ja karjusime, küllap siis oli lärmi kõvasti. Arvan, et 
see sõjalaev asus meile üsna lähedal ja kuulas seda kõike pealt. Muidugi ei tarvitsenud 
nad teada saada purjeka nime, kuid kindla peale teavad nad seda, et ühe laeva 
meeskond hakkas mässama ja lõi oma ohvitserid maha. Ja nüüd hakkavad nad iga 
laeva läbi otsima.» 

Rootslane püüdis näole manada kõige tõsisemat ilmet, et kuulajas oma sõnade 
õigsuse suhtes mitte kahtlust äratada. Momulla istus tükk aega vaikselt altkulmu Gusti 
piieldes, siis aga tõusis püsti ja ütles: 

«Oled häbematu valevorst! Kui sa homme meid siit ära ei vii, ei ole sul enam iialgi 
võimalust valetada. Tead, mis ma sulle ütlen? Ma kuulsin, kuidas kaks meest leppisid 
kokku sulle nuga ribide vahele torgata, kui sa kavatsed meid veel sellel neetud saarel 
kinni pidada » 

«Sa mine ja küsi Kai Changilt, kas sõjalaevadel on raadio või ei!» vihastas Gust. 
«Ka tema ütleb sulle, et laevad võivad üksteisega rääkida tuhandete miilide kauguselt. 
Siis aga ütle nendele kahele lollpeale, kes kavatsevad mind tappa, et nad ei saa iialgi 
oma osa saagist, sest ainult mina üksi võin neid siit välja viia!» 

Momulla läkski Kai Changilt küsima, kas on olemas selline aparaat, mille abil 
laevad võivad üksteisega suure kauguse tagant kõnelda. Kai Chang kinnitas öeldut 
Momulla oli rabatud, kuid siiski tahtis ta saarelt lahkuda, sest ta eelistas pigem 
ükskõik milliste ohtudega avamerel rinnutsi kokku minna kui asustamata saarel 
igavalt ja üksluiselt elada. 

«Kui meil oleks keegi, kes oskaks kuunarit juhtida!» kurtis Kai Chang. 

Pärast lõunat läks Momulla kahe teise maooriga jahile. Nad suundusid lõunasse ja 
polnud veel laagrist kuigi kaugele jõudnud, kui kuulsid džunglis enda ees inimeste 
häälte kõminat. 

Nad teadsid, et keegi omadest polnud ees ära läinud ja et saar oli nende arust 
asustamata. Siis välgatas mõte, et kas need pole äkki «Cowrie'» tapetud ohvitseride ja 
madruste vaimud. 

Nad kohkusid ja tahtsid minema joosta, kuid Momulla uudishimu sai ebausust 
võitu. Andes kaaslastele märku endale järgneda, hakkas ta neljakäpukil ettevaatlikult 
roomama sinnapoole, kust kostsid nähtamatute inimeste hääled. 

Varsti peatus ta väikese lagendiku serval ja hingas kergendatult. Need polnudki 
vaimud! Otse enda ees nägi ta kahte valget meest. Nad istusid. mahalangenud puu 
tüvel ja olid hõivatud tõsisest jutuajamisest. Uks neist oli Schneider, «Kincaidi» 
tüürimees, teine aga madrus Schmidt. 

«Me saame sellega hõlpsasti hakkama, Schmidt,» ütles 

Schneider parajasti. «Head paati pole sugugi nii raske ehitada, ja kolm sõudjat 
võivad selle ühe päevaga mandrile toimetada, kui meri on rahulik ja tuul soodne. 
Miks peaksime ootama, kuni see kangekaelne inglane suure laeva ehitab, et kogu 


seltskonda peale võtta? Madrused on juba väsinud, nad peavad päev läbi tööd rügama 
nagu orjad. Pole ju sugugi meie asi inglast päästa. Las ta hoolitseb enda eest ise. nagu 
heaks arvab!» Schneider vakatas hetkeks, jälgides ainiti vestluskaaslast, et näha oma 
sõnade mõju, ja jätkas siis: «Noh, aga naise võtame kaasa. Oleks patt jätta nii ilusat 
totsi siia jumalast mahajäetud saarele, eks?» Schmidt vaatas irvitades üles. 

«Ah sealt siis puhub tuul!» ütles ta. «Miks sa seda kohe ei öelnud? Aga olgu 
pealegi. Mis mina saan. et sind aitan?» 

«Ta peab meile kõvasti maksma, kui me ta tsiviliseeritud paika tagasi viime.» 
seletas Schneider, «ja ma jagan vennalikult tasu nende kahe madrusega, kes mind 
aitavad. Mina võtan pool ja teie võite teise poole omavahel ära jagada — sina ja see 
teine, kelle me välja valime. Mind on see saar kuradimoodi ära tüüdanud ja mida 
varem siit pääseme, seda parem. Noh, mis sa arvad?» 

«Tehtud!» kostis Schmidt. «Üksinda ei pääse ma kuidagi mandrile, ja ega teisedki 
pääse. Sina oled ainuke mees, kes meresõitu tunneb. Nii et võid minuga arvestada.» 

Momulla kikitas kõrvu Ta oli mitu korda sõitnud inglise laevadel, nii et sai 
Schneideri ja Schmidti jutuajamisest üsna hästi aru. 

Ta tõusis püsti ja läks nende juurde. Schneider ja tema vestluskaaslane võpatasid 
kohkunult, justkui oleks nende ette kerkinud mõni viirastus. Schneider haaras revolvri 
järele. Momulla tõstis üles parema käe peopesaga nende poole märgiks, et tema 
kavatsused on rahulikud. 

«Olen sõber,» sõnas ta. «Kuulsin, mis te rääkisite, kuid ärge kartke, ma ei anna teid 
välja. Ma saan teid aidata, selle eest aga peate teie mind aitama.» 

Ta pöördus Schneideri poole, 

«Teie oskate iaevn juhtida, kuid teil pole laeva. Meil on laev. kuid pcl«. juhti. Kui 
tahate koos meiega ära sõita ega hakka meilt midagi pärima, sits võtame teid 
meelsasti kaasa. Te viite meid sadamasse, mille nime ütleme hiljem, ja panete rneid 
seal maha. meie aga anname teile oma laeva. Sõitke siis sellega, kuhu tahate.» 

Ta vaikis pisut ja lisas: 

«Võite kaasa võtta naise, kellest oli juttu. Ja ka meie ei hakka teilt midagi pärima 
Olete selle kaubaga nõus?» 

Schneider tundis asja vastu huvi ja tahtis rohkeni teada saada. Momulla kuulutas, et 
sellisel juhul tuleb neil rääkida Kai Changiga. Mõlemad «Kincaidi» mehed läksid 
Momulla ja ta kaaslaste saatel mässuliste laagri lähedale. Siin jättis Momulla nad oma 
maooridest madruste valve alla, kartes, et nad võiksid rwelt muuta ja jalga lasta. 

Schneider ja Schmidt olid vangid, ehkki nad ise seda ei teadnud. 

Monmulla tuli peagi tagasi Kai Changiga, kellele ta oli juba lühidalt jutustanud neile 
osaks saanud õnnest. Hiinlane rääkis Schneideriga kaua ja jõudis veendumusele, et 
Schneider oli samasugune suli nagu ta isegi ja tahtis samuti kogu hingest saarelt 
lahkuda. 

Neid kahte asjaolu arvestades ei tarvitsenud kahelda, et Schneider «Cowrie'» 
juhtimise enda peale võtab. Samal ajal oli Kai Chang veendunud, et pärastpoole leiab 
ta alati mooduse, kuidas sundida Schneiderit oma tahtele alluma. 

Pärast seda jutuajamist oma laagrisse tagasi minnes tundsid Schneider ja Schmidt 
suurt kergendust. Lõpuks ometi oli neil täiesti reaalne plaan lahkumiseks saarelt 
korraliku sõiduriistaga. Polnud enam tarvis vaeva näha laeva ehitamisega, polnud vaja 
riskida oma eluga viletsas omatehtud paadis, millega võib pigem põhja minna kui 
mandrile jõuda. Ka lubati neid aidata naist või õigemini naisi kinni võtta, sest saanud 
teada, et teises laagris on ka veel must naine, nõudis Momulla, et temagi tuleb koos 
valge naisega kaasa tuua. 


Suurt rahuldust pakkus Kai Changile ja Momullale veel teadmine, et nüüd ei 
vajanud nad enam Gusti ja võivad temast lahti saada. Laagrisse jõudnud, seadsid nad 
otsejoones sammud tema telgi poole. Ehkki kogu seltskonnal oleks olnud hoopiski 
mugavam kuunarile jääda, olid nad mõningate asjaolude tõttu kokku leppinud lüüa 
laager üles kaldale. 

Asi oli selles, et ükski «Cowrie'» madrus ei usaldanud teist ja keegi poleks 
söandanud kaldale minna, jättes teised kuunarile. Seepärast otsustati, et kõik lähevad 
üheskoos maale ja kuunarile saab korraga minna vaid paari- või kolmekaupa. 

Gusti telgi poole minnes katsus Momulla määrdunud pöidlaga oma pika noa tera. 
Rootslane oleks tundnud end väga viletsasti, kui ta oleks juhtunud nägema seda tähen- 
dusrikast liigutust või oleks saanud lugeda tumedanäolise mehe mõtteid. 

Juhuslikult viibis Gust sel silmapilgul koka telgis, mis oli tema omast paari jala 
kaugusel. Seetõttu kuulis ta Kai Changi ja Momulla lähenemist, kuid ei võinud 
aimatagi, et sel võiks olla tema jaoks iseäralik tähendus. Oma õnneks vaatas ta just sel 
hetkel telgiukse vahelt välja ja pööras tähelepanu mõlema madruse veidratele 
hiilivatele sammudele. Selline ettevaatlik kõndimine ei sobinud paraku kokku 
sõbralike kavatsustega. Kui nad aga tema telki sisse lipsasid, märkas Gust pikka nuga, 
mida Momulla selja taga hoidis. 

Rootslase silmad läksid suureks ja juuksed tõusid hirmust püsti. Ta pruuniks 
põlenud nägu muutus kriitvalgeks. Kähku väljus ta koka telgist. Mõlema kaaslase 
kavatsused olid liigagi läbipaistvad. 

111 

Asjaolu, et vaid tema üksinda oskas juhtida kuunarit, oli siiani olnud tema 
turvalisuse küllaldane tagatis. Nähtavasti oli juhtunud midagi, mis andis neile 
võimaluse temast lahti saada. 

Hetkegi kaotamata pistis Gust tuhatnelja džungli poole jooksu. Ta tundis ületamatut 
hirmu džungli ees, mille sügavusest kuuldus kohutavaid salapäraseid hääli. Kuid veel 
rohkem kartis Gust Kai Changi ja Momullat. Džunglis peituv oht oli enam või vähem 
võimalik, tema kaaslastelt lähtuv aga vägagi reaalne. Gust oli kord näinud, kuidas Kai 
Chang oli Pai-shas Loo Kotai turu taga pimedal alleel ühe mehe surnuks kägistanud. 
Ta kartis ühtviisi nii hiinlase nööri kui ka Momulla nuga. Seepärast valis ta armutu 
džungli. 


XXI. Džimgliseadus 


Ähvarduste ja lubaduste abil oli Tarzanil viimaks korda läinud paadi ehitamist 
tunduvalt kiirendada. Selle kere oli peaaegu valmis. Suure osa tööst oli ahvinimene 
teinud ise koos Mugambiga, kuigi nad hankisid ka kogu laagrile toitu. 

«Kincaidi» tüürimees Schneider oli üks peamisi nurisejaid. Viimaks jättis ta töö kus 
seda ja teist ning läks koos Schmidtiga džunglisse jahile. Ta kuulutas, et vajab puh- 
kust, ja soovimata esile kutsuda asjatut sõnavahetust, lubas Tarzan neil minna. 

Kuid järgmisel päeval tegi Schneider näo, nagu tunneks ta süümepiina, ja tuli ise 
vabatahtlikult paadi juurde tööle. Ka Schmidt töötas võrdlemisi meelsasti. Lord 
Greystoke rõõmustas, et mehed olid viimaks tunnetanud ühise töö vajadust ja 
mõistnud oma kohust nende väikese seltskonna teiste liikmete vastu. 

Palju rahulikumas meeleolus, mida ta viimasel ajal polnud enam ammu tundnud, 
läks ta sel päeval džunglisse otsima noorte emahirvede karja, keda Schneider ja 
Schmidt ütlesid eelmisel päeval näinud olevat. Schneider kuulutas, et nägi karja edela 
pool, ja sinna nüüd ahvinimene läbi tiheda džungli suunduski. 


Samal ajal hiilis põhja poolt läbi metsa kuus kahtlast tüüpi. Nad liikusid 
ettevaatlikult nagu inimesed, kes kavatsevad toime panna kuritegu. 

Mehed arvasid, et keegi neid ei näe. Kuid peaaegu sellestsamast hetkest, mil nad 
laagrist lahkusid, hiilis nende kannul pikakasvuline mees. Selle mehe silmades põles 
viha, kartus ja uudishimu, peas aga sagisid rahutud mõtted. Miks Kai Chang, 
Monmulla ja teised nii ettevaatlikult lõuna poole liiguvad? Mida lootsid nad sealt 
leida? 

Gust vangutas nõutult oma madala otsmikuga pead. Ta peab seda teada saama! Ta 
jälitab neid, uurib välja, mida 

nad sepitsevad, ja kui vaja, siis ajab nende plaanid nurja. Talle turgatas pähe, et äkki 
otsivad nad teda. Kuid kaine mõistus ütles, et see pole võimalik. Nad olid juba seda 
saavutanud, mida tahtsid, kihutades ta laagrist minema. Niisugused inimesed nagu 
Monmulla ja Kai Chang lähevad tapmise peale välja ainult raha pärast. Aga et Gustil 
raha ei olnud, siis nähtavasti otsisid nad kedagi teist. 

Varsti tegi kuuemeheline salk peatuse. Nad pugesid peitu teeäärsesse põõsastikku 
metsloomade raja kõrval, mida mööda nad olid käinud. Et paremini näha, ronis Gust 
nende taga puu otsa, hoolitsedes selle eest. et lehestik teda korralikult varjaks. Tal ei 
tulnud kaua oodata. Peatselt ilmus lõuna poolt nähtavale võõras valge mees. 

Teda nähes ronisid Momulla ja Kai Chang oma peidupaigast välja, teretasid ja 
hakkasid rääkima. Millest nad kõnelesid, seda Gust ei kuulnud. Siis läks valge mees 
tagasi samas suunas, kust ta oli tulnud. 

See oli Schneider. Jõudnud oma laagri lähedale, tegi ta ringi ja jooksis laagrisse 
teiselt poolt. Suures ärevuses ja tugevasti lõõtsutades, otsekui oleks ta kihutanud siia 
ülepeakaela, tormas ta Mugambi juurde. 

«Hei, sina seal!» kisendas ta. «Need teie ahvid võtsid Schmidti kinni ja tapavad ta, 
kui sa appi ei tõtta! Sina üksi saad neid ära kutsuda. Võta Jones ja Sulliwan kaasa, ehk 
läheb abi vaja, ja minge nii ruttu, kui saate Schmidti juurde. Ta on loomade rajal 
umbes miili kaugusel lõunas. Mina jään siia, olen kiirest jooksust päris hingetu,» ja 
«Kincaidi» tüürimees varises maha. tehes näo, justkui oleks tal lõpp käes. 

Mugambi lõi kõhklema, teda oli jäetud naisi kaitsma. Ta ei teadnud, mida teha, kuid 
Jane Clayton. kes oli Schneideri juttu pealt kuulanud, toetas omalt poolt tüürimehe 
palvet. 

«Ära viida aega,» kiirustas ta neegrit. «Meil pole siin midagi karta. Mister 
Schneider jääb meie juurde. Mine. Mugambi. Vaest meest on vaja tõepoolest rutemini 
aidata.» 

Schmidt, kes samal ajal laagri lähedal põõsa taga lamas, naeris südamest. Talle 
pakkus see komöödia suurt lõbu. 

Mugambi tundis, et ta on kohustatud alluma oma perenaise käsule. Kuulekalt 
kiirustas ta lõuna poole, Jones ja Sulliwan kannul. Kuid laagrist lahkudest kahtles ta 
kõvasti, kas ta ikka talitab targasti ja kas sellest äkki midagi halba ei tule. 

Vaevalt olid nad kadunud, kui Schneider hüppas üles ja tormas põhja suunas 
džunglisse. Mõne hetke pärast ilmus metsaveerel nähtavale Kai Chang. Schneider 
nägi hiinlast ja andis märku, et õhk on puhas. 

Jane Clayton ja neegritar istusid telgi ukse ees, seljaga lähenevate lurjuste poole. 
Alles siis, kui kuus räbaldunud hulgust nende ette kerkisid, märkasid nad võõraste 
ilmumist laagrisse. 

«Läki!» ütles Kai Chang, andes naistele märku tõusta ja neile järgneda. 

Jane Clayton hüppas püsti ja vaatas ringi silmadega Schneiderit otsides. Ta nägi 
meest seisvat võõraste selja taga, irvitus näol. Silmapilk taipas Jane, et ta oli langenud 
vandenõu ohvriks. 

«Mis see tähendab?» küsis ta «Kincaidi» tüürimehelt. 

«See tähendab, et me leidsime laeva ja võime nüüd Džunglisaarelt ära sõita,» vastas 
Schneider. 

«Miks te Mugambi koos kahe teise mehega džunglisse saatsite?» küsis Jane. 

«Sellepärast, et nemad meiega kaasa ei tule. Tulete ainult teie ja neegrinaine.» 

«Tehke nüüd ruttu!» kordas Kai Chang ja haaras Jane Claytonil käest kinni. 

Momulla omakorda kahmas neegritari käest ja kui viimane karjuma hakkas, surus 
talle käe suule. 

* * ki 

Samal ajal kihutas Mugambi mööda metsateed lõunasse. Jones ja Sulliwan jooksid 
tema kannul. Ta oli Schmidti päästmiseks juba ligi miili maha jooksnud, kuid kusagil 
polnud jälgegi inimesest ega Akuti ahvidest. Viimaks ta peatus ja tõi kuuldavale valju 
kisa, millega Tarzan ja tema tavaliselt suuri inimahve kokku kutsusid. Vastust ei 
tulnud. Siis läbis Mugambi veel umbes pool miili aegajalt kutset korrates. 

Äkki jäi ta nagu soolasammas seisma. Ta taipas, et teda oli petetud. Nagu hirmunud 
põder tormas ta tagasi laagri poole. Tema kahtlused leidsid kinnitust: leedi Greys-toke 
ja mosula naine olid kadunud, aga samuti Schneider. Mugambi sattus sellisesse raevu, 
et tahtis tappa Jonesi ja Sulliwani, pidades ka neid vandenõust osavõtjaiks. Häda- 
vaevalt läks neil korda neegrile selgeks teha, et nemad ei teadnud sellest midagi. 

Nad seisid ja arutasid, kuhu võisid naised kaduda ja mis eesmärgiga Schneider nad 
laagrist ära oli viinud. Jutuajamisest hõivatud, nad ei märganudki, kuidas Tarzan sel 
ajal ühe puu oksalt alla hüppas ja üle lagendiku nende juurde tuli. 

Ta teravad silmad nägid kohe, et oli juhtunud midagi halba. Kuulnud Mugambilt 
Jane'i kadumisest, pigistas ta vihaselt käed rusikasse ja kulmud läksid kipra. 

Millele lootis Schneider Jane'i röövides? Kuhu ta võis temaga minna sellel väikesel 
saarel, kus tal polnud pääsu Tarzani kättemaksu eest? Ei, siin oli midagi teisiti. Ahv- 
inimene ei pidanud teda nii naiivseks. Schneider poleks seda teinud, kui ta poleks 
kindlalt teadnud, et tal on võimalik oma vangidega Džunglisaarelt lahkuda. Kuid miks 
võttis ta ka neegritari kaasa? Nähtavasti oli temaga koos veel keegi mustanahaline, 
kes soovis pärismaalasest naist endale saada. 

«Tulge,» ütles Tarzan. «Nüüd jääb meil üle ainult üks: minna nende jälgedes.» 

Sel ajal ilmus laagrist põhja pool džunglist nähtavale pikakasvuline kohmakas kogu 
ja suundus otse nelja mehe 

poole. Ta oli neile täiesti võõras: ükski neist polnud aimanud, et peale nende elutseb 
sellel saarel veel teisi inimolendeid. 

See oli Gust. 

«Teie naised on röövitud,» ütles ta ilma sissejuhatuseta. «Kui tahate neid päästa, 
tulge kohe minuga kaasa. Kui aga venitama hakkame, siis ei saa me «Cowrie't» 
ankru-paigast enam kätte ja see sõidab merele.» 

«Kes te olete?» küsis Tarzan. «Mida te teate minu naise ja neegritari röövimisest?» 

«Kuulsin, kuidas hiinlane Kai Chang ja maoori Momulla sepitsesid salanõu kahe 
mehega teie laagrist. Mul on nendega mõningad arved klaarida. Nad kihutasid mu 
laagrist minema ja tahtsid mind tappa. Nüüd tahan neile kätte maksta. Tulge!» 

Gust juhtis «Kincaidi» laagri neli meest kiiresti läbi džungli põhja poole. Kõiki 
valdas vaid üksainus mõte: kas nad jõuavad õigeks ajaks mere äärde? 


J» kui nad lõpuks viimasest tihedast leheseinast läbi olid tunginud ning enda ees 
lahte ja ookeani nägid, veendusid, et saatus oli neile ränga hoobi andnud. Heisatud 
purjedega «Cowrie» liikus aeglaselt lahest välja avamerele. 

Mis nad tegema pidid? 

Tarzani lai rind tõusis ja vajus raskelt. See viimane löök oli kõige julmem. Tarzani 
elus oli ette tulnud hetki, mil ta oli kaotanud vähimagi lootuse, kuid iialgi polnud ta 
tundnud nii teravat valu kui praegu, nähes laeva, mis viis ta naise teadmata kuhu. Jane 
oli talle nii lähedal ja ühtaegu nii kohutavalt kaugel! Sõnatult jälgis ta kuunarit. Ta 
nägi, kuidas see itta pööras ja neeme taha kadus. Tarzan varises maha ja kattis näo 
kätega. 

Oli juba päris pime. kui viis meest oma laagrisse saare idakaldal tagasi jõudsid. Öö 
oli palav ja lämbe. Polnud vähimatki tuulevinu. Veel kunagi polnud Tarzan näinud 
Atlandi ookeani nii vaiksena. 

Ta seisis kaldal vee ääres Ja vaatas mandri poole, süda täis meeleheidet, mõtted 
kurvad ja lootusetud. Ootamatult kuigiterta laagri taga džunglist pantri ulgumist. 

Selles kurjakuulutavas möirges oli midagi tuttavlikku ja peaaegu masinlikult pööras 
Tarzan pead ning vastas samasuguse kisaga. Hetke pärast libises Sheeta kollakas- 
pruun kogu hämarale kaldale. Kuud ei olnud, kuid tähed sirasid taevas. Metsloom 
astus hääletult ahvinimese juurde. 

Ammu enam polnud Tarzan näinud oma vana võitluskaaslast, kuid looma sõbralik 
nurrumine kinnitas talle, et Sheeta mäletas sidemeid, mis neid minevikus olid tihenda- 
nud. Tarzan pani käe looma turjale, Sheeta surus end vastu tema jalgu ja ahvinimene 
silitas metslooma. 

Äkki ta võpatas. Mis see siis oli? Pingsalt vahtis ta ööpimedusse, siis aga kutsus 
mehi, kes suitsetades eemal istusid. Nad jooksid tema juurde, ainult Gust hoidus ette- 
vaatlikult kaugemale, nähes Tarzani kummalist kaaslast. 

«Vaadake!» hüüatas Tarzan. «Tuled! Laeva tuled' See 

peab olema «Cowrie». Neid on tabanud tuulevaikus!» Ja vallatud uuest lootusest, 
hüüdis ta: «Me võime nad kätte saada. Sõidame oma paadiga sinna!» 

Gust lõi kahtlema. «Nad on relvastatud,» tähendas ta, «me ei saa viiekesi kuunarit 
vallutada.» 

«Oleme nüüd juba kuuekesi,» vastas Tarzan Sheetale osutades, «poole tunni pärast 
on aga meid veelgi rohkem. Sheeta on kahekümne mehe eest, aga need, keda ma kohe 
siia kutsun, on saja eest. Teie ei tunne neid...» 

Ahvinimene pöördus džungli poole, heitis pea kuklasse ja hüüdis mitu korda isaahvi 
kohutavat kutset. Peagi kostis džunglist vastuhüüd, siis veel ja veel. Gust värises üle- 
ni. Milliste olevuste hulka oli saatus teda paisanud? Kas poleks parem olnud Kai 
Changi ja Momulla juurde jääda kui siduda end selle hiiglasega, kes silitas pantrit ja 
kutsus džunglist metsloomi appi? 

Paari minuti pärast kostis džunglist murduvate okste praksumist: Akuti ahvid 
ilmusid kaldale. 

Vahepeal püüdsid viis meest rasket paati kaldalt vette lükata. Suure vaevaga läks 
see viimaks korda. «Kincaidi» kahe väikese paadi aerud olid võetud telkide 
toestamiseks, sest lained olid juba esimesel ööl pärast nende kaldale jõudmist paadid 
merele kandnud. Nüüd võeti aerud kaasa ja kui Akut oma ahvidega mere äärde ilmus, 
oli kõik sõiduks valmis. 

Hirmuäratav meeskond asus taas oma isanda teenistusse ja võttis paadis kuulekalt 
koha sisse. Gusti ei saadud mitte miski hinna eest paati meelitada. Neli meest asus 


kohe aerudele, paar ahvi järgnes nende eeskujule ja peagi liikus kohmakas paat merel 
vilkuvate tulede poole. 

«Cowrie'» tekil seisis unine madrus vahipostil. All kajutis kõndis Schneider edasi- 
tagasi ja vaidles vihaselt Jane Claytoniga. Noor naine oli kajutis lauasahtlist 
juhuslikult revolvri leidnud ja hoidis nüüd «Kincaidi» tüürimeest sihikul. 

Mosula naine kükitas põrandal, kuna Schneider kondis ukse ees edasi-tagasi, 
ähvardades, paludes ja lubadusi andes, kuid kõik oli asjata. 

Äkki kuuldus laevalaelt hoiatuskisa ja lajatas püssipauk. 

Hetkeks unustas Jane ettevaatuse ja tõstis pilgu laes olevale illuminaatorile. 
Sedamaid sööstis Schneider talle kallale. 

Vahimadrus märkas «Cowrie'le» lähenemas väikest paati ning peaaegu samal 
silmapilgul kerkisid kuunari parda tagant ühe mehe pea ja õlad. Madrus kargas 
karjatades püsti ja võttis kutsumata külalise sihikule. Tema karjatust ja sellele 
järgnenud pauku kajutis kuuldigi. 

Endine vaikus laevalael asendus üleüldise metsiku segadusega. «Cowrie'» 
meeskond tormas tekile, relvastatud revolvrite, mõõkade ja pikkade nugadega, kuid 
hädakisa oli hiljaks jäänud. Tarzani loomad olid juba laevas, nendega koos ka Tarzan 
ja kaks «Kincaidi» madrust. 

Ennenägematuid hirmuäratavaid vaenlasi silmates kao- 

tasid kuunari madrused viimsegi julgusekübeme. Mõni neist tulistas paar pauku, 
kuid kihutas siis otsekohe peidupaika otsima. Te:sed ronisid mastide otsa, kuid Akuti 
ahvid olid palju paremad ronijad ja tirisid hirmust kisendavad maoorid nende kõrgest 
pelgupaigast alla. Tarzan ruttas Jane'i otsima. Keegi ei hoidnud loomi tagasi ja nad 
valasid «Cow-rie'» õnnetu meeskonna peale välja oma metsiku iseloomu kogu sõgeda 
raevu. 

Sheeta oli välja nuuskinud Kai Changi, kes salamahti oma kajutisse püüdis hiilida. 
Sheeta tormas talle järele läbilõikava ulgumisega, mis õudusest rabatud hiinlase suust 
peaaegu samasuguse eba nimliku röögatuse esile kutsus. 

Kai Chang jõudis oma kajuti juurde sekundi murdosa enne pantrit, hüppas sisse ja 
püüdis ust kinni lüüa. Kuid oli liiga hilja. Sheeta suur kere libises uksest sisse enne, 
kui see lukku keerati. Värisev Kai Chang puges ülemise koi nurka ja kisendas 
hirmust. 

Vähimagi pingutuseta hüppas Sheeta oma ohvri kallale ja hammustas selle kõri läbi, 
nagu oleks ta hürepoeg olnud. 

* kd * 

Schneider jõudis Jane'ilt revolvri ära kiskuda, kuid samal silmapilgul avanes kajuti 
uks ja lävele ilmus pikakasvuline poolpaljas valge mees. Sõnagi lausumata hüppas ta 
käratult sisse. Schneider tundis raudseid sõrmi oma kõri pigistamas. Ta pöördus 
ümber ja silmad läksid imestusest suureks, nähes enda ees ahvinimest. 

Sõrmed pigistasid tüürimehe kõri üha tugevamini. Ta püüdis karjuda, paluda, kuid 
ainsatki heli ei pääsenud ta kõrist ja silmamunad ähvardasid koobastest välja tungida. 

Jane Clayton haaras mehel kätest kinni ja püüdis teda lämbuvast tüürimehest eemale 
kiskuda, kuid Tarzan raputas ainult pead. 

«Seekord enam mitte!» sõnas ta rahulikult. «Kord ma juba kinkisin lurjustele elu ja 
selle tõttu pidime me mõlemad nii palju kannatama. Me peame sellest nurjatust ini- 
mesest jäädavalt vabanema ... Peame olema veendunud, et ta ei saa enam kunagi teha 
midagi halba ei meile ega teistele!» 


Nende sõnadega keeras ta reeturlikul tüürimehel kaela kahekorra. Selgroolüli 
naksatas, Tarzan viskas surnukeha vastikustundega eemale ning läks koos Jane'i ja 
neegritariga laevalaele. 

Võitlus oli lõppenud. Ainult Schmidt, Momulla ja veel kaks madrust olid ellu 
jäänud: nad olid madruste kajutisse peitu pugenud. Kõik ülejäänud olid surnud 
kohutavat surma Tarzani loomade kihvade .ia küünte all. Tõusev päike nägi 
«Cowrie'» tekil hirmuäratavat pilti, kuid seekord oli valatud lurjuste, mitte süütute 
inimeste verd. 

Tarzan tiris kajutisse peitu pugenud madrused välja. Ta ei lubanud neile vabadust 
ega armuandmist, vaid sundis nad tööle surma ähvardusel. 

Koos päikesega tõusis ka tugev tuul. «Cowrie» heiskas 

kõik purjed ja asus teele Džunglisaarele. Siin võttis Tarzan pardale Gusti ning jättis 
hüvasti Sheeta ja Akuti ahvidega. Ta laskis loomad kaldale, võimaldades neil jätkata 
oma metsikut vaba elu, mida nad nii väga armastasid. Hetkegi kaotamata kadusid 
loomad ihaldatud džungli jahedasse sügavusse. 

On kahtlane, kas nad üldse mõistsid, et Tarzan neist lahkub. Võib-olla taipas seda 
üksnes Akut, kes oli neist kõige arukam. Ta jäi ainsana kaldale, kui väike paat suun- 
dus tagasi kuunari poole, viies ära tema isanda. 

Tarzan ja Jane seisid laevalael ja nii kaua, kuni kallast veel näha oli, vaatasid 
karvase inimahvi üksikut kogu, kes seisis liikumatult Džunglisaare liivasel kaldal. 

kd ka * 

Kolme päeva pärast kohtus «Cowrie» inglise sõjalaevaga «Shorewater» ja tänu 
sellele sai lord Greystoke raadio teel Londoniga ühendusse astuda. Nad kuulsid 
sõnumit, mis täitis nende südamed rõõmu ja tänuga: väike Jack oli lord Greystoke'i 
majas Londonis. Ta oli elus ja terve. 

Londonisse jõudnud, said Tarzan ja Jane üksikasjalikult teada kogu sellest 
ebatavalisest sündmuste põimikust, mille tõttu laps pääses. 

Rokoff oli kartnud last päeval «Kincaidile» viia ja andnud ta tänavalt leitud laste 
varjupaika, kavatsedes ta ära viia õhtul. 

Tema kaasosaline ja esimene abiline Pavlov kavaldas oma patrooni üle. Lootes 
saada suurt lunaraha, kui ta lapse elus ja tervena tagasi viib, avaldas ta varjupaiga 
perenaisele lapse päritolu saladuse. Naise abiga vahetas ta Jacki ära teise lapsega. Ta 
oli veendunud, et Rokoff ei aima iialgi pettust. 

Varjupaiga perenaine lubas last hoida Pavlovi Inglismaale tagasijõudmiseni. Kuid 
omakorda ahvatles ka teda võimalus suurt tasu saada ja nii alustas ta läbirääkimisi 
lord Greystoke'i advokaatidega. 

Vana neegrinaine Esmeralda, Jane Claytoni lapsehoidja, kes oli vahepeal Ameerikas 
puhkamas, tuli tagasi ja tuvastas Jacki isiku. Lunaraha maksti välja ja kümme päeva 
pärast röövimist viidi tulevane lord Greystoke õnnelikult tagasi isakoju. 

Nii lõppes Rokofi viimane ja kõige suurem kuritegu fiaskoga tänu ta ainsa sõbra 
pettusele. Lord ja leedi Greystoke said nüüd viimaks ometi rahu, teades, et nende veri- 
vaenlane on surnud ega saa enam nende vastu salasepitsusi haududa. 

Kuigi Pavlovi saatus oli teadmata, oli neil põhjust arvata, et ta hukkus džunglis, 
ning nüüd võisid lord ja leedi Greystoke täie õigusega uskuda, et on jäädavalt vabane- 
nud nendest kahest mehest, ainsatest vaenlastest, keda Tarzan pidi kartma. 

. e * 

Õnnelik perekond oli jälle koos lord Greystoke'i majas 

päeval, mil lord Greystoke ja ta naine jõudsid «Shorewater'l» tagasi Inglismaale. 


Koos nendega saabusid ka Mugambi ja neegritar, kelle Mugambi oli leidnud tol ööl 
paadi põhjast Ugambi väikesel harujõel. Neegritar kuulutas, et jääb meelsamini oma 
uut isandat teenima, kui läheb tagasi vana mehe juurde, kelle onnist ta oli jalga 
lasknud. 

Tarzan ütles, et nad võivad leida uue kodu waziride maal tema hiiglaslikes Aafrika 
valdustes. Lühikese aja pärast siirduski mustanahaline abielupaar sinna elama. 

Täiesti võimalik, et kohtume nende kõigiga uuesti metsikus džunglis ja lõpututel 
lagendikel, mis on nii armsad ahvide Tarzani südamele. 

Kes teab? ... 

1. Mõistatuslik ahv 


Auriku ,,Marjorie W” paat libises laial Ugambi jõel allavoolu. Paadis - istujad 
puhkasid: nad olid pidanud tublisti aerutama vastuvoolu ja olid rõõmsad, et paat liikus 
nüüd ise, vajamata nende pingutusi. Siit kolm miili allpool seisis ankrus nende laev, 
valmis kohe sõitu alustama, niipea kui nad on laevale roninud, paadi üles tõstnud ja 
alusele kinnitanud. 

Paadis viibijad kas tukkusid või siis jutlesid laisalt. Äkki virgusid kõik ja hakkasid 
jõe põhjapoolset kallast silmitsema. Sealt kandus nendeni kellegi kähe kriiskav hääl ja 
peagi nägid nad mingit inimesetaolist olevust, kes kuivetanud käsi nende poole 
sirutas. 

»Mis pagan see on?" hüüdis üks madrustest. 

»» Valge mees!" sõnas tüürimees. ,,Suruge aerudele, poisid, sõidame kaldale ja 
vaatame, mis ta tahab." 

Kaldale lähemale jõudes nägid nad kohutavat kõhna olendit, kelle pead katsid 
hõredad hallid sassis juuksesalgud. Luine küüruvajunud keha oli peaaegu alasti, 
üksnes puusadel rippus mingi riideräbal. Pisarad voolasid mööda aukuvajunud 
rõugearmilisi põski. See elav luukere pomises midagi arusaamatut mingis kummalises 
keeles, mida keegi ei mõistnud. 

»» Venelane vist,” taipas tüürimees. ,,See ta peaks olema... Hei sina! Kas oskad 
inglise keelt?” 

Jah, ta oskas. Kuid sõnu otsides ta takerdus, nagu poleks juba hulk aastaid seda keelt 
rääkinud. Ta anus meremehi, et nad teda sellelt kohutavalt maalt ära viiksid. 

Laevale jõudnud, jutustas võõras oma päästjatele, kuidas ta sellisesse õudsesse 
seisundisse oli sattunud ning kui palju raskusi ja piinu viimaste aastate jooksul oli 
kannatama pidanud. Kuidas ta Aafrikasse oli tulnud, sellest mees neile ei rääkinud, 
lastes oletada, et tema mälust on kustunud kõik, mis oli eelnenud kannatusrohkele 
elule. Ta ei öelnud neile isegi oma õiget nime, vaid nimetas end Michael Savroviks. 
Polnudki ju mingit sarnasust selle haletsusväärse inimvare ja endise mehise, kuid 
põhimõttelageda Alexis Pavlovi vahel, millisena me teda varasematel aegadel 
tundsime. 

Kümme aastat oli möödunud ajast, mil Alexis Pavlov pääses oma sõbra suurkelm 
Rokofi saatusest. Selle aja jooksul oli Alexis Pavlov ikka ja jälle pidanud Rokoffi 
kadestama. Viimane oli surnuna saatuse löökide eest kaits- 

tud, aga temale, Alexisele, jagas elu selliseid solvanguid ja haavu, mis olid 
hullemad kui surm. Justkui nimme säästis surm õnnetut. 

Kui Pavlov nägi, et Tarzani loomad koos metsiku juhiga ,,Kincaidile" tungisid, 
tormas ta džunglisse end päästma. Tema hirm Tarzani ees oli nii suur, et ta põgenes 
üha kaugemale, kõige paksemasse tihnikusse, kuni langes viimaks raevunud 
inimsööjate kätte, kes olid tunda saanud Rokofi elajalikku julmust. Selle suguharu 
pealiku iseäralik kapriis päästis Pavlovi surmast, ent kui palju kannatusi ja piinu oli ta 
pidanud taluma! 

Kümme aastat oli ta küla peksupoiss: naised ja lapsed tagusid ning loopisid teda 
kividega, sõjamehed haavasid nugade ja odadega. Üksteise järel laostasid tema 
organismi kõige rängemad palavikuhood. Ja ikkagi ei õnnestunud tal surra... 

Rõuged haarasid temast oma teravate küüntega ja jätsid näkku hirmsa jälje. Ta 
muutus niisuguseks peletiseks, et lihane emagi poleks suutnud ära tunda. Tema nägu 
oleks justkui katnud eemaletõukav mask. Paksudest mustadest lokkidest oli järele 
jäänud vaid mõni kollakasvalge salk. Ta oli kõverasse tõmbunud nagu väeti vanaätt, 
käed ja jalad värisesid, kõnnak oli muutunud ebakindlaks, raugalikuks. Hambaid suus 
polnud: ta metsikud isandad olid need rusikatega välja peksnud. Isegi ta mõistus 
kujutas endast haletsusväärset paroodiat eredast ja julgest arust, millega Pavlov 
kunagi oli silma paistnud. 

Madrused võtsid ta oma laeva, hoolitsesid tema eest, söötsid teda. Ta muutus pisut 
erksamaks ja tundis end paremini, kuid tema välimus jäi samasuguseks, nagu see oli: 
ikka vaid endine inimene, keda elu oli jalge alla tallanud ja sandiks teinud. Ta polnud 
veel neljaküm-neaastanegi, kuid välimuse järgi võis teda vähemalt kaheksakümneseks 
pidada. Mõistatuslik saatus oli teenrilt nõudnud suuremat lunaraha, kui peremees oli 
maksnud. 

Alexis Pavlovi südames polnud enam kättemaksuiha: oli ainult tuim viha mehe 
vastu, keda nad kahekesi Rokofiga nii ebaõnnestunult olid püüdnud hukutada; viha 
surnud Rokofi vastu, sest Rokoff oli sundinud teda nii palju õudusi üle elama; viha 
paarikümne linna politseiniku vastu, kelle eest ta oli pidanud põgenema; viha seaduse, 
kehtiva korra, viha kõige vastu... Iga silmapilk ta elus oli täis haiglaslikku viha ja 
tema vaimsetele võimetele sai osaks samasugune laostumine nagu vihast vaevatud 
kehalegi. 

Tal oli vähe ühist või õigemini — tal polnud midagi ühist nende inimestega, kellele 
ta võlgnes oma pääsemise. Ta oli liiga nõrk ega suutunud tööd teha, ta oli liiga tusane 
ega saanud lõbusat seltsi pakkuda, ja viimaks jäeti ta päris üksi. 

Rikaste töösturite sündikaat oli prahtinud ,,Marjorie W", varustanud selle 
laboratooriumi ja teadlastega ning saatnud otsima mingit kohalikku loodusainet, mida 
seni oli muinasjutulise hinna eest sisse veetud Lõuna-Ameerikast. Mis aine see oli, 
seda ei teadnud ,,Mar jorie W" pardal keegi peale teadlaste. Ka meile pole tähtis seda 
teada. Tähtis on vaid, et pärast Alexis Pavlovi pääsemist sõideti teatud saare juurde, 
mis asus Aafrika ranniku läheduses. 

Laev seisis seal ankrus mitu nädalat. Üksluine elu hakkas meeskonda väsitama. Nad 
käisid tihti maal ja kord palus Pavlov end kaasa võtta: laevaelu ärritav monotoonsus 
oli ka tema ära tüüdanud. 

Saart kattis paks mets. Džungel ulatus peaaegu mereni. Teadlased siirdusid 
sügavasse džunglisse, jätkates kallihinnalise kauba otsinguid: mandril elavate 
pärismaalaste jutu järgi pidi saar selle poolest õige rikas olema. Laeva meeskond 


tegeles küttimise, kalastamise ja uurimistöödega. Pavlov lonkis kaldal või pikutas 
metsaserval suurte puude varjus. 

Ühel päeval kogunesid kõik madrused vaatama pantrit, kelle üks jahilistest oli maha 
lasknud. Pavlov magas puu all. Äkki puudutas keegi teda õlast. Ta ärkas, tõusis 
istukile ja nägi kohkudes määratu suurt inimahvi, kes kükitas ta kõrval ja silmitses 
teda uurivalt. Alexis Pavlovit haaras õud. Ta heitis pilgu madruste poole — need olid 
paarisaja jardi kaugusel. Ahv puudutas teda jälle õlast ise kaeblikult pomisedes. 
Looma kehahoiakus ja küsivas vaates ei näinud venelane mingit ähvardust. Pavlov 
tõusis pikkamisi püsti. Ahv asus tema kõrvale. 

Mees hakkas ettevaatlikult madruste poole komberdama. Ahv võttis ta käevangu ja 
käis ta kõrval. Nad olid väikesele meestesalgale üsna lähedale jõudnud, kui neid 
viimaks märgati. Pavlov oli selleks ajaks jõudnud veendumusele, et ahvil polnud 
kurje kavatsusi — ilmselt oli ta harjunud inimeste seltskonnaga. Venelane arvas, et 
see ahv kuulub eriti arukate ahvide liiki, ja otsustas teda kasutada oma huvides. 

Kui mehed ümber pöörasid ja lähenevat kummalist paari silmasid, täitis neid otsatu 
imestus ja nad sööstsid ahvile vastu, laskevalmis relvad käes. Ahv ei näidanud üles 
vähimatki hirmu. Otse vastupidi, ta patsutas iga madrust õlale ning vaatas neile kaua 
ja tõsiselt otsa. Vaadanud kõik üle, tuli ta tagasi Pavlovi juurde ja tema näost paistis 
sügav pettumus. 

Mehed hakkasid tema üle nalja heitma. Nad piirasid Pavlovi sisse, esitasid talle 
igasuguseid küsimusi ja uurisid ahvi. Venelane ütles neile, et ahv kuulub talle. Midagi 
rohkemat ta ei seletanud, kordas vaid ühtesoodu: ,,See on 

6 

minu ahv, see on minu ahv." Üks madrustest, keda Pavlovi loba oli ära tüüdanud, 
otsustas veidi nalja teha. Ta läks ahvi selja taha ja torkas teda nõelaga. Nagu välk 
pööras ahv ümber ja tormas julma naljahamba kallale. Rahulik,, sõbralik loom muutus 
vihaleaetud saatanaks! Lai naeratus madruse näol asendus surmahirmuga. Ta püüdis 
pääseda võimsate pikkade käte eest, mis tema järele haarasid; aga et see ei 
õnnestunud, siis tõmbas ta vöö vahelt pika noa. Ainsa hetkega kiskus ahv mehe käest 
relva, viskas selle kõrvale ja surus siis oma kollased kihvad õnnetu mehe õlga. 

Haaranud kätte noad ja vemblad, tormas kogu meeskond huilates ja sõimates looma 
kallale. Pavlov kargles abitult madruste ümber, kes ähvardavalt looma ründasid. Ta 
nägi oma kujuteldavat aaret löökide all hukkumas. 

Kuid ahvist jagu saada polnud kaugeltki lihtne, kuigi vaenlased olid temast 
tugevamad. Lasknud kakluse põhjustanud madruse lahti, raputas ta oma hiiglaslikke 
õlgu ja vabastas end sel moel kahest mehest, kes tal seljas rippusid. Siis hakkas ta 
lahtise käega võimsaid hoope laduma ja paiskas üksteise järel kõik kallaletungijad 
maha ning kargas seejuures väledalt siia-sinna nagu väike pärdik. 

Kapten ja tüürimees, kes laevalt parajasti maale olid tulnud, märkasid kähmlust. 
Pavlov nägi, kuidas nad laetud revolvritega meeste poole jooksid, kaks madrust nende 
kannul. Ahv seisis ja vaatas oma hävitustööd, kuid kas ta ootas nüüd uut kallaletungi 
või lihtsalt kaalus, missuguse vaenlase kallale kõige enne tormata, seda ei suutnud 
Pavlov aimata. Ta mõistis vaid, et lähemal silmapilgul jõuavad mõlemad ohvitserid 
laskekaugusele ja teevad loomale otsa peale. Vaja oli väga kiiresti midagi ette võtta. 
Siiani polnud ahv püüdnud venelasele kallale tungida, ometi kartis ta läheneda 
metsikule loomale, kes oli vahale aetud ja haistnud värsket verd. Ta kõhkles viivu, 
kuid siis nägi oma ettekujutuses jälle suurt sissetulekut, mida ta saaks sellest 
inimesetaolisest olendist, kui viiks tema ühte maailma pealinna. 


»Hoia eemale!" karjus talle kapten, sihtides looma, kuid Pavlov astus ahvi juurde, ja 
ehkki ta juuksed hirmust püsti tõusid, sai ta oma kartusest võitu ning haaras ahvi käest 
kinni. 

» Tule!" käskis ta ja tiris looma eemale. 

Võitluspaigale jäid võidetud madrused. Hirmust tardunud, istusid ühed maas, teised 
aga roomasid neljakäpukil eemale. 

Ahv laskis end kõrvale viia ega näidanud vähimatki soovi venelasele kallale 
tungida. Kapten peatus veidrast paarist mõne sammu kaugusel. 

4 

»Minge eemale, Savrov!" karjus ta. ,, Ma kostitan seda elukat nii, et ta ei saa enam 
madruseid sandiks teha!" 

“Tema pole süüdi, kapten!" anus Pavlov. ,,Palun teid, ärge tulistage. Madrused on 
ise süüdi, nemad tungisid esimesena kallale. Vaadake, ta on täiesti rahulik. See on 
minu ahv..., minu, minu!... Ma ei lase miski hinna eest teda tappa!" kisendas ta 
peaaegu hüsteeriliselt. Haiglane kujutlusvõime maalis talle jälle pilte kõigist 
rõõmudest, mida toob Londonis raha. Aga kuidas loodab ta raha hankida, kui ahvi 
enam pole? 

Kapten laskis revolvri alla. 

» Te ütlesite, et mehed tungisid esimesena kallale?" kordas ta. ,,On see nii?" ja ta 
pöördus madruste poole, kes selle ajaga olid juba püsti tõusnud. Keegi polnud 
võitluses suurt viga saanud, välja arvatud tülinorija, kes torkas ahvi nõelaga. Temal 
tuli nädalapäevad oma vigastatud õlga ravida. 

» Simpson tegi seda," sõnas üks madrustest. ,,Ta torkas ahvile nõelaga selga, noh, ja 
ahv kargas talle kallale ning tuuseldas teda mehemoodi, mis on talle ka paras. Meiegi 
saime natuke, kuid ahvi ei saa süüdistada, sest meie tormasime talle kallale." 

Kapten vaatas küsivalt Simpsoni otsa, kes öeldut lühidalt kinnitas. Siis astus kapten 
ahvi juurde, otsekui tahtnuks ise järele vaadata, missugune iseloom tal on, kuid 
seejuures hoidis laskevalmis revolvrit käes. 

Ahv kükitas Pavlovi kõrval kord ühte, kord teist madrust silmitsedes. Kapteni 
lähenedes tõusis ahv püsti ja hakkas talle vastu minema. Ta näole ilmus seesama 
terane huvi ning uudishimu, millega ta oh kohanud iga võõrast inimest. Näis, et ta 
otsis kedagi. 

Ahv astus ohvitseri juurde, pani käe mehe õlale ja uuris hoolega tema näojooni. 
Seejärel tekkis ta silmadesse pettumuse ilme, millega kaasnes raske, peaaegu inimlik 
ohe. Ta eemaldus kaptenist ning hakkas niisama tähelepanelikult uurima tüürimehe ja 
kahe madruse nägu, kes olid koos ohvitseridega maale tulnud. Iga kord ohkas ta ja 
langetas silmad, kuni istus viimaks jälle Pavlovi kõrvale, seejärel ei ilmutanud ta 
enam mingit huvi inimeste vastu ja oli nagu unustanud oma hiljutise kokkupõrke 
nendega. 

Kui meeskond laevale naasis, läks ahv Pavloviga kaasa. Nähtavasti tahtis ta kangesti 
temale järgneda. Kapten talle takistusi ei teinud ja nii saigi suurest inimahvist auriku 
reisija. 

Sattunud madruste hulka, uuris ahv jälle hoolega iga uut nägu, kuid sai iga kord 
nähtavasti pettumuse osaliseks. Laeva ohvitserid ja ekspeditsioonis osalenud 
teadlased 

kõnelesid tihti omavahel sellest loomast, kuid ei suutnud kuidagi mõista, mispärast 
ahv sellise kirgliku uudishimuga iga uut nägu silmitses. Oleks ta leitud mandrilt või 
kusagilt mujalt inimestega asustatud paigast, oleks võinud arvata, et kunagi elas ahv 


inimeste hulgas ja otsis nüüd oma peremeest. Kuid see seletus polnud tõepärane, sest 
ahv leiti üksildaselt saarelt, kuhu inimjalg polnud vist kunagi astunud. 

Polnud kahtlust, et ahv otsis lakkamatult ühte kindlat inimest. Merereisi esimestel 
päevadel tormas ta laevas ringi ja vaatas järele kõik nurgad. Ent pärast seda, kui ta oli 
näinud kõiki laeval viibinud mehi, muutus ta täiesti ükskõikseks ega huvitunud enam 
millestki. Ta justkui kaotas lootuse leida seda, keda otsis. Isegi venelast, kes kogu 
reisi kestel tegeles ainuüksi temaga, pani ahv tähele üksnes siis, kui see talle toitu tõi. 
Muul ajal suhtus ahv Pavlovisse täieliku ükskõiksusega mingit erilist poolehoidu tema 
ega ühegi teise ,,Mar jorie W" mehe vastu üles näitamata. Ka ei sattunud ta enam 
kunagi niisugusesse metsikusse raevu, mille esimesel päeval olid esile kutsunud talle 
kallale tunginud madrused. 

Päevad läbi seisis ta laevaninas ja vaatles enda ees laiuvat silmapiiri, nagu oleks tal 
küllalt mõistust teadmiseks, et laev suundub sinna, kus ta pärast pikki otsinguid 
kohtab endale vajalikku inimest. 

Talle pandi nimeks Ajax. Kõik pidasid teda kõige toredamaks ja targemaks ahviks, 
keda ,,Marjorie W" meeskonna liikmed olid kunagi näinud. Kasvult ületas ta 
tunduvalt teisi omataolisi, tema jõud sisendas aukartust. Et ta vana oli, võis selgesti 
näha, kuid aastad ei paistnud mõjutanud olnud tema kehalist ja vaimset jõudu. 

Nii jõudis ,,Marjorie W" viimaks Inglismaale. Kaastundest õnnetu sandi vastu, kelle 
nad päästnud olid, kogusid laeva ohvitserid ja teadlased pisut raha, andsid selle 
Pavlovile ning jätsid siis tema ja Ajaxiga jumalaga. 

Londonis viis Pavlov Ajaxi otsekohe kuulsa looma-taltsutaja juurde. Ajax meeldis 
viimasele väga ja ta nõustus ahvi õpetama tingimisel, et saab loodetavatest sissetule- 
kutest lõviosa endale. Peale selle lubas ta toita nü ahvi kui ka tema peremeest. 

Nii sattus Ajax Londoni ja nii sai sepistatud uus lüli ahelasse, mille moodustasid 
paljudesse inimeludesse puutuvad kummalised juhtumused. 

II. Väikese lordi unistused 


Mister Harold Moore oli väga töökas ja kohusetruu haiglaselt kollase näoga 
NOOFMEES. 

Ta oli ühe inglise lordi noore poja kasvataja ja tundes, et hoolealune ei edenenud 
nii, nagu seda õigustatult ootasid tema vanemad, pidas ta vajalikuks rääkida sellest 
poisi emaga. 

»» Asi pole selles, et tal ei ole võimeid," ütles ta. ,,Oleks see nii, loodaksin ma siiski 
saavutada edu, sest võiksin siis suunata kogu oma energia tema rumalusest 
jagusaamisele. Häda on selles, et ta on erakordselt tark poiss. Ma ei leia ühtegi viga 
tema tehtud ülesannetes. Mind kurvastab väga, et ta ei ilmuta põrmugi huvi 
õppeainete vastu. Õppetükke võtab ta kui rasket tööd, mis tuleb võimalikult kiiresti 
ära teha. Olen kindel, et ta ei mõtle ühegi aine peale enne, kui seda jälle tunnis tarvis 
läheb. Teda huvitavad üksnes kehalise osavuse harjutamine ja kõik säärased 
raamatud, milles kõneldakse seiklustest, kangelastegudest ning metsloomade ja 
metsinimeste elust ja kommetest. Eriti meeldivad talle jutud metsloomadest: ta võib 
tundide kaupa lugeda mõne Aafrika-uurija märkmeid ja on ette tulnud juhtumeid, mil 
olen leidnud ta öösel voodis lugemas Karl Hagenbecki raamatut metsloomadest ja 
metsinimestest.” 

Poisi ema lõi närviliselt jalga vastu põrandavaipa. 

»Ja te keelasite teda muidugi seda tegemast?” 

Mister Moore'i kahvatu nägu kattus punaga. Ta pomises kohmetult: 


»Ma... ma katsusin tema käest raamatut ära võtta... Kuid, kas teate, teie pojal on 
säärased musklid... Ta on oma aastate kohta liiga tugev.” 

»Ta ei lasknud raamatut ära võtta?" küsis ema 

»Ei lasknud," tunnistas õpetaja, ,,ta hoidis sellest kinni. Üldiselt on ta heasüdamlik 
poiss ja antud juhul käitus täiesti korrektselt. Kuid... ta muutis meie väikese 
kokkupõrke mänguks: ta veenis mind, et tema on gorilla, mina aga šimpans ja tahan 
tema saaki ära võtta. Ta kargas mu kallale kõige metsikuma lõrinaga, mida olen 
kunagi kuulnud, tõstis mu pea kohale ja paiskas oma voodisse. Seejärel tegi näo, nagu 
oleks ta mind surnuks kägistanud, hüppas süs mu sirakil kehale ja tõi kuuldavale 
kohutava läbilõikava kisa, seletades seejuures, et niiviisi kisendavad isaahvid, kui nad 
võitu pühitsevad. Lõppes kõik sellega, et ta kandis mu ukse juurde, tõstis üle läve ja 
lukustas end oma tuppa...” 

Mõni minut valitses vaikus. Viimaks lausus poisi ema tõsiselt: 

»Mister Moore, te peate tegema kõik, mis võimalik, et lõpetada need tembutamised, 
sest minu Jack...” 

Kuid ta ei saanud edasi rääkida, sest samal hetkel kõlas akna taga vali hopp!, mis 
sundis nii daami kui õpetajat tugitoolist püsti kargama. 

Tuba oli teisel korrusel. Maja ees kasvas suuru puu, mille üks oks ulatus peaaegu 
aknani. Ja seal oksal istus see, kellest nad parajasti rääkisid. See oli pikk ilusa 
kehaehitusega nägus poiss. Imekspandava kergusega hoidis ta end raskuse all 
nõtkuval oksal tasakaalus ja kilkas rõõmust, nähes hirmunud nägusid. 

Ema ja õpetaja sööstsid akna juurde, aga nad said teha vaid mõne sammu, kui poiss 
osavasti puu otsast aknalauale ja sealt tuppa hüppas. 

»Metslane Borneost saabus praegu Londoni!" hüüdis ta kõlava häälega ja kukkus 
kohkunud ema ning šokeeritud õpetaja ümber sõjatantsu vihtuma. Seejärel võttis ta 
ema kaela ümbert kinni ja suudles teda mõlemale põsele. 

»Oi, ema!" hüüdis ta. ,, Willie Grimsley nägi eile varietees haruldaselt tarka ahvi. Ta 
ütles, et ahv oskab kõike peale rääkimise: sõidab jalgrattaga, sööb noa ja kahvliga, 
loeb kümneni ja oskab teha veel palju muid imelisi asju. Kas ma tohin minna teda 
vaatama? Oi, ema, palun sind, emake, luba mind...” 

Ema patsutas õrnalt poisi põske, kuid raputas eitavalt pead. ,,Fi, Jack," lausus ta, ,,sa 
ju tead, et mulle ei meeldi niisugused etendused.” 

»Ma ei saa aru, miks sa mind keelad, ema!" kostis solvunud poiss. ,, Kõiki teisi 
lubatakse, nad käivad sageli ka loomaaias, sina ei luba mind isegi sinna. Võiks arvata, 
et olen tüdruk või... argpüks, memmekas, kes kardab isegi puuri pistetud loomi...” 

»Oi, isa!" hüüdis ta pikakasvulisele hallisilmsele mehele, kes just sel hetkel uksele 
ilmus. , Isa, 1sa, kas ma tõesti ei tohi sinna minna?" 

»Kuhu, mu poiss?" küsis isa. 

»Ta tahab minna varieteesse dresseeritud ahvi vaatama,” selgitas ema, andes isale 
hoiatavalt märku. 

»Missugust ahvi? Kas Ajaxit?" Poiss noogutas pead. 

»Ma mõistan sinu soovi, pojake,” ütles isa naeratades. ,,Ma isegi tahaksin näha seda 
imetabast looma. Räägitakse, et see ahv on suurepärane ja et ta on inimahvi kohta 
haruldaselt suur. Läheme õige kõik Ajaxit vaatama! Jane, mis sina sellest arvad?" 
pöördus ta naise poole, kuid viimane 

raputas energiliselt pead ja tuletas siis mister Moore'ile meelde, et Jackil on aeg 
õppima hakata. 

Kui õpilane jä õpetaja olid väljunud, astus ta kärmelt mehe juurde. 


»»John,” ütles ta, ,,peab midagi ette võtma, et Jack lõppude lõpuks lakkaks 
unistamast metsloomadest ja ürgmetsadest. Kardan, et need kalduvused on ta pärinud 
sinult. Sa tead ju omast käest, kui tugev on mõnikord metsiku looduse kutse ja millist 
vaimujõudu läheb vaja, et sellele vastu panna! Kui palju pidid sa võitlema, et endas 
maha suruda seda meeletut haiglaslikku soovi uuesti sukelduda džungliellu, mida 
elasid oma lapsepõlves. Ja kes teaks veel paremini kui sina, milline kohutav saatus 
ähvardab Jacki, kui ta metsiku looduse ahvatlusele järele annab!" 

»Mulle tundub, kallis Jane, et sa näed kõike liiga mustades värvides," väitis mees. 

» Vaevalt et selline tunne nagu armastus ürgmetsade vastu pärilikkusele allub. Ma 
arvan, et oma emalikus hoolituses ahistad sa liigselt Jacki vabadust. Armastust 
looduse ja loomade vastu on omane igale tervele normaalsele poisile ja kes siis tema 
vanuses ei tahaks näha seda dresseeritud ahvi? Asjaolust, et ta tahab näha Ajaxit, ei 
järeldu ju sugugi, et kui ta suureks on kasvanud, siis otsustab abielluda gorillaga. Ja 
kui ta seda tahaks, siis poleks ometi sinul, Jane, õigust hüüda talle: ,,Häbi!"!" 

Ja John Clayton, lord Greystoke, võttis oma naise ümbert kinni, puhkes heatahtlikult 
naerma, kummardus ja suudles teda. Süs jätkas ta juba tõsisemal toonil: 

»Kahju, armas Jane, et sa pole kunagi jutustanud Jackile minu seiklustest džunglis 
ega lubanud ka mind talle seda saladust avaldada. Mulle tundub, et sa teed suure vea: 
kui oleksin meie poisile jutustanud, kui raske oli Aafrika ürgmetsades ahvide Tarzani 
elu, siis oleks see hävitanud minu arvates temas vähimagi soovi sellist elu maitsta. 
See näib poisile nii kütkestava ja muinasjutuliselt imetabasena vaid sellepärast, et ta 
seda elu ei tunne. Ma pean avama Jacki silmad, et ta näeks seda elu tegelikkuses ja 
siis lahtub selle võlu igaveseks.” 

Kuid leedi Greystoke raputas vaid pead. Mees oli mitu korda veennud teda 
jutustama poisile Tarzani lugu, kuid naine ei saanud temaga nõustuda. 

»Ei, John," ütles ta, ,,ma ei luba iialgi, et me ise sisendaksime Jackile neid mõtteid ja 
tundeid, millest tahame teda eemal hoida." 

õhtul hakkasid nad jälle sellest rääkima, kuid seekord alustas juttu Jack ise. 
Tõmbunud suures tugitoolis kerra, 

luges poiss raamatut. Äkki tõstis ta pea ja pöördus isa poole. 

»Kuidas on, isa,” küsis ta kohe asja juurde asudes, ,,kas sa lubad mind Ajaxit 
vaatama?" 

»Emale see ei meeldi," vastas isa. ,, Aga sulle?" 

»»See pole tähtis!" vastas lord Greystoke põiklevalt. ,, Aitab sellest, et ema ei luba." 

Poiss jäi mõttesse ja istus mõne silmapilgu vaikides. 

Ja ikkagi ma näen Ajaxit," ütles ta äkki otsusekindlalt. 

»Ma pole sugugi halvem Willie Grimsleyst ja teistest poistest, kes on käinud teda 
vaatamas. Ahv ei teinud neile miskit viga, ei tee ka mulle. Ma oleksin võinud ammugi 
minna luba küsimata, kuid ei tahtnud. Nüüd aga ütlen ma sulle juba ette, et lähen 
Ajaxit vaatama.” 

Toonis, millega poiss need sõnad ütles, polnud midagi väljakutsuvat või 
lugupidamatut. Ta konstateeris rahulikult asjade seisu. Isa suutis vaevu muhelust 
tagasi hoida: ta ei tahtnud pojale näidata, et on tema mehisusest vaimustatud. 

»sinu avameelsus meeldib mulle, Jack," ütles ta. ,, Ka mina tahan olla avameelne: 
kui sa lähed ilma loata Ajaxit vaatama, siis ma karistan sind. Ma pole sind kunagi 
kehaliselt karistanud, aga kui sa seekord ema sõna ei kuula, siis olen sunnitud seda 
tegema." 

»Hea küll, isa,” vastas poiss ja lisas: ,, Ma tulen ise sinu juurde karistust saama, 
niipea kui olen Ajaxi juurest tagasi.” 


Mister Moore'i tuba oli ta noore kasvandiku toa kõrval. Igal õhtul enne seda, kui 
Jack magama heitis, oli õpetajal kombeks poisi tuppa vaadata. Sel õhtul tuli Jacki 
õpetajal täita veel üks tähtis ülesanne: just enne seda olid poisi isa ja ema teda 
perekondlikul nõupidamisel tungivalt palunud teha kõik selleks, et takistada Jackil 
Ajaxit vaatama minemast. 

Kui mister Moore umbes poole kümne ajal poisi toa ukse avas, nägi ta, et tulevane 
lord Greystoke, palitu seljas ja müts peas, kavatses parajasti oma magamistoa aknast 
välja ronida. See ei üllatanud teda küll eriti, ent ta sattus siiski ärevusse. 

Mister Moore jooksis ruttu tuppa. Muide, kiirustamine oli asjatu, sest kui Jack 
kuulis müra ja mõistis, et põgenemine on avalikuks tulnud, hüppas ta aknalaualt tuppa 
tagasi. Paistis, et ta otsustas oma kavatsusest loobuda. 

»Kuhu te tahtsite minna?" küsis mister Moore erutatult. 

»Ma tahan Ajaxit näha,” vastas poiss rahulikult. 

»Te lausa hämmastate mind!" hüüdis mister Moore, kuid silmapilk hiljem 
hämmastus ta palju rohkem, sest Jack, kes oli astunud talle päris lähedale, haaras 
ootamatult tal ümbert kinni, tõstis ta õhku ja viskas voodisse, nägu allapoole, seejärel 
aga litsus ta pea pehmesse patja. 

»» Olge tasa," hoiatas võitja, ,,kui elada tahate!" 

Mister Moore pani meeleheitlikult vastu, kuid ta jõupingutused jäid tulemusteta. 
Kas ahvide Tarzan pärandas pojale oma armastuse džunglite metsiku looduse vastu 
või ei, aga kindel on , et poeg päris selle imetabase kehalise jõu, mis tal endal oli 
olnud samas vanuses. Jack sai oma õpetajast jagu niisuguse kergusega, nagu oleks too 
savitükk olnud. Jack oli kummargil mister Moore'i kohal, ta rebis lina ribadeks ja 
sidus nendega õpetaja käed selja taha kokku. Siis keeras ta oma ohvri selili, toppis 
selle suu räbalaid täis ja tõmbas riidetüki üle, sidudes otsad ohvri kuklale sõlme. 
Õpetajat sel moel kinni sidudes jagas Jack sosinal seletusi: 

»» Olen Waija, waijade pealik,” seletas ta, ,,ja teie olete Mohammed Dubu, 
araablasest seik. Te olete alati mu alamaid tapnud ja minu elevandiluud röövinud.” 

Seejuures painutas Jack energiliselt mister Moore'i kinniköidetud -pahkluid 
ülespoole, nii et need puutusid kokku ta seotud kätega. 

»»Ahaa, lurjus! Viimaks ometi oled sa mul peos! Lähen . nüüd ära, kuid ma tulen 
tagasi!" Ja Tarzani pwog tormas üle toa, hjippas aknalauale, sealt kamniisile ja laskus 
mööda vihmaveetoru tänavale. Lõpuks ometi oli ta vaba! 

Mister Moore vehkles ja rabeles voodis. Ta oli kindel, et lämbub, kui õigel ajal abi 
ei tule. Meeletus hirmus sai ta hakkama sellega, et veeres voodist põrandale. Ehmatus 
ja valu, mille kukkumine tekitas, tõid tagasi võime veidi külmaverelisemalt oma 
seisukorra üle aru pidada. Voodis, kus teda valdas kabuhirm, ei saanud ta sugugi 
selgelt mõelda, aga nüüd lamas ta rahulikult ja katsus leida mingit abinõu, et pääseda 
oma viletsast seisundist. Viimaks meenus talle, et tuba, kus olid istunud lord ja leedi 
Greystoke, kui ta nende juurest lahkus, oli just Jacki toa all. Ta arvas, et sellest ajast, 
kui ta üles Jacki juurde tuli, oli juba tükk aega möödas: minutid, mille jooksul ta 
voodis vähkres ja end vabastada püüdis, tundusid talle pikkade tundidena, ja selle 
ajaga võisid nad teise tuppa minna. Kuid pääseda võis ta ainult sel juhul, kui tal 
õnnestub äratada allolijate 

tähelepanu. Ja viimaks pärast arvukaid nurjunud katseid läks tal korda pöörata end 
sellisesse asendisse, et sai saapaninaga vastu põrandat toksida. Ta tegi seda lühikeste 
vaheaegadega, kuni viimaks pärast väsitavat ja tema arust lõputut ootamist kuulis 
trepil samme. Seejärel koputati uksele. Mister Moore hakkas meeleheitlikult 


saapaninaga põrandale taguma — ta ei saanud teisiti vastata. Uuesti koputati uksele. 
Ja jälle tagus mister Moore. Kas nad ei avagi ust? Suure vaevaga hakkas ta end 
päästjate poole nihutama. Kui tal õnnestuks selili ukseni jõuda, saaks ta jalaga vastu 
ust lüüa ja siis peaks teda kindlasti kuuldama. Teiselt poolt koputati jälle uksele, 
seekord veidi kõvemini ja hääl hüüdis: ,, Mister Jack!" 

See oli üks teenritest — mister Moore tundis ära mehe hääle. Tal pidi äärepealt 
suurest pingutusest veresoon lõhkema, sest ta püüdis karjuda: ,,Sisse!" 

Hetke pärast hakkas mees veelgi kõvemini koputama ja hüüdis jälle poisi nime. 
Vastust saamata vajutas ta lingile ja samal silmapilgul täitis äkiline meenutus mister 
Moore'i südame taas hirmuga: ta oli tuppa tulles ise ukse lukku keeranud. 

Teener püüdis veel mitu korda ust avada, siis aga läks minema. 

Mister Moore kaotas teadvuse... 


Sel ajal kihutas Jack oma unelmate templi poole, et täiel määral nautida 
kättevõidetud vabadust. 

Ta jõudis varieteesse just siis, kui algasid Ajaxi etteasted. Poiss oli ostnud pileti 
looži esimesse ritta ja nõjatudes selle äärele, jälgis hinge kinni pidades suure ahvi iga 
liigutust. Ta pärani silmad särasid vaimustusest. Taltsutaja märkas peagi loožis ilusat 
vaimustatud näoga poissi. Üks etenduse tõmbenumbreid seisis selles, et Ajax läks 
saali jalutama, astudes sisse kord ühte, kord teise looži, ja uuris hoolega nägusid. 
Looma taltsutaja seletas publikule, et ahv otsib ammu kaotatud sugulast. Jacki nähes 
kujutles taltsutaja, millise efekti see loob, kui ahv tungib looži ilusa poisi juurde ja 
viimane hakkab tugevat karvast looma nähes suurest hirmust kisendama. 

Ja kui publik ahvi tagasi plaksutas, juhtis taltsutaja tema tähelepanu poisile, kes 
üksinda loožis istus. Nagu välk tormas ahv lavalt poisi juurde. Kuid dresseerija 
lootused koomilist efekti luua ei täitunud. Poiss ei' löönud kartma, lai naeratus 
valgustas ta nägu, kui ahv looži juurde jooksis, ta pani kartmatult oma käe looma 
karvasele õlale. Ka ahv pani oma käed poisi õlgadele ning vaatas kaua ja üksisilmi 

talle näkku, kes silitas ta pead ja rääkis talle midagi tasasel häälel. 

Iialgi polnud Ajax kedagi nii kaua uurinud. Ta oli nähtavasti mures, erutatud ning 
pomises midagi. Dresseerija polnud veel kunagi näinud, et ahv oleks niiviisi inimest 
kohelnud. Ahv ronis looži ja istus poisi kõrvale. Rahvas oli vaimustuses, kuid see 
vaimustus kolmekordistus, kui taltsutaja hakkas Ajaxit lavale tagasi kutsuma: ahv ei 
tahtnud lahkuda! Teatri omanik, ehmunud sellest viivitusest, käskis dresseerijat oma 
ahv ära viia, aga kui viimane proovis teda loožist välja tirida, võttis loom ta vastu 
paljastatud kihvade ja ähvardava urisemisega. 

Publik märatses rõõmust: aplodeeris ahvile, aplodeeris poisile, vilistas välja 
dresseerija ja omaniku, kes samuti püüdsid tagajärjetult ahvi ära viia. 

Taltsutajat valdas meeleheide: ta mõistis, et ahvi selline käitumine võib ta edaspidi 
suurtest sissetulekutest ilma jätta. Ta tormas kulisside taha ja tuli looži tagasi raske 
piitsaga. Aga kui ta sellega Ajaxit ähvardas, leidis ta ühe asemel eest juba kaks vihast 
vastast, sest poiss oli tooli kätte võtnud ja keerutas seda pea kohal, valmis kaitsma 
oma uut sõpra. Ta ilus nägu ei naeratanud, hallid silmad pildusid külma tuld, mis 
sundis taltsutajat peatuma. Poisi kõrval oli aga end täies pikkuses sirgu ajanud 
hiiglaslik inimahv, lõrisev ja paljastatud hammastega. 

Mis oleks võinud juhtuda, kui sel hetkel poleks näitelavale ilmunud uus 
tegelane, seda võis vaid oletada. Aga et dresseerija oleks saanud kui mitte rohkem, 
siis ränki siniseid muhke, seda võis selgesti lugeda mõlema vastase näost. 


Ehmatusest kaame ülemteener sisenes raamatukogu-tuppa ja teatas milordile, et 
Jacki toa uks on lukus ning vastuseks koputamisele ja hüüdmisele kuulis ta kopsimist 
ja veidrat sahinat, mis meenutas keha veeremist mööda põrandat. 

Nelja hüppega tormas John Clayton trepist üles. Naine ning teenijad ruttasid tema 
kannul. Valju häälega hüüdis ta poega. Saamata vastust, pingutas ta oma 
terasmuskleid ja surus siis vastu ust kogu jõuga, mis polnud džunglielust saadik 
põrmugi vähenenud. Raksatades lendas uks hingedelt ja kukkus tuppa. 

Mister Moorel teadvuseta keha lamas just ukse all, kukkudes langes uks talle peale. 
Tarzan hüppas sisse ja hetke pärast lõi tuba valgeks. 

Õpetajat ei leitudki kohe, nii põhjalikult kattis teda 

mahakukkunud uks. Lõppude lõpuks lohistati ta välja, vabastati kammitsatest ja 
toodi teadvusele. 

»Kus Jack on?" oli Tarzani esimene küsimus. ,,Kes seda tegi?" lisas ta siis 
ehmunult, sest talle meenus, kuidas kurjategija Rokoff oli kord röövinud tema lapse... 

Mister Moore ajas end pikkamisi jalule. Ta pilk eksles toas ringi. Aegamööda kogus 
ta mõtteid, meenutades kõike läbielatut. 

»Ma palun end vabastada teie poja õpetamisest, söör!" alustas ta. ,,Teie pojale pole 
tarvis õpetajat, vaid metsloomade taltsutajat.” 

»Kus ta on?" hüüdis leedi Greystoke. 

»Ta läks Ajaxit vaatama" 

Tarzanil oli raske naeratust maha suruda. Veendunud, et õpetaja oli rohkem 
ehmunud kui viga saanud, tellis ta auto ja sõitis varieteesse. 


III. Džungli kutse 


Samal ajal kui piitsaga ähvardavalt vehkiv taltsutaja ei söandanud ikka veel astuda 
looži, kus ahv ja väike lord kavatsesid teda vääriliselt vastu võtta, ilmus uksele 
pikakasvuline laiaõlgne härrasmees. Kui poiss nägi tulijat, värvus ta nägu punaseks. 
»Jsa!" hüüdis ta. 

Ahv heitis kiire pilgu inglise lordile ja hüppas talle vastu, väljendades oma 
vaimustust metsiku kriiskamisega. 

Silmad imestusest pärani, tardus lord paigale nagu soolasammas. 

»Akut!”" hüüdis ta. 

Poiss vaatas hämmeldunult kord isa, kord ahvi. See, mis edasi juhtus, pani taltsutaja 
hambad plagisema. Inglase suust kõlasid ahvi kurguhääled, inimsarnane koletis aga 
oli talle üsna ligi astunud ja vastas heldinult oma keeles. 

Samal ajal jälgis eemaletõukava välimusega vanamees kulisside vahelt 
tähelepanelikut kõike, mis loožis toimus. Tema rõugearmidest moonutatud ja 
erutusest närviliselt tõmbleval näol peegeldusid kordamööda kõik tunded 
vaimustusest õuduseni. 

»» Otsisin sind kaua, Tarzan," ütles Akut. ,, Nüüd, kus olen su leidnud, tulen ma sinu 
džunglisse ja jäängi sinna elama.” 

Mees paitas looma karvast pead. Tema silme ees elustusid mälestused 
ammumöödunud päevadest, mis viisid ta Aafrika ürgmetsa, kus see hiiglasuur 
inimesesarnane 

olend võitles koos temaga õlg õla kõrval. Ta nägi musta Mugambit vibutamas 
surmatoovat vemmalt, tema kõrval aga julma pantrit Sheetat paljastatud kihvade ja 
torkivate vurrudega ning nende taga Akuti sugukonna ahvide hirmuäratavat karja. 


Mees ohkas. Taas valdas teda endise jõuga džunglielu iha, mida ta oli juba 
hääbunuks pidanud. Ah, kui saaks tagasi minna kas või üheks lühikeseks kuuks, et 
jälle tunda, kuidas lehestik kõditab paljast keha, täiel rinnal haista kõdunevate taimede 
vürtsikat lõhna, terase kõrvaga tabada hiiliva kiskja käratuid samme, jälitada saaki ja 
teada, et sind jälitab teine kiskja, kallale tungida ja end kaitsta! Pilt oli nii meelitav, et 
tal hakkas veri soontes keema... Kuid selle nägemuse kõrvale tekkis teine: hellade 
silmadega armastatud naine, noor ja ilus, väike poeg, sõbrad, kodu... Ta kehitas 
jõuetult õlgu. 

»»See on võimatu, Akut," lausus ta. ,, Aga kui sa tahad kodusesse džunglisse tagasi 
minna, siis ma aitan sind. Sa ei suuda siin õnnelik olla, mina aga ei saa seda seal." 

Taltsutaja astus sammu lähemale. Ahv paljastas kihvad ja hakkas urisema. 

»Mine temaga kaasa, Akut,” ütles Tarzan, ,,ma tulen homme sind vaatama.” 

Loom järgnes tusaselt taltsutajale. John Clayton päris järele, kus ta elab, siis aga 
pöördus poja poole. 

» Tule,” ütles ta ja nad lahkusid teatrist. Kumbki ei rääkinud sõnakestki. Kui nad 
autosse olid istunud, katkestas poiss esimesena vaikuse. 

»»Ahv tundis su ära," ütles ta, ,,ja te rääkisite omavahel ahvikeelt. Kuidas ta sind 
tunneb ja mismoodi sa tema keele ära õppisid?" 

Ja siis jutustas ahvide Tarzan esimest korda pojale oma lapsepõlve- ja 
noorusaastatest, sellest, kuidas ta oli sündinud džunglis, kuidas surid ta vanemad ja 
kuidas hiiglaslik emaahv Kala teda oma piimaga toitis ja lapsest peaaegu meheks 
kasvatas. 

Ta püüdis poisile kõike kirjeldada kõige mustemates värvides, kui kohutav ja ohtlik 
on elu džunglis, mis kubiseb metsikutest, verejanulistest kiskjatest; ta jutustas kurna- 
vast põuast ja vihmade hooajast, kui möllab troopikapala-vik, näljast, 
väljakannatamatust palavusest; ta rääkis, et seal tuleb käia täiesti alasti, elada alalises 
hirmus ja kannatustes... Seda elu kirjeldades valis ta nimme niisuguseid pilte, mis 
pidid igale tsiviliseeritud inimesele jätma kõige kohutavama mulje, lootes, et need 
hävitavad igaveseks poisile pärandatud alateadvusliku tungi džunglielu järele. 

Ent kuidas ta ka ei püüdnud džunglit kirjeldada, oli see tema jutustuse järgi just 
niisugune, nagu tundus Tarzanile — lõpmata kallis südamele. Ja peale selle, rääkides 
oma elust metsikute loomade hulgas, unustas ta ühe asja — kõige tähtsama asja —, et 
ta kõrval olev poiss, kes kuulas hinge kinni pidades, oli Tarzani, ahvinimese poeg... 

Pärast kojujõudmist pandi poiss voodisse, kusjuures ta jäeti teenitud karistuseta. 
John Clayton jutustas oma naisele kõigist selle õhtu sündmustest, varjamata sedagi, et 
oli pidanud vajalikuks tutvustada poega eluga Aafrika džunglites. Leedi Jane oli 
kindel, et varem või hiljem saab poiss teada tõe nende kohutavate aastate kohta, mil 
tema isa oli elanud metsloomana. Ta vangutas vaid pead ja püüdis end lohutada 
lootusega, et poeg pole pärinud armastust metsiku džunglielu vastu, mis siiani polnud 
kustunud isa rinnas. 

Nagu Tarzan oli lubanud, läks ta järgmisel päeval Akutit vaatama. Jacki tungivatest 
palvetest hoolimata teda kaasa ei võetud. 

Seekord nägi Tarzan ahvi omanikku, rõugearmilist vanameest, kelles ta loomulikult 
ei võinud ära tunda endist hiilgavat Alexis Pavlovit. Liigutatuna oma sõbra Akuti 
kurtmisest, tahtis Tarzan peremehelt looma ära osta, kuid Pavlov väitis, et enne hinna 
nimetamist tahab ta asja üle järele mõelda 

Kui Tarzan koju jõudis, päris Jack erutatult kõiki üksikasju ja palus isa tuliselt, et ta 
ahvi ära ostaks ja koju tooks. See palve ajas leedi Greystoke'ile hirmu peale, kuid 
poiss ei jätnud palumist. Tarzan seletas, et kui ta ka oli tahtnud ahvi osta, siis üksnes 


selleks, et saata ta tagasi oma kodusesse džunglisse, ja leedi Greystoke kiitis selle 
mõtte heaks. Jack rahunes maha ja palus luba ahvi vaatama minna, kuid see keelati 
talle otsustavalt ära. 

Kuid poiss oli kuulnud aadressi, kui taltsutaja ütles seda isale. Kaks päeva hiljem, 
kasutades oma uue õpetaja äraolekut (mister Moore oli pärast skandaalset juhtumit 
jalamaid lahkunud), lipsas ta majast välja ja leidis lõpuks pika ekslemise järel 
Londoni tundmatus linnaosas kitsa haisva urka, kus elas rõugearmiline vanamees, 
ahvi peremees. 

Vanamees ise avas talle ukse ja kui Jack teatas, et tuli Ajaxit vaatama, laskis ta poisi 
räpasesse tuppa, kus ta ahviga koos elas Endistel aegadel oli Pavlov toredust armastav 
lurjus, kuid kümme kohutavat aastat inimsööjate keskel olid teda täielikult muutnud. 
Tal olid seljas räpased kaltsud, käed olid pesemata, hõredad juuksed tolknesid 
rasvaste sassis salkudena. Toas valitses kohutav segadus. 

Kui Jack sisse astus, lamas ahv voodis, mida kattis 

katkine haisev tekk ja mingi kaltsuhunnik. Poissi nähes hüppas ahv oma asemelt 
üles ja tormas talle vastu. Pavlov ei tundnud külalist ära ja ehmus: talle paistis, et 
loom kavatseb tulijale kallale tungida. Ta ruttas vahele ja käratas ahvile, et see 
voodisse tagasi läheks. 

»Ärge kartke, ta ei tee mulle midagi," hüüdis poiss. ,, Me oleme sõbrad, aga veel 
varem oli ta mu isaga suur sõber. Nad tutvusid džunglis. Minu isa on lord Greystoke. 
Ta ei tohi teada, et ma siia tulin, sest ema ei lubanud tulla, aga ma tahtsin nii kangesti 
näha Ajaxit! Ma annan teile raha, nii palju kui tahate, ainult lubage mul mõnikord siin 
käia ja natuke Ajaxiga koos olla!" 

Kui poiss oli oma nime öelnud, tõmbusid Pavlovi silmad pilukile. Pärast Tarzani 
nägemist varietees hakkas tema logisevas nõdras ajus taas leegitsema kättemaksuiha. 
Nõrkadele ja kuritegelikele inimestele on omane süüdistada teisi õnnetustes, mis on 
nende enda alatuse tagajärg. Nii hakkaski Alexis Pavlov pikkamisi meenutama oma 
möödunud elu sündmusi ja talle hakkas paistma, et kõigis tema õnnetustes oli süüdi 
selle poisi isa, keda tema ja Rokoff olid püüdnud hävitada. 

Talle turgatas kohe pähe mõte maksta Tarzanile kätte tema ainukese poja kaudu. Ent 
kuidas oma plaani ellu viia, nii et ta ise seejuures vahele ei jääks? Ta sai ülihästi aru, 
milliseid suuri võimalusi andis juhus, mis vaenlase poja tema urkasse oli toonud, ja 
seepärast otsustas Pavlov igaks juhuks noorukiga sõbrustama hakata. Püüdes 
võimalikult lahke olla, jutustas ta poisile kõigest, mida teadis ta isa džunglielust. 
Seejuures tuli ilmsiks, et kuni viimase ajani oli poisi eest kõike varjatud ja ta ei 
teadnud sellest elust midagi. Veel kuulis ta, et poissi ei lubatud loomaaeda ja ta pidi 
oma õpetaja kinni siduma ning salaja kodunt jalga laskma, et Ajaxit vaatama minna. 
Sellest kõigest adus ta, kui kohutavalt kartsid poisi vanemad, et temaski ärkab igatsus 
džunglielu järele, mis kunagi oli nii rohkesti kannatusi toonud tema isale. 

Pavlov kutsus poissi sagedamini endale külla ja oskas võita tema poolehoiu köitvate 
lugudega metsikust maast, mida ta liigagi hästi tundis. Tihti jättis ta poisi Akutiga 
kahekesi ja pärast mõnda väikese lordi külaskäiku märkas üllatusega, et viimane 
oskas ahviga kõnelda: Jack oli imekspandava kergusega selgeks õppinud palju 
inimahvide primitiivse keele lihtsaid sõnu. 

Selle aja jooksul käis ka lord Greystoke korduvalt Pavlovi juures kavatsusega Ajaxit 
osta ja kord tunnistas ta avalikult mehele, et ta ei taha seda üksnes soovist ahvi tema 
kodusesse džunglisse vabadusse lasta, vaid ka naise pealekäimisel. Leedi kartis väga, 
et Jack võib ahvisse 

tugevasti kiinduda ja annab veel viimati oma rändamiskihule järele ning põgeneb 
koos ahviga Aafrikasse. Tarzan seletas, et kirg metsiku elu järele oli suuresti 
mõjutanud ka tema enese elu. 

Neid sõnu kuuldes pidas venelane peenikest naeru, sest alles poole tunni eest oli 
tulevane lord Greystoke, oma isa vääriline poeg, huilanud Ajaxiga räpases voodis ja 
lobisenud niisama soravalt, nagu oleks ta sündinud ahvina. 

Tarzaniga juttu ajades küpses Pavlovi peas kindel tegutsemisplaan: ta nõustus 
muinasjutulise summa eest ahvi müüma ja lubas pärast raha kättesaamist saata looma 
Doverisse laevale, mis kahe päeva pärast pidi Aafrikasse sõitma. 

Pavlovil oli kaks põhjust, miks ta Claytoni pakkumise vastu võttis. Esiteks oli talle 
nüüd eriti oluline kopsakat summat saada, sest juba mõnda aega lakkas ahv olemast 
sissetulekuallikas. Sellest ajast, kui Akut oli leidnud Tarzani, ei suudetud teda enam 
mingite vahenditega laval esinema sundida. Ilmselt oli ahv pärast Londonisse 
saabumist hakanud koduse džungli järele suurt igatsust tundma, ja kui ta siiani oli 
lasknud end näidata tuhandetele uudishimulikele pealtvaatajatele, siis tegi ta seda 
arvatavasti sellepärast, et üles otsida oma ammukadunud sõpra ja isandat. Nüüd, kus 
ahv oli ta leidnud, ei olnud tal enam soovi tavaliste inimestega tegemist teha. Kuidas 
see ka polnud, kuid ahvi ei saadud enam ühegi sundimise ega palumisega minutikski 
varietee näitelavale viia. Kord püüdis Pavlov selleks jõudu kasutada, kuid pidi 
äärepealt eluga jumalaga jätma. Tema õnneks juhtus samas kõrval olema Jack 
Clayton, kellele oli lubatud minna näitelava taha ahvi vaatama. Poiss ruttas silmapilk 
venelasele appi, kui nägi teda elu ohustavas olukorras. 

Peale rahahimu põles venelase südames äge kättemaksuiha. Läbi elades äpardusi ja 
õnnetusi, ihkas ta üha palavamalt kätte maksta Tarzanile, keda pidas kõigi oma 
hädade põhjustajaks. Tema viimane äpardus, ja sugugi mitte väike, seisis selles, et 
Ajax keeldus peremehele raha teenimast. Selle äparduse pani ta täielikult Tarzani 
süüks: ta uskus kindlalt, et ahvinimene oli käskinud oma metsikut sõpra tõrkuda 
lavale minemast. 

Pavlovi kaasasündinud kurjus ja salakavalus süvenesid sedamööda, kuidas puudus 
ja kannatused laostasid tema niigi kidurat vaimset ja kehalist jõudu. Pavlovi 
endisaegne külm, kaalutlev, rafineeritud kättemaksu j anu muutus puuduliku 
mõistusega inimese närviliseks vihaseks torisemiseks. Sellest hoolimata oli tema 
plaan siiski nii kaval, et ei seondunud kuidagi ettekujutusega tema vaimsete võimete 
kahanemisest. Esiteks tagas plaan talle lord Greystoke'ilt 

kopsaka rahasumma ahvi ja lisaks veel tema ärasaatmise eest. Teiseks sai ta vihatud 
Tarzanile julmalt kätte maksta tema jumaldatud poja kaudu. Tõsi küll, plaani see osa 
oli julm ning toores — puudus rafineeritus, millega Alexis Pavlovi meisterlikud trikid 
paistsid silma vanal heal ajal, mil ta töötas sellise virtuoosse kurjategija käe all nagu 
Nikolas Rokof f. Kuid see-eest vabastas see Pavlovi täielikult vastutusest sooritatud 
kuriteo eest: kõik aetakse ahvi kaela, kes sel moel saab õiglaselt karistada keeldumise 
eest venelast ülal pidada. 

Edasised sündmused olid Pavlovile väga soodsad. Tal vedas lausa kuratlikult. 
Tarzani poeg juhtus kuulma, kuidas isa jutustas emale, mis ta oli ette võtnud Akuti 
džunglisse tagasisaatmiseks. Poiss hakkas taas vanemaid paluma, et nad tooksid ahvi 
koju: Akut oleks talle parim mängukaaslane. Tarzan oli valmis nõustuma, kuid leedi 
Greystoke'il jooksid juba üksnes selle mõtte juures hirmujudinad üle selja. Jacki palus 
ema pisarsilmil, leedi Jane aga ei andnud järele. Viimaks näis poiss leppivat ema 
otsusega, et ahv peab "tagasi minema Aafrikasse, tema aga kooli, kust ta vaheajaks oli 
koju sõitnud. 


Sel päeval Jack enam Pavlovi juurde ei läinud, selle asemel hakkas ta tegelema 
mingite tähtsate asjadega Tal oli alati palju raha, nii et soovi korral võis ta vabalt 
kulutada mitusada naela. Ta hakkas käima mööda kauplusi, ostes mitmesuguseid 
imelikke asju, mida tal läks korda salaja oma tuppa toimetada, kui ta õhtul hilja koju 
tuli. 

Järgmisel hommikul ootas Jack, kuni isa tuli Pavlovi juurest tagasi, hiilis siis salaja 
majast välja ja tõttas venelase korterisse. Et ta Pavlovit lähemalt piisavalt ei tundnud, 
ei söandanud poiss talle kogu oma plaani usaldada, kartes, et vanamees keeldub mitte 
üksnes teda aitamast, vaid räägib veel asjast ka isale. Ta palus ainult luba Ajaxit 
Doverisse vüa, seletades vanamehele, et see säästab teda väsitavast reisist ja on talle 
pealegi väga kasulik, sest poiss lubas venelasele hästi maksta. 

»Teate," jätkas ta, ,,seda ei taipa keegi, sest homme saadetakse mind kooli, selle 
asemel aga jooksen ma kohe siia, nüpea kui mind üksi rongi jäetakse. Ma viin Ajaxi 
Doverisse ja jõuan kooli päev hiljem. Keegi ei saa midagi teada, minuga ei juhtu 
midagi halba ja ma saan Ajaxiga olla veel ühe päeva, enne kui ma temast igaveseks 
lahkun.” 

See plaan sobis igati Pavlovi kavatsusega ja ta nõustus silmapilk Jacki 
ettepanekuga. Oleks ta teadnud, mis juhtub tunni aja pärast, oleks ta loobunud 
täielikult oma kättemaksuplaanist. Kuid inimesele pole antud tulevikku ette näha. 

Pärast lõunat jätsid lord ja leedi Greystoke pojaga 

hüvasti ning panid ta istuma esimese klassi kupeesse; nad lahkusid teadmises, et 
poeg jõuab paari tunni pärast kooli. Ent vaevalt olid vanemad perroonilt lahkunud, kui 
poiss oma asjad võttis, vagunist väljus ja autode seisukohta läks. Seal istus ta 
sõidukisse ja andis juhile venelase aadressi. Oli juba üsna pime ja Pavlov ootas teda. 
Ta kõndis närviliselt mööda tuba. Ahv oli tugeva köiega voodi külge seotud. Poiss 
polnud kunagi varem näinud, et vanamees oleks kasutanud Ajaxi suhtes sääraseid 
ettevaatusabinõusid. Ta vaatas küsivalt Pavlovile otsa. See pomises segaselt, et ahv 
arvatavasti taipab, et teda tahetakse ära saata, ja kavatseb põgeneda. 

Pavlovil oli käes teine nöörijupp, silmus otsas, mida ta närviliselt näperdas. Ta 
jätkas edasi-tagasi kõndimist. Tema rõugearmilist nägu moonutasid kohutavad 
grimassid ja ta pomises midagi endamisi. Poiss polnud teda kunagi säärases erutatud 
seisundis näinud ja tundis end ebamugavalt. Lõpuks jäi Pavlov ahvist kaugemal seina 
ääres seisma. 

»Tule siia!" ütles ta Jackile. , Ma näitan sulle, kuidas ahviga toime tulla, kui ta sulle 
reisi ajal vastu hakkab.” 

Poiss puhkes naerma. 

»Seda pole vaja,” ütles ta. ,, Ajax teeb kõik, mida ma palun.” 

Vanamees põrutas jalaga vastu põrandat. 

»Tule siia, kui ma sulle ütlen!" kordas ta. ,,Kui sa mu sõna ei kuula, siis ei luba ma 
sind ahvi Doverisse saatma. Ma ei taha, et ta teel end lahti kisuks!" 

Ikka veel naerdes läks poiss üle toa ja jäi Pavlovi ette seisma. 

»Keera end seljaga minu poole," käskis viimane, ,,ma näitan sulle, kuidas on kergem 
ahvi kinni siduda." 

Poiss pööras ümber ja pani Pavlovi nõudmise peale käed selja taha. Vanamees heitis 
kähku silmuse üle ühe käe, keeras köie ka teise käe ümber ja sidus kõvasti kinni. 

Niipea kui poiss oli kinni seotud, muutus vanamehe käitumine. Vandudes keeras ta 
vangi näoga enda poole ja virutas metsiku löögiga jalust maha. Poiss lendas põrandale 
ja lõi pea lõhki, kuna raevunud vanamees talle rinna peale kargas. 


Lõrisev ahv püüdis purustada oma köidikud. Poiss ei karjunud; tema soontes voolas 
Tarzani veri, Tarzanile oli aga kasuema Kala õpetanud džungli suurt seadust: keegi ei 
tule appi võidetule. 

Pavlovi sõrmed pigistasid poisi kõri, ta irvitas oma ohvrile näkku vihast kähisevat 
naeru. 

»Sinu isa hukutas minu," pomises ta. ,,See on minu kättemaks temale. Ta arvab, et 
seda tegi ahv. Ma ütlen talle, et läksin veidikeseks ära, sina tulid siia ja ahv tappis 
Sinu. 

Ma viskan su keha voodisse, kui olen sinust elu välja pigistanud. Sinu isa näeb ahvi 
kükitamas su laibal...” 

Ja taas pahvatas ta metsikult naerma. Tema sõrmed pigistasid poisi kõri. 

Nende selja taga möirgas hullunud loom ja peksles vastu seina. Poiss kahvatas, kuid 
ta nägu ei väljendanud hirmu ega peataolekut: ta oli Tarzani poeg. Sõrmed pigistasid 
kõvemini ta kõri, ta hingas raskelt, katkendlikult. 

Ahv rabeles endiselt oma tugeva köie otsas. Ta pööras ümber ja keris köie endale 
käe peale, nagu teevad seda inimesed, ja tõmbas; siis uuesti kõigest jõust. Oli näha, 
kuidas karvase naha all pinguldusid võimsad lihased. Kuuldus murduva puu raksatust: 
köis jäi terveks, kuid voodi jalg läks pooleks. 

Pavlov pöördus ümber. Tema jälestusväärne nägu muutus hirmust valgeks. Ahv oli 
vaba. Ainsa hüppega oli ta mehe kallal. Pavlov hakkas kisendama. Ahv rebis ta poisi 
pealt ära. Teravad küüned tungisid venelase kehasse. Ta pani abitult vastu. Kohutavad 
lõuad avanesid ta kõri juures ja kui need uuesti sulgusid, lendas Alexis Pavlovi hing 
põrguvaimude juurde, kes olid teda juba ammu oodanud. 

Akuti abiga tõusis poiss püsti. Kaks tundi kulus ahvil, et ta käsi lahti päästa. Poiss 
aitas tal sõlmi lahti harutada. Lõpuks oli ta vaba. Ta lõikas läbi köie. mis ikka veel 
ahvi kaela ümber tolknes. Siis avas ta ühe oma kohvri ja võttis sealt välja rõivad. 
Plaan oli hästi läbi mõeldud. Ta ei küsinud nõu loomalt, kes täitis kõik tema käsud. 

Kahekesi väljusid nad majast ja ükski juhuslik möödamineja poleks märganud, et 
üks neist oli ahv. 


IV. Ebatavaline vanaema 


Mitu päeva Oli ajalehtedes sensatsiooniliseks teemaks Michael Savrovi nimelise 
üksildase vanamehe tapmine, mille pani toime tema suur taltsutatud ahv. Lord 
Greystoke luges seda. Ta tegi kõik, et tema nime ei segataks loosse, kuid hakkas 
tähelepanelikult jälgima politsei tegevust, kes püüdis leida inimahvi. 

Nagu kõiki teisi, nii huvitas ka teda kõige rohkem tapja saladuslik kadumine. 
Vähemalt kestis see niikaua, kuni ta kuulis, et tema poeg Jack ei olnudki kooli 
ilmunud, ehkki tema, lord Greystoke, oli ta ise rongile pannud. Aga isegi nüüd ei 
seostanud isa otsekohe seda sündmust ahvi saladusliku kadumisega. Alles kuu aega 
hiljem, kui põhjalik 

küsitlemine ja uurimine kinnitasid, et poiss oli vagunist väljunud enne rongi ärasõitu 
Londoni jaamast, ja leiti autojuht, kes oli ta venelase juurde sõidutanud, mõistis 
Tarzan, et Akuti kadumine on tihedalt seotud tema poja kadumisega. 

Mis juhtus pärast seda, kui poiss oli autost väljunud, seda ei teatud. Siitpeale polnud 
enam keegi näinud poissi ega ahvi, vähemalt mitte keegi elusolijaist. 

Kui maja omanikule poisi pilti näidati, ütles ta, et oli mitu korda näinud teda 
vanamehe pool käimas. Rohkem ei teadnud ta midagi. Siin, selle sünge maja 
ukselävel jäljed kadusid... 


Järgmisel päeval pärast Alexis Pavlovi mõistatuslikku surma tuli nägus nooruk koos 
oma haige vanaemaga Doveris laevale. Vana daami nägu kattis tihe loor. Teda tuli 
laevale toimetada haigetoolis — nii nõrgaks olid vanadus ja haigus ta teinud. 

Nooruk lükkas kõik viisakad abipakkumised tagasi: ta ise sõidutas vanaema tooliga 
laeva pardale, ise aitas ta toolilt kajutisse, ja siitpeale ei näinud enam keegi laevaloli- 
jaist vana daami kuni reisi lõpuni. Isegi stjuuardit ei lasknud poiss kajutisse: ta seletas, 
et vanaema on närvihaige ega kannata võõraste juuresolekut. 

Keegi ei teadnud, mis ta kajutis tegi, kuid väljaspool kajutit oli ta täiesti tavaline 
terve normaalne inglise poiss. Ta lobises oma eakaaslastega, muutus meeskonna 
lemmikuks ja sai endale madruste hulgast palju sõpru. Ta käitus viisakalt ja 
sundimatult, kuid tema ilme väljendas tugevat iseloomu, mis sundis uusi tuttavaid 
suhtuma temasse heatahtlikult ja lugupidavalt. 

Reisijate hulgas oli keegi Cordoni-nimeline ameeriklane, tuntud pettur ja varas, 
kurikuulus oma röövimistega paljudes Ühendriikide linnades. Ta ei tundnud poisi 
vastu suuremat huvi, kuni juhuslikult nägi ta käes rahapakki. Pärast seda hakkas 
Condon noore inglasega sõprust soetama. Ta sai hõlpsasti teada, et viimane sõidab, 
koos vanaemaga ühte väikesadamasse Aafrika läänerannikul ekvaatori lähedal, et ta 
nimi on Billings ja et neil pole ühtegi sõpra väikeses asulas, kuhu nad sõidavad. Aga 
kui ameeriklane püüdis välja uurida, miks nad sinna sõidavad, jättis poiss 
kangekaelselt vastuse võlgu. Ameeriklast huvitas, muide, hoopis teine asi. 

Mitu korda püüdis Condon meelitada poissi kaarte mängima, kuid tema ohvrit see ei 
huvitanud. Et aga teised reisijad hakkasid ameeriklast kahtlustavalt silmitsema, siis 
otustas ta otsida muud abinõu, kuidas rahapakki poisi taskust oma taskusse toimetada. 

Viimaks saabus päev, mil aurik heitis ankrusse metsaga kaetud neeme lähedale, kus 
paarkümmend kivimaja näotu plekina ilusa troopilise looduse taustal andsid mõista, et 
tsivilisatsioon oli järjega ka sünsetesse ürgmetsadesse jõudnud. Majade ümber 
paiknesid metslaste õlgkatusega onnid. Need olid üpris maalilised oma metsikus 
primitiivsuses ja harmoneerusid ümbritseva troopilise maastikuga täielikult. Onnide 
kõrval olid valgete inimeste ehitused veelgi näotumad. 

Poiss ei vaadanudki inimasulat: tema silmad neelasid ahnelt selle taga laiuvat 
jumala loodud džunglit. Kerged judinad jooksid tal üle selja, ta värises rõõmsast 
eelaimusest. Ja siis äkki meenusid talle täiesti tahtmatult ema armastavad silmad ja isa 
tõsine nägu, mille mehine karmus varjas sügavat õrnust. Jack tundis, kuidas nõrkes ta 
tahe oma otsust täita. 

Tema kõrval hõikas kapteniabi valjul häälel käsklusi pärismaalaste paatidele, mis 
auriku ümber sagisid, valmistudes kaupa ja reisijaid väiksesse sadamasse toimetama. 

»Millal järgmine aurik siit Inglismaale sõidab?" küsis poiss. 

»»» Emmanuel" jõuab siia alati ühel ajal meiega," vastas meremees. ,,Ma arvan, et ta 
ongi juba siin.” 

Ja ta jätkas valjult ning ärritatult käskluste andmist metsikule karjale, kes aurikut 
ründas. 

Vanaema laevalt paati laskmine polnud sugugi kerge töö. Jack ei eemaldunud 
temast sammugi, ja kui vanaema oli lõpuks õnnelikult purjepaadi põhjas, mis pidi 
neid kaldale viima, surus lapselaps end nagu kassipoeg vanaema vastu. Ta oli nii 
ametis olnud vana naise eest hoolitsemisega ning nii pingsalt ja hirmunult jälginud, 
kuidas teda kraana külge kinnitatud tooliga alla lasti, et ei märganud, kuidas väike 
pakk tema taskust välja kukkus ja merre kadus. 

Sel ajal kui purjekas vanaema ja lapselapsega kaldale lähenes, kutsus Condon ühe 
paadi teisele poole aurikut ning pärast pikka vaidlemist omanikuga laskis oma kraami 


paati ja ronis ka ise järele. Kaldale jõudnud, hakkas ta seerima ilmetu kahekorruselise 
hoone ümber, mida ehtis silt ,,Hotell", et meelitada lihtsameelseid reisijaid oma 
arvukate ebamugavustega. Condon hoidus hotellist teatud kaugusesse, justkui püüdes 
kedagi läbi akende välja nuuskida. Alles siis, kui maa peale oli laskunud öö, söandas 
ameeriklane lõpuks hotelli siseneda ning endale toa ja õhtusöögi tellida. 

Selle hotelli teise korruse ühes kaugemas numbritoas püüdis inglise nooruk 
laiaõlgsele vanaemale suurte raskustega selgeks teha, et ta on nõuks võtnud järgmise 
laevaga Inglismaale tagasi sõita. Ta katsus vanale daamile selgitada, 

et kui viimane soovib, võib ta Aafrikasse jääda, kuid tema peab isa-ema juurde koju 
pöörduma. Tema süda ütleb talle, et nii isa kui ema kannatavad väga tema äraoleku 
pärast, sest nemad ju ei tea, et tema ja vanaema võtsid nõuks Aafrika ürgmetsades 
rännata. 

Jõudnud kindlale otsusele 'koju tagasi minna, tundis Jack, et ta hingelt langes 
koorem, mis oli teda piinanud mitu uneta ööd. Kui ta räpasesse voodisse heitis ja 
silmad sulges, nägi ta unes õnnelikku kohtumist kodustega. Aga kuni ta rahulikult 
magas, hiilis mööda pimedat haisvat koridori ettevaatlikult tema toa poole julm ja 
halastamatu 'saatus ameerika varga ja petturi Condoni kujul. 

Condon hiilis kikivarvul Jacki numbritoa ukse juurde. Seal kuulatas ta kaua, kuni 
lõpuks veendus, et poiss ja vanaema magavad: seda kinnitas nende rahulik rütmiline 
hingamine. Tasakesi pani ta peenikese muukraua lukuauku. Osavate sõrmedega, mis 
olid kogenud hääletutes operatsioonides võõrast vara kaitsvate lukkude, riivide ja 
poltide kallal töötama, pööras Condon võtit ja vajutas ukselinki. Ta lükkas kergelt ust 
ja see avanes käratult. Condon astus tuppa ja sulges enese järel ukse. Parajasti sel 
hetkel varjasid pilved kuu. Tuba mattus pimedusse. Condon hakkas voodi poole 
hiilima. Toa kaugemas nurgas liikus ja roomas keegi, kuid nii vaikselt, et isegi 
vilunud murd varga terane kõrv ei suutnud tabada vähimatki sahinat. Condon ei 
kuulnud midagi: tema tähelepanu oli keskendunud voodile, kus ta lootis leida poisi ja 
tema abitu haige vanaema 

Ameeriklane unistas vaid rahapakist. Kui magajad üles ei ärka, kuni ta raha otsib, 
on väga hea; kui ta aga kohtab vastupanu, mis siis ikka, ta on ka selleks valmis! Poisi 
rõivad olid voodi kõrval toolil. Ameeriklase sõrmed kobasid need kähku läbi, kuid 
uute krabisevate rahatähtede pakki taskus ei olnud. Tähendab, see on padja all. Ta 
astus magajale lähemale; ta käsi puudutas juba patja, kui äkki kuu pilvede tagant välja 
ilmus ja tuba täitus heleda valgusega. Selsamal hetkel avas poiss silmad ja vaatas 
Condonile otse silma sisse. Äkki märkas ameeriklane, et poiss oli voodis üksi. Ta 
haaras oma ohvril kõrist kinni. Kui poiss istukile tõusis, et vastu hakata, kuulis 
Condon selja taga madalat urinat. Poiss haaras Condoni kätest kinni ja kelm tundis, et 
tema vaenlase peened valged sõrmed varjasid terasmuskleid. 

Samal hetkel haarasid teised sõrmed tema kõrist kinni — need olid karmid karvased 
sõrmed. Ta heitis kohkunud pilgu taha ja tal tõusid juuksed püsti... Teda pigistas 
kõrist tohutu suur inimahv. Poiss hoidis tugevasti mehe käsi. Keegi neist ei teinud 
ainsatki häält: see oli tumm võitlus. Kus oli siis vanaema? Condon hettis kiire pilgu 
üle toa ja ta 

27 

silmad läksid hirmust pärani, kui ta aimas tõde. Missugust kohutavat saladust 
varjasid need olevused, kelle meelevalda ta oli sattunud? Ta hakkas end poisi käte 
vahelt lahti rebima, et pöörduda näoga looma poole, kes ta selja taga seisis. Mees sai 
ühe käe vabaks ja lõi poissi tugevasti näkku. See löök näis äratavat tuhat põrguvaimu 
karvases koletises, kes hoidis kinni ta kõrist. Condon kuulis tasast kurjakuulutavat 


urinat. See oli viimane, mida ameeriklane oma elus kuulis. Seejärel paisati ta 
põrandale, raske keha langes talle peale, võimsad hambad tungisid ta kõrisse ja ta 
vajus pimedusse, mida nimetatakse igavikuks. 

Kui ahv tema sirakil keha juurest eemaldus, ei tundud Condon enam midagi: ta oli 
surnud. 

Poiss hüppas õuduses voodist välja ja kummardus elutu keha kohale. Ta teadis, et 
Akut oli tapnud tema elu kaitsmiseks, nagu ta oli tapnud ka Michael Savrovi. Aga mis 
tehakse tema ja ta truu ahviga siin, metsikus Aafrikas, kaugel kodustest ja sõpradest? 
Poiss teadis, et seaduse järgi karistati tapmist surmaga. Ka teadis ta seda, et mõrva 
kaasosalist karistatakse võrdselt mõrvariga. Kes astub siin nende kaitseks välja? Asula 
poolmetsikud inimesed, keda tsivilisatsioon pole peaaegu üldse puudutanud?... 
Hommikul tirivad nad tema koos Akutiga toast välja ja poovad lähima puu otsa... Ta 
oli lugenud, et Ameerikas talitatakse mõrvaritega alati selliselt, aga Aafrika on ju veel 
hullem ja metsikum kui ta ema kodumaa, kõige metsikum Lääs. Jah, muidugi, 
hommikul puuakse nad mõlemad üles! 

Kuidas pääseda kohutavast surmast? Ta mõtles vaikselt paar silmapilku, siis aga 
hüüatas kergendatult, plaksutades käsi, ja tormas tooli juurde, kus olid ta rõivad. Raha 
eest võib kõike saada! Raha päästab tema ja Akuti. Ta otsis rahapakki taskust, kus oli 
seda alati kandnud. Kuid raha seal ei olnud! Alguses rahulikult, siis aga järk-järgult 
enesevalitsust kaotades otsis ta läbi kõik taskud. Siis laskus ta neljakäpakile ja hakkas 
põrandal tuhnima: süütas lambi, nihutas voodi kõrvale ja uuris toll-tollilt läbi kogu 
põranda. Raha ei olnud! Jack taipas, et Condon oli tulnud nende tuppa vargile, kuid ta 
oli kindel, et varas ei jõudnud oma kavatsust teoks teha. Et aga raha kusagil polnud, 
siis järelikult pidi see olema ameeriklase käes. Jack otsis surnu läbi — asjata. Ta otsis 
mitu korda toa läbi, tuli ikka ja jälle surnukeha juurde, kuid ei leidnud raha kusagilt. 

Ta sattus meeleheitesse. Mis pidi ta tegema? Hommikul avastatakse kuritöö ja nad 
tapetakse... Hoolimata oma isalt päritud suurest kasvust ja erakordsest jõust, oli ta 
siiski vaid laps — hirmunud, kodu järele igatsev väike kogenematu poiss, kes ka 
arutles lapse kombel. Ta mõistis 

vaid üht: nad olid tapnud inimese ja viibivad võõraste metslaste seas, kes janunevad 
neile saatuse poolt lähetatud õnnetu ohvri verd. Sellise tõekspidamise oli ta 
omandanud loetud seiklusjuttudest. 

Raha! Neid päästab ainult raha! 

Jälle hakkas ta surnukeha läbi otsima. Nüüd juba viimast korda. Ahv kükitas nurgas 
ja jälgis poissi. Jack võttis ameeriklase rõivad seljast ja uuris hoolikalt üksteise järel 
iga eset. Erakordse põhjalikkusega otsis ta läbi isegi kingad, ning kui viimane hilp oli 
seljast võetud ja järele vaadatud, viskus ta jõuetult voodisse. Ta lamas seal kaua ja 
hirmust pärani silmil nägi kohutavat tulevikupilti: suure 

puu oksa küljes kõigub tummalt kaks kogu... 

Äkki kuulis ta alumiselt korruselt mingit häält. Ta 

kargas kiiresti püsti, kustutas lambi, hiilis vaikselt ukse 

juurde ja keeras selle lukku. Siis aga astus otsustavalt ahvi 

juurde. 

Eile õhtul oli ta kindlalt kavatsenud esimesel võimalusel koju sõita ja oma meeletu 
teo eest vanematelt andeks paluda. Nüüd teadis ta, et ei lähe enam kunagi nende 
juurde tagasi. Tema kätel oli inimese veri! 

Ta oli sõna tõsises mõttes hirmust segaseks läinud ja pidas Condoni tapjaks ennast, 
mitte Akutit. Kui tal raha oleks olnud, oleks ta võinud muidugi kohtumõistjad ära 
osta, kuid, oh häda, tal polnud pennigi! 


Kuhu see neetud raha siis ometi jäi? Poiss katsus meelde tuletada, millal ta seda 
viimati käes hoidis. Ent kuidas ta oma mälu ka ei pingutanud, ei meenunud see talle. 
Ja kui olekski meenunud, poleks ta ikkagi teada saanud, kuhu raha oli kadunud: üle 
parda paati ronides ei märganud ta sugugi, kuidas väike pakk tal taskust välja libises 
ja merre sulpsatas. 

» Tule!" ütles ta Akutile suurte ahvide keeles. Poisil oli seljas õhuke pidžaama, kuid 
ta unustas ümber riietuda ja läks lahtise akna juurde. Ta pistis pea välja ja kuulatas 
tähelepanelikult. Paari jala kaugusel aknast kasvas suur puu. Jack hüppas ja 
klammerdus oksa külge nagu kass. Silmapilk hiljem oli ta juba maas. Ahv järgnes 
talle. Kahesaja jardi kaugusel üksildasest asulast algas džungel. Sinnapoole poiss 
suunduski. Keegi ei näinud põgenikke ja hetke pärast neelas nad džungel. Jack 
Clayton, tulevane lord Greystoke, kadus inimeste silmist... 

Oli juba kaunis hilja, kui järgmisel hommikul pärismaalasest teener koputas toa 
uksele, kus asusid missis Billings ja ta lapselaps. Vastust ei tulnud. Siis proovis teener 
panna lukuauku oma võtit, kuid seegi ei läinud 

korda, sest teine võti oli seespool ees. Ta teatas sellest asjast võõrastemaja 
omanikule härra Skopfile, kes kohe üles tuli ja ise kõvasti uksele koputas. Saamata 
vastust, ta kummardus, et läbi lukuaugu tuppa vaadata. Kuid sakslane oli sääraste 
liigutuste tegemiseks liiga paks ja kaotas tasakaalu. Et mitte näoli kukkuda, pidi ta käe 
põrandale toetama. Kui ta käega maad puudutas, tundis ta sõrmede all midagi paksu ja 
kleepuvat. Ta võpatas, tõstis sõrmed otse nina alla ja hakkas neid uurima. 
Poolhämaras koridoris nägi ta oma käel tumepunast vereplekki... Ta hüppas üles ja 
surus kogu kehaga vastu ust. Härra Skopf on tugev mees — või vähemalt oli sel ajal, 
ma pole teda juba mitu aastat näinud. Uks purunes ta suure raskuse all ja härra Skopf 
lendas tuppa. 

Ta polnud iialgi oma elus näinud midagi salapärasemat: tema jalge ees põrandal 
lamas tundmatu mehe surnukeha. Mehe kael oli nagu mingi metslooma kihvadega 
läbi puretud. Ta oli täiesti alasti, rõivad põrandale laiali pillutud. Aga kus olid siis 
vana daam ja tema lapselaps? Neid polnud, nad olid kadunud... Härra Skopf heitis 
pilgu aknale — see oli avatud. Nad võisid lahkuda ainult akna kaudu, sest uks oli 
seestpoolt lukus. 

Aga kuidas suutis poiss oma haige vanaema teise korruse aknast välja tassida? See 
oli täiesti arusaamatu! 

Härra Skopf vaatas veel kord toa üle. Voodi oli seinast eemale nihutatud — 
milleks? Ta kummardus kolmandat ning neljandatki korda ja vaatas voodi alla. Nad 
olid kadunud! Aga vanaproua ei saanud ise sammugi astuda, eile olid pakikandjad ta 
ju üles tassinud! 

Edasised otsingud tõid kaasa vaid uusi saladusi. Kõik nende rõivad, nii vanaproua 
kui poisi omad, olid siin toas: nad olid põgenenud kas ihualasti või magamisriietes. 
Härra Skopf langetas pea. Siis haaras ta sellest kahe käega kinni. Ta oli löödud ja 
segaduses. Ta polnud iialgi midagi kuulnud Sherlock Holmesist, muidu poleks tal 
kahju ajast, et otsida selle kuulsa detektiivi abi, sest siin oli kõik ülimal määral 
salapärane: vana haige naine, keda tuli laevalt hotellituppa kätel kanda, ja ilus poiss, 
tema lapselaps, olid eilsest saadik elanud tema hotellis. Nad sõid õhtust oma toas. 
Pärast nende saabumist ei näinud neid enam keegi. Kell üheksa järgmisel hommikul 
polnud toas enam kedagi peale võõra mehe surnukeha. Selle aja jooksul polnud ükski 
paat sadamast lahkunud. Saja miili kaugusel polnud ühtki raudteed. Lähima valgete 
asulani jõudmiseks tuli maha käia mitmepäevane vaevarikas teekond läbi 
džungli, saatjaiks relvastatud mehed. Ilmselt olid nad õhku haihtunud, sest akna alla 


maad uurima saadetud pärismaalane teatas, et väljas polnud ühtegi inimjalge. Kuid 
nad ei saanud ju teiselt 

korruselt alla hüpata, jätmata pehmesse mulda amsatki jälge! Jah, siin peitus suur 
saladus. Härra Skopf varises, ta nüüdis sellest mitte mõelda ja kartis oo tulekut. P Ja 
siiamaani murrab härra Skopf oma pead selle saladuse kallal. 


V. Tüdruk ja nukk 


Võõrleegioni kapten Armand Jacot istus palmipuu alla maha laotatud sadulatekil. Ta 
lühikeseks lõigatud juustega pea ning laiad õlad nõjatusid vastu karedat palmitüve. 
Oma pikad jalad oli ta välja sirutanud, nii et kannused ulatusid üle teki ääre ja tungisid 
liivasesse pinda. Kapten puhkas: ta oli kogu päeva sadulas olnud ja läbi liivakõrbe 
kihutanud. 

Ta tõmbas laisalt sigaretti ja jälgis tentsikut, kes talle õhtusööki valmistas. Kapten 
Armand Jacot oli rahul iseenda ja kogu maailmaga. Temast paremal askeldasid 
kärarikkalt päikesest pruuniks põlenud sõdurid: ajutiselt vabad rasketest 
distsipliinikammitsatest, sirutasid nad väsinud liikmeid, naersid, heitsid nalja ja 
suitsetasid. Kaksteist tundi ei olnud nad midagi hamba alla saanud ja tundsid juba ette 
mõnu eelseisvast maitsvast õhtusöögist. Nende seas istusid sõnatult, kulm kipras, 
kõvasti kinni seotud ja valvureist ümbritsetud viis valgeis rõivais araablast. 

Vange silmitsedes tundis kapten Armand Jacot rahuldust, sest oli oma kohust hästi 
täitnud. Pika tulikuuma ja näljase kuu oli ta oma väikese salgaga rännanud mööda 
viljatut kõrbet ja otsinud röövlisalka, kes oli aeg-ajalt kallale tunginud rahulikele 
asulatele ning ära ajanud kaameleid, hobuseid ja kitsi, kusjuures iga röövretkega 
kaasnesid alati tapmised. 

Kapten oli nad leidnud nädal tagasi. Võitlus oli äge: kapten kaotas kaks sõdurit, 
kuid röövlisalk löödi puruks. Põgeneda jõudis umbes pool tosinat, mitte rohkem; viis 
võeti vangi, ülejäänud aga lunastasid oma kuriteod kuulide läbi. Kõige meeldivam oli 
aga see, et vangide seas oli nende pealik Ahmet ben Hudin. 

Seejärel rändasid kapten Jacot' mõtted vangide juurest üle kõrbeliiva penikoormate 
kaugusele väikesesse sõjaväelaagrisse maja juurde, kus teda homme rõõmuga 
tervitavad naine ja väike tütar. Nagu alati, nii lõi ka nüüd tema pilgus särama õrnus, 
kui ta neile mõtles. Ta kujutas selgesti ette ema ilu, mis peegeldus väikese Jeannel 
lapsenäo joontes. Kuidas nad rõõmustavad kõik koos homme õhtul! Ta tundis isegi 
naise pehmet põske oma põse vastas — otsekui sameti puudutust kareda härjanaha 
vastu. 

Tema unistused katkestas tunnimehe hääl, kes hüüdis ohvitseri. Kapten Jacot avas 
silmad. Päike polnud veel loojunud, hobuste, sõdurite ja allikat ümbritsevate puude 
varjud ulatusid mööda kuldset liiva kaugele itta. Sinna näitas käega vaht ja sinna 
vaatas silmi vidutades ka kapral, kapten Jacot hüppas püsti: talle ei meeldinud vaadata 
võõraste silmade abil, ta pidi nägema ise. Alati märkas ta kõike esimesena ja ega teda 
ilmaaegu Kulliks hüütud. Nüüd nägi ta seal, kus lõppesid varjud, umbes tosinat 
liikuvat täpikest, mis liivas kord vajusid, kord jälle tõusid, äpikesed kadusid ja ilmusid 
uuesti, muutudes iga korraga na suuremaks. Jacot tundis nad kohe ära. Need olid 
kõrbe-ratsanikud — araablased. 

Seersant jooksis kapteni juurde. Kogu laager vahtis kaugusse. Jacot andis 
seersandile paar lühikest käsku, seersant andis au ja pöördus tagasi sõdurite juurde, 
kaksteist meest saduldasid hobused ja ratsutasid võõrastele vastu. Mahajäänud 
valmistusid võitluseks. Väga võimalik, et ratsanikud, kes nii kiiresti nende laagri 


poole kappasid, olid vangistatud araablaste sõbrad ja tahtsid ootamatu kallaletungiga 
oma kaaslasi vabastada. Kuid Jacot kahtles selles, sest ratsanikud ei püüdnud oma 
lähenemist sugugi varjata: kõigi silme all kihutasid nad pöörase kiirusega laagri poole. 
Ent Kulli polnud nii hõlpus petta: just see avalikkus tunduski talle kahtlasena. 

Seersant oma rühmaga kohtas araablasi laagrist kahesaja jardi kaugusel. Jacot nägi, 
kuidas seersant kõneles ikakasvulise valgesse rõivastatud mehega — arvatavasti oli 
see jõugu juht. Siis hakkasid seersant ja araablane kõrvuti laagri poole sõitma. Jacot 
ootas neid. Mõlemad hüppasid tema ees hobuse seljast maha. 

»Seik Amor ben Khatur,” kuulutas seersant. 

Kapten Jacot silmitses tähelepanelikult šeiki. Mitmesaja miili ulatuses ümberringi 
tundis ta kõiki araablaste juhte, kuid seda meest nägi ta esimest korda. See oli pikk 
morni älimusega umbes kuuekümneaastane vanamees, kitsad urjad silmad kirgedest 
puretud piklikul näol. Kapten Jacot*le ei meeldinud see araablane esimesest 
silmapilgust. 

»Mida te soovite?" küsis kapten. 

»» Ahmet ben Hudin on minu õepoeg," ütles araablane. ,, Andke ta minu kätte ja mina 
hoolitsen selle eest, et ta ei riku enam Prantsuse seadusi." 

Jacot raputas pead. 

»Seda ei juhtu,” ütles ta, ,,ma olen kohustatud ta endaga kaasa võtma. Ta astub meie 
kohtu ette ja kohus arutab ta asja. Kui ta on süütu, lastakse ta vabaks.” 

»Aga kui ei ole?" küsis araablane. 

» Teda süüdistatakse paljudes tapmistes. Kui tema süü 

tuvastatakse, siis mõistetakse talle surmanuhtlus." 

Seigi vasak käsi oli burnuse all peidus. Nüüd tõmbas ta selle välja. Tal oli käes 
raske kitsenahast kott, mis oli täis raha. Teinud kotisuu lahti, ammutas ta sealt peotäie 
münte ja ladus need parema käe peopesale. Kõik olid Prantsuse kuldrahad. Koti 
suurusest ja sellest, kui pungil see oli, järeldas kapten Jacot, et kott sisaldas küllaltki 
suure varanduse. Seik Amor ben Khatur laskis sädelevad mündid üksteise järel 
peopesalt kotti tagasi kukkuda. Siis sidus ta koti kõvasti rihmaga kinni. Seejuures ei 
lausunud ta sõnakestki. 

Kapten Jacot silmitses tähelepanelikult araablast. Nad olid üksi. Esitlenud šeiki 
kaptenile, oli seersant eemale läinud ja seisis nüüd seljaga nende poole. Seik ulatas 
koti 

kapten Jacot'le. 

» Ahmet ben Hudin, minu õepoeg, põgeneb täna öösel!" 

ütles ta ,, Kas jah?" 

Kapten Armand Jacot punastas oma lühikeste juuste juurteni. Siis ta kahvatas ja, 
käed rusikas, astus sammu araablasele lähemale, kuid mõtles otsekohe ümber, peatus 
ja hüüdis: 

»Seersant! Viige see must koer tagasi oma meeste juurde ja vaadake, et ta jõuk end 
otsekohe minema koristaks! Laske maha igaüks, kes täna öösel meie laagrile 
läheneb!" 

Seik Amor ben Khatur ajas end täies pikkuses sirgu. Tema kurjad silmad välkusid. 
Ta raputas kapteni näo ees rasket kullakotti. 

»»sa maksad Ahmet ben Hudini elu eest sada korda kallimat hinda, kui maksab see 
kuld!" karjus ta , Ja veel rohkem maksad sõimusõna eest, mille sa mulle ütlesid! Selle 
kõige eest maksad mulle häda ja murega!" 

»Kaduge siit,” põrutas kapten Armand Jacot, ,,enne kui ma teid minema kihutan!" 


See kõik juhtus umbes kolm aastat enne selle jutu algust. Ahmet ben Hudini süüasi 
on kantud kohtuprotokol-lidesse ja igaüks, kes soovib, võib sellega tutvuda. Ta 
mõisteti surma ja ta võttis selle vastu araablasele omase väärikusega. 

Aga kuu aega hiljem kadus salapäraselt väike Jeanne Jacot, kapen Armand Jacot' 
seitsmeaastane tütar. Ei ta vanemate rikkus ega suure vabariigi võimsus suutnud kõrbe 
kiskjalikust haardest välja rebida tema asukoha saladust: kõrb oli neelanud tema ja ta 
röövija. 

Määratu suurt vaevatasu töötati sellele, kes lapse koju tagasi toob. Tema otsinguile 
siirdus rohkesti juhuseotsijaid. Kuid otsingud kõrbes polnud tsiviliseeritud 
salapolitseinikele 

sugugi jõukohased: paljude luud pleegivad tänaseni Aafrika kuuma päikese käes 
Sahara vaikivas liivas. 

Kaks rootslast, Carl Jenssen ja Sven Malbihn, kes kolm aastat olid tüdrukukest 
Lõuna-Saharas viljatult otsinud, loobusid viimaks sellest ja otsustasid hakata 
tegelema hoopiski tulusama ametiga — elevandiluu hankimisega. Varsti said nad 
kogu maal kuulsaks oma julmuse ja ahnusega. Pärismaalased kartsid ja vihkasid neid. 
Euroopa riikide valitsused, kelle territooriumil nad tegutsesid, proovisid mitu 
korda neid tabada. Kuid Sahara inimtühi lõunaosa oli neile õpetanud palju seesugust, 
millest jälitajail aimugi polnud. Nende röövkäigud olid äkilised ja kiired. Rootslased 
võtsid elevandiluu ja kadusid põhja radadeta kõrbesse enne, kui röövitud territooriumi 
kaitsjad jõudsid nende külaskäigust teada saada. Nad tapsid armutult elevante ja 
varastasid pärismaalastelt elevandiluud. Neil oli terve sõjavägi — üle saja araablase ja 
neegri, metsik kõrilõikajate jõuk. Pidage meeles need ruske habemega rootslastest 
hiiglased — Carl Jenssen ja Sven Malbihn, meil tuleb nendega veel kohtuda! 

Džungli südames ekvaatori lähedal, Atlandi ookeani suubuva suure jõe tundmatu 
harujõe kaldal asub väike tugeva puuaiaga ümbritsetud küla. Kakskümmend palmi 
okstest katusega mesilastaru sarnast onni mahutavad kogu selle mustanahalise 
elanikkonna. Umbes paarkümmend araablast elutseb kitsenahast telkides. Siia 
koguvad nad kauba, mille kaks korda aastas saadavad jõge mööda põhja Timbuktu 
turule. 

Araablaste telkide ees mängis väike kümneaastane tüdruk: ta oli mustajuukseline ja 
mustasilmne, pähklipruuni näoga, graatsilise ja suursuguse kehahoiakuga. ,,Kõrbe 
tütar,” oleks öelnud igaüks, kes teda kordki oleks näinud. 

Ta punus pikkadest rohukiududest seelikut oma armetu välimusega nukule, mille 
talle aasta või paari eest oli teinud üks heasüdamlik mustanahaline ori. Nuku pea oli 
rohmakalt välja tahutud elevandiluust, kehaks aga rohtu täis topitud rotinahk. Käteks 
ja jalgadeks olid puupilpad, mis olid ühte otsa pidi rotinaha külge õmmeldud. Nukk 
oli inetu ja määrdunud, kuid Mirjami meelest oli see kõige ilusam ja armsam lelu 
terves ilmas. Ta armastas ja usaldas üksnes teda. 

Kõik, kellega Mirjam kokku puutus, olid peaaegu eranditult tema vastu julmad või 
ükskõiksed. Tema järelevaataja oli vana must nõid Mabunu — hambutu, räpane ja 
kuri. Ta peksis väikest tüdrukut, näpistas teda ja pani paar korda teda isegi tulistele 
sütele istuma. Ja siis 

oli veel šeik, tema isa. Teda kartis tüdrukuke rohkemgi kui Mabunut. Isa pahandas 
temaga sageli ilma põhjuseta ja lõpetas oma pikad noomimised peksuga, millest ta 
väike keha muutus mustaks ja siniseks. 

Aga Geekaga mängides oli ta õnnelik: ta ehtis nuku juuksed metsikutest lilledest 
punutud pärjaga, tegi talle lehtedest seelikuid. Kui ta üksi jäeti, oli ta ikka millegagi 


ametis ja ümises laulda. Mitte mingisugune toorus ei suutnud tema väikesest südamest 
välja tõrjuda õnne ja lahkust. 

Ainult šeiki nähes muutus ta vaikseks ja tagasihoidlikuks. Mõnikord kasvas tema 
kartus mehe ees hüsteeriliseks hirmuks. 

Ta kartis ka džunglit, kust päeval kandus asulasse ahvide käratsemist ja lindude 
kisa, öösel aga metsloomade ulgumist ja möirgeid. Jah, ta kartis džunglit, kuid šeiki 
kartis ta nii hirmsasti, et juba mitu korda oli tema lapsepeakeses tekkinud mõte 
põgeneda sellesse kohutavasse džunglisse, et pääseda alalisest hirmust julma isa ees. 

Sel päeval, kui ta šeigi kitsenahast telgi juures istus ja Geekale seelikut proovis, 
ilumus seik nähtavale. Otsekohe kadus tüdruku näolt õnnelik naeratus. Ta tahtis 
eemale hüpata, et isale mitte jalgu jääda, kuid ei jõudnud. Araablane lõi teda toorelt 
jalaga. Tüdruk lendas eemale ja kukkus näoli maha, jäädes värisedes lamama, kuid ta 
ei nutnud. Mees vandus ja läks lapsele pilku heitmata telki. Vana must nõid pahvatas 
laginal naerma, paljastades oma ainsa kollase kihva. 

Veendunud, et seik oli lahkunud, ronis väike tüdruk telgi taha varju ja surus Geeka 
rinna vastu. Kogu ta keha vappus tagasihoitud nuuksumisest. Ta ei julgenud kõvasti 
nutta, sest kartis, et isa võib kuulda. Tema väikest südant ei piinanud üksnes kehaline, 
vaid ka teine valu — igatsus armastuse järele, mida ta iialgi polnud tunda saanud. 

Väike Mirjam ei mäletanud teistsugust elu. Ta teadis ainult šeigi ja Mabunu 
lõpmatut toorust. Tema lapsesüdame sügavas sopis püsis ähmaselt habras mälestus 
õrnast, hellast emast, kuid mõnikord tundus Mirjamile, et see polegi mälestus 
reaalsest elust, vaid hoopis unenägu, milles oli kehastunud ta kirglik igatsus 
emaarmastuse ja helluse järele... 

Ise emalikust hoolitsusest ilma jäetud, jagas ta seda ohtralt oma Geekale. Geeka oli 
kohutavalt hellitatud laps. Ta väike ema ei mõtelnudki oma isalt ja hoidjalt eeskuju 
võtta: ta kasvatas Geekat imekspandava kannatlikkuse ja leebusega. Geekale jagas ta 
päevas tuhandeid suudlusi. Mõnikord käitus Geeka näotult, kuid väike ema ei 
karistanud teda kunagi. Mirjam armastas ja hellitas oma 

tütart, sest ta ise ihaldas nii väga armastust... 

Ta surus Geekat kõvemini enese vastu ja nuuksed vaibusid pikkamisi. Pisut 
rahunenud, hakkas ta oma häda kurtma ainsa usaldusaluse elevandiluust kõrva. 

»Geeka armastab Mirjamit," sosistas tüdrukuke. ,, Aga mispärast ei armasta mind 
seik, minu isa? Olen ma siis paha laps? Ma püüan olla hea! Ma ei tea, miks ta mind 
peksab. Ka praegu lõi ta mind valusasti, Geeka, kuigi ma midagi halba ei teinud, ma 
istusin ainult telgi ees ja õmblesin sulle seelikut. Küllap on õmblemine halb, muidu 
poleks ta mind löönud. Aga mis selles siis halba on? Oo, mu kallis Geeka! Ma ei 
mõista, ma ei tea, Geeka, soovin, et oleksin surnud! File tõid jahimehed siia tapetud ei 
adrea. EI adrea oli täiesti surnud. lialgi ei saa ta enam vaikselt hiilida kaitsetute ohvite 
kallale. Iialgi enam ei hirmuta ta tohutu suur sagris pea rahulikult söövaid kariloomi. 
Tema kõuehääl ei pane enam kunagi värisema õhku. EI adrea on surnud. Jahimehed 
peksid teda hirmsasti, kuid talle oli see ükspuha. Tal polnud valus, sest ta oli surnud. 
Kui mina olen surnud, Geeka, süs ei tunne ka mina Mabunu näpistusi ega oma isa, 
šeigi lööke. Siis olen õnnelik. Oo, Geeka, tahaksin olla surnud!" 

Kui Geeka tahtiski oma väikesele emale midagi lohutavat öelda, süs segasid tema 
kavatsust valjud vihased hääled, mis kostsid küla värava juurest. Mirjam jäi 
kuulatama. Nagu kõik lapsed, nii oli temagi äärmiselt uudishimulik ja oleks meelsasti 
lipanud vaatama, mis seal lahti oli. Külaelanikud juba jooksidki sinnapoole, kuid 
Mirjam ei söandanud nendega ühineda. Kahtlemata läheb ka seik sinna ja kui ta 
tüdrukut näeb, saab ta jälle lüüa. Mirjam jäi edasi istuma ja teraselt kuulatama. 


Varsti kuulis ta rahvahulka Ššeigi telgi poole liikuvat. Ettevaatlikult pistis ta pea telgi 
tagant välja. Ta ei suutnud kiusatusele vastu panna, sest külaelu oli väga üksluine ja 
Mirjamil polnud mingit meelelahutust. 

Ta nägi kahte valget meest. Nad olid ainult kahekesi, kuid Mirjam kuulis neid 
ümbritsevatele pärismaalastele rääkivat, et nad olid siia saabunud suure karavaniga, 
mis oli külast veidi eemale laagrisse jäänud. Valged tulid šeigi jutule. 

Vana araablane võttis nad vastu telgi ukse ees. Tema silmad välkusid kurjalt, kui ta 
võõraste juurde tuli. Peremees ja külalised vahetasid tervitussõnu. Valged ütlesid, et 
nad soovivad elevandiluud osta. Seik muutus tusaseks. Tal pole elevandiluud! Mirjam 
hoidis hinge kinni. Ta teadis, et naaberonn oli peaaegu katuseni elevandikihvu täis. 
Tüdrukuke upitas end veel rohkem telgi tagant välja, et 

paremini võõraid näha. Kui valge nahk neil oli! Ja missugused heledad habemed! 

Äkkivaatas üks valge sinnapoole, kus istus Mirjam. Ta katsus pead kähku tagasi 
tõmmata, sest kartis kõiki inimesi, kuid oli juba hilja — mees nägi teda. Mirjam 
märkas tema pilgus ebatavalist hämmeldust. Ka seik nägi valge imestunud pilku ja 
aimas selle põhjust. 

»Mul pole elevandiluud," kordas ta. ,,Ma ei taha kaubelda. Minge ära! Kaduge 
siit!” 

Ta astus ettepoole ja hakkas neid värava poole tõukama. Valged ei teadnud, mis 
teha, seik aga sõimas neid vahetpidamata. Vastuhakk oleks olnud arutu tegu, seepärast 
lahkusid valged mehed külast ja tõttasid kiirel sammul karavani peatuspaiga poole. 

Šeik pöördus tagasi oma telgi juurde, kuid ei astunud sisse. Ta tormas väikese 
Mirjami juurde, kes oli end surunud kitsenahast telgi seina vastu. Mirjam hakkas 
värisema. Seik kummardus, haaras tal käest kinni, lohistas tüdruku oma telgi ukse 
juurde ja paiskas ta tugeva hoobiga sisse. Siis sisenes ta ka ise ja hakkas Mirjamit 
armutult peksma. 

»»Sa ei tohi telgist välja tulla!" räuskas ta. ,,Kui sa veel kord näitad võõrastele oma 
nägu, siis ma löön su maha!" 

Tugeva jalahoobiga virutas ta lapse kaugele telgi nurka. Mirjam nuttis, seik aga 
kõndis edasi-tagasi ja pomises endale midagi habemesse. Mabunu istus ukse ees, 
sosistas ja 

kihistas naerda. 

Võõraste laagris aga ütles üks mees teisele: 

»Selles pole mingit kahtlust, Malbihn!" 

»Mitte kõige vähematki," vastas tema kaaslane. ,,Kuid mind paneb imestama, miks 
see vana lurjus pole lunaraha nõudnud.” 

»» On asju, mis araablase südamele on rahast armsamad, Jenssen," lausus esimene. 

» Üks neist on kättemaks." 

» Väga võimalik," kostis Jenssen. ,,Kuid alustada tuleb 

ikkagi rahast.” 

Malbihn vangutas pead. 

»SŠeiki juba ära ei osta," ütles ta. ,,Võib ära osta mõne ta alama, kuid seik ise ei 
vaheta iialgi kättemaksu kulla vastu. Kui me talle praegu raha pakume, siis üksnes 
kinnitame kahtlusi, mida temas telgi ees rääkides äratasime. Ja siis on meie õnn, kui 
eluga tema juurest pääseme." 

»Mis siis ikka, katsume kedagi teist ära osta," nõustus Jenssen. 

Kuid nende katse kukkus haledal kombel läbi. 


Neil tuli asula lähedal laagris olla mitu päeva, enne kui õnnestus ära osta 
väikesekasvuline vana neeger, šeigi pärismaalastest vägede juht. Vanameest ahvatles 
särav 

24 

metall, sest ta oli elanud rannikul ja tundis kulla võimu. Ta lubas hilja öösel tuua 
neile lapse. 

Vaevalt hakkas hämarduma, kui kaks valget meest andsid korralduse valmistuda 
teeleminekuks. Keskööks oli kõik valmis. Kandjad asusid oma koormate juurde, 
valmis iga hetk neid selga võtma ja liikuma hakkama. Relvastatud askarid varjusid 
põõsastesse laagri ja araablaste küla vahel; nad pidid katma karavani alates sellest 
ajast, kui must juht on toonud selle, mida valged isandad ootasid, ja karavan asub 
teele. 

Teerajal, mis laagrist külla viis, kuuldusid sammud. Valves olevad askarid sattusid 
ärevusse. Valged haistsid hädaohtu. Nad ootasid ühte meest, aga tulijaid oli kaks. 
Jenssen astus mõne sammu ettepoole ja küsis summutatud sosinaga: 

»Kes tuleb?" 

»»Mbeeda," kõlas vastus. 

See oli äraostetud neegri nimi. Jenssen rahunes, siis aga haaras teda kahtlus: miks 
oli Mbeeda veel teise kaasa toonud? Ja äkki ta mõistis. See, mis toodi, lamas pikal 
kanderaamil. Jenssen kukkus vanduma. Kas see eesel oli neile surnukeha toonud? 
Talle oli makstud elusa lapse eest! 

Kandjad peatusid valgete meeste ees. 

»» Võtke oma ost," ütles üks. Nad panid kanderaami maha, pöördusid ümber ja 
kadusid kiiresti ööpimedusse. 

Malbihn vaatas Jensseni otsa, kõver irvitus huultel. See, mis kanderaamil lebas, oli 
kaetud riidetükiga. 

»»Noh, missa ootad?" irvitas viimane. ,,Tõsta kate üles ja imetle oma ostu. Küllap 
saame surnu eest palju raha, eriti veel pärast seda, kui oleme teda kuus kuud kõrbes 
tulikuuma päikese käes tassinud, sest nii palju kulub meil sihilejõudmiseks!" 

»»Kes võis teada, et see tola toob tüdruku surunult?" porises Malbihn. Ta keeras 
riidenurga tagasi, siis aga kiskus selle üleni maha. 

Nähes, mis katte all oli, hüppasid nad vandudes kanderaamist eemale: nende ees 
lamas truudusetu pealiku Mbeeda surnukeha. 

Viis minutit hiljem kihutasid Jensseni ja Malbihni kaamelid tuhatnelja lääne poole, 
nende taga aga kappasid erutatud askarid, valmistudes kaitsma karavani araablaste 
kallaletungi eest, mida võis oodata iga silmapilk. 

VI. Džunglis 

Esimene džunglis veedetud öö jäi Tarzani pojale meelde kogu eluks. Julmad kiskjad 
ei ähvardanud teda hirmsa surmaga, ükski verejanuline metslane ei pistnud oma pead 
kordagi puu tagant välja. Võib-olla oli seal nii kiskjaid kui ka metslasi, kuid poiss oli 
niivõrd süüvinud oma ahastusse ja rasketesse mõtetesse, et ei oleks neid nagunii 
märganud. 

Ta mõtles oma õnnetule emale. Ränk süükoorem vanemate ees pani ta talumatult 
kannatama. Ameeriklasest tal kahju ei olnud: varas oli karistuse ära teeninud. Kuid 
Jack mõtles hirmuga sellele, et Condoni tapmine ajas kõik ta plaanid nurja. Kartus 
Aafrika metslaste julmade seaduste ees, millest ta oli põnevaid fantastilisi jutte 
lugenud, oli sundinud teda nüüd ülepeakaela džunglisse põgenema. Aga ta ei kartnud 


üksnes enda pärast: ta tundis hirmu selle ees, et valmistab oma vanematele uut kurbust 
ja muret ning häbistab alandaval kohtuprotsessil nende ausat nime. 

Hommiku saabumisega poisi meeleolu paranes. Päike tõusis ja koos sellega tärkas 
Jacki rinnas uus lootus. Ta võib teist teed mööda tsiviliseeritud ilma naasta. Kes võiks 
aimata, et ta on seotud võõra mehe tapmisega kusagil tillukeses võõrastemajas kaugel 
metsikul kaldal? 

Poiss istus suure puu otsas, surudes end ahvi vastu. Ta polnud peaaegu üldse 
maganud ja lõdises nüüd külmast. Õhuke pidžaama ei kaitsnud teda džungliöö 
niiskuse ja jaheduse eest. Ainsat kaitset pakkus talle sõbra soe karvane külg. Kuidas ta 
rõõmustas tõusva päikese üle, mis tõotas soojust ja valgust ning parandas kõik ihu- ja 
hingehädad! 

Ta äratas Akuti. 

» Tule,” ütles ta. ,, Mul on külm ja kõht on tühi. Läheme sinna päikesepaistele süüa 
otsima.” Ta osutas väikese lagendiku poole, mida katsid kivid ja madalad hõredad 
põõsad. 

Poiss hüppas kohe puu otsast alla, ahv aga hakkas hoolega õhku haistma. Kui ta 
lõpuks oli veendunud, et lähedal polnud hädaohtu, laskus ta pikkamisi poisi kõrvale. 

»Numa ja Sabor, tema kaasa, pidutsevad nende kulul, kes enne alla ronivad ja alles 
siis ümber vaatavad. Need aga, kes enne vaatavad ja pärast alla ronivad, võivad ise 
nende kulul pidutseda.” 

Nii andis ahv Tarzani pojale džunglitarkusest esimese õppetunni. Esialgu istusid nad 
lagendikul kõrvuti, sest poiss tahtis end soojendada. Ahv õpetas talle, kuidas tõuke 
otsida, kuid poissi selline toit ei ahvatlenud. Ta leidis mõne linnumuna ja jõi need 
toorelt ära, sõi ka juuri, mida Akut 

välja kaevas. Lõpuks sattusid nad vee äärde. See oli musta haisva veega suur lomp, 
mille kaldad ja põhi olid täis lugematute loomade jälgi. Nende ilmudes pani plehku 
sebrakari. 

Poissi piinas janu ja tujutsemata hakkas ta jooma, kuna Akut seisis, pea püsti, ja 
kuulatas teraselt iga krabinat. Seejärel käskis ta poissi valvata ja kummardus ise 
jooma. Kuid aeg-ajalt tõstis ta pead ja silmitses hoolega põõsaid, mis kasvasid umbes 
saja jardi kaugusel musta lombi vastaskaldal. Kustutanud oma janu, küsis ta poisilt: 

»Kas kõik on korras?" 

Nagu alati, rääkis Akut poisiga suurte ahvide keeles. ,,Jah," vastas poiss, ,,ükski leht 
ei liikunud, kuni sa jõid." 

»Kui sa tahad sün ellu jääda, siis ei pea sa lootma üksnes oma silmadele, vaid ka 
kõrvadele ja ninale, ja peamiselt just ninale. Kui ma nägin sebrasid, kes meie eest 
põgenesid, siis ma mõistsin, et sellel kaldal hädaohtu ei ole. Muidu oleksid nad 
põgenenud ammu enne meie tulekut. Kuid vaenlane võib peituda teisel kaldal, mina ei 
saa aga teda haista, sest tuul puhub sinnapoole ja vüb lõhna minema. Seepärast sean 
ma oma silmad ja kõrvad tuule järgi: kuhu ei pääse ligi ninaga, võib pääseda 
silmadega.” 

»Ja keda sa seal siis nägid? Mitte kedagi!" hüüdis poiss naerdes. 

»Ma nägin seal Numat, ta varjab end põõsastes, kus kasvab kõrge rohi," vastas 
Akut. 

»Seal on lõvi?" hüüatas poiss. ,,Kust sa tead? Ma ei näe midagi.” 

»Ja siiski on Numa seal," kostis Akut. ,,Esiteks kuulsin tema ohkamist. Sina ei suuda 
veel praegu Numa ohkamist tuulesahinast eristada, kuid ajapikku pead sa õppima seda 
ära tundma. Siis hakkasin ma valvama ja viimaks nägin, et ühes kohas õõtsub rohi 
tugevamini kui tuule käes. Vaata, rohi liigub Numa hingamisest, kas näed? Ja näe, see 


liigub ka mõlemal pool Numat, vasakul ja paremal. Niimoodi ei kõigu rohi kusagil 
ümberringi.” 

Poiss pingutas silmi — need olid paremad kui tavalise inimese silmad. Lõpuks 
hüüatas ta rõõmsalt. 

»Jah,” sosistas ta, ,,ma näen. Lõvi lamab seal," ja ta osutas lõvi suunas. ,, Tema pea 
on meie poole pööratud. Kas ta valvab meid?" 

»Numa valvab meid," vastas Akut, ,,aga kui me talle liiga ligidale ei lähe, siis 
hädaoht meid ei ähvarda. Ta lamab oma saagi peal. Tema kõht on peaaegu täis, muidu 
kuuleksime kontide raginat. Ja ta jälgib meid üksnes uudishimust. Varsti lõpetab ta 
oma lõunasöögi või tõuseb ja tuleb jooma. Ta ei hakka end meie eest peitma, sest 
praegu 

ei pea ta meid oma vaenlasteks ega saagiks. Aga see on haruldane juhus Numat 
tundma õppida, sest kui tahad džunglis elada, pead oskama Numat näha. Numa ei 
puutu suurtesse ahvidesse, kui meid on palju. Meil on pikad tugevad kihvad ja me 
oskame võidelda. Aga kui meid on vähe ja Numa on näljane, peame olema 
ettevaatlikud. 

Tule, läheme temast ringiga mööda, ja sa õpid tundma Numa lõhna. Mida kiiremini 
õpid seda eristama, seda parem. Kuid hoia end puude lähedale, sest mõnikord teeb 
Numa etteaimamatuid tempe. Hoia lahti kõrvad, silmad ja nina! Pea alati meeles, et 
vaenlane võib peituda iga põõsa taga, iga puu otsas ja igas tihnikus. Kui sa püüad end 
päästa Numa käest, ära satu tema kaasa Sabori lõugade vahele! Tule minu järel,” ja 
Akut hakkas ümber lombi minema. 

Poiss astus tema kannul, meeled ärevil, närvid viimseni pingul. Oli see alles elu! Ta 
oli unustanud oma hiljutise otsuse kuhugi teise sadamasse rutata, et võimalikult 
kiiresti Londoni tagasi pääseda. Ta mõtles nüüd üksnes džunglielu metsikutele 
rõõmudele, sellele, kuidas osavuse ja mõistusega seista vastu metsiku mandri 
metsades ja kõrbetes elutsevate džungliasukate võimule ja kavalusele. Poiss ei 
tundnud hirmu nagu ta isagi, kuid tal olid autunne ja südametunnistus, mis valmistasid 
talle pärastpoole rohkesti muret, hakates võitlema ta kaasasündinud vabadusearmas- 
tusega. 

Peagi haistis poiss kiskja teravat lõhna. Ta muheles. Miski ütles talle, et ta oleks 
tundnud selle lõhna ära müjonite teiste hulgast, isegi kui Akut poleks talle öelnud, et 
lõvi on lähedal. Selles lõhnas oli midagi nii kummaliselt tuttavat, et ta lühikesed 
juuksed kuklas turri tõusid ja ülemine huul tahtmatult hambad paljastas. Ta tundis, 
kuidas kõik lihased pingule tõmbusid, otsekui valmistudes kohutavaks võitluseks. See 
oli imeliselt mõnus tunne, mida ta polnud varem kogenud. Ta muutus äkki teiseks 
olevuseks: ettevaatlikuks, väledaks, valmis kõigeks. Numa lõhn oli muutnud poisi 
loomaks. 

Ta polnud kunagi näinud lõvi, sest ema ei lubanud teda loomaaeda. Ta tundis 
loomade kuningat üksnes piltide järgi ja ihkas teda näha nüüd oma ihusilmaga. 
Akutile järgnedes vahtis poiss lakkamatult üle õla tagasi, lootes, et Numa tõuseb oma 
saagi pealt üles ja näitab end. Nii jäi ta Akutist veidi maha, kuni kuulis ootamatult 
oma karvase sõbra läbilõikavat hoiatuskisa. Poiss pööras kiirelt pead ja teda haaras 
vaimustusevärin: varjatud pooleldi põõsast, kus ta arvatavasti peidus oli olnud, seisis 
tema ees ilus emalõvi. Tema selg oli looka tõmbunud ja kollakasrohelised kiirgavad 
silmad puurisid poisile otse näkku. Neid lahutas vaevalt kümme sammu. Emalõvi taga 
seisis Akut ja püüdis 

metsiku kisaga lõvi tähelepanu poisilt eemale tõmmata. Ta lootis, et poiss jõuab 
ronida puu otsa. 

Kuid Sabor ei lasknud end segada. Ta vaatas ainiti poissi. See seisis tema ja ta 
kangema poole vahel, tema ja saagi vahel. See oli kahtlane. Võib-olla sepitseb poiss 
midagi tema käskija vastu või tahab nende saaki ära võtta? Akuti kisa ärritas teda. Ta 
hakkas urisema ja astus sammu poisi poole. 

»»Puu otsa!" kriiskas Akut. 

Poiss pööras ümber ja pistis jooksma. Puu oli temast mõne sammu kaugusel, 
alumine oks rippus maast kümne jala kõrgusel. Poiss ja lõvi hüppasid korraga: poiss, 
et oksast kinni haarata, ja lõvi, et poissi tabada. Nagu pärdik tõmbas poiss end oksale. 
Tohutu suur käpp üksnes puudutas teda pisut, kuid lõvi küüned jäid pükstesse kinni ja 
kiskusid need endaga kaasa. Poolpaljas poiss ronis kõrgemale. Lõvi hüppas uuesti. 

Akut, kes kõrval puu otsas istus, kriiskas valjusti, ristides emalõvi kõige 
solvavamate nimedega. Poiss ühines oma sõbraga. Terve valing sõimusõnu langes 
vaenlasele kaela. Kuid sõnad ei teinud lõvile midagi halba ja poiss tahtis mõjusamat 
relva käiku lasta. Tal polnud käepärast midagi muud kui kuivanud oksad. Kogunud 
terve sületäie oksi, viskas ta need urisevale Saborile otse pähe, täpselt niisamuti, nagu 
oli teinud kahekümne aasta eest tema isa, kui teda jälitasid suured džunglikassid. 

Lõvi seisis mõnda aega puu all. Aga ta kas veendus sellise ajaviite tulutuses või ajas 
teda taga näljapiin, igatahes suundus ta kuninglikul kõnnakul põõsastesse oma isanda 
juurde, kes kogu selle aja polnud end kordagi näidanud. 

Vabanenud vaenlasest, laskusid Akut ja poiss jälle maa peale, et katkestatud 
teekonda jätkata. Vana ahv noomis poissi hooletuse pärast. 

»Kui sa poleks nii palju mõelnud lõvist oma selja taga, oleksid sa palju varem 
märganud lõvi enda ees,” ütles Akut. 

»Aga sa ise ka ei märganud emalõvi, vaid läksid temast mööda," vastas poiss. 

Akut muutus tusaseks. 

»Nii saavadki meie džunglielanikud otsa," lausus ta. ,,Eluaeg oleme ettevaatlikud, 
tähelepanelikud, aga siis äkki silmapilguks unustame ettevaatuse ja..." Akut näitas 
miimikaga, kuidas hambad tungivad värskesse lihasse. 

»»See oli hea õppetund,” ütles ta lõpuks. ,, Nüüd sa tead, kui halb see on, kui nina, 
silmad ja kõrvad — kogu sinu tähelepanu on liiga kaua ühte suunda pööratud.” 

Sel ööl külmetas Tarzani poeg nii nagu ei kunagi varem 

oma elus. Flanellist pidžaamapüksid polnud küll eriti paksud, aga siiski oli nendega 
soojem kui ilma püksteta. See-eest järgmisel päeval praadis ta end jälle palava päikese 
käes, sest nad läksid Akutiga taas üle lagendiku, kus ei kasvanud ühtegi puud. 

Poiss liikus visalt lõunasse. Ta kavatses ikka veel ringiga kuhugi rannikule jõuda ja 
otsida väljapääsu tsiviliseeritud maailma. Ta ei rääkinud midagi oma plaanist Akutile, 
sest teadis, et eelseisev lahkumine kurvastab ahvi väga. 

Nende teekond oli kestnud juba kuu aega ja poiss õppis kiiresti tundma džungli 
seadusi. Ta lihased muutusid iga päevaga sitkemaks ja kohanesid pikkamööda 
nõuetega, mida esitas neile uus eluviis. Poiss oli pärinud isalt raudse jõu, aga et seda 
tugevdada, tuli jõudu kasutada. Ühel ilusal päeval leidis poiss, et pole sugugi hirmus 
ega raske vibutada end ühe puu otsast teise otsa. Mõne päeva pärast oskas ta hüpata 
juba väga suurelt kõrguselt, tundmata seejuures vähimatki peapööritust. Lõpuks 
muutus ta nii osavaks, et lendas oksalt oksale palju väledamini kui raske Akut. 

Päike ja tuul muutsid ta valge sileda naha pruuniks ja krobeliseks. Kord võttis Jack 
oma pidžaamajaki seljast, et supelda väikeses ojas. Krokodille seal ei olnud, sest oja 
oli selleks liiga pisike. Jack ja Akut sulistasid suure mõnuga jahedas vees, kui äkki 


üks pärdik puu otsast alla hüppas, Jacki pidžaamajaki — viimase viite tema 
tsiviliseeritud maailma kuulumisele — maast üles kahmas ja sellega minema tormas. 

Alguses oli Jackil raske olla rõivasteta, kuid peagi ta veendus, et alasti oli palju 
mõnusam Varsti ei tundnud ta rõivastest mingit puudust ning hakkas oma alasti keha 
vabadusest ja osavusest lõbu tundma. Kuidas küll imestaksid koolivennad, kui nad 
teda praegu näeksid! Ja püüdes endale seda kohtumist ette kujutada, ilmus ta näole 
lõbus naeratus. Kahtlemata oleksid nad tema peale kadedad. Jack mõtles neist 
üleoleva kahjutundega, aga kui ta kujutles, kuidas nad Inglismaal oma hubases kodus 
elavad ja saavad tunda vanemate armastust, kerkis talle kurku klomp ja läbi pisarate, 
mis kutsumata silmi tõusid, nägi ta ema õrna nukrat nägu. Siis hakkas ta alati Akutit 
kiirustama, sest nüüd liikusid nad juba läände, ranniku poole. Vana ahv mõtles, et nad 
otsivad tema sugukonda, ja Jack ei tahtnud Akuti tuju rikkuda. Ta oli otsustanud 
rääkida Akutile oma kavatsusest alles siis, kui nad jõuavad sadama lähedale. 

Ühel päeval mööda jõe kallast liikudes nägid nad äkki pärismaalaste küla. Mõni 
must laps mängis vee ääres. Poisi süda hakkas kõvemini põksuma — üle kuu aja 
polnud ta näinud ühtegi inimest! Mis sellest, et nad on metslased. Mis 

43 

sellest, ent nende nahk on must. Nad on tema vennad ja õed! jack tormas edasi. 
Akut hakkas hoiatavalt urisema ja haaras tal käest kinni. Jack rebis end lahti ja jooksis 
rõõmuhõiske-ga mängivate laste juurde. 

Tema hääle peale pöördusid kõik ümber. Viivu vaatasid lapsed teda suuri silmi, siis 
pöörasid hirmukisaga ümber ja põgenesid küla poole. Laste kannul jooksid emad ja 
vastuseks hädakisale tormas külaväravast välja paarkümmend sõjameest, relvastatud 
odade ja kilpidega. 

Seda segadust nähes jäi poiss seisma. Rõõmus naeratus kadus ta näolt, kui 
sõjamehed ähvardavaid liigutusi tehes ja metsikult karjudes tema poole kihutasid. 
Akut, kes puu otsas istus, hüüdis poisile, et ta kiiremini metsa põgeneks. ,, Mustad 
mehed tapavad su!" karjus ta. 

Mõni sekund jälgis Jack jahmunult lähenevaid sõjamehi, siis tõstis käed üles ja 
hüüdis, et ta tuli nende juurde kui sõber ja tahtis vaid lastega mängida. Loomulikult ei 
mõistnud mustanahalised ainsatki sõna ja vastasid Jackile niisamuti nagu kõigile 
metsloomadele, kes džunglist nende naiste ja laste kallale tormasid. Kümneid nooli 
lendas Jacki poole, kuid ükski ei tabanud teda. Külmajudinad jooksid tal üle selja ja 
lühikesed juuksed tõusid peas turri. Ta silmad lõid välku. Nüüd ei olnud enam 
sõbralikkust, vaid äkkviha. Ulgudes nagu metsloom, keda jälitavad jahimehed, pööras 
ta ümber ja tormas džunglisse. 

Akut ootas teda puu otsas. Ta käskis poissi kiiremini jooksta, sest vana tark ahv 
teadis hästi, et kahekesi ja ilma sõjariistadeta ei jõua nad võidelda relvastatud mustade 
sõjameestega. Akut uskus kindlalt, et neegrid hakkavad neid jälitama. 

Tarzani poega valdasid uued, seni veel kogemata tunded. Ta oli tulnud rõõmsa avali 
südamega pakkuma sõprust mustadele inimestele, keda pidas oma vendadeks. Nad ei 
hakanud teda isegi kuulama, vaid võtsid ta vastu umbusu ja odadega. Jacki haaras 
viha ja põlgus. Akut palus teda rutata, tema aga oleks meelsamini tagasi läinud. Jack 
tahtis metslastega võidelda. Ta mõistis suurepäraselt, et see" on meeletus, et ta ei saa 
relvastatud inimeste vastu minna paljaste kätega, kuid talle meenusid oma hambad ja 
võimsad rusikad ning võitlus näis juba võimalikuna. 

Pikkamisi puude otsas liikudes vaatas ta kogu aeg Ümberringi, et vaenlane ei saaks 
teda tabada ootamatult. Kohtumine emalõviga oli teda õpetanud ettevaatlik olema. 
Tagant tulid metslased, kes valjusti karjudes ja odasid heites kiiresti edasi liikusid. 
Peagi nägi ta oma jälitajaid. Nemad poissi ei märganud, sest ei osanud teda puude 


okste vahelt otsida. Poiss oli just nende kohal. Metslased läksid veel umbes miili edasi 
ja pöördusid kedagi leidmata külla 

tagasi. Nüüd oli saabunud kauaoodatud tasumistund. Poisi soontes lõi keema 
kättemaksuiha, kui ta nägi läbi purpurpunase udu oma jälitajaid. 

Ta pööras ümber ja läks neile järele. Akutit polnud enam näha: ahv jätkas oma teed, 
märkamata, et poiss oli maha jäänud. Akuti arust oli hullumeelsus nende inimestega ja 
nende surmatoovate odadega tegemist teha. 

Käratult puult puule liikudes järgnes poiss sõjameestele. Viimaks jäi üks neist kitsal 
teerajal oma kaaslastest maha. Poisi näole ilmus julm naeratus. Ta ruttas neegrile 
lähemale ning hakkas teda ettevaatlikult ja käratult jälitama, nagu panter Sheeta 
jälitab oma saaki. Ta oli palju kordi näinud Sheetat jahti pidamas. 

Järsku ja hääletult hüppas ta metslase laiadele õlgadele. Poisi sitked sõrmed 
klammerdusid ohvri kaela ümber, tema keha raskus paiskas neegri maha, põlved aga 
andsid selga niisuguse hoobi, et neegril jäi hing kinni. Siis tungisid teravad tugevad 
hambad talle kaela, samal ajal kui terassõrmed ta kõri pigistasid. Sõjamees hakkas 
kähisema ja visklema, püüdes end tundmatust vaenlasest vabastada, kuid muutus 
vähehaaval üha nõrgemaks, kuni lõpuks julm ja hääletu olevus, kes ta turjal oli 
kükitanud, elutu keha põõsastesse vedas. 


VII. Esimene solvang 


Kui Akut leidis, et poissi enam kuskil läheduses näha pole, pööras ta ümber ja 
tormas teda otsima. Peagi jäi ta kohkunult seisma, sest puude vahelt liikus tema poole 
kummaline kogu. See oli Jack. Aga ei, kas see ikka oli tema? Poisil oli käes oda, üle 
õla kõlkus pikergune küp, nagu oli olnud nendel sõjameestel, kes neid taga ajasid. 
Tema käte ja jalgade ümber rippusid vask- ja raudvõrud, puusi aga kattis lai vöö, 
mille vahele oli torgatud nuga. 

Oma sõpra nähes tormas poiss tema juurde, et oma jahisaagiga kiidelda. Ta näitas 
uhkusega iga uut eset ja seletas asjatundlikul toonil, kuidas tuleb käsitseda relva. 

»Ma kägistasin ta surnuks ja puresin kõri läbi,” ütles ta. ,, Ma tahtsin nendega sõber 
olla, nemad aga pidasid paremaks olla mu vaenlased. Ent nüüd, kus mul on oda, 
suudan ma näidata isegi Nunnale, mis tähendab meile kallale tungida. Ainult valged 
inimesed ja suured ahvid on meie sõbrad, Akut! Me otsime nad üles, kõigist teistest 
hoidume aga eemale või tapame nad. Seda on mulle õpetanud džungel.” 

Nad läksid ringi ümber mustanahaliste küla ja jätkasid 

teekonda ranniku poole. Poiss oli uhke oma sõjariistade ja ehete üle. Ta harjutas 
kogu aeg odaga, heites seda tundide kaupa igasuguste enda ees olevate märkide pihta, 
ise ühtlasi edasi liikudes. Lõpuks saavutas ta niisuguse täiuslikkuse, mida suudavad 
omandada vaid noored musklid. Samal ajal õpetas Akut teda eristama jälgi, lõhnu ja 
hääli. Džungel sai poisile avatud raamatuks. See, millele tsiviliseeritud inimene 
poleks iialgi tähelepanu pööranud ja mida ta metsik suguvend vaid osaliselt tundis, oli 
tema jaoks täis sügavat mõtet. Ta eristas lõhna järgi kõiki rohusööjaid ja kiskjaid ning 
rohu sahina ja sammude müdina järgi sai aru, mis suunas nad liiguvad. Ta võis 
silmade abita öelda, kas tema selja taga on tulemas kaks või neli lõvi ja kui kaugel 
nad temast on — kas sada jardi või pool miili. 

Paljut sellest õpetas talle Akut, aga veel rohkem õppis ta ise — isalt päritud 
kummalise intuitsiooni abil. Ta oli juba hakanud džunglielu armastama. Lakkamatu 
võitlus surma-vaenlastega, mis hoidis lihased pingul nii päeval kui öösel, äratas temas 


armastuse seikluste ja hädaohtude vastu, mis on peidus iga Aadama poja hingepõhjas. 
Kuigi ta seda elu armastas, ei lasknud ta oma egoistlikel soovidel saada võitu 
kohusetundest, mis ühtesoodu kinnitas talle, et ta oli põgenedes isakodust käitunud 
halvasti. Ta armastas oma häid vanemaid ja kannatas südametunnistuse piinu, et oli 
oma kadumisega neile nii palju muret valmistanud. Tal oh kindel otsus jõuda 
niisugusesse kohta, kust võiks neile telegrammi saata ja paluda raha tagasisõiduks 
Londoni. Ta oli kindel, et vanemad lubavad tal hiljem mõnda isa Aafrika mõisa elama 
asuda; nendest mõisatest oli ta kuulnud kodus pillatud juhuslikest lausekatkenditest. 
See oleks imetore, palju parem, kui elada tsiviliseeritud maailmas blaseerunud rikaste 
inimeste igavat elu. 

Ja nüüd, kus iga samm viis teda merele lähemale, ei piinelnud ta enam, vaid nautis 
kõiki vaba ja metsiku elu mõnusid. Ta teadis, et teeb kõik, mis vähegi võimalik, 
jõudmaks kiiremini tagasi koju. Pealegi tahtis ta väga jälle näha valgeid inimesi — 
omasuguseid olendeid, sest vana ahvi seltskond ei olnud talle alati meelepärane. 
Kohtumine neegritega oli teda sügavalt solvanud. Ta oli lähenenud avali südamega, 
niisuguse naiivse, lapsiku usuga nende külalislahkusse, et vaenulik suhtumine 
purustas kõik ta õrnad tunded. Enam ei pidanud ta mustanahalisi oma vendadeks. Ta 
teadis, et need kahejalgsed on samasugused vaenlased nagu arvutud verejanulised 
kiskjad, kellest džungel kubises. 

Nii möödusid päevad. Rännates, toitu otsides ja puude otsas liikudes muutusid poisi 
lihased nii tugevaks, et tema edusammud hämmastasid isegi flegmaatüist Akutit. 
Olles 

kindel oma jõus ja osavuses, unustas poiss vähimagi ettevaatuse. Ta kõndis 
džunglis, pea uhkelt püsti, ja trotsis hädaohtu. Numa lõhna haistes hüppas Akut 
sedamaid puu otsa, poiss aga naeris loomade kuningale näkku ja jalutas vapralt tema 
nina eest mööda. Jackiga käis alati kaasas hea õnn: lõvid, keda ta kohtas, olid 
arvatavasti hiljuti söönud või rabas neid sus nende valdustesse tunginud kummalise 
olendi jultumus, nii et kallaletungimõtted ei tulnud neile pähegi. Nii või teisiti, aga 
poiss läks mitu korda suure lõvi nina alt mööda, aga see saatis teda üksnes pilgu ja 
ähvardava urinaga. 

Kuid kõik lõvid pole ühesuguse iseloomuga. Nagu inimesed, nii erinevad ka nemad 
üksteisest. Üheteistkümnes lõvi ei tarvitse samasugustes tingimustes käituda sugugi 
nii nagu kümmnme lõvi enne teda.Tõnäoliselt käitub ta teisiti. Lõvid on närvilised ja 
kergesti erutuvad. Igasugused tegurid võivad mitmeti mõjustada nende temperamenti. 
Ühel päeval kohtas poiss üheteistkümnendat lõvi. Jack läks parajasti Akutiga üle 
põõsastega kaetud lagendiku. Poiss märkas Numat esimesena. Ahv oli paar jardi 
Jackist vasemal. 

»»Akut, ruttu puu otsa!" hüüdis poiss naerdes. , Numa on paremat kätt põõsastes. 
Jookse kiiremini, Akut! Mina, Tarzani poeg, tahan sind kaitsta." Ja valjusti naerdes 
liikus poiss edasi põõsa poole, kus varjas end Numa 

»Päästa end!" urises ahv, kuid poiss vibutas ainult oda ja hakkas põõsa ees 
improviseeritud sõjatantsu keerutama, et näidata loomade kuningale oma põlgust. Ta 
jõudis hirmuäratavale kiskjale ikka lähemale ja lähemale. Nüüd oli ta temast ainult 
kümne sammu kaugusel.. Ja siis äkki kargas lõvi kohutava möirgega püsti 

See oli tohutu suur lõvi, džungli ja kõrbe valitseja. Tihe sassis lakk kattis ta turja. 
Vägevate lõugade vahelt paistsid surmatoovad kihvad. Tema kollakasrohelistes 
silmades vaikus aplus ja raev. 

Poiss, vilets oda käes, mõistis kohe, et see lõvi ei sarnane nendega, kellega ta varem 
oli kokku puutunud. Kuid ta oli läinud juba nii kaugele, et taganeda polnud kuhugi. 


Lähima puuni oli mitu jardi, lõvi saab ta kätte enne, kui ta jõuab läbi joosta pool 
maad. Ta hüppab nüüd kohe, iga hetk — enam pole pääsu.. 

Paari sammu kaugusel lõvi taga kasvas laukapuu. See oleks olnud kõige lähem 
pelgupaik, kuid Numa seisis selle ja oma ohvri vahel.. Tugevasti pihku surutud oda ja 
lõvi taga olev puu sisendasid Jackile äkki metsiku, naeruväärselt totra mõtte, kuid tal 
polnud aega seda kaaluda. Jäi veel viimne lootus pääseda, ja see oli laukapuu. Kui 
lõvi hüppab, 

on juba hilja: Jack peab enne hüppama, ja otsekohe! 

Akuti kirjeldamatuks ehmatuseks ning lõvi äärmiseks imestuseks tormas poiss otse 
lõvi poole. Silmapilguks tardus lõvi ootamatusest paigale, ja sel hetkel sooritas Jack 
Clayton viguri, mida oli koolis sageli teinud. 

Ta jooksis otsejoones metsiku kiskja poole, sihtides teda odaga. Suured 
ümmargused silmad pärani, ootas lõvi kallaletungi. Tema tagajalad olid hüppevalmis: 
ta tahtis seda jultunud olendit vastu võtta konutava hoobiga, mis võis purustada isegi 
pühvli pealuu. 

Jooksu pealt torkas Jack oda otsapidi lõvi koonu ette maasse ja enne, kui rabatud 
lõvi midagi taibata suutis, lendas poiss üle kiskja pea laukapuu torkivasse sülelusse. 

Ta oli pääsenud, kuid veriseks kriimustatud. 

Akut, spordis täielik võhik, polnud iial enne näinud teivashüpet. Ta oli vaimustatud! 
Tundes end täiesti ohutuna, hüppas ta rõõmsalt okstel ja hüüdis häbistatud Numale 
kelkivaid pilkesõnu. Poiss, üleni kriimustatud ja verine, püüdis oma torkivas 
pelgupaigas leida mingit asendit, mille puhul astlad valmistaksid kõige vähem valu. 
Ta oli päästnud oma elu põrguliku valu hinnaga: nahk oli räbalateks kistud, 
verekaotus oli suur. Talle tundus, et see neetud kiskja ei lähegi minema, vaid jääb teda 
laukapuu alla tuhandeks aastaks valvama... 

Seisnud puu all tubli tunni, lahkus lõvi viimaks oma valvepostilt ja hakkas 
majesteetlikul kõnnakul eemalduma. Kui ta oli juba õige kaugel, ronis poiss okkalise 
puu otsast alla, kuid seejuures sai ta piinatud keha veel uusi haavu. 

Möödus tükk aega, enne kui Jacki verised haavad paranesid. Kuid saadud õppetund 
jäi talle meelde kogu eluks. Lalgi ei pannud ta enam oma saatust ilmaaegu proovile. 

Hilisemas elus riskis ta sageli, aga ainult siis, kui selle abil sai täita mõnd soovi. 
Siitpeale harjutas ta eriti teivashüpet. 

Poisil ja ahvil tuli mõneks päevaks oma rännak katkestada: Jacki haavad, mille olid 
jätnud laukapuu teravad astlad, tuli terveks ravida. Ahv lakkus hoolikalt poisi haavu ja 
see oli tema ainus ravim. Kuid need paranesid peagi, sest noor terve organism 
kasvatab kiiresti uue koe. 

Kui poiss end jälle tervena tundis, jätkasid nad teekonda rannikule. Jacki rinda täitis 
magus lootus, et ta jõuab peagi ihaldatud eesmärgile. 

Lõpuks saabuski kauaoodatud silmapilk. Nad tegid endale parajasti teed läbi paksu 
džunglirägastiku, kui poisi terased silmad märkasid maas vana, kuid selget jälge, mis , 
pani ta südame valjusti põksuma, — valge inimese jälge! Arvutute paljaste jalgade 
jälgede hulgas torkasid talle 

otsekohe silma eurooplase saabaste omad. Siit oli läbi läinud palju inimesi. Nende 
rada kulges põhja poole, risti üle poisi ja ahvi valitud suuna. 

Kahtlemata teavad need valged inimesed kõige lühemat teed rannikule! Võib-olla 
lähevad nad ka ise sinna? Olgu kuidas on, aga neile peab järele minema, kas või ainult 
selleks, et jälle kord omasuguseid näha. 


Poiss oli erutatud: ta ihkas inimestele võimalikult kiiresti järele jõuda. Akut kõhkles. 
Mis temal inimestest? Akutile polnud Jack inimene, vaid samasugune ahv nagu ta 
isegi — ahvikuninga poeg. Akut püüdis igati poisi meelt muuta: ta kinnitas, et peagi 
leiavad nad üles oma sugukonna ja kui Jack on suureks kasvanud, saab ta ahvide 
kuningaks, nagu oli seda olnud ta isagi. Ent Jack ei andnud järele. Ta seletas, et tahab 
ilmtingimata valgeid inimesi näha: nendega lootis ta vanematele teadet saata. Akut 
kuulas tähelepanelikult, mida poiss talle rääkis, kuid looma vaist ütles tõde: Jack 
kavatseb kodumaale tagasi pöörduda... 

See avastus kurvastas vana ahvi väga. Akut armastas poissi, nagu oli armastanud 
isa, ja oli talle ustav nagu truu koer oma peremehele. Oma ahvisüdames oli ta 
hellitanud lootust, et tema ja poiss ei lahku teineteisest iialgi. Nüüd see lootus kustus. 
Akut oli meeleheitel, aga jäi siiski oma noorele kaaslasele ustavaks ja nõustus raske 
südamega valgete inimeste karavanile järele minema. Talle tundus, et see on nende 
viimarie ühine rännak. 

Karavani jäljed ei olnud kuigi vanad, kui poiss need leidis, järelikult võis see neist 
ees olla ainult mõne tunni. Nad saavad karavani hõlpsasti kätte, sest võivad puude 
ladvus suure kiirusega edasi liikuda seal, kus läbipääsmatu padrik takistab valgete 
inimeste pakikandjaid. 

Poiss liikus ees. Rõõmus ja elevil, ei tahtnud ta kaaslasele näidata oma õnne, sest 
temale võis see valmistada ainult kurbust. Ja poiss nägi ka esimesena valgeid inimesi, 
kellele ta nii väga oli ihaldanud järele jõuda. 

Raskete kandamitega mustade orjade rida oli pikaks veninud. Haigused ja väsimus 
niitsid neegreid jalust maha, kuid relvastatud mustad sõdurid kihutasid nad peksuga 
jälle üles ja sundisid edasi minema. Kaks pikakasvulist valget meest sammusid teine 
teises karavani otsas, nende näod olid peaaegu üleni varjatud paksust heledast 
habemest. Poiss tahtis valgeid inimesi valju rõõmsa hüüdega tervitada, kuid see tardus 
ta huultele, sest ta nägi, kuidas habemega mehed pikkade raskete piitsadega oma 
musti kandjaid nüpeldasid. Õnnetutele neegritele oli selga laotud koorem, mis ületas 
mitu korda neile jõukohase raskuse. 

Poiss pani tähele, et sõdurid ja valged vaatasid ühtelugu taha, justnagu kardaksid 
nad mingit hädaohtu. Ta seisatas ja hakkas siis pikkamisi karavanile järele minema, 
rinnas kobrutamas viha orjade julma kohtlemise pärast. Akut käis ta kõrval. Loomale 
ei tundunud see pilt nii kohutav kui poisile, kuid kaitsetute orjade asjatu peksmine oli 
temalegi vastumeelt. Ta silmitses poissi. Miks siis nüüd, kus ta sõber oli lõpuks ometi 
kohanud omasuguseid loomi, ei rutta ta neid tervitama? 

»Nad on vaenlased," pomises poiss. ,,Ma ei saa nendega kaasa minna, sest ma 
tapaksin nad selle eest, et nad inimesi niimoodi peksavad. Kuid," jätkas ta pärast 
hetkelist mõtlemist, ,,ma võin neilt küsida teed lähimasse sadamasse ja siis, Akut, 
võime ise sinna minna.” 

Ahv ei vastanud midagi ja poiss hakkas kiiresti karavani poole jooksma. Ta oli 
umbes saja jardi kaugusel, kui üks valgetest teda märkas. Too tõstis hädakisa, haaras 
siis karabiini ja tulistas poissi. Kuul tungis maasse just Jacki jalge ees, paisates õhku 
kuivi lehti. Samal hetkel hakkas ka teine mees koos mustade sõduritega palavikuliselt 
poisi poole tulistama. 

Poiss hüppas puu taha, ükski kuul polnud teda tabanud. Nähtavasti oli paaniline 
põgenemine läbi džungli Carl Jensseni ja Sven Malbihni närvid krussi ajanud ning 
nende sõdurid ülimalt araks muutnud. Vähimatki häält kuuldes viirastusid neile 
tagaajajad: nad uskusid, et iga hetk on neid tabamas julm seik oma verejanulise 
jõuguga. Sellise närvipinge juures pole midagi imestada, et karavani kannul sõnatult 


jooksvat valget sõjameest nähes avas Malbihn tema pihta tule. Otsekohe järgisid 
teised tema eeskuju. 

Kui esimene ärevus oli vaibunud, ilmnes, et ainult Malbihn üksi teadis kindlalt, 
miks ta oli tulistanud. Paljud neegrid kinnitasid, et ka nemad olid vaenlast näinud, ent 
nende kirjeldused olid nii segased ja vastukäivad, et Jenssen, kes ise polnud näinud 
midagi, kuulas neid umbuskliku muigega. Üks sõdur rääkis, et ta oli näinud kolme 
veidrat pika musta habemega araablast. Teisele oli haiglane ettekujutus maalinud pildi 
üheteistkümne jala pikkusest inimese keha ja elevandi peaga koletisest. Piilurid, kes 
sedamaid otsima saadeti, ei leidnud kedagi. Kohe esimeste laskude järel olid Akut ja 
poiss džunglisse pagenud. 

Jack oli väga kurb. Ta polnud veel unustanud meelehärmi, mille oli põhjustanud 
mustanahaliste osutatud vaenulik vastuvõtt, nüüd aga võtsid valged inimesed teda 
vastu veelgi suurema vaenulikkusega. 

»» Minust nõrgemad metsloomad põgenevad hirmuga minu eest," pomises ta 
endamisi, ,,tugevamad aga püüavad 

mind lõhki kiskuda. Mustad inimesed tahtsid mind tappa odade ja nooltega. Ja nüüd 
valged, minuga sama liiki inimesed tulistasid ja kihutasid mu minema. On siis tõesti 
kõik olendid maailmas minu vaenlased? Kas Tarzani pojal pole ühtegi sõpra peale 
Akuti?" Vana ahv astus poisi juurde. 

»» On veel suurte ahvide sugukond,” ütles ta, ,,ainult nemad saavad Akuti sõbra 
sõpradeks, ainult nemad tervitavad lahkelt Tarzani poega. Sa nägid, et inimestel pole 
sinuga asja. Läheme siis otsima omasuguseid — suurte ahvide sugukonda!" 

Ahvide keel koosneb ühesilbilistest kurguhäälsetest sõnadest, mida täiendavad 
žestid ja märgid. Inimkeelde sõna-sõnalt tõlkida on seda peaaegu võimatu, kuid 
selline oli Akuti väljendatud mõte. 

Mõnda aega liikusid nad vaikides edasi. Poiss oli süüvinud oma mõtteisse, milles 
valitses viha ja kättemaksuhimu. Lõpuks ütles ta: 

»Hästi, Akut, läheme otsima oma sõpru, suuri ahve.” 


VIII. Põlatud 


Aasta oli möödunud päevast, mil rootslased olid salakavala šeigi valdustest 
kabuhirmus põgenenud. Väike Mirjam mängis endist viisi oma Geekaga. Niigi näotu 
nukk oli päris räbalapuntraks muutunud, aga Mirjamile oli ta ikka armas ja ilus. Nuku 
elevandiluust pea kohale kummardudes usaldas Mirjam kurtidele kõrvadele kõik oma 
hädad ja unistused, sest isegi lootusetuse palge ees ei jätnud lootused teda maha. Tõsi 
küll, tema unistused olid üsna udused: ta tahtis põgeneda koos Geekaga kuhugi 
üksildasse kohta, kus pole šeike ega õelaid Mabunusid, ja mängida seal üksi keset 
lilli, kireva sulestikuga linde ja lõbusaid väikseid pärdikuid, kes puude otsas hullavad. 

Sel päeval istus Mirjam suure puu all, mis kasvas küla ümbritseva aia taga. Ta 
ehitas Geekale lehtedest onni. Onni ette oli ta istutanud väikseid oksi metsaks. 
Toidunõudeks olid kivid. Geeka keetis lõunasööki. Tüdrukuke vadistas vahetpidamata 
oma väikese sõbratariga, kes oli pandud okste vahele istuma, ja oli niivõrd süüvinud 
Geeka kodustesse talitustesse, et ei pannud tähelegi, kuidas mingi kummaline suur 
olevus džunglist välja hiilis ja kuuldamatult tema pea kohale puu otsa ronis. 

Ülevalt jälgis Mirjamit kaks silma — lükumatult, tõsiselt. Selles külaosas polnud 
peale tüdruku kedagi, ja külagi oli olnud pooltühi sellest ajast saadik, kui šeik oli 

mõne kuu eest põhja poole reisima läinud. Väike Mirjam mängis muretult edasi, 
aimamata, et samal ajal sõitis seik oma karavani ees kodu poole ja oli külast veel 
ainult tunni tee kaugusel... 

Aasta oli möödunud sellest ajast, kui valgete inimeste püssikuulid olid poisi 
džunglisse kihutanud. Pärast seda siirdus ta inimahvide sugukonda otsima. Need olid 
ainsad olevused, kelle sõprusele ta veel loota võis. Mitu kuud rändasid nad ida poole, 
üha sügavamale džunglisse. Aasta oli Jackile soodsalt mõjunud: tema niigi tugevad 
lihased olid muutunud teraskõvaks, ta ronis ja hüppas puude otsas üleloomuliku 
osavusega ja oskas suurepäraselt sõjariistu käsitseda. 

Selle aastaga oli Jack muutunud vägevaks jõumeheks, kel oli kaval ja leidlik 
mõistus. Õieti öeldes oli ta ju ikka veel poisike, aga kui ta nalja pärast võimsa 
inimahviga maadlema hakkas, saavutas ta alati võidu. Akut õpetas poisile isaahvide 
maadlust, ja vaevalt oleks võinud leida ürginimese võitlusvõtete parimat õpetajat ja ka 
õpilast, kes oleks Jackist kiiremini Akuti õppetunnid omandanud. 

Metsades hulkudes ja suurte inimahvide sugukonda otsides toitusid Jack ja Akut 
kõikvõimalikest džunglitaime-dest ja loomadest. Kui metsloomad muretult jooma 
läksid, langesid ootamatult nende kohal rippuvalt oksalt kaela kaks kohutavat kiskjat, 
kes oma võimsate rusikatega nad uimaseks põrutasid. Tihti laskis Jack käiku oma oda 
ning antiloobid ja sebrad langesid tema osava käe all. 

Nooruk kattis oma alastust leopardinahaga, kuid selleks ei sundinud teda sugugi 
häbelikkus. Vaenulik vastuvõtt, mis sai talle osaks tema rassi kuuluvate inimeste 
poolt, äratas temas metsloomainstinktid. Igas inimeses on peidus loom, kuid Jacki 
veres instinktid lausa pulbitsesid, sest ta oli need pärinud oma isalt, kes oli 
metsloomade keskel üles kasvanud. 

Jack kandis leopardinahka eelkõige kui sõjasaaki, kui oma vapruse sümbolit: ta oli 
võitluses üks ühe vastu leopardi noaga tapnud. Ürginimese maitse kohaselt meeldis 
talle oma keha ehtida, nahk aga oli väga ilus. See oli teine põhjus, miks ta seda 
kandis. Aga kui nahk kokku kuivas ja pragunema hakkas — Jack ei tundnud 
nahaparkimise kunsti —, kurvastas see teda nii väga, et ta ei raatsinud tükk aega 
nahka ära visata. 

Kui ta paari päeva pärast üksiku musta sõjamehe õlgadel samasugust leopardinahka 
märkas, vastandina tema omale pehmet ja ilusat, õigesti töödeldut, sööstis ta puu 
otsast hetkegi mõtlemata pahaaimamatu neegri selga, torkas 

talle terava noa südamesse ja võttis kallihinnalise saagi endale. 

Südametunnistus teda selle röövmõrva pärast ei piinanud. Džunglis on jõud õigus ja 
aitab ühestainsast päevast, et see tõde jõuaks igaühe teadvusse, kes džunglisse satub 
— olgu ta siis inimene või loom. Jack ei kahelnud, et kui selline juhus oleks avanenud 
metslasele, oleks viimane talitanud täpselt samamoodi. Džunglis on poisi ja mustana- 
halise elu niisama vähe väärt kui lõvi või pühvli, sebra või põdra või ükskõik millise 
ürgmetsa hämaras tihnikus roomava ja jooksva, hüppava ja lendava olendi oma. 
Inimesele on antud üksainus elu, kuid vaenlasi, kes seda ära tahavad võtta, on palju. 
Mida rohkem sa vaenlasi hävitad, seda rohkem on sul väljavaateid oma elu pikendada. 
Muheldes võttis poiss võidetud vaenlaselt ilusa kirju naha ja jätkas koos Akutiga 
teekonda. Nad otsisid suurte inimahvide sugukonda, kes, mõistagi, võtab neid vastu 
avasüli. 

Ning siis ühel ilusal päeval leidsidki Akut ja Jack otsitavad üles. Kõige sügavamal 
džunglis, kaugel peidus inimeste eest, sattusid nad looduslikule lagendikule, kus 
Jackil õnnestus näha metsikut tamtammi, sedasama tamtammi, mida kunagi oli nii 
uljalt tantsinud poisi isa. 


Jack ja Akut magasid kõrge puu otsas, kui nende kõrvu kostis kauge trummipõrin. 
Mõlemad ärkasid otsekohe. Akut mõistis esimesena, mida kummaline hääl tähendas. 

»Suured ahvid!" karjatas ta. , Nad tantsivad tamtammi! Tule, Korak, Tarzani poeg, 
läheme ruttu oma rahva juurde.” 

Akut oli andnud poisile nimeks Korak, sest ta ei saanud hääldada tema nime Jack. 
Ahvide keeles tähendab Korak tapjat. Tapja tõusis püsti harulisel oksal, mille peal ta 
oli maganud, toetas selja vastu tüve ja sirutas oma tugevat noort keha. Tema sile 
pruun nahk läikis kahvatus kuuvalguses, mis kohati läbi tiheda lehestiku tungis. 

Ka ahv ajas end püsti, kuid jäi küürakile, nagu temasugustel kombeks. Erutusest tõi 
ta kuuldavale tasase madala urina. Poiss urises vastu. Ahv libises käratult puu otsast 
maha. Kuu kallas hõbedast valgust lagendikule ning musta karvase kasukaga 
kohmakale Akutile ja tema kõrval sammuvale ilusa sileda nahaga graatsilisele poisile. 
Poiss ümises lõbusat lauluviisi, mida ta oli kuulnud inglise koolis, kuhu ta ei lähe 
enam iialgi. Jack oli õnnelik. Peagi saabub kauaoodatud silmapilk, millest ta nii 
ammu oli unistanud: lõpuks ometi jõuab ta sõprade juurde, jõuab koju. Oma 
hulkurielu esimestel kuudel oli tal raske harjuda alaliste ohtude ja näljaga ning siis 
meenutas poiss sageli kauget Inglismaad, igatses kodu ja vanemate järele. Viimasel 
ajal hakkasid need mälestused tuhmuma ja nüüd andus ta nendele harva. Vana elu 
kodumaal tundus Jackile 

53 

kauge, pooleldi unustatud unenäona ja ta ei unistanud enam sellest, et mõnda 
mereäärsesse linna ja sealtkaudu Londoni jõuda. Endine otsus oli muutunud 
imekauniks, kuid lootusetuks unelmaks. 

Mõtted Londonist ja tsiviliseeritud maailmast olid nüüd tema teadvuses maetud nii 
sügavale, et need enam peaaegu üldse pealispinnale ei kerkinud. Üksnes keha kuju ja 
vaimse arengu poolest erineski ta enda kõrval olevast hiiglasuurest metsikust loomast. 

Ülevoolavas rõõmus andis Jack Akutile tugeva matsu turjale. Poolvihaselt, 
poolnaljatamisi pööras ahv ümber ja paljastas kihvad. Pikad karvased käed haarasid 
poisist kinni ja mõlemad kukkusid maha. Nad veeresid mööda maad, urisesid, naersid, 
küünistasid ja hammustasid teineteist, kuid iialgi mitte nii kõvasti, et teisel veri välja 
oleks tulnud. See oli ühtaegu tore mäng ja kasulik treening mõlemale. Poiss näitas 
Akutile mõningaid maadlusvõtteid, mida ta oli õppinud koolis, ja Akut sai need peagi 
selgeks. 

Kuid üks kunst, mida Akut kuidagi ära õppida ei suutnud, oli poks. Ahvi üllatas 
alati, kuidas ainsa tabava rusikahoobiga nina pihta või roiete vahele õnnestus poisil 
tema kavatsetud võimsad löögid võimatuks teha. See vihastas teda ja mõnigi kord pidi 
ta äärepealt vajutama hambad oma sõbra pehmesse lihasse, sest ta oli ju ikkagi ahv, 
ahvi iseloomu ja metsikute instinktidega. Ent JacM õnneks kaotas raevunud ahv 
sellistel silmapilkudel alati pea ning unustas kõik rünnaku- ja kaitsereeglid. Siis 
hakkas talle igast küljest tabavaid hoope sadama ja ta pidi vihaselt urisedes ja 
paljastatud kihvadega taanduma. Iga kord pärast sellist poksitundi oli ta tükk aega 
poisi peale pahane. 

Sel ööl ei tulnudki poksimisest midagi välja. Vaevalt said nad vahetada mõne löögi, 
kui panter Sheeta lõhn neid valvsaks sundis. Hiiglasuur kass hiüis tihnikus just nende 
eest läbi. Ta peatus hetkeks ja kuulatas. Poiss ja ahv hakkasid ähvardavalt urisema 
ning kiskja tegi minekut. 

Siis hakkasid nad tamtammi hääle suunas edasi liikuma. Trummipõrin muutus üha 
valjemaks. Nüüd kuulsid nad juba tantsivate ahvide lõrinat ja ninna tungis nende 
lõhna. Poiss värises erutusest. Akuti seljakarvad tõusid turri: hirmu ja rõõmu märgid 
on sageli sarnased. 


Pikkamisi tegid nad endale džunglis teed, jõudes üha lähemale suurte ahvide 
kogunemiskohale. Ja äkki avanes poisi silmadele tavatu pilt. Akutile oli see 
vaatemäng tuttav, Korak aga polnud iialgi midagi sellist näinud. Ta tundis 
külmavärinaid üle keha jooksmas. Hiiglasuured ahvid tantsisid kuupaistel. Nad 
keerlesid ringis ümber maatrum-mi, mida kolm emaahvi väsimatult keppidega 
tagusid. Kepid olid kauasest tarvitamisest juba kulunud. 

Akut, kes tundis oma rahva iseloomu ja kombeid, ei kiirustanud ilmutama 
kohalolekut: ta otsustas oodata, kuni möödub suguvendade tantsuhullus. Kui trumm 
on vaikinud ja kõhud tublisti täis söödud, alles siis astub ta oma sugukonna ette. 
Seejärel tuleb nõupidamine ja pärast seda võetakse ta koos Korakiga sugukonna 
liikmeks. Mõni on ehk vastu, kuid neist saab jagu jõuga, mida jätkub nii temal kui 
poisil. Mitme nädala või isegi kuu jooksul suhtutakse nendesse umbusu ja põlgusega, 
kuid ajapikku see möödub. 

Akut lootis, et ahvide hulgas on neid, kes tundsid Tarzanit ja mäletavad teda. 
Sellisel juhul on tal kergem poissi tutvustada. Akuti salasoov oli teha Korak ahvide 
kuningaks. Inimahvide ebatavalist tantsu nähes tahtis poiss tantsivate ahvide keskele 
tormata ja Akut nägi kurja vaeva, et teda sellest meeletust sammust tagasi hoida. Akut 
teadis, et nad mõlemad oleksid otsekohe tükkideks kistud. Tantsides kütavad ahvid 
end sellise hulluseni, et isegi kõige tugevamad ja metsikumad kiskjad hoiduvad sel 
ajal hirmsa tamtammi kohast võimalikult kaugele. 

Kuu oli kadunud lagendikku ümbritsevate puude taha, trummipõrin hakkas 
nõrgenema ja tantsijate ekstaas vaibuma. Lõpuks kõlas viimne löök trummi pihta ja 
suured loomad tormasid ohvri kallale, kes selleks orgiaks oli kohale toimetatud. 

Nähtu ja kuuldu põhjal teatas Akut Korakile, et siin oli valitud uut kuningat, ja ta 
näitas poisile suurt karvast monarhi, kes oli troonile tõusnud niisamuti nagu paljud 
inimsoost valitsejad — oma eelkäija tapmise abiL 

Kui ahvid olid kõhu kõvasti täis õginud ja paljud kavatsesid juba magama heita, 
tõmbas Akut Korakit käest. 

»Läheme,” sosistas ta. ,, Tule mulle järele! Tee seda, mida teeb Akut!" 

Ta liikus pikkamisi puude otsas edasi, kuni jäi peatuma ühel lagendiku kohale 
ulatuval oksal. Siin seisis ta viivu vaikselt, siis hakkas kumedalt urisema. 
Paarkümmend ahvi kargas silmapilk jalule. Nende väikesed metsikud silmad vilasid 
kiirelt lagendikul ringi. Kuningas märkas esimesena kahte võõrast kogu. Ta tõi 
kuuldavale kurjakuulutava lorina. Seejärel astus ta paar sammu uustulnukate poole. 
Ta karvad turritasid, jalad olid kanged ja ta käis puiselt, kornberdades. Talle järgnes 
mitu suurt isaahvi. 

Kuningas peatus uustulnukatest just nii kaugel, et nad alla hüpates teda kätte poleks 
saanud. Siin ta seisis, kõigutades end edasi-tagasi oma lühikestel jalgadel, kohutavate 
grimasside saatel võimsaid kihvu paljastades ja aeg-ajalt ähvardavalt kehaliigutustega 
ühes rütmis lõrise-des. Järk-järgult kõikumine kiirenes ja lorin muutus 

lakkamatuks kõuehäälseks möirgamiseks. Akut teadis, et ta õhutab endas raevu, 
tormamaks neile kallale. Kuid vana ahv ei tahtnud võidelda: ta oli tulnud siia poisiga, 
et ühendada oma saatus sugukonna omaga. 

»»Olen Akut,” ütles ta, ,,ja see on Korak. Ta on Tarzani, endise ahvide kuninga poeg. 
Minagi olin nende ahvide kuningas, kes elasid suurte vete maal. Tulime siia, et koos 
teiega jahti pidada ja õlg õla kõrval võidelda. Oleme suured kütid. Oleme vägevad 
võitlejad. Võtke meid rahus vastu!” 


Kuningas lakkas end kõigu tarnast. Ta silmitses neid oma sorakil kulmude alt. Tema 
verd täis valgunud silmad välkusid julmast raevust. Ta oli alles nüüdsama saanud 
kuningaks ja suhtus oma ametisse väga kiivalt. Ta kartis, et need kaks veidrat ahvi 
võivad tema õigusi vaidlustada. Sileda, karvadeta kehaga olendit nimetati inimeseks, 
inimest ta aga kartis ja vihkas. 

»Kasige minema!" röögatas ta. ,, Kaduge siit, või ma tapan teid!" 

Kuni ahvid oma tantsu lõpetasid, oli Akuti selja taga seisev poiss võdisenud 
rõõmsast elevusest: ta ihkas kiiremini alla nende karvaste peletiste sekka hüpata ja 
näidata neile, et on nende sõber ning oma omade hulgas. Ta ootas, et teda võetakse 
vastu avasüli, kuid nüüd täitsid kuninga sõnad ta südame kurbuse ja nördimusega. 
Neegrid olid ta minema kihutanud. Ta oli läinud valgete inimeste, oma suguvendade 
juurde, kuid tervitussõnade ja kaastunde asemel oli talle vastatud kuulirahega. Suured 
ahvid olid jäänud ta viimseks lootuseks. Ta oli tulnud otsima seltsi, mida ei saanud 
inimestelt. Kuid ka ahvid põlgasid ta ära. Poissi valdas viha. 

Ahvide kuningas seisis peaaegu selle oksa all, kus nad istusid. Teised ahvid olid 
poolringis mõne sammu kaugusel kuningast ja jälgisid uudishimulikult sündmuste 
kulgu. Enne kui Akut oleks suutnud taibata poisi kavatsust ja teda tagasi hoida, oli see 
hüpanud alla otse kuninga ette, kes hakkas end nüüd uuesti kõigutama, et oma raevu 
üles kütta. 

»Mina olen Korak!" karjus poiss. ,,Olen Tapja. Tulin teie juurde kui sõber. Te tahate 
mind ära ajada. Mis siis ikka, ma lähen. Aga enne ma tõestan teile, et Tarzani poeg on 
teie käskija, nii nagu oli seda tema isa, ja ta ei karda teie kuningat ega kedagi teie 
hulgast!" 

Ahvide kuningas tardus imestusest paigale: ta ei oodanud uustulnukalt sellist 
jultumust. Akut polnud sugugi vähem hämmastunud kui kuningas. Meeleheites anus 
ta Korakit mõistust pähe võtma ja mitte riskeerima oma eluga, sest ta teadis, et nüüd 
kohe tormavad kõik ahvid pühale lagendikule oma kuningale appi ja klaarivad 
sissetungijaga julmalt arved. Aga vaevalt kuningas vajabki abi. 


Üksainus võimsate lõuapärade liigutus, ja poisi õrn kael värvub verest punaseks... 
Korakile appi söösta tähendas kindlasse surma minna, kuid vana truu Akut ei 
kõhelnud silmapilkugi. Karvad turris, hüppas ta madala urinaga puu otsast alla ja asus 
oma sõbra kõrvale. 

Kuningas astus sammu poisile lähemale ja sirutas pikad käed välja, et haarata teda 
kaelast. Julmad lõuad ammuli, oli ta valmis vajutama kollaseid kihvu sügavale pruuni 
nahka. Korak laskus kummargile ja valmistus kallaletungi vastu võtma. Ta tõmbus 
vedruna kokku, et vältida vaenlase väljasirutatud käsi, siis aga ajas end silmapilk sirgu 
ja virutas kuningale kõhtu metsiku rusikahoobi, pannes sellesse kogu oma keha 
raskuse ja teraslihaste jõu. Kohutava ulgumisega prantsatas ahvide kuningas selili, 
püüdes kramplikult oma vaenlasest kinni haarata. 

Raevukas ulgumine tõusis ahvide kõrist, kui nad nägid, et nende kuningas on 
võidetud. Nad tormasid Koraki ja Akuti kallale, et neid maamuna pealt minema 
pühkida. Vana ahv oli aga liiga tark ega soovinud ebavõrdset võitlust vastu võtta. 
Akut teadis, et keelitada poissi põgenema oli asjatu. Jäi vaid üks võimalus pääseda ja 
ta haaras sellest kinni. Ta võttis poisi kaenlasse, pööras kähku ümber ja tormas teise 
puu poole, mille oksad rippusid madalas maa kohal. Kogu ahvikari kihutas möirates 
neile järele. Kuid Akut, vana Akut, rabelev poiss kaenlas, oli oma jälitajatest väledam. 

Ühe hüppega kargas ta madalale oksale ja pärdiku osavusega tiris poisi puu latva. 
Aga ka siin ei jäänud ta peatuma, vaid tormas edasi puult puule, laskmata käest oma 
kallihinnalist kandamit, ja kadus peagi pimedasse džungli-öösse. Mõnda aega ajasid 


ahvid neid taga, aga kui väledamad olid aeglasematest ette jõudnud ja nägid teisi 
kaugel maas, loobusid nad jahist, jäid seisma ning karjusid ja kriiskasid väljavalamata 
vihast. Siis pöörasid nad ümber ja läksid tagasi lagendikule. 


IX. Uus sõber 


Koraki süda oli raske. Järgmisel päeval pärast suurte ahvide ebasõbralikku 
vastuvõttu hulkus ta Akutiga sihitult džunglis. Pettumus rõhus hinge, rinnas põles 
kättemaksuiha. Ta vaatas vihkavalt kõiki džungliasukaid, paljastas hambaid ja urises 
ähvardavalt nende peale, kes ta silma alla sattusid. Ta väljendas oma halba tuju täpselt 
niisamuti nagu džungli metsikud asukad, kellelt oli mitmekuise kooselu järel üle 
võtnud nende kombed. 

Nad liikusid pikkamisi ja ettevaatlikult alla tuult, vahtides pingsalt enda ette 
tihnikusse. Äkiline oht võis neid ähvardada üksnes eest, sest tuul oleks kandnud 
vaenlase lõhna neist eemale. Järsku jäid mõlemad seisma, pead viltu. Lükumatult 
nagu raidkujud seisid nad ja kikitasid kõrvu. Ükski lihas nende näos ei liigahtanud. 
Äkki astus Korak ettevaatlikult paar jardi edasi ja hüppas lähema puu otsa. Akut 
järgnes talle. Nad tegid seda nii tasa, et ka kümne sammu kauguselt poleks inimese 
kõrv suutnud tabada vähimatki sahinat. 

Nad liikusid puude otsas edasi, peatudes ja kuulatades tihti. Nende hämmeldunud, 
nõututest pilkudest oli näha, et mõlemad olid kaunikesti segaduses. Viimaks nägi 
poiss saja jardi kaugusel roigastest aeda ning selle taga kitsenahast telke ja 
õlgkatusega onne. Julm irvitus kerkis ta huultele. Neegrid! Kuidas ta neid vihkas! 
Andnud Akutile märku teda oodata, tormas ta otsekohe maad kuulama. 

Häda sellele õnnetule külaelanikule, kes nüüd Tapja silma alla satub! 

Mööda alumisi oksi edasi liikudes ja ühe džunglihiiglase otsast teisele hüpates 
lähenes Korak kuuldamatult külale. Aia tagant kostis kellegi hääl, Korak liikus selle 
suunas. Suure puu oksad ulatusid just üle koha, kust oli häält kuulda. Selle puu otsa 
Korak nüüd hüppaski. Oda ta käes oli viskevalmis, kõrvad teatasid inimese 
lähedusest. Ta vajas vaid viivu, et näha ohvrit. Nagu välk lendab siis oda märki. 

Oda viskevalmis, laskus ta okste vahel ikka madalamale, vahtides teraselt alla ja 
otsides kõrvu kostva inimhääle omanikku. 

Viimaks märkas ta inimese selga. Käsi koos odaga lendas taha, asendisse, mis 
heiteks kõige rohkem jõudu andis. Raudotsikuga surmatooja pidi täie hooga läbistama 
pahaaimamatu ohvri keha. Ja siis äkki Tapja peatus. Ta kummardus pisut ettepoole ja 
hakkas teraselt silmitsema. Tahtis ta paremini näha oma märklauda või jahutas 
väikese saleda lapsekeha nägemine tema veres mässavat tapmisiha? 

Ettevaatlikult langetas ta oda ja seadis end pikal oksal mugavasse asendisse. Nii ta 
seal istus ja vahtis imestusest pärani silmadega olendit, keda ta tappa oli kavatsenud 
— väikest pähklipruuni nahaga tüdrukut. Irvitus oli kadunud ta huulilt. Ilme väljendas 
üksnes pingsat tähelepanu: ta püüdis selgusele jõuda, mida tüdruk teeb. Äkki 
valgustas ta nägu lai naeratus. Tüdruk pööras end pisut ja sealjuures tuli nähtavale 
Geeka, elevandiluust pea ja rotinahast kehaga eemaletõukava välimusega nukk. 
Tüdrukuke surus nukku enda vastu, vaatas teda õrnalt ja laulis kiigutades talle 

nukraviisilist araabia hällilaulu. Tapja ilme muutus mõtlikuks ja õrnaks... 

Kiirelt lendas mööda tund. Korak istus oma oksal ja jälgis mängivat tüdrukut. Ta ei 
saanud kordagi näha lapse nägu: ainult mustad juuksed, väike päikesepruun õlg ja 
lühikese seeliku alt paistev ilus ümmargune põlv oli kõik, mida ta näha võis. Vahel 


harva, kui tüdruk ükskõikset Geekat emalikult noomis, sai nähtavaks ümmargune 
põsk ja väike õrn lõug. Siis viibutas ta etteheitvalt sõrme ja surus taas rinnale ainsa 
olevuse, kellele sai anda oma rikkalikku emaarmastust. 

Unustanud verised kavatsused, laskis Korak oda hoidvad sõrmed lõdvaks. Oda 
libises käest ja pidi äärepealt alla kukkuma. See äratas Tapja mõtisklusist. Talle 
meenus, et oli tulnud tapma inimest, kelle häält oli džunglis kuulnud. Korak vaatas 
oma tapariista — seda kohta, mis käes hoidmisest oli kulunud, ja julma odaotsa. Siis 
suunas ta pilgu maas istuvale väikesele õrnale olevusele. Ta kujutles, kuidas raske 
sõjariist alla lendab, rauast otsik tema kehasse tungib ja kuum veri õrna naha punaseks 
värvib. See naljakas nukk kukub tüdrukukese sülest maha, kui ta surmaeelses 
agoonias visklema hakkab. Tapja võpatas ja vaatas siis raevukalt oma oda, nagu oleks 
see elusolend, võimeline aru saama ja tunnetama. 

Mida teeks küll tüdruk, kui Korak äkki puu oksalt tema kõrvale laskuks? Kõige 
tõenäolisem, et jookseks karjudes minema. Siis ruttavad siia inimesed odade ja 
püssidega. Nad kas tapavad ta või kihutavad minema. Talle tõusis klomp kurku. Poiss 
isegi ei aimanud, kui väga ta igatses omasuguse seltskonda. Tal tekkis suur soov 
tüdruku juurde laskuda ja teda kõnetada, kuigi teadis, et tüdruk räägib mingisugust 
võõrast, talle arusaamatut keelt. Kuid pole viga, nad võivad rääkida žestide abil. See 
oleks parem kui mitte midagi. Pealegi tahtis ta väga näha tüdruku nägu. Kõik, mida ta 
seni näinud oli, rääkis sellest, et tüdruk oli ilus. Kõige rohkem köitis teda tüdruku õrn 
emalik suhtumine veidrasse nukusse. 

Viimaks jõudis poiss otsusele. Ta püüab äratada tüdruku tähelepanu ja julgustab 
veidi kaugemalt naeratusega. Ta hakkas pikkamisi alla tulema. Äkki kuulis ta kõva 
lärmi, mis kostis küla teisest servast. Korak ronis pisut kõrgemale ja nägi peatänava 
lõpus suurt väravat. Selle poole jooksis nüüd kõikjalt kokku trobikond käratsevaid 
mehi, naisi ja lapsi. Värav paiskus valla ja külla sisenes karavan. Siin oli nii 
mustanahalisi orje kui ka põhjapoolsete kõrbete tumedaid araablasi, vanduvaid 
kaameliajajaid, kes sundisid oma tõrkuvaid loomi kiiremini liikuma; raske kandamiga 
ülekoormatud eesleid, kes liigutava kannatlikkusega 

talusid peremeeste toorust ja lingutasid vaid kurvalt kõrvu; siin oli kitsi, lambaid ja 
hobuseid. Kõige ees sõitis pikk karmiilmeline vanamees. Vastamata külarahva 
tervitustele, suundus ta otsejoones küla keskele suure kitsenahkse telgi juurde. Lävel 
seisis vana kortsus nõid, pikk vanamees kõnetas teda. 

Oma varjatud vaatekohast nägi Korak kõike. Ta nägi, kuidas vanamees päris midagi 
vanalt neegrieidelt, kuidas viimane näitas sõrmega puu poole, müle all mängis väike 
tüdruk. ,,See on kindlasti tema isa," mõtles Korak. ,.Isa oli pikka aega kodunt, ära ja 
nüüd tagasi jõudes mõtles kõigepealt oma väikese tütre peale. Kuidas küll tütar 
rõõmustab teda nähes! Kuidas ta isale vastu jookseb ja tema käte vahele tormab! Ja 
kuidas armastav isa surub tütre oma rinnale ja külvab ta üle suudlustega!" 

Ta ronis kõrgemale puu otsa, kust paistis tüdruk. Olles ise õnnetu, tahtis ta nautida 
vähemalt teiste õnne. Aga mis siis, kui proovida vanamehega juttu teha? Ehk jääb ta 
uskuma Jacki sõbralikke kavatsusi ja lubab tal külla tulla? Tasub katset teha. Poiss 
otsustas rahulikult paigal istuda, kuni araablane on oma tütart tervitanud, siis aga tuleb 
puu otsast alla ja läheb nendega sõbralikult rääkima. 

Araablane hiilis pikkamisi tüdruku poole. Ahhaa, isa tahab oma tütart üllatada! 
Korak kujutles tüdruku rõõmsat ehmumist, kui ta oma isa ootamatult näeb. Poisi 
silmad sädelesid kannatamatusest... 

Vanamees seisiski juba tütre taga, ta karm nägu oli ikka alles tõsine. Tüdrukuke 
polnud teda veel märganud, ta lobises muretult oma kõnevõimetu Geekaga. Vanamees 


köhatas. Tütarlaps võpatas ja pööras ruttu ümber. Nüüd nägi Korak tema nägu — 
suurte tumedate silmadega imekaunist süütut lapsenäokest. Poiss oli veendunud, et 
nägu lööb õnnest särama, niipea kui tüdruk isa ära tunneb, aga ta ei lugenud tema 
näost mitte õnne, vaid hirmu. Hirm peegeldus ta silmis, hirm kõverdas ta suud, hirm 
kangestas kõiki ta liikmeid. Araablase kitsastele huultele ilmus õel irvitus. Tüdruk 
proovis eemale hiilida, kuid vanamees virutas talle toorelt jalaga vastu külge, nii et 
laps rohu sisse pikali lendas. Siis astus mees ta juurde, haaras oma kõndiste 
sõrmedega kehast ja hakkas laduma raskeid hoope, kuhu juhtus. 

Tema kohal puu otsas aga küürutas kiskja — seal, kus silmapilgu eest oli istunud 
naeratav poiss —, puhevil ninasõõrmete ja paljastatud hammastega kiskja, kes värises 
meeletust raevust. 

Šeik seisis kummargil tüdruku kohal, kui Tapja tema ette maha hüppas. Poiss 
pigistas vasakus käes oda, aga ta oli selle unustanud. Tema parem käsi oli rusikas ja 
sel hetkel, 

60 

kui šeik end sirgu ajas, olles ehmunud taevast kukkunud alasti inimest nähes, rabas 
ta jalust maha vastu alumist lõualuud antud ränk rusikahoop, hoop, millesse noor 
hiiglane oli pannud oma peaaegu üleloomuliku jõu. 

Verest nõretav šeik kaotas teadvuse. Korak astus tüdruku juurde. Too oli püsti 
tõusnud ja vaatas nüüd suurte kohkunud silmadega kord poissi, kord maas lamavat 
kaamet šeiki. Iseenesliku kaitsva liigutusega võttis Tapja tüdruku õlgade ümbert kinni 
ja astus tema kõrvale, oodates, et araablane tuleb teadvusele. Nad seisid viivu 
vaikides, siis hakkas tüdruk rääkima. 

»Kui ta ärkab, siis ta tapab mu,” ütles tüdruk araabia keeles. 

Korak ei saanud temast aru. Ta raputas pead ja proovis tüdrukuga rääkida esmalt 
inglise, siis ahvide keeles. Kuid Mirjam ei mõistnud sõnakestki. Ta kummardus ja 
puudutas käega pikka nuga, mis oli araablasel vöö vahele torgatud. Siis tõstis ta 
rusikasse pigistatud käe pea kohale ja vajutas kujuteldava tera endale südamesse. 
Korak sai aru: vanamees ärkab ja tapab ta. Tüdruk seisis värisedes tema kõrval, kuid 
ei kartnud poissi. Miks pidi ta kartma seda, kes oli ta päästnud julma Ššeigi peksust? 
Mitte keegi polnud iialgi tema vastu sõbralik olnud. Mirjam vaatas poisile näkku: see 
oli noor ilus nägu, samasugune pähklipruun nagu temagi oma. Tüdrukule meeldis 
tähniline leopardinahk, mis õlgadest põlvedeni kattis poisi nõtket keha; tema 
metallvõrud äratasid Mirjamis kadedust. Ta oli alati ihaldanud käevõrusid, kuid seik 
ei lubanud iialgi midagi kanda peale puuvillase riidetüki, mis vaevalt kattis ta keha. 
Väikesel Mirjamil polnud kunagi olnud ilusaid nähku, siidkangaid ega kalliskive, mis 
talle kõik nii väga meeldisid... 

Korak silmitses tüdrukut. Lapseeast peale oli ta plikasid põlanud ja pidanud 
memmekateks poisse, kes nendega mängisid. Ta ei teadnud, mida teha. Jätta tüdruk 
siia, vana araablase juurde, kes ta metsikult läbi peksab või isegi tapab? Ei, seda ta ei 
saanud. Kuid teisest küljest, kas ta võis tüdruku džunglisse kaasa võtta? Kas tal ei lähe 
raskeks vedada mööda džunglit nõrka arglikku tüdrukut? Ta kardaks omaenese 
varjugi, kui tõuseb kuu ja kiskjad roomavad välja, pannes oma möirgamise ja 
ulgumisega kaikuma pimeda džungliöö. 

Mõtteisse vajunud, seisis ta mõne minuti. Tüdruk jälgis poisi ilmet ja püüdis taibata, 
mida ta mõtleb. Temagi mõtles oma tulevikule. Ta kartis jääda siia, kus teda ootas 
raevunud šeigi julm kättemaks. Terves ilmas võib ta loota abi üksnes sellelt 
poolpaljalt võõralt noorukilt, kes nii imevahvasti laskus pilvedest, et päästa teda 
harjumuspärasest peksust. Aga kui ta uus sõber äkki minema läheb? Tähelepanelikult 

silmitses ta poisi tõsist nägu, astus siis lähemale ja pani oma pehme pruuni käe ta 
käele. Õrn puudutus äratas poisi mõtisklusest. Ta vaatas tüdrukule silma ja nähes tema 
ripsmetel pisaraid, võttis uuesti lapse õlgade ümbert kinni. 

» Tule,” ütles ta. ,, Džungel on lahkem kui inimesed. Sa hakkad džunglis elama 
Koraki ja Akuti kaitse all.” 

Need sõnad ei öelnud Mirjamile midagi, kuid ta mõistis poisi käe survet, kui 
viimane teda maaslamavast araablasest ja telkidest eemale juhtis. Väike käsi põimus 
ümber poisi piha ja koos suundusid nad aia poole. 

Suure puu all võttis ta lapse sülle, heitis kergelt oma õlale ja hüppas osavalt 
alumistele okstele. Tüdruk hoidis ta kaela ümbert kinni ja ühes väikeses käes poisi 
noorel sitkel seljal rippus Geeka. 

Nad polnud külast kuigi kaugele jõudnud, kui Mirjam märkas äkki Akuti kohutavat 
kogu. Ta karjatas, surus end tugevamini Koraki vastu ja osutas kartlikult ahvi poole. 

Nähes elusa saagiga naasvat Tapjat, pidas Akut seda vangiks ja sööstis urisedes 
nendele vastu. Habras tüdrukuke ei äratanud tema kiskjasüdames rohkem kaastunnet 
kui võitluse kaotanud isaahv. Ta oli võõras ja seepärast tuli ta tappa. Nende lähenedes 
paljastas Akut oma kollased kihvad, kuid nägi imestusega, et ka Tapja näitas 
hambaid, kuid mitte tüdrukule, vaid temale, Akutile, ja urises sealjuures ähvardavalt. 

»Ahhaa," mõtles Akut. ,,Tapja on endale naise võtnud!" Ja alistudes oma sugukonna 
tavadele, jättis ta nad rahule, keeras selja ja hakkas tegelema ussikesega, kes näis eriti 
suupärane olevat. Silmanurgast piilus ta siiski salamahti Koraki poole. Nooruk oli 
pannud oma kandami suure oksa peale, kust see hirmuga kinni hoidis, et mitte alla 
kukkuda. 

»Ta jääb meie juurde," ütles Korak Akutile peaga tüdrukule osutades. ,,Ära talle 
halba tee, me peame teda kaitsma.” 

Akut kehitas õlgu. Talle polnud sugugi meeltmööda koormata end hoolitsemisega 
inimlapse eest. Tüdruk oli džunglieluks lootusetult kõlbmatu — Akut nägi seda 
selgesti. Ta kartis istuda oksal, ta heitis kohkunud püke Akuti poole. Akut oli seda 
meelt, et abitud tuleb hävitada. Aga kui Tapja tahtis seda naist pidada, siis pidi Akut 
leppima. 

Akutile ei meeldinud uus olend sugugi, seda võis ta kohe kinnitada. Tolle nahk oli 
karvadeta ja sile justkui vihmaussil ning nägu üsna eemaletõukav. Ta polnud 
kaugeltki nii kaunis kui üks emaahv, kes talle möödunud öösel ahvide 
kogunemiskohas oli silma hakanud. Ah, kus oli alles ilu, nõtkus ja naiselikkus! Suur 
lahke suu, armsad kollased kihvad ja kui pehmed vurrud! Akut ohkas, ajas end siis 
täies 

pikkuses püsti ja hakkas oma oksal edasi-tagasi tammuma, sest isegi selline armetu 
olend nagu Koraki naine pidi vääriliselt hindama tema suurepärast kehaehitust ja 
nõtket hoiakut. 

Kuid vaene väike Mirjam surus end tugevamini Koraki vastu. Viivuks soovis ta 
koguni tagasi külla, kus elutingimused olid nii tuttavad ja harjumuspärased. Näotu 
ahv kohutas teda: loom oli hiiglasuur ja metsiku välimusega. Ahvi liigutustes nägi ta 
ähvardust, sest ta ei võinud ju aimata, et ahv tahtis talle meeldida. Mirjam ei teadnud, 
et sõprussidemed ühendavad seda koletist jumala-sarnase noorukiga, kes oli ta 
päästnud šeigi käest. 

Kogu õhtu ja öö tundis Mirjam lõputut hirmu. Korak ja Akut kihutasid saaki otsides 
puude otsas ja kandsid tüdrukut peadpööritavas kõrguses. Kord peitsid nad ta 
puuokstesse, ise aga hakkasid põdra poole hiilima. Ta kartis väga jääda üksi 
koletistest kihavasse džunglisse, aga hirm kasvas õuduseks, kui ta nägi poissi ja ahvi 


okste vahelt põdrale selga hüppamas, kuulis oma kauninäolist päästjat metslooma 
moodi urisemas ja nägi tema tugevaid valgeid hambaid saagi võbisevasse kehasse 
tungimas. 

Kui Korak Mirjami juurde tagasi tuli, olid ta nägu, rind ja käed verega koos. Ta 
pakkus tüdrukule suurt tükki sooja = toorest liha. Mirjam põrkas temast õudusega 
eemale. Nähtavasti valmistas keeldumine poisile suurt muret, sest ta jooksis 
džunglisse ja tõi sealt Mir jamile mahlaseid puuvilju. Tüdruk pidi taas muutma oma 
arvamust poisist. Seekord ei põrganud ta eemale, vaid võttis annid vastu ja tänas õrna 
naeratusega. 00, oleks Mirjam vaid teadnud, mida tähendas see naeratus sõbralikkust 
igatsevale üksildasele poisile! 

Korakile valmistas muret, kuidas magama heita. Ta kartis, et tüdruk kukub unes 
oksa pealt alla, kuid ohtlik oh magada ka maas, kus teda võisid rünnata metsikud 
kiskjad. Poiss seadis tüdruku magama laiale oksale enda ja Akuti vahele,nii et ta ei 
saanud alla kukkuda ja tal oli nende kehadest soe. 

Mirjamil ei tulnud kaua und: teda kohutasid all haigutav must kuristik ja kõrval 
magav karvane koletis, kuid viimaks sai loodus hirmust jagu ja ta vajus sügavasse 
unne. 

Kui ta ärkas, oli päike juba kõrgel. Alguses ta ei saanud aru, on see kõik unes või 
ilmsi. Pea oli Koraki õlalt maha libisenud ja pilk pööratud ahvi karvase selja poole. 
Seda nähes tõmbus ta hirmust kägarasse. Siis tundis tüdruk, et keegi hoiab teda, ja 
ümber pöörates nägi nooruki naeratavaid silmi. Kui poiss talle naeratas, kadusid kõik 
Mirjami kartused. Ta surus end kõvemini poisi vastu, et hirmsast ahvist võimalikult 
kaugel olla. 

63 

Korak kõnetas teda ahvide keeles, kuid tüdruk raputas pead ja vastas araabia keeles, 
mis oli poisile niisama arusaamatu kui ahvide keel tüdrukule. Akut tõusis oksal 
istukile ja vaatas neid. Ta sai aru, mida rääkis Korak, kuid tüdruk tõi kuuldavale ainult 
mingisuguseid tobedaid häälitsusi, mis olid mõistmatud ja naljakad. Akut ei taibanud, 
mis võis tüdrukus Korakile nii väga meeldida. Ahv vaatas teda üksisilmi, jälgis 
tähelepanelikult iga tema liigutust, siis kratsis pead, tõusis püsti ja raputas end. 

Tüdruk ehmus jälle ta liigutustest ja põrkas eemale. Loom nägi, et tüdruk kardab 
teda, ja võttis nõuks veidi hirmutada. Ta kummardus oksale lähemale ja hakkas oma 
pikka karvast kätt tüdruku poole sirutama, justkui kavatseks temast kinni haarata. 
Tüdruk püüdis kaugemale nihkuda. Akuti silmad särasid lõbusalt, ta tundis mängust 
mõnu. Haaratud oma vigurdamisest, ta ei märganudki, kuidas ahenesid poisi 
silmaterad ja pea tõmbus laiade õlgade vahele, mis on nii iseloomulik rünnakuasend. 
Vaevalt said ahvi sõrmed tüdruku kätt puudutada, kui nooruk äkki lühikese vihase 
urinaga püsti hüppas. Mirjami silme e*es vaikus rusikas ja lajatas tugevasti üllatunud 
Akuti nina pihta. Järsu haugatusega tegi inimahv uperpalli ja kukkus puu otsast alla. 

Korak saatis teda silmadega, kui äkki kuulis põõsastes veidrat sahinat. Ka tüdruk 
vaatas alla, kuid ta ei näinud midagi peale vihase ahvi, kes pomisedes end 
tagajalgadele ajas. Ja siis, nagu püssist lastud, kargas Akuti selga kollase tähnilise 
nahaga olend. See oli panter Sheeta. 


X. Elu kolmekesi 


Kui panter Akuti selga hüppas, karjatas Mirjam ootamatusest ja õudusest, kuid mitte 
ahvi ähvardava hädaohu pärast, vaid selle pärast, et alles nüüdsama ahvi löönud 
nooruk kavatses teha midagi meeletut. Sest vaevalt oli kiskja nähtavale ilmunud, kui 
Korak noa haaras ja alla hüppas, jäädes oksa külge rippuma. Sel hetkel, kui Sheeta 


tahtis oma vahedaid kihvu ja küüsi surmale määratud Akuti kehasse vajutada, hüppas 
Tapja talle selga. 

Hiigelkass püüti kinni just hüppe ajal, kui ta polnud jõudnud ahvi seljast veel 
karvatuustigi välja kiskuda. Metsikult ulgudes hakkas ta keerutama, viskus selili ning 
püüdis küünte ja kihvadega vabastada end vaenlasest, kes hammastega kaela pures ja 
noahoope küljekontide vahele ladus. 

Kui Akut kuulis oma selja taga ootamatut sahinat, hüppas ta kohe puu otsa tüdruku 
kõrvale, ilmutades seejuures nii koguka looma kohta ebatavalist osavust. Aga kui ta 
nägi, mis juhtus all, süs hüppas ta silmapilk jälle maha. Nähes sõpra ähvardavat ohtu, 
unustas ta sedamaid hiljutise pahanduse ja oli kõhklematult valmis end tema heaks 
ohverdama, nagu ka Korak oli olnud valmis Akutit aitama. 

Ja sel moel sattus Sheeta eneselegi ootamatult kahe maruvihase metslooma vahele, 
kes mõlemad püüdsid teda tükkideks rebida. Kisendades, ulgudes ja urisedes keerlesid 
nad kolmekesi põõsastes, kuna selle metsiku stseeni ainuke pealtvaataja, väike 
Mirjam, värisedes puu otsas istus ja kohkunult Geekat rinna vastu surus. 

Poisi nuga otsustas lõpuks lahingu: panter tõmbles kramplikult viimast korda ja jäi 
siis elutult rohu sisse lamama. Nooruk ja ahv tõusid püsti, nende pilgud kohtusid. 
Korak osutas peaga üles tüdruku poole. 

»Jäta ta rahule," ütles poiss, ,,ta on minu." 

Akut vaikis, vahtides verd täis valgunud silmadega Sheeta surnukeha. Siis ajas ta 
end sirgu, tõstis pilgu taeva poole ja tõi kuuldavale nii kohutava kisa, et tüdruk hakkas 
jälle värisema. See oli isaahvi võiduhüüd. Poiss vaatas viivu vaikides Akutit, seejärel 
hüppas puu otsa ja ruttas tüdruku juurde. Ka Akut ühines nendega. Mõne silmapilgu 
lakkus ta oma haavu, siis aga läks endale hommikueinet otsima. 

Mitu kuud kestis elu kolmekesi ilma eriliste sündmusteta. Vähemasti poisi ja ahvi 
meelest ei juhtunud midagi erilist. Tüdruku jaoks oli see elu lakkamatu õud, mis 
kestis palju päevi ja nädalaid, enne kui ta harjus surmale rahulikult silma vaatama ja 
värinata tundma tema jäise rüü puudutust. Aegamisi õppis Mirjam ära suurte ahvide 
keele — ainsa mooduse, kuidas vahetada mõtteid oma kaaslastega. Palju kiiremini 
omandas ta džunglis elamise kunsti ja peagi sai olla neile kasulik: valvas, kui teised 
magasid, aitas leida metslooma jälgi. Akut rääkis temaga üksnes äärmise vajaduse 
korral, muul ajal püüdis ta tüdrukut vältida. Nooruk aga oli tema vastu alati lahke ning 
valmis Mirjami pärast taluma mis tahes ebamugavusi ja raskusi. Märgates, et öine 
jahedus ja niiskus mõjuvad tüdrukule halvasti, ehitas nooruk talle suure puu okste 
vahele väikese varjualuse. Siin oli Mirjamil soe, mugav ja turvaline, kuna Tapja ja 
ahv magasid tema lähedal paljastel okstel. Sageli ööbis Korak varjualuse sissepääsu 
ees, et kaitsta oma sõbratari kõigi vaenlaste eest. Et varjualune asus puu otsas hästi 
kõrgel, ei pruukinud neil karta Sheetat. Kuid oht võis ähvardada madu Histah' ja 
suurte paavianide näol. 

Viimased elutsesid seal läheduses ja ehkki nad iialgi kallale ei tunginud, paljastasid 
siiski alati kihvu ja urisesid ähvardavalt. 

Varjualuse ehitamisega lõppes nende hulkurielu, ööseks pidid nad oma puu juurde 
tagasi pöörduma. Läheduses voolas jõgi, ümberringi leidus rohkesti ulukeid, puuvilju 
ja ka kalu. Nende elu oli nüüd samasugune kui kõigil metsloomadel: nad kas otsisid 
endale süüa või magasid. Nad ei muretsenud üalgi homse pärast. Kui noorukile 
meenus endine elu kaugel pealinnas, tundus talle, et seal ei elanud mitte tema, vaid 
hoopis keegi teine olevus. Ta oli lõplikult kaotanud lootuse kunagi tsiviliseeritud 
maailma tagasi jõuda, sest püüdes vältida neid, kelle sõprust ta kunagi otsis, oli ta 


läinud nii kaugele sisemaale, et tundis end olevat jäädavalt maetud metsikusse 
džunglisse. 

Pealegi oli ta Mirjami ilmumisega omandanud selle, millest džunglis kõige rohkem 
puudust oli tundnud — inimesest kaaslase. Tema sõprusel tüdrukuga polnud 
vähimatki varju meelusest. Nad olid sõbrad, kaaslased, mitte rohkem. Nad kohtlesid 
teineteist kui kaks poissi, kui mitte arvestada rohkemat hoolitsust ja poolisalikku 
kaitset, mida Korak instinktiivselt tüdruku vastu üles näitas. 

Tüdruk jumaldas teda, nagu oleks jumaldanud truud venda. Kumbki ei teadnud, mis 
on armastus. Ent sedamööda, kuidas nooruk meheeale lähenes, sai selgeks, et nagu 
igas teises metsiku džungli isasloomas, nii ärkab armastus ka temas. 

Džunglis oli neil palju tuttavaid. Väikesed pärdikud tulid sageli nende lähedale 
vatrama ja mängima. Akutit nad pelgasid ja hoidusid temast kaugemale, Korakit 
kartsid nad vähem. Aga kui mõlemad mehed olid ära läinud, tulid pärdikud Mirjamile 
päris lähedale, katsusid ta ehteid ja mängisid Geekaga, mis pakkus suurt lõbu. Tüdruk 
hullas pärdikutega ja söötis neid, nemad aga lahutasid ta meelt pikkadel tundidel, kui 
Korak ära oli. 

Nukk Geeka oli sellest saadik, kui ta väike ema šeigi külast lahkus, hoopis teiseks 
muutunud. Nüüd kandis ta samasuguseid rõivaid kui Mirjam: kleidiks oli tal tükike 
leopardinahka, mis kattis rotinahkset keha õlgadest põlvedeni. Juustesse torgatud 
paari papagoisulge hoidis kinni rohukõrtest punutud peapael, rohust võrud käte ja 
jalgade ümber asendasid metallehteid. Geekast oli saanud ehtne väike metslane. Kuid 
süda oli tal jäänud endiseks. Geeka oli samasugune tähelepanelik kuulaja kui ennegi. 
Ta ei sekkunud kunagi jutuajamisse ega rääkinud midagi endast, ja see oli ta kõige 
toredam omadus. 

Ka tänane päev polnud selles suhtes mingi erand. Terve tund oli Geeka 
tähelepanelikut Mirjamit kuulanud. Nukk 

istus, selg vastu puutüve, kuna väike noor ema lamaskles kassiliku nõtkusega tema 
ees jämedal oksal. 

» Väike Geeka,” ütles Mirjam, ,,meie Korak on täna kaua ära olnud. Džunglis on 
igav ja kurb, kui Korakit pole meie juures. Mida ta meile täna toob? Kas veel ühe 
läikiva metall võru Mirjami jala jaoks? Või pehme kitsenahast seeliku mõnelt 
neegrinaiselt? Ta räägib, et naiselt on tal ehteid röövida palju raskem kui mehelt, sest 
naisi ta ei tapa. Naised võitlevad alati metsikult ja kisendavad, nende kisa peale 
tormavad kohale mehed odade ja nooltega ning Korak peab puu otsa põgenema. 
Mõnikord tirib ta endaga kaasa ka naise ja võtab seal üleval okste vahel ära ehted, 
mida ta tahab Mirjamile tuua. Korak ütleb, et neegrid on teda kartma hakanud ja 
niipea kui nad teda märkavad, põgenevad kõik, nii mehed kui naised, oma onnidesse. 
Kuid ta jookseb ka sinna neile järele ja tuleb harva tagasi endale nooli ja Mirjamile 
kingitusi toomata. Korak on džunglis võimas valitseja, see on meie Korak, ei, minu, 
minu Korak!" 

Väike hirmunud ahvipärdik hüppas talle õlale, katkestades tüdruku 
südamepuistamise. 

»Päästa end!" karjus ta. , Rutem! Manganid tulevad!" 

»Päästa end ise, väike Manu," sõnas ta. ,,Korak ja Akut on meie džunglis ainsad 
manganid. Nad tulevad jahilt tagasi ja neid sa nägidki. Ühel päeval näed sa oma varju, 
väike Manu, ja ehmatad enese surnuks.” 

Kuid pärdik hakkas veelgi kõvemini kriiskama ja ronis kärmesti kõrgemale 
peenematele okstele, kuhu ei pääse ligi manganid, suured ahvid. 


Mirjam kuulis, et keegi ronis oksi mööda lähemale. Ta kikitas kõrvu: tulijaid oli 
kaks ja need olid suured ahvid, loomulikult Korak ning Akut. Tema jaoks oli ka 
Korak suur ahv — mangani, nii nad kolmekesi end alati nimetasid. Inimene oli nende 
vaenlane ja nad ei pidanud end enam inimsoo hulka kuuluvaks. Tarmanganit ehk 
suurt valget ahvi, nagu nad oma keeles valget inimest nimetasid, polnud nad üldse 
kohanud. Gomangani — suur mustanahaline ahv ehk neeger — polnud neist keegi, 
seepärast kutsusid nad end lihtsalt manganiks. 

Mirjam otsustas teeselda magamist ja Korakit pisut kiusata. Ta heitis pikali ja 
pigistas silmad kinni. Tüdruk kuulis, kuidas nad üha lähenesid. Nüüd olid nad juba 
puu juurde jõudnud ja jäid äkki seisma: küllap vist märkasid teda. Kuid miks olid nad 
nii vaiksed? Mispärast ei tervitanud Korak teda nagu tavaliselt? Vaikus tundus 
kahtlasena. Sellele järgnes peagi väga tasane sahin: keegi ronis tema poole. Kas 
Korak tahtis ka nalja teha? Mis siis ikka, Mirjam on temast kavalam! Ta paotas õige 
pisut lauge ja süda kippus seisma jääma. Tema poole hiilis kuulmatult 

tohutu suur võõras isaahv, keda ta iialgi polnud näinud. Tema selja tagant paistis 
teine samasugune... 

Orava väledusega hüppas Mirjam jalule. Ahv sööstis tema poole. Oksalt oksale 
hüpates põgenes tüdruk läbi džungli, kannul kaks hiiglasuurt ahvi. Nende kohal puude 
ladvus tormasid kiljudes ja vadistades väikesed pärdikud, pildusid okstega manganisid 
ja julgustasid tüdrukut. 

Mirjam lennutas end puult puule, püüdes jõuda järjest kõrgemale peenematele 
okstele, mis tema jälitajate raskusele vastu poleks pidanud. Ahvid jõudsid talle üha 
lähemale. Nende sõrmed olid juba mitu korda temast kinni haaramas, kuid ikka libises 
ta käest välja, sooritades kõige riskantsemaid hüppeid. 

Pikkamisi lähenes Mirjam latvadele. Jõuaks ta vaid ülemiste oksteni, ja ta on 
pääsenud! Ent äkki pärast ühte eriti hulljulget hüpet murdus tema all oks ja tüdruk 
kukkus alla. Ta oli ka varem niimoodi kukkunud ega tundnud selle ees hirmu. 
Tüdrukut hirmutas kõige rohkem ettenägematu viivitus, sest nüüd ei jõudnud ta enam 
nii kiiresti puu latva. Jä me oks peatas ta kukkumise ja ta klammerdus selle külge, et 
otsekohe oksale ronida ja edasi tormata. Kuid sel hetkel hüppas ülevalt ta kõrvale 
raske kogu ja pikk karvane käsi võttis tal piha ümbert kinni. 

Peaaegu kohe jõudis sinna ka teine ahv. Ta sirutas käe Mirjami poole, kuid tüdruku 
vangistaja, hoides tugevasti oma saaki, paljastas hambad ja hakkas ähvardavalt 
urisema. Mirjam püüdis end vabastada: ta peksis rusikatega sagrist rinda ja karvadesse 
kasvanud põski ning vajutas oma tugevad valged hambad koletise käsivarde. Ahv lõi 
teda raevukalt näkku, pööramata paljastatud kihvu oma kaaslaselt, kes nähtavasti 
tahtis temalt saaki ära võtta. 

Mirjami vangistanud ahvil oli kõikuval oksal ebamugav võidelda. Oma ohvrit lahti 
laskmata hüppas ta alla. Teine ahv järgnes talle ja siis puhkes raevukas võitlus. 
Kasutades nende kähmlust, püüdis tüdruk mitu korda minema lipsata, kuid iga kord 
jätsid nad siis oma duelli pooleli, tormasid talle järele ja püüdsid ta kinni. 

Tihti sai tüdruk hoope, mis olid määratud karvasele vastasele, kuni ta lõpuks 
teadvuseta maha kukkus. Nüüd, kus ahvidel ei tarvitsenud teda jõuga kinni hoida, 
alustasid nad õige vihast võitlust. 

Nende kohal puude otsas kriiskasid täiest kõrist pärdikud, sagides hullunult edasi- 
tagasi. Fantastilise sulestikuga linnud, kes lendasid võitlust vaatama, täitsid õhku 
põlastava kisaga. Kuskil kaugel möirgas lõvi. 

Ahvid veeresid maas ja rebisid teineteist. Nende käed olid põimunud nagu 
maadlevatel inimestel. Kihvad rebisid 

liha. Karvased kehad nõretasid verest ja maa nende ümber muutus punaseks. 

Kogu selle aja lamas Mirjam teadvusetult maas. Viimaks hakkas üks ahv teisele alla 
jääma ja mõlemad kukkusid maha, nüüd juba viimast korda. Mitu minutit lamasid nad 
peaaegu liikumatult. Siis tõusis püsti ainult üks ahvidest. Tema kaelas haigutas sügav 
verine haav. Ta hakkas aeglaselt komberdama tüdruku ja võidetud vaenlase vahel, 
togis seda jalaga, astus siis surnukeha peale ja tõi kuuldavale metsiku võidukisa. 
Pärdikud jooksid kiiresti laiali, kirjud linnud lendasid minema. Taas möiratas lõvi, 
nüüd juba kaugemal. 

Ahv läks Mirjami juurde ning nuusutas ta rinda ja nägu. Tüdruk oli elus. Pärdikud 
hakkasid pikkamisi tagasi tulema. Nad vahtisid ülevalt alla võitja peale, tõrelesid 
temaga ja tegid nägusid. 

Ahv paljastas hambad ja urises nende peale, tõstis siis tüdruku üles, heitis üle õla ja 
viis džunglisse. 

Vihased pärdikud järgnesid talle. 


XI. Armastus ja võitlus 


Jahilt saagiga tagasi tulles kuulis Korak pea kohal pärdikute ärevat vadistamist. 
Millest nad patravad? Mis juhtus? Küllap oli madu Histah mõne ettevaatamatu 
pärdiku kinni nabinud. Nooruk kiirustas üles puude otsa. Pärdikud olid Mirjami 
lemmikud ja Korak aitas neid alati meelsasti. Kiiresti liikus ta puude otsas edasi. 
Mirjami varjualuse juures asetas ta saagi oksale ja hõikas siis tüdrukut. Vastust ei 
tulnud. Ta laskus allapoole. Oh ehk Mirjam alumiste okste vahele peitu pugenud? 

Suurel oksal, kus Mirjamile kiikuda meeldis, istus üksinda Geeka, selg vastu puu 
tüve. Mis see tähendab? Mirjam polnud iialgi varem oma Geekat üksipäini jätnud. 
Korak võttis nuku ja pistis vöö vahele. Ta hõikas Mirjamit veel kord, kõvemini, kuid 
tüdruk ei vastanud. Vadistavate pärdikute kari oli üha kaugemale kadumas ja Korak 
eristas nüüd veel suurivaevu nende ärevaid läbilõikavaid kriiskeid. 

Kas võis väikeste manude ärevuse ja Mirjami arusaamatu kadumise vahel olla mingi 
seos? Ära ootamata Akutit, kes polnud veel jahilt tagasi jõudnud, tormas Korak ärevil 
pärdikutekarja taga ajama. Peagi sai ta nad kätte. Korakit nähes hakkasid pärdikud 
kriiskama, kätega vehkima ja alla näitama. Korak heitiski pilgu alla ja mõistis nende 
ärevuse põhjust. 

Poisi süda jäi hirmust seisma, kui ta nägi tüdruku 

nõtket keha suure ahvi karvasel õlal. ,,Surnud!" mõtles ta õudusega, ja selsamal 
hetkel ärkas ta hinges uus, seletamatu tunne. Ta ei saanud ka ise aru, mis temaga 
juhtunud oli, kuid ta tundis, et kogu maailm oli äkki keskendunud sellesse väikesesse 
õrna ja haprasse kehasse, mis ' abitult ja haletsusväärselt ahvi võimsal õlal rippus. 

Kas ta tõesti saab elada ilma Mirjamita? Mirjam on tema päike, tema kuu ja tema 
tähed. Mirjam on surnud, ja temaga koos on surnud valgus, hellus ja õnn. Nooruk 
oigas, siis aga tormas nagu nool kiskja metsiku urinaga jälgile röövloomale järele. 

Ähvardavat urinat kuuldes pööras ahv ümber. Meeletu raev süttis Tapja silmades, 
sest ta nägi enda ees sedasama ahvide kuningat, kes oli tema, Tarzani poja nii julmalt 
minema ajanud, kui ta oli kõigest hingest soovinud suurte inimahvide sugukonnaga 
vennastuda. 

Ahvide kuningas pani tüdruku rohu peale maha ja valmistus võitlema oma 
kallihinnalise saagi pärast. Temagi oli Koraki ära tundnud ja lootis noorukist hõlpsasti 
jagu saada. Oli ta ju selle poisikese tookord lagendikult minema kihutanud, võtmata 


abiks hambaid või käsi. Ahv tõmbas pea õlgade vahele ja viskus siledanahkse olevuse 
kallale, kel oli jätkunud jultumust vaidlustada kuninga õigust oma saagile. 

Nagu kaks raevunud pühvlipulli läksid nad peadpidi kokku, kukkusid siis maha 
teineteist rebides ja tagudes. Korak unustas oma noa. Tema pöörast viha võisid 
jahutada üksnes vaenlase liha maitse julmade lõuapärade all ja* kuumad verejoad 
paljal ihul. Korak, Tapja, ei teadnud, et teda ei juhtinud mitte kättemaksuiha ega 
vihkamine, vaid hoopis võimsam tunne — oma emaslooma pärast rivaaliga võitleva 
isaslooma tunne. 

Ahvide kuningas ei olnud rünnakut oodanud. Enne kui ta toibuda jõudis, oli ta juba 
Koraki raudses süleluses. 

Pöörases raevus silmad kinni pigistanud, kobas nooruk sõrmedega metslooma 
karvast kõri. 

Sel hetkel toibus Mirjam. Pärani silmi vaatas ta raevunud võitlejaid enda ees. 

»Korak!" karjatas ta. ,, Korak! Kallis Korak! Ma teadsin, et sa mu päästad. Tapa ta, 
Korak, tapa ta!" 

Tüdruk hüppas maast üles, ta silmad välkusid, rind tõusis ning vajus, ja ta jooksis 
Koraki juurde. Sealsamas rohus vedeles oda, mille Tapja oli maha visanud, enne kui 
ta ahvi kallale tormas. Tüdruk nägi oda ja võttis selle üles. Jälgides kohutavat 
ürgaegset kähmlust, ta isegi ei kahvatanud. Mirjamit tabanud närvivapustusest, kui 
ahv teda taga ajas, polnud jälgegi järel. Ta oli erutatud, kuid külmavereline ja julge. 
Tema Korak võitles teise manganiga, 

kes teda röövida oli tahtnud; kuid Mirjam ei roninud kõrgele oksale, et sealt ohutus 
kauguses jälgida võitluse kulgu, nagu oleks teinud emane mangani. Ei, ta haaras 
hoopis oda ja, valinud paraja silmapilgu, torkas selle otse metslooma südamesse. 
Korak ei vajanudki enam tema abi, sest läbinäritud kõriga ahvide kuningas oli juba 
hinge heitmas, kuid Korak tõusis püsti ja tänas naeratades oma liitlast. 

Kui ilus ja sihvakas ta on! Kas tõesti oli ta niisuguseks muutunud selle paari tunni 
jooksul, mil Korak ära oli, või oli võitlus ahviga teinud ta nii tundeliseks? Uus Mirjam 
astus tema vaimustatud pilgu ette ja Korak hakkas kõike ümbritsevat uues valguses 
nägema. Mitu päeva oli sellest möödas, kui ta väikese araabia tüdruku kodukülast ära 
viis? Ta ei teadnud seda, sest keegi ei arvesta džunglis aega ja temagi ei lugenud 
möödunud päevi. Ent nüüd märkas ta äkki, kui vähe sarnanes Mirjam selle väikese 
tüdrukuga, kes kunagi oli küla servas suure puu all Geekaga mänginud. Arvatavasti 
oli muutus kulgenud väga aeglaselt, et ta polnud seni midagi märganud. Mis sundis 
teda siis nüüd äkki seda tähele panema? Tema pilk rändas tüdrukult tapetud ahvile. Ja 
järsku taipas ta tüdruku röövimise tõelist põhjust. Sellest ootamatult sähvatanud 
mõttest läksid ta silmad algul pärani, siis lõid raevukalt välkuma, kui ta heitis pilgu 
maas lamavale jälgile elukale. Siis vaatas ta uuesti Mirjami otsa ja tume puna tõusis ta 
palgesse. Jah, muidugi, nüüd vaatas ta Mirjamit uute silmadega — naist vaatava mehe 
silmadega. 

Akut jõudis nende juurde parajasti siis, kui Mirjam oda vaenlase südamesse torkas. 
Tapetud ahvide kuningat nähes tormas ta võidukisaga surnukeha juurde, hüppas talle 
peale ja hakkas langenud vaenlast upsakalt rinda ette ajades ja oma pikki liikuvaid 
huuli kõverdades mõnitama. Ta karvad olid turris. Mirjamist ja Korakist ei teinud ta 
väljagi. Sügaval teadvuses liikus mingi ammu unustatud tunne, mille äratas 
suguvenna sirakil keha lõhn. Akuti loomalik raev oli üksnes temas ärganud tunnete 
väline ilming, kuna vana ahvi sisetunne oli hoopis teistsugune, nimelt kõditavalt 
meeldiv. 


Tapetud ahvi lõhn ja tema hiiglasuur karvane' keha äratasid Akuti südames kirgliku 
igatsuse oma sugukonna järele. Seega polnud Korak ainuke, kes neü hetkedel sügavat 
hingelist erutust üle elas. 

Ent Mirjam? Mirjam oli naine... Naise jumalik õigus on armastada. Mirjam oli 
Korakit alati armastanud, kuid üksnes nagu suurt venda, ja mitte teisiti. Tema süda ei 
hakanud rõõmust kiiremini tuksuma.' Ta armastas teda endiselt nagu õde armastab 
hella venda, oli väga õnnelik ja uhke Koraki üle. Kogu džunglis polnud kedagi teist 
nii tugevat, ilusat ja vaprat. 

Korak astus tütarlapse juurde. Tema silmis süttis uus tuluke, kuid Mirjam ei 
mõistnud selle tähendust. Ta ei tajunud, et neile mõlemale oli saabunud küpsusaeg, 
ega aimanud, kui suurt muudatust nende elus kuulutas nooruki pilgus leegitsev uus 
tuli. 

»Mirjam!” sosistas Korak mahedalt, pannes oma tugeva päevitanud käe ta paljale 
õlale. ,,Mirjam!" Äkki surus ta tüdruku enda vastu. Naerdes tõstis Mirjam pea ja 
vaatas talle otsa, poiss aga kummardus ja suudles tüdrukut huultele. Mirjam ei saanud 
ikka veel aru. Ta ei mäletanud, et keegi oleks teda kunagi suudelnud. See oli väga 
meeldiv. Mirjam arvas, et Korak tahab sel moel oma rõõmu väljendada, sest ahvil ei 
õnnestunud ju teda ära viia. Ka Mirjam oli rõõmus, seepärast põimis ta käed Tapja 
kaela ümber ja suudles teda mitu korda. Siis märkas ta Koraki vöö vahel oma nukku, 
haaras selle kätte, surus rinnale ja külvas Geeka näo suudlustega üle, nagu ta äsja oli 
suudelnud Korakit... 

Korak tahtis midagi öelda. Ta tahtis Mirjamile selgitada, kuidas ta tüdrukut 
armastab, ent ootamatust tunnetetulvast vapustatuna ei suutnud ta lausuda sõnakestki. 
Ja pealegi polnud manganidekeeles selleks sõnu... 

Äkki tõi Akut kuuldavale tasase hoiatava urina. Korak tõstis pilgu armsa näokese 
kohalt, mis oli talle nii lähedal. Otsekohe ärkasid temas kõik džungli metsiku asuka 
instinktid. Ta muutus valvsaks, tema nina haistis õhku. Midagi oli tulemas! 

Korak astus Akutile lähemale, Mirjam oli nende taga. Kõik kolm seisid nagu 
raidkujud ja vahtisid pinevalt tihedasse džunglisse. Okste praksumine, mis nende 
tähelepanu oli äratanud, tuli üha lähemale, ja äkki hüppas tihnikust välja suur ahv. 
Neid märgates jäi ta mõne sammu kaugusele seisma ja tõi kuuldavale madala hoiatava 
urina. Silmapilk hiljem tuli põõsastest nähtavale teine isaahv, kellele järgnes veel 
isaseid ja emaseid koos poegadega, kuni kokku sai nelikümmend suurt inimahvi. Nad 
seisid poolringis Mirjami, Akuti ja Tapja ümber. See oli tapetud ahvide kuninga 
sugukond. 

Esimesena hakkas rääkima Akut. 

»Korak, vägev võitleja, tappis teie kuninga," kähistas ta, osutades surnukehale. 
»Džunglis pole kedagi, kes oleks suurem ja tugevam kui Korak, Tarzani poeg! Nüüd 
on Korak teie sugukonna kuningas. Kes teist julgeb öelda, et ta on Korakist 
tugevam?" 

See oli väljakutse kõigile, kes oleksid söandanud vaidlustada Koraki õigust olla 
kuningas. Ahvid muutusid 

rahutuks ja hakkasid omavahel vadistama. Siis astus ette noor isaahv, taarudes oma 
jämedatel lühikestel jalgadel. Ta karvad olid turris, kihvad paljad ja kõrist kostis 
metsik urin. 

See oli kohutavalt suur loom oma parimas eas. Ta kuulus sellesse haruldast tüüpi 
ahviliste seltsi, keda valged inimesed väga kõrgelt hindavad. Et niisugust ahvi leida, 
korraldavad valged inimesed spetsiaalseid ja mõnikord äärmiselt raskeid 


ekspeditsioone kõige sügavamasse džung-lisse. Isegi pärismaalastel õnnestub harva 
näha neid võimsaid karvaseid ürginimesi. 

Korak astus ettepoole, et koletist rinnaga vastu võtta. Temagi urises ähvardavalt. 
Peas küpses kiiresti tegutse-misplaan. Minna käsitsi kokku selle turske loomaga kohe 
pärast rasket ja väsitavat võitlust kuningaga oleks tähendanud kindlat kaotust, sest tal 
poleks jätkunud jõudu. Ta pidi võitma teisel, endale sobivamal moel. 

Ta tõmbus küüru, valmistudes vaenlase kallaletungiks, kuid pidi veidi ootama. Et 
õpetada pealtvaatajaid ja hirmutada Korakit, pidas vastane vajalikuks loetleda kõiki 
oma märkimisväärseid saavutusi, pajatada oma vägevusest ja kirjeldada lühidalt 
kavatsusi viletsa tarmangani suhtes, keda ta oli nõuks võtnud kõvasti karistada. 
Lõpetanud kõne, asus isaahv tegutsema. 

Kiirrongi väledusega tormas ta rahulikult seisva Koraki kallale. Ahvi käed olid 
rusikas, lõuad ammuli. Korak seisis liikumatult paigal, kuni pikad käed sirutusid ta 
keha ümbert kinni haarama. Siis libises nooruk looma väljasirutatud käte alt läbi, 
andis talle samal ajal kohutava hoobi vastu lõugu ja hüppas kõrvale, kuna isaahv 
temast täie hooga mööda lendas ja raskelt maha prantsatas. 

Tulivihane ahv püüdis otsekohe püsti karata. Vaht kattis ta huuli, väikesed silmad 
olid veripunased, lõugade vahelt tilkus verist sülge. Kuid Korak seisis mahakukkunud 
ahvi kohal ja hetkel, mil karvane koon maast kerkis, andis talle uue hoobi. Ahv lendas 
taas pikali. 

Veel ja veel kord püüdis ahv üles tõusta, kuid ikka ja jälle tabas teda tarmangani 
võimas rusikas. Looma ponnistused muutusid üha nõrgemaks. Tema nägu ja rind 
nõretasid verest, ninast ja suust voolas punane oja. Pealtvaatajad, kes teda süani olid 
julgustava kisaga ergutanud, karjusid nüüd talle vaid mõnitusi. Suguvendade 
sümpaatia kuulus nüüdsest täielikult tarmanganile. ,,Ka-goda?" küsis Korak isaahvi 
taas maha paisates. 

Kangekaelne elukas püüdis uuesti jalule tõusta. Ja jälle rabas võimas hoop ta rohu 
sisse pikali. 

»Ka-goda?" küsis Korak uuesti. Ahvide keeles tähendas see:,,Kas annad alla?" 

Silmapilgu lamas ahv liikumatult, hingeldas raskelt. Siis kõlas veriste huulte vahelt 
ainus sõna: ,,Ka-goda.” 

»» Tõuse ja mine oma rahva sekka!" ütles Korak. ,,Ma ei taha olla selle sugukonna 
kuningas, kes minu kord minema kihutas. Minge teie oma teed ja meie läheme oma 
teed. Võib-ollasaavad meist kunagi sõbrad, kuid ma ei soovi olla teie kuningas.” 

Korakile lähenes pikkamisi vana isaahv. 

»»Sa tapsid meie kuninga,” ütles ta. ,,Sa võitsid selle, kes oleks võinud saada meie 
kuningaks. Halastusest jätsid sa ta ellu. Kes siis hakkab meid nüüd valitsema?” 

Korak osutas Akutile. 

»Siin on teie kuningas!" ütles ta. 

Kuid Akut ei tahtnud Korakist lahkuda, kuigi teda meelitas elu oma rahva seas. Ta 
hakkas tungivalt paluma, et ka Korak jääks ahvide juurde elama. 

Nooruk vaikis. Ta mõtles Mirjamile. Kus temal oleks kõige parem ja kõige 
turvalisem? Kui Akut ahvide juurde läheb, siis peab ta üksinda, ilma kõrvalise abita 
kaitsma Mirjamit. See on väga raske. Aga teisest küljest, kui nad Mirjamiga ühinevad 
ahvidega, kas võib siis Korak rahumeeli jahile minna, jättes Mir jami üksinda 
inimahvide sekka? Ahvid ei suuda talitseda oma metsikuid kirgi. Kiivusest võib 
mõnes emaahvis süttida viha õrna valge tütarlapse vastu ja ta võib Koraki äraolekul 
Mir jami tappa. 


»Me jääme elama teie naabrusesse," ütles viimaks Korak. ,,Kui te rändate uutele 
jahimaadele, siis järgneme Mirjamiga teile, nii et viibime alati teie lähedal. Kuid 
teiega koos me elama ei hakka.” 

Akut ei jäänud kuidagi nõusse. Ta ei tahtnud Korakist lahkuda. Alguses keeldus ta 
kindlalt oma rahva juurde tagasi minemast, aga nähes, kuidas viimane ahv kadus 
džunglisse ja kui õrnu pilke saatis talle tapetud kuninga noor naine, lämmatas vere 
hääl kõik muud tunded. Heitnud armastatud Korakile jumalagajätuks viimase pilgu, 
sööstis Akut ürgmetsa hämarasse tihnikusse ilusale emaahvile järele. 

Kui Korak pärast järjekordset röövretke neegrite külast lahkus, sundis 
paljaksröövitud ohvri ning teiste naiste ja laste kisa sõjamehi kalalt ja jahilt koju 
ruttama. Tuline viha haaras metslasi, kui nad kuulsid, et valge saatan oli jälle tunginud 
nende onnidesse, hirmutanud naisi, varastanud nooli, võtnud ühelt naiselt ära kallid 
ehted ja tühjendanud toiduvarude panipaiga. 

Nad tundsid ebausklikku hirmu selle džunglivaimu ees, kes pidas jahti koos 
hiiglasliku ahviga. Kuid nende viha oli nii suur, et nad said hirmust jagu ja otsustasid 
kätte maksta 

ning vabastada seeläbi end alatiseks tema ohtlikust lähedusest. 

Mõne minuti pärast asuski paarkümmend suguharu kõige vapramat ja väledamat 
sõjameest Korakit ja Akutit taga ajama. 

Poiss ja ahv olid pikkamisi ja laisalt puult puule liikunud. Nad ei mõelnudki 
jälitamisele ega vaadanud isegi tagasi. See muretus oli ka mõistetav: et nad olid oma 
röövretkedel alati terve nahaga pääsenud, harjusid nad metslastesse suhtuma üleoleva 
põlgusega. Tuul puhus vastu ja nii ei haistnud nad tagaajajate lõhna. Muretult 
pöördusid nad koju tagasi, aimamata, et raevunud neegrid, kes kõiki džungliradu 
tundsid niisama hästi kui nemadki, järgnevad neile hagija kangekaelsusega. 

Sõjameeste salka juhtis pealik Kowudoo, vana kogenud metslane, kes oli suguharus 
kuulus kavaluse ja vapruse poolest. Kowudoo võttis kokku kõik oma vaimsed võimed 
ning tänu tema tähelepanelikkusele, heale ninale ja kiirele taibule õnnestus neil lõpuks 
leida röövli jäljed. 

Taplusekära juhtis metslased lagendikule, kus Korak võitles parajasti ahvide 
kuningaga. Kowudoo oli sihvakat valget tütarlast nähes nii üllatunud, et viivitas 
kallaletungi-käsu andmisega. Sel hetkel ilmusid kohale suured ahvid ja mustad 
sõjamehed pidid ajutiselt oma rünnakust loobuma. Tahtmatult nägid nad pealt Koraki 
ja noore isaahvi vahelist võitlust. 

Kuid siis suured ahvid lahkusid ning valge noormees ja tütarlaps jäid džunglisse 
üksi. 

» Vaata,” sosistas üks mustanahaline pealiku kõrva juurde kummardudes ja osutas 
mingile esemele, mis tüdruku vöö vahel rippus. ,,Kui mu vend ja mina araabia külas 
orjad olime, tegi vend selle asja ja kinkis šeigi väikesele tütrele. Ta mängis sellega 
päevad läbi ja pani talle nimeks Geeka — minu venna nime. Mõni päev enne meie 
põgenemist peksis üks saatan šeigi läbi ja varastas ta tütre. Kui see tema on, siis võib 
šeigi käest head tasu saada.” 

Korak embas Mir jamit. Armastus täitis ta südant, veri kohises kõrvus. Tema jaoks 
ei olnud enam olemas tsiviliseeritud maailma, London oli niisama kaugel kui vana 
Rooma. Terves ilmas olid ainult nemad kahekesi — Korak, Tapja, ja Mir jam, tema 
naine. Jälle surus ta tütarlapse enese vastu ja kattis ta näo palavate suudlustega. 

Äkki avanes nende ees põrgu: kohutava sõjakisaga tormasid lagendikule neegrid. 


Korak võpatas, ajas end sirgu ja oli kohe valmis võitlema. Mirjam kerge odaga astus 
nooruki kõrvale. Nende poole lendas terve parv nooli. Üks tabas Koraki õlga, teine 
sattus jalga. Ta kukkus maha. 

Mirjam ei saanud vigastada, sest metslased olid teda tahtlikult säästnud. Sõjamehed 
sööstsid Koraki kallale, et talle lõpp peale teha ja tüdruk vangi võtta, kuid sel hetkel 
hüppas põõsastest välja Akut, kellele järgnes terve kari tema uusi alamaid. 

Metsiku lorina ja kriiskamisega tungisid nad mustadele sõjameestele kallale. 
Kowudoo sai aru, et vaevalt pärjab taplus võimsate inimahvidega tema sõjamehi uute 
võidu-loorberitega, ja pidas paremaks jalga lasta. Ta kahmas Mirjami ja käskis mehi 
põgeneda. Kuid see polnudki nii lihtne. Ahvid jäütaSid neid raevukalt mõnda aega, 
mitu neegrit sai raskesti vigastada ja üks kägistati. Mustanahaliste õnneks käskis Akut 
oma alamaid edasine tagaajamine lõpetada. Röövitud tüdruku saatus läks talle vähe 
korda, hoopis suuremat muret valmistasid Koraki haavad; oli ta ju alati pidanud 
tüdrukut vahelesegajaks ja ülearuseks koormaks. 

Korak lamas maas, verest tühjaks jooksmas ja teadvuseta. Akut kiskus rasked odad 
ta kehast välja, lakkus ta haavu, tõstis sõbra õlgadele ja viis üles varjupaika, mille 
Korak oli ehitanud Mirjamile. Mida rohkemat olekski võinud metsik loom teha? 
Loodus ise pidi tegema kõik muu ja haavatu terveks ravima, muidu peaks Korak 
surema. 

Kuid ta ei surnud. 

Rinnalapsest abitumalt lamas ta üleval lavatsil, vappudes troopikapalavikus. Akut ja 
teised ahvid olid kogu aeg läheduses, et kaitsta teda tüütute lindude ja loomade eest. 
Vahetevahel tõi Akut mahlaseid puuvilju, et haige saaks janu kustutada. Ja lõpuks sai 
tugev organism võidu. Teravatest odadest tekitatud haavad kasvasid kinni. Koraki 
endine jõud tuli tagasi. 

Neil silmapilkudel, kui ta teadvusel oli, kannatas ta rohkem kartusest Mirjami 
käekäigu pärast kui valust, mida tekitasid haavad. 

Nooruk lamas Mirjami mugavas pesakeses pehmetel loomanahkadel ja mõtles 
üksnes temale. Kus ta on? Mis neegrid temaga tegid? Kas ta elab veel või on need 
piinajad, kes inimest sellise iharusega lõhki rebivad, ta juba tapnud? 

Paraku tundis Korak lügagi hästi selle suguharu julmi kombeid. Ajuti ta lausa 
värises hirmust, kui vaimusilma ette kerkisid kõige hirmsamad pildid piinamisest, mis 
võis tabada armastatud tütarlast. 

Päevad venisid tüütava aeglusega, nooruk paranes pikkamisi. Lõpuks oli tal jälle nii 
palju jõudu, et võis teiste abita pesast välja roomata ja puu otsast alla tulla. Nüüd 
toitus ta peaaegu eranditult toorest lihast, mida Akut talle muretses. See tervislik 
lihatoit kiirendas paranemist ja ühel 

ilusal päeval tundis Korak, et tal on juba küllalt jõudu asuda teele neegrite külla. 


XII. Mirjami jälgedes 

Kaks pikakasvulist habemikku valget meest liikusid ettevaatlikult džunglis. Nende 
laager asus laia jõe ääres, kuid nad läksid sellest üha kaugemale džunglisse. 

Need olid Carl Jenssen ja Sven Malbihn. Nende välimus polnud suurt muutunud, 
ehkki sellest päevast, mil neid nii kohutavalt oli hirmutanud palgest palgesse 
kohtumine Koraki ja Akutiga, oli möödunud aastaid. Korak oli tookord nende juurest 
varjupaika ja sõprust otsinud, kuid nemad ja nende safarid olid kodutu hellust 
januneva poisi kabuhirmus minema kihutanud. 


Sellest ajast saadik käisid nad igal aastal džunglis, et kaubelda pärismaalastega või 
neid paljaks röövida. Nad pidasid jahti ja seadsid üles lõkse, mõnikord olid saatjaiks 
teistele valgetele inimestele maal, mida nad nii hästi tundsid. Ent pärast seda, kui 
tüdruku röövimise plaan läbi kukkus, hoidusid nad Šeigi maa-alast kaugemale. 

Nüüd olid mehed jälle tema küla lähedale jõudnud, lähemale kui kunagi varem 
nende aastate jooksul. Siiski ei ohustanud miski nende turvalisust, sest šeigi 
valdustega piirnevas džunglis ei elanud ühtegi inimest. Kowudoo rahvas aga kartis 
šeiki, kes endistel aegadel oli kohaliku suguharu juures röövretkedel käinud ja 
ükskord nad peaaegu viimseni hävitanud. 

Seekord tulid rootslased džunglisse ühele Euroopa suuremale loomaaiale metsloomi 
püüdma. Täna suundusid nad lõksu juurde, mille olid üles seadnud just suurte 
paavianide tabamiseks. Nad kuulsid juba kaugelt ahvide metsikut kriiskamist ja 
mõistsid, et lootused on täide läinud: paavian on lõksus. Sellepärast nüüd hauguvad ja 
lärmavad ki sajad paavianid, kes on lõksu ümber kogunenud. Ilmselt väljendavad nad 
oma viha õnnetuse üle, mis nende kaaslast on tabanud. 

Lõksu lähedale jõudnud, veendusid rootslased, et kõik oligi nii, nagu nad aimasid. 
Väga suur isaahv viskles raevunult puuris, püüdes terastraate katki murda. Puuri 
ümber tungles rohkesti teisi paaviane, kes kiunudes, möirates ja haukudes tegid kõige 
totramaid katseid kaaslast vangist vabastada. Džungel rõkkas kujuteldamatust lärmist. 

Kuid ei rootslased ega paavianid märganud, et läheduses ühe puu otsas istus 
poolpaljas nooruk. Korak — aga tema see oligi — oli jõudnud sinna peaaegu ühel ajal 

Jensseni ja Malbihniga ning jälgis nüüd ääretu uudishimuga vihaleaetud paavianide 
tegutsemist. 

Koraki vahekord paavianidega polnud siiani erilise sõbralikkusega silma paistnud. 
Nendega juhuslikult kokku puutudes säilitas ta relvastatud erapooletuse. Kui Akut ja 
paavian džunglis kohtusid, möödusid nad teineteisest kangete jalgadega ja lõrisesid 
ähvardavalt, Korak aga paljastas igaks juhuks ka oma teravad hambad. Seepärast 
paavianide kuninga lõksulangemine teda kuigivõrd ei erutanudki. Ja rohkem 
uudishimust kui kaastundest jäi ta puuri lähedusse peatuma. 

Äkki nägid ta teravad silmad lähima põõsa taga kahte valget meest ebatavalist värvi 
rõiVals. 

Ta võpatas kogu kehast. Kes need olid? Kes lubas neil manganide valdustesse 
tungida? Mis nad siit otsivad? 

Korak libistas end kuuldamatult alumistele okstele, et paremini neid näha ja nende 
lõhna haista. Ja kohe tundis ta nad ära: need olid samad mehed, kes aastaid tagasi olid 
teda püssitulega vastu võtnud. Nooruki silmad lõid välkuma, ta tundis, kuidas juuksed 
peas püsti tõusid. Ta tõmbus üleni pingule ja hakkas jälgima valgete meeste iga 
liigutust nii tähelepanelikult, nagu teeb seda panter enne saagi kallale tungimist. 

Nüüd hüppasid valged mehed püsti ja jooksid karjudes puuri juurde, lootes sellega 
paaviane eemale peletada. Üks nendest pani püssi palge ning tulistas üllatatud ja 
vihase karja sekka. Esimesel hetkel paistis Korakile, et paavianid tormavad 
jahimeestele kallale ja rebivad nad tükkideks, ent pärast kolmandat lasku põgenesid 
ahvid metsa. Siis astusid eurooplased puuri juurde. Korak arvas, et nad kavatsevad 
paavianide kuningat tappa. Ta ei hoolinud eriti sellest kuningast, kuid veel vähem 
hoolis ta valgetest meestest. Paavianide kuningas polnud iialgi püüdnud teda tappa, 
need inimesed aga külL Paavianide kuningas oli džungli seaduslik asukas, need 
inimesed olid siin võõrad. Loomulikult kuulus Koraki poolehoid paavianile. 

Ta vaatas tagasi ja nägi, et paavianid polnudki minema jooksnud, vaid olid 
lagendiku kaugemas servas kobaras koos, oodates, mis saab edasi. Korak hüüdis neid. 


Ta võis paavianidega vabalt rääkida, sest nende keel oli peaaegu sama kui suurtel 
ahvidel. Valged mehed vaatasid ümber: kes see on, kes karjub nende selja taga? Nad 
mõtlesid, et see on mõni teine paavian, kes tahab neile tagant juurde hiilida. Aga 
kuidas nad ka silmadega ei otsinud, ei näinud nad Korakit, keda varjas tihe lehestik. 
Nooruk istus mõnda aega vaikselt, siis hõikas jälle. 

»»Olen Tapja!" hüüdis ta. ,, Need inimesed on minu ja teie vaenlased! Aitan 
vabastada teie kuninga. Pange tähele, kui 

ma tungin neile kallale, siis tehke seda ka teie, kõik korraga. Üheskoos ajame nad 
minema ja vabastame teie kuninga.” 

Ja paavianid hüüdsid kooris vastu: 

» Teeme nii, nagu sa ütlesid, Korak!" 

Hüpanud puu otsast alla, sööstis Korak rootslastele kallale, ja samal silmapilgul 
järgnesid tema eeskujule kõik sada paaviani. Kui Jenssen ja Malbihn nägid poolpaljast 
valget sõjameest, kes viskevalmis odaga nende poole tormas, tulistasid rootslased 
tema pihta. Kuid ootamatusest ähmi täis, lasksid mõlemad mööda. Ja siis juba olid 
neil kallal vihaselt kriiskavad paavianid. Rootslased pistsid põgenema, pekstes 
ründajaid jooksu pealt eemale. Loomad kargasid põgenikele selga, nemad aga püüdsid 
meeleheitlikult end kaitsta ja tormasid kui pöörased džunglisse. Nad oleksid kindla 
peale surma saanud, kui umbes saja jardi kaugusel puurist poleks kohanud oma 
relvastatud kaaslasi. 

Nähes, et valged panid jooksu, ei huvitunud Korak rohkem nende käekäigust. Nüüd 
pöördus ta paaviani poole, kes tuli puurist vabastada. Ahvid oma töntsi aruga ei 
suutnud kuidagi taibata, kuidas tuleb raudriiv puuri ukse eest ära lükata, kuid Koraki 
inimmõistusele oli see vaid korraks puudutada, ja paavianide kuningas astus vabadus- 
se. Talle ei tulnud mõttesse Korakit tänada ja ega noormees seda oodanudki. Ta teadis 
nagunii, et ükski paavian ei unusta iialgi seda teenet, kuigi õigupoolest polnud tal 
sellest sooja ega külma. Ta ei vabastanud lõksulangenud kuningat mitte selleks, et 
paavianidele meelehead teha, vaid soovist valgetele meestele kätte maksta. Paavianide 
pärast ta ei muretsenud. Mis tal nendest? Nemad ei saanud teda millegagi aidata. 
Nüüd kihutasid nad kõik sinna, kus käis äge võitlus nende suguvendade ja valgete 
meeste vahel. Võitluskära vaibus pikkamisi kauguses ja Korak, tundmata vähimatki 
huvi selle lõpu vastu, jätkas oma teekonda Kowudoo küla poole. 

Ühel metsalagendikul sattus ta elevandikar ja peale. Et selles kohas olid puud 
üksteisest liiga kaugel, ei saanud Korak edasi liikuda puult puule hüpates, kuigi see 
moodus meeldis talle kõige rohkem. Esiteks võis ülalt näha väga kaugele, teiseks ei 
kriimustanud seal all vohav rägastik ja mis peaasi, talle oli erakordselt meeldiv 
proovida oma osavust ja jõudu. Kui tore oli end vibutada puult puule, tunnetada oma 
imetabaste lihaste jõudu, nautida vabadust! Kuidas mõnules Korak, tormates 
suursuguse metsa ülemisel terrassil, kus keegi ega miski ei saanud teda takistada, ning 
naeris suurte ja kogukate metsloomade üle, kes kogu elu pidid konutama seal all, maa 
peal, pimedas tihnikus. 

Kuid siin lagendikul, kus Tantor laksatas aeg-ajalt 

suuri kõrvu ja õõtsutas küljelt küljele oma hiiglaslikku keret, pidi ahvinimene tahes- 
tahtmata maale laskuma. Nüüd oli ta kääbus hiiglaste seas! Võimas elevant, haistes 
tulijat, tõstis londi püsti ja pasundas hoiatavalt. Tal oli suurepärane haistmine ja terav 
kuulmine, kuid nõrk nägemine: asjatult vilasid ta väikesed silmad siia-sinna, nad ei 
näinud Korakit. Kogu kari hakkas rahutult liikuma, valmistudes võitluseks... Nende 
pealik oli haistnud inimese lõhna. 


»Rahu, Tantor!" hüüdis Korak. ,,See olen mina, tarmangani Korak.” 

Neid sõnu kuuldes langetas vana elevant londi ja kari jätkas katkestatud mõtisklust. 
Vaid üks samm lahutas Korakit vanast elevandist. Nooruk möödus temast üsna 
lähedalt ja elevant puudutas teda hellalt oma londiga. Vastuseks patsutas Korak 
armastavalt hiiglase vägevat jalga. Kõigist džungliasukaist armastas ta kõige rohkem 
seda paksunahalist elukat — kõige leplikumat ja ühtaegu kõige kohutavamat. Nõtke 
gasell ei kartnud elevanti, kuid džungli valitseja Numa põgenes ummisjalu tema eest. 
Korak läks kartmatult läbi elevandikarja. Vahetevahel sirutas mõni nendest oma londi 
tema poole, kord haaras üks lõbus elevandipoeg tal naljatades jalast kinni ja heitis ta 
pikali. 


Oli juba pime, kui Korak Kowudoo külla jõudis. 

Hoidudes onnide varju, inimeste silma alt kaugemale, hakkas ta korrapäraselt kogu 
küla läbi otsima. Ta nina, kõrvad ja silmad olid valvel, et tabada vähimatki märki 
Mirjamist. Tema luure edenes väga aeglaselt: tuli tegutseda nii, et isegi metslaste 
erksad koerad ei märkaks külas liikuvat võõrast inimest. Tihti tundus Korakile, et 
nüüd kohe ta avastatakse. Üldse oli selles külas väga palju koeri, kellest nii mõnedki 
rahutuks muutusid ja klähvima hakkasid. 

Aga kui Korak laia peatänava lõpus ühe onni taha jõudis, haistis ta äkki röövitud 
tütarlapse lõhna. Põksuva südamega, nina vastu onni õlgseina, nuuskis Korak õhinal 
nagu jahikoer. Tema nina kinnitas talle, et Mirjam on seal sees. Aga kuidas onni sisse 
pääseb? Hiilinud ukse juurde, nägi ta, et tüdruku vangikoja ees kükitas turske neeger, 
pikk oda käes. Neegri selg oli tema poole ja kaugete lõkketulede taustal paistis ta 
kogu selgesti välja. Ta oli üksi. Tema lähima kaaslaseni, kes istus lõkke ääres, oli 
kuuskümmend või seitsekümmend jalga. Et onni siseneda, pidi Korak valvurist 
märkamatult mööda lipsama või ta tapma. Aga kui neeger karjuma hakkab? Siis 
jooksevad igalt poolt siia mustanahalised sõjamehed, kogu küla aetakse jalule, ja 

Korakil läheb halvasti. Ei, märkamatult siseneda paistis käivat üle inimvõimete. 

Kuid see, mis on võimatu teile või minule, on võimalik Korakile, Tapjale, sest ta ei 
sarnane ei minu ega teiega. 

Vangikoja ukse ja valvuri laia selja vahel oli tublisti kaksteist tolli ruumi. Kas 
Korak oleks saanud sealt läbi pugeda nii, et jääks valvurist märkamata? Lõkketule 
vastuhelk, mis mängles neegri mustal läikival nahal, oleks langenud siis ka Koraki 
pruunile nahale. Tasus vaid mõnel lõkke ümber istujaist juhtumisi siiapoole vaadata, 
ja Korak oleks olnud surmalaps. Igaüks oleks märganud pikka heledat liikuvat kogu. 
Kuid Korak lootis, et jutuajamisse süüvinud pärismaalased ei vahi ümberringi, pealegi 
ei lase hele lõkketuli neil kuigi hästi näha küla teise otsa, kus Korakil tuli tegutseda. 

Surudes end võimalikult onni õlgseina lähedale, tekitamata sealjuures vähimatki 
sahinat, lähenes Korak pikkamisi valvurile. Nüüd oli nooruk tema õlast kõigest kahe 
tolli kaugusel. Ja nüüd, vääneldes nagu siug, jõudis ta neegri selja taha. Korak tundis 
põlvedega palja keha soojust ja kuulis selgesti neegri hingamist. Ta imestas, et see 
tobu polnud siiani tema lähenemist märganud. Valvur istus endises asendis, aimamata 
vähimatki võõra juuresolekust, nagu poleks teda üldse olemas. 

Iga korraga liikus Korak edasi tolli, siis peatus ja seisis mõnda aega liikumatult. Ja 
just siis, kui ta oli jõudnud neegri selja taha, ajas see end sirgeks, haigutas 
valjuhäälselt ja sirutas oma mustad käed kõrgele üle pea. Korak seisis nagu raidkuju. 
Veel üks samm — ja ta on onnis. Mustanahalise käed langesid taas alla, ta lõtvus ja 
vajus longu. Tema selja taga oli uks. Selle najale oli ta tukkudes sageli oma pea 


toetanud. Nüüd haaras teda uuesti võimas soov nõjatuda selle vastu kogu kehaga, et 
maitsta keelatud und. 

Kuid puust ukse asemel puudutasid tema õlad ja pea elusa inimese jalgu. Tema 
suust oli pääsemas üllatushüüd, kuid juba pigistasid terassõrmed ta kõri, ja hüüd suri 
huultele. Neeger püüdis püsti tõusta, et heita oma turjalt salapärane koletis ja 
vabaneda tema võimsast haardest, kuid asjata. Raudsed käed ei lasknud tal end 
liigutada. Kisendada ta ei saanud. Ta silmad oüd pealuust välja tungimas, nägu 
muutus siniseks. Viimast korda tõmbles neegri keha, siis oli ta surnud. Korak pani 
surnukeha uksepiida najale istukile. Kuupaistel näis surnu elavana. Siis läks 
ahvinimene pimedasse onni. 

»Mirjam!” sosistas ta. 

»Korak! Kallis Korak!" kõlas vastuseks nõrk sosin. Kartes äratada oma vangistajaid, 
surus tütarlaps maha huulilt vallanduva rõõmukarjatuse. 

Nooruk laskus põlvili ja lõikas läbi nöörid Mirjami käte ja jalgade ümbert. Ta aitas 
tüdruku püsti ja talutas ukse juurde. Väljas valvas surnud neeger. Ta jalge ees kiunus 
pärismaalaste koer. Onnist väljujaid nähes hakkas koer tasakesi urisema, ent valgeid 
inimesi haistes pistis valjusti ja ärevalt klähvirna. Kohe äratas see tule ümber istuvate 
sõjameeste tähelepanu. Nad hakkasid kära poole vahtima. Põgenike valged kehad 
pidid paratamatult neile silma torkama. 

Korak hüppas ruttu onni varju ja tõmbas Mirjami endaga kaasa, kuid oli juba hilja. 
Nähtust piisas, et äratada neegrites kahtlust, ja"umbes tosin meest jooksis lähemale 
asja uurima. Haukuv koer oli alles Koraki kannul ja juhtis otsijad õigesse kohta. 
Nooruk virutas krantsile oma pika odaga tugeva hoobi, kuid alalise peksuga harjunud 
loom põikas osavalt kõrvale ja jätkas klähvimist. 

Jooksvate sõjameeste jalgade müdin ja karjumine äratasid ka teised külaelanikud. 
Nad pudenesid tanumale ja jooksid onni juurde, kus Mirjamit vangis hoiti. Nad nägid 
surnud valvurit; hetk hiljem oli neist kõige julgem pärast mõningat kõhklemist onni 
sisenenud ja avastanud vangi puudumise. 

Need ootamatud leiud täitsid mustanahalisi hirmu ja vihaga, aga et süüdlasi polnud 
näha, sai viha hirmust võitu. Taganttulijate nügimisel jooksid eesolijad koera 
haukumise suunas kiiresti ümber onni ja sattusid otsekohe valge inimese peale, kes 
nende vangiga parajasti põgeneda tahtis. Valges inimeses tundsid nad ära olevuse, kes 
oli külasse arvukaid röövkäike sooritanud. Taibates, et tema on üksi, nemad aga 
hulgakesi ja tütarlast süles hoides ei suuda ta neile vastu hakata, tormasid nad talle 
kallale. 

Nähes, et ta on ümber piiratud, tõstis Korak Mirjami õlale ja hakkas puu poole 
jooksma, lootes džunglisse pageda. Kandam takistas teda; Mirjam ei suutnud ise 
joosta, sest ta jalad olid surnud jämedatest köidikutest, mis teda nii pikka aega olid 
kammitsenud. Poleks seda olnud, oleksid põgenikud kindla peale pääsenud, sest 
Mirjam liikus puude otsas niisama väledasti kui Korak. Kuid tüdrukuga õlal oli 
võimatu kiiresti joosta ja veel võidelda. Kui peremeeste karjumisest ülesässitatud 
külakoerad hakkasid hammastega ta jalgadest kinni, ei saanud ta neid eemale tõrjuda 
ja liikus nüüd edasi hoopis aeglaselt. Lõpuks ta komistas, kukkus ja nagu ablaste 
hüäänide kari olid koerad tal kallal. Kuni ta nendega võitles ja uuesti püsti tõusta 
üritas, jõudsid ka neegrid pärale. 

Kaks metslast rebisid ta käest Mirjami. Tüdruk rabeles, hammustas ja küünistas, 
kuid hoobiga pähe löödi ta uimaseks. Korakist jagu saada oli juba raskem. Talle 

tormasid kallale nii koerad kui relvastatud sõjamehed, kuid tal õnnestus siiski püsti 
tõusta. Paremale ja vasakule jagas ta purustavaid hoope koertest hoopiski välja 
tegemata; ainult mõnel eriti pealetükkival haaras ta kõrist kinni ja murdis sel ainsa 
liigutusega kaela. 

Mustad said omal nahal tunda valge hiiglase pruuni naha all paisunud lihaste kogu 
võimsust. Ta võitles nagu raevunud elevant, kihutas mööda tanumat, ladudes hoope 
igale poole ja paisates maha neid väheseid, kes julgesid talle vastu minna. Peagi 
mõistsid mustad sõjamehed, et kui kellegi oda Korakile juhtumisi südamesse ei tungi, 
hävitab ta kogu küla ja viib vangi minema. 

Vana Kowudoo ei tahtnud kaotada tüdrukut, kelle eest võis nii kopsaka lunaraha 
saada. Ta lõi segadusse sattunud sõjameeste hulgas korra jalule, seadis nad ringi 
ümber teadvuse kaotanud tüdruku ja käskis Koraki rünnakud tagasi lüüa, teda ennast 
aga mitte rünnata. Ta teadis, et poiss püüab tüdruku juurde läbi murda. 

Ikka ja jälle viskus Korak vastu tütarlast tihedasti ümbritsevat inimmäüri, kuid ikka 
löödi ta tagasi. Ja taas tungisid tema kehasse teravad läikivad odad. Korak nõretas 
verest ja hakkas peagi nõrkema. Ta mõistis kibedusega, et ei suuda Mirjamit päästa. 

Äkki sähvatas talle pähe ootamatu mõte. Ta hüüdis valjusti Mirjamit. Tütarlaps oli 
teadvusele tulnud ja vastas talle. 

»Korak läheb ära," hüüdis poiss, ,,.kuid ta tuleb tagasi ja vabastab su gomanganide 
käest. Nägemiseni, Mirjam! Korak tuleb varsti sulle järele!” 

»Nägemiseni!" hüüdis tüdruk. ,,Mirjam jääb sind ootama!" 

Enne kui metslased midagi taibata suutsid, pööras Korak ümber, kihutas nagu tuul 
külast läbi ja kadus kõrge puu otsa, mis oli talle ukseks Kowudoo külla Talle lendas 
järele odaderahe, kuid ainuke tulemus oli pükav naer, mis džunglipimedusest külla 
kandus. 


XIII. Vangis 


Neegrid sidusid Mirjami uuesti kinni ja paigutasid ta Kowudoo onni tugevdatud 
valve alla. 

Ta ootas, et Korak tuleb iga hetk, kuid möödus öö ja algas uus päev, Korakit aga 
polnud ikka veel. Tüdruk ei kahelnud, et Korak tuleb, ja uskus kindlalt, et nooruk ta 
ka vabastab. Tema meelest oli Korak kõikvõimas, kehastades kõike parimat, 
tugevaimat ja ilusaimat, mis teda selles 

metsikus maailmas ümbritses. Ta tundis uhkust Koraki vapruse üle ning jumaldas 
teda tähelepanu ja õrnuse eest, mülega Korak tüdrukut kohtles. 

Nüüd, lamades käsist-jalust seotuna oma vangikojas, mõtles Mirjam kogu aeg 
temast. Kui palju nooruk talle tähendas! Tütarlaps võrdles teda šeigi, oma isaga, ja 
ainuüksi vana toore araablase meenutamisest jooksid värinad üle kogu keha. Isegi 
mustanahalised metslased polnud tema vastu nii julmad kui isa. Ta ei mõistnud 
metslaste keelt, seepärast ei võinud ta ka teada saada, miks nad teda vangis hoiavad. 
Mirjam teadis, et inimesed söövad sageli inimesi, ja esialgu arvas, et ka tema süüakse 
ära. Ent nüüd oli ta nende juures olnud juba mitu päeva, ilma et talle midagi tehtud 
oleks. Ilmselt olid nad paremad, kui ta arvas. 

Mirjam ei teadnud, et juba esimesel päeval olid metslased saatnud kaugesse šeigi 
külla käskjala, et viia sinna teade tema tütrest ja nõuda suurt lunaraha. Niisamuti ei 
võinud ta teada ka seda, et käskjalg ei jõudnudki šeigi juurde, vaid Jensseni ja 
Malbihni safarid olid ta teel kinni nabinud. Seda ei teadnud ka mustanahaliste pealik 
Kowudoo. Käskjalg oli suur lobamokk ja kuna kõik pärismaalased armastavad 
omavahel lobiseda, avaldas ta rootslaste kahele mustale teenrile oma rännaku 


eesmärgi. Viimased kandsid sellest viivitama ette oma isandatele ja nii juhtuski, et 
vaevalt jõudis käskjalg pärast rootslaste laagrist lahkumist teha paar sammu, kui tema 
taga kärgatas püssipauk ja ta prantsatas elutult maha, kuul seljas. 

Mõni minut hiljem tuli laagrisse Malbihn, püss seljas, ja pajatas, et oli just 
nüüdsama lasknud ilmatu suurt metssiga, kuid ei saanud sellele pihta. Rootslased 
teadsid, et kogu salk vihkas neid ja seepärast ei söandanud nad Kowudoo vastu 
avalikult tegutseda; metslased oleksid talle kõige kiiremas korras teatanud rootslaste 
reeturlikust teost ja Kowudoo oleks neile julmalt kätte maksnud. Püsse ja laskemoona 
oli neil aga vähe, pealegi ei saanud loota, et pärismaalased oma vihatud isandatele 
vastu ei hakka. 

Varsti pärast seda vahejuhtumit põrkasid rootslased kokku paavianide ja kummalise 
valge metslasega, kes oli sõlminud loomadega liidu inimeste vastu. Ainult erakordselt 
osava manööverdamise ja lakkamatu püssitulega õnnestus rootslastel raevunud 
ahvikarja käest pääseda. Aga isegi siis, kui nad oma laagrisse olid pagenud, ei jäänud 
ahvid neist maha. Viis või kuus tundi järjest ründasid sajad vihased saatanad metsiku 
lorina ja kriiskamise saatel valgete inimeste laagrit. 

Püssid käes, tõrjusid rootslased arvutud ahvide rünnakud tagasi. Need olid 
kohutavad. Tundus, et ahvid 

pühivad laagri maamuna pealt minema, aga et neil juhti polnud, ei suutnud nad 
midagi saavutada. Vahetevahel märkasid rootslased paavianide hulgas vilksatamas 
salapärase metslase valget keha ja siis mõtlesid nad hirmuga sellele, mis neist saab, 
kui valge hiiglane paavianide juhatamise enda peale võtab. Ah, kuidas nad tahtsid 
talle kuuli pähe saata! Oli ju tema ja ainuüksi tema süüdi selles, et nad kaotasid 
lõksulangenud ahvi ja pidid nüüd tunda saama paavianide ähvardavaid rünnakuid oma 
laagrile. 

»»See on ju seesama põrguline, keda me aastaid tagasi tahtsime maha lasta!" meenus 
äkki Malbihnile. ,,Tookord oli ta koos gorillaga. Kas sa nägid teda hästi, Carl?" 

»Muidugi,"” vastas Jenssen. ,,Või veel! Ta oli minust kõige rohkem viie sammu 
kaugusel, kui ma püssi laadisin. Mulle tundub, et ta on eurooplane ja veel päris 
poisike. Ta ei sarnane nõdrameelse või mandunud olevusega. Juhtub, et mõni idioot 
põgeneb metsa elama, hulgub seal paljana ringi ja kasvab karvadesse, ning kohalikud 
talupojad hakkavad teda metslaseks kutsuma. Ei, see poiss on teistsugune ja 
sellepärast peab teda kartma. Meil läheb täbarasti, Sven, kui ta oma paavianidega 
meile veel kord kallale tuleb ja meie teda kohe alguses maha ei lase.” 

Kuid valge hiiglane ei viinud ahve enam rünnakule ja vihased loomad, jätnud 
hirmunud safarid rahule, kadusid džunglisse. 

Järgmisel päeval asusid rootslased Kowudoo küla poole teele. Neil oli hästi kaval 
plaan: jutuajamisel Kowudooga mitte üldse valget tütarlast maninida, nagu poleks nad 
temast eluilmaski kuulnud. 

Külla jõudnud, vahetasid rootslased tavakohaselt vana pealikuga kinke, vaieldes 
Kowudoo võimumeestega kaua toodud ja vastusaadud andide hinna üle, sest 
ülemäärane lahkus nende poolt oleks võinud äratada kahtlust. 

Pärast mõlemapoolseid libekeelseid tervitusi hakkasid Malbihn ja Jenssen vana 
pealikku usutlema naaberkülade, nende elanike ja võõraste kohta. Kowudoo rääkis 
kõigest pikalt ja laialt, andes ammendavat teavet, kuid ei maininud kordagi valget 
vangi. Vaatamata valgetele osutatud sõbralikule vastuvõtule ja rohketele kingitustele, 
oli selge, et Kowudoo tahab külalistest võimalikult kiiresti lahti saada. Nad otsustasid, 
et on aeg tegutsema hakata. Jutuajamise lõpus märkis Malbihn nagu muuseas, et seik 
on surnud. Kowudoo sattus kohe ärevusse. 


»Kuidas? Kas teie ei teadnudki?" küsis Malbihn. ,.Imelik. See juhtus juba kuu aega 
tagasi. Seik kukkus hobuse seljast maha, kui see auku astus. Hobune kukkus talle 
peale. Kui mehed ta leidsid, oli ta juba surnud.” 

Kowudoo kratsis kukalt. Ta oli väga pettunud. Šeik oli 

surnud. Jumalaga, kallis lunaraha! Nüüd pole tüdruk punast krossigi väärt. Mis 
temaga teha? Kas nahka pista või endale naiseks võtta? 

Äkki turgatas talle pähe imehea mõte Ta sülitas väikese putuka peale, kes roomas ta 
ees tolmus. Siis silmitses tähelepanelikult Malbihni. Need valged inimesed on ikka 
ühed veidrikud. Sõidavad kodunt minema naisi kaasa võtmata. Kuid naistest nad 
siiski hoolivad. Aga kui palju nad naiste eest maksavad? See küsimus pakkus 
Kowudoole suurt huvi. 

»Ma tean, kus on valge tüdruk,” ütles ta ootamatult. ,, Annan ta ära üsna odavalt.” 
Malbihn raputas pead. 

»Meil on juba niigi palju kanda, Kowudoo,"” sõnas ta. ,, Vaja meil veel seda vana 
emast hüääni... Ja pealegi veel tema eest maksta.” 

Malbihn plõksutas halvakspanevalt sõrmi. 

»Ta on noor," väitis Kowudoo, ,ja ilus!" 

Rootslased pahvatasid naerma. 

»DžŽunglis pole ilusaid valgeid naisi, Kowudoo!" ütles Jenssen. ,,Kas sul pole häbi 
vanu sõpru tüssata?" Kowudoo'kargas püsti. 

»Tulge!" hüüdis ta. ,,Ma tõestan teile, et ta on niisugune, nagu ma ütlesin." 

Malbihn ja Jenssen tõusid püsti, et järgneda Kowudoole. Rootslaste pilgud kohtusid 
ja Malbihn pilgutas kavalalt silma. 

Nad läksid Kowudoole järele ja astusid tema onni. Pimeduses võis hädavaevu 
eristada naise kogu, kes lamas kinniseotult punutud matil. 

Malbihn heitis talle põgusa pilgu ja astus onnist välja. 

»Ta on tuhat aastat vana, Kowudoo!" ütles ta. 

»Ma ütlen teile, ta on noor!" kisendas raevunud metslane. ,,Sees on pime, sa ei 
näinud teda hästi. Oota, ma toon ta siia, valguse kätte!" Ta käskis onni valvanud kaht 
sõjameest nöörid läbi lõigata ja tüdruku välja tuua. 

Malbihn ja Jenssen ilmutasid täielikku ükskõiksust, ehkki tegelikult olid 
uudishimust lõhkemas. Kui nad ta vaid kiiremini kätte saaksid! Olgu tal kas või ahvi 
lõust ja vana paksu Kowudoo keha, neil polnud sellest sooja ega külma. Nad soovisid 
vaid, et see oleks tõepoolest seesama tütarlaps, kes mõne aasta eest šeigilt varastati. 
Nad uskusid teda ära tundvat, kui ta tõesti see on. Kuid Kowudoo käskjala jutt oli 
neile juba niigi kinnitanud, et see oli sama tüdruk, keda nad olid kord juba püüdnud 
röövida. 

Kui Mirjam pimedast onnist välja toodi, teesklesid rootslased, et ta ei avaldanud 
neile mingit muljet. Ometi oli mulje rabav. Malbihn suutis hädavaevu vaimustushüüet 

tagasi hoida. Tüdruku ilu nähes jäi tal hing kinni, kuid ta kogus end kähku ja jätkas 
vanas vaimus. 

»Kui palju?" küsis ta ükskõikselt. 

»Noh, kas ta pole ilus ja noor?" küsis Kowudoo. 

Jah, vana ta ei ole," sõnas Malbihn, ,.kuid siiski oleks ta meile tülinaks. Me ei 
tulnud siia naisi võtma, meil põhjas on neid juba rohkem kui küllalt.” 

Mirjam silmitses julgelt valgeid mehi. Ta ei oodanud neilt midagi head: nad olid 
samasugused vaenlased nagu neegridki. Ta vihkas ja kartis neid kõiki. Malbihn 
kõnetas teda araabia keeles. 


Me oleme sinu sõbrad," ütles ta. , Tahad, me viime su siit ära?" 

Pinevalt mehe sõnu kuulates meenutas tütarlaps nagu udusest kaugusest kunagi 
tuntud keelt. 

»Laske mind vabaks," ytles ta, ,,ma tahan Koraki juurde tagasi minna.” 

»Kas tahaksid tulla meiega?" korda Malbihn. 

»Ei!" kostis Mirjam. 

Malbihn pööras Kowudoo poole. 

»la ei taha tulla meiega,” ütles ta. 

» Te olete mehed,” vastas neeger. ,,Kas te ei saa võtta teda jõuga?” 

»Meil pole teda vaja. Ta on meile teel vaid tülinaks,” kostis rootslane. ,, Aga kui sa 
just tahad temast lahti saada, siis võtame ta kaasa, sest oleme ju sinu sõbrad.” 

Kowudoo mõistis, et nad olid nõus teda ostma. Nad tahtsid teda. Ta ei hakanud 
hinda eriti kõrgeks ajama, ja lõpuks müüdi Mirjam rootslastele kuue jardi kalevi, 
kolme tühja padrunikesta ja ühe läikiva New-Jersey taskunoa eest. 

Kõik pea.le Mirjami olid tehinguga väga rahul. 

Kowudoo esitas vaid ühe tingimuse: eurooplased lahkugu koos tüdrukuga tema 
külast järgmisel hommikul nii vara kui vähegi saavad. Kaubad vahetatud, selgitas ta 
selle nõudmise põhjust. Ta jutustas neile tüdruku metsiku mehe katsest teda vabastada 
ja kinnitas, et kui too seda uuesti üritab, siis nad heaga ei pääse. 

Mirjam seoti jälle kinni ja pandi valve alla, kuid nüüd juba rootslaste telki. Malbihn 
üritas mitu korda temaga juttu ajada. Ta tahtis tüdrukule auku pähe rääkida, et 
viimane nõustuks nendega vabatahtlikult kaasa tulema, kinnitades, et viivad ta tagasi 
kodukülla. Ent kui kaval rootslane veendus, et tüdruk on valmis pjgem surema kui 
šeigi juurde tagasi minema, siis hakkas ta kinnitama vastupidist, et nad ei vii teda 
miski hinna eest sinna. Ja neil polnudki kavatsust seda teha. 

Malbihn oli tüdrukust võlutud, sest Mirjam oli tõepoolest imeilus. Ta oli kasvanud 
pikaks sihvakaks neiuks sellest ammumöödunud ajast saadik, mil rootslane oli teda 
šeigi külas esimest korda näinud. Siiani olid tal tüdruku suhtes olnud puhtpraktilised 
kavatsused. Ta arvas, et sellise orjatari eest võib head raha saada ja seepärast püüdiski 
teda omandada. Nüüd, kus tüdruk seisis ta ees, täis elu ja ilu, tekkisid mehel teised 
soovid ja plaanid. Ta astus tüdrukule lähemale ja puudutas teda käega. Tüdruk põrkas 
eemale. Malbihn võttis ta kinni ja kummardus teda suudlema, kuid sai tüdrukult 
tugeva hoobi vastu suud. 

Siis astus telki Jenssen. 

»Malbihn!" karjatas ta. ,, Igavene lollpea!" 

Sven Malbihn laskis tüdruku lahti ja pöördus kaaslase poole. Tema nägu kattis 
solvumispuna. 

»»Mis sa tahtsid temaga teha, kurat võtaks?" karjus Jenssen. ,, Niimoodi ei saa me 
tema eest punast krossigi ja pealekauba pannakse meid vangi, kui me teda halvasti 
kohtleme. Ma ei uskunud, et sa nü rumal oled, Malbihn!" 

»Ega ma puust ole," urises Malbihn. 

»Kahju küll," kostis Jenssen. ,, Vähemalt seni võiksid , puust olla, kuni me ta elusa ja 
tervena oleme tagasi viinud ja tasu saanud.” 

»Kurat ja põrgu!" karjus Malbihn. ,,Kas see pole ükskõik? Nemad rõõmustavad, kui 
teda jälle näevad, tema aga mõistab peagi, et parem on suu kinni hoida. Miks me ei 
võiks plikaga veidi hullata?" 

»Sellepärast, et mina ei luba!" vastas Jenssen. ,,Olen alati lasknud sul teha kõike, 
mida sa tahtnud oled, Sven. Kuid praegune juhtum on ju hoopis midagi muud ja sa 
mõistad seda niisama hästi kui mina.” 


»Mis ajast sa niisuguseks moraalijüngriks oled hakanud?" urises Malbihn. ,,Või 
arvad, et olen unustanud kõrtsmiku tütre ja väikese Celella ning tolle neegritari, 
kelle...” 

»Suu kinni!" röögatas Jenssen. ,,Siin pole tegemist moraaliga ja sa tead seda isegi. 
Ma ei taha sinuga tülli minna, Sven, aga jumala eest, kui sa seda tüdrukut 
sõrmeotsagagi puudutad, tapan su. Olen viimase kümne aasta jooksul küllalt valu ja 
vaeva näinud, et nüüd ometi lõigata selle vilja ega taha seda kaotada ainult sellepärast, 
et oled rohkem loom kui inimene. Hoiatan sind veel kord, Sven..." ja tähendusrikkalt 
puudutas ta vöö vahel rippuvat revolvrit. 

Malbihn heitis kaaslasele morni pilgu, kehitas õlgu ja väljus te!gist. Jenssen pöördus 
Mirjami poole. 

»Kui ta jälle püüab sulle ligi tikkuda, süs kutsu mind,” ütles ta, ,,katsun siinsamas 
lähedal olla.” 

Mirjam ei saanud aru, mispärast mehed tülitsesid, sest nad rääkisid rootsi keeles. 
Aga kui Jenssen teda araabia keeles kõnetas, mõistis ta, millest nad omavahel olid 
rääkinud. Nende näoilme, liigutused ja viimaks revolvri puudutamine, enne kui 
Malbihn telgist väljus, rääkisid kõik sellest, kui tõsine oli olnud nende tüli. Nüüd 
hakkas ta Jenssenit rohkem usaldama ja oma naiivsuses palus end vabaks lasta, et ta 
saaks džunglisse Koraki juurde minna. Kuid Jenssen vaid naeris selle peale ja 
kuulutas, et kui tüdruk kavatseb jalga lasta, annab ta tema Malbihni meelevalda ja 
lubab teha, mida see heaks arvab... 

Kogu öö ootas Mirjam Korakit. Džungel oli ju nii lähedal. Ta terane kõrv eristas 
hääli, mida laagris peale tema ei kuulnud keegi. Ta mõistis neid hääli niisamuti, nagu 
meie mõistame sõbra kõnet, kuid kordagi ei kostnud ainsatki häält, mis oleks 
tähendanud Koraki lähedalolekut. Miski peale surma poleks saanud teda takistada 
tulemast. Miks ta siis ometi viivitas? 

Isegi hommikul, kui Korak polnud end ikka veel näidanud, ei olnud tüdruku usk 
Korakisse kõikuma löönud. Ta ei saanud ju ometi hukkuda, olles džunglikoledustest 
nii mitme aasta jooksul puutumata jäänud! 

Kuid hommik möödus, eine oli söödud ja karavan asus põhja poole teele, tütarlaps 
aga oli ikka veel vangis. 

Nad käisid terve päeva, ka järgmise ning veel järgmise, kuid Korak ei tulnudki 
vabastama oma väikest sõbratari, kes vaikselt ja uhkelt armutute vangistajate kõrval 
liikus. 

Malbihn oli ikka veel vihane ja morn. Ta vältis kõnelemist Jensseniga, Mirjamiga 
aga ei rääkinud üldse, ehkki viimane märkas aeg-ajalt, kui ahnelt mees teda 
silmanurgast piidles. See pilk pani tüdruku värisema. Ta surus Geekat kõvemini enda 
vastu ja kahetses taas, et tal polnud nuga: Kowudoo mehed olid selle ära võtnud. 

Neljandal päeval hakkas Mirjam lõplikult lootust kaotama. Ilmselt oli Korakiga 
midagi juhtunud. Need mehed viivad ta kaugele ja ta ei näe enam iialgi Korakit. 

Sel päeval tegid rootslased peatuse, et puhata pärast liiga kiiret rännakut. Malbihn ja 
Jenssen läksid jahile, teine teise kanti. Kuid umbes tund pärast nende lahkumist tehti 
Mir jami telgi uks lahti ja ootamatult astus sisse Malbihn. Tema näol oli kiskjalik 
ilme. 

XIV. Ootamatu päästja 


Mirjam vaatas talle ainiti silma, nagu teeb seda surmamääratud loom mao 
hüpnotiseeriva pilgu all. Tüdruku käed oli vabad, sest rootslased olid ta pannud raudu 


muistsete orjakauplejate kombel: ahela üks ots oli kinnitatud kaela ümbritseva võru, 
teine aga tugevasti maasse löödud vaia külge. 

Pikkamisi taganes Mirjam telgi vastasseina poole. Malbihn tuli üha lähemale, käed 
laiali, et teda kinni kahmata. Ta suu oli lahti ning ta hingas kiiresti ja katkendlikult. 

Tütarlapsele meenus, et Jenssen oli käskinud teda kutsuda, kui Malbihn tuleb 
tülitama. Kuid Jenssen oli džunglis jahil. Malbihn oli kõike hästi arvestanud! Kuid 
Mirjam karjatas sellegipoolest, karjatas kõvasti ja meeleheitlikult kolm korda, enne 
kui Malbihn jõudis tema juurde hüpata ja räpaste sõrmedega suu kinni suruda. Tüdruk 
hakkas vastu: ta võitles nii, nagu seda tehakse džunglis — küünte ja hammastega. 
Mehel polnud kerge temast jagu saada. Selles sihvakas tütarlapsekehas peitusid õrna 
sametpehme naha all emalõvi lihased. Kuid ka Malbihn polnud nõrkade killast. 
Toores iseloomult ja välimuselt, oli ta hiiglaslikku kasvu ja suure jõuga. Pikkamisi 
surus ta tüdrukut põrandale, lüües teda näkku iga kord, kui sel õnnestus meest 
küünistada või hammustada. Mirjam rabeles meeleheitlikult ja püüdis üles tõusta, 
kuid mehe sõrmed pigistasid kõri ja ta muutus järjest nõrgemaks... 

Vahepeal oli Jenssen jõudnud džunglis tappa kaks põtra. Tal polnud tarvis loomi 
kaugelt otsida ja pealegi ei tahtnud ta ka ise laagrist kaugele minna. Ta kartis, et 
Malbihn kasutab tema äraolekut. Asjaolu, et Malbihn keeldus jahile minemast koos 
temaga ja läks hoopis teise kanti, poleks tavalises olukorras tähendanud midagi halba. 
Kuid Jenssen tundis hästi oma kaaslast ja seepärast siis, kui põdrad olid tapetud, 
pöördus ta kohe tagasi, käskides neegreid saak laagrisse kanda. 

Pool maad oli juba käidud, kui ta kuulis laagri poolt meeleheitlikku karjatust. Ta jäi 
seisma ja kuulatas. Karjatus kordus. Siis jäi kõik vaikseks. Vandudes pistis Jenssen 
jooksma. Ei, ta ei tohi hilineda! Missugune- puupea see Malbihn küll on! Riskeerida 
nii suure varandusega oma loomaliku iha pärast! 

Kuid Jenssen polnud ainuke, kes Mirjami kisa kuulis. See kostis ka ühe teise valge 
mehe kõrvu, kes sel ajal teisel pool laagrit mõne musta sõjamehe saatel džunglis jahti 

pidas. Tal polnud vähimatki aimu, et ümbruskonnas oli valgete inimeste laager. 
Kahtlemata kuulus see hääl hädaohtu sattunud naisele. Ja pikemalt mõtlemata pistis ta 
hääle suunas jooksma. Kuid ta oli Jenssenist kaugemal ja viimane jõudis enne kohale. 

See, mis ta nägi, ei äratanud tema kalgis südames vähimatki kaastunnet, kuid teda 
valdas pöörane viha kaaslase vastu, kes tahtis nurjata kõik nende plaanid. Mirjam pani 
ikka veel vastu. Malbihn peksis teda. Kui Jenssen sõimates ja kaaslast needes telki 
tormas, laskis Malbihn oma ohvri lahti, pöördus kähku raevunud Jensseni poole ja 
haaras vöö vahelt revolvri. Jenssen taganes, kobades samuti revolvrit. Mõlemad 
tulistasid ühel ajal. Jenssen peatus ja pillas relva käest. Malbihn kihutas veel kaks 
kuuli järjest sõbra kehasse. Mirjam, kes stseeni õudusega jälgis, pidi tahtmatult 
imestama, kui visa hing oli sellel mehel. Silmad kinni, pea rinnale langenud, käed 
lõdvalt rippu, seisis ta ikka veel püsti, kuigi vaarus nagu joobnu. Malbihn jätkas 
tulistamist. Alles pärast seda, kui teda oli tabanud neljas kuul, vankus Jenssen ja 
kukkus Otseti maha. Malbihn astus ta juurde ja rõvedalt vandudes lõi elutut keha 
jalaga. Seejärel pöördus ta uuesti Mirjami juurde. Jälle haaras ta temast kinni, kuid sel 
hetkel löödi telgiäär kuulmatult üles ja pikk valge mees astus sisse. Ei Mirjam ega 
Malbihn märganud uustulnukat. Malbihn seisis tema poole seljaga ja varjas teda sel 
kombel Mirjami pilgu eest. 

Tulija sammus kiiresti edasi, astudes üle Jensseni surnukeha. Raske käsi laskus 
Malbihni õlale. Rootslane pööras ümber ja nägi enda ees pikka mustajuukselist 
hallisilmset meest. Taas haaras Malbihn revolvri järele, kuid võõras oli kärmem: 
silmapilk löödi tal revolver käest ja see lendas kaugele telgi seina äärde. 


»Mis see tähendab?" pöördus ta Mirjami poole, kuid-Mirjam ei saanud temast aru. 
Neiu raputas pead ja vastas araabia keeles. Kohe kordas mees küsimust neiu 
emakeeles. 

» Need mehed lahutasid mind mu Korakist,” seletas tüdruk. ,,See siin kohtles mind 
väga halvasti. Teine, kelle ta nüüdsama tappis, tahtis teda keelata. Nad mõlemad olid 
väga pahad inimesed, kuid see siin on eriti halb. Oleks mu Korak siin, tapaks ta tema. 
Usun, et sina ei ole nendesugune, sellepärast sa teda ei tapa.” 

Võõras naeratas. 

»Jah, see siin tuleks küll maha lasta," kostis ta. ,,Ta on seda väärt, selles pole 
kahtlust. Kunagi ma teengi seda, kuid mitte praegu. Kuid ma hoolitsen selle eest, et ta 
sind enam iialgi ei tüütaks.” 

»»Oled teeninud surma," ütles võõras Malbihnile, ,,kuid 

mina pole kohtunik. Tunnen teid mõlemaid ja tean, mis linnud te olete. Sinul ja su 
sõbral on siin kõige häbiväärsem kuulsus. Sinusugused ei kõlba meie hulka. Seekord 
lasen sul minna, aga kui sa peaksid veel kord tagasi tulema, siis täidan ma kõrbe 
seadust. Kas said aru?" 

Malbihnit valdas jõuetu raev, ta needis oma vaenlast ja ristis teda kõige solvavamate 
sõimusõnadega. Viimane kahmas tal kraest kinni ja raputas nii, et hambad plagisesid. 
Asjatundjad räägivad, et kõige piinarikkam karistus, mis inimesele vigastusi ei tekita, 
on selline tubli vanamoodne raputamine. Just niisuguse raputamise osaliseks saigi 
Malbihn. 

»Nüüd aga kao siit jalamaid!" hüüdis võõras. ,,Järgmine kord tead, kellega sul 
tegemist on.” 

Ta sosistas rootslasele kõrva oma nime. Vaevalt oli lurjus seda kuulnud, kui ta nägu 
kaameks läks ja pikaks venis. See nimi mõjus talle rohkem kui kümmekond 
rusikahoopi. 

Seejärel andis võõras rootslasele säärase müksu, et see nagu nool telgist välja lendas 
ja eemale rohu sisse prantsatas. 

»Nüüd aga," ütles võõras Mirjami poole pöördudes, ,,.kas sa tead, kelle käes on sinu 
kaelavõru võti?" 

Tütarlaps osutas sõrmega Jensseni kehale. 

»» Võti oli tema käes,” ütles ta. ,, Ta kandis seda alati kaasas." 

Võõras kummardus surnukeha kohale, otsis ta taskutes — ning leidis võtme. Veel 
hetk, ja Mirjam oh vaba. 

»Kas lubad mind tagasi Koraki juurde minna?" küsis tüdruk. 

»Aitan sind oma rahva juurde tagasi minna," vastas mees. ,,Kes nad on ja kus on 
nende küla?" 

Mees silmitses imestades neiu veidrat metsikut rõivast. Keele põhjal pidas ta teda 
araabia tüdrukuks, kuid ta polnud iialgi näinud araablasi nii kentsakates rõivastes. 

»Missugusest suguharust sa oled? Kes on Korak?" küsis ta jälle. 

»Korak? Korak on ahv. Mul pole teisi omakseid. Oleme Korakiga elanud kahekesi 
džunglis sellest ajast saadik, kui A'ht sai ahvide kuningaks." Tüdruk oli Akuti nime 
ikka sedamoodi hääldanud, sest nii oli see talle kõlanud, kui ta seda esimest korda 
kuulis. , Minu Korak oleks võinud ise kuningaks saada, kuid ta ei tahtnud." 

Võõra silmi tekkis küsiv ilme. Ta vaatas teraselt tüdruku otsa. 

»sa ütlesid, et Korak on ahv," sõnas ta. ,, Aga kes oled siis sina?" 

»Olen Mirjam. Mina olen ka ahv.” 

»Hm!" ütles võõras selle üllatava teate peale. Kuid kaastundliku ilme järgi, mis tema 
silmadesse tekkis, võis osaliselt mõista, mida ta mõtles. Mees astus tüdruku juurde ja 
puudutas käega ta otsmikku. Metsiku urinaga põrkas tüdruk eemale. Mees naeratas. 

»Pole vaja mind karta," ütles ta. , Ma ei tee sulle midagi halba. Tahan ainult teada, 
kas oled terve, kas sul äkki palavikku ei ole. Kui oled terve, siis läheme koos Korakit 
otsima.” 

Mirjam vaatas ainiti tema hallidesse läbitungivatesse silmadesse. Ta nägi neis 
sõbralikkust ja ausameelsust, seepärast lubas ta mehel panna käe oma laubale ja 
katsuda pulssi. Tüdruk oli täiesti terve. 

»Kui kaua oled sa ahv olnud?" küsis mees. 

»Juba palju aastaid. Olin siis päris väike tüdruk, kui Korak tuli ja viis mu ära isa 
juurest, kes peksis mind. Sellest ajast olengi elanud puude otsas koos Koraki ja 
Ahtiga.” 

»Kus kohas džunglis elab Korak?" küsis võõras. 

Mirjam tegi käega suure žesti, mis võis tähendada vähemasti poolt Aafrikat. 

»Kas sa oskaksid tema juurde teed leida?" 

»Ma ei tea," vastas neiu, ,,kuid tema leiab tee minu juurde." 

»Mul on hea mõte," ütles võõras. ,,Elan siin lähedal. Viin su oma koju, kus mu naine 
hoolitseb sinu eest, kuni leiame Koraki või Korak leiab meid. Kui ta võib sind üles 
otsida siit, siis otsib ta su üles ka minu külast. Kas pole tõsi?" 

Võõras jäi telki, kuni Malbihn oma salgaga džunglisse kadus. Mirjam seisis 
usaldavalt tema kõrval väikese pruuni käega oma Geekat rinnale surudes. Nad ajasid 
omavahel juttu ja võõras imestas, et tüdruk nii vaevaliselt araabia keelt räägib, kuid 
lõpuks pidas ta selle põhjuseks vaimset alaarengut. Kust võis ta teada, et juba palju 
aastaid polnud tüdruk rääkinud ühtegi sõnainimeste keeles. Muide, oli veel üks 
põhjus, miks Mirjam oli šeigi keele nii ruttu unustanud, kuid sellest teadis ta niisama 
vähe kui võõraski. 

Mees püüdis teda nõusse saada, et ta asuks elama tema külla ehk douari, nagu 
araabia keeles öeldakse, kuid tüdruk tahtis otsekohe minna Korakit otsima. Mees ei 
võtnud Mirjami juttu tõsiselt ja otsustas viimaks ta vägisi kaasa viia, et mitte jätta teda 
siia metsikusse paika haiglaste hallutsinatsioonide küüsi. Kuid targa inimesena 
otsustas ta tüdruku esialgu maha rahustada, siis aga talitada oma tahtmist mööda. Ta 
nõustus minema Korakit otsima ja siirdus koos Mirjamiga lõunasse, nagu see 
soovinud oli, kuigi tee tema külla kulges otse idasse. 

Vähehaaval muutis ta suunda üha enam ida poole. 

Tüdruk käis usaldavalt tema kannul kavalust märkamata. Esialgu usaldas ta meest 
ainult vaistlikult: ta tundis, et see suur tarmangani ei tee midagi halba. Kuid möödus 
paar päeva ning ta nägi, et mehe lahkus ja tähelepanelikkus tema vastu ei kahanenud. 
Mirjam hakkas teda juba KoraMga võrdlema ja kiindus temasse, kuigi ustavus 
Korakile ei löönud hetkekski kõikuma. 

Nende teekond kestis neli päeva ja viiendal päeval jõudsid nad avarale lagendikule. 
Eemal nägi tüdruk haritud põlde ja mitut ehitist. Ta seisatas ja laskis üllatunult pilgul 
ringi käia, otsekui kavatsedes tagasi joosta. 

»»Kus me oleme?" küsis ta. 

»Meil ei õnnestunud leida Korakit," vastas võõras. ,, Aga et meie tee viis mööda 
minu douarist, siis mõtlesin siin veidi puhata. Sa jääd seniks minu naise juurde, kuni 
mu mehed otsivad üles su ahvi või tema leiab sinu. Nii on parem, lapsuke. Keegi ei 
tee sulle liiga ja sa vöid olla täiesti õnnelik.” 


»Ma kardan, bwana," ütles tüdruk, ,,sinu douaris hakatakse mind peksma, nagu 
mind peksti šeigi, minu isa juures. Luba mind tagasi džunglisse minna. Seal otsib 
Korak mu üles. Talle ei tule kunagi pähe otsida mind valgete inimeste douarist.” 

»Keegi ei peksa sind, mu laps," vastas valge mees. ,,Ma pole sind ju peksnud, eks? 
Siin aga kuulub kõik minule. Sind hakatakse kohtlema hästi. Meil ei peksta kedagi. 
Minu naisel on sinu üle väga hea meel. Ma saadan oma mehed džunglisse ja nad 
otsivad Koraki üles.” 

Tütarlaps raputas pead. 

»Nad ei saa teda sinu juurde tuua. Korak tapab nad, sest inimesed on alati püüdnud 
teda tappa. Ma kardan. Lase mul minna, bwana.” 

»»Sa ei tunne teed oma maale ja eksid ära. Lõvid ja leopardid kisuvad su juba 
esimesel ööl lõhki ning Korak ei leia sind enam kunagi. Jää parem meie juurde. Kas 
ma ei päästnud sind halva inimese käest? Nüüd oled sa mulle võlgu. Jää meile kas või 
mõneks päevaks. Oled ju veel väike nõrk tüdrukuke, oleks väga julm sind üksinda 
džunglisse lasta.” 

Mirjam puhkes naerma. 

»»Džungel on mu isa ja ema," sõnas ta. ,,Džungel on minu vastu lahkem olnud kui 
inimesed. Ma ei karda džunglit. Ma ei karda leopardi ega lõvi. Suren siis, kui tuleb 
mu aeg. Võib-olla tapab mind leopard, lõvi või mõni tilluke putukas, kes pole suurem 
mu väikese sõrme otsast. Kui lõvi mulle kallale hüppab või tilluke putukas nõelab, 
kardan ma hirmsasti, tean seda. Kuid elu oleks kole, kui kardaksin kogu aeg midagi, 
mis pole veel juhtunud. Kui tuleb lõvi, saan vaid 

lühikest aega hirmu tunda, aga tillukese putuka puhul võin kannatada veel päevi, 
enne kui suren. Ja seepärast kardan ma lõvi kõige vähem. Ta on suur ja lärmakas. Ma 
kuulen ja näen teda, haistan ta lõhna ja jõuan puu otsa põgeneda. Kuid iga hetk võin 
ma panna käe tillukese putuka peale, ilma et teaksin tema sealolekust, enne kui tunnen 
ta surmavat nõelamist. Ei, ma ei karda džunglit, ma armastan seda. Tahaksin parema 
meelega surra kui temast jäädavalt lahkuda. Kuid sinu douar on džunglile nii lähedal. 
Sa olid minu vastu hea. Tulen sinuga kaasa ja jään siia, kuni Korak minu juurde 
tuleb.” 

» Väga hea," ütles võõras ja nad hakkasid minema lilledesse uppuva väikese maja 
poole, mille taga paistsid korraliku Aafrika mõisa aidad ja laudad. 

Silitades kartmatult väikese käega hiiglasuuri hundikoeri, kes neile vastu olid 
jooksnud, sammus Mirjam maja poole. Lävel võttis neid vastu valges kleidis naine. 
Tema nägemine kohutas Mirjamit rohkem kui kohtumine võõraste meeste või 
kiskjatega. Ta peatus kõheldes ja vaatas küsivalt oma uue sõbra otsa. 

»»See On mu naine," ütles mees, ,,ta rõõmustab väga sinu tuleku üle.” 

Ta suudles naist ja siis tutvustas talle Mirjamit, rääkides sealjuures araabia keelt, 
mülest tüdruk aru sai. 

»»See on Mirjam, mu kallis," ütles ta ja hakkas pajatama, kuidas ta tüdruku oli 
leidnud. 

Naine oli väga kaunis. Mirjam nägi, et ta nägu oli lahke ja õrn. Peagi lakkas tüdruk 
teda kartmast. Kui bwana oli oma jutu lõpetanud, suudles valge naine Mirjamit ja 
nimetas teda vaeseks väikeseks kallikeseks. Miski ahistas äkki tüdruku südant ja ta 
peitis oma näo uue sõbra rinnale. Mirjam polnud nii palju aastaid emalikku hellust 
tunda saanud, et oli selle olemasolu sootuks unustanud. Valge mehe naise lahke 
hääletoon äratas temas midagi uut ja ootamatut. Äkki puhkes ta nutma, nagu polnud 
nutnud veel kunagi oma elus: need olid kergenduse- ja rõõmupisarad, mis teda 
lohutasid. 


Ja nii sattus Mirjam, väike metsik mangani, oma armsast džunglist kultuursesse 
sõbralikku kodusse. ,,Bwana" ja ,, Mu kallis", nagu ta oma uusi sõpru kutsus, sest oli 
kohe algul kuulnud neid niimoodi nimetatavat, olid talle isa ja ema eest. Hirm oli 
jäädavalt kadunud ning ta tasus neile ustavuse ja armastusega. Nüüd oli ta nõus elama 
nende juures seni, kuni nad leiavad Koraki või Korak leiab tema. Korakit armastas ta 
ikkagi kõige rohkem. 

XV. Paavianide rännak 


Üleni haavades, väsinud ja kurb, pöördus Korak džunglisse ja hakkas liikuma suurte 
paavianide jälgi mööda. Ta ei leidnud neid sealt, kus oli viimati näinud, ega ka nende 
tavalisest jahipaigast. Kuid lõpuks sattus ta värsketele jälgedele ja jõudis neile peatselt 
järele. Ahvid liikusid aeglaselt lõuna poole. See oli üks nende harilikke rännakuid, 
mille eesmärki teadsid üksnes paavianid ise. Hoiatuskisa peale, mille tõi kuuldavale 
valvur, kes oli esimesena märganud pealttuule nende poole jooksvat valget sõjameest, 
jäi kogu kari seisma. Paavianid hakkasid pomisema ja ähvardavalt urisema. Isaahvid 
muutusid valvsaks ja kangetel jalgadel tiirutades valmistusid võitluseks. Läbilõikavalt 
kriisates kutsusid emad pojad enda juurde ja varjusid siis isaste, oma käskijate ja 
toitjate selja taha. 

Korak hõikas valjusti paavianide kuningat, kes tuttavat häält kuuldes ettevaatlikult 
ja pikkamisi, kuid ikka veel kangetel jalgadel temale lähenema hakkas. Ta nuusutas 
hoolega õhku, sest ei usaldanud täielikult oma silmi ega kõrvu. Korak seisis 
liikumatult paigal. Oleks ta katsunud lähemale astuda, oleks ta võinud esile kutsuda 
silmapilkse kallaletungi või paanilise põgenemise. Paavianid on närvilised olevused, 
kes võrdlemisi kergesti hüsteeriasse satuvad. Selle tagajärjel võibki neile peale tulla 
kas tapmishullus või siis suur hirm. 

Paavianide kuningas lähenes Korakile. Ta kõndis ümber poisi ikka väiksemate 
ringidega ise seejuures pomisedes, nuuskides ja lõrisedes. Korak hakkas esimesena 
rääkima. 

»Olen Korak,” ütles ta. ,, Avasin puuri, mis sind kinni hoidis. Ma päästsin su 
tarmanganide käest. Olen Korak, Tapja. Olen sinu sõber.” 

»Huh!" urises kuningas. ,,Jah, sa oled Korak. Kõrvad ütlesid mulle, et oled Korak. 
Silmad ütlesid mulle, et oled Korak. Nüüd ütleb mulle ka nina, et sa oled Korak. Minu 
nina ei eksi kunagi. Olen su sõber. Tule meiega, läheme koos jahile.” 

»Korak ei saa praegu jahile minna,” vastas nooruk. ,,Gomanganid röövisid tema 
Mirjami. Nad viisid ta oma külla ja sidusid kinni. Korak ei suutnud üksinda teda 
vabastada. Korak vabastas sinu. Kutsu siis nüüd oma rahvas kokku ja aita Korakil 
Mirjamit vabastada.” 

»»Gomanganidel on palju teravaid keppe. Nad loobivad nendega minu rahvast ja 
torkavad läbi nende kehad. Nad 

tapavad meid. Gomanganid on õel suguharu. Nad tapavad meid, kui nende külla 
läheme.” 

»Tarmanganidel on kepid, mis teevad suurt müra ja tapavad kaugelt," vastas Korak. 
»Neil olid need kepid käes, kui Korak sinu nende lõksust vabastas. Kui Korak oleks 
nende eest põgenenud, oleksid sa siiani tarmanganide vang.” 

Paavian sügas pead. Tema ja valge ahvi ümber kükitasid suure ringina sugukonna 
isaahvid. Nad vaigutasid silmi, tõukasid üksteist õlgadega, et saada paremat kohta, 
kraapisid maad, lootes leida mõnda maitsvat ussikest, või siis vahtisid oma kuningat 
ja veidrat olendit, kes nimetas end manganiks, kuid sarnanes palju rohkem vihatud 


tarmanganidega. Kuningas heitis pilgu kõige vanematele isastele, otsekui küsides 
nendelt nõu. 

»Meid on liiga vähe," kohmas üks. . ,,Peab appi kutsuma paaviane, kes elavad 
küngaste-maal," soovitas teine. ,, Neid on rohkem kui puude otsas lehti. Ka nemad ei 
salli gomanganisid. Nad on väga metsikud ja armastavad võidelda. Kutsume nad 
kaasa. Siis võime tappa kõik gomanganid, kes elavad džunglis.” 

Ta tõusis püsti ja hakkas metsikult lõrisema, karvad turris. 

Korak ei suutnud nende meelt muuta. Nad aitavad teda meelsasti, kuid teevad seda 
omatahtsi. Nad peavad ilmtingimata sõlmima liidu küngastemaaga. Korak pidi järele 
andma. Ainuke asi, mis tal õnnestus saavutada, oli ahvide nõusolek võimalikult 
kiiresti teele asuda. Tema ettepanekul nõustus kuningas otsekohe isiklikult minema 
küngastemaale koos Koraki ja tosina kõige tugevama isasega, kuna ülejäänud kari jäi 
maha. 

Lasknud end ahvatleda põnevasse seiklusse, sattusid nad sellest päris vaimustusse. 
Esindus asus viivitamata teele. Esialgu liikusid nad edasi väga kiiresti, kuid 
ahvinimesel polnud sugugi raske nendega sammu pidada. Puude otsas liikudes lõid 
nad hirmsat lärmi, et vaenlased arvaksid, nagu läheneks suur kari, sest kui paavianid 
hulgakesi rändavad, ei julge neid tülitada ükski džungliasu-kas. Kui puud kasvasid 
üksteisest kaugel ja neil tuli maas rännata, liikusid nad vaikselt, teades, et lärm ei peta 
lõvi ega leopardi, kui nad näevad rajal tulemas vaid käputäit paaviane. 

Kaks päeva kihutas ahvikari läbi metsiku maa, esialgu tihedas džunglis, siis üle 
suure lagendiku ikka edasi metsaga kaetud mägede poole. Korak polnud nendes 
paikades kunagi viibinud. See oli talle meeldiv vaheldus, sest džungel hakkas juba 
tüütavaks muutuma. Kuid tal polnud mahti nautida looduse ilu. Mirjam, tema Mirjam 
oli hädaohus! Kuni ta 

teda ei näinud, ei suutnud ta mõelda millestki muust. 

Mäenõlvadel laiuvasse metsa jõudnud, hakkasid paavianid liikuma aeglasemalt. 
Vahetevahel tõid nad kuuldavale kaeblikku, kutsuvat häält. Seejärel käisid nad 
vaikselt, teraselt kuulatades. Viimaks kostis kaugelt nõrk vastus. 

Paavianid jätkasid oma teekonda häälte suunas, mis kostsid siis, kui nad ise ei 
karjunud. Sel moel jõudsid nad viimaks oma sugulaste juurde, kes neile suure 
kambaga vastu tulid. Koraki silmadele avanev pilt kohutas teda. 

Tema ees seisis hiiglaslikest paavianidest laussein: neid oli hulganisti 
klammerdunud iga puuoksa külge. Kogu sein, niisama kõrge kui puudki, lähenes neile 
pikkamisi veniva ja kaebliku ulgumisega. Esimese seina taga, nii palju kui Koraki 
silmad läbi lehestiku ja paavianide kehade seletada suutsid, kõrgus teine samasugune: 
need olid nooremad, kes tihedalt vanemate kannul lükusid. Neid oli tuhandeid. Mis 
oleks saanud väikesearvulisest delegatsioonist, kui kas või üheski neist tuhandeist 
hetkeks viha või kartus oleks ärganud? 

Kuid midagi ebameeldivat ei juhtunud. Kuningad kohtusid ja hakkasid 
kombekohaselt teineteist hoolikalt nuusutama. Ilmselt olid tulemused igati 
rahuldavad, sest nad sügasid kordamööda teineteise selga ja hakkasid siis omavahel 
juttu ajama. Koraki sõber selgitas tuleku põhjust. Korak, kes siiani oli põõsa taga 
peidus olnud, näitas ennast nüüd esimest korda kuningale ja rahvale. Küngastemaa 
paavianide hulgas kutsus see esile enneolematu imestuse ja ärevuse. Korraks lõi 
Korak kartma, et nad kisuvad ta otsekohe lõhki. Kuid ta kartis üksnes Mirjami pärast. 
Kui ta sureb, süs ei päästa Mirjamit enam keegi. 

Kuid kuningatel õnnestus ärevil alamad maha rahustada ja Korakit lubati lähemale 
astuda. Küngastemaa paavianid tulid ettevaatlikult ta juurde ja nuusutasid igast 


küljest. Kui Korak kõnetas neid nende oma keeles, olid nad erakordselt üllatunud ja 
meelitatud. Ta jutustas neile Mirjamist, elust džunglis ja ütles, et nad olid alati olnud 
kõigi ahvide sõbrad, alates väikestest manudest kuni manganide, suurte ahvideni. 

»»Gomanganid, kes mu Mirjami kinni võtsid, on teie vaenlased," ütles ta. , Nad 
tapavad teid. Orus elavaid paaviane on liiga vähe, et nendega võitlema minna. Nad 
rääkisid mulle, et teid on hästi palju ja et te kõik olete väga vaprad. Teid on niisama 
palju kui rohtu lagendikul ja lehti metsas. Isegi elevant Tantor kardab teid — näete, 
kui vaprad te olete! Nad ütlesid mulle, et tulete meelsasti meiega gomanganide külla 
seda halba rahvast karistama. Mina — Korak, Tapja — vabastan sel ajal oma 
Mirjami.” 

Kuningas ajas rinna ette ja kõndis oma kangetel 

jalgadel edasi-tagasi. Nii talitasid ka paljud teised isased. Nad olid meelitatud end 
manganiks nimetanud ja inimese karvaste eellaste keelt rääkiva kummalise 
tarmangani sõnadest. 

»Jah,” ütles üks isane, ,,meie, küngastemaa asukad, oleme vägevad võitlejad! Tantor 
kardab meid. Numa kardab meid. Sheeta kardab meid. Küngastel elavad gomanganid 
värisevad, kui me mööda läheme, ja rõõmustavad, kui me neisse ei puutu. Mina olen 
valmis tulema teiega gomanganide külla. Olen kuninga esimene poeg. Mina võin 
üksinda tappa kõik madalmaa gomanganid." Ta ajas oma karvase rinna ette ja kõndis 
uhkelt edasi-tagasi, kuni kaaslase sügelev selg ta tähelepanu endale nõudis. 

»»Mina olen Goob,” karjus teine. ,, Minu kihvad on pikad. Minu kihvad on teravad. 
Minu kihvad on tugevad. Olen vajutanud neid paljude gomanganide pehmesse lihasse. 
Ma tapsin üksinda Sheeta õe. Goob tuleb koos teiega madalmaale ja tapab nii palju 
gomanganisid, et ei jää kedagi, kes surnuid loeks.” Siis võttis temagi uhke hoiaku ja 
hakkas kõndima naiste ja noorte ihalevate pilkude all. 

Korak vaatas küsivalt kuninga otsa. 

»Sinu alamad on väga vaprad,” ütles ta, ,,kuid vapraim kõigist on kuningas!" 

Karvane kuningas vastas kõuehäälse möiratusega, mis kõminal metsast vastu kajas. 
Väikesed paavianid pugesid emade karvase selja taha peitu. Erutatud isased hakkasid 
okstel hüplema ja ühinesid kuninga möirgava väljakutsega. Džungel lõi nende 
kohutavast sõjakisast värisema. 

Korak astus kuninga juurde ja karjus talle kõrva: ..Tule!" Ja hakkas minema läbi 
metsa lagendiku poole, mille nad pidid ületama oma pikal teekonnal vihatud 
gomangani Kowudoo külla. Möirates ja kriisates pööras kuningas ümber ja järgnes 
talle. Kuninga kannul tuli käputäis madalmaade paaviane ja tuhandeid küngastemaa 
asukaid — vihast ja verejanust raevunud loomi. 

Teisel päeval jõudsid nad Kowudoo küla juurde. Keskpäev oli juba möödas. 
Ekvatoriaalpäike kõrvetas armutult ja külas valitses vaikus. Hirmuäratav sõjavägi 
liikus pikkamisi ja käratult edasi. Tuhandete käppade astumisest tekitatud sahin 
polnud suurem pisut tugevamast tuulepuhangust puude okstes. 

Korak ja mõlemad kuningad käisid kõige ees. Küla lähedal nad peatusid, et oodata 
mahajääjaid. Nüüd valitses täielik vaikus. Käratult ronis Korak puu otsa, mis kasvas 
aia kõrval. Ta heitis pilgu ümbrusele. Kari piiras juba küla. Aeg oli käes. Kogu pika 
teekonna jooksul oli ta paavianidele püüdnud selgitada, et nad ei tohi kurja teha külas 
vangis 

olevale valgele naisele. Kõik gomanganid lubas ta neil lõhki rebida. Siis tõstis ta 
näo taeva poole ja tõi kuuldavale veniva kisa. See oli signaal. 


Kolm tuhat karvast koletist tungis metsikult kriisates ja haukudes gomanganide 
külla. Kohkunud sõjamehi hüppas välja igast onnist. Nähes hirmsat karja tanumale 
valgumas, kahmasid emad lapsed sülle ja põgenesid värava poole. Kowudoo kutsus 
kokku oma sõjamehed ning kareldes ja kisendades, et julgust saada, seadis ründavale 
karjale vastu teravatest odadest seina. 

Korak juhatas rünnakut. Neegreid valdas õud, nähes tuhandete raevunud paavianide 
eesotsas valget noorukit. Nende vastupanu ei kestnud kaua: heitnud odad läheneva 
karja sekka, ei jätkunud neil enam aega noolt vibule asetada. Kabuhirmus pöörasid 
nad ümber ja põgenesid. Paavianid kihutasid neile järele, hüppasid selga ja vajutasid 
tugevad hambad kaela. Ja kõige ees oli Korak, Tapja — kõige metsikum, kõige 
verejanulisem, kõige kohutavam. 

Mustad sõjamehed pagesid kabuhirmus metsa poole. Küla värava juures Korak 
peatus ja, jätnud põgenike jälitamise oma liitlaste hooleks, suundus kiiresti onni 
juurde, kus Mirjamit oli vangis hoitud. See oli tühi. Meeleheites tormas ta ühest onnist 
teise, otsides läbi kogu küla. Mirjamit polnud kusagil. Korak teadis, et neegrid polnud 
teda põgenemisel kaasa võtnud, sest ta oli neid hoolikalt silmitsenud. 

Tundes hästi metsinimeste kombeid, tegi ahvinimene vaid ühe järelduse: nad olid 
Mirjami tapnud ja ära söönud. Verine raevuhoog lõi talle pähe. 

Ta kuulis eemalt paavianide lõrisemist ja surmaroaks määratud ohvrite karjeid ning 
tormas metsiku urinaga sinna. Võitlusväljale jõudes nägi Korak, et ahvid olid juba 
taplusest väsimas. Väike salk neegreid tõrjus vemmaldega eemale väheseid ahve, kes 
neile ikka veel kallale tungisid. 

Korak hüppas puu otsast alla just Kowudoo sõjameeste keskele. Teda pimestas ja 
ühtaegu ka kaitses metsik raev. Nagu haavatud lõvi sööstis ta siia, sinna ja igale 
poole, jagades vilunud poksija osavusega kohutavaid rusikahoope. 

Ikka ja jälle surus ta oma hambad vaenlase kehasse. Ta ründas ühte ja vastulöögi 
eest kõrvale põigates rabas jalust maha teise. Koraki liitlaseks sai ebausklik hirm, mis 
ärkas neegrite primitiivses ajus juba paljast tema nägemisest. See valge sõjameees, 
julmade paavianide pealik, kes lõrises, möirgas ja hammustas nagu metsloom, polnud 
nende arust inimene. Ta oli džunglivaim, kohutav kurjusejumal, kes oli neid 
sõnakuulmatuse pärast karistama tulnud. Ja seetõttu leidus üsna vähe neegreid, kes 
söandasid end kaitsta ja jumaluse vastu kätt tõsta. 

Kes veel joosta suutis, see põgenes ülepeakaela, kuni viimaks polnud enam kedagi, 
keda oleks saanud karistada teo eest, mida nad oleksid võinud teha, kuid mis oli 
jäänud siiski tegemata. Üleni verine, jäi Korak hingeldades seisma. Ohvreid enam ei 
olnud. Paavianid kogunesid tema ümber. Küllastunud verest ja väsinud taplusest, 
heitsid nad maha puhkama. 

Eemal kaugel kogus Kowudoo oma laialijooksnud rahvast kokku ning luges üle 
haavatuid ja surnuid. Neegreid oli vallanud kabuhirm. Keegi ei tahtnud enam sellele 
maale jääda. Nad polnud nõus külla tagasi minema isegi selleks, et oma vara kaasa 
võtta. Nad ei tahtnud muud kui pääseda võimalikult kaugele saatanast, kes oh nende 
elu põrguks muutnud. 

Ja nii ajas Korak oma maalt minema ainsa suguharu, kes võis talle juhatada, kust 
otsida Mir jamit. Sellega hävitas ta viimase võimaliku sideme enda ja lahke bwana 
inimeste vahel, kes olid juba saadetud sellesse külla, et otsida teda džunglirägastikust. 

Ja kogu aeg oli Mirjam temast vaevalt saja miili kaugusel. 


XVI. Kohtumine lõvilõksu juures 


Mirjami uues kodus kadus aeg kiiresti. Esimestel päevadel oli ta väga kärsitu ja 
tahtis otsekohe minna džunglisse oma Korakit otsima. Bwana — nii kutsus ta oma 
heategijat — saatis salga ustavaid inimesi Kowudoo külla, et uurida vanalt metslaselt, 
kuidas ta oli saanud valge tüdruku omanikuks, ja veel muudki tüdruku eluloost, nii 
palju kui must pealik teab. Peale selle käskis bwana pärida neegritelt ahvinimese 
koh'a, keda tüdruk kutsus Korakiks. Kui on vähegi põhjust uskuda, et selline olevus 
on tõepoolest olemas, siis tuleb ta iga hinna eest üles otsida. Bwana uskus päris 
kindlasti, et Korak oli tüdruku haiglasliku fantaasia vili. Ta arvas, et neegrite juures 
osaks saanud julm kohtlemine ja hiljem rootslaste käes vangis läbielatud kannatused 
on mõjunud tüdruku mõistusele. Kuid ajapikku, õppinud Mir jamit lähemalt tundma 
ja jälginud teda oma rahulikus aafrika kodus igapäevamiljöös, pidi ta tõdema, et 
tütarlaps on igas suhtes normaalne. Ja sageli mõtiskles ta tüdruku kummalise jutustuse 
üle. 

Valge mehe naine, kelle Mirjam oli ristinud Mu Kalliks (ta kuulis, et nii oli teda 
nimetanud bwana), suhtus 

üksildasse ja kodutusse leidlapsesse väga hoolitsevalt, õige pea hakkas ta tüdrukut 
palavalt armastama ta elava, lahke ja rõõmsa loomuse pärast. Mirjam vastas talle 
samasuguse kiindumuse ja sügava austusega. 

Kuu aja pärast, kui Korakit otsinud salk tagasi tuli, oli metsikust poolpaljast 
tarmanganist saanud peenelt riietatud euroopa tütarlaps. Mirjami edusammud inglise 
keele õppimises olid märgatavad: sellest ajast saadik, kui Mirjam oli hakanud õppima 
inglise keelt, ei rääkinud bwana ja Mu Kallis enam araabia keelt. 

Kowudoo külas käinud salk oli leidnud selle täiesti maatasa tehtuna ja elanikest 
mahajäetuna. Bwana mehed olid küla lähedale mõneks päevaks laagrisse jäänud ja 
järjekindlalt džunglis Korakit otsinud, kuid seegi oli ebaõnnestunud. Nad ei kohanud 
isegi suuri ahve, kellest Mirjam oli rääkinud. Need teated viisid tütarlapse 
meeleheitele ja ta otsustas ise Korakit otsima minna, kuid bwana palus siiski veel 
oodata. Ta lubas minna ise, niipea kui mahti saab, ja viimaks jäi Mirjam nõusse. 
Möödus päevi ja kuid, kuid kõik jäi endiseks, ja lõpuks lakkas Mirjam oma Korakit 
iga minut leinamast. 

Mirjam oli nüüd kuuteistkümne-aastone, kuid talle võis vabalt anda üheksateist. Ta 
oli väga ilus: paksud mustad juuksed raamisid tõmmut nägu, millest õhkus värskust ja 
süütust. Igatsus KoraW järele piinas ikka veel ta südant, kuid ta püüdis seda varjata. 

Nüüd kõneles ta soravalt inglise keelt ning oskas ka lugeda ja kirjutada. Ühel päeval 
ütles Mu Kallis talle naljatamisi midagi prantsuse keeles, ja tema suureks imestuseks 
vastas Mirjam samuti prantsuse keeles. Tõsi küll, ta rääkis pikkamisi ja takerdudes, 
kuid täiesti korrektses prantsuse keeles, ehkki see oli lapsepärane. Pärast seda rääkisid 
nad iga päev prantsuse keelt ja Mu Kallis imestas tihti nende peadpööritavate 
edusammude üle, mis tütarlaps selle keele õppimises tegi. Kui Mirjam tuletas meelde 
õppetunniks antud sõnu, siis tema endagi suureks hämmastuseks meenusid talle 
hoopis teised prantsusekeelsed sõnad, mida ta kunagi polnud õppinud. Pealegi kasutas 
ta neid õigesti ja hääldas paremini kui inglane. Kuid tütarlapsele valmistas suuri 
raskusi prantsuse keeles lugeda ja kirjutada. Et Mu Kallis pidas korrektset inglise 
keelt tähtsamaks, jäeti prantsuse keele õppimine edasiseks. 

» Arvatavasti kuulsid sa prantsuse keelt oma isa doua-ris," ütles Mu Kallis. 

Mirjam raputas pead. 


»» Võib-olla,” vastas ta, ,,kuigi ma ei mäleta, et oleksin douaris kunagi prantslasi 
näinud. Isa vihkas neid ega tahtnud nendega tegemist teha. Ma pole kunagi varem 
neid 

sõnu kuulnud, kuid ometi on nad mulle tuttavad. Ma ei mõista, miks see nii on." 

»Mina ka mitte,” möönis Mu Kallis. 

Varsti pärast seda jutuajamist saabus valge mehe majja käskjalg ühe kirjaga. Saanud 
teada kirja sisu, sattus Mirjam suurde ärevusse. Neile tulevad külalised! Salkkond 
inglise daame ja härrasid oli vastu võtnud Mu Kalli küllakutse ning pidi nüüd kuuks 
ajaks sinna sõitma, et džunglis ringi vaadata ja jahti pidada. Mirjam ootas neid 
kannatamatult. Missugused need võõrad on? Kas nad on tema vastu niisama lahked ja 
õrnad kui bwana ja Mu Kallis või nagu teised valged inimesed, kellega ta varem oli 
kokku puutunud — toored ja südametud? Mu Kallis kinnitas talle, et nad kõik on väga 
toredad inimesed, delikaatsed ja hästi kasvatatud ning meeldivad Mirjamile kindlasti. 

Mu Kalli üllatuseks ei ilmutanud Mirjam võõraid inimesi oodates vähimatki kartust, 
nagu polekski ta olnud džunglist pärit metsik olend. 

Niipea kui talle oli selgeks tehtud, et võõrad inimesed teda ei hammusta, hakkas ta 
neid ootama uudishimu ja rõõmuga, nautides juba ette uusi senitundmatuid lõbusid. 
Ta ei paistnud millegagi erinevat noortest kenadest neidudest, kes külalisi ootavad. 

Lõpuks külalised saabusid. Neid oli kolm meest ja kaks naist — kahe vanema mehe 
abikaasad. Seltskonna noorim liige oli mister Morison Baynes, inglise lordi poeg, 
üsna rikas noorhärra. Ta oli juba maitsnud kõiki lõbusid, mida Euroopa pealinnad 
pakkuda võisid, ja kasutas nüüd rõõmuga võimalust viibida teisel kontinendil, et läbi 
elada uusi seiklusi ja naudinguid. 

Kõik see, mis polnud euroopaliku päritoluga, ei väärinud tema meelest üldse 
tähelepanu. Sellegipoolest polnud tal midagi selle vastu, et maitsta Aafrika elu 
uudsust ja suhelda isegi sealsete pärismaalastega, kuigi ta oli kodus pidanud neid 
täiesti eemaletõukavateks. Ta kohtles kõiki viisakalt ja armastusväärselt, võib-olla 
küll pisut üleolevalt neid, kes tema arust olid tehtud kehvemast puust. Neid, kellega ta 
võrdsel jalal oli, polnud kuigi palju. 

Noorhärra oli suurepärase kehaehituse ja ilusa näoga. Tal oli küllalt ka tervet 
mõistust teada, et kui ta arvab endal õigust olevat teiste inimeste peale ülalt alla 
vaadata, võivad teised inimesed arvata täpselt sedasama tema kohta, ning seepärast 
püüdis ta võita demokraadi ja täitsamehe mainet. Ja ta oligi täitsamees. Egoism paistis 
muidugi välja, kuid mitte kunagi sel määral, et oleks sõpradele ja tuttavatele 
talumatuks muutunud. Selline oli mister Morison Baynes olnud vähemalt 
eurooplasena; missugune oleks ta olnud kesk-aafriklasena, seda oli raske ennustada. 

103 

Mirjam oli uute inimeste juuresolekul esialgu uje ja kohmetu. Ta heategijad pidasid 
mõistlikuks mitte mainida Mirjami ebatavalist minevikku ja kõik arvasid, et ta on 
nende kasulaps, ega uurinud tema päritolu. Külalised leidsid ta olevat väga armsa, 
lihtsa ja lõbusa tütarlapse ning panid alailma imeks, kuidas ta armastab džunglit ja kui 
hästi ta seda tunneb. 

Selle viimase aasta jooksul bwana ja Mu Kalli juures elades oli Mirjam sageli 
ratsutanud mõisa lähemas ümbruses. Ta teadis, kus kohal pilliroos armastasid end 
varjata pühvlid, kus tegid endale koopa lõvid, kus käisid joomas metsloomad. Ta 
oskas jälitada igat looma, nii suurt kui väikest, ükskõik kuidas see ennast ka ei 
peitnud. Eriti hämmastas eurooplastest külalisi see, et ta tundis ilmeksimatult ära 
kiskjate lähedaloleku seal, kus nad ise ei näinud ega kuulnud kõige vähematki. 


Mister Morison Baynes leidis Mirjamis haruldaselt ilusa ja veetleva kaaslase. Ta oli 
algusest peale temast sisse võetud. Noormees polnud lootnudki oma Londoni sõprade 
Aafrika mõisas nii meeldivat tutvust sobitada. Noored viibisid üsna palju kahekesi 
koos, sest nad olid selles väikeses seltskonnas ainsad vallalised inimesed. Mirjam, kes 
polnud vilunud kavaleri seltskonnaga harjunud, oli vaimustuses. Mehe jutud 
lõbusatest suurlinnadest, mida ta imehästi tundis, äratasid tütarlapses imestust ja 
uudishimu. Kõigis oma juttudes seadis Morison ennast alati esikohale ja Mirjam pidas 
teda kangelaseks. 

Noore inglase alalise juuresoleku tõttu hakkas Koraki kuju tema südames tuhmuma. 
Varem oli ta Mirjamile olnud alatasa olemas olev tegelikkus, nüüd muutus 
mälestuseks. Sellele mälestusele oli ta ikka veel ustav, kuid mis tähendab mälestus 
veetleva reaalsuse juuresolekul? 

Võõraste saabumisest saadik polnud Mirjam kordagi meestega jahil käinud. 
Tapmine kui sport polnud talle kunagi meeldinud. Metsloomade jälgede otsimine 
pakkus talle lõbu kui hüvitav mäng, ent tapmine tapmise pärast oli alati vastumeelne 
olnud. Kui bwana läks jahile liha otsima, oli Mirjam alati õnnelik, kui ta kaasa võeti. 
Kuid Londoni külaliste tulekuga oli jaht muutunud julmaks meelelahutuseks. Asjata 
tapmiseks peremees luba ei andnud, kuid siiski oli jahiÜcäigu eesmärk saada nähku ja 
erutavaid elamusi, mitte aga toitu. Kui mehed jahile sõitsid, jäi Mirjam koju Mu Kalli 
juurde või ratsutas oma lemmikponil ümbruskonna lagendikel või metsas. Siis jättis ta 
poni metsaserva ja hüppas ise puu otsa, et nautida silmapilgu vältel varajase 
lapsepõlve muretut elu. Sellistel hetkedel meenus talle tahtmatult Korak, tema 
lapsepõlvesõber. 

Olles kord väsinud puude otsas hüppamisest, heitis ta 

laiale mugavale oksale pikali ja hakkas unistama. Ta silme ette kerkis Korak, kuid 
pikkamöööa omandas see nägemus teise kuju ja poolpaljas pruun tarmangani muutus 
jahihobuse seljas ratsutavaks khakirõivais inglaseks. 

Teda äratas unelmaist kitse ehmunud mökitus. Mirjam muutus kohe valvsaks. Kui 
meie teiega seda nõrka kaeblikku häält oleksimegi kuulnud, poleks me selle 
tähendusest aru saanud. Ent Mirjam taipas otsekohe, et see tähendas hirmu, mis tabab 
mäletsejat; kui kiskja on lähedal ja põgenemine võimatu. 

Koraki lemmikajaviide ja -spordiala oli olnud röövida saak Numa nina eest. Ka 
Mirjam oli tihti napsanud maiuspala otse loomade kuninga lõugade vahelt. Kuuldes 
nüüd kitse mökitust, tuli talle tuju veel kord mängida seda peitemängu surmaga. 

Kärmesti nööpis ta lahti ja heitis seljast oma ratsutamiskuue, mis üksnes takistas 
puude otsas liikumist. Sama teed läksid ka sukad ja saapad, sest inimjala paljas tald ei 
libise kuival või isegi märjal puukoorel nii nagu kõva saapanahk. Ta tahtis ka oma 
ratsapüksid ära visata, kuid siis meenusid talle Mu Kalli emalikud manitsused, et 
paljalt ringi käia ei ole sugugi ilus. 

Vöö vahele oli tal torgatud jahinuga. Tema karabiin rippus all poni sadula küljes. 
Revolvrit polnud ta kaasa võtnudki. 

Mirjam hakkas liikuma kitse hääle suunas. Ta teadis, et kits asub tiigi juures, mis 
kunagi oli olnud lõvide joomiskoht. Viimasel ajal polnud siin kiskjaid nähtud, kuid 
Mirjam oli kindel, et kitse oli kohutanud lõvi või panter. 

Varsti saab ta seda teada, sest ta jõuab peagi hirmunud looma juurde. Aga mispärast 
kits hädaohu eest minema ei jookse? Miks seisab ta mökitades liikumatult ühel ja 
samal kohal? Jõudnud kitse lähedale, nägi Mirjam, et õnnetu loom oli veeaugu äärde 
vaia külge tugevasti kinni seotud. 


Mirjam jäi puu otsa, peitis end tihedasse lehestikku ja hakkas teraselt ümbrust 
silmitsema. Kus on siis jahimees, kes kitse oli kinni sidunud? See ei olnud bwana, ei, 
tema niimoodi loomi ei püüa. Ta ei luba kellelgi piinata kaitsetuid loomi ja teha neist 
peibutist lõvidele, tema sõna on aga seadus neile, kes tema valdustes jahil käivad. 

»Arvatavasti tegid seda võõrad metslased, kes siinset korda ei tunne," mõtles 
Mirjam. Aga kus nad siis on? Kuidas ta ka ei pingutanud, ei suutnud ta teravad silmad 
kedagi leida. 

Ja kus on siis Numa? Mispärast ta viivitab, miks ei ole ta veel selle maitsva pala, 
selle vaese abitu loomakese kallale karanud? Kahtlemata on Numa siin lähedal, muidu 
ei mökitaks 

kits nii kaeblikult, otsekui tundes lähenevat surma. Ah, näe, kus ta on! Lõvi varjas 
end temast mõne jardi kaugusel põõsastes. Tuul puhus just kitse suunas ja ta tundis 
kogu aeg julma kiskja kohutavat lõhna, Mirjam jäi aga kõrvale, temani see ei 
ulatunud. 

Jõuda puult puule hüpates lagendiku vastaspoolele, kitsele lähemale, joosta tema 
juurde ja läbi lõigata nöör, mis teda vaia küljes kinni hoidis — see oli ühe minuti töö. 
Muidugi, selsamal hetkel võib Numa kitsele kallale hüpata ja vaevalt õnnestub 
Mirjamil tagasi puu otsa jõuda, kuid kits tuleb iga hinna eest päästa. Tütarlaps hirmu 
ei tundnud, ta oli ka varem ohtlikumatestki olukordadest terve nahaga pääsenud. 

Kui ta viivitas, siis mitte kartusest Numa, vaid hoopis nähtamatute jahimeeste ees. 
Kui need olid neegrid, siis võis väga kergesti juhtuda, et odad, mis hoiti valmis Numa 
jaoks, tabavad niisama edukalt seda, kes julgeb nurjata nende jahti. 

Jälle hakkas kits meeleheitlikult rabelema, püüdes nööri katki tõmmata. Tema 
kaeblik mökitamine lõikas tütarlapse südamesse. Unustanud vähimagi kartuse, hakkas 
ta kiiresti oksalt oksale hüpates ümber lagendiku liikuma, püüdes teha seda nii, et 
Numa teda ei märka. Viimaks jõudis ta vastaspoolele puude otsa. Siin ta peatus 
Viivuks ja heitis pilgu lõvi poole. Mirjam nägi, et just sel hetkel ajas võimas kiskja 
end püsti. Kume lorin teatas, et ta oli valmis. 

Mirjam haaras vöö vahelt noa, hüppas puu otsast alla ja jooksis kiiresti kitse juurde. 
Numa nägi teda. Ta hakkas sabaga närviliselt peksma oma punakaspruune külgi ja 
möiratas kurjakuulutavalt, kuid jäi hetkeks paigale, otsekui oleks džunglist ootamatult 
ilmunud veider olend teda üllatanud. 

Veel ühed teised silmad, milles polnud sugugi vähem üllatust kui kiskja 
kollakasrohelistes silmades, jälgisid vaprat tütarlast: need olid astelpõõsastest ehitatud 
boma taga peituva valge inimese silmad. Ta oli end isegi püsti kergitanud ja kaela 
õieli ajanud, niipea kui nägi Mirjamit lagendikule hüppavat ja kitse juurde sööstvat. 
Valge mees märkas, et Numa viivitas hetkeks. Ta tõstis karabiini ja sihtis loomale 
otse rinda. Sel hetkel kummardus neiu kitse kohale, terav nuga vaikus ta käes ja väike 
vang oli vaba. Rõõmsalt mökitades punus loom džunglisse. Tütarlaps pööras ümber, 
et hüpata jälle selle puu otsa, kust ta nii ootamatult oli ilmunud, üllatades ühtaegu 
lõvi, kitse ja meest. 

Nüüd jäi ta korraks näoga mehe poole. Viimane vaatas tüdrukut ja ta silmad 
kippusid pealuust välja tulema. Ta tõi kuuldavale isegi tasase imestushüüde. Kuid 
nüüd pidi ta 

oma tähelepanu pöörama raevunud ja petetud lõvile, kes iga hetk võis sooritada 
hirmuäratava hüppe. 

Valge mehe karabiin sihtis ikka veel kiskja rinda; tal jäi vaid päästikule vajutada. 
Kuid mees kõhkles. Ta silmad rändasid tüdrukult lõvile ja tagasi. Miks ta ei 


tulistanud? Kas ta ei tahtnudki tüdrukut päästa? Või kartis ta, et lask tõmbab endale 
tüdruku tähelepanu ja ta märkab meest? See arvamus paistis olevat tõenäoline. 
Üksainus tilluke sõrmeliigutus võis päästa tütarlapse vihaleaetud kiskja küüsist või 
vähemalt ajutiselt viivitada kohutava hüppe sooritamisega. Kuid ta ei vajutanud siiski 
päästikule. 

Nagu röövlind jälgis mees, kuidas tütarlaps oma elu päästes puude poole tormas. 
Kõik järgnev, alates sellest silmapilgust, mil lõvi hüppeks tõusis, juhtus paari 
sekundiga. Lõvi sööstis tüdrukule järele, karabiinitoru liikus temaga kaasa ja kiskja lai 
rind jäi kogu aeg sihikule. Kord ühelainsal hetkel paistis, et tüdrukul pole pääsu, ja 
siis tõmbus jahimehe sõrm pisut rohkem pingule. Kuid just siis hüppas tüdruk 
osavasti üles ja haaras kinni madalast oksast. Lõvi hüppas talle järele, kuid nõtke 
Mirjam lipsas lehestikku ja jõudis lõvile kättesaamatusse kõrgusse. Oleks ta jäänud 
vaid pool sekundit hiljaks, oleks ta surmalaps olnud. 

Valge mehe suust pääses kergendusohe. Ta nägi, kuidas ohutusse paika jõudnud 
tüdruk tegi naljaka grimassi ja hakkas pahameelest möirgavat lõvi pilkama, siis ruttas 
naerdes metsa. 

Kumedalt lõrisedes lonkis lõvi veel umbes tund aega veeaugu juures. Sada korda 
oleks jahimees võinud oma ohvri maha lasta. Miks ta siis seda ei teinud? Kas ta kartis, 
et püssipauk äratab tütarlapse tähelepanu ja ta võib tagasi tulla? 

Viimaks suundus Numa majesteetlikult džunglisse ikka veel vihaselt lõrisedes. 
Jahimees puges oma varitsuskohast välja ja tunni aja pärast jõudis väikesesse 
laagrisse, mis oli osavasti tihnikusse peidetud. Seal võttis teda vastu trobikond 
mustanahalisi, keda teijna tulek eriti ei paistnud rõõmustavat. Valge jahimees oli 
laiaõlgne tugev hiiglane. Tema kiskjalike joontega päevitanud nägu ehtis pikk ruuge 
habe, ja seda vähemalt seni, kuni ta oma telki astus. Kui ta tund aega hiljem sealt välja 
tuli, oli ta nägu siledaks raseeritud. 

Mustad vaatasid teda imestum 

»Kas tunnete ära?" küsis ta 

»Isegi hüään, kes su sünnitas, ei tunneks sind enam ära, bwana," vastas üks 
neegritest. 

Mees tahtis ninakat neegrit vägeva rusikahoobiga karistada, kuid ilmselt oli 
viimane selliste žestidega harjunud ja põikas hoobi eest osavalt kõrvale. 

XVII. Kõrgest soost donžuan 


Pikkamööda läks Mirjam tagasi selle puu juurde, mille otsa ta oli jätnud 
ratsutamiskuue, saapad ja sukad. Ta ümises lõbusat laulukest. Kuid ta laul lõppes 
niipea, kui ta nägi otsitavat puud, sest selle okstel mängis mitu paaviani tema 
riietusesemetega. 

Lähenevat tütarlast silmates ei näidanud nad välja vähimatki hirmu, vaid koguni 
vastupidi — paljastasid kihvad ja hakkasid ähvardavalt urisema. Ja miks oleksidki nad 
pidanud kartma ühtainsat nõrgukest emast tarmanga-nit? 

Teisel pool metsa sõitis üle lagendiku jahilt tagasi salkkond ratsanikke. Nad olid 
jagunenud väikestesse gruppidesse, sest lootsid tagasiteel leida lagendikult mõne 
hulkuva lõvi. Mister Morison Baynes ratsutas metsale kõige lähemal. Silmitsedes 
harvade põõsastega kaetud lainjat tasandikku, märkas ta äkki metsa serval mingit 
kogu. 

Ta juhtis oma hobuse sinnapoole. Mehe harjumata silmad ei suutnud pikka aega 
seletada, mis see oli. Aga kui ta lähemale sõitis, siis nägi, et see oli kõige tavalisem 


hobune. Ta tahtis juba tuldud teed tagasi minna, kui talle äkki tundus, et hobune oli 
saduldatud. Ta sõitis veelgi lähemale. Jah, tõepoolest, hobusel oli sadul seljas. 

Looma terasemalt silmitsedes tundis ta selles ära Mirjami lemmikhobuse. Meest 
valdas meeldiv erutus, ta nautis juba ette kohtumist võluva tütarlapsega. 

Ta ratsutas hobuse juurde. Mirjam peab olema siinsamas lähedal, metsas. Tal 
hakkas õudne mõttest, et kaitsetu tütarlaps jalutab üksinda džunglis, mis tema meelest 
kubises verejanulistest kiskjatest ja oli täis koledusi. Ta tuli hobuse seljast maha, jättis 
looma Mirjami poni kõrvale ja läks džunglisse. Olles kindel, et tütarlaps viibib 
siinsamas paari sammu kaugusel, tahtis ta ootamatu ilmumisega teda üllatada. 

Mõne sammu järel peatas teda lähema puu otsast kostev lärm. Üles vaadates nägi ta 
paaviane, kes lõrisesid metsikult. Ta astus veel lähemale ja märkas nüüd, et ühel oli 
käes naise ratsutamiskuub, teisel aga saapad ja sukad. Seda nähes pidi ta süda seisma 
jääma. Millist seletust siin veel olla sai? Paavianid olid Mirjami tapnud ja kiskunud tal 
rõivad seljast. See mõte pani Morisoni võpatama. 

Siiski otsustas ta neiut hõigata lootuses, et viimane on ehk veel elus. Sel hetkel 
heitis ta pilgu kõrval oleva puu otsa 

ja märkas seal Mirjamit, kes parajasti ahvi kombel end paavianide juurde puu otsa 
vibutas. Üks paavian lähenes talle ähvardava urinaga. Morison tõstis karabiini ja 
võttis eemaletõukava looma sihikule, ent sel hetkel hakkas tüdruk rääkima. 

Morison pidi üllatusest püssi maha pillama: võluva Mirjami suust tulid kummalised 
madalad kurguhääled, mis sarnanesid täiesti paavianide vadinaga. 

Paavianid lakkasid urisemast ja jäid kuulama. Nähtavasti polnud nad sugugi vähem 
üllatunud kui mister Morison Baynes. Pikkamisi lähenesid nad tüdrukule, kes ei 
tundnud vähimatki hirmu. Ahvid piirasid tüdruku sisse ja Baynes ei saanud enam 
tulistada, kartes teda tabada. Kuid ta oli oma püssi sootuks unustanud: paigale 
tardunud, ta lausa põles uudishimust. 

Tüdruk ajas paavianidega juttu ja nemad vastasid talle sõbralikult! Seejärel 
tagastasid nad üksteise järel kõik riietusesemed. Kuni ta need selga pani, seisid 
paavianid tüdruku ümber ja vadistasid lõbusalt, tema aga naeris ja vastas nendele. 
Mister Morison Baynes istus puu alla ja pühkis laubalt higi. Siis tõusis ta püsti ja läks 
oma hobuse juurde. 

Kui Mirjam paari minuti pärast metsast välja tuli, leidis ta mehe oma hobuse 
kõrvalt. Morison silmitses teda kirjeldamatu imestuse ja mõningase hirmuga. 

»Nägin siin teie hobust,” ütles ta kogeldes, ,, ja otsustasin oodata, et teid koju saata. 
Ega teil midagi selle vastu ole?" 

»Muidugi mitte," vastas neiu, ,,otse vastupidi, mul on väga hea meel!" 

Nad sõitsid kõrvuti üle lagendiku. Morison vaatas mitu korda uurivalt neiu kaunist 
korrapärast profiili, suutmata mõista, oli see fantastiline unenägu või nägid ta silmad 
tõepoolest, kuidas see armas naiselik olevus kõigest mõne minuti eest oli nii 
kummaliselt ja isegi ebasündsalt vallatlenud vastikute paavianidega ning vestenud 
nendega niisama vabalt ja sundimatult, nagu teeb seda praegu temaga. 

See oli uskumatu, see oli õudne! Ja ometi oli ta seda näinud oma ihusilmaga... 

Tütarlast niimoodi uurides tikkus üks teine kiuslik mõte talle pähe. Neiu oli väga 
armas, nii ihaldatavalt kaunis, kuid kahjuks ei teadnud mees temast ega ta päritolust 
kõige vähematki. Teda ümbritses mingi saladus... 

Mis tütarlaps see küll ometi on, kes ronib puid pidi ja jutleb džunglipaavianidega? 
Täiesti arusaamatu... 

Jälle pühkis mister Morison laupa. Mir jam heitis talle pilgu. 

» Teil on palav," sõnas ta. ,,Imelik. Praegu, mil päike 

loojub, on juba üsna jahe. Miks te siis nüüd higistate?” 

Mees ei kavatsenud tüdrukule rääkida, et oli teda näinud paavianidega, kuid äkki, 
iseendalegi ootamatult, pahvatas selle välja. 

»Ma higistan erutusest," ütles ta. ,,Sõitsin metsaservast mööda ja märkasin siin teie 
poni. Läksin džunglisse teid otsima ja tahtsin üllatada, kuid hoopis mina olin see, keda 
üllatati. Te istusite puu otsas... koos paavianidega...” 

»Ja mis siis?" lausus tüdruk nii ükskõikselt, nagu oleks see, et noor neiu vestleb 
sundimatult metsikute džungliloo-madega, kõige tavalisem nähtus. 

»»Mu jumal, kui kohutav see oli!" hüüatas Morison. 

»» Kohutav?" kordas Mir jam imestunult kulme kergitades. ,,Mis on siin kohutavat? 
Nad on minu sõbrad. On see siis kohutav, kui sõpradega juttu aetakse?” 

»Kas te tõepoolest ajasite paavianidega juttu? Nemad mõistsid teid ja teie neid?" 

» Muidugi!" 

» Aga nad on ju vastikud loomad, kõige jälgimad, kõige alatumad loomad... Kuidas 
te oskate loomade keelt?” 

»Nad pole sugugi jälgid ega alatud,” vastas Mirjam. ,,Minu sõbrad pole seda kunagi. 
Ma elasin nende keskel aastaid, enne kui bwana mu leidis ja siia tõi. Ma ei osanud 
ühtegi teist keelt peale manganide keele. Kas peaksin ma nüüd keelduma nendega 
rääkimast ainult sellepärast, et elan ajutiselt inimeste seas?” 

«Ajutiselt?" karjatas mister Morison. ,,Te ei taha ometi sellega öelda, et kavatsete 
nende juurde tagasi minna? Noh, kas teate, me hakkame juba totrusi rääkima... Ei, te 
lihtsalt heidate minu üle nalja, miss Mirjam! Olete kunagi neid paaviane hästi 
kohelnud, nad mäletavad teid ja sellepärast ei teegi kurja; aga et oleksite kord nende 
keskel elanud... ei, see on absurdne!" 

»»Ja ometi ma elasin," kinnitas neiu. Ta nägi, et juba üksnes see mõte ajas mehele 
hirmu nahka ja talle valmistas lõbu teda veel pisut kiusata. ,, Jah, ma elasin suurte 
ahvide hulgas ja käisin ringi poolpaljana... Magasin puu otsas. Koos Koraki ja A'htiga 
pidasime jahti antiloopidele ja metssigadele ning sõime toorest liha. Mulle meeldis 
kõrgel puu otsas istudes õrritada Numat ja loopida teda okstega, kuni lõvi vihast 
möirgama hakkas, nii et maa ümberringi värises. Korak ehitas mulle suure puu okste 
vahele varjualuse ning tõi puuvilja ja liha... Ta kaitses ja toitis mind ja oli minu vastu 
väga lahke... Enne kui ma bwana ja Mu Kalli juurde sattusin, polnud keegi teine 
kunagi minu vastu lahke olnud, mitte keegi...” 

Tüdruku hääl hakkas värisema. Ta oli unustanud, et kavatses mister Morisoni 
kiusata. Talle meenus Korak. 

Viimasel ajal oli Mirjam teda meenutanud võrdlemisi harva... 

Mõnda aega ratsutasid nad vaikides, kumbki oma mõtetesse süüvinud. 

Tütarlapse silme ees seisis imekauni noormehe kuju, kelle siledat pruuni keha kattis 
vaid osaliselt leopardinahk. Parajasti tuleb ta jahilt, hüpates kergelt oksalt oksale, 
seljas alles soe saak. Tema tagant paistab hiiglasliku inimahvi võimas karvane kogu. 
Mirjam naerab ja hüpleb rõõmsalt painduvatel okstel, tervitades neid tagasi jõudmise 
puhul. Ah, kui hea on seda meenutada! Siis aga kerkib tütarlapse silme ette teine pilt: 
pikad pimedad ööd, õudsed džung-liööd... Külm, niiske ja ebamugav vihmadeaeg. 
Justkui põrgusügavusest kostab alt nähtamatute kiskjate möirgamist: seal on pantrid ja 
lõvid, mürgised maod ja putukad. Kohutavad ööd... Kuid selged päikesepaistelised 
päevad, džungli metsik vabadus ja kõige rohkem Koraki sõprus hüvitasid need 
kuhjaga. 


Morison mõtles hoopis muust, tal oli peas kõik sassis. Mida rohkem ta oma tundeid 
kaalus, seda selgemaks sai, et oli tõepoolest armunud sellesse tüdrukusse, kellest ta 
siiani midagi ei teadnud, ja oli valmis olnud talle isegi oma auväärt nime pakkuma. 
Mõte sellest, et ta oli pääsenud viimasel silmapügul, ajas talle värinad peale. Kuid ta 
armastas teda ikka veel. Muide, mister Morison Baynesi ja temasuguste 
tõekspidamiste järgi polnud selleks mingeid takistusi. Neiu oli kehvemast puust kui 
tema ise. Morison ei saa temaga abielluda, nagu ta ei saa naida emapaaviani. Neiu ei 
tohigi seda temalt oodata, mehe armastus oleks talle iseenesest suur au. Oma. nime 
annab ta loomulikult naisele, kes tema ringkonda kuulub. 

Tütarlapsel, kes tema enda sõnade järgi oli pool paljana ahvide seas elanud, ei 
saanud olla konkreetset ettekujutust vooruslikkusest. Kui mees temast oma armukese 
teeb, on sellest talle rohkem kui küllalt. Mida kauem mister Morison Baynes sellest 
mõtles, seda kindlamini ta veendus, et see on kõige õilsam ja aumehelikumtegu. 
Eurooplased võivad seda seisukohta paremini mõista kui ameeriklased — vaesed 
pimedad provintslased, kel pole võimalust hinnata seisuste vahe headust ning asjaolu, 
et ,,kuningas on ilmeksimatu”. Ta ei tarvitsenud isegi seletama hakata, kui õnnelik 
võis Mirjam olla Londoni luksuskorteris ühes tema armastuse ja jooksevarvega 
pangas. Kuid oli veel üks delikaatne küsimus, millele ta tahtis vastust, enne kui asub 
hiügavat plaani teoks tegema. 

»Kes olid Korak ja A'ht?" küsis ta. 

»A'ht oli mangani," vastas Mirjam, ,,ja Korak oli tarmangani.” 

»Lubage küsida, mida see tähendab — mangani ja tarmangani?”" 

Tütarlaps puhkes naerma. 

» Leie olete tarmangani,"” selgitas ta, ,,aga manganid on kaetud karvadega, teie 
kutsute neid ahvideks." ,,Korak oli siis valge inimene?" ,, Jah.” 

»Ja ta oli... ee... teie mm...?" 

Ta vakatas, sest adus, et oli õige raske jätkata usutlemist, kuna tütarlaps vaatas nii 
selgete ja süütute silmadega talle otsa. 

»Minu kes?" küsis Mirjam lihtsameelselt, aimamata, millele mister Morison vihjab. 

» Teie... ee... vend?" pomises ta. 

»Ei, Korak polnud minu vend,” kostis tütarlaps. 

»»Sel juhul siis teie mees?" pahvatas Morison viimaks. 

Mirjam purskas heledalt naerma: talle ei tulnud pähegi, et selline küsimus oli 
solvav. 

»Minu mees?" hüüdis ta. ,, Kui vanaks te mind õige peate? Olen liiga noor, et abielus 
olla. Ma pole selle asja peale veel kunagi mõelnud. Korak oli..." ja temagi vakatas, 
sest polnud iialgi varem püüdnud selgusele jõuda, kes siis Korak talle tegelikult oli. 
»Nojah, Korak oli... noh, ta oli lihtsalt Korak!" ja ta puhkes lõbusalt naerma oma sele- 
tuse imetlusväärse selguse üle. 

Mees vaatas ja kuulas teda; tütarlapse jutt tundus läbinisti siiras ja ta ei saanud 
kuidagi uskuda, et neiu võis kuidagi rikutud olla. Sellegipärast ta tahtis, et tema 
kahtlused tütarlapse vooruslikkuse suhtes osutuksid põhjendatuks, vastasel korral 
oleks tal olnud pisut raskem oma plaani teoks teha. Auväärt mister Morison Baynes 
polnud just päris südametunnistuseta olevus. 

Kord ühel õhtul varsti pärast seda juhtumit istusid nad kahekesi rõdul. Nad olid just 
mänginud tennist ja mister Morison oli hiilanud oma osavusega, nagu ta, muide, 
teistelgi meeste spordialadel silma paistis. Nüüd pajatas ta Mirjamile Londonist ja 
Pariisist, teatritest, ballidest ja pidusöökidest, imekaunitest naistest ja nende toredatest 
kleitidest, meelelahutustest, rikkusest ja hiilgusest. Mister Morison oli selles suhtes 


lausa kuldsuu. Tema egoism paistis kiitlemisest selgesti läbi, kuid see polnud iial 
väsitav ega labane — labasusest hoidus ta hoolega, see kuulus lihtrahva omaduste 
hulka. Siiski jäi mister Morisoni juttudest kuulajale mulje, et kõik hiilgav oli seotud 
Baynesi majaga. 

Mirjam oli vaimustuses. Kõik see, mülest mees rääkis, tundus väikesele 
džunglipiigale nagu muinasjutt, mees ise aga suur ja imetabane inimene. 

Võlutuna kuuldust, ta vaikis. Ka mees vaikis, kuid nihkus siis talle lähemale ja 
kummardus neiu kõrva juurde. 

»Mirjam!" sosistas ta. , Mu väike Mirjam! Kas ma võin loota,... et lubate nimetada 
end mu väikeseks Mirjamiks?" 

Tütarlaps vaatas talle otsa, silmad imestusest suured. Kuid mehe nägu oli varjus ja 
ta ei näinud midagi. Tütarlaps värises, kuid ei tõmbunud eemale. Mees pani käe ta 
ümber ja tõmbas endale lähemale 

»Ma armastan teid!" sosistas ta. 

Mirjam vaikis. Ta ei teadnud, mida öelda. Ta ei teadnud midagi armastusest ega 
olnud sellest iialgi mõelnud. Kuid talle tundus, et on väga hea, kui armastatakse. Ta 
oli oma elus nii vähe lahkust ja osavõtlikkust tunda saanud. 

»öelge siis ometi," pomises mees, ,,öelge, et ka teie armastate mind!" 

Nende huuled lähenesid. Ja kui mehe huuled juba peaaegu puudutasid Mirjami omi, 
ilmus äkki ta silme ette Koraki kuju. Ta nägi Koraki nägu oma näo vastas, tundis 
huultel poisi kuumi huuli ja aimas siis esimest korda elus, mida tähendab armastus. Ta 
vabastas end ettevaatlikult mehe embusest. 

»Ma ei tea, ma pole kindel, et armastan teid," ütles ta. ,,6otame veel. Olen 
abiellumiseks liiga noor. Ma kardan, et Pariis ja London hirmutavad mind, ma ei 
oleks seal õnnelik.” 

Mirjam tõusis püsti. Ta silme ees seisis ikka veel Koraki kuju. 

»Head ööd," sõnas neiu. ,,Mul on kahju sellelt maalt lahkuda,",ja ta osutas 
tähistaevale, suurele kuule, avarale hõbedasele lagendikule ja džunglit tähistavatele 
tumedatele varjudele. ,,00, kuidas ma seda armastan!" 

»Armastaksite Londonit veel rohkem,” ütles mees tõsiselt. ,,Ja ka London armastaks 
teid. Oleksite kõige kuulsam kaunitar igas Euroopa pealinnas. Maailm oleks teie jalge 
ees, Mirjam!" 

»Head ööd," kordas neiu ja lahkus. 

Morison otsis sigari, süütas selle põlema, puhus sinise suitsujoa kuu poole ja 
naeratas. 


XVIII. Kolm kiskjat ja tütarlaps 


Järgmisel päeval rõdul istudes nägid Mirjam ja bwana üle lagendiku nende poole 
kihutavat ratsanikku. Bwana tõstis käe varjuks silmade kohale ja uuris lähenejat. Ta 
oli 

hämmeldunud. Mitte ainult valgeid, vaid ka iga neegrit tundis ta hästi siin 
ümbruskonnas. Oleks või saja miili kaugusele tema mõisast ilmunud üksainuski valge 
mees, oleks bwana sellest otsemaid teada saanud. Talle oleks üksikasjalikult teatatud, 
kus ta jahti pidas, kui palju loomi tappis ja kas ta ei teinud seda keelatud vahenditega, 
sest bwana ei lubanud loomi tappa sinihappe või strühniiniga mürgitades. Ka oleks 
bwanat sellestki informeeritud, kuidas uustulnuk oma ,,poisse" kohtleb. 


Mitu eurooplast saadeti suure inglase käsul rannikule tagasi, sest nad käitusid toorelt 
oma pärismaalastest teenritega. Üks, kes tsiviliseeritud maades oli ammu tuntud kui 
suur jahimees, aeti Aafrikast välja keeluga mitte kunagi enam tagasi tulla, sest bwana 
leidis, et ta oli tapnud neliteist lõvi mürgitatud söödaga. 

Selle tõttu armastasid ja austasid bwanat kõik korralikud kütid ja pärismaalased. 
Tema sõna oli seadus maal, kus polnud kunagi seadust olnud. Peaaegu kõik pealikud 
täitsid pigem bwana kui neid palganud jahimeeste käsku ja seetõttu võis bwana 
hõlpsasti lahti saada igast soovimatust uustulnukast: tal tarvitses vaid ähvardada, et 
kutsub ,,poisid" ära. 

See siin oli nähtavasti märkamatult maale lipsanud. Asjatult murdis bwana pead 
selle üle, kes võis olla lähenev ratsanik. Kuid maa kombe kohaselt läks ta võõrale 
värava juurde vastu ja tervitas teda enne, kui viimane jõudis hobuse seljast maha tulla 
See oli umbes kolmekümneaastane hea kehaehitusega pikk mees heledate juustega ja 
ilma habemeta. Hääldusviisi järgi võis arvata, et ta oli pärit Rootsist. Tema nägu 
tundus bwanale tuttav — ta oli seda rootslast kusagil kohanud — ja tal oli piinlik 
tunnistada, et ei mäletanud mehe nime. Külaline käitus tahumatult, kuid lihtsakoeliselt 
ja jättis hea mulje inglasele, kes oli harjunud siin metsikul maal võõraid vastu võtma 
neilt midagi pärimata, kui nad vaid korralikult käitusid. 

»Imelik, et te nii ootamatult siia jõudsite." tähendas ta külalisele. ,, Minu 
pärismaalastest sõbrad teatavad mulle alati aegsasti valgete inimeste lähenemisest.” 

Ta juhtis võõra karjamaale, et see jätaks oma hobuse sinna. 

»Küllap see juhtus sellepärast, et ma tulin lõuna poolt," vastas võõras. ,,Ma ei 
näinud oma teel ühtegi küla.” 

» Tõepoolest, meist lõuna pool pole mitme miili kaugusel ainsatki küla sellest ajast 
saadik, kui Kowudoo lahkus oma maalt," kostis bwana. 

Ta imestas, kuidas sai valge mees reisida ihuüksi läbi metsiku vaenuliku džungli, 
mis laius neist lõuna pool tuhandete miilide ulatuses. 

»Sõitsin põhjast siia kauplema ja jahile,” hakkas võõras seletama, otsekui aimates 
peremehe mõtteid, ,,kuid eksisin rajalt kõrvale. Minu teejuht, ainuke mees salgas, kes 
tundis seda maad, haigestus ja suri. Me ei leidnud ühtegi pärismaalast, kes oleks 
võinud tema asemele asuda, ja pidime põhja poole tagasi minema. Rohkem kui kuu 
aega elasime vaid sellest, mida meil õnnestus püssiga lasta. Me ei teadnud, et siin elab 
valgeid inimesi. Kui ma täna hommikul jahile läksin, nägin teie korstnast suitsu 
tõusmas. Saatsin kohe oma püssikandja laagrisse teistele uudist teatama ja sõitsin ise 
siia. 00, loomulikult olen ma teist kuulnud, teid tunneb ju kogu Kesk-Aafrika, ja 
oleksin väga rõõmus, kui lubaksite mul paar nädalat siin puhata ja jahil käia.” 

»Aga muidugi!" vastas bwana. "Tooge oma laager jõele lähemale, minu meeste 
laagri juurde, ja tundke end nagu kodus.” 

Nüüd olid nad rõdule jõudnud ning bwana tutvustas võõrast Mirjamile ja Mu 
Kallile. Võõras nimetas end Hansoniks. Daame nähes läks mees imelikul kombel 
ähmi täis. Bwana märkas seda, kuid pidas selle põhjuseks asjaolu, et nähtavasti 
polnud Hanson haritud naiste seltskonnaga harjunud. Seepärast ruttas bwana teda oma 
kabinetti viima, et pakkuda viskit soodaga, millega ta oli nähtavasti palju rohkem 
harjunud. 

»»See on väga imelik," ütles Mirjam Mu Kallile, kui mehed olid lahkunud. ,,Mulle 
tundub, et olen mister Hansonit varem näinud. See on imelik, kuid loomulikult täiesti 
võimatu.” Ta vakatas ega puudutanud edaspidi enam seda teemat. 

Hanson ei toonud oma laagrit lähemale, ehkki bwana oli seda soovitanud. Ta väitis, 
et tema neegrid on trotslikud ja riiakad, kes alailma tülitsevad, mistõttu on parem neid 


kaugemal hoida. Ka Hanson ise ei käinud kuigi tihti bwana majas, kui aga käiski, siis 
vältis kohtumisi daamidega, muutudes oma häbelikkusega üleüldiseks naerualuseks. 
Seevastu käis ta meestega sageli Vahil ja näitas end oskusliku kütina suurulukite 
püüdmisel. Õhtud veetis ta enamasti asunduse valge valitseja juures. Selle harimatu 
mehe seltskond pakkus talle rohkem huvi kui bwana erudeeritud külalised. Ta jäi 
sinna üha kauemaks ja viimaks liikus seal isegi öösiti. Ta tuli ja läks, millal heaks 
arvas, ja sageli hulkus ta üksi suures lilleaias, mis oli Mu Kalli ja Mir jami eriline 
uhkus ja rõõm. Aias daame kohates sattus ta segadusse, punastas ja seletas kogeldes, 
et käib siin imetlemas Põhja-Euroopa lüli, mis Mu Kallis Aafrika mullas nii edukalt 
on kasvama pannud. 

Kuid pole teada, mis teda lõhnavasse aeda meelitas: kas õitsvad lilled või koguni 
kõige kaunim Lill, kes sageli aias 

kuupaistel jalutas — mustajuukseline päikesepruun Mirjam. 

Hanson oli siin viibinud juba kolm nädalat. Ta kinnitas, et neegrid peavad pärast 
väsitavat rännakut läbi džungli puhkama ja jõudu koguma. Mehe enda jutu järgi 
puhkas ta ka ise ja andus logelemisele. Tegelikult polnud ta sugugi nii muretu ega 
laisk. Kõrvaliste isikute tähelepanu äratamata jaotas ta oma salga pooleks ja pani 
kummagi etteotsa usaldusväärse mehe. Ta tutvustas neile oma plaani ja andis lootust, 
et kui nad aitavad seda teoks teha, saavad rikkaliku tasu. Ühe osa salgast saatis ta 
põhja, kõigi nende karavaniteede ristumispaika, mis kulgesid Saharasse lõunast. Teist 
aga käskis liikuda läände ja lüüa laager üles suure jõe taha, mis oli bwana maade 
looduslik piir. 

Hanson teatas bwanale ainult seda, et oli oma mehed põhja poole saatnud, läände 
saadetutest aga vaikis. Siis ühel päeval mainis ta nagu jutu jätkuks, et osa tema mehi 
oli jalga lasknud, sest bwana jahimehed olid ta põhja poole liikuva salgaga kokku 
puutunud ja ta kartis, et tema salga kokkukuivamine võib neid üllatada. 

Kord ühel palaval ööl ei tulnud Mirjamile kuidagi und. Ta tõusis üles ja läks aeda 
jalutama. Mister Morison oli talle õhtul taas õrnusi rääkinud ning see oli tütarlast 
erutanud ja ta une röövinud. 

Aias suure lopsakate õitega põõsa taga lamas Hanson. Ta oli seal varemgi mitu ööd 
pikutanud. Mida või õigemini keda ta ootas? Ta kuulis tütarlast lähenemas ja 
küünarnukile toetudes ajas end õige pisut istukile. Umbes kümne sammu kaugusel 
seisis tema poni. Loom oli seotud aiaposti külge. 

Mirjam lähenes pikkamööda põõsale, mille taga varjas end Hanson. Mees tõmbas 
taskust suure ninaräti ja tõusis ettevaatlikult põlvili. Aia* poolt kostis poni hirnumist. 
Kuskil kaugel džunglisügavuses möirgas lõvi. Ikka veel küürutades ajas Hanson end 
kükakile, valmis iga hetk püsti tõusma. 

Taas hirnus hobune, seekord juba lähemal. Oli kuulda, 
kuidas ta aiast möödudes kehaga põõsaid puudutas. Hanson 
mõtles hämmastunult, kuidas võis loom aeda pääseda. Ta 
pööras pea hobuse poole. See, mida ta nägi, sundis teda 
otsekohe põõsasse pugema: mööda teed lähenes mees kahe 
saduldatud poniga. — , 

Nüüd oli sahin kostnud ka Mir jami kõrvu. Ta jäi seisma, et terasemalt kuulatada. 
Hetk hiljem astus tema juurde mister Morison Baynes. 

Mirjam silmitses teda üllatunult. Mister Morison naeratas üsna sunnitult ja aralt. 

»Ma ei jäänud kuidagi magama,” ütles ta, ,,ja tahtsin 

pisut ratsutada. Siis nägin teid aias ja mõtlesin, et ehk pole ka teil midagi öise 
lõbusõidu vastu. See on imetore asi, uskuge mind!" 

Mirjam naeris. Ettepanek meeldis talle. 

»» Olgu pealegi,” ütles ta. 

Hanson vandus endamisi. Noored juhtisid oma hobused aiavärava juurde ja 
märkasid seal Hansoni hobust. 

»»See siin on kaupmehe poni," tähendas Baynes. 

«Arvatavasti tuli ta bwana valitsejaga juttu ajama,” 
ütles Mirjam. » 

»bisut hiljavõitu, mis?" märkis Morison. ,,Tema asemel ei söandaks mina küll nii 
hilja läbi džungli laagrisse ratsutada.” 

Justkui tema sõnade kinnituseks möirgas lõvi jälle kaugel džunglis. Mister Morison 
võpatas ja heitis pilgu neiule, et näha, kuidas see kurjakuulutav hääl talle mõjus. Kuid 
näis, et ta polnud seda tähelegi pannud. 

Silmapilk hiljem istusid mõlemad juba sadulas ja hakkasid aeglaselt sõitma üle 
kuuvalgusest hõbetatud lagendiku. Mirjam juhtis oma poni otse džungli poole. Jälle 
kostis sealt näljase lõvi möirgamine. 

»Kas poleks parem sõita teisele poole, võimalikult kaugele sellest kiskjast?" tegi 
mister Morison ettepaneku. ,,Te vist ei kuulnud tema möirgamist?" 

» Kuu Isin küll,” naeris Mirjam. ,,Sõidame õigedžunglis-se talle külla.” 

Morison naeris sunnitult. Tal polnud mingit tahtmist öösel näljase lõvi juurde 
minna, kuid kartes, et neiu peab teda argpüksiks, ta nõustus. Tõsi küll, tal oli kaasas 
püss, kuid kuuvalgus segas õigesti sihtimast. Ka polnud ta kunagi üksinda lõvi vastu 
läinud — isegi mitte päeval. Sellest mõttest hakkas pea ringi käima. 

Alles siis, kui lõvi lakkas möirgamast, muutus Morison vähehaaval julgemaks. Nad 
ratsutasid allatuult otse džungli poole. Lõvi varjas end põõsas, ratsanikest pisut 
paremal. Ta oli vana. Kaks ööd polnud ta midagi söönud, sest jaht ei kujunenud enam 
nii edukaks kui varem: tema hüpped polnud enam nii kiired, osavad ja võimsad kui 
noorusaastatel, mil ta oli kõigile džungliasukaile hirmu nahka ajanud. Kaks ööd ja 
kaks päeva polnud ta midagi hamba alla saanud, enne seda oli ta aga palju öid ja päevi 
söönud ainult raipeid. Aga isegi vanas eas jääb lõvi ikkagi ohtlikuks kiskjaks. 

Täna öösel haistis ta hädaohtlikku lõhna, kuid nälg sundis seda unustama. Et täita 
kõhtu, oli ta valmis vastu minema kas või tosinale relvastatud mehele. Lõvi tiirutas 
tükk aega metsas ringi, aga ikka nii, et jäi oma ohvritest allatuult ja neile nähtamatuks, 
kuna ta ise võis neid kogu aeg silmas pidada. Numa oli küll näljast ümber kukkumas, 
kuid vana ja kaval. 

Seesama tuul kandis Numa ja inimeste lõhna kaugele džunglisse. Seal haistis seda 
veel keegi. Ta tõstis pead, muutus valvsaks ja teritas kõrvu. 

»Tulge,” kutsus Mirjam. ,,öösel on metsas imekena. Tee on siin küllaltki lai, saab 
sõita kõrvuti. Lõvi ei pruugi teil karta," lisas ta, märgates oma kaaslase kõhklemist. 
»Bwana räägib, et inimsööjat pole meie kandis enam kaks aastat nähtud, pealegi 
leidub siin nii palju loomi, et tal pole vaja meid jahtida.” 

»Ma ei kardagi lõvi," kostis Morison. ..Mõtlesin ainult, et metsas on kohutavalt 
ebamugav ratsutada. Kõikjal põõsad, teravad oksad, liaanid tolknevad jalus. Te saate 
isegi aru, et see pole mingi lõbusõit.” 

»»Noh, läheme siis jalgsi," lausus Mirjam ja tõusis sadulas püsti, et maha hüpata. 

»» Oh ei, ei!" hüüatas tema resoluutsusest kohutatud Morison. ,,Parem läheme juba 
ratsa,” ja ta pööras oma hobuse metsa poole. Tema taga sõitis Mirjam ja ees põõsas 
istus näljane Numa, oodates parajat hetke, et oma ohvritele kallale hüpata. 


Lagendikule ilmus üksik ratsanik. Ta pomises needusi, nähes noormeest ja tütarlast 
pimedusse kaduvat. See oli Hanson. Ta oli kogu aeg nende kannul ratsutanud. Tee 
viis Hansoni laagri poole ja kui nad juhtumisi teda oleksid märganud, oleks tal olnud 
käepärast suurepärane õigustus: ta sõidab oma laagrisse. Kuid nad ei vaadanud 
kordagi tagasi ega aimanud tema lähedust. 

Hanson ratsutas Morisonile ja Mirjamile metsa järele. Nüüd oli talle ükspuha, kas 
teda nähakse või ei. Ta pidi ilmtingimata neid jälgima ja veel täna öösel oma laagris 
ära käima. 

Ta nägi Baynesis oma rivaali ja kartis, et sel ööl metsas vallutab ta kergeuskliku 
tütarlapse. Seepärast otsustas Hanson neil silma peal hoida ja vaadata, et seda ei 
juhtuks. Peale selle kartis ta, et bwana neegrid soetavad tema poistega lähemaid 
suhteid ja siis võib tema vale välja tulla. Oli ta ju kogu aeg levitanud kumu, et pool 
tema salgast on jalga lasknud. Kui aga tema ja bwana neegrid omavahel jutusoonele 
saavad, selgub kohe tõde. Seda ei tohtinud ta lubada. 

Oli veel üks põhjus, mis sundis teda neiule järele ruttama. See oli juhtunud eelmisel 
õhtul tema äraolekul. Hansoni mehed istusid okkalise bomaga ümbritsetud laagris 
lõkketule ääres, kui äkki hiiglasuur lõvi nende sekka hüppas ja ühest neegrist kinni 
haaras, õnnetu pääses eluga ainult tänu oma kaaslaste julgusele ja leidlikkusele: tuliste 
tukkide, odade ja püssidega läks neil lõpuks korda näljast 

meeletu kiskja- minema kihutada. Sellest juhtumist ei rääkinud Hanson bwana 
majas kellelegi sõnakestki. 

Niisiis teadis Hänson, et nende ümbruskonda oli ilmunud inimsööja. Ta oli kuulnud 
näljase kiskja möirgamist ega kahelnud, et inimverd janunev lõvi varitseb Mirjamit ja 
Baynesi. Ta sõimas inglast idioodiks ja kannustas hobust. 

Mirjam ja Baynes jõudsid väikesele lagendikule. Neist sada jardi eemal põõsa taga 
varitses, Numa. Tema kollakasrohelised silmad jälgisid pinevalt ratsanikke, ruuge 
sabaots tõmbles kramplikult. Kiskja mõõtis vahet enese ja ohvrite vahel. Kas hüpata 
nüüd kohe või veel veidi oodata? Ehk sõidavad nad talle otse lõugade'jahele? Nälg 
kihutas teda edasi, ettevaatlikkus aga sundis ootama. Ennatliku või läbimõtlemata 
hüppega võib kaotada maitsva kõhutäie. Oleks ta eelmisel ööl kannatlikuni olnud ja 
oodanud, kuni neegrid magama jäävad, poleks ta tarvitsenud veel kakskümmend neli 
tundi tühja kõhtu tunda. 

Lõvist eemal puu oksal istus see teine loom, kes oli haistnud nii kiskjat kui ka 
lähenevaid inimesi. Puu all õõtsus edasi-tagasi hall lont. Loom oksal pomises midagi 
ja laskus halli kogu laiale seljale. Ta sosistas midagi elevant Tantorile kõrva sisse ja 
elevant seadis kohe londi tuule järgi, püüdes tabada selle lõhna, keda talle nüüdsama 
nimetati. 

Veel üks sõna sosistati talle kõrva — oli see käsk? — ja seda kuuldes hakkas 
hiiglaslik loom kohmakalt, kuid käratult liikuma lõvi Numa ja võõra tarmangani 
poole, keda Tantori seljas istuja oli-haistnud. 

Sedamööda kuidas nad edasi liikusid, muutus lõvi ja ta ohvri lõhn üha tugevamaks. 
Numa kannatus oli katkemas. Kui kaua peab ta veel ootama, et inimliha tema juurde 
tuleks? Vihaselt peksis ta sabaga oma kõhnu külgi ja urises pahameelest. 

Tütarlapsel ja noormehel polnud ähvardavast ohust aimugi. Nad olid peatunud 
väikesel lagendikul ja vestlesid. 

Nende hobused seisid kõrvuti. Mister Morison Baynes hoidis Mirjamil käest kinni, 
surus seda tugevasti ja avaldas talle tuliselt armastust. 

»» Tulge koos minuga Londoni!" palus ta. , Nüüd kohe, salaja, kellelegi sõnakestki 
lausumata! Ma võin palgata safarid, kes meid rannikule saadavad. Läheme laevale ja 


sõidame Inglismaale. Siin aga tai batakse alles päeva või paari pärast, et oleme 
põgenenud.” 

»Miks peaksime põgenema?" küsis tütarlaps. ,,Bwana ja Mu Kallis lubavad meid ka 
siin laulatada.” 

»Ma ei saa veel praegu teiega abielluda," kuulutas Morison. ,,Enne pean veel täitma 
mõningad formaalsused. Neist pole mõtet rääkida, teie nagunii aru ei saa. Laseme end 

laulatada hiljem... Nüüd aga... praegu... ma ei saa enam oodata! Sõidame Londoni. 
Kui te mind armastate, siis nõustute kaasa tulema. Ja miks te räägite laulatusest? 
Elasite ju ahvidega... Kas nemad hoolisid laulatusest või abiellumisest? Nemad 
armastavad, ja see on peaasi. Ka meie armastame teineteist ja rohkem pole meile 
midagi vaja. Kui te praegugi ahvide hulgas elaksite, oleksite astunud abiellu isaahviga 
nagu tavaline emaahv. See on looduse seadus ja ükski inimmõistuse loodud seadus ei 
saa seda muuta. Ja kui me teineteist armastame, mis on siis meil sellest, mida teised 
inimesed meist arvavad? Olen valmis andma teie eest oma elu, teie aga ei taha mulle 
nii väikest ohvrit tuua!" 

»Te armastate mind?" küsis neiu. ,, Ja abiellute minuga, kui jõuame Londoni?" 

»Jah, jah, vannun seda!" hüüatas mees. 

»Hästi, ma tulen teiega," sosistas neiu, ,,kuigi ma ei mõista, milleks seda vaja on.” 

Ta nõjatus mehe õlale, mees haaras ta käte vahele ja kummardus teda suudlema. 

Sel hetkel tuli puude vahelt nähtavale hiiglasliku elevandi pea. Mister Morisonil ja 
Mirjamil jätkus silmi ja kõrvu ainult teineteise jaoks ning seepärast ei märganud nad 
midagi. Kuid Numa märkas, ja niisamuti märkas ka inimene, kes istus Tantori laial 
turjal. See oli Korak. Ta nägi, et keegi mees embas kedagi tütarlast. Kuid tütarlaps oli 
nii elegantne ja uhkesti riides, et ta ei tundnud oma Mirjamit ära. Ta nägi ainult isast 
tarmanganit naisega. 

Ja siis lõvi hüppas... 

Numa kartis, et Tantor tahab ta saaki üle lüüa ja seepärast kargaski hirmuäratava 
möirgega oma varjupaigast välja. Tema häälest lõi mets rõkkama. Ponid kangestu-sid 
hirmust. Mister Morison Baynes muutus üleni külmaks ja kaameks: ta oli surmani 
kohkunud. Täiskuu heledas valguses oli lõvi selgesti nähtav. Mister Morisoni lihased 
ei kuuletunud enam talle: nad talitasid nii, nagu nõudis teine, võimsam jõud — 
loodusseadus, mis kõneleb enesesäilitamisest. See sundis teda poni kannustama, ohje 
haarama ja tuhatnelja minema kihutama, kaugemale metsast ja igasugusest hädaohust. 

Nähes Morisoni hobust minema kappamas, pööras ka Mir jami poni ümber ja tahtis 
kaaslasele järele rutata. Kuid tütarlaps jäi rahulikuks, samuti nagu poolpaljas 
metslane, kes istus oma elevandi seljas ja jälgis naerdes huvitavat vaatemängu. 

Korak teadis, et lõvi on näljane. Tema arvates oli lõvil täielik õigus saaki otsida. 
Korakil polnud vähimatki asja kahe tarmanganiga. Kuid üks neist oli naine ja Korak 
tundis vaistlikult, et peab talle appi ruttama. Millest säärane tunne 

tuli, seda poleks ta ka ise seletada osanud. Ta suhtus nüüd vaenulikult kõikidesse 
tarmanganidesse. Kuid hoolimata sellest, et ta oli nii kaua elanud metsloomade seas, 
polnud inimlikud tunded temas veel kustunud ja said metslooma instinktidest sageli 
võitu. 

Ta sundis Tantorit kiiremini liikuma. Siis tõstis ta oma raske oda ja virutas selle 
jooksva Numa pihta. Tütarlapse poni oli parajasti jõudnud lagendiku servas kasvavate 
puudeni. Siin oli välejalgsel lõvil teda hõlbus kätte saada. Kuid raevunud Numa 
eelistas ponile tütarlast. Tema järele ta nüüd hüppaski. 


Ent samal hetkel, kui Numa hirmust hullunud hobuse laudjale kargas, haaras neiu 
oksast kinni ja kadus puu otsa. Sellist osavust nähes hüüatas Korak üllatunult ning 
heakskiitvalt. 

Tema oda oli sattunud Numale turja ja kiskja kukkus hobuse laudjalt maha. 
Vabanenud kahekordsest koormast — neiust ja lõvist —, kihutas poni nagu pöörane 
metsast välja. Numa väänles ja vähkres, püüdes vabaneda turja tunginud odast, kuid 
see ei läinud korda. Siis tormas ta ponile järele. 

Korak juhtis Tantori sügavamale džunglisse. Ta ei tahtnud, et teda oleks nähtud. 

Kui Hanson metsaserva jõudis, kuulis ta hirmuäratavat möirgamist. Ta mõistis, et 
lõvi oli saagile kallale tunginud. Hetke pärast silmas ta mister Morisoni, kes tulise 
ajuga kodu poole kihutas. Surudes end kõigest jõust hobuse kaela vastu, hoidis ta selle 
ümbert mõlema käega kõvasti kinni ja vajutas kannused hobuse külgedesse. 

Mõni silmapilk hiljem järgnes talle teine poni — ilma ratsanikuta. 

Hanson taipas, mis džunglis oli juhtunud, ja kähe hüüatus pääses ta suust. Vandudes 
kappas ta edasi, lootes lõvi käest saaki ära kiskuda. Püss oli tal laskevalmis käes. Ja 
siis nägi ta lõvi, kes ajas taga tütarlapse hobust. Hanson ei saanud enam midagi aru. 
Ta teadis,, et kui lõvil oleks õnnestunud tütarlast kätte saada, poleks ta enam hakanud 
teisi jälitama. 

Ta peatas hobuse, sihtis kiirelt ja tulistas. Lõvi jäi seisma, vaatas tema poole, avas 
lõuad ja kukkus surnult maha. Hanson ratsutas metsa ja hakkas valjusti Mirjamit 
hõikama. 

» Olen siin,” kuulis ta kusagilt kõrgelt. ,,Kas saite pihta?” 

»Sain küll," vastas Hanson. ,,Kus te olete? Seekord pääsesite küll üle noatera. Olite 
ju lausa surmasuus. Loodan, et see õppetund võõrutab teid öisel ajal džunglis 
ratsutamisest.” 

Kahekesi läksid nad tagasi lagendikule. Peagi lähenes neile väga aeglaselt ratsutav 
mister Morison. Ta seletas, et poni oli pööraseks läinud ja minema tormanud, temal 
aga ei õnnestunud loomast kuidagi jagu saada. Hanson muigas: ta oli suurepäraselt 
näinud, kuidas kohkunud Baynes surus kannused poni külgedesse. Kuid ta ei öelnud 
midagi. Ta pani Mirjami enda selja taha istuma ja kõik kolm ratsutasid vaikides kodu 
poole. 


XIX. Lõks 


Kui valged inimesed olid lahkunud, jooksis Korak džunglist lagendikule ja tõmbas 
oda tapetud Numa turjast välja. Ta naeratas ikka veel. Nähtu oli talle suurt lõbu 
pakkunud. Ainult üks asi ajas teda segadusse — see, kui osavalt tütarlaps oli poni 
seljast puu otsa hüpanud. Nõnda oskavad hüpata ainult manganid, nõnda oskas hüpata 
ainult ta kadunud Mirjam. Ta ohkas. Mirjam oli surnud. Tema vaene väike Mirjam! 

Tal tekkis suur soov teada saada, kas ei sarnanenud see tarmangani naine veel 
millegi muu poolest Mir jamiga. Äkki valdas teda kohutav igatsus võõrast tütarlast 
taas näha. Ta vaatas kolme kogu, kes aeglaselt üle lagendiku ratsutasid. Kuhu nad 
sõidavad? Kus need inimesed elavad? Kui neile õige järele minna? 

Kuid ta ei liikunud paigast, vaid seisis ja vaatas, kuni nad silmist kadusid. 
Tsiviliseeritud neiu ja khakirõivais inglasest keigari nägemine äratas hinges ähmaseid 
mälestusi. 

Kord oli ta ka ise unistanud tsiviliseeritud maailma tagasi pöörduda, kuid Mirjami 
surmaga kadusid kõik lootused ja soovid. Nüüd tahtis ta vaid üht: saata ülejäänud osa 
oma elust mööda üksinduses, võimalikult kaugel inimestest. Ohates kadus ta 
pikkamisi džunglisse 


Bwana võttis tagasipöördujaid vastu rõdul. Läbi une oli ta kuulnud püssipauku. 
Laskja oli Hanson. Imestades mõtles bwana, mida võis lask tähendada. Talle turgatas 
pähe, et kellelegi tema külalistest võis midagi halba juhtuda. Sellest mõttest ärevusse 
sattudes tõusis ta üles ja läks valitseja juurde, kes teatas talle, et õhtul oli siin käinud 
Hanson, kuid juba mõne tunni eest ära sõitnud. Majja tagasi minnes märkas bwana, et 
hobusetalli väravad olid lahti. Ta astus talli ja nägi, et seal polnud Mirjami poni ega 
seda teist, kellega tavaliselt ratsutas mister Morison Baynes. Siis oletas bwana, et 
laskja oli Morison. Ta äratas uuesti valitseja üles, et asja uurima minna, kuid 
lagendiku poole vaadates nägi lähenevaid jahilisi. 

Mister Morison hakkas juhtunust pajatama, kuid bwana suhtus sellesse külmalt. 

Mirjam vaikis. Ta nägi, et bwana oli tema peale vihane. See oli esimene kord, 
«1 kusta tütarlapse peale vihastas, ja see vaevas Mirjami südant. Mine oma tuppa, 
Ä ad Mirjam!" ütles ta. ,,Ja teie, Baynes, ulge korraks minu kabinetti. Tahan teiega paar 
sõna rääkida.” 

Noored kuuletusid. Bwanas oli midagi seesugust, mis sundis kõiki inimesi ta sõna 
kuulama. Seejärel kõnetas bwana Hansonit: 

»Ja kuidas teie nendega kokku juhtusite, Hanson?" , Istusin aias," kostis mees. ,,Kui 
ma Jerwise juurest lahkusin, läksin sinna rohu peale pikutama. Mul on selline komme, 
teie abikaasa teab seda. Lesisin veidi ja jäin kogemata magama. Nende kahe armastaja 
jutu peale ärkasin üles. Mülest nad rääkisid, seda ma ei kuulnud, kuid siis läks Baynes 
talli, tõi välja kaks hobust ja sõitis koos miss Mirjamiga minema. Mina muidugi 
vahele ei seganud, sest see polnud minu asi, siis aga mõtlesin, et paljugi mis võib 
juhtuda, eriti neiuga, ja ratsutasin neile pikkamisi järele. Ja hästi tegin, sest niipea kui 
Baynes nägi lõvi, pistis ta plehku nii kiiresti kui jaksas ja jättis neiu üksi. Jumal 
tänatud, et ma mööda ei lasknud, vaid tabasin lõvi esimese pauguga kohe abaluu alla.” 

Hanson vakatas. Ka bwana ei lausunud sõnakestki. Pärast mõningat pausi köhatas 
Hanson kohmetult, otsekui peaks ta ütlema midagi seesugust, millest tal endalgi on 
piinlik rääkida. 

»»Mis on, Hanson?" küsis bwana. ,,Te tahate midagi öelda?" 

» Vaadake, asi on selles,” lausus Hanson sõnu otsides, ,,et ma olen sageli õhtuti siin 
aias viibinud ja see paarike on mulle mitu korda silma hakanud. Ja palun vabandust, 
aga nii palju kui mina aru saan, on mister Baynesü teie neiuga halvad kavatsused. 
Tundub sedamoodi, et ta tahab siit koos temaga põgeneda." 

Seda öeldes Hanson ei aimanudki, et ta räägib sulatõtt. Tal olid omad salaplaanid, 
mille nurjamist Baynesi poolt ta nüüd kartis. Seepärast tahtis ta inglast oma huvides 
kasutada ja ühtaegu temast ka vabaneda. 

»Mul oleks järgmine ettepanek,” jätkas kaupmees. ,, Kavatsesin lähematel päevadel 
siit lahkuda. Ehk soovitak-site mister Baynesile minuga koos põhja suure karavanitee 
poole sõita? Teie meeleheaks oleksin nõus teda kaasa võtma." 

Bwana jäi mõttesse. 

» Vaadake, Hanson," lausus ta siis, ,,mister Baynes on minu külaline ja ma ei saa 
teda majast välja ajada. Pealegi 

ma ei usu, et teie oletused tema suhetest miss Mirjamiga paika peavad. Kuid mulle 
meenub, et ta rääkis ise oma soovist võimalikult kiiresti koju tagasi minna. Ehk võtab 
ta rõõmuga vastu teie ettepaneku üheskoos põhja poole sõita? Te vist mainisite, et 
asute juba homme teele? Tulge siis hommikul siit läbi, seniks aga nägemiseni. Ja 
tänan teid, et te Mirjami eest hoolitsesite.” 


Hanson varjas bwana eest oma kahjurõõmsat irvitust. Ta pööras ümber ja hüppas 
hobuse selga. Bwana siirdus oma kabinetti, kus teda ootas mister Morison. Viimane 
kõndis toas edasi-tagasi ja oli nähtavasti väga halvas tujus. 

»Baynes," lausus bwana otsejoones asja juurde asudes. ,, Hanson asub homme põhja 
poole teele. Olete talle väga meeldima hakanud ja ta palus mind teile teatada, et võtab 
teid meelsasti kaasa. Head ööd, Baynes.” 

Bwana korraldusel jäi Mirjam oma tuppa, kuni mister Morison ärasõiduks 
valmistus. Varahommikul tuli Hanson talle järele. Muuseas, ta polnudki kuhugi 
läinud, vaid ööbinud siinsamas valitseja Jerwise juures, et juba koidikul teele asuda. 

Jumalagajätt külalise ja peremehe vahel ei olnud just eriti südamlik. Baynesi ära 
saatnud, ohkas bwana kergendatult. Tal ei olnud sugugi lihtne mister Morisonile ust 
näidata, kuid ta ei kahetsenud oma tegu. Ta oli isegi näinud, kuidas mister Morison 
Mirjami ümber keerles. Teades, kuidas noormees oma aristokraatliku päritoluga 
uhkeldas, mõistis bwana, et Morison ei mõtlegi pakkuda oma nime sellele nimetule 
araabia tüdrukule. Bwana ei kahelnud, et hoolimata oma äärmiselt heledast nahast, oli 
Mirjam siiski araablane. 

Kõigest sellest ei rääkinud ta Mirjamiga enam sõnakestki. See oli tema poolt suur 
viga. Ehkki Mirjam teadis, kui palju olid tema heaks teinud bwana ja Mu Kallis, oli ta 
uhke ja emotsionaalne. Teda solvas, et bwana saatis mister Baynesi ära, soovimata 
isegi kuulata tema, Mirjami seletusi. Pealegi tegi selline järsk kohtlemine noormehest 
Mirjami silmis peaaegu et märtri ja äratas, temas Morisoni vastu erilise sümpaatia. 

Hanson ja Baynes asusid teele. Baynes /vaikis tusaselt. Hanson proovis kohe 
alustada juttu sellest, mis oleks aidanud tal kavandatud ettepanekuga lagedale tulla Ta 
sõitis oma teekaaslasest pisut tagapool ja irvitas, nähes selle aristokraatlikul näol 
tusast ja masendatud ilmet. 

» Teid ei koheldud seal just eriti viisakalt, mis?" tähendas ta viimaks, viibates peaga 
maja poole, kui Baynes ta sonde peale tagasi vaatas. 

Baynes vaikis. 

» Ta hindab kõrgelt seda tüdrukut," jätkas Hanson, ,,ega 

taha teda kellelegi naiseks anda... Ta ei soovi tüdrukust lahkuda! Kuid minu arvates 
talitas ta küll rumalasti, et teid minema saatis. Tüdruk peab ju kord ikkagi mehele 
minema ja toredamat peigmeest kui teie ei leia ta iialgi. Olete ju džentelmen!" 

Baynes kibeles algul Hansonile ütlema, et see segab end tema asjadesse, kuid 
Hansoni viimased sõnad olid talle mokkamööda. See ,,kaupmees” tundus olevat üsna 
arukas inimene. 

»Jah, ta on suur jõhkard," urises Morison, ,,kuid seda ma nii ei jäta. Siin Kesk- 
Aafrikas võib ta olla tähtis isik, kuid Londonis olen mina temast märksa kõrgemal ja 
selles võib ta ise veenduda, kui sinna sõidab." 

»Kui mina teie asemel oleksin," jätkas Hanson, ,,ei laseks ma kellelgi takistada 
võtmast tüdrukut, keda tahan. Omavahel olgu öeldud, et minagi ei salli seda meest 
eriti, ja kui ma saan teid aidata, siis palun väga, öelge ainult.” 

»Tänan teid, Hanson," sõnas Morison pisut elavnedes, ,,kuid mis saab siin jumalast 
mahajäetud kolkas teha?" 

Hanson muigas kavalalt. 

»Mina teeksin seda, et võtaksin selle piiga endaga kaasa. Kui ta teid armastab, tuleb 
ta kindlasti teiega ühes.” 

»»See On võimatu!" väitis Baynes. ,,Kogu see neetud maa on mehe käpa all. Paari- 
kolme tunni pärast oleme tal peos.” 


»Ega ikka ole küll!" polnud Hanson nõus. ,,Kui mina asja ajan, ei saa ta kunagi 
kedagi kätte! Olen juba kümme aastat siin kandis kaubelnud ja küttinud ning tunnen 
seda maad niisama hästi kui temagi Kui tahate tüdrukut kaasa võtta, aitan teid ja 
kinnitan teile, et keegi ei saa meid kätte, enne kui rannikule jõuame. Teeme nii: teie 
kirjutate talle kirja, mina aga lasen selle oma inimesel ära viia. Kutsuge teda 
kohtumisele, kirjutage, et tahate jumalaga jätta, ja ma olen kindel, ta tuleb. Vahepeal 
aga liigume oma laagriga edasi põhja poole. Te võite kokku leppida, et ta ühel 
lähemal ööl valmis oleks. Kirjutage talle, et mina lähen siis kokkulepitud kohta- talle 
vastu ja toon ta laagrisse, kus teie teda ootate. See on kõige parem plaan, sest mina 
tunnen neid kohti hästi ja sõidan seda pikka vahemaad teist kiiremini. Teie liigute 
safaridega pikkamisi põhja poole, kuni me teile järele jõuame.” 

»Aga kui ta ei nõustu tulema?" oletas Baynes. 

»Siis kutsuge ta uuesti kohtumisele, teie asemel aga lähen sinna mina. Ja olge 
mureta, küll mina ta juba kohale toon! Kui me teda ka petame, siis hiljem ta enam ei 
pahanda, eriti pärast seda, kui on teiega elanud kaks kuud, mis meil kulub rannikule 
jõudmiseks.” 

Baynes tahtis sellele sündsusetule plaanile vihaselt vastu vaielda, kuid talitses oma 
keelt. Ta mõistis, et 

sedasama oli ta tütarlapse suhtes kavatsenud ka ise. Muidugi, tahumatu kaupmees 
maalis kõike liiga süngetes värvides. Tema suus kõlas see ülekohtuse ja vägivaldsena. 
Kuid noor Londoni aristokraat taipas, et kasutades Hansoni teeneid, võib ta palju 
kindlamini edu saavutada kui ise asja ajades. Ja ta noogutas nõusoleku märgiks pead. 

Ülejäänud osa teest Hansoni laagrini sõideti vaikides, kumbki mõlgutas oma 
mõtteid, kusjuures need olid teise suhtes ülimal määral halvakspanevad. 

Paksus metsas ratsutades ei jälginud nad mingeid ettevaatusabinõusid ja okste 
praksumine hobuste kapjade all äratas kolmanda teelise tähelepanu. 

See oli Korak. 

Ta oli võtnud nõuks minna samasse kohta, kus nägi valget tütarlast nii 
imekspandava osavusega puu otsa ronimas. Tapjat tõmbas neiu poole mingi 
seletamatu jõud. Ta tahtis näha teda päevavalgel, näha tema nägu, silmade ja juuste 
värvi. Talle tundus, et neiu pidi ilmtingimata sarnanema ta kadunud Mirjamiga, kuigi 
teadis, et see oli vaid tühipaljas unistus. Sel silmapilgul, kui ta kuuvalgel puu otsa 
hüpates Koraki silme eest mööda oli vilksatanud, paistis neiu olevat ta kunagise 
sõbratariga ühte kasvu. 

Hobuste kabjamüdinat kuuldes hiilis ta nüüd ettevaatlikult lähemale, et näha, kes 
sõidab. Nooremas mehes tundis ta kohe ära sellesama, kes oli koos neiuga lagendikul 
olnud, kui Numa neile kallale tungis. Teist ta ei tundnud, kuigi kogu tema olekus oli 
midagi hämmastavalt tuttavat. 

Korak otsustas, et salapärase tütarlapse leidmiseks tasub tal jääda selle noore inglase 
lähedusse. Ja nii, kellelegi märkamatult, saatis ta Morisoni ja Hansonit viimase 
laagrini. Siin kirjutas mister Morison midagi paberitükile ja Hanson andis selle ühele 
oma meestest, kes kirjaga kohe lõuna poole teele asus. 

Korak jäi laagri lähedusse ja jälgis hoolega inglast. Ta oli lootnud, et ratsanike 
pärale jõudes on neiu juba laagris ees ja nüüd, kui teda kusagil näha polnud, oli 
rängalt pettunud. 

Baynes ei leidnud kuidagi asu, ta kõndis puude all edasi-tagasi, kuigi oleks 
õigupoolest pidanud puhkama, et eelseisvaks põgenemiseks jõudu koguda. Hanson 
lesis võrkkiiges ja suitsetas. Nad ei rääkinud peaaegu üldse. Korak pikutas nende 
peade kohal oksal, varjatud tihedast lehestikust. Aeg kaldus juba õhtusse. Teda 


hakkasid piinama nälg ja janu. Korak arvas, et valged mehed jäävad hommikuni 
laagrisse ja otsustas seepärast ajutiselt lahkuda. Ta suundus lõunasse, oletades, et seal 
on kõige suurem võimalus kohata tütarlast. 

Mirjam jalutas kuuvalgel maja lähedal aias. Teda rõhus ikka veel mõte, et bwana oli 
kohelnud mister Morison Baynesi ülekohtuselt. Talle ei selgitatudkL, mispärast 
inglane ära saadeti, sest bwana ja Mu Kallis mõlemad varjasid tema eest Baynesi 
ettepaneku tõelist eesmärki, soovides Mirjamit säästa. 

Nad teadsid seda, mida Mirjam ei teadnud, et mehel polnud mõtteski temaga 
abielluda. Vastasel korral oleks ta pöördunud kõigepealt bwana enda poole, sest tal ei 
tarvitsenud kahelda soodsas vastuses, seda muidugi juhul, kui Mirjam teda tõepoolest 
armastas. 

Mirjam armastas neid mõlemaid, bwanat ja Mu Kallist, ja oli neile tänulik kõige 
eest, mis nad tema heaks olid teinud. Kuid metslasena oli ta aastaid elanud piiritult 
vaba džunglielu ja see vabadusearmastus polnud tema väikeses südames kustunud. 
Nüüd esimest korda kogu selle aja jooksul, mis ta bwana ja Mu Kalli juures oli 
elanud, tundis ta end siin majas vangina. 

Ta kõndis piki aia äärt, nagu tammub tiiger puuris. Äkki ta peatus ja kuulatas. Mis 
ta kuulis? Inimese paljaste jalgade astumist aia lähedal. Mirjam oli üksainus suur 
kõrv. Kuid hääl ei kordunud* Siis hakkas ta uuesti aia ääres kõndima. Mirjam jalutas 
aia lõppu, pööras ümber ja tuli siis jälle tagasi. 

Äkki märkas ta põõsaste kõrval murul valget ümbrikku, mida silmapilgu eest, kui ta 
möödus, siin ei olnud. 

Mirjam jäi seisma, kuulatas ja nuusutas. Nüüd sarnanes ta veelgi enam tiigriga: 
üleni valvel, hüppevalmis. Põõsaste taga kükitas paljas käskjalg ja piilus teda lehtede 
vahelt. Ta nägi, et neiu astus ümbriku juurde. Tähendab, kiri jõudis pärale. Neeger 
tõusis rahulikult püsti ja kadus põõsaste varju hoidudes tihnikusse. 

Mirjami teravad kõrvad kuulsid iga tema liigutust. Kuid ta ei püüdnudki teada 
saada, kes see oli. Ta taipas kohe, et käskjala oli saatnud mister Morison. Mirjam 
kummardus ja võttis ümbriku. Heledas kuuvalguses luges ta järgmisi ridu: 

»Ma ei saa ära sõita teid veel kord nägemata," kirjutas Baynes. ,, Tulge homme 
hommikul lagendikule jumalaga jätma. Tulge üksi." 

Kirjas oli veel mõni sõna, millest ta põsed õhetama lõid ja süda kiiremini põksuma 
hakkas. 

XX. Lurjuste küüsis 


Oli alles pime, kui mister Morison Baynes kohtumispaika sõitis. Ta nõudis teejuhti, 
sest nagu ta ise seletas, kartis ta selles ääretus džunglis ära eksida. 

Tegelikult oli põhjus hoopis selles, et ta lihtsalt kartis koidu eel pimedas džunglis 
üksinda ratsutada. Kahekesi polnud nii hirmus. Talle antigi teejuhiks kaasa üks 
neeger, kes jooksis tema ees. 

Kõige taga mister Morisoni järel liikus puude otsas Korak, kelle oli äratanud 
hommikune lärm laagris. 

Morison jõudis lagendikule alles kümnendal hommikutunnil. Mirjamit veel ei 
olnud. Neeger heitis maha puhkama. Baynes jäi sadulasse lösutama. Korak seadis end 
mugavasse asendisse kõrgel oksal, kust ta nägi suurepäraselt kõike, teda ennast ei 
näinud aga keegi. 


Möödus tund. Baynes muutus närviliseks. Korak taipas, et noor inglane oli tulnud 
siia kellegagi kohtuma ja polnud raske mõista, keda ta ootas. Korak oli väga rahul, et 
näeb varsti jälle kaunist nõtket tütarlast, kes talle nii väga Mirjamit meenutas. 

Äkki kostis Koraki kõrvu kabjaplaginat. See oli tema! Kuid Baynes märkas neiu 
lähenemist alles siis, kui ta oli juba lagendikule jõudnud. Inglane kannustas hobust ja 
ratsutas neiule vastu. 

Ülevalt puu otsast silmitses Korak tütarlast uurivalt ja needis mõttes laiaäärelist 
kübarat, mis peitis tema eest selle kandja nägu. Nüüd olid nad teineteise juurde 
jõudnud. Korak nägi, kuidas mees tüdruku mõlemast käest kinni haaras ja ta oma 
rinnale tõmbas. Hetkeks kadus nägu sellesama laiaäärelise kübara alla. Korak kujutles 
endale selgesti, kuidas nende huuled ühinesid suudluses, ning ta hinges elustus üks 
kauge ühtaegu kibe ja magus mälestus. Ta sulges silmad, otsekui püüdes teda 
vallanud erutavaid tundeid eemale tõrjuda. 

Kui ta jälle alla vaatas, olid nad teineteisest juba eemaldunud ja rääkisid millestki 
väga tuliselt. Nähtavasti mees nõudis midagi, neiu aga kõhkles. Paljud tema liigutused 
meenutasid Korakile Mirjamit: komme pead tõstes lõuga ettepoole hoida ja see, 
kuidas ta pead raputas. 

Lõpetanud jutuajamise, võttis mees neiu jälle käte vahele ja suudles teda 
jumalagajätuks. Seejärel pööras tütarlaps hobuse ümber ja sõitis tuldud teed tagasi 
Mees vaatas talle järele. Metsaserval pöördus neiu ümber ja lehvitas kätt. 

»Õhtuni!" hüüdis ta pead tagasi heites, ja esimest korda kogu selle aja jooksul nägi 
Korak tema nägu. 

Korak võpatas, justkui oleks nool ta südant läbistanud. Ta värises nagu leht. Ta 
pigistas silmad kinni ja surus käed silmadele. Kui ta need uuesti avas, tütarlast enam 
polnud. Ainult põõsad metsaserval kahisesid veel seal, kuhu ta oli kadunud. 

See oli võimatu! See ei saanud tõsi olla! Ja ometi oli ta oma ihusilmaga Mirjamit 
näinud. Ta oli suuremaks sirgunud, täidlasemaks muutunud, kuid see oli tema, tema! 
Ta oli veelgi ilusam, kuid oli ikkagi tema väike Mirjam! Ta elas, ta polnud surnud! Ta 
nägi teda, oma Mirjamit! Kuid ta oli teise mehe embuses! 

Ja nüüd istub see mees siin, tema all, ja teda on nii kerge tappa! 

Korak-Tapja silitas oma rasket oda. Ta sõrmed näppisid rohust punutud nööri; siis 
tõmbas ta vöö vahelt jahinoa. Hobuse seljas istuv mees hõikas oma unist teejuhti, 
kohendas sadulat ja hakkas tagasi põhja poole liikuma. 

Korak-Tapja istus liikumatult puu otsas, üksi keset vaikset metsa. Tema käed 
rippusid lõdvalt alla, relvad ja verised kättemaksumõtted olid unustatud. Korak oli 
mõttesse vajunud. Ta oli märganud Mir jamiga aset leidnud muudatusi. Kui ta 
tüdrukut viimast korda nägi, oli see väike poolalasti mangani, barbaarne metslane. 
Siis ei paistnud ta Korakile barbaarne. Kuid nähes nüüd Mirjamit nii elegantsena, 
mõistis ta, et tookord oli tüdruk barbaarne. Tema aga oli endiselt jäänud metslaseks. 

Ja siiski armastas ta Mirjamit ikka veel. Armukadedus kõrvetas Koraki hinge, kui ta 
nägi tütarlast noore inglase embuses. Kas inglane armastas teda? Aga kuidas saigi 
Mirjamit mitte armastada! Kahtlemata armastas neiu teda, sest muidu poleks ta 
lasknud end suudelda. 

Tema Mirjam armastas teist! 

Ta laskis sellel kohutaval tõel « sügavale teadvusse vajuda ja püüdis siis otsustada, 
mis ta peab nüüd tegema. Ta süda ihkas mehele järele minna ja ta tappa, kuid ikka ja 
jälle tuli vahele mõte: Mirjam armastab teda! Kas võib tappa meest, keda Mirjam 
armastab? Ta raputas kurvalt pead: ei, seda ei või. Siis tahtis ta Mirjamile järele 
tormata ja temaga rääkida, tõusis juba püstigi, kuid jäi samas seisma: talle meenus 


oma alasti keha ja tal hakkas häbi. Tema, inglise aadliku poeg, oli laskunud nii 
madalale, et tal oli piinlik minna armastatud tütarlapse juurde ja pakkuda talle oma 
armastust. Noormees häbenes minna väikese araabia tüdruku juurde, kes oli olnud 
džunglis ta mängukaaslane, sest mida oli tal temale pakkuda? 

Aastate jooksul ei õnnestunud tal kuidagi omaste 

juurde tagasi minna, hiljem ei tahtnud ta seda enam ise — uhkusest. Poisikesena oli 
teda kohutavalt veedelnud seiklusrikas, ohtlik elu, seepärast ühendaski ta oma saatuse 
metsiku džungliahvi saatusega. Pärastpoole sai ta aga kogemata kaasosaliseks 
ameeriklasest petise tapmises võõrastemajas ja see hirmutas ta lapsemõistust niivõrd, 
et ta põgenes džunglisse. Julm kohtlemine, mis talle alatasa oli osaks saanud nii 
valgete kui ka mustade inimeste poolt, tõukas nendest veelgi kaugemale. Ta hakkas 
uskuma, et inimene oli vaenlane, ja siis leidis ta Mirjamis ainsa inimolendi, kelle 
järele oli igatsust tundnud. Kui Mirjam temalt ära võeti, kurvastas ta nii sügavalt, et 
mõte kunagi veel inimeste hulka minna muutus vastumeelseks. Nüüd pidas ta oma 
saatust lõplikult otsustatuks. Omaenese vabal tahtel oli ta muutunud loomaks: 
loomana oli ta elanud ja loomana ta ka sureb. 

Nüüd oli juba hilja seda kahetseda. Mirjam polnud surnud, nagu ta siiani oli 
arvanud, kuid Koraki ja Mirjami vahel haigutas nüüd säärane kuristik, mis oli veel 
hirmsam kui surm: Mirjamist oh saanud kultuurne, haritud naine. Ta armastab meest, 
kes kuulub tema ringkonda. Korak mõistis, et nii see pidigi olema. Mirjam polnud 
tema, alasti metsiku ahvi jaoks. Jah, Mirjam polnud tema jaoks, kuid tema kuulub 
ikkagi Mirjamile kuni surmani!"Ta püüab teha kõik, mis vähegi suudab, et Mirjam 
oleks õnnelik. Kõigepealt läheb ta järele sellele noorele inglasele ja püüab selgusele 
jõuda, kas ta ehk tütarlapse vastu midagi halba ei kavatse. Kui mees talle tõepoolest 
head soovib, surub Korak endas maha kiivuse ja hakkab teda igati abistama. Kuid 
hoidku jumal seda meest, kui ta peaks Mirjamile ülekohut tegema! 

Morison oli džunglis juba üsna kaugele jõudnud ja teil või mul oleks olnud võimatu 
teda sealt leida, kuid Korakile polnud siin midagi keerulist. Ta aimas, et valge mees 
läks tagasi laagrisse. Ja kui ta olekski mujale läinud, oleks Tapjal olnud lihtne leida 
meest, kes sõitis ratsa ja kel oli kaasas neeger, kes käis jalgsi. Võis mööduda päevi ja 
ikka paistaksid need jäljed nii selgesti, et Korak jõuaks eesmärgile, kuna paaritunnise 
vaheaja järel tundus jälgi vaadates, et otsitavad on alles nägemiskaugusel. 

Nii jõudiski Korak Baynesile järele selsamal silmapilgul, kui inglane Hansoni 
laagrisse sisse sõitis. Hanson tuli oma külalisele vastu. Korak hüppas käratult lähima 
puu otsa ja peitis end lehestikku. Seal istus ta õhtuni. Inglane ei lahkunud kordagi 
laagrist. Kas Mirjam tuleb tõesti siia? Natukese aja pärast sõitis laagrist ära Hanson 
koos ühe oma neegriga. Korak ei pööranud sellele suuremat tähelepanu. Selles laagris 
huvitas teda ainult üks inimene — noor inglane. 

Juba pimenes, noormees viibis aga ikka veel laagris. Pärast õhtusööki suitsetas ta 
tohutul hulgal sigarette. Käskinud poissi lõkkesse puid lisada, hakkas ta telgi ees 
edasi-tagasi kõndima. Metsast kostis lõvi möire. Noormees astus telki, tuli sealt peagi 
tagasi, püss käes, ja käskis poisu tule suuremaks teha. Korak sai aru, et inglane 
närvitses ja kartis, ning tema huultele sigines põlastav irvitus. 

Ah siis selline olevus oligi tema Mirjami südamest välja tõrjunud! See argpüks, kes 
lõvi möirgamist kuuldes üleni värisema lõi? Kuidas suudab säärane mees kaitsta 
Mirjamit nende loendamatute hädaohtude eest, mis teda džunglis varitsevad? Aga 
seda ei lähe tal, muide, tarviski. Nad mõlemad hakkavad turvaliselt elama Euroopas, 
kultuurses keskkonnas, kus neid kaitsma palgatakse mundris mehed. Müleks 


eurooplasele julgus, kui ta ei pea oma naist kaitsma? Ja taas kõverdas Koraki huuli 
põlastav muie. 

Hanson sõitis oma neegripoisiga samale lagendikule, kus hommikul oli viibinud 
Baynes. Nad jõudsid sinna juba pimedas. Hanson jättis neegripoisi lagendikule, ise 
aga sõitis metsaserva, võttes kaasa ka neegri hobuse. Siin ta peatus ja jäi ootama. 
Kella üheksa paiku silmas ta üksildast kogu enda poole ratsutamas. Paar silmapilku 
hiljem peatas Mirjam oma hobuse tema kõrval. Mirjam oli tugevasti erutatud, ta põsed 
lõkendasid. Nähes Morisoni asemel sadulas istumas Hansonit, põrkas ta kohkunult 
tagasi. 

Hanson ruttas talle asja selgitama. 

»Mister Baynesi hobune astus talle jala peale, seepärast ei saanud ta ise tulla, vaid 
tegi mulle ülesandeks teid laagrisse juhatada,” teatas ta. 

Neiu ei näinud õhtupimeduses rääkija näol õelat irvitust. 

»Ei maksa viivitada,” jätkas Hanson, ,,peame sõitma õige kiiresti, kui ei taha 
tagaajajate küüsi sattuda.” 

»Kas ta jalg sai kõvasti muljuda?" küsis tütarlaps murelikult. 

»» Oh ei, tühiasi, ainult kerge nihestus. Valu poleks takistanud teda sadulas istumast, 
kuid me mõlemad arvasime, et on parem, kui ta sel ööl puhkab ja rahulikult lamab. 
Ees seisab ju pikk teekond.” 

»Jah, nii see on," nõustus tütarlaps. 

Hanson ratsutas tagasi džunglisse ja Mirjam järgnes talle. Alguses sõitsid nad 
umbes milli jagu põhja poole, siis muutis Hanson suunda ja nad liikusid nüüd läände. 
Mirjam ei pööranud sellele mingit tähelepanu, sest ta ei teadnud Hansoni laagri täpset 
asupaika. Talle ei tulnud pähegi, et Hanson viib teda hoopis teise kohta. 

Öö läbi sõitsid nad lääne poole. Koidikul tegi Hanson lühiajalise peatuse, et võtta 
einet. Sadula külge seotud 

121 

kahes kotis leidus tal rohkesti toidumoona. Keha kinnitanud, asusid nad jälle teele ja 
sõitsid vahetpidamata kuni keskpäevani. Siis, kõige suurema kuumusega, peatas 
Hanson hobuse ja käskis neiul sadulast maha tulla. 

»Siin magame veidi ja laseme hobustel süüa,” ütles ta. 

»Mul' polnud aimugi, et teie laager nii kaugel on," tähendas tütarlaps. 

»»Ma andsin oma inimestele käsu hommikul vara teele asuda,” seletas Hanson. 
»Tahtsin teie majast võimalikult kaugemale jõuda. Me saame ju raskesti koormatud 
safarid hõlpsasti kätte. Homme hommikul jõuame neile järele.” 

Kuid nad sõitsid kogu öö ja järgmise päeva, safaridest polnud aga märkigi. Mirjam, 
kes lapsest saadik tundis hästi džunglit, nägi selgesti, et seda teed mööda, kus nad 
praegu sõitsid, polnud juba õige ammu käinud ükski safari. Enamasti liikusid nad 
päris korralikul elevandirajal, mis oli kiireks kappamiseks nagu loodud. 

Ja viimaks puges Mirjami südamesse kahtlus. Ka hakkas ta kaaslase olek 
vähehaaval muutuma. Ta märkas sageli, kuidas mees teda ahnete pilkudega õgis. Jälle 
tundus talle, et oli kunagi seda meest näinud. Džunglis polnud Hanson paar päeva 
saanud habet ajada ning tema lõuale, põskedele ja kaelale ilmus ruuge tüügastik. Mida 
rohkem tütarlaps mehe tärkavat habet silmitses, seda kindlamaks muutus veendumus, 
et oli seda inimest näinud juba varem. 

Esialgu ei söandanud Mirjam kaaslasele öelda, et ta teda enam ei usalda. Kuid 
järgmisel päeval peatas ta poni ja ladus kõik kahtlused lagedale. Hanson kinnitas talle, 
et laagrini on veel kõigest paar miili. 

»Minu arvestuste kohaselt oleksime pidanud neile järele jõudma juba eile," sõnas ta. 
»Kuid ma eksisin. Nad liiguvad kiiremini, kui ma arvasin." 


»Nad polegi siit üldse läbi läinud," väitis Mirjam. ,,Rajal on kõik jäljed kustunud. 
Need siin on vähemalt kolme nädala vanused.” 

Hanson pahvatas naerma. 

»» Ja Mis siis sellest?" hüüdis ta. ,, Kahju, et te seda mulle varem ei öelnud. Oleksin 
teile kohe seletanud, et läheme hoopis teist teed mööda, kuid täna jõuame välja sellele 
teele, kus liiguvad nemad!" 

Nüüd viimaks taipas Mirjam, et mees valetas talle. Milliseks tobukeseks mees teda 
peab, arvates, et Mirjam seda loba usub! 

Kuid neiu ei teinud väljagi, et oli teda läbi näinud, ja kavatses esimesel võimalusel 
enda röövija juurest põgeneda. Salamahti uuris ta mehe nägu ja teda piinas mõte, kus 
ta oli teda näinud. Millal ja mis oludes olid nad kohtunud ammu enne seda, kui nad 
bwana mõisas kokku said? Ta laskis 

vaimusilmas mööda libiseda kõigil neil vähestel valgetel inimestel, kellega ta siiani 
oli kokku puutunud. Valged mehed käisid tema isa douaris, kui ta oli veel õige väike 
tüdruk. Ahaa, nüüd oli see tal käes! Ta oli teda näinud douaris! Kuid mehe kuju, mis 
talle korraks meenus, oli Järgmisel hetkel juba kadunud. 

Südapäeval jõudsid nad džunglist välja laia vaiksevoo-lulise jõe kaldale. Teisel pool 
jõge nägi Mirjam laagrit, mida ümbritses kõrge astel põõsastest boma. 

»»Noh, olemegi lõpuks kohal!" hüüdis Hanson. 

Ta võttis revolvri ja tulistas mitu korda õhku. Otsekohe lõi kogu laager kihama. 
Neegrid jooksid jõe äärde. Hanson hõikas neile, et nad paadiga üle sõidaksid ja neid 
teisele kaldale toimetaksid. 

Hanson pani Mirjami paati istuma ja tuli ise järele. Kaks poissi jäid hobuseid 
valvama, kuni paat uuesti tagasi tuleb. 

Niipea kui Mirjam laagrisse astus, küsis ta otsekohe Baynesi järele. Tema hirm oh 
viivuks kadunud, sest laager, mida ta juba väljamõeldiseks pidas, oli tõepoolest 
olemas. Hanson osutas ainsale telgile, mis seisis keset bomaga ümbritsetud laagrit. 

»Seal," ütles ta ja hakkas ees minema. Telgi ukse juures tõstis ta riide üles ja käskis 
Mirjamit sisse astuda. Mirjam ruttas telki ja vaatas ümber: telk oli tühi. Ta pöördus 
Hansoni poole. Lurjus irvitas üle terve näo. 

»»Kus on mister Baynes?" küsis Mirjam. 

» Teda pole!" vastas Hanson. ,, Vähemalt mina küll ei näe teda; kas teie näete? Kuid 
see-eest olen mina siin, ja ma olen tõepoolest etem kui see tühine argpüks. Teil pole 
teda enam tarvis, nüüd olen teil mina." 

Valjusti naeru lagistades haaras ta neiul käest. Mirjam püüdis end lahti kiskuda, 
kuid mehe raudkõvad käed hoidsid ta ümbert kinni ja tirisid teda pikkamisi telgi nurka 
teMhunniku poole. Ta nägu oli peaaegu Mirjami näo vastas, pilukil silmades lõõmas 
kirg ja iharus. Mirjam rabeles kõigest jõust, püüdes end vabastada. Mehele näkku 
vahtides meenus talle äkki samasugune stseen, kus tal oli tulnud etendada täpselt 
samasugust osa, ja alles nüüd tundis ta mehe ära. Hanson oli rootslane Malbihn, kes 
kord juba oli püüdnud teda jõuga võtta. Siis oli ta maha lasknud oma kaaslase, kes 
tahtis Malbihnit selles takistada. Ainult bwana vahelesegamine päästis tookord 
Mirjami Jah, see oli Malbihn! Mees oli habeme maha ajanud ja tundunud seetõttu 
võõras. Nüüd, kus habe oli uuesti kasvama hakanud ja läbielatud stseen taas kordus, 
tundis Mirjam rootslase kohe ära. 

Kuid täna ei tule bwana talle appi. 

XXI. Armastus 


Neeger, kelle Malbihn lagendikule ootama oli jätnud, istus ligi tund aega puu all, 
kui ta äkki kuulis selja taga lõvi urisemist. Kohkunud poiss ronis kähku puu otsa. 
Silmapilk hiljem astus lagendikule loomade kuningas ja suundus tapetud antiloobi 
juurde, mida neegripoiss märkas alles nüüd. 

Kiskja järas antiloopi hommikuni. Neeger istus kogu aeg puu otsas ja kartis magama 
jääda. Ta imestas, kuhu olid kadunud tema peremees ja kaks poni. Ta oli Malbihni 
juures olnud juba aasta ja tundis hästi rootslase julma iseloomu. Poiss mõistis, et 
Malbihn oli ta meelega maha jätnud. Nagu kõik teised Malbihni teenrid, nii vihkas 
temagi oma peremeest. Ainult hirm oli see, mis teda kuuletuma sundis. Veendumus, 
et peremees oli jalga lasknud, suurendas poisi viha veelgi. 

Koidikul läks lõvi džunglisse. Neegripoiss tuli puu otsast alla ja asus laagri poole 
teele. Tema ajus keerlesid kõige hirmsamad kättemaksuplaanid, ehkki ta teadis, et ei 
söanda neid iialgi teoks teha, sest peremees kuulus ju kõrgemasse rassi. 

Läbinud umbes milli, sattus neeger kahe hobuse jälgedele, mis lõikusid tema teega. 
Poiss muigas kavalalt ja laksas heameelest vastu puusa. 

Neegrid on väsimatud keelepeksjad nagu kõik teisedki inimesed. Malbihni poiss 
polnud erand. Oma vanematelt kaaslastelt, kes olid teeninud rootslast juba kümme 
aastat, oli ta kuulnud kõigist Malbihni tegudest Aafrikas. Üht-teist teadis ta ka 
Malbihni ja Baynesi omavahelisest kokkuleppest, mida tema ja teised.neegrid olid 
pealt kuulnud. Poiss teadis, et pool Malbihni salgast asus kaugel läänes suure jõe 
kaldal, ning taipas nüüd, et peremees oli teist valget petnud ja naise just sinna 
laagrisse viinud, oma liitlase aga jätnud bwana majast mõne miili kaugusele karistust 
ootama. Poiss ajas valged hambad irevile ja naeris suure häälega, hakkas siis kiiresti 
põhja poole jooksma, nii et miilid tema ja laagri vahel kahanesid imetlusväärse 
nobedusega. 

Rootslase laagris ei saanud Morison peaaegu üldse sõba silmale. Teda piinasid 
kahtlused ja kartused. Ta uinus alles vastu hommikut, täiesti rusutud ja kurnatud. 
Salga peamees äratas ta varsti pärast päikesetõusu ja ütles, et nad peavad otsekohe 
põhja poole teele asuma. Baynes vajus kössi Ta kuulutas, et tahab oodata Hansonit ja 
Mirjamit. Peamees kinnitas talle, et viivitada ei tohi, sest neid ähvardab suur oht. 
Mees teadis küllaltki hästi oma peremehe plaane ja 

mõistis, et oli tehtud midagi niisugust, mis äratas suure bwana viha. Et pääseda 
terve nahaga, pidid nad tema valdustest võimalikult kaugele hoidma. Nendest 
sõnadest tuli Baynesile hirm peale. 

Mis siis, kui suur bwana, nagu peamees teda nimetas, oli Hansoni kätte saanud? 
Aga kui bwana oli kõik läbi näinud? Ta karistab teda rangelt selle ebaseadusliku teo 
eest. Baynes oli palju kuulnud sellest, kuidas bwana kohtles kõiki suuri ja väikseid 
kurjategijaid, kes ei austanud tema maa seadusi ja kombeid. Sellel metsikul mandril, 
kus valitses omavoli, oli suur bwana seaduseks enesele ja neile, kes siin elasid. 
Räägiti isegi, et ta oli karistanud surmaga üht valget, kes rüvetas pärismaalasest 
tütarlapse au. 

Baynes võpatas, mõeldes, mis teeks bwana mehega, kes tahtis röövida ta noort 
kasutütart. Ta hüüdis närviliselt: 

»Peame siit jalamaid kaduma! Kas teate teed põhja poole?” 

Peamees teadis, ja nad asusid aega viitmata teele. 

Keskpäeval jõudis salgale järele väsinud, higist nõretav neegripoiss. Kaaslased 
tervitasid teda rõõmuhõisetega ja ta rääkis neile kõigest, mida peremehe tegudest 
teadis ja' aimas. Nii sai kogu salk teada loost enne, kui see jõudis Baynesini, kes liikus 


salga eesotsas. Viimaks jutustati temalegi, mida arvas asjast neegripoiss, kelle Hanson 
oli eelmisel ööl lagendikule maha jätnud. 

Kui Morison taipas, et Hanson oli teda petnud ja kasutanud üksnes tööriistana, et 
saada Mirjamit endale, valdas teda pöörane raev ja ka hirm neiu käekäigu pärast. 

Talle ei tulnud pähegi, et Hanson tegi neiuga vaid seda, mida ta ise oli kavatsenud. 
Ta kaotas mängu, mille ise oli algatanud, ja jäi ilma võidust, mida oli juba omaks 
pidanud! 

»Kas tead, kuhu su peremees põgenes?" küsis Baynes neegrilt. 

»Jah, bwana,"” kostis poiss. ,,Ta sõitis teise laagrisse suure jõe äärde, mis voolab 
sinna, k'is päike loojub.” 

»Kas sa oskad mind sinna viia?" küsis Morison. 

Poiss noogutas nõusolevalt. Ta nägi siin võimalust oma vihatud bwanale kätte 
maksta ja samal ajal pääseda suure bwana karistavast käest, sest kõik uskusid kindlalt, 
et too hakkab neid kohe taga ajama. 

»Kas me sinuga kahekesi saame teise laagrisse minna?" päris Morison uuesti poisilt. 

Jah, bwana,” kinnitas see. 

Baynes astus salga peamehe juurde. Nüüd olid talle Hansoni plaanid selged. Ta 
teadis, miks see laager oli paigutatud suure bwana valduste põhjapiiri lähedale: kuni 
bwana põhjapoolset laagrit jälitab, jääb tal palju rohkem 

aega läände põgeneda. Olgu pealegi! Tä kasutab selle lurjuse plaane oma huvides. 
Tema juba ei lase end suurel bwanal kinni võtta! 

»Hakake põhja poole minema," ütles Baynes salga peamehele. ,,Ma lähen tagasi ja 
püüan suurt bwanat läände meelitada.” 

Neeger torises vastu, kuid nõustus siis. Tal polnud tahtmist kuuletuda sellele 
mehele, kes öö läbi nii häbiväärselt hirmu oli tundnud. Kuid veelgi vähem oli tal himu 
sattuda suure bwana vägevate sõjameeste kätte, kellega tema suguharu juba ammust 
ajast vaenujalal seisis. Üksnes see valmistas talle rõõmu, et sai nüüd hea võimaluse 
vihatud rootslasest lahkuda. Ta teadis niisugust teed põhja, millest valgetel polnud 
aimugi Seal ei leia suur bwana teda iialgi üles. 

Ja ta viis oma inimesed põhja poole. 

Mister Morison Baynes aga läks neegripoisi saatel džunglisse, edela suunas. 

Korak oli laagris oodanud ja Morisoni valvanud, kuni salk hakkas põhja poole 
liikuma. Nüüd jälitas ta mõnda aega Morisoni. Kuid siis ta märkas, et nad ei lähe 
sugugi Mirjami poole, vaid hoopis mujale, ning jättis nad maha ja läks pikkamisi 
tagasi sinna, kus viimati oli näinud armastatud tütarlast teise mehe embuses. 

Mirjamit elusana nähes oli ta nii õnnelik, et ei saanud algul isegi armukadedaks. 
Hiljem tuli armukadedus — sünge ja verejanuline. Vaene mister Morison Baynes! 
Oleks ta teadnud, et siinsamas, kus ta ootas Hansoni ja neiu tulekut, istus tema pea 
kohal puu otsas salapärane metsik olend, oleks ta hirmust surnud! 

Korak ootas igatsusega oma Mirjamit, kuid teda ei tulnud. 

Tema asemel ilmus lagendikule pikk laiaõlgne khakirõi-vais mees, kannul salk 
musti sõjamehi. Mehe nägu oli karm. Tema silmadest paistis aga nii sügav kurbus, et 
seda ei suutnud kustutada isegi raev. Mees möödus puu alt, kus Korak end varjas. Ta 
nägi, kuidas mees teraselt maad uuris, Korak aga vahtis omakorda põnevil pilgul 
meest. Siis andis mees oma inimestele märku — ta oli teada saanud kõik, mida tahtis. 
Tuli minna edasi, põhja poole. 

Korak istus liikumatult nagu kivikuju. Tema süda tilkus verd. Tund aega hiljem 
hakkas ta liikuma tagasi džunglisse, lääne poole. Ta käis, pea norus, ja kühmus nagu 
vana mees, keda suur mure on maadligi surunud. 


Baynes ratsutas neegripoisi järel läbi tiheda alusmetsa. Kus puuoksad liiga madalal 
kasvasid, seal pidi ta hobuse seljast maha tulema ja jalgsi edasi minema. Neegripoiss 
juhtis teda kõige lühemat teed mööda, kuid hobune ei 

pääsenud sealt läbi. Noor inglane pidi juba teisel päeval hobuse maha jätma ja 
jalameheks hakkama. 

Pikal teekonnal oli Morisonil rohkesti aega mõelda. Kujutledes Mirjami käekäiku 
rootslase juures, haaras teda üha suurem vina selle mehe vastu. Kuid peagi mõistis ta 
sedagi, et neiu oli sattunud sellesse olukorda just tema enda süü tõttu, ja kui neiu 
Hansoni küüsist isegi pääsenud oleks, poleks tema käsi Baynesi juures sugugi 
paremini käinud. 

Alles nüüd sai Morison aru, kuidas ta Mirjamit armastas. Ta võrdles teda teiste 
tuttavate naistega, kes olid rikkad ja kõrgest seisusest, ning leidis üllatusega, et noor 
araabia neiu väljus sellest võrdlemisest võitjana. Ja nüüd ei põlanud Baynes üksnes 
Hansonit, vaid ka iseennast — ta nägi oma kavatsetud teo alatust õiges valguses. 

Nii muutus kirg tütarlapse vastu, keda ta ei pidanud endavääriliseks, tõeliseks 
armastuseks. Ja armastuse kõrval põles temas viha, mis õhutas kätte maksma. 

Hellitatud ja luksusega harjunud, oli ta elus kõigesse suhtunud kergatslikult ning 
tunnetas alles nüüd tõelisi raskusi ja piinu. Kuigi ta rõivad olid katki rebitud ja keha 
veriseks kriimustatud, sundis ta neegrit kärmemini astuma. 

Kättemaksuiha ja omasüü teadvustamine olid need, mis teda džunglis edasi 
kihutasid. , Liiga hilja! Liiga hilja!" Need sõnad saatsid ta samme. ,. Liiga hilja, et 
päästa, kuid mitte lüga hilja, et kätte maksta". See mõte hoidis teda ikka veel jalul. 

Alles siis, kui pimedas ei näinud enam edasi minna, ta peatus. Neegripoiss oli 
väsimusest ümber kukkumas. Baynes oli oma tosin korda ähvardanud poissi tappa, 
kui see puhata tahtis. Neeger ei saanud aru, mis oli juhtunud selle kummalise valge 
mehega, kes alles eelmisel ööl oli nii hirmsasti pimedust kartnud. Poiss tahtis jalga 
lasta, kuid Baynes aimas tema mõtteid ega lasknud teda silmist. Päeval viibis inglane 
ikka poisi läheduses, öösel aga magas tema kõrval astelpõõsastest bomas, mille nad 
ehitasid kaitseks kiskjate eest. 

Et suursugune mister Morison üldse julges öösel metsikus džunglis magama heita, 
see oli tähtsaim tunnistus temaga toimunud muudatusest. Ja see, et ta võis magada 
neegri kõrval, rääkis demokratismist, millest ta varem polnud undki näinud. 

Hommikul ärgates oli ta kange, keha valutas ja külmetas, kuid tema otsus minna 
Hansonile kätte maksma ja tütarlast päästma oli endiselt vankumatu. Nad ei 
kinnitanud isegi, keha, vaid asusid kohe teele. Hiljem laskis Morison ühe kitse maha 
ja peatus oja ääres niikaua, kuni söök valmis sai. Seejärel ruttasid nad läbi paksu 
alusmetsa jälle edasi. 

Samal ajal rändas Korak pikkamisi läände. Ta sattus elevant Tantori rajale ja varsti 
kohtas džunglis ka teda ennast. Üksildane ja kurb nooruk tundis rõõmu suurest 
sõbrast. Elevant võttis londiga õrnalt Koraki ümbert kinni ja tõstis ta oma võimsale 
turjale, kus ta varemgi oli jõudeajal tundide kaupa unistanud. 

Kaugel põhjas jälitas samal ajal suur bwana mustade sõjameestega põgenevat salka. 
Iga samm viis neid kaugemale tütarlapsest, keda nad tahtsid päästa, kuid ei teadnud 
seda. Kodus aga ootas kurvalt naine, kes armastas Mirjamit nagu oma last ja lootis, et 
mees toob neiu tagasi. 


XXII. Põgenemine 

Mirjam võitles kõigest jõust, kuid Malbihn hoidis ta käsi nagu pihtide vahel ja 
tütarlaps kaotas vähimagi lootuse. Ta ei karjunud kordagi, sest tal polnud kusagilt abi 
oodata. Elu džunglis oli õpetanud, et ilmaaegu appi hüüda pole mõtet. 

Püüdes vabaneda, puudutas ta käega kogemata revolvrit, mis mehel oli vöö vahele 
torgatud. Pikkamisi vedas mees teda tekihunniku poole ja pikkamisi tirisid Mirjami 
sõrmed tema vöö vahelt revolvrit välja. 

Vaevalt oli Malbihn ta asemeni lohistanud, kui Mirjam äkki kõigest jõust meest 
tõukas ja ta jalust maha lõi. Vaistlikult laskis rootslane Mirjami lahti ning samal 
hetkel surus neiu revolvri otse ta rinna vastu ja vajutas päästikule. 

Kuid revolver oli tühi Selle ajaga oli Malbihn püsti tõusnud ja katsus tüdrukut uuesti 
kinni püüda. Mirjam tahtis telgist välja joosta, kuid just ukse juures langes mehe raske 
käsi talle õlale ning kiskus tagasi. Haavatud lõvi metsikusega pööras Mirjam end 
ümber ja virutas Malbihni-le revolvriga hirmsa hoobi pähe. 

Mees vandus valust ja vihast, lõi vaaruma, laskis tüdruku lahti ning kukkus siis 
teadvusetult maha. Ilma et oleks kordagi tagasi vaadanud, jooksis Mirjam välja. 
Neegrid nägid teda ja tahtsid järele tormata, kuid lõid tühja revolvrit kartma. Mirjam 
jooksis bomast välja ja kadus džunglisse. 

Alludes väikese mangani instinktile, ronis ta otsekohe puu otsa. Seal heitis ta seljast 
ratsutamiskuue ning võttis jalast sukad ja saapad, sest pikal põgenemisteekonnal 
oleksid need teda üksnes seganud. Ratsutamispüksid jättis ta jalga, need pakkusid 
kaitset külma ja teravate okaste eest ega takistanud kuigi palju edasiliikumist. Kõik 
muu oli puu otsas täiesti tarbetu. 

Ta polnud veel jõudnud kuigi kaugele, kui hakkas aru saama, et ilma relvata, 
millega end kaitsta või liha 

muretseda, ta vaevalt džunglis ellu jääb. Miks ei võtnud ta Malbihni padrunitaskut, 
enne kui telgist välja jooksis? Kui oleks kuule, saaks ta väiksemaid loomi toiduks 
lasta ja kaitsta end vaenlaste eest, kes võivad talle kallale tungida tagasiteel bwana ja 
Mu Kalli juurde, keda ta nii piiritult armastas. 

Pisut järele mõelnud, otsustas Mirjam tagasi minna ja laskemoona võtta. 
Loomulikult andis ta endale aru, et teda võidakse väga kergesti uuesti kinni võtta, 
kuid ilma relvata langeks ta nagunii surmaroaks. Kuidas ta end džunglis kaitseb? Kust 
ta toitu saab? Ja taas suundus ta laagri poole, kust oli just nüüdsama põgenenud. 

Mirjam uskus, et Malbihn sai silmapilk surma, sest oli virutanud mehele kohutava 
hoobi Ta lootis pimedas telki lipsata ja padrunitasku üles otsida. Kuid vaevalt oli ta 
end boma lähedal suure puu otsas varitsemiseks istuma seadnud, kui nägi Malbihnit 
telgist väljumas. Vandudes pühkis rootslane näolt verd ja päris midagi kohkunud 
meestelt. 

Ta oli elus! 

Kohe pärast seda tormas kogu laager põgenikku otsima. Veendunud, et kõik olid 
lahkunud, tuli Mirjam puu otsast alla ja ruttas üle lagendiku Malbihni telki. Ta laskis 
pilgul kiiresti ringi käia: padrunitaskut telgis ei olnud, kuid nurgas oli kast rootslase 
isiklike asjadega, mis ta oli peamehega läänelaagrisse saatnud. 

Lootes sealt padruneid leida, rebis Mirjam kasti ümbert purjeriidest katte ja tõstis 
kaane üles. Kasti sisu oli üllatavalt mitmekesine: seal leidus kirju, mitmesuguseid 
pabereid, väljalõikeid vanadest ajalehtedest ja kogu kupatuse hulgas üks pilt väikesest 
tüdrukust. Pildi taha oli kleebitud väljalõige Pariisi ajalehest, aastatega koltunud ja 
tuhmunud, kuid seda poleks ta nagunii lugeda osanud. Seesama pilt oli ka ajalehe 
väljalõikel. 


Leid paelus tütarlapse tähelepanu. Kus oli ta seda nägu näinud? 

Ja siis äkki ta mõistis, et sellel pildil oli ta ise, nagu oli olnud õige mitu aastat tagasi. 

Kus oli see tehtud? Kuidas oli pilt mehe kätte sattunud? Miks avaldati see ajalehes? 
Millest räägib koltunud väljalõige? 

Mirjam oli segaduses. Kahtlemata peitus siin mingisugune saladus. Tükk 
aegasilmitses ta luitunud pilti, siis aga meenus talle, miks ta siia oli tulnud, ja hakkas 
taas kastis sorima. Seekord kandis vaev vilja: kasti põhjast leidis ta karbi padruneid. 
Jah, need olid selle relva omad. Mirjam poetas padrunid tasku ja hakkas uuesti oma 
pilti silmitsema, püüdes mõistatusele lahendust leida. 

Äkki kuulis ta hääli. Mirjam muutus valvsaks. Hääled lähenesid. Tütarlaps kuulis 
selgesti rootslase vihast vandumist. Malbihn tuli tagasi! Mirjam vaatas telgist välja. 
Liiga hilja! Valge mees ja kolm neegrit tulid kärmel sammul üle lagendiku telgi 
poole. Mirjam peitis pildi põue ja laadis kähku relva, läks siis telgi nurka ja suunas 
revolvritoru ukseava poole, kust iga hetk võis oodata jälitajaid. Malbihn jäi' väljas 
seisma ja hakkas rämeda häälega meestele käsklusi jagama. Ta tegi seda õige pikalt, 
nii et tütarlaps jõudis põgenemisplaani läbi mõelda. Mirjam kummardus, tõstis 
purjeriide alumise serva üles ja vaatas välja. Seal polnud kedagi Siis laskus ta kõhuli 
ja roomas telgist välja. Samal silmapilgul astus telki Malbihn, kuid Mirjam oli juba 
jõudnud eemale roomata. Küürakil jooksis ta lähima pärismaalaste onni juurde, peatus 
ja vaatas tagasi. Kedagi polnud näha. 

Malbihni telgist kostis hirmsat sajatamist: rootslane märkas, et keegi oli ta kasti 
kallal käinud. Ta kutsus oma mehed kokku. Mirjam jooksis boma poole — kohe selle 
taga kasvas suur puu. Laisavõitu neegrid olid seda maharaiumiseks liiga jämedaks 
pidanud, seepärast ehitasid nad boma siiapoole puud. Mirjam tänas õnne, et neegrid 
olid just selle puu kasvama jätnud, sest siitkaudu võis ta vabadusse pääseda. 

Mirjam ronis kiiresti puu otsa. Ta nägi, et Malbihn saatis salkkonna neegreid 
džunglisse. Seekord jättis ta kolm neegrit laagrit valvama, ise aga suundus lõunasse. 

Vaevalt jõudis rootslane silmist kaduda, kui tütarlaps end puu otsast maha libistas ja 
jõe äärde ruttas. Seal seisid paadid, millega nad üle jõe toodi. Tütarlapsel polnud 
suure ja raske paadiga sugugi lihtne toime tulla, kuid teist võimalust ei olnud: ta pidi 
tingimata vastaskaldale pääsema. 

Praegu ei saanud ta seda kuidagi teha. Koht, kus paadid seisid, paistis hästi katte 
laagris valvet pidavatele neegritele. Kui ta prooviks nüüd nende silme all üle sõita, 
võetaks ta uuesti kinni. Tuli oodata, kuni pimedaks läheb. 

Ligi tund aega jälgis ta valvureid, ja ikka istus keegi neist sellises asendis, et pidi 
teda kohe märkama, kui ta oleks püüdnud paati vette lasta. 

Äkki ilmus džunglist Malbihn. Ta nõretas higist ja lõõtsutas raskesti. Kohe jooksis 
ta jõe äärde ja luges paadid üle. Nähtavasti oli ta aimanud neiu mõtteid. Ta peab üle 
jõe sõitma, et pääseda oma kaitsjate juurde. Kergendusöhe pääses mehe suust, kui ta 
leidis kõik paadid alles olevat. Rootslane pöördus ja hakkas midagi kiiresti seletama 
peamehele, kes oli paari neegri saatel džunglist talle järgnenud. Malbihni käsu peale 
lükkasid nad kõik paadid vette peale ühe. Malbihn kutsus laagrist kohale ka valvurid, 

seejärel istusid kõik paatidesse ja soudsid ülesvoolu. 

Mirjam saatis neid silmadega, kuni nad jõekäänaku taha kadusid. Nad olid läinud ja 
jätnud talle paadi, milles oli aer! Ta suutis vaevalt oma õnne uskuda. Nüüd oleks 
viivitamine juba kurjast olnud. Mirjam hüppas puu otsast alla. Tema ja paadi vahel 
polnud rohkem kui tosin jardi. 


Käänaku taga käskis Malbihn paadi kaldale sõuda ja läks koos peamehega maale, et 
otsida kohta, kust oleks kõige parem jälgida mahajäetud paati. Malbihn muheles juba 
aegsasti, kindel oma edus. Varem või hiljem tuleb tüdruk tagasi ja katsub üle jõe 
sõita. Võib-olla ei tule ta veel niipea sellele mõttele, kuid mis sellest. Nad ootavad. 
Nad ootavad päeva või kaks. Aga kui tüdruk veel elab ja rootslase mehed pole teda 
kinni võtnud, tuleb ta ilmtingimata. 

Paraku ta ei oodanud, et Mirjam tuleb juba nii ruttu! Kui ta jõudis kohta, kust paistis 
mahajäetud paat, pistis ta raevunult sajatama: tütarlaps oli juba keset jõge. 

Malbihn pööras ümber ja tormas oma paatide juurde, peamees kannul. Paadid lükati 
vette ja Malbihn käskis aerutajaid sõuda nii tugevasti, kui nad iganes suudavad. 
Paadid lausa lendasid allavoolu, vahemaa nende ja tütarlapse vahel kahanes üha. 

Mirjam oli juba üle jõe jõudmas, kui paadid nähtavale ilmusid. Ta märkas neid kohe 
ja hakkas kahekordse jõuga kalda poole sõudma. Oo, kui ta jõuaks kaldale ainult paar 
minutit neist varem! Ja siis ruttu sinna, puude juurde! Seal ei saa teda enam keegi 
kätte. Neiu uskus oma õnne, ta oli neist tublisti ees. 

Nähes saaki jälle käest libisemas, hakkas Malbihn rusikate ja sõimu abil oma mehi 
kiiremini aerutama sundima. Kõige eesmine paat, kus ta ise istus, oli Mirjamist veel 
saja jardi kaugusel, aga neiu paat jõudis juba kaldal kasvavate puude okste alla 

»Pea kinni!" röögatas Malbihn enesevalitsemist kaotades. 

Jõuetu viha tegi ta pööraseks. Ta tõstis püssi palge ja sihtis hoolega nõtket kogu, kes 
parajasti puu otsa ronis. Lajatas pauk. 

Malbihn oli hea laskur. Nii lähedalt polnud ta kunagi mööda lasknud. Ta oleks 
tabanud ka nüüd, kui midagi poleks juhtunud sel hetkel, kui ta sõrm päästikule 
vajutas. See midagi, millele Mirjam omaelu võlgnes, oli otsapidi jõe põhja, langenud 
puu, mille teine ots oli veepinna all Just sel hetkel, kui Malbihn tulistas, sõitiski tema 
paat sellele otsa. See muutis paadi suunda ja kuul lendas üle Mirjami pea. Kohe 
seejärel kadus neiu tihedasse lehestikku. 

Väikesel lagendikul, kust Mirjamil tuli üle minna, pii kord seisnud pärismaalaste 
küla. Siin-seal võis veel näha 

lagunenud onne. Džungli lopsakas taimestik oli juba vallutanud põllud, kunagisel 
külatänaval kasvasid noored puud. Kõikjal valitses vaikus, koht oli mahajäetud ja 
tühi. Kuid Mirjami jaoks oli see vaid lagendik, millest tuli üle joosta, et pääseda 
džunglisse enne, kui Malbihn kaldale jõuab. 

Mahajäetud onnid meeldisid talle just sellepärast, et neis ei elatud. Nii see tundus 
talle. Mirjam ei näinud teravaid silmi, mis jälgisid teda varemetest. Ta jooksis 
tanumale, aimamata ähvardavat hädaohtu, sest see oli lühim tee džunglisse. 

Umbes miili võrra ida pool komberdas džunglis keegi mees mööda jälgi, mis oli 
jätnud Malbihn Mirjamit oma laagrisse viies. Mehe rõivad olid katki rebitud, juuksed 
sassis, ta ise morn ja kurnatud. Malbihni lasku kuuldes ta peatus. Ka ees kõndiv 
neegripoiss jäi seisma. 

»»Oleme peaaegu kohal, bwana," sõnas ta lugupidaval toonil. 

Valge mees noogutas ja käskis musta juhti edasi liikuda. See oh suursugune mister 
Morison Baynes — peen ja hellitatud Morison Baynes. Astelpõõsad olid ta näole ja 
kätele veriseid haavu tekitanud ning rõivad räbalaiks kiskunud. Kuid räbalate, vere ja 
mustuse kaudu oli sündinud uus Baynes, parem kui endine edev keigar. 

Igas inimeses on peidus nii head kui halba. Baynes oli teinud armastatud 
tütarlapsele suurt ülekohut, kuid kahetsus tegi temast uue inimese: ta oli nüüd 
mehisem ja ausam. 


Neeger ja Morison komberdasid sinnapoole, kust oli kostnud püssipauk. Neegril 
relva ei olnud. Baynes kandis oma püssi ise, kuigi oleks nii mõnigi kord tahtnud 
meelsasti sellest koormast vabaneda — ta ei usaldanud neegrit. Kuid i nüüd, 
lähenedes eesmärgile ja teades, kuidas neeger Malbihnit vihkas, ei kartnud Baynes 
enam poisile püssi anda. Ta aimas, et neid ootab ees verine võitlus, ja ihkas seda 
võitlust, sest tahtis kätte maksta. Tal endal polnud püssi vaja, ta käsitses suurepäraselt 
revolvrit. 

Üsna lähedal lajatasid äkki püssipaugud ja kuulid lendasid vihinal üle nende pea 

Baynes jooksis nii, et hing oli välja minemas, kuid džungel tundus siin olevat tuhat 
korda tihedam kui enne. > Igal sammul ta komistas ja kukkus. Kaks korda eksis 
neeger rajalt ja neil tuli kaua teed otsida. Lõpuks jõudsid nad lagendikule, kus kord oli 
asunud õitsev küla, mis oli nüüd maha jäetud ja varemeis. 

Võssakasvanud tanumal lebas veel soe surnukeha: kuul 

oli lastud neegrile otse südamesse. Ümberringi polnud ainsatki elusolendit. Baynes 
jäta kaaslane seisid vaikselt ja kuulatasid. 

Mis see oli? Hääled ja aerude pladin jõel? 

Baynes ruttas läbi surnud küla jõe kaldal kasvava tihniku poole, neegripoiss jooksis 
tema kõrval. Kahekesi togid nad endale teed läbi põõsaste, kuni jõudsid jõe äärde ja 
nägid Malbihni paate vastaskaldale lähenemas. Neeger tundis oma kaaslased kohe ära. 

»Kuidas me üle saame?" küsis Baynes. 

Neeger vangutas pead. Siin kaldal polnud ühtegi paati. Kes aga oleks kavatsenud 
üle jõe ujuda, selle oleksid krokodillid kohe tükkideks rebinud. Äkki märkas ta 
puuokste vahel paati, millega oli põgenenud Mirjam. Neeger sikutas inglast käest ja 
osutas paadile. Baynes suutis vaevu rõõmuhüüatust tagasi hoida. Okste varjus jõudsid 
nad peagi paadi juurde. Neeger haaras aeru ja Baynes lükkas paadi puu alt välja. 
Silmapilk hiljem olid nad juba jõel ja liikusid kiiresti vastaskaldale rootslase laagri 
poole. Baynes istus paadipäras ja jälgis, kuidas Malbihni mehed paate kaldale tirisid. 
Ta nägi, kuidas Malbihn esimesest paadist välja hüppas, ümber vaatas ja Baynesi 
paati silmas. Imestades näitas ta seda oma kaaslastele. 

Malbihn jäi seisma ja vaatama. Tal polnud midagi karta, selles üksildases paadis 
istus kõigest kaks meest. Aga kes nad olid? Ja kes oli see valge? Ta ei tundnud teda 
ära, ehkki Baynesi paat oli juba keset jõge ja kaldalolijad võisid selgesti näha nende 
nägusid. Üks Malbihni neegritest tundis esimesena ära Baynesi kaaslase. Siis aimas 
Malbihn, kes peab olema valge mees, kuigi ta suutis vaevalt uskuda, et mister 
Morison Baynes üheainsa kaaslasega talle džunglisse järele võis tulla Ometi oli see 
nõnda. Kasimatus ja räbalais mehes tundis ta lõpuks ära Baynesi ning mõistis, mis oli 
sundinud seda nõrka ja arga keigarit talle metsikusse džunglisse järgnema. 

Baynes tuli kätte maksma. See tundus uskumatuna, kuid muud seletust ei osanud 
Malbihn välja mõelda. Ta kehitas õlgu. Kogu oma elu jooksul polnud ta teistest 
inimestest eriti hoolinud. Rootslane pigistas tugevamini püssi ja jäi ootama. 

Nüüd oli paat juba päris ligidal. 

»Mis teie siit otsite?" röögatas Malbihn ähvardavalt püssi tõstes. 

Mister Morison Baynes hüppas vihaselt püsti. 

»»Neetud lurjus!" kisendas ta, haaras revolvri ja tulistas ühel ajal Malbihniga., 

Rootslane pillas püssi käest, haaras kramplikult rinnust kinni, lõi vaaruma, kukkus 
esiti põlvili ja siis selili. Baynes 

võpatas ja heitis pea kuklasse. Silmapilgu seisis ta veel püsti, siis aga vajus 
pikkamisi paadi põhja. 

Must aerutaja ei teadnud, mida teha. Kui Malbihn oli tõepoolest surnud, võis 
neegripoiss julgelt oma kaaslaste juurde sõuda, aga kui ta oli ainult haavatud, oli 
targem kiiremini teisele kaldale pääseda. Neeger viivitas, hoides paati keset jõge 
paigal. Ta oli uut peremeest austama nakanud ja viimase surm kurvastas teda. Poiss 
istus paadis ja silmitses selle põhjas lebavat kogu. Äkki märkas ta, et kogu hakkas 
liigutama. Baynes katsus end külili keerata. Ta elas veel. Neeger tõstis kaaslase 
istuma. Aer käes, seisis ta Baynesi ees ja püüdis selgusele jõuda, kustkohast viimane 
oli haavata saanud. Kuid taas lajatas kaldalt pauk ja läbilastud peaga lendas 
neegripoiss üle parda jõkke, aer ikka veel peos. 

Nõrkusega võideldes pöördus Baynes kaldale vaatama. Ta nägi Malbihni, kes oli 
end küünarnukkidele upitanud ja nüüd tema pihta sihtis. Inglane libistas end paadi 
põhja pikali ja kuul vihises üle ta pea. Raskesti haavatud Malbihn ei suutnud enam 
sihtida nii kindlalt kui varem. 

Suure jõupingutusega õnnestus Baynesil end kõhuli pöörata ja, relv käes, üle paadi 
ääre vaadata. 

Malbihn nägi teda otsekohe ja tulistas veel kord. Kuid Baynes ei püüdnudki end 
peita. Ta sihtis rootslast väga hoolikalt, teades, kui raske oli tal voolust kantavast 
paadist pihta saada. Ta sõrm vajutas päästikule, kõlas pauk ja Malbihni hiiglaslikusse 
kehasse tungis taas üks kuul. 

Kuid Malbihn ei olnud veel surnud. Ta sihtis veel kord ja jälle lajatas lask. Kuul 
tungis paadi voodrilauda üsna Baynesi näo ligidal, kuid inglane jätkas tulistamist. 
Kaldalt vastas talle Malbihn, lamades vereloigus. Vool kandis paati edasi ja kaks 
haavatud meest jätkasid kohutavat kahevõitlust, kuni mister Morison Baynes kadus 
jõekäänaku taha. 


XXIII. Krokodilli ja lõvi vahel 


Mirjam oli juba pool külatänavat selja taha jätnud, kui pimedatest onnidest hüppasid 
välja neegrid, kes talle järele tormasid. Mirjam lisas kiirust, lootes nende käest 
pääseda, kuid tugevad käed haarasid temast kinni ja ta kukkus maha. Mirjam tahtis 
paluda, et neegrid ta lahti laseksid, kuid sõnad surid ta huultele... Tütarlaps nägi 
pikakasvulist õelat vanameest, kes vaatas teda välkuvail silmil oma valge burnuse 
peakatte alt. Mirjam värahtas hämmastusest ja õudusest. See oli šeik! 

Ta hakkas selle kohutava vanamehe ees värisema, nagu väriseb mõrvar kohtuniku 
ees, kes kohe kuulutab talle surmaotsuse. Mirjam teadis, et seik tundis ta ära. Aastad 
ei saanud teda muuta niivõrd, et jääda tundmatuks inimesele, kes teadis teda nii hästi 
lapseeas. 

»Sa tulid koju tagasi, mis?" ühmas seik irooniliselt. ,, Tulid süüa ja peavarju 
kerjama?" 

»Lase mind minna!" hüüdis neiu. ,,Ma ei taha sinult midagi, ainult lase mind minna 
tagasi suure bwana juurde.” 

»»Ah tahad tagasi? Suure bwana juurde?" röögatas seik, ja sellele järgnes valing 
kõige rõvedamaid araabiakeelseid sõimusõnu valge inimese kohta, keda džunglis kõik 
kurjategijad kartsid ja vihkasid. 

»»Sa tahad minna tagasi suure bwana juurde, mis? Ah siis tema juures sa ennast 
varjasidki, kui siit jalga lasksid? Ja suur bwana tuleb sulle nüüd üle jõe järele, ah?" 


»Üle jõe tuleb rootslane, kelle sa maalt välja ajasid, kui ta oma kaaslasega kauples 
Mbeedat mind röövima,” vastas tütarlaps. 

Šeigi silmis süttis raev. Jätnud Mirjami sinnapaika, tormas ta oma neegritega jõe 
äärde, et seal põõsastes rootslast varitseda ja ta siis koos salgaga maha tappa. Kuid oli 
juba hilja. Malbihn oli ammugi kaldale tulnud, läbi džungli külani roomanud ja, 
uskumata oma silmi, jälgis nüüd kõike seda, mis külatänaval aset leidis. Ta tundis 
šeigi kohe ära, niipea kui teda nägi. Maailmas oli kaks meest, keda Malbihn kartis 
nagu tuld: üks oli suur bwana ja teine — seik. Ainus pilk pikakasvulisele tuttavale 
kogule sundis rootslast hirmust piitsutatuna koos meestega tagasi jõe äärde ruttama. 
Kui seik kaldale jõudis, olid Malbihni paadid juba kaugel. Kaldalt lasti põgenike pihta 
kogupauk, millele paatidest vastati samaga. Seejärel käskis araablane tulistamise 
lõpetada, võttis vangi kaasa ja hakkas lõuna poole liikuma. 

Üks Malbihni meeste kuulidest tabas neegrit, kes koos paari kaaslasega oli jäetud 
külla Mirjamit valvama. Teised ei hakanud haavatu eest hoolitsema, võtsid vaid ära ta 
rõivad ja sõjariistad ning jätsid mehe sinnasamasse surema. Tema surnukeha leidiski 
Baynes, kui külla jõudis. 

Šeik liikus oma salgaga piki jõekallast lõuna poole. Üks neegritest läks vett tooma 
ja nägi Mirjamit, kes püüdis kõigest jõust paati vastaskaldalt vette tõugata. Neeger 
juhtis šeigi tähelepanu sellele kummalisele nähtusele — valge naine üksinda Kesk- 
Aafrikas! Seik peitis end siis koos meestega mahajäetud külla, et salapärast võõrast 
naist kinni võtta, kui see kaldale tuleb. Šeik unistas ikka veel rikkalikust lunarahast. 
Ta oli ennegi sel kombel kukrut 

täitnud. See oli kergesti saadud raha, kuid nüüd pidi šeik sellest suu puhtaks 
pühkima, sest suur bwana oli tema tegutsemispiirkonda kärpinud»ja ta ei julgenud 
enam isegi kahesaja miili kaugusel suure bwana douarist pärismaalastelt elevandiluud 
varastada. 

Kui valge naine oli püünisesse sattunud ja šeik tundis temas ära sellesama väikese 
tüdruku, keda ta aastaid oli piinanud ja türanniseerinud, polnud ta rõõmul otsa ega 
äärt. Seik ei raisanud aega, et kehtestada tütarlapse suhtes endised ,,i1saõigused": 
esimesel parajal juhul virutas ta Mirjamile hirmsa hoobi näkku. Ta sundis tütarlast 
terve tee käima jala, kuigi oleks võinud talle anda mõne oma hobuse. Seik tundis 
mõnu neiu alandamisest ja tema kannatustest. Kogu salgas polnud ainsatki inimest, 
kes oleks tütarlapsele kaasa tundnud või tema kaitseks välja astunud. Aga kui oligi, 
siis hirmust šeigi ees ei julgenud nad seda teha. 

Kahepäevase rännaku järel jõudis Mirjam kodukülla, kus oli möödunud tema kibe 
lapsepõlv. Ja esimene olevus, keda ta nägi, kui ta väravast sisse kihutati, oli 
eemaletõukava näoga hambutu Mabunu, endine hoidja. 

Need pikad aastad, mis Mirjam oli veetnud eemal sellest tarast, Mabunust ja šeigist, 
tundusid talle nüüd nagu imekiiresti möödavilksatanud unenägu. Ainult teised rõivad 
ja tütar lapselikud kehavormid veensid, et kõik oli olnud ilmsi. 

Seigi küla elanikele, kes koju olid jäänud, pakkus suurt lõbu vahtida veidralt 
riietatud valget tütarlast. Paljud tundsid teda sellest ajast, kui ta veel väike oli. 
Mabunu teeskles, nagu oleks Mirjami tagasitulek talle suurt rõõmu valmistanud. 
Hambutuid igemeid paljastades tegi eit jubedaid grimasse, mis pidid tema heameelt 
väljendama. Ent Mirjamile tuli kananahk ihule, kui talle meenus, kuidas see vana nõid 
oli teda piinanud. 

Mirjami äraolekul külla elama asunud araablaste hulgas oli üks kahekümneaastane 
pikakasvuline nägus noormees — Abdul Kamak. Varjamatu vaimustusega vahtis ta 
Mirjamit, kuni seik tuli ja ta minema kihutas. Abdul lahkus pahaselt torisedes. 


Viimaks, kui araablaste uudishimu oli rahuldatud, jäeti Mirjam üksi. Nagu varem, 
nii lubati tal ka nüüd külas vabalt ringi liikuda. Aed oli kõrge ja tugev, värava juures 
aga seisis nii päeval kui öösel valve ning seik ei kartnud, et ta põgeneda võiks. 

Mirjam ei sallinud tooreid araablasi ja räpaseid kõlvatuid neegreid. Nagu oma 
rõõmutus lapsepõlves, nii käis ta ka nüüd tihtipeale küla servas aia ääres. Külaelanike 
jalg sattus sinna harva, tema aga oli suure haralise puu all armsa Geekaga sageli 
mänginud. Puu oli maha raiutud ja 

Mirjam aimas põhjust: selle puu otsast oli tol mälestuväärsel päeval tulnud Korak, 
peksnud šeigi poolsurnuks ja päästnud ta piinarikkast elust, mida ta oli kannatanud nii 
kaua, et ei teadnudki enam, mis on õnn ja rõõm. 

Aia ääres kasvasid madalad põõsad, nende varjus armastas Mirjam unistada. 
Õnnesäde süttis südames, kui ta meenutas esimest kohtumist Korakiga, seejärel pikki 
aastaid džunglis, kus Korak oli tema eest õrnalt hoolitsenud ja teda mehiselt kaitsnud 
nagu vanem vend. Iga päevaga muutus ta neiu südamele üha lähedasemaks ja 
armsamaks ning Mirjam meenutas imestuse ja nördimusega neid kuid, mil noormehe 
kuju oli tema mälust peaaegu kustunud. 

Siis aga kerkis ta vaimusilma ette elegantne mister Morison ja Mirjam sattus 
segadusse. Kas ta tõesti armastas seda noort inglast? Ta mõtles Londoni hiilgavast ja 
luksuslikust elust, mida mees nii värvikalt oli talle kirjeldanud. Ta püüdis kujutleda 
end suursuguse pealinna hiilgava seltskonna hulgas imeteldava ja austatuna. Pudid, 
mis fantaasia silme ette manas, oli talle maalinud Morison. Need olid suurejoonelised 
ahvatlevad pildid, mis paraku kiiresti tuhmusid ja kustusid, kui tütarlapse silme ette 
kerkis džunglihiiglase adonislik pruun poolpaljas kogu. 

Mirjam ohkas sügavasti ja surus käe vastu põksuvat südant. Sealjuures tundis käsi 
õhukese riide all pilti, mille ta oli Malbihni telgist põgenemisel põue pistnud. Tookord 
ei jõudnud ta seda kuigi hoolikalt vaadata. Nüüd võttis Mirjam pildi välja ja hakkas 
väikese tüdruku nägu uurima. Muidugi oli see tema nägu! Suure pitskrae alt rippus 
peenikese keti otsas kullast medaljon. Mirjam kortsutas kulmu. Milliseid piinavaid 
mälestusi see hinges äratas! Kas võis euroopalikult riietatud tüdruk olla väike 
araablanna Mirjam, Šeigi tütar? Tema südames tärkas ahvatlev lootus. Ta ei saanud 
kuidagi uskuda, et mälu teda petab. Ta mäletas medaljoni, see oli kuulunud talle. 
Missugust saladust peitis tema minevik? 

Mirjam istus kaua pilti silmitsedes ja tundis äkki, et ta pole üksi: keegi oli 
kuulmatult juurde hiilinud ja seisis nüüd tema selja taga. Välkkiirelt peitis ta pildi 
põue. Käsi laskus ta õlale. Mirjam uskus kindlalt, et see on seik, ja ootas hirmuga 
hoopi. 

Kuid hoopi ei tulnud. Mirjam tõstis ebaledes pea ja nägi noore araablase Abdul 
Kamali musti silmi 

»Ma nägin pilti, mille sa praegu ära peitsid," ütles ta. ,,Pilt on sinust, kui olid veel 
päris väike. Tahaksin seda veel kord näha." 

Mirjam nihkus temast hirmunult eemale. 

»Ma annan selle sulle tagasi," ütles araablane. ,,Ma tean, et sa ei armasta šeiki, oma 
isa. Ka minul pole tema vastu 

sooje tundeid. Ära karda, ma ei reeda sind. Luba mul vaadata oma pilti." 

Sõpradeta, tooreste vaenlaste hulgas, haaras Mirjam kinni õlekõrrest, müle talle 
ulatas Abdul Kamak. Ehk leiab ta noormehes sõbra, keda Mirjam nii väga vajas? 
Nagunii oli ta pilti juba näinud ja kui tahab, võib sellest rääkida šeigile. Siis on kõik 


läbi, seik võtab temalt ta aarde. Ja Mirjam otsustas noore araablase soovi täita, lootes 
tema üllameelsusele. Ta võttis põuest pildi ja ulatas mehele. 

Abdul Kamak uuris pilti hoolikalt. Araablane võrdles igat näojoont pildil tema ees 
maas istuva ja talle otsa vaatava tütarlapse näojoontega. Ta noogutas aeglaselt pead. 

»Jah," sõnas ta, ,,see oled sina. Aga kuidas sai juhtuda, et šeigi tütar kannab uskmatu 
rõivaid?" 

»Ma ei tea,” kostis Mirjam. ,,Ma pole kunagi varem seda pilti näinud. Leidsin selle 
paari päeva eest rootslase Malbihni telgist.” 

Abdul Kamak kergitas imestunult kulme. Ta keerutas pilti sõrmede vahel ja pilk 
langes ajalehe väljalõikele, mis oli kleebitud pildi taha. Araablase silmad läksid 
suureks. Ta oskas pisut prantsuse keelt. Koos paari teise kõrbe pojaga oli ta elanud 
kuus kuud Pariisis ning kasutanud aega, et õppida oma võitjate keelt, kombeid ja 
rohkesti ka nende pahesid. Nüüd sai ta omandatud teadmisi kasutada. Pikkamisi, 
suure vaevaga luges ta koltunud paberitükki. Tema silmades süttis kaval tuluke. 

»Kas sa lugesid seda?" küsis ta. 

»»See on prantsuse keeles,” vastas Mirjam, ,,ma ei oska seda lugeda." 

Abdul Kamak silmitses tütarlast vaikides. Ta oli imekaunis. Võimas kirepalang 
haaras araablast nagu paljusid teisigi mehi, kes Mirjamit nägid. Ta langes neiu ette 
põlvili. 

Abdul Kamakile tuli hiilgav mõte. Ta ei räägi Mirjamile, millest ajalehes pildi 
kõrval kirjutatud oli. Tütarlaps ei tohi oma päritolust midagi teada. Vastasel korral ei 
saa mees oma mõtet teoks teha. 

»Mirjam,” sosistas ta, ,,minu silmad pole sind enne tänast päeva kunagi näinud, aga 
kohe ütlesid nad mu südamele, et ta peab igavesti olema su ori. Sa ei tunne mind, kuid 
usalda mind, palun! Ma tahan sind aidata. Sa vihkad šeiki ja ka mina vihkan teda. 
Luba, et ma su päästan. Põgeneme koos ja ma viin su tagasi suurde kõrbesse, kus 
valitseb mu isa, veelgi vägevam seik kui sinu isa. Oled nõus?" 

Mirjam istus vaikides. Tal oli väga raske solvata seda ainsat inimest, kes pakkus 
talle kaitset ja sõprust, kuid ta ei tahtnud Kamaki armastust. Tema vaikimisest 
julgust 

148 

saanud, püüdis mees teda emmata, kuid Mirjam lükkas ta jõuga eemale. 

»Ma ei armasta sind!" hüüdis ta. ,,00, palun, ära sunni ennast vihkama! Sa olid 
ainsana minu vastu hea ja minagi ei taha sulle halb olla, kuid ma ei armasta sind.” 

Abdul Kamak kargas püsti. 

»»Sa õpid mind armastama,” lausus ta, ,,sest ma võtan su, kas tahad või ei. Kui sa 
mind šeigile reedad, räägin ma talle sinu pildist. Ma vihkan šeiki, ja...” 

»Sa Vihkad šeiki?" kõlas ähvardav hääl nende selja taga Mõlemad pöörasid ümber ja 
nägid šeiki, kes seisis neist paari sammu kaugusel. Abdul pistis pildi kähku burnuse 
alla 

Jah," sõnas ta, ,,ma vihkan šeiki!" 

Seda öeldes virutas Abdul vanamehele hirmsa hoobi, paiskas ta maha ja tormas läbi 
küla kõrge jämeda puu juurde, kus saduldatuna seisis ta hobune. Noormees oli. 
kavatsenud parajasti jahile minna, kui nägi võõrast tütarlast üksinda põõsa 
varjus istumas. 

Abdul Kamak hüppas hobuse selga ja kihutas värava poole. Seik oli juba hoobist 
toibunud ja püsti tõusnud. Ta karjus oma meestele, et nad noormehe kinni võtaksid. 
Neegrid tormasid tuhatnelja kappavale ratsanikule vastu, kuid Abdul Kamak peksis 
nad oma pika püssiga laiali, jagades hoope vasakule ja paremale. Ta lähenes kiiresti 
väravale. Siin nabitakse ta kindlasti kinni! Juba ruttasid valvurid rasket väravat kokku 


lükkama. Põgenik tõmbas püssikuke vinna. Hobune kihutas nagu pöörane. Kaks 
korda tulistas kõrbe poeg ja mõlemad väravavalvurid kukkusid maha. Metsiku 
rõõmuhõiskega raputas Abdul Kamak püssi pea kohal, vaatas naerdes tagasi ja kihutas 
väravast välja. Ja kohe oligi džungel ta neelanud. 

Seik vahutas vihast. Ta käskis meestel põgeniku iga hinna eest kinni püüda, ja kuna 
neegrid käsku täitma ruttasid, läks ise kiirel sammul Mirjami juurde. 

»Pilt!" karjus ta. "Mis pildist see koer rääkis? Kus see on? Anna kohe siia!" 

» Abdul Kamak viis selle ära,” vastas Mirjam kurvalt. 

»Mis pilt see oli?" küsis seik. Ta haaras toorelt tüdruku juustest, rebis ta püsti ja 
hakkas metsikult raputama. ,,Kes sellel pildil oli? Räägi!" 

»Seal olin mina," vastas Mirjam, ,,kui ma väike tüdruk olin, kuueaastane. Varastasin 
pildi rootslaselt Malbihnilt. Pildi taha oli kleebitud väljalõige vanast ajalehest.” 

Seik kahvatas vihast. 

»Mis seal kirjutatud oli?" kähistas ta raevust nii madala häälega, et neiu hädavaevu 
ta küsimust mõistis. 

»Ei tea. Ma ei oska prantsuse keelt lugeda.” 

Need sõnad mõjusid šeigile rahustavalt. Ta isegi naeratas ja lakkas Mirjamit 
raputamast. Keelanud Mirjamit rääkimast kellegi teisega peale tema ja Mabunu, 
pööras ta ümber ja sõitis minema. 

Samal ajal kappas Abdul Kamak vahuleaetud hobusel mööda karavaniteed põhja 
poole. 

Morison kaotas haavatud rootslase silmist. Kuul ei saanud inglast enam tabada ja ta 
langes jõuetult paadi põhja, lamas seal tundide kaupa täiesti liikumatult, kaotades 
aegajalt teadvuse. 

Oli juba öö, kui ta toibus. Morison lamas tükk aega, vaatas üles tähtede poole ja 
püüdis selgusele jõuda, kus ta oli. Miks kõikus tema kõva ase? Miks muutsid tähed nii 
kiiresti oma asendit? Esialgu turgatas talle pähe, et ta näeb seda kõike unes, aga kui ta 
tahtis end liigutada, et peletada . und, tuletas terav valu talle otsekohe meelde kõik 
sündmused, mille tagajärjeks oligi tema praegune seisukord. Ta ujus pärismaalaste 
paadis mööda suurt Aafrika jõge — haavatud, abitu ja üksi. 

Suurivaevu ajas Morison end istukile. Ettevaatlikult kobas ta haava: verd enam ei 
jooksnud ja see ei valutanud peaaegu üldse. Ehk oli see ainult kerge lihahaav? Aga 
kui see paraneb aeglaselt? Siis sureb ta nälga. Ei saa ta ju endale toitu muretseda, 
haavatud ja nõrk, nagu ta oli. 

Omaenda häda juurest siirdusid Morisoni mõtted Mirjamile. Teadupärast oli neiu 
rootslase kätte jäänud, aga milline saatus ootas teda nüüd? Isegi kui Hanson on 
haavadesse surnud, kas see päästab Mirjami? Ta on metsikute lurjuste võimuses, kes 
ei tunne vähimatki halastust. Baynes peitis näo kätesse, tema südametunnistus aga 
meenutas talle, et tema üksi on süüdi tütarlapse õnnetus saatuses. Tema ohjeldamatu 
iha oli puhta süütu tütarlapse kiskunud teda armastavate inimeste kaitse alt ning 
andnud kõlvatu rootslase ja ta elajalike meeste kätte! Alles nüüd sai ta aru, kui suur 
oli õigupoolest tema kavatsetud kuritegu, ja alles nüüd, kui oli juba higa hilja, mõistis 
Baynes, et suurem kui ükski kirg, mida ta iganes oli tundnud, oli tema rinnas 
puhkenud armastus neiu vastu, keda ta oli tahtnud hukutada. 

Ta pidi oma kuritöö lunastama. Ta pidi Mirjami päästma ja kui vaja, siis selleks 
oma elu ohverdama. Morison hakkas aeru otsima, tema otsus andis talle jõudu ja mees 
unustas oma haava. Kuid aeru ei olnud. Ta vaatas kalda poole, ööpimeduses paistis 
ähmaselt must džungel, kuid see ei tekitanud temas enam vähimatki hirmu. Ta isegi ei 
imestanud selle üle, sest mõtles ainult tütarlapse päästmisele. 

Ta laskus põlvili, kummardus üle paadi ääre ja hakkas sõudma lahtise käega. Haav 
tegi valu ja ta jäi iga minutiga nõrgemaks, kuid uskumatu visadusega sõudis ta niiviisi 
mitu tundi. Pikkamisi lähenes paat kaldale. Morison kuulis lõvi möirgamist. See kõlas 
nii lähedalt, et loom tundus olevat otse kaldal. Morison pani püssi enda kõrvale ja 
jätkas hirmu tundmata sõudmist. 

Väsimusest jõuetu Morisoni meelest oli möödunud terve igavik, enne kui paadi nina 
kaldaäärseid põõsaid tonksas. Silmapilk hiljem sirutas ta käe välja ja haaras kinni 
pikast painduvast oksast. Jälle möirgas lõvi. Kiskja oli vist veelgi lähemale tulnud ja 
Baynes arvas, et. niipea kui ta jala kaldale tõstab, hüppab lõvi talle kallale. 

Morison proovis oksa tugevust. Jah, see kannatas välja kas või tosin temasugust 
meest. Inglane laskis oksa lahti, võttis paadipõhjast püssi ja heitis selle õlale. Siis 
haaras ta uuesti oksast kinni, nii kõrgelt kui sai, ja hakkas valust hoolimata end 
pikkamööda üles tõmbama, kuni jalad juba paadist välja kerkisid. Kohe viis vool selle 
minema. Ta oli põletanud kõik sillad. Ta pidi üles puu otsa ronima või tagasi vette 
kukkuma — kolmandat võimalust ei olnud. Ta proovis tõsta ühte jalga üle oksa, 
millest ta kinni hoidis, kuid jõud ütles üles ja jalg ei kuuletunud talle. Nii rippus ta 
seal mõnda aega liikumatult. Morison teadis kindlalt, et ta peab kohe kõrgemale 
ronima, muidu on ta surmalaps. 

Äkki möirgas lõvi otse tema kohal. Morison vaatas üles: kahe sammu kaugusel nägi 
ta kahte kiirgavat täppi. Lõvi seisis jõe kaldal, vahtis Morisoni ja ootas teda. ,,Mis siis 
ikka,” mõtles inglane, ,,oodaku pealegi. Lõvid ei oska puu otsa ronida, ja kui ma sinna 
jõuan, ei pruugi mul teda enam karta." 

Noore inglase jalad rippusid üsna veepinna lähedal — lähemal kui ta aimas, sest 
pükane pimedus varjas tema eest kõike nii üleval kui alL Äkki kostis jõelt tugev 
laksatus, seejärel puudutas miski Morisoni jalga ja ta kuulis krokodilli lõugade 
hirmuäratavat loginat. 

»Jumal, aita!" karjatas suursugune Morison kõvasti. ,,See raisk haarab mind jalast!" 

Ta pingutas jõudu, et ronida kõrgemale oksale, kuid asjatult. Lootus, mis nii 
kangekaelselt oli temas siiani elanud, hakkas kustuma. Tema väsinud, surnud sõrmed 
libisesid mööda oksa ja ta tundis, et kukub vette, hirmsa surma lõugade vahele, mis 
oli juba valmis teda alla kugistama. 

Äkki kuulis ta pea kohal lehtede sahinat. Oks, millest Morisoni sõrmed kramplikult 
kinni hoidsid, paindus kahekordse raskuse all Morison pidas meeleheitlikult vastu: 
surm oli üleval ja surm ootas all, kuid vabatahtlikult ta end kätte ei anna! 

Ta tundis oma käel sooja pehmet jalga ja siis tõstis kellegi tugev käsi ta nõrkenud 
keha tumedate okste vahele. 


XXIV. Tantori kättemaks 


Vahel Tantori laial seljal pikutades, vahel jalgsi džunglis uidates liikus Korak 
pikkamisi edela poole. Päeva jooksul jõudis ta edasi vaid paar miili, sest tal oli aega 
rohkem kui küllalt. Ja kuhu ta pidigi kiirustama? Ta olekski ehk kiiremini edasi 
liikunud, kuid teda kammitses teadmine, et iga miiliga kaugeneb üha Mirjamist — 
nüüd juba võõrast, kuid talle endiselt armsast Mirjamist. 

Ta oli sattunud šeigi jälgedele just siis, kui seik oli oma salgaga mööda jõge liikudes 
Mirjami kinni võtnud ja teda oma külla viis. Korak teadis suurepäraselt, kelle jäljed 
need olid, sest ta tundis peaaegu kõiki suure džungli asukaid. Kuid tal polnud vanast 
šeigist sooja ega külma, seepärast ei hakanud teda ka jälitama. Mida kaugemale 


inimestest, seda parem. Ta soovis, et ei näeks enam iialgi ühtegi inimest. Inimesed 
olid talle ikka toonud kurbust ja kannatusi. 

Jõgi oli kalarohke. Ta veetis kaldal terve päeva, püüdis kalu ja sõi neid toorelt, öö 
saabudes ronis ta kõrgele suure puu otsa ja jäi peagi magama. Numa oma 
möirgamisega ajas ta üles. Korak pidi juba lärmakale naabrile vihaselt käratama, kui 
uus hääl muutis ta tähelepanelikuks. Ta kiki-tas kõrvu. Kes sahistas lehti ja raputas 
oksa? Siis kuulis Korak, kuidas laksatasid krokodilli lõuad, ja keegi karjatas: ,, Jumal, 
aita! See raisk haarab mind jalast!" Hääl oli tuttav. 

Korak vaatas alla. Pimeduses seletas ta silm oksa küljes rippuva mehe kogu. 
Hääletult ja kiiresti ronis Korak alla ja tema jalg puudutas inimese kätt. Ta 
kummardus, haaras rippuvast kehast kinni ja tiris ta ülemistele okstele. Mees rabeles 
jõuetult vastu ja isegi lõi teda, kuid Korak ei teinud sellest rohkem välja kui Tantor 
sääsest. Ta pani inglase istuma kõrgemale okste vahele, seljaga vastu jämedat tüve. 
AII möirgas raevunud Numa, kellelt nüüdsama oli saak röövitud. Korak õrritas ja 
pilkas suurte ahvide keeles, nimetades teda vanaks roheliste silmadega raipeõgijaks, 
Dango (see tähendab hüääni) vennaks. Uhkele loomade kuningale olid need kõige 
solvavamad sõimunimed! 

Seda arusaamatut kriiskamist kuulates jõudis Morison veendumusele, et ta oli 
sattunud gorilla küüsi. Ta kobas käega revolvrit ja püüdis seda salamahti taskust välja 
kiskuda, kui üks hääl tema kõrva ääres küsis sulaselges inglise keeles: 

»Kes te olete?" 

Baynes pidi ehmatusest äärepealt oksalt maha kukkuma. 

»Mu jumal!" karjatas ta. ,,Te olete inimene?" 

»Kelleks te mind siis pidasite?" küsis Korak. ,,Gorillaks," vastas Baynes ausalt. 
Korak puhkes naerma. 

»Aga kes te siis ikkagi olete?" kordas ta küsimust. 

»»Olen inglane, mu nimi on Baynes. Kuid, pagana pihta, kes siis teie olete?" küsis 
Morison. 

» Olen Tapja," ütles Korak, tõlkides inglise keelde nime, mille talle oli pannud Akut. 

Mõnda aega vaikisid mõlemad. Inglane püüdis läbi pimeduse näha selle ebatavalise 
inimese nägu. Siis ütles Korak vaikselt: 

» Te olete seesama mees, kes idas suurel lagendikul neiut suudles... Ma nägin... Lõvi 
oleks teid tookord äärepealt lõhki kiskunud...” 

»Jah, olen küll,” kostis Baynes. 

»»MIS te siin teete?" 

»Neiu rööviti... Ma tahan teda vabastada." 

»Rööviti!" See sõna tuli kui kuul püssist. ,,Kes ta röövis?” 

»»Rootsi kaupmees Hanson.” 

»Kus ta on?" 

Baynes jutustas Korakile kõigest, mis ta oli jõudnud Hansoni laagris välja uurida. 
Juba helendas nõrgalt koit. Korak seadis inglase mugavamasse asendisse, tõi talle vett 
ja puuvilju. Siis jättis ta mehega hüvasti. 

»Lähen rootslase laagrisse,” ütles ta. , Toon tütarlapse siia.” 

»Mina tulen ka," lausus Baynes. ,, Minu kohus ja minu õigus on päästa see tütarlaps, 
sest ta pidi saama minu naiseks.” 

Korak kortsutas kulmu. 

» Te olete haavatud. Te ei saa nii kiiresti liikuda," ütles ta. , Ma jõuan üksi palju 
kiiremini kohale.” 


»Minge siis pealegi,” vastas Baynes. ,,Kuid ma tulen teile järele. See on mu kohus ja 
mu Õigus.” 

»Nagu soovite,” lausus Korak õlgu kehitades. 

Kui inglane tahtis surma minna, mingu siis pealgi, see pole Koraki asi. Ta oleks ise 
mehele kõige suurema rõõmuga otsa peale teinud, kuid Baynes oli Mirjami sõber ja 
Korak peab kaitsma seda, keda armastab Mirjam. Ta oli heatahtlikult keelitanud 
meest oma eluga mitte riskima, kuid inglane oli kangekaelne. Mis võis tema, Korak, 
sinna parata? 

Korak ruttas põhja poole. Tema järel komberdas haavatud ja väsinud Baynes. Kui 
Korak jõudis jõeni, mille 

kaldal asus rootslase laager, polnud Baynes maha käinud veel kahte miüigi. Päike 
oli üsna madalasse vajunud, õhtu lähenemas, Baynes aga liikus ikka veel vaevaliselt 
edasi. Äkki kostis hobusekapjade müdinat. Inglane peitis end põõsastesse ja hetk 
hiljem kappas temast mööda araablane, valge burnus tuules lehvimas. Baynes ei 
hõiganud ratsanikku. Ta oli mõndagi kuulnud nende araablaste julmusest, kes nii 
kaugele lõunasse olid tunginud, ja teadis, et pigem võis maolt või pantrilt halastust 
leida kui nendelt metsikutelt Põhja-Aafrika väljarändajatelt. 

Baynes ootas, kuni Abdul Kamak puude taha kadus, ja jätkas siis oma vaevarikast 
teekonda. Pool tundi hiljem kuulis ta uuesti ratsanikke lähenemas. Seekord oli neid 
palju. Jälle tahtis inglane peitu pugeda, kuid ta oli parajasti lagedas kohas, kus ei 
kasvanud ühtegi põõsast. Ta hakkas tasakesi jooksma, võideldes piinava valuga, kuid 
enne kui ta džunglisse jõudis, kihutas vihurina lagendikule salkkond valgetes 
burnustes ratsanikke. 

Baynesit nähes karjusid nad talle midagi araabia keeles, kuid ta ei vastanud neile, 
sest ei osanud nende keelt. Vihased araablased piirasid ta sisse ja hakkasid 
küsimustega pommitama. Baynes proovis rääkida inglise keeles, kuid siis ei saanud 
nemad temast aru. Viimaks kaotas salga juht kannatuse ja käskis oma meestel inglase 
kinni võtta. Araablased võtsid ära tema relvad ja panid ta hobuse selga istuma. Siis 
sõitsid kaks meest temaga lõuna poole, kuna ülejäänud araablased jätkasid Abdul 
Kamaki tagaajamist. 

Korak oli jõe äärde jõudnud. Teisel kaldal nägi ta Malbihni laagrit. Korak ei 
teadnud, mida teha. Ta nägi selgesti onnide vahel askeldavaid inimesi — ilmselt viibis 
Hanson veel laagris. Korak ei teadnud, kes ta tegelikult oli. 

Aga kuidas pääseda teisele kaldale? Oleks olnud hullumeelsus proovida ujuda üle 
jõe, mis kihas hambulistest koletistest. Korak mõtles veidi, pööras siis ümber ja kadus 
metsa, huilates ise kummaliselt. Vahepeal ta kuulatas ja huilgas siis uuesti. Kuid 
kedagi ei ilmunud tema kutse peale ja Korak jooksis ikka sügavamale džunglisse. 

Lõpuks kuulsid ta kõrvad oodatud vastust — elevandi pasundamist, ja mõne hetke 
pärast jõudis Korak Tantori juurde, kes seisis, pikk lont kõrgel püsti, ja liigutas suuri 
kõrvu. . 

»Ruttu, Tantor!" hüüdis Korak, ja elevant põimis võimsa londi noormehe ümber 
ning tõstis ta endale selga. ,, Ruttu!" Ja paksunahaline loom hakkas liikuma läbi 
džungli, juhituna paljaste jalakandade kergetest.müksudest. 

Korak juhtis oma võimsat ratsut edelasse ja peagi tõi 

Tantor ta jõe äärde elevantide ülekäigukohta. Peatust tegemata käskis noormees 
looma vette astuda ja lonti kõrgel hoides sammus elevant pikkamisi läbi jõe. Korraks 
proovis üks ettevaatamatu krokodill elevandile kallale tungida, kuid Tantor langetas 


võimsa londi vette, püüdis kahepaikse eluka kinni ja virutas siis eemale saja jala 
kaugusele. Nii jõudsid nad õnnelikult vastaskaldale. 

Tantor liikus lõuna poole kiirel ja raskel sammul, mis ei tundnud vähimaidki 
tõkkeid peale ürgmetsa puuhiiglaste. Mõnikord pidi Korak oma mugava aseme hea 
sõbra seljas maha jätma ja puu otsa ronima, sest rasked oksad lõid talle vastu nägu. 
Viimaks jõudsid nad lagendiku servale, kus oli rootslase laager, kuid sealgi ei 
peatanud Korak veel elevanti. Värav oh laagri idaküljel, vastu jõge. Tantor ja Korak 
olid laagrile lähenenud põhjast, ja sealpool polnud mingit väravat. Kuid mis Tantor 
või Korak sellest hoolisid? 

Noormehe ainsa sõna peale tõstis Tantor õrna londi kõrgele, et astelpõõsad seda 
katki ei rebiks, ja jalutas siis aiast läbi, nagu poleks seda olemaski. Neegrid, kes 
istusid onnide ees, tõstsid kära kuuldes pead. Imestusest ja hirmust valjusti kriisates 
kargasid nad püsti ning tormasid värava poole. Tantor tahtis neile järele minna. Ta 
vihkas inimesi ja arvas, et Korak oli tulnud neid kahejalgseid elukaid tapma. Kuid 
Korak peatas elevandi ja juhtis ta suure telgi juurde, mis seisis keset laagrit. Seal pidid 
olema neiu ja tema röövija. 

Malbihn lamas telgi ees võrkkiiges, mida varjas väike katusealune. Ta haavad 
valutasid ega lasknud magama jääda. Suurest verekaotusest oli rootslane nõrgaks 
jäänud. Hirmukisa kuuldes kergitas ta end asemelt ja nägi oma mehi värava poole 
pagemas. Sel hetkel ilmus telgi tagant nähtavale Tantori hiiglasuur pea. Malbihni 
teenripoiss, kes ei tundnud oma isanda vastu vähimatki austust, kargas kohutavat 
looma nähes püsti ja pistis punuma. Haige ja abitu Malbihn jäi üksi. 

Elevant peatus tosina sammu kaugusel haavatud rootslase võrkkiigest. Malbihn 
tõmbus oiates kössi Ta oli liiga nõrk, et põgeneda. Rootslane lamas liikumatult ja 
vaatas hirmust pärani silmadega võimsa looma väikestesse verd täis valgunud 
silmadesse, oodates surma. 

Ja siis tema suureks üllatuseks libises elevandi seljast maha inimene. Peaaegu kohe 
tundis Malbihn temas ära paavianide ja suurte ahvide juhi, džungli valge sõjamehe, 
kes oli vabastanud paavianide kuninga ning saatnud terve karja karvaseid koletisi 
tema ja Jensseni kallale. Malbihn kiskus end veelgi rohkem kössi. 

»Kus neiu on?" küsis Korak inglise keeles. 

»Missugune neiu?" küsis Malbihn. ,,Siin pole ühtegi 

neiut, ainult mu meeste naised. Ehk otsid sa kedagi nendest?” 

»»See on valge neiu,” kostis Korak. ,,Sa valetad. Ma tean, et sa petsid teda ja sundisid 
kodunt põgenema. Ta on sinu juures. Kus ta on?" 

»»See polnud mina!" karjatas Malbihn. ,,Kõiges on süüdi see inglane... Ta kauples 
mind seda tütarlast röövima. Ta tahtis teda Londoni viia. Tüdruk oli nõus minema. 
Selle mehe nimi on Baynes. Mine tema juurde ja sa saad teada, kuhu ta su tüdruku 
pani.” 

»Ma just praegu tulen sealt,” sõnas Korak ja tema hääl muutus ähvardavaks. 
»Tütarlast tema juures ei ole, ta saatis mu siia. Kuhu sa ta panid? Räägi, lurjus!" 

Malbihn hakkas värisema. 

» Ära löö mind, ma ütlen sulle kõik!" karjatas ta. ,, Tüdruk oli siin, minu juures, kuid 
mitte mina ei keelitanud teda sõprade juurest lahkuma, vaid Baynes. Inglane lubas 
temaga abielluda. Ta ei tea, kes tüdruk on, aga mina tean. Ma tean sedagi, et kes viib 
ta tagasi omaste juurde, saab palju kulda. Ma tahtsin teha seda kulla pärast, ainuüksi 
kulla pärast, rohkem pole mulle midagi tarvis. Kuid tüdruk põgenes ja sõitis paadiga 
üle jõe. Ma läksin talle järele, kuid seal oli see saatanahing seik. Ta võttis tüdruku 
kinni ja kihutas mu minema. Siis ilmus lagedale Baynes. Ta pakatas vihast, sest 


tüdruk oli temalt ära võetud, ja pidi mu äärepealt tapma. Kui tahad tüdrukut kätte 
saada, siis mine šeigi juurde. Ta elas seal aastaid ja inimesed pidasid teda šeigi 
tütreks.” 

»Kas ta siis pole seda?" küsis Korak. 

»Ei ole,” kostis Malbihn. 

»Kes ta siis on?" küsis Korak. 

Malbihn taipas, et ta võib oma väärtuslikust teabest kasu saada. Olles kindel, et see 
neetud metslane ta kohe tapab, otsustas ta endale ellujäämise osta. 

»Kui sa vannud, et jätad mu ellu ja annad mulle poole lunarahast," lausus Malbihn, 
»siis ütlen sulle, kes on see tüdruk. Aga kui sa mu tapad, ei saa sa kunagi saladust 
teada, sest peale minu ja šeigi ei tea seda keegi. Seik aga pigem sureb, kui selle sulle 
reedab. Tüdruk ei tea oma vanematest midagi." 

»Kui sa tõtt rääkisid, siis jätan su ellu," ütles Korak. ,, Lähen nüüd šeigi külla, aga 
kui tütarlast seal pole, tulen tagasi ja löön su maha. Pärastpoole, kui tütarlaps soovib 
oma minevikust kuulda, tuleme koos temaga sulle tasuma.” 

Korak vaatas Malbihnit niisuguse pilguga ja rõhutas eriti sõna ,,tasuma”, et 
rootslane oleks heameelega maa alla kadunud. Kui tal ei õnnestu põgeneda, võtab see 
saatan ta saladuse ja elu. Ja siis veel see neetud elevant, kes jälgib 

rootslase vähimatki liigutust! Ta soovis, et nad mõlemad kiiremini kaoksid, see 
poisinolk ja tema hirmus kaaslane. 

Korak tahtis järele vaadata, kas Mirjam pole äkki rootslase telgis, ja astus sisse. 
Tantor tuli Malbihnile lähemale. Elevandi nägemine pole küll kuigi terav, aga ilmselt 
oli ta juba algusest peale selle ruuge habemega valge mehe vastu erilist huvi tundnud. 
Laskmata Malbihnilt oma tillukesi silmi, sirutas ta ussina väänleva londi rootslase 
poole, kes püüdis õuduses end sügavamale võrkkiike suruda. 

Elevant hakkas rootslast nuusutama. Tema tundlik lont liikus mööda mehe keha 
edasi-tagasi. Siis tõi loom kuuldavale vaikse õrina ja ta silmad lõid välkuma. Tantor 
tundis ära kahejalgse, kes mitme aasta eest oh tapnud emaelevandi, tema kaasa. 
Tantorid on pika vihaga ja kättemaksuhimulised. Malbihn taipas hiigellooma vereja- 
nulist kavatsust ja kisendas: 

»Appi! Appi! See saatan tapab mu!" 

Korak tormas rootslase telgist välja just sel hetkel, kui elevant, haaranud londiga 
õnnetu ohvri ümbert kinni, tõstis ta koos võrkkiige ja var jualusega kõrgele oma pea 
kohale. 

Korak käskis elevanti mehe maha panna, kuid raevunud Tantor ei võtnud teda 
kuulda. Niisama hästi oleks võinud Korak käskida jõge, et see hakkaks tagurpidi 
voolama. Tantor keerutas lagendikul nagu kass, kes mängib hiirega. Ta virutas oma 
ohvri maha, laskus siis kassi väledusel tema ette põlvili ja torkas meeletus raevuhoos 
oma võimsad kihvad veel ja veel kord rootslasest läbi. 

Kui Tantor oli lõpuks veendunud, et tema vaenlane ei avalda enam vähimatki 
elumärki, tõstis ta taas üles verise tombu, mis nüüdsama oli olnud Sven Malbihn, ja 
virutas üle boma džunglisse. 

Korak vaatas pealt seda kurbmängu, mida ta oleks tahtnud vältida. Tal polnud 
lurjusest kahju, ta vihkas teda ka ise. Kuid rootslane teadis mingisugust tähtsat 
saladust, mis nüüd oli jäädavalt kadunud. Et šeiM saaks rääkima sundida, seda Korak 
ei uskunud. 

Kartmatult astus Korak elevandi juurde ja hakkas temaga rääkima nii õrnalt, nagu 
polekski loom nüüdsama inimolendit tapnud. Elevant tuligi, sõnakuulelik nagu 
talleke, tõstis sõbra üles ja asetas ta oma turjale. 


Malbihni neegrid olid kõik peitu pugenud. Õuduse ja ühtaegu heameelega jälgisid 
nad, kuidas raevunud elevant tappis nende kurja peremehe. Nüüd vaatasid nad 
hirmust suurte silmadega, kuidas valge sõjamees metsiku looma seljas istudes 
džunglisse kadus, minnes tagasi sedasama teed, kust oli tulnudki. 

XXV. «Põletage ta tuleriidal!” 


Seik vahtis kurjalt vangi, kelle ta mehed olid põhjast kaasa toonud. Ta oli saatnud 
salga Abdul Kamaki järele, tema asemel toodi haavatud ja tähtsusetu inglane, keda 
polnud kellelgi vaja. Seik oli vihane. Miks nad teda seal kohe maha ei löönud? Ilmselt 
oli see vaene džunglisse eksinud kaupmees. Temast polnud mingit kasu. Seik ei 
varjanud oma viha. 

»Kes sa oled?" küsis ta prantsuse keeles. 

» Olen Morison Baynes Londonist, inglise lordi poeg," vastas vang. 

Kõlav tiitel äratas mõningat lootust. Vana suli hakkas mõtlema lunarahale. Tema 
suhtumine vangisse muutus, kuid ta jätkas ülekuulamist endises vaimus. 

»»Mis sa tahtsid minu maalt varastada?" käratas ta. 

»Ma ei teadnud, et Aafrika kuulub sulle,” vastas Morison. ,,Otsisin tütarlast, kes 
rööviti minu sõbra majast. Röövija haavas mind. Ma lamasin paadis. Vool kandis 
mind edasi. Sinu mehed võtsid mu kinni, kui ma olin teel röövijate laagrisse." 

»Sa otsisid tütarlast?" kordas seik. ,,Äkki on see tema?" ja ta näitas aia ääres 
kasvavate põõsaste poole. 

Baynes vaatas osutatud suunas ja ta silmad läksid üllatusest suureks. Seljaga nende 
poole istus murul ristijalu Mirjam 

»Mirjam!" hüüdis ta ja tahtis neiu juurde tormata, kuid üks valvureist haaras tal 
käest kinni ja tiris tagasi. Oma nime kuulnud, hüppas neiu püsti ja vaatas ringi. 

»Morison!" karjatas ta. 

»Pea suu ja ära topi nina sinna, kuhu pole tarvis!" käratas talle seik ja pöördus siis 
Baynesi poole. ,.Niisiis oled sina see kristlasest koer, kes mu tütre varastas?” 

»Sinu tütre!" hüüatas Baynes. ,,Kas ta on siis sinu tütar?" 

»»On jah,” karjus seik, ,,ja ma ei anna teda uskmatule! Sa oled pälvinud surma, 
inglane, aga kui maksad mulle lunaraha, kingin sulle elu.” 

Baynes seisis ikka veel nagu puuga pähe saanud. Kuidas oli Mirjam sattunud 
araablase laagrisse? Ta oli ju olnud Hansoni juures. Mis oh juhtunud? Kas oli 
araablane ta vägisi kaasa viinud või tuli ta vabatahtlikult mehe juurde, kes teda oma 
tütreks nimetas? Ta oleks andnud palju, et Mirjamiga rääkida. Aga kui siin on ta 
kodu, siis võib see jutuajamine talle üksnes kahju tuua. Araablane võib taibata, et 
Baynes tahab Mir jamit oma inglastest sõprade juurde 

viia. Et neiuga Londoni sõita, see ei tulnud Morisonile enam üldse pähe. 

» Noh?" küsis seik. 

»»Oo, palun vabandust," hüüdis Baynes, "ma mõtlesin millestki muust. Jah, muidugi, 
olen nõus maksma. Kui palju ma sinu arust maksan?" 

Šeik nimetas summa, mis polnudki nii suur, kui Morison oli oodanud. Ta noogutas 
nõusoleku märgiks pead. Niisama kiiresti oleks ta nõustunud ka siis, kui summa oleks 
ületanud kogu ta varanduse, sest Morison ei kavatsenud üldse maksta. Ta tahtis vaid 
aega võita. Kuni seik lunaraha ootab, püüab ta Mirjamit vabastada, kui neiu seda 
muidugi ise soovib. Araablase kinnitus, et neiu on ta tütar, tekitas inglases küsimuse, 
kuidas neiu põgenemisse suhtub. Kuid oli totter oletada, et see ilus noor neiu eelistaks 


toore araablase räpast douari külalislahkele ja mugavale kodule, kust Morison oli ta 
välja meelitanud. Seda inetut tegu meenutades valdasid inglast sünged mõtted. 

Šeik katkestas ta mõtisklused, käskides kirjutada kirja inglise konsulile Alžiiris. 
Ilmselt ei meelitanud vana kelm vangivõetud rikastelt inglastelt raha välja esimest 
korda, sest ta dikteeris kirja kiiresti, konkreetsete ja selgete väljenditega. Baynes ei 
tahtnud adresseerida kirja konsulüe Alžiiri. Ta väitis, et sel moel jõuab raha kohale 
alles aasta pärast, ja pakkus välja teise plaani: saata käskjalg lähimasse sadamalinna ja 
telegraafi teel kohe raha paluda. Kuid seik ei võtnud teda kuuldagi. Vana araablane oli 
ettevaatlik. Tema plaanid olid minevikus ikka tulemusrikkad olnud. Tal pole rahaga 
kiiret, võib oodata aasta ja isegi kaks, kui vaja. Kuid see on tühi jutt! Oodata tuleb 
kõige rohkem kuus kuud. Ta pöördus ühe oma araablase poole ja andis talle 
korraldusi vangi kohtlemiseks. 

Baynes ei saanud araabia keelest aru, kuid šeigi liigutusi jälgides aimas, et jutt käis 
temast. Araablane kummardas oma isandale ja andis Bayjiesile märku endale 
järgneda. Inglane vaatas šeigi poole, otsides sellele käsule kinnitust. Seik noogutas 
kärsitult pead. Morison tõusis püsti ja komberdas araablase kannul pärismaalaste onni 
juurde, mis seisis Mtsenahast telgi lähedal. Nad astusid sisse. Onn oli pime ja niiske. 
Araablane kutsus kohale kaks neegripoissi, kes istusid oma onni ees, ning käskis neil 
Baynesi käed ja jalad kõvasti kinni siduda. Inglane hakkas protesteerima, kuid ei 
araablane ega ka neegrid mõistnud sõnagi inglise keelt. Sidunud Baynesi kinni, jätsid 
nad ta üksi. 

Baynes sattus meeleheitesse. Mis see siis nüüd on? Kas ta peab tõepoolest lamama 
siin pikki kuid, kuni ta sõbrad teada saavad ja raha saadavad? Oo, teeksid nad seda 
vaid kiiremini! Ta loovutab rõõmuga kogu varanduse, kui ainult 

159 

sellest neetud urkast välja pääseb. Aga tema oli veel kavatsenud telegrafeerida 
Inglismaale oma advokaadile, et viimane astuks raha saatmise asemel ühendusse Briti 
Lääne-Aafrika võimudega ja paluks neilt abi tema vabastamiseks. 

Onni lämmatav hais sundis teda kirtsutama oma aristokraadinina. Läppunud 
rohuhunnikust tema all tõusis inimhigi ja roiskunud toidujäätmete haisu. Kuid kõige 
hullem seisis veel ees. Ta oli lamanud kõigest paar minutit, kui kael, nägu ja käed 
hirmsasti kihelema hakkasid. Ta tõusis kohkunult istukile. Kihelemine laienes kiiresti 
üle kogu keha ja ta ei saanud midagi parata, sest käed olid selja taha seotud! 

Baynes rebis oma köidikuid, kuni ta jõud üles ütles. Kuid sõlme kõvemini kinni 
kiskudes lootis ta köit käe ümber nii lõdvaks venitada, et saaks teise käe välja 
tõmmata. Saabus öö. Talle ei toodud süüa ega juua. Kas nad arvasid, et ta võib aasta 
otsa söömata elada? Putukate hammustamine tundus talutavam, kuigi nad tegid seda 
endise usinusega. Kes teab, võib-olla edaspidi harjub ta sellega ära ega tunne enam 
üldse hammustamist. Ta jätkas ikka veel nööride harutamist, ja siis tulid rotid. Kui 
putukad olid vastikud, siis rotid olid hirmuäratavad. Nad vudisid ta kehal sinna-tänna, 
piiksusid ja purelesid. Siis hakkas üks rott ta kõrva närima. Vandudes proovis 
Morison end istukile ajada. Rotid jooksid laiali. Ta tõmbas jalad enda alla konksu ja 
tõusis põlvedele, seejärel ajas ebaloomuliku pingutusega end püsti. Nii ta seisis ja 
tuikus nagu joobnu, üleni külma higiga kaetud. 

»Issand jumal!" sosistas ta. ,, Millega ma olen selle ära teeninud?" - 

Ja vakatas. Talle meenus tütarlaps, kes viibis siinsamas, selles neetud külas. Jah, ta 
oli oma palga ära teeninud! 

Baynes surus hambad kokku. Ta kannatab kõike vaikides ja halisemata. Äkki 
kuuldus kõrvalolevast kitsenahksest telgist vihaseid hääli. Üks neist oli naise oma. Oli 


see ehk Mirjam? Ilmselt kõneldi araabia keeles. Morison ei saanud mitte ühestki 
sõnast aru, kuid hääletoon oli tuttav. See oli Mirjam! 

Ta murdis pead, kuidas äratada Mirjami tähelepanu. Kui ta mehe nöörid lahti 
päästab, saavad nad koos põgeneda! Aga kas Mirjam tahtiski temaga põgeneda? Kui 
ta tõepoolest oli kõikvõimsa šeigi armastatud tütar, miks pidi ta siis jalga laskma? Ta 
pidi seda kõike teada saama, tulgu mis tuleb! 

Suure bwana majas oli ta tihti kuulnud Mirjamit laulvat inglise keeles "Jumal, kaitse 
kuningat!". Nüüd tõstis 

Baynes häält ja hakkas seda laulu laulma. Sedamaid kostis telgist Mirjami erutatud 
hääl. 

»Jumalaga, Morison!" hüüdis ta. , Kui jumal on mulle armuline, siis pole mind 
homme enam elavate kirjas! Aga kui ma ellu jään, ootab mind veelgi hirmsam saatus 
kui surm!" 

Siis kuulis ta vihast mehehäält, millele järgnes võitlevate kehade madin. Baynes 
tardus õudusest. Jälle rebis ta kõigest jõust nööre, püüdes vabaneda. Tema pingutused 
kandsid vilja: nöörid lõdvenesid. Silmapilk hiljem oli vaba üks käsi, seejärel kohe ka 
teine. Ta kummardus, päästis ka jalad lahti ja väljus onnist. Sel hetkel astus Baynesi 
ette hiiglaslik neeger ja tõkestas tee. 

Kui Korak kiirustas, siis kasutas ta edasiliikumiseks ainult oma lihaste jõudu, ja 
niipea kui Tantor ta teisel kaldal maha pani, lahkus Korak oma hiiglaslikust kaaslasest 
ja hakkas puude otsas kiiresti rändama lõuna poole, kus rootslase sõnade järgi pidi 
viibima Mirjam. Oli juba pime, kui ta aia juurde jõudis. See oli nüüd palju tugevam ja 
kõrgem kui varem, ka polnud enam suurt puud, mis aia kohal oksi oli laiutanud. Ent 
Korak pääses hõlpsasti läbi sealt, kus tavaline inimene pidi taanduma. Ta võttis oma 
köie, heitis silmuse terava aiaposti otsa ja oli juba hetke pärast üleval. Polnud näha 
ühtegi hinge. Korak libistas end hääletult maha ja oligi aias sees. 

Nüüd hakkas ta ettevaatlikult küla läbi otsima. Kõigepealt hiilis ta araablaste telkide 
juurde ning nuusutades ja kuulatades liikus seal nagu vari varjude seas. Isegi 
araablaste koerad ei kuulnud teda. Õhus hõljus tubakasuitsu lõhna: Korak taipas, et 
araablased suitsetasid oma telkide ees. Äkki kuulis ta naeru, ja siis kandus küla teisest 
servast temani tuttav viis: ,, Jumal, kaitse kuningat!". Korak sattus segadusse ja 
seisatas. Kes võis laulja olla? See oli mehehääl ja paistis kuuluvat noorele inglasele, 
kelle Korak oli jõe kaldale maha jätnud. Seejärel kõlas kurb naisehääl — Mirjami 
hääl! Korak tormas nagu välk nende häälte suunas. 

Pärast õhtusööki läks Mirjam šeigi uhkesse telki naiste poolele. See oli väike 
nurgake, mida eraldasid telgi muust osast kallihinnalised pärsia vaibad. Siin oli ta 
elanud koos Mabunuga, sest šeigil polnud naisi. Mirjamile meenus tema rõõmutu 
lapsepõlv: sellest ajast saadik polnud siin midagi muutunud. 

Äkki lükkas seik vaibad kõrvale ja vaatas sisse ,,Mirjam!" hõikas ta. "Tule siia!" 

Tütarlaps tõusis ja väljus naiste poolelt. Telgi eesruumis, mida valgustas väljast 
paistev lõkketuli, kükitas 

vaibal Ali ben Kadin, šeigi poolvend, ja suitsetas. Seik seisis tema ees. Seigil ja AU 
ben Kadinil oli olnud üks isa, kuid Ali ben Kadini ema oli olnud neegrist orjatar 
läänerannikult. Ali ben Kadin oli vana, inetu ja peaaegu must. Kuri haigus oli temalt 
röövinud nina ja ühe põse. Mirjamit nähes vaatas ta üles ja irvitas. 

Seik näitas pöidlaga Ali ben Kadinile. 

»Hakkan vanaks jääma," ütles ta. ,, Ma ei ela enam kaua. Sellepärast annan ma su 
oma vennale, Ali ben Kadinile." 


Aü ben Kadin tõusis püsti ja lähenes Mirjamile. Tütarlaps põrkas õudusega temast 
eemale. Mees kahmas tal käest kinni. 

»lule!" käratas ta ja vedas neiu oma telki. 

Jäänud üksi, hakkas seik itsitama. 

»Kui ma ta paari kuu pärast põhja poole saadan," sosistas ta, ,,siis nad alles 
mõistavad, kui kalliks läks neil minu õepoja Amor ben Khaturi tapmine!” 

Ali ben Kadini telgis anus Mirjam halastust, kuid asjata. Alguses rääkis inetu must 
vanamees talle õrnusi, kuid nähes, et Mirjam teda vaid põlgab ja jälestab, sattus ta 
marru, tormas neiu kallale ja haaras ta kinni. Kaks korda õnnestus neiul lahti rabelda. 

Ootamatult kuulis ta tuttavat viisi, mida laulis Morison. Vaevalt jõudis ta vastata, 
kui Ali ben Kadin talle uuesti kallale sööstis. Seekord tiris ta neiu telgi kõige 
kaugemasse nurka. Seal kükitasid kolm neegrinaist, kes nende silme all toimuvat 
kurbmängu täieliku ükskõiksusega pealt vaatasid. 

Nähes hiiglaslikku neegrit teed tõkestamas, muutus Morison pettumusest ja raevust 
lausa metsloomaks. 

Vandudes kargas inglane neegri kallale ja paiskas ta maha. Seal nad siis võitlesid, 
kusjuures neeger püüdis vöö vahelt nuga välja kiskuda, Baynes aga kägistas teda 
kõrist. 

Inglase sõrmed lämmatasid neegri appikarjed, kuid viimaks sai ta siiski noa kätte ja 
hetke pärast tundis Baynes õlas teravat valu. Veel ja veel kord haavas teda nuga. 
Pigistades ühe käega neegri kõri, hakkas valge mees teisega enda ümber kobama, 
otsides maast, millega vaenlast lüüa. 

Siis leidsid ta sõrmed kivi. Kõigest jõust lajatas ta sellega vaenlasele lagipähe. 
Neeger pillas noa ja kaotas teadvuse. Baynes lõi teda veel kaks korda, hüppas siis 
püsti ja ruttas telgi juurde, kust oli kostnud Mirjami hädakisa. 

Kuid Morison ei jõudnud telki esimesena. 

Poolpaljast keha katmas vaid leopardinahk, varjas end Ali ben Kadini telgi taga 
Korak, Tapja, ja kui vana mulatt vedas Mirjami telgi tagumisse ossa, lõikas terav nuga 

telgiriide katki ja seesolijate üllatunud pilgu ette ilmus Koraki kõrgekasvuline 
võimas kuju. 

Mirjam tundis ta otsekohe ära. Rõõm ja vaimustus paisutasid neiu südant, kui ta 
nägi noormeest, kelle järele nii kaua oli igatsenud. 

»Korak!" hüüdis ta. 

» Mirjam!" 

Rohkem midagi ütlemata kargas Korak hämmastunud Ali ben Kadini kallale. 
Neegrinaised hüppasid hirmukisa-ga oma asemetelt üles ja andsid jalgadele valu. 
Mirjam püüdis neid kinni hoida, kuid see, ei läinud tal korda, ja valjusti kriisates 
lidusid naised külla 

Koraki sõrmed pigistasid muiati kõri. Nuga tungis AU ben Kadini südamesse ja ta 
varises surnult telgi põrandale. Korak pöördus Mirjami poole. Sel hetkel sisenes telki 
verest nõretav mees. 

»Morison!” karjatas tütarlaps. 

Korak silmitses tulnukat. Ta oli parajasti tahtnud Mirjamit emmata, sest oli 
unustanud kõik, mis nende vahel oh juhtunud pärast seda, kui tatütarlast viimast korda 
nägi. Kuid noort inglast silmates meenus talle otsekohe episood väikesel lagendikuL 
Koraki südant ahistas kurbus. 

Väljas suurenes möll, mille algatasid kolm neegrinaist. Mehed tõttasid Ali ben 
Kadini telgi poole. Ei tohtinud enam silmapilkugi viivitada. 


»Ruttu!" hüüdis Korak Baynesile, kes ei saanud veel aru, kas see poolpaljas 
noormees tema ees on sõber või vaenlane. ,,Minge Mirjamiga aia juurde. Siin on mu 
köis. Selle abil saate üle aia ronida ja põgeneda.” 

»Aga sina, Korak?" karjatas Mirjam. 

»Ma jään siia,” vastas noormees, ,,mul on šeigiga õiendamist!" 

Mirjam tahtis vastu vaielda, kuid Tapja haaras mõlema õlast ja lükkas nad praost 
välja pimedusse. 

»»Jookske!" sosistas ta ja pöördus vaenlaste poole, kes tungisid telki eestpoolt, läbi 
tavalise sissepääsu. 

Ahvinimene võitles hästi, nii nagu ta veel iialgi erine polnud võidelnud. Kuid 
jõudude ebavõrdsus oh liiga suur ja ta ei saanudki võita. Ta saavutas üksnes seda, 
mida oli tahtnud: inglane ja Mirjam jõudsid üle aia ronida. Siin aga said vaenlased 
temast kiiresti võitu ja paari minuti pärast viisid ta kinniseotuna šeigi telki. 

Vanamees vahtis teda tükk aega sõnakestki lausumata. Ta püüdis leida mõnda 
kohutavat piinamismoodust, mis rahuldaks ta raevu ja põlgust. Neetud poisinolk! Juba 
teist korda röövib ta Mirjami! Ali ben Kadini tapmine vanameest eriti ei vihastanud. 
Ta ei sallinud ka ise seda oma isa inetu 

orjatari inetut poega. Kuid hoop, mille see poolalasti valge sõjamees oli talle kord 
virutanud, ajas ta marru. 

Sel ajal, kui ta seal istus, vahtides Korakit ja nuputades tema jaoks hirmsat 
piinamissurma, kostis aia tagant elevandi möirgamine, mis sarnanes pasunahäälega. 
Põgus naeratus sigines Koraki huultele. Ta pööras veidi pead hääle suunas ja tõi 
kuuldavale madala kummalise hüüde. Üks mustadest valvuritest virutas talle 
odaotsaga vastu suud, kuid keegi ei mõistnud selle hüüde tähendust. 

Kui Koraki hääl džunglisse jõudis, muutus Tantor valvsaks. Ta lähenes aiale, sirutas 
londi üle ja hakkas õhku nuusutama. Seejärel surus ta pea vastu palke ja tõukas, kuid 
tugev aed ei andnud elevandi surumisele järele. 

Viimaks tõusis seik telgis püsti, näitas sõrmega kinniseotud vangile ja pöördus oma 
meeste poole. 

»Tulp on valmis,” ütles ta. ,,Põletage ta tuleriidal!" 

Valvurid lohistasid Koraki küla keskele väljakule, kus seisis suur tulp. Selle tulba 
külge seoti orje, et karistada neid piitsaga sõnakuulmatuse eest. Sageli peksti nad siin 
surnuks. 

Nüüd seoti selle tulba külge Korak. Siis toodi hagu ja laoti tema ümber hunnikusse. 
Peagi ilmus seik oma ohvri piinu jälgima. Korak oli rahulik. Ta ei püüdnud vastu 
hakata isegi siis, kui kuivad oksad tukist praginal põlema süttisid. 

Ta ainult huikas veel kord, nagu oli seda teinud Šeigi telgis, ja jälle kostis aia tagant 
elevandi möirgamist. 

Asjata püüdis vana Tantor seda maha lõhkuda. Koraki kutsuv hääl ja inimese, tema 
vaenlase lõhn täitsid elevandi raevuga tumma tõkke vastu, mis teda kinni pidas. Ta 
taganes umbes tosin sammu, tõstis londi üles, pasundas vihaselt, langetas pea ja 
sööstis siis nagu hiiglaslik müürilõhkumismasin aia kallale. 

Aed vajus raginal kokku. Raevunud elevant tormas külla. Puruneva aia raginat 
kuulsid küll kõik, kuid Korak sai ainsana aru, mida see lärm tähendas. 

Leegid olid Korakile juba üsna lähedal, kui üks neegritest kuulis enda taga rasket 
sammudemüdinat. Ta pöördus ümber ja nägi hiiglaslikku looma tuleriidale 
lähenemas. 

Neeger karjatas ja pistis jooksu, ja süs oli elevant nende seas, paiskas araablased ja 
neegrid laiali ning tungis läbi tule, mida ta kartis, kaaslase juurde, keda ta armastas. 


Andnud kähku mõne käsu, jooksis seik telgist relva tooma. Tantor kiskus londiga 
maa seest välja tulba, mille külge oli seotud Korak, ja kõrvetas seejuures londi 
tundlikku nahka. Valu tegi ta lausa pööraseks, nii et 

meeleheitlikus püüdes päästa sõpra ja põgeneda tule eest oleks ta Koraki peaaegu 
surnuks kägistanud. 

Oma koormat kõrgel pea kohal hoides pööras loom ümber ja tormas aiaaugu poole. 
Seik väljus telgist, püss käes, parajasti sel hetkel, kui hullunud loom mööda kihutas. 
Araablane tõstis püssi palge ja tulistas, kuid laskis mööda... Elevant pööras ümber ja 
litsus ta oma hiiglaslike jalgadega surnuks, nii nagu meie võiksime surnuks astuda 
sipelga, kes juhtub ette jääma... 

Hoides kõrgel oma kallihinnalist koormat, astus Tantor pimedasse džunglisse. 


XXVI. Ohtlik sõber 


Vapustatuna kohtumisest Korakiga, keda ta ammugi surnuks oli pidanud, järgnes 
Mirjam Baynesile. Telkide varjus hiilisid nad kuuldamatult aia juurde. Koraki 
nõuannet järgides heitis inglane köie silmustpidi aiäposti otsa. Suure vaevaga ronis ta 
üles ja ulatas Mirjamilekäe. 

»Tulge!" sosistas ta. , Me peame ruttama." 

Kuid nüüd ärkas Mirjam otsekui unest. Sinna jäi tema Korak üksinda vaenlastega 
võitlema! Mirjami koht on seal, Koraki kõrval. Tütarlaps vaatas üles Baynesi poole. 

»Minge!" sõnas ta. ,, Minge bwana juurde ja tooge meile abi Ma pean siia jääma. 
Teist pole siin kasu. Rutake bwana juurde ja tooge ta siia, kui teil jätkub jõudu sinna 
jõuda.” 

Morison Baynes libistas end sõnatult alla Mirjami kõrvale. 

»Ainult teie pärast jätsin ma ta sinna," ütles ta telkide poole osutades. ,,Ma teadsin, 
et tema suudab neid kauem kinni hoida kui mina ja võimaldab teil põgeneda. Nüüd 
aga näen, et hoopis mina oleksin pidanud sinna jääma. Te nimetasite teda Korakiks ja 
ma tean, kes ta on. Ta on teie sõber. Ma käitusin teiega inetult... ..Ei, palun teid, ärge 
katkestage mind! Ütlen teile nüüd tõtt, et teaksite, milline lurjus ma olin. Tahtsin teid 
Londoni viia, kuid mul polnud mõtteski teiega abielluda. 00, põlake mind, olen teie 
põlguse ära teeninud, kuid ma ei teadnud siis, mis on tõeline armastus! Kui ma aga 
seda tundma Õppisin, mõistsin, milline närukael ja argpüks olen olnud kogu elu. Ma 
suhtusin kõrgilt nendesse inimestesse, kelle soontes voolas teistsugune veri kui minul. 
Arvasin, et te pole küllalt hea minu nime kandma. Sellest saadik, kui Hanson mind 
pettis ja teid enda juurde viis, elan nagu põrgus. Kuid see tegi minust mehe, ehkki 
liiga hilja. Nüüd võin teile pakkuda kõige puhtamat armastust ja oleksin 
kirjeldamatult õnnelik, kui nõustuksite kandma minu nime.” 

Mirjam vaikis, ta oli mõttesse vajunud. Tema esimene küsimus ei paistnudki olevat 
asjakohane. 

»Kuidas te süa külla sattusite?" küsis ta. 

Morison rääkis kõigest, mis temaga oli juhtunud sellest ajast saadik, kui neegripoiss 
oli talle jutustanud Hansoni pettusest. 

» Te nimetasite ennast argpüksiks," ütles Mirjam. ,,Kas argpüks suudab teha kõike 
seda, mida teie minu päästmiseks tegite? Ja julgus, mida selle rääkimine nõuab, 
tunnistab samuti, et te pole sugugi argpüks. Ma ei saaks armastada argpüksi.” 

»Kas see tähendab, et armastate mind?" küsis mees hämmastunult ja astus sammu 
ettepoole, otsekui kavatseks tütarlast embusse haarata. Kuid Mirjam lükkas ta õrnalt 
tagasi, nagu soovides öelda, et praegu on vara. Ta polnud veel isegi oma tunnetes 


selgusele jõudnud, kuigi arvas, et ta noort inglast kahtlemata armastab. Talle ei tulnud 
pähegi, et armastus Baynesi vastu oleks võinud olla truudusetus Koraki suhtes, sest 
Korakit oli ta oma arust ikka armastanud kui hella venda. 

Kuni nad seal seisid ja rääkisid, vaibus külas lärm. 

»Nad tapsid ta," sosistas Mirjam. 

Need sõnad meenutasid Baynesile, milleks nad olid külla tagasi tulnud. 

»» Oodake siin," ütles ta, ,,ma lähen vaatan. Kui ta on surnud, siis ei saa me teda enam 
aidata. Aga kui ta elab, teen ma kõik, mis võimalik, et teda vabastada.” 

» Tulen koos teiega," kostis Mirjam. 

Ja nad läksid tagasi telgi juurde, kuhu olid jätnud Koraki. Mõlemal tuli tihti onnide 
varju rohule maha heita, et jääda märkamatuks. Inimesed sagisid siin-seal, kogu küla 
oli jalul. Naasmine Ali ben Kadini telgi juurde nõudis palju rohkem vaeva kui sealt 
põgenemine. Ettevaatlikult hiilisid nad prao juurde, mille Koraki nuga oli teinud telgi 
tagakülge. Mirjam piilus sisse — tagaruum oli tühi. Nad sisenesid ja lükkasid tasa 
kõrvale vaiba, mis jagas telgi kahte ossa. Ka eesruumis polnud ühtegi hingelist. Siis 
läks Mirjam ukse juurde ja vaatas välja. Hirmukarjatus vallandus ta huulilt. Baynes 
vaatas samuti ja temagi karjatas, kuid mitte hirmust, vaid vihast. 

Saja sammu kaugusel nägid nad Korakit. Ta oli seotud tulba külge, mille all lõõmas 
tuleriit. Inglane lükkas Mirjami kõrvale ja hakkas jooksma inimese poole, kes oli 
määratud hukkuma piinarikkas tulesurmas. Mis oleks ta üksinda olnud mitmekümne 
vaenuliku araablase ja neegri vastu, selle peale ei mõelnud ta üldse. Just siis lõhkus 
Tantor aia ja jooksis tulba juurde. Hullunud looma nähes pistis rahvahulk jooksu, 
vedades kaasa ka Baynesi ja Mirjami. 

Elevant haaras Koraki koos tulbaga ja kadus džunglisse, kuid külas kestis möll 
edasi. 

Mehed, naised ja lapsed sagisid ringi ja otsisid varjupaika. Koerad panid haukudes 
plehku. Elevandi raevukast möirgamisest kohutatud hobused, eeslid ja kaamelid 
rabelesid köidikute otsas. Kellel oh õnnestunud nöörid puruks rebida, need traavisid 
hullunult mööda tanumat. 

Baynesi peas sähvatas äkiline mõte ,,Hobused!" hüüdis ta. ,,00, kui meil õnnestuks 
paar hobust kinni püüda!" 

Mirjam juhatas ta küla teise otsa. 

»Päästke kaks hobust lahti," ütles ta, ,.ja viige onnide taha, sinna, kus on pimedam. 
Ma toon sadulad ja valjad, tean, kus neid hoitakse.” 

Ja enne kui mees teda takistada suutis, oli Mirjam läinud. 

Baynes päästis kiiresti kaks hobust lahti ja viis kokkulepitud kohta. Kärsitult ootas 
ta Mirjamit, minutid näisid talle tundidena. Siis nägi ta Mirjamit lähenemas kahe 
sadulaga. Kiiresti saduldasid nad hobused. Tuleriit väljakul lõõmas ikka veel. Selle 
ümber tunglesid neegrid ja araablased, kes hakkasid juba hirmust toibuma. Mehed 
sagisid ringi ja püüdsid lahtipääsenud loomi. Paar-kolm meest juhtisid kinnipüütud 
loomi sinna, kus Baynes ja Mirjam hobuseid saduldasid. 

Tütarlaps kargas sadulasse. 

»Ruttu,” sosistas ta, ,,me ei tohi silmapilkugi viivitada. Tantor murdis aia sisse augu. 
Sõidame sinna!" 

Et Baynes oli jala juba üle sadula heitnud, ajas Mirjam oma hobuse traavima. Kõige 
lühem tee viis otse läbi peatänava ja ta valiski selle. Nad kihutasid galoppi, Baynes 
kohe ta kannul. 


Põgenemine oli nii ootamatu, et nad olid juba pool külatänavat läbi kihutanud, kui 
üllatatud araablased juhtunut mõistsid. Siis tunti nad ära ja avati tuli. Püssipaukude 
saatel kihutasid Baynes ja Mirjam läbi aiaaugu ja kappasid džunglisse. 

Ja mis sai Korakist? 

Ikka sügavamale džunglisse kandis teda Tantor, kuni hirmunud araablaste kisa 
kaugusse vaibus. Siis pani elevant oma kandami ettevaatlikult maha. 

Korak püüdis end köidikuist vabastada, kuid isegi tema suur jõud ei suutnud katki 
rebida jämedat nööri, mis teda tulba küljes kinni hoidis. Kuna ta seal lamas, 
vaheldumisi töötades ja puhates, pidas Tantor valvet ning ükski metsloom ei 
söandanud neile läheneda. 

Koitis päev, Korak aga lamas endiselt kinniseotuna. Ta hakkas juba uskuma, et 
surebki nälga ja janusse, kuigi ümberringi oh kõike külluses. Ent Tantor ei saanud 
teda kuidagi posti küljest vabastada. 

Sel ajal kui Korak öö läbi köidikute kallal vaeva nägi, kihutasid Baynes ja Mirjam 
piki jõekallast põhja poole. Tütarlaps kinnitas Morisonile, et Tantori juures on Korak 
väljaspool igasugust hädaohtu. Talle ei tulnud mõttessegi, et Korak ei suuda 
köidikuist vabaneda. 

Araablased olid inglast haavanud ja Mirjam kiirustas teda nüüd bwana juurde 
toimetama, et inglase eest seal hoolitsetaks. 

»Ma kutsun bwana Korakit otsima," ütles ta. ,,Me leiame ta üles ja ta tuleb meie 
juurde elama." 

Nad ratsutasid öö läbi ja hommikul kohtasid salka, kes ruttas lõunasse. See oli 
bwana ise oma mustanahliste sõjameestega. Morisoni nähes kortsutas bwana vihaselt 
kulmu, kuid ta talitses oma raevu ja kuulas sõnatult ära Mirjami jutu. Kui neiu 
lõpetas, paistis ta olevat Baynesi unustanud. Ta mõtted tegelesid hoopis teise asjaga 

»»8a leidsid Koraki üles?" küsis ta. ,, Nägid sa teda?" 

»Jah,” kostis Mirjam, ,,nägin teda niisama selgesti kui sind, bwana! Aita mind teda 
uuesti leida.” 

»» Aga kas teie teda nägite?" pöördus bwana nüüd Morisoni poole. 

»Jah, söör,” vastas Baynes, ,,nägin teda väga hästi." 

»Missugune on ta välimuselt?" jätkas bwana. ,,Kui vana ta olla võib?" 

»Ta on arvatavasti inglane, umbes minuvanune või pisut vanem," vastas Baynes. 
»»See on tugev, väga hea kehaehitusega ja haruldaselt päevitunud mees.” 

»Kas panite tähele, mis värvi on ta silmad ja juuksed?” 

Bwana rääkis väga kiiresti ja oli ilmselt ärevil. Mirjam oli see, kes talle vastas. 

»Korakil on mustad juuksed ja hallid silmad," sõnas ta 

Bwana pöördus oma salga peamehe poole. 

»Viid miss Mirjami ja mister Baynesi koju," käskis ta. ,, Mina lähen džunglisse.” 

»» Võta mind endaga kaasa, bwana!" hüüatas Mirjam. ,,Tulen koos sinuga Korakit 
otsima.” 

»»Sinu koht on mehe kõrval, keda sa armastad!" ütles bwana neiule kurvalt, kuid 
kindlalt. 

Siis andis ta peamehele märku võtta tema hobune ja asuda koduteele. Pikkamisi 
ronis Mirjam oma väsinud araabia hobusele, kes oli teda sõidutanud alates šeigi 
külast. Baynesil oli tõusnud palavik; talle tehti kanderaam ja väike salk hakkas 
pikkamisi mööda jõekallast põhja poole liikuma. 

Bwana seisis ja vaatas neile järele, kuni nad ta silmist 

kadusid. Mirjam ei vaadanud kordagi tagasi. Ta sõitis, pea norus. 


Bwana ohkas. Ta armastas seda väikest araabia neiut kui oma tütart. Mõistes 
suurepäraselt, et Baynes oli oma süü lunastanud ja et seetõttu ei saa ta nende abielu 
takistada, kui Mirjam seda meest tõepoolest armastab, arvas bwana siiski, et inglane 
ei vääri ta väikest Mirjamit. Bwana astus aeglaselt lähima puu juurde. Ta hüppas üles, 
haaras oksast kinni ja kadus tihedasse lehestikku. Nagu kass ronis ta väledasti kõrgele 
üles ja hakkas seal end rõivastest vabastama. Väikesest kotist, mis tal seljas oli olnud, 
võttis ta nahariba, hoolikalt kokkulapatud nööri ja pika noa. Nahariba sidus ta endale 
puusade ümber, nööri heitis õlale ja noa pistis vöö vahele. 

Ta oli valmis. Kui ta nii seisis, pea püsti, tugev rind ees, sigines silmapilguks ta 
huulile naeratus. Ta ninasõõrmed paisusid, haistes džungli lõhna, ja hallid silmad 
tõmbusid pilukile. Ta küürutas, hüppas madalamale oksale ja hakkas siis puult puule 
hüpates kagu suunas liikuma, eemaldudes üha rohkem jõest. Ta liikus kiiresti, 
peatudes vaid harva, kisendas läbilõikavalt, kuulatas ja jätkas oma teekonda. 

Alles mitme tunni pärast kuulis ta džunglist isa-ahvi nõrka vastuhüüdu. See kostis 
väga kaugelt. Bwana süda hakkas pekslema ja silmad lõid särama, kui ta seda häält 
kuulis. Ta kisendas veel kord läbilõikavalt ja hakkas siis liikuma isaahvi hääle suunas. 

Korak oli meeleheitel. Abi polnud kusagilt loota ja ta mõistis, et sureb, kui end ise 
ei aita. Selles kummalises keeles, millest vägev loom aru sai, palus ta Tantorit end 
üles tõsta ja kagusse viia. Seal oh Korak näinud hiljuti nii valgeid kui ka musti 
inimesi. Kui nad satuksid mõne neegri peale, käsiks ta Tantorit neegri kinni võtta ja 
paluks siis sellel end posti küljest lahti päästa. Tasub proovida, see on ikkagi parem 
kui maas lamada ja alistunult surma oodata. Tantor kandis teda oma laial seljal läbi 
džungli ja Korak hüüdis vahetevahel valjusti, lootes äratada Akuti tähelepanu, kes 
oma suguharuga siin ümbruskonnas sageli jahil käis. Ehk oskab Akut sõlmi lahti teha 
— kord palju aastaid tagasi oli ta seda ju teinud, kui venelane Koraki kinni oli 
sidunud. Akut kuulisid ta kutset ja tormas appi. 

Aga oli veel keegi, kes ta hüüdu kuulis... 

Mirjam sõitis kaua noruspäi. Tema ajus keerlesid imelikud mõtted. Äkki näis ta 
otsusele jõudvat: ta kutsus peamehe enda kõrvale. 

»Tahan suure bwana juurde tagasi minna,” teatas ta kindlalt. 

Neeger raputas pead. ,,Fi tohi," sõnas ta, ,,bwana käskis teid koju viia ja ma viin teid 
koju.” 

» Te keeldute täitmast minu palvet?" küsis neiu. 

»Jah,”" kostis neeger, pööras hobuse ümber ja hakkas sõitma neiu taga, laskmata teda 
hetkekski silmist. Mirjam naeratas kelmikalt. Tema hobune astus sammu. Nad sõitsid 
läbi puu alt, mille oksad rippusid madalal maa kohal. Ja äkki oli Mirjam kadunud. 
Silmad imestusest pärani, vahtis neeger hobust ja tühja sadulat selle seljas. Ta jooksis 
puu juurde, mille otsa neiu oli kadunud. Kuid seal teda enam polnud. Ta hakkas 
Mirjamit hüüdma, aga talle ei vastanud keegi. Ainult kusagilt kõrgelt kostis pilkavat 
naeru. Peamees saatis oma kaaslased džunglisse Mirjamit otsima, kuid nad tulid 
tühjalt tagasi. Baynes viskles palavikus ja sonis, ta tuli kiiresti koju viia. Peamees 
andis korralduse teekonda jätkata. 

Seigi külast ida pool sügavas džunglis oli koht, kuhu elevandid sageli kogunesid. 
Sinna nüüd Mirjam suunduski. Ta pidi iga hinna eest Koraki üles otsima ja endaga 
kaasa viima. See mõte tüvustas teda. Pealegi hakkas teda piinama hirm, et Korakiga 
on midagi juhtunud ja ta vajab Mirjami abi. Vihane enda peale, et talle see varem 
pähe ei tulnud, hüppas ta väsimust tundmata oksalt oksale ja kuulis äkki tuttavat 
hüüdu, millega suured ahvid oma sugukondlasi appi kutsuvad. 


Mirjam ei vastanud hüüdele, küll aga lisas kiirust, nii et liikus lausa lennates. Tema 
ninasõõrmetesse tungis Tantori lõhn ja ta hingas kergendatult. Korak oli lähedal! 
Mirjam ei vastanud sellepärast, et tahtis poissi üllatada. Ja viimaks nägigi ta Tantorit, 
kes sammus pikkamisi üle lagendiku londiga rasket palki ja meest oma pealael hoides. 

»Korak!" hüüdis Mirjam ülevalt puu otsast. 

Elevant pani kohe oma kandami maha ja pasundas ähvardavalt.valmistudes oma 
sõpra kaitsma. Nooruk tundis Mirjami ära ja teda haaras ärevus. 

»Mirjam!” hüüdis ta vastu. 

õnnelik neiu ronis puu otsast maha ja jooksis Koraki juurde. Kuid Tantor ajas 
ähvardavalt pea üles ja hakkas Mirjamile vastu liikuma. 

»Mine tagasi! Tagasi!" kisendas Korak. ,,Ta tapab su!" 

Mirjam seisatas. 

»Tantor,” ütles ta hiiglaslikule loomale, ,,kas sa mind ei mäleta? Olen väike Mirjam, 
keda sa nii tihti oma laial seljal sõidutasid.” 

Kuid loom pasundas veelgi ähvardavamalt, raputades oma surmatoovaid kihvu. Siis 
püüdis Korak tema viha leevendada. Ta käskis elevanti ära minna, et Mirjam saaks 
tema juurde tulla ja ta vabastada, kuid asjata: Tantor ei 

soovinud oma sõpra maha jätta. Tantor pidas kõiki inimesi peale Koraki oma 
vaenlasteks. Ta oli kindel, et Mirjam kavatseb Korakit tappa, ja otsustas noormeest 
kaitsta. Umbes tund aega püüdsid Mirjam ja Korak looma valvsust petta, kuid kõik oh 
asjata: Tantor ei lasknud Mirjamit abitu noormehe lähedale. 

Siis leidis Korak plaani. 

» Tee nii, nagu läheksid ära," hüüdis ta tütarlapsele. ,,Mine meie juurest alttuule, nii 
et Tantor sind haista ei saaks, ja järgne siis meile. Mõne aja pärast käsin teda ennast 
maha panna ja püüan leida mõne ettekäände, et saata ta kaugemale. Siis tuled ja 
lõikad mu nöörid läbi. Kas sul nuga ori?" 

»»On küll,” vastas tütarlaps. ,,Ma siis lähen, ehk õnnestub meil teda petta. Aga 
vaevalt, Tantor on kavalus ise!" 

Korak naeratas. Ta teadis, et Mirjamil oli õigus. Varsti oli tütarlaps kadunud. Tantor 
muutus valvsaks ja kergitas lonti, et haista tema lõhna. Korak andis elevandile käsu 
jätkata teekonda. Elevant ootas pisut, tõstis siis noormehe uuesti oma pealaele ja asus 
teele. Ja just siis kuulis Korak kaugelt ahvi hüüdu. 

»Akut!" välgatas mõte ,,Kui tore! Tantor tunneb hästi Akutit ja laseb teda ligi tulla.” 

Korak hüüdis vastu, kuid käskis elevanti edasi liikuda: kõigepealt tahtis ta oma 
plaani teoks teha. Nad olid jõudnud lagendikule ja Korak tundis selgesti vee lähedust. 
See oli hea koht ja imehea ettekääne. Ta käskis Tantorit end maha panna ja londiga 
vett tuua. Elevant pani ta lagendikule rohu peale maha ja jäi siis teraselt kuulatama, 
higutades kõrvu ja vedades londiga õhku. Kõik oli vaikne ja rahulik. Pikkamisi 
hakkas ta astuma väikese oja poole, mis oh umbes paari- või kolmesaja jardi 
kaugusel. Korak naeratas rõõmsalt: kui osavasti oli ta oma kohmakat sõpra petnud! 

Kuid tema rõõm oli ennatlik. Ehkki Korak tundis hästi Tantori iseloomu, ei aimanud 
isegi tema, kui palju kavalust peitus ta sõbra ajus. Loom sammus üle lagendiku ja 
kadus džunglisse. Kuid vaevalt oli tihe alusmets elevandi Koraki pilgu eest varjanud, 
kui ta ümber pööras ja ettevaatlikult lagendiku servale tagasi tuli. Siit võis ta kõike 
näha ja samal ajal ise nähtamatuks jääda. Tantor on juba oma loomult kahtlustav. 
Nüüd kartis ta selle tarmangani tagasitulekut, kes oli katsunud Korakile kallale 
tungida. Parem oodata veel pisut ja veenduda, et Korakit miski ei ähvarda, siis võib 
jätkata teekonda oja poole. Noh, näed nüüd, oligi hea, et ta ära ei läinud! Juba see 


nurjatu naine hüppaski puu otsast alla ja jookseb tulistvalu üle lagendiku ahvinimese 
poole. Tantor ootas. Ta ei tule enne välja, kui naine on juba Koraki 

juurde jõudnud, siis ei saa ta enam põgeneda. Nüüd saab Tantor ta kätte! Elevandi 
väikesed silmad kiirgasid metsikult, saba oli kangelt püsti. Tal oli kohutav tahtmine 
metsikult pasundada ja kuulutada oma viha tervele ilmale. Mirjam kummardus Koraki 
kohale. Tantor nägi, kuidas välgatas ta käes pikk nuga, siis hüppas ta kohutavalt 
pasundades džunglist välja ja tormas kaitsetu tüdruku kallale. 


XXVII. Rõõmus kohtumine 


»Seisa!" karjus Korak oma suurele sõbrale. 

Ilmaaegu! Nagu jalad võtsid, tormas Mirjam lähima puu poole. Kuid oma 
hiiglaslikust kehast hoolimata lähenes Tantor talle kiirrongi väledusega. 

Korak lamas sellises asendis, mis võimaldas tal näha kogu seda hirmsat kurbmängu. 
Ta keha kattus külma higiga, süda kippus seisma jääma. Mirjam võis muidugi 
puudeni jõuda enne, kui Tantor ta kätte saab, kuid vaatamata oma väledusele ei 
suudaks ta ikkagi ohutusse kõrgusse ronida, sest enne tõmbab armutu lont ta puu 
otsast alla. Korak kujutles selgelt seda hirmuäratavat pilti. Koletute kihvadega torkab 
Tantor läbi neiu õrna keha või tallab raskete jalgade all veriseks tombuks. 

Nüüd saab elevant ta kätte! Korak tahtis silmi kinni pigistada, kuid ei suutnud. Ta 
kurk oli nagu kinni nööritud. Oma džunglielu jooksul metsikute loomade keskel 
polnud ta kordagi tundnud sellist kohutavat hirmu. Õigupoolest ta ei teadnudki, mis 
tähendab hirm. Ent praegu oli ta hirmust kange. Aga mis see siis oli? Koraki silmad 
läksid üllatusest suureks. Puu otsast, mille varju Mirjam oli jõudnud, hüppas maha 
veider olend, otse neiu ja teda ründava elevandi vahele. See oh hiiglasekasvu paljas 
valge mees. Üle õla rippus tal rõngasse keritud nöör, vöö vahel oli jahinuga. Muud 
relva tal polnud. Paljakäsi seisis ta raevunud elevandi ees. Tema suust kõlas lühike 
käsk ja suur loom jäi nagu post seisma. Mirjam hüppas puu otsa, ta oli päästetud. 
Korak hingas kergendatult, kuid ei suutnud üllatusest toibuda. Ta silmitses teraselt 
tütarlapse päästja nägu ja pikkamisi hakkas asjast aru saama. Ei või olla! See oli 
täiesti uskumatu! 

Ikka veel vihaselt urisedes seisis Tantor pikakasvulise valge mehe ees. Viimane 
astus ta juurde, otse ülestõstetud londi alla, ja ütles talle paar käskivat sõna. Loom sai 
inimesest aru. Metsik viha kustus ta silmist. Kui võõras hakkas Koraki poole minema, 
järgnes Tantor talle alandlikult ja kuulekalt. 

Puu otsast jälgis neid hämmastunud Mirjam. Äkki pöördus võõras tema poole, 
justkui oleks talle neiu sealolek alles praegu meelde tulnud. 

»Mirjam, tule siia!" hõikas ta. 

»Bwana!" hüüatas tütarlaps. Ta hüppas puu otsast alla ja ruttas mehe juurde. Tantor 
vaatas küsivalt valge hiiglase poole, kuid saanud temalt rahustava vastuse, laskis neiul 
läheneda. 

Nad astusid koos Koraki juurde. Tema imestusest pärani silmades säras 
kirjeldamatu rõõm ja ühtlasi ka andekspalumine. 

»Jack!" hüüatas bwana ahvinimese kohale kummardudes. 

»Isa!" tuli lämmatatud hüüe Koraki suust. ,,Tänu jumalale, et see olid sina. Keegi 
teine terves džunglis poleks saanud Tantorit peatada.” 

Ühe hetkega olid Koraki köidikud läbi lõigatud. Noormees hüppas püsti ja langes 
isale kaela. Siis pöördus vanem mees Mirjami poole. 

»Ma vist käskisin sind koju minna," sõnas ta karmilt. 


Korak silmitses neid imestusega. Ta ihaldas kirglikult tütarlast käte vahele haarata. 
Kuid viimasel hetkel meenus talle teine — peen inglasest härrasmees — ja seegi, et 
tema oli vaid metsik harimata ahvinimene. 

Mirjam heitis bwanale süüdlasliku pügu. 

»sa ütlesid mulle," lausus ta väga vaikselt, ,,et minu koht on mehe kõrval, keda ma 
armastan.” 

Ja ta vaatas Koraki otsa silmadega, mis olid täis imelist sära, millist ükski mees 
polnud neis veel näinud ega näe ealeski. 

Korak sööstis avasüli Mirjami poole, kuid laskus äkki ta ette põlvili, surus õrnalt ta 
käe oma huultele ja suudles seda hardalt, nagu olnuks see inglise kuninganna oma. 

Tantori tekitatud lärm ajas ärevile kõik džungliasukad. Puu otsast lehtede vahelt 
ilmus nähtavale suure ahvi pea. Mõnda aega uuris ahv neid teraselt, siis aga pääses ta 
kõrist rõõmukisa. Ta hüppas maha ja tormas paarikümne suguvenna saatel inimeste 
juurde, karjudes inimahvide keeles: 

»Tarzan on tagasi tulnud! Tarzan, džungli valitseja!" 

See oli Akut. Ta hüppas ja kukerpallitas nende ümber, kriiskas ja kisendas 
vaimustusest. Tavalised inimesed oleksid arvanud, et loom on vihast sõge, kuid 
ahvinimesed mõistsid, et ahvide kuningas näitas oma austust ja ustavust temast 
suuremale kuningale. Akuti alamad matkisid teda. Igaüks püüdis teistest kõrgemale 
hüpata ja kõige õudsemat häält teha. 

Korak pani armastavalt käe isa õlale. ,, Maailmas on ainult üks Tarzan,” ütles ta, ,,ja 
iialgi ei saa olla teist.” 

Kaks päeva hiljem hüppasid kõik kolm lagendiku serval puude otsast maha. Siia 
paistis ära suits Tarzani maja korstnast. 

Ahvide Tarzan oli puu otsast oma rõivad kaasa võtnud ja pani need nüüd selga. 
Korak keeldus edasi minemast, kuni talle rõivad tuuakse. Ta ei tahtnud ema silme alla 
ilmuda metslase ehteis, mida oli siiani kandnud. Mirjam jäi Koraki juurde, sest kartis, 
et viimane mõtleb ümber ja põgeneb jälle džunglisse. Nii läkski Tarzan üksi koju 
rõivaid ja hobuseid tooma. 

Mu Kallis tuli talle väravasse vastu, silmad kurvad, sest mees oli üksi, ilma 
Mirjamita. 

»Kus ta on?" küsis ta väriseva häälega. , Muwiri teatas mulle, et ta ei kuulanud sõna 
ja jooksis džunglisse sulle järele. Ah, John, kas ma tõesti kaotan ka täna? Ma ei ela 
seda üle!" 

Ja leedi Greystoke puhkes nutma, peamehe laial rinnal, kus ta oli elu rasketel 
silmapilkudel varemgi leidnud lohutust. 

Lord Greystoke tõstis ta pea üles ja vaatas õnnelike naeruste silmadega naise otsa. 

»Mis on, John?" hüüdis too. ,,Sul on häid uudiseid? Ära piina mind, räägi ruttu!" 

»Ma ei ütle sõnagi, enne kui pole kindel, et sa kannatad välja kõige parema uudise, 
mida me mõlemad iganes oleme kuulnud,” ütles ta. 

»Rõõm ei tapa," hüüdis naine. ,,Sa leidsid... Mirjami?" Ta ei tahtnud oma südames 
äratada asjatut lootust. 

» Jah, Jane," ütles mees liigutusest käheda häälega, ,,ma leidsin tema ja... poja!" 

»Kus ta on? Kus nad on?" karjatas Jane. 

»Džunglis, siinsamas lähedal. Jack ei tahtnud sinu juurde tulla poolpaljana, oma 
metsikus leopardinahas. Ta saatis mind rõivaste järele.” 

Naine plaksutas vaimustatult käsi ja tormas maja poole. 

Oota!" hüüdis ta mehele üle õla. ,,Olen kõik ta ülikonnad alles hoidnud. Kohe toon 
sulle neist ühe!" 


Tarzan pahvatas naerma. 

»Las need ülikonnad jäävad pealegi kappi,” ütles ta. ,, Ainult minu ülikond võib talle 
selga mahtuda. Su väike poeg on suureks sirgunud, Jane!" 

Tund aega hiljem jõudis Korak koju oma ema juurde, kelle pilt polnud tema 
südames kunagi tuhmunud. Ema silmad olid täis armastust ja andeksandmist. 

Siis vaatas Jane Mirjami otsa ja kaastunne varjutas õnnesära ta silmis. 

»Mu vaene laps,” ütles ta. ,,Sind ootab suur mure. Mister Baynes suri oma 
haavadesse.” 

Mirjami silmad muutusid kurvaks. Kuid see polnud niisugune kurvastus, mida 
tunneb naine armastatud meest kaotades. 

»Mul on temast kahju,” ütles Mirjam lihtsalt. ,,Ta kavatses mulle teha palju halba, 
kuid enne surma lunastas oma süü. Kord ma arvasin, et armastan teda. Algul ta 
meeldis mulle, sest ma polnud kunagi varem niisuguseid mehi näinud. Hiljem 
hakkasin teda austama vapruse pärast. Ta ei kartnud oma inetuid kavatsusi mulle üles 
tunnistada. Ta vaatas julgelt surmale silma. Kuid ma ei armastanud teda. Ma ei 
teadnud, mis on armastus, enne kui nägin jälle Korakit." Ja ta naeratas sellele, kes 
ikka veel kandis Tapja nime. 

Leedi Greystoke vaatas üles oma poja silmadesse — selle silmadesse, kes saab kord 
lord Greystoke'iks. Kuid ta ei mõelnud nende seisuste vahest. Tema meelest vääris 
Mirjam kuningat. Ta tahtis üksnes teada, kas Jack armastab seda väikest araablasest 
orbu. Poja pilk ütles talle kõik. Jane kaelustas neid mõlemaid ja suudles kumbagi 
tosin korda. 

» Lõpuks ometi saan ma endale tütre!" hõiskas ta. 

Lähim misjonär asus õige kaugel, kuid nad peatusid kodus ainult paar päeva, et 
puhata ja tähtsaks sündmuseks ettevalmistusi teha. Kohe pärast laulatust siirdusid nad 
sadamasse ja sõitsid Inglismaale. Need olid Mirjami elu kõige imelisemad päevad. Ta 
poleks osanud uneski aimata, milliseid nõiduslikke üllatusi oli tsivilisatsioonil tema 
jaoks varuks. Suur ookean ja luksusaurik sisendasid aukartust. Inglismaa 
raudteejaamade lärmakus ja melu kohutasid teda. 

Kui Greystoke'id olid Londonis oma kodus elanud nädalapäevad, sai lord Greystoke 
kirja Pariisist, oma vanalt sõbralt d'Arnot'lt. Selle kirja tõi talle prantsuse kindral 
Armand Jacot. Lord Greystoke oli temast mõndagi kuulnud ja selles polnud midagi 
imelikku, sest kõik, kes tundsid Prantsusmaa ajalugu, teadsid ka seda nime. Kindral 
oh tegelikult prints de Cadrenet. Kuid vabariiklasena oli ta lahti öelnud sellest 
kõlavast, nimest, mida ta esivanemad olid auga kandnud nelisada aastat. 

»» Vabariigis pole kohta printsidele,” oli tal tavaks öelda. 

Kindralil ohd hallid vuntsid ja kongus kullinina. Lord Greystoke võttis ta vastu oma 
kabinetis ja juba esimeste sõnade järel tundsid nii külaline kui ka peremees teineteise 
vastu siirast sümpaatiat. 

» Tulin teie juurde," seletas kindral Jacot, ..sest meie armas admiral d'Arnot kinnitas 
mulle, et terves ilmas pole kedagi teist, kes tunneks Kesk-Aafrikat nii hästi kui teie. 
Te tahate teada, milleks mulle Kesk-Aafrika. Lubage mul jutustada oma lugu algusest 
peale. Viisteist aastat tagasi teenisin ma Alžiiris võõrleegionis, ja seal varastati mu 
ainus väike tütar. Kes varastas? Arvatavasti tegid seda araablased. Tegime kõik, mis 
armastus, raha ja isegi valitsus teha said, et teda leida, kuid ta kadus nagu vits vette. 
Ta pilt avaldati kõigi suurlinnade tähtsamates ajalehtedes, kuid ei leidunud ühtegi 
inimest, kes oleks võinud meile kätte juhatada ta jälje... 


Ja nüüd, nädal tagasi ilmus minu juurde Pariisi keegi araablane, kes nimetab end 
Abdul Kamakiks. Ta teatas, et on leidnud mu tütre ja võib mu sinna viia. Läksin selle 
araablasega kohe admiral d'Arnot' poole, kes omal ajal sageli Kesk-Aafrikas viibis. 
Araablase jutu ära kuulanud, avaldas d'Arnot arvamust, et koht, kus mu tütart varjati, 
asub teie Aafrika mõisavalduste lähedal. Admiral soovitas mulle kohe teie juurde tulla 
ja küsida, kas teate midagi kusagil naabruses elanud väikesest valgest tüdrukust.” 

»»Ja mulised tõendid esitas araablane, et see on teie tütar?" küsis lord Greystoke. 

»Mitte mingisuguseid," vastas Jacot. «Seepärast ma tahtsingi teiega nõu pidada, 
enne kui ekspeditsiooni organiseerida. Mehel polnud muud kui minu tütre vana pilt, 
mille taha oli kleebitud väljalõige ajalehest. Selles kirjeldati lapse tundemärke ja anti 
teada, kui suure tasu saab tema leidja. Kardan, et araablane oli selle juhuslikult 
leidnud, lubatud tasu äratas temas rahaahnuse ja ta tahab nüüd meile tütre pähe 
sokutada esimest ettejuhtuvat valget tütarlast, lootes, et nii paljude aastate järel pole 
me võimelised ära tundma, kas see on meie tütar või ei ole." 

»Kas pilt on teil kaasas?" küsis lord Greystoke. 

Kindral võttis taskust ümbriku, milles oli koltunud ajaleheväljalõige. Pisarad tulid 
vana sõjamehe silmi, kui ta vaatas jälle oma väikest ammukadunud tütart. 

Lord Greystoke uuris silmapilgu tüdruku pilti. Tema näole sigines kummaline ilme. 
Ta vajutas kellanupule. Sisenes teener. 

»Paluge mu poja naist siia tulla," sõnas ta. 

Mehed istusid vaikides. Kindral Jacot oli liiga hästi kasvatatud, et välja näidata oma 
pettumust, mida talle valmistas lordi kummaline käitumine. Ta otsustas endamisi, et 
niipea kui noor daam kohale ilmub, läheb ta pärast tutvustamist kohe ära. 

Hetke pärast astus tuppa Mirjam. 

Lord Greystoke ja kindral Jacot tõusid püsti. Inglane 

vaikis. Ta isegi ei tutvustanud kindralit Jacki naisele. Ta tahtis näha, missugust 
muljet avaldab Mirjami nägu prantslasele, sest tal oli asja kohta oma arvamus, mis oh 
tekkinud sel hetkel, kui ta nägi pildil Jeanne Jacot' lapsenägu. 

Kindral Jacot heitis põgusa pilgu Mirjamile ja erutust vaevu maha surudes pöördus 
lord Greystoke'i poole. 

»Kui kaua te seda juba teadsite?" küsis ta pisut etteheitvalt. 

»»See turgatas mulle pähe paari minuti eest, kui pilti nägin," kostis inglane. 

»»See on tema!" hüüdis Jacot, tagasihoitud liigutusest värisedes. ,,Kuid ta ei tunne 
mind ära... Aga pole midagi imestada, ta ei saagi tunda...” 

Ta pöördus Mirjami poole. 

» Armas laps, ma olen sinu...” 

Mirjam ei lasknud teda lõpetada. Rõõmuhõiskega sööstis ta avasüli kindrali juurde. 

»Ma tunnen, tunnen!" hüüdis Mirjam. ,,00, nüüd tuli mulle kõik meelde!" 

Lord Greystoke palus kabinetti kutsuda ka oma naise ning Jacki. Kõigi rõõm oli 
piiritu, kui nad kuulsid, et Mirjam oli leidnud oma isa ja ema. 

»Näed nüüd," ütles Mirjam oma mehele, ,,sa arvasid, et abiellusid mingi alamast 
soost araabia tüdrukuga, nüüd aga ei tarvitse sul minu pärast punastada. Kas pole 
tore?" 

»Sina oled tore!" vastas Korak. ,,Abiellusin oma väikese Mirjamiga ja mul on 
ükspuha, on ta alamast soost araablanna või lihtsalt tarmangani.” 

» Ta pole kumbki, mu poeg," sõnas kindral Jacot. ,,Ta on täieõiguslik printsess!" 

1. Belglane ja araablane 


Leitnant Albert Werperi päästis degradeerimisest üksnes tema esivanemate aus 
nimi, mille ta ise oli igaveseks häbisse saatnud. Kellelgi õnnestus saavutada, et ta 
määrati ühte kaugel Kongos paiknevasse sõjaväeüksusse ja niiviisi vabanes ta rängast 
paratamatusest sõjakohtu ette astuda. Albert Werper teadis, et sõjakohus oleks ta 
ilmtingimata mõistnud surma mahalaskmise läbi, ja oli seetõttu pärast Kongosse 
jõudmist esialgu siiralt tänulik neile, kes ta siia olid saatnud. 

Kuid kuus kuud alalist üksindust, venivat üksluisust ja täielikku isoleeritust 
välisilmast muutsid tema vaateid asjadele ja suhtumist ümbritsevatesse inimestesse. 

Ta igatses Brüsseli, ühe kõige lõbuküllasema pealinna lustakat, kärarikast elu. Oma 
kuritegusid meenutades polnud ta veel kunagi sellist igatsust tundnud kui praegu. 

Päevade kaupa heietas ta süngeid mõtteid ja tema südant vaevas haiglaslik 
enesehaletsus. Hinges hakkas idanema umbviha teda siia saatnud inimeste vastu, 
nendesamade inimeste vastu, kellele ta alles hiljaaegu oli olnud nii tänulik selle eest, 
et olid ta päästnud alandusest ja häbist. 

Tundes oma jõuetust teda asumisele saatnud võimude ees, suunas ta tasapisi kogu 
hingele kuhjunud viha nende võimude esindajale Kongos — oma otsesele ülemusele. 

See ohvitser oli külm sõnaaher inimene. Väikese rühma mustad sõdurid teda eriti ei 
armastanud, küll aga kartsid ja austasid. 

Werper ja tema ülemus istusid õhtuti tundide kaupa oma ühise korteri rõdul ja 
suitsetasid sõnatult ühe paberossi teise järel. Kumbki ei püüdnud vaikust katkestada. 
Ja et see oli kestnud niimoodi kuus kuud, jõudis Werper sellega juba harjuda. Ent 
sedamööda, kuidas ta viha kapteni vastu kasvas ja maaniaks muutus, hakkas ta 
tõlgitsema oma ülemuse loomupärast sõnaahtrust kui enda isiklikku solvamist. Talle 
näis, et kapten põlgab teda tema mineviku pärast, ja must viha hinges muudkui paisus, 
kuni ühel saatuslikul õhtul lõppes kõik mõrvaga. 

Nad istusid nagu tavaliselt rõdul ja suitsetasid sõnatult paberosse. 

Äkki kargas Werper püsti. Tema silmad ahenesid ja sil-mavalged valgusid verd täis, 
laud võbisesid, sõrmed pigistasid kramplikult revolvripära. 

»Juba jälle te solvasite mind!" karjatas ta kapteni juurde joostes. ,,01 gu see viimane 
kord! Olen aus ohvitser ega luba iga lurjust enda üle irvitada!" 

Kapten pöördus imestunult tema poole. Ta oli varemgi näinud inimesi, kes olid 
džunglis metsistunud, üksindusest, rõhuvast igatsusest ja kurnavast palavikust hulluks 
läinud. Ta tõusis püsti ja sirutas välja käe, et asetada see leitnandi õlale. Kapten tahtis 
teda rahustada, mõistusele kutsuda. Kuid Werper ei saanud tema liigutusest aru: talle 
näis, et kapten tahab teda kinni võtta. Tema revolvri toru oli kapteni südame kõrgusel 
ja viimane ei jõudnud astuda sammugi, kui Werper päästikule vajutas. 

Ühegi karjatuseta, ühegi oigeta varises inimene rõdu laudpõrandale... 

Werperi teadvust varjutanud udu haihtus ühtäkki ning ta nägi ennast ja oma tegu 
sellises valguses, nagu seda oleks pidanud nägema kohtunikud. Kasarmust kostis 
ärevaid hääli, keegi jooksis rõdu poole. 

Nüüd kohe võtavad nad ta kinni ja tapavad ära, ja kui ei tapagi, siis seovad kinni ja 
toimetavad Kongo jõge pidi sinna, kus selle operatsiooni teostab niisama edukalt täie- 
voliline välikohus, üksnes selle vahega, et see toimub kogu seaduses ettenähtud 
väärikusega! 


Werper ei tahtnud surra. Iialgi enne polnud ta tundnud sellist elujanu kui praegu, mil 
ta ise oli tegelikult võtnud endalt õiguse elada. 

Inimesed jõudsid lähemale. Mis teha? Ta vaatas ringi, justkui otsides õigustust oma 
kuriteole, kuid ei leidnud midagi peale surnud mehe, kelle ta oli põhjuseta tapnud. 
Meeleheites pööras ta ümber ja pistis lähenevate sõdurite eest plehku. 

Ta jooksis üle õue revolvrit ikka veel peos pigistades. Värava juures pidas vahisõdur 
ta kinni. Werper ei peatunud läbirääkimisteks, ei püüdnud kasutada enda kui ülemuse 
autoriteeti, vaid lihtsalt tõstis revolvri ja laskis täiesti süütu neegri maha. Kahmanud 
tapetult püssi ja padrunitasku, paiskas ta värava valla ja kadus džunglipimedusse. 

Öö läbi jooksis Werper üha edasi, tungides ikka sügavamasse džunglitihnikusse. 
Lõvi möirgamine läheduses sundis teda aeg-ajalt seisatama, kuid juba järgmisel hetkel 
tormas ta jälle edasi, relv kogu aeg laskevalmis. Palju rohkem kui metsikuid kiskjaid 
kartis ta kahejalgseid jälitajaid. 

Juba lõi punetama koit, Werper aga tõttas üha edasi. Ta ei tundnud nälga ega 
väsimust, vaid mõtles üksnes sellest, kuidas temast hüljatud inimeste eest ära minna, 
põgeneda teda vanglas ootavate õuduste eest. Ta ei söandanud peatust teha, et hinge 
tõmmata, ta pidi iga hinna eest tagaajajate käest pääsema. Ta ei teadnud, kaua ta juba 
jooksnud oli, ega 

mõelnudki sellele. Ta muudkui liikus edasi, komistades ja vaevu jalga jala ette 
tõstes, kuni viimaks päris jõuetuna maha kukkus. Ta oli näljast ja väsimusest niivõrd 
kurnatud, et kaotas teadvuse. 

Sellises seisundis leidiski ta Ahmet-Zek. 

Oma verivaenlast, eurooplast nähes kahmasid Ahmeti kaaslased oda ja tahtsid talle 
sealsamas otsa peale teha, kuid Ahmet hoidis neid tagasi. Kõigepealt tahtis ta belglast 
üle kuulata. Arusaadavalt tuleb inimest esialgu usutleda ja alles seejärel ta tappa, mitte 
aga esmalt tappa ja alles siis usutleda. 

Leitnant Albert Werper kanti Ahmet-Zeki telki, kus mitu musta orja teda toibutama 
hakkas. Nad tilgutasid talle piiskhaaval suhu veini ja vedelat toitu ning vang hakkaski 
tasapisi teadvusele tulema. Ta lõi silmad lahti ning nägi telgi ava juures araablase 
kogu ja musti võõraid nägusid enda ümber. Araablane keeras ümber ja, kohanud 
vangi pilku, astus telki. 

»Mina olen Ahmet-Zek,"” kuulutas ta. ,,Kes sa säherdune oled ja mida sa tegid minu 
valdustes? Kus on su sõdurid?” ,, Ahmet-Zek!" 

Werperi silmad läksid imestusest suureks, südant aga pigistas ebameeldiv tunne. Ta 
oli sattunud kõige hull julgema röövli kätte, keda tunti kui suurt eurooplaste ja 
iseäranis just belgia sõjaväemundri kandjate vihkajat. Belgia Kongo sõjajõud olid 
palju aastaid edutult võidelnud selle mehe ja tema käsilastega. See oli pikaajaline 
lakkamatu sõda, mis polnud andnud vanemaidki tulemusi. 

Nüüd välgatas selle mehe belglaste vihkamises endas Werperile lootusekiir. Ta ise 
oli samasugune õigusteta ja hüljatud nagu see röövelgi. Selle koha pealt olid nad 
võrdsed ja Werper otsustas seda kasutada. 

»»Ma olen sinust kuulnud,” vastas ta, ,,ja otsisin sind. Minu mehed keerasid mulle 
selja. Ma vihkan neid. Belgia sõdurid jälitavad mind, et tappa. Ma tean, et sa kaitsed 
mind nende eest, sest ka sina vihkad neid. Tänutäheks selle eest olen valmis sinu 
teenistusse astuma. Olen kogenud sõdur, oskan võidelda ja sinu vaenlased on kä minu 
vaenlased.” 

Ahmet-Zek silmitses sõnatult eurooplast. Tema esimene mõte oli, et uskmatu 
valetab. Kuid võis ka olla, et ta rääkis tõtt, ja sellisel juhul vääris tema ettepanek tõsist 


tähelepanu. Vilunud sõdur pole võitlejate hulgas iialgi ülearune, seda enam, kui tal oh 
sõjaasjanduses kogemusi ja teadmisi nagu sellel eurooplasel. 

Ahmet-Zek kortsutas kulmu ja Werperi süda tõmbus kokku. 

Kuid belglane ei tundnud Ahmet-Zekki, kes võis kulmu 

kortsutada seal, kus teine naeris, ja naerda seal, kus teine oleks võpatanud. 

»Noh, mis siis ikka!" lausus Ahmet-Zek. , Isegi kui sa valetasid, tappa jõuan ma sind 
alati. Millist tasu ootad oma teenete eest peale selle, et ma sulle elu kingin?" 

»»Oo, mulle on vaja üksnes seda, et sa annad esialgu süüa ja kehakatet," vastas 
Werper, ,,aga kui ma edaspidi rohkemat väärin, võime alati kaubale saada." 

Sel silmapilgul soovis belglane vaid üht — jääda ellu. Seega oli kontraht sõlmitud ja 
leitnant Albert Werperist saanud kuulsa Ahmet-Zeki röövlijõugu liige. 

Koos metsikute araablastest röövlitega sooritas belglasest väejooksik nüüd 
pärismaalaste karavanidele ja küladele jultunud kallaletunge ning naasis laagrisse, 
koormatud röövitud elevandiluuga ja kaasas tervete trobikondade viisi vange, keda 
röövlid hiljem orjadeks müüsid. Ta püüdis oma uutest kaaslastest mitte millegi 
poolest maha jääda ning võitles samasuguse ägeduse ja julmusega nagu nemadki. 

Ahmet-Zek jägis oma uue sõduri edusamme ilmse heakskiiduga ja hakkas teda üha 
rohkem usaldama. Tänu sellele võis Werper kasutada suuremat vabadust ja iseseis- 
vust. 

Ahmet-Zekil oli üks salasoov. Ta oli seda juba ammu hellitanud, kuid polnud 
leidnud võimalust teoks teha. Eurooplase abiga muutus see tunduvalt kergemaks ja 
Ahmet-Zek otsustas avaldada selle belglasele. 

»» Oled sa millalgi kuulnud mehest, keda hüütakse Tarzaniks?" küsis ta kord 
Werperilt. 

Werper noogutas pead. 

»» Olen küll, kuid pole teda kunagi kohanud." 

»Kui teda poleks, võiksime oma tegevust jätkata rahulikult ja veelgi suurema 
kasuga,"” rääkis araablane edasi. ,,Ta jälitab meid juba aastaid. Ta ajab meid minema 
kõige rikkamatest piirkondadest, ässitab meie vastu pärismaalasi ja relvastab neid. Ta 
on väga rikas. Kui meil läheks korda sundida teda maksma meile rohkesti kulda, 
saaks rahuldatud meie kättemaksuiha ja hüvitatud kaotused, mida oleme tema pärast 
kandma pidanud.” 

Werper võttis kalliskividega ehitud portsigarist paberossi ja läitis selle. 

»»Oled sa mõelnud, kuidas teda maksma sundida?" küsis 

ta. 

»Tal on naine," vastas araablane. «Räägitakse, et ta olevat väga ilus. Tema eest võib 
põhjas head raha saada, kui lunaraha saamine Tarzani käest liiga raskeks peaks 
osutuma.” 

Werper langetas pea ja vajus mõttesse. Ahmet-Zek seisis ja ootas vastust. Kõik hea, 
mis Albert Werperis veel säilinud oli, hakkas vastu mõttele, et ta peab aitama röövida 

ning müüa muhamedi haaremisse orjaks valget naist. Ta tõstis pilgu Ahmet-Zekile. 
Araablase silmad olid ahenenud, ta tundis, et Werperile pole plaan meeltmööda. 

Mis saab siis, kui Werper keeldub selles osalemast? Tema elu on metslase kätes, kes 
hindab uskmatu elu vähem kui koera oma. Werper tahtis elada ja mis tal õigupoolest 
oligi asja selle naisega. Kahtlemata kuulus naine kultuursete eurooplaste valitud 
seltskonda, tema aga oli äratõugatu. Iga valge inimese käsi oli tema vastu, järelikult 
oli naine tema loomulik vaenlane. Kui ta keeldub osalemast naise röövimises, Siis 
Ahmet-Zek tapab ta. Ei, elu on siiski kõige kallim. 


»Kas sa ei julge?" pomises Ahmet-Zek. 

»Ei, ma mõtlesin, kuidas seda korda saata, ja samuti tasust, mida ma nõuan. 
Eurooplasena pääsen ma hõlpsasti majja. Vaevalt leidub sul teist selle raske ülesande 
täideviijat peale minu. Risk on väga suur. Sa pead mulle selle eest kõvasti maksma, 
Ahmet-Zek!" 

Röövli näole sigines rahulolev naeratus. 

»Hästi öeldud, Werper!" lausus ta leitnanti õlale patsutades. ,,Sa väärid tublit tasu ja 
ka saad selle. Eelkõige peame mõtlema, kuidas plaani ellu viime.” 

Nad kükitasid Ahmet-Zeki kunagise uhke telgi pleekinud siidkatte alla pehmele 
vaibale ning sosistasid pimeduses kaua ja salapäraselt. 

Pidevast värskes õhus viibimisest oli belglase nägu tuule käes karedaks muutunud, 
päevitunud ja omandanud araablaste nahale omase tõmmu jume. Ka riietuses püüdis 
Werper viimse kui pisiasjani matkida oma isandat. Pikka kasvu, tihedast habemest 
ümbritsetud näoga oli ta välimuselt samasugune araablane nägu Ahmet-Zek. 

Alles hilisel öötunnil naasis Werper telki. 

Järgmisel päeval sooritas Werper mundri kallal põhjaliku ülevaatuse, kõrvaldades 
hoolikalt kõik varasema teenistuse märgid. Oma rikkalikust kollektsioonist, mis oli 
tekkinud mitmesugustel asjaoludel röövitud esemetest, tõi Ahmet-Zek lagedale 
väikese kiivri ja euroopaliku sadula. Olles sel kombel varustatud kõige vajalikuga, 
lahkus Werper mõne mustanahalisest orjast safari saatel Ahmet-Zeki laagrist. 


II. Teel Opari 


Kaks nädalat hiljem, kui John Clayton, lord Greystoke oma hiiglasuurte Aafrika 
maavalduste ülevaatuselt koju tagasi pöördus, märkas ta salkkonda inimesi, kes sõitis 
tema kodu ja metsa vahelisel tasandikul. 

Ta peatas hobuse ja hakkas väikest rühma jälgima. Tema terav silm märkas juba 
eemalt kõige ees sõitva ratsaniku päikese käes hiilgavat valget kiivrit. Arvates, et see 
on rändav eurooplasest kütt, kes külalislahkusele lootes tema kodu poole suundub, 
tõmbas lord Greystoke ratsmed pingule ja sõitis pikkamisi võõrale vastu. Pool tundi 
hiljem astusid külaline ja peremees juba majja ja lord Greystoke esitles oma naisele 
musjöö Jules Frecofd. 

»Me eksisime ära," selgitas musjöö Frecot. ,, Minu teejuht pole neis paigus kunagi 
käinud, need saatjad aga, kelle me viimasest külast kaasa võtsime, tundsid siinset 
kanti meist veelgi vähem. Eile jätsid nad meid hoopiski maha ja panid plehku. Mul on 
hea meel, et teid kohtasin. Ei teagi kohe, mida oleksime peale hakanud, kui me 
juhuslikult poleks teie valdustesse sattunud.” 

Otsustati, et Frecot jääb oma inimestega mõneks päevaks siia, et puhata raskest 
teekonnast, pärast aga annab lord Greystoke teejuhi, kes nad sellest tundmatust paik- 
konnast välja juhatab. 

Hästi kasvatatud, armastusväärse ja aega omatahtsi kasutava prantsuse džentelmeni 
võltsmaski all oli Werpe-ril lihtne oma võõrustajaid petta ja nende poolehoidu võita. 
Ent mida kauemaks ta majja jäi, seda võimatum tundus talle oma plaan ellu viia. 

Leedi Greystoke ei sõitnud kunagi üksinda kodust kaugele ja metsikute waziride 
piiritu ustavus, kellest Tarzani sõjavägi peamiselt koosneski, muutis võimatuks nii 
leedi Jane'i röövimiskatse kui ka waziride endi äraostmise. 

Möödus nädal, aga nagu Werper ise otsustada võis, oli ta oma eesmärgist niisama 
kaugel kui siiasaabumise esimesel päeval. Kuid just siis juhtus midagi säärast, mis ei 
sisendanud Werperile üksnes uut lootust, vaid ka soovi saada hoopiski kopsakamat 


tasu kui naise eest makstav lunaraha. Hommikul tõi käskjalg kohale nädalase posti ja, 
lukustanud end kabinetti, tegeles lord Greystoke kuni lõunani oma kirjavahetusega. 
Lõunasöögi ajal näis ta olevat tujust ära, tõusis peagi lauast ja läks oma tuppa. Varsti 
järgnes talle ka leedi Greystoke. 

Rõdul istudes võis Werper kuulda nende hääli, nad pidasid tõsiselt millegi üle nõu. 
Kaval belglane taipas kohe, et siin toimub midagi ebatavalist. Rahulikult tõusis ta 
toolilt ja, püüdes hoiduda maja ümber kasvavate tihedate põõsaste varju, hiilis akna 
alla, kust kostis võõrustajate hääli. 

Juba esimesed kuuldud sõnad ajasid ta ärevile. Rääkis leedi Greystoke. 

»Ma olen alati kartnud selle ühingu krediidivõimelisuse 

pärast. Kuid mulle tundub täiesti uskumatuna, et nad niisuguse summaga 
pankrotistusid. Arvan, et seal oli tegu ulatusliku kuritarvitusega.” 

»»Küllap see nii oligi,” vastas Tarzan. ,, Aga mis krahhi põhjuseks ka polnud, fakt 
jääb faktiks. Ma olen kaotanud absoluutselt kõik ja mul ei jää üle midagi muud kui 
minna Opari uut varandust tooma." 

00, John!" hüüatas leedi Greystoke ja Werper kuulis, kuidas ta hääl värises. ,,Kas 
tõesti pole teist võimalust? Mul on õudne mõelda, et sa lähed jälle sellesse 
kohutavasse linna. Olen valmis kogu elu vaesuses elama, kui sa ainult ei peaks ennast 
uuesti säärasesse hädaohtu saatma.” 

»Sa muretsed ilmaaegu,” vastas Tarzan naerdes. ,,Mul on küllalt mõistust olla 
ettevaatlik, pealegi tulevad wazirid minuga kaasa ja nemad juba ei lase mulle liiga 
teha.” 

»Kord nad juba lasksid Oparist jalga ja jätsid su saatuse hooleks," tähendas leedi 
Jane ettevaatlikult. 

» Teist korda nad seda enam ei tee. Juba tookord olid neil enda pärast suud-silmad 
häbi täis ja nad olid Opari tagasi pöördumas, kui ma neid kohtasin." 

» Tuleb leida teine lahendus!" jäi naine endale kindlaks. 

»Ma ei näe ainsatki teist võimalust hankida varandust ilma Opari aaretekambrisse 
minemata. Olen väga ettevaatlik, Jane. Opari elanikud ei saa isegi teada, et ma neil 
uuesti külas käisin ja võtsin ära veel ühe osa varandusest, mille olemasolust neil 
aimugi pole. Muide, kui nad sellest ka teaksid, ei oskaks nad seda nagunii hinnata!" 
lõpetas lord Greystoke. 

Ilmselt veenis tema otsusekindel toon leedi Greystoke'i edasiste vaidluste kasutuses 
ja ta vahetas kõneainet. Werper seisis veel mõnda aega akna all, kuid jõudnud 
veendumusele, et oli kõige tähtsama teada saanud ja kartes, et teda märgatakse, naasis 
rõdule. 

Ta istus siin veel pool tundi, suitsetades üksteise järel mitu paberossi, ja läks oma 
tuppa. 

Järgmisel hommikul söögilauas kuulutas Werper, et ta kavatseb neil päevil ära sõita, 
ja palus Tarzanilt luba waziride maalt lahkudes tema valdustes pisut jahti pidada. 

Kaks päeva tegi belglane ettevalmistusi ärasõiduks ning kogu oma kaaskonna ja 
waziride suguharust ühe pärismaalase saatel sõitiski viimaks minema. 

Vaevalt olid nad mõne miili kaugusele jõudnud, kui Werper teatas, et on 
haigestunud ja kavatseb jääda siia nii kauaks, kuni terveks saab. 

Et nad polnud Greystoke'ide majast kuigi kaugel, saatis Werper wazirist teejuhi 
koju, öeldes, et kutsub ta tagasi niipea, kui saab teekonda jätkata. Pärast waziri 
lahkumist laskis Werper kutsuda oma telki Ahmet-Zeki ühe kõige 

ustavama neegri ja käskis teda jälgida, millal Tarzan teele asub, mis suunas liikuma 
hakkab, ja temale, Werperile, sellest otsekohe teada anda. 

Belglasel ei tulnudki kuigi kaua oodata. Järgmisel päeval tuli piilur tagasi teatega, et 
koidikul oli Tarzan koos viiekümne waziri suguharu sõjamehega kodust lahkunud ja 
kagusse suundunud. 

Kirjutanud Ahmet-Zekile pika kirja, kutsus Werper oma salga peamehe enda juurde 
ja ütles talle: 

»Saada otsekohe kuller selle kirjaga Ahmet-Zeki juurde. Ise jääd siia ja hakkad 
ootama edasisi korraldusi temalt või minult. Kui siia tuleb keegi inglase juurest, siis 
ütled, et olen väga haige, laman- telgis ega saa kedagi vastu võtta. Nüüd aga anna 
mulle kuus kõige tugevamat ja vapramat sõjameest ning ma lähen inglast jälitama. 
Tahan teada saada, kuhu tema varandus on peidetud.” 

Sel ajal kui Tarzan oli seljast võtnud euroopalikud rõivad, katnud puusad 
naharibaga, relvastunud kõige primitiivsemal kombel ja juhtis ustavaid wazirisid 
surnud Opari linna poole, käis belglasest väejooksik varjuna tema kannul. Pikkadel 
palavatel päevadel liikus ta Tarzani jälgedes, ööseks jäi aga peatuma tema sõjameeste 
laagri lähedusse. 

Samal ajal sõitis Ahmet-Zek kogu oma röövlijõuguga lõunasse, Greystoke'ide mõisa 
poole. 

Ahvide Tarzanile oli see rännak tõeline pidu. Kogu tema tsiviliseeritus oli üksnes 
väline kest, mille ta esimesel parajal võimalusel koos teda ahistava euroopaliku 
riietusega minema heitis. Ainult naise armastus hoidis teda selle näilise kultuursuse 
raamides. Elu eurooplaste seas oli äratanud temas põlguse tsivilisatsiooni vastu. Ta 
vihkas tsiviliseeritud ühiskonna kavalust ja silmakirjalikkust. Selles paljukiidetud 
ühiskonnas ei näinud ta midagi muud peale argpüksliku, meelekindlusetu püüdlemise 
raha, luksuse ja varanduse säilitamise poole. Ta tabas ära selle olemuse oma selge 
looduslapse mõistusega. Ta eitas visalt, et kõige kaunim elus — muusika ja kirjandus 
— võisid areneda niisugusel roiskunud pinnasel. Vastupidi, ta jäi kangekaelselt selle 
juurde, et need tekkisid ja säilisid tsivilisatsioonist mööda minnes ja sellest hoolimata. 

»Näidake mulle seda paksu enesega-rahul olevat argpüksi," tavatses ta rääkida, ,,kes 
kunagi oleks loonud imekauni ideaali. Kõik inimese mõistuse ja südamega loodud 
helge ja kaunis on sündinud relvade tärinas, võitluses elu eest, puuduse ja nälja käes, 
surma ja hädaohu palge ees.” 

Ja Tarzan pöördus alati loodusesse tagasi erilise rõõmuga nagu armunu, kes on 
pikka aega vangikongi kivimüüride taga unistanud kohtumisest oma kallimaga. 

Tegelikult olid Tarzani wazirid temast isegi kultuursemad. Enne kui liha süüa, 
keetsid nad seda ja pöörasid pea kõrvale paljudest asjadest kui roojastest, mida Tarzan 
pidas maiuspalaks. 

Kuid silmakirjatsemise mürk oli nii tugev ja nakkav, et isegi otsekohene ja julge 
ahvinimene häbenes oma sõjamehi ega söandanud sünnipärastele ihadele voli anda. 
Ta sõi vastikut suitsuliha, samal ajal kui oleks eelistanud toorest ja värsket; ta tappis 
metslooma varitsuspaigast oda või noolega, sellal kui oleks tahtnud talle selga hüpata 
ja oma tugevad terved hambad kaela vajutada. Kuid Tarzanit polnud asjatult imetanud 
metsik emaahv: see, mida ta esialgu tunnetas ähmase soovina, kasvas lõpuks visaks 
kehaliseks vajaduseks. Ta ihkas äsjatapetud looma kuuma verd, tema musklid nõudsid 
võitlust võimsate džungliasukatega, võitlust elu ja surma peale, et ta võiks taas 
proovida oma jõudu, mis tema elu esimese kahekümne aasta jooksul oli andnud talle 
üheainsa õiguse — õiguse elada. 


III. Džungli hääl 

Oli öö. Tarzan lamas neljakandilises astelpõõsa okstest põimitud telgis, mis 
mõnevõrra kaitses teda ja sõjamehi metsloomade kallaletungi eest. Telgi kõrval 
põleva lõkketule juures pidas vahti üks waziri sõjameestest. Aeg-ajalt lõid pimeduses 
kiirgama kollased silmad, mis ainiti tulle vahtisid. 

Rohkem kui tund aega vähkres Tarzan oma rohuasemel, suutmata uinuda. Lõvide 
nohin, köhimine ja teiste džungli-asukate lõrisemine kõlasid selle metsiku inglise 
lordi kõrvus võimsa kutsena. Kasutades juhust, et valvur pöördus teisale, tõusis ta 
püsti ja lükkas kuuldamatult nagu viirastus telgi seina kõrvale. Pimeduses läigatasid 
kollased silmad. Tarzan hüppas lähima puu otsa. Ülevoolavat elujõudu tunnetades 
sööstis ta mõnda aega ühe hiiglasliku puu otsast teise otsa. Seejärel ronis ta 
ülemistele, peenikestele ja kõikuvatele okstele. Siin näitas talle teed ere kuuvalgus, 
õrn tuul sahistas puulehtedes ja iga habras oks, millele ta astus, ähvardas teda 
surmaga. 

Hetkeks ta peatus ning tõstis pea ja käed üles kuu Goro poole. Isaahvi hüüd oli 
vallandumas tema huulilt, kuid ta hoidis seda tagasi, kartes ajada ärevile oma 
wazirisid, kellele nende isanda metsik kutsung oli hästi tuttav. 

Ta liikus nüüd aeglasemalt, hiilides okstel ettevaatlikult edasi. Ahvide Tarzan otsis 
saaki. Ta laskus maa peale ja sattus pilkasesse džunglipimedusse. Kuuvalgus ei 
pääsenud läbi tiheda lehestiku. Selles kohas kasvasid puud nii paksult, 

et Tarzan pidi kogu aeg tüvede vahelt läbi pugema. Vahetevahel ta kummardus ja 
puudutas ninaga maad. Maas oli rohkesti igasuguste loomade jälgi. Nende hulgast 
leidis ta põder Bara värske jälje. Tarzanil läks suu vesiseks, tema rinnast vallandus 
madalahäälne lorin. Kadusid kunstliku vaoshoituse viimsed riismed. Tarzan oli taas 
ürgkütt ja ürginimene. 

Ta läks tuule suunas, juhindudes lõhnadest, mida tavaline inimene poleks üldse 
tundnud. Bara oli vastaspoolele liikunud kiskjate jälgedest üle läinud, Tarzan leidis 
põdra omad lõhna järgi üles. Metssiga Horta jälgede magus-mõrk-jas lõhn ei suutnud 
põdra sõrast jäänud pehmet vürtsikat lõhna välja tõrjuda. 

Ja siis hoiataski Tarzani peen haistmine, et põder on lähedal. Ta ronis uuesti puu 
otsa ja jätkas oma teed alumistel okstel, kust oli hõlpsam saaki otsida. Kuuvalgusest 
üleujutatud lagendikul jõudis Tarzan Barale järele. Ta liikus puude otsas käratult 
edasi, kuni jõudis otse põdra kohale. 

Ahvinimene hoidis paremas käes pikka jahinuga, mis kunagi oli kuulunud tema 
isale. Tarzani südant täitis röövlooma metsik rõõm. Vnvuks jäi ta rippuma 
pahaaimamatu Bara kohale ja viskus siis äkki ülalt otse looma siledale seljale. 
Mimkeha raskuse all kukkus põder põlvili ja enne kui ta üles tõusta jõudis, oli vahe 
nuga läbistanud ta südame.Tar-zan hüppas oma ohvri korjusele tähistama võitu 
tavakohase kisaga, kuid just sel hetkel tõi tuul talle sõõrmetesse midagi niisugust, mis 
sundis ettevaatusele ning võidukisa talitsema. Ta jäi üksisilmi vahtima sinnapoole, 
kust tuul puhus, ning minuti pärast lõi lagendiku vastaspoolel kõrge rohi kahele poole 
laiali ja lagendikule astus majesteetlikult lõvi Numa. Jõudnud lagendiku keskele, jäi ta 
seisma ja põrnitses oma kollakasroheliste silmadega kadedalt õnnelikku jahimeest. 
Sellel ööl polnud Numal vedanud. Ahvinimese huulilt vallandus madal möiratus. 
Numa vastas samamoodi, kuid ei liikunud paigast. Ta vehkis tasakesi sabaga ega 
lasknud silmist Tarzanit, kes ülimalt rahulikuna põdra kerel kükitas ja tapetud looma 
tagakeha küljest endale vägevat lihakäntsakat lõikas. 

See lõvi polnud iialgi varem kohtunud ahvide Tarzaniga ja oli nüüd täiesti nõutu. 
Tema ees seisis olend, kes välimuse ja lõhna poolest sarnanes inimesega (Numa oli 


inimliha juba proovinud ja teadis, et kuigi see just eriti hästi ei maitse, on seda hoopis 
hõlpsam kätte saada kui mõnda muud), kuid selle olendi kiskjalik möire meenutas 
Numale tohutu suuri karvaseid vaenlasi. Ja nii ta seisis, julgemata paigast liikuda, 
samal ajal kui nälg ja sooja liha lõhn ärritasid teda lausa hullumiseni. 

Tarzan pidas Numat kogu aeg silmas ja taipas, mis kiskja väikeses ajus toimus. 

13 

Kuid kiusatus oli liiga suur ja Numa võttis südame rindu. Tema saba tõusis äkki 
püsti ja Tarzan, kes teadis imehästi selle liigutuse tähendust, haaras äralõigatud liha- 
käntsaka hammaste vahele ja hüppas lähema puu otsa. Ekspressi kiirusel edasi 
tormanud Numa leidis tühja koha sealt, kus ta oli lootnud vaenlasega kokku põrgata. 

Tarzani põgenemine ei tähendanud, et ta oleks olnud argpüks. Džungli elus 
valitsevad teised seadused kui meil, see rajaneb reeglitele, mis meile on täiesti 
arusaamatud. Oleks Tarzan näljane olnud, oleks ta kahtlemata jäänud paigale ja 
kohanud lõvi kui võrdne võrdset. Ta oli varem niimoodi küll ja küll talitanud ning tuli 
ette sedagi, et ta ise ründas lõvi. Seekord oli tal kõht täis ja kaasa kahmatud liha- 
käntsakas suurem, kui ta ära süüa suutis. Ent siiski ei võinud Tarzan ükskõikselt pealt 
vaadata, kuidas Numa tema tapetud põtra lõhki rebis. Selle jultunud lõvi upsakust tuli 
karistada. Tarzan otsustas iga hinna eest Numal maiustamise nurja ajada. Läheduses 
kasvas rohkesti suurte kõvade viljadega puid. Ühe seesuguse otsa hüppaski Tarzan 
nüüd orava kergusega ning hakkas kärmesti raskeid vilju noppima ja nendega suurt 
kassi loopima, kes sellest äkilisest pommitamisest marru läks. Pommirahe all ei 
saanud Numa Bara rappimist jätkata, ta vaid ulgus ja möirgas raevukalt, püüdis 
hoopide eest kõrvale põigata, kuid lõpuks pidi siiski taanduma. 

Vihase lõrinaga eemaldus ta põdra kerest. Ent jõudnud lagendiku keskele, jäi ta äkki 
vait. Lõvi suur pea langes alla ja sirutus ettepoole, keha vajus maadligi, pikk saba lõi 
võbisema ja ta hakkas ettevaatlikult lagendiku teises servas kasvavate puude poole 
hiilima. 

Tarzan muutus otsemaid valvsaks. Mis võis äratada Numa tähelepanu ja panna teda 
unustama oma lüüasaamist? Vaevalt oli lõvi puude taha kadunud, kui Tarzan tundis 
õhus inimese lõhna. Torganud ülejäänud lihatüki harulise oksa otsa, pühkis ta 
rasvased käed oma paljaste puusade külge puhtaks ja tõttas mööda puude latvu 
Numale järele. Lagendikult viis metsa alla lai sissetallatud rada. Kõrvu selle rajaga 
hiilis Numa, hoidudes puutüvede varju, kõrgel õhus tema kohal liikus aga viirastusena 
valge inimene. Mõlemad nägid saaki ühel ajal. Muide, peen haistmismeel oli neile 
juba varem teatanud, et see oli mustanahaline, lisaks aga teadis Tarzan veel sedagi, et 
see oli vana, talle võõras mees, sest nii rassil, sool kui ka vanusel on oma spetsiifiline 
lõhn. 

See oli vana mees, kes tegi üksinda endale vaevaliselt teed läbi pimeda džungli: 
kortsus ja kuivetunud ätt, üleni rikutud inetutest armidest ja tätoveeringust. Tema õlgu 
kattis hüääninahk, halliks läinud kiirul ilutses aga selle 

looma kuivanud pea. Kõrvadel olevate eriliste tundemärkide järgi tundis Tarzan 
temas ära nõia ja hakkas nüüd kärsitusega ootama, mida Numa kavatseb ette võtta. 
Tarzan ei sallinud nõidu. Kuid selsamal silmapilgul, kui Numa oli juba hüpanud, 
meenus äkki valgele inimesele, et kättemaks on magus ja et lõvi oli kõigest mõne 
minuti eest röövinud tema saagi. 

Enda taga kuivanud okste praksumist kuuldes pööras mustanahaline nõid ümber ja 
nägi paarikümne sammu kaugusel tohutu suurt mustalakalist lõvi, kes joonelt tema 
poole tormas. Ja enne kui nõid toibuda suutis, oli ta juba Numa käppade vahel. Sel 
silmapilgul hüppas Tarzan oksalt alla, kukkus kogu raskusega kiskja turjale ja torkas 


noa talle selga vasaku abaluu alla. Keeranud pika laka parema käe ümber, surus ta 
hambad lõvi kaela ja põimis oma võimsad jalad ta kere ümber. 

Numa pistis valust ja raevust möirgama, tõusis tagajalgadele ning kukkus selili. 
Tarzanil oli ebainimlik jõud: lõvi hetkekski raudsest haardest lahti laskmata torkas ta 
vahetpidamata talle noaga küljekontide vahele. Õnnetu kiskja vähkres maas, 
hammustades ja kriipides õhku; ta lõrises ja kiskus end kokku, tegi uskumatuid 
pingutusi, et kätte saada kohutavat olevust, kes tal seljas istus. Tarzan ise oli üleni 
kriimustatud, läbi kolgitud ning kaetud Numa vere ja kleepuva poriga. Juba mitu 
korda pidi lõvi äärepealt ta oma seljast maha paiskama, kuid ahvide kasvandik ei 
nõrgestanud hetkekski haaret ega lasknud käest vaenlase paksu sakrunud lakka. Oleks 
ta seda teinud kas. või viivuks, oleks temast sedamaid saanud kõverate küüniste ja 
vahedate kihvade ohver. 

Nõid lamas sealsamas, kus lõvi ta kätte oli saanud. Üleni lõhki rebitud ja verest 
tühjaks jooksmas, polnud tal jõudu tõusta ega põgeneda. Nii pidi ta tahes-tahtmata 
kahe džunglivalitseja vihast võitlust pealt vaatama. Tema aukuvajunud silmad lõid 
särama, hambutuid igemeid katvad kipras huuled hakkasid liikuma, pomisedes 
loitsusõnu tundmatutele deemonitele. 

Tal polnud vähimatki kahtlust võitluse lõpu suhtes: loomulikult pidi veider valge 
mees saama suure Simba ohvriks! Kus seda kuuldud oli, et üksnes noaga relvastatud 
inimene oleks tapnud säärase võimsa metslooma? 

Kuid äkki läksid mustanahalise silmad suureks: ta hakkas oma oletuste 
paikapidavuses kahtlema. Mis imetabane olend see siiski oli? Ta võitles Simbaga ega 
andnud metsloomade kuningale alla! Ja äkki elustus tema mälus ajaga tuhmunud pilt 
ammumöödunud päevadest: palju aastaid tagasi oli ta džunglis näinud nõtket 
valgenahalist noorukit, kes oli kihutanud hiigelahvide karja ees puude otsas. 
Vanamehe 

silmad hakkasid pilkuma, neis peegeldus vaime ja paha-rette uskuva inimese hirm. 

Nüüd ei murdnud vana nõid enam pead selle üle, kes tuleb võitjaks. Ta teadis, et see 
džunglijumal tapab Simba. Ja nüüd kartis ta oma saatuse pärast veelgi rohkem kui 
enne, mil oli kindel, et peab surema lõvi käppade vahel. 

Ta nägi, kuidas lõvi hakkas verekaotusest nõrgenema, kuidas ta võimas keha värises 
ja tuikus. Siis lõpuks varises loom maha ega suutnud enam tõusta. Nõid nägi, kuidas 
metsavaim võidetud vaenlase seljast üles tõusis, jala ikka veel tõmblevale kehale pani, 
näo kuu poole tõstis ja säärase metsiku haukuva kisa kuuldavale tõi, nii et veri vana 
posija soontes tardus... 


IV. Ennustus läheb täide. 


Tarzan pöördus vanamehe poole. Ta ei tapnud Numat sugugi selleks, et päästa 
neegrit, vaid ainuüksi lõvile kättemaksuks. Aga enda ees abitut surevat vanameest 
nähes sigines tema metsikusse südamesse midagi kaastunde taolist. Oma 
noorusaastatel oleks ta hetkegi kõhklemata nõia tapnud, kuid tsivilisatsioon oli ka 
temale pehmendavat mõju avaldanud, ehkki ei teinud temast argpüksi ega hellikut. Ta 
nägi, et vanamees oli juba hinge heitmas ja kannatas. Kummardunud talle lähemale, 
vaatas Tarzan ta haavad üle ja peatas verejooksu. 

»Kes sa oled?" küsis vanamees väriseva häälega. 

»» Olen Tarzan ahvide sugukonnast," kostis ahvinimene ja tema häälest ei kõlanud 
sugugi vähem uhkust, kui ta oleks öelnud: ,,Olen John Clayton, lord Greystoke.” 


Nõid võpatas ja sulges silmad. Kui ta need uuesti lahti lõi, paistis neist kindel otsus 
taluda mehiselt kõiki piinu, mida talle valmistab see hirmuäratav metsavaim. 

»Miks sa siis ei tapa mind?" küsis ta. 

»Misjaoks peaksin sind tapma," kostis Tarzan. ,,Sa pole mulle midagi halba teinud. 
Pealegi sured sa nagunii, lõvi Numa saatis su surma.” 

»Nii et sina poleks mind tapnud?" 

Vanamehe värisevas hääles kõlas imestus ja umbusk. 

» Vastupidi, ma oleksin su päästnud, kui oleksin suutnud," vastas Tarzan, ,,kuid see 
on võimatu. Miks sa arvasid, et ma su tapan?" 

Vanamees vaikis silmapilgu. Kui ta uuesti rääkima hakkas, võis näha, et tal oli 
maksnud suurt vaeva südant rindu võtta. 

»Ma tunnen sind juba ammu,” alustas ta, ,, juba sellest 

16 

ajast, kui sa kuningas Mbonga riigi läheduses džunglis ümber hulkusid. Olin nõid 
juba siis, kui sa Kulonga ja mitu teist sõdalast tapsid, meie onne tühjaks röövisid ja 
meie mürgipa-ja minema viisid. Esialgu ei tundnud ma sind ära, siis aga meenus 
mulle valge nahaga ahv, kes elas koos karvaste ahvidega ja tekitas kuningas Mbonga 
küla rahvale rohkesti peavalu. See oled ju sina, metsade jumal, Munango Ksewati, 
kellele me oma onnide juurde aiataha toitu panime ning kes tuli ja kõik ära sõi! Enne 
kui suren, ütle mulle: oled sa inimene või saatan?" 

Tarzan puhkes naerma 

»» Olen inimene," lausus ta. 

Vanamees ohkas ja vangutas pead. 

»»Sa kavatsesid mu elu päästa," ütles ta, ,,ja ma tahan sulle selle eest tasuda. Olen 
vägev nõid. Kuula mind, valgenahaline! Sind ootavad ees rasked päevad. Ma lugesin 
seda omaenda verest, mida peopesale laiali määrisin. Mine tagasi, kuni pole hilja. 
Hädaoht ootab sind ees, hädaoht varitseb sind selja taga. Kuid see, mis ees, on 
hirmsam. Ma näen...” 

Ta vakatas ning vedas pikalt ja vaevaliselt hinge, siis aga tõmbus väikeseks kipras 
tombuks ja oligi surnud. 

Nii ei saanudki Tarzan teada, mida vanamees veel oma vere pealt näinud oli. 

Oli juba väga hilja, kui ahvinimene telki tagasi jõudis ja oma sõjameeste keskele 
pikali heitis. Keegi polnud märganud tema lahkumist, keegi ei näinud ka tema 
tagasitulekut. Enne uinumist mõtles ta nõia hoiatusele ja ärgates meenutas seda uuesti. 
Kuid ta ei läinud tagasi: Ahvide Tarzan ei tundnud hirmu. Ent oleks ta vaid teadnud, 
mida valmistas saatus tema jaoks maailmas kõige kallimale inimesele, oleks ta puude 
latvu mööda koju tagasi lennanud ja jätnud Opari kulla iidse linna unustatud 
varakambritesse igaveseks lebama. 

Selsamal hommikul mõni miil Tarzanist tagapool mõtiskles üks teine valge mees 
selle üle, mida ta oli öösel kuulnud, ning oli juba üsna lähedal sellele, et oma kavatsu- 
sest loobuda ja tagasi pöörata. See oli mõrvar Werper. öövaikuses kaugel enese ees oli 
ta kuulnud häält, mis täitis tema ara südame pöörase hirmuga. Iialgi elus polnud ta 
kuulnud niisugust häält. Ta poleks võinud uneski aimata, et see hääl võis tulla maise 
olendi kõrisj. Ta oli kuulnud isa-ahvi võidukisa, mille Tarzan oli kuu Goro palge 
poole saatnud. Werper oli siis värisema hakanud ja katnud näo kätega. Ja nüüdki 
eredas päevavalguses pani ainuüksi selle meenutamine teda värisema ja ta tahtis 
põgeneda tundmatu hädaohu eest, mida oli ennustanud öösel mööda džunglit 
kandunud kaja. Kuid belglast hoidis paigal veelgi suurem hirm — ta kartis oma 
isandat Ahmet-Zekki. 

Ja seega siis kogu aeg, kui ahvide kasvandik Tarzan kangekaelselt endale Opari 
rusudes kindlusemüüride poole teed rajas, hiilis Šaakalina tema kannul Werper. Ja 
kumbki ei teadnud, mis ootab neid ees. 

Lageda oru serval, mille taga paistsid Opari kullast kuplid ja minaretid, jäi Tarzan 
seisma. 

Ta tahtis sinna öösel maad kuulama minna, sest oli tõotanud leedi Jane'ile olla kogu 
selle rännaku kestel oma tegutsemises äärmiselt ettevaatlik. 

öö saabudes asus ta teele. Werper, kes oli waziride salga järel mööda kaljusid 
roninud ja mäe tipus hiigelrahnude vahel end päev läbi varjanud, hiilis tema kannul. 

Linna välismüüride ees kõrgus järsk graniitkalju. Just selles kaljus asuski sissepääs 
tunnelisse, mis viis Opari varakambrisse. Kogu maa-ala kalju ümber katsid kivirahnud 
ja nende taha varjudes võis Werper hõlpsasti märkamatuks jääda. 

Kergelt ronis Tarzan ligipääsmatu kalju otsa. Ähkides ja higist nõretades ning 
hirmust värisedes, kuid kihutatuna täitmatust aplusest ja kartusest oma isanda ees, 
ronis tema järel ka Werper ja jõudiski viimaks kalju tippu. Tarzanit polnud näha. 
Werper peitis end suure rahnu taha — neid leidus siin üleval rohkesti —, kuid 
kuulmata Tarzani samme, tuli ta välja ja hakkas tähelepanelikult ümbrust silmitsema. 
Werper lootis, et tal õnnestub avastada aarete asukoht ja kaduda siit, enne kui Tarzan 
tagasi tuleb. Praegu tahtis belglane üksnes leida teed kulla juurde ning hiljem, pärast 
Tarzani lahkumist, naasta siia oma kaaslastega ja võtta kaasa nii palju kulda, kui nad 
kanda jaksavad. 

Peagi märkas ta kaljus kitsast lõhet. Ajahambast ja arvukatest inimjalgadest lihvitud 
graniitastmed viisid kalju sisemusse. Werper laskus alla ja leidis end avause eest, mis 
suubus pikka pimedasse tunnelisse. Siin jäi belglane seisma: ta kartis tagasi pöörduva 
Tarzaniga kokku põrgata. 

Samal ajal liikus Tarzan kobamisi mööda graniitkoridori aardekambri raske puust 
ukse poole. Silmapilk hiljem sei-siski ta keset kambrit. Nüüdseks juba ammugi 
puhkavad käed olid siia palju aastaid tagasi kokku kandnud arutu varanduse, mis 
kuulus nüüd sügaval Atlandi ookeani vete all lebava Atlantise valitsejaile. 

Miski ei häirinud maa-aluse kambri hauavaikust. Sellest saadik, kui Tarzan viimast 
korda oli sulgenud enda järel massiivse ukse, polnud siin keegi käinud. 

Ülevaatusega rahule jäänud, pöördus Tarzan tagasi. Werper jälgis kaljunuki tagant, 
kuni ta alt pimedusest trepist üles tuli. Tarzan väljus tunnelist ja suundus sinnapoole, 
kus orus ootasid oma isandat ustavad wazirid. Siis puges Werper ettevaatlikult peidust 
välja, sisenes pimedasse 

avausse, kust nüüdsama oli väljunud Tarzan, ja kadus mustavasse koridori. 

Kalju äärel jäi Tarzan seisma ja saatis orgu lõvi kõmiseva möirge. Kolm korda tõi ta 
kuuldavale oma märguande ja vakatas siis, kuulates tähelepanelikult hääbuvat kaja. Ja 
kaugelt oru lõpust kostis vastuseks samasugust möirgamist — üks, kaks, kolm korda. 
Waziride peamees Busuli oli kuulnud oma isanda kutset ja vastas talle. 

Tarzan suundus uuesti varakambri poole. Ta teadis, et mõne tunni pärast jõuavad 
tema mustad sõjamehed siia, seni aga tahtis ta üles kanda nii palju kullakange, kui ta 
neid Busuli kohaletuleku ajaks võtta jõuab. Viie tunni jooksul, mis kulus Busulil selle 
maa läbimiseks, jõudis Tarzan varakambris käiavkuus korda. Ta tõi kalju äärele 
nelikümmend kaheksa ehedast kullast kangi. Iga korraga võttis ta endaga ühes kange 
sellise sületäie, mille raskuse all tavaline inimene oleks otsemaid kokku varisenud, 
kuid tema vägilase-kogu ei avaldanud vähimatki väsimusmärki. Viimaks jõudsid 
pärale ka tema sõjamehed ja köie abil, mille Tarzan oli just selle tarbeks kaasa võtnud, 
tõmbas ta nad üksteise järel kalju tippu. 


Kuus korda käis Tarzan varakambri vahet ja kuus korda peitis Werper end koridoris 
pimeda nuki taha. Kui Tarzan seitsmendat korda Werperist möödus, käis ta kannul 
veel viiskümmend sõjariistus meest. 

Viiekümnest eebenipuu värvi sõjamehest said kandjad üksnes armastusest vägeva 
valge mehe vastu. Ainult tema üksinda võis oma käsuga sundida julma ja kõrgi 
suguharu poegi tegema tööd, mis polnud vaprate sõjameeste vääriline. Nii toodi 
hoidlast välja veel viiskümmend kaks kangi. Koos nendega, mis Tarzan varem oli üles 
kandnud, oli nüüd kokku sada kangi, ja need kavatses ta kaasa viia. 

Kui viimane waziri oli kambrist väljunud, tuli Tarzan tagasi, et heita veel kord pilk 
Atlantise muinasjutulisele varandusele. Kaks tema sooritatud röövkäiku polnud sellele 
kullalasule mingeid jälgi jätnud. Tarzan oli kaasa võtnud küünla. Esimest korda 
paljude sajandite kestel hajutas selle värelev leek kambri pilkase pimeduse. Sellest 
saadik, kui inimesed siit lahkusid ja kambri unustasid, polnud siia pääsenud ainsatki 
valgusekiirt. Tarzanile meenus, kuidas ta esimest korda oli kongi astunud. Ta oli selle 
leidnud täiesti juhuslikult, põgenedes maa-alusest templist, kuhu päikese- 
kummardajate ülempreestrinna La ta peitnud oli. 

Taas tõusis tema vaimusilma ette pilt templist, kui ta kinniseotuna ohvrialtaril lamas 
ja kui La kõrgele tõstetud noaga tema kohal seisis. Kahel pool altarit seisid reas 
preestrid ning preestrinnad, oodates fanaatilises ekstaasis 

tema esimest kuuma verejuga, et täita sellega kuldpeekrid ja tühjendada need 
Leegitseva Jumala auks. 

Talle meenus, kuidas hullunud preester Tha oli ohvritalituse katkestanud ja 
raevunult kaaslaste kallale tormanud ning kuidas need loomastunud preestri eest olid 
plehku pannud. Seejärel oli hull Lale kallale tunginud ja tema, Tarzan, preestriga 
võitlema läinud ning heitnud preestrinna jalge ette surnud inimese, kes oli tahtnud 
röövida tema au. 

Üksteise järel elustusid pildid tema mälus, samal ajal kui ta tumekollaseid 
metallkange silmitses. Ta oleks tahtnud teada, kas seal üleval tema pea kohal rusudes 
linna templites valitses ikka veel La. Kas tõesti sunniti teda lõpuks ühinema ühega 
nendest vastikutest preestritest? Milline julm saatus niisuguse võluva tütarlapse jaoks! 
Tarzan rapsas peaga, otsekui oleks tahtnud tõrjuda endast eemale kõiki neid mõtteid, 
kustutas vilkuva küünla ja pöördus väljapääsu poole. 

Tarzanist tagapool ootas belglane tema lahkumist. Werper oli teada saanud 
saladuse, mille pärast Tarzan oli siia tulnud. Ahmet-Zeki käsilane võis nüüd 
rahumeeli teda ootavate sõprade juurde tagasi minna, juhtida nad varakambrisse ja 
viia kaasa nii palju kulda, kui nad iganes kanda oleksid jaksanud. 

Wazirid olid juba jõudnud koridori teise otsa. Nad ronisid üles, hingates rõõmuga 
värsket õhku ja tervitades tähistaevast. Siis viimaks ärkas ka Tarzan, tõrjus teda 
vallanud mälestused eemale ja hakkas pikkamisi neile järele minema. 

Veel üks kord — ja arvatavasti jäi see viimaseks — sulges ta enda järel unustatud 
varakambri massiivse ukse. Tema selja taga pimedas ajas enda jalule Werper ja 
sirutas oma surnud ihuliikmeid. 

Ta sirutas välja käe ja silitas armastusega kõige lähemas reas ühte kullakangi. 
Tõstnud selle üles paigast, kus kuld oli lebanud juba igivanast ajast saadik, kaalus 
Werper seda käes ja surus siis piiritu apluse tuhinas rinnale. 

Samal ajal unistas Tarzan õnnelikust kojupöördumisest, oma kaela ümber 
põimuvatest õrnadest kätest, näo vastu liibuvast soojast põsest. Ja äkki sugenes nende 
rõõmsate mõtete sekka meenutus vanast nõiast ja tema ennustusest... Tarzani sulnis 
unelm tuhmus. 


Paar lühikest kiiret silmapilku purustasid nende kahe inimese lootused. Üks unustas 
teda haaranud meeletu hirmuga kulla, kalju küljest lahtimurdunud terav kild lõi teisele 
pähe sügava haava ja see inimene unustas absoluutselt kõik, mis oli olnud tema 
senises elus. 

V. Leegitseva Jumala altar 


Juhtus see hetkel, mil Tarzan oli ukse sulgenud ja suundus väljapääsu poole. 
Ümberringi valitses vaikus ja rahu. Äkki hakkas maapind vappuma. Hiiglasuured 
graniidilah-makad murdusid koridori laest lahti ja kukkusid alla, ummistades 
läbipääsu. Võimsad graniitseinad lõid vankuma, pragunesid, vajusid kaardu ja jäid 
rusude kohale rippuma. Ülalt varisenud kivipank paiskas Tarzani vastu ust. See 
avanes tema keha raskuse mõjul ja Tarzan prantsatas põrandale. 

Suures toas, kus asus kuld, oli maavärin tekitanud vähem kahjustusi kui koridoris. 
Ülemistest ridadest oli mõni kullakang maha kukkunud, laest oli lahti murdunud 
graniidipank ja põrandale kildudeks purunenud, seintesse tekkinud praod, kuid seinad 
püsisid siiski püsti. 

Esimese tõuke järel jäi kõik rahulikuks. Werper, kes oli kohe algul põrandale 
kukkunud, ajas end püsti ja veendus, et on elus ning terve. Käsikaudu kobades 
koperdas ta toa vastasseinani, kuhu Tarzan oli jätnud küünla: see oli vahaga ühe 
kullakangi peale kinnitatud. 

Tikkudega, mis tal taskus juhtusid olema, leidis belglane lõpuks, mida oli otsinud. 
Kui nõrk küünlaleek pilkast pimedust vähehaaval hajutama hakkas, ohkas Werper 
kergendatult. Pimeduses oli ta oma olukorda märksa lootusetumaks pidanud. 

Pikkamisi harjusid silmad valgusega ja ta pöördus ukse poole. Praegu oli tal kõigest 
üksainus soov: põgeneda, nii kiiresti kui vähegi võimalik põgeneda sellest kohutavast 
hauast! Aga kui ta ukse ees põrandal liikumatult lamava hiiglase paljast keha märkas, 
taganes ta äkilises kartuses, et teda võidakse näha. Pärast hoolikamat silmitsemist 
rahunes Werper pisut, sest jõudis veendumusele, et inglane oli surnud. Tarzani peas 
haigutavast rängast haavast nirises verd ja kivipõrandale oli juba tekkinud vereloik. 

Werper hüppas rutakalt üle Tarzani keha ja kiirustas koridori. Talle ei tulnud 
silmapilgukski pähe mõtet abistada inimest, kes võib-olla polnudki veel surnud, vaid 
löögist ja verekaotusest üksnes minestanud. Werper mõtles ainult sellele, kuidas ise 
oma nahka päästa. Kuid viivuks elustunud lootus kustus taas: ukse juures ummistasid 
koridori alla-varisenud kivihunnikud. 

Tal ei jäänud üle midagi muud kui varakambrisse tagasi minna. Ta võttis küünla ja 
hakkas tuba uurima. Otse koridori vastas märkas ta teist ust. Werper tõukas seda ja 
hingede kriiksudes paiskus uks valla. Selle taga oli teine, samasugune kitsas koridor. 
Werper läks seda mööda edasi ja jõudis 

peagi kivitrepi juurde, mis viis üles. Paarkümmend jalga kõrgemal algas uus 
koridor. Hubisev küünlaleek valgustas Werperi teed. Ta oli õnnelik selle viletsa 
vanamoelise valgusallika üle, mida ta tund aega tagasi oleks arvatavasti üksnes 
põlastavalt vaadanud. Äkki pidi ta seisatama. Otse tema jalge ees haigutas sügav auk 
ja ilmselt lõppes siin tunnel. 

Tähelepanelikumal silmitsemisel nägi Werper, et see must auk kujutas endast 
midagi ümmarguse šahti taolist. Ta tõstis küünla augu kohale ja nägi sügaval all 
veepinnal valguse vastuhelki värelemas. See oli kaev. Tõstnud küünla kõrgemale, 
hakkas ta pimedusse vahtima. Teisel pool läks tunnel uuesti edasi. Aga mismoodi üle 
selle kaevu hüpata? 


Werper mõõtis mõttes kaugust kaevu vastaspooleni ja pidas aru, kas tasub proovida 
sellist tohutut hüpet teha. Tema mõtisklused katkestas läbilõikav kisa, mis järk-järgult 
kõrgenedes lõppes paari-kolme kurjakuulutava vingatuse-ga. Hääl sarnanes inimese 
omaga, kuid kisa oli nii kõva ja võigas, otsekui oleks seda teinud suur patune, kes 
põrgutule piinade käes vaevles. 

Belglane hakkas värisema ja vaatas kohkunult üles, kust see kisa kostis. Kõrgel pea 
kohal nägi ta killukest taevast, mis oli täis tipitud eredaid tähti. Ta oli juba valmis appi 
hüüdma, kuid see hirmuäratav hääl ei lasknud tal seda teha. Seal, kust selline hääl 
kostis, ei võinud elada inimesed. Ta ei julgenud oma siinolekust selle linna elanikele 
märku anda, olid nad siis kes tahes. Ta needis end, et oli niisuguse asja peale välja 
läinud, ja kahetses kibedasti, et ei pöördunud kohe tagasi Ahmet-Zeki laagrisse. Ta oli 
isegi valmis andma end Kongo sõjavõimude kätte, kui see vaid oleks võinud teda 
päästa sellest lootusetust olukorrast, milles ta praegu viibis. 

Õudusest halvatud, kikitas Werper kõrvu. Kuid kisa ei kordunud. Pöörasest hirmust 
piitsutatuna söandas ta lõpuks teha hulljulge hüppe. Taganenud umbes paarkümmend 
sammu, kogus ta jõudu, võttis hoogu, tegi kaevu servast ära-tõuke ja hüppas. Ja sel 
silmapilgul kustus tema käes küünal. Ta lendas ettepoole, käed õieli, et millestki kinni 
haarata juhul, kui jalad ei peaks tabama kindlat pinda. 

Ta kukkus põlvili tunneli vastaspoolele kivipõrandale ja saadud hoop paiskas ta 
kohe tagasi. Mõneks silmapilguks klammerdus ta kramplikult kivide külge ja jäi 
lõpuks kaevu õõne kohale rippuma. Tema jalad kõikusid musta kuristiku kohal, 
ülakeha aga ulatus üle kaevu ääre. Kuid ta oli siiski terve. Mitu minutit ei julgenud ta 
end liigutada, vaid rippus selles asendis edasi, nõretades higist ja nõrgenedes iga 
hetkega. Kuid tal õnnestus siiski äärmise ettevaatusega üles ronida ja tunnelisse 
roomata. Siin vajus ta täiesti jõuetuna 

põrandale pikali, püüdes oma vapustatud närvidest jagu saada. 

Hüppe ajal oli Werper küünla maha pillanud. Talle tuli pähe, et see pidi kukkuma 
koridori, mitte aga kaevu pimedasse tühjusse. Ta ajas end üles ja hakkas neljakäpakil 
roomates kannatlikult ja jonnakalt enese ümber kobama. See tilluke küünlajupp oli 
talle praegu võrratult kallim kui kõik Opari muinasjutulised aarded. Ja kui ta selle 
lõpuks leidis, surus ta küünlajupi rinnale ja kukkus põrandale nõrkusest ja erutusest 
nuttes. Belglane lamas selles asendis küllaltki kaua, ta värises ja tundis end täiesti 
rusutuna. Olles mõnevõrra jõudu kogunud, sundis ta end istukile tõusma, võttis 
taskust tikud ja süütas kallihinnalise küünla. Valges oli tal kergem oma närvidega 
toime tulla ja nii hakkas ta uuesti edasi liikuma, otsides väljapääsu sellest 
hirmuäratavast labürindist. 

Werperi kujutlusvõimet jälitas ikka veel võigas kisa, mis oli kostnud iidse kaevu 
ülemisest avausest, ja omaenese sammude kaja pani ta võpatama. Ta polnud veel 
kuigi kaugele jõudnud, kui märkas oma suureks meelehärmiks, et teed tõkestas 
kivisein. Mida see võis tähendada? 

Werper oli tark ja haritud mees. Elu sõjaväes polnud teda asjatult õpetanud pead 
tööle panema neil juhtudel, kus jõud üle ei käinud. Niisugusel kinnisel, tupikuga 
lõppeval tunnelil ei olnud mõtet: see pidi kindlasti jätkuma teisel pool seina. Ilmselt 
oli kellelgi kunagi ammu tarvis olnud see läbipääs sulgeda. Küünlavalgel hakkas 
Werper seina lähemalt uurima. Oma suureks rõõmuks nägi ta, et õhukeseks tahutud 
kivid olid laotud seina mörti kasutamata. Ta proovis ühte kivi välja tõmmata, see 
andis hõlpsasti järele. Üksteise järel võttis ta kive seinast välja ja vähehaaval tekkis 
avaus, kust võis läbi pugeda. Werper tegigi seda ja teisel pool seina leidis end avarast 
madalast toast. Ühes seinas oli suur uks. Werperil ei tulnud selle avamiseks vaeva 


näha, sest uks oli väljastpoolt lukustamata. Selle taga algas pikk pime koridor. 
Belglane hakkas mööda koridori edasi minema, ent vaevalt sai ta astuda paar sammu, 
kui lõpuni põlenud küünal ta sõrmi kõrvetas. Vandudes pillas ta selle maha. Väike 
tahijupp hakkas pragisema ja kustus. 

Werperit ümbritses taas pimedus. Õnnetul desertööril jooksid hirmujudinad üle 
selja. Ta ei teadnud, millised augud ees ootasid ja missugused ohud teda varitsesid, 
kuid tundis, et iialgi varem polnud vabadus temast nii kaugel olnud kui praegu. 
Ümbritsev pimedus mõjus talle rusuvalt. 

Ta hakkas pikkamisi edasi liikuma, hoidis kätega seinast kinni ja kobas jalaga, enne 
kui astus järgmise sammu. Werper ei suutnud endale teadvustada, kui kaua ta sellisel 
moel edasi oli liikunud, kuid tundes, et sellele tunnelile ei 

tulegi lõppu, otsustas ta pikali heita ja puhata, enne kui oma teekonda jätkab. 

Kui ta ärkas, ümbritses teda ikka seesama pimedus. Ta ei teadnud, kui kaua ta oli 
maganud, võib-olla ühe sekundi, aga võib-olla ka terve päeva, kuid igatahes oli ta 
tõepoolest maganud ja tundis end nüüd puhanuna, reipana ja näljasena. 

Belglane hakkas uuesti käsikaudu edasi liikuma. Seekord ei tarvitsenud seda kuigi 
kaua teha. Koridor lõppes suure valge toaga. Valgus tungis siia läbi laes oleva avause, 
mille juurde viis põrandalt kõrge kivist trepp. Üleval kõrgel mängis päikesevalgus 
massiivsetel sammastel, mille ümber oli põimunud metsviinamari. Werper jäi 
kuulatama. Kusagil tihedas lehestikus sahistas tuul, ülalt kostis lindude kähedat 
häälitsemist ja pärdikute lakkamatut vadistamist. 

Pikemalt mõtlemata ronis Werper trepist üles ja leidis end keset sõõrikujulist 
siseõue. Otse tema ees kõrgus kivist ohvri-altar, kaetud üleni tumepruunide 
plekkidega. Werper ei pannud neid plekke praegu tähele ja nende päritolu sai talle 
selgeks alles pärastpoole. Peale altaritaguse põrandas oleva augu, kustkaudu Werper 
maa alt üles oli tulnud, oli siin veel mitu ust. Õue piirasid igast küljest sektoritena 
kõrged lahtised rõdud. Inimtühjades varemetes hullasid ahvid, ereda sulestikuga 
linnud lendasid sambalt sambale ja tiirlesid kõrgel ülemistel rõdudel, kuid miski ei 
reetnud inimese kohalolekut. Werper hingas kergendatult, nagu kivi vajus südamelt. 

Ta astus sammu ühe ukse poole ja jäi äkki seisma, õudusest rabatud. 

Peaaegu ühel ajal paiskus kivimüüris valla mitu ust ning trobikond pentsikuid 
inimesi pudenes sealt välja ja tormas belglase kallale. 

Need olid Opari linna Leegitseva Jumala preestrid, needsamad hatused, jässakad, 
lühikesekasvulised peletised, kes palju aastaid tagasi olid Jane Claytoni oma templisse 
ohvrialtarile lohistanud. 

Nende pikad käed, lühikesed rangis jalad, lähestikku asetsevad õelad silmad ja 
madalad lamedad laubad andsid neile niisuguse metsiku, kiskjaliku välimuse, et 
belglasel tardus veri soontes. Meeleheitliku karjatusega tormas ta tagasi trepi poole, 
mille kaudu oli alles nüüdsama maa alt üles roninud, kuid hirmuäratavad peletised 
tõkestasid tal tee ja võtsid ta kinni. Werper langes nende ette põlvili ja roomas maas, 
anudes halastust, kuid nad sidusid ta kinni ja lohistasid mööda põrandat ohvrialtari 
jalamile. 

See, mis nüüd järgnes, oli vaid selle protseduuri kordamine, mis oli varem ette 
võetud Tarzani ja Jane Claytoniga. Templisse sisenesid Leegitseva Jumala teenrid ja 
nendega koos ülempreestrinna La. Werper tõsteti maast üles ja 

asetati põigiti ohvrialtarile. Ta laup kattus külma higiga, kui La vaheda ohvrinoa ta 
kohale tõstis. Nagu läbi udu kandusid temani surmahümni helid, tema silmad olid 
naelutatud preestrite ja preestrinnade käes olevate väikeste kullast peekrite külge. 


Nüüd kohe täidavad need vampiirid oma peekri tema kuuma punase verega ja 
kustutavad sellega oma ebainimlikku janu! 

Oo, kui ta vaid võiks minestusse vajuda, mitte hoomata ega tunda, kuidas noa vahe 
tera ta südamesse tungib! 

Äkki kõlas otse ta kõrvade juures hirmuäratav möiratus. Nuga värahtas 
ülempreestrinna käes, tema silmad läksid õudusest pärani. Ülejäänud preestrinnad 
tormasid metsikult kriisates suures segaduses uste poole. Preestrid kisendasid raevust 
ja hirmust. Werper ajas kaela õieli, et näha, mis Leegitseva Jumala sulaste hulgas 
sellist paanikat oli tekitanud. Ja kui see tal lõpuks õnnestus, tardus ta hirmust: keset 
templit seisis hiiglaslik lõvi ja tema julmade käppade all lebas esimese ohvri koledasti 
moonutatud laip. 

Kõrbekuningas möiratas uuesti ja heitis ohvrialtari poole kurja pilgu. La võpatas, lõi 
vankuma ja kukkus nagu niidetult Werperile otsa. 


VI. Araablasest röövel 


Niipea kui Busuli oma sõjameestega neid maavärina ajal vallanud hirmust toibunud 
olid, pöördusid nad aega viitmata tunnelisse tagasi. Nad läksid otsima Tarzanit ja 
kahte wazirit, kes olid kaduma jäänud. 

Kogu koridor oli kaljurusudest ummistunud. Kaks päeva töötasid wazirid kätele 
puhkust andmata, rajades endale teed oma kaaslaste juurde. Pärast uskumatult ränki 
ponnistusi õnnestus neil viimaks ainult mõne jardi pikkuselt tee vabastada ja tuua 
rusude alt välja ühe kaaslase moonutatud laip. 

Tunneli puhastamist jätkates hõikasid nad valjusti oma valget isandat ja 
mustanahalist kaaslast, kuid pimedast sügavusest ei kostnud vastu ühtegi häält. 
Veendunud, et Tarzan ja neeger olid rusude all surma saanud ega vaja enam abi, 
loobusid wazirid lõpuks otsingutest. Nad vaatasid viimast korda pisarsilmil oma 
isanda hukkumispaika, tõstsid siis õlale rasked kullakangid, mis pidid valmistama 
nende armastatud emandale kui mitte rahu ja rõõmu, siis vähemasti mõningaid 
mugavusi, ning asusid läbi Opari inimtühja sünge oru ja ürgmetsade tagasiteele 
Greysto-ke'ide kauge kodu poole. 

Ustavad wazirid poleks osanud uneski aimata, mis sündis parajasti selles õnnelikus, 
rahuküllases majas! 

Põhja poolt tuli Ahmet-Zek, kelle oli välja kutsunud belglase kiri. Talle järgnes 
kogu tema araablastest ja neegritest koosnev jõuk. Need araablased olid kõik 
tagaotsitavad paadunud kurjategijad ja paremad polnud ka neegrid: nad olid värvatud 
kõige toorematest ja metsikumatest suguharudest, kelle maadest araablastest röövlid 
karistamatult läbi rändasid. 

Esimesena märkas kurjakuulutava karavani lähenemist Mugambi, must Herakles, 
kes oli Tarzanit saatnud kõigil tema rännakutel Džunglisaarelt Ugambi ülemjooksuni 
ja temaga palju kordi hädaohtusid jaganud. 

Tarzan oli ta nimetanud leedi Greystoke'i kaitsma jäänud sõjameeste pealikuks. 
Vapramat ja ustavamat kaitsjat oleks olnud raske leida. See must hiiglane oli metsik 
kartmatu sõdalane, kelle mõistus ja ustavus ei jäänud alla tema kasvule ega julmusele. 

Sammugi maha jäämata järgnes ta oma emandale, kui viimane avaldas soovi jahti 
pidada või lagendikul ratsutada, et peletada üksindustunnet ja igavust. Kui ta aga koju 
jäi, püüdis Mugambi kogu aeg tema läheduses viibida. 

Röövlid olid majast veel üsna kaugel, kui Mugambi terav pilk neid märkas. Ta 
seisatas, silmitsedes tähelepanelikult lähenevat karavani, siis aga keeras ümber ja 


ruttas jooksujalu neegrionnide poole, mis paiknesid majast mõnesaja jardi kaugusel. 
Ta kutsus kokku sõjamehed, kes olid tegevuseta oma onnide juures kükitanud või 
pikutanud, ja käskis neid lahinguks valmistuda. Mustanahalised haarasid kilbid ja 
relvad. Mõned jooksid nurmele põllutöölisi ja karjuseid läheneva hädaohu eest 
hoiatama, ülejäänud siirdusid Mugambi järel Greystoke'ide maja juurde. 

Kaugel lagendikul keerles tolmupilvi, mis tõusid Ahmet-Zeki karavani liikumisest. 
Mugambi polnud kindel, et need olid vaenlased, kuid ta oli kogu oma pika elu veet- 
nud metsikus Aafrikas ja kohtunud mitu korda niisuguste kutsumata külalistega. 
Mõnikord tulid nad kõige sõbralikumate kavatsustega, mõnikord aga sõjaga, ent iialgi 
ei võinud nende saabumise eesmärki ette aimata. Igaks juhuks oli kõige parem alati 
valmis olla. Mugambile ei meeldinud sugugi kahtlane kiirus, millega võõrad majale 
lähenesid. 

Greystoke'ide maja polnud kohandatud kaitseks. See polnud isegi püsttaraga 
ümbritsetud. Tarzan oli selle ehitanud talle piiritult ustavate waziride maale ega 
arvanud, et mõni vaenlane julgeb kallale tungida. 

Igaks juhuks olid aknad varustatud raskete puust luukidega, et kaitsta neid vaenlase 
noolte eest. Kui leedi Grey-stoke rõdule ilmus, hakkas Mugambi aknaluuke alla 
laskma. 

»Mis on, Mugambi?" hüüatas ta. ,,Mis juhtus? Misjaoks sa luugid alla lased?" 

Mugambi osutas lagendikule, kust nüüd paistis juba selgesti salkkond valgeid 
ratsanikke. 

»Need on araablased,” selgitas ta. ,, Nad tulid siia pahade kavatsustega. Vististi said 
nad teada, et Suurt Bwanat ei ole kodus." 

Õitsvate põõsaste taga võsast raadatud niidul nägi Jane Clayton oma waziride 
läikivaid kehasid. Päike säras nende odade metallteravikel, kuldas peakatete kirevaid 
sulgi ning helkis nende mustadel õlgadel ja samakatel nägudel. Missugune hädaoht 
võis teda kohutada, kui tal olid säärased kaitsjad? 

Araablased olid majast veel ainult saja jardi kaugusel. Mugambi ruttas oma 
sõjameeste juurde. Ta astus ette ja hõikas valjul häälel võõraid. Ahmet-Zek ajas end 
sadulas sirgu ja jäi salga ette seisma. 

»Araablane," hüüdis Mugambi, ,,mida sa siit tahad?" 

»»Me tulime rahus," vastas Ahmet-Zek. 

» Siis pöörake ümber ja minge rahus minema,” kostis Mugambi. ,,Meil pole teid siin 
vaja. Araablase ja waziri vahel ei saa olla rahu.” 

Mugambi polnud päritolult waziri, kuid olles vastu võetud selle suguharu liikmeks, 
sai temast suguharu au ja traditsioonide kõige innukam kaitsja. 

Ahmet-Zek lähenes oma sõjaväe ühele tiivale, lausus midagi vaikselt ja järgmisel 
silmapilgul andsid araablased Mugambi vägede pihta kõrvulukustava kogupaugu. 
Kaks musta sõjameest kukkus maha, ülejäänud tahtsid rünnakule tormata, kuid 
Mugambi hoidis neid tagasi: ta oh niisama ettevaatlik kui vapper. Ta teadis, kui 
kasutu oleks olnud rünnata musketitega relvastatud ratsamehi. Osa oma sõjaväest oli 
ta paigutanud põõsaste taha aeda, osa peitnud teistesse kohtadesse maja lähedusse, 
kuus meest aga saatnud majja ning andnud neile kõva käsu emandat majast mitte välja 
lasta ja teda omaenese elu hinnaga kaitsta. 

Kõrbepoegade sõjataktikat järgides rivistas Ahmet-Zek oma väe üles pika kitsa 
ringjoonena ja kihutas siis tuhatnelja Jane Claytoni maja poole. See osa ringjoonest, 
mis waziridele kõige lähemal oli, avas püssidest turmtule põõsaste pihta, mille taga 
varjasid end Mugambi sõjamehed. Wazirid omakorda külvasid endale kõige lähemad 
vaenlased üle tabava noolterahega. 


Wazirid, keda üldiselt tunti osavate vibuküttidena, näitasid sel päeval tõepoolest 
oma meisterlikkust. Nii mõnigi tõmmu ratsanik, haaranud kätega õhku, varises 
hobuse seljast maha, surmav nool südames. Kuid jõud olid ebavõrdsed. Araablasi oli 
liiga palju: nende kuulid tungisid põõsastest läbi ja tabasid märki, mida araablastest 
laskurid ise ei märganudki. Samal ajal lähenes Ahmet-Zek, teinud 

poole miili kauguselt ringi ümber maja, sellele kaitsmata küljest, kiskus maha osa 
varbtarast ja tungis oma sõjameestega Greystoke'ide valdustesse. 

Metsiku galopiga kihutasid nad mööda välju hetkekski peatumata, et varbtara 
lõhkuda. Nad kappasid otsejoones edasi, ületades takistusi sellise kergusega, otsekui 
lendaksid õhus. 

Mugambi nägi neid, kutsus oma ellujäänud sõjamehed kokku ja tormas maja 
kaitsma. Rõdul seisis leedi Greystoke, püss käes. Tänu oma kõvadele närvidele ja 
külmaverelisele rahulikkusele sihtis ta väga osavalt ja nii mõnigi araablane oli tema 
valdustesse jultunud sissetungimise eest oma karistuse juba kätte saanud, sest 
pealetungivale jõugule kappas vastu ratsanikuta hobuseid. 

Mugambi lükkas emanda majja ja valmistus hõrenenud sõjaväega viimseks 
heitluseks. 

Karjudes ja pea kohal püsse viibutades kappasid araablased edasi. Jõudnud rõduni, 
jäid nad ühekorraga seisma ja andsid kogupaugu waziride pihta, kes oma pikkade 
ovaalsete kilpide taga põlvitades neid noolterahega vastu võtsid. Need kilbid võisid 
pakkuda kindlat kaitset vaenlase noole eest või tõrjuda oda, kuid araablastest laskurite 
tinakuulide vastu olid päris kõlbmatud. 

Majja varjunud wazirid saatsid araablaste pihta nooli pooleldi allalastud 
aknaluukide tagant. Rõdul olijatega võrreldes oli nende olukord turvalisem ja nende 
nooled tabasid paremini märki, seetõttu varjus Mugambi pärast esimest rünnakut 
kõigi oma sõjameestega majja. 

Vahetpidamata tulistades liikusid araablased pikkamööda edasi ja sulgesid lõpuks 
väikese kindluse tihedasse piiramisrõngasse. Majast lastud nooled vihisesid nüüd üle 
araablaste pea, nemad aga võisid karistamatult tulistada akendesse. Üksteise järel 
langes waziride sõjamehi. Vastuseks araablaste püssipaukudele lendas nooli aina 
harvemini. Ahmet-Zek andis käsu tormijooksuks. Tulistamist jätkates sööstsid 
verejanulised araablased rõdule. Leedi Greystoke'i kaitsjate nooltest langes umbes 
tosin kurjategijat, kuid enamik jõudis ukseni ja hakkas seda püssikabadega lõhkuma. 
Koos puruneva ukse raginaga kärgatas püssipauk: see oli leedi Greystoke, kes tulistas 
julma vaenlast läbi ukse. 

Mõlemal pool ust langes mehi nagu loogu, kuid uks oli nõrk kaitse. Viimaks andis 
see ründajate survele järele ja lendas pilbasteks. Tumedanahaliste mõrvarite jõuk 
tungis tuppa. Seal nurgas seisis Jane Clayton, ümbritsetuna käputäiest ustavatest 
kaitsjatest. Põrandat katsid oma elu andnud meeste surnukehad. Tema sõjameeste ees 
seisis hiiglane Mugambi. Araablased tõstsid püssid palge, et visade waziride 

pihta viimane kogupauk tulistada, kuid nende ninamehe ähvardav röögatus peatas 
neid. 

»Ärge tulistage naist!" karjus Ahmet-Zek. ,,Kes talle vähimatki viga teeb, selle löön 
maha! Võtke ta kinni elusalt.” 

Araablased tormasid toa nurga poole, kuid neid võtsid vastu waziri sõjameeste 
rasked odad. Õhus lõid välkuma mõõgad, pikad püstolid kuulutasid waziridele oma 
mürisevat surmaotsust. Mugambi virutas oda lähima vaenlase pihta säärase jõuga, et 
see läbistas araablase keha, siis rebis ta teise araablase käest püstoli ning hakkas 


sellega vasakule ja paremale hoope laduma, purustades pead kõigil, kes tema 
emandale läheneda julgesid. 

Tema eeskuju järgides võitlesid kolm-neli ellujäänud wazirit nagu saatanad, kuid 
üksteise järel langesid ka nemad ja lõpuks jäi Mugambi üksinda Tarzani kaasa elu ja 
au kaitsma. 

Teisest toanurgast jälgis Ahmet-Zek ebavõrdset võitlust ja õhutas oma lemmikuid. 
Ta hoidis käes kalliskividega kaunistatud musketit. Ta pani selle pikkamisi palge, 
oodates hetke, millal võib tulistada Mugambit, riskimata tabada naist või kedagi oma 
kaaslastest. Mugambi jätkas raevukalt teda ründavate araablaste tagasilöömist. Kuid 
Ahmet-Zek vajutas päästikule ja ühegi oigeta kukkus ustav neeger oma emanda jalge 
ette. 

Jane Clayton piirati otsekohe sisse ja temalt võeti relv. Sõnatult tassisid araablased 
ta majast välja. Ahmet-Zeki hiiglasest teener tõstis ta sadulasse ja kuna teised 
tormasid majja ja kõrvalhoonetesse, et kokku kahmata kõike, mida võis kaasa võtta, 
sõitis ta naisega väravast välja ja jäi oma peremeest ootama. 

Jane Clayton nägi, kuidas röövlid tõid tallist välja hobused ja ajasid karjamaalt ära 
kariloomad. Ta nägi, kuidas nad rüüstasid tema maja, tassisid välja kõik, mis nende 
arust vähegi väärtuslik oli. Ta nägi, kuidas mehed põlevate tõrvikutega ringi jooksid 
ja tuleleegid haarasid selle, mis Greystoke'ide majast oli järele jäänud. 

Kui röövlid olid sel moel oma viha välja valanud ja saamahimu rahuldanud, 
kogunesid nad värava juurde ja hakkasid siis põhja poole ratsutama, viies endaga 
kaasa Jane Claytoni. Naine nägi suitsu ja tuleleeke kõrgele taevasse tõusmas, kuni 
teekäänakul varjas kõrge mets ta silmist masendava pildi. 

Greystoke'ide maja oli üleni leekides. Tuli tungis juba esimesse tuppa. Pikad 
tulekeeled nilpsasid põrandal lebavaid surnukehi. Äkki üks laipadest liigutas end. See 
oli hiiglaslik neeger. Ta keeras end küljeli ja avas verest nõretavad silmad. Mugambi, 
keda araablased olid surnuks pidanud, oli 

elus. Ta ajas end vaevaliselt neljakäpakile ning hakkas läbi hingematva suitsu ja 
leekide pikkamööda ukse poole roomama. 

Iga samm nõudis talt uskumatuid pingutusi, mitu korda kukkus ta jõuetult 
põrandale, kuid ajas end jälle üles ja jätkas oma teed. Talle tundus, et on roomanud 
juba lõpmatult kaua, enne kui jõudis rõdule. Tuba kujutas endast nüüd hõõguvat 
hiigelahju. Ta roomas rõdu trepini, veeres astmetest alla aeda ja, võtnud kokku viimse 
jõu, kadus põõsaste värskendavasse jahedusse. 

Ta lamas seal kogu öö. Aeg-ajalt kaotas ta teadvuse, kuid piinav valu tõi ta uuesti 
meelemärkusele, ja siis jälgis ta metsiku raevuga, kuidas tulesambad põlevatest 
onnidest ja nurmedelt süngelt taeva poole tõusid. 

Üsna tema lähedal möiratas näljane lõvi, kuid neeger ei pannud seda tähele. Tema 
mõtteid ja hinge täitis vaid üksainus iha: kättemaks, kättemaks, kättemaks! 


VII. Opari aaretekambris 


Mõnda aega lamas Tarzan Opari varakambri põrandal, sügaval iidse linna rusude 
all. Ta lebas kui surnu, ent ta polnud surnud. Tarzan liigutas end ja avas silmad. 
Ümberringi valitses pilkane pimedus. Ta katsus käega pead. Hüübinud verest muutus 
käsi kohe märjaks ja kleepuvaks. Ta hakkas nuusutama sõrmi, nagu metsloom 
nuusutab oma haavatud käppa. 

Tarzan tõusis pikkamisi istukile ja jäi kuulatama. Ümberringi oli kõik vaikne nagu 
hauas. Ta tõusis püsti ja käis käsikaudu kobades ümber toa. Kes ta on? Kus ta on? 


Tema pea valutas, kuid midagi muud ei tundnud ta endal viga olevat. Ta ei mäletanud 
maavärinat ega muudki, mis oli olnud enne seda. 

Kohmakate liigutustega kompas ta oma keha, jalgu, pead, justkui oleksid need talle 
täiesti võõrad asjad. Ta leidis selja tagant kobades nooletupe ja vöö vahelt noa. Miski 
sähvatas peas. Ah jaa! Tal pidi veel midagi olema. Põrandal roomates hakkas ta 
otsima eset, mille kadumist oli vaistlikult tajunud. Lõpuks leidis ta selle — oma raske 
sõjaoda. Kogu tema endine elu oli lahutamatult seotud selle sõjariistaga. Ta polnud 
sellest lahkunud peaaegu sestsaadik, kui oli ammuilma oma esimese oda tapetud 
neegri käest välja kiskunud. 

Tarzan teadis kindlalt, et on olemas ka teine maailm — parem ja valgem kui see siin 
nelja kiviseina vahel. Ruumi edasisel uurimisel leidis ta ukse, mis viis templi ja linna 
vahel 

asuvasse maa-alusesse tunnelisse. Tarzan astus koridori ja vähimagi ettevaatuseta 
edasi liikudes põrkas vastu kivist trepiastmeid, mis viisid üles. Tarzan läks trepist üles 
ja jätkas oma teed, suundudes kaevu poole. 

Miski ei rääkinud talle, et ta oli siin kord juba olnud. Need kohad olid talle täiesti 
võõrad. Kuid sellest hoolimata liikus ta pimeduses edasi nii kiiresti, rahulikult ja 
enesekindlalt, justkui oleks jalutanud heledas keskpäevases päikesepaistes tasasel 
lagendikul. Ja siis juhtus see, mis selliste asjaolude puhul pidi paratamatult juhtuma. 

Ta jõudis kaevu äärde, astus edasi ja lendas ülepeakaela musta sügavikku. Ikka veel 
pigistas ta käes oma oda. Tarzan plärtsatas vette ja vajus põhja. Kuid kaev oli 
võrdlemisi madal. Oda kukkus otsapidi põhja, jäi püsti seisma ning Tarzanil õnnestus 
selle abil veepinnale tõusta. Kukkumisel ei saanud ta vähimatki viga. Ta raputas vee 
näolt maha ja vaatas üles. Kõrgel tema pea kohal olevast ümmargusest avast tungis 
sisse päikesekiiri, mis valgustasid nõrgalt kaevu sisemust. Veepeegliga ühel 
tasapinnal haigutas kaevu märjas libedas seinas suur auk. Tarzan ujus augu juurde, 
ronis veest välja ja astus suure tunneli märjale põrandale. Ta hakkas edasi minema, 
kuid nüüdsest peale tegi seda väga aeglaselt ja ettevaatlikult. Ootamatu kukkumine oli 
talle andnud hea õppetunni. Tunnel oli noolsirge, põrand aga libe ja märg, mis kõneles 
sellest, et aeg-ajalt vesi kaevus tõusis ja ujutas tunneli üle. See raskendas tunduvalt 
Tarzani edasiliikumist, sest iga hetk võis ta libastuda ja kukkuda. Siis sai tunnel otsa 
ja Tarzan leidis end trepi jalamilt. 

Trepp käändus mitu korda küll ette-, küll tahapoole ja lõpuks tõi Tarzani väiksesse 
ümmargusse tuppa. Siia immitses nõrka valgust läbi jämeda l5õri, mis lae keskkohast 
välja ulatus. Selle läbimõõt oli mõni jalg ja pealpool lage jätkus seda veel sada jalga 
või isegi rohkem. Lõppes see kõrgel ülal kivist võrega, läbi mille nägi Tarzan selget 
sinist taevast. 

Ahvinimene hakkas uudishimulikult tuba silmitsema. Kogu selle sisustus koosnes 
mõnest raudvitstega ülelöödud vasklukuga kirstust. Tarzan hakkas neid kompama. 
Tema sõrmed libisesid väledalt raudvitstel ja -hingedel. Masinlikult kergitas ta ühe 
kirstu kaant ja hüüatas vaimustusest: tema ees suurel lamedal liual kiirgasid ja 
küütlesid kõigis vikerkaarevärvides kalliskivihunnikud. Tarzanil, kes kohutava 
põrutuse tagajärjel oli täielikult unustanud oma mineviku ja jõudnud tagasi 
metsinimese ürgseisundisse, polnud nüüd vähimatki aimu sellest, millist arutut 
varandust tema leid endast kujutas. Temale olid need ainult ilusad värvilised kivid. Ta 
vajutas käed sätendavasse kuhja ja hakkas teemantidega mängima, lastes neid 
sõrmede vahelt läbi voolata. 

Seejärel avas ta ka teised kirstud. Need olid kõik kalliskive täis. 


Peaaegu kõik kivid olid lihvitud. Tarzan ammutas neid terve kamalutäie ja puistas 
vöö küljes rippuvasse pauna. Lihvimata kivid viskas ta kirstu tagasi. 

Ise seda aimamata oli Tarzan üles leidnud Opari linna ammuunustatud 
aaretekambri. Aastasadu oli see lebanud Leegitseva Jumala templi all ühe sünge maa- 
aluse käigu sügavuses, kuhu ebausklikud päikesekummardajad kartsid laskuda. 

Peagi tüdines Tarzan ilusate kividega mängimisest ja asus uuesti teele. Ümmarguse 
toa taga algas jälle koridor. See tõusis järsult üles ja pärast rohkeid käänakuid tõi Tar- 
zani madalasse tuppa, mis oli teistest tema teele juhtunud tubadest kõige valgem. 

Põrandalt tõusis laes oleva avause poole järsk kivi-trepp. Läbi avause nägi Tarzan 
päikesepaistelist väljakut ja kõrgeid sambaid, mille ümber väänles metsviinamari. Ta 
silmitses hämmastusega neid sambaid: nad nagu meenutasid talle midagi. Tarzan 
kortsutas laupa, püüdes midagi meelde tuletada, kuid ei jõudnud eneses kindlusele. 
Tema peas keerles pidevalt veider ja piinav mõte. Talle tundus, et miski libiseb kogu 
aeg käest ära ja et ta peaks teadma palju niisugust, millest praegu aimugi polnud. 

Äkki katkestas ta mõtisklused vali kõmisev möiratus pea kohal. Seejärel kostis 
meeleheitlik karjatus ja kriiska-mine. Tarzan haaras kärmesti oda ja tõttas trepist üles. 

Jõudnud maa-alusest pimedusest päikesest säravale templiõuele, avanes Tarzani 
silmadele kummaline pilt. Kuigi ta oli unustanud kõik, mis puutus minevikku, oli ta 
hingesopis säilinud veel kujutlus mõnest olendist ja ta adus kohe, et tema ees viibib 
rohkesti mehi ja naisi ning üks hiiglasuur lõvi. Mehed ja naised tormasid uste poole, 
lõvi aga seisis templi keskel ühe mehe laibal — sellel oli vedanud vähem kui ta 
kaaslastel. Tarzani ees suure kivipanga kõrval seisis naine, põiki üle kivi lamas 
liikumatult mees. Tarzan nägi, kuidas hiilgasid lõvi silmad, kui ta piidles templisse 
jäänud kahte õnnetut. Teist korda kõlas templivõlvide all hirmuäratav möire. Naine 
karjatas ja varises teadvusetult ohvrialtaril lamava mehe kehale. 

Lõvi tegi paar sammu ja surus end maadligi. Ta oli juba valmis hüppama, kuid äkki 
köitis ta tähelepanu Tarzan. 

Werper lebas liikumatult ja abitult ohvrialtaril. Ta nägi, kuidas lõvi valmistus talle 
kallale kargama ja kuidas kiskjaga mingi äkiline muudatus toimus: lõvi keeras ümber 
ja suunas pilgu millelegi altari taha, kuhu Werper ei saanud näha. Hirmuäratav kiskja 
tõusis tagajalgadele. 

Mingisugune kogu vilksatas Werperist mööda. Kellegi tugev käsi tõusis õhku ja 
kiskja rinda tungis raske oda. 

Werper nägi, kuidas loom püüdis hammastega oda varrest kinni haarata, ja sel 
hetkel sündis imede ime. Alasti hiiglane, kelle oda oli nüüdsama lõvi kehasse 
tunginud, sööstis ette, käes üksnes nuga. Lõvi ajas end tagakäppadele ja hakkas 
metsikult urisema. Surmani kohkunud belglase õuduseks vallandus kummalise 
inimese huulilt täpselt samasugune lõvi urin. 

Osava kõrvalehüppega õnnestus Tarzanil vältida hiiglasliku karvase käpa ränka 
hoopi. Teise hüppega kargas ta lõvi selga. Tema käed põimusid karvase kaela ümber, 
hambad tungisid sügavale looma lihasse. Möirates, kareldes ja põrandal väherdes 
püüdis hiigelkass vihast vaenlast endalt maha paisata, samal ajal torkas suur 
päevitunud käsi pika jahinoa looma küljekontide vahele. 

La oli selle heitluse ajal teadvusele tulnud. Otsekui lummuses seisis ta oma ohvri 
kõrval, pööramata võitlejatelt silmi. Tundus uskumatuna, et otsevõitluses võiks 
inimene võita loomade kuningat, ent ometi oli ta just niisuguse enneolematu 
sündmuse tunnistaja! 

Tarzani nuga leidis lõpuks looma metsiku südame. Vägevat keha raputasid 
kohutavad krambid ja lõvi varises surnult võitja jalge ette. Tarzan kargas püsti, pani 


jala oma ohvri laibale, tõstis näo taeva poole ja tõi kuuldavale sellise hirmuäratava 
kisa, et La ja Werper hakkasid värisema, kuna templivõlvide all kordas seda veel kaua 
kõmisev kaja. 

Nüüd pöördus Tarzan ümber ja Werper tundis ära surnu, kelle ta oli aaretekambrisse 
maha jätnud. 


VIII. Põgenemine Oparist 


Werper oli rabatud. Kas see olevus oli tõepoolest seesama eneseväärikust täis 
inglane, kes oma luksuslikus Aafrika kodus oli teda nii külalislahkelt võõrustanud? 
Oli see põlevate silmade ning verega kaetud näoga metsloom tõemeeli inimene? Kas 
see hirmuäratav võidukisa võis tõesti vallanduda inimese huulilt? 

Tarzan silmitses meest ja naist. Tema nägu väljendas üllatust, kuid ta ei tundnud 
neid ära. Ta oleks nagu avastanud uue elusolendite liigi ja oli oma avastuse üle 
äärmiselt imestunud. 

La uuris üksisilmi ahvinimese näojooni. Tema silmad läksid suureks. 

»Tarzan!" karjatas ta. ,,Oled see sina?" 

Ja ta kõnetas meest suurte inimahvide keeles, mis ühtlasi oli ka Opari elanike keel. 

»Tarzan, sa tulid mu juurde tagasi. La jättis pühad kohused hooletusse oma Tarzanit 
oodates. Ta ei võtnud endale meest, sest terves ilmas võis üksnes Tarzan saada tema 
meheks. Ja sa tulid minu juurde! Oo, Tarzan, ütle mulle, et sa tulid tagasi minu 
pärast!" 

Werper kuulatas teraselt neid imelikke kurguhääli ning silmitses kordamööda Lad ja 
Tarzanit. Kas Tarzan oskab seda keelt? Tema hämmastuseks vastas inglane naisele 
samasuguses kurguhäälses keeles. 

»Tarzan?" kordas ta mõttes. ,, Tarzan! Ma nagu oleksin seda nime kuulnud.” 

»»See ON sinu nimi, sina oled ju Tarzan!" hüüdis La. 

»Mina olen Tarzan?" kehitas ahvinimene õlgu. ,,Mis siis ikka, see nimi meeldib 
mulle. Ma ei tea ühtegi teist nime, seepärast jätan ta endale. Kuid sind ma ei tunne ja 
ma ei tulnud siia sinu pärast. Ma ei tea isegi, miks ma siia tulin. Ma ei tea, kustkohast 
ma siia tulin. Ehk tead seda sina?" 

La raputas pead. 

»Ma pole seda iialgi teadnud," lausus ta. Tarzan pöördus Werperi poole ja esitas 
talle sellesama küsimuse. 

Belglane raputas pead. 

»Ma ei oska seda keelt," ütles ta prantsuse keeles. 

Vähimagi pingutuseta ja enesele nähtavasti teadvustamata, et läheb üle teisele 
keelele, kordas Tarzan oma küsimust prantsuse keeles. 

Alles nüüd taipas Werper, missugused kohutavad tagajärjed olid Tarzani põrutusel. 
Nähtavasti oli see alasti inimene täielikult kaotanud mälu ega teadnud enam midagi 
oma endisest elust. Belglane tahtis juba Tarzanile selgitama hakata, kes ta on ja kust 
tulnud, kui äkki turgatas talle pähe, et parem on seda mitte teha. Kui ta kas või 
mõneks ajaks ajutiselt varjab Tarzani eest, mida ta ise temast teab, siis ehk õnnestub 
tal inglast tabanud õnnetusest endale kasu lõigata. 

»Ma ei saa teile öelda, kustkohast te siia tulite," sõnas ta, ,,kuid ma ütlen teile üht: 
kui me otsekohe ennast sellest neetud paigast ei korista, tapetakse meid mõlemaid 
sellel verisel ohvrialtaril. See naine oli juba valmis torkama oma nuga mu südamesse, 
kui lõvi nende põrguliku kombetali-tuse katkestas. Lähme siis ruttu ja otsime 
väljapääsu sellest õudsest templist, enne kui nad kõik toibuvad ja siia tagasi tulevad!" 


Tarzan pöördus uuesti La poole. 

»Mispärast sa tahtsid seda meest tappa?" küsis ta. , Kas su kõht oli tühi?” 

La lükkas selle arvamuse nördinult tagasi. 

»Kas tema püüdis sind tappa?" jätkas Tarzan usutlemist. 

Naine raputas eitavalt pead. 

Mispärast sa siis teda tappa tahtsid?" 

La tõstis üles oma hapra käe ja osutas päikesele. 

»Tahtsime annetada tema hinge Leegitsevale Jumalale!" sõnas ta. 

Tarzan silmitses teda nõutult. Ta oli jälle suur ahv, ahvid ei mõika aga midagi 
säärastest asjadest nagu hing ja Leegitsev Jumal. 

»Kas tahate surra?" küsis ta Werperilt. 

Pisarsilmil püüdis belglane Tarzanit veenda, et ta seda sugugi ei soovi. 

»Kui ei, Siis ei," lausus Tarzan. ,, Läheme siit ära. See emane tapab teid, minu aga 
jätab endale. Kuid siin pole man-gani koht. Nende kivimüüride vahel sureksin ma 
peagi.” 

Ta pöördus La poole. 

Me läheme ära," kuulutas ta. 

Naine sööstis tema juurde ja haaras tal käest kinni. 

»Ära jäta mind maha!" kisendas ta ,,Jää siia ja sinust saab ülempreester. La armastab 
sind. Sulle saab kuuluma kogu Opar. Orjad hakkavad iga su käsku täitma. Jää siia, 
Tarzan, ja armastus tasub sulle selle eest!” 

Ahvinimene lükkas põlvitava naise endast eemale. 

»Tarzan ei taha sind,” vastas ta lihtsalt, astus siis Wer-peri juurde, lõikas tema 
köidikud läbi ja andis märku endale järgneda. 

Raskelt hingeldades, raevust moondunud näoga kargas La jalule. 

»Sa jääd siia!" karjus ta vihaselt. ,,Sasaad minu omaks! Kui La ei saa sind elusalt, 
siis saab ta sinu surnult!” 

Ta tõstis näo päikese poole ja tõi kuuldavale selle kohutava haukuva kisa, mida 
Werper oli kuulnud üksainus kord, Tarzan aga juba mitu korda. 

Vastuseks tema kisendusele kostis templiga külgnevatest tubadest ja koridoridest 
läbisegi käratsevaid hääli. 

»Tulge siia, templikaitsjad preestrid!" karjus La. ,, Uskmatud rüvetasid pühamut! 
Tulge, täitke nende südamed hirmuga, kaitske Lad ja tema altarit, puhastage tempel 
rüvetajate verega!" 

Werper ei saanud millestki aru, kuid Tarzan mõistis kõike. Heitnud pilgu belglasele, 
nägi ta, et sellel polnud relva. Tarzan hüppas La juurde, haaras oma tugevate kätega 
temast kinni ja kuigi naine meeleheitliku raevuga vastu 

35 

pani, sai ta peagi kätte tema pika ohvrinoa ja andis selle Werperile. 

» Teil läheb seda vaja," sõnas ta. 

Vaevalt oli ta seda teinud, kui kõigist ustest tulvas templisse trobikondade viisi 
väikseid rangjalgseid ebard-likke mehikesi. 

Nad olid relvastatud nuiade ja nugadega ning nende julgust küttis üles fanaatiline 
viha. Werper jäi hirmust keeletuks. Tarzan silmitses vaenlasi uhke põlgusega ja liikus 
pikkamisi ukse poole, mille ta oli templist lahkumiseks endale välja valinud. 

Tema tee tõkestas turske preester, kellele teised järele tõttasid. Tarzan tõstis oma 
oda üles, lajatas kõigest jõust sellega preestrile pähe ja lömastas tema kolju. Preester 
ei jõudnud isegi karjatada. 


Vahetpidamata tõusis ja langes oda preestritele pähe, kuna Tarzan pikkamisi endale 
väljapääsu poole teed rajas. Werper liikus tema kannul. Ta heitis hirmunud pilke taha, 
kus keksides ja ulgudes järgnes neile preestrite summ. Werper hoidis ohvrinuga 
löögivalmilt käes, et rabada sellega esimest julget, kes oleks söandanud lähemale 
tulla, kuid seda ei juhtunud. Ta imestas, et preestrid, kes astusid vapralt võitlusse 
säärase vägilasega nagu Tarzan, et söandanud tormata tema kallale, kuigi Werper oli 
tunduvalt nõrgem. Oleksid nad seda teinud, oleks ta langenud otsekohe nende ohvriks. 
Tarzan oli juba üle kõigi laipade, kes tema teed olid tõkestanud, ukse juurde jõudnud, 
kui Werper taipas, mis teda sellisesse privilegeeritud seisundisse oli asetanud. 
Preestrid kartsid ohvrinuga. Nad oleksid läinud rõõmuga surma, kaitstes oma 
ülempreestrinnat ja tema ohvrialtarit, kuid surma ja surma vahel on vahe. Nad 
tormasid kõhklemata surmaheitlusse vägeva Tarzaniga, kuid ebausklikult kartsid surra 
püha noa läbi. 

Kui nad templi siseõuest olid välja pääsenud, rääkis Werper Tarzanile oma 
avastusest. Tarzan muigas ja laskis ta ette. Belglane kõndis, vehkides püha terariistaga 
vasakule ja paremale, ning Opari elanikud põgenesid nende eest ebausklikus hirmus 
igasse kaarde laiali. 

Sel moel läbisid nad hõlpsasti koridori ja iidse templi teisedki ruumid. Werperil jäi 
üllatusest hing kinni, kui nad seitsme kullast sambaga toast läbi läksid. Halvasti 
varjatud aplusega vahtis ta tubade ja koridoride seintesse müüritud kuldplaate. 
Tarzani silmis polnud praegu sellel kõigel vähimatki väärtust. 

Nad jõudsid avarale tänavale, mis laius poollagunenud hoonete majesteetlike 
sammaste ja linna sisemüüride vahel. Suured ahvid karjusid ähvardavalt midagi neile 
järele, kuid Tarzan vastas samamoodi. 

Werper nägi, kuidas tohutu suur karvane isaahv poollagunenud samba otsast maha 
hüppas ja, seljakarvad turris, alasti hiiglasele vastu komberdas. Kollased kihvad olid 
paljastatud, paksude mokkade vahelt vallandus tigedat haukumist ja ähvardavat 
urinat. 

Belglane jälgis oma kaaslast. Suur oli ta üllatus ja hirm, kui Tarzan kummardus, 
käpuli laskus ja ühel kohal tiiru-tava ahvi ümber roomama hakkas! 

Inimkõrist tuli kuuldavale samasugune metslooma haukumine ja lorin. Oleksid 
Werperi silmad kinni olnud, oleks ta häälte järgi võinud kindlalt väita, et kaks hiigel- 
ahvi valmistuvad kahevõitluseks. Ometi jäi kahevõitlus pidamata. Kõik 
ettevalmistused lõppesid nii, nagu need kohtumised džunglis enamasti ikka lõppevad. 
Üks vastastest minetab oma sõjakuse, hakates ootamatult huvi tundma langeva lehe, 
sitika või oma karvasel kõhul roomava täi vastu. Nii juhtus seegi kord. Inimahv 
eemaldus äärmise väärikusega, et heita pilk möödaroomavale tõugule, kelle ta 
lühikese takseerimise järel ka alla neelas. Kuid Tarzan kavatses ilmselt tülinorimist 
jätkata. Ta hakkas põrnitsema, ajas rinna kummi ja roomas urisedes ahvi poole. 

Werper pidi rohkesti vaeva nägema, et keelitada teda sellest kavatsusest loobuma ja 
veenda, et nad peavad siit kaduma nii ruttu kui vähegi võimalik. Terve tund otsisid 
nad siseseinas kitsast läbikäiku. Siit viis sissetallatud rada neid linna väliskindlustuste 
taha Opari surnud orgu. 

Werperile sai peagi selgeks, et Tarzanil polnud vähimatki aimu, kus ta "viibis ja 
kust ta oli tulnud. Ta hulkus sihitult orus, otsis endale toitu väikeste kaljupankade alt 
või kraapis seda välja kidura sambla seest, mis siin-seal maapinda kattis. 

Werperile ajas tema kaaslase tavatu menüü hirmu nahka. Tarzan hävitas nähtava 


Pärast ränki ponnistusi õnnestus belglasel viia oma kaaslane oru loodeservas 
kõrguvate küngaste juurde ja siit siirdusid nad Greystoke'ide valduste suunas. Raske 
on aimata, millist eesmärki taotles belglane, juhtides oma ree-turlikkuse ohvrit tema 
endise kodu juurde, kui ehk seda, et peale Tarzani poleks olnud kedagi, kes oleks 
maksnud lunaraha naise eest. 

Öösel tegid nad teisel pool künkaid peatuse. Nad istusid väikese lõkketule ääres ja 
küpsetasid Tarzani noolega tapetud metssiga. Tarzan oli mõttesse vajunud. Asjatult 
püüdis ta tabada mingisuguseid mõttekilde, mis kogu aeg tema eest ära libisesid. Oma 
mõtlemisega kuhugi jõudmata avas ta nahast pauna, mis tema vöö küljes rippus, ja 
võttis sealt välja peotäie väikseid sädelevaid kive. Lõkketule paistel lõi 

37 

kividel sillerdama musttuhat kiirt ja Werper, kes oli neid põrnitsenud tummas 
vaimustuses, teadvustas endale nüüd täiesti kindlalt, miks ta oli ahvinimese seltskonda 
otsinud. 


IX. Werper varastab kalliskivid 


Kaks päeva otsis Werper kaaslasi, kelle ta küngaste jalamile maha oli jätnud. 
Järgmise päeva loojangul leidis ta väikeselt lagendikult kolme mustanahalise 
moonutatud surnukeha. 

Werper taipas kohe, mis oli juhtunud. Teda saatnud käputäiest neegritest olid kõik 
orjad peale nende kolme. Ülejäänud kasutasid ilmselt parajat juhust, et vabaneda 
julma isanda võimu alt. Nad tapsid need, kes oleksid võinud plaanid nurjata, ja 
kadusid džunglisse. Werperi laup kattus külma higiga. Üksnes õnneliku juhuse läbi oli 
ta pääsenud nende kolme õnnetu saatusest. 

Tarzan ei väljendanud selle leiu puhul vähimatki imestust või huvi. Džungli lapsena 
suhtus ta vägivaldsesse surma kui tavalisse nähtusse. Tsiviliseeritud inimese rafi- 
neeritud psüühika oli saadud põrutuse tagajärjel talle uuesti täiesti võõraks ja 
arusaamatuks muutunud. Tal olid säilinud vaid ürginimese kõige algelisemad tunded, 
mis veel varases elueas olid jätnud tema ajju kustumatud jäljed. 

Praegu juhindus ta kõigis mõtetes ja tegudes suure emaahvi Kala antud 
õppetundidest ning Kerchaki, Tublati ja Terkozi eeskujust ja näpunäidetest. Prantsuse 
ja inglise keele oskus oli tal säilinud mehaaniliselt. Werper kõnetas teda prantsuse 
keeles ja temagi vastas prantsuse keeles, kuid ise ta seda ei taibanud, et kõneles 
Werperiga hoopis teises keeles, kui nüüdsama oli rääkinud Laga. Täpselt samuti oleks 
olnud siis, kui teda oleks kõnetatud inglise keeles. 

Õhtul lõkketule ääres mängis Tarzan jälle sätendavate kividega. Werper küsis 
temalt, mis need on ja kust ta need saanud oli. Tarzan vastas, et need on värvilised 
kivikesed, millest ta kavatseb endale kaelakee teha, ja et ta oli need leidnud sügavalt 
Leegitseva Jumala templi alt. 

Kergendustundega märkas belglane, et Tarzanil polnud kivide väärtusest vähimatki 
ettekujutust. ,,See hõlbustab nende kättesaamist," mõtles ta. Võib-olla annab see 
kummaline olend need temale lihtsalt niisama, kui teda paluda, ja Werper sirutaski 
juba käe väikese sädeleva hunniku poole, mille Tarzan oli enda ette siledale puutükile 
asetanud. 

» Andke ma vaatan neid," ütles ta. 

Kuid samal hetkel vajus helkivatele kividele Tarzani hiiglasuur pronkspruun käsi. 
Ta paljastas hambad ja hakkas urisema. Werper tõmbas käe kähku tagasi, Tarzan aga 


jätkas oma mängu ja jutuajamist Werperiga, nagu poleks midagi juhtunud. Ta oli vaid 
üles näidanud kõigile loomadele omast vaistlikku püüdu kaitsta oma vara. Tapnud 
uluki, jagas ta seda alati Werperiga, aga kui viimane oleks juhuslikult puudutanud 
Tarzanile kuuluvat pala, oleks see samasuguse metsiku ja vihase hoiatuse esile 
kutsunud. 

Sellest silmapilgust saadik hakkas belglase südamesse hiilima meeletu hirm metsiku 
kaaslase ees. Esialgu pidas ta Tarzaniga toimunud muudatuse põhjuseks mälukaotust. 
Kuid ta ei teadnud, et Tarzan oli kunagi olnud tõeline džungli metsloom, ega võinud 
aimata, etta oli lihtsalt tagasi langenud seisundisse, milles oli veetnud oma lapsepõlve 
ja noorukiea. 

Inglase kummaline käitumine hämmastas teda. Ta nägi Tarzanis ohtlikku hullu, kes 
võis iga hetk irevil hammastega talle kallale karata. Werper ei hellitanud hetkekski 
petlikku lootust, et võiks võitlusest Tarzaniga võitjana välja tulla. Ta unistas vaid 
sellest, kuidas Tarzani eest plehku pista ja võimalikult kiiremini Ahmet-Zeki kaugesse 
laagrisse jõuda. Kuid belglane ei julgenud džunglis ihuüksi teele asuda, relvaks vaid 
ohvrinuga. Tarzan kujutas endast kaitset, mida ta mingi hinna eest ei tohtinud põlata. 
Ta oli piisavalt vapper ja tugev, et astuda kahevõitlusse isegi suurte džungli- 
kiskjatega, nagu Werper Opari templis kord juba veenduda oli võinud. 

Pealegi oli Werper võtnud nõuks saada iga hinna eest kalliskivipauna omanikuks. 
Tema hinges võitlesid kaks erinevat tunnet — aplus ja hirm, kuid lõppude lõpuks jäi 
peale aplus. Belglane otsustas läbi teha kõik koledused ja hädaohud, mis alaline 
suhtlemine inimesega, keda ta hullumeelseks pidas, endaga kaasa tuua võis. Ta 
ihaldas üksnes saada selle rikkuse valdajaks, mida kujutas endast väikese pauna sisu. 

Ahmet-Zek ei saa midagi teada sellest varandusest. See jääb ainuüksi temale, 
Werperile, ning esimesel võimalusel püüab ta rannikule jõuda ja Ameerikasse sõita. 
Seal hakkab ta võõra nime all uuesti elama täisverelist elu ja hüvitab endale teatud 
määral kõik läbielatud viletsused. Ta oli ammugi kavandanud selle plaani ja elas nüüd 
lootustest, nautides juba ette rikka mehe luksuslikku jõudeelu, mis teda seal ootab. 
Oma unistustes läks ta isegi nii kaugele, et tundis juba kahetsust Ameerika 
provintslikkuse üle ja et kusagil Uues Maailmas pole sellist linna nagu tema palavasti 
armastatud Brüssel. 

Kolmandal päeval pärast Oparist põgenemist kuulis 

Tarzani terav kõrv selja taga inimjalgade astumist. Werper ei kuulnud midagi peale 
putukate pinisemise ja lindude sädina tihedas lehestikus. Mõnda aega seisis Tarzan 
liikumatult ja kuulatas teraselt: tema peened sõõrmed paisusid, püüdes endasse 
ahmida vähimatki õhuhoovust. Siis tõmbas ta Werperi tihedasse põõsastikku ja jäi 
seal vaikselt ootama. 

Mõne aja pärast tuli rajal, kus enne seda olid lükunud Tarzan ja Werper, nähtavale 
musta läikiva nahaga sõjamees, valvas ja ettevaatlik. Hanereas järgnes talle umbes 
viiskümmend samasugust mustanahalist sõdalast. Igaüks neist kandis kahte seljale 
seotud tumekollast metallikangi. Esimesest pilgust tundis Werper ära maleva, kes oli 
Tarzanit Opari saatnud. Ta piidles Tarzanit. Teraselt seirasid metsikud silmad 
möödujaid, kuid Tarzan ei tundnud ära Busulit ega oma ustavaid wazirisid. Kui kõik 
sõjamehed olid mööda läinud, tõusis Tarzan püsti ja astus rajale. Vaadanud eemal- 
dunud neegritele järele, pöördus ta Werperi poole ja sõnas: 

»Läheme nüüd neile järele ja lööme nad maha.” 

»Mispärast?” küsis belglane. 

»Nad on mustanahalised,” selgitas Tarzan, ,,ja inimene, kes tappis Kala, oli samuti 
mustanahaline. Nad kõik on mangani vaenlased.” 


Werperil polnud vähimatki tahtmist Busuli ja tema metsikute sõjameestega võitlusse 
astuda. Vastupidi, ta oli kõigest südamest rõõmus, et neid kohtas, sest hakkas juba 
kaotama lootust leida džunglis teed waziride maale, kuna Tarzanit ei huvitanud see 
üldse, kuhu nad lähevad. Waziri sõjameestest teatud kaugusse hoidudes võisid nad 
hõlpsasti neile järgneda, sealt aga oleks Werper ise leidnud tee Ahmet-Zeki laagrisse. 
Oli veel teinegi põhjus, miks belglane ei tahtnud waziridega taplusse astuda: Werper 
soovis, et kuld toimetataks sellesse paika, kuhu wazirid seda kandsid. Mida 
kaugemale Busuli sõjamehed selle tassivad, seda lühem maa on temal ja Ahmet-Zekil 
kulla järele minna. 

Seepärast hakkas ta keelitama Tarzanit loobuma mustanahaliste tagaajamise 
mõttest, kinnitades, et küllap juhivad neegrid nad metsast välja rikkale maale, kus 
leidub külluses ulukeid. Pärast pikki kõnelusi õnnestus tal Tarzan nõusse saada 
järgnema neile vahemaa järel. 

Teekond Oparist waziride maale oli pikk. Kuid lõpuks ometi jõudis kätte silmapilk, 
mil sõdalaste jälgedes liikunud Tarzan ja belglane kõrgendikule tõusid ning nägid 
enda ees avarat Waziri tasandikku, päikeses sädelevat käänulist jõge, kaugeid metsi 
põhjas ja lõunas. 

Nagu suur päevakoer vonkles nende ees tasandikul kõrges rohus Busuli sõjameeste 
hanerida. Kirevate gruppidena sõid siin-seal rohtu sebra- ja põdrakarjad. Jõe ääres 
pilliroos jälgis uudishimulik pühvel lähenevaid sõjamehi, 

kuid ei pidanud vastu ja puges hämarasse metsapõue peitu. Tarzan silmitses tuttavat 
pilti, kuid ei tundnud seda ära. Kogu tema tähelepanu oli hõivatud karjamaal söövast 
loomakarjast ja ta ei heitnud pilkugi selle koha poole, kus oli seisnud tema maja. Aga 
kui Werper selles suunas vaatas, ilmus ta näole täielik nõutus. Tõstnud käe varjuks 
silmade ette, vahtis ta pikka aega ainiti sinna, kus enne oli seisnud maja. Ta ei 
uskunud omaenese silmi: seal polnud enam ei maja, aitu ega muid kõrvalhooneid. 
Hobusetallid, looma-laudad, heinakuhjad — kõik olid kadunud. Mis võis see 
tähendada? Ja pikkamisi hakkas Werper taipama: nähtavasti oli siin viibinud Ahmet- 
Zek. 

Niipea kui Busuli ja tema sõjamehed lagendikule jõudsid, märkasid nad kohe oma 
maal kordasaadetud laastamist. Nüüd tõttasid nad sinna lausa jooksujalu, vahetades 
isekeskis ärevalt mõtteid. 

Kui nad lõpuks mullale sõtkutud aiast läbi olid läinud ja seisatasid söestunud 
rusuhunniku ees, mis isanda maja asukohta märkis, nägid nad, et nende kõige 
hullemad kartused olid täide läinud. 

Maas vedelesid inimlaipade jäänused, hüäänidest pooleldi paljaks näritud. Laipadel 
leidus küllaldaselt rõiva-räbalaid ja ehetetükke, nii et Busuli võis endale selgesti 
kujutada tema isanda kodule osaks saanud õnnetuse kohutavaid üksikasju. 

»Araablased!" lausus ta. 

Wazirid kogunesid Busuli ümber ja vaatasid tummas raevus ümberringi. 

Igal sammul võisid nad näha üha uusi tõendeid armutu vaenlase julmusest, mida ta 
kasutas Suure Bwana äraolekul, et rüüstata tema valdusi. 

»Mida nad küll leediga tegid?" küsis üks mustanahaline. 

Nii olid nad alati kutsunud leedi Greystoke'i. 

»Küllap võtsid naised kaasa," vastas Busuli, ,,nii meie omad kui ka leedi.” 

Hiiglaslik neeger tõstis oda pea kohale ning tõi kuuldavale metsiku raevu- ja 
valukisa. Tema eeskujule järgnesid ka teised. Käeliigutusega käskis Busuli neid 
vaikida. 


»Praegu pole aega kasutult käratseda," sõnas ta. ,, Suur Bwana õpetas meile, et tööd 
tuleb teha kätega, aga mitte suuga. Peame oma jõudu hoidma. See kulub meile ära, et 
araablastele järele jõuda ja kätte maksta. Kui leedi ja meie naised veel elus on, siis 
peame kiirustama.” 

Jõe ääres roostikus jälgisid mustanahalisi Werper ja Tarzan. Nad nägid, kuidas 
neegrid käte ja nugadega maasse augu kaevasid, sinna oma raske kullakandami 
kukutasid ja augu uuesti täis ajasid. 

Tarzan ei tundnud selle tegevuse vastu erilist huvi. 

Werper kinnitas talle, et see, mis neegrid maha matsid, süüa ei kõlvanud. See-eest 
oli ta ise kõigest vägagi huvitatud. Ta oleks andnud palju, kui siin oleksid olnud ka 
tema kaaslased, kes oleksid aidanud kulla kaasa võtta. Werper ei kahelnud, et wazirid 
lahkuvad sellest laastatud, surnud paigast esimesel võimalusel. 

Oma vara maha matnud, läksid neegrid haisvatest laipadest kaugemale ja võtsid 
istet, et puhata jalgu, enne kui hakata araablasi taga ajama. 

Hämardus. Werper ja Tarzan kükitasid roostikus ning lõpetasid kaasatoodud liha 
söömist. Belglane mõtles oma mõtteid. Ta uskus kindlalt, et wazirid lähevad Ahmet- 
Zekki taga ajama. Ta tundis liigagi hästi metslaste võitlusvõtteid ning araablaste ja 
nende alatute kannupoiste iseloomu ega kahelnud, et nad müüvad orjadeks kõik 
waziri naised, kui nad seda juba teinud polnud. Ainuüksi sehest oli rohkem kui küllalt, 
et esile kutsuda säärase sõjaka suguharu viivitamatut kättemaksu, nagu olid seda 
wazirid. 

Werper pidi leidma võimaluse jõuda araablaste laagrisse enne wazirisid. Ta kiirustas 
hoiatama Ahmet-Zekki Busuli lähenemisest ja peidetud kulla asukohast. 

See, mis araablane leedi Greystoke'iga ette võtab, arvestades tema mehe vaimseid 
häireid, ei läinud talle üldse korda. 

Greystoke'ide mahapõletatud maja lähedale maetud kullal oli kahtlemata suurem 
väärtus kui mis tahes lunarahal, mida ahne araablane oleks leed Greystoke'i eest küsi- 
nud, ja kui Werperil õnnestuks Ahmet-Zekile auk pähe rääkida, et ta sellest kas või 
osagi temale annaks, oleks ta õnnega koos. 

Kogunisti suurem tähtsus vähemalt Werperile oli aga sellel otsatul varandusel, mis 
peitus Tarzani vöö küljes rippuvas väikeses paunas. Oo, kui ta selle endale saaks! Ta 
peab saama oma tahtmise ja ka saab selle! 

Werperi silmad peatusid Tarzanil. Nad mõõtsid tema hiiglaslikku kogu ja kätel 
pallina paisuvaid lihaseid. Millele võis loota Werper, kui ta oleks proovinud kalliskive 
metsiku omaniku käest ära kiskuda? Kahtlemata oleks see katse talle saatuslikult 
lõppenud. 

Meeleheites viskus Werper maha. Pannud ühe käe pea alla, kattis ta teisega näo, nii 
et tema silmad olid Tarzani pilgu eest varjatud, kuigi ühe silmaga jälgis ta Tarzanit 
kogu aeg küünarnuki alt. 

Niiviisi lamas ta mõnda aega, piieldes Tarzanit ja nupu-tades, mil viisil teda paljaks 
röövida. Kuid kõik plaanid, mis talle pähe tulid, hülgas ta kui kõlbmatud. 

Nüüd suunas Tarzan oma pilgu Werperile. Belglane tundis, et teda jälgitakse, ja 
lamas täiesti rahulikult. Paari 

minuti pärast teeskles ta magamist ning hakkas hingama ühtlaselt ja sügavalt nagu 
raskesse unne vajunud inimene. 

Tarzan mõtles. Ta oli näinud, kuidas wazirid oma kulla matsid. Werper oli talle 
seletanud, et nad talitavad niiviisi sellepärast, et keegi seda üles ei leiaks ega ära ei 
viiks. Tar-zanile tundus see suurepärase moodusena oma väärisesemeid säilitada. 


Sellest õhtust saadik, kui Werper oli avaldanud soovi sädelevaid kivikesi vaadata, 
hoidis Tarzan oma pauna metslase umbusklikkusega. Tal polnud õrna aimugi pauna 
tegelikust väärtusest, kuid sellele vaatamata hoidis ta seda nii hoolikalt, justnagu oleks 
selle kaotsiminek talle võrdväärne surmaga. 

Tarzan jälgis oma kaaslast küllaltki pikka aega. Jõudnud lõpuks veendumusele, et 
see magab, võttis ta vöö vahelt oma jahinoa ja hakkas auku uuristama. Noaga lapikese 
kamarat lahti kaevanud, tõstis ta kamalutega liiva välja, kuni tekkis mõnetollise 
läbimõõduga umbes viie-kuue tolli sügavune auk. Sinna laskis ta oma kalliskivipauna. 
Nähes, mida Tarzan teeb, oleks Werper äärepealt suurest rõõmust karjatanud: ta oli 
sootuks unustanud, et pidi magajat teesklema. 

Äkki Tarzan peatus. Tema terane kõrv tabas kohe ära, et kaaslane oli lakanud 
ühtlaselt hingamast. Vidukil silmad piidlesid ainiti Werperit. Belglane mõistis, et on 
kadunud. Ta tõmbas sügavalt hinge, sirutas käed välja ja keeras end segaselt 
pomisedes selili, nagu oleks näinud halba und. Hetk hiljem hingas ta jälle rahulikult ja 
sügavalt nagu magaja. 

Nüüd ei saanud ta enam Tarzanit jälgida, kuid tundis endal veel kaua tema 
tähelepanelikku pilku. Seejärel kuulis Werper langeva liiva nõrka sahmat ja 
kätepatsutusi vastu maad. Selle järgi mõistis ta, et kallihinnaline paun oli maha 
maetud. 

Terve tund lamas Werper nagu surnu, kartes liigutada. Seejärel keeras end külili 
näoga Tarzani poole ja lõi silmad lahti. Ahvinimene magas. Kätt välja sirutades võis 
Werper puudutada kohta, kuhu paun oli maetud. 

Kaua lamas ta teraselt kuulatades ja hakkas siis vähkrema meelega müra tehes, kuid 
Tarzan ei ärganud. Werper tõmbas vöö vahelt ohvrinoa ja torkas maasse. Tarzan ei 
liigutanud. Belglane vajutas nuga ettevaatlikult kohevasse kihti. Ta tundis, et noa ots 
puudutas pauna plinki nahka. Siis surus ta noa pead. Väike liivahunnik kerkis üles ja 
pudenes koost, selle alt aga tuli nähtavale nahkpauna serv. Werper kahmas sellest 
kinni, tõmbas pauna välja ja peitis oma põue. 

Seejärel ajas ta augu täis ja vajutas kinni, nagu see varem oli olnud. 

Sellele meeletule sammule oli Werperit tõuganud aplus. 

43 

Kui Tarzan oleks sel ajal ärganud, oleksid belglase teol võinud olla tema jaoks 
kõige hirmsamad tagajärjed. Werperile paistis, et ta juba tunneb, kuidas need tugevad 
valged hambad tema kaela tungivad, ja ta võpatas õudusest. 

Kaugel lagendiku teises servas möiratas leopard, tihedas roostikus Werperi selja 
taga hiilis aga pehmetel käppadel mingisugune suur metsloom. Werper kartis neid 
öiseid kiskjaid, kuid võrratult rohkem kartis ta tema kõrval rahulikku und magava 
inimesest kiskja õiglast viha. Äärmise ettevaatlikkusega tõusis Werper püsti. Tarzan 
ei liigutanud. Werper astus paar s,ammu lagendiku poole, kuid jäi siis seisma ja 
haaras vöö vahel rippuva pika noa pidemest. Ta keeras ümber ja vaatas magavat 
inimest kurjategija pilguga. 

»Miks ka mitte?" mõtles ta. 

Werper tuli tagasi ja kummardus Tarzani kohale. Ta pigistas peos Leegitseva 
Jumala ülempreestrinna ohvrinuga. 


X. Ahmet-Zek näeb Werperi aaret 

Verest tühjaks joostes komberdas Mugambi suurivaevu eemalduvatele araablastele 
järele. Ta liikus edasi väga aeglaselt ja jäi tihti puhkama, kuid metsik raev ja kätte- 
maksuiha kihutasid teda tagant. Mugambi haavad hakkasid paranema, jõud taastus ja 


pikkamööda sai tema võimas keha tagasi kogu oma endise vägevuse. Nüüd võis ta 
juba kiiremini edasi liikuda, kuid selle ajaga, mil neeger araablaste järel roomas, olid 
nad läbinud juba üsna pika vahemaa. 

Araablased jõudsidki oma kindlustatud laagrisse ja Ahmet-Zek jäi paigale, et oodata 
Albert Werperit. Kogu selle pika ja kurva teekonna jooksul oli Jane Clayton rohkem 
piinelnud kartusest oma tuleviku pärast kui ebamugavusest ja väsitavast teekonnast. 
Ahmet-Zek polnud suvatsenud talle teatada, mida ta kavatses Jane'iga teha. Juba see 
oleks talle suureks õnneks olnud, kui ta oleks teadnud, et araablased võtsid ta kaasa 
ainult lunaraha saamiseks. Sel juhul poleks nad talle midagi halba teinud. Aga võib- 
olla oli neil tema jaoks varuks hoopis teistsugune saatus? Juba üksnes sellest mõttest 
tõusid leedi Greystoke'i juuksed püsti. Ta oli palju kordi kuulnud valgetest naistest, 
kelle Ahmet-Zeki taolised kurjategijad olid mustade haaremisse orjaks müünud või 
kaugele põhja viinud, et teha neist odaliskid türklaste serailides. 

Jane Clayton oli julge ja kindlameelne naine. Elu 

rasketel hetkedel ei vajunud ta norgu ega kaotanud pead. Niikaua kui veel loota 
võis, lootis ta kõige paremat ja vaatas enesetapule kui viimsele abinõule, et vältida 
teotust ja häbi. Kuni elas Tarzan, oli tal täielik põhjus loota pääsemist. Ühelgi 
inimesel ega ühelgi loomal selles metsikus džunglis polnud tema mehe mõistust ja 
jõudu. Jane'i silmis oli Tarzan kõikvõimas selles talle koduses metsloomade ja 
metsini-meste maailmas. Ta oli veendunud, et Tarzan tuleb, päästab ta ja maksab 
tema eest kätte. Ta luges päevi, mis pidid jääma tema Oparist tagasipöördumiseni. Ta 
tuleb ja näeb, mis tema äraolekul juhtunud on. Pärast seda ei lähe tal enam kuigi kaua, 
et ümber piirata araablaste kindlustatud laager ja hävitada selle asukate segavereline 
kamp. 

Jane ei kahelnud põrmugi, et Tarzan ta üles leiab. Ükski kui tahes nõrk või 
märkamatu jälg ei jäänud Tarzani valvsa tähelepanuta. Röövlite jäetud jäljed on 
Tarzanile niisama selged ja tähendusrikkad kui Jane'ile trükiread avatud raamatus. 

Sellal kui Jane elas ootuses ja lootuses, rajas Werper džunglis endale vaevaliselt 
teed Ahmet-Zeki laagri poole. Hirmust kangena, võpatades omaenese sammude 
kajast, lähenes ta laagrile. Nagu mingi ime väel oli tal kümneid kordi õnnestunud 
pääseda suurte kiskjate küüntest ja kihvadest. Relvaks vaid Oparist kaasa võetud 
nuga, tungis ta suurivaevu läbi kõige metsikuma maa, mis üldse terves ilmas olemas 
oli. 

Ööseks kobis ta puu harude vahele, päeval aga puges kartlikult edasi, ronis puu otsa 
iga kord, kui vähimgi krõbin teda lähenevast ohust hoiatas. Lõpuks silmas ta eemal 
araablaste küla ümbritsevat pihttara. 

Peaaegu samal ajal Werperiga jõudis pihttara juurde ka Mugambi. Peitnud end 
suure puu varju, jälgis ta lähenevat belglast. Räbalais sagrispäises valges mehes tundis 
ta sedamaid ära oma isanda külalise, kes oli lahkunud Greys-toke'ide majast Tarzani 
Opari-mineku eelõhtul. Mugambi tahtis juba belglast hõigata, kuid miski hoidis teda 
tagasi. Ta nägi, kui julgelt ja enesekindlalt lähenes Werper üle lageda välja 
külaväravale. Selles Aafrika osas ei liginenud säärasel moel külale ükski terve 
mõistusega inimene, kui ta polnud juba varem kindel sõbralikus vastuvõtus. Mugambi 
ootas. Tema hinge sugenes kahtlus. 

Werper hõikas. Kohe avanes värav ja Mugambi nägi pealt südamlikku vastuvõttu, 
mille araablased hiljutisele lord ja leedi Greystoke'i külalisele korraldasid. Ja koha sai 
neegrile kõik selgeks: see valge oli spioon ja reetur. Just temale võlgnesidki wazirid 
araablaste kallaletungi Suure Bwana äraolekul. Neegri vihale araablaste vastu lisandus 
põletav viha valge spiooni vastu. 

Sisenenud külla, suundus Werper kärmesti Ahmet-Zeki telgi poole. Oma leitnanti 
nähes tõusis Ahmet-Zek püsti ja silmitses hämmastunult belglase näruseid 
kehakatteid. 

»»Mis on juhtunud?" küsis ta. 

Werper rääkis talle kõigest järjekorras. Ta jättis vaid vahele pisikese detaili pauna 
kohta, mis oli tugevasti seotud tema rõivaste alla vöö külge. Araablase silmad 
tõmbusid ahnusest kitsaks piluks, kui ta kuulis kullast, mille wazirid olid 
Greystoke'ide maja varemete lähedale peitnud. 

»Nüüd pole enam raske sinna tagasi minna ja see siia tuua!" tähendas Ahmet-Zek. 
»Kuid esialgu ootame siin ära välejalgsed wazirid. Kui oleme nad kõik maha nottinud, 
võtame ka kulla ette. See ei kao kuhugi, sest me ei jäta ellu ühtegi neist, kes selle 
olemasolust teavad.” 

»Aga naine?" küsis Werper. 

»Nüüd ei jää muud üle, kui ta põhjas ära müüa," vastas röövel. ,,Tema eest saab 
head raha.” 

Belglane noogutas heakskiitvalt pead. Mõtted tema ajus liikusid nobedasti. Kui tal 
õnnestub Ahmet-Zekile auk pähe rääkida, et viimane paneks ta salga etteotsa, kes 
peab leedi Greystoke'i põhja toimetama, saab ta juhust kasutada ja oma isanda juurest 
jalga lasta. Ta oleks suure rõõmuga loobunud kullaosakust, kui vaid oma ihaldatud 
pauna ja terve nahaga minema pääseks. 

Werper oli Ahmet-Zeki käitumismalliga küllaltki hästi tuttav. Ta teadis, et ükski 
tema jõugu liige ei saa teenistusest iialgi priiks omal vabal tahtel. Enamik põgenikest 
sattus uuesti Ahmet-Zeki pihku. Werper oli ennegi kuulnud desertööride 
hirmuäratavat kisendamist, kui neid enne hukkamist piinati. Belglasel polnud 
vähimatki soovi riskida sellega, et ta kinni nabitakse ja uuesti siia toimetatakse. 

»Kes läheb naist põhja viima?" küsis ta. 

Ahmet-Zek jäi hetkeks mõttesse. Inglase maja lähedale maetud kuld kujutas endast 
tunduvalt suuremat väärtust kui summa, mille võis saada naise eest. Ta pidi tingimata 
temast nii ruttu kui võimalik lahti saama, kuid ka kuld tuli kohe ära tuua. Kõigist 
Ahmet-Zeki lähedastest inimestest sobis vaid Werper täitma ühte neist kahest 
edasilükkamatust ülesandest. Araablane, kes tundis siin maal kõiki radu ja 
suguharusid niisama hästi kui Ahmet-Zek ise, võis kergesti naise eest saadud rahaga 
põhjas jalga lasta. Kuid Werperil vaevalt see korda läheb eurooplastele nii vaenulikul 
maal, omalt poolt aga hoolitseb Ahmet-Zek selle eest, et belglast saatvasse salka 
kuuluksid usaldusväärsed mehed, kes ei lähe üle Werperi poolele, kui viimane 
kavatseb oma isanda juurest plehku pista. Viimaks hakkas Ahmet-Zek rääkima: 

»Ma ei näe vajadust, et me mõlemad peaksime kulla 

järele minema. Sina sõidad naisega põhja. Ma annan sulle kirja ühe oma sõbra 
jaoks, kes tunneb kõiki selle kauba turge. Mina aga toon selle ajaga kulla ära ja 
kohtume siin pärast seda, kui oleme oma asjad lõpule viinud.” 

Werper suutis vaevu oma rõõmu varjata, kuuldes Ahmet-Zeki sõnu. Muide, pole 
veel teada, kas tal ikka tõepoolest oli korda läinud petta araablase umbusklikku kõike- 
nägevat silma. Nii või teisiti jäädi selle otsuse juurde. Süs hakkasid Ahmet-Zek ja 
leitnant üksikasjalikult arutama eelseisvaid rännakuid, seejärel aga jättis Werper 
hüvasti ja siirdus oma telki. Ta oli juba ammu unistanud vannist ja kiirustas nüüd 
enda poole. Käinud vannis, kinnitas ta telgi tagumise seina külge väikese käsipeegli, 
nihutas rohmaka tooli hööveldamata laua äärde, võttis habemenoa ja hakkas oma 
näolt maha kaapima paksu karedat tüügastikku. Kõigi nende mõnude nimistus, mille 


moodustavad inimsoo tugevama poole privileegid, pole mehel pärast raseerimist 
tekkiv kergendus- ja värskustunne kaugeltki viimasel kohal. Peletanud endalt mõneks 
ajaks väsimuse, laskus Werper pärast habemeajamist logisevale toolile lösakile, et 
enne magamaheitmist suitsu teha. Torganud mõlema käe pöidlad värvli vahele, kobas 
ta kallihinnalist pauna, mis vöö ümber seotud rihma küljes rippus. Ta võpatas 
rõõmsast elevusest, mõeldes, missugune väärtus on sellel aardel, millest peale tema ei 
tea ükski hing. 

Mis ütleks Ahmet-Zek, kui ta seda teaks? Werper irvitas kahjurõõmsalt. Küllap 
lööksid vana suli silmad alles hiilgama, kui ta sellele varandusele pilku heita saaks! 
Werperil polnud veel avanenud võimalust kalliskive imetleda, ta polnud neid isegi üle 
lugenud, aimas vaid umbkaudu, kui suur nende väärtus võis olla. Belglane tegi värvli 
lahti ja võttis oma palavasti ihaldatud pauna välja. Peale tema polnud telgis ainsatki 
hingelist. Kõik laagrielanikud, välja arvatud valvurid, olid ammugi magama heitnud. 
Keegi ei tule enam tema telki. Ta sõrmed kobasid läbi pauna naha kivikeste kuju ja 
suurust. Kaalunud pauna esiti ühes, siis teises käes, keeras ta pikkamisi end tooliga 
laua äärde ja kallas väikese suitseva lambi valgel pauna sisu jämedatele hööveldamata 
laudadele. 

Kalliskivide küütlev sira muutis armetu, kasimatu telgi unelmaisse vajunud belglase 
silmis imeilusaks lossiks. Ta kujutles, kuidas tema, muinasjutulise rikkuse omaniku 
ees avanevad kullatud paleede uksed; ta mõtles võimust, naudingutest ja luksusest, 
mis talle alati olid kättesaamatud olnud. Sellest kõigest unistades tõstis ta pilgu laualt 
ja suunas selle üles, sinna, kauge imeilusa eesmärgi poole, mis terendas kõrgel halli ja 
viletsa maise igapäevaelu kohal. 

Alateadlikult peatusid ta silmad peeglil, mis ikka veel 

seinal rippus. Selle väikesel pinnal välgatas mingisugune vastuhelk ja tõi Werperi 
tagasi reaalsusse. Veel kord heitis ta pilgu peeglisse ja nägi seal Ahmet-Zeki morni 
nägu, mis seiras teda telgi ukse eesriide voltide vahelt. 

Werper surus vaevu alla hirmukarjatuse. Haruldase enesevalitsusega viis ta 
pikkamisi pilgu lauale, otsekui polekski peeglisse vaadanud. Kiirustamata pani ta 
kalliskivid pauna tagasi, peitis selle põue, võttis portsigarist paberossi, läitis selle ja 
tõusis püsti. Haigutades ja ringutades pöördus ta aeglaselt ukse poole. Eesriide voltide 
vahelt ei paistnud enam Ahmet-Zeki nägu... 

Vähe oleks olnud öelda, et Albert Werper oli kohkunud. Ta mõistis, et polnud 
kaotanud üksnes oma aaret, vaid ka elu. Ahmet-Zek poleks iialgi lasknud ühtegi leitud 
varandust oma käest välja libiseda. Ta poleks andestanud ka pettust leitnandi poolt, 
kes oli säärase vara omanikuks saanud ega soovinud seda jagada oma isandaga. 
Belglane valmistus pikkamisi magama heitma. Ta ei teadnud, kas teda jälgiti või 
mitte, aga kui keegi seda ka tegi, poleks ta märganud ainsatki jälge närvilisest 
rahutusest, mida Werper igati varjata püüdis. 

Kaks tundi hiljem lükati telgi esiosas eesriidevoldid laiali ja tume vari lipsas 
hääletult telgi sisemusse. Ta liikus edasi aeglaselt ja ettevaatlikult, tema käes oli pikk 
nuga. Roomates lähenes ta ühe seina äärde, kus vaipadel kõrgus tekihunnik. 

Kärmesti ja kergelt kompasid ta sõrmed teki all tihket kogu, mis pidi endast 
kujutama Albert Werperit. Suur käsi tõusis õhku, peatus viivuks ja langes siis alla. 
Veel ja veel kord tõusis ja laskus käsi ning iga kord tungis pikk tera teki all lebavasse 
kogusse. Kuid kogu oli kuidagi kummaliselt elutu ja see hämmastas mõrvarit. 
Palavikuliselt rapsas ta teki pealt ja värisevate kätega hakkas otsima pauna, mida 
lootis leida oma ohvri surnukehalt. 


Silmapilk hiljem ajas ta end vandudes püsti. Ahmet-Zek oli leitnandi tekkide alt 
leidnud vaid rõivastest tehtud nuku, mis igati meenutas magavat inimest. Werper oli 
jalga lasknud... 

Ahmet-Zek tormas külla, kus kutsus kõuehäälel kokku unised araablased. Kuuldes 
oma isanda raevukat hüüdu, pu- 
denesid nad kõik oma telkidest välja. Otsast otsani otsisid nad küla läbi, kuid asjatult 
— Albert Werper oli kadunud 
nagu vits vette. Meeletus raevus käskis Ahmet-Zek saduldada hobused ja ehkki öö oli 
pilkaspime, ratsutasid araablased 
külast välja ning hajusid põgenikku otsides metsa mööda laiali. 

Sellal kui nad onnidest lahkusid, lipsas Mugambi kellelegi märkamatult väravast 
sisse. Päev läbi oli ta end 

varjanud värava lähedal tihedas põõsastikus. Salkkond mustanahalisi seisis 
ärasõitjatele järele vaadates värava juures ja kui viimane araablane oli külast välja 
jõudnud, hakkasid neegrid väravat kinni panema. Ka Mugambi aitas neil seda teha, 
otsekui oleks ta kogu aeg nende keskel elanud. Pimeduses peeti Mugambit oma 
inimeseks ja teda isegi ei hõigatud, aga kui kõik oma telkidesse ja onnidesse olid 
läinud, kadus Mugambi pimedusse. 

Terve tund roomas ta arvukate onnide ja telkide taga, püüdes kindlaks teha oma 
emanda asukohta. Lõpuks peatus ta ühe onni lähedal: ainsana seisis selle juures 
valvur. Mugambi peitis end telgi nurga taha ja jäi ootama. Seal tuli teine valvur oma 
kaaslast välja vahetama. 

»Kas vang on sees?" küsis uustulnuk. 

»Jah, ta on siin," vastas esimene valvur. ,, Niikaua kui ma siin olen seisnud, pole 
keegi astunud üle selle läve.” 

Uus valvur kükitas ukse juurde maha, kuna neeger, kelle ta välja oli vahetanud, 
suundus oma onni poole. 

Mugambi hiilis onni nurgale lähemale. Ta käsi pigistas jämedat pahklikku malakat. 
Miski ei rikkunud tema külmaverelist rahulikkust, ehkki südant täitis rõõm, kui ta 
veendus, et leedi tõepoolest siin asub. Valvur istus seljaga nurga poole, mille tagant 
roomas välja mustanahaline hiiglane, ega näinud talle lähenevat määratu suurt varju. 
Pahklik vemmal joonistas õhus kaare ja langes tuhmi mütsatusega valvurile lagipähe. 
Vaikuses kõlas nüri hoobi lajatus, murduvate luude ragin, ja elutu lihatombuna varises 
valvur maha. 

Silmapilk hiljem tuhnis Mugambi juba pimedas onnis, esialgu pikkamisi ja sosinal, 
siis üha ägedama kärsitusega leedit hõigates, kuni kogu oma kohutavas lihtsuses 
avanes talle tõde: onn oli tühi! 


XI. Tarzanist saab jälle loom 


Viivu seisis Werper magava Tarzani kohal ülestõstetud noaga, kuid hirm peatas ta. 
Mis siis, kui ta esimese löögiga ei tabagi oma ohvri südant? Werper võpatas, mõeldes 
sellele, mis teda sel puhul ootab. Isegi siis, kui Tarzan ärkaks surmavalt haavatuna, 
jõuaks ta nende väheste minutite jooksul, mis tal veel elada jääks, kiskuda oma tapja 
tükkideks, kui ta seda vaid tahaks. Ja et ta seda tahab, selles Werper ei kahelnud. 

Uuesti kostis roostikus pehmete sammude summutatud astumist, seekord juba 
lähemal. Werper muutis oma plaani. Tema ees laius lage väli, selle kaudu võis ta jalga 
lasta. 

Kalliskivid kuulusid nüüd talle. Siia kauemaks jääda oleks tähendanud kindlat 
surma kas siis Tarzani käe või läheneva kiskja kihvade läbi. Ta keeras ümber ja 
hakkas vargsi läbi roostiku hiilima, suundudes kauge metsa poole. 

Tarzan magas ikka veel. Kuhu oli kadunud see ebatavaline valvsus, mis oli teda 
alati kaitsnud ootamatute ohtude eest? Kas see tundetu, sügavasti magav inimene oli 
tõesti endine vilgas, terane Tarzan? Võib-olla see kohutav hoop pähe, mille ta oli 
saanud Oparis maavärisemise ajal, nüristas tunded vaid ajutiseks? Kes teab? 

Ikka lähemale hiilis roostikus kiskja. Pilliroog lõi kahisema, vajus kahele poolelaiali 
ja paari sammu kaugusel magajast tuli nähtavale võimas lõvi pea. Loom peatus, 
tõmbus magavat inimest nähes küüru, surus tagakäpad enda alla ja hakkas sabaga 
õhus kahele poole vehkima. 

Sabalöögid vastu pilliroogu äratasid Tarzani. Džungli-asukad ärkavad kärmesti ning 
juba ärkamise hetkel on nad teadvusel ja suutelised rakendama kõiki oma võimeid. 
Tarzan ei jõudnud veel silmigi lahti lüüa, kui oli juba jalul, oda käes, ja valmis 
kallaletungiks. Ta oli jälle Ahvide Tarzan, terane, valvas ja väle. 

Pole olemas kahte ühesuguse iseloomuga lõvi. Ka üks ja seesama lõvi ei käitu 
ühesugustes tingimustes iga kord ühtemoodi. 

Mis ajendas lõvi loobuma kavatsusest inimese kallale hüpata — kas imestus, hirm 
või ettevaatus, seda me ei tea. Teame vaid, et ta ei teinud oma kavatsust teoks. Ta ei 
hüpa-nudki inimese kallale, pööras hoopis ümber ja volksas tagasi roostikku, sellal 
kui Tarzan püsti kargas. 

Tarzan kehitas õlgu ja pöördus ümber, otsides oma kaaslast. Teda polnud kusagil 
näha. Esialgu mõtles Tarzan, et teine lõvi oli Werperi kinni võtnud ja ära viinud, aga 
kui ta oli maapinnal jälgi uurinud, jõudis ta veendumusele, et belglane oli üksinda üle 
lagendiku minema läinud. Viivuks jäi Tarzan nõutuks, siis aga arvas, et Werper oli 
lõvi lähenemist kuuldes kartma löönud ja hirmust plehku pannud. Tarzani huultele 
sigines põlastav muie, kui ta mõtles sellele, et kaaslane ei vaevunud teda ähvardavast 
ohust isegi hoiatama. Mis siis ikka! Säärane see injmene juba oli! Tarzan ei tahtnud 
temast enam midagi teada. Ta läks ära, ja jumal temaga; belglane võib rahumeeli 
jääda sinna, kuhu tahab, Tarzan ei hakka teda otsima. 

Saja jardi kaugusel kohast, kus Tarzan seisis, kergus tihedas roostikus üksik suur 
puu. Tarzan läks puu juurde, ronis üles, otsis sobiva oksa, võttis sisse mugava asendi 
ja uinus. 

Päike seisis juba kõrgel taevas, kui Tarzan ärkas. Tema aju, mis taas oli pöördunud 
primitiivsesse seisundisse, ei 

tegelnud mingite muude mõtetega peale vajaduse hankida endale toitu ja kaitsta 
oma elu. Seepärast polnud tal ka vaja ärgata, enne kui teda ähvardas oht või nälg 
tunda andis. Seekord äratas teda just nälg. 

Tarzan lõi silmad lahti, ringutas, haigutas ja hakkas läbi tiheda lehestiku ümbrust 
silmitsema. 

Tema pilk libises mööda John Claytoni, lord Greystoke'i lagastatud põlde ja aasu, 
kuid Ahvide Tarzan ei tundnud neid kohti ära. Nagu võõras uudistas ta Busuli ja tema 
sõjameeste sebivaid kogusid. Nad keetsid endale hommikusööki ja tegid 
ettevalmistusi rännakuks, et kätte maksta oma isanda kodu hävitamise eest. 

Uudishimulikult silmitses ahvinimene mustanahalisi. Kusagil tema ajusopis 
sähvatas mõte, et see kõik pidi temasse puutuma, kuid ta ei suutnud kuidagi siduda 
oma uut elu, mis oli alanud pärast pääsemist Opari pimedatest maa-alustest kongidest, 
mingi sündmusega oma endises elus. 


Otsekui läbi udu meenus talle inetu, karvane ja metsik kogu. Ja ähmane õrnusetunne 
valdas tema metsikut olemust, kui ta püüdis seda ära tunda. Tarzani mälu pöördus 
tagasi lapsepõlveaega: see oli hiiglasuure emaahvi Kala, tema kasuema kogu. Kala 
kõrval elustusid Tarzani mälus veel teisedki inimahvid: Terkoz, Tublat, Kerchak ja 
veel üks, pisut vähem metsik kogu — Teeka, Tarzani väike mängukaaslane. 
Aeglaselt, väga aeglaselt töötas Tarzani mälu. Kuid uurides mõttes kujusid, mis olid 
säilinud ta teadvuses, hakkas ta neid järk-järgult ära tundma. Nad omandasid teatud 
välimuse ja vormi ning asetusid oma kohale tema elu mitmesugustes sündmustes, 
millega nad olid lähedalt seotud. Üksteise järel kerkisid tema vaimusilma ette pildid 
lapsepõlvest, mis oli möödunud ahvide keskel. Sedamööda, kuidas need ikka 
kirkamaks ja selgemaks muutusid, ärkas temas soov sattuda uuesti nende karvaste, 
sorakil kulmudega loomade hulka. 

Tarzan nägi, kuidas mustanahalised kustutasid lõkke ja läksid ära. Ent kuigi alles 
hiljaaegu oli ta tundnud iga neegrit nägupidi niisama hästi kui iseennast, ei äratanud 
nende välimus temas praegu vähimaidki mälestusi. Kui nad olid silmist kadunud, 
ronis Tarzan puu otsast alla ja hakkas toitu otsima. 

Avaral lagendikul oli karjakaupa metsloomi rohtu söömas. Tarzan valis ohvri 
väikese sebrakarja hulgast. Need olid rammusad läikiva nahaga loomad. Ta läks 
kaugelt ringi ümber vöödilise karja, hoidudes vastutuult, kuid ei teinud seda mingitel 
kaalutlustel, vaid puhtvaistlikult. Ta liikus edasi neljakäpakil või siis kõhuli roomates. 
Üsna tema lähedal näksis rohtu kaks noort rammusat sebrat. Tarzan 

valis neist välja emaslooma ja seegi kord juhtis teda ainuüksi instinkt. 

Ahvinimene peitis end pahaaimamatute loomade lähedusse tiheda madala põõsa 
taha. Ta seadis oda heiteasendisse ja tõmbas ettevaatlikult jalad enda alla. Siis tõusis 
üheainsa kiire liigutusega püsti, heitis raske oda emasebra külje-kontide vahele ja 
hüppas ka ise kohe looma juurde, jahinuga peos. 

Ühe silmapilgu seisid loomad liikumatult, ootamatusest kangestunud. Seejärel 
hakkas emasloom valust ja hirmust karjuma, mõlemad pöörasid teise kanti ja tormasid 
minema. Kuid Ahvide Tarzan võis niisama kiiresti kui sebradki mitu jardi maha 
joosta. 

Ta sai emaslooma kätte ja hüppas ühe ropsuga talle selga. Sebra pööras ümber, 
püüdis oma vaenlast hammustada ja kabjaga lüüa. Kuid Tarzan hoidis ühe käega 
kõvasti kinni lühikesest lakast, teisega aga torkas õnnetu looma ribide vahele jahinoa. 
Emaslooma kaaslane seisatas viivuks, otsekui soovides talle appi tormata, kuid nägi 
siis oma karja kapjade välkudes eemalduvat, keeras ümber ja kihutas neile järele. 
Noor emasebra võitles vapralt ja meeleheitlikult, kuid salakaval nuga tungis talle otse 
südamesse ja ta prantsatas maha. Ahvinimene pani jala tema kehale ja tõi kuuldavale 
mangani võidukisa. 

See kisa jõudis ka Busuli kõrvu ja sundis teda peatuma. 

»Need on suured ahvid,” ütles ta. ,, Ma pole neid waziri-de maal enam ammu 
kuulnud. Mis võis neid siia tagasi tuua?" 

Tarzan tõstis oma ohvri üles ja viis sellesama põõsa alla, kus oli ise end varem 
peitnud. Istunud looma kerele, lõikas ta selle tagumisest kintsust suure käntsaka ja 
hakkas sooja, verest tilkuva lihaga nälga kustutama. Põõsa tagant ilmus äkki 
nähtavale kaks hüääni, kelle oli kohale meelitanud sebra läbilõikav kisa. Tarzan ajas 
hambad paljaks ja hakkas urisema. Hüäänid vastasid ta tervitusele samamoodi ja 
taandusid pisut kaugemale. Nad ei ilmutanud soovi Tar-zanile kallale tungida, kuid 
kükitasid endiselt ühel ja samal kohal ega lasknud teda silmist. Tarzan sõi kõhu täis, 
lõikas kaasavõtmiseks veel mõne lihatüki ja suundus jõe äärde. Sinna minnes pidi ta 


hüäänidest mööduma, kuid Tarzan ei pidanud vajalikuks nende pärast oma teed 
muuta. 

Lõvi Numale omase rahuliku majesteetlikkusega läks ta joonelt urisevate loomade 
poole. Esialgu jäid nad paigale väljakutsuvalt seljakarvu turritades, siis aga nihkusid 
eemale, andes teed vägevale ahvinimesele. Silmapilk hiljem rebisid nad juba puruks 
sebra jäänuseid. 

Tarzan liikus läbi pillirootihniku jõe poole. Tema tulek ehmatas üles pühvlikarja. 
Hiiglaslik pühvlipull hakkas 

ähvardavalt mörisema ja esisõraga maad kaapima. Verd täis valgunud silmad 
jõllitasid vihaselt jultunud rahurikkujat. Kuid Tarzan läks terve karja eest mööda, 
justkui poleks seda märganudki. Pühvli mörin muutus tasaseks torisemiseks: ta 
pöördus ümber, sügas koonuga selga, peletas õhku terve kärbseparve, heitis viimase 
pilgu Tarzanile ja naasis oma esialgse toimingu juurde. Osa pühvlipulli arvukast 
perest järgnes tema eeskujule, teised aga seisid ja vaatasid Tarzanile järele, suured 
rumalad silmad täis hämmastust, kuni ahvinimene kadus pillirootihnikusse. 

Jõe ääres kustutas Tarzan janu ja käis ujumas. Siis puges ta palavuse eest oma 
rusudeks muudetud aitade lähedal kasvava kahara puu varju. Tema silmad sihtisid 
seda osa lagendikust, kust algas paks mets. Soov sukelduda selle salapärasesse põue 
oli Tarzani meeli köitnud juba pikka aega. Ta otsustas, et järgmise päikesetõusu ajal 
ületab avara lagendiku ja siseneb metsa. Tarzan ei tarvitsenud kuhugi kiirustada: tema 
ees oli lõpmatult pikk rodu päevi, mida polnud sisustada millegi muu kui nälja 
kustutamise ja oma hetkekapriiside täitmisega. Tarzani teadvust ei tumestanud 
kahjutunne mineviku pärast ega hirm tuleviku ees. Ta võis päevad läbi lesida õõtsuval 
oksal, olles end täies pikkuses välja sirutanud, ja nautida absoluutse muretuse 
õndsalikku rahu. Tema vaimuseisundit ei häirinud vähimgi mure ega kahtlus. Teades 
vaid ähmaselt, et on olemas ka sootuks teistsugune elu, oli ahvinimene täiesti õnnelik. 
Lord Greystoke oli lakanud olemast. 

Paar tundi kiikus Tarzan tasakesi leheasemel. Nälg ja janu hakkasid end tunda 
andma. Ta ringutas laisalt, laskus puu otsast alla ja hakkas pikkamisi jõe poole astuma 
mööda metsloomade tallatud rada, millest aja jooksul oli saanud pikk kitsas kraav. 
Mõlemal pool kraavi kõrgus paks roheline müür läbipääsmatust põõsastikust ja 
puudest, mida ülalt alla katsid jämedad vääntaimedest vanikud. Tarzan oli juba 
jõudmas kohani, kus kitsas rada jõe äärde suubus, kui tema ette ilmus terve lõvipere. 
Nad tulid jõe äärest. Tarzan luges ühtekokku seitse looma: täiskasvanud isane, kaks 
emast ja neli noort lõvi, kes oma mõõtmetelt vanematele sugugi alla ei andnud. 
Tarzan jäi seisma ja hakkas urisema, ka lõvipere peatus. Suur lõvi kõige, ees näitas 
hambaid ja tõi kuuldavale madala hoiatava möirge. 

Ahvinimese käsi pigistas oda, kuid ta ei söandanud nii armetu relva abil astuda 
võitlusse seitsme lõviga. Ta seisis urisedes paigal ja lõvid vastasid talle samaga. See 
oli üks neid kohtumisi, mis džunglis sageli aset leiavad. Kumbki pool püüdis teisele 
hirmu nahka ajada. Ei üks ega teine tahtnud taanduda ega teed anda, kuid samal ajal ei 
tahtnud ka esimesena võitlust alustada. Lõvid olid end liiga täis 

puginud, et lasta end ahvatleda sellisest saagist, Tarzan tarvitas aga väga harva 
toiduks röövloomade liha. Siin oli mängus juba au ja keegi ei tahtnud end häbistada 
ega järele anda. Nii nad seal seisid, põrnitsedes üksteist ja vahetades komplimente, 
mis olid arusaadavad üksnes džungliasukaile. Raske öelda, kui kaua oleks see veretu 
võitlus kestnud. Lõppude lõpuks oleks Tarzan pidanud ikkagi alistuma arvukuselt 
tugevamale vaenlasele. 


Sellele absurdsele olukorrale tegi ootamatu lõpu täiesti kõrvaline olend, kes oli 
märkamatult Tarzanile tagant lähenenud. Tarzan ja lõvid olid löönud niisugust lärmi, 
et keegi neist ei kuulnud midagi muud peale omaenese kontserdi. Tarzan isegi ei 
adunud, et mingi hiiglaslik kogu joonelt tema poole kihutas. Ta toibus alles siis, kui 
see oli juba päris ligidal ja pääsemine tundus võimatuna. Ta pöördus ümber ja nägi 
ninasarvik Butot, kes oli valmis teda ründama. Kuid selle tsivilisatsioonist rikkumata 
ürginimese teadvuse ja lihaste vaheline seos oli nii tugev, et selsamal hetkel, kui ta 
taipas, mis oht teda ähvardas, keeras ta kannapealt ringi ja lõi oda Buto rinda. See oli 
peaaegu võrdväärne võitlus: ühel pool ahvinimese raske raudteravikuga oda ja võim- 
sad lihased, teisel pool Buto tohutu jõud ja tema rünnaku erakordne kiirus. Et 
kirjeldada kõike, mis juhtus silmapilgul, mil Tarzan raevunud ninasarviku poole 
pöördus, kuluks palju aega, läheks vaja iseäranis terast ning kärmet silma, et 
ühekorraga kõike toimuvat haarata. Kui Tarzan oh oda käest lahti lasknud ja maha 
vaatas, nägi ta koletut sarve, mis oli tema ülestõstmiseks juba langetatud: nii lähedal 
oli Buto! Oda oli tunginud ninasarviku kehasse selles kohas, kus kael ühineb vasaku 
õlaga, ja peaaegu läbistanud looma keha. Heitnud oda, tegi Tarzan võimsa hüppe ja, 
möödunud suurest kõvast sarvest, laskus ninasarvikule selga. 

Ninasarviku väikesed seasilmad lõid raevukalt hiilgama. Ta märkas lõvisid ja 
tormas nagu pöörane neile kallale. Tarzan aga hüppas samal ajal kergelt üles, 
klammerdus vääntaimede sasipuntrasse ja ronis puule. Hullunud looma võimas sarv 
tõstis esimese ropsuga isalõvi üles, rebis lõhki ja virutas eemale. Ülejäänud kuus 
tormasid ninasarviku kallale teda vihaselt hammustades ja küünistades, tema aga tal- 
las neid jalge alla ja raius oma sarvega. Oma kõrgest pelgupaigast jälgis Tarzan 
põnevusega seda palavat heitlust, sest kõrgemast liigist džungliasukatele meeldib 
vaadata selliseid kokkupõrkeid. Neile on see samasugune meelelahutus kui meile 
teater, traavivõistlused ja muu sport. Nad saavad jälgida selliseid heitlusi võrdlemisi 
tihti ja iga kord tunnevad nendest mõnu, sest ükski niisugune võitlus ei sarnane 
teistega. Esialgu tundus Tarzanile, et võitjaks tuleb Buto. Seitsmest neljale oli ta juba 
otsa peale teinud ja ülejäänud 

kolme rängalt haavanud, kui ta äkki lühikese hingetõmbe ajal põlvili laskus, külili 
kukkus ja tardus. 

Tarzani oda oli teinud oma töö. Inimkätega valmistatud relv oli tapnud looma, kes 
oleks võinud tagasi lüüa seitsme lõvi rünnaku. Tarzani oda oli läbistanud ninasarviku 
kopsud ja Buto suri sisemisest verejooksust, kui tema võit oli juba käega katsuda. 

Tarzan tuli alla. Urisedes ja valust vingudes tõttasid haavatud lõvid saatuslikust 
taplusepaigast lahkuma. Tarzan kiskus oma oda Buto kehast välja, lõikas endale tüki 
liha ja kadus džunglisse. See episood oli lõppenud. Tarzanile oli see osake töisest 
päevast. Mis oleks meile pakkunud kõneainet kogu eluks, selle unustas Tarzan niipea, 
kui oli selja keeranud. 


XII. La tahab kätte maksta 


Teinud džunglis suure ringi, tuli Tarzan teises kohas jõe äärde välja. Siin kustutas ta 
janu ja ronis uuesti puu otsa. Ta pidas jahti, olles täielikult unustanud mineviku ja 
mõeldes väga vähe tulevikule. Samal ajal liikus teda otsides läbi džungli, üle 
lagendike ja avarate niitude süngeilmeline, kurjakuulutav rongkäik. Viiskümmend 
hirmuäratavat karvast meest, lühikeste kõverate jalgadega, relvastatud nugade ja 
suurte vemmaldega, liikus imekauni poolalasti naise kannul. Need olid La, Leegitseva 


Jumala ülempreestrinna, ja tema viiskümmend preestrit, kes olid asunud pikale 
teekonnale, et otsida nende püha ohvrinoa jultunud varast. 

Iialgi enne polnud La Opari kivimüüride tagant välja astunud, kuid iialgi enne 
polnud selleks ka niisugust vajadust olnud. Ohvrinuga oli kadunud! Loendamatute 
sajandite jooksul oli see käest kätte käinud kui ühe hukkunud ja unustatud atlandi 
pärandus, mis kujutas endast religioosse autoriteedi ja kuningliku võimu sümbolit 
ning lõpuks La omanduseks saanud. Kallihinnalise kroohi või Inglismaa suurte 
pitsatite kadumine poleks briti kuningat rohkem masendanud ega meelt heitma 
pannud, kui tegi seda püha noa vargus Lale, Opari linna ülempreestrinnale ja 
käskijannale. Tema valitsuse all olid vaid suure rahva armetud jäänused, maailma 
vanima tsivilisatsiooni degenereerunud lapsed. Kui Atlantis aastatuhandeid tagasi 
kõigi oma võimsate linnade, õitsvate väljade, kõrge kultuuri ja tohutu kaubandusega 
Atlandi ookeani vetesse vajus, siis võttis ta enesega kaasa kogu oma rahva, välja 
arvatud käputäis koloniste, kes töötasid Kesk-Aafrika kõige rikkamates 

kullakaevandustes. Hilisema ristamise teel suurte inimahvidega sündisidki 
kolonistidest ja nende orjadest Opari rangjalgsed jässakad mehed. Ime küll, kas siis 
loomuliku valiku või looduse tujukuse tulemusena säilis muistsete atlantide sugu 
puhta ja rikkumatuna naistes, kes põlvnesid ühest suure katastroofi ajal Oparis elanud 
kuninglikku verd printsessist. Üks selliseid naisi oli ka La. 

Ülempreestrinna hinges kobrutas põlgus ja viha. Fanaatiku religioosset õhinat oma 
rüvetatud altari pärast suurendas solvatud naise raev veelgi. Kaks korda oli ta oma 
südame jumalataolise mehe jalge ette heitnud, ja kaks korda oli viimane selle ära 
tõuganud. 

La teadis, et ta oli väga kaunis. Tõepoolest, ta polnud nägus üksnes eelajalooliste 
atlantide vaatevinklist, vaid ka meie kaasaegsete silmadega vaadates. La oli naise ilu 
ideaal. Enne Tarzani esimest Opari tulekut polnud La iialgi näinud isast inimest peale 
oma rahva värdjalike rangjalgsete meeste. Varem või hiljem pidi ta ühega neist 
ühinema, et ei katkeks ülempreestrinnade otseliin. See oli möödapääsmatu, juhul kui 
saatus ei juhi Opari teisi mehi. Et neid üldse olemas on, sellest polnud Lal enne 
Tarzani esmakordset Oparis käimist aimugi. Ta tundis vaid oma väikseid ebard-likke 
preestreid ja suuri isaseid inimahve, kes igivanast ajast ohd elanud Oparis ja selle 
ümbruskonnas, kuni Opari elanikud hakkasid neid endaga peaaegu võrdväärseks 
pidama. 

Opari legendid jutustasid kauge möödaniku jumala-sarnastest meestest ja 
mustanahalistest, siia alles hiljaaegu tulnud meestest, kuid viimased olid alati 
vaenulikud ning tulid siia üksnes röövima ja tapma. Need legendid säilitasid Opari 
rahvas usku, et ühel ilusal päeval tõuseb Atlandi ookeani lainetest tundmatu manner 
ning saadab nikerdiste ja kullaga ehitud, pikkade aerude külge aheldatud orjadega 
galeerid appi oma õnnetutele paguluses virelevatele järglastele. 

Tarzani ilmumine äratas La südames meeletu lootuse, et muistne ennustus peagi 
täide läheb. See kaunis ja võimas mees süütas armastuse naise südames, mis ilma 
temata poleks iialgi tunda saanud seda kõikehaaravat kirge. Selline imeilus olevus 
nagu La poleks iialgi hakanud armastama ühtegi Opari eemaletõukavat, hirmuäratavat 
preestrit. Tava, kohus ja religioosne õhin oleksid võinud sundida teda ühe neist endale 
meheks võtma, kuid armastusest ei saanud juttugi olla. 

La oli külm, südametu naine, tuhandete teiste külmade, südametute imekaunite 
naiste tütar, kes iialgi polnud tunda saanud armastust. Ja kui see siis tema juurde tuli, 
äratas ta 

tuhandetes põlvkondades suikunud kire ja muutis La üheksainsaks lõõmavaks, 
värelevaks ihaluseks. Aga kui see ihalus kohtas takistust, sulas kogu armastuse, 
õrnuse ja eneseohverduse suur jõud omaenese leegis ääretuks vihkamiseks ja 
kättemaksuhimuks. 

Nendest kirgedest köetuna juhtis La edasi oma lärmakat väge, et tagastada tema ülla 
missiooni püha sümbolit ja karistada jultunud kurjategijat, kes talle nii palju kannatusi 
oli valmistanud. Werperile ei mõelnud ta peaaegu üldse. Et Oparist põgenemisel oli 
nuga just selle mehe käes, see mõte ei äratanud Las soovi Werperile kätte maksta. 
Muidugi, kui ta kinni nabitakse, siis ta ka tapetakse, kuid tema surm ei paku Lale 
mingit rahuldust. See-eest millise rõõmuga hakkab ta jälgima Tarzani surmaeelseid 
krampe! Millised piinamisvõtted ta Tarzani jaoks välja nuputab! La valmistab talle 
pikaldase, piinarikka surma. Ta saab karistuse, mis väärib tema julma kuritegu. 
Tarzan oli see, kes kiskus La käest püha noa, kes rüvetas ohvrialtarit ja templit, ja 
seepärast peab ta surema. Kuid peale selle hülgas ta ka naise armastuse ja seepärast 
sureb ta kõige hirmsamat, kõige piinarikkamat surma. 

La ja tema preestrid ei tundnud džunglielu, ainult üksikud neist olid kodulinna 
piiridest mõnikord välja pääsenud, kuid neid oli palju ja juba see tähendas kindlat 
kaitset. Nad olid kodust küllaltki kaugele jõudnud ning liikusid ilma eriliste 
vahejuhtumiteta Werperi ja Tarzani jälgi mööda edasi. Neid saatis kolm suurt ahvi, 
kes pidid ohvri üles nuus-kima, sest preestrid ise ei osanud seda teha. La käis kõige 
ees. Tema määras nende rännaku korra, valis koha ja otsustas, millal puhata. Kuigi tal 
polnud neis asjus vähimaidki kogemusi, ületas ta oma loomuliku intellektiga 
preestreid ja ahve niivõrd, et tegi kõike palju paremini, kui nemad oleksid seda 
suutnud. 

La oli range ja nõudlik käskijanna. Ta põlgas ja vihkas neid värdjaid, kelle hulka oli 
teda heitnud julm saatus, ning valas nende peale välja oma raevu ja pettumuse. Igal 
õhtul pidid nad tema käsu peale kaitseks kiskjate eest püstitama talle midagi 
telgitaolist ja selle juures õhtuvidevikust koiduni lõket põletama. Kui ta kõndimisest 
väsis, pidid nad teda kandma improviseeritud kanderaamil ning keegi neist ei 
vaidlustanud tema õigusi võimule ja käsutamisele. Neile ei tulnud pähegi, et võiks ka 
teisiti olla. Neile oli ta jumalanna, nad kõik armastasid teda ja igaüks lootis oma 
hingepõhjas, et kui Lale saabub aeg endale kaaslane valida, siis langeb valik just 
temale. Nii nad orjasid teda ning talusid nurisemata tema rahulolematust ja kõrki 
põlglikkust. 

Nende rännak kestis palju päevi. Ahvid leidsid jälgi hõlpsasti. Nad käisid pühast 
salgast pisut eespool, et hoiatada 

preestreid hädaohu korral. Kord ühe keskpäevase peatuse ajal, kui kõik pikutasid 
pärast väsitavat kõndimist, kargas üks ahvidest äkki püsti ja hakkas õhku nuuskima. 
Paari kurguhäälse käsuga sundis ta kõiki vakatama, ronis puu otsa ja kiirustas 
sinnapoole, kust tuul oli tema sõõrmetesse inimese lõhna toonud. Preestrid piirasid 
sõnatult La ümber ja hakkasid inimahvi tagasitulekut ootama. Neil ei pruukinud seda 
teha kuigi kaua. Mõne minuti pärast väljus ahv tihedast džunglipadrikust, tuli 
otsejoones La juurde ja kõnetas teda suurte inimahvide keeles, mis oli muutunud 
Opari mandunud elanike kõnekeeleks. 

»Suur tarmangani lesib seal ja magab," ütles ahv, osutades sinnapoole, kust ta 
nüüdsama oli tulnud. ,, Lähme sinna ja tapame ta ära.” 

» Te ei tohi teda tappa!" keelas La jahedal toonil. ,,Tooge suur tarmangani elusalt ja 
tervelt minu juurde. Kättemaks on minu asi. Minge ja ärge ainult lärmi tehke!" lõpetas 
ta, käskides võimuka žestiga kõiki preestreid ahvile järgneda. 


Suure ahvi juhtimisel hiilis kurjakuulutav salk ettevaatlikult läbi džungli. Ahv 
peatas preestrid ühe suure puu lähedal. Selle jämedal madalal oksal magas Tarzan, 
olles end täies pikkuses välja sirutanud. Isegi magades hoidis ta ühe käega jämeda 
oksa ümbert kinni, ja ka tugev pruun jalg oli oksa ümber põimunud. 

Ahvide Tarzan magas magusasti pärast rikkalikku lõunasööki. Ta nägi unes lõvi 
Numat, metssiga Hortat ja teisi džungliasukaid. Ta ei näinud rangjalgseid karvaseid 
kogusid puu all ega kolme ahvi, kes tema juurde puu otsa kargasid. 

Ta ärkas alles siis, kui kolm ahvi talle kogu raskusega peale vajusid ja ta oksalt alla 
viskasid. Kukkumine põrutas Tarzani uimaseks ja ta ei jõudnud veel toibudagi, kui 
viiskümmend hirmuäratavat karvast meest ta sisse piirasid. Ühe hetkega sai Tarzanist 
hammustava, röökiva ja kakleva inimsumma keskpunkt. Pikapeale said nad temast 
jagu, kuigi on kahtlane, kas nende hulgas leidus ka mõni, kes poleks omal nahal tunda 
saanud Tarzani raskeid rusikaid ja teravaid hambaid. 


XIII. Surma mõistetud 


La, kes eemalt preestreid jälgis, nägi, kuidas nad Tarzani kallale tormasid, ja hüüdis 
valjusti, et nad teda ei tapaks. Tarzani jõud nõrkes. Arvukad vaenlased tabasid ta oota- 
matult. 

Lal ei tarvitsenud kaua oodata: mõni minut hiljem lamas Tarzan kinniseotuna ja 
abituna ta jalge ees. 

» Viige ta sinna, kus me peatusime," käskis La. 

Preestrid kandsid Tarzani lagendikule ja viskasid puu alla maha. 

»Ehitage mulle telk!" käskis La. ,, Me ööbime siin, homme aga toob La Leegitseva 
Jumala palge ees talle ohvriks tema templi rüvetaja südame. Kus on püha nuga? Kes 
võttis selle Tarzanilt ära?" 

Kuid keegi polnud nuga näinud ja kõik kinnitasid, et kui nad Tarzani kinni võtsid, 
püha riista tema käes ei olnud. Tarzan silmitses neid eemaletõukavaid koletisi, kes 
teda ähvardasid, ja hakkas põlastavalt urisema. Siis suunas ta pilgu Lale ja naeratas. 
Surm ei kohutanud teda. 

»Kus nuga on?" küsis La. 

»Ma ei tea,” vastas Tarzan. ,,See mees võttis noa kaasa, kui ta minu juurest minema 
jooksis. Kui te nii kangesti nuga vajate, võin ma selle mehe üles otsida ja noa ära 
võtta. Aga te sidusite mu kinni ja nüüd, kus ma pean surema, ei saa ma seda teha. 
Milleks teil seda nuga vaja läheb? Võite teha endale teise, täpselt samasuguse. Kas 
tõesti ainult noa pärast käisite kogu tee meie kannul? Laske mind lahti, ma otsin noa 
üles ja toon teile tagasi.” 

La puhkes kibedalt naerma. Hingepõhjas andis ta endale aru, et ohvrinoa vargus 
polnud ainuke, mille pärast ta Tarzanit hukata kavatses. Aga kui naine vaatas teda, 
kinniseotut ja abitut, tõusid tal pisarad silma ja ta pidi kõrvale pöörama, et neid 
varjata. Kuid ta jäi vankumatuks oma otsuses karistada karmilt Tarzanit selle eest, et 
ta oli julgenud hüljata La armastuse. 

Kui preestrid olid telgi üles pannud, käskis La Tarzani telki viia. 

»Ma hakkan kogu öö teda piinama," sosistas ta oma preestritele, ,,esimeste 
koidukiirtega aga valmistate leegitseva altari ja seal ohverdan ma ta jumalale. Korjake 
vaiguseid oksi ja laduge need lagendiku keskele altarikujuliselt riita, et Leegitsev 
Jumal võiks meie kätetööd vaadates rõõmu tunda.” 

Kuni päikeseloojakuni püstitasid preestrid ohvrialtarit. Töö ajal laulsid nad 
kurvameelseid hümne sügaval Atlandi ookeani põhjas lebava mandri iidses keeles. 
Nad ei teadnud laulusõnade tähendust, nad kordasid ainult palveid, mis olid kandunud 


õpetaja suust õpilase suhu veel noil ammumöödunud aegadel, mil ürginimese 
esivanemad kiikusid sabapidi puude otsas niiskes, soises džunglis, seal, kus praegu on 
Inglismaa. 

Telgis kõndis La edasi-tagasi käsist ja jalust seotud Tarzani ümber. Tarzan oli 
valmis surema. Läbi surmaotsuse 

tiheda sünge pimeduse ei tunginud ühtegi lootusekiirt. Tema võimsad lihased ei 
suutnud käsi ja jalgu siduvaid rohkeid köidikuid katki rebida — ta oli juba palju kordi 
püüdnud seda teha, kuid asjatult. Ta ei saanud loota ka väljastpoolt tulevale abile: 
selles laagris ümbritsesid teda üksnes vaenlased. Ja sellest hoolimata naeratas ta Lale, 
kuna viimane telgis närviliselt edasi-tagasi kõndis. 

Ja La? Ta pigistas peos nuga ja heitis pilgu enda ees lamavale vangile. La vaatas 
teda ja rääkis midagi endamisi, kuid ei tõstnud tema kohale nuga. 

»Täna öösel," mõtles ta, ,,täna öösel, kui läheb juba täiesti pimedaks, hakkan ma 
teda piinama!" 

Ta silmitses mehe jumalikult kaunist keha, naeratavat nägu ja sundis end mõtlema 
sellele, et mees oli tema armastuse ära põlanud. Leegitseva Jumala seadused käsivad 
karistada jumalavallatut, kes rüvetas pühadust ja varastas Oparist ohvriverest 
plekiliselt altarilt Leegitseva Jumala ohvri mitte üks, vaid kolm korda. Kolmel korral 
pettis Tarzan tema isade jumalat! Selle mõtte juures jäi La seisma ja laskus 
ahvinimese kõrvale põlvili. Tal oh käes terav nuga. Ta pani noatera Tarzani külje 
vastu ja surus pidet. Kuid Tarzan ainult naeratas ja kehitas õlgu. 

Kui ilus ta oli! La kummardus alla Tarzani kohale ja vaatas talle silma. Kui kaunis 
oli ta keha! Ta võrdles Tarzanit rangisjalgsete ebardlike mehikestega, kelle hulgast ta 
pidi endale välja valima abikaasa, ja võpatas selle mõtte juures. 

Saabus videvik ja seejärel ka öö. Telgi lähedal lõõmas suur lõke. Leek valgustas 
lagendiku keskele püstitatud ohvrilauda ja Leegitseva Jumala ülempreestrinna vaimu- 
silma ette kerkis homsete pidustuste pilt. Ta nägi, kuidas see imekaunis hiiglaslik 
keha väänles lõkketules, kuidas kõrbesid ja söestusid tugevaid valgeid hambaid 
katvad naeratavad huuled. Ta kujutles selgesti, kuidas tulekeeled nilpsasid selle kauni 
pea paksu musta sassis lakka. Ja palju teisigi kohutavaid pilte vilksatas mööda 
ülempreestrinna suletud silme eest, kui ta seisis ristipandud kätega selle kohal, kellele 
oli suunatud kogu tema vihkamine. Aga kas see, mida La tundis, oli ikka vihkamine? 

Must Aafrika öö oli laskunud laagri üle, mida valgustas ainult vilkuv lõkketuli. 
Rahulikult lebas Tarzan teda aheldavates köidikutes. Teda piinasid janu ja terav valu, 
mida tekitasid randmete ning pahkluude ümber tugevasti kokkutõmmatud nöörid, 
kuid ta ei kurtnud. Tarzan oli džungli laps looma kannatlikkuse ja inimese 
mõistusega. Ta teadis, et tema tund on tulnud, et ükski palve ei pehmenda karmi 
surmaotsust, ega raisanud aega härdale anumisele, 

vaid ootas kannatlikult, uskudes kindlalt, et tema piinad ei kesta igavesti. 

Pimeduses seisis tema kohal La. Tema käes oli vahe nuga, hinges aga vääramatu 
otsus nüüd kohe, hetkegi viivitamata alustada oma vangi piinamist. Nuga puudutas 
Tarzani keha, La nägu oli peaaegu ta näo vastas. Sel ajal viskas keegi lõkkesse uue 
sületäie oksi ja ootamatult valgustas telgi sisemust ere leek. La nägi oma huulte juures 
metsjumala imekaunist nägu ja armastus, mida ta oli Tarzani vastu tundnud 
esmakordsel kohtumisel ja mida oli temast unistades hellitanud pikki aastaid, tulvas 
naise südamesse. 

Nuga peos, seisis ülempreestrinna La jultunud olendi kohal, kes oli julgenud tungida 
tema jumala pühakotta. Pole tarvis piinu! Surm, viivitamatu surm tema pühamu häbe- 


matule rüvetajale! Üksainus hoop raske noateraga ja laip sinna, lõõmavasse lõkkesse! 
Käsi noaga tõusis õhku ja peatus, valmistudes hoopi andma, — ja La, nõrk naine, 
varises jõuetult armastatud mehe kehale. 

Tema käed libisesid tummas hellituses Tarzani alasti kehal, ta kattis palavate 
suudlustega mehe laupa, silmi ja huuli; ta varjas teda oma kehaga, otsekui kaitstes 
meest kohutava saatuse eest, mille ta ise oli Tarzanile määranud, ja väriseva, kaebliku 
häälega anus tema armastust. Leegitseva Jumala ümmardajannat oli vallanud 
maruline, meeletu kirg, tundide kaupa ei suutnud ta end talitseda, kuni lõpuks uni 
temast võitu sai ja ta suigatas mehe kõrval, keda oli tõotanud öö läbi piinata. Ja 
tundmata muret tuleviku pärast, magas Tarzan rahulikult La embuses. 

Esimeste koidukiirtega äratas Tarzani Opari linna preestrite laul. See algas vaiksel 
pehmel toonil ja kasvas peagi verd ihaldavate metslaste pööraseks ulgumiseks. 

La liigatas, tema kaunis käsi surus tugevamini Tarzanit enda vastu, naeratus sigines 
huultele ja ta virgus. Aga kui matuselaulude tähendus ta teadvusse jõudis, kadus 
naeratus ta näolt ja silmad läksid hirmust pärani. 

» Armasta mind, Tarzan!" hüüatas ta. ,, Armasta mind, ja sa oled pääsenud!" 

Tarzanit köitvad nöörid olid peatanud vereringe ja tekitasid talle piina. Pahaselt 
torisedes pööras ta Lale selja See oligi tema vastus. Ülempreestrinna hüppas püsti, 
kuum häbipuna, mis viivuks ta põski oli katnud, asendus surnu-kahvatusega. La astus 
telgi ukse juurde. 

»Tulge siia, Leegitseva Jumala preestrid!" hüüdis ta. ,,Olge valmis ohverdama.” 

Rangjalgsed värdjad ruttasid oma valitsejanna käsu peale telki. Nad tõstsid Tarzani 
üles, kandsid telgist välja ja hakkasid astuma, kõigutades laulu taktis oma kõveraid 
kehi küljelt küljele. 

Nende järel kõndis La. Ka tema kõikus, kuid mitte püha laulu taktis! 
Ülempreestrinna nägu oli kaame jagamata armastuse piinadest ja eelseisva 
kombetalituse õudusest. Kuid La jäi oma otsusele kindlaks. Uskmatu peab surema. 
See, kes ta armastuse ära põlgas, saab solvangu eest tasu lõõmavas lõkketules. Ta 
nägi, kuidas nad ta imekauni keha kõvadele okstele panid. Ta nägi, kuidas kõver ning 
köökus ülempreester, kellega ta seaduse järgi pidi ühinema, põleva tõrvikuga altari 
juurde astus ja tema käsku oodates seisma jäi. Tema eemaletõukavale karvasele näole 
valgus kurjakuulutav irvitus, paljastades pikad kollased kihvad. Tema käed olid 
kausiks kokku pandud, et oodata ohvri sooja verd — punast nektarit, millega Oparis 
täidetakse kullast ohvripeekreid. 

La lähenes ülestõstetud noaga, tema nägu oli pööratud tõusva päikese poole, huuled 
sosistasid palvesõnu tema rahva Leegitsevale Jumalale. Ülempreester vaatas küsivalt 
La otsa: tõrvik hakkas kustuma, tuli kõrvetas juba ta käsi, haod aga olid nii 
meelitavalt lähedal. Tarzan sulges silmad ja jäi oma lõppu ootama. Ta teadis, et saab 
vaevelda, sest mäletas ähmaselt talle varasemate põletushaavadega tekitatud valu. 

Tarzan teadis, et ta sureb, kuid ei kartnud. Neile, kes on üles kasvanud džunglis, 
pole surm mingi sündmus. Surm varitseb neid igal sammul, päev läbi käib nende 
kannul ja ööseks heidab nende kõrvale magama. Vaevalt mõtles ahv-inimene sellele, 
mis ootab teda pärast surma. Kuni surm talle ligines, tegelesid Tarzani mõtted ilusate 
kivikestega, mis olid kaotsi läinud, kuid ühtaegu jälgis ta ka seda, mis tema ümber 
toimus. 

Ta tundis, et La kummardus tema kohale, ja avas silmad. Ta nägi naise kahvatut, 
piinatud nägu ja pisaraist tuhmunud silmi. 


»Tarzan, Tarzan!" oigas La. » Ütle mulle, et sa mind armastad, et sa tuled koos 
minuga tagasi Opari, ja sa jääd ellu. Ma päästan sinu, vaatamata oma rahva raevule. 
Ma küsin sinult viimast korda: mis sa mulle vastad?" 

Viimasel hetkel saavutas karmi kultuse ülempreestrinna üle võidu naine. Ainus 
olend, kes La neitsilikus rinnas oli äratanud armastuse, lebas altaril, tema kõrval aga 
seisis vastiku kiskjanäoga metsik fanaatik, valmis La esimesel märguandel lõket 
süütama. See värdjas pidi saama tema meheks, kui ta ei leia teist, kes poleks nii 
eemaletõukav. La võpatas. Ta armastas Tarzanit meeletult ja kirglikult, kuid kogu 
oma armastusele vaatamata oli ta valmis lõkke süütamiseks otsemaid käsku andma, 
kui Tarzan ka seekord tema 

62 

armastuse ära põlgab. Raskelt hingates kummardus ta Tarzani kohale. 

»Ei või jah?" sosistas ta. 

Kaugest džunglisügavusest kostis nõrk hääl, mis täitis Tarzani südame 
pääsemislootusega. Ta tõi kuuldavale terava, läbilõikava kisa, mis peletas La paar 
sammu kaugemale. Kärsitu preester hakkas porisema, vahetades tõrvikut käest kätte ja 
kallutades seda vaigustele okstele üha lähemale. 

Ütle siis ometi!" nõudis La. »Millega vastad sa La armastusele?" 

Hääl, mis oli äratanud Tarzani tähelepanu, lähenes, nüüd kuulsid seda ka teised. See 
oli elevandi terav möirgamine. Kui La Tarzani kohale kummardus, et lugeda tema 
silmadest endale otsust, nägi ta, kuidas Tarzani nägu muutus murelikuks. 

Alles nüüd mõistis La, mida oli tähendanud mehe läbilõikav kisa. Ta kutsus elevant 
Tantorit endale appi. La kortsutas kulmu, tema silmis süttis metsik tuluke. 

»sa ütled Last ära?” kisendas ta. ,,Sure siis! Tuli!" käsutas ta lühidalt preestri poole 
pöördudes. 

Tarzan vaatas talle otsa. 

»Tantor tuleb siia," ütles ta. ,, Ma arvasin, et ta päästab minu, kuid nüüd kuulen tema 
häälest, et ta tapab minu, sinu ja kõik teised, kes ta teele satuvad. Panter Sheetale 
omase kavalusega leiab ta üles need, kes katsuvad tema eest peitu pugeda, sest 
Tantorit on vallanud märatsushoog.” 

La teadis imehästi, kuidas jooksuajal hullunud isaelevant märatsema hakkab. Ta 
teadis, et Tarzan ei liialdanud. Kaval ja julm loom võis džunglit mööda taga ajada 
igaüht, kes tema esimesest rünnakust pääses; ta võis trampida ühe koha peal paigal, 
kuni olid hävitatud kõik, kes tema läheduses viibisid; aga ta võis ka mööda tormata ja 
mitte tagasi tulla. Raske oli ette aimata, mida sõge loom teha võtab. 

»Ma ei või sind armastada, La," sõnas Tarzan vaiksel häälel. ,,Ma ei tea isegi, 
mispärast, sa oled ju nii kaunis. Ma ei saaks elada Oparis, kui minu ees laiub ääretu 
metsik džungel. Ei, ma ei või sind armastada, kuid ma ei või ka lubada, et Tantor su 
oma kihvadega surnuks torkab. Lõika mu nöörid läbi, kuni veel hilja pole. Ta on juba 
lähedal. Lõika läbi, ja ma saan su veel päästa!" 

Lõkke kohale kerkis peenike suitsujuga, leegist haaratud kuivad oksad lõid 
pragisema. La seisis liikumatult nagu raidkuju ja vaatas tummas ahastuses Tarzanit. 
Üha lähemale roomasid tulekeeled. Metsast kostis murduvate okste ja ümber 
kukkuvate puutüvede raginat. Tantor jõudis lähemale. Preestreid haaras rahutus. Nad 
heitsid kartlikke pilke selja taha ja silmitsesid küsivalt, Lad. 

»Põgenege!” käskis ta, kummardus siis vangi kohale ja lõikas nöörid läbi. 

Tarzan kargas jalule. Nördinud preestrid hakkasid vihaselt karjuma. Tõrvikut 
hoidnud preester hüppas La juurde. 

»»Reetur!” kriiskas ta. , Nüüd sured ka sina!" 


Malakas käes, tormas ta ülempreestrinna poole, kuid seal seisis juba Tarzan. Ta 
hüppas ette ja rebis raevunud fanaatiku käest vembla. Preester sööstis talle kallale, 
hammustas ning küünistas teda. 

Tarzan haaras väikese kõvera keha oma võimsate käte vahele, tõstis kõrgele pea 
kohale ja virutas preestrite jõugu hulka, kes olid juba valmis oma äsjase vangi kallale 
sööstma. Nuga löögivalmis peos, jälgis La rahulikult oma silme ees arenevat stseeni. 
Tema näojooned ei väljendanud vähimatki hirmu, küll aga võis sellest imekaunist 
näost lugeda uhket põlgust preestrite vastu ja vaimustust mehe üle, keda ta nii 
lootusetult armastas. 

Sel ajal kargas puude tagant lagendikule hiiglasuur hullunud elevant. Hirmust 
kangestunud preestrid olid mõne silmapilgu nagu maa külge naelutatud, kuid Tarzan 
pöördus momentaanselt La poole, haaras ta sülle ja tormas lähima 
puu juurde. 

Metsikult pasundades kihutas elevant talle järele. La valged käed põimusid tugevasti 
Tarzani kaela ümber. Naine tundis, kuidas ta üles hüppas ja hakkas puu otsa ronima, 
püüdes paksunahalise hiiglase soonelise londi eest võimalikult kaugele minna. Naist 
hämmastas tema jõud ja osavus. 

Nähes, et ohvrid lipsasid käest, pööras elevant ümber ja tormas igasse kaarde 
põgenevaid preestreid taga ajama. Selle, kes talle kõige lähemal oli, tõstis ta 
kihvadega maast üles ja virutas kõrgele puu otsa. Teise ümbert haaras londiga kinni ja 
hakkas raevukalt vastu puutüve peksma, kuni õnnetu preester muutus veriseks 
lihatombuks. Siis virutas elevant ta maha ja kihutas põgenikele järele. 

Veel kaks preestrit said surma — loom litsus nad laiaks hiiglaslike jalgade all, 
ülejäänud jõudsid tihedasse džung-lisse peitu pugeda. Nüüd pööras raevunud elevant 
taas oma tähelepanu Tarzanile, sest üks hullumeelsuse tunnus on järsud muudatused 
kiindumustes: see, mis terves olendis äratab armastust, kutsub hullumeelses esile 
vihkamist. 

Džunglis teati juba ammu Tarzani ja Tantori sugukonna vahel valitsevast sõprusest. 
Ükski elevant mitte üheski džunglis poleks tarmanganile, valgele ahvile viga teinud. 
Kuid jooksuaja sõgedusest haaratud isaelevant tahtis hävitada Tarzanit, oma vana 
sõpra. Ta tuli tagasi puu juurde, mille otsas istusid La ja Tarzan, ajas end püsti, toetas 
esi-jalad tüve vastu ja, sirutanud välja oma pika londi, püüdis sellega Tarzanit kätte 
saada. Kuid ahvinimene oli seda juba 

64 

varakult ette näinud ja roninud päris puu latva, kuhu elevandi lont ei ulatunud. See 
viis hullunud Tantori ekstaasi. Tema möirgamine ja pasundamine panid maa 
vappuma. Surunud pea vastu puud, hakkas ta kõigest jõust seda tõukama. Puu kõikus, 
kuid ümber ei kukkunud. 

Tarzan käitus seekord kummaliselt. Kui Numa, Sabor, Sheeta või keegi teine 
džungliasukas oleks teda tappa tahtnud, oleks Tarzan puu otsas karelnud, loopinud 
oma vaenlast mõne improviseeritud heitpommiga ja igati teda õrrita-nud. Ta oleks 
teda sõimanud ja pilganud, kuid praegu istus -Tarzan kättesaamatus kõrguses täiesti 
vaikselt ning tema kaunis nägu väljendas sügavat kurbust ja kahjutunnet. 

Kõigist džungliasukaist armastas Tarzan kõige rohkem Tantorit. Kui tal oleks 
avanenud võimalus elevanti tappa, poleks ta seda teinud. Ta mõtles üksnes sellele, 
kuidas elevandi eest põgeneda. Ta teadis, et jooksuajast johtuv metsik kirg möödub ja 
Tantor muutub endiseks heasüdamlikuks Tantoriks. Siis saab Tarzan jälle end looma 
laial seljal täies pikkuses välja sirutada ning suurtesse loperdavatesse kõrvadesse 
muinasjutte sosistada; 


Nähes, et puu ei kukugi tema tõugetest ümber, sai Tantor veelgi vihasemaks. Ta 
vaatas üles ladva poole, kus need kaks kükitasid, ja tema väikesed verd täis valgunud 
silmad lõid metsikus raevus hiilgama. Ta haaras londiga tüve ümbert kinni, ajas 
tohutu suured jalad harki ja hakkas puud sikutama, püüdes seda juurtega üles kiskuda. 
Tantor oli hiiglaslik isasloom kõige paremas elujõus. 

Ta töötas virgalt londiga ja Tarzani imestuseks hakkaski puu juurte juurest 
pikkamisi järele andma. Puu jalamile tekkisid väikesed kuhjakesed, puu lõi kõikuma... 
Veel silmapilk, ja loom kisub selle üles ning viskab maha. 

Tarzan vaatas Lad, tõstis ta endale selga ja sel hetkel, kui puu hakkas pikkamisi maa 
poole vajuma, hüppas kõrval seisva väiksema puu otsa. See oli erakordselt ohtlik 
hüpe: La sulges silmad ja võpatas, aga kui ta need uuesti lahti lõi, oli ta elusa ja 
tervena Tarzani seljas ning nad liikusid mööda puude latvu kaugemale metsa. 

Nende taga kukkus raginal maha juurtega väljakistud puu ja tõmbas kukkudes kaasa 
väiksemaid puid, mis teel ette jäid. Veendunud, et saak oli käest ära lipsanud, 
pasundas Tantor vihaselt üle kogu metsa ja tormas põgenikke taga ajama. 


XIV. Naine võidab preestrinna 


Esialgu pigistas La silmad kinni ja surus end kohkunult Tarzani vastu, kuid hetke 
pärast võttis südame rindu ja 

paotas silmi. Tarzan lendas sõna tõsises mõttes mööda puude latvu tohutu pikkade 
hüpetega ühelt puult teisele karates, nüüd aga La enam ei kartnud. Ta tundis end 
täiesti turvalisena — nii suur oli tema usk sellesse imetabasesse olendisse, kelle jõust 
ja osavusest sõltus tema saatus. 

La tõstis silmad lõõmava päikese poole ja saatis oma jumalale tänupalve, et see ei 
lasknud tal tappa jumalasarnast meest. Ja tema ripsmed olid pisaraist märjad. 

Oparist pärit La oli kummaline olend: läbinisti vastuoluline ja alatasa muutuv nagu 
kapriisne laps. Ühel silmapilgul armutu jumala kalk ja verejanuline teener, teisel — 
liigutavalt pehme naine, õrn ja osavõtlik; ajuti kiivuse ja kättemaksuiha kehastus, ajuti 
nuttev tütarlaps, suuremeelne ja kõike andestav; ühel ja samal ajal neitsilikult puhas ja 
kõlvatu, kuid ikka ja alati naine. Niisugune oli La. 

Ta surus põse Tarzani õla vastu ja pööras aeglaselt pead, kuni ta huuled puudutasid 
mehe keha. La armastas teda, ta oleks läinud rõõmuga Tarzani eest surma, kuid tund 
aega tagasi oli ta valmis tema südamesse noa torkama ja tund aega hiljem võis seda 
jälle teha. 

Üks õnnetu preester, kes oli džunglis pelgupaika otsinud, sattus sõgedale Tantorile 
silma. Loom pööras ümber, tormas väikese kõvera mehikese kallale, tõstis ta kihvade 
otsa ja virutas eemale. Oma eesmärgist kõrvale juhitud, pöördus ta lõunasse ja kadus 
tihnikusse. Mõni minut hiljem hääbus tema möirgamine kauguses. 

Tarzan tuli puu otsast alla ja La libistas end tema seljast maha. 

»Kutsu oma rahvas kokku," sõnas Tarzan. ,,Nad tapavad mu," lausus La. 

»Nad ei tapa sind," väitis Tarzan. ,,Keegi ei tapa sind, kuni Ahvide Tarzan on 
sinuga. Kutsu nad siia ja me räägime nendega." 

La tegi ebaharilikku, veidrat häält, mis sarnanes flöödi heliga ja kadus kaugele 
metsa. Lähedalt ja kaugelt kõlasid Opari preestrite haukuvas keeles vastuhõiked: 
»»Tuleme, tuleme!" 

Veel ja veel kordas La oma kutset, ning metsapõuest hakkas ükshaaval ja väikeste 
salkadena ilmuma preestreid. Peagi oli suurem osa saatjaskonnast ülempreestrinna ja 
tema päästja lähedale jõudnud ning peatus nüüd parajal kaugusel. 


Kortsus kulmude ja ähvardavate pilkudega seisid nad ja ootasid, et La rääkima 
hakkaks. 

Kui kõik olid kokku tulnud, pöördus Tarzan nende poole. 

»Teie La on elus ja terve," ütles ta. ,,Oleks ta mu tapnud, oleks ta praegu ka ise 
surnud, samuti nagu paljud teiegi hulgast. Kuid ta halastas mulle, et ma saaksin teda 
päästa. 

Minge koos temaga oma teed Opari tagasi, Tarzan aga läheb oma teed džunglisse. 
Olgu alati rahu Tarzani ja La vahel! Ma ootan vastust.” 

Preestrid hakkasid torisema, päid vangutama ja omavahel nõu pidama. La ja Tarzan 
nägid, et nad ei kavatsenud Tarzani ettepanekut vastu võtta. Nad ei tahtnud Lad 
tagasi, nad tahtsid oma kombetalitust sooritada ja Tarzanit Leegitsevale Jumalale 
ohverdada. 

See muutus Tarzanile tüütavaks. 

»le kas täidate oma valitsejanna käsu," sõnas ta kärsitult, ,,ja lähete koos temaga 
Opari tagasi või kutsub Ahvide Tarzan kokku džungliasukad ja lööb teid kõiki maha. 
La päästis mu selleks, et võiksin päästa teda ja teid. Kui te pole lollpead, siis ütlete 
mulle ise, et ma läheksin rahus oma teed, ja pöördute koos Laga Opari tagasi. Ma ei 
tea, kus on teie püha nuga, aga te võite endale uue teha. Kui ma poleks seda La käest 
ära võtnud, oleksite mu tapnud, ja teie jumal peab nüüd rõõmustama, et ma selle ära 
võtsin, sest ma päästsin tema preestrinna sõgeda Tantori käest. Kas tõotate mulle, et 
lähete koos Laga Opari ega tee talle midagi halba?" 

Preestrid pistsid pead kokku, arutasid ja vaidlesid. Nad tagusid endale rusikatega 
vastu rinda, tõstsid silmad ja käed oma Leegitseva Jumala poole, torisesid ja 
haukusid, kuni Tarzan lõpuks mõikas, et üks nende hulgast takistas nõusoleku 
saavutamist. See oli ülempreester. 

Viha ja armukadedus kobrutasid ülempreestri südames. Ta oli nördinud, et La oli 
kõigi kuuldes avaldanud armastust võõramaalasele, kuna nende usu tavade kohaselt 
pidi La kuuluma talle. Viimaks astus ette üks teine preester, tõstis käe ja pöördus La 
poole. 

»»Cadj, ülempreester tahab teid mõlemaid Leegitsevale Jumalale ohverdada,” 
kuulutas ta, ,,kuid me kõik peale Cadj'i läheksime rõõmuga koos oma kaskijannaga 
Opari tagasi." 

» Teid on palju ühe vastu," sõnas Tarzan, ,,mispärast te siis oma tahtmist ei tee? 
Minge koos Laga Opari ja kui Gadj vastu hakkab, siis tapke ta!" 

Opari preestrid tervitasid seda mõtet valju heakskiidu-kisaga. See tundus neile 
taevase õpetusena. Palju aastaid olid nad nurisemata täitnud ülempreestrite iga soovi 
ja neile tundus võimatuna talitada vastu nende käsku. Aga kui nad taipasid, et võivad 
Cadj'i sundida oma tahtmist täitma, rõõmustasid nad nagu lapsed, kes on saanud 
endale uue mängukanni: 

Nad tormasid Gad]'i kallale ja võtsid ta kinni. Valjul ähvardaval häälel karjusid nad 
talle midagi otse kõrva sisse. Nad ähvardasid teda vemmalde ja nugadega ning 
viimaks 

nõustus ülempreester nende tahet täitma. Siis astus tema juurde Tarzan. 

»Preester," sõnas ta, ,,La pöördub templisse tagasi oma preestrite kaitse all. Ja mina, 
Ahvide Tarzan, tõotan teile, et kes talle iganes vähimatki halba teeb, see sureb! Enne 
järgmist vihmadeaega tuleb Tarzan jälle Opari ja häda ülempreester Gady'ile, kui Laga 
on midagi juhtunud!" 

Gadj tõotas momilt, et ei tee oma käskijannale halba 


»Hoidke teda!" hüüdis Tarzan teistele preestritele. ,, Hoidke teda, et ta võiks 
tervitada Tarzanit, kui Tarzan järgmisel korral Opari tuleb.” 

»La on seal, et sind tervitada!" hüüdis ülempeestrinna. ,,La hakkab sind ootama, 
unistades ja igatsedes. Oo, ütle mulle, et sa tuled!" 

»Kes teab?" sõnas Tarzan, hüppas kähku puu otsa ja suundus itta. 

La seisis, vaatas talle järele ja sügav ohe tõusis ta rinnast. Pea norus ja õlad längus 
nagu vanaeidel, hakkas ta oma preestrite järel kauge koduse Opari poole kompima. 

Tarzan tõttas puude ladvus üha edasi, kuni ööpimedus džungli kohale laskus. Siis 
heitis ta keset paksu lehestikku pikali ja jäi rahulikult magama. Tema teadvust ei 
häirinud mure homse pärast ja isegi La kuju tundus talle mälestusena kaugest 
möödanikust. 

kik 

Põhjas, mitme päevatee kaugusel sellest kohast, kus magas Tarzan, ootas leedi 
Greystoke nukruse ja igatsusega seda tundi, mil tema mees Ahmet-Zeki kuriteost 
kuulda saab ja talle appi tõttab. Aga selsamal hetkel, kui ta kujutles endale John 
Claytoni saabumist, istus tema armastatud mees, tema mõtete ja unistuste objekt 
ihualasti mahakukkunud puu kõrval ning urgitses määrdunud sõrmedega koore alt 
tõuku. 

Werperi põgenemisest oli möödas kaks päeva. Tarzanile meenusid ilusad kivid ja ta 
tahtis jälle nendega mängida. Et ees polnud midagi pakilist, otsustas ta jalamaid 
lagendikule minna ja oma pauna välja kaevata. Kohta, kus kivid olid maetud, polnud 
jäänud mingit märki; see ei erinenud millegagi mis tahes teisest jalatäiest kitsal 
maaribal, mis ulatus mitme miili kaugusele paigani, kus lõppes roostik ja algasid 
niidud. Sellest hoolimata suundus Tarzan ilmeksimatult ja enesekindlalt otseteed 
sinna kohta, kuhu oli oma varanduse matnud. 

Jahinoaga kaevas ta üles koheva mullakihi, mis oli pauna katnud. Kuigi praegu 
kaevatud auk oli esimesest tükk maad sügavam, ei leidnud ta pauna ega kalliskive. 

Tarzan nägi, et ta oli paljaks röövikud, ja kortsutas mornilt kulmu. Tal polnud vaja 
pikalt mõtiskleda, kes oli süüdi 

tema õnnetuses, ja ta otsustas jalamaid minna varast taga ajama. 

Kahe päeva vanused jäljed olid kohati täiesti kustunud. Siiski leidis Tarzan need 
hõlpsasti üles. Kaksteist tundi hiljem poleks valge inimene suutnud neid jälgi ajada 
kahtekümmend sammugi, mustanahaline oleks need kaotanud esimese miiliga, kuid 
Ahvide Tarzan oli juba varases lapsepõlves arendanud oma aistingud kõrgusele, mis 
polnud kättesaadav ühelegi lihtsurelikule. 

Tunneme meiegi rääkiva inimese hingeõhus küüslaugu-või viinalõhna ja meie 
kõrval istuva võluva daami odava parfüümi aroomi, kiitleme oma peene 
haistmismeelega. Tegelikult ei oska me üldsegi haista ja meie meeleorganid on 
võrreldes metsloomade omadega atrofeerunud. 

Kohas, kus on seisnud jalg, säilib pikka aega selle lõhn. Meie ei tunne seda üldse, 
kuid alamseltsi olendeile, eriti kiskjatele ja roomajatele, on see niisama huvitav ning 
ajuti isegi selgem ja arusaadavam kui meile raamatu lehekülg. 

Ometi ei juhindunud Tarzan ainuüksi haistmisest. Ka tema nägemine ja kuulmine 
olid haruldaselt arenenud tänu sellele, et kogu tema noorus oli möödunud džunglis, 
kus ellujäämiseks läks vaja pidevat valvsust ja kõigi meelte teritamist. 

Niisiis käis ta Werperi jälgedes läbi metsa põhja suunas, kuid jälgede aegumine 
raskendas ta tegevust ja ta liikus edasi väga aeglaselt. Werper oli waziride maast juba 
kahe päevatee kaugusel, kui Tarzan teda jälitama hakkas, ja iga päevaga nende 
vahemaa üha pikenes. Kuid Tarzanit ei häirinud see karvavõrdki. Ta teadis, et saabub 


päev, mil ta röövli kätte saab ja temaga arved klaarib, seni aga polnud tal tarvis 
kiirustada. Visalt ja jonnakalt jätkas ta belglase jälitamist, peatudes päeval ainult 
jahipidamiseks ja söömiseks, öösel aga selleks, et pisut tukastada ja end välja puhata. 

Teel juhtus ta nägema metsikute sõjameeste salku, kuid Tarzan püüdis neist eemale 
hoida: ta jälitas kindlat eesmärki ja need tühised kohtumised ei tohtinud teda 
peamisest kõrvale kallutada. 

Need olid Busuli ja tema liitlaste salgad, kelle kiir-käskjalad olid kõigist paigust 
kokku kutsunud. Nad suundusid kogunemiskohta, et sealt juba kõik koos põhja poole 
rännata ja ühel jõul Ahmet-Zeki kindlust piirata. Kuid Tarzan suhtus neisse kui 
vaenlastesse: ta ei mäletanud, et oleks kunagi neegritega sõbrustanud. 

Saabus öö. Tarzan peatus araablasest röövli küla ümbritseva pihttara lähedal. Ülal 
puu otsas istudes ja alla vahtides jälgis ta kõike, mis toimus seespool tara. 

Jäljed olid ta siia toonud. Nende järgi üles otsitud saak pidi asuma seespool tara, ent 
kuidas seda nii paljude onnide 

hulgast üles leida? Kuigi Tarzan oli endale kindel, ei hinnanud ta kunagi oma jõudu 
ja võimeid üle. Ta teadis, et avalikus võitluses ei suuda ta iialgi arvukale vaenlasele 
vastu panna. Et saavutada eesmärki, otsustas ta kasutada metsloomade kavalust ja 
ettevaatlikkust. 

Ta istus puu otsas, järas metssiga Horta kintsu ja ootas parajat hetke, et külla hiilida. 
Mõnuga näris ta suure luu ümaraid pakse otsi, purustas neid tugevate lõuapäradega 
väiksemateks tükkideks ja imes välja maitsvat luuüdi. Kuid ta silmad olid naelutatud 
Ahmet-Zeki küla külge. 

Tarzan nägi seal valgeis rõivais araablasi ja poolpaljaid neegreid, kuid ükski nendest 
ei sarnanenud inimesega, kes oli varastanud ta kallihinnalised kivid. Ta ootas kannat- 
likult, millal külas võtab maad öörahu. Lõpuks jäid küla-tanumad tühjaks ja kõik 
peale valvurite läksid magama. Tarzan hüppas alla, tegi ringi ümber küla ja tuli tara 
juurde vastasküljest. 

Tema vööl rippus pikk toornahast nöör. See oli tugevam ja vastupidavam kui rohust 
punutud nöörid, mida ta oli kasutanud lapsepõlves. Tarzan keris lasso lahti, laotas 
oma selja taha laiali ja üheainsa kiire lügutusega heitis selle otsapidi ühele tarapostile. 
Tõmmanud silmuse kokku, proovis ta selle vastupidavust, haaras siis mõlema käega 
nöörist kinni ning ronis kärmesti ja osavasti üles. Nööri kokkukerimine ja vöö külge 
kinnitamine võttis aega sekundi. Kiire pilgu alla heitnud ja veendunud, et seal polnud 
kedagi, hüppas Tarzan ettevaatlikult tara otsast maha. 

Tema ees seisid pikkades ridades telgid ja onnid. Oli äärmiselt ohtlik neist igaühte 
üksikult läbi otsida, kuid Tarzani elus oli hädaoht liiga tavaline nähtus, et seda eemale 
hirmutada. Talle isegi meeldis riskida avalikus võitluses elu ja surma peale väärilise 
vastasega silmitsi seistes. 

Tal ei tarvitsenud ukse, akna või prao kaudu onni siseneda. Ta võis lõhna järgi 
tunda, kas tema saak on seal sees või ei. Esialgu järgnes üks pettumus teisele: Tarzan 
ei leidnud kuidagi belglase jälge üles. Viimaks jõudis ta telgi juurde, mille lähedal 
haistis varga lõhna, ja see lõhn oli väga tugev. Tarzan kuulatas teraselt, asetanud 
kõrva vastu telgi riiet, kuid seest ei kostnud ainsatki heli 

Ta lõikas nööri vaia küljest lahti, kergitas telgi serva ja pistis pea sisse. Sees oh 
pime ja vaikne. Ettevaatlikult roomas Tarzan telki. Belglase lõhn oli väga tugev, kuid 
see polnud värske. Juba enne telgi läbiotsimist teadis Tarzan, et seal polnud kedagi. 

Ta vaatas põhjalikult üle kogu telgi, ei leidnud aga midagi, mis oleks kätte 
juhatanud kalliskivide asukoha. Ta nägi, et kohas, kus kõrgus tekihunnik, oli telgiriie 
katki lõigatud, 

ja seda nuusutades jõudis ta veendumusele, et belglane oli just selle augu kaudu 
hiljuti väljunud. 

Pikemalt mõtlemata järgnes Tarzan talle sedasama teed. Jäljed juhtisid teda kogu 
aeg onnide ja telkide varjus ning Tarzan taipas, et belglane oli olnud üksi ja hiilinud 
siin salaja, peites end inimeste eest. Nähtavasti kartis ta selle küla elanikke või oli ta 
tegu seda sorti, millel ei tohtinud olla tunnistajaid. 

Jäljed viisid Tarzani ühe pärismaalaste onni tagumise seina juurde. Seal paistis 
väike ava, kustkaudu onni sisse pääses, — see oli alles hiljuti pillirooseina lõigatud. 
Hirmu tundmata läks Tarzan jälgi mööda edasi ja ronis neljakäpakil august sisse. 

Onnis lõi talle ninna rohkesti erinevaid lõhnu. Nende hulgas tundis ta äkki väga 
selgesti lõhna, mis äratas tema uinuvas teadvuses mõningaid mälestusi möödanikust. 
See oli naise lõhn, nõrk ja õrn. 

Ja samal ajal, kui Tarzan seda lõhna tundis, valdas kogu tema olemust veider 
rahutus — võitmatu tung, millega ta uuesti pidi tuttavaks saama, see võimas instinkt, 
mis tõukab isaslooma oma kaaslanna poole. Onnis oli ka belglase lõhna ning kui need 
mõlemad lõhnad segunesid ja Tarzani sõõrmetesse jõudsid, lõi ahvinimese hinges 
lõõmama kiivas raev, ehkki mälestustepeeglis polnud tema iha äratanud emaslooma 
selget kujutist. 

Ka onn oli täiesti tühi. Jõudnud veendumusele, et varastatud pauna polnud siia 
peidetud, väljus Tarzan sedasama teed kaudu, kust oli tulnudki — läbi onni tagaseinas 
oleva augu. 

Ta hakkas Jälle minema belglase jälgedes: läks üle laia lagendiku, ronis üle pihttara 
ja kadus džunglisse. 


XV. Werperi põgenemine 


Werper valmistas nuku, sättis selle asemele, puges telgist välja ja suundus otseteed 
onni poole, kus hoiti Jane Glaytonit. 

Ukse ees kükitas must valvur. Werper astus julgelt, mehe juurde, sosistas talle kõrva 
paar sõna, pistis pihku paki tubakat ja astus onni. Mustanahaline pilgutas silma ja 
muigas hambaid näidates. 

Arusaadavalt võis Werper Ahmet-Zeki lähikondlasena takistamatult siseneda igasse 
ruumi nii külas kui ka väljaspool küla, ja seepärast valvur ei pärinudki temalt, kas ta 
tohib minna valge naise juurde. 

Astunud onni, sosistas Werper prantsuse keeles: 

»Leedi Greystoke! See olen mina, musjöö Frecot. Kus te olete?" 

Kuid vastust ei tulnud. Palavikulise rutuga tuhnis Werper pimedas onnis. Seal 
polnud kedagi. Belglase imestust pole võimalik kirjeldada. Ta tahtis juba onnist välja 
minna ja valvurilt järele pärida, kui äkki märkasid pimedusega harjunud silmad 
tagumisel seinal üsna põranda lähedal laiku, mis ümbritsevast pimedusest veelgi 
mustemana välja paistis. Lähemal vaatlemisel osutus see laik seina lõigatud auguks. 
See oli küllaltki lai, et läbi lasta inimkeha, ja olles kindel, et leedi Greystoke põgenes 
just siitkaudu, ei hakanud Werper viljatu otsimisega aega raiskama, vaid järgnes tema 
eeskujule. 

Tema elu rippus juuksekarva otsas. Ta pidi kaduma ja külast võimalikult kaugele 
jõudma, enne kui Ahmet-Zek tema põgenemise avastab. Kahel üsnagi olulisel 
põhjusel tahtis ta korraldada ka leedi Greystoke'i põgenemise ja koos temaga kaduda. 

Esiteks, kui ta naise päästaks, pälviks ta inglaste tänu, mis oleks teatud tagatis, et 
teda ei anta Belgia võimude kätte. See oleks erakordselt tähtis juhul, kui tuvastatakse 


tema isik ja talle esitatakse süüdistus ohvitseri tapmises. Teiseks võis ta põgeneda 
ainult ühes suunas. Ta ei saanud minna läände, sest tema ja Atlandi ookeani vahel 
asusid Belgia valdused. Lõunasse sulges tee ahvinimene, kelle ta oli paljaks röövinud. 
Põhjas olid Ahmet-Zeki sõbrad ja liitlased. Ta võis minna üksnes läbi Briti Ida- 
Aafrika itta, kartmata kinnivõtmist. Kui teda oleks saatnud nimekas inglanna, kellele 
teda oli esitletud prantslase Frecofna ja kelle ta oli päästnud kohutavast saatusest, 
oleks ta võinud õigustatult loota inglaste aktiivsele toetusele, kui nad nende esimese 
valvepostini jõuavad. 

Aga nüüd oli leedi Greystoke kadunud, tema väljavaated edu saavutada kahanenud, 
ja tagatipuks lõplikult luhtunud lootus, mis tema hinges juba ärganud oli. Sestsaadik, 
kui Werper Jane Claytonit esimest korda nägi, kandis ta oma südames imekauni 
ameeriklanna, inglise lordi abikaasa vastu salakirge. 

Pärast seda, kui Ahmet-Zek oli näinud kalliskive ja Werperi põgenemine oli 
muutunud möödapääsmatuks, kujutles belglane tulevikust unistades, kuidas ta leedi 
Greystoke'ile augu pähe räägib, et ta mees on surnud, võidab tema tänulikkuse ja 
vallutab seega ka naise südame. 

Selles küla osas, mis väravast kõige kaugemale jäi, märkas Werper pihttara najal 
paari-kolme pikka latti. Arvatavasti olid need varutud onni ehitamiseks ja juhuslikult 
sinna jäetud. Latid toetusid otsapidi tara ülemisele äärele ja kujutasid endast mitte küll 
eriti vastupidavat, kuid siiski kasutamiskõlblikku treppi. 

Werperi arvamus, et leedi Greystoke just sel viisil üle 

12 

tara ronis, oli täiesti õige. Minutitki viivitamata suundus belglane seejärel itta. 

Kokk 

Mõni miil lõuna pool lamas raskelt hingeldav Jane Clay-ton suure puu okste vahel, 
kuhu ta end näljase emalõvi eest päästes oli peitu pugenud. 

Põgenemine külast oli olnud lihtsam, kui Jane arvas. Juhtumisi leidis ta oma 
vangikoja seina sisse torgatud noa ja lõikas sellega pilürooseina augu. Nähtavasti oli 
noa siia unustanud endine elanik, kui ta endale onni ehitas. 

Küla tagant varju hoidudes ümber minna polnud kuigi raske. Õnnelik juhus tõi ta 
pihttara najale pandud lattide juurde ja nii oligi kõige raskem ülesanne lahendatud. 

Terve tunni jooksis Jane mööda metsloomade sõtkutud rada lõunasse, kui äkki 
tabasid ta terased kõrvad teda jälitava kiskja pehmete sammude krabina. Jane Clayton 
tõttas lähima puu otsa ronima: ta oli liiga tark ja kogenud et jätkata kas või paar 
sammu teed pärast seda, kui oli märganud end jälitatavat. 

Werperil vedas. Kogu öö oli ta liikunud läbi džungli, ilma et miski oleks teda teel 
peatuma sundinud. Aga koidikul märkas ta araablasest ratsanikku, kes sõitis tema 
jälgedes. See oli üks Ahmet-Zeki lemmikuid. Sääraseid põgenenud belglast otsivaid 
kannupoisse luusis nüüd hulganisti kõikjal metsas. 

Jane Claytoni põgenemist polnud veel märgatud, kui Ahmet-Zek kihutas oma 
nuhkidega Werperit taga ajama. Ainus inimene, kes oli näinud Werperit pärast telgist 
väljumist, oli must valvur leedi Greystoke'i vangikoja ees, kuid ta ei iitsatanud sellest 
kellelegi. 

Tema nägi esimesena neegri laipa, kelle oli tapnud Mugambi. Valvuril oli täielik 
põhjus pidada seda Werperi kätetööks ja kartes Ahmet-Zeki viha, ei julgenud ta 
tunnistada, et oli belglase onni lasknud. Ja kui Werperi kadumise järel puhkenud 
üldises möllus süüdiolev valvur leidis tapetu surnukeha, viis ta selle salamahti 
lähimasse telki, ise aga jäi valvesse onni juurde, kus teadupärast pidi viibima vangis- 
tatud naine. 


Enda taga araablast märgates puges belglane tihedasse põõsastikku. Selles kohas 
kulges rada pika ja sirgena, ning metsa varjurikka võlvi all, rohelistest okstest 
põimunud kaarestiku all sõitis sellel rajal valge ratsanik. Ta ratsutas ikka lähemale ja 
lähemale. Oma pelgupaiga päästva lehestiku all oli Werper end maadligi surunud. 
Vastas üle raja lõid kahisema põõsad. Werper heitis sinna terase pilgu. See polnud 
tuul, mis džungli lehestikus sahistas. Õhk oli täiesti liikumatu. Belglase arust võis 
sellist ebatavalist 

nähtust põhjustada vaid sünge ja kurja jõu kohalolek. 

Werper puuris silmadega tumedat leheseina enda vastas. Järk-järgult omandas seal 
üha selgemad piirjooned hiiglasuur ruske koletis vihaste kollakasroheliste silmadega, 
mis talle üle tee otse näkku vaatasid. 

Äärepealt pidi Werper hirmust karjatama, kuid teed mööda lähenes teise, niisama 
kindla ja niisama kohutava surma ettekuulutaja. Ja ta vaikis, hirmust halvatud. Araab- 
lane oli juba päris lähedal. Üle raja valmistus lõvi hüppeks, kui ratsanik äkki tema 
tähelepanu endale tõmbas. 

Belglane nägi, kuidas raske pea röövli poole pöördus, ja tema närvipingest pekslev 
süda hakkas rahulikumalt tuksuma. Araablane sõitis sammu. Aga mis siis, kui erk 
hobune kiskja lähedust haistab ja tuhatnelja kappama pistab, jättes Werperi loomade 
kuninga käppade vahele? 

Kuid hobune ei tunnetanud vähimatki ohtu. Ta liikus edasi, kael õieli, ja mälus 
napsatud rohtu. Werper pööras taas pilgu lõvile. Kiskja tähelepanu oli suunatud nüüd 
tervenisti hobusele ja ratsanikule. Nad olid juba lõvi kõrval, tema aga püsis ikka veel 
liikumatult. Võib-olla ootas kiskja seda, et nad mööda sõidaksid ega segaks teda 
esimesena väljavalitud ohvrist kinni kahmamast? Werper võpatas ja tõusis püstakile. 

Sel hetkel kargas lõvi põõsaste tagant välja ja hüppas ratsanikule kallale. Hobune 
korskas ehmunult ja sööstis kõrvale äärepealt Werperit ära tallates. Lõvi kiskus abitu 
araablase sadulast maha, hobune aga hüppas rajale tagasi ja kihutas itta. 

Kuid ta ei kihutanud üksinda. Kui hirmunud loom Werperi peale sattus, hoomas 
belglane kohe tühjaks jäänud sadulat, ja lõvi ei jõudnud araablast ühelt poolt veel 
mahagi kiskuda, kui Werper, haaranud kinni sadula äärest ja hobuse lakast, teiselt 
poolt looma selga hüppas. 

Pool tundi hiljem peatus selle koha lähedal alasti hiiglane, kes oli siia jõudnud 
puude alumistel okstel liikudes, tõstis pead ja tõmbas sõõrmeid puhevile ajades 
endasse hommi kust õhku. Talle lõi ninna terav verelõhn, mis segunes lõvi Numa 
lõhnaga. Hiiglane kallutas pea viltu ja jäi kuulatama. Eespool rajal kostis lõvi ahnet 
matsutamist. Luude praksumine, suurte tükkide ablas kugistamine, rahulolev lorin — 
kõik see kinnitas, et loomade kuningas peab siin lähedal söömaaega. 

Okstelt maha laskumata suundus Tarzan sinna. Ta ei püüdnud oma lähenemist 
varjata, ja Numa märkas teda. Raja kõrvalt põõsaste tagant kõlas valjuhäälset 
kurjakuulutavat möirgamist. 

Tarzan peatus madalal oksal lõvi pea kohal ja vaatas alla, kus talle avanes jube pilt. 
Kas see tundmatu verine lihatomp 

võis olla inimene, keda ta otsis? Ahvinimene polnud selles kindel. Aeg-ajalt laskus 
ta rajale, et haistmise abil kontrollida, kas belglane oli seda rada mööda itta liikunud. 

Ikka veel suunda itta hoides läks ta lõvist veidi maad eemale, tuli siis uuesti alla ja 
hakkas maas nuuskima. Selle jälgi, keda ta taga ajas, siin enam ei olnud. Tarzan 
pöördus tagasi puu juurde. Tähelepanelikul pilgul silmitses ta maad moonutatud laiba 
ümber, lootes leida oma ilusate kividega pauna, kuid seda polnud siin. 


Tasõimas Numat ja püüdis teda laiba kallalt minema ajada, ent kuulis vastuseks 
ainult tigedat urisemist. Siis hakkas ta lähima puuharu küljest väikseid oksi murdma 
ja nendega oma ammust vaenlast loopima. Numa vaatas üles, kihvad paljad, kuid oma 
saagi pealt ära ei läinud. 

Tarzan asetas noole vibunöörile ja pingutades kõigest jõust looka, mida üksnes tema 
painutada suutis, laskis noole lendu. Nool tungis sügavale Numa küljekontide vahele 
ning lõvi kargas valust ja raevust ulgudes püsti. 

Ta sooritas asjatuid hüppeid, et kätte saada teda narrivat ahvinimest. Rebides 
hammastega küljes tolkneva noole otsa, jooksis lõvi rajale ja hakkas seal oma piinaja 
ümber siia-sinna kargama. Tarzan laskis lendu veel ühe noole. Seekord sihtis ta 
hoolega ja nool tungis Numa selgroogu. Suur kiskja jäi seisma, vaarus kohmakalt 
ettepoole ja varises halvatuna maha. 

Tarzan laskus rajale, astus lõvi juurde ja torkas oda ta metsikusse südamesse. Siis 
tõmbas looma kehast nooled välja, läks põõsastesse tagasi ja hakkas uurima lõvi 
saagiks langenud mehe jäänuseid. 

Nägu enam ei olnud. Araablase rõivad ei tekitanud Tar-zanis vähimaidki kahtlusi. 
Belglane oli läinud araablaste laagrisse ja sealt lahkunud, ning laagris võis ta hõlpsasti 
need rõivad hankida. 

Tarzan uskus kaljukindlalt, et see oli teda paljaks röövinud mehe laip, seepärast ei 
pidanudki ta vajalikuks seda kiskja ja tema ohvri värske vere lõhna järgi kontrollida. 

Nüüd ihkas Tarzan üksnes pauna leida. Kuid ei laiba küljes ega tema ümber polnud 
jälgegi paunast ega selle sisust. Ahvinimest ei kurvastanud niivõrd mitmevärviliste 
kivide kadumine kui see, et Numa võttis temalt võimaluse kätte maksta. 

Taipamata, kuhu võis varandus kaduda, pöördus Tarzan pikkamisi ümber ja hakkas 
rada mööda tuldud teed tagasi minema. Tema peas valmis uus plaan. Ta otsustas 
pimeduse saabudes uuesti araablaste külla minna ja selle põhjalikult läbi otsida. 
Tarzan hüppas puu otsa ja hakkas saaki otsides lõunasse liikuma. Ta kõht oli tühi ja ta 
tahtis enne keskpäeva hommikueinet süüa, seejärel aga kusagil laagrist eemal, et 

keegi tema und ei segaks, puu otsas õhtuni magada ja öö saabudes oma plaani teoks 
tegema hakata. 

Kohe pärast seda, kui Tarzan oli rajalt ära läinud, ilmus seal nähtavale pikk must 
sõjamees, kes kindlal sammul ida poole astus. See oli Mugambi. Lõvi laiba juures jäi 
ta seisma. Kui ta kummardus, et silmitseda looma haavu, ilmus ta näole nõutus. 
Tarzan oli oma nooled lõvi kehast välja tõmmanud, kuid Mugambile oli looma surma 
põhjus niisama selge, nagu oleksid mõlemad nooled ja oda ikka veel laibas tolknenud. 

Mustanahline piilus ettevaatlikult ümberringi. Laip oli veel soe ja sellest ta järeldas, 
et tapja pidi viibima kusagil läheduses; ometi polnud ümbruses näha ühtegi 
elusolendit. Mugambi vangutas pead ja jätkas kahekordse kiirusega oma teed. 

Ta kõndis päev läbi, seisatades aeg-ajalt, et hõigata tihnikusse: ,, Leedi!" Mugambi 
lootis, et leedi lõpuks ometi kuuleb ja vastu hõikab. Kuid see piiritu ustavus tõi päeva 
lõpuks kaasa vaid õnnetuse. 

Juba kuude kaupa oli Abdul-Murak koos abessiinlastest sõdurite rühmaga agaralt 
otsinud araablasest röövlit Ahmet-Zekki, kes kuue kuu eest oli teinud ränka ülekohut 
tema keisrile Menelikule sellega, et oli tunginud Abessiinia territooriumile ja viinud 
minema trobikonna orje. 

Juhtus rui, et kõnesoleval päeval tegi Abdul-Murak peatuse just selsamal rajal, 
kustkaudu Werper ja Mugambi itta liikusid. 

Sõdurid olid parajasti hobuste seljast maha roninud, kui Werper kedagi märkamata 
oma kurnatud ratsul nende peatus-paiga juurde kappas. Loomulikult piirati ta jalamaid 


ümber. Sõdurid külvasid ta küsimusterahega üle, tõstsid sadulast maha ja viisid oma 
ülemuse juurde. 

Rõhutades oma euroopalikku päritolu, püüdis Werper Abdul-Murakki uskuma 
panna, et ta on prantslane. Ta jutustas mornile abessiinlasele, et džunglis jahti pidades 
olid talle kallale tunginud röövlid ja kõik ta kaaslased maha nottinud, tema ise aga oli 
vaid ime läbi pääsenud. 

Abessiinlase juhuslikust lausekatkest sai Werper teada ekspeditsiooni eesmärgi ja 
taibanud, et need inimesed on Ahmet-Zeki vaenlased, ruttas ta araablase kaela 
veeretama ka süüd omaenese õnnetuse eest. 

Aga etta siiski kartis jälle röövli kätte sattuda, püüdis ta Abdul-MuraMle auku pähe 
rääkida, et viimane loobuks Ahmet-Zeki edasisest jälitamisest. Ta kinnitas 
abessiinlasele, et Ahmet-Zekil oli suur ja tugev sõjavägi ning et praegu oli ta kiiresti 
lõunasse suundumas. 

Jõudnud arvamusele, et araablase jälitamiseks kulub palju aega ja lahingu 
lõpptulemus on üsnagi kahtlane, loobus Abdul-Murak erilise kahjutundeta oma 
plaanist. Ta andis 

korralduse laager üles lüüa ja teha ettevalmistusi, et Abessiiniasse tagasi minna. 

Õhtu eel köitsid abessiinlaste tähelepanu läänest kostvad kummalised helid. Kellegi 
võimas hääl korrutas ühte ja sedasama sõna: ,,Leedi! Leedi! Leedi!" 

Abdul-Murak andis käsu ja paar abessiinlast hakkas selle hääle poole hiilima. 

Pool tundi hiljem tulid nad tagasi, vedades enda järel Mu-gambit. Esimene, keda 
Mugambi abessiinlaste laagris nägi, oli musjöö Jules Frecot, tema isanda hiljutine 
külaline, seesama prantslane, kes tema silme all oli eelmisel õhtul omainimesena 
Ahmet-Zeki külla sisenenud. 

Mugambi nägi saatuslikku sidet prantslase ja nende hädade vahel, mis tema isanda 
kodule olid osaks saanud, ja seepärast, märgates, et Werper ei tundnud teda ära, ei 
teinud ka Mugambi teda tundma. 

Muganbi ütles end olevat ühe lõunasuguharust pärit süütu jahimehe ja palus end 
vabaks lasta, kuid Abdul-Murak sattus sõjamehe suurepärasest kehaehitusest 
vaimustusse ja otsustas ta endaga Addis Abebasse kaasa viia ning Meneliku-le 
kinkida. 

Paar minutit hiljem viis relvastatud saatesalk Mugambi ja Werperi ära ning alles siis 
taipas viimane, et teda võeti pigem vangi kui külalisena. Ta püüdis sellise kohtlemise 
vastu protesteerida, kuid turske sõdur lõi teda näkku ja ähvardas maha lasta, kui ta 
vait ei jää. 

Mugambi ei võtnud oma äpardust südamesse. Ta ei kahelnud silmapilkugi, et 
rännaku ajal avaneb tal küllalt võimalusi oma valvurite tähelepanu kõrvale juhtida ja 
jalga lasta. 

Haaratud sellest mõttest, püüdis ta kogu aeg abessiinlaste poolehoidu äratada. Ta 
päris neilt alalõpmata nende keisri ja maa kohta ning väljendas soovi kiiremini 
sihtpaika jõuda, et nautida kõiki neid häid asju, mida abessiinlaste sõnade järgi leidus 
Addis Abebas külluses. 

Sel viisil õnnestus tal nende valvsust uinutada ja nad andsid taUe iga päevaga üha 
rohkem vabadust. 

Kasutades seda, et teda hoiti koos Werperiga, proovis Mugambi temalt välja uurida 
Tarzani asukohta, samuti teavet leedi Greystoke'i saatusest ja röövlite kallaletungist 
Greystoke'ide valdustele. Kuna Mugambi ei tahtnud, et Werper teaks, kes ta 
seesugune on, tuli tal küsimusele läheneda ääri-veeri. Werper omakorda varjas väga 


hoolikalt enda osa külalislahke peremehe valduste rüüstamises ja nii ei õnnestunudki 
Mugambil sel moel midagi teada saada. 

Kuid saabus tund, mil ta sai teada ühe väga kummalise asja ja pealegi täiesti 
juhuslikult. 

Oli lämmatavalt kuum südapäev. Abdul-Muraki rühm oli jõudnud laia puhtaveelise 
jõe õitsvatele kallastele. Jõe liivane põhi ei äratanud kartust krokodillide ees, kellest 
kubisesid paljud selle metsiku mandri jõed, ning abessiinlased otsustasid juhust 
kasutada ja jahedatesse voogudesse sukelduda. 

Ka vange lubati suplema minna. Kui Werper hakkas lahti riietuma, märkas 
Mugambi, kui hoolikalt jaettevaatlikult ta midagi lahti näppis, mis tal ümber niuete oli 
seotud. Ta võttis selle salapärase eseme koos särgiga seljast ja keeras särgi sisse, nii et 
Mugambi ei .võinudki näha, mida belglane nii kiivalt hoidis. 

Ettevaatlikkus, millega Werper oma aaret püüdis varjata, tundus mustanahalisele 
äärmiselt kahtlasena ja äratas temas suurt uudishimu. Werper aga pabistas seejuures 
niivõrd, et komps, mida ta käte vahel mudis, välja libises ja maha kukkus. Ja 
Mugambi nägi, kuidas pauna sisu rohu sisse laiali pudenes. 

Mugambi oli koos oma isandaga mitu korda Londonis käinud. Ta polnud kaugeltki 
see lihtsameelne metslane, kelleks teda pidada võis. Ta oli suhelnud maailma suurima 
linna kosmopolittilise rahvahulgaga, käinud muuseumides ja seisatanud kaupluste 
vitriinide ees, ning kõigele lisaks oli ta tark ja läbinägelik inimene. 

Sel silmapilgul, kui Opari kalliskivid ta hämmastunud pilgu all sillerdama lüües 
laiali pudenesid, sai ta kohe aru, mis need olid. Kuid ta nägi veel midagi, mis huvitas 
teda tunduvalt rohkem kui kivid. 

Tuhandeid kordi oli Mugambi näinud seda väikest nahk-pauna oma isanda vöö 
küljes. See juhtus siis, kui Ahvide Tarzan, soovides meelt lahutada ja lõbutseda, 
pöördus mõneks tunniks tagasi oma lapsepõlve ürgaegsete tavade ja võtete juurde 
ning ümbritsetuna oma alasti sõdalastest, pidas jahti lõvidele ja leopardidele, 
elevantidele ja pühvlitele sellel primitiivsel viisil, mida ta nii väga armastas. 

Werper märkas, et Mugambi oh näinud pauna ja kalliskive. Ta hakkas neid kiiruga 
pauna tagasi toppima, kuna Mugambi, teeseldes täielikku ükskõiksust nende tühiste 
asjade vastu, läks jõe äärde. 

Järgmisel hommikul kuulis Abdul-Murak ebameeldivat uudist, mis tuska tekitas ja 
vihale ajas: talle teatati, et hiiglaslik mustanahaline vang oli öösel jalga lasknud. 
Kuulnud Mugambi põgenemisest, langes Werper ahastusse, aga kui ta värisevad 
sõrmed leidsid pauna oma kohalt särgi all ja kompasid läbi naha selle sisu kõvu 
kontuure, belglane rahunes. 

XVI. Tarzanist saab jälle manganide pealik 


Kahe lähikondlase saatel eemaldus Ahmet-Zek laagrist kaugele lõunasse, et 
tõkestada põgeniku teed. Teised araablased ruttasid džunglisse igaüks ise suunas, nii 
et öö jooksul moodustasid nad džunglis suure ringi ja hakkasid nüüd keskpunkti 
kokku liikuma. 

Umbes südapäeval tegid Ahmet-Zek ja tema kaaslased peatuse. Avara lagendiku 
lõunaservas kükitasid nad suure puu varju maha, et puhata. Röövlite ninamehe 
meeleolu oli sant: vähe sellest, et uskmatu teda lolliks oli teinud (see aga oli 
iseenesest juba küllalt häbiväärne), ta oli ühtlasi ilma jäänud kalliskividest, mida 


ihaldas tema ahne süda, ja see läks juba liiale. Jah, tõepoolest, nähtavasti oli Allah 
oma sulase peale tõsiselt vihastanud. 

Noh, aga mis siis ikka! Tal oli ju veel see naine. Põhjas saab ta naise eest head raha 
ja peale selle kuulus talle ka varandus, mis oli maetud inglase maja varemete lähedale. 

Nõrk müra džunglis teisel pool lagendikku muutis Ahmet-Zeki valvsaks. Püssi 
laskevalmis hoides käskis ta oma kaaslasi vait olla ja end ära peita. Kõik kolm ronisid 
põõsastesse ja suunasid pilgu lagendiku vastasserva. 

Äkki lõi roheline tihnik kahte lehte ja sealt ilmus nähtavale naise pea. Ta vaatas 
kartlikult ringi ja nähes, et siin ei ähvarda teda ükski oht, tuli lõpuks lagedale just 
Ahmet-Zeki vastas. 

Ahmet-Zekil jäi hing kinni, ta huulilt lipsas vandesõna. Ta ei uskunud oma silmi: 
see oli tema vang. Ja tema oli veendunud, et naine viibib laagris kindla valve all! 

Nähtavasti oli ta üksinda, kuid Ahmet-Zek tahtis selles veenduda, enne kui teda 
kinni võtta. Jane Clayton liikus aeglaselt üle lagendiku. Sestsaadik, kui ta araablaste 
külast lahkus, pidi ta kahel korral äärepealt kiskjate roaks langema, ühel korral aga 
Ahmet-Zeki nuuskuriga kokku põrkama. Jane oli juba peaaegu kaotamas lootust 
kunagi ohutusse paika jõuda, kuid ta oli kindlalt otsustanud võidelda seni, kuni ta 
katsumused lõpevad surma või pääsemisega. 

Samal ajal kui araablased jälgisid teda põõsastest ja Ahmet-Zek õelalt irvitas, nähes 
naist otse talle sülle tulemas, jälgis lähima puu otsast lehestiku vahelt all toimuvat 
stseeni üks teine silmapaar. Need olid imestunud, rahutud, metsikult säravad hallid 
silmad. Silmade omanik pingutas kõigest väest oma mälu, püüdes taibata, miks selle 
naise nägu ja kuju talle tuttavad tundusid. 

Ootamatu praksatus põõsastes just selles kohas, kust nüüdsama oli ilmunud Jane 
Clayton, köitis nii araablaste kui ka puu otsas vaatleja tähelepanu. Naine pööras 
ümber, et vaadata, milline uus oht ähvardab teda tagantpoolt. Ja sel hetkel tuli 
põõsastest nähtavale suur inimahv, tema kannul komberdas veel üks, ja veel, ja veel. 
Kuid leedi Greystoke ei jäänud seisma ega lugema, kui palju hirmuäratavaid olendeid 
tema kannul jooksis. 

Lämmatatud karjatusega sööstis ta lagendiku vastasserva poole ja kui ta oli juba 
põõsasteni jõudnud, kargasid Ahmet-Zek ja tema kannupoisid jalule ning võtsid ta 
kinni. Lagendiku paremal serval laskus selsamal hetkel puuoksalt alla pronkspruun 
alasti hiiglane. 

Üllatunud ahvide poole pöördudes lausus ta mõne kurgu-häälse sõna ning tundmata 
muret selle üle, millist mõju need ahvidele avaldasid, pööras ümber ja sööstis 
araablastele kallale. 

Ahmet-Zek tassis Jane Greystoke'i puu külge seotud hobuse poole, tema kaaslased 
aga päästsid rutuga hobuseid lahti. 

Püüdes araablase sülest lahti rabelda, pööras naine pead ja silmas ahvinimest, kes 
tema poole jooksis. Jane'i nägu lõi rõõmust särama. 

»John!" karjatas ta. ,, Tänu jumalale, sa tulid parajal ajal!" 

Tarzani kannul tulid ahvid: nad olid üllatatud, kuid kuulekad tema käsule. 
Araablased nägid, et nad ei jõua hobuste selga istuda. Nad mõistsid, et neil ei õnnestu 
põgeneda ning loomad ja inimene saavad nad kätte. Ahmet-Zek tundis selles mehes 
ära oma vana vihavaenlase ja otsustas temast lõplikult lahti saada. 

Hõiganud oma araablastele, et nad talitaksid tema eeskuju järgi, tõstis ta püssi palge 
ja sihtis jooksva hiiglase pihta. Niisama kiirelt vinnastasid püssid tema kaaslased. 
Peaaegu ühel ajal kärgatas kolm pauku. Ahvide Tarzan ja kaks tema karvast 
inimahvist sõdalast nõksatasid ettepoole ja kukkusid otseti džungli rohelisele vaibale. 


Laskude kära peatas ülejäänud ahvid. Ahmet-Zek ja tema kaaslased kasutasid nende 
peataolekut, hüppasid sadulasse ja kihutasid tuhatnelja minema, viies kaasa murest 
murtud naise. 

Nad jõudsid külla ja Jane Greystoke'ist sai taas vang väikeses onnis, millest ta oli 
juba uskunud pääsenud olevat. Kuid seekord pandi tema juurde veel teinegi valvur 
ning ta seoti kätest ja jalust. 

Ühe- ja kahekaupa hakkas saabuma araablasi, kes olid igasse kaarde saadetud 
belglast otsima, kuid kõik tulid tagasi tühjade kätega. Iga uue kulleri naasmisega 
kasvas Ahmet- 

Zeki meelepaha ja viha, kuni viimaks haaras teda selline raev, et keegi ei söandanud 
talle ligineda. Pöörases vihas tormas ta oma siidtelgis edasi-tagasi, aga sellest polnud 
mingit kasu. Werper oh läinud ja temaga koos ka aare, mis oli äratanud Ahmet-Zeki 
apluse ja tema leitnandi surma määranud. 

Kui araablased olid silmapiirilt kadunud, astusid ahvid maas lamavate kaaslaste 
juurde. Üks oli surnud, teine ja suur valge ahv aga veel hingasid. Oma kummalises 
keeles pomisedes ja urisedes ümbritsesid karvased peletised neid kahte. 

Esimesena tuli teadvusele Tarzan. Ta tõusis istukile ja vaatas ringi. Õlahaavast 
jooksis verd. Kui tema pihta tulistati, kukkus ta ootamatusest ja haavatasaamisest 
maha ning kaotas teadvuse, kuid jäi ellu. Ajanud end pikkamisi jalule, suunas ta pilgu 
kõigepealt sinna, kus viimati oli näinud naist, kes oli tema metsikus rinnas äratanud 
nii kummalise rahutuse. 

»»Kus ta on?” küsis Tarzan. 

»Tarmanganid viisid ta kaasa," vastas üks ahvidest. ,,Sa räägid manganide keeles? 
Kes sa oled?" 

»»Olen Tarzan,” kostis ahvinimene. ,,Vägev kütt, vapper võitleja. Kui ma möirgan, 
jääb džungel vait ja võpatab hirmust. Olen Tarzan ahvide sugukonnast. Olin kaua ära, 
kuid nüüd tulin ma oma rahva juurde tagasi.” 

»Jah,”" lausus üks vana ahv, ,,see on tõepoolest Tarzan. Ma tunnen teda! See on hea, 
et ta tagasi tuli. Nüüd saame palju saaki.” 

Teised ahvid tulid lähemale ja hakkasid ahvinimest nuusutama. Tarzan seisis 
rahulikult paigal, hambad pooleldi paljad ja lihased pingul, valmis tegutsema. Kuid 
keegi ei hakanud vaidlustama tema õigust nende hulgas olla ja nüüd, kui ülevaatus ja 
nuusutamine olid lõppenud üleüldise rahu-lejäämisega, pöörasid ahvid oma 
tähelepanu röövlite püssi-laskude teisele ohvrile. 

Ka see ahv oli vaid kergelt haavatud. Kuul oli koljut riivanud ja ta kurdistanud, 
pärast teadvusele tulekut aga tundis ahv end täiesti normaalselt. 

Ahvid rääkisid Tarzanile, et nad olid itta läinud. Teel äratas nende tähelepanu 
emaslooma lõhn ja nad hakkasid tema jälgi ajama. Nad tahtsid nüüd oma teekonda 
jätkata, kuid Tarzan pidas paremaks araablastele järele tormata ja neilt naine ära võtta. 
Pärast küllaltki pikale veninud vaidlust jõuti otsusele, et kõigepealt minnakse mõneks 
päevaks itta jahti pidama, siis aga tullakse tagasi araablasi otsima. Et ahvirahva silmis 
pole ajal suuremat tähtsust, andis Tarzan nende palvetele järele: polnud ta isegi sel 
ajal oma mõistuselt ahvidest kuigi palju üle. 

Teine põhjus, miks ta otsustas tagaajamist edasi lükata, 

oli valutav haav. Mõistlikum oli oodata, kuni see kinni kasvab, enne kui püssidest 
tulistavate tarmanganidega uuesti võitlusse astuda. 

Samal ajal, kui kätest ja jalgadest kõvasti seotud Jane Clayton pimedas vangikongis 
lebas, hulkus tema seaduslik kaitsja terve trobikonna karvaste peletiste seltsis džunglis 


ringi. Ahvide kõrval käies puudutas ta neid oma õlgadega niisama loomulikult, nagu 
mõni kuu varem oli surunud oma tuttavatel kätt ühes Londoni valitumas ja peenemas 
klubis. 

Ent kogu aeg pesitses tema äravaevatud ja nüristunud ajus mõte, et tal pole 
sihvmidagi teha, et ta peaks mingil arusaamatul põhjusel olema teises kohas, sootuks 
teistsuguste olevuste keskel. Pealegi kiskus teda kogu aeg tagasi araablaste juurde, et 
vabastada naist, kes oli äratanud tema metsikud tunded, ehkki seda plaani pidades ei 
mõlkunud ta mõttes mõiste ,,vabastamine", vaid hoopis ,,vangistamine”. 

Naine oli talle samasugune emasloom kui kes tahes teine emane džunglis ja Tarzan 
otsustas ta iga hinna eest kinni võtta ning oma sõbratariks teha. Kui ta oli naisele 
lähenenud lagendikul, kus araablased ta kinni võtsid, oli hetkeks Tarzani sõõrmeid 
puudutanud seesama õrn lõhn, mis oli juba varem pilliroost onnis äratanud tema iha, 
ja Tarzan adus, et oli leidnud selle, kelle poole ta püüdles. 

Teatud määral tegelesid ta mõtted ka paunalooga ja seega oli tal põhjust röövlite 
laagrisse tõtata. Ta tahtis saada endale ilusaid kive ja seda naist. Seejärel pöördub ta 
oma uue sõbratari ja sätendavate leludega suurte ahvide juurde tagasi, viib kogu 
karvase seltskonna inimesest tundmatusse kaugesse tihnikusse ja elab seal oma elu 
lõpuni džungliasu-katele jahti pidades ja nendega võideldes. 

Ta pöördus oma ahvidest kaaslaste poole, selgitas, milles on asi, ja püüdis neid 
meelitada ennast saatma. Kuid kõik nad keeldusid, välja arvatud Taglat ja Cholk. 
Cholk oli noor, tugev ja õnnistatud suurema mõistusega kui tema kaaslased, järelikult 
oli tal ka suurem kujutlusvõime. Temale tõotas see ekspeditsioon seiklusi ja oli 
seepärast väga ahvatlev. 

Taglatil oli aga sootuks teine motiiv ja kui Ahvide Tarzan oleks vaid seda aimanud, 
oleks ta selle ahvi kallale tormanud ja ta kiivusepuhangus surnuks kägistanud. 

Taglat polnud enam noor, kuid ta oli tohutu suur, koletute lihastega julm loom ning 
tänu oma rohketele kogemustele kaval ja taiplik. Ta paistis silma hiiglasliku kasvu 
poolest ja tema koguka kere kaal võimaldas tal sageli võita temast väledamat noort 
vastast. Iseloomult oli ta sünge ja tusane. Selle poolest paistis ta silma isegi oma 
mormiilmeliste kaaslaste hulgas, kus selline iseloom on pigem reegel kui erand. Kuigi 
Tarzan seda ei märganud, vihkas Taglat teda pööraselt. 

Tal õnnestus varjata oma viha üksnes seetõttu, et tundis vaistlikult hirmu õilsama 
olendi mõistuse ja tahtejõu ees... 

Niisiis pidid need kaks saatma Tarzanit Ahmet-Zeki külla. Kui nad teele asusid, 
austasid ülejäänud ahvid neid hüvastijätuks vaid üheainsa pilguga ja pöördusid tagasi 
oma tähtsa tegevuse juurde: sel ajal nad lõunastasid. 

Tarzan nägi ränka vaeva, et säilitada oma kaaslaste ajus rännaku eesmärki ja mõtet, 
sest ahv ei suuda ühele asjale pikemaks keskenduda. Üks asi on kindlat eesmärki 
silmas pidades teele asuda, sootuks teine aga seda eesmärki mäletada ja sellele 
pidevalt mõelda. Teel tuleb ette nii palju asju, mis tähelepanu eemale kisuvad! 

Esialgu nõudis Cholk, et nad jookseksid nii kiiresti kui vähegi võimalik, justnagu 
oleks röövlite küla olnud neist ainult ühe tunni, mitte mitme päeva tee kaugusel. Mõni 
minut hiljem köitis juba tema tähelepanu mahakukkunud puu: arvatavasti võis selle 
alt leida rohkesti maitsvaid asju. Ja kui Tarzan äkki märkas, et Cholk oli kadunud, ja 
teda otsima tormas, leidis ta viimase pehkinud tüve juurest, mille alt too usinasti 
koukis tõuke ja sitikaid, mis moodustavad olulise osa ahvide menüüst. 

Et Tarzan ei tahtnud kaklema hakata, ei jäänud tal muud üle kui kannatlikult oodata, 
kuni maiuspalade varud puu all otsa saavad. 


Kui Cholk viimaks lõpetas, selgus, et Taglat oli kadunud. Pärast pikki otsinguid 
leidis Tarzan selle väärika härrasmehe süvenenult vaatlemas tema lömastatud närilise 
hirmsaid piinu. Ta istus maas ja vaatas ükskõikselt kõrvale, kuna vigastatud olend 
valust vingerdades pikkamisi temast eemale roomas. Ja siis äkki sellal, kui õnnetu 
olevus uskus end juba pääsenud olevat, sirutas ta välja võimsa käpa ja pigistas 
põgeniku pihku. Ta kordas protseduuri, kuni tüdines, ja lõpetas siis oma mängukanni 
piinad seda alla kugistades. 

Sellised olid põhjused, mis Tarzani saabumise Ahmet-Zeki külla edasi lükkasid, 
kuid ahvinimene oli kannatlik, sest oma plaani elluviimiseks vajas ta neid mõlemaid 
— Cholki ja Taglatit. 

Säilitada inimahvide püsimatus teadvuses pidevalt huvi nende ettevõtmise vastu oli 
ränk töö. Cholk hakkas lõputust teest väsima, peatused olid harvad ja lühikesed. Ta 
oleks meelsasti jätnud seikluste otsingud kus seda ja teist, kui Tarzan poleks teda 
õrritanud ahvatlevate piltidega suurtest toiduvarudest, mis nad tarmanganide külast 
leiavad. 

Mis Taglatisse puutus, siis tema hellitas oma salajast lootust suurema püsivusega, 
kui seda ahvilt oodata võis. Kuid aeg-ajalt oli temagi valmis ettevõetust loobuma ja 
kui 

Tarzan poleks tedagi peibutanud, oleks ta ammu jalga lasknud. 

Oli lämbe troopikapäev, kui kolme ränduri peen haistmine teatas neile araablaste 
küla lähedusest. Nad liginesid sellele hiilides ja end puude tihedasse rohelusse 
varjates. 

Esimesena läks ahvinimene. Tema sile pronkspruun nahk läikis higist. Selle ajaga, 
kui ta džungli lämmatavalt palavast padrikust läbi tungis, hakkas ta üleni higist 
leemendama. Tema kannul komberdasid Cholk ja Taglat, oma jumala-sarnase juhi 
veidrad sassiskarvalised paroodiad. 

Vaikides jõudsid nad avara lagendiku servale pihttara juurde. Siin ronisid nad suure 
puu otsa, mille alumistelt okstelt võis suurepäraselt näha, mis seespool tara tehakse. 

Küla väravast sõitis välja valges burnuses ratsanik. Tarzan käskis Cholki ja Taglatit 
istuma jääda, ise aga suundus pärdiku nobedusel okste vahel raja poole, kus sõitis 
araablane. Tarzan hüppas ühe hiiglasuure puu otsast teise otsa kergelt nagu orav ja 
hääletult nagu kehatu vaim. 

Araablane ratsutas aeglaselt edasi, aimamata ohtu, mis teda selja tagant puude otsast 
ähvardas. Ahvinimene tegi väikese ringi ja lisas hüpetele kiirust, kuni jõudis araablase 
ette puu otsa. Siin jäi ta varitsema alumisele oksale, mis rippus raja kohal. Araablane 
jõudis lähemale endamisi metsikut kõrbelaulu ümisedes. Hiiglasliku puu oksal istus 
ini-mene-loom, õgides silmadega oma ohvrit, ja oli valmis hävitama inimelu. Keegi 
poleks selles olevuses ära tundnud inglise lordi, kellel alles mõni kuu tagasi oli oma 
koht Londonis Lordide kojas ja keda kõik austasid kui selle asutuse valitud liiget. 

Araablane sõitis rippuva oksa alt läbi, ülal lõid lehed kergelt sahisema. Äkki hobune 
korskas ja kukkus tagajalgadele: pronkspruun inimtaoline olend maandus ta laudjal. 
Kaks võimsat kätt põimusid araablase ümber ja tirisid ta sadulast rajale. 

Kümne minuti pärast tuli Tarzan oma kaaslaste juurde tagasi, kaenlas pamp 
araablase üleriietega. Ta näitas neile oma jahisaaki ja jutustas madalal kurguhäälel, 
kuidas ta need saanud oli. Cholk ja Taglat kobasid riiet, nuusutasid seda, tõstsid kõrva 
juurde ja püüdsid isegi kuulata. 

Siis juhtis Tarzan nad läbi džungli raja juurde tagasi. Siin peitsid nad end 
põõsastesse ja jäid ootama. Peagi ilmus rajale kaks valges burnuses Ahmet-Zeki 
tõmmut araablast. Nad sõitsid laagrisse tagasi ning naersid ja jutlesid omavahel 


lõbusalt. Äkki hüppas põõsastest välja kolm hiiglaslikku kogu ja järgmisel silmapilgul 
lamasid araablased surnult rajal, nende kohale aga kummardus kolm tapjat. Tarzan 
võttis nendegi seljast üleriided, nagu oli teinud oma esimese 

ohvriga, seejärel ronisid kõik kolm rahumeeli puu otsa, mille olid endale välja 
valinud. 

Siin ehtis ahvinimene ennast ja oma karvaseid kaaslasi nende rõivastega, nii et 
eemalt võis neid pidada kolmeks valges riietuses araablaseks, kes metsas vaikselt puu 
otsas istuvad. 

Nad jäid sinna pimeduse saabumiseni, sest Tarzan nägi sealt, mis püsttara taga 
sündis. Peale onni, kus ta esimest korda oli tundnud naise lõhna ja mille kõrval ta 
praegu juba kahte valvurit nägi, märkis ta enda jaoks ära veel Ahmet-Zeki telgi. Miski 
ütles talle, et just sealt leiab ta oma pauna koos kividega. 

Cholgile ja Taglatile pakkus tore rõivas algul suurt huvi. Nad katsusid ja nuusutasid 
seda ning silmitsesid mõnu ja rahuloluga ainiti teineteist. 

Cholk, kes oli omamoodi vigurivänt, sirutas pika karvase käpa välja, haaras Taglati 
burnuse kapuutsist kinni ja tõmbas selle talle silmadele, varjates tema eest 
päevavalguse. 

Kuid vana isaahv oli iseloomult pessimist, tal polnud naljasoont. Ta lubas end 
puudutada ainult kahel juhul — kirpude otsimisel või kallaletungi ajal. Seda 
tarmangani lõhnaga eset, mis kattis ta pead ja silmi, ei saanud kasutada esimese 
operatsiooni puhul, järelikult oli tegemist teisega. Talle tungiti kallale! Ja seda tegi 
Cholk! 

Kurja kähinaga sööstis Taglat Cholgile kallale, kergitamata isegi villast riidetükki, 
mis ta nägemist varjas. 

Tarzan tormas kaklejaid lahutama. Oma ebakindlal pennil kõikudes ja sellelt maha 
kukkuda ähvardades kolkisid ja hammustasid kolm kogukat looma üksteist, kuni 
Tarzanil õnnestus lõpuks marruläinud ahve lahutada. 

Et vabandamine on inimese metsikutele esivanematele tundmatu, selgitamine aga 
keerukas ja tavaliselt viljatu toiming, siis ruttas Tarzan nende tähelepanu äsjaselt tülilt 
kõrvale juhtima sellega, et hakkas rääkima oma lähimatest tulevikuplaanidest. Ahvid 
on harjunud sagedaste tülidega, kus kaotatakse rohkem karvu kui verd, ja unustavad 
peagi need tühised kähmlused. Nii istusid paari minuti pärast ka Cholk ja Taglat 
rahulikult kõrvuti ning ootasid, et ahvinimene neid tarmangani külla juhiks. 

Ööpimedus oli juba ammugi maale lasknud, kui Tarzan oma kaaslased varjupaigast 
alla viis ja nendega ümber piht-tara küla kaugemasse serva suundus. 

Tõstnud oma burnuse siilud kaenla alla, et jalad pikkadesse hõlmadesse ei 
takerduks, võttis Tarzan hoogu ja hüppas tara otsa. Kartes, et ahvidel võib tulla 
tahtmine teda matkida ja nad rebivad ilmaaegu hõlmad lõhki, käskis ta neid maha 
jääda. Seejärel laskis Tarzan alla oma oda ning Cholk, haaranud sellest kinni, ronis 
nobedasti üles ja vinnas end tarale. 

Selsamal moel aidati üles ka Taglat ja hetke pärast hüppasid kõik kolm vaikselt 
maha. 

Kõigepealt juhtis Tarzan nad onni juurde, kus hoiti vangis Jane Claytonit. Seinas 
rohmakalt kinnimüüritud augu läbi püüdis ta haista naise lõhna. 

Surunud oma karvased põsed ehtsa inglise aristokraadi näo vastu, nuusutasid Cholk 
ja Taglat ühes temaga ümbrust. Kõik, nad veendusid, et naine on onnir, ja igaüks 
reageeris sellele isemoodi. 


Cholk suhtus sellesse täieliku ükskõiksusega. Nagunii oli see emasloom Tarzani, 
mitte tema jaoks. Ainus, mida ta tahtis, oli asuda kiiremini tarmangani toiduvarusid 
hävitama. Ta oli süa tulnud selleks, et kõht täis süüa, tegemata toidu hankimiseks 
vähimaidki ponnistusi. Tarzan oli talle öelnud, et see on tema tasu, mis rahuldas 
Cholki täielikult. 

Kuid Taglati õelad, verd täis valgunud silmad tõmbusid pilukile, kui ta nägi, et hetk 
tema hoolikalt läbimõeldud plaani elluviimiseks oh kätte jõudmas. 

Ta limpsas keelt, matsutas oma rippuvaid mokki ja hoidis hinge kinni. 

Veendunud, et naine vübis onnis, viis Tarzan oma ahvid Ahmet-Zeki telgi juurde. 
Nad möödusid araablasest ja kahest mustast orjast, kes neid märkasid, kuid öö oli 
väga pime ning valged burnused varjasid ahvide karvaseid kehi ja nende juhi 
hiiglaslikku kogu. 

Nad kükitasid maha, otsekui ajades isekeskis juttu, ega tekitanud kelleski kahtlust. 
Ahmet-Zeki telgi tagumise seina juures nad peatusid. Telgis rääkis Ahmet-Zek oma 
lähikondlastega, väljas teisel pool seina aga kuulas hoolikalt nende juttu Tarzan. 


XVII. Jane Claytonit ähvardab surmaoht 


Leitnant Albert Werper mõtles õudusega saatusele, mis ootab teda Addis Abebas, ja 
unistas põgenemisest. Kuid pärast musta Mugambi kadumist kahekordistasid 
abessiinlased valvsust, sest nad kartsid, et Werper järgib neegri eeskuju. 

Üksvahe mõtles Werper Abdul-Muraki koguni ära osta. Ta kavatses abessiinlasele 
pakkuda osa pauna sisust. Kuid kartes, et viimane nõuab vabastamise eest ka 
ülejäänud osa, loobus ta sellest mõttest ja hakkas teist pääseteed otsima. 

Tal tärkas idee. Ta nuputas mooduse, kuidas säilitada oma 

varandust ja ühtaegu rahuldada ka abessiinlase aplust, kutsumata temas esile 
vähimaidki kahtlusi pauna suhtes. 

Ülejärgmisel päeval pärast Mugambi põgenemist hakkas Werper taotlema, et 
Abdul-Murak ta vastu võtaks. Kui Wer-per ta ette astus, ei tõotanud abessiinlase morn 
pilk midagi head. Kuid belglane oh teadlik kogu inimkonna ühisest nõrkusest kulla 
vastu ja otsustas asja lõpuni viia. 

Abdul-Murak põrnitses teda kortsus kulmul. 

»Mida sa minult tahad?" küsis ta. 

»Vabadust!" vastas Werper. 

Abessiinlane muigas põlglikult 

»Ja sa tulid mind tülitama, et ütelda seda, mida teab iga lollpea," lausus ta. 

»Ma võin selle eest maksta," ütles Werper. 

Abdul-Murak hakkas laginal naerma. 

»Selle eest maksta?" kordas ta. ,,Ega ometi nende kaltsudega, mis sul seljas 
ripnevad? Või on sinu riiete all peidus tuhat puuda elevandiluud? Kasi minema, 
lollpea, ja kui sa veel kord mind oma totrustega tülitama tuled, käsin sulle kere peale 
anda." 

Kuid Werper ei jätnud jonni. Sellest sõltus tema vabadus, aga võib-olla ka elu. 

»Kuula mind ära!" palus ta. ,,Mis siis, kui annan sulle nii palju kulda, kui palju 
kümme meest jaksab ära tassida? Kas sa siis tõotad, et mind viiakse elusalt ja tervelt 
inglaste esimese postini?" 

»Nii palju kulda, kui palju kümme meest jaksab ära tassida?" kordas Abdul-Murak. 
»»Sa oled peast põrnunud! Kust sa said nii palju kulda?" 


»Mul pole seda, aga ma tean, kuhu see on peidetud," vastas Werper. ,,Tõota mulle, 
ja ma juhin sind kulla juurde, kui sulle muidugi kümnest mõõdust piisab.” 

Abdul-Murak läks tõsiseks. Ta silmitses ainiti belglast. Mees paistis olevat 
normaalne, kuid kümme mõõtu kulda! See oli uskumatu. Abessiinlane vajus mõttesse. 

»Hea küll, oletame, et tõotan,” sõnas ta. ,,Kui kaugel see kuld siit on?" 

, Ühe nädala tee kaugusel lõunas.” 

»Aga tead sa ka, mis karistus sind ootab, kui me sinu juhatatud kohast kulda ei 
leia?" 

»Kui seal kulda pole, vastutan selle eest oma peaga,” lausus belglane. ,, Aga kuld on 
seal, ma tean seda. Nägin omaenese silmaga, kuidas see maha maeti. Ja rohkemgi 
veel: seal pole ainult kümme mõõtu, seal on nii palju, kui palju jaksab kanda 
viiskümmend immest. Sa saad selle kõik endale, kui vaid annad mind inglaste kaitse 
alla.” 

»Kas sa võid vastutada oma eluga, et leiame sealt kulda?" küsis abessünlane. 

Werper noogutas pead. 

» Väga hea!" lausus abessiinlane. ,,Ma tõotan sind vabaks lasta, isegi kui seal on 
ainult viis mõõtu, aga niikaua kui kuld pole minu käes, oled sa vang.” 

» Olen nõus,” kostis Werper. ,,Kas asume teele homme?" 

Abdul-Murak noogutas pead ja Werper läks tagasi oma vangikongi. Järgmisel 
hommikul üllatati abessiinia sõdureid käsuga lõunasse suunduda. Ja juhtus nii, et 
selsamal ööl, kui Tarzan koos kahe ahviga röövlite külla hiilis, täid abessiinlased 
ööbima mõni miil külast ida pool. 

Sel ööl unistas Werper vabadusest ja imetles mõttes oma kalliskive. Ka Abdul- 
Murakile ei tulnud und: teda erutas mõte kullast, mis oli temast kõigest paari päeva 
tee kaugusel. 

Ja just selsamal ajal andis Ahmet-Zek oma abilistele korralduse seada valmis rühm 
sõjamehi ning kandjaid, et siirduda inglasele kuuluva douari varemete juurde ja ära 
tuua see muinasjutuline varandus, millest talle oli rääkinud leitnant. 

Kuni ta käsklusi jagas, kükitas vaikiv kuulaja telgi varjus ja ootas, millal tohib sisse 
minna, et oma ihaldatud kivikeste paun üles otsida. 

Viimaks lahkusid araablased telgist. Ka nende peamees läks välja, et koos ühe 
lähikondlasega piipu teha. Telk jäi tühjaks. Aga ei jõudnud viimane araablane telgist 
veel õue astuda, kui selle tagumises seinas, umbes kuue jala kõrgusel maapinnast 
ilmus nähtavale noatera. Kostis rebeneva siidi kärinat ja seejärel nuga kadus, jätnud 
maha läbipääsu väljasolijatele. 

Tarzan sisenes telki. Tema järel puges sisse Cholk, kuid Taglat ei järgnenud neile. 
Ta keeras ringi ja hakkas pimeduses hiilima onni poole, kus lebas kinniseotud emane, 
kes oli äratanud tema loomaliku iha. Ukse ees istus kaks valvurit, kes jutlesid 
poolihääli. Noor naine lamas onnis räpasel matil. Nüüd polnud talle jäänud enam 
vähimatki lootust ja ta oli kindlalt otsustanud kannatada kõiki eelseisvaid piinu, kuni 
avaneb võimalus võtta kasutusele viimane abinõu, millest ta siiani isegi mõelda ei 
tahtnud. See oli enesetapp. 

Pimeduses hiilis valge vaikiv kuju valvurite poole. Loom polnud teadlik eelistest, 
mida see rõivas talle andis. Ta ei kasutanud neid üldse ning selle asemel, et julgelt ja 
rahulikult valvuritele läheneda, roomas ta kõhuli nende poole selja tagant. Taglat 
jõudis onni nurgani ja vaatas ümber. Valvurid olid temast ainult mõne sammu 
kaugusel, kuid Taglat ei tahtnud end ohtu seada tuld ja tõrva sülitavate keppide pärast, 
mida ta nii väga vihkas ja millega 

tarmanganid nii hästi oskasid ümber käia. Ta leiab kindlama viisi rünnata. 

Taglat kahetses, et läheduses polnud puud, mille otsast oleks võinud valvurile peale 
hüpata. Ehkki puud polnud, viis selle meenutamine looma uuele mõttele. Onni räästas 
ulatus just valvurite peani ja sealt võis ta märkamatult neile otsa karata. Võimsate 
lõugade ainsast liigutusest on küllalt, et teha lõpp ühele valvurile, enne kui teine jõuab 
taibata, et neid rünnatakse. Ja siis on kerge ka temaga toime tulla. 

Taglat taandus tagumisest seinast paar sammu kaugemale, kogus jõudu, võttis 
hoogu ja hüppas kõrgele üles. Ta maandus jaluli onni katusele just seina kohale. 
Õlgkatus, mida sein alt toetas, pidas paar silmapilku looma keha raskusele vastu, aga 
kui Taglat edasi astus, vajus see sisse ja Taglat lendas onni. Valvurid, kes 
katuselattide raksatust kuulsid, kargasid maast üles ja tormasid onni. Asjatult pudis 
Jane Clayton eemale nihkuda: tohutu suur kere prantsatas talle nii lähedale, et üks jalg 
astus tema kleidi peale. 

Tema liigutust tundes keeras ahv end naise poole ja tõstis ta ühe käega üles. Looma 
karvast keha varjas burnus ja Jane Clayton arvas, et temast võttis kinni inimese käsi. 
Rõõmus lootus tärkas ta südames, mida seni oli täitnud vaid meeleheide. Jane Clayton 
uskus kindlalt, et ta oli päästja käte vahel. 

Valvurid olid juba onnis, kuid seisid ebaldes paigal, teadmata, kes seda raginat 
tekitas, ja kartsid edasi minna. Nende pimedusega harjumata silmad ei suutnud midagi 
seletada ja nad ei kuulnud ainsatki häält, sest ahv seisis liikumatult nende kallaletungi 
oodates. Aga kui ta nägi, et need lähemale ei tulnud, ja taipas, et ei saa kandamiga 
süles võitlusse astuda, otsustas Taglat ühe ropsuga vabadusse murda. Ta langetas pea 
ja sööstis otsejoones väljapääsu tõkestavate valvurite peale. Tema õlgade võimsast 
tõukest kukkusid nad põrandale ja enne kui suutsid jalule tõusta, oli ahv juba eemal ja 
kihutas ööpimeduses küla kaugemasse serva. 

Jane Claytonit hämmastas oma päästja jõud ja kiirus. Kas tõesti araablase kuul ei 
tapnudki Tarzanit? Kes võis kogu džunglis peale tema niisuguse kergusega üles tõsta 
täiskasvanud naist? Ta lausus mehe nime. Vastust ei tulnud. Kuid Jane Clayton lootis 
siiski. 

Üheainsa koletu hüppega kargas Taglat püsttarale, püsis seal viivu ja hüppas süs 
teisele poole maha. Nüüd oli Jane päris kindel, et on oma mehe süles, aga kui ahv puu 
otsa ronis ja oksalt oksale lennates džunglisse kihutas, nagu seda korduvalt oli teinud 
Tarzan, siis ta enam selles ei kahelnud. 

Umbes poolteist miili röövlite laagrist eemal kuupaistest 

valgustatud välul jäi Jane'i päästja seisma ja viskas ta maha. Tema järsk liigutus 
üllatas naist, kuid ta uskus ikka veel, et see on Tarzan. Jane kutsus teda uuesti 
nimepidi. Kuid ahv, keda segasid harjumatud inimese rõivad, rebis sel silmapilgul 
endalt maha burnuse ning õudusest rabatud naise silmad nägid hiiglasliku inimahvi 
koledat lõusta ja karvast kogu. 

Jane Claytoni rinnast pääses hirmukarjatus ja ta langes minestusse. Lähedasest 
puhmastikust jälgis neid näljaste silmadega lõvi Numa ja noolis mokki. 

Tarzan otsis kogu Ahmet-Zek'i telgi läbi. Ta lõi aseme segamini ning raputas 
põrandale tühjaks kõik telgis leidunud kotid ja kastid. Ta ei jätnud silmapaari vahele 
ühtegi eset ja pööras kogu telgi pea peale, kuid oma ilusate kividega pauna ikkagi ei 
leidnud. 

Jõudnud veendumusele, et siin tema aaret ei ole, otsustas Tarzan tagasi naise juurde 
minna ja ta vallutada, enne kui edasisi otsinguid jätkata. 

Ta käskis Cholki endale järgneda, väljus telgist selsamal moel, nagu oli sisenenudki, 
ja läks täiesti avalikult külast läbi onni poole, kus Jane Claytonit vangis hoiti. 


Talle torkas silma, et Taglat oh kadunud. Ometi pidi ahv teda telgi juures ootama. 
Ent hästi tundes ahvide tujukust ja heitlikku meelt, ei omistanud Tarzan sellele 
suuremat tähtsust. Kuni Taglat tema plaane ei seganud, oli Tarzanil ükskõik, kus ta 
end varja. 

Onnile lähenedes märkas ta selle ukse ees rahvasumma. Inimesed olid suures 
ärevuses. Kartes, et rõivastusest hoolimata võidakse Cholk ära tunda, käskis Tarzan 
teda küla serva minna ja seal oodata. 

Cholk komberdas tara poole, püüdes varju hoiduda, Tarzan aga lähenes julgelt 
erutatud rahvasummale. Kiirustades teada saama, mis lahti, astus ta neegrite ja 
araablaste hulka ning unustas sootuks, et ainult temal üksi olid oda, vibu ja nooled, 
ning et sellega pidi ta kahtlust äratama. 

Lasknud käiku õlad, trügis Tarzan rahvasummast läbi ja oli juba ukse ette jõudnud, 
kui ta õlale laskus ühe araablase käsi. 

»Kes see siis on?” küsis araablane kapuutsi Tarzani näolt tagasi heites. 

Ahvide Tarzan polnud iialgi kogu oma metsiku elu jooksul tavatsenud vaenlasega 
targutama hakata. Sünnipärane enesesäilitamistung tunnistab mitmesuguseid võtteid 
ja krutskeid, kuid vaidlemine sellesse loetellu ei kuulu. Seepärast ei hakanud Tarzan 
araablasi asjatult veenma, et ta polnud hunt lambanahas. Selle asemel haaras ta enda 
paljastajal kõrist kinni ja temaga kahele poole vehkides ajas vihaselt turritava 
rahvahulga laiali. 

Araablast sõjariistana kasutades rajas Tarzan endale teed ukse juurde ja sekundi 
pärast oli juba onnis. Põgus pilk kinnitas talle, et onn oli tühi. Kuid ta nina haistis 
Taglati jälgede lõhna. Tarzani huulilt vallandus madal kurjakuulutav lorin. Inimesed, 
kes ukse juures trügisid, et jultunud sissetungija kinni võtta, põrkasid seda kuuldes 
tagasi. Ehmunult ja nõutult vahetasid nad pilke. Onni läks inimene, praegu aga 
kuulsid nad omaenese kõrvaga seal metslooma urisemist. Mis võis see olla? Ehk oli 
valvuritele märkamatult tunginud sinna lõvi või leopard? 

Tarzan märkas laes auku, kustkaudu Taglat oli onni kukkunud. Ta taipas, et ahv oli 
sealt kas sisenenud või väljunud, ja et araablased olid toppama jäänud, julgemata onni 
tungida, hüppas Tarzan üles, haaras ühe käega seina ülemisest servast, ronis katusele 
ja hüppas sealt onni tagaküljele maha. 

Viimaks võtsid araablased südame rindu ja söandasid onni siseneda. Eelnevalt olid 
nad isegi läbi seina mõne kogupaugu andnud. Kuid onnis polnud kedagi. Samal ajal 
otsis Tarzan küla servas Cholki, aga ahv oli jäljetult kadunud. 

Tarzan oli ilma jäänud oma emasloomast, reeturist kaaslane oli ta hüljanud ja oma 
pauna asukohast polnud ta hankinud vähimatki teavet. Vihase ja nukrana ronis Tarzan 
üle tara ning kadus džunglipimedusse. 

Pauna edasistest otsingutest tuli ajutiselt loobuda. Oleks olnud meeletus pöörduda 
tagasi araablaste laagrisse, kus praegu kõik kihas. Külast põgenedes oli Tarzan 
kaotanud Taglati jäljed ja tiirutas nüüd metsas ringi, püüdes neid uuesti üles leida. 

Cholk jäi tükiks ajaks oma postile. Kuid araablaste kisa ja püssipaugud ajasid talle 
pöörase hirmu nahka: ahvid kardavad kohutavalt tarmanganide müristavaid keppe. 
Kabuhirmus ronis ta üle aia, kiskudes seejuures oma burnuse ribadeks, ja pistis 
plagama džungli poole, kogu aeg porisedes ja kirudes. 

Taglati jälgi otsides liikus Tarzan nobedasti üha sügavamale džunglisse. Väikesel 
kuupaistest valgustatud välul, küürutas suur ahv Tarzani otsitava-naise oimetu keha 
kohal. Loom rebis puruks naise käsi ja jalgu kammitsevaid köidikuid neid kärsitult 
sikutades ja puredes. 


Tarzan möödus välust veidike paremalt ega võinud neid 
näha, kuid tuul puhus nende poolt ja kandis temani nende 
lõhna. , 

Veel üks silmapilk — ja Jane Clayton oleks päästetud olnud, kuigi lõvi Numa 
valmistus juba kallaletungiks. Ent saatus, niigi kalk ja julm, ületas seekord iseennast. 
Tuul muutis paariks minutiks suunda ja lõhn, mis pidi viima Tarzani oma naise 
juurde, kandus vastaspoolele. 

Tarzan möödus viiekümne sammu kauguselt sellest kohast, kus arenes kohutav 
tragöödia, ja Jane Clayton jäi ahvi meelevalda. 


XVIII. Võitlus kulla pärast 


Oli juba hommik. Tarzan pidi tunnistama, et seekord ei vedanud tal ka Taglati 
jälgede ajamisega. Kuid Tarzan ei heitnud meelt: loomulikult leiab ta ahvi üles, ehkki 
arvatavasti mitte nii ruttu, nagu oli lootnud. Ta sööb, magab ja asub siis uuesti teele. 
Džungel on suur, ent suur on ka Tarzani osavus ja nutikus. Taglat võis minna kui 
tahes kaugele, Tarzan leiab ta ikkagi üles, kui tal tuleks põlismetsas läbi otsida ka iga 
puu. 

Sel viisil mõtteid heietades ajas ahvinimene põder Bara jälgi, et teda tappa ja kõht 
täis süüa. Pool tundi käis Tarzan tema jälil loomade sõtkutud rajal. Tarzani suureks 
üllatuseks ilmus Bara äkki kitsale rajale temast eespool. Pöörase kiirusega jooksis ta 
tagasi otseteed jahimehele sülle. Ühe hüppega põikas Tarzan kõrvale ja peitis end 
tihedasse puhmastikku, nii et õnnetu ohver ei märganudki oma vaenlast. Looma 
endale lähemale lasknud, ronis Tarzan haralise puu alumisele oksale ja jäi tihedasse 
lehestikku varitsema, nagu teeb seda saaki ootav metsik kiskja. 

Tarzan ei teadnud, mis oli põtra nii pööraselt kohutanud. Ehk oli see lõvi Numa või 
panter Sheeta? Kuid ahvinimest see ei huvitanud, ta oli valmis iga džungliasuka eest 
oma saaki kaitsma. Kui tal poleks õnnestunud teha seda kehajõuga, siis oleks ta 
võtnud kasutusele teise, kõrgema jõu — terava mõistuse. 

Põder jooksis otseteed surma lahtiste lõugade vahele. Tarzan keeras end seljaga 
läheneva looma poole. Põlved konksus, jäi ta raja kohal õõtsuva oksa külge rippu, 
terav kõrv kuulamas lähenevat sammumüdinat. 

Sekund hiljem oli põder puu all ja samal silmapilgul hüppas Tarzan ülevalt talle 
selga. Keha raskus surus looma vastu maad, tagajärjetult püüdis ta ettepoole sööstes 
esijalgadele tõusta. Võimsad käed painutasid ta pea kaugele taha, keerasid järsult — 
ja Bara oli surnud. 

Ta tappis Bara peaaegu silmapilkselt ja niisama kiired olid ka ahvinimese järgmised 
ettevõtmised. 

Ta pidi kiirustama, sest ei teadnud, kes oli põtra jälitanud ja kui kaugel jälitaja olla 
võis. Käänanud loomal kaela kahekorra, upitas Tarzan kere õlale, hüppas puu otsa ja 
jäi uuesti raja kohale alumisele oksale istuma. Tema terased hallid silmad sihtisid 
kohta, kust põder oli välja jooksnud. 

Oodata ei tulnud kuigi kaua. Peagi tabas Tarzani kõrv kabjaplaginat ja ta tegi 
otsekohe kindlaks, et läheneb salkkond ratsanikke. Ahvinimene kahmas oma saagi, 
ronis keskmistele okstele ja seadis end seal mugavalt istuma, et võiks näha kogu rada. 
Siin lõikas ta põdra tagumisest kintsust endale mahlaka tüki ning, nautides oma 
vapruse ja osavuse vilja, vajutas valged tugevad hambad sooja lihasse. 

Lookleva raja käänaku tagant ilmus nähtavale esimese hobuse pea. Tarzan istus 
hiirvaikselt: pika kitsa lindina sõitsid mööda ratsanikud ja ta silmitses tähelepanelikult 


iga mehe nägu. Tarzan tundis neist ära ühe. Kuid ahvinimene oskas sellisel määral 
tundeid valitseda, et ei näidanud millegagi välja oma sisemist erutust. Ta ei toonud 
kuuldavale ainsatki häälitsust ja isegi ta näoilme ei muutunud. 

Puu alt sõitis läbi Albert Werper. Loomulikult polnud tal õrna aimugi, et 
tähelepanelik silmapaar uurib teda pealaest jalatallani, püüdes leida vähimatki märki 
paunast. 

Abessiinlased ratsutasid itta. Neile järgnes poolalasti valge hiiglane, põdra verine 
kere üle õla rippumas. Toiduvaru oli hädavajalik: Tarzan teadis, et nüüd, kus ta jälitas 
belglast, ei saa ta arvatavasti pikemat aega jahti pidada. 

Werperit relvastatud ratsanike seast välja kiskuda oleks Tarzan söandanud üksnes 
äärmisel juhul, sest võsaasukad olid harjunud tegutsema kavaluse ja 
ettevaatlikkusega. Ainult valu või raev võisid neid tõugata ennatlikule sammule. 

Niisiis suundusid abessiinlased koos belglasega lõunasse, puude keskmistel okstel 
lukus aga nende kannul Ahvide Tarzan. 

Kahe päeva pärast jõuti avarale lagendikule. Kaugel selle taga kõrgusid mäed. 
Tarzan mäletas lagendikku: see äratas temas mingisuguseid ähmaseid mälestusi ja 
arusaamatut nukrust. 

Ratsanikud sõitsid lagendikule, neist tükk maad tagapool hiilis Tarzan, peites end 
lagendikul leiduvate kõikvõimalike varjete taha. 

Söestunud palgihunniku juures ratsanikud peatusid. Tarzan oli nüüd päris lähedale 
hiilinud, ta puges paksu puhmastikku ja hakkas abessiinlasi jälgima. Tarzan nägi, 
kuidas nad maad kaevasid, ning arvas, et olid siia liha peitnud ja tulid nüüd sellele 
järele. Siis meenus talle, kuidas ta ise oli oma kive matnud. Nähtavasti kaevasid nad 
välja neegrite peidetud asju. 

Seejärel nägi Tarzan, kuidas nad võtsid välja mingisuguse mullaga kaetud kollase 
eseme ja said sellest ülimal määral rõõmsaks. Pärast seda tirisid abessiinlased 
lahtikaevatud 

august välja veel palju täpselt samasuguseid kollaseid määrdunud esemeid ja varsti 
oli neid maas terve hunnik. Abdul-Murak aga seiras neid ahnete silmadega ja silitas 
õrnalt. 

Miski liigahtas ahvinimese teadvuses. Tükk aega silmitses ta tähelepanelikult 
kullakange. Kus ta oli näinud täpipealt samasuguseid? Mis see oli? Mispärast 
tarmanganid neid nii väga ihaldasid? Kelle omad need olid? 

Talle meenusid mustad mehed, kes olid need siia maha matnud. Arvatavasti 
kuulusid need asjad neegritele. Ilmselt tahtis Werper neid varastada, nagu oli 
varastanud ka pauna kividega. Ahvinimese silmad lõid vihaselt välkuma. Tal tekkis 
soov need mustad mehed üles otsida ja varastega kokku viia. Kuid Tarzan ei teadnud, 
kus nende küla asub. 

Kuni ta neid mõtteid heietas, ilmus metsast välja terve trobikond ratsanikke, sõitis 
lagendikule ja hakkas maja varemetele lähenema. 

Valvas Abdul-Murak märkas neid esimesena, kuid ratsanikud olid jõudnud juba 
poolde lagendikku. 

Abdul-Murak käskis oma sõdureid hobustele istuda ja valmis olla. Aafrika 
pärapõrgus ei võinud keegi teada, kas võõras salk on talle sõbralik või vaenulik. 

Werper hüppas sadulasse ja hakkas lähenevaid inimesi silmitsema. Äkki ta kahvatas 
ja pöördus Abdul-Muraki poole. 

»»See on Ahmet-Zek oma röövlitega," pomises ta. ,,Nad tulid kulla järele.” 

Ahmet-Zek märkas juba eemalt kullakangide hunnikut ja taipas, et ta kartused olid 
täide läinud. Keegi oli temast ette jõudnud ja tulnud enne teda varanduse järele. 


Araablane sattus marru. Viimasel ajal vedas tal kõik viltu. Ta kaotas kalliskivid, 
kaotas belglase ja teist korda jäi ilma inglannast. Nüüd oli keegi siia tulnud, et Ahmet- 
Zeki varandust üle lüüa. Ja ta oli oma rumala peaga arvanud, et tema kulda ei ähvarda 
miski! 

Teda ei huvitanud, kes need vargad olid. Kuid ta uskus kindlalt, et ilma lahinguta 
nad kulda ära ei anna. Ta huilgas läbilõikavalt, kannustas hobust ja kihutas 
abessiinlaste poole. Pikki püsse pea kohal viibutades, metsiku kisa, sõimu ja needuste 
saatel kappas Ahmet-Zeki kannul tema kõrilõikajate kirju jõuk. 

Abdul-Muraki mehed võtsid neid vastu kogupauguga ja tapsid mitu araablast, kuid 
juba olid röövlid neil kallal ning käiku läksid mõõgad, püstolid ja püssid. 

Niipea kui Ahmet-Zek abessunlastele lähedale oli jõudnud, märkas ta Werperit ja 
teda ära tundes kihutas otseteed belglase poole. Viimane aimas selgesti, milline saatus 
teda Ahmet-Zeki pihku sattudes ootab, keeras hobuse 

ümber ja kappas tuhatnelja lahinguväljalt minema. 

Ahmet-Zek andis juhtimise ühele oma lähikondlastest ja ähvardanud teda 
surmanuhtlusega juhul, kui ta ei löö abessiinlasi tagasi ega toimeta kulda laagrisse, 
kihutas üle lagendiku belglast taga ajama. Isegi siin, riskides kaotada kulda, ei 
suutnud ta loobuda kättemaksust. 

Kuni jälitatav ja jälitaja kauge metsa poole kappasid, oli lagendikul taplus täies 
hoos. Armu ei heitnud ega palunud kumbki pool — ei julmad abessiinlased ega 
paadunud mõrtsukaist röövlid. 

Põõsaste tagant jälgis verist taplust Tarzan. Ümbritsetuna igast küljest võitlejatega, 
ei saanud ta Werperile ja Ahmet-Zekile järele tormata. 

Koht, kus Tarzan end varjas, oli abessiinlastest ümber piiratud. Metsiku kisaga 
ründasid neid araablased, kord taandudes, kord jälle täie hooga abessiinlaste hulka 
tungides, ning oma kõverate mõõkadega ladusid nad hoope vasakule ja paremale. 

Ahmet-Zeki mehi oli rohkem kui abessiinlasi, ja pikkamisi, kuid kindlalt hävitasid 
röövlid Meneliku sõdureid. Tapluse lõpplahendus Tarzanit ei huvitanud. Ta jälgis 
seda kindla eesmärgiga vihaste võitlejate rõngast välja pääseda ja Werperile järele 
kihutada. 

Nähes Werperit rajal, kus ta oli tapnud Bara, ei uskunud Tarzan algul oma silmi, 
niivõrd kindel oli veendumus, et Numa oli varga tapnud ja nahka pistnud. Aga 
päevade kaupa abessiinlaste salka jälitades ja meest tähelepanelikult silmitsedes sai 
talle selgeks, et see oli just sama inimene, keda ta otsis. Ja nüüd ei vaevunud ta enam 
mõistatama, kellele kuulus metsas leitud moonutatud laip. 

Ta kükitas lopsakas põõsastikus, kui äkki kaks ratsanikku, araablane ja abessiinlane, 
raevukalt saablitega vehkides talle päris lähedale kappasid. 

Samm-sammult pressis araablane oma vastast põõsastesse, nii et abessiinlase 
hobune pidi Tarzanile äärepealt.peale astuma, kuid sel silmapilgul lõhestas kõver 
mõõk abessiinlase kolju ja tema surnukeha kukkus põõsastesse ahvinimest peaaegu 
riivates. 

Kui abessiinlane sadulast maha libises, tabas Tarzan selle hetke ära ja kasutas 
vabanenud hobust jalamaid. Kohkunud loom ei jõudnud veel toibuda ega putku pista, 
kui alasti hiiglane tal juba seljas istus. Tugev käsi haaras ratsmetest ja hämmastunud 
araablane nägi uut vaenlast selle kohal, kelle ta tapnud oli. 

Kuid see vaenlane ei vehkinud saabliga, tema vibu ja oda rippusid rahulikult seljas. 
Imestusest toibunud, sööstis araablane ülestõstetud saabliga ettepoole, et hävitada 
jultunud võõrast. Ta lootis ühe ropsuga ahvinimesele otsa 

peale teha. Kuid hoop tabas õhku, sest Tarzan oli õigel ajal kõrvale põiganud. Ja 
samal ajal tundis araablane, et vaenlase hobune riivas ta jalga ja tugev käsi haaras 
piha ümbert kinni. 

Enne kui araablane arugi sai, oli ta sadulast maha kistud ja teda kaitsekilbina 
kasutades kihutas vaenlane koos temaga läbi tiheda araablaste summa. 

Lahinguvälja selja taha jätnud, viskas Tarzan araablase maha ja kui see veidi toibus, 
nägi ta oma kummalist vaenlast üle lagendiku metsa poole kappamas. 

Veel terve tund kestis äge verevalamine. See lõppes alles siis, kui viimane 
abessünlane surnult liivasele lagendikule langes. Kuid käputäiel inimestel õnnestus 
siiski ellu jääda, nende hulgas oli ka Abdul-Murak. 

Võitjad kogunesid abessiinlaste väljakaevatud kullakangide hunniku juurde ja jäid 
oma pealikut ootama. Mõnevõrra tumestas nende rõõmu kummalise valge alasti 
hiiglase meenutamine. See oli nende silme eest vaenlase hobusel mööda vilksatanud 
ühte nende kaaslast ühes viies. Nüüd oli vümane jälle nende keskel ja pajatas 
hirmunult veidra olendi ebainimlikust jõust. 

Nad kõik teadsid imehästi Ahvide Tarzani kuulsat nime. Selles valges hiiglases 
tundsid nad jalamaid ära džung-liröövlite verivaenlase ja tema ilmumine ajas pöörase 
hirmu nahka, seda enam, et neile oli kinnitatud, nagu poleks Tarzanit enam elavate 
kirjas. 

Olles juba loomult ebausklikud, ei kahelnud nad põrmugi, et olid näinud surnud 
inimese vaimu ja vahtisid nüüd hirmunult ümberringi, oodates tema tagasitulekut. 
Nad küsisid endalt, kuidas maksab neile kätte see vaim, kui ta tagasi pöördub ja näeb, 
et pärast tema valduste hävitamist on nad tulnud ka tema kulda ära viima. 

Nad jutlesid isekeskis ja nende hirm kasvas iga minutiga, kuna jõe ääres roostikus 
jälgis salkkond musti alasti sõjamehi iga nende liigutust. Neegrid olid kõrgemalt 
vasakkaldalt taplusekära kuulnud, ettevaatlikult jõe äärde hiilinud, sellest koolme 
kaudu läbi kahlanud ja pugenud roostikku, kust võisid jälgida kogu lahinguvälja. 

Röövlid ootasid kaua Ahmet-Zekki ja hirm viirastuse ees, mis iga hetk võis siia 
tagasi tulla, õõnestas kogu aeg nende truudust oma pealiku vastu. 

Lõpuks söandas üks nende hulgast väljendada kõigi vaikset soovi ja teatas, et 
kavatseb minna džunglisse Ahmet-Zekki otsima. Järgmisel silmapilgul olid kõik 
hobuste seljas. 

»Kullaga ei juhtu siin midagi," hüüdis üks meestest. ,, Abessiinlased nottisime maha, 
enam pole kedagi, kes selle ära võiks viia. Läki Ahmet-Zekki otsima!" 

96 

Ja pikemalt mõtlemata kannustasid nad hobuseid ning kihutasid tolmupilvi üles 
tõstes pöörase kapakuga üle lagendiku. Piki jõekallast hiilis roostikust salkkond musti 
sõjamehi selle koha poole, kus maapinnal lebasid hunnikus Opari kullakangid. 

Kui Werper metsa jõudis, oli ta Ahmet-Zekist ikka veel ees, kuid araablasel oli 
parem ratsu ja ta hakkas põgenikku juba kätte saama. 

Meeleheitest pöörase julgusega edasi kihutades sundis belglane kogu aeg tagant 
hobust, kes selletagi lendas kitsal käänakul metsloomadest tallatud rajal lausa 
tuhatnelja. 

Ta kuulis enda taga Ahmet-Zeki häält. Röövlipealik käskis teda peatuda, kuid 
Werper surus vaid tugevamini kannused oma äraaetud ratsu veristesse külgedesse. 
Umbes kahesaja jardi kaugusel metsaservast lebas põiki üle tee puu küljest alla 
kukkunud oks. See oli tühine takistus, mida iga hobune võis kergesti ületada. Kuid 
Werperi hobuse jõud oli otsas, ta püsis vaevu jalul, ja kui oks ta esijalgadesse 
takerdus, siis loom komistas ja kukkus kogu raskusega rajale. 


Werper lendas üle hobuse pea ja veeres mitu jardi eemale. Ta hüppas nobedasti 
püsti ja jooksis hobuse juurde. Haaranud ratsmed pihku, hakkas ta neid tirima, 
proovides hobust jalule tõmmata, kuid loom kas ei suutnud või ei tahtnud tõusta. Kuni 
Werper teda peksis ja sõimas, ilmus käänaku tagant nähtavale Ahmet-Zek. 

Belglane jättis jalamaid sureva looma rahule, haaras püssi, laskus hobuse taha 
kõhuli ja tulistas läheneva Ahmet-Zeki pihta. Tema kuul lendas aga liiga madalalt ja 
tabas araablase hobuse rinda. Loom varises maha saja jardi kaugusel Werperist. 
Lamades maas, valmistus belglane teist korda tulistama. 

Araablane laskus koos oma hobusega maha ja ikka veel sadulas istudes põrnitses 
Werperit. Nähes, missuguse strateegilise positsiooni pii belglane mahakukkunud 
hobuse taga sisse võtnud, järgis Ahmet-Zek viivitamata tema eeskuju ja peitis end 
oma hobus“ kere taha. 

Vastased lamasid maas ning tulistasid valjuhäälsete sõimusõnade saatel vaheldumisi 
teineteise pihta, samal ajal kui Tarzan metsaservale lähenes. 

Kuuldes nende harvu püssipauke, hüppas ta oma vahule aetud, poolsurnud 
abessiinia hobuse seljast maha ning läks edasi lühimat, enda jaoks õigemat ja 
mugavamat teed — mööda metsahiiglaste oksi. 

Peagi jõudis ta kohani, kust võis küllaltki ohutult jälgida mõlema vastase 
tegutsemist. Kord kerkis üks, kord teine hobuse keha kohale, saatis kuuli teele, varjus 
otsekohe 

korjuse taha ja laadis püssi, et korrata hetke pärast sedasama operatsiooni. 

Werperi laskemoonavarud olid väga napid: Abdul-Mu-rak oli kiiruga andnud talle 
kullalahingus esimeste hulgas langenud abessiinlase liiga kehva sõjariista. Ta nägi, et 
kuulid lõpevad peagi otsa ja satub taas Ahmet-Zeki võimusesse. Belglane hakkas 
nuputama, kuidas oma elu päästa. Olukord paistis olevat väljapääsmatu, ainuke lootus 
oli kalliskividega endale vabadus osta. 

Werperil oli järel üksainuke kuul ja lühikest pausi kasutades hüüdis ta valjusti oma 
vastasele: 

» Ahmet-Zek! Üksnes Allah teab, kes meist siia oma kondid jätab, kui me seda 
tobedat võitlust ei lõpeta. Sa tahad endale pauna, mis minu keha ümber on, mulle aga 
on elu ja vabadus armsamad kui need kalliskivid. Saagu siis kumbki meist seda, mida 
ta soovib, ja mingu rahus oma teed! Mina panen pauna oma hobuse laiba peale, nii et 
sa seda näha võid, sina aga paned hobuse peale püssi. Siis ma lahkun, jätnud sulle 
pauna, sina aga lased mul minna, põhjustamata mulle vähimatki häda. Ma vajan ainult 
oma elu ja vabadust!" 

Sõnatult kaalus araablane ettepanekut. Ta oli just välja tulistanud oma viimase 
padruni. Ahmet-Zek vastas: 

»Mis siis ikka, eks mine oma teed, ainult paun jät; nähtavasse kohta. Näed, ma 
panen oma püssi kukega sinu poole. Mine siis juba!" 

Werper tõi pauna lagedale. Kurvalt ja õrnalt kompas ta kivikeste kõvu kontuure. 00, 
kui ta võiks sealt kas või väikese peotäie endale võtta! Kuid Ahmet-Zek seisis nüüd 
juba täies pikkuses püsti, puurides teda oma läbitungivate silmadega. 

Raske südamega pani Werper pauna puutumatuna hobuse korjusele, tõusis püsti, 
võttis püssi kätte ja, laskmata pilku Ahmet-Zekilt, hakkas rada mööda taganema, kuni 
käänak varjas ta umbuskliku araablase silme eest. Kuid isegi siis ei liikunud Ahmet- 
Zek veel paigast. Ta kartis Werperi poolt mõnda vempu, ühte neist paljudest, milleks 
ta ise sellistes oludes võimeline oli. Tema kartused olid põhjendatud. Niipea kui 
Werper araablase vaateväljalt kadus, peitis ta end puu taha, kust paistis nii hobuse 


korjus kui ka paun selle peal, tõstis püssi ja võttis sihikule koha, kuhu Ahmet-Zek pidi 
pauna järele tulema. 

Kuid Ahmet-Zek polnud rumal. Ta ei usaldanud varga ja mõrvari riivatud au. 
Võtnud ühes oma pika püssi, läks ta rajalt kõrvale ja hakkas liikuma kõrvuti sellega, 
hoidudes tihedate väänkasvude varju. Ettevaatlikult ja pikkamööda roomas ta käpuli 
edasi, sattumata kordagi kas või ainsaks hetkeks mõrvari püssi sihiku ette. 

Sel kombel liikus Ahmet-Zek edasi, kuni jõudis kohani, mille vastas lebas tema 
vaenlase hobuse korjus. Paun oli nähtaval kohal, pisut maad eemal aga ootas kärsitult 
Werper ja imestas, miks araablane oma tasu järele ei tule. 

Paari tolli kaugusel paunast ilmus äkki nähtavale püssitoru ja enne kui belglane 
taipas, mis kavalat vempu araablane talle mängis, torgati raua ots osavasti nahkrih- 
mast läbi. Paun kerkis õhku ja hetke pärast kadus tihedasse lehestikku. 

Röövel ei pannud kordagi kaalule oma elu, Werper aga ei söandanud viimast kuuli 
välja tulistada. 

Ahmet-Zek kõhistas omaette vaikselt naerda ja läks ettevaatlikult veidi kaugemale 
džunglisse. Ta oli kindel, et Werper passib kusagil läheduses parajat silmapilku, et 
teda maha kõmmutada. 

Werper ei tihanud end liigutadagi, tema ahnus ei lasknud tal lahkuda ja ta seisis 
samas kohas paigal, püss käes, silmad raja küljes kinni. 

Kuid pauna oli näinud veel üks inimene ja see juba ei kartnud Ahmet-Zekile 
järgneda. Kui Ahmet-Zek lõpuks peatus, peatus ka tema ja jäi araablase kohale 
seisma, liikumatu ja vaikiv nagu surm. 

Ahmet-Zek noolis keelega huuli, harutas nööri pauna ümbert lahti, pani käe pauna 
suu alla ja raputas osa selle sisust pihku. Ta heitis kivikestele vaid üheainsa põgusa 
pilgu. Araablase silmad tõmbusid pilukile, huulilt pääses vandesõna ja põlgusega 
virutas ta kivid vastu maad. Tühjendas siis kiiruga pauna, uuris ükshaaval iga kivi, 
viskas kõik maha ja hakkas meeletus vihas nende otsas jalgadega trampima. Tema 
nägu oli raevust moondunud ja rusikad nü kõvasti kokku pigistatud, et küüned lihasse 
tungisid. 

Ülalt jälgis teda hämmastunud Tarzan. Talle pakkus huvi selle 100 lõpp. 
Ahvinimene tahtis näha, mis teeb araablane pärast seda, kui Werper pauna maha 
jätab. Rahuldanud oma uudishimu, oleks ta muidugi araablasele kallale tunginud ja 
ilusad kivid ära võtnud, sest need kuulusid ju Tarzanile. 

Nüüd ta nägi, kuidas araablane tühja pauna minema viskas, oma pika püssi nagu 
vembla torupidi pihku haaras ja kõrvuti rajaga, kustkaudu oli lahkunud Werper, 
salamahti läbi džungli hiilima hakkas. 

Kui araablast enam näha polnud, tuli Tarzan puu otsast alla ja hakkas mahaloobitud 
kive kokku korjama. Aga kui ta neid lähemalt silmitses, mõistis araablase raevu: 
sätendavate ja küütlevate kalliskivide asemel, mis Opari maa-alustes varakambrites 
ahvinimese tähelepanu olid köitnud, sisaldas paun nüüd kõige harilikumate 
jõekivikeste kollektsiooni. 

XIX. Jane Clayton ja metsloomad 


Pärast abessiinlaste laagrist põgenemist saabusid Mugambile rasked päevad. Jalgu 
järel vedades vantsis ta võõral metsasel maal, suutmata leida vett, ja hankides suurte 
raskustega endale toitu. Kolme-nelja päevaga oli ta jäänud nii nõrgaks, et jaksas 
hädavaevu jalgu lohistada. 


Iga päevaga muutus talle üha raskemaks leida ööseks metsikute kiskjate eest 
varjupaika, päeval aga kurnas ta end veelgi rohkem söödavate juurikate otsimise ja 
väljakaevamise ning joogivee leidmisega. Läbi häda kustutas ta oma janu seisva 
veega lompidest, mis talle teel siin-seal üksteisest suures kauguses ette juhtusid. 
Sellele vaatamata oli ta seisund äärmiselt vilets. Raske öelda, millega see rännak oleks 
võinud lõppeda, kui ta poleks juhuslikult jõudnud välja suure jõe äärde, ümbruses 
leidus rikkalikult puuvilja ja ulukeid. Puu küljest murdunud oksast tegi ta endale 
jämeda pahkliku vembla ning pannes mängu kavaluse, osavuse ja selle primitiivse 
relva, hakkas jälle ilma suurema vaevata väikeulukeid küttima. 

Mugambi teadis, et tal tuleb waziride maani maha käia väga pikk tee, seepärast 
võttis nõuks siia peatuma jääda, et kosuda ja tervist parandada. Mõnepäevase 
puhkusega taastub jõud, mida ta vajab edasiseks rännakuks. Läheks ta aga teele 
praeguses seisundis, poleks tal lootust iialgi oma eesmärgile jõuda. 

Mugambi tegi astelpõõsastest tugeva tara ja ehitas selle keskele midagi katusega 
onni taolist, kus öösiti võis rahulikult magada. Päeval käis ta jahil: ainult liha sai 
võimsatele musklitele tagastada endise jõu. 

Kui ta kord jälle jahti pidas, hakkas keegi teda tihedast lehestikust jälgima. Need 
olid õelad, verd täis valgunud silmad kurjas karvases näos. 

Vahetpidamata jälgisid need Mugambit, kui ta väikest närilist tappis, ja saatsid teda 
tagasiteel onnini. See, kellele need silmad kuulusid, liikus rahulikult puude otsas 
edasi, kaotamata neegri jälgi. 

See oli Cholk. Ta silmitses pahaaimamatut inimest pigem uudishimu kui vaenuga. 
Sestsaadik, kui Tarzan oli Cholgile araabia burnuse selga tõmmanud, oli inimahvi 
hinge sugenenud soov matkida tarmanganisid isegi nende rõivastes. Kuid burnus oli 
niivõrd takistanud ta liikumist ja põhjustanud nii palju ebameeldivusi, et ta oli selle 
ammu seljast ära kiskunud ja minema visanud. 

Nüüd nägi ta gomanganit, kes oli rõivastatud hoopis lahedamalt. Kogu tema tualeti 
moodustasid ainult nahast 

niudepõll, mõni vaskehe ja sulgedest peakate. See vastas Cholgi maitsele palju 
rohkem kui lehviv rõivas, mis kogu aeg jalus tolgendas ning iga põõsa ja oksakülge 
takerdus. 

Cholk silmitses pauna, mis Mugambil üle õla rippus ja küljel kõlkus. See ärataski 
esmajoones ta tähelepanu, sest oli kaunistatud sulgede ja narmastega. 

Sellest päevast alates keerutas Cholk alailma Mugambi onni ümber. Ta passis 
parajat juhust, et salamahti või siis vägisi saada endale mõni osa mustanahalise 
tualetist. 

Varsti see juhus saabus. Mugambi tundis end oma okkalise tara sees täiesti 
turvaliselt. Päeval suure palavusega heitis ta onni varju sirakile ja magas seni, kuni 
läände vajuv päike alaneva keskpäevase leitsaku endaga.kaasa viis. 

Ühel üusal päeval puu ladvas Mugambit passides märkas Cholk et must sõjamees 
oli oma onni taga sügavasse unne vajunud. Cholk roomas tara kohal rippuva oksani ja 
hüppas maha. Pehmelt astudes, vähimagi krabinata ja oma teel ainsatki lehte või 
rohuliblet puudutamata hiüis ahv magaja juurde. 

Ta kummardus neegri kohale ja hakkas tema ehteid uurima. Vaatamata oma 
tohutule jõule, peitus Cholgi väikese aju sopis midagi seesugust, mis ei lubanud tal 
inimest võitlusse kutsuda. See oli kõigi alamseltsi olendite sünnipärane veider hirm 
inimese ees, hirm, mis aeg-ajalt isegi kõige vägevamaid džungliasukaid valdas. 


Võtta nahatükki Mugambi puusade ümbert ilma teda äratamata oli võimatu. Ainsad 
esemed, mis tema küljest kergesti ära tulid olid pahklik vemmal ja paun. Viimane 
libises maha neegri Õlalt, kui ta end unes keeras. 

Kahmanud kätte need kaks asja (ikkagi parem kui mitte midagi!), tegi Cholk kähku 
sääred ja ronis puu otsa. Ja ikka veel jälitatuna vastupandamatust hirmust, mille oli 
talle nahka ajanud inimese vahetu lähedus, ruttas ta džunglipad-rikusse. Kui tema 
kõrval oleksid praegu olnud teised ahvid, poleks ta kartnud kallale tungida ka 
kahekümnele inimesele, kuid siin oli nagu nõelaga sõtta minek! 

Mõne aja pärast Mugambi ärkas ja nägi ehmatusega, et paun oli kadunud. Kuhu võis 
see kaduda? Ta sattus sellest kohutavasse ärevusse. Paun oli ta külje all, kui ta 
magama heitis — selles oli ta kindel. Ta mäletas, et oli selle eemale nihutanud, sest 
paun rõhus ta roietele ja tegi haiget. Jah, paun oli olnud tema juures. Mismoodi see 
siis kaduma läks? 

Ebausklik metslane mõtles juba surnud sõprade ja vaenlaste vaimude peale. 
Tõepoolest, mille muuga kui mitte üleloomulike jõudude tegutsemisega võis seletada 
vembla ja pauna nii saladuslikku kadumist. Kuid pärast hoolikamat 

vaatlust leidis tähelepanelik ja taibukas Mugambi juhtunule sootuks matriaalsema 
seletuse. 

Enda kõrval maapinnal märkas ta suurte jalgade nõrku jälgi, mis sarnanesid inimese 
omadega. Ja nüüd teadis Mugambi, kes röövis temalt kallihinnalise pauna. Ta läks 
tarast välja ja hakkas igast suunast uusi jälgi otsima. Kuid vaevumärgatavad jäljed, 
mis jätab endast maha ettevaatlik ahv, kes eelistab puid mööda rännata, jäid Mugambi 
valvsa silmapaari vahele. Ainuüksi Tarzan võis need üles võtta, aga ükski lihtsurelik 
poleks neid märganud, või kui olekski, poleks osanud neist midagi välja lugeda. 

Tänu puhkamisele oli Mugambi kosunud ja jõu tagasi saanud, nüüd otsustas ta oma 
teekonda jätkata. Ta otsis endale uue vembla, lahkus jõe ääest ja hakkas läbi 
metsatihniku waziride maa poole rühkima. 

Kokk 

Sel ajal kui Tagiat oma vangi käte ja jalgade ümber mässitud nööride kallal püsis, 
hakkas hiiglasuur lõvi, kes siiani oli puude tagant vahtinud, ohvritele ikka lähemale 
hiilima. 

Ahv kükitas tema poole seljaga. Ta ei näinud suurt sagris pead, mis paksu rohelise 
seina tagant välja piilus. Taglatil polnud aimugi, et tugevad tagakäpad olid juba ruske 
kõhu alla tõmmatud ja valmistusid äkiliseks hüppeks. Ahv sai teda ähvardavast ohust 
teada alles siis, kui ründava lõvi kõmisev võidukas möiratus ta selja taga kõlas. 

Tagasi vaatamata hüppas Taglat sügavas minestuses lebava naise juurest eemale ja 
sööstis kõrvale. Kuid oli juba hilja. Teise hüppega kargas lõvi ahvi laiale seljale. 

Kui Taglat maha kukkus, tõstis temas häält enesesäilitamistung ning ärkas kogu 
osavus, julmus ja jõud. Ta keeras selili ja läks kiskjaga kokku nii metsikus, nii 
meeleheitlikus võitluses elu ja surma peale, et suur Numa ise oleks pidanud õudusest 
värisema. Haaranud lõvil lakast kinni, vajutas Taglat oma kollased kihvad sügavale 
kiskja kaela ning suu vaenlase verd ja karvu täis, tõi kuuldavale madalahäälse metsiku 
lorina. 

Lõvi möirgas raevust ja valust. Need möirged kandusid kaugele džunglisse ja 
kohutasid metsiku tihniku asukaid, kes hirmunult igasse kaarde laiali putkasid. 
Vastased veeresid rohus, lõrisedes metsikult. Kuid siis tõmbas suur kass tagakäpad 
kõhu alla, torkas oma küüned sügavale Taglati rinda, tõmbas kõigest jõust ning rebis 
ahvi keha ühe ropsuga ülalt alla lõhki. Taglati sisikond valgus kõhukoopast välja, ta 


ahmis kramplikult õhku ja tardus võitja raske kere all veriseks liikumatuks 
lihahunnikuks. 

Numa kargas jalule ja vaatas ringi: kas on veel kusagil vaenlasi peidus? Kuid ta pilk 
kohtas kõigest naise elutut keha, mis lebas temast mõne sammu kaugusel. Vihaselt 
urisedes asetas lõvi esikäpa ohvri korjusele, tõstis pea ja pani džungli oma metsikust 
võidumöirgest rõkkama. 

Lõvi silmad ekslesid välul ringi ja peatusid viimaks jälle noorel naisel. Ta urises 
kumedalt. Alalõug liikus üles-alla, sülg voolas tal suust ja langes Taglati korjusele. 

Suured liikumatud silmad puurisid Jane Claytoni elutut keha. Lõvi uhkelt sirgu 
aetud majesteetlik kuju tõmbus äkki kössi ja vajus maadligi, ning pikkamisi ja 
ettevaatlikult, otsekui oleks tal jalge all midagi väga habrast, hakkas ta naise poole 
roomama. 

Saatus halastas Jane Claytonile ja jättis ta õnnelikku teadmatusse teda ähvardavast 
ohust. Leedi Greystoke ei teadnud, et lõvi tema juurde hiilis ja ta kõrvale seisma jäi. 
Ta ei kuulnud lõvi nohisemist, kui see teda nuuskis, ei tundnud oma näol kiskja 
haisvat kuuma hingeõhku ega avatud lõugade vahelt voolavat sülge. 

Lõpuks tõstis lõvi esikäpa üles, keeras naise küljeli, peatus siis ja silmitses teda 
uuesti teraselt, jõudmata selgusele, on ta elus või surnud. Kuid krabin või lõhn, mis 
džunglist tuli, tõmbas ta tähelepanu mujale. Nüüd ei peatunud kiskja pilk enam Jane 
Claytonil; ta jättis naise sinnapaika, läks Taglati korjuse juurde, istus oma ohvri 
laibale, selg naise poole, ja hakkas nälga kustutama. 

Selle tegevuse juures nägigi Numat Jane Clayton, kui ta viimaks silmad lahti lõi. 
Ohtudega harjunud, suutis ta end vaos hoida isegi seda uut, saatusest määratud 
üllatust nähes. Ta ei karjatanud, tema näos ei liikunud ainuski lihas, kui ta 
üksikasjalikult kõike enda ees silmitses. 

Ta mõistis, et lõvi oli tapnud ahvi ja õgis nüüd oma saaki temast kõige rohkem 
viiekümne jala kaugusel. Mis võis Jane teha? Ta pidi kannatust varuma ja ootama, 
kuni lõvi ahvi nahka pistab ja ära seedib, siis aga uuesti tema juurde tuleb, et lõpetada 
oma pidusööki, kui selleks ajaks hüäänid või teised metsloomad pole teda lõhki 
kiskunud. 

Tema ajus keerlesid ringiratast mõtted, üks süngem kui teine. Järsku märkas Jane, et 
nöörid käte ja jalgade ümber ei teinud talle enam haiget ning käed polnud enam selja 
taha kokku köidetud, vaid lebasid vabalt kahel pool keha. 

Ta imestas ja liigutas kätt. Mis ime oli temaga juhtunud? Tema käed olid vabad! 
Ettevaatlikult, vähimatki kära tegemata liigutas ta jalgu — ka jalad olid vabad! Jane 
Clayton ei võinud teada, kuidas see juhtus; ta ei teadnud, et omaenese jälki eesmärki 
silmas pidades oli Taglat nöörid puruks närinud täpselt sekund.enne seda, kui Numa 
talle kallale tungis. 

Esimesel hetkel täitis Jane'i südant ülevoolav rõõm ja tänulikkus saatuse vastu. Kuid 
seda vaid lühikeseks viivuks. 

Mis võis ta vabadusega peale hakata, kui lõvi istus temast kõigest mõne.sammu 
kaugusel? Oo, kui vabanemine oleks tulnud talle teistsugustes oludes, millise 
rõõmuga ta oleks seda siis kasutanud! Kuid vabadus anti talle alles siis, kui pääsemine 
oli juba täiesti lootusetu. 

Lähima puuni oli umbes sada jalga, lõvini aga vähem kui viiskümmend. Üles tõusta 
ja puu poole jooksma hakata tähendas end otsekohe surmasuhu saata. Kahtlemata 
valvas Numa tagavaraks jäetud saaki liiga kiivalt, et võimaldada sel minema lipsata. 


Muuseas, üks nõrk pääsemislootus siiski oli, kuid võimalus seda teoks teha sõltus 
täielikult selle lõvi isiklikest kalduvustest. 

Võib-olla suhtub ta naise põgenemisse ükskõikselt, olles kõhu tublisti täis puginud. 
Aga kuidas söandaks Jane sellega riskida? Ta kahtles väga, et see katse lõpeb 
õnnelikult, kuid teisest küljest ei kavatsenud hoopiski mitte seda ainsat 
pääsemislootust käest lasta, ilma et oleks seda kasutanud või vähemalt proovinudki 
kasutada. 

Jane jälgis lõvi liigutusi. Et lõvi võiks teda näha, pidi ta peaga vähemalt poolpöörde 
tegema. Jane proovib teda üle kavaldada. 

Ta keeras käratult küljele ja veeretas end mõne sammu võrra lähima puu poole. Siis 
jäi samasse asendisse, nagu Numa oli ta jätnud, ja lamas paar minutit täiesti 
liikumatult, hoides hinge kinni, pööramata pilku lõvilt. Siis keeras Jane end uuesti, 
veeres jälle paar jalga edasi ja tardus taas piinavas ootuses, laskmata silmi looma 
seljalt. 

Jane Claytonile näis, et ta oli juba tundide kaupa niiviisi edasi liikunud, lõvi aga 
jätkas rahulikult oma pidusöömaae-ga ega aimanud, et teine ohver ta eest ära libiseb. 
Jane'il jäi puuni veel kõigest mõni samm. Veel üks sekund, ja ta oleks võinud jalule 
karata ning ettevaatust minetades teha julge hüppe vabaduse poole. Aga siis pööras 
lõvi pead ja peatas oma pilgu Jane'il. 

Lõvi nägi, kuidas naine keeras ja temast eemale roomas. Sel hetkel vaatas Jane 
Clayton lõvi poole ja õnnetu naine kattus üleni külma higiga, kui mõistis, et kahe 
sammu kaugusel eesmärgist oli surm ta ikkagi kätte saanud. 

Tükk aega ei liigutanud end kumbki. Loom lamas, pööranud pea üle õla, silmad 
puurimas ohvrit, kes lebas temast viiskümmend jardi eemal. Noor naine vaatas otse 
kiskja metsikutesse silmadesse, julgemata liigutada ainsatki lihast. Tema närvid olid 
nii pingul, et ta suutis vaid hädavaevu maha suruda üha kasvavat soovi valjusti 
kisendada. Kuid läks veel paar sekundit ja Numa jätkas oma 

endist tegevust. Ainult kikkis kõrvad kõnelesid sellest, et lõvi polnud just kuigi 
rahulik oma saagi pärast. 

Teades, et tema vähimgi liigutus äratab looma tähelepanu, otsustas Jane Clayton 
riskida puuni joosta ja selle alumistele okstele ronida. 

Võtnud südame rindu, hüppas ta püsti ja peaaegu samal ajal kargas jalule ka lõvi, 
tegi järsu pöörde ning tormas Jane'ile järele, lõuad laiali, ja möirgas hirmuäratavalt. 

Need, kes suurema aja oma elust on veetnud Aafrikas suurulukeid küttides, võivad 
teile kinnitada, et vaevalt leidub maailmas teist olendit, kes on võimeline arendama 
niisugust kiirust nagu ründav lõvi. Sellel lühikesel vahemaal, kus lõvi suudab seda 
kiirust säilitada, meenutab ta täie auruga kihutavat hiiglaslikku vedurit. Ja kuigi 
vahemaa, mille Jane pidi läbima puuni jõudmiseks, oli päris lühike, hävitas lõvi 
hirmuäratav kiirus noores naises vähimagi pääsemislootuse. 

Kuid hirm võib teha imet. Ja ehkki lõvi krabas küüntega Jane'i kinga, kui ta puu otsa 
ronis, õnnestus naisel karvase käpa võimsa löögi eest kõrvale põigata. Nii põrkaski 
Numa vastu puud, noor naine ega kükitas juba oksal, kust lõvi teda enam kätte ei 
saanud. 

Lõvi tiirutas veel tükk aega ringiratast ümber puu, möirgas ja turtsus. Jane Clayton 
istus oksal, hirmust poolsurnud. Läbielatud kohutavale pingele järgnes nõutus. Talle 
tundus, et ei julge enam iialgi puu otsast alla ronida Mõeldes uutele hädaohtudele, mis 
ootavad teda veel waziride maal, valdas naist pöörane hirm. 

Oli juba päris pime, kui lõvi viimaks välult lahkus. Tema koha ahvi korjuse juures 
hõivas jalamaid käputäis hüääne. Aga kui välul poleks ka hüääne olnud, poleks Jane 


Clayton ikkagi söandanud puu otsast alla tulla. Nii valmistus ta ootama uut päeva, et 
lahkuda sellest hirmsast kohast, kus ta oli pidanud nii palju koledusi läbi elama. 
Lõpuks sai väsimus võitu ja Jane vajus sügavasse unne, olles end kerra tõmmanud 
kahel peaaegu horisontaalsel teineteisele ligistikku oleval oksal. 

Kui ta ärkas, oli päike juba kõrgel. Ümberringi valitses vaikus. Ainult maas 
vedelevad ahvi paljaksnäritud kondid kõnelesid sellest, mis oli siin mõni tund tagasi 
aset leidnud. 

Jane Claytonit piinasid nälg ja janu. Ta mõistis, et siin tuleb tal nälga surra. 
Seepärast siis, võtnud südame rindu, ronis ta puu otsast alla ja asus uuesti läbi džungli 
teele, 

Ta liikus lõunasse suunas, kus tema arvates pidi asuma Waziri tasandik. Jane teadis, 
et tema endise kodu asemel lösutasid nüüd ainult suitsust mustunud varemed, kuid ta 
lootis jõuda ühte arvukatest waziride küladest, mis 

lagendiku läheduses paiknesid, või kohtuda teel küttidega, kes kuulusid talle 
ustavate neegrite suguharusse. 

Päev kaldus juba õhtusse. Äkki kandus ta kõrvu püssipauk: tulistati temast mitte 
väga kaugel eespool. Esimesele lasule järgnes teine, kolmas... Mis võis see olla? Võis 
oletada, et wazirid ja araablased olid kaklema läinud. Aga et Jane ei teadnud, kes 
võitjaks jääb ja kas ta asub sõbralikul või vaenulikul poolel, ei julgenud ta lähemale 
minna, kartes vaenlase silma alla sattuda. 

Veidi hiljem ta veendus, et kokkupõrkes ei osalenud rohkem kui kaks või kolm 
püssi, sest tema kõrvu ei kostnud ühtegi kogupauku. Sellest hoolimata kartis ta 
riskida, ronis raja kõrval oleva puu otsa, peitis end tihedasse lehestikku, ja jäi ootama. 

Kui püssipaugud harvemaks jäid, tabas ta kõrv inimhääli. Seejärel tulistamine 
lakkas ja Jane kuulis kahte mehehäält omavahel valjusti hõiklemas, kuid ei suutnud 
sõnadest aru saada. Sellele järgnes pikk vaikus, mille katkestasid hiilivad sammud 
tema ees rajal. Järgmisel hetkel silmas Jane meest: ta liikus seljaga tema poole, püss 
laskevalmis käes, silmad suunatud samasse kohta, kust ta nüüdsama tulnud oli. 

Jane Clayton tundis mehes kohe ära musjöö Jules Frecot', oma hiljutise külalise. 
Rõõmustades selle kohtumise üle, tahtis ta meest juba hõigata, kuid viimane astus 
kõrvale ja peitis end padrikusse. Ilmselt jälitas teda vaenlane ja Jane ei söandanud 
hüüda, kartes ta tähelepanu kõrvale tõmmata või teda vaenlasele välja anda. 

Frecot ei jõudnud veel peitu pugeda, kui rajal ilmus nähtavale valges burnuses 
araablane, kes hakkas pikkamisi edasi hiilima. Puu otsast nägi Jane suurepäraselt 
mõlemat vastast. Araablases tundis ta ära selle röövlijõugu ninamehe, kes oli 
Claytonite valdused rüüstanud ja naise vangi võtnud. Ja kui Jane nägi, et Frecot tõstis 
püssi ja võttis araablase kirbule, kippus ta süda rõõmsas ootusärevuses seisma jääma. 

Ahmet-Zek peatus. Ta teravad silmad kobasid läbi iga põõsa, iga puu. Salakavalale 
mõrvarile oli ta kõrge kogu hea märklaud. Kärgatas lask, belglast varjavate põõsaste 
tagant tõusis suitsupilveke, Ahmet-Zek lõi vaaruma ja kukkus otseti rajale. 

Kui Werper oma varitsuspaigast välja ronis, üllatas teda kellegi rõõmuhõise. See 
kõlas just tema pea kohalt puu otsast. Ta vaatas ümber ja nägi Jane Claytonit, kes 
kergejalgselt puu otsast alla hüppas ja avasüli talle vastu ruttas, et teda vaenlase üle 
saavutatud võidu puhul õnnitleda. 

XX. Jane Clayton on jälle vang 


Jane'i kleit oli puruks rebitud, juuksed sassis, kuid ta oli nii kaunis, rõõmustades 
kohtumise üle sõbra ja päästjaga, et Albert Werper pidi teda tahtmatult imetlema. 


Belglasel oli kõva kahtlus, et Jane Clayton teadis tema osavõtust oma valduste 
hävitamises. Kuid naise siiras ja sõbralik tervitus hajutas jalamaid kahtlused. Jane oli 
üliõnnelik, et oli ootamatult sõbraga kokku juhtunud, pealegi veel sellisel silmapilgul, 
kus lootus, oli teda juba maha jätmas. Kiiruga pajatas ta mehele hädadest, mis olid 
teda tabanud pärast Werperi lahkumist nende kodust. Ja kui ta rääkis oma mehe 
surmast, ei suutnud ta pisaraid tagasi hoida. 

»» Olen vapustatud,” ütles Werper teeseldud osavõtlikkusega, ,,kuid ma ei imesta 
sugugi. See kurjategija (ta osutas Ahmet-Zeki surnukehale) terroriseeris kogu 
ümbruskonda. Ta lõi maha kõik teie wazirid ja kihutas nad maalt välja kaugele 
lõunasse. Ahmet-Zeki mehed on nüüd vallutanud kogu teie endisi valdusi ümbritseva 
lagendiku ja sealt pole teil loota abi ega pääsemist. Ainus, mis teha saame, on 
kiirustada põhja röövlite laagrisse, et saabuda sinna enne, kui teade Ahmet-Zeki 
surmast jõuab nende kõrvu, kes sinna maha jäid. Seal püüame kavalust appi võttes 
leida saatjaid teel põhja. 

Arvan, et see plaan läheb läbi,” lisas ta, ,,sest ma olin Ahmet-Zeki külaline, enne kui 
teada sain, kes ta niisugune on. Laagrisse jäänud mehed ei aimagi, et pärast teadasaa- 
mist sai minust Ahmet-Zeki vaenlane. Tulge! Peame kiirustama, et jõuda laagrisse, 
enne kui röövlid, kes saatsid Ahmet-Zekki tema viimases võitluses, ta laiba leiavad ja 
sinna tagasi pöörduvad. See on meie ainus lootus, leedi Greystoke, ja et see 
õnnestuks, peate mind jäägitult usaldama. Ainult oodake mind siin üks hetk, ma võtan 
vaid laiba juurest ära pauna, mille ta minult varastas.” 

Nende sõnadega suundus Werper surnukeha juurde, laskus põlvili ja hakkas kiiruga 
seda läbi otsima. 

Belglase hämmastuseks ja pahameeleks polnud pauna Ahmet-Zeki rõivastes ega ka 
kehal. Ta tõusis üles ja läks rada mööda tagasi, otsides mis tahes märki paunast või 
selle sisust. Äärmise põhjalikkusega sõbras ta oma hobuse korjuse ümber rohus ja 
otsis isegi mõlemal pool rada mõne sammu kaugusel džunglis, kuid ei leidnud midagi. 
Hämmeldunud, pettunud ja vihane Werper pöördus lõpuks noore naise juurde tagasi. 

»Paun on kadunud!" selgitas ta lühidalt. ,, Kuid ma ei julge otsimisele aega raisata, 
peame jõudma laagrisse enne röövlite tagasitulekut.” 

Jane Claytonil polnud mingit ettekujutust selle mehe iseloomust, seepärast ei näinud 
ta midagi imelikku tema plaanis ega selgituses varasema sõpruse kohta röövlitega. Nii 
võttis ta mehe ettepaneku elevusega vastu. Ja koos Albert Werperiga asus Jane teele 
põhja, vaenulikku laagrisse, kus ta alles hiljaaegu oli olnud vang! 

Järgmise päeva õhtuks jõudsid nad eesmärgile ja peatusid lagendiku servas küla 
värava ees. Werper hoiatas noort naist, et ta ei imestaks millegi üle, mida ta kuuleb 
Werperi jutuajamisel röövlitega. 

»Ma ütlen neile,” teatas ta, ,,et võtsin teid kinni ja viisin Ahmet-Zeki juurde, aga et 
ta parajasti pidas ägedat lahingut waziridega, saatis ta mind siia, käskis võtta 
kaitsesalga ja viivitamata viia teid põhja ning müüa seal võimalikult kallilt ühele 
tuntud orjakauplejale."” 

Tema tooni siirus võitis ka seekord Jane Claytoni. Naine mõistis, et tuleb kasutada 
meeleheitlikke vahendeid, et pääseda meeleheitlikust olukorrast. Ja ehkki ta võpatas 
juba üksnes mõttest, et peab uuesti astuma sellesse vihatud röövlite külla, ei näinud ta 
mingit muud väljapääsu ja nõustus täielikult oma kaaslase põhjenditega. 

Werper hõikas valjusti värava juures seisvaid valvureid, haaras Jane'il käest kinni ja 
suundus julget nägu pähe tehes üle lagendiku. Valvurid tegid värava lahti ega suutnud 
Werperit nähes varjata oma üllatust. Asjaolu, et jalga lasknud, tagaotsitav leitnant oli 


vabal tahtel laagrisse tagasi tulnud, lõi nad täiesti pahviks. Nad vastasid ta tervitusele 
ja silmitsesid hämmastunult vangi, kelle ta oli külla kaasa toonud. 

Aega viitmata läks Werper araablase Mohammed-Bei juurde, kes laagris Ahmet- 
Zekki asendas. Ka siin õnnestus tal oma jultunud käitumisega hajutada Mohammed- 
Bei kahtlused ja panna teda uskuma väljamõeldist selle kohta, mis oli ärgitanud 
Werperit tagasi tulema. Tema sõnadele andis kaalu tõsiasi, et ta oli põgenenud vangi 
tagasi toonud, ja juba paari minuti pärast vestles Mohammed-Bei Werperiga 
sõbralikult. Aga poole tunni eest oleks ta leitnanti džunglis kohates viimase 
sõnalausumata maha lasknud. 

Jane Clayton paigutati jälle onni, kus teda varemgi oli hoitud, kuid talle andis jõudu 
teadmine, et see oli vaid komöödia, mida nad Frecofga kergeusklikele araablastele 
mängisid. Seetõttu astus ta üle onni läve sootuks teistsuguste tunnetega kui eelmisel 
korral, mil pääsemislootust polnud ollagi. 

Uuesti seoti ta kinni ja pandi ukse ette valvurid, aga enne onnist lahkumist sosistas 
Werper talle kõrva paar lohutussõna. Jane'i juurest läks Werper otseteed Mohammed- 
Bei telki. Ta kaalus, mis ajaks võivad röövlid oma tapetud ülemuse surnukehaga 
tagasi jõuda. Ja mida rohkem ta sellest mõtles, seda rohkem kartis, et ilma 
kaasosalisteta kukub ta plaan läbi. 

Mis sellest, kui tal isegi õnnestub laagrist putket teha, enne kui keegi Ahmet-Zeki 
araablastest tema surmateatega siia jõuab. See vaid pikendab mõneks päevaks tema 
elu ja moraalseid piinu. Vilunud ratsanikud, kes tunnevad džunglis iga teed ja rada, 
saavad ta kätte ammu enne rannikule jõudmist. 

Mohammed-Bei istus ristijalu matil ja tõmbas piipu. Nähes eurooplast sisenemas, 
tõstis ta pea. 

»»Ole tervitatud, oo mu sõber!" lausus ta. 

»»Ole tervitatud ka sina,” kostis Werper. 

Mõnda aega vaikisid mõlemad. Esimesena hakkas rääkima araablane. 

»Kuidas tundis ennast mu isand Ahmet-Zek, kui sa teda viimati nägid?" päris ta. 

»» Rohkem kui tialgi enne oli ta kaitstud surelikke ähvardavate pattude ja ohtude 
eest,” vastas belglane. 

»»See on hea!" lausus Mohammed-Bei sinist suitsu juga välja puhudes. 

Taas võttis maad vaikus. 

»Aga Mis siis, kui selgub, et ta on surnud?” küsis belglane. 

Ta otsustas avaldada tõe ja proovida oma plaani täitmiseks Mohammed-Beid ära 
osta. 

Araablane kummardus ettepoole, tema silmad ahenesid ja puurisid belglase silmi. 
»»Werper!" ütles ta. , Tead, millest ma nüüdsama mõtlesin? Sa tulid nii ootamatult 
tagasi selle mehe laagrisse, keda petsid ja kes sind otsis, viha südames. Ma olen pikki 
aastaid Ahmet-Zeki juures elanud. Isegi ema ei tundnud teda nii hästi kui mina. Ta ei 

andesta iialgi midagi ega usalda kunagi inimest, kes on teda kord juba petnud, seda 
tean ma kindlasti. Olen sellest palju mõelnud ja tulin järeldusele, et Ahmet-Zek on 
tõepoolest surnud, sest muidu poleks sa eluilmaski julgenud tema laagrisse tagasi 
tulla, selleks peaksid sa olema kas palju vapram mees või hoopis suurem lollpea. Aga 
kui mu oletused ei peaks ka küllalt põhjendatud olema, siis kuulsin ma just praegu 
sinu suust nendele kinnitust: eks öelnud sa, et rohkem kui iialgi enne oli Ahmet-Zek 
kaitstud surelikke ähvardavate pattude ja ohtude eest. Ahmet-Zek on surnud! Sul ei 
pruugi seda eitada. Ma polnud tema ema ega armuke, seepärast ei 

tarvitse sul karta, et ma hakkan sind oma halisemisega tüütama. Ütle, mispärast sa 
siia tagasi tulid? Werper, ütle mulle, mida sa tahad? Kui sul on veel alles need 
vääriskivid, millest rääkis mulle Ahmet-Zek, siis ei näe ma põhjust, miks me ei peaks 
üheskoos põhja rändama ja jagama omavahel valge naise eest saadava lunaraha ning 
muuseas ka selle, mis sul paunas on. Mis sa arvad?" 

Kurjad silmad tõmbusid pilukile, kitsaid huuli kõverdas kaval muie ja Mohammed- 
Bei irvitas õelalt belglasele näkku. 

Araablase käitumine ühtaegu rõõmustas ja ka häiris Werperit. Ükskõikne 
rahulikkus, millega ta oma ülemuse surmateate vastu võttis, veeretas Ahmet-Zeki 
tapja õlult raske koorma, kuid tema nõudmine jagada kalliskive ei tõotanud Werperile 
midagi head. 

Üles tunnistada, et ta oli kalliskivid kaotanud, tähendas tõmmata enda peale 
araablase viha või umbusk, ja siis on kõik pääsemisteed läbi lõigatud. Seepärast 
otustas ta valetada ja säilitada Mohammed-Bei meeldivat kindlustunnet, et vääriskivid 
on ikka veel tema käes. Werper jäi lootma tulevikule: küllap avaneb võimalus 
araablase juurest plehku pista. 

Kui tal õnnestub Mohammed-Beiga nende teekonna ajaks ühte telki jääda, leiab ta 
igal juhul paraja momendi, et kõrvaldada oma teelt elu ja vabadust ähvardav oht. 
Igatahes tasus seda plaani täita, ja pealegi ei näinud ta keerukast olukorrast muud 
väljapääsu. 

»Jah,”" sõnas ta. ,, Ahmet-Zek on surnud. Ta langes võitluses abessiinlastega — 
sellesama salgaga, kes mind vangis hoidis. Võitluse ajal jooksin ma ära, kuid kahtlen, 
et keegi Ahmet-Zeki meestest seal ellu jäi. Kuld, mida nad ära tooma läksid, on 
abessiinlaste käes. Arvatavasti tõttavad abessiinlased nüüd juba siia. Menelik saatis 
nad ju Ahmet-Zekile ja tema kaaslastele abessiinia küla rüüstamise eest kätte 
maksma. Neid on väga palju ja kui me ei kiirusta siit lahkuma, tabab meid seesama 
saatus mis Ahmet-Zekki.” 

Mohammed-Bei kuulas teda vaikides. Ta ei teadnud, kas võib uskmatu sõnu tõena 
võtta, kuid belglase jutt ajendas teda laagrit maha jätma ja põhja poole teele asuma. 
Ta ei kavatsenud Werperit ristküsitluse alla võtta. 

»Kui ma sinuga kaasa tulen,” küsis ta, ,,.kas siis pool kalliskividest ja naise eest 
saadavast rahast on minu?” 

»Jah,”" kostis Werper. 

»Hüva," lausus Mohammed-Bei, ,, lähen ja käsin laagri juba koidikul kokku panna.” 

Ja ta tõusis, et telgist väljuda. Kuid Werperi käsi laskus ta õlale. 

»» Oota,” sõnas ta, ,,enne peab otsustama, mitu inimest meiega kaasa sõidab. Kui 
koormame end naiste ja lastega, saavad abessiinlased meid hõlpsasti kätte. Palju 
parem oleks, kui võtaksime kaasa ainult väikese kaitsesalga kõige vapramatest 
meestest. Ütleme laagrisse jääjatele, et sõidame läände. Kui abessiinlased siia 
jõuavad, siis juhitakse nad valedele jälgedele; kui nad aga ei taha meid jälitada, 
sõidavad nad põhja poole igal juhul palju aeglasemalt kui teades, et me nende ees 
liigume.” 

»»sa oled kavalam kui madu, Werper!" ütles Mohammed-Bei naerulsui. ,,Kõik saab 
tehtud, nagu sa soovid: kakskümmend meest tuleb koos meiega j-a me sõidame 
läände!" 

»Hästi,” jäi Werper rahule. 

Nii otsustatigi. 

Hommikul vara, pärast unetut ööd kuulis Jane Clayton oma onni läheduses 
lärmakaid hääli. Minut hiljem sisenes kahe araablase saatel musjöö Frecot. 


Araablased päästsid lahti nöörid, mis kammitsesid ta jalgu, ja aitasid tal üles tõusta. 
Seejärel võtsid ta käte ümbert nöörid ära, toppisid talle suhu peotäie kuivikuid ja 
viisid ta välja vaevu hahetava hommikuvalguse kätte. 

Jane vaatas küsivalt Frecot' otsa, ja kui araablane kõrvale pööras, kummardus 
belglane ta kõrva juurde ning sosistas, et kõik on kõige paremas korras. Noor naine 
rahunes maha ja tema hinges tärkas taas lootus, mis selle pika ja piinarikka ööga juba 
kustuda ähvardas. 

Peagi talutati Jane'i juurde hobune, ta tõsteti sadulasse ja ümbritsetuna igast küljest, 
juhiti külaväravast välja läbi džungli läände. Poole tunni pärast pööras ratsasalk põhja 
poole ega muutnud enam suunda kogu teekonna jooksul. 

Musjöö Frecot rääkis Jane'iga väga harva ja naine mõistis: nende plaani 
elluviimiseks peab mees mängima tema tagakiusajat, selleks et araablased ei taipaks, 
et Frecot on tema kaitsja. Ja Jane ei aimanud midagi, kuigi sõbralikud suhted 
eurooplase ja salga peamehe vahel ei jäänud talle märkamata. 

Ja kui Werperil õnnestuski vältida jutuajamist noore naisega, ei suutnud ta kuidagi 
välja tõrjuda Jane'i oma mõtetest. Sadu kordi päevas jäid ta silmad naise külge kinni, 
ta imetles Jane'i näo ja keha ilu. Iga tunniga ihales belglane teda üha rohkem, kuni 
soov naist omandada muutus tõeliseks maaniaks. 

Oleks Jane või Mohammed-Bei teadnud, mis sündis selle inimese ajus, keda kumbki 
oma sõbraks ja kaasosaliseks pidas, oleks väikese seltskonna välisele näilikule rahule 
tulnud lõpp. 

Werperil ei läinud korda Mohammed-Beiga ühte telki ööbima jääda ja ta nuputas 
araablase tapmiseks uue plaani. 

Teekonna teisel päeval ratsutas Mohammed-Bei Jane Claytoni juurde ja hakkas 
tema kõrval edasi sõitma. Eemalt võis paista, et alles nüüd märkas ta esimest korda 
naist, kuigi oli selle kahe päeva jooksul oma burnuse kapuutsi alt alailma vangi 
jälginud ja teda silmadega õginud. 

See salajane kirg oli tema hinges tärganud juba siis, kui ta Ahmet-Zeki vangi võetud 
inglannat esimest korda nägi. Ent kuni ta karm isand elas, ei julgenud Mohammed-Bei 
oma soovide täitumisest isegi unistada. 

Nüüd õli hoopis teine asi. Nüüd seisis tema ja noore naise vahel ainult see nurjatu 
koer Werper. Oli siis nii raske see uskmatu maha lüüa ja võtta endale nii naine kui 
kalliskivid? Kui ta kalliskivid endale saab, ei pruugi tal ka naist müüa. Kui suurt 
summat tema eest ka ei pakutaks, oleks see tühine, võrreldes nende rõõmudega, mida 
talle pakub see vang! Jah, ta tapab Werperi, võtab tema aarde ära ja jätab inglanna 
endale. 

Ta sõitis naise kõrval, pööramata temalt silmi. Kui kaunis ta oli! Araablase käed 
kiskusid kokku ja lahti vastupandamatus ihas haarata naine oma embusse ja teda 
tugevasti kallistada. 

»Kas sa ka tead, kuhu see mees sind viib?" küsis ta, Jane'i poole kummardudes. 

Jane Clayton noogutas pead. 

» Ja sa oled nõus saama musta sultani mängukanniks?”" 

Noor naine ajas end täies pikkuses sirgu ja pööras pea ära, kuid ei vastanud. Ta 
kartis reeta ennast ja musjöö Frecofd, kartis, et tal ei jätku jõudu küllaldase 
usutavusega teeselda õudu ja tülgastust saatuse ees, mis teda justkui ootama pidi. 

»5a Võid sellest saatusest pääseda," jätkas araablane. ,, Mohammed-Bei aitab sind!" 

Ta sirutas välja pruuni käe ja surus Jane'i parema käe sõrmi nii ootamatult ja nii 
kõvasti, et see liigutus reetis ta loomalikku kirge niisama selgesti, nagu oleks ta 
avaldanud armastust. 


Jane Clayton kiskus oma sõrmed ta käest lahti. 

»Elajas!" karjatas ta. ,, Kui sa mind kohe rahule ei jäta, kutsun ma musjöö Frecot'.” 

Mohammed-Bei nihkus eemale ja kortsutas kulmu. Tema kitsas ülahuul kerkis üles, 
paljastades valge hammasterea. 

»Musjöö Frecot?" muigas ta. ,Siin sellist ei ole! Selle mehe nimi on Werper. Ta on 
valevorst, varas ja mõrvar. Ta tappis Kongos oma kapteni ja põgenes Ahmet-Zeki 
kaitse alla. Tema juhtis Ahmet-Zeki sinu maja rüüstama. Tema jälitas sinu meest, et 
varastada tema kulda. Alles äsja 

tunnistas ta mulle, et sa pead teda oma kaitsjaks ja et ta kasutas seda ning püüdis 
sinu usaldust võita üksnes selleks, et oleks kergem sind põhja viia ja mõne musta 
sultani haaremisse müüa. Sinu ainus lootus on Mohammed-Bei!" 

Nende sõnadega kannustas ta hobust ja ühines ees-sõitvate ratsanikega, jättes vangi 
äsja kuuldud sõnade üle järele mõtlema. 

Jane Clayton ei teadnud, mis Mohammed-Bei sõnades oli tõde, mis vale. Kuid neeü 
kustutasid ta hinges jälle lootuse ja tahtmatu umbusuga hakkas ta suhtuma mehesse, 
keda oli selles vaenlastest ja ohtudest kubisevas ilmas pidanud oma ainsaks kaitsjaks. 

Vangi jaoks oli kaasas omaette telk, mis pandi ööseks üles Mohammed-Bei ja 
Werperi telgi vahele. Telgi juurde seati kaks valvurit, üks ette, teine taha, ja sääraste 
ettevaatusabinõude juures ei peetud enam vajalikuks vangi kinni siduda. 

Õhtul pärast jutuajamist Mohammed-Beiga istus Jane Clayton oma telgi ees ja jälgis 
väikese laagri elavat sagimist. Õhtueineks oli ta söönud maniokist tehtud kakukesi ja 
suppi, mida oli võimatu kirjeldada: see oli keedetud äsja tapetud pärdikust, paarist 
oravast ja eelmisel õhtul tapetud sebra jäänustest. Kuid võitluses enda ellujäämise eest 
oli Baltimore'i kaunitar juba ammugi lasknud nüristuda oma rafineeritud 
meeleorganitel, mis varasematel aegadel oleksid isegi palju tühisematel põhjustel 
mässu tõstnud. 

Noore naise silmad libisesid üle mahatallatud rohuga välu. Kuid ta ei näinud midagi 
enda ees: ei inimesi, kes isekeskis naersid ja kaklesid, ega džunglit, mis tema eest 
silmapiiri varjas. Tema pilk libises kõigest sellest üle ja peatus kaugel majakesel, 
mida ümbritses rahu ja õnn. Ta silmi valgusid rõõmu- ja kurbusepisarad. Ta nägi 
pikka laiaõlgset meest, kes kaugetelt nurmedelt ratsa koju pöördus; ta nägi end 
seismas väraval, süles värsked roosid, alles nüüdsama põõsastest lõigatud. See kõik 
oli läinud, minevikku kadunud, hävitatud tule, kuulide ja nende alatute julmade 
inimeste vihaga. Jane Clayton võpatas ja nuukseid vaevu maha surudes pöördus oma 
telki ning viskus räpasele tekihunnikule. Ta nuttfs kaua, nägu tekkidesse surutud, kuni 
halastav uni tõi talle ajutist kergendust. 

Jane Clayton magas, samal ajal aga lipsas naabertelgist välja pikk tume kogu. Ta 
astus vangi telgi ava ees kükitava valvuri juurde, kummardus, sosistas talle midagi 
kõrva, mispeale valvur noogutas ja ööpimedusse kadus. Tume kogu astus telgi 
tagumise seina juurde, sosistas midagi ka teisele valvurile ja seegi kadus esimese 
järel. 

Siis tuli tume kogu telgi sissepääsu juurde tagasi, sõlmis katet kooshoidvad paelad 
lahti ja lipsas hääletult otsekui viirastus telki. 

XXI. Põgenemine džunglisse 


Werper ei maganud. Ta vähkres asemel ja mõtles imekaunist naisest naabertelgis. 
Ta oli märganud, et Mohammed-Bei hakkas ootamatult vangi vastu huvi tundma ja 
enda järgi otsustades aimas, mis põhjustas äkilise muutuse tema suhtumises vangi. 


Mõeldes sellele, et Mohammed-Bei võib oma kõlvatud kavatsused teoks teha, täitus 
Werperi süda pöörase armukadedusega. 

Imelik asi! Werperi kavatsused polnud araablase omadest karvavõrdki paremad, 
ometi pidas ta end Jane Claytoni kaitsjaks ja uskus kindlalt, et kui Mohammed-Bei 
tähelepanu oli naisele vastik, siis samalaadne Werperi-poolne tähelepanu võis talle 
erakordselt meeldida. 

Tema mees oli surnud ja Werper kujutles, et võib täita naise südames tühjaks jäänud 
koha. Ta võib teha Jane Claytonile ettepaneku temaga abielluda, mida Mohammed- 
Bei loomulikult ei tee. Muide, araablase säärane ettepanek lükataks muidugi suurima 
põlgusega tagasi, täpselt niisamuti nagu tema kõlvatu iharus. 

Lõppude lõpuks jõudis belglane veendumusele, et vangil polnud üksnes täielikku 
alust teda armastada, vaid mitmesuguste puhtnaiselike nippidega oli talle tekkivast 
kiindumusest juba märkugi andnud. 

Ja äkki valdas teda ootamatu kindlameelsus. Ta heitis teki kõrvale ja tõusis üles. 
Tõmmanud saapad jalga ning kinnitanud vööle padrunitasku ja revolvri, läks ta telgi 
uksele ning vaatas välja. Vangi telgi ees ei olnud valvurit. Täiesti kindel, saatus on 
tema poolt! 

Ta väljus ja läks naabertelgi taha. Valvurit polnud ka siin. Nüüd lähenes Werper 
julgelt uksele ja astus sisse. 

Kuu valgustas nõrgalt telgi sisemust. Seina ääres tekihunniku kohal küürutas kellegi 
siluett. Sosinal öeldi mingisugune sõna ja tekkidelt tõusis teine kogu asemele istukile. 
Pikkamisi harjusid Werperi silmad pimedusega. Ta nägi, et aseme kohale 
kummardunud inimene oli meesterahvas, ja taipas, kes oli see öine külaline. 

Belglase silme ees lõi mustaks. Ei! See mees teda ei saa! Naine kuulub temale ja 
üksnes temale. Ta ei loovuta oma õigust kellelegi! 

Ta jooksis üle põranda ja kargas tagant Mohammed-Bei kallale. Äkiline rünnak 
rabas araablast, kuid ta polnud nende killast, kes võitluseta alla annavad. Belglase 
sõrmed kobasid araablase kõri, kuid viimane lükkas ta käe eemale, ajas end sirgu ja 
pöördus oma vaenlase poole. Werper virutas talle raske hoobi näkku, araablane lõi 
vankuma ja prantsatas põrandale. Oleks Werper seda juhust kasutanud, 

oleks Mohammed-Bei juba järgmisel hetkel tema võimuses olnud. Kuid selle 
asemel sikutas ta oma revolvri pära, püüdes seda kabuurist välja tirida, ja nagu kiuste 
tahtis saatus, et just selsamal silmapilgul jäi revolver oma nahkkabuuri kinni. 

Enne kui Werper relva kätte sai, toibus Mohammed-Bei ja tormas vaenlasele 
kallale. Werper lõi teda uuesti näkku. Araablane virutas vastu. Meeleheitlikult 
võideldes ja teineteist kägistada püüdes rähklesid vastased kitsas telgis, kuna naine 
jälgis neid õudusest ja imestusest pärani silmadega, julgemata end liigutadagi. 

Werper püüdis järjepanu revolvrit välja tõmmata. Mohammed-Bei, kes ei lootnud 
kohata vastupanu ja pealegi veel seda sorti vastupanu, oli telki tulnud relvata, kaasas 
üksnes nuga. Ja esimese lühikese hingetõmbe ajal tiris ta noa vöö vahelt välja. 

»»Koer!" pomises ta. ,, Vaata seda nuga Mohammed-Bei käes! Vaata hästi, uskmatu, 
sest see On viimane asi, mida sa oma elus näha ja tunda saad! Selle noaga lõikab 
Mohammed.-Bei välja sinu musta südame. Kui sa usud jumalat, palu teda nüüd — 
hetke pärast oled sa surnud.” 

Nende sõnadega sööstis ta ettepoole, hoides nuga kõrgel pea kohal. 

Werper sikutas ikka veel tagajärjetult oma relva käepidet. Araablane oli juba 
peaaegu ta kõrval. Ahastuses ootas eurooplane, kuni Mohammed-Bei tema juurde 
jõudis, viskus siis telgi seina äärde pikali ja sirutas välja jala. 


Kavalus õnnestus. Täie hooga edasi tormav Mohammed-Bei komistas takistuse otsa 
ja prantsatas maha. Samas kargas ta kohe püsti ja keeras ümber, et jätkata võitlust, 
kuid Werper oli juba enne teda jalule hüpanud ja tema käes vaikus revolver, mis nüüd 
lõpuks ometi oli kabuurist välja tulnud. 

Araablane nõksatas ettepoole, et vastasega käsitsi kokku minna. Kärgatas kõva 
pauk, pimeduses sähvatas nõrk tuluke ja Mohammed-Bei kukkus, veeres põrandal 
edasi ja tardus naise aseme ees. 

Lasuga peaaegu ühel ajal tõusis laagris ärev häältesumin. Inimesed hõikusid 
isekeskis, kohkunud ja nõutud. Werper kuulis, kuidas nad laagrit läbi otsides sinna- 
tänna jooksid. 

Jane Clayton tõusis püsti ja lähenes avasüli Werperile. 

»» Kuidas saan ma teid tänada, mu sõber?" küsis ta. ,, Mõelda vaid, et täna oleksin 
äärepealt uskuma jäänud selle lurjuse alatut valet, kui ta mulle teie reetur]ikkusest ja 
minevikust rääkis. Ma oleksin pidanud teadma, et valge mees ja pealegi veel 
džentelmen ei jäta iialgi keset selle metsiku maa ohte kaitsetuks naist, kes temaga ühte 
rassi kuulub.” 

Werperi käed vajusid jõuetult rippu. Ta seisis, vahtis naisele otsa ega leidnud 
vastamiseks sõnu. Naise usaldus tegi ta relvituks. 

Samal ajal otsisid araablased laagris tulistajat. Valvurid, kelle Mohammed-Bei oli 
postilt minema saatnud, avaldasid esimesena mõtet vaadata üle vangi telk Neile 
turgatas pähe, et naine võis ennast kaitstes tappa nende peamehe. 

Werper kuulis inimesi telgile lähenemas. Kui nad näevad siin Mohammed-Bei 
tapjat, ootab teda surm. Raevunud röövlid kisuvad tükkideks kristlase, kes julges 
valada nende peamehe verd. Ta pidi leidma mingisuguse selgituse ja takistama neid 
Mohammed.-Bei laipa nägemast. 

Werper torkas kähku revolvri kabuuri, väljus telgist ja sattus kohale rutanud 
inimestega ninapidi kokku. Tal õnnestus manada näole naeratus ja kätt välja sirutades 
tõkestada neil tee. 

»Naine avaldas vastupanu,” ütles ta, ,,ja Mohammed-Bei oli sunnitud teda tulistama. 
Naine pole surnud, vaid ainult kergelt haavatud. Te võite ära minna. Meie 
Mohammed-Beiga jääme vangi juurde.” 

Ta pööras ümber ja läks tagasi telki, kuna röövlid, keda see seletus täiesti rahuldas, 
siirdusid jätkama poolelijäänud und. 

Kui Werper uuesti Jane Claytoni kõrvale ilmus, ajendasid teda juba sootuks 
teistlaadi kavatsused kui need, mis kümne minuti eest olid teda asemelt üles ajanud. 
Kokkupõrkes Mohammed-Beiga läbielatud ärevus ja araablaste poolt ähvardav oht 
jahutasid ta lõõmavat kirge, mis hoidis teda oma kütkeis siis, kui ta esimest korda 
telki sisenes. 

Kuid belglase hinge hiilis üks teine, uus tunne. Kui sügavale inimene poleks ka 
langenud, ei saa rüütellikkus ja autunne temas lõplikult hääbuda, juhul kui need 
muidugi tema südames kunagi olemas olid. Albert Werper oli ammugi minetanud 
rüütellikkuse ja au, kuid J ane Clayton oli täiesti ebateadlikult puudutanud ammugi 
vaikinud keelt ja see kajas vastu väejooksiku südamesopis. 

Esimest korda kogu selle aja jooksul jõudis ta nüüd arusaamisele, kui lootusetult 
sünge oli imekauni vangi olukord, ja esimest korda tunnetas ta oma allakäigu kogu 
sügavust. 

Tema südametunnistusel lasus liiga palju jälkust ja alatust, et ta oleks võinud loota 
kõiki oma patte kunagi lunastada. Kuid esimese kahetsustuhinaga soovis ta siiralt, 


niivõrd kui see tema võimuses seisis, heastada seda kurja, mida tema piiritu aplus oli 
põhjustanud sellele sulnile õrnale naisele. 

Ta seisis vaikides, mõttesse vajunult, otsekui kuulatades araablaste kaugenevaid 
samme. Jane Clayton katkestas tema mõtisklused. 

»Mis me nüüd teeme?” küsis ta. ,, Hommikul leitakse laip. Nad tapavad teid, kui 
teada saavad.” 

Werper viivitas vastusega. Ta mõtles mõne silmapilgu ja pöördus siis kiiresti naise 
poole. 

»Mul on plaan!" hüüdis ta. ,,Selle täitmine nõuab teilt suurt vaprust ja 
enesevalitsemist. Kuid te juba tõendasite, et teil on nii ühte kui teist. Kas teil jätkub 
jõudu veel üheks katsumuseks?" 

»»Olen valmis kõigeks, et siit vaid põgeneda," vastas Jane naeratades. 

» Te peate teesklema surnut," selgitas Werper. ,,Ma kannan teid laagrist välja. Teatan 
valvureile, et Moham-med-Bei käskis mind teie laip džunglisse viia. Seda esmapilgul 
kummalist käsku selgitan ma sellega, et Moham-med-Bei ihaldas teid meeletult ja 
kahetses teie tapmist nii väga, et ei suutnud elutut keha nähes enam taluda 
südametunnistuse piinu.” 

Jane Clayton peatas teda žestiga. Tema huulil virvendas naeratus. 

»Te olete arust ära!" hüüatas ta. ,,Kas te tõesti arvate, et valvurid usuvad seda totrat 
muinasjuttu?” 

Oo, teie ei tunne neid!" vastas mees. ,, Vaatamata nende paadunud kurjategijate 
karmile välimusele on neil kõigil romantikasoont. Te leiate selle soone ka kõige 
toorematel, kõige julmematel inimestel. See romantikatunne tõukab inimesi 
kuritegevuse ja röövimise metsikule teele. Ärge muretsege, meie kavalus õnnestub." 

Jane Clayton kehitas õlgu. 

»Mis siis ikka, eks teeme proovi,” lausus ta. ,,Ja mis pärast saab?" 

»Ma peidan teid džunglisse,” jätkas belglane, ,, hommikul aga tulen üksi teile järele 
ja võtan kaasa kaks hobust.” 

»»Aga kuidas te Mohammed-Bei surma seletate?" küsis naine. ,,See avastatakse enne, 
kui teil õnnestub hommikul siit põgeneda.” 

»Ma ei hakkagi seda seletama," vastas Werper. ,,Mohammed-Bei seletab seda ise — 
me anname selle võimaluse temale. Kas olete nõus riskima?" 

»Jah.” 

»»Siis toon ma teile kohe relva ja padrunid." Ja Werper väljus telgist. 

Minuti pärast naasis ta teise revolvri ja padrunitaskuga vöö ümber. 

»Kas olete valmis?” küsis ta. 

»Täielikult,” vastas noor naine. 

»»S11s heitke end minu vasakule õlale.” 

Ja Werper laskus põlvili. 

»Niimood,," lausus ta ja tõusis püsti. , Nüüd laske käed ja jalad, samuti ka pea täiesti 
vabalt rippu, nii et need kõiguksid. Pidage meeles: te olete surnud.” 

Järgmisel hetkel kõndis belglane juba mööda laagrit, naise keha õlal. 
Astelpõõsastest boma ümbritses laagrit, kaitstes seda metsloomade kallaletungi eest. 
Heleda lõkketule paistel sammus kaks valvurit. Üks nendest märkas lähenevat 
Werperit. 

»Kes sa oled?" hõikas ta. ,,Mis sul õlal on?" 

Werper laskis oma burnuse kapuutsi alla vajuda, et valvur võiks ta nägu näha. 


»»See on naise surnukeha,” selgitas ta. , Mohammed-Bei palus mind see džunglisse 
viia, sest ta ei suuda vaadata selle nägu, keda ta armastas. Paratamatu tarvidus sundis 
teda naist tapma. Ta kannatab rängalt ega suuda leida lohutust. Hädavaevalt sain teda 
enesetapust tagasi hoida.” 

Rääkija õlal ootas hirmunud, liikumatu Jane araablase vastust. Loomulikult 
pahvatab ta naerma ega usu seda rumalat muinasjuttu. Nad näevad musjöö Frecot' 
kavaluse läbi ja teevad mõlemale otsa peale. Ta mõtles juba sellest, kuidas aidata oma 
päästjat, kui see silmapilgu pärast valvuritega võitlusse astub. 

Sel ajal kuulis ta musjöö Frecofle vastava araablase häält. 

»Lähed sa üksi või peab kedagi üles ajama, et sind saata?" küsis araablane, ja tema 
hääles polnud vähimatki imestust selle üle, et Mohammed-Bei iseloomus olid ühtäkki 
avaldunud õrnus ja tundlikkus. 

»Ma lähen üksi," vastas Werper ja möödus valvurist läbi kitsa avause bomas. 

Pisut hiljem sammus ta oma kandamiga juba džunglis, üha kaugenedes laagrist, ning 
kui puutüved varjasid ta eest lõkketule leegi, Werper seisatas ja pani naise maha. 

»Iss!" sosistas mees, nähes, et Jane tahab' rääkima hakata, viis ta veel veidi 
kaugemale jnetsa ja peatus suure laiaharulise puu all. Siin sättis ta naise vööle 
padrunitasku, andis revolvri ja aitas puu alumistele okstele ronida. 

»Homme hommikul," sosistas ta, ,,!tulen ma teile järele, niipea kui mul õnnestub 
nende juurest jalga lasta. Olge vapper, leedi Greystoke! Küll me pääseme!" 

»Tänan teid,” vastas Jane vaikselt. ,,Te olete väga vapper ja väga lahke minu vastu.” 

Werper ei vastanud, ja ööpimedus varjas tema põskedele kerkinud häbipuna. 
Rutakalt keeras ta ümber ja suundus tagasi laagrisse. Valvur nägi postilt, kuidas 
belglane oma 

telki astus, aga ei näinud, kuidas see tagumise seina alt välja roomas ja ettevaatlikult 
selle telgi juurde hiilis, kus varem oli asunud vang ja kus nüüd lebas Mohammed-Bei 
surnukeha. 

Werper kergitas telgiriide serva, ronis sisse ja roomas laiba juurde. Ta haaras surnul 
randmetest kinni ja hakkas enda järel ukse poole lohistama. Roomas siis uuesti välja, 
hiilis telgi külgmise seina juurde ja silmitses tükk aega laagrit: keegi ei jälginud teda. 

Werper läks tagasi laiba juurde, upitas selle endale õlale ja jooksis siis kiiresti üle 
lageda koha, mis eraldas vangi telki Mohammed-Bei omast. Telgi siidist tagaseina 
juures ta seisatas, libistas oma raske kandami maha ja jäi liikumatult kuulatama. 

Olles lõpuks veendunud, et keegi teda ei märganud, Werper kummardus, kergitas 
telgiriiet ja roomas sisse, lohistades enda järel elutut keha, mis kunagi oli olnud 
Mohammed-Bei. Ta pani laiba Mohammed-Bei asemele ja hakkas pimedas tuhnima, 
otsides araablase revolvrit. Selle leidnud, läks ta tagasi aseme juurde, laskus tekkide ja 
vaipade hunniku ette põlvili, torkas parema käe koos revolvriga teki alla, vasakuga 
aga mässis selle ümber mitmekordselt paksu kangast. Vajutas siis päästikule ja 
ühtaegu hakkas köhima. 

Isegi vahetult telgi seina taga poleks keegi kuulnud summutatud lasku, mida pealegi 
maskeeris köhimine. Werper jäi rahule. Kahjurõõmus irvitus ilmus ta huulile, kui ta 
revolvri teki alt välja tõmbas ja ettevaatlikult surnu paremasse kätte pistis, seades 
kolm sõrme pideme ümber, nimetissõrme aga päästiku vastu. Siis tegi segamini 
paisatud aseme korda ja väljus telgist samamoodi, nagu oli siia tulnudki, laskis siidist 
katte alla ning kinnitas selle nü, nagu see oli olnud varem. 

Vangi telgi juurde astunud, laskis ta ka siin tagumise seinakatte alla, et poleks näha, 
et siitkaudu on keegi sisenenud ja välja läinud. Seejärel naasis ta oma telki, kinnitas 
katte pulga külge ja viskus asemele. 


Järgmisel hommikul äratas teda Mohammed-Bei orja kriiskamine. 

»Ruttu siia! Mohammed-Bei lamab surnult oma telgis, ta on endalt elu võtnud!" 

Werper kargas asemelt üles, tema nägu väljendas kohkumist. Kuid neegri viimaste 
sõnade juures hingas ta kergendatult ja hirm tema näol asendus naeratusega. 

»Tulen kohe!" hüüdis ta, tõmbas saapad jalga ja väljus telgist. 

Igast kandist jooksid Mohammed-Bei siidtelgi juurde erutatud araablased ja neegrid 
Kui Werper telki astus, seisis trobikond araablasi kobaras oma peamehe laiba ümber. 

Meeste vahelt läbi trüginud, astus Werper surnu juurde. Viivu silmitses ta seda 
sõnatult, siis pöördus araablaste poole. 

»»Kes seda tegi?" hüüdis ta Tema hääles kostis ähvardus ja süüdistus. ,,Kes tappis 
Mohammed-Bei?" 

Vastuseks kõlas terve koor nördinud hääli. 

»Mohammed-Beid ei tapnud keegi," karjusid nad. ,,Ta tappis ennast ise. Allan ja see 
siin on tunnistajad!" Ja nad osutasid revolvrile surnu käes. 

Esialgu teeskles Werper, et ta seda ei usu, pärast aga laskis end ikkagi veenda, et 
Mohammed-Bei võttis endalt ise elu, kahetsedes palavasti armastatud naise tapmist. 

Werper keeras omaenese käega laiba tekkidesse, püüdes varjata lasust kõrbenud 
kohti. Kuus mustanahalist kandsid laiba lagendikule ja sängitasid laagri ette kaevatud 
madalasse hauda. Kui mullakamakaid hakkas auku tekkidele langema, millesse oli 
keeratud Mohammed-Bei laip, pääses Werperi rinnast veel üks kergendusohe: tema 
plaan oli õnnestunud paremini, kui ta oletas. 

Ahmet-Zeki ja Mohammed-Bei surmaga jäid röövlid juhita ning pärast lühikest 
arupidamist otsustasid nad tagasi põhja oma suguharude juurde pöörduda. 

Teada saanud nende sõidusuuna, kuulutas Werper, et ta sõidab itta mere äärde. 
Röövlid ei teadnud midagi Werperi paunast ja et neil polnud belglasest enam sooja 
ega külma, lasksid nad tal minna oma teed. 

Werper peatas oma hobuse keset lagendikku, jälgides araablaste lahkumist. Ta tänas 
jumalat, et oli lõpuks ometi nende sitkete käppade vahelt välja libisenud. 

Kui araablaste ratsude kabjamüdin oli kaugusse hääbunud, pööras Werper oma 
hobuse paremale ja ratsutas sinna, kuhu eelmisel õhtul oli temast jäänud leedi 
Greystoke. 

Ta sõitis puu juurde, peatas hobuse ja hüüdis rõõmsal häälel ülespoole: 

» Tere hommikust!" 

Kuid vastust ei järgnenud. Asjatult puurisid Werperi silmad tihedat lehestikku. Siis 
hüppas ta hobuse seljast maha ja ronis puu otsa, kust võis näha kõiki *ülemisi oksi. 
Puu oli tühi — Jane Clayton oli kadunud. 

XXII. Tarzan saab mälu tagasi 


Sorides kivikesi, mis Ahmet-Zek oli maha visanud, pöördusid Tarzani mõtted 
kogemata kollaste kangide juurde, mille pärast araablased ja abessiinlased nii 
raevukalt võidelnud olid. 

Mis ühist oli sellel räpasel metallihunnikul ja ilusatel sillerdavatel kivikestel, mis 
varem tema pauna täitsid? Mis metall see oli? Kust see toodi? Mis piinav ja segane 
mõte teda kogu aeg jälitas? Mida tähendas see ähmane mälestus, peaaegu kindel 
veendumus, et sellel metallilasul oli tema minevikuga midagi ühist ja et see oli 
kuulunud temale? 

Mis oli olnud tema möödunud elus? Tarzan vangutas pead. Tema vaimusilma eest 
möödusid pikkamisi kahvatud pildid ahvide seas veedetud lapsepõlvest, neile aga 


järgnes kummaline virvarr nägudest, kujudest ja sündmustest, millel justkui poleks 
olnud Ahvide Tarzaniga midagi ühist, aga ometi tundusid talle tuttavana. 

Aeglaselt ja piinarikkalt taastus tema mälu, sedamööda, kuidas tänu suurepärasele 
vereringele paranes kahjustatud aju. 

Esimest korda kogu selle aja jooksul tundusid teadvusse kerkivad kujud talle 
lähedaste ja tuttavaina, kuid ta ei suutnud neid asetada kohtadele, kus nad olid olnud 
tema endises elus, ega nimetada neid nimepidi. 

Eriti sageli ilmus haige aju ähmastesse mälupiltidesse imekauni naise kuju. Kes ta 
oli? Kes oli ta Ahvide Tarzanile? Talle tundus, et oli kord naist näinud just samas 
kohas, kus abessiinlased selle metallilasu välja kaevasid, kuid siis oli ümbruskond 
sootuks teistsugune olnud. 

Seal oli üks hoone... ei, seal oli palju hooneid... ja seal olid aed, hekid ja lilled. 
Tarzan kibrutas otsaesist: ta oli kimbatuses. Ühel hetkel juba näis, et ta oli kõigele 
sellele seletuse leidnud, kuid äkki kogu pilt kahvatus, kattus otsekui vine-ga, ja selle 
asemele ilmus stseen džunglist: alasti valge nooruk tantsimas karvaste ahvide seas. 

Tarzan vangutas pead ja ohkas. Mispärast see talle meelde ei tulnud? Vähemasti 
selles oli ta kindel, et kullalasu ja koht, kus see vedeles, tema eest kogu aeg 
äralibiseva emaslooma õrn aroom, valge naise kuju ja ta ise olid mingil moel 
üksteisega lahutamatult seotud ja minevik oli neid ühendav lüli. 

Aga kui tema mälestustes oli naine lahutamatult seotud selle kohaga, süs kus kui 
mitte seal pidi Tarzan teda otsima või ootama? Tarzan läheb ja otsib ta üles. Ta heitis 
tühja 

121 

pauna õlale ja suundus puude latvu mööda tagasi lagendikule. 

Metsa servas kohtas ta araablasi, kes siirdusid Ah-met-Zekki otsima. Tarzan puges 
peitu, laskis nad mööda ja jätkas siis rännakut oma kodu mustaks põlenud varemete 
poole. 

Teel üle lagendiku sattus ta väikesele antiloobikarjale, kes igast küljest põõsastega 
varjatud välul rohtu sõi. Olud jahti pidada olid igati soodsad. Pool tundi jälgis Tarzan 
rammusat aastavanust antiloopi, kargas siis viimaks ühe hüppega looma juurde ja 
tappis selle jahinoaga. Päike kaldus juba läände, kui Tarzan ohvri kõrval istet võttis, et 
maitsta oma meisterlikkuse, kavaluse ja jõu vilja. Kõhu täis söönud, tõusis ta üles ja 
suundus mööda rada jõe äärde. Kui Tarzan oli ka janu kustutanud, oli lagendikule 
laskunud juba öö, temal aga jäi veel üle poole miili kohani, kus lebas kollaste kangide 
hunnik ja kust ta lootis leida salapärast naist või vähemasti mõnda märkigi tema 
asukohast. 

Džungliasukate silmis pole ajal kindlat tähendust ja ennatlikkus, kui seda pole eile 
kutsunud hirm, viha või nälg, on nende jaoks äärmiselt vastumeelne asi. Seepärast siis 
homne päev — ees aga oli lõpmatult pikk rodu neid ,,homseid" — oli Tarzanile 
otsinguteks niisama sobilik kui tänane, pealegi oli ta väsinud ja tahtis magada. 

Tarzan ronis ööseks lähima puu otsa ja vajus sügavasse unne, äiutatuna jälitajate ja 
jälitatavate metsikust häältemelust. Hommikul äratasid ta nälg ja janu. Ta ronis puu 
otsast alla ja suundus jõe äärde joomisko-hale. Jõele lähenedes märkas ta, et lõvi 
Numa oli temast ette jõudnud. Hiiglasuur loom seisis joomiskohal ja lakkus ahnelt 
vett. Enda taga rajal Tarzani samme kuuldes tõstis ta pead ja vaatas üle õla jultunud 
rahurikkuja poole. Lõvi hakkas kumedalt lõrisema, kuid Tarzan taipas, et Numa oli 
tulnud jooma juba pärast hommikusööki, läks rajalt veidi eemale ja jõudis jõe äärde 
välja teises kohas, ruskest kiskjast mõni jard kaugemal. Ta laskus käpuli ja langetas 
näo jahedasse vette. Hetke vahtis lõvi inimest, pööras siis pea vee poole ja jätkas poo- 


lelijäänud tegevust. Inimene ja loom kustutasid janu, seistes peaaegu kõrvuti, ja 
eemalt võis paista, et kumbki neist oli unustanud teise olemasolu. 

Numa lõpetas esimesena Ta tõstis pea ja suunas oma pilgu jõe vastaskaldale 
läbitungivusega, mis on iseloomulik sellele loomaliigile. Ta seisis täiesti liikumatult ja 
kui õrn tuul poleks tema lakaga mänginud, oleks võinud teda pidada kullatud 
pronkskujuks. 

Võimsatest kopsudest tungis välja sügav ohe. Pikkamisi pöördus massiivne pea ja 
kollased silmad peatusid inimesel. Vurrukarvades mokk kerkis üles, paljastades 
kollaseid kihvu. Loomade kuningas möirgas taas hoiatavalt, pöördus majesteetlikult 
ümber ja hakkas mööda radatiheda roostiku poole astuma. 

Ahvide Tarzan jätkas joomist, kuid jälgis silmanurgast looma iga liigutust, kuni see 
vaateväljalt kadus. Siis hakkas kiskja liikumist kuulatama terav kõrv. 

Tarzan suples jahedates voogudes, sõi hommikueineks juhuslikult roostikust leitud 
mune ja siirdus jõe kallast mööda üles maja varemete poole, kus eile olid hunnikus 
lebanud metallikangid. 

Suur oli tema imestus ja meelehärm, kui ta eilsesse lahingupaika jõudes nägi, et 
kollased kangid olid kadunud. Inimjalgadest ja hobusekapjadest segi tambitud 
maapinnal oli võimatu mingeid jälgi leida Kangid olid otsekui õhku haihtunud. 

Ahvinimene ei teadnud enam, mida nüüd teha või kuhu minna. Millestki ei paistnud 
välja, et naine oli siin viibinud Kangid olid kadunud ning kui nende ja naise vahel ka 
mingi side oli, näis mõttetuna oodata teda siin, kuna kangid olid viidud kuhugi 
mujale. 

Kõik oli kadunud: ilusad kivikesed, kollane metall, naine, tema isiklikud mälestused 
Tarzan vajus norgu, kõik muutus vastumeelseks ja tüütavaks. Ta läheb tagasi 
džunglisse ja otsib üles Cholgi. Tarzan pööraskimetsa poole, suundus jooksujalu 
džunglisse ja ronis ahvi väledusega puu otsa 

Ta liikus edasi ilma kindla eesmärgita, rõõmustades oma piiritu vabaduse üle ja 
lootes leida Cholgi või naise jälgi. Ta ei otsinud neid, kuid oleks meelsasti nendega 
kohtunud. 

Kaks päeva hulkus ta niiviisi metsas ringi. Sõi, jõi ja magas siis, kui tema organism 
seda nõudis, tappis, kui toiduvarud otsa lõppesid, ega tundnud vähimatki muret 
tuleviku pärast. Kolmanda päeva hommikul haistis ta hobuse ja inimese jälgede nõrka 
lõhna. Jalamaid muutis ta suunda ja hakkas tasakesi puude oksi mööda liikuma 
sinnapoole, kust lõhn hoovas 

Peagi nägi ta üksildast ratsanikku, kes sõitis itta. Juba esimese silmapilguga kinnitas 
nägemismeel seda, mida aimas haistmine: ratsanik oli seesama mees, kes oli 
varastanud tema kivid. Ahvinimese hallides silmades süttis vihatuluke. Ta laskus 
alumisele oksale ja hakkas otse Werperi pea kohal edasi liikuma. 

Üks kiire hüpe ja Werper tundis, kuidas tema ehmunud hobuse laudjale kukkus 
midagi rasket Samal ajal põimusid ratsaniku ümber teraskõvad käed. Ta ei jõudnud 

silmagi pilgutada, kui oli juba sadulast maha kistud ja lamas hetke pärast põigiti 
rajal, alasti hiiglane aga surus põlvega ta rinnale. 

Esimesest pilgust tundis Werper ära Tarzani ja ta nägu muutus surnukahvatuks. 
Terassörmed pigistasid ta kõri. Werper proovis karjuda, paluda, anuda, kuid julmad 
sõrmed ei lasknud tal häält teha. 

»Kus mu ilusad kivid on?" karjus tema rinnal istuv mees. ,,Mis sa nendega tegid? 
Mis sa tegid Tarzani ilusate kividega?” 


Sõrmed Werperi kaela ümber vallandusid, et lasta tal vastata Mõnda aega piinas 
Werperit lämmatav köhahoog. 

Lõpuks sai ta endast jagu ja hakkas rääkima: 

» Araablane Ahmet-Zek varastas need minult! Ta sundis vägisi mind loovutama 
pauna ja kivid!" 

»Ma nägin seda," vastas Tarzan, ,,kuid paunas olid hoopis teised kivid! Niisugused 
Mvid katavad ainult jõe põhja ja kaldaid. Isegi araablane ei vajanud neid, sest ta 
viskas kivid vihaselt minema, niipea kui oli neid silmitsenud. E1, ma tahan oma 
ilusaid kivikesi! Kus need on?" 

»Ma ei tea, ma ei tea"" kisendas Werper. ,,Ma andsin need Ahmet-Zekile, sest muidu 
oleks ta mind tapnud. Paar minutit hiljem hakkas ta mulle järele tulema, kuigi oli 
lubanud mind rahule jätta, ning ma tulistasin ja lasksin ta maha. Otsisin ta läbi, kuid 
pauna ei leidnud, ja kuigi ma seejärel otsisin ka džunglist, ei leidnud ma seda sealtki.” 

»Aga mina leidsin pauna üles, ma ju ütlesin sulle!" röögatas Tarzan, ,,Ma leidsin 
kivikesed, mis Ahmet-Zek oli põlgusega minema visanud. Need polnud Tarzani kivid. 
Sa peitsid need ära. Ütle mulle, kus need on, või ma tapan su!" 

Ja pruunid sõrmed pigistasid veel kõvemini belglase kõri. 

Werper püüdis end vabastada. 

»Mu jumal, lord Greystoke!" kähistas ta suurivaevu. ,,Kas te tõesti sooritate mõrva 
käputäie kivide pärast?” 

Tarzani sõrmed vallandusid, hallid silmad väljendasid hämmastust ja nõutust. 

»Lord Greystoke!" kordas ahvinimene. ,,Lord Greystoke! Mis lord Greystoke? Kus 
ma olen seda nime varem kuulnud?” 

» Te ju ise oletegi lord Greystoke!" hüüdis belglane. ,,Te saite Opari tunnelis 
maavärina ajal kaljukilluga põrutada. Te läksite sinna oma mustade waziridega maa- 
alusest varakambrist kullakange tooma Põrutuse tagajärjel kaotasite mälu. Teie olete 
John Clayton, lord Greystoke, kas te siis ei mäleta?" 

»»John Clayton, lord Greystoke," kordas Tarzan. 

Mõne minuti ta vaikis ja mõtles keskendunult. Ta tõmbas väriseva käega üle 
otsaesise ja äkki välgatas ta silmades arusaamise säde. Unustatud nimi äratas 
ähmaseid mälestusi, mis Tarzanit nii piinavalt olid jälitanud. Ahvinimene laskis 
belglase kõri lahti ja hüppas püsti. 

»Jane!" karjatas ta ja pöördus järsult belglase poole. ,, Minu naine?" küsis ta. ,,Mis 
on temast saanud? Kogu mu mõis on maatasa tehtud. Teie olete kõige sellega kuidagi 
seotud. Te järgnesite mulle Opari, varastasite kalliskivid, mida ma pidasin lihtsalt 
üusateks kivikesteks. Te olete lurjus ja varas! Ärge nähke vaeva, et veenda mind 
vastupidises.” 

» Ta on hullem kui varas," lausus rahulik hääl nende taga Tarzan1 pööras imestunult 
ümber. Mõni samm temast 

eemal seisis rajal pikk sõjaväemundris mees. Tema taga 

seisis paar musta sõdurit Kongo vaba osariigi mundris. ,,Ta on mõrvar, söör!" jätkas 
ohvitser. ,,Olen teda juba 

kaua taga otsinud, et anda ta vanemohvitseri tapmise eest 

kohtu alla" 

Werper kargas püsti, kaame ja hirmust värisev. Niisiis oli saatus ta ikkagi kätte 
saanud, leidnud üles läbipääsmatu džungli pärapõrgust! Vaistlikult sööstis ta 
ettepoole, et põgeneda, kuid Ahvide Tarzan sirutas käe välja ja haaras tal õlast kinni. 


Oodake!" ütles ahvinimene oma vangile. ,,See musjöö vajab teid ja mina samuti. 
Kui olen teiega valmis, siis võib ta teid endale saada, öelge mulle, mis on saanud 
minu naisest!” 

Belgia ohvitser silmitses uudishimulikult seda peaaegu alasti valget hiiglast 
Primitiivne kehakate ning relvastus olid kummalises vastuolus selle kerguse ja 
soravusega, millega mees prantsuse keelt rääkis. 

Esimene kõneles tsivilisatsiooni kõige madalamast, teine kõige kõrgemast astmest. 
Ohvitser ei suutnud kuidagi kindlaks määrata selle veidra olendi sotsiaalset seisundit, 
kuid talle ei meeldinud põrmugi toon, millega see vägilane suvatses talle teatada, 
millal võib vangi enda valdusse saada 

»Palun vabandust," sõnas ta ettepoole astudes ja kätt Werperi teisele õlale pannes, 
»kuid ma võtsin selle mehe vahi alla ja ta peab minuga kaasa tulema.” 

»Ta teeb seda siis, kui olen temaga arved õiendanud," vastas Tarzan rahulikult. 

Ohvitser keeras ümber ja andis märku sõduritele, kes tema taga rajal seisid. 

Salk mustanahalisi hüppas kähku neile lähemale ning piiras Tarzani ja tema vangi 
sisse. 

»»Seadus ja jõud on minu poolel," kuulutas ohvitser. ,,Ei maksa vaielda. Kui teil on 
selle inimesega isiklikud arved klaarida, võite tulla meiega ühes ja üldise korra järgi 
esitada kaebuse autoriteetsele kohtule.” 

» Leie seaduslikud õigused on üpris kahtlased, mu sõber," väitis Tarzan, ,.ja teie 
käsul on vaid näilik, mitte aga tegelik jõud. Te julgesite astuda relvastatud inimestega 
Briti territooriumile. Kes andis teile õiguse sääraseks sissetungiks? Kus on paberid, 
mis volitavad teid seda inimest arreteerima? Ja kust on pärit teie veendumus, et mina 
ei saa tuua siia relvajõude, kes takistavad teid Kongo vabasse osariiki tagasi 
pöördumast?” 

Ohvitseri kannatus katkes. 

»Ma ei kavatse pidada läbirääkimisi alasti metslasega!" karjus ta. ,,Kui te ei taha ise 
kannatada, siis ärge toppige oma nina minu asjadesse! Seersant, võtke vahialune 
kinni!" 

Werper surus huuled Tarzani kõrva äärde. 

»Ärge andke mind nende kätte, ma näitan teile kohta, kus möödunud ööl nägin teie 
naist,” sosistas ta. ,,Ta ei tohiks siit kaugel olla” 

Oma seersandi märguande peale astusid sõdurid lähemale, et väejooksikut kinni 
võtta. Tarzan haaras Werperi, tõstis ta nagu jahukoti ühe käega üles ja sööstis 
ettepoole, et murda läbi neid ümbritsevast sõdurite rõngast. Parema käe rusikas tabas 
lähima sõduri nägu ja paiskas ta eemale oma kaaslaste hulka. Tarzan kiskus püssid 
käest neil, kes tema teed tõkestasid, ja musti sõdureid langes ahvinimese võimsa 
pealetungi all nagu loogu. 

Mustanahalised olid Tarzani nii tihedasse rõngasse võtnud, et ei söandanud 
tulistada, kartes haavata kedagi omadest. Tarzan trügis nende summast läbi ja oli juba 
džunglitihnikusse põgenemas, kui üks sõdureid, olles selja tagant juurde hiilinud, 
virutas talle pähe raske püssihoobi. Tarzan kukkus maha ja järgmisel viivul istus tema 
otsas juba tosin mustanahalist sõdurit. Teadvusele tulnud, nägi Tarzan, et on kõvasti 
kinni seotud, täpselt niisamuti kui Werper. Olles rahul, et tagaajamine lõppes edukalt, 
sattus belgia ohvitser otsemaid suurepärasesse meeleollu. Ta tögas vahialuseid, 
kuulutades, et polnud lootnudki nii kiiret ja kerget võitu. Tarzanilt tal vastust kuulda 
ei õnnestunud, see-eest oli Werper väga jutukas ja väljendas valjuhäälselt oma 
nördimust. Ta kinnitas, et Tarzan on inglise lord, kuid see jutt pani ohvitseri vaid 


naeru lagistama ja ta soovitas oma vangil hoida kõneosavust enda õigustamiseks 
kohtus. 

Niipea kui Tarzan teadvusele tuli ja selgus, et tema vigastus oli tühine, piirati 
vahialused sisse ja salk hakkas liikuma Kongo vaba osariigi piirivööndi poole. 

Õhtuks jäädi peatuma jõe äärde, löödi laager üles ja asuti õhtusööki valmistama. 
Lähedasest džunglist tiheda lehestiku vahelt uudistas metsik silmapaar pingsa 
tähelepanuga mustade sõdurite askeldamist. Sorakil kulmude alt jälgisid need silmad 
boma püstitamist, lõkke süütamist ja õhtusöögi tegemist. 

Tarzan ja Werper lamasid kinniseotult välipaunade hunniku taga. Kui õhtusöök 
valmis oli, käskis vahisõdur neid üles tõusta ja tule äärde minna. 

Kui hiiglaslik ahvinimene püsti tõusis, ilmus džunglis puu otsas kükitava olendi 
silmi hämmastus jatema huulilt vallandus madal kurguhäälne heli * Silmapilk muutus 
Tarzan valvsaks, kuid vastuhüüd tardus ta huultele: Tarzan kartis sõdurites kahtlust 
äratada. 

Äkki turgatas talle pähe hiilgav mõte. Ta pöördus Werperi poole. 

»Kohe kõnetan ma teid valjul häälel teile arusaamatus keeles. Tehke nägu, et 
kuulate hoolega mu sõnu ja pomisege aeg-ajalt midagi sellist, mis võiks paista 
vastusena sellessamas keeles. Sellest, kuidas te oma ülesandega toime tulete, sõltub 
meie pääsemine.” 

Werper noogutas nõusoleku märgiks pead ja samas hakkas Tarzan rääkima veidrat 
keelt, mida ühtmoodi edukalt võis võrrelda nii koera haukumise kui pärdiku 
lobisemisega. 

Sõdurid jõllitasid imestunult ahvinimest. Mõni neist puhkes naerma, teised nihkusid 
ebausklikus hirmus kaugemale. Ohvitser tuli vahialustele lähemale ja jäi nende taha 
seisma, kuulatades huvi ja uudishimuga seda pentsikut keelt. Kui Werper vastuseks 
midagi totrat pomises, ei pidanud ohvitser enam vastu, astus veelgi lähemale ja küsis, 
mis keeles nad räägivad. 

Nende jutuajamiste põhjal, mis ohvitseril oli rännaku ajal vahialustega olnud, 
kujutas Tarzan umbkaudu ette tema haritust ja seda silmas pidades selgitas, et nad 
rääkisid kreeka keeles. 

»»00, seda ma arvasingi!" kostis ohvitser. ,, Aga sellest on väga palju aegamöödas, 
kuimaseda õppisin, sellepärast ma polnudki kindel. Edaspidi palun teid siiski rääkida 
keelt, mida ma paremini oskan.” 

Werper pööras pea kõrvale, et varjata irvitust, ja sosistas: 

»Mis siis ikka! Ta pidas seda kreeka keeleks, ja ongi hästi!" 

Kuid üks mustanahaline sõdur pomises oma kaaslasele: 

»»Olen seda häält juba varem kuulnud. Kord öösel eksisin džunglisse ära ja kuulsin, 
kuidas karvased inimesed puude otsas isekeskis rääkisid, ja nende keel sarnanes selle 
valgenahalise keelega. Parem, kui me poleks teda leidnud. 

Ta pole inimene, vaid kuri vaim ja meile kõigile langeb kaela õnnetus, kui me teda 
lahti ei lase!" 

Ja neeger põrnitses hirmunult musta džunglit. 

Tema kaaslane naeris närviliselt ja astus salkkonna sõdurite juurde, et variatsioonide 
ja hüperboolidega edasi rääkida seda, mida nüüdsama kuulnud oli. Pool tundi hiljem 
ümbritses hiiglasest vangi isikut terve legend mustast maagiast ja äkilistest 
salapärastest surmadest. 

Kaugel ööpimedusse mattunud džunglis aga kujutas karvane inimesetaoline olend 
lõunasse, et viia sinna üht saladuslikku ülesannet 


XXIII. Kohutav öö 


Jane Clayton istus puu otsas, kuhu Werper ta jätnud oli, ja talle tundus, et sellele 
pikale ööle ei tulegi lõppu. Kuid viimaks ometi tõusis päike ja tunni aja pärast ilmus 
rajal nähtavale üksik ratsanik Noore naise südant pakutas taas lootus. 

Lahe burmnus ja avar kapuuts varjasid ratsaniku kuju ning nägu, ent Jane teadis hästi, 
et see oli musjöö Frecot: eks kandnud temagi araabia rõivast, peale tema ei teadnud 
aga keegi, et Jane oli siin, ja ainult tema võis naisele järele tulla. 

See, mis Jane nägi, hajutas unetu öö hirmud, kuid palju jäi tal nägemata. Ta ei 
näinud ei tumedat nägu valge kapuutsi all ega tõmmunäoliste meeste kavalkaadi, kes 
pikkamisi oma peamehe järel teekäänaku taga sõitis. 

Jane kummardus ettepoole ja tervitas lähenevat ratsanikku rõõmsa hüüdega. Tema 
esimese sõna juures vaatas mees üles: Jane Clayton nägi Abdul-Muraki tõmmut nägu 
ja põrkas kohkunult tagasi, kuid oli juba hilja. Mees oli teda näinud ja käskis alla tulla 
Jane ei tahtnud puu otsast lahkuda, aga kui tõmmude ratsaväelaste salk oma ülemuse 
juurde oli jõudnud ja üks sõdur tema käsu peale puu otsa ronima hakkas, et teda alla 
tirida, nägi Jane, et vastupanul pole mõtet. Siis laskus ta aeglaselt puu otsast maha, 
astus abessiinlase juurde ning palus meest inimesearmastuse ja õigluse nimel lasta tal 
minna. 

Oma hiljutisest lüüasaamisest, kulla kaotamisest ja vangide põgenemisest vihale 
aetud Abdul-Murak oli kõige vähem meelestatud naise palveid kuulda võtma. 

Kodus ootas teda tabanud nurjumiste ja õnnetuste pärast degradeerimine, kuid hea 
kingitus võis leevendada Meneli-ku raevu ja kindel see, et selle võõrast rassist pärit 
õrna õie võtab keiser vastu erilise heatahtlikkusega. 

Kui Jane Clayton oma jutu lõpetas, vastas ta lühidalt, et on valmis naist oma kaitse 
alla võtma, kuid peab ta oma 

käskija juurde viima. 

Noor naine ei tarvitsenud küsida, misjaoks keiser teda vajab, ja lootus tema hinges 
kustus taas. Alistunult laskis ta end ühe sõduri selja taha sadulasse tõsta ja uue 
saatesalga valve all hakkas liikuma nüüd juba paratamatuna tunduva saatuse poole. 

Võitluses röövlitega oli Abdul-Murak kaotanud oma teejuhid. Taise ei tundnud 
sugugi paikkonda ja eksis teelt. Seetõttu oli ta pärast lahinguväljalt põgenemist väga 
vähe põhja poole liikunud. Nüüd suundus ta läände, lootes sattuda mõne küla peale, 
kust oleks võinud teejuhi leida. Aga kui öö kätte jõudis, oli ta oma eesmärgist niisama 
kaugel kui koidikul. 

Masendatud, näljast ja janust kurnatud abessiinlased jäid metsikusse džunglipad 
rikusse laagrisse. Astel põõsastest boma lähedal möirgasid hirmuäratavalt hobustest 
ligimeeli-tatud lõvid ja nende metsik häältekõmin ühines surmani kohkunud hobuste 
hirnumisega. Ei inimesed ega loomad saanud und. 

Valvurite arvu kahekordistati mitte niivõrd lõvide rünnaku puhuks kui lõkete 
põletamiseks, mis pakkusid kiskjate eest paremat kaitset kui okkaline boma. 

Käes oli juba südaöö, kuid vaatamata eelmisele unetule ööle ei saanud Jane Clayton 
sõba silmale. Otsekui must palakas rippus õnnetuse eelaimus laagri koha Abessiinia 
keisri vaprad sõdurid olid närvilised ja rahutud. Abdul-Murak tõusis ühtepuhku oma 
asemelt üles ning kõndis kinniseotud hobuste ja praksuvate lõkketulede vahel rahutult 
edasi-tagasi. Noor naine nägi heleda lõkketule taustal tema võimsat siluetti ja mõistis 
mehe kiiretest närvilistest liigutustest, et ta kardab. 


Lõvid möirgasid üha kõvemini ja raevukamalt, maa vappus uskumatust lärmist ja 
möirgamisest Kiledalt hirnusid hobused, kes püüdsid köidikuid katki rebida. Üks 
sõdureid, kes oma kaaslastest märksa julgem oli, tormas lõhkuvate, hirmust hullunud 
loomade keskele, püüdes asjatult neid rahustada 

Hiiglaslik lõvi, metsik ja kartmatu, hüppas lõkketulest heledasti valgustatud boma 
juurde. Valvur tõstis püssi ja tulistas, ning tilluke tinakuul tõmbas väikese laagri 
kallale kõik põrguväed. 

Kuul jättis looma külje sisse sügava valuliku vao ja äratas temas kirjeldamatu raevu, 
kuid ei röövinud tohutult kehalt vägevust ega jõudu. 

Poleks lõvi saanud haavata, oleksid astelpõõsastest boma ja hele lõkketuli ta vahest 
eemale peletanud. Nüüd aga sundisid valu ja raev teda unustama ettevaatuse, ning 
valju vihase lorina saatel hüppas ta ühe ropsuga üle tõkke ja 

sattus hobuste sekka. 

Hobune, kelle kallale lõvi kargas, pistis nagu meeletu hirmust ja valust hirnuma 
Mõni oli oma ratsmed puruks rebinud ja kihutas pöörasena laagris ringi. Inimesed 
kargasid jalule ja tormasid laskevalmis relvadega boma juurde, kui äkki kari lõvisid 
kaaslase eeskujust julgustatuna džunglist laagri kallale tungis. 

Küll ühe-, kahe-, küll kolmekaupa hüppasid nad üle boma ning väike 
astelpõõsastega piiratud laagriplats rõkkas inimeste kisast ja hobuste hirnumisest. 

Kui esimene lõvi laagrit ründas, hüppas Jane Clayton jalule ja seisis nüüd õudusest 
halvatuna, jälgides ümberringi puhkenud verist taplust. Tuhatnelja kappav hobune lõi 
ta jalust maha, hetke pärast riivas teda lõvi, kes teist surmani hirmunud hobust taga 
ajas, ja Jane kukkus uuesti maha. 

Püssipaukude ragina ja kiskjate möirgamise sekka kostis oigeid — need olid vere 
nägemisest hullunud lõvide ohvrid. Tormavad kiskjad ja kappavad hobused segasid 
abessiinlasi tegutsemast ühisel jõul: igaüks mõtles vaid iseendale ja üldises heitluses 
unustati kaitsetu naine sootuks. Pääseda oli võimatu. Ümberringi vihisesid umbropsu 
tulistatud kuulid, kihutasid hobused ja luusisid lõvid. Kuratlikult kavalad verjanulised 
kiskjad hakkasid nüüd inimesi ja loomi tihedasse piiramisrõngasse võtma, olles 
paljastanud kollased kihvad ja ajanud välja pikad vahedad küüned. Aeg-ajalt sööstsid 
lõvid surmani hirmunud inimeste ja hobuste sekka ning mõni hirmust või valust 
pöörane hobune murdis piiramisrõngast läbi, hüppas üle boma ja kihutas džunglisse. 
Kuid meestel ja naisel polnud pääsu. 

Juhuslikust kuulist tabatud hobune kukkus Jane Claytoni kõrvale maha Lõvi hüppas 
üle sureva looma keha otse sõduri kallale, kes seisis tema vastas. Mees tõstis püssi ja 
lajatas sellega Numale lagipähe, kuid järgmisel hetkel lamas ta juba maas ja kiskja 
seisis tema otsas. 

Hirmust kisendades tagus sõdur nõrkade rusikatega sag-rist rinda, püüdes asjatult 
võimast kassi enda pealt ära tõugata. Lõvi langetas pea, sõduri õudusest moondunud 
näo kohal sulgusid kollaste kihvadega pärani aetud lõuad ja midagi rudises kiskja 
hammaste alL Lõvi pöördus ümber ja astus üle hobuse korjuse elutut verist keha enda 
järel lohistades. 

Jane vaatas seda pealt pärani silmadega. Ta nägi, kuidas lõvi oma ohvri laiba otsa 
komistades temast kahe sammu kauguselt möödus, ega suutnud kiskjalt silmi pöörata, 
nagu oleks ta lummatud olnud. 

Laip takistas lõvi liikumist ja see ajas teda veel rohkem vihale. Raevukalt raputas 
kiskja elutut keha, urises ja möirgas, kuni ta selle lõpuks minema viskas. Tõstis siis 
pea ja vaatas ringi, otsides uut ohvrit, kelle peale oma viha välja valada. 

Tema sõgedad kollased silmad peatusid naisel, harjastega kaetud mokad avanesid ja 
nähtavale tulid paljastatud kihvad. Metsikust rinnast vallandus kohutav möiratus ja 
hiiglaslik lõvi surus end maadligi, valmistudes kaitsetu ohvri kallale hüppama 

Laager, kus tugevasti kinniseotult lamasid Werper ja Tarzan, vajus varakult unne. 
Kaks ärksat valvurit kõndisid ühtlasel sammul edasi-tagasi, silmitsedes 
tähelepanelikult džungli läbipaistmatut pimedust. 

Tarzan ei maganud. Vaikselt, kuid jõuliselt venitas ta oma randmete ümber seotud 
nööre. Musklid tema õlgade ja käte sileda päevitunud naha all tõmbusid pingule, 
otsmikul paisusid veresooned. Üks nöör katkes, siis teine, kolmas — ja üks käsi oli 
vaba 

Džunglist kostis madalat kurguhäält ja ahvinimene tardus paigale, hääletu ja 
liikumatu nagu raidkuju. Läbi pilkase pimeduse püüdsid ta kõrvad ja nina tabada seda, 
mida ei saanud seletada silmad. 

Jälle kostis laagri tagant paksust lehestikust salapärast häält. Valvur jäi äkitselt 
seisma, püüdes pimedas midagi näha. Tal tõusid juuksekarvad peas püsti. Vaikse 
sosinaga hõikas ta oma kaaslast. 

»Kas kuulsid?" küsis valvur. 

Värisedes astus teine lähemale. 

»Mida?" sosistas ta vastu. 

Jälle kordus veider häälitses ja kohe kõlas sellele vastuseks samasugune hääl 
laagrist Valvurid pugesid teineteise ligi, jõllitades mustendavat tühjust, kust see hääl 
tuli. 

Nende vastas laagri teises servas laiutasid boma kohal oksi puud. Valvurid ei 
julgenud sinna minna. Nad olid hirmust halvatud ega suutnud isegi oma kaaslasi üles 
ajada, ja nii nad seisid soolasammastena, oodates seda kohutavat olevust, kes pidi 
džunglist välja ilmuma. 

Valvureil ei tulnud kaua oodata. Miski kogukas ja tume hüppas puu otsast laagrisse. 
Seda kummitust nähes üks valvureist toibus. Ta hakkas kõvasti karjuma, et äratada 
kaaslasi, hüppas lõkke juurde ja viskas sinna sületäie hagu. 

Valge ohvitser ja mustad sõdurid kargasid jalule. Lõkketuli lahvatas kõrgele, 
valgustades kogu laagrit, ja unest virgunud inimesed taandusid ebausklikus hirmus 
vaatepildi ees, mis nende silmadele avanes. 

Laagri vastaspoolel puude all ilmus nähtavale kümme või kaksteist hiiglasuurt 
karvast koletist Valge hiiglane oli ühe köidikuist vabastatud käe abil põlvili tõusnud ja 
karjus neile jubedatele öistele külalistele midagi kummalises haukuvas keeles. 

Werperil õnnestus istukile tõusta. Ka tema silmas lähenevate inimahvide metsikuid 
lõustu ega teadnud, pidi ta rõõmustama või hirmu tundma. Hiiglasuured ahvid 
tormasid lõrisedes Tarzani ja Werperi juurde. Kõige ees tuli Cholk. Belgia ohvitser 
hüüdis valjusti, käskides oma mehi tulistada. Kuid neegrid ei teinud ühtegi liigutust: 
neid aheldas ebausklik hirm karvaste metsinimeste ees ja veendumus, et valge 
hiiglane, kes võis džungliloomi kokku kutsuda, oli rohkemat kui inimene. 

Ohvitser oli revolvri välja tõmmanud ja tulistas. Teades, millist mõju avaldab 
paugutamine tema argadele sõpradele, hüüdis Tarzan, et nad kiirustaksid. 

Lasku kuuldes pöördus mõni ahv ümber ja pistis plehku. Kuid Cholk ja veel umbes 
pool tosinat ahvi tormasid edasi, haarasid ahvinimese käsu peale tema ja Werperi 
kaenlasse ning viisid džunglisse. 

Ähvarduste, etteheidete ja sõimu abil õnnestus ohvitseril keelitada oma lõdisevat 
mustanahalist meeskonda eemalduvate ahvide pihta kogupauku andma. 


See oli hõre, ebaühtlane kogupauk, kuid üks kuul tabas märki. Kui džungel juba 
varjas karvaseid päästjaid, lõi Werperit oma laial õlal kandev Cholk vaaruma ja 
kukkus maha. 

Silmapilk hiljem tõusis ta uuesti jalule, kuid tema ebakindlast kõnnakust taipas 
Werper, et ahv oli raskesti haavatud. Ta komberdas teistest tükk maad tagapool ja 
alles mitu minutit pärast seda, kui nad Tarzani käsu peale seisma jäid, jõudis ta küljelt 
küljele vaarudes teistele järele ja varises oma kandami raskuse all maha. 

Kukkudes pillas Cholk Werperi kõhuli, nii et ahvi keha jäi mehele põiki üle selja. 
Werperi käed, mis olid ikka veel selja taha kokku seotud, puutusid äkki millegi vastu, 
mis polnud ahvi karvase keha osa. 

Täiesti mehaaniliselt kobasid Werperi sõrmed eset. See oli pehme paun, täis 
väikseid kõvu teri. Werperil jäi hing kinni. Ta tundis selle eseme ära. See oli 
uskumatu, kuid siiski tõsi. 

Palavikuliselt püüdis ta pauna ahvi keha küljest kätte saada ja endale ümber panna, 
kuid seotud käed ei tulnud sellega toime. Kuid tal õnnestus siiski pauna oma 
püksivärvli vahele toppida. 

Tarzan istus temast pisut kaugemal ja püüdis lahti harutada oma köidikute viimaseid 
sõlmi. Lõpuks heitis ta endast eemale viimase nööri ja tõusis püsti. Ta astus Werperi 
juurde, laskus põlvili ja hakkas ahvi läbi vaatama. 

» La on surnud," kuulutas Tarzan. ,,Kui imetabane olevus see oli!" 

Seepeale hakkas ta Werperi köidikuid katki rebima. Eelkõige vabastas ta belglase 
käed. 

»Ülejäänuga tulen ma ise toime," lausus belglane. ,,Mul on väike taskunuga, mis 
neil minu läbiotsimisel kahe silma vahele jäi.” 

Sel moel vältis ta ahvinimese abi, selleks et oma nuga lahti teha ja läbi lõigata rihm, 
mille küljes üle Cholgi õla rippus paun. Saanud sellega hakkama, võttis ta pauna vöö 
vahelt välja ja torkas põue, tõusis siis püsti ja astus Tarzani juurde. 

Taas valdas teda ahnus. Ununesid kõik head kavatsused, mis Jane Claytoni 
usaldavus temas oli äratanud. 

Werper ei suutnud kujutleda, mismoodi paun oli suure ahvi kätte sattunud. Vahest 
nägi inimahv tema kokkupõrget Ahmet-Zekiga, märkas araablase käes pauna ja võttis 
selle endale? Kuid igal juhul sisaldas see paun Opari kalliskive ja see oli Werperi 
jaoks peamine. 

»Nüüd täitke oma lubadus,” ütles ahvinimene, ,,ja näidake mulle seda kohta, kus te 
nägite minu naist.” 

Väsitav ja tüütu oli pikkamisi kõndiva belglase järel edasi liikuda. Ahvinimest 
ärritas see venimine, kuid eurooplane ei osanud okstel joosta nagu tema teekaaslased, 
ja seetõttu jõudsid nad edasi äärmiselt aeglaselt. 

Mõnda aega järgnesid ahvid neile, siis aga tüdinesid sellest. Esimene ahv peatus 
aasal, ka teised istusid tema kõrvale. Nii nad kükitasid ja seirasid sorakil kulmude alt 
eemalduvaid inimesi, kuni need silmist kadusid. Siis viskas üks ahv end puu alla 
pikali, teised järgisid tema eeskuju. Werper ja Tarzan jätkasid teekonda kahekesi. 
Ahvide käitumine ei hämmastanud ega kurvastanud Tarzanit. 

Nad ei jõudnud veel kuigi kaugele, kui eemalt kostis lõvide möirgamist. 

Tarzan ei teinud tuttavatest häältest väljagi, kuni sellestsamast kandist kõlas nõrk 
püssipauk. Aga kui sellele järgnes hobuste meeletu hirnumine ja peaaegu 
vahetpidamatu tulistamine, mis segunes lõvikarja metsiku möirgamisega, muutus 
Tarzan jalamaid valvsaks. 


»Keegi on hädas,” lausus ta Werperi poole pöördudes. ,,Ma lähen sinna. Need 
võivad olla sõbrad.” 

»» Vahest on nende seas ka teie naine,” oletas belglane. 

Leidnud pauna, hakkas ta ahvinimest kartma ja mõtles kogu aeg, kuidas jalga lasta 
selle hiiglasest inglase juurest, kes oli ühtaegu nii tema vabastaja kui ka vangivalvur. 

Tarzan hüppas üles, justkui oleks saanud piitsahoobi. 

»Mu jumal!" hüüdis ta. ,,Jane võib seal olla ja neid ründavad lõvid! Nad on juba 
laagris, ma kuulen seda hobuste hirnumisest, aga praegu kisendab inimene. Jääge siia, 
tulen teie juurde tagasi. Pean enne seal ära käima." 

Ta hüppas puu otsa, hakkas kergelt ja väledasti, vaikselt ja kuuldamatult edasi 
liikuma nagu kehatu vaim. 

Ühe minuti seisis Werper paigas, kuhu ahvinimene ta jätnud oli. Siis sigines ta 
huultele kaval naeratus. 

»Jääda siia?" pomises ta endamisi. ,,Jääda siia ja oodata, kuni sa tagasi tuled ja 
minult mu aarde ära võtad? Ei, mu sõber, ma pole lollpea.” 

Werper pöördus läände, tungis vääntaimede tihedast võrgust läbi ja kadus igaveseks 
lord Greystoke'i silmist. 


XXIV. Koju 


Sedamööda kuidas Tarzan lähenes abessiinlaste laagrile, muutus üha kindlamaks 
tema veendumus, et inimesed ei saa seal raevunud kiskjatest jagu. Viimaks hakkas 
puude vahelt paistma lõkketuli ja juba järgmisel silmapilgul rippus ahvinimese 
hiiglaslik kogu laagri kohale ulatuva oksa küljes. Ta heitis kärme pilgu alla 
tapatalgutele ja see pilk haaras ühekorraga kogu laagrivälja. Tarzani silmad peatusid 
naise kogul, kes seisis tohutust lõvist kahe sammu kaugusel. Naist lahutas metsikust 
kiskjast ainult hobuse laudjas. 

Lõvi valmistus juba hüppama, kui Tarzan seda traagilist pilti nägi. Alasti ja relvitu 
ahvinimene rippus peaaegu lõvi kohal. Viivitada enam ei tohtinud. Tarzan ei 
kõhelnud silmapilkugi. 

Jane Claytonile tundus olukord nii lootusetu, et ta oli lõvi pilgu all otsekui 
kivinenud ja võttis tema rünnakut täieliku apaatiaga. Ta ootas ükskõikselt seda 
lühiajalist valu, mida tekitavad kohutavad kihvad ja julmad kõverad küüned, enne kui 
jäädavalt ununevad kõik kannatused ja mure. 

Miks pidi ta põgenema? Parem oli juba kohe surma saada, nagunii polnud enam 
pääsu. Ta ei sulgenud isegi silmi, et mitte näha lõvi pärani lõugu. Jane nägi, kuidas 
lõvi tagajalad enda alla tõmbas, valmistudes hüppama, ja just sel hetkel, kui ta juba 
õhku kerkis, kargas puu otsast alla tugev pronkspruun kogu. 

Jane'i silmad läksid üllatusest suureks, kui ta pronks-pruuni hiiglast nägi. Ta unustas 
lõvi, ta unustas omaenese hädaohu selle elluärganud ime ees. Huuled paokil, käed 
rinnale surutud, kummardus noor naine ettepoole, võlutuna imelisest ilmutusest. 

Ta nägi, kuidas lihaseline keha hüppas lõvile selga. Ta nägi, kuidas lõvi tõugati 
jõuliselt kõrvale just sel silmapilgul, kui too oli naisele juba peaaegu peale langemas. 

Tarzan, tema Tarzan oli elus! Kirjeldamatu rõõmuhõise pääses Jane'i huulilt ja 
tardus samas, kui ta nägi oma meest täiesti kaitsetuna, lõvi aga oli juba löögist 
toibunud ning pöördus Tarzani poole, et talle kätte maksta. 

Ahvinimese jalge ees lebas tapetud abessiinlase laetud püss. Viimase lõhkirebitud 
keha lamas samas kohas, kuhu Numa selle jätnud oli. Kiire pilk, mis otsis maast 


mingit kaitsevahendit, märkas püssi, ja kui lõvi tagajalgadele tõusis, et haarata 
käppade vahele jultunud olendit, kes oli söandanud oma tühipaljast jõudu Numa ja 
tema saagi vahele toppida, vihises õhus raske püss ja murdus lõvi laial kiirul pooleks. 

Ahvide Tarzan ei virutanud seda hoopi kui lihtsurelik, vaid sõgeda raevuga nagu 
metsloom. 

Purunenud püssitoru tungis sügavale lõhkilöödud koljusse ja relva raudne suue 
kooldus teravnurkselt. 

Sel silmapilgul, mil elutu lõvi maha varises, sööstis Jane Clayton mehe käte vahele. 
Viivuks surus Tarzan kalli olendi oma võimsa rinna vastu, siis aga meenus talle neid 
ähvardav oht. Igast kandist tormasid lõvid uute ohvrite kallale. Neid ähvardasid 
surnuks tallata lõhkuvad hobused. Nende pea kohal vihisesid veel elus olevate 
abessünlaste kuulid. 

Jääda siia veel kauemaks tähendas kindlat surma. Tarzan haaras Jane'i ja tõstis õlale. 
Abessiinlased olid märganud, kuidas alasti hiiglane puu otsast laagrisse hüppas, nüüd 
aga vaatasid hämmastunult, kuidas ta uuesti puu otsa kargas ja kadus niisama 
ootamatult, kui oli tulnudki, viies kaasa nende vangi. 

Nad olid üleliia hõivatud enesekaitsest, et proovida teda takistada, ka ei tahtnud nad 
raisata hinnalisi kuule, mida järgmisel silmapilgul võis tarvis minna, et lüüa tagasi 
metsiku vaenlase rünnakut. Ja nii kaduski Tarzan koos Jane'iga, ilma et keegi teda 
takistanud oleks. Veel kaua kostis nende kõrvu taplusekära, kuni see lõpuks kauguses 
vaibus. 

Süda täis ülevoolavat rõõmu, suundus Tarzan oma kallihinnalise kandamiga sinna, 
kuhu oli jätnud Werperi. 

Ta oli nii õnnelik, et otsustas belglasele andeks anda ja isegi aidata teda jälitavate 
võimumeeste eest kaduda. Aga kui ta kohale jõudis, Werperit enam seal polnud. 
Tarzan hõikas teda mitu korda nimepidi, kuid vastust ei tulnud. 

Jäänud uskuma, et mees oli tahtlikult tema juurest jalga lasknud, otsustas John 
Clayton, et pole sugugi kohustatud oma naist ka veel edaspidi ohtu saatma, et otsida 
belglast. 

»Põgenemisega tunnistas ta end süüdi, Jane," ütles ta. ,, Jätame ta saatuse hoolde, 
mille ta ise endale valmistas.” 

Otsekui kaks koju pöörduvat turteltuvi suundusid nad sinna, kus kunagi oli olnud 
nende õnnelik maja, nüüd aga valitses tühjus ja häving. Kuid peagi taastatakse see 
kõik ustavate waziride kuulekate mustade kätega. 

Nende tee viis mööda Ahmet-Zeki külast ning nad nägid sellel kohal tara ja onnide 
põlenud, suitsevaid ahervaremeid 

— Võimsa vaenlase raevuka kättemaksu tunnistajaid. 

»»See on waziride kätetöö!" hüüatas Tarzan. 

»Jumal õnnistagu neid!" lausus Jane. 

»Nad ei tohiks meist kuigi kaugel olla," tähendas Tarzan. ,,Seal on Busuli ja teisedki 
koos temaga. Kuld on läinud, läinud on ka Opari kalliskivid, Jane. Kuid me oleme 
koos ja meil on wazirid. Meil on armastus, truudus ja sõprus. Mis tähtsus on selle 
kõrval kullal ja kalliskividel!" 

» Oleks vaid Mugambi elus," vastas naine, ,,!tema ja teised vaprad mehed, kes minu 
eest oma elu andsid.” 

Vallatuna rõõmust ja vaiksest nukrusest, liikusid nad sõnatult edasi läbi tuttava 
džungli. Õhtu eel tabas Tarzani kõrv kaugeid hääli. 

»»Me läheneme waziridele, Jane," sõnas ta. ,, Kuulen eespool nende hääli. Nähtavasti 
jäid nad ööseks puhkama.” 


Pool tundi hiljem jõudsid nad trobikonna mustade sõjameeste juurde, kes Busuli 
kutsel olid tulnud sõjakäigule röövlite vastu. Koos nendega olid ka suguharu naised, 
kes leiti Ahmet-Zeki laagrist. Meestesumma keskel Busuli kõrval seisis kõrge must 
kogu, kes isegi pikakasvuliste waziride seas silma torkas. See oli Mugambi, keda Jane 
Clayton arvas oma maja mustaks põlenud varemete all hukkunud olevat. 

Oo, milline kohtumine see oli! Hilisööni rõkkas pime mets tantsust, laulust ja 
naerust. Taas üksteist leidnud sõbrad pajatasid lõpmatult oma seiklustest, heitlustest 
metsloomade ja metsinimestega. 

Juba terendas taevarannal koit, Busuli aga kirjeldas sajandat korda, kuidas nad 
käputäie sõjameestega olid jälginud abessünlaste ja röövlite võitlust, pärast röövlite 
põgenemist aga roostikust välja tulnud ja kallihinnalised kangid ära tassinud, et peita 
sellisesse kohta, kust neid iialgi ei leia ükski röövel. Nende mõningad meenutused 
belglasest tõid selgust ka Albert Werperi reetlikkusse. Ja ainult leedi Greystoke leidis 
temas midagi kiiduväärset, kuid ka temal oli raske siduda Werperi arvukaid alatuid 
tegusid ainsa näitega aust ja õiglusest. 

»Iga inimese südamesopis peitub õigluse idee," tähendas Tarzan. ,.Isegi rohkem kui 
abitus äratas sinu usaldus hetkeks selle langenud inimese uinuva südametunnistuse. 
See ainus heategu lunastas kõik.” 

KKK 

Mitu kuud oli sellest mööda läinud. Opari kulla abil taastasid ustavad wazirid 
Greystoke'ide hävitatud mõisa. Elu suures Aafrika farmis läks jälle oma rada ning 
kulges vaikselt ja rahulikult, nagu enne Werpari ja araablaste tulekut. Möödunud 
päevade mured ja hädad olid unustatud. 

Esimest korda pärast kuudepikkust rasket tööd lubas 

lord Greystoke endale väikese meelelahutuse. Korraldati suur jaht, et nende ustavad 
töölised saaksid tähistada töö lõpetamist. 

Jaht läks igati korda ja kümme päeva hiljem asusid raskete kandamitega koormatud 
jahimehed Waziri lagendiku poole koduteele. 

Lord ja leedi Creystoke sõitsid koos Mugambi ja Busuliga kõige ees, naerdes ja 
juteldes omavahel selle sõbraliku familiaarsuse sundimatusega, millega huvide ühtsus 
seob mistahes rassist või suguharust inimesi. 

Äkki lõi Jane Claytoni hobune kohkunult taganema mingisuguse eseme ees, mis 
välul rohu sees peidus oli. Tarzani terav silm otsis hobuse kohkumise põhjust. 

»Mis see on?" hüüdis ta sadulast maha hüpates. 

Minut hiljem seisid kõik käputäie inimluude ümber. 

Tarzan kummardus ja tõstis üles nahast pauna, mis vedeles paljaksnäritud kontide 
keskel. Imestushüüd pääses ta huulilt, kui ta selle sees väikeseid ümmargusi esemeid 
kompas. 

»»Opari kalliskivid!" hüüdis ta pauna kõrgele tõstes. ,,See siin on kõik, mis Werperist 
on järele jäänud!" Ja ta osutas kontidele oma jalge ees. Mugambi pahvatas naerma. 

»Vaata sisse, bwana,"” lausus ta, ,.ja sa näed, missugused need Opari kalliskivid on. 
Sa näed, mille eest belglane oma elu andis.” 

Ja neeger naeris veelgi suurema häälega. 

»Mis sa naerad?" küsis Tarzan. 

»Ma täitsin belglase pauna jõekivikestega, enne kui abessiinlaste laagrisse 
põgenesin. Jätsin belglasele harilikud kivid ja võtsin kaasa need, mis on sinu 
varandus. Tee paun lahti ja sa näed seda ise.” 

Tarzan harutas lahti rihma, millega pauna suu oli kinni seotud, ja raputas peopesale 
näputäie kivikesi. Mugambi silmad läksid hämmastusest pärani, Jane Clayton aga 


kiljatas vaimustusest, kui luitunud, kulunud paunast pudenes välja sätendavaid, 
eredaH küütlevaid kive. 

»Opari kalliskivid!" hüüdis Tarzan. ,, Aga kuidas need uuesti Werperi kätte 
sattusid?" 

Sellele küsimusele ei suutnud keegi vastata, sest Cholk ja Werper olid surnud, peale 
nende ei teadnud seda aga ükski hing. 

»Vaeseke?" sõnas ahvinimene sadulasse hüpates. ,,Ta tagastas mulle kadunud 
varanduse isegi pärast surma. Puhaku siis tema patud koos tema luudega!" 

1. Mõrtsukatöö ja röövimine 


Hauptmann Fritz Schneider tammus vaevaliselt džungli igiigavat teed. Laubalt ja 
kuklalt voolas tal higi ojadena põskedele ja härjakaelale. Ta kõrval sammus 
samamoodi higistades leitnant Obergatz, kuna alamleitnant von Goss järgnes kolonni 
lõpus. Koos temaga tuli ka käputäis askareid ja kandjaid, keda mustad sõdurid valgete 
ohvitseride eeskujul tääkide ja rautatud püssipäradega edasi minema sundisid. 

Hauptmann Schneideri läheduses polnud kandjaid. Seepärast andis ta enda kõrval 
sammuvale mustale sõdurile tunda preisi olemust. Ta tegi seda siiski ettevaatlikult, 
sest kolm valget meest olid džunglis üksinda ning ka mustadel olid laetud püssid... 

Tema ees sammus pool roodu ja järel tuli teine pool. Nii oli härra hauptmanni isik 
hädaohtude vastu enamvähem kindlustatud. Metsiku džungli ähvardavad hädaohud 
näisid olevat sellega kõrvaldatud. Roodu esimese poole ees sammus kaks alasti 
neegrit, kes olid jämeda ahelaga kaelapidi teineteise külge seotud. Need olid 
pärismaalastest teejuhid, keda sunniti niiviisi kultuuri teenistusse. Mustade meeste 
kehad olid täis haavu, kuid aeg-ajalt jagati neile hoope veelgi. 


See oli saksa kultuur, mida niiviisi Aafrika pimedaimas džunglis pärismaalastele 
pähe tüübiti. Olukord oli täpselt sama, mis Belgiaski, sest oli ju aasta 1914 pärast 
Kristust. Saksa võimu väljendus ei võinud ju mustade pärismaalaste jaoks teistsugune 
olla. 

Kuid tõsiasi oli, et teejuhid olid ära eksinud, mida tuleb pärismaalaste juures tihti 
ette. See ei juhtu meelega, vaid on kui paratamatus, millest nad kunagi üle ei saa. 
Hauptmann Schneiderile jätkus teadmisest, et ta oli sattunud inimeste kätte, kelle 
võim oli tema omast väiksem, kuid kes võisid soovi korral ta piinarikkasse surma 
saata. Ta ei tapnud musti teejuhte kohe vaid sellepärast, et lootis nende abiga piin- 
likust seisukorrast välja tulla. Eks neid või ka pärastpoole karistada, mõtles härra 
hauptmann. 

Ahelais teejuhid seletasid, et nad tunnevad teed ja varsti jõutakse kohta, kus on 
kergem liikuda. See seletus oli muidugi vale, sest mustad, keda nii toorelt koheldi, 
lootsid edasi minnes teed leida ja näitasid, et nad tunnevad hästi radu, mida mööda 
rood marssis. 

Džungel, milles hauptmann Schneideri väeosa liikus, oli üks metsikumaid kogu 
Lõuna-Aafrikas. Selles käisid ringi elevant Tantor ja ninasarvik Buto. Mõlemad 
metsamajesteedid pidasid siin jahti ja mõlemale paistis ürgmetsas ruumi küllalt 
olevat. 

Korraga jõudsid džunglirändurid suurele lagendikule, mida silmapiiril raamis 
mäeahelik. Hauptmann Schneider ohkas kergendustundega, sest avanenud vaatepilt 
oli tõesti suurepärane. Ta oli oma väikese väesalgaga marssinud päevade viisi, ilma et 
oleks kohanud väiksematki 

lagendikku, järve või üldse vett. Nüüd tundus, nagu oleks tuldud lõputust 
metsalabürindist lahtise taeva alla. 

Hunn jagas leitnandiga oma rõõmu. ,,Meil on siiski õnne," kostis ta kaaslasele. ,,Kas 
näed seda?" küsis ta käega kauguses oleva farmi poole osutades. 

Leitnant silmitses samuti lagendikku binokliga. 

Jah, see on inglase farm. Muidugi Greystoke'i oma, sest teisi inglasi siinpool 
Aafrikas ei ole. Jumal on tõesti meiega, härra kapten!" 

«Tõepoolest. Meie oleme tulnud selle inglase pesa juurde enne, kui ta on teada 
saanud, et tema kodumaa on sõjaseisukorras meie maaga," vastas Schneider. ,, Hästi, 
laseme tal esimesena tunda Saksa raudset rusikat.” 

»» Oleks tõesti õnn teda kodunt leida," ütles leitnant "Võtaksime ta vangi ja viiksime 
Nairobisse Krautile. Härra hauptmannile naerataks õnn, kui ta saabuks Ahvide 
Tarzaniga ülemuse ette. Sellist sõjavangi ei õnnestu kinni võtta iga päev.” 

Schneider muheles ning ajas rinna ette. See mõte meeldis talle väga ja tema 
enesearmastus tundis leitnandi sõnadest suurt naudingut. 

»»Sul on õigus, mu sõber,” rääkis ta oma kaaslasele. ,,Peaks see asi nii olema, siis 
läheb meil mõlemal hästi. Kuid, kurat võtku, meil tuleb hulk maad käia, enne kui 
kindral Krauti kätte saame. Ta on arvatavasti juba Mombasa poole liikuma hakanud. 
Need inglise sead jõuavad oma viletsa sõjaväega arvatavasti siiski enne meid India 
ookeanini.” 

Kui väike salk lagendikku mööda edasi sammus, paistis meeste meeleolust, et 
kaugemal olev farm meelitab neid enda juurde. Haupt-mann Schneider ja leitnant 
lohutasid end sellega, et leiavad eest John Claytoni ja tema poja ning võtavad nad 
vangi. See lootus ei täitunud, sest kumbagi ei olnud kodus. Vaenulikud sakslased 
leidsid eest ainult leedi Jane'i, kes ei teadnud midagi sõjast Saksamaa ja Inglismaa 
vahel. Kui Schneideri salk farmi jõudis, võttis perenaine tulijaid vastu ikka sama 


lahkuse ja südamlikkusega, mille osaliseks neid harva külastavad valged siin 
harilikult said. 

kik 

Kaugemal idas liikus džunglis Ahvide Tarzan, kes oli Nairobist teel koju. Seal oli ta 
kuulnud esimesi uudiseid maailmasõjast. Ta aimas kohe, et sakslased üritavad kiiresti 
okupeerida Briti Ida-Aafrikat Tarzan ruttas koju, et oma perekonda sakslaste eest 
kuhugi kindlamasse kohta viia. Tal oli kaasas paarkümmend eebenimusta sõdurit. 
Kuigi need olid harjunud džunglis rändama ja jõudsid edasi haruldaselt kiiresti, 
tundus see Tarzanile liiga aeglane. Ta kartis hiljaks jääda. Kui tal poleks mehi kaasas 
olnud, oleks ta tõusnud puudele ja oma harilikul viisil mööda oksi edasi liikunud. 
Nüüd aga, mil olukord seda nõudis, pidi ta eurooplaslikult riietatuna mustade 
salgakese eesotsas maad 

mööda sammuma. Siiski jäi vahe lord Greystoke'i ja alasti inimahvi vahel väga 
väikeseks. 

Tarzani elukaaslane oli hädaohus — see mõte piinas teda järeleandmatult. Ta ei 
mõelnud seejuures leedi Greystoke'i, vaid kellegi naisolevuse peale, kelle ta kord 
küünte ja hammastega võideldes oli endale võitnud ja keda tuli tal nüüd iga hinna eest 
kaitsta. 

Mees, kes waziride eesotsas džungliteed sammus, ei olnud Inglise parlamendi 
ülemkoja liige lord Greystoke, vaid ainult isane ahv, kes ruttas oma emast hädaohust 
päästma. 

Väike ahv Manu, kes kõrgel puude okstel pähkleid otsis, nägi Tar-zanit mööduvat. 
Sellest oli juba aastaid, kui ta viimati suurt tarmanga-nit, valget inimahvi nägi. 
Vahepeal oli Manu vanaks saanud ja juba halliks läinud. Nüüd tuli tema hallidesse 
silmadesse pilt kaugest minevikust, mil džunglite suur valitseja Ahvide Tarzan alasti 
puude okstel liikus ja teiste ürgmetsa asukatega lahinguid lõi. 

Lõvi Numa oli möödunudöise saagi juurde päevaks puhkama heitnud. Kui 
möödatõttava Tarzani lõhn lõvi ninna tungis, tõstis see oma majesteetlikku pead ning 
urises tasa. Ka talle tuli meelde olend, kes oli olnud temaga vaenujalal niikaua, kui ta 
mäletas. 

Tarzani meeled olid ärkvel. Ta oli märganud Manut üleval okstel ja Numa lõhn oli 
tal ninas enne, kui suur kass tema tulekut märkas. Hoolimata rõivastest, mida Tarzan 
kandis, ja inglise seltskonnas õpitud kommetest, jäi ta ikkagi metsade suureks ahviks, 
kes tundis end koduselt alasti olles ja puude okstel liikudes. Aastad, mis ta tsvilisat- 
siooni rüpes oli veetnud, ei olnud ta meeli nüristanud. Tarzan oli kuulnud väikse 
Manu pobinat enne, kui sel inimese tulekust aimugi oli. Isegi tasane kahin, mille 
tekitas tihnikus liikuv panter, ei jäänud Tar-zanil täliele panemata. 

Kuid hoolimata oma meelte teravusest, kiirusest, millega ta läbi džungli ruttas, 
hoolimata hiiglamusklitest, oli ta siiski ainult surelik. Aja ja ruumi seadused maksid 
täiel määral ka Tarzani kohta Keegi ei teadnud seda nii selgesti kui ahvinimene ise. 
Edasi kiirustades põhjas ta seda, et ei saanud üle välu õhus lennata. Tarzan kirus iga 
miili, mis lahutas teda kodust, ning soovis, et juba järgmisel tunnil võiks ta džunglist 
oma farmi ümbritsevale lagendikule astuda. 

Päev järgnes päevale. Tarzan lubas öösiti endale ja meestele pea-tusaega just nii 
palju, kui oli hädapärast puhkamiseks vaja. Päeval peeti jahti ainult nendele 
loomadele, kes juhtumisi ette sattusid. Vahel tabati antiloop Wappi, vahel metssiga 
Horta. Peatuti ainult nii kauaks, et võtta loomast paremad palad, ning rännati kohe 
edasi. 


Viimaks jõuti lagendiku servale, kust paistis Tarzani farm. Juba esimene pilk 
kinnitas, et miski puudus. Tarzani süda tõmbus kokku. Elumaja kõrvalt tõusev väike 
sinine suitsusammas näis kurja kuulutavat. Kuhu olid jäänud tallid, aidad, tööliste 
elamud? Ja miks farmi suure 

elumaja korstnast suitsu ei tõusnud? Nähtu oli tõesti rohkem kui kahtlane. 

Tarzan muutus rahutuks. Kiiremini kui sel teekonnal kunagi enne ruttas ta farmi 
poole. Ta südames oli mingi ebamäärane eelaimus. Midagi oli juhtunud. Kõik ta viis 
meelt olid ärevil, kuid intuitsioon kõneles talle rohkem kui silmad ja kõrvad. Juba 
enne farmi jõudmist oli tal umbes teada, mis ees ootas. 

Hävitatud farmis valitses vaikus. See, mis oli kord olnud Tarzani uhkus, oli nüüd 
hunnik varemeid. Siin-seal suitsesid veel tuhaasemed, mille vahel lebas hulk surnud 
inimesi ja loomi. Ainult elumaja oli alles jäänud, aga isegi seda ümbritsenud 
viinamarjapõõsad olid suuremalt jaolt maha murtud. Õudust farmis suurendas 
hauavaikus. 

Ehmunult ja kloppiva südamega astus Tarzan elumajja. Tal oli tunne, nagu astuks 
lahtise haua juurde, millesse on visatud kõik talle kallis ja püha. 

Vaevalt oli ta lahtisest uksest sisse astunud, kui pilk peatus seinal rippuval 
surnukehal. See oli Muwiro poeg hiiglane Wasimbu, kelle kohus oli juba üle aasta 
olnud kaitsta leedi Jane'i. Röövel ja mõrtsukas, kes ta ka ei olnud, oli ustava Wasimbu 
seinale naelutanud. 

Purustatud ja ümberkukkunud mööbel, verelombid põrandal ning verejäljed seintel 
ja uksel kinnitasid, et lahing oli olnud haruldaselt äge. Saalis klaveri peal lamas neegri 
surnukeha, leedi Greystoke'i toa ukse ees olid kolme Tarzani kõige ustavama neegri 
laibad. Toa uks oli aga kinni. Tarzan vajus longu. Pilt ta silme ees oli tõesti kohutav, 
kuid... 

Milline pilt avaneks teisel pool suletud ust? Tinaraskete jalgadega sammus Tarzan 
ukse poole. Ta kobas ukselinki. Enne tuppa astumist kogus ta ennast ja avas siis järsu 
liigutusega ukse. Nüüd oli ta jälle kartmatu Tarzan, kes oli end kõige vastu ette 
valmistanud. 

Ükski lihas tema näol ei liikunud, kui ta lähenes pikkade sammudega diivanile, 
millel lamas, nägu alaspidi, naise surnukeha. See oli veel hiljuti olnud noorust, elu ja 
armastust kiirgav olend, nüüd aga.. 

Vaikselt seisis Tarzan surnukeha ees. Ta silmi ei tumestanud asjata pisarad, aga mis 
tal meelel oli, seda teab üksnes jumal. Tema näo-joonedki ei väljendanud midagi. 
Kaua aega seisis ta sõnatult ja vaatas surnukeha. Viimaks ta kummardus ja pööras 
lahkunu selili. Nüüd alles avanes kohutav pilt: tuli oli laiba nägu ja poolt pead 
tundmatuseni muutnud. Tarzan ohkas. Selles ohkes väljendus põhjatu valu ja viha. 

Katkine Saksa sõjaväepüss ja põrandale jäänud verine sõdurimüts tunnistasid 
selgesti, kes selle kohutava ja mõttetu kuritöö toime panid. 

Tarzan seisatas minutiks surnukeha ees. Oli see tõesti tema? Nägu, millest oleks 
võinud kadunut tunda, oli tules kannatada saanud, nagu ka rõivad, mis ei aidanud 
samuti asjasse selgust tuua. Kuid siis märkas Tarazan laiba sõrmes sõrmust, mille ta 
oli kord Jane'iie ostnud. Nüüd ta enam ei kahelnud. 

Õmalt võttis Tarzan kadunu sülle ja kandis aeda roosipõõsaste vahele. Täis sügavat 
kurbust, kaevas ta haua ning mattis kallima kohta, kus see oli tihti istuda armastanud. 
Hiljem tõi ta majast välja ka mustade surnukehad ja mattis need oma perenaise 
kõrvale. See pühalik toiming sooritatud, lahkus Tarzan aiast, et mõrtsukatöö kohta 
muid asitõendeid otsida. 


Teisel pool maja leidis ta värsked hauad. Need olid muidugi röövlite omad. Kui ta 
need lahti oli kaevanud, selgus, et sinna oli maetud tosina ümber Saksa askareid. 
Surnute riietusest selgus talle, millisest rügemendist ja roodust mehed pärinesid. Seda 
oli küll vähe, kuid ah-vinimesele piisavalt. Talle sai selgeks, kes olid röövli- ja 
mõrtsukatööd juhatanud ohvitserid. 

Tarzan tuli tagasi aeda roosipõõsaste vahele, võttis mütsi peast ning seisis mõne 
minuti langenuid mälestades. See lihtne sõnatu jumalagajätt oli mõeldud muidugi 
sellele, keda ta oli siin ilmas üle kõige armastanud. 

Kui päike juba soojendama hakkas, lahkus Tarzan hunnide rüüstatud farmist sama 
teed, mida mööda olid läinud hauptmann Fritz Schneider ja tema kaaslased. Nende 
jäljed olid veel selgesti näha. 

Tarzani lein oli tumm ja piiritu. Kurbus halvas kõik mõtted peale ühe: ,,Ta on 
surnud! Surnud! Surnud!" Üha uuesti kordas ta seda mõtet. Näis, nagu ei saakski ta 
sellest enam lahti. Jalad liikusid masinlikult, ajugi masindas ainumat mõtet. Siis tuli 
talle appi harjumus — džunglis ei tohi ju alalisi hädaohte unustada. Ettevaatlikkus oli 
aastate jooksul saanud Tarzani teiseks iseloomuks. 

Natukesehaaval hingevalu vähenes, või õigemini — sellele lisandus viha. Viha oli 
džunglis kohaseim kaaslane. See andis ajule uue tegevuse ja aitas meeles pidada 
džungli hädaohtusid. Viha ei olnud talle uus tunne. Ta oli seda Saksamaa ja sakslaste 
vastu tuhandeid kordi tundnud. Seekord oli vihkamise esile kutsunud abikaasa 
tapmine, mis suurendas seda tunnet kõige vastu, kus oli tegemist elava või surnud 
sakslasega. Viimaks kasvas Tarzani viha nii suureks, et ta pööras pilgu taevasse kuu 
Goro poole, tõstis käed üles, sajatas kurjategijaid ning vandus mõrtsukatele 
kättemaksu. Ta kirus hunne, nende esiisasid ja järeltulijaid nii kaugele tagasi, kui neid 
maa peal on olnud, ja nii kaugele ette, kui neid maa peale veel tuleb, ning andis 
endale vaikse vande võidelda nendega nii kaua, kui ta elab. 

Pärast vannet tundis Tarzan kergendust. Ta elu sai uue eesmärgi, mille 
saavutamiseks oli vaja rakendada kogu jõud ja osavus. Tegevusest paremat kurbuse 
peletajat ei ole, eriti siis, kui tegevuse siht on kättemaks. 

Tsivilisatsioon oli lord Greystoke'ilt röövinud kõik, mis oli talle kallis. Nüüd 
taganes ta tsivilisatsiooni mõju alt ka hingeliselt. Koor, mis temas metslast kattis, ei 
olnud kunagi väga paks olnud. Ta oli ikkagi 

8 

metslaseks jäänud. Eurooplase viisi oli ta riietunud ja elanud ainult seepärast, et 
arvas nii abikaasale enam meeldivat. Kuid mõtteavaldused olid Tarzanil tihti 
tsivilisatsioonivastased. Tsivilisatsioon oli tema arvates ainult vabaduse piiramine. 
See röövis inimeselt tegevus- ja mõttevabaduse, vabaduse armastada ja isegi vihata. 
Ta põlgas rõivaid, sest need olid tülikad ja inetud ning tuletasid meelde Londoni ja 
Pariisi töö-lislinnajagude vaeseid. Rõivad tähistasid tsivilisatsiooni silmakirjalikkust. 
Nende kandmist põhjendati inimese häbitundega olla katmata kehaga, mis on loodud 
jumala enda järgi! Ta oli rändtsirkustes näinud alamaid olendeid riietatult ja pannud 
tähele, kui narrid ja üleslöödud need välja nägid. Samamoodi oli lugu teatavasti 
Tarzani endaga, kui ta pärast kahekümneaastast alasti elu džunglis oli sunnitud rõivaid 
kandma. Ta pidas lugu hästi arenenud lihastega ilusti vormitud kehast. See kehtis 
tema juures mitte ainult inimeste, vaid ka lõvide, antiloopide ja teiste loomade kohta. 
Ta ei mõistnud, kuidas oleksid rõivad võinud olla ilusamad kui puhas, sile ja terve 
nahk, või püksid kenamad kui ilusti vormitud keha proportsionaalsete ihuliikmetega. 

Tsivilisatsiooni rüpes oli Tarzan leidnud ahnust, omakasu ja toorust palju rohkem 
kui džunglis. Kuigi seesama tsivilisatsioon oli andnud talle naise ja mitu head sõpra, 
keda ta armastas, ei olnud ta tunnistanud kunagi tsivilisatsiooni samal kujul nagu 


meie. Seepärast oli tal kerge tsivilisatsioonist loobuda ja minna taas džunglisse ainult 
rii-deriba niuetel ning oda ja vibu käes. 

Peale oda, vibu ja noolte oli Tarzanil veel isalt päritud jahinuga ja pikk nöör, mida 
ta kandis kokkukeritult üle õla heidetuna. Vibu ja nooled rippusid tal harilikult seljal, 
aga oda kandis vaheldumisi käes ja õlal. Varem oli tal kaelas rippunud teemantidega 
kaunistatud kee, mille külge kinnitus isa ja ema pilti sisaldav medaljon. Pulmade ajal 
kinkis ta selle Jane Claytonile, kuid surnukeha juurest ta seda enam ei leidnud. Tarzan 
jõudis veendumusele, et mõrtsukad olid selle ta naiselt röövinud, ning ta otsustas ka 
kalli mälestuseseme röövimise pärast sakslastele kätte maksta. 

Saabunud oli peaaegu kesköö, kui Tarzan väsimust tundis. Ta oli liikunud aeglaselt 
ning mõelnud minevikujuhtumustele ja plaanitsenud tulevikku. Kogu oma teekonna 
jooksul oli ta haudunud ennekõike kättemaksu ja jõudnud kindlale otsusele, et nõuab 
sakslastelt rohkem kui ainult silm silma ja hammas hamba vastu olemist Aeg pole 
seejuures tähtis, peaasi et ta oma kavatsusest kinni peab. 

Hingelt ja vaimult oli Tarzan nüüd kiskja, kellele aeg oli tähtsusetu. Kiskjad 
tunnevad huvi ainult oleviku vastu, neile on tähtis ainult see, mis praegu toimub. Et 
aga praegu on alati olevik, siis on nendel aega terve igavik talitada silmapilgu huvide 
kohaselt Kuigi inimahvil oli rohkem mõistust kui teistel kiskjatel, liikus ta siiski aeg- 
laselt ning tegutses kiiremalt vaid otsese tarviduse korral. 

Olles pühendanud end kättemaksule, muutus kättemaks Tarzani elusihiks, mille 
saavutamiseks oli aega küllalt. Et ta varem puhkuse-peatust ei teinud, see tuli tema 
vastupidavusest ja mõtete seotusest hiljutiste juhtumustega. Nüüd tundis ta väsimust 
ja otsustas tõusta läheduses asuva hiigeltamme okstele, kus ta oli mitu korda ennegi 
puhanud. 

Taevas liikusid kiiresti paksud mustad pilved, kui korraga tuli nähtavale kuu Goro, 
mis hoiatas Tarzanit läheneva tormi eest. Goro kadus uuesti pilvede taha ja džunglis 
muutus järjest pimedamaks. Viimaks oli pimedus nii paks, et seda oleks võinud 
peaaegu käega katsuda. Meile, kes me troopika öiste tormidega tuttavad pole, oleks 
see pimedus päris kohutav tundunud, eriti veel seepärast, et seda saatis okste prak- 
sumine ja tuule kohin, mis aeg-ajalt salapäraselt lühikeseks ajaks vaikis. Tuulehood ja 
vahepealne vaikus tuletasid elavalt meelde tihnikus hiilivat kiskjat, kes ähvardab iga 
silmapilk ohvrit kallaletungiga. Tarzanit algav torm ei kohutanud. Ta tuli allapoole 
tugevamatele okstele ning liikus edasi puu poole, mille oli endale puhkekohaks 
valinud. Maa peale laskuda ta ei võinud, sest haistis, et kusagil läheduses viibib lõvi 
Numa. Mööda kitsast teerada liikus ka ninasarvik Buto, kellega ta praegu tegemist 
teha ei tahtnud. 

Kui ta viimaks tõusis puuokstele, kus kavatses öö mööda saata, oli tuul juba päris 
maruks muutunud. Puude ladvad paindusid puhanguis kohinaga. Tarzan ronis ikka 
kõrgemale, kuni jõudis haruni, mille peale ta oli kunagi varem okstest aseme teinud. 
Pimedus aina suurenes, ogu taevas oli kaetud paksude mustade pilvedega. Äkki ta 
peatus sil-apilguks, tegi järsu hüppe kõrvale ning ronis kiiresti kõrgemale. Mis võis 
selle põhjus olla? Polnud ju midagi näha ega kuulda. Vähemalt meie poleks hädaohtu 
märganud. Natuke hiljem võis kuulda tigedat urisemist ja kui kuu uuesti pilvede 
vahelt välja tuli, oleksime võinud arzani puhkekohas näha panter Sheetat. Tarzan oli 
jõudnud otse Sheeta kohal asuvale oksale. Meest ja suurt kassi lahutas teineteisest 
vaid mõni jalg maad. Panter tõusis istukile, uid Tarzani kohutavast urinast hoolimata 
ei kavatsenudki loom omar-oliliselt hõivatud aset loovutada. Kihvu paljastades ja 
tigedasti urisedes vaatas ta pruuninahalist rahurikkujat Asemest kõrgemal oleva ksa 
peal lamades võttis Tarzan noa, mis oli nii mõnigi kord ta elu äästnud ja teinud oma 


kandjast džungli valitseja. Sheeta ei jätnud uriinist. Tarzan arvas, et võib-olla on see 
vaid kassi lihtne ähvardus, illega džunglis nii tihti tavatsetakse vaenlast eemale 
peletada. Ta vas-pantrile sama mõõduga. 

»Lastevaras!" karjus Tarzan suurele kassile. Panter tõusis jalule ja vardas inimest 
oma koledate kihvadega. Inimahv üritas torgata teda oaga pähe. ,, Ma olen Ahvide 
Tarzan!" karjus ta kassile. ,,See on Tarani ase! Mine siit ära või ma tapan su!" Ta 
rääkis suurte ahvide kee- 

les ja on kaheldav, kas panter temast aru sai. Sheetale sai igatahes selgeks, et see 
paljasnahkne valge ahv tahab teda puu otsast ära ajada. Ta ei mõtelnudki lahkuda. 
Loom taganes pisut ja püüdis hiiglaküüsi omava käpaga rahurikkujat tabada. Kuid 
Tarzan oli nobedam. Ta tõmbas väledasti end tagasi ja haaras oda, millega torkas 
Sheetale pähe. Vastuseks tuli tigeda kassi metsik karjatus. Taganemise asemel kavat- 
ses panter hoopis peale tungida. See tal ei õnnestunud, sest iga katse korral põrkas ta 
vastu teravat oda. Sheeta muutus aina tigedamaks ja kaotas viimaks ettevaatlikkuse. 
Julge hüppega maandus ta samal oksal, millel Tarzan seisis. Nüüd olid vaenlased 
teineteise vastas: panter puutüve ligi, inimene aga kaugemal. 

Oks, millel nad nüüd seisid, paindus. Marutuul kõigutas puud nagu tormilained 
laeva. Tarzani olukord näis peaaegu lootusetu olevat, sest tema põgenemistee oli läbi 
lõigatud. Ainus, mida ta veel teha võis, oli taganeda sinna, kus oks oli liiga nõrk kahe 
raskusele. Samm-sammult järgnes talle suur kass, keda ainult oda peale tungimast 
takistas. Seda Tarzan sooviski — meelitada panter sinna, kus tal jalgadele enam ruumi 
ei jää ja pole enam võimalik hüpet teha. 

Vahepeal oli tuulele järgnenud äikesetorm, mis valgustas džunglit aeg-ajalt 
välkudega. Sellises olukorras näisid puuoksal kukuvad kahe-võitlejad suures ohus 
olevat. Oksa paindumine kehade raskuse all, puu kiikumine marutuules, all kohutav 
džunglisügavus, üleval, ristlevad piksenooled muutsid võitluse veelgi kohutavamaks. 

Viimaks otsustas Tarzan suurele kassile kallale tungida. Ta riputas oda seljale, võttis 
noa paremasse kätte ja tegi hulljulge hüppe. Seda nägi Sheeta, kes katsus teda käpaga 
tabada. Oleks see loomal õnnestunud, võiksime siinkohal Tarzani juhtumuste 
kirjeldamisele punkti panna. Kuid ahvinimene oli Sheeta püüet aimanud ning hüppas 
üle ta pea. Olles õhus parajasti pantri kohal, pööras ta end järsult ümber ja langes 
looma selga nagu sadulasse. Samal silmapilgul kui ta pantri selga istus,, vajutas ta noa 
kiskja kehasse. Ehmatus ja valu muutsid Sheeta meeletuks. Möirates katsus ta enda 
seljas istuvat meest kihvade ja küüntega tabada. Rabelemise tõttu kaotas loom 
tasakaalu ja kukkus Tarzanit kaasa tõmmates alla džunglisügavusse. Oli kuulda okste 
raginat ja viimaks tumedat mütsatust. 

Sheeta kukkus kassi kombel jalgadele, kuid suur hoog ja inimese > raskus vajutasid 
ta vastu maad. Panter katsus küll kohe püsti tõusta, kuid oli juba hilja: ahvinimese 
nuga oli talle vahepeal surmava löögi andnud. Tarzan tundis, kuidas looma lihased 
lõdvenesid ja see elutult maha vajus. 

Tarzan tõusis püsti, asetas jala kiskja laibale, pööras näo ülespoole ja tõi kuuldavale 
suurte ahvide kohutava võiduhüüu, mis segunes pik-semürinaga ja pani ümbruskonna 
väiksemad olendid hirmu tundma. 

Tarzan oh oma tahtmise saanud — ajanud vaenlase endale tehtud magamiskohast 
ära — ja võis nüüd rahulikult uinuda. Enne puu otsa naasmist korjas inimene mõne 
suurte lehtedega taime. Magamisaseme kordaseadmine võttis aega ainult mõne 
minuti. Tuulest ja tormist hoolimata magas Tarzan peagi sügavat und. 


II. Lõvikoopas 


Vihma sadas rohkem kui kakskümmend neli tundi järjest ja aeg-ajalt päris 
maruliselt. Kui torm rauges, oli teerada, mida mööda Tarzan sammus, päris poriojaks 
muutunud. Sellele hädale kaasnes veel külm, mis teelise kannatusi suurendas. Kuid ta 
jätkas jonnakalt teekonda. Väike ahv Manu märkas inimest ning saatis tema suunas 
paraja jao sõimu ja kadus ise kõrgematele okstele. Selline oli loomakese tavaline 
teguviis. Torm oli nähtavasti vaigistanud džungli suuri kiskjaid, sest Tarzanit ei 
tülitanud enam ei Numa ega Sheeta. 

Järgmise päeva pärastlõunal tuli päike Kudu pilvede tagant nähtavale. Suurel 
lagendikul, kus Tarzan parajasti sammus, soojendas päike teda parajal määral. Tee 
hakkas samuti tahenema ning ahvinimese tuju paranes nähtavalt. Siiski jäi ta 
metsikuks olendiks, kes nüüd lõuna poole marssivate sakslaste jälgi otsis. 

Tarzan oli jõudnud juba Saksa Ida-Aafrika piiridesse ja kavatses jätkata oma 
teekonda lääne poolt Kilimandžaaro mäestikku. Kui ta mäestikust mööda jõuab, 
keerab ta ida poole ja otsib läbi metsad kuni raudteeni, mis viib Tangasse. Sellise 
plaani koostas ta seepärast, et vastavalt valgete inimeste tavadele katsuvad sakslased 
pärast röövkäiku kiiresti džunglist raudteeni välja jõuda Samuti näis tõenäoline, et 
Saksa Aafrikas olevat sõjaväge koondati sedasama raudteed pidi teatud punktidesse, 
eeskätt muidugi Briti asumaa piiride lähedusse. 

Paar päeva hiljem oli Tarzan juba Kilimandžaaro lõunapoolses servas. Veel natuke 
maad ja ta jõuab lagendikule. Oli pärastlõunane aeg, tuuline ja külm ning kõigele 
lisaks hakkas vihma sadama. Juba langes mõni suur piisk ta paljastele õlgadele. Oli 
tunda, et ilm läheb veel külmemaks. Tarzan, kes oli küllalt külma ja vihma 
kannatanud, kirus ilma, nis ei näinud sugugi paranevat. Ta otsustas esimesel 
võimalusel ku-ugi varjule minna ja oodata" saju lakkamist. 

Edasi sammudes kuulis ta korraga taamal suurtükipauku. See tuli tugelt ida poolt, 
arvatavasti raudtee lähedusest. Nüüd oli ta kindel, et lahingud inglaste ja sakslaste 
vahel olid juba alanud. Tema rinda täitis silmapilguks uhkusetunne - oli ta ju ka 
inglane. Kuid järgmisel hetkel tärkas teine mõte. ,,E1," pomises ta endamisi. ,, Inglane 
ma ei ole, sest inglased on inimesed, aga Ahvide Tarzan on tarmangani." See 

seletus oli tema arvates küll õige, kuid mõjus meeleolu alandavalt. Ta kahetses, et ei 
saanud olla koos inglastega sakslaste vastu võitlemas. Tarzan kahetses, et inglased on 
inimesed, mitte aga suured valged ahvid, kelleks ta ennast pidas. 

«Homme jätkan teekonda ja otsin need sakslased üles," kinnitas ta endale. ,, Täna on 
tarvis puhkekoht leida." Oma viimaste sõnade kohaselt keeras ta teelt kõrvale ning 
hakkas koobast või mõnd muud kohast vihma ja tuule eest varjavat paika otsima. 
Varsti leidiski ta mäeveerul kitsa käigu, mis näis kuhugi sügavamale mäe sees 
olevasse koopasse viivat. Nuga käes, astus ta ettevaatlikult maa-alusesse käiku. Ta 
teadis, et see koobas on kindlasti mõne kiskja peiduurgas, aga missuguse oma, sellest 
ei olnud tal veel aimu. Avause ümbruses oli hulk kive. Tarzan otsustas selle kividega 
sulgeda, kui koobas peaks tühi olema, ja selles kõikide hädaohtude eest kaitstuna 
rahuliku öö veeta. Olgu väljas milline torm tahes, on ta kuivas ja soojas kohas seni, 
kuni ilm võimaldab teekonda jätkata. Tarzan märkas, et käigust voolas väike ojake, 
mis tõendas, et koopas oli allikas. 

Koopale lähenedes laskus Tarzan põlvili ja nuusutas maad. Kume urin tuli ta huulilt 
ja valged kihvad paljastusid. ,, Numa, kurat võtaks," urises ta tasa. Ta siiski ei 
peatunud. Võib-olla pole lõvi parajasti koopas. Oleks see nii, siis ta sisse ei saakski, 
vähemalt nii kaua, kui Tarzan ta eluaset kasutab, mõtles ahvinimene. Koopa avaus oli 


madal, siseneja pidi laskuma käpuli. Enne sisenemist vaatas ta mõlemale poole ning 
ka taha, sest tahtis läbi ajada üllatusteta. 

Juba esimesel pilgul nägi ta ees kitsast tunnelit, kuhu tungis valgus tema tagant. 
Tunnelis oli hämar, kuid võis näha, et see oli tühi. Tarzan roomas ettevaatlikult edasi 
ja mõtles, mis saab siis, kui talle korraga lõvi vastu tuleb. Kuid Numat polnud näha. 
Ahvinimene liikus edasi. Viimaks jõudis ta tunnelist läbi ja tõusis püsti. 

Koht, kuhu Tarzan jõudis, oli kraatritaoline umbes saja jala pikkune ja viiekümne 
jala laiune lõhe mäe sees. Igal pool sirutusid üles sadade jalgade kõrgused järsud 
kaljud. Ainuke tee välisilma oli see, mille kaudu ahvinimene oli sisse tulnud. 
Kilimandžaaro igilumega kaetud tippudelt jooksis alla pisikesi ojakesi, moodustades 
siinseal väikesi koski ja oru põhja miniatuurse järvekese. Orus kasvas ainult üks puu 
ja natuke kehva rohtu, kuid suuremalt osalt oli see kaetud liiva ja kruusaga. 

Kõikjal vedeles suurte loomade luid, mille seas leidus ka mõni inimese pealuu. 
Tarzan kergitas imestusest kulme. "Imimsööja!" arutles ta endamisi. ,,Ja nähtavasti on 
elanud siin juba pikemat aega. Hästi! Täna öösel magab Tarzan inimsööja asemel ja 
Numa võib väljas möirata nii palju, kui tahab.” 

Tarzan uuris natuke aega orgu ja pöördus siis tagasi tunnelisse. Leides, et seal oli 
kuivem ja soojem kui väljas, otsustas ta sinna ööseks 

magama jääda. Enne seda aga tuli käigu suue kividega kinni müürida. Ahvinimene 
hakkas välja tulema ja jõudiski peaaegu koopasuule, kui ta nina haistis lähenevat lõvi. 
Tarzan peatus ja silmitses koopasuud. Peagi ilmus sinna suure isalõvi pea ja turi, mida 
kattis paks majesteetlik lakk. Tulija oli ka midagi iseäralikku märganud. Tema 
kollakasrohelised silmad puurisid tunnelihämaruses käpuli olevat ahvinimest. Tige 
urisemine andis märku looma suhtumisest sissetungijasse. 

"Dango, hüääni vend!" karjus Tarzan lõvile. , Ma olen Ahvide Tarzan, 
džunglivalitseja. Täna öösel magan siin mina, sina käi minema!" 

Kuid Numa ei mõtelnudki ära minna. Selle asemel möirgas ta veel kord ja astus 
mõne sammu inimese poole. Ahvinimene võttis kivi ja viskas sellega lähenevat lõvi. 
Tegu iseenesest oli naeruväärne, kuid kes teab. Voib-olla, et see lõvi ründamise 
asemel põgeneb. Lõvide tuju on muutlik. Mitu korda oli selline moodus Tarzanile 
õnneks tulnud, seekord aga mitte. Kivi lendas täpselt Numa nina pihta, looma kõige 
õrnemasse kohta. Lõvi sattus marru ja ta tahtis maha murda olendit, kes püüdis tema 
eluaset hõivata ja viskas teda veel kiviga. 

Numa saba tõusis püsti, selg tõmbus küüru. Kohutavalt möirates ründas ta kiirelt 
Tarzanit. Inimene oli aga jõudnud tunnelist juba taganeda ja lidus orus oleva puu 
poole. Kui ta puuni jõudis, oli lõvi tal päris kannul. Silmapilk hiljem istus Tarzan puu 
alumistel okstel ja sajatas Numat, kes all möirgas ja äralipsanud saaki verejanuliste 
silmadega vahtis. 

Nüüd tuli vihma juba nagu oavarrest. Õhk muutus külmemaks. Kõik see suurendas 
puu otsas kükitava Tarzani kannatusi. Ta oli villane, kuid ainult otsene vajadus võis 
sundida teda lõviga võitlusse astuma. Tulla puu otsast alla tigeda lõviga võitlema, 
tema koledate kihvade ja hirmsate küünte vastu seisma — kui sul on vastu panna 
ainult oma väledus ja hea õnn... Ei olnud mõtet sellises olukorras oma elu kaalule 
panna. Nii istus ahvinimene vihma käes oksal ja vaatas lõvi, kes puu all ikka veel 
edasi-tagasi sammus ja näljaseid pilke üles saatis. 

Tarzan vaatles ümbritsevaid kaljuseinu. Oleks seal olnud ainsatki kohta, kust võiks 
üles ronida. Enne seda aga peaks lõvi minema ära tunnelisse või oru kaugemasse otsa. 
Hoolimata vihmast, Numa oma vahipostilt ei lahkunud. Tarzan hakkas juba mõtlema, 


kas tal ei tuleks ikkagi lõviga võidelda. See oleks ehk parem kui vihma käes külmeta- 
da. 

Kaaludes heitlusvõimalusi, pani Tarzan tallele, et lõvi lahkus tagasi vaatamata 
tunnelisse. On aeg, mõtles ta, ning libistas end puu otsast alla ja hakkas jooksma 
kaljuseina poole, millele ta arvas ronida võivat. Kuid Numa tuli tagasi. Nähes, et mees 
oli puu otsast alla tulnud, tormas loom talle kallale. Tarzan oli siiski nii suure edumaa 
saavutanud, et kui lõvi kaljuseina juurde jõudis, oli ahvinimene juba umbes kolme- 
kümne 

jala kõrgusele roninud. Ta peatus seal ja vaatas Numa asjatuid katseid järele ronida. 
Lõvi tegi hüppeid ja tal õnnestus tõusta kahekümne viie jala kõrgusele, kuid libises 
taas alla. Numa viha oli meeletu, sest saak, mille kättesaamises ta juba nii kindel oli 
olnud, ronis ikka kõrgemale ja kõrgemale. 

Viimaks jõudis Tarzan kaljuseina tippu, kust teisele poole orgu laskuda oli kaunis 
kerge. Natukese aja pärast jätkas ta juba teekonda itta, kust kostsid ikka veel 
suurtükilasud. Äkki ta peatus ja hakkas, kibeda naeratusega näol, lõvikoopa poole 
tagasi tormama. Jõudnud sinna, kuulatas ta silmapilgu. Lõvi oli veel koopas. Tarzan 
kuhjas kiiresti kive käigusuudmesse. Töö oli peaaegu tehtud, kui tunnelisse ilmus tige 
Numa. Ahvinimene ainult naeris ja ladus kivi kivi peale. Lõvi möirgas seespool, kuid 
see Tarzanit ei kohutanud. Juba väiksena emaahv Kala karvasel rinnal magades oli ta 
harjunud lõvide ja teiste kiskjate öise kisaga. See oli olnud tema hällilaul. Kogu eluaja 
oli ta seda kuulnud ja see ei olnud tema jaoks midagi rohkemat kui näiteks meile 
autosignaal. Kui oleme autol ees ja kuuleme seda signaali, astume kõrvale ja anname 
liiklusvahendile teed. On aga auto meie taga või meist mööda minemas, paneme 
vaevalt selle signaali tähele. Tarzan ei olnud praegu nii-öelda auto ees. Numa ei 
saanud talle midagi teha. Seepärast tegi ahvinimene töö nii põhjaliku, et lõvile ei 
jäänud vähimatki võimalust vanglaks muudetud elukohast vaja pääseda. Kui käigu 
avaus oli kinni müüritud, narris Tarzan veel seespool möirgavat, lõvi ja läks minema 
»»Seal see inimsööja, kes enam kunagi inimesi ei söö, nüüd siis on," muheles ta 
endamisi. 

Sel ööl magas Tarzan kaljuseina lõhes, kus ta oli tuule ja vihma eest hästi kaitstud. 
Järgmisel hommikul jätkas ta teekonda itta. Ta peatus ainult selleks, et tabada mõnd 
looma ja süüa. Ürgmetsa kiskjad tapavad harilikult ainult selleks, et kõhtu täita. Kui 
see tehtud, jäävad nad magama seniks, kuni nälg taas saaki otsima ajab. Ahvinimene 
toimis teisiti. Kõht ei tohtinud kunagi tema plaane segada. Selles seisneski suur 
erinevus, mis teda teistest džunglikiskjatest eraldas. 

Suurtükimürin taamal kövenes. Tarzan pani tähele, et hommikuti koidu ajal ja õhtul 
videvikus oli see kõige ägedam. Öösiti kõlasid ainult üksikud paugud. Järgmise päeva 
pärastlõunal jõudis ta ühe rindele teel oleva väeosa juurde. See tuli sisemaalt, kus oli 
nähtavasti röövkäigul viibinud. Seda kinnitas asjaolu, et sõdurite järel aeti kitsi ja 
lehmi ning nende taga tulid pärismaalastest kandjad, kes olid koormatud vilja ja 
igasuguse muu toidukraamiga Kandjad olid raudkettidega aheldatud. Kolonni eesotsas 
marssis salkkond Saksa mundris musti sõdureid. Ohvitserid olid valged. Kuigi Tarzan 
saatis väeosa paar tundi, vahel lausa nende keskel olles, ei pannud teda siiski keegi 
tähele. Ta uuris märke meeste rõivastel ja jõudis järeldusele, et need ei olnud 
väeosast, kes 

olid tema farmi rüüstanud ja naise tapnud. Viimaks jättis ta kolonni maha ja ruttas 
edasi, ilma et keegi oleks teda märganud. 


Tarzan oli näinud sakslasi, kuid ei proovinudki neid tappa. Veel ei olnud saabunud 
aeg tappa kõiki hunne, kes ta teele satuvad. See aeg tuleb. Kõigepealt peab ta leidma 
naise tapjad ja kodu hävitajad. Alles siis, kui ta on nendega arved õiendanud, on aeg 
tappa iga kohatav sakslane. Tulevikus peab ta hunnide peale jahti nagu teevad seda 
kutselised jahimehed džungli kiskjate peale. 

Mida lähemale rindele Tarzan jõudis, seda sagedamini kohtas ta džunglis Saksa 
väeosasid. Teedel liikusid veoautod ja -vankrid. Haavatuid viidi nähtavasti tagalasse 
sidumispunktidesse või isegi Tanga baasis olevasse hospidali. Tükk maad tagasi oli 
ahvinimene ületanud raudtee ja liikus nüüd otse rinde suunas. Siinpool raudteed oli 
liikumist õige elavalt ja sõjaväeosigi võis rohkem kohata. 

Oli saabunud juba videvik, kui Tarzan jõudis Pare mäestiku äärsesse Saksa 
laagrisse. Kuigi laager asus päris rindejoone lähedal, oli selle valve võrdlemisi nõrk ja 
needki tunnimehed, kes väljas olid, ei täitnud oma kohustusi kuigi hoolsalt. Kõik see 
võimaldas võõral pimeduse varjus otse laagrisse tulla. Tarzan hiilis tasa ringi ja otsis 
oma naise tapjaid. 

Viimaks jõudis ta telgi taha, mille ees tule ümber istus hulk musti sõdureid, kes 
omavahel tasakesi vestlesid. Tarzan kuulas nende jutuajamist. Mõni üksik sõna äratas 
kohe tema tähelepanu. Tä kuulis üht musta sõdurit parajasti rääkimas: ,, Need wazirid 
võitlesid nagu kuradid, kuid meie oleme paremad sõdurid kui nemad — tapsime nad 
kõik. Kui wazirid viimse meheni langenud olid, tuli kapten ja tappis naise. Kogu 
lahingu aja oli ta väljas ja karjus meile käske. Alles siis, kui viimane waziri oli 
tapetud, julges ta sisse tulla. Alamleitnant von Goss on siiski julgem kui kapten. Ta 
tuli sisse, seisis uksel ja jagas käske. Viimaks käskis ta meil ühe haavatud waziri seina 
külge naelutada. Kui see tehtud, naeris ta piinleva mehe üle. Me kõik naersime, sest 
see oli tõesti midagi naljakat” 

Nagu kiskja ohvri poole, nii tormas Tarzan tõsise ja hirmuäratavana mustade poole. 
Mis mõtted ta metsikus peas keerlesid? Seda me ei tea. Ükski lihas ta ilusal näol ei 
reetnud sisemisi tundmusi, ainult tumedad silmad jälgisid lähedal olevaid neegreid. 
Natuke hiljem tõusis waziride tapmisest rääkinud sõdur ja lahkus tule juurest. Ta 
möödus Tarzanist vaevalt kümne jala kauguselt ja näis minevat laagri teise otsa. 
Ahvinimene lahkus samuti ja jõudis sõduri juurde tihedatest pöõsas-est piiratud rajal. 
Ükski hääl ei andnud mustale märku hädaohust. Ales siis, kui kellegi raudsed sõrmed 
sõduri kõri kinni pigistasid ja ta maha surusid, sai ta kallaletungist aru. Kuid oli juba 
hilja! Tarzan tiris mehe turjapidi kaugemale põõsastesse. 

»Ära katsugi häält teha," hoiatas ta neegrit. 

Must mees proovis jälle vabalt hingata ning kui tal see viimaks õnnestus, vaatas ta 
hirmunult enda vangistajat. Kõik, mis sõdur nägi, oli tema üle kummardunud valge 
mees. Neegri silmad pöörlesid peas, ta nägu väljendas äärmist surmahirmu, aga ta 
püsis vait. Tugevus, millega ta alla suruti ja põõsastesse toodi, võttis tahtmise vastu 
hakata. Ta lamas liikumatult maas ja vaatas vangistajat. 

»Kuidas on ohvitseri nimi, kes tappis naise farmis, kus teie waziridega võitlesite?" 
küsis Tarzan. 

»Hauptmann Schneider," vastas must sõdur. 

»Kus ta praegu on?" nõudis ahvinimene. 

»Siin kusagil. Võib-olla peastaabis, sest ohvitserid lähevad õhtuti tavaliselt sinna 
käskusid saama” 

»Näita mulle teed," käskis Tarzan. Ja kui peaks juhtuma, et mind pannakse tähele, 
tapan su kohe. Tõuse üles!" 


Must sõdur tõusis ja juhatas ahvinimese raudteed pidi läbi laagri. Nad pidid mitu 
korda puude ja põõsaste taha varjuma, sest tihti tulid nende teele siia-sinna tõttavad 
sõdurid ja ohvitserid. Lõpuks jõudsid nad kohta, kus seisid suured heina- ja 
põhuhunnikud ning kust võis silmata natuke kaugemal asuvat kahekorruselist 
puumaja. 

»»See Ongi peamaja," ütles neeger. ,,Et keegi ei märkaks, nii läheneda ei saa, sest 
sõdurid on seal igal pool.” 

Tarzan sai aru. Ta pöördus ümber ja vaatas musta meest, justkui oleks tahtnud jõuda 
otsusele, mida temaga teha. 

»Kas sa aitasid waziri Wasimbut seina külge naelutada?" küsis Tarzan viimaks 
musta käest häälega, mis oli pooleldi sosin, kuid siiski kohutav. 

Must sõdur värises, ta tundis, kuidas põlved nõrkesid. ,,Ta käskis meil seda teha,” 
vastas sõdur anuva häälega. 

»Kes käskis?" küsis Tarzan. 

»Alamleitnant von Goss. Ta on ka siin," oli vastus. 

»Hästi! Küll ma ta kätte saan," lausus Tarzan kibedalt. 

» Niisiis. Sa aitasid Wasimbut seina külge naelutada ja naersid koos teistega ta 
piinade üle.” 

Neeger värises ja vaarus. Tarzani häälest kajas talle surmaotsus. Sõna lausumata 
haaras ta nagu ennegi mehe kõri pihku ja see ei saanud piiksugi teha. Inimahvi lihased 
tõmbusid kokku, neeger tõusis üles kui väike laps ja mitte ainult üks kord. Viimaks 
joonistas lõdvaks jäänud surnukeha õhus poolkaare ja kukkus kuhugi rohu sisse. 
Ahvinimene pööras ümber ja hakkas kindral Krauti staabihoone poole astuma. 

Maja taga silmas ta üksikut vahiposti. Must sõdur sammus seal eda-si-tagasi 
ning" Jalgis aeg-ajalt ümbrust. Tarzan hiilis lähemale. Viimaks pidi ta juba kõhuli 
roomama. Iga kord, kui sõdur vaatas sinnapoole, kus ahvinimene oli, tardus see 
liikumatuna paigale. Aga nagu mees 

selja pööras, nii roomas ta kiiresti edasi. Viimaks oli Tarzan sõdurile nii lähedal, et 
võis talle kallale tungida. Kui sõdur jälle tema poole selja pööras, tormas Tarzan 
hääletult tema kõri kallale. Minut hiljem oli neeger surnud ja ahvinimene kandis laipa 
maja poole. 

Maja alumine korrus oli valgustatud, ülemine aga pime. Läbi suurte akende nägi 
Tarzan suuremat eestuba ja väiksemat tagakambrit Suuremas toas seisis hulk 
ohvitsere, kes omavahel juttu ajasid. Seal oli ka neid, kes suurte kaartide pealt midagi 
uurisid või kirjutasid. Aknad olid lahti ja ta võis kõneldavat hästi pealt kuulata. See ei 
olnud kuigi huvitav, sest käis peamiselt Saksa võitude ülistamine Aafrikas js Euroo- 
pas. Mõni ohvitser näis olevat kindel, et Saksa sõjavägi, eesotsas keisriga on juba 
Pariisis. Seal kiruti kõvasti ka Belgiat, kes olevat vastupanu osutanud. 

Tagapool, väiksemas toas,' istus laua ääres punase näoga mees. Tema selja taga oli 
veel mörti ohvitser, aga ees au andes kaks nooremat ohvitseri nähtavasti ettekannet 
tegemas. Kindral kuulas ettekannet vaikides ning mängis laual oleva õlilambiga Äkki 
koputati uksele ja sisse astus adjutant. Pärast auandmist kandis ta ette: ,,Härra kindral, 
preili Kircher on kohal!" 

»Paluge ta siia,” käskis kindral ja andis ohvitserile loa lahkuda. 

Preili sisenes. Toas viibinud ohvitserid tõusid püsti ja tervitasid teda 
sõjaväelaslikult. Nende tervitusele vastas preili hapu naeratuse ja vaikele 
kummardusega. Vaatamata tema karedale ja osalt porisele ratsa-ülikonnale, paistis ta 
noor ja ilus. Ta näis olevat vaevalt üheksateist-kümnene. 


Neiu lähenes lauale, mille taga istus kindral, ja ulatas talle taskust võetud 
kokkumurtud paberi. 

»Istuge palun,” lausus kindral. Keegi ohvitseridest ruttas talle tooli pakkuma. Kõik 
vaikisid, kuni kindral luges talle ulatatud paberit. 

Tarzan jälgis läbi lahtise akna toas viibijaid ning püüdis selgusele jõuda, kes neist 
on hauptmann. Schneider. See oli raske ülesanne, sest toas oli kaks kaptenit. Mis aga 
neiusse puutus, siis Tarzan jõudis järeldusele, et see võis olla sakslaste luureosakonna 
teenistuses elik spioon. 

Ilust hoolimata oleks ahvinimene võinud vallimägi kõhkluseta neiu ära kägistada Ta 
oli ju sakslane! Kuid seekord oli Tarzanil muud, tähtsamat teha Ta pidi kätte saama 
hauptmann Schneideri, küll pärast on aega noore spiooni kaela murda. 

Kindral lõpetas paberi lugemise ja vaatas neiu poole. 

»Hea küll," ütles ta spioonile ja pöördus oma adjutandi poole, kutsuge major 
Schneider siia!" 

Major Schneider! Tarzan tundis, kuidas karvad ta turjal püsti tõusid. Nad on ta siis 
juba majoriks ülendanud ning võib-olla just naise tapmise ja farmi hävitamise eest. 

Adjutant laks käsku täitma. Toasolijad laskusid elavasse vestlusse. Tarzanile selgus 
sellest, et Saksa väed on Aafrikas suures ülekaalus ja Briti omad kannavad kaotusi. 
Ahvinimene seisis akna lähedal tihedas põõsas ja nägi tuppa väga hästi, kuid oli ise 
niivõrd varjatud, et isegi need, kes juhtusid temast mööduma, ei näinud midagi. Ta 
kartis siiski, et varsti ilmub patrull ja märgatakse vahisõduri puudumist ning siis algab 
põhjalik otsimine. Aeg oli kallis... 

Kärsitult ootas ta, millal Schneideri järele läinud adjutant tagasi tuleb. Viimaks 
saabuski adjutant koos keskmist kasvu mehega, kel oli jõhkra inimese nägu ja paksud 
ülespoole keeratud otstega vuntsid. Kutsutu sammus kindrali laua juurde, seisatas ja 
andis au. Kindral vastas tervitusele ja pöördus neiu poole. 

» Preili Kircher, lubage tutvustada: major Schneider!" Tarzan ei viivitanud kauem. 
Ta hüppas aknalauale ja sealt otse laua juurde keisrile truude ohvitseride keskele. 
Nagu välk lendas põlev lamp vastu kindrali kõhtu. Too kukkus süttimiskartuses 
tooliga üle selja põrandale. Tuba jäi pimedaks. Kaks ohvitseri tormasid Tarzanile kal- 
lale. Üks neist sai tugeva hoobi näkku ja kukkus vastu teist. Neiu tõmbus nurka, 
ülejäänud ohvitserid hõikasid vahisõdureid appi. Toas valitses täielik segadus, mis ei 
valmistanud ahvinimesele mingit meelehärmi. Ta ei kaotanud Schneiderit silmist. 
Enne kui keegi üldse midagi ette võtta suutis, oli ahvinimene majori õlale haaranud ja 
aknast välja hüpanud. Kõik see sündis nii kiiresti, et toasolijad said asjast aru'al-les 
siis, kui sissetungija oli ohvriga lahkunud. 

Esimene pilk kinnitas Tarzanile, et väljas polnud hädaohtu karta. Tä ruttas 
heinakuhilate poole. Schneider ei osutanud vastupanu ega teinud häält sel lihtsal 
põhjusel, et tugev käsi takistas hingamist. Viimaks ta kõri vabastati. 

»Ära proovigi häält teha!" sosistas ahvinimene sakslasele. ,,Pigistan su kõri uuesti 
kinni.” 

Ettevaatlikult ja suurte raskustega jõudis Tarzan viimaks oma koormaga eelpostidest 
mööda. Alles džunglis pani ta Schneideri jalgeleja sundis teda enese ees astuma Nii 
liikusid nad lääne poole. Alles hilja öösel teisel pool raudteed tundis Tarzan end 
kindlamini, sest sakslased ei oska teda nii kaugele otsima tulla. Sakslane vandus ja 
torises ning küsis öise röövimise põhjust ja otstarvet. Ainus vastus, mille ta 
ahvinimeselt sai, oli odatorge. Röövija ajas majorit enda ees nagu siga, kuid siiski 
sellise erinevusega, et looma vastu oleks ta tundnud suuremat aukartust kui enda ees 
tammuva sakslase vastu. 


Kuidas sakslasele kätte maksta, seda polnud Tarzan veel otsustanud. Nüüd, kui 
suurem hädaoht juba möödas oli, hakkas ta selle üle mõtlema. Selge oh ainult see, et 
kättemaks pidi surmaga lõppema. Nagu julgetel meestel ja suuremal osal kiskjaist, ei 
olnud ahvinimesel kavatsust oma ohvrit piinata. Nüüdne juhtum oli siiski imelik 
erand. 

Metsinimese kaasasündinud õiglustunne nõudis võitlust mees mehe vastu, kuid 
tema kättemaks vajas rohkemat. See olevus tema ees peab kannatama nagu Jane 
Clayton oli enne surma kannatanud. Peale selle tahtis Tarzan, et sakslane tunneks 
samasugust hingepiina, nagu ta ise oli tundnud pärast naise surma. Hingepiin on ju 
suurem kui kehaline valu... 

Tarzan sundis hirmunud sakslast kogu öö edasi minema. Hunn hakkas viimaks ära 
väsima. Tema vangistaja kohutav vaikimine mõjus närvidele. Oleks ta ometigi 
rääkinud! Üha uuesti katsus sakslane ahv-inimest oma küsimustele vastama 
meelitada, kuid asjata. Ainult terav oda surus talle selga, aga selle omanik ise vaikis 
kui haud. Veri nirises juba mööda sakslase keha, ta jalad valutasid hirmsasti. Ta 
vaarus edasi ja kukkus tihti — nagu ainult selleks, et armutu oda võiks teda uuesti 
jalule sundida. 

Alles hommikul jõudis Tarzan otsusele. See tuli talle pähe nagu taevast. Pikkamisi 
ilmus ta näole naeratus, mis ka kohe kadus. Ta kahtles, kas ohver jõuab veel vastu 
võtta seda, mis ta talle määras. Ees ootas jõgi, üle mille ta oli eelmisel päeval tulnud. 
Seal oli ka metsloomade joogikoht, kus sai kergesti saaki tabada. Joogikohale 
lähenedes hoiatas Tarzan sakslast ja mehed liikusid ettevaatlikult edasi. Varsti märkas 
ahvinimene põtru, kes parajasti joogikohalt lahkusid. Ta tõukas Schneideri põõsa taha 
ja kükitas ka ise tema kõrvale. Siin võis sakslane oma vangistajat esimest korda 
korralikult silmitseda, sest ööpimeduses oli see võimatu, aga valges ei andnud Tarzan 
selleks aega Nähes alasti ahvinimest, selle hiigellihaseid ja relvi, valdas Schneiderit 
pöörane hirm. Seda oli siiski vähe, võrreldes sellega, mida ta veel tundma pidi. 

Kes see alasti olend, valge metslane on? Ainult kord oli vang kuulud teda rääkimas. 
Ja saksa keeles, puhtas saksa keeles moel, mis kinnitas, et ta polnud metslane! Nüüd 
vaatas ta oma vangistajat tardunud pilguga, nagu kärnkonn vaatab madu, enne kui 
viimane ta alla neelab, ahvinimese ilus päevitunud täiuslik keha oli ootamas 
marmorkuju poosis. Põdrad tulid agamööda lähemale. Esimesena lähenes vana isa- 
põder ja selle järel noor lihav emapõder. Schneider nägi, kuidas tema kõrval seisva 
olendi lihased pingule tõmbusid, kuidas ta tegi hiigel-hüppe ja osutus otse noore 
põdra turjal olevaks. Samal ajal kuulis ta looma ründava hiiglase suust karjet, mis 
oleks sobinud rohkem kiskjale kui inimesele. Schneider oleks hirmust peaaegu 
karjatanud, sest see, mida ta nägi, oli äärmiselt elajalik. 

Põder oli tapetud. Tarzan ja tema vang said liha. Ahvinimene sõi liha toorelt, kuid 
lubas sakslasel tuld teha ja oma osa küpsetada. Pärast sööki puhkasid nad hilise 
pärastlõunani ja jätkasid siis teekonda. Kuhu nad minemas olid, seda sakslane ei 
teadnud. See oli talle kõige irmsam. Ta laskus Tarzani ette põlvili ja palus selle kohta 
selgust. Vas- 

tus oli ikka endine: oda tungis Schneideri ihusse ja sundis edasi minema Iga kord, 
kui hunn peatus, kordus sama võte. 

Kolmanda päeva lõuna ajal jõudsid nad pärale. Tarzan sundis sakslast mööda järsku 
mäekallast üles ronima Schneider ei teadnud veel ahvinimese kavatsusi. Alles siis, kui 
nad mäe otsa jõudsid ja nende jalge ees avanes sügav org, hakkas sakslane midagi 
hirmsat aimama. All orus seisis üksik puu ja oru teises otsas voolas välke ojake. Org 


oli järskudest kaljudest piiratud ja ühtki väljapääsuteed polnud kusagil märgata. 
Tarzan viipas sügava oru põhja suunas, kuid Schneider taganes hirmunult. 

Tarzan võttis sakslase kinni ja lükkas oru poole. ,,Mine alla," käsutas ta. See oli 
teine kord kolme päeva jooksul, kui Tarzan rääkis vangiga. Ahvinimese kohutav 
vaikimine oli hunni hirmutanud rohkem kui teadmatus oma saatuse kohta ja terav oda, 
mis oli tihti temasse tungimas. 

Äärmine hirm täitis sakslase metsiku südame, kui ta alla orgu vaatas. Ta oleks siiski 
peaaegu alla roninud, kui Tarzan poleks teda peatanud. ,,Ma olen lord Greystoke,” 
ütles ta Schneiderile. ,,See oli minu naine, kelle sa waziride maal tapsid. Said nüüd 
aru, miks ma sulle järele tulin? Mine!" 

Sakslane vajus põlvili. ,,Ma ei tapnud sinu naist!" karjus ta surmakartuses. ,, Anna 
armu! Ma ei ole tapnud sinu naist. Ma ei tea sellest midagi...” 

»Mine alla!" katkestas Tarzan oda kõrgele tõstes sakslase asjatu palve. Ta teadis, et 
Schneider valetas, kuid ei imestanud selle üle. Mees, kes tappis põhjuseta, võis 
surmahirmus ka kergesti valetada. Kuid sakslane jätkas palumist. Ahvinimese 
kannatus lõppes ja ta ajas torgete ähvardusel sakslast allapoole. Nähes, et vastupanu 
on asjatu, hakkas Schneider alla ronima. Tarzan jälgis teda ja aitas tal ületada 
hädaohtlikumaid kohti. Viimaks nad peatusid, kui oru põhjani jäi veel paarkümmend 
jalga. ,,Ole nüüd tasa!" käskis Tarzan ja osutas käega teise suunda, kust paistis 
tunnelisuu. ,,Seal tunnelis magab näljane lõvi. Kui sa jõuad taamal oleva puu otsa 
enne, kui lõvi sind märkab, võid veel mõne päeva elu nautida — vähemalt nii kaua, 
kuni näljast nõrkenuna puu otsast alla pudened. Ükskord nõrked ja kukud alla ikkagi. 
Siis tuleb inimsööja Numa ja pistab su nahka. See on Numa viimane toit” 

Ahvinimene lükkas sakslase alla kaljunukilt, millel nad seisid. 

»Nüüd jookse!" hüüdis ta kukkuvale sakslasele järele. 

Schneider värises hirmust, kuid pistis jooksu. Ta oli peaaegu puu juurde jõudnud, 
kui tunnelist kostis tigeda lõvi möirgamist. Silmapilk hiljem ilmus sealt inimsööja, 
kes kohe sakslase poole tormas. Schneider oli juba puu alumistele okstele roriinud, 
kui lõvi selleni jõudis. Jälle oli saak otse Numa nina alt ära pääsenud, mis pani näljase 
looma vihaselt möirgama. 

Tarzan vaatas seda võidujooksu elu ja surma peale naudinguga. Siis pööras ta ümber 
ja hakkas tuldud teed mäeharjale tagasi minema. Selja taga kuulis ta lõvi tigedat 
möirgamist ja puu otsas kükitava mehe vandumist. Mäeharjale jõudnud, pööras ta end 
ümber ja vaatas alla orgu. Kõrgel puu otsas istus sakslane ja puu all passis näljane 
lõvi; — ta ootas saaki. 

Ahvinimene suunas oma näo päike Kudu poole. Kuuldavale tuli suurte ahvide 
metsik võiduhüüe, kohutavamagi sellest, sest tuli inimese kõrist. 


IIl. Saksa rindel 


Tarzani kättemaks polnud täielik. Maailmas elas veel miljoneid sakslasi — 
piisavalt, et anda ahvinimesele hävitamistööd kogu eluks, aga ebapiisavalt, et tasuda 
kaotuse eest, mis oli talle korvamatu. Miljonite sakslaste surm ei tooks tagasi armsa 
olendi elu, mille hävitamise eest ta oli kättemaksu vandunud. 

Sakslaste laagris oli ta kuulnud, et inglased saavad Aafrikas kaotuse osaliseks. Algul 
ei andnud ta sellele teatele suuremat tähendust. Kas polnud ükskõik, kes võidab? 
Naise surm ning sellele järgnenud mure ja lein olid teinud ahvinimese ükskõikseks 
kõige vastu peale kättemaksu. Naine oli talle olnud ainus tugevam side välisilmaga 


Nüüd oli see katkenud. Ta oli üksi ning jäi inimeste ja rahvaste vahelistes võitlustes 
ainult tummaks tunnistajaks. 

Vähemalt oli tal niisugune tunne. 

Nüüd oli Tarzan kindel, et Schneideril põgenemisvõimalust pole, ning ta läks jahile. 
Ta teadis, et rinde läheduses, kus peaaegu vahetpidamata kõlasid püssi- ja 
kahuripaugud, on raske saaki leida Seepärast siirdus ta mägedest suurima, 
Kilimandžaaro ümbrusse. Aegajalt tuli tal jahil olles meelde sakslane, kelle ta puu 
otsa kükitama jättis. See lõbustas teda ja pakkus ühtlasi rahuldust. Oli hea teada, et 
tema naise tapja istub vangis ja valvuriks on näljane lõvi. Varem või hiljem kukub 
sakslane puu otsast alla ja siis saab Numa süüa. Tarzan kahtles, kas lõvi on puu alt 
juba tunnelisse läinud ja kas sakslane, kes tingimata pidi janu kannatama hakkama, 
julgeks puu otsast alla tulla ja oja juurde minna. Ta kujutles, kuidas Schneider puu 
juurde tagasi jookseb. Et sakslane lõvi tähelepanu enda peale tõmbamata puu otsast 
oja juurde ei saa minna, selles oli Tarzan veendunud. 1 

Kuid nauding Schneideri kurvast käekäigust jäi aegamööda tagaplaanile ning 
Tarzan leidis end üha sagedamini mõtlemas Briti sõdurite saatusele. Eriti häiris teda 
teade, et inglaste jõud on väiksemad ja kaotused suuremad kui sakslastel. Ja pealegi 
parastasid sakslased Briti 

kaotust. Kõigele vaatamata oli tal siiski võimatu unustada, et oli inglane ja mitte 
ahv, kelleks ta end kujutleda tahtis. Viimaks kasvas Tarzani rahvustunne nii kangeks, 
et ta tundis end lausa väejooksikuna, kes mägedes rahulikult jahti peab, samal ajal kui 
sakslased vaevalt päe-vateekonna kaugusel tema isamaa poegi tapavad. 

Mõte minna tagasi sakslaste laagri poole tärkas ta peas ootamatult. Mida ta seal 
tegema hakkab, seda ta veel ei teadnud, aga küllap ta leiab võimaluse sõjategevuse 
piirkonnas Saksa väeülemale võimalikult palju kahju tuua. Tarzani teekond viis 
mööda orust, kuhu ta Schneide-ri oli jätnud. Loomulikule uudishimule järele andes 
otsustas ta minna oru nõlvale vaatama, mis seal vahepeal on juhtunud. Mäeharjale 
jõudnud, nägi ta, et puu, kuhu sakslane oli jäänud, oli tülli. Ta võttis suure kivi ja 
viskas selle orgu. Vaevalt oli kivi oru põhja langenud, kui tunnelist väljus lõvi. Kuid 
missugune lõvi! Kahe nädala eest oli Tarzan sinna müürinud lõvi, kes oli täis elu ja 
jõudu. Nüüd aga ilmus nähtavale kõhn loomake, kes vaevu oma jalgadel seisis ja 
liikus edasi kahele poole vaarades. 

»Kus on sakslane?" karjus Tarzan ülespoole vahtivale lõvile. ,, Mis sa temaga tegid? 
Kas oli hea kõhutäis või oli ta ainult kimp luid, kui puu otsast alla kukkus?" 

Numa ainult urises, sest möirgamiseks polnud tal enam jõudu. 

»Sa näid näljane olevat, Numa,” jätkas ahvinimene. ,,Küll on sul ikka nälg olnud, et 
oled ära söönud rohu ja isegi puukoore nii kõrgelt, kui ulatasid. Kuidas sulle järgmine 
sakslane meeldiks?" Tarzan lahkus naeruga ora nõlvalt. 

Mõni minut hiljem nägi. ta põder Barat, kes rahulikult puu all lamas. Et ahvinimene 
oli näljane, tappis ta looma kiirete liigutustega ning asus saaki sööma. Varsti aga 
kuulsid ta teravad kõrvad kergete sammude lähenemist. 

Kui Tarzan ümber pööras, nägi ta läheduses ligemale hiilivat hüään Dangot. 
Ahvinimene urises ähvardavalt, võttis maast kuivanud oksa ja viskas tulijat. ,, Käi 
minema, raipesööja!" karjus ta hüäänile. Kuid Dango oli näljane ja pealegi suur tugev 
loom, kes vastas Tarzanile urisemise ja kihvade paljastamisega. Lahkumise asemel 
kavatses ta mehele kallale tungida. Tarzan tundis Dangot hästi, ta teadis, et näljane 

loom kogub julgust, ja oletades, et loomal on varemgi olnud tegemist inimestega, 


julgeb ta viimaks rünnata. Et olla valmis ennast kaitsma, asetas Tarzan oda enese 
kõrvale löögivalmis. 

Ahvinimene ei kartnud. Sündinud ja kasvanud džunglis hädaohtude keskel, oli ta 
nendega kui igapäevastega harjunud. Ta võttis kõiki džungliolendeid niisugustaia, 
nagu nad olid. Ehk küll elu ürgmetsas on täis hädaohtlikke silmapilke, ei ole see siiski 
hädaohtlikum kui meil maal või suurlinnades. Vähemalt mitte sellele, kes on nende 
seas kasvanud 

ja nendega eluaeg võidelnud. Tarzan oli valmis tapma kõiki, kes ta teele risti ette 
astusid. Kui olukord nõudis ja võimalus oli, võitles ta isegi Numa vastu. Kuid ta ei 
pidanud ka häbistavaks lõvi eest põgeneda, kui selleks vajadus oli. Tarzan oli 
džungliolevustest kõige julgem, keegi ei olnud seal temast targem. Need kaks asjaolu 
andsidki talle võimaluse elada džunglis. 

Dango oleks vastasele kallale tunginud, kuid teda peatas ahvinime-se urin. Inimese 
suust tulev urin oli hüäänile kohutavaim hääl maailmas. Loom oli rünnanud naisi ja 
lapsi, oli hirmutanud mehi eemale nende öistest laagrituledest, kuid kunagi polnud ta 
näinud sellist meest, kelle hääl tuletas meelde "rohkem tigeda Numa kui hirmunud 
inimese karjatust. 

Tarzan lõpetas lõunasöögi ja tahtis juba üles tõusta, kui peas tärkas uus mõte. Ta 
võttis ülejäänud osa põdrast, heitis selle õlale ja hakkas lõvi koopa poole sammuma. 
Dango, kes ei olnud veel inimese ründamiseks küllalt julgust kogunud, jälgis Tarzani 
tegevust. Ta nägi, et lootused põdrast osa saada haihtusid, mis kasvatas ainult viha. Ta 
hiilis ahvinimesele järele ja tungis siis sellele kallale. 

Näis, nagu oleks Tarzanil olnud silmad ka kukla taga, sest ta viskas põdrajäänused 
kiiresti maha ja tõstis löögivalmis oda. Käsi, mis oda hoidis, liikus tahapoole ja 
silmapilk hiljem lendas tapariist vuhinal kallaletungiva Dango turja. See oli raipesööja 
silmapilkne lõpp. 

Tarzan tõmbas oda hüääni kehast välja ja sidus selle enda selga endisele kohale. Siis 
võttis ta mõlemad loomakorjused selga ning jätkas teekonda mäeharjale. 

Lõvi magas puu varjus. Kuulnud Tarzani häält, tõusis ta püsti ja vaarus sinnapoole, 
kus inimene seisis. Nõrkusest hoolimata uwses ta oma vaenlase peale tigedalt. 
Nähtavasti ei olnud nälg teda veel taltsutanud. Tarzan heitis põdra ja hüääni korjuse 
alla orgu. ,,Söö, Numa!" karjus ta lõvile. ,,Söö ja saa jälle tugevaks. Võib-olla läheb 
mul sind tulevikus veel vaja” Ta nägi, kuidas lõvi sai liha silmates uue elu ja minut 
hiljem suured tükid põdraliha Numa tühja kõhtu kadusid. 

Järgmisel päeval jõudis Tarzan kohta, kus ta võis Saksa rinnet näha. Kõrgelt tiheda 
metsaga kaetud mäetipult võis ta vabalt silmata Saksa rinde paremat tiiba ja Briti 
sõdurite positsioone selle taga Tarzani terav silm nägi kohe selliseid üksikasju, mida 
ainult kõige tähelepanelikum vaatleja oleks märganud. Ta nägi osavalt varjatud 
kuulipilduja-pesasid ja vaatluspunkte kahe rinde vahel. 

Allpool laiuvat lahinguvälja uurides kuulis Tarzan kuulipilduja- ja suurtükitule 
vahel kaunis lähedal üksikut püssipauku. Ta teadis kohe, et see oli sakslaste snaiper, 
kes oli pandud kauge maa pealt vaenlasi tulistama. Tarzan ootas järgmist lasku, et 
teha kindlaks, kust mees laskis. Kui see kõlas, teadis ta, kuhu poole minna. Tasa ja 
pikkamisi nagu panter hiilis ahvinimene laskja suunas. Hoolimata sellest, et ta ei vaa- 
danudki 

oma jalgade ette, ei reetnud tema astumist üksi praksuv oks ega veerev kivi, nagu 
oleks jalgadel olnud nägemisvõime. 


Varsti jõudis jälitaja põõsastikust kaljuseina äärde, kust alla vaadates nägi umbes 
viiskümmend jalga eemal väikse künka taga Saksa sõdurit lamamas. Sõdurit varjas 
mõni põõsas ja kivimürakas. See oli nähtavasti hea laskur — ega muidu oleks teda nii 
kaugele oma rinde taha paigutatud. Ta laskis väga soodsalt positsioonilt üle oma 
meeste peade inglaste pihta, kes kaugemal lagendikul olid. Sõduril oli pikksilmaga 
varustatud kauglaskepüss ning binokkel, millega ta laskude vaheajal vaenlase rinnet 
jälgis. Tarzani kohale jõudes oli ta parajasti kas viimase lasu tulemusi vaatlemas või 
otsimas uut sihtmärki. Ahvinimene vaatas samuti lahinguvälja ja nägi mitut head 
võimalust üksikuid inglasi kirbule võtta. 

Nähtavasti oli hunn tulemustega rahul, sest ta võttis uuesti püssi, asetas selle 
palgesse ja valmistus hoolega sihtima. Samal silmapilgul kukkus sihtijale ülalt 
kaljunukilt kaela päikesepruun suur kogu. Ükski heli ei andnud märku selle 
lähenemisest ning sakslasele jäigi saladuseks, kust ja kuidas see kogu ta peale kukkus. 
Sõdur tundis ainult, kuidas raudsed sõrmed kõri pigistasid ja hing silmapilk kinni jäi. 
Pärast seda ei tundnud ta enam midagi... Tarzan laskis aegamisi sõrmed lahti — kütt 
oli surnud. 

Ahvinimene jäi surnukeha juurde lamama ja vaatas enda ees lagendikul avanevat 
Lähedal, otse mäe jalamil olid sakslaste jooksukraavid. Ta nägi seal sõdureid ja 
ohvitsere liikumas. Otse enda ees, samuti päris lahedal nägi ta kuulipildujat, mis oli 
osavalt madala muldvallj ja põõsaste taha peidetud ja mis vahetpidamata tuld andis. 
Kuulipildujale oli leitud suurepärane koht ja selline laskenurk, et vastasel oli selle 
asukohta peaaegu võimatu kindlaks teha. 

Tarzan jälgis lahinguvälja, tema sõrmed mängisid maas otstarbetult vedeleva 
püssiga. Siis köitis tema tähelepanu püss ning ta hakkas uurima selle ehitust. 
Ahvinimene silmitses jälle sakslaste kaevikuid, mõõtis silmadega maad nendeni ning 
seadis püssile uue laskekauguse. Nähes, et püssis oli padruneid, surus ta kaba vastu 
õlga ning sihtis. Tarzan oli hea laskja. Kunagi tsiviliseeritud ilmas elades oli ta 
pidanud sõpradega tihti suuri loomi jahtima. Peale kiskjate oli la lasknud loomi ainult 
siis, kui oli nälg või kui ta oli hädaohus. Kuid ta oli end tihti lõbustanud sellega, et 
keegi viskas midagi õhku ja ta lasi selle puruks. Nii oli Tarzan aja jooksul kujunenud 
täpsuslaskjaks, ilma et oleks seda isegi märganud. 

Nüüd peab ta jahti suurkiskjate peale! Ta näole ilmus pikaldane naeratus, kui sõrm 
päästikule vajutas. Kõlas tuhm pauk, hunn kuulipilduja juures nõksatas ettepoole ja jäi 
liikumatuks. Kolme minuti jooksul olid ka teised kuulipilduja juures askeldanud 
mehed vaikseks tehtud. Siis nägi Tarzan lähedal olevas kaevikus liikumas Saksa 
ohvitseri, 

kellele järgnes kolm sõdurit. Ta hoolitses järgmiste laskudega selle eest, et ükski 
neist neljast ei oleks võinud seletada, kust tulid saladuslikud lasud, mis niitsid maha 
mehi vaenlase eest täielikult varjatud kaevikus. 

Tarzan sihtis uuesti paremal asuvat Saksa kuulipildujat. See oli samuti hästi varjatud 
ja täristas vahetpidamata. Külma südamega laskis ta maha kõik sakslased, kes 
laskeriista juures olid. Nüüd oli juba kaks kuulipildujat vaikima sunnitud. Äkki 
märkas ahvinimene, et mäejalamilt jooksis hulk mehi kaitsekraavi poole. Hästi sihitud 
kuulid tapsid neist mitu. Nüüd hakkasid ka sakslased mõistma, et midagi on korrast 
ära — kusagil varjab end eriti osav laskur. Aga kus? Algul uurisid nad rinnetevahelist 
ala, kuid seal ei paistnud kedagi. 

Keegi ohvitseridest sirutas pea üle kaitsekraavi ääre ja vaatas Briti rinde poole. 
Korraga kõlas üksik pauk ja ohvitser kukkus kuklahaava tõttu tagasi kaevikusse. 
Nüüd oli sakslastel asi selge. Seda kinnitas kuul, mis oli läbinud ohvitseri pea ja 


kaitsevalli kinni jäänud. Üks sõdur urgitses kuuli välja ja siis veendusid kõik, et see 
on samasugune nagu neil endalgi. Selline avastus tegi mehed rahutuks. Sõdurid roo- 
masid piki kaitsekraavi kahele poole laiali, et viia teade, ülemusele. Tarzan jälgis 
neid. ning mülleles. Tema vemp õnnestus igati. Ta oli üksinda peatanud tegevuse 
rindelõigul ja pannud ülejäänud väeosa kihama. Oli näha, et mitmel pool tõsteti 
periskoobid üle kaitsekraavi ääre. Otsiti vist kohta, kust surmakuulid olid tulnud. 
Nähtavasti see varsti leiti, sest kohale toodi kuulipilduja ja sihiti Tarzani poole. Enne 
aga, kui sakslased jõudsid laskma nakata, oli kogu kuulipildujameeskond tund- 
matutest kuulidest toonelasse saadetud. Kuid laskeriista juurde ilmusid uued mehed, 
nähtavasti vastumeelt, ohvitseride käsul. Samal ajal pöörati Tarzani poole veel paar 
kuulipildujat ja minut hiljem sadas mäekünkale, kus ta lamas, kuule nagu rahet. 

Tarzan sai aru, et tal on üksinda mõttetu vastu panna, laskis juma-lagajätupaugu 
sakslaste pihta, viskas püssi ära ja lahkus sellest kohast. Ära minnes kuulis ta, kuidas 
sakslased lasksid mitmest kuulipildujast ja püssidest tühja kohta. Laskmine kestis 
kaua. Ahvinimene naeris sakslaste üle, kes kallist laskemoona asjata raiskasid. 

»Nad on maksnud juba kallist hinda seinale naelutatud Wasimbu ja tema tapetud 
kaaslaste eest," mõtles Tarzan endamisi, ,,kuid Jane'i surma ei suuda nad kunagi 
lunastada, ka siis mitte, kui ma tapaksin nad kõik.” 

Pärast pimenemist läks Tarzan sõdivatest vägedest ringiga mööda ning jõudis 
inglaste poolele. Ta jätkas teed, kuid nüüd juba otse Inglise vägede pealaagri poole. 
Hääletult nagu vari liikus ahvinimene eelpostidest mööda, ta jättis selja taha ka 
lähikonna valvurid. Keegi ei näinud teda, keegi ei teadnud, et Tarzan oli laagrisse 
tulnud. 

Teise Rhodesia diviisi peastaap asus eesliinist küllalt kaugel ja vaenlase 
vaatluspunktide eest võrdlemisi hästi kaitstud kohas. Seal oli isegi võimalik laternaid 
kasutada. Kolonel Capell istus laua ääres, millel lebas avatud maakaart nõrga 
laternatule valgel. Ta rääkis parajasti ohvitseridega, kes seisid laua kõrval kasvava 
suure puu all. Mõne sammu kaugusel põles lõke, mis oli sakslastelegi näha. 
Aeroplaane ei olnud sõjas veel vaatluste tegemiseks kasutusele võetud. 

Ohvitseri jutust selgus, et sakslastel oli suur ülekaal ja kõik, mis Briti väed selles 
olukorras teha võisid, oli katsuda oma positsioone säilitada. Edasiliikumisest ei 
võinud juttugi olla. Nad olid küll mitu korda katsunud, kuid olid iga kord sunnitud 
suurte kaotustega taganema. Sakslastel olid eriti hästi varjatud kuulipildujad, mille 
asukohta oli väga raske kindlaks teha. See tegi vana koloneli meeleolu hapuks, nii ha- 
puks, et ta rääkis nendest kuulipildujatest jutuajamise sees tihti. 

»Täna pärast lõunat juhtus midagi, mis sundis Saksa rinde üht osa ' vaikima,” rääkis 
keegi nooremohvitseridest. ,,Ma juhtusin sel ajal parajasti vaatleja olema. Kuid ma ei 
saanud aru, mis segaduse põhjustas. Kindel, et neil oli oma kaevikutes tuline kurat. 
Kogu nende pahema tiiva tegevus peatus mõneks ajaks — muidugi meie suunas. Näis, 
nagu oleks neile keegi selja tagant peale tunginud. Näha polnud muidugi midagi. Ma 
ju teatasin sellest teile, sir. Küll need tobukesed pikkisid kuulidega mäenölvakut enda 
taga. Nägin, kuidas kuulid maad künd-gid. Ei mõista, mis see võis olla?" 

Puulehed kahisesid ja silmapilk hiljem laskus puult painduv pruu-ninahaline olend 
ohvitseride keskele. Kõigi käed haarasid kohe püstolite järele, kuid rohkem ei 
liigutanud end keegi. Kõik vaatasid imestuse ja arusaamatusega peaaegu alasti valget 
meest, kelle nahalt peegeldusid vastu laagritule nõrgad kiired ja kes kandis äärmiselt 
algelist varustust. Tulija pilk oli suunatud kolonelile. 


»Kes, kurat, sina oled?" küsis kolonel tigedalt. ,, Tarzan, Ahvide Tarzan,” vastas 
tulija rahulikult. ,,00, lord Greystoke!" hüüdis üks major, kes ettesirutatud kätega 
Tarzani juurde astus. 

»Sina, Preswick!" vastas Tarzan .majori kätt surudes. ,,Ma ei tundnud sind ära," 
vabandas major. ,,Kui sind viimast kor da Londonis nägin, olid sa ülikonns. Midagi 
päris teistsugust — eks ole? Arvan, et sa pead ka seda tunnistama.” 

Tarzan muheles ja pöördus koloneli poole. ,,Ma kuulsin teie jutuajamist ja tean 
sellest asjast ka midagi, sest ma tulen parajasti sakslaste tagalast. Kas ma saan teile 
kuidagi abiks olla?" 

Kolonel vaatas küsivalt major Preswicki otsa, kes mõistis oma kohust ning esitles 
ahvinimest oma ülemusele ja teistele ohvitseridele. Pärast tutvustamist rääkis Tarzan 
põhjustest, mis panid teda sakslaste vastu tegutsema. 

»Ja nüüd tulite muidugi siia, et meiega ühineda?" küsis kolonel. 

Tarzan raputas pead. ,,Mitte alaliseks. Ma pean võitlema omamoodi, kuid võin teid 
siiski aidata. Ma võin iga kord, kui soovite, minna Saksa rindele.” 

Nüüd oli koloneli kord pead raputada. ,.See ei ole nii lihtne, nagu teie arvate. Läinud 
nädalal kaotasin kaks paremat ohvitseri luureosakonnast Nad proovisid pääseda Saksa 
tagalasse — mõlemad olid vilunud mehed, kuid katse maksis neile elu.” 

»Kas see on raskem ülesanne, kui tulla Briti rindele?” küsis Tarzan. 

Kolonel tahtis midagi vastata, kuid äkki näis mingi mõte talle pähe tulevat. ,,Kes 
teid siis tõi?" küsis ta. ,,Kes lubas teil tulla läbi eelpostide ahela?" 

»Ma tulin lihtsalt läbi Saksa ja teie eesliini ning läbi selle laagri," vastas Tarzan. 
»Kui soovite, saatke küsima, kas keegi on mind näinud.” 

»»Kuid kes teid saatis?" 

» Tulin üksi," vastas Tarzan ja sirutas end täies pikkuses välja. ,,Kui teie, 
tsiviliseeritud inimesed, tulete džunglisse, siis olete nagu surnud elavate seas. Väike 
ahv Manugi on teist targem. Imestan, et te siin üldse elus olete. Selleks annab 
nähtavasti võimaluse teie suur arv, sõjariistad ja võime mõelda. Ainult need päästavad 
teie elu. Oleks mul mõnisada ahvi teie mõtlemisvõimega, siis ajaksin sakslased siit 
merre nii ruttu, kui viimased neist joosta jõuaksid. Hea teile, et need tummad 
hiiglased ei oska ühineda. Kui nad seda oskaksid, oleks Aafrika vabastatud kõikidest 
inimestest ja valge mees poleks kunagi rannikust nii kaugele sisemaale pääsenud. Siin 
ei oleks ka musti. Kuid millega võiksin teid abistada? Kas soovite teada, kus asuvad 
mõned sakslaste kuu-lipildujapesad?" 

Kolonel kinnitas, et seda ta soovib. Silmapilk hiljem näitas Tarzan neile kolme 
kuulipilduja peidukoha. Need juhtusid olema just samad, mis inglastele kõige rohkem 
tüli tegid. ,,Seal on nende nõrgim koht," ütles ahvinimene ja näitas üht paika sakslaste 
eesliinil. ,,Seal on koha sisse võtnud mustad sõdurid, kelle ees on kuulipildujad, mida 
käsitsevad valged. Kuid oodake! Mul on plaan küps. Vallutage see osa siin sakslaste 
kaitsekraavist ja pöörake nende kuulipildujad nende eneste vastu.” 

Kolonel Capell puhkes naermata raputas pead: ,, Näib väga kerge olevat...” 

»»See on kerge, kerge minule!" vastas ahvinimene. ,,Ma võin selle osa sakslaste 
kaevikuist tühjendada ühegi pauguta Ma olen kasvanud džunglis, tunnen sealseid 
olendeid, elu, gomangani musti niisama hästi kui teisigi. Võite oodata mind järgmisel 
ööl," ja Tarzan pööras ümber, et ära minna. 

Oodake!" hüüdis kolonel. ,,Ma saadan teiega eelpostideni ohvitseri kaasa.” 

Tarzan naeratas kergelt ja lahkus. Mõne aja pärast läbi laagri liikudes nägi ta väikest 
meest, kes paistis uppuvat ohvitseri suurde sinelisse. Müts oli tal hästi silmile 


tõmmatud ja ülestõstetud sinelikrae varjas ta nägu veelgi rohkem. Tarzan vaatas 
möödaminnes meest ja kui laag-ritule valgus tema näole langes, näis võõras talle 
hoopis tuttav olevat Mõni ohvitser, keda olen Londonis näinud, arvas Tarzan ning 
sammus edasi. Natukese aja pärast oli ta juba Briti eesliinilt lahkunud ja mitte ükski 
arvukatest vahipostidest polnud teda märganud. 

Peaaegu kogu öö liikus ta Kilimandžaaro madalatel nõlvadel. Niiviisi peaaegu 
otsesihis ja kiiresti sai ta ööpimeduses tõtata üksnes tänu instinktile. See, mida ta 
mäestikust nüüd otsis, ei olnud kohad, kustkaudu ta kõrgused kunagi ületanud oli. 
Umbes kolm tundi enne päikesetõusu tungis tema sõõrmeisse otsitavate lõhn. Nad 
olid nähtavasti kusagil läheduses. See rahuldas ahvinimest Ta ronis suure puu okstele, 
et veel mõni tund enne hommikut magada. 


IV. Kui lõvi toideti 


Päike Kudu oli juba päris kõrgel, kui Tarzan ärkas. Ta ringutas oma hiigellihaseid, 
lükkas sõrmed läbi tihedate juuste ja laskus puult alla. Mõni minut hiljem leidis ta 
jäljed, mida otsis. Need viisid kitsasse sügavasse orgu, kus jälgitavad-nähtavasti 
olidki. Varsti kinnitas seda ka lõhn. Tarzan liikus ettevaatlikult edasi. Mõne aja pärast 
jõudis ta paljale kaljule, kust silmas metssiga Hortat ja muid seesuguseid loomi. 
Ahvinimene võttis seljast vibu ja nooled. Viimastest valis ta välja kõige kohasema ja 
asetas selle vibule. Ta sihtis hoolega ja lennutas noole kõige suurema looma suunas. 
Teised nooled olid tal hambus. Vaevalt oli esimene nool sihtmärki tabanud, kui õhus 
vihises juba teine, kolmas,, neljas... Metsseakari oli esimestest nooltest ärevusse 
sattunud. Algul tardusid nad mõneks hetkeks paigale, kuid siis hakkasid sagima 
surnud või surevate kaaslaste ümber ning põgenesid lõpuks hirmsa karjumisega 
kaljude vahele. Maha jäi kuus surnud metssiga — saak oli nii suur, nagu Tarzan oli 
soovinud. 

Tarzan laskus kaljult alla ja hakkas sigu nülgima. Tavaline tsiviliseeritud inimene 
oleks selle töö juures üksinda olles mõnd laulu ümisenud või vilistanud, kuid Tarzan 
ei teinud üht ega teist Vaikides, kiiresti ja osavalt tegi ta oma tööd. Jahipidamine oli 
tema alaline tegevus ja ei võinud niisugusena olla kergelt võetav. Seetõttu oligi nii, et 
kõike, mida Tarzan tegi, tegi ta innuga ja tõsiselt. Et ta sealjuures vahel nalja viskas, 
mõnikord otse kuratlikku, see tuli sellest, et oma eluviisist hoolimata oli ta inimene, 
mitte ahv või mõni džunglikiskja, kes vanaduses tõsiseks ja tigedaks muutub. 

Ehkki Tarzan töötas kärmelt ja usinasti, olid kõik ta viis meelt valvel. Tema käed 
liikusid ja silmad vaatasid, kuid ka kuulmine ja haistmine olid samal ajal valvel. 
Haistmine just teataski ahvinimesele emalõvi Sabori lähenemisest Loom tuli 
pealttuule. Tarzan oli just viima- selt sealt nahka võtmas ja sellepärast ei 
kiirustanudki enam. Kõik viis nahka olid koos — ta oli need igaks juhuks kokku 
pannud. Mõne sammu kaugusel seisis suur puu, mille oksad ulatusid töökohani. 

Tarzan ei pööranud isegi pead sinnapoole, kust Sabor oli tulemas. Ta teadis, et lõvi 
on veel kaugel, mistõttu pole eriti kiire. Siiski teritas ta oma kõrvu, et kuulda, millal 
lõvi pärale jõuab. Kui viimane nahk oli võetud, tõusis ta püsti. Lõvi ei olnud veel 
näha, kuid kaugel ta ka enam polnud. Pikkamisi keeras Tarzan nahad ja ühe väiksema 
sea naha sisse. Lõvi ilmus nähtavale. Oli saabunud aeg. Väledalt kui kass ronis Tarzan 
puu otsa, asetas nahad lähedal olevale oksale, istus ise teisele ning hakkas 
kaasatoodud seast lõigatud lihatükki sööma. Sabor vaatas kord maas vedelevaid 
seakorjuseid, kord puu otsas istuvat olendit Esialgu ei osanud ta peale urisemise 
midagi teha. Kuid loom jäi viimaks rahulikuks ja asus lähima korjuse kallale. 


Tarzan vaatas lõvi, kes sõi puu all tema tapetud siga, ning muigas, sest talle tuli 
meelde vaidlus ühe kuulsa jahimehega. Viimane oli väitnud, et lõvi ei söö vabaduses 
kunagi muud peale selle, mis ta ise on maha murdnud. Tarzan oli kinnitanud, et lõvi 
sööb vahel ka teiste tapetud looma. See oli muidugi nii, sest ahvinimene oli näinud nii 
Nu-mat kui ka Saborit isegi poolmädanenud raipe kallal. 

Kui Tarzan oli kõhu täis söönud, asus ta uuesti töö kallale. Ta lõikas nahast umbes 
poole tolli laiusi ribasid ja õmbles nendega kaks nahka kokku. Nii sai valmis suur 
kott, mille ääre sisse tegi ta hulk auke. Aukudest pistis ta läbi pika kahest ribast 
kokkujätkatud rihma ja võis selle abil kotisuu kinni tõmmata. Ta valmistas sel moel 
veel neli väiksemat kotti. Kui viis kotti valmis sai, jäi üle mitu rihma, mis pidid leid- 
ma otstarbe edaspidi. 

Töö oli tehtud. Tarzan viskas Saborit suure pähkliga ja naeris, kui suur loom ehmus 
sellest nii, et põõsastesse põgenes. Siis võttis ta järelejäänud liha ja asetas selle 
kõrgemale puuharude vahele ning lahkus, kotid seljas, mööda puid oru poole, kus oli 
vangis Numa. 

Ettevaatlikult ronis Tarzan orulähedase künka harjale ja vaatas alla. Orus oli vaikne, 
Numat polnud kuskil näha. 

Tarzan vedas ninaga õhku ja kuulatas. Kuigi ta ei tundnud lõhna ega kuulnud 
midagi, teadis ta, et lõvi on orus, muidugi tunnelis varjus, ning ta soovis, et loom 
magaks. Kui kõik olnuks tema soove mööda, saanuks ta oma kavatsuse täide viia. 

Tasa ja targu hakkas ahvinimene orgu tulema. Ta hoolitses piinliku 
ettevaatlikkusega selle eest, et vähimgi heli ei annaks Numale märku kellegi 
lähenemisest. 

Aeg-ajalt Tarzan peatus ja kuulatas. Kuulda ega näha polnud midagi ning ta jätkas 
laskumist. Viimaks jäi oru põhjani ainult paarkümmend jalga. Ta peatus ning mõõtis 
maad ja aega, mis kuluks, et oru keskel oleva puuni jõuda. Kui ta jõuab sellest poole 
läbida enne, kui lõvi ärkab, võib ta õnnelikult puuni jõuda ja on pääsenud, kui suudab 
orava osavusega puu otsa ronida. Kui aga lõvi tuleb tunnelist välja enne, kui Tarzan 
on poolele teele jõudnud, peab ta katsuma tagasi kaljuseinale pääseda. Mõlemal juhul 
pidi ta riskeerima ja ainult hea õnne korral oleks tema kavatsus teostunud. Ta kaalus 
mõlemat võimalust, sest mäletas väga hästi, kui vähe oli puudunud eelmisel korral 
lõvi saagiks langemisest. 

Juba oli Tarzan oru põhjas. Ta oli sinna tulnud hääletult hagu vaim ja nagu kehatu 
olevus liikus ta puu poole. Pool hädaohtlikust teekonnast oli juba läbitud, kuid Numat 
polnud veel näha. Viimaks jõudis Tarzan puuni. Selle otsa ronides kahtles 
ahvinimene, kas lõvi üldse ongi tunnelis. Kuid kas oli võimalik, et suurel kassil oleks 
õnnestunud , sissekäigu eest kivid ära veeretada ja sealtkaudu välja pääseda? Või oli 
Numa surnud? See näis küll ebatõenäoline olevat, sest ta oli lõvile alles mõni päev 
tagasi toonud söögiks hüääni ja peaaegu terve põdra. Lõvi ei saanud nälga, veel 
vähem janusse surnud olla, sest orus oli vett küllalt. 

Tarzan tahtis juba puu otsast alla tulla, et vaadata mis lõviga on juhtunud, kui talle 
tuli pähe teine mõte: lõvi tuleb kuidagi teisiti tunnelist välja meelitada. Ahvinimene 
laskis kuuldavale tasase urina. Silmapilk hiljem ilmus tunnelist Numa, kes oli valmis 
rahurikkujat maha murdma. Nähes puu otsas istumas Tarzanit, kelles tundis ära oma 
piinaja ja suurima vaenlase, sai lõvi meeletult tigedaks. Ta proovis üles ronida, kuid 
see ebaõnnestus ja tegi siis mitu hüpet Paar korda suutis lõvi haarata kinni oksast, 
kuid kukkus uuesti alla. Ebaõnnestumised ajasid ta aina tigedamaks. Loom urises ja 
möirgas juba päris metsikult Numa viha suurendas Tarzan õrritamisega: ta külvas 


looma üle sõimusõnadega ning loopis teda kuivanud okstega. Nöhes Numa.asja-tut 
vaeva, naeris Tarzan ainult looma üle ja ootas tema väsimist 

Viimaks tõusis ta puuoksale püsti ning harutas nööri lahti. Suure ma osa sellest 
võttis ta pahemasse kätte, jättes paremasse paar-kolm ringi ja nööri otsas oleva 
silmuse. Siis seadis ta selja vastu tüve, toetas kummagi jala eraldi oksale ning passis 
parajat juhust nöör alla visata. Õrritades uuesti juba natuke rahunenud lõvi oma 
ässitajat uuesti hüpetega kätte saama, suutis ahvinimene talle silmuse kaela heita ja 
nööri pingule tõmmata. Loom jäi õhku rippuma, ainult tagumised käpad puudutasid 
maad. Tarzan hoidis nööri pingul ja kaugenes ettevaatlikult puutüvest. Ta tahtis 
tõmmata lõvi nii kaugele, et käpad puuni ei ulatuks. Ahvinimene sidus nööri oksa 
külge nii, et ainult Numa tagumised käpad puud puudutasid. Siis viskas ta oma viis 
kotti kaugemale 

maha ning tuli puu otsast alla. Numa tagus teda kinnipidavat nööri mõlema käpaga 
ja katsus seda hammaste vahele saada. Kartes nööri katkemist, pidi Tarzan tegutsema 
kiiresti. 

Kõigepealt viskas ta kottidest suurima Numale pähe ja sidus selle talle tugevasti 
kaela ümber. See oli võrdlemisi lihtne ülesanne. Raskem oli toppida pisemaid kotte 
lõvile jalga. Tarzan pidi juba mitu korda jääma lõvi hiigelkäppade vahele. Viimaks 
said lõvi kõik neli jalga seanahast kottidesse topitud. 

Selleks ajaks oli lõvi ka vastupanu lõpetanud. Loom rippus abitult nööri otsas. See 
tuli muidugi asjaolust, et nöör pigistas tema kõri ja mida elutumaks ta jäi, seda 
tugevam oli pigistus. Veel mõni silmapilk ja loom oleks surnud. See ei oleks Tarzani 
kavatsustega kooskõlas olnud. Ta hüppas ruttu puu otsa ja harutas nööri lahti. Siis tuli 
ta puu otsast alla ja avas silmuse niivõrd, et loom võis vabalt hingata. Numa silmade 
kohale lõikas Tarzan noaga paar väikest auku, läbi mille võis loom näha ja kustkaudu 
pääses kotti õhku. 

Pärast Numa jalas olevate kottide paelte ülekinnitamist oli märatsevast' lõvist 
saanud abitu põder Bara, kes ei olnud kellelegi hädaohtlik. Nüüd tuli lõvile elu sisse. 
Ta hingas raskelt ja katsus ennast kottidest vabastada. Tarzan vaatas Numa rabelemist 
rahulikult pealt: ta oli kindel, et nii kotid kui ka rihmad, millega need olid seotud, 
peavad lõvi hiigellihaste pingutustele vastu. Kui Numa hingas juba korrapäraselt, 
hakkas ta kohutavalt möirgama. Ta võttis üha ette vabanemiskatseid. Kotid peas ja 
jalgade otsas hirmutasid looma äärmuseni, eriti näis teda ärritavat toore seanaha lõhn. 
Lõvi möirgas ja rabeles asjata hulk aega, kuni väsis ja jäi vaikseks. Hoolimata 
kogukusest ja hiigeljõust, ei ole lõvi kuigi vastupidav. Natukese aja pärast tõusis 
kiskja uuesti jalgadele ja hakkas taas rabelema. Kuid nüüd oli nöör korralikult kaela 
ümber seotud, see ei takistanud hingamist, aga oli kinnitatud nii tugevasti, et loom ei 
võinud jooksu pääseda. 

Nööri teise otsa oli Tarzan sidunud puu ümber ning seisis ise kaugemal, oda 
löögivalmilt käes. Kas õnnestub lõvil kottidest vabaneda? Kui ei, on Tarzani töö end 
tasunud. Lõvi nägi meest, kes oli teda nii alatul viisil vangi võtnud. Looma viha oli 
piiritu, ta märatses kogu jõust. Kui ta kottidest jagu ei saanud, tahtis ta tormata lähedal 
seisva ahvinimese kallale. Numa tegi hiigelhüppe, kuid ainult selleks, et saada Tarzani 
odalttygev löök vastu pead ja nöörist selili paisatud. Neli korda tegi ta meeletu hüppe 
ja neli korda sai ta hoobi pähe. Katsed lõppesid talle alati alatu selilipaiskamisega. 
Viimaks sai loom aru, et asjata on üritada meest tabada ning alistus hirmsasti urisedes 
saatusele. Inimene oli taas võitnud džunglite kuninga, kellest oli saanud ahvinimese 
abitu vang, nii häbistav kui see ka metsade majesteedile ei olnud. Kui Tarzan nüüd 
kiskjale lähenes, taganes loom urisedes ega katsunudki enam rünnata. 

Jätnud Numa puu külge rihma otsa, läks Tarzan tunnelisse sissekäiku kividest 
puhastama. See tehtud, tuli ta puu juurde tagasi. Lõvi oli vahepeal maha heitnud ning 
osutus nüüd otse ahvinimese teel olevaks. Mehe lähenedes urises Numa ähvardavalt 
ega mõelnudki teed anda. Tugev jalahoop külje pihta sundis teda teed vabastama. 
Mees päästis nööri puu küljest lahti ning katsus Numat tunnelisse ajada. Inimese ja 
kiskja vahel puhkes pooletunnine lahing. Lõvile tundus pealesurutav koera osa liiga 
häbistav ning ta pani viimseni vastu. Ägeda võitluse järel, kui jõud oli juba otsas, 
andis loom alla. Urisedes liikus ta edasi, ning lõpuks jõudsid mõlemad tunnelisse. 
Seal oli asi juba lihtsam — lõvi sammus Tarzani ees, ahvinimese oda hoolitses selle 
eest, et loomal ei olnud aega ega tahtmist seisma jääda. Nii jõudsid nad peagi tunnelist 
välja. 

Värske õhu käes ja metsa lähedust tundes arvas Numa ajakohase olevat oma teed 
minna. Ta tegi võimsa hüppe ning pistis jooksu. Tarzan, kes veel käpuli tunnelis 
roomas, ei olnud asjade selliseks käiguks ette valmistatud. Ta kukkus kõhuli ja lõvi 
vedas teda umbes sada jalga mõõda teravate kividega kaetud maad. Kui ta viimaks 
tigeda ja kõvasti kriimustatuna lõvi kinni pidada suutis, tahtis ta loomale tugevat 
keretäit anda. Karistus oli küll täielikult ära teenitud, kuid ahvinime-ne loobus samas 
sellest mõttest, sest Tarzanil ei olnud kommet tunnetele liigselt voli anda ega teha 
otstarbetuid tegusid. 

Kui ta oli andnud veel Numale õpetust olla nööri otsas talutatav, hakkas džungli 
kirjutamata ajaloos kõige kummalisema paari — ees nööri otsas seanahast kottidesse 
topitud suur isalõvi ning järel nööris; kinni hoidev ja löögivalmis oda kandev valge 
ahvinimene — teekond. 

See haruldane paar oli kogu päeva teel, ilma et midagi iseäralikku oleks juhtunud. 
Lõvi oli märatsemast lakanud ning allus kangekaelselt urisedes enda vangistajale. 
Õhtuks oli loom väga väsinud, näljane ja janune, kuid ei sel ega järgmisel päeval ta 
toitu ei saanud. Teha lõvi pead katvasse kotti nii suur auk, et selle kaudu toita oleks 
olnud rohkem kui hädaohtlik, see tähendanuks vabastada looma parimad võit- 
lusvahendid — hambad. Tarzan lõikas lõvi suu kohale ainult nii suure augu, et see 
võis janu kustutada, ja viis looma jõe äärde. Siis sidus ta Numa puu külge ja otsis 
endale süüa, sõi ja ronis sama puu otsa, mille all lamas kinniseotud lõvi. 

Öö möödus vahejuhtumiteta Tarzan ärkas varahommikul ja asu” oma vangiga kohe 
teele. Nad liikusid võrdlemisi kiiresti läbi Kilimand-žŽaaro jalamil olevate suurte 
metsade ida suunas. Lõvi hakkas oma saatusega juba enam-vähem leppima, kuid 
punnis siiski vahetevahel vastu. Metsakiskjad, kes seda imelikku paari nägid, 
seisatasid silmapilgu ja põgenesid siis kohkunult. Juba lõvi lõhn oleks väiksemad 
loomad pakku ajanud, kuid sellel oli veel ka imelik välimus, millist polnud džunglis 
keegi varem näinud. Imelikul olevusel oli lõvi lõhn küljes, 

pealegi käis tema kannul tarmangani — see pilt oli ürgmetsa asukatele kohutav ja 
nad põgenesid nii ruttu kui võimalik. 

Emalõvi Sabor, kes eemal džunglis eksles, haistis äkki imelikku lõhna. See oli tema 
lordi ja peremehe, Numa lõhn, mille sekka tungis ka valge ahvi tarmangani ja 
metssiga Horta oma. Imelik lõhnade segu, välgatas mõte Sabori peas. Ta otsustas asja 
lähemalt uurida ning ruttas sinnapoole, kust tuul lõhna ninasse oli toonud. Tarzan ja 
Numa kuulsid Sabori tulekut, sest tulija tegi kaeblikku näuguvat häält. See väljendas 
läheneja uudishimu, kuid ühtlasi ka kartust. 

Tarzan seisatas ja jäi ootama, viskevalmis oda käes. Muidugi jäi seisma ka Numa. 
Lõvi tõstis pea ja urises tasa. Ahvinimene tahtis juba Numat odaga karistada, kuid 


välja ilmus Sabor ja mitte üksi, nagu Tarzan arvas teda tulevat. Sabori kannul tuli 
väikesele lagendikule neli noort, kuid juba täiskasvanud lõvi. 

Kui Tarzan oleks nüüd lõvid üles ärritanud, oleks kogu kari võitluseks tema vastu 
ühinenud. Numa seisis rahulikult ja silmitses džung-list välja tulnud perekonda. Ka 
ahvinimene seisis ja ootas, mida lõvid tegema hakkavad. 

Emalõvi Sabor oli veel kaunis noor ja graatsiline, tema kannul tulnud pojad olid 
täiskasvanud ja ilusad, nagu ainult noored lõvid seda olla saavad. Kolm poega olid 
emased, neljas, kelle turja ehtis juba uhke lakk, oli isasena natuke suurem kui teised. 
Sabor peatus Tarzanist umbes saja summu kaugusel, kuna noored temast mõne 
sammu ettepoole astusid — siis jäid kõik viis seisma. Nende kõrvad olid sirutatud et- 
tepoole, nende pilgud ning kogu olemus väljendasid imestust ja uudishimu. Tarzan ei 
aimanud lõvide kavatsusi — kui loomadel neid üldse oli. Esialgu olid nad ainult 
uudishimulikud. 

Nii seisid nad umbes minut aega. Siis häälitses lõvidest vanem emane tasakesi. 
Tarzani lõvi vastas sellele kohutava möirgega ning tegi järsu hüppe teiste juures 
seisva isase suunas. See ehmus, sest hüppaja välimus oli imelikult kohutav, ja 
põgenes džunglisse. Teised järgnesid talle, viimane oli Sabor. Numa tormas talle 
järele, tõmmates Tarzani kaasa. Viimaks õnnestus ahvinimesel lõvi kinni pidada. 
Algas võitlus. Tige ja ärritunud loom tormas Tarzanile kallale, kuid sai iga 
pealetungikatse eest hoobi vastu pead. Nii möödus tund. Siis lõvi väsis ja alistus jälle 
enda vangistajale. Ta oli näljane ja tige, kuid ahvinimese ülekaal sundis ta rahulikuks. 
Imelik oli see paar — valge hiiglane ja tema kõrval rahulikult äammuv lõvi—, kui 
hiljem teekonda jätkas. 

Videvikus jõudsid nad Briti eesliini lähedusse. Nad oleksid pidanud juba varem 
sinna saabuma, kuid Saksa eelpostidest Täbipääsemi-ne oli võtnud rohkem aega, kui 
Tarzan oli arvestanud. Briti eesliinist natuke maad eemal sidus ahvinimene lõvi puu 
külge ja jätkas ise teekonda. Oli juba pime. Ta möödus eelpostidest, ilma et ühestki 
neist oleks teda märgatud. Natuke aega hiljem ilmus ta järsku ja hääletult 

nagu vaim kolonel Capelli juurde nõupidamisele kogunenud ohvitseride keskele. 
Ohvitserid ehmusid nagu eelmisel korralgi, kuid nähes, kes tuli, naersid ainult. 
Kolonel Capell aga raputas pead. 

»Kurat võtaks!" ütles ta ärritatult. ,, Käsin maha lasta äraandja, kes teid siia laseb. On 
narrus välja panna eelposte ja siis näha, et mees tuleb neist läbi kui vari. Ei, nii €i 
lähe!” 

Tarzan naeratas heatahtlikult: ,, Ärge süüdistage kedagi vahipostil olijaist, sest ma ei 
ole ju inimene. Ma olen tarmangani. Iga mangani võib, kui tahab, siia laagrisse tulla, 
ilma, et keegi teie meestest teda märkaks. Oleks teil manganid vahtideks, ei pääseks 
siia viärkamatult keegi." 

»»Kes need manganid on?" küsis kolonel. ,, Võib-olla ma võtan selle kerjustekarja 
enda teenistusse.” 

Tarzan raputas pead: ,,Võimatu, sir. Manganid on suured ahvid — minu rahvas. 
Kuid teie ei saa neid kasutada. Nad ei suuda püsida kuigi kaua ühe asja või kavatsuse 
juures. Kui ma neile seletaksin, võibolla oleksid nad siis üürike aega asjast huvitatud. 
Võib-olla saaksin mõne neist siia ja selgitaksin neile kohustusi, kuid nad kaotaksid 
ikkagi huvi ja kui neid tarvis oleks, ei leiaks vahipostidel kedagi, vaid hoopis siit-sealt 
džunglist, kuhu nad on läinud putukaid otsima. Manga-nidel on laste arusaamine ja 
püsivus, seepärast on nad ka suurteks lasteks jäänud.” 

»»Sa nimetasid neid manganideks ja ennast tarmanganiks. Milles vahe seisab?" küsis 
major Preswick. 

»1 artähendab ,,valge”," vastas Tarzan. ,Ja mangani on,,suur ahv". Minu 
nimi, mis anti mulle, kui ma Kercliaki suguharu ahvide juures elasin, tähendab 
Valgenalik. Kui ma olin väike balu, alivi-laps, oli mu nahk — nii usun — valge nagu 
piim ja erines mu kasuema Kala uhki st karvkattest silmatorkavalt. Nii sain ma 
nimeks Tarzan, Valgenalik, tarmangani, valge ahv. Nad nimetavad ka kõiki teid tar- 
manganideks," lõpetas Tarzan. 

Kolonel Capell naeris. ,,See seletus ei haava meid, Greyctoke, ja Jehoova nimel, 
suur au oleks selles osas esineda teietaoliselt. Jah, aga kuidas on lugu teie plaaniga? 
Kas usute ikka veel, et teil on üksinda võimalik osa vastaste kaevikuid üle võtta?" 

»Kas gomanganid on ikka veel seal?" päris Tarzan. 

»»Kes on gomanganid?" küsis kolonel. ,,See osa kaevikutest on ikka veel mustade 
pärismaalaste käes, kui teie neid nii kutsute.” 

» Yes," vastas Tarzan. Gomanganid on suured mustad ahvid — neegrid.” 

»Ja mida kavatsete teie teha ja kuidas tuleb meil talitada?" küsis Capell. 

Tarzan tuli laua juurde, millel olid maakaardid. Ta osutas sõrmega kaardile ja 
selgitas: ,,Siin an sakslaste salajane vaatluspunkt. Seal on ka 

üks kuulipilduja. Vaatluspunkt on kaitsekraaviga ühendatud tunneli abil. Andke 
mulle üks käsigranaat. Kui selle lõhkemist kuulete, hakake tasa eesliinidevalielist 
maad ületama. Teie mehed kuulevad vaenlase kaevikutest kisa ja kära, kuid see ei ole 
teie sõduritele sugugi hädaohtlik. Teil ei tule kiirustada, vaid liikuda võimalikult 
vaikselt. Teil tuleks oma meestele selgeks teha, et seal kaevikutes viibin ka mina ja et 
mul ei ole vähimatki soovi saada kuuliga pihta ega täägiga läbi torgatud!" 

»»Ja see olekski kõik?" küsis kolonel Tarzanilt pärast seda, kui oli ühe ohvitseri 
granaati tooma saatnud; ,,Teie puhastate kaevikud vaenlastest üksi?” 

»Mitte just päris üksi," vastas ahvinimene, näol kibe naeratus. «Kaeviku tühjendan 
ma sakslastest. Muuseas, kui soovite, võivad teie sõdurid tulla sinna vaatluspunktist 
läbi viiva tunneli kaudu. Ja umbes poole tunni pärast, härra kolonel.” 

Nende sõnadega pööras Tarzan end ümber ja kadus ööpimedusse. 

Läbi laagri sammudes tuli talle meelde noor ohvitser, keda ta oli siin esimesel korral 
näinud. Kui ta natuke hiljem teda laagritule valgusel jällegi nägi, tundus, et sel 
ohvitseril oli palju ühist preili Kircheriga. Kuid mõte, et ohvitser ja preili on üks ja 
sama isik, tundus väljanaermiseni absurdne. Kuidas sai see võimalik olla? Üks oli 
Saksa spioon, naisterahvas, kaugel teisel pool rinnet, teine noor inglise ohvitser, mees, 
keda ta oli arvatavasti kunagi Londoni paremas seltskonnas kohanud. 

Hääletult ja tähelepanu äratamata läbis Tarzan Briti rinde vahipostide mitmekordse 
ahela ning jõudis kohta, kuhu ta kinniseotud lõvi oli jätnud. Suur kass lamas, kuid 
tõusis ahvinimese lähenemise peale üles ja tegi vaikset häält. Lõvi tasane näugumine 
ajas Tarzani naerma, sest see polnud enam džungli- ja kõrbekuninga uhke ning 
taltsutamatu urin, vaid pigem peremehelt toitu luniva näljase koera häälitsus. 

»» Varsti tapad, Numa, ja sööd!" sosistas alivinimene kiskjale kõrva. Kas lõvi ta 
ahvide keelest ka midagi aru sai, seda me küll ei tea. Siis harutas Tarzan nööri puu 
küljest lahti ning sammus eesliinidevaheli-sele maa-alale. Lahingutegevus oli peaaegu 
soikunud. Kuuldus ainult harvu püssipauke ja aeg-ajalt lendas üle pea mõni 
suurtükipomm, mis lõhkes kusagil vastase tagalas. Tarzanit ega tema kaaslast hädaoht 
ei ähvardanud, kuid Numa kartis siiski hirmsasti. Oh imet! Lõvi ei katsunudki 
põgeneda, vaid tuli värisedes lähemale, justkui otsides aliv-inimeselt kaitset 

Ettevaatlikult lähenes kaks metsikut olendit Saksa vaatluspunktile, kus üksik sõdur 
vastasolevat Briti kaitsekraavi jälgis. Tarzani paremas käes oli granaat, pahemas 
hoidis ta nööri, mille otsas oli lõvi. Viimaks nägi Tarzan ainult mõne sammu kaugusel 


olevat vaatluspunkti. Veel enne, kui granaat sihtmärki tabas, oli ta end pikali visanud. 
Plahvatus. 

Ta kuulis, kuidas granaadikillud ja. kivid üle pea lendasid. Numa ehmus ning tahtis 
ära põgeneda. Suure vaevaga suutis Tarzan kohkunud looma rahustada. 

Viis sekundit pärast granaadi heitmist jooksis ta lõvi enda järel sikutades kohale, 
kus silmapilgu eest oli asunud osavasti ehitatud vaatluspunkt ja Saksa sõdur. Nüüd oli 
seal ainult sügav auk, aga sõdurist polnud jälgegi. Ainus asi, mis granaadi lõhkemise 
tõttu kannatada ei olnud saanud, oli liivakottidega kaitstud kuulipilduja. 

Ei võinud kaotada sekunditki. Plahvatust pandi kaevikuist muidugi tähele ja 
arvatavasti on abi tunneli kaudu juba tulemas. Kuid Numa ei tahtnud koopasse minna. 
Kärsitult tõmbas Tarzan looma alla ja surus teda tunnelisse. Loom oli käigus peaaegu 
sees, kui ahvinimesel tekkis uus mõte. Ta tõmbas kuulipilduja alla koopasse, suunas 
toru tunneli suu poole ja seadis riista igaks juhuks laskevalmis. Siis hakkas ta lõvi 
uuesti tunnelisse ajama. Varsti see õnnestus. Tarzan lõikas katki rihmad, millega kotid 
olid looma jalgade otsa ja pähe seotud. Viimaks vabastas ta lõvi ka kaelas olevast 
nöörist ning lükkas hirmunud Numa kaugemale tunnelisse. Veel ei olnud lõvi aru 
saanud, et küüned ja kihvad on tegutsemiseks vabad. Loom katsus taganeda, kuid 
Tarzani terav nuga, mille ots ähvardas sügavale tagakintsu tungida, takistas teda. 

Toll—<ollilt sai Numa edasi, sest Tarzan tõukas teda kõigest jõust Lõvi urises 
ähvardavalt, kuid varsti möirgas vihaselt ja ruttas edasi. Nüüd Tarzan teadis, et Numa 
oli haistnud kusagil eespool inimest ja tormas talle kallale. Tarzan läks tagasi 
koopasse ning tuli kuulipildujat enesega kaasa tassides uuesti tunnelisse. Eespool oli 
kuulda lõvi tigedat möirgamist ja hirmunud meeste hädakisa. Saatanlik naeratus ilmus 
Tarzani näole. 

»Nad tapsid mu wazirid," pigistas ta läbi hammaste, ,,ja naelutasid seinale Muwiro 
poja Wasimbu.” 

Kui Tarzan tunneli kaudu jooksukraavi jõudis, oli vähemalt selle algus täiesti tühi. 
Nii oli ka järgmises ja sellele järgnevas osas. Ta ruttas Saksa eesliini keskkoha poole. 
Viienda käänaku kohal avanes kohutav pilt: põgenevate sõdurite keskel .oli segadus, 
mis takistas nende taandumist. Nende kannul murdis tige Numa mehi pöörase 
kiirusega. Kuulda oli luude raksumist lõvi hiigelkihvade vahel. Sõdurid, kelle ette oli 
jäänud põgenevate kaaslaste tropp, karjusid surmahirmus ja murdsid edasi. 

Viimaks andis takistus järele ja mehed tormasid edasi, kohutav lõvi kannul. 
Sündimisest saadik on neegri veres kartus džunglikuninga ees. Nad unustasid, et neid 
on mitu ühe lõvi vastu ja et neil on peale moodsate püsside ka käsigranaadid. Hirm 
võttis neilt mõtlemisvõime, igaüks tahtis ainult põgeneda ja parem kui enne teisi. 
Mõni sõdur ronis kaitsekraavist välja ja põgenes selletagusesse metsa, mõni aga 
vastaseid eraldavale eesliinidevahelisele maa-alale. Kes ei jõudnud kaitsekraavist 

välja ronida, võitlesid omavahel põgenemisvõimaluse pärast. Kogu kaitsekraav näis 
olevat korraga muutunud põrguks, kus mustad kuradid võitlesid omavahel ja lõvi 
tappis neist ühe teise järel. Lõvi tige möirgamine ja mustade meeste surmakarjatused 
saatsid seda põrgulik-tegevust. 

Inglased lähenesid pikkamisi kaitsekraavile. Neile tulid vastu mustad sõdurid, kes 
olid eesliinidevahelisse lõiku põgenenud. Nad võeti vangi. Vangide suur surmahirm ja 
jooksukraavist kostev kära pani inglasi imestama. Selge, et hunnide kaevikuis oli 
põrgu lahti. Kuid Rho-desia rügemendi sõduritele ja ohvitseridele tundus kõige 
imelikum, et ärast kostis selgesti lõvi kohutavat möirgamist. 


Kui inglased viimaks kaitsekraavi äärele jõudsid, hakkas selles kor-aga kuulipilduja 
rägisema. Samal ajal hüppas kraavist välja lõvi, kar-'uv hunn kihvade vahel, ning 
ruttas oma saagiga džungli poole. All aavis aga lamas kuulipilduja taga Tarzan ja 
külvas põgenevad mus-d üle surmatoova tinarahega. Tema lähedal olevad inglased 
nägid veel midagi. Hääletult kui vari ilmus Tarzani selja tagant blindaažist aksa 
ohvitser. Ta võttis kärmesti maast täägiga püssi ja hiilis kuulipilduri juurde. Tema 
kavatsused olid igal pealtnägijal teada. Inglased karjusid Tarzanile hoiatusi, kuid kära 
ja kuulipilduja ragina tõttu ta eid ei kuulnud. Saksa ohvitser oli jõudnud juba tulistaja 
selja taha Ta tõstis püssi, et lüüa tääk ahvinimese paljasse selga. Ja ta lõi, kuid Tarzan 
polnud enam seal, kuhu tääk läbi õhu vihises. Nüüd nägid inglased Tarzanit juba 
ohvitseri ees seismas ja enne kui nad asja täielikult mõistsid, oli püss sakslase käest 
kergelt nagu lapse käest mänguasi ära löödud. Hunni kallale tormas olend — enam 
mitte inimene, vaid metsik kiskja, kes haaras kohutava karjatusega ohvri kõrist. 

Tarzanil nagu kõigil teistelgi džungliasukatel oli see, mida meie tavatseme nimetada 
kuuendaks meeleks. Ta ei kuulnud ega näinud, kuid siiski tajus hädaohu lähedust. See 
aimdus kasvas viimaks nii tugevaks, et ta kargas välgu kiirusel kohalt ära Ja mitte 
liiga hilja! Ta nägi ohvitseri mundril eraldusmärke, mida kandsid need, kes olid tema 
naise tapnud ja farmi hävitanud. Sellest jätkus, et hiiglasekasvu Saksa ohvitseri kallal 
kättemaksukirge rahuldada. 

See oli valge kiskja, kes hambad sakslase kõrisse vajutas, see ei olnud inimene, 
kelle tugevad käed hunni kinni pidasid. Teise Rhodesia rügemendi sõdurid nägid 
midagi, mida nad kunagi ei unusta. Nad nägid, kuidas valge poolalasti hiiglane tõstis 
sakslase õhku ja raputas teda nagu terjer rotti või nagu emalõvi Sabor vahel oma saaki 
raputab. Nad nägid, milline surmahirm peegeldus hunni näost ja kuidas ta katsus 
Tarzani käte vältelt pääseda. Äkki laskis ahvinimene ohvri allapoole, pani põlve tema 
selja vastu, võttis käega kõrist kinni ning painutas pead tahapoole. Hunni jalad 
nõrgenesid ja ta vajus põlvili. Kuid ürgjõuga 

hiiglane vajutas veelgi tugevamini. Surmakarjatus pääses sakslase suust, järgnes 
kõva raksatus. Tarzan viskas elutu keha kõrvale. 

Rhodesia rügemendi sõdurid tulid lähemale kavatsusega hüüda hurraa, kuid hüüe 
suri nende huultel. Tarzan oli pannud jala surnukehale ning laskis kuuldavale suurte 
isasahvide kohutava, luust ja lihast läbitungiva võiduhüüde. 

Alamleitnant von Goss oli surnud. Kordagi lähedal seisnud ja äärmiselt hirmunud 
sõduritele otsa vaatamata hüppas Tarzan kaitsekraavist välja ja kadus džunglisse. 
Teine Rhodesia jalaväerügement oli nüüd hunnide kaevikute selles osas peremees. 


V. Kuldmedaljon 


Briti Ida-Aafrikas olev väike väekoondis, kes oli arvuliselt palju suurema Saksa väe 
vastu sõdides seni raskelt kannatada saanud, hakkas natukesehaaval võitma. Hunnide 
pealetung oli peatatud, veelgi enam — nad olid sunnitud juba taganema. Britlased 
liikusid pikkamisi edasi, sest sakslased, kes olid oma positsioonidelt välja löödud, pa- 
nid üsna tugevasti vastu. 

Sakslasi oma positsioonidelt tõrjuda oli osutunud võimalikuks kohe pärast seda, kui 
Tarzan ja Numa olid pahempoolse kaitsekraavi mustadest sõduritest tühjendanud. Sel 
igavesti mälestust väärival ööl oli ahvinimene koos näljase lõviga ebausklikud ja 
halvasti koheldud neegrid minema kihutanud ning avanud rinde pealetungivale Briti 
väeosale. Teine Rhodesia rügement tuli kaevikutesse ja avas küljelt sakslaste pihta 


tule. See võimaldas Briti vägedele omakorda tormijooksu sakslaste vastu kogu rindel. 
Sellest peale hakkas rinne veerema hunnide okupeeritud maa-ala sisemusse. 

Möödus nädal. Sakslased võitlesid kõvasti iga kilomeetri pärast, mis nad pidid 
pealetungivatele Briti sõduritele loovutama. Veeta ning okaspuude ja põõsastega 
kaetud ala takistas liikumist. Veel raskemaks tegi selle sakslaste tugev vastupanu 
mõlemal pool raudteed. 

Ükski Rhodesia rügernendi ohvitser polnud näinud Tarzanit pärast seda, kui ta oli 
tapnud alamleitnant von Gossi ning ära läinud otse Saksa rinde keskosa poole. Juba 
arvati, et ahvinimene on seal surma saanud. 

»» Võib-olla nad tapsid ta," möönis kolonel Capell, ,,sest ma usun, et elusalt nad küll 
seda rändurit kätte ei saanud.” 

Ja nad ei olnud saanud teda kätte ega ka tappa. Vastupidi. Tarzan oli veetnud 
viimased nädalad väga huvitavalt ja tuleviku jaoks kasulikult. Ta oli kasutanud aega, 
et koguda andmeid Saksa väeosade seisukorra, koosseisu, positsioonide, taktika ja 
mitme muu neisse puutuva 

äsja kohta. Seda materjali oli tal nüüd rohkem kui küllalt. Kuid selle juures ei 
unustanud ta teha sakslastele nii palju tüli ja kahju, kui seda ainult Tarzani-taoline 
olevus teha oleks suutnud. 

Tal oli tärganud parajasti iseäralik soov, mida ta teostada tahtis. Oli nimelt üks 
Saksa spioon, kelle ta kavatses kinni võtta ja Briti väeosale üle anda. Esimest korda 
Saksa peastaabis viibides oli ta näinud noort naist, kes andis kindralile mingi kirjaliku 
ettekande. Hiljem oli ta näinud Saksa inimest Briti laagris Inglise ohvitseri vormis. 
Järeldust teha polnud raske: see naine oli hunnide spioon. 

Teda tahtiski Tarzan kinni võtta. Mitu ööd oli ta sakslaste staabi ümbruses passinud, 
ilma et oleks sellest kardetavast spioonist midagi kuulnud või teda näinud. Ümbruses 
liikudes oli ahvinimene oma te-, gudega sakslastele siiski hirmu nahka ajanud. Nende 
kartusi kinnitasid kõvendatud valve ning laagritule juures väriseva häälega jutustatud 
salapärased ja kohutavad lood. Ööpimedus näis hunnidele kohutav, neegritel pani see 
otse vere tarretama. 

Ühel ööl, kui Tarzan lamas jällegi Saksa rügemendi staabi akna all põõsas, kuulis ta 
mitme ohvitseri omavahelist juttu. Ta kuulis, kuidas keegi hunnidest jutustas teistele 
juba üldiselt tuntud juhtumit vasakpoolses kaitsekraavis, kus pärismaalasi oli 
hirmutanud ründav lõvi ja kuidas looma järel oli kohe tulnud alasti hiiglane, keda 
mustad olid pidanud mingisuguseks džunglikuradiks ja kelle eest nad põgenesid, jät- 
tes kaevikud inglastele. 

»»See oli kindlasti sama olend, kes tookord kindralstaabi aknast sisse hüppas ja 
Schneideri ära viis,” kinnitas keegi teiste hulgast. ,, Aga ma imestan, miks ta just 
majori ära viis. Ma ei olnud küll seal, aga kinnitatakse, et see olend oli huvitatud just 
majorist, ei kellestki muust kui vaesest Schneiderist. Von Kelter oli ju tema käppade 
vältel ja ta oleks võinud isegi tema kaasa võtta. Kuid ta võttis ikkagi Schneideri. Ta 
jooksis majorile isegi üle toa järele, võttis kinni ja kadus akna kaudu ööpimedusse. 
Jumal teab, milline saatus talle osaks sai!" 

»Kapten Fritz Schneideril on oma teooria selle kohta," seletas keegi. ,,Ta rääkis 
mulle nädal või paar tagasi: ta arvab, et see olend eksis, ta tahtis ära viia teda, mitte 
tema venda. Nimed olid ju samad. Fritz ei olnud selles siiski kindel enne, kui von 
Goss tapeti. Mõlema tapja oli ju sama isik, kes kohe lõvi kannul kaitsekraavi tuli. 
Samal õhtul, kui major Schneider ära rööviti, leiti ka üks tema meestest heinahun- 
nikust murtud kaelaga. Sellest järeldas kapten Schneider, et keegi kurat peab jahti 
tema meestele ja temale endale. Sel õhtul olla see kohutav olend eksinud ja võtnud 


Fritzu asemel tema venna. Ta rääkis, et kindral Kraut olevat kinnitatuid, et niipea kui 
preili Kircher oli tema venna nime nimetanud, tormas aknast sisse metsik olend ja viis 
ta ära” 

Korraga jäid vestlejad 'teraselt kuulama. ,,Mis see oli?” küsis üks 
ohvitser, kes oli kuulnud lähedalolevast põõsast Tarzani tasast vandu- 
mist. , 

Saades teada, et tema naise tapja veel elab, kui ta oli olnud arvamusel, et lõvi on 
selle kurjategija juba ammu ära seedinud, ei suutnud Tarzan viha talitsedes olla 
vandumata: ,, Ah mõrtsukas elab veel, ja on karistamata!" 

Ohvitserid vaatasid uurivalt põõsaid, millest see kohutav hääl oli tulnud. Nad olid 
hirmul, sest silme ette kerkisid pildid, mis olid nähtud nii laagris kui ka eesliinil. Nad 
olid näinud sõdureid ja ohvitsere, kes olid kohapeal hääletult ja arusaamatult tapetud. 
Ainult murtud kael, katkine selgroog ja tugevad sõrmejäljed kaelal rääkisid viisist, 
kuidas õnnetu oli siit ilmast lahkuma aidatud. Vahel olid surnukehal ka hammaste 
jäljed... 

Põõsas liikus mõni oks. Silmapilk hiljem laskis üks ohvitser hoiatamata sinna mitu 
pauku. Kuid asjata, sest Ahvide Tarzanit polnud enam seal, kuhu hunn oli oma 
revolvri tühjendanud. Kümme minutit hiljem oli ta laagrist juba väljas, kuhu eelposti 
toetuseks oli paigutatud rühm musti sõdureid, kelle ülem oli hauptmann Fritz 
Schneider. Sõdurid magasid siin-seal lahtise taeva all, aga ohvitseridel olid telgid. 
Tarzan roomas nende suunas. Sakslased olid viimasel ajal kõikjal pimeduses va- 
ritsevast surmast ehmunud ning väga ettevaatlikud. Ahvinimesel läks ' siiski korda 
hiilida otse ohvitseride telkide taha. 

Seal kõhuli lamades jäi ta kuulatama. Telgist oli kuulda vaid ühe magava inimese 
hingamist. See rahuldas Tarzanit. Ta lõikas katki telgi alumist serva hoidnud nööri 
ning roomas sisse. Mitte mingisugune hääl ei andnud märku tema tulekust — ta liikus 
nagu vari vaiksel päeval lellelt lellele. Silmapilk hiljem oli sissetungil iu voodi juures 
ning kummardus magava mehe üle. Võimatu oli teada saada, kas telgis magas 
«Schneider või keegi muu. Tarzan polnud Schneiderit kunagi näinud. Kuid ta oli 
otsustanud selgusele jõuda ja rohkemgi teada saada. 

Tasa raputas ta magajat õlast. Mees keeras end teisele küljele hing mõmises midagi 
läbi une. 

» Vait!" sosistas Tarzan. ,,Vait! Või ma tapan su." Hunn avas silmad. Ta nägi telgi 
poolpimeduses enese kohale kummardunud hiigelsuurt meest, kelle üks käsi pigistas 
teda õlast, teine lähenes kõrile. 

»Ära proovigi karjuda!" käskis Tarzan häälega, mis ei lubanud vastu vaielda. ,,Mis 
on su nimi? Vasta mulle sosinal.” 

»Luberg,” vastas ohvitser. Ta värises, sest oli ju alasti hiiglase salapärane ilmumine 
telki tingimata ühenduses kohutavate salasurmade ga, mida viimasel ajal nii tihti ette 
oli tulnud. ,, Mida sa tahad?" küsis ohvitser hirmunult. 

»Kus on hauptmann Fritz Schneider?" küsis ahvinimene. ,,Kus on tema telk?” 

»Teda ei ole siin. Ta saadeti eile Wilhelmstali," vastas Luberg. 

»Ma ei tapa sind, vähemalt mitte praegu," rääkis Tarzan. ,, Tahan teada, kas oled 
mulle tõtt rääkinud. Kui oled valetanud, siis on su sumi veelgi hirmsani. Kas tead, 
kuidas major Schneider suri?" 

»Ma tean,” vastas Tarzan ise küsimusele. ,,Kinnitan sulle, et see ei olnud isegi 
neetud sakslasele just väga ilus moodus surra. Keera nägu seina poole ja tõmba tekk 
üle pea. Ära liiguta ennast ja ole vait kui sukk!" 


Mees tegi nagu kästud ja silmapilk hiljem oli Tarzan telgist kadunud niisama 
hääletult, kui oli sinna tulnudki. 

Tund aega hiljem oli ahvinimene juba väljaspool hunnide laagrit ja liikus kiiresti 
mäestikus asuva väikse Wilhelmstali poole, kus Saksa Ida-Aafrika valitsus suvel 
harilikult viibis. 

Kokk 

Preili Bertha Kircher oli džunglis eksinud. Tema, kes ikka uhkustas, et ei eksi, oli 
nüüd kaotanud tee väikeses metsatukas Pangani ja Tanga raudtee vahel. Ta teadis 
küll, et Wilhelmstal asub umbes kuuskümmend kilomeetrit edelas, kuid millegipärast 
oli tal võimatu kindlaks teha, kus see edel asub. 

Lahkudes Saksa peakorterist rindel, ratsutas ta algul paljukasutatud teed pidi 
Wilhelmstali poole. Kui ta kuulis, et tugev rühm Briti luurajaid oli tulnud Pangani 
läänekaldale ja et nad ähvardasid Wilhelmstali maantee ja isegi Tanga raudtee oma 
valdusse võtta, lahkus ta suurelt teelt ning otsustas jätkata teekonda läbi metsade. 
Alles siis, kui ta oli hulk maad tihnikus edasi rühkinud ja kui taevas korraga pilve 
tõmbus, tahtis ta söidusuunda kompassi järgi kindlaks määrata. Suur oli ta meelehärm, 
kui avastas, et kompass, mida ta harilikult kaasas kandis, oli kadunud või 
peakorterisse jäänud. Siiski otsustas ta oma osavusse uskudes edasi minna. Ta ratsutas 
oma arust läände ja alles siis, kui arvas olevat jõudnud Briti luurajate selja taha, 
pööras löunasse. 

Neiu oli juba pika maa mööda metsi lõuna poole maha sõitnud, kui usaldas ida pool 
olevale suurele teele tagasi tulla. Tal ei olnud veel tekkinud kahtlust, et ei liigu õiges 
suunas. Alles õhtu eel, kui ta oleks juba ammu pidanud olema tagasi Tanga teel, 
märkas ta, et on eksinud. Igal pool laius ainult džungel, teest ei olnud mingit märki. 

Siis tuli talle meelde, et hobune polnud kogu päeva juua ega süüa saanud. Lähenes 
öö ja ta oli ikka veel Ida-Aafrika džungli kurikuulsas osas, kus mürgine tsetsekärbes 
ja metsikud kiskjad igat olendit ähvardavad. Kõige rohkeni vihastas teda teadmine, et 
oli eksinud, et ta ei teadnud, kas ratsutas raudtee poole või sellest eemale. Tundus 
väga võimalik, et raudtee asemel võis ta sattuda Pangani põlistesse soodesse. 

Siiski näis tagasipöördumine võimatuna, ta pidi minema edasi, ikka edasi. 

Oli, mis oli, aga arg Bertha Kircher' siiski ei olnud. Kuid parata polnud midagi — ta 
kujutas endale ette hirmsaid tunde džunglipimedu-ses. Oh, need pikad tunnid ja 
kiskjatest kihisev ürgmets! 

Just enne pimeduse saabumist sattus ta väiksele lagendikule, mille keskel seisis 
üksik igivana tamm. Seal kasvas pikk tihe rohi ning ümbruses oli küllalt 
mahakukkunud kuivi oksi laagritule jaoks. Koht näis selles ääretus tihnikus nagu 
laagriplatsiks loodud. Kõhklusteta otsustas ta ööseks sinna jääda. Ta võttis hobuselt 
sadula ja valjad maha ning sidus looma maa sisse torgatud vaia külge. Siis asus ta 
laagritule jaoks puid koguma. Varsti põleski tamme all hele tuli ja selle lähedal oli 
hun-. nik kuivi oksi — piisavalt selleks, et lõket hommikuni põletada. 

Bertha Kircher istus väsinult puu alla maha, võttis sadulakotist külma toidu ja veega 
täidetud tinapudeli. Ta sõi vähe ning jõi vett veelgi vähem, sest ettevaatlikkus sundis 
säästma. Kes teab, kui kaua ta džung-lis veel ekslema peab. Janu kustutades tuli talle 
meelde hobune, kellele ta ei saanud oma veetagavarast tilkagi anda. Loomast oli tal 
kahju — isegi Saksa spioonil võib olla süda ja pealegi oli ta noor ja naiselik. 

Oli juba pime. Taevas polnud nähi kuud ega tähti. Laagrituli, mis ta ees põles, tegi 
öö veelgi pimedamaks. Ta võis näha ainult kõrget rohtu ja puutüvesid, mis heleda tule 
valgel pimeduse süsimustast seinast vaimude taoliselt esile tungisid. 


Džunglis valitses vaikus, mida häiris kaugusest aeg-ajalt kostev suurtükimürin. 
Seegi oli ainult nõrk kaja, mis ei võimaldanud hääle suunda määrata. Bertha teritas 
küll kõrvu, pingutas oma meeli viimse võimaluseni, kuid kustpoolt hääl tuli, sellest ta 
ikkagi aru ei saanud. Kui oleks saanud, oleks ta teadnud, kuhupoole homme edasi 
minna. Rinne oli kindlasti põhja pool, kuid kuhu poole jääb põhi? 

Ja homme! Kas ta üldse elabki homseni? Ta tõusis püsti ja raputas end. Niisugustel 
mõtetel ei olnud peas ruumi, sest nendest polnud kasu. Ta hakkas julgelt mingit laulu 
ümisema ning asetas sadula vastu puutüve. Kogunud veel sületäie heina, valmistas ta 
sellest ja sadulatekist endale kaunis mugava istekoha, millel kavatses valvates hom- 
mikut oodata. Et öö oli juba küllaltki jahedaks muutunud, harutas ta sadula küljest 
paksu sineli ja pani selle selga. Siis istus ta heintele, selg vastu sadulat, ja jäi 
hommikut ootama. 

Möödunud oli umbes tund. Ainukesed hääled, mida ta kuulis, olid lähedal oleva 
hobuse söömine ja kaugemalt kostev ebamäärane suurtükimürin. Siis kuulis ta 
džunglist umbes kilomeetri kauguselt lõvi kohutavat möirgamist. Ta kohkus ja haaras 
püssi. Hoolimata oma julgusest, kartis ta siiski. Lõvi oli küll pealpool tuult ega olnud 
inimese lõhna ninna saanud, kuid ta võis olla näinud tuld, mis pidi kaugele paistma. 
Oodata oli kutsumata kohutavat võõrast. 

Jälle oli möödunud tund, kohutav, närvesööv tund. Bertha Kirche-ri meeled olid 
viimseni pingul. Kuigi lõvi möiret ei korranud, tundus talle, et suur kass luusib 
kusagil lähedal ja võib iga minut kallale tungida. Tema närvilisus aina suurenes, ta 
pöördus aeg-ajalt võpatades ümber ja puuris ööpimedusse. Püssi põigiti põlvedel 
hoides ootas ta rünnakut kavatsevat kiskjat. Kuid see ei tulnud. Okste pragin ja peh- 
mete käppade astumine, mida ta džunglis arvas kuulvat, oli ainult pingul närvide 
ettekujutuse vili. Korraga tõstis hobune pead ja korsatas. Tasa kiljatades hüppas neiu 
püsti. Mis see oli? Hobune pööras järsku, ümber ja jooksis tule poole riii palju, kui 
seda võimaldas nöör, mille otsas ta oli. Bertha viskas tulle uusi oksi ja vaatas 
heledama tule valgel džunglisse. Kuid seal polnud midagi näha ega kuulda. Kõik oli 
vaikne, ainult oksad praksusid tules. 

Tund möödus tunni järel. Hobune tõstis aeg-ajalt pead ja kuulatas. Kuigi neiu 
midagi iseäralikku ei kuulnud, oli ta kindel, et eemal liikus keegi, kes hobusele rahu ei 
andnud. Väsimus ja pikaajaline närvipin-gutus mõjusid — Bertha hakkas uniseks 
jääma. Kartes uinuda, tõusis ta püsti ja käis hulk aega edasi-tagasi. Hobust vaadates ja 
paitades talle mõne sõna lausunud, tuli ta tagasi tule juurde. Tundes end värskemana, 
istus ta endisele kohale tagasi ja hakkas arutama, mis järgmisel päeval teha. Ta peab 
leidma õige suuna... 

Nähtavasti oli ta siiski uinunud, sest kui ta järsku ärkas, oli päike juba kõrgel. 
Imelik! Hirmus öö kohutavate hädaohtudega oli möödunud. 

Vaevalt suutis ta oma silmi uskuda. Ta oli maganud mitu tundi. Tuli oli vahepeal 
kustunud, aga tema ise ja hobune olid elus ning ühtki kiskjat polnud kusagil näha. Ja 
mis kõige parem — idast paistis päike. Nüüd teadis ta, kuhupoole edasi minna. 
Kiiresti sõi ta napi hommikueine, jõi sõõmu vett peale ning valmistus minekule. Kui 
ta uuesti sadulas istus, tundus talle, et on kõikidest džungli hädaohtudest pääsenud. 

Oleks Bertha Kircher näinud lähedal põõsastes paari kollaseid silmi, mis iga tema 
liigutust, kurjakuulutavalt jälgisid, ei oleks ta lagendikult rõõmsana ära ratsutanud. 
Kuid ta ei näinud neid ja ratsutas ettevaatamatult metsa poole — just sinna, kust 
kollakasrohelised silmad teda jälgisid. 

Numa, kes lähenevat ratsanikku ootas, seadis end hüppevalmis. Neiu jõudis juba 
metsa äärde, kui hiigellõvi tormas põõsastest välja nagu välk. Hobune kohkus ja tahtis 


ümber pöörata, kuid oli juba hilja. Lõvi käpalöök oli teda tabanud ja loom varises 
koos ratsanikuga rnaha. Kõik käis nii äkitselt, et neiul polnud aega oma jalgu 
vabastada ning ta lamas nüüd hobuse kõrval jalgapidi tema all. 

Hirmunud neiu nägi Numa kohutavaid lõugu, veriseid igemeid ja võimsaid kihvu. 
Ta nägi, kuidas lõvi haaras hobust turjast ja raputas 

oma saaki. Ta kuulis tugevat raksatust ja murtud kaelaluuga hobune jäi liikumatult 
lamama. 

Lamades oma ohvri peal, silmitses Numa kõrvalolevat abitut naist, kes hirmunult 
kiskja näkku vaatas. Lõvi oli Berthale nii lähedal, et ta tundis kiskja sõõrmeist tulevat 
vastikut haisu ja nägi looma silmadest enda tarretunud pilti. Vastastikune 
silmitsemine kestis vaid viivu, mis tundus neiule igavikuna. Siis urises lõvi 
ähvardavalt. 

Bertha Kircher polnud kunagi olnud nii hirmunud kui seekord, sest tal polnud elus 
veel nii mõjuvat põhjust selleks ette tulnud. Tema vööl oli püstol, mis oli aga jäänud 
kukkudes puusa alla. Ja kui see olekski käes olnud, oleks sellega võinud lõvi ainult 
õrritada, mitte tappa. Ta otsustas oma elu anda nii kallilt, kui võimalik. Ta pööras 
viivuks pilgu ära lõvi hüpnotiseerivatelt silmadelt ning suunas näo jumala poole vaga 
palve esitamiseks. Ta ei palunud abi, sest seda ei oleks tol hetkel võinud anda isegi 
jumal. Ta palus ainult, et lõpp oleks lühike ja valutu. 

Keegi ei või teada, mida lõvi kunagi teeb. See lõvi vaatas hirmunud naist mõne 
silmapilgu ja asus oma saagi kallale. Preili Kircher vaatas imestades lõvi tegevust ja 
katsus oma jalga hobuse korjuse alt välja saada See ei läinud siiski korda, sest jalg oli 
nagu mäe alla jäänud. Ta võttis kokku kogu jõu ja katsus uuesti. Lõvi, tõstis järsult 
pea, vaatas naist ja urises ähvardavalt, Polnud midagi teha. Ainukeseks võimaluseks 
jäi oodata, kuni Numa kõhu täis sööb ja lahkub. Kuid kas ta lahkub enne või pärast 
naise mahamurdmist? Niipalju kui Bertha lõvide kombeid teadis, uskus ta, et pärast 
nälja kustutamist viib loom saagi ära tihnikusse. Et neiu ise on osa saagist, viib lõvi 
arvatavasti ka tema tihnikusse, muidugi surnult või selleks, et seal ta ära murda. 

Lõvi hakkas jälle sööma. Bertha imestas, et ta ei minestanud, kui lõvi teda 
ähvardavalt vahtis. Talle meenus, kuidas ta oli ikka tahtnud lähedalt näha, kuidas lõvi 
murrab ja saaki sööb. Kui täpselt tema soov nüüd täitus! 

Neiule tuli jälle püstol meelde. Aegamisi sirutas ta käe selle poole. Et relva kätte 
saada, pidi ta end natuke kergitama. Numa märkas seda kohe. Ta jättis hobuse 
sinnapaika ja asetas hiigelkäpa kassi nobedusega neiu rinnale. Vastu maad surutuna 
vaatas Bertha Kircher kiskjat, kelle ilme väljendas äärmist verejanu. Ta oleks 
karjatanud, kuid hääl suri huultel. Ka lõvi ei teinud häält. Nii möödus mõni pinev 
silmapilk. 

Korraga tõstis Numa neiult pilgu ning suunas selle kaugusse. Tasasest urinast sai 
tema hääl kohutavaks möirgamiseks. Nähtavasti suurest ärritusest tõmbas ta käpa neiu 
rinnalt, rebides katki rõivad ja paljastades valge ihu. Imelikul kombel ei jätnud ta 
küüned mingit jälge. 

Ahvide Tarzan oli näinud kogu juhtumit, alates hobuse langemisest lõvi saagiks. Ta 
oli ka hulk aega enne seda jälginud Bertha Kii. herit. Kui neiu oli langenud lõvi küüsi, 
arvas Tarzan asjade sellise käigu 

päris sobiva olevat. Oli ta ju sakslane ja pealegi alatu spioon. Ta oli näinud naist 
kindral Krauti peakorteris oma tegevusest aru andmas, ja hiljem juba inglaste laagris 
Briti ohvitseri vormis. Viimast asjaolu meenutades arvas Tarzan, et äkki tahab kindral 


John Stuts naist näha ja üle kuulata. Vöib-olla saaks tema käest enne mahalaskmist 
Briti väeülemale kasulikke andmeid. 

Tarzanile ei olnud tuttav üksnes maas lamav neiu, vaid ka hobuse kallal maiustav 
lõvi. Meile näivad kõik lõvid ühesugustena, kuid nende kaasolendid džunglis 
eraldavad üksteist. Tegelikult on igal loomal oma tundemärgid, nagu inimestelgi. 
Peale selle on loomadel üksteise eraldamiseks veel ka lõhn? Lõhn on kõige kindlam 
eristamistunnus. Olete seda arvatavasti tuhandeid kordi märganud. Koer tunneb teid 
välimuse ja hääle järgi, kuid ta tuleb ja nuusutab ikkagi ning on alles siis veendunud, 
et olete oma. 

See lõvi oli Tarzani vana tuttav. Sama, kelle ta oli kord vangistanud ja hiljem lahti 
lasknud. Ta tundis looma ära lõhnast. Nüüd oli vaja proovida, kas lõvi, kes oli 
odalööke saanud ja nööri otsas taltsalt käinud, veel oma vangistajale allub. 

Ahvinimene lähenes lõvile ja hüüdis teda ahvide keeles. Ta keelas loomal naist 
puudutada. Ei tea, kas Numa sai temast aru või mitte. Igatahes näis ta Tarzani rasket 
oda väga hästi mõistvat. Oda viskeval-mis hoidev mees lähenes kiskjale, kes kihvu 
paljastades ja vihaselt urisedes pikkamisi saagi juurest taganes. Numal oli raske valida 
ahvini-mese ründamise ja tema eest taganemise vahel. Ta siiski taganes samm- 
sammult. 

Tarzan lähenes murtud hobusele pikkamisi. ,, Mine ära, Numa!" karjus ta lõvile. 
»Kui sa ei lähe, seob Tarzan sind uuesti kinni ja viib džunglisse nälgima. Vaata oda! 
See on piksenool Arad. Kas sa ei mäleta, kuidas selle terav ots sulle kintsu tungis ja 
kuidas selle varrega peksa said? Mine, Numa! Ma olen Tarzan, Ahvide Tarzan!" 

Numa paljastas kihvu veelgi rohkem, tema väikesed silmad kadusid peaaegu üleni 
näokurdudesse. Ta urises, karjus, möirgas, kuid ei liikunud paigast. Alles siis, kui oda 
oli tema peast ainult paari jala kaugusel, katsus ta seda käpaga lüüa ja taganes veel. 
Tarzan oli jõudnud, juba hobuse korjuseni. Ta liikus edasi lõvi poole. Lamav neiu 
jälgis imestades poolalasti hiiglast, kes lõvi odaga taganema sundis. 

Alles siis, kui lõvi oli saagist mitu jalga taganenud, küsis Tarzan Bertha Kircherilt 
puhtas saksa keeles: ,,Kas olete raskesti viga saanud?" 

»Ei taha uskuda, et väga hullusti," vastas neiu. ,,Ma ei saa kuidagi jalga hobuse alt 
välja.” 

» Proovige uuesti," andis Tarzan nõu, ,,sest ma ei tea, kaua saan lõvi eemal hoida.” 

Neiu proovis kõigest jõust, sest tema elu sõltus ju sellest, kuid viskas lõpuks end 
väsinult pikali. 

»» Võimatu!” ohkas ta Tarzanile. 

Iimahv taganes pikkamisi kohani, kus neiu lamas. Ta kummardus lõvi silmist 
laskmata ja kergitas ühe käega hobuse korjust. Neiu sai vabaks ja tõusis püsti. 

»Kas käia saate?" küsis Tarzan. 

»Arvan, et saan. Jalg on tõesti surnud, aga muidu vigastusteta.” 

»Hea!" ütles Tarzan. ,, Nüüd taganege minu selja taina — tasa, pikkamisi, ilma üliegi 
järsu liigutuseta. Ma usun, et lõvi ei karga meile kallale.” 

Pikkamisi taganesid mõlemad põõsastikku. Numa seisis urisedes hulk aega paigal ja 
hakkas siis neile järgnema. Tarzan vaatas põnevusega, kas kiskja peatub saagi juures 
või tuleb neile järele. Kui ta järgneb, tungib ta kindlasti ahvinimesele kallale. Lõvi jäi 
siiski hobuse juurde, kus ta vihaselt urises. Tarzan jäi ootama, mida loom edasi teeb. 
Nii möödus mõni silmapilk. Loom urises veel kord, laskus kõhuli maha ja jätkas 
pooleli jäänud hommikueinet. 

Kergendusohe pääses neiu huulilt, kui ta nägi kiskjat endist tegevust jätkamas. Nad 
olid pääsenud ja taganesid pikkamisi. Korraga tundis neiu peapööritust. Ta oli 


minestamas ja olekski maha kukkunud, kui Tarzan poleks teda kinni haaranud. Neiu 
närvid olid sellisest läbielamisest liiga pingul. Meeltesegadus vältas siiski vaid mõne 
silmapilgu ning ta oli peagi endine teguvõimas Bertha Kircher. 

»Ma ei saanud midagi parata," vabandas ta oma nõrkust. ,,Ma olin nii lähedal 
surmale, nii hirmsale surmale. See mõjus mu närvidele. Praegu on kõik jälle korras. 
Kuidas ma võin teid tänada? See oli nii imelik. Te ei näinud seda koletist sugugi 
kartvat, just vastupidi — tema kartis teid. Kes teie olete?" 

»La tunneb mind," vastas Tarzan tigedavõitu naeratusega, ,,ja seepärast ka kardab.” 

Tarzan seisis otse neiu vastas. Tal oli esimest korda võimalus Bert-hale näkku 
vaadata. Jah, neiu oli tõepoolest ilus, selle vastu ei võinud ta vaielda. Ahvinimene 
pani neiu ilu tähele vaid ebateadlikult. Naise ilu oli ainult pealiskate, mis ei varjanud 
tema surmapatumusta südant. Ta oli ju sakslane ja Saksa spioon. Tarzan vihkas teda 
ja tahtis saata kindlasse hukku. Ahvinimene tavatses talitada siiski nii, et sellest sün- 
niks vaenlasele võimalikult suur kahju. 

Tarzani pilk peatus neiu lahtisel kaelusel. Tema suust pääses imestushüüe. Ta nägi 
neiu rinnal sama kuldketiga medaljoni, mille Schnei-der oli tema naise kaelast kord 
röövinud ja armastuse märgiks Bertha Kircherile kinkinud. Neiu kuulis ahvinimese 
häält ja märkas tema imestunud nägu, kuid ei sar'nud aru selle põhjusest Tarzan 
haaras Berthat toorelt käsivarrest. 

»Kust te selle saite?" küsis ta ja rebis medaljoni neiu kaelast ära. 

Neiu ajas end täies pikkuses sirgu. ,, Käed eemale minust!" nõudis ta. Tarzan ei 
pannud neid sõnu tähele, vaid pigistas naise kätt veel tugevamini. 

» Vastake!" surus ta läbi hammaste. ,,Kust saite selle?" 

»»Mis teil sellest?” küsis neiu vastu. 

»»See ON minu oma,” vastas Tarzan. »Ütelge mulle, kes selle teile andis. Kui te seda 
kohe ei ütle, annan teid lõvi kätte." 

»Ja teie teete seda kindlasti?" kahtles neiu. 

»Miks mitte?" vastas Tarzan. ,,Teie olete ju spioon. Spioon tapetakse tabamiskohal.” 

»»See tahendab, et tahtsite mind kohe tappa?" 

»Ei1, ma tahtsin viia teid peakorterisse. Küll nad viivad seal asja lõpule. Kuid nüüd 
arvan, et Numa võib seda niisama põhjalikult teha. Kumba te ise soovite?” 

»Hauptmann Fritz Schneider andis mulle selle medaljoni," teatas neiu. 

»Hästi. Nüüd peakorterisse. Tulge!" Tarzan hakkas sammuma mööda kitsast 
jalgrada. 

Bertha Kircher liikus tema kannul, tema mõte töötas kiiresti. Nad liikusid ida 
suunas, mis sobis neiu plaanidega igati. Oli isegi hea, etta s ii kaitsjaks valge hiiglase. 
Talle meenus, et päästja ja vangistaja polnud talt revolvrit ära võtnud. Mees oli 
nähtavasti rumal, et ta seda ei märganud. 

»Miks te mind spiooniks peate?” küsis ta tüki aja pärast eessammuvalt Tarzanilt. 

»Ma nägin teid Saksa peakorteris ja hiljem Briti rinde laagris," vastas too küsijale. 

Bertha Kircher sai aru, et britlaste juurde ei võinud ta end viia lasta. Pealegi oli tal 
vaja kiiresti Wilhelmstali jõuda Seda tuli teha kas või revolvrit kasutades. 

Ta vaatas ees sammuvat hiiglast. Milline suurepärane olend! Kuid ta oli siiski toores 
metslane, kes tahab teda tappa. Kui talutatav taluta-jat ise ei tapa, viib ta tema teiste 
kätte, kes lasevad ta maha kui spiooni. Ei, hiiglast tuleb ennetada, ta tuleb tappa enne 
oma kavatsuste täitmist. Ja medaljon! See tuleb mehe käest kindlasti tagasi saada ja 
jõuda Wilhelmstali. Tarzan käis paar sammu neiust eespool ega vaadanud taha. Neiu 
võttis kabuurist revolvri. Üksainus pauk ja kõik on valmis. Ei ole karta, et nii lähedalt 
mööda võib lasta. Oma kavatsust plaanides vaatas neiu, kuidas eessammuva 


pruuninahalise korrapärased ja ilusad lihased päevitunud naha all liikusid. Tema 
sammud ja kogu tema kehahoiak olid majesteetlikud. 

Selle kõige märkamine muutis tahtmatult Bertha Kircheri kavatsusi- Ei, ta ei suuda 
oma saatanlikku plaani ellu viia, kuid ta peab sellest olendist siiski vabanema. Ja 
medaljoni peab ta ka tagasi saama. Ja siis, 

peaaegu kinnisilmi, lõi ta püstolipäraga Tarzanile kuklasse. Hiiglane langes maha 
nagu härg, kellele kirvega pähe on löödud. 


VI. Kättemaks ja halastus 


Umbes tund pärast vahejuhtumit teel Briti peakorterisse peatus jahtipidav panter 
Sheeta ja vaatas üles. Ta nägi seal hiigelsuurt röövlindu Skad, kes lendas siia ja sinna, 
üles ja alla. Meile ei oleks selles midagi iseciralikku olnud, sest see oli linnu viis jahti 
pidada. 

Kuid Sheeta teadis meist paremini. Röövlinnu lendamisviisist paistis, et kohas, kuhu 
ta tihti laskus, oli liha, mingi olevus, mis võis temale saagiks osutuda. Kas olevus, 
keda Ska kõrgusest varitses, oli elus või surnud, seda Sheeta veel ei teadnud. Asi oli 
igatahes nii palju väärt, et selle kohta selgust saada. Suur kass hakkas tasa sinnapoole 
hiilima. 

Peagi tundis Sheeta õhus inimese lõhna. Ta ei pidanud kunagi jahti inimeste, 
vähemalt mitte täiskasvanute peale. Kiskja oli veel noor ja võimas, kuid praegu 
natuke näljane. Tundes inimese lõhna, ta harilikult taganes ja katsus nende kohutavate 
olenditega mitte kokku saada. Siis tuli sõda ja looma endised rahulikud jahimaad otse 
kihasid inimestest — elavatest ja surnud sõduritest. Ta pidi taganema rindest, kus rahu 
oli rikutud. Panter ei olnud rahututest paikadest siiski väga kaugele läinud. Täna 
olukorra muutis keerulisemaks asjaolu, et saakloomad olid suuremalt jaolt kaugele 
põgenenud. Süüa oli vähe saada, mistõttu nälg hoidis looma liikvel öösel ja päeval. 

Ska tiirlemine ja allasööstmine andis märku, et varitsetav oli surnud või väga abitu. 
Muidu poleks lind nii julge olnud. Natuke maad edasi ja Sheeta nägi maas liikumatult 
lamavat valget meest. 

Kokk 

Lõvi oli Tarzani ja Bertha Kircheri lahkumise järel asunud uuesti hobuse kallale. 
Tarzani ümberkäimine Numaga oli olnud loomale nii alandav, et ta oli ikka veel 
ärritunud. Viimaks lõpetas lõvi söömise ja lohistas järelejäänud saagi lähedal olevasse 
põõsasse. Siis suundus loom ida poole, kus kusagil kaljude vahel viibis emalõvi. 
Numa kõht oli liiga täis ja ta oleks tahtnud magada, kuid jätkas siiski pikkamisi ja ma- 
jesteetliku sammuga teekonda. Lõvi oli kui kuningas, kes jalutas kartmatult ja uhkelt 
oma palees — oli ta ju metsade valitseja, kellele pidid alluma kõik teised 
džungliolendid. 

Natukese maa järel märkas ta eespool põõsaste vahel hääletult hiilivat Sheetat. 
Teerajal, mida mööda lõvi sammus, lamas alasti olend. Numa nuusutas õhku. Tõesti, 
maas lamas tema tarmangani. Ta laskis kuuldavale madala urina. Sheeta, kes oli juba 
teravate küüntega 

käpa Tarzani seljale asetanud, peatas oma liigutuse ja vaatas sinnapoole, kust 
hoiatus tuli. 

Millised mõtted liikusid sel silmapilgul kummagi kiskja peas? Panter näis tahtvat 
oma saaki hoida ning soovis, et majesteetlik rahurikkuja kärvaks seal, kus tema 
esiisade luud päikese käes pleegivad. Ja Numa? Kas temagi arutles omandiõiguse üle? 


Oli tannangani tema oma või oli tema selle maaslamaja oma? Kas ei Olnud mitte see 
suur valge ahv teda vallutanud ja vangistanud ning hiljem toitnud? Numa mäletas veel 
hästi hoope, mis ta Tarzani odavarrega oli saanud. Seepärast ta austas ahvinimest. 
Aga nüüd on tulnud Sheeta, kes tahab hävitada teda, metsade kuningat võimud 
olevust. Kadedusest ja sünnipärasest vaenust oleks piisanud, et ajada väike kass 
minema ja võtta ise saak, mis oli selle käppade all. Kuid arvata on, et seal oli muudki 
mängus. Lõvi väikeses metsalise ajus oli siiski kübeke lojaalsust, mis pani ta 
tegutsema Tarzani kaitseks. Ta tormas edasi ja urises kohutavalt. 

Sheeta tõmbus küüru nagu kass kunagi ja turtsus läheneva lõvi peale. Panter näis 
oma saagist ilma võitluseta mitte loobuvat. Numa aga ei tahtnud purelda, sest ta kõht 
oli head-paremat täis. Kuid Sheeta oli võtnud nii uhke ja väljakutsuva poosi, et Numal 
ei jäänud üle muud, kui valmistuda rünnakuks. Ta peatus viivuks ja tormas siis 
kohutava möirgega pantrile kallale. 

Pealetung oli nii ootamatu, et pantril polnud enam võimalust põgeneda. Ta viskus 
selili ning ajas käpad õieli, et Numa kõht nendega puruks rebida. Kuid ta jäi hiljiks. 
Lõvi kihvad haarasid pantrit juba kõrist ning tema võimsamad küüned ja suurem 
kehakaal andsid ründajale nagunii vastuvaidlematu ülekaalu. Võitlus oli lühike, kuid 
verine. Sheeta oli surnud, aga oli suutnud enne uhke Numa naha mitmest kohast katki 
küünistada. See vihastas lõvi, kes võttis surnud kassi veel kord kihvade vahele ning 
raputas teda hulk aega. Viimaks jättis Numa laiba rahule, tõstis pea selga ja möirgas 
kohutavalt. 

Siis lähenes lõvi Tarzanile, kes ikka veel teerajal kõhuli lamas. Ta nuusutas meest 
peast jalgadeni, keeras käpaga inimese selili ja nuusutas uuesti. Tarzan näis surnud 
olevat, kuid elas siiski. Lõvi hakkas oma kareda keelega mehe nägu lakkuma. See 
äratas Tarzani minestusest 

Kui ahvinimene silmad avas, nägi ta enda peal lõvi ja tundis tema kuuma vastikut 
hingeõhku ninna tungivat. Tarzan oli vaadanud surmale otse silma juba mitu korda 
ennegi, kuid polnud sellele kunagi nii lähedal olnud kui praegu. Surm näis tal kiire ja 
silmapilkne tulevat Tarzani pea oli Bertha Kircheri antud löögist veel segane, mistõttu 
ta ei saanud kohe aru, et lõvi oli sama, kellega ta enne oli tegemist teinud. 

Kui see viimaks selgus, imestas Tarzan väga, miks lõvi teda kohe ära ei murdnud — 
selleks oli loomal põhjust rohkem kui küllalt. Olu- 

kord oli tõesti täbar — lõvi seisis harkisjalu tema peal. Et üles tõusta, selleks oleks 
tulnud loom kõrvale lükata. Kas lõvi oleks sellega päri olnud? Ja äkki peabki kiskja 
teda surnuks. Kui nii, siis ei või ta vähimatki elumärki ilmutada, et mitte anda 
inimesesööjale põhjust teda maha murda. 

Tarzani kannatus lõppes. Talle tuli meelde, et neiu, kes oli oma vangistaja nii 
salakavalalt uimaseks löönud, on parajasti põgenemas ja iga minut on kallis, kui ta 
vangi veel tabada tahab. 

Numa vaatas otse mehe silmadesse ja näis aru saavat, et maaslamaja pole surnud. 
Lõvi tõstis pea ja näugus tasa, millest Tarzan sai kohe aru, et loom pole vihane ega 
näljane. Riskeerides ühe löögiga, lükkas ta lõvi eemale. ,, Mine, Numa!" sõnas ta tasa 
kiskjale. 

Numa tõmbus kõrvale. Pikkamisi, kätt noal hoides tõusis Tarzan püsti ja jäi ootama, 
mis edasi saab. Ta märkas mahamurtud Sheetat Mehe pilk liikus surnud kassilt 
elavale ja tagasi. Haavad pantri peas ja kehal kõnelesid selget keelt hiljutisest 
võitlusest. Tarzanile selgus, et Numa oli ta päästnud pantri käost! 

Raske uskuda, kuid nii see nähtavasti oli. Mees pöördus vähimagi kartuseta lõvi 
poole ja vaatas tema haavu. Tarzan põlvitas lõvi kõrvale ning loom hõõrus pead mehe 


õla vastu, nagu teeks seda paitatav kass. Tarzan tõusis püsti, silitas Numa pead. 
Ahvinimene võttis maast oda ja katsus selgusele jõuda, kuhu poole neiu oli läinud. 
See ei olnudki raske ülesanne. Bertha Kircher oli jätkanud põgenemist ida suunas, et 
kiiresti raudteeni jõuda. Enne lahkumist tuli Tarzanile meelde medaljon, mis oli tal 
kaelas rippunud. See oli kadunud. 

Ahvinimese näost ei paistnud, et ta oleks natukenegi imestanud või vihastanud. Ta 
katsus käega oma pead, kus valus koht andis mõista, kuidas Saksa neiu oli temast nii 
kergesti lahti saanud. Tarzan pidi tunnistama, et see oli osavasti tehtud ja tegija on 
julge olend. Seda tõendas asjaolu, et neiu oh julgenud piiritus džunglis kümnete 
kilomeetrite kaugusel inimasulast ja ainult revolvriga varustatult üksinda teed jätkata. 

Tarzan austas julgust ja kartmatust. Ta oii küllalt suuremeelne, et tunnistada seda 
isegi vihatud Saksa spiooni puhul. See juhtum kinnitas, et Bertha Kircheri puhul on 
tegemist haruldaselt julge ja osava vaenlasega, kes oli talle ja britlastele hädaohtlik ja 
kelle kõrvaldamine oli rohkem kui tähtis. Ta on vaja kinni võtta enne Wilhelmstali 
jõudmist. Olukorda pikemalt kaalumata hakkas Tarzan kiiresti jooksma teed, mida 
mööda neiu oli tund või paar varem ida poole rutanud. 

Et Bertha Kiruier võiks jõuda Wilhelmstali vähem kui kahepäevase äärmiselt 
hädaohtliku rännaku järel, seda võimalust ei tulnud Tar-zanil pähegi. Alles siis, kui ta 
kuulis natuke eespool vedurivilet, sai ta aru, et neiu katsub kindlasti rongi kasutada. 
Viimastel päevadel oli raudteeliiklus inglaste kartusel küll katkenud, kuid nüüd 
liikusid rongid 

jälle rinde ja Wilhelmstali vahel. Kui see rong, mille vile äsja kuuldus, on lõuna 
poole minemas, peatab Bertha Kircher selle kindlasti, et sihile jõuda. Tarzan kuüatas 
silmapilgu. Jah, rong peatus, ta kuulis kuidas pidurid vilistasid. Siis liikus rong edasi, 
Tarzan teadis, kuhu poole. Rong tuli rindelt ja sõitis Wilhelmstali poole, sõitis kaunis 
kiiresti..- koos Bertha Kircteriga... 

Tarzanile jäi ainult üks võimalus: minna mööda raudteed Wilhelmstali ning katsuda 
seal käte saada kapten Fritz Sclineider, Bertha Kircher ja kuldmedaljon. 

Alles videvikus jõud:s ahvinimene mägilinna Wilhelmstali juurde. Seal ootas ta 
pimedani, sest teadis, et alasti valge mees oleks sõduritest ja patrullijatest kihavatel 
linnatänavatel äratanud kahtlust Alles täispimedas lähenes ta mnaservale. Seal märkas 
ta vahisõdurit, kes vaevalt sada sammu eenal edasi-tagasi kõmpis. Tarzan vaagis 
olukorda: üksikust vahisõduris: mööda hiilida oleks olnud kerge, kuid alasti linna 
minna meeletu tegu. 

Otsus tuli silmapilk — ahvinimene hakkas roomates vahisõduri poole hiilima. 
Linnaserv; hooned pakkusid selleks soodsa võimaluse. Viimaks jõudis ta ühe iraja 
õue, mille keskel kasvas suur tamm. Km tulija oli jõudnud tamm; alla, märkas teda 
maas pikutav suur koer. Loom urises ja tuli lähemale. Tarzan jäi seisma, vaatas 
lähenevat koera ja soovis, et see ei hakkaks haukuma. Samas nägi ta valgustatud 
ruumides Saksa ohvitseri mundris edasi-tagasi käivaid mehi. 

Koer ei haukunudki, vaid lähenes tigedalt urisedes pikkamisi inimesele. See oli 
umbes hüäänisuurune koer. Lähedale jõudes tegi loom hüppe tema kõri suunas. Koera 
oli nähtavasti õpetatud inimesi püüdma, inimesi jah, kuid mitte Tarzani-taolisi 
metsalisi. Samal silmapilgul, kui koer tegi hüppe, laskus Tarzan peaaegu põlvili ja 
haaras looma kõrist. Koer katsus küll lahti rabelda, kuid tugevad sõrmed pigistasid ta 
kõri kinni. Ahvinimene raputas looma tugevalt ja viskas elutu koera kõrvale. 

Kui koer oli parajasti surmatud, avanes uks ja üks ohvitser tuli välja. Ta jäi trepile 
seisma ja kutsus kaera. Kui loom vilistamise peale ei tulnud, hüüdis ta paar korda: 
»Simba! Simba!" 


Hüütav ei tulnud ikkagi. Ta kordas kutset, tuli trepist alla ja lähenes puule, mille all 
Tarzan liikumatult seisis. Ahvinimene nägi, et tudija oli suur tugev mees Saksa 
ohvitseri mundris. Ta tõmbus puu taha ja ootas tulijat kes halba aimamata koera nime 
korrates puule lähenes. Kui ohvitser oli puust klmne sammu kaugusel, tormas Tarzan 
talle kallale. Tema rünnak oli kiire ja kohutav kui emalõvi Sabori oma. See tuli 
ohvitserile nii ootamatult, et ta sai oma seisukorrast alles siis aru. kui lamas selili 
ahvinimese all ja tugevad sõrmed appihüüde kinni pihtasid. Minut hiljem oli sakslane 
surnud. 

Tarzan seisis silmapilgu ohvri juures ja kahetses, et seisukord ei lubanud talle 
armastatud võiduhüüet, mis oleks teda reetnud. Ta vaatas uuesti surnud ohvitseri ning 
tuli heale mõttele kasutada tema rõivaid. Nii saaks ta linnas suurema hädaohuta 
liikuda. 

Kümme minutit hiljem väljus samast hoovist tänavale suur tugev Saksa mundris 
ohvitser, aga puu alla jäi koera ja alasti mehe surnukeha. Õnn oli Tarzanile jälle 
naeratanud! 

Ta sammus julgelt mööda tänavaid kesklinna poole ja keegi vastu-tulijaist ei 
aimanudki, et Saksa keiserliku ohvitseri ülikonnas tuksus süda, mis põles vihast ja 
kättemaksuhimust hunnide vastu. Tarzani järgmine mure oli leida võõrastemaja, kust 
ta ehk leiaks need kaks, keda otsis. Ta arvas, et seal lähedal, kus neiu on leidnud 
peavarju, viibib ka tema armuke Fritz Schneider. Kus on armastajapaar või salaliit- 
lased — kummad nad ikka teineteisele olid? — sealt leiab Tarzan ka kalli 
mälestuseseme — medaljoni. 

Viimaks ta leidiski hotelli. See oli kahekorruseline verandaga puumaja. Mõlemad 
korrused olid heledasti valgustatud, seal võis näha inimesi, peamiselt küll Saksa 
ohvitsere. Tarzan oli peaaegu sisse astumas, et küsida otsitavate järele, kuid arvas 
siiski paremaks enne natuke luurata. Alumisel korrusel ei näinud ta midagi, mis oleks 
teda huvitanud. Ta ronis teise korruse verandale. Seal märkas ta, et kõige tagumise toa 
aknad olid paksude kardinatega kaetud. Äkki ilmus kardinatele naise siluett, mis 
kadus niisama kiiresti, kui oli sinna tekkinud. Tarzan läks akna juurde ja pani kõrva 
vastu klaasi. Jah, toas olid mees ja naine, kes omavahel sosinal juttu ajasid. Võimatu 
oli aru saada, millest nad rääkisid. 

Kõrval asuv tuba oli pime. Tarzan katsus zJcent, mis ei olnudki seestpoolt riivis. Ta 
kuulas silmapilgu lahtise akna juures ning veendus, et toas ei ole kedagi. Mõni sekund 
hiljem oli ta juba toas ja piilus ukse vahelt koridori. Et seal ei olnud ka kedagi, astus 
ta julgesti välja ning lähenes kõrvaltoa uksele, mille tagant kuuldus naise ja mehe 
häält 

Seesolijad rääkisid juba valjemini. Nad vaidlesid millegi üle. Tarzan pani kõrva 
vastu ust 

»Ma tõin medaljoni," kuulis ta naist rääkivat ,,Teil ja kindral Krautil oli ju kokku 
lepitud, et see on mu tunnistaja. Teist tunnistust mul ei ole — » sellest pidi jätkuma. 
Teil pole teha muud, kui anda mulle paberid ja lubada minna" 

Mees andis vastuse nii tasa, et Tarzan ei kuulnud midagi. Siis kuulis ta jällegi naise 
häält, mis värises viitast ja hirmust ning oli süüdistav. 

»Te ei või seda teha, hauptmann Schneider," ütles naine ärritatult ,,Ei, ärge 
puudutage mind! Käed eemale!" 

Tarzan ei viivitanud kauem, vaid astus äkki tuppa Ta nägi enda ees hiiglaslikku 
turjakat Saksa ohvitseri, kelle üks käsi embas Bertha 

Kircherit, teine käsi aga surus neiu pead, et teda huultele suudelda. Neiu puikles 
vastu, kuid asjata Pikkamisi lähenesid mehe huuled neiu omadele... 

Schneider kuulis, kuidas uks avati ja suleti. Ta pööras ümber ja vaatas, kes tuli. 
Nähes enda ees võõrast ohvitseri, laskis ta neiu lahti ja jäi küsivalt vaatama. 

»Leitnant, mis see loata sisenemine peab tähendama?" karjus ta Tarzani peale. Ta 
oli kohe tähele pannud tulija aukraadi ning rääkis ülemusele kohase häälega: 
»Lahkuge siit, silmapilk!" 

Tarzan ei vastanud sõnadega. Mõlemad toasolijad kuulsid kohutavat urinat, mis 
pani neiu värisema ja mehe kahvatama. Mees sirutas käe püstolikabuuri poole, kuid 
enne, kui ta laskeriista kasutada sai, oli see tal käest ära võetud ja läbi akna õue 
visatud. 

Siis taganes Tarzan ukse poole, võttis pikkamisi ohvitserikuue seljast ja viskas selle 
põrandale. 

»Sina oled hauptmann Fritz Schneider," ütles ta sakslasele. 

»MiSs siis?" küsis ohvitser. 

»Ma olen Ahvide Tarzan!" vastas Tarzan pikkamisi. ,, Nüüd sa tead, miks ma sind 
tülitan." 

Põrandale visatud kuuele järgnesid saapad ja siis ka püksid. Pruun hiiglane seisis 
hunnide ees peaaegu alasti — ainult niuetel õhuke riie. Niisugusena tundis Bertha 
Kircher temas ära sama olendi, kes oli ta džunglis lõvi kihvade vahelt ära päästnud, 
kuid hiljem vangi võtnud ja Briti laagrisse viia ähvardanud. Neiu käsi tõusis 
automaatselt vööl oleva relva juurde. Tarzan märkas seda liigutust. 

»Käsi ära!" kamandas ta neiut. Selle käsi vajuski kohe alla. , Nüüd tulge siia!" 

Neiu tuli Tarzani juurde ja silmapilk hiljem lendas tema revolver aknast välja teisele 
järele. Oma nime kuuldes hunn kahvatus. See kinnitas, et ahvinimene oli tabanud õige 
mehe. Nüüd võib Tarzan vähemalt osaliselt kätte maksta — naise tapmise eest siiski 
mitte kunagi täielikult. Elu on nii lühike ja hunne on nii palju. 

»Mida sa minult nõuad?” küsis Schneider. 

»»Sa pead tasuma mõrtsukatöö eest, mille mõni aeg tagasi sooritasid farmis waziride 
maal," vastas Tarzan. 

Schneider hakkas segaselt uhkustama ja ähvardama. Tarzan aga pööras ukse 
seestpoolt lukku ja viskas võtme aknast hoovi. Siis pöördus ta neiu poole: ,, Hoidke 
end kõrvale, sest nüüd tapab Ahvide Tarzan.” 

Hunn jättis uhkustamise ja hakkas paluma: ,, Armu, mul on kodus naine ja lapsed.” 
Surmahirmus karjus ta: ,,Ma ei ole ju mitte midagi teinud, mitte midagi." 

"Sa sured nagu sinusugustele kohane," üües Tarzan sakslasele. ,,Sa sured, käed 
verest nõretavad ja vale huulil." Ahvinimene sammus kapteni 

poole. Schneider oli suur ja tugev mees, niisama pikk kui Tarzan, kuid temast palju 
raskem. Hunn sai aru, et tema ähvardused ja palved olid asjatud. Ta otsustas võidelda, 
nagu võitlevad kinnipüütud rotid, kui pole pääsemist loota. Kui surra, siis tuleb elu 
anda nii kalli hinnaga, kui võimalik. 

Schneider kallutas pea ettepoole ja tormas nagu vihane härg toa keskele jõudnud 
ahvinimese kallale. Hulk aega püsisid nad maadeldes paigal. Viimaks õnnestus 
Tarzanil -tukata hunn tema selja taga oleva laua vastu, mis meeste all kohe pilbasteks 
purunes. 

Neiu vaatas meeste võitlust pärani silmi ning imestas nende jõudu ja osavust. Ta 
kuulis alasti hiiglase metsikut urinat, mis ajas külmavärinad peale. Bertha nägi, kuidas 
Schneider katsus vastast kätega kõrist haarata, ja ahvinimese hambad otsisid 
omakorda sakslase kõri. 


Olukorra ohtlikkust mõistis ilmselt ka Schneider, kes katsus Tarzani käest pääseda, 
mis tal ka viimaks õnnestus. Ta jõudis pika hüppega akna juurde, et välja pääseda, 
kuid Tarzan püsis tema kannul. Raske käsi haaras sakslase õlast, viskas ta üle toa 
vastasseina. Enne kui ta uuesti püsti sai, oli ahvinimene juba kallal. Löök järgnes 
löögile ja Bertha Kircher kuulis, kuidas Schneideri suust pääses paluv hüüe: ,, Kam- 
raad! Kamraad!" 

Tarzan haaras sakslasel jälle kõrist ning tõmbas vöö vältelt suure jahinoa. Schneider 
oli seina vastu surutud ja neiu nägi, et ta põlved värisesid. Kui Tarzan poleks sakslast 
kinni hoidnud, oleks ta abitult põrandale kukkunud. Ahvinimene surus noa hunni 
kõhu vastu ning sisistas läbi hammaste: 

»Nii tapsid sa minu naise ja nii sured ka sina!" 

Neiu astus sammu ettepoole. ,,Mitte nii! Jumala nimel!" ohkas ta. ,,Mitte nii! Teie ei 
või olla nii alatu, nii metsik teie tõesti ei ole.” 

Tarzan vaatas taha neiu poole. Jah, teil on õigus. Nii alatu ma tõesti ei ole, sest ma 
pole sakslane." Selle sõna peale tõstis ta noa kõrgele ja lõi selle pidemeni hunni 
südamesse, pannes nii verise punkti tema karjele: ,,Ma ei teinud seda! Su abikaasa 
pole...” 

Tarzan pöördus neiu poole ja sirutas käe välja: ,, Andke medaljon siia!" 

Bertha Kircher osutas põrandale vajunud sumu poole: ,,See on tema käes." 
Ahvinimene leidiski sakslase taskust medaljoni ja riputas endale kaela. Siis pöördus ta 
uuesti neiu poole: , Nüüd andke mulle need paberid. Sõna lausumata loovutas naine 
talle kokkukeeratud paberi. 

Tarzan seisis hulk aega vaikides ja vaatas enda ees olevat iludust 

»Ma tulin ka teie järele,” ütles ta viimaks neiule. ,,FEt teid on siit raske ära viia, 
otsustasin ma tappa. Ma olen endale vandunud, et tapan ära kõik saksa soost isikud, 
olgu nad kes tahes. Kuid teil oli õigus kui ütlesite, et ma ei või nii alatu olla. Jah, nii 
metsik ma pole, et võiksin naise tappa. Ma ei või tappa teid, nagu tema tappis minu 
naise.” 

Nende sõnadega lahkus Tarzan neiu juurest, läks akna juurde ja kadus mõni sekund 
hiljem ööpimedusse. Kohe, kui ta oli toas: lahkunud, tõttas Bertha surnu juurde, võttis 
tema taskust kokkukeeratud paberi, pistis selle põue ja hüüdis alles siis inimesi appi. 


VII Kui veri kõneleb 


Ahvide Tarzan oli enda peale vihane. Saksa spioon oli tema käes teist korda ja ta 
laskis sel jälle puutumatult minna. Lohutav oli teada, et ta oli tapnud hauptmann Fritz 
Schneideri, alamleitnant von Goss oli surnud tema käe läbi ja ta oli kompaniile, kes 
tema farmi oli rüüstanud, palju kahju tekitanud. Kuid oli veel üks ohvitser, leitnant 
Ober-gatz, kes tuli kätte saada. See aga oli peaaegu võimatu, sest ta oli mingi 
asjatoimetuse pärast Euroopasse saadetud. Kas ta oli sealt juba tagasi tulnud ja kus ta 
parajasti viibis, seda Tarzan ei teadnud. 

Kuid see, et ta oli sentimentaalsetel kaalutlustel tol õhtul Wilhehns-tali hotellis neiu 
minema lasknud, ärritas ja vihastas teda. Tarzai, hä-" snes oma nõrkust ja tundis, et ta 
ei saa oma teguviisi millegagi õigustada, kuigi paber, mille ta neiult ära võttis ja 
hiljem Briti kindralstaabile edasi andis, võimaldas inglastel Saksa vägede tiibrünnaku 
tagasi lüüa. Võib-olla põhjustas meelehärmi äratundmine, et 1-üu saakski Bertha 
Kircheri uuesti kätte, ei suudaks ta teda kui naist, olgue.i et spiooni ja sakslast, tappa. 
See oleks talle olnud endiselt vastik nagu tol korral Wilhelmstaliski. 


Oma nõrkuse põhjuseks arvas Tarzan liiga kauase viibimise tsivilisatsiooni 
naisestavates oludes. Tema südame põhjas peitus siiski metsik vastikusetunne 
tsivilisatsiooni esindajate — meeste ja naiste vastu. Ahvide Tarzan võrdles kogu aeg 
nende nõrkust, häält, silmakirjalikkust, väiklust ja pisivoorusi teda üleskasvatanud 
d/ungli primitiivsete olevuste omadega. Viimased olid teguviisidelt metsikud, kuid 
ausad ja otsekohesed. Hoolimata vastikustundest tsiviliseeritud maailma vastu, 
armastas tema suur süda siiski seda — olid ju seal ja sealt pärit kõik talle tuttavad ja 
kallid inimesed. 

Metsikus looduses hädaohtude keskel kasvanud ahvinimene oli ettevaatlik ja 
pikaldane uusi tutvusi sõlmima. Tuttavaid oli tal sadade ynsi, kuid sõpru ainult mõni. 
Mõne sõbra eest oli ta valmis kas või surema, sest teadis, et vajaduse korral võisid ka 
nemad anda elu tema eest. Kuid neist polnud siin metsikus Aafrikas Briti huvisid 
kaitsvates väeosades mitte ühtegi. Inimeste alustatud sõda, eriti nii korrapärane ja 
otstarbetu tapmine oli vastik. Tüdinenud suurest tapmisest ja teades, nüüd, mil 
sakslased on juba minema kihutatud ja sõda lähenes vähemalt Ida-Aafrikas lõpule 
ning tema teened Briti sõjaväele olid 

tähtsusetud, otsustas Tarzan tagasi minna oma lapsepõlvepaikadesse džunglis. 

Ta ei olnud kuninga teenistusse vannutatud, tal ei olnud ka mingit moraalset kohust 
ega muud sidet, mis oleks teda Briti vägede juures kinni hoidnud, mistõttu ta kadus 
nende laagrist niisama saladuslikult, nagu ta mõni kuu varem sinna oli ilmunud. Keegi 
ei teadnud, millal ja kuhupoole ta läks. 

Tarzan oli ennegi mitu korda džungli primitiivsesse ellu tagasi tulnud, kuid 
armastus naise vastu oli teda üha uuesti tsivilisatsiooni rüppe viinud. Nüüd ei olnud 
enam seda sidet tema ja tsivilisatsiooni vahel. Kultuurikandjad olid naise tapnud ja 
Tarzan võis jäädavalt inimeste juurest lahkuda, ürgmetsa varju tagasi pöörduda ning 
seal metsikute kiskjate keskel elada ja nende vastu võideldes surra. Seal oli ta sün- 
dinud, suureks kasvanud ning seal leiab tema rahutu hing endale kohase elu ja surma. 

Sinna, kuhu Tarzan minna kavatses, oli pikk tee läbi metsiku džungli, kus ürgmets 
vaheldus laiade jõgede, lagendike ja suurte soodega. Ta arvas tingimata sel teekonnal 
jõudvat kohtadesse, kus inimese jalg pole veel neitsilikku maad puudutanud. See ei 
kohutanud, vaid just kutsus meie tarmanganit. Tarzani soontes voolas suurema osa 
maakerast inimestega asustanud seiklusteotsijate ja vallutajate meeste veri. 

Tavalisel surelikul oleks sellele teekonnale asudes tekkinud mure toidu ja joogivee 
pärast, kuid Tarzanil ei tulnud need asjad meeldegi. Metsik loodus oli ju tema kodu ja 
džunglis liikumine niisama lihtne nagu hingamine. Muude džungliloomade kombel 
võis ta juba kaugelt haista vee olemasolu ring seal, kus tavalised inimesed janusse 
sureksid, võis ta eksimata maad kaevama hakata ja vett leida. 

Tarzan oli juba mitu päeva liikunud läbi metsa, kus saak oli rikkalik ja vett leidus 
peaaegu igal pool. Ta liikus pikkamisi, peatus vahepeal, et pidada jahti, püüda kala 
või seltsida teiste džungliasukatega. Kord oli ta sõbraks väike ahv Manu, kes esimest 
korda ahvinimest nähes teda häbenematult sõimas, kuid natuke hiljem andis teada, et 
otse tema ees rohu sees varitseb kokkukeerdunud suur madu Histah. Manult sai 
Tarzan teada, et nendes metsades elasid ainult üksikud suured ahvid manganid ja et 
needki olid sel aastaajal kaugemale põhja jahile läinud. 

»Kuid siin on Bolgani," patras väike ahv. ,,Kas tahad temaga kokku saada?" 

See oli muidugi irvitamine ja Tarzan seda nii mõistiski, sest kõik džunglis kartsid 
siinseist kõige metsikumat olendit gorilla Bolganit. Ahvinimene ajas seda kuuldes 
rinna ette, trummeldas rusikatega selle vastu ning ütles: ,, Mina olen Tarzan. Manu, 


kas sa ei tunne mind? Kui ma veel laps olin, tapsin Bolgani. Tarzan otsib manganisid, 
kes on tema vennad, aga mitte Bolganit. Hoidugu Bolgani minu teelt.” 

Väike Manu mõistis. Džunglis on ikka nii, et hoobeldakse ja usutakse. Ta uskus 
Tarzani juttu ja leidis võimaluse ütelda: ,, Nad hulguvad siin ja seal." Ise tegi ta käega 
sellise liigutuse, nagu tallaks kogu ilma sellesse haarata. ,Siin aga," ütles ta lääne 
suunas osutades, ,,siin või seal peavad nad kõige rohkem jahti. Seal on ju kõige 
paremad jahimaad. Kuid seal vahepeal,” ja ta tegi käega laia poolringi, ,,on maa, kus 
pole vett ega toitu.” Tarzanile sai selgeks, et ahvid olid pidanud tegema suure ringi 
enne, kui nad praegustele jahimaadele jõudsid. Koht, kus suured ahvid praegu 
viibisid, oli kusagil kaugel läänes. ,.Ja siit sinna pole ka vett," tähendas väike Manu. 

Pikkamisi rändavatel ja toitu otsivatel ahvidel oli võimalik kuude kaupa teel olla, 
kuid Tarzanil mitte. Tal oli vaja otsesihis edasi minna. Olgu eeslaiuv lagendik veega 
või veetu, Tarzan ületab selle enne, kui janu vaevama hakkab. 

Tarzan tahtis kiiresti manganide juurde jõuda. Selle otsuse kohaselt suundus ta otse 
läände. Jõudnud üle rannikut piirava mäestiku, laius ta ees otsatu lagendik. Kuigi 
silmapiiril sinetas taas mäestik. Selle taga peitus jahimaa, millist võib kirglikule 
jahimehele pakkuda vaid Aafrika. Teisel pool kõrbet suurte ahvide keskel leiab 
Tarzan jälle endale kohase kaaskonna. Mandri vastasrannikul seisab ürgmetsa rüpes 
tema isa onnike, kus ta on sündinud. 

Tarzani pea kubises plaanidest. Isa onni juurde ehitab ta ruumid, kuhu laseb ahvidel 
headel jahiaegadel tuua toitu halbadeks aegadeks. Raskete aegade jaoks toitu varuda 
on ahvide jaoks midagi uut. Tarzanil tekkis veel mõte panna ahvid oma onnide 
ümbrusse elama, juhtida nende tegevust ning olla ise valitseja — džungli kuningas. Ta 
katsub neile või vähemalt mõnele targemale neist õpetada kasulikke tarkusi, mis ta ise 
inimühiskonnast endaga kaasa on toonud. Nii elab Ahvide Tarzan juhtides ja 
valitsedes edasi justkui ennevanasti. 

Lagendik, kus ta rändas, oli äärmiselt metsik. Seda läbisid sügavad orud, mille 
põhjas nirisesid väikesed jõekesed. Orgude ületamine nõudis üliinimlikke 
jõupingutusi. Rännakut takistasid ka hiigelkaljud. Sellel lagendikul oli kõik surnud, 
sest niipea kui loodus laskis midagi tärgata, kõrvetas päike selle juba eos. Lagendik 
oli tõesti surmaorg, kus elul tärgata oli keelatud. Igal pool, nii kaugele kui silm ulatus, 
paistsid ainult hallid kaljud ja kolletav rohi, mida piirasid taamal paistvad haljendavad 
mäed. 

Päevast päeva leegitses selles jumalast mahajäetud kõrbes päike. Kusagil polnud 
vett ega loomi, keda oleks võinud jahtida. Ainult raipesööja röövlind kotkas Ska 
tiirles kõrgel. Tarzan teadis, et seal, kus or> Ska, varitseb rändajat surm, sest see 
õhuhäään elab ainult teiste olendite õnnetusest, neist, kes teekonnal surevad. 

Ahvide Tarzan oli terve päeva päikese põletavate kiirte all käinud, kuid õhtu eel 
paistis sinetav mäestik olevat niisama kaugel kui hom- 

mikulgi. Ainus elav olend, keda ta kogu päeva jooksul nägi, oli halba kuulutav Ska. 

Kuigi Tarzan otsis, ei leidnud ta ühtegi putukat. Ta veendus, et lagendik oli tõesti 
elutu, ainsad elavad hinged olid seal tema ja Ska. Rändurit hakkas kimbutama nälg, 
mis ei olnud siiski võrreldav piinava januga. Kogu päeva nälga ja janu kannatanud, 
otsustas Tarzan õhtul puhata, et öövilus edasi rännata. Alles nüüd sai ta aru, et ka 
tema võimetel on piirid, et oskustest ürgmetsas rännata ei ole kõrbes suurt kasu, eriü 
siis, kui kaasas pole vett ega toitu. Seda ta polnud arvestanud, mida tuli nüüd 
kahetseda. Praegune seisukord oli Tarzanile«»us, erakordne, ennenägematu. Ta oli 
rännanud Aafrikas tuhandeid miile, kuid see manner polnud kunagi tema vastu nii 


tõre olnud. Isegi Saltaras on oaasid, kus võib vett ja toitu leida. Kuid siin polnud 
midagi, mis oleks võinud ahvinimese janu ja nälga kustutada. Nii lai, kui see lagendik 
ka ei olnud, oli seal võimatu leida elamiskõlblikku kohta, kas või ruut-jalgagi maad, 
mis oleks andnud inimesele või loomale kõige algelise-magi võimaluse. 

Tarzanile andis jõudu lootus, et ta suudab välja kannatada kõik, kuni jõuab maale, 
millest Manu oli nii meeldiva pildi maalinud. Seni aga peab ta kannatama. Kaheksast 
orust, mis oleksid toidu ja veega ka kõige paremini varustatud mehe kogu jõu ja 
osavuse nõudnud, oli ta januse ja näljasena läbi roninud. Kuid just õhtu eel, kui 
Tarzan pidi üheksandast orust läbi minema, tundis ta end nõrkevat. Tema ees haigutas 
peadpööritav kuristik, millesse laskumine ja millest tõusmine tundus võimatu 
ülesandena. 

Ta ei karmud surma, aga siiski... Naise surm ja mõrtsukatele selle eest 
kättemaksmine olid andnud seni jõudu võita raskusi. Nüüd ei olnud enam seda sihti ja 
järele jäi ainult võidelda olemasolu eest. Võitlus jätkub, kuni Suur Koguja, kelle vastu 
ükski sündinud olevus igavesti võidelda ei suuda, ta endale nõuab. 

Ahvinimese kõrvale laskus vari ja ta vaatas üles. Seal ta oli, hiigel-röövlind Ska, kes 
lendas kaunis madalalt ja nähtavasti varitses inimest. See sundis Tarzanit uuesti 
liikvele. Ta astus kuristiku äärele ja pööras näo Ska poole. 

»Mina olen Tarzan!" karjus ta röövlinnule. ,, Mina olen Ahvide Tarzan, džungli lord, 
keda raipesööja Ska ei taita. Ska, mine tagasi hüään Dango koopasse ja ela sellest, mis 
tema järele jätab, sest Tarzan ei jäta oma luid surmaorgu sulle nokkida” 

Ta laskus alla orgu. Kuid enne, kui Tarzan oru põhja jõudis, tundis ta oma jõudu 
raugevat. Ahvinimene vaateis vastasseina ja kahtles kas ta jõuab seda mööda üles 
ronida. Ta võttis uuesti jõu kokku, pai jastas hambad ja urises metsikult. Ta lamas oru 
vilus umbes tund aega Ümberringi valitses surmavaikus, näis, nagu oleks ta viibinud 
kusagi katakombis, surnute ja vaimude riigis. Kuulda ei olnud linnulaulu ega 

59 

mesilaste suminat, näita polnud madusid ega muid roomajaid. Org, kus ta viibis, oli 
sõna tõsises mõttes surmaorg. Rändaja meeleolu langes ümbrusele vastavalt, kuid ta 
suutis sellest üle olla. Kas ta pole siiski Tarzan, Ahvide Tarzan, džungli lõvi ja 
valitseja? Jah, seda ta on, ta on metsiku looduse metsik valitseja, kes ei anna alla, 
tulgu, mis tuleb. 

Ta tõusis uuesti püsti ja sammus oruseina poole. Korraga jäi ta seisma. Midagi väga 
erinevat elutust ümbrusest lamas ta ees. Pilt, mis avanes oli kohutav. Seda oleks 
võinud võrrelda ehk lavaga, mida näitejuht on tahtnud vastuolude teravdamiseks 
üllatavana kujundada. Loojuva päikese kiired valgustasid kaljuseina jalamil midagi 
eredat, mis paistis ümbrusest hästi välja ja pani vaataja vere tarretama. 

Valgele hunnikule lähenedes nägi Tarzan enda ees inimese pealuud ja teisi luid ning 
nende kõrval rõivaräbalaid. Leid huvitas teda. Ta oleks nagu selles jumalast unustatud 
surmaorus saanud kellegi vana tuttavaga kokku. Lähemal vaatlusel selgus, et siin oli 
kunagi elutragöödia lõpuni mängitud, et vaikiv org oli olnud selle kurbmängu sõnatu 
pealtvaataja. Päris kauges minevikus oli rändaja siia eksinud ning toidu ja vee 
puudumise tõttu surmale uinunud. Leid huvitas Tarzanit niivõrd, et ta unustas isegi 
oma hädaohtliku seisukorra. Ta vaatas luid ja pani tähele, et need olid terved. See 
asjaolu kinnitas, et mees, kellele luud kuulusid, ei olnud surnud vägivalla tõttu. Ta oli 
nähtavasti surnud janusse ja Ska oli koos sipelgatega luud lihast puhastanud. Loodus, 
nii metsik kui see ka polnud, oli luud siiski säilitanud. Rõivajäänuste järgi otsustades 
oli kõik ammu aset leidnud. Selles orus, kus nähtavasti polnud isegi öösel külma ega 
niiskust ja kus arvatavasti mitte kunagi viitma ei sadanud, võisid luud aastasadu 
säilida. Siin ei olnud kedagi, kes oleks võinud raitu rikkuda. 


Sumu pealuu lähedal oli maas vaskkiiver ja soomusturvis, mida luude omanik omal 
ajal rinna kaitseks oli kasutanud, ning tupes pikk sirge mõõk. Luude järgi otsustades 
oli siin surma leidnud mees olnud suur ja tugev. Seda kinnitas ka asjaolu, et ta oli 
nähtavasti üksinda nii kaugele Kesk-Aafrikasse tungida suutnud. Temast järelejäänud 
varustus oli küll ilus ja teistes oludes uhkegi, kuid kõrbes polnud see teda aidanud. 

Ahvide Tarzan tundis sügavat austust selle möödunud aegade rändaja vastu. 
Missugune inimene see ka polnud, pidi praegu valge ja hirmutekitava pealuu sees 
omal ajal olema kindel tahtmine ja suur unistus, ega muidu oleks ta kaugele sisemaale 
minna jõudnud. Tarzan kummardus, et vaadata luude juures olevaid rõivajäänuseid. 
Ta ei leidnud tükikestki nahka. Nähtavasti oli Ska need kõik ära söönud. 

Saapaid polnud ka näita, kui mehel neid üldse jalas oli olnud. Tarzan leidis siiski 
mõne pandla, mis kinnitasid, et mees oli kandnud nahkesemeid. Ta leidis 
metallsilindri, mille läbimõõt oli paar ja pikkus um- 

bes kaheksa tolli. Silinder oli tugevasti lakitud ning sellega niiskuse ja rooste eest 
hästi kaitstud. 

Tarzan leidis, et silindri ühes otsas olev kaas käis kergesti lahti. Ta leidis sealt 
tihedalt täis kirjutatud ja hoolega kokku rullitud pärgamendi. Nahk oli aastasadadega 
kolletunud, kuid kiri oli siiski selgesti loetav. Keel oli nähtavasti hispaania, mida 
Tarzan lugeda ei osanud. Viimasel leheküljel oli mingi algeliselt joonistatud 
maakaart, millele oli lisatud mitmesuguseid märkusi. Nii kiri kui kaart jäid Tarzanile 
mõistatuseks. Ta pani pärgamendi silindrisse tagasi ja tahtis selle juba maha visata, 
kui pähe tuli teine mõte: ta pani silindri oma noolte juurde kotti. Ta muigas kurvalt, 
sest võib-olla leiab selle keegi aastasadade pärast tema pleekinud luude juurest. 

Tarzan heitis veel kord pilgu luudele ja asus vastasolevat seina mööda üles ronima. 
Kuid orust välja ronida oli tuhat korda raskem kui sinna laskuda. Iga kümne jala järel 
pidi ta puhkama. Ta nõrkes iga sammuga ja kukkus tihti allapoole tagasi. Ainult 
õnnekombel sai ta iga kord siit ja sealt viimasel hetkel kinni haarata ning vältida oru 
põhja kukkumist. Kaua ta äärmiselt vaevalist ja enesest viimast jõunatukest 
väljapigistavat ronimist jätkas, seda ta ei teadnud, kuid viimaks jõudis ta orunölvale. 

Tarzan lamas hulk aega hädaohtliku kuristiku serval. Äärmuslike jõupingutustega 
oli ta nii kaugele jõudnud, kuid nüüd oli kogu ramm otsas. Ta katsus end viimaks 
püsti ajada. See näis esialgu täiesti võimatu olevat Mitmekordse katsetamise peale 
õnnestus tal põlvili ja siis püsti tõusta. Ahvinimene raputas meeleheitlikult pead ning 
vaarus edasi. Ta oli otsustanud viimseni vastu panna ja olemasolu eest võidelda. 

Natuke maad edasi oli jällegi org. Tarzan teadis, et sellest ta läbi minna enam ei 
suuda. Seal ootab teda möödapääsmatu surm. Just nagu kiuste paistis mäestik nüüd 
lähemal olevat. Ta nägi, kuidas loojuva päikese viimased kiired mäetippe valgustasid 
ning haljendav mets ja sügavad varjud justkui kutsusid teda enda poole. Jõuaks ta veel 
mõne milli edasi, oleks elu päästetud. Kuid väsimus kippus võimust võtma, silme ees 
tantsisklesid viirastused. 

Tarzan teadis, et eespool haljendava mäestiku taga peituvad need suurepärased 
jahimaad, millest väike Manu talle oli rääkinud. Kuid kas ta jõuab kunagi sinna? Isegi 
siis, kui ees poleks seda neetud orgu, võis ta vaevalt jõuda mäestiku jalamil olevatele 
madalatele küngastele. Eesolev org on temale määratud surm. Lootusetu olukorra tegi 
veelgi lootusetumaks kurjakuulutav lind, kes laskus iga tiiruga üha allapoole ja 
möödus temast hääletult. Ska näis uurivat, millal inimene mõtleb teha viimase 
sammu, millal rändaja vaarumine lõpeb ja kas ta võib veel enne pimedat surnukehale 
laskuda. Kuid Tarzan vaarus edasi ja iga kord, kui lind temast mööda lendas, tuli 


ahvinimese kõrist sügav, väljakutsuv urin. Ta ei taha surra, raipesööja saagiks 
langeda! 

Miil miili järel vaarus ta edasi. Mõni väiksema tahtejõuga inimene leks juba ammu 
saatusele alistunud ja jäänud puhkama isegi siis, kui ta oleks teadnud, et see jääb talle 
viimaseks puhkuseks. Aga Tarzan sundis end edasi minema. Ta sammud olid juba 
alateadvuslikud, peas vasardas ainult üks mõte — edasi, edasi! Mäestik näis 
vahetevahel nagu udusse peituvat. Mõnikord oli tal tunne, et mäestikku polegi, on 
vaid miski muu, mis ikka eest põgeneb ja milleni ei jõua ta kunagi. Tarzan iuba 
vihastas mägede peale. Tema poolteadvusetus ajus tekkis hallutsinatsioon, mis laskis 
mägesid paista sakslastena, kes kellegi tema kallima — kelle, seda ta ei mäletanud — 
olid tapnud ja nüüd eest ära jooksevad. Ta katsus põgenejatele järele jõuda, et neile 
kätte maksta, need maha lüüa. 

See mõte andis talle üliinimliku jõu. Tema rammestunud keha ajas end sirgu ja 
vaaruvad sammud asendusid kindla kõnnakuga Näis, et ta nagu poleks olnudki 
väsinud ja suremas. Kuid siis Tarzan komistas millegipärast, kukkus ja kõik katsed 
tõusta olid asjatud. Ainult käpuli suutis ta edasi minna ja sedagi ainult mõne sammu 
korraga. Ta liikus siiski edasi, puhkas ja roomas jälle. 

Kord, kui ta kõhuli jõudu kogus, kuulis ta suurte tiibade sahinat kaunis ligidal. Ta 
pööras end selili ja nägi, et Ska, kelle ta oli juba unustanud, tõusis tema kohalt üles. 
Tarzani pea selgines korraga ja ta ohkas. 

»Jumal! Kas surm on tõesti juba nii ligidal?" küsis ta endalt. ,, Kas seda teab ka Ska, 
et julgeb mind juba puudutada?" Kuid järsku tärkas Tarzanil uus mõte — 
džunglikiskja kaval enesekaitsevõte. Ta sulges silmad ja kattis need kätega ning jäi 
lamama nagu surnu. 

Nii oli hea olla, ahvinimene tundis puhkamisest naudingut. Kuid ta tundis ka une 
tulekut ning teadis, et kui ta nüüd tukastab, jääb see tema viimseks uinakuks. 
Pingutades kõiki meeli ja võttes kokku kogu tahtejõu, otsustas ta magama mitte jääda. 
Ta lamas liikumatult. Ska, kes kõrgemal tiirles ja lamavat meest silmitses, jõudis 
arvamisele, et alasti rändaja on juba surmale suikunud. Veel natuke kannatada ja siis 
on saak käes ning ta võib rahulikult maha laskuda ja toitu maitsma hakata. 

Ikka pikaldasemalt lendas röövlind, kes tuli iga tiiruga allapoole. Miks Tarzan ei 
liigutanud end? Kas väsimus oli temast võitu saanud ja ta oli unne vajunud? Või oli 
tõesti läinud nii, nagu Ska soovis? Kas suur süda on juba tuksumast lakanud? 
Võimatu, kuid siiski... 

Ska oli äärmiselt umbusklik. Ta küll lähenes lamajale, kuid ei julgenud siiski 
surnukehale laskuda. Ta puudutas saaki kaks korda, kuid tõusis jälle õhku. Asi oli 
rohkem kui kahtlane. Viimaks julges ta alasti surnukehale tulla. Vaevalt olid linnu 
küüned Tarzani pruuni nahka puudutanud, kui surnuna lamaja sai nagu elektrilöögist 
elavaks. Käsi, 

' lumega kaetud. See koht oli Tarzanile täiesti tundamatu, kuid kõi-- ri 
otsustades pidi siin rikkalikult igasugust saaki leiduma. Ahv-£”' one olj päris 
kindel, et selle paradiisliku oru pinda polnud valge "*1 e ialg veel kunagi 
puudutanud. Kuid kes seda siiski teab? Võimalik et seesama kusagilt hallist 
minevikust pärit rändaja, kelle luud Tarzani taga oleval lagendikul praegu 
päikese käes pleegivad, oli siin käinud See võib nii olla, kuid võib ka mitte olla. 


mis kattis mehe nägu, liikus nagu välk Ska poole ja enne, kui lind uuesti õhku jõudis 
tõusta, oli ta juba lamaja vang. 


Ska võitles vahvasti, kuid surev Tarzan oli temast siiski tugevam. Minut aega 
rabeles lind mehe käes ja siis vajusid ahvinimese valged kihvad raipesööja lihasse. 
Kuigi Ska liha oli toores ja haises hirmsasti, oli see siiski liha, oli toit, mida surev 
mees sõi suure isuga. Ja veri, mida linnu kehas küll palju ei olnud, kustutas natuke 
janu. Ska oli oma elu, vere ja lillaga Tarzani surmast päästnud. 


VIII. Tarzan ja suured ahvid 


Tarzan peatus kolm päeva Eedenit meenutava oru äärel. See aeg kulus puhkamiseks 
ja jõu taastamiseks. Koht oli selleks eriti sobiv. Puuvilju oli seal rikkalikult, samuti 
väiksemaid loomi. 

Tundes end jälle värskena, otsustas Tarzan neljandal päeval orgu uurima ja suuri 
ahve otsima mihna. Ta siiski ei rutanud, sest aega oli. Jõuab ta lääne poole mere 
kaldale kuu aja või kolme aasta pärast, see oli tähtsusetu. Kogu aeg ja kogu Aafrika 
oli tema päralt. Ahvinimese vabadus oli piiramatu. Ta võis teha, mis tahtis, sest 
viimanegi side tsivilisatsiooni-ga oli hiljuti purustatud. Tarzan oli jällegi üksinda, kuid 
igavust ei tundnud. Ta oli suurema osa elust veetnud endasarnaste seltsita, kuid oli 
ikkagi ümbritsetud teiste džungliolevustega, kes said temast aru ja kel polnud tema 
vastu mingit viha ega vaenu. Väiksemgi neist oli tema sõber ja kaitsealune. Džunglis 
oli muidugi olendeid, kes olid sündinud inimese vaenlasteks, kuid kelle olemasolu ja 
vaenulikkus oli siiski soovitatav: nende vastu võideldes möödus aeg kiiresti ja 
sisukalt. 

Tarzan oli alles natuke maad lõuna poole liikunud, kui tundis korraga ninas tuttavat 
lõhna. Tä peatus äkki. Lõhn oli tingimata goman-gani, musta mehe oma. Ja neid pidi 
lõhna tugevuse järgi otsustades mitu olema. Kuid seejuures oli tunda ka teistsugust 
lõhna — emase tarmangani, valge naise oma. 

Ahvinimese uudishimu ärkas ja ta liikus kiiresti sinnapoole, kust tuul inimeste lõhna 
ninasse tõi. Ta ei katsunudki hoida vastu tuult, sest teadis, et inimese nüri haistmine ei 
anna teda ära enne, kui teda nähakse. Oleks ta Numat või Sheetat jälitanud, pidanuks 
tingimata tuule suunda arvestama. Mustade meeste puhul polnud seda vaja, sest nad 
võisid arvestada oma nägemise ja kuulmise, aga mitte haistmisega. Tarzan liikus 
neegrite poole sellise üleoleva ettevaatamatusega, et kogu džungel teadis tema 
minekut, ainult mitte inimesed, keda ta jälitas. 

Ta jälgis möödujaid suure puu tihedate okste vahelt. See oli salk kahtlase ja viletsa 
väljanägemisega neegreid, kellest osa kandis Saksa 

Ida-Aafrika pärismaalastest sõdurite rõivaid. Mõnel oli seljas kogu, mõnel ainult osa 
mundrist. Suurem osa oli siiski Saksa ,,kultuuri" iluasjad seljast ära visanud ning oli 
teel, nagu oli sündinud — alasti. Mustade meeste järel ja kõrval sibas suur hulk nende 
naisi, kelle lõbus naer ja kära täitis ümbritseva tihniku ja näis kogu salka elustavat. 
Tarzan pani tähele, et neegrid olid varustatud Saksa söjaväepüssidega ja vööl rippusid 
padrunitaskud. 

Mustade hulgas polnud valgeid ohvitsere. See kinnitas, et Tarzanist mööduv salk 
neegreid oli Saksa väeosast põgenenud, oma ohvitserid tapnud ja püssid kaasa võtnud. 
Kindel näis olevat, et mustad olid kaasa võtnud ka kõik oma naised ja võib-olla 
röövinud neid. teel suurtest küladest juurdegi. Paistis, et neegritel oli kavatsus 
endistest ülemustest võimalikult kaugele jõuda ja kuhugi sisemaale 
juurdepääsmatusse kohta ümber asuda. Seal hakkavad nad muidugi ümbruses elavaid 
ainult kõige primitiivsemate sõjariistadega varustatud mustade suguharusid 
terroriseerima ja uue aja laskeriistadega endale allutama. Niisugustes oludes on terrori 
seerijatel kuldsed päevad, nad saavad varsti toidu ja naiste poolest rikkaks. 


Kahe musta naise vahel sammus valge neiu. Ta oli kübarata ning katkised 
määrdunud rõivad lasid oletada, et see, mida ta kandis, oli kunagi korralik 
ratsaülikond olnud. Neiu kuub oli kadunud. Aeg-ajalt ilma nähtava põhjuseta tõukas 
teda kord üks, kord teine mustadest naistest. Seda kõike vaadates ärkas Tarzanis 
tahtmine valgele neiule appi minna ja päästa ta mustade mõrtsukate käest. Kuid siis 
tundis ta neiu ära ja jäi istuma sinna, kus oli olnud. 

Mis see temasse puutub? Tema pärast võivad mustad vaenlase spiooniga teha, mida 
tallavad. Tsivilisatsioonilt päritud nõrkus oli takistanud tal kahel korral neidu tapmast. 
Seda võivad nüüd teha neegrid. Et neiu saatus oli kohutav, selles oli ta veendunud. 
Oleks Tarzan suutnud neiu tappa, oleks surm Berta Kircherile õnneks tulnud. Nüüd 
peab ta läbi elama koledad vägistamised ja surema viimaks piinarikast surma. Kuid 
mis see temasse puutub? Tema meelest pole, piinu ega surma, mida sakslased poleks 
ära teeninud. 

Tarzan laskis sakslasi teenivad mustad minna oma teed. Alles siis, kui kolonni 
viimane sõdur nähtavale tuli, tekkis ahvinimese peas mõte musti narrida. Juba 
poisikesena oli ta mustade õngitsemist — nagu ta seda nimetas — kõige 
meeldivamaks ajaviiteks pidanud. See oli ühtlasi kättemaks mustadele, kelle pealiku, 
vana Mbonga poeg Kulonga oli odaga tapnud Tarzani kasuema Kala. Nii mõnigi must 
mees oli selle eest äkki ja saladuslikult puu otsa tõmmatud ja sealt hiljem surnult alla 
visatud. 

Mustade salga viimane mees oli millegipärast hulk maad maha jäänud. Ta kiirustas 
teistele järele. Kuid jõudnud puuni, mille oksal kükitas 

Tarzan, kukkus nöörist silmus tema kaela ja tõmbus pingule. Neeger karjatas ja 
hakkas kohe ülespoole liikuma. 

Salk vaatas hädahüüdu kuuldes tagasi ja kohkus, kui nägi üht oma kaaslast maa ja 
puuoksto vahel õhus rippumas. Varsti kadus ta okstesse. Sealt, kus mustade salk 
seisis, ei olnud nööri näha, mistõttu neegri kadumine mõjus veelgi kohutavamalt. 

Hämmastuses ja hirmus tardusid mustad mõneks minutiks paigale. Viimaks suutis 
nende pealik seersant Usanga vabaneda hinnust niivõrd, et käskis püssid laskevalmis 
seada ja meestel endale järgneda. Ta hakkas lähenema puule, mille otsa nende 
kaaslane oli kadunud. Pealik käskis ahelikul puu ümber piirata. Käsk täideti kohe. 
Usanga läks pütt alla ja, laskevalmis püss käes, hõikas kadunud neegrit. Puu otsast ei 
vastanud keegi. Usanga vaatas üles, aga näha polnud midagi. Kogu 
viiekümnemeheline salk vaatas üles, aga kaaslasest polnud jälgegi. Ta oli ju kadunud 
selle puu otsa. Üks julgem sõdur ronis üles, kuid tuli paari minuti pärast alla ja 
vandus, et puu otsas polnud ühtki hingelist. 

Kohkunult ja arusaamatult taandusid mustad ja jätkasid oma teekonda. Oli juhtunud 
midagi hirmsat, millest nad aru ei saanud. Umbes poolteist miili kohast, kus nende 
kaaslane jäljetult kadus, nägid salga eesotsas olevad mehed puutüve tagant mehe 
pead, nägu nende poole pööratud. Nad saatsid sõna tagapool tulijatele ning ruttasid 
edasi. Puu juurde jõudes selgus mustadele kohutav tõde: seal oli küll kadunud 
kaaslase pea, aga mitte keha. Verine pea oli torgatud kuivanud oksa otsa. Ka 
ülejäänud osa salgast jõudis kohale. Mehe kadumine oli küll salapärane ja kohutav, 
kuid kohutavam oli leida maharaiutud pead. Neegritele näis nüüd iga puu saladusliku 
ja surmaikuulutavana. Mustade hirm suurenes aina. Ebausklikud, nagu nad olid, 
seletasid nad juhtunut mingi d/unelideemoni karistusena ning tahtsid kiiresti taganeda. 

Kuid julge Usanga oli teisel arvamisel. Ta seletas, et sakslaste juurde taganeda 
tähendab kõigile hirmsat piina ning suurele osale surma, sest Saksa väejuhatus ei 
tunne armu põgenejate ja mässajate vastu. Kohutav pilt veenis mehi Usanga juhatusel 


rännakut jätkama. Nüüd liikusid nad tiheda salgana ja igaüks hoolitses ise selle eest, 
et ta teistest mfca ei jääks. Keegi ei tülitanud neid enam — vähemalt sel päeval. 

Mustade ja laste iseloom on samane. Nad on kartlikud ja kergesti hirmuvad, kuid 
unustavad hädaohu niisama kergesti. Nad on ebausklikud ja ühtlasi saatuse trotsijad. 
Nii oli lugu ka Usanga salgaga. Vaevalt oli õnnetusest pool tundi möödunud, kui 
mustad naersid ja lobisesid endist viisi. Meeleolu tõusis üha ja varsti oli vahejuhtum 
unustatud. 

Nii oleks jäänudki, kui esimesed salgast poleks teekäänaku tagant leidnud oma 
kadunud kaaslase surnukeha, mis oli nähtavasti nende hirmutamiseks sinna visatud. 
Jälle tärkas hirm ja jälle arutati tagasipöördumist. 

Džunglis tegutses neid karistav hirmus olend. Igaüks tundis ja teadis, et see, mis oli 
hiljuti juhtunud, võib iga hetk korduda. Ükski neist polnud enam oma puutumatuse 
peale kindel. Kui niisugune asi leiab aset päise päeva ajal, mis siis veel öösel saab? 

Valgele neiule näis vahejuhtum samuti salapärane ja kohutav. Ta leidis mõttes oma 
seisukorda arvestades lohutuse, sest õnnetu musta surm oli olnud kiire ja valuta. See 
oli parem talle endale metsikute mustade juures osaks saada võivast. Seni olid teda 
piinanud ainult neegrinaised tõugete ja' löökidega, kuid lohutav oli teada, et ta oli pää- 
senud ka halvimast — mustade meeste metsikusest. Eriti metsik ja toores näis olevat 
salga pealik Usanga. Tal oli naine — ilus majesteetlik hiiglane, ainuke, kelle sõna 
pealik kuulas. Pealiku naine oli eriti toores nooremate naiste vastu, kuid tundus, et ta 
oli ka nende ainuke kaitsja musta türanni eest. 

Hilisel pärastlõunal jõudis Usanga salk palkaiaga piiratud külasse jõe kaldal. Küla 
ümbritses väike lagendik, mida omakorda piiras tihe ürgmets. Salga saabumist olid 
külaelanikud märganud. Sõduritest ümbritsetuna sammus tulijatele vastu elatanud 
pealik, kellele Usanga paari kaaslase saatel vastu läks. Selle päeva kohutavad 
kogemused olid Usangale õpetanud, et siin džunglis valitseb talle tundmatu jumal, 
kellega tuleb olla võimalikult heas vahekorras. Seniste kavatsuste kohaselt oleks tal 
tulnud tungida külale kallale ja võtta see sõjariistadega. Kuid nüüd pidas- ta paremaks 
tulla rahuga ja kõigepealt teada saada, millistes suhetes külaelanikud tolle 
džunglijumalaga on. Kui deemon on küla kaitsja, jätab ta selle rahule. 

Kauplemisel selgus, et külaelanikel oli palju kitsi, linde, pähkleid ja muid 
toiduaineid ja nad olid nõus neid Usanga salgale müüma. Küla pealik nõudis nende 
eest mitut püssi, hulk laskemoona ja rõivaid. See oli juba liig. Iga püss ja padrun oli 
Usangale kallis ning meestel veel järel olevaid rõivaid võimatu ära anda. Näis, et 
Usangale jäi'aihult üks võimalus: võtta jõuga, mis tarvis ja mille eest nõutud hinda ta 
maksta ei saa. 

Küsimus lahendati siiski rahulikult. Üks Usanga meestest tegi ettepaneku minna 
järgmisel päeval jahile ja maksta küla elanikele jahu, pähklite ja lindude eest lihaga. 
Ettepanek võeti vastu ja pika kauplemise järel lepiti kokku, et Usanga saab 
ööbimiseks mõne onni ja toiduaineid. 

Bertha Kircher leidis end üksi väikesest onnist, mis seisis teistest eemal küla 
ümbritseva plangu läheduses. Kuigi ta polnud seotud ega valvurit välja pandud, olid 
mustad kindlad, et vang ei katsugi ära põgeneda. Usanga oli talle selgeks teinud, et 
põgeneda üksi džunglisse tähendab kindlat surma kiskjate kihvade vahel. ,,Ole hea 
Usangale,” ütles jutuajamise lõpul must pealik, ,.ja sinuga ei juhtu midagi halba. 

Ma tulen sind uuesti vaatama, kui teised on magama jäänud. Katsume olla sõbrad 
teineteise vastu.” 


Metslane lahkus. Neiu värises, vajus onni põrandale ning kattis näo kätega. Alles 
nüüd sai ta aru, miks teda valvanud naised ära saadeti. See oli muidugi Usanga 
kavalus. Kuid kas tema naisel siis kahtlusi ei tekkinud? 

See naine ei olnud rumal, pealegi oli ta hirmus armukade ja jälgis oma eebenmusta 
isanda igat sammu. Bertha Kircher tundis, et ainult tema võib ta päästa, ja seda ta ka 
teeks, kui saaks Usanga kavatsustest teada. Aga kuidas talle seda teatada? 

Alles nüüd tuli neiule meelde järele vaadata, kas paberid, mis ta surnud hauptmann 
Fritz Schneideri taskust oli võtnud ja oma riietesse õmmelnud, veel alles olid. 

Kuid?... Mis väärtus on nendel praegu tema armastatud isamaale?. Harjumus ja 
lojaalsus kodumaa vastu sundis lootma, et ehk avaneb tal kord võimalus need paberid 
oma ülemuse kätte toimetada. 

Pärismaalased näisid teda unustanud olevat. Keegi ei tulnud onni juurde -- isegi 
mitte sööki tooma. Ta kuulis nende naeru ja laulu ning teadis, et Usanga kaaslased 
naudivad külarahva sööki ja jooki. See oli masendav. Mis võikski olla masendavam 
kui teada, et oled pärismaalaste vang tundmatus Kesk-Aafrika külakeses, üksik valge 
naine joobnud neegribande käes. Juba see mõte kohutas. See, et mustad mehed on ta 
unustanud ja varsti juba liiga purjus, oli nõrk lootus. 

Saabus pimedus, kuid keegi polnud veel tema juurde tulnud. Bertha Kircher 
kaalutles, kas tal ei tuleks välja hiilida ja leida Usanga naine Naratu. [a vöib-olla oligi 
Usanga unustanud lubaduse tema juurde tulla. Laheduses polnud kedagi, kui neiu 
onnist välja astus. Ettevaatlikult läks ta küla teise'otsa, kus lõbutsejad suure tule juures 
lärmitsesid. Lähemale jõudes nägi ta külaelanikke koos võõrastega tule ümber istumas 
ja õlut joomas. Ringi keskel tantsis pooltosinat alasti sõdurit. See kujutas mingisugust 
metsikut armastustantsu, mida saatsid teiste metslaste hüüded ja naer. Pealtvaatajate 
hulgas liikusid käest kätte toidunõud ja kannud. Neiu nägi, kuidas mustad käed pisteti 
toidunõudesse ja sealt võetud söök nälginud kiskja isuga alla neelati. Õllenõu seisis 
harilikult nii kaua januse neegri huulil, kuni mõni veel janusem must mees või naine 
selle enda kätte tõmbas ja oma suule surus. Metsikumaid pidutsejaid võis vaevalt ette 
kujutada. Kange õlu oli nähtavasti juba mõjunud, sest alguses enam-vähem süütu 
lõbutsemine oli muutunud metsikuks orgiaks, kus loomulikud instinktid ja himud said 
piiramatu vabaduse. 

Neiu hiilis onnide varjus lähemale. Ta tahtis lõbutsejate hulgast leida Naratut, kuid 
korraga märkas teda keegi hiigelnaine, karjatas ja tormas tema poole. Musta naise 
välimust ja käitumist näites arvas Bertha Kircher, et metslane rebib ta tükkideks. Seda 
oleks kohutav emane tei- 

nudki, kui üks sõduritest poleks märganud tema lahkumist teiste hulgast. Sõdur 
kargas püsti ja tahtis naisele järele söösta. Seda pani omakorda tälrele Usanga ja enne 
kui sõdur jõudis Bertha Kircheri juurde, oli ka purjus pealik seal. 

»Mida sa siit otsid?" karjus ta neiule. ,,Süüa tahad, ja juua? Tule minuga!" Usanga 
haaras Berthat taljest ja tiris teda tule juurde. 

» Ei!” hüüdis neiu. ,,Ma tahan näha Naratut. Kus on Naratu?" 

Valge naise sõnad kainestasid neegripealikut, kes oli joomis- ja lõbutsemistuhinas 
unustanud oma teisepoole. Ta vaatas arglikult enda ümber. Nähes, et tema naine 
polnud vahejuhtumit tähele pannud, käskis ta sõdurit, kes märatsevat musta naist 
tagasi hoidis, viia valge neiu tagasi onni ja jääda teda valvama. 

Sõdur lähenes kellelegi tule juures olijale, kiskus tema käest peaaegu täis õllenõu 
ning andis Bertha Kircherile märku endale järgneda. Minut hiljem leidis neiu end 
onnist, aga sõdur kükitas onni ees ja jõi kaasatoodud õlut. 


Neiu istus onni tagumisse nurka ja mõtles lootusetu olukorra üle. Niisuguses 
meeleolus oli võimatu uinuda ja ta haudus igasuguseid põgenemisplaane. Kuid 
õnnetuseks näis neist üks võimatum kui teine. Pool tundi oli juba möödunud sellest, 
kui ta uuesti onni toodi. Ta polnud ikka kohast põgenemismoodust leidnud. Korraga 
astus vaht väljast onni. Ta rääkis midagi, kobas pimedas ja istus viimaks neiu lähedale 
maina. Katsudes jutuotsa üles võtta, nihkus ta natukesehaaval neiule lähemale. 
Viimaks oli ta juba käeulatuses. 

»Ära puuduta mind!" karjus Bertha Kircher, kui neegri käsi ta kaela puudutas. ,,Kui 
sa seda teed, räägin sellest Usangale. Tead küll, mis sinuga siis juhtub.” 

Purjus neeger naeris kähedalt, sirutas käe uuesti välja ning kiskus neiu enese vastu. 
Neiu karjus Usaigat appi ja võitles igati musta sülelemise vastu. Ja seal ta oligi — 
suur mehekogu ilmus onni uksele. Tema, Usanga, oli tulnud. Kuid kas see oli parem? 
Bertha Kircher teadis, et Usanga on niisama metsik kui sõdurgi, kuid teda võiks ehk 
naisega hirmutada. Seda vahendit tahtis neiu kasutada. 

»Mis kisa siin on?" küsis Usanga ja astus üle läve. 

Silmapilk hiljem viskas Usanga musta sõduri onnist välja ja käskis tal kaduda. 
Urisedes ja vandudes pöördus Usanga ukselt neiu poole. Must oli nii purjus, et neiul 
õnnestus mitu korda tema eest kõrvale põigata ja paar korda tõukas ta Usanga pikali. 

Viimaks neeger vihastas ning tormas ägedalt neiule kallale. Ta haaras valge naise 
oma ahvihaardesse ja surus enda vastu. Neiu võitles küünte ja hammastega. Ta 
ähvardas Naratuga. See mõjus. Neeger taganes, hakkas isegi paluma, et neiu ei annaks 
teda ära. Ta koguni lubas neiu seisukorrast oma austatud naisele teatama minna. 
Tõesti! — ta lubas lahkuda. 

Vaevalt oli ta jõudnud anda lubaduse, kui onni lävele ilmus, olend, tais ääretut 
armukadedust. See oli Naratu. Ta lõi, peksis, hammustas oma isandat, kes jäi 
pooluimaseks ja allus käskijannale. 

Tõusis sõnavahetus, millest valge naine aru ei saanud, kuid see, mis järgnes, lubas 
oletada, et nii Usanga kui tema uhke naine leidsid lahenduse. 

Bertha Kircher kuulis külast valukarjatust, kuid needki hääled vaikisid. Natuke 
aega, mille jooksul ta ei teadnud, mida teha, läks mööda. Siis arvas ta hädaohu 
möödas olevat. 

Kuid äkki ilmus uksele Usanga. A 

»Keegi ei sega meid, valge naine. Praegu oleme kahekesi...” 

Kuid tulija polnud Usanga, vaid endine vahisõdur. Ta kordas: ,,Tulin tagasi, keegi ei 
sega meid...” 

ok ok 

Olles söönud lõunaks Bara mahlakat liha, ei leidnud Tarzan rahu, kuigi oli oma 
harjumuspärases keskkonnas. Ahvinimene jälgis noort naist, keda toored neegrinaised 
haavasid. Tarzan kujutles teda mõistmatute mustade seas võitlemas. 

Miks oli tal nii raske mõista, et naine oli vaid vihatud sakslane ja salakuulaja? Ta 
vihkas seda naist nagu kõiki tema kaasamaalasi. Tema saatus polnud sugugi hirmsam 
sellest, mis ähvardas niisugustel juhtudel teisi. Tarzan sundis end millelegi muule 
mõtlema. Kuid naise pilt ei talunud silme eest kaduda, ikka ja jälle kerkis ta mehe ette 
kõikides üksikasjades. Ahvinimene häbenes iseennast, kui tuletas meelde juhtunut 
Wilhelmstalis, kus ta päästis hetkelise nõrkuse mõjul salakuulaja elu. Kas nõrkus oli 
jälle võimust võtmas? Ei! 

Saabus pimedus. Tarzan jäi nagu harilikult öömajale laiaoksalise puu otsa. Kuid uni 
ei tulnud. Silme ees hõljus valge neiu, keda peksis must naine. 


Kirudes tõusis ahvinimene asemelt ja läks järgmise puu otsa. Sealt siirdus ta jälle 
järgmise puu otsa ja siis jälle järgmise otsa ning ikka edasi neegrite küla poole. Sama 
päeva pärastlõunal hästi tallatud teed läinud Usanga salga jälitamine polnud raske 
ning Ahvide Tarzan jõudis küla juurde umbes keskööl. Ahvinimest huvitas kõige 
rohkem valge neiu, kelle ta tahtis üles otsida ja kätte saada. 

Pikkamisi, tasa ja kuuldamatute sammudega nagu saaki varitsev lõvi liikus Tarzan 
piki küla piiravat tara Kõik tema meeled olid valvel, kuid kõige rohkem uskus ta oma 
haistmist. Küla teises otsas leidis ta puu, mille oksad ulatusid üle tara. Seal laskuski ta 
vaikselt puu otsast maha. Ahvinimene siirdus ühe onni juurest teise juurde. Igal pool 
oli tunda gomanganide vastikut lõhna, kuid ühe onni juurest tuli teistsugust — seal 
oligi valge neiu. Vahepeal olid hääled külas vaibunud. Mustad oljd väsinud ja 
onnidesse magama läinud. Keegi ei näinud Tarzani tulekut, seda ei oleks märganud ka 
kaine mees. 

Ta luusis ümber onnikese, kuid vähimgi hääl, isegi mitte magava inimese hingamine 
ei kinnitanud, et seal oleks kedagi olnud. Ahvini-mene oli siiski kindel, et naine on 
just selles onnis. Ta avas ukse ja astus hääletult sisse nagu vari. Tarzan seisatas ukse 
juures. Jah, naist siin polnud,, kuid ta oli siin olnud. Ta otsustas igaks juhuks järele 
vaadata... 

Ahvinimese silmad harjusid varsti onni pimedusega. Ta leidis musta sõduri 
surnukeha, mille rinda oli torgatud lühike oda. Onnis oli aset leidnud kurbmäng. 
Tarzani näole tekkis naeratus — see mäng rahuldas teda, vähemalt esialgu. 

Ahvinimene otsis läbi kogu küla ja leidis, et Bertha Kircheril oli õnnestunud 
põgeneda. Kas polnud seal, kuhu neiu põgenes, tema elu niisamasuguses hädaohus 
kui siin külas? Džungel polnud hädaohtlik mitte Tarzanile, vaid valgele naisele, kes 
polnud sealsete metsikute kommetega kohanenud. Ürgmets oli Tarzanile niisama 
kindel kui Pariisi või Londoni tänav, valgele neiule aga kindel surm. 

Ahvinimene oli uuesti metsas. Igitamme tugeval oksal kuulas ta mitme miili 
kaugusel asuva küla hääli. Elu kihas külas ja metsas, kuid ühes erines see teisest nagu 
öö päevast. Üks oli joobunud metsaliste lärm, teine näljaste kiskjate kisa ja 
sammalpehmete sammude kahin. 

Tarzan seisis puuoksal ning oli mõttesse vajunud. Korraga kuuldus tema suust häält, 
veidrat kui trummipõrin — suurte ahvide väljakutset, mis segunes neegrite külast 
kostva nutulauluga. Ahvinimene kutsus oma vendi, suuri ahve, mustad nutsid taga 
oma kadunud kaaslast. 

> ok ok 

Bertha Kircher sammus kiiresti sissetallatud rada. Tema ainuke soov oli jätta enda ja 
küla vahele nii palju miile, kui võimalik. Enne hommikut peab ta olema kaugel külast, 
kus ta oli üle elanud nii hirmsad silmapilgud. Kuhupoole minna, sel polnud tema 
jaoks tähtsust. Surm ootas teda seal ja varitseb igal sammul ka siin. Kuid surm kiskja 
küünte vahel on parem kui inimese käe läbi. Loom ei piina, inimene aga vägistab, 
häbistab ja alles siis sööb. Metsikumat olendit kui inimene džunglis ei ole. 

Bertha Kircheril oli tol ööl õnne. Juhuslikult ei varitsenud teda ega seganud tema 
liikumist ükski džunglielanik. Džungel otse kihas inimesesööjatest lõvidest. See oli 
ideaalne jahimaa valgetele meestele, kes tallaksid tabada lõvisid, jõehobusid, 
ninasarvikuid, antiloope, kaelkirjakuid, kuid kes polnud veel siia surmatoovate 
tulirelvadega sattunud. 

Tund või kaks oli neiu juba käinud, kui ta märkas enda ees mingisugust liikumist. Et 
jälitavad neegrid, veel niipea talle järele ei jõua, seda teadis ta hästi ning otsustas 
ronida puu otsa ja seal rahulikult magada. 


Vaevalt oli neiu puu otsa jõudnud, kui märkas lagendikku. Kõige huvitavam oli, et 
lagendik otse kihas suurtest ahvidest. Heledas kuuvalguses 

luges ta kokku vähemalt kakskümmend karvast olevust — manganit, kes kükitasid 
või tammusid tagakäppadel ringi. Riit oli metsik nagu ümbruski, eriti kohutav näis 
mõni hall olend, keda võis siinseal teiste hulgas näha. 

Neiu jälgis ahve ning märkas, et nende arv suurenes järjest. Neid tuli juurde 
üksikult, kahekaupa ja salkadena. Varsti oligi neid viiekümne ümber. Mõni neist oli 
alles pojuke, kes end ema karvase keha vastu surus. Salk moodustas poolringi, mille 
keskel oli madal küngas. Ta nägi, kuidas künkale tõusis kolm emaahvi, käes tugevad 
kaikad, millega nad maad tümitasid. Kuuldus mingit tumedat põrinat ja ahvid 
hakkasid rahulikult liikuma. 

Algul tümitasid nad maad korrapäratult, kuid peagi tegid seda rütmiliselt nagu 
trumme tagudes. Ahvidele oli see omapärane muusika arvatalasti tuttav, sest nad 
seadsid sammud selle järgi. Neiu vaatas imestades, kuidas ahvid moodustasid kaks, 
ringi — välimises olid emased ja kõige nooremad, sisemises vanemad isased. Pilt 
kujutas midagi indiaanlaste sõjatantsu taolist. Välisring jäi varsti paigale, sealsed ah- 
vid kükitasid maha, aga siseringis liikusid ahvid tasa edasi. 

Ja siis kuulis neiu küla poolt veidrat pikaldast väljakutsuvat häält. Sellel näis olevat 
otse elektriseeriv mõju — ahvid jäid silmapilk seisma ja kuulama. Kui hääl lakkas, 
ajas üks vana ahv end püsti ja laskis kuuldavale metsiku hüüde, mis ajas 
külmavärinad ihule. 

Pikaldane tants algas uuesti. Bertha Kircher tundis end kõrgel puu otsas kindlana ja 
vaatas pealt omapärast stseeni, lootes hommikul põgenemist jätkata. Ta katsus uuesti, 
kas paberid on põues alles, ning vaatas ahvide veiderdamist edasi. 

Möödus pool tundi. Ahvide tseremoonia jätkus. Suur isane, kes oli vastanud 
džunglist kostnud kutsele, astus kahe ringi vahele. Ta vaatas kuu poole, tagus oma 
karvast rinda rusikatega ja karjus sügava kur-guhäälega. See oli muidugi suurte 
ahvide väljakutse, kuid neiu, kes ei mõistnud ahvide keelt, ei saanud sellest aru. 

Pärast hüüet jäi ahv seisma. Ta oli lihaseline kui Herakles, primitiivne ja metsik, 
nagu ürgmetsa algelise elu, selle jõu ja loomalikkuse kehastus ikka. Ahv kuulas, kuid 
äkki neiu nägi, kuidas lähedal oleva puu otsast tuli alla peaaegu alasti valge mees. 

Võõra tulek ajas ahvid marru. Nad urisesid ja käisid rahutult ringi. Bertha Kircher 
hoidis hinge kinni. Kes oli see olend, kes julges tulla nende metsikute kiskjate 
keskele? Ja üksinda viiekümne vastu! Kuid pmuninahaline olend sammus rahulikult 
uriseva ahvikarja poole. Neiu pani tallele tulija korrapärast keha, suursugust kõnnakut 
ja hiigeljõudu. Kes see oli? See majesteetlik mees oli ju Ahvide Tarzan! See oli sama 
mees, kes oli ära viinud major Schneideri kindral Krauti peastaabist, päästnud tema 
lõvi Numa küünte vahelt, keda ta oli revolvriga 

pähe löönud ja kes oli hiljem Wilhelmstalis tapnud hauptmann Eritz Schneideri. 

Hirmunult ja vaimustatult vaatas neiu valget meest. Ta nägi, kuidas see lähenes 
koledale salgale, ja kuulis teda ahvide keeles midagi rääkivat. 

Tarzan peatus natuke, enne kui läks välisringis seisvate ahvide juurde. ,,Mina olen 
Ahvide Tarzan!" karjus ta ahvidele. ,,Te ei tunne mind, sest ma olen teisest 
suguharust. Ma tulen teie juurde rahuga või võitlema, mis oleneb teist endist. Kumba 
soovite? Kes on teie kuningas? Tarzan tahab temaga rääkida." Ta lükkas emased 
kõrvale ja astus siseringi juurde. 

Kõrvaletõugatud emased, kellest mõnel oli kaigas kaasas, urisesid ähvardavalt, kuid 
Tarzan ei teinud neid märkamagi. Ta läks julgelt edasi. Isased võtsid teda vastu 


paljastatud kihvade ja kohutava urinaga. ,, Mablen Ahvide Tarzan," kordas ta. ,, Tarzan 
tuleb teie juurde, et tantsida koos oma vendadega dum-dumi. Kus on teie kuningas?" 
Ähvardavast vaenulikkusest hoolimata läks ta edasi. 

Neiule näis Tarzani teguviis meeletusena. Ta surus käed näole, et mitte näha, kuidas 
ahvid mehe tükkideks rebivad. See mees pidi tõesti hull olema. Veel silmapilk ja 
ahvid tungivad talle kallale. Kas Tarzan siis teda ähvardavat hädaohtu ei mõistnud? 
Naine vaatas uuesti kuust valgustatud lagendikule. 

Tarzan seisis siseringis ja tema vastas oli ahvide suur kuningas. ,,Ma olen Ahvide 
Tarzan," ütles ta kuningale. ,,Ma tulin tagasi oma vendade juurde. Tulin rahus ja elan 
rahus teiega. Kui te sellega ei lepi, tapan ma igaühe, kes mulle vastu hakkab. Kuidas 
jääb? Kas Tarzan tantsib teiega dum-dumi või tapab kõigepealt?” 

»Ma olen Go-lat, ahvide kuningas!" karjus hiigelisane Tarzanile vastu. ,, Ma olen 
Go-lat ja ma tapan! Tapan! Tapan!" Ja ta tormas Tarzanile kalkile. 

Neiule näis, et Tarzan ei saanud hädaohust ikka veel aru. Kuid nüüd on juba hilja, 
varsti on temast järel vaid vormitu kogu. Ahv sir rutas juba oma kämblad valge mehe 
poole ja alles siis juhtus midagi, mis pani neiu tõsiselt imestama. Tarzan oli välgu 
kiirusega haaranud ahvi pahemast käest, väänanud seda ning sulgenud parema käega 
ahvi mõlemad käpad oma kaenlasse. Ahvide kuningas oli nüüd Tarzani abitu vang. 
Kõik oli sündinud sellise väledusega, mis oleks sundinud kahvatuma isegi piksenoole 
Ara. 

»Ma olen Ahvide Tarzan!" karjus Tarzan vangile. ,,Kas Tarzan tantsib teiega rahus 
või tapab ta kõigepealt sinu?" 

»Ma tapan! Tapan! Tapan!" kisendas Go-lat. 

Tarzan paiskas ahvi järsu liigutusega maha. Viimane ei olnud seda oodanud ning 
keerles oma alamate ees rohul. ,,Ma olen Tarzan, kõikide ahvide kuningas!" karjus 
Tarzan. ,,Kas tallate rahu või...?" 

Go-lat oli nüüd juba metsikult vihane. Ta tõusis püsti ning tormas uuesti Tarzanile 
kallale. , Ma tapan! Tapan! Tapan!" kordas ta oma sõjahüüet. Valge mees võttis 
ründaja vastu sellise võttega, millest ahvil aimugi ei olnud. Neiu nägi, kuidas suur ahv 
kerkis maast, kargas inimesele selga ning paisati silmapilk hiljem maha, pea alaspidi. 
Tarzan tegi võtte sellise osavuse ja kiirusega, et neiu hakkas uskuma: mees pole rumal 
ja ahvide juures ei varitse teda surmaoht. 

Ahvide kuningas lamas liikumatult rohul, ta oli põrutusest minestanud. 

»Ma olen Ahvide Tarzan," karjus ahvinimene uuesti. ,,Ma tulin siia, et tantsida oma 
vendadega dum-dumi. Mängige!" rääkis ta trummide juures seisvatele ahvidele. Nii 
trummilööjad kui ka teised ahvid olid jäänud ootama, kuidas "nende kuulus kuningas 
tapab rumala tarman-gani. Nähes aga, et valge ahv on suurem kui nende kuningas, 
täitsid nad tema käsu silmapilk. 

Vaevalt oli tants uuesti alanud, kui Go-lat meelemärkusele tuli. Ta tõusis pikkamisi 
püsti ning vaatas oma võitjat segase pilguga. Tarzan läks tema juurde ning ütles: ,,Ma 
olen Ahvide Tarzan. Kas Tarzan tantsib teiega dum-dumi või tapab kõigepealt?" 

Go-lat vaatas Tarzanit oma punaste silmadega ning vastas: ,,Kago-da! Ahvide 
Tarzan tantsib oma vendadega dum-dumi ja Go-lat tantsib koos' temaga!" 

Ja nüüd nägi puuoksal kükitav neiu midagi metsikut. Tarzan muutus ahviks. Ta 
trampis, väänles, keerles ja kargles nagu ahvidkL See oli igivana rituaal, mida tantsiti 
kuuvalgel ööl džunglisüdames. 

Tantsu saatsid trummipõrin, urin ja kohutav kisa. Kõige kõvemini kisas Tarzan. Ta 
vaatas üles kuu poole ja tagus oma tugevat rinda rusikatega. Ringi liikudes puudutas 
ta läikiv pruun keha karvaseid ahve. Avanev pilt oli veider, aga suursugune — selles 


oli midagi algeliselt ilusat, üleolevalt metsikut. Neiu ei olnud midagi niisugust kunagi 
varem näinud. Taliame uskuda, et ka keegi teine pole kunagi sellist kohutavat stseeni 
vaadanud. 

Bertha Kirclier vaatas tantsmiid ahve hinge kinni pidades. Äkki kuulis ta selja taga 
summutatud häält. Veri tardus ta soontes, kui nägi mõni samm eemal panter Sheetat. 
Suur kass oli tema leidnud ning seadis end hüppevalmis. 

Enam polnud aega olukorda kaaluda. Naise esimene ja ainuke mõte oli põgeneda. 
Hirm andis talle kiiruse ja juhatas kätte õige põgenemis-viisi. Valjusti kiljatades 
hüppas ta puu otsast alla ja jooksis lagendikule. 

Ahvid olid ärevil ja, kuulnud neiu kiljatust, jäid seisma ning otsisid vihaste 
pilkudega segaduse põhjustajat. Kui nad nägid, et tulija oli ilus emane tarmangani, 
tormas neist mõni kohe neiule vastu. 

Džungli suured ja väikesed loomad teavad, et dum-dumi tantsivaid suuri ahve 
segada on patt, mida karistatakse surmaga. Niisugustel juhtudel ei lähene ahvidele 
isegi panter Sheeta ega lõvi Numa. 

Ka Tarzan vaatas sinna, kust neiu tuli, ning sai kohe aru teda ähvardavast ohust. 
Jälle oli ahvinimesel võimalus lasta teistel tappa olend, keda ta oli mitu korda surmast 
päästnud ja ise tappa otsustanud. Kuid miks arutada seda asja praegu? Ta teadis, et ei 
või näha neiu surma metsikute ahvide tõttu, ning tundis, et tal tuleb neiu veel kord 
päästa. 

Naise poole rutanud emased ahvid olid peaaegu tema juurde jõudnud, kuid Tarzan 
astus vahele. Ta peksis ahvid enne laiali, kui isased saaki jagama jõudsid. Tarzan 
seisis neiu ja ahvide vahel, käed laiali. Ahvid arvasid, et suur valge ahv tahab kogu 
liha endale saada, ning valmistusid kallale tungima. 

»See siin on Tarzani emane!" karjus valge ahv. ,,Ta on Tarzani oma ja teie ei tohi 
teda puutuda!" Ahvinimene teadis, et ainult nii võis ta naise päästa. Vastik oli küll 
seda nii teha, aga teist teed polnud. Õnn, et neiu tema sõnadest aru ei saanud! 
Tarzanile oli masendav vihatud vaenlane ahvide ees oma naiseks tunnistada. 

Jälle oli ta sunnitud neetud salakuulaja surma suust päästma. 

Tarzan urises tigedalt omaette: ,,Ta on ju naine ja ma pole sakslane. Seepärast ei 
suuda ma teisiti talitada.” 


IX. Taevast tulnud 


. Leitnant Harold Percy Smith-Oldvick Kuninglikust lennuväest oi i luurelennuk 
Briti väejuhatus oli saanud kuulujuttudele toetudes teada et vaenlane oli toonud 
läänekaldale suured abiväed, mis marssisid läbi Saksa alade Ida-Aafrika poole. 
Arvati, et need on Briti koloniaalväge-de positsioonidest ainult kümne või 
kaheteistkümne päevatee kaugusel. See kuuldus oli üllatav, kuid sõjas tuleb tihti ette 
üllatusi, mistõttu ükski korralik ülemus ei jäta väiksematki kuulujuttu üle kontrolli- 
mata. 

Leitnant Smith-Oldvick saadetigi lennukiga kuulujuttude tõepärasust uurima. Ta 
lendas lääne poole ja jälgis hoolega alasid, millest üle lendas. Kusagil polnud näha 
mingit märki inimesest. Igal pool laiusid tihedad metsad, kus oleks võinud end varjata 
terve armee. Siis tulid ääretud lagendikud, kus ei kasvanud isegi rohtu. Leitnant oli 
vilunud lendur ja vaatleja. Tema pilk otsis vähemalt jälgi — mõni purunenud vanker, 
hobusekorjus, mahajäetud laagrikoht —, mis harilikult märgivad teed, mida mööda 
suurem sõjaväeosa on läinud. Kuid kogu ta vaev oli asjatu — džungel näis elutu. 

Oli juba õhtupoolik, kuid ta lendas ikka veel lääne poole. Viimaks nägi ta all orgu, 
mille põhjas lookles lai jõgi. Et leitnant ei näinud midagi, mis oleks andnud aimu 
inimestest, otsustas ta tagasi pöörduda. Kui otse ja täiskiirusega lennata, jõuab enne 
pimedat Briti vägede juurde tagasi. Lendur oli siiski liiga kaugele lennanud, kuid 
mees lohutas end sellega, et kütust oli paakides piisavalt ja lennuk heas seisukorras. 
Oli ainult tarvis saavutada tippkiirus. 

Korraga jäi mootor seisma. Asja oleks saanud ehk veel parandada, kui ta oleks 
kõrgemal lennanud. Tänast idas oli kõrge tihe mets, kus tervelt maanduda oleks 
võimatu. Natuke paremal jõekaldal oli lage koht. Lendur otsustas sinna maanduda ja 
vaadata, mis mootoril viga. 

Kunagi ühes Londoni salongis kuuldud viisi ümisedes istus leitnant pärast 
maandumist lennukis ja otsis rikke põhjust. Ta näis olevat nii rahulik ja ettevaatamatu, 
nagu oleks viibinud kusagil Briti lennujaamas ja ümbritsetud tuhandeist kaassõdureist. 
Leitnant Smith-Oldvick oli üks neist tüüpilistest meestest, kes isegi tundmatus Sise- 
Aafrikas unustas ümbruse ja üksinduse ning andus tööle. 

Ei, ta ei paistnud kangelasena. Pigem vastupidi: tal olid heledad juuksed, sinised 
silmad, sale ja hapravöitu keha ning punakas poisikeselik nägu. Tema välimus tuletas 
meelde noort salongikangelast, kes on kasvanud külluses ja muredeta, kuid pole 
kasvatatud vastu seisma džungli hädaohtudele ja raskustele. Ta polnud seda mitte 
üksnes välimuselt, vaid ka tegelikult. 

Et koht, kus leitnant praegu viibis, võis olla täis vaenlasi ja igasuguseid muid 
hädaohtusid, see ei tulnud täile meeldegi. Ta parandas aegamisi mootori ära ning 
otsustas enne õhkutõusmist natuke jalgu sirutada ja ühe sigareti ära tõmmata. Tal 
polnud aimugi, et ida pool olev džungel ja jõeorg otse kihas metsikutest mustadest — 
muidu oleks ta katsunud siit võimalikult kiiresti minema lennata. Ta käivitas rahuli- 
kult mcxitori, tuuritas seda paar korda tugevasti ning veendunud, et see on kõigiti 
korras, tuli lennukist alla ja süütas sigareti. 

Oleks ta vaadanud põõsastikku lagendiku serval, oleks ta vaevalt märganud seal 
midagi hädaohtlikku. Mõnel inimesel on hädaohu alateadvusliku tundmise võime, 
mida tavatseme nimetada kuuendaks meeleks. Selle äratab harilikult elava olendi 
koondatud tähelepanu. Mõnele mehele oleks paarkümmend teda jälgivat metsikut 
silmapaari andnud vähemalt tõuke katsuda vaenlast leida. Leitnant Smith-Oldvick jäi 
täiesti rahulikuks. Tal nähtavasti puudus kuues meel. 

Leitnant jalutas lennuki ümbruses ja pani alles nüüd tähele looduse ilu. Lagendikku 
piiras metsik džungel, kuid lagendik ise oli kaetud tiheda pika rohu ja üksikute 
puudega. Kogu ümbrus tuletas meelde kodumaa parkmetsi, millest voolab läbi 
õitsvate heinamaade aeglane jõgi. 

Natuke maad lennukist eemal nägi ta suuri heledaid lilli, mis mõjusid ligitõmbavalt. 
Ta läks neid lähemalt uurima. Vaevalt oli ta seda teinud, kui vamabode (2) pealik 
Numabo otsustas oma paarikümne metslasest kaaslasega meest rünnata. 

Alles neegrite söjahüüdu kuuldes pani noor inglane neid esimest korda tähele. Ta 
pööras ruttu ümber ja nägi salka musti enda poole tormamas. Nad tulid koos, kuid 
mida lähemale jõudsid, seda pikaldasemaks näis nende jooks muuutuvat. Metslased 
olid jõudnud tema ja lennuki vahele. Neegrite sõjariistadeks olid ainult odad ja 
nooled, mis andis leitnandile lootust pääseda. Ta ei teadnud, et esimese vastupaneku 
puhul mustad harilikult taanduvad, kuid kordavad kallaletungi niipea, kui on selleks 
küllalt julgust kogunud. Siis ei suuda enam keegi nii suurele salgale üksi vastu panna. 

Numabo oli salga eesotsas. See ja tema välimus kinnitasid, et ta on salga pealik ning 
ka esimene, kelle pihta tuli lasta. Leitnant oli neegrite ilmudes haaranud kätte püstoli 


ning sihtis Numabot. Kõlas pauk, kuid kuul ei tabanud pealikut, küll aga paar sammu 
tagapool olnud musta. Viimane kukkus rinnust läbilastuna maha. 

Mustad karjatasid ning taganesid, kuid mitte tagasi metsa, nagu leitnant soovis, vaid 
lagendikule tema ja lennuki vahel. Nad jäid seisma ja olukorda hindama. Äkki hüppas 
üks mustadest kõrgele üles, vibutas oda ning karjus metsikult. See näis teisi neegreid 
julgustavat ning nad tormasid uuesti valge sõduri kallale. 

Ka seekord jäi üks mustadest surnuna maha, teised aga taganesid. Neile sai selgeks, 
et nad peavad iga pealetungi ajal ühe kaaslase kaotama. Neil õnnestus siiski inglast 
paari odaga haavata. Leitnandil oli järel ainult neli padrunit, kuid musti oli veel 
kaheksateist. Selge, et ta peab lõpuks alla andma, kui viimaste paukudega ei õnnestu 
neegreid minema hirmutada Selleks ei olnud enam lootust, sest mustad olid juba 
targemaks saanud. 

Neegrid moodustasid hõreda aheliku, piirasid valge sõduri sisse ning tormasid talle 
igalt poolt korraga kallale. Jälle paukus revolver ja jälle mustad taganesid. Nii juhtus 
veel paar korda, kuid siis näisid neegrid aru saavat, et valge mehe laskeriist on tühi. 
Nad tormasid Numabo käsu peale veel kord leitnandile kallale. Kuigi leitnant peksis 
neid püstoliga ja nii mõnigi jäi pooluimaseks, suruti ta viimaks maha. 

Valge sõdur ei olnud odahoopidest veel päris toibunud, kui ta püsti tõmmati ja salga 
ees käima sunniti. Enne seda olid neegrid ta käed tugevasti selja taha kinni sidunud. 
Mustade keskel sammudes kaalus leitnant oma saatust. Mis see võib olla? Miks 
mustad teda kohe ei tapnud? Miks ta vangi võeti? Kas selleks, et ta suure 
pidulikkusega ära süüa? Ta oli nii sügaval sisemaal, kus ei tuntud tema 
ohvitserimund-rit ja kuhu polnud veel jõudnud teated maailmasõjast. Sellest järeldus, 

et neegrid ei võinud tema vaenlased olla. Jäi ainult oletada, et ta viiakse mingi 
musta majesteedi ette, kus otsustatakse tema saatus. 

Nad olid käinud umbes pool tundi tihedas džunglis, kui jõudsid väikesele 
lagendikule, mille keskel seisis hulk savionnikesi. ,,See on nähtavasti küla, kus elab 
nende kuningas," mõtles inglane ning rõõmustas, et teekond polnud pikem. 

Külas ümbritses neid kohe naiste— ja lastekari ning hulk musti sõdureid. Ta seisis 
nende keskel ja märkas, et kogu käratsev jõuk väljendas tahtmist võimalikult kiiresti 
võõra surma näha. Eriti ägedad olid naised, kes teda igal võimalusel lõid ja 
kriimustasid. Viimaks ajas Numabo elanikud laiali ning inglane juhiti küla teises otsas 
oleva onni poole. Vaevalt oli ta sõdureist saadetuna mõne sammu teinud, kui teiselt 
poolt onnide vahelt ilmus hulk mehi, kelle rõivaste järgi võis arvata, et nad olid 
teeninud Saksa Ida-Aafrika pärismaalaste väeosas. Leitnant Smith-Oldvick imestas, 
kuid hakkas uskuma, et kuulujutus, mida ta kontrollima oli tulnud, oli paras annus 
tõtt. See siis oligi osa abiväe sõdureist, kes ruttas lääne poole sakslastele appi. 

Nüüd oli selge, et vaid õnnelik juhus võib leitnandi päästa. Ta on sakslaste sõjavang 
ja tema lennuk on nende sõjasaak. See, et ta oli nii lapsikul viisil vangi langenud, ajas 
muigama. 

Pooleldi sõjaväemundris mustade hulgas nägi leitnant seersandi kuues hiiglast, kes 
teda vihaselt silmitses. Äkki must hiiglane karjatas ja tuli lähemale. Samamoodi 
talitasid tema kaaslased. 

»Kust sa selle inglase said?" küsis Usanga Numabo käest. ,,Kas tal oli ka kaaslasi?" 

»Ta tuli taevast, mingisuguse asjaga, mis lendab nagu lind, aga on linnust suurem,” 
seletas must pealik. ,, Algul kartsime hirmsasti, kuid pärast selgus, et see suur lind oli 
surnud. Siis tungisime valgele mehele kallale. Ta tappis küll mõne mu sõduri, kuid 
võtsime ta siiski kinni ja jätsime ellu, sest meie, vamabod, oleme ju vahvad ja julged 
sõdurid.” 


Usanga silmad läksid suureks. ,,Kas ta tuli tõesti õhust?" küsis ta äärmise huviga. 

Jah,” vastas Numabo. ,,Ta tuli taevast alla asjaga, mis meenutab suurt lindu. See 
riistapuu on veel seal nelja puu lähedal teise jõekää-naku taga. Jätsime selle sinna, 
sest me ei teadnud, mis see on, ja kartsime seda puudutada. See on.veel seal, kui pole 
ära lennanud.” 

See ei saagi ilma valge meheta ära lennata," seletas Usanga. ,,Kuid riistapuu oli 
siiski hirmus. Omal ajal täitis see meie sõdurid hirmuga, sest tuli harilikult öösiti meie 
laagri ja kaevikute kohale ning pildus alla pomme, mis tapsid mehi kümnete viisi. 
Väga hea, Numabo, et sa selle mehe kätte said, sest öösel oleks ta lennanud üle küla 
ning tapnud kogu su rahva. Inglased on väga kavalad valged mehed.” 

»»See valge mees küll enam ei lenda," ütles Numabo. «Inimestel ei ole lubatud 
lennata, ainult pahad vaimud lendavad. Pealik Numabo valvab selle järele, et valge 
mees ei tõuse enam kunagi õhku.” Pealik lükkas inglase onni ning paigutas kaks 
tursket neegrit teda valvama. 

Vang jäeti üksi umbes tunniks. Inglane kasutas seda aega käsi kinnihoidva köie 
lahtiharutamiseks. Selles segas teda seersant Usanga, kes järsku onni tuli. , 

»Mida kavatsete minuga teha?" küsis inglane seersandilt. ,,Minu riik ei ole siinse 
rahvaga sõjas. Sa räägid nende keelt, ütle neile, et ma pole vaenlane, minu rahvas on 
mustadesõbralik ning neil tuleb mind silmapilk vabastada ja lasta rahus minna.” 

Usanga naeris: ,,Nad ju ei oska teha vahet inglase ja sakslase vahel Neile oled sa 
ainult vaenlane ja valge mees.” 

»Aga miks nad mind elusalt kinni võtsid?” küsis noor inglane. 

«Sellepärast," ütles Usanga, viis leitnandi lahtise ukse juurde ja osutas käega küla 
keskel olevale lagendikule. 

Leitnant Harold Percy Smith-Oldvick nägi lagendikul kuue jala kõrgust posti, mille 
ümber neegrinaised parajasti puuhalge seadsid. Posti lähedal põles tuli, mille ümber 
asus mitu savinõu. Saatanlik kavatsus oli käegakatsutavas läheduses... 

Usanga vaatas valge mehe nägu väga tähelepanelikult. Nähtavasti lootis ta sealt 
leida surmakartuse ilmingut. Kuid seda seal polnud. Metsik must mees oli pettunud. 
Noor poisikesenäoga leitnant pöördus tema poole ja küsis: ,,Kas neegrilurjused 
kavatsevad mind ära süüa?” 

»Meie mitte," vastas Usanga. ,,Minu rahvas ei söö inimese liha, kuid vamabod küll. 
Nemad kavatsevad sind ära süüa, meie mitte. Kuid selleks, inglane, valmistavad nad 
ette toreda peo." 

Inglane seisis uksel ning vaatas eelseisva orgia ja tema enese ilmaliku elu 
lõpetamiseks tehtavaid ettevalmistusi. Raske on uskuda, et avanenud pilt ei 
hirmutanud teda, kuid tema auks peab siiski ütlema, et ükski näojoon ei väljendanud 
muud kui ükskõiksust saatuse ja uudishimu vaadeldava vastu. Tema nägu oli 
liikumatu nagu mask ja isegi Usanga pidi möönma, et ta ei saavutanud oma eesmärki. 
Ta oli nimelt tulnud valget meest põhjalikult hirmutama. Ta tahtis piinata ja põhjata 
valget, inglast iseäranis enne surma, sest Briti lendurid olid kimbutanud Saksa Ida- 
Aafrika vägesid küllalt, kuid nüüd leppis ta ütlemisega: ,,Sa ei lenda enam mitte 
kunagi. Sa ei loobi enam taevast meie rahvale surma, selle eest hoolitseb Usanga." 
Need sõnad lausunud, lahkus must seersant vangi juurest. Ta läks teiste juurde, kes 
seisid ja jutlesid lagendikul ümber posti. 

Inglane vaatas mustade tegevust onni ukselt. Möödus veel mõni minut ja ta nägi, kui 
Usanga lahkus koos oma salgaga külast. See andis talle mõtte taas põgenemisplaani 
hauduma hakata. 

Mõni miil külast põhja pool oli puudest natuke lagedam väike mäeküngas. Suure 
tamme juures künka tipul võis näha kahte nagu öö ja päev teineteisest erinevat 
olevust. Üks oli alasti tugev pruuninahaline mees, kelle lihased olid kui tugevad 
köied, kuid samm tasane nagu kassil, ning teine kaunis valge neiu. Ühist oli neil nii 
palju, et mõlemad olid valged mustade mandril, kuid ka teineteise surmavaenlased. 

Kuid praegu ehitasid nad ühist pesa. Seda nõudis nende olukord. Vahetevahel vaatas 
neiu pruuninahalise hiiglase poole — kas ainult selleks, et näha tema ebamäärast ja 
arusaamatut pilku? Mees oli nagu elav küsimärk, millest ta arv ei saanud. Tõele au 
andes ei olnud neiu tundmused selle ilusa jumalasamase üliinimese vastu sugugi 
külmad. Algul oli ta küll naiselikus kartuses värisenud oma saatuse pärast, kuid sai 
varsti sellest üle ja kartuse asemele tuli meeldivustunne. 

Olla metsiku mehega üksi Kesk-Aafrika džunglis oli neiule küllalt piinlik, Kuid 
teadmine, et metsik hiiglane vihkas teda ja tema rahvast, tegi olukorra veelgi 
raskemaks. Neiu teadis, et ta oli teinud mehele halba ja seekord pole tal vähimatki 
lootust pääseda. 

Bertha Kircher nägi valget hiiglast esimest korda Saksa koloniaal-vägede 
peakorteris. Sealt oli hiiglane ära viinud õnnetu major Schneideri, kellest pärast seda 
pole saadud mingit teavet." Siis sai neiu selle kohutava olevusega kokku lõvi juures. 
Mees päästis küll tema lõvi kihvade vahelt, kuid tahtis viia Briti vägede staapi. 
Kindlast surmast pääses ta ainult mehele kallaletungimisega. Kuid Wilhelmstalis 
kukkus ta jällegi selle alasti metslase kätte. Tol korral tappis mees kapten Schnei-deri, 
kuid jättis naise ellu. 

Ei, ta ei saanud mehest aru. Mees vihkas neiut, kuid oli arusaamatu, miks ta kaitses 
teda. Tarzan oleks võinud teda kaks korda tappa, kuid oli hoopis kaks korda päästnud. 
Mispärast? Millistel põhjustel päästis mees ta lõvi käest ja kaitses teda ahvide eest? 
Kas selleks, et hiljem mingi saatanliku plaani abil oma kättemaksuplaan täide viia? Ta 
proovis mehe motiive välja selgitada, kuid asjata. Ta pidi siiski tunnistama, et mehe 
välimuses ja käitumises ei olnud talle midagi vaenulikku. Bertha Kircher mõõtis 
Tarzanit sama mõõdupuuga kui teisigi mehi ja et ta just nii tegi, näis alasti hiiglase 
viisakus seda suurem. Tsiviliseeritud ühiskonna mehed polnua kunagi osutanud talle 
nii suurt rüütellikkust. See näis neiule mõistatusena. 

Preili Bertha Kircher oli seltskondlik ja lõbus. Ta armastas lõbusat seltskonda ja 
omasugustega mõtteid vahetada — see eraldabki inimesi loomadest. Tarzan seevastu 
oli kinnise iseloomuga, üksindus ei vaevanud teda kunagi. See tuli muidugi asjaolust, 
et ta oli saatnud suurema osa elust mööda džungli igavates tihnikutes ilma omasuguste 
seltsita. Üksikud olendid, kellega ta džunglis kokku oli puutunud, ei saanud puuduliku 
keele pärast mõtteid vahetada. Võitlus olemasolu pärast oli õpetanud Tarzanit ainult 
iseenda peale lootma. 

Tarzani aju töötas alatasa. Et džunglisöbrad tema mõtetest alati aru ei saanud, harjus 
ta neid oma saladuseks jätma. Nii talitas ta ka praegu. Käesoleval juhul andis selleks 
põhjust vastikus, mida ta neiu vastu tundis. Tarzan rääkis ainult niipalju, kui 
hädapärast vaja oli. Bertha Kircher oli ennekõike naiselik ja töötada inimesega, kes 
võib, kuid ei taha kõnelda, tundus talle ärritav. Natukesehaaval kadus kartus mehe ees 
ja tuhanded küsimused kerkisid ta keelele. Esikohal olid neiu saatust ja hiiglase 
kavatsusi, teisel kohal mehe elu ja minevikku puudutavad. Neiu ei teadnud.Tarzani 
minevikust mitte midagi, mistõttu ahv-inimese vahekord džungli suurte kiskjate ja 
ahvidega näis talle arusaamatu ja otse üleloomulikuna. 

Viimaks sai neiu kartusest jagu niivõrd, et julges küsida, mida kavatseb mees 
temaga teha, kui boma — okaspuuokstest tara — valmis saab. 


»Kavatsen siirduda läänekaldale, kus olen sündinud,” vastas Tarzan. ,, Millal ma 
seda teen, veel ei tea. Mul on kogu elu ees ja siin džunglis pole kuhugi kiiret. Me ei 
jookse siin kunagi ühest kohast teise nii kiiresti, kui võiksime. See on teie viis seal 
maailmas. Kui oleme siin küllalt olnud, lähen edasi. Kuid enne otsin koha, kus võite 
ohutult magada. Ma õpetan veel, kuidas džunglis ennast toita. Kuid see kõik võtab 
aega." 

»Teie kavatsete jätta minu siia üksinda?" karjus neiu ehmunult. ,,Teie jätate minu 
siia hirmsasse džunglisse üksinda kohutavate kiskjate keskele, sadade kilomeetrite 
kaugusele tsivilisatsioonist, kohta, kuhu kunagi pole astunud valge inimese jalg?" 

»Miks mitte?" küsis Tarzan. ,,Ega mina teid siia toonud. Kas ükski teie rahvusest 
mees vaenlase naisega teisiti talitaks?" 

» Teisiti talitaksid nad tingimata,” vastas neiu kindla häälega. » Ükski mees minu 
rahvusest ei jätaks abitut naist siia hirmsasse kohta üksi." 

Tarzan kehitas õlgu. Jutuajamine näis niisuguse arvamusavalduse juures mõttetu. 
Pealegi rääkisid nad saksa keeles, mida Tarzan vihkas niisama palju kui rahvastki, kes 
seda keelt kasutab. Ta soovis, et neiu räägiks inglise keeles ja talle tuligi meelde, et oli 
ju näinud teda Briti laagris. Arvatavasti kõneleb see kaunis spioon siiski inglise keelt. 

Ta pöördus neiu poole: ,,Rääkige inglise keeles!" 

»Räägin,” vastas neiu. ,,Ma ei teadnud, et teiegi seda räägite.” 

Tarzan vaatas neidu imestunult, kuid ei vastanud sõnagi. Talle näis imelik, et neiu ei 
teadnud, et tema kui inglane räägib inglise keelt. Jäi ainult uskuda, et neiu peab teda 
džungli metsikuks olendiks, kes oli juhtumisi Saksa asumaadele sattunud ja saksa 
keele ära õppinud. Bertha Kircher oli teda näinud ainult Saksa laagris ja trgalas, mitte 
aga inglaste juures. Neiu ei teadnud nähtavasti ka seda, et mehel oli kord olnud Ida- 
Aafrikas kodu, mille sakslased hävitasid. ,,See on hea,, et ta ei tea," arvas Tarzan 
endamisi. Mida vähem neiu temast teab, seda rohkem 

on tal neiu tegevusest Saksa spioonina võimalik teada saada. Parem ongi, kui neiu 
jääb arvamisele, et ta on džungli metsik olevus, kel pole rahvust ega kodumaad ja kes 
vihkab kõiki valgeid inimesi. Et neiu tõesti seda uskus, selles oli Tarzan kindel, sest 
naine oli näinud, kuidas ta major Schneideri ära viis ja kapten Schneideri tappis. 

Neid töötasid vaikides. Boma oli juba valmis saamas. Neiu oli selle ehitamisel 
aidanud niipalju, kui tal võimalik oli. Tarzan oli märganud neiu agarust ning tundis 
kahjurõõmu, kui nägi tema valgeid käsi täis haavu. Viimaks palus Tarzan neiut jätta 
töö lõpetamine tema hoolde, sest see olevat õrnale naisele sobimatu. 

»Miks?" küsis neiu. ,,Ega see mulle, valusam ole kui teile ja pealegi ehitate bomat 
minu kaitseks. Miks ei peaks ma oma osa sellest ise tegema?” 

Olete ju naine," vastas Tarzan, ,,ja see pole naiste töö. Kui aga tahate midagi teha, 
võtke mõni neist pottidest, mis ma hommikul hankisin, ja tooge jõest vett. Võib-olla 
läheb teil seda vaja, kui ära olen." 

»Kui ära olete?...” küsis neiu. ,,Kas kavatsete ära minna?" 

»Kui boma saab valmis, lähen liha tooma. Homme võtan teid kaasa ja õpetan, 
kuidas loomi tappa. Seda peate oskama teha siis, kui ma teie juurest alatiseks ära olen 
läinud." 

Sõnalausumata võttis neiu savinõud ja hakkas jõe poole sammuma. Potte veega 
täites mõtles ta murelikult oma ebamäärase tuleviku peale. Ta teadis, et Tarzan on 
mõistnud ta surma ja varsti pärast seda, kui mees ta üksinda džunglisse jätab, tuleb 
kohutav surm... Elada üksi džunglis, olla piiratud ürgmetsa hävitavatest jõududest — 
ei, seda ei suuda ta üle elada. Peatselt ta sureb, kui mitte nälga, siis kiskjate, ahvide 
või neegrite talumise järgi. Tema saatus kujuneb igal juhul kohutavaks. 


Neiu oli süvenenud nii oma mõtetesse, et ei kuulnud ega näinud midagi, mis tema 
ümber juhtus. Ta täitis nõud veega, tõstis need maast üles, pööras ümber ning tahtis 
tagasi boma juurde minna, kui tema teed takistas kohutav karvane olend. Allasurutud 
karjatus pääses neiu huulilt ja üks nõudest kukkus käest. 

Go-lat, ahvide kuningas, oli eemaldunud oma suguharust ning pidas jahti jõekaldal. 
Ta märkas valget naist, kes jõe äärde tuli. Suurel isasel oli sõjaplaan sedamaid valmis 
— tahillis tasa naise juurde. See oli tema, kes ähvardavalt neiu ees seisis. Go-lat ei 
oleks meie mõõdupuu järgi sugugi kaunis olnud, kuid tema oma suguharu emased nä- 
gid tihedas üksikutest hõbehallidest karvadest läike saanud mustas kasukas, kuni 
põlvini ulatuvates kätes ja kuulitaolises ümmarguses peas erakokordset ilu. Samal 
arvamusel oli Go-lat ka ise. Väiksed pahatahtlikud silmad, madal lai nina, suur suu, 
punased igemed ja suured pruunid võitluskihvad tõendasid selle džungli-Adonise ilu 
— siiski oma 

sugukonna emaste silmis. Bertha Kircherile näis ta kohutavalt inetu, toores ja 
metsik. 

Karvase metslase väikses peaajus pesitses arvamine, et valge emane ei võinud tema 
vastu sugugi ükskõikne olla, sest kuigi ta oli tar-mangani naine, mis oli see 
paljasnahkne olend tema, suure ja karvase Go-lati kõrval. Paljasnahkne ahv on ju 
inetu, ainult niisugune nagu Go-lat võib korralikule emasele meeldida. 

Bertha Kircher nägi enda ees hirmsat kiskjat, kohutavat paroodiat inimesest, kes ei 
olnud siiski inimene. Oleks Go-lat teadnud, mis neiu peaajus tol silmapilgul valitses, 
oleks ta tundnud end solvatuna või vähemalt lohutanud end sellega, et valge emane ei 
oska ilu hinnata. 

Tarzan oli kuulnud neiu karjatust ning vaatas jõe poole. Silmapilk selgus talle 
olukorra hädaohtlikkus. Ta hüppas üle boma ning jooksis sinna, kus Go-lat neiule 
vaaru des lähenes. Lähenev ahv tegi kurgu-häält, mis paistis neiule tigeda looma 
urinana. Tarzan jõudis lähemale ning karjus ahvile midagi samasuguses ahvi keeles. 

»Ma ei tee emasele ju halba," vastas suur ahv. 

»Ma tean,” vastas Tarzan, ,,kuid tema ei tea seda. Sest tema on nagu lõvi Numa .või 
panter Sheeta, kes ei oska rääkida meie keeles. Ta arvab, et sa taliad talle halba teha.” 
Tarzan jõudis neiu juurde. »Ärge kartke, ta ei tee teile halba,” ütles ta. ,,Pole vaja 
karta. See ahv oti juba õpetuse saanud. Ta teab, et Tarzan on džungli valitseja. Ta ei 

tee halba kellelegi, kes on Tarzani oma." 

Neiu viskas kiire pilgu mehele. Talle näis, et sõnad, mis Tarzan oli ütelnud, ei 
tähendanud midagi talle enesele ja et tema omakstunnistamisega kaitses ta ainult 
ennast. Niisama oleks võinud ta omaks tunnistada ka naise kaitseks ehitatud boma. 

»»Siis ma kardan teda," vastas neiu. 

»Te ei tohi oma hirmu välja näidata. Tulevikus olete sageli nendega vastamisi, nii 
olete kõigi hädaohtude eest kõige kindlamini kaitstud. Enne kui ma lahkun, annan 
teile vahendi, millega võite end nende eest kaitsta. See on ainult juhtumiks, kui keegi 
neist teile kallale tahab tungida. Teie asemel katsuksin kindlasti nende seltsi otsida, 
sest džunglis on vähe kiskjaid, kes julgevad rünnata suuri ahve, kui neid on koos mitu. 
Kui aga näitate välja, et kardate ahve, siis on teie elu tihti hädaohus. Iseäralikult 
kipuvad teile kallale just emased. Ma annan neile kõigepealt teada, et teil on enese 
kaitsmiseks vahend ja te tapate selle, kes kallale tuleb. Kui on vaja, näitan teile, 
kuidas seda .teha, ning pärast nad kardavad ja austavad teid.” 

»Ma proovin,” vastas neiu, ,,kuid usun, et see kujuneb raskeks. Nad on ju kõige 
koledamad olevused, keda olen näinud." 

Tarzan naeris. ,, Kahtlemata arvab Go-lat teist samamoodi," vastas ta neiule. 

Nende vestluse ajal olid ka teised selle suguharu ahvid lagendikule jõudnud. Neid 
oli päris suur kari. Ahvide hulgas oli mitu suurt koledate kihvadega isast, kuid oli ka 
ahvilaste, baludega emaseid. Ahvid olid näinud valget naist ka enne — tol ööl, kui 
nad tantsisid lagendikul dum-dumi, aga nad olid ikkagi uudishimulikud. Eriti 
uudishimulikud olid emased, kes tulid neiut ja tema rõivaid käega katsurfia ja ninaga 
nuusutama. Bertha Kircher suutis vaevu oma hirmu varjata. Ahvid olid tõesti 
kohutavad ja vastikud. Tarzan jälgis neiut tähelepanelikult ja poolmuigega. Ta oli 
alles tulnud tsiviilühiskonnast ja sai aru piinast, mida neiu tundis, kuid kahju tal 
temast ei olnud. See oli ju vaenlase kardetav spioon, kes on suurima karistuse ära 
teeninud. Nähes nüüd neiu julgust, tundis ahvinimene tema vastu juba sümpaatiat. 
Äkki pöördus ta ahvide poole. 

»Tarzan läheb nüüd jahile, sest tema ja ta emane vajavad toitu," teatas ta ümberringi 
seisvatele ahvidele. ,, Tema jääb siia," ja ta näitas käega boma poole. ,,Teie aga 
vaadake, et ükski teie suguharust talle halba ei .teeks. Kas saate aru?” 

Ahvid noogutasid. ,,Me ei tee talle halba," kinnitas Go-lat. 

Jah, ma tean, et sina ei tee," ütles Tarzan Go-latile, ,,sest ma tapaksin su. Tarzan 
tapab igaühe, kes seda teeb!" Ja siis pöördus ta neiu poole: Tulge! Ma lähen nüüd 
jahile, aga teil on parem bomasse jääda. Ahvid lubasid teid mitte tülitada. Siiski jätan 
ma teile oma oda, et võiksite minu äraoleku ajal end kaitsta, kui vaja. Arvan, et ma ei 
ole ära kaua ja vaevalt võib selle aja sees midagi iseäralikku juhtuda.” 

Nad läksid koos boma juurde ja kui neiu oli sisse läinud, sulges Riivan hoolega 
avause ning läks ära džunglisse. Neiu vaatas mehele järele ning märkas tema kerget 
kassikönnakut ja suursugust kehahoiakut. Jõudnud metsa, hüppas mees esimese puu 
okstele ning kadus silmist. Bertha Kircher oli naine ja ta talitas naiselikult: pööras end 
ümber, istus maha ja puhkes nutma... 


X. Metslaste meelevalla all 


Tarzan otsis põtra või metssiga, sest arvas, et teised džungliloomad naisele söögiks 
ei kõlba. Hoolimata kõigi meelte pingutamisest, ei leidnud ta ühtegi nende loomade 
jälge. Ta arvas otsitavate jälgi leida jõe ääres joogikohtades. Äkki äratas tema 
tähelepanu kange lõhn, mis tuil neegrite külast. Küla ta veel ei näinud, kuid teadis, et 
see on kusagi eespool jõekaldal. Ahvinimene ei suutnud vastu panna kiusatusele oma 
põliseid vaenlasi kiusata. Selleks taandus ta metsa, et läheneda külale teisest küljest. 
Tarzan jälgis üle küla ümbritseva aia ulatuvalt 

oksalt neegrite tegevust. Silmapilk oli talle selge, et külas valmistutakse hirmsaks 
peoks, kus piinatakse inimest, kes tükikaupa ära süüakse. 

Tarzan tundis suurimat heameelt, kui võis röövida neegritelt pidutemisvõimaluse. 
Praegune silmapilk näis selleks väga soodne. Ahvinimene hakkas uurima, kus on 
mustade ohver. Tihe lehestik piiras vaatevälja, mistõttu ta ronis puu latva. 

Kuigi Tarzani osavus liikuda mööda puid oli võrreldamatu, oli ta seekord hoolimatu 
ja ettevaatamatu. Harilikult eemaldus ta tüvest oksa mööda, mis oli küllalt tugev. 
Kuid ta ei märganud, et mingi ussike oli oksast augu läbi söönud. 

Äkki praksatas oks, millel Tarzan liikus. See käis nii kähku, et ahvinimesel polnud 
võimalik teistest okstest kinni haarata ning allpoolgi polnud tugevaid oksi, mis oleks 
kukkumist takistanud. Kukkudes jäi Tarzani jalg väänkasvudesse kinni ning ta kukkus 
tumeda mütsatusega maha. Mees kukkus selili ja minestas. 


Puruneva oksa raksatus ja kukkuva keha mütsatus äratasid külaelanike tähelepanu. 
Nad jooksid kiiresti sõjariistu otsima. Julgemad lähenesid aiale ja nägid liikumatut 
valget kogu maas lamamas. Nad lähenesid sellele viskevalmis odadega. Nähes, et 
peaaegu alasti olevus end ei liiguta ja lähedal olevate puude otsas teisi temasuguseid 
näha pole, julgesid nad viimaks kogu juurde tulla. Üks mustadest tõstis oda, et see 
maas lamava mehe rinda lüüa. Pealik Numabo ei lubanud tal seda teha. 

»Siduge ta kinni. Täna õhtul sööme kõvasti!" 

Tarzani käed ja jalad seoti juurtest punutud nööridega kõvasti kinni ning ta kanti 
onni, kus ootas oma saatust leitnant Harold Percy Smith-Oldvick. Ka tema oli igaks 
juhuks kätest ja jalgadest kinni seotud. Mustad ei tahtnud ju, et pidu oleks vangi 
põgenemise pärast ebaõnnestunud. Kohe, kui uus vang oli onni toodud, kogunes ukse 
ette hulk naisi ja lapsi teda vaatama. Numabo aga pani onni ette topeltva-hipostid ning 
keelas kõigil vangide asupaigale läheneda. Seda oli tarvis, sest mõni must oleks 
võinud tormata onni ja võidurõõmust vangid tappa, röövides nii teistelt võimaluse 
tantsida vangide ümber surmatantsu. 

Noor inglane oli kuulnud oksa murdumist ja keha kukkumist. Seejärel kuulis ta, 
kuidas mustad uut vangi sidusid ja selle hiljem onni tassisid. Kätest ja jalgadest seotud 
hiigelkogu visati tema lähedale põrandale. Veel minestunud inimkogu vaadates 
mõtles inglise lendur, et ta polnud enne näinud nii täiusliku kehaga meest. Milline 
õnnetus selle valge mehe siia saatis? Paistis, et uus vang oli niisama metsik kui 
needki, kes ta kinni võtsid. Nii võis otsustada vähemalt tema niudevöö ja varustuse 
järgi. Kuid mees oli valge. Jäi ainult oletada, et see on üks neid õnnetuid, kellele 
loodus on ilu ja annet andnud, kuid kes tarvitab neid halvasti isegi tsivilisatsiooni 
rüpes. 

Meest jälgides märkas ta, et vangi silmalaud liikusid. Varsti avanes paar halle silmi, 
mis ekslevalt ümbrust jälgisid. Meelemärkuse naastes kadus mehe silmist 
arusaamatus, mis asendus intelligentse vaatega. Vang keeras end külili ja tõusis 
istukile. Ta vaatas inglasest naabrile otsa. Nähes, et ka tema käed ja jalad olid kõvasti 
kinni seotud, ütles uus vang sapiselt: ,, Nad täidavad täna oma kõhu meiega.” 

Inglane naeratas samuti tigedalt. ,, Selle kisa järgi, mida need lurju-. sed tegid, on 
nad väga näljased," vastas ta Tarzanile. ,,Otsustades nen-. de ümberkäimise järgi 
minuga, arvan, et nad tahtsid mind elusalt ära süüa. Kuidas teie siia sattusite?" 

Tarzan lausus kahetsedes: ,,Selles olen ma ise süüdi. Ma väärin küll ärasöömist. 
Ronisin mööda oksa, mis ei pidanud mu raskusele vastu, ning kui kukkusin, ei 
maandunud ma jalgadele, nagu oleksin pidanud." Mingi väänkasv jäi jalgu ja ma tulin 
alla, pea ees. Muidu ei oleks nad mind elusalt kinni võtnud.” 

»Kas meil pole põgenemisvõimalust?" küsis inglane. 

»Ma olen varem nende käest mitu korda ära jooksnud," vastas Tarzan, ,,ning näinud, 
kuidas teised põgenevad. Olen isegi näinud, kuidas ohver on nende käest ära võetud 
pärast seda, kui pool tosinat oda oli tema kehasse torgatud ja tuli teda hoidnud tulba 
jalamile juba süüdatud.” 

Leitnant Smith-Oldvick värises: Jumal! Seda ei tahaks küll läbi elada. Ma võin 
kõike kanaatada, aga tuld mitte. Ma vihkan hingepõhjast võimalust minna kuradite 
ette kärsahaisuga.” 

»» Olge mureta," vastas Tarzan muheldes. ,,See ei kesta kaua ja pealegi teie nina seda 
kärsahaisu ei tunne. Kogu see toiming pole sugugi nii halb, kui paistab. Hetk piina ja 
valu ning peagi kaotate teadvuse. Ma olen seda mitu korda näinud. Ükskõik, kuidas 
inimene sureb. Surema peame ükskord kõik. Kas sureme täna, homme võPaasta 
pärast, see on rohkem maitse asi. Peaasi, et oleme elanud. Mina olen igatahes elanud.” 


» Teie arutlus on tark, võib-olla isegi õige, kuid siiski ebarahuldav," vastas noor 
leitnant, 

Tarzan naeris heledalt: ,,. Visake pikali ja veeretage end siia. Katsun teie nöörid läbi 
närida." öi 

Inglane tegi, nagu kästud, ning tundis varsti, et nöör annab järele. Veel minut ja ta 
käed oleks olnud vabad. Parajasti astus must sõdur onni ning nägi, mis oli juhtumas. 
Ta lõi odavarrega Tarzanile pahe ning kutsus ka teise valvuri sisse. Vangid peksti 
põhjalikult läbi ning seoti üks ühe, teine teise seina külge kinni. 

Kui mustad olid onnist lahkunud, vaatas Tarzan õnnetut Kaas'st ja ütles: , Nii kaua, 
kui on elu, on ka lootust.” Ta naeratas kibea igivana tõde korrates. 

Leitnant Harold Percy Smith-Oldvick naeratas vastu: ,, Ma kardan, et meil mõlemal 
on väga vähe aega. Õhtusöögi aeg peaks juba lähedal olema." 

ak ok 

Zu-tag pidas jahti teistest ahvidest kaugel. Kuningas Go-lat ei sallinud teda. Zu-tag 
(Paks Turi) oli hiljuti saanud täisealiseks, ta oli suur, tugev ja teistest suguharu 
liikmetest targem. Go-lat nägi temas endale võistlejat. Zu-tag oli küllalt tugev, et 
džunglis üksi käia. Ta jättis tihti maha kaitse, mida ahvide hulk üheskoos annab. 
Üksinda ringiliikumine andis talle teadmisi ning õpetas ainult oma jõule ja osavusele 
lootma. Lühikese ajaga oli ta saanud päris iseseisvaks, aga muutunud ühtlasi ka 
tigedamaks ja tugevamaks. 

Täna oli ta olnud kaugemal lõunas jahil ja naasis mööda teerada, mida ta tihti.käis. 
Teerada viis mööda mustade gomanganide külast, kus ta oli näinud ahvilaadseid 
olendeid ja jälginud nende toiminguid. Uudishimu sundis teda jälle ronima puu otsa, 
kust ta oli ennegi küla jälginud. 

Vaevalt oli ta puu otsa ronida jõudnud, kui kuulis lähedal oksa praksatust ja kellegi 
või millegi kukkumismütsatust. See ehmatas teda niisama kõvasti kui neegreidki. Ta 
nägi, kuidas mustad ümbritsesid mahakukkunud olevust, sidusid ta kinni ja viisid 
onni. Ta tundis selles pealtnäha surnud olevuses ära pruuninahalise tarmangani, kes 
oli kunagi" koos ahvidega dum-duni tantsinud. Julgus, millega Tarzan Go-latile 
kallale tungis, ja osavus, millega ta ahvide kuninga võitis, äratas loomades austuse ja 
poolehoiu. Eriti austas teda Zu-tag, kes tundis nüüd Tarzanile kaasa. Ta tahtis valget 
ahvi kuidagiviisi vaenlase käest päästa ning otsustas kuuldavale, tuua ahvide sõja- ja 
protesti-hüüu, kuid arvas targemaks vait olla ja suure tarmangani salaja vabastada. 

Zu-tagi esimene mõte oli minna küllaja katsuda valge cihv kohe vabastada. Kuid 
nähes mustade suurt hulka ja kahte valiti vangide onni ees istumas, arvas ta> et üksi 
siin hakkama ei saa. Hääletult, nagu ta 

oli ilmunud, kadus ta mööda oksi põhja suunas, kust oli tulnud. 

ak ok 

Suurte ahvide suguharu viibis ikka veel Tarzani ehitatud boma läheduses. Mõni ahv 
hankis toitu, teised aga kükitasid puude all ja otsisid üksteise seljast parasiite. 

Bertha Kircher oli vahepeal pisarad kuivatanud ning tulnud bomast välja. Ta vaatas 
igatsusega sinnapoole, kus Tarzan puude vahele kadus. Siis meenusid talle ahvid. Ta 
nägi neid siin ja seal kükitamas ning mõtles, kui kerge oleks mõnel neist bomasse 
tungida ja teda tappa. Kui abitu ta siin on! Mida ta teeks valge mehe odaga? Mitte 
midagi. Läikiva karvkatte all peituva jõuga murraks iga ahv oda tükkideks enne, 

kui ta saaks kättki sellega tõsta. Suured isaahvid näisid kehastavat jõudu, mis 
purustab kõik nende kätte sattuva. 


Oma keerulist olukorda parajasti hinnates märkas neiu, et lagendiku lõunaservas 
laskus puult suur isaahv. Tol ajal näisid Bertha Kirche-rile kõik ahvid ühesugustena. 
Alles hiljem õppis ta nende kui üksikolendite vahel vahet tegema ja mõistis, et igal 
isendil on oma iseloom. Ehkki ta veel ahve üksteisest eristada ei suutnud, näis talle 
seekord puu otsast tulnud ahv teistsugune — läikiva karvaga ja teistest intelligentsem. 

Juba kaugelt oli näha, et tulija tahtis midagi tähtsat öelda. Seda ei märganud üksnes 
neiu, Vaid ka ahvid, kes saabunule tähelepttnu pöörasid. Nad läksid talle vaarudes 
vastu, turjakarvad püsti. Kõige ees sammus sirge seljaga kangejalgselt Go-lat. Vana 
kuningas oli tihti näinud noori ahve, kes metsas hulkudes ägedaks läksid ja tahtsid 
suguharu juurde naasnuna karjajuhi kohta saada. Sellised noored on vanale valitsejale 
väga ohtlikud. 

Oleks Zu-tag tulnud rahulikult vahetevahel toitu otsides, ei oleks teda keegi tähelegi 
piinnud. Aga ta tuli tonnates ja nähtavasti väga ärritatuna. Zu-tag ja talle vastu tulnud 
ahvid jõudsid kohakuti. Hulk aega nad urisesid, tammusid ringi, nuusutasid üksteist, 
kuni järeldasid, et Zu-tag ei kipu kellelegi kallale. 

Zu-tag proovis ahvidele selgitada, et suur valge ahv on mustade käes hädas ja ta 
tuleb päästa. Seda kuulnud, pöördus Go-lat minekule ja ütles: ALas valge ahv 
hoolitseb ise enda eest, mis meil temaga asja.” 

»Ta on suur ahv," ütles Zu-tag. ,,Ta tuli siia, et elada koos meiega. Go-lati suguharu 
peab teda kaitsma. Lähme vabastame ta gomanganide käest!" 

Go-lat ainult urises midagi ja eemaldus Zu-tagist. 

»Zu-tag läheb ja vabastab valge ahvi üksi, kui Go-lat on liiga arg!" hüüdis ärritatud 
noor isane. 

Kuningas pööras seda kuuldes end ümber ja tagus rusikatega vastu rinda. ,,Go-lat ei 
karda," karjus ta sügava kurguhäälega. ,, Go-lat ei karda, kuid ta ei lähe valget ahvi 
vabastama seepärast, et ta pole meie suguharust; Kui sa nii väga tahad seda valget 
ahvi päästa, siis võta kas või see valge emane siit kaasa ja mine!" 

»Zu-tag läheb, võtab kaasa tarmangani naise ja need Go-lati isased, kes ei ole arad," 
uhkustas noor ahv ja tagus rusikatega vastu rinda. Ta vaatas kutsuvalt teistele 
ahvidele. ,,Kes tuleb koe» Zu-tagiga gormanganide vastu võitlema ja oma venda 
nende juurest ära tooma. 

Kaheksa noort tugevat isast astus teiste hulgast Zu-tagi juurde, aga vanemad isased 
raputasid neile omase tagasihoidlikkusega pead ja vaarusid Go-latile järele. 

»Hästi!" hüüdis Zu-tag. ,,Meil polegi neid vanu emaseid tarvis. Võidelda 
gomanganidega on suguharu isaste, mitte nende kartlike olevuste asi.” 

Vanad isased tegid, nagu poleks nad kuulnudki noorte enesekiitust. Zu-tagi juurde 
jäänud isased olid vaimustuses. Nad seisid püsti, paljastasid võitluskihvad, tagusid 
rusikatega vastu rinda ning karjusid nii, et džuhgel värises. 

Ahvide toiming ei olnud enam huvipakkuv vaatepilt, kui Zu-tag lähenes kaaslastega 
bomale. Kuigi neiu oleks hirmust peaaegu liikumatuks võinud jääda, suutis ta siiski 
bomasse taganeda. Suur Zu-tag hüppas talle kassi osavusega järele. Neiu tundis end 
Zu-tagi ees kaitsetuna ja sihtis oda tema rinda. Kuid ahv ei kavatsenudki talle kallale 
tungida, vaid ainult rääkis midagi oma keeles ja tegi kätega mingisuguseid märke 
Neiu ei saanud esialgu temast aru. Ta taganes kohkunult, kuid ahv lõi tal oda käest 
ning rääkis jälle lõuna poole džunglile osutades. Et neiu ei saanud temast ikka veel 
aru, võttis Zu-tag mahakukkunud oda, puudutas seda näpuga ja osutas uuesti lõuna 
suunas. Neiu taipas viimaks, et ahv katsus talle seletada midagi, mis puutus temasse ja 
oda omanikku. Võib-olla katsub ahv talle selgitada, et valge mees on hädas ja teda 
tuleb päästma minna. Ta läks paar sammu boma värava poole ja Zu-tag teadis, et 


temast on aru saadud. Nad lahkusid kiiresti bomast Zu-tagi kärsitult ootavate kaaslaste 
juurde. 

Nad hakkasid kohe lõuna poole ruttama. Kui Bertha Kircher ei oleks tahtnud 
ahvidest maha jääda, oleks ta pidanud jooksma. See oli võimatu ning ta jäi koos Zu- 
tagiga tahapoole. Ahvid ootasid neid aegajalt järele. Viimaks kaotas Zu-tag 
kannatuse, haaras naise käe ja hakkas jooksma. Neiu protesteeris, kuid asjata. Varsti 
ta komistas ja kukkus. Ahv vihastas ja urises ähvardavalt. See valge emane oli tõesti 
abitu. Viimaks näis ahv aru saavat, et neiul oli võimatu pikemat aega nii kiiresti 
liikuda. Kuid kus häda kõige suurem, seal abi kõige lähem. Ahv haaras maas lamava 
neiu selga ja ruttas teistele järele. 

Bertha Kircheril seljas olnud ratsaülikond oli hea selle poolest, et ei jäänud kergesti 
okstesse kinni. Nii ebamugav kui ahvi seljas olla oligi, tundis neiu end siiski kaunis 
kindlalt. Mööda maad liikuda polnudki kuigi halb, aga kui Zu-tag tõusis puu otsa, 
sulges neiu silmad. Zu-tagi ainus vääratus oleks võinud tuua surma mõlemale. See 
kohutav teekond mööda hiigelpuid suure ahvi seljas seisab Bertha Kircheril meeles 
surmani. 

Et õnnetust ei olnud veel juhtunud, avas neiu silmad. Ta imestas ahvide osavuse ja 
Zu-tagi hiigeljõu üle. Nad olid läbinud juba hulk maad, aga Zu-tagi väsimust polnud 
veel tunda. Ta liikus edasi veelgi kiiremini. 

Zu-tag peatus äkki ja andis ka teistele märku peatuda. Nad olid jõudnud küla 
lähedale. Neiu kuulis neegrite naeru ja kisa. Talle meenus 

põgenemine mustade käest ja võimalus uuesti vangi langeda. Miks oli Zu-tag teda 
siia toonud? Kas selleks, et ta mustadele tagasi anda? 

Ahvid jätkasid teed suure ettevaatlikkusega ja hääletult. Viimaks jõudsid nad otse 
küla äärde. Zu-tag peatus ja pani neiu maha. Siis pöördus ahv tema poole ning näitas 
üht küla onni teistest natuke kaugemal ja selle ees seisvat kahte relvis sõdurit. Pika 
seletamise ja märkide tegemise peale jõudis neiuni ahvi oletus selle kohta, et valge 
mees on onnis vangis ja Zu-tag katsub teda oma kaaslaste abil vabastada; 

Neiu silmitses küla ning märkas, et seda ümbritseva palkaia juures kasvas puu, mille 
alumistelt okstelt oli kerge jõuda just sellesama onni katusele. Külasse võis küll 
kergesti pääseda, aga mida seal teha, seda neiu ei teadnud. 

Saabus õhtupimedus. Küla keskel süüdati mitu tuld. Nende valgel nägi ta posti, 
mille ümber oli laotud virn kuivi oksi. Talle sai selgeks, miks küla veel ärkvel oli ja 
mis seal nii hea tuju põhjustas. Oh, oleks tal nüüd mõni sõjariist kaasas olnud või 
vähemalt ükski abinõu mustade vastu. Siis läheks ta tingimata külla ja päästaks valge 
mehe. Valge mees küll vihkas teda, kuid ta oli päästnud neiu kindlast surmast ja 
koguni kaks korda. Ta on mehele tänu võlgu. See mees oli tõesti imelik. Ta polnud 
varem sellist olendit näinud. Mees oli ustav ja rüütellik, kuid ühtlasi ka metsikum 
metsikumatest. Nad olid džunglis koos elanud ainult mõne päeva ja naine õppis varem 
nii väga hirmu nahka ajanud meest austama. Mees oli kindlasti metslane, kuid 
kõrgesti haritud ja hästi arenenud. Miks ta jättis naise džunglisse üksi, sellest Bertha 
Kircher aru ei saanud. 

Zu-tag kükitas neiu lähedal ja vaatas samuti küla. Nähtavasti ootas ta pimeduse 
saabumist ning haudus oma väikeses peaajus päästmis-plaane. Äkki paisti's pidustuste 
ettevalmistustes kavatsematu muudatus ilmnevat. Paarkümmend sõdurit kogunes 
kokku ja rääkis elavalt omavahel. Nende keskel seisis pealik. Möödus viis, siis 
kümme minutit, teiste juurest lahkus kaks meest, kes jooksid küla teise serva. Varsti 
tulid nad tulede juurde tagasi, kaasas paras palk, mille nad esimese posti kõrvale püsti 
ajasid. Bertha Kircher imestas väga teise posti püs-tipanemise üle. 


Imestada ei tulnud tal kaua, sest peo algus näis kätte jõudnud olevat. Onni juurde 
tuli palju sõdureid. Lühikese nõupidamise järel astus paar neist onni ning minut 
hiljem nägi neiu, kuidas sealt toodi välja kaks köidikuis meest. Ühes tundis ta kohe 
ära oma kaitsja, teine oli Briti lennuväemundris leitnant. Seepärast siis pandigi 
keskväljakule üles kaks posti. 

Neiu pani käe Zu-tagi õlale. ,,Tule!" kutsus ta ning osutas külale. Minut hiljem 
laskus ta hääletult onni katusele. Sealt alla oli ainult väike hüpe. Neiu liikus onnide 
varjus edasi, kuid tal ei olnud selge, ui das vabastada valged vangid. Kõige hullem, et 
tal ei olnud mingit rel- 

va. Ta vaatas taha, kas ka ahvid kaasa tulevad. Kõik üheksa hiigelahvi tulid. Seda 
oli lohutav näha, aga mingi relva peab ka leidma. 

Vangid olid vahepeal platsile viidud ja postide külge köidetud. Sinna kogunes kogu 
küla — mehed ja naised, noored ja vanad. Onnid jäid tühjaks. Musti huvitas eelseisev 
pidu rohkem kui hool ennast kaitsta. Nad ei näinud, kuidas neiu läks ahvide kannul 
ühte onni nagu vari. Nad ei näinud, kuidas neiu otsis mõnd relva enesekaitseks. 

Mõne minuti pärast tuli neiu onnist, käes terav oda. Ta tundis ennast kindlamalt. 
Pikkamisi liikusid saksa neiu ja koletised külaväljaku poole. Kumbki posti külge 
seotud vangist ei olnud pikka aega rääkinud. Näis, nagu polekski käsilolev toiming 
neid puudutanud, et nad on kogu piinale ja toorusele vaatamata kõrvalised isikud, 
kellesse asi ei puutu. 

Noor leitnant ptiöras pead, et näha oma saatusekaaslast Tarzan paistis kivistunud 
olevat. Ükski näojoon ei väljendanud hirmu ega kartust. Leitnant Harold Percy Smith- 
Oldvick oli niisama rahulik — inglane võib surra, kuid mitte karta surma! 

»Hüvasti, sõber!" ütles leitnant tasa. 

Tarzan pööras pea tema poole hing vastas muheldes: ,, Hüvasti! Kui tahate piinast 
ruttu üle saada, siis hingake tuld ja suitsu sisse nii palju, kui õnnestub.” 

»Aitäh," kostis lendur ja tegi näo, nagu see asi teda ei puudutakski. Kuigi see nõnda 
oli, ei tahaks heameelega uskuda, et ta oma saatuse vastu nii ükskõikne oli. 

Naised ja lapsed istusid ringis, koledasti värvitud noored sõdurid astusid ringi sisse 
surmatantsu tantsima. Tarzan pöördus kaaskannataja poole: ,,Kui tahate nende pidu 
luhta ajada, ärge näidake oma piinu. Kui teie näol ei ole vähimatki surmahirmu, on 
mustade kuradite lõbustus äpardunud. Hüvasti veel kord ja head õnne!" 

Noor inglane vaikis. Tema näojoontest võis arvata, et neegrid ei saa tema 
piinamisest suurt naudingut. Sõdurid alustasid tantsu. Pealik Numabo pidi oma odaga 
esimese vere laskma. Siis algab piinamine, pärast süüdatakse oksad. Vangid peavad 
tundma, kuidas tuli jalgu kõrvetab ja leegid neid neelavad. 

Must pealik jõudis tantsides üha lähemale. Tema kollased teravaks viilitud hambad 
läikisid tule paistel ja paksud huuled näisid kahekordsed olevat. Tants nõudis talt 
kujuteldamatuid liigutusi. Ta hüppas õhku, keerutas end, tagus odaga maad, moonutas 
oma värvitud nägu ja painutas igatpidi keha. Teda oleks võinud hullumajast 
põgenenuks pidada. 

Ring, milles ta keerles, jäi iga sammuga väiksanaks. Peagi jõuab kätte silmapilk, mil 
pealiku terav oda ühe valge mehe keha torkab. Kuid enne seda on Numabo tantsinud 
päris kaua, nagu on nõudnud tema pealikuseisus. Ta peab end väärikalt ülal pidama. 

Neegripealiku oda puudutas juba ahvinimese rinda. Väikesest haavast nirises veri 
pruunile siledale nahale. Vaevalt oli see juhtunud, kui õhku läbistas naise terav kisa. 
See oli nagu haavatud emaslooma metsik valukarjatus, mis ähvardas ühtlasi kõige 
vihasema kättemaksuga. 


Karjatust saatis metsik kära, haukumine ja urin. Koos valge neiuga olid tegevusse 
astunud ka ahvid. Nende karjatustest teadis Tarzan, et abi on lähenemas. Ta ei saanud 
aru ainult sellest, kes tõi ahvid teda päästma. Võimatu oli uskuda, et nad oleks tulnud 
omal algatusel. 

Numabo ja tema sõdurite tantsu segati ootamatult. Mustad sõdurid lendasid siia- 
sinna. Metsikute rahurikkujate ees liikus valge neiu, kes oli mõne päeva eest külast 
saladuslikult kadunud. Selle valge amatsooni sõjaväeks olid suured karvased olendid. 
Neegrid kardavad pööraselt suuri kihve. 

Zu-tag talitas oma tavalisel metsikul viisil. Tema hiigelrusikad lõid maha kõik 
ettesattunud. Ta tonnas ringi kui lahtipäästetud kurat, keda ei suutnud keegi takistada. 
Zu-tagi kannul tulid teised temataolised. Nad tungisid vanameeste, naiste ja laste 
ringist läbi, jõudsid sõdurite ja peagi vangide juurde. Tarzan oli uhke oma sõprade 
üle, kes olid tulnud teda päästma. 

»Taguge suuri isaseid!" hüüdis Tarzan Zu-tagile. ,, Andke neile!" Bertha Kircherile 
jagas ta käske: ,, Ruttu, vabastage mind köidikuist! Küll ahvid hoolitsevad neegrite 
eest.” 

Neiul polnud nuga, et lõigata läbi Tarzänit kinnihoidnud nöörid. Tal õnnestus siiski 
neid nii palju lõdvemaks kiskuda, et ahvinimene sai käed vabaks. Silmapilk hiljem oli 
Tarzan lahti ning valmis tegutsema. 

»Nüüd vabastage inglane," hüüdis ta neiule ja tõttas ahvidele appi. Numabo ja ta 
sõdurid olid vahepeal aru saanud, et ahve on vähe. Pealegi polnud nendel sõjariistu, 
mistõttu näis võitlus neile hukatuslikuks saavat. Kolm neist oli juba pikali löödud ja 
suremas. Tarzan nägi, et ahvide osaks saab kaotus, kui neegrite julguse murdmiseks 
mingit abinõu ei leiuta. Ta nägi tule juures katelt keeva veega. Kas paremat vahendit 
veel leidubki! Ta haaras tulelt nõu ja kallas selle neegrite peale tühjaks. Mustad lasid 
kuuldavale metsikud valukarjatused. Numabo katsus küll oma mehi pealetungile 
õhutada, kuid asjata, sest esimesele katlale järgnes teine, kolmas — nii palju, kui neid 
üldse oli. Neegreid valdas kabuhirm. Kes sai, põgenes onnidesse. Isegi Numabo 
mõistis, et asjata on võidelda valge mehe vastu, kes murrab nende vastupanu veega, 
mille nad ise tuliseks ajasid. Pealik pidi oma suureks häbiks tunnistama, et lahing on 
kaotatud, ja kahjutundega nägema, kui- 

das mõlemad valged mehed, valge naine ja nende karvased päästjad kiiresti külast 
lahkuvad. 

Tarzan sammus vaikides mööda kitsast teerada. Tema taga Zu-tag ja teised 
võitlusest eluga välja tulnud ahvid. Ahvidle järgnesid leitnant Harold Percy Smith- 
Oldvick ja Bertha Kircher. Kui neiu 

sai olukorrast aru, siis inglase kohta ei saanud seda öelda. Kogu sündmustik paistis 
talle salapärale, juhusliku kokkulangevusena. 

Tarzan ei olnud oma elus veel kellelegi midagi võlgu jäänud. Ta oli võidelnud ikka 
üksi. Seni olid teda aidanud viis meelt, jumalast antud mõistus ja osavus džunglis 
liikuda. Kuid nüüd oli ta esimest korda elus kellelegi võlgu. Ja pealegi inimesele, 
kelle ta oli surma mõistnud, kes oli tema vaenlane. Kõige rohkem ärritas teda, et see 
inimene oli naine... 

Tarzan raputas pead ja sammus edasi. 


XI. Lennuk leitakse 


Tarzan tuli jahilt. Ta oli tabanud põder Bara. Mees peatus lagendiku serval puu 
otsas ning jälgis kahte inimest, kes sammusid jõe poolt boma poole. 


Tal oli igav. Talle meenus onnike merelahe kaldal. Seal oli olnud tema 
lapsepõlvekodu, kust pärinesid kõige armsamad mälestused. Seal oli elanud tema 
tundmatu isa, seal olid talle meeldivad asjad. Väikeses onnis asus varandus, mida ta 
hindas üle kõige. Praegu, mil sõda ja sakslased olid röövinud selle, kes oli talle kõige 
kallim, tundis ta rohkem kui kunagi varem igatsust minna sinna, kus võiks end 
koduselt tunda. Kuidas ta oli võinud sealt nii kaua ära olla? Kas ta polnud mitte oma 
kallimat ära andnud? Millal jõuab ta uuesti lapsepõlvekodusse? 

Kuid see onnike oli mitme päeva teekonna kaugusel. Ja kõigepealt oli tal vaja 
muretseda abitute olendite eest, kelle saatus oli tema hoolde andnud. Üks neist oli 
noor mees, kes kandis Briti kuningliku lennuväe ohvitseri rebenenud ülikonda, teine 
oli noor naine, endine Saksa spioon, kelle seljas olid riideräbalad, mis oli kord olnud 
ratsaüli-kond. 

Saatus oli jälle inimestega omatahtsi talitanud. Need kaks olid teineteise vastandid, 
üks küll Inglise ohvitser, teine Saksa salakuulaja. Aga tema oli ahvinimene. 

Tarzan tahtis mõlemast lahti saada. Aga kuidas? Teekond idarannikule on pikk, aga 
onn lahe kaldal kutsub teda. Kuid need kaks? Iseseisvalt nad džunglis hakkama ei saa. 
Selleks puudub neil kogemus. Rannikule neid kaasa võtta on ka võimatu. Mehe oleks 
ehk võinud kaasa kutsuda, kuid isegi mõte naist onnis näha tundus Tarzanile vastik. 
Onn oli püha koht, kuhu ei võinud ükski võõras tulla. Neid kahte oli niisama võimatu 
siia jätta kui kaasagi võtta. Jäi üle ainult üks võimalus: minna tagasi idarannikule või 
vähemalt lähimasse valgete inimeste asulasse. 

Tõesti oli Tarzan otsustanud jätta neiu saatuse hooleks. Nüüd olid osad vahetunud. 
Neiu oli ahvinimese piinast ja surmast päästnud. Ta võlgnes neiule elu ega võinud 
ebadžentelmenlik olla. Kaht inimest lagendikul Vaadeldes muigas Tarzan kibedalt: 
mõlemad olid noored ja elujõulised, kuid sealjuures äärmiselt abitud, et džunglis 
hakkama saada. Kui abitu inimene siiski on. Loomadega võrreldes on ta ürgmetsas 
saamatu kui laps. Go-lat on kaitstud omasuguste eest, isegi kilpkonn 
Kota on kohmakale liikumisele vaatamata paremini kaitstud kui inime- 
ne. » 

Tarzanita on noor Inglise leitnant ja Saksa spioon täiesti abitud olendid, keda 
ähvardavad alatasa džungli hädaohud. Hommikul oli ta toonud oma hoolealustele 
puuvilju ja nüüd liha. Need kaks. võisid endale ainult jõest vett tuua. 

Nad sammusid lagendikul kõrvuti, ilma et kumbki oleks Tarzanit märganud. Nad ei 
teadnud ka seda, et üks paar silmi, mitte väga sõb-i ralikke, jälgis neid lagendiku 
teisest servast. Kuid Tarzan teadis vaenlase lähedalolekust. Ta ei näinud seda, kuid ta 
teadis, et kiskja varitses saaki ja et neid kahte ähvardas oht. 

Kerge lehtede sahin ja okste liikumine andsid ahvinimesele sellest teada. Mees, kes 
oli kogu elu džunglis veetnud, kellele tuul oli tuttavaks saanud, kes näeb lehtede 
liikumisest ära, missugune kiskja nende taga end varjab, ei võinud sedagi väikest 
sahinat tähele panemata jätta. Vaenlase lähedusest ei andnud märku üksnes hääl, vaid 
ka lõhn. See oli muidugi panter Sheeta, kes oli samuti janu kustutama tulnud. 

Vaevalt olid need kaks abitut olendit poolel teel boma juurde, kui Tarzan käskis neil 
seisma jääda. Nad vaatasid sinna, kust hääl kostis, ja nägid, kuidas ahvinimene koos 
põdräkerega puu otsast maale laskus. 

»Tulge pikkamisi siiapoole, sest kui jooksu pistate, ründab teid Sheeta," hüüdis 
Tarzan. 

Nad tulid, nagu kästud, ja imestasid nägematut hädaohtu. 

»Mis see on?" küsis inglane. ,,Kus see Sheeta on?" Vastuse asemel viskas Tarzan 
põdrakere maha ja tormas neist mööda kellelegi vastu. Nüüd alles vaatasid noormees 


ja neiu selja taha ning nägid kollakas-roheliste silmadega suurt kassi, kes neile järele 
jooksis. 

Sheeta oli näinud pruuninahalist olendit puuokstel ja tundis, et see tarmangani 
kavatseb tal saagi nina eest ära näpata. Ta oli näljane ega mõtelnudki oma kõhutäiest 
nii kergelt loobuda. 

Karjatus suri neiu huulil. Ta haaras noore leitnandi käest, kinni ja surus end kaitset 
otsides tema vastu. Inglane lükkas neiu enda selja taha ning jäi tema ja ründava pantri 
vahele. Ehkki tal polnud käes ühtki relva, ei kõhelnud ta neiut oma kehaga kaitsmast, 
millest Tarzan tundis suurt rahulolu. Nii mõttetu kui selline rüütellikkus oligi, näis 

see ahvinimesele mõistliku teona. Nii oleks temagi talitanud, kui olukord oleks seda 
nõudnud. 

Põõsas, kus suur kass end varjas, ei olnud kaugel neist, keda ta oma ohvriks oli 
valinud. Vahe tema ja kahe valge inimese vahel vähenes kiiresti, liigagi kiiresti. Veel 
silmapilk — ja ta ongi ohvrite kallal! 

Kuid Sheeta polnud siiski Tarzanist nobedam. Inglise leitnant nägi ahvinimest 
enesest mööduvat ning imestas tema nobedust. Ta pani tähele, et Sheeta põikas 
kõrvale ja püüdis.jõuda kohale enne, kui pruu-ninahaline inimene suudab tema 
kavatsusi segada. Kuid see katse oli asjatu, sest ahvinimene põikas samuti kõrvale ja 
tegi hiigelhüppe looma poole. 

Kokkupõrke järel kukkusid mõlemad maha ning veeresid edasi. Neiu ja noormees 
vaatasid inimese ja looma võitlust hirmunult. Nad kuulsid võitlejate vihaseid karjeid 
ja panid tähele, et mehe häälitsused ei erinenud palju looma omadest. Hääled olid 
metsikud ja ka võitlus oli metsik. 

Neiu haaras uuesti inglase käest ning küsis kartusest väriseva häälega: ,,Kas me ei 
võiks talle appi minna? Kiskja ju tapab ta!" 

Inglane vaatas ümberringi, et leida midagi, millega võiks tigedat pantrit lüüa. Kuid 
neiu jõudis ette: ,,0odake siin! Ma lähen toon oda, mille ahvinimene mulle jättis.” 

Tarzanil oli vahepeal õnnestunud hüpata pantri selga ja vajutada oma hambad looma 
turja. Tige kass katsus igati enda seljas olevat inimest maha raputada ja teda 
kihvadega kõrist haarata. Ta püherdas maas, viskas end selili ja rabeles metsikult, 
kuid asjata. Mehe jalad olid nagu raudvitsad looma keha ümber ning tugevad sõrmed 
pigistasid vastase kõri. 

Bertha Kircher tõttas, oda käes, võitlejate juurde. Leitnant, tahtis temalt oda ära 
võtta, kuid neiu ei andnud. Ta katsus leida võimalust lüüa oda pantri kehasse. Kuid 
see paistis hulk aega võimatu olevat, sest mees ja panter rullusid siia ja sinna. Viimaks 
jäid nad silmapilguks paika ning neiu sai võimaluse torgata oda looma südamesse. 
Panter karjatas, tõmbas paar korda kramplikult keha ning jäi liikumatult, lamama. 

Tarzan tõusis liikumatuks jäänud looma pealt püsti, raputas end nagu lõvi Numa, 
kes oma uhket lakka kohendab. Selles 'Farzani liigutuses oli midagi äärmiselt 
metsikut ja kiskjalikku. Ta vaatas neiut imeliku kahetsust väljendava pilguga. Jälle oli 
ahvinimese elu päästnud see ilus Saksa sakikuulaja, kuid ta ei tahtnud neiule võlgu 
olla. Et neiu oli tõepoolest julge, seda pidi ta avalikult tunnistama. 

»Siin on teile liha," ütles Tarzan, tõstis maast põdra üles ja viis boma juurde. 
»Arvan, et teie oma osa praete, aga Tarzan ei riku oma jagu tulega.” 

Ahvinimene lõikas põdra küljest mitu suurt tükki liha. Inglane tegi tule üles ja neiu 
asus sellel liha küpsetama. Mehed istusid puu all ja vaatasid naise tegevust pealt. 

»Ta on suurepärane! Eks ole?" sosistas Smith-Oldvick. 

»la on sakslane ja salakuulaja," vastas Tarzan samuti sosinal. 


Seda kuuldes pööras inglane pea järsult Tarzani poole. ,, Mida te sellega tahate 
öelda?" küsis ta ärritatult. 

»Sedasama, mida ütlesin," vastas ahvinimene. ,,Ta on sakslane ja salakuulaja.” 

»Ma ei saa seda uskuda,” hüüatas lendur tasa. 

»Kui te ei saa, siis pole ka vaja," vastas Tarzan rahulikult. ,,Mul ükskõik, mida teie 
usute ja mida mitte. Kuid ma tean, mida räägin, sest nägin teda sakslaste peakorteris 
hunnide kindralile aru andmas. Kuulsin oma kõrvadega, kui kindral tema nime 
nimetas, ja nägin, kuidas ta kindralile ettekande andis. Järgmine kord nägin teda 
Inglise ohvitseri mundris Briti vägede laagris. Kolmas kord sain temaga kokku siis, 
kui ta Saksa rinde staabi teadet Wilhelmstali viis. Ta on kindlasti sakslane ja Saksa 
spioon. Aga etta on naine, ei või ma teda tappa.” 

»Kas usute tõesti, et see kõik on tõsi?" küsis noor leitnant. ,,Ma ei saa seda uskuda. 
Ta on ju nii armas, julge ja hea inimene.” 

Ahvinimene kehitas õlgu. ,,Jah, julge on ta küll, kuid isegi rott Pambal peab mõni 
hea omadus olema. Et ta seda on, mis ma teile rääkisin, siis ei või ma muud, kui teda 
ainult vihata. Ka teie peaksite teda vihkama.” 

Leitnant Harold Percy Smith-Oldvick kattis näo kätega. ,,Jumal andku mulle 
andeks, ma ei saa teda vihata," ütles ta vaikselt ja masendunult. 

Kui kõik kolm olid oma lihtsa söögi söönud, tõusis ahvinimene püsti ja ütles: 
»Tarzan läheb uuesti jahile. Teil on nüüd liha vähemalt kolmeks päevaks. Selle aja 
jooksul tuleb ta jälle teie juurde. Minut hiljem kadus päikesest pruunistunud mees 
džunglisse. 

Tarzani lahkumise järel tundis neiu end väga abitu ja mahajäetuna. Ta oli seda 
Varemgi olnud, kuid eriti õnnetu oli nüüd. Niikaua, kui Tarzan viibis boma läheduses, 
tundis ta end õnneliku ja kindlana kõigi hädaohtude vastu. Kui Tarzan oli vaevu 
džunglisse jõudnud, muutus boma ümbrus neiule hädaohtudest kihavaks ürgmetsaks, 
kus iga puu taga varitses surm. Noore inglase kohalolek ei teinud tasa Tarzani 
äraolekut. Leitnant oli ju nii nõrk, kogenematu ja lausa naiselik. Kaitsjat kiskjate eest 
temast polnud. Kui Tarzan oleks nende juurde bomasse jäänud, oleks siin olnud 
ohutuim koht maailmas. Kaks päeva — see on ju terve igavik! 

Neiu pöördus oma noore kaaslase poole: ,, Ma oleksin heameelega näinud, et ta 
oleks siia jäänud. Ma tunnen end kindlamalt, kui ta siin on. Ta on küll väga tõsine ja 
väga hirmus, kuid olen tema juuresolekul 

kaitstum kui mõne teise mehe läheduses. Näib küll, et ta mind vihkab, kuid tean, et 
ta mulle siiski halba ei soovi. Ma ei saa tõesti sellest olendist aru.” 

»Mina ei saa ka temast aru," vastas inglane, ,,kuid tean seda, et meie siinolek 
takistab tal oma kavatsusi täide viia. Tean, et ta tahaks meist lahti saada ja mul on 
tunne, et ta näeks tagasi tulles heameelega, et oleme ühe või teise siin varitseva 
hädaohu ohvriks langenud. 

Arvan, et meil tuleb katsuda pääseda lähimasse valgete kolooniasse. Hiiglane ei 
soovi meid siin kauem näha, aga džunglis me ka vastu ei pea. Ma olen käinud ja 
pidanud jahti mitmel pool Aafrikas, kuid pole näinud metsikumat kohta kui siin. 
Siinsed metsad otse kihavad kiskjatest ja inimsööjatest pärismaalastest. Kui 
lahkuksime siit kohe ja katsuksime lennuki üles leida, oleks meil rannikule vaid 
mõnetunnine teekond. Usun, et mustad pole minu lennumasinat ära lõhkunud. Sinna, 
kuhu lennuki jätsin, pole palju maad. Mustadest ei oska seda nagunii keegi kasutada. 
Arvan, et mustad pole isegi julgenud lennuki lähedale minna, sest see paistab neile 
kohutav ja mõistetamatu.” 


»Kuid me ei või ju siit niisama ära minna,” vastas neiu. ,,Peame teda tänama ja 
temaga jumalaga jätma. Ärge unustage, et oleme talle palju tänu võlgu." 

Mees vaatas neiut ja mõtles järele selle üle, mida Tarzan oli talle natukese aja eest 
rääkinud. Nähtavasti ei olnud sakslannal aimugi ah-vinimese tunnetest tema vastu, 
sest muidu oleks ta metslast hoopis teisiti hinnanud. Mida kauem inglane neiut jälgis, 
seda raskem oli tal uskuda, et tema ees oli sakslane ja Saksa salakuulaja. Ta tahtis 
neiu käest selgitust pärida, kuid arvas paremaks soodsamat juhust oodata. 

»»Usun, et mees rõõmustaks, kui tagasi tulles meid siit eest ei leiaks," väitis leitnant. 
» Asjatu oleks veel kaheks päevaks siia hädaohtude keskele jääda ja ainult selleks, et 
teda tänada. Muidugi oleme talle tänulikud, kuid teie olete oma tänuvõla juba kaks 
korda tasunud. Pealegi rääkis ta mulle teist midagi, mis laseb oletada, et te ei tohiks 
siia kauemaks jääda.” 

Neiu vaatas imestades inglase otsa: ,,Mis te sellega öelda tallate?” 

»Ma ei taliaks seda teile rääkida,” vastas lendur pikkamisi ja koukis kepiga 
närviliselt maad. Näis, et tal oli piinlik neiuga Tarzani arvamusi jagada. Ta lisas oma 
jutule siiski: ,, Igatahes võite mind uskuda, kui ütlen, et Tarzan ei taha, et siia 
jääksite.” 

»Ütelge mulle, mida ta rääkis. Mul on ju õigus seda teada saada!" nõudis neiu. 

Leitnant tõstis pilgu ning vaatas naise silmadesse: ,,Hästi! Ta ütles, et vihkab teid. 
Ta on aidanud teid ainult kohusetundest teie kui naise vastu.” 

Seda kuuldes neiu kahvatas, kuid siis tõusis tal puna palgeile. ,,Kui nii, siis olen 
valmis kohe lahkuma. Kuid liha peame kaasa võtma, sest kes teab, millal me uut 
saame.” 

Mõni minut hiljem lahkusid nad bomast, kuid neiu nõudis, et leitnant kirjutaks 
Tarzanile sedeli teatega nende lahkumise kohta ja tänusõnad kaitse eest. Kui see 
tehtud ja paber seina külge kinnitatud, sammusid nad jõe poole. Peale Tarzani 
lühikese oda polnud neil teist relva. 

Nad pidid kogu aeg valvsad olema, sest metsas liikusid peale igasuguste kiskjate ja 
roomajate veel Numabo mustad sõdurid, kelle kätte uuesti vangi langeda polnud neil 
vähimatki soovi. Mustade küla oli kaunis lähedal. Nad tegid suurema ringi, hoidudes 
jõest kaugemale. 

»Ma ei karda niivõrd Numabo mehi kui Usangat ja'tema metsalisi," ütles neiu. 
»»Usanga ja tema mehed olid teeninud Saksa Ida-Aafri-ka väeosas. Kui nad oma 
ohvitserid ära tapsid ja jooksu panid, võtsid minu kaasa, et tasu nõuda või mind mõne 
musta valitseja haaremisse müüa. Usanga on palju kardetavam kui Numabo. Usangal 
on ju Euroopa sõjaväeline kasvatus ja enam-vähem korralikud relvad.” 

»Seda arvestades saatis mind õnn, kui langesin vangi Numabo kätte,” vastas 
leitnant. ,,See metslane ei teadnud nii palju kui tsiviliseeritud õpetust saanud Usanga. 
Tema juba poleks lennukit karmud, vaid oleks selle kohe ära rikkunud.” 

»» Loodame, et must seersant pole veel teie lennukit leidnud," ütles neiu ärevalt. 

Möödunud külast mitme kilomeetri kauguselt, pöörasid nad uuesti jõe poole. 
Esialgu läksid nad väänkasvude tõttu peaaegu läbipääsmatu metsa kaudu. Tihti tuli 
kahel ränduril ronida üle tormidest murtud puude või pugeda läbi väänkasvude. See 
osa teekonnast oli äärmiselt raske. Hiljem leidsid nad teeraja, millel võis isegi kõrvuti 
käia. Seal said*nad kiiresti edasi. 

Kahest rändajast lõuna pool jõekaldal asuval väiksel lagendikul seisis salk musti 
sõdureid, kes vaatasid imestushüüete saatel mingit asja. Mehed kandsid rõivaid, mis 
meenutasid vaid ositi Saksa sõdurimund-rit. See salk oli nii metsik, kui seda vaid 


neegrid olla võisid, ja nende pealik oli must seersant väejooksik Usanga. Asi, mille 
üle mustad imestasid, oli Briti lennuk. 

Kohe, kui Numabo Inglise lenduri külasse tõi, läks Usanga oma meestega 
aeroplaani otsima. Musta seersandi mõte oli näha imeriista ja siis see hävitada. Kui 
Usanga selle leidis, loobus ta hävitamisplaa-nist. Ta oli siiski tsiviliseeritud paigas nii 
palju õppinud, et mõistis keerulise suure linnu väärtust. Ta käis iga päev lennuki 
juures ja harjus viimaks mõttega, et masin ongi tema oma. Usanga jõudis juba nii kau- 
gele, et istus lennukisse piloodi kohale ja soovis seda juhtida. 

Kui hea oleks lennata üle puulatvade! Justkui lind, keda džungli-tihnik ei takista. Ja 
kuidas sõdurid teda kadestaksid ja tema osavust imetleksid! Oskaks Usanga seda 
keerulist värki juhtida, austaksid teda kõigi džunglikülade mustad — ta oleks nende 
arvates ainult natuke vähem kui jumal. 

Usanga hõõrus käsi ning nautis seda jumalikku mõtet. Siis on ta rikas, väga rikas! 
Kõigi külade elanikud tulevad teda imetlema ja toovad talle kinke. Ta võib endale 
osta kas või tosina naisi. Jah, ta ostabki endale tosina naisi! Must lontrus limpsis oma 
pakse huuli. Kuid talle meenus must hiigelnaine Naratu, kes teda raudse käega 
valitses. Usanga näost peegeldus viha ja ta püüdis unustada oma tuleviku tosinat naist. 
Seda Naratu ei luba, parem jätta asjatud unistused. Seda teha polnud sugugi kerge 
ning Usanga leidis varsti end jälle tulevikuunistusi arutamas. Mõte rikkaks ja 
võimsaks saada kiskus teda nii kaasa, et tosin naist küll ununes, kuid asemele tuli kaks 
tosinat. Ta saab džungli jumalaks ja kuidas võib jumal leppida vähem kui kahekümne 
nelja naisega? 

Usanga puudutas lennuki juhtimishoobasid, kuid kartis, et masin võib käima 
prahvatada ja õhku tõusta enne, kui ta seda juhtida oskab. Ta oli Saksa rindel näinud 
tihti Briti lennukeid ja lendamine paistis talle päris lihtsa toiminguna. Ta võiks ka ise 
kindlasti lennata, kui aga oleks keegi, kes näitaks, kuidas mootor käivitada ja lennukit 
juhtida. Juba mitu päeva oli ta soovinud, et Numabo külast põgenenud lendur satuks 
tema kätte. Küll ta juba sunniks valget meest õpetust jagama. See soov sundiski 
Usangat püsima lennuki läheduses. Tal oli aimdus, et kord tuleb inglane masina 
juurde tagasi. 

Ta oli sel päeval jälle viibinud hulk aega lennuki läheduses ja unistanud oma paarist 
tosinast naisest. Viimaks otsustas ta minna tagasi külla. Vaevalt oli ta koos oma 
meestega lagendikult metsa siirdunud, kui kuulis eespool inimhääli. Mustad peitsid 
end kohe kahel pool teed olevasse põõsastikku. 

Usanga nägi peagi mööda teerada Briti ohvitseri ja neiut tulevat. See rõõmustas teda 
niivõrd, et ta oleks peaaegu kiljatanud. Nüüd on nad tal ometi käes, nüüd täituvad 
tema soovid! 

Tulijad ei aimanud hädaohtu. Nad käisid kõrvuti, sest teerada oli sellel kohal 
küllaltki lai. Mees seletas neiule, et koht, kuhu ta lennukiga maandus, ei ole enam 
kaugel. Lagendik juba paistiski. Nad olid kindlad, et on džunglist pääsenud. 
Lagendiku keskel seisis lennuk, mis paistis korras olevat. Mõlemad hõiskasid rõõmust 

Vaevalt oli nende rõõmuhüüe kostnud, kui neid ümbritsesid mustad mehed. Usanga 
tabas saagi... 

XII. Must lendur 

Usanga kätte vangi langemine masendas Bertha Kircherit väga. Nad olid nii lähedal 
vabadusele ja džunglist pääsemisele. Ja nüüd uuesti vangi! See oli vaenuliku saatuse 
hirmus löök. Leitnant Harold Perey Smith-Oldvick oli samuti pettunud, kuid siiski 


rohkem vihastunud. Nähes mustade seljas midagi sõdurimundrit meenutavat, päris ta 
kohe nende ohvitseri järele. 

»Nad ei saa ju teist aru,” ütles neiu lendurile ja kordas tema küsimust mingis saksa 
ja Saksa Ida-Aafrika kolooniates kasutatava keele segus. 

Usanga naeratas kahjurõõmsalt. ,, Valge naine, teie teate väga hästi, kus nad on. Nad 
on surnud. Kui see valge mees ei tee, mida ma käsin, siis sureb ka tema.” 

»Mida sa soovid?" küsis Bertha Kircher. 

»Ma tahan, et ta õpetaks mind lendama nagu lind," vastas Usanga. 

Neiu vaatas imestades musta meest, kuid kordas siiski tema sõnu leitnandi jaoks. 

Inglane mõtles. ,,Ta tahab lendama õppida? Küsige selle kaabaka käest, kas ta laseb 
meid siis vabaks, kui ma ta lendama õpetan.” 

Bertha Kircher tõlkis küsimuse Usangale. Neeger desertöörina oli valmis lubama 
kõike, sest ta teadis, et lubada ja lubadust täita on kaks iseasja. Ta lubas, mis temalt 
nõuti, ta oleks lubanud rohkemgi, kui oleks ainult küsitud. 

»Las valge mees õpetab mind lendama ja ma viin teid mõlemaid tagasi valgete 
asukohta. Selle eest jätan ma suure linnu endale," ja Usanga viipas käega aeroplaani 
poole. 

Kui neiu Usanga vastuse inglasele ära tõlkis, kehitas see õlgu ja andis kibestunult 
nõusoleku. ,, Arvan, et siin pole midagi parata," ütles ta neiule. ,, Lennuk on Briti 
sõjaväe jaoks nagunii kadunud. Kui ma mustale kaabakale nõusolekut ei anna, tapab 
ta minu ja lennuk jääb siia roostetama. Kui nõusoleku annan, tagan vähemalt teie 
pääsemise — see on mulle tähtsam kui kõik Briti lennuväe lennukid kokku.” 

Bertha Kircher heitis noorele ohvitserile kiire pilgu. See oli esimene kord, kui mees 
andis sõnadega mõista, et ta ei olnud ainult neiu saatusekaaslane, vaid hoopis midagi 
muud. Tal oli kahju, et mees oli talle seda ütelnud. Leitnant kahetses samuti öeldut, 
sest ta oli niimoodi pannud mõlema piinlikku olukorda ning suurendanud enda ja neiu 
kannatusi. 

» Vabandage,” ütles inglane kohe. ,,Olge hea ja andke see märkus mulle andeks. 
Luban, et ma ei haava teid enam, tähendab, kui see märkus teid haavab, enne kui 
oleme sellest õnnetusest pääsenud. 

Neiu naeratas ja tänas meest viisakuse eest, kuid ei saanud tema sõnu unustada. 
Sõnad olid kord lausutud ja neid ei saanud enam tagasi võtta. Kui see noor ohvitser 
oleks langenud põlvili tema ette ja vandunud igavest armastust, ei oleks tema tunded 
ikkagi selgemini avaldunud. Briti lendur armastas teda — selline tõsiasi oleks teistsu- 
gustes oludes neiu südame rõõmsalt põksuma pannud. 

Usanga tahtis esimese õppetunni kohe läbi teha. Inglane polnud nõus ja tahtis tundi 
edasi lükata. Keeldumine pani musta seersandi, nagu ikka metslase, kelk soovi kohe 
ei täideta, kahtlema valge mehe aususes. Ta mõtles, et äkki on valgel salakavatsus 
lennuk röövida ja põgeneda. Neeger läks ägedaks ja ähvardas lendurit surmaga. 
Inglane pidi alla andma. 

»Hea küll, sa must lurjus," urises leitnant. ,,Ma annan sulle niisuguse õppetunni, et 
sa ei unusta seda kogu elu.” Ta pöördus neiu poole: ,,Katsuge meelitada teda teid 
kaasa võtma. Ma kardan teid nende metsaliste hulka jätta." Kui neiu oma soovi 
Usangale edasi oli andnud, arvas must kohe, et siin on mingi salaplaan, ja keeldus 
teda kaasa võtmast. Neeger arvas, et valge mees tahab neiut kaasa võtta seepärast, et 
lennata kohe valgete inimeste juurde ja anda Usanga sakslaste kätte. See oleks 
tähendanud talle surma ja seda soovis must seersant kõige vähem. 

»» Valge neiu jääb minu meeste juurde," kärkis Usanga vihaselt. ,, Nad ei tee talle 
midagi halba minu naasmiseni. Kui teie mind siia tervelt tagasi ei too, läheb tal 
halvasti.” 


»Ütelge talle,” käskis inglane, ,,et teil tuleb seista keset lagendikku, nii et ma teid 
hästi näeksin. Kui olen veendunud, et teiega pole midagi halba juhtunud, siis 
maandun. Vastasel juhul lendan edasi Briti laagrisse ja lasen selle kaabaka üles puua." 

Ähvardus mõjus. Usanga seletas kohe oma meestele, et neiul tuleb lasta seista keset 
legendikku ja teda mitte kuidagi tülitada. ,,Surm sellele, kes minu käsu vastu eksib,” 
ähvardas must seersant. 

Nad läksid lennuki juurde. Leitnant Smith-Oldvickile oli esimesest pilgust selge, et 
lennukit polnud keegi puutunud. Ta käivitas mootori ja istus juhikohale. Usanga oli 
juba enne lennukisse läinud. Kui propeller ringi käima hakkas ja mootor 
kõrvulukustavalt mürises, tuli neegrile hirm peale ning karjus lendurile, et ta paneks 
mootori seisma ja laseks õpihimulise maa peale tagasi. Lendur ei kuulnud musta hä- 
dakisa, ja kui olekski kuulnud, siis sellest aru poleks ta ikkagi saanud. 

Juba liikus lennuk pehmel rohul. Usanga üritas lennukist välja hüpata, kuid ta oli 
rihmaga istme külge kinnitatud. Ta nägi, et kiirus kasvas iga silmapilguga, ja tundis 
siis, et nad hõljusid juba õhus. Tal oli tunne, nagu seisaksid nad paigal ja maa 
jookseks nende alt ära Kaugemal eespool nägi ta looklevat jõge ja selle kaldal väikest 
lagendikku, mille keskel seisis Numabo küla. Nad olid juba päris kõrgel. Usanga 

katsus allakukkumisohu peale mitte mõelda. Ta püüdis ette kujutada paari tosinat 
naist, keda ta imeeluka eest endale tulevikus ostab. 

Lennuk tõusis ikka kõrgemale. All laius oivaline maastik, mis musta seersanti ei 
huvitanud. Ta tundis, kuidas hirm taandub, ja hakkas jälgima, kuidas valge mees suurt 
lindu juhtis. Ta oli oma elu hädaohtu seadnud, et lendama õppida, ja sellele tuligi tal 
tähelepanu keskendada. 

Inglane oli lennukiga juba pool tundi õhus keerelnud. Ta otsustas musta kaassõitjat 
natuke hirmutada. Ta sisenes äkki ilma hoiatamata surmasõlme ning lendas natuke 
aega, rattad ülespoole. 

»Ma ju lubasin sellele mustale kuradile anda õppetunni, mida ta nii ruttu ei unusta,” 
pomises ta omaette ja kuulis, kuidas neeger tema selja taga kaijus. Ta keeras lennuki 
jälle õigetpidi ja sööstis, allapoole. Lagendiku lähedale jõudes tiirutas ta õhus ja otsis 
silmadega neiut, kes pidi teda lagendikul ootama. Viimaks silmas ta neiut ja teadis, et 
võib oma lubaduse kohaselt maanduda. 

Usanga ronis lennukist välja, nägu tuhakarva, värises ega saanud sõnakestki suust. 
Alles mõne minuti pärast, kui ta tundis jalge all kindlat maad, tuli kõnevõime tagasi. 
Ta hakkas kohe hooplema, et tuhandete jalgade kõrgusel lennata pole midagi 
iseäralikku, ning rääkis oma meestele suure uhkusega, et oli nautinud iga õhus 
veedetud minutit. 

Pärast esimest katset oli must seersant lennust nii vaimustatud, et otsustas 
aeroplaani juurde laagrisse jääda. Oma teguviisi põhjendas ta vajadusega vältida 
lennuki sattumist varaste kätte. Varaste all mõtles ta muidugi valget lendurit ja tema 
kaaslast. 

Kaks päeva möödus, ilma et midagi iseäralikku oleks juhtunud. Usanga oli sel ajal 
sundinud leitnanti tihti koos endaga lendama ja õpetust jagama. Siis arvas must mees 
end juba nii targaks, et võib üksi lendama minna. 

Leitnant Smith-Oldvick tuletas meelde pikka ja rasket tööd, mis eelnes tema 
lenduriks saamisele. Ta naeris neegri üle, kui see avaldas juba soovi üksi lendama 
minna. 

»Kui ma ei teaks, et ta lennumasina ära rikub, laseks ma küll sel mustal kaabakal 
proovida ja kaela murda,” ütles inglane neiule. ,,Kuid ma tean, et paari minuti pärast 
on ta lennuki ära lõhkunud ja me oleme ilma viimsestki põgenemisvõimalusest.” 


Viimaks õnnestus tal neegrit veenda, et kulub veel mõni päev, enne kui too oskab 
lennukit korralikult juhtida. Usanga näis sellega leppivat. Hiljem ärkas neegris jälle 
kahtlus, et valge mees narrib teda ja tahab kalli varanduse ära viia. Tema soov oli ikka 
see paar tosinat naist ja miks ka mitte valge neiu, keda ta oli juba nii kaua ihaldanud. 

Neid soove silme ette manades seadis Usanga sel õhtul end rohus asemele magama. 
Kuid uni ei tulnud. Oli ju Naratu, kes talle midagi head ei luba. Kuidas sellest 
hiigelnaisest lahti saada? Tappa ta? Seda 

võiks ju üritada, kuid kartus naise ees oli nii suur, et oma kavatsust võiks ta teoks 
teha ehk ainult siis, kui see magab. Ei, ette tuleks võtta midagi muud. Aga mida? 
Korraga välgatas tal peas uus mõte. Põgeneda! Kuidas see talle juba varem pähe ei 
tulnud? Ta tõusis istukile ning jäi vahtima lähedal põlevasse tülle. 

Koidu ajal tõusis Usanga esimesena ja kiirustas toidutegemist takka. Tal näis kuhugi 
iseäranis kiire olevat. Vaevalt oli seersant söönud, kui kutsus sõdurid laagrist natuke 
kaugemal kokku ja rääkis nendega vaikselt. 

Inglane hoidis tavaliselt neegrite tegevusel silma peal ja pani ka seekord Usanga 
ärritust ja kiirustamist tähele. Ei võinud ju kindel olla, et metsalised poleks tema ja 
neiu vastu midagi sepitsenud. Pealegi polnud neil ühtki relva. Mustad olid neilt ära 
võtnud isegi Tarzanilt saadud oda. 

Noorel leitnandil ei tarvitsenud kaua oodata Niipea kui Usanga oli juhtnöörid 
meestele jaganud, tormasid nad talle ja neiule kallale. Vastupanuta alla anda ei tulnud 
inglasele pähegi. Ta võitles kogu jõust, aga mida sai ta poole tosina tugeva neegri 
vastu parata. Mõne minuti pärast oli ta pikali surutud ja kinni seotud. Neegrid 
keerasid leitnandi küljeli ja ta nägi, et ka Bertha Kircher oli kätest ja jalgadest kinni 
köidetud. 

Neiu juures seisis Usanga, kes rääkis talle midagi. Leitnant ei kuulnud neegri sõnu, 
kuid nägi, et neiu raputas vastuseks pead. ,,Mida ta teilt tahab?" küsis lendur. 

»Ta taliab ilma teieta ära lennata ja mind kaasa võtta,” vastas neiu. ,,Ta kavatseb 
lennata kuhugi sisemaale, kus saab kuningaks, ja võtab mind oma naiseks, üheks 
naiseks mitme hulgas." Inglase imestuseks naeris neiu nende sõnade peale. ,,Kuid 
hädaoht ei seisa selles,” jätkas neiu, ,,sest vaevalt jõuame mõnesaja jala kõrgusele, kui 
kukume sumuks ning mul pole pärast seda mingit valu ega kartust.” 

»Mu jumal!" hüüdis noor leitnant. ,,Kas ei ole siis mingit pääsu? Lubage talle, mida 
tahes. Mul on raha nii palju, et ta ei ole sellist hulka uneski näinud. Selle eest võib ta 
endale osta kõike: uhkeid rõivaid, toitu ja naisi — nii palju kui iganes soovib. Öelge 
seda ja tehke talle selgeks, et kui ta päästab teie elu, annan talle kogu oma raha, mis 
mul on — muidugi, kui ta laseb mul minna seda tooma.” 

Neiu raputas pead: ,,Ei maksa vaeva näha. See must ei saa asjast aru. Ja kui saakski“ 
ta ei usalda teid. Neegritel pole põhimõtteid, veel vähem autunnet. Nad peavad kõiki 
sellisteks kaabakateks, nagu nad ise on. Kõige vähem usaldavad nad inglasi, kellest 
sakslased on neile rääkinud kui kõige kavalamast ja alatumast rahvast. Asjata on 
proovida neid ümber veenda. Nii ongi parem. Ainult mul on teist kahju, sest kui see 
must kurat lendab liiga kõrgele, saan alla kukkudes kindlasti surma, ja see on igatahes 
parem saatusest, mis teid ootab.” 

Usanga kuulas lühikest juttu ning arvas, et valge mees ja neiu plaanitsevad jälle 
midagi tema vastu. Ta sekkus tihti ja nõudis, et neiu tõlgiks leitnandi juttu. Neegri 
rahustamiseks ütles Bertha Kircher, et inglane jätab temaga jumalaga ja soovib talle 
kõike head. Selle vastu ei võinud Usangal ju mitte midagi olla. Ja tõesti, Usangal 
polnud selle vastu midagi. 


Järsku pöördus neiu Usanga poole: ,,Kui ma tuleksin vabatahtlikult sinuga, kas 
teeksid siis minu heaks, mida paluksin?" 

»Ja mis see midagi oleks?" tahtis neeger teada. 

»Käsi oma meestel valge ohvitser kohe vabaks lasta, kui meie oleme ära lennanud. 
Ta ei jõua meile järele. See on kõik, mida ma palun. Kui kingid talle vabaduse, tulen 
vabatahtlikult sinuga." 

»»Sa oled minuga — vabatahtlikult või mitte," urises Usanga. ,,Sinu tahtmine 
minusse ei puutu. Minust saab kuningas ja sa pead tegema kõik, mis käsin."” 

Usanga kavatses kohe lahkuda, sest viivitamine oleks Naratul võimaldanud jälle 
tema plaane segada. Seda ei võinud juhtuda. Naratu ei pea teda enam kunagi tülitama. 
See valge naine siin ja need kakskümmend neli, kelle ta tulevikus endale muretseb, 
saavad distsiplineeritud ja hästi kasvatatud. Usanga hoolitseb selle eest ise. Siis on ta 
oma majas peranees, mitte aga keegi hiigelnaine nagu praegu... 

Bertha Kircher nägi, et katsed musta mõjutada jäid tulemusteta. Ta vaikis ja mõtles 
sügava kaastundega noore ohvitseri peale. Ta oli vaevalt poisikesepõlvest välja 
jõudnud ja nii kirglikult talle armastust avaldanud. 

Usanga käsu peale tõstsid mustad sõdurid kinniseotud neiu maast üles ning viisid 
lennukisse. Nende järel tuli must pealik, kes päästis neiu käed lahti, kuid sidus ta 
rihmadega tugevasti istme külge. Ise istus ta lenduri kohale. 

Neiu pööras näo maas lamava inglase poole. Ta oli kahvatu, kuid naeratas 
ohvitserile julgustavalt. , Jumalaga!" hüüdis ta leitnandile. 

»Hüvasti! Jumal olgu teiega!" vastas noormees. Ta hääl kõlas karedalt. ,, Vabandust. 
Kas ma võin nüüd, kui me mõlemad oleme surmale nii lähedal, avaldada seda teile?" 
Neiu huuled liikusid, kuid kas vastus oli eitav või jaatav, seda ohvitser ei kuulnud, 

sest just siis sai Usanga lennuki mootori käima. 

Must mees oli kolme päevaga ikka nii palju õppinud, et suutis käivitada mootori 
suurema vaevata. Varsti veereski lennuk mööda rohelist muru. Sügav valukarjatus 
tõusis inglase rinnust, kui ta nägi kirglikult armastatud naist surmalennukisse viidavat. 
Ta nägi, kuidas lennuk edasi liikus ja väikest hüpet tehes õhku tõusis. Tal ei 
jäänud..märkamata, et õhkutõus õnnestus suurepäraselt — paremini poleks tema isegi 
suutnud. See oli siiski ainult juhus. Lennata on juba teine asi. Kui see üle puulatvade 
õnnestubki, siis maandumine ebaõnnestub ikkagi. 

Selle peale oleks noor lendur võinud üks saja tuhande vastu kihla vedada. See oleks 
siis ka ilusa saksa neiu surm... Kuid mis see oli? Ta süda lakkas tuksumast. 


XIII, Kättemaks Usangale 

Tarzan oli põhjapoolsetes metsades kaks päeva jahti pidanud. Ta oli teinud suurema 
ringi ja saabunud lagendiku lähedusse, kuhu oli mõne aja eest jätnud Bertha Kircheri 
ja noore leitnandi. Enne nende juurde naasmist tahtis ta tabada mõne looma. Kuid 
õhtu oli juba käes ja ahvinimehe otsustas ööbida lagendikust eemal. Võib-olla 
õnnestub jaht hommikul paremini. 

Pärast puu otsas magatud ööd tundis Tarzan hommikul end värskena. Ta käis jõe 
ääres joomas ja suples. Tal tekkis mõte mõni suurem kala Pisah välja tõmmata ja 
kostitada sellega bomas olevaid hoolealuseid. Ta valis koha, kus vesi madalam ja 
kuhu kalad kogunesid harilikult toitu otsima. Kes vähegi Pisahit tunneb, teab, et 
paljaste kätega teda tabada on rohkem kui kunst. Teda pead ootama täiesti liikumatult 
ja kui kala tuleb, siis haarama saaki välgu kiirusega. Nii peab teda ootama minuti, 
tunni või koguni kaks. Tarzanil aega oli. 


Viimaks nägi ta vees midagi läikivat ning teadis, et see on Pisah. Kala lähenes 
ettevaatlikult. Varsti oli ta küllalt ligidal ja siis... Tarzani selja taga põõsas oli kuulda 
sahinat ja korraga praksatas jämedam oks. Pisah kadus nagu välk, Tarzan aga pöördus 
rahurikkuja poole. Ta oli valmis murdma seda, kes oli tema kindla saagi nii 
ettevaatamatult ära peletanud. 

Rahurikkuja oli Zu-tag. 

»Mida Zu-tag tallab?" küsis Tarzan tusaselt. 

»Zu-tag tuli jooma," vastas suur ahv. 

»Kus suguharu on?" päris Tarzan. 

»Nad otsivad kaugemal metsas pähkleid ja putukaid." 

»Aga emane tarmangani ja isane valge ahv?" jätkas Tarzan. ,,Kas neid mõni hädaoht 
ei ähvarda?" 

»Nad on juba läinud," vastas Zu-tag. ,,Pärast nende lahkumist on Kudu juba kaks 
korda oma pesast välja tulnud.” 

»Kas suguharu ajas nad minema?" tahtis Tarzan teada. 

»Ei. Me ei näinud nende minekut. Me ei tea, miks nad lahkusid," vastas suur ahv. 

Sõnalausumata hüppas Tarzan puuokstele ja tõttas boma poole. Seal nägi ta, et kõik 
oli nii, nagu ta oli jätnud — ainult neiu ja ohvitser olid sealt kadunud. Haistmine 
kinnitas Tarzanile, et Zu-tag oli rääkinud tõtt — nende lahkumisest oli juba kaks 
päeva möödas. Ta tahtis bomast 

ära minna, kui märkas seinal paberitükki. Ta võttis selle kätte ja luges: 

» Pärast seda, mis rääkisite mulle Bertha Kircherist, ja teades, kui vastik ta teile on, 
ei ole õige teile ega temale, et ta teile kauem tüliks oleks. Tean, et meie siinolek 
takistab teil jätkata teekonda läänekaldale, ning otsustasin katsuda mõnda valgete 
asundusse minna. Me mõlemad täname teid heatahtlikkuse ja kaitse eest. Kui võiksin 
teile kuidagi heategude eest tasuda, teeksin seda suurima heameelega.” 

Sedelile oli alla kirjutanud leitnant Harold Percy Smith-Olvick. 

Tarzan kehitas õlgu, kortsutas paberi kokku ja viskas minema. Ta tundis, nagu oleks 
võetud tal lasunud raske vastutus, ning rõõmustas vabaduse üle, mille oli andnud neiu 
ja valge mehe lahkumine. Nad on läinud oma teed ja ahvinimene võib äsjased 
hoolealused unustada. Kuid see tal millegipärast ei õnnestunud. Ta tundis hinges 
rahutust ja muret. Tarzan otsustas kohe jätkata teekonda läände. Et seekord mitte 
sattuda veeta ja toiduta kõrbealadele, otsustas ta minna põhja poole mööda jõekallast 
kohani, kust veekogu alguse saab. Jõgi algab muidugi mägedest. Ta läheb üle 
mäestiku teisele poole ning laskub alla taas mööda jõekallast ja jätkab teekonda 
mereni jõe lähedal, et olla varustatud vee ja toiduga. Tal oli aega terve igavik. 

Kuid ta ei jõudnud kaugele minna. Mees oli vaevalt tosin sammu astunud, kui jäi 
seisma. ,,Ta on ju inglane ja see teine on naine. Minu abita ei jõua nad kunagi valgete 
asulasse. Ma ei suutnud teda tappa, kui tahtsin. Lasta teda koos abitu noormehega 
džunglis ekselda on sama kui lüüa nuga tema südamesse. Ei, Ahvide Tarzan pole narr 
nõrk vana naisterahvas.” 

Väike ahv Manu oli kahe päeva eest näinud kaht tarmanganit mööda minemas. Ta 
rääkis sellest ka Tarzanile. Ahv nägi neid minevat mustade ahvide gomanganide küla 
poole. Seda oli Manu näinud oma silmaga ning seda kordas ta ikka ja jälle. See teade 
oli Tarzanile kasulik, sest tal ei tulnud jälgede otsimiseks aega kulutada. Ta läks edasi 
tähelepanu pingutamata, kuid nägi siiski siin ja seal märke, mis näitasid, et neiu ja 
leitnant olid just siitkaudu liikunud. 

Mingi sisetunne sundis Tarzanit end kiirustama. Südamehääl tuletas talle meelde, et 
on oma kohustest midagi täitmata jätnud ja need, keda ta tundis olevat kohustatud 


kaitsma, on suures hädaohus. Tarzanit piinas südametunnistus. Ta katsus küll end 
vabandada mõttega, et ta pole abitu ja nõrk naisterahvas ning kõik hellemad tunded on 
temas juba ammu surnud. Kuid ta oli siiski sündinud džentelmen. Ta ei võinud teisiti 
talitada. 

Kitsas teerada, mida mööda ta sammus, viis algul kaugele itta ja pöördus uuesti jõe 
poole alles teisel pool Numabo küla. Seal ühines teeke laia elevandirajaga, mis viis 
jõeäärsele lagendikule. Sellele lähemale 

jõudes kostis Tarzani kõrvu sumin. Ta seisatas. ,, Aeroplaan," ümises ta endamisi 
ning ruttas edasi. 

" Kui ta viimaks lagendikule jõudis ning nägi eemalseisvaid musti mehi ja alles 
maapinnal liikuvat lennukit, oli asi kohe selge. Seda oli siiski raske uskuda. Kuidas 
võis Inglise ohvitser mustade kätte vangi sattuda? Aga seal ta lamas, kätest ja 
jalgadest seotud ning tosinast neegrist ümbritsetud. Tarzan oli neidsamu musti mehi 
ennegi näinud ja tundis neis ära Saksa väejooksikud. Ta vaatas kiiresti tema poole 
veerevat lennukit. Juhi kohal istus neeger! Millal see must kaabakas lendama õppis? 
Ja Usanga taga istus saksa neiu. Kas must mõrtsukas kavatses naise ära viia? Tarzanil 
ei olnud vastust ühelegi küsimusele. Ta ei teadnud midagi Usanga unistusest, neegri 
püüdest lahti saada oma tigedast naisest ja Bertha Kircheri viimisest oma haaremisse. 

Tarzan teadis ainult seda, et must mees katsus koos neiuga põgeneda ja teda oli vaja 
takistada Lennuk tõusis juba õhku. Ahvinimene tahtis noolt vibule seada ja musta 
sihtida, kuid kartis, et võib hoopis neidu tabada ning kui saabki lendurile pihta, kukub 
lennuk alla ja neiu saab surma. 

Oli ainult üks võimalus neiut päästa. Kui see luhtub, tabab ka Tarzanit surm. Kuid 
ahvinimene valis ikkagi selle võimaluse. 

Usanga tähelepanu oli koondunud lennuki mootorile ning ta ei märganud Tarzanit. 
Teda olid aga tähele pannud mustad, kes jooksid püsse vibutades tema poole. Nad 
karjusid metsikult ning mõni seadis juba püssi palgesse. Olukord halvenes aina, iga 
silmapilk oli kallis. 

Tarzan tegutses olukorrale vastavalt. Ta keris lahti kaasasolnud nööri ning seadis 
silmuse valmis. Silmapilk hiljem jõudis lennuk ahv-inimese pea kohale, aga juba 
vihises ka nöör õhus. Lennukis istuv neiu oli näinud Tarzani tulekut ja sedagi, kuidas 
ta nööri lennuki poole lennutas. Neiu püüdis nööri kinni ja see tõmbus kohe pingule. 
Tarzanil kadus maa jalge alt. Tõmme oli aga nii tugev, et lennuk kaotas hetkeks 
tasakaalu. Usangal õnnestus sõiduriista taltsutada ja edasi liuelda. Mustal lenduril 
polnud aega uurida tõrke põhjusi. 

Tarzan rippus õhus, lennuk tõusis järsult üles. Ahvinimene ronis nööripidi lennuki 
poole. Maas lamav kinniseotud inglane vaatas seda hulljulget katset hinge kinni 
pidades. Talle paistis, et Tarzan ei jõua enne metsa küllalt kõrgele ronida ning 
takerdub puulatvadesse. Seda küll ei juhtunud, kuid kahtlaseks jäi, kas ta jõuab 
lennukini ronida. 

Bertha Kircher, kes hoidis kinni nöörist kui oma elust, tundis sõrmedes väsimust. Ta 
kartis, et ei jõua kaua nööri hoida ja see võib mehe raskusele mitte vastu pidada. 

Usanga tähelepanu oli koondatud lennumasinale ja selle mootorile. Mis tema selja 
taga sündis, sellest polnud tal aimugi. Ta üritas kõrgust võtta. 

Viimaks tundis neiu, et ta ei suuda kauem vastu pidada. Tema sõrmed ja käsivars 
olid juba surnud. Ta hoidis ikka veel nöörist kinni: rippus ju selle otsas tema elu 
päästja. Korraga tundis ta, et nööri otsas pole enam raskust. ,,Oh! Ta kukkus alla,” 
välgatas neiu peas mõte. Ta tahtis alla vaadata, kuid nägi päikesepruuni kätt lennuki 


servast kinni hoidmas. Sekund hiljem ilmus nähtavale Ahvide Tarzan, kes lennukisse 
rONIS. 

Tarzan heitis pilgu Usangale ning hüüdis neiule kõrva sisse: ,,Kas olete kunagi 
lennukit juhtinud?" Neiu noogutas pead. 

»Kas teil on julgust ronida neegri kõrvale ja võtta juhtimine üle? Ma hoolitsen sel 
ajal ise musta eest,” karjus Tarzan. 

Neiu vaatas Usangat ja ütles värisedes: Jah, kuid mu jalad on seotud.” 

Tarzan tõmbas välja jahinoa ja lõikas köidikud läbi. Neiu vabastas end rihmadest, 
mis hoidsid teda istmel. Tarzan toetas naist käe alt, kui ta tegi mõne sammu, mis 
lahutasid teda lendurist. Lennuki kaldumine ühele või teisele poolele sel ajal oleks 
tähendanud mõlema surma ja seepärast pidid nad olema äärmiselt ettevaatlikud. 
Tarzan oli Usanga suurepärasele õhkutõusmisele vaatamata veendunud,, et must mees 
ei oska lennukit kindlalt juhtida, ning teha sel mõni samm ja vahetada vägivaldselt 
juht oli puhas surmaga mängimine. Kuid teist teed polnud. Lennuk kukub varem või 
hiljem alla, sest Usanga ei oska seda nagunii maandada. Tarzan teadis, et ta ainult 
kiirustab surma tagant, kuid oli midagi, mis õhutas proovima. 

Äkki Usanga märkas, et kõik ei ole nii, nagu peaks olema. Ta nägi, et neiu ilmus 
tema kõrvale ja võttis juhtkangi, ning tundis, et terassõrmed pigistavad tema kõri ning 
pruun käsi lõikab terava noaga läbi teda istmel hoidvaid rihmu. Usanga tõsteti istmelt 
üles ja tõmmati tahapoole. Must lendur üritas küll karjuda ja rabelda, kuid ta oli 
hiiglase käes abitu kui laps. 

Lagendikul olijad ei näinud, mis lennuki peal juhtus, kuid nägid seda järsult 
allapoole kukkuvat. See toimus juhi vahetumise ajal, kuid varsti liugles lennuk taas 
normaalselt. Maasolijad nägid, kuidas õhusõiduk tegi kaunis järsu pöörde ja tuli 
nende poole. Mis oli tagasituleku põhjus, seda inglane ei teadnud. Igatahes oli nööri 
otsas rippunud mees lennukisse jõudnud. 

Leitnant Smith-Oldvick pidas hinge. Ta nägi, kuidas just nende kohal visati 
lennukist alla inimene. Kukkuv kogu keerles õhus ja kogus langedes kiirust üha 
juurde. 

Kuuldus tume mütsatus ning keset lagendikku lamas vormitu kogu. Inglane ei 
tahtnud uskuda oma silmi. Vormituks kukkunu nahk oli must! See ei olnud Tarzan, 
nagu ta oli kartnud, vaid Usanga Ta tänas jumalat, et see oli nii. 

Usanga oli saanud teenitud kättemaksu. 

Lennuk tiirles lagendiku kohal. Näis, et tiirutajail polnudki mõttes maanduda. 
Mustad kogunesid oma eridise pealiku vormitu keha ümber. Nad vaatasid seda algul 
ahastusega, kuid peagi tärkas nendes tahtmine pealiku surma eest kätte maksta. Nad 
tõstsid rusikad ja püssid lennuki poole. 

Tarzan seisis ikka veel neiu taga ning karjus talle üle propelleri- ja mootorimüra 
kõrva mõne juhtnööri. Neid kuuldes neiu kahvatus, kuid varsti sai ta otsustusvõime 
tagasi ning juhtis lennuki lagendiku teise serva. Lennuk laskus mõne meetrini 
maapinnast ja näis justkui maanduma asuvat. Õhusõiduk siiski ei maandunud, vaid 
suurendas hoopis kiirust. Mustad ootasid lennukit keset lagendikku ja arvasid, et see 
peatub enne nendeni jõudmist. See maksis suuremale osale neist elu. Nad seisid 
tihedalt koos ja enne kui jõudsid laiali joosta, olid sõiduriista propeller ja rattad mehed 
maha, õhku, paremale ja pahemale lennutanud. Kui mootor ja propeller poleks 
põrgulärmi teinud, oleks lähedal lamanud leitnant Smith-Oldvick kuulnud luude 
raginat ja valukarjatusi. 

Lennuk jäi lagendiku teise serva seisma. Tarzan ronis sellest kiiresti välja ja jooksis 
abitult lamava noore ohvitseri juurde. Ahvinimene tahtis Smith-Oldvickile appi tõtata, 


kuid ainult üks pilk lagendikule kinnitas, et seal polnud kedagi, kes oleks noorele 
inglasele hädaohtlikuks võinud osutuda. Küll aga oli rohul viiekümne jala ulatuses 
surnud ja surevaid musti. 

Enne kui Tarzan jõudis leitnandi köidikuist täielikult vabastada, oli ka neiu nende 
juurde jõudnud. Bertha Kircher üritas ahvinimest tänada, kuid viimane sundis 
käeliigutusega teda vaikima. 

»le päästsite end ise," ütles Tarzan. ,,Kui te poleks osanud lennukit juhtida, ei oleks 
ka mina teid aidata saanud. Nüüd on teil sõiduriist, millega võite siit põgeneda. Päev 
on veel noor, teie võite juba enne õhtut idakaldale jõuda. Kuid kas selleks jätkub 
kütust?" 

Smith-Oldvick vastas: ,, Küllalt." 

» Siis minge kohe,” käskis Tarzan. ,,Džungel pole teie õige koht." Nende sõnadega 
koos ilmus Tarzani näole kerge muie. 

Neiu ja inglane naeratasid kohmetult. ,,Tõesti, see ürgmets pole meie jaoks. Ja üldse 
mitte ühegi valge mehe jaoks. Miks teie ei tule koos meiega tsivilisatsiooni rüppe?” 
küsis leitnant. 

Tarzan raputas pead. ,,Ma eelistan džunglit," vastas ta tasa. 

Lendur näis kõhklevat ja tahtis ütelda midagi, mis tundus talle kohatu: ,,Kui 
otsustate seda ainult enese elatamise pärast, siis... siis, kui mina... Mul on raha, kui..." 

Tarzan naeris valjult: ,,E1, mitte seda! Ma tean, mida tahtsite öelda. See ei ole 
põhjus. Ma olen džunglis sündinud. Ma olen kogu elu džunglis elanud ja ma suren 
siin. Ma ei soovi elada ega surra mujal.” 

Neiu ja noormees raputasid pead. Nad ei mõistnud metsikut meest. 

»Minge!" käskis Tarzan. ,, Mida varem siit lahkute, seda kindlam on teie 
pääsemine.” 

Nad jalutasid koos lennukini. Smith-Oldvick surus Tarzani kätt ja ronis lennukisse. 

Jumalaga!" ütles neiu ja ulatas Tarzanile käe. ,,Kas võite mulle öelda, enne kui 
teineteisest jäädavalt lahkume, et te mind enam ei vihka?" 

Tarzani nägu süngenes. Sõnalausumata haaras ta neiu sülle ja tõstis nagu lapse 
lennukisse. Sügav hingepiin peegeldus Bertha Kircheri näolt, kui ta ahvinimest 
vaatas. Kohe käivitus lennuki mootor, mille mürin mattis kõik teised hääled. Minut 
hiljem hõljus lennuk õhus. See tõusis ikka kõrgemale ja kõrgemale ning võttis kursi 
itta. 

Lagendiku keskel seisis ahvinimene, kes vaatas lahkujatele järele. 

» Väga kurb, et ta on sakslane ja pealegi Saksa spioon," lausus Tarzan endamisi, 
»sest raske, väga raske on teda vihata.” 


XIV. Must lõvi 


Lõvi Numa oli näljane. Ta tuli ida poolt kõrbest savannialadele, kus oli kõike 
küllalt. Ehkki kiskja oli noor ja tugev, olid kõik, kelle peale ta jahti oli pidanud, tema 
eest kuidagi põgenema pääsenud. 

Nagu öeldud, oli lõvi näljane, aga peale selle veel ka väga tige. Kaks päeva 
tulemusteta jahti pidanud lõvi on tigedaim kiskja. Numa ei karjunud enam, ei saatnud 
ürgmetsa vihaseid väljakutseid. Loom astus pikkamisi mööda teerada. Ta liikus 
hääletult nagu kass, kõik meeled valvel. 

Kõrvalteelt tulid põder Bara jäljed. Lõhn oli alles värske ja kinnitas, et polnud veel 
tundigi ajast, mil loom siin astus. Võis olla, et põder on kiskjast vaid mõnisada meetrit 
ees. Numa kiirendas sammu, kuid muutus veelgi ettevaatlikumaks. 


Kerge tuul puhus vastu ning tõi ninna Bara kanget lõhna. See ärritas näljast Numat 
kõvasti. Siiski tuli jääda ettevaatlikuks, mitte kiirustada rünnakuga. Ta oli hiljuti nälja 
ja ärrituse tõttu sebra Paccost ilma jäänud. 

Äkki nägi lõvi suure puu tüve tagant põtra, kes jalutas, märkamata ähvardavat 
hädaohtu. Numa mõõtis maad enda ja Bara vahel. Ta silmad põlesid kui kaks kollast 
tuld ja turjakarvad tõusid püsti. Nüüd ei pääse saak tema käest, oli Numa kindel. 
Kohutav karjatus, mis halvas põdra hetkeks, ja siis välkkiire sööst abitu looma kallale. 
Numa saab ometi viimaks süüa. 

Lõvi sitke saba tõusis püsti, mis näitas, et ta tungib kohe ohvrile kallale. Samal ajal 
kostis ka kohutav karjatus, kuid parajasti hüppas panter Sheeta tema teele ette. 

Pantri ebaõnnestunud katse lõvi eest saak ära näpata hoiatas põtra ähvardavast 
hädaohust. Nagu välk kadus Bara puu alt. Numa, kes oli kaotanud magusa kõhutäie, 
tungis teda seganud Sheetale kallale. Seegi rünnak äpardus nagu mitu eelmist. Enne 
kui lõvi hiiglaküüned pantrit puudutasid, oli see roninud tihedaisse puuokstesse. 

Pool tundi hiljem haistis Numa teerajal mehe lõhna. Lõhn oli päris tugev, seega saak 
mitte väga kaugel. Numa polnud seni veel inimest söönud. Inimese liha kõlbas ainult 
hammasteta vanadele ja vigastele lõvidele, aga mitte noorele tugevale 
körbekuningale. Välejalgne põder Bara, rasvane metssiga Horta ja kõigist parem, aga 
raskemini tabatav sebra Pacco — need olid, keda ta otsis ja kellele jahti pidas. 
Seekord oli Numa näljasem kui kunagi varem. 

Mis kasu on olla noor, tugev, kaval ja tige, kui pole toitu? Nälg on temast 
praeguseks teinud vana hammasteta lõviäti. Kiskja kõht oli tülli, ta hambad ihkasid 
liha ja luid. Ta ei teeks praegu vahet inimese, põdra ja sebra vahel. Kõigil neil on soe 
pehme liha, punane ja elumahla täis. Isegi hüään Dango, see vana raipesööja, oleks 
olnud praegu magus suutäis. 

Suur Numa tundis inimest ja tema puudusi. Ta ei olnud nende peale kunagi jahti 
pidanud, kuid oli neid näinud ja tähele pannud nende abitust Kõikidest inimestest, 
kõikidest olenditest oli kõige pikaldasem, rumalam ja abitum gomangani, kahejalgne 
mustanahaline, keda tihti džunglis karjade kaupa näha võis. Selle olendi püüdmiseks 
pole vaja oskust hiilida, näidata üles kavalust ja julgust, olla ettevaatlik. Ainult marsi 
ja võta! 

Kuid Numa kõht ei mõelnud samamoodi nagu kõhuomanik ise. Kõht karjus toitu, 
ainult toitu ja oli valmis kas või neegrit seedima. 

Näljast aetuna kiirustas Numa sinna, kust tuli musta kahejalgse gomangani lõhna. 
Tal ei olnud tarvidust olla ettevaatlik, ta võis isegi möirata. Ta tõstis koonu taeva 
poole ja laskis kuuldavale kohutavaima möirge, mis iialgi näljase lõvi kurgust oh 
tulnud. Siis seisatas ta silmapilguks ning jätkas hooletult teekonda. Numa ei teadnud, 
mis teda ootas, muidu oleks ta ettevaatlikum olnud. 

Lõvi jalutas majesteetlikult, justkui kogu džungel oleks tema päralt olnud. 
Kaasasündinud ettevaatlikkus, mis on omane kõigile džungli-olevustele, oli 
ununenud. Mida on temal, džungli ja kõrbe kuningal, karta ning pealegi kui vastas on 
ainult inimene? Kiskja ei haistnud, ei kuulatanud, vaid jalutas uhkelt edasi. Äkki ta 
tundis, kuidas maa jalge all vajus, kuidas oksad raksusid. Enne kui ta tagasi tõmbuda 
või edasi hüpata jõudis, oli ta juba augus, mille kavalad vamabod tema jaoks rajale 
olid kaevanud. 

2kõkok 

Ahvide Tarzan seisis lagendiku keskel ja vaatas kaugenevale lennukile järele. 
Viimaks näis õhusõiduk talle kui väike lind, kes kõrgel pilvedes lendab, mänguasi, 


mis idataevas väikese punktina paistis. Tarzan ohkas kergendatuic. Juba nädalaid oli 
temal lasunud vastutus Bertha Kircheri ja Briti lenduri eest. Neid abituid olevusi olid 
siin kogu aeg ähvardanud kiskjad ja metsikud vamabod. Tarzan armastas piiramatut 
vabadust. Nüüd, kui need kaks olid õnnelikult lahkunud, tundis ta suurt kergendust. 
Ta võib jätkata oma teekonda läänekaldale ja üles otsida isalt päritud väikese onni, 
mis seisis tühi ja milles ta varsti elama hakkab. 

Kuid millegipärast ei võinud ta siit lagendikult nii lihtsalt lahkuda. Ta seisis ja 
vaatas ikka veel sinna, kuhu oli lennuk läinud. Ta nägi veel silmapiiril väikest täppi, 
mis kadus viimaks metsade taha. Tarzan ohkas uuesti, aga mitte nii nagu eelmine 
kord. Kuidas oli võimalik, et' tema, džunglis sündinud ja kasvanud ning 
tsivilisatsioonist lahkunud hiiglane, oli nii nõrk, et tundis kurbust nende kahe 
lahkumise tõttu. Oli, kuidas oli, aga Tarzanil oli natuke igav, ta tundis end üksildase ja 
mahajäetuna. Leitnant Smith-Oldvick oli talle oma abitusele vaatamata meeldinud. 
Naist, keda ta oli tundma õppinud kui Saksa spiooni, vihkas ta hingepõhjast. Ta ei 
võinud naist tappa, hoolimata sellest, et oli vandunud hävitada kõik ettsattuvad 
hunnid. Oma nõrkust põhjendas ta sellega, et ilus salakuulaja oli naine, keda ta 
mehena oli kohustatud kaitsma. 

Ärritatult raputas ta pead, pööras ümber ja hakkas sammuma lääne poole. Tarzani 
otsustavat liigutust ja kiiret sammu oleks võinud pidada kindla iseloomuga mehe 
jumalagajätuks nendega, kes on küll kallid, kuid kellest peab ootamatult olude sunnil 
lahkuma. Ta seadis sammud lagendiku ääre suunas, kuid seal ta peatus järsku ja 
kuulatas. Len-nukimärin oli juba ammu kaugusse kadunud. Mida siis Tarzan kuulas? 

Ta ronis kiiresti lähedal oleva suure puu otsa. Väledasti nagu väike ahv Manu liikus 
ta oksalt oksale ja peatus alles siis, kui järgmised neist olid liiga nõrgad teda kandma. 
Sealt vaatas ta ida poole. 

Möödus mõni minut, enne kui ta leidis taevalaotuses selle, mida otsis. Lennuk oli 
siit veel näha, olgugi, et ainult nagu nööpnõela pea Ta oli seda vaid mõne sekundi 
silmitsenud, kui märkas oma suureks ehmatuseks, et täpike taevas hakkas allapoole 
kukkuma. Ikka kiiremini kukkus lennuk ja selles on need kaks, kes veel hiljuti viibisid 
tema kaitse all. Tuttav täpp lähenes juba silmapiiril uduselt paistvatele mägedele, kuid 
siis paistis, nagu oleks lendur masina üle kontrolli saavutanud. Lennuk kukkus ikka 
veel allapoole, kuid mitte enam otsesihis. Viimaks kadus see mägede ja metsa taha. 

Pool minutit seisis ahvinimene liikumatult ning katsus meelde jätta kohta, kuhu 
lennuk oli kukkunud. Ta sai silmapilk aru, et tema hoolealused on jälle hädas. See 
tähendas, et ta peab jällegi oma kavatsustest ajutiselt loobuma ja neile appi ruttama. 
Kaasasündinud kohusetunne sundis teda teisi omasuguseid aitama. 

Tarzani arvates oli lennuk kukkunud kuhugi teisele poole mäestikku päikesest 
kõrvetatud ja orgudest lõhestatud lagendikule. Ta oli mõne aja eest tulnud üle 
sellesama lagendiku ning teadis, oma kogemuste põhjal, et keegi temast nõrgem sealt 
eluga ei pääse. Isegi tema oli olnud suures hädaohus. Ahvinimesele tulid meelde keset 
kõrbet päikese käes pleekivad luud, mille omanik oli kord olnud julge sõdur ja 
maadeuurija. Samas orus, milles luukere kollendas, oli ka Tarzani elu ohus olnud. 

Võib-olla on kehaliselt nõrk inglane ja noor neiu kukkunud samasse surmalõksu. 
Võimalik, et nad said juba kukkudes surma. See paistis väga tõenäoline olevat. Kuid 
nad võisid siiski surmast ja suurema- » test vigastustest pääseda ning praegu 
veepuudust kannatada. Tarzanil küpses mõte appi rutata ja päästa, kui nad veel elus 
on. 

Vaevalt oli ahvinimene kilomeetri-poolteist mööda kitsast loomarada edasi läinud, 
kui kuulis eespool lähenevaid samme. Tulija oli mingi loom, kes jooksis väga kiiresti. 


Varsti nägi Tarzan, et vastu tuli Bara, kes kellegi eest põgenes. Sel silmapilgul tuli 
ahvinimesele meelde, et see, kes kiiresti rändab, ei kannata nälga, ning ta otsustas 
põdra tuleku oma kasuks ära tarvitada. Nii loomalik, kui ainult kõhunõuete pärast 
tähtsa ülesande juurest kõrvale kalduda, oli see džunglis siiski hädatarvilik. Inglise 
džentelmen, kes oli liikvel humaanseltel ajenditel, muutus sel hetkel džunglikiskjaks, 
kes murrab maha kaitsetu looma, et oma kõhtu täita. Tarzan kadus kiiresti tee kõrval 
kasvavate põõsaste taha. 

Juba tuligi Bara, kes oli lõvi ja pantri eest põgenema pääsenud. Põder oli väga 
ehmunud ja jooksis kiiresti. Sellest tuligi, et ta oli ettevaatamatu. Korraga ilmus 
põõsaste tagant pruun hiiglane ning tugevad käed haarasid looma kaelast ja teravad 
hambad vajusid ta turja. 

Võitlus oli lühike. Kui see oli lõppenud, asetas Tarzan suurte ahvide moodi jala 
põdra elutule kehale, tõstis näo taeva poole ja laskis kuuldavale metsiku võiduhüüu. 

Vaevalt oli ta hüüdnud, kui džunglist kajas justkui vastuseks lõvi kohutav möire. 
Tarzan kuulas seda ja tema terav kõrv tundis kohe, et see polnud vabaduses viibiva 
lõvi uhke möire. Kõik džungliasukad nagu inimesedki on uudishimulikud ja 
ahvinimene, kes seisab loomariigi ja inimühiskonna vahel, ei olnud selles suhtes 
erand. Tema uudishimu kannustas eriti Numa, tema igavese vaenlase imelik hääl. 
Tarzan otsustas lõvi üles otsida ja vaadata, mis temaga on juhtunud. Ahvinimene 

heitis põdrakorjuse õlale, tõusis puude alumistele okstele ja hakkas kiirustama 
sinnapoole, kust Numa karjatus oli kostnud. 

Lähenedes oli lõvi tige urisemine selgemalt kuulda. Natukese aja pärast jõudis 
Tarzan vamabode kaevatud sügava auguni, milles urises lõvi. Kuid missugune lõvi! 
Tarzan oli näinud paiju lõvisid, aga mitte kunagi nii uhket kõrbekuningat. See oli 
noor, suur, tugev ja tiheda lakaga, mis lehvis majesteetlikult. Ahvinimesele torkas 
eriti silma lõvi värv. See ei olnud kollakaspruun, nagu tavaliselt, vaid tumepruun, pea- 
aegu must. Tarzan ei olnud veel kordagi oma elus musta lõvi näinud. 

Ta tahtis oma põlisvaenlast juba narritama hakata, kuid looma suursugusus takistas 
teda seda tegemast. Jumalik loom! See oli tõesti isend, keda võis loomade kuningaks 
pidada Numa hääles ei olnud hirmu ega kartust, kuigi ta oli vangi sattunud, küll aga 
piiramatut viha ja ähvardust. 

Tarzan astus augule kõige lähemal olevatele puuokstele ning vaatas lõvi. Numa oli 
ahvinimese vaenlane, kuid mustad gomanganid olid seda veel rohkem. Mõni neegrite 
suguharu oli Tarzani hea ja ustav sõber, kuid suurem osa neist olid vaenulikud. Eriti 
vastikud olid talle va-mabod. Nende vastu ei tundnud Tarzan vähimatki halastust. 
Võib-olla tuli see sellest, et Numa ja vamabode suguharu sõid inimliha. See on tegu, 
mis ei sobi isegi korralikule lõvile. 

Numa vaatas teda puuoksalt seiravat meest. Hetke vaatasid nad teineteisele silma. 
Siis näis lõvi haistvat Tarzani õlal rippuvat põtra. August kuuldus madalat paluvat 
näugumist. 

Tarzan muigas. See näugumine oli talle nagu inimese hääl, mis ütles: ,, Mul on nälg, 
rohkem kui nälg. Ma nälgin." Ahvinimene vaatas alla, muheles ning asetas 
põdrakorjuse puuoksale. Tarzan lõikas isalt päritud jahinoaga põdra tagumise kintsu 
enda jaoks. Noa ära pannud, asus ta värsket, veel auravat liha sööma. 

Lõvi jälgis meest ja näugus jälle, seekord veel paluvamalt. Ahvide Tarzan raputas 
pead. Teda tüütas Numa mangumine. Pooleldi vihas-tunult viskas ta põdrakorjuse alla 
auku. 

»»Vanaeit," pomises ta endamisi. ,,Tarzanist on saanud vana nõrk naisterahvas. 
Varsti hakkab ta nutma seepärast, et on tapnud Bara. Ta ei märka näljases Numas oma 


vaenlast. Tarzani süda on tsivilisatsiooni nõrkade olevustega kokku puutudes haledaks 
muutunud.” Ja ta naeratas siiski. Ei tasunud olla enda peale pahane seepärast, et oli 
heatahtlikele tunnetele järele andnud. 

Ta hakkas uuesti endale jäetud liha sööma. Mis all augus juhtus, ei jäänud tal samuti 
tähele panemata. Ta nägi, millise isuga lõvi liha kallale asus, ja kuulis, kuidas noore 
põdra poolpehmed luud kiskja tugevate kihvade vahel raksudes purunesid. Uhke oli 
see loom seal all. Kavalalt oli ehitatud lõks, kulm ta oli sattunud. 

See oli tavaline süvend, mida mustad lõvide püüdmiseks kasutavad, kuid serva 
ülaossa olid torgatud teravate otstega toikad. Iga kord, kui lõvi katsus üles hüpata, 
põrkas ta vastu teravaid pulki ja langes valuoietega augu põhja. 

- Tarzanile näis püünise ehitust silmas pidades, et mustad tahtsid lõvi elusalt kätte 
saada. Milleks? Nad elasid liiga kaugel kohtadest, kus võib kohata elusate lõvide 
ostjaid. Jäi ainult uskuda, et mustad kavatsesid näljutada lõvi surnuks ning nautida 
looma piinu. 

Tarzan oli lõvi söötnud. Kuid mis kasu on sellest, kui ta jätab Numa mustanahaliste 
metslaste kätte? Tal tärkas mõte, et neegritele võib kõige rohkem kahju teha lõvi 
vabastamisega. Seda küll, aga kuidas? Tõkke oli augu äärel nii hõredalt, et kui ta neist 
paar ära võtab, saab loom üles hüpata. Kuid kes arvab, et august väijapääsenud lõvi 
oma päästjale kallale ei karga. Tarzan ei kartnud lõvi, ta oli ainult ettevaatlik. 
Džunglielu õpetab kõigile ettevaatlikkust. Ahvinimene harilikult ei otsinud võitlust 
lõvide ja teiste kiskjatega. Ta võitles nendega ainult siis, kui muud üle ei jäänud. 
Praegu polnud mingit põhjust vastasega rinda pista. Must lõvi all augus ei olnud talle 
midagi teinud ja pealegi oli see loom uhkeim omataoliste hulgas. End asjata hädaohtu 
asetada oli Tarzani meelest niisama hukkamõistetav kui hädahetkel põgeneda või oma 
kohusest taganeda. Siiski'tuleb Numa päästa ja päästa nii, et ta ise hädaohtu ei satu. 

Otsus oli langetatud. Ahvinimene teadis, et lõvil on lihaga tegemist veel mõni 
minut, mida ta peab kiiresti ära kasutama. Tarzan laskus puu otsast maha, kuid ei 
unustanud, et parajasti sööv lõvi on kõige kahtlustavam ja tigedam loom. 

Inimene astus augu äärele ja uuris maa sisse löödud roikaid. Teda pani imestama, et 
lõvi ei lasknud mehe lähenemisest end ärritada. Tarzan leidis, et pulgad polegi väga 
kõvasti maa sisse taotud. Ta liigutas ühe pulga lahti ja asus teise kallale, kuid ei 
eemaldanud kumbagi. Numa tõstis pead ning kahtlustas, kas inimesel ei ole plaanis 
tema vabadust veelgi rohkem piirata. 

Kui pulgad olid peaaegu lahti kangutatud, sidus Tarzan nende külge nööri ja ronis 
tagasi puu otsa. Nähes meest lahkuvat, Numa rahunes ja asus uuesti liha kallale. 
Ahvinimene astus paarile tugevale oksale, toetas selja vastu puutüve ning tõmbas 
nööri pingule. Numa vaatas üles, nägi inimest puu otsas, pikkamisi maa seest 
väljatõmmatavaid ja üles liikuvaid roikaid. 

Numa sai aru, et talle on avanenud tee vabadusse. Võib-olla sai ta aru, et 
pruuninahaline olend oli meelega pulgad tema teelt kõrvaldanud. Võimalust 
vabadusse pääseda loom kasutamata ei kavatsenud jätta. Numa kahmas hammaste 
vahele, mis põdrast veel järel oli, ning tegi julge hüppe. Minut hiljem kadus ta 
džunglisse. Ka Tarzan lahkus sündmuskohalt. 

Jäljed ja nende lõhn maas ja puuokstel olid ahvinimesele nagu lahtine raamat. 
Tarzan võis jälitada, keda tahtis ja millal soovis. Kuid praegu oli asi teistsugune. 
Aeroplaan ei olnud jätnud jälgi. Mis kasu on arenenud nägemisest, teravast 
kuulmisest ja peenest haistmisest, osavusest ja harjumusest džunglis elada, kui jälitad 
lindu, kes on lennanud kõrgelt üle pea jälgegi jätmata? 


Tarzan võis appi võtta ainult arenenud suunamääramisvõime. Kuhupoole lennuk oli 
lennanud, seda ahvinimene teadis, kuid koht, kuhu see kukkus, võis olla kaugemal, 
kui ta arvas. Kaugust pole kerge määrata. Selge oli ainult see, et lennuk oli kukkunud 
mäestiku taha. Kui lennukis olnud on raskesti vigastatud või surma saanud, läheb 
otsijal hulk aega, enne kui ta nad kõrbest teisel pool mägesid üles leiab. 

Jäi üle minna otse edasi nii kaua, kuni otsija jõuab kohta, kus lennuk alla kukkus, ja 
siis käia ringi mööda, kuni õnnetuse ohvrid käes. 

Enne mägedesse jõudmist tappis Tarzan orus mitu looma ja peitis liha ära. Toitu oli 
vaja nii talle endale kui ka oma kaitsealustele. Kahjuks polnud ahvinimesel võimalik 
vett teisele poole mägesid valmis viia Kõige kõrgema mäe otsast jälgis ta enda ees 
laiuvat kõrbet. See oli surnud. Siin ja seal läbistasid lagendikku sügavad orud. Need 
olid kõrbe kõige hädaohtlikumad kohad. Lagendikult ei kostnud mingit häält. 

Tarzan oli juba kaks päeva otsinud lennukit ja neid, keda ta oma hoolealusteks 
pidas. Liha oli ta peitnud mitmesse kohta suurte kivi-hunnikute alla. Ahvinimene 
ületas esimese oru, kus ta tegi suure tiiru. Ta ei näinud mitte kusagil ühtki elusolendit. 
Igal pool valitses toone-lavaikus. Ta karjus kogu kõrist, kuid keegi ei vastanud. 
Õudne vaikus ainult kinnitas tema halbu eelaimusi. 

Teise päeva õhtupoolikul jõudis Tarzan orgu, kus oli ise kunagi vaevelnud. 
Lennukit ja sellel olnud isikuid ta ei leidnud. Õhtu eel jõudis ta paika, kus pleekisid 
kauge mineviku rändaja luud-. 

Suur röövlind raipesööja Ska oli meest märganud. Lind laskus allapoole. ,,Seekord 
mitte, Ska," karjus ahvinimene linnule, ,,sest seekord on tegemist Tarzaniga. Eelmine 
kord puutusid sa kokku olevusega, kes oli ainult Tarzani luukere, valge ahvi vare, 
kuid kaotasid siiski sina. Ära raiska aega Ahvide Tarzani peale, kes on täie jõu ja 
tervise juures,” Kuid sellest hoolimata tiirutas Ska otse Tarzani pea kohal. Pruun 
hiiglane tundis, et Ska kuulutaks nagu surma ette. Õudust lisas haua-vaikus. ,,Ska 
teab," pomises Tarzan, ,,Ska teab paremini.” Siis ta vihastus, võttis maast kivi ja 
viskas sellega õhus tiirutavat lindu. 

Tarzan laskus sügavasse orgu. Juhuslikult läks ta alla samast kohast, kust ta mõni 
nädal tagasi üles oli roninud. Selles kohas oli ta leidnud mineviku rändaja ja arvas 
samas oma surma leidvat 

Ta vaatas uuesti luukeret. Aastasadu päikese käes pleekinud luud meenutasid 
vägevat sõdurit ja julget rändajat, kes oli pidanud siin elu 

jätma. Tarzanit kurvastas tundmatu juhuseotsija saatus. Kuid äkki kuulis ta pauku, 
mis teda mõtetest äratas. Lask kajas vastu orunõlvadelt... 


XV. Salapärased jäljed 


Kui Briti lennuk, mida juhtis leitnant Harold Percy Smith-Oldvick, metsa ja mägede 
kohale tõusis, tundis kaassõitja Bertha Kircher midagi oma kurku pigistavat. Ta 
katsus seda alla neelata, kuid see ei läinud korda. Berthale näis kõik nagu unes. Ta oli 
maha jätnud džung-likoledused, kuid sinna oli ta jätnud ka midagi muud: 
omasugustest erineva olendi, kes oli saatuse tahtel tema ellu tunginud ja teda suuresti 
huvitas. 

Naise ees juhikohal istus Inglise ohvitser, džentelmen, kes teda pööraselt armastas. 
Hoolimata hädaohtlikust olukorrast, millest nad pooleldi pääsenud olid, julges ta siiski 
mõelda metslase poeale, kes oli neid põgenema aidanud. Kas polnud see lihtne 
tänamatus? 


Kõhklustes vaevleva Bertha Kircheriga võrreldes oli leitnant Smith-Oldvick justkui 
seitsmendas taevas. Ta istus jälle lennukis, oli teel oma kaaslaste hulka ja 
teenistuskohustuste juurde. Kõige rohkem rõõmustas teda see, et kaasas on naine, 
keda ta armastab. Kuid tõrvatilk mee-tünnis oli Tarzani hoiatus, et ilus olevus on 
sakslane ja Saksa spioon. See tõi noore leitnandi pilvedest alla ja viis meeleolu nulli. 
Ta kahtles vahel ahvinimese sõnade õigsuses. Ta pidas Tarzanit aeg-ajalt valelikuks 
inimeseks, kes laimab teist oma huvides. Leitnant Smith-Oldvick oli nagu poolitanud: 
ühelt poolt surus peale ausus ja ohvitseri vanne, teiselt poolt armastus, millele ta ei 
osanud piire seada. Kohustus ja tan-netetulv sõdisid temas teineteisega. Kui see naine 
on tõesti Saksa spioon, siis tasutakse talle nagu salakuulajale ikka ja temal, Inglise oh- 
vitseril, pole võimalik teda abistada ega kaitsta. 

Noormees rahustas end ikka ja jälle oletusega, et naine pole spioon ja Tarzan oli 
valetanud. Kui Tarzan polnudki valetanud, siis oli ta vähemalt eksinud. Seda mõeldes 
manas ta silme ette selja taga istuva ilusa neiu kuju, talle viimastel päevadel nii 
armsaks saanud pehmed näojooned ning unustas, et tema kaaslane on vaenlaste 
hulgast. 

Lennuki mootor töötas korralikult. Juht viibis sügavais mõtteis. Kõrgel taevas ei 
olnud midagi, mis oleks edasilendu takistanud. All laius ürgmets, mis vaheldus hiljem 
mägede ja orgudest lõhestatud kõrbe-alaga. Need orud on muidugi ammu kuivanud 
jõed, mõtles lendur ja suunas pilgu kaugusse. 

Raipesööja Ska, kes kõrgustes tiirles, nägi üle lagendikku piirava mäestiku suurt 
lindu kiiresti lähenemas. Olles ise peaaegu pilvedes, 

märkas linnu terav pilk siiski kahtlast tulijat. Uudishimulik nagu džungliasukadki, 
laskus Ska kiiresti. 

Ska oli millegipärast jõudnud liiga madalale. Tal oli vaja tõusta kõrgemale, et olla 
otse tulija ees. Lind tõusis jälle, kuid ei osanud ära arvata tundmatu tulija kiirust. Üks 
propellerilaba tabas Skad. 

See väike vahejuhtum tekitas palju tõsiseid tagajärgi. Esimene oli õhus tiirlevad 
luud, liha ja suled, mis hakkasid pikkamisi allapoole kukkuma. Näis, nagu oleks Ska 
välja paisatud mingisugusest veskist, mis linnu peaaegu algosakesteks jahvatas. Teine 
oli see, et propellerist lendas kild kuiva-kuusepuud linnule järele. Kolmandat oli 
märganud kümnete miilide tagant ka Tarzan: lennuk oli hakanud kõrgust kaotama. 
Seda põhjustas ühe propellerikillu löök vastu lenduri otsaesist. Löök oli nii tugev, et 
leitnant Smith-Oldvick kaotas teadvuse. 

Lennuk värises, mootor seiskus ja kukkus kiiresti tuhandeid jalgu alla. Lendur oli 
ainult silmapilguks minestanud, kuid see sai saatuslikuks. Kui ta teadvusele tuli, sai ta 
aru, et mootor enam ei käinud ja edasilennu asemel lähenesid nad hoopis maale. Katse 
korralikult maanduda näis lootusetu. Lendur märkas all sügavat orgu ja selle põhjas 
laiemat liivariba. Ta otsustas lennumasina sinna tüürida. 

Hädamaandumine ei õnnestunud kuigi hästi, sest lennuk sai kitsas orus tugevasti 
kannatada. Õnneks jäid mõlemad lennumasinas olnud siiski terveks. Nüüd tõusetus 
küsimus, kas on võimalik lennukit parandada ja sellega õhku tõusta. Leitnant Smith- 
Oldvick arvas masina peagi korda,saavat ja edasilendamise võimaliku olevat. Minna 
jalgsi läbi kõrbe vee ja toiduta oleks olnud võimatu. Tagapool oli org, kus neid 
oleksid ohustanud igasugused kiskjad ja metsikud pärismaalased. 

Kui lennuk seisma jäi, vaatas leitnant selja taha, et näha, kuidas mõjus järsk 
maandumine neiule. Bertha oli kahvatunud, kuid naeratas siiski. Mõni sekund 
vaatasid nad vaikides teineteisele otsa. 

»Kas meie sõit ongi lõppenud?" küsis neiu. 


Inglane raputas pead: ,,See on selle sõidu esimese osa lõpp küll.” 

»Teei saa ju lennukit enam sõidukorda," ütles neiu kurvalt. 

»Kui rikked on suured, siis mitte. Kuid ma loodan, et need nii suured ei ole ja mul 
läheb korda need parandada," vastas lendur lootust äratava häälega. ,, Igatahes tuleb 
kohe järele" vaadata. Usun, et hädapärase remondi järel saame edasi lennata. Tanga 
raudtee on siit liiga kaugel, et jõuda selleni jalgsi.” 

»Jah, jalgsi me küll siit kuigi kaugele ei lähe,” ütles neiu lootusetult. ,. Ilma 
relvadeta, nagu me praegu oleme, ei läbi me isegi väikest osa sellest teekonnast.” 

»Me ei ole päris relvita," ütles leitnant, ,,sest minul on veel tagavarapüstol, mida 
need mustad õnneks ei märganud." Ta võttis istme alt kastist välja automaatpüstoli. 

118 

Bertha Kircher naeris heledalt ja kõvasti, kuid hääles oli tunda ka hüsteeriat. ,,See 
on mänguasi. Sellest pole mingit kasu. Kui saadki mõnele kiskjale pihta, võid sellega 
looma ainult vihale ajada.” 

Smith-Oldvick näis olevat nagu taevast kukkunud. ,,See on siiski laskeriist," vaidles 
ta naisele vastu. ,,Ma võin sellega väga kergesti inimese tappa.” 

«Tingimata juhul, kui pihta saate,” ironiseeris neiu, ,.ja kui see riistapuu äkki 
streikima ei hakka. Tõtt öeldes, mul pole automaatidesse erilist usku. Olen neid ka ise 
kasutanud ja tean, mida räägin.” 

Jah, muidugi," ütles leitnant pisendatud optimismiga hääles. ,,Kiir-tulistav vintpüss, 
eriti veel suurekaliihriline, oleks soovitavam, kuid me pole tulnud ju elevandijahile.” 
Bertha sai aru, et tema sõnad olid kaaslast haavanud. Tal oli kahju, sest teadis, et 
noor lendur teeb tema kaitsmiseks kõik, mis võimalik. Ei olnud ohvitser süüdi, et ta 

oli. džunglisse saadetud selliste mänguriistadega. Mees sai sellest ka ise aru ning 
näitas püstolit ainult neiu lohutamiseks. 

»Palun vabandust,” ütles neiu tõsiselt. ,,Ma ei tahtnud teid solvata. See õnnetu 
maandumine paistab mulle närvidele käinud olevat. Seni olen kõik õnnetused 
nurisemata ära kannatanud. Kuigi olen valmis andma isamaa eest oma elu, ei olnud 
mul aimu, et surmavalud peavad kestma nii kaua — olen juba nädalate viisi 
surmasuus.” 

»Mida te sellega tahate öelda," küsis noormees ärritatult. ,,Teil pole midagi häda!" 

»» Oh, mitte seda,” vastas neiu. ,,Ma tahtsin öelda, et sellest hetkest peale, kui must 
seersant Usanga ja tema mehed tapsid oma ohvitserid ja võtsid mind vangi ning tõid 
sisemaale, näib mu surmaotsus olevat langetatud. Mõnikord on mulle tundunud, et 
otsust on pehmendatud, ja vahel olen arvanud, et mulle on täielikult armu antud, kuid 
tean, et ma ei jõua enam kunagi tagasi tsiviliseeritud ilma. Isamaa heaks olen andnud 
selle vähese, mis mul anda oli, ja nüüd võin surra, teades, et olen teinud kõik, mis oli 
võimalik. Kõik, mis ma praegu soovin, on see, et surmaotsus viidaks täide võimalikult 
kiiresti. Ma ei taha elada kauem piina ja alalise ähvarduse all. Isegi kehaline valu on 
parem sellest hingepiinast, mida mul on tulnud viimasel ajal taluda. Ma ei kahtle, et 
teie peate mind julgeks naiseks, kuid pean tunnistama, et olen tundnud piiritut hirmu. 
Kiskjate karjuminegi pimedatel öödel on täitnud mind hirmuga, mis on tundunud 
lausa kehalise valuna Ma olen tundnud, kuidas inimsööjate kiskjate kihvad mind 
rebivad ja tugevad hambad mu luid ragistavad — see tunne on olnud nii reaalne, et 
ma olen selle mõju all kõik surmavalud mitu korda läbi elanud. Kahtlen, kas teie seda 
mõistate — mehed on naistest ju nii erinevad.”. 

Jah," vastas noor lendur, ,,usun, et saan sellest tundmusest siiski aru, ja just seetõttu 
austan teid veelgi rohkem. Teie olete kõike kangelaslikult 

talunud. Julgust pole seal, kus ei ole hirmu. Laps võib minna lõvipuuri, kuid mees, 
kes teda sealt päästa tahab, peab olema haruldaselt julge.” 

» Tänan teid nende sõnade eest,” lausus neiu, ,,kuid ma pole sugugi julge inimene. 
Mui on tõesti häbi, et rääkisin ainult oma muredest ning unustasin teie omad täiesti. 
Ma katsun oma tundmustest jagu saada, mis tuleb kasuks meile mõlemale. Ma aitan 
teid niipalju, kui suudan, teie aga öelge, mis ma pean tegema” 

»» Kõigepealt on vaja välja selgitada rikete suurus ja vaadata, mida saame lennuki 
kordaseadmiseks teha.” 

Kaks päeva askeldas leitnant Smith-Oldvick lennuki kallal ja teadis kogu aeg, et 
teeb asjatut tööd. Teise päeva õhtul ütles ta seda ka neiule. 

»»Ma teadsin seda," vastas Bertha Kircher, ,,kuid mul oli nähtavasti sama tunne kui 
teilgi. Mulle näib, et minna tagasi sinna paradiislikku orgu, kust tulime, on niisama 
võimatu, nagu katse jõuda jalgsi idarannikule. Te teate ise ka, et jalgsi ei jõua me 
kunagi Tanga raudteeni. Me sureme janusse ja nälga enne, kui oleme läbinud pooltki 
teekonnast. Minna tagasi džunglisse tähendab minna samuti surma, aga teist- 
sugusesse. Saatus on meie vastu.” 

»Kas peame siis siin istuma ja surma ootama?" küsis leitnant. 

»Ei,” kõlas naise vastus. ,,Ma ei anna kunagi niimoodi surmale alla. Ma tahtsin 
ainult öelda, et edasi minna on võimatu, tagasi minna tähendaks ka surma ja meil jääb 
vaid üks võimalus: otsida kolmas pääsetee. Siin metsikus kõrbes peab olema kusagil 
vett ja seda on kõige tõenäolisem leida siis, kui orgupidi allapoole läheme. Meil on 
veel vett ja toitu, et mõni aeg teekonda jätkata. Paari päeva jooksul leiame kindlasti 
mõne allika, aga võib—olla ka koha, kus on piisavalt toiduks kõl-bavaid loomi. Ma 
tean, et lõuna pool on niisugune koht. Kui Usanga viis mind kaasa vamabode maale, 
läksime kõrbest lõunasse ning seal nägin ma küllalt toitu ja metsloomi. Selles 
paradiislikus orus, kus elavad vamabod, näis olevat hulk kiskjaid. Ma arvan, et kui 
suudame jõuda lõunas olevasse džunglisse, leiame seal nii toitu kui vett ning võiksime 
sealtkaudu ka rannikule põgeneda” 

Mees raputas pead. Ettepanek näis talle võimatu ja ta ütles lootusetult: ,,Võime ju 
proovida, sest siia ma küll surma ootama ei jääks." 

Smith-Oldvick nõjatus lennuki vastu ja vaatas tülpinult maha. Neiu aga oli 
suunanud pilgu lõunasse, sest seal oli tema arvates pääsetee... Korraga puudutas ta 
leitnandi kätt. 

» Vaadake!" sosistas ta lendurile. 

Mees tõstis pilgu ning nägi seal, kuhu neiu oli osutanud, suurt lõvi, kes parajasti 
käänaku tagant nähtavale ilmus. 

»» Hm," ümises mees. ,,Neid kuradeid on nähtavasti igal pool.” 

Jah, aga nad ei lähe kaugele vee asukohast. Kas teate seda?" küsis neiu. 

» Arvatavasti mitte," kõlas vastus. ,,Lõvi pole ju neid loomi, kes suudab kaua janu 
taluda.” 

»»Siis on ta meie lootuste ettekuulutaja, eks?" ütles Bertha lootusrikkalt. 

Mees naeris sapiselt: ,,Tõesti väga ilus väike lootuste ettekuulutaja, päris kevade 
nägu, kes toob suve.” 

Neiu vaatas imestunult noormeest: ,,Ärge olge ometi rumal. Minugipärast võite 
naerda, kuid see lõvi sisendab lootusi." 

» Teil on nähtavasti ühised tundmused, sest kahtlemata on ka lõvil meie suhtes omad 
lootused. Jah, ühised soovid ja ühesugused lootused, kuid ma oleksin praegu parema 
meelega lõvi, aga mitte lõvi õhtusöök.” 


Loom oli vahepeal nähtavasti selgusele jõudnud, milliste olenditega tal tegemist on, 
ning lähenes aeglaselt 

» Tulge ruttu, ronime lennukisse," kutsus mees. 

Silmapilk hiljem istusid mõlemad lennukis ning jälgisid lähenevat looma. 

»Kas ta siia meieni ei pääse?" küsis neiu. 

»Arvan, et e1,” vastas mees. 

»Kas olete selles kindel?" küsis neiu kahtlevalt. 

»Kindel ma enam pole,” lausus mees ning haaras püstoli järele. 

Jumala nimel! Ärge laske teda sellest mänguriistast. Võib juhtuda, et ainult haavate 
looma," hüüdis naine. 

»Ma ei kavatsegi seda põrgulist sihtida, aga pauguga ehmataks teda küll. Ehk pistab 
põgenema. Kas te pole märganud, et lõvitaltsutajail on mängurevolvrid, milles on 
kuulideta padrunid. Nende mänguriistade ja lihtsa köögitooli abil allutavad nad kõige 
suuremadki kiskjad. Isegi kõige tigedam inimesesööja ei julge neile vastu hakata,” 
lohutas mees oma kaaslast. 

»Kuid teil pole ju lihtsat köögitooli,” tuletas neiu noorele lendurile tõsiasja meelde. 
»Kahjuks jah," vasta,s lendur, ,,sest valitsus on, nagu ikka, rumalasti talitanud. Ma 
olen juba ammu rääkinud, et sõjaministeerium peaks kõik Tema Majesteedi lennukid 

köögitoolidega varustama.” 

Jutuajamine oli muutunud vestluskaaslaste seisukorrale mittevastavaks. See oli nagu 
ajaviitelobisemine seltskonnas, kus parajasti teed juuakse. 

Numa aga sammus edasi. Ta näis olevat rohkem uudishimulik kui vaenulik. 
Lennuki juures jäi ta seisma ja vaatas üles. 

Jumalik loom," hüüdis leitnant. 

»Ma pole ka elus ilusamat looma näinud," vastas neiu. Ja vaadake tema värvi — 
peaaegu must lakk ja selg! See on tõesti haruldane loom!" 

Noore mehe ülistussõnad nähtavasti ei meeldinud kõrbekuningale. Selle laup 
tõmbus kipra, silmad leegitsesid ja-punaste mokkade vahelt paljastusid hiigelkihvad. 
Kohutavat pilti saatis tige urin. Lõvi asetas hiigelkäpad vastu lennukit, kuid samal ajal 
kõlas pauk Smith-Oldvic-ki püstolist. Selle asemel, et paugust kohutatuna põgeneda, 
tormas urisev Numa ennenägematu paugutaja poole. 

Seda nähes hüppas leitnant lennukiistmelt tiivale ning käskis neiul sama teha. See 
näis naisele võimatu ning võimatu oli ka lennukist maapinnale laskuda. Jäi ainult üle 
ronida ülemistele tiibadele. 

Lõvi, kes ei teadnud lennuki saladusi, oli jõudnud juba lenduri istekohale ning 
vahtis sealt kiiresti ülespoole ronivat naist. Nähtavasti oli kiskja lennukisse ronides 
ilmutanud endalegi ootamatut julgust ning jättis sellepärast Bertha Kircheri esialgu 
rahule. Samuti paistis lennukisse jõudmine looma sedavõrd rahuldanud olevat, et ta ei 
katsunudki lähedal olevat leitnanti rünnata. Vahepeal oli neiu jõudnud ülemisele 
tiivale ja tundis ennast seal kaunis kindlalt. Ta soovitas ka leitnandil ülemisele tiivale 
ronida. 

Sel ajal ilmus käänaku tagant nähtavale Tarzan, kes oli püstolilasu peale sammud 
sinnapoole seadnud. Neiu jälgis ülemisele tiivale ronivat leitnanti ning kumbki ei 
märganud Tarzani tulekut. 

Numa nägi tulijat esimesena. Ta hakkas tigedalt urisema. See sundis ka tiival 
kükitajaid ümberringi vaatama. Nad nägid rahulikult lennuki poole sammuvat pruuni 
meest, nende endist kaitsjat. Neiu ei uskunud oma silmi. Selle metsiku olevuse 
ilmumine viimasel silmapilgul, kui häda kõige suurem, oli päästnud mitu korda naise 


elu. Päästja saabumine oli seekord lausa võimatu ning neiu suutis selle peale vaid tasa 
kosta: Jumal tänatud!" 

Lennukitiival viibijad ehmusid, kui lõvi hüppas maha ning läks urisedes ja kihvu 
paljastades Tarzani poole. Ahvinimene sammus põgenemise asemel rahulikult 
loomale vastu, lühikese varrega tugev oda käes. Tarzan tundis lõvis ära isendi, kelle ta 
paari päeva eest vamabode lõksust oli päästnud. Numa lähenes Tarzanilegi mitte 
niivõrd vaenust kuivõrd uudishimust, millest aga Bertha Kircheril ega leitnant Smith- 
Oldvickil aimugi polnud. Tarzan lootis, et kiskjal on siiski natuke tänutunnet hea eest, 
mis ta loomale on pakkunud. 

Et see tõesti nii oli, selgus varsti. Elu oli ahvinimesele õpetanud, et džungliloomad 
unustavad tihti heateod, kuid vahel mäletavad osaks saanud heatahtlikkust aastaid 
ning tunnevad end tänuvõlglastena. Kord, eriti erakorralistes oludes haistetud lõhn 
jääb kiskjatele kõige paremini meelde ning see Numa oli Tarzani lõhna juba tundnud. 

Igas anglosaksis on paras annus juhuseotsija verd. Tarzanis oli seda tavalisest 
rohkemgi. Praegu polnud ta üksnes Ahvide Tarzan, vaid rohkem — ta oli lord 
Greystoke, kes sammus muheldes lõvile vastu, et teada saada, millist tänutunnet loom 
tema suhtes üles näitab. 

Smith-Oldvick ja neiu vaatasid hirmuga kahe olendi lähenemist teineteisele. Noor 
leitnant vandus pominal ja pigistas püstolipära. Neiu omakorda hoidis pead käte vahel 
ja vaatas tarretunud pilgul all toimuvat. Ta hindas ahvinimese võimeid, ta oli näinud 
teda võitluses pantriga, kuid siiski sõltus ju kõik väledusest, kavalusest ja õnnest. 
Kõigi kolme olemasolu korral on võit mehe poolel. 

Bertha Kircher nägi, kuidas mees ja lõvi jäid järsku teineteisest mõne sammu 
kaugusel seisma. Ta nägi, kuidas lõvi vehkis sabaga, ja kuulis urisemist. Loomulikult 
ei mõistnud neiu lõvi häält ja liigutusi. 

Neiule näis mehe võitlus lõviga möödapääsmatu. Ahvide Tarzan oli tema 
imestuseks liiga rahulik. Mis aga veelgi imelikum: lõvi lähenes taas pikkamisi mehele 
ja torkas nina tema sääre vastu. Neiu surus käed silmadele ning ohkas, ta ei tahtnud 
vaadata, kuidas lõvi selle jumaldatud olendi maha murrab. Ta ootas kärsitult — hetk 
tundus iga-vikupikk —, kuid kuulda ei olnud midagi. Ta vaatas uuesti alla. Neiu 
kuulis enda kõrval leitnanti imestusega lausuvat: ,,Pagana pihta! Kujutage seda ette!" 

Bertha Kircher nägi, kuidas Numa hõõrus oma pead mehe vastu ning Tarzan 
patsutas lõvi. 

Imekspandavaid sõprussidemeid tekib tihti loomade vahel, kuid väga harva inimeste 
ja inimsööjate kiskjate vahel. Põhjus näib olevat kartus, mida inimene tunneb 
murdjate vastu. Nüüd aga oli üks neist harvadest juhtumitest aset leidnud: metsiku 
mehe ja metsiku lõvi vahel oli tärganud sõprus. Seda oli võimaldanud ahvinimese 
kartmatus. 

Kui Tarzan silmapilk hiljem lennuki poole sammus, järgnes Numa talle nagu koer. 
Kui ahvinimene lennuki juures seisma jäi, seisatas ka lõvi tema taga. Mõlemad tulijad 
vaatasid lennuki tiival istujate poole. 

»»Ma olin kaotanud juba kõik lootused teid leida, kuid nüüd näen, et olen jõudnud 
kohale just viimasel silmapilgul,” ütles Tarzan. 

»Kuidas te teada saite, et hädas oleme?” küsis ohvitser. 

»Lennuki allakukkumisest," vastas ahvinimene. ,,Pärast teie lahkumist lagendikult 
tõusin puu latva ja jälgisin lendu. Muidugi sain teada ainult suuna, mitte kauguse. 
Nüüd näen, et tulite alla palju kaugemal lõunas, kui oskasin ette kujutada. Seepärast 
otsisingi teid põhja poolt. Tahtsin juba tagasi pöörduda, kuid kuulsin püstolipauku ja 
tulin vaatama. Kas lennukit on võimatu uuesti lennukorda seada?” 


»Täiesti võimatu,” vastas Smith-Oldvick. 

»Kui nii, mida siis ette võtta kavatsete? Ja kuidas ma teile abiks saaksin olla?" küsis 
ahvinimene ja vaatas neiu poole. 

«Tahaksime rannikule minna, kuid see paistab võimatu olevat," vastas neiu. 

»Ma mõtlesin ka algul nii, kuid nüüd arvan teisiti,” ütles Tarzan. ,,Seal, kus on lõvi, 
peab leiduma ka vett. Sain paari päeva eest juhuslikult kokku selle lõviga vamabode 
maal ja päästsin ta püünisest. Et ta nüüd siia on jõudnud, peab tal olema teada teine 
tee. Vähemalt ei näinud ma siia tulles ühtki looma, teerada ega haistnud jälge, mis 
oleks loomade siiapoole liikumist kinnitanud. Pärast mägede ületamist pole ma 
näinud ega haistnud ühtki neljajalgset. Kustpoolt lõvi teie juurde tuli?” 

»Lõunast," vastas neiu. ,,Meie arvasime ka, et sealpool peaks vett olema." 

»» Otsime siis selle üles," ütles Tarzan. ,, Aga lõvi?..." küsis Smith-Oldvick. 

»Selles tuleb veel selgusele jõuda," vastas ahvinimene rahulikult. ,,Seda näeme alles 
siis, kui oma pelgupaigast alla tulete.” 

Ohvitser kehitas nõutult õlgu. Neiu pöördus leitnandi poole, et näha, millist mõju 
Tarzani ettepanek talle avaldas. Inglane oli näost kahvatunud, kuid sellest hoolimata 
ta naeratas ning laskus Tarzani ja lõvi juurde. 

Et noormees tõesti kartis, see ei jäänud neiulegi märkamata. Siiski ei pidanud ta 
meest araks, sest lõvi juurde minek nõuab suurt julgust. 

Numa, kes seisis ikka veel Tarzani kõrval, vaatas allatulijat ning urises ähvardavalt. 
Siis vaatas lõvi ahvinimesele otsa. Tarzan seisis rahulikult, sörmitses lõvi tihedat 
lakka ning rääkis talle midagi suurte ahvide keeles. Neiule ja noorele leitnandile 
tundusid sügavad kurgu-hääled õudsed ja ebainimlikud. Nad ei mõistnud neid sõnu ja 
mine tea, kas lõvigi neist aru sai. Numa oli vait ning kui Tarzan ja Smith-Oldvick 
edasi läksid, sammus lõvi neile rahulikult järele. 

»Mis te lõvile ütlesite?" küsis neiu ahvinimeselt. 

» Ütlesin talle, et olen Ahvide Tarzan, võimas jahimees, kiskjate tapja ja džunglilord 
ja teie olete mu sõbrad. Ma ei ole küll kindel, et kõik džunglikiskjad manganide, 
suurte ahvide keelt oskavad, aga tean, et väiksed ahvid Manud räägivad ka 
sedamoodi. Elevant Tantor saab küll aru kõigest, mis ma talle selles keeles räägin. 
Meie, džunglielanikud, oleme suured hooplejad. Meie jutt ja käitumine, kõik 
liigutused peavad vastasele kinnitama, et oleme džungüs kõige võimsamad ja tige- 
damad. Sellepärast uriseme vaenlase peale. Hoiatame neid, aga kui nad vahemaad ei 
hoia, kisume nad tükkideks. Võimalik, et Numa ei saanud mu sõnadest aru, kuid minu 
hääl ja käitumine andsid edasi selle, mida ma talle ütelda tahtsin. Nüüd võiksite teie, 
neiu, alla tulla ja olla esitletud minu uuele sõbrale.” 

Läks vaja julgust tulla alla ja saada tuttavaks kõrbekuningaga. Neiu kogus julguse 
kokku ja ronis alla. Kui naine teistele lähenes, paljastas Numa kihvad ja urises tasa. 

»Usun, etta ei tee teile midagi niikaua, kuni olen teie juures," ütles Tarzan. ,,Kõige 
parem, kui teete, nagu ei märkakski teda. Ärge minge tema lähedale ega näidake ka 
kartust. Katsuge alati olla kohas, kus ma jään teie ja lõvi vahele. Olen kindel, et Numa 
läheb varsti minema ja vaevalt me teda enam uuesti kohtame.” 

Tarzani ettepaneku kohaselt võttis Smith-Oldvick lennukist järelejäänud toidu- ja 
veetagavara ning jagas selle kolmeks kandamiks. Kolmik, must lõvi kannul, liikus 
mõõda sügavat orgu lõunasse. 

Ahvide Tarzanil oli kavatsus minna lõvi jälgi mööda lõuna poole, kus teadis 
kindlasti vett leiduvat. Oru põhja kattis peenike liiv, milles olid looma jäljed selgesti 


näha. Algul paistsid ühe, siis juba mitme lõvi jäljed. Õhtu eel ahvinimene seisatas 
äkki ja vaatas uurides maha. Neiu ja ohvitser vaatasid küsivalt Tarzanile otsa. 

» Vaadake neid," ütles Tarzan tasa jälgedele osutades. 

Ei Smith-Oldvick ega ka Bertha Kircher näinud esialgu midagi iseäralikku. Viimaks 
nägi neiugi sama, mida oli märganud ahvinimene. 

»Inimese jala jäljed,” hüüdis neiu. 

Tarzan noogutas. 

»Kuid siin pole varbajälgi näha," ütles neiu. ,, Nende jalgade otsas on olnud pehmed 
sandaalid," seletas ahvinimene. 

»»See tähendab, et läheduses on pärismaalaste küla,” lausus Smith-Oldvick. 

»Jah," vastas Tarzan, ,,kuid mitte niisuguste pärismaalaste oma, keda siin Kesk- 
Aafrikas oleme harjunud nägema. Siin käivad kõik paljajalu peale mõne 
väejooksikust Usanga sõduri, kes kannavad Saksa sõjaväesaapaid. Ma ei tea, kas teie 
märkate, aga mulle tundub, et jalad, mis nendes sandaalides olid, ei ole neegri omad. 
Lähemalt vaadates selgub, et jalakand ja labajalg on vajunud sügavalt liiva, aga jala 
keskkoht on kõrgemal kui neegritel.” 

» Teie arvates on need jäljed valge inimese omad?" 

»Näib nii,” vastas Tarzan ning mõlema teekonnakaaslase imestuseks laskus ta 
põlvili ja nuusutas jälgi. Ta oli jälle kiskja, kes kasutas kiskjalikult meeli ja osavust 
lõhna järgi otsustada. Mõne sammu käpuli edasi minnes ja jälgesid nuusutades sai ta 
kinnitust oma arvamisele. 

»Need pole gomangani, musta mehe jäljed ja ka mitte päris valge omad," teatas 
ahvinimene kaaslastele. ,, Neid on olnud kolm ja nad on tulnud siiapoole.” 

Org muutus sügavamaks, seda piirasid järsud nõlvad. Vahetevahel oli nõlvadel näha 
suuri kivimürakaid, kaugemal aga liivakivikaljusid. 

Vesi oli neisse uuristanud sügavad koopad. Viimaks Tarzan peatus ja näitas 
koobast, mis oli oru põhja kõrgusel, ja ütles: 

»Siin ööbime.” Ta nägu võttis rõõmsa ilme: ,,Tahtsin ütelda, et laagri lööme ööseks 
üles siia.” 

Kui lihtne õhtusöök sööcud, kutsus ahvinimene neiu koopasse. 

» Teie puhkate siin, aga mina ja leitnant magame väljas koopasuu ees.” 


XVI. Öine rünnak 


Kui neiu ilmus koopasuule, et kaaslastele head ööd soovida, märkas tä tumedat 
kogu pimeduses hiilimas. Ta ei uskunud oma silmi. 

»Kes see on?” sosistas ta kohkunult. ,,Seal pimeduses liigub keegi.” 

»Jah," vastas Tarzan rahulikult. ,,Kas te varem ei märganudki? See on lõvi, kes on 
seal juba hulk aega passinud." 

»» Oh!" hüüdis neiu. ,,See on ju meie lõvi." 

»Ei,” Vastas ahvinimene, ,,see pole meie lõvi. See on võõras, peab jahti.” 

»Kas meie peale?" küsis neiu väriseva häälega. ,,Jah," kõlas Tarzani vastus. Smith- 
Oldvick sirutas käe püstoli järele. 

Tarzan märkas seda alateadlikku liigutust. 

»Jätke see riistapuu sinnapaika, leitnant," lausus ta ohvitserile. 

»»Pole midagi parata, vanamees," vastas ohvitser Tarzanile. ,,Enese-kaitseinstinkt, 
teate isegi...” 

Jah, seda küll, kuid praegusel juhul muutub see kergesti enesehävitamiseks," ütles 
Tarzan. ,,Neid pole seal üks, vaid koguni kolm. Oleks siin tuli või paistaks kuu, 
võiksite selgesti näha nende silmi. Nad võivad iga silmapilk meid rünnata, kuid on ka 


võimalus, et nad seda ei tee. Kui aga tingimata tahate, et nad meid ründaksid, siis 
proovige ühte neist haavata.” 

»Aga Mis siis, kui nad tungivad ikkagi meile kallale?" küsis neiu. ,,Meil pole ju 
mingit põgenemisvõimalust." 

»Ei ole. Jääb üle nende vastu võidelda,” ütles Tarzan. 

»» Aga meil pole ju võimalik võidelda korraga kolme lõviga?" küsis neiu kahtlevalt. 

Ahvinimene kehitas õlgu. ,,Kord sureb meist igaüks. Niisugune surm on teile 
muidugi kohutav. Ahvide Tarzan on endale juba ammu midagi seesugust ette 
kujutanud. Meist, džunglielanikest, surevad vähesed vanadussurma. Mina ei tahakski 
ise niimoodi surra. Ühel päeval saab mind kätte lõvi Numa või suur kass panter 
Sheeta või mõni must sõdur või veel keegi. Kes neist, see on mulle tähtsusetu. Samuti 

nagu seegi, kas surm tuleb täna öösel, tuleval aastal või kümne aasta pärast. 
Lõppude lõpuks, kui kõik on möödas, on see mulle tähtsusetu.” 

Neiu. värises. Jah," ütles ta kõlatu ja lootusetu häälega, ,,pärast surma on see 
tõepoolest tähtsusetu.” 

Siis läks ta koopasse tagasi ja heitis liivale magama. Smith-Oldvick istus koopasuus, 
selg vastu kaljut. Tarzan küliras koopa ees. 

Hulk aega hiljem lendur küsis: ,,Kas võin suitsu teha? Mul on järel mõni sigaret ja 
kui see neid murdjaid ei ärrita, siis tõmbaksin mõne malivi enne surma. Ehk teiegi 
suitsetaksite?" Noormees pakkus ahvi-nimesele sigaretti. 

»Ei, tänan," vastas Tarzan. ,,Kuid teie suitsetage nii palju, kui soovite. Ükski 
taltsutamata kiskja ei armasta tubakalõhna ja kindlasti ei meelita suitsetamine neid 
ligemale.” 

Smith-Oldvick pakkus sigaretti ka neiule, aga tema ei võtnud seda vastu. Leitnant 
suitsetas üksi vaikides. Ka teised vaikisid. Kuulda oli ainult pehmeid samme. 

Viimaks katkestas lendur vaikuse: ,, Need on kuidagi imelikult vaiksed lõvid.” 

. »Seda küll, kuid mida vaiksemad, seda hädaohtlikumad," vastas ahvinimene. 
»Lõvi, kes möirates džunglis liigub, ei meelita saaki ligi. Need siinjDn vait, see 
tähendab, et nad varitsevad meid kui saaki." 

»Ma soovin, et nad möirgaksid," ütles ohvitser. ,,Ma soovin, et nad teeksid mida 
tahes, tungiksid kas või kallale, aga ei vaikiks ega hiiliks seal pimeduses nagu 
surmavarjud. Kuid siiski parem, kui nad ei tungiks meile kallale kolmekesi korraga.” 

»Kolmekesi?" küsis Tarzan. ,,Neid on seal juba seitse!" 

»Jumal hoidku!" hüüdis lendur. 

»Kas me ei võiks siiski tuld süüdata?" küsis neiu koopast. ,,See ehk peletaks nad 
eemale.” 

»Kahtlen, kas sellest mingit kasu on," vastas ahvinimene, ,,sest mulle tundub, et siin 
pole tegemist selliste loomadega nagu seni. Võib-olla olingi imestunud seetõttu, 
kuidas lõvi mulle täna alistus ja meile koera kombel järele tuli.” 

Paar minutit hiljem Tarzan jätkas: ,, Nüüd on seal lõvide juures üks mees.” 

»» Võimatu!" hüüdis Smith-Oldvick. ,,Nad rebiksid ta tükkideks." 

»Mis paneb teid uskuma, et seal on mees?” küsis neiu. 

Tarzan muheles ja raputas pead: ,,Kardan, et teie ei saa sellest aru. Harilikult on 
raske aru saada sellest, mis jääb väljapoole meelte tajumisvõimet.” 

»Mida te sellega tahate öelda?" küsis leitnant. 

»Hästi,” alustas Tarzan pikkamisi. ,,Kui oleksite sündinud pimedana, oleks teil 
peaaegu võimatu endale ette kujutada, kuidas võib inimene 

silmade abil luua endale pildi elust ja asjadest. Teie mõlemad aga olete sündinud 
haistmisvõimeta ja seepärast te ei saagi aru, et seal on inimene, kuigi ma seda 
kinnitan.” 

»» Tähendab, teie tunnete inimese lõhna?" küsis neiu. 

Tarzan noogutas. 

»Ja samamoodi teete kindlaks ka lõvide arvu?" küsis lendur. 

Jah," vastas Tarzan. ,.Ei ole kaht lõvi, kes ühtmoodi välja näeksid, ega ka kaht 
looma, kel oleks samasugune lõhn.” 

Noor inglane raputas pead. ,,Mina sellest küll aru ei saa,” ütles ta nagu omaette. 

»Mul tekkis arvamine: need lõvid ja see võõras mees ei tulnud meile halba tegema," 
ütles ahvinimene. ,,Kui nad oleksid tahtnud, oleksid nad võinud juba ammu meile 
kallale tungida Mul on teooria, mis aga näib praeguses olukorras lausa absurdne.” 

»»Ja nimelt?” küsis neiu. 

»Nad tulid takistama meid jõudmast kuhugi, kuhu nad ei soovi meid jõudvat. Teiste 
sõnadega: oleme nende valve all niikaua, kuni me soovimata suunas edasi ei liigu.” 

»Kuidas saaksime teada, kuhupoole me liikuda ei tohi?" küsis Smith-Oldvick. 

»Seda ma ei tea," vastas ahvinimene. ,, Võimalik, et koht, mida otsime, ongi just see, 
mida nad meie eest kaitsevad." ,,Seega siis — vesi?" Jah," vastas Tarzan. 

Järgnenud pikemat vaikust häirisid ainult pimeduses aeg-ajalt kostvad pehmed 
sammud. 

Umbes tund oli vaikides veedetud, kui korraga Tarzan püsti hüppas ja suure jahinoa 
kätte haaras. Smith-Oldvick tukkus rahulikult edasi. Koopas magav neiu ei teadnud 
samuti midagi lähenevast hädaohust. Samal silmapilgul, kui Tarzan püsti kargas, 
kõlas orus kohutav möire, mis äratas leitnandi ja noore naise. Nad nägid Tarzanit, kes 
seisis nende kaitseks koopasuu juures, pikk nuga käes. 

Ahvide Tarzan ootas rünnakut, kuid mitte seesugust, hagu praegu algas. Et kõik 
lõvid tulevad korraga, see selgus alles viimasel silmapilgul. Ta oli küll pannud tähele, 
et lõvide juurde oli tulnud teinegi mees, kuid sai rünnakust aru alles siis, kui mehed 
hakkasid koos lõvidega lähemale hiilima. Põgeneda oleks Tarzani-sugusel ronijal 
kerge olnud, sest koopasuu kohal oli kalju, millelt oleks saanud kergesti edasi minna. 
Nii teha olekski olnud targem, sest võidelda üksi karja lõvide vastu oli lootusetu 
ettevõtmine. Miks ta siiski paigale jäi ja rünnaku vastu valmistus, seda ta ei teadnud. 

Tal polnud ju mingit kohustust neid kaht abitut inimest oma eluga kaitsta. Mitte 
mingisugune sõprustunne ei sidunud teda koopas oleva naisega. Ja pealegi ei olnud 
praeguses seisukorras temast neiule ega 

selle kaaslasele vähimatki kaitset. Kuid siiski sundis mingi mõistmatu tunne teda 
jääma ja end ohverdama. 

Kuid valgel ahvil, suurel tarmanganil, polnud lõbu anda enesekaitseks ühtki lööki. 
Kiskjate rünnak oli nii äkiline ja neid oli nii palju, et Tarzan paisati nagu täistopitud 
heinakott vastu kaljut, mille juures ta seisis. Kukkudes lõi ta pea vastu kiviseina ja 
kaotas teadvuse. 

Päev oli juba koitnud, kui Tarzan toibus. Tema enesetunne oli ebamäärane: näis, 
nagu oleks õhku täitnud imeliste häälte sumin, mis aga muutus varsti lõvide 
kohutavaks möirgamiseks. Viimaks hääled kadusid. 

Tarzan polnud veel silmi avanud, kui tundis lähedal lõvi vänget haisu. Ta märkas, et 
palja reie vastu puutus looma pehme karvane nahk. Ta avas pikkamisi silmad. Ennast 
liigutamata nägi ta, et tema kohal seisis harkisjalu lõvi, kes urises tigedalt. Aga kelle 
peale, seda ahvinimene ei näinud. 


Nüüd oli Tarzan täie mõistuse juures ja nina teatas talle, et see oli sama lõvi, kelle ta 
vamabode lõksust päästis. 

Olles selles veendunud, lausus Tarzan lõvile mõne sõna ja tegi liigutuse, nagu 
tallaks püsti tõusta. Lõvi astus kohe kõrvale ja Tarzan võis näha, et oli kukkunud 
samasse kohta, kus oli seisnud. Kaugemal seeris edasi-tagasi kaks suurt lõvi, kelle 
eest Numa nähtavasti teda kaitses. 

Siis pööras ahvinimene silmad koopa poole. See oli tülli! Neiu ja Smith-Oldvick 
olid kadunud. 

Katse neid kaitsta oli olnud siis asjatu. See vihastas Tarzanit. Ta raputas pead ja 
vaatas teda piiravaid lõvisid. Numa, kes teda kaitses, tuli ahvinimese juurde, vaatas 
talle silma ja surus turja tema reie vastu. Lõvi laskis taas kuuldavale urina, kui vaatas 
omasuguste poole. Tar-zanile näis, et lõvi kutsus teda endale appi. 

»»Usun, et kahekesi võime teha need mõlemad väga õnnetuks," ütles ta pikkamisi 
Numale. Ta rääkis inglise keeles, millest lõvil ei võinud aimugi olla. Nähtavasti 
rahustas ahvinimese hääl Numat, sest loom näugus paluvalt ja hakkas teiste lõvide 
moodi edasi-tagasi käima. 

» Tule!" ütles ta järsku Numale ning võttis vasaku käega ta pikast lakast kinni. Nii 
lõvist kinni hoides, suur jahinuga paremas käes, sammus ta loomaga vaenlasele vastu. 
Seda nähes lahkusid vaenulikud lõvid teineteisest ning andsid tulijatele teed. Kuid nad 
ei lasknud oma vastaseid silmist. Korraga tormasid lõvid teine teiselt poolt tulijatele 
kallale. 

Ahvinimene võttis vastase vastu nagu harilikult Ta kummardus, libises lõvi tõstetud 
käpast mööda. Seda aga tuli teha välkkiirelt Ta surus vasaku käega lõvi löögivalmis 
käpa üles ja lõi parema käega südant tabada proovides noa kiskja kehasse. 
Valukarjatusega pööras lõvi 

end ümber. Seda lööki polnud ta oodanud. Nüüd oli loom metsikult tige. Surm 
sellele, kes tema ilusat nahka rikkuda tahtis! Lõvi keeras end ümber, kuid inimene 
liikus koos temaga, sest ta hoidis looma lakast kinni. 

Enne kui tige lõvi oma kavatsuse teostada suutis, oli Tarzan talle selga hüpanud. 
Kerge oli tihedast lakast kinni võtta ja jalad looma kõhu all ristata. Nüüd istus 
ahvinimene lõvi seljas nagu valatult. Loom katsus küll ratsutajast vabaneda, kuid 
asjata. 

Lõvi keerutas end, kuid see ei andnud soovitud tulemust Ta viskus liivale ja rullis 
end. Seda kasutas ära mees, et jahinuga uuesti ja uuesti looma kehasse lüüa. Tarzanit 
vihastas see, et paljudele noahoopidele vaatamata ei ilmutanud loom surmamärke. 
Viga seisis muidugi temas eneses, aga kuidas sai võimalik olla, et loom ikkagi ei 
sure? Ahvinimene kukutas end kiskjalt maha ja lootis, et suudab uuesti püsti tõustes 
anda vaenlasele surmahoobi. 

Kuid lõvi oli temast seekord väledam ning lõi mehe käpaga pikali. 

Kukkudes nägi Tarzan teise lõvi musta lakka, mis möödus kui välk, ja ta tundis end 
olevat kahe kiskja vahel. Kaks tigedat lõvi põrkasid nähtavasti kokku ja tema jäi 
nendele jalgu. Pooluimane Tarzan kogus end ja tõusis püsti. Võidus oli juba läbi. 
Teda rünnanud lõvi oli lõhki kistud. Appi rutanud Numa polnud veel maha 
rahunenud, ta jätkas võidetu rappimist. 

Lõvi, kes Tarzani päästis, oli haruldaselt suur ja võimsam neist, kes inimesi valvama 
olid jäetud. Mitte ainult jõud, vaid ka tigedus ja väledus aitasid teda võidule. Võitluse 
lõpp tuletas meelde hiire ja kassi mängu. Esialgu olid kiskjad ettevaatlikud. Kumbki 
ei tahtnud, et teine oleks ta kõrisse karanud. Viimaks õnnestus see suuremal, kel peale 
kehakaalu oli ka rohkem jõudu. Ja siis järgnes rabelemine: mõlemad talusid teineteist 


tagakäppadega lõhki kiskuda. Veel silmapilk — pealtvaatajale pikk kui igavik — ja 
tugevam, musta lakaga lõvi tõstis pea. Tema kihvade vahel rippus kõripidi nõrgem, 
keda ta raputas nagu kass hiirt 

Numa tõusis pikkamisi oma viimase ohvri pealt ja raputas end. Tarzan võis ainult 
imestada kiskja suurepäraseid lihaseid ja jõudu. Lõvide laibad, mis olid lõhki rebitud, 
paistsid tundmatud nagu lõvid ise või õigemini nende lakad. Nii Tarzani päästnud 
Numa kui ka võitluse kaotanud kiskjad kuulusid lõvide hulka, keda ahvinimene varem 
polnud näinud. Need olid mingi segu teda päästnud Numa taolistest ja tavalistest 
džunglilövidest Tarzan oli saanud ürgmetsa uue saladuse jälile. 

Edasimineku esimene ja otsene takistus oli nüüd kõrvaldatud. Tarzan arvas, et ta 
peab otsima oma kaitsealuste jälgi. Ta käis jälgi otsides siia-sinna ja adus äkki nälga 
kõhtu näpistavat. Tarzan laskis kuuldavale hääle, mis sarnanes näljase looma 
näugumisele. Numa kikitas 

kõrvu ja vastas samasuguse häälitsusega. Ahvinimene vaatas lõvi poole: kas tõesti? 
Kiskja näis asjast aru saavat ning hakkas pikkamisi lõuna poole liikuma. 

Tarzan järgnes talle, sest loom vaatas tihti tagasi ja nähtavasti kahtles, kas inimene 
ikka ka tuleb. 

Ahvinimene sai aru, et Numa viib teda toidu juurde, kuid ei unustanud, et oli vaja ka 
neiu ja noore leitnandi jäljed üles otsida. Kogu orupõhi oli jälgi täis — loomade ja 
inimeste, inimeste ja loomade omi. 

Hulk maad käidud, tundis Tarnin valge inimese lõhna. Sandaalide jälgi oli oru liival 
palju, kuid nende hulgas võis näha ka n”iu ja ohvitseri omi. Edasi jäi jälgi vähemaks 
ning ahvinimesel oli keije näha ja haista oma endiste kaitsealuste jäetud märke liivas. 

Tarzan pani tähele, et leitnant ja neiu olid läinud kõrvuti — nii näitasid jäljed — 
ning nende kõrval pahemal ja paremal oli sammunud hulk lõvisid ja mehi. Ja mitte 
ainult kõrval, vaid ka ees ja taga. 

Kõik see oli ahvinimesele uudis. Tema minevikukogemused jäid asja selgitamise 
juures napiks. Kas Ahvide Tarzan pidi siis veel džunglis midagi uut juurde õppima? 

Org jätkus — mitte sirgelt, vaid kord siia, kord sinna pöörates. Mõlemal pool olid 
püsti järsud seinad ja nende vahelt rabeles välja org nagu tugevavooluline jõgi. 
Paiguti oli see kitsas nagu surmasüü, kuid siis laienes, justkui tallaks sissetulijaid 
avasüli vastu võtta. 

Iga sammu järel oru põhi langes ja nõlvad muutusid järsemaks. Tarzan jõudis järsu 
languseni. Oli näha, et kunagi aastatuhandete eest oli org olnud jõe põhi ning vesi oli 
uuristanud endale tee läbi kaljude ja liiva. Oru põhjas oli ka inimeste kätetöö märke. 
Tarzan imestas selle üle. Kes võisid olla need, kes siin, sadu miile rannikust ja veeta 
kõrbes, loodust ümber kujundasid? 

Alla minna polnud sugugi kerge. Org oli kitsas ja keeruline, trepid paiguti väga 
järsud. Nad olid juba miili laskunud, kui Tarzani silme ees avanes lai org, mida lõuna 
pool piiras kõrge mäeahel. Kui kaugele org läände ja idasse ulatus, seda Tarzan 
täpselt ei näinud, kuid ta arvas siiski selle olevat kolm või neli miili lai. Omal ajal oli 
siin nähtavasti olnud sügav järv. Nüüd aga kasvas oiu põhjas lopsakas taimestik. See 
kinnitas, et selles paigas peab tingimata vett leiduma. Tarzan nägi, et teerada jätkus 
kaljude vahel oru põhja ja kadus seal puude taha. 

Lõvi läks ees ja Tarzan järgnes talle. Tema imestus suurenes iga sammuga. Ohtra 
taimestiku, rohu, põõsaste ja kõrgete puudega paradiislikus orus kihas rikkalik elu. 
Suured ja väikesed ilusate sulgedega linnud lendasid puult puule ja väikseid ahve näis 
olevat piiramatu arv. 


Ürgmetsa kärarikkusest hoolimata tundis Tarzan end üksildase ja mahajäetuna. See 
oli midagi uut, mida ta ei mõistnud. Varem polnud tal džunglis kunagi niisugust 
tunnet olnud. Kõik näis ebatõeline — org 

ise oli selle sümbol. See oli nagu liivamere ja mäestike taha peidetud ning unustatud 
paradiis. Tarzani enesetunne lähenes kartusele, mida tuntakse vaistlikult enne 
hädaohtu. 

Ahvid ja linnud, keda ta puuokstel nägi, polnud sugugi sellised, nagu ta oli viirem 
näinud. Ka puudel kasvavad viljad olid tundmatud. Tarzan oli näljane, kuid ta ei 
julgenud süüa puuvilju enne, kui oli näinud, milliseid noppisid ahvid. 

Kui Tarzan tuli puu otsast alla, kus oli söögipoolist otsimas käinud, oli Numa juba 
läinud. Kuhu, seda ahvinimene ei teadnud. 


XVII. Linn müüri taga 


Tarzan tuli tagasi teerajale ning leidis Bertha ja Smith-Oldvicki jäljed. Neid mööda 
jõudis ta edelasse voolava kitsa jõe kaldale. Ta kustutas janu ja jätkas teed. Igal pool 
oli märgata kiskjate jälgi. Eriti palju oli lõvi Numa ja panter Sheeta, aga vähem 
pisemate neljajalgsete omi. Silma ei hakanud ühtki märki, mis oleks viidanud toiduks 
kõlbavatele olenditele. 

See pani Tarzanit imestama. Võimatu, et sellises paradiislikus orus poleks põder 
Barat, metssiga Hortat, pühvel Gorgot, ninasarvik Butot, elevant Tantorit ega muid 
rohusööjaid. Kuid suur madu Histah oli. Neid ronis mööda puid rohkem kui 
ahvinimene kunagi oli näinud. Jõekese kaldal haistis Tarzan krokodill Gimla 
lähedalolekut. Histah ja Gimla olid olevused, keda ahvinimene söögiks ei tarvitanud. 

Tarzani kõht igatses liha. Puuviljad olid küll magusad, aga vähe-toitvad. 
Ahvinimene oli harjunud lihaga ja seda pidi ta saama. Õnneks olid öised ründajad 
alles jätnud kogu tema varustuse — noa, oda, vibu ja nooled, ka rohust punutud nööri. 

Tarzan pani noole vibule ja hakkas varitsema puudel istuvaid linde. Ta ei 
tarvitsenud kaua oodata. Nool vihises õhus ja alla kukkus kir-jusuline lind. Väiksed 
ahvid tõstsid selle peale hirmsat kisa. Ahvidega ühinesid kõik läheduses olnud linnud. 
Näis, nagu oleks lahti päris Paabel, mis protesteeris kooris kõigis keeltes äsjase 
tapmise vastu. 

Tarzan poleks imestanud, kui häält oleks tõstnud kaks või kolm lindu, kes oleksid 
peagi ära lennanud. Ahve ja linde kogunes üha rohkem ning kära aina suurenes. Kogu 
džungel näis olevat täis protesteerijaid. Kisa ärritas ahvinimest. Tarzan pööras näo 
taeva poole ja tõi kuuldavale suurte ahvide võidu- ja väljakutsehüüde. 

Tulemus oli silmapilkne. Käratsejad jäid kohe vait, vaikust segas ainult kaja. 
Vaikus, milles oli midagi salapärast, ärritas Tarzanit rohkem kui kära ise. Ta võttis 
maast linnu, tõmbas noole välja ning hakkas saaki rappima. Lind sai varsti puhtaks ja 
ahvinimene võis sööma 

asuda Liha oli vastiku maitsega, aga ta pidi sellega leppima. Talle tulid meelde 
sebra Pacco ja suur pühvel Gorgo, kelle liha oli maitsev. Selles ebaloomulikus 
ürgmetsas neid loomi polnud. 

Tarzan ei olnud veel lõunasööki lõpetanud, kui haistis lõvi lähedal olevat. Imelik, et 
loom lähenes talle otsejoones ja ettevaatamatult. Tema jalge all raksusid oksad, 
kuulda oli põösasahinat. Kas Numa arvas Tar-zani pimeda ja kurdi olevat? Äkki 
kuulis ta samasugust häält vastaspoolelt. See lõvi tuli täpselt niisama ettevaatamatult. 
Siis ilmus veel kolmas, neljas ja paar minutit hiljem lähenes loomi igast küljest. Kas 


ahvinimese väljakutsele oli tulnud selline vastus? Mida kiskjad kavatsesid? Nad olid 
oma saagi üle nähtavasti nii kindlad, et ei katsunudki lähenemist varjata. 

Tarzan imestas. Paistis võimatu, et lõvid oleks kohale meelitanud ahvide ja lindude 
kisa. Kuid sel oli kiskjate ilmumisega nähtavasti mingi seos. Kas ühe linnu tapmise 
eest ähvardas ahvinimest selline karistus? Ta ei tahtnud seda küll uskuda, aga teisiti ei 
võinud asi siiski olla. 

Ahvinimene seisis keset teerada ja ootas lõvisid. Varsti ilmuski neist üks põõsastest 
nähtavale. Märganud meest, lõvi seisatas ja heitis teerajale. See oli suur tumeda 
lakaga isalõvi, nähtavasti nende sarnane, kes öösel neile kallale tungisid. Selles orus 
paistis tõesti iselaadi lõvisugu olevat. Need olid suuremad varem nähtuist ja ainult 
natuke väiksemad sellest, kelle Tarzan vamabode lõksust päästis. 

Varsti tulid teele ka teised lõvid ja talitasid esimese kombel. Tarzan muudkui 
imestas. Milleks lõvid tulid? Mida nad kavatsevad? Kas nad tormavad talle kallale? Ja 
kui, siis millal? Oodates rünnakut, jätkas ahvinimene söömist. Lõvid lamasid 
poolringis ja vaatasid kollakasrohelis-te silmadega meest, kes rahulikult lindu näris. 
Kõige imelikum, et lõvid ei urisenud ega karjunud. 

Kui Tarzan oli linnu ära söönud, viskas ta luud maha ja hakkas kiskjatega 
kurjustama. Selle kombe sai ta juba lapsepõlves suurtelt ahvidelt. 

»»Ah, teie raipesööjad!" Tarzan võrdles lõvisid suure mao HistalVga, keda kõik 
džunglielanikud põlgasid. Ta võttis maast mullakamakaid ja kive ning loopis nendega 
lõvisid. Kiskjad urisesid tigedalt, kuid ükski ei liikunud kohalt. 

»Arad hüäänid!" karjus ahvinimene. ,,Olete küll lõvid, aga põder Bara südamega.” 
Siis ütles Tarzan lõvidele, kes tema on, ja hooples nagu džungliolevus ikka. Ta teatas 
kiskjaile, mida ta nendega teeb, kui nad inimest rahule ei jäta. 

Esimese lõvi ilmumisest oli vaevalt pool tundi möödas, kui Tarzan tundis läheneva 
mehe lõhna. Minut-paar hiljem ilmus käänaku tagant mees, kes jäi esimese lõvi taha 
seisma. Ta oli nende sarnane, kes öösel valgeid inimesi ründasid, aga erines suuresti 
neist, keda Tarzan siiani oli näinud. Isegi tema lõhn oli senitundmatu. 

Tulija oli keskmise pikkuse ja tugeva kehaehitusega mees. Nahk oli tal helekollakas, 
kolm-neli tolli pikad mustad juuksed seisid peas püsti. Silmad asetsesid näos 
ligistikku ja mustad silmaterad paistsid väga väikesed olevat. Silmavalged olid 
seevastu, suured ja väljaulatuvad. Nägu oli puhas ja sile, kui välja arvata mõni karv 
nina all ja hõre habe lõua otsas. Nina oli tal sirge ja ilus, kuid laup seevastu madal ja 
peaaegu silmadeni juustega kaetud. See kinnitas, et mees oli arenemata, toores 
metslane, kuigi mitte neeger. Ülemine huul oli väike, normaalne, kuid alumine 
seevastu paks ja allarippuv. Lõug oli väike nagu lapsel. Mehe nägu jättis kord tugeva 
ja ilusa olendi mulje, mida nagu oleks rikkunud vägivald või madalad eluviisid. Käed 
olid tal pikad, aga siiski mitte ebanormaalsed, jalad lihaselised ja sirged. 

Metslase alakeha katsid kehavormide järgi tehtud püksid, ülakeha aga eest lahtine 
niudeni ulatuv särk. Jalas kandis ta sandaale, mis olid rihmadega seotud. Mees kandis 
lühikese varrega rasket oda ja — Tarzan võis vaevalt oma silmi uskuda — 
nahktupega vööl rippuvat rasket mõõka. Tarzan vaatas mehe rõivaid 
tähelepanelikumalt. Need olid kootud, mitte aga nahast, nagu ta esialgu arvas. 
Sandaalid olid osavasti tehtud pargitud nahast. Kust niisugune olend tuli ja millisesse 
pärismaalaste suguharusse ta kuulus? 

Tarzanile ei jäänud märkamata ükskõiksus, millega mees lõvile lähenes, ning lõvigi 
ei teinud mehe lähedust märkama. Metslane seisatas korraks ning sammus edasi 
Tarzani poole. Möödudes riivas mees jalaga lõvi. Loom ei vaadanudki mööduja 
poole, vaid jälgis ainiti Tar-zanit. 


Umbes kahekümne sammu kaugusel ahvinimesest jäi metslane uuesti seisma. Ta 
ütles midagi, kuid Tarzan ei mõistnud seda keelt. Ta tundis küll paljusid pärismaalaste 
keelemurdeid, kuid praegu polnud neist mingit kasu. Mehe liigutustest sai ta aru, et 
see kõneles lõvidest, ning näitas käega oma mõõga ja oda peale. 

Metslase rääkimist, ilmet ja liigutusi jälgides tuli Tarzan võõrastust tekitavale 
otsusele: mees on mõistlik hull. ,,Mõistlik hull" kõlas nii paradoksaalselt! Mehe nägu, 
kehahoiak ja liigutused viitasid tema hullumeelsusele, kuid hääl jättis just vastupidise 
mulje. Metslane tundus Tarzanile lahendamatu mõistatusena. 

Mees lõpetas oma jutu ja ootas Tarzani vastust. Ta vastas suurte ahvide keeles, kuid 
adus, et metslane ei saanud midagi aru. Siis püüdis ta end arusaadavaks teha 
pärismaalaste murdeis, kuid asjata. 

Ahvinimese kannatus hakkas katkema. Tal oli hulk aega raisku läinud, vaja oli edasi 
minna. Tarzani viis oli rääkimisega aega mitte raisata. Ta tõstis oda kõrgele ja lähenes 
metslasele. See näis nüüd teda mõistvat ning tõstis ka oma oda ja urises midagi 
lõvidele. Silmapilk hakkasid seni vaikinud lõvid tigedalt möirgama ning ruttasid mehe 

juurde, kes tõmbus nende taha. Tarzan märkas metslase sapist naeratust. 

Naeratades oli metslane paljastanud rea ebaharilikult pikki ja teravaid hambaid. 
Tarzan nägi neid vaid viivu, sest hüppas välgukiirusel puu alumistele okstele. Sealt 
karjus ta mehele ja lõvidele: , Ma olen Ahvide Tarzan, võimas jahimees, võimas 
võitleja! Keegi pole džunglis suurem Ahvide Tarzanist!" Ahvinimene kadus metslase 
silmist puu otsa. 

» Tarzan jätkas teed natuke aega mööda puid ja laskus siis teerajale. Metslane koos 
lõvidega oli jäänud seljataha. Ta otsis rajalt uuesti Bert-ha Kircheri ja mglise ohvitseri 
jälgi ning leidis need. Umbes miili edasi läinud, lõppes äkki mets. Lagendiku keskel 
seisis kõrge müüriga piiratud linn, selle keskel valendasid kõrged kuplid ja minaretid. 

Tee, mida mööda Tarzan oli tulnud, näis viivat üle lagendiku otse linnamüüri 
juurde. Müüris oli väike võlvitud värav. Lagendik oli nähtavasti linnaelanike aiamaa, 
mis jagunes võrdkülgseteks lapikesteks ja peenardeks. Otse metsa servale kaevatud 
kanalis voolas kristallselge vesi. Kõik taimed olid istutatud sirgete ridadena ja nende 
eest oli erakordselt hästi hoolt kantud. Seda tõendasid ka ojakesed peenarde vahel. 
Lagendiku kaugemas servas nägi Tarzan mitut inimest aiatööd tegemas. Nähtu tuletas 
talle meelde tsiviliseeritud maailma linnu ning nende ümber laiuvaid aiamaid ja põlde. 

Linna ümbritsev müür oli umbes kolmkümmend jalga kõrge. See oli arvatavasti 
ehitatud kivist ja üle krohvitud. Nii palju kui ahvinimene kaugelt näha võis, oli krohv 
hästi säilinud, maha pudenenud oli seda vaid mõnest üksikust kohast. Müüri tagant 
paistsid majaseinad, katused ja palju minarette. Keskmine ja kõige suurem kuppel 
näis olevat kullatud, väiksemad olid värvitud siniseks, kollaseks või punaseks. 
Linnamüür oli kollakas. Müüri juures kasvas hoolitsetud põõsastik, idapoolset osa aga 
katsid ülemise servani väänkasvud. 

Linna ja lagendiku jälgimist segas Tarzani ninna karanud inimese ja lõvide lõhn. 
Mees, kelle eest ta ära oli põgenenud, tuli lõvidega linna poole. Tarzan ei tahtnud 
metslasega uuesti kohtuda ning ronis tagasi puu otsa. Natuke lääne poole läinud, leidis 
ta sobiva puuharu, millel võis mõnusalt puhata ning sealt ka linna ja lagendikku 
jälgida. Tarzan oli istunud mõne minuti, kui metsast tuli teda vangistada tahtnud 
mees. Tal oli kaasas kari tumedalakalisi lõvisid. Need käisid nagu koerad tema 
kannul. 

Kui metslane oli jõudnud värava juurde, lõi ta paar korda odaga vastu seda ning sai 
koos loomadega sisse. Tarzan nägi läbi avatud vä-. rava linnatänaval teisigi olendeid 
liikumas. 


Ahvinimene teadis, et samast väravast viidi linna ka tema kaitsealused. Mis nendest 
edasi sai, sellest polnud Tarzanil aimugi. Kõrge müür ei lasknud heita pilku tänavaile. 
Kui ta tahab oma kaitsealuseid 

kuidagi aidata, peab linna sisse pääsema. Kui ta juba sees on, küll siis aitavad 
arenenud meeled tal neiu ja ohvitseri üles otsida. 

Päike hakkas loojuma, varjud lagendikul pikenesid. Töölised korjasid aiamaal 
riistad kokku ning läksid värava poole. Tööliste ees sammunud mees tuli tammi 
juurde ja sulges veevoolu. Tema kannul tuli teine, kolmas, neljas mees, kes kõik 
kandsid aed- ja juurvilja. Tarzan imestas, et ta ei olnud neid enne märganudki. 

Kui töölised olid linna läinud, ronis Tarzan puulatva. Ta nägi, et linn oli kitsas ja 
pikk. Sellele vaatamata moodustasid tänavad ringi mingi keskkoha või majade ümber. 
Ta nägi majadest piiratud lagedamal kohal madalat valget maja ja selle kõrval vett 
läikimas. Tsiviliseeritud maailmas kogetu põhjal arvas Tarzan linna keskel olevat 
turuplatsi ja seda piiravad majad linnavalitsuse hooned. Ühest või teisest neist kõr- 
getest majadest leiab ta vähemalt oma kaitsealuste jäljed. 

Päike loojus, pimedus neelas metsa, linna ja lagendiku. Ahvinimest ärritasid selles 
pimeduses tuled, mis linna majades süüdati. 

Tarzan pani tähele, et suurem osa maju oli lameda katusega. Erandi moodustasid 
kesklinnas nähtavasti valitsusele kuuluvad majad. Kuidas linn Kesk-Aafrika 
ligipääsmatusse kohta oli tekkinud, seda ahvinimene seletada ei osanud. 

Ta tundis mustade maa sügavaid saladusi paremini kui mõni teine. Ta oli viibinud 
mitmel pool, kus valge mehe jalg polnud veel kunagi maad puudutanud. Kuid praegu 
teadis ta sellest, mida oli enne päikeseloojakut näinud, niisama vähe kui eile sündinud 
laps. Siiski näis olevat võimatu, et nii suur ja hästi säilinud linn oleks võinud püsida 
aastatuhandeid hooletusse jäetuna ja ühenduseta välisilmaga. Isegi siis, kui arvestada 
ümbritsevat džunglit ja veeta kõrbet, näis olevat uskumatu, et inimesed oleks 
sugupõlv sugupõlve järel elanud ja surnud siin, otsimata ühendust tsivilisatsiooniga. 

Ja siiski, siin oli linn, eemalt vaadatuna ilus, ümbritsetud põldudest ja aiamaadest. 

Õhtu möödus pikkamisi. Metsast kuuldus aeg-ajalt suurte kasside urinat ja isalõvi 
möirgeid. Numa möirgele metsast vastas samasugune hääl linnast. 

Aeg tegutseda näis olevat saabunud. Tarzanile oli õhtul tulnud mõte proovida 
mööda väänkasve müürile ronida. Teadmata oli veel, kas need väänkasvud tema 
raskusele vastu peavad. 

Liikudes väänkasvudega müüriosa poole, kuulis Tarzan kiskjate sagenevat 
möirgamist džunglis. See kohutav kära näis üha lähenevat. Ahvinimene jätkas teed. 
Viimaks jõudis ta kohta, kust kavatses otse linna poole minna. Metsaservast müürini 
oli veerand miili. Seal ei kasvanud ühtki puud. Tarzan tundis oma võimalusi — peaks 
mõni suur must džŽunglilõvi teda lagendikul tabama, poleks tal pääsu. Ta võis 

kuidagi võidelda tavalise lõviga ja õnne korral isegi võita, kuid niisuguste lõvide 
vastu nagu siin orus oli ta võimetu. 

Tarzan teadis, et ta peab usaldama kogu oma osavust, nobedust, väänkasve ja 
lootma head õnne. Jääb neist vajaka vaid üht, on ahvini-mese laul lauldud. 

Metsas oli ta liikunud mööda puude keskmisi oksi, mida mööda käia oli kõige 
raskem. Enne laskumist üüris ta hoolega ümbrust. Läheduses polnud kuulda ei lõvi 
pehmeid samme ega ka ninnatungivat lõhna. Tarzan oli veendunud, et lagendikul 
polnud ühtki kiskjat. 

Kuu valgustas paradiislikku orgu. Idapoolsete kaljude varjud ulatusid kaugele 
lagendikule. Oleks keegi parajasti lagendikule vaadanud, oleks ta näinud kiiresti linna 


poole minevat meest ning üle peenarde ja kraavide libisevat mehe pikka varju. Et teda 
sel lühikesel teel mõni lõvi metsast oleks märganud, see oleks olnud peaaegu 
uskumatu, kuid... 

Vaevalt oli Tarzan pool maad läbinud, kui metsast kajas lõvi möire. See ei olnud 
tavalise lõvi häälitsus, vaid äärmiselt metsiku looma tige karje. Ahvinimene vaatas 
taha ning nägi tumedat kogu metsa poolt lähenemas. 

Lõvi oli teda siiski märganud. Hoolimata vahemaast, nägi Tarzan, et see oli hästi 
suur isalõvi ja sarnanes Numaga, kelle ta vamabode maal lõksust päästis. Korraks 
tärkas tal mõte ümber pöörata ja võidelda surmani. Kuid siis meenus talle neiu, kes on 
metslaste käes vangis ja tuleb päästa. Ahvinimene pistis linna poole jooksma. Sama 
tegi ka Numa. 

Lõvi jookseb kiiresti, aga mitte pikka maad. Tarzan seevastu võis joosta kaua, kuid 
mitte nii kiiresti kui lõvi. Maailmas polnud veel korraldatud sellist võidujooksu, mis 
parajasti aset leidis. Pealtvaatajateta jooksis kaks kiskjat: esimene, et päästa oma ja 
nende elu, keda ta kaitsma tuli, ning teine, et kätte saada esimene kui oma saak. 

Numa lähenes kiiresti, kuid iga samm kandis ka Tarzanit müürile lähemale. 
Ahvinimene vaatas korraks selja taha. Lõvi paistis nii lähedal olevat, et võis juba 
järgmisel silmapilgul teda haarata. Tarzan tõmbas noa välja — kui juba, siis anda oma 
elu võimalikult kallilt. 

Lõvi oli saavutanud oma suurima kiiruse. Hing hakkas tal kinni jääma. Ta ei olnud 
ju harjunud saaki veerandmiilide viisi taga ajama. Loom aeglustas pikkamisi jooksu, 
kuid päris seisma ka ei jäänud. Tarzan sai asjast aru ja jäi lootma ainult väänkasvude 
vastupidavusele. On need tugevad, siis on ta pääsenud. 

Oleks selle võidujooksu pealtvaataja olnud ainult linnamüür, kuu või isegi tumm 
mets, poleks asi nii ähvardav. Kuid nende kahe võidujooksu jälgis ka paar ligistikku 
asuvaid silmi. 

Tarzanil ei olnud'aega ümbrust uurida ja tugevamat väänkasvu otsida. Ta tormas 
otse müürile ning haaras kinni, millest aga sai. Samal silmapilgul hüppas talle järele 
Numa. 


XVIII. Hullude seas 


Sel ajal kui lõvid ta kaitsja maha surusid, taganes Bertha Kircher koopa tagumisse 
nurka. Tema olukord oli lootusetu. 

Väljast oli kuulda ainult lõvide vihast urinat ja meeste hüüdeid. Korraga tundis 
naine pimeduses lähenevat inimese kätt, mis ta varsti koopast välja tõmbas. Pimedas 
ei olnud tema kaaslasi näha. Teda koopast välja tõmmanud mees hoidis käes midagi 
terava oda taolist ning tõrjus sellega lõvisid eemale ja karjus nende peale. Loomad 
taganesid natukesehaaval. 

Neiu nägi orus mitut meest, kellest kaks talutasid mingit tumedat kogu. Bertha 
Kircher arvas selle olevat leitnant Smith-Oldvicki. Kogu oli igatahes väga jõuetu ning 
komistas ikka ja jälle. 

Naine nägi, et lõvid tahtsid meestelt vange kätte saada, kuid loomad sunniti 
taganema. Teda pani imestama, et mehed ei kartnud kiskjaid sugugi. Nad käisid 
lõvidega ümber nagu koerakarjaga. 

Vange talutati edasi kunagise jõe põhja mööda ja alles koidu ajal jõudis salkkond 
kohta, kus oli mühanud kosk. Esimesed päikesekiired langesid parajasti all 
avanevasse orgu ja kuldasid ümbruse kõrgemaid mäetippe. Orgu neiu veel selgesti ei 


näinud. Alles hiljem, kui päikese-soojus udu orus hajutas, nägi ta seda jumalikku 
paika. Natuke hiljem jõudsid nad metsa, mis kattis oru põhja. 

Tihedas metsas valitses igihämarus, mida nõrgendas üha kõrgemale tõusev päike. 
Bertha Kircher märkas kohe, et mets oli kuiv ja väänkasvudeta. See oli Aafrika kohta 
ennenägematu. 

Päike tõusis aina kõrgemale. Varsti täjtsid ürgmetsa hääled. Kirjude lindude sädin 
oli kõrvulukustav, kuid üle kõige käis siiski väikeste ahvide kriiskamine. Neid loomi 
paistis puudel pesitsevat lugematu arv. Naine imestas, et tema kaaslased peatusid tihti 
ning ütlesid midagi lindudele. 

Eriti üllatas teda järgmine juhtum. Tema ees sammuv tugev atleetlik mees laskus 
korraga põlvili ja kattis näo kätega. Selle põhjustajaks arvas neiu papagoid, kes lendas 
nende poole. Lind tuli lähemale ja puudutas laubaga maad. Teised metslased naersid. 
Põlvili langenu tõstis pea ning näinud, et lind oli juba möödunud, tõusis püsti. 
Salkkond, lõvid kannul, jätkas teekonda. 

Selle nii imeliku peatuse ajal jõudis Smith-Oldvick eespool käinud neiule järele. 
Leitnant oli ikka veel nii nõrk, et kaks meest pidid teda 

toetama. Ta näis koledasti kannatanud olevat. Küllap oli mõni lõvi teda rünnanud. 

»Eks ma ole ilus lind, mis?" pöördus ta neiu poole, ,rõivad puruks rebitud ja verd... 
ooh!” 

»Hirmus!” vastas Bertha. «Loodetavasti ei piina teid enam valu?" 

»» Mitte enam nii palju, kui esialgu kartsin, kuid ma olen nõrk nagu abitu laps,” 
vastas leitnant. ,, Tahaksin teada, mis olendid need kuradid siin õieti on." 

»Ma küll ei tea," vastas neiu, ,,kuid nendes on midagi vastikut, mis tuletab 
meelde...” 

»»--- Hullumaja hoolealuseid," aitas Smith-Oldvick mõtet lõpetada ning vaatas lähimat 
metslast. Ta pöördus järsult Bertha Kircheri poole ning küsis: ,,Kas olete kunagi 
hullumajas käinud?" 

Naine vaatas küsija poole ja mõistis: Jah, tõesti! Neis on midagi hullumeelset.” 

»Köik hullude tundemärgid on olemas: esiletungivad silmamunad, laupa peaaegu 
silmadeni katvad püstised juuksed, omapärane kõnemaneer. Täiesti hullud!" 

Neiu värises. 

»Ja veel üks asi," jätkas mees. , Nad kardavad papagoid, kuid käivad lõvidega 
ümber nagu koertega." ,Õige!" suutis neiu lausuda. 

«Nõdrameelsed, ei, märatsevad hullud on nad,” lisas leitnant. ,,Pa-pagoi 
kummardaja ja lõvide peremees. Naeraksin, kui see kohatu poleks.” 

»Kas panite tähele, et linnud neid ei karda?" küsis neiu. ,,Linnud on nagu nende 
käskijad. Kas teil on aimu, mis keelt nad räägivad?" 

»Ei,” Vastas mees. ,,Olen küll proovinud aru saada, kuid hoolimata sellest, et tunnen 
üsna mitut pärismaalaste murret, ei ole ma suutnud mõista nende kõnest silpigi.” 

»Nende keel ei kõla sugugi pärismaalaste keele moodi," vastas neiu. ,, Siiski on 
selles midagi tuttavat. Mul on olnud tihti tunne, nagu hai -kaksin sellest aru saama ja 
tunneksin üksikud sõnad ära. Kui aga katsun seda endale seletada, siis mälu petab. 
Arusaamine neist libiseks justkui eest.” 

«Kahtlen, kas olete seda keelt kunagi enne kuulnud," ütles mees pikkamisi. ,,See 
rahvas on siin maailmast eraldatuna elanud igaviku, nagu mulle näib. Kui nad oleksid 
säilitanud esiisade keele, mis on võimatu, siis oleks see nii vananenud, et me ei 
suudaks seda ikkagi mõista.” 

Leitnandil näis õigus olevat. 


Jõuti tee kõrval voolava pisikese jõe kaldale. Mehed ja lõvid jõid vett. Ka vangidele 
anti mõista, et nad võivad kristallselge veega janu kustutada. Kui nad jõekaldal 
parajasti kõhuli olid, kuuldus eestpoolt 

lõvi kohutav möire. Sellele vastasid kohe salkkonna juures olevad lõvid. Need 
muutusid rahutuks, tammusid edasi-tagasi ja vehkisid sabaga. Ka mehed olid rahutud. 
Nad vahtisid'ettepoole ja haarasid mõõgad pihku. Odad olid kõigil viskevalmis. 
Nähtavasti oli siin lõvidele ja nende peremeestele kardetavaid vastaseid. 

Oli lõvisid, palju lõvisid. Esimesi metslased ei kartnud, küll aga teisi. Missugused 
need teised olid? Salkkonnaga kaasas olnud lõvid kartsid rohkem kui mehed. Polnud 
märki, et nii meestest kui lõvidest oleks ükski põgeneda tahtnud. Salkkond, vangid 
keskel ja lõvid kannul, liikus edasi. Äkki ilmus teekäänaku tagant nähtavale 
hiigellõvi, kes jäi tulijaid, nähes seisma ja möirgas koledasti. Erinevus salkkonda 
saatvate ja vastu tulnud vaenuliku looma vahel oli silmatorkav. See oli suurem ja 
tumedam, peaaegu musta lakaga, tuletades meelde lõvi, kelle Tarzan vamabode maal 
oli päästnud. Kuid see polnud sama lõvi, vaid mõni teine vaenujalal olev 
džunglikuningas. 

Mustalakaline kiskja seisis keset teed ega mõelnudki taganeda. Metslased ässitasid 
oma lõvisid sellele kallale, kuid need ei võtnud käsku kuulda. Must lõvi tõstis saba 
püsti ja tormas tulijaile kallale. Mõni salkkonna lõvi katsus vastu panna, kuid nad 
lendasid õhku kui heina-tuustid. Õhus vuhises tosin oda. Kaks oda tabas lõvi, aga 
nagu ainult selleks, et teda tigedamaks ajada. Vägeva möirge saatel hüppas lõvi lä- 
hima mehe kallale. Ta tegi seda välgukiirusel ja kadus niisama kiiresti teeäärsesse 
põõsastikku. Aga mitte üksi — ta oli ühe metslase kaasa viinud. 

Kõik käis nii kiiresti, et salgake ei jõudnud midagi teha. Põgeneda oleks olnud 
asjata, vastu panna ei antud aega. Saagi kaasaviinud lõvi polnud ilmselt mõtet taga 
ajada. Metslased peatusid ainult mõne minuti, et kutsuda kokku lõvid, kes olid 
rünnaku ajal põõsastesse põgenenud. 

»Nende metslaste ükskõiksusest järeldub, et sellised kohtumised on igapäevased,” 
tähendas Smith-Oldvick neiule. 

»Nad ei imesta tõepoolest. Küllap teavad, et lõvi sai, mis tahtis, ja ei tülita neid 
enam.” 

»Ma arvasin, et Vamabomaa kiskjad on kõige metsikumad, kuid nüüd tean, et 
nende mustade murdjatega võrreldes on need siiski taltsad kodukassid,"” ütles lendur. 
»Kas olete kunagi näinud midagi kohutavamat, metsikumat, ürgsemat, kui oli selle 
lõvi rünnak?" 

Nad sammusid niimoodi juttu vestes hulk aega, kui äkki mets lõppes ja jõuti 
lagendiku servale, mille keskel seisis kõrge müüriga piiratud linn. Nähes linna ning 
hästi hoolitsetud põlde ja aiamaid, ei suutnud nad imestushüüdu tagasi hoida. 

»»See On ju päris inseneride ehitatud," lausus leitnant 

» Vaadake neid kupleid ja minarette!" hüüdis neiu. «Sealpool müüri elab kindlasti 
tsiviliseeritud rahvas. Arvan, et oleme õnnega koos.” 

Smith-Oldvick kehitas ainult õlgu. ,, Loodame. Seda on siiski raske uskuda, sest 
inimesed, kelle koduloomadeks ja koerteks on lõvid, kuid kes kardavad papagoisid, ei 
saa olla väga tsiviliseeritud. Ma arvan, et siin pole kõik korras.” 

Salkkond jõudis varsti linnavärava juurde. Üks metslane lõi oda-varrega vastu 
väravat, mis kohe lahti tehti. Paari minutiga jõudsid kõik linna ja värav suleti taas. 

Tänav, mida mööda nad edasi läksid, oli kitsas ja kõver. Mõlemal pool seisid 
üksteise ligi kahe-kolmekorruselised majad. Need olid ehitatud kivist ja krohvitud. 


Alumise korruse ees seisid sambad, mis kandsid laiemat ülakorrust. Tänavate äärde 
moodustus niimoodi kaunis sammaskäik. Tänav oli sillutamata. Sammaskäiku pidi 
kulgev hoolega valmistatud korralik kõnnitee oli kulunud, mis tõendas, et pehmetes 
sandaalides jalad olid seda mööda aastasadade jooksul palju käinud. Ka majad olid 
väga vanad. 

Oli varahommik ja tänavad seetõttu peaaegu inimtühjad. Üksikud, keda tulijad 
nägid, olid samasugused kui nende vangistajad. Esialgu kohtasid nad ainult mehi, aga 
kaugemal kesklinnas nägid salka alasti lapsi, kes keset tänavat liivahunnikus 
mängisid. Salkkonna tulek ja valged vangid äratasid nende uudishimu. Ainult kaks 
metslast, kes olid nähtavasti rohkem lastega seotud, vastasid nende küsimustele. 
Vangide kohta pärisid ka teised elanikud. 

»»Oskaks ometi nende kuradite keelt!" ohkas Smith-Oldvick. 

»Seda soovin minagi. Tallaksin kõigepealt küsida, mis nad kavatsevad meiega 
teha,” ütles neiu nukralt. 

»Seda oleks tõesti huvitav teada. Ma olen ka sama mõtet kaua mõlgutanud,” vastas 
leitnant. 

»Mulle ei meeldi sugugi nende valitud hambad," lausus Bertha Kircher. , Need 
teravad kihvad tuletavad väga meelde inimsööjaid, keda olen näinud.” 

»»Usute, et nad on kannibalid?" küsis lendur ehmunult. ,,Ma ei ole enne kuulnud, et 
valged inimesed söövad endasuguseid.” 

»Kuid nad pole ju valged," vastas neiu. 

»»Aga nad pole ka neegrid, see on kindel," kinnitas leitnant «Nende nahk on küll 
kollane, aga mitte ka selline nagu näiteks hiinlastel. Näojoonedki pole neil sellised 
nagu hiinlastel.” 

Vangide vestlus katkes, sest nende tähelepanu köitis tänavale ilmunud naisterahvas 
— esimene, keda nad linnas nägid. See olevus sarnanes meestega, kuid oli natuke 
väiksem ja korrapärasema kehaehitusega. Tema nägu oli siiski eemaletõukavam kui 
meestel, sest silmad olid suuremad, ülemised kihvad teravamad ja alahuul veel 
rohkem ripakil. Naise tegid metsikumaks juuksed, mis olid pikemad kui meestel ja 
ulatusid õlgadeni. Kehakatteks oli naisel niuete ümber keeratud riideriba, 

mida hoidis kinni kuldkaunistus, samast metallist ehe rippus kaelas, veel üks 
riideriba pidi koos hoidma juukseid. 

Naine tuli lähemale ja küsis midagi metslastelt. Nad ei vastanud talle. Naine oli 
nähtavasti väga uudishimulik, sest tuli salgaga kaasa. Neiu ja lendur said teda 
lähemalt silmitseda. 

Jumalanna keha, aga nõdrameelse nägu,” lausus Smith-Oldvick saatusekaaslasele. 

Tänav, mida mööda nad läksid, ristus mitme samasuguse kitsa ja kõvera 
põiktanavaga. Majad olid peaaegu ühesugused. Vähe oli maju, mis oleksid teist värvi 
või teistsuguse arhitektuuriga. Läbi lahtiste akende võis näha, et seinad olid väga 
paksud ja toad väikesed. Vangidele jäi mulje, et seinad olid ehitatud nii paksud 
varjuks kõrvetava päikese eest. 

Siselinnas nägid nad suuremaid maju ja jõudsid kohta, mis võis olla linna ärielu 
keskus. Seal oli hulk töökodasid ja kauplusi ning nende vahel mõni väiksem ehitis, 
nähtavasti elamu. Töökodade ja kaupluste ustel olid mingid kreeka tähtede taoliste 
märkidega sildid. Et neil ei olnud kreekakeelsed sõnad, sellest said neiu ja leitnant 
kohe aru. 

Smith-Oldvick oli rohke verekaotuse tõttu nõrk. Pikk teekond ja valu süvendasid 
seda veelgi. Mees seisatas aeg-ajalt ja vaarus. Neiu pakkus talle tuge, kuid mees ei 
võtnud abi vastu. 


»Ei, tänan! Olete isegi liiga palju kannatanud, ma ei tohi teile koormaks olla.” 
Leitnant katsus küll kogu jõudu kokku võtta ja edasi minna, kuid samm aeglustus. 
Seismajäämine ärritas metslasi. 

Kui inglane jälle seisatas, võttis kõrval sammuv hiigelmetslane tal käe alt kinni ja 
lükkas edasi. Järgmine kord kaotas sama metslane kannatuse ja lausa hullus. Ta 
tormas abitu vangi kallale, lõi talle mitu korda rusikaga näkku. Lendur kukkus maha, 
lööja haaras tal käega kõrist ja tõmbas tupest terava mõõga. Karjudes vibutas ta 
tapariista õnnetu mehe pea kohal. 

Teised metslased olid samuti peatunud. Nad vaatasid kõike külma rahuga pealt. 
Näis, nagu oleks üks neist peatunud, et lahtipääsenud sandaalirihma siduda, ja teised 
ootasid teda, et üheskoos teed jätkata. 

Vangistajad olid rahulikud, aga Bertha Kircher mitte. Temas ärkas hirm ja 
kaastunne — mõlemad nii omased naisele. Unustades kõik muu, nägi ta ainult 
mõrtsukatööd, mida hiigelmetslane kavatses kaitsetu vangi kallal toime panna. Naisel 
polnud aega oma teo tagajärgi kaaluda ning ta tormas appi. Enne kui mõõk jõudis 
maaslamajale löögi anda, haaras neiu metslase käest kinni. Kogu jõudu kokku võttes 
õnnestus tal tõugata metslast niipalju, et see kaotas tasakaalu ja kukkus selili. Mõõk 
pudenes tal peost. Ta katsus seda uuesti haarata, kuid Bertha Kircher oli väledani. Ta 
sai mõõga enda kätte ja võttis sellega sisse ähvardava võitlejapoosi. 

142 

Neiu poosis oli midagi kangelaslikku, mida ei suutnud varjata isegi määrdunud ja 
katkine ratsaülikond ning sasitud juuksed. Metslane kargas kiiresti püsti, kuid tema 
käitumine oli hoopis teine. Otsatu viha läks üle hüsteeriliseks naeruks. Bertha Kircher 
ei saanud aru, kumb on kohutavam, kas mehe hullumeelne viha või idiootlik naer. 
Teised metslased naersid oma kaaslase ebaõnne üle, see ise aga oli naeru kätte su- 
remas. Kui neiu oleks vajanud veel tõendeid, et neid vangistanud olid nõdrameelsed, 
tarvitsenuks tal vaadata vaid enda ees seisva hiiglase idiootlikku näkku. 

Bertha Kircher mõistis, et kui mõni metslane üritaks tal sõjariista käest võtta, on ta 
võimetu vastu hakkama ja vastuhakk võib põhjustada uue hullumeelsuspuhangu, mis 
kujuneks mõlemale vangile saatuslikuks. Ta viskas mõõga ikka veel naerva hiiglase 
jalge ette ning kummardus maas lamava leitnandi kohale. 

«Suurepäraselt tehtud,” ütles inglane. ,,Kuid parem oleks olnud, kui te poleks seda 
teinud. Nüüd on nad saanud meie vastaseiks. Ma usun, et nad on kõik hullud. Aga 
nagu teate, tuleb hulludega väga ettevaatlikult ümber käia” 

Neiu raputas pead: ,,Ma ei võinud tegevusetult pealt vaadata, kuidas ta teid tapab.” 

Neiu sirutas mehele käe ning seekord võeti tema pakutud abi vastu. Vaevalt oli 
Smith-Oldvick neiu kätt puudutanud, kui tema silmades süttis elutuli ja ta tundis, et 
veri hakkas soontes kiiremini voolama. 

»Kas mul on lootust... natukegi?" küsis mees anuvalt. ,,Kas võite mulle öelda, kas 
ma... tohin loota?” 

Neiu ei tõmmanud kätt ära, kuid raputas siiski nukralt pead: «Palun, ärge... Ma võin 
teist ainult lugu pidada... rohkem mitte.” 

Tuli mehe silmis kustus, käepigistus nõrgenes. ,,Palun andeks," lausus ta kõlatult. 
«Kavatsesin oodata, kuni oleme selle õnnetuse üle elanud ja teie jälle tagasi oma 
rahva juures. Arvatavasti oli see mingi vapustus või teie julge kaitsmiskatse, mis mind 
rööbastest välja paiskas. Ma ei suutnud seda tagasi hoida ja lõppude lõpuks ei tähenda 
see praegu ju midagi. Ma võin ju ütelda, mida tahan. Eks ju?" 

«Mida te sellega öelda tahate? " küsis neiu järsku. 

Mees võpatas, kuid naeratas kibedalt. ,, Ma ei pääse nagunii siit linnast elusana 
kunagi,” vastas ta lootusetu häälega. ,, Ma poleks seda heameelega öelnud, aga arvan, 


et teiegi peate seda teadma niisama hästi. Mind tahtis murda lõvi ja nüüd proovis mu 
elu lõpetada metslane. Oleksime tsiviliseeritud inimeste hulgas, siis oleks ehk veel 
lootust. Nende hirmsate hullumeelsete käest eluga pääseda poleks võimalust isegi siis, 
kui nad oleksid sõbralikud.” 

Bertha Kircher teadis, et leitnant rääkis tõtt Aga ta ei tahtnud seda endale tunnistada. 
Raske oli uskuda, et surm möödus Smith-Oldvickist 

nii lähedalt. Mees meeldis talle ja ta kurvastas tihti, et ei võinud teda armastada. 
Tahtmine armastada ja armastada talumiseta on kaks ise asja, mida Bertha Kircher 
tajus vähemalt alateadlikult. 

Vaevalt oli ühelegi neiule midagi kergem kui armastada Inglise ohvitserist ja 
džentelmenist vana ja auväärse sugukonna liiget Haroid Percy Smith-Oldvicki, kes oli 
noor, rikas, meeldiva välimuse ja heade maneeridega. Kas võib ükski neiu mehelt, 
keda ta armastab, enamat nõuda, eriti veel siis, kui mees teda tuliselt armastab? Ja 
Bertha-Kircher teadis, et Smith-Oldvick armastas teda pööraselt. 

Neiu rinnast tõusis sügav ohe, ta asetas käe oma laubale ning sosistas: ,, Ärge 
kaotage siiski lootust... Katsuge elada minu pärast... ja teie enda pärast katsun ma teid 
armastada.” 

Uuesti süttis mehe silmades elutuli ja taas voolas veri ta soontes kiiremini. Kust 
Smith-Oldvick sel silmapilgul jõudu juurde sai, seda ta ei teadnud. Kuid püsti ta 
tõusis — pikkamisi ja vaarades. Neiu toetas teda. 

Noormees ja neiu seisid silmapilgu, ilma et oleksid juuresolijaid tähele pannud. Siis 
tuli neiule meelde, et nad ei olnud tundmatu ja vaenuliku linna tänavail üksinda. Ta 
vaatas metslasi, kes olid vajunud jälle endisse mitte midagi väljendavasse 
nürimeelsusse. Üks neist andis märku liikuma hakata ning varsti marsiti edasi, nagu 
poleks vahepeal midagi iseäralikku juhtunud. 

Minut hiljem valdas Bertha Kircherit masendus. See tekkis nähtavasti inglasele 
antud lubadusest. Ta teadis, et oli selle andnud rohkem mehe kui enda tunnete pärast. 
Taas tundis ta, et ei või noormeest armastada, nagu taliaks. Kuid mida ta õieti oli 
lubanud? Ainult seda, et katsub teda armastada. Ja nüüd?... 

Oli selge, et vaevalt nad enam kunagi tsiviliseeritud maailma tagasi jõuavad. Seda ei 
juhtuks isegi siis, kui metslased laseksid neid vabalt minna. Jalgsi siit mere äärde 
poleks jõudnud. Kuidas oskaksid nad nüüd, kui nende kaitsja Ahvide Tarzan on 
surnud, sellise tee läbi käia? Et Tarzan on surnud, selles neiu ei kahelnud. Ta oli oma 
silmaga näinud valget hiiglast surnult koopasuu ees lamamas. 

Teekonnal linna polnud nad Tarzani nimegi suhu võtnud. Ta oli neile surnud ja 
mõlemad said aru õnnetusest, mis see surm neile sünnitas. Leitnant nägi samuti, 
kuidas lõvid ahvinimesele kallale tungisid ja kuidas ta elutult lamama jäi. 

Neiu oli oma seisukorda varemgi lootusetuks pidanud, kuid praegu paistis see tõesti 
nii olevat. 

Vangid märkasid, et tänavatel oli juba rohkem inimesi liikumas. Mõni linnaelanik 
tundis vangide vastu suurt huvi ja päris nende kohta saatjailt, mõni jälle ei teinud neist 
väljagi. Kord kuulsid vangid ühest põiktänavast hirmsat kisa ja vandumist. Nad nägid 
hullumeelset, kes käis lapsega ringi nii, nagu üks vihahoos saatjaist leitnandiga oli 
käi- 

nud. Hull peksis last kõige koledamal kombel ja karjus nagu hull märatsemishoos 
ikka. Viimaks haaras mees poolteadvusetu lapse maast, tõstis kõrgele pea kohale ja 


kogu kõrist ja pistis kuriteopaigalt jooksu. 


Mitu meest ja naist vaatas juhtumit pealt, kuid ükski neist ei ilmutanud vähimatki 
huvi lapse saatuse vastu. Kas nad olid tõesti nii ükskõiksed, seda vangid ei teadnud, 
aga keegi neist last hullu käest päästma ka ei tõtanud. 

Mõni samm edasi läinud, nägid vangid ühe teise korruse aknast välja vahtivat vana 
naist, kes tegi möödujatele igasuguseid nägusid. Seejuures naeris ta hullumeelselt ja 
pomises midagi, millest vangid aru ei saanud. Hullu eide naeru ei pannud keegi 
tähele. 

»Mu jumal, milline hirmus linn!" ahhetas Smith-Oldvick. 

Neiu pöördus kaaslase poole: ,,Kas teil on püstol veel alles?" 

»»On. Pistsin selle rõivaste alla. Need lollid ei otsinud mind läbi ja pimedas ei 
võinudki nad näha, kas mul mingit laskeriista oli või ei olnud. Elik saab püstolist 
kunagi abi." 

Neiu võttis leitnandi käe pihku ja ütles: ,,Palun hoidke üks padrun minu jaoks!" 

Leitnant pilutas silmi. Justkui tihe valu tuli silmadesse. Ta tundis, et peaks neiu 
kurva saatuse pärast nutma puhkema. Nende mõlema saatus oli lootusetu, kuid kas 
just nii lootusetu, seda ei tahtnud ta endale aeg-ajalt tunnistada. Lootusetus on ehk 
tema pärisosa, kuid kes võis sellele ilusale neiule halba teha? 

Et neiu peab surema ja just tema peab temalt elu võtma! Ei, see oli liiga hirmus, 
võimatu, absurdne. Lootusetu tulevik oli muutunud järsku väljakannatamatuks. 

»Ei, Bertha, seda ma ei või küll teha,” vastas ta neiule. 

»Kas isegi mitte siis, kui päästaksite nii mind veelgi hullemast?" küsis neiu tõsiselt 

Leitnant raputas pead. ,,Ma ei või seda teha," lausus ta pikkamisi. 

Tänav, mida mööda nad olid tulnud, lõppes järsku ja avanes vaade avarale 
väljakule, mille keskel oli ilus tiik, kus peegeldusid pilvitu taevas ja ümberringi 
asuvad kõrged majad. Hooned olid kaunistatud mitmesuguste ornamentidega. Need 
olid värvirikkad, kuid kõige rohkem oli kasutatud ikkagi kulda. Tänavad olid 
sillutatud kivimosaiigi-ga ja hästi puhtaks pühitud. Kaunistuste ja kujude hulgas 
paistsid silma papagoid, neid oli peaaegu igal pool. Lõvide ja ahvide kujusid oli näha 
palju vähem. 

Vangid viidi platsi teises servas oleva maja juurde. Uks oli lahti. Tulijad sammusid 
suurde saali, mida sisustasid massiivsed lauad ja pingid. Nendessegi oli lõigatud 
papagoide, lõvide ja ahvide kujusid. Papagoi oli siingi esikohal. 

Ühe laua juures istus samasugune mees, nagu olid vangide toojadki. Selle ees tulijad 
peatusid ning üks lausus istujale midagi. See oli vist suusõnaline ettekanne 
kordasaadetu kohta. Laua ääres istuja oli kas kohtunik, väepealik või mõni 
tsiviilametnik. Ta oli igatahes tähtis ja autoriteetne isik. Ta kuulas ettekannet 
rahulikult, vaatas uurivalt vange ja küsis neilt midagi. Võõrad ei mõistnud küsimust. 
Ametnik andis vangide toojaile lühikese käsu. 

Enne kui vangid jõudsid omavahel paargi sõna vahetada, lähenes Bertha Kircherile 
kaks metslast, kes andsid talle märku kaasa minna. Neiu läks ja Smith-Oldvick tahtis 
talle järgneda. Ta ei saanud teha kalu sammugi, kui üks vaht astus teele ette. Neiu jäi 
seisma ja pöördus laua ääres istuva mehe poole. Ta seletas käte abil, et soovib meest 
endaga kaasa tulevat. Kuid pealik raputas ainult pead ja andis vahtidele uuesti käsu 
naine ära viia. Inglane katsus uuesti naisele järgneda ja uuesti takistad teda. 
Väevõimuga ei saanud nad ka midagi muuta, sellest said mõlemad hästi aru. Smith- 
Oldvickil oli püstol, kuid mis kasu oli sellest ja poolest tosinast padrunist. 

Seni olid metslased käinud vangidega ümber päris korralikult, kui mitte võtta 
arvesse peksmist tänaval. Ei olnud vähimatki põhjust kindlalt arvata, et head 
kohtlemist jätkub kogu aeg edaspidigi. Leitnant oli metslaste iseloomu nii palju 


tundma õppinud, et teadis kõige parema plevat neid mitte ärritada. Ta hüüdis 
äraviidavale Berthale järele: ,,Kõi-ge paremat!" 

Neiu pöördus ukse juures ümber ja jõudis öelda: ,, Head õnne!" 

Lõvid olid koos saatjatega saali tulnud, kuid need aeti teisest uksest välja, 
arvatavasti hoovi. Mõni minut hiljem juhatati Smiüi-Oldvick samast uksest nendele 
järele. Hoovi asemel leidis leitnant end pikast koridorist, mille teises otsas oli 
raudvõrgust värav. Mõlemal pool koridori oli palju uksi. Jõudnud raudvärava juurde, 
nägi ta selle taga hoovi. Leitnant astus sinna koos kahe saatjaga. See oli majadest 
ümbritsetud väike aed, kus kasvas hulk puid ja lilli. Siin-seal oli näha pinke, 
lõunapoolsel küljel seina ääres isegi terve rida. Vaevalt oli Smith-Oldvick jõudnud aia 
üle vaadata, kui pani tähele, et lõvid olid ka siin. Mõni lamas puu all, mõni käis 
sihitult ringi. 

Saatjad jäid värava juurde, vahetasid omavahel mõne sõna ning taganesid koridori. 
Inglane nägi nende lahkumist ja ehmus. Ta oli jäetud üksi hirmsate kiskjate keskele. 
Temagi tahtis põgeneda koridori, kuid värav oli lukustatud. Inglane tagus seda käte ja 
jalgadega ning nõudis sissepääsu. Metslased vaatasid tagasi, kuid eemaldusid — 
ainult nende naer kajas käiguõönsuses. 

XIX. Kuninganna jutustab 


Bertha Kircher oli toodud platsile ning juhatati kõige uhkema maja poole ->ee 
hõlmas väljaku kogu ühe külje ning paistis mingi valitsushoone olevat. Sinna viis lai 
kivitrepp, mille kummalgi pool oli lõvikuju. Tugevatele sammastele toetus rõdu. 
Sammaste ülaotsad kujutasid surnupealuud, mille laupa katsid igal pool nähtud 
papagoi kujutised. Sama kuju oli ka ustel ja seintel. Peale papagoide oli uusustena 
kasutatud ka lõvi ja ahvi. Mõni neist oli reljeef, mõni mosaiik, mõni lihtsalt värvitud 
seinale. 

Seinale maalitu oli aegade jooksul tuhmunud, kuid sellest, hoolimata avaldas muljet. 
Reljeefid ja mosaiigid olid väga kunstipärased ja ajahambale hästi vastu pannud. 
Need, kes olid loonud siinsed kujud, olid kunstnikud selle sõna parimas tähenduses. 

Maja erines kõvasti sellest, kus neiu kaaslasega enne oli olnud. Välisuks oli tugev, 
laial trepil valvas mitukümmend relvastatud sõdurit. Need olid teiste metslaste 
samased, kuid kandsid helekollast varrukateta jakki, mille rinnaesisele ja seljale oü 
kuldniidiga tikitud papagoi. 

Vaevalt oli neiu koos saatjatega trepile astunud, kui üks vahisõdur nad peatas. 
Nähtavasti nõuti sisenemisluba. Neiul oli natuke aega vahisõdureid silmitseda Ta 
märkas, et need on tema vangistajaist metsikumad. Nende juuksed olid veelgi 
karusemad ja kasvupiir ulatus lausa silmadeni. Silmaterad olid neil veelgi väiksemad. 

Lühikese: jutuajamise järel astus vahtkonnaülem kõrvale, koputas odavarrega paar 
korda seinal oleva plaadi vastu ja kutsus kaaslased enda juurde. Ta jagas meestele 
mingisuguseid käske. Raske uks avanes. Uksepooled liikusid pikkamisi ja krigisedes. 
Kumbagi neist lükkas kuus alasti neegrit. 

Neiut saatnud metsalised saadeti ukse juurest tagasi, nende kohad võttis sisse pool 
tosinat kollastes jakkides valvurit. Algul viidi bertha koridori ja uks sulgus. Ta nägi, et 
uksi kokku vedavad neegrid olid kaelapidi töökohale aheldatud. See pilt tõi neiule 
hirmuvärinad peale. 

Eeskoda, kuhu Bertha jäeti, oli avar. Selle keskel asus papagoi, lõvi ja ahvi 
kujudega kaunistatud purskkaev. Suurem jagu kujusid oli tehtud puhtast kullast. 
Mõlemal pool eeskoda olid massiivsete võlvidega laiad koridorid, mis viisid 


mingitesse siseruumidesse. Neis olid lauad ja toolid ning seintel ja põrandal paksud 
vaibad, lõvi- ja leopardinahad. 

Välisukse kõrval oli suur ruum täis kollastes jakkides sõdureid. Peale nii tavaliste 
ilustuste oli toa kaunistamiseks kasutatud ka odasid, mõõku ja muid sõjariistu. See 
võis küll olla riigivalitseja lossi vahituba. 

Eeskoja teisest otsast viis lai trepp taas üles raske ukse juurde. Saatjad juhatasid 
Bertha sinna. Seal peatati ta jälle, et selgitada välja edasimineku põhjtis. Üks ukse 
juures valvanuist võttis teate vastu ja kadus ukse taha. Möödus vähemalt veerand 
tundi, enne kui ta tagasi tuli. Seekordki vahetati valvuieid ja nad juhatati 
siseruumidesse. 

Neil tuli kolmest toast läbi minna, kolme ukse juures peatuda ja va-hisõdureid 
vahetada. Viimaks leidis neiu end võrdlemisi väikesest ka-binetitaolisest ruumist, 
mille seinad olid kaetud paksude kullaga väljaõmmeldud papagoivaipadega. 
Toapõrandasse olid samuti graveeritud kuldpapagoid. Ainult lakke olid need linnud 
maalitud eredate värvidega. 

Keset tuba sammus edasi-tagasi helepunases jakis mees. Peas oli tal midagi 
kroonitaolist, mille tipus oli papagoi topis. Jaki rinda ja selga kattis kullaga 
väljaõmmeldud hiigelpapagoi. Mees oli suurem kui ükski neist, keda Bertha Kircher 
seni oli näinud. Tema pärgamendisar-nane nahk oli kortsus, kuid mees ise oli lihav. 
Käsivartest võis hoomata hiigeljõudu. Tema sammgi oli jõuline, vanadusest 
nõrgestamata. Kuid mehe näost paistis nõdrameelsust välja rohkem kui teistel. Ta oli 
vastikum kui ükski teine inimolend, keda Bertha Kircher eales näinud oli. 

Neiu jäi koos oma saatjatega ukse juurde seisma. Möödus mitu minutit, ilma et toas 
kõndiv inetu hiiglane oleks tulijaid tähele pannud. Ta käis edasi-tagasi, justkui oleks 
sügavalt mõttesse vajunud, kui äkki peatus toa teises otsas ja tormas siis neiu poole, 
Bertha ehmus ja sirutas käed enda kaitseks ette. Saatjad haarasid samsi aial temast 
kinni. 

Punase jakiga metslane jäi neiust sammu kaugusel seisma. Mehe metsikud silmad 
piidlesid neiu nägu ja siis prahvatas ta hullumeelselt naerma. Naer kestis kaks või 
kolm minutit ja lõppes niisama järsult, kui oli alanudki. Mees katsus käega neiu 
juukseid, rõivaid, puudutas ta keliä ning andis viimaks märku, et võõras teeks suu 
lahti. Bertha Kircheri valged hambad näisid teda väga huvitavat. Ta imestas nende üle 
ja ktitsus vahisõduridki vaatama. Siis tegi metslane oma suu lahti ja näitas teravaks 
viilitud kihvu. Varsti lõppes mehe huvi neiu vasw ning ta hakkas jälle edasi-tagasi 
marssima. 

Möödus kümme-viisteist minutit, kui metslane pöördus äkki vahi-sõdurite poole 
ning andis järsult mingi käsu. Vaevalt oli käsk kõlanud, kui see juba täideti: saatjad 
viisid neiu toast välja. 

Bertha Kircher juhatati piki kitsast koridori kitsale trepile ja sealt teisele korrusele. 
Seal oli ka kitsas uks, mille ees seisis alasti neegei, oda käes. 

Saatjate käsu peale avas neeger ukse. Tulijad astusid madalasse ruumi, mille aknad 
olid tugevate raud võredega trellitatud. Toa sisustus sarnanes selles majas varem 
nähtuga: lugevad lauad ja pingid, vaibad ja põrandakatted, kuid lihtsamad kui 
alumisel korrusel. Isegi mööda- 

pääsmatu papagoikuju oli siin nii maalitult kui ka sisselõike ja reljeefina. Ukse 
vastas nurgas oli mingi sohvataoline polsterdatud mööbliese, millel istus keegi 
elatanud naine. 


Nähes naisterahvast, Bertha Kircheri süda võpatas. Juba esimene pilk sellele 
kinnitas, et oli ometi üks inimene, kes oli rohkem valge inimese moodi kui ükski 
viimasel ajal nähtuist. Naise vanuse üle oli raske otsustada, sest ta silmade sina oli 
juba peaaegu halliks muutunud, kunagi ilus olnud nägu oli kortsus, aeg oli suust 
hambad kulutanud. Kuid vanakese silmist peegeldus intelligentsi. 

Neiut nähes tõusis vana naine püsti ja tuli ebakindlal sammul tema poole. 
Nähtavasti suutis ta ainult kepi najal liikuda. Üks Bertha Kircheri saatjaist ütles 
midagi ja mõlemad sõdurid lahkusid. Neiu ja vanake jäid kahekesi. 

Vana naine jõudis viimaks neiu juurde. Ta tõstis oma vesised silmad pikkamisi üles 
ning vaatas ilusat siledat nägu, silmi, juukseid, rõivaid, jalanõusid ning viimaks jäi ta 
pilk jälle tulija silmadele peatuma. Neiu ei olnud vana naist uurides tagasihoidlikum. 
Vanake hakkas rääkima. Tema hääl kõlas natuke ebaloomulikult, ebakindlalt, 
tagasihoidlikult ning jättis mulje, nagu oleks keel, milles ta rääkis, talle võõras ja 
sõnad tundmatud. Kuid see oli inglise keel. 

»» Oled sa, nooruke, välisilmast?" küsis vanake neiult. ,, Annaks jumal, et sa oskaksid 
rääkida ja mu sõnadest aru saada!" 

»Inglise keelest?” hüüdis Bertha. ,,Jaa! Muidugi saan aru! Ma ju räägin inglise 
keelt.” 

»Tänu taevale!" ohkas vanake rõõmsalt. ,,Ma ei teadnud isegi, kas ma enam oskan 
seda keelt nii rääkida, et teised minust aru saaksid. Ma ei ole seda rääkinud 
kuuskümmend aastat. Kuuskümmend aastat pole ma kordagi emakeelt kuulnud. 
Vaene olend! Vaene olend,” ohkas vanake omaette. 

»Teie olete inglanna!" imestas neiu. ,,Kas sain teist õigesti aru? Tähendab, olete 
inglanna ja siin olnud juba kuuskümmend aastat?" 

Vanake noogutas: ,, Kuuekümne aasta jooksul pole ma kordagi siit lossist välja 
saanud." Ta sirutas neiule oma kondise käe ja kutsus teda pingile istuma. Neiu aitas 
vanakese üle toa sohva juurde. 

» Vaene laps! Vaene laps!" ohkas vanake kaastundlikult ,,Parem oleks sul surra, kui 
lasta end siia tuua. Ma tahtsin ka algul endalt elu võtta, kuid ikka hoidsin end tagasi, 
lootes, et kord tuleb siia keegi, kes mind päästab. Aastakümned on möödunud ja 
kedagi pole tulnud. Räägi, kuidas nad sinu kätte said." 

Neiu rääkis lühidalt tähtsamatest juhtumitest kõrbes, orus, teel linna ja siin linnas. 

» Tähendab, peale sinu on linnas veel valge mees?" küsis vana naine. 

»Jah,”" vastas neiu, ,,kuid ma ei tea, kus ta on, mis temaga kavatsetakse ette võtta. 
Oma saatusest on mul niisama vähe aimu." 

»Seda ei tea keegi ette öelda," lausus vanake pikkamisi. ,,Nad ei tea seda isegi. Need 
metslased ei tea sel minutil, mida nad järgmisel teevad või tegemata jätavad. Ühes 
asjas tahaks ma sind küll veenda: oma sõpra ei näe sa enam kunagi.” 

»Kuid teid nad ei tapnud," tuletas neiu eidele meelde. ,,Olete juba kuuskümmend 
aastat nende vang olnud. Kuidas siis?...” 

Õige!" tähendas vanake. ,, Nad pole mind tapnud ja ei tapa ka sind. Kuid jumal 
teab, et sa ei pea olema selles hirmsas kohas kuigi kaua, kui palud neilt ainult oma elu 
võtta.” 

»»Kes nad õieti on?" küsis neiu vanakeselt. ,, Missugune rahvas? Nad erinevad 
kõigist, keda ma seni olen näinud. Rääkige, kuidas teie siia sattusite.” 

»»See juhtus väga ammu,” alustas vanake. ,,Oh, kui pikk see aeg on olnud! Ma olin 
siis ainult kahekümnene. Mõtle, laps, — kahekümnene! Ja vaata mind nüüd! Mul pole 
peeglit. Võin näha end ainult vanniveelt, kuid mu silmad on liiga nõrgad, et oma nägu 
seal seletada. Kuid sõrmedega nägu katsudes tunnen, et see on kortsus ja silmad sü- 


gavale sisse vajunud. Ma tunnen, et mu huuled on kokku kuivanud ja tean, et suus 
pole enam hambaid. Ma olen vana, küürus ja inetu. Kord aga olin noor ja teised 
rääkisid, et ka ilus. Ei, ma ei hoople — ma olin iludus! Seda kinnitas mulle ka peegel, 
kui ma veel noor olin ja selline riistapuu olemas oli.” 

Vanake vaikis viivu, enne kui jätkas: ,,Mu isa oli Sise-Aafrikas misjonär. Ühel 
päeval tuli meie asundusse salkkond orjapüüdjatest araablasi. Nad võtsid kinni kõik 
pärismaalastest mehed, naised ja lapsed. Nad võtsid ka minu ja taganesid džunglisse. 
Kuid araablased ei tundnud neid metsi hästi ja võtsid meie asunduse mehi 
teejuhtideks. Araablased seletasid, et nad polnud kunagi nii kaugel lõunas käinud. 
Aga nad olid kuulnud, et siit edasi läänes on rikkalikult elevandiluud ja orje. 
Sealtkaudu kavatsesid nad põhja naasta. Mustad oli neil kavatsus põhjas orjalaatadel 
maha müüa, aga mina pidin saama mõne musta sultani haaremisse odaliskiks. 

Araablased rääkisid sageli kopsakatest rahasummadest, mida nad minu eest saada 
lootsid. Et seda mitte kaotada või pisendada, hoolitsesid nad minu eest hästi. 
Teekonda kergendad mul igati, näiteks ei tarvitsenud ma jalgsi käia ja toitki oli mul 
kõige parem. 

Kuni viibisime džunglis, mis oli meie meestele tuttav, läks kõik hästi. Varsti aga 
jõudsime kõrvetavale liivalagendikule. See oli teejuhtidele tundmatu maa ja olimegi 
eksinud. Sellele vaatamata hoidsime suunda läände. Laskuda orgudesse ja ronida jälle 
päikesest köetud liivalagendikule oli ütlemata raske. Kõige hullem oli röövitud 
orjadega, sest nemad pidid kandma kogu laagrivarustust. Toit hakkas lõppema, vesi 

sai otsa ja juba teisel päeval suri mõni ori. Iga järgmine päev suri üha rohkem. 

Toidupuudus läks nii suureks, et araablased pidid juba oma hobuseid söögiks ära 
tapma. Jõudsime esimese suure oru veerde. See oli nii järsk, et hobuseid ei saanud üle 
selle viia. Jäi järele kõik loomad tappa ning koormata lihaga surmani väsinud orjad. 

Marsiti veel paar päeva. Orje suri nii palju, et neid jäi järele vaid käputäis. 
Kõrvetavat päikest, janu ja toidupuudust kannatasid ka araablased. Neistki oli mitu 
lagendikul surma leidnud. Nii kaugele taha, kui silm seletas, oli meie tee märgitud 
surnukehadega, mille kallal maiustasid röövlinnud ja Šaakalid. Teekonnal röövitud 
elevandiluu visati maha nagu kõik muu üleliignegi ja püüti päästa kõige kallim — 
oma elu. Mida rohkem orje suri, seda rohkem jäi maha ka varustust 

Millegipärast meeldisin ma araablaste pealikule. Võib-olla seepärast, et nähes oma 
varandust hävivat, tahtis ta mind võimalikult kaua endale hoida, sest olin ainuke osa 
tema rikkusest, mis liikus ise kaasa ja oli pealegi küllalt tugev. Nagu sa, neiuke, tead, 
oleme meie, inglased, head, araablased aga viletsad jalakäijad. Niipea kui nad saavad 
nii vanaks, et püsivad hobusel, nad enam jala ei käi. Nii võisingi ma käia jalgsi kauem 
kui ükski röövel. 

Ma ei tea, kaua me niiviisi edasi liikusime, yiimaks jõudsin mina koos mõne 
mehega sügava oru põhja. Teist nõlva pidi üles ronida oli võimatu, mistõttu jätkasime 
teed orgu pidi. Org paistis olevat kuivanud jõe põhi, mida mööda sai päris kergesti 
edasi. Jõudsime lõpuks kohta, kus tee läks järsku alla haljendava tiheda metsaga orgu. 
Lootsime sealt leida vett ja toitu ning rõõmustasime juba avastuse üle. 

Järel oli meid ainult kaks — pealik ja mina. Mul pole tarvidust sulle kirjeldada orgu, 
sest see on sama, kuhu ka sina oled õnnetult sattunud. Järgnes vangisattumine. See 
tuli nii äkki, et meile näis, nagu oleksid nad just meid oodanud. Hiljem sain teada, et 
nii see oligi. Nad ootasid ka teid. 

Metsast läbi tulles nägite muidugi papagoisid ja ahve ning siin linnas peaaegu igal 
pool nende kujusid ja pilte. Mõnes kohas oli näha ka lõvikujusid. Nii oli ka siis, küi 
mind siia toodi. Kodumaal olime harjunud rääkima papagoidega, kes kordasid seda, 


mida olid meilt õppinud. Siin on papagoid teistsugused. Nad räägivad sama keelt, mis 
lin-narahvaski. Või õigemini — need metslased räägivad papagoide keelt Nad usuvad 
— ja mitte just põhjuseta —, et ahvid räägivad igasuguseid asju papagoidele, kes 
lendavad linna ja annavad kuuldu omakorda edasi inimestele. Raske on uskuda, kuid 
ma usun seda, sest olen juba kuuskümmend aastat siin kuningalossis elanud ja tunnen 
asju. 

Nad tõid minu nagu nüüd sinugi kohe kuninga paleesse. Araablaste pealik viidi 
kuhugi mujale. Pole kunagi kuulnud, mis temast sai. 

Ago XXV oli tookord kuningas. Neid on pärast teda mitu olnud. Ta oli hirmus 
mees, nad on kõik olnud hirmsad." 

»Miks nad seda on?" küsis neiu. 

«Sellepärast, et see on hull rahvas," vastas vana naine. ,,Kas sa ei ole veel sellest aru 
saanud? Kuid siiski, neil on mitu suurepärast ametimeest, nad oskavad tööd teha ja 
mõni neist on osav põlluharija. Hoolimata siin üldiselt valitsevast nõdrameelsusest, on 
neil siiski seadused ja mingisugune kord. 

Nad austavad linde, aga papagoi on nende jumal. Üks papagoidest on siin palees ja 
teda hoitakse kõige uhkemates ruumides. See on muidugi nende jumalate jumal, väga 
vana lind. Kui see on tõsi, mis kuningas Ago omal ajal ütles, siis see püha papagoi on 
vähemalt kolmsada aastat vana. Nende usutseremooniad on äärmiselt toored ja vas- 
tikud. Usun, et just selle tõttu on siinne rahvas aegade jooksul nõdrameelseks läinud. 

Kuid, nagu ma juba ütlesin, on siinsel rahval mõni hea omadus. Kui uskuda legendi, 
mida nad räägivad, olid nende esivanemaiks käputäis mehi ja naisi, kes tulid kusagilt 
kaugelt põhjast Nad olid eksinud Kesk-Aafrika metsades ning ekslesid siia-sinna. 
Viimaks jõudsid nad siia orgu, mis olnud tol korral puudeta liivalagendik. See võib 
olla tõsi, sest siin ei saja peaaegu kunagi vihma. Siiski kasvab orus rikas taimestik. 
Seda imet võib seletada ainult nii, nagu legendiski seisab, et siia sattunud inimesed 
leidsid hulk allikaid, mille vee nad orgu laiali juhtisid. 

Ago rääkis mulle aastate eest, et mitu sugupõlve enne teda olid siia elama jäänud 
inimesed juhtinud allikate vee oru ühte ossa ning kui maa oli juba niiske ja puude 
juured sügaval pinnases, juhtisid nad vee teise, ja siis kolmandasse kohta. Nii on see 
puudeta liivalagendik viljakandvaks ja tiheda metsaga kaetud paradiislikuks oruks 
muutunud. Kas kõik just nii oli, seda ma kindlasti ei tea. Võib-olla oli mets siin juba 
enne inimesi. Legendi aga kinnitab see, et vihma siin ei tule, kuid niiskust piisab 
igasuguste puude ja taimede jaoks. 

See rahvas on peale paganausu ja usutseremooniate veel mitmes suhtes imelik. 
Näiteks kasvatavad nad lõvisid nagu teised rahvad koduloomi. Sa muidugi nägid, 
kuidas nad neid kasutavad. Kuid see pole veel kõik: nad ka nuumavad ja söövad 
lõvisid. Mulle näib, et varem sõid nad lõviliha ainult usutalitustel. Ajapikku nad 
harjusid sellega ning üldine lihapuudus sundis neid viimaks metsloomi kasvatama. 
Nad ei söögi enam muud liha Linnuliha ei söö nad mingil tingimusel, pigem surevad 
nälga. Sama on lugu ahvilihaga Need on ka ju enamvähem pühad olevused. Teisi 
taimtoidulisi loomi kasutavad nad ainult piima ja naha saamiseks ning lõvitoiduks. 
Linnast lõunas metsas on karjamaad ja niidud, kus peetakse suuri metssea-, põdra- 
antiloobi-ja kitsekarju.” 

Ja teie olete elanud siin kõik need pikad aastad, ilma et oleksite ühtki endasugust 
näinud?" imestas neiu. Vanake noogutas nõusoleku märgiks. 

»Kuuskümmend aastat ja nad pole sulle midagi halba teinud!" 


»Et nad pole mulle midagi halba teinud, seda pole ma öelnud. Nad ei ole mind ära 
tapnud,” vastas eit. 

»»MISs..., mis..., missugune on teie asend nende hulgas, arvan seda teadvat," ütles neiu 
kahtlevalt. «Tallaksin seda teilt endalt kuulda. Mul on aimdus, et selliseks, milline on 
teie asend siin, kujuneb ka minu saatus.” 

Vana naine noogutas: ,,Jah, kahtlemata, kui nad oskavad sind eraldada teistest 
naistest.” 

»Eraldada? Mida see tähendab?" küsis neiu. 

»Kuue aastakümne jooksul pole ma ühtki naist näinud. Nad pole lasknud mind 
nende juurde. Naised tapaksid mu kohe, kui kätte saaksid, isegi nüüd, kuigi ma olen 
juba vana. Mehed on siin koletised, nende naised aga otse emakuradid. Hoidku taevas 
sind nende kätte sattumast!"” 

»» Tähendab, mehed mulle halba ei tee?” uuris neiu. 

» Ago XXV tegi minust kuninganna," lausus vanake pikkamisi, justkui oma 
mälestustest midagi otsides. ,,Tal oli mitu naist, aga nendest kõik ei olnud inimesed. 
Muidu polekski Agot kümme aastat pärast minu siiatulekut tapetud. Siis tuli teine 
kuningas ja jättis minu endale kuningannaks. Ja nii on läinud see iga kuninga 
vahetumise korral. Ma olen käinud käest kätte. Õige harva elab kuninga naine kõrge 
vanaduseni. Ühed tapetakse salaja, teised ei kannata nõdrameelsuse tõttu siinset välja 
ja lõpetavad oma elu ise. Ma olen praegu kõige vanem kuninganna" 

Bertha Kircher pööras end äkki ümber ja osutas käega akna ees olevatele trellidele. 

»Näed seda tuba siin," ütles vanake, ,ja panid tähele musta eunuhhi ukse taga. Kus 
iganes siin selliseid ruume näed, siis tea, et igaühes neist on või oli naine, sest ainult 
üksikud meist võivad vabalt ringi liikuda. Harilikult hoitakse kuninga naisi vangis ja 
tapetakse noorelt, sest neid peetakse metsikumaks kui mehi. Ja seda nad ka on.” 

Tekkinud mõneminutise vaikuse katkestas neiu: ,,Kas põgenemisvõimalusi pole?” 

Eit osutas jälle trellidele akende ees ja ütles: ,,Ja neile lisaks on ukse ees sõjariistus 
eunuhh. Kui saaksidki temast kuidagi mööda ja pääseksid tänavale, kuidas sa leiaksid 
tee linnamüürini? Oletame, et oled min-S1 une läbi müürini pääsenud, kes sind 
väravast välja laseb? Peaks aga seegi ime juhtuma, leiaksid end linna ümbritsevast 
metsast, mis otse kihab inimesi iga päev murdvatest mustadest lõvidest Väljapääsu siit 

ei ole. Ja kui keegi siit pääsekski, siis murrab metsas tema lõvi või jäävad põgenenu 
luud kõrbesse pleekima. 

Kuue aastakümne jooksul oled sa esimene inimene, kes on siia eksinud. Tuhat aastat 
pole sellest maailmast ja jumalast mahajäetud linnast keegi välja pääsenud. Ei mäleta 
need inimesed, et keegi peale minu ja nüüd sinu oleks siia sattunud. Nende vana 
legend küll räägib, et kunagi hallil ajal oli siia tulnud üksik hiigelsõdur. Juttu tana 
käigust on põlvest põlve edasi antud. 

Selle põhjal, mis rahvas siin mulle on rääkinud, pidi see rändaja olema mõni 
Hispaania sõdur, sest ta olevat kandnud raudrüüd ja vasest kiivrit. See mees oli tulnud 
läbi metsa ning võidelnud seal vahvasti lõvidega. Teda saadeti kinni võtma hulk mehi, 
kuid ta tappis nad kõik veel enne, kui nad linna väravasse jõudsid. Selle mehe 
hiigelmõõk oli halastamatu nagu surm. Mees ei tulnud siiski linna. Ta oli jäänud 
peenramaale, söönud seal juur- ja aedvilja, joonud jõest vett peale ning siis tuldud 
teed tagasi läinud. Hiiglane oli metsas jälle lõvidega võidelnud ja kadunud viimaks 
sügavasse Orgu. 

Pärast hiiglase lahkumist oli kuningas ärevusse sattunud ning kartnud, et võõras 
sõjamees toob varsti linna teisi endasuguseid tema rahvast hävitama. Ta oli saatnud 
salkkonna mehi hiiglast tapma. 


Kolm nädalat otsisid mehed, kes olid võtnud vale suuna, enne kui leidsid hiiglase 
luud pleekimas samas orus, mille kaudu mina ja nüüd ka sina siia sattusime. Kõrb 
tappis tema. Kas see jutt just tõsi on, seda ma ei tea. Legende on ju nii palju.” 

»»See legend on tõsi," vastas neiu, ,,sest nägin oma silmaga orus selle hiiglase 
skeletti, raudrüüd ja sõjariistu.” 

Järsku avanes uks ja sisse astus alasti neeger, mõlemal käel suur vaagen. Must 
teenija asetas vaagnad naistele lähemal olnud lauale ja lahkus sõna lausumata. 
Vaagnailt tõusev toidulõhn täitis kohe toa ja alles nüüd adus neiu, et ta on näljane. 
Vanakese käsu peale lähenes ta vaagnatele ja vaatas neid. Ta imestas, et vaagnal oli 
hulk väiksemaid nõusid, mis olid peaaegu kõik kunstipäraselt toiduga täidetud. 
Väiksemad nõud olid kullast, aga vaagnad põletatud savist. Kõige rohkem pani teda 
imestama nõude vahel olnud lusikas ja kahvel. Kuigi need erinesid natuke 
tsiviliseeritud maailmas tarvitatavatest, täitsid oma otstarbe suurepäraselt. Kahvli 
harud olid rauast või terasest, aga selle vars ja kogu lusikas olid tehtud samast 
kollasest metallist nagu toidunõudki. 

Neiu silmas toitu. Seal oli suurepärane lihapraad, juurvili, värske puuvili, nõutäis 
piima ja väiksemas nõus veel midagi marmelaaditao-list magustoiduks. Bertha nälg 
oli nii suur ja toidu lõhn nii ninnahak-kav, et vanakese jõudmist laua juurde oli 
võimatu ära oodata. Ta jõudiski alustada enne, kui eit tema vastas pingil istet võttis. 

Vana naine võttis pikaldaselt vaagnalt väiksemad nõud ja asetas need lauale. Ta 
naeratas heatahtlikult. ,, Nälg on suur lepitaja” ,,Mida te sellega mõtlete?" küsis 
Bertha. 

Julgen oletada, et mõne nädala eest, neiuke, poleks te mingi hinna eest kassiliha 
suhu pistnud," vastas kuninganna. 

»» Kassi?" 

Jah. Mis vahet on kassil ja lõvil? Mõlemad on kassid," ütles vanake. 

»» Tähendab, see siin on lõvi liha?" küsis neiu. 

Just nii,” kõlas vastus. Ja viis, kuidas nad seda valmistavad, teeb lõvi väga 
seeditavaks. See on hakanud mulle juba meeldima.” 

Bertha Kircher naeratas kahtlevalt. ,,Ma küll ei oskaks vahet teha. See võib olla ka 
lamba- või vasikaliha.” 

»seda küll,” vastas eit. ,, Ka mina ei tee vahet. Kuid nad nuumavad toiduks mõeldud 
lõvisid eriti hästi. Liha puhastatakse hoolega ja sellest tehtud söök saab nii hea, et 
seda võib kõige paremaks pidada” 

Bertha Kircher sõi suure isuga. Ta lõpetas oma pika paastu piima ja juurviljaga. 
Vaevalt olid naised lõunasöögi lõpetanud, kui sisse astus kollases jakis sõdur ja ütles 
midagi vanakesele. 

»Kuningas käskis sind valmis panna ja enda ette tuua,” seletas kuninganna. ,, 
Esialgu jääd sa minu ruumidesse elama. Kuningas teab, et ma pole selline nagu teised 
naised. Nendega poleks ta võinud sind kuidagi ühte elama panna. Herog XVI-1 on 
vahel ka mõistlikke silmapilke. Nähtavasti toodi sind tema juurde just niisugusel ajal. 
Nagu teisedki valitsejad enne teda, arvab ka tema, et kõik alamad on hullud ja et 
üksnes tema on kogu riigis ainus mõistusega inimene. Hoolimata sellest olen aastate 
jooksul tähele pannud, et kuningad ja ka alamad, kellega mul siin on tegemist olnud, 
on pidanud ja peavad mind vähem hulluks, kui nad ise on. Ma tean, et see kõik kõlab 
väga naeruväärselt. Kuid sellest, et ma olen kõik need aastad siin veetes suutnud 
mõistuse alles hoida, ma küll aru ei saa" 

»Mis see ,,valmis panna" tähendab?" küsis Bertha. ,,Te ju ütlesite, et kuningas 
käskis mind valmis panna ja enda ette tuua" 


»Lapsuke, see tähendab, et sa pead kõigepealt vanni minema ja pärast riietuma nii, 
nagu mina olen riietatud," seletas kuninganna emalikult. 

Ja põgenemisvõimalusi ei ole?" küsis neiu jälle. ,, Kas pole siis vähemalt võimalust 
endalt elu võtta?” 

Vanake võttis laualt kahvli. ,,See ehk oleks ainus riistapuu, kuid sa näed isegi, et 
harud on liiga lühikesed ja nürid.” 

Bertha värises. Kuninganna pani käe tema õlale. ,, Võib-olla ta ainult vaatab sind ja 
saadab kohe tagasi. Ago XXV saatis ka mind esimese korra järel tagasi, kui oli 
katsunud minuga rääkida ja kui sellest midagi välja ei tulnud. Ta käskis mulle selle 
rahva keelt õpetada. Läks terve 

aasta, enne kui ma talle uuesti meelde tulin. Siis kutsus ta mind teist korda enda 
juurde. Praegugi juhtub tihti, et ma näen kuningat pika aja järel. Kord oli neil 
kuningas, kes valitses viis aastat, ja ehkki ma olin tema naine, ei näinud ma teda 
kordagi. Ma olin täiesti unustatud. Siin on ikka lootust. Isegi minul, kel mälestused 
välisilmast on juba ammu kustunud ja ees seisab surm selle palee seinte vahel, on 
lootust siit kord välja pääseda, vähemalt juhuslikult oma olukorda kergendada. Asjata 
on teha seda, mis ei anna tulemusi, või kui annabki, siis halbu." 

Vanake juhatas neiu kõrvalruumidesse ning näitas ühes toas olevat väikest basseini, 
kus sai end pesta. Vastu puiklanata pesi Bertha ennast ja tundis erutusele vaatamata 
sellest isegi mõnu. Kuninganna tõi mingid rõivad, millega ta pidi oma keha katma 
Vana naine aitas tal seda teha. 

»Nüüd oled sa tõesti kuninganna," lausus eit viimast riidevolti kohendades. 

Neiu vaatas oma paljaid rindu ja kogu keha, mis õhukesest võrgu-taolisest niudele 
kinnitatud riidest läbi kumas. Näis, nagu oleksid need rõivad ainult selleks, et tema 
noort ja korrapärast keha veelgi alastatumana paista lasta. Bertha Kircher ehmatas: ,,Ja 
nad viivad mind niimoodi rõivastatult, poolalasti meeste ette!” 

Vanake naeratas kibedalt: ,,See pole veel midagi. Harjud sellega varsti ära nagu 
minagi, kuigi ma olin üles kasvanud jumalasõna kuulutaja kodus, kus palja sääre 
näitamine oli naisele hirmus suur patt. Võrreldes sellega, mida sa siin varsti näed ja 
mida sinult siin ehk peagi nõutakse, on alasti või poolalasti olek tühine asi.” 

Neiu oli rüüd valmis pandud, kuid taaskutset ei tulnud. Vahepeal oli õhtu saabunud 
ning lossis süüdati mingisugused lahtised õlilambid. Bertha käis toas rahutult edasi- 
tagasi. Tunnid tundusid aastapikkusena ja tema erutus vaid suurenes. 

Viimaks ilmus tuppa kaks sõdurit, kes teatasid, et kuningas kutsub neidu kohe alla 
ja Zanila — see oli vana kuninganna nimi — peab ka kaasa minema. See asjaolu 
rahustas Berthat, sest teise naise, olgugi et vana ja rammetu, juuresolek tundus talle 
kaitsena selle vastu, mis teda praegu ähvardas. 

Kuninga saadikud juhatasid naised treppidest alla ning viisid väiksesse saali, mille 
Zenida ütles ooteruumi olevat. Järgmine oli kuninga troonisaal, kus ta võtab vastu 
võõraid ja ametnikke. Ootesaalis, kus nad parajasti viibisid, istus pinkidel hulk 
sõdureid ja ohvitsere, kes, käed rinnal, liikumatult omaette põrandale vahtisid. Naiste 
saabumisel vaatas neist mõni ükskõikselt tulijaid, kuid vajus kohe endisse asendisse. 

Vaevalt olid Bertha Kircher ja Zanila mõne minuti ooteruumis viibinud, kui avanes 
kõrvaltoa uks ja sisse astus ohvitseririietuses noormees. Ta nägi välja samasugune 
nagu teised, kuid peas oli tal midagi 

kuldkiivri moodi ja sellele oli kinnitatud üksik papagoisulg. Tema tuleku peale 
tõusid kõik aupaklikult püsti. 

»»See on Metak, üks kuninga poegadest," sosistas vanake neiule. 


Prints tahtis arvatavasti troonisaali minna, kuid näinud naisi keset ootesaali seismas, 
jäi ta neid silmitsema. Vähemalt minut aega puurisid ta silmad Berthat. See julge 
peaaegu häbematu silmitsemine oli neiule rohkem kui piinlik, see oli lausa piinav. Ta 
punastas, keeras näo kõrvale ja pööras printsile selja. Metakit seevastu haaras värin 
pealaest jalatallani, ta karjatas kõvasti ja tormas neiu juurde. Enne kui neiu kõrvale 
põigata jõudis, oli Metak tal ümbert kinni haaranud 

Saalis puhkes põrgukisa. Sõdurid, kes olid naised kohale toonud, paljastasid 
mõõgad, vibutasid neid printsi pea kohal ja karjusid kõigest jõust. Teised kohal olnud 
ohvitserid ja sõdurid tegid sedasama ning varsti tuletasid saalis viibijad meelde 
märatsevat hullusalka. 

Neiu katsus printsi käte vahelt välja pääseda See ei läinud korda, kuigi mees hoidis 
teda kinni ainult pahema käega. Parema käega tõmbas Metak välja mõõga ning tõrjus 
sellega pealetungijad eemale. Ründajad ei julgenud printsile nähtavasti siiski liiga 
teha. 

Korraga tundis üks naisi saatnud sõdureist, kuidas Metaki mõõk tungis ta õlga, 
purustas luu ja tungis ikka allapoole. Löök oli nii tugev olnud, et raske terav tapariist 
tungis südameni välja. Ohver vaarus, kukkus põrandale, katsus aga uuesti jalule 
tõusta, kuid see oli võimatu. Ta ainult karjatas, vajus tagasi ja oli silmapilk hiljem 
surnud. 

Prints tarvitas tekkinud segaduse ära ning taganes ukse poole, kust oli tulnud. 
Teised püsisid tal kannul, neiu rabeles kaenlas, kuid ta lõi pealetungi tagasi. Segadust 
suurendas paar ohvitseri, kes olid verd nähes mõistuse päris kaotanud. Nad heitsid 
mõõgad kõrvale ning kargasid küünte ja hammastega teineteise kallale. Üle selle 
põrguliku kisa ja kära kajas saali nurgast hullumeelne naer... Üks sõdureist oli 
sedalaadi hullusehoogu sattunud. 

Metakil õnnestus ukseni jõuda ja see lahti lükata. Ta taganes ja tõmbas neiu kaasa. 
Enne kui nad ukse taha jõudsid, arvas neiu näinud olevat, kuidas paar saalis 
märatsevat meest põrandale viskusid ja hammastega langenud kaaslase kallale asusid. 

Kähmluse ajal oli Zanila tahtnud püsida võimalikult neiu lähedal, sest tema elu oli 
selle vahejuhtumi tõttu tõsises hädaohus. Zanila katsus printsile ja Berthale 
kõrvaltuppa järgneda, kuid teda peatas Meta-ki mõõgahoop. See ei jõudnud õnneks 
vanakese pihta, vaid peatus vastu kivivõlvi. 

Zanilal ei jäänud üle muud, kui põgeneda nii kiiresti, kui vanad jalad seda lubasid. 
Ta jooksis ootesaalist vaja ja trepist alla nii väledasti kui suutis. 

Metak oli oma saagiga hullude käest pääsenud. Ta pani mõõga tuppe tagasi, tõstis 
neiu kätele ning tormas kõrvaluksest koridori. Seal 

peatus ta silmapilgu ning, olles kindel, et keegi teda ei takista, jooksis ta Zanila 
valitud suunale vastassuunas. 


XX. Tarzan tuleb! 


Õhtul just enne pimeduse saabumist, kui Metak röövis linnas Bertha, saabus Briti 
Aafrika vägede peakorterisse kolonel Capelli juurde keegi lendur. Ta oli väga 
väsinud. Lendur raporteeris kolonelile. 

»» Thompson, mis on?" küsis kolonel. ,,Kõik on juba tagasi jõudnud. Ükski ei näinud 
Oldvicki ega tema lennukit. Arvan, et peame otsimise lõpetama, kui teil pole rohkem 
õnne olnud.” 

»Mul oli õnne," vastas noor ohvitser hingeldades. ,,Ma leidsin lennuki." 

» Tõesti või!" hüüdis kolonel. ,,Kus see oli? Kas Oldvickist oli midagi märgata?" 


»Lennuk asub kaugel sisemaal kõige kuratlikumas orus, mida olen kunagi näinud. 
See on kitsas. Nägin lennukit hästi, kuid ei pääsenud selle lähedale. Seda valvab 
kuraditaoline must lõvi. Maandusin oru serval. Katsusin alla ronida, et lennukit 
vaadata, kuid lõvi ei lasknud. Ootasin tund aega või kauem, kuid see kurat ei lasknud 
mind silmist” 

»»Arvate, et Oldvick langes lõvide saagiks?" küsis kolonel Capell. 

»Ei tahaks uskuda,” vastas leitnant Thompson. ,,Arvan nii seepärast, et lennuki 
juures polnud näha midagi, mis oleks lasknud oletada, et lõvid oleksid seal inimese 
murdnud ja ära söönud. Kui sai selgeks, et Oldvicki lennuki juurde pääseda on 
võimatu, tõusin õhku ja uurisin orgu mõlemal pool maandumispaika. Mõni miil 
lennukist lõunas lõppes org järsku. AIl laius mägedest piiratud tiheda metsaga kaetud 
lagendik, õigemini org, mille keskel — palun, sir, mind mitte nõdrameelseks pidada! 
— asus päris korralik linn, kus olid tänavad, majad, keskel väljak. Mõni ehitis oli 
väga suur, kuplite ja minarettidega Linn nagu linn ikka" 

Vanem ohvitser vaatas nooremat kaastundlikult. 

»» Olete üle väsinud, Thompson," lausus kolonel isalikult. , Minge magama ja puhake 
hästi. Olete hulk aega närve pingutavates oludes olnud. Minge ja puhake!" 

Noormees raputas ärritatult pead. ,, Vabandage, härra kolonel, kuid ma räägin tõtt. 
Ma ei eksinud. Tiirlesin linna kohal hulk aega. Võimalik, et Oldvick leidis selle linna 
või võtsid linnaelanikud ta kinni. 

»Kas linnas oli inimesi?" küsis kolonel. 

Jah, nägin neid tänavail.” 

»Kas ratsavägi võiks sinna linna pääseda?" küsis kolonel Capell. 

Ei,” vastas Thompson. Ümbrus on seal täis sügavaid orge, millest "hobused ei 
pääse läbi. Isegi jalaväele oleks see tee põrgulik, sest vähemalt kahe päevateekonna 
ulatuses ei leidu vett.” 

Ohvitseride jutt jäi pooleli, sest Rhodesia jalaväerügemendi peastaabi ette maandus 
suur ,, Vauxhall", millest väljus kindral Smut. Kolonel Capell ruttas ülemusele vastu. 

»Sõitsin mööda ja mõtlesin, et laskun mõneks minutiks siia, et teiega rääkida," ütles 
kindral. ..Muuseas, kuidas edeneb leitnant Smith-Oldvicki otsimine? Näen siin 
Thompsonit ja kui ma ei eksi, oli ta üks neist, kes saadeti ülesannet täitma” 

»Jah, ta oli üks neist," vastas kolonel. ,,Ta tuli otsinguilt tagasi viimasena. Leitnant 
Thompson teatas, et leidis Oldvicki lennuki." Kolonel rääkis, mida oli leitnandilt 
kuulnud. Kindral huvitus asjast ja istus laua juurde. Noor lendur kutsuti ka ning 
kolmekesi märkisid nad kaardile koha, kuhu lennuk oli maandunud, ning oru, kus 
asus saladuslik linn. 

»Maastik on seal tõesti metsik," tähendas kindral Smut. ,,Kuid meie ei tohi jätta 
ühtki kivi ümber pööramata, ühtki abinõu kasutamata, et leida noort lendurit. 
Saadame sinna väikese väeosa, väikese seepärast, et usun väiksest olevat rohkem kasu 
kui suurest. Umbes üks kompanii, kolonel, või parem on siiski saata kaks ning kaasa 
saata veoautod toidu ja veega. Määrake salga juhiks hea ohvitser ning käskige viia 
baas tal nii kaugele läände ja nii lähedale linnale, kui võimalik. Baasi võib ta jätta 
kompanii mehi, aga teise saata linna poole. Arvan, et baasi võib te rajada linnast 
päevateekonna kaugusele. Samuti andke salgale kaasa paar lennukit ning korraldage 
hea side edasiminejate ja baasi jääjate vahel. Kõigepealt tuleb luua hea ühendus ja 
korraldada luure. Millal võiksid mehed teele asuda?" 

»» Toit, vesi ja muu varustus laaditakse autodele juba täna õhtul," vastas kolonel 
Capell, ,,ning umbes kell üks öösel võivad mehed teele asuda.” 

»Hästi!" lausus kindral, ,,kuid ärge unustage asjade käigust mulle ette kanda" 


Mõni minut hiljem hõljus tema lennuk juba õhus. 

2kokok 

Haarates müüri küljes kasvavatest väänkasvudest, teadis Tarzan, et lõvi on tal 
kannul ning kõik sõltub sellest, kas liaanid on küllalt tugevad. Need olid 
käsivarrejämedused ja kinnitusid tugevasti müüri külge. Ei olnud midagi kergemat, 
kui neid mööda üles ronida. 

Ta kuulis, kuidas lõvi möirgas ja järele hüppas, kuid kukkus kohe Jagasi alla. Enne 
kui Tarzan müürile jõudis, võis ta kuulda, kuidas kiskja väänkasve pures ja kõvasti 
urises. 

Müürilt võis Tarzan näha mõni jalg madalamal asuvat katust. Sinna laskumiseks tuli 
teha vaid väike hüpe. Ta tegi selle ja hakkas edasi 

sammuma. Ta ei vaadanud taha ega näinud, et müüris oli nišš, kust ilmus 
kassisammul mingi olend. Tarzan haarati selja tagant kinni ning tõsteti õhku. Haarajal 
oli jõudu ja ilmselt tahtis ta ilma loata sissetungija hävitada. Valvur tahtis Tarzanit 
katuselt alla tänavale visata. 

Seda lõbu ei saanud ahvinimene talle lubada. Kukkumine tänava-kividele oleks 
olnud kui just mitte surmav, siis vähemalt vigastusi tekitav. Niikaua kui ta jalad maad 
ei puudutanud, ei saanud ta midagi ette võtta. Jäi ainult järele pääseda valvuri 
haardest. Tarzan viskus järsult ettepoole ning teda hoidnud mees kaotas tasakaalu ja 
laskis käed lahti. 

Kassi väledusega pööras Tarzan end ümber. Aga enne kui ta jõudis vastest rünnata, 
tõmbas see välja terava mõõga millega lõi ahvini-mest. Tarzan tõmbas end kiiresti 
alla ja sööstis mehe jaige vahele. Mõõk rapsas õhku ning lööja paiskus mitu sammu 
tagasi ja kukkus selili. Enne kui kollases jakis sõdur tõusta suutis, haaras Tarzan ühe 
käega teda kõrist ja hoidis teisega mehe kätt, milles oli mõõk. Seni oli tema vastane, 
kes oli peaaegu niisama suur ja tugev kui ahv-inimene, vaikinud. Tundes raudset 
pigistust kaelal, päästis ta lahti karjatuse. Umbes minut aega hoidis Tarzan vastast 
kõrist kinni ja tundis siis, kuidas hiiglase keha pikkamisi lõdvenes. 

Tarzan tõusis püsti, asetas jala surnud sõduri kehale, tõstis näo taeva poole ning 
tahtis kuuldavale tuua suurte ahvide kohutava võidu-hüüde. Talle tuli meelde, et nii 
annab ta end ära. Eesseisev nõudis temalt tegusid, mitte uhkustamist 

Ta sammus katuse äärele. Allpool avanes tänav, mida valgustasid majaseintele 
kinnitatud õlilambid. Nii vilets kui see valgus oligi, nägi ta siiski tänavat ning 
tumedaid inimkogusid. Neid oli mõni üksik. 

Et noort ohvitseri ja neidu otsida, selleks oli Tarzanil vaja linnas vabalt ringi liikuda. 
Minna aga alla tänavale, liikuda inimeste seas nende tähelepanu äratamata oleks alasti 
mehele võimatu olnud. Alivini-mesel tekkis mõte ära kasutada surnud sõduri rõivad ja 
varustus. 

Mõne minuti pärast kandis Tarzan võõra sõduri pükse ja kollast jakki ning 
sandalette. Vööle sidus ta laia rihma tupe ja mõõgaga, vöö vahele pistis oma isalt 
päritud jahinoa. Oma sõjariistad pidi ta maha jätma, sest neid kaasa võtte oleks olnud 
niisama meeletu, kui linnatänavaile alasti jalutama minna. Ta kavatses peita oma 
sõjavarustuse teisele poole müüri väänkasvudesse. Köie tahtis ta siiski kaasa võtta. 
Selle võis ta jaki alla keha ümber kerida. 

Tarzan oli oma kehakatetega rahul. Pärismaalastel oleks nõrgas valguses teda raske 
võõraks tunnistada. Ahvinimese järgmine mure oli, kuidas katuselt märkamatult alla 
ronida. Mööda seina turnijat oleks peagi märgatud. Majade katused olid lagedad ja 
peaaegu ühekõrgused. Tarzan astus neid mööda edasi. Äkki märkas ta mitut inimest 
ühel katusel müüri lähedal. 

Ta oli näinud katusel mingisuguseid luuke, mida kasutati nähtavasti 
ülespääsemiseks. Nähtud inimesed olid tulnud katusele ühest sellisest luugist. Tarzan 
hiilis käpuli lahtise luugi juurde. Talle tundus kõige kiirem, kuid siiski hädaohtlikuim 
viis tänavale pääseda just sealtkaudu. Ta otsustas õnne katsuda. 

Ahvinimene pistis pea luugiauku, nuusutas ja kuulatas. Et kõrvad ja nina ei andnud 
märku hädaohust, laskus ta auku. Tema arvates ei olnud põrandani palju maad ning ta 
tahtis end juba alla kukutada, kui jalg puudutas avause lähedal olnud treppi. Ruum, 
kuhu ta jõudis, oli madal ja pime. Silmad kohanesid ning Tarzan leidis suurema 
vaevata järgmisse tuppa viiva ukse. Seal oli juba natuke valgem tänavail kumavaist 
latemaist. Toast jõudis ta koridori ja sealt tänavale. Tarzanil oli tõepoolest õnne, sest 
ei ruumides ega ka tänavale viivail treppidel tulnud kedagi vastu. 

Tänaval olles ahvinimene teadis, kuhu poole sammud seada Selles aitasid teda 
kaasasündinud soodumus tajuda suunda ja kaugust ning algelise elu arendavad 
õppetunnid. Ta tahtis jõuda kõigepealt tänavale, mida mööda olid läinud neiu ja 
ohvitser. Sealt võib ta nendeni jõuda lõhna järgi. 

Tarzan teadis, et õnnestumise tagab julgus, ja seepärast läks ta edasi end varjamata. 
Ta katsus siiski seina äärde hoida Nii talitasid ka need üksikud, keda ta tänavail nägi. 
Põiktänava nurgalt nägi ta mitut kollases jakis sõdurit vastu tulemas. Ta peab neist 
mööduma, kuid nad võivad märgata, et vastutulija pole linna elanik, ja ta vangi võtta. 
Tarzanil endal polnud kokkupõrke vastu midagi, kuid linnas olid neiu ja Inglise 
ohvitser, keda ta oli tulnud päästma. Tänavavöitlus oleks vangide päästmise 
kavatsusele kriipsu peale tõmmanud. Ta ei tohtinud riskida. 

Ahvinimene oli tulnud parajasti varjust tänavalaterna alla. Lähenevad sõdurid olid 
temast ainult mõne sammu kaugusel. Hea nõu oli kallis. See oligi Tarzanil käepärast. 
Ta kummardus, nagu hakkaks siduma lahtipääsenud sandaletipaela. Sõdurite 
möödudes oli ta ikka paelaga ametis. Mehed möödusid talle erilist tähelepanu 
osutamata Tarzan tõusis ja jätkas teed põiktänavas. 

See põiktänav oli nii käänuline, et laternavalguski ei ulatunud seal kõikjale. Ta pidi 
kobama poolpimedas. Korraga nägi ta laternakumas lõvi siluetti. Enne kui Tarzan 
jõudis oma seisukorda hinnata, astus ühest majast välja naine, kes läks lõvi ees üle 
tänava. Ahvinimest ei pannud täliele ei naine ega lõvi. Ta jäi seisma. Üle tänava 
jooksis naisele järele väike laps. Tarzan imestas, et laps küll nägi lõvi, aga läks temast 
nii lähedalt mööda, et loom pidi talle isegi teed andma. 

Ahvinimene astus kiiresti üle tänava samale poolele, kuhu olid läinud naine ja laps. 
See oli tarvilik. Lõvi ei haistnud teda, sest võõras liikus vastutuult. Ahvinimene oli 
piisavalt kiskja ja piisavalt inimene, et 

teada, mis juhtub, kui lõvi võõrast lõhna tunneb. Tal polnud mingit tahtmist alustada 
võitlust kiskjaga. 

Natukese aja pärast jõudis Tarzan kohta, kus põiktänav ristus kesklinna viiva 
tänavaga. Ta ei jõudnud veel uue tänavaga kohanedagi, kui tundis valge neiu 
iseäralikku lõhna, mis oli talle ju tuttav. Sekund hiljem oli ta kindel, et siit oli 
kulgenud ka Smith-Oldvicki tee. 

Jäljed olid leitud, nüüd oli tarvis ainult edasi minna. Tarzangi märkas, et kesklinna 
majad olid kõrgemad ning alumistel korrustel asusid kauplused, tänavad laiemad ja 
paremini valgustatud. Kauplustest oli suurem osa lahti. .Tarzanile paistis imelik vabalt 
liikuvate lõvide suur hulk ja elanike iseäralik hullumeelsus, mis nende nägudest ja 
tegudest välja paistis. 


Rahva hulgas jooksis talle vastu alasti mees, kes karjus täiest kõrist. Kõnniteel 
põrkas ta kokku naisega, kes talle käpuli vastu tuli. Tarzan arvas, et naine oli midagi 
kaotanud, kuid hiljem selgus, et ta pidas paremaks käia käpuli. Teisel pool tänavat 
kolmekorruselise maja katuse serval nägi ahvinimene kaht meest elu ja surma peale 
võitlemas ning koledasti karjumas. Üks mees rabeles teise käte vahelt välja, kuid 
enne, kui ta suutis tasakaalu saavutada, lükkas vastane ta katuselt alla. Kukkuv mees 
karjatas südantlõhestavalt. Silmapilk hiljem kuuldus tume mütsatus ja elutu keha jäi 
tänavatolmu lamama. Katusele jäänud võitja kiljatas metsikult, vaatas alla ja hüppas, 
pea ees, ohvrile järele. Jälle kuuldus tume mütsatus ja tänaval lamas kaks surnukeha. 

Vaevalt oli hullumeelne võitja alla jõudnud, kui teiselt poolt täna-. vat tuli 
hiigellövi. Tarzan oli uudishimulik. Ta tahtis näha, kas vere lõhn mõjub kiskjale, kas 
loom ei lähe marru nagu need hullud mehed. Lõvi ainult nuusutas kumbagi surnukeha 
ja vereloiku maas ning heitis nende vahele lamama. Meeste võitlus katusel, võitja 
enesetapp ning lõvi käitumine — kõik see oli Tarzanile täielik mõistatus. 

Surnuid valvavast lõvist möödudes nägi Tarzan katuselt pikkamisi ja ettevaatlikult 
tänavale laskuvat mees. Kas jälle polnud tegemist hullumeelsega? 

Tarzani uudishimu ärkas taas. 


XXI. Alkoovis 

Kui Smith-Oldvick sai aru, et ta oli üksi siseõues, kus jalutasid ringi hiigellõvid, 
tundis ta end abitu ja tegutsemisvõimetuna. Ta oli nii hirmunud, et ei suutnud lõvide 
poole peadki pöörata. Väravavõre küljes rippudes tundis ta, kuidas põlved nõtkusid. 
Ta oli nagu uppuja, kes otsis päästevahendit. Hirm kasvas iga minutiga, jõud vähenes. 
Viimaks 

tundis ta end täiesti jõuetuna ning vajus alla, tundes, et kaotab teadvuse. 

Kaua Smith-Oldvick värava juures teadvusetult lamas, seda ta ei teadnud. Kui ta 
midagi mõistma hakkas, tundis ta, et lamab kusagil jahedas puhaste linade vahel ning 
tuba on heledalt valgustatud ja uhkelt möbleeritud. Voodi lähedal oli lahti aken, mille 
ilusate kardinate vahelt jõudis tuppa suveõhtu kerge tuulepuhang, kaasas valmiva 
puuvilja meelikõditav lõhn. Jah, ta nägi lahtisest aknast koduselt tuttavat vana 
puuviljaaeda, valmivaid õunu ja ploome, tugevaid puid ja haljendavat rohtu ning 
päikest, mis puulehtede vahelt talle loojumis-eelseid kiiri saatis. Ta tõstis pead ja 
vaatas aeda. Kui kodune, kui tuttav pilt! Seal mängis laps ja tema kõrval 
liivahunnikus püherdas kutsikas. Kõik just nagu kodus... kunagi. 

»Mu jumal! Missugust põrgulikku und ma nägin. Need hirmsad lõvid, vangistus,” 
mõtles mees. Ta puudutas käega oma laupa. Käsi oli jahe ja puudutus karastav. Kui 
jumalik oli olla jälle kodus ja tunda end olevat väljaspool igasugust hädaohtu... 

Möödusid pikad minutid ja Smith-Oldvick lamas rahulikult endises kohas. Käsi 
laubal muutus natukehaaval karedaks, soojaks, niiskeks... Viimaks avas ta silmad ja 
vaatas üles. Ta nägi hiigellõvi tume-kollast pead ja tugevat jalga. Leitnant Harold 
Percy Smith-Oldvick ei olnud ainult nimepidi džentelmen ja ohvitser, ta oli — julge 
mees. Ta sai aru, et äsja nähtud armas pilt oli vale ja tegelikult lamas ta seal, kuhu oli 
väravast lahti lastes kukkunud. Ja mis veel hullem, ta laubal ei olnud mitte armsa 
inimese käsi, vaid hoopis metsiku lõvi käpp. Lõvi lakkus oma kareda kuuma keelega 
ta nägu. Suured soolased pisarad tungisid leitnandi silmi ning voolasid põskedele. Elu 
polnud talle kunagi valmistanud rumalamat nalja, saatus polnud kunagi tema vastu nii 
karm olnud... 


Püsti tõusta näis olevat võimatu. Lõvi oli küll ta näo lakkumise järele jätnud, kuid 
olukord polnud sugugi paremaks muutunud. Tung elada ja võimalikult kaua sundis 
noort inglast lamama liikumatult. Ehk läheb lõvi ära. Kuid lõvi ei lahkunud. 

Elus on asju, mida peame surmast koledamaks. Üks neist on surmahirm, muidugi 
siis, kui seda tuleb tunda pikka aega. Noor leitnant oli juba varem suuri vapustusi läbi 
elanud ja iga silmapilk, mis ta pidi lõvi all lamama, tundus talle igavikuna. Närvid 
tõmbusid üha pingu-male ja leitnant ei kannatanud seda piina rohkem välja — ta 
meeled läksid segi. 

Ta tõusis vaarudes istukile ning katsus väravast kinni haarata. Lõvi urises, kuid jäi 
vait ja astus kõrvale. Kui mees juba püsti seisis, läks kiskja tema juurest eemale. 
Leitnant tundis, et tahtmine elada on temas võitnud. Ta julges uuesti hoovi poole 
vaadata. 

Peale kahe või kolme magasid teised lõvid lõunapoolse seina ääres. Neile oli juhtum 
valge inimesega tähtsusetu. Leitnant tundis, et rahulikult lamavate kiskjate poolt tal 
vähemalt esialgu midagi karta pole. Teine lugu oli nendega, kes puu all rahutult edasi- 
tagasi sammusid. Nähtavasti olid nemadki inimestega harjunud, sest paar neist 
möödus vaenulikkust avaldamata ja inimesele suuremat tähelepanu pööramata. 

Inglane ei julgenud siiski värava juurest lahkuda. Ta uuris põgenemisvõimalusi. 
Ainukene pääsetee paistis olevat puud, mille oksad ulatusid teise korruse akendeni. 
Eriti sobilik näis olevat üks lahtine aken, mille lähedal kasvas tugev puu. Jõuab ta 
õnnelikult selle puuni ja jaksab okstele ronida, on ta vähemalt lõvide käest pääsenud. 
Kuid puu juurde minna oli rohkem kui hädaohtlik Selleks tuli ületada õu, kuid, mis 
veel hullem, — puu all lamas kaks hiigellõvi. 

Pool tundi vaagis ta võimalust seda ainukest teed mööda siseõuest välja pääseda. 
Viimaks leitnant kirus ja hakkas puu poole sammuma. Mees ei rutanud liiga. Ta oli 
jõudnud parajasti keset õue, kui üks lõunapoolse seina ääres lamanud lõvi tõusis ja 
hakkas inimese poole tulema. Smith-Oldvick teadis, et kui ta suudab raim säilitada, on 
tal suuremad võimalused pääseda. Ta läks edasi, nagu poleks midagi näinudki. Kiskja 
tuli otse inimese juurde, nuusutas teda, urises ja näitas hambaid. 

Smith-Oldvick tõmbas välja püstoli. ,,Kui ta on otsustanud mind ära süüa, siis on 
ükskõik, kas ma teda vihastan või mitte. See kurat tapab mu nagunii..." pomises 
leitnant. 

Kuid laskeriist avaldas lõvile mõju. Kiskja küll urises, kuid eemaldus mehest. 
Leitnant jõudis päris puu lahedale, kuid tema ja puu vahel lamas lõvi. 

Oleks lendur olnud terve ja täies jõus, oleks naljaasi hüpata allarippuvatele okstele. 
Verekaotuse ja peksmise tõttu oli ta jäänud nii nõrgaks, et kahtles, kas üldse on jõudu 
okstele ronida. Ainus võimalus oli astuda üle lõvi. Smith-Oldvick tõmbas hinge ja 
astus. ,,Mis juhtuks, kui loom ärkaks?" küsis ta endalt. Lõvi ei ärganud. 

Ohtlik olukord andis talle nii kiirust kui ka jõudu ning peagi oli ta puu alumistel 
okstel. Lõvid puu all ärkasid okste kahinast, kuid mees oli juba väljaspool hädaohtu. 
Nähes, et nad on hilinenud, heitsid lõvid uuesti maha ja jätkasid poolelijäänud und. 

Smith-Oldvickil oli siis nii palju õnnestunud! Ta hakkas kahtlema, kas lõvid olidki 
nii suur hädaoht. Need kiskjad olid ju inimestega sedavõrd harjunud, et võisid vaevalt 
võõrastki rünnata. Kuid siiski — lõvid on lõvid. 

Edasi ronides jõudis leitnant teise korruse akendeni. Lahtise aknaga toas ei olnud 
kedagi. Mööda tugevat oksa võis ta aknalauani minna. Silmapilk hiljem seisis ta juba 
suures toas, mille ühes seinas paistis 

raskete vaipade ja eesriiete taha peidetud alkoov. Akna vastas oli uks, nähtavasti 
ainuke, mille kaudu võis välja pääseda. 

Smith-Oldvick mõtles, mida peab ta ette võtma, ning märkas, et õhtu on juba ligi. 
Ta vaagis, kas katsuda kohe toast välja hiilida või oodata pimedust, mis kergendab 
põgenemist. Viimaks arvas ta paremaks vaadata, mis on teisel pool ust. 

Vaevalt oli lendur astunud mõne sammu, kui avanesid alkoovi ees olevad vaibad ja 
nende vahelt ilmus nähtavale naine. Ta oli noor ja ilusate kehavormidega. Ainuke 
riietusese, mida ta kandis, oli ümber niuete seelikuks seotud riidetükk. Keha ülaosa ja 
käsivarred olid päris paljad, mistõttu võis näha nende suurepäraseid täiuslikke vorme. 
Kui ilus ka keha polnud, paistis näost täielik nõdrameelsus. 

Meest nähes jäi naine seisma. Smith-Oldvick ootas, et naine hakkab appi karjuma. 
Kui ta seda teeb, on mehe põgenemisvõimalused läbi lõigatud. Leitnandi oletus ei 
pidanud paika. Naine naeratas ja tuli uudishimu ajel mehe juurde. Oma ilusate 
sõrmedega katsus ta mehe varrukat ja pidas end üleval nagu laps, kes on leidnud uue 
huvitava mänguasja. Ta vaatas imestades meest pealaest jalatallani. 

Ülevaatuse lõpetanud, ütles naine midagi mehele. Tema hääl oli kõlav ja pehme — 
täies vastuolus näoga. Smith-Oldvickile tundus, nagu kuuluks naise inetu nägu ühele, 
aga tema ilus hääl hoopis teisele isikule. Ta ei saanud aru, mida naine ütles, kuid ta 
veendus, et naine pidi olema haritud. Nähtavasti kuulus see inetu iludus kõrgkihti. 
Naine ei andnud leitnandile pikka aega oma kõnet kuulata. Nähes, et mees ei saa 
temast aru, surus ta end tema vastu ja põimis oma ilusad käed ümber kaela. Kui mees 
ei mõistnud tema sõnu, siis pidi ta igatahes aru saama tulistest suudlustest. Naine 
suudles leitnanti uuest ja uuesti. Selles embamises ja suudlemises oli troopika elanike 
pöörast seksuaalsust ja verd keema panevat erootikat. 

Mees proovis ootamatust armastusavaldusest vabaneda. Mida ägedamalt ta naist 
eemale tõrjus, seda tugevamini põimusid käsivarred ümber kaela ja seda ligemale 
ründaja end surus. Smith-Oldvickile tuli meelde õpetus, mille järgi on kõige parem 
viis hulludega ümber käia alistuda nende tujudele. Teist võimalust tal parajasti ei 
olnud. Ta sulges silmad ja andus vastupanuta. 

Just sel õnnetul silmapilgul avanes uks ja sisse astus mees. Leitnant kuulis ukse 
kääksatust, avas silmad ja püüdis uuesti naise käest pääseda. Naine seisis aga seljaga 
ukse poole, ei kuulnud ega näinud midagi, ei teadnud, kui rumalasse olukorda oli ta 
oma armuavalduste objekti pannud. Kui naine viimaks aru sai, et toas oli keegi 
kolmas, vaatas ta tulija vihast ja hullumeelsusest lõkendavasse näkku, kattis silmad 
kätega ning põgenes kiljatades vaipade taha alkoovi. 

Inglane punastas ja jäi nõutult seisma kohta, kuhu naine oli ta jätnud. Mingeid 
seletusi siin vaja ei olnud. Ta oli tabatud teolt ja tabaja 

oli sama ametnik, kelle juurde ta oli toodud. Seda teadis ka see inetu mees ja seda 
teadmist väljendas ametniku kohutavalt kortsus nägu. Selles peegeldus piiritu viha, 
armukadedus ja hullumeelsus. 

Tulija jäi silmapilguks seisma, karjatas äkki, tõmbas tupest mõõga ja tormas 
inglasele kallale. Smith-Oldvickile näis, et selle hullumeelse eest tal pääsu pole, et 
tema ees seisab kole surm, ja ta tõmbas põuest püstoli ning sihtis vastasele otse 
südamesse. Metslane ei teinud häältki, kui kukkus laskja jalge ette. Suurekaliibriline 
kuul oli läbinud südame. Toas valitses hauavaikus. 

Inglane vahtis põrandal lamavat surnukeha. Ta ootas iga hetk neid, keda pauk võis 
kohale kutsuda. Varsti nad tulevad, võtavad ta kinni ja siis on kõik otsas. Leitnant 
kuulatas. Midagi polnud kuulda. Jälle liikusid alkoovi kardinad, mille vahelt naine pea 
välja pistis. Ta vaatas surnukeha, nägu peegeldas leina. 


Naine lähenes pikkamisi surnule. Ta oli kogu aeg pögenemisval-mis. Kahe sammu 
kaugusel surnukehast ta peatus ning vaatas Smith-Oldvickile otsa ja rääkis midagi, 
millest mees aru ei saanud. Siis laskus naine surnu juurde põlvili ja puudutas teda. 

Leitnant seisis kivistunult paigal ja jälgis naist. Ta nägi, kuidas õrn olend võttis 
sumu õlgadest kinni ja pööras selle selili. Kui naine oli seni kahelnud, siis pidi ta 
mehe kortsus nägu silmitsedes uskuma, et elu oli temast põgenenud. See teadmine tuli 
talle järsku, kuid mitte nii, nagu leitnant oli oodanud. Naine puhkes naerma. Naeris ja 
tagus oma väikeste kätega surnu rinda ja nägu. Selles oli juba rohkem kui hullu- 
meelsust, see oli midagi põrgulikku, saatanlikku surnukeha kallal. Inglane ehmus seda 
nähes ja taandus paar sammu. 

Keset rõõmuväljendust mehe surma üle — selleks pidas inglane hullumeelset naeru 
— naine vakatas äkki, kargas püsti ja jooksis ukse juurde. Ta oleks nagu põgeneda 
tahtnud. Kuid ei. Ta lükkas uksele riivi ette ning tuli tagasi inglase juurde. Mis ta 
ütles, sellest leitnant aru ei saanud. See näis naist ärritavat. Ta karjus ja tormas mehele 
kallale. Vaevalt võib ette kujutada midagi metsikumat, kui ilusa keha ja inetu näoga 
hullumeelne. Smith-Oldvick taganes ja sihtis naist püstolist. Kahtlemata oli naine 
hull, aga mitte niivõrd, et ei oleks aru saanud oma seisukorra ohtlikkusest. Oli ju see 
riist, mida mees käes hoidis, teinud hinnsat häält ja tapnud mehe, kelle majas ta elas. 
Viha, mida ta mehe vastu üles näitas, lahtus niisama kiiresti, kui oli tõusnudki. 

Naise hääl, mis oli ärrituse tõttu olnud kann ja toores, muutus jällegi pehmeks ja 
meloodiliseks. Ta ütles midagi ja kui mees ikka aru ei saanud, näitas käega, et 
surnukeha on vaja kuhugi ära toimetada. Mehe küsivat pilku märgates viis naine ta 
alkoovi varjavate vaipade juurde. Leitnant imestas, et alkoov ei olnudki nii väike, 
nagu ta oli arvanud. Neiu viipas käega alkoovi nurgas oleva diivani poole. Smith- 
Oldvick 

mõistis, et naine tahab peita surnukeha selle alla Selleks oli koht tõesti sobiv, sest 
diivanit kattis põrandani ulatuv vaip. 

Nad tõstsid surnu põrandalt ja viisid diivani juurde. Laip oli vaja sohva alla panna, 
kuid ruum oli napp. Suurte pingutuste peale see viimaks õnnestus. Naine näitas selle 
töö juures otse metsikut agarust ja hoolimatust surnu vastu. Vaevalt oli laip 
kõrvaldatud, kui naine ruttas tuppa ja kiskus verise vaiba toa teise serva. Verepleki 
varjas ta pingiga ning näis ise oma teoga rahule jäävat. 

Toas polnud näha midagi, mis oleks võinud anda tunnistust hiljutisest tapmisest. 
Naine vaatas veel kord ringi, pöördus mehe poole ja põimis jälle käed talle ümber 
kaela. Vastik oli see ebaloomulik embus, kuid veel vastikum oli, et naine kiskus meest 
sohva juurde, mille alla oli surutud laip. Smith-Oldvick tundis naise vastu viha, kuid 
ei unustanud ka oma ohtlikku seisundit. Ta pidi tegema kogu vastikusele vaatamata 
seda, mida naine tahtis. Vastupanuga oleks ta end ära andnud. 

Äkki kolgiti ukse pihta. Naine hüppas püsti, võttis mehe varrukast kinni ja juhatas 
alkoovi teises otsas olevate eesriiete juurde. Ta tõmbas need kõrvale ja nende taga oli 
väike nišš, kuhu leitnant peitus. Naine ruttas ust avama. 

Smith-Oldvick otsustas sisseastunu sammude järgi, et see oli mees. Naine ja mees 
rääkisid tavalise häälega. Lenduril oli tunne, et mõni hullumeelsusavaldus võib 
ilmneda iga silmapilk. Ta oli päeva jooksul nii palju üllatusi läbi elanud, et siin suures 
hullumajas näis kõik võimalik olevat. 

Hääle järgi otsustades tulid mees ja naine alkoovi. Smith-Oldvick tahtis näha, mida 
nad teevad, ning paotas kardinaid. Ja milline pilt avanes talle! Naine istus mehe 
kõrval, käed ümber tema kaela. Samasugune mittemidagiütlev naeratus näol, sosistas 


ta mehele õrnusi ja suudles teda. Mees vastas samasuguste kallistustega. Jälle oli neiu 
tegevus täis äärmist seksuaalsust ja vastikust. 

Mees, kes naisega diivanil istus, oli palju noorem sellest, kelle Smith-Oldvick äsja 
teise ilma oli saatnud. Naisele näis korraga miski meelde tulevat. Ta vaatas niši poole, 
kus inglane peidus oli, ning sosistas midagi mehele. Naine liigutas parema käe sõrme, 
nagu püstoliga lastes tehakse. Nähtavasti rääkis ta inglase püstolist. 

Smith-Oldvick nägi eesriide vahelt, kuidas mehe näole ilmus sünge vari, kuidas ta 
tõmbas tupest pika terava mõõga ning lähenes ettevaatlikult nišile. Naine astus mehe 
kõrvale ja näitas käega umbes rinna kõrgusel kohta eesriide taga, kus oli inglane. 
Nende kavatsuses inglane ei kahelnud. Ta vaatas ringi ja otsis kohta, kuhu põgeneda. 

Metslane oli jõudnud juba niši juurde. Ta tõstis mõõga rinna kõrgusele ning kogu 
jõudu kokku võttes torkas läbi eesriide sinna, kus silmapilk tagasi oli olnud leitnant. 

2kokok 

Bertha Kircher sai peagi aru, et vastupanu on asjatu ning ta peab ootama paremat 
juhust ja selle jaoks jõudu hoidma. Prints Metak ruttas koridori ja koridorist jällegi 
kuhugi ruumi. Ehkki ta oli kuninga poeg, pidi Metak kättemaksu kartuse tõttu palees 
peidukohta otsima. Hirmu põhjal, mida noormees tundis, võis oletada, et kinnivõtmise 
korral on karistus karm. 

Neiule näis, et prints oli samadest ruumidest juba mitu korda läbi tormanud. Ta ei 
teadnud, et Metak oli surmahirmu tõttu segaseks läinud ja jooksis, kuhu juhtus. Selles 
ei olnud midagi imelikku, sest prints oli hullude järeltulija ja eksles hullude ehitatud 
hullu kuninga lossis, kus kõik oli õudselt keeruline. Kord oli koridor sirge, kord täis 
järske käänakuid, kord jõudsid nad laiadele treppidele, mis lõppesid koridoris, edasi 
minnes aga tuli keerdtrepp. Trepist alla minnes jõudsid nad laia koridori. Prints Metak 
oli kaotanud suuna ja otsustamisvõime. 

Viimaks peatus hull prints suure ukse ees. Ta nagu kahtles selle kaudu siseneda 
Kõhklus vältas vaid silmapilgu. Ta avas ukse ja tormas ruumi, neiu ikka veel kaenlas. 
See oli suur heledasti valgustatud saal, mille teises otsas seisis kuninga troon. Troonil 
istus kuningas ja mõlemal pool kaks hiigellõvi. Kiskjaid nähes tulid Berthale meelde 
Za-nila sõnad: ,,Tal on ka palju teisi kuningannasid, kes kõik ei ole sugugi inimesed." 

Nähes Metakit ja neiut, tõusis kuningas troonilt ja sammus nende poole. Oli näha, et 
tema majesteet oli väga vihane ja Metakil tuleb kurja isa käest karistus vastu võtta. 
Kuningas andis saalis olevatele ohvitseridele käske ja silmapilk hakkas peale vilgas 
liikumine. Neiule näis, et Metak on toonud ta mesilase pessa. Sellest sai hull prints ka 
ise aru. Vaevalt oli sagimine peale hakanud, kui ta ümber pööras ja saali teisest uksest 
välja jooksis. 

Just viimasel hetkel, sest põgenikku asus jälitama hulk ohvitsere. Tagaajajaid oli 
umbes sada. Kõik tormasid kitsa ukse poole ning takistasid üksteisel edasipääsu. See 
aitaski põgenejaid. 

Metak oli jõudnud neiut kandes kuhugi allapoole viivale trepile. Sealt jõudsid nad 
kitsasse käiku ning paremale pöörates suurde nähtavasti maa-alusesse õlilampidega 
hästi valgustatud ruumi. Selle keskel oli bassein, milles seisis vesi ainult mõni toll 
allpool põranda taset. Vaevalt jõudsid nad ruumi, kui ka tagaajajad olid kannul. 
Silmapilkugi ei võinud kaotada. Jälitajad nägid, kuidas prints hüppas koos neiuga 
basseini. Hetk hiljem kadusid mõlemad vee alla. 

ikka 

Põgenemisvõimalust otsides sattus pimedas nišis Smith-Oldvicki käe alla mingi uks. 
Ta lükkas puust riivi lahti, uks avanes hääletult. Leitnant leidis end mingist kitsast 


käigust. Vaevalt oli ta mõne sammu edasi läinud, kui põrkus millegi vastu. See oli 
redel. Et tagasi minna oli võimatu, jäi inglasel üle ainult mööda redelit üles ronida. 

Paari meetri kõrgusel lõi Smith-Oldvick pea vastu lage. Löök oli kaunis tugev, kuid 
see kinnitas, et redel viis katusele ja asi, mille vastu ta pea ära oli löönud, oli alt 
kinnitatud luuk. Luugi sai kergesti lahti ja paari sekundi pärast oli leitnant katusel. 
Kedagi polnud näha. Inglane hingas Aafrika tähistaeva all kergendatult. Nii kaugele 
siis Õnnestus põgeneda. Nüüd tuli vaadata, kuidas edasi pääseda. 

Maja, mille katusel Smith-Oldvick seisis, ei olnud väga kõrge. Järgmine maja, mis 
seisis küljega madalama vastu, oli päris suur. Ringi vaadates märkas leitnant 
tänavalaternaid, mille kuma paistis isegi katusele. Seal oli siis tänav ja sinnapoole ta 
sammud seadiski. 

Katuse äärelt võis ta jälgida hullude linna öist elu. Ta nägi mehi, naisi, lapsi ja 
lõvisid. Inimeste tegudest paistis hullumeelsust. Inglane järeldas, et siin 
mõistatuslikus linnas olid ainult lõvid täie aruga. Ta vaatas tähti ja leidis nende järgi, 
et tänav, mida ta jälgis, oli sama, mida mööda teda ja Bertha Kircherit kesklinna 
talutati. 

Smith-Oldvick arvas, et kui ta kuidagi alla tänavale jõuaks, saaks majade varjus 
linnavärava poole hiilida. Neiut päästa näis võimatu ja pealegi ta ei teadnud, kus ta 
vöiks olla. Minna teda tundmatus linnas üksi ning ainult püstoli ja mõne padruniga 
otsima oli enesehävitamine. Katsuda üksi linnast põgeneda oli isegi raske ja 
hädaohtlik ettevõtmine. Kui linnast pääsed, jõuad metsa, kus isegi päeval murravad 
lõvid inimesi. Sellest läbi minna oli võimatu. Ta tahtis jõuda hullude linnast 
võimalikult kiiresti ükskõik kuhu. 

Põhja pool olevad majad olid niisama kõrged kui seegi, mille katusel leitnant seisis. 
Et majad seisid vastu üksteist, pääses ta katuselt katusele. Tänavaile, kus käis ringi 
palju inimesi ja lõvisid, ei saanud minna. Kui ta leiab koha, kus on pimedam ja 
liikumist vähem, proovib Xa alla minna. Viimaks leidis inglane sellise koha, kuid ta 
pidi veel kaua ootama liikumise hõrenemist, enne kui katsus alla ronida. 

Vaevalt oli ta katuse äärele pikali heitnud, kui pehmed sammud allpool andsid 
märku kellegi möödumisest. Ta pidi tagasi tõmbuma. Sammud kostsid ikka ja jälle. 
Näis, et ta peab ootama katusel hilis-ööni. 

Viimaks liikumine hõrenes. Kui tänaval polnud hulk aega kedagi näha, otsustas 
leitnant õnne katsuda. Mööda sammast alla ronida polnud kuigi raske. Varsti seisiski 
Smith-Oldvick samba varjus kõnniteel ning tahtis hea õnne eest juba jumalat tänada, 
kui kuulis liginevaid samme ja nägi enda ees seismas kollases jakis hiiglast, mõõk 
vööl. 


XXII. Niši ees 


Numal ei läinud korda tabada põgenevat meest. Vihaselt urisedes hüppas ta ikka 
uuesti ja uuesti väänkasvudega kaetud müürile. Mõnikord 

õnnestus tal ronida paari meetri kõrgusele, kuid siis kukkus ta alla. Kiskja tundis 
äkki tuttavat lõhna. Ta nuusutas inimese jälgi ega urisenud enam, vaid niutsus nagu 
kutsikas, kelle peremees on maha jätnud. See oli sama Numa, kelle Tarzan oli kunagi 
vamabode maal lõksust päästnud. 

Millised mõtted liikusid kiskja peaajus? Kes seda teab. Numa rahunes ning sammus, 
pea norus, ida poole. Kohas, kus idapoolne linnamüür tegi järsu pöörde lõunasse, ta 


peatus silmapilgu ning jätkas majesteetlikult teekonda. Nähtavasti oli loomal tekkinud 
kavatsusi, mida ta asus teoks tegema. 

Linna lõunamäiäri taha oli ehitatud kitsedele ja antiloopidele aed, kus neid 
lõvisöödaks nuumati. Lähedastes metsades elavad lõvid kasutasid toiduks nii inimesi 
kui ka aias olevaid kitsi ja antiloope. Vahel võtsid metsikud ette pikemaid retki 
vamabode maale, kus oli igasuguseid loomi. Tavaliselt leppisid nad saagiga, mille 
tabasid linna ümbruses. Loomatarandisse polnud siiski kerge pääseda, sest seda piiras 
kõrge tara. Mõnikord see ometi õnnestus ja siis kadus kas kits, antiloop või karjane. 
Hommikuti aeti loomad kaugematele karjamaadele. Seda võimalust saaki tabada 
kasutasid lõvid järjekindlalt, 

Tarzani päästetud Numa erines metsas hulkuvatest kiskjatest. Linnaelanikud olid 
selle kutsikana kinni püüdnud ja pidanud koos inimeste toiduks nuumatavate 
lõvidega. Aasta pärast õnnestus noorel loomal metsa põgeneda. Vangipõlves oli lõvile 
õpetatud, et inimest ei tohi murda. Seepärast hoiduski Numa inimestest eemale. Neid 
ründas ta suure nälja või vihaga. 

Ta oli taga ajanud inimest, keda tahtis murda. Kuid see oli eksitus. Mees oli hoopis 
tema heategija olnud ja teda tuli kaitsta. See mees oli linnas, kuhu ka Numa tahtis 
pääseda. Loom lähenes aedikule, mille väravad olid ööseks suletud. Lõvi katsus iga 
väravat, millest üks oli suletud hooletumalt. Ta surus selle lahti. 

Lõvi tulekust sattusid kitsed paanikasse. Nad jooksid aia teise äärde ja jäid tihedasti 
üksteise vastu surutuna seisma, nagu on nendel rumalatel loomadel hädaohu korral 
kombeks. Numa oleks võinud neist ükskõik millise kergesti maha murda, kuid kiskjal 
olid hoopis teised kavatsused. Lõvi teadis, et aedikut piirab ühest küljest linna müür, 
milles on väike värav, kust loomi linna viidi. Kas kiskja oli kõike ette kavatsenud, 
seda ei tea, kuid paremini poleks ta saanudki tegutseda. Kitsede paaniline jooks 
tõmbas endale karjase tähelepanu. Ta pistis pea värava vahelt välja, et näha, mis on 
aedikus lahti. Karjane poleks seda teinud, kui oleks teadnud, et samal silmapilgul 
jõudis värava juurde suure lakaga must lõvi. Vaevalt oli mees pea välja pistnud, kui 
Numa hiigelkäpp laskus ta kuklale ning silmapilk hiljem oli kitsekarjane tükkideks 
kistud. Värav jäi lahti ja tee linna oli Numale vaba. Minut hiljem jalutas 
kõrbekuningas hullude linna viletsasti valgustatud tänaval. 

Smith-Oldvicki esimene kavatsus oli kohatud sõdur silmapilk maha lasta ja siis 
kiiresti linna värava poole tõtata. Leitnant teadis, et kui keegi teda näeb, tähendab see 
samahästi kui uut vangisattumist. Parem kasutada ära seegi põgenemisvõimalus. 
Leitnant libistas käe taskusse, kus oli laskevalmis püstol. Ta ei jõudnud veel relva 
välja tõmmata, kui keegi haaras teda käest ning sosistas inglise keeles: ,, Leitnant, see 
olen mina, Ahvide Tarzan!" 

Smith-Oldvicki närvipinge oli tõusnud tippu. Tarzani sõnad päästsid ta sellest. 
Leitnant oli nõrk nagu haige laps. Ta pidi tahtmatult Tarzani varrukast kinni võtma, et 
mitte maha kukkuda. Kui inglane kõnevõime tagasi sai, küsis ta tasa: ,,Teie? Teie? Ma 
pidasin teid juba surnuks!" 

»Ei, ma pole veel surnud," vastas Tarzan, ,,ja nagu näen, ka teie mitte. Aga kuidas 
on lugu neiuga?" 

»Ma pole teda pärast meie linna toomist näinud," vastas leitnant. ,,Meid viidi algul 
ühte suurde majja turu ääres. Sealt saadeti ta kuhugi edasi, mind aga lükati hoovi 
lõvide hulka. Mis temast edasi sai, seda ma ei tea." 

» Aga kuidas teie sealt pääsesite?" küsis ahvinimene. 

»Lövid jätsid mind rahule ja mul õnnestus ronida mööda puud teise korruse aknani. 
Sealt pääsesin mingisse tuppa, kus mul oli väike kokkupõrge kellegi vanapoolse 


härraga ja üks naine peitis mind alkoovi. Pärast andis peitja mind ära teisele 
metsalisele, kes nähtavasti tahtis mind mõögatorkega teise ilma saata. Mul aga 
õnnestus põgeneda katusele ning ootasin seal tundide viisi parajat juhust alla tulla ja 
linnast põgeneda. Tulin tänavale, kuid nähtavasti olin liiga ettevaatamatu. See on 
kõik, mida tean. Mul pole aimugi, mis neiu Kircheriga on juhtunud.” 

»»Ja kuhu tahtsite minna?" küsis Tarzan. 

Smith-Oldvick viivitas vastusega: ,,Mina üksinda ei saaks siin neiu heaks midagi 
ette võtta ja seepärast kavatsesin kiiresti linnast välja pääseda. Kohe, kui siit põrgust 
välja oleksin saanud, oleksin katsunud jõuda Briti vägede juurde ja saada abi neiu 
päästmiseks.” 

»Seda ei oleks te suutnud," ütles Tarzan. ,,Kui jõuaksitegi metsast läbi, ei ületaks te 
veeta liivakõrbet. Ja kust saaksite toitu?” 

»Mida peaksime siis tegema?" küsis inglane. 

»Kõigepealt on tarvis neiu üles otsida," vastas ahvinimene ja pomises omaette nagu 
leitnanti polekski kuulamas olnud. ,,Ta võib olla Saksa salakuulaja, kuid ta on naine, 
pealegi valge naine. Ei, ma ei või teda siia jätta!" 

»Hea küll, aga kust me ta leiame?" küsis Smith-Oldvick. 

»» Olen juba tema jälil,” vastas Tarzan. 

» Aga kuidas saan nii rõivastatult teiega kaasa tulla? Mind võidakse kohe ära tunda 
ja see tähendaks taas vangi sattuda,” väitis leitnant vastu. 

»Muretseme teile ka rõivad," tegi ahvinimene ettepaneku. ,,Kuidas?" 

»Minge tagasi müüri juurde kohta, kust ma üle ronisin," vastas Tarzan. ,, Sealt leiate 
rõivasteta sõduri surnukeha. Küsige temalt, kust ma need rõivad aidale sain.” 

Smith-Oldvick vaatas ahvinimesele otsa. ,, Ahaa! Mõistan teid. Mul tuleb meelde, et 
siin lähedal on üks mees, kes enam rõivaid ei vaja. Vaja on ainult katusele jõuda ja 
meil pole suuremat vastupanu oodata. Seal on ainult neiu ja noormees, keda võime 
kergesti üllatada.” 

»Kuidas? Mis tähendab: mees, kes enam rõivaid ei vaja?" küsis Tarzan. 

»Ta ei vaja neid seepärast, et ma tapsin ta,” vastas inglane. 

»»Ohoo, mõistan!" lausus ahvinimene. ,,Ehk ongi nii parem, sest katsuda tänaval 
kellegi seljast rõivaid võtta tekitaks soovimatut kära. See takistaks meil oma kavatsust 
mööda talitada.” 

»Kuidas pääseme tagasi katusele?” küsis leitnant. 

» Samamoodi, nagu alla tulite,” vastas Tarzan. ,,See maja pole väga kõrge ja nagu 
ma tähele panin, on igal sambal rant, millest on hea kinni haarata." 

Smith-Oldvick vaatas üles: ,,Tõsi. Maja pole eriti kõrge, kuid kahtlen, kas jõuan 
tagasi katusele ronida. Olen väga nõrk, sest algul sakutas mind lõvi, pärast peksis 
mind üks metslane ja ma pole eilsest saadik midagi söönud.” 

Tarzan mõtles paar sekundit: ,Siiski peate kaasa tulema. Siia jätta teid ei saa. 
Ainuke pääsemisvõimalus teile on minu abi, aga ma ei saa tulla teiega enne, kui olen 
neiu leidnud." 

»Teiega ma just tahangi kaasa tulla,” vastas lendur, ,,sest üksinda ma siit ei pääse ja 
kaks on ikkagi kaks.” 

»Lähme!" kutsus Tarzan. Enne kui leitnant veel aru sai, oli ta ahv-inimese õlal. 
»Pidage mu kaelast tugevasti kinni!" Inglane tegi, nagu kästud. Ahvinimene võttis 
natuke hoogu ja ronis osavasti sammast mööda ülespoole. Minut hiljem olid nad 
katusel. 

»»Ja nüüd näidake mulle, kus lamab see teie sõber, kes enam rõivaid ei vaja," käskis 
Tarzan. 


Smith-Oldvick leidis kergesti luugi, mille kaudu ta oli katusele põgenenud. 
Ahvinimene heitis augu äärde kõhuli, kuulas ja nuusutas kaua ning ütles lõpuks: 
»Tulge minu järel!" Mehed läksid redelit mööda alla. Kobades jõudsid nad toaukseni. 
See oli lahti. Tarzan nägi eesriide vahelt, et toas oli kolm inimest: sõdur, neiu ja 
neeger. Kaks esimest istusid madala laua ääres ja alustasid parajasti õhtusööki. 
Neeger teenindas neid. Must oli hiiglakasvu ja tundus Tarzanile pärinevat mõnest 

talle tuttavast suguharust. Et see tõesti nii oli, selles veendus ta varsti. Ahvinimene 
oli mustade mandril nii kaua ringi rännanud, et tundis suuremat jagu nende 
suguharudest. Tarzan oskas isegi seda keelt, mida võis rääkida siinne neegrist teener. 
Kuid ta ei olnud kindel, kas must hiiglane tema jutust aru saab. Äkki oli neeger juba 
lapsena röövitud ja ei osanudki enam oma suguharu keelt. Tarzan oli seik-lusteotsija. 
Kogu tema elu oli täis õnnelikke ja õnnetuid juhtumisi. Ahvinimene jälgis 
kannatlikult musta mehe askeldusi ja ootas võimc.luct midagi ette võtta. 

Viimaks tuli neeger niši kardinate kõrval oleva laua juurde. Nähtavasti tuli ta sinna 
jäetud toidu järele. Kui must mees kummardus, et laualt toidunöusid võtta, sosistas 
Tarzan talle: ,, Kui tahad vamabode maale tagasi saada, siis tee, nagu ma käsin.” 

Emakeeles kuuldud sõnad ehmatasid neegrit. Et eesriide taga oli nišš, sellest polnud 
tal aimugi, veel vähem võis ta uskuda, et hääl kostis läbi seina. Neeger vaatas eesriide 
poole ja värises. Tarzan kartis, et hirm sunnib neegrit neid ära andma. Ta sosistas: 
»Ära karda, siin on sinu sõber!" See näis neegrit rahustavat. 

»Mis? Kas vaene Otobu võib teha midagi head jumalale, kes räägib temaga läbi 
seina?" sosistas neeger vaevukuuldavalt. 

»» Võid! Kuula tähelepanelikult!" ütles Tarzan tasa ja pikkamisi. ,, Me tuleme 
kahekesi alkoovi. Sa aga tee nii, et need kaks seal laua juures ei pistaks põgenema ega 
hakkaks appi karjuma." 

»Takistan nende põgenemist," vastas must teener. ,,Mis puutub kar-jumisse, siis ei 
kuule seda keegi. Nende majaseinad on nii ehitatud, et hääl läbi ei kosta. Kui nad 
karjuksidki, siis selles poleks midagi erilist, sest siin linnas võib karjeid iga hetk 
kuulda ja neid ei panda eriti tähelegi. Teen, nagu tahate.” 

Tarzan nägi eesriide vahelt, kuidas neeger sammus alkoovi teises otsas oleva 
söögilaua juurde ja asetus noore sõduri selja taina. Neeger andis silmadega märku, et 
ta on valmis. 

Aeg tegutseda oli käes. Tarzan astus alkoovi. Ta ei saanud astuda paari sammugi, 
kui sõdur teda märkas ja püsti kargas, et sattuda musta hiiglase käte vahele. Neiu istus 
seljaga tulijate poole ega saanud esialgu asjast aru. Ta nägi ainult, et must ori oli 
armsamale kallale tunginud, ning ruttas talle appi. Neiu ei jõudnud Otobut segada, 
sest Tar-zani raske käsi langes ta õlale. Ta pööras end ümber ja ahvinimene nägi tema 
hullumeelset viha väljendavat nägu. See kestis vaid viivu ja asendus idiootliku 
naeratusega. Naine vaatas uudishimulikult Tarzanit ja tema kaaslast. 

Nähes lendurit, kelle ta oli mõni tund tagasi ära andnud, ei ilmutanud neiu imestust 
ega viha. Näis, nagu oleks tal olnud ainult kaks viisi tundmusi väljendada — viha või 
armastusega. Need tundmused vahel dušid temas ülikiiresti.. 

»Hoolitsege tema eest," ütles Tarzan leitnandile neiut silmas pidades. ,,Mul tuleb 
kõigepealt sellelt metsaliselt sõjariistad ära võtta." Ta astus sõduri juurde, keda Otobu 
suure vaevaga kinni hoidis. Kui ahvinimene oli mõõga enda kätte saanud, ütles ta 
teenrile: ,, Ütle neile — kui sa üldse nende lollide keelt oskad — et me ei tee midagi 
halba, kui nad on vait ja ei takista meie lahkumist.” 


Neeger vaatas Tarzanit pärmi silmi. Ta ei saanud aru, kuidas võis nii võimas jumal, 
nagu Tarzan näis olevat, nii leplik olla. Otobule oli ahvinimene suur valge bwana, kes 
kandis siinse linna sõduri vormi, kuid ei olnud kohalik elanik, vaid tundmatu võõras. 
Sellest hoolimata usaldas must ori valget meest, kes oli lubanud talle kaasabi eest 
vabaduse. 

»Nad tahavad teada, mis te neilt soovite,” ütles neeger pärast Tar-zani sõnade 
tõlkimist. 

»Ütle, et kõigepealt tahame süüa ja midagi veel, mille siit alkoovist ise leiame," 
seletas ahvininiene. ,,Otobu, võta sõduri oda, mis seal seina ääres seisab, ja teie, 
leitnant, võtke endale tema mõ5k."” Siis ütles Tarzan neegrile: ,, Ma valvan nüüd 
meest, sina aga mine diivani juurde nurka ja too välja, mis sinna peidetud on.” 

Otobu oli harjunud käsku täitma. Ta kiskus diivani alt välja laiba. Noor sõdur 
karjatas ja tahtis surnukeha juurde joosta. Teda takistas Tarzan. Sõdur kargas küünte 
ja hammastega talle kallale. Pika rüselemise järel suutis ahvinimene teda rahustada ja 
ta endale allutada. Tarzan käskis neegril surnult rõivad ära võtta ja noorelt sõdurilt 
küsida, miks ta laipa nähes marru sattus. 

»Ma võin seda teile, suur bwana, ise öelda. See vanamees oli ta isa." 

»Mis sõdur praegu neiule ütles?" küsis Tarzan. 

»» Sõdur küsis, kas neiu teadis, et see surnu siin on. Neiu vastas, et ei teadnud," 
seletas neeger. 

Tarzan tõlkis neegri öeldu ka Smith-Oldvickile. ,, Oleks see noorhärra näinud, 
kuidas tema armuke katsus mõrtsukatöö jälgi kaotada, kuidas ta laiba ära peitis, siis ei 
oleks ta tarvitsenud nii rumalaid küsimusi esitada. Vaadake, kui osavalt on vereplekk 
vaibal pingiga varjatud. See neiuke siin polegi nii rumal, kui esialgu arvasin.” 

Must teener oli surnult rõivad seljast võtnud ning Smith-Oldvick ajas need aega 
viitmata endale selga. 

»Nüüd sööme,” ütles Tarzan, ,,sest tühja kõhuga on võimatu midagi korralikult ette 
võtta.” 

Söömise ajal ajas ahvinimene Otobu tõlgioskusi ära kasutades vangidega juttu. Ta 
sai teada, et palee, kus nad parajasti viibisid, oli olnud vanamehe oma. Vanamees oli 
mingi kõrgem ametnik, kes kuulus oma perekonnaga kõrgkihti, aga siiski mitte 
kuninga õukonda. 

Tarzan päris Bertha Kircheri järele. Noor sõdur vastas, et neiu oli viidud kuninga 
lossi. Kui ahvinimene küsis, milleks, siis sai ta sõdurilt vastuseks: ,, Muidugi kuninga 
jaoks!" 

Jutuajamise jooksul pidasid sõdur ja neiu end normaalselt ülal. Nad isegi küsisid, 
kui kaugelt võõrad on, milline on nende kodumaa. Kuuldes, et siinset linna ja orgu 
piirab lai veeta liivakõrb, avaldasid nad imestust. Nähtavasti polnud neil aimugi, et 
väljaspool orgu veel midagi peale mägede olemas on. 

Tarzan laskis Otobul sõdurilt pärida, kas ta tunneb kuninga paleed seestpoolt. 
Selgus, et noormees on kuninga ühe poja, prints Metaki hea sõber ja käib tihti tema 
juures. Prints käib päris sageli ka tema juures. Ahvinimene tahtis noort sõdurit lossi 
pääsemiseks ära kasutada, kuid tal ei tulnud pähe ühtegi selleks kõlbavat head mõtet. 

Äkki tümitati kõrvaltoa kinnisele uksele. Silmapilk vaikisid kõik. Noor sõdur hüüdis 
midagi, aga Otobu haaras teda kõrist. 

»Mida ta hüüdis?" küsis Tarzan neegrilt 

»Ta käskis ukse maha murda ning ennast ja neiut kahe võõra käest päästa. Peaksid 
nad siia tulema, siis tapetakse meid kõiki," värises must hiiglane. 


Ütle talle," käskis Tarzan rahulikult, ,,et kui ta veel häält teeb või proovib 
vabaneda, ma tapan ta" 

Otobu tõlkis ahvinimese sõnad sõdurile, kes jäi tusaselt põrandale vahtima Tarzan 
läks ise alkoovist tuppa vaatama, kuidas uks sissetungijatele vastu peab. Smith- 
Oldvick järgnes talle ja mõlemad vangid jäid neegri valvata. Ahvinimene mõistis, et 
uks ei pea vastu kaua. 

» Tahtsin seda noormeest kuninga lossi pääsemiseks ära kasutada, kuid arvan, et 
peame tuldud teed tagasi minema," ütles Tarzan lendurile. , Siia jääda ja 
sissetungijatega võitlusse astuda tähendab oma kavatsusest loobuda. Hääle järgi 
otsustades on ründajaid vähemalt tosin. Lähme! Teie minge ees, ma tulen järele.” 

Kui nad tulid tagasi alkoovi, oli olukord muutunud. Must vangivalvur lamas 
surnuna põrandal ja vangidest polnud jälgegi järel. 


XXIII. Põgenemine Xujast 


Kuhu Metak teda viia tahtis ja millised kavatsused mehel olid, sellest polnud Bertha 
Kircheril aimugi. Alles siis, kui prints ta veel tugevamini enda vastu surus ja, pea ees, 
basseini hüppas, sai asi selgeks. Hull Metak tahtis teda koos endaga ära uputada. Neiu 
sulges silmad ja ootas surma. 

Kuid tahtmine elada on meis tihti kõigest tugevam. Naine proovis vee all printsi 
tugevate käte vahelt vabaneda ning hoidis hinge kinni 

lootuses varsti vee peale pääseda. Mees ei vajunud lihtsalt põhja, vaid ujus tugevate 
tõmmetega basseini teise serva. Neiu nägi vee all seina ja tundis peagi, kuidas nad 
pinnale tõusid. Bertha nägi oma imestuseks, et nad ei olnud enam basseinis, vaid 
mingis poolpimedas veega täidetud koridoris. 

Prints Metak ujus mööda koridori edasi. Parema käega tegi ta tugevaid tõmbeid, 
pahemaga aga hoidis neidu kinni. Koridor, õigemini maa-alune kanal oli kaunis pikk. 
Kümne minuti pärast jõudsid nad selle lõppu. Metak ütles midagi ja kui neiu temast 
aru ei saanud, tõstis ta pahema käe nii kõrgele, et sai anda kaaslasele märku sulgeda 
nina ja silmad. Vaevalt jõudis Bertha sügavalt sisse hingata, kui mees sukeldus teda 
vee alla kaasa tõmmates. 

Minutit poolteist ujusid nad vee all edasi. Vee peale jõudsid nad suures tiigis, kõrgel 
pea kohal särasid tähed, tiiki ümbritsesid kõrged majad ja minaretid. 

Metak ujus kiiresti tiigi põhjakaldale, kus nad veest välja tulid. Pargis jalutas hulk 
inimesi, kes ei pööranud neile mingit tähelepanu. Metak kiirustas ja neiu, kes ei 
näinud mingit põgenemisvõimalust, järgnes talle. Ta lootis, et ükskord tekib võimalus 
ikkagi. 

Metak juhtis Bertha ühe suurema maja poole, mis oli sama, kuhu naine koos Inglise 
ohvitseriga algul oli toodud. Nad astusid saali, kus varem oli istunud järeleandmatu 
vanamees. Tema asemel oli seal nüüd tosin või rohkem sõdurit. Need olid nähtavasti 
valvurid, sest kandsid samasuguseid rõivaid ja relvi nagu teisedki sõdurid, keda 
Bertha Kircher oli päeval näinud. Ainult kollase asemel olid nende jakid valged ning 
papagoi asemel oli rinna- ja seljaosal lõvi. 

Kui prints sisse astus, tõusid valvurid püsti. Metak küsis neilt midagi ja sõdurid 
osutasid saali teises seinas oleva võlvitud ukseava poole. Sinnapoole seadis sammud 
ka prints neiut kaasa tõmmates. Aga äkki justkui halba aimates, andis ta sõduritele 
käsu enda ees minna. Prints vaatas iga mööduvat meest eraldi. Neiule näis, et ta 
kahtlustas neid milleski. Metak ja Bertha Kircher järgnesid sõduritele. Koridor, kuhu 


nad jõudsid, oli kitsas ja lühike. Siis tulid teisele korrusele viivad trepid ja jälle 
koridor. Mõlemat kätt oli hulk uksi. Koridori valgustasid õlilambid. 

Sõdurid peatusid ukse ees ja koputasid selle pihta odadega. Vastuseks kostis ukse 
tagant ebaselge hääl, millest neiu muidugi aru ei saanud, aga mis sõdureid justkui 
elektriseeris. Nende näod moondusid ja kui kuninga poeg andis neile käske, hakkasid 
nad ust mõõkadega lahti murdma. Äeg-ajalt proovisid sõdurid ust. sisse lüüa, kuid see 
pidas vastu. 

Neiu nägi, kuidas uks iga löögi järel natukehaaval järele andis. Seda ta muidugi ei 
näinud, kuidas kaks meest enne ukse lahtipaiskumist paksude vaipadega varjatud 
alkoovi põgenes. Ta ei näinud ka seda, et 

need mehed tõmbusid alkoovist kardinate taha nišši ja sealt salaukse kaudu 
pimedasse käiku. 

Kui uks oli maha murtud, tormasid sõdurid neiu ja printsi kannul tuppa ja sealt 
alkoovi. Peale toaomaniku ja neegri surnukeha polnud seal kedagi. Printsi ja sõdurite 
imestusel polnud piiri. Surnukehad ei võinud ju neile läbi ukse midagi hõigata. Metak 
jooksis lahtise akna juurde ja vaatas välja. Hoovis olid lõvid ja sealtkaudu ei oleks 
saanud keegi põgeneda. Toast pääses välja sellest uksest, mille nad maha olid 
murdnud. Metak otsis seinu katvate vaipade ja kardinate tagant sa-laust, kuid nišši ta 
ei märganud. Hullumeelne viha ja idiootlik imestus kadusid niisama kiiresti kui olid 
ilmunudki ning prints käskis sõdureil lahkuda. Enne lahkumist asetasid mehed 
purustatud ukse endisele kohale tagasi nii hästi, kui oskasid. Prints ja neiu jäid 
kahekesi. 

Metak, kes mõni sekund vaatas alkoovis lamavaid surnukehi, pöördus neiu poole, 
kes seisis paar sammu eemal. Bertha Kircher nägi printsi näos hullumeelsust ja 
äärmist viha. Metslane lähenes talle, käed ette sirutatud ja sõrmed laiali nagu kiskja 
küüned. Kohutav hull lähenes pikkamisi saagile, mille ta arvas nüüd täielikult oma 
võimuses olevat. Neiu taganes värisedes. Ta tundis midagi jalgade all ja nägi põrandal 
oda. Bertha Kircher kummardus ja haaras selle. Ta sihtis oda metslase suunas ja 
taganes paar sammu. 

Oda neiu käes mõjus printsile imelikult. Ta jäi seisma, tema vihast moonutatud nägu 
muutis ilmet. Ta oli seni vaikinud, kuid puhkes naerma ja naeris nii, nagu ainult 
hullumeelne võib naerda. Kuid see polnud veel kõik — Metak tõmbas kohutavalt 
karjatades tupest mõõga ning lähenes uuesti neiule. Nähtavasti tahtis ta Bertha käes 
olevat odji puruks raiuda ja siis... 

Veheldes lähenes hull prints ikka ja jälle neiule, kuid ainult selleks, et leida iga kord 
oda rinda sihitud olevat. Kõrvalepõikedki ei andnud tulemusi. Kuid siiski hakkas 
Bertha väsima ja pidi samm sammu haaval taganema. Viimaks jõudis ta nurka, kus 
lamas vanamehe surnukeha, mille taga oli diivan. Kaugemale ta ei pääse, seda märkas 
ka Metak. Hull haaras tabureti ja viskas sellega Berthat. Neiu ei saanud nurgas 
kõrvale hüpata, aga katsus end odaga kaitsta. See ei õnnestunud, ta kaotas tasakaalu ja 
kukkus diivanile. 

Metak oli silmapilk tal kallal, 

Kokk 

Tarzanil ja Smith-Oldvickil ei olnud aimugi, kuhu kadusid need kaks, kes olid 
jäänud Otobu valvata. Kuid kadunud nad olid ja võisid igavesti kadunuks jääda. 
Valged mehed olid linna sõdurite rõivais. Tar-zan tahtis kiiresti tänavale tagasi jõuda. 
Sealt võivad nad võrdlemisi kergesti kuninga lossile läheneda ning katsuda saada 
teateid neiu saatuse kohta ja teda otsida. 

Smith-Oldvick läks algul pimedasse käiku, leidis redeli ja hakkas üles ronima. 
Tarzan järgnes talle. Luuki avada üritanud leitnant sosistas: ,,Kas panime alla tulles 
luugi enda järel kinni? Ma ei mäleta, et oleksime seda teinud.” 

»Ei, luuk jäi meie järel lahti,” vastas Tarzan. 

»Seda ma arvasin,” ütles lendur. ,, Nüüd on see lukus. Ma ei suuda luuki liigutadagi. 
Ehk katsuksite teie?" Tarzan astus noormehe asemele. 

Kuid Tarzani hiigeljõudki ei suutnud luuki paigalt nihutada. Ta katsus veel kord, 
kuid eduta. Ainult üks redelipulk murdus ahvinimese jalge all ja ta pidi peaaegu alla 
kukkuma. Kui ta luuki kolmandat korda avada üritas, kuulis ta katuselt hääli ning tuli 
alla. 

»Seal üleval on inimesed," sosistas Tarzan leitnandile. ,,Peame nüüd teist pääseteed 
otsima.” 
surmahirmus naise karjatust: ,,Oh jumal! Ole mulle armuline!" 

Polnud aega mõelda, kas minna alkoovi või mitte. Tugev pruun käsi tõmbas kardina 
kõrvale ja ahvinimene tormas ruumi nagu panter. 

Kuuldes selja taga hääli, pööras prints pead. Nähes, et ette teatamata sisenenud mees 
kandis tema isa ihukaitseväe vormi, käskis ta sõdurit silmapilk lahkuda. Hullu pilk jäi 
tulijale pidama. Ei, see mees polnud kuninglikust ihukaitseväest, isegi mitte sellest 
linnast. Metak jättis kohe oma saagi sinnapaika ja tormas Tarzanile kallale. Tal oli 
ainult üks mõte — tappa rahurikkuja. Oma mõõga oli ta pillanud diivani juurde maha, 
kuhu see jäigi. Hull kasutas nüüd ründamiseks käsi ja hambaid. 

Herogi poeg Metak polnud kehvade killast. Loodus oli talle kinkinud tugeva keha, 
millesse oli treeningu tulemusena kogunenud uskumatu jõud. Ta oli pealegi 
hullumeelses vihahoos, mis mitmekordistas jõudu ja ägedust. Tarzan taganes hullu 
esimese ründe eest ning komistas põrandal lebavale surnukehale ja kukkus selili. 
Silmapilk kargas Metak talle kõrisse. Ja mitte ainult kätega. Ta tahtis oma kohutavalt 
teravad hambad ahvinimese kõrri vajutada. 

Kiire liigutus päästis Tarzani. Hull jõudis vajutada hambad kõri asemel tarmangani 
õlga. Olukord oli ohtlik, sest hull ei mõelnudki vabastada oma käsi Tarzani kõrist ja ja 
kihvu õlast. Tarzan hüüdis igaks juhuks Smith-Oldvickile, kes oli ka juba alkoovi 
jõudnud, et ta võtaks neiu kaasa ja katsuks põgeneda. 

Inglane vaatas küsivalt diivani äärel väriseva neiu otsa. Bertha Kircher sai aru. Ta 
tõusis püsti ja ütles kindla häälega: ,,Ei! Ei iialgi! Sureb tema, siis suren ka mina koos 
temaga. Minge, kui tahate! Te ei saa ju siin midagi teha, aga mina... mina ei või 
temata siit lahkuda.” 

Tarzanil õnnestus püsti tõusta, aga hull rippus küünte ja hammastega ikka veel tema 
küljes. Neiu pöördus leitnandi poole: ,,Teie püstol! Kus on teie püstol? Miks te ei lase 
teda?” 

Noormees haaras püstoli ja lähenes võitlejaile. Võimatu oli lasta, sest nad rabelesid 
ja tiirlesid nii, et lastes üht, oleks võinud tabada hoopis teist. Bertha oli põrandalt 
võtnud Metaki mõõga ja passis juhust torgata see vaenlase kehasse. Mehed kukkusid 
mitu korda pikali. Viimaks õnnestus Tarzanil kinni saada vastase kõrist. Ta sõrmed 
pigistasid järjest kõvemini ja hull laskis hambad lahti. See oli ka lõpp, sest viivu 
hiljem tõstis ahvinimene Metaki õhku ja viskas akna poole. Pool-uimane hull 
maandus aknalauale ja veeres sealt alla. Pehme mütsatus andis ruumis viibijaile teada, 
et Herogi poeg prints Metak pole enam troonipärijate hulgas. 

Kui Tarzan pilgu kaaslaste poole pööras, nägi ta neidu, mõõk käes, endale pärani 
silmi otsa vaatamas. Ahvinimene polnud veel kunagi näinud Bertha Kircheri näol 


sellist ilmet. Ta silmad olid valamata pisarate udus, huuled värisesid justkui suudluse 
ootel ning ta rind tõusis ja vajus. Neiu näis võitlevat võimsate tunnete vastu. 

»Kui tallame siit pääseda, ei tohi me minutitki raisata," ütles Tarzan äkki. ,,Oleme 
jälle koos, siin ei võida midagi kergesti. Küsimus on ainult selles, missugune tee on 
hädaohutun. Näib, et paar, kes enne siin oli, põgenes katusele ja lukustas luugi. See 
on meie jaoks suletud. Kui läheks allapoole? Te ju tulite sealt.” 

»Alumisel korrusel on ukse juures toatäis sõdureid," vastas neiu. ,,Ei usu, et 
sealtkaudu välja pääseme." 

Kuni nad arutasid, mida edasi teha, tuli Otobu teadvusele. Kuigi nad arvasid, et 
neeger on surnud, tõusis ta pikkamisi istukile, hõõrus silmi nagu unest ärkaja ja vaatas 
ringi. 

»» Tohoh! Sa polegi surnud!" hüüdis ahvinimene. ,,Oled raskesti haavatud?" 

Otobu ajas end ettevaatlikult jalule, kehitas õlgu ning katsus kätega end siit ja sealt. 

»» Otobu ei näi üldse haavatud olevat, bwana," vastas ta Tarzanile. ,, Ainult pea on tal 
väga valus.” 

»Hästi. Kas tahad tagasi vamabode maale jõuda?" küsis ahvinimene. 

Jah, bwana" 

»Siis näita meile kätte hädaohutuim tee siit põrgulinnast välja.” 

»»Hädaohuta teed ei ole,” vastas must mees. ,,Linnaväravani jõud-misekski tuleb 
meil võidelda elu ja surma peale. Ma võin juhatada teid suurema hädaohuta siit majast 
läbi kõrvaltänavale viiva ukseni. Sealt edasi minnes peame jätma end juhuse hoolde. 
Aga et olete riietatud nagu linna elanikud, siis suuremat karta pole. Võib-olla 
õnnestub meil kellegi tähelepanu äratamata väravani jõuda. Kuid teadke, et õhtuti 

pannakse väravad kinni ja kedagi ei lasta enne hommikut sisse ega välja." 

» Väga hea, nüüd näita meile teed," ütles Tarzan. 

Otobu juhatas nad purustatud uksest välja, mõne sammu piki koridori edasi ja siis 
paremale. Nad läksid mitmest toast ja koridorist läbi ning jõudsid viimaks alumisele 
korrusele. Veel tuli neil minna piki kitsast koridori, laskuda mööda keerdtreppi, enne 
kui jõudsid lukustatud ukseni. Neeger avas selle ja kõik astusid halvasti valgustatud 
tänavale. 

Kaks valget meest, naine ja must ori ei erinenud rõivastuselt linna-elanikest. Nad 
liikusid kindlas sihis linna keerulistel tänavatel. Lampide alt läksid nad läbi ainult siis, 
kui kedagi läheduses polnud. Vastutulijaid oli mõni üksik. Õnn näis neile viimaks 
naeratavat. 

Pool teed müürini oli läbitud, kui nad kuulsid selja taga lõvide hääli ja inimeste 
hüüdeid. 

»Mida see tähendab?" küsis Tarzan neegrilt, kes oli seisma jäänud ja värises. 

»» BwWwana, nad on meie põgenemise avastanud. Linnapea Meza poeg, kes neiuga 
karusele põgenes, on jõudnud asja ära rääkida. Nad on kindlasti leidnud ka Meza 
surnukeha.” 

«Tahaksin teada, kas nad on leidnud ka selle surnukeha, kelle aknast alla viskasin," 
ütles Tarzan. 

Bertha Kircher, kes Tarzani ja Otobu jutust natuke aru sai, küsis, kas ahvinimene 
teab, et mees, kelle ta aknast alla viskas, oli kuninga poeg. Ahvinimene naeris suure 
häälega. ,,Ei. Kuid nüüd saan aru, et see teeb asja veel keerulisemaks. Kuningapoegi 
ei tapeta iga päev. Nende surma eest tasutakse iga kord karmilt kätte.” 

Siis kuuldus trompetite kõrge hääl. Otobu kiirendas sammu. ,,Rut-tu! Ruttu, bwana! 
Meie seisukord on nüüd hullem, kui aimasin." 

»Mida nüüd tegema hakatakse?" küsis ahvinimene. 


«Millegipärast kutsutakse kokku kuninga ihukaitsevägi ja lõvid tuuakse välja. Ma 
kardan, et meil ei ole enam pääsu," ütles must ori väriseva häälega. ,,Kuid miks just 
kuninga ihukaitse ja kuninga lõvid kokku kutsutakse, sellest ei saa ma aru.” 

Seda Otobu tõepoolest ei teadnud, kuigi Tarzan arvas, et kuninga poja surnukeha on 
leitud. Veel kord kostis trompetite terav heli. ,, Hüüdsid veel lõvisid lisaks?" küsis 
Tarzan. 

»Ei, bwana," vastas Otobu. ,,Seekord kutsusid nad papagoisid.” 

Nad läksid vaikides veel mõne sammu, kui õhku täitis linnutiiba-de plagin. 
Papagoid tiirlesid õhus siia-sinna. 

«Papagoid on siin, Otobu,” ütles Tarzan kibeda tooniga. ,,Kas need lollid arvavad, et 
papagoid peavad meid kinni?” 

Neeger vaatas üles ja, nähes, et linnud lendasid linna värava poole, ohkas nagu 
surmamõistetu. ,, Nüüd oleme tõesti hädas, bwana," üt- 

180 

les ta ahvinimesele. ,, Linnud avastasid meid ja lendasid väravavahte hoiatama.” 

»»Kuule, Otobu, mis jutt see on? Kas oled nende lindude juures nii kaua elanud, et 
oled ise ka nõdrameelseks jäänud?" tegi Tarzan etteheite. 

»Mina, bwana, ja nõdrameelne? Te ei tunne neid. Need hirmsad linnud on südame 
ja tundmusteta nagu inimesedki. Nad räägivad sama keelt, mida Xuja linna elanikud, 
kuid on neist palju hirmsamad. Nad on päris kuradid. Kui neid oleks praegu rohkem 
koos, nokiksid nad meid surnuks," põhjendas Otobu. 

»Kaugel me väravast oleme?" küsis ahvinimene. 

»Mitte väga kaugel," kostis must mees. ,,Selle käänaku tagant värav juba paistab. 
Kuid papagoid jõuavad meist ette." Justkui neegri sõnade kinnituseks kuulsid 
põgenejad eestpoolt käsklusi, mis näitas, et vallid olid juba valvel. Ja selja tagant 
kuulsid nad hirmsat kära ning lõvide hääli, mis kinnitas, et jälitajad lähenesid kiiresti. 

Kui käänakuni jäi veel mõni samm, ilmus põgenejate ette majade varjust hiigellõvi 
tume kogu. Otobu lähenes kaitset otsides Tarzanile: ,, Vaadake, bwana, suur lõvi 
metsast!" 

Tarzan tõmbas mõõga välja. , Tagasi minna me ei saa," ütles Tarzan otsustavalt. 

»» Olgu ees lõvid, papagoid, mehed või isegi vanapagan — see on meile praegu 
tähtsusetu.” Ahvinimene sammus lõvile vastu. Kiskja jäi seisma. Kui inimesed ja 
loom olid teineteisest mõne sammu kaugusel, kuuldus näugatus. ,,See on ju lõvi, kelle 
ma kord päästsin!" hüüdis Tarzan kaaslastele. » Ära karda, Otobu, see lõvi ei tee meile 
midagi.” 

Numa tuli Tarzani juurde, nuusutas teda ja seadis end tema kõrvale. Põgenejad 
jõudsid koos loomaga tänavakäänakuni. Sealt nägid nad platsi, selle teises servas 
müüri ja väravat. Vähemalt paarkümmend täisrelvis sõdurit seadis end valmis 
põgenikke püüdma. Selja tagant kuuldus jälitajate hääli, õhus tiirlesid papagoid. 

Tarzan küsis leitnandilt, mitu padrunit tal veel on. 

»Seitse püstolis ja umbes tosin taskus," vastas Smith-Oldvick. 

»»sõdureid tuleb kohe rünnata," ütles Tarzan. ,,Sina, Otobu, kaitse siin naist, leitnant 
järgneb mulle vasakul. Numale pole tarvis käsklusi anda, ta teab, mida tegema peab.” 

»Kui oleme neile värava juures küllalt lähedal, laske üks maha," käskis Tarzan 
lendurit. ,,See hirmutab neid. Pärast laske ainult siis, kui muidu ei saa. Valmis? 
Edasi!" Mehed asusidki kahekesi rünnakule. Kui nad olid peaaegu väravavahtideni 
jõudnud, kõlas pauk ja selle järel kohe surmakarjatus. Üks sõdur varises maha Teised 
sattusid segadusse. Laskeriist oli neile nähtavasti tundmatu asi. ,, Nüüd! Korraga!" kar- 
jus Tarzan ja tormas ühele sõdurile kallale. Lõvi, kes näis olevat valge mehe kavatsusi 
mõistnud, tormas möirates vahtide sekka. 

Püstolipauk ja vihase lõvi kallaletung oli sõdureile nii ootamatu, et suurem osa neist 
pistis plehku. Nende pealik jagas käsklusi, mida aga keegi enam ei kuulanud. Numa 
tegutses kiiresti. Keda tema kohutavad käpad puudutasid, see jäi laibana lamama. 
Tarzani mõ6k aitas hävitustööle kaasa. Viimased valvurid olid koos oma pealikuga 
taganenud väravavõlvi ette. 

Tarzan tormas pealikule kallale. Mõlemal olid ühesugused mõõgad. Kuid 
ahvinimene leidis varsti, et mõõk ei olnud talle kohaseim löögi-riist. Ta ei olnud 
harjunud vehklema, aga vastane oli sel alal lausa meister. Smith-Oldvick ruttas appi, 
kuid võitlejad vahetasid nii kiiresti asukohta, et ei olnud võimalust lasta. Tarzani käest 
lendas mõõk. Hullumeelse röögatuse saatel tõstis metslane oma mõõga kõrgele, et 
anda Tarzanile viimane löök, kuid leitnandi ja alivinimese suureks imestuseks ta 
kangestus, ülestõstetud mõõk kukkus jõuetute sõrmede vahelt maha. Nad nägid, 
kuidas mehe silmad läksid peas suureks, pöörlesid ja valge vaht tungis kokkusurutud 
hammaste vahelt välja. Mees võpatas ja kukkus kummuli otse Tarzani jalge ette. 

Tarzan kummardas ja tõstis pealiku mõõga maast üles. ,, Mees on nähtavasti 
langetõbine," lausus Smith-Oldvick. ,,Ma usun, et siin on niisuguseid palju. Nende 
närvilisusest on vahel kasu ka. Normaalne mees oleks teid tapnud.” 

Osa valvureid oli jooksnud teisele poole platsi ja hõikas appi. Abi ei olnud enam 
kaugel. Pealiku haigushoost hoolimata seisis veel kuus tugevat metslast, selg vastu 
väravat. Nende mõõgad läikisid tänavalampide valgel, nägudest paistis metsik viha ja 
ühtlasi kartus. 

Numa oli jälitanud üle platsi põgenevaid sõdureid ja murdis neid parajasti maha. 
Tarzan vaatas ringi ja käskis leitnanti: , Nüüd kasutage püstolit, peame neist kohe jagu 
saama!" Kõlas pauk ja vastaseid oli üks vähem. Smith-Oldvick tõstis relva uuesti, 
sihtis, kuid püstol oli tülli. Sellest sai aru ka sõdur, kes tõstis mõõga, et paugutaja 
tappa. Tarzan oli tõstnud omakorda mõõga, et leitnanti ähvardanud löök kõrvale 
juhtida. Enne kui vaenlane mõõga langetas, tõstis Tarzan ta kõrgele õhku. Teine sõdur 
ruttas kaaslasele appi ja tahtis ahvinimesele selja tagant hirmsat lööki anda. Tarzan 
pööras end järsku ümber, teda ähvardanud mõ5k tabas hoopis õhku paisatud metslast. 
Lööja kukkus koos vale ohvriga maha. Tarzan tormas järelejäänud vahtidele kallale. 
Smith-Oldvicki olukord oli täbar. Surm vaatas talle silma. Korraga lendas temast 
mööda otse vastu vaenlast must lõvi kui elav kaliurikuul. Sellega oli väravavahtide 
viimanegi vastupanu murtud. 

Võitlus kestis vaevalt paar minutit. Selle aja jooksul oli Otobu läinud koos neiuga 
värava juurde, selle avanud ja jäänud kaaslasi ootama. Just võitluse lõpul ilmus 
käänaku tagant pool tosinat lõvi, kes tahtsid põgenejate kallale tormata. Neid märkas 
ka suur must lõvi, kes tahtis neile vastu minna. Seda polnudki tarvis, sest linna lõvid 
kartsid met- 

sade kuningat ja jooksid paaniliselt tagasi sinna, kust olid tulnud. Tarzan ja tema 
kaaslased kadusid aega viitmata värava taha pimedusse. 

»Kas nad jälitavad meid ka väljaspool linna?" küsis Tarzan Otobult. 

»» Öösel mitte," vastas must. ,,Olen olnud nende ori viis aastat, kuid ei tea, et 
elanikud oleksid öösel väljaspool linna liikunud. Kui nad lähevad päeval linnast liiga 
kaugele metsa, siis oodatakse alati ära järgmine hommik. Nähtavasti kardavad nad 
öösiti metsas liikuda mustade lõvide pärast. Ma ei usu, bwana, et nad meid täna öösel 
taga ajama hakkavad. Kuid nad tulevad kindlasti hommikul ja siis on meil häda käes 
— tähendab meist neil, keda lõvid pole metsas maha murdnud.” 


Aiamaid ja põlde ületades laadis Smith-Oldvick uuesti püstoli ja tõmbas ühe 
padruni isegi rauda. Neiu sammus Tarzani ja leitnandi vahel, Otobu tuli kõige taga. 
Nii jõudsid nad peaaegu metsa äärde. Äkki tuli Tarzanile midagi meelde. Ta vaatas 
linna poole ja tegi häält, millega lõvid kutsuvad omasuguseid. 

Smith-Oldvick tundis kerget värinat, kuid Otobu kukkus näost päris ära. Neiu aga 
vaatas uhkustundega meest, kes näis nõrgas öövalguses hiiglasena, ja tundis, kuidas 
süda rinnus tugevasti peksis. Ta lähenes"Tarzanile ja võttis tal käsivarrest kinni. Neiu 
mõistis silmapilk oma nõrkust ja taandus. Õnneks ei olnud teised seda tema liigutust 
märganud — nad ei näinud, kuidas neiu punastas. Ta ei punastanud tunde pärast, mis 
teda Tarzanile liginema sundis, vaid liginemise enda pärast, mis oleks võinud 
ahvinimesele temast halva mulje jätta. 

Must lõvi vastas linna värava juurest ahvinimese kutsele. Paari minuti pärast jõudis 
Numa nende juurde. Tarzan võttis lõvi tihedast lakast käega kinni ja nad jätkasid 
põgenemist. Kaugel linnas karjusid hullud võidu lõvide ja papagoidega. 

Põgenejad jõudsid varsti metsa, kus valitses kottpimedus. See oli kohutav ja 
masendav. Neiu lähenes uuesti Tarzanile ja puudutas uuesti ta kätt. See liigutus ei 
jäänud Tarzanile märkamata. Ehkki ta ise ei kartnud, tundis ta neiule kaasa Äkiline 
kaastunne, mida ahvinimene sel silmapilgul tundis, sundis teda neiu käest kinni 
võtma. Niimoodi, neiu ühel ja must lõvi teisel pool, kobasid nad pimeduses edasi. 
Nende kannul tammusid Smith-Oldvick ja must Otobu. 

Kaks korda lähenesid põgenejatele metsikud sõdurid, kuid Numa tige urin sundis 
nad taganema. Viimastel päevadel läbielatu, eriti võitlus linnas ja kurnav põgenemine, 
olid neiu ja leitnandi jõuvarusid kahandanud. Põgenejad pidid öösel mitu korda 
puhkama Noor leitnant nõrkes niivõrd, et Tarzan oli hommiku eel sunnitud kandma 
teda üles astangust, mille kaudu metsast liivakõrbes olevasse kitsasse orgu tuldi. 

XXIV. Päästjad 


Koidu ajal jõudsid põgenejad kõrbet läbivasse orgu. Kõik peale Tarzani olid 
sunnani väsinud, kuid otsustasid edasi minna, kuni leiavad laugema nõlva, kus oleks 
võimalik orust välja pääseda. Tarzanile ja Otobule oli selge, et ksujalased ei hakka 
neid liivalagendikul taga ajama. Vahetevahel leidsid nad koha, kust oleks ehk ainult 
Tarzan üles roninud, mitte aga teised. Jäi üle ainult edasi minna ja paremat tõusu- 
võimalust otsida. 

Nad jätkasid teed keskpäevani. Suurema osa teel oldud ajast pidi Tarzan kandma või 
toetama üha nõrgemaks jäävat Smith-Oldvicki. Ahvinimene märkas, et ka Bertha 
Kircher, kes oli seni tal kannul püsinud, hakkas väsima. Peagi võib tema jõud 
raugeda. Neiu oli viimastel nädalatel nii palju kannatusi üle elanud, et Tarzanil jäi üle 
ainult imestada tema tahtejõudu. Ta ei kaevanud kordagi, ei palunud kordagi peatust 
teha. 

Imelik naine! 

Mglanegi oli neiu üliinimlikke jõupingutusi märganud. Ta istus äkki maha ja ütles 
Tarzanile: ,,Pole mõtet edasi minna. Olen sunnani väsinud, siin liival on hea. Las 
tulevad...” 

Märganud ahvinimese küsivat ilmet, lisas ta nagu õigustust otsides: ,, Näete, preili 
Kircher on ka juba... või varsti otsas. Olgu kuidas on, mina enam edasi ei saa.” 

»Ei-e1!" sekkus neiu. ,,Koos oleme nii palju läbi elanud, ja pääse-mislootus on veel 
niivõrd ähmane, et tulgu mis tuleb, meie teineteisest ei lahku." Näis, nagu oleks talle 
miski meelde tulnud: ,.Siiski, kui teie, meie päästja ja heategija, Ahvide Tarzan, nagu 
te end nimetate, kes ei ole meile midagi võlgu, kuid kellele meie võlgneme oma elu, 


tallate meist lahkuda, siis... siis pole midagi parata. Ja pealegi meie, igatahes mina 
soovin, et läheksite üksi, sest suutsite küll meid sealt põrgulin-nast välja tuua, aga 
rohkemat ei või teiegi. Viia meid läbi veeta kõrbest — seda ei võimalda isegi teie 
hiigeljõud.” 

Ahvinimene vaatas naeratades neiu tõsistesse silmadesse. ,,Te pole ju surnud ja 
leitnant ka mitte. Otobu ja mina elame ka veel. Inimene võib olla ainult elav või 
surnud. Niikaua kui elame, peame mõtlema, mida edasi teha. Et oleme siin ja 
puhkame, ei tahenda veel, et siia suremegi. Et ma ei suuda kanda teid siit vamabode 
maale, mis on lähim ning kus on piisavalt vett ja toitu, see ei peaks meid veel 
heidutama. Seni oleme leidnud võimalusi elada ja nii läheb arvatavasti ka edaspidi. 
Peame võtma elu sellisena, nagu ta siin on. Nüüd aga puhkame, sest teie ja leitnant 
peate koguma jõudu.” 

»Aga ksujalased?" küsis neiu. ,,Kas nad meid ei jälita?" 

»»See on võimalik,” vastas Tarzan. ,,See on vägagi võimalik. Kuid see ei puuduta 
meid seni, kuni nad pole tulnud.” 

»» Soovin, et mul oleks teie filosoofiline meelekindlus, kuid nähtavasti on seda 
võimatu omandada,” ütles neiu tasa. 

»Te pole džunglis sündinud ja kasvanud, teie kasvatajaiks pole olnud metsikud 
kiskjad ning teie ise ka pole kiskja ega kiskjate hulgas olnud. Kui oleksite sündinud, 
elanud ja kasvanud džunglis nagu mina, oleksite samuti fatalist nagu mina ja kõik 
teised džungliolevused.” 

Kohas, kuhu nad olid jäänud, paistis päike kuumalt, ja nad otsustasid minna ora 
varjupoolsesse külge. Seal istusid nad maha. Numa käis rahutult edasi-tagasi ja heitis 
viimaks Tarzani kõrvale pikali. Nähtavasti ei saanud ta rahu, sest tõusis mõne minuti 
pärast püsti, liikus piki orgu edasi ja kadus peagi käänaku taha. 

Orus valitses surmavaikus. Põgenikud olid puhanud umbes tunni, kui Tarzan kargas 
äkki püsti ja jäi kuulatama. Ta kuulis midagi, millest teistel polnud veel aimugi. 
Viimaks pöördus ta kaaslaste poole. 

»»Mis see oli?" küsis neiu. 

»Nad tulevad,” vastas Tarzan. ,,Siiski on neil veel hulk teed siiani käia. Väga kaugel 
nad ka pole, sest sandaalides jalad ja lõvide pehmed käpad ei tee liival kuigi suurt 
häält.” 

»Mida peame tegema? Kas katsume edasi minna?" küsis Smith-Oldvick. ,,Usun, et 
suudan natuke maad käia, sest tunnen end puhanud olevat. Kuidas on lugu teiega, neiu 
Kircher?" 

»Oi-jah! Lähme!" vastas neiu. ,,Oleme juba küllalt puhanud." 

Tarzan teadis, et kumbki tema kaaslastest ei rääkinud täit tõtt, sest nii väsinud 
inimesed ei saa tunni ajaga endist jõudu tagasi. Kuid parata polnud midagi. Ta lootis, 
et juba lähima käänaku taga võib avaneda orust väljapääs. 

»»Otobu, sina aita leitnanti," käskis Tarzan musta meest. ,, Mina kannan neiu 
Kircherit." Neiu protestist välja tegemata tõstis ahvinimene ta kätele ja hakkas kiiresti 
edasi sammuma. Tema kannul tulid Otobu ja inglane. 

Nad ei olnud puhkekohast kuigi kaugele jõudnud, kui kuulsid juba tagaajajate hääli. 
Eriti kohutavalt kajas oru järskude nõlvade vahel lõvide kräunumine. Kiskjad olid 
nähtavasti põgenejate värsketel jälgedel ning tõttasid nüüd edasi. 

»» Küll oleks hea, kui Numa oleks tagasi tulnud," ütles neiu. 

»Seda soovin minagi,” vastas ahvinimene. ,,Kuid tematagi peame katsuma teha 
kõik, mis võimalik. Tahaksin leida koha, kus võiksime end barrikadeerida ja 
tagaajajaid ootama jääda Võimalik, et meil õnnestub nad peatada. Smith-Oldvick on 


hea laskur ja kui tagaajajaid ei ole väga palju, saab neist jagu, muidugi, kui nad 
tulevad ükshaaval. Lõvid pole nii hädaohtlikud, mõnikord on nad päris rumalad, eriti 
need, kes meid praegu jälitavad. Need on oma peremeestest, kes neid 

toidavad, nii sõltuvad, et pärast inimeste surma on nendega kerge toime tulla. 

»Usute, et me siiski pääseme?" küsis neiu. ,,Elame veel," oli mehe lihtne vastus. 

»Seal! Seal see on!" hüüdis Tarzan. ,,Ma tunnen seda kohta." Ahvinimene viipas 
käega kaljumüraka poole. See oli kunagi kaldalt oru põhja varisenud. Kivi oli päris lai 
ja umbes kaksteist jalga kõrge. See sulges peaaegu kogu oru põhja. Mõlemale poole 
oli jäänud siiski kitsas käik, kust inimene võis vaevu läbi pääseda. 

Põgenejad asusid kivi taha, et üritada vastupanu. Vaevalt olid nad kohad sisse 
võtnud, kui Tarzan kuulis ülalt oru servalt tasast kahinat. Ta märkas ahvi väikest 
inetut nägu. Silmapilk hiljem kadus loom lõunasse. Otobu nägi ka seda ahvi. 

»Ta ütleb papagoidele ja need omakorda hulludele meestele,” teadis neeger oletada. 

»»See on tähtsusetu,” vastas Tarzan, ,,sest lõvid on juba meie jälgedel. Meil on 
võimatu end peita.” 

Tarzan pani Smith-Oldvicki ühe läbipääsu juurde valvama ja käskis Otobul seista 
viskevalmis odaga inglase taga. Teise läbipääsu juurde asus ahvinimene ise. Neiu 
tahtis Tarzanile abiks olla, kuid mees sundis teda kivi varju, et olla odade eest 
kaitstud. 

Möödus kümme minutit — see aeg tundus neiule igavikuna. Tuli nagu kergendus, 
kui ta kuulis viimaks otse teisel pool kivi lõvide möirgamist. Lõvid ei astunud kohe 
edasi, vaid jäid peremehi ootama. Minuti-paari pärast oli kuulda hullude karjatusi. 
Neiu nägi oma peidukohast, kuidas hiigellõvi tormas ahvinimesele kallale. Ta nägi, 
kuidas Tarzani käes olev mõõk tõusis ja just siis, kui lõvi tõusis püsti, et mehe peale 
karata, langes terariist alla ja poolitas looma pea. Siis kuulis neiu lähenevaid pehmeid 
samme ja Smith-Oldvicki püstoli pauku ning sellele järgnenud millegi kukkumist. 

Esimesed löögid näisid ründajaid kohutavat, kuid mitte kaua. Järgmisena tungis 
Tarzanile kallale mees ja Smith-Oldvicki poole tuli lõvi. Tarzan oli hoiatanud inglast 
mitte raisata padruneid lõvide peale, selleks olid Otobu ja oda. Neeger katsuski looma 
surmata, aga enne kui ta valmis jõudis, oli lõvi mõlemat küüntega päris tugevasti 
vigastanud. Viimase hoobi andis lõvile Smith-Oldvick, kes torkas neiu toodud mõõga 
looma südamesse. Mehel, kes Tarzanit ründas, polnud niigi palju õnne kui teise 
läbikäigu juures olnud lõvil — ühe löögiga oli tal kael murtud. 

Jälle tekkis vaikus. Vaenlased taganesid ja korrastasid oma ridu. Neil paistis olevat 
kavatsus rünnata korraga. 

»Kas see on meie lõpp?" küsis neiu. 

»Ei!" hüüdis Tarzan. ,,Elame veel!" 

Need sõnad lausutud, olidki metslased juba neil kallal. Seekord heitsid mehed 
odasid üle lõvide. Üks oda puudutas neiut löökide eest kaitsvat Tarzanit nii tugevasti, 
et ta kaotas tasakaalu ja kukkus selili. Parem polnud lugu ka teise läbikäigu juures. 
Smith-Oldvick laskis kaks meest maha, kuid sai odaga reiehaava. Nõrkenud leitnant 
kukkus maha ja kaotas teadvuse. Neiu vaatas Tarzani poole ja nägi, kuidas hiigelksu- 
jalane tormas läbi käigu otse ahvinimese poole. Hullumeelse karjatusega tõstis ta 
mõõga, et Tarzani elu lõpetada. Leitnandi püstol oli kukkunud otse neiu jalge ette. 
Bertha Kircher haaras maast laskeriista ja sihtis vaenlasele otse näkku. 

Vaevalt oli pauk kõlanud, kui nii põgenejad kui ka jälitajad kuulsid orust lausa 
püssiraginat. Magusalt kui ingli hääl kõlasid paukude vahel Inglise allohvitseri 


karedad käsklused. Isegi lõvide möirgamine ja hullude surmakarjatused ei seganud 
rõõmu, mida tundsid Tarzan ja neiu. 

Tarzan lükkas surnud ksujalase kõrvale ja tõusis püsti. Ta tõmbas vaenlase oda õlast 
välja. Lahing oli olnud lühike ja lõppenud sellega, et osa lõvisid ja kõik ksujalased 
olid surma saanud, aga osa loomi oli põgenema pääsenud. Kui Tarzan ja Bertha tulid 
kivi tagant välja, nägi neiu, et üks Briti sõduritest sihtis ahvinimest. Tarzan märkas 
seda ka ise ja sai aru, et inglane pidas teda metslaseks. ,,Pidage! Meie oleme sõbrad!" 
hüüdis neiu sõdurile. 

»Siis tõstke käed üles,” vastas sõdur sihtimist lõpetamata, ,,sest ma ei usalda ühtki 
kollases jakis kaabakat.” 

Kohale jõudis ka ohvitser, kes juhtis väikest eelsalka. Kuulnud selgitusi, pidi ta 
uskuma vähemalt seda, et neiu ja Tarzan ei ole metslased. Kümne minuti pärast tuli 
suurem salk Briti sõdureid koos ohvitseriga. Smith-Oldvicki haav seoti kinni, samuti 
Tarzani oma. Pool tundi hiljem sammusid põgenejad koos päästjatega Briti laagri 
poole. 

Õhtul otsustati, et Bertha Kircher ja Smith-Oldvick viiakse järgmisel hommikul 
lennukiga rannikule ja neid otsinud salk alustab tagasiteed. Tarzan selgitas Briti 
ohvitserile, et tema ja Otobu kodumaa asub lääne suunas ja nad lähevad koos 
vamabode maale, kust neeger pärines. 

»»Ah, teie ei tulegi siis koos meiega?" küsis neiu ahvinimeselt. 

»Ei,” vastas Tarzan. ,, Minu kodu on Aafrika läänekaldal. Ma kavatsen jätkata teed 
sinnapoole.” 

Neiu vaatas paluvalt Tammile otsa. ,, Lähete jälle üksi sinna hirmsasse džunglisse. 
Kas me veel kunagi kohtume?” 

Tarzan vaatas vaikides neiut ja lausus: ,,E1!" Ahvinimene pööras järsult ümber ja 
kaugenes neist 

Järgmisel hommikul saabus lennukiga kohale kolonel Capell. Lennuki maandumise 
ajal juhtus Tarzan kaugemal seisma. Ta nägi saabunud ohvitseri, kes teretas salga 
ülemat ja pöördus kohe Bertha Kircheri 

poole, kes seisis mõni samm eemal kapteni selja taga. Tarzan imestas viisakat tooni, 
millega kolonel Saksa salakuulajat teretas. ,, Kuidas ilus spioon end praegu tunneb?" 
mõtles ahvinimene endamisi. Neiu pidi ju teadma, et vähemalt spioneerimises 
võidakse teda süüdistada. Mis kolonel neiule ütles, seda Tarzan ei kuulnud. 

Habemesse vandudes pööras Tarzan end ümber ja läks eemale. Et Briti kolonel 
Saksa salakuulajaga nii sõbralikult ümber käis, see vihastas ahvinimest. Oli ju tema 
kodumaa Saksamaa vastu sõjas ning Tar-zanil olid ka isiklikud arved hunnidega 
õiendada. Kõik see sundis teda spiooni paljastama, miski aga takistas seda. Ta 
vihastas aga mitte ilusa salakuulaja, vaid enese peale, sest ei suutnud oma kohust täita. 

Tarzan ei näinud neiut enam, sest kohe pärast jutuajamist koloneliga pandi Bertha 
Kircher lennukisse ja saadeti minema. Kui Smith-Oldvick oli lahkumas, läks Tarzan 
lennuki juurde temaga jumalaga jätma. Veel kord tänas noor lendur oma päästjat ja 
palus teda naasta tsivilisatsiooni rüppe. Kuid asjata, ahvinimene ei loobunud 
kavatsusest rännata läänekaldale, kus metsadest piiratud vaikse merelahe ääres seisis 
tema isa onn. Lennuk tõusis õhku ja võttis suuna itta. 

Sõdureil olid juba kotid seljas ja püssid õlal. Kolonel Capell tundis huvi kõrbe ja 
ranniku vahele jääva maa-ala vastu ning otsustas minna koos väeosaga. Kui kõik oli 
teeleasumiseks valmis, tuli ta Tarzani juurde: ,, Lord Greystoke, soovin, et tuleksite 
koos meiega. Ja kui minu palve teile midagi ei tähenda, siis teatan, et sama paluvad ka 


Oldvick ja noor leedi, kes siit äsja lahkusid. Nad palusid mul selle palve teile edasi 
anda.” 

»Ei! Võimatu," vastas Tarzan. ,,Ma lähen oma teed. Saan aru, et neiu Kircher ja 
leitnant Smith-Oldvick avaldasid sellist soovi vaid tänu tundest." 

»Neiu Kircher?" hüüdis kolonel ning naeris: ,,Teie tunnete siis Bertha Kircherit kui 
Saksa salakuulajat?" 

Tarzan vaatas tõsiselt ohvitserile otsa. Kuidas on võimalik, et kõrge Briti ohvitser 
vaenlase spioonist sellise avameelsusega kõneleb? Ja kuidas võib ta lasta põgenema 
nii tähtsa salakuulaja? Jah, ma tunnen Bertha Kircherit kui Saksa spiooni," vastas 
ahvinimene tusaselt. 

»»Ja muud teie temast ei teagi?" küsis kolonel. 

»Mitte midagi," vastas Tarzan. 

»la on auväärt leedi Patricia Candy, Briti Ida-Aafrika vägede tea-detekogumise 
osakonna üks tähtsamaid töötajaid. Teenisin koos tema isaga Indias ja tunnen leedi 
Patriciat juba lapsest saadik.” 

»Ja siin on pakike pabereid, mille ta võttis Saksa ohvitserilt,” jutustas kolonel 
hämmastunud Tarzanile edasi. ,,Ta kandis neid siin džunglis kogu aeg kaasas, mis 
tõendab tema suurepärast kohusetunnet. Vaadake! Mul pole olnud veel aega neid 
vaadata, kuid nagu näen, on siin 

kellegi hauptmann Schneideri taskuraamat, salaraportid, mõni aruanne ja sõjakaart." 

»Hauptmann Fritz Schneideri taskuraamat?" hüüdis Tarzan. ,,Kas ma võiksin seda 
vaadata? See mees tappis leedi Greystoke'i.” 

Ohvitser ulatas sõna lausumata paberid ahvinimesele. Too lehitses kiiresti 
päevaraamatut. Nähtavasti otsis ta sealt päeva, mil sakslased hirmsa mõrtsukatöö 
korda saatsid. Tarzan leidiski raamatust midagi selle kohta. Ta huulilt tuli vandesõnu. 
Näis, nagu ei tahaks ta loetut uskuda. Kolonel vaatas mehele küsivalt näkku. 

»Mu jumal!" hüüdis viimaks Tarzan. ,,Kas see võib tõsi olla? Kuulake!" Ta luges 
päevaraamatust järgmist: ,,Tegin väikese nalja sellele inglise seale. Kui ta kord koju 
tagasi jõuab, leiab ta voodist naise laiba põletatud jäänused. Tähendab, et ta usub, et 
surnukeha on tõesti tema naise oma. Lasksin von Gossil voodisse tuua musta naise 
laiba, panime selle sõrme leedi Greysoke'i sõrmuse ja põletasime surnukeha nii palju, 
et ei oleks aru saada, on see olnud valge või must inimene. Leedi Greystoke on 
ülemjuhatusele palju väärtuslikum elavana kui surnult.” 

»Ta elab!" hüüdis Tarzan rõõmsalt. 

Jumal tänatud!" lausus Capell ja küsis kohe: ,Ja nüüd?" 

»Muidugi tulen nüüd teiega idakaldale," vastas Tarzan. ,,Kuidas ma olen eksinud 
leedi Candy suhtes! Kuid kust ma teadsin, kes ta on? Ma ütlesin isegi Smith- 
Oldvickile, kes teda tuliselt armastab, et ta on Saksa spioon. Nüüd pean ruttama tagasi 
idakaldale ja mitte ainult oma naist otsima, vaid ka heaks tegema eksitust neiu Candy 
suhtes.” 

» Viimase asja pärast ei maksa mures olla," ütles kolonel Capell, ,,sest neiu Candy 
on nähtavasti suutnud Smith-Oldvicki veenda, et ta ei ole Saksa salakuulaja. Nagu 
leitnant mulle hommikul rääkis, on neiu lubanud temaga abielluda kohe, kui nad 
tsiviliseeritud maailma jõuavad." 

Edgar Burroughs 


Tarzaniaana ei ole Edgar Rice Bwroughsi aimis kirjanduslik leiutis. Kui ta kujutas 
23 Tarzani-lugu Ameerikast kordagi Aafrikasse põikamata ja me ei oskagi arvata, et 
džunglielust saab nii jutustada seda läbi elamata või isegi nägemata. 

Kui kirjanik tuli sellega toime, siis võib kindlasti pettumuseta lugeda tema 
Ameerika-ainelist ,,Poksija Billyt” ja selle järge ,,Suudliis huultele”. 

E. R. Burroughs jutustab kaasahaaravalt Chicago tänavapoisi Billy Bire-n( 
kasvamisest allilmas msikakangelaseks ning armastuse ümberkujundavast jõust. 
Andku alljärgnevad katked aimu, hädas tumemustad tegelased saavad helehallideks ja 
valgeteks kangelasteks. 

Käesoleva Tarzani-j unistuse järel ilmub ,, Järva Teataja" Raamatukogu järgmise 
köitena E. R. Burrouglisi ,, Poksija Billy", mis jõuab peagi müügile. 


LUGEMISPROOV 


Niisiis kord, kui Billy Biren naasis üksinda koidikul õllepoepidaja vana Schneideri 
kassa tühjendamiselt, olles viriseva vanamehe jääkeldrisse luku taha pannud, oli ta 
äärmiselt nördinud, nähes, kuidas kolm võõrast pätti 12. tänavalt olid kallale tunginud 


politseinik Stanley Laskeyle. Pätid peksid teda tema enda kumminuiaga, virutades 
talle ühtaegu raskete saabastega kõhtu. 

Laskey polnud kaugeltki Billy Bireni sõber, aga ta oli sündinud ja üles kasvanud 
tema linnajaos, teenis Lake Streetil 28. politseijaoskonnas ja moodustas seega Kelly 
jõugu lahutamatu omandi. Politseiniku peksmine tundus Billyle loomulik ja isegi 
väärt tegu, kuid üksnes sel tingimusel, kui seda sooritasid inimesed, kellel oli selleks 
õigus, seega tema oma piirkonna inimesed. Ta ei võinud ükskõikselt pealt vaadata, 
kuidas võõras bande söandas pereme-hetseda tema linnajaos. See oli lihtsalt 
väljakannatamatu. 

Billy oli kõige lähemal mehele, kes politseiniku pea kohal tema kumminuiaga 
vehkis. Ta tõstis kivi ja virutas sellega kähku pahaaimamatule pätile kuklasse. Löök 
läks täkkesse: Billy ette jäi ainult kaks vaenlast. 


Sellest sündmusest, mis Billy elus murranguliseks sai, oli möödunud aastat. Tema 
elu oli selle aja jooksul kulgenud endist rada. 

Ta kogus jõukohast andamit muretutelt päevavarastelt ja hilistelt te« telt. Ta osales 
poole tosina õllepoe riisumises ja sooritas öösel julge k tungi kahele seltskonna 
kõrgkihti kuuluvale isikule. 

Päeval tiirutas ta ikka veel Larry Hillmoore'i poksikooli ümber ja siin 
mitmesuguseid ülesandeid. Mitu korda soovitas Hillmoore tal joomine maha jätta ja 
aru pähe võtta, sest nägi noorel hiiglasel eeldusi saada ehtsaks profipoksijaks. Kuid 
Billy ei suutnud loobuda endisest elust ja esines vai va tähtsusetutel matsidel 
kolmandajärguliste poksijatega. 

Kümme päeva pärast laevalaele toomist koperdas Billy juba ,,Poolkt kii ja tegi 
mõnesugust kergemat tööd. Teistelt madrustelt kuulis Billy polnud ainuke 
meeskonnaliige, kes vastutahtsi laevale oli meelitatud. 

Ainult kuus kõrilõikajat, kes ilmselt kriminaalkurjategijate hulka kui olid end 
vabatahtlikult laevale munsterdanud, kas siis sellepärast, et na ralikul laeval kohta ei 
suutnud leida, või soovisid võimalikult kähku L riikidest jalga lasta. Kõik ülejäänud 
nagu Billygi olid pettuse ja vägiy kinni nabitud. 

Vaevalt, et saatus oleks kunagi valinud sellest jõhkramat ja kurites 
mat meeskonda. Billy tundis end nende seas imehästi. Om esialgses” ka 
sest tüürimehele ja kipperile kohutavalt kätte- maksta loobus ta oma uute kaaslaste 
mõistlike nõuannete mõjul. 

Noormehe tervest organismist olid ammugi kadunud kõik alkohol ja tema nägu oli 
sunnitud karskuse mõjul hoopis teiseks muutunud. 

Kunagi punane, tursunud ja täis siniseid muhke, oli see nüüd pu päevitunud. 
Tuhmid paistetanud silmad, mis varem olid talle andnud 1 liku ilme, lõid nüüd 
särama. Tema näojooned olid alati olnud korrapära kaunid, nüüd aga õilistusid need 
mereõhu, tervisliku eluviisi ja ohtliku vuse mõjul. Ilmunuks ta nüüd põiktänavas 
toidukaupade lao taha Kell gu ette, tundnuksid nad temas vaevalt ära oma vana semu. 

Billy vaatas, kuidas Barbara pesi tema hirmuäratavat haava mudast rest ning adus, 
kui palju mehisust läks selleks tarvis, et temasugune teeks seesugust ebameeldivat 
tööd. 

Mitte kunagi varem poleks selline mõte talle pähe tulnud. Ja mitte gi varem poleks 
ta mõelnud meelekibedusele, mida tema öeldud sõnad lapsele tekitasid... Kui ta oleks 
seda meelekibedust märganudki, siis ole talle üksnes rõõmu valmistanud. 

Ent praegu valitses tema üle mingisugune ebatavaline tunne. Ta olek nud oma süüd 
kuidagi heastada. Mis kummaline muudatus oli toimunu ly jõugust pärit huligaani 
südames? 


..Kuule!" ütles ta äkitselt. 


Barbara Harding heitis talle küsiva pilgu. Tema silmis oli jälle see külm ja uhke 
kõrkus, millega ta oli seiranud Billyt ,,Poolkuu" tekil ja mille eest ta tütarlast nõnda 
vihkas. Seda pilku nähes jäi Billyl hing rindu kinni ja sõnad, mida ta valmistus 
ütlema, tardusid suhu. 

Tütarlaps vaatas Bireni poole. Billy lamas endiselt liikumatult, katnud näo käega, ja 
ilmselt magas. Aga võib-olla oli ta surnud? Viimane mõte pani neiu kahvatama. 

Ta läks vaikselt Billy juurde, kummardus ta kohale ja pani käe mehe õlale. 

»»Mister Biren," sositas ta. 

Billy pööras neiu poole näo, mis oli väsinud ja hajameelne. 

Temas oli ärganud esimene tunne — tunne, mida ta kogu oma raske üksildase elu 
jooksul polnud kordagi tajunud — sõpruse tunne. 

Nende viimaste väheste päevade jooksul oli ta eneselegi teadmata kehtestanud 
teatud au ja rüütellikkuse reeglid. Billy Biren püüdis alateadlikult end muuta inimese 
eeskujul, keda ta algul oli vihanud, kuid lõppude lõpuks armastama õppinud. 

Vastust ootamata haaras ta neiu sülle ja hakkas laskuma. 

Mõtted, mis päev läbi olid Billyt erutanud, ajasid ta vere keema. Nüüd aga, tundes 
noore naise sooja keha lähedust, jäi tal hing rinnus kinni ja veri lõi soontes mässama. 
Ta suutis vaevu vastu panna kirglikule soovile tütarlast enda vastu suruda ja katta 
suudlustega ta nägu. 

Ja siis tuli talle pähe hirmuäratav mõte: mille põrgu pärast ta õieti häbenema peaks? 

Sel ajal olid nad just jõe keskel. Bireni käed surusid tütarlast üha kõvemini enda 
vastu. 

Järsu liigutusega püüdis Billy neiu nägu enda poole tõmmata, kuid neiu surus 
mõlemad käed vastu ta õlga ja heitis pea tagasi. 

Barbara pärani aetud silmad vaatasid otse Bireni hallidesse silmadesse. Kumbki 
luges teise pilgust väga suurt ja olulist. 

Barbarale näis, et Bireni pilgust paistis tõeline armastus ja see andis talle mõningast 
lootust. Või ta eksis? Billy aga vaatas veetlevat naist, keda ta ilma enese teadmata 
armastas, ning nägi vaikivat ja liigutavat palvet endale halastada. 

»Pole vaja,” sosistas tütarlaps külmenevate huultega. ,,Palun, pole vaja. Te hirmutate 
mind.” 

Nädal tagasi oleks Billy Biren selle peale vaid naeru lagistanud ja tütarlapsele tema 
tõrksuse pärast tuupi teinud. 

Nüüd ei teinud ta ühte ega teist ja juba see üksi kõneles selget keelt muutusest, mis 
temas oli sündinud. Kuid ta hoidis Barbarat endiselt tugevasti oma embuses ega 
pööranud põlevat pilku neiu hirmunud silmadelt. 


6. EDGAR BURROUGHS Kättesaamatu TARZAN 


Tarzani-lugude kuues raamat 
» JÄRVA TEATAJA" RAAMATUKOGU 
Paide 1993 


Sellele raamatule eelnesid ,, Tarzan — ahvide kasvandik", ,,Tarzani tagasitulek”, 
»Tarzani metsikud sõbrad", ,, Tarzani poeg" ning ,,Tarzan ja Opari kalliskivid", mis on 


ilmunud enne kaante vahele jõudmist ka Järva Teatajas" järjejutuna. Järgmised jutud 
samast sarjast on ,, Kohutav Tarzan" ning ,,Tarzan ja kuldlõvi", mis ilmusid eesti 

1. Mõrtsukatöö ja röövimine 


Hauptmann Fritz Schneider tammus vaevaliselt džungli igiigavat teed. Laubalt ja 
kuklalt voolas tal higi ojadena põskedele ja härjakaelale. Ta kõrval sammus 
samamoodi higistades leitnant Obergatz, kuna alamleitnant von Goss järgnes kolonni 
lõpus. Koos temaga tuli ka käputäis askareid ja kandjaid, keda mustad sõdurid valgete 
ohvitseride eeskujul tääkide ja rautatud püssipäradega edasi minema sundisid. 

Hauptmann Schneideri läheduses polnud kandjaid. Seepärast andis ta enda kõrval 
sammuvale mustale sõdurile tunda preisi olemust. Ta tegi seda siiski ettevaatlikult, 
sest kolm valget meest olid džunglis üksinda ning ka mustadel olid laetud püssid... 

Tema ees sammus pool roodu ja järel tuli teine pool. Nii oli härra hauptmanni isik 
hädaohtude vastu enamvähem kindlustatud. Metsiku džungli ähvardavad hädaohud 
näisid olevat sellega kõrvaldatud. Roodu esimese poole ees sammus kaks alasti 
neegrit, kes olid jämeda ahelaga kaelapidi teineteise külge seotud. Need olid 
pärismaalastest teejuhid, keda sunniti niiviisi kultuuri teenistusse. Mustade meeste 
kehad olid täis haavu, kuid aeg-ajalt jagati neile hoope veelgi. 

See oli saksa kultuur, mida niiviisi Aafrika pimedaimas džunglis pärismaalastele 
pähe tüübiti. Olukord oli täpselt sama, mis Belgiaski, sest oli ju aasta 1914 pärast 
Kristust. Saksa võimu väljendus ei võinud ju mustade pärismaalaste jaoks teistsugune 
olla. 

Kuid tõsiasi oli, et teejuhid olid ära eksinud, mida tuleb pärismaalaste juures tihti 
ette. See ei juhtu meelega, vaid on kui paratamatus, millest nad kunagi üle ei saa. 
Hauptmann Schneiderile jätkus teadmisest, et ta oli sattunud inimeste kätte, kelle 
võim oli tema omast väiksem, kuid kes võisid soovi korral ta piinarikkasse surma 
saata. Ta ei tapnud musti teejuhte kohe vaid sellepärast, et lootis nende abiga piin- 
likust seisukorrast välja tulla. Eks neid või ka pärastpoole karistada, mõtles härra 
hauptmann. 

Ahelais teejuhid seletasid, et nad tunnevad teed ja varsti jõutakse kohta, kus on 
kergem liikuda. See seletus oli muidugi vale, sest mustad, keda nii toorelt koheldi, 
lootsid edasi minnes teed leida ja näitasid, et nad tunnevad hästi radu, mida mööda 
rood marssis. 

Džungel, milles hauptmann Schneideri väeosa liikus, oli üks metsikumaid kogu 
Lõuna-Aafrikas. Selles käisid ringi elevant Tantor ja ninasarvik Buto. Mõlemad 
metsamajesteedid pidasid siin jahti ja mõlemale paistis ürgmetsas ruumi küllalt 
olevat. 

Korraga jõudsid džunglirändurid suurele lagendikule, mida silmapiiril raamis 
mäeahelik. Hauptmann Schneider ohkas kergendustundega, sest avanenud vaatepilt 


oli tõesti suurepärane. Ta oli oma väikese väesalgaga marssinud päevade viisi, ilma et 
oleks kohanud väiksematki 

lagendikku, järve või üldse vett. Nüüd tundus, nagu oleks tuldud lõputust 
metsalabürindist lahtise taeva alla. 

Hunn jagas leitnandiga oma rõõmu. ,,Meil on siiski õnne,” kostis ta kaaslasele. ,,Kas 
näed seda?" küsis ta käega kauguses oleva farmi poole osutades. 

Leitnant silmitses samuti lagendikku binokliga. 

Jah, see on inglase farm. Muidugi Greystoke'i oma, sest teisi inglasi siinpool 
Aafrikas ei ole. Jumal on tõesti meiega, härra kapten!" 

«Tõepoolest. Meie oleme tulnud selle inglase pesa juurde enne, kui ta on teada 
saanud, et tema kodumaa on sõjaseisukorras meie maaga," vastas Schneider. ,, Hästi, 
laseme tal esimesena tunda Saksa raudset rusikat.” 

»» Oleks tõesti õnn teda kodunt leida,” ütles leitnant "Võtaksime ta vangi ja viiksime 
Nairobisse Krautile. Härra hauptmannile naerataks õnn, kui ta saabuks Ahvide 
Tarzaniga ülemuse ette. Sellist sõjavangi ei õnnestu kinni võtta iga päev.” 

Schneider muheles ning ajas rinna ette. See mõte meeldis talle väga ja tema 
enesearmastus tundis leitnandi sõnadest suurt naudingut. 

»»Sul on õigus, mu sõber,” rääkis ta oma kaaslasele. ,,Peaks see asi nii olema, siis 
läheb meil mõlemal hästi. Kuid, kurat võtku, meil tuleb hulk maad käia, enne kui 
kindral Krauti kätte saame. Ta on arvatavasti juba Mombasa poole liikuma hakanud. 
Need inglise sead jõuavad oma viletsa sõjaväega arvatavasti siiski enne meid India 
ookeanini.” 

Kui väike salk lagendikku mööda edasi sammus, paistis meeste meeleolust, et 
kaugemal olev farm meelitab neid enda juurde. Haupt-mann Schneider ja leitnant 
lohutasid end sellega, et leiavad eest John Claytoni ja tema poja ning võtavad nad 
vangi. See lootus ei täitunud, sest kumbagi ei olnud kodus. Vaenulikud sakslased 
leidsid eest ainult leedi Jane'i, kes ei teadnud midagi sõjast Saksamaa ja Inglismaa 
vahel. Kui Schneideri salk farmi jõudis, võttis perenaine tulijaid vastu ikka sama 
lahkuse ja südamlikkusega, mille osaliseks neid harva külastavad valged siin 
harilikult said. 

kik 

Kaugemal idas liikus džunglis Ahvide Tarzan, kes oli Nairobist teel koju. Seal oli ta 
kuulnud esimesi uudiseid maailmasõjast. Ta aimas kohe, et sakslased üritavad kiiresti 
okupeerida Briti Ida-Aafrikat Tarzan ruttas koju, et oma perekonda sakslaste eest 
kuhugi kindlamasse kohta viia. Tal oli kaasas paarkümmend eebenimusta sõdurit. 
Kuigi need olid harjunud džunglis rändama ja jõudsid edasi haruldaselt kiiresti, 
tundus see Tarzanile liiga aeglane. Ta kartis hiljaks jääda. Kui tal poleks mehi kaasas 
olnud, oleks ta tõusnud puudele ja oma harilikul viisil mööda oksi edasi liikunud. 
Nüüd aga, mil olukord seda nõudis, pidi ta eurooplaslikult riietatuna mustade 
salgakese eesotsas maad 

mööda sammuma. Siiski jäi vahe lord Greystoke'i ja alasti inimahvi vahel väga 
väikeseks. 

Tarzani elukaaslane oli hädaohus — see mõte piinas teda järeleandmatult. Ta ei 
mõelnud seejuures leedi Greystoke'i, vaid kellegi naisolevuse peale, kelle ta kord 
küünte ja hammastega võideldes oli endale võitnud ja keda tuli tal nüüd iga hinna eest 
kaitsta. 


Mees, kes waziride eesotsas džungliteed sammus, ei olnud Inglise parlamendi 
ülemkoja liige lord Greystoke, vaid ainult isane ahv, kes ruttas oma emast hädaohust 
päästma. 

Väike ahv Manu, kes kõrgel puude okstel pähkleid otsis, nägi Tar-zanit mööduvat. 
Sellest oli juba aastaid, kui ta viimati suurt tarmanga-nit, valget inimahvi nägi. 
Vahepeal oli Manu vanaks saanud ja juba halliks läinud. Nüüd tuli tema hallidesse 
silmadesse pilt kaugest minevikust, mil džunglite suur valitseja Ahvide Tarzan alasti 
puude okstel liikus ja teiste ürgmetsa asukatega lahinguid lõi. 

Lõvi Numa oli möödunudöise saagi juurde päevaks puhkama heitnud. Kui 
möödatõttava Tarzani lõhn lõvi ninna tungis, tõstis see oma majesteetlikku pead ning 
urises tasa. Ka talle tuli meelde olend, kes oli olnud temaga vaenujalal niikaua, kui ta 
mäletas. 

Tarzani meeled olid ärkvel. Ta oli märganud Manut üleval okstel ja Numa lõhn oli 
tal ninas enne, kui suur kass tema tulekut märkas. Hoolimata rõivastest, mida Tarzan 
kandis, ja inglise seltskonnas õpitud kommetest, jäi ta ikkagi metsade suureks ahviks, 
kes tundis end koduselt alasti olles ja puude okstel liikudes. Aastad, mis ta tsvilisat- 
siooni rüpes oli veetnud, ei olnud ta meeli nüristanud. Tarzan oli kuulnud väikse 
Manu pobinat enne, kui sel inimese tulekust aimugi oli. Isegi tasane kahin, mille 
tekitas tihnikus liikuv panter, ei jäänud Tar-zanil täliele panemata. 

Kuid hoolimata oma meelte teravusest, kiirusest, millega ta läbi džungli ruttas, 
hoolimata hiiglamusklitest, oli ta siiski ainult surelik. Aja ja ruumi seadused maksid 
täiel määral ka Tarzani kohta Keegi ei teadnud seda nii selgesti kui ahvinimene ise. 
Edasi kiirustades põhjas ta seda, et ei saanud üle välu õhus lennata. Tarzan kirus iga 
miili, mis lahutas teda kodust, ning soovis, et juba järgmisel tunnil võiks ta džunglist 
oma farmi ümbritsevale lagendikule astuda. 

Päev järgnes päevale. Tarzan lubas öösiti endale ja meestele pea-tusaega just nii 
palju, kui oli hädapärast puhkamiseks vaja. Päeval peeti jahti ainult nendele 
loomadele, kes juhtumisi ette sattusid. Vahel tabati antiloop Wappi, vahel metssiga 
Horta. Peatuti ainult nii kauaks, et võtta loomast paremad palad, ning rännati kohe 
edasi. 

Viimaks jõuti lagendiku servale, kust paistis Tarzani farm. Juba esimene pilk 
kinnitas, et miski puudus. Tarzani süda tõmbus kokku. Elumaja kõrvalt tõusev väike 
sinine suitsusammas näis kurja kuulutavat. Kuhu olid jäänud tallid, aidad, tööliste 
elamud? Ja miks farmi suure 

elumaja korstnast suitsu ei tõusnud? Nähtu oli tõesti rohkem kui kahtlane. 

Tarzan muutus rahutuks. Kiiremini kui sel teekonnal kunagi enne ruttas ta farmi 
poole. Ta südames oli mingi ebamäärane eelaimus. Midagi oli juhtunud. Kõik ta viis 
meelt olid ärevil, kuid intuitsioon kõneles talle rohkem kui silmad ja kõrvad. Juba 
enne farmi jõudmist oli tal umbes teada, mis ees ootas. 

Hävitatud farmis valitses vaikus. See, mis oli kord olnud Tarzani uhkus, oli nüüd 
hunnik varemeid. Siin-seal suitsesid veel tuhaasemed, mille vahel lebas hulk surnud 
inimesi ja loomi. Ainult elumaja oli alles jäänud, aga isegi seda ümbritsenud 
viinamarjapõõsad olid suuremalt jaolt maha murtud. Õudust farmis suurendas 
hauavaikus. 

Ehmunult ja kloppiva südamega astus Tarzan elumajja. Tal oli tunne, nagu astuks 
lahtise haua juurde, millesse on visatud kõik talle kallis ja püha. 

Vaevalt oli ta lahtisest uksest sisse astunud, kui pilk peatus seinal rippuval 
surnukehal. See oli Muwiro poeg hiiglane Wasimbu, kelle kohus oli juba üle aasta 


olnud kaitsta leedi Jane'i. Röövel ja mõrtsukas, kes ta ka ei olnud, oli ustava Wasimbu 
seinale naelutanud. 

Purustatud ja ümberkukkunud mööbel, verelombid põrandal ning verejäljed seintel 
ja uksel kinnitasid, et lahing oli olnud haruldaselt äge. Saalis klaveri peal lamas neegri 
surnukeha, leedi Greystoke'i toa ukse ees olid kolme Tarzani kõige ustavama neegri 
laibad. Toa uks oli aga kinni. Tarzan vajus longu. Pilt ta silme ees oli tõesti kohutav, 
kuid... 

Milline pilt avaneks teisel pool suletud ust? Tinaraskete jalgadega sammus Tarzan 
ukse poole. Ta kobas ukselinki. Enne tuppa astumist kogus ta ennast ja avas siis järsu 
liigutusega ukse. Nüüd oli ta jälle kartmatu Tarzan, kes oli end kõige vastu ette 
valmistanud. 

Ükski lihas tema näol ei liikunud, kui ta lähenes pikkade sammudega diivanile, 
millel lamas, nägu alaspidi, naise surnukeha. See oli veel hiljuti olnud noorust, elu ja 
armastust kiirgav olend, nüüd aga.. 

Vaikselt seisis Tarzan surnukeha ees. Ta silmi ei tumestanud asjata pisarad, aga mis 
tal meelel oli, seda teab üksnes jumal. Tema näo-joonedki ei väljendanud midagi. 
Kaua aega seisis ta sõnatult ja vaatas surnukeha. Viimaks ta kummardus ja pööras 
lahkunu selili. Nüüd alles avanes kohutav pilt: tuli oli laiba nägu ja poolt pead 
tundmatuseni muutnud. Tarzan ohkas. Selles ohkes väljendus põhjatu valu ja viha. 

Katkine Saksa sõjaväepüss ja põrandale jäänud verine sõdurimüts tunnistasid 
selgesti, kes selle kohutava ja mõttetu kuritöö toime panid. 

Tarzan seisatas minutiks surnukeha ees. Oli see tõesti tema? Nägu, millest oleks 
võinud kadunut tunda, oli tules kannatada saanud, nagu ka rõivad, mis ei aidanud 
samuti asjasse selgust tuua. Kuid siis märkas Tarazan laiba sõrmes sõrmust, mille ta 
oli kord Jane'iie ostnud. Nüüd ta enam ei kahelnud. 

Õmalt võttis Tarzan kadunu sülle ja kandis aeda roosipõõsaste vahele. Täis sügavat 
kurbust, kaevas ta haua ning mattis kallima kohta, kus see oli tihti istuda armastanud. 
Hiljem tõi ta majast välja ka mustade surnukehad ja mattis need oma perenaise 
kõrvale. See pühalik toiming sooritatud, lahkus Tarzan aiast, et mõrtsukatöö kohta 
muid asitõendeid otsida. 

Teisel pool maja leidis ta värsked hauad. Need olid muidugi röövlite omad. Kui ta 
need lahti oli kaevanud, selgus, et sinna oli maetud tosina ümber Saksa askareid. 
Surnute riietusest selgus talle, millisest rügemendist ja roodust mehed pärinesid. Seda 
oli küll vähe, kuid ah-vinimesele piisavalt. Talle sai selgeks, kes olid röövli- ja 
mõrtsukatööd juhatanud ohvitserid. 

Tarzan tuli tagasi aeda roosipõõsaste vahele, võttis mütsi peast ning seisis mõne 
minuti langenuid mälestades. See lihtne sõnatu jumalagajätt oli mõeldud muidugi 
sellele, keda ta oli siin ilmas üle kõige armastanud. 

Kui päike juba soojendama hakkas, lahkus Tarzan hunnide rüüstatud farmist sama 
teed, mida mööda olid läinud hauptmann Fritz Schneider ja tema kaaslased. Nende 
jäljed olid veel selgesti näha. 

Tarzani lein oli tumm ja piiritu. Kurbus halvas kõik mõtted peale ühe: ,,Ta on 
surnud! Surnud! Surnud!" Üha uuesti kordas ta seda mõtet. Näis, nagu ei saakski ta 
sellest enam lahti. Jalad liikusid masinlikult, ajugi masindas ainumat mõtet. Siis tuli 
talle appi harjumus — džunglis ei tohi ju alalisi hädaohte unustada. Ettevaatlikkus oli 
aastate jooksul saanud Tarzani teiseks iseloomuks. 

Natukesehaaval hingevalu vähenes, või õigemini — sellele lisandus viha. Viha oli 
džunglis kohaseim kaaslane. See andis ajule uue tegevuse ja aitas meeles pidada 
džungli hädaohtusid. Viha ei olnud talle uus tunne. Ta oli seda Saksamaa ja sakslaste 


vastu tuhandeid kordi tundnud. Seekord oli vihkamise esile kutsunud abikaasa 
tapmine, mis suurendas seda tunnet kõige vastu, kus oli tegemist elava või surnud 
sakslasega. Viimaks kasvas Tarzani viha nii suureks, et ta pööras pilgu taevasse kuu 
Goro poole, tõstis käed üles, sajatas kurjategijaid ning vandus mõrtsukatele 
kättemaksu. Ta kirus hunne, nende esiisasid ja järeltulijaid nii kaugele tagasi, kui neid 
maa peal on olnud, ja nii kaugele ette, kui neid maa peale veel tuleb, ning andis 
endale vaikse vande võidelda nendega nii kaua, kui ta elab. 

Pärast vannet tundis Tarzan kergendust. Ta elu sai uue eesmärgi, mille 
saavutamiseks oli vaja rakendada kogu jõud ja osavus. Tegevusest paremat kurbuse 
peletajat ei ole, eriti siis, kui tegevuse siht on kättemaks. 

Tsivilisatsioon oli lord Greystoke'ilt röövinud kõik, mis oli talle kallis. Nüüd 
taganes ta tsivilisatsiooni mõju alt ka hingeliselt. Koor, mis temas metslast kattis, ei 
olnud kunagi väga paks olnud. Ta oli ikkagi 

metslaseks jäänud. Eurooplase viisi oli ta riietunud ja elanud ainult seepärast, et 
arvas nii abikaasale enam meeldivat. Kuid mõtteavaldused olid Tarzanil tihti 
tsivilisatsioonivastased. Tsivilisatsioon oli tema arvates ainult vabaduse piiramine. 
See röövis inimeselt tegevus- ja mõttevabaduse, vabaduse armastada ja isegi vihata. 
Ta põlgas rõivaid, sest need olid tülikad ja inetud ning tuletasid meelde Londoni ja 
Pariisi töö-lislinnajagude vaeseid. Rõivad tähistasid tsivilisatsiooni silmakirjalikkust. 
Nende kandmist põhjendati inimese häbitundega olla katmata kehaga, mis on loodud 
jumala enda järgi! Ta oli rändtsirkustes näinud alamaid olendeid riietatult ja pannud 
tähele, kui narrid ja üleslöödud need välja nägid. Samamoodi oli lugu teatavasti 
Tarzani endaga, kui ta pärast kahekümneaastast alasti elu džunglis oli sunnitud rõivaid 
kandma. Ta pidas lugu hästi arenenud lihastega ilusti vormitud kehast. See kehtis 
tema juures mitte ainult inimeste, vaid ka lõvide, antiloopide ja teiste loomade kohta. 
Ta ei mõistnud, kuidas oleksid rõivad võinud olla ilusamad kui puhas, sile ja terve 
nahk, või püksid kenamad kui ilusti vormitud keha proportsionaalsete ihuliikmetega. 

Tsivilisatsiooni rüpes oli Tarzan leidnud ahnust, omakasu ja toorust palju rohkem 
kui džunglis. Kuigi seesama tsivilisatsioon oli andnud talle naise ja mitu head sõpra, 
keda ta armastas, ei olnud ta tunnistanud kunagi tsivilisatsiooni samal kujul nagu 
meie. Seepärast oli tal kerge tsivilisatsioonist loobuda ja minna taas džunglisse ainult 
rii-deriba niuetel ning oda ja vibu käes. 

Peale oda, vibu ja noolte oli Tarzanil veel isalt päritud jahinuga ja pikk nöör, mida 
ta kandis kokkukeritult üle õla heidetuna. Vibu ja nooled rippusid tal harilikult seljal, 
aga oda kandis vaheldumisi käes ja õlal. Varem oli tal kaelas rippunud teemantidega 
kaunistatud kee, mille külge kinnitus isa ja ema pilti sisaldav medaljon. Pulmade ajal 
kinkis ta selle Jane Claytonile, kuid surnukeha juurest ta seda enam ei leidnud. Tarzan 
jõudis veendumusele, et mõrtsukad olid selle ta naiselt röövinud, ning ta otsustas ka 
kalli mälestuseseme röövimise pärast sakslastele kätte maksta. 

Saabunud oli peaaegu kesköö, kui Tarzan väsimust tundis. Ta oli liikunud aeglaselt 
ning mõelnud minevikujuhtumustele ja plaanitsenud tulevikku. Kogu oma teekonna 
jooksul oli ta haudunud ennekõike kättemaksu ja jõudnud kindlale otsusele, et nõuab 
sakslastelt rohkem kui ainult silm silma ja hammas hamba vastu olemist Aeg pole 
seejuures tähtis, peaasi et ta oma kavatsusest kinni peab. 

Hingelt ja vaimult oli Tarzan nüüd kiskja, kellele aeg oli tähtsusetu. Kiskjad 
tunnevad huvi ainult oleviku vastu, neile on tähtis ainult see, mis praegu toimub. Et 
aga praegu on alati olevik, siis on nendel aega terve igavik talitada silmapilgu huvide 
kohaselt Kuigi inimahvil oli rohkem mõistust kui teistel kiskjatel, liikus ta siiski aeg- 
laselt ning tegutses kiiremalt vaid otsese tarviduse korral. 

Olles pühendanud end kättemaksule, muutus kättemaks Tarzani elusihiks, mille 
saavutamiseks oli aega küllalt. Et ta varem puhkuse-peatust ei teinud, see tuli tema 
vastupidavusest ja mõtete seotusest hiljutiste juhtumustega. Nüüd tundis ta väsimust 
ja otsustas tõusta läheduses asuva hiigeltamme okstele, kus ta oli mitu korda ennegi 
puhanud. 

Taevas liikusid kiiresti paksud mustad pilved, kui korraga tuli nähtavale kuu Goro, 
mis hoiatas Tarzanit läheneva tormi eest. Goro kadus uuesti pilvede taha ja džunglis 
muutus järjest pimedamaks. Viimaks oli pimedus nii paks, et seda oleks võinud 
peaaegu käega katsuda. Meile, kes me troopika öiste tormidega tuttavad pole, oleks 
see pimedus päris kohutav tundunud, eriti veel seepärast, et seda saatis okste prak- 
sumine ja tuule kohin, mis aeg-ajalt salapäraselt lühikeseks ajaks vaikis. Tuulehood ja 
vahepealne vaikus tuletasid elavalt meelde tihnikus hiilivat kiskjat, kes ähvardab iga 
silmapilk ohvrit kallaletungiga. Tarzanit algav torm ei kohutanud. Ta tuli allapoole 
tugevamatele okstele ning liikus edasi puu poole, mille oli endale puhkekohaks 
valinud. Maa peale laskuda ta ei võinud, sest haistis, et kusagil läheduses viibib lõvi 
Numa. Mööda kitsast teerada liikus ka ninasarvik Buto, kellega ta praegu tegemist 
teha ei tahtnud. 

Kui ta viimaks tõusis puuokstele, kus kavatses öö mööda saata, oli tuul juba päris 
maruks muutunud. Puude ladvad paindusid puhanguis kohinaga. Tarzan ronis ikka 
kõrgemale, kuni jõudis haruni, mille peale ta oli kunagi varem okstest aseme teinud. 
Pimedus aina suurenes, ogu taevas oli kaetud paksude mustade pilvedega. Äkki ta 
peatus sil-apilguks, tegi järsu hüppe kõrvale ning ronis kiiresti kõrgemale. Mis võis 
selle põhjus olla? Polnud ju midagi näha ega kuulda. Vähemalt meie poleks hädaohtu 
märganud. Natuke hiljem võis kuulda tigedat urisemist ja kui kuu uuesti pilvede 
vahelt välja tuli, oleksime võinud arzani puhkekohas näha panter Sheetat. Tarzan oli 
jõudnud otse Sheeta kohal asuvale oksale. Meest ja suurt kassi lahutas teineteisest 
vaid mõni jalg maad. Panter tõusis istukile, uid Tarzani kohutavast urinast hoolimata 
ei kavatsenudki loom oma-oliliselt hõivatud aset loovutada. Kihvu paljastades ja 
tigedasti urisedes vaatas ta pruuninahalist rahurikkujat Asemest kõrgemal oleva ksa 
peal lamades võttis Tarzan noa, mis oli nii mõnigi kord ta elu äästnud ja teinud oma 
kandjast džungli valitseja. Sheeta ei jätnud uriinist. Tarzan arvas, et võib-olla on see 
vaid kassi lihtne ähvardus, illega džunglis nii tihti tavatsetakse vaenlast eemale 
peletada. Ta vas-pantrile sama mõõduga. 

»Lastevaras!" karjus Tarzan suurele kassile. Panter tõusis jalule ja vardas inimest 
oma koledate kihvadega. Inimahv üritas torgata teda oaga pähe. ,, Ma olen Ahvide 
Tarzan!" karjus ta kassile. ,,See on Tarani ase! Mine siit ära või ma tapan su!" Ta 
rääkis suurte ahvide kee- 

les ja on kaheldav, kas panter temast aru sai. Sheetale sai igatahes selgeks, et see 
paljasnahkne valge ahv tahab teda puu otsast ära ajada. Ta ei mõtelnudki lahkuda. 
Loom taganes pisut ja püüdis hiiglaküüsi omava käpaga rahurikkujat tabada. Kuid 
Tarzan oli nobedam. Ta tõmbas väledasti end tagasi ja haaras oda, millega torkas 
Sheetale pähe. Vastuseks tuli tigeda kassi metsik karjatus. Taganemise asemel kavat- 
ses panter hoopis peale tungida. See tal ei õnnestunud, sest iga katse korral põrkas ta 
vastu teravat oda. Sheeta muutus aina tigedamaks ja kaotas viimaks ettevaatlikkuse. 
Julge hüppega maandus ta samal oksal, millel Tarzan seisis. Nüüd olid vaenlased 
teineteise vastas: panter puutüve ligi, inimene aga kaugemal. 

Oks, millel nad nüüd seisid, paindus. Marutuul kõigutas puud nagu tormilained 
laeva. Tarzani olukord näis peaaegu lootusetu olevat, sest tema põgenemistee oli läbi 


lõigatud. Ainus, mida ta veel teha võis, oli taganeda sinna, kus oks oli liiga nõrk kahe 
raskusele. Samm-sammult järgnes talle suur kass, keda ainult oda peale tungimast 
takistas. Seda Tarzan sooviski — meelitada panter sinna, kus tal jalgadele enam ruumi 
ei jää ja pole enam võimalik hüpet teha. 

Vahepeal oli tuulele järgnenud äikesetorm, mis valgustas džunglit aeg-ajalt 
välkudega. Sellises olukorras näisid puuoksal kukuvad kahe-võitlejad suures ohus 
olevat. Oksa paindumine kehade raskuse all, puu kiikumine marutuules, all kohutav 
džunglisügavus, üleval, ristlevad piksenooled muutsid võitluse veelgi kohutavamaks. 

Viimaks otsustas Tarzan suurele kassile kallale tungida. Ta riputas oda seljale, võttis 
noa paremasse kätte ja tegi hulljulge hüppe. Seda nägi Sheeta, kes katsus teda käpaga 
tabada. Oleks see loomal õnnestunud, võiksime siinkohal Tarzani juhtumuste 
kirjeldamisele punkti panna. Kuid ahvinimene oli Sheeta püüet aimanud ning hüppas 
üle ta pea. Olles õhus parajasti pantri kohal, pööras ta end järsult ümber ja langes 
looma selga nagu sadulasse. Samal silmapilgul kui ta pantri selga istus,, vajutas ta noa 
kiskja kehasse. Ehmatus ja valu muutsid Sheeta meeletuks. Möirates katsus ta enda 
seljas istuvat meest kihvade ja küüntega tabada. Rabelemise tõttu kaotas loom 
tasakaalu ja kukkus Tarzanit kaasa tõmmates alla džunglisügavusse. Oli kuulda okste 
raginat ja viimaks tumedat mütsatust. 

Sheeta kukkus kassi kombel jalgadele, kuid suur hoog ja inimese > raskus vajutasid 
ta vastu maad. Panter katsus küll kohe püsti tõusta, kuid oli juba hilja: ahvinimese 
nuga oli talle vahepeal surmava löögi andnud. Tarzan tundis, kuidas looma lihased 
lõdvenesid ja see elutult maha vajus. 

Tarzan tõusis püsti, asetas jala kiskja laibale, pööras näo ülespoole ja tõi kuuldavale 
suurte ahvide kohutava võiduhüüu, mis segunes pik-semürinaga ja pani ümbruskonna 
väiksemad olendid hirmu tundma. 

11 

Tarzan oh oma tahtmise saanud — ajanud vaenlase endale tehtud magamiskohast 
ära — ja võis nüüd rahulikult uinuda. Enne puu otsa naasmist korjas inimene mõne 
suurte lehtedega taime. Magamisaseme kordaseadmine võttis aega ainult mõne 
minuti. Tuulest ja tormist hoolimata magas Tarzan peagi sügavat und. 


II. Lõvikoopas 


Vihma sadas rohkem kui kakskümmend neli tundi järjest ja aeg-ajalt päris 
maruliselt. Kui torm rauges, oli teerada, mida mööda Tarzan sammus, päris poriojaks 
muutunud. Sellele hädale kaasnes veel külm, mis teelise kannatusi suurendas. Kuid ta 
jätkas jonnakalt teekonda. Väike ahv Manu märkas inimest ning saatis tema suunas 
paraja jao sõimu ja kadus ise kõrgematele okstele. Selline oli loomakese tavaline 
teguviis. Torm oli nähtavasti vaigistanud džungli suuri kiskjaid, sest Tarzanit ei 
tülitanud enam ei Numa ega Sheeta. 

Järgmise päeva pärastlõunal tuli päike Kudu pilvede tagant nähtavale. Suurel 
lagendikul, kus Tarzan parajasti sammus, soojendas päike teda parajal määral. Tee 
hakkas samuti tahenema ning ahvinimese tuju paranes nähtavalt. Siiski jäi ta 
metsikuks olendiks, kes nüüd lõuna poole marssivate sakslaste jälgi otsis. 

Tarzan oli jõudnud juba Saksa Ida-Aafrika piiridesse ja kavatses jätkata oma 
teekonda lääne poolt Kilimandžaaro mäestikku. Kui ta mäestikust mööda jõuab, 
keerab ta ida poole ja otsib läbi metsad kuni raudteeni, mis viib Tangasse. Sellise 
plaani koostas ta seepärast, et vastavalt valgete inimeste tavadele katsuvad sakslased 
pärast röövkäiku kiiresti džunglist raudteeni välja jõuda Samuti näis tõenäoline, et 
Saksa Aafrikas olevat sõjaväge koondati sedasama raudteed pidi teatud punktidesse, 
eeskätt muidugi Briti asumaa piiride lähedusse. 


Paar päeva hiljem oli Tarzan juba Kilimandžaaro lõunapoolses servas. Veel natuke 
maad ja ta jõuab lagendikule. Oli pärastlõunane aeg, tuuline ja külm ning kõigele 
lisaks hakkas vihma sadama. Juba langes mõni suur piisk ta paljastele õlgadele. Oli 
tunda, et ilm läheb veel külmemaks. Tarzan, kes oli küllalt külma ja vihma 
kannatanud, kirus ilma, nis ei näinud sugugi paranevat. Ta otsustas esimesel 
võimalusel ku-ugi varjule minna ja oodata" saju lakkamist. 

Edasi sammudes kuulis ta korraga taamal suurtükipauku. See tuli tugelt ida poolt, 
arvatavasti raudtee lähedusest. Nüüd oli ta kindel, et lahingud inglaste ja sakslaste 
vahel olid juba alanud. Tema rinda täitis silmapilguks uhkusetunne - oli ta ju ka 
inglane. Kuid järgmisel hetkel tärkas teine mõte. ,,E1," pomises ta endamisi. ,, Inglane 
ma ei ole, sest inglased on inimesed, aga Ahvide Tarzan on tarmangani." See 

seletus oli tema arvates küll õige, kuid mõjus meeleolu alandavalt. Ta kahetses, et ei 
saanud olla koos inglastega sakslaste vastu võitlemas. Tarzan kahetses, et inglased on 
inimesed, mitte aga suured valged ahvid, kelleks ta ennast pidas. 

«Homme jätkan teekonda ja otsin need sakslased üles," kinnitas ta endale. ,,Täna on 
tarvis puhkekoht leida." Oma viimaste sõnade kohaselt keeras ta teelt kõrvale ning 
hakkas koobast või mõnd muud kohast vihma ja tuule eest varjavat paika otsima. 
Varsti leidiski ta mäeveerul kitsa käigu, mis näis kuhugi sügavamale mäe sees 
olevasse koopasse viivat. Nuga käes, astus ta ettevaatlikult maa-alusesse käiku. Ta 
teadis, et see koobas on kindlasti mõne kiskja peiduurgas, aga missuguse oma, sellest 
ei olnud tal veel aimu. Avause ümbruses oli hulk kive. Tarzan otsustas selle kividega 
sulgeda, kui koobas peaks tühi olema, ja selles kõikide hädaohtude eest kaitstuna 
rahuliku öö veeta. Olgu väljas milline torm tahes, on ta kuivas ja soojas kohas seni, 
kuni ilm võimaldab teekonda jätkata. Tarzan märkas, et käigust voolas väike ojake, 
mis tõendas, et koopas oli allikas. 

Koopale lähenedes laskus Tarzan põlvili ja nuusutas maad. Kume urin tuli ta huulilt 
ja valged kihvad paljastusid. ,, Numa, kurat võtaks," urises ta tasa. Ta siiski ei 
peatunud. Võib-olla pole lõvi parajasti koopas. Oleks see nii, siis ta sisse ei saakski, 
vähemalt nii kaua, kui Tarzan ta eluaset kasutab, mõtles ahvinimene. Koopa avaus oli 
madal, siseneja pidi laskuma käpuli. Enne sisenemist vaatas ta mõlemale poole ning 
ka taha, sest tahtis läbi ajada üllatusteta. 

Juba esimesel pilgul nägi ta ees kitsast tunnelit, kuhu tungis valgus tema tagant. 
Tunnelis oli hämar, kuid võis näha, et see oli tühi. Tarzan roomas ettevaatlikult edasi 
ja mõtles, mis saab siis, kui talle korraga lõvi vastu tuleb. Kuid Numat polnud näha. 
Ahvinimene liikus edasi. Viimaks jõudis ta tunnelist läbi ja tõusis püsti. 

Koht, kuhu Tarzan jõudis, oli kraatritaoline umbes saja jala pikkune ja viiekümne 
jala laiune lõhe mäe sees. Igal pool sirutusid üles sadade jalgade kõrgused järsud 
kaljud. Ainuke tee välisilma oli see, mille kaudu ahvinimene oli sisse tulnud. 
Kilimandžaaro igilumega kaetud tippudelt jooksis alla pisikesi ojakesi, moodustades 
siinseal väikesi koski ja oru põhja miniatuurse järvekese. Orus kasvas ainult üks puu 
ja natuke kehva rohtu, kuid suuremalt osalt oli see kaetud liiva ja kruusaga. 

Kõikjal vedeles suurte loomade luid, mille seas leidus ka mõni inimese pealuu. 
Tarzan kergitas imestusest kulme. "Inimsööja!" arutles ta endamisi. ,,Ja nähtavasti on 
elanud siin juba pikemat aega. Hästi! Täna öösel magab Tarzan inimsööja asemel ja 
Numa võib väljas möirata nii palju, kui tahab.” 

Tarzan uuris natuke aega orgu ja pöördus siis tagasi tunnelisse. Leides, et seal oli 
kuivem ja soojem kui väljas, otsustas ta sinna ööseks 

magama jääda. Enne seda aga tuli käigu suue kividega kinni müürida. Ahvinimene 
hakkas välja tulema ja jõudiski peaaegu koopasuule, kui ta nina haistis lähenevat lõvi. 
Tarzan peatus ja silmitses koopasuud. Peagi ilmus sinna suure isalõvi pea ja turi, mida 
kattis paks majesteetlik lakk. Tulija oli ka midagi iseäralikku märganud. Tema 
kollakasrohelised silmad puurisid tunnelihämaruses käpuli olevat ahvinimest. Tige 
urisemine andis märku looma suhtumisest sissetungijasse. 

"Dango, hüääni vend!" karjus Tarzan lõvile. ,, Ma olen Ahvide Tarzan, 
džunglivalitseja. Täna öösel magan siin mina, sina käi minema!" 

Kuid Numa ei mõtelnudki ära minna. Selle asemel möirgas ta veel kord ja astus 
mõne sammu inimese poole. Ahvinimene võttis kivi ja viskas sellega lähenevat lõvi. 
Tegu iseenesest oli naeruväärne, kuid kes teab. Voib-olla, et see lõvi ründamise 
asemel põgeneb. Lõvide tuju on muutlik. Mitu korda oli selline moodus Tarzanile 
õnneks tulnud, seekord aga mitte. Kivi lendas täpselt Numa nina pihta, looma kõige 
õrnemasse kohta. Lõvi sattus marru ja ta tahtis maha murda olendit, kes püüdis tema 
eluaset hõivata ja viskas teda veel kiviga. 

Numa saba tõusis püsti, selg tõmbus küüru. Kohutavalt möirates ründas ta kiirelt 
Tarzanit. Inimene oli aga jõudnud tunnelist juba taganeda ja lidus orus oleva puu 
poole. Kui ta puuni jõudis, oli lõvi tal päris kannul. Silmapilk hiljem istus Tarzan puu 
alumistel okstel ja sajatas Numat, kes all möirgas ja äralipsanud saaki verejanuliste 
silmadega vahtis. 

Nüüd tuli vihma juba nagu oavarrest. Õhk muutus külmemaks. Kõik see suurendas 
puu otsas kükitava Tarzani kannatusi. Ta oli villane, kuid ainult otsene vajadus võis 
sundida teda lõviga võitlusse astuma. Tulla puu otsast alla tigeda lõviga võitlema, 
tema koledate kihvade ja hirmsate küünte vastu seisma — kui sul on vastu panna 
ainult oma väledus ja hea õnn... Ei olnud mõtet sellises olukorras oma elu kaalule 
panna. Nii istus ahvinimene vihma käes oksal ja vaatas lõvi, kes puu all ikka veel 
edasi-tagasi sammus ja näljaseid pilke üles saatis. 

Tarzan vaatles ümbritsevaid kaljuseinu. Oleks seal olnud ainsatki kohta, kust võiks 
üles ronida. Enne seda aga peaks lõvi minema ära tunnelisse või oru kaugemasse otsa. 
Hoolimata vihmast, Numa oma vahipostilt ei lahkunud. Tarzan hakkas juba mõtlema, 
kas tal ei tuleks ikkagi lõviga võidelda. See oleks ehk parem kui vihma käes külmeta- 
da. 

Kaaludes heitlusvõimalusi, pani Tarzan tallele, et lõvi lahkus tagasi vaatamata 
tunnelisse. On aeg, mõtles ta, ning libistas end puu otsast alla ja hakkas jooksma 
kaljuseina poole, millele ta arvas ronida võivat. Kuid Numa tuli tagasi. Nähes, et mees 
oli puu otsast alla tulnud, tormas loom talle kallale. Tarzan oli siiski nii suure edumaa 
saavutanud, et kui lõvi kaljuseina juurde jõudis, oli ahvinimene juba umbes kolme- 
kümne 

jala kõrgusele roninud. Ta peatus seal ja vaatas Numa asjatuid katseid järele ronida. 
Lõvi tegi hüppeid ja tal õnnestus tõusta kahekümne viie jala kõrgusele, kuid libises 
taas alla. Numa viha oli meeletu, sest saak, mille kättesaamises ta juba nii kindel oli 
olnud, ronis ikka kõrgemale ja kõrgemale. 

Viimaks jõudis Tarzan kaljuseina tippu, kust teisele poole orgu laskuda oli kaunis 
kerge. Natukese aja pärast jätkas ta juba teekonda itta, kust kostsid ikka veel 
suurtükilasud. Äkki ta peatus ja hakkas, kibeda naeratusega näol, lõvikoopa poole 
tagasi tormama. Jõudnud sinna, kuulatas ta silmapilgu. Lõvi oli veel koopas. Tarzan 
kuhjas kiiresti kive käigusuudmesse. Töö oli peaaegu tehtud, kui tunnelisse ilmus tige 
Numa. Ahvinimene ainult naeris ja ladus kivi kivi peale. Lõvi möirgas seespool, kuid 
see Tarzanit ei kohutanud. Juba väiksena emaahv Kala karvasel rinnal magades oli ta 


harjunud lõvide ja teiste kiskjate öise kisaga. See oli olnud tema hällilaul. Kogu eluaja 
oli ta seda kuulnud ja see ei olnud tema jaoks midagi rohkemat kui näiteks meile 
autosignaal. Kui oleme autol ees ja kuuleme seda signaali, astume kõrvale ja anname 
liiklusvahendile teed. On aga auto meie taga või meist mööda minemas, paneme 
vaevalt selle signaali tähele. Tarzan ei olnud praegu nii-öelda auto ees. Numa ei 
saanud talle midagi teha. Seepärast tegi ahvinimene töö nii põhjaliku, et lõvile ei 
jäänud vähimatki võimalust vanglaks muudetud elukohast vaja pääseda. Kui käigu 
avaus oli kinni müüritud, narris Tarzan veel seespool möirgavat, lõvi ja läks minema 
»»Seal see inimsööja, kes enam kunagi inimesi ei söö, nüüd siis on," muheles ta 
endamisi. 

Sel ööl magas Tarzan kaljuseina lõhes, kus ta oli tuule ja vihma eest hästi kaitstud. 
Järgmisel hommikul jätkas ta teekonda itta. Ta peatus ainult selleks, et tabada mõnd 
looma ja süüa. Ürgmetsa kiskjad tapavad harilikult ainult selleks, et kõhtu täita. Kui 
see tehtud, jäävad nad magama seniks, kuni nälg taas saaki otsima ajab. Ahvinimene 
toimis teisiti. Kõht ei tohtinud kunagi tema plaane segada. Selles seisneski suur 
erinevus, mis teda teistest džunglikiskjatest eraldas. 

Suurtükimürin taamal kövenes. Tarzan pani tähele, et hommikuti koidu ajal ja õhtul 
videvikus oli see kõige ägedam. Öösiti kõlasid ainult üksikud paugud. Järgmise päeva 
pärastlõunal jõudis ta ühe rindele teel oleva väeosa juurde. See tuli sisemaalt, kus oli 
nähtavasti röövkäigul viibinud. Seda kinnitas asjaolu, et sõdurite järel aeti kitsi ja 
lehmi ning nende taga tulid pärismaalastest kandjad, kes olid koormatud vilja ja 
igasuguse muu toidukraamiga Kandjad olid raudkettidega aheldatud. Kolonni eesotsas 
marssis salkkond Saksa mundris musti sõdureid. Ohvitserid olid valged. Kuigi Tarzan 
saatis väeosa paar tundi, vahel lausa nende keskel olles, ei pannud teda siiski keegi 
tähele. Ta uuris märke meeste rõivastel ja jõudis järeldusele, et need ei olnud 
väeosast, kes 

olid tema farmi rüüstanud ja naise tapnud. Viimaks jättis ta kolonni maha ja ruttas 
edasi, ilma et keegi oleks teda märganud. 

Tarzan oli näinud sakslasi, kuid ei proovinudki neid tappa. Veel ei olnud saabunud 
aeg tappa kõiki hunne, kes ta teele satuvad. See aeg tuleb. Kõigepealt peab ta leidma 
naise tapjad ja kodu hävitajad. Alles siis, kui ta on nendega arved õiendanud, on aeg 
tappa iga kohatav sakslane. Tulevikus peab ta hunnide peale jahti nagu teevad seda 
kutselised jahimehed džungli kiskjate peale. 

Mida lähemale rindele Tarzan jõudis, seda sagedamini kohtas ta džunglis Saksa 
väeosasid. Teedel liikusid veoautod ja -vankrid. Haavatuid viidi nähtavasti tagalasse 
sidumispunktidesse või isegi Tanga baasis olevasse hospidali. Tükk maad tagasi oli 
ahvinimene ületanud raudtee ja liikus nüüd otse rinde suunas. Siinpool raudteed oli 
liikumist õige elavalt ja sõjaväeosigi võis rohkem kohata. 

Oli saabunud juba videvik, kui Tarzan jõudis Pare mäestiku äärsesse Saksa 
laagrisse. Kuigi laager asus päris rindejoone lähedal, oli selle valve võrdlemisi nõrk ja 
needki tunnimehed, kes väljas olid, ei täitnud oma kohustusi kuigi hoolsalt. Kõik see 
võimaldas võõral pimeduse varjus otse laagrisse tulla. Tarzan hiilis tasa ringi ja otsis 
oma naise tapjaid. 

Viimaks jõudis ta telgi taha, mille ees tule ümber istus hulk musti sõdureid, kes 
omavahel tasakesi vestlesid. Tarzan kuulas nende jutuajamist. Mõni üksik sõna äratas 
kohe tema tähelepanu. Tä kuulis üht musta sõdurit parajasti rääkimas: ,, Need wazirid 
võitlesid nagu kuradid, kuid meie oleme paremad sõdurid kui nemad — tapsime nad 
kõik. Kui wazirid viimse meheni langenud olid, tuli kapten ja tappis naise. Kogu 
lahingu aja oli ta väljas ja karjus meile käske. Alles siis, kui viimane waziri oli 


tapetud, julges ta sisse tulla. Alamleitnant von Goss on siiski julgem kui kapten. Ta 
tuli sisse, seisis uksel ja jagas käske. Viimaks käskis ta meil ühe haavatud waziri seina 
külge naelutada. Kui see tehtud, naeris ta piinleva mehe üle. Me kõik naersime, sest 
see oli tõesti midagi naljakat” 

Nagu kiskja ohvri poole, nii tormas Tarzan tõsise ja hirmuäratavana mustade poole. 
Mis mõtted ta metsikus peas keerlesid? Seda me ei tea. Ükski lihas ta ilusal näol ei 
reetnud sisemisi tundmusi, ainult tumedad silmad jälgisid lähedal olevaid neegreid. 
Natuke hiljem tõusis waziride tapmisest rääkinud sõdur ja lahkus tule juurest. Ta 
möödus Tarzanist vaevalt kümne jala kauguselt ja näis minevat laagri teise otsa. 
Ahvinimene lahkus samuti ja jõudis sõduri juurde tihedatest pöõsas-est piiratud rajal. 
Ükski hääl ei andnud mustale märku hädaohust. Ales siis, kui kellegi raudsed sõrmed 
sõduri kõri kinni pigistasid ja ta maha surusid, sai ta kallaletungist aru. Kuid oli juba 
hilja! Tarzan tiris mehe turjapidi kaugemale põõsastesse. 

»Ära katsugi häält teha," hoiatas ta neegrit. 

Must mees proovis jälle vabalt hingata ning kui tal see viimaks õnnestus, vaatas ta 
hirmunult enda vangistajat. Kõik, mis sõdur nägi, oli tema üle kummardunud valge 
mees. Neegri silmad pöörlesid peas, ta nägu väljendas äärmist surmahirmu, aga ta 
püsis vait. Tugevus, millega ta alla suruti ja põõsastesse toodi, võttis tahtmise vastu 
hakata. Ta lamas liikumatult maas ja vaatas vangistajat. 

»Kuidas on ohvitseri nimi, kes tappis naise farmis, kus teie waziridega võitlesite?" 
küsis Tarzan. 

»Hauptmann Schneider," vastas must sõdur. 

»Kus ta praegu on?" nõudis ahvinimene. 

»Siin kusagil. Võib-olla peastaabis, sest ohvitserid lähevad õhtuti tavaliselt sinna 
käskusid saama" 

»Näita mulle teed," käskis Tarzan. Ja kui peaks juhtuma, et mind pannakse tähele, 
tapan su kohe. Tõuse üles!" 

Must sõdur tõusis ja juhatas ahvinimese raudteed pidi läbi laagri. Nad pidid mitu 
korda puude ja põõsaste taha varjuma, sest tihti tulid nende teele siia-sinna tõttavad 
sõdurid ja ohvitserid. Lõpuks jõudsid nad kohta, kus seisid suured heina- ja 
põhuhunnikud ning kust võis silmata natuke kaugemal asuvat kahekorruselist 
puumaja. 

»»See Ongi peamaja," ütles neeger. ,,Et keegi ei märkaks, nii läheneda ei saa, sest 
sõdurid on seal igal pool.” 

Tarzan sai aru. Ta pöördus ümber ja vaatas musta meest, justkui oleks tahtnud jõuda 
otsusele, mida temaga teha. 

»Kas sa aitasid waziri Wasimbut seina külge naelutada?" küsis Tarzan viimaks 
musta käest häälega, mis oli pooleldi sosin, kuid siiski kohutav. 

Must sõdur värises, ta tundis, kuidas põlved nõrkesid. ,,Ta käskis meil seda teha,” 
vastas sõdur anuva häälega. 

»Kes käskis?" küsis Tarzan. 

»Alamleitnant von Goss. Ta on ka siin," oli vastus. 

»Hästi! Küll ma ta kätte saan," lausus Tarzan kibedalt. 

» Niisiis. Sa aitasid Wasimbut seina külge naelutada ja naersid koos teistega ta 
piinade üle.” 

Neeger värises ja vaarus. Tarzani häälest kajas talle surmaotsus. Sõna lausumata 
haaras ta nagu ennegi mehe kõri pihku ja see ei saanud piiksugi teha. Inimahvi lihased 
tõmbusid kokku, neeger tõusis üles kui väike laps ja mitte ainult üks kord. Viimaks 


joonistas lõdvaks jäänud surnukeha õhus poolkaare ja kukkus kuhugi rohu sisse. 
Ahvinimene pööras ümber ja hakkas kindral Krauti staabihoone poole astuma. 

Maja taga silmas ta üksikut vahiposti. Must sõdur sammus seal eda-si-tagasi 
ning" ]Jalgis aeg-ajalt ümbrust. Tarzan hiilis lähemale. Viimaks pidi ta juba kõhuli 
roomama. Iga kord, kui sõdur vaatas sinnapoole, kus ahvinimene oli, tardus see 
liikumatuna paigale. Aga nagu mees 

selja pööras, nii roomas ta kiiresti edasi. Viimaks oli Tarzan sõdurile nii lähedal, et 
võis talle kallale tungida. Kui sõdur jälle tema poole selja pööras, tormas Tarzan 
hääletult tema kõri kallale. Minut hiljem oli neeger surnud ja ahvinimene kandis laipa 
maja poole. 

Maja alumine korrus oli valgustatud, ülemine aga pime. Läbi suurte akende nägi 
Tarzan suuremat eestuba ja väiksemat tagakambrit Suuremas toas seisis hulk 
ohvitsere, kes omavahel juttu ajasid. Seal oli ka neid, kes suurte kaartide pealt midagi 
uurisid või kirjutasid. Aknad olid lahti ja ta võis kõneldavat hästi pealt kuulata. See ei 
olnud kuigi huvitav, sest käis peamiselt Saksa võitude ülistamine Aafrikas js Euroo- 
pas. Mõni ohvitser näis olevat kindel, et Saksa sõjavägi, eesotsas keisriga on juba 
Pariisis. Seal kiruti kõvasti ka Belgiat, kes olevat vastupanu osutanud. 

Tagapool, väiksemas toas," istus laua ääres punase näoga mees. Tema selja taga oli 
veel mörti ohvitser, aga ees au andes kaks nooremat ohvitseri nähtavasti ettekannet 
tegemas. Kindral kuulas ettekannet vaikides ning mängis laual oleva õlilambiga Äkki 
koputati uksele ja sisse astus adjutant. Pärast auandmist kandis ta ette: ,,Härra kindral, 
preili Kircher on kohal!" 

»Paluge ta siia,” käskis kindral ja andis ohvitserile loa lahkuda. 

Preili sisenes. Toas viibinud ohvitserid tõusid püsti ja tervitasid teda 
sõjaväelaslikult. Nende tervitusele vastas preili hapu naeratuse ja vaikele 
kummardusega. Vaatamata tema karedale ja osalt porisele ratsa-ülikonnale, paistis ta 
noor ja ilus. Ta näis olevat vaevalt üheksateist-kümnene. 

Neiu lähenes lauale, mille taga istus kindral, ja ulatas talle taskust võetud 
kokkumurtud paberi. 

»Istuge palun,” lausus kindral. Keegi ohvitseridest ruttas talle tooli pakkuma. Kõik 
vaikisid, kuni kindral luges talle ulatatud paberit. 

Tarzan jälgis läbi lahtise akna toas viibijaid ning püüdis selgusele jõuda, kes neist 
on hauptmann. Schneider. See oli raske ülesanne, sest toas oli kaks kaptenit. Mis aga 
neiusse puutus, siis Tarzan jõudis järeldusele, et see võis olla sakslaste luureosakonna 
teenistuses elik spioon. 

Ilust hoolimata oleks ahvinimene võinud vallimägi kõhkluseta neiu ära kägistada Ta 
oli ju sakslane! Kuid seekord oli Tarzanil muud, tähtsamat teha Ta pidi kätte saama 
hauptmann Schneideri, küll pärast on aega noore spiooni kaela murda. 

Kindral lõpetas paberi lugemise ja vaatas neiu poole. 

»Hea küll,” ütles ta spioonile ja pöördus oma adjutandi poole, kutsuge major 
Schneider siia!" 

Major Schneider! Tarzan tundis, kuidas karvad ta turjal püsti tõusid. Nad on ta siis 
juba majoriks ülendanud ning võib-olla just naise tapmise ja farmi hävitamise eest. 

Adjutant laks käsku täitma. Toasolijad laskusid elavasse vestlusse. Tarzanile selgus 
sellest, et Saksa väed on Aafrikas suures ülekaalus ja Briti omad kannavad kaotusi. 
Ahvinimene seisis akna lähedal tihedas põõsas ja nägi tuppa väga hästi, kuid oli ise 
niivõrd varjatud, et isegi need, kes juhtusid temast mööduma, ei näinud midagi. Ta 


kartis siiski, et varsti ilmub patrull ja märgatakse vahisõduri puudumist ning siis algab 
põhjalik otsimine. Aeg oli kallis... 

Kärsitult ootas ta, millal Schneideri järele läinud adjutant tagasi tuleb. Viimaks 
saabuski adjutant koos keskmist kasvu mehega, kel oli jõhkra inimese nägu ja paksud 
ülespoole keeratud otstega vuntsid. Kutsutu sammus kindrali laua juurde, seisatas ja 
andis au. Kindral vastas tervitusele ja pöördus neiu poole. 

» Preili Kircher, lubage tutvustada: major Schneider!" Tarzan ei viivitanud kauem. 
Ta hüppas aknalauale ja sealt otse laua juurde keisrile truude ohvitseride keskele. 
Nagu välk lendas põlev lamp vastu kindrali kõhtu. Too kukkus süttimiskartuses 
tooliga üle selja põrandale. Tuba jäi pimedaks. Kaks ohvitseri tormasid Tarzanile kal- 
lale. Üks neist sai tugeva hoobi näkku ja kukkus vastu teist. Neiu tõmbus nurka, 
ülejäänud ohvitserid hõikasid vahisõdureid appi. Toas valitses täielik segadus, mis ei 
valmistanud ahvinimesele mingit meelehärmi. Ta ei kaotanud Schneiderit silmist. 
Enne kui keegi üldse midagi ette võtta suutis, oli ahvinimene majori õlale haaranud ja 
aknast välja hüpanud. Kõik see sündis nii kiiresti, et toasolijad said asjast aru'al-les 
siis, kui sissetungija oli ohvriga lahkunud. 

Esimene pilk kinnitas Tarzanile, et väljas polnud hädaohtu karta. Tä ruttas 
heinakuhilate poole. Schneider ei osutanud vastupanu ega teinud häält sel lihtsal 
põhjusel, et tugev käsi takistas hingamist. Viimaks ta kõri vabastati. 

»Ära proovigi häält teha!" sosistas ahvinimene sakslasele. ,,Pigistan su kõri uuesti 
kinni.” 

Ettevaatlikult ja suurte raskustega jõudis Tarzan viimaks oma koormaga eelpostidest 
mööda. Alles džunglis pani ta Schneideri jalgeleja sundis teda enese ees astuma Nii 
liikusid nad lääne poole. Alles hilja öösel teisel pool raudteed tundis Tarzan end 
kindlamini, sest sakslased ei oska teda nii kaugele otsima tulla. Sakslane vandus ja 
torises ning küsis öise röövimise põhjust ja otstarvet. Ainus vastus, mille ta 
ahvinimeselt sai, oli odatorge. Röövija ajas majorit enda ees nagu siga, kuid siiski 
sellise erinevusega, et looma vastu oleks ta tundnud suuremat aukartust kui enda ees 
tammuva sakslase vastu. 

Kuidas sakslasele kätte maksta, seda polnud Tarzan veel otsustanud. Nüüd, kui 
suurem hädaoht juba möödas oli, hakkas ta selle üle mõtlema. Selge oh ainult see, et 
kättemaks pidi surmaga lõppema. Nagu julgetel meestel ja suuremal osal kiskjaist, ei 
olnud ahvinimesel kavatsust oma ohvrit piinata. Nüüdne juhtum oli siiski imelik 
erand. 

Metsinimese kaasasündinud õiglustunne nõudis võitlust mees mehe vastu, kuid 
tema kättemaks vajas rohkemat. See olevus tema ees peab kannatama nagu Jane 
Clayton oli enne surma kannatanud. Peale selle tahtis Tarzan, et sakslane tunneks 
samasugust hingepiina, nagu ta ise oli tundnud pärast naise surma. Hingepiin on ju 
suurem kui kehaline valu... 

Tarzan sundis hirmunud sakslast kogu öö edasi minema. Hunn hakkas viimaks ära 
väsima. Tema vangistaja kohutav vaikimine mõjus närvidele. Oleks ta ometigi 
rääkinud! Üha uuesti katsus sakslane ahv-inimest oma küsimustele vastama 
meelitada, kuid asjata. Ainult terav oda surus talle selga, aga selle omanik ise vaikis 
kui haud. Veri nirises juba mööda sakslase keha, ta jalad valutasid hirmsasti. Ta 
vaarus edasi ja kukkus tihti — nagu ainult selleks, et armutu oda võiks teda uuesti 
jalule sundida. 

Alles hommikul jõudis Tarzan otsusele. See tuli talle pähe nagu taevast. Pikkamisi 
ilmus ta näole naeratus, mis ka kohe kadus. Ta kahtles, kas ohver jõuab veel vastu 
võtta seda, mis ta talle määras. Ees ootas jõgi, üle mille ta oli eelmisel päeval tulnud. 


Seal oli ka metsloomade joogikoht, kus sai kergesti saaki tabada. Joogikohale 
lähenedes hoiatas Tarzan sakslast ja mehed liikusid ettevaatlikult edasi. Varsti märkas 
ahvinimene põtru, kes parajasti joogikohalt lahkusid. Ta tõukas Schneideri põõsa taha 
ja kükitas ka ise tema kõrvale. Siin võis sakslane oma vangistajat esimest korda 
korralikult silmitseda, sest ööpimeduses oli see võimatu, aga valges ei andnud Tarzan 
selleks aega Nähes alasti ahvinimest, selle hiigellihaseid ja relvi, valdas Schneiderit 
pöörane hirm. Seda oli siiski vähe, võrreldes sellega, mida ta veel tundma pidi. 

Kes see alasti olend, valge metslane on? Ainult kord oli vang kuulud teda rääkimas. 
Ja saksa keeles, puhtas saksa keeles moel, mis kinnitas, et ta polnud metslane! Nüüd 
vaatas ta oma vangistajat tardunud pilguga, nagu kärnkonn vaatab madu, enne kui 
viimane ta alla neelab, ahvinimese ilus päevitunud täiuslik keha oli ootamas 
marmorkuju poosis. Põdrad tulid agamööda lähemale. Esimesena lähenes vana isa- 
põder ja selle järel noor lihav emapõder. Schneider nägi, kuidas tema kõrval seisva 
olendi lihased pingule tõmbusid, kuidas ta tegi hiigel-hüppe ja osutus otse noore 
põdra turjal olevaks. Samal ajal kuulis ta looma ründava hiiglase suust karjet, mis 
oleks sobinud rohkem kiskjale kui inimesele. Schneider oleks hirmust peaaegu 
karjatanud, sest see, mida ta nägi, oli äärmiselt elajalik. 

Põder oli tapetud. Tarzan ja tema vang said liha. Ahvinimene sõi liha toorelt, kuid 
lubas sakslasel tuld teha ja oma osa küpsetada. Pärast sööki puhkasid nad hilise 
pärastlõunani ja jätkasid siis teekonda. Kuhu nad minemas olid, seda sakslane ei 
teadnud. See oli talle kõige irmsam. Ta laskus Tarzani ette põlvili ja palus selle kohta 
selgust. Vas- 

tus oli ikka endine: oda tungis Schneideri ihusse ja sundis edasi minema Iga kord, 
kui hunn peatus, kordus sama võte. 

Kolmanda päeva lõuna ajal jõudsid nad pärale. Tarzan sundis sakslast mööda järsku 
mäekallast üles ronima Schneider ei teadnud veel ahvinimese kavatsusi. Alles siis, kui 
nad mäe otsa jõudsid ja nende jalge ees avanes sügav org, hakkas sakslane midagi 
hirmsat aimama. All orus seisis üksik puu ja oru teises otsas voolas välke ojake. Org 
oli järskudest kaljudest piiratud ja ühtki väljapääsuteed polnud kusagil märgata. 
Tarzan viipas sügava oru põhja suunas, kuid Schneider taganes hirmunult. 

Tarzan võttis sakslase kinni ja lükkas oru poole. ,,Mine alla," käsutas ta. See oli 
teine kord kolme päeva jooksul, kui Tarzan rääkis vangiga. Ahvinimese kohutav 
vaikimine oli hunni hirmutanud rohkem kui teadmatus oma saatuse kohta ja terav oda, 
mis oli tihti temasse tungimas. 

Äärmine hirm täitis sakslase metsiku südame, kui ta alla orgu vaatas. Ta oleks siiski 
peaaegu alla roninud, kui Tarzan poleks teda peatanud. ,,Ma olen lord Greystoke,” 
ütles ta Schneiderile. ,,See oli minu naine, kelle sa waziride maal tapsid. Said nüüd 
aru, miks ma sulle järele tulin? Mine!" 

Sakslane vajus põlvili. ,,Ma ei tapnud sinu naist!" karjus ta surmakartuses. ,, Anna 
armu! Ma ei ole tapnud sinu naist. Ma ei tea sellest midagi...” 

»Mine alla!" katkestas Tarzan oda kõrgele tõstes sakslase asjatu palve. Ta teadis, et 
Schneider valetas, kuid ei imestanud selle üle. Mees, kes tappis põhjuseta, võis 
surmahirmus ka kergesti valetada. Kuid sakslane jätkas palumist. Ahvinimese 
kannatus lõppes ja ta ajas torgete ähvardusel sakslast allapoole. Nähes, et vastupanu 
on asjatu, hakkas Schneider alla ronima. Tarzan jälgis teda ja aitas tal ületada 
hädaohtlikumaid kohti. Viimaks nad peatusid, kui oru põhjani jäi veel paarkümmend 
jalga. ,,Ole nüüd tasa!" käskis Tarzan ja osutas käega teise suunda, kust paistis 
tunnelisuu. ,,Seal tunnelis magab näljane lõvi. Kui sa jõuad taamal oleva puu otsa 
enne, kui lõvi sind märkab, võid veel mõne päeva elu nautida — vähemalt nii kaua, 


kuni näljast nõrkenuna puu otsast alla pudened. Ükskord nõrked ja kukud alla ikkagi. 
Siis tuleb inimsööja Numa ja pistab su nahka. See on Numa viimane toit” 

Ahvinimene lükkas sakslase alla kaljunukilt, millel nad seisid. 

»Nüüd jookse!" hüüdis ta kukkuvale sakslasele järele. 

Schneider värises hirmust, kuid pistis jooksu. Ta oli peaaegu puu juurde jõudnud, 
kui tunnelist kostis tigeda lõvi möirgamist. Silmapilk hiljem ilmus sealt inimsööja, 
kes kohe sakslase poole tormas. Schneider oli juba puu alumistele okstele roriinud, 
kui lõvi selleni jõudis. Jälle oli saak otse Numa nina alt ära pääsenud, mis pani näljase 
looma vihaselt möirgama. 

Tarzan vaatas seda võidujooksu elu ja surma peale naudinguga. Siis pööras ta ümber 
ja hakkas tuldud teed mäeharjale tagasi minema. Selja taga kuulis ta lõvi tigedat 
möirgamist ja puu otsas kükitava mehe vandumist. Mäeharjale jõudnud, pööras ta end 
ümber ja vaatas alla orgu. Kõrgel puu otsas istus sakslane ja puu all passis näljane 
lõvi; — ta ootas saaki. 

Ahvinimene suunas oma näo päike Kudu poole. Kuuldavale tuli suurte ahvide 
metsik võiduhüüe, kohutavamagi sellest, sest tuli inimese kõrist. 


IIl. Saksa rindel 


Tarzani kättemaks polnud täielik. Maailmas elas veel miljoneid sakslasi — 
piisavalt, et anda ahvinimesele hävitamistööd kogu eluks, aga ebapiisavalt, et tasuda 
kaotuse eest, mis oli talle korvamatu. Miljonite sakslaste surm ei tooks tagasi armsa 
olendi elu, mille hävitamise eest ta oli kättemaksu vandunud. 

Sakslaste laagris oli ta kuulnud, et inglased saavad Aafrikas kaotuse osaliseks. Algul 
ei andnud ta sellele teatele suuremat tähendust. Kas polnud ükskõik, kes võidab? 
Naise surm ning sellele järgnenud mure ja lein olid teinud ahvinimese ükskõikseks 
kõige vastu peale kättemaksu. Naine oli talle olnud ainus tugevam side välisilmaga 
Nüüd oli see katkenud. Ta oli üksi ning jäi inimeste ja rahvaste vahelistes võitlustes 
ainult tummaks tunnistajaks. 

Vähemalt oli tal niisugune tunne. 

Nüüd oli Tarzan kindel, et Schneideril põgenemisvõimalust pole, ning ta läks jahile. 
Ta teadis, et rinde läheduses, kus peaaegu vahetpidamata kõlasid püssi- ja 
kahuripaugud, on raske saaki leida Seepärast siirdus ta mägedest suurima, 
Kilimandžaaro ümbrusse. Aegajalt tuli tal jahil olles meelde sakslane, kelle ta puu 
otsa kükitama jättis. See lõbustas teda ja pakkus ühtlasi rahuldust. Oli hea teada, et 
tema naise tapja istub vangis ja valvuriks on näljane lõvi. Varem või hiljem kukub 
sakslane puu otsast alla ja siis saab Numa süüa. Tarzan kahtles, kas lõvi on puu alt 
juba tunnelisse läinud ja kas sakslane, kes tingimata pidi janu kannatama hakkama, 
julgeks puu otsast alla tulla ja oja juurde minna. Ta kujutles, kuidas Schneider puu 
juurde tagasi jookseb. Et sakslane lõvi tähelepanu enda peale tõmbamata puu otsast 
oja juurde ei saa minna, selles oli Tarzan veendunud. 1 

Kuid nauding Schneideri kurvast käekäigust jäi aegamööda tagaplaanile ning 
Tarzan leidis end üha sagedamini mõtlemas Briti sõdurite saatusele. Eriti häiris teda 
teade, et inglaste jõud on väiksemad ja kaotused suuremad kui sakslastel. Ja pealegi 
parastasid sakslased Briti 

kaotust. Kõigele vaatamata oli tal siiski võimatu unustada, et oli inglane ja mitte 
ahv, kelleks ta end kujutleda tahtis. Viimaks kasvas Tarzani rahvustunne nii kangeks, 


et ta tundis end lausa väejooksikuna, kes mägedes rahulikult jahti peab, samal ajal kui 
sakslased vaevalt päe-vateekonna kaugusel tema isamaa poegi tapavad. 

Mõte minna tagasi sakslaste laagri poole tärkas ta peas ootamatult. Mida ta seal 
tegema hakkab, seda ta veel ei teadnud, aga küllap ta leiab võimaluse sõjategevuse 
piirkonnas Saksa väeülemale võimalikult palju kahju tuua. Tarzani teekond viis 
mööda orust, kuhu ta Schneide-ri oli jätnud. Loomulikule uudishimule järele andes 
otsustas ta minna oru nõlvale vaatama, mis seal vahepeal on juhtunud. Mäeharjale 
jõudnud, nägi ta, et puu, kuhu sakslane oli jäänud, oli tülli. Ta võttis suure kivi ja 
viskas selle orgu. Vaevalt oli kivi oru põhja langenud, kui tunnelist väljus lõvi. Kuid 
missugune lõvi! Kahe nädala eest oli Tarzan sinna müürinud lõvi, kes oli täis elu ja 
jõudu. Nüüd aga ilmus nähtavale kõhn loomake, kes vaevu oma jalgadel seisis ja 
liikus edasi kahele poole vaarades. 

»Kus on sakslane?" karjus Tarzan ülespoole vahtivale lõvile. ,, Mis sa temaga tegid? 
Kas oli hea kõhutäis või oli ta ainult kimp luid, kui puu otsast alla kukkus?" 

Numa ainult urises, sest möirgamiseks polnud tal enam jõudu. 

»Sa näid näljane olevat, Numa,” jätkas ahvinimene. ,,Küll on sul ikka nälg olnud, et 
oled ära söönud rohu ja isegi puukoore nii kõrgelt, kui ulatasid. Kuidas sulle järgmine 
sakslane meeldiks?" Tarzan lahkus naeruga ora nõlvalt. 

Mõni minut hiljem nägi. ta põder Barat, kes rahulikult puu all lamas. Et ahvinimene 
oli näljane, tappis ta looma kiirete liigutustega ning asus saaki sööma. Varsti aga 
kuulsid ta teravad kõrvad kergete sammude lähenemist. 

Kui Tarzan ümber pööras, nägi ta läheduses ligemale hiilivat hüään Dangot. 
Ahvinimene urises ähvardavalt, võttis maast kuivanud oksa ja viskas tulijat. ,,Käi 
minema, raipesööja!" karjus ta hüäänile. Kuid Dango oli näljane ja pealegi suur tugev 
loom, kes vastas Tarzanile urisemise ja kihvade paljastamisega. Lahkumise asemel 
kavatses ta mehele kallale tungida. Tarzan tundis Dangot hästi, ta teadis, et näljane 

loom kogub julgust, ja oletades, et loomal on varemgi olnud tegemist inimestega, 
julgeb ta viimaks rünnata. Et olla valmis ennast kaitsma, asetas Tarzan oda enese 
kõrvale löögivalmis. 

Ahvinimene ei kartnud. Sündinud ja kasvanud džunglis hädaohtude keskel, oli ta 
nendega kui igapäevastega harjunud. Ta võttis kõiki džungliolendeid niisugustaia, 
nagu nad olid. Ehk küll elu ürgmetsas on täis hädaohtlikke silmapilke, ei ole see siiski 
hädaohtlikum kui meil maal või suurlinnades. Vähemalt mitte sellele, kes on nende 
seas kasvanud 

ja nendega eluaeg võidelnud. Tarzan oli valmis tapma kõiki, kes ta teele risti ette 
astusid. Kui olukord nõudis ja võimalus oli, võitles ta isegi Numa vastu. Kuid ta ei 
pidanud ka häbistavaks lõvi eest põgeneda, kui selleks vajadus oli. Tarzan oli 
džungliolevustest kõige julgem, keegi ei olnud seal temast targem. Need kaks asjaolu 
andsidki talle võimaluse elada džunglis. 

Dango oleks vastasele kallale tunginud, kuid teda peatas ahvinime-se urin. Inimese 
suust tulev urin oli hüäänile kohutavaim hääl maailmas. Loom oli rünnanud naisi ja 
lapsi, oli hirmutanud mehi eemale nende öistest laagrituledest, kuid kunagi polnud ta 
näinud sellist meest, kelle hääl tuletas meelde "rohkem tigeda Numa kui hirmunud 
inimese karjatust. 

Tarzan lõpetas lõunasöögi ja tahtis juba üles tõusta, kui peas tärkas uus mõte. Ta 
võttis ülejäänud osa põdrast, heitis selle õlale ja hakkas lõvi koopa poole sammuma. 
Dango, kes ei olnud veel inimese ründamiseks küllalt julgust kogunud, jälgis Tarzani 
tegevust. Ta nägi, et lootused põdrast osa saada haihtusid, mis kasvatas ainult viha. Ta 
hiilis ahvinimesele järele ja tungis siis sellele kallale. 


Näis, nagu oleks Tarzanil olnud silmad ka kukla taga, sest ta viskas põdrajäänused 
kiiresti maha ja tõstis löögivalmis oda. Käsi, mis oda hoidis, liikus tahapoole ja 
silmapilk hiljem lendas tapariist vuhinal kallaletungiva Dango turja. See oli raipesööja 
silmapilkne lõpp. 

Tarzan tõmbas oda hüääni kehast välja ja sidus selle enda selga endisele kohale. Siis 
võttis ta mõlemad loomakorjused selga ning jätkas teekonda mäeharjale. 

Lõvi magas puu varjus. Kuulnud Tarzani häält, tõusis ta püsti ja vaarus sinnapoole, 
kus inimene seisis. Nõrkusest hoolimata uwses ta oma vaenlase peale tigedalt. 
Nähtavasti ei olnud nälg teda veel taltsutanud. Tarzan heitis põdra ja hüääni korjuse 
alla orgu. ,,Söö, Numa!" karjus ta lõvile. ,,Söö ja saa jälle tugevaks. Võib-olla läheb 
mul sind tulevikus veel vaja” Ta nägi, kuidas lõvi sai liha silmates uue elu ja minut 
hiljem suured tükid põdraliha Numa tühja kõhtu kadusid. 

Järgmisel päeval jõudis Tarzan kohta, kus ta võis Saksa rinnet näha. Kõrgelt tiheda 
metsaga kaetud mäetipult võis ta vabalt silmata Saksa rinde paremat tiiba ja Briti 
sõdurite positsioone selle taga Tarzani terav silm nägi kohe selliseid üksikasju, mida 
ainult kõige tähelepanelikum vaatleja oleks märganud. Ta nägi osavalt varjatud 
kuulipilduja-pesasid ja vaatluspunkte kahe rinde vahel. 

Allpool laiuvat lahinguvälja uurides kuulis Tarzan kuulipilduja- ja suurtükitule 
vahel kaunis lähedal üksikut püssipauku. Ta teadis kohe, et see oli sakslaste snaiper, 
kes oli pandud kauge maa pealt vaenlasi tulistama. Tarzan ootas järgmist lasku, et 
teha kindlaks, kust mees laskis. Kui see kõlas, teadis ta, kuhu poole minna. Tasa ja 
pikkamisi nagu panter hiilis ahvinimene laskja suunas. Hoolimata sellest, et ta ei vaa- 
danudki 

24 

oma jalgade ette, ei reetnud tema astumist üksi praksuv oks ega veerev kivi, nagu 
oleks jalgadel olnud nägemisvõime. 

Varsti jõudis jälitaja põõsastikust kaljuseina äärde, kust alla vaadates nägi umbes 
viiskümmend jalga eemal väikse künka taga Saksa sõdurit lamamas. Sõdurit varjas 
mõni põõsas ja kivimürakas. See oli nähtavasti hea laskur — ega muidu oleks teda nii 
kaugele oma rinde taha paigutatud. Ta laskis väga soodsalt positsioonilt üle oma 
meeste peade inglaste pihta, kes kaugemal lagendikul olid. Sõduril oli pikksilmaga 
varustatud kauglaskepüss ning binokkel, millega ta laskude vaheajal vaenlase rinnet 
jälgis. Tarzani kohale jõudes oli ta parajasti kas viimase lasu tulemusi vaatlemas või 
otsimas uut sihtmärki. Ahvinimene vaatas samuti lahinguvälja ja nägi mitut head 
võimalust üksikuid inglasi kirbule võtta. 

Nähtavasti oli hunn tulemustega rahul, sest ta võttis uuesti püssi, asetas selle 
palgesse ja valmistus hoolega sihtima. Samal silmapilgul kukkus sihtijale ülalt 
kaljunukilt kaela päikesepruun suur kogu. Ükski heli ei andnud märku selle 
lähenemisest ning sakslasele jäigi saladuseks, kust ja kuidas see kogu ta peale kukkus. 
Sõdur tundis ainult, kuidas raudsed sõrmed kõri pigistasid ja hing silmapilk kinni jäi. 
Pärast seda ei tundnud ta enam midagi... Tarzan laskis aegamisi sõrmed lahti — kütt 
oli surnud. 

Ahvinimene jäi surnukeha juurde lamama ja vaatas enda ees lagendikul avanevat 
Lähedal, otse mäe jalamil olid sakslaste jooksukraavid. Ta nägi seal sõdureid ja 
ohvitsere liikumas. Otse enda ees, samuti päris lahedal nägi ta kuulipildujat, mis oli 
osavalt madala muldvallj ja põõsaste taha peidetud ja mis vahetpidamata tuld andis. 
Kuulipildujale oli leitud suurepärane koht ja selline laskenurk, et vastasel oli selle 
asukohta peaaegu võimatu kindlaks teha. 

Tarzan jälgis lahinguvälja, tema sõrmed mängisid maas otstarbetult vedeleva 
püssiga. Siis köitis tema tähelepanu püss ning ta hakkas uurima selle ehitust. 


Ahvinimene silmitses jälle sakslaste kaevikuid, mõõtis silmadega maad nendeni ning 
seadis püssile uue laskekauguse. Nähes, et püssis oli padruneid, surus ta kaba vastu 
õlga ning sihtis. Tarzan oli hea laskja. Kunagi tsiviliseeritud ilmas elades oli ta 
pidanud sõpradega tihti suuri loomi jahtima. Peale kiskjate oli la lasknud loomi ainult 
siis, kui oli nälg või kui ta oli hädaohus. Kuid ta oli end tihti lõbustanud sellega, et 
keegi viskas midagi õhku ja ta lasi selle puruks. Nii oli Tarzan aja jooksul kujunenud 
täpsuslaskjaks, ilma et oleks seda isegi märganud. 

Nüüd peab ta jahti suurkiskjate peale! Ta näole ilmus pikaldane naeratus, kui sõrm 
päästikule vajutas. Kõlas tuhm pauk, hunn kuulipilduja juures nõksatas ettepoole ja jäi 
liikumatuks. Kolme minuti jooksul olid ka teised kuulipilduja juures askeldanud 
mehed vaikseks tehtud. Siis nägi Tarzan lähedal olevas kaevikus liikumas Saksa 
ohvitseri, 

kellele järgnes kolm sõdurit. Ta hoolitses järgmiste laskudega selle eest, et ükski 
neist neljast ei oleks võinud seletada, kust tulid saladuslikud lasud, mis niitsid maha 
mehi vaenlase eest täielikult varjatud kaevikus. 

Tarzan sihtis uuesti paremal asuvat Saksa kuulipildujat. See oli samuti hästi varjatud 
ja täristas vahetpidamata. Külma südamega laskis ta maha kõik sakslased, kes 
laskeriista juures olid. Nüüd oli juba kaks kuulipildujat vaikima sunnitud. Äkki 
märkas ahvinimene, et mäejalamilt jooksis hulk mehi kaitsekraavi poole. Hästi sihitud 
kuulid tapsid neist mitu. Nüüd hakkasid ka sakslased mõistma, et midagi on korrast 
ära — kusagil varjab end eriti osav laskur. Aga kus? Algul uurisid nad rinnetevahelist 
ala, kuid seal ei paistnud kedagi. 

Keegi ohvitseridest sirutas pea üle kaitsekraavi ääre ja vaatas Briti rinde poole. 
Korraga kõlas üksik pauk ja ohvitser kukkus kuklahaava tõttu tagasi kaevikusse. 
Nüüd oli sakslastel asi selge. Seda kinnitas kuul, mis oli läbinud ohvitseri pea ja 
kaitsevalli kinni jäänud. Üks sõdur urgitses kuuli välja ja siis veendusid kõik, et see 
on samasugune nagu neil endalgi. Selline avastus tegi mehed rahutuks. Sõdurid roo- 
masid piki kaitsekraavi kahele poole laiali, et viia teade, ülemusele. Tarzan jälgis 
neid. ning mülleles. Tema vemp õnnestus igati. Ta oli üksinda peatanud tegevuse 
rindelõigul ja pannud ülejäänud väeosa kihama. Oli näha, et mitmel pool tõsteti 
periskoobid üle kaitsekraavi ääre. Otsiti vist kohta, kust surmakuulid olid tulnud. 
Nähtavasti see varsti leiti, sest kohale toodi kuulipilduja ja sihiti Tarzani poole. Enne 
aga, kui sakslased jõudsid laskma nakata, oli kogu kuulipildujameeskond tund- 
matutest kuulidest toonelasse saadetud. Kuid laskeriista juurde ilmusid uued mehed, 
nähtavasti vastumeelt, ohvitseride käsul. Samal ajal pöörati Tarzani poole veel paar 
kuulipildujat ja minut hiljem sadas mäekünkale, kus ta lamas, kuule nagu rahet. 

Tarzan sai aru, et tal on üksinda mõttetu vastu panna, laskis juma-lagajätupaugu 
sakslaste pihta, viskas püssi ära ja lahkus sellest kohast. Ära minnes kuulis ta, kuidas 
sakslased lasksid mitmest kuulipildujast ja püssidest tühja kohta. Laskmine kestis 
kaua. Ahvinimene naeris sakslaste üle, kes kallist laskemoona asjata raiskasid. 

»Nad on maksnud juba kallist hinda seinale naelutatud Wasimbu ja tema tapetud 
kaaslaste eest," mõtles Tarzan endamisi, ,,kuid Jane'i surma ei suuda nad kunagi 
lunastada, ka siis mitte, kui ma tapaksin nad kõik." 

Pärast pimenemist läks Tarzan sõdivatest vägedest ringiga mööda ning jõudis 
inglaste poolele. Ta jätkas teed, kuid nüüd juba otse Inglise vägede pealaagri poole. 
Hääletult nagu vari liikus ahvinimene eelpostidest mööda, ta jättis selja taha ka 
lähikonna valvurid. Keegi ei näinud teda, keegi ei teadnud, et Tarzan oli laagrisse 
tulnud. 

Teise Rhodesia diviisi peastaap asus eesliinist küllalt kaugel ja vaenlase 
vaatluspunktide eest võrdlemisi hästi kaitstud kohas. Seal oli isegi võimalik laternaid 
kasutada. Kolonel Capell istus laua ääres, millel lebas avatud maakaart nõrga 
laternatule valgel. Ta rääkis parajasti ohvitseridega, kes seisid laua kõrval kasvava 
suure puu all. Mõne sammu kaugusel põles lõke, mis oli sakslastelegi näha. 
Aeroplaane ei olnud sõjas veel vaatluste tegemiseks kasutusele võetud. 

Ohvitseri jutust selgus, et sakslastel oli suur ülekaal ja kõik, mis Briti väed selles 
olukorras teha võisid, oli katsuda oma positsioone säilitada. Edasiliikumisest ei 
võinud juttugi olla. Nad olid küll mitu korda katsunud, kuid olid iga kord sunnitud 
suurte kaotustega taganema. Sakslastel olid eriti hästi varjatud kuulipildujad, mille 
asukohta oli väga raske kindlaks teha. See tegi vana koloneli meeleolu hapuks, nii ha- 
puks, et ta rääkis nendest kuulipildujatest jutuajamise sees tihti. 

»Täna pärast lõunat juhtus midagi, mis sundis Saksa rinde üht osa ' vaikima,” rääkis 
keegi nooremohvitseridest. ,,Ma juhtusin sel ajal parajasti vaatleja olema. Kuid ma ei 
saanud aru, mis segaduse põhjustas. Kindel, et neil oli oma kaevikutes tuline kurat. 
Kogu nende pahema tiiva tegevus peatus mõneks ajaks — muidugi meie suunas. Näis, 
nagu oleks neile keegi selja tagant peale tunginud. Näha polnud muidugi midagi. Ma 
ju teatasin sellest teile, sir. Küll need tobukesed pikkisid kuulidega mäenölvakut enda 
taga. Nägin, kuidas kuulid maad künd-gid. Ei mõista, mis see võis olla?" 

Puulehed kahisesid ja silmapilk hiljem laskus puult painduv pruu-ninahaline olend 
ohvitseride keskele. Kõigi käed haarasid kohe püstolite järele, kuid rohkem ei 
liigutanud end keegi. Kõik vaatasid imestuse ja arusaamatusega peaaegu alasti valget 
meest, kelle nahalt peegeldusid vastu laagritule nõrgad kiired ja kes kandis äärmiselt 
algelist varustust. Tulija pilk oli suunatud kolonelile. 

»Kes, kurat, sina oled?" küsis kolonel tigedalt. ,, Tarzan, Ahvide Tarzan," vastas 
tulija rahulikult. ,,00, lord Greystoke!" hüüdis üks major, kes ettesirutatud kätega 
Tarzani juurde astus. 

»Sina, Preswick!" vastas Tarzan .majori kätt surudes. ,,Ma ei tundnud sind ära," 
vabandas major. ,,Kui sind viimast kor da Londonis nägin, olid sa ülikonns. Midagi 
päris teistsugust — eks ole? Arvan, et sa pead ka seda tunnistama.” 

Tarzan muheles ja pöördus koloneli poole. ,,Ma kuulsin teie jutuajamist ja tean 
sellest asjast ka midagi, sest ma tulen parajasti sakslaste tagalast. Kas ma saan teile 
kuidagi abiks olla?" 

Kolonel vaatas küsivalt major Preswicki otsa, kes mõistis oma kohust ning esitles 
ahvinimest oma ülemusele ja teistele ohvitseridele. Pärast tutvustamist rääkis Tarzan 
põhjustest, mis panid teda sakslaste vastu tegutsema. 

2] 

»Ja nüüd tulite muidugi siia, et meiega ühineda?" küsis kolonel. 

Tarzan raputas pead. ,,Mitte alaliseks. Ma pean võitlema omamoodi, kuid võin teid 
siiski aidata. Ma võin iga kord, kui soovite, minna Saksa rindele.” 

Nüüd oli koloneli kord pead raputada. ,,See ei ole nii lihtne, nagu teie arvate. Läinud 
nädalal kaotasin kaks paremat ohvitseri luureosakonnast Nad proovisid pääseda Saksa 
tagalasse — mõlemad olid vilunud mehed, kuid katse maksis neile elu.” 

»Kas see on raskem ülesanne, kui tulla Briti rindele?” küsis Tarzan. 

Kolonel tahtis midagi vastata, kuid äkki näis mingi mõte talle pähe tulevat. ,,Kes 
teid siis tõi?" küsis ta. ,,Kes lubas teil tulla läbi eelpostide ahela?" 

»Ma tulin lihtsalt läbi Saksa ja teie eesliini ning läbi selle laagri," vastas Tarzan. 
»Kui soovite, saatke küsima, kas keegi on mind näinud.” 

»Kuid kes teid saatis?" 


» Tulin üksi," vastas Tarzan ja sirutas end täies pikkuses välja. ,,Kui teie, 
tsiviliseeritud inimesed, tulete džunglisse, siis olete nagu surnud elavate seas. Väike 
ahv Manugi on teist targem. Imestan, et te siin üldse elus olete. Selleks annab 
nähtavasti võimaluse teie suur arv, sõjariistad ja võime mõelda. Ainult need päästavad 
teie elu. Oleks mul mõnisada ahvi teie mõtlemisvõimega, siis ajaksin sakslased siit 
merre nii ruttu, kui viimased neist joosta jõuaksid. Hea teile, et need tummad 
hiiglased ei oska ühineda. Kui nad seda oskaksid, oleks Aafrika vabastatud kõikidest 
inimestest ja valge mees poleks kunagi rannikust nii kaugele sisemaale pääsenud. Siin 
ei oleks ka musti. Kuid millega võiksin teid abistada? Kas soovite teada, kus asuvad 
mõned sakslaste kuu-lipildujapesad?" 

Kolonel kinnitas, et seda ta soovib. Silmapilk hiljem näitas Tarzan neile kolme 
kuulipilduja peidukoha. Need juhtusid olema just samad, mis inglastele kõige rohkem 
tüli tegid. ,,Seal on nende nõrgim koht,” ütles ahvinimene ja näitas üht paika sakslaste 
eesliinil. ,,Seal on koha sisse võtnud mustad sõdurid, kelle ees on kuulipildujad, mida 
käsitsevad valged. Kuid oodake! Mul on plaan küps. Vallutage see osa siin sakslaste 
kaitsekraavist ja pöörake nende kuulipildujad nende eneste vastu.” 

Kolonel Capell puhkes naermata raputas pead: ,, Näib väga kerge olevat...” 

»»See on kerge, kerge minule!" vastas ahvinimene. ,,Ma võin selle osa sakslaste 
kaevikuist tühjendada ühegi pauguta Ma olen kasvanud džunglis, tunnen sealseid 
olendeid, elu, gomangani musti niisama hästi kui teisigi. Võite oodata mind järgmisel 
ööl," ja Tarzan pööras ümber, et ära minna. 

Oodake!" hüüdis kolonel. ,,Ma saadan teiega eelpostideni ohvitseri kaasa.” 

Tarzan naeratas kergelt ja lahkus. Mõne aja pärast läbi laagri liikudes nägi ta väikest 
meest, kes paistis uppuvat ohvitseri suurde sinelisse. Müts oli tal hästi silmile 
tõmmatud ja ülestõstetud sinelikrae varjas ta nägu veelgi rohkem. Tarzan vaatas 
möödaminnes meest ja kui laag-ritule valgus tema näole langes, näis võõras talle 
hoopis tuttav olevat Mõni ohvitser, keda olen Londonis näinud, arvas Tarzan ning 
sammus edasi. Natukese aja pärast oli ta juba Briti eesliinilt lahkunud ja mitte ükski 
arvukatest vahipostidest polnud teda märganud. 

Peaaegu kogu öö liikus ta Kilimandžaaro madalatel nõlvadel. Niiviisi peaaegu 
otsesihis ja kiiresti sai ta ööpimeduses tõtata üksnes tänu instinktile. See, mida ta 
mäestikust nüüd otsis, ei olnud kohad, kustkaudu ta kõrgused kunagi ületanud oli. 
Umbes kolm tundi enne päikesetõusu tungis tema sõõrmeisse otsitavate lõhn. Nad 
olid nähtavasti kusagil läheduses. See rahuldas ahvinimest Ta ronis suure puu okstele, 
et veel mõni tund enne hommikut magada. 


IV. Kui lõvi toideti 


Päike Kudu oli juba päris kõrgel, kui Tarzan ärkas. Ta ringutas oma hiigellihaseid, 
lükkas sõrmed läbi tihedate juuste ja laskus puult alla. Mõni minut hiljem leidis ta 
jäljed, mida otsis. Need viisid kitsasse sügavasse orgu, kus jälgitavad-nähtavasti 
olidki. Varsti kinnitas seda ka lõhn. Tarzan liikus ettevaatlikult edasi. Mõne aja pärast 
jõudis ta paljale kaljule, kust silmas metssiga Hortat ja muid seesuguseid loomi. 
Ahvinimene võttis seljast vibu ja nooled. Viimastest valis ta välja kõige kohasema ja 
asetas selle vibule. Ta sihtis hoolega ja lennutas noole kõige suurema looma suunas. 
Teised nooled olid tal hambus. Vaevalt oli esimene nool sihtmärki tabanud, kui õhus 
vihises juba teine, kolmas,, neljas... Metsseakari oli esimestest nooltest ärevusse 
sattunud. Algul tardusid nad mõneks hetkeks paigale, kuid siis hakkasid sagima 
surnud või surevate kaaslaste ümber ning põgenesid lõpuks hirmsa karjumisega 


kaljude vahele. Maha jäi kuus surnud metssiga — saak oli nii suur, nagu Tarzan oli 
soovinud. 

Tarzan laskus kaljult alla ja hakkas sigu nülgima. Tavaline tsiviliseeritud inimene 
oleks selle töö juures üksinda olles mõnd laulu ümisenud või vilistanud, kuid Tarzan 
ei teinud üht ega teist Vaikides, kiiresti ja osavalt tegi ta oma tööd. Jahipidamine oli 
tema alaline tegevus ja ei võinud niisugusena olla kergelt võetav. Seetõttu oligi nii, et 
kõike, mida Tarzan tegi, tegi ta innuga ja tõsiselt. Et ta sealjuures vahel nalja viskas, 
mõnikord otse kuratlikku, see tuli sellest, et oma eluviisist hoolimata oli ta inimene, 
mitte ahv või mõni džunglikiskja, kes vanaduses tõsiseks ja tigedaks muutub. 

Ehkki Tarzan töötas kärmelt ja usinasti, olid kõik ta viis meelt valvel. Tema käed 
liikusid ja silmad vaatasid, kuid ka kuulmine ja haistmine olid samal ajal valvel. 
Haistmine just teataski ahvinimesele emalõvi Sabori lähenemisest Loom tuli 
pealttuule. Tarzan oli just viima- selt sealt nahka võtmas ja sellepärast ei 
kiirustanudki enam. Kõik viis nahka olid koos — ta oli need igaks juhuks kokku 
pannud. Mõne sammu kaugusel seisis suur puu, mille oksad ulatusid töökohani. 

Tarzan ei pööranud isegi pead sinnapoole, kust Sabor oli tulemas. Ta teadis, et lõvi 
on veel kaugel, mistõttu pole eriti kiire. Siiski teritas ta oma kõrvu, et kuulda, millal 
lõvi pärale jõuab. Kui viimane nahk oli võetud, tõusis ta püsti. Lõvi ei olnud veel 
näha, kuid kaugel ta ka enam polnud. Pikkamisi keeras Tarzan nahad ja ühe väiksema 
sea naha sisse. Lõvi ilmus nähtavale. Oli saabunud aeg. Väledalt kui kass ronis Tarzan 
puu otsa, asetas nahad lähedal olevale oksale, istus ise teisele ning hakkas 
kaasatoodud seast lõigatud lihatükki sööma. Sabor vaatas kord maas vedelevaid 
seakorjuseid, kord puu otsas istuvat olendit Esialgu ei osanud ta peale urisemise 
midagi teha. Kuid loom jäi viimaks rahulikuks ja asus lähima korjuse kallale. 

Tarzan vaatas lõvi, kes sõi puu all tema tapetud siga, ning muigas, sest talle tuli 
meelde vaidlus ühe kuulsa jahimehega. Viimane oli väitnud, et lõvi ei söö vabaduses 
kunagi muud peale selle, mis ta ise on maha murdnud. Tarzan oli kinnitanud, et lõvi 
sööb vahel ka teiste tapetud looma. See oli muidugi nii, sest ahvinimene oli näinud nii 
Nu-mat kui ka Saborit isegi poolmädanenud raipe kallal. 

Kui Tarzan oli kõhu täis söönud, asus ta uuesti töö kallale. Ta lõikas nahast umbes 
poole tolli laiusi ribasid ja õmbles nendega kaks nahka kokku. Nii sai valmis suur 
kott, mille ääre sisse tegi ta hulk auke. Aukudest pistis ta läbi pika kahest ribast 
kokkujätkatud rihma ja võis selle abil kotisuu kinni tõmmata. Ta valmistas sel moel 
veel neli väiksemat kotti. Kui viis kotti valmis sai, jäi üle mitu rihma, mis pidid leid- 
ma otstarbe edaspidi. 

Töö oli tehtud. Tarzan viskas Saborit suure pähkliga ja naeris, kui suur loom ehmus 
sellest nii, et põõsastesse põgenes. Siis võttis ta järelejäänud liha ja asetas selle 
kõrgemale puuharude vahele ning lahkus, kotid seljas, mööda puid oru poole, kus oli 
vangis Numa. 

Ettevaatlikult ronis Tarzan orulähedase künka harjale ja vaatas alla. Orus oli vaikne, 
Numat polnud kuskil näha. 

Tarzan vedas ninaga õhku ja kuulatas. Kuigi ta ei tundnud lõhna ega kuulnud 
midagi, teadis ta, et lõvi on orus, muidugi tunnelis varjus, ning ta soovis, et loom 
magaks. Kui kõik olnuks tema soove mööda, saanuks ta oma kavatsuse täide viia. 

Tasa ja targu hakkas ahvinimene orgu tulema. Ta hoolitses piinliku 
ettevaatlikkusega selle eest, et vähimgi heli ei annaks Numale märku kellegi 
lähenemisest. 

Aeg-ajalt Tarzan peatus ja kuulatas. Kuulda ega näha polnud midagi ning ta jätkas 
laskumist. Viimaks jäi oru põhjani ainult paarkümmend jalga. Ta peatus ning mõõtis 
maad ja aega, mis kuluks, et oru keskel oleva puuni jõuda. Kui ta jõuab sellest poole 
läbida enne, kui lõvi ärkab, võib ta õnnelikult puuni jõuda ja on pääsenud, kui suudab 
orava osavusega puu otsa ronida. Kui aga lõvi tuleb tunnelist välja enne, kui Tarzan 
on poolele teele jõudnud, peab ta katsuma tagasi kaljuseinale pääseda. Mõlemal juhul 
pidi ta riskeerima ja ainult hea õnne korral oleks tema kavatsus teostunud. Ta kaalus 
mõlemat võimalust, sest mäletas väga hästi, kui vähe oli puudunud eelmisel korral 
lõvi saagiks langemisest. 

Juba oli Tarzan oru põhjas. Ta oli sinna tulnud hääletult hagu vaim ja nagu kehatu 
olevus liikus ta puu poole. Pool hädaohtlikust teekonnast oli juba läbitud, kuid Numat 
polnud veel näha. Viimaks jõudis Tarzan puuni. Selle otsa ronides kahtles 
ahvinimene, kas lõvi üldse ongi tunnelis. Kuid kas oli võimalik, et suurel kassil oleks 
õnnestunud , sissekäigu eest kivid ära veeretada ja sealtkaudu välja pääseda? Või oli 
Numa surnud? See näis küll ebatõenäoline olevat, sest ta oli lõvile alles mõni päev 
tagasi toonud söögiks hüääni ja peaaegu terve põdra. Lõvi ei saanud nälga, veel 
vähem janusse surnud olla, sest orus oli vett küllalt. 

Tarzan tahtis juba puu otsast alla tulla, et vaadata mis lõviga on juhtunud, kui talle 
tuli pähe teine mõte: lõvi tuleb kuidagi teisiti tunnelist välja meelitada. Ahvinimene 
laskis kuuldavale tasase urina. Silmapilk hiljem ilmus tunnelist Numa, kes oli valmis 
rahurikkujat maha murdma. Nähes puu otsas istumas Tarzanit, kelles tundis ära oma 
piinaja ja suurima vaenlase, sai lõvi meeletult tigedaks. Ta proovis üles ronida, kuid 
see ebaõnnestus ja tegi siis mitu hüpet Paar korda suutis lõvi haarata kinni oksast, 
kuid kukkus uuesti alla. Ebaõnnestumised ajasid ta aina tigedamaks. Loom urises ja 
möirgas juba päris metsikult Numa viha suurendas Tarzan õrritamisega: ta külvas 
looma üle sõimusõnadega ning loopis teda kuivanud okstega. Nöhes Numa.asja-tut 
vaeva, naeris Tarzan ainult looma üle ja ootas tema väsimist 

Viimaks tõusis ta puuoksale püsti ning harutas nööri lahti. Suure ma osa sellest 
võttis ta pahemasse kätte, jättes paremasse paar-kolm ringi ja nööri otsas oleva 
silmuse. Siis seadis ta selja vastu tüve, toetas kummagi jala eraldi oksale ning passis 
parajat juhust nöör alla visata. Õrritades uuesti juba natuke rahunenud lõvi oma 
ässitajat uuesti hüpetega kätte saama, suutis ahvinimene talle silmuse kaela heita ja 
nööri pingule tõmmata. Loom jäi õhku rippuma, ainult tagumised käpad puudutasid 
maad. Tarzan hoidis nööri pingul ja kaugenes ettevaatlikult puutüvest. Ta tahtis 
tõmmata lõvi nii kaugele, et käpad puuni ei ulatuks. Ahvinimene sidus nööri oksa 
külge nii, et ainult Numa tagumised käpad puud puudutasid. Siis viskas ta oma viis 
kotti kaugemale 

maha ning tuli puu otsast alla. Numa tagus teda kinnipidavat nööri mõlema käpaga 
ja katsus seda hammaste vahele saada. Kartes nööri katkemist, pidi Tarzan tegutsema 
kiiresti. 

Kõigepealt viskas ta kottidest suurima Numale pähe ja sidus selle talle tugevasti 
kaela ümber. See oli võrdlemisi lihtne ülesanne. Raskem oli toppida pisemaid kotte 
lõvile jalga. Tarzan pidi juba mitu korda jääma lõvi hiigelkäppade vahele. Viimaks 
said lõvi kõik neli jalga seanahast kottidesse topitud. 

Selleks ajaks oli lõvi ka vastupanu lõpetanud. Loom rippus abitult nööri otsas. See 
tuli muidugi asjaolust, et nöör pigistas tema kõri ja mida elutumaks ta jäi, seda 
tugevam oli pigistus. Veel mõni silmapilk ja loom oleks surnud. See ei oleks Tarzani 
kavatsustega kooskõlas olnud. Ta hüppas ruttu puu otsa ja harutas nööri lahti. Siis tuli 
ta puu otsast alla ja avas silmuse niivõrd, et loom võis vabalt hingata. Numa silmade 


kohale lõikas Tarzan noaga paar väikest auku, läbi mille võis loom näha ja kustkaudu 
pääses kotti õhku. 

Pärast Numa jalas olevate kottide paelte ülekinnitamist oli märatsevast' lõvist 
saanud abitu põder Bara, kes ei olnud kellelegi hädaohtlik. Nüüd tuli lõvile elu sisse. 
Ta hingas raskelt ja katsus ennast kottidest vabastada. Tarzan vaatas Numa rabelemist 
rahulikult pealt: ta oli kindel, et nii kotid kui ka rihmad, millega need olid seotud, 
peavad lõvi hiigellihaste pingutustele vastu. Kui Numa hingas juba korrapäraselt, 
hakkas ta kohutavalt möirgama. Ta võttis üha ette vabanemiskatseid. Kotid peas ja 
jalgade otsas hirmutasid looma äärmuseni, eriti näis teda ärritavat toore seanaha lõhn. 
Lõvi möirgas ja rabeles asjata hulk aega, kuni väsis ja jäi vaikseks. Hoolimata 
kogukusest ja hiigeljõust, ei ole lõvi kuigi vastupidav. Natukese aja pärast tõusis 
kiskja uuesti jalgadele ja hakkas taas rabelema. Kuid nüüd oli nöör korralikult kaela 
ümber seotud, see ei takistanud hingamist, aga oli kinnitatud nii tugevasti, et loom ei 
võinud jooksu pääseda. 

Nööri teise otsa oli Tarzan sidunud puu ümber ning seisis ise kaugemal, oda 
löögivalmilt käes. Kas õnnestub lõvil kottidest vabaneda? Kui ei, on Tarzani töö end 
tasunud. Lõvi nägi meest, kes oli teda nii alatul viisil vangi võtnud. Looma viha oli 
piiritu, ta märatses kogu jõust. Kui ta kottidest jagu ei saanud, tahtis ta tormata lähedal 
seisva ahvinimese kallale. Numa tegi hiigelhüppe, kuid ainult selleks, et saada Tarzani 
odalttygev löök vastu pead ja nöörist selili paisatud. Neli korda tegi ta meeletu hüppe 
ja neli korda sai ta hoobi pähe. Katsed lõppesid talle alati alatu selilipaiskamisega. 
Viimaks sai loom aru, et asjata on üritada meest tabada ning alistus hirmsasti urisedes 
saatusele. Inimene oli taas võitnud džunglite kuninga, kellest oli saanud ahvinimese 
abitu vang, nii häbistav kui see ka metsade majesteedile ei olnud. Kui Tarzan nüüd 
kiskjale lähenes, taganes loom urisedes ega katsunudki enam rünnata. 

Jätnud Numa puu külge rihma otsa, läks Tarzan tunnelisse sissekäiku kividest 
puhastama. See tehtud, tuli ta puu juurde tagasi. Lõvi oli vahepeal maha heitnud ning 
osutus nüüd otse ahvinimese teel olevaks. Mehe lähenedes urises Numa ähvardavalt 
ega mõelnudki teed anda. Tugev jalahoop külje pihta sundis teda teed vabastama. 
Mees päästis nööri puu küljest lahti ning katsus Numat tunnelisse ajada. Inimese ja 
kiskja vahel puhkes pooletunnine lahing. Lõvile tundus pealesurutav koera osa liiga 
häbistav ning ta pani viimseni vastu. Ägeda võitluse järel, kui jõud oli juba otsas, 
andis loom alla. Urisedes liikus ta edasi, ning lõpuks jõudsid mõlemad tunnelisse. 
Seal oli asi juba lihtsam — lõvi sammus Tarzani ees, ahvinimese oda hoolitses selle 
eest, et loomal ei olnud aega ega tahtmist seisma jääda. Nii jõudsid nad peagi tunnelist 
välja. 

Värske õhu käes ja metsa lähedust tundes arvas Numa ajakohase olevat oma teed 
minna. Ta tegi võimsa hüppe ning pistis jooksu. Tarzan, kes veel käpuli tunnelis 
roomas, ei olnud asjade selliseks käiguks ette valmistatud. Ta kukkus kõhuli ja lõvi 
vedas teda umbes sada jalga mõõda teravate kividega kaetud maad. Kui ta viimaks 
tigeda ja kõvasti kriimustatuna lõvi kinni pidada suutis, tahtis ta loomale tugevat 
keretäit anda. Karistus oli küll täielikult ära teenitud, kuid ahvinime-ne loobus samas 
sellest mõttest, sest Tarzanil ei olnud kommet tunnetele liigselt voli anda ega teha 
otstarbetuid tegusid. 

Kui ta oli andnud veel Numale õpetust olla nööri otsas talutatav, hakkas džungli 
kirjutamata ajaloos kõige kummalisema paari — ees nööri otsas seanahast kottidesse 
topitud suur isalõvi ning järel nööris; kinni hoidev ja löögivalmis oda kandev valge 
ahvinimene — teekond. 


See haruldane paar oli kogu päeva teel, ilma et midagi iseäralikku oleks juhtunud. 
Lõvi oli märatsemast lakanud ning allus kangekaelselt urisedes enda vangistajale. 
Õhtuks oli loom väga väsinud, näljane ja janune, kuid ei sel ega järgmisel päeval ta 
toitu ei saanud. Teha lõvi pead katvasse kotti nii suur auk, et selle kaudu toita oleks 
olnud rohkem kui hädaohtlik, see tähendanuks vabastada looma parimad võit- 
lusvahendid — hambad. Tarzan lõikas lõvi suu kohale ainult nii suure augu, et see 
võis janu kustutada, ja viis looma jõe äärde. Siis sidus ta Numa puu külge ja otsis 
endale süüa, sõi ja ronis sama puu otsa, mille all lamas kinniseotud lõvi. 

Öö möödus vahejuhtumiteta Tarzan ärkas varahommikul ja asu” oma vangiga kohe 
teele. Nad liikusid võrdlemisi kiiresti läbi Kilimand-žaaro jalamil olevate suurte 
metsade ida suunas. Lõvi hakkas oma saatusega juba enam-vähem leppima, kuid 
punnis siiski vahetevahel vastu. Metsakiskjad, kes seda imelikku paari nägid, 
seisatasid silmapilgu ja põgenesid siis kohkunult. Juba lõvi lõhn oleks väiksemad 
loomad pakku ajanud, kuid sellel oli veel ka imelik välimus, millist polnud džunglis 
keegi varem näinud. Imelikul olevusel oli lõvi lõhn küljes, 

pealegi käis tema kannul tarmangani — see pilt oli ürgmetsa asukatele kohutav ja 
nad põgenesid nii ruttu kui võimalik. 

Emalõvi Sabor, kes eemal džunglis eksles, haistis äkki imelikku lõhna. See oli tema 
lordi ja peremehe, Numa lõhn, mille sekka tungis ka valge ahvi tarmangani ja 
metssiga Horta oma. Imelik lõhnade segu, välgatas mõte Sabori peas. Ta otsustas asja 
lähemalt uurida ning ruttas sinnapoole, kust tuul lõhna ninasse oli toonud. Tarzan ja 
Numa kuulsid Sabori tulekut, sest tulija tegi kaeblikku näuguvat häält. See väljendas 
läheneja uudishimu, kuid ühtlasi ka kartust. 

Tarzan seisatas ja jäi ootama, viskevalmis oda käes. Muidugi jäi seisma ka Numa. 
Lõvi tõstis pea ja urises tasa. Ahvinimene tahtis juba Numat odaga karistada, kuid 
välja ilmus Sabor ja mitte üksi, nagu Tarzan arvas teda tulevat. Sabori kannul tuli 
väikesele lagendikule neli noort, kuid juba täiskasvanud lõvi. 

Kui Tarzan oleks nüüd lõvid üles ärritanud, oleks kogu kari võitluseks tema vastu 
ühinenud. Numa seisis rahulikult ja silmitses džung-list välja tulnud perekonda. Ka 
ahvinimene seisis ja ootas, mida lõvid tegema hakkavad. 

Emalõvi Sabor oli veel kaunis noor ja graatsiline, tema kannul tulnud pojad olid 
täiskasvanud ja ilusad, nagu ainult noored lõvid seda olla saavad. Kolm poega olid 
emased, neljas, kelle turja ehtis juba uhke lakk, oli isasena natuke suurem kui teised. 
Sabor peatus Tarzanist umbes saja summu kaugusel, kuna noored temast mõne 
sammu ettepoole astusid — siis jäid kõik viis seisma. Nende kõrvad olid sirutatud et- 
tepoole, nende pilgud ning kogu olemus väljendasid imestust ja uudishimu. Tarzan ei 
aimanud lõvide kavatsusi — kui loomadel neid üldse oli. Esialgu olid nad ainult 
uudishimulikud. 

Nii seisid nad umbes minut aega. Siis häälitses lõvidest vanem emane tasakesi. 
Tarzani lõvi vastas sellele kohutava möirgega ning tegi järsu hüppe teiste juures 
seisva isase suunas. See ehmus, sest hüppaja välimus oli imelikult kohutav, ja 
põgenes džunglisse. Teised järgnesid talle, viimane oli Sabor. Numa tormas talle 
järele, tõmmates Tarzani kaasa. Viimaks õnnestus ahvinimesel lõvi kinni pidada. 
Algas võitlus. Tige ja ärritunud loom tormas Tarzanile kallale, kuid sai iga 
pealetungikatse eest hoobi vastu pead. Nii möödus tund. Siis lõvi väsis ja alistus jälle 
enda vangistajale. Ta oli näljane ja tige, kuid ahvinimese ülekaal sundis ta rahulikuks. 
Imelik oli see paar — valge hiiglane ja tema kõrval rahulikult äammuv lõvi—, kui 
hiljem teekonda jätkas. 


Videvikus jõudsid nad Briti eesliini lähedusse. Nad oleksid pidanud juba varem 
sinna saabuma, kuid Saksa eelpostidest Täbipääsemi-ne oli võtnud rohkem aega, kui 
Tarzan oli arvestanud. Briti eesliinist natuke maad eemal sidus ahvinimene lõvi puu 
külge ja jätkas ise teekonda. Oli juba pime. Ta möödus eelpostidest, ilma et ühestki 
neist oleks teda märgatud. Natuke aega hiljem ilmus ta järsku ja hääletult 

nagu vaim kolonel Capelli juurde nõupidamisele kogunenud ohvitseride keskele. 
Ohvitserid ehmusid nagu eelmisel korralgi, kuid nähes, kes tuli, naersid ainult. 
Kolonel Capell aga raputas pead. 

»Kurat võtaks!" ütles ta ärritatult. ,, Käsin maha lasta äraandja, kes teid siia laseb. On 
narrus välja panna eelposte ja siis näha, et mees tuleb neist läbi kui vari. Ei, nii ei 
lähe!” 

Tarzan naeratas heatahtlikult: ,, Ärge süüdistage kedagi vahipostil olijaist, sest ma ei 
ole ju inimene. Ma olen tarmangani. Iga mangani võib, kui tahab, siia laagrisse tulla, 
ilma, et keegi teie meestest teda märkaks. Oleks teil manganid vahtideks, ei pääseks 
siia viärkamatult keegi." 

»»Kes need manganid on?" küsis kolonel. ,, Võib-olla ma võtan selle kerjustekarja 
enda teenistusse.” 

Tarzan raputas pead: ,,Võimatu, sir. Manganid on suured ahvid — minu rahvas. 
Kuid teie ei saa neid kasutada. Nad ei suuda püsida kuigi kaua ühe asja või kavatsuse 
juures. Kui ma neile seletaksin, võibolla oleksid nad siis üürike aega asjast huvitatud. 
Võib-olla saaksin mõne neist siia ja selgitaksin neile kohustusi, kuid nad kaotaksid 
ikkagi huvi ja kui neid tarvis oleks, ei leiaks vahipostidel kedagi, vaid hoopis siit-sealt 
džunglist, kuhu nad on läinud putukaid otsima. Manga-nidel on laste arusaamine ja 
püsivus, seepärast on nad ka suurteks lasteks jäänud.” 

»»Sa nimetasid neid manganideks ja ennast tarmanganiks. Milles vahe seisab?" küsis 
major Preswick. 

»1 artähendab ,,valge"," vastas Tarzan. ,Ja mangani on,,suur ahv”. Minu 
nimi, mis anti mulle, kui ma Kercliaki suguharu ahvide juures elasin, tähendab 
Valgenalik. Kui ma olin väike balu, alivi-laps, oli mu nahk — nii usun — valge nagu 
piim ja erines mu kasuema Kala uhki st karvkattest silmatorkavalt. Nii sain ma 
nimeks Tarzan, Valgenalik, tarmangani, valge ahv. Nad nimetavad ka kõiki teid tar- 
manganideks," lõpetas Tarzan. 

Kolonel Capell naeris. ,,See seletus ei haava meid, Greyctoke, ja Jehoova nimel, 
suur au oleks selles osas esineda teietaoliselt. Jah, aga kuidas on lugu teie plaaniga? 
Kas usute ikka veel, et teil on üksinda võimalik osa vastaste kaevikuid üle võtta?" 

»Kas gomanganid on ikka veel seal?" päris Tarzan. 

»»Kes on gomanganid?" küsis kolonel. ,,See osa kaevikutest on ikka veel mustade 
pärismaalaste käes, kui teie neid nii kutsute.” 

» Yes,” vastas Tarzan. Gomanganid on suured mustad ahvid — neegrid.” 

»Ja mida kavatsete teie teha ja kuidas tuleb meil talitada?" küsis Capell. 

Tarzan tuli laua juurde, millel olid maakaardid. Ta osutas sõrmega kaardile ja 
selgitas: ,,Siin an sakslaste salajane vaatluspunkt. Seal on ka 

üks kuulipilduja. Vaatluspunkt on kaitsekraaviga ühendatud tunneli abil. Andke 
mulle üks käsigranaat. Kui selle lõhkemist kuulete, hakake tasa eesliinidevalielist 
maad ületama. Teie mehed kuulevad vaenlase kaevikutest kisa ja kära, kuid see ei ole 
teie sõduritele sugugi hädaohtlik. Teil ei tule kiirustada, vaid liikuda võimalikult 
vaikselt. Teil tuleks oma meestele selgeks teha, et seal kaevikutes viibin ka mina ja et 
mul ei ole vähimatki soovi saada kuuliga pihta ega täägiga läbi torgatud!" 


»Ja see olekski kõik?" küsis kolonel Tarzanilt pärast seda, kui oli ühe ohvitseri 
granaati tooma saatnud; ,,Teie puhastate kaevikud vaenlastest üksi?” 

»Mitte just päris üksi," vastas ahvinimene, näol kibe naeratus. «Kaeviku tühjendan 
ma sakslastest. Muuseas, kui soovite, võivad teie sõdurid tulla sinna vaatluspunktist 
läbi viiva tunneli kaudu. Ja umbes poole tunni pärast, härra kolonel.” 

Nende sõnadega pööras Tarzan end ümber ja kadus ööpimedusse. 

Läbi laagri sammudes tuli talle meelde noor ohvitser, keda ta oli siin esimesel korral 
näinud. Kui ta natuke hiljem teda laagritule valgusel jällegi nägi, tundus, et sel 
ohvitseril oli palju ühist preili Kircheriga. Kuid mõte, et ohvitser ja preili on üks ja 
sama isik, tundus väljanaermiseni absurdne. Kuidas sai see võimalik olla? Üks oli 
Saksa spioon, naisterahvas, kaugel teisel pool rinnet, teine noor inglise ohvitser, mees, 
keda ta oli arvatavasti kunagi Londoni paremas seltskonnas kohanud. 

Hääletult ja tähelepanu äratamata läbis Tarzan Briti rinde vahipostide mitmekordse 
ahela ning jõudis kohta, kuhu ta kinniseotud lõvi oli jätnud. Suur kass lamas, kuid 
tõusis ahvinimese lähenemise peale üles ja tegi vaikset häält. Lõvi tasane näugumine 
ajas Tarzani naerma, sest see polnud enam džungli- ja kõrbekuninga uhke ning 
taltsutamatu urin, vaid pigem peremehelt toitu luniva näljase koera häälitsus. 

» Varsti tapad, Numa, ja sööd!" sosistas alivinimene kiskjale kõrva. Kas lõvi ta 
ahvide keelest ka midagi aru sai, seda me küll ei tea. Siis harutas Tarzan nööri puu 
küljest lahti ning sammus eesliinidevaheli-sele maa-alale. Lahingutegevus oli peaaegu 
soikunud. Kuuldus ainult harvu püssipauke ja aeg-ajalt lendas üle pea mõni 
suurtükipomm, mis lõhkes kusagil vastase tagalas. Tarzanit ega tema kaaslast hädaoht 
ei ähvardanud, kuid Numa kartis siiski hirmsasti. Oh imet! Lõvi ei katsunudki 
põgeneda, vaid tuli värisedes lähemale, justkui otsides aliv-inimeselt kaitset 

Ettevaatlikult lähenes kaks metsikut olendit Saksa vaatluspunktile, kus üksik sõdur 
vastasolevat Briti kaitsekraavi jälgis. Tarzani paremas käes oli granaat, pahemas 
hoidis ta nööri, mille otsas oli lõvi. Viimaks nägi Tarzan ainult mõne sammu kaugusel 
olevat vaatluspunkti. Veel enne, kui granaat sihtmärki tabas, oli ta end pikali visanud. 
Plahvatus. 

Ta kuulis, kuidas granaadikillud ja. kivid üle pea lendasid. Numa ehmus ning tahtis 
ära põgeneda. Suure vaevaga suutis Tarzan kohkunud looma rahustada. 

Viis sekundit pärast granaadi heitmist jooksis ta lõvi enda järel sikutades kohale, 
kus silmapilgu eest oli asunud osavasti ehitatud vaatluspunkt ja Saksa sõdur. Nüüd oli 
seal ainult sügav auk, aga sõdurist polnud jälgegi. Ainus asi, mis granaadi lõhkemise 
tõttu kannatada ei olnud saanud, oli liivakottidega kaitstud kuulipilduja. 

Ei võinud kaotada sekunditki. Plahvatust pandi kaevikuist muidugi tähele ja 
arvatavasti on abi tunneli kaudu juba tulemas. Kuid Numa ei tahtnud koopasse minna. 
Kärsitult tõmbas Tarzan looma alla ja surus teda tunnelisse. Loom oli käigus peaaegu 
sees, kui ahvinimesel tekkis uus mõte. Ta tõmbas kuulipilduja alla koopasse, suunas 
toru tunneli suu poole ja seadis riista igaks juhuks laskevalmis. Siis hakkas ta lõvi 
uuesti tunnelisse ajama. Varsti see õnnestus. Tarzan lõikas katki rihmad, millega kotid 
olid looma jalgade otsa ja pähe seotud. Viimaks vabastas ta lõvi ka kaelas olevast 
nöörist ning lükkas hirmunud Numa kaugemale tunnelisse. Veel ei olnud lõvi aru 
saanud, et küüned ja kihvad on tegutsemiseks vabad. Loom katsus taganeda, kuid 
Tarzani terav nuga, mille ots ähvardas sügavale tagakintsu tungida, takistas teda. 

Toll—tollilt sai Numa edasi, sest Tarzan tõukas teda kõigest jõust Lõvi urises 
ähvardavalt, kuid varsti möirgas vihaselt ja ruttas edasi. Nüüd Tarzan teadis, et Numa 
oli haistnud kusagil eespool inimest ja tormas talle kallale. Tarzan läks tagasi 
koopasse ning tuli kuulipildujat enesega kaasa tassides uuesti tunnelisse. Eespool oli 


kuulda lõvi tigedat möirgamist ja hirmunud meeste hädakisa. Saatanlik naeratus ilmus 
Tarzani näole. 

»Nad tapsid mu wazirid," pigistas ta läbi hammaste, ,,ja naelutasid seinale Muwiro 
poja Wasimbu.” 

Kui Tarzan tunneli kaudu jooksukraavi jõudis, oli vähemalt selle algus täiesti tühi. 
Nii oli ka järgmises ja sellele järgnevas osas. Ta ruttas Saksa eesliini keskkoha poole. 
Viienda käänaku kohal avanes kohutav pilt: põgenevate sõdurite keskel .oli segadus, 
mis takistas nende taandumist. Nende kannul murdis tige Numa mehi pöörase 
kiirusega. Kuulda oli luude raksumist lõvi hiigelkihvade vahel. Sõdurid, kelle ette oli 
jäänud põgenevate kaaslaste tropp, karjusid surmahirmus ja murdsid edasi. 

Viimaks andis takistus järele ja mehed tormasid edasi, kohutav lõvi kannul. 
Sündimisest saadik on neegri veres kartus džunglikuninga ees. Nad unustasid, et neid 
on mitu ühe lõvi vastu ja et neil on peale moodsate püsside ka käsigranaadid. Hirm 
võttis neilt mõtlemisvõime, igaüks tahtis ainult põgeneda ja parem kui enne teisi. 
Mõni sõdur ronis kaitsekraavist välja ja põgenes selletagusesse metsa, mõni aga 
vastaseid eraldavale eesliinidevahelisele maa-alale. Kes ei jõudnud kaitsekraavist 

välja ronida, võitlesid omavahel põgenemisvõimaluse pärast. Kogu kaitsekraav näis 
olevat korraga muutunud põrguks, kus mustad kuradid võitlesid omavahel ja lõvi 
tappis neist ühe teise järel. Lõvi tige möirgamine ja mustade meeste surmakarjatused 
saatsid seda põrgulik-tegevust. 

Inglased lähenesid pikkamisi kaitsekraavile. Neile tulid vastu mustad sõdurid, kes 
olid eesliinidevahelisse lõiku põgenenud. Nad võeti vangi. Vangide suur surmahirm ja 
jooksukraavist kostev kära pani inglasi imestama. Selge, et hunnide kaevikuis oli 
põrgu lahti. Kuid Rho-desia rügemendi sõduritele ja ohvitseridele tundus kõige 
imelikum, et ärast kostis selgesti lõvi kohutavat möirgamist. 

Kui inglased viimaks kaitsekraavi äärele jõudsid, hakkas selles kor-aga kuulipilduja 
rägisema. Samal ajal hüppas kraavist välja lõvi, kar-'uv hunn kihvade vahel, ning 
ruttas oma saagiga džungli poole. All aavis aga lamas kuulipilduja taga Tarzan ja 
külvas põgenevad mus-d üle surmatoova tinarahega. Tema lähedal olevad inglased 
nägid veel midagi. Hääletult kui vari ilmus Tarzani selja tagant blindaažist aksa 
ohvitser. Ta võttis kärmesti maast täägiga püssi ja hiilis kuulipilduri juurde. Tema 
kavatsused olid igal pealtnägijal teada. Inglased karjusid Tarzanile hoiatusi, kuid kära 
ja kuulipilduja ragina tõttu ta eid ei kuulnud. Saksa ohvitser oli jõudnud juba tulistaja 
selja taha Ta tõstis püssi, et lüüa tääk ahvinimese paljasse selga. Ja ta lõi, kuid Tarzan 
polnud enam seal, kuhu tääk läbi õhu vihises. Nüüd nägid inglased Tarzanit juba 
ohvitseri ees seismas ja enne kui nad asja täielikult mõistsid, oli püss sakslase käest 
kergelt nagu lapse käest mänguasi ära löödud. Hunni kallale tormas olend — enam 
mitte inimene, vaid metsik kiskja, kes haaras kohutava karjatusega ohvri kõrist. 

Tarzanil nagu kõigil teistelgi džungliasukatel oli see, mida meie tavatseme nimetada 
kuuendaks meeleks. Ta ei kuulnud ega näinud, kuid siiski tajus hädaohu lähedust. See 
aimdus kasvas viimaks nii tugevaks, et ta kargas välgu kiirusel kohalt ära Ja mitte 
liiga hilja! Ta nägi ohvitseri mundril eraldusmärke, mida kandsid need, kes olid tema 
naise tapnud ja farmi hävitanud. Sellest jätkus, et hiiglasekasvu Saksa ohvitseri kallal 
kättemaksukirge rahuldada. 

See oli valge kiskja, kes hambad sakslase kõrisse vajutas, see ei olnud inimene, 
kelle tugevad käed hunni kinni pidasid. Teise Rhodesia rügemendi sõdurid nägid 
midagi, mida nad kunagi ei unusta. Nad nägid, kuidas valge poolalasti hiiglane tõstis 
sakslase õhku ja raputas teda nagu terjer rotti või nagu emalõvi Sabor vahel oma saaki 
raputab. Nad nägid, milline surmahirm peegeldus hunni näost ja kuidas ta katsus 


Tarzani käte vältelt pääseda. Äkki laskis ahvinimene ohvri allapoole, pani põlve tema 
selja vastu, võttis käega kõrist kinni ning painutas pead tahapoole. Hunni jalad 
nõrgenesid ja ta vajus põlvili. Kuid ürgjõuga 

hiiglane vajutas veelgi tugevamini. Surmakarjatus pääses sakslase suust, järgnes 
kõva raksatus. Tarzan viskas elutu keha kõrvale. 

Rhodesia rügemendi sõdurid tulid lähemale kavatsusega hüüda hurraa, kuid hüüe 
suri nende huultel. Tarzan oli pannud jala surnukehale ning laskis kuuldavale suurte 
isasahvide kohutava, luust ja lihast läbitungiva võiduhüüde. 

Alamleitnant von Goss oli surnud. Kordagi lähedal seisnud ja äärmiselt hirmunud 
sõduritele otsa vaatamata hüppas Tarzan kaitsekraavist välja ja kadus džunglisse. 
Teine Rhodesia jalaväerügement oli nüüd hunnide kaevikute selles osas peremees. 


V. Kuldmedaljon 


Briti Ida-Aafrikas olev väike väekoondis, kes oli arvuliselt palju suurema Saksa väe 
vastu sõdides seni raskelt kannatada saanud, hakkas natukesehaaval võitma. Hunnide 
pealetung oli peatatud, veelgi enam — nad olid sunnitud juba taganema. Britlased 
liikusid pikkamisi edasi, sest sakslased, kes olid oma positsioonidelt välja löödud, pa- 
nid üsna tugevasti vastu. 

Sakslasi oma positsioonidelt tõrjuda oli osutunud võimalikuks kohe pärast seda, kui 
Tarzan ja Numa olid pahempoolse kaitsekraavi mustadest sõduritest tühjendanud. Sel 
igavesti mälestust väärival ööl oli ahvinimene koos näljase lõviga ebausklikud ja 
halvasti koheldud neegrid minema kihutanud ning avanud rinde pealetungivale Briti 
väeosale. Teine Rhodesia rügement tuli kaevikutesse ja avas küljelt sakslaste pihta 
tule. See võimaldas Briti vägedele omakorda tormijooksu sakslaste vastu kogu rindel. 
Sellest peale hakkas rinne veerema hunnide okupeeritud maa-ala sisemusse. 

Möödus nädal. Sakslased võitlesid kõvasti iga kilomeetri pärast, mis nad pidid 
pealetungivatele Briti sõduritele loovutama. Veeta ning okaspuude ja põõsastega 
kaetud ala takistas liikumist. Veel raskemaks tegi selle sakslaste tugev vastupanu 
mõlemal pool raudteed. 

Ükski Rhodesia rügernendi ohvitser polnud näinud Tarzanit pärast seda, kui ta oli 
tapnud alamleitnant von Gossi ning ära läinud otse Saksa rinde keskosa poole. Juba 
arvati, et ahvinimene on seal surma saanud. 

»» Võib-olla nad tapsid ta,” möönis kolonel Capell, ,,sest ma usun, et elusalt nad küll 
seda rändurit kätte ei saanud.” 

Ja nad ei olnud saanud teda kätte ega ka tappa. Vastupidi. Tarzan oli veetnud 
viimased nädalad väga huvitavalt ja tuleviku jaoks kasulikult. Ta oli kasutanud aega, 
et koguda andmeid Saksa väeosade seisukorra, koosseisu, positsioonide, taktika ja 
mitme muu neisse puutuva 

äsja kohta. Seda materjali oli tal nüüd rohkem kui küllalt. Kuid selle juures ei 
unustanud ta teha sakslastele nii palju tüli ja kahju, kui seda ainult Tarzani-taoline 
olevus teha oleks suutnud. 

Tal oli tärganud parajasti iseäralik soov, mida ta teostada tahtis. Oli nimelt üks 
Saksa spioon, kelle ta kavatses kinni võtta ja Briti väeosale üle anda. Esimest korda 
Saksa peastaabis viibides oli ta näinud noort naist, kes andis kindralile mingi kirjaliku 
ettekande. Hiljem oli ta näinud Saksa inimest Briti laagris Inglise ohvitseri vormis. 
Järeldust teha polnud raske: see naine oli hunnide spioon. 


Teda tahtiski Tarzan kinni võtta. Mitu ööd oli ta sakslaste staabi ümbruses passinud, 
ilma et oleks sellest kardetavast spioonist midagi kuulnud või teda näinud. Ümbruses 
liikudes oli ahvinimene oma te-, gudega sakslastele siiski hirmu nahka ajanud. Nende 
kartusi kinnitasid kõvendatud valve ning laagritule juures väriseva häälega jutustatud 
salapärased ja kohutavad lood. Ööpimedus näis hunnidele kohutav, neegritel pani see 
otse vere tarretama. 

Ühel ööl, kui Tarzan lamas jällegi Saksa rügemendi staabi akna all põõsas, kuulis ta 
mitme ohvitseri omavahelist juttu. Ta kuulis, kuidas keegi hunnidest jutustas teistele 
juba üldiselt tuntud juhtumit vasakpoolses kaitsekraavis, kus pärismaalasi oli 
hirmutanud ründav lõvi ja kuidas looma järel oli kohe tulnud alasti hiiglane, keda 
mustad olid pidanud mingisuguseks džunglikuradiks ja kelle eest nad põgenesid, jät- 
tes kaevikud inglastele. 

»»See oli kindlasti sama olend, kes tookord kindralstaabi aknast sisse hüppas ja 
Schneideri ära viis,” kinnitas keegi teiste hulgast. ,, Aga ma imestan, miks ta just 
majori ära viis. Ma ei olnud küll seal, aga kinnitatakse, et see olend oli huvitatud just 
majorist, ei kellestki muust kui vaesest Schneiderist. Von Kelter oli ju tema käppade 
vältel ja ta oleks võinud isegi tema kaasa võtta. Kuid ta võttis ikkagi Schneideri. Ta 
jooksis majorile isegi üle toa järele, võttis kinni ja kadus akna kaudu ööpimedusse. 
Jumal teab, milline saatus talle osaks sai!" 

»Kapten Fritz Schneideril on oma teooria selle kohta,” seletas keegi. ,,Ta rääkis 
mulle nädal või paar tagasi: ta arvab, et see olend eksis, ta tahtis ära viia teda, mitte 
tema venda. Nimed olid ju samad. Fritz ei olnud selles siiski kindel enne, kui von 
Goss tapeti. Mõlema tapja oli ju sama isik, kes kohe lõvi kannul kaitsekraavi tuli. 
Samal õhtul, kui major Schneider ära rööviti, leiti ka üks tema meestest heinahun- 
nikust murtud kaelaga. Sellest järeldas kapten Schneider, et keegi kurat peab jahti 
tema meestele ja temale endale. Sel õhtul olla see kohutav olend eksinud ja võtnud 
Fritzu asemel tema venna. Ta rääkis, et kindral Kraut olevat kinnitatuid, et niipea kui 
preili Kircher oli tema venna nime nimetanud, tormas aknast sisse metsik olend ja viis 
ta ära” 

40 

Korraga jäid vestlejad 'teraselt kuulama. ,,Mis see oli?” küsis üks 
ohvitser, kes oli kuulnud lähedalolevast põõsast Tarzani tasast vandu- 
mist. , 

Saades teada, et tema naise tapja veel elab, kui ta oli olnud arvamusel, et lõvi on 
selle kurjategija juba ammu ära seedinud, ei suutnud Tarzan viha talitsedes olla 
vandumata: ,, Ah mõrtsukas elab veel, ja on karistamata!" 

Ohvitserid vaatasid uurivalt põõsaid, millest see kohutav hääl oli tulnud. Nad olid 
hirmul, sest silme ette kerkisid pildid, mis olid nähtud nii laagris kui ka eesliinil. Nad 
olid näinud sõdureid ja ohvitsere, kes olid kohapeal hääletult ja arusaamatult tapetud. 
Ainult murtud kael, katkine selgroog ja tugevad sõrmejäljed kaelal rääkisid viisist, 
kuidas õnnetu oli siit ilmast lahkuma aidatud. Vahel olid surnukehal ka hammaste 
jäljed... 

Põõsas liikus mõni oks. Silmapilk hiljem laskis üks ohvitser hoiatamata sinna mitu 
pauku. Kuid asjata, sest Ahvide Tarzanit polnud enam seal, kuhu hunn oli oma 
revolvri tühjendanud. Kümme minutit hiljem oli ta laagrist juba väljas, kuhu eelposti 
toetuseks oli paigutatud rühm musti sõdureid, kelle ülem oli hauptmann Fritz 
Schneider. Sõdurid magasid siin-seal lahtise taeva all, aga ohvitseridel olid telgid. 
Tarzan roomas nende suunas. Sakslased olid viimasel ajal kõikjal pimeduses va- 
ritsevast surmast ehmunud ning väga ettevaatlikud. Ahvinimesel läks ' siiski korda 
hiilida otse ohvitseride telkide taha. 


Seal kõhuli lamades jäi ta kuulatama. Telgist oli kuulda vaid ühe magava inimese 
hingamist. See rahuldas Tarzanit. Ta lõikas katki telgi alumist serva hoidnud nööri 
ning roomas sisse. Mitte mingisugune hääl ei andnud märku tema tulekust — ta liikus 
nagu vari vaiksel päeval lellelt lellele. Silmapilk hiljem oli sissetungil iu voodi juures 
ning kummardus magava mehe üle. Võimatu oli teada saada, kas telgis magas 
«Schneider või keegi muu. Tarzan polnud Schneiderit kunagi näinud. Kuid ta oli 
otsustanud selgusele jõuda ja rohkemgi teada saada. 

Tasa raputas ta magajat õlast. Mees keeras end teisele küljele hing mõmises midagi 
läbi une. 

» Vait!" sosistas Tarzan. ,,Vait! Või ma tapan su." Hunn avas silmad. Ta nägi telgi 
poolpimeduses enese kohale kummardunud hiigelsuurt meest, kelle üks käsi pigistas 
teda õlast, teine lähenes kõrile. 

»Ära proovigi karjuda!" käskis Tarzan häälega, mis ei lubanud vastu vaielda. ,,Mis 
on su nimi? Vasta mulle sosinal.” 

»Luberg,” vastas ohvitser. Ta värises, sest oli ju alasti hiiglase salapärane ilmumine 
telki tingimata ühenduses kohutavate salasurmade ga, mida viimasel ajal nii tihti ette 
oli tulnud. ,, Mida sa tahad?" küsis ohvitser hirmunult. 

»Kus on hauptmann Fritz Schneider?" küsis ahvinimene. ,,Kus on tema telk?” 

» Teda ei ole siin. Ta saadeti eile Wilhelmstali," vastas Luberg. 

»Ma ei tapa sind, vähemalt mitte praegu," rääkis Tarzan. ,, Tahan teada, kas oled 
mulle tõtt rääkinud. Kui oled valetanud, siis on su sumi veelgi hirmsani. Kas tead, 
kuidas major Schneider suri?” 

»Ma tean,” vastas Tarzan ise küsimusele. ,,Kinnitan sulle, et see ei olnud isegi 
neetud sakslasele just väga ilus moodus surra. Keera nägu seina poole ja tõmba tekk 
üle pea. Ära liiguta ennast ja ole vait kui sukk!" 

Mees tegi nagu kästud ja silmapilk hiljem oli Tarzan telgist kadunud niisama 
hääletult, kui oli sinna tulnudki. 

Tund aega hiljem oli ahvinimene juba väljaspool hunnide laagrit ja liikus kiiresti 
mäestikus asuva väikse Wilhelmstali poole, kus Saksa Ida-Aafrika valitsus suvel 
harilikult viibis. 

klikkad 

Preili Bertha Kircher oli džunglis eksinud. Tema, kes ikka uhkustas, et ei eksi, oli 
nüüd kaotanud tee väikeses metsatukas Pangani ja Tanga raudtee vahel. Ta teadis 
küll, et Wilhelmstal asub umbes kuuskümmend kilomeetrit edelas, kuid millegipärast 
oli tal võimatu kindlaks teha, kus see edel asub. 

Lahkudes Saksa peakorterist rindel, ratsutas ta algul paljukasutatud teed pidi 
Wilhelmstali poole. Kui ta kuulis, et tugev rühm Briti luurajaid oli tulnud Pangani 
läänekaldale ja et nad ähvardasid Wilhelmstali maantee ja isegi Tanga raudtee oma 
valdusse võtta, lahkus ta suurelt teelt ning otsustas jätkata teekonda läbi metsade. 
Alles siis, kui ta oli hulk maad tihnikus edasi rühkinud ja kui taevas korraga pilve 
tõmbus, tahtis ta söidusuunda kompassi järgi kindlaks määrata. Suur oli ta meelehärm, 
kui avastas, et kompass, mida ta harilikult kaasas kandis, oli kadunud või 
peakorterisse jäänud. Siiski otsustas ta oma osavusse uskudes edasi minna. Ta ratsutas 
oma arust läände ja alles siis, kui arvas olevat jõudnud Briti luurajate selja taha, 
pööras löunasse. 

Neiu oli juba pika maa mööda metsi lõuna poole maha sõitnud, kui usaldas ida pool 
olevale suurele teele tagasi tulla. Tal ei olnud veel tekkinud kahtlust, et ei liigu õiges 
suunas. Alles õhtu eel, kui ta oleks juba ammu pidanud olema tagasi Tanga teel, 
märkas ta, et on eksinud. Igal pool laius ainult džungel, teest ei olnud mingit märki. 


Siis tuli talle meelde, et hobune polnud kogu päeva juua ega süüa saanud. Lähenes 
öö ja ta oli ikka veel Ida-Aafrika džungli kurikuulsas osas, kus mürgine tsetsekärbes 
ja metsikud kiskjad igat olendit ähvardavad. Kõige rohkeni vihastas teda teadmine, et 
oli eksinud, et ta ei teadnud, kas ratsutas raudtee poole või sellest eemale. Tundus 
väga võimalik, et raudtee asemel võis ta sattuda Pangani põlistesse soodesse. 

Siiski näis tagasipöördumine võimatuna, ta pidi minema edasi, ikka edasi. 

Oli, mis oli, aga arg Bertha Kircher' siiski ei olnud. Kuid parata polnud midagi — ta 
kujutas endale ette hirmsaid tunde džunglipimedu-ses. Oh, need pikad tunnid ja 
kiskjatest kihisev ürgmets! 

Just enne pimeduse saabumist sattus ta väiksele lagendikule, mille keskel seisis 
üksik igivana tamm. Seal kasvas pikk tihe rohi ning ümbruses oli küllalt 
mahakukkunud kuivi oksi laagritule jaoks. Koht näis selles ääretus tihnikus nagu 
laagriplatsiks loodud. Kõhklusteta otsustas ta ööseks sinna jääda. Ta võttis hobuselt 
sadula ja valjad maha ning sidus looma maa sisse torgatud vaia külge. Siis asus ta 
laagritule jaoks puid koguma. Varsti põleski tamme all hele tuli ja selle lähedal oli 
hun-. nik kuivi oksi — piisavalt selleks, et lõket hommikuni põletada. 

Bertha Kircher istus väsinult puu alla maha, võttis sadulakotist külma toidu ja veega 
täidetud tinapudeli. Ta sõi vähe ning jõi vett veelgi vähem, sest ettevaatlikkus sundis 
säästma. Kes teab, kui kaua ta džung-lis veel ekslema peab. Janu kustutades tuli talle 
meelde hobune, kellele ta ei saanud oma veetagavarast tilkagi anda. Loomast oli tal 
kahju — isegi Saksa spioonil võib olla süda ja pealegi oli ta noor ja naiselik. 

Oli juba pime. Taevas polnud nähi kuud ega tähti. Laagrituli, mis ta ees põles, tegi 
öö veelgi pimedamaks. Ta võis näha ainult kõrget rohtu ja puutüvesid, mis heleda tule 
valgel pimeduse süsimustast seinast vaimude taoliselt esile tungisid. 

Džunglis valitses vaikus, mida häiris kaugusest aeg-ajalt kostev suurtükimürin. 
Seegi oli ainult nõrk kaja, mis ei võimaldanud hääle suunda määrata. Bertha teritas 
küll kõrvu, pingutas oma meeli viimse võimaluseni, kuid kustpoolt hääl tuli, sellest ta 
ikkagi aru ei saanud. Kui oleks saanud, oleks ta teadnud, kuhupoole homme edasi 
minna. Rinne oli kindlasti põhja pool, kuid kuhu poole jääb põhi? 

Ja homme! Kas ta üldse elabki homseni? Ta tõusis püsti ja raputas end. Niisugustel 
mõtetel ei olnud peas ruumi, sest nendest polnud kasu. Ta hakkas julgelt mingit laulu 
ümisema ning asetas sadula vastu puutüve. Kogunud veel sületäie heina, valmistas ta 
sellest ja sadulatekist endale kaunis mugava istekoha, millel kavatses valvates hom- 
mikut oodata. Et öö oli juba küllaltki jahedaks muutunud, harutas ta sadula küljest 
paksu sineli ja pani selle selga. Siis istus ta heintele, selg vastu sadulat, ja jäi 
hommikut ootama. 

Möödunud oli umbes tund. Ainukesed hääled, mida ta kuulis, olid lähedal oleva 
hobuse söömine ja kaugemalt kostev ebamäärane suurtükimürin. Siis kuulis ta 
džunglist umbes kilomeetri kauguselt lõvi kohutavat möirgamist. Ta kohkus ja haaras 
püssi. Hoolimata oma julgusest, kartis ta siiski. Lõvi oli küll pealpool tuult ega olnud 
inimese lõhna ninna saanud, kuid ta võis olla näinud tuld, mis pidi kaugele paistma. 
Oodata oli kutsumata kohutavat võõrast. 

Jälle oli möödunud tund, kohutav, närvesööv tund. Bertha Kirche-ri meeled olid 
viimseni pingul. Kuigi lõvi möiret ei korranud, tundus talle, et suur kass luusib 
kusagil lähedal ja võib iga minut kallale tungida. Tema närvilisus aina suurenes, ta 
pöördus aeg-ajalt võpatades ümber ja puuris ööpimedusse. Püssi põigiti põlvedel 
hoides ootas ta rünnakut kavatsevat kiskjat. Kuid see ei tulnud. Okste pragin ja peh- 
mete käppade astumine, mida ta džunglis arvas kuulvat, oli ainult pingul närvide 


ettekujutuse vili. Korraga tõstis hobune pead ja korsatas. Tasa kiljatades hüppas neiu 
püsti. Mis see oli? Hobune pööras järsku, ümber ja jooksis tule poole riii palju, kui 
seda võimaldas nöör, mille otsas ta oli. Bertha viskas tulle uusi oksi ja vaatas 
heledama tule valgel džunglisse. Kuid seal polnud midagi näha ega kuulda. Kõik oli 
vaikne, ainult oksad praksusid tules. 

Tund möödus tunni järel. Hobune tõstis aeg-ajalt pead ja kuulatas. Kuigi neiu 
midagi iseäralikku ei kuulnud, oli ta kindel, et eemal liikus keegi, kes hobusele rahu ei 
andnud. Väsimus ja pikaajaline närvipin-gutus mõjusid — Bertha hakkas uniseks 
jääma. Kartes uinuda, tõusis ta püsti ja käis hulk aega edasi-tagasi. Hobust vaadates ja 
paitades talle mõne sõna lausunud, tuli ta tagasi tule juurde. Tundes end värskemana, 
istus ta endisele kohale tagasi ja hakkas arutama, mis järgmisel päeval teha. Ta peab 
leidma õige suuna... 

Nähtavasti oli ta siiski uinunud, sest kui ta järsku ärkas, oli päike juba kõrgel. 
Imelik! Hirmus öö kohutavate hädaohtudega oli möödunud. 

Vaevalt suutis ta oma silmi uskuda. Ta oli maganud mitu tundi. Tuli oli vahepeal 
kustunud, aga tema ise ja hobune olid elus ning ühtki kiskjat polnud kusagil näha. Ja 
mis kõige parem — idast paistis päike. Nüüd teadis ta, kuhupoole edasi minna. 
Kiiresti sõi ta napi hommikueine, jõi sõõmu vett peale ning valmistus minekule. Kui 
ta uuesti sadulas istus, tundus talle, et on kõikidest džungli hädaohtudest pääsenud. 

Oleks Bertha Kircher näinud lähedal põõsastes paari kollaseid silmi, mis iga tema 
liigutust, kurjakuulutavalt jälgisid, ei oleks ta lagendikult rõõmsana ära ratsutanud. 
Kuid ta ei näinud neid Ja ratsutas ettevaatamatult metsa poole — just sinna, kust 
kollakasrohelised silmad teda jälgisid. 

Numa, kes lähenevat ratsanikku ootas, seadis end hüppevalmis. Neiu jõudis juba 
metsa äärde, kui hiigellõvi tormas põõsastest välja nagu välk. Hobune kohkus ja tahtis 
ümber pöörata, kuid oli juba hilja. Lõvi käpalöök oli teda tabanud ja loom varises 
koos ratsanikuga rnaha. Kõik käis nii äkitselt, et neiul polnud aega oma jalgu 
vabastada ning ta lamas nüüd hobuse kõrval jalgapidi tema all. 

Hirmunud neiu nägi Numa kohutavaid lõugu, veriseid igemeid ja võimsaid kihvu. 
Ta nägi, kuidas lõvi haaras hobust turjast ja raputas 

oma saaki. Ta kuulis tugevat raksatust ja murtud kaelaluuga hobune jäi liikumatult 
lamama. 

Lamades oma ohvri peal, silmitses Numa kõrvalolevat abitut naist, kes hirmunult 
kiskja näkku vaatas. Lõvi oli Berthale nii lähedal, et ta tundis kiskja sõõrmeist tulevat 
vastikut haisu ja nägi looma silmadest enda tarretunud pilti. Vastastikune 
silmitsemine kestis vaid viivu, mis tundus neiule igavikuna. Siis urises lõvi 
ähvardavalt. 

Bertha Kircher polnud kunagi olnud nii hirmunud kui seekord, sest tal polnud elus 
veel nii mõjuvat põhjust selleks ette tulnud. Tema vööl oli püstol, mis oli aga jäänud 
kukkudes puusa alla. Ja kui see olekski käes olnud, oleks sellega võinud lõvi ainult 
õrritada, mitte tappa. Ta otsustas oma elu anda nii kallilt, kui võimalik. Ta pööras 
viivuks pilgu ära lõvi hüpnotiseerivatelt silmadelt ning suunas näo jumala poole vaga 
palve esitamiseks. Ta ei palunud abi, sest seda ei oleks tol hetkel võinud anda isegi 
jumal. Ta palus ainult, et lõpp oleks lühike ja valutu. 

Keegi ei või teada, mida lõvi kunagi teeb. See lõvi vaatas hirmunud naist mõne 
silmapilgu ja asus oma saagi kallale. Preili Kircher vaatas imestades lõvi tegevust ja 
katsus oma jalga hobuse korjuse alt välja saada See ei läinud siiski korda, sest jalg oli 
nagu mäe alla jäänud. Ta võttis kokku kogu jõu ja katsus uuesti. Lõvi, tõstis järsult 
pea, vaatas naist ja urises ähvardavalt, Polnud midagi teha. Ainukeseks võimaluseks 


jäi oodata, kuni Numa kõhu täis sööb ja lahkub. Kuid kas ta lahkub enne või pärast 
naise mahamurdmist? Niipalju kui Bertha lõvide kombeid teadis, uskus ta, et pärast 
nälja kustutamist viib loom saagi ära tihnikusse. Et neiu ise on osa saagist, viib lõvi 
arvatavasti ka tema tihnikusse, muidugi surnult või selleks, et seal ta ära murda. 

Lõvi hakkas jälle sööma. Bertha imestas, et ta ei minestanud, kui lõvi teda 
ähvardavalt vahtis. Talle meenus, kuidas ta oli ikka tahtnud lähedalt näha, kuidas lõvi 
murrab ja saaki sööb. Kui täpselt tema soov nüüd täitus! 

Neiule tuli jälle püstol meelde. Aegamisi sirutas ta käe selle poole. Et relva kätte 
saada, pidi ta end natuke kergitama. Numa märkas seda kohe. Ta jättis hobuse 
sinnapaika ja asetas hiigelkäpa kassi nobedusega neiu rinnale. Vastu maad surutuna 
vaatas Bertha Kircher kiskjat, kelle ilme väljendas äärmist verejanu. Ta oleks 
karjatanud, kuid hääl suri huultel. Ka lõvi ei teinud häält. Nii möödus mõni pinev 
silmapilk. 

Korraga tõstis Numa neiult pilgu ning suunas selle kaugusse. Tasasest urinast sai 
tema hääl kohutavaks möirgamiseks. Nähtavasti suurest ärritusest tõmbas ta käpa neiu 
rinnalt, rebides katki rõivad ja paljastades valge ihu. Imelikul kombel ei jätnud ta 
küüned mingit jälge. 

Ahvide Tarzan oli näinud kogu juhtumit, alates hobuse langemisest lõvi saagiks. Ta 
oli ka hulk aega enne seda jälginud Bertha Kii. herit. Kui neiu oli langenud lõvi küüsi, 
arvas Tarzan asjade sellise käigu 

päris sobiva olevat. Oli ta ju sakslane ja pealegi alatu spioon. Ta oli näinud naist 
kindral Krauti peakorteris oma tegevusest aru andmas, ja hiljem juba inglaste laagris 
Briti ohvitseri vormis. Viimast asjaolu meenutades arvas Tarzan, et äkki tahab kindral 
John Stuts naist näha ja üle kuulata. Vöib-olla saaks tema käest enne mahalaskmist 
Briti väeülemale kasulikke andmeid. 

Tarzanile ei olnud tuttav üksnes maas lamav neiu, vaid ka hobuse kallal maiustav 
lõvi. Meile näivad kõik lõvid ühesugustena, kuid nende kaasolendid džunglis 
eraldavad üksteist. Tegelikult on igal loomal oma tundemärgid, nagu inimestelgi. 
Peale selle on loomadel üksteise eraldamiseks veel ka lõhn? Lõhn on kõige kindlam 
eristamistunnus. Olete seda arvatavasti tuhandeid kordi märganud. Koer tunneb teid 
välimuse ja hääle järgi, kuid ta tuleb ja nuusutab ikkagi ning on alles siis veendunud, 
et olete oma. 

See lõvi oli Tarzani vana tuttav. Sama, kelle ta oli kord vangistanud ja hiljem lahti 
lasknud. Ta tundis looma ära lõhnast. Nüüd oli vaja proovida, kas lõvi, kes oli 
odalööke saanud ja nööri otsas taltsalt käinud, veel oma vangistajale allub. 

Ahvinimene lähenes lõvile ja hüüdis teda ahvide keeles. Ta keelas loomal naist 
puudutada. Ei tea, kas Numa sai temast aru või mitte. Igatahes näis ta Tarzani rasket 
oda väga hästi mõistvat. Oda viskeval-mis hoidev mees lähenes kiskjale, kes kihvu 
paljastades ja vihaselt urisedes pikkamisi saagi juurest taganes. Numal oli raske valida 
ahvini-mese ründamise ja tema eest taganemise vahel. Ta siiski taganes samm- 
sammult. 

Tarzan lähenes murtud hobusele pikkamisi. ,,Mine ära, Numa!" karjus ta lõvile. 
»Kui sa ei lähe, seob Tarzan sind uuesti kinni ja viib džunglisse nälgima. Vaata oda! 
See on piksenool Arad. Kas sa ei mäleta, kuidas selle terav ots sulle kintsu tungis ja 
kuidas selle varrega peksa said? Mine, Numa! Ma olen Tarzan, Ahvide Tarzan!" 

Numa paljastas kihvu veelgi rohkem, tema väikesed silmad kadusid peaaegu üleni 
näokurdudesse. Ta urises, karjus, möirgas, kuid ei liikunud paigast. Alles siis, kui oda 
oli tema peast ainult paari jala kaugusel, katsus ta seda käpaga lüüa ja taganes veel. 


Tarzan oli jõudnud, juba hobuse korjuseni. Ta liikus edasi lõvi poole. Lamav neiu 
jälgis imestades poolalasti hiiglast, kes lõvi odaga taganema sundis. 

Alles siis, kui lõvi oli saagist mitu jalga taganenud, küsis Tarzan Bertha Kircherilt 
puhtas saksa keeles: ,,Kas olete raskesti viga saanud?" 

»Ei taha uskuda, et väga hullusti," vastas neiu. ,,Ma ei saa kuidagi jalga hobuse alt 
välja.” 

»» Proovige uuesti," andis Tarzan nõu, ,,sest ma ei tea, kaua saan lõvi eemal hoida.” 

Neiu proovis kõigest jõust, sest tema elu sõltus ju sellest, kuid viskas lõpuks end 
väsinult pikali. 

»» Võimatu!” ohkas ta Tarzanile. 

Mimahv taganes pikkamisi kohani, kus neiu lamas. Ta kummardus lõvi silmist 
laskmata ja kergitas ühe käega hobuse korjust. Neiu sai vabaks ja tõusis püsti. 

»Kas käia saate?" küsis Tarzan. 

»Arvan, et saan. Jalg on tõesti surnud, aga muidu vigastusteta.” 

»Hea!" ütles Tarzan. , Nüüd taganege minu selja taina — tasa, pikkamisi, ilma üliegi 
järsu liigutuseta. Ma usun, et lõvi ei karga meile kallale.” 

Pikkamisi taganesid mõlemad põõsastikku. Numa seisis urisedes hulk aega paigal ja 
hakkas siis neile järgnema. Tarzan vaatas põnevusega, kas kiskja peatub saagi juures 
või tuleb neile järele. Kui ta järgneb, tungib ta kindlasti ahvinimesele kallale. Lõvi jäi 
siiski hobuse juurde, kus ta vihaselt urises. Tarzan jäi ootama, mida loom edasi teeb. 
Nii möödus mõni silmapilk. Loom urises veel kord, laskus kõhuli maha ja jätkas 
pooleli jäänud hommikueinet. 

Kergendusohe pääses neiu huulilt, kui ta nägi kiskjat endist tegevust jätkamas. Nad 
olid pääsenud ja taganesid pikkamisi. Korraga tundis neiu peapööritust. Ta oli 
minestamas ja olekski maha kukkunud, kui Tarzan poleks teda kinni haaranud. Neiu 
närvid olid sellisest läbielamisest liiga pingul. Meeltesegadus vältas siiski vaid mõne 
silmapilgu ning ta oli peagi endine teguvõimas Bertha Kircher. 

»Ma ei saanud midagi parata," vabandas ta oma nõrkust. ,,Ma olin nii lähedal 
surmale, nii hirmsale surmale. See mõjus mu närvidele. Praegu on kõik jälle korras. 
Kuidas ma võin teid tänada? See oli nii imelik. Te ei näinud seda koletist sugugi 
kartvat, just vastupidi — tema kartis teid. Kes teie olete?" 

»La tunneb mind," vastas Tarzan tigedavõitu naeratusega, ,,ja seepärast ka kardab.” 

Tarzan seisis otse neiu vastas. Tal oli esimest korda võimalus Bert-hale näkku 
vaadata. Jah, neiu oli tõepoolest ilus, selle vastu ei võinud ta vaielda. Ahvinimene 
pani neiu ilu tähele vaid ebateadlikult. Naise ilu oli ainult pealiskate, mis ei varjanud 
tema surmapatumusta südant. Ta oli ju sakslane ja Saksa spioon. Tarzan vihkas teda 
ja tahtis saata kindlasse hukku. Ahvinimene tavatses talitada siiski nii, et sellest sün- 
niks vaenlasele võimalikult suur kahju. 

Tarzani pilk peatus neiu lahtisel kaelusel. Tema suust pääses imestushüüe. Ta nägi 
neiu rinnal sama kuldketiga medaljoni, mille Schnei-der oli tema naise kaelast kord 
röövinud ja armastuse märgiks Bertha Kircherile kinkinud. Neiu kuulis ahvinimese 
häält ja märkas tema imestunud nägu, kuid ei sar*nud aru selle põhjusest Tarzan 
haaras Berthat toorelt käsivarrest. 

»Kust te selle saite?" küsis ta ja rebis medaljoni neiu kaelast ära. 

Neiu ajas end täies pikkuses sirgu. ,, Käed eemale minust!" nõudis ta. Tarzan ei 
pannud neid sõnu tähele, vaid pigistas naise kätt veel tugevamini. 

» Vastake!" surus ta läbi hammaste. ,,Kust saite selle?" 

»Mis teil sellest?” küsis neiu vastu. 


»»See on minu oma,” vastas Tarzan. »Ütelge mulle, kes selle teile andis. Kui te seda 
kohe ei ütle, annan teid lõvi kätte.” 

»Ja teie teete seda kindlasti?" kahtles neiu. 

»Miks mitte?" vastas Tarzan. ,,Teie olete ju spioon. Spioon tapetakse tabamiskohal.” 

»»See tahendab, et tahtsite mind kohe tappa?" 

»Ei, ma tahtsin viia teid peakorterisse. Küll nad viivad seal asja lõpule. Kuid nüüd 
arvan, et Numa võib seda niisama põhjalikult teha. Kumba te ise soovite?” 

»Hauptmann Fritz Schneider andis mulle selle medaljoni,"” teatas neiu. 

»Hästi. Nüüd peakorterisse. Tulge!" Tarzan hakkas sammuma mööda kitsast 
jalgrada. 

Bertha Kircher liikus tema kannul, tema mõte töötas kiiresti. Nad liikusid ida 
suunas, mis sobis neiu plaanidega igati. Oli isegi hea, et ta s ii kaitsjaks valge hiiglase. 
Talle meenus, et päästja ja vangistaja polnud talt revolvrit ära võtnud. Mees oli 
nähtavasti rumal, et ta seda ei märganud. 

»Miks te mind spiooniks peate?” küsis ta tüki aja pärast eessammuvalt Tarzanilt. 

»Ma nägin teid Saksa peakorteris ja hiljem Briti rinde laagris,” vastas too küsijale. 

Bertha Kircher sai aru, et britlaste juurde ei võinud ta end viia lasta. Pealegi oli tal 
vaja kiiresti Wilhelmstali jõuda Seda tuli teha kas või revolvrit kasutades. 

Ta vaatas ees sammuvat hiiglast. Milline suurepärane olend! Kuid ta oli siiski toores 
metslane, kes tahab teda tappa. Kui talutatav taluta-jat ise ei tapa, viib ta tema teiste 
kätte, kes lasevad ta maha kui spiooni. Ei, hiiglast tuleb ennetada, ta tuleb tappa enne 
oma kavatsuste täitmist. Ja medaljon! See tuleb mehe käest kindlasti tagasi saada ja 
jõuda Wilhelmstali. Tarzan käis paar sammu neiust eespool ega vaadanud taha. Neiu 
võttis kabuurist revolvri. Üksainus pauk ja kõik on valmis. Ei ole karta, et nii lähedalt 
mööda võib lasta. Oma kavatsust plaanides vaatas neiu, kuidas eessammuva 
pruuninahalise korrapärased ja ilusad lihased päevitunud naha all liikusid. Tema 
sammud ja kogu tema kehahoiak olid majesteetlikud. 

Selle kõige märkamine muutis tahtmatult Bertha Kircheri kavatsusi- Ei, ta ei suuda 
oma saatanlikku plaani ellu viia, kuid ta peab sellest olendist siiski vabanema. Ja 
medaljoni peab ta ka tagasi saama. Ja siis, 

peaaegu kinnisilmi, lõi ta püstolipäraga Tarzanile kuklasse. Hiiglane langes maha 
nagu härg, kellele kirvega pähe on löödud. 


VI. Kättemaks ja halastus 


Umbes tund pärast vahejuhtumit teel Briti peakorterisse peatus jahtipidav panter 
Sheeta ja vaatas üles. Ta nägi seal hiigelsuurt röövlindu Skad, kes lendas siia ja sinna, 
üles ja alla. Meile ei oleks selles midagi iseciralikku olnud, sest see oli linnu viis jahti 
pidada. 

Kuid Sheeta teadis meist paremini. Röövlinnu lendamisviisist paistis, et kohas, kuhu 
ta tihti laskus, oli liha, mingi olevus, mis võis temale saagiks osutuda. Kas olevus, 
keda Ska kõrgusest varitses, oli elus või surnud, seda Sheeta veel ei teadnud. Asi oli 
igatahes nii palju väärt, et selle kohta selgust saada. Suur kass hakkas tasa sinnapoole 
hiilima. 

Peagi tundis Sheeta õhus inimese lõhna. Ta ei pidanud kunagi jahti inimeste, 
vähemalt mitte täiskasvanute peale. Kiskja oli veel noor ja võimas, kuid praegu 
natuke näljane. Tundes inimese lõhna, ta harilikult taganes ja katsus nende kohutavate 
olenditega mitte kokku saada. Siis tuli sõda ja looma endised rahulikud jahimaad otse 
kihasid inimestest — elavatest ja surnud sõduritest. Ta pidi taganema rindest, kus rahu 


oli rikutud. Panter ei olnud rahututest paikadest siiski väga kaugele läinud. Täna 
olukorra muutis keerulisemaks asjaolu, et saakloomad olid suuremalt jaolt kaugele 
põgenenud. Süüa oli vähe saada, mistõttu nälg hoidis looma liikvel öösel ja päeval. 

Ska tiirlemine ja allasööstmine andis märku, et varitsetav oli surnud või väga abitu. 
Muidu poleks lind nii julge olnud. Natuke maad edasi ja Sheeta nägi maas liikumatult 
lamavat valget meest. 

kik 

Lõvi oli Tarzani ja Bertha Kircheri lahkumise järel asunud uuesti hobuse kallale. 
Tarzani ümberkäimine Numaga oli olnud loomale nii alandav, et ta oli ikka veel 
ärritunud. Viimaks lõpetas lõvi söömise ja lohistas järelejäänud saagi lähedal olevasse 
põõsasse. Siis suundus loom ida poole, kus kusagil kaljude vahel viibis emalõvi. 
Numa kõht oli liiga täis ja ta oleks tahtnud magada, kuid jätkas siiski pikkamisi ja ma- 
jesteetliku sammuga teekonda. Lõvi oli kui kuningas, kes jalutas kartmatult ja uhkelt 
oma palees — oli ta ju metsade valitseja, kellele pidid alluma kõik teised 
džungliolendid. 

Natukese maa järel märkas ta eespool põõsaste vahel hääletult hiilivat Sheetat. 
Teerajal, mida mööda lõvi sammus, lamas alasti olend. Numa nuusutas õhku. Tõesti, 
maas lamas tema tarmangani. Ta laskis kuuldavale madala urina. Sheeta, kes oli juba 
teravate küüntega 

käpa Tarzani seljale asetanud, peatas oma liigutuse ja vaatas sinnapoole, kust 
hoiatus tuli. 

Millised mõtted liikusid sel silmapilgul kummagi kiskja peas? Panter näis tahtvat 
oma saaki hoida ning soovis, et majesteetlik rahurikkuja kärvaks seal, kus tema 
esiisade luud päikese käes pleegivad. Ja Numa? Kas temagi arutles omandiõiguse üle? 
Oli tannangani tema oma või oli tema selle maaslamaja oma? Kas ei Olnud mitte see 
suur valge ahv teda vallutanud ja vangistanud ning hiljem toitnud? Numa mäletas veel 
hästi hoope, mis ta Tarzani odavarrega oli saanud. Seepärast ta austas ahvinimest. 
Aga nüüd on tulnud Sheeta, kes tahab hävitada teda, metsade kuningat võimud 
olevust. Kadedusest ja sünnipärasest vaenust oleks piisanud, et ajada väike kass 
minema ja võtta ise saak, mis oli selle käppade all. Kuid arvata on, et seal oli muudki 
mängus. Lõvi väikeses metsalise ajus oli siiski kübeke lojaalsust, mis pani ta 
tegutsema Tarzani kaitseks. Ta tormas edasi ja urises kohutavalt. 

Sheeta tõmbus küüru nagu kass kunagi ja turtsus läheneva lõvi peale. Panter näis 
oma saagist ilma võitluseta mitte loobuvat. Numa aga ei tahtnud purelda, sest ta kõht 
oli head-paremat täis. Kuid Sheeta oli võtnud nii uhke ja väljakutsuva poosi, et Numal 
ei jäänud üle muud, kui valmistuda rünnakuks. Ta peatus viivuks ja tormas siis 
kohutava möirgega pantrile kallale. 

Pealetung oli nii ootamatu, et pantril polnud enam võimalust põgeneda. Ta viskus 
selili ning ajas käpad õieli, et Numa kõht nendega puruks rebida. Kuid ta jäi hiljiks. 
Lõvi kihvad haarasid pantrit juba kõrist ning tema võimsamad küüned ja suurem 
kehakaal andsid ründajale nagunii vastuvaidlematu ülekaalu. Võitlus oli lühike, kuid 
verine. Sheeta oli surnud, aga oli suutnud enne uhke Numa naha mitmest kohast katki 
küünistada. See vihastas lõvi, kes võttis surnud kassi veel kord kihvade vahele ning 
raputas teda hulk aega. Viimaks jättis Numa laiba rahule, tõstis pea selga ja möirgas 
kohutavalt. 

Siis lähenes lõvi Tarzanile, kes ikka veel teerajal kõhuli lamas. Ta nuusutas meest 
peast jalgadeni, keeras käpaga inimese selili ja nuusutas uuesti. Tarzan näis surnud 
olevat, kuid elas siiski. Lõvi hakkas oma kareda keelega mehe nägu lakkuma. See 
äratas Tarzani minestusest 


Kui ahvinimene silmad avas, nägi ta enda peal lõvi ja tundis tema kuuma vastikut 
hingeõhku ninna tungivat. Tarzan oli vaadanud surmale otse silma juba mitu korda 
ennegi, kuid polnud sellele kunagi nii lähedal olnud kui praegu. Surm näis tal kiire ja 
silmapilkne tulevat Tarzani pea oli Bertha Kircheri antud löögist veel segane, mistõttu 
ta ei saanud kohe aru, et lõvi oli sama, kellega ta enne oli tegemist teinud. 

Kui see viimaks selgus, imestas Tarzan väga, miks lõvi teda kohe ära ei murdnud — 
selleks oli loomal põhjust rohkem kui küllalt. Olu- 

kord oli tõesti täbar — lõvi seisis harkisjalu tema peal. Et üles tõusta, selleks oleks 
tulnud loom kõrvale lükata. Kas lõvi oleks sellega päri olnud? Ja äkki peabki kiskja 
teda surnuks. Kui nii, siis ei või ta vähimatki elumärki ilmutada, et mitte anda 
inimesesööjale põhjust teda maha murda. 

Tarzani kannatus lõppes. Talle tuli meelde, et neiu, kes oli oma vangistaja nii 
salakavalalt uimaseks löönud, on parajasti põgenemas ja iga minut on kallis, kui ta 
vangi veel tabada tahab. 

Numa vaatas otse mehe silmadesse ja näis aru saavat, et maaslamaja pole surnud. 
Lõvi tõstis pea ja näugus tasa, millest Tarzan sai kohe aru, et loom pole vihane ega 
näljane. Riskeerides ühe löögiga, lükkas ta lõvi eemale. ,,Mine, Numa!" sõnas ta tasa 
kiskjale. 

Numa tõmbus kõrvale. Pikkamisi, kätt noal hoides tõusis Tarzan püsti ja jäi ootama, 
mis edasi saab. Ta märkas mahamurtud Sheetat Mehe pilk liikus surnud kassilt 
elavale ja tagasi. Haavad pantri peas ja kehal kõnelesid selget keelt hiljutisest 
võitlusest. Tarzanile selgus, et Numa oli ta päästnud pantri käost! 

Raske uskuda, kuid nii see nähtavasti oli. Mees pöördus vähimagi kartuseta lõvi 
poole ja vaatas tema haavu. Tarzan põlvitas lõvi kõrvale ning loom hõõrus pead mehe 
õla vastu, nagu teeks seda paitatav kass. Tarzan tõusis püsti, silitas Numa pead. 
Ahvinimene võttis maast oda ja katsus selgusele jõuda, kuhu poole neiu oli läinud. 
See ei olnudki raske ülesanne. Bertha Kircher oli jätkanud põgenemist ida suunas, et 
kiiresti raudteeni jõuda. Enne lahkumist tuli Tarzanile meelde medaljon, mis oli tal 
kaelas rippunud. See oli kadunud. 

Ahvinimese näost ei paistnud, et ta oleks natukenegi imestanud või vihastanud. Ta 
katsus käega oma pead, kus valus koht andis mõista, kuidas Saksa neiu oli temast nii 
kergesti lahti saanud. Tarzan pidi tunnistama, et see oli osavasti tehtud ja tegija on 
julge olend. Seda tõendas asjaolu, et neiu oh julgenud piiritus džunglis kümnete 
kilomeetrite kaugusel inimasulast ja ainult revolvriga varustatult üksinda teed jätkata. 

Tarzan austas julgust ja kartmatust. Ta oii küllalt suuremeelne, et tunnistada seda 
isegi vihatud Saksa spiooni puhul. See juhtum kinnitas, et Bertha Kircheri puhul on 
tegemist haruldaselt julge ja osava vaenlasega, kes oli talle ja britlastele hädaohtlik ja 
kelle kõrvaldamine oli rohkem kui tähtis. Ta on vaja kinni võtta enne Wilhelmstali 
jõudmist. Olukorda pikemalt kaalumata hakkas Tarzan kiiresti jooksma teed, mida 
mööda neiu oli tund või paar varem ida poole rutanud. 

Et Bertha Kiruier võiks jõuda Wilhelmstali vähem kui kahepäevase äärmiselt 
hädaohtliku rännaku järel, seda võimalust ei tulnud Tar-zanil pähegi. Alles siis, kui ta 
kuulis natuke eespool vedurivilet, sai ta aru, et neiu katsub kindlasti rongi kasutada. 
Viimastel päevadel oli raudteeliiklus inglaste kartusel küll katkenud, kuid nüüd 
liikusid rongid 

51 

jälle rinde ja Wilhelmstali vahel. Kui see rong, mille vile äsja kuuldus, on lõuna 
poole minemas, peatab Bertha Kircher selle kindlasti, et sihile jõuda. Tarzan kuüatas 
silmapilgu. Jah, rong peatus, ta kuulis kuidas pidurid vilistasid. Siis liikus rong edasi, 


Tarzan teadis, kuhu poole. Rong tuli rindelt ja sõitis Wilhelmstali poole, sõitis kaunis 
kiiresti..- koos Bertha Kircteriga... 

Tarzanile jäi ainult üks võimalus: minna mööda raudteed Wilhelmstali ning katsuda 
seal käte saada kapten Fritz Sclineider, Bertha Kircher ja kuldmedaljon. 

Alles videvikus jõud:s ahvinimene mägilinna Wilhelmstali juurde. Seal ootas ta 
pimedani, sest teadis, et alasti valge mees oleks sõduritest ja patrullijatest kihavatel 
linnatänavatel äratanud kahtlust Alles täispimedas lähenes ta mnaservale. Seal märkas 
ta vahisõdurit, kes vaevalt sada sammu eenal edasi-tagasi kõmpis. Tarzan vaagis 
olukorda: üksikust vahisõduris: mööda hiilida oleks olnud kerge, kuid alasti linna 
minna meeletu tegu. 

Otsus tuli silmapilk — ahvinimene hakkas roomates vahisõduri poole hiilima. 
Linnaserv; hooned pakkusid selleks soodsa võimaluse. Viimaks jõudis ta ühe iraja 
õue, mille keskel kasvas suur tamm. Km tulija oli jõudnud tamm; alla, märkas teda 
maas pikutav suur koer. Loom urises ja tuli lähemale. Tarzan jäi seisma, vaatas 
lähenevat koera ja soovis, et see ei hakkaks haukuma. Samas nägi ta valgustatud 
ruumides Saksa ohvitseri mundris edasi-tagasi käivaid mehi. 

Koer ei haukunudki, vaid lähenes tigedalt urisedes pikkamisi inimesele. See oli 
umbes hüäänisuurune koer. Lähedale jõudes tegi loom hüppe tema kõri suunas. Koera 
oli nähtavasti õpetatud inimesi püüdma, inimesi jah, kuid mitte Tarzani-taolisi 
metsalisi. Samal silmapilgul, kui koer tegi hüppe, laskus Tarzan peaaegu põlvili ja 
haaras looma kõrist. Koer katsus küll lahti rabelda, kuid tugevad sõrmed pigistasid ta 
kõri kinni. Ahvinimene raputas looma tugevalt ja viskas elutu koera kõrvale. 

Kui koer oli parajasti surmatud, avanes uks ja üks ohvitser tuli välja. Ta jäi trepile 
seisma ja kutsus kaera. Kui loom vilistamise peale ei tulnud, hüüdis ta paar korda: 
»Simba! Simba!" 

Hüütav ei tulnud ikkagi. Ta kordas kutset, tuli trepist alla ja lähenes puule, mille all 
Tarzan liikumatult seisis. Ahvinimene nägi, et tudija oli suur tugev mees Saksa 
ohvitseri mundris. Ta tõmbus puu taha ja ootas tulijat kes halba aimamata koera nime 
korrates puule lähenes. Kui ohvitser oli puust klmne sammu kaugusel, tormas Tarzan 
talle kallale. Tema rünnak oli kiire ja kohutav kui emalõvi Sabori oma. See tuli 
ohvitserile nii ootamatult, et ta sai oma seisukorrast alles siis aru. kui lamas selili 
ahvinimese all ja tugevad sõrmed appihüüde kinni pihtasid. Minut hiljem oli sakslane 
surnud. 

Tarzan seisis silmapilgu ohvri juures ja kahetses, et seisukord ei lubanud talle 
armastatud võiduhüüet, mis oleks teda reetnud. Ta vaatas uuesti surnud ohvitseri ning 
tuli heale mõttele kasutada tema rõivaid. Nii saaks ta linnas suurema hädaohuta 
liikuda. 

Kümme minutit hiljem väljus samast hoovist tänavale suur tugev Saksa mundris 
ohvitser, aga puu alla jäi koera ja alasti mehe surnukeha. Õnn oli Tarzanile jälle 
naeratanud! 

Ta sammus julgelt mööda tänavaid kesklinna poole ja keegi vastu-tulijaist ei 
aimanudki, et Saksa keiserliku ohvitseri ülikonnas tuksus süda, mis põles vihast ja 
kättemaksuhimust hunnide vastu. Tarzani järgmine mure oli leida võõrastemaja, kust 
ta ehk leiaks need kaks, keda otsis. Ta arvas, et seal lähedal, kus neiu on leidnud 
peavarju, viibib ka tema armuke Fritz Schneider. Kus on armastajapaar või salaliit- 
lased — kummad nad ikka teineteisele olid? — sealt leiab Tarzan ka kalli 
mälestuseseme — medaljoni. 

Viimaks ta leidiski hotelli. See oli kahekorruseline verandaga puumaja. Mõlemad 
korrused olid heledasti valgustatud, seal võis näha inimesi, peamiselt küll Saksa 


ohvitsere. Tarzan oli peaaegu sisse astumas, et küsida otsitavate järele, kuid arvas 
siiski paremaks enne natuke luurata. Alumisel korrusel ei näinud ta midagi, mis oleks 
teda huvitanud. Ta ronis teise korruse verandale. Seal märkas ta, et kõige tagumise toa 
aknad olid paksude kardinatega kaetud. Äkki ilmus kardinatele naise siluett, mis 
kadus niisama kiiresti, kui oli sinna tekkinud. Tarzan läks akna juurde ja pani kõrva 
vastu klaasi. Jah, toas olid mees ja naine, kes omavahel sosinal juttu ajasid. Võimatu 
oli aru saada, millest nad rääkisid. 

Kõrval asuv tuba oli pime. Tarzan katsus zJcent, mis ei olnudki seestpoolt riivis. Ta 
kuulas silmapilgu lahtise akna juures ning veendus, et toas ei ole kedagi. Mõni sekund 
hiljem oli ta juba toas ja piilus ukse vahelt koridori. Et seal ei olnud ka kedagi, astus 
ta julgesti välja ning lähenes kõrvaltoa uksele, mille tagant kuuldus naise ja mehe 
häält 

Seesolijad rääkisid juba valjemini. Nad vaidlesid millegi üle. Tarzan pani kõrva 
vastu ust 

»Ma tõin medaljoni," kuulis ta naist rääkivat ,,Teil ja kindral Krautil oli ju kokku 
lepitud, et see on mu tunnistaja. Teist tunnistust mul ei ole — » sellest pidi jätkuma. 
Teil pole teha muud, kui anda mulle paberid ja lubada minna" 

Mees andis vastuse nii tasa, et Tarzan ei kuulnud midagi. Siis kuulis ta jällegi naise 
häält, mis värises viitast ja hirmust ning oli süüdistav. 

»le ei või seda teha, hauptmann Schneider," ütles naine ärritatult ,,Ei, ärge 
puudutage mind! Käed eemale!" 

Tarzan ei viivitanud kauem, vaid astus äkki tuppa Ta nägi enda ees hiiglaslikku 
turjakat Saksa ohvitseri, kelle üks käsi embas Bertha 

Kircherit, teine käsi aga surus neiu pead, et teda huultele suudelda. Neiu puikles 
vastu, kuid asjata Pikkamisi lähenesid mehe huuled neiu omadele... 

Schneider kuulis, kuidas uks avati ja suleti. Ta pööras ümber ja vaatas, kes tuli. 
Nähes enda ees võõrast ohvitseri, laskis ta neiu lahti ja jäi küsivalt vaatama. 

»Leitnant, mis see loata sisenemine peab tähendama?" karjus ta Tarzani peale. Ta 
oli kohe tähele pannud tulija aukraadi ning rääkis ülemusele kohase häälega: 
»Lahkuge siit, silmapilk!" 

Tarzan ei vastanud sõnadega. Mõlemad toasolijad kuulsid kohutavat urinat, mis 
pani neiu värisema ja mehe kahvatama. Mees sirutas käe püstolikabuuri poole, kuid 
enne, kui ta laskeriista kasutada sai, oli see tal käest ära võetud ja läbi akna õue 
visatud. 

Siis taganes Tarzan ukse poole, võttis pikkamisi ohvitserikuue seljast ja viskas selle 
põrandale. 

»Sina oled hauptmann Fritz Schneider," ütles ta sakslasele. 

»MiSs siis?" küsis ohvitser. 

»Ma olen Ahvide Tarzan!" vastas Tarzan pikkamisi. ,, Nüüd sa tead, miks ma sind 
tülitan." 

Põrandale visatud kuuele järgnesid saapad ja siis ka püksid. Pruun hiiglane seisis 
hunnide ees peaaegu alasti — ainult niuetel õhuke riie. Niisugusena tundis Bertha 
Kircher temas ära sama olendi, kes oli ta džunglis lõvi kihvade vahelt ära päästnud, 
kuid hiljem vangi võtnud ja Briti laagrisse viia ähvardanud. Neiu käsi tõusis 
automaatselt vööl oleva relva juurde. Tarzan märkas seda liigutust. 

»Käsi ära!" kamandas ta neiut. Selle käsi vajuski kohe alla. , Nüüd tulge siia!" 

Neiu tuli Tarzani juurde ja silmapilk hiljem lendas tema revolver aknast välja teisele 
järele. Oma nime kuuldes hunn kahvatus. See kinnitas, et ahvinimene oli tabanud õige 


mehe. Nüüd võib Tarzan vähemalt osaliselt kätte maksta — naise tapmise eest siiski 
mitte kunagi täielikult. Elu on nii lühike ja hunne on nii palju. 

»Mida sa minult nõuad?" küsis Schneider. 

»»Sa pead tasuma mõrtsukatöö eest, mille mõni aeg tagasi sooritasid farmis waziride 
maal,” vastas Tarzan. 

Schneider hakkas segaselt uhkustama ja ähvardama. Tarzan aga pööras ukse 
seestpoolt lukku ja viskas võtme aknast hoovi. Siis pöördus ta neiu poole: ,, Hoidke 
end kõrvale, sest nüüd tapab Ahvide Tarzan.” 

Hunn jättis uhkustamise ja hakkas paluma: ,, Armu, mul on kodus naine ja lapsed.” 
Surmahirmus karjus ta: ,,Ma ei ole ju mitte midagi teinud, mitte midagi.” 

"Sa sured nagu sinusugustele kohane," üües Tarzan sakslasele. ,,Sa sured, käed 
verest nõretavad ja vale huulil." Ahvinimene sammus kapteni 

poole. Schneider oli suur ja tugev mees, niisama pikk kui Tarzan, kuid temast palju 
raskem. Hunn sai aru, et tema ähvardused ja palved olid asjatud. Ta otsustas võidelda, 
nagu võitlevad kinnipüütud rotid, kui pole pääsemist loota. Kui surra, siis tuleb elu 
anda nii kalli hinnaga, kui võimalik. 

Schneider kallutas pea ettepoole ja tormas nagu vihane härg toa keskele jõudnud 
ahvinimese kallale. Hulk aega püsisid nad maadeldes paigal. Viimaks õnnestus 
Tarzanil -tukata hunn tema selja taga oleva laua vastu, mis meeste all kohe pilbasteks 
purunes. 

Neiu vaatas meeste võitlust pärani silmi ning imestas nende jõudu ja osavust. Ta 
kuulis alasti hiiglase metsikut urinat, mis ajas külmavärinad peale. Bertha nägi, kuidas 
Schneider katsus vastast kätega kõrist haarata, ja ahvinimese hambad otsisid 
omakorda sakslase kõri. 

Olukorra ohtlikkust mõistis ilmselt ka Schneider, kes katsus Tarzani käest pääseda, 
mis tal ka viimaks õnnestus. Ta jõudis pika hüppega akna juurde, et välja pääseda, 
kuid Tarzan püsis tema kannul. Raske käsi haaras sakslase õlast, viskas ta üle toa 
vastasseina. Enne kui ta uuesti püsti sai, oli ahvinimene juba kallal. Löök järgnes 
löögile ja Bertha Kircher kuulis, kuidas Schneideri suust pääses paluv hüüe: ,,Kam- 
raad! Kamraad!" 

Tarzan haaras sakslasel jälle kõrist ning tõmbas vöö vältelt suure jahinoa. Schneider 
oli seina vastu surutud ja neiu nägi, et ta põlved värisesid. Kui Tarzan poleks sakslast 
kinni hoidnud, oleks ta abitult põrandale kukkunud. Ahvinimene surus noa hunni 
kõhu vastu ning sisistas läbi hammaste: 

»Nii tapsid sa minu naise ja nii sured ka sina!" 

Neiu astus sammu ettepoole. ,,Mitte nii! Jumala nimel!" ohkas ta. ,,Mitte nii! Teie ei 
või olla nii alatu, nii metsik teie tõesti ei ole.” 

Tarzan vaatas taha neiu poole. Jah, teil on õigus. Nii alatu ma tõesti ei ole, sest ma 
pole sakslane.” Selle sõna peale tõstis ta noa kõrgele ja lõi selle pidemeni hunni 
südamesse, pannes nii verise punkti tema karjele: ,,Ma ei teinud seda! Su abikaasa 
pole...” 

Tarzan pöördus neiu poole ja sirutas käe välja: ,, Andke medaljon siia!" 

Bertha Kircher osutas põrandale vajunud sumu poole: ,,See on tema käes." 
Ahvinimene leidiski sakslase taskust medaljoni ja riputas endale kaela. Siis pöördus ta 
uuesti neiu poole: ,, Nüüd andke mulle need paberid. Sõna lausumata loovutas naine 
talle kokkukeeratud paberi. 

Tarzan seisis hulk aega vaikides ja vaatas enda ees olevat iludust 

»Ma tulin ka teie järele," ütles ta viimaks neiule. ,,Et teid on siit raske ära viia, 
otsustasin ma tappa. Ma olen endale vandunud, et tapan ära kõik saksa soost isikud, 


olgu nad kes tahes. Kuid teil oli õigus kui ütlesite, et ma ei või nii alatu olla. Jah, nii 
metsik ma pole, et võiksin naise tappa. Ma ei või tappa teid, nagu tema tappis minu 
naise.” 

Nende sõnadega lahkus Tarzan neiu juurest, läks akna juurde ja kadus mõni sekund 
hiljem ööpimedusse. Kohe, kui ta oli toas: lahkunud, tõttas Bertha surnu juurde, võttis 
tema taskust kokkukeeratud paberi, pistis selle põue ja hüüdis alles siis inimesi appi. 


VII Kui veri kõneleb 


Ahvide Tarzan oli enda peale vihane. Saksa spioon oli tema käes teist korda ja ta 
laskis sel jälle puutumatult minna. Lohutav oli teada, et ta oli tapnud hauptmann Fritz 
Schneideri, alamleitnant von Goss oli surnud tema käe läbi ja ta oli kompaniile, kes 
tema farmi oli rüüstanud, palju kahju tekitanud. Kuid oli veel üks ohvitser, leitnant 
Ober-gatz, kes tuli kätte saada. See aga oli peaaegu võimatu, sest ta oli mingi 
asjatoimetuse pärast Euroopasse saadetud. Kas ta oli sealt juba tagasi tulnud ja kus ta 
parajasti viibis, seda Tarzan ei teadnud. 

Kuid see, et ta oli sentimentaalsetel kaalutlustel tol õhtul Wilhehns-tali hotellis neiu 
minema lasknud, ärritas ja vihastas teda. Tarzai, hä-' snes oma nõrkust ja tundis, et ta 
ei saa oma teguviisi millegagi õigustada, kuigi paber, mille ta neiult ära võttis ja 
hiljem Briti kindralstaabile edasi andis, võimaldas inglastel Saksa vägede tiibrünnaku 
tagasi lüüa. Võib-olla põhjustas meelehärmi äratundmine, et 1-ü u saakski Bertha 
Kircheri uuesti kätte, ei suudaks ta teda kui naist, olgue.i et spiooni ja sakslast, tappa. 
See oleks talle olnud endiselt vastik nagu tol korral Wilhelmstaliski. 

Oma nõrkuse põhjuseks arvas Tarzan liiga kauase viibimise tsivilisatsiooni 
naisestavates oludes. Tema südame põhjas peitus siiski metsik vastikusetunne 
tsivilisatsiooni esindajate — meeste ja naiste vastu. Ahvide Tarzan võrdles kogu aeg 
nende nõrkust, häält, silmakirjalikkust, väiklust ja pisivoorusi teda üleskasvatanud 
d/ungli primitiivsete olevuste omadega. Viimased olid teguviisidelt metsikud, kuid 
ausad ja otsekohesed. Hoolimata vastikustundest tsiviliseeritud maailma vastu, 
armastas tema suur süda siiski seda — olid ju seal ja sealt pärit kõik talle tuttavad ja 
kallid inimesed. 

Metsikus looduses hädaohtude keskel kasvanud ahvinimene oli ettevaatlik ja 
pikaldane uusi tutvusi sõlmima. Tuttavaid oli tal sadade ynsi, kuid sõpru ainult mõni. 
Mõne sõbra eest oli ta valmis kas või surema, sest teadis, et vajaduse korral võisid ka 
nemad anda elu tema eest. Kuid neist polnud siin metsikus Aafrikas Briti huvisid 
kaitsvates väeosades mitte ühtegi. Inimeste alustatud sõda, eriti nii korrapärane ja 
otstarbetu tapmine oli vastik. Tüdinenud suurest tapmisest ja teades, nüüd, mil 
sakslased on juba minema kihutatud ja sõda lähenes vähemalt Ida-Aafrikas lõpule 
ning tema teened Briti sõjaväele olid 

tähtsusetud, otsustas Tarzan tagasi minna oma lapsepõlvepaikadesse džunglis. 

Ta ei olnud kuninga teenistusse vannutatud, tal ei olnud ka mingit moraalset kohust 
ega muud sidet, mis oleks teda Briti vägede juures kinni hoidnud, mistõttu ta kadus 
nende laagrist niisama saladuslikult, nagu ta mõni kuu varem sinna oli ilmunud. Keegi 
ei teadnud, millal ja kuhupoole ta läks. 

Tarzan oli ennegi mitu korda džungli primitiivsesse ellu tagasi tulnud, kuid 
armastus naise vastu oli teda üha uuesti tsivilisatsiooni rüppe viinud. Nüüd ei olnud 
enam seda sidet tema ja tsivilisatsiooni vahel. Kultuurikandjad olid naise tapnud ja 
Tarzan võis jäädavalt inimeste juurest lahkuda, ürgmetsa varju tagasi pöörduda ning 


seal metsikute kiskjate keskel elada ja nende vastu võideldes surra. Seal oli ta sün- 
dinud, suureks kasvanud ning seal leiab tema rahutu hing endale kohase elu ja surma. 

Sinna, kuhu Tarzan minna kavatses, oli pikk tee läbi metsiku džungli, kus ürgmets 
vaheldus laiade jõgede, lagendike ja suurte soodega. Ta arvas tingimata sel teekonnal 
jõudvat kohtadesse, kus inimese jalg pole veel neitsilikku maad puudutanud. See ei 
kohutanud, vaid just kutsus meie tarmanganit. Tarzani soontes voolas suurema osa 
maakerast inimestega asustanud seiklusteotsijate ja vallutajate meeste veri. 

Tavalisel surelikul oleks sellele teekonnale asudes tekkinud mure toidu ja joogivee 
pärast, kuid Tarzanil ei tulnud need asjad meeldegi. Metsik loodus oli ju tema kodu ja 
džunglis liikumine niisama lihtne nagu hingamine. Muude džungliloomade kombel 
võis ta juba kaugelt haista vee olemasolu ring seal, kus tavalised inimesed janusse 
sureksid, võis ta eksimata maad kaevama hakata ja vett leida. 

Tarzan oli juba mitu päeva liikunud läbi metsa, kus saak oli rikkalik ja vett leidus 
peaaegu igal pool. Ta liikus pikkamisi, peatus vahepeal, et pidada jahti, püüda kala 
või seltsida teiste džungliasukatega. Kord oli ta sõbraks väike ahv Manu, kes esimest 
korda ahvinimest nähes teda häbenematult sõimas, kuid natuke hiljem andis teada, et 
otse tema ees rohu sees varitseb kokkukeerdunud suur madu Histah. Manult sai 
Tarzan teada, et nendes metsades elasid ainult üksikud suured ahvid manganid ja et 
needki olid sel aastaajal kaugemale põhja jahile läinud. 

»Kuid siin on Bolgani," patras väike ahv. ,,Kas tahad temaga kokku saada?" 

See oli muidugi irvitamine ja Tarzan seda nii mõistiski, sest kõik džunglis kartsid 
siinseist kõige metsikumat olendit gorilla Bolganit. Ahvinimene ajas seda kuuldes 
rinna ette, trummeldas rusikatega selle vastu ning ütles: ,,Mina olen Tarzan. Manu, 
kas sa ei tunne mind? Kui ma veel laps olin, tapsin Bolgani. Tarzan otsib manganisid, 
kes on tema vennad, aga mitte Bolganit. Hoidugu Bolgani minu teelt.” 

Väike Manu mõistis. Džunglis on ikka nii, et hoobeldakse ja usutakse. Ta uskus 
Tarzani juttu ja leidis võimaluse ütelda: ,, Nad hulguvad siin ja seal." Ise tegi ta käega 
sellise liigutuse, nagu tallaks kogu ilma sellesse haarata. ,,Siin aga,” ütles ta lääne 
suunas osutades, ,,siin või seal peavad nad kõige rohkem jahti. Seal on ju kõige 
paremad jahimaad. Kuid seal vahepeal,” ja ta tegi käega laia poolringi, ,,on maa, kus 
pole vett ega toitu.” Tarzanile sai selgeks, et ahvid olid pidanud tegema suure ringi 
enne, kui nad praegustele jahimaadele jõudsid. Koht, kus suured ahvid praegu 
viibisid, oli kusagil kaugel läänes. ,.Ja siit sinna pole ka vett," tähendas väike Manu. 

Pikkamisi rändavatel ja toitu otsivatel ahvidel oli võimalik kuude kaupa teel olla, 
kuid Tarzanil mitte. Tal oli vaja otsesihis edasi minna. Olgu eeslaiuv lagendik veega 
või veetu, Tarzan ületab selle enne, kui janu vaevama hakkab. 

Tarzan tahtis kiiresti manganide juurde jõuda. Selle otsuse kohaselt suundus ta otse 
läände. Jõudnud üle rannikut piirava mäestiku, laius ta ees otsatu lagendik. Kuigi 
silmapiiril sinetas taas mäestik. Selle taga peitus jahimaa, millist võib kirglikule 
jahimehele pakkuda vaid Aafrika. Teisel pool kõrbet suurte ahvide keskel leiab 
Tarzan jälle endale kohase kaaskonna. Mandri vastasrannikul seisab ürgmetsa rüpes 
tema isa onnike, kus ta on sündinud. 

Tarzani pea kubises plaanidest. Isa onni juurde ehitab ta ruumid, kuhu laseb ahvidel 
headel jahiaegadel tuua toitu halbadeks aegadeks. Raskete aegade jaoks toitu varuda 
on ahvide jaoks midagi uut. Tarzanil tekkis veel mõte panna ahvid oma onnide 
ümbrusse elama, juhtida nende tegevust ning olla ise valitseja — džungli kuningas. Ta 
katsub neile või vähemalt mõnele targemale neist õpetada kasulikke tarkusi, mis ta ise 
inimühiskonnast endaga kaasa on toonud. Nii elab Ahvide Tarzan juhtides ja 
valitsedes edasi justkui ennevanasti. 


Lagendik, kus ta rändas, oli äärmiselt metsik. Seda läbisid sügavad orud, mille 
põhjas nirisesid väikesed jõekesed. Orgude ületamine nõudis üliinimlikke 
jõupingutusi. Rännakut takistasid ka hiigelkaljud. Sellel lagendikul oli kõik surnud, 
sest niipea kui loodus laskis midagi tärgata, kõrvetas päike selle juba eos. Lagendik 
oli tõesti surmaorg, kus elul tärgata oli keelatud. Igal pool, nii kaugele kui silm ulatus, 
paistsid ainult hallid kaljud ja kolletav rohi, mida piirasid taamal paistvad haljendavad 
mäed. 

Päevast päeva leegitses selles jumalast mahajäetud kõrbes päike. Kusagil polnud 
vett ega loomi, keda oleks võinud jahtida. Ainult raipesööja röövlind kotkas Ska 
tiirles kõrgel. Tarzan teadis, et seal, kus or> Ska, varitseb rändajat surm, sest see 
õhuhüään elab ainult teiste olendite õnnetusest, neist, kes teekonnal surevad. 

Ahvide Tarzan oli terve päeva päikese põletavate kiirte all käinud, kuid õhtu eel 
paistis sinetav mäestik olevat niisama kaugel kui hom- 

mikulgi. Ainus elav olend, keda ta kogu päeva jooksul nägi, oli halba kuulutav Ska. 

Kuigi Tarzan otsis, ei leidnud ta ühtegi putukat. Ta veendus, et lagendik oli tõesti 
elutu, ainsad elavad hinged olid seal tema ja Ska. Rändurit hakkas kimbutama nälg, 
mis ei olnud siiski võrreldav piinava januga. Kogu päeva nälga ja janu kannatanud, 
otsustas Tarzan õhtul puhata, et öövilus edasi rännata. Alles nüüd sai ta aru, et ka 
tema võimetel on piirid, et oskustest ürgmetsas rännata ei ole kõrbes suurt kasu, eriü 
siis, kui kaasas pole vett ega toitu. Seda ta polnud arvestanud, mida tuli nüüd 
kahetseda. Praegune seisukord oli Tarzanile«»us, erakordne, ennenägematu. Ta oli 
rännanud Aafrikas tuhandeid miile, kuid see manner polnud kunagi tema vastu nii 
tõre olnud. Isegi Saltaras on oaasid, kus võib vett ja toitu leida. Kuid siin polnud 
midagi, mis oleks võinud ahvinimese janu ja nälga kustutada. Nii lai, kui see lagendik 
ka ei olnud, oli seal võimatu leida elamiskõlblikku kohta, kas või ruut-jalgagi maad, 
mis oleks andnud inimesele või loomale kõige algelise-magi võimaluse. 

Tarzanile andis jõudu lootus, et ta suudab välja kannatada kõik, kuni jõuab maale, 
millest Manu oli nii meeldiva pildi maalinud. Seni aga peab ta kannatama. Kaheksast 
orust, mis oleksid toidu ja veega ka kõige paremini varustatud mehe kogu jõu ja 
osavuse nõudnud, oli ta januse ja näljasena läbi roninud. Kuid just õhtu eel, kui 
Tarzan pidi üheksandast orust läbi minema, tundis ta end nõrkevat. Tema ees haigutas 
peadpööritav kuristik, millesse laskumine ja millest tõusmine tundus võimatu 
ülesandena. 

Ta ei karmud surma, aga siiski... Naise surm ja mõrtsukatele selle eest 
kättemaksmine olid andnud seni jõudu võita raskusi. Nüüd ei olnud enam seda sihti ja 
järele jäi ainult võidelda olemasolu eest. Võitlus jätkub, kuni Suur Koguja, kelle vastu 
ükski sündinud olevus igavesti võidelda ei suuda, ta endale nõuab. 

Ahvinimese kõrvale laskus vari ja ta vaatas üles. Seal ta oli, hiigel-röövlind Ska, kes 
lendas kaunis madalalt ja nähtavasti varitses inimest. See sundis Tarzanit uuesti 
liikvele. Ta astus kuristiku äärele ja pööras näo Ska poole. 

»Mina olen Tarzan!" karjus ta röövlinnule. ,, Mina olen Ahvide Tarzan, džungli lord, 
keda raipesööja Ska ei taita. Ska, mine tagasi hüään Dango koopasse ja ela sellest, mis 
tema järele jätab, sest Tarzan ei jäta oma luid surmaorgu sulle nokkida” 

Ta laskus alla orgu. Kuid enne, kui Tarzan oru põhja jõudis, tundis ta oma jõudu 
raugevat. Ahvinimene vaateis vastasseina ja kahtles kas ta jõuab seda mööda üles 
ronida. Ta võttis uuesti jõu kokku, pai jastas hambad ja urises metsikult. Ta lamas oru 
vilus umbes tund aega Ümberringi valitses surmavaikus, näis, nagu oleks ta viibinud 
kusagi katakombis, surnute ja vaimude riigis. Kuulda ei olnud linnulaulu ega 

mesilaste suminat, näita polnud madusid ega muid roomajaid. Org, kus ta viibis, oli 
sõna tõsises mõttes surmaorg. Rändaja meeleolu langes ümbrusele vastavalt, kuid ta 
suutis sellest üle olla. Kas ta pole siiski Tarzan, Ahvide Tarzan, džungli lõvi ja 
valitseja? Jah, seda ta on, ta on metsiku looduse metsik valitseja, kes ei anna alla, 
tulgu, mis tuleb. 

Ta tõusis uuesti püsti ja sammus oruseina poole. Korraga jäi ta seisma. Midagi väga 
erinevat elutust ümbrusest lamas ta ees. Pilt, mis avanes oli kohutav. Seda oleks 
võinud võrrelda ehk lavaga, mida näitejuht on tahtnud vastuolude teravdamiseks 
üllatavana kujundada. Loojuva päikese kiired valgustasid kaljuseina jalamil midagi 
eredat, mis paistis ümbrusest hästi välja ja pani vaataja vere tarretama. 

Valgele hunnikule lähenedes nägi Tarzan enda ees inimese pealuud ja teisi luid ning 
nende kõrval rõivaräbalaid. Leid huvitas teda. Ta oleks nagu selles jumalast unustatud 
surmaorus saanud kellegi vana tuttavaga kokku. Lähemal vaatlusel selgus, et siin oli 
kunagi elutragöödia lõpuni mängitud, et vaikiv org oli olnud selle kurbmängu sõnatu 
pealtvaataja. Päris kauges minevikus oli rändaja siia eksinud ning toidu ja vee 
puudumise tõttu surmale uinunud. Leid huvitas Tarzanit niivõrd, et ta unustas isegi 
oma hädaohtliku seisukorra. Ta vaatas luid ja pani tähele, et need olid terved. See 
asjaolu kinnitas, et mees, kellele luud kuulusid, ei olnud surnud vägivalla tõttu. Ta oli 
nähtavasti surnud janusse ja Ska oli koos sipelgatega luud lihast puhastanud. Loodus, 
nii metsik kui see ka polnud, oli luud siiski säilitanud. Rõivajäänuste järgi otsustades 
oli kõik ammu aset leidnud. Selles orus, kus nähtavasti polnud isegi öösel külma ega 
niiskust ja kus arvatavasti mitte kunagi viitma ei sadanud, võisid luud aastasadu 
säilida. Siin ei olnud kedagi, kes oleks võinud raitu rikkuda. 

Sumu pealuu lähedal oli maas vaskkiiver ja soomusturvis, mida luude omanik omal 
ajal rinna kaitseks oli kasutanud, ning tupes pikk sirge mõõk. Luude järgi otsustades 
oli siin surma leidnud mees olnud suur ja tugev. Seda kinnitas ka asjaolu, et ta oli 
nähtavasti üksinda nii kaugele Kesk-Aafrikasse tungida suutnud. Temast järelejäänud 
varustus oli küll ilus ja teistes oludes uhkegi, kuid kõrbes polnud see teda aidanud. 

Ahvide Tarzan tundis sügavat austust selle möödunud aegade rändaja vastu. 
Missugune inimene see ka polnud, pidi praegu valge ja hirmutekitava pealuu sees 
omal ajal olema kindel tahtmine ja suur unistus, ega muidu oleks ta kaugele sisemaale 
minna jõudnud. Tarzan kummardus, et vaadata luude juures olevaid rõivajäänuseid. 
Ta ei leidnud tükikestki nahka. Nähtavasti oli Ska need kõik ära söönud. 

Saapaid polnud ka näita, kui mehel neid üldse jalas oli olnud. Tarzan leidis siiski 
mõne pandla, mis kinnitasid, et mees oli kandnud nahkesemeid. Ta leidis 
metallsilindri, mille läbimõõt oli paar ja pikkus um- 

bes kaheksa tolli. Silinder oli tugevasti lakitud ning sellega niiskuse ja rooste eest 
hästi kaitstud. 

Tarzan leidis, et silindri ühes otsas olev kaas käis kergesti lahti. Ta leidis sealt 
tihedalt täis kirjutatud ja hoolega kokku rullitud pärgamendi. Nahk oli aastasadadega 
kolletunud, kuid kiri oli siiski selgesti loetav. Keel oli nähtavasti hispaania, mida 
Tarzan lugeda ei osanud. Viimasel leheküljel oli mingi algeliselt joonistatud 
maakaart, millele oli lisatud mitmesuguseid märkusi. Nii kiri kui kaart jäid Tarzanile 
mõistatuseks. Ta pani pärgamendi silindrisse tagasi ja tahtis selle juba maha visata, 
kui pähe tuli teine mõte: ta pani silindri oma noolte juurde kotti. Ta muigas kurvalt, 
sest võib-olla leiab selle keegi aastasadade pärast tema pleekinud luude juurest. 

Tarzan heitis veel kord pilgu luudele ja asus vastasolevat seina mööda üles ronima. 
Kuid orust välja ronida oli tuhat korda raskem kui sinna laskuda. Iga kümne jala järel 
pidi ta puhkama. Ta nõrkes iga sammuga ja kukkus tihti allapoole tagasi. Ainult 


õnnekombel sai ta iga kord siit ja sealt viimasel hetkel kinni haarata ning vältida oru 
põhja kukkumist. Kaua ta äärmiselt vaevalist ja enesest viimast jõunatukest 
väljapigistavat ronimist jätkas, seda ta ei teadnud, kuid viimaks jõudis ta orunölvale. 

Tarzan lamas hulk aega hädaohtliku kuristiku serval. Äärmuslike jõupingutustega 
oli ta nii kaugele jõudnud, kuid nüüd oli kogu ramm otsas. Ta katsus end viimaks 
püsti ajada. See näis esialgu täiesti võimatu olevat Mitmekordse katsetamise peale 
õnnestus tal põlvili ja siis püsti tõusta. Ahvinimene raputas meeleheitlikult pead ning 
vaarus edasi. Ta oli otsustanud viimseni vastu panna ja olemasolu eest võidelda. 

Natuke maad edasi oli jällegi org. Tarzan teadis, et sellest ta läbi minna enam ei 
suuda. Seal ootab teda möödapääsmatu surm. Just nagu kiuste paistis mäestik nüüd 
lähemal olevat. Ta nägi, kuidas loojuva päikese viimased kiired mäetippe valgustasid 
ning haljendav mets ja sügavad varjud justkui kutsusid teda enda poole. Jõuaks ta veel 
mõne milli edasi, oleks elu päästetud. Kuid väsimus kippus võimust võtma, silme ees 
tantsisklesid viirastused. 

Tarzan teadis, et eespool haljendava mäestiku taga peituvad need suurepärased 
jahimaad, millest väike Manu talle oli rääkinud. Kuid kas ta jõuab kunagi sinna? Isegi 
siis, kui ees poleks seda neetud orgu, võis ta vaevalt jõuda mäestiku jalamil olevatele 
madalatele küngastele. Eesolev org on temale määratud surm. Lootusetu olukorra tegi 
veelgi lootusetumaks kurjakuulutav lind, kes laskus iga tiiruga üha allapoole ja 
möödus temast hääletult. Ska näis uurivat, millal inimene mõtleb teha viimase 
sammu, millal rändaja vaarumine lõpeb ja kas ta võib veel enne pimedat surnukehale 
laskuda. Kuid Tarzan vaarus edasi ja iga kord, kui lind temast mööda lendas, tuli 
ahvinimese kõrist sügav, väljakutsuv urin. Ta ei taha surra, raipesööja saagiks 
langeda! 

Miil miili järel vaarus ta edasi. Mõni väiksema tahtejõuga inimene leks juba ammu 
saatusele alistunud ja jäänud puhkama isegi siis, kui ta oleks teadnud, et see jääb talle 
viimaseks puhkuseks. Aga Tarzan sundis end edasi minema. Ta sammud olid juba 
alateadvuslikud, peas vasardas ainult üks mõte — edasi, edasi! Mäestik näis 
vahetevahel nagu udusse peituvat. Mõnikord oli tal tunne, et mäestikku polegi, on 
vaid miski muu, mis ikka eest põgeneb ja milleni ei jõua ta kunagi. Tarzan iuba 
vihastas mägede peale. Tema poolteadvusetus ajus tekkis hallutsinatsioon, mis laskis 
mägesid paista sakslastena, kes kellegi tema kallima — kelle, seda ta ei mäletanud — 
olid tapnud ja nüüd eest ära jooksevad. Ta katsus põgenejatele järele jõuda, et neile 
kätte maksta, need maha lüüa. 

See mõte andis talle üliinimliku jõu. Tema rammestunud keha ajas end sirgu ja 
vaaruvad sammud asendusid kindla kõnnakuga Näis, et ta nagu poleks olnudki 
väsinud ja suremas. Kuid siis Tarzan komistas millegipärast, kukkus ja kõik katsed 
tõusta olid asjatud. Ainult käpuli suutis ta edasi minna ja sedagi ainult mõne sammu 
korraga. Ta liikus siiski edasi, puhkas ja roomas jälle. 

Kord, kui ta kõhuli jõudu kogus, kuulis ta suurte tiibade sahinat kaunis ligidal. Ta 
pööras end selili ja nägi, et Ska, kelle ta oli juba unustanud, tõusis tema kohalt üles. 
Tarzani pea selgines korraga ja ta ohkas. 

» Jumal! Kas surm on tõesti juba nii ligidal?" küsis ta endalt. ,, Kas seda teab ka Ska, 
et julgeb mind juba puudutada?" Kuid järsku tärkas Tarzanil uus mõte — 
džunglikiskja kaval enesekaitsevõte. Ta sulges silmad ja kattis need kätega ning jäi 
lamama nagu surnu. 

Nii oli hea olla, ahvinimene tundis puhkamisest naudingut. Kuid ta tundis ka une 
tulekut ning teadis, et kui ta nüüd tukastab, jääb see tema viimseks uinakuks. 
Pingutades kõiki meeli ja võttes kokku kogu tahtejõu, otsustas ta magama mitte jääda. 


Ta lamas liikumatult. Ska, kes kõrgemal tiirles ja lamavat meest silmitses, jõudis 
arvamisele, et alasti rändaja on juba surmale suikunud. Veel natuke kannatada ja siis 
on saak käes ning ta võib rahulikult maha laskuda ja toitu maitsma hakata. 

Ikka pikaldasemalt lendas röövlind, kes tuli iga tiiruga allapoole. Miks Tarzan ei 
liigutanud end? Kas väsimus oli temast võitu saanud ja ta oli unne vajunud? Või oli 
tõesti läinud nii, nagu Ska soovis? Kas suur süda on juba tuksumast lakanud? 
Võimatu, kuid siiski... 

Ska oli äärmiselt umbusklik. Ta küll lähenes lamajale, kuid ei julgenud siiski 
surnukehale laskuda. Ta puudutas saaki kaks korda, kuid tõusis jälle õhku. Asi oli 
rohkem kui kahtlane. Viimaks julges ta alasti surnukehale tulla. Vaevalt olid linnu 
küüned Tarzani pruuni nahka puudutanud, kui surnuna lamaja sai nagu elektrilöögist 
elavaks. Käsi, 

' lumega kaetud. See koht oli Tarzanile täiesti tundamatu, kuid kõi-- ri 
otsustades pidi siin rikkalikult igasugust saaki leiduma. Ahv-£e' ,,;e olj päris 
kindel, et selle paradiisliku oru pinda polnud valge "'1e ialg veel kunagi 
puudutanud. Kuid kes seda siiski teab? Võimalik et seesama kusagilt hallist 
minevikust pärit rändaja, kelle luud Tarzani taga oleval lagendikul praegu 
päikese käes pleegivad, oli siin käinud See võib nii olla, kuid võib ka mitte olla. 


mis kattis mehe nägu, liikus nagu välk Ska poole ja enne, kui lind uuesti õhku jõudis 
tõusta, oli ta juba lamaja vang. 

Ska võitles vahvasti, kuid surev Tarzan oli temast siiski tugevam. Minut aega 
rabeles lind mehe käes ja siis vajusid ahvinimese valged kihvad raipesööja lihasse. 
Kuigi Ska liha oli toores ja haises hirmsasti, oli see siiski liha, oli toit, mida surev 
mees sõi suure isuga. Ja veri, mida linnu kehas küll palju ei olnud, kustutas natuke 
janu. Ska oli oma elu, vere ja lillaga Tarzani surmast päästnud. 


VIII. Tarzan ja suured ahvid 


Tarzan peatus kolm päeva Eedenit meenutava oru äärel. See aeg kulus puhkamiseks 
ja jõu taastamiseks. Koht oli selleks eriti sobiv. Puuvilju oli seal rikkalikult, samuti 
väiksemaid loomi. 

Tundes end jälle värskena, otsustas Tarzan neljandal päeval orgu uurima ja suuri 
ahve otsima mihna. Ta siiski ei rutanud, sest aega oli. Jõuab ta lääne poole mere 
kaldale kuu aja või kolme aasta pärast, see oli tähtsusetu. Kogu aeg ja kogu Aafrika 
oli tema päralt. Ahvinimese vabadus oli piiramatu. Ta võis teha, mis tahtis, sest 
viimanegi side tsivilisatsiooni-ga oli hiljuti purustatud. Tarzan oli jällegi üksinda, kuid 
igavust ei tundnud. Ta oli suurema osa elust veetnud endasarnaste seltsita, kuid oli 
ikkagi ümbritsetud teiste džungliolevustega, kes said temast aru ja kel polnud tema 
vastu mingit viha ega vaenu. Väiksemgi neist oli tema sõber ja kaitsealune. Džunglis 
oli muidugi olendeid, kes olid sündinud inimese vaenlasteks, kuid kelle olemasolu ja 
vaenulikkus oli siiski soovitatav: nende vastu võideldes möödus aeg kiiresti ja 
sisukalt. 

Tarzan oli alles natuke maad lõuna poole liikunud, kui tundis korraga ninas tuttavat 
lõhna. Tä peatus äkki. Lõhn oli tingimata goman-gani, musta mehe oma. Ja neid pidi 
lõhna tugevuse järgi otsustades mitu olema. Kuid seejuures oli tunda ka teistsugust 
lõhna — emase tarmangani, valge naise oma. 


Ahvinimese uudishimu ärkas ja ta liikus kiiresti sinnapoole, kust tuul inimeste lõhna 
ninasse tõi. Ta ei katsunudki hoida vastu tuult, sest teadis, et inimese nüri haistmine ei 
anna teda ära enne, kui teda nähakse. Oleks ta Numat või Sheetat jälitanud, pidanuks 
tingimata tuule suunda arvestama. Mustade meeste puhul polnud seda vaja, sest nad 
võisid arvestada oma nägemise ja kuulmise, aga mitte haistmisega. Tarzan liikus 
neegrite poole sellise üleoleva ettevaatamatusega, et kogu džungel teadis tema 
minekut, ainult mitte inimesed, keda ta jälitas. 

Ta jälgis möödujaid suure puu tihedate okste vahelt. See oli salk kahtlase ja viletsa 
väljanägemisega neegreid, kellest osa kandis Saksa 

Ida-Aafrika pärismaalastest sõdurite rõivaid. Mõnel oli seljas kogu, mõnel ainult osa 
mundrist. Suurem osa oli siiski Saksa ,,kultuuri" iluasjad seljast ära visanud ning oli 
teel, nagu oli sündinud — alasti. Mustade meeste järel ja kõrval sibas suur hulk nende 
naisi, kelle lõbus naer ja kära täitis ümbritseva tihniku ja näis kogu salka elustavat. 
Tarzan pani tähele, et neegrid olid varustatud Saksa söjaväepüssidega ja vööl rippusid 
padrunitaskud. 

Mustade hulgas polnud valgeid ohvitsere. See kinnitas, et Tarzanist mööduv salk 
neegreid oli Saksa väeosast põgenenud, oma ohvitserid tapnud ja püssid kaasa võtnud. 
Kindel näis olevat, et mustad olid kaasa võtnud ka kõik oma naised ja võib-olla 
röövinud neid. teel suurtest küladest juurdegi. Paistis, et neegritel oli kavatsus 
endistest ülemustest võimalikult kaugele jõuda ja kuhugi sisemaale 
juurdepääsmatusse kohta ümber asuda. Seal hakkavad nad muidugi ümbruses elavaid 
ainult kõige primitiivsemate sõjariistadega varustatud mustade suguharusid 
terroriseerima ja uue aja laskeriistadega endale allutama. Niisugustes oludes on terrori 
seerijatel kuldsed päevad, nad saavad varsti toidu ja naiste poolest rikkaks. 

Kahe musta naise vahel sammus valge neiu. Ta oli kübarata ning katkised 
määrdunud rõivad lasid oletada, et see, mida ta kandis, oli kunagi korralik 
ratsaülikond olnud. Neiu kuub oli kadunud. Aeg-ajalt ilma nähtava põhjuseta tõukas 
teda kord üks, kord teine mustadest naistest. Seda kõike vaadates ärkas Tarzanis 
tahtmine valgele neiule appi minna ja päästa ta mustade mõrtsukate käest. Kuid siis 
tundis ta neiu ära ja jäi istuma sinna, kus oli olnud. 

Mis see temasse puutub? Tema pärast võivad mustad vaenlase spiooniga teha, mida 
tallavad. Tsivilisatsioonilt päritud nõrkus oli takistanud tal kahel korral neidu tapmast. 
Seda võivad nüüd teha neegrid. Et neiu saatus oli kohutav, selles oli ta veendunud. 
Oleks Tarzan suutnud neiu tappa, oleks surm Berta Kircherile õnneks tulnud. Nüüd 
peab ta läbi elama koledad vägistamised ja surema viimaks piinarikast surma. Kuid 
mis see temasse puutub? Tema meelest pole, piinu ega surma, mida sakslased poleks 
ära teeninud. 

Tarzan laskis sakslasi teenivad mustad minna oma teed. Alles siis, kui kolonni 
viimane sõdur nähtavale tuli, tekkis ahvinimese peas mõte musti narrida. Juba 
poisikesena oli ta mustade õngitsemist — nagu ta seda nimetas — kõige 
meeldivamaks ajaviiteks pidanud. See oli ühtlasi kättemaks mustadele, kelle pealiku, 
vana Mbonga poeg Kulonga oli odaga tapnud Tarzani kasuema Kala. Nii mõnigi must 
mees oli selle eest äkki ja saladuslikult puu otsa tõmmatud ja sealt hiljem surnult alla 
visatud. 

Mustade salga viimane mees oli millegipärast hulk maad maha jäänud. Ta kiirustas 
teistele järele. Kuid jõudnud puuni, mille oksal kükitas 

Tarzan, kukkus nöörist silmus tema kaela ja tõmbus pingule. Neeger karjatas ja 
hakkas kohe ülespoole liikuma. 


Salk vaatas hädahüüdu kuuldes tagasi ja kohkus, kui nägi üht oma kaaslast maa ja 
puuoksto vahel õhus rippumas. Varsti kadus ta okstesse. Sealt, kus mustade salk 
seisis, ei olnud nööri näha, mistõttu neegri kadumine mõjus veelgi kohutavamalt. 

Hämmastuses ja hirmus tardusid mustad mõneks minutiks paigale. Viimaks suutis 
nende pealik seersant Usanga vabaneda hinnust niivõrd, et käskis püssid laskevalmis 
seada ja meestel endale järgneda. Ta hakkas lähenema puule, mille otsa nende 
kaaslane oli kadunud. Pealik käskis ahelikul puu ümber piirata. Käsk täideti kohe. 
Usanga läks pütt alla ja, laskevalmis püss käes, hõikas kadunud neegrit. Puu otsast ei 
vastanud keegi. Usanga vaatas üles, aga näha polnud midagi. Kogu 
viiekümnemeheline salk vaatas üles, aga kaaslasest polnud jälgegi. Ta oli ju kadunud 
selle puu otsa. Üks julgem sõdur ronis üles, kuid tuli paari minuti pärast alla ja 
vandus, et puu otsas polnud ühtki hingelist. 

Kohkunult ja arusaamatult taandusid mustad ja jätkasid oma teekonda. Oli juhtunud 
midagi hirmsat, millest nad aru ei saanud. Umbes poolteist miili kohast, kus nende 
kaaslane jäljetult kadus, nägid salga eesotsas olevad mehed puutüve tagant mehe 
pead, nägu nende poole pööratud. Nad saatsid sõna tagapool tulijatele ning ruttasid 
edasi. Puu juurde jõudes selgus mustadele kohutav tõde: seal oli küll kadunud 
kaaslase pea, aga mitte keha. Verine pea oli torgatud kuivanud oksa otsa. Ka 
ülejäänud osa salgast jõudis kohale. Mehe kadumine oli küll salapärane ja kohutav, 
kuid kohutavam oli leida maharaiutud pead. Neegritele näis nüüd iga puu saladusliku 
ja surmaikuulutavana. Mustade hirm suurenes aina. Ebausklikud, nagu nad olid, 
seletasid nad juhtunut mingi d/unelideemoni karistusena ning tahtsid kiiresti taganeda. 

Kuid julge Usanga oli teisel arvamisel. Ta seletas, et sakslaste juurde taganeda 
tähendab kõigile hirmsat piina ning suurele osale surma, sest Saksa väejuhatus ei 
tunne armu põgenejate ja mässajate vastu. Kohutav pilt veenis mehi Usanga juhatusel 
rännakut jätkama. Nüüd liikusid nad tiheda salgana ja igaüks hoolitses ise selle eest, 
et ta teistest mfca ei jääks. Keegi ei tülitanud neid enam — vähemalt sel päeval. 

Mustade ja laste iseloom on samane. Nad on kartlikud ja kergesti hirmuvad, kuid 
unustavad hädaohu niisama kergesti. Nad on ebausklikud ja ühtlasi saatuse trotsijad. 
Nii oli lugu ka Usanga salgaga. Vaevalt oli õnnetusest pool tundi möödunud, kui 
mustad naersid ja lobisesid endist viisi. Meeleolu tõusis üha ja varsti oli vahejuhtum 
unustatud. 

Nii oleks jäänudki, kui esimesed salgast poleks teekäänaku tagant leidnud oma 
kadunud kaaslase surnukeha, mis oli nähtavasti nende hirmutamiseks sinna visatud. 
Jälle tärkas hirm ja jälle arutati tagasipöördumist. 

Džunglis tegutses neid karistav hirmus olend. Igaüks tundis ja teadis, et see, mis oli 
hiljuti juhtunud, võib iga hetk korduda. Ükski neist polnud enam oma puutumatuse 
peale kindel. Kui niisugune asi leiab aset päise päeva ajal, mis siis veel öösel saab? 

Valgele neiule näis vahejuhtum samuti salapärane ja kohutav. Ta leidis mõttes oma 
seisukorda arvestades lohutuse, sest õnnetu musta surm oli olnud kiire ja valuta. See 
oli parem talle endale metsikute mustade juures osaks saada võivast. Seni olid teda 
piinanud ainult neegrinaised tõugete ja' löökidega, kuid lohutav oli teada, et ta oli pää- 
senud ka halvimast — mustade meeste metsikusest. Eriti metsik ja toores näis olevat 
salga pealik Usanga. Tal oli naine — ilus majesteetlik hiiglane, ainuke, kelle sõna 
pealik kuulas. Pealiku naine oli eriti toores nooremate naiste vastu, kuid tundus, et ta 
oli ka nende ainuke kaitsja musta türanni eest. 

Hilisel pärastlõunal jõudis Usanga salk palkaiaga piiratud külasse jõe kaldal. Küla 
ümbritses väike lagendik, mida omakorda piiras tihe ürgmets. Salga saabumist olid 
külaelanikud märganud. Sõduritest ümbritsetuna sammus tulijatele vastu elatanud 


pealik, kellele Usanga paari kaaslase saatel vastu läks. Selle päeva kohutavad 
kogemused olid Usangale õpetanud, et siin džunglis valitseb talle tundmatu jumal, 
kellega tuleb olla võimalikult heas vahekorras. Seniste kavatsuste kohaselt oleks tal 
tulnud tungida külale kallale ja võtta see sõjariistadega. Kuid nüüd pidas- ta paremaks 
tulla rahuga ja kõigepealt teada saada, millistes suhetes külaelanikud tolle 
džunglijumalaga on. Kui deemon on küla kaitsja, jätab ta selle rahule. 

Kauplemisel selgus, et külaelanikel oli palju kitsi, linde, pähkleid ja muid 
toiduaineid ja nad olid nõus neid Usanga salgale müüma. Küla pealik nõudis nende 
eest mitut püssi, hulk laskemoona ja rõivaid. See oli juba liig. Iga püss ja padrun oli 
Usangale kallis ning meestel veel järel olevaid rõivaid võimatu ära anda. Näis, et 
Usangale jäi'aihult üks võimalus: võtta jõuga, mis tarvis ja mille eest nõutud hinda ta 
maksta ei saa. 

Küsimus lahendati siiski rahulikult. Üks Usanga meestest tegi ettepaneku minna 
järgmisel päeval jahile ja maksta küla elanikele jahu, pähklite ja lindude eest lihaga. 
Ettepanek võeti vastu ja pika kauplemise järel lepiti kokku, et Usanga saab 
ööbimiseks mõne onni ja toiduaineid. 

Bertha Kircher leidis end üksi väikesest onnist, mis seisis teistest eemal küla 
ümbritseva plangu läheduses. Kuigi ta polnud seotud ega valvurit välja pandud, olid 
mustad kindlad, et vang ei katsugi ära põgeneda. Usanga oli talle selgeks teinud, et 
põgeneda üksi džunglisse tähendab kindlat surma kiskjate kihvade vahel. ,,Ole hea 
Usangale,” ütles jutuajamise lõpul must pealik, ,ja sinuga ei juhtu midagi halba. 

Ma tulen sind uuesti vaatama, kui teised on magama jäänud. Katsume olla sõbrad 
teineteise vastu.” 

Metslane lahkus. Neiu värises, vajus onni põrandale ning kattis näo kätega. Alles 
nüüd sai ta aru, miks teda valvanud naised ära saadeti. See oli muidugi Usanga 
kavalus. Kuid kas tema naisel siis kahtlusi ei tekkinud? 

See naine ei olnud rumal, pealegi oli ta hirmus armukade ja jälgis oma eebenmusta 
isanda igat sammu. Bertha Kircher tundis, et ainult tema võib ta päästa, ja seda ta ka 
teeks, kui saaks Usanga kavatsustest teada. Aga kuidas talle seda teatada? 

Alles nüüd tuli neiule meelde järele vaadata, kas paberid, mis ta surnud hauptmann 
Fritz Schneideri taskust oli võtnud ja oma riietesse õmmelnud, veel alles olid. 

Kuid?... Mis väärtus on nendel praegu tema armastatud isamaale?. Harjumus ja 
lojaalsus kodumaa vastu sundis lootma, et ehk avaneb tal kord võimalus need paberid 
oma ülemuse kätte toimetada. 

Pärismaalased näisid teda unustanud olevat. Keegi ei tulnud onni juurde -- isegi 
mitte sööki tooma. Ta kuulis nende naeru ja laulu ning teadis, et Usanga kaaslased 
naudivad külarahva sööki ja jooki. See oli masendav. Mis võikski olla masendavam 
kui teada, et oled pärismaalaste vang tundmatus Kesk-Aafrika külakeses, üksik valge 
naine joobnud neegribande käes. Juba see mõte kohutas. See, et mustad mehed on ta 
unustanud ja varsti juba liiga purjus, oli nõrk lootus. 

Saabus pimedus, kuid keegi polnud veel tema juurde tulnud. Bertha Kircher 
kaalutles, kas tal ei tuleks välja hiilida ja leida Usanga naine Naratu. [a vöib-olla oligi 
Usanga unustanud lubaduse tema juurde tulla. Laheduses polnud kedagi, kui neiu 
onnist välja astus. Ettevaatlikult läks ta küla teise'otsa, kus lõbutsejad suure tule juures 
lärmitsesid. Lähemale jõudes nägi ta külaelanikke koos võõrastega tule ümber istumas 
ja õlut joomas. Ringi keskel tantsis pooltosinat alasti sõdurit. See kujutas mingisugust 
metsikut armastustantsu, mida saatsid teiste metslaste hüüded ja naer. Pealtvaatajate 
hulgas liikusid käest kätte toidunõud ja kannud. Neiu nägi, kuidas mustad käed pisteti 
toidunõudesse ja sealt võetud söök nälginud kiskja isuga alla neelati. Õllenõu seisis 


harilikult nii kaua januse neegri huulil, kuni mõni veel janusem must mees või naine 
selle enda kätte tõmbas ja oma suule surus. Metsikumaid pidutsejaid võis vaevalt ette 
kujutada. Kange õlu oli nähtavasti juba mõjunud, sest alguses enam-vähem süütu 
lõbutsemine oli muutunud metsikuks orgiaks, kus loomulikud instinktid ja himud said 
piiramatu vabaduse. 

Neiu hiilis onnide varjus lähemale. Ta tahtis lõbutsejate hulgast leida Naratut, kuid 
korraga märkas teda keegi hiigelnaine, karjatas ja tormas tema poole. Musta naise 
välimust ja käitumist näites arvas Bertha Kircher, et metslane rebib ta tükkideks. Seda 
oleks kohutav emane tei- 

nudki, kui üks sõduritest poleks märganud tema lahkumist teiste hulgast. Sõdur 
kargas püsti ja tahtis naisele järele söösta. Seda pani omakorda tälrele Usanga ja enne 
kui sõdur jõudis Bertha Kircheri juurde, oli ka purjus pealik seal. 

»Mida sa siit otsid?” karjus ta neiule. ,,Süüa tahad, ja juua? Tule minuga!" Usanga 
haaras Berthat taljest ja tiris teda tule juurde. 

»Ei!” hüüdis neiu. ,,Ma tahan näha Naratut. Kus on Naratu?" 

Valge naise sõnad kainestasid neegripealikut, kes oli joomis- ja lõbutsemistuhinas 
unustanud oma teisepoole. Ta vaatas arglikult enda ümber. Nähes, et tema naine 
polnud vahejuhtumit tähele pannud, käskis ta sõdurit, kes märatsevat musta naist 
tagasi hoidis, viia valge neiu tagasi onni ja jääda teda valvama. 

Sõdur lähenes kellelegi tule juures olijale, kiskus tema käest peaaegu täis õllenõu 
ning andis Bertha Kircherile märku endale järgneda. Minut hiljem leidis neiu end 
onnist, aga sõdur kükitas onni ees ja jõi kaasatoodud õlut. 

Neiu istus onni tagumisse nurka ja mõtles lootusetu olukorra üle. Niisuguses 
meeleolus oli võimatu uinuda ja ta haudus igasuguseid põgenemisplaane. Kuid 
õnnetuseks näis neist üks võimatum kui teine. Pool tundi oli juba möödunud sellest, 
kui ta uuesti onni toodi. Ta polnud ikka kohast põgenemismoodust leidnud. Korraga 
astus vaht väljast onni. Ta rääkis midagi, kobas pimedas ja istus viimaks neiu lähedale 
maina. Katsudes jutuotsa üles võtta, nihkus ta natukesehaaval neiule lähemale. 
Viimaks oli ta juba käeulatuses. 

»Ära puuduta mind!" karjus Bertha Kircher, kui neegri käsi ta kaela puudutas. ,,Kui 
sa seda teed, räägin sellest Usangale. Tead küll, mis sinuga siis juhtub.” 

Purjus neeger naeris kähedalt, sirutas käe uuesti välja ning kiskus neiu enese vastu. 
Neiu karjus Usaigat appi ja võitles igati musta sülelemise vastu. Ja seal ta oligi — 
suur mehekogu ilmus onni uksele. Tema, Usanga, oli tulnud. Kuid kas see oli parem? 
Bertha Kircher teadis, et Usanga on niisama metsik kui sõdurgi, kuid teda võiks ehk 
naisega hirmutada. Seda vahendit tahtis neiu kasutada. 

»Mis kisa siin on?" küsis Usanga ja astus üle läve. 

Silmapilk hiljem viskas Usanga musta sõduri onnist välja ja käskis tal kaduda. 
Urisedes ja vandudes pöördus Usanga ukselt neiu poole. Must oli nii purjus, et neiul 
õnnestus mitu korda tema eest kõrvale põigata ja paar korda tõukas ta Usanga pikali. 

Viimaks neeger vihastas ning tormas ägedalt neiule kallale. Ta haaras valge naise 
oma ahvihaardesse ja surus enda vastu. Neiu võitles küünte ja hammastega. Ta 
ähvardas Naratuga. See mõjus. Neeger taganes, hakkas isegi paluma, et neiu ei annaks 
teda ära. Ta koguni lubas neiu seisukorrast oma austatud naisele teatama minna. 
Tõesti! — ta lubas lahkuda. 

Vaevalt oli ta jõudnud anda lubaduse, kui onni lävele ilmus, olend, tais ääretut 
armukadedust. See oli Naratu. Ta 1õ1, peksis, hammustas oma isandat, kes jäi 
pooluimaseks ja allus käskijannale. 


Tõusis sõnavahetus, millest valge naine aru ei saanud, kuid see, mis järgnes, lubas 
oletada, et nii Usanga kui tema uhke naine leidsid lahenduse. 

Bertha Kircher kuulis külast valukarjatust, kuid needki hääled vaikisid. Natuke 
aega, mille jooksul ta ei teadnud, mida teha, läks mööda. Siis arvas ta hädaohu 
möödas olevat. 

Kuid äkki ilmus uksele Usanga. A 

»Keegi ei sega meid, valge naine. Praegu oleme kahekesi...” 

Kuid tulija polnud Usanga, vaid endine vahisõdur. Ta kordas: ,,Tulin tagasi, keegi ei 
sega meid...” 

kikoikad 

Olles söönud lõunaks Bara mahlakat liha, ei leidnud Tarzan rahu, kuigi oli oma 
harjumuspärases keskkonnas. Ahvinimene jälgis noort naist, keda toored neegrinaised 
haavasid. Tarzan kujutles teda mõistmatute mustade seas võitlemas. 

Miks oli tal nii raske mõista, et naine oli vaid vihatud sakslane ja salakuulaja? Ta 
vihkas seda naist nagu kõiki tema kaasamaalasi. Tema saatus polnud sugugi hirmsam 
sellest, mis ähvardas niisugustel juhtudel teisi. Tarzan sundis end millelegi muule 
mõtlema. Kuid naise pilt ei talunud silme eest kaduda, ikka ja jälle kerkis ta mehe ette 
kõikides üksikasjades. Ahvinimene häbenes iseennast, kui tuletas meelde juhtunut 
Wilhelmstalis, kus ta päästis hetkelise nõrkuse mõjul salakuulaja elu. Kas nõrkus oli 
jälle võimust võtmas? Ei! 

Saabus pimedus. Tarzan jäi nagu harilikult öömajale laiaoksalise puu otsa. Kuid uni 
ei tulnud. Silme ees hõljus valge neiu, keda peksis must naine. 

Kirudes tõusis ahvinimene asemelt ja läks järgmise puu otsa. Sealt siirdus ta jälle 
järgmise puu otsa ja siis jälle järgmise otsa ning ikka edasi neegrite küla poole. Sama 
päeva pärastlõunal hästi tallatud teed läinud Usanga salga jälitamine polnud raske 
ning Ahvide Tarzan jõudis küla juurde umbes keskööl. Ahvinimest huvitas kõige 
rohkem valge neiu, kelle ta tahtis üles otsida ja kätte saada. 

Pikkamisi, tasa ja kuuldamatute sammudega nagu saaki varitsev lõvi liikus Tarzan 
piki küla piiravat tara Kõik tema meeled olid valvel, kuid kõige rohkem uskus ta oma 
haistmist. Küla teises otsas leidis ta puu, mille oksad ulatusid üle tara. Seal laskuski ta 
vaikselt puu otsast maha. Ahvinimene siirdus ühe onni juurest teise juurde. Igal pool 
oli tunda gomanganide vastikut lõhna, kuid ühe onni juurest tuli teistsugust — seal 
oligi valge neiu. Vahepeal olid hääled külas vaibunud. Mustad oljd väsinud ja 
onnidesse magama läinud. Keegi ei näinud Tarzani tulekut, seda ei oleks märganud ka 
kaine mees. 

Ta luusis ümber onnikese, kuid vähimgi hääl, isegi mitte magava inimese hingamine 
ei kinnitanud, et seal oleks kedagi olnud. Ahvini-mene oli siiski kindel, et naine on 
just selles onnis. Ta avas ukse ja astus hääletult sisse nagu vari. Tarzan seisatas ukse 
juures. Jah, naist siin polnud,, kuid ta oli siin olnud. Ta otsustas igaks juhuks järele 
vaadata... 

Ahvinimese silmad harjusid varsti onni pimedusega. Ta leidis musta sõduri 
surnukeha, mille rinda oli torgatud lühike oda. Onnis oli aset leidnud kurbmäng. 
Tarzani näole tekkis naeratus — see mäng rahuldas teda, vähemalt esialgu. 

Ahvinimene otsis läbi kogu küla ja leidis, et Bertha Kircheril oli õnnestunud 
põgeneda. Kas polnud seal, kuhu neiu põgenes, tema elu niisamasuguses hädaohus 
kui siin külas? Džungel polnud hädaohtlik mitte Tarzanile, vaid valgele naisele, kes 
polnud sealsete metsikute kommetega kohanenud. Ürgmets oli Tarzanile niisama 
kindel kui Pariisi või Londoni tänav, valgele neiule aga kindel surm. 


Ahvinimene oli uuesti metsas. Igitamme tugeval oksal kuulas ta mitme miili 
kaugusel asuva küla hääli. Elu kihas külas ja metsas, kuid ühes erines see teisest nagu 
öö päevast. Üks oli joobunud metsaliste lärm, teine näljaste kiskjate kisa ja 
sammalpehmete sammude kahin. 

Tarzan seisis puuoksal ning oli mõttesse vajunud. Korraga kuuldus tema suust häält, 
veidrat kui trummipõrin — suurte ahvide väljakutset, mis segunes neegrite külast 
kostva nutulauluga. Ahvinimene kutsus oma vendi, suuri ahve, mustad nutsid taga 
oma kadunud kaaslast. 

Kokk 

Bertha Kircher sammus kiiresti sissetallatud rada. Tema ainuke soov oli jätta enda ja 
küla vahele nii palju miile, kui võimalik. Enne hommikut peab ta olema kaugel külast, 
kus ta oli üle elanud nii hirmsad silmapilgud. Kuhupoole minna, sel polnud tema 
jaoks tähtsust. Surm ootas teda seal ja varitseb igal sammul ka siin. Kuid surm kiskja 
küünte vahel on parem kui inimese käe läbi. Loom ei piina, inimene aga vägistab, 
häbistab ja alles siis sööb. Metsikumat olendit kui inimene džunglis ei ole. 

Bertha Kircheril oli tol ööl õnne. Juhuslikult ei varitsenud teda ega seganud tema 
liikumist ükski džunglielanik. Džungel otse kihas inimesesööjatest lõvidest. See oli 
ideaalne jahimaa valgetele meestele, kes tallaksid tabada lõvisid, jõehobusid, 
ninasarvikuid, antiloope, kaelkirjakuid, kuid kes polnud veel siia surmatoovate 
tulirelvadega sattunud. 

Tund või kaks oli neiu juba käinud, kui ta märkas enda ees mingisugust liikumist. Et 
jälitavad neegrid, veel niipea talle järele ei jõua, seda teadis ta hästi ning otsustas 
ronida puu otsa ja seal rahulikult magada. 

Vaevalt oli neiu puu otsa jõudnud, kui märkas lagendikku. Kõige huvitavam oli, et 
lagendik otse kihas suurtest ahvidest. Heledas kuuvalguses 

luges ta kokku vähemalt kakskümmend karvast olevust — manganit, kes kükitasid 
või tammusid tagakäppadel ringi. Riit oli metsik nagu ümbruski, eriti kohutav näis 
mõni hall olend, keda võis siinseal teiste hulgas näha. 

Neiu jälgis ahve ning märkas, et nende arv suurenes järjest. Neid tuli juurde 
üksikult, kahekaupa ja salkadena. Varsti oligi neid viiekümne ümber. Mõni neist oli 
alles pojuke, kes end ema karvase keha vastu surus. Salk moodustas poolringi, mille 
keskel oli madal küngas. Ta nägi, kuidas künkale tõusis kolm emaahvi, käes tugevad 
kaikad, millega nad maad tümitasid. Kuuldus mingit tumedat põrinat ja ahvid 
hakkasid rahulikult liikuma. 

Algul tümitasid nad maad korrapäratult, kuid peagi tegid seda rütmiliselt nagu 
trumme tagudes. Ahvidele oli see omapärane muusika arvatalasti tuttav, sest nad 
seadsid sammud selle järgi. Neiu vaatas imestades, kuidas ahvid moodustasid kaks, 
ringi — välimises olid emased ja kõige nooremad, sisemises vanemad isased. Pilt 
kujutas midagi indiaanlaste sõjatantsu taolist. Välisring jäi varsti paigale, sealsed ah- 
vid kükitasid maha, aga siseringis liikusid ahvid tasa edasi. 

Ja siis kuulis neiu küla poolt veidrat pikaldast väljakutsuvat häält. Sellel näis olevat 
otse elektriseeriv mõju — ahvid jäid silmapilk seisma ja kuulama. Kui hääl lakkas, 
ajas üks vana ahv end püsti ja laskis kuuldavale metsiku hüüde, mis ajas 
külmavärinad ihule. 

Pikaldane tants algas uuesti. Bertha Kircher tundis end kõrgel puu otsas kindlana ja 
vaatas pealt omapärast stseeni, lootes hommikul põgenemist jätkata. Ta katsus uuesti, 
kas paberid on põues alles, ning vaatas ahvide veiderdamist edasi. 

Möödus pool tundi. Ahvide tseremoonia jätkus. Suur isane, kes oli vastanud 
džunglist kostnud kutsele, astus kahe ringi vahele. Ta vaatas kuu poole, tagus oma 


karvast rinda rusikatega ja karjus sügava kur-guhäälega. See oli muidugi suurte 
ahvide väljakutse, kuid neiu, kes ei mõistnud ahvide keelt, ei saanud sellest aru. 

Pärast hüüet jäi ahv seisma. Ta oli lihaseline kui Herakles, primitiivne ja metsik, 
nagu ürgmetsa algelise elu, selle jõu ja loomalikkuse kehastus ikka. Ahv kuulas, kuid 
äkki neiu nägi, kuidas lähedal oleva puu otsast tuli alla peaaegu alasti valge mees. 

Võõra tulek ajas ahvid marru. Nad urisesid ja käisid rahutult ringi. Bertha Kircher 
hoidis hinge kinni. Kes oli see olend, kes julges tulla nende metsikute kiskjate 
keskele? Ja üksinda viiekümne vastu! Kuid pmuninahaline olend sammus rahulikult 
uriseva ahvikarja poole. Neiu pani tallele tulija korrapärast keha, suursugust kõnnakut 
ja hiigeljõudu. Kes see oli? See majesteetlik mees oli ju Ahvide Tarzan! See oli sama 
mees, kes oli ära viinud major Schneideri kindral Krauti peastaabist, päästnud tema 
lõvi Numa küünte vahelt, keda ta oli revolvriga 

pähe löönud ja kes oli hiljem Wilhelmstalis tapnud hauptmann Eritz Schneideri. 

Hirmunult ja vaimustatult vaatas neiu valget meest. Ta nägi, kuidas see lähenes 
koledale salgale, ja kuulis teda ahvide keeles midagi rääkivat. 

Tarzan peatus natuke, enne kui läks välisringis seisvate ahvide juurde. ,,Mina olen 
Ahvide Tarzan!" karjus ta ahvidele. ,,Te ei tunne mind, sest ma olen teisest 
suguharust. Ma tulen teie juurde rahuga või võitlema, mis oleneb teist endist. Kumba 
soovite? Kes on teie kuningas? Tarzan tahab temaga rääkida." Ta lükkas emased 
kõrvale ja astus siseringi juurde. 

Kõrvaletõugatud emased, kellest mõnel oli kaigas kaasas, urisesid ähvardavalt, kuid 
Tarzan ei teinud neid märkamagi. Ta läks julgelt edasi. Isased võtsid teda vastu 
paljastatud kihvade ja kohutava urinaga. ,,Mablen Ahvide Tarzan,” kordas ta. ,, Tarzan 
tuleb teie juurde, et tantsida koos oma vendadega dum-dumi. Kus on teie kuningas?" 
Ähvardavast vaenulikkusest hoolimata läks ta edasi. 

Neiule näis Tarzani teguviis meeletusena. Ta surus käed näole, et mitte näha, kuidas 
ahvid mehe tükkideks rebivad. See mees pidi tõesti hull olema. Veel silmapilk ja 
ahvid tungivad talle kallale. Kas Tarzan siis teda ähvardavat hädaohtu ei mõistnud? 
Naine vaatas uuesti kuust valgustatud lagendikule. 

Tarzan seisis siseringis ja tema vastas oli ahvide suur kuningas. ,,Ma olen Ahvide 
Tarzan,” ütles ta kuningale. ,,Ma tulin tagasi oma vendade juurde. Tulin rahus ja elan 
rahus teiega. Kui te sellega ei lepi, tapan ma igaühe, kes mulle vastu hakkab. Kuidas 
jääb? Kas Tarzan tantsib teiega dum-dumi või tapab kõigepealt?” 

»Ma olen Go-lat, ahvide kuningas!" karjus hiigelisane Tarzanile vastu. ,, Ma olen 
Go-lat ja ma tapan! Tapan! Tapan!" Ja ta tormas Tarzanile kalkile. 

Neiule näis, et Tarzan ei saanud hädaohust ikka veel aru. Kuid nüüd on juba hilja, 
varsti on temast järel vaid vormitu kogu. Ahv sir rutas juba oma kämblad valge mehe 
poole ja alles siis juhtus midagi, mis pani neiu tõsiselt imestama. Tarzan oli välgu 
kiirusega haaranud ahvi pahemast käest, väänanud seda ning sulgenud parema käega 
ahvi mõlemad käpad oma kaenlasse. Ahvide kuningas oli nüüd Tarzani abitu vang. 
Kõik oli sündinud sellise väledusega, mis oleks sundinud kahvatuma isegi piksenoole 
Ara. 

»Ma olen Ahvide Tarzan!" karjus Tarzan vangile. ,,Kas Tarzan tantsib teiega rahus 
või tapab ta kõigepealt sinu?" 

»Ma tapan! Tapan! Tapan!" kisendas Go-lat. 

Tarzan paiskas ahvi järsu liigutusega maha. Viimane ei olnud seda oodanud ning 
keerles oma alamate ees rohul. ,,Ma olen Tarzan, kõikide ahvide kuningas!" karjus 
Tarzan. ,,Kas tallate rahu või...?" 

Go-lat oli nüüd juba metsikult vihane. Ta tõusis püsti ning tormas uuesti Tarzanile 
kallale. , Ma tapan! Tapan! Tapan!" kordas ta oma sõjahüüet. Valge mees võttis 
ründaja vastu sellise võttega, millest ahvil aimugi ei olnud. Neiu nägi, kuidas suur ahv 
kerkis maast, kargas inimesele selga ning paisati silmapilk hiljem maha, pea alaspidi. 
Tarzan tegi võtte sellise osavuse ja kiirusega, et neiu hakkas uskuma: mees pole rumal 
ja ahvide juures ei varitse teda surmaoht. 

Ahvide kuningas lamas liikumatult rohul, ta oli põrutusest minestanud. 

»Ma olen Ahvide Tarzan," karjus ahvinimene uuesti. ,,Ma tulin siia, et tantsida oma 
vendadega dum-dumi. Mängige!" rääkis ta trummide juures seisvatele ahvidele. Nii 
trummilööjad kui ka teised ahvid olid jäänud ootama, kuidas "nende kuulus kuningas 
tapab rumala tarman-gani. Nähes aga, et valge ahv on suurem kui nende kuningas, 
täitsid nad tema käsu silmapilk. 

Vaevalt oli tants uuesti alanud, kui Go-lat meelemärkusele tuli. Ta tõusis pikkamisi 
püsti ning vaatas oma võitjat segase pilguga. Tarzan läks tema juurde ning ütles: ,,Ma 
olen Ahvide Tarzan. Kas Tarzan tantsib teiega dum-dumi või tapab kõigepealt?" 

Go-lat vaatas Tarzanit oma punaste silmadega ning vastas: ,,Kago-da! Ahvide 
Tarzan tantsib oma vendadega dum-dumi ja Go-lat tantsib koos' temaga!" 

Ja nüüd nägi puuoksal kükitav neiu midagi metsikut. Tarzan muutus ahviks. Ta 
trampis, väänles, keerles ja kargles nagu ahvidkL See oli igivana rituaal, mida tantsiti 
kuuvalgel ööl džunglisüdames. 

Tantsu saatsid trummipõrin, urin ja kohutav kisa. Kõige kõvemini kisas Tarzan. Ta 
vaatas üles kuu poole ja tagus oma tugevat rinda rusikatega. Ringi liikudes puudutas 
ta läikiv pruun keha karvaseid ahve. Avanev pilt oli veider, aga suursugune — selles 
oli midagi algeliselt ilusat, üleolevalt metsikut. Neiu ei olnud midagi niisugust kunagi 
varem näinud. Taliame uskuda, et ka keegi teine pole kunagi sellist kohutavat stseeni 
vaadanud. 

Bertha Kirclier vaatas tantsmiid ahve hinge kinni pidades. Äkki kuulis ta selja taga 
summutatud häält. Veri tardus ta soontes, kui nägi mõni samm eemal panter Sheetat. 
Suur kass oli tema leidnud ning seadis end hüppevalmis. 

Enam polnud aega olukorda kaaluda. Naise esimene ja ainuke mõte oli põgeneda. 
Hirm andis talle kiiruse ja juhatas kätte õige põgenemis-viisi. Valjusti kiljatades 
hüppas ta puu otsast alla ja jooksis lagendikule. 

Ahvid olid ärevil ja, kuulnud neiu kiljatust, jäid seisma ning otsisid vihaste 
pilkudega segaduse põhjustajat. Kui nad nägid, et tulija oli ilus emane tarmangani, 
tormas neist mõni kohe neiule vastu. 

Džungli suured ja väikesed loomad teavad, et dum-dumi tantsivaid suuri ahve 
segada on patt, mida karistatakse surmaga. Niisugustel juhtudel ei lähene ahvidele 
isegi panter Sheeta ega lõvi Numa. 

Ka Tarzan vaatas sinna, kust neiu tuli, ning sai kohe aru teda ähvardavast ohust. 
Jälle oli ahvinimesel võimalus lasta teistel tappa olend, keda ta oli mitu korda surmast 
päästnud ja ise tappa otsustanud. Kuid miks arutada seda asja praegu? Ta teadis, et ei 
või näha neiu surma metsikute ahvide tõttu, ning tundis, et tal tuleb neiu veel kord 
päästa. 

Naise poole rutanud emased ahvid olid peaaegu tema juurde jõudnud, kuid Tarzan 
astus vahele. Ta peksis ahvid enne laiali, kui isased saaki jagama jõudsid. Tarzan 
seisis neiu ja ahvide vahel, käed laiali. Ahvid arvasid, et suur valge ahv tahab kogu 
liha endale saada, ning valmistusid kallale tungima. 

»»See siin on Tarzani emane!" karjus valge ahv. ,,Ta on Tarzani oma ja teie ei tohi 
teda puutuda!" Ahvinimene teadis, et ainult nii võis ta naise päästa. Vastik oli küll 


seda nii teha, aga teist teed polnud. Õnn, et neiu tema sõnadest aru ei saanud! 
Tarzanile oli masendav vihatud vaenlane ahvide ees oma naiseks tunnistada. 

Jälle oli ta sunnitud neetud salakuulaja surma suust päästma. 

Tarzan urises tigedalt omaette: ,,Ta on ju naine ja ma pole sakslane. Seepärast ei 
suuda ma teisiti talitada.” 


IX. Taevast tulnud 


. Leitnant Harold Percy Smith-Oldvick Kuninglikust lennuväest oi i luurelennuk 
Briti väejuhatus oli saanud kuulujuttudele toetudes teada et vaenlane oli toonud 
läänekaldale suured abiväed, mis marssisid läbi Saksa alade Ida-Aafrika poole. 
Arvati, et need on Briti koloniaalväge-de positsioonidest ainult kümne või 
kaheteistkümne päevatee kaugusel. See kuuldus oli üllatav, kuid sõjas tuleb tihti ette 
üllatusi, mistõttu ükski korralik ülemus ei jäta väiksematki kuulujuttu üle kontrolli- 
mata. 

Leitnant Smith-Oldvick saadetigi lennukiga kuulujuttude tõepärasust uurima. Ta 
lendas lääne poole ja jälgis hoolega alasid, millest üle lendas. Kusagil polnud näha 
mingit märki inimesest. Igal pool laiusid tihedad metsad, kus oleks võinud end varjata 
terve armee. Siis tulid ääretud lagendikud, kus ei kasvanud isegi rohtu. Leitnant oli 
vilunud lendur ja vaatleja. Tema pilk otsis vähemalt jälgi — mõni purunenud vanker, 
hobusekorjus, mahajäetud laagrikoht —, mis harilikult märgivad teed, mida mööda 
suurem sõjaväeosa on läinud. Kuid kogu ta vaev oli asjatu — džungel näis elutu. 

Oli juba õhtupoolik, kuid ta lendas ikka veel lääne poole. Viimaks nägi ta all orgu, 
mille põhjas lookles lai jõgi. Et leitnant ei näinud midagi, mis oleks andnud aimu 
inimestest, otsustas ta tagasi pöörduda. Kui otse ja täiskiirusega lennata, jõuab enne 
pimedat Briti vägede juurde tagasi. Lendur oli siiski liiga kaugele lennanud, kuid 
mees lohutas end sellega, et kütust oli paakides piisavalt ja lennuk heas seisukorras. 
Oli ainult tarvis saavutada tippkiirus. 

Korraga jäi mootor seisma. Asja oleks saanud ehk veel parandada, kui ta oleks 
kõrgemal lennanud. Tänast idas oli kõrge tihe mets, kus tervelt maanduda oleks 
võimatu. Natuke paremal jõekaldal oli lage koht. Lendur otsustas sinna maanduda ja 
vaadata, mis mootoril viga. 

Kunagi ühes Londoni salongis kuuldud viisi ümisedes istus leitnant pärast 
maandumist lennukis ja otsis rikke põhjust. Ta näis olevat nii rahulik ja ettevaatamatu, 
nagu oleks viibinud kusagil Briti lennujaamas ja ümbritsetud tuhandeist kaassõdureist. 
Leitnant Smith-Oldvick oli üks neist tüüpilistest meestest, kes isegi tundmatus Sise- 
Aafrikas unustas ümbruse ja üksinduse ning andus tööle. 

Ei, ta ei paistnud kangelasena. Pigem vastupidi: tal olid heledad juuksed, sinised 
silmad, sale ja hapravöitu keha ning punakas poisikeselik nägu. Tema välimus tuletas 
meelde noort salongikangelast, kes on kasvanud külluses ja muredeta, kuid pole 
kasvatatud vastu seisma džungli hädaohtudele ja raskustele. Ta polnud seda mitte 
üksnes välimuselt, vaid ka tegelikult. 

Et koht, kus leitnant praegu viibis, võis olla täis vaenlasi ja igasuguseid muid 
hädaohtusid, see ei tulnud täile meeldegi. Ta parandas aegamisi mootori ära ning 
otsustas enne õhkutõusmist natuke jalgu sirutada ja ühe sigareti ära tõmmata. Tal 
polnud aimugi, et ida pool olev džungel ja jõeorg otse kihas metsikutest mustadest — 
muidu oleks ta katsunud siit võimalikult kiiresti minema lennata. Ta käivitas rahuli- 
kult mcxitori, tuuritas seda paar korda tugevasti ning veendunud, et see on kõigiti 
korras, tuli lennukist alla ja süütas sigareti. 


Oleks ta vaadanud põõsastikku lagendiku serval, oleks ta vaevalt märganud seal 
midagi hädaohtlikku. Mõnel inimesel on hädaohu alateadvusliku tundmise võime, 
mida tavatseme nimetada kuuendaks meeleks. Selle äratab harilikult elava olendi 
koondatud tähelepanu. Mõnele mehele oleks paarkümmend teda jälgivat metsikut 
silmapaari andnud vähemalt tõuke katsuda vaenlast leida. Leitnant Smith-Oldvick jäi 
täiesti rahulikuks. Tal nähtavasti puudus kuues meel. 

Leitnant jalutas lennuki ümbruses ja pani alles nüüd tähele looduse ilu. Lagendikku 
piiras metsik džungel, kuid lagendik ise oli kaetud tiheda pika rohu ja üksikute 
puudega. Kogu ümbrus tuletas meelde kodumaa parkmetsi, millest voolab läbi 
õitsvate heinamaade aeglane jõgi. 

Natuke maad lennukist eemal nägi ta suuri heledaid lilli, mis mõjusid ligitõmbavalt. 
Ta läks neid lähemalt uurima. Vaevalt oli ta seda teinud, kui vamabode (?) pealik 
Numabo otsustas oma paarikümne metslasest kaaslasega meest rünnata. 

Alles neegrite söjahüüdu kuuldes pani noor inglane neid esimest korda tähele. Ta 
pööras ruttu ümber ja nägi salka musti enda poole tormamas. Nad tulid koos, kuid 
mida lähemale jõudsid, seda pikaldasemaks näis nende jooks muuutuvat. Metslased 
olid jõudnud tema ja lennuki vahele. Neegrite sõjariistadeks olid ainult odad ja 
nooled, mis andis leitnandile lootust pääseda. Ta ei teadnud, et esimese vastupaneku 
puhul mustad harilikult taanduvad, kuid kordavad kallaletungi niipea, kui on selleks 
küllalt julgust kogunud. Siis ei suuda enam keegi nii suurele salgale üksi vastu panna. 

Numabo oli salga eesotsas. See ja tema välimus kinnitasid, et ta on salga pealik ning 
ka esimene, kelle pihta tuli lasta. Leitnant oli neegrite ilmudes haaranud kätte püstoli 
ning sihtis Numabot. Kõlas pauk, kuid kuul ei tabanud pealikut, küll aga paar sammu 
tagapool olnud musta. Viimane kukkus rinnust läbilastuna maha. 

Mustad karjatasid ning taganesid, kuid mitte tagasi metsa, nagu leitnant soovis, vaid 
lagendikule tema ja lennuki vahel. Nad jäid seisma ja olukorda hindama. Äkki hüppas 
üks mustadest kõrgele üles, vibutas oda ning karjus metsikult. See näis teisi neegreid 
julgustavat ning nad tormasid uuesti valge sõduri kallale. 

Ka seekord jäi üks mustadest surnuna maha, teised aga taganesid. Neile sai selgeks, 
et nad peavad iga pealetungi ajal ühe kaaslase kaotama. Neil õnnestus siiski inglast 
paari odaga haavata. Leitnandil oli järel ainult neli padrunit, kuid musti oli veel 
kaheksateist. Selge, et ta peab lõpuks alla andma, kui viimaste paukudega ei õnnestu 
neegreid minema hirmutada Selleks ei olnud enam lootust, sest mustad olid juba 
targemaks saanud. 

Neegrid moodustasid hõreda aheliku, piirasid valge sõduri sisse ning tormasid talle 
igalt poolt korraga kallale. Jälle paukus revolver ja jälle mustad taganesid. Nii juhtus 
veel paar korda, kuid siis näisid neegrid aru saavat, et valge mehe laskeriist on tühi. 
Nad tormasid Numabo käsu peale veel kord leitnandile kallale. Kuigi leitnant peksis 
neid püstoliga ja nii mõnigi jäi pooluimaseks, suruti ta viimaks maha. 

Valge sõdur ei olnud odahoopidest veel päris toibunud, kui ta püsti tõmmati ja salga 
ees käima sunniti. Enne seda olid neegrid ta käed tugevasti selja taha kinni sidunud. 
Mustade keskel sammudes kaalus leitnant oma saatust. Mis see võib olla? Miks 
mustad teda kohe ei tapnud? Miks ta vangi võeti? Kas selleks, et ta suure 
pidulikkusega ära süüa? Ta oli nii sügaval sisemaal, kus ei tuntud tema 
ohvitserimund-rit ja kuhu polnud veel jõudnud teated maailmasõjast. Sellest järeldus, 

et neegrid ei võinud tema vaenlased olla. Jäi ainult oletada, et ta viiakse mingi 
musta majesteedi ette, kus otsustatakse tema saatus. 


Nad olid käinud umbes pool tundi tihedas džunglis, kui jõudsid väikesele 
lagendikule, mille keskel seisis hulk savionnikesi. ,,See on nähtavasti küla, kus elab 
nende kuningas," mõtles inglane ning rõõmustas, et teekond polnud pikem. 

Külas ümbritses neid kohe naiste— ja lastekari ning hulk musti sõdureid. Ta seisis 
nende keskel ja märkas, et kogu käratsev jõuk väljendas tahtmist võimalikult kiiresti 
võõra surma näha. Eriti ägedad olid naised, kes teda igal võimalusel lõid ja 
kriimustasid. Viimaks ajas Numabo elanikud laiali ning inglane juhiti küla teises otsas 
oleva onni poole. Vaevalt oli ta sõdureist saadetuna mõne sammu teinud, kui teiselt 
poolt onnide vahelt ilmus hulk mehi, kelle rõivaste järgi võis arvata, et nad olid 
teeninud Saksa Ida-Aafrika pärismaalaste väeosas. Leitnant Smith-Oldvick imestas, 
kuid hakkas uskuma, et kuulujutus, mida ta kontrollima oli tulnud, oli paras annus 
tõtt. See siis oligi osa abiväe sõdureist, kes ruttas lääne poole sakslastele appi. 

Nüüd oli selge, et vaid õnnelik juhus võib leitnandi päästa. Ta on sakslaste sõjavang 
ja tema lennuk on nende sõjasaak. See, et ta oli nii lapsikul viisil vangi langenud, ajas 
muigama. 

Pooleldi sõjaväemundris mustade hulgas nägi leitnant seersandi kuues hiiglast, kes 
teda vihaselt silmitses. Äkki must hiiglane karjatas ja tuli lähemale. Samamoodi 
talitasid tema kaaslased. 

»Kust sa selle inglase said?" küsis Usanga Numabo käest. ,,Kas tal oli ka kaaslasi?" 

»Ta tuli taevast, mingisuguse asjaga, mis lendab nagu lind, aga on linnust suurem,” 
seletas must pealik. ,, Algul kartsime hirmsasti, kuid pärast selgus, et see suur lind oli 
surnud. Siis tungisime valgele mehele kallale. Ta tappis küll mõne mu sõduri, kuid 
võtsime ta siiski kinni ja jätsime ellu, sest meie, vamabod, oleme ju vahvad ja julged 
sõdurid.” 

Usanga silmad läksid suureks. ,,Kas ta tuli tõesti õhust?" küsis ta äärmise huviga. 

Jah," vastas Numabo. ,,Ta tuli taevast alla asjaga, mis meenutab suurt lindu. See 
riistapuu on veel seal nelja puu lähedal teise jõekää-naku taga. Jätsime selle sinna, 
sest me ei teadnud, mis see on, ja kartsime seda puudutada. See on.veel seal, kui pole 
ära lennanud.” 

»»See €ei saagi ilma valge meheta ära lennata," seletas Usanga. ,,Kuid riistapuu oli 
siiski hirmus. Omal ajal täitis see meie sõdurid hirmuga, sest tuli harilikult öösiti meie 
laagri ja kaevikute kohale ning pildus alla pomme, mis tapsid mehi kümnete viisi. 
Väga hea, Numabo, et sa selle mehe kätte said, sest öösel oleks ta lennanud üle küla 
ning tapnud kogu su rahva. Inglased on väga kavalad valged mehed.” 

»»See valge mees küll enam ei lenda," ütles Numabo. «Inimestel ei ole lubatud 
lennata, ainult pahad vaimud lendavad. Pealik Numabo valvab selle järele, et valge 
mees ei tõuse enam kunagi õhku.” Pealik lükkas inglase onni ning paigutas kaks 
tursket neegrit teda valvama. 

Vang jäeti üksi umbes tunniks. Inglane kasutas seda aega käsi kinnihoidva köie 
lahtiharutamiseks. Selles segas teda seersant Usanga, kes järsku onni tuli. , 

»Mida kavatsete minuga teha?" küsis inglane seersandilt. ,,Minu riik ei ole siinse 
rahvaga sõjas. Sa räägid nende keelt, ütle neile, et ma pole vaenlane, minu rahvas on 
mustadesõbralik ning neil tuleb mind silmapilk vabastada ja lasta rahus minna.” 

Usanga naeris: ,,Nad ju ei oska teha vahet inglase ja sakslase vahel Neile oled sa 
ainult vaenlane ja valge mees." 

»Aga miks nad mind elusalt kinni võtsid?" küsis noor inglane. 

«Sellepärast,” ütles Usanga, viis leitnandi lahtise ukse juurde ja osutas käega küla 
keskel olevale lagendikule. 


Leitnant Harold Percy Smith-Oldvick nägi lagendikul kuue jala kõrgust posti, mille 
ümber neegrinaised parajasti puuhalge seadsid. Posti lähedal põles tuli, mille ümber 
asus mitu savinõu. Saatanlik kavatsus oli käegakatsutavas läheduses... 

Usanga vaatas valge mehe nägu väga tähelepanelikult. Nähtavasti lootis ta sealt 
leida surmakartuse ilmingut. Kuid seda seal polnud. Metsik must mees oli pettunud. 
Noor poisikesenäoga leitnant pöördus tema poole ja küsis: ,,Kas neegrilurjused 
kavatsevad mind ära süüa?” 

»Meie mitte," vastas Usanga. ,,Minu rahvas ei söö inimese liha, kuid vamabod küll. 
Nemad kavatsevad sind ära süüa, meie mitte. Kuid selleks, inglane, valmistavad nad 
ette toreda peo." 

Inglane seisis uksel ning vaatas eelseisva orgia ja tema enese ilmaliku elu 
lõpetamiseks tehtavaid ettevalmistusi. Raske on uskuda, et avanenud pilt ei 
hirmutanud teda, kuid tema auks peab siiski ütlema, et ükski näojoon ei väljendanud 
muud kui ükskõiksust saatuse ja uudishimu vaadeldava vastu. Tema nägu oli 
liikumatu nagu mask ja isegi Usanga pidi möönma, et ta ei saavutanud oma eesmärki. 
Ta oli nimelt tulnud valget meest põhjalikult hirmutama. Ta tahtis piinata ja põhjata 
valget, inglast iseäranis enne surma, sest Briti lendurid olid kimbutanud Saksa Ida- 
Aafrika vägesid küllalt, kuid nüüd leppis ta ütlemisega: ,,Sa ei lenda enam mitte 
kunagi. Sa ei loobi enam taevast meie rahvale surma, selle eest hoolitseb Usanga.” 
Need sõnad lausunud, lahkus must seersant vangi juurest. Ta läks teiste juurde, kes 
seisid ja jutlesid lagendikul ümber posti. 

Inglane vaatas mustade tegevust onni ukselt. Möödus veel mõni minut ja ta nägi, kui 
Usanga lahkus koos oma salgaga külast. See andis talle mõtte taas põgenemisplaani 
hauduma hakata. 

2Kõkok 

Mõni miil külast põhja pool oli puudest natuke lagedam väike mäeküngas. Suure 
tamme juures künka tipul võis näha kahte nagu öö ja päev teineteisest erinevat 
olevust. Üks oli alasti tugev pruuninahaline mees, kelle lihased olid kui tugevad 
köied, kuid samm tasane nagu kassil, ning teine kaunis valge neiu. Ühist oli neil nii 
palju, et mõlemad olid valged mustade mandril, kuid ka teineteise surmavaenlased. 

Kuid praegu ehitasid nad ühist pesa. Seda nõudis nende olukord. Vahetevahel vaatas 
neiu pruuninahalise hiiglase poole — kas ainult selleks, et näha tema ebamäärast ja 
arusaamatut pilku? Mees oli nagu elav küsimärk, millest ta arv ei saanud. Tõele au 
andes ei olnud neiu tundmused selle ilusa jumalasamase üliinimese vastu sugugi 
külmad. Algul oli ta küll naiselikus kartuses värisenud oma saatuse pärast, kuid sai 
varsti sellest üle ja kartuse asemele tuli meeldivustunne. 

Olla metsiku mehega üksi Kesk-Aafrika džunglis oli neiule küllalt piinlik, Kuid 
teadmine, et metsik hiiglane vihkas teda ja tema rahvast, tegi olukorra veelgi 
raskemaks. Neiu teadis, et ta oli teinud mehele halba ja seekord pole tal vähimatki 
lootust pääseda. 

Bertha Kircher nägi valget hiiglast esimest korda Saksa koloniaal-vägede 
peakorteris. Sealt oli hiiglane ära viinud õnnetu major Schneideri, kellest pärast seda 
pole saadud mingit teavet." Siis sai neiu selle kohutava olevusega kokku lõvi juures. 
Mees päästis küll tema lõvi kihvade vahelt, kuid tahtis viia Briti vägede staapi. 
Kindlast surmast pääses ta ainult mehele kallaletungimisega. Kuid Wilhelmstalis 
kukkus ta jällegi selle alasti metslase kätte. Tol korral tappis mees kapten Schnei-deri, 
kuid jättis naise ellu. 

Ei, ta ei saanud mehest aru. Mees vihkas neiut, kuid oli arusaamatu, miks ta kaitses 
teda. Tarzan oleks võinud teda kaks korda tappa, kuid oli hoopis kaks korda päästnud. 


Mispärast? Millistel põhjustel päästis mees ta lõvi käest ja kaitses teda ahvide eest? 
Kas selleks, et hiljem mingi saatanliku plaani abil oma kättemaksuplaan täide viia? Ta 
proovis mehe motiive välja selgitada, kuid asjata. Ta pidi siiski tunnistama, et mehe 
välimuses ja käitumises ei olnud talle midagi vaenulikku. Bertha Kircher mõõtis 
Tarzanit sama mõõdupuuga kui teisigi mehi ja et ta Just nii tegi, näis alasti hiiglase 
viisakus seda suurem. Tsiviliseeritud ühiskonna mehed polnua kunagi osutanud talle 
nii suurt rüütellikkust. See näis neiule mõistatusena. 

Preili Bertha Kircher oli seltskondlik ja lõbus. Ta armastas lõbusat seltskonda ja 
omasugustega mõtteid vahetada — see eraldabki inimesi loomadest. Tarzan seevastu 
oli kinnise iseloomuga, üksindus ei vaevanud teda kunagi. See tuli muidugi asjaolust, 
et ta oli saatnud suurema osa elust mööda džungli igavates tihnikutes ilma omasuguste 
seltsita. Üksikud olendid, kellega ta džunglis kokku oli puutunud, ei saanud puuduliku 
keele pärast mõtteid vahetada. Võitlus olemasolu pärast oli õpetanud Tarzanit ainult 
iseenda peale lootma. 

Tarzani aju töötas alatasa. Et džunglisöbrad tema mõtetest alati aru ei saanud, harjus 
ta neid oma saladuseks jätma. Nii talitas ta ka praegu. Käesoleval juhul andis selleks 
põhjust vastikus, mida ta neiu vastu tundis. Tarzan rääkis ainult niipalju, kui 
hädapärast vaja oli. Bertha Kircher oli ennekõike naiselik ja töötada inimesega, kes 
võib, kuid ei taha kõnelda, tundus talle ärritav. Natukesehaaval kadus kartus mehe ees 
ja tuhanded küsimused kerkisid ta keelele. Esikohal olid neiu saatust ja hiiglase 
kavatsusi, teisel kohal mehe elu ja minevikku puudutavad. Neiu ei teadnud.Tarzani 
minevikust mitte midagi, mistõttu ahv-inimese vahekord džungli suurte kiskjate ja 
ahvidega näis talle arusaamatu ja otse üleloomulikuna. 

Viimaks sai neiu kartusest jagu niivõrd, et julges küsida, mida kavatseb mees 
temaga teha, kui boma — okaspuuokstest tara — valmis saab. 

»Kavatsen siirduda läänekaldale, kus olen sündinud,” vastas Tarzan. ,, Millal ma 
seda teen, veel ei tea. Mul on kogu elu ees ja siin džunglis pole kuhugi kiiret. Me ei 
jookse siin kunagi ühest kohast teise nii kiiresti, kui võiksime. See on teie viis seal 
maailmas. Kui oleme siin küllalt olnud, lähen edasi. Kuid enne otsin koha, kus võite 
ohutult magada. Ma õpetan veel, kuidas džunglis ennast toita. Kuid see kõik võtab 
aega." 

»Teie kavatsete jätta minu siia üksinda?" karjus neiu ehmunult. ,,Teie jätate minu 
siia hirmsasse džunglisse üksinda kohutavate kiskjate keskele, sadade kilomeetrite 
kaugusele tsivilisatsioonist, kohta, kuhu kunagi pole astunud valge inimese jalg?" 

»Miks mitte?" küsis Tarzan. ,,Ega mina teid siia toonud. Kas ükski teie rahvusest 
mees vaenlase naisega teisiti talitaks?" 

» Teisiti talitaksid nad tingimata," vastas neiu kindla häälega. » Ükski mees minu 
rahvusest ei jätaks abitut naist siia hirmsasse kohta üksi.” 

Tarzan kehitas õlgu. Jutuajamine näis niisuguse arvamusavalduse juures mõttetu. 
Pealegi rääkisid nad saksa keeles, mida Tarzan vihkas niisama palju kui rahvastki, kes 
seda keelt kasutab. Ta soovis, et neiu räägiks inglise keeles ja talle tuligi meelde, et oli 
ju näinud teda Briti laagris. Arvatavasti kõneleb see kaunis spioon siiski inglise keelt. 

Ta pöördus neiu poole: ,,Rääkige inglise keeles!" 

»Räägin,” vastas neiu. ,,Ma ei teadnud, et teiegi seda räägite.” 

Tarzan vaatas neidu imestunult, kuid ei vastanud sõnagi. Talle näis imelik, et neiu ei 
teadnud, et tema kui inglane räägib inglise keelt. Jäi ainult uskuda, et neiu peab teda 
džungli metsikuks olendiks, kes oli juhtumisi Saksa asumaadele sattunud ja saksa 
keele ära õppinud. Bertha Kircher oli teda näinud ainult Saksa laagris ja trgalas, mitte 
aga inglaste juures. Neiu ei teadnud nähtavasti ka seda, et mehel oli kord olnud Ida- 


Aafrikas kodu, mille sakslased hävitasid. ,,See on hea,, et ta ei tea," arvas Tarzan 
endamisi. Mida vähem neiu temast teab, seda rohkem 

on tal neiu tegevusest Saksa spioonina võimalik teada saada. Parem ongi, kui neiu 
jääb arvamisele, et ta on džungli metsik olevus, kel pole rahvust ega kodumaad ja kes 
vihkab kõiki valgeid inimesi. Et neiu tõesti seda uskus, selles oli Tarzan kindel, sest 
naine oli näinud, kuidas ta major Schneideri ära viis ja kapten Schneideri tappis. 

Neid töötasid vaikides. Boma oli juba valmis saamas. Neiu oli selle ehitamisel 
aidanud niipalju, kui tal võimalik oli. Tarzan oli märganud neiu agarust ning tundis 
kahjurõõmu, kui nägi tema valgeid käsi täis haavu. Viimaks palus Tarzan neiut jätta 
töö lõpetamine tema hoolde, sest see olevat õrnale naisele sobimatu. 

»Miks?" küsis neiu. ,,Ega see mulle, valusam ole kui teile ja pealegi ehitate bomat 
minu kaitseks. Miks ei peaks ma oma osa sellest ise tegema?” 

Olete ju naine," vastas Tarzan, ,ja see pole naiste töö. Kui aga tahate midagi teha, 
võtke mõni neist pottidest, mis ma hommikul hankisin, ja tooge jõest vett. Võib-olla 
läheb teil seda vaja, kui ära olen.” 

»Kui ära olete?...” küsis neiu. ,,Kas kavatsete ära minna?" 

»Kui boma saab valmis, lähen liha tooma. Homme võtan teid kaasa ja õpetan, 
kuidas loomi tappa. Seda peate oskama teha siis, kui ma teie juurest alatiseks ära olen 
läinud." 

Sõnalausumata võttis neiu savinõud ja hakkas jõe poole sammuma. Potte veega 
täites mõtles ta murelikult oma ebamäärase tuleviku peale. Ta teadis, et Tarzan on 
mõistnud ta surma ja varsti pärast seda, kui mees ta üksinda džunglisse jätab, tuleb 
kohutav surm... Elada üksi džunglis, olla piiratud ürgmetsa hävitavatest jõududest — 
ei, seda ei suuda ta üle elada. Peatselt ta sureb, kui mitte nälga, siis kiskjate, ahvide 
või neegrite talumise järgi. Tema saatus kujuneb igal juhul kohutavaks. 

Neiu oli süvenenud nii oma mõtetesse, et ei kuulnud ega näinud midagi, mis tema 
ümber juhtus. Ta täitis nõud veega, tõstis need maast üles, pööras ümber ning tahtis 
tagasi boma juurde minna, kui tema teed takistas kohutav karvane olend. Allasurutud 
karjatus pääses neiu huulilt ja üks nõudest kukkus käest. 

Go-lat, ahvide kuningas, oli eemaldunud oma suguharust ning pidas jahti jõekaldal. 
Ta märkas valget naist, kes jõe äärde tuli. Suurel isasel oli sõjaplaan sedamaid valmis 
— tahillis tasa naise juurde. See oli tema, kes ähvardavalt neiu ees seisis. Go-lat ei 
oleks meie mõõdupuu järgi sugugi kaunis olnud, kuid tema oma suguharu emased nä- 
gid tihedas üksikutest hõbehallidest karvadest läike saanud mustas kasukas, kuni 
põlvini ulatuvates kätes ja kuulitaolises ümmarguses peas erakokordset ilu. Samal 
arvamusel oli Go-lat ka ise. Väiksed pahatahtlikud silmad, madal lai nina, suur suu, 
punased igemed ja suured pruunid võitluskihvad tõendasid selle džungli-Adonise ilu 
— siiski oma 

sugukonna emaste silmis. Bertha Kircherile näis ta kohutavalt inetu, toores ja 
metsik. 

Karvase metslase väikses peaajus pesitses arvamine, et valge emane ei võinud tema 
vastu sugugi ükskõikne olla, sest kuigi ta oli tar-mangani naine, mis oli see 
paljasnahkne olend tema, suure ja karvase Go-lati kõrval. Paljasnahkne ahv on ju 
inetu, ainult niisugune nagu Go-lat võib korralikule emasele meeldida. 

Bertha Kircher nägi enda ees hirmsat kiskjat, kohutavat paroodiat inimesest, kes ei 
olnud siiski inimene. Oleks Go-lat teadnud, mis neiu peaajus tol silmapilgul valitses, 
oleks ta tundnud end solvatuna või vähemalt lohutanud end sellega, et valge emane ei 
oska ilu hinnata. 


Tarzan oli kuulnud neiu karjatust ning vaatas jõe poole. Silmapilk selgus talle 
olukorra hädaohtlikkus. Ta hüppas üle boma ning jooksis sinna, kus Go-lat neiule 
vaaru des lähenes. Lähenev ahv tegi kurgu-häält, mis paistis neiule tigeda looma 
urinana. Tarzan jõudis lähemale ning karjus ahvile midagi samasuguses ahvi keeles. 

»Ma ei tee emasele ju halba," vastas suur ahv. 

»Ma tean,” vastas Tarzan, ,,kuid tema ei tea seda. Sest tema on nagu lõvi Numa .või 
panter Sheeta, kes ei oska rääkida meie keeles. Ta arvab, et sa taliad talle halba teha.” 
Tarzan jõudis neiu juurde. »Ärge kartke, ta ei tee teile halba,” ütles ta. ,,Pole vaja 
karta. See ahv oti juba õpetuse saanud. Ta teab, et Tarzan on džungli valitseja. Ta ei 

tee halba kellelegi, kes on Tarzani oma." 

Neiu viskas kiire pilgu mehele. Talle näis, et sõnad, mis Tarzan oli ütelnud, ei 
tähendanud midagi talle enesele ja et tema omakstunnistamisega kaitses ta ainult 
ennast. Niisama oleks võinud ta omaks tunnistada ka naise kaitseks ehitatud boma. 

»Siis ma kardan teda," vastas neiu. 

»Te ei tohi oma hirmu välja näidata. Tulevikus olete sageli nendega vastamisi, nii 
olete kõigi hädaohtude eest kõige kindlamini kaitstud. Enne kui ma lahkun, annan 
teile vahendi, millega võite end nende eest kaitsta. See on ainult juhtumiks, kui keegi 
neist teile kallale tahab tungida. Teie asemel katsuksin kindlasti nende seltsi otsida, 
sest džunglis on vähe kiskjaid, kes julgevad rünnata suuri ahve, kui neid on koos mitu. 
Kui aga näitate välja, et kardate ahve, siis on teie elu tihti hädaohus. Iseäralikult 
kipuvad teile kallale just emased. Ma annan neile kõigepealt teada, et teil on enese 
kaitsmiseks vahend ja te tapate selle, kes kallale tuleb. Kui on vaja, näitan teile, 
kuidas seda .teha, ning pärast nad kardavad ja austavad teid.” 

»»Ma proovin,” vastas neiu, ,,kuid usun, et see kujuneb raskeks. Nad on ju kõige 
koledamad olevused, keda olen näinud." 

Tarzan naeris. ,, Kahtlemata arvab Go-lat teist samamoodi,” vastas ta neiule. 

Nende vestluse ajal olid ka teised selle suguharu ahvid lagendikule jõudnud. Neid 
oli päris suur kari. Ahvide hulgas oli mitu suurt koledate kihvadega isast, kuid oli ka 
ahvilaste, baludega emaseid. Ahvid olid näinud valget naist ka enne — tol ööl, kui 
nad tantsisid lagendikul dum-dumi, aga nad olid ikkagi uudishimulikud. Eriti 
uudishimulikud olid emased, kes tulid neiut ja tema rõivaid käega katsurfia ja ninaga 
nuusutama. Bertha Kircher suutis vaevu oma hirmu varjata. Ahvid olid tõesti 
kohutavad ja vastikud. Tarzan jälgis neiut tähelepanelikult ja poolmuigega. Ta oli 
alles tulnud tsiviilühiskonnast ja sai aru piinast, mida neiu tundis, kuid kahju tal 
temast ei olnud. See oli ju vaenlase kardetav spioon, kes on suurima karistuse ära 
teeninud. Nähes nüüd neiu julgust, tundis ahvinimene tema vastu juba sümpaatiat. 
Äkki pöördus ta ahvide poole. 

»Tarzan läheb nüüd jahile, sest tema ja ta emane vajavad toitu,” teatas ta ümberringi 
seisvatele ahvidele. ,, Tema jääb siia," ja ta näitas käega boma poole. ,,Teie aga 
vaadake, et ükski teie suguharust talle halba ei .teeks. Kas saate aru?" 

Ahvid noogutasid. ,,Me ei tee talle halba," kinnitas Go-lat. 

Jah, ma tean, et sina ei tee," ütles Tarzan Go-latile, ,,sest ma tapaksin su. Tarzan 
tapab igaühe, kes seda teeb!" Ja siis pöördus ta neiu poole: Tulge! Ma lähen nüüd 
jahile, aga teil on parem bomasse jääda. Ahvid lubasid teid mitte tülitada. Siiski jätan 
ma teile oma oda, et võiksite minu äraoleku ajal end kaitsta, kui vaja. Arvan, et ma ei 
ole ära kaua ja vaevalt võib selle aja sees midagi iseäralikku juhtuda.” 

Nad läksid koos boma juurde ja kui neiu oli sisse läinud, sulges Riivan hoolega 
avause ning läks ära džunglisse. Neiu vaatas mehele järele ning märkas tema kerget 
kassikönnakut ja suursugust kehahoiakut. Jõudnud metsa, hüppas mees esimese puu 


okstele ning kadus silmist. Bertha Kircher oli naine ja ta talitas naiselikult: pööras end 
ümber, istus maha ja puhkes nutma... 


X. Metslaste meelevalla all 


Tarzan otsis põtra või metssiga, sest arvas, et teised džungliloomad naisele söögiks 
ei kõlba. Hoolimata kõigi meelte pingutamisest, ei leidnud ta ühtegi nende loomade 
jälge. Ta arvas otsitavate jälgi leida jõe ääres joogikohtades. Äkki äratas tema 
tähelepanu kange lõhn, mis tuil neegrite külast. Küla ta veel ei näinud, kuid teadis, et 
see on kusagi eespool jõekaldal. Ahvinimene ei suutnud vastu panna kiusatusele oma 
põliseid vaenlasi kiusata. Selleks taandus ta metsa, et läheneda külale teisest küljest. 
Tarzan jälgis üle küla ümbritseva aia ulatuvalt 

oksalt neegrite tegevust. Silmapilk oli talle selge, et külas valmistutakse hirmsaks 
peoks, kus piinatakse inimest, kes tükikaupa ära süüakse. 

Tarzan tundis suurimat heameelt, kui võis röövida neegritelt pidutemisvõimaluse. 
Praegune silmapilk näis selleks väga soodne. Ahvinimene hakkas uurima, kus on 
mustade ohver. Tihe lehestik piiras vaatevälja, mistõttu ta ronis puu latva. 

Kuigi Tarzani osavus liikuda mööda puid oli võrreldamatu, oli ta seekord hoolimatu 
ja ettevaatamatu. Harilikult eemaldus ta tüvest oksa mööda, mis oli küllalt tugev. 
Kuid ta ei märganud, et mingi ussike oli oksast augu läbi söönud. 

Äkki praksatas oks, millel Tarzan liikus. See käis nii kähku, et ahvinimesel polnud 
võimalik teistest okstest kinni haarata ning allpoolgi polnud tugevaid oksi, mis oleks 
kukkumist takistanud. Kukkudes jäi Tarzani jalg väänkasvudesse kinni ning ta kukkus 
tumeda mütsatusega maha. Mees kukkus selili ja minestas. 

Puruneva oksa raksatus ja kukkuva keha mütsatus äratasid külaelanike tähelepanu. 
Nad jooksid kiiresti sõjariistu otsima. Julgemad lähenesid aiale ja nägid liikumatut 
valget kogu maas lamamas. Nad lähenesid sellele viskevalmis odadega. Nähes, et 
peaaegu alasti olevus end ei liiguta ja lähedal olevate puude otsas teisi temasuguseid 
näha pole, julgesid nad viimaks kogu juurde tulla. Üks mustadest tõstis oda, et see 
maas lamava mehe rinda lüüa. Pealik Numabo ei lubanud tal seda teha. 

»Siduge ta kinni. Täna õhtul sööme kõvasti!" 

Tarzani käed ja jalad seoti juurtest punutud nööridega kõvasti kinni ning ta kanti 
onni, kus ootas oma saatust leitnant Harold Percy Smith-Oldvick. Ka tema oli igaks 
juhuks kätest ja jalgadest kinni seotud. Mustad ei tahtnud ju, et pidu oleks vangi 
põgenemise pärast ebaõnnestunud. Kohe, kui uus vang oli onni toodud, kogunes ukse 
ette hulk naisi ja lapsi teda vaatama. Numabo aga pani onni ette topeltva-hipostid ning 
keelas kõigil vangide asupaigale läheneda. Seda oli tarvis, sest mõni must oleks 
võinud tormata onni ja võidurõõmust vangid tappa, röövides nii teistelt võimaluse 
tantsida vangide ümber surmatantsu. 

Noor inglane oli kuulnud oksa murdumist ja keha kukkumist. Seejärel kuulis ta, 
kuidas mustad uut vangi sidusid ja selle hiljem onni tassisid. Kätest ja jalgadest seotud 
hiigelkogu visati tema lähedale põrandale. Veel minestunud inimkogu vaadates 
mõtles inglise lendur, et ta polnud enne näinud nii täiusliku kehaga meest. Milline 
õnnetus selle valge mehe siia saatis? Paistis, et uus vang oli niisama metsik kui 
needki, kes ta kinni võtsid. Nii võis otsustada vähemalt tema niudevöö ja varustuse 
järgi. Kuid mees oli valge. Jäi ainult oletada, et see on üks neid õnnetuid, kellele 
loodus on ilu ja annet andnud, kuid kes tarvitab neid halvasti isegi tsivilisatsiooni 
rüpes. 

Meest jälgides märkas ta, et vangi silmalaud liikusid. Varsti avanes paar halle silmi, 
mis ekslevalt ümbrust jälgisid. Meelemärkuse naastes kadus mehe silmist 
arusaamatus, mis asendus intelligentse vaatega. Vang keeras end külili ja tõusis 
istukile. Ta vaatas inglasest naabrile otsa. Nähes, et ka tema käed ja jalad olid kõvasti 
kinni seotud, ütles uus vang sapiselt: ,, Nad täidavad täna oma kõhu meiega.” 

Inglane naeratas samuti tigedalt. ,, Selle kisa järgi, mida need lurju-. sed tegid, on 
nad väga näljased," vastas ta Tarzanile. ,,Otsustades nen-. de ümberkäimise järgi 
minuga, arvan, et nad tahtsid mind elusalt ära süüa. Kuidas teie siia sattusite?" 

Tarzan lausus kahetsedes: ,,Selles olen ma ise süüdi. Ma väärin küll ärasöömist. 
Ronisin mööda oksa, mis ei pidanud mu raskusele vastu, ning kui kukkusin, €i 
maandunud ma jalgadele, nagu oleksin pidanud." Mingi väänkasv jäi jalgu ja ma tulin 
alla, pea ees. Muidu ei oleks nad mind elusalt kinni võtnud.” 

»Kas meil pole põgenemisvõimalust?" küsis inglane. 

»Ma olen varem nende käest mitu korda ära jooksnud," vastas Tarzan, ,,ning näinud, 
kuidas teised põgenevad. Olen isegi näinud, kuidas ohver on nende käest ära võetud 
pärast seda, kui pool tosinat oda oli tema kehasse torgatud ja tuli teda hoidnud tulba 
jalamile juba süüdatud." 

Leitnant Smith-Oldvick värises: Jumal! Seda ei tahaks küll läbi elada. Ma võin 
kõike kanaatada, aga tuld mitte. Ma vihkan hingepõhjast võimalust minna kuradite 
ette kärsahaisuga." 

»» Olge mureta,” vastas Tarzan muheldes. ,,See ei kesta kaua ja pealegi teie nina seda 
kärsahaisu ei tunne. Kogu see toiming pole sugugi nii halb, kui paistab. Hetk piina ja 
valu ning peagi kaotate teadvuse. Ma olen seda mitu korda näinud. Ükskõik, kuidas 
inimene sureb. Surema peame ükskord kõik. Kas sureme täna, homme võPaasta 
pärast, see on rohkem maitse asi. Peaasi, et oleme elanud. Mina olen igatahes elanud.” 

»Teie arutlus on tark, võib-olla isegi õige, kuid siiski ebarahuldav," vastas noor 
leitnant, 

Tarzan naeris heledalt: ,,. Visake pikali ja veeretage end siia. Katsun teie nöörid läbi 
närida." A 

Inglane tegi, nagu kästud, ning tundis varsti, et nöör annab järele. Veel minut ja ta 
käed oleks olnud vabad. Parajasti astus must sõdur onni ning nägi, mis oli juhtumas. 
Ta lõi odavarrega Tarzanile pahe ning kutsus ka teise valvuri sisse. Vangid peksti 
põhjalikult läbi ning seoti üks ühe, teine teise seina külge kinni. 

Kui mustad olid onnist lahkunud, vaatas Tarzan õnnetut Kaas'st ja ütles: ,, Nii kaua, 
kui on elu, on ka lootust." Ta naeratas kibea igivana tõde korrates. 

Leitnant Harold Percy Smith-Oldvick naeratas vastu: ,, Ma kardan, et meil mõlemal 
on väga vähe aega. Õhtusöögi aeg peaks juba lähedal olema." 

ak ok 

Zu-tag pidas jahti teistest ahvidest kaugel. Kuningas Go-lat ei sallinud teda. Zu-tag 
(Paks Turi) oli hiljuti saanud täisealiseks, ta oli suur, tugev ja teistest suguharu 
liikmetest targem. Go-lat nägi temas endale võistlejat. Zu-tag oli küllalt tugev, et 
džunglis üksi käia. Ta jättis tihti maha kaitse, mida ahvide hulk üheskoos annab. 
Üksinda ringiliikumine andis talle teadmisi ning õpetas ainult oma jõule ja osavusele 
lootma. Lühikese ajaga oli ta saanud päris iseseisvaks, aga muutunud ühtlasi ka 
tigedamaks ja tugevamaks. 

Täna oli ta olnud kaugemal lõunas jahil ja naasis mööda teerada, mida ta tihti.käis. 
Teerada viis mööda mustade gomanganide külast, kus ta oli näinud ahvilaadseid 
olendeid ja jälginud nende toiminguid. Uudishimu sundis teda jälle ronima puu otsa, 
kust ta oli ennegi küla jälginud. 


Vaevalt oli ta puu otsa ronida jõudnud, kui kuulis lähedal oksa praksatust ja kellegi 
või millegi kukkumismütsatust. See ehmatas teda niisama kõvasti kui neegreidki. Ta 
nägi, kuidas mustad ümbritsesid mahakukkunud olevust, sidusid ta kinni ja viisid 
onni. Ta tundis selles pealtnäha surnud olevuses ära pruuninahalise tarmangani, kes 
oli kunagi' koos ahvidega dum-dumi tantsinud. Julgus, millega Tarzan Go-latile 
kallale tungis, ja osavus, millega ta ahvide kuninga võitis, äratas loomades austuse ja 
poolehoiu. Eriti austas teda Zu-tag, kes tundis nüüd Tarzanile kaasa. Ta tahtis valget 
ahvi kuidagiviisi vaenlase käest päästa ning otsustas kuuldavale, tuua ahvide sõja- ja 
protesti-hüüu, kuid arvas targemaks vait olla ja suure tarmangani salaja vabastada. 

Zu-tagi esimene mõte oli minna küllaja katsuda valge cihv kohe vabastada. Kuid 
nähes mustade suurt hulka ja kahte valiti vangide onni ees istumas, arvas ta> et üksi 
siin hakkama ei saa. Hääletult, nagu ta 

oli ilmunud, kadus ta mööda oksi põhja suunas, kust oli tulnud. 

kokad 

Suurte ahvide suguharu viibis ikka veel Tarzani ehitatud boma läheduses. Mõni ahv 
hankis toitu, teised aga kükitasid puude all ja otsisid üksteise seljast parasiite. 

Bertha Kircher oli vahepeal pisarad kuivatanud ning tulnud bomast välja. Ta vaatas 
igatsusega sinnapoole, kus Tarzan puude vahele kadus. Siis meenusid talle ahvid. Ta 
nägi neid siin ja seal kükitamas ning mõtles, kui kerge oleks mõnel neist bomasse 
tungida ja teda tappa. Kui abitu ta siin on! Mida ta teeks valge mehe odaga? Mitte 
midagi. Läikiva karvkatte all peituva jõuga murraks iga ahv oda tükkideks enne, 

kui ta saaks kättki sellega tõsta. Suured isaahvid näisid kehastavat jõudu, mis 
purustab kõik nende kätte sattuva. 

Oma keerulist olukorda parajasti hinnates märkas neiu, et lagendiku lõunaservas 
laskus puult suur isaahv. Tol ajal näisid Bertha Kirche-rile kõik ahvid ühesugustena. 
Alles hiljem õppis ta nende kui üksikolendite vahel vahet tegema ja mõistis, et igal 
isendil on oma iseloom. Ehkki ta veel ahve üksteisest eristada ei suutnud, näis talle 
seekord puu otsast tulnud ahv teistsugune — läikiva karvaga ja teistest intelligentsem. 

Juba kaugelt oli näha, et tulija tahtis midagi tähtsat öelda. Seda ei märganud üksnes 
neiu, Vaid ka ahvid, kes saabunule tähelepttnu pöörasid. Nad läksid talle vaarudes 
vastu, turjakarvad püsti. Kõige ees sammus sirge seljaga kangejalgselt Go-lat. Vana 
kuningas oli tihti näinud noori ahve, kes metsas hulkudes ägedaks läksid ja tahtsid 
suguharu juurde naasnuna karjajuhi kohta saada. Sellised noored on vanale valitsejale 
väga ohtlikud. 

Oleks Zu-tag tulnud rahulikult vahetevahel toitu otsides, ei oleks teda keegi tähelegi 
piinnud. Aga ta tuli tonnates ja nähtavasti väga ärritatuna. Zu-tag ja talle vastu tulnud 
ahvid jõudsid kohakuti. Hulk aega nad urisesid, tammusid ringi, nuusutasid üksteist, 
kuni järeldasid, et Zu-tag ei kipu kellelegi kallale. 

Zu-tag proovis ahvidele selgitada, et suur valge ahv on mustade käes hädas ja ta 
tuleb päästa. Seda kuulnud, pöördus Go-lat minekule ja ütles: ALas valge ahv 
hoolitseb ise enda eest, mis meil temaga asja.” 

»Ta on suur ahv," ütles Zu-tag. ,,Ta tuli siia, et elada koos meiega. Go-lati suguharu 
peab teda kaitsma. Lähme vabastame ta gomanganide käest!" 

Go-lat ainult urises midagi ja eemaldus Zu-tagist. 

»Zu-tag läheb ja vabastab valge ahvi üksi, kui Go-lat on liiga arg!" hüüdis ärritatud 
noor isane. 

Kuningas pööras seda kuuldes end ümber ja tagus rusikatega vastu rinda. ,,Go-lat ei 
karda," karjus ta sügava kurguhäälega. ,, Go-lat ei karda, kuid ta ei lähe valget ahvi 


vabastama seepärast, et ta pole meie suguharust; Kui sa nii väga tahad seda valget 
ahvi päästa, siis võta kas või see valge emane siit kaasa ja mine!" 

»Zu-tag läheb, võtab kaasa tarmangani naise ja need Go-lati isased, kes ei ole arad," 
uhkustas noor ahv ja tagus rusikatega vastu rinda. Ta vaatas kutsuvalt teistele 
ahvidele. ,,Kes tuleb koe» Zu-tagiga gormanganide vastu võitlema ja oma venda 
nende juurest ära tooma. 

Kaheksa noort tugevat isast astus teiste hulgast Zu-tagi juurde, aga vanemad isased 
raputasid neile omase tagasihoidlikkusega pead ja vaarusid Go-latile järele. 

»Hästi!" hüüdis Zu-tag. ,,Meil polegi neid vanu emaseid tarvis. Võidelda 
gomanganidega on suguharu isaste, mitte nende kartlike olevuste asi.” 

Vanad isased tegid, nagu poleks nad kuulnudki noorte enesekiitust. Zu-tagi juurde 
jäänud isased olid vaimustuses. Nad seisid püsti, paljastasid võitluskihvad, tagusid 
rusikatega vastu rinda ning karjusid nii, et džuhgel värises. 

Ahvide toiming ei olnud enam huvipakkuv vaatepilt, kui Zu-tag lähenes kaaslastega 
bomale. Kuigi neiu oleks hirmust peaaegu liikumatuks võinud jääda, suutis ta siiski 
bomasse taganeda. Suur Zu-tag hüppas talle kassi osavusega järele. Neiu tundis end 
Zu-tagi ees kaitsetuna ja sihtis oda tema rinda. Kuid ahv ei kavatsenudki talle kallale 
tungida, vaid ainult rääkis midagi oma keeles ja tegi kätega mingisuguseid märke 
Neiu ei saanud esialgu temast aru. Ta taganes kohkunult, kuid ahv lõi tal oda käest 
ning rääkis jälle lõuna poole džunglile osutades. Et neiu ei saanud temast ikka veel 
aru, võttis Zu-tag mahakukkunud oda, puudutas seda näpuga ja osutas uuesti lõuna 
suunas. Neiu taipas viimaks, et ahv katsus talle seletada midagi, mis puutus temasse ja 
oda omanikku. Võib-olla katsub ahv talle selgitada, et valge mees on hädas ja teda 
tuleb päästma minna. Ta läks paar sammu boma värava poole ja Zu-tag teadis, et 
temast on aru saadud. Nad lahkusid kiiresti bomast Zu-tagi kärsitult ootavate kaaslaste 
juurde. 

Nad hakkasid kohe lõuna poole ruttama. Kui Bertha Kircher ei oleks tahtnud 
ahvidest maha jääda, oleks ta pidanud jooksma. See oli võimatu ning ta jäi koos Zu- 
tagiga tahapoole. Ahvid ootasid neid aegajalt järele. Viimaks kaotas Zu-tag 
kannatuse, haaras naise käe ja hakkas jooksma. Neiu protesteeris, kuid asjata. Varsti 
ta komistas ja kukkus. Ahv vihastas ja urises ähvardavalt. See valge emane oli tõesti 
abitu. Viimaks näis ahv aru saavat, et neiul oli võimatu pikemat aega nii kiiresti 
liikuda. Kuid kus häda kõige suurem, seal abi kõige lähem. Ahv haaras maas lamava 
neiu selga ja ruttas teistele järele. 

Bertha Kircheril seljas olnud ratsaülikond oli hea selle poolest, et ei jäänud kergesti 
okstesse kinni. Nii ebamugav kui ahvi seljas olla oligi, tundis neiu end siiski kaunis 
kindlalt. Mööda maad liikuda polnudki kuigi halb, aga kui Zu-tag tõusis puu otsa, 
sulges neiu silmad. Zu-tagi ainus vääratus oleks võinud tuua surma mõlemale. See 
kohutav teekond mööda hiigelpuid suure ahvi seljas seisab Bertha Kircheril meeles 
surmani. 

Et õnnetust ei olnud veel juhtunud, avas neiu silmad. Ta imestas ahvide osavuse ja 
Zu-tagi hiigeljõu üle. Nad olid läbinud juba hulk maad, aga Zu-tagi väsimust polnud 
veel tunda. Ta liikus edasi veelgi kiiremini. 

Zu-tag peatus äkki ja andis ka teistele märku peatuda. Nad olid jõudnud küla 
lähedale. Neiu kuulis neegrite naeru ja kisa. Talle meenus 

põgenemine mustade käest ja võimalus uuesti vangi langeda. Miks oli Zu-tag teda 
siia toonud? Kas selleks, et ta mustadele tagasi anda? 


Ahvid jätkasid teed suure ettevaatlikkusega ja hääletult. Viimaks jõudsid nad otse 
küla äärde. Zu-tag peatus ja pani neiu maha. Siis pöördus ahv tema poole ning näitas 
üht küla onni teistest natuke kaugemal ja selle ees seisvat kahte relvis sõdurit. Pika 
seletamise ja märkide tegemise peale jõudis neiuni ahvi oletus selle kohta, et valge 
mees on onnis vangis ja Zu-tag katsub teda oma kaaslaste abil vabastada; 

Neiu silmitses küla ning märkas, et seda ümbritseva palkaia juures kasvas puu, mille 
alumistelt okstelt oli kerge jõuda just sellesama onni katusele. Külasse võis küll 
kergesti pääseda, aga mida seal teha, seda neiu ei teadnud. 

Saabus õhtupimedus. Küla keskel süüdati mitu tuld. Nende valgel nägi ta posti, 
mille ümber oli laotud virn kuivi oksi. Talle sai selgeks, miks küla veel ärkvel oli ja 
mis seal nii hea tuju põhjustas. Oh, oleks tal nüüd mõni sõjariist kaasas olnud või 
vähemalt ükski abinõu mustade vastu. Siis läheks ta tingimata külla ja päästaks valge 
mehe. Valge mees küll vihkas teda, kuid ta oli päästnud neiu kindlast surmast ja 
koguni kaks korda. Ta on mehele tänu võlgu. See mees oli tõesti imelik. Ta polnud 
varem sellist olendit näinud. Mees oli ustav ja rüütellik, kuid ühtlasi ka metsikum 
metsikumatest. Nad olid džunglis koos elanud ainult mõne päeva ja naine õppis varem 
nii väga hirmu nahka ajanud meest austama. Mees oli kindlasti metslane, kuid 
kõrgesti haritud ja hästi arenenud. Miks ta jättis naise džunglisse üksi, sellest Bertha 
Kircher aru ei saanud. 

Zu-tag kükitas neiu lähedal ja vaatas samuti küla. Nähtavasti ootas ta pimeduse 
saabumist ning haudus oma väikeses peaajus päästmis-plaane. Äkki paisti's pidustuste 
ettevalmistustes kavatsematu muudatus ilmnevat. Paarkümmend sõdurit kogunes 
kokku ja rääkis elavalt omavahel. Nende keskel seisis pealik. Möödus viis, siis 
kümme minutit, teiste juurest lahkus kaks meest, kes jooksid küla teise serva. Varsti 
tulid nad tulede juurde tagasi, kaasas paras palk, mille nad esimese posti kõrvale püsti 
ajasid. Bertha Kircher imestas väga teise posti püs-tipanemise üle. 

Imestada ei tulnud tal kaua, sest peo algus näis kätte jõudnud olevat. Onni juurde 
tuli palju sõdureid. Lühikese nõupidamise järel astus paar neist onni ning minut 
hiljem nägi neiu, kuidas sealt toodi välja kaks köidikuis meest. Ühes tundis ta kohe 
ära oma kaitsja, teine oli Briti lennuväemundris leitnant. Seepärast siis pandigi 
keskväljakule üles kaks posti. 

Neiu pani käe Zu-tagi õlale. ,,Tule!" kutsus ta ning osutas külale. Minut hiljem 
laskus ta hääletult onni katusele. Sealt alla oli ainult väike hüpe. Neiu liikus onnide 
varjus edasi, kuid tal ei olnud selge, ui das vabastada valged vangid. Kõige hullem, et 
tal ei olnud mingit rel- 

va. Ta vaatas taha, kas ka ahvid kaasa tulevad. Kõik üheksa hiigelahvi tulid. Seda 
oli lohutav näha, aga mingi relva peab ka leidma. 

Vangid olid vahepeal platsile viidud ja postide külge köidetud. Sinna kogunes kogu 
küla — mehed ja naised, noored ja vanad. Onnid jäid tühjaks. Musti huvitas eelseisev 
pidu rohkem kui hool ennast kaitsta. Nad ei näinud, kuidas neiu läks ahvide kannul 
ühte onni nagu vari. Nad ei näinud, kuidas neiu otsis mõnd relva enesekaitseks. 

Mõne minuti pärast tuli neiu onnist, käes terav oda. Ta tundis ennast kindlamalt. 
Pikkamisi liikusid saksa neiu ja koletised külaväljaku poole. Kumbki posti külge 
seotud vangist ei olnud pikka aega rääkinud. Näis, nagu polekski käsilolev toiming 
neid puudutanud, et nad on kogu piinale ja toorusele vaatamata kõrvalised isikud, 
kellesse asi ei puutu. 

Noor leitnant ptiöras pead, et näha oma saatusekaaslast Tarzan paistis kivistunud 
olevat. Ükski näojoon ei väljendanud hirmu ega kartust. Leitnant Harold Percy Smith- 
Oldvick oli niisama rahulik — inglane võib surra, kuid mitte karta surma! 


Hüvasti, sõber!" ütles leitnant tasa. 

Tarzan pööras pea tema poole hing vastas muheldes: ,, Hüvasti! Kui tahate piinast 
ruttu üle saada, siis hingake tuld ja suitsu sisse nii palju, kui õnnestub.” 

»Aitäh,” kostis lendur ja tegi näo, nagu see asi teda ei puudutakski. Kuigi see nõnda 
oli, ei tahaks heameelega uskuda, et ta oma saatuse vastu nii ükskõikne oli. 

Naised ja lapsed istusid ringis, koledasti värvitud noored sõdurid astusid ringi sisse 
surmatantsu tantsima. Tarzan pöördus kaaskannataja poole: ,,Kui tahate nende pidu 
luhta ajada, ärge näidake oma piinu. Kui teie näol ei ole vähimatki surmahirmu, on 
mustade kuradite lõbustus äpardunud. Hüvasti veel kord ja head õnne!" 

Noor inglane vaikis. Tema näojoontest võis arvata, et neegrid ei saa tema 
piinamisest suurt naudingut. Sõdurid alustasid tantsu. Pealik Numabo pidi oma odaga 
esimese vere laskma. Siis algab piinamine, pärast süüdatakse oksad. Vangid peavad 
tundma, kuidas tuli jalgu kõrvetab ja leegid neid neelavad. 

Must pealik jõudis tantsides üha lähemale. Tema kollased teravaks viilitud hambad 
läikisid tule paistel ja paksud huuled näisid kahekordsed olevat. Tants nõudis talt 
kujuteldamatuid liigutusi. Ta hüppas õhku, keerutas end, tagus odaga maad, moonutas 
oma värvitud nägu ja painutas igatpidi keha. Teda oleks võinud hullumajast 
põgenenuks pidada. 

Ring, milles ta keerles, jäi iga sammuga väiksanaks. Peagi jõuab kätte silmapilk, mil 
pealiku terav oda ühe valge mehe keha torkab. Kuid enne seda on Numabo tantsinud 
päris kaua, nagu on nõudnud tema pealikuseisus. Ta peab end väärikalt ülal pidama. 

Neegripealiku oda puudutas juba ahvinimese rinda. Väikesest haavast nirises veri 
pruunile siledale nahale. Vaevalt oli see juhtunud, kui õhku läbistas naise terav kisa. 
See oli nagu haavatud emaslooma metsik valukarjatus, mis ähvardas ühtlasi kõige 
vihasema kättemaksuga. 

Karjatust saatis metsik kära, haukumine ja urin. Koos valge neiuga olid tegevusse 
astunud ka ahvid. Nende karjatustest teadis Tarzan, et abi on lähenemas. Ta ei saanud 
aru ainult sellest, kes tõi ahvid teda päästma. Võimatu oli uskuda, et nad oleks tulnud 
omal algatusel. 

Numabo ja tema sõdurite tantsu segati ootamatult. Mustad sõdurid lendasid siia- 
sinna. Metsikute rahurikkujate ees liikus valge neiu, kes oli mõne päeva eest külast 
saladuslikult kadunud. Selle valge amatsooni sõjaväeks olid suured karvased olendid. 
Neegrid kardavad pööraselt suuri kihve. 

Zu-tag talitas oma tavalisel metsikul viisil. Tema hiigelrusikad lõid maha kõik 
ettesattunud. Ta tonnas ringi kui lahtipäästetud kurat, keda ei suutnud keegi takistada. 
Zu-tagi kannul tulid teised temataolised. Nad tungisid vanameeste, naiste ja laste 
ringist läbi, jõudsid sõdurite ja peagi vangide juurde. Tarzan oli uhke oma sõprade 
üle, kes olid tulnud teda päästma. 

»Laguge suuri isaseid!" hüüdis Tarzan Zu-tagile. ,, Andke neile!" Bertha Kircherile 
jagas ta käske: ,,Ruttu, vabastage mind köidikuist! Küll ahvid hoolitsevad neegrite 
eest.” 

Neiul polnud nuga, et lõigata läbi Tarzänit kinnihoidnud nöörid. Tal õnnestus siiski 
neid nii palju lõdvemaks kiskuda, et ahvinimene sai käed vabaks. Silmapilk hiljem oli 
Tarzan lahti ning valmis tegutsema. 

»Nüüd vabastage inglane,” hüüdis ta neiule ja tõttas ahvidele appi. Numabo ja ta 
sõdurid olid vahepeal aru saanud, et ahve on vähe. Pealegi polnud nendel sõjariistu, 
mistõttu näis võitlus neile hukatuslikuks saavat. Kolm neist oli juba pikali löödud ja 
suremas. Tarzan nägi, et ahvide osaks saab kaotus, kui neegrite julguse murdmiseks 
mingit abinõu ei leiuta. Ta nägi tule juures katelt keeva veega. Kas paremat vahendit 


veel leidubki! Ta haaras tulelt nõu ja kallas selle neegrite peale tühjaks. Mustad lasid 
kuuldavale metsikud valukarjatused. Numabo katsus küll oma mehi pealetungile 
õhutada, kuid asjata, sest esimesele katlale järgnes teine, kolmas — nii palju, kui neid 
üldse oli. Neegreid valdas kabuhirm. Kes sai, põgenes onnidesse. Isegi Numabo 
mõistis, et asjata on võidelda valge mehe vastu, kes murrab nende vastupanu veega, 
mille nad ise tuliseks ajasid. Pealik pidi oma suureks häbiks tunnistama, et lahing on 
kaotatud, ja kahjutundega nägema, kui- 

das mõlemad valged mehed, valge naine ja nende karvased päästjad kiiresti külast 
lahkuvad. 

Tarzan sammus vaikides mööda kitsast teerada. Tema taga Zu-tag ja teised 
võitlusest eluga välja tulnud ahvid. Ahvidle järgnesid leitnant Harold Percy Smith- 
Oldvick ja Bertha Kircher. Kui neiu 

sai olukorrast aru, siis inglase kohta ei saanud seda öelda. Kogu sündmustik paistis 
talle salapärale, juhusliku kokkulangevusena. 

Tarzan ei olnud oma elus veel kellelegi midagi võlgu jäänud. Ta oli võidelnud ikka 
üksi. Seni olid teda aidanud viis meelt, jumalast antud mõistus ja osavus džunglis 
liikuda. Kuid nüüd oli ta esimest korda elus kellelegi võlgu. Ja pealegi inimesele, 
kelle ta oli surma mõistnud, kes oli tema vaenlane. Kõige rohkem ärritas teda, et see 
inimene oli naine... 

Tarzan raputas pead ja sammus edasi. 


XI. Lennuk leitakse 


Tarzan tuli jahilt. Ta oli tabanud põder Bara. Mees peatus lagendiku serval puu 
otsas ning jälgis kahte inimest, kes sammusid jõe poolt boma poole. 

Tal oli igav. Talle meenus onnike merelahe kaldal. Seal oli olnud tema 
lapsepõlvekodu, kust pärinesid kõige armsamad mälestused. Seal oli elanud tema 
tundmatu isa, seal olid talle meeldivad asjad. Väikeses onnis asus varandus, mida ta 
hindas üle kõige. Praegu, mil sõda ja sakslased olid röövinud selle, kes oli talle kõige 
kallim, tundis ta rohkem kui kunagi varem igatsust minna sinna, kus võiks end 
koduselt tunda. Kuidas ta oli võinud sealt nii kaua ära olla? Kas ta polnud mitte oma 
kallimat ära andnud? Millal jõuab ta uuesti lapsepõlvekodusse? 

Kuid see onnike oli mitme päeva teekonna kaugusel. Ja kõigepealt oli tal vaja 
muretseda abitute olendite eest, kelle saatus oli tema hoolde andnud. Üks neist oli 
noor mees, kes kandis Briti kuningliku lennuväe ohvitseri rebenenud ülikonda, teine 
oli noor naine, endine Saksa spioon, kelle seljas olid riideräbalad, mis oli kord olnud 
ratsaüli-kond. 

Saatus oli jälle inimestega omatahtsi talitanud. Need kaks olid teineteise vastandid, 
üks küll Inglise ohvitser, teine Saksa salakuulaja. Aga tema oli ahvinimene. 

Tarzan tahtis mõlemast lahti saada. Aga kuidas? Teekond idarannikule on pikk, aga 
onn lahe kaldal kutsub teda. Kuid need kaks? Iseseisvalt nad džunglis hakkama ei saa. 
Selleks puudub neil kogemus. Rannikule neid kaasa võtta on ka võimatu. Mehe oleks 
ehk võinud kaasa kutsuda, kuid isegi mõte naist onnis näha tundus Tarzanile vastik. 
Onn oli püha koht, kuhu ei võinud ükski võõras tulla. Neid kahte oli niisama võimatu 
siia jätta kui kaasagi võtta. Jäi üle ainult üks võimalus: minna tagasi idarannikule või 
vähemalt lähimasse valgete inimeste asulasse. 

Tõesti oli Tarzan otsustanud jätta neiu saatuse hooleks. Nüüd olid osad vahetunud. 
Neiu oli ahvinimese piinast ja surmast päästnud. Ta võlgnes neiule elu ega võinud 


ebadžentelmenlik olla. Kaht inimest lagendikul Vaadeldes muigas Tarzan kibedalt: 
mõlemad olid noored ja elujõulised, kuid sealjuures äärmiselt abitud, et džunglis 
hakkama saada. Kui abitu inimene siiski on. Loomadega võrreldes on ta ürgmetsas 
saamatu kui laps. Go-lat on kaitstud omasuguste eest, isegi kilpkonn 

Kota on kohmakale liikumisele vaatamata paremini kaitstud kui inime- 

ne. » 

Tarzanita on noor Inglise leitnant ja Saksa spioon täiesti abitud olendid, keda 
ähvardavad alatasa džungli hädaohud. Hommikul oli ta toonud oma hoolealustele 
puuvilju ja nüüd liha. Need kaks. võisid endale ainult jõest vett tuua. 

Nad sammusid lagendikul kõrvuti, ilma et kumbki oleks Tarzanit märganud. Nad ei 
teadnud ka seda, et üks paar silmi, mitte väga sõb-i ralikke, jälgis neid lagendiku 
teisest servast. Kuid Tarzan teadis vaenlase lähedalolekust. Ta ei näinud seda, kuid ta 
teadis, et kiskja varitses saaki ja et neid kahte ähvardas oht. 

Kerge lehtede sahin ja okste liikumine andsid ahvinimesele sellest teada. Mees, kes 
oli kogu elu džunglis veetnud, kellele tuul oli tuttavaks saanud, kes näeb lehtede 
liikumisest ära, missugune kiskja nende taga end varjab, ei võinud sedagi väikest 
sahinat tähele panemata jätta. Vaenlase lähedusest ei andnud märku üksnes hääl, vaid 
ka lõhn. See oli muidugi panter Sheeta, kes oli samuti janu kustutama tulnud. 

Vaevalt olid need kaks abitut olendit poolel teel boma juurde, kui Tarzan käskis neil 
seisma jääda. Nad vaatasid sinna, kust hääl kostis, ja nägid, kuidas ahvinimene koos 
põdräkerega puu otsast maale laskus. 

»Tulge pikkamisi siiapoole, sest kui jooksu pistate, ründab teid Sheeta," hüüdis 
Tarzan. 

Nad tulid, nagu kästud, ja imestasid nägematut hädaohtu. 

»Mis see on?" küsis inglane. ,,Kus see Sheeta on?" Vastuse asemel viskas Tarzan 
põdrakere maha ja tormas neist mööda kellelegi vastu. Nüüd alles vaatasid noormees 
ja neiu selja taha ning nägid kollakas-roheliste silmadega suurt kassi, kes neile järele 
jooksis. 

Sheeta oli näinud pruuninahalist olendit puuokstel ja tundis, et see tarmangani 
kavatseb tal saagi nina eest ära näpata. Ta oli näljane ega mõtelnudki oma kõhutäiest 
nii kergelt loobuda. 

Karjatus suri neiu huulil. Ta haaras noore leitnandi käest, kinni ja surus end kaitset 
otsides tema vastu. Inglane lükkas neiu enda selja taha ning jäi tema ja ründava pantri 
vahele. Ehkki tal polnud käes ühtki relva, ei kõhelnud ta neiut oma kehaga kaitsmast, 
millest Tarzan tundis suurt rahulolu. Nii mõttetu kui selline rüütellikkus oligi, näis 

see ahvinimesele mõistliku teona. Nii oleks temagi talitanud, kui olukord oleks seda 
nõudnud. 

Põõsas, kus suur kass end varjas, ei olnud kaugel neist, keda ta oma ohvriks oli 
valinud. Vahe tema ja kahe valge inimese vahel vähenes kiiresti, liigagi kiiresti. Veel 
silmapilk — ja ta ongi ohvrite kallal! 

Kuid Sheeta polnud siiski Tarzanist nobedam. Inglise leitnant nägi ahvinimest 
enesest mööduvat ning imestas tema nobedust. Ta pani tähele, et Sheeta põikas 
kõrvale ja püüdis.jõuda kohale enne, kui pruu-ninahaline inimene suudab tema 
kavatsusi segada. Kuid see katse oli asjatu, sest ahvinimene põikas samuti kõrvale ja 
tegi hiigelhüppe looma poole. 

Kokkupõrke järel kukkusid mõlemad maha ning veeresid edasi. Neiu ja noormees 
vaatasid inimese ja looma võitlust hirmunult. Nad kuulsid võitlejate vihaseid karjeid 
ja panid tähele, et mehe häälitsused ei erinenud palju looma omadest. Hääled olid 
metsikud ja ka võitlus oli metsik. 


Neiu haaras uuesti inglase käest ning küsis kartusest väriseva häälega: ,, Kas me ei 
võiks talle appi minna? Kiskja ju tapab ta!" 

Inglane vaatas ümberringi, et leida midagi, millega võiks tigedat pantrit lüüa. Kuid 
neiu jõudis ette: ,,0odake siin! Ma lähen toon oda, mille ahvinimene mulle jättis.” 

Tarzanil oli vahepeal õnnestunud hüpata pantri selga ja vajutada oma hambad looma 
turja. Tige kass katsus igati enda seljas olevat inimest maha raputada ja teda 
kihvadega kõrist haarata. Ta püherdas maas, viskas end selili ja rabeles metsikult, 
kuid asjata. Mehe jalad olid nagu raudvitsad looma keha ümber ning tugevad sõrmed 
pigistasid vastase kõri. 

Bertha Kircher tõttas, oda käes, võitlejate juurde. Leitnant, tahtis temalt oda ära 
võtta, kuid neiu ei andnud. Ta katsus leida võimalust lüüa oda pantri kehasse. Kuid 
see paistis hulk aega võimatu olevat, sest mees ja panter rullusid siia ja sinna. Viimaks 
jäid nad silmapilguks paika ning neiu sai võimaluse torgata oda looma südamesse. 
Panter karjatas, tõmbas paar korda kramplikult keha ning jäi liikumatult, lamama. 

Tarzan tõusis liikumatuks jäänud looma pealt püsti, raputas end nagu lõvi Numa, 
kes oma uhket lakka kohendab. Selles 'Farzani liigutuses oli midagi äärmiselt 
metsikut ja kiskjalikku. Ta vaatas neiut imeliku kahetsust väljendava pilguga. Jälle oli 
ahvinimese elu päästnud see ilus Saksa sakikuulaja, kuid ta ei tahtnud neiule võlgu 
olla. Et neiu oli tõepoolest julge, seda pidi ta avalikult tunnistama. 

»Siin on teile liha,” ütles Tarzan, tõstis maast põdra üles ja viis boma juurde. 
»Arvan, et teie oma osa praete, aga Tarzan ei riku oma jagu tulega.” 

Ahvinimene lõikas põdra küljest mitu suurt tükki liha. Inglane tegi tule üles ja neiu 
asus sellel liha küpsetama. Mehed istusid puu all ja vaatasid naise tegevust pealt. 

»Ta on suurepärane! Eks ole?" sosistas Smith-Oldvick. 

»la on sakslane ja salakuulaja," vastas Tarzan samuti sosinal. 

Seda kuuldes pööras inglane pea järsult Tarzani poole. ,,Mida te sellega tahate 
öelda?" küsis ta ärritatult. 

»Sedasama, mida ütlesin," vastas ahvinimene. ,,Ta on sakslane ja salakuulaja.” 

»Ma ei saa seda uskuda,” hüüatas lendur tasa. 

»Kui te ei saa, siis pole ka vaja," vastas Tarzan rahulikult. ,,Mul ükskõik, mida teie 
usute ja mida mitte. Kuid ma tean, mida räägin, sest nägin teda sakslaste peakorteris 
hunnide kindralile aru andmas. Kuulsin oma kõrvadega, kui kindral tema nime 
nimetas, ja nägin, kuidas ta kindralile ettekande andis. Järgmine kord nägin teda 
Inglise ohvitseri mundris Briti vägede laagris. Kolmas kord sain temaga kokku siis, 
kui ta Saksa rinde staabi teadet Wilhelmstali viis. Ta on kindlasti sakslane ja Saksa 
spioon. Aga et ta on naine, ei või ma teda tappa.” 

»Kas usute tõesti, et see kõik on tõsi?" küsis noor leitnant. ,,Ma ei saa seda uskuda. 
Ta on ju nii armas, julge ja hea inimene.” 

Ahvinimene kehitas õlgu. ,,Jah, julge on ta küll, kuid isegi rott Pambal peab mõni 
hea omadus olema. Et ta seda on, mis ma teile rääkisin, siis ei või ma muud, kui teda 
ainult vihata. Ka teie peaksite teda vihkama.” 

Leitnant Harold Percy Smith-Oldvick kattis näo kätega. ,, Jumal andku mulle 
andeks, ma ei saa teda vihata,” ütles ta vaikselt ja masendunult. 

Kui kõik kolm olid oma lihtsa söögi söönud, tõusis ahvinimene püsti ja ütles: 
»Tarzan läheb uuesti jahile. Teil on nüüd liha vähemalt kolmeks päevaks. Selle aja 
jooksul tuleb ta jälle teie juurde. Minut hiljem kadus päikesest pruunistunud mees 
džunglisse. 

Tarzani lahkumise järel tundis neiu end väga abitu ja mahajäetuna. Ta oli seda 
Varemgi olnud, kuid eriti õnnetu oli nüüd. Niikaua, kui Tarzan viibis boma läheduses, 


tundis ta end õnneliku ja kindlana kõigi hädaohtude vastu. Kui Tarzan oli vaevu 
džunglisse jõudnud, muutus boma ümbrus neiule hädaohtudest kihavaks ürgmetsaks, 
kus iga puu taga varitses surm. Noore inglase kohalolek ei teinud tasa Tarzani 
äraolekut. Leitnant oli ju nii nõrk, kogenematu ja lausa naiselik. Kaitsjat kiskjate eest 
temast polnud. Kui Tarzan oleks nende juurde bomasse jäänud, oleks siin olnud 
ohutuim koht maailmas. Kaks päeva — see on ju terve igavik! 

Neiu pöördus oma noore kaaslase poole: ,,Ma oleksin heameelega näinud, et ta 
oleks siia jäänud. Ma tunnen end kindlamalt, kui ta siin on. Ta on küll väga tõsine ja 
väga hirmus, kuid olen tema juuresolekul 

kaitstum kui mõne teise mehe läheduses. Näib küll, et ta mind vihkab, kuid tean, et 
ta mulle siiski halba ei soovi. Ma ei saa tõesti sellest olendist aru.” 

»Mina ei saa ka temast aru," vastas inglane, ,,kuid tean seda, et meie siinolek 
takistab tal oma kavatsusi täide viia. Tean, et ta tahaks meist lahti saada ja mul on 
tunne, et ta näeks tagasi tulles heameelega, et oleme ühe või teise siin varitseva 
hädaohu ohvriks langenud. 

Arvan, et meil tuleb katsuda pääseda lähimasse valgete kolooniasse. Hiiglane ei 
soovi meid siin kauem näha, aga džunglis me ka vastu ei pea. Ma olen käinud ja 
pidanud jahti mitmel pool Aafrikas, kuid pole näinud metsikumat kohta kui siin. 
Siinsed metsad otse kihavad kiskjatest ja inimsööjatest pärismaalastest. Kui 
lahkuksime siit kohe ja katsuksime lennuki üles leida, oleks meil rannikule vaid 
mõnetunnine teekond. Usun, et mustad pole minu lennumasinat ära lõhkunud. Sinna, 
kuhu lennuki jätsin, pole palju maad. Mustadest ei oska seda nagunii keegi kasutada. 
Arvan, et mustad pole isegi julgenud lennuki lähedale minna, sest see paistab neile 
kohutav ja mõistetamatu.” 

»Kuid me ei või ju siit niisama ära minna," vastas neiu. ,,Peame teda tänama ja 
temaga jumalaga jätma. Ärge unustage, et oleme talle palju tänu võlgu." 

Mees vaatas neiut ja mõtles järele selle üle, mida Tarzan oli talle natukese aja eest 
rääkinud. Nähtavasti ei olnud sakslannal aimugi ah-vinimese tunnetest tema vastu, 
sest muidu oleks ta metslast hoopis teisiti hinnanud. Mida kauem inglane neiut jälgis, 
seda raskem oli tal uskuda, et tema ees oli sakslane ja Saksa salakuulaja. Ta tahtis 
neiu käest selgitust pärida, kuid arvas paremaks soodsamat juhust oodata. 

»»Usun, et mees rõõmustaks, kui tagasi tulles meid siit eest ei leiaks," väitis leitnant. 
» Asjatu oleks veel kaheks päevaks siia hädaohtude keskele jääda ja ainult selleks, et 
teda tänada. Muidugi oleme talle tänulikud, kuid teie olete oma tänuvõla juba kaks 
korda tasunud. Pealegi rääkis ta mulle teist midagi, mis laseb oletada, et te ei tohiks 
siia kauemaks jääda." 

Neiu vaatas imestades inglase otsa: ,,Mis te sellega öelda tallate?" 

»Ma ei taliaks seda teile rääkida," vastas lendur pikkamisi ja koukis kepiga 
närviliselt maad. Näis, et tal oli piinlik neiuga Tarzani arvamusi jagada. Ta lisas oma 
jutule siiski: ,, Igatahes võite mind uskuda, kui ütlen, et Tarzan ei taha, et siia 
jääksite." 

»Ütelge mulle, mida ta rääkis. Mul on ju õigus seda teada saada!" nõudis neiu. 

Leitnant tõstis pilgu ning vaatas naise silmadesse: ,,Hästi! Ta ütles, et vihkab teid. 
Ta on aidanud teid ainult kohusetundest teie kui naise vastu.” 

Seda kuuldes neiu kahvatas, kuid siis tõusis tal puna palgeile. ,,Kui nii, siis olen 
valmis kohe lahkuma. Kuid liha peame kaasa võtma, sest kes teab, millal me uut 
saame." 


Mõni minut hiljem lahkusid nad bomast, kuid neiu nõudis, et leitnant kirjutaks 
Tarzanile sedeli teatega nende lahkumise kohta ja tänusõnad kaitse eest. Kui see 
tehtud ja paber seina külge kinnitatud, sammusid nad jõe poole. Peale Tarzani 
lühikese oda polnud neil teist relva. 

Nad pidid kogu aeg valvsad olema, sest metsas liikusid peale igasuguste kiskjate ja 
roomajate veel Numabo mustad sõdurid, kelle kätte uuesti vangi langeda polnud neil 
vähimatki soovi. Mustade küla oli kaunis lähedal. Nad tegid suurema ringi, hoidudes 
jõest kaugemale. 

»Ma ei karda niivõrd Numabo mehi kui Usangat ja'tema metsalisi," ütles neiu. 
»»Usanga ja tema mehed olid teeninud Saksa Ida-Aafri-ka väeosas. Kui nad oma 
ohvitserid ära tapsid ja jooksu panid, võtsid minu kaasa, et tasu nõuda või mind mõne 
musta valitseja haaremisse müüa. Usanga on palju kardetavam kui Numabo. Usangal 
on ju Euroopa sõjaväeline kasvatus ja enam-vähem korralikud relvad.” 

»Seda arvestades saatis mind õnn, kui langesin vangi Numabo kätte,” vastas 
leitnant. ,,See metslane ei teadnud nii palju kui tsiviliseeritud õpetust saanud Usanga. 
Tema juba poleks lennukit karmud, vaid oleks selle kohe ära rikkunud.” 

»» Loodame, et must seersant pole veel teie lennukit leidnud," ütles neiu ärevalt. 

Möödunud külast mitme kilomeetri kauguselt, pöörasid nad uuesti jõe poole. 
Esialgu läksid nad väänkasvude tõttu peaaegu läbipääsmatu metsa kaudu. Tihti tuli 
kahel ränduril ronida üle tormidest murtud puude või pugeda läbi väänkasvude. See 
osa teekonnast oli äärmiselt raske. Hiljem leidsid nad teeraja, millel võis isegi kõrvuti 
käia. Seal said*nad kiiresti edasi. 

Kahest rändajast lõuna pool jõekaldal asuval väiksel lagendikul seisis salk musti 
sõdureid, kes vaatasid imestushüüete saatel mingit asja. Mehed kandsid rõivaid, mis 
meenutasid vaid ositi Saksa sõdurimund-rit. See salk oli nii metsik, kui seda vaid 
neegrid olla võisid, ja nende pealik oli must seersant väejooksik Usanga. Asi, mille 
üle mustad imestasid, oli Briti lennuk. 

Kohe, kui Numabo Inglise lenduri külasse tõi, läks Usanga oma meestega 
aeroplaani otsima. Musta seersandi mõte oli näha imeriista ja siis see hävitada. Kui 
Usanga selle leidis, loobus ta hävitamisplaa-nist. Ta oli siiski tsiviliseeritud paigas nii 
palju õppinud, et mõistis keerulise suure linnu väärtust. Ta käis iga päev lennuki 
juures ja harjus viimaks mõttega, et masin ongi tema oma. Usanga jõudis juba nii kau- 
gele, et istus lennukisse piloodi kohale ja soovis seda juhtida. 

Kui hea oleks lennata üle puulatvade! Justkui lind, keda džungli-tihnik ei takista. Ja 
kuidas sõdurid teda kadestaksid ja tema osavust imetleksid! Oskaks Usanga seda 
keerulist värki juhtida, austaksid teda kõigi džunglikülade mustad — ta oleks nende 
arvates ainult natuke vähem kui jumal. 

Usanga hõõrus käsi ning nautis seda jumalikku mõtet. Siis on ta rikas, väga rikas! 
Kõigi külade elanikud tulevad teda imetlema ja toovad talle kinke. Ta võib endale 
osta kas või tosina naisi. Jah, ta ostabki endale tosina naisi! Must lontrus limpsis oma 
pakse huuli. Kuid talle meenus must hiigelnaine Naratu, kes teda raudse käega 
valitses. Usanga näost peegeldus viha ja ta püüdis unustada oma tuleviku tosinat naist. 
Seda Naratu ei luba, parem jätta asjatud unistused. Seda teha polnud sugugi kerge 
ning Usanga leidis varsti end jälle tulevikuunistusi arutamas. Mõte rikkaks ja 
võimsaks saada kiskus teda nii kaasa, et tosin naist küll ununes, kuid asemele tuli kaks 
tosinat. Ta saab džungli jumalaks ja kuidas võib jumal leppida vähem kui kahekümne 
nelja naisega? 

Usanga puudutas lennuki juhtimishoobasid, kuid kartis, et masin võib käima 
prahvatada ja õhku tõusta enne, kui ta seda juhtida oskab. Ta oli Saksa rindel näinud 


tihti Briti lennukeid ja lendamine paistis talle päris lihtsa toiminguna. Ta võiks ka ise 
kindlasti lennata, kui aga oleks keegi, kes näitaks, kuidas mootor käivitada ja lennukit 
juhtida. Juba mitu päeva oli ta soovinud, et Numabo külast põgenenud lendur satuks 
tema kätte. Küll ta juba sunniks valget meest õpetust jagama. See soov sundiski 
Usangat püsima lennuki läheduses. Tal oli aimdus, et kord tuleb inglane masina 
juurde tagasi. 

Ta oli sel päeval jälle viibinud hulk aega lennuki läheduses ja unistanud oma paarist 
tosinast naisest. Viimaks otsustas ta minna tagasi külla. Vaevalt oli ta koos oma 
meestega lagendikult metsa siirdunud, kui kuulis eespool inimhääli. Mustad peitsid 
end kohe kahel pool teed olevasse põõsastikku. 

Usanga nägi peagi mööda teerada Briti ohvitseri ja neiut tulevat. See rõõmustas teda 
niivõrd, et ta oleks peaaegu kiljatanud. Nüüd on nad tal ometi käes, nüüd täituvad 
tema soovid! 

Tulijad ei aimanud hädaohtu. Nad käisid kõrvuti, sest teerada oli sellel kohal 
küllaltki lai. Mees seletas neiule, et koht, kuhu ta lennukiga maandus, ei ole enam 
kaugel. Lagendik juba paistiski. Nad olid kindlad, et on džunglist pääsenud. 
Lagendiku keskel seisis lennuk, mis paistis korras olevat. Mõlemad hõiskasid rõõmust 

Vaevalt oli nende rõõmuhüüe kostnud, kui neid ümbritsesid mustad mehed. Usanga 
tabas saagi... 

XII. Must lendur 


Usanga kätte vangi langemine masendas Bertha Kircherit väga. Nad olid nii lähedal 
vabadusele ja džunglist pääsemisele. Ja nüüd uuesti vangi! See oli vaenuliku saatuse 
hirmus löök. Leitnant Harold Perey Smith-Oldvick oli samuti pettunud, kuid siiski 
rohkem vihastunud. Nähes mustade seljas midagi sõdurimundrit meenutavat, päris ta 
kohe nende ohvitseri järele. 

»Nad ei saa ju teist aru,” ütles neiu lendurile ja kordas tema küsimust mingis saksa 
ja Saksa Ida-Aafrika kolooniates kasutatava keele segus. 

Usanga naeratas kahjurõõmsalt. ,, Valge naine, teie teate väga hästi, kus nad on. Nad 
on surnud. Kui see valge mees ei tee, mida ma käsin, siis sureb ka tema.” 

»Mida sa soovid?” küsis Bertha Kircher. 

»Ma tahan, et ta õpetaks mind lendama nagu lind," vastas Usanga. 

Neiu vaatas imestades musta meest, kuid kordas siiski tema sõnu leitnandi jaoks. 

Inglane mõtles. ,,Ta tahab lendama õppida? Küsige selle kaabaka käest, kas ta laseb 
meid siis vabaks, kui ma ta lendama õpetan.” 

Bertha Kircher tõlkis küsimuse Usangale. Neeger desertöörina oli valmis lubama 
kõike, sest ta teadis, et lubada ja lubadust täita on kaks iseasja. Ta lubas, mis temalt 
nõuti, ta oleks lubanud rohkemgi, kui oleks ainult küsitud. 

»Las valge mees õpetab mind lendama ja ma viin teid mõlemaid tagasi valgete 
asukohta. Selle eest jätan ma suure linnu endale," ja Usanga viipas käega aeroplaani 
poole. 

Kui neiu Usanga vastuse inglasele ära tõlkis, kehitas see õlgu ja andis kibestunult 
nõusoleku. ,, Arvan, et siin pole midagi parata," ütles ta neiule. ,, Lennuk on Briti 
sõjaväe jaoks nagunii kadunud. Kui ma mustale kaabakale nõusolekut ei anna, tapab 
ta minu ja lennuk jääb siia roostetama. Kui nõusoleku annan, tagan vähemalt teie 
pääsemise — see on mulle tähtsam kui kõik Briti lennuväe lennukid kokku.” 

Bertha Kircher heitis noorele ohvitserile kiire pilgu. See oli esimene kord, kui mees 
andis sõnadega mõista, et ta ei olnud ainult neiu saatusekaaslane, vaid hoopis midagi 
muud. Tal oli kahju, et mees oli talle seda ütelnud. Leitnant kahetses samuti öeldut, 


sest ta oli niimoodi pannud mõlema piinlikku olukorda ning suurendanud enda ja neiu 
kannatusi. 

» Vabandage," ütles inglane kohe. ,,Olge hea ja andke see märkus mulle andeks. 
Luban, et ma ei haava teid enam, tähendab, kui see märkus teid haavab, enne kui 
oleme sellest õnnetusest pääsenud. 

Neiu naeratas ja tänas meest viisakuse eest, kuid ei saanud tema sõnu unustada. 
Sõnad olid kord lausutud ja neid ei saanud enam tagasi võtta. Kui see noor ohvitser 
oleks langenud põlvili tema ette ja vandunud igavest armastust, ei oleks tema tunded 
ikkagi selgemini avaldunud. Briti lendur armastas teda — selline tõsiasi oleks teistsu- 
gustes oludes neiu südame rõõmsalt põksuma pannud. 

Usanga tahtis esimese õppetunni kohe läbi teha. Inglane polnud nõus ja tahtis tundi 
edasi lükata. Keeldumine pani musta seersandi, nagu ikka metslase, kelk soovi kohe 
ei täideta, kahtlema valge mehe aususes. Ta mõtles, et äkki on valgel salakavatsus 
lennuk röövida ja põgeneda. Neeger läks ägedaks ja ähvardas lendurit surmaga. 
Inglane pidi alla andma. 

»Hea küll, sa must lurjus," urises leitnant. ,,Ma annan sulle niisuguse õppetunni, et 
sa ei unusta seda kogu elu.” Ta pöördus neiu poole: ,,Katsuge meelitada teda teid 
kaasa võtma. Ma kardan teid nende metsaliste hulka jätta." Kui neiu oma soovi 
Usangale edasi oli andnud, arvas must kohe, et siin on mingi salaplaan, ja keeldus 
teda kaasa võtmast. Neeger arvas, et valge mees tahab neiut kaasa võtta seepärast, et 
lennata kohe valgete inimeste juurde ja anda Usanga sakslaste kätte. See oleks 
tähendanud talle surma ja seda soovis must seersant kõige vähem. 

»» Valge neiu jääb minu meeste juurde," kärkis Usanga vihaselt. ,, Nad ei tee talle 
midagi halba minu naasmiseni. Kui teie mind siia tervelt tagasi ei too, läheb tal 
halvasti.” 

»Ütelge talle,” käskis inglane, ,,et teil tuleb seista keset lagendikku, nii et ma teid 
hästi näeksin. Kui olen veendunud, et teiega pole midagi halba juhtunud, siis 
maandun. Vastasel juhul lendan edasi Briti laagrisse ja lasen selle kaabaka üles puua." 

Ähvardus mõjus. Usanga seletas kohe oma meestele, et neiul tuleb lasta seista keset 
legendikku ja teda mitte kuidagi tülitada. ,,Surm sellele, kes minu käsu vastu eksib," 
ähvardas must seersant. 

Nad läksid lennuki juurde. Leitnant Smith-Oldvickile oli esimesest pilgust selge, et 
lennukit polnud keegi puutunud. Ta käivitas mootori ja istus juhikohale. Usanga oli 
juba enne lennukisse läinud. Kui propeller ringi käima hakkas ja mootor 
kõrvulukustavalt mürises, tuli neegrile hirm peale ning karjus lendurile, et ta paneks 
mootori seisma ja laseks õpihimulise maa peale tagasi. Lendur ei kuulnud musta hä- 
dakisa, ja kui olekski kuulnud, siis sellest aru poleks ta ikkagi saanud. 

Juba liikus lennuk pehmel rohul. Usanga üritas lennukist välja hüpata, kuid ta oli 
rihmaga istme külge kinnitatud. Ta nägi, et kiirus kasvas iga silmapilguga, ja tundis 
siis, et nad hõljusid juba õhus. Tal oli tunne, nagu seisaksid nad paigal ja maa 
jookseks nende alt ära Kaugemal eespool nägi ta looklevat jõge ja selle kaldal väikest 
lagendikku, mille keskel seisis Numabo küla. Nad olid juba päris kõrgel. Usanga 

katsus allakukkumisohu peale mitte mõelda. Ta püüdis ette kujutada paari tosinat 
naist, keda ta imeeluka eest endale tulevikus ostab. 

Lennuk tõusis ikka kõrgemale. All laius oivaline maastik, mis musta seersanti ei 
huvitanud. Ta tundis, kuidas hirm taandub, ja hakkas jälgima, kuidas valge mees suurt 
lindu juhtis. Ta oli oma elu hädaohtu seadnud, et lendama õppida, ja sellele tuligi tal 
tähelepanu keskendada. 


Inglane oli lennukiga juba pool tundi õhus keerelnud. Ta otsustas musta kaassõitjat 
natuke hirmutada. Ta sisenes äkki ilma hoiatamata surmasõlme ning lendas natuke 
aega, rattad ülespoole. 

»Ma ju lubasin sellele mustale kuradile anda õppetunni, mida ta nii ruttu ei unusta,” 
pomises ta omaette ja kuulis, kuidas neeger tema selja taga kaijus. Ta keeras lennuki 
jälle õigetpidi ja sööstis, allapoole. Lagendiku lähedale jõudes tiirutas ta õhus ja otsis 
silmadega neiut, kes pidi teda lagendikul ootama. Viimaks silmas ta neiut ja teadis, et 
võib oma lubaduse kohaselt maanduda. 

Usanga ronis lennukist välja, nägu tuhakarva, värises ega saanud sõnakestki suust. 
Alles mõne minuti pärast, kui ta tundis jalge all kindlat maad, tuli kõnevõime tagasi. 
Ta hakkas kohe hooplema, et tuhandete jalgade kõrgusel lennata pole midagi 
iseäralikku, ning rääkis oma meestele suure uhkusega, et oli nautinud iga õhus 
veedetud minutit. 

Pärast esimest katset oli must seersant lennust nii vaimustatud, et otsustas 
aeroplaani juurde laagrisse jääda. Oma teguviisi põhjendas ta vajadusega vältida 
lennuki sattumist varaste kätte. Varaste all mõtles ta muidugi valget lendurit ja tema 
kaaslast. 

Kaks päeva möödus, ilma et midagi iseäralikku oleks juhtunud. Usanga oli sel ajal 
sundinud leitnanti tihti koos endaga lendama ja õpetust jagama. Siis arvas must mees 
end juba nii targaks, et võib üksi lendama minna. 

Leitnant Smith-Oldvick tuletas meelde pikka ja rasket tööd, mis eelnes tema 
lenduriks saamisele. Ta naeris neegri üle, kui see avaldas juba soovi üksi lendama 
minna. 

»Kui ma ei teaks, et ta lennumasina ära rikub, laseks ma küll sel mustal kaabakal 
proovida ja kaela murda,” ütles inglane neiule. ,,Kuid ma tean, et paari minuti pärast 
on ta lennuki ära lõhkunud ja me oleme ilma viimsestki põgenemisvõimalusest.” 

Viimaks õnnestus tal neegrit veenda, et kulub veel mõni päev, enne kui too oskab 
lennukit korralikult juhtida. Usanga näis sellega leppivat. Hiljem ärkas neegris jälle 
kahtlus, et valge mees narrib teda ja tahab kalli varanduse ära viia. Tema soov oli ikka 
see paar tosinat naist ja miks ka mitte valge neiu, keda ta oli juba nii kaua ihaldanud. 

Neid soove silme ette manades seadis Usanga sel õhtul end rohus asemele magama. 
Kuid uni ei tulnud. Oli ju Naratu, kes talle midagi head ei luba. Kuidas sellest 
hiigelnaisest lahti saada? Tappa ta? Seda 

võiks ju üritada, kuid kartus naise ees oli nii suur, et oma kavatsust võiks ta teoks 
teha ehk ainult siis, kui see magab. Ei, ette tuleks võtta midagi muud. Aga mida? 
Korraga välgatas tal peas uus mõte. Põgeneda! Kuidas see talle juba varem pähe ei 
tulnud? Ta tõusis istukile ning jäi vahtima lähedal põlevasse tülle. 

Koidu ajal tõusis Usanga esimesena ja kiirustas toidutegemist takka. Tal näis kuhugi 
iseäranis kiire olevat. Vaevalt oli seersant söönud, kui kutsus sõdurid laagrist natuke 
kaugemal kokku ja rääkis nendega vaikselt. 

Inglane hoidis tavaliselt neegrite tegevusel silma peal ja pani ka seekord Usanga 
ärritust ja kiirustamist tähele. Ei võinud ju kindel olla, et metsalised poleks tema ja 
neiu vastu midagi sepitsenud. Pealegi polnud neil ühtki relva. Mustad olid neilt ära 
võtnud isegi Tarzanilt saadud oda. 

Noorel leitnandil ei tarvitsenud kaua oodata Niipea kui Usanga oli juhtnöörid 
meestele jaganud, tormasid nad talle ja neiule kallale. Vastupanuta alla anda ei tulnud 
inglasele pähegi. Ta võitles kogu jõust, aga mida sai ta poole tosina tugeva neegri 
vastu parata. Mõne minuti pärast oli ta pikali surutud ja kinni seotud. Neegrid 
keerasid leitnandi küljeli ja ta nägi, et ka Bertha Kircher oli kätest ja jalgadest kinni 
köidetud. 


Neiu juures seisis Usanga, kes rääkis talle midagi. Leitnant ei kuulnud neegri sõnu, 
kuid nägi, et neiu raputas vastuseks pead. ,,Mida ta teilt tahab?" küsis lendur. 

»Ta taliab ilma teieta ära lennata ja mind kaasa võtta,” vastas neiu. ,,Ta kavatseb 
lennata kuhugi sisemaale, kus saab kuningaks, ja võtab mind oma naiseks, üheks 
naiseks mitme hulgas." Inglase imestuseks naeris neiu nende sõnade peale. ,, Kuid 
hädaoht ei seisa selles,” jätkas neiu, ,,sest vaevalt jõuame mõnesaja jala kõrgusele, kui 
kukume surnuks ning mul pole pärast seda mingit valu ega kartust.” 

»Mu jumal!" hüüdis noor leitnant. ,,Kas ei ole siis mingit pääsu? Lubage talle, mida 
tahes. Mul on raha nii palju, et ta ei ole sellist hulka uneski näinud. Selle eest võib ta 
endale osta kõike: uhkeid rõivaid, toitu ja naisi — nii palju kui iganes soovib. Öelge 
seda ja tehke talle selgeks, et kui ta päästab teie elu, annan talle kogu oma raha, mis 
mul on — muidugi, kui ta laseb mul minna seda tooma.” 

Neiu raputas pead: ,,Fi maksa vaeva näha. See must ei saa asjast aru. Ja kui saakski“ 
ta ei usalda teid. Neegritel pole põhimõtteid, veel vähem autunnet. Nad peavad kõiki 
sellisteks kaabakateks, nagu nad ise on. Kõige vähem usaldavad nad inglasi, kellest 
sakslased on neile rääkinud kui kõige kavalamast ja alatumast rahvast. Asjata on 
proovida neid ümber veenda. Nii ongi parem. Ainult mul on teist kahju, sest kui see 
must kurat lendab liiga kõrgele, saan alla kukkudes kindlasti surma, ja see on igatahes 
parem saatusest, mis teid ootab.” 

Usanga kuulas lühikest juttu ning arvas, et valge mees ja neiu plaanitsevad jälle 
midagi tema vastu. Ta sekkus tihti ja nõudis, et neiu tõlgiks leitnandi juttu. Neegri 
rahustamiseks ütles Bertha Kircher, et inglane jätab temaga jumalaga ja soovib talle 
kõike head. Selle vastu ei võinud Usangal ju mitte midagi olla. Ja tõesti, Usangal 
polnud selle vastu midagi. 

Järsku pöördus neiu Usanga poole: ,,Kui ma tuleksin vabatahtlikult sinuga, kas 
teeksid siis minu heaks, mida paluksin?" 

»Ja mis see midagi oleks?” tahtis neeger teada. 

»Käsi oma meestel valge ohvitser kohe vabaks lasta, kui meie oleme ära lennanud. 
Ta ei jõua meile järele. See on kõik, mida ma palun. Kui kingid talle vabaduse, tulen 
vabatahtlikult sinuga.” 

»»Sa oled minuga — vabatahtlikult või mitte," urises Usanga. ,,Sinu tahtmine 
minusse ei puutu. Minust saab kuningas ja sa pead tegema kõik, mis käsin.” 

Usanga kavatses kohe lahkuda, sest viivitamine oleks Naratul võimaldanud jälle 
tema plaane segada. Seda ei võinud juhtuda. Naratu ei pea teda enam kunagi tülitama. 
See valge naine siin ja need kakskümmend neli, kelle ta tulevikus endale muretseb, 
saavad distsiplineeritud ja hästi kasvatatud. Usanga hoolitseb selle eest ise. Siis on ta 
oma majas peranees, mitte aga keegi hiigelnaine nagu praegu... 

Bertha Kircher nägi, et katsed musta mõjutada jäid tulemusteta. Ta vaikis ja mõtles 
sügava kaastundega noore ohvitseri peale. Ta oli vaevalt poisikesepõlvest välja 
jõudnud ja nii kirglikult talle armastust avaldanud. 

Usanga käsu peale tõstsid mustad sõdurid kinniseotud neiu maast üles ning viisid 
lennukisse. Nende järel tuli must pealik, kes päästis neiu käed lahti, kuid sidus ta 
rihmadega tugevasti istme külge. Ise istus ta lenduri kohale. 

Neiu pööras näo maas lamava inglase poole. Ta oli kahvatu, kuid naeratas 
ohvitserile julgustavalt. ,, Jumalaga!" hüüdis ta leitnandile. 

»Hüvasti! Jumal olgu teiega!" vastas noormees. Ta hääl kõlas karedalt. ,, Vabandust. 
Kas ma võin nüüd, kui me mõlemad oleme surmale nii lähedal, avaldada seda teile?" 
Neiu huuled liikusid, kuid kas vastus oli eitav või jaatav, seda ohvitser ei kuulnud, 

sest just siis sai Usanga lennuki mootori käima. 


Must mees oli kolme päevaga ikka nii palju õppinud, et suutis käivitada mootori 
suurema vaevata. Varsti veereski lennuk mööda rohelist muru. Sügav valukarjatus 
tõusis inglase rinnust, kui ta nägi kirglikult armastatud naist surmalennukisse viidavat. 
Ta nägi, kuidas lennuk edasi liikus ja väikest hüpet tehes õhku tõusis. Tal ei 
jäänud..märkamata, et õhkutõus õnnestus suurepäraselt — paremini poleks tema isegi 
suutnud. See oli siiski ainult juhus. Lennata on juba teine asi. Kui see üle puulatvade 
õnnestubki, siis maandumine ebaõnnestub ikkagi. 

Selle peale oleks noor lendur võinud üks saja tuhande vastu kihla vedada. See oleks 
siis ka ilusa saksa neiu surm... Kuid mis see oli? Ta süda lakkas tuksumast. 


XIII, Kättemaks Usangale 

Tarzan oli põhjapoolsetes metsades kaks päeva jahti pidanud. Ta oli teinud suurema 
ringi ja saabunud lagendiku lähedusse, kuhu oli mõne aja eest jätnud Bertha Kircheri 
ja noore leitnandi. Enne nende juurde naasmist tahtis ta tabada mõne looma. Kuid 
õhtu oli juba käes ja ahvinimehe otsustas ööbida lagendikust eemal. Võib-olla 
õnnestub jaht hommikul paremini. 

Pärast puu otsas magatud ööd tundis Tarzan hommikul end värskena. Ta käis jõe 
ääres joomas ja suples. Tal tekkis mõte mõni suurem kala Pisah välja tõmmata ja 
kostitada sellega bomas olevaid hoolealuseid. Ta valis koha, kus vesi madalam ja 
kuhu kalad kogunesid harilikult toitu otsima. Kes vähegi Pisahit tunneb, teab, et 
paljaste kätega teda tabada on rohkem kui kunst. Teda pead ootama täiesti liikumatult 
ja kui kala tuleb, siis haarama saaki välgu kiirusega. Nii peab teda ootama minuti, 
tunni või koguni kaks. Tarzanil aega oli. 

Viimaks nägi ta vees midagi läikivat ning teadis, et see on Pisah. Kala lähenes 
ettevaatlikult. Varsti oli ta küllalt ligidal ja siis... Tarzani selja taga põõsas oli kuulda 
sahinat ja korraga praksatas jämedam oks. Pisah kadus nagu välk, Tarzan aga pöördus 
rahurikkuja poole. Ta oli valmis murdma seda, kes oli tema kindla saagi nii 
ettevaatamatult ära peletanud. 

Rahurikkuja oli Zu-tag. 

»Mida Zu-tag tallab?" küsis Tarzan tusaselt. 

»Zu-tag tuli jooma,” vastas suur ahv. 

»Kus suguharu on?" päris Tarzan. 

»Nad otsivad kaugemal metsas pähkleid ja putukaid." 

» Aga emane tarmangani ja isane valge ahv?" jätkas Tarzan. ,,Kas neid mõni hädaoht 
ei ähvarda?" 

»Nad on juba läinud,” vastas Zu-tag. ,,Pärast nende lahkumist on Kudu juba kaks 
korda oma pesast välja tulnud.” 

»Kas suguharu ajas nad minema?" tahtis Tarzan teada. 

»Ei. Me ei näinud nende minekut. Me ei tea, miks nad lahkusid," vastas suur ahv. 

Sõnalausumata hüppas Tarzan puuokstele ja tõttas boma poole. Seal nägi ta, et kõik 
oli nii, nagu ta oli jätnud — ainult neiu ja ohvitser olid sealt kadunud. Haistmine 
kinnitas Tarzanile, et Zu-tag oli rääkinud tõtt — nende lahkumisest oli juba kaks 
päeva möödas. Ta tahtis bomast 

ära minna, kui märkas seinal paberitükki. Ta võttis selle kätte ja luges: 

» Pärast seda, mis rääkisite mulle Bertha Kircherist, ja teades, kui vastik ta teile on, 
ei ole õige teile ega temale, et ta teile kauem tüliks oleks. Tean, et meie siinolek 
takistab teil jätkata teekonda läänekaldale, ning otsustasin katsuda mõnda valgete 


asundusse minna. Me mõlemad täname teid heatahtlikkuse ja kaitse eest. Kui võiksin 
teile kuidagi heategude eest tasuda, teeksin seda suurima heameelega.” 

Sedelile oli alla kirjutanud leitnant Harold Percy Smith-Olvick. 

Tarzan kehitas õlgu, kortsutas paberi kokku ja viskas minema. Ta tundis, nagu oleks 
võetud tal lasunud raske vastutus, ning rõõmustas vabaduse üle, mille oli andnud neiu 
ja valge mehe lahkumine. Nad on läinud oma teed ja ahvinimene võib äsjased 
hoolealused unustada. Kuid see tal millegipärast ei õnnestunud. Ta tundis hinges 
rahutust ja muret. Tarzan otsustas kohe jätkata teekonda läände. Et seekord mitte 
sattuda veeta ja toiduta kõrbealadele, otsustas ta minna põhja poole mööda jõekallast 
kohani, kust veekogu alguse saab. Jõgi algab muidugi mägedest. Ta läheb üle 
mäestiku teisele poole ning laskub alla taas mööda jõekallast ja jätkab teekonda 
mereni jõe lähedal, et olla varustatud vee ja toiduga. Tal oli aega terve igavik. 

Kuid ta ei jõudnud kaugele minna. Mees oli vaevalt tosin sammu astunud, kui jäi 
seisma. ,,Ta on ju inglane ja see teine on naine. Minu abita ei jõua nad kunagi valgete 
asulasse. Ma ei suutnud teda tappa, kui tahtsin. Lasta teda koos abitu noormehega 
džunglis ekselda on sama kui lüüa nuga tema südamesse. Ei, Ahvide Tarzan pole narr 
nõrk vana naisterahvas.” 

Väike ahv Manu oli kahe päeva eest näinud kaht tarmanganit mööda minemas. Ta 
rääkis sellest ka Tarzanile. Ahv nägi neid minevat mustade ahvide gomanganide küla 
poole. Seda oli Manu näinud oma silmaga ning seda kordas ta ikka ja jälle. See teade 
oli Tarzanile kasulik, sest tal ei tulnud jälgede otsimiseks aega kulutada. Ta läks edasi 
tähelepanu pingutamata, kuid nägi siiski siin ja seal märke, mis näitasid, et neiu ja 
leitnant olid just siitkaudu liikunud. 

Mingi sisetunne sundis Tarzanit end kiirustama. Südamehääl tuletas talle meelde, et 
on oma kohustest midagi täitmata jätnud ja need, keda ta tundis olevat kohustatud 
kaitsma, on suures hädaohus. Tarzanit piinas südametunnistus. Ta katsus küll end 
vabandada mõttega, et ta pole abitu ja nõrk naisterahvas ning kõik hellemad tunded on 
temas juba ammu surnud. Kuid ta oli siiski sündinud džentelmen. Ta ei võinud teisiti 
talitada. 

Kitsas teerada, mida mööda ta sammus, viis algul kaugele itta ja pöördus uuesti jõe 
poole alles teisel pool Numabo küla. Seal ühines teeke laia elevandirajaga, mis viis 
jõeäärsele lagendikule. Sellele lähemale 

jõudes kostis Tarzani kõrvu sumin. Ta seisatas. ,, Aeroplaan," ümises ta endamisi 
ning ruttas edasi. 

" Kui ta viimaks lagendikule jõudis ning nägi eemalseisvaid musti mehi ja alles 
maapinnal liikuvat lennukit, oli asi kohe selge. Seda oli siiski raske uskuda. Kuidas 
võis Inglise ohvitser mustade kätte vangi sattuda? Aga seal ta lamas, kätest ja 
jalgadest seotud ning tosinast neegrist ümbritsetud. Tarzan oli neidsamu musti mehi 
ennegi näinud ja tundis neis ära Saksa väejooksikud. Ta vaatas kiiresti tema poole 
veerevat lennukit. Juhi kohal istus neeger! Millal see must kaabakas lendama õppis? 
Ja Usanga taga istus saksa neiu. Kas must mõrtsukas kavatses naise ära viia? Tarzanil 
ei olnud vastust ühelegi küsimusele. Ta ei teadnud midagi Usanga unistusest, neegri 
püüdest lahti saada oma tigedast naisest ja Bertha Kircheri viimisest oma haaremisse. 

Tarzan teadis ainult seda, et must mees katsus koos neiuga põgeneda ja teda oli vaja 
takistada Lennuk tõusis juba õhku. Ahvinimene tahtis noolt vibule seada ja musta 
sihtida, kuid kartis, et võib hoopis neidu tabada ning kui saabki lendurile pihta, kukub 
lennuk alla ja neiu saab surma. 

Oli ainult üks võimalus neiut päästa. Kui see luhtub, tabab ka Tarzanit surm. Kuid 
ahvinimene valis ikkagi selle võimaluse. 


Usanga tähelepanu oli koondunud lennuki mootorile ning ta ei märganud Tarzanit. 
Teda olid aga tähele pannud mustad, kes jooksid püsse vibutades tema poole. Nad 
karjusid metsikult ning mõni seadis juba püssi palgesse. Olukord halvenes aina, iga 
silmapilk oli kallis. 

Tarzan tegutses olukorrale vastavalt. Ta keris lahti kaasasolnud nööri ning seadis 
silmuse valmis. Silmapilk hiljem jõudis lennuk ahv-inimese pea kohale, aga juba 
vihises ka nöör õhus. Lennukis istuv neiu oli näinud Tarzani tulekut ja sedagi, kuidas 
ta nööri lennuki poole lennutas. Neiu püüdis nööri kinni ja see tõmbus kohe pingule. 
Tarzanil kadus maa jalge alt. Tõmme oli aga nii tugev, et lennuk kaotas hetkeks 
tasakaalu. Usangal õnnestus sõiduriista taltsutada ja edasi liuelda. Mustal lenduril 
polnud aega uurida tõrke põhjusi. 

Tarzan rippus õhus, lennuk tõusis järsult üles. Ahvinimene ronis nööripidi lennuki 
poole. Maas lamav kinniseotud inglane vaatas seda hulljulget katset hinge kinni 
pidades. Talle paistis, et Tarzan ei jõua enne metsa küllalt kõrgele ronida ning 
takerdub puulatvadesse. Seda küll ei juhtunud, kuid kahtlaseks jäi, kas ta jõuab 
lennukini ronida. 

Bertha Kircher, kes hoidis kinni nöörist kui oma elust, tundis sõrmedes väsimust. Ta 
kartis, et ei jõua kaua nööri hoida ja see võib mehe raskusele mitte vastu pidada. 

Usanga tähelepanu oli koondatud lennumasinale ja selle mootorile. Mis tema selja 
taga sündis, sellest polnud tal aimugi. Ta üritas kõrgust võtta. 

Viimaks tundis neiu, et ta ei suuda kauem vastu pidada. Tema sõrmed ja käsivars 
olid juba surnud. Ta hoidis ikka veel nöörist kinni: rippus ju selle otsas tema elu 
päästja. Korraga tundis ta, et nööri otsas pole enam raskust. ,,Oh! Ta kukkus alla,” 
välgatas neiu peas mõte. Ta tahtis alla vaadata, kuid nägi päikesepruuni kätt lennuki 
servast kinni hoidmas. Sekund hiljem ilmus nähtavale Ahvide Tarzan, kes lennukisse 
ronis. 

Tarzan heitis pilgu Usangale ning hüüdis neiule kõrva sisse: ,,Kas olete kunagi 
lennukit juhtinud?" Neiu noogutas pead. 

»Kas teil on julgust ronida neegri kõrvale ja võtta juhtimine üle? Ma hoolitsen sel 
ajal ise musta eest," karjus Tarzan. 

Neiu vaatas Usangat ja ütles värisedes: Jah, kuid mu jalad on seotud.” 

Tarzan tõmbas välja jahinoa ja lõikas köidikud läbi. Neiu vabastas end rihmadest, 
mis hoidsid teda istmel. Tarzan toetas naist käe alt, kui ta tegi mõne sammu, mis 
lahutasid teda lendurist. Lennuki kaldumine ühele või teisele poolele sel ajal oleks 
tähendanud mõlema surma ja seepärast pidid nad olema äärmiselt ettevaatlikud. 
Tarzan oli Usanga suurepärasele õhkutõusmisele vaatamata veendunud,, et must mees 
ei oska lennukit kindlalt juhtida, ning teha sel mõni samm ja vahetada vägivaldselt 
juht oli puhas surmaga mängimine. Kuid teist teed polnud. Lennuk kukub varem või 
hiljem alla, sest Usanga ei oska seda nagunii maandada. Tarzan teadis, et ta ainult 
kiirustab surma tagant, kuid oli midagi, mis õhutas proovima. 

Äkki Usanga märkas, et kõik ei ole nii, nagu peaks olema. Ta nägi, et neiu ilmus 
tema kõrvale ja võttis juhtkangi, ning tundis, et terassõrmed pigistavad tema kõri ning 
pruun käsi lõikab terava noaga läbi teda istmel hoidvaid rihmu. Usanga tõsteti istmelt 
üles ja tõmmati tahapoole. Must lendur üritas küll karjuda ja rabelda, kuid ta oli 
hiiglase käes abitu kui laps. 

Lagendikul olijad ei näinud, mis lennuki peal juhtus, kuid nägid seda järsult 
allapoole kukkuvat. See toimus juhi vahetumise ajal, kuid varsti liugles lennuk taas 
normaalselt. Maasolijad nägid, kuidas õhusõiduk tegi kaunis järsu pöörde ja tuli 


nende poole. Mis oli tagasituleku põhjus, seda inglane ei teadnud. Igatahes oli nööri 
otsas rippunud mees lennukisse jõudnud. 

Leitnant Smith-Oldvick pidas hinge. Ta nägi, kuidas just nende kohal visati 
lennukist alla inimene. Kukkuv kogu keerles õhus ja kogus langedes kiirust üha 
juurde. 

Kuuldus tume mütsatus ning keset lagendikku lamas vormitu kogu. Inglane ei 
tahtnud uskuda oma silmi. Vormituks kukkunu nahk oli must! See ei olnud Tarzan, 
nagu ta oli kartnud, vaid Usanga Ta tänas jumalat, et see oli nii. 

Usanga oli saanud teenitud kättemaksu. 

Lennuk tiirles lagendiku kohal. Näis, et tiirutajail polnudki mõttes maanduda. 
Mustad kogunesid oma eridise pealiku vormitu keha ümber. Nad vaatasid seda algul 
ahastusega, kuid peagi tärkas nendes tahtmine pealiku surma eest kätte maksta. Nad 
tõstsid rusikad ja püssid lennuki poole. 

Tarzan seisis ikka veel neiu taga ning karjus talle üle propelleri- ja mootorimüra 
kõrva mõne juhtnööri. Neid kuuldes neiu kahvatus, kuid varsti sai ta otsustusvõime 
tagasi ning juhtis lennuki lagendiku teise serva. Lennuk laskus mõne meetrini 
maapinnast ja näis justkui maanduma asuvat. Õhusõiduk siiski ei maandunud, vaid 
suurendas hoopis kiirust. Mustad ootasid lennukit keset lagendikku ja arvasid, et see 
peatub enne nendeni jõudmist. See maksis suuremale osale neist elu. Nad seisid 
tihedalt koos ja enne kui jõudsid laiali joosta, olid sõiduriista propeller ja rattad mehed 
maha, õhku, paremale ja pahemale lennutanud. Kui mootor ja propeller poleks 
põrgulärmi teinud, oleks lähedal lamanud leitnant Smith-Oldvick kuulnud luude 
raginat ja valukarjatusi. 

Lennuk jäi lagendiku teise serva seisma. Tarzan ronis sellest kiiresti välja ja jooksis 
abitult lamava noore ohvitseri juurde. Ahvinimene tahtis Smith-Oldvickile appi tõtata, 
kuid ainult üks pilk lagendikule kinnitas, et seal polnud kedagi, kes oleks noorele 
inglasele hädaohtlikuks võinud osutuda. Küll aga oli rohul viiekümne jala ulatuses 
surnud ja surevaid musti. 

Enne kui Tarzan jõudis leitnandi köidikuist täielikult vabastada, oli ka neiu nende 
juurde jõudnud. Bertha Kircher üritas ahvinimest tänada, kuid viimane sundis 
käeliigutusega teda vaikima. 

»Te päästsite end ise," ütles Tarzan. ,,Kui te poleks osanud lennukit juhtida, ei oleks 
ka mina teid aidata saanud. Nüüd on teil sõiduriist, millega võite siit põgeneda. Päev 
on veel noor, teie võite juba enne õhtut idakaldale jõuda. Kuid kas selleks jätkub 
kütust?” 

Smith-Oldvick vastas: ,, Küllalt." 

»Siis minge kohe,” käskis Tarzan. ,,Džungel pole teie õige koht.” Nende sõnadega 
koos ilmus Tarzani näole kerge muie. 

Neiu ja inglane naeratasid kohmetult. ,,Tõesti, see ürgmets pole meie jaoks. Ja üldse 
mitte ühegi valge mehe jaoks. Miks teie ei tule koos meiega tsivilisatsiooni rüppe?” 
küsis leitnant. 

Tarzan raputas pead. ,,Ma eelistan džunglit,” vastas ta tasa. 

Lendur näis kõhklevat ja tahtis ütelda midagi, mis tundus talle kohatu: ,,Kui 
otsustate seda ainult enese elatamise pärast, siis... siis, kui mina... Mul on raha, kui...” 

Tarzan naeris valjult: ,,E1, mitte seda! Ma tean, mida tahtsite öelda. See ei ole 
põhjus. Ma olen džunglis sündinud. Ma olen kogu elu džunglis elanud ja ma suren 
siin. Ma ei soovi elada ega surra mujal.” 

Neiu ja noormees raputasid pead. Nad ei mõistnud metsikut meest. 

»Minge!" käskis Tarzan. ,, Mida varem siit lahkute, seda kindlam on teie 
pääsemine.” 

Nad jalutasid koos lennukini. Smith-Oldvick surus Tarzani kätt ja ronis lennukisse. 

Jumalaga!" ütles neiu ja ulatas Tarzanile käe. ,,Kas võite mulle öelda, enne kui 
teineteisest jäädavalt lahkume, et te mind enam ei vihka?" 

Tarzani nägu süngenes. Sõnalausumata haaras ta neiu sülle ja tõstis nagu lapse 
lennukisse. Sügav hingepiin peegeldus Bertha Kircheri näolt, kui ta ahvinimest 
vaatas. Kohe käivitus lennuki mootor, mille mürin mattis kõik teised hääled. Minut 
hiljem hõljus lennuk õhus. See tõusis ikka kõrgemale ja kõrgemale ning võttis kursi 
itta. 

Lagendiku keskel seisis ahvinimene, kes vaatas lahkujatele järele. 

»» Väga kurb, et ta on sakslane ja pealegi Saksa spioon," lausus Tarzan endamisi, 
»sest raske, väga raske on teda vihata.” 


XIV. Must lõvi 


Lõvi Numa oli näljane. Ta tuli ida poolt kõrbest savannialadele, kus oli kõike 
küllalt. Ehkki kiskja oli noor ja tugev, olid kõik, kelle peale ta jahti oli pidanud, tema 
eest kuidagi põgenema pääsenud. 

Nagu öeldud, oli lõvi näljane, aga peale selle veel ka väga tige. Kaks päeva 
tulemusteta jahti pidanud lõvi on tigedaim kiskja. Numa ei karjunud enam, ei saatnud 
ürgmetsa vihaseid väljakutseid. Loom astus pikkamisi mööda teerada. Ta liikus 
hääletult nagu kass, kõik meeled valvel. 

Kõrvalteelt tulid põder Bara jäljed. Lõhn oli alles värske ja kinnitas, et polnud veel 
tundigi ajast, mil loom siin astus. Võis olla, et põder on kiskjast vaid mõnisada meetrit 
ees. Numa kiirendas sammu, kuid muutus veelgi ettevaatlikumaks. 

Kerge tuul puhus vastu ning tõi ninna Bara kanget lõhna. See ärritas näljast Numat 
kõvasti. Siiski tuli jääda ettevaatlikuks, mitte kiirustada rünnakuga. Ta oli hiljuti nälja 
ja ärrituse tõttu sebra Paccost ilma jäänud. 

Äkki nägi lõvi suure puu tüve tagant põtra, kes jalutas, märkamata ähvardavat 
hädaohtu. Numa mõõtis maad enda ja Bara vahel. Ta silmad põlesid kui kaks kollast 
tuld ja turjakarvad tõusid püsti. Nüüd ei pääse saak tema käest, oli Numa kindel. 
Kohutav karjatus, mis halvas põdra hetkeks, ja siis välkkiire sööst abitu looma kallale. 
Numa saab ometi viimaks süüa. 

Lõvi sitke saba tõusis püsti, mis näitas, et ta tungib kohe ohvrile kallale. Samal ajal 
kostis ka kohutav karjatus, kuid parajasti hüppas panter Sheeta tema teele ette. 

Pantri ebaõnnestunud katse lõvi eest saak ära näpata hoiatas põtra ähvardavast 
hädaohust. Nagu välk kadus Bara puu alt. Numa, kes oli kaotanud magusa kõhutäie, 
tungis teda seganud Sheetale kallale. Seegi rünnak äpardus nagu mitu eelmist. Enne 
kui lõvi hiiglaküüned pantrit puudutasid, oli see roninud tihedaisse puuokstesse. 

Pool tundi hiljem haistis Numa teerajal mehe lõhna. Lõhn oli päris tugev, seega saak 
mitte väga kaugel. Numa polnud seni veel inimest söönud. Inimese liha kõlbas ainult 
hammasteta vanadele ja vigastele lõvidele, aga mitte noorele tugevale 
körbekuningale. Välejalgne põder Bara, rasvane metssiga Horta ja kõigist parem, aga 
raskemini tabatav sebra Pacco — need olid, keda ta otsis ja kellele jahti pidas. 
Seekord oli Numa näljasem kui kunagi varem. 

Mis kasu on olla noor, tugev, kaval ja tige, kui pole toitu? Nälg on temast 
praeguseks teinud vana hammasteta lõviäti. Kiskja kõht oli tülli, ta hambad ihkasid 
liha ja luid. Ta ei teeks praegu vahet inimese, põdra ja sebra vahel. Kõigil neil on soe 


pehme liha, punane ja elumahla täis. Isegi hüään Dango, see vana raipesööja, oleks 
olnud praegu magus suutäis. 

Suur Numa tundis inimest ja tema puudusi. Ta ei olnud nende peale kunagi jahti 
pidanud, kuid oli neid näinud ja tähele pannud nende abitust Kõikidest inimestest, 
kõikidest olenditest oli kõige pikaldasem, rumalam ja abitum gomangani, kahejalgne 
mustanahaline, keda tihti džunglis karjade kaupa näha võis. Selle olendi püüdmiseks 
pole vaja oskust hiilida, näidata üles kavalust ja julgust, olla ettevaatlik. Ainult marsi 
ja võta! 

Kuid Numa kõht ei mõelnud samamoodi nagu kõhuomanik ise. Kõht karjus toitu, 
ainult toitu ja oli valmis kas või neegrit seedima. 

Näljast aetuna kiirustas Numa sinna, kust tuli musta kahejalgse gomangani lõhna. 
Tal ei olnud tarvidust olla ettevaatlik, ta võis isegi möirata. Ta tõstis koonu taeva 
poole ja laskis kuuldavale kohutavaima möirge, mis iialgi näljase lõvi kurgust oh 
tulnud. Siis seisatas ta silmapilguks ning jätkas hooletult teekonda. Numa ei teadnud, 
mis teda ootas, muidu oleks ta ettevaatlikum olnud. 

Lõvi jalutas majesteetlikult, justkui kogu džungel oleks tema päralt olnud. 
Kaasasündinud ettevaatlikkus, mis on omane kõigile džungli-olevustele, oli 
ununenud. Mida on temal, džungli ja kõrbe kuningal, karta ning pealegi kui vastas on 
ainult inimene? Kiskja ei haistnud, ei kuulatanud, vaid jalutas uhkelt edasi. Äkki ta 
tundis, kuidas maa jalge all vajus, kuidas oksad raksusid. Enne kui ta tagasi tõmbuda 
või edasi hüpata jõudis, oli ta juba augus, mille kavalad vamabod tema jaoks rajale 
olid kaevanud. 

2kõkok 

Ahvide Tarzan seisis lagendiku keskel ja vaatas kaugenevale lennukile järele. 
Viimaks näis õhusõiduk talle kui väike lind, kes kõrgel pilvedes lendab, mänguasi, 
mis idataevas väikese punktina paistis. Tarzan ohkas kergendatuic. Juba nädalaid oli 
temal lasunud vastutus Bertha Kircheri ja Briti lenduri eest. Neid abituid olevusi olid 
siin kogu aeg ähvardanud kiskjad ja metsikud vamabod. Tarzan armastas piiramatut 
vabadust. Nüüd, kui need kaks olid õnnelikult lahkunud, tundis ta suurt kergendust. 
Ta võib jätkata oma teekonda läänekaldale ja üles otsida isalt päritud väikese onni, 
mis seisis tühi ja milles ta varsti elama hakkab. 

Kuid millegipärast ei võinud ta siit lagendikult nii lihtsalt lahkuda. Ta seisis ja 
vaatas ikka veel sinna, kuhu oli lennuk läinud. Ta nägi veel silmapiiril väikest täppi, 
mis kadus viimaks metsade taha. Tarzan ohkas uuesti, aga mitte nii nagu eelmine 
kord. Kuidas oli võimalik, et' tema, džunglis sündinud ja kasvanud ning 
tsivilisatsioonist lahkunud hiiglane, oli nii nõrk, et tundis kurbust nende kahe 
lahkumise tõttu. Oli, kuidas oli, aga Tarzanil oli natuke igav, ta tundis end üksildase ja 
mahajäetuna. Leitnant Smith-Oldvick oli talle oma abitusele vaatamata meeldinud. 
Naist, keda ta oli tundma õppinud kui Saksa spiooni, vihkas ta hingepõhjast. Ta ei 
võinud naist tappa, hoolimata sellest, et oli vandunud hävitada kõik ettsattuvad 
hunnid. Oma nõrkust põhjendas ta sellega, et ilus salakuulaja oli naine, keda ta 
mehena oli kohustatud kaitsma. 

Ärritatult raputas ta pead, pööras ümber ja hakkas sammuma lääne poole. Tarzani 
otsustavat liigutust ja kiiret sammu oleks võinud pidada kindla iseloomuga mehe 
jumalagajätuks nendega, kes on küll kallid, kuid kellest peab ootamatult olude sunnil 
lahkuma. Ta seadis sammud lagendiku ääre suunas, kuid seal ta peatus järsku ja 
kuulatas. Len-nukimürin oli juba ammu kaugusse kadunud. Mida siis Tarzan kuulas? 


Ta ronis kiiresti lähedal oleva suure puu otsa. Väledasti nagu väike ahv Manu liikus 
ta oksalt oksale ja peatus alles siis, kui järgmised neist olid liiga nõrgad teda kandma. 
Sealt vaatas ta ida poole. 

Möödus mõni minut, enne kui ta leidis taevalaotuses selle, mida otsis. Lennuk oli 
siit veel näha, olgugi, et ainult nagu nööpnõela pea Ta oli seda vaid mõne sekundi 
silmitsenud, kui märkas oma suureks ehmatuseks, et täpike taevas hakkas allapoole 
kukkuma. Ikka kiiremini kukkus lennuk ja selles on need kaks, kes veel hiljuti viibisid 
tema kaitse all. Tuttav täpp lähenes juba silmapiiril uduselt paistvatele mägedele, kuid 
siis paistis, nagu oleks lendur masina üle kontrolli saavutanud. Lennuk kukkus ikka 
veel allapoole, kuid mitte enam otsesihis. Viimaks kadus see mägede ja metsa taha. 

Pool minutit seisis ahvinimene liikumatult ning katsus meelde jätta kohta, kuhu 
lennuk oli kukkunud. Ta sai silmapilk aru, et tema hoolealused on jälle hädas. See 
tähendas, et ta peab jällegi oma kavatsustest ajutiselt loobuma ja neile appi ruttama. 
Kaasasündinud kohusetunne sundis teda teisi omasuguseid aitama. 

Tarzani arvates oli lennuk kukkunud kuhugi teisele poole mäestikku päikesest 
kõrvetatud ja orgudest lõhestatud lagendikule. Ta oli mõne aja eest tulnud üle 
sellesama lagendiku ning teadis, oma kogemuste põhjal, et keegi temast nõrgem sealt 
eluga ei pääse. Isegi tema oli olnud suures hädaohus. Ahvinimesele tulid meelde keset 
kõrbet päikese käes pleekivad luud, mille omanik oli kord olnud julge sõdur ja 
maadeuurija. Samas orus, milles luukere kollendas, oli ka Tarzani elu ohus olnud. 

Võib-olla on kehaliselt nõrk inglane ja noor neiu kukkunud samasse surmalõksu. 
Võimalik, et nad said juba kukkudes surma. See paistis väga tõenäoline olevat. Kuid 
nad võisid siiski surmast ja suurema- » test vigastustest pääseda ning praegu 
veepuudust kannatada. Tarzanil küpses mõte appi rutata ja päästa, kui nad veel elus 
on. 

Vaevalt oli ahvinimene kilomeetri-poolteist mööda kitsast loomarada edasi läinud, 
kui kuulis eespool lähenevaid samme. Tulija oli mingi loom, kes jooksis väga kiiresti. 
Varsti nägi Tarzan, et vastu tuli Bara, kes kellegi eest põgenes. Sel silmapilgul tuli 
ahvinimesele meelde, et see, kes kiiresti rändab, ei kannata nälga, ning ta otsustas 
põdra tuleku oma kasuks ära tarvitada. Nii loomalik, kui ainult kõhunõuete pärast 
tähtsa ülesande juurest kõrvale kalduda, oli see džunglis siiski hädatarvilik. Inglise 
džentelmen, kes oli liikvel humaanseltel ajenditel, muutus sel hetkel džunglikiskjaks, 
kes murrab maha kaitsetu looma, et oma kõhtu täita. Tarzan kadus kiiresti tee kõrval 
kasvavate põõsaste taha. 

Juba tuligi Bara, kes oli lõvi ja pantri eest põgenema pääsenud. Põder oli väga 
ehmunud ja jooksis kiiresti. Sellest tuligi, et ta oli ettevaatamatu. Korraga ilmus 
põõsaste tagant pruun hiiglane ning tugevad käed haarasid looma kaelast ja teravad 
hambad vajusid ta turja. 

Võitlus oli lühike. Kui see oli lõppenud, asetas Tarzan suurte ahvide moodi jala 
põdra elutule kehale, tõstis näo taeva poole ja laskis kuuldavale metsiku võiduhüüu. 

Vaevalt oli ta hüüdnud, kui džunglist kajas justkui vastuseks lõvi kohutav möire. 
Tarzan kuulas seda ja tema terav kõrv tundis kohe, et see polnud vabaduses viibiva 
lõvi uhke möire. Kõik džungliasukad nagu inimesedki on uudishimulikud ja 
ahvinimene, kes seisab loomariigi ja inimühiskonna vahel, ei olnud selles suhtes 
erand. Tema uudishimu kannustas eriti Numa, tema igavese vaenlase imelik hääl. 
Tarzan otsustas lõvi üles otsida ja vaadata, mis temaga on juhtunud. Ahvinimene 

heitis põdrakorjuse õlale, tõusis puude alumistele okstele ja hakkas kiirustama 
sinnapoole, kust Numa karjatus oli kostnud. 


Lähenedes oli lõvi tige urisemine selgemalt kuulda. Natukese aja pärast jõudis 
Tarzan vamabode kaevatud sügava auguni, milles urises lõvi. Kuid missugune lõvi! 
Tarzan oli näinud paiju lõvisid, aga mitte kunagi nii uhket kõrbekuningat. See oli 
noor, suur, tugev ja tiheda lakaga, mis lehvis majesteetlikult. Ahvinimesele torkas 
eriti silma lõvi värv. See ei olnud kollakaspruun, nagu tavaliselt, vaid tumepruun, pea- 
aegu must. Tarzan ei olnud veel kordagi oma elus musta lõvi näinud. 

Ta tahtis oma põlisvaenlast juba narritama hakata, kuid looma suursugusus takistas 
teda seda tegemast. Jumalik loom! See oli tõesti isend, keda võis loomade kuningaks 
pidada Numa hääles ei olnud hirmu ega kartust, kuigi ta oli vangi sattunud, küll aga 
piiramatut viha ja ähvardust. 

Tarzan astus augule kõige lähemal olevatele puuokstele ning vaatas lõvi. Numa oli 
ahvinimese vaenlane, kuid mustad gomanganid olid seda veel rohkem. Mõni neegrite 
suguharu oli Tarzani hea ja ustav sõber, kuid suurem osa neist olid vaenulikud. Eriti 
vastikud olid talle va-mabod. Nende vastu ei tundnud Tarzan vähimatki halastust. 
Võib-olla tuli see sellest, et Numa ja vamabode suguharu sõid inimliha. See on tegu, 
mis ei sobi isegi korralikule lõvile. 

Numa vaatas teda puuoksalt seiravat meest. Hetke vaatasid nad teineteisele silma. 
Siis näis lõvi haistvat Tarzani õlal rippuvat põtra. August kuuldus madalat paluvat 
näugumist. 

Tarzan muigas. See näugumine oli talle nagu inimese hääl, mis ütles: ,,Mul on nälg, 
rohkem kui nälg. Ma nälgin." Ahvinimene vaatas alla, muheles ning asetas 
põdrakorjuse puuoksale. Tarzan lõikas isalt päritud jahinoaga põdra tagumise kintsu 
enda jaoks. Noa ära pannud, asus ta värsket, veel auravat liha sööma. 

Lõvi jälgis meest ja näugus jälle, seekord veel paluvamalt. Ahvide Tarzan raputas 
pead. Teda tüütas Numa mangumine. Pooleldi vihas-tunult viskas ta põdrakorjuse alla 
auku. 

»» Vanaeit," pomises ta endamisi. ,,Tarzanist on saanud vana nõrk naisterahvas. 
Varsti hakkab ta nutma seepärast, et on tapnud Bara. Ta ei märka näljases Numas oma 
vaenlast. Tarzani süda on tsivilisatsiooni nõrkade olevustega kokku puutudes haledaks 
muutunud.” Ja ta naeratas siiski. Ei tasunud olla enda peale pahane seepärast, et oli 
heatahtlikele tunnetele järele andnud. 

Ta hakkas uuesti endale jäetud liha sööma. Mis all augus juhtus, ei jäänud tal samuti 
tähele panemata. Ta nägi, millise isuga lõvi liha kallale asus, ja kuulis, kuidas noore 
põdra poolpehmed luud kiskja tugevate kihvade vahel raksudes purunesid. Uhke oli 
see loom seal all. Kavalalt oli ehitatud lõks, kulm ta oli sattunud. 

See oli tavaline süvend, mida mustad lõvide püüdmiseks kasutavad, kuid serva 
ülaossa olid torgatud teravate otstega toikad. Iga kord, kui lõvi katsus üles hüpata, 
põrkas ta vastu teravaid pulki ja langes valuoietega augu põhja. 

- Tarzanile näis püünise ehitust silmas pidades, et mustad tahtsid lõvi elusalt kätte 
saada. Milleks? Nad elasid liiga kaugel kohtadest, kus võib kohata elusate lõvide 
ostjaid. Jäi ainult uskuda, et mustad kavatsesid näljutada lõvi surnuks ning nautida 
looma piinu. 

Tarzan oli lõvi söötnud. Kuid mis kasu on sellest, kui ta jätab Numa mustanahaliste 
metslaste kätte? Tal tärkas mõte, et neegritele võib kõige rohkem kahju teha lõvi 
vabastamisega. Seda küll, aga kuidas? Tõkke oli augu äärel nii hõredalt, et kui ta neist 
paar ära võtab, saab loom üles hüpata. Kuid kes arvab, et august väijapääsenud lõvi 
oma päästjale kallale ei karga. Tarzan ei kartnud lõvi, ta oli ainult ettevaatlik. 
Džunglielu õpetab kõigile ettevaatlikkust. Ahvinimene harilikult ei otsinud võitlust 
lõvide ja teiste kiskjatega. Ta võitles nendega ainult siis, kui muud üle ei jäänud. 


Praegu polnud mingit põhjust vastasega rinda pista. Must lõvi all augus ei olnud talle 
midagi teinud ja pealegi oli see loom uhkeim omataoliste hulgas. End asjata hädaohtu 
asetada oli Tarzani meelest niisama hukkamõistetav kui hädahetkel põgeneda või oma 
kohusest taganeda. Siiski'tuleb Numa päästa ja päästa nii, et ta ise hädaohtu ei satu. 

Otsus oli langetatud. Ahvinimene teadis, et lõvil on lihaga tegemist veel mõni 
minut, mida ta peab kiiresti ära kasutama. Tarzan laskus puu otsast maha, kuid ei 
unustanud, et parajasti sööv lõvi on kõige kahtlustavam ja tigedam loom. 

Inimene astus augu äärele ja uuris maa sisse löödud roikaid. Teda pani imestama, et 
lõvi ei lasknud mehe lähenemisest end ärritada. Tarzan leidis, et pulgad polegi väga 
kõvasti maa sisse taotud. Ta liigutas ühe pulga lahti ja asus teise kallale, kuid ei 
eemaldanud kumbagi. Numa tõstis pead ning kahtlustas, kas inimesel ei ole plaanis 
tema vabadust veelgi rohkem piirata. 

Kui pulgad olid peaaegu lahti kangutatud, sidus Tarzan nende külge nööri ja ronis 
tagasi puu otsa. Nähes meest lahkuvat, Numa rahunes ja asus uuesti liha kallale. 
Ahvinimene astus paarile tugevale oksale, toetas selja vastu puutüve ning tõmbas 
nööri pingule. Numa vaatas üles, nägi inimest puu otsas, pikkamisi maa seest 
väljatõmmatavaid ja üles liikuvaid roikaid. 

Numa sai aru, et talle on avanenud tee vabadusse. Võib-olla sai ta aru, et 
pruuninahaline olend oli meelega pulgad tema teelt kõrvaldanud. Võimalust 
vabadusse pääseda loom kasutamata ei kavatsenud jätta. Numa kahmas hammaste 
vahele, mis põdrast veel järel oli, ning tegi julge hüppe. Minut hiljem kadus ta 
džunglisse. Ka Tarzan lahkus sündmuskohalt. 

Jäljed ja nende lõhn maas ja puuokstel olid ahvinimesele nagu lahtine raamat. 
Tarzan võis jälitada, keda tahtis ja millal soovis. Kuid praegu oli asi teistsugune. 
Aeroplaan ei olnud jätnud jälgi. Mis kasu on arenenud nägemisest, teravast 
kuulmisest ja peenest haistmisest, osavusest ja harjumusest džunglis elada, kui jälitad 
lindu, kes on lennanud kõrgelt üle pea jälgegi jätmata? 

Tarzan võis appi võtta ainult arenenud suunamääramisvõime. Kuhupoole lennuk oli 
lennanud, seda ahvinimene teadis, kuid koht, kuhu see kukkus, võis olla kaugemal, 
kui ta arvas. Kaugust pole kerge määrata. Selge oli ainult see, et lennuk oli kukkunud 
mäestiku taha. Kui lennukis olnud on raskesti vigastatud või surma saanud, läheb 
otsijal hulk aega, enne kui ta nad kõrbest teisel pool mägesid üles leiab. 

Jäi üle minna otse edasi nii kaua, kuni otsija jõuab kohta, kus lennuk alla kukkus, ja 
siis käia ringi mööda, kuni õnnetuse ohvrid käes. 

Enne mägedesse jõudmist tappis Tarzan orus mitu looma ja peitis liha ära. Toitu oli 
vaja nii talle endale kui ka oma kaitsealustele. Kahjuks polnud ahvinimesel võimalik 
vett teisele poole mägesid valmis viia Kõige kõrgema mäe otsast jälgis ta enda ees 
laiuvat kõrbet. See oli surnud. Siin ja seal läbistasid lagendikku sügavad orud. Need 
olid kõrbe kõige hädaohtlikumad kohad. Lagendikult ei kostnud mingit häält. 

Tarzan oli juba kaks päeva otsinud lennukit ja neid, keda ta oma hoolealusteks 
pidas. Liha oli ta peitnud mitmesse kohta suurte kivi-hunnikute alla. Ahvinimene 
ületas esimese oru, kus ta tegi suure tiiru. Ta ei näinud mitte kusagil ühtki elusolendit. 
Igal pool valitses toone-lavaikus. Ta karjus kogu kõrist, kuid keegi ei vastanud. 
Õudne vaikus ainult kinnitas tema halbu eelaimusi. 

Teise päeva õhtupoolikul jõudis Tarzan orgu, kus oli ise kunagi vaevelnud. 
Lennukit ja sellel olnud isikuid ta ei leidnud. Õhtu eel jõudis ta paika, kus pleekisid 
kauge mineviku rändaja luud-. 

Suur röövlind raipesööja Ska oli meest märganud. Lind laskus allapoole. ,,Seekord 
mitte, Ska," karjus ahvinimene linnule, ,,sest seekord on tegemist Tarzaniga. Eelmine 


kord puutusid sa kokku olevusega, kes oli ainult Tarzani luukere, valge ahvi vare, 
kuid kaotasid siiski sina. Ära raiska aega Ahvide Tarzani peale, kes on täie jõu ja 
tervise juures," Kuid sellest hoolimata tiirutas Ska otse Tarzani pea kohal. Pruun 
hiiglane tundis, et Ska kuulutaks nagu surma ette. Õudust lisas haua-vaikus. ,,Ska 
teab," pomises Tarzan, ,,Ska teab paremini.” Siis ta vihastus, võttis maast kivi ja 
viskas sellega õhus tiirutavat lindu. 

Tarzan laskus sügavasse orgu. Juhuslikult läks ta alla samast kohast, kust ta mõni 
nädal tagasi üles oli roninud. Selles kohas oli ta leidnud mineviku rändaja ja arvas 
samas oma surma leidvat 

Ta vaatas uuesti luukeret. Aastasadu päikese käes pleekinud luud meenutasid 
vägevat sõdurit ja julget rändajat, kes oli pidanud siin elu 

jätma. Tarzanit kurvastas tundmatu juhuseotsija saatus. Kuid äkki kuulis ta pauku, 
mis teda mõtetest äratas. Lask kajas vastu orunõlvadelt... 


XV. Salapärased jäljed 


Kui Briti lennuk, mida juhtis leitnant Harold Percy Smith-Oldvick, metsa ja mägede 
kohale tõusis, tundis kaassõitja Bertha Kircher midagi oma kurku pigistavat. Ta 
katsus seda alla neelata, kuid see ei läinud korda. Berthale näis kõik nagu unes. Ta oli 
maha jätnud džung-likoledused, kuid sinna oli ta jätnud ka midagi muud: 
omasugustest erineva olendi, kes oli saatuse tahtel tema ellu tunginud ja teda suuresti 
huvitas. 

Naise ees juhikohal istus Inglise ohvitser, džentelmen, kes teda pööraselt armastas. 
Hoolimata hädaohtlikust olukorrast, millest nad pooleldi pääsenud olid, julges ta siiski 
mõelda metslase poeale, kes oli neid põgenema aidanud. Kas polnud see lihtne 
tänamatus? 

Kõhklustes vaevleva Bertha Kircheriga võrreldes oli leitnant Smith-Oldvick justkui 
seitsmendas taevas. Ta istus jälle lennukis, oli teel oma kaaslaste hulka ja 
teenistuskohustuste juurde. Kõige rohkem rõõmustas teda see, et kaasas on naine, 
keda ta armastab. Kuid tõrvatilk mee-tünnis oli Tarzani hoiatus, et ilus olevus on 
sakslane ja Saksa spioon. See tõi noore leitnandi pilvedest alla ja viis meeleolu nulli. 
Ta kahtles vahel ahvinimese sõnade õigsuses. Ta pidas Tarzanit aeg-ajalt valelikuks 
inimeseks, kes laimab teist oma huvides. Leitnant Smith-Oldvick oli nagu poolitanud: 
ühelt poolt surus peale ausus ja ohvitseri vanne, teiselt poolt armastus, millele ta ei 
osanud piire seada. Kohustus ja tan-netetulv sõdisid temas teineteisega. Kui see naine 
on tõesti Saksa spioon, siis tasutakse talle nagu salakuulajale ikka ja temal, Inglise oh- 
vitseril, pole võimalik teda abistada ega kaitsta. 

Noormees rahustas end ikka ja jälle oletusega, et naine pole spioon ja Tarzan oli 
valetanud. Kui Tarzan polnudki valetanud, siis oli ta vähemalt eksinud. Seda mõeldes 
manas ta silme ette selja taga istuva ilusa neiu kuju, talle viimastel päevadel nii 
armsaks saanud pehmed näojooned ning unustas, et tema kaaslane on vaenlaste 
hulgast. 

Lennuki mootor töötas korralikult. Juht viibis sügavais mõtteis. Kõrgel taevas ei 
olnud midagi, mis oleks edasilendu takistanud. All laius ürgmets, mis vaheldus hiljem 
mägede ja orgudest lõhestatud kõrbe-alaga. Need orud on muidugi ammu kuivanud 
jõed, mõtles lendur ja suunas pilgu kaugusse. 

Raipesööja Ska, kes kõrgustes tiirles, nägi üle lagendikku piirava mäestiku suurt 
lindu kiiresti lähenemas. Olles ise peaaegu pilvedes, 

märkas linnu terav pilk siiski kahtlast tulijat. Uudishimulik nagu džungliasukadki, 
laskus Ska kiiresti. 

Ska oli millegipärast jõudnud liiga madalale. Tal oli vaja tõusta kõrgemale, et olla 
otse tulija ees. Lind tõusis jälle, kuid ei osanud ära arvata tundmatu tulija kiirust. Üks 
propellerilaba tabas Skad. 

See väike vahejuhtum tekitas palju tõsiseid tagajärgi. Esimene oli õhus tiirlevad 
luud, liha ja suled, mis hakkasid pikkamisi allapoole kukkuma. Näis, nagu oleks Ska 
välja paisatud mingisugusest veskist, mis linnu peaaegu algosakesteks jahvatas. Teine 
oli see, et propellerist lendas kild kuiva-kuusepuud linnule järele. Kolmandat oli 
märganud kümnete miilide tagant ka Tarzan: lennuk oli hakanud kõrgust kaotama. 
Seda põhjustas ühe propellerikillu löök vastu lenduri otsaesist. Löök oli nii tugev, et 
leitnant Smith-Oldvick kaotas teadvuse. 

Lennuk värises, mootor seiskus ja kukkus kiiresti tuhandeid jalgu alla. Lendur oli 
ainult silmapilguks minestanud, kuid see sai saatuslikuks. Kui ta teadvusele tuli, sai ta 
aru, et mootor enam ei käinud ja edasilennu asemel lähenesid nad hoopis maale. Katse 
korralikult maanduda näis lootusetu. Lendur märkas all sügavat orgu ja selle põhjas 
laiemat liivariba. Ta otsustas lennumasina sinna tüürida. 

Hädamaandumine ei õnnestunud kuigi hästi, sest lennuk sai kitsas orus tugevasti 
kannatada. Õnneks jäid mõlemad lennumasinas olnud siiski terveks. Nüüd tõusetus 
küsimus, kas on võimalik lennukit parandada ja sellega õhku tõusta. Leitnant Smith- 
Oldvick arvas masina peagi korda,saavat ja edasilendamise võimaliku olevat. Minna 
jalgsi läbi kõrbe vee ja toiduta oleks olnud võimatu. Tagapool oli org, kus neid 
oleksid ohustanud igasugused kiskjad ja metsikud pärismaalased. 

Kui lennuk seisma jäi, vaatas leitnant selja taha, et näha, kuidas mõjus järsk 
maandumine neiule. Bertha oli kahvatunud, kuid naeratas siiski. Mõni sekund 
vaatasid nad vaikides teineteisele otsa. 

»Kas meie sõit ongi lõppenud?" küsis neiu. 

Inglane raputas pead: ,,See on selle sõidu esimese osa lõpp küll.” 

»Teei saa ju lennukit enam sõidukorda," ütles neiu kurvalt. 

»Kui rikked on suured, siis mitte. Kuid ma loodan, et need nii suured ei ole ja mul 
läheb korda need parandada," vastas lendur lootust äratava häälega. , Igatahes tuleb 
kohe järele" vaadata. Usun, et hädapärase remondi järel saame edasi lennata. Tanga 
raudtee on siit liiga kaugel, et jõuda selleni jalgsi.” 

»Jah, jalgsi me küll siit kuigi kaugele ei lähe,” ütles neiu lootusetult. ,, Ilma 
relvadeta, nagu me praegu oleme, ei läbi me isegi väikest osa sellest teekonnast.” 

»Me ei ole päris relvita," ütles leitnant, ,,sest minul on veel tagavarapüstol, mida 
need mustad õnneks ei märganud." Ta võttis istme alt kastist välja automaatpüstoli. 

Bertha Kircher naeris heledalt ja kõvasti, kuid hääles oli tunda ka hüsteeriat. ,,See 
on mänguasi. Sellest pole mingit kasu. Kui saadki mõnele kiskjale pihta, võid sellega 
looma ainult vihale ajada.” 

Smith-Oldvick näis olevat nagu taevast kukkunud. ,,See on siiski laskeriist," vaidles 
ta naisele vastu. ,,Ma võin sellega väga kergesti inimese tappa.” 

«Tingimata juhul, kui pihta saate," ironiseeris neiu, ,.ja kui see riistapuu äkki 
streikima ei hakka. Tõtt öeldes, mul pole automaatidesse erilist usku. Olen neid ka ise 
kasutanud ja tean, mida räägin.” 

Jah, muidugi," ütles leitnant pisendatud optimismiga hääles. ,.Kiir-tulistav vintpüss, 
eriti veel suurekaliihriline, oleks soovitavam, kuid me pole tulnud ju elevandijahile.” 

Bertha sai aru, et tema sõnad olid kaaslast haavanud. Tal oli kahju, sest teadis, et 
noor lendur teeb tema kaitsmiseks kõik, mis võimalik. Ei olnud ohvitser süüdi, et ta 


oli. džunglisse saadetud selliste mänguriistadega. Mees sai sellest ka ise aru ning 
näitas püstolit ainult neiu lohutamiseks. 

Palun vabandust,” ütles neiu tõsiselt. ,, Ma ei tahtnud teid solvata. See õnnetu 
maandumine paistab mulle närvidele käinud olevat. Seni olen kõik õnnetused 
nurisemata ära kannatanud. Kuigi olen valmis andma isamaa eest oma elu, ei olnud 
mul aimu, et surmavalud peavad kestma nii kaua — olen juba nädalate viisi 
surmasuus.” 

»Mida te sellega tahate öelda," küsis noormees ärritatult. ,,Teil pole midagi häda!" 
»»Oh, mitte seda,” vastas neiu. ,,Ma tahtsin öelda, et sellest hetkest peale, kui must 
seersant Usanga ja tema mehed tapsid oma ohvitserid ja võtsid mind vangi ning tõid 

sisemaale, näib mu surmaotsus olevat langetatud. Mõnikord on mulle tundunud, et 
otsust on pehmendatud, ja vahel olen arvanud, et mulle on täielikult armu antud, kuid 
tean, et ma ei Jõua enam kunagi tagasi tsiviliseeritud ilma. Isamaa heaks olen andnud 
selle vähese, mis mul anda oli, ja nüüd võin surra, teades, et olen teinud kõik, mis oli 
võimalik. Kõik, mis ma praegu soovin, on see, et surmaotsus viidaks täide võimalikult 
kiiresti. Ma ei taha elada kauem piina ja alalise ähvarduse all. Isegi kehaline valu on 
parem sellest hingepiinast, mida mul on tulnud viimasel ajal taluda. Ma ei kahtle, et 
teie peate mind julgeks naiseks, kuid pean tunnistama, et olen tundnud piiritut hirmu. 
Kiskjate karjuminegi pimedatel öödel on täitnud mind hirmuga, mis on tundunud 
lausa kehalise valuna Ma olen tundnud, kuidas inimsööjate kiskjate kihvad mind 
rebivad ja tugevad hambad mu luid ragistavad — see tunne on olnud nii reaalne, et 
ma olen selle mõju all kõik surmavalud mitu korda läbi elanud. Kahtlen, kas teie seda 
mõistate — mehed on naistest ju nii erinevad."”. 

Jah,” vastas noor lendur, ,,usun, et saan sellest tundmusest siiski aru, ja just seetõttu 
austan teid veelgi rohkem. Teie olete kõike kangelaslikult 

talunud. Julgust pole seal, kus ei ole hirmu. Laps võib minna lõvipuuri, kuid mees, 
kes teda sealt päästa tahab, peab olema haruldaselt julge.” 

» Tänan teid nende sõnade eest," lausus neiu, ,,kuid ma pole sugugi julge inimene. 
Mui on tõesti häbi, et rääkisin ainult oma muredest ning unustasin teie omad täiesti. 
Ma katsun oma tundmustest jagu saada, mis tuleb kasuks meile mõlemale. Ma aitan 
teid niipalju, kui suudan, teie aga öelge, mis ma pean tegema” 

»» Kõigepealt on vaja välja selgitada rikete suurus ja vaadata, mida saame lennuki 
kordaseadmiseks teha.” 

Kaks päeva askeldas leitnant Smith-Oldvick lennuki kallal ja teadis kogu aeg, et 
teeb asjatut tööd. Teise päeva õhtul ütles ta seda ka neiule. 

»Ma teadsin seda," vastas Bertha Kircher, ,,kuid mul oli nähtavasti sama tunne kui 
teilgi. Mulle näib, et minna tagasi sinna paradiislikku orgu, kust tulime, on niisama 
võimatu, nagu katse jõuda jalgsi idarannikule. Te teate ise ka, et jalgsi ei jõua me 
kunagi Tanga raudteeni. Me sureme janusse ja nälga enne, kui oleme läbinud pooltki 
teekonnast. Minna tagasi džunglisse tähendab minna samuti surma, aga teist- 
sugusesse. Saatus on meie vastu.” 

»Kas peame siis siin istuma ja surma ootama?" küsis leitnant. 

»Ei,” kõlas naise vastus. ,,Ma ei anna kunagi niimoodi surmale alla. Ma tahtsin 
ainult öelda, et edasi minna on võimatu, tagasi minna tähendaks ka surma ja meil jääb 
vaid üks võimalus: otsida kolmas pääsetee. Siin metsikus kõrbes peab olema kusagil 
vett ja seda on kõige tõenäolisem leida siis, kui orgupidi allapoole läheme. Meil on 
veel vett ja toitu, et mõni aeg teekonda jätkata. Paari päeva jooksul leiame kindlasti 
mõne allika, aga võib—olla ka koha, kus on piisavalt toiduks kõl-bavaid loomi. Ma 
tean, et lõuna pool on niisugune koht. Kui Usanga viis mind kaasa vamabode maale, 


läksime kõrbest lõunasse ning seal nägin ma küllalt toitu ja metsloomi. Selles 
paradiislikus orus, kus elavad vamabod, näis olevat hulk kiskjaid. Ma arvan, et kui 
suudame jõuda lõunas olevasse džunglisse, leiame seal nii toitu kui vett ning võiksime 
sealtkaudu ka rannikule põgeneda” 

Mees raputas pead. Ettepanek näis talle võimatu ja ta ütles lootusetult: ,,Võime ju 
proovida, sest siia ma küll surma ootama ei jääks." 

Smith-Oldvick nõjatus lennuki vastu ja vaatas tülpinult maha. Neiu aga oli 
suunanud pilgu lõunasse, sest seal oli tema arvates pääsetee... Korraga puudutas ta 
leitnandi kätt. 

» Vaadake!" sosistas ta lendurile. 

Mees tõstis pilgu ning nägi seal, kuhu neiu oli osutanud, suurt lõvi, kes parajasti 
käänaku tagant nähtavale ilmus. 

»» Hm," ümises mees. ,,Neid kuradeid on nähtavasti igal pool.” 

Jah, aga nad ei lähe kaugele vee asukohast. Kas teate seda?" küsis neiu. 

» Arvatavasti mitte," kõlas vastus. ,,Lõvi pole ju neid loomi, kes suudab kaua janu 
taluda.” 

»»Siis on ta meie lootuste ettekuulutaja, eks?" ütles Bertha lootusrikkalt. 

Mees naeris sapiselt: ,,Tõesti väga ilus väike lootuste ettekuulutaja, päris kevade 
nägu, kes toob suve.” 

Neiu vaatas imestunult noormeest: ,,Ärge olge ometi rumal. Minugipärast võite 
naerda, kuid see lõvi sisendab lootusi." 

» Teil on nähtavasti ühised tundmused, sest kahtlemata on ka lõvil meie suhtes omad 
lootused. Jah, ühised soovid ja ühesugused lootused, kuid ma oleksin praegu parema 
meelega lõvi, aga mitte lõvi õhtusöök.” 

Loom oli vahepeal nähtavasti selgusele jõudnud, milliste olenditega tal tegemist on, 
ning lähenes aeglaselt 

» Tulge ruttu, ronime lennukisse," kutsus mees. 

Silmapilk hiljem istusid mõlemad lennukis ning jälgisid lähenevat looma. 

»Kas ta siia meieni ei pääse?" küsis neiu. 

» Arvan, et e1,” vastas mees. 

»Kas olete selles kindel?" küsis neiu kahtlevalt. 

»Kindel ma enam pole,” lausus mees ning haaras püstoli järele. 

Jumala nimel! Ärge laske teda sellest mänguriistast. Võib juhtuda, et ainult haavate 
looma," hüüdis naine. 

»Ma ei kavatsegi seda põrgulist sihtida, aga pauguga ehmataks teda küll. Ehk pistab 
põgenema. Kas te pole märganud, et lõvitaltsutajail on mängurevolvrid, milles on 
kuulideta padrunid. Nende mänguriistade ja lihtsa köögitooli abil allutavad nad kõige 
suuremadki kiskjad. Isegi kõige tigedam inimesesööja ei julge neile vastu hakata,” 
lohutas mees oma kaaslast. 

»Kuid teil pole ju lihtsat köögitooli,” tuletas neiu noorele lendurile tõsiasja meelde. 
»Kahjuks jah," vasta,s lendur, ,,sest valitsus on, nagu ikka, rumalasti talitanud. Ma 
olen juba ammu rääkinud, et sõjaministeerium peaks kõik Tema Majesteedi lennukid 

köögitoolidega varustama.” 

Jutuajamine oli muutunud vestluskaaslaste seisukorrale mittevastavaks. See oli nagu 
ajaviitelobisemine seltskonnas, kus parajasti teed juuakse. 

Numa aga sammus edasi. Ta näis olevat rohkem uudishimulik kui vaenulik. 
Lennuki juures jäi ta seisma ja vaatas üles. 

» Jumalik loom," hüüdis leitnant. 

»Ma pole ka elus ilusamat looma näinud," vastas neiu. Ja vaadake tema värvi — 
peaaegu must lakk ja selg! See on tõesti haruldane loom!" 

Noore mehe ülistussõnad nähtavasti ei meeldinud kõrbekuningale. Selle laup 
tõmbus kipra, silmad leegitsesid ja-punaste mokkade vahelt paljastusid hiigelkihvad. 
Kohutavat pilti saatis tige urin. Lõvi asetas hiigelkäpad vastu lennukit, kuid samal ajal 
kõlas pauk Smith-Oldvic-ki püstolist. Selle asemel, et paugust kohutatuna põgeneda, 
tormas urisev Numa ennenägematu paugutaja poole. 

Seda nähes hüppas leitnant lennukiistmelt tiivale ning käskis neiul sama teha. See 
näis naisele võimatu ning võimatu oli ka lennukist maapinnale laskuda. Jäi ainult üle 
ronida ülemistele tiibadele. 

Lõvi, kes ei teadnud lennuki saladusi, oli jõudnud juba lenduri istekohale ning 
vahtis sealt kiiresti ülespoole ronivat naist. Nähtavasti oli kiskja lennukisse ronides 
ilmutanud endalegi ootamatut julgust ning jättis sellepärast Bertha Kircheri esialgu 
rahule. Samuti paistis lennukisse jõudmine looma sedavõrd rahuldanud olevat, et ta ei 
katsunudki lähedal olevat leitnanti rünnata. Vahepeal oli neiu jõudnud ülemisele 
tiivale ja tundis ennast seal kaunis kindlalt. Ta soovitas ka leitnandil ülemisele tiivale 
ronida. 

Sel ajal ilmus käänaku tagant nähtavale Tarzan, kes oli püstolilasu peale sammud 
sinnapoole seadnud. Neiu jälgis ülemisele tiivale ronivat leitnanti ning kumbki ei 
märganud Tarzani tulekut. 

Numa nägi tulijat esimesena. Ta hakkas tigedalt urisema. See sundis ka tiival 
kükitajaid ümberringi vaatama. Nad nägid rahulikult lennuki poole sammuvat pruuni 
meest, nende endist kaitsjat. Neiu ei uskunud oma silmi. Selle metsiku olevuse 
ilmumine viimasel silmapilgul, kui häda kõige suurem, oli päästnud mitu korda naise 
elu. Päästja saabumine oli seekord lausa võimatu ning neiu suutis selle peale vaid tasa 
kosta: Jumal tänatud!” 

Lennukitiival viibijad ehmusid, kui lõvi hüppas maha ning läks urisedes ja kihvu 
paljastades Tarzani poole. Ahvinimene sammus põgenemise asemel rahulikult 
loomale vastu, lühikese varrega tugev oda käes. Tarzan tundis lõvis ära isendi, kelle ta 
paari päeva eest vamabode lõksust oli päästnud. Numa lähenes Tarzanilegi mitte 
niivõrd vaenust kuivõrd uudishimust, millest aga Bertha Kircheril ega leitnant Smith- 
Oldvickil aimugi polnud. Tarzan lootis, et kiskjal on siiski natuke tänutunnet hea eest, 
mis ta loomale on pakkunud. 

Et see tõesti nii oli, selgus varsti. Elu oli ahvinimesele õpetanud, et džungliloomad 
unustavad tihti heateod, kuid vahel mäletavad osaks saanud heatahtlikkust aastaid 
ning tunnevad end tänuvõlglastena. Kord, eriti erakorralistes oludes haistetud lõhn 
jääb kiskjatele kõige paremini meelde ning see Numa oli Tarzani lõhna juba tundnud. 

Igas anglosaksis on paras annus juhuseotsija verd. Tarzanis oli seda tavalisest 
rohkemgi. Praegu polnud ta üksnes Ahvide Tarzan, vaid rohkem — ta oli lord 
Greystoke, kes sammus muheldes lõvile vastu, et teada saada, millist tänutunnet loom 
tema suhtes üles näitab. 

Smith-Oldvick ja neiu vaatasid hirmuga kahe olendi lähenemist teineteisele. Noor 
leitnant vandus pominal ja pigistas püstolipära. Neiu omakorda hoidis pead käte vahel 
ja vaatas tarretunud pilgul all toimuvat. Ta hindas ahvinimese võimeid, ta oli näinud 
teda võitluses pantriga, kuid siiski sõltus ju kõik väledusest, kavalusest ja õnnest. 
Kõigi kolme olemasolu korral on võit mehe poolel. 

Bertha Kircher nägi, kuidas mees ja lõvi jäid järsku teineteisest mõne sammu 
kaugusel seisma. Ta nägi, kuidas lõvi vehkis sabaga, ja kuulis urisemist. Loomulikult 
ei mõistnud neiu lõvi häält ja liigutusi. 


Neiule näis mehe võitlus lõviga möödapääsmatu. Ahvide Tarzan oli tema 
imestuseks liiga rahulik. Mis aga veelgi imelikum: lõvi lähenes taas pikkamisi mehele 
ja torkas nina tema sääre vastu. Neiu surus käed silmadele ning ohkas, ta ei tahtnud 
vaadata, kuidas lõvi selle jumaldatud olendi maha murrab. Ta ootas kärsitult — hetk 
tundus iga-vikupikk —, kuid kuulda ei olnud midagi. Ta vaatas uuesti alla. Neiu 
kuulis enda kõrval leitnanti imestusega lausuvat: ,,Pagana pihta! Kujutage seda ette!" 

Bertha Kircher nägi, kuidas Numa hõõrus oma pead mehe vastu ning Tarzan 
patsutas lõvi. 

Imekspandavaid sõprussidemeid tekib tihti loomade vahel, kuid väga harva inimeste 
ja inimsööjate kiskjate vahel. Põhjus näib olevat kartus, mida inimene tunneb 
murdjate vastu. Nüüd aga oli üks neist harvadest juhtumitest aset leidnud: metsiku 
mehe ja metsiku lõvi vahel oli tärganud sõprus. Seda oli võimaldanud ahvinimese 
kartmatus. 

Kui Tarzan silmapilk hiljem lennuki poole sammus, järgnes Numa talle nagu koer. 
Kui ahvinimene lennuki juures seisma jäi, seisatas ka lõvi tema taga. Mõlemad tulijad 
vaatasid lennuki tiival istujate poole. 

»»Ma olin kaotanud juba kõik lootused teid leida, kuid nüüd näen, et olen jõudnud 
kohale just viimasel silmapilgul,” ütles Tarzan. 

»»Kuidas te teada saite, et hädas oleme?” küsis ohvitser. 

»Lennuki allakukkumisest,"” vastas ahvinimene. ,,Pärast teie lahkumist lagendikult 
tõusin puu latva ja jälgisin lendu. Muidugi sain teada ainult suuna, mitte kauguse. 
Nüüd näen, et tulite alla palju kaugemal lõunas, kui oskasin ette kujutada. Seepärast 
otsisingi teid põhja poolt. Tahtsin juba tagasi pöörduda, kuid kuulsin püstolipauku ja 
tulin vaatama. Kas lennukit on võimatu uuesti lennukorda seada?" 

» Täiesti võimatu," vastas Smith-Oldvick. 

»Kui nii, mida siis ette võtta kavatsete? Ja kuidas ma teile abiks saaksin olla?" küsis 
ahvinimene ja vaatas neiu poole. 

«Tahaksime rannikule minna, kuid see paistab võimatu olevat," vastas neiu. 

»Ma mõtlesin ka algul nii, kuid nüüd arvan teisiti,” ütles Tarzan. ,,Seal, kus on lõvi, 
peab leiduma ka vett. Sain paari päeva eest juhuslikult kokku selle lõviga vamabode 
maal ja päästsin ta püünisest. Et ta nüüd siia on jõudnud, peab tal olema teada teine 
tee. Vähemalt ei näinud ma siia tulles ühtki looma, teerada ega haistnud jälge, mis 
oleks loomade siiapoole liikumist kinnitanud. Pärast mägede ületamist pole ma 
näinud ega haistnud ühtki neljajalgset. Kustpoolt lõvi teie juurde tuli?” 

»Lõunast," vastas neiu. ,,Meie arvasime ka, et sealpool peaks vett olema." 

»» Otsime siis selle üles," ütles Tarzan. ,, Aga lõvi?..." küsis Smith-Oldvick. 

»Selles tuleb veel selgusele jõuda," vastas ahvinimene rahulikult. ,,Seda näeme alles 
siis, kui oma pelgupaigast alla tulete.” 

Ohvitser kehitas nõutult õlgu. Neiu pöördus leitnandi poole, et näha, millist mõju 
Tarzani ettepanek talle avaldas. Inglane oli näost kahvatunud, kuid sellest hoolimata 
ta naeratas ning laskus Tarzani ja lõvi juurde. 

Et noormees tõesti kartis, see ei jäänud neiulegi märkamata. Siiski ei pidanud ta 
meest araks, sest lõvi juurde minek nõuab suurt julgust. 

Numa, kes seisis ikka veel Tarzani kõrval, vaatas allatulijat ning urises ähvardavalt. 
Siis vaatas lõvi ahvinimesele otsa. Tarzan seisis rahulikult, sörmitses lõvi tihedat 
lakka ning rääkis talle midagi suurte ahvide keeles. Neiule ja noorele leitnandile 
tundusid sügavad kurgu-hääled õudsed ja ebainimlikud. Nad ei mõistnud neid sõnu ja 
mine tea, kas lõvigi neist aru sai. Numa oli vait ning kui Tarzan ja Smith-Oldvick 
edasi läksid, sammus lõvi neile rahulikult järele. 


»Mis te lõvile ütlesite?" küsis neiu ahvinimeselt. 

» Ütlesin talle, et olen Ahvide Tarzan, võimas jahimees, kiskjate tapja ja džunglilord 
ja teie olete mu sõbrad. Ma ei ole küll kindel, et kõik džunglikiskjad manganide, 
suurte ahvide keelt oskavad, aga tean, et väiksed ahvid Manud räägivad ka 
sedamoodi. Elevant Tantor saab küll aru kõigest, mis ma talle selles keeles räägin. 
Meie, džunglielanikud, oleme suured hooplejad. Meie jutt ja käitumine, kõik 
liigutused peavad vastasele kinnitama, et oleme džungüs kõige võimsamad ja tige- 
damad. Sellepärast uriseme vaenlase peale. Hoiatame neid, aga kui nad vahemaad ei 
hoia, kisume nad tükkideks. Võimalik, et Numa ei saanud mu sõnadest aru, kuid minu 
hääl ja käitumine andsid edasi selle, mida ma talle ütelda tahtsin. Nüüd võiksite teie, 
neiu, alla tulla ja olla esitletud minu uuele sõbrale.” 

124 

Läks vaja julgust tulla alla ja saada tuttavaks kõrbekuningaga. Neiu kogus julguse 
kokku ja ronis alla. Kui naine teistele lähenes, paljastas Numa kihvad ja urises tasa. 

»Usun, etta ei tee teile midagi niikaua, kuni olen teie juures," ütles Tarzan. ,,Kõige 
parem, kui teete, nagu ei märkakski teda. Ärge minge tema lähedale ega näidake ka 
kartust. Katsuge alati olla kohas, kus ma jään teie ja lõvi vahele. Olen kindel, et Numa 
läheb varsti minema ja vaevalt me teda enam uuesti kohtame.” 

Tarzani ettepaneku kohaselt võttis Smith-Oldvick lennukist järelejäänud toidu- ja 
veetagavara ning jagas selle kolmeks kandamiks. Kolmik, must lõvi kannul, liikus 
mõõda sügavat orgu lõunasse. 

Ahvide Tarzanil oli kavatsus minna lõvi jälgi mööda lõuna poole, kus teadis 
kindlasti vett leiduvat. Oru põhja kattis peenike liiv, milles olid looma jäljed selgesti 
näha. Algul paistsid ühe, siis juba mitme lõvi jäljed. Õhtu eel ahvinimene seisatas 
äkki ja vaatas uurides maha. Neiu ja ohvitser vaatasid küsivalt Tarzanile otsa. 

» Vaadake neid," ütles Tarzan tasa jälgedele osutades. 

Ei Smith-Oldvick ega ka Bertha Kircher näinud esialgu midagi iseäralikku. Viimaks 
nägi neiugi sama, mida oli märganud ahvinimene. 

»Inimese jala jäljed,” hüüdis neiu. 

Tarzan noogutas. 

»Kuid siin pole varbajälgi näha,” ütles neiu. ,, Nende jalgade otsas on olnud pehmed 
sandaalid," seletas ahvinimene. 

»»See tähendab, et läheduses on pärismaalaste küla," lausus Smith-Oldvick. 

»Jah," vastas Tarzan, ,,kuid mitte niisuguste pärismaalaste oma, keda siin Kesk- 
Aafrikas oleme harjunud nägema. Siin käivad kõik paljajalu peale mõne 
väejooksikust Usanga sõduri, kes kannavad Saksa sõjaväesaapaid. Ma ei tea, kas teie 
märkate, aga mulle tundub, et jalad, mis nendes sandaalides olid, ei ole neegri omad. 
Lähemalt vaadates selgub, et jalakand ja labajalg on vajunud sügavalt liiva, aga jala 
keskkoht on kõrgemal kui neegritel.” 

»Teie arvates on need jäljed valge inimese omad?" 

»Näib nii," vastas Tarzan ning mõlema teekonnakaaslase imestuseks laskus ta 
põlvili ja nuusutas jälgi. Ta oli jälle kiskja, kes kasutas kiskjalikult meeli ja osavust 
lõhna järgi otsustada. Mõne sammu käpuli edasi minnes ja jälgesid nuusutades sai ta 
kinnitust oma arvamisele. 

»Need pole gomangani, musta mehe jäljed ja ka mitte päris valge omad," teatas 
ahvinimene kaaslastele. ,, Neid on olnud kolm ja nad on tulnud siiapoole.” 

Org muutus sügavamaks, seda piirasid järsud nõlvad. Vahetevahel oli nõlvadel näha 
suuri kivimürakaid, kaugemal aga liivakivikaljusid. 

Vesi oli neisse uuristanud sügavad koopad. Viimaks Tarzan peatus ja näitas 
koobast, mis oli oru põhja kõrgusel, ja ütles: 

»Siin ööbime.” Ta nägu võttis rõõmsa ilme: ,,Tahtsin ütelda, et laagri lööme ööseks 
üles siia.” 

Kui lihtne õhtusöök sööcud, kutsus ahvinimene neiu koopasse. 

» Teie puhkate siin, aga mina ja leitnant magame väljas koopasuu ees.” 


XVI. Öine rünnak 


Kui neiu ilmus koopasuule, et kaaslastele head ööd soovida, märkas tä tumedat 
kogu pimeduses hiilimas. Ta ei uskunud oma silmi. 

»Kes see on?” sosistas ta kohkunult. ,,Seal pimeduses liigub keegi.” 

»Jah," vastas Tarzan rahulikult. ,,Kas te varem ei märganudki? See on lõvi, kes on 
seal juba hulk aega passinud.” 

Oh!" hüüdis neiu. ,,See on ju meie lõvi." 

»Ei,” vastas ahvinimene, ,,see pole meie lõvi. See on võõras, peab jahti.” 

»Kas meie peale?" küsis neiu väriseva häälega. ,,Jah," kõlas Tarzani vastus. Smith- 
Oldvick sirutas käe püstoli järele. 

Tarzan märkas seda alateadlikku liigutust. 

»Jätke see riistapuu sinnapaika, leitnant,” lausus ta ohvitserile. 

»»Pole midagi parata, vanamees," vastas ohvitser Tarzanile. ,,Enese-kaitseinstinkt, 
teate isegi...” 

Jah, seda küll, kuid praegusel juhul muutub see kergesti enesehävitamiseks,” ütles 
Tarzan. ,,Neid pole seal üks, vaid koguni kolm. Oleks siin tuli või paistaks kuu, 
võiksite selgesti näha nende silmi. Nad võivad iga silmapilk meid rünnata, kuid on ka 
võimalus, et nad seda ei tee. Kui aga tingimata tahate, et nad meid ründaksid, siis 
proovige ühte neist haavata.” 

»Aga Mis siis, kui nad tungivad ikkagi meile kallale?" küsis neiu. ,,Meil pole ju 
mingit põgenemisvõimalust."” 

»Ei ole. Jääb üle nende vastu võidelda," ütles Tarzan. 

»» Aga meil pole ju võimalik võidelda korraga kolme lõviga?" küsis neiu kahtlevalt. 

Ahvinimene kehitas õlgu. ,,Kord sureb meist igaüks. Niisugune surm on teile 
muidugi kohutav. Ahvide Tarzan on endale juba ammu midagi seesugust ette 
kujutanud. Meist, džunglielanikest, surevad vähesed vanadussurma. Mina ei tahakski 
ise niimoodi surra. Ühel päeval saab mind kätte lõvi Numa või suur kass panter 
Sheeta või mõni must sõdur või veel keegi. Kes neist, see on mulle tähtsusetu. Samuti 

nagu seegi, kas surm tuleb täna öösel, tuleval aastal või kümne aasta pärast. 
Lõppude lõpuks, kui kõik on möödas, on see mulle tähtsusetu.” 

Neiu. värises. Jah," ütles ta kõlatu ja lootusetu häälega, ,,pärast surma on see 
tõepoolest tähtsusetu.” 

Siis läks ta koopasse tagasi ja heitis liivale magama. Smith-Oldvick istus koopasuus, 
selg vastu kaljut. Tarzan küliras koopa ees. 

Hulk aega hiljem lendur küsis: ,,Kas võin suitsu teha? Mul on järel mõni sigaret ja 
kui see neid murdjaid ei ärrita, siis tõmbaksin mõne malivi enne surma. Ehk teiegi 
suitsetaksite?" Noormees pakkus ahvi-nimesele sigaretti. 

»Ei, tänan," vastas Tarzan. ,,Kuid teie suitsetage nii palju, kui soovite. Ükski 
taltsutamata kiskja ei armasta tubakalõhna ja kindlasti ei meelita suitsetamine neid 
ligemale.” 

Smith-Oldvick pakkus sigaretti ka neiule, aga tema ei võtnud seda vastu. Leitnant 
suitsetas üksi vaikides. Ka teised vaikisid. Kuulda oli ainult pehmeid samme. 


Viimaks katkestas lendur vaikuse: ,, Need on kuidagi imelikult vaiksed lõvid.” 

. »Seda küll, kuid mida vaiksemad, seda hädaohtlikumad," vastas ahvinimene. 
»Lõvi, kes möirates džunglis liigub, ei meelita saaki ligi. Need siinjDn vait, see 
tähendab, et nad varitsevad meid kui saaki." 

»Ma soovin, et nad möirgaksid," ütles ohvitser. ,,Ma soovin, et nad teeksid mida 
tahes, tungiksid kas või kallale, aga ei vaikiks ega hiiliks seal pimeduses nagu 
surmavarjud. Kuid siiski parem, kui nad ei tungiks meile kallale kolmekesi korraga.” 

»Kolmekesi?" küsis Tarzan. ,,Neid on seal juba seitse!" 

Jumal hoidku!" hüüdis lendur. 

»Kas me ei võiks siiski tuld süüdata?" küsis neiu koopast. ,,See ehk peletaks nad 
eemale.” 

»Kahtlen, kas sellest mingit kasu on," vastas ahvinimene, ,,sest mulle tundub, et siin 
pole tegemist selliste loomadega nagu seni. Võib-olla olingi imestunud seetõttu, 
kuidas lõvi mulle täna alistus ja meile koera kombel järele tuli.” 

Paar minutit hiljem Tarzan jätkas: ,, Nüüd on seal lõvide juures üks mees.” 

»» Võimatu!" hüüdis Smith-Oldvick. ,,Nad rebiksid ta tükkideks." 

»Mis paneb teid uskuma, et seal on mees?” küsis neiu. 

Tarzan muheles ja raputas pead: ,,Kardan, et teie ei saa sellest aru. Harilikult on 
raske aru saada sellest, mis jääb väljapoole meelte tajumisvõimet." 

»Mida te sellega tahate öelda?" küsis leitnant. 

»Hästi,” alustas Tarzan pikkamisi. ,,Kui oleksite sündinud pimedana, oleks teil 
peaaegu võimatu endale ette kujutada, kuidas võib inimene 

silmade abil luua endale pildi elust ja asjadest. Teie mõlemad aga olete sündinud 
haistmisvõimeta ja seepärast te ei saagi aru, et seal on inimene, kuigi ma seda 
kinnitan." 

» Tähendab, teie tunnete inimese lõhna?" küsis neiu. 

Tarzan noogutas. 

»»Ja samamoodi teete kindlaks ka lõvide arvu?" küsis lendur. 

Jah,” vastas Tarzan. ,.Ei ole kaht lõvi, kes ühtmoodi välja näeksid, ega ka kaht 
looma, kel oleks samasugune lõhn.” 

Noor inglane raputas pead. ,,Mina sellest küll aru ei saa,” ütles ta nagu omaette. 

»Mul tekkis arvamine: need lõvid ja see võõras mees ei tulnud meile halba tegema," 
ütles ahvinimene. ,,Kui nad oleksid tahtnud, oleksid nad võinud juba ammu meile 
kallale tungida Mul on teooria, mis aga näib praeguses olukorras lausa absurdne.” 

»»Ja nimelt?" küsis neiu. 

»Nad tulid takistama meid jõudmast kuhugi, kuhu nad ei soovi meid jõudvat. Teiste 
sõnadega: oleme nende valve all niikaua, kuni me soovimata suunas edasi ei liigu.” 

»Kuidas saaksime teada, kuhupoole me liikuda ei tohi?" küsis Smith-Oldvick. 

»Seda ma ei tea," vastas ahvinimene. ,, Võimalik, et koht, mida otsime, ongi just see, 
mida nad meie eest kaitsevad." ,,Seega siis — vesi?" Jah," vastas Tarzan. 

Järgnenud pikemat vaikust häirisid ainult pimeduses aeg-ajalt kostvad pehmed 
sammud. 

Umbes tund oli vaikides veedetud, kui korraga Tarzan püsti hüppas ja suure jahinoa 
kätte haaras. Smith-Oldvick tukkus rahulikult edasi. Koopas magav neiu ei teadnud 
samuti midagi lähenevast hädaohust. Samal silmapilgul, kui Tarzan püsti kargas, 
kõlas orus kohutav möire, mis äratas leitnandi ja noore naise. Nad nägid Tarzanit, kes 
seisis nende kaitseks koopasuu juures, pikk nuga käes. 

Ahvide Tarzan ootas rünnakut, kuid mitte seesugust, hagu praegu algas. Et kõik 
lõvid tulevad korraga, see selgus alles viimasel silmapilgul. Ta oli küll pannud tähele, 


et lõvide juurde oli tulnud teinegi mees, kuid sai rünnakust aru alles siis, kui mehed 
hakkasid koos lõvidega lähemale hiilima. Põgeneda oleks Tarzani-sugusel ronijal 
kerge olnud, sest koopasuu kohal oli kalju, millelt oleks saanud kergesti edasi minna. 
Nii teha olekski olnud targem, sest võidelda üksi karja lõvide vastu oli lootusetu 
ettevõtmine. Miks ta siiski paigale jäi ja rünnaku vastu valmistus, seda ta ei teadnud. 

Tal polnud ju mingit kohustust neid kaht abitut inimest oma eluga kaitsta. Mitte 
mingisugune sõprustunne ei sidunud teda koopas oleva naisega. Ja pealegi ei olnud 
praeguses seisukorras temast neiule ega 

selle kaaslasele vähimatki kaitset. Kuid siiski sundis mingi mõistmatu tunne teda 
jääma ja end ohverdama. 

Kuid valgel ahvil, suurel tarmanganil, polnud lõbu anda enesekaitseks ühtki lööki. 
Kiskjate rünnak oli nii äkiline ja neid oli nii palju, et Tarzan paisati nagu täistopitud 
heinakott vastu kaljut, mille juures ta seisis. Kukkudes lõi ta pea vastu kiviseina ja 
kaotas teadvuse. 

Päev oli juba koitnud, kui Tarzan toibus. Tema enesetunne oli ebamäärane: näis, 
nagu oleks õhku täitnud imeliste häälte sumin, mis aga muutus varsti lõvide 
kohutavaks möirgamiseks. Viimaks hääled kadusid. 

Tarzan polnud veel silmi avanud, kui tundis lähedal lõvi vänget haisu. Ta märkas, et 
palja reie vastu puutus looma pehme karvane nahk. Ta avas pikkamisi silmad. Ennast 
liigutamata nägi ta, et tema kohal seisis harkisjalu lõvi, kes urises tigedalt. Aga kelle 
peale, seda ahvinimene ei näinud. 

Nüüd oli Tarzan täie mõistuse juures ja nina teatas talle, et see oli sama lõvi, kelle ta 
vamabode lõksust päästis. 

Olles selles veendunud, lausus Tarzan lõvile mõne sõna ja tegi liigutuse, nagu 
tallaks püsti tõusta. Lõvi astus kohe kõrvale ja Tarzan võis näha, et oli kukkunud 
samasse kohta, kus oli seisnud. Kaugemal seeris edasi-tagasi kaks suurt lõvi, kelle 
eest Numa nähtavasti teda kaitses. 

Siis pööras ahvinimene silmad koopa poole. See oli tülli! Neiu ja Smith-Oldvick 
olid kadunud. 

Katse neid kaitsta oli olnud siis asjatu. See vihastas Tarzanit. Ta raputas pead ja 
vaatas teda piiravaid lõvisid. Numa, kes teda kaitses, tuli ahvinimese juurde, vaatas 
talle silma ja surus turja tema reie vastu. Lõvi laskis taas kuuldavale urina, kui vaatas 
omasuguste poole. Tar-zanile näis, et lõvi kutsus teda endale appi. 

»»Usun, et kahekesi võime teha need mõlemad väga õnnetuks," ütles ta pikkamisi 
Numale. Ta rääkis inglise keeles, millest lõvil ei võinud aimugi olla. Nähtavasti 
rahustas ahvinimese hääl Numat, sest loom näugus paluvalt ja hakkas teiste lõvide 
moodi edasi-tagasi käima. 

» Tule!" ütles ta järsku Numale ning võttis vasaku käega ta pikast lakast kinni. Nii 
lõvist kinni hoides, suur jahinuga paremas käes, sammus ta loomaga vaenlasele vastu. 
Seda nähes lahkusid vaenulikud lõvid teineteisest ning andsid tulijatele teed. Kuid nad 
ei lasknud oma vastaseid silmist. Korraga tormasid lõvid teine teiselt poolt tulijatele 
kallale. 

Ahvinimene võttis vastase vastu nagu harilikult Ta kummardus, libises lõvi tõstetud 
käpast mööda. Seda aga tuli teha välkkiirelt Ta surus vasaku käega lõvi löögivalmis 
käpa üles ja lõi parema käega südant tabada proovides noa kiskja kehasse. 
Valukarjatusega pööras lõvi 

end ümber. Seda lööki polnud ta oodanud. Nüüd oli loom metsikult tige. Surm 
sellele, kes tema ilusat nahka rikkuda tahtis! Lõvi keeras end ümber, kuid inimene 
liikus koos temaga, sest ta hoidis looma lakast kinni. 

Enne kui tige lõvi oma kavatsuse teostada suutis, oli Tarzan talle selga hüpanud. 
Kerge oli tihedast lakast kinni võtta ja jalad looma kõhu all ristata. Nüüd istus 
ahvinimene lõvi seljas nagu valatult. Loom katsus küll ratsutajast vabaneda, kuid 
asjata. 

Lõvi keerutas end, kuid see ei andnud soovitud tulemust Ta viskus liivale ja rullis 
end. Seda kasutas ära mees, et jahinuga uuesti ja uuesti looma kehasse lüüa. Tarzanit 
vihastas see, et paljudele noahoopidele vaatamata ei ilmutanud loom surmamärke. 
Viga seisis muidugi temas eneses, aga kuidas sai võimalik olla, et loom ikkagi ei 
sure? Ahvinimene kukutas end kiskjalt maha ja lootis, et suudab uuesti püsti tõustes 
anda vaenlasele surmahoobi. 

Kuid lõvi oli temast seekord väledam ning lõi mehe käpaga pikali. 

Kukkudes nägi Tarzan teise lõvi musta lakka, mis möödus kui välk, ja ta tundis end 
olevat kahe kiskja vahel. Kaks tigedat lõvi põrkasid nähtavasti kokku ja tema jäi 
nendele jalgu. Pooluimane Tarzan kogus end ja tõusis püsti. Võidus oli juba läbi. 
Teda rünnanud lõvi oli lõhki kistud. Appi rutanud Numa polnud veel maha 
rahunenud, ta jätkas võidetu rappimist. 

Lõvi, kes Tarzani päästis, oli haruldaselt suur ja võimsam neist, kes inimesi valvama 
olid jäetud. Mitte ainult jõud, vaid ka tigedus ja väledus aitasid teda võidule. Võitluse 
lõpp tuletas meelde hiire ja kassi mängu. Esialgu olid kiskjad ettevaatlikud. Kumbki 
ei tahtnud, et teine oleks ta kõrisse karanud. Viimaks õnnestus see suuremal, kel peale 
kehakaalu oli ka rohkem jõudu. Ja siis järgnes rabelemine: mõlemad talusid teineteist 
tagakäppadega lõhki kiskuda. Veel silmapilk — pealtvaatajale pikk kui igavik — ja 
tugevam, musta lakaga lõvi tõstis pea. Tema kihvade vahel rippus kõripidi nõrgem, 
keda ta raputas nagu kass hiirt 

Numa tõusis pikkamisi oma viimase ohvri pealt ja raputas end. Tarzan võis ainult 
imestada kiskja suurepäraseid lihaseid ja jõudu. Lõvide laibad, mis olid lõhki rebitud, 
paistsid tundmatud nagu lõvid ise või õigemini nende lakad. Nii Tarzani päästnud 
Numa kui ka võitluse kaotanud kiskjad kuulusid lõvide hulka, keda ahvinimene varem 
polnud näinud. Need olid mingi segu teda päästnud Numa taolistest ja tavalistest 
džunglilövidest Tarzan oli saanud ürgmetsa uue saladuse jälile. 

Edasimineku esimene ja otsene takistus oli nüüd kõrvaldatud. Tarzan arvas, et ta 
peab otsima oma kaitsealuste jälgi. Ta käis jälgi otsides siia-sinna ja adus äkki nälga 
kõhtu näpistavat. Tarzan laskis kuuldavale hääle, mis sarnanes näljase looma 
näugumisele. Numa kikitas 

kõrvu ja vastas samasuguse häälitsusega. Ahvinimene vaatas lõvi poole: kas tõesti? 
Kiskja näis asjast aru saavat ning hakkas pikkamisi lõuna poole liikuma. 

Tarzan järgnes talle, sest loom vaatas tihti tagasi ja nähtavasti kahtles, kas inimene 
ikka ka tuleb. 

Ahvinimene sai aru, et Numa viib teda toidu juurde, kuid ei unustanud, et oli vaja ka 
neiu ja noore leitnandi jäljed üles otsida. Kogu orupõhi oli jälgi täis — loomade ja 
inimeste, inimeste ja loomade omi. 

Hulk maad käidud, tundis Tarnin valge inimese lõhna. Sandaalide jälgi oli oru liival 
palju, kuid nende hulgas võis näha ka n"iu ja ohvitseri omi. Edasi jäi jälgi vähemaks 
ning ahvinimesel oli keije näha ja haista oma endiste kaitsealuste jäetud märke liivas. 


Tarzan pani tähele, et leitnant ja neiu olid läinud kõrvuti — nii näitasid jäljed — 
ning nende kõrval pahemal ja paremal oli sammunud hulk lõvisid ja mehi. Ja mitte 
ainult kõrval, vaid ka ees ja taga. 

Kõik see oli ahvinimesele uudis. Tema minevikukogemused jäid asja selgitamise 
juures napiks. Kas Ahvide Tarzan pidi siis veel džunglis midagi uut juurde õppima? 

Org jätkus — mitte sirgelt, vaid kord siia, kord sinna pöörates. Mõlemal pool olid 
püsti järsud seinad ja nende vahelt rabeles välja org nagu tugevavooluline jõgi. 
Paiguti oli see kitsas nagu surmasüü, kuid siis laienes, justkui tallaks sissetulijaid 
avasüli vastu võtta. 

Iga sammu järel oru põhi langes ja nõlvad muutusid järsemaks. Tarzan jõudis järsu 
languseni. Oli näha, et kunagi aastatuhandete eest oli org olnud jõe põhi ning vesi oli 
uuristanud endale tee läbi kaljude ja liiva. Oru põhjas oli ka inimeste kätetöö märke. 
Tarzan imestas selle üle. Kes võisid olla need, kes siin, sadu miile rannikust ja veeta 
kõrbes, loodust ümber kujundasid? 

Alla minna polnud sugugi kerge. Org oli kitsas ja keeruline, trepid paiguti väga 
järsud. Nad olid juba miili laskunud, kui Tarzani silme ees avanes lai org, mida lõuna 
pool piiras kõrge mäeahel. Kui kaugele org läände ja idasse ulatus, seda Tarzan 
täpselt ei näinud, kuid ta arvas siiski selle olevat kolm või neli miili lai. Omal ajal oli 
siin nähtavasti olnud sügav järv. Nüüd aga kasvas oiu põhjas lopsakas taimestik. See 
kinnitas, et selles paigas peab tingimata vett leiduma. Tarzan nägi, et teerada jätkus 
kaljude vahel oru põhja ja kadus seal puude taha. 

Lõvi läks ees ja Tarzan järgnes talle. Tema imestus suurenes iga sammuga. Ohtra 
taimestiku, rohu, põõsaste ja kõrgete puudega paradiislikus orus kihas rikkalik elu. 
Suured ja väikesed ilusate sulgedega linnud lendasid puult puule ja väikseid ahve näis 
olevat piiramatu arv. 

Ürgmetsa kärarikkusest hoolimata tundis Tarzan end üksildase ja mahajäetuna. See 
oli midagi uut, mida ta ei mõistnud. Varem polnud tal džunglis kunagi niisugust 
tunnet olnud. Kõik näis ebatõeline — org 

ise oli selle sümbol. See oli nagu liivamere ja mäestike taha peidetud ning unustatud 
paradiis. Tarzani enesetunne lähenes kartusele, mida tuntakse vaistlikult enne 
hädaohtu. 

Ahvid ja linnud, keda ta puuokstel nägi, polnud sugugi sellised, nagu ta oli viirem 
näinud. Ka puudel kasvavad viljad olid tundmatud. Tarzan oli näljane, kuid ta ei 
julgenud süüa puuvilju enne, kui oli näinud, milliseid noppisid ahvid. 

Kui Tarzan tuli puu otsast alla, kus oli söögipoolist otsimas käinud, oli Numa juba 
läinud. Kuhu, seda ahvinimene ei teadnud. 


XVII. Linn müüri taga 


Tarzan tuli tagasi teerajale ning leidis Bertha ja Smith-Oldvicki jäljed. Neid mööda 
jõudis ta edelasse voolava kitsa jõe kaldale. Ta kustutas janu ja jätkas teed. Igal pool 
oli märgata kiskjate jälgi. Eriti palju oli lõvi Numa ja panter Sheeta, aga vähem 
pisemate neljajalgsete omi. Silma ei hakanud ühtki märki, mis oleks viidanud toiduks 
kõlbavatele olenditele. 

See pani Tarzanit imestama. Võimatu, et sellises paradiislikus orus poleks põder 
Barat, metssiga Hortat, pühvel Gorgot, ninasarvik Butot, elevant Tantorit ega muid 
rohusööjaid. Kuid suur madu Histah oli. Neid ronis mööda puid rohkem kui 
ahvinimene kunagi oli näinud. Jõekese kaldal haistis Tarzan krokodill Gimla 
lähedalolekut. Histah ja Gimla olid olevused, keda ahvinimene söögiks ei tarvitanud. 


Tarzani kõht igatses liha. Puuviljad olid küll magusad, aga vähe-toitvad. 
Ahvinimene oli harjunud lihaga ja seda pidi ta saama. Õnneks olid öised ründajad 
alles jätnud kogu tema varustuse — noa, oda, vibu ja nooled, ka rohust punutud nööri. 

Tarzan pani noole vibule ja hakkas varitsema puudel istuvaid linde. Ta ei 
tarvitsenud kaua oodata. Nool vihises õhus ja alla kukkus kir-jusuline lind. Väiksed 
ahvid tõstsid selle peale hirmsat kisa. Ahvidega ühinesid kõik läheduses olnud linnud. 
Näis, nagu oleks lahti päris Paabel, mis protesteeris kooris kõigis keeltes äsjase 
tapmise vastu. 

Tarzan poleks imestanud, kui häält oleks tõstnud kaks või kolm lindu, kes oleksid 
peagi ära lennanud. Ahve ja linde kogunes üha rohkem ning kära aina suurenes. Kogu 
džungel näis olevat täis protesteerijaid. Kisa ärritas ahvinimest. Tarzan pööras näo 
taeva poole ja tõi kuuldavale suurte ahvide võidu- ja väljakutsehüüde. 

Tulemus oli silmapilkne. Käratsejad jäid kohe vait, vaikust segas ainult kaja. 
Vaikus, milles oli midagi salapärast, ärritas Tarzanit rohkem kui kära ise. Ta võttis 
maast linnu, tõmbas noole välja ning hakkas saaki rappima. Lind sai varsti puhtaks ja 
ahvinimene võis sööma 

asuda Liha oli vastiku maitsega, aga ta pidi sellega leppima. Talle tulid meelde 
sebra Pacco ja suur pühvel Gorgo, kelle liha oli maitsev. Selles ebaloomulikus 
ürgmetsas neid loomi polnud. 

Tarzan ei olnud veel lõunasööki lõpetanud, kui haistis lõvi lähedal olevat. Imelik, et 
loom lähenes talle otsejoones ja ettevaatamatult. Tema jalge all raksusid oksad, 
kuulda oli põösasahinat. Kas Numa arvas Tar-zani pimeda ja kurdi olevat? Äkki 
kuulis ta samasugust häält vastaspoolelt. See lõvi tuli täpselt niisama ettevaatamatult. 
Siis ilmus veel kolmas, neljas ja paar minutit hiljem lähenes loomi igast küljest. Kas 
ahvinimese väljakutsele oli tulnud selline vastus? Mida kiskjad kavatsesid? Nad olid 
oma saagi üle nähtavasti nii kindlad, et ei katsunudki lähenemist varjata. 

Tarzan imestas. Paistis võimatu, et lõvid oleks kohale meelitanud ahvide ja lindude 
kisa. Kuid sel oli kiskjate ilmumisega nähtavasti mingi seos. Kas ühe linnu tapmise 
eest ähvardas ahvinimest selline karistus? Ta ei tahtnud seda küll uskuda, aga teisiti ei 
võinud asi siiski olla. 

Ahvinimene seisis keset teerada ja ootas lõvisid. Varsti ilmuski neist üks põõsastest 
nähtavale. Märganud meest, lõvi seisatas ja heitis teerajale. See oli suur tumeda 
lakaga isalõvi, nähtavasti nende sarnane, kes öösel neile kallale tungisid. Selles orus 
paistis tõesti iselaadi lõvisugu olevat. Need olid suuremad varem nähtuist ja ainult 
natuke väiksemad sellest, kelle Tarzan vamabode lõksust päästis. 

Varsti tulid teele ka teised lõvid ja talitasid esimese kombel. Tarzan muudkui 
imestas. Milleks lõvid tulid? Mida nad kavatsevad? Kas nad tormavad talle kallale? Ja 
kui, siis millal? Oodates rünnakut, jätkas ahvinimene söömist. Lõvid lamasid 
poolringis ja vaatasid kollakasrohelis-te silmadega meest, kes rahulikult lindu näris. 
Kõige imelikum, et lõvid ei urisenud ega karjunud. 

Kui Tarzan oli linnu ära söönud, viskas ta luud maha ja hakkas kiskjatega 
kurjustama. Selle kombe sai ta juba lapsepõlves suurtelt ahvidelt. 

»»Ah, teie raipesööjad!" Tarzan võrdles lõvisid suure mao HistalVga, keda kõik 
džunglielanikud põlgasid. Ta võttis maast mullakamakaid ja kive ning loopis nendega 
lõvisid. Kiskjad urisesid tigedalt, kuid ükski ei liikunud kohalt. 

»Arad hüäänid!" karjus ahvinimene. ,,Olete küll lõvid, aga põder Bara südamega.” 
Siis ütles Tarzan lõvidele, kes tema on, ja hooples nagu džungliolevus ikka. Ta teatas 
kiskjaile, mida ta nendega teeb, kui nad inimest rahule ei jäta. 


Esimese lõvi ilmumisest oli vaevalt pool tundi möödas, kui Tarzan tundis läheneva 
mehe lõhna. Minut-paar hiljem ilmus käänaku tagant mees, kes jäi esimese lõvi taha 
seisma. Ta oli nende sarnane, kes öösel valgeid inimesi ründasid, aga erines suuresti 
neist, keda Tarzan siiani oli näinud. Isegi tema lõhn oli senitundmatu. 

133 

Tulija oli keskmise pikkuse ja tugeva kehaehitusega mees. Nahk oli tal helekollakas, 
kolm-neli tolli pikad mustad juuksed seisid peas püsti. Silmad asetsesid näos 
ligistikku ja mustad silmaterad paistsid väga väikesed olevat. Silmavalged olid 
seevastu, suured ja väljaulatuvad. Nägu oli puhas ja sile, kui välja arvata mõni karv 
nina all ja hõre habe lõua otsas. Nina oli tal sirge ja ilus, kuid laup seevastu madal ja 
peaaegu silmadeni juustega kaetud. See kinnitas, et mees oli arenemata, toores 
metslane, kuigi mitte neeger. Ülemine huul oli väike, normaalne, kuid alumine 
seevastu paks ja allarippuv. Lõug oli väike nagu lapsel. Mehe nägu jättis kord tugeva 
ja ilusa olendi mulje, mida nagu oleks rikkunud vägivald või madalad eluviisid. Käed 
olid tal pikad, aga siiski mitte ebanormaalsed, jalad lihaselised ja sirged. 

Metslase alakeha katsid kehavormide järgi tehtud püksid, ülakeha aga eest lahtine 
niudeni ulatuv särk. Jalas kandis ta sandaale, mis olid rihmadega seotud. Mees kandis 
lühikese varrega rasket oda ja — Tarzan võis vaevalt oma silmi uskuda — 
nahktupega vööl rippuvat rasket mõõka. Tarzan vaatas mehe rõivaid 
tähelepanelikumalt. Need olid kootud, mitte aga nahast, nagu ta esialgu arvas. 
Sandaalid olid osavasti tehtud pargitud nahast. Kust niisugune olend tuli ja millisesse 
pärismaalaste suguharusse ta kuulus? 

Tarzanile ei jäänud märkamata ükskõiksus, millega mees lõvile lähenes, ning lõvigi 
ei teinud mehe lähedust märkama. Metslane seisatas korraks ning sammus edasi 
Tarzani poole. Möödudes riivas mees jalaga lõvi. Loom ei vaadanudki mööduja 
poole, vaid jälgis ainiti Tar-zanit. 

Umbes kahekümne sammu kaugusel ahvinimesest jäi metslane uuesti seisma. Ta 
ütles midagi, kuid Tarzan ei mõistnud seda keelt. Ta tundis küll paljusid pärismaalaste 
keelemurdeid, kuid praegu polnud neist mingit kasu. Mehe liigutustest sai ta aru, et 
see kõneles lõvidest, ning näitas käega oma mõõga ja oda peale. 

Metslase rääkimist, ilmet ja liigutusi jälgides tuli Tarzan võõrastust tekitavale 
otsusele: mees on mõistlik hull. ,,Mõistlik hull" kõlas nii paradoksaalselt! Mehe nägu, 
kehahoiak ja liigutused viitasid tema hullumeelsusele, kuid hääl jättis just vastupidise 
mulje. Metslane tundus Tarzanile lahendamatu mõistatusena. 

Mees lõpetas oma jutu ja ootas Tarzani vastust. Ta vastas suurte ahvide keeles, kuid 
adus, et metslane ei saanud midagi aru. Siis püüdis ta end arusaadavaks teha 
pärismaalaste murdeis, kuid asjata. 

Ahvinimese kannatus hakkas katkema. Tal oli hulk aega raisku läinud, vaja oli edasi 
minna. Tarzani viis oli rääkimisega aega mitte raisata. Ta tõstis oda kõrgele ja lähenes 
metslasele. See näis nüüd teda mõistvat ning tõstis ka oma oda ja urises midagi 
lõvidele. Silmapilk hakkasid seni vaikinud lõvid tigedalt möirgama ning ruttasid mehe 

juurde, kes tõmbus nende taha. Tarzan märkas metslase sapist naeratust. 

Naeratades oli metslane paljastanud rea ebaharilikult pikki ja teravaid hambaid. 
Tarzan nägi neid vaid viivu, sest hüppas välgukiirusel puu alumistele okstele. Sealt 
karjus ta mehele ja lõvidele: , Ma olen Ahvide Tarzan, võimas jahimees, võimas 
võitleja! Keegi pole džunglis suurem Ahvide Tarzanist!" Ahvinimene kadus metslase 
silmist puu otsa. 

» Tarzan jätkas teed natuke aega mööda puid ja laskus siis teerajale. Metslane koos 
lõvidega oli jäänud seljataha. Ta otsis rajalt uuesti Bert-ha Kircheri ja Inglise ohvitseri 


jälgi ning leidis need. Umbes miili edasi läinud, lõppes äkki mets. Lagendiku keskel 
seisis kõrge müüriga piiratud linn, selle keskel valendasid kõrged kuplid ja minaretid. 

Tee, mida mööda Tarzan oli tulnud, näis viivat üle lagendiku otse linnamüüri 
juurde. Müüris oli väike võlvitud värav. Lagendik oli nähtavasti linnaelanike aiamaa, 
mis jagunes võrdkülgseteks lapikesteks ja peenardeks. Otse metsa servale kaevatud 
kanalis voolas kristallselge vesi. Kõik taimed olid istutatud sirgete ridadena ja nende 
eest oli erakordselt hästi hoolt kantud. Seda tõendasid ka ojakesed peenarde vahel. 
Lagendiku kaugemas servas nägi Tarzan mitut inimest aiatööd tegemas. Nähtu tuletas 
talle meelde tsiviliseeritud maailma linnu ning nende ümber laiuvaid aiamaid ja põlde. 

Linna ümbritsev müür oli umbes kolmkümmend jalga kõrge. See oli arvatavasti 
ehitatud kivist ja üle krohvitud. Nii palju kui ahvinimene kaugelt näha võis, oli krohv 
hästi säilinud, maha pudenenud oli seda vaid mõnest üksikust kohast. Müüri tagant 
paistsid majaseinad, katused ja palju minarette. Keskmine ja kõige suurem kuppel 
näis olevat kullatud, väiksemad olid värvitud siniseks, kollaseks või punaseks. 
Linnamüür oli kollakas. Müüri juures kasvas hoolitsetud põõsastik, idapoolset osa aga 
katsid ülemise servani väänkasvud. 

Linna ja lagendiku jälgimist segas Tarzani ninna karanud inimese ja lõvide lõhn. 
Mees, kelle eest ta ära oli põgenenud, tuli lõvidega linna poole. Tarzan ei tahtnud 
metslasega uuesti kohtuda ning ronis tagasi puu otsa. Natuke lääne poole läinud, leidis 
ta sobiva puuharu, millel võis mõnusalt puhata ning sealt ka linna ja lagendikku 
jälgida. Tarzan oli istunud mõne minuti, kui metsast tuli teda vangistada tahtnud 
mees. Tal oli kaasas kari tumedalakalisi lõvisid. Need käisid nagu koerad tema 
kannul. 

Kui metslane oli jõudnud värava juurde, lõi ta paar korda odaga vastu seda ning sai 
koos loomadega sisse. Tarzan nägi läbi avatud vä-. rava linnatänaval teisigi olendeid 
liikumas. 

Ahvinimene teadis, et samast väravast viidi linna ka tema kaitsealused. Mis nendest 
edasi sai, sellest polnud Tarzanil aimugi. Kõrge müür ei lasknud heita pilku tänavaile. 
Kui ta tahab oma kaitsealuseid 

kuidagi aidata, peab linna sisse pääsema. Kui ta juba sees on, küll siis aitavad 
arenenud meeled tal neiu ja ohvitseri üles otsida. 

Päike hakkas loojuma, varjud lagendikul pikenesid. Töölised korjasid aiamaal 
riistad kokku ning läksid värava poole. Tööliste ees sammunud mees tuli tammi 
juurde ja sulges veevoolu. Tema kannul tuli teine, kolmas, neljas mees, kes kõik 
kandsid aed- ja juurvilja. Tarzan imestas, et ta ei olnud neid enne märganudki. 

Kui töölised olid linna läinud, ronis Tarzan puulatva. Ta nägi, et linn oli kitsas ja 
pikk. Sellele vaatamata moodustasid tänavad ringi mingi keskkoha või majade ümber. 
Ta nägi majadest piiratud lagedamal kohal madalat valget maja ja selle kõrval vett 
läikimas. Tsiviliseeritud maailmas kogetu põhjal arvas Tarzan linna keskel olevat 
turuplatsi ja seda piiravad majad linnavalitsuse hooned. Ühest või teisest neist kõr- 
getest majadest leiab ta vähemalt oma kaitsealuste jäljed. 

Päike loojus, pimedus neelas metsa, linna ja lagendiku. Ahvinimest ärritasid selles 
pimeduses tuled, mis linna majades süüdati. 

Tarzan pani tähele, et suurem osa maju oli lameda katusega. Erandi moodustasid 
kesklinnas nähtavasti valitsusele kuuluvad majad. Kuidas linn Kesk-Aafrika 
ligipääsmatusse kohta oli tekkinud, seda ahvinimene seletada ei osanud. 

Ta tundis mustade maa sügavaid saladusi paremini kui mõni teine. Ta oli viibinud 
mitmel pool, kus valge mehe jalg polnud veel kunagi maad puudutanud. Kuid praegu 
teadis ta sellest, mida oli enne päikeseloojakut näinud, niisama vähe kui eile sündinud 


laps. Siiski näis olevat võimatu, et nii suur ja hästi säilinud linn oleks võinud püsida 
aastatuhandeid hooletusse jäetuna ja ühenduseta välisilmaga. Isegi siis, kui arvestada 
ümbritsevat džunglit ja veeta kõrbet, näis olevat uskumatu, et inimesed oleks 
sugupõlv sugupõlve järel elanud ja surnud siin, otsimata ühendust tsivilisatsiooniga. 

Ja siiski, siin oli linn, eemalt vaadatuna ilus, ümbritsetud põldudest ja aiamaadest. 

Õhtu möödus pikkamisi. Metsast kuuldus aeg-ajalt suurte kasside urinat ja isalõvi 
möirgeid. Numa möirgele metsast vastas samasugune hääl linnast. 

Aeg tegutseda näis olevat saabunud. Tarzanile oli õhtul tulnud mõte proovida 
mööda väänkasve müürile ronida. Teadmata oli veel, kas need väänkasvud tema 
raskusele vastu peavad. 

Liikudes väänkasvudega müüriosa poole, kuulis Tarzan kiskjate sagenevat 
möirgamist džunglis. See kohutav kära näis üha lähenevat. Ahvinimene jätkas teed. 
Viimaks jõudis ta kohta, kust kavatses otse linna poole minna. Metsaservast müürini 
oli veerand miili. Seal ei kasvanud ühtki puud. Tarzan tundis oma võimalusi — peaks 
mõni suur must džŽunglilõvi teda lagendikul tabama, poleks tal pääsu. Ta võis 

kuidagi võidelda tavalise lõviga ja õnne korral isegi võita, kuid niisuguste lõvide 
vastu nagu siin orus oli ta võimetu. 

Tarzan teadis, et ta peab usaldama kogu oma osavust, nobedust, väänkasve ja 
lootma head õnne. Jääb neist vajaka vaid üht, on ahvini-mese laul lauldud. 

Metsas oli ta liikunud mööda puude keskmisi oksi, mida mööda käia oli kõige 
raskem. Enne laskumist üüris ta hoolega ümbrust. Läheduses polnud kuulda ei lõvi 
pehmeid samme ega ka ninnatungivat lõhna. Tarzan oli veendunud, et lagendikul 
polnud ühtki kiskjat. 

Kuu valgustas paradiislikku orgu. Idapoolsete kaljude varjud ulatusid kaugele 
lagendikule. Oleks keegi parajasti lagendikule vaadanud, oleks ta näinud kiiresti linna 
poole minevat meest ning üle peenarde ja kraavide libisevat mehe pikka varju. Et teda 
sel lühikesel teel mõni lõvi metsast oleks märganud, see oleks olnud peaaegu 
uskumatu, kuid... 

Vaevalt oli Tarzan pool maad läbinud, kui metsast kajas lõvi möire. See ei olnud 
tavalise lõvi häälitsus, vaid äärmiselt metsiku looma tige karje. Ahvinimene vaatas 
taha ning nägi tumedat kogu metsa poolt lähenemas. 

Lõvi oli teda siiski märganud. Hoolimata vahemaast, nägi Tarzan, et see oli hästi 
suur isalõvi ja sarnanes Numaga, kelle ta vamabode maal lõksust päästis. Korraks 
tärkas tal mõte ümber pöörata ja võidelda surmani. Kuid siis meenus talle neiu, kes on 
metslaste käes vangis ja tuleb päästa. Ahvinimene pistis linna poole jooksma. Sama 
tegi ka Numa. 

Lõvi jookseb kiiresti, aga mitte pikka maad. Tarzan seevastu võis joosta kaua, kuid 
mitte nii kiiresti kui lõvi. Maailmas polnud veel korraldatud sellist võidujooksu, mis 
parajasti aset leidis. Pealtvaatajateta jooksis kaks kiskjat: esimene, et päästa oma ja 
nende elu, keda ta kaitsma tuli, ning teine, et kätte saada esimene kui oma saak. 

Numa lähenes kiiresti, kuid iga samm kandis ka Tarzanit müürile lähemale. 
Ahvinimene vaatas korraks selja taha. Lõvi paistis nii lähedal olevat, et võis juba 
järgmisel silmapilgul teda haarata. Tarzan tõmbas noa välja — kui juba, siis anda oma 
elu võimalikult kallilt. 

Lõvi oli saavutanud oma suurima kiiruse. Hing hakkas tal kinni jääma. Ta ei olnud 
ju harjunud saaki veerandmiilide viisi taga ajama. Loom aeglustas pikkamisi jooksu, 
kuid päris seisma ka ei jäänud. Tarzan sai asjast aru ja jäi lootma ainult väänkasvude 
vastupidavusele. On need tugevad, siis on ta pääsenud. 


Oleks selle võidujooksu pealtvaataja olnud ainult linnamüür, kuu või isegi tumm 
mets, poleks asi nii ähvardav. Kuid nende kahe võidujooksu jälgis ka paar ligistikku 
asuvaid silmi. 

Tarzanil ei olnud'aega ümbrust uurida ja tugevamat väänkasvu otsida. Ta tormas 
otse müürile ning haaras kinni, millest aga sai. Samal silmapilgul hüppas talle järele 
Numa. 


XVIII. Hullude seas 


Sel ajal kui lõvid ta kaitsja maha surusid, taganes Bertha Kircher koopa tagumisse 
nurka. Tema olukord oli lootusetu. 

Väljast oli kuulda ainult lõvide vihast urinat ja meeste hüüdeid. Korraga tundis 
naine pimeduses lähenevat inimese kätt, mis ta varsti koopast välja tõmbas. Pimedas 
ei olnud tema kaaslasi näha. Teda koopast välja tõmmanud mees hoidis käes midagi 
terava oda taolist ning tõrjus sellega lõvisid eemale ja karjus nende peale. Loomad 
taganesid natukesehaaval. 

Neiu nägi orus mitut meest, kellest kaks talutasid mingit tumedat kogu. Bertha 
Kircher arvas selle olevat leitnant Smith-Oldvicki. Kogu oli igatahes väga jõuetu ning 
komistas ikka ja jälle. 

Naine nägi, et lõvid tahtsid meestelt vange kätte saada, kuid loomad sunniti 
taganema. Teda pani imestama, et mehed ei kartnud kiskjaid sugugi. Nad käisid 
lõvidega ümber nagu koerakarjaga. 

Vange talutati edasi kunagise jõe põhja mööda ja alles koidu ajal jõudis salkkond 
kohta, kus oli mühanud kosk. Esimesed päikesekiired langesid parajasti all 
avanevasse orgu ja kuldasid ümbruse kõrgemaid mäetippe. Orgu neiu veel selgesti ei 
näinud. Alles hiljem, kui päikese-soojus udu orus hajutas, nägi ta seda jumalikku 
paika. Natuke hiljem jõudsid nad metsa, mis kattis oru põhja. 

Tihedas metsas valitses igihämarus, mida nõrgendas üha kõrgemale tõusev päike. 
Bertha Kircher märkas kohe, et mets oli kuiv ja väänkasvudeta. See oli Aafrika kohta 
ennenägematu. 

Päike tõusis aina kõrgemale. Varsti täjtsid ürgmetsa hääled. Kirjude lindude sädin 
oli kõrvulukustav, kuid üle kõige käis siiski väikeste ahvide kriiskamine. Neid loomi 
paistis puudel pesitsevat lugematu arv. Naine imestas, et tema kaaslased peatusid tihti 
ning ütlesid midagi lindudele. 

Eriti üllatas teda järgmine juhtum. Tema ees sammuv tugev atleetlik mees laskus 
korraga põlvili ja kattis näo kätega. Selle põhjustajaks arvas neiu papagoid, kes lendas 
nende poole. Lind tuli lähemale ja puudutas laubaga maad. Teised metslased naersid. 
Põlvili langenu tõstis pea ning näinud, et lind oli juba möödunud, tõusis püsti. 
Salkkond, lõvid kannul, jätkas teekonda. 

Selle nii imeliku peatuse ajal jõudis Smith-Oldvick eespool käinud neiule järele. 
Leitnant oli ikka veel nii nõrk, et kaks meest pidid teda 

toetama. Ta näis koledasti kannatanud olevat. Küllap oli mõni lõvi teda rünnanud. 

»Eks ma ole ilus lind, mis?" pöördus ta neiu poole, ,rõivad puruks rebitud ja verd... 
ooh!" 

»Hirmus!” vastas Bertha. «Loodetavasti ei piina teid enam valu?" 

» Mitte enam nii palju, kui esialgu kartsin, kuid ma olen nõrk nagu abitu laps,” 
vastas leitnant. ,, Tahaksin teada, mis olendid need kuradid siin õieti on." 


»Ma küll ei tea," vastas neiu, ,,kuid nendes on midagi vastikut, mis tuletab 
meelde...” 

»»»-- Hullumaja hoolealuseid,” aitas Smith-Oldvick mõtet lõpetada ning vaatas lähimat 
metslast. Ta pöördus järsult Bertha Kircheri poole ning küsis: ,,Kas olete kunagi 
hullumajas käinud?" 

Naine vaatas küsija poole ja mõistis: Jah, tõesti! Neis on midagi hullumeelset.” 

»Köik hullude tundemärgid on olemas: esiletungivad silmamunad, laupa peaaegu 
silmadeni katvad püstised juuksed, omapärane kõnemaneer. Täiesti hullud!" 

Neiu värises. 

»Ja veel üks asi," jätkas mees. , Nad kardavad papagoid, kuid käivad lõvidega 
ümber nagu koertega." ,Õige!" suutis neiu lausuda. 

«Nõdrameelsed, ei, märatsevad hullud on nad,” lisas leitnant. ,,Pa-pagoi 
kummardaja ja lõvide peremees. Naeraksin, kui see kohatu poleks.” 

»Kas panite tähele, et linnud neid ei karda?" küsis neiu. ,,Linnud on nagu nende 
käskijad. Kas teil on aimu, mis keelt nad räägivad?" 

»Ei,” vastas mees. ,,Olen küll proovinud aru saada, kuid hoolimata sellest, et tunnen 
üsna mitut pärismaalaste murret, ei ole ma suutnud mõista nende kõnest silpigi.” 

»Nende keel ei kõla sugugi pärismaalaste keele moodi," vastas neiu. ,, Siiski on 
selles midagi tuttavat. Mul on olnud tihti tunne, nagu hai -kaksin sellest aru saama ja 
tunneksin üksikud sõnad ära. Kui aga katsun seda endale seletada, siis mälu petab. 
Arusaamine neist libiseks justkui eest." 

«Kahtlen, kas olete seda keelt kunagi enne kuulnud," ütles mees pikkamisi. ,,See 
rahvas on siin maailmast eraldatuna elanud igaviku, nagu mulle näib. Kui nad oleksid 
säilitanud esiisade keele, mis on võimatu, siis oleks see nii vananenud, et me ei 
suudaks seda ikkagi mõista.” 

Leitnandil näis õigus olevat. 

Jõuti tee kõrval voolava pisikese jõe kaldale. Mehed ja lõvid jõid vett. Ka vangidele 
anti mõista, et nad võivad kristallselge veega janu kustutada. Kui nad jõekaldal 
parajasti kõhuli olid, kuuldus eestpoolt 

lõvi kohutav möire. Sellele vastasid kohe salkkonna juures olevad lõvid. Need 
muutusid rahutuks, tammusid edasi-tagasi ja vehkisid sabaga. Ka mehed olid rahutud. 
Nad vahtisid'ettepoole ja haarasid mõõgad pihku. Odad olid kõigil viskevalmis. 
Nähtavasti oli siin lõvidele ja nende peremeestele kardetavaid vastaseid. 

Oli lõvisid, palju lõvisid. Esimesi metslased ei kartnud, küll aga teisi. Missugused 
need teised olid? Salkkonnaga kaasas olnud lõvid kartsid rohkem kui mehed. Polnud 
märki, et nii meestest kui lõvidest oleks ükski põgeneda tahtnud. Salkkond, vangid 
keskel ja lõvid kannul, liikus edasi. Äkki ilmus teekäänaku tagant nähtavale 
hiigellõvi, kes jäi tulijaid, nähes seisma ja möirgas koledasti. Erinevus salkkonda 
saatvate ja vastu tulnud vaenuliku looma vahel oli silmatorkav. See oli suurem ja 
tumedam, peaaegu musta lakaga, tuletades meelde lõvi, kelle Tarzan vamabode maal 
oli päästnud. Kuid see polnud sama lõvi, vaid mõni teine vaenujalal olev 
džunglikuningas. 

Mustalakaline kiskja seisis keset teed ega mõelnudki taganeda. Metslased ässitasid 
oma lõvisid sellele kallale, kuid need ei võtnud käsku kuulda. Must lõvi tõstis saba 
püsti ja tormas tulijaile kallale. Mõni salkkonna lõvi katsus vastu panna, kuid nad 
lendasid õhku kui heina-tuustid. Õhus vuhises tosin oda. Kaks oda tabas lõvi, aga 
nagu ainult selleks, et teda tigedamaks ajada. Vägeva möirge saatel hüppas lõvi lä- 
hima mehe kallale. Ta tegi seda välgukiirusel ja kadus niisama kiiresti teeäärsesse 
põõsastikku. Aga mitte üksi — ta oli ühe metslase kaasa viinud. 


Kõik käis nii kiiresti, et salgake ei jõudnud midagi teha. Põgeneda oleks olnud 
asjata, vastu panna ei antud aega. Saagi kaasaviinud lõvi polnud ilmselt mõtet taga 
ajada. Metslased peatusid ainult mõne minuti, et kutsuda kokku lõvid, kes olid 
rünnaku ajal põõsastesse põgenenud. 

»Nende metslaste ükskõiksusest järeldub, et sellised kohtumised on igapäevased," 
tähendas Smith-Oldvick neiule. 

»Nad ei imesta tõepoolest. Küllap teavad, et lõvi sai, mis tahtis, ja ei tülita neid 
enam.” 

»»Ma arvasin, et Vamabomaa kiskjad on kõige metsikumad, kuid nüüd tean, et 
nende mustade murdjatega võrreldes on need siiski taltsad kodukassid," ütles lendur. 
»Kas olete kunagi näinud midagi kohutavamat, metsikumat, ürgsemat, kui oli selle 
lõvi rünnak?" 

Nad sammusid niimoodi juttu vestes hulk aega, kui äkki mets lõppes ja jõuti 
lagendiku servale, mille keskel seisis kõrge müüriga piiratud linn. Nähes linna ning 
hästi hoolitsetud põlde ja aiamaid, ei suutnud nad imestushüüdu tagasi hoida. 

»»See ON ju päris inseneride ehitatud,” lausus leitnant 

» Vaadake neid kupleid ja minarette!" hüüdis neiu. «Sealpool müüri elab kindlasti 
tsiviliseeritud rahvas. Arvan, et oleme õnnega koos.” 

Smith-Oldvick kehitas ainult õlgu. ,, Loodame. Seda on siiski raske uskuda, sest 
inimesed, kelle koduloomadeks ja koerteks on lõvid, kuid kes kardavad papagoisid, ei 
saa olla väga tsiviliseeritud. Ma arvan, et siin pole kõik korras.” 

Salkkond jõudis varsti linnavärava juurde. Üks metslane lõi oda-varrega vastu 
väravat, mis kohe lahti tehti. Paari minutiga jõudsid kõik linna ja värav suleti taas. 

Tänav, mida mööda nad edasi läksid, oli kitsas ja kõver. Mõlemal pool seisid 
üksteise ligi kahe-kolmekorruselised majad. Need olid ehitatud kivist ja krohvitud. 
Alumise korruse ees seisid sambad, mis kandsid laiemat ülakorrust. Tänavate äärde 
moodustus niimoodi kaunis sammaskäik. Tänav oli sillutamata. Sammaskäiku pidi 
kulgev hoolega valmistatud korralik kõnnitee oli kulunud, mis tõendas, et pehmetes 
sandaalides jalad olid seda mööda aastasadade jooksul palju käinud. Ka majad olid 
väga vanad. 

Oli varahommik ja tänavad seetõttu peaaegu inimtühjad. Üksikud, keda tulijad 
nägid, olid samasugused kui nende vangistajad. Esialgu kohtasid nad ainult mehi, aga 
kaugemal kesklinnas nägid salka alasti lapsi, kes keset tänavat liivahunnikus 
mängisid. Salkkonna tulek ja valged vangid äratasid nende uudishimu. Ainult kaks 
metslast, kes olid nähtavasti rohkem lastega seotud, vastasid nende küsimustele. 
Vangide kohta pärisid ka teised elanikud. 

»»Oskaks ometi nende kuradite keelt!" ohkas Smith-Oldvick. 

»Seda soovin minagi. Tallaksin kõigepealt küsida, mis nad kavatsevad meiega 
teha," ütles neiu nukralt. 

»»Seda oleks tõesti huvitav teada. Ma olen ka sama mõtet kaua mõlgutanud," vastas 
leitnant. 

»Mulle ei meeldi sugugi nende valitud hambad," lausus Bertha Kircher. ,, Need 
teravad kihvad tuletavad väga meelde inimsööjaid, keda olen näinud.” 

»»Usute, et nad on kannibalid?" küsis lendur ehmunult. ,,Ma ei ole enne kuulnud, et 
valged inimesed söövad endasuguseid.” 

»Kuid nad pole ju valged," vastas neiu. 

»Aga nad pole ka neegrid, see on kindel," kinnitas leitnant «Nende nahk on küll 
kollane, aga mitte ka selline nagu näiteks hiinlastel. Näojoonedki pole neil sellised 
nagu hiinlastel.” 


Vangide vestlus katkes, sest nende tähelepanu köitis tänavale ilmunud naisterahvas 
— esimene, keda nad linnas nägid. See olevus sarnanes meestega, kuid oli natuke 
väiksem ja korrapärasema kehaehitusega. Tema nägu oli siiski eemaletõukavam kui 
meestel, sest silmad olid suuremad, ülemised kihvad teravamad ja alahuul veel 
rohkem ripakil. Naise tegid metsikumaks juuksed, mis olid pikemad kui meestel ja 
ulatusid õlgadeni. Kehakatteks oli naisel niuete ümber keeratud riideriba, 

mida hoidis kinni kuldkaunistus, samast metallist ehe rippus kaelas, veel üks 
riideriba pidi koos hoidma juukseid. 

Naine tuli lähemale ja küsis midagi metslastelt. Nad ei vastanud talle. Naine oli 
nähtavasti väga uudishimulik, sest tuli salgaga kaasa. Neiu ja lendur said teda 
lähemalt silmitseda. 

Jumalanna keha, aga nõdrameelse nägu,” lausus Smith-Oldvick saatusekaaslasele. 

Tänav, mida mööda nad läksid, ristus mitme samasuguse kitsa ja kõvera 
põiktanavaga. Majad olid peaaegu ühesugused. Vähe oli maju, mis oleksid teist värvi 
või teistsuguse arhitektuuriga. Läbi lahtiste akende võis näha, et seinad olid väga 
paksud ja toad väikesed. Vangidele jäi mulje, et seinad olid ehitatud nii paksud 
varjuks kõrvetava päikese eest. 

Siselinnas nägid nad suuremaid maju ja jõudsid kohta, mis võis olla linna ärielu 
keskus. Seal oli hulk töökodasid ja kauplusi ning nende vahel mõni väiksem ehitis, 
nähtavasti elamu. Töökodade ja kaupluste ustel olid mingid kreeka tähtede taoliste 
märkidega sildid. Et neil ei olnud kreekakeelsed sõnad, sellest said neiu ja leitnant 
kohe aru. 

Smith-Oldvick oli rohke verekaotuse tõttu nõrk. Pikk teekond ja valu süvendasid 
seda veelgi. Mees seisatas aeg-ajalt ja vaarus. Neiu pakkus talle tuge, kuid mees ei 
võtnud abi vastu. 

»Ei, tänan! Olete isegi liiga palju kannatanud, ma ei tohi teile koormaks olla.” 
Leitnant katsus küll kogu jõudu kokku võtta ja edasi minna, kuid samm aeglustus. 
Seismajäämine ärritas metslasi. 

Kui inglane jälle seisatas, võttis kõrval sammuv hiigelmetslane tal käe alt kinni ja 
lükkas edasi. Järgmine kord kaotas sama metslane kannatuse ja lausa hullus. Ta 
tormas abitu vangi kallale, lõi talle mitu korda rusikaga näkku. Lendur kukkus maha, 
lööja haaras tal käega kõrist ja tõmbas tupest terava mõõga. Karjudes vibutas ta 
tapariista õnnetu mehe pea kohal. 

Teised metslased olid samuti peatunud. Nad vaatasid kõike külma rahuga pealt. 
Näis, nagu oleks üks neist peatunud, et lahtipääsenud sandaalirihma siduda, ja teised 
ootasid teda, et üheskoos teed jätkata. 

Vangistajad olid rahulikud, aga Bertha Kircher mitte. Temas ärkas hirm ja 
kaastunne — mõlemad nii omased naisele. Unustades kõik muu, nägi ta ainult 
mõrtsukatööd, mida hiigelmetslane kavatses kaitsetu vangi kallal toime panna. Naisel 
polnud aega oma teo tagajärgi kaaluda ning ta tormas appi. Enne kui mõõk jõudis 
maaslamajale löögi anda, haaras neiu metslase käest kinni. Kogu jõudu kokku võttes 
õnnestus tal tõugata metslast niipalju, et see kaotas tasakaalu ja kukkus selili. Mõõk 
pudenes tal peost. Ta katsus seda uuesti haarata, kuid Bertha Kircher oli väledani. Ta 
sai mõõga enda kätte ja võttis sellega sisse ähvardava võitlejapoosi. 

Neiu poosis oli midagi kangelaslikku, mida ei suutnud varjata isegi määrdunud ja 
katkine ratsaülikond ning sasitud juuksed. Metslane kargas kiiresti püsti, kuid tema 
käitumine oli hoopis teine. Otsatu viha läks üle hüsteeriliseks naeruks. Bertha Kircher 
ei saanud aru, kumb on kohutavam, kas mehe hullumeelne viha või idiootlik naer. 


Teised metslased naersid oma kaaslase ebaõnne üle, see ise aga oli naeru kätte su- 
remas. Kui neiu oleks vajanud veel tõendeid, et neid vangistanud olid nõdrameelsed, 
tarvitsenuks tal vaadata vaid enda ees seisva hiiglase idiootlikku näkku. 

Bertha Kircher mõistis, et kui mõni metslane üritaks tal sõjariista käest võtta, on ta 
võimetu vastu hakkama ja vastuhakk võib põhjustada uue hullumeelsuspuhangu, mis 
kujuneks mõlemale vangile saatuslikuks. Ta viskas mõõga ikka veel naerva hiiglase 
jalge ette ning kummardus maas lamava leitnandi kohale. 

«Suurepäraselt tehtud,” ütles inglane. ,,Kuid parem oleks olnud, kui te poleks seda 
teinud. Nüüd on nad saanud meie vastaseiks. Ma usun, et nad on kõik hullud. Aga 
nagu teate, tuleb hulludega väga ettevaatlikult ümber käia” 

Neiu raputas pead: ,,Ma ei võinud tegevusetult pealt vaadata, kuidas ta teid tapab.” 

Neiu sirutas mehele käe ning seekord võeti tema pakutud abi vastu. Vaevalt oli 
Smith-Oldvick neiu kätt puudutanud, kui tema silmades süttis elutuli ja ta tundis, et 
veri hakkas soontes kiiremini voolama. 

»Kas mul on lootust... natukegi?" küsis mees anuvalt. ,,Kas võite mulle öelda, kas 
ma... tohin loota?” 

Neiu ei tõmmanud kätt ära, kuid raputas siiski nukralt pead: «Palun, ärge... Ma võin 
teist ainult lugu pidada... rohkem mitte.” 

Tuli mehe silmis kustus, käepigistus nõrgenes. ,,Palun andeks," lausus ta kõlatult. 
«Kavatsesin oodata, kuni oleme selle õnnetuse üle elanud ja teie jälle tagasi oma 
rahva juures. Arvatavasti oli see mingi vapustus või teie julge kaitsmiskatse, mis mind 
rööbastest välja paiskas. Ma ei suutnud seda tagasi hoida ja lõppude lõpuks ei tähenda 
see praegu ju midagi. Ma võin ju ütelda, mida tahan. Eks ju?" 

«Mida te sellega öelda tahate? " küsis neiu järsku. 

Mees võpatas, kuid naeratas kibedalt. ,, Ma ei pääse nagunii siit linnast elusana 
kunagi,” vastas ta lootusetu häälega. ,, Ma poleks seda heameelega öelnud, aga arvan, 
et teiegi peate seda teadma niisama hästi. Mind tahtis murda lõvi ja nüüd proovis mu 
elu lõpetada metslane. Oleksime tsiviliseeritud inimeste hulgas, siis oleks ehk veel 
lootust. Nende hirmsate hullumeelsete käest eluga pääseda poleks võimalust isegi siis, 
kui nad oleksid sõbralikud.” 

Bertha Kircher teadis, et leitnant rääkis tõtt Aga ta ei tahtnud seda endale tunnistada. 
Raske oli uskuda, et surm möödus Smith-Oldvickist 

nii lähedalt. Mees meeldis talle ja ta kurvastas tihti, et ei võinud teda armastada. 
Tahtmine armastada ja armastada talumiseta on kaks ise asja, mida Bertha Kircher 
tajus vähemalt alateadlikult. 

Vaevalt oli ühelegi neiule midagi kergem kui armastada Inglise ohvitserist ja 
džentelmenist vana ja auväärse sugukonna liiget Haroid Percy Smith-Oldvicki, kes oli 
noor, rikas, meeldiva välimuse ja heade maneeridega. Kas võib ükski neiu mehelt, 
keda ta armastab, enamat nõuda, eriti veel siis, kui mees teda tuliselt armastab? Ja 
Bertha-Kircher teadis, et Smith-Oldvick armastas teda pööraselt. 

Neiu rinnast tõusis sügav ohe, ta asetas käe oma laubale ning sosistas: »Ärge 
kaotage siiski lootust... Katsuge elada minu pärast... ja teie enda pärast katsun ma teid 
armastada.” 

Uuesti süttis mehe silmades elutuli ja taas voolas veri ta soontes kiiremini. Kust 
Smith-Oldvick sel silmapilgul jõudu juurde sai, seda ta ei teadnud. Kuid püsti ta 
tõusis — pikkamisi ja vaarades. Neiu toetas teda. 

Noormees ja neiu seisid silmapilgu, ilma et oleksid juuresolijaid tähele pannud. Siis 
tuli neiule meelde, et nad ei olnud tundmatu ja vaenuliku linna tänavail üksinda. Ta 
vaatas metslasi, kes olid vajunud jälle endisse mitte midagi väljendavasse 


nürimeelsusse. Üks neist andis märku liikuma hakata ning varsti marsiti edasi, nagu 
poleks vahepeal midagi iseäralikku juhtunud. 

Minut hiljem valdas Bertha Kircherit masendus. See tekkis nähtavasti inglasele 
antud lubadusest. Ta teadis, et oli selle andnud rohkem mehe kui enda tunnete pärast. 
Taas tundis ta, et ei või noormeest armastada, nagu taliaks. Kuid mida ta õieti oli 
lubanud? Ainult seda, et katsub teda armastada. Ja nüüd?... 

Oli selge, et vaevalt nad enam kunagi tsiviliseeritud maailma tagasi jõuavad. Seda ei 
juhtuks isegi siis, kui metslased laseksid neid vabalt minna. Jalgsi siit mere äärde 
poleks jõudnud. Kuidas oskaksid nad nüüd, kui nende kaitsja Ahvide Tarzan on 
surnud, sellise tee läbi käia? Et Tarzan on surnud, selles neiu ei kahelnud. Ta oli oma 
silmaga näinud valget hiiglast surnult koopasuu ees lamamas. 

Teekonnal linna polnud nad Tarzani nimegi suhu võtnud. Ta oli neile surnud ja 
mõlemad said aru õnnetusest, mis see surm neile sünnitas. Leitnant nägi samuti, 
kuidas lõvid ahvinimesele kallale tungisid ja kuidas ta elutult lamama jäi. 

Neiu oli oma seisukorda varemgi lootusetuks pidanud, kuid praegu paistis see tõesti 
nii olevat. 

Vangid märkasid, et tänavatel oli juba rohkem inimesi liikumas. Mõni linnaelanik 
tundis vangide vastu suurt huvi ja päris nende kohta saatjailt, mõni jälle ei teinud neist 
väljagi. Kord kuulsid vangid ühest põiktänavast hirmsat kisa ja vandumist. Nad nägid 
hullumeelset, kes käis lapsega ringi nii, nagu üks vihahoos saatjaist leitnandiga oli 
käi- 

nud. Hull peksis last kõige koledamal kombel ja karjus nagu hull märatsemishoos 
ikka. Viimaks haaras mees poolteadvusetu lapse maast, tõstis kõrgele pea kohale ja 
kogu kõrist ja pistis kuriteopaigalt jooksu. 

Mitu meest ja naist vaatas juhtumit pealt, kuid ükski neist ei ilmutanud vähimatki 
huvi lapse saatuse vastu. Kas nad olid tõesti nii ükskõiksed, seda vangid ei teadnud, 
aga keegi neist last hullu käest päästma ka ei tõtanud. 

Mõni samm edasi läinud, nägid vangid ühe teise korruse aknast välja vahtivat vana 
naist, kes tegi möödujatele igasuguseid nägusid. Seejuures naeris ta hullumeelselt ja 
pomises midagi, millest vangid aru ei saanud. Hullu eide naeru ei pannud keegi 
tähele. 

»Mu jumal, milline hirmus linn!" ahhetas Smith-Oldvick. 

Neiu pöördus kaaslase poole: ,,Kas teil on püstol veel alles?" 

»»On. Pistsin selle rõivaste alla. Need lollid ei otsinud mind läbi ja pimedas ei 
võinudki nad näha, kas mul mingit laskeriista oli või ei olnud. Elik saab püstolist 
kunagi abi.” 

Neiu võttis leitnandi käe pihku ja ütles: ,,Palun hoidke üks padrun minu jaoks!" 

Leitnant pilutas silmi. Justkui tihe valu tuli silmadesse. Ta tundis, et peaks neiu 
kurva saatuse pärast nutma puhkema. Nende mõlema saatus oli lootusetu, kuid kas 
just nii lootusetu, seda ei tahtnud ta endale aeg-ajalt tunnistada. Lootusetus on ehk 
tema pärisosa, kuid kes võis sellele ilusale neiule halba teha? 

Et neiu peab surema ja just tema peab temalt elu võtma! Ei, see oli liiga hirmus, 
võimatu, absurdne. Lootusetu tulevik oli muutunud järsku väljakannatamatuks. 

»Ei, Bertha, seda ma ei või küll teha," vastas ta neiule. 

»Kas isegi mitte siis, kui päästaksite nii mind veelgi hullemast?" küsis neiu tõsiselt 

Leitnant raputas pead. ,,Ma ei või seda teha,” lausus ta pikkamisi. 

Tänav, mida mööda nad olid tulnud, lõppes järsku ja avanes vaade avarale 
väljakule, mille keskel oli ilus tiik, kus peegeldusid pilvitu taevas ja ümberringi 


asuvad kõrged majad. Hooned olid kaunistatud mitmesuguste ornamentidega. Need 
olid värvirikkad, kuid kõige rohkem oli kasutatud ikkagi kulda. Tänavad olid 
sillutatud kivimosaiigi-ga ja hästi puhtaks pühitud. Kaunistuste ja kujude hulgas 
paistsid silma papagoid, neid oli peaaegu igal pool. Lõvide ja ahvide kujusid oli näha 
palju vähem. 

Vangid viidi platsi teises servas oleva maja juurde. Uks oli lahti. Tulijad sammusid 
suurde saali, mida sisustasid massiivsed lauad ja pingid. Nendessegi oli lõigatud 
papagoide, lõvide ja ahvide kujusid. Papagoi oli siingi esikohal. 

Ühe laua juures istus samasugune mees, nagu olid vangide toojadki. Selle ees tulijad 
peatusid ning üks lausus istujale midagi. See oli vist suusõnaline ettekanne 
kordasaadetu kohta. Laua ääres istuja oli kas kohtunik, väepealik või mõni 
tsiviilametnik. Ta oli igatahes tähtis ja autoriteetne isik. Ta kuulas ettekannet 
rahulikult, vaatas uurivalt vange ja küsis neilt midagi. Võõrad ei mõistnud küsimust. 
Ametnik andis vangide toojaile lühikese käsu. 

Enne kui vangid jõudsid omavahel paargi sõna vahetada, lähenes Bertha Kircherile 
kaks metslast, kes andsid talle märku kaasa minna. Neiu läks ja Smith-Oldvick tahtis 
talle järgneda. Ta ei saanud teha kalu sammugi, kui üks vaht astus teele ette. Neiu jäi 
seisma ja pöördus laua ääres istuva mehe poole. Ta seletas käte abil, et soovib meest 
endaga kaasa tulevat. Kuid pealik raputas ainult pead ja andis vahtidele uuesti käsu 
naine ära viia. Inglane katsus uuesti naisele järgneda ja uuesti takistad teda. 
Väevõimuga ei saanud nad ka midagi muuta, sellest said mõlemad hästi aru. Smith- 
Oldvickil oli püstol, kuid mis kasu oli sellest ja poolest tosinast padrunist. 

Seni olid metslased käinud vangidega ümber päris korralikult, kui mitte võtta 
arvesse peksmist tänaval. Ei olnud vähimatki põhjust kindlalt arvata, et head 
kohtlemist jätkub kogu aeg edaspidigi. Leitnant oli metslaste iseloomu nii palju 
tundma õppinud, et teadis kõige parema plevat neid mitte ärritada. Ta hüüdis 
äraviidavale Berthale järele: ,,Kõi-ge paremat!" 

Neiu pöördus ukse juures ümber ja jõudis öelda: ,, Head õnne!" 

Lõvid olid koos saatjatega saali tulnud, kuid need aeti teisest uksest välja, 
arvatavasti hoovi. Mõni minut hiljem juhatati Smiüi-Oldvick samast uksest nendele 
järele. Hoovi asemel leidis leitnant end pikast koridorist, mille teises otsas oli 
raudvõrgust värav. Mõlemal pool koridori oli palju uksi. Jõudnud raudvärava juurde, 
nägi ta selle taga hoovi. Leitnant astus sinna koos kahe saatjaga. See oli majadest 
ümbritsetud väike aed, kus kasvas hulk puid ja lilli. Siin-seal oli näha pinke, 
lõunapoolsel küljel seina ääres isegi terve rida. Vaevalt oli Smith-Oldvick jõudnud aia 
üle vaadata, kui pani tähele, et lõvid olid ka siin. Mõni lamas puu all, mõni käis 
sihitult ringi. 

Saatjad jäid värava juurde, vahetasid omavahel mõne sõna ning taganesid koridori. 
Inglane nägi nende lahkumist ja ehmus. Ta oli jäetud üksi hirmsate kiskjate keskele. 
Temagi tahtis põgeneda koridori, kuid värav oli lukustatud. Inglane tagus seda käte ja 
jalgadega ning nõudis sissepääsu. Metslased vaatasid tagasi, kuid eemaldusid — 
ainult nende naer kajas käiguõönsuses. 

XIX. Kuninganna jutustab 


Bertha Kircher oli toodud platsile ning juhatati kõige uhkema maja poole ->ee 
hõlmas väljaku kogu ühe külje ning paistis mingi valitsushoone olevat. Sinna viis lai 
kivitrepp, mille kummalgi pool oli lõvikuju. Tugevatele sammastele toetus rõdu. 
Sammaste ülaotsad kujutasid surnupealuud, mille laupa katsid igal pool nähtud 


papagoi kujutised. Sama kuju oli ka ustel ja seintel. Peale papagoide oli uusustena 
kasutatud ka lõvi ja ahvi. Mõni neist oli reljeef, mõni mosaiik, mõni lihtsalt värvitud 
seinale. 

Seinale maalitu oli aegade jooksul tuhmunud, kuid sellest, hoolimata avaldas muljet. 
Reljeefid ja mosaiigid olid väga kunstipärased ja ajahambale hästi vastu pannud. 
Need, kes olid loonud siinsed kujud, olid kunstnikud selle sõna parimas tähenduses. 

Maja erines kõvasti sellest, kus neiu kaaslasega enne oli olnud. Välisuks oli tugev, 
laial trepil valvas mitukümmend relvastatud sõdurit. Need olid teiste metslaste 
samased, kuid kandsid helekollast varrukateta jakki, mille rinnaesisele ja seljale oü 
kuldniidiga tikitud papagoi. 

Vaevalt oli neiu koos saatjatega trepile astunud, kui üks vahisõdur nad peatas. 
Nähtavasti nõuti sisenemisluba. Neiul oli natuke aega vahisõdureid silmitseda Ta 
märkas, et need on tema vangistajaist metsikumad. Nende juuksed olid veelgi 
karusemad ja kasvupiir ulatus lausa silmadeni. Silmaterad olid neil veelgi väiksemad. 

Lühikese: jutuajamise järel astus vahtkonnaülem kõrvale, koputas odavarrega paar 
korda seinal oleva plaadi vastu ja kutsus kaaslased enda juurde. Ta jagas meestele 
mingisuguseid käske. Raske uks avanes. Uksepooled liikusid pikkamisi ja krigisedes. 
Kumbagi neist lükkas kuus alasti neegrit. 

Neiut saatnud metsalised saadeti ukse juurest tagasi, nende kohad võttis sisse pool 
tosinat kollastes jakkides valvurit. Algul viidi bertha koridori ja uks sulgus. Ta nägi, et 
uksi kokku vedavad neegrid olid kaelapidi töökohale aheldatud. See pilt tõi neiule 
hirmuvärinad peale. 

Eeskoda, kuhu Bertha jäeti, oli avar. Selle keskel asus papagoi, lõvi ja ahvi 
kujudega kaunistatud purskkaev. Suurem jagu kujusid oli tehtud puhtast kullast. 
Mõlemal pool eeskoda olid massiivsete võlvidega laiad koridorid, mis viisid 
mingitesse siseruumidesse. Neis olid lauad ja toolid ning seintel ja põrandal paksud 
vaibad, lõvi- ja leopardinahad. 

Välisukse kõrval oli suur ruum täis kollastes jakkides sõdureid. Peale nii tavaliste 
ilustuste oli toa kaunistamiseks kasutatud ka odasid, mõõku ja muid sõjariistu. See 
võis küll olla riigivalitseja lossi vahituba. 

Eeskoja teisest otsast viis lai trepp taas üles raske ukse juurde. Saatjad juhatasid 
Bertha sinna. Seal peatati ta jälle, et selgitada välja edasimineku põhjtis. Üks ukse 
juures valvanuist võttis teate vastu ja kadus ukse taha. Möödus vähemalt veerand 
tundi, enne kui ta tagasi tuli. Seekordki vahetati valvuieid ja nad juhatati 
siseruumidesse. 

Neil tuli kolmest toast läbi minna, kolme ukse juures peatuda ja va-hisõdureid 
vahetada. Viimaks leidis neiu end võrdlemisi väikesest ka-binetitaolisest ruumist, 
mille seinad olid kaetud paksude kullaga väljaõmmeldud papagoivaipadega. 
Toapõrandasse olid samuti graveeritud kuldpapagoid. Ainult lakke olid need linnud 
maalitud eredate värvidega. 

Keset tuba sammus edasi-tagasi helepunases jakis mees. Peas oli tal midagi 
kroonitaolist, mille tipus oli papagoi topis. Jaki rinda ja selga kattis kullaga 
väljaõmmeldud hiigelpapagoi. Mees oli suurem kui ükski neist, keda Bertha Kircher 
seni oli näinud. Tema pärgamendisar-nane nahk oli kortsus, kuid mees ise oli lihav. 
Käsivartest võis hoomata hiigeljõudu. Tema sammgi oli jõuline, vanadusest 
nõrgestamata. Kuid mehe näost paistis nõdrameelsust välja rohkem kui teistel. Ta oli 
vastikum kui ükski teine inimolend, keda Bertha Kircher eales näinud oli. 

Neiu jäi koos oma saatjatega ukse juurde seisma. Möödus mitu minutit, ilma et toas 
kõndiv inetu hiiglane oleks tulijaid tähele pannud. Ta käis edasi-tagasi, justkui oleks 


sügavalt mõttesse vajunud, kui äkki peatus toa teises otsas ja tormas siis neiu poole, 
Bertha ehmus ja sirutas käed enda kaitseks ette. Saatjad haarasid samsi aial temast 
kinni. 

Punase jakiga metslane jäi neiust sammu kaugusel seisma. Mehe metsikud silmad 
piidlesid neiu nägu ja siis prahvatas ta hullumeelselt naerma. Naer kestis kaks või 
kolm minutit ja lõppes niisama järsult, kui oli alanudki. Mees katsus käega neiu 
juukseid, rõivaid, puudutas ta keliä ning andis viimaks märku, et võõras teeks suu 
lahti. Bertha Kircheri valged hambad näisid teda väga huvitavat. Ta imestas nende üle 
ja ktitsus vahisõduridki vaatama. Siis tegi metslane oma suu lahti ja näitas teravaks 
viilitud kihvu. Varsti lõppes mehe huvi neiu vasw ning ta hakkas jälle edasi-tagasi 
marssima. 

Möödus kümme-viisteist minutit, kui metslane pöördus äkki vahi-sõdurite poole 
ning andis järsult mingi käsu. Vaevalt oli käsk kõlanud, kui see juba täideti: saatjad 
viisid neiu toast välja. 

Bertha Kircher juhatati piki kitsast koridori kitsale trepile ja sealt teisele korrusele. 
Seal oli ka kitsas uks, mille ees seisis alasti neegei, oda käes. 

Saatjate käsu peale avas neeger ukse. Tulijad astusid madalasse ruumi, mille aknad 
olid tugevate raud võredega trellitatud. Toa sisustus sarnanes selles majas varem 
nähtuga: lugevad lauad ja pingid, vaibad ja põrandakatted, kuid lihtsamad kui 
alumisel korrusel. Isegi mööda- 

pääsmatu papagoikuju oli siin nii maalitult kui ka sisselõike ja reljeefina. Ukse 
vastas nurgas oli mingi sohvataoline polsterdatud mööbliese, millel istus keegi 
elatanud naine. 

Nähes naisterahvast, Bertha Kircheri süda võpatas. Juba esimene pilk sellele 
kinnitas, et oli ometi üks inimene, kes oli rohkem valge inimese moodi kui ükski 
viimasel ajal nähtuist. Naise vanuse üle oli raske otsustada, sest ta silmade sina oli 
juba peaaegu halliks muutunud, kunagi ilus olnud nägu oli kortsus, aeg oli suust 
hambad kulutanud. Kuid vanakese silmist peegeldus intelligentsi. 

Neiut nähes tõusis vana naine püsti ja tuli ebakindlal sammul tema poole. 
Nähtavasti suutis ta ainult kepi najal liikuda. Üks Bertha Kircheri saatjaist ütles 
midagi ja mõlemad sõdurid lahkusid. Neiu ja vanake jäid kahekesi. 

Vana naine jõudis viimaks neiu juurde. Ta tõstis oma vesised silmad pikkamisi üles 
ning vaatas ilusat siledat nägu, silmi, juukseid, rõivaid, jalanõusid ning viimaks jäi ta 
pilk jälle tulija silmadele peatuma. Neiu ei olnud vana naist uurides tagasihoidlikum. 
Vanake hakkas rääkima. Tema hääl kõlas natuke ebaloomulikult, ebakindlalt, 
tagasihoidlikult ning jättis mulje, nagu oleks keel, milles ta rääkis, talle võõras ja 
sõnad tundmatud. Kuid see oli inglise keel. 

»»Oled sa, nooruke, välisilmast?" küsis vanake neiult. ,, Annaks jumal, et sa oskaksid 
rääkida ja mu sõnadest aru saada!" 

»Inglise keelest?" hüüdis Bertha. ,, Jaa! Muidugi saan aru! Ma ju räägin inglise 
keelt.” 

»Tänu taevale!" ohkas vanake rõõmsalt. ,,Ma ei teadnud isegi, kas ma enam oskan 
seda keelt nii rääkida, et teised minust aru saaksid. Ma ei ole seda rääkinud 
kuuskümmend aastat. Kuuskümmend aastat pole ma kordagi emakeelt kuulnud. 
Vaene olend! Vaene olend," ohkas vanake omaette. 

» Teie olete inglanna!" imestas neiu. ,,Kas sain teist õigesti aru? Tähendab, olete 
inglanna ja siin olnud juba kuuskümmend aastat?" 


Vanake noogutas: ,, Kuuekümne aasta jooksul pole ma kordagi siit lossist välja 
saanud." Ta sirutas neiule oma kondise käe ja kutsus teda pingile istuma. Neiu aitas 
vanakese üle toa sohva juurde. 

» Vaene laps! Vaene laps!" ohkas vanake kaastundlikult ,,Parem oleks sul surra, kui 
lasta end siia tuua. Ma tahtsin ka algul endalt elu võtta, kuid ikka hoidsin end tagasi, 
lootes, et kord tuleb siia keegi, kes mind päästab. Aastakümned on möödunud ja 
kedagi pole tulnud. Räägi, kuidas nad sinu kätte said.” 

Neiu rääkis lühidalt tähtsamatest juhtumitest kõrbes, orus, teel linna ja siin linnas. 

» Tähendab, peale sinu on linnas veel valge mees?" küsis vana naine. 

»Jah,”" vastas neiu, ,,kuid ma ei tea, kus ta on, mis temaga kavatsetakse ette võtta. 
Oma saatusest on mul niisama vähe aimu.” 

»Seda ei tea keegi ette öelda," lausus vanake pikkamisi. ,,Nad ei tea seda isegi. Need 
metslased ei tea sel minutil, mida nad järgmisel teevad või tegemata jätavad. Ühes 
asjas tahaks ma sind küll veenda: oma sõpra ei näe sa enam kunagi.” 

»Kuid teid nad ei tapnud," tuletas neiu eidele meelde. ,,Olete juba kuuskümmend 
aastat nende vang olnud. Kuidas siis?...” 

»Õige!" tähendas vanake. ,, Nad pole mind tapnud ja ei tapa ka sind. Kuid jumal 
teab, et sa ei pea olema selles hirmsas kohas kuigi kaua, kui palud neilt ainult oma elu 
võtta.” 

»Kes nad õieti on?” küsis neiu vanakeselt. ,, Missugune rahvas? Nad erinevad 
kõigist, keda ma seni olen näinud. Rääkige, kuidas teie siia sattusite.” 

»»See juhtus väga ammu,” alustas vanake. ,,Oh, kui pikk see aeg on olnud! Ma olin 
siis ainult kahekümnene. Mõtle, laps, — kahekümnene! Ja vaata mind nüüd! Mul pole 
peeglit. Võin näha end ainult vanniveelt, kuid mu silmad on liiga nõrgad, et oma nägu 
seal seletada. Kuid sõrmedega nägu katsudes tunnen, et see on kortsus ja silmad sü- 
gavale sisse vajunud. Ma tunnen, et mu huuled on kokku kuivanud ja tean, et suus 
pole enam hambaid. Ma olen vana, küürus ja inetu. Kord aga olin noor ja teised 
rääkisid, et ka ilus. Ei, ma ei hoople — ma olin iludus! Seda kinnitas mulle ka peegel, 
kui ma veel noor olin ja selline riistapuu olemas oli.” 

Vanake vaikis viivu, enne kui jätkas: ,,Mu isa oli Sise-Aafrikas misjonär. Ühel 
päeval tuli meie asundusse salkkond orjapüüdjatest araablasi. Nad võtsid kinni kõik 
pärismaalastest mehed, naised ja lapsed. Nad võtsid ka minu ja taganesid džunglisse. 
Kuid araablased ei tundnud neid metsi hästi ja võtsid meie asunduse mehi 
teejuhtideks. Araablased seletasid, et nad polnud kunagi nii kaugel lõunas käinud. 
Aga nad olid kuulnud, et siit edasi läänes on rikkalikult elevandiluud ja orje. 
Sealtkaudu kavatsesid nad põhja naasta. Mustad oli neil kavatsus põhjas orjalaatadel 
maha müüa, aga mina pidin saama mõne musta sultani haaremisse odaliskiks. 

Araablased rääkisid sageli kopsakatest rahasummadest, mida nad minu eest saada 
lootsid. Et seda mitte kaotada või pisendada, hoolitsesid nad minu eest hästi. 
Teekonda kergendad mul igati, näiteks ei tarvitsenud ma jalgsi käia ja toitki oli mul 
kõige parem. 

Kuni viibisime džunglis, mis oli meie meestele tuttav, läks kõik hästi. Varsti aga 
jõudsime kõrvetavale liivalagendikule. See oli teejuhtidele tundmatu maa ja olimegi 
eksinud. Sellele vaatamata hoidsime suunda läände. Laskuda orgudesse ja ronida jälle 
päikesest köetud liivalagendikule oli ütlemata raske. Kõige hullem oli röövitud 
orjadega, sest nemad pidid kandma kogu laagrivarustust. Toit hakkas lõppema, vesi 

sai otsa ja juba teisel päeval suri mõni ori. Iga järgmine päev suri üha rohkem. 


Toidupuudus läks nii suureks, et araablased pidid juba oma hobuseid söögiks ära 
tapma. Jõudsime esimese suure oru veerde. See oli nii järsk, et hobuseid ei saanud üle 
selle viia. Jäi järele kõik loomad tappa ning koormata lihaga surmani väsinud orjad. 

Marsiti veel paar päeva. Orje suri nii palju, et neid jäi järele vaid käputäis. 
Kõrvetavat päikest, janu ja toidupuudust kannatasid ka araablased. Neistki oli mitu 
lagendikul surma leidnud. Nii kaugele taha, kui silm seletas, oli meie tee märgitud 
surnukehadega, mille kallal maiustasid röövlinnud ja Šaakalid. Teekonnal röövitud 
elevandiluu visati maha nagu kõik muu üleliignegi ja püüti päästa kõige kallim — 
oma elu. Mida rohkem orje suri, seda rohkem jäi maha ka varustust 

Millegipärast meeldisin ma araablaste pealikule. Võib-olla seepärast, et nähes oma 
varandust hävivat, tahtis ta mind võimalikult kaua endale hoida, sest olin ainuke osa 
tema rikkusest, mis liikus ise kaasa ja oli pealegi küllalt tugev. Nagu sa, neiuke, tead, 
oleme meie, inglased, head, araablased aga viletsad jalakäijad. Niipea kui nad saavad 
nii vanaks, et püsivad hobusel, nad enam jala ei käi. Nii võisingi ma käia jalgsi kauem 
kui ükski röövel. 

Ma ei tea, kaua me niiviisi edasi liikusime, yiimaks jõudsin mina koos mõne 
mehega sügava oru põhja. Teist nõlva pidi üles ronida oli võimatu, mistõttu jätkasime 
teed orgu pidi. Org paistis olevat kuivanud jõe põhi, mida mööda sai päris kergesti 
edasi. Jõudsime lõpuks kohta, kus tee läks järsku alla haljendava tiheda metsaga orgu. 
Lootsime sealt leida vett ja toitu ning rõõmustasime juba avastuse üle. 

Järel oli meid ainult kaks — pealik ja mina. Mul pole tarvidust sulle kirjeldada orgu, 
sest see on sama, kuhu ka sina oled õnnetult sattunud. Järgnes vangisattumine. See 
tuli nii äkki, et meile näis, nagu oleksid nad just meid oodanud. Hiljem sain teada, et 
nii see oligi. Nad ootasid ka teid. 

Metsast läbi tulles nägite muidugi papagoisid ja ahve ning siin linnas peaaegu igal 
pool nende kujusid ja pilte. Mõnes kohas oli näha ka lõvikujusid. Nii oli ka siis, küi 
mind siia toodi. Kodumaal olime harjunud rääkima papagoidega, kes kordasid seda, 
mida olid meilt õppinud. Siin on papagoid teistsugused. Nad räägivad sama keelt, mis 
lin-narahvaski. Või õigemini — need metslased räägivad papagoide keelt Nad usuvad 
— ja mitte just põhjuseta —, et ahvid räägivad igasuguseid asju papagoidele, kes 
lendavad linna ja annavad kuuldu omakorda edasi inimestele. Raske on uskuda, kuid 
ma usun seda, sest olen juba kuuskümmend aastat siin kuningalossis elanud ja tunnen 
asju. 

Nad tõid minu nagu nüüd sinugi kohe kuninga paleesse. Araablaste pealik viidi 
kuhugi mujale. Pole kunagi kuulnud, mis temast sai. 

Ago XXV oli tookord kuningas. Neid on pärast teda mitu olnud. Ta oli hirmus 
mees, nad on kõik olnud hirmsad." 

»Miks nad seda on?” küsis neiu. 

«Sellepärast, et see on hull rahvas," vastas vana naine. ,,Kas sa ei ole veel sellest aru 
saanud? Kuid siiski, neil on mitu suurepärast ametimeest, nad oskavad tööd teha ja 
mõni neist on osav põlluharija. Hoolimata siin üldiselt valitsevast nõdrameelsusest, on 
neil siiski seadused ja mingisugune kord. 

Nad austavad linde, aga papagoi on nende jumal. Üks papagoidest on siin palees ja 
teda hoitakse kõige uhkemates ruumides. See on muidugi nende jumalate jumal, väga 
vana lind. Kui see on tõsi, mis kuningas Ago omal ajal ütles, siis see püha papagoi on 
vähemalt kolmsada aastat vana. Nende usutseremooniad on äärmiselt toored ja vas- 
tikud. Usun, et just selle tõttu on siinne rahvas aegade jooksul nõdrameelseks läinud. 

Kuid, nagu ma juba ütlesin, on siinsel rahval mõni hea omadus. Kui uskuda legendi, 
mida nad räägivad, olid nende esivanemaiks käputäis mehi ja naisi, kes tulid kusagilt 


kaugelt põhjast Nad olid eksinud Kesk-Aafrika metsades ning ekslesid siia-sinna. 
Viimaks jõudsid nad siia orgu, mis olnud tol korral puudeta liivalagendik. See võib 
olla tõsi, sest siin ei saja peaaegu kunagi vihma. Siiski kasvab orus rikas taimestik. 
Seda imet võib seletada ainult nii, nagu legendiski seisab, et siia sattunud inimesed 
leidsid hulk allikaid, mille vee nad orgu laiali juhtisid. 

Ago rääkis mulle aastate eest, et mitu sugupõlve enne teda olid siia elama jäänud 
inimesed juhtinud allikate vee oru ühte ossa ning kui maa oli juba niiske ja puude 
juured sügaval pinnases, juhtisid nad vee teise, ja siis kolmandasse kohta. Nii on see 
puudeta liivalagendik viljakandvaks ja tiheda metsaga kaetud paradiislikuks oruks 
muutunud. Kas kõik just nii oli, seda ma kindlasti ei tea. Võib-olla oli mets siin juba 
enne inimesi. Legendi aga kinnitab see, et vihma siin ei tule, kuid niiskust piisab 
igasuguste puude ja taimede jaoks. 

See rahvas on peale paganausu ja usutseremooniate veel mitmes suhtes imelik. 
Näiteks kasvatavad nad lõvisid nagu teised rahvad koduloomi. Sa muidugi nägid, 
kuidas nad neid kasutavad. Kuid see pole veel kõik: nad ka nuumavad ja söövad 
lõvisid. Mulle näib, et varem sõid nad lõviliha ainult usutalitustel. Ajapikku nad 
harjusid sellega ning üldine lihapuudus sundis neid viimaks metsloomi kasvatama. 
Nad ei söögi enam muud liha Linnuliha ei söö nad mingil tingimusel, pigem surevad 
nälga. Sama on lugu ahvilihaga Need on ka ju enamvähem pühad olevused. Teisi 
taimtoidulisi loomi kasutavad nad ainult piima ja naha saamiseks ning lõvitoiduks. 
Linnast lõunas metsas on karjamaad ja niidud, kus peetakse suuri metssea-, põdra- 
antiloobi-ja kitsekarju.” 

Ja teie olete elanud siin kõik need pikad aastad, ilma et oleksite ühtki endasugust 
näinud?" imestas neiu. Vanake noogutas nõusoleku märgiks. 

»Kuuskümmend aastat ja nad pole sulle midagi halba teinud!" 

»Et nad pole mulle midagi halba teinud, seda pole ma öelnud. Nad ei ole mind ära 
tapnud,” vastas eit. 

»MIS..., miS..., missugune on teie asend nende hulgas, arvan seda teadvat," ütles neiu 
kahtlevalt. «Tallaksin seda teilt endalt kuulda. Mul on aimdus, et selliseks, milline on 
teie asend siin, kujuneb ka minu saatus.” 

Vana naine noogutas: ,,Jah, kahtlemata, kui nad oskavad sind eraldada teistest 
naistest.” 

»Eraldada? Mida see tähendab?" küsis neiu. 

»Kuue aastakümne jooksul pole ma ühtki naist näinud. Nad pole lasknud mind 
nende juurde. Naised tapaksid mu kohe, kui kätte saaksid, isegi nüüd, kuigi ma olen 
juba vana. Mehed on siin koletised, nende naised aga otse emakuradid. Hoidku taevas 
sind nende kätte sattumast!"” 

»» Tähendab, mehed mulle halba ei tee?” uuris neiu. 

» Ago XXV tegi minust kuninganna," lausus vanake pikkamisi, justkui oma 
mälestustest midagi otsides. ,,Tal oli mitu naist, aga nendest kõik ei olnud inimesed. 
Muidu polekski Agot kümme aastat pärast minu siiatulekut tapetud. Siis tuli teine 
kuningas ja jättis minu endale kuningannaks. Ja nii on läinud see iga kuninga 
vahetumise korral. Ma olen käinud käest kätte. Õige harva elab kuninga naine kõrge 
vanaduseni. Ühed tapetakse salaja, teised ei kannata nõdrameelsuse tõttu siinset välja 
ja lõpetavad oma elu ise. Ma olen praegu kõige vanem kuninganna" 

Bertha Kircher pööras end äkki ümber ja osutas käega akna ees olevatele trellidele. 

»Näed seda tuba siin," ütles vanake, ,ja panid tähele musta eunuhhi ukse taga. Kus 
iganes siin selliseid ruume näed, siis tea, et igaühes neist on või oli naine, sest ainult 


üksikud meist võivad vabalt ringi liikuda. Harilikult hoitakse kuninga naisi vangis ja 
tapetakse noorelt, sest neid peetakse metsikumaks kui mehi. Ja seda nad ka on.” 

Tekkinud mõneminutise vaikuse katkestas neiu: ,,Kas põgenemisvõimalusi pole?” 

Eit osutas jälle trellidele akende ees ja ütles: ,,Ja neile lisaks on ukse ees sõjariistus 
eunuhh. Kui saaksidki temast kuidagi mööda ja pääseksid tänavale, kuidas sa leiaksid 
tee linnamüürini? Oletame, et oled min-S1 une läbi müürini pääsenud, kes sind 
väravast välja laseb? Peaks aga seegi ime juhtuma, leiaksid end linna ümbritsevast 
metsast, mis otse kihab inimesi iga päev murdvatest mustadest lõvidest Väljapääsu siit 

ei ole. Ja kui keegi siit pääsekski, siis murrab metsas tema lõvi või jäävad põgenenu 
luud kõrbesse pleekima. 

Kuue aastakümne jooksul oled sa esimene inimene, kes on siia eksinud. Tuhat aastat 
pole sellest maailmast ja jumalast mahajäetud linnast keegi välja pääsenud. Ei mäleta 
need inimesed, et keegi peale minu ja nüüd sinu oleks siia sattunud. Nende vana 
legend küll räägib, et kunagi hallil ajal oli siia tulnud üksik hiigelsõdur. Juttu tana 
käigust on põlvest põlve edasi antud. 

Selle põhjal, mis rahvas siin mulle on rääkinud, pidi see rändaja olema mõni 
Hispaania sõdur, sest ta olevat kandnud raudrüüd ja vasest kiivrit. See mees oli tulnud 
läbi metsa ning võidelnud seal vahvasti lõvidega. Teda saadeti kinni võtma hulk mehi, 
kuid ta tappis nad kõik veel enne, kui nad linna väravasse jõudsid. Selle mehe 
hiigelmõ5k oli halastamatu nagu surm. Mees ei tulnud siiski linna. Ta oli jäänud 
peenramaale, söönud seal juur- ja aedvilja, joonud jõest vett peale ning siis tuldud 
teed tagasi läinud. Hiiglane oli metsas jälle lõvidega võidelnud ja kadunud viimaks 
sügavasse Orgu. 

Pärast hiiglase lahkumist oli kuningas ärevusse sattunud ning kartnud, et võõras 
sõjamees toob varsti linna teisi endasuguseid tema rahvast hävitama. Ta oli saatnud 
salkkonna mehi hiiglast tapma. 

Kolm nädalat otsisid mehed, kes olid võtnud vale suuna, enne kui leidsid hiiglase 
luud pleekimas samas orus, mille kaudu mina ja nüüd ka sina siia sattusime. Kõrb 
tappis tema. Kas see jutt just tõsi on, seda ma ei tea. Legende on ju nii palju.” 

»»See legend on tõsi,” vastas neiu, ,,sest nägin oma silmaga orus selle hiiglase 
skeletti, raudrüüd ja sõjariistu.” 

Järsku avanes uks ja sisse astus alasti neeger, mõlemal käel suur vaagen. Must 
teenija asetas vaagnad naistele lähemal olnud lauale ja lahkus sõna lausumata. 
Vaagnailt tõusev toidulõhn täitis kohe toa ja alles nüüd adus neiu, et ta on näljane. 
Vanakese käsu peale lähenes ta vaagnatele ja vaatas neid. Ta imestas, et vaagnal oli 
hulk väiksemaid nõusid, mis olid peaaegu kõik kunstipäraselt toiduga täidetud. 
Väiksemad nõud olid kullast, aga vaagnad põletatud savist. Kõige rohkem pani teda 
imestama nõude vahel olnud lusikas ja kahvel. Kuigi need erinesid natuke 
tsiviliseeritud maailmas tarvitatavatest, täitsid oma otstarbe suurepäraselt. Kahvli 
harud olid rauast või terasest, aga selle vars ja kogu lusikas olid tehtud samast 
kollasest metallist nagu toidunõudki. 

Neiu silmas toitu. Seal oli suurepärane lihapraad, juurvili, värske puuvili, nõutäis 
piima ja väiksemas nõus veel midagi marmelaaditao-list magustoiduks. Bertha nälg 
oli nii suur ja toidu lõhn nii ninnahak-kav, et vanakese jõudmist laua juurde oli 
võimatu ära oodata. Ta jõudiski alustada enne, kui eit tema vastas pingil istet võttis. 

Vana naine võttis pikaldaselt vaagnalt väiksemad nõud ja asetas need lauale. Ta 
naeratas heatahtlikult. ,, Nälg on suur lepitaja” ,, Mida te sellega mõtlete?" küsis 
Bertha. 


Julgen oletada, et mõne nädala eest, neiuke, poleks te mingi hinna eest kassiliha 
suhu pistnud," vastas kuninganna. 

»» Kassi?" 

Jah. Mis vahet on kassil ja lõvil? Mõlemad on kassid,” ütles vanake. 

»» Tähendab, see siin on lõvi liha?" küsis neiu. 

Just nii,” kõlas vastus. Ja viis, kuidas nad seda valmistavad, teeb lõvi väga 
seeditavaks. See on hakanud mulle juba meeldima.” 

Bertha Kircher naeratas kahtlevalt. ,,Ma küll ei oskaks vahet teha. See võib olla ka 
lamba- või vasikaliha.” 

»seda küll,” vastas eit. ,, Ka mina ei tee vahet. Kuid nad nuumavad toiduks mõeldud 
lõvisid eriti hästi. Liha puhastatakse hoolega ja sellest tehtud söök saab nii hea, et 
seda võib kõige paremaks pidada” 

Bertha Kircher sõi suure isuga. Ta lõpetas oma pika paastu piima ja juurviljaga. 
Vaevalt olid naised lõunasöögi lõpetanud, kui sisse astus kollases jakis sõdur ja ütles 
midagi vanakesele. 

»Kuningas käskis sind valmis panna ja enda ette tuua,” seletas kuninganna. ,, 
Esialgu jääd sa minu ruumidesse elama. Kuningas teab, et ma pole selline nagu teised 
naised. Nendega poleks ta võinud sind kuidagi ühte elama panna. Herog XVI-1 on 
vahel ka mõistlikke silmapilke. Nähtavasti toodi sind tema juurde just niisugusel ajal. 
Nagu teisedki valitsejad enne teda, arvab ka tema, et kõik alamad on hullud ja et 
üksnes tema on kogu riigis ainus mõistusega inimene. Hoolimata sellest olen aastate 
jooksul tähele pannud, et kuningad ja ka alamad, kellega mul siin on tegemist olnud, 
on pidanud ja peavad mind vähem hulluks, kui nad ise on. Ma tean, et see kõik kõlab 
väga naeruväärselt. Kuid sellest, et ma olen kõik need aastad siin veetes suutnud 
mõistuse alles hoida, ma küll aru ei saa" 

»Mis see ,,valmis panna" tähendab?" küsis Bertha. ,,Te ju ütlesite, et kuningas 
käskis mind valmis panna ja enda ette tuua" 

»Lapsuke, see tähendab, et sa pead kõigepealt vanni minema ja pärast riietuma nii, 
nagu mina olen riietatud," seletas kuninganna emalikult. 

Ja põgenemisvõimalusi ei ole?" küsis neiu jälle. ,, Kas pole siis vähemalt võimalust 
endalt elu võtta?” 

Vanake võttis laualt kahvli. ,,See ehk oleks ainus riistapuu, kuid sa näed isegi, et 
harud on liiga lühikesed ja nürid.” 

Bertha värises. Kuninganna pani käe tema õlale. ,, Võib-olla ta ainult vaatab sind ja 
saadab kohe tagasi. Ago XXV saatis ka mind esimese korra järel tagasi, kui oli 
katsunud minuga rääkida ja kui sellest midagi välja ei tulnud. Ta käskis mulle selle 
rahva keelt õpetada. Läks terve 

aasta, enne kui ma talle uuesti meelde tulin. Siis kutsus ta mind teist korda enda 
juurde. Praegugi juhtub tihti, et ma näen kuningat pika aja järel. Kord oli neil 
kuningas, kes valitses viis aastat, ja ehkki ma olin tema naine, ei näinud ma teda 
kordagi. Ma olin täiesti unustatud. Siin on ikka lootust. Isegi minul, kel mälestused 
välisilmast on juba ammu kustunud ja ees seisab surm selle palee seinte vahel, on 
lootust siit kord välja pääseda, vähemalt juhuslikult oma olukorda kergendada. Asjata 
on teha seda, mis ei anna tulemusi, või kui annabki, siis halbu." 

Vanake juhatas neiu kõrvalruumidesse ning näitas ühes toas olevat väikest basseini, 
kus sai end pesta. Vastu puiklanata pesi Bertha ennast ja tundis erutusele vaatamata 
sellest isegi mõnu. Kuninganna tõi mingid rõivad, millega ta pidi oma keha katma 
Vana naine aitas tal seda teha. 

»Nüüd oled sa tõesti kuninganna," lausus eit viimast riidevolti kohendades. 


Neiu vaatas oma paljaid rindu ja kogu keha, mis õhukesest võrgu-taolisest niudele 
kinnitatud riidest läbi kumas. Näis, nagu oleksid need rõivad ainult selleks, et tema 
noort ja korrapärast keha veelgi alastatumana paista lasta. Bertha Kircher ehmatas: ,Ja 
nad viivad mind niimoodi rõivastatult, poolalasti meeste ette!” 

Vanake naeratas kibedalt: ,,See pole veel midagi. Harjud sellega varsti ära nagu 
minagi, kuigi ma olin üles kasvanud jumalasõna kuulutaja kodus, kus palja sääre 
näitamine oli naisele hirmus suur patt. Võrreldes sellega, mida sa siin varsti näed ja 
mida sinult siin ehk peagi nõutakse, on alasti või poolalasti olek tühine asi.” 

Neiu oli rüüd valmis pandud, kuid taaskutset ei tulnud. Vahepeal oli õhtu saabunud 
ning lossis süüdati mingisugused lahtised õlilambid. Bertha käis toas rahutult edasi- 
tagasi. Tunnid tundusid aastapikkusena ja tema erutus vaid suurenes. 

Viimaks ilmus tuppa kaks sõdurit, kes teatasid, et kuningas kutsub neidu kohe alla 
ja Zanila — see oli vana kuninganna nimi — peab ka kaasa minema. See asjaolu 
rahustas Berthat, sest teise naise, olgugi et vana ja rammetu, juuresolek tundus talle 
kaitsena selle vastu, mis teda praegu ähvardas. 

Kuninga saadikud juhatasid naised treppidest alla ning viisid väiksesse saali, mille 
Zenida ütles ooteruumi olevat. Järgmine oli kuninga troonisaal, kus ta võtab vastu 
võõraid ja ametnikke. Ootesaalis, kus nad parajasti viibisid, istus pinkidel hulk 
sõdureid ja ohvitsere, kes, käed rinnal, liikumatult omaette põrandale vahtisid. Naiste 
saabumisel vaatas neist mõni ükskõikselt tulijaid, kuid vajus kohe endisse asendisse. 

Vaevalt olid Bertha Kircher ja Zanila mõne minuti ooteruumis viibinud, kui avanes 
kõrvaltoa uks ja sisse astus ohvitseririietuses noormees. Ta nägi välja samasugune 
nagu teised, kuid peas oli tal midagi 

kuldkiivri moodi ja sellele oli kinnitatud üksik papagoisulg. Tema tuleku peale 
tõusid kõik aupaklikult püsti. 

»»See on Metak, üks kuninga poegadest," sosistas vanake neiule. 

Prints tahtis arvatavasti troonisaali minna, kuid näinud naisi keset ootesaali seismas, 
jäi ta neid silmitsema. Vähemalt minut aega puurisid ta silmad Berthat. See julge 
peaaegu häbematu silmitsemine oli neiule rohkem kui piinlik, see oli lausa piinav. Ta 
punastas, keeras näo kõrvale ja pööras printsile selja. Metakit seevastu haaras värin 
pealaest jalatallani, ta karjatas kõvasti ja tormas neiu juurde. Enne kui neiu kõrvale 
põigata jõudis, oli Metak tal ümbert kinni haaranud 

Saalis puhkes põrgukisa. Sõdurid, kes olid naised kohale toonud, paljastasid 
mõõgad, vibutasid neid printsi pea kohal ja karjusid kõigest jõust. Teised kohal olnud 
ohvitserid ja sõdurid tegid sedasama ning varsti tuletasid saalis viibijad meelde 
märatsevat hullusalka. 

Neiu katsus printsi käte vahelt välja pääseda See ei läinud korda, kuigi mees hoidis 
teda kinni ainult pahema käega. Parema käega tõmbas Metak välja mõõga ning tõrjus 
sellega pealetungijad eemale. Ründajad ei julgenud printsile nähtavasti siiski liiga 
teha. 

Korraga tundis üks naisi saatnud sõdureist, kuidas Metaki mõõk tungis ta õlga, 
purustas luu ja tungis ikka allapoole. Löök oli nii tugev olnud, et raske terav tapariist 
tungis südameni välja. Ohver vaarus, kukkus põrandale, katsus aga uuesti jalule 
tõusta, kuid see oli võimatu. Ta ainult karjatas, vajus tagasi ja oli silmapilk hiljem 
surnud. 

Prints tarvitas tekkinud segaduse ära ning taganes ukse poole, kust oli tulnud. 
Teised püsisid tal kannul, neiu rabeles kaenlas, kuid ta lõi pealetungi tagasi. Segadust 
suurendas paar ohvitseri, kes olid verd nähes mõistuse päris kaotanud. Nad heitsid 
mõõgad kõrvale ning kargasid küünte ja hammastega teineteise kallale. Üle selle 


põrguliku kisa ja kära kajas saali nurgast hullumeelne naer... Üks sõdureist oli 
sedalaadi hullusehoogu sattunud. 

Metakil õnnestus ukseni jõuda ja see lahti lükata. Ta taganes ja tõmbas neiu kaasa. 
Enne kui nad ukse taha jõudsid, arvas neiu näinud olevat, kuidas paar saalis 
märatsevat meest põrandale viskusid ja hammastega langenud kaaslase kallale asusid. 

Kähmluse ajal oli Zanila tahtnud püsida võimalikult neiu lähedal, sest tema elu oli 
selle vahejuhtumi tõttu tõsises hädaohus. Zanila katsus printsile ja Berthale 
kõrvaltuppa järgneda, kuid teda peatas Meta-ki mõõgahoop. See ei jõudnud õnneks 
vanakese pihta, vaid peatus vastu kivivõlvi. 

Zanilal ei jäänud üle muud, kui põgeneda nii kiiresti, kui vanad jalad seda lubasid. 
Ta jooksis ootesaalist vaja ja trepist alla nii väledasti kui suutis. 

Metak oli oma saagiga hullude käest pääsenud. Ta pani mõõga tuppe tagasi, tõstis 
neiu kätele ning tormas kõrvaluksest koridori. Seal 

peatus ta silmapilgu ning, olles kindel, et keegi teda ei takista, jooksis ta Zanila 
valitud suunale vastassuunas. 


XX. Tarzan tuleb! 


Õhtul just enne pimeduse saabumist, kui Metak röövis linnas Bertha, saabus Briti 
Aafrika vägede peakorterisse kolonel Capelli juurde keegi lendur. Ta oli väga 
väsinud. Lendur raporteeris kolonelile. 

»» Thompson, mis on?" küsis kolonel. ,,Kõik on juba tagasi jõudnud. Ükski ei näinud 
Oldvicki ega tema lennukit. Arvan, et peame otsimise lõpetama, kui teil pole rohkem 
õnne olnud.” 

»Mul oli õnne," vastas noor ohvitser hingeldades. ,,Ma leidsin lennuki." 

» Tõesti või!" hüüdis kolonel. ,,Kus see oli? Kas Oldvickist oli midagi märgata?" 

»Lennuk asub kaugel sisemaal kõige kuratlikumas orus, mida olen kunagi näinud. 
See on kitsas. Nägin lennukit hästi, kuid ei pääsenud selle lähedale. Seda valvab 
kuraditaoline must lõvi. Maandusin oru serval. Katsusin alla ronida, et lennukit 
vaadata, kuid lõvi ei lasknud. Ootasin tund aega või kauem, kuid see kurat ei lasknud 
mind silmist” 

»»Arvate, et Oldvick langes lõvide saagiks?" küsis kolonel Capell. 

»Ei tahaks uskuda,” vastas leitnant Thompson. ,,Arvan nii seepärast, et lennuki 
juures polnud näha midagi, mis oleks lasknud oletada, et lõvid oleksid seal inimese 
murdnud ja ära söönud. Kui sai selgeks, et Oldvicki lennuki juurde pääseda on 
võimatu, tõusin õhku ja uurisin orgu mõlemal pool maandumispaika. Mõni miil 
lennukist lõunas lõppes org järsku. AIl laius mägedest piiratud tiheda metsaga kaetud 
lagendik, õigemini org, mille keskel — palun, sir, mind mitte nõdrameelseks pidada! 
— asus päris korralik linn, kus olid tänavad, majad, keskel väljak. Mõni ehitis oli 
väga suur, kuplite ja minarettidega Linn nagu linn ikka" 

Vanem ohvitser vaatas nooremat kaastundlikult. 

»»Olete üle väsinud, Thompson,” lausus kolonel isalikult. , Minge magama ja puhake 
hästi. Olete hulk aega närve pingutavates oludes olnud. Minge ja puhake!" 

Noormees raputas ärritatult pead. ,, Vabandage, härra kolonel, kuid ma räägin tõtt. 
Ma ei eksinud. Tiirlesin linna kohal hulk aega. Võimalik, et Oldvick leidis selle linna 
või võtsid linnaelanikud ta kinni. 

»Kas linnas oli inimesi?" küsis kolonel. 

Jah, nägin neid tänavail.” 

»Kas ratsavägi võiks sinna linna pääseda?" küsis kolonel Capell. 

Ei,” vastas Thompson. Ümbrus on seal täis sügavaid orge, millest "hobused ei 
pääse läbi. Isegi jalaväele oleks see tee põrgulik, sest vähemalt kahe päevateekonna 
ulatuses ei leidu vett.” 

Ohvitseride jutt jäi pooleli, sest Rhodesia jalaväerügemendi peastaabi ette maandus 
suur ,, Vauxhall", millest väljus kindral Smut. Kolonel Capell ruttas ülemusele vastu. 

»Sõitsin mööda ja mõtlesin, et laskun mõneks minutiks siia, et teiega rääkida,” ütles 
kindral. ..Muuseas, kuidas edeneb leitnant Smith-Oldvicki otsimine? Näen siin 
Thompsonit ja kui ma ei eksi, oli ta üks neist, kes saadeti ülesannet täitma" 

»Jah, ta oli üks neist," vastas kolonel. ,,Ta tuli otsinguilt tagasi viimasena. Leitnant 
Thompson teatas, et leidis Oldvicki lennuki." Kolonel rääkis, mida oli leitnandilt 
kuulnud. Kindral huvitus asjast ja istus laua juurde. Noor lendur kutsuti ka ning 
kolmekesi märkisid nad kaardile koha, kuhu lennuk oli maandunud, ning oru, kus 
asus saladuslik linn. 

»Maastik on seal tõesti metsik," tähendas kindral Smut. ,,Kuid meie ei tohi jätta 
ühtki kivi ümber pööramata, ühtki abinõu kasutamata, et leida noort lendurit. 
Saadame sinna väikese väeosa, väikese seepärast, et usun väiksest olevat rohkem kasu 
kui suurest. Umbes üks kompanii, kolonel, või parem on siiski saata kaks ning kaasa 
saata veoautod toidu ja veega. Määrake salga juhiks hea ohvitser ning käskige viia 
baas tal nii kaugele läände ja nii lähedale linnale, kui võimalik. Baasi võib ta jätta 
kompanii mehi, aga teise saata linna poole. Arvan, et baasi võib te rajada linnast 
päevateekonna kaugusele. Samuti andke salgale kaasa paar lennukit ning korraldage 
hea side edasiminejate ja baasi jääjate vahel. Kõigepealt tuleb luua hea ühendus ja 
korraldada luure. Millal võiksid mehed teele asuda?" 

» Toit, vesi ja muu varustus laaditakse autodele juba täna õhtul," vastas kolonel 
Capell, ,,ning umbes kell üks öösel võivad mehed teele asuda.” 

»Hästi!" lausus kindral, ,,kuid ärge unustage asjade käigust mulle ette kanda” 

Mõni minut hiljem hõljus tema lennuk juba õhus. 

akokok 

Haarates müüri küljes kasvavatest väänkasvudest, teadis Tarzan, et lõvi on tal 
kannul ning kõik sõltub sellest, kas liaanid on küllalt tugevad. Need olid 
käsivarrejämedused ja kinnitusid tugevasti müüri külge. Ei olnud midagi kergemat, 
kui neid mööda üles ronida. 

Ta kuulis, kuidas lõvi möirgas ja järele hüppas, kuid kukkus kohe Jagasi alla. Enne 
kui Tarzan müürile jõudis, võis ta kuulda, kuidas kiskja väänkasve pures ja kõvasti 
urises. 

Müürilt võis Tarzan näha mõni jalg madalamal asuvat katust. Sinna laskumiseks tuli 
teha vaid väike hüpe. Ta tegi selle ja hakkas edasi 

sammuma. Ta ei vaadanud taha ega näinud, et müüris oli nišš, kust ilmus 
kassisammul mingi olend. Tarzan haarati selja tagant kinni ning tõsteti õhku. Haarajal 
oli jõudu ja ilmselt tahtis ta ilma loata sissetungija hävitada. Valvur tahtis Tarzanit 
katuselt alla tänavale visata. 

Seda lõbu ei saanud ahvinimene talle lubada. Kukkumine tänava-kividele oleks 
olnud kui just mitte surmav, siis vähemalt vigastusi tekitav. Niikaua kui ta jalad maad 
ei puudutanud, ei saanud ta midagi ette võtta. Jäi ainult järele pääseda valvuri 
haardest. Tarzan viskus järsult ettepoole ning teda hoidnud mees kaotas tasakaalu ja 
laskis käed lahti. 

Kassi väledusega pööras Tarzan end ümber. Aga enne kui ta jõudis vastest rünnata, 
tõmbas see välja terava mõõga millega lõi ahvini-mest. Tarzan tõmbas end kiiresti 


alla ja sööstis mehe jaige vahele. Mõõk rapsas õhku ning lööja paiskus mitu sammu 
tagasi ja kukkus selili. Enne kui kollases jakis sõdur tõusta suutis, haaras Tarzan ühe 
käega teda kõrist ja hoidis teisega mehe kätt, milles oli mõõk. Seni oli tema vastane, 
kes oli peaaegu niisama suur ja tugev kui ahv-inimene, vaikinud. Tundes raudset 
pigistust kaelal, päästis ta lahti karjatuse. Umbes minut aega hoidis Tarzan vastast 
kõrist kinni ja tundis siis, kuidas hiiglase keha pikkamisi lõdvenes. 

Tarzan tõusis püsti, asetas jala surnud sõduri kehale, tõstis näo taeva poole ning 
tahtis kuuldavale tuua suurte ahvide kohutava võidu-hüüde. Talle tuli meelde, et nii 
annab ta end ära. Eesseisev nõudis temalt tegusid, mitte uhkustamist 

Ta sammus katuse äärele. Allpool avanes tänav, mida valgustasid majaseintele 
kinnitatud õlilambid. Nii vilets kui see valgus oligi, nägi ta siiski tänavat ning 
tumedaid inimkogusid. Neid oli mõni üksik. 

Et noort ohvitseri ja neidu otsida, selleks oli Tarzanil vaja linnas vabalt ringi liikuda. 
Minna aga alla tänavale, liikuda inimeste seas nende tähelepanu äratamata oleks alasti 
mehele võimatu olnud. Alivini-mesel tekkis mõte ära kasutada surnud sõduri rõivad ja 
varustus. 

Mõne minuti pärast kandis Tarzan võõra sõduri pükse ja kollast jakki ning 
sandalette. Vööle sidus ta laia rihma tupe ja mõõgaga, vöö vahele pistis oma isalt 
päritud jahinoa. Oma sõjariistad pidi ta maha jätma, sest neid kaasa võtte oleks olnud 
niisama meeletu, kui linnatänavaile alasti jalutama minna. Ta kavatses peita oma 
sõjavarustuse teisele poole müüri väänkasvudesse. Köie tahtis ta siiski kaasa võtta. 
Selle võis ta jaki alla keha ümber kerida. 

Tarzan oli oma kehakatetega rahul. Pärismaalastel oleks nõrgas valguses teda raske 
võõraks tunnistada. Ahvinimese järgmine mure oli, kuidas katuselt märkamatult alla 
ronida. Mööda seina tumijat oleks peagi märgatud. Majade katused olid lagedad ja 
peaaegu ühekõrgused. Tarzan astus neid mööda edasi. Äkki märkas ta mitut inimest 
ühel katusel müüri lähedal. 

Ta oli näinud katusel mingisuguseid luuke, mida kasutati nähtavasti 
ülespääsemiseks. Nähtud inimesed olid tulnud katusele ühest sellisest luugist. Tarzan 
hiilis käpuli lahtise luugi juurde. Talle tundus kõige kiirem, kuid siiski hädaohtlikuim 
viis tänavale pääseda just sealtkaudu. Ta otsustas õnne katsuda. 

Ahvinimene pistis pea luugiauku, nuusutas ja kuulatas. Et kõrvad ja nina ei andnud 
märku hädaohust, laskus ta auku. Tema arvates ei olnud põrandani palju maad ning ta 
tahtis end juba alla kukutada, kui jalg puudutas avause lähedal olnud treppi. Ruum, 
kuhu ta jõudis, oli madal ja pime. Silmad kohanesid ning Tarzan leidis suurema 
vaevata järgmisse tuppa viiva ukse. Seal oli juba natuke valgem tänavail kumavaist 
latemaist. Toast jõudis ta koridori ja sealt tänavale. Tarzanil oli tõepoolest õnne, sest 
ei ruumides ega ka tänavale viivail treppidel tulnud kedagi vastu. 

Tänaval olles ahvinimene teadis, kuhu poole sammud seada Selles aitasid teda 
kaasasündinud soodumus tajuda suunda ja kaugust ning algelise elu arendavad 
õppetunnid. Ta tahtis jõuda kõigepealt tänavale, mida mööda olid läinud neiu ja 
ohvitser. Sealt võib ta nendeni jõuda lõhna järgi. 

Tarzan teadis, et õnnestumise tagab julgus, ja seepärast läks ta edasi end varjamata. 
Ta katsus siiski seina äärde hoida Nii talitasid ka need üksikud, keda ta tänavail nägi. 
Põiktänava nurgalt nägi ta mitut kollases jakis sõdurit vastu tulemas. Ta peab neist 
mööduma, kuid nad võivad märgata, et vastutulija pole linna elanik, ja ta vangi võtta. 
Tarzanil endal polnud kokkupõrke vastu midagi, kuid linnas olid neiu ja Inglise 
ohvitser, keda ta oli tulnud päästma. Tänavavöitlus oleks vangide päästmise 
kavatsusele kriipsu peale tõmmanud. Ta ei tohtinud riskida. 


Ahvinimene oli tulnud parajasti varjust tänavalaterna alla. Lähenevad sõdurid olid 
temast ainult mõne sammu kaugusel. Hea nõu oli kallis. See oligi Tarzanil käepärast. 
Ta kummardus, nagu hakkaks siduma lahtipääsenud sandaletipaela. Sõdurite 
möödudes oli ta ikka paelaga ametis. Mehed möödusid talle erilist tähelepanu 
osutamata Tarzan tõusis ja jätkas teed põiktänavas. 

See põiktänav oli nii käänuline, et laternavalguski ei ulatunud seal kõikjale. Ta pidi 
kobama poolpimedas. Korraga nägi ta laternakumas lõvi siluetti. Enne kui Tarzan 
jõudis oma seisukorda hinnata, astus ühest majast välja naine, kes läks lõvi ees üle 
tänava. Ahvinimest ei pannud täliele ei naine ega lõvi. Ta jäi seisma. Üle tänava 
jooksis naisele järele väike laps. Tarzan imestas, et laps küll nägi lõvi, aga läks temast 
nii lähedalt mööda, et loom pidi talle isegi teed andma. 

Ahvinimene astus kiiresti üle tänava samale poolele, kuhu olid läinud naine ja laps. 
See oli tarvilik. Lõvi ei haistnud teda, sest võõras liikus vastutuult. Ahvinimene oli 
piisavalt kiskja ja piisavalt inimene, et 

teada, mis juhtub, kui lõvi võõrast lõhna tunneb. Tal polnud mingit tahtmist alustada 
võitlust kiskjaga. 

Natukese aja pärast jõudis Tarzan kohta, kus põiktänav ristus kesklinna viiva 
tänavaga. Ta ei jõudnud veel uue tänavaga kohanedagi, kui tundis valge neiu 
iseäralikku lõhna, mis oli talle ju tuttav. Sekund hiljem oli ta kindel, et siit oli 
kulgenud ka Smith-Oldvicki tee. 

Jäljed olid leitud, nüüd oli tarvis ainult edasi minna. Tarzangi märkas, et kesklinna 
majad olid kõrgemad ning alumistel korrustel asusid kauplused, tänavad laiemad ja 
paremini valgustatud. Kauplustest oli suurem osa lahti. .Tarzanile paistis imelik vabalt 
liikuvate lõvide suur hulk ja elanike iseäralik hullumeelsus, mis nende nägudest ja 
tegudest välja paistis. 

Rahva hulgas jooksis talle vastu alasti mees, kes karjus täiest kõrist. Kõnniteel 
põrkas ta kokku naisega, kes talle käpuli vastu tuli. Tarzan arvas, et naine oli midagi 
kaotanud, kuid hiljem selgus, et ta pidas paremaks käia käpuli. Teisel pool tänavat 
kolmekorruselise maja katuse serval nägi ahvinimene kaht meest elu ja surma peale 
võitlemas ning koledasti karjumas. Üks mees rabeles teise käte vahelt välja, kuid 
enne, kui ta suutis tasakaalu saavutada, lükkas vastane ta katuselt alla. Kukkuv mees 
karjatas südantlõhestavalt. Silmapilk hiljem kuuldus tume mütsatus ja elutu keha jäi 
tänavatolmu lamama. Katusele jäänud võitja kiljatas metsikult, vaatas alla ja hüppas, 
pea ees, ohvrile järele. Jälle kuuldus tume mütsatus ja tänaval lamas kaks surnukeha. 

Vaevalt oli hullumeelne võitja alla jõudnud, kui teiselt poolt täna-. vat tuli 
hiigellövi. Tarzan oli uudishimulik. Ta tahtis näha, kas vere lõhn mõjub kiskjale, kas 
loom ei lähe marru nagu need hullud mehed. Lõvi ainult nuusutas kumbagi surnukeha 
ja vereloiku maas ning heitis nende vahele lamama. Meeste võitlus katusel, võitja 
enesetapp ning lõvi käitumine — kõik see oli Tarzanile täielik mõistatus. 

Surnuid valvavast lõvist möödudes nägi Tarzan katuselt pikkamisi ja ettevaatlikult 
tänavale laskuvat mees. Kas jälle polnud tegemist hullumeelsega? 

Tarzani uudishimu ärkas taas. 


XXI. Alkoovis 

Kui Smith-Oldvick sai aru, et ta oli üksi siseõues, kus jalutasid ringi hiigellõvid, 
tundis ta end abitu ja tegutsemisvõimetuna. Ta oli nii hirmunud, et ei suutnud lõvide 
poole peadki pöörata. Väravavõre küljes rippudes tundis ta, kuidas põlved nõtkusid. 


Ta oli nagu uppuja, kes otsis päästevahendit. Hirm kasvas iga minutiga, jõud vähenes. 
Viimaks 

tundis ta end täiesti jõuetuna ning vajus alla, tundes, et kaotab teadvuse. 

Kaua Smith-Oldvick värava juures teadvusetult lamas, seda ta ei teadnud. Kui ta 
midagi mõistma hakkas, tundis ta, et lamab kusagil jahedas puhaste linade vahel ning 
tuba on heledalt valgustatud ja uhkelt möbleeritud. Voodi lähedal oli lahti aken, mille 
ilusate kardinate vahelt jõudis tuppa suveõhtu kerge tuulepuhang, kaasas valmiva 
puuvilja meelikõditav lõhn. Jah, ta nägi lahtisest aknast koduselt tuttavat vana 
puuviljaaeda, valmivaid õunu ja ploome, tugevaid puid ja haljendavat rohtu ning 
päikest, mis puulehtede vahelt talle loojumis-eelseid kiiri saatis. Ta tõstis pead ja 
vaatas aeda. Kui kodune, kui tuttav pilt! Seal mängis laps ja tema kõrval 
liivahunnikus püherdas kutsikas. Kõik just nagu kodus... kunagi. 

»Mu jumal! Missugust põrgulikku und ma nägin. Need hirmsad lõvid, vangistus,” 
mõtles mees. Ta puudutas käega oma laupa. Käsi oli jahe ja puudutus karastav. Kui 
jumalik oli olla jälle kodus ja tunda end olevat väljaspool igasugust hädaohtu... 

Möödusid pikad minutid ja Smith-Oldvick lamas rahulikult endises kohas. Käsi 
laubal muutus natukehaaval karedaks, soojaks, niiskeks... Viimaks avas ta silmad ja 
vaatas üles. Ta nägi hiigellõvi tume-kollast pead ja tugevat jalga. Leitnant Harold 
Percy Smith-Oldvick ei olnud ainult nimepidi džentelmen ja ohvitser, ta oli — julge 
mees. Ta sai aru, et äsja nähtud armas pilt oli vale ja tegelikult lamas ta seal, kuhu oli 
väravast lahti lastes kukkunud. Ja mis veel hullem, ta laubal ei olnud mitte armsa 
inimese käsi, vaid hoopis metsiku lõvi käpp. Lõvi lakkus oma kareda kuuma keelega 
ta nägu. Suured soolased pisarad tungisid leitnandi silmi ning voolasid põskedele. Elu 
polnud talle kunagi valmistanud rumalamat nalja, saatus polnud kunagi tema vastu nii 
karm olnud... 

Püsti tõusta näis olevat võimatu. Lõvi oli küll ta näo lakkumise järele jätnud, kuid 
olukord polnud sugugi paremaks muutunud. Tung elada ja võimalikult kaua sundis 
noort inglast lamama liikumatult. Ehk läheb lõvi ära. Kuid lõvi ei lahkunud. 

Elus on asju, mida peame surmast koledamaks. Üks neist on surmahirm, muidugi 
siis, kui seda tuleb tunda pikka aega. Noor leitnant oli juba varem suuri vapustusi läbi 
elanud ja iga silmapilk, mis ta pidi lõvi all lamama, tundus talle igavikuna. Närvid 
tõmbusid üha pingu-male ja leitnant ei kannatanud seda piina rohkem välja — ta 
meeled läksid segi. 

Ta tõusis vaarudes istukile ning katsus väravast kinni haarata. Lõvi urises, kuid jäi 
vait ja astus kõrvale. Kui mees juba püsti seisis, läks kiskja tema juurest eemale. 
Leitnant tundis, et tahtmine elada on temas võitnud. Ta julges uuesti hoovi poole 
vaadata. 

Peale kahe või kolme magasid teised lõvid lõunapoolse seina ääres. Neile oli juhtum 
valge inimesega tähtsusetu. Leitnant tundis, et rahulikult lamavate kiskjate poolt tal 
vähemalt esialgu midagi karta pole. Teine lugu oli nendega, kes puu all rahutult edasi- 
tagasi sammusid. Nähtavasti olid nemadki inimestega harjunud, sest paar neist 
möödus vaenulikkust avaldamata ja inimesele suuremat tähelepanu pööramata. 

Inglane ei julgenud siiski värava juurest lahkuda. Ta uuris põgenemisvõimalusi. 
Ainukene pääsetee paistis olevat puud, mille oksad ulatusid teise korruse akendeni. 
Eriti sobilik näis olevat üks lahtine aken, mille lähedal kasvas tugev puu. Jõuab ta 
õnnelikult selle puuni ja jaksab okstele ronida, on ta vähemalt lõvide käest pääsenud. 
Kuid puu juurde minna oli rohkem kui hädaohtlik Selleks tuli ületada õu, kuid, mis 
veel hullem, — puu all lamas kaks hiigellõvi. 


Pool tundi vaagis ta võimalust seda ainukest teed mööda siseõuest välja pääseda. 
Viimaks leitnant kirus ja hakkas puu poole sammuma. Mees ei rutanud liiga. Ta oli 
jõudnud parajasti keset õue, kui üks lõunapoolse seina ääres lamanud lõvi tõusis ja 
hakkas inimese poole tulema. Smith-Oldvick teadis, et kui ta suudab raim säilitada, on 
tal suuremad võimalused pääseda. Ta läks edasi, nagu poleks midagi näinudki. Kiskja 
tuli otse inimese juurde, nuusutas teda, urises ja näitas hambaid. 

Smith-Oldvick tõmbas välja püstoli. ,,Kui ta on otsustanud mind ära süüa, siis on 
ükskõik, kas ma teda vihastan või mitte. See kurat tapab mu nagunii..." pomises 
leitnant. 

Kuid laskeriist avaldas lõvile mõju. Kiskja küll urises, kuid eemaldus mehest. 
Leitnant jõudis päris puu lahedale, kuid tema ja puu vahel lamas lõvi. 

Oleks lendur olnud terve ja täies jõus, oleks naljaasi hüpata allarippuvatele okstele. 
Verekaotuse ja peksmise tõttu oli ta jäänud nii nõrgaks, et kahtles, kas üldse on jõudu 
okstele ronida. Ainus võimalus oli astuda üle lõvi. Smith-Oldvick tõmbas hinge ja 
astus. ,,Mis juhtuks, kui loom ärkaks?" küsis ta endalt. Lõvi ei ärganud. 

Ohtlik olukord andis talle nii kiirust kui ka jõudu ning peagi oli ta puu alumistel 
okstel. Lõvid puu all ärkasid okste kahinast, kuid mees oli juba väljaspool hädaohtu. 
Nähes, et nad on hilinenud, heitsid lõvid uuesti maha ja jätkasid poolelijäänud und. 

Smith-Oldvickil oli siis nii palju õnnestunud! Ta hakkas kahtlema, kas lõvid olidki 
nii suur hädaoht. Need kiskjad olid ju inimestega sedavõrd harjunud, et võisid vaevalt 
võõrastki rünnata. Kuid siiski — lõvid on lõvid. 

Edasi ronides jõudis leitnant teise korruse akendeni. Lahtise aknaga toas ei olnud 
kedagi. Mööda tugevat oksa võis ta aknalauani minna. Silmapilk hiljem seisis ta juba 
suures toas, mille ühes seinas paistis 

raskete vaipade ja eesriiete taha peidetud alkoov. Akna vastas oli uks, nähtavasti 
ainuke, mille kaudu võis välja pääseda. 

Smith-Oldvick mõtles, mida peab ta ette võtma, ning märkas, et õhtu on juba ligi. 
Ta vaagis, kas katsuda kohe toast välja hiilida või oodata pimedust, mis kergendab 
põgenemist. Viimaks arvas ta paremaks vaadata, mis on teisel pool ust. 

Vaevalt oli lendur astunud mõne sammu, kui avanesid alkoovi ees olevad vaibad ja 
nende vahelt ilmus nähtavale naine. Ta oli noor ja ilusate kehavormidega. Ainuke 
riietusese, mida ta kandis, oli ümber niuete seelikuks seotud riidetükk. Keha ülaosa ja 
käsivarred olid päris paljad, mistõttu võis näha nende suurepäraseid täiuslikke vorme. 
Kui ilus ka keha polnud, paistis näost täielik nõdrameelsus. 

Meest nähes jäi naine seisma. Smith-Oldvick ootas, et naine hakkab appi karjuma. 
Kui ta seda teeb, on mehe põgenemisvõimalused läbi lõigatud. Leitnandi oletus ei 
pidanud paika. Naine naeratas ja tuli uudishimu ajel mehe juurde. Oma ilusate 
sõrmedega katsus ta mehe varrukat ja pidas end üleval nagu laps, kes on leidnud uue 
huvitava mänguasja. Ta vaatas imestades meest pealaest jalatallani. 

Ülevaatuse lõpetanud, ütles naine midagi mehele. Tema hääl oli kõlav ja pehme — 
täies vastuolus näoga. Smith-Oldvickile tundus, nagu kuuluks naise inetu nägu ühele, 
aga tema ilus hääl hoopis teisele isikule. Ta ei saanud aru, mida naine ütles, kuid ta 
veendus, et naine pidi olema haritud. Nähtavasti kuulus see inetu iludus kõrgkihti. 
Naine ei andnud leitnandile pikka aega oma kõnet kuulata. Nähes, et mees ei saa 
temast aru, surus ta end tema vastu ja põimis oma ilusad käed ümber kaela. Kui mees 
ei mõistnud tema sõnu, siis pidi ta igatahes aru saama tulistest suudlustest. Naine 
suudles leitnanti uuest ja uuesti. Selles embamises ja suudlemises oli troopika elanike 
pöörast seksuaalsust ja verd keema panevat erootikat. 


Mees proovis ootamatust armastusavaldusest vabaneda. Mida ägedamalt ta naist 
eemale tõrjus, seda tugevamini põimusid käsivarred ümber kaela ja seda ligemale 
ründaja end surus. Smith-Oldvickile tuli meelde õpetus, mille järgi on kõige parem 
viis hulludega ümber käia alistuda nende tujudele. Teist võimalust tal parajasti ei 
olnud. Ta sulges silmad ja andus vastupanuta. 

Just sel õnnetul silmapilgul avanes uks ja sisse astus mees. Leitnant kuulis ukse 
kääksatust, avas silmad ja püüdis uuesti naise käest pääseda. Naine seisis aga seljaga 
ukse poole, ei kuulnud ega näinud midagi, ei teadnud, kui rumalasse olukorda oli ta 
oma armuavalduste objekti pannud. Kui naine viimaks aru sai, et toas oli keegi 
kolmas, vaatas ta tulija vihast ja hullumeelsusest lõkendavasse näkku, kattis silmad 
kätega ning põgenes kiljatades vaipade taha alkoovi. 

Inglane punastas ja jäi nõutult seisma kohta, kuhu naine oli ta jätnud. Mingeid 
seletusi siin vaja ei olnud. Ta oli tabatud teolt ja tabaja 

oli sama ametnik, kelle juurde ta oli toodud. Seda teadis ka see inetu mees ja seda 
teadmist väljendas ametniku kohutavalt kortsus nägu. Selles peegeldus piiritu viha, 
armukadedus ja hullumeelsus. 

Tulija jäi silmapilguks seisma, karjatas äkki, tõmbas tupest mõõga ja tormas 
inglasele kallale. Smith-Oldvickile näis, et selle hullumeelse eest tal pääsu pole, et 
tema ees seisab kole surm, ja ta tõmbas põuest püstoli ning sihtis vastasele otse 
südamesse. Metslane ei teinud häältki, kui kukkus laskja jalge ette. Suurekaliibriline 
kuul oli läbinud südame. Toas valitses hauavaikus. 

Inglane vahtis põrandal lamavat surnukeha. Ta ootas iga hetk neid, keda pauk võis 
kohale kutsuda. Varsti nad tulevad, võtavad ta kinni ja siis on kõik otsas. Leitnant 
kuulatas. Midagi polnud kuulda. Jälle liikusid alkoovi kardinad, mille vahelt naine pea 
välja pistis. Ta vaatas surnukeha, nägu peegeldas leina. 

Naine lähenes pikkamisi surnule. Ta oli kogu aeg pögenemisval-mis. Kahe sammu 
kaugusel surnukehast ta peatus ning vaatas Smith-Oldvickile otsa ja rääkis midagi, 
millest mees aru ei saanud. Siis laskus naine surnu juurde põlvili ja puudutas teda. 

Leitnant seisis kivistunult paigal ja jälgis naist. Ta nägi, kuidas õrn olend võttis 
sumu õlgadest kinni ja pööras selle selili. Kui naine oli seni kahelnud, siis pidi ta 
mehe kortsus nägu silmitsedes uskuma, et elu oli temast põgenenud. See teadmine tuli 
talle järsku, kuid mitte nii, nagu leitnant oli oodanud. Naine puhkes naerma. Naeris ja 
tagus oma väikeste kätega surnu rinda ja nägu. Selles oli juba rohkem kui hullu- 
meelsust, see oli midagi põrgulikku, saatanlikku surnukeha kallal. Inglane ehmus seda 
nähes ja taandus paar sammu. 

Keset rõõmuväljendust mehe surma üle — selleks pidas inglane hullumeelset naeru 
— naine vakatas äkki, kargas püsti ja jooksis ukse juurde. Ta oleks nagu põgeneda 
tahtnud. Kuid ei. Ta lükkas uksele riivi ette ning tuli tagasi inglase juurde. Mis ta 
ütles, sellest leitnant aru ei saanud. See näis naist ärritavat. Ta karjus ja tormas mehele 
kallale. Vaevalt võib ette kujutada midagi metsikumat, kui ilusa keha ja inetu näoga 
hullumeelne. Smith-Oldvick taganes ja sihtis naist püstolist. Kahtlemata oli naine 
hull, aga mitte niivõrd, et ei oleks aru saanud oma seisukorra ohtlikkusest. Oli ju see 
riist, mida mees käes hoidis, teinud hinnsat häält ja tapnud mehe, kelle majas ta elas. 
Viha, mida ta mehe vastu üles näitas, lahtus niisama kiiresti, kui oli tõusnudki. 

Naise hääl, mis oli ärrituse tõttu olnud kann ja toores, muutus jällegi pehmeks ja 
meloodiliseks. Ta ütles midagi ja kui mees ikka aru ei saanud, näitas käega, et 
surnukeha on vaja kuhugi ära toimetada. Mehe küsivat pilku märgates viis naine ta 
alkoovi varjavate vaipade juurde. Leitnant imestas, et alkoov ei olnudki nii väike, 


nagu ta oli arvanud. Neiu viipas käega alkoovi nurgas oleva diivani poole. Smith- 
Oldvick 

mõistis, et naine tahab peita surnukeha selle alla Selleks oli koht tõesti sobiv, sest 
diivanit kattis põrandani ulatuv vaip. 

Nad tõstsid surnu põrandalt ja viisid diivani juurde. Laip oli vaja sohva alla panna, 
kuid ruum oli napp. Suurte pingutuste peale see viimaks õnnestus. Naine näitas selle 
töö juures otse metsikut agarust ja hoolimatust surnu vastu. Vaevalt oli laip 
kõrvaldatud, kui naine ruttas tuppa ja kiskus verise vaiba toa teise serva. Verepleki 
varjas ta pingiga ning näis ise oma teoga rahule jäävat. 

Toas polnud näha midagi, mis oleks võinud anda tunnistust hiljutisest tapmisest. 
Naine vaatas veel kord ringi, pöördus mehe poole ja põimis jälle käed talle ümber 
kaela. Vastik oli see ebaloomulik embus, kuid veel vastikum oli, et naine kiskus meest 
sohva juurde, mille alla oli surutud laip. Smith-Oldvick tundis naise vastu viha, kuid 
ei unustanud ka oma ohtlikku seisundit. Ta pidi tegema kogu vastikusele vaatamata 
seda, mida naine tahtis. Vastupanuga oleks ta end ära andnud. 

Äkki kolgiti ukse pihta. Naine hüppas püsti, võttis mehe varrukast kinni ja juhatas 
alkoovi teises otsas olevate eesriiete juurde. Ta tõmbas need kõrvale ja nende taga oli 
väike nišš, kuhu leitnant peitus. Naine ruttas ust avama. 

Smith-Oldvick otsustas sisseastunu sammude järgi, et see oli mees. Naine ja mees 
rääkisid tavalise häälega. Lenduril oli tunne, et mõni hullumeelsusavaldus võib 
ilmneda iga silmapilk. Ta oli päeva jooksul nii palju üllatusi läbi elanud, et siin suures 
hullumajas näis kõik võimalik olevat. 

Hääle järgi otsustades tulid mees ja naine alkoovi. Smith-Oldvick tahtis näha, mida 
nad teevad, ning paotas kardinaid. Ja milline pilt avanes talle! Naine istus mehe 
kõrval, käed ümber tema kaela. Samasugune mittemidagiütlev naeratus näol, sosistas 
ta mehele õrnusi ja suudles teda. Mees vastas samasuguste kallistustega. Jälle oli neiu 
tegevus täis äärmist seksuaalsust ja vastikust. 

Mees, kes naisega diivanil istus, oli palju noorem sellest, kelle Smith-Oldvick äsja 
teise ilma oli saatnud. Naisele näis korraga miski meelde tulevat. Ta vaatas niši poole, 
kus inglane peidus oli, ning sosistas midagi mehele. Naine liigutas parema käe sõrme, 
nagu püstoliga lastes tehakse. Nähtavasti rääkis ta inglase püstolist. 

Smith-Oldvick nägi eesriide vahelt, kuidas mehe näole ilmus sünge vari, kuidas ta 
tõmbas tupest pika terava mõõga ning lähenes ettevaatlikult nišile. Naine astus mehe 
kõrvale ja näitas käega umbes rinna kõrgusel kohta eesriide taga, kus oli inglane. 
Nende kavatsuses inglane ei kahelnud. Ta vaatas ringi ja otsis kohta, kuhu põgeneda. 

Metslane oli jõudnud juba niši juurde. Ta tõstis mõõga rinna kõrgusele ning kogu 
jõudu kokku võttes torkas läbi eesriide sinna, kus silmapilk tagasi oli olnud leitnant. 

2kõkok 

Bertha Kircher sai peagi aru, et vastupanu on asjatu ning ta peab ootama paremat 
juhust ja selle jaoks jõudu hoidma. Prints Metak ruttas koridori ja koridorist jällegi 
kuhugi ruumi. Ehkki ta oli kuninga poeg, pidi Metak kättemaksu kartuse tõttu palees 
peidukohta otsima. Hirmu põhjal, mida noormees tundis, võis oletada, et kinnivõtmise 
korral on karistus karm. 

Neiule näis, et prints oli samadest ruumidest juba mitu korda läbi tormanud. Ta ei 
teadnud, et Metak oli surmahirmu tõttu segaseks läinud ja jooksis, kuhu juhtus. Selles 
ei olnud midagi imelikku, sest prints oli hullude järeltulija ja eksles hullude ehitatud 
hullu kuninga lossis, kus kõik oli õudselt keeruline. Kord oli koridor sirge, kord täis 
järske käänakuid, kord jõudsid nad laiadele treppidele, mis lõppesid koridoris, edasi 


minnes aga tuli keerdtrepp. Trepist alla minnes jõudsid nad laia koridori. Prints Metak 
oli kaotanud suuna ja otsustamisvõime. 

Viimaks peatus hull prints suure ukse ees. Ta nagu kahtles selle kaudu siseneda 
Kõhklus vältas vaid silmapilgu. Ta avas ukse ja tormas ruumi, neiu ikka veel kaenlas. 
See oli suur heledasti valgustatud saal, mille teises otsas seisis kuninga troon. Troonil 
istus kuningas ja mõlemal pool kaks hiigellõvi. Kiskjaid nähes tulid Berthale meelde 
Za-nila sõnad: ,,Tal on ka palju teisi kuningannasid, kes kõik ei ole sugugi inimesed.” 

Nähes Metakit ja neiut, tõusis kuningas troonilt ja sammus nende poole. Oli näha, et 
tema majesteet oli väga vihane ja Metakil tuleb kurja isa käest karistus vastu võtta. 
Kuningas andis saalis olevatele ohvitseridele käske ja silmapilk hakkas peale vilgas 
liikumine. Neiule näis, et Metak on toonud ta mesilase pessa. Sellest sai hull prints ka 
ise aru. Vaevalt oli sagimine peale hakanud, kui ta ümber pööras ja saali teisest uksest 
välja jooksis. 

Just viimasel hetkel, sest põgenikku asus jälitama hulk ohvitsere. Tagaajajaid oli 
umbes sada. Kõik tormasid kitsa ukse poole ning takistasid üksteisel edasipääsu. See 
aitaski põgenejaid. 

Metak oli jõudnud neiut kandes kuhugi allapoole viivale trepile. Sealt jõudsid nad 
kitsasse käiku ning paremale pöörates suurde nähtavasti maa-alusesse õlilampidega 
hästi valgustatud ruumi. Selle keskel oli bassein, milles seisis vesi ainult mõni toll 
allpool põranda taset. Vaevalt jõudsid nad ruumi, kui ka tagaajajad olid kannul. 
Silmapilkugi ei võinud kaotada. Jälitajad nägid, kuidas prints hüppas koos neiuga 
basseini. Hetk hiljem kadusid mõlemad vee alla. 

kkk 

Põgenemisvõimalust otsides sattus pimedas nišis Smith-Oldvicki käe alla mingi uks. 
Ta lükkas puust riivi lahti, uks avanes hääletult. Leitnant leidis end mingist kitsast 
käigust. Vaevalt oli ta mõne sammu edasi läinud, kui põrkus millegi vastu. See oli 
redel. Et tagasi minna oli võimatu, jäi inglasel üle ainult mööda redelit üles ronida. 

Paari meetri kõrgusel lõi Smith-Oldvick pea vastu lage. Löök oli kaunis tugev, kuid 
see kinnitas, et redel viis katusele ja asi, mille vastu ta pea ära oli löönud, oli alt 
kinnitatud luuk. Luugi sai kergesti lahti ja paari sekundi pärast oli leitnant katusel. 
Kedagi polnud näha. Inglane hingas Aafrika tähistaeva all kergendatult. Nii kaugele 
siis Õnnestus põgeneda. Nüüd tuli vaadata, kuidas edasi pääseda. 

Maja, mille katusel Smith-Oldvick seisis, ei olnud väga kõrge. Järgmine maja, mis 
seisis küljega madalama vastu, oli päris suur. Ringi vaadates märkas leitnant 
tänavalaternaid, mille kuma paistis isegi katusele. Seal oli siis tänav ja sinnapoole ta 
sammud seadiski. 

Katuse äärelt võis ta jälgida hullude linna öist elu. Ta nägi mehi, naisi, lapsi ja 
lõvisid. Inimeste tegudest paistis hullumeelsust. Inglane järeldas, et siin 
mõistatuslikus linnas olid ainult lõvid täie aruga. Ta vaatas tähti ja leidis nende järgi, 
et tänav, mida ta jälgis, oli sama, mida mööda teda ja Bertha Kircherit kesklinna 
talutati. 

Smith-Oldvick arvas, et kui ta kuidagi alla tänavale jõuaks, saaks majade varjus 
linnavärava poole hiilida. Neiut päästa näis võimatu ja pealegi ta ei teadnud, kus ta 
vöiks olla. Minna teda tundmatus linnas üksi ning ainult püstoli ja mõne padruniga 
otsima oli enesehävitamine. Katsuda üksi linnast põgeneda oli isegi raske ja 
hädaohtlik ettevõtmine. Kui linnast pääsed, jõuad metsa, kus isegi päeval murravad 
lõvid inimesi. Sellest läbi minna oli võimatu. Ta tahtis jõuda hullude linnast 
võimalikult kiiresti ükskõik kuhu. 


Põhja pool olevad majad olid niisama kõrged kui seegi, mille katusel leitnant seisis. 
Et majad seisid vastu üksteist, pääses ta katuselt katusele. Tänavaile, kus käis ringi 
palju inimesi ja lõvisid, ei saanud minna. Kui ta leiab koha, kus on pimedam ja 
liikumist vähem, proovib Xa alla minna. Viimaks leidis inglane sellise koha, kuid ta 
pidi veel kaua ootama liikumise hõrenemist, enne kui katsus alla ronida. 

Vaevalt oli ta katuse äärele pikali heitnud, kui pehmed sammud allpool andsid 
märku kellegi möödumisest. Ta pidi tagasi tõmbuma. Sammud kostsid ikka ja jälle. 
Näis, et ta peab ootama katusel hilis-ööni. 

Viimaks liikumine hõrenes. Kui tänaval polnud hulk aega kedagi näha, otsustas 
leitnant õnne katsuda. Mööda sammast alla ronida polnud kuigi raske. Varsti seisiski 
Smith-Oldvick samba varjus kõnniteel ning tahtis hea õnne eest juba jumalat tänada, 
kui kuulis liginevaid samme ja nägi enda ees seismas kollases jakis hiiglast, mõõk 
vööl. 


XXII. Niši ees 


Numal ei läinud korda tabada põgenevat meest. Vihaselt urisedes hüppas ta ikka 
uuesti ja uuesti väänkasvudega kaetud müürile. Mõnikord 

õnnestus tal ronida paari meetri kõrgusele, kuid siis kukkus ta alla. Kiskja tundis 
äkki tuttavat lõhna. Ta nuusutas inimese jälgi ega urisenud enam, vaid niutsus nagu 
kutsikas, kelle peremees on maha jätnud. See oli sama Numa, kelle Tarzan oli kunagi 
vamabode maal lõksust päästnud. 

Millised mõtted liikusid kiskja peaajus? Kes seda teab. Numa rahunes ning sammus, 
pea norus, ida poole. Kohas, kus idapoolne linnamüür tegi järsu pöörde lõunasse, ta 
peatus silmapilgu ning jätkas majesteetlikult teekonda. Nähtavasti oli loomal tekkinud 
kavatsusi, mida ta asus teoks tegema. 

Linna lõunamäiäri taha oli ehitatud kitsedele ja antiloopidele aed, kus neid 
lõvisöödaks nuumati. Lähedastes metsades elavad lõvid kasutasid toiduks nii inimesi 
kui ka aias olevaid kitsi ja antiloope. Vahel võtsid metsikud ette pikemaid retki 
vamabode maale, kus oli igasuguseid loomi. Tavaliselt leppisid nad saagiga, mille 
tabasid linna ümbruses. Loomatarandisse polnud siiski kerge pääseda, sest seda piiras 
kõrge tara. Mõnikord see ometi õnnestus ja siis kadus kas kits, antiloop või karjane. 
Hommikuti aeti loomad kaugematele karjamaadele. Seda võimalust saaki tabada 
kasutasid lõvid järjekindlalt, 

Tarzani päästetud Numa erines metsas hulkuvatest kiskjatest. Linnaelanikud olid 
selle kutsikana kinni püüdnud ja pidanud koos inimeste toiduks nuumatavate 
lõvidega. Aasta pärast õnnestus noorel loomal metsa põgeneda. Vangipõlves oli lõvile 
õpetatud, et inimest ei tohi murda. Seepärast hoiduski Numa inimestest eemale. Neid 
ründas ta suure nälja või vihaga. 

Ta oli taga ajanud inimest, keda tahtis murda. Kuid see oli eksitus. Mees oli hoopis 
tema heategija olnud ja teda tuli kaitsta. See mees oli linnas, kuhu ka Numa tahtis 
pääseda. Loom lähenes aedikule, mille väravad olid ööseks suletud. Lõvi katsus iga 
väravat, millest üks oli suletud hooletumalt. Ta surus selle lahti. 

Lõvi tulekust sattusid kitsed paanikasse. Nad jooksid aia teise äärde ja jäid tihedasti 
üksteise vastu surutuna seisma, nagu on nendel rumalatel loomadel hädaohu korral 
kombeks. Numa oleks võinud neist ükskõik millise kergesti maha murda, kuid kiskjal 
olid hoopis teised kavatsused. Lõvi teadis, et aedikut piirab ühest küljest linna müür, 
milles on väike värav, kust loomi linna viidi. Kas kiskja oli kõike ette kavatsenud, 
seda ei tea, kuid paremini poleks ta saanudki tegutseda. Kitsede paaniline jooks 


tõmbas endale karjase tähelepanu. Ta pistis pea värava vahelt välja, et näha, mis on 
aedikus lahti. Karjane poleks seda teinud, kui oleks teadnud, et samal silmapilgul 
jõudis värava juurde suure lakaga must lõvi. Vaevalt oli mees pea välja pistnud, kui 
Numa hiigelkäpp laskus ta kuklale ning silmapilk hiljem oli kitsekarjane tükkideks 
kistud. Värav jäi lahti ja tee linna oli Numale vaba. Minut hiljem jalutas 
kõrbekuningas hullude linna viletsasti valgustatud tänaval. 

Smith-Oldvicki esimene kavatsus oli kohatud sõdur silmapilk maha lasta ja siis 
kiiresti linna värava poole tõtata. Leitnant teadis, et kui keegi teda näeb, tähendab see 
samahästi kui uut vangisattumist. Parem kasutada ära seegi põgenemisvõimalus. 
Leitnant libistas käe taskusse, kus oli laskevalmis püstol. Ta ei jõudnud veel relva 
välja tõmmata, kui keegi haaras teda käest ning sosistas inglise keeles: ,, Leitnant, see 
olen mina, Ahvide Tarzan!" 

Smith-Oldvicki närvipinge oli tõusnud tippu. Tarzani sõnad päästsid ta sellest. 
Leitnant oli nõrk nagu haige laps. Ta pidi tahtmatult Tarzani varrukast kinni võtma, et 
mitte maha kukkuda. Kui inglane kõnevõime tagasi sai, küsis ta tasa: ,,Teie? Teie? Ma 
pidasin teid juba surnuks!" 

»Ei, ma pole veel surnud," vastas Tarzan, ,,ja nagu näen, ka teie mitte. Aga kuidas 
on lugu neiuga?" 

»»Ma pole teda pärast meie linna toomist näinud," vastas leitnant. ,,Meid viidi algul 
ühte suurde majja turu ääres. Sealt saadeti ta kuhugi edasi, mind aga lükati hoovi 
lõvide hulka. Mis temast edasi sai, seda ma ei tea." 

» Aga kuidas teie sealt pääsesite?" küsis ahvinimene. 

»Lövid jätsid mind rahule ja mul õnnestus ronida mööda puud teise korruse aknani. 
Sealt pääsesin mingisse tuppa, kus mul oli väike kokkupõrge kellegi vanapoolse 
härraga ja üks naine peitis mind alkoovi. Pärast andis peitja mind ära teisele 
metsalisele, kes nähtavasti tahtis mind mõögatorkega teise ilma saata. Mul aga 
õnnestus põgeneda katusele ning ootasin seal tundide viisi parajat juhust alla tulla ja 
linnast põgeneda. Tulin tänavale, kuid nähtavasti olin liiga ettevaatamatu. See on 
kõik, mida tean. Mul pole aimugi, mis neiu Kircheriga on juhtunud.” 

»»Ja kuhu tahtsite minna?" küsis Tarzan. 

Smith-Oldvick viivitas vastusega: ,,Mina üksinda ei saaks siin neiu heaks midagi 
ette võtta ja seepärast kavatsesin kiiresti linnast välja pääseda. Kohe, kui siit põrgust 
välja oleksin saanud, oleksin katsunud jõuda Briti vägede juurde ja saada abi neiu 
päästmiseks.” 

»Seda ei oleks te suutnud," ütles Tarzan. ,,Kui jõuaksitegi metsast läbi, ei ületaks te 
veeta liivakõrbet. Ja kust saaksite toitu?” 

»Mida peaksime siis tegema?" küsis inglane. 

»Kõigepealt on tarvis neiu üles otsida,” vastas ahvinimene ja pomises omaette nagu 
leitnanti polekski kuulamas olnud. ,,Ta võib olla Saksa salakuulaja, kuid ta on naine, 
pealegi valge naine. Ei, ma ei või teda siia jätta!" 

»Hea küll, aga kust me ta leiame?" küsis Smith-Oldvick. 

»» Olen juba tema jälil,” vastas Tarzan. 

»Aga kuidas saan nii rõivastatult teiega kaasa tulla? Mind võidakse kohe ära tunda 
ja see tähendaks taas vangi sattuda,” väitis leitnant vastu. 

»Muretseme teile ka rõivad," tegi ahvinimene ettepaneku. ,,Kuidas?" 

»Minge tagasi müüri juurde kohta, kust ma üle ronisin," vastas Tarzan. ,, Sealt leiate 
rõivasteta sõduri surnukeha. Küsige temalt, kust ma need rõivad aidale sain.” 


Smith-Oldvick vaatas ahvinimesele otsa. ,, Ahaa! Mõistan teid. Mul tuleb meelde, et 
siin lähedal on üks mees, kes enam rõivaid ei vaja. Vaja on ainult katusele jõuda ja 
meil pole suuremat vastupanu oodata. Seal on ainult neiu ja noormees, keda võime 
kergesti üllatada.” 

»Kuidas? Mis tähendab: mees, kes enam rõivaid ei vaja?" küsis Tarzan. 

»Ta ei vaja neid seepärast, et ma tapsin ta,” vastas inglane. 

»»Ohoo, mõistan!" lausus ahvinimene. ,,Ehk ongi nii parem, sest katsuda tänaval 
kellegi seljast rõivaid võtta tekitaks soovimatut kära. See takistaks meil oma kavatsust 
mööda talitada." 

»Kuidas pääseme tagasi katusele?" küsis leitnant. 

»Samamoodi, nagu alla tulite,” vastas Tarzan. ,,See maja pole väga kõrge ja nagu 
ma tähele panin, on igal sambal rant, millest on hea kinni haarata.” 

Smith-Oldvick vaatas üles: ,,Tõsi. Maja pole eriti kõrge, kuid kahtlen, kas jõuan 
tagasi katusele ronida. Olen väga nõrk, sest algul sakutas mind lõvi, pärast peksis 
mind üks metslane ja ma pole eilsest saadik midagi söönud.” 

Tarzan mõtles paar sekundit: ,,Siiski peate kaasa tulema. Siia jätta teid ei saa. 
Ainuke pääsemisvõimalus teile on minu abi, aga ma ei saa tulla teiega enne, kui olen 
neiu leidnud.” 

» Teiega ma just tahangi kaasa tulla,” vastas lendur, ,,sest üksinda ma siit ei pääse ja 
kaks on ikkagi kaks.” 

Lähme!" kutsus Tarzan. Enne kui leitnant veel aru sai, oli ta ahv-inimese Šlal. 
»Pidage mu kaelast tugevasti kinni!" Inglane tegi, nagu kästud. Ahvinimene võttis 
natuke hoogu ja ronis osavasti sammast mööda ülespoole. Minut hiljem olid nad 
katusel. 

»»Ja nüüd näidake mulle, kus lamab see teie sõber, kes enam rõivaid ei vaja,” käskis 
Tarzan. 

Smith-Oldvick leidis kergesti luugi, mille kaudu ta oli katusele põgenenud. 
Ahvinimene heitis augu äärde kõhuli, kuulas ja nuusutas kaua ning ütles lõpuks: 

» Tulge minu järel!" Mehed läksid redelit mööda alla. Kobades jõudsid nad toaukseni. 
See oli lahti. Tarzan nägi eesriide vahelt, et toas oli kolm inimest: sõdur, neiu ja 
neeger. Kaks esimest istusid madala laua ääres ja alustasid parajasti õhtusööki. 
Neeger teenindas neid. Must oli hiiglakasvu ja tundus Tarzanile pärinevat mõnest 

talle tuttavast suguharust. Et see tõesti nii oli, selles veendus ta varsti. Ahvinimene 
oli mustade mandril nii kaua ringi rännanud, et tundis suuremat jagu nende 
suguharudest. Tarzan oskas isegi seda keelt, mida võis rääkida siinne neegrist teener. 
Kuid ta ei olnud kindel, kas must hiiglane tema jutust aru saab. Äkki oli neeger juba 
lapsena röövitud ja ei osanudki enam oma suguharu keelt. Tarzan oli seik-lusteotsija. 
Kogu tema elu oli täis õnnelikke ja õnnetuid juhtumisi. Ahvinimene jälgis 
kannatlikult musta mehe askeldusi ja ootas võimc.luct midagi ette võtta. 

Viimaks tuli neeger niši kardinate kõrval oleva laua juurde. Nähtavasti tuli ta sinna 
jäetud toidu järele. Kui must mees kummardus, et laualt toidunöusid võtta, sosistas 
Tarzan talle: ,,Kui tahad vamabode maale tagasi saada, siis tee, nagu ma käsin." 

Emakeeles kuuldud sõnad ehmatasid neegrit. Et eesriide taga oli nišš, sellest polnud 
tal aimugi, veel vähem võis ta uskuda, et hääl kostis läbi seina. Neeger vaatas eesriide 
poole ja värises. Tarzan kartis, et hirm sunnib neegrit neid ära andma. Ta sosistas: 
»Ära karda, siin on sinu sõber!" See näis neegrit rahustavat. 

»Mis? Kas vaene Otobu võib teha midagi head jumalale, kes räägib temaga läbi 
seina?" sosistas neeger vaevukuuldavalt. 


»» Võid! Kuula tähelepanelikult!" ütles Tarzan tasa ja pikkamisi. ,,Me tuleme 
kahekesi alkoovi. Sa aga tee nii, et need kaks seal laua juures ei pistaks põgenema ega 
hakkaks appi karjuma.” 

»Takistan nende põgenemist," vastas must teener. ,,Mis puutub kar-jumisse, siis ei 
kuule seda keegi. Nende majaseinad on nii ehitatud, et hääl läbi ei kosta. Kui nad 
karjuksidki, siis selles poleks midagi erilist, sest siin linnas võib karjeid iga hetk 
kuulda ja neid ei panda eriti tähelegi. Teen, nagu tahate.” 

Tarzan nägi eesriide vahelt, kuidas neeger sammus alkoovi teises otsas oleva 
söögilaua juurde ja asetus noore sõduri selja taina. Neeger andis silmadega märku, et 
ta on valmis. 

Aeg tegutseda oli käes. Tarzan astus alkoovi. Ta ei saanud astuda paari sammugi, 
kui sõdur teda märkas ja püsti kargas, et sattuda musta hiiglase käte vahele. Neiu istus 
seljaga tulijate poole ega saanud esialgu asjast aru. Ta nägi ainult, et must ori oli 
armsamale kallale tunginud, ning ruttas talle appi. Neiu ei jõudnud Otobut segada, 
sest Tar-zani raske käsi langes ta õlale. Ta pööras end ümber ja ahvinimene nägi tema 
hullumeelset viha väljendavat nägu. See kestis vaid viivu ja asendus idiootliku 
naeratusega. Naine vaatas uudishimulikult Tarzanit ja tema kaaslast. 

Nähes lendurit, kelle ta oli mõni tund tagasi ära andnud, ei ilmutanud neiu imestust 
ega viha. Näis, nagu oleks tal olnud ainult kaks viisi tundmusi väljendada — viha või 
armastusega. Need tundmused vahel dušid temas ülikiiresti.. 

»Hoolitsege tema eest," ütles Tarzan leitnandile neiut silmas pidades. ,,Mul tuleb 
kõigepealt sellelt metsaliselt sõjariistad ära võtta." Ta astus sõduri juurde, keda Otobu 
suure vaevaga kinni hoidis. Kui ahvinimene oli mõõga enda kätte saanud, ütles ta 
teenrile: ,,Ütle neile — kui sa üldse nende lollide keelt oskad — et me ei tee midagi 
halba, kui nad on vait ja ei takista meie lahkumist.” 

Neeger vaatas Tarzanit pärmi silmi. Ta ei saanud aru, kuidas võis nii võimas jumal, 
nagu Tarzan näis olevat, nii leplik olla. Otobule oli ahvinimene suur valge bwana, kes 
kandis siinse linna sõduri vormi, kuid ei olnud kohalik elanik, vaid tundmatu võõras. 
Sellest hoolimata usaldas must ori valget meest, kes oli lubanud talle kaasabi eest 
vabaduse. 

»Nad tahavad teada, mis te neilt soovite," ütles neeger pärast Tar-zani sõnade 
tõlkimist. 

»Ütle, et kõigepealt tahame süüa ja midagi veel, mille siit alkoovist ise leiame," 
seletas ahvininiene. ,,Otobu, võta sõduri oda, mis seal seina ääres seisab, ja teie, 
leitnant, võtke endale tema mõ5k."” Siis ütles Tarzan neegrile: ,, Ma valvan nüüd 
meest, sina aga mine diivani juurde nurka ja too välja, mis sinna peidetud on.” 

Otobu oli harjunud käsku täitma. Ta kiskus diivani alt välja laiba. Noor sõdur 
karjatas ja tahtis surnukeha juurde joosta. Teda takistas Tarzan. Sõdur kargas küünte 
ja hammastega talle kallale. Pika rüselemise järel suutis ahvinimene teda rahustada ja 
ta endale allutada. Tarzan käskis neegril surnult rõivad ära võtta ja noorelt sõdurilt 
küsida, miks ta laipa nähes marru sattus. 

»Ma võin seda teile, suur bwana, ise öelda. See vanamees oli ta isa." 

»Mis sõdur praegu neiule ütles?" küsis Tarzan. 

»» Sõdur küsis, kas neiu teadis, et see surnu siin on. Neiu vastas, et ei teadnud," 
seletas neeger. 

Tarzan tõlkis neegri öeldu ka Smith-Oldvickile. ,, Oleks see noorhärra näinud, 
kuidas tema armuke katsus mõrtsukatöö jälgi kaotada, kuidas ta laiba ära peitis, siis ei 
oleks ta tarvitsenud nii rumalaid küsimusi esitada. Vaadake, kui osavalt on vereplekk 
vaibal pingiga varjatud. See neiuke siin polegi nii rumal, kui esialgu arvasin.” 


Must teener oli surnult rõivad seljast võtnud ning Smith-Oldvick ajas need aega 
viitmata endale selga. 

»Nüüd sööme,” ütles Tarzan, ,,sest tühja kõhuga on võimatu midagi korralikult ette 
võtta.” 

Söömise ajal ajas ahvinimene Otobu tõlgioskusi ära kasutades vangidega juttu. Ta 
sai teada, et palee, kus nad parajasti viibisid, oli olnud vanamehe oma. Vanamees oli 
mingi kõrgem ametnik, kes kuulus oma perekonnaga kõrgkihti, aga siiski mitte 
kuninga õukonda. 

Tarzan päris Bertha Kircheri järele. Noor sõdur vastas, et neiu oli viidud kuninga 
lossi. Kui ahvinimene küsis, milleks, siis sai ta sõdurilt vastuseks: ,, Muidugi kuninga 
jaoks!” 

Jutuajamise jooksul pidasid sõdur ja neiu end normaalselt ülal. Nad isegi küsisid, 
kui kaugelt võõrad on, milline on nende kodumaa. Kuuldes, et siinset linna ja orgu 
piirab lai veeta liivakõrb, avaldasid nad imestust. Nähtavasti polnud neil aimugi, et 
väljaspool orgu veel midagi peale mägede olemas on. 

Tarzan laskis Otobul sõdurilt pärida, kas ta tunneb kuninga paleed seestpoolt. 
Selgus, et noormees on kuninga ühe poja, prints Metaki hea sõber ja käib tihti tema 
juures. Prints käib päris sageli ka tema juures. Ahvinimene tahtis noort sõdurit lossi 
pääsemiseks ära kasutada, kuid tal ei tulnud pähe ühtegi selleks kõlbavat head mõtet. 

Äkki tümitati kõrvaltoa kinnisele uksele. Silmapilk vaikisid kõik. Noor sõdur hüüdis 
midagi, aga Otobu haaras teda kõrist. 

»Mida ta hüüdis?" küsis Tarzan neegrilt 

»Ta käskis ukse maha murda ning ennast ja neiut kahe võõra käest päästa. Peaksid 
nad siia tulema, siis tapetakse meid kõiki," värises must hiiglane. 

Ütle talle," käskis Tarzan rahulikult, ,,et kui ta veel häält teeb või proovib 
vabaneda, ma tapan ta" 

Otobu tõlkis ahvinimese sõnad sõdurile, kes jäi tusaselt põrandale vahtima Tarzan 
läks ise alkoovist tuppa vaatama, kuidas uks sissetungijatele vastu peab. Smith- 
Oldvick järgnes talle ja mõlemad vangid jäid neegri valvata. Ahvinimene mõistis, et 
uks ei pea vastu kaua. 

» Tahtsin seda noormeest kuninga lossi pääsemiseks ära kasutada, kuid arvan, et 
peame tuldud teed tagasi minema," ütles Tarzan lendurile. , Siia jääda ja 
sissetungijatega võitlusse astuda tähendab oma kavatsusest loobuda. Hääle järgi 
otsustades on ründajaid vähemalt tosin. Lähme! Teie minge ees, ma tulen järele.” 

Kui nad tulid tagasi alkoovi, oli olukord muutunud. Must vangivalvur lamas 
surnuna põrandal ja vangidest polnud jälgegi järel. 


XXIII. Põgenemine Xujast 


Kuhu Metak teda viia tahtis ja millised kavatsused mehel olid, sellest polnud Bertha 
Kircheril aimugi. Alles siis, kui prints ta veel tugevamini enda vastu surus ja, pea ees, 
basseini hüppas, sai asi selgeks. Hull Metak tahtis teda koos endaga ära uputada. Neiu 
sulges silmad ja ootas surma. 

Kuid tahtmine elada on meis tihti kõigest tugevam. Naine proovis vee all printsi 
tugevate käte vahelt vabaneda ning hoidis hinge kinni 

lootuses varsti vee peale pääseda. Mees ei vajunud lihtsalt põhja, vaid ujus tugevate 
tõmmetega basseini teise serva. Neiu nägi vee all seina ja tundis peagi, kuidas nad 


pinnale tõusid. Bertha nägi oma imestuseks, et nad ei olnud enam basseinis, vaid 
mingis poolpimedas veega täidetud koridoris. 

Prints Metak ujus mööda koridori edasi. Parema käega tegi ta tugevaid tõmbeid, 
pahemaga aga hoidis neidu kinni. Koridor, õigemini maa-alune kanal oli kaunis pikk. 
Kümne minuti pärast jõudsid nad selle lõppu. Metak ütles midagi ja kui neiu temast 
aru ei saanud, tõstis ta pahema käe nii kõrgele, et sai anda kaaslasele märku sulgeda 
nina ja silmad. Vaevalt jõudis Bertha sügavalt sisse hingata, kui mees sukeldus teda 
vee alla kaasa tõmmates. 

Minutit poolteist ujusid nad vee all edasi. Vee peale jõudsid nad suures tiigis, kõrgel 
pea kohal särasid tähed, tiiki ümbritsesid kõrged majad ja minaretid. 

Metak ujus kiiresti tiigi põhjakaldale, kus nad veest välja tulid. Pargis jalutas hulk 
inimesi, kes ei pööranud neile mingit tähelepanu. Metak kiirustas ja neiu, kes ei 
näinud mingit põgenemisvõimalust, järgnes talle. Ta lootis, et ükskord tekib võimalus 
ikkagi. 

Metak juhtis Bertha ühe suurema maja poole, mis oli sama, kuhu naine koos Inglise 
ohvitseriga algul oli toodud. Nad astusid saali, kus varem oli istunud järeleandmatu 
vanamees. Tema asemel oli seal nüüd tosin või rohkem sõdurit. Need olid nähtavasti 
valvurid, sest kandsid samasuguseid rõivaid ja relvi nagu teisedki sõdurid, keda 
Bertha Kircher oli päeval näinud. Ainult kollase asemel olid nende jakid valged ning 
papagoi asemel oli rinna- ja seljaosal lõvi. 

Kui prints sisse astus, tõusid valvurid püsti. Metak küsis neilt midagi ja sõdurid 
osutasid saali teises seinas oleva võlvitud ukseava poole. Sinnapoole seadis sammud 
ka prints neiut kaasa tõmmates. Aga äkki justkui halba aimates, andis ta sõduritele 
käsu enda ees minna. Prints vaatas iga mööduvat meest eraldi. Neiule näis, et ta 
kahtlustas neid milleski. Metak ja Bertha Kircher järgnesid sõduritele. Koridor, kuhu 
nad jõudsid, oli kitsas ja lühike. Siis tulid teisele korrusele viivad trepid ja jälle 
koridor. Mõlemat kätt oli hulk uksi. Koridori valgustasid õlilambid. 

Sõdurid peatusid ukse ees ja koputasid selle pihta odadega. Vastuseks kostis ukse 
tagant ebaselge hääl, millest neiu muidugi aru ei saanud, aga mis sõdureid justkui 
elektriseeris. Nende näod moondusid ja kui kuninga poeg andis neile käske, hakkasid 
nad ust mõõkadega lahti murdma. Äeg-ajalt proovisid sõdurid ust. sisse lüüa, kuid see 
pidas vastu. 

Neiu nägi, kuidas uks iga löögi järel natukehaaval järele andis. Seda ta muidugi ei 
näinud, kuidas kaks meest enne ukse lahtipaiskumist paksude vaipadega varjatud 
alkoovi põgenes. Ta ei näinud ka seda, et 

need mehed tõmbusid alkoovist kardinate taha nišši ja sealt salaukse kaudu 
pimedasse käiku. 

Kui uks oli maha murtud, tormasid sõdurid neiu ja printsi kannul tuppa ja sealt 
alkoovi. Peale toaomaniku ja neegri surnukeha polnud seal kedagi. Printsi ja sõdurite 
imestusel polnud piiri. Surnukehad ei võinud ju neile läbi ukse midagi hõigata. Metak 
jooksis lahtise akna juurde ja vaatas välja. Hoovis olid lõvid ja sealtkaudu ei oleks 
saanud keegi põgeneda. Toast pääses välja sellest uksest, mille nad maha olid 
murdnud. Metak otsis seinu katvate vaipade ja kardinate tagant sa-laust, kuid nišši ta 
ei märganud. Hullumeelne viha ja idiootlik imestus kadusid niisama kiiresti kui olid 
ilmunudki ning prints käskis sõdureil lahkuda. Enne lahkumist asetasid mehed 
purustatud ukse endisele kohale tagasi nii hästi, kui oskasid. Prints ja neiu jäid 
kahekesi. 

Metak, kes mõni sekund vaatas alkoovis lamavaid surnukehi, pöördus neiu poole, 
kes seisis paar sammu eemal. Bertha Kircher nägi printsi näos hullumeelsust ja 


äärmist viha. Metslane lähenes talle, käed ette sirutatud ja sõrmed laiali nagu kiskja 
küüned. Kohutav hull lähenes pikkamisi saagile, mille ta arvas nüüd täielikult oma 
võimuses olevat. Neiu taganes värisedes. Ta tundis midagi jalgade all ja nägi põrandal 
oda. Bertha Kircher kummardus ja haaras selle. Ta sihtis oda metslase suunas ja 
taganes paar sammu. 

Oda neiu käes mõjus printsile imelikult. Ta jäi seisma, tema vihast moonutatud nägu 
muutis ilmet. Ta oli seni vaikinud, kuid puhkes naerma ja naeris nii, nagu ainult 
hullumeelne võib naerda. Kuid see polnud veel kõik — Metak tõmbas kohutavalt 
karjatades tupest mõõga ning lähenes uuesti neiule. Nähtavasti tahtis ta Bertha käes 
olevat odji puruks raiuda ja siis... 

Veheldes lähenes hull prints ikka ja jälle neiule, kuid ainult selleks, et leida iga kord 
oda rinda sihitud olevat. Kõrvalepõikedki ei andnud tulemusi. Kuid siiski hakkas 
Bertha väsima ja pidi samm sammu haaval taganema. Viimaks jõudis ta nurka, kus 
lamas vanamehe surnukeha, mille taga oli diivan. Kaugemale ta ei pääse, seda märkas 
ka Metak. Hull haaras tabureti ja viskas sellega Berthat. Neiu ei saanud nurgas 
kõrvale hüpata, aga katsus end odaga kaitsta. See ei õnnestunud, ta kaotas tasakaalu ja 
kukkus diivanile. 

Metak oli silmapilk tal kallal, 

kli 

Tarzanil ja Smith-Oldvickil ei olnud aimugi, kuhu kadusid need kaks, kes olid 
jäänud Otobu valvata. Kuid kadunud nad olid ja võisid igavesti kadunuks jääda. 
Valged mehed olid linna sõdurite rõivais. Tar-zan tahtis kiiresti tänavale tagasi jõuda. 
Sealt võivad nad võrdlemisi kergesti kuninga lossile läheneda ning katsuda saada 
teateid neiu saatuse kohta ja teda otsida. 

Smith-Oldvick läks algul pimedasse käiku, leidis redeli ja hakkas üles ronima. 
Tarzan järgnes talle. Luuki avada üritanud leitnant sosistas: ,,Kas panime alla tulles 
luugi enda järel kinni? Ma ei mäleta, et oleksime seda teinud." 

»Ei, luuk jäi meie järel lahti,” vastas Tarzan. 

»Seda ma arvasin,” ütles lendur. ,, Nüüd on see lukus. Ma ei suuda luuki liigutadagi. 
Ehk katsuksite teie?" Tarzan astus noormehe asemele. 

Kuid Tarzani hiigeljõudki ei suutnud luuki paigalt nihutada. Ta katsus veel kord, 
kuid eduta. Ainult üks redelipulk murdus ahvinimese jalge all ja ta pidi peaaegu alla 
kukkuma. Kui ta luuki kolmandat korda avada üritas, kuulis ta katuselt hääli ning tuli 
alla. 

»Seal üleval on inimesed," sosistas Tarzan leitnandile. ,,Peame nüüd teist pääseteed 
otsima.” 

Nad taganesid alkoovi poole. Vaevalt oli Tarzan nišši jõudnud, kui kuulis 
surmahirmus naise karjatust: ,,Oh jumal! Ole mulle armuline!" 

Polnud aega mõelda, kas minna alkoovi või mitte. Tugev pruun käsi tõmbas kardina 
kõrvale ja ahvinimene tormas ruumi nagu panter. 

Kuuldes selja taga hääli, pööras prints pead. Nähes, et ette teatamata sisenenud mees 
kandis tema isa ihukaitseväe vormi, käskis ta sõdurit silmapilk lahkuda. Hullu pilk jäi 
tulijale pidama. Ei, see mees polnud kuninglikust ihukaitseväest, isegi mitte sellest 
linnast. Metak jättis kohe oma saagi sinnapaika ja tormas Tarzanile kallale. Tal oli 
ainult üks mõte — tappa rahurikkuja. Oma mõõga oli ta pillanud diivani juurde maha, 
kuhu see jäigi. Hull kasutas nüüd ründamiseks käsi ja hambaid. 

Herogi poeg Metak polnud kehvade killast. Loodus oli talle kinkinud tugeva keha, 
millesse oli treeningu tulemusena kogunenud uskumatu jõud. Ta oli pealegi 
hullumeelses vihahoos, mis mitmekordistas jõudu ja ägedust. Tarzan taganes hullu 


esimese ründe eest ning komistas põrandal lebavale surnukehale ja kukkus selili. 
Silmapilk kargas Metak talle kõrisse. Ja mitte ainult kätega. Ta tahtis oma kohutavalt 
teravad hambad ahvinimese kõrri vajutada. 

Kiire liigutus päästis Tarzani. Hull jõudis vajutada hambad kõri asemel tarmangani 
õlga. Olukord oli ohtlik, sest hull ei mõelnudki vabastada oma käsi Tarzani kõrist ja ja 
kihvu õlast. Tarzan hüüdis igaks juhuks Smith-Oldvickile, kes oli ka juba alkoovi 
jõudnud, et ta võtaks neiu kaasa ja katsuks põgeneda. 

Inglane vaatas küsivalt diivani äärel väriseva neiu otsa. Bertha Kircher sai aru. Ta 
tõusis püsti ja ütles kindla häälega: ,,Ei! Ei iialgi! Sureb tema, siis suren ka mina koos 
temaga. Minge, kui tahate! Te ei saa ju siin midagi teha, aga mina... mina ei või 
temata siit lahkuda.” 

Tarzanil õnnestus püsti tõusta, aga hull rippus küünte ja hammastega ikka veel tema 
küljes. Neiu pöördus leitnandi poole: ,,Teie püstol! Kus on teie püstol? Miks te ei lase 
teda?” 

Noormees haaras püstoli ja lähenes võitlejaile. Võimatu oli lasta, sest nad rabelesid 
ja tiirlesid nii, et lastes üht, oleks võinud tabada hoopis teist. Bertha oli põrandalt 
võtnud Metaki mõõga ja passis juhust torgata see vaenlase kehasse. Mehed kukkusid 
mitu korda pikali. Viimaks õnnestus Tarzanil kinni saada vastase kõrist. Ta sõrmed 
pigistasid järjest kõvemini ja hull laskis hambad lahti. See oli ka lõpp, sest viivu 
hiljem tõstis ahvinimene Metaki õhku ja viskas akna poole. Pool-uimane hull 
maandus aknalauale ja veeres sealt alla. Pehme mütsatus andis ruumis viibijaile teada, 
et Herogi poeg prints Metak pole enam troonipärijate hulgas. 

Kui Tarzan pilgu kaaslaste poole pööras, nägi ta neidu, mõõk käes, endale pärani 
silmi otsa vaatamas. Ahvinimene polnud veel kunagi näinud Bertha Kircheri näol 
sellist ilmet. Ta silmad olid valamata pisarate udus, huuled värisesid justkui suudluse 
ootel ning ta rind tõusis ja vajus. Neiu näis võitlevat võimsate tunnete vastu. 

»Kui tallame siit pääseda, ei tohi me minutitki raisata," ütles Tarzan äkki. ,,Oleme 
jälle koos, siin ei võida midagi kergesti. Küsimus on ainult selles, missugune tee on 
hädaohutum. Näib, et paar, kes enne siin oli, põgenes katusele ja lukustas luugi. See 
on meie jaoks suletud. Kui läheks allapoole? Te ju tulite sealt.” 

» Alumisel korrusel on ukse juures toatäis sõdureid," vastas neiu. ,,Ei usu, et 
sealtkaudu välja pääseme." 

Kuni nad arutasid, mida edasi teha, tuli Otobu teadvusele. Kuigi nad arvasid, et 
neeger on surnud, tõusis ta pikkamisi istukile, hõõrus silmi nagu unest ärkaja ja vaatas 
ringi. 

»» Tohoh! Sa polegi surnud!" hüüdis ahvinimene. ,,Oled raskesti haavatud?" 

Otobu ajas end ettevaatlikult jalule, kehitas õlgu ning katsus kätega end siit ja sealt. 

»» Otobu ei näi üldse haavatud olevat, bwana," vastas ta Tarzanile. ,, Ainult pea on tal 
väga valus.” 

»Hästi. Kas tahad tagasi vamabode maale jõuda?" küsis ahvinimene. 

Jah, bwana" 

»Siis näita meile kätte hädaohutuim tee siit põrgulinnast välja.” 

»Hädaohuta teed ei ole,” vastas must mees. ,,Linnaväravani jõud-misekski tuleb 
meil võidelda elu ja surma peale. Ma võin juhatada teid suurema hädaohuta siit majast 
läbi kõrvaltänavale viiva ukseni. Sealt edasi minnes peame jätma end juhuse hoolde. 
Aga et olete riietatud nagu linna elanikud, siis suuremat karta pole. Võib-olla 
õnnestub meil kellegi tähelepanu äratamata väravani jõuda. Kuid teadke, et õhtuti 

pannakse väravad kinni ja kedagi ei lasta enne hommikut sisse ega välja." 


»Väga hea, nüüd näita meile teed," ütles Tarzan. 

Otobu juhatas nad purustatud uksest välja, mõne sammu piki koridori edasi ja siis 
paremale. Nad läksid mitmest toast ja koridorist läbi ning jõudsid viimaks alumisele 
korrusele. Veel tuli neil minna piki kitsast koridori, laskuda mööda keerdtreppi, enne 
kui jõudsid lukustatud ukseni. Neeger avas selle ja kõik astusid halvasti valgustatud 
tänavale. 

Kaks valget meest, naine ja must ori ei erinenud rõivastuselt linna-elanikest. Nad 
liikusid kindlas sihis linna keerulistel tänavatel. Lampide alt läksid nad läbi ainult siis, 
kui kedagi läheduses polnud. Vastutulijaid oli mõni üksik. Õnn näis neile viimaks 
naeratavat. 

Pool teed müürini oli läbitud, kui nad kuulsid selja taga lõvide hääli ja inimeste 
hüüdeid. 

»Mida see tähendab?" küsis Tarzan neegrilt, kes oli seisma jäänud ja värises. 

» Bwana, nad on meie põgenemise avastanud. Linnapea Meza poeg, kes neiuga 
karusele põgenes, on jõudnud asja ära rääkida. Nad on kindlasti leidnud ka Meza 
surnukeha.” 

«Tahaksin teada, kas nad on leidnud ka selle surnukeha, kelle aknast alla viskasin," 
ütles Tarzan. 

Bertha Kircher, kes Tarzani ja Otobu jutust natuke aru sai, küsis, kas ahvinimene 
teab, et mees, kelle ta aknast alla viskas, oli kuninga poeg. Ahvinimene naeris suure 
häälega. ,,Ei1. Kuid nüüd saan aru, et see teeb asja veel keerulisemaks. Kuningapoegi 
ei tapeta iga päev. Nende surma eest tasutakse iga kord karmilt kätte.” 

Siis kuuldus trompetite kõrge hääl. Otobu kiirendas sammu. ,,Rut-tu! Ruttu, bwana! 
Meie seisukord on nüüd hullem, kui aimasin." 

»Mida nüüd tegema hakatakse?" küsis ahvinimene. 

«Millegipärast kutsutakse kokku kuninga ihukaitsevägi ja lõvid tuuakse välja. Ma 
kardan, et meil ei ole enam pääsu,” ütles must ori väriseva häälega. ,,Kuid miks just 
kuninga ihukaitse ja kuninga lõvid kokku kutsutakse, sellest ei saa ma aru.” 

Seda Otobu tõepoolest ei teadnud, kuigi Tarzan arvas, et kuninga poja surnukeha on 
leitud. Veel kord kostis trompetite terav heli. ,,Hüüdsid veel lõvisid lisaks?" küsis 
Tarzan. 

»Ei, bwana," vastas Otobu. ,, Seekord kutsusid nad papagoisid." 

Nad läksid vaikides veel mõne sammu, kui õhku täitis linnutiiba-de plagin. 
Papagoid tiirlesid õhus siia-sinna. 

«Papagoid on siin, Otobu,” ütles Tarzan kibeda tooniga. ,,Kas need lollid arvavad, et 
papagoid peavad meid kinni?" 

Neeger vaatas üles ja, nähes, et linnud lendasid linna värava poole, ohkas nagu 
surmamõistetu. ,, Nüüd oleme tõesti hädas, bwana," üt- 

les ta ahvinimesele. ,, Linnud avastasid meid ja lendasid väravavahte hoiatama.” 

»»Kuule, Otobu, mis jutt see on? Kas oled nende lindude juures nii kaua elanud, et 
oled ise ka nõdrameelseks jäänud?" tegi Tarzan etteheite. 

»Mina, bwana, ja nõdrameelne? Te ei tunne neid. Need hirmsad linnud on südame 
ja tundmusteta nagu inimesedki. Nad räägivad sama keelt, mida Xuja linna elanikud, 
kuid on neist palju hirmsamad. Nad on päris kuradid. Kui neid oleks praegu rohkem 
koos, nokiksid nad meid surnuks," põhjendas Otobu. 

»Kaugel me väravast oleme?" küsis ahvinimene. 

»Mitte väga kaugel," kostis must mees. ,,Selle käänaku tagant värav juba paistab. 
Kuid papagoid jõuavad meist ette." Justkui neegri sõnade kinnituseks kuulsid 


põgenejad eestpoolt käsklusi, mis näitas, et vallid olid juba valvel. Ja selja tagant 
kuulsid nad hirmsat kära ning lõvide hääli, mis kinnitas, et jälitajad lähenesid kiiresti. 

Kui käänakuni jäi veel mõni samm, ilmus põgenejate ette majade varjust hiigellõvi 
tume kogu. Otobu lähenes kaitset otsides Tarzanile: ,, Vaadake, bwana, suur lõvi 
metsast!" 

Tarzan tõmbas mõõga välja. , Tagasi minna me ei saa," ütles Tarzan otsustavalt. 
»»Olgu ees lõvid, papagoid, mehed või isegi vanapagan — see on meile praegu 
tähtsusetu." Ahvinimene sammus lõvile vastu. Kiskja jäi seisma. Kui inimesed ja 
loom olid teineteisest mõne sammu kaugusel, kuuldus näugatus. ,,See on ju lõvi, kelle 
ma kord päästsin!" hüüdis Tarzan kaaslastele. »Ära karda, Otobu, see lõvi ei tee meile 
midagi." 

Numa tuli Tarzani juurde, nuusutas teda ja seadis end tema kõrvale. Põgenejad 
jõudsid koos loomaga tänavakäänakuni. Sealt nägid nad platsi, selle teises servas 
müüri ja väravat. Vähemalt paarkümmend täisrelvis sõdurit seadis end valmis 
põgenikke püüdma. Selja tagant kuuldus jälitajate hääli, õhus tiirlesid papagoid. 

Tarzan küsis leitnandilt, mitu padrunit tal veel on. 

»Seitse püstolis ja umbes tosin taskus," vastas Smith-Oldvick. 

»»sõdureid tuleb kohe rünnata," ütles Tarzan. ,,Sina, Otobu, kaitse siin naist, leitnant 
järgneb mulle vasakul. Numale pole tarvis käsklusi anda, ta teab, mida tegema peab.” 

»Kui oleme neile värava juures küllalt lähedal, laske üks maha," käskis Tarzan 
lendurit. ,,See hirmutab neid. Pärast laske ainult siis, kui muidu ei saa. Valmis? 
Edasi!" Mehed asusidki kahekesi rünnakule. Kui nad olid peaaegu väravavahtideni 
jõudnud, kõlas pauk ja selle järel kohe surmakarjatus. Üks sõdur varises maha Teised 
sattusid segadusse. Laskeriist oli neile nähtavasti tundmatu asi. ,, Nüüd! Korraga!" kar- 
jus Tarzan ja tormas ühele sõdurile kallale. Lõvi, kes näis olevat valge mehe kavatsusi 
mõistnud, tormas möirates vahtide sekka. 

Püstolipauk ja vihase lõvi kallaletung oli sõdureile nii ootamatu, et suurem osa neist 
pistis plehku. Nende pealik jagas käsklusi, mida aga keegi enam ei kuulanud. Numa 
tegutses kiiresti. Keda tema kohutavad käpad puudutasid, see jäi laibana lamama. 
Tarzani mõ6k aitas hävitustööle kaasa. Viimased valvurid olid koos oma pealikuga 
taganenud väravavõlvi ette. 

Tarzan tormas pealikule kallale. Mõlemal olid ühesugused mõõgad. Kuid 
ahvinimene leidis varsti, et mõõk ei olnud talle kohaseim löögi-riist. Ta ei olnud 
harjunud vehklema, aga vastane oli sel alal lausa meister. Smith-Oldvick ruttas appi, 
kuid võitlejad vahetasid nii kiiresti asukohta, et ei olnud võimalust lasta. Tarzani käest 
lendas mõõk. Hullumeelse röögatuse saatel tõstis metslane oma mõõga kõrgele, et 
anda Tarzanile viimane löök, kuid leitnandi ja alivinimese suureks imestuseks ta 
kangestus, ülestõstetud mõõk kukkus jõuetute sõrmede vahelt maha. Nad nägid, 
kuidas mehe silmad läksid peas suureks, pöörlesid ja valge vaht tungis kokkusurutud 
hammaste vahelt välja. Mees võpatas ja kukkus kummuli otse Tarzani jalge ette. 

Tarzan kummardas ja tõstis pealiku mõõga maast üles. ,, Mees on nähtavasti 
langetõbine," lausus Smith-Oldvick. ,,Ma usun, et siin on niisuguseid palju. Nende 
närvilisusest on vahel kasu ka. Normaalne mees oleks teid tapnud.” 

Osa valvureid oli jooksnud teisele poole platsi ja hõikas appi. Abi ei olnud enam 
kaugel. Pealiku haigushoost hoolimata seisis veel kuus tugevat metslast, selg vastu 
väravat. Nende mõõgad läikisid tänavalampide valgel, nägudest paistis metsik viha ja 
ühtlasi kartus. 

Numa oli jälitanud üle platsi põgenevaid sõdureid ja murdis neid parajasti maha. 
Tarzan vaatas ringi ja käskis leitnanti: , Nüüd kasutage püstolit, peame neist kohe jagu 


saama!" Kõlas pauk ja vastaseid oli üks vähem. Smith-Oldvick tõstis relva uuesti, 
sihtis, kuid püstol oli tülli. Sellest sai aru ka sõdur, kes tõstis mõõga, et paugutaja 
tappa. Tarzan oli tõstnud omakorda mõõga, et leitnanti ähvardanud löök kõrvale 
juhtida. Enne kui vaenlane mõõga langetas, tõstis Tarzan ta kõrgele õhku. Teine sõdur 
ruttas kaaslasele appi ja tahtis ahvinimesele selja tagant hirmsat lööki anda. Tarzan 
pööras end järsku ümber, teda ähvardanud mõ56k tabas hoopis õhku paisatud metslast. 
Lööja kukkus koos vale ohvriga maha. Tarzan tormas järelejäänud vahtidele kallale. 
Smith-Oldvicki olukord oli täbar. Surm vaatas talle silma. Korraga lendas temast 
mööda otse vastu vaenlast must lõvi kui elav kaliurikuul. Sellega oli väravavahtide 
viimanegi vastupanu murtud. 

Võitlus kestis vaevalt paar minutit. Selle aja jooksul oli Otobu läinud koos neiuga 
värava juurde, selle avanud ja jäänud kaaslasi ootama. Just võitluse lõpul ilmus 
käänaku tagant pool tosinat lõvi, kes tahtsid põgenejate kallale tormata. Neid märkas 
ka suur must lõvi, kes tahtis neile vastu minna. Seda polnudki tarvis, sest linna lõvid 
kartsid met- 

sade kuningat ja jooksid paaniliselt tagasi sinna, kust olid tulnud. Tarzan ja tema 
kaaslased kadusid aega viitmata värava taha pimedusse. 

»Kas nad jälitavad meid ka väljaspool linna?" küsis Tarzan Otobult. 

»» Öösel mitte," vastas must. ,,Olen olnud nende ori viis aastat, kuid ei tea, et 
elanikud oleksid öösel väljaspool linna liikunud. Kui nad lähevad päeval linnast liiga 
kaugele metsa, siis oodatakse alati ära järgmine hommik. Nähtavasti kardavad nad 
öösiti metsas liikuda mustade lõvide pärast. Ma ei usu, bwana, et nad meid täna öösel 
taga ajama hakkavad. Kuid nad tulevad kindlasti hommikul ja siis on meil häda käes 
— tähendab meist neil, keda lõvid pole metsas maha murdnud.” 

Aiamaid ja põlde ületades laadis Smith-Oldvick uuesti püstoli ja tõmbas ühe 
padruni isegi rauda. Neiu sammus Tarzani ja leitnandi vahel, Otobu tuli kõige taga. 
Nii jõudsid nad peaaegu metsa äärde. Äkki tuli Tarzanile midagi meelde. Ta vaatas 
linna poole ja tegi häält, millega lõvid kutsuvad omasuguseid. 

Smith-Oldvick tundis kerget värinat, kuid Otobu kukkus näost päris ära. Neiu aga 
vaatas uhkustundega meest, kes näis nõrgas öövalguses hiiglasena, ja tundis, kuidas 
süda rinnus tugevasti peksis. Ta lähenes"Tarzanile ja võttis tal käsivarrest kinni. Neiu 
mõistis silmapilk oma nõrkust ja taandus. Õnneks ei olnud teised seda tema liigutust 
märganud — nad ei näinud, kuidas neiu punastas. Ta ei punastanud tunde pärast, mis 
teda Tarzanile liginema sundis, vaid liginemise enda pärast, mis oleks võinud 
ahvinimesele temast halva mulje jätta. 

Must lõvi vastas linna värava juurest ahvinimese kutsele. Paari minuti pärast jõudis 
Numa nende juurde. Tarzan võttis lõvi tihedast lakast käega kinni ja nad jätkasid 
põgenemist. Kaugel linnas karjusid hullud võidu lõvide ja papagoidega. 

Põgenejad jõudsid varsti metsa, kus valitses kottpimedus. See oli kohutav ja 
masendav. Neiu lähenes uuesti Tarzanile ja puudutas uuesti ta kätt. See liigutus ei 
jäänud Tarzanile märkamata. Ehkki ta ise ei kartnud, tundis ta neiule kaasa Äkiline 
kaastunne, mida ahvinimene sel silmapilgul tundis, sundis teda neiu käest kinni 
võtma. Niimoodi, neiu ühel ja must lõvi teisel pool, kobasid nad pimeduses edasi. 
Nende kannul tammusid Smith-Oldvick ja must Otobu. 

Kaks korda lähenesid põgenejatele metsikud sõdurid, kuid Numa tige urin sundis 
nad taganema. Viimastel päevadel läbielatu, eriti võitlus linnas ja kurnav põgenemine, 
olid neiu ja leitnandi jõuvarusid kahandanud. Põgenejad pidid öösel mitu korda 
puhkama Noor leitnant nõrkes niivõrd, et Tarzan oli hommiku eel sunnitud kandma 
teda üles astangust, mille kaudu metsast liivakõrbes olevasse kitsasse orgu tuldi. 

XXIV. Päästjad 


Koidu ajal jõudsid põgenejad kõrbet läbivasse orgu. Kõik peale Tarzani olid 
sunnani väsinud, kuid otsustasid edasi minna, kuni leiavad laugema nõlva, kus oleks 
võimalik orust välja pääseda. Tarzanile ja Otobule oli selge, et ksujalased ei hakka 
neid liivalagendikul taga ajama. Vahetevahel leidsid nad koha, kust oleks ehk ainult 
Tarzan üles roninud, mitte aga teised. Jäi üle ainult edasi minna ja paremat tõusu- 
võimalust otsida. 

Nad jätkasid teed keskpäevani. Suurema osa teel oldud ajast pidi Tarzan kandma või 
toetama üha nõrgemaks jäävat Smith-Oldvicki. Ahvinimene märkas, et ka Bertha 
Kircher, kes oli seni tal kannul püsinud, hakkas väsima. Peagi võib tema jõud 
raugeda. Neiu oli viimastel nädalatel nii palju kannatusi üle elanud, et Tarzanil jäi üle 
ainult imestada tema tahtejõudu. Ta ei kaevanud kordagi, ei palunud kordagi peatust 
teha. 

Imelik naine! 

Mglanegi oli neiu üliinimlikke jõupingutusi märganud. Ta istus äkki maha ja ütles 
Tarzanile: ,,Pole mõtet edasi minna. Olen sunnani väsinud, siin liival on hea. Las 
tulevad...” 

Märganud ahvinimese küsivat ilmet, lisas ta nagu õigustust otsides: ,, Näete, preili 
Kircher on ka juba... või varsti otsas. Olgu kuidas on, mina enam edasi ei saa." 

»Ei-e1!" sekkus neiu. ,,Koos oleme nii palju läbi elanud, ja pääse-mislootus on veel 
niivõrd ähmane, et tulgu mis tuleb, meie teineteisest ei lahku." Näis, nagu oleks talle 
miski meelde tulnud: ,.Siiski, kui teie, meie päästja ja heategija, Ahvide Tarzan, nagu 
te end nimetate, kes ei ole meile midagi võlgu, kuid kellele meie võlgneme oma elu, 
tallate meist lahkuda, siis... siis pole midagi parata. Ja pealegi meie, igatahes mina 
soovin, et läheksite üksi, sest suutsite küll meid sealt põrgulin-nast välja tuua, aga 
rohkemat ei või teiegi. Viia meid läbi veeta kõrbest — seda ei võimalda isegi teie 
hiigeljõud." 

Ahvinimene vaatas naeratades neiu tõsistesse silmadesse. ,,Te pole ju surnud ja 
leitnant ka mitte. Otobu ja mina elame ka veel. Inimene võib olla ainult elav või 
surnud. Niikaua kui elame, peame mõtlema, mida edasi teha. Et oleme siin ja 
puhkame, ei tahenda veel, et siia suremegi. Et ma ei suuda kanda teid siit vamabode 
maale, mis on lähim ning kus on piisavalt vett ja toitu, see ei peaks meid veel 
heidutama. Seni oleme leidnud võimalusi elada ja nii läheb arvatavasti ka edaspidi. 
Peame võtma elu sellisena, nagu ta siin on. Nüüd aga puhkame, sest teie ja leitnant 
peate koguma jõudu." 

»Aga ksujalased?"” küsis neiu. ,,Kas nad meid ei jälita?" 

»»See on võimalik,” vastas Tarzan. ,,See on vägagi võimalik. Kuid see ei puuduta 
meid seni, kuni nad pole tulnud.” 

»» Soovin, et mul oleks teie filosoofiline meelekindlus, kuid nähtavasti on seda 
võimatu omandada,” ütles neiu tasa. 

»Te pole džunglis sündinud ja kasvanud, teie kasvatajaiks pole olnud metsikud 
kiskjad ning teie ise ka pole kiskja ega kiskjate hulgas olnud. Kui oleksite sündinud, 
elanud ja kasvanud džunglis nagu mina, oleksite samuti fatalist nagu mina ja kõik 
teised džungliolevused.” 

Kohas, kuhu nad olid jäänud, paistis päike kuumalt, ja nad otsustasid minna ora 
varjupoolsesse külge. Seal istusid nad maha. Numa käis rahutult edasi-tagasi ja heitis 


viimaks Tarzani kõrvale pikali. Nähtavasti ei saanud ta rahu, sest tõusis mõne minuti 
pärast püsti, liikus piki orgu edasi ja kadus peagi käänaku taha. 

Orus valitses surmavaikus. Põgenikud olid puhanud umbes tunni, kui Tarzan kargas 
äkki püsti ja jäi kuulatama. Ta kuulis midagi, millest teistel polnud veel aimugi. 
Viimaks pöördus ta kaaslaste poole. 

»Mis see oli?" küsis neiu. 

»Nad tulevad,” vastas Tarzan. ,.Siiski on neil veel hulk teed siiani käia. Väga kaugel 
nad ka pole, sest sandaalides jalad ja lõvide pehmed käpad ei tee liival kuigi suurt 
häält." 

»Mida peame tegema? Kas katsume edasi minna?" küsis Smith-Oldvick. ,,Usun, et 
suudan natuke maad käia, sest tunnen end puhanud olevat. Kuidas on lugu teiega, neiu 
Kircher?" 

»Oi-jah! Lähme!" vastas neiu. ,,Oleme juba küllalt puhanud." 

Tarzan teadis, et kumbki tema kaaslastest ei rääkinud täit tõtt, sest nii väsinud 
inimesed ei saa tunni ajaga endist jõudu tagasi. Kuid parata polnud midagi. Ta lootis, 
et juba lähima käänaku taga võib avaneda orust väljapääs. 

»»Otobu, sina aita leitnanti," käskis Tarzan musta meest. ,, Mina kannan neiu 
Kircherit.” Neiu protestist välja tegemata tõstis ahvinimene ta kätele ja hakkas kiiresti 
edasi sammuma. Tema kannul tulid Otobu ja inglane. 

Nad ei olnud puhkekohast kuigi kaugele jõudnud, kui kuulsid juba tagaajajate hääli. 
Eriti kohutavalt kajas oru järskude nõlvade vahel lõvide kräunumine. Kiskjad olid 
nähtavasti põgenejate värsketel jälgedel ning tõttasid nüüd edasi. 

»»Küll oleks hea, kui Numa oleks tagasi tulnud," ütles neiu. 

»»Seda soovin minagi," vastas ahvinimene. ,,Kuid tematagi peame katsuma teha 
kõik, mis võimalik. Tahaksin leida koha, kus võiksime end barrikadeerida ja 
tagaajajaid ootama jääda Võimalik, et meil õnnestub nad peatada. Smith-Oldvick on 
hea laskur ja kui tagaajajaid ei ole väga palju, saab neist jagu, muidugi, kui nad 
tulevad ükshaaval. Lõvid pole nii hädaohtlikud, mõnikord on nad päris rumalad, eriti 
need, kes meid praegu jälitavad. Need on oma peremeestest, kes neid 

toidavad, nii sõltuvad, et pärast inimeste surma on nendega kerge toime tulla. 

»Usute, et me siiski pääseme?" küsis neiu. ,,Elame veel,” oli mehe lihtne vastus. 

»Seal! Seal see on!" hüüdis Tarzan. ,,Ma tunnen seda kohta." Ahvinimene viipas 
käega kaljumüraka poole. See oli kunagi kaldalt oru põhja varisenud. Kivi oli päris lai 
ja umbes kaksteist jalga kõrge. See sulges peaaegu kogu oru põhja. Mõlemale poole 
oli jäänud siiski kitsas käik, kust inimene võis vaevu läbi pääseda. 

Põgenejad asusid kivi taha, et üritada vastupanu. Vaevalt olid nad kohad sisse 
võtnud, kui Tarzan kuulis ülalt oru servalt tasast kahinat. Ta märkas ahvi väikest 
inetut nägu. Silmapilk hiljem kadus loom lõunasse. Otobu nägi ka seda ahvi. 

»Ta ütleb papagoidele ja need omakorda hulludele meestele,” teadis neeger oletada. 

»»See on tähtsusetu,” vastas Tarzan, ,,sest lõvid on juba meie jälgedel. Meil on 
võimatu end peita.” 

Tarzan pani Smith-Oldvicki ühe läbipääsu juurde valvama ja käskis Otobul seista 
viskevalmis odaga inglase taga. Teise läbipääsu juurde asus ahvinimene ise. Neiu 
tahtis Tarzanile abiks olla, kuid mees sundis teda kivi varju, et olla odade eest 
kaitstud. 

Möödus kümme minutit — see aeg tundus neiule igavikuna. Tuli nagu kergendus, 
kui ta kuulis viimaks otse teisel pool kivi lõvide möirgamist. Lõvid ei astunud kohe 
edasi, vaid jäid peremehi ootama. Minuti-paari pärast oli kuulda hullude karjatusi. 
Neiu nägi oma peidukohast, kuidas hiigellõvi tormas ahvinimesele kallale. Ta nägi, 


kuidas Tarzani käes olev mõõk tõusis ja just siis, kui lõvi tõusis püsti, et mehe peale 
karata, langes terariist alla ja poolitas looma pea. Siis kuulis neiu lähenevaid pehmeid 
samme ja Smith-Oldvicki püstoli pauku ning sellele järgnenud millegi kukkumist. 

Esimesed löögid näisid ründajaid kohutavat, kuid mitte kaua. Järgmisena tungis 
Tarzanile kallale mees ja Smith-Oldvicki poole tuli lõvi. Tarzan oli hoiatanud inglast 
mitte raisata padruneid lõvide peale, selleks olid Otobu ja oda. Neeger katsuski looma 
surmata, aga enne kui ta valmis jõudis, oli lõvi mõlemat küüntega päris tugevasti 
vigastanud. Viimase hoobi andis lõvile Smith-Oldvick, kes torkas neiu toodud mõõga 
looma südamesse. Mehel, kes Tarzanit ründas, polnud niigi palju õnne kui teise 
läbikäigu juures olnud lõvil — ühe löögiga oli tal kael murtud. 

Jälle tekkis vaikus. Vaenlased taganesid ja korrastasid oma ridu. Neil paistis olevat 
kavatsus rünnata korraga. 

»Kas see on meie lõpp?" küsis neiu. 

»Ei!” hüüdis Tarzan. ,,Elame veel!" 

Need sõnad lausutud, olidki metslased juba neil kallal. Seekord heitsid mehed 
odasid üle lõvide. Üks oda puudutas neiut löökide eest kaitsvat Tarzanit nii tugevasti, 
et ta kaotas tasakaalu ja kukkus selili. Parem polnud lugu ka teise läbikäigu juures. 
Smith-Oldvick laskis kaks meest maha, kuid sai odaga reiehaava. Nõrkenud leitnant 
kukkus maha ja kaotas teadvuse. Neiu vaatas Tarzani poole ja nägi, kuidas hiigelksu- 
jalane tormas läbi käigu otse ahvinimese poole. Hullumeelse karjatusega tõstis ta 
mõõga, et Tarzani elu lõpetada. Leitnandi püstol oli kukkunud otse neiu jalge ette. 
Bertha Kircher haaras maast laskeriista ja sihtis vaenlasele otse näkku. 

Vaevalt oli pauk kõlanud, kui nii põgenejad kui ka jälitajad kuulsid orust lausa 
püssiraginat. Magusalt kui ingli hääl kõlasid paukude vahel Inglise allohvitseri 
karedad käsklused. Isegi lõvide möirgamine ja hullude surmakarjatused ei seganud 
rõõmu, mida tundsid Tarzan ja neiu. 

Tarzan lükkas surnud ksujalase kõrvale ja tõusis püsti. Ta tõmbas vaenlase oda õlast 
välja. Lahing oli olnud lühike ja lõppenud sellega, et osa lõvisid ja kõik ksujalased 
olid surma saanud, aga osa loomi oli põgenema pääsenud. Kui Tarzan ja Bertha tulid 
kivi tagant välja, nägi neiu, et üks Briti sõduritest sihtis ahvinimest. Tarzan märkas 
seda ka ise ja sai aru, et inglane pidas teda metslaseks. ,,Pidage! Meie oleme sõbrad!" 
hüüdis neiu sõdurile. 

»Siis tõstke käed üles," vastas sõdur sihtimist lõpetamata, ,,sest ma ei usalda ühtki 
kollases jakis kaabakat.” 

Kohale jõudis ka ohvitser, kes juhtis väikest eelsalka. Kuulnud selgitusi, pidi ta 
uskuma vähemalt seda, et neiu ja Tarzan ei ole metslased. Kümne minuti pärast tuli 
suurem salk Briti sõdureid koos ohvitseriga. Smith-Oldvicki haav seoti kinni, samuti 
Tarzani oma. Pool tundi hiljem sammusid põgenejad koos päästjatega Briti laagri 
poole. 

Õhtul otsustati, et Bertha Kircher ja Smith-Oldvick viiakse järgmisel hommikul 
lennukiga rannikule ja neid otsinud salk alustab tagasiteed. Tarzan selgitas Briti 
ohvitserile, et tema ja Otobu kodumaa asub lääne suunas ja nad lähevad koos 
vamabode maale, kust neeger pärines. 

»»Ah, teie ei tulegi siis koos meiega?" küsis neiu ahvinimeselt. 

»Ei,” vastas Tarzan. ,, Minu kodu on Aafrika läänekaldal. Ma kavatsen jätkata teed 
sinnapoole.” 

Neiu vaatas paluvalt Tammile otsa. ,, Lähete jälle üksi sinna hirmsasse džunglisse. 
Kas me veel kunagi kohtume?" 


Tarzan vaatas vaikides neiut ja lausus: ,,E1!" Ahvinimene pööras järsult ümber ja 
kaugenes neist 

Järgmisel hommikul saabus lennukiga kohale kolonel Capell. Lennuki maandumise 
ajal juhtus Tarzan kaugemal seisma. Ta nägi saabunud ohvitseri, kes teretas salga 
ülemat ja pöördus kohe Bertha Kircheri 

poole, kes seisis mõni samm eemal kapteni selja taga. Tarzan imestas viisakat tooni, 
millega kolonel Saksa salakuulajat teretas. ,, Kuidas ilus spioon end praegu tunneb?" 
mõtles ahvinimene endamisi. Neiu pidi ju teadma, et vähemalt spioneerimises 
võidakse teda süüdistada. Mis kolonel neiule ütles, seda Tarzan ei kuulnud. 

Habemesse vandudes pööras Tarzan end ümber ja läks eemale. Et Briti kolonel 
Saksa salakuulajaga nii sõbralikult ümber käis, see vihastas ahvinimest. Oli ju tema 
kodumaa Saksamaa vastu sõjas ning Tar-zanil olid ka isiklikud arved hunnidega 
õiendada. Kõik see sundis teda spiooni paljastama, miski aga takistas seda. Ta 
vihastas aga mitte ilusa salakuulaja, vaid enese peale, sest ei suutnud oma kohust täita. 

Tarzan ei näinud neiut enam, sest kohe pärast jutuajamist koloneliga pandi Bertha 
Kircher lennukisse ja saadeti minema. Kui Smith-Oldvick oli lahkumas, läks Tarzan 
lennuki juurde temaga jumalaga jätma. Veel kord tänas noor lendur oma päästjat ja 
palus teda naasta tsivilisatsiooni rüppe. Kuid asjata, ahvinimene ei loobunud 
kavatsusest rännata läänekaldale, kus metsadest piiratud vaikse merelahe ääres seisis 
tema isa onn. Lennuk tõusis õhku ja võttis suuna itta. 

Sõdureil olid juba kotid seljas ja püssid õlal. Kolonel Capell tundis huvi kõrbe ja 
ranniku vahele jääva maa-ala vastu ning otsustas minna koos väeosaga. Kui kõik oli 
teeleasumiseks valmis, tuli ta Tarzani juurde: ,, Lord Greystoke, soovin, et tuleksite 
koos meiega. Ja kui minu palve teile midagi ei tähenda, siis teatan, et sama paluvad ka 
Oldvick ja noor leedi, kes siit äsja lahkusid. Nad palusid mul selle palve teile edasi 
anda.” 

»Ei! Võimatu," vastas Tarzan. ,,Ma lähen oma teed. Saan aru, et neiu Kircher ja 
leitnant Smith-Oldvick avaldasid sellist soovi vaid tänu tundest.” 

»Neiu Kircher?" hüüdis kolonel ning naeris: ,,Teie tunnete siis Bertha Kircherit kui 
Saksa salakuulajat?" 

Tarzan vaatas tõsiselt ohvitserile otsa. Kuidas on võimalik, et kõrge Briti ohvitser 
vaenlase spioonist sellise avameelsusega kõneleb? Ja kuidas võib ta lasta põgenema 
nii tähtsa salakuulaja? Jah, ma tunnen Bertha Kircherit kui Saksa spiooni," vastas 
ahvinimene tusaselt. 

»»Ja muud teie temast ei teagi?" küsis kolonel. 

»Mitte midagi," vastas Tarzan. 

»la on auväärt leedi Patricia Candy, Briti Ida-Aafrika vägede tea-detekogumise 
osakonna üks tähtsamaid töötajaid. Teenisin koos tema isaga Indias ja tunnen leedi 
Patriciat juba lapsest saadik.” 

»Ja siin on pakike pabereid, mille ta võttis Saksa ohvitserilt," jutustas kolonel 
hämmastunud Tarzanile edasi. ,,Ta kandis neid siin džunglis kogu aeg kaasas, mis 
tõendab tema suurepärast kohusetunnet. Vaadake! Mul pole olnud veel aega neid 
vaadata, kuid nagu näen, on siin 

kellegi hauptmann Schneideri taskuraamat, salaraportid, mõni aruanne ja sõjakaart."” 

»Hauptmann Fritz Schneideri taskuraamat?" hüüdis Tarzan. ,,Kas ma võiksin seda 
vaadata? See mees tappis leedi Greystoke'i.” 

Ohvitser ulatas sõna lausumata paberid ahvinimesele. Too lehitses kiiresti 
päevaraamatut. Nähtavasti otsis ta sealt päeva, mil sakslased hirmsa mõrtsukatöö 


korda saatsid. Tarzan leidiski raamatust midagi selle kohta. Ta huulilt tuli vandesõnu. 
Näis, nagu ei tahaks ta loetut uskuda. Kolonel vaatas mehele küsivalt näkku. 

»Mu jumal!" hüüdis viimaks Tarzan. ,,Kas see võib tõsi olla? Kuulake!" Ta luges 
päevaraamatust järgmist: ,,Tegin väikese nalja sellele inglise seale. Kui ta kord koju 
tagasi jõuab, leiab ta voodist naise laiba põletatud jäänused. Tähendab, et ta usub, et 
surnukeha on tõesti tema naise oma. Lasksin von Gossil voodisse tuua musta naise 
laiba, panime selle sõrme leedi Greysoke'i sõrmuse ja põletasime surnukeha nii palju, 
et ei oleks aru saada, on see olnud valge või must inimene. Leedi Greystoke on 
ülemjuhatusele palju väärtuslikum elavana kui surnult.” 

»Ta elab!" hüüdis Tarzan rõõmsalt. 

Jumal tänatud!" lausus Capell ja küsis kohe: ,Ja nüüd?" 

»Muidugi tulen nüüd teiega idakaldale," vastas Tarzan. ,,Kuidas ma olen eksinud 
leedi Candy suhtes! Kuid kust ma teadsin, kes ta on? Ma ütlesin isegi Smith- 
Oldvickile, kes teda tuliselt armastab, et ta on Saksa spioon. Nüüd pean ruttama tagasi 
idakaldale ja mitte ainult oma naist otsima, vaid ka heaks tegema eksitust neiu Candy 
suhtes.” 

» Viimase asja pärast ei maksa mures olla," ütles kolonel Capell, ,,sest neiu Candy 
on nähtavasti suutnud Smith-Oldvicki veenda, et ta ei ole Saksa salakuulaja. Nagu 
leitnant mulle hommikul rääkis, on neiu lubanud temaga abielluda kohe, kui nad 
tsiviliseeritud maailma jõuavad.” 

Tarzaniaana ei ole Edgar Rice Bwroughsi aimis kirjanduslik leiutis. Kui ta kujutas 
23 Tarzani-lugu Ameerikast kordagi Aafrikasse põikamata ja me ei oskagi arvata, et 
džunglielust saab nii jutustada seda läbi elamata või isegi nägemata. 

Kui kirjanik tuli sellega toime, siis võib kindlasti pettumuseta lugeda tema 
Ameerika-ainelist ,,Poksija Billyt" ja selle järge ,,Suudliis huultele”. 

E. R. Burroughs jutustab kaasahaaravalt Chicago tänavapoisi Billy Bire-n( 
kasvamisest allilmas msikakangelaseks ning armastuse ümberkujundavast jõust. 
Andku alljärgnevad katked aimu, hädas tumemustad tegelased saavad helehallideks ja 
valgeteks kangelasteks. 

Käesoleva Tarzani-j unistuse järel ilmub ,, Järva Teataja" Raamatukogu järgmise 
köitena E. R. Burrouglisi ,, Poksija Billy", mis jõuab peagi müügile. 


LUGEMISPROOV 


Niisiis kord, kui Billy Biren naasis üksinda koidikul õllepoepidaja vana Schneideri 
kassa tühjendamiselt, olles viriseva vanamehe jääkeldrisse luku taha pannud, oli ta 
äärmiselt nördinud, nähes, kuidas kolm võõrast pätti 12. tänavalt olid kallale tunginud 
politseinik Stanley Laskeyle. Pätid peksid teda tema enda kumminuiaga, virutades 
talle ühtaegu raskete saabastega kõhtu. 

Laskey polnud kaugeltki Billy Bireni sõber, aga ta oli sündinud ja üles kasvanud 
tema linnajaos, teenis Lake Streetil 28. politseijaoskonnas ja moodustas seega Kelly 
jõugu lahutamatu omandi. Politseiniku peksmine tundus Billyle loomulik ja isegi 
väärt tegu, kuid üksnes sel tingimusel, kui seda sooritasid inimesed, kellel oli selleks 
õigus, seega tema oma piirkonna inimesed. Ta ei võinud ükskõikselt pealt vaadata, 
kuidas võõras bande söandas pereme-hetseda tema linnajaos. See oli lihtsalt 
väljakannatamatu. 

Billy oli kõige lähemal mehele, kes politseiniku pea kohal tema kumminuiaga 
vehkis. Ta tõstis kivi ja virutas sellega kähku pahaaimamatule pätile kuklasse. Löök 
läks täkkesse: Billy ette jäi ainult kaks vaenlast. 


Sellest sündmusest, mis Billy elus murranguliseks sai, oli möödunud aastat. Tema 
elu oli selle aja jooksul kulgenud endist rada. 

Ta kogus jõukohast andamit muretutelt päevavarastelt ja hilistelt te« telt. Ta osales 
poole tosina õllepoe riisumises ja sooritas öösel julge k tungi kahele seltskonna 
kõrgkihti kuuluvale isikule. 

Päeval tiirutas ta ikka veel Larry Hillmoore'i poksikooli ümber ja siin 
mitmesuguseid ülesandeid. Mitu korda soovitas Hillmoore tal joomine maha jätta ja 
aru pähe võtta, sest nägi noorel hiiglasel eeldusi saada ehtsaks profipoksijaks. Kuid 
Billy ei suutnud loobuda endisest elust ja esines vai va tähtsusetutel matsidel 
kolmandajärguliste poksijatega. 

Kümme päeva pärast laevalaele toomist koperdas Billy juba ,,Poolkt kii ja tegi 
mõnesugust kergemat tööd. Teistelt madrustelt kuulis Billy polnud ainuke 
meeskonnaliige, kes vastutahtsi laevale oli meelitatud. 


Ainult kuus kõrilõikajat, kes ilmselt kriminaalkurjategijate hulka kui olid end 
vabatahtlikult laevale munsterdanud, kas siis sellepärast, et na ralikul laeval kohta ei 
suutnud leida, või soovisid võimalikult kähku L riikidest jalga lasta. Kõik ülejäänud 
nagu Billygi olid pettuse ja vägiy kinni nabitud. 

Vaevalt, et saatus oleks kunagi valinud sellest jõhkramat ja kurites 
mat meeskonda. Billy tundis end nende seas imehästi. Om esialgses” ka 
sest tüürimehele ja kipperile kohutavalt kätte- maksta loobus ta oma uute kaaslaste 
mõistlike nõuannete mõjul. 

Noormehe tervest organismist olid ammugi kadunud kõik alkohol ja tema nägu oli 
sunnitud karskuse mõjul hoopis teiseks muutunud. 

Kunagi punane, tursunud ja täis siniseid muhke, oli see nüüd pu päevitunud. 
Tuhmid paistetanud silmad, mis varem olid talle andnud 1 liku ilme, lõid nüüd 
särama. Tema näojooned olid alati olnud korrapära kaunid, nüüd aga õilistusid need 
mereõhu, tervisliku eluviisi ja ohtliku vuse mõjul. Ilmunuks ta nüüd põiktänavas 
toidukaupade lao taha Kell gu ette, tundnuksid nad temas vaevalt ära oma vana semu. 

Billy vaatas, kuidas Barbara pesi tema hirmuäratavat haava mudast rest ning adus, 
kui palju mehisust läks selleks tarvis, et temasugune teeks seesugust ebameeldivat 
tööd. 

Mitte kunagi varem poleks selline mõte talle pähe tulnud. Ja mitte gi varem poleks 
ta mõelnud meelekibedusele, mida tema öeldud sõnad lapsele tekitasid... Kui ta oleks 
seda meelekibedust märganudki, siis ole talle üksnes rõõmu valmistanud. 

Ent praegu valitses tema üle mingisugune ebatavaline tunne. Ta olek nud oma süüd 
kuidagi heastada. Mis kummaline muudatus oli toimunu ly jõugust pärit huligaani 
südames? 

Kuule!" ütles ta äkitselt. 


Barbara Harding heitis talle küsiva pilgu. Tema silmis oli jälle see külm ja uhke 
kõrkus, millega ta oli seiranud Billyt ,,Poolkuu" tekil ja mille eest ta tütarlast nõnda 
vihkas. Seda pilku nähes jäi Billyl hing rindu kinni ja sõnad, mida ta valmistus 
ütlema, tardusid suhu. 

Tütarlaps vaatas Bireni poole. Billy lamas endiselt liikumatult, katnud näo käega, ja 
ilmselt magas. Aga võib-olla oli ta surnud? Viimane mõte pani neiu kahvatama. 

Ta läks vaikselt Billy juurde, kummardus ta kohale ja pani käe mehe õlale. 

»Mister Biren," sositas ta. 

Billy pööras neiu poole näo, mis oli väsinud ja hajameelne. 

Temas oli ärganud esimene tunne — tunne, mida ta kogu oma raske üksildase elu 
jooksul polnud kordagi tajunud — sõpruse tunne. 

Nende viimaste väheste päevade jooksul oli ta eneselegi teadmata kehtestanud 
teatud au ja rüütellikkuse reeglid. Billy Biren püüdis alateadlikult end muuta inimese 
eeskujul, keda ta algul oli vihanud, kuid lõppude lõpuks armastama õppinud. 

Vastust ootamata haaras ta neiu sülle ja hakkas laskuma. 

Mõtted, mis päev läbi olid Billyt erutanud, ajasid ta vere keema. Nüüd aga, tundes 
noore naise sooja keha lähedust, jäi tal hing rinnus kinni ja veri lõi soontes mässama. 
Ta suutis vaevu vastu panna kirglikule soovile tütarlast enda vastu suruda ja katta 
suudlustega ta nägu. 

Ja siis tuli talle pähe hirmuäratav mõte: mille põrgu pärast ta õieti häbenema peaks? 

Sel ajal olid nad just jõe keskel. Bireni käed surusid tütarlast üha kõvemini enda 
vastu. 

Järsu liigutusega püüdis Billy neiu nägu enda poole tõmmata, kuid neiu surus 
mõlemad käed vastu ta õlga ja heitis pea tagasi. 


Barbara pärani aetud silmad vaatasid otse Bireni hallidesse silmadesse. Kumbki 
luges teise pilgust väga suurt ja olulist. 

Barbarale näis, et Bireni pilgust paistis tõeline armastus ja see andis talle mõningast 
lootust. Või ta eksis? Billy aga vaatas veetlevat naist, keda ta ilma enese teadmata 
armastas, ning nägi vaikivat ja liigutavat palvet endale halastada. 

»Pole vaja,” sosistas tütarlaps külmenevate huultega. ,,Palun, pole vaja. Te hirmutate 
mind.” 

Nädal tagasi oleks Billy Biren selle peale vaid naeru lagistanud ja tütarlapsele tema 
tõrksuse pärast tuupi teinud. 

Nüüd ei teinud ta ühte ega teist ja juba see üksi kõneles selget keelt muutusest, mis 
temas oli sündinud. Kuid ta hoidis Barbarat endiselt tugevasti oma embuses ega 
pööranud põlevat pilku neiu hirmunud silmadelt. 

1. Kummaline kaaslane 


Hääletult nagu varjud, mida ta läbis, liikus hiiglaslik kiskja öises džunglis. Tema 
ümmargused kollakasrohelised silmad hiilgasid, saba oli sirge, pea madalas, iga lihas 
jahiüllatuste ootel pingul. Siin-seal paistis läbi lehestiku kuu ja suur kass hoidus 
astumast nendele heledatele laikudele. Kuigi kiskja liikus tihedas metsas ja astus 
kuivadele okstele, lugematutele tiibadele ning varisenud lehtedele, mis paksult maad 
katsid, polnud kuulda vähimatki häält või sahinat, mida inimkõrv oleks võinud 
eristada. 

Sootuks vähem ettevaatlik oli tema jahiobjekt, kes käis küll niisama vaikselt kui 
lõvigi temast sada sammu eespool, kuid selle asemel, et valgustatud kohtadest ümber 
minna, läks ta neist otse üle ja paistis neid isegi sihilikult otsivat. Tema jälgedest võis 
järeldada, et ta valis neid kohti oma liikumise hõlbustamiseks, sest lõvist erinevalt 
kõndis ta ainult kahel jalal ja tema keha oli karvkatteta, välja arvatud väike must 
juuksesalk peas. Tema käsivarred olid lihaselised ning hästi vormitud, käed ise 
tugevad ja ilusa kujuga, kusjuures pöial ulatus ligikaudu teise sõnne esimese jätkuni. 
Ka jalad olid ilusad ja tugevad, kuid labajalad erinesid inimese omadest, sest suur 
varvas moodustas jala-pöiaga täisnurga. 

Peatunud Aafrika kuust valgustatud lagendikul, tõstis tundmatu olend pea ja jäi 
kuulatama. Nüüd võis kuuvalgel hästi näha tema näojooni, mis olid nii korrapärased, 
et mis täites maailma suurlinnas oleks teda peetud meheliku ilu ideaaliks. Aga kas see 
olend ikka oli inimene? Seda oli raske otsustada, sest peagi hakkas kiskja jahisaak 
uuesti üle hirmuäratava džungli hõbedase rohuvaiba liikuma, ja kui ta seda tegi, võis 
märgata tema külgi katvast mustast karvasest nahast ripnevat valget karvutut saba. 

Ühes käes kandis olend tugevat nuia. Üle vasaku õla heidetud rihma küljes rippus 
tupega lühike nuga, paremal õlal oleva rihma külge oli kinnitatud kott. Et hoida rihmu 
ja arvatavasti ka nähku keha ümber, kandis olend laia säravat vööd, mis läikis, otsekui 
oleks see puhtast kullast, ja käis keskelt kinni suure pandlaga. Ka pannal säras ja 
hiilgas, nagu kataksid seda teemandid. 

Ikka lähemale liikus Numa oma ohvrile. Et viimane turmetas teda varitsevat ohtu, 
seda näitasid tema üha sagenevad peatumised ja kiskja poole suunatud läbitungivad 
pilgud. Ta ei püüdnud oma tugevat vetruvat kõnnakut eriti kiirendada, ka seal mitte, 
kus maapind seda lubas, kuid ta võttis noa tupest välja ja hoidis nuia valmis, et silma- 
pilk tegutseda. 

Läbinud viimaks kitsa riba, kus puud kasvasid eriti tihedalt, jõudis inimesetaoline 
olevus peaaegu täiesti lagedale rohtla-alale. Viivuks ta seisatas, vaatas kähku selja 
taha ja heitis pilgu kaitsvatele puudele, kuid nähtavasti olid ta kaalutlused hinnust ja 
ettevaatusest tähtsamad, sest ta suundus kiirel sammul rohtlasse puude kaitsvat varju 
selja taha jättes. Siin-seal rohtlas kasvasid jämedatüvelised puud. Tema valitud tee, 
mis kulges ühe puu juurest teise juurde, näitas, et ta polnud ettevaatusest päris 
loobunud, kuid vahe teise ja järgmise puu vahel oli ülisuur. Numa lahkus džungli 
varjavast tihnikust ning nähes enda ees abitut ohvrit, tõstis saba püsti ja valmistus 
hüppeks. 

2kokok 

Kaks kuud — kaks pikka vaevarikast kuud, mille kestel ta kannatas nälga, janu, 
pettumust, ja mis kõige raskem, alalist muret — oli möödunud sellest päevast, mil 
Tarzan sai surnud saksa kapteni päevikust teada, et tema naine on elus. Lühike 
juurdlus, mille korraldamisel teda vastutulelikult abistas Briti luureteenistus 
»Intelligence Service”, selgitas, et leedi Jane'i peeti vangis sisemaal põhjustel, mida 
teadis ainult saksa ülemjuhatus. 


Leitnant Obergatzi ja pärismaalastest Saksa väesalga järelevalve all saadeti leedi 
Jane üle Kongo riigipiiri. 

Asunud üksi naist otsima, leidis Tarzan küla, kus teda kinni oli peetud, kuid selgus, 
et leedi Jane oli sealt kuu aega tagasi põgenenud. Saksa ohvitser koos väesalgaga läks 
teda kohalike teejuhtide saatel otsima. Sealtpeale oli pealikute, teejuhtide ja sõdurite 
jutt segane ning vasturääkiv. Mõni teejuht vandus, et neid oli tagasi saadetud, teised 
kinnitasid, et olid põgenenud ja oma külla tagasi pöördunud pärast seda, kui neid 
sunniti minema kaugele metsikule maale. Sõdurite valitud suuna üle võis Tarzan 
otsustada vaid mitmesugustest allikatest saadud katkendlike teadete järgi. 

Külast lahkunud, läks Tarzan edela suunas. Pärast tohutuid raskusi, läbinud suure 
kõrbeala, mida kattis tihe astelpöösastik, jõudis ta viimaks piirkonda, kuhu enne teda 
valge inimese jalg polnud astunud ja millest ta teadis ainult kohalike suguharude 
juttude põhjal. 

Tema teele kerkisid püstloodis kaljud ja suured kardetavad sood, kuid pärast sellist 
kurnavat teekonda ei suutnud ta neid ületada. Suurivaevu õnnestus tal leida kitsas 
rada, et ületada soo. See oli õudne koht, mis kubises mürgistest madudest ja teistest 
ohtlikest roomajatest. Mitu korda nägi ta ööpimeduses hirmuäratavalt suurte 
roomajate kogusid. Kuid seda maa-ala asustasid ka jõehobud, ninasarvikud ja ele- 
vandid ning Tarzan ei teadnud kunagi kindlalt, kas need ehk polnud tema nähtud 
kogud. 

Alles siis, kui Tarzan viimaks kindlal pinnal seisis, mõistis ta, miks see maa-ala oli 
nii pikaks ajaks asustamata jäänud. 

Ulukite hulga ja mitmekesisuse põhjal võis teha järelduse, et siin olid leidnud 
eluaseme kõik linnu- ja loomaliigid. Siin võisid nad varjule 

minna üha suureneva inimhulga eest, kes Aafrika territooriumi järjest asustas. Mõni 
Tarzanile tundmatu loomaliik aga esines oma ürgsel kujul. 

Siin leidus rohkesti tundmatuid ja huvitavaid ristandeid, kelle hulgast köitis kõige 
rohkem ahvinimese tähelepanu kollane valgete triipudega lõvi. See kiskja oli 
harilikust lõvist väiksem, kuid siiski väga kardetav, sest peale mõõkteravate kihvade 
oli tal saatanlik iseloom. Tarzanile andis see tunnistust sellest, et muistsel ajal olid 
Aafrika džung-leis asunud tiigrid, kes olid ilmselt segunenud lõvidega. Selle tulemus 
sundis teda alalisele ettevaatusele. 

Ülejäänud siinsed lõvid ei erinenud peaaegu üldse neist, keda Tarzan varemast ajast 
teadis. Kasvult olid nad peaaegu ühesugused, kuid nende karv kirendas leopardi 
tähnidest, mida esineb vaid noortel lõvidel. 

Kaks kuud otsinguid ei andnud vähimaidki tulemusi, mis oleksid lubanud oletada, et 
leedi Jane viibib sellel ilusal, kuid ühtaegu äärmiselt ohtlikul maal. Ometi veenis 
inimsööjate külas pärismaalaste usutlemine Tarzanit selles, et kui leedi Jane on elus, 
peab teda otsima just nimelt kusagilt siit. 

Ta ei suutnud kujutleda, mis imeväega Jane oli soodest üle saanud, kuid miski 
sundis teda uskuma, et tema naine oli sellega hakkama saanud, et ta elab ja teda peab 
otsima. Aga see tundmatu metsik maa oli ääretu, sünged kaljud tõkestasid teed, 
lugematud kosed ja kärestikud takistasid liikumist ning Tarzan pidi igal sammul 
pingutama oma mõistust ja lihaseid, et võita kiskjaid, kes ohustasid ta elu või röövisid 
jahisaaki. 

Tihtipeale juhtus nii, et Tarzan ja Numa jälitasid samal ajal üht jahisaaki, mis langes 
kord inimesele, kord kiskjale, nii, kuidas kellelgi vedas. Kuid ahvinimesel tuli harva 
nälga kannatada, sest paikkond oli rikas ulukitest, puuviljadest ja kõikvõimalikest 
söödavatest taimedest, millega iga džungliasukas on juba noorest east harjunud. 


Mitmepäevase otsimise järel õnnestus Tarzanil lõpuks leida rada üle mägede. Need 
ületanud, leidis ta end samasugusest maakohast nagu see, kust oli tulnud... Jahisaaki 
oli rohkesti ja seal, kus veerikas mägioja rohtlajõeks laienes, langes põder Bara 
hõlpsasti tema ohvriks. 

Hämardus. Igast kandist kuuldus suurte neljajalgsete jahiliste hääli. Et kuristik oma 
väheste kidurate puudega ei pakkunud küllaldast varju, kandis ahvinimene põdra kere 
lagendikule. Kaugemal mustendasid kõrged puud — see oli suur mets, milles tema 
kogenud silm tegi kindlaks paksu džungli. 

Sinna ta seadiski oma sammud, kuid nägi poolel teel üksikut puud, mis sobis 
suurepäraselt ööbimiseks. Tarzan vinnas end kergelt selle okstele ja leidis seal 
mõnusa puhkepaiga. 

Siin sõi ta Bara liha ning, kõhu täis saanud, viis järelejäänud osa vastasolevale 
oksale ja riputas oma toiduvaru parajale kõrgusele. Siis läks Tarzan asemele tagasi, 
seadis end mõnusalt magama ning hetk hiljem möirgasid lõvid ja kiunusid väiksemad 
loomad juba kurtidele kõrvadele. 

Harilikud džunglihääled ei seganud kunagi Tarzani und, vaid pigem suigutasid teda, 
kuid ebatavaline tsiviliseeritud inimese kõrvale tabamatu heli tungis alati Tarzani 
teadvusse, kui sügav tema uni ka polnud. Seekord äratas ta momentaanselt unest 
ootamatu jalaaste ro-huvaibal tema puu lähedal. Tarzan ei ärka nagu teie ja mina, 
kellel uneraskus jääb kauaks ajju ja silmadesse. Kui metsiku džungli asukad niimoodi 
ärkaksid, kui vähe oleks siis üldse neid ärkamisi! Ahvinime-se silmad avanesid selgelt 
ja säravalt ning niisama selgelt registreerisid ka tema ajunärvid kõik toimuva. 

Peaaegu tema all jooksis puu poole valge mees. Juba esimesel silmapilgul märkas 
Tarzan mehe pikka valget saba. Põgenevale olendile järgnes suurte sammudega 
hirmuäratav Numa. Kass oli nii ligidal, et ohvri pääsemine tundus võimatuna. 
Hääletult liikus ohver, hääletult liikus ka jälitaja, nagu kaks vaimu surnuteriigist kiirel 
sammul mingi kurbmängu traagilise lõpu poole. 

Samal hetkel, kui avanesid Tarzani silmad ja nägid lagendikul arenevat kurbmängu, 
samal hetkel, kui tal tärkas arusaamine sündmustest, järgnes ka nii kiire otsus, et 
ahvinimene oli peaaegu silmapilk õhus, tõtates appi veidrale olendile, kes näis temaga 
sarnanevat ja keda ajas taga Tarzani põline vaenlane. Numa oli põgenevale mehele nii 
lähedal, et Tarzanil polnud mahti kohast ründamisviisi valida. Nagu ujuja, kes hüppab 
vette vetruvalt hüppelaualt, hüppas Tarzan otse Numa selga: alasti, paremas käes isalt 
päritud jahinuga, mis juba nii mitugi korda oli lasknud lõvide verd. 

Kohutav valge kihv riivas Tarzani külge, lüües suure sügava haava Järgmisel hetkel 
oli ahvinimene Numa seljas ning ikka ja jälle vajus nuga kiskja metsiku külje sisse. 
Ka inimesesarnane olevus ei jäänud tuimaks pealtvaatajaks. Metsiku džungli lapsena 
sai ta otsekohe aru sündinud imest. Ta pöördus tagasi ja laskis käiku oma nuia, et 
päästa Tarzanit ning hävitada Numa. Üksainus kohutav löök lõualuu pihta uimastas 
looma. Siis leidis Tarzani nuga Numa südame. Mõni kramplik tõmblus ning röövloom 
oli surnud. 

Püsti tõusnud, asetas ahvinimene jala lõvi korjusele, tõstis näo kuu Goro poole ja tõi 
kuuldavale antropoidi metsiku võiduhüüu. 

Äkilises hirmus astus loominimene, uus tuttav, mõne sammu tagasi, ent nähes 
Tarzanit jahinuga tuppe pistmas ja tema poole pöördumas, leidis ta, et tema kartus oli 
ennatlik. 

Viivu silmitsesid mõlemad teineteist. Siis hakkas tundmatu kõnelema Tarzan adus, 
et kummaline olend räägib küll nagu inimene, kuid tema keel on võõras. Näis, et mees 


suudab mõelda ja teha otsuseid nagu temagi, ühesõnaga — ta on arukas olend. Ehkki 
tal oli pikk saba, ahvi sõrmed ja varbad, tundus ta siiski inimene olevat. 

Tarzani küljehaavast nirisev veri köitis loominimese tähelepanu. Ta võttis oma 
kotist väikese paki, näitas märkidega Tarzanile, et ta peab pikali heitma, kiskus 
sõrmedega haava ääred laiali ja raputas paljale lihale mingisugust pulbrit. Haavavalu 
polnud midagi võrreldes arstimi 

tekitatud kohutava piinaga, kuid ahvinimene oli harjunud piinu kannatama Mõne 
viivu järel lõppes nii verejooks kui ka valu. 

Vastuseks loominimese pehmele ja meeldivale häälekõlale katsetas Tarzan 
mitmesuguste Sise-Aafrika pärismaalaste, lõpuks ka inimahvide keeltega, kuid 
nähtavasti ei osanud too ühtki neist. Nähes, et nad ei suuda teineteisest aru saada, 
lähenes loominimene Tarzanile, tõstis tema vasaku käe oma südamele ja pani oma 
parema käe ahvinimese südamele. Viimasele tundus see sõbraliku tervitusena Ta oli 
harjunud nägema metsrahvaste kombeid ja vastas nii südamlikult, kui temalt seda 
oodati. See näis rahuldavat ja meelitavat uut tuttavat, kes jätkas aega viitmata oma 
juttu ja näitas viimaks põder Bara Jaanustele, puudutades kõhtu. Niisugune keel oli ka 
kõige rumalamale selgemast selgem. Käeviipega kutsus Tarzan külalist osa võtma 
metsikust pruukostist. Kergelt nagu väike ahv kargas loominimene puu alumisele 
oksale ja jõudis oma tugeva painduva saba abil peagi ahvinimese toiduva-ru juurde. 

Loominimene sõi vaikselt, lõigates terava noaga põdra küljest väikseid lihatükke. 
Tarzan jälgis pehmelt õõtsuvalt asemelt huviga oma kaaslast, täheldades nii tema 
inimlikke jooni kui ka neid, mis teda inimesest eristasid: ebatavalised pöidlad, varbad 
ja pikk saba. 

Tarzan arvas, et on kohanud mõne tundmatu rassi esindajat või siis esineb tema 
juures atavism. Mõlemad oletused olid vähe tõenäolised, poleks ta näinud seda olendit 
omaenese silmaga. Ja ometi oli ta seal, veider inimesetaoline olevus sabaga, mis 
ilmselgelt kinnitas kohanemist puude otsas elamisega, samuti nagu tema käed ja jalad. 

Tulnuka kullast, teemantidega kaunistatud vööpandla võis olla teinud ainult osav 
meister. Oli see tema enda kätetöö, tema kaaslaste või koguni võõra rassi esindajate 
tehtud, selle üle ei võinud Tarzan muidugi otsustada. 

Söömise lõpetanud, pühkis külaline sõrmed ja huuled lehtedega puhtaks ning vaatas 
naeratades üles Tarzani poole, paljastades kaks rida tugevaid valgeid hambaid, mis 
sarnanesid täiesti ahvinimese oma hammastega Olend lausus mõne sõna, mida Tarzan 
käsitas kui tänuavaldust, ja valis endale paraja aseme puu kõrgemal oksal. 

Maad kattis veel koidueelne pimedus, kui Tarzan ärkas puu tugevast rappumisest 
Avanud silmad, nägi ta ka oma naabrit rahutuna alla vaatavat ja silmitsevat nende 
äratamise põhjust. Ahvinimene vaatas alla ja jahmus: seal paistis mingisuguse tohutu 
suure olendi vari. 

Loom sügas puu vastu selga ja nii ärataski nad üles. Tarzanit hämmastas ja muutis 
valvsaks asjaolu, et selline hiiglaslik loom võis märkamatult puule läheneda. 

Koidueelses hämaruses pidas Tarzan looma hiigelelevandiks, ja kui see nii oli, siis 
oli see võrratult suurem kõigist seni nähtuist. 

Sedamööda, kuidas ta silmad pimedusega harjusid, hakkas ta üha selgemalt eristama 
mingisuguse veidra sakilise selja piirjoont umbes kahekümne jala kõrgusel 
maapinnast. Näis, nagu moodustaks iga selgroolüli raske jämeda sarve. Ainult osa 
seljast oli nähtaval, muu kadus 

alla puu varju, kust nüüd kostis hiiglaslike küüniste kraapimist. 


Peagi kostis teistsuguseid hääli ja Tarzan taipas, et all hävitab tohutu suur olend 
tema tapetud lõvi jäänuseid. 

Tarzani uudishimulikud silmad puurisid asjatult poolhämarast, kui äkki tundis 
kerget puudutust oma õlal ja taha vaadates nägi, et kaaslane püüab tema tähelepanu 
võita. 

Mnimesetaoline olend tõstis sõrme huultele, manitsedes Tarzanit vaikusele, ja tõmbas 
teda käest, andes mõista, et nad peavad siit otsekohe lahkuma Taibanud, et sellel 
tundmatul maal elavad hiiglaslikud koletised, kelle eluviisi ja harjumusi ta ei tundnud, 
otsustas Tarzan kuuletuda. 

Ääretu ettevaatusega ronis loominimene puu otsast maha, kasutades selle tüve enda 
ja kaaslase varjamiseks, ning hakkas hiilides kiltmaa poole liikuma. Tarzan järgnes 
talle. 

Kui tõusev päike puulatvu kuldas, leidis Tarzan end suure metsa servalt. Sinna viis 
teda kaaslane, liikudes puude okstel kergelt ja suure kiirusega tänu päritud instinktile 
ja kauaaegsele harjumusele. Kuigi teda aitasid seejuures saba, sõrmed ja varbad, ei 
liikunud ta ahvinime-sest sugugi kiiremini ega kindlamini. 

Alles nüüd meenus Tarzanile haav, mille möödunud ööl oli talle tekitanud Numa 
kihv. Oma imestuseks leidis ta, et haav üldse ei valutanud ega olnud ka põletikku 
tekitanud. Kahtlemata tuli see sellest, et tema veider kaaslane oli haavale antiseptilist 
pulbrit puistanud. 

Nad olid edasi liikunud paar miili, kui Tarzani kaaslane laskus maha suure puu alla, 
mille laiad oksad heitsid varje selgele sügavale ojale. Siin kustutasid nad janu ja 
Tarzan leidis, et vesi polnud üksnes imeliselt puhas, vaid ka jääkülm. Ilmselt sai oja 
alguse mägedest. 

Heitnud maha oma puusasideme ja sõjariistad, hüppas Tarzan ojasse. Mõne minuti 
pärast tuli ta veest välja väga reipana ja tundis ühtäkki suurt söögiisu. Heitnud pilgu 
kaaslasele, nägi ta viimast üllatatud olevat ning murelikul ilmel tema kehaehitust 
uurivat. Haaranud ahv-inimese Šlast kinni, pööras loominimene ta seljaga enda poole 
ja puudutas sõrmega Tarzani selgroo õndralüli. Siis seadis ta oma saba õlale ja keeras 
Tarzani uuesti näoga enda poole, juhtides sellele ahvini-mese tähelepanu. Tema nägu 
väljendas kõige suuremat rahutust ja ta tõi uuesti kiirkõnes kuuldavale arusaamatuid 
SÕNU. 

Ahvinimene taipas, et arvatavasti nägi tema kaaslane esimest korda sabata olendit. 
Ta juhtis loominimese tähelepanu tema suurtele varvastele ja pöialdele, selgitades sel 
moel, et tema ja ta kaaslane on eri rasside esindajad. 

Valgenahaline olend vangutas kahtlevalt pead, nagu ei suudaks ta aru saada, miks 
peab Tarzan temast erinema, kuid lõpuks kaotas selle probleemi vastu huvi, asetas 
rakmed, naha ja sõjariistad rohule ning astus vette. 

Veest välja tulnud ja vähesed kehakatted selga tõmmanud, istus ta puu alla ning 
kutsus Tarzanit enda kõrvale istet võtma. Avas siis paremal küljel rippuva koti, võttis 
sealt välja piklikke kuivatatud lihatükke 

ja peotäie Tarzanile tundmatuid pähkleid ning ulatas ahvinimesele. Nagu kaaslane, 
nii purustas ka Tarzan pähklikoori hammastega, leides seest õlise lõhnava tuuma Ka 
kuivatatud liha oli meeldiva maitsega, ehkki selles puudus sool — aine, mida Tarzani 
arvates vaevalt selles piirkonnas leidus. 

Einetades näitas Tarzani kaaslane pähklitele, lihatükkidele ja teistele ümbritsevatele 
esemetele, lausudes seejuures mingisuguseid sõnu. Tarzan taipas, et ta nimetab neid 
omas keeles. Ahvinimene ei suutnud naeratust maha suruda, nähes, kuidas tema uus 
tuttav püüab teda õpetada, selleks et nad hiljem suhelda võiksid. 


Mõlemad olid sedavõrd hõivatud einest ja keeletunnist, et ei märganud paari erksaid 
silmi, mis ülalt puuladvast neid jälgisid. Tarzanil ja tema kaaslasel polnud aimugi 
hädaohust, enne kui suur karvane kogu ülemistelt okstelt alla hüppas. 


II. Teel tundmatule maale 


Tarzan nägi, et võõras olend oli nii suuruse kui kehaehituse poolest tema kaaslase 
täielik teisik, üksnes selle vahega, et ründaja keha kattis tihe must karv, mis varjas 
peaaegu täielikult ta näojooni. Rakmed ja sõjariistad sarnanesid Tarzani kaaslase 
omadega. Enne kui Tarzan sekkuda suutis, virutas kalleletungija Tarzani kaaslasele 
nuiaga pähe ja viimane varises teadvusetult maha. Kuid midagi rohkemat ta teha ei 
jõudnud, sest ahvinimene astus temaga võitlusse. 

Tarzan taipas silmapilk, et saatus oli teda kokku viinud üliinimlikku jõudu omava 
vastasega. Tema võimsa käe tugevad sõrmed otsisid Tarzani kõri, kuna teine käsi 
tõstis kõrgele kohutavalt jämeda ja raske nuia. Karvane olend oli tugev, kuid suur oli 
ka ahvinimese jõud. Virutanud kohutava rusikahoobi vastase lõualuu pihta, uimastas 
Tarzan ta silmapilguks; tema sõrmed sulgusid vastase kõri ümber ja hakkasid teda 
kägistama. Teise käega haaras ta karvase olendi randmest ja sundis nuia maha 
viskama. Niisama osavalt paiskas ta olendi jalust maha ja langes kogu oma raskusega 
talle peale. 

Kukkumisel libises Tarzani käsi vastase kõrilt. Silmapilk ühinesid võitlejad 
surmatoovas embuses. Tundmatu olend laskis käiku hambad, kuid Tarzan ei teinud 
sellest väljagi, sest vastase kiitvad polnud suuremad Tarzani omadest. 

Ahvinimene taipas kohe, et tal tuleb karta vastase tugevat saba, mis iga hetk võis 
tema kaela ümber põimuda. 

Rüseldes ja õrisedes veeresid mõlemad puu all rohus, kord oli peal üks, kord teine. 
Oli näita, et kumbki püüdis kaitsta teise eest peamiselt oma kõri. Kuid viimaks nägi 
Tarzan võimalust vaenlasest jagu saada. Ta sundis viimast üha enam lähenema ojale, 
mille kaldal mäletatavasti võitlus oli alanud. Viimaks jõudsidki nad oja äärde ning 
Tarzanil jäi üle vaid koos oma vaenlasega vette veereda ja püüda ise peale jääda. 

Kuid samal hetkel nägi Tarzan üle oma vaenlase sirakil keha saatanlikku triibulist 
kogu, kes jälgis võitlust kurjakuulutaval ilmel. 

Ka Tarzani vastane nägi suurt kassi. Ta lakkas otsekohe Tarzaniga võitlemast ja 
midagi vadistades püüdis ahvinimese haardest vabaneda. Ta tahtis Tarzanile näidata, 
et kahevõitlus on lõppenud. Nähes, et tema teadvusetult maas lamavat kaaslast 
ähvardab hädaoht, laskis Tarzan vaenlase vabaks ja mõlemad tõusid ühel ajal püsti. 

Tarzan tõmbas tupest noa ja astus aeglaselt kaaslase juurde, arvates, et tema äsjane 
vaenlane kasutab juhust põgenemiseks. Oma imestuseks nägi ta, et karvane olend 
tõstis nuia maast üles ja astus tema kõrvale. 

Suur kass surus end maadligi ja jäi liikumatuks, ainult ta saba tõmbles aeg-ajalt 
kergelt. Ta oli maas lamavast loominimesest umbes viiekümne jala kaugusel. Astunud 
üle viimase keha, nägi Tarzan, kuidas avanesid ta silmad, ja tundis kummalist 
lohutust, et kaaslane polnud surnud. Ta leidis oma üllatuseks, et tema metsikus rinnas 
tärkas uue veidra sõbra vastu mingisugune tunne, mis sarnanes kiindumusega. 

Tarzan lähenes kindlal sammul lõvile, tema kõrval liikuv olevus ei jäänud maha. 
Nad jõudsid ikka lähemale, kuni viimaks hirmuäratav lõvi ja tiigri ristand ründas 
kahekümne jala kauguselt. Tema hüpe oli suunatud karvasele olendile, kes jäi seisma 
ja ootas kiskjat ülestõstetud nuiaga. Tarzan hüppas ette ja liigutusega, mis ei jäänud 
kiiruselt malta lõvi omadest, viskus, pea ees, kiskja peale, just nii, nagu tungivad 


peale ragbimängijad Ameerika palliväljakutel. Kokkupõrge oli nii tugev, et mees ja 
kiskja veeresid mitu korda teineteisest üle. Ahvinimese parem käsi hoidis kindlalt 
looma kaela, vasak käsi esimest vasakut käppa. Kass kiunus ja püüdis vabaneda, kuid 
Tarzan hoidis teda meeleheitliku jõuga. 

Väliselt paistis kallaletung metsiku ja mõttetu raevupuhanguna, mis ei allunud 
mõistusele ega kogemustele. Tegelikult see nii ei olnud: ahvinimese iga lihas kuuletus 
tema teravmeelsele mõistusele, mida kauaaegsed kogemused olid harjutanud seda 
laadi üllatuste võitmiseks. 

Tema pikad tugevad jalad näisid olevat lootusetult puntras kiskja tagajalgadega, aga 
justkui ime läbi pääsesid nad alati ähvardavate küünte eest ja isegi keset kõige 
metsikumat keerlemist asusid alati seal, kus ahvinimese rünnakuplaan seda nõudis. 
Hetkel, kui kass juba end võitjaks pidas, tõusis Tarzan jalule, hoides triibulist selga 
enda vastu ja painutades seda tahapoole, sellal kui loom ei saanud hammustada muud 
kui õhku. 

Välkkiirelt sööstis must karvane olend oma noaga kiskja juurde ja torkas selle talle 
sügavale südamesse. Veel viivu hoidis Tarzan looma roiduvat keha, tõukas selle siis 
eemale ning kaks vastast, kes alles hiljuti olid võidelnud elu ja surma peale, nägid 
teineteist uuesti palgest palgesse. 

Kumbki oli valmis rahuks või edasiseks võitluseks. Siis tõusid kaks tugevat karvast 
kätt: vasak käsi pandi südamele, parem suruti Tarzani 

rinna vastu. Kordus sama tervitus, millega loominimene oli hiljuti kinnitanud oma 
sõprust. Tundes rõõmu, et selles võõras metsikus ilmas sai ta juurde veel ühe liitlase, 
võttis Tarzan pakutud sõpruse vastu. 

Kui lühike tseremoonia oli lõppenud, pöördus Tarzan ümber ja nägi, et karvadeta 
loominimene oli teadvusele tulnud, istus maas ja silmitses teda suure huviga. 
Aeglaselt ajas ta end püsti. Samal ajal pöördus ka karvane olend tema poole ja lausus 
paar sõna. Loominimene vastas talle ja mõlemad lähenesid teineteisele. Tarzan jälgis 
tähelepanelikult selle kohtumise käiku. Nad seisid teineteisest mõne sammu kaugusel 
ja rääkisid kiiresti, -enne üks, siis teine, kuid tegid seda rahulikult, vähimagi 
ärrituseta. Mõlemad heitsid vahetevahel pilke Tarzani poole ja viimane taipas, et nad 
rääkisid temast. 

Lõpuks astusid mõlemad teineteise juurde ja kordasid sama tervitustseremooniat, 
mis mõne viivu eest oli tähistanud vaenutegevuse lõppu Tarzani ja musta 
loominimese vahel. Siis lähenesid nad ahvinimesele sellise ilmega, nagu tahaksid talle 
teatada midagi tähtsat. Kuid nähes, et Tarzan neid ei mõista, loobusid nad 
ettevõtmisest ja läksid üle märkide keelele, andes Tarzanile mõista, et nad jätkavad 
teekonda ühiselt ja kutsuvad teda kaasa. 

Et nad kavatsesid edasi liikuda Tarzanile seni tundmatus suunas, jäi ta meelsasti 
nõusse, sest tahtis enne põhjalikult uurida tundmatut maad ja alles pärast seda loobuda 
leedi Jane'i otsimisest selles piirkonnas. 

Paar päeva liikusid nad piki kõrget mäeahelikku. Sageli ründasid neid ohtlikud 
kiskjad, kelle hulgas leidus hiiglaslikke isendeid, milliseid Tarzan polnud iialgi 
näinud. 

Kolmandal päeval jõudsid nad suure loodusliku koopa juurde, mille sissekäik oli 
madala kalju esiküljel. Kalju jalamil vulises vaikselt üks arvukaid mägiojasid, mis 
niisutasid platood ja moodustasid kaugemal läbipääsmatu soo. Siia jäid nad mõneks 
ajaks peatuma. Tarzani kee-leõppimine edenes siin märksa jõudsamalt kui rännakul. 

Ilmselt olid selles koopas varem elanud inimesetaolised olevused. Oli näita kalju 
sisse raiutud tuleaseme jäänuseid, koopa lagi oli suitsust must. Nõe ja tihti ka 


sügavale kalju sisse olid lõigatud salapärased kirjad, loomade, lindude ja kahepaiksete 
kujutised, millest mõni meenutas juuraajastu ammugi väljasurnud elajaid. 

Tarzani kaaslased lugesid ilmse huviga hilisemaid märke, arutasid neid ja isegi 
kraapisid oma noaga lisaks endistele kirjadele uusi juurde. Tarzan oli nõutu: ta võis 
ainult oletada, et näeb arvatavasti maailma lihtsaima võõrastemaja külalisraamatut. 
Vähemasti tegi ta selle varal uusi tähelepanekuid oma kaaslaste arenemisjärgu kohta 
Tarzan veendus, et ahvi sabaga inimesed on olemas. Üks neist oli nii karvane nagu 
alamliigi loom, kuid ometi oli mõlemal nii kõne- kui ka kirjakeel. Esimest oli ta juba 
suure vaevaga õppima hakanud, kuid vahepeal äratasid tsivilisatsiooni ootamatud 
tundemärgid loominimeste juures tema huvi niivõrd, et ta andus keeleõppimisele 
märksa suurema 

õhinaga kui enne. Ta teadis juba oma kaaslaste nimesid ning mõne sagedamini 
nähtud looma ja taime nimetust 

Ta-den, karvadeta valgenahalise suguharu esindaja, kes valis endale õpetaja osa, 
täitis oma ülesannet säärase andumusega, et õpilane suutis peagi rääkida temaga ta 
emakeeles. Must ja karvane Om-at tundis samuti teatud vastutust Tarzani õpetamise 
eest. Tulemuseks oli see, et kogu Tarzani vaba aeg oli pühendatud õppimisele. Ja 
lõpuks saabus päev, mil nad võisid rahuldusega tagasi vaadata oma tööle: Tar-zan 
suutis ennast arusaadavaks teha ja sai ka ise kergesti aru oma uutest sõpradest. 

Tarzan selgitas kaaslastele oma siinviibimise põhjust, ent kumbki neist ei saanud 
talle midagi lohutavat öelda. Kunagi polnud nende maal nähtud Tarzani kirjeldatud 
naist ja nad ise polnud eales näinud sabata inimest. 

»Ma lahkusin A-lurist ja sestsaadik on kuu Bu seitse korda ennast ära söönud," ütles 
Ta-den. ,,Palju asju võib sündida seitse korda kahekümne kaheksa päeva jooksul, kuid 
ma kahtlen, et sinu naine võis tungida meie maale läbi õudsete soode, mis isegi sinu 
üleminekut takistasid. Ja kui tal see olekski õnnestunud, poleks ta suutnud vältida 
kõiki neid ohte, mis sind on varitsenud, ja veel selliseid, mis seni on sulle tundmatuks 
jäänud. Isegi meie naised ei söanda lahkuda linna müüride vahelt metsikutesse 
paikadesse.” 

»» A-lur — valge linn, valguse linn," lausus Tarzan, tõlkides linna nime oma 
emakeelde. ,, Aga kus A-lur asub? On see teie mõlema kodulinn, Ta-den ja Om-at?" 

»»See ON minu oma," vastas valge. ,,Vaz-donidel pole linnu, nad elavad metsas puude 
otsas või koobastes. On mul õigus, must mees?" küsis ta mustalt karvaselt hiiglaselt, 
kes ta kõrval istus. 

On küll," kinnitas Om-at. ,, Vaz-donid on vabad. Üksnes ho-do-nid sulgevad end 
linnadesse nagu puuri. Ei tahaks sugugi olla valge.” 

Tarzan naeratas. Isegi siin esines mustade ja valgete — vaz-doni-de ja ho-donide 
vahel rassilist eristamist. Ei tähendanud midagi ka see, et mõlemad olid 
intellektuaalselt ühel arengutasemel. Üks oli valge, teine must ja oli kohe näha, et 
valge peab ennast mustast paremaks. 

»Kus A-lur asub?" küsis Tarzan jälle. ,, Lähed sa sinna tagasi?" 

»»See on teisel pool mägesid," vastas Ta-den. ,,Kuid ma ei lähe sinna. Igatahes mitte 
enne, kui Ko-tan on sealt lahkunud." 

»»Ko-tan?" päris ahvinimene. 

»»Ko-tan on kuningas,” selgitas loominimene. ,,Ta valitseb maad. Olen üks tema 
sõdureid. Elasin Ko-tani lossis ja kohtasin seal tema tütart O-lo-ad. Hakkasime 
teineteist armastama, kuid Ko-tan oli meie armastuse vastu. Ta saatis mind võitlema 
Dak-ati küla elanikega, kes keeldusid kuningale makse maksmast. Ko-tan lootis, et 
mind seal tapetakse, kuid selle asemel tulin ma tagasi võidu ja Dak-ati endaga, kelle 


võtsin vangi. Ko-tanile see aga ei meeldinud, sest ta nägi, et O-lo-a hakkas mind veel 
rohkem armastama, sest tema tundele lisandus uhkus minu vägitegude üle. 

Minu isa Ja-don, lõviinimene, on väga võimas, ta on A-luri kõige suurema küla 
pealik. Ko-tan kartis temaga tülitseda, seepärast kiitis ta mind vapruse eest, kuid tegi 
seda pilkamisi, mis tähendab silmakirjalikkust. Ta pidi mind tänama ja mulle tasuma. 
Millega oleks ta võinud mind paremini tänada, kui andes mulle oma tütre O-lo-a? 
Kuid ei, ta hoiab tütar O-lo-ad Bu-lotile, Mo-sari pojale, kelle vaarisa oli kuningas. 
Nii leppis Ko-tan ära Mo-sariga ja võitis endale nende sõpruse, kes arvavad, et 
kuningaks peab saama Mo-sar. 

Aga milline tasu ootas siis ustavat Ta-deni? Me austame väga preestreid. Templites 
kummardavad neid kuningad ja pealikud. Suuremat au ei võinud Ko-tan "osutada 
ühelegi oma alamale, kes soovis saada preestriks. Kuid mina ei soovinud. Preestrid ei 
tohi iialgi abielluda. 

O-lo-a ise tõi mulle teate, et tema isa kavatseb minust preestri teha. Mulle saadeti 
järele kuninga käskjalg, et kutsuda mind Ko-tani ette. Preestriseisusest keeldumine 
pärast seda, kui mulle pakkus seda kuningas, oleks tähendanud väljakutset templile ja 
jumalatele, seega kindlat surma. Aga kui ma Ko-tani ette ei ilmu, ei keeldu ma 
millestki. Otsustasime O-lo-aga, et pean põgenema. Parem oli kaduda ja elada kau- 
gemal lootusega rinnas kui olla preester ja lootus täielikult malta matta Hiiglaslike 
puude varjus, mis lossi ümber kasvavad, embasin teda, võib-olla viimast korda. Siis 
ronisin üle lossi müüri, et mitte kohata kuninga saadikut, ja läksin läbi pimeda linna. 
Nini ja seisus võimaldasid mul takistamatult väravast välja pääseda. Sestsaadik olen 
ho-donide jahiteedest kaugel viibinud, kuid mul on kindel soov tagasi minna, et 
vähemalt müüride tagant vaadata linna, kus asub minu kallim, ning kord käia oma 
kodukülas isa ja ema vaatamas.” 

»Kas risk on suur?" küsis Tarzan. 

»»On küll, kuid mitte väga," vastas Ta-den. ,,Mina lähen.” 

» Tulen sinuga, kui lubad," ütles ahvinimene. ,,Pean nägema seda Valguse linna, teie 
A-luri, ja otsima sealt oma naist, kuigi sa ütlesid, et on välte lootust teda leida. Aga 
sina, Om-at, tuled sa meiega?" 

»Miks ka mitte," vastas karvane. ,, Minu suguharu elab mägedes teiselpool A-luri, ja 
kuigi meie pealik Es-sat mind jäädavalt maalt välja kihutas, läheksin ma meelsasti 
tagasi, sest seal on naine, keda ma tahaksin näha ja kes ka mind näita täitab. Jah, ma 
tulen teiega. Es-sat kartis, et minust saab suguharu pealik, ja tal oli õigus. Kuid praegu 
tahan eelkõige Pan-at-leed, mitte pealikuametit.” 

» Niisiis läheme kolmekesi koos,” nentis Tarzan. 

»Ja hakkame koos võitlema," toetas teda Ta-den, ,,kolmekesi nagu üks mees." Neid 
sõnu öeldes tõmbas ta tupest noa ja tõstis pea kohale. 

»Kolmekesi nagu üks mees!" kordas Om-at, võttes samuti oma sõjariista ja hoidis 
seda pea kohal nagu Ta-den. 

»»Kolmekesi nagu üks mees!" hüüdis Tarzan ja teras lõi päikeses helkima. 
»Surmani!" 

»Tulge,” lausus Om-at. ,,Minu nuga on kuiv ja nõuab Es-sati verd." 

Jalgrada, mille valisid Ta-den ja Om-at, võis vaevalt kanda niisugust nime, sest see 
sobis rohkem mägikitsedele, ahvidele ja lindudele kui inimestele, kuid need kolm 
polnud tavalised inimesed. Nad olid harjunud matkama seal, kust ükski harilik 
inimene poleks suutnud läbi tungida. Madalamatel mäenõlvadel takistasid 
edasiliikumist tihedad metsad, kus maapinda katsid mahalangenud puud, 


väänkasvude, viinamarjade ja põõsaste rägastik, nii et neil tuli kogu aeg rännata möö- 
da kõrgemaid õõtsuvaid puulatvu. Teisal avanesid nende ees haigutavad kuristikud, 
mille kaljuseinte libedatel servadel rännumeeste paljad jalad suurivaevu püsisid, ja 
pahatihti tuli neil sooritada hüppeid koos, moodustades kolmejätkulise ahela. 
Peadpööritav ja õudne oli Om-ati valitud tee üle kaljudekuhjatise, mille püstloodsed 
seinad tõusid kahe tuhande jala kõrgusele vihaselt kobrutava jõe kohale. Kui nad 
viimaks jälle võrdlemisi tasasele pinnale jõudsid, silmitses Om-at oma kaaslasi 
tähelepanelikult ja sõnas: 

»Noh, see läks teil korda. Olete mõlemad kohased kaaslased Om-atile, vaz-donile." 

»Mida sa silmas pead?" küsis Tarzan. 

» Lõin teid seda teed," vastas must, ,,et näha, kas teil on küllalt julgust järgneda Om- 
atile. Siia tuuakse Es-sati noori sõdureid tõestama oma vaprust. Kuigi oleme sündinud 
ja üles kasvanud kaljudel, peame häbenemata tunnistama, et Pastar-ul-ved, Mägede 
isa, on paljudest jagu saanud. Neist, kes siin õnne katsuvad, jäävad ellu vähesed, teiste 
luud-kondid on Pastar-ul-vedi jalge ees hunnikus.” 

Tarzan puhkes naerma. 

»Mul poleks midagi selle vastu, et siin sagedamini jalutada,” ütles ta. 

»»See tee lühendas meie rännakut vähemalt ühe päeva," sõnas Om-at. ,,Peagi saab 
Tarzan näha Jad-ben-Otho orgu. Tulge!" 

Ta viis neid edasi mööda Pastar-ul-vedi äärt, kuni nende ees avanes imeilus 
salapärane vaade: roheline org, mida piirasid kõrged mar-morvalged kaljuseinad, täis 
tipitud siniseid järvi ja lõhestatud lookleva jõe siksakkidest. Keset orgu laius linn, 
niisama valge kui kaljud, mis isegi kaugusest tõi nähtavale veidrat, kuid kunstipärast 
arhitektuuri. Linna kõrval võis näha üksikuid majagruppe, koos kuni neli hoonet, mis 
olid niisama valged kui linn ja niisama ebatavalised oma ehituselt. 

Lumivalgetes kaljudes olid sügavad lõhangud täis rohelust, otsekui jõed, mis 
voolavad keskele ühisesse rohelisse merre kokku. 

»Jad Pele ui Jad-ben-Otho," sosistas Tarzan loominimeste keeles. ,,Suure jumala org 
— kui ilus see on!" 

»Siin A-luris elab kuningas Ko-tan, kogu Pal-ul-doni valitseja," ütles Ta-den. 

»»Ja nendes kuristikes elavad vaz-donid," tähendas Om-at, ,,kes ei tunnista Ko-tani 
kogu maa valitsejana” 

Ta-den muigas ja kehitas õlgu. ,,Meie sinuga ei hakka selle üle vaidlema,” ütles ta 
Om-atile, ,,kuid selles küsimuses pole ajamerre vajunud aastasajad meid lepitada 
jõudnud. Avaldan sulle, Om-at, ühe 

saladuse. Ho-donid elavad omavahel võrdlemisi sõbralikult ühe valitseja all. Kui 
neid ähvardab oht, panevad nad välja hulk sõdureid, sest iga võitlusvõimeline ho-don 
Pal-ul-donist ilmub kuninga ette. Sina aga oled vaz-don. Kuidas teil sellega on? Teil 
on ju kümneid pealikuid, kes ei võitle üksnes ho-donidega, vaid ka isekeskis. Läheb 
üks teie suguharudest sõjateele, sealhulgas ka ho-donide vastu, peab ta jätma hulk 
sõdureid külla naiste ja laste kaitseks naabrite eest. Aga kui me suure väesalgaga 
mõnd teie küla ründame, ei saa te isegi põgeneda, sest kõikjal on teil vaenlased. Ja 
kuigi te võitlete vapralt, lahkume teie juurest alati saagiga. Kuni vaz-donid mõistust 
pähe ei võta, on ho-donid võimul ja nende kuningas on Pal-ul-doni valitseja.” 

»» Võib-olla on sul õigus," möönis Om-at. ,,See tuleb sellest, et meie naabrid on 
rumalad. Iga suguharu peab ennast kõige tähtsamaks ja arvab, et tema pealik peab 
valitsema kõiki vaz-done. Nad ei taha näha, et minu suguharu sõdurid on kõige 
vapramad ja naised kõige kaunimad." 

Ta-den muigas. 


»Igaüks teist räägib just nii nagu sina, Om-at," sõnas ta. ,,See on ho-donidele 
kindlaim kaitsevall.” 

»Jätke järele,” sekkus Tarzan. ,,Nii võib riiukski minna, meie kolm aga omavahel 
riielda ei tohi. Loomulikult tahaksin rohkem teada teie maa poliitilisest ja 
majanduslikust olukorrast ning teie usust, kuid sugugi mitte teie sõnavahetuse abil. 
Kas teil on üks jumal?" 

»Jah, kuid ka selle poolest erineme,”" ütles Om-at kibeduse ja isegi teatud 
ägedusenoodiga hääles. 

»Erineme!" peaaegu kisendas Ta-den. ,,Miks ei peaks me erinema? Kes võiks 
leppida selle veidra...” 

»Pidage!" karjatas Tarzan. ,, Nüüd torkasin küll vist herilasepessa. Ei maksa enam 
rääkida poliitikast ja usust.” 

»Jah, nii on targem,” soostus Om-at, ,,kuid teile teadmiseks luban endale tähendada, 
et ainus ja hea jumal on pika sabaga." 

»»See on jumalateotus!" karjus Ta-den ja haaras kätte noa. ,,Jad-ben-Othol pole 
mingit saba!" 

»Pea suu!" kriiskas Om-at, karates valge poole, kuid Tarzan astus jalamaid nende 
vahele. 

»Aitab küll!" käratas ta. Jäägem truuks sõprusvandele, et võiksime vagalt seista 
jumala ees, ükskõik, kuidas me teda ka ette ei kujuta” 

»»Sul on õigus, sabatu,” ütles Ta-den. ,,Tule, Om-at, hoolitsegem sõpruse ja endi 
eest. Jad-ben-Otho on küllalt tugev, et püsida meie abita.” 

»» Olgu,” nõustus Om-at, ,,kuid..." 

»Ei mingit ,,kuid"," manitses teda Tarzan. 

Must kehitas õlgu ja naeratas. 

»Läheme alla orgu," ütles ta. ,,Kuristik meie all on tühi. Sellest vasakul on minu 
suguharu koopad. Tallaksin veel kord näha Pan-at-leed. Ta-den külastab seal all oma 
isa, Tarzan aga otsib sissepääsu A-luri. Kas olete nõus?" 

Jääme kokku nii kauaks, kui võimalik,” väitis Ta-den. ,,Sina, Om-at, pead otsima 
Pan-at-leed öösel ja vargsi, sest isegi meie kolmekesi ei või loota, et võidaksime Es- 
sati ja kõik tema sõdurid. Muidugi võime igal ajal minna isa külasse, sest Ja-don 
tervitas alati oma poja sõpru. Kuid Tarzani minekuga A-luri on hoopis teine lugu, 
olgugi et sinna on võimalik pääseda, kui tal jätkub julgust seda proovida. Tule lä- 
hemale ja kuula, sest Jad-ben-Othol on head kõrvad ja tema ei tohi seda kuulda.” 

Ahvide kasvandikule kõrva sosistades avaldas lõviinimese Ja-doni poeg Suur Puu 
talle oma julge plaani. 

Samal ajal liikus üle kuiva okkalise rohtlaala umbes saja miili kaugusel väike 
peaaegu alasti graatsiline olevus teraste silmadega pidevalt maapinda uurides ja ringi 
vahtides. 


Ill. Graatsiline vaz-don Pan-at-lee 


Pal-ul-doni oli saabunud öö. Kuu heitis valgust Kor-ul-ja, Lõvi kurgu kaljudele, kus 
elas Es-sati suguharu. Kalju tagant ilmusid nähtavale pea, karvased õlad ja olend 
laskis pilgul ringi käia. 

See oli pealik Es-sat, kes veendus, et teda keegi ei jälgi. Seejärel pööras ta näo valge 
kriidikalju poole. Eemalt tundus arusaamatu, millisel moel karvane kogu mööda 
püstloodset kaljut edasi liigub, ja alles lähedal võis näha kaljusse löödud pulki. 


Pikk saba aitas Es-satil liikuda suure kiirusega. Ta sarnanes kividel roniva 
hiiglasliku rotiga. 

Kriidikaljus asusid koopad, ühesugused nii välimuselt kui suuruselt Koopa ees oli 
nukk, mis moodustas midagi rõdutaolist. Siit viis kolme jala kõrgune käik koopa 
SISEMUSSE. 

Teises küljes olid väikesed avad, mis täitsid akende aset. Nende kaudu hoovas sisse 
valgust. Samasuguseid avasid võis kaljus näha veel mujalgi ja need rääkisid sellest, et 
ka seal elasid inimesed. 

Siin-seal vulisesid mägiojad, kalju ülemine osa oli aga nõest must. 

Selles primitiivses elamus asusid loominimesed. Pealik seisatas sissekäigu ees ja 
kuulatas, siis aga lipsas käratult sisse. Siseruumidesse viiva ukse juures jäi ta uuesti 
korraks seisma ja kuulatama, lükkas siis tasakesi sissekäiku sulgeva loomanaha 
kõrvale ja astus suurde ruumi. Kaugemas nurgas vilkus tuli. 

Valgus immitses kõrvalruumi paokil ukse vahelt. Selle tule poole hakkaski ta nüüd 
hiilima. 

Seal laua ääres loomanahaga kaetud kivil istus noor vaz-doni naine. Ühes käes oli 
tal õhuke metallplaat, arvatavasti kullast, teises kamm. 

Kammiga suges ta oma tihedat karvastikku. Naise rõivad lebasid ta kõrval. Naine 
oli ilusa graatsilise kujuga. 

Ehkki neiu keha oli üleni kaetud karvadega, oli ta väga kaunis. 

Et ka pealik Es-sat leidis ta kauni olevat, see paistis välja tema muutunud 

näoilmest ja kiirenenud hingamisest. Es-sat tungis tuppa. Hirmunud pilgul kahmas 
noor naine jalamaid oma lõvinahast rõivatüki ja heitis endale ümber. Es-sat astus 
otsusekindlalt tema juurde. 

»»Mis sul vaja on?" küsis neiu sosinal. 

Ta teadis suurepäraselt, mida mehel vaja oli. 

»Pan-at-lee," vastas mees, ,,sinu käskija tuli sulle järele.” 

» Ah siis sellepärast saatsidki mu isa ja vennad Kor-ul-luli naaber-suguharu 
luurama? Kasi minema mu esivanemate koopast!” 

Es-sat naeratas. See oli oma võimus kindla, tugeva ja kurja inimese naeratus — halb 
naeratus. 

»Ma lähen ära, Pan-at-lee"," ütles ta, ,,kuid sina tuled minuga koos pealik Es-sati 
koopasse, ja sind hakkavad kadestama kõik Kor-ul-ja naised. Tule!" 

»Mitte mingi hinna eest!" karjatas Pan-at-lee. , Ma vihkan sind. Pigem saan ma ho- 
doni naiseks kui tulen kaasa sinuga, naiste piinaja ja laste tapjaga!" 

Kohutav grimass moonutas pealiku nägu. 

»Ja-amka ja-to!" kisendas ta. ,,Küll ma su taltsaks teen! Ma murran su vastupanu. 
Pealik Es-sat võtab, mida himustab, ja keegi ei julge talle vastu hakata! Sa oleksid 
võinud olla Es-sati esivanemate koopas esimene, nüüd saab sinust viimane, ja kui ma 
sinuga valmis saan, kuulud kõigile Es-sati koopa meestele. Niimoodi talitan ma 
nendega, kes hülgavad pealiku armastuse!" 

Nende sõnadega tormas ta neiule kallale. Tabanud paraja silmapilgu, kahmas neiu 
kivi ja lõi talle tugeva hoobi pähe. Häält tegemata varises Es-sat põrandale. Pan-at-lee 
kummardus tema üle, valmis lööma veel kord, kui ta oleks teadvusele tulnud. Siis 
tõmbas neiu välja Es-sati noa, torkas selle endale vöö vältele ja pilku tagasi heites 
lahkus toast. 

Eestoa nišis väljapääsu kõrval kamiisil lebasid pulgad. Ta võttis kuus pulka ja astus 
karmniisile. Veendunud, et keegi teda ei näe, hakkas neiu laskuma. Kalju pealispinnal 
oli maleruudustikutaoliselt kolm rida auke. Laskudes tõstis neiu pulki aukudes ümber. 


AII kasvas oks-lik puu, mida Pan-at-lee kasutas kui viimast astet. See oli üks külast 
põgenemise salatee. 

Üldse oli kolm seesugust laskumisteed, mida tohtis kasutada vaid erakorralistel 
juhtudel. Seda, kellele tuli pähe laskuda erilise vajaduseta, ähvardas surm. Pan-at-lee 
teadis seda hästi, nagu sedagi, et jääda koopasse pärast Es-sati enda vastu 
ülesässitamist oli hullem kui surm. 

Pimedas liikus neiu kärmelt kuristiku poole, mille nimi oli Kor-ul-lul. Sinna, umbes 
miili kaugusele Kor-ul-jast oli Es-sat saatnud tema isa ja vennad. Pan-at-lee lootis 
neid sealt leida või vastasel korral minna mitu miili kaugemale mahajäetud Kor-ul- 
greifi, kus ta oleks võinud end varjata Es-sati eest ükskõik kui kaua, kui ainult 
õnnestub vältida kohtumist hirmsa koletisega, kelle nime kuristik kandis. 

Pan-at-lee roomas visalt Kor-ul-luli kuristiku serval. Kus nimelt tema isa ja vennad 
valvasid, seda neiu ei teadnud. Kord asusid luurajad 

kuristiku ääres, kord põhjas. Pan-at-lee ei teadnud, kuhu minna. Öö ääretus 
pimeduses tundis ta end väga väikese, üksiku ja abituna. 

Ümberringi kõrgusid mäed ja Pan-at-lee kõrvu kostsid imelikud hääled. Need tulid 
tema kohal kõrguvatest mägedest, kaugest nähtamatust orust ja lähematelt 
kõrgendikelt. Peagi kuulis ta isagreifi metsikut häält. See tuli Kor-ul-greifist. 

Pan-at-lee värises õudusest. Mõne sekundi pärast tabasid ta teravad kõrvad ühe teise 
hääle. Keegi lahenes talle mööda kuristiku serva Neiu peatus, hoides hinge kinni. See 
võis olla ta isa või vend. Ta tuli lähemale. Pan-at-lee pingutas silmi, et midagi näha. 
Ühtäkki paistis ööpimeduses väga lähedal paar rohekaid põlevaid silmi. Pan-at-lee oli 
julge, aga nagu kõik ürginimesed, tundis ta suurt hirmu pimeduse ees. Teda ei 
kohutanud niivõrd tuntud kui tundmatu hädaoht. Sel ööl oli ta palju läbi elanud, tema 
närvid olid pingul ja valmis reageerima igale vähimalegi ootamatusele. 

Kuid see ootamatus polnud sugugi väike. Loota isa või vendade tulekut ja kohata 
selle asemel pärani lõugadega surma! Pan-at-lee oli julge, kuid ta polnud terasest. 
Karjatusega, mis veel kaua mägedes kajas, pööras ta ümber ja põgenes piki Kor-ul- 
luli kuristiku serva, kannul väle kurjade silmadega pal-ul-doni lõvi. 

Pan-at-lee oli kindel, et ta on kadunud. Surm oli möödapääsmatu, selles polnud 
kahtlust Kuid surra hirmsa inimsööja-tiigri või lõvi lõugade vahel — see mõte oli 
kohutav. Teist võimalust aga polnud. 

Kiskja oli nüüd üsna ligidal. Veel üks hetk, ja kõik on lõppenud. Pan-at-lee pöördus 
järsku vasakule, astus edasi ja kadus üle Kor-ul-luli kuristiku serva. 

Rabatud lõvi hüppas ja suutis vaevalt peatuda mõõtmatu sügavuse ees. Ta ei osanud 
taibata, kuhu ta ohver kadus, ja tõi kuuldavale vihase möirge. 

2kõkok 

Kor-ul-ja kuristiku pimedas sügavuses viis Om-at sõpru oma suguharu koobaste 
poole. Nad peatusid kalju kõrval kasvava suure puu all. 

»Esiteks lähen ma Pan-at-lee koopasse," sosistas Om-at. ,,Siis heidan pilgu 
esivanemate koopasse, et pidada nõu oma verest inimestega. See ei kesta kuigi kaua. 
Oodake siin, tulen varsti tagasi. Siis läheme koos Ta-deni suguharu juurde.” 

Ta astus hääletult kalju jalamile ja peagi nägi Tarzan teda nagu kärbest mööda 
kaljuseina üles ronimas. Pimedas ei näinud ahvinimene kalju sisse löödud pulki. Om- 
at liikus ettevaatlikult, sest alumise koo-basterea juures oli vahipost. Kuid Om-at 
tundis oma rahva iseloomu ja kombeid ning arvas, et tõenäoliselt vaht magab. Tal oli 
õigus. Osavalt ja kiirelt ronis Om-at Pan-at-lee koopa poole. Tarzan ja Ta-den ootasid 
teda all. 


»Kuidas ta seda teeb?" küsis Tarzan. ,,Ma ei näe püstloodsel seinal ainsatki astet ja 
ometi näib ta ronivat suure kergusega." 

Ta-den selgitas, et Om-at kasutab ronimiseks pulki. 

»Ka sina pääseksid kergesti üles, kuigi saba võiks suur abi olla.” 

Nad vahtisid üles, kuni nägid Om-ati Pan-at-lee koopasse minemas, ja just sel hetkel 
ilmus ühest madalamast koopast nähtavale musta loominimese pea. Oli selge, et Om- 
ati märgati, sest koopaelanik asus jalamaid teda jälitama. 

Sõna lausumata sööstsid Tarzan ja Ta-den kalju jalami juurde. Esimesena jõudis 
sinna loominimene. Tarzan nägi, kuidas ta hüppas üles, haarates kätega alumisest 
pulgast. Ahvinimene märkas teist pulkade rida esimese kõrval, hüppas samuti ja 
vinnas end kätel üles, kuni sai haarata järgmisest pulgast. Jõudnud nii kaugele, et sai 
kasutada juba jalgu, leidis Tarzan, et ta liigub edasi võrdlemisi kiiresti. Ta-den jõudis 
loomulikult temast ette, sest esiteks polnud need ohtlikud trepid talle uudis, ja teiseks 
soodustas tema liikumist pikk saba. 

Om-at vaatas tagasi ja märkas jälitajat. Viimane vaatas omakorda alla ja nägi Ta- 
deni. Samal hetkel tõi jälitaja kuuldavale metsiku kisa, millele vastasid sajad 
metslastest sõdurid, kes jalamaid oma koopa-avadesse ilmusid. 

Häiret tõstnud olend jõudis Pan-at-lee koopa ees olevale rõdule. Siin ta peatus ja 
pöördus Ta-deni poole, valmistudes temaga võitlusse astuma. Ta päästis lahti oma 
nuia, mis oli rihmaga selja taha seotud, ja ootas, kuni Ta-den jõuab löömiseks parajale 
kaugusele Igast kandist tuli Kor-ul-ja sõdureid tihedates parvedes sissetungijate poole. 
Tarzan, kes oli peaaegu Ta-deni kõrval, sai aru, et neid võib päästa üksnes ime. 

Just ahvinimesest vasakul oli koobas, mis oli arvatavasti tühi või polnud selle 
elanikud veel ärganud, sest sealt ei väljunud kedagi. Tar-zani mõistus oli niisama 
leidlik, kui tugevad olid ta lihased. Ehkki ainult mõni samm oma vaenlasest eemal, 
kargas ta rõdule, keris lahti pika nööri, tegi silmuse ja heitis kauaaegse harjutamise 
varal saavutatud täpsusega vaz-doni poole, kelle nui takistas Ta-deni edasi liikumast. 
Tema parem käsi puhkas viivu, siis tegi ta randmega äkilise liigutuse, mis tõmbas 
kinni silmuse vaz-doni kaela ümber. Haarates mõlema käega köiest, pani Tarzani 
tõmbesse kogu oma keha raskuse. 

Metsiku karjatusega lendas vaz-don ülemiselt rõdult alla. Tarzan pingutas lihaseid, 
et tõukele vastu pidada. Kui must olend oli köie pikkuselt alla kukkunud, kostis 
selgroo raksatus, mis täitis vakatanud kuristiku õudusega Tarzan tõmbas keha kähku 
üles, et mitte kaotada oma väärtuslikku nööri. 

Nende väheste sekundite jooksul, mil Tarzan lassot heitis, olid vaz-doni sõdurid 
imestusest või hirmust otsekui tardunud. Nüüd sai üks neist oma hääle ja julguse 
tagasi ning tormas ähvardava kisaga Tarzani poole, kutsudes ka teisi sõdureid endaga 
kaasa. Ta oli Tarzanile kõige lähemal. Poleks teda, oleks Tarzan hõlpsasti jõudnud 
Ta-deni juurde, kes ahvinimest appi kutsus. 

Tarzan tõstis surnud vaz-doni sõduri raske keha pea kohale, tõi kuuldavale Kerchaki 
sugukonna ahvide metsiku sõjakisa ja virutas 

surnukeha üles ronivale sõdurile pähe. Löök oli nii tugev, et vaz-doni sõdur kukkus 
alla, murdes kaks pulka, millest ta oli kramplikult kinni hoidnud. 

Nähes, kuidas kaks keha — elav ja surnud — kalju jalamile kukkusid, pistsid vaz- 
donid raevukalt kriiskama. 

»Jad-guru-don! Jad-guru-don! Tapke ta!" 

Nüüd seisis Tarzan Pan-at-lee koopa rõdul Ta-deni kõrval. 


»Jad-guru-don!" kordas Ta-den naeratades. «Hirmuäratav mees. Kohutav Tarzan. 
Nad võivad su tappa, kuid ei unusta iialgi.” 

»Nad ei ta... Aga mis see siis on?" 

Tarzani vastuse katkestasid hüüded. 

Koopa sissekäigu juurde ilmus kaks keha, kes olid klammerdunud surmavasse 
sülelusse. Üks neist oli Om-at, teine samasugune must, kuid karedate turritavate 
karvadega, mis erinesid Om-ati siledatest pehmetest karvadest. Nende jõud olid 
võrdsed, võitlus käis elu ja surma peale. Nad võitlesid vaikides, ainult harva võis 
kuulda oigeid vastase järjekordse ülitugeva löögi puhul. 

Alistudes loomulikule soovile aidata oma sõpra, hüppas Tarzan võitlejate juurde, 
kuid teda peatas Om-ati karjatus. 

»Tagasi!" hüüdis ta. ,,See on minu isiklik vaenlane.” 

Tarzan sai otsekohe aru ja astus kõrvale. 

»See on gund-bar — pealikute võitlus,” selgitas Ta-den. ,,See mees peab olema 
pealik Es-sat. Kui Om-at tapab ta ilma kõrvalise abita, saab Om-at pealikuks." 

Tarzan naeratas. Selline oli ka tema koduse džungli seadus, inimahv Kerchaki 
sugukonna seadus, ürginimeste iidne seadus, mis tegi läbi muudatuse vaid rafineeritud 
tsivilisatsiooni mõjul, kui hakati kasutama mürgikarikat või palgamõrvari teeneid. 

Siis äratas tema tähelepanu rodu välimine äär. Selle kohale ilmus ühe Es-sati sõduri 
karvane nägu. Tarzan tahtis tema teed tõkestada, kuid Ta-den jõudis temast ette. 

»Tagasi!" hüüdis ta. ,,Neil on gund-bar!" 

Sõdur silmitses tähelepanelikult võitlejaid, pöördus siis ümber ja hõikas kaaslastele: 
»Tagasi! See on gund-bar Es-sati ja Om-ati vahel!" Seejärel küsis ta Ta-denilt: ,,Kes 
teie olete?" . ,,Oleme Om-ati sõbrad," vastas Ta-den. 

Vaz-don paistis vastusega rahule jäävat. 

»»Me tuleme hiljem,” lausus ta ja kadus kuristikku. 

Võitlus Pan-at-lee koopa rõdul jätkus raugematu metsikusega. Tarzan ja Ta-den 
püüdsid kõrvale hoida võiüejatest, kes rebisid, kolkisid ja hammustasid teineteist, 
kuidas vähegi suutsid. Es-satil polnud sõjariista — see oli Pan-at-lee töö —, kuid Om- 
ati puusal rippus tupp laia noaga, mida ta ei püüdnudki kasutada See oleks olnud 
vastuolus ürgajast pärit seadusega, sest pealikute võitlus tuli otsustada looduslike 
vahenditega. 

Viivuks olid võitlejad lahus, siis aga põrkasid metshärgade jõuga uuesti kokku. Üks 
neist kukkus, kuid tiris teisegi kaasa. Es-sat tõmbas 

enese järel Om-ati kuristiku äärele. Tarzanil jäi hing kinni. Seal nad veeresid mõne 
viivu edasi-tagasi, kuni juhtus paratamatus: surmavas süleluses kukkusid mõlemad üle 
ääre ja kadusid silmist. 

Tarzan ohkas, sest oli juba jõudnud Om-atisse kiinduda. Mõlemad kaaslased astusid 
kuristiku servale ja vaatasid alla, lootes näha seal kaugel nõrgas aovalguses kahte 
surnukeha. Oma üllatuseks nägid nad hoopis teist pilti. Kaks musta olevust võitlesid 
elu ja surma peale paar jalga allpool rõdu äärt. 

Jalgade ja sabadega trepipulkadest kinni hoides jätkasid vastased võitlust järsul 
kaljuserval niisama ägedalt nagu rõdu tasasel pinnal. Kuid nende taktika oli 
nüüd'mõnevõrra muutunud. Kumbki püüdis oma vastast trepilt malta tõugata, sest 
kukkumine tähendas kindlat sur-. ma 

Peagi selgus, et võitlusõnn kaldub Om-ati poole, kes oli noorem ja vastupidavam. 
Pealik püüdis ennast ainult kaitsta. Om-at hoidis teda võimsa käega, püüdes teise käe 
ja jalaga takistada Es-sati trepist kinni hoidmast. Lisaks andis ta pealikule valusaid 
lööke kõhtu. 


Pealiku jõud kahanes kiiresti ja surmaohuga tekkis temas see iseäralik alatu julgus, 
mis argades kelmides asendab pahatihti tõelist vaprust. Ta hoidis kramplikult kinni 
lähematest pulkadest ja Om-atist, samal ajal liikus tema pikk saba mööda Om-ati 
külge seal rippuva noa-tupe poole. 

Tarzan nägi seda, ja vaevalt oli Es-sat noa tupest välja tõmmanud, kui ahvinimene 
hüppas kassi väledusega võitlejate juurde. 

Es-sati saba tõmbus tagasi alatuks surmavaks löögiks. Nüüd nägid paljud 
pealtvaatajad pealiku nurjatut võtet. Metsikutest kõridest tõusid valjud vihahüüded. 
Nuga ei jõudnud eesmärgile. Ahvinimene haaras osavalt kinni Es-sati karvasest 
sabast. Järgmisel hetkel andis Om-at pealikule nii tugeva hoobi, et tema pulgad 
murdusid ning Es-sat lendas hirmu ja õuduse meteoorina alla surma poole. 


IV. Võitlus Kor-ul-luli sõduritega 


Tarzan ja Om-at ronisid tagasi Pan-at-lee koopa rõdule ning asusid Ta-deni kõrvale, 
valmis kõigeks, mis iganes oleks järgnenud Es-sati surmale. Samal ajal tõusis päike ja 
valgustas idapoolseid kõrgendikke ning tundmatu magaja kogu kauges okkalises 
savannis, äratades teda uuele väsitavale rännakupäevale. 

Mõni aeg valitses Kor-ul-ja kohal vaikus. Suguharu liikmed ootasid edasisi 
sündmusi, vaadates kord oma endise pealiku surnukeha, kord Om-ati ja nende peale, 
kes seisid tema kõrval. Esimesena hakkas rääkima Om-at. 

»»Olen Om-at,". hüüdis ta. ,,Kes ütleb, et Om-at pole Kor-ul-ja gund?" 

Ta ootas. Mõni üksik noor isane hakkas rahutult nihelema, kuid vastuväiteid ei 
järgnenud. 

»Niisiis on Om-at gund,” kuulutas ta kindlalt. , Nüüd öelge mulle, kus on Pan-at-lee, 
tema isa ja vennad?" Vastas keegi vana sõdur. 

»» Pan-at-lee peaks olema oma koopas, kus siis mujal. Tema isa ja vennad saadeti 
valvesse Kor-ul-luli. Kuid praegu ei tee meid murelikuks see, vaid hoopis teine asi. 
Kas võib Om-at olla oma rahva pealik ning seista kõrvuti ho-doni ja selle kohutava 
mehega, kel pole saba? Anna võõrad oma rahvale, et nad hukataks, nagu see vaz- 
donidel tavaks on. Siis on Om-at gund.” 

Tarzan ja Ta-den kuulsid viimast kui ühte sõna. Nad vaatasid Omad poole ja ootasid 
tema otsust. Ahvinimese näol mängles naeratus. Ta-den aga teadis, et vana sõdur oli 
kõnelnud tõtt: vaz-donid ei võtnud iialgi vastu võõraid ega vange. 

Siis hakkas rääkima Om-at. 

»Kõik siin maailmas muutub," ütles ta. ,, Isegi Pal-ul-doni vanad mäed pole kunagi 
ühesugused. Põletav päike, mööduv pilv, kuu, udu, aastaajad, tormid — kõik see 
muudab meie mägesid. Igaüks meist muutub päev-päevalt, sündimisest surmani. 
Järelikult on muutumine üks Jad-ben-Otho seadusi. 

Ja nüüd teeb Om-at, teie gund, uue muudatuse. Võõraid, kes on vaprad mehed ja 
ustavad sõbrad, Kor-ul-ja vaz-donid edaspidi enam ei tapa!" 

Sõdurite hulgast kostis nurinat. Igaüks jälgis teisi, oodates algatajat, kes juhiks neid 
uuenduste tegija Om-ati vastu. 

Jätke oma nurisemine," manitses uus gund. ,,Olen teie pealik. Minu sõna on seadus. 
Teie ei aidanud mind pealikuks saada. Mõni teist aitas Es-satil mind mu esivanemate 
koopast minema kihutada, teised aga lubasid seda teha. Ma ei võlgne teile midagi. Ja 
ainult need kaks, keda te tahate tappa, olid mulle ustavad. Seepärast ütlen mina, gund: 
kes selles kahtleb, öelgu välja!" 


Tarzanile meeldis Om-ati jutt ja ka mees ise vastas tema ootustele. Tarzan hindas 
Om-ati julgust Tundes hästi inimesi, teadis ta, et Om-ati kõne polnud ülespuhutud ja 
ta peab oma sõna surmani. 

Om-ati arvamust jagas ilmselt enamik suguharu liikmeist 

» Olen teile hea gund," lausus Om-at, nähes, et keegi ei kavatse tema õigusi 
vaidlustada. ,,Teie naised ja lapsed võivad elada turvaliselt. Võisid nad seda Es-sati 
valitsemise ajal? Minge nüüd tagasi oma põldudele ja jahile. Lähen Pan-at-leed 
otsima. Minu äraolekul on gund Ab-on, kuulake tema sõna. Ta annab mulle aru, kui 
tagasi jõuan. Jad-ben-Otho naeratus saatku teid.” 

Ta pöördus Tarzani ja Ta-deni poole. 

» Leie, mu sõbrad,” ütles Om-at, ,,olete vaprad. Võite jääda minu rahva juurde. Minu 
esivanemate koobas on teie päralt” 

»Ma lähen koos Om-atiga Pan-at-leed otsima," teatas Tarzan. ,,Mina ka," sõnas Ta- 
den. Om-at naeratas. 

» Tore!" hüüdis ta. ,, Kui oleme ta leidnud, läheme koos Tarzani ja 

Ta-deni asju ajama. Ent kust Pan-at-leed kõigepealt otsida? Koopas teda ei olnud.” 

Ta pöördus oma sõdurite poole. 

»Kes teab, kus ta võiks olla?" 

Keegi ei teadnud öelda muud, kui et Pan-at-lee oli eelmisel õhtul oma koopasse 
läinud. 

»Näita mulle, kus ta magab,” palus Tarzan, ,,ja anna mulle mõni tema riidetükk. Ma 
aitan sind.” 

Kaks noort sõdurit ronisid rõdule, need olid In-sad ja O-dan. Nad pöördusid Om-ati 
poole. 

»Kor-ul-ja gund," ütles O-dan, ,,tuleme koos sinuga Pan-at-leed otsima." 

»»O-dan ja In-sad tulevad meiega," kuulutas Om-at ,, Rohkem pole meil kedagi vaja 
Tule, Tarzan, näitan sulle, kus Pan-at-lee magab. Ja ikkagi ma ei taipa, milleks sa seda 
vajad. Uurisin koobast, seal teda pole.” 

Nad astusid koopasse. Om-at viis Tarzani tuppa, kus Es-sat oli eelmisel õhtul Pan- 
at-leed oma ilmumisega üllatanud. 

»Köik, mis siin on, kuulub temale," ütles Om-at, ,,peale selle nuia, mis põrandal 
vedeleb. Nui on Es-sati oma” 

Tarzan käis pikkamisi ümber toa. Tema tundlike sõõrmete liikumist võis vaevalt 
märgata. Om-at aina imestas, milleks oli tarvis niisugust viivitamist. 

» Tule,” ütles ahvinimene äkki ja läks välja rõdule. 

Siin ootas rieid kolm kaaslast. Tarzan uuris seina sisse raiutud süvendit, kükitas 
maha, võttis ühe pulga ja nuusutas seda. Tema haistmine oli isegi teravam kui 
nägemine. Ta oli seda arendanud oma võõrasema inimahv Kala õpetusel ja 
saavutanud täiuslikkuse džunglioh-tude varal. Om-at hakkas kannatust kaotama. 

»Hakkame minema," ütles ta. ,, Kui tahame leida Pan-at-leed, peame hakkama teda 
otsima” 

»Kust teda otsida?" küsis Tarzan. 

Om-at kratsis kukalt. ,, Kust?" kordas ta. ,, Kogu Pal-ul-donist, kui vaja.” 

»Liiga suur töö," kostis Tarzan. ,,Tule, ta läks siitkaudu." Ta osutas pulkadele, mis 
viisid kalju jalamile. Tarzan tundis selgelt Pan-at-lee lõhna, sest keegi peale Pan'at- 
lee polnud hiljem siin käinud. 

»Ta laskus seda teed mööda,” ütles ahvinimene Om-atile, ,,kuid siin pole enam 
pulki.” 


»Kuidas sa ometi taipasid, et ta siitkaudu läks?" imestas Om-at. ,,Pulgad me leiame. 
M-sad, mine tagasi ja too viiele inimesele ronimis-pulgad.” 

Noor sõdur oli peagi tagasi ja jagas pulgad välja. Om-at andis Tarzanile viis pulka ja 
selgitas, kuidas neid kasutada. Ahvinimene andis ühe tagasi. ,, Vajan ainult nelja,” 
sõnas ta. 

Om-at naeratas. 

»» Oleksid vahva vunts, kui sul saba oleks,” lisas ta. 

24 

»»Pole midagi parata," lausus Tarzan. ,,Minge ees ja jätke pulgad aukudesse. Muidu 
liigume edasi liiga aeglaselt, sest ma ei saa pulki varvastega tõsta" 

»» Olgu,” nõustus Om-at. ,,Ta-den, In-sad ja mina läheme ees, siis tuled sina. Sinule 
järgneb O-dan, kes pulgad kokku korjab. Me ei tohi neid vaenlastele jätta.” 

»Kas teie vaenlased ei või tulla oma pulkadega?" uudistas Tarzan. 

»Muidugi, kuid see on vaevarikas asi ja kergendab kaitset. Nad ei tea/millised augud 
on pulkadele küllalt sügavad. Osa auke on tehtud vaid selleks, et vaenlast segadusse 
viia Need on pulkade hoidmiseks liiga lühikesed.” 

Kuivanud puu juures leidis Tarzan uuesti jälje. Siin oli lõhn väga tugev ja Tarzan 
liikus kiiresti kuristiku serva mööda Kor-ul-luli poole. 

Äkki ta peatus ja pöördus Om-ati poole. 

»Siin kõndis ta kiiresti ja hakkas siis jooksma Teda jälitas lõvi, Om-at.” 

Kõik seisatasid ja kogunesid Tarzani ümber. ,,Kas sa loed seda rohust?" küsis Om- 
at. Tarzan noogutas. 

»Ma ei usu, et lõvi ta kätte sai," lisas ta. ,, Aga kus ta siis on?" küsis Om-at. 

»Saame teda jälitada ainult nii kaua, kuni jälg on värske," vastas ahvinimene. 

Ta juhtis kaaslasi edasi mööda kalju serva kuni järsu käänakuni vasakule, kus jäljed 
äkki kadusid. Viivu uuris ta maapinda paremal ja vasakul, ajas siis end sirgu ja Om- 
atile otsa vaadates osutas kuristikule nende all. 

Vaz-don vaatas alla, kus oma kaljuses sängis möirgas vahutav jõgi. Äkilises 
valuhoos sulges ta silmad ja pöördus kõrvale. 

»»Sa tahad öelda, et ta hüppas alla?" küsis ta. 

»Et pääseda lõvi käest," vastas Tarzan. ,,Lõvi oli tal päris kannul. Vaata, siin vajusid 
maasse neli käppa. Siin, kalju serval lõpetas ta oma rünnaku." 

»Aga kas on mingit lootust..." alustas Om-at, kuid Tarzani hoiatav liigutus sundis ta 
vaikima. 

»Pikali!" sosistas Tarzan. ,,Hulk mehi jookseb mäeharjast alla siiapoole." Ta heitis 
kohe kõhuli maha, tema järel ka kõik teised. 

Mõni minut tuli neil oodata. Siis kuulsid ka teised paljaste jalgade müdinat ja 
metsikut kisa. 

»»See oh Kor-ul-luli meeste sõjakisa," sosistas Om-at, ,,nende sõjakisa, kes peavad 
jahti inimestele. Peagi näeme neid, ja kui Jad-ben-Otho on meie vastu armuline, ei 
tule neid liiga palju.” 

»Neid on palju," sõnas Tarzan, ,,umbes nelikümmend või viiskümmend inimest. 
Minu arust nad ajavad kedagi taga. Võib ainult öelda, et tagaajajaid on palju rohkem 
kui põgenejaid, sest muidu ei saaks nad nii kiiresti joosta” 

»Nad tulevad siia," ütles Ta-den. 

»Need on An-un, Pan-at-lee isa, ja tema kaks poega!" hüüatas O-dan. ,, Nad 
mööduvad meid märkamata, kui me ei kiirusta,” lisas ta pealiku poole vaadates, 
otsekui oodates temalt märguannet. 


»Tulge!" hüüdis viimane püsti tõustes. Kõik hakkasid kiiresti põgenikele vastu 
jooksma. 

»» Viis sõpra!" hõikas Om-at, kui An-un ja ta pojad neid märkasid. 

»»Adenen-jo!" hüüdsid O-dan ja In-sad. 

Kolm põgenikku peatusid ootamatu abiväe ees ning jäid imestunult põrnitsema 
Tarzanit ja Ta-deni. 

»Kor-ul-luli mehi on palju!" hüüdis An-un. ,,Võiksime peatuda ja võitlusse astuda, 
aga eelkõige peaksime hoiatama Es-sati ja meie rahvast.” 

»Es-sat on surnud," sõnas In-sad. 

»Kes on pealik?” päris üks An-uni poegadest. 

»»Om-at," vastas O-dan. 

Suurepärane!" hüüatas An-un. ,,Pan-at-lee unistas sellest, et sa tuled tagasi ja tapad 
Es-sati." Jälitajad tulid nähtavale. 

»Tulge!" hüüdis Tarzan. ,, Pöörame ümber ja tungime neile suure kisaga kallale. 
Nad ajasid taga kolme, nüüd ründab neid kaheksa meest. Nad arvavad, et palju mehi 
on juurde tulnud. Aga kõige kiirem jookseb kuristiku juurde ja hoiatab teie rahvast.” 

» Olgu nii," nõustus Om-at. ,,Id-an, sa oled hea jooksja, vii Kor-ul-ja sõduritele sõna, 
et me lööme mäeharjal Kor-ul-luli sõduritega lahingut ja et Ab-on saadaks siia sada 
meest.” 

An-uni poeg Id-an pistis tuhatnelja jooksu koduste Kor-ul-ja kaljude poole. 
Ülejäänud tormasid pealetungivate Kor-ul-luli sõduritega võitlusse. Mõlema suguharu 
sõjakisa liitus üheks metsikuks ja õudseks kakofooniaks. 

Kõige ees jooksnud Kor-ul-luli sõdurid seisatasid, nähes vaenlastele ootamatult 
saabunud abiväge. Ilmselt tahtsid nad oodata oma mahajäänud kaaslasi. Tõenäoliselt 
olid esimesed paremad jooksjad ja seetõttu jõudsidki ette, kuna suurem osa meestest 
polnud veel võsastikust väljunud. Kui Om-at oma sõpradega neile kallale tungis, 
tõmbusid nad tagasi, kuid tapeti oma kaaslaste silme all. Viimased pöörasid ümber ja 
põgenesid. 

Edust tiivustatuna kihutas Om-at nad võsastikku, tuues seejuures kuuldavale võigast 
kisa. Võsa oli küll kõrge, ent küllaltki hõre ega takistanud seega edasiliikumist. Ometi 
olid puud ja põõsad nii kaharad, et ka mõne sammu kaugusel ei näinud võitlevad 
kaaslased üksteist. Tagajärg oli see, et Tarzan, lahingus alati väle ja võitlushimuline, 
jõudis lühikese ajaga teistest kaugele ette, mille eest ta maksis kallist hinda. 

Kor-ul-luli sõdurid taganesid ainult silmakirjaks, et võsastikus parem lahinguasend 
sisse võtta. Taibanud õige pea, et ületavad vaenlast arvuliselt, jäid nad peatuma kõige 
paksemasse võsastikku. Seal langeski 

Tarzan lõksu. Nad vedasid teda hästi ninapidi. 

Kurb küll, kuid nad petsid kavalat džunglivalitsejat üliosavalt. Pole midagi 
imestada, sest nad võitlesid oma kodusel pinnal, kus tundsid iga lapikest, nagu teie 
tunnete oma söögituba, ja kasutasid taktikat, millest Tarzan midagi ei teadnud. 

Ootamatult ilmus Tarzani ette must sõdur, kes hakkas taganema, meelitades 
Tarzanit lõksu. Viimaks pöördus ta näoga ahvinimese poole, tõmbas tupest noa ja 
vibutas oma rasket nuia. Kui Tarzan talle kallale tormas, hüppas põõsastest välja tosin 
väledaid vaz-done. Tarzan sai välkkiirelt aru oma olukorra ohtlikkusest, kuid oli juba 
hilja. Tema teadvuses vilksatas mõte kadunud naisest, ja ränk kahetsus tungis ta 
südamesse — kui ta naine veel elab, ei peaks ta enam lootma, sest Tarzanit pole enam 
elavate kirjas. 

Pöörases vihahoos nende olendite vastu, kes julgesid astuda tema teele ja ohustada 
tema naise saatust, sööstis Tarzan metsiku karjumisega enda ees seisvale sõdurile 


kallale, kiskus tal raske nuia käest, otsekui oleks vaenlane olnud mõni maimuke, ja 
andis vasaku käega talle näkku kohutava hoobi. 

See hoop purustas vaz-doni näoluud ja paiskas ta maha. Siis peksis ta teisi nende 
langenud kaaslase nuiaga, lõi paremale ja vasakule, kuni sellest jäid järele vaid tükid. 
Niisama tarmukalt kasutas ta ka oma nuga. Tarzani löögid olid välkkiired, tema 
tegutsemine nii täiuslik ja osav, et hetketi tundus ta vaz-donidele surematuna. Tarzani 
hukutas vaenlase visatud nui, mis tabas teda kuklasse. Viivu vaarus ta veel jalgel nagu 
suur mänd puuraiuja terava kirve all ja kukkus siis maha. 

Teised Kor-ul-luli sõdurid ründasid Om-ati ja tema sõpru, kes kuulsid läheduses 
puhkenud võitluse kära. Siis olid Kor-ul-ja mehed sunnitud aeglaselt taganema. 
Kaugele kostsid Om-ati hõiked: ,,Tarzan-jad-guru! Kohutav Tarzan!" 

» Tõepoolest kohutav," kordas üks löögist toibunud Kor-ul-luli sõdur. ,,Tarzan-jad- 
guru! Ta oli hullem kui kohutav!" 


V. Põrgulik Kor-ul-greifi kuristik 

Samal ajal kui Tarzan vaenlaste keskele maha kukkus, peatus keegi tundmatu tükk 
maad eemal Pal-ul-doni ümbritseva soo servas. Kogu tema rõivastus koosnes lõvinaha 
ribast puusade ümber ja kolmest padrunivööst: kaks risti üle õla ja üks põigiti. Seljal 
pruuni läikiva rihma küljes rippus püss. Peale selle kandis ta nuga, vibu ja kotti 
nooltega. 

Ta tuli kaugelt läbi kohutava metsiku maa, kus teda alatasa ohustasid julmad kiskjad 
ja veel julmemad inimesed, siiski oli ta oma padrunid viimseni alles hoidnud. 

Vibu, nooled ja suur nuga olid teda nii kaugele toonud, ehkki sageli oleks võinud 
üksainus pauk hästi õlitatud püssist kõrvaldada suure ohu. Miks hoidis ta kallist 
moona? Miks riskis ta eluga, et tuua viimane kui üks kuul sihtkohta? Kellele olid 
määratud need surmavad 

metallitükid? Terves ilmas polnud ühtegi inimest peale tema enda, kes oleks võinud 
sellele vastata. 

Kui Pan-at-lee Kor-ul-luli kuristiku servalt alla hüppas, uskus ta kindlalt, et kukub 
kivide otsa surnuks, ent eelistas siiski niisugust lõppu kohutavale surmale lõvi 
lõugade vahel. Oli puhtalt juhus, et ta ei kukkunud mäsleva jõe kivisele põhjale, vaid 
sügavasse jääkülma auku järsu kalju all. 

Ikka ja jälle vee alla vajudes rabeles ta pooluimaselt uuesti pinnale värske õhu kätte. 
Tugevate tõmmetega ujus ta vastaskaldale ja jäi sinna jõuetuna lamama. 

Koiduvalgus hoiatas teda'et peab varju otsima, sest ta viibis vaenlaste maal. Ta 
tõusis üles ja suundus võsastiku poole. Varjudes puude taha pilkude eest, mis võisid 
teda märgata jõeäärselt käidavalt rajalt, otsis Pan-at-lee rahu ja toitu. Viimast leidus 
tema ümber külluses nii puuviljade ja marjade kui ka lopsakate kaunade näol. Ta 
lõikas neid puude küljest surnud Es-sati noaga. 

Ah, oleks ta vaid teadnud, et pealik on surnud! Kui paljudest kohutavatest 
hädaohtudest ja katsumustest oleks ta siis pääsenud! Kuid Pan-at-lee arvas, et pealik 
on elus, ega julgenud Kor-ul-jasse tagasi minna, vähemalt nii kaua, kuni Es-sati viha 
pole lahtunud. Ehk võis ta teha seda hiljem, kui isa ja vennad on koju tagasi jõudnud, 
igatahes mitte praegu. Kuid ka siia vaenuliku Kor-ul-luli naabrusse ei tohtinud ta 
kauemaks jääda. Ta pidi enne öö tulekut otsima varju kiskjate eest Mahalangenud 
puutüvel istudes ja oma saatuse üle mõtteid mõlguta-des kuulis Pan-at-lee äkki 
kuristiku poolt metsikut kisa: see oli Kor-ul-luli sõdurite sõjahüüd. Ikka lähemale ja 
lähemale tulid nad tema varjupaigale. Läbi lehestikuloori nägi ta kolme jooksvat vaz- 


doni, nende taga jälitajate summa. Mõne aja pärast nägi Pan-at-lee uuesti neid kolme, 
kui nad kosest allpool üle jõe läksid, siis aga silmist kadusid. 

Nüüd ilmusid nähtavale jälitajad — tulivihased metsikult kisendavad Kor-ul-luli 
sõdurid. Neid oli poolesaja ringis. Neiu hoidis hinge kinni. Nad jooksid mööda, 
aimamata, et nende põline vaenlane asub paari sammu kaugusel. 

Siis nägi ta uuesti jälitatavaid vaz-done, kes kaljust üles ronisid. Pan-at-lee jäi neid 
tähelepanelikult silmitsema. Oli see tõesti võimalik? Oo, Jad-ben-Otho! Oleks ta seda 
varem teadnud! Ta oleks võinud nendega ühineda, sest need olid ta isa ja kaks venda. 
Kuid nüüd oli hilja. 

Mureliku südamega, lihased pingul, jälgis ta põgenikke. Kas nad jõuavad üles või 
saavad kor-ul-lulid nad kätte? Vaenlasedki ronisid hästi, ehkki palju aeglasemalt. 
Nüüd kaotas üks neist konarlikul pinnal toetuspunkti ja kukkus alla, teised ronisid 
edasi. Nüüd viskas üks neist oma nuiaga lähemat põgenejat, kuid jumal halastas Pan- 
at-lee vennale, sest nui ei tabanud märki, vaid veeres tagasi, riivates viskajat ja saates 
ta kuristiku põhja. 

Seistes all, käed tugevasti kuldsele rinnakattele surutud, jälgis Pan-at-lee kohutavat 
võidujooksu. Parajasti jõudis vanem vend kalju tippu 

28 

ning ulatas käe ja saba isa vastuvõtmiseks. Viimane sirutas käe ja saba nooremale 
pojale. Seejärel kadus elav redel kalju ääre taha ja seega ka Kor-ul-luli sõdurite 
silmist. Ometi ei jätnud nad tagaajamist, vaid ronisid üha kõrgemale, kuni kadusid 
samuti Pan-at-lee vaateväljalt. Üksnes nõrgalt kostev kisa tunnistas, et võidujooks 
kestab. 

Neiu mõistis, et peab edasi liikuma. Iga silmapilk võis Kor-ul-lu-list tulla uusi 
jõude. Tema taga oli Es-sat ja kor-ul-lulide jõuk, kes jälitas ta omakseid; tema ees üle 
jõe paistis Kor-ul-greifi kuristik, kus elutses hirmuäratav koletis, kes pani värisema ka 
kõige vaprama Pal-ul-doni elaniku. Tema all orus oli ho-donide maa, kus teda ootas 
kas orjus või surm. Peale inimestest vaenlaste leidus siin kõikjal metsloomi, kes 
pidasid maiuspalaks inimliha. 

Pan-at-lee kõhkles vaid viivu, pööras siis kagusse, Kor-ul-greifi poole — vähemalt 
polnud seal inimesi. 

Ümberringi pilke heites jõudis ta kalju jalamile, kust oli võrdlemisi kerge üles 
minna Ja peagi seisis ta Kor-ul-greifi kuristiku serval — kohas, mida vaz-donide 
muistendeis põrguks peeti. Neiule torkas silma, kui tume ja salapärane oli all lopsakas 
lehestik. Hiiglaslikud puud kõigutasid tuule käes oma jaanalinnusulgedega 
sarnanevaid latvu, mis ulatusid peaaegu kalju tipuni. Ümberringi valitses heidutav 
vaikus. 

Pan-at-lee laskus kõhuli ja vaatas üle ääre alla. Ta nägi mahajäetud koopaid ja kivist 
astmeid, mis esivanemad nii suure vaevaga kal-jusse olid raiunud. Ta teadis sellest 
kõigest lapsepõlves kuuldud vanade legendide põhjal: sellest, kuidas kor-ul-greifid 
olid tulnud üle mägede ja asunud soosse, kuidas rahvas pärast seda, kui 
hiigelkoletised olid nii paljud neist ära söönud, põgenes siit jäädavalt, jättes tühjaks 
kõik mugavad koopad. Keegi ei teadnud, millal see juhtus. Vana uskumuse järgi oli 
Jad-ben-Otho, kelle elu kestab igavesti, siis alles väike poiss. Pan-at-lee võpatas, kuid 
koopad tähendasid, et seal võib ta tunda end turvaliselt isegi greifide eest. Ta leidis 
koha, kus kivist pulgad ulatusid peaaegu kalju tippu. Kahtlemata oli suguharu 
lahkudes seda teed kasutanud ja pulgad kohale jätnud, sest polnud mingit vajadust 
kindlustada mahajäetud elamuid. 

Pan-at-lee ronis pikkamisi ülemise koopa poole. Ta leidis eest peaaegu samasuguse 
rõdu, nagu oli neid harjunud nägema oma rahva juures. Aga nagu võiski arvata, oli 


põrandal paks kiht oksi, linnupesi ja -sõnnikut. Ta liikus ühelt rõdult teisele, otsides 
puhtamat koobast, kuid selgus, et kõik olid ühteviisi risustatud. Nähtavasti polnud 
mõtet rohkem otsida. Esimene koobas tundus olevat suur ja mugav. 

Kõigepealt hakkas Pan-at-lee korda looma. Ta kraapis noaga mustust lahti ja viskas 
selle lihtsalt üle rõduääre alla kuristikku, mida asustasid kohutavad Pal-ul-doni 
kiskjad. 

Ta ei näinud silmi, kavalaid, himuraid ja julmi silmi, mis jälgisid iga tema liigutust. 
Punane keel noolis ahnelt suuri rippuvaid huuli. 

Poolinimlik mõistus koostas vaevaliselt metsikut plaani. — , 

Nagu tema koduses Kor-ul-jas, nii leidus ka siinsetes kaljudes looduslikke allikaid, 
mida kasutasid endised koopaelanikud. Puhas värske 

vesi voolas rõdude lähedal mööda kaljuseina. Nii võis ta siin elada kui täites kaua. 
Pan-at-lee tundis end üsna julgelt — kahtlemata oma varjupaiga kõrguse pärast. Siia 
ei võinud pääseda ükski loom ega inimene, keda hoidis eemale hirm kohutava Kor-ul- 
greifi ees. 

Eelkõige soovis ta vaadata uut kodu seestpoolt. Esimest ruumi valgustas rahulik 
löunapäike. Ruum sarnanes täielikult tema koduga, siin olid seintel samasugused 
loomade ja inimeste kujutised. Ilmselt polnud vaz-donid kuigi palju arenenud pärast 
seda, kui nende esivanemad lahkusid Kor-ul-greifist. 

Loomulikult ei osanud Pan-at-lee tsivilisatsioonist ega evolutsioonist mõeldagi, sest 
progressi mõiste oli temale ja ta rahvale võõras. Ta tajus ümbritsevat maailma 
muutumatuna, mineviku ja tulevikuta. 

Et need kummalised olevused elasid sellistena aastatuhandeid, ei tekitanud kahtlust. 
Seda näitasid elamute eakuse tundemärgid. Paljastest jalgadest tugevasse kaljupinda 
jäetud sügavad jäljed. Auk eesriide kohal seinas, mida sisenemisel ja väljumisel 
puudutasid lugematud käed. Lõputud pildiread, mis katsid äärest ääreni kogu kaljut, 
seinu ja lage — iga joonistus eri kunstnikult. 

Niisiis leidis Pan-at-lee koopa üsna mugava ja koduse olevat. Sees oli vähem prahti 
kui väljas, võis märgata vaid paksu tolmu. Ukse kõrval oli süvend küttepuude tarvis, 
kuid neist polnud midagi järel peale kõdu. 

Ta tõi mõne oksa, mis vedelesid rõdul, süütas lõkke, tegi endale põlevatest 
puutükkidest väikese tõrviku ja asus uurima siseruume. Ta ei leidnud midagi uut ega 
võõrast, mis oleks jäänud mälestuseks endistelt elanikelt, peale mõne katkise kivinõu. 
Pan-at-lee otsis midagi pehmet magamiseks, kuid pidi pettuma Nähtavasti polnud 
endistel omanikel lahkumisega erilist kiiret. Nad olid võtnud kaasa kogu oma 
varanduse. Alt kuristikust võis korjata rohtu ja puulehti, kuid Pan-at-lee otsustas 
laskuda sinna vaid nälja sunnil. 

Kui päike loojus, valmistas ta endale nii mõnusa aseme, kui olud vähegi lubasid. 
Pan-at-lee oli väga väsinud, ta polnud kaks ööd maganud. Vahepeal oli ta läbi elanud 
igasuguseid ohte ja üllatusi. Seepärast uinus ta silmapilk, hoolimata kõvast asemest. 

Tõusis kuu, ujutades kaljuseina üle hõbedase valgusega ning vähendades pimeda 
metsa ja kohutava kuristiku õudust. Neiu magas. 

Kusagil kauguses möirgas lõvi. Järgnes pikk vaikus. Kuristiku sügavusest kostis 
madalat haukumist. Kalju jalamil näis midagi liikuvat. Uus haugatus, madal ja 
kurjakuulutav, mis sarnanes oigega. Sellele vastuseks kõlas ulg elanikest mahajäetud 
asulast. 

Pan-at-lee koopa all asuva puu otsast hüppas äkki keegi malta ja kadus pimedusse. 
Siis hakkas ta ettevaatlikult liikuma nagu kummitus luupainajalikus unenäos: 


aeglaselt, sujuvalt. Ta võis olla suur kott, kuid ka hiigelinimene, keda oma groteskse 
pintsliga oskas maalida ainult ükskõikselt valendav kuu — meisterkubist. 

Aeglaselt lähenes kogu kaljule. Ta liikus nagu vihmauss. Jälle sattus ta kuu 
säravasse hõbelinikusse. Nüüd võis näha jäsemeid, mille 

abil ta tõstis laisalt suurt lodevat keha pulkadele teel Pan-at-lee koopa poole. 

Alt kuristikust kostis uuesti haukumist. Sellele vastati teiseltpoolt küla. 

ikka 

Ahvide Tarzan avas silmad. Pea valutas. 

Alguses ei tajunud ta midagi, siis aga hakkas hoomama tõusvaid ja langevaid varje 
enda ümber ning mõistis viimaks, et lamab koopas. Tosin vaz-doni sõdurit kükitas 
omavahel juttu ajades tema ümber. Rohmakalt tahutud kivinõus leegitses tuli, mille 
värelemine manas seintele sõdurite groteskseid kujusid. 

» Lõime ta siia elusana, gund," kuulis ta kellegi häält, ,,sest temasugust ho-doni pole 
veel kunagi nähtud. Tal pole saba. Ta on niisugusena sündinud, sest saba 
äralõikamisest ei anna märku ükski arm. Tema pöidlad ja suured varbad ei sarnane 
sugugi Pal-ul-doni inimeste omadega Ta on tugevam kui kümme meest ning võitleb 
Ja julmusega. Tõime ta siia elusalt, et võiksid näha, kuidas ta sureb.” 

Pealik tõusis ja astus Tarzani juurde, kes sulges silmad ja teeskles teadvusetut. Ta 
tundis karvaseid käsi, mis käänasid teda ühelt küljelt teisele ja mitte just õrnalt. Gund 
uuris teda pealaest jalatallani, eriti pöialde ja suurte varvaste kuju. 

«Niisuguste jäsemetega ja ilma sabata tema ronida ei saa,” ütles pealik 

»Muidugi mitte," nõustusid sõdurid, ,ta kukub kohe pulkadelt maha.” 

»Ma pole kunagi midagi sellist näinud," lausus pealik. ,,Ta pole vaz-don ega ho-don. 
Huvitav, kust ta tulla võis ja kes ta on?" 

»Kor-ul-ja sõdurid karjusid: ,,Tarzan-jad-guru!" Arvatavasti on see tema nimi — 
Kohutav Tarzan. Kas tapame ta kohe praegu?" 

»Ei, ootame veidi,” vastas pealik, ,,kuni ta ärkab, tahan talle esitada mõne küsimuse. 
Jää siia, In-tan, ja valva teda. Kui ta jälle kuulda ja rääkida saab, kutsu mind.” 

Ta pööras ümber ja lahkus koopast, teised peale In-tani tema kannul. Tarzanist 
möödudes pillasid nad mõned märkused, millest ahv-inimene järeldas, et Kor-ul-ja 
abivägi tungis kallale väikesele Kor-ul-luli salgale ja kihutas selle minema. Nähtavasti 
päästsid Om-ati tema ustava Id-ani väledad jalad. 

Tarzan naeratas, paotas silmad ja piilus salamahti In-tani poole. Sõdur seisis 
sissekäigu juures seljaga Tarzani poole ja vaatas välja. 

Vang proovis tema randmeid köitvate nööride tugevust. Need tundusid olevat 
võrdlemisi nõrgad, käed olid aga millegipärast seotud ette. See kinnitas, et vaz-donid 
võtsid väga harva vange, kui nad seda üleüldse tegid. 

Ettevaatlikult tõstis Tarzan käed üles ja uuris sõlmi. Julm naeratus libises üle ta näo. 
Otsekohe hakkas ta teravate hammastega sõlmi lahti päästma, pidades samal ajal 
silmas In-tani. Viimane sõlm tuli lahti. 

Tarzani käed olid vabad. Sel hetkel pööras In-tan ringi, et heita vangile pilku. Ta 
märkas, et viimane oli muutnud oma asendit, ta ei lamanud enam selili, vaid küljeli, 
käed tõstetud silme ette. 

In-tan tuli lähemale ja kummardus vangi kohale. Nöörid käte ümber tundusid üsna 
lõdvad. Ta sirutas välja käe, et neid lähemalt uurida, kui samal hetkel haaras 
maaslamaja tal ühe käega kõrist ja teisega randmest. Rünnak oli nii ootamatu, et In- 
tan ei jõudnud isegi karjata-da, kui raudsed käed teda vaikima sundisid. Äkki tõmbas 
vang teda ettepoole, nii et In-tan veeres üle tema põrandale, ja järgmisel silmapilgul 


istus Tarzan ta rinnal. In-tan rabeles kõigest jõust, püüdes vabaneda ja nuga kätte 
saada, kuid vastane jõudis temast ette. Vaz-doni saba põimus ahvinimese kõri ümber 
— kasee võis kägistada —, kuid tema oma nuga eraldas armsa ihuliikme muust 
kehast. 

Vaz-doni vastupanu nõrkes, silmapilk hiljem oli ta juba surnud. Tarzan ajas end 
täies pikkuses sirgu ja asetas jala surnud vaenlase rinnale. Ta tahtis nii väga tuua 
kuuldavale oma metsiku sugukonna võidukisa, kuid ei söandanud. Seina äärest leidis 
ta oma noa, vibu ja nooled. 

Tarzan astus rõdule ja vaatas ringi. Oli juba öö. Ta kuulis naaber-koobastes hääli ja 
haistis valmistatava söögi lõhna. Alla vaadanud, hin-gcis ta kergendatult. Tema 
koobas asus alumises reas, vaevalt kolmkümmend jalga kalju jalamist kõrgemal. 

Ta tahtis juba laskuda, kui talle turgatas pähe mõte, mis manas huultele julma 
naeratuse. Selle mõtte sünnitas vaz-donide antud nimi: Tarzan-jad-guru, Kohutav 
Tarzan. 

Ta pöördus tagasi koopasse, kus lebas vaz-doni surnukeha, lõikas oma noaga sõduril 
pea otsast ja viskas kuristikku. Hääletult laskus ta mööda pulkadest redelit maapinnale 
— nii kiiresti ja osavasti, et vaz-donide imestus oleks seda nähes olnud otsatu. 

Õnneks ei näinud teda keegi. Kuristiku põhjas tõstis ta vaz-doni pea üles ja kadus 
tihedasse metsa õudset võidumärki juukseidpidi peos hoides. Kohutav? Kuid te 
otsustate metslooma üle tsiviliseeritud inimese vaatevinklist lähtudes. 

Võib arvata, et lõvile igasuguseid trikke õpetades teete temast tsiviliseeritud looma. 
Tühi lora! Kiskja ta oli ja selleks ka jääb. Tarzan jäi endiselt Tarzaniks-tarmanganiks 
ja tema rinnas tuksus ürginimese metsik süda. 

AIl hakkas ta otsima kohta, kus saaks vastasolevast kaljuseinast üles minna, et Om- 
ati asulasse tagasi pöörduda. Viimaks jõudis ta paika, kus jõgi oli kaljule nii lähedal, 
et teekonna jätkamiseks otsustas ta sellest üle ujuda. Siin haistis ta Pan-at-lee tuttavat 
lõhna. See oli sama koht, kus Om-ati kallim üle jõe ujus ja džunglisse põgenes. 

Tarzan muutis jalamaid oma plaani. Pan-at-lee elas, sest oli alles hiljuti siit läbi 
läinud. Tarzan otsustas jätkata otsinguid, et aidata oma sõpra Om-ati. Jäljed viisid 
džunglisse selle koha juurde, kus Pan-at-lee hakkas püstloodsest kaljuseinast üles 
ronima. Siia jättis Tarzan Intani pea, sidudes selle puu alumise oksa külge. 
Kaugemale ei võinud 

ta oma võidumärki kanda, kaljuseinal oleks see talle tüliks olnud. 

Ahvi väledusega ronis ta üles, järgides Pan-at-lee lõhna. Tee viis üle kaljutipu, see 
oli džunglielaniku tundlikele sõörmetele selge nagu trükitud lehekülg meile. 

Tarzan teadis Kor-ul-greifist väga vähe. Ööpimeduses oli ta mitu korda näinud 
kummaliste hiigelsuurte olevuste hämuseid kontuure ning kuulnud Ta-denilt ja Om- 
atilt koletistest, keda kardavad kõik inimesed. Kuid hädaohud varitsevad kõikjal ja 
alati, nii päeval kui öösel. 

Lapseeast alates oli surm kõndinud Tarzani kannul. Ta polnud kunagi maitsnud 
teistsugust elu. Võitlus surmaga oli siiani olnud tema elu sisu ning ta elas seda elu 
niisama lihtsalt ja loomulikult, nagu elate teie keset suurlinna hädaohte. 

Must mees tunneb öösel džunglis liikudes hirmu, sest ta on harjunud alati 
omasuguste hulgas viibima ja kaitsma end nende lihtsate vahenditega, mille 
kasutamist võimaldab tema vähearenenud mõistus. Tarzan aga elas nagu lõvi lõvide 
keskel, nagu elavad pantrid, elevandid, ahvid. Ta oli tõeline džungliasukas, kes sõltub 
võitluses looduse ürgjõududega üksnes endast, oma jõust ja mõistusest. Seetõttu ei 
suutnud miski teda üllatada ega hirmutada. Ta kõndis džungli ööpimeduses niisama 
kindlalt nagu mõni talumees, kes otsib oma lehma ja teab, kust teda leida. 


Pan-at-lee jälg lõppes kalju äärel. Seekord polnud vähimatki põhjust arvata, et ta 
alla hüppas. Lühikese otsimise järel leidis Tarzan ki-vipulkadest redeli. 

Kõhuli kaljuserval lamades ja alla vaadates märkas ta äkki midagi seesugust, millest 
paugupealt arugi ei saanud. See miski liikus ja hakkas pikkamisi tema poole üles 
ronima. Tarzan pingutas silmi ja sedamööda, kuidas olevus kõrgemale tõusis, nägi, et 
see sarnanes suure ahviga. 

Olevusel oli saba. 

Aeglaselt ronis olevus ülemiste koobaste reani ja kadus ühte neist. Tarzan hakkas 
uuesti liikuma mööda Pan-at-lee jälgi. Ahvinimene kergitas murelikult kulme, nähes, 
kuhu jäljed viisid. 

Ta oli peaaegu jõudnud kolmanda koopani, kui vaikust rebestas äkki südantlõhestav 
hädakisa. 


VI. Võitlus karvase Tor-o-doniga 


Pan-at-lee magas rasket rahutut und nagu ikka inimene, kes on kehaliselt kumatud ja 
läbi elanud närvivapustuse. Ta nägi unes, et magab suure puu all Kor-ul-greifi 
kuristiku põhjas ja tema poole roomab üks siinseid kõige õudsemaid elukaid. Kuid ta 
ei suutnud silmi avada ega end liigutada. 

Neiu püüdis karjuda, kuid ühtegi heli ei pääsenud ta huulilt. Ta tundis, kuidas mingi 
olend puudutas ta rinda, kõri, käsi, haaras temast kinni ja tõmbas enda poole. 
Üleloomuliku jõupingutusega avas ta silmad 

ja lootis, et oli näinud vaid und, mis haihtub jäljetult nagu alati. Kuid seekord 
polnud see nii. Poolhämaras ruumis nägi ta enda kõrval mingi hirmuäratava olendi 
kuju, tundis karvaseid sõrmi oma kehal ja hatust rinda, mille vastu teda suruti. 

Oo, Jad-ben-Otho! See polnud unenägu. Ta karjatas ja püüdis kallaletungijat eemale 
tõrjuda, kuid kuulis vastuseks metsikut lõrinat ja teine karvane käsi kahmas tal 
juustest kinni. Loom tõusis tagajalgadele ja lohistas ta kuupaistest valgustatud rõdule. 
Samal hetkel nägi neiu meest, kes astus üle rõdu ääre, ja pidas teda ho-doniks. 

Ka loom nägi inimest. Ta urises ähvardavalt, kuid Pan-at-leed lahti ei lasknud. 
Kallaletungi ootel tõmbus ta küüru, urisedes üha valjemini, kuni see.mattis kinni isegi 
kuristiku sügavusest kostvad hirmsad hääled. Ka valge mees tõmbus küüru ja tõi 
kuuldavale metslooma omaga sarnanevat urinat. 

Pan-at-lee värises: ta teadis, et on kadunud. See polnud ho-don; kuigi ta kartis ho- 
doni, kartis ta seda olevust veel rohkem — nii kohutavad olid tema kassilikud 
liigutused ja metsik kisa Kaks olevust hakkavad nüüd kohe tema pärast võitlema. Kes 
neist ka ei võida, on tema, Pan-at-lee, kadunud. Võib-olla õnnestub tal võitluse ajal 
üle rõdu ääre kuristikku hüpata ja surnuks kukkuda? 

Nüüd tundis ta ära olevuse, kes oli talle kallale tunginud: see oli tor-o-don. Aga kes 
oli siis teine? Pan-at-lee nägi teda kuupaistel väga hästi, kuid ei suutnud asetada 
ühtegi tuntud olevuste liiki, sest tal polnud saba ning ta käed ja jalad ei sarnanenud 
Pal-ul-doni asukate omadega. 

Mees lähenes aeglaselt tor-o-donile. Käes helkis tal haljas nuga. Ootamatult hakkas 
ta rääkima. 

»Kui ta sinu lahti laseb," ütles mees, ,,et vabastada oma käsi, siis jookse kähku mu 
selja taha, Pan-at-lee, ja peida end koopasse, mis on pulkredeli all. Sealt jälgi võitlust. 
Kui ma kaotan, jääb sul küllalt aega, et selle aeglase olendi eest põgeneda. Kui ma 
võidan, tulen sinu juurde koopasse. Olen Om-ati ja sinu sõber.” 


Viimased sõnad vähendasid Pan-at-lee hirmu, kuid ta ei saanud aru, kuidas teadis 
võõras tema nime. Ja kuidas ta taipas, et neiu oli pulkredelit mööda sellesse koopasse 
roninud? Arvatavasti ta nägi, kuid nii või teisiti oli kõik arusaamatu. 

»Kes sa oled?" küsis neiu. ,,Kust tuled?" 

»»Olen Tarzan,” vastas mees. ,,Tulin siia Om-ati, Kor-ul-ja gundi juurest sind 
otsima.” 

Om-at on Kor-ul-ja gund?! Mis imelik jutt see oli? Pan-at-lee tahtis veelgi pärida, 
kuid ahvinimene lähenes juba tor-o-donile, kes kisendas nii läbilõikavalt, et summutas 
Pan-at-lee hääle, ja talitas nii, nagu oli ennustanud inimene. Ta laskis neiu juuksed 
lahti ja valmistus kallaletungiks. Silmapilk hiljem tormas kaks looma surmaheitlus-se. 
Kumbki otsis oma vastase kõri. Pan-at-lee ei mõelnudki põgeneda, vaid vaatas pealt ja 
ootas, sest oma primitiivses metsikus teadvuses oli ta juba otsustanud panna lootuse 
kummalisele võõrale, kes avas ta südame 

sõnadega: ,,Olen Om-ati sõber!" Nuga käes, ootas ta parajat juhust, et aidata 
Tarzanit võitluses tor-o-doniga. Et võõramaalane temaga üksi ilma neiu abita toime 
tuleks, seda Pan-at-lee ei uskunud, sest tundis selle olevuse uskumatut jõudu, kellega 
ahvide kasvandik võitles. Tor-o-done polnud Pal-ul-donis küll kuigi palju, kuid ka 
need vähesed ajasid vaz-doni ja ho-doni naistele hirmu nahka, sest jooksu-ajal 
röövisid isased tor-o-donid iga naise, kes neile teele sattus. 

Tor-o-don haaras sabaga Tarzanil jalast ja lõi ta tasakaalust välja. Mõlemad 
prantsatasid raskelt kivipõrandale. Kuid ahvinimene oli nii väle, et isegi kukkudes 
jõudis ta end pöörata ja tor-o-doni peale jääda. Pooma saba otsis Tarzani kõri, nagu 
seda mõne tunni eest oli teinud In-tan. 

Et haarata loomast mõlema käega, pidi Tarzan loobuma oma tublist sõjariistast — 
noast. Nuga jäi peatuma kaugele, üsna kuristiku servale. Ahvinimese käed olid ametis 
vastase käte tagasitõrujumisega, mis haarasid teda kõrist ja käänasid pead tor-o-doni 
hirmuäratavate kihvade poole. Nüüd keeras loom oma pika saba Tarzani kaela ümber. 

Pan-at-lee kükitas võitlejate kohal. Ta nuga oli valmis andma surmavat lööki, kuid 
ei saanud seda teha, sest vastased vahetasid nii tihti oma asendit, et tor-o-doni asemel 
võis see tabada Tarzanit. 

Ahvinimene tundis, kuidas vastase saba aeglaselt, kuid kindlalt tema kaela ümber 
kokku tõmbus. Ta tõmbas pea õlgade vahele, et tugevad õlamusklid teda kägistamise 
eest osaliseltki kaitseksid, kuid mõistis, et võitlus võib lõppeda tema kahjuks. 
Hiiglaslikul loomal polnud vähem jõudu kui gorilla Bolganil, pealegi oli ta ka väga 
raske. Üliinimliku jõupingutusega lükkas ahvinimene tor-o-doni käed laiali ja ründava 
mao väledusega lõi oma hambad tema tuiksoonde. Samal hetkel nööris olendi saba 
Tarzani kõri lõplikult kinni. Algas pöörlevate ja väänlevate kehade 
surmaheitlus.Tarzani tegutsemist juhtis inimmõistus, seepärast veeresid mõlemad 
kehad Tarzani valitud suunas — kuristiku serva poole, kus lebas nuga. 

Kägistav saba takistas õhu juurdevoolu kopsudesse. Tarzani värisevad huuled olid 
avatud ja keel rippus suust, tema mõtted läksid segaseks ja pilk tuhmus. Kuid see kõik 
sündis alles pärast seda, kui ta oli eesmargile jõudnud. Väle käsi haaras haigutava 
kuristiku äärelt noa. 

Võtnud kokku oma viimase jõu, torkas ahvide kasvandik noa kuni pidemeni 
vaenlase rinda — üks, kaks, kolm korda Siis läks tema silme ees kõik mustaks ja ta 
kukkus koos tor-o-doniga üle kuristiku ääre. 

Oli Tarzani õnn, et Pan-at-lee teda kuulda ei võtnud ega põgenenud, kuni ta tor-o- 
doniga võides. See päästis ta elu. Jälgides ligidalt kohutavat heitlust, mõistis Pan-at- 
lee täielikult Tarzani hädaohtlikku olukorda 


Nähes vastaseid üle kuristiku ääre veerevat, haaras ta välkkiirelt Tarzani käsivarrest 
ja viskus kõhuli maha. Tor-o-doni lihased nõrkesid Tarzani noa viimase torkega, käed 
lasksid ahvinimesest lahti ja tor-o-don kadus kuristikku. 

Uskumatult suure vaevaga hoidis Pan-at-lee oma kaitsjat kuristiku 

kohal. Ta püüdis rasket keha pikkamisi rõdule tirida, kuid see käis tal üle jõu. Ta 
võis Tarzanit üksnes kõvasti kinni hoida, lootes, et midagi juhtub enne, kui raugeb 
tema vastupidavus. 

Ta ei teadnud, kas tundmatu on elus või surnud, kuigi viimast ei suutnud ta uskuda. 
Kui ta nüüd toibub, on hästi, kui ei, siis ei tule ta enam iialgi teadvusele, sest ta tundis 
oma sõrmi kangeks jäävat ja kätt nende vahelt välja libisevat. Samal hetkel tuli Tarzan 
teadvusele. Ta ei võinud teada, missugune jõud teda hoidis, kuid adus, et libiseb 
aeglaselt selle jõu käest. Tema pea kohal oli kaks pulka. Neist haaras ta kinni just sel 
hetkel, kui Pan-at-lee oli sunnitud temast lahti laskma. 

Vähe puudus, et ta oleks kuristikku langenud. Sellest pääses ta vaid tohutu 
jõupingutusega. Ta rippus kätel, jalad leidsid uusi astmeid. Esimene mõte oli 
vaenlasest. Kus ta on? Ootab üleval, et talle ots peale teha? 

Tarzan vaatas üles ja silmas Pan-at-lee kohkunud nägu. ,,Oled elus?" hüüdis ta. 

»Muidugi,” vastas Tarzan. ,,Kus karvane on?" Neiu näitas alla. ,,Seal," sõnas ta. 

»» Surnud." ,,Hästi. Oled sa terve?" 

» Tulid just õigeks ajaks," vastas Pan-at-lee. ,, Aga kes sa oled? Kui-as sa teada said, 
et ma siin olen ja mida sa Om-atist tead? Miks nimetasid sa teda gundiks?" 

»Pea nüüd ometi," hüüdis Tarzan. , Iga asi omal ajal. Armas jumal, te olete kõik ühe 
vitsaga löödud — Kerchaki sugukonna emaahvid, inglise leedid ja nende Pal-ul-doni 
õed. Kannata veidi ja ma räägin sulle kõik, mida tean. Asusime neljakesi koos Om- 
atiga Kor-ul-jast teele, et sind otsida. Meile tungisid kallale Kor-ul-luli sõdurid. Mind 
võeti vangi, kuid ma põgenesin. Siis leidsin uuesti su jälje ja juhtusin kalju jalami 
juurde just sel hetkel, kui karvane olend su koopasse ronis. Kuulsin su karjatust. Mis 
edasi juhtus, tead ise.” 

»Kuid sa nimetasid Om-ati Kor-ul-ja gundiks," meenutas neiu. ,,Es-sat on ju gund.” 

»Es-sat on surnud," seletas Tarzan. ,,Om-at tappis ta võitluses ja on nüüd gund. Om- 
at tuli tagasi sind otsima. Ta nägi Es-sati sinu koopas ja tappis ta.” 

Jah," sõnas neiu. ,,Es-sat tungis minu koopasse, lõin talle kiviga pähe, siis 
põgenesin...” 

»Siis ajas sind lõvi taga," jätkas Tarzan, ,,ja sa hüppasid kaljult Kor-ul-luli 
kuristikku ning pääsesid eluga, sest kukkusid jõkke.” ,, Aga kuidas sa seda kõike 
tead?” 

»Nüüd küsin ma sinult midagi: kuidas kutsutakse seda olendit, kellega ma praegu 
võitlesin?” 

»»See oli tor-o-don," vastas neiu. ,,Olen seni näinud ainult ühte. Nad on kohutavad 
olendid, kavalad kui inimesed ja julmad kui loomad. Sõdur, kes teda võita suudab, 
peab olema väga tugev.” Ta silmitses Tarzanit varjamatu imetlusega. 

»Sa pead nüüd korralikult välja magama," ütles Tarzan, ,,sest homme läheme tagasi 
Kor-ul-jasse. Olen kindel, et sa pole selle aja jooksul õieti saanudki puhata.” 

Pan-at-lee, keda suigutas õnnis turvatunne, magas rahulikult hommikuni, kuna 
Tarzan heitis magama Pan-at-lee koopa ette rõdule. 

Päike seisis juba kõrgel, kui ahvinimene ärkas. Kahe tunni eest oli päike 
valgustanud mitme miili kaugusel üht teist kangelaslikku kuju. Mees, ilus kui jumal, 
tungis hirmu tundmata läbi õudse soo, mis haisva vallikraavina Pal-ul-doni ümbritses. 


Kord rinnuni nätskes mudas, kord ohustatuna hirmuäratavatest kahepaiksetest, liikus 
ta üleloomuliku visadusega samm-sammult edasi. Soo keskel oli lahtine vesi — 
mudane ja rohekas. Ta jõudis sinna kahe tunniga pärast uskumatuid jõupingutusi. 
Mudane oli tema pruun sile ihu, mudane oli tema kallis püss, mis helkis tõusvas 
päikeses. 

Ta seisatas viivuks lahtise vee ääres, hüppas siis sisse ja hakkas ujuma Ta ujus 
pikkade kergete tõmmetega, et säästa jõudu, sest ees ootas veel kahetunnine ränk 
teekond läbi soo. Ta oli läbinud juba umbes pool maad, kui otse tema ees tõusis 
sügavusest veepinnale kohutav kahepaikne. Loom hakkas sisisema ja ajas pärani 
tohutud lõuad. 

Tarzan ärkas, sirutas oma võimsat keha ja hingas täiel sõõmul hom-mikuvärsket 
õhku. Otse tema all laius Kor-ul-greifi puude tihe tumeroheline lehestik. Kuid 
Tarzanit see ei heidutanud ega peletanud eemale. Siin oli džungel, tema südamele nii 
armas džungel. 

Olgu see maa pealegi võõras, kuid polnud niisugust džunglit, mis Tarzanit toita ei 
oleks suutnud. Ta naeratas ja hakkas laskuma. 

Kalju jalamile jõudnud, läks ta metsa ja peatus. Tähelepanelikud silmad, terased 
kõrvad ja tundlikud sõõrmed otsisid kõikjalt loomade jälgi. Ta tungis veel sügavamale 
metsa, astudes kergelt ja kuulmatult Vibu ja nooled olid hakkamas. Kerge 
hommikutuul puhus kuristiku suunas. Sinna ta oma sammud seadiski. 

Ühtäkki haistis ta põder Bara tugevat magusat lõhna. Tarzan pidi äärepealt rõõmust 
karjatama, sest talle maitses väga põdra liha Ahvinimene hakkas kiiresti, kuid 
ettevaatlikult edasi liikuma. Saak polnud kaugel. Tarzan hoidus lähenemisel puude 
varju. 

Peagi nägi ta ka põtra ennast. Bara kustutas janu Kor-ul-greifi jõest. Põder oli 
puudest liiga kaugel, et talle ülevalt kallale tungida, seepärast pidi ahvinimene lootma 
noole tugevusele ja tabavusele. Kõik olenes esimesest noolest. See võis igaveseks 
kustutada Bara eluküünla, kuid teisalt võis ka koos Baraga kaotsi minna. Tarzani 
parem käsi liikus kaugele taha. Vibu, mida teie ega mina poleks pingutada suutnud, 
paindus džunglivalitseja võimsate käte vahel üsna kergelt. Kaebliku vilinaga läks 
lendu nool, Bara hüppas kõrgele õhku ja varises surmaagoonias maha. Nool oli 
läbistanud ta südame. 

Tarzan jooksis saagi juurde ja kummardus, et põtra selga visata, kuid samal hetkel 
kostis ta selja tagant mürisev haukumine. Ta heitis pilgu taha ja nägi mõne sammu 
kaugusel olevust, kes paleontoloogide arvates elas vanaaegkonna hilisemal ajastul — 
hiigelolevust, kes 

tulivihaselt haukudes talle kallale tungis. 

Pan-at-lee ärkas ja otsis silmadega rõdul Tarzanit, kuid seal teda polnud. Ta hüppas 
jalule, jooksis välja ja vaatas Kor-ul-greifi poole ning taipas siis, et Tarzan läks jahile. 
Nii oligi, ta nägi viivuks ahvini-mese kogu metsaserval. Neidu valdas hirm. Tema 
kaaslane viibis esimest korda Kor-ul-greifis ega võinud aimata, milliseid kohutavaid 
hädaohte kuristik peitis. Miks ta ei kutsunud meest tagasi? 

Nii oleksime talitanud mina ja teie, aga mitte vaz-donid. Pal-ul-doni elanikud 
tunnevad greifi, nad teavad, et koletisel on nõrk nägemine ja hea kuulmine ning nad 
ilmuvad alati välja inimese hääle peale. Tarzanit hõigata oleks tähendanud talle vaid 
õnnetus kaela tuua. Seepärast ei teinud Pan-at-lee häältki, vaid laskus hädaohust 
hoolimata kuristikku, et teda hoiatada. See oli väga julge tegu, sest Pan-at-lee võitis 
endas aastatuhandeid kasvatatud kartuse hirmsate kiskjate ees. 


Pan-at-lee, kuulsate küttide järeltulija, aimas õigesti, et Tarzan liigub vastu tuult. 
Selles suunas hakkaski ta ahvinimese värskeid jälgi otsima, mida polnud kuigi raske 
teha, sest Tarzan ei püüdnudki neid varjata. Pan-at-lee liikus kiiresti edasi kohani, kus 
ahvinimene oli puu otsa roninud. Loomulikult taipas neiu, miks Tarzan seda tegi. 
Samal eesmärgil kasutas puid ka Pan-at-lee oma rahvas. Kuid edasi ta Tarzanit 
jälitada ei osanud — tema haistmine polnud kaugeltki nii arenenud kui ahvinimesel. 

Neiu liikus endiselt vastu tuult edasi, süda hirmust pekslemas. Parajasti jõudis ta 
lagendiku äärde ja nägi Tarzanit tapetud põdra üle kummardumas. Samal hetkel kostis 
ta kõrvu kohutav möirgamine. See hirmutas teda kirjeldamatult, kuid ei halvanud 
tegutsemisvõimet, vaid isegi õhutas seda. Pan-at-lee ronis kõige lähema puu otsa ega 
peatunud enne kui kõrgel ladvas. Siit vaatas ta alla. 

Olend, kes Tarzanile kallale tungis, oli määratu suur ja hirmuäratav. Kuid inimene 
ei löönud kartma, vaid üksnes vihastas, sest mõistis, et selles võitluses jääb ta 
kaotajaks. Oli ainult üks võimalus surmast pääseda, see oli kiiresti ja silmapilk 
põgenda. Ja Tarzan põgenes, võttes kaasa tapetud põdra Bara. 

Lähima puuni polnud rohkem kui kaksteist sammu, niisama kaugel oli temast ka 
loom. Kuid olukorra muutis keeruliseks looma tohutu kasv. Oleks Tarzan ka puuni 
jõudnud, oleks ta uskumatult lühikese ajaga pidanud ronima suurde kõrgusse, sest 
loom võis ta kätte saada igalt oksalt kolmekümne jala kõrgusel maapinnast, 
tagumistele jäsemetele tõustes aga isegi viiekümne jala kõrguselt. Ent Tarzan oli pärit 
ahvide sugukonnast ja kuigi greif oli oma raskest kerest hoolimata uskumatult väle, ei 
suutnud ta ahvinimesega võistelda. Isegi ahvid kadestasid Tarzani ronimisvõimeid. 
Ühtäkki lõppes greifi haukumine puu all. Ehkki ta tõusis tagajalgadele, nagu Tarzan 
oli arvanud, ei ulatunud ta ometi Tarzanini. Parajas kauguses greifi ähvardavatest 
lõugadest jäi Tarzan pidama ja nägi äkki oma üllatuseks Pan-at-leed, kes istus just 
tema pea kohal ja värises hirmust. 

»Kuidas sa siia said?" küsis Tarzan. 

Neiu selgitas. 

»»5a tulid mind siis hoiatama?" küsis Tarzan. ,,See on sinust väga julge ja õilis. Ma 
ei suuda ainult taibata, miks ma ei tundnud selle eluka lõhna, sest ta tuli ju pealttuule.' 

»Siin pole midagi imelikku," ütles Pan-at-lee. ,,Selle poolest greif just teistest 
erinebki. Räägitakse, et inimene pole võimeline tema lähedust tunnetama, enne kui ta 
juba ründab — nii vaikselt võib loom liikuda, hoolimata oma suurest kogust.” 

»Kuid mina oleksin pidanud teda vähemalt haistma," lausus Tarzan ärritatult 

»Haistma?” kordas Pan-at-lee. 

»Muidugi. Kuidas ma siis sinu arust põdra nii kiiresti üles leidsin?" Tarzan vakatas 
äkki ja vaatas alla haukuvale koletisele. Ahvinime-se tundlikud sõõrmed võbelesid, 
nagu püüaks ta looma haista. ,, Ahaa!" hüüatas ta ,, Nüüd ma mõistan!" ,, Mida nimelt?" 
küsis Pan-at-lee. 

»»See loom tabas mind ootamatult, sest tal pole üldse lõhna," selgitas Tarzan. ,,Oled 
sa kunagi kuulnud tritseeratopsist? Ei ole? Niisiis see loom, keda te greifiks kutsute, 
on tegelikult tritseeratops, kes on välja surnud mitmesaja tuhande aasta eest. Ma nägin 
tema skeletti Londoni muuseumis, samuti tema restauratsiooni. Mulle tundus siis, et 
teadlased, kes seda tööd tegid, tuginesid põhiliselt oma kujutlusvõimele, kuid näen 
nüüd, et neil oli õigus. Tõsi küll, meie eksemplar erineb pisut Londonis restaureeritud 
koletisest, kuid sarnasus on nii suur, et võib hõlpsasti ära tunda. Peab ju arvestama, et 
nende lugematute aastasadade jooksul on Pal-ul-donis püsima jäänud loomad läbi 
teinud evolutsioonilisi muudatusi.” 

»Lritseeratops, London, evo... Ma ei saa üldse aru, millest sa räägid! " hüüdis Pan- 
at-lee. 

Tarzan muigas ja viskas kuivanud puuoksaga all märatsevat looma Silmapilk tõusid 
tol seljal olevad määratud harjased turri ja järgnes kohutav haukumine. Tritseeratops 
oli umbes kakskümmend jalga pikk sinakashalli kere ja kollase peaga. Silmi ääristasid 
suured sinised söörid. Seljal olid tal punased kollaste äärtega harjased. Jäsemete va- 
helt paistis eemaletõukav kollane kõht Looma pead ehtis kolm sarve: üks lühike 
ninamikul ja kaks pikka kolju lael. Looma välimus oli kohutav ja ebatavaline, siiski 
pidi Tarzan tahtmatult imetlema võimsat hiidu, kes kehastas kõike, mida ahvinimene 
hindas — jõudu ja vaprust. Ainuüksi võimsas sabas peitus mitme elevandi jõud. 

Kurjad väikesed silmad puurisid Tarzanit. Avatud lõugade vahelt paistsid suured 
pikad hambad. 

»Rohusööja?" pomises ahvinimene. ,,Su esivanemad võisid seda olla, sina mitte.” 

Siis pöördus ta Pan-at-lee poole. 

»» Läheme nüüd. Koopas kinnitame keha põdralihaga, siis läheme tagasi Kori-ul- 
jasse Om-ati juurde." 

Neiu võpatas. 

»Lahkuda? Meie ei lahku siit kunagi.” ,, Miks mitte?" küsis Tarzan. Vastuse asemel 
osutas neiu greifile. 

»Lollus!" hüüdis mees. ,,Ta ei saa puude otsas ronida. Okstel liikudes jõuame 
kaljuni kiiremini kui tema.” 

»Sina ei tunne greife,” vastas Pan-at-lee pead raputades. ,, Nüüd hakkab ta meid 
jälitama, kuhu me iganes läheme, valvab meid puu all ja igal pool mujal. Ta ei lahku 
meist iialgi.” 

» Võime ju pikemat aega puude otsas elada," väitis Tarzan. ,, Ükskord läheb see 
koletis ikkagi minema.” 

Neiu vaatas talle kurvalt otsa. ,,Ei iialgi,” ütles ta. ,,Pealegi on siin ka tor-o-donid. 
Nad tulevad ja tapavad meid, osa meist söövad ise, ülejäänu viskavad greifile, sest 
greif ja tor-o-don on sõbrad. Tor-o-donid jagavad alati oma toitu greifidega” 

»»Sul võib ju õigus olla," sõnas Tarzan, ,,kuid isegi sellisel juhul ei kavatse ma siin 
istuda ja oodata, kuni keegi tuleb, poole minust nahka pistab ja teise poole sellele 
jälgile koletisele viskab. Kui ma siit tervena ei pääse, pole see minu süü. Kes kahju 
kardab, see kasu ei saa." 

Koos Pan-at-leega hakkas Tarzan mööda puude latvu edasi liikuma Inimeste all 
maapinnal liikus sarviline hiidsisalik. Kui nad olid jõudnud metsa servale, kust kaljuni 
jäi veel umbes kuuskümmend sammu lagedat maad, seisis tritseeratops juba puu all ja 
ootas neid. 

Tarzan vaatas kahetsevalt alla ja sügas kuklatagust. 


VII. Greif 


Ta vaatas Pan-at-lee otsa. 

»Kas sa saad hästi kiiresti puulatvu mööda kuristikku ületada?” küsis ta. »Üksi?" 

»Ei,” vastas Tarzan. 

»Kui sina lähed ees, võin minna igale poole.” ,Siis tule ja tee täpselt nii, nagu ma 
ütlen." 

Ta asus puulatvu mööda tagasiteele nii kiiresti kui vähegi suutis, vibutades end ahvi 
kombel oksalt oksale, liikudes siksakiliselt ja valides teed nii, et greifile võimalikult 
rohkem raskusi tekitada üle suurte tihedate põõsaste, üle langenud puude. Kuid tema 


kaalutlused kukkusid läbi. Kui nad vastasoleva kuristiku serva jõudsid, oli greif juba 
seal. 

»Uuesti tagasi," käsutas Tarzan. 

Mõlemad pöördusid ümber ja nii kiiresti, kui vähegi suutsid, liikusid tagasi vana 
Kor-ul-greifi metsa ülemise terrassi kaudu. Tulemus oli sama — ei, veelgi hullem, 
sest esimese greifiga oli seltsinud teine ja nüüd seisid nad juba kahekesi puu all, kus 
Tarzan peatus. 

Nende pea kohal kõrgus kalju arvukate koobastega, mis neid oma varju kutsusid. 
Pääsemine oli nii ligidal ja ühtaegu nii lõpmatult kaugel. 

AII kalju jalamil lebas endiselt tor-o-doni korjus. Puu otsast paistis see hästi kätte. 
Üks greifidest astus lähemale ja nuusutas seda, kuid sööma ei hakanud. Hommikul 
jahile minnes oli Tarzan tor-o-doni pealiskaudselt uurinud ja jõudnud järeldusele, et 
see oli kas kõrgemat liiki ahv või väga madala intellektuaalse tasemega alamat liiki 
inimene — midagi jaava pitekantropuse taolist, vaz-donide ja ho-donide eelkäija. 

Kuni Tarzani silmad ükskõikselt all arenevat stseeni jälgisid, töötas tema aju 
palavikuliselt plaani kallal, kuidas aidata Pan-at-leed siit põgeneda. Ta mõtteid 
segasid kuristiku põhjast kostvad kummalised karjatused. 

»Hii-hoo! Hii-hoo!" kõlas äkki läheduses. 

Greifid tõstsid pead ja vaatasid hääle suunas. Üks neist tegi madalat korisevat häält. 
See polnud haukumine ega tähendanud viha. Tarzan vaatas Pan-at-lee otsa. ,, Mis see 
on?" küsis ta. 

»Ei tea,” vastas neiu. ,, Võib-olla mõni veider lind või uus hirmus loom, kes elab 
selles õudses paigas.” 

»Ahaa, seal ta ongi!" hüüatas Tarzan. ,,Vaata!" 

Pan-at-lee karjatas õudusega: ,,Tor-o-don!" 

Loominimene tuli aeglasel laisal kõnnakul, nui käes, otse greifide poole, kes otsekui 
ehmudes taganesid. Tarzan jälgis toimuvat suure põnevusega. Tor-o-don peatus 
tritseeratopsi ees. See raputas ähvardavalt pead ja hakkas urisema, kuid tor-o-don 
sööstis kärmelt ette ja hakkas looma nuiaga pähe taguma. Ahvide Tarzani 
hämmastuseks tõmbus greif tagasi nagu peksasaanud peni, olgugi et oleks võinud en- 
dast palju nõrgema ja väiksema tor-o-doni lihtsalt alla neelata. 

»Hii-hoo!" kisendas tor-o-don ja greif astus aeglaselt tema poole. Tugev hoop 
keskmise sarve pihta sundis ta paigale. Tor-o-don läks rahulikult ta selja taha, ronis 
mööda saba üles ja istus seljale. «Hii-hoo!" kisendas ta jälle ja lõi greifi nuiaga. 
Viimane hakkas pikkamisi liikuma. 

Tarzan oli nähtud stseenist nii rabatud, et talle ei tulnud pähegi soodsat võimalust 
kasutada ja jalga lasta. Loendamatud aastatuhanded olid möödunud ta silme eest, 
avades kauge ja hämara möödaniku lehekülgi. Tarzan ja tema kaaslane nägid 
ürginimest ja selle esimest kodulooma. 

Nüüd peatus greif ja vaatas haukudes nende poole üles. Loom oli peremeest 
võõraste kohalolekust hoiatanud. Samal hetkel ajas tor-o-don greifi puu juurde, mille 
otsas kükitasid põgenikud, ja tõusis tritseeratopsi kühmulisel seljal püsti. Tarzan nägi 
tema metsikut nägu, võimsaid kihvu ja vägevaid muskleid. Niisugusest olendist 
põlvnes inimsugu — ja ainult niisugusest võiski ta põlvneda, sest üksnes tema suutis 
võita kõiki ürgelu koledusi. 

Tor-o-don lõi endale vastu rinda ja tõi kuuldavale jubeda elajaliku möirge. Tarzan 
tõusis õõtsuval oksal püsti — sihvakas ja kaunis nagu pooljumal, tsivilisatsioonist 
rikkumata, suurepärane näide selle 

kohta, missuguseks oleks võinud saada inimsugu, kui tema seadused poleks 
rikkunud looduse seadusi. 

Nüüdisaeg asetas noole vibule ja tõmbas nööri kaugele tagasi. Möödanik, kes 
tugines oma nõudmistes toorele jõule, tegi katset teist alla kiskuda, kuid vabanenud 
nool läbistas metsiku südame ja Möödanik hääbus unustuse hõlma, kuhu tema sugu 
oli juba ammugi langenud. 

»Tarzan-jad-guru!" sosistas neiu tasa, korrates imeüusega nime, mille Tarzanile olid 
andnud tema suguharu sõdurid. 

Ahvinimene pöördus tema poole. 

»Pan-at-lee," lausus ta, ,,need loomad võivad meid siin piirata jumal teab kui kaua. 
Kardan, et koos meil ei õnnestu põgeneda, kuid mul on plaan. Sa jääd siia ja varjad 
end lehestikus, mina aga lähen tagasi kuristiku teise äärde ja püüan karjumisega nende 
tähelepanu kõrvale juhtida. On nad tõesti nii rumalad, nagu ma arvan, järgnevad nad 
mulle. Kui nad on läinud, jookse kalju poole. Oota mind koopas üks päev, mitte 
kauem. Kui ma pole homme koidikuks tagasi tulnud, mine üksi Kor-ul-jasse. Siin on 
sulle tükk liha." Ta kiskus põdral jala küljest. 

»Ma ei või sind maha jätta,” ütles neiu lihtsalt. ,, Meie suguharus pole kombeks oma 
sõpru ega liitlasi hädas hüljata. Om-at ei andestaks mulle seda iialgi.” 

Ütle Om-atile, et ma käskisin sul lahkuda," sõnas Tarzan. 

On see käsk?" küsis neiu. 

»See on käsk. Fla hästi, Pan-at-lee. Rutta Om-ati juurde. Sa oled vääriline naine 
Kor-ul-ja pealikule.” 

Nende sõnadega hakkas ta pikkamisi puude otsas edasi liikuma. 

»Ela hästi, Tarzan-jad-guru!" hüüdis neiu talle järele. ,,Om-at ja Pan-at-lee on 
õnnelikud, et neil on niisugune sõber!" 

Kõva häälega karjudes jätkas Tarzan oma teed ja suured greifid järgnesid talle. 
Nähtavasti läks Tarzani kavalus õnneks. Ta rõõmustas, et meelitab loomi Pan-at-leest 
üha kaugemale. 

Mitu korda püüdis Tarzan oma jälitajaid kavalusega üle trumbata, kuid asjata. 
Niipea kui ta suunda muutis, tegid nemad sedasama. Metsa serval hakkas ta otsima 
puud, mille otsast oleks võinud kaljule hüpata, kuid otsingud jäid tulemuseta Alles 
nüüd taipas ta oma olukorra lootusetust ja seda, miks Pal-ul-doni asukad tundsid 
müstilist hirmu Kor-ul-greifi ees. 

Saabus öö, ja kuigi Tarzan oli hommikust saadik püüdnud greifidest vabaneda, 
polnud ta vabadusele lähemal kui sel hetkel, mil kuulis oma edukal põdrajahil esimest 
korda greifi haukumist. Greifid jälitasid teda niisama väsimatult ja energiliselt nagu 
hommikul, kuid öö edenedes hakkas Tarzanil tekkima lootus, sest nagu kassid, nii oli 
ka Tarzan rohkem ööloom. 

Kuid jällegi pidi ta oma lootustes pettuma üheainsa nõrga koha pärast — ta ei 
tundnud greife. Tundus, et need loomad ei maga sugugi, spst ka pimedas jälitasid nad 
teda visalt, tõkestades teed vabadusse. Koidu eel loobus ta lõpuks oma katsetest ja 
uinus kõrge harulise puu keskmisel oksal. 

Päike seisis juba kõrgel, kui Tarzan ärkas värske ja reipana. Tal oli hästi meeles 
oma olukord, seepärast ei teinud ta ainsatki liigset liigutust, et mitte paljastada 
vangivalvuritele oma asukohta. Ta püüdis vaikselt ja tähelepandamatult kaduda 
tihedasse lehestikku, kuid juba esimesel katsel tervitas teda alt madalahäälne 
haukumine. 

Üks paljudest tsivilisatsiooni saavutustest, mis Tarzanil omandamata jäi, oli sõim. 
Tekkinud olukorras võis seda vaid kahetseda, sest vägisõnad päästavad meid 


vähemalt tagasihoitud emotsioonidest. Suusõnalisele solvamisele eelistas Tarzan 
kehalist, ja niipea kui alt kostev haukumine kinnitas tema lootuste järjekordset 
nurjumist, rebis ahvini-mene puu otsast mingisuguse ümmarguse vilja ja virutas 
sellega kõigest jõust greifile pähe. Mürsk sattus loomale silmade vahele ja Tarza-nit 
hämmastas looma reageering. 

Greif ei sattunud hoopiski raevu, nagu Tarzan oli oodanud. Ta vaid näitas korraks 
hambaid ja pööras süüdlaslikul ilmel ära, astudes mõne sammu puust eemale. 

Looma käitumine meenutas Tarzanile eelmise päeva vahejuhtumit, kui tor-o-don 
talle nuiaga koonu pihta lõi. Kavalas ja julges peas tekkis otsekohe põgenemise plaan, 
mis oleks sundinud kahvatama kõige kangelaslikumatki meest 

Veetlev naeratus huultel, valmistus Tarzan oma elu suurimaks mänguks, mille võis 
välja mõelda üksnes inimene. Tema liigutused olid aeglased ja rahulikud, ei vähimatki 
märki närvitsemisest. 

Kõigepealt otsis ta endale pika sirge oksa, kooris selle ära ja tegi peenema otsa 
teravaks. Töö valmis, vaatas ta suure rahuldustundega alla. 

»Hii-hoo!" karjus Tarzan. 

Kohe tõstsid loomad pea üles ja põrnitsesid tema poole. Ühe kõrist tungis esile nõrk 
urin. 

»Hii-hoo!" kordas Tarzan ja viskas neile alla põdra jäänused. 

Suure haukumisega tormasid greifid korjuse kallale teineteist eemale nügides. 
Viimaks kadus liha tritseeratopside lõugade vahele. Nad ajasid uuesti pea püsti ja 
nägid, et inimene tuli puu otsast alla. 

Üks loomadest suundus Tarzani poole. Uuesti kordas Tarzan tor-o-doni metsikut 
hüüdu. Greif jäi nõutult seisma. Tarzan hüppas kergelt maha ja liikus lähema looma 
poole, kepp ähvardavalt püsti ja ürginimese sõnad huultel. 

Kas vastab talle töölooma alistuv urin või inimsööja hirmuäratav haukumine? 
Sellest olenes Tarzani saatus. 

seoksk 

Pan-at-lee kuulas tähelepanelikult, kuidas Tarzani petetud greifid temast üha 
kaugenesid. Veendunud, et vahemaa on juba küllalt suur, tuli ta kärmelt puu otsast 
alla ja jooksis nagu ehmunud emahirv üle lagendiku kalju poole. Ta astus üle eelmisel 
ööl talle kallale tunginud tor-o-doni keha ja juba mõne sekundi pärast ronis 
mahajäetud kalju 

asula vanadest kivist pulkredelitest üles. 

Koopas tegi ta tuld, küpsetas Tarzani antud lihatükki ja kustutas janu vanast 
veevärgist. 

Ta ootas terve päeva, kuulates teraselt greifide haukumist, mis kostis kord lähemalt, 
kord kaugemalt. Nad jälitasid olendit, kes nii ootamatult nende ellu oli sekkunud. 

Neiu ootas Tarzanit hommikuni. Senised kogemused olid talle näidanud, et 
hädaohtude korral on kahel inimesel alati kergem kui ühel. Kuid Tarzan-jad-guru ei 
tulnud ja Pan-at-lee asus üksinda Kor-ul-ja poole teele. 

Ta jõudis vahejuhtumiteta Kor-ul-luli ja laskus mööda lõunapoolset kaljuseina 
kuristikku, nägemata oma rahva igipõliseid vaenlasi. Ta oli juba kindel, et lõpetab 
õnnelikult sündmusterohke rännaku ning kohtub peatselt oma rahva ja kallimaga. 

Sellest õnnestavast veendumusest hoolimata liikus Pan-at-lee orus äärmise 
ettevaatlikkusega. Ettevaatus on ürginimese iseloomu tähtsaim joon. Minetab ta selle, 
ei või ta sugugi kindel olla, et järgmisel silmapilgul veel elab. Nii jõudis Pan-at-lee 
rajale, mis viis Jad-ben-Otho õitsvasse viljakasse orgu. 


Vaevalt oli neiu rajale astunud, kui ühtäkki mõlemalt poolt teed otsekui maa alt 
kerkis tema ette paarkümmend valget ho-doni sõdurit. Hirmust värisedes põrkas Pan- 
at-lee tagasi ja sööstis uute jälitajate eest põõsastesse. Kuid sõdurid olid liiga lähedal. 
Nad piirasid ta sisse. Siis kahmas neiu noa ja silmapilk muutus ta kartlikust 
emahirvest raevunud ematiigriks. Ho-donid ei kavatsenud teda tappa, vaid ainult kinni 
võtta ja endaga kaasa viia. Ta kaitses end kõigest jõust ja mitu ho-doni sõdurit sai 
tunda tema nuga, enne kui see talt ära võeti. Siiski võitles Pan-at-lee edasi, 
hammustades ja küünistades vaenlasi, kuni ta käed seoti kinni ja suhu torgati puupulk, 
mis kinnitati nööriga kukla taha. 

Algul keeldus ta köndimast, aga kui kaks sõdurit teda mööda maad hakkasid 
lohistama, muutis ta oma otsust. Siiski püüdis Pan-at-lee vastu panna niivõrd, kuivõrd 
seda lubasid seotud käed ja täistopitud suu. 

Pärast teise salgaga ühinemist asusid nad kiirel sammul oru poole teele. Peagi 
selgus, et natde sihtkoht on A-lur, valguse linn. Oma esivanemate koopas leinas Kor- 
ul-ja pealik Om-at ühtaegu oma sõbra ja kallima kaotust. 


VIII. Valguse linn A-lur 


Keset Pal-ul-doniga piirnevat sood tungis võõrale kallale sisisev kahepaikne. 
Inimene adus, et tema vaevarikkale ja hädaohtlikule teekonnale on määratud rumal ja 
õudne lõpp. 

Kuigi pääseda polnud peaaegu üldse lootust, ei kavatsenud inimene võitluseta alla 
anda. Ta paljastas noa ja jäi ootama lähenevat vaenlast. Olevus ei sarnanenud ühegi 
varem nähtud kahepaiksega. Kõige 

rohkem meenutas ta krokodilli. 

Nüüd kohe ründab ta inimest — see mingi väljasurnud loomaliigi kohutav jäänuk. 
Vastase võimsat soomuskatet silmitsedes sai mees äkki aru, et tal pole vähimatki 
võimalust seda oma väikese noaga läbi torgata. Looma pea oli juba tema kohal. 
Millist kaitseviisi ta ka ei valiks, peab ta seda tegema nüüd kohe. 

Väledalt nagu nirk sukeldus mees pealetungiva keha alla, keeras end selili ja torkas 
noa looma külma pehmesse kõhtu. Kiire edasiliikumisega rebis loom ise oma 
haigutava haava veelgi suuremaks. Seejärel ujus mees võimsate tõmmetega vee all 
kaugemale ja kui ta uuesti pinnale tõusis, nägi surmavalt haavatud lohet jõuetus 
raevus veesam-baid õhku paiskamas. Haav oli surmav, mida näitas asjaolu, et loom 
teda ei jälitanud. 

Sureva koletise möirgamise saatel ujus mees vastaskaldale ja astus Pal-ul-doni 
ümbritsevale järgmisele sooribale. Ta pidi tegema veel ühe üliinimliku pingutuse, et 
läbida ülejäänud soo. 

Tal kulus veel kaks tundi, et vedada oma väsinud keha läbi püdela haisva muda, 
kuni varises lõpuks kalda pehmele rohuvaibale. Mõne jardi kaugusel vulises väike 
oja. Sinna läks tundmatu pärast lühikest puhkust, pesi ennast ja puhastas mudast oma 
sõjariistad, rakmed ning lõvinahast puusakatte. Ligi tund aega hõõrus, puhastas ja 
õlitas ta oma püssi. Jõudnud viimaks otsusele, et tema kallist sõjariista ei ähvarda 
enam mustus ega niiskus, tõusis ta üles ja asus uurima jälgi, mida ta oli järginud soo 
vastaskaldalt. 

Leiab ta uuesti sohu kadunud jälje? Kui ei, siis võis tema kurnavat teekonda 
asjatuks pidada. Oma kogenud silma ja terava haistmisega otsis ta seisva vee ääres 


jälgi, mis jäid hariliku inimese silmale nähtamatuks. 
2kõkok 


Greifile lähenedes püüdis Tarzan võimalikult täpselt matkida tor-o-doni liigutusi. 
Hetkel, kui ta kriidiajastu koletise ees seisis, tundis ta ühtäkki oma elu juuksekarva 
otsas rippuvat, sest loom ei teinud ainsatki häält, üksnes põrnitses teda kahepaikse 
külmade silmadega. Tarzan tõstis kepi ja virutas ähvardava , hii-hoo" saatel loomale 
kõigest jõust koonu pihta. 

Loom näitas hambaid ja pöördus tusaselt ära, täpselt nii nagu siis, kui teda oli 
käsutanud tor-o-don. Ürginimese eeskujul lähenes ka Tarzan loomale tagantpoolt, 
ronis mööda saba üles ja istus talle selga. Matkides taas tor-o-doni, lõi Tarzan elukat 
kepi terava otsaga, suunates teda löökidega kord paremale, kord vasakule mööda 
kuristiku põhja oru poole. 

Esialgu tahtis ahvinimene ainult näha, kas loom allub tema tahtele, sest sellest sõltus 
ta pääsemine. Kuid tasus Tarzanil vaid tritseera-topsi selga istuda, kui ta tundis 
niisama meeldivat erutust nagu lapsepõlves esimest korda elevant Tantori laial seljal 
istudes. 

Ta otsustas kasutada oma äsja omandatud võimu praktilise eesmärgi saavutamiseks. 

Tarzani arvates pidi Pan-at-lee olema nüüdseks koju jõudnud või siis hukkunud. Nii 
või teisiti ei saanud ta Om-ati mõrsja heaks enam midagi teha. Teisel pool Kor-ul- 
greifi ilusas rohelises orus asus A-lur, valguse linn, mis oli tema eesmärk olnud 
sestsaadik, kui ta Pastar-ul-vedi kaljult esimest korda Jad-ben-Otho orgu nägi. 

Kas varjasid linna müürid tema kadunud Jane'i, seda ta ei teadnud. Aga kui Jane 
üldse Pal-ul-doni maa-alal elas, pidi ta elama A-luris, sest hääbunud suguharu mustad 
karvased inimesed vange ei võtnud. 

Niisiis läheb ta A-luri ja on äärmiselt mõjus, et teeb seda, istudes hirmuäratava 
eluka seljas, keda kardavad kõik Pal-ul-doni rahvad. 

Paikkonda, kust ta greifi seljas läbi sõitis, ehtis troopikavöötme uhke lopsakas 
taimestik. Mõlemal pool rada kõrgus vööni erkroheline mahlakas rohi. Siin-seal võis 
näha puhast hõredat pargiga sarnanevat metsa, kuid aeg-ajalt muutus tihnik raskesti 
läbitavaks. Tihedas lehestikus võis näha linnuriigi uhkeid esindajaid. 

Tuli ette silmapilke, kus ahvinimene nägi kurja vaeva, et sundida kuuletuma 
küllaltki jonnakat greifi, kuid iga kord sai ta viimasest jagu terava kepi abil, mis oli nii 
väike looma endaga võrreldes. 

Pärast lõunat lähenesid nad kahe jõe ühinemiskohale. Vastaskaldal märkas 
ahvinimene suurt ho-donide salka Samal ajal nägid ho-donid ka teda ja tema määratu 
suurt veolooma. Hetkeks tardusid nad hirmunult paigale, siis tormasid metsa varjule. 

Tarzan nägi neid vaid lühikest aega, kuid jõudis siiski märgata mitut vaz-doni, kes 
olid ilmselt külade ründamisel vangi võetud. 

IMimhääli kuuldes pistis greif vihaselt haukuma ja hakkas neid taga ajama, ehkki 
nende teed tõkestas jõgi. Suure nüpeldamise peale õnnestus Tarzanil greif teele tagasi 
juhtida. Siitpeale muutus loom aina tusasemaks ja oli sõnakuulmatum kui kunagi 
enne. 

Kui päike läänepoolse kõrgendiku taha veerema hakkas, pidi Tarzan kahetsusega 
nentima, et tema kavatsus greifi seljas A-luri ratsutada oli määratud nurjumisele, sest 
hiiglane avaldas järjest visamat vastupanu. Tema tohutu kõht nõudis toitu. 
Ahvinimene ei teadnud, kas tor-o-donid kasutasid greifide lõastamiseks öösel mingeid 
vahendeid, kuid ta ise ei suutnud midagi leida. Jäi vaid lootus, et leiab looma hom- 
mikul kusagilt lähedusest. 

Tarzanile tegi muret veel üks asi: milliseks kujuneb tema vahekord loomaga, kui ta 
selle seljast maha tuleb. Kas temast saab jälle saagihimuline inimsööja või sunnib 


hirm kepi ees teda kuuletuma? Seda Tarzan ei teadnud, kuid ta ei saanud ju alatiseks 
greifi selga jääda. Ta otsustas tegutseda, kuni oli veel valge. 

Siiani oli ta greifi kogu aeg edasi ajanud, mõtlemata sellele, kuidas teda peatada. Ta 
katsetas kepiga mitut moodi, kuni löök vastu kühvliga sarnanevat nina sundis 
tritseeratopsi seisatama Lähedal kasvasid tiheda lehestikuga puud, kus Tarzan oleks 
võinud hõlpsasti varju leida. Kuid ta kartis, et greif tõlgitseb tema teguviisi kartusena 
ja lõpuks 

saab temast uuesti looma vang. 

Seepärast siis, kui greif seisatas, hüppas Tarzan maha, lõi loomale kerge nähvaka 
vastu külge, nagu saadaks teda minema, ja astus ükskõiksel ilmel kõrvale. Looma 
kõrist tuli kuuldavale madal urin ja Tar-zanile pilku heitmata astus greif jõkke, kuhu 
jäi pikaks ajaks janu kustutama. 

Jõudnud veendumusele, et greif teda eriti ei ohusta, hakkas Tarzan mõtlema, 
millega keha kinnitada. Ta võttis seljast vibu, valis mõne noole ja asus ettevaatlikult 
otsima toitu, mille lähedust kinnitas jõe poolt puhuv tuul. 

Kümme minutit hiljem langes osava jahimehe saagiks üks Pal-ul-doni antiloopidest, 
keda Tarzan tundis lapseeast saadik põder Bara nime all. Tema hariduse algallikas — 
kaugel Atlandi ookeani rannal väikeses aabitsas — oli ainult põdra pilt, mis Tarzani 
kujutluses sai kõigi temasuguste loomade prototüübiks suurest hirvest kuni väikese 
kiire antiloobini. 

Ta lõikas ära suure tüki liha ja peitis selle lähema puu otsa, vinnas ülejäänud osa 
õlale ja viis sinna, kuhu oli jätnud greifi. 

Määratu suur loom ronis parajasti jõest välja. Tarzan tõi kuuldavale tor-o-doni 
kutse. Tritseeratops pööras pead ja tegi madalat kurisevat häält, millega oli alati 
vastanud isanda hüüdele. Tarzan pidi kutset kordama, alles siis hakkas loom 
pikkamisi tema poole liikuma. 

Kui koletis lähedale oli jõudnud, viskas Tarzan talle antiloobi kere. Kiskja asus 
aplalt Tarzani jahisaaki hävitama. 

»Kui teda miski ka minu juures hoiab," mõtles Tarzan, ronides puu otsa, kuhu ta oli 
oma lihaosa peitnud, ,,siis on see teadmine, et ma teda toidan.” Siiski ei usaldanud ta 
kuigivõrd oma eelajaloolist ratsut. Lõpetanud õhtusöögi ja seadnud end mugavasti 
kõrge puu harude vahele öörahu maitsma, ei loomud ta enam järgmisel hommikul 
greifi seljas A-luri ratsutada. 

Tarzan ärkas vara, hüppas kergelt puu otsast maha ja sammus jõe äärde. Ta võttis 
ümbert puusakatte ja sõjariistad ning hüppas täie hooga sügavasse jahedasse vette. 
Pärast karastavat suplust sõi ta hommikueineks ülejäänud põdraliha, täiendades seda 
ümbruses rikkalikult leiduvate marjade ja puuviljadega. 

Lõpetanud eine, tõi ta kuuldavale ürginimese kutse, lootes, et greif talle vastab. 
Tarzan ootas tükk aega ikka ja jälle kutset korrates, kuid kõik oli ilmaaegu. Lõppude 
lõpuks oli ta sunnitud järeldama, et nägi eelmisel õhtul oma ratsut viimast korda. 

Tarzan suundus A-luri, valguse linna, rajades oma lootused ho-donide keele 

oskamisele, oma 
vägevale jõule ja 
mõistusele. 

Tarzan sammus ho-donide A-luri niisama rahulikult nagu kõnnivad inimesed 
Londoni peatänaval. Esimene, kes tema kentsakale välimusele tähelepanu pööras, oli 
väike laps, kes mängis müüriga ümbritsetud hoone võlvitud väravaaluses. 

»Pole saba! Pole saba!" karjus poiss ja viskas Tarzanit kiviga. Samal hetkel tardus 
jõnglane hämmeldunult paigale. Ta nägi, et tema ees 

on hoopis võõras, mitte saba kaotanud ho-doni sõdur. Poiss põgenes kisendades 
tuppa. 

Tarzan jätkas oma teed. Ta teadis, et lähemad silmapilgud otsustavad tema saatuse. 
Tal ei tulnud kuigi kaua oodata. Nurga tagant tuli nähtavale sõdur. Viimane sattus 
ootamatusest segadusse ja enne, kui ta kõnevõime tagasi sai, kõnetas Tarzan teda. 

»Olen võõras, tulin kaugelt maalt," lausus ta. ,, Tahan rääkida Kotani, teie 
kuningaga" 

Sõdur astus tagasi, pannes käe noapidemele. 

»Kõik võõramaalased, kes astuvad läbi A-luri värava, on kas vaenlased või orjad,” 
lausus ta. 

»»Ma pole ori ega vaenlane," vastas Tarzan. ,, Tulen Jad-ben-Otho juurest. Vaata!" 

Ta sirutas ho-doni poole käed, et viimane võiks näha, kui palju need erinevad tema 
omadest. Siis pööras ta sõdurile selja, näidates, et tal puudub ka saba, sest just sellel 
rajanesid ahvinimese plaan. 

Tarzan mäletas hästi Ta-deni ja Om-ati vältelist vaidlust, milles vaz-don kinnitas, et 
Jad-ben-Othol on pikk saba, ho-don aga tikkus koguni kaklema, tõendades, et Pal-ul- 
doni jumal on ilma sabata. 

Sõduri silmad läksid õudusest pärani, kuid kohe sigines neisse ka kahtlust. 

»Jad-ben-Otho!" pomises ta. ,,Tõsi, sa pole vaz-don ega ho-don, ja tõsi on ka see, et 
Jad-ben-Otho on ilma sabata. Tule,” lisas ta, ,,viin sind selle juurde, kelle nimi on Ko- 
tan, sest see pole lihtne asi ja harilik sõdur pole volitatud sellesse sekkuma. Järgne 
mulle.” 

Eemaldamata kätt noapidemelt ja laskmata Tarzanilt hämmastunud pilku, saatis 
sõdur teda läbi A-luri tänavate. 

Linn võttis enda alla suure maa-ala. Ühed majad seisid kobaras koos, teised asusid 
üksteisest suures kauguses. Võis näita rohkeid imposantseid majadegruppe, mis olid 
nähtavasti välja raiutud suurematest kaljudest, sest nad ulatusid saja ja enamagi jala 
kõrgusele. Teel vastutulnud sõdurid ja naised ilmutasid võõra vastu üpris suurt huvi, 
aga kuuldes, et teda viiakse kuninga lossi, ei püüdnud keegi teda ähvardada. 

Viimaks jõudis ahvinimene ho-doni sõduri saatel kõrge müüri ette, mis ümbritses 
laialdast maa-ala. Müüri läänepoolne osa asus suure sinise järve vastas ja oli ilmselt 
raiutud looduslikku kaljusse. Müür oli märksa kõrgem kõigist, mida Tarzan seni 
näinud oli. Teejuht viis ta värava juurde, mida valvas tosin sõdurit. Lähenejaid nähes 
moodustasid nad läbipääsmatu rivi. Teel oli Tarzani ümber kogunenud nii palju 
uudishimulikke, et valvurid pidasid neid suureks kardetavaks rahvahulgaks. 

Teejuht rääkis oma loo. Tarzan viidi hoovi, kuna üks sõdureist läks lossi, ilmselt 
Ko-tanile teatama. Möödus umbes viisteist minutit. Paljude teiste saatel väljus lossist 
suur valge sõdur. Kõik silmitsesid Tarzanit varjamatu uudishimuga. 

»Kes sa oled ja mida sa täitad Ko-tanist?" küsis sõdur. 

,Ölen sõber," vastas ahvinimene. ,,Tulin Jad-ben-Otho maalt, et külastada Pal-ul- 
doni kuningat.” 

Tarzani sõnad avaldasid peamehele ja tema saatjaskonnale tugevat mõju. Sõdurid 
hakkasid elavalt omavahel sosistama. 

»Kuidas sa siia tulid?" jätkas peamees. ,, Mida nõuad Ko-tanilt?" 

Tarzan ajas end sirgu. ,,Küllalt!" lausus ta majesteetlikult. ,,Kas Jad-ben-Otho saadik 
peab taluma kohtlemist, mis saab osaks hulkuvale vaz-donile? Viige mind jalamaid 
kuninga juurde, või te saate tunda Jad-ben-Otho raevu!" 


Ahvinimene ei teadnud, kui kaugele võib ta oma pettusega minna. Teatava lõbuga 
ootas ta oma sõnade mõju. Tal ei tulnud kuigi kaua oodata, sest järgmisel hetkel oli 
küsimusi esitanud peamees otsekui ümber vahetatud. Ta kahvatas, tõstis pilgu taeva 
poole, sirutas Tarza-nile vastu parema käe ja pani teise käe südamele, korrates kõigi 
Pal-ul-doni rahvaste sõprusavaldust. 

Tarzan taandus kiiresti, otsekui näidates põlgust pühadust rüveta-va käe vastu. 
»Pea!" karjus ta. ,, Kuidas julged sa puudutada Jad-ben-Otho saadiku püha isikut? 
Üksnes Ko-tan võib erilise tunnustusena selle osaliseks saada. Tehke ruttu! Olen juba 

niigi kaua oodanud. Kuidas võtavad A-luri ho-donid vastu minu isa poega!" 

Alguses oli Tarzan kavatsenud esineda Jad-ben-Otho enda osas, hiljem aga jõudis 
otsusele, et esinemine jumalana oleks liiga keeruline ja riskantne. Siis tuli ta äkki 
mõttele, et Jad-ben-Otho poja autoriteet oleks igatahes suurem lihtsa jumalasaadiku 
omast. Ühtaegu annaks see talle rohkesti tegutsemis- ja väljendumisvabadust. 
Ahvinimene arvas, et noorelt jumalalt ei nõuta nii väärikat käitumist kui suuremalt ja 
vanemalt jumalalt. 

Seekord avaldasid tema sõnad vapustavat mõju. Nagu üks mees põrkasid kõik 
sõdurid tagasi. Eeskõneleja pidi hirmust peaaegu minestama. Tema vabandused olid 
viimse võimaluseni kentsakad ja pugejalikud, ent needki sai ta suust alles pärast šokist 
toibumist. 

»» Halasta, oh Dor-ul-Otho!" anus sõdur. ,, Halasta vanale vaesele Dak-lotile! Käi 
minu ees. Näitan sulle, kus ootab sind värisedes meie suur kuningas Ko-tan. Kaduge 
siit, te ussid ja putukad!” 

Ta tormas sõdureid kahele poole ajama, et vabastada teed hirmuäratavale 
taevasaadikule. 

» Tule,” lausus ahvinimene leplikult. ,,Mine ees. Teised järgnevad meile.” 

Tublisti ehmunud Dak-lot tegi, nagu Tarzan käskis. Ahvide kasvandik astus Pal-ul- 
doni kuninga lossi. 

IX. Jumala poeg Dor-ul-Otho 


Lossi sissekäiku kaunistasid ilusad geomeetrilised mustrid. Alguses jätkusid need ka 
siseruumides, ent mida kaugemale Dak-lot Tar-zanit viis, seda rohkem tuli nähtavale 
seinamaale taimede, loomade ja inimeste kujutistega. Ruume ehtisid kivist vaasid ja 
loomanahad, kuid kusagil polnud näha ühtegi kangatükki. Ilmselt oli ho-donide selle- 
alane arengutase võrdlemisi madal, ehkki ruumide ja koridoride proportsioonid ja 
sümmeetria kõnelesid tsivilisatsiooni küllaltki kõrgest tasemest. 

Ahvinimene juhatati läbi mitme saali ja pikkade koridoride hoone läänepoolsesse 
ossa, kust avanes imeilus vaade järvele. Lõpuks jõuti laia sissekäigu ette, mis viis 
määratu suurde saali. 

Keset võlvitud laega ruumi kõrgus astmeline püramiid, mille tipp ulatus kusagile 
kupli alla. Valgus tuli kuplisse raiutud avadest. Püramiidi astmetel kuni tipuni välja 
seisid sõdurid, kõige kõrgemal istus troonil majesteetliku välimusega loominimene, 
kelle kuldsed ehted hiilgasid kitsaste avade kaudu ruumi tungivas päikesevalguses. 

»»Ko-tan!" hüüdis Dak-lot püramiidi tipus istuva majesteetliku isiku poole 
pöördudes. ,,Ko-tan ja Pal-ul-doni sõdurid! Jad-ben-Otho on osutanud teile suurt au, 
läkitades teie juurde saadikuna oma ainsa poja!" 

Dak-lot astus kõrvale, osutades teatraalse žestiga Tarzanile. 

Ko-tan tõusis püsti. Sõdurid ajasid kaela õieli, püüdes tulnukat paremini näha, kuna 
püramiidi tagaküljel seisjad trügisid ettepoole, niipea kui kuulsid Dak-loti sõnu. 


Suuremal osal nägudest peegeldus umbusk, kuid selles oli ka tubli annus ettevaatust. 
Kuhu saatuseratas iganes poleks keeranud, tahtsid nad alati üleval olla. Hetkeks jäid 
kõigi pilgud peatuma Tarzani uhkel kujul, siis pöördusid pikkamisi Ko-tanile, et saada 
temalt juhtnööre seisukohavõtmiseks. Kuid ilmselt polnud Ko-tan neist paremas 
olukorras: seda tunnistas isegi tema seisang — täis umbusku ja kõhklemist. 

Ahvinimene seisis sirgelt, käed vaheliti võimsal rinnal, ilusal näol uhke, üleolev 
ilme. Kuid Dak-lotile paistis, nagu avaldaks nägu ka läheneva äikese tundemärke. 
Olukord muutus pinevaks. Dak-lot närvitses, heites Tarzani poole kartlikke ja Ko-tani 
poole anuvaid pilke. Pal-ul-doni troonisaalis valitses hauavaikus. 

Viimaks avas Ko-tan suu. 

»Kes ütleb, et ta on Dor-ul-Otho?" küsis ta Dak-lotile raevukat pilku heites. 

» Tema ise, Ko-tan!" hüüdis hirmunud õukondlane. ,,On see siis tõsi?" küsis Ko-tan. 

Kas kuningas ei öelnud seda mitte muiates? Hoidku Otho! Dak-lot piilus Tarzani 
poole, soovides viimasele õrna täielikku usaldust väljendada, kuid Tarzan märkas vaid 
tema hirmust moondunud nägu. 

»» Oh, Ko-tan!" anus Dak-lot. ,,Sinu oma silmad võivad kinnitada, 

et ta on tõepoolest Jad-ben-Otho poeg. Vaata tema jumalikku kuju, tema käsi ja 
jalgu, mis ei sarnane meie omadega. Ja pane tähele, et ta on ilma sabata nagu tema 
Suur ja vägev isa.” 

Tundus, et Ko-tan hoomas seda kõike alles nüüd. Tema näole sigines mõningaid 
tundemärke sellest, et esialgne umbusaldus oli kõikuma löönud. 

Samal hetkel tõstis häält noor sõdur, kes oli trüginud siia püramiidi tagaküljelt, et 
Tarzanit paremini näha. 

»Ohr Ko-tan!" hüüdis ta. ,,Dak-lot räägib õigust, olen oma silmaga Dor-ul-Othot 
juba näinud. Eile, kui me Kor-ul-luli vangidega tagasi tulime, nägin teda sõitmas 
suure greifi seljas. Igaks juhuks põgenesime metsa, kuid ma nägin teda väga hästi ja 
võin tunnistada, et greifi seljas ei istunud keegi muu kui see jumala saadik.” 

Ilmselt aitas sellest tõendist, et enamikku sõdureid jumaluse isikusse uskuma panna. 
Seda näitasid imeselgelt nende näod ja äkiline tagasihoidlikkus, mis sundis neid 
naabrite selja taha kaduma. Naabrid püüdsid sedasama teha ja nii hakkaski 
ahvinimese ümber tühjus tekkima. Peagi tühjenesid ho-donidest ka püramiidi astmed. 
Tarzanit ja kuningat ei eraldanud teineteisest nüüd enam miski. Tundes end ma- 
hajäetuna, aga vöib-olla ka veendununa Tarzani jumalikus päritolus, muutis Ko-tan 
tooni ja ka käitumist sedavõrd, et see oleks igati kohane juhul, kui võõras peaks tõesti 
olema Dor-ul-Otho. Kuid samal ajal ei minetanud ta uhket majesteetlikkuse vaid 
hoidis seda juhuks, kui võõras peaks olema petis. 

»Kui sa tõepoolest oled Dor-ul-Otho,"” ütles ta Tarzani poole pöördudes, siis 
mõistad, et meie kahtlused olid täiesti loomulikud, sest me pole saanud Jad-ben- 
Otholt ainsatki märki, et ta kavatseb meile nii suurt au osutada. Pealegi ei võinud me 
teada, et temal, jumalal endal, on poeg. Aga kui sa tõesti oled Dor-ul-Otho, siis 
pühitseb kogu Pal-ul-don sinu tulekut. Kui sa seda pole, tabab sind kiire ja kohutav 
karistus. Ko-tan, Pal-ul-doni kuningas on rääkinud.” 

»»5a oled hästi rääkinud," sõnas Tarzan pika vaikimise järel, ,,nagu peab rääkima 
kuningas, kes austab oma rahva jumalat. Ja sa nõuad täie õigusega minult tõendeid, et 
olen Dor-ul-Otho, enne kui mind vääriliselt vastu võtta. Jad-ben-Otho tegi mulle 
ülesandeks selgitada, kas sa suudad oma rahvast valitseda. Esimesed muljed pinuga 
tutvumisest näitavad, et Jad-ben-Otho talitas hästi, puhudes kuninga vaimu sinu ema 
rinda imevasse lapsesse. 


Loomulikult pead sa veenduma selles,” jätkas ahvinimene, ,,et sul pole tegemist 
petisega. Tule lähemale ja pane tähele, et sul pole tegemist inimesega. Muide, sul pole 
kohane seista jumala pojast kõrgemal.” 

Tekkis suur liikumine, sest igaüks püüdis püramiidilt lahkuda ja põrandale astuda. 
Ka Ko-tan ei jäänud sõduritest suurt maha, kuigi püüdis oma kuninglikku väärikust 
säilitada. 

»Ja nüüd," sõnas Tarzan, kui kuningas tema ees seisis, ,,pole sul vähimatki kahtlust, 
et ma ei kuulu sinu rahva poegade hulka. Sinu preestrid rääkisid mulle, et Jad-ben- 
Othol pole saba. See tähendab, et 

sabata peab olema ka jumala suguvõsa. Kuid aitab tõenditest. Sa tunned Jad-ben- 
Otho vägevust. Tema piksenooled sähvivad taevas, tuues surma igaühele, kelle kadu 
jumal soovib. Tema tahtel sajab vihma, kasvavad puud ja rohi, marjad ja lilled. Sa 
oled näinud sündi ja surma ning need, kes oma jumalat austavad, teevad seda 
sellepärast, et ta valitseb sünni ja surma üle. Kuidas salliks ta petist, kes ennast tema 
pojaks nimetab? Siin ongi kõige tähtsam tõend: Jad-ben-Otho oleks su hävitanud, 
poleks sa mind tunnistanud, nagu hävitaks ta ka iga petise, kes ennast tema pojaks 
nimetab.” 

Tarzani jutt kõlas üpris veenvalt. Kuningal polnud selle peale midagi kosta. Keegi ei 
söandanud tulnukale mingisuguseid küsimusi esitada, kartes ilmutada umbusku Jad- 
ben-Otho vastu. Ko-tan veendus, et peab jumala vastu võtma, aga kuidas seda 
vastuvõttu korraldada, sellest polnud tal aimugi. 

Ko-tani senine arusaamine jumalast oli väga ähmane ja veider. Nagu kõik 
primitiivsed inimesed, nii kujutas ta endale ka jumalat ette inimesena. Seepärast arvas 
ta, et Jad-ben-Otho tunneb mõnu samadest asjadest nagu temagi, kuid ilma nendega 
kaasnevate tagajärgedeta. Ko-tan tuli otsusele, et Dor-ul-Otho tunneb kindlasti suurt 
mõnu maitsvatest roogadest, mida Ko-tan himustas kõige rohkem maailmas. Kuid ta 
pidas ka paljusid häid asju tervisele kahjulikuks, eriti viina, mida ho-donide naised 
valmistasid viljast ja marjamahlast. Niisiis võib Jad-ben-Otho poeg nautida kuhjaga 
mõnusid, ilma et teda piinaks ränk peavalu, mis harilikult joomisele järgneb. 
Meelelahutuste probleemi õnnelikult lahendanud, hakkas Ko-tan mõtlema jumaliku 
külalise austamisele juba siin, troonisaalis. 

Kogu Pal-ul-doni eksisteerimise kestel polnud püramiidi kõrgeimat astet 
puudutanud ükski jalg peale kuningliku. Kas saab külalist veel paremini austada, kui 
andes talle koha kuninga kõrval? Ja kuningas palus Tarzanit astmetest üles minna 
ning asuda kuninga istmele — neljakandilisele poleeritud kivipingile. Enne viimast 
astet pidas Tarzan kuninga kinni. 

»Keegi ei tohi istuda jumalaga ühekõrgusel," sõnas ta kindlalt, astus edasi ja istus 
kuninga troonile. 

Kuningas sattus segadusse, kuid ei julgenud vastu vaielda, kartes vihastada 
kuningate kuningat. 

»Kuid jumal võib õnnistada oma truud sulast," jätkas Tarzan, ,,an-des talle koha 
enda kõrval. Tule siia, Ko-tan, õnnistan sind Jad-ben-Otho nimel." 

Ahvinimene ei taotlenud üksnes ho-donide aukartust ja lugupidamist, vaid tahtis 
tagada endale ka Ko-tani poolehoiu, sest ta ei teadnud, kui tähtsat osa etendab ho- 
donide juures usk. Sestpeale, kui ta Ta-deni ja Om-ati vahel usuküsimuses ägeda 
vaidluse oli esile kutsunud, seda probleemi enam ei puudutatud. Tarzan hoomas kohe, 
et Ko-tan solvus, kui pidi loovutama oma trooni külalisele. 

Üldiselt võis tulemusega rahul olla. Seda kinnitasid ka ho-doni sõdurite hirmunud 
näod. 

Tarzani juuresolekul jätkus harilik töö. See seisnes peamiselt sõdurite omavaheliste 
tüliküsimuste lahendamises. Parajasti asus keegi sõdur trooni ees olevale astmele, mis 
nähtavasti oli määratud Pal-ul-doni kuningriigiga ühinenud valgete suguharude 
pealikutele. Tarzani huvi äratanud sõdur oli erakordselt tugeva kehaehitusega ja julge 
näoga. Ta pöördus Ko-tani poole küsimusega, mis oli nii vana kui maailm ja püsib nii 
kaua, kuni kestab inimsugu. Küsimus puudutas naabrite tüli piiride pärast 

Iseenesest see asi Tarzanit ei huvitanud, talle pakkus huvi vaid sõduri välimus. Äkki 
ta kuulis, et Ko-tan nimetas sõdurit Ja-doniks. Tähendab, see oli Ta-deni isa! Tema 
avastusel polnud aga otsustavat tähtsust, sest Tarzan ei saanud rääkida Ja-donile oma 
sõbralikest suhetest Ta-deniga, avalikustamata oma päritolu saladust 

Kui kuninglik audients oli lõppenud, tegi Ko-tan Jad-ben-Otho pojale ettepaneku 
minna templisse, et sooritada pühalikke kombetalitusi tema isa auks. Ahvinimese 
juhatas sinna oma sõdurite saatel kuningas ise. 

Tempel asus lossi põhjapoolses osas ja sarnanes sellega arhitektuurilt. Silma 
hakkasid kõrgendatud platvormid pühalike talituste korraldamiseks, mille kohta 
Tarzanil polnud vähimatki aimu. Igal platvormil seisis kaks altarit, üks lääne-, teine 
idapoolsel küljel. Platvormid olid ovaalsed, raiutud kaljusse ja katuseta. Läänepoolsed 
altarid olid pikliku süvendiga, idapoolseil süvend puudus. Idaaltarite pealispind oli 
punakaspruun ja kuigi Tarzan möödus neist eemalt, haistis ta terav nina kuivanud 
inimvere lõhna. 

Templi all asusid mitmesugused saalid ja käigud, mis ulatusid sügavale kalju sisse 
— madalad õudsed käigud. Tarzan pani neid hoolikalt täliele, sellal kui talle templit 
näidati. Ko-tan oli saatnud käskjala teatama jumalasulastele Jad-ben-Otho poja 
tulekust, seetõttu saatis ahv-inimest nüüd terve kari preestreid, keda ehtisid 
kummalised peakatted: puust nikerdatud maskid või kiskjate täistopitud pead. 

Ainult ülempreestril polnud peakatet. See oli vana mees lähestikku asetsevate 
kavalate silmade ja julmade õhukeste huultega. Tarzan mõistis esimesest pilgust, et 
kõige rohkem peab ta kartma kavalat ülempreestrit. Ta märkas kohe, et mees on 
meelestatud tema vastu. Kõigist Pal-ul-doni elanikest oli ülempreestril arvatavasti 
selgeim ettekujutus Jad-ben-Othost. Mõistagi on tal õigus suhtuda teatud umbusuga 
isikusse, kes nimetab end Jad-ben-Otho pojaks. 

Ent millised kahtlused Lu-doni, A-luri ülempreestri kavalas peas ka ei liikunud, ei 
pärinud ta Tarzanilt täpsemaid teateid tema isa kohta. Tõenäoliselt kammitses teda 
sama kartus, mis valdas mõne aja eest ka Ko-tani ja tema sõdureid, kartus, mida 
hingepõhjas tunnevad isegi jumalasalgajad: äkki on jumal kõigest hoolimata olemas. 
Nendel kaalutlustel otsustas Lu-don vähemalt mõneks ajaks mängus kaasa lüüa. Siiski 
teadis ahvinimene, otsekui oleks ta lugenud preestri salajasemaid mõtteid, et viimane 
kavatseb esimesel parajal hetkel temalt maski maha rebida. 

Templisse astudes usaldas Ko-tan kõrge külalise juhtimise Lu-do-nile. Viimane 
näitas Tarzanile suurt ruumi, kus hoiti Pal-ul-doni metsikute suguharude annetusi. 
Siin leidus kõikvõimalikke asju kuivatatud puuviljast raskete kuldvaagnateni. 
Rohketesse käikudesse ja ruumidesse kuhjatud varandus hämmastas isegi Opari 
kalliskivide omanikku. 

Templis liikusid edasi-tagasi karvased ja mustad vaz-donide orjad — ho-donide 
võidusaak sõjakäikudelt naabrite vastu. Möödudes trellidega eraldatud pimedast 
koridorist, nägi Tarzan suurt hulka loom-inimesi, nii ho-done kui vaz-done, noori ja 
vanu, naisi ja mehi põrandal kükitamas. Nende nägudel peegeldus meeleheide ja 
täielik lootusetus. 


»»Kes need on?" küsis ahvinimene Lu-donilt. 

See oli tema esimene küsimus preestrile pärast templisse sisenemist ja ta kahetses 
seda otsekohe, sest Lu-don silmitses teda varjamatu umbusuga. 

»Kes peaks seda paremini teadma kui Jad-ben-Otho poeg?" küsis 

ta 

»Keegi ei või karistamatult vastata küsimusega Dor-ul-Otho küsimusele,” lausus 
ahvinimene rahulikult. ,, Ülempreester Lu-donil oleks ehk huvitav teada, et Jad-ben- 
Otho silmale pole valepreestri veri templi altaril sugugi ebameeldiv.” 

Lu-don läks näost lubivalgeks ja ruttas Tarzani küsimusele vastama 

»Need on ohvrid, kelle veri peab niisutama idaaltareid, kui päike jõuab päeva lõpul 
tagasi sinu isa juurde.” 

»»Kes ütles sulle, et Jad-ben-Othole meeldib tema rahva hukkamine altaritel?" küsis 
Tarzan. ,,Mis siis, kui oled eksinud?" 

»Siis on loendamatud tuhanded surnud ilmaaegu," vastas Lu-don. 

Ko-tan ja teda ümbritsevad sõdurid kuulasid tähelepanelikult jutuajamist. Seda 
kuulis ka mõni trellide taga asuv õnnetu ohver. Nad tõusid üles ja surusid näod 
raudvarbade vastu, mille kaudu lahkus igal õhtul üks nende kaaslastest ega tulnud 
enam kunagi tagasi. 

»Lase nad vabaks!" hüüdis Tarzan, osutades käega julma ebausu ohvritele. 
»Kinnitan sulle Jad-ben-Otho nimel, et sul pole õigus." 

Lu-don moondus näost. 

»»See on pühaduse teotamine!" kriiskas ta. ,, Loendamatute aastasadade jooksul on 
suure jumala preestrid igal õhtul, kui päike pöördub tagasi looja juurde, pühendanud 
talle ühe inimelu. Jad-ben-Otho pole kunagi väljendanud oma rahulolematust.” 

»Pea!" hüüdis Tarzan. ,,Teie preestrid on pimedad, kui nad ei mõista jumala enda 
märke. Teie sõdurid surevad vaz-donide nugade ja nuiade all, teie kütte nabivad kinni 
Ja või Ja-to, iga päev sureb keegi ho-doni külades. Iga inimelu eest, mis kustub teie 
altaril, nõuab Jad-ben-Otho ühe inimelu teie küladest. Rumal preester, on sulle vaja 
veel suuremat märki?" 

Lu-don vaikis. Tema hinges võitles kartus, et võõras võib tõesti olla 

jumala poeg, lootusega, et ta seda pole. Ja siiski võitis kartus. Lu-don langetas pea. 

»Jad-ben-Otho poeg on rääkinud,” ütles ta alampreestritele. «Avage uksed ja öelge 
inimestele, et nad võivad minna sinna, kust tulid." 

Uksed avati. Mõistes, et on sündinud ime, kogunesid vangid Tar-zani ümber ja 
langesid ta ette põlvili. 

Iidse usukombe hävitamine mõjus Ko-tanile peaaegu niisama rabavalt kui 
ülempreestrile. 

»Mida peaksime siis tegema, et Jad-ben-Othole meeldida?" küsis ta hämmelduses. 

»Kui tahate jumalale rõõmu valmistada," vastas ahvinimene, «tooge altarile toitu või 
selliseid ande, mida teie rahvas kõige rohkem hindab. Kui Jad-ben-Otho on neid 
õnnistanud, jagage need vaestele ja puudust kannatavatele. Teie varakambrid on neist 
pungil, nägin seda ise. Kui preestrid sellest rahvale teatavad, tuuakse lisaks veel palju 
muudki.” 

Seda öelnud, pöördus Tarzan ümber, näidates, et soovib templist lahkuda. 

Teel lossi teiste ruumide poole märkas Tarzan eraldi seisvat väikest hoonet, mis oli 
rikkalikult kaunistatud ornamendiga. Tarzani tähelepanu äratasid trellitatud aknad ja 
uksed. 

»»Mis maja see on?" küsis ta Lu-donilt. ,,Keda te seal vangis hoiate?” 


»»Seal pole kedagi," hakkas ülempreester närvitsema. ,, Varem peeti seal orje, nüüd 
seisab aastaid tühjalt.” 

Ülempreester läks lossi siseruumidesse viiva värava poole. Siin jäi ta koos 
preestritega seisma, kuna Ko-tan ja Tarzan lahkusid püha templi piiridest. 

Ainult üks küsimus huvitas ahvinimest, kuid ta ei söandanud seda esitada, sest 
tundis vaistlikult, et paljud kahtlesid tema jumalikus päritolus. Ta tahtis küsida Ko- 
tanilt, kas A-luris pole hiljuti nähtud naist temaga ühest rassist. 

Õhtusöök korraldati Ko-tani lossi banketisaalis. Kohal oli terve armee musti orje, 
kes tegid siin nagu mujalgi linnas raskemat ja mustemat tööd. Ühtäkki märkas Tarzan, 
kuidas üks ümmardavatest vaz-do-nidest silmitses teda üllatunud pilgul, otsekui ära 
tundes. 

Tarzan ei suutnud meenutada, et oleks varem seda vaz-doni kohanud, ega leidnud 
ühtegi seletust talle osutatud huvile. Peagi unustas ta vahejuhtumi. 

Ko-tan polnud sugugi rahul külalise suure tagasihoidlikkusega söögilauas. Iseäranis 
pahandas teda külalise tõrksus ho-doni naiste pruulitud hirmsa märjukese vastu. 
Tarzan pidas banketti igavaks ajaraiskamiseks, sest külalised olid nii hõivatud endale 
arutul hulgal söökide sisseajamisest, et neil polnud mahti juttu ajada. Ainus hääl, mis 
lauas tehti, meenutas Tarzanile endisi aegu, nimelt külaskäiku Tema Kõrguse 
Westminsteri hertsogi kuulsasse Berkshire'i karjalauta Woodhousis Chesteris. 

Üksteise järel langesid külalised ho-doni märjukese ohvriks. Peagi asendus toidu 
mälumine norskamisega. Tarzan ja mustad orjad olid saalis ainsad kained olevused. 

Ahvinimene tõusis püsti ja pöördus pikakasvulise musta orja poole, kes seisis tema 
selja taga. 

»Tahan magada," kuulutas ta. ,, Vii mind mu ruumi.” 

Teener juhatas ta saalist välja. Samal ajal ütles Tarzani vastu huvi tundnud vaz-don 
midagi oma kaaslasele ja viimane saatis lahkuvat ahvinimest kartliku pilguga. 

»Kui sul on õigus," sõnas ta, «kingivad nad meile tasuks vabaduse, kui sa aga eksid, 
mis saab siis meist, oh Jad-ben-Otho?" 

»Kuid mul on õigus!" hüüdis esimene. 

«Sellisel juhul ma tean, kellele sa seda öelda võid. Talle ei meeldinud sugugi, et 
Dor-ul-Otho templisse juhatati, eriti see, et ta seal oma korda looma hakkas. Seega 
andis ta ise Lu-donile põhjust teda kartma ja vihkama hakata" 

«Tunned sa Lu-doni?" 

«Olen templis töötanud," vastas vaz-don. 

«Siis mine kohe ja räägi talle ära, aga las ta enne tõotab meid vabastada.” 

Must vaz-don läks templi värava juurde ja nõudis tähtsa asja pärast kokkusaamist 
ülempreester Lu-doniga. Hilisest ajast hoolimata võttis Lu-don ta vastu. Kui ta kuulis, 
milles asi seisab, lubas ta vaz-do-nile ja tema sõbrale peale vabaduse veel rikkalikke 
kingitusi, kui nad suudavad oma jutustust tõestada. 

Sellal kui ori A-luri templis preestriga rääkis, ilmus Pastar-ul-vedi tipule võimas 
mehekuju. Püssi toru tema seljas säras kuuvalgel, küütlesid vaskpadrunid, mis paistsid 
ilusa tugeva keha ümber rihmadega kinnitatud padrunitaskutest. 


X. Printsess O-lo-a 

Ori viis Tarzani ruumi, kust avanes vaade ilusale sinisele järvele. Voodi meenutas 
vaz-doni külades olevaid magamisasemeid. See oli rohkete loomanahkadega kaetud 
kantkivi. Sinna heitiski ta magama, saamata vastust teda piinavale küsimusele. 


Uue päeva hakul tõusis ta üles ja läks lossiruumidesse jalutama, lootes selle 
elanikest võimalikult rohkem teada saada. Ta jõudis kõrge müürini, milles polnud 
ühtegi avaust. Katust sellel nähtavasti polnud, sest üle müüri paistis kahar varjurikas 
puu. Pikemalt mõtlemata keris Tarzan nööri lahti, heitis selle üle puu oksa ja ronis 
ahvi nobedusega üles. 

Müür ümbritses ilusat aeda, kus kasvas rikkalikult lopsakaid puid, põõsaid ja lilli. 
Uurimata järele, kas aias pole vaz-done, ho-done või metsloomi, hüppas Tarzan 
kergelt murule ja asus viivitamata tutvuma tundmatu kohaga. 

Tema uudishimu äratas asjaolu, et aed polnud nähtavasti määratud üldiseks 
kasutamiseks, isegi mitte nendele, kes vabalt Pal-ul-doni kuningalossi pääsesid. 
Looduslikule ilule lisandus surelike puudumine, mis lisas tundmatule kohale veetlust. 
Tarzani rinnas tärkas lootus jõuda siin oma püha ja ohtliku teekonna eesmärgile. 

Aias olid väikesed tehisojad ja -tiigid, ümbritsetud õitsvatest lilledest. Kõiges oli 
tunda kogenud aedniku kätt. 

Täis vaimustust kõndis Tarzan aeglaselt imekaunis aias, astudes nagu alati 
kuulmatult. Läbinud miniatuurse metsa, jõudis ta lilleklum-pidega kaunistatud 
murule, ja samal hetkel nägi ho-doni naist, esimest kogu lossis veedetud aja jooksul. 
Noor ilus naine seisis avara väljaku keskel, silitades linnu pead, keda ta õrnalt oma 
rinnale surus. Ahvini-mene nägi tema profiili ja pidi tunnistama, et naine oli rohkem 
kui kaunis. 

Seljaga tema poole istus maas vaz-doni naisori. Nähes, et nendega pole otsitavat, 
tahtis Tarzan lehestikku varjuda, kuid mõistis, et teda oli märgatud. Kaunitari ilme 
väljendas üksnes üllatust. Ka polnud tema hõbedaselt helisevas hääles tunda 
vähimatki erutust, kui ta seletuse saamiseks Tarzani poole pöördus. 

»Kes sa oled, et astud nii julgelt keelatud aeda?” 

Käskijanna häält kuuldes kargas orjatar kähku püsti ja suunas pilgu ahvinimesele. 

»Tarzan-jad-guru!" hüüdis ta üllatatult ja kergendatult. 

»»Sa tunned teda?" küsis käskijanna orjatari poole pöördudes, võimaldades seega 
Tarzanil sõrme hoiatavalt huultele tõsta, et Pan-at-lee teda ei reedaks, sest tema ees 
seisis Pan-at-lee, nii kummaline kui see ka polnud. 

Pan-at-lee vakatas silmapilk ja püüdis pääseteed leida. ,, Arvasin," kogeles ta, ,,et 
nägin teda Kor-ul-greifis, kuid ma eksisin. " 

Ho-don vaatas kahtleva pilguga kord ühe, siis teise otsa. 

»»Sa ei vastanud mulle, võõras,” jätkas ta. ,,Kes sa oled?" 

»Kas sa pole siis kuulnud külalisest," küsis Tarzan, ,,kelle teie kuningas eile vastu 
võttis?” 

»sa tahad öelda, et oled Dor-ul-Otho?" hüüdis neiu. 

Tema kaunid silmad läksid hirmust pärani. 

Jah, see ma olen,” vastas Tarzan. ,,Ja sina?" 

»»Olen O-lo-a, kuningas Ko-tani tütar," vastas neiu. 

Niisiis oli see O-lo-a, kelle pärast Ta-den loobus preestri kutsest ja sai pagulaseks. 
Tarzan astus printsessile lähemale. 

»»Ko-tani tütar,” lausus ta, ,,Jad-ben-Otho armastab sind. Oma poolehoiu märgiks on 
ta kõigist ohtudest hoolimata hoidnud selle elu, keda sa armastad.” 

»Ma ei saa aru," vastas neiu, kuid ta sõnad kummutas näkku tõusnud puna. ,,Bu-lat 
on külaline minu isa lossis. Ma ei teadnud, et ta elu oli ohus. Olen Bu-latiga kihlatud." 

»Kuid sa ju ei armasta Bu-lati," ütles Tarzan. 

Neiu punastas uuesti ja pööras näo ära. 


»»Olen ma millegagi suurt jumalat pahandanud?" küsis ta. 

»Ei,” vastas Tarzan, ,,ütlesin sulle, et ta on rahul ja päästis sinu pärast Ta-deni elu.” 

»» Jad-ben-Otho teab kõik,” sosistas neiu, ,,ja tema poeg jagab temaga kõiki 
teadmisi.” 

»Ei,” püüdis Tarzan teda ümber veenda, et kõiketeadja kuulsus talle saatuslikuks ei 
saaks. ,,Tean vaid seda, mida Jad-ben-Otho mul teada lubab." 

Ütle mulle," palus neiu, ,,kas me saame Ta-deniga jälle kokku? Jumal teab ju ometi 
tulevikku!" 

Ahvinimene põikles otsesest vastusest kõrvale. 

»Tulevikust tean ma ainult seda," vastas ta, ,,mis Jad-ben-Otho mulle ütleb. Kuid 
arvan, et võid loota kõige paremat, kui jääd truuks Ta-denile ja tema sõpradele.” 

»Kas sa nägid teda?" küsis O-lo-a. , Ütle mulle, kus ta on!" 

»Jah, ma nägin teda," vastas Tarzan. ,,Ta on Kor-ul-ja gundi Om-ati juures.” 

»»VaZ-donide vang?" sekkus neiu. 

»Mitte vang, vaid lugupeetud külaline," vastas ahvinimene. 

Oota!" hüüatas ta nägu taeva poole tõstes. ,, Vaiki! Minu isa Jad-ben-Otho ilmutab 
end mulle." 

Mõlemad naised langesid põlvili, kattes näo kätega. Mõte suure jumala 
hirmuäratavast lähedusest pani nad värisema. 

Tarzan puudutas O-lo-a õlga. 

»» Tõuse üles," sõnas ta. ,,Jad-ben-Otho on rääkinud. Ta ütles mulle, et sinu 
orjatüdruk on kor-ul-ja suguharust, sealt, kus viibib Ta-den, ja et ta on nende pealiku 
Om-ati kihlatud mõrsja. Tema nimi on Pan-at-lee.” 

O-lo-a pöördus küsivalt Pan-at-lee poole. Viimane noogutas, kuid tema lihtne 
mõistus ei suutnud selgitada, kas tema ja ta käskijanna pole äkki suure pettuse ohvriks 
langenud. 

»»Kõik on nii, nagu ta räägib," sosistas orjatar. 

O-lo-a langes põlvili ja puudutas laubaga Tarzani jalga. 

»Jad-ben-Otho näitas suurt austust oma tühise alama vastu," hüüdis ta. ,, Ütle talle 
edasi minu alandlikem tänu õnne eest, mis ta mulle andis." 

»Minu isale meeldiks," vastas Tarzan, ,,kui sa laseksid Pan-at-leel elusalt ja tervelt 
oma külla tagasi minna.” 

»Mis on Jad-ben-Othol asja temasugustega?" küsis O-lo-a teatud kõrkusega. 

»»On ainult üks jumal," vastas Tarzan, ,ja ta on nii ho-donide kui ka vaz-donide 
jumal. Ta on lindude, loomade, lillede ja kõigi jumal, mis on maa peal või vee all. 
Talitab Pan-at-lee õiglaselt, on ta Jad-ben-Otho silmis suurem kui Ko-tani tütar, kui 
viimane talitab ebaõiglaselt.” 

»»Jad-ben-Otho tahtmine sündigu," vastas O-lo-a alistunult, ,,kuid 

on see siis minu võimuses? Ehk oleks parem, kui sa teataksid oma isa soovist otse 
kuningale?" 

»Siis hoia teda seni enda juures," lausus Tarzan, ,,ja vaata, et temaga midagi halba ei 
juhtuks.” 

O-lo-a muutus kurvaks. 

» Ta toodi minu juurde alles eile,” ütles ta, ,,kuid mul pole iialgi olnud temast 
meelepärasemat orjatari. Mul oleks kahju temast lahkuda" ,,Sul on veel teisigi," sõnas 
Tarzan. 

»» On küll,” vastas O-lo-a, ,,kuid on ainult üks Pan-at-lee." 

»Kas linna tuuakse palju orje?" uudistas ahvinimene. 

»Muidugi,"” vastas neiu. 


»Kas ka võõraid teistest maadest?" 

Printsess raputas pead. 

»» Ainult ho-done teiselt poolt Jad-ben-Otho orgu, aga nemad pole võõramaalased.” 

»»SLUs olen ma esimene võõras, kes on A-luri tulnud?" 

»Miks esitab Jad-ben-Otho poeg selliseid küsimusi tühisele rumalale surelikule nagu 
O-lo-a?" anus neiu. 

Ütlesin sulle juba," lohutas teda Tarzan, ,,et üksnes Jad-ben-Otho ise teab kõike." 

»Kui ta tahab, et sa teaksid," väitis O-lo-a, ,,siis vastab ta ise sinu küsimustele." 

Ahvinimene pidi sisimas naerma vaese olendi teravmeelsuse üle, kuid printsessi 
katse vastusest kõrvale põigelda muutis teda valvsaks. 

»Niisiis käis siin hiljuti võõraid?" usutles ta veel kord. 

»Ei saa sulle midagi öelda, sest ma ei tea midagi," vastas O-lo-a ,,Minu isa loss on 
alati täis kuuldusi. Kui palju on neis tõtt või valet, seda ei suuda mina otsustada” 

»» Ometi olid hiljuti niisugused kuuldused?" 

»Keelatud aeda jõudis vaid üks kuuldus," vastas neiu. 

»Ehk käis see võõrasse rassi kuuluva naise kohta?" 

Tarzan kartis, et ta süda jääb seisma. Nii tähtis oli talle printsessi vastus. 

O-lo-a kõhkles. 

»Ei,” lausus ta viimaks. ,,Ma ei tohi sellest rääkida. Kui see nii tähtis on, et võib 
äratada jumalate huvi, siis tabab mind isa viha, kui ma sellest rääkima peaksin." 

»Jad-ben-Otho nimel käsin sind rääkida," ütles Tarzan. Jad-ben-Otho nimel, kelle 
kätes on Ta-deni saatus.” 

Neiu kahvatas. 

»Halasta!" karjatas ta. ,,Ta-deni pärast jutustan sulle kõik, mida tean." 

»Mida sa jutustad?" küsis põõsa tagant vihane hääl. 

Kõik pöörasid ümber ja nägid Ko-tani põõsastest väljumas. Viha moonutas kuninga 
näojooni, kuid Tarzanit silmates asendus viha üllatuse ja hirmuga. 

»»Dor-ul-Otho!" hüüatas ta. ,, Ma ei teadnud, et sina siin oled." 

Seejärel heitis ta pea selga ja lausus kõrgilt ,,On kohti, kuhu isegi suure jumala poeg 
minna ei tohi, ja üks neist on Pal-ul-doni kuninga Ko-tani keelatud aed." 

See oli väljakutse, ent kuninga söakast käitumisest hoolimata kõlas tema hääletoonis 
ka vabandavaid noote, sest tema ebausklikus teadvuses elas veel loominimese hirm 
jumala ees. 

»lule, Dor-ul-Otho,” jätkas kuningas. ,,Ma ei tea, mida see rumal laps sulle rääkida 
võis. Mis sind ka ei huvita, mina, kuningas Ko-tan, ütlen sulle kõik. O-lo-a, mine 
jalamaid oma tuppa" Ta näitas pallase Žestiga aia teise otsa. 

Printsess lahkus kiiresti Pan-at-lee saatel. 

»Läheme siitkaudu," lausus Ko-tan Tarzanit teise suunda juhatades. Müüri lähedal 
märkas Tarzan koobast. Selle tagumises osas olid astmed, mis viisid pimedasse käiku 
ja sealtkaudu lossi. Sissekäiku valvas kaks sõjariistus valiti, nähtavasti oli sissepääs 
aeda tõepoolest suletud. 

Lossis ootasid neid sõdurid ja suguharude pealikud, kes soovisid kuninga jutule. 
Sõdurite selja taga sissekäigu kõrval seisis ülempreester Lu-don. Tarzan nägi teda 
vaid korraks, kuid märkas siiski kavalat ja kurjakuulutavat irvitust preestri julmal 
näol. See ei tõotanud head. Järgmisel hetkel läks Tarzan koos Ko-taniga teise ruumi. 

Sissekäigule ilmus preestri inetu peakate. Selle omanik vaatas viivu ringi ja sammus 
siis Lu-doni juurde. Nad rääkisid tükk aega sosinal, kuni ülempreester jutuajamise 
lõpetas. 

»Mine jalamaid tagasi printsessi ruumidesse,” ütles ta, ,,ja too siia tema must 
orjatüdruk.” 

Alampreester läks ülesannet täitma, Lu-don aga tagasi templisse. 

Pool tundi hiljem ilmus Ko-tani ette sõdur. 

»Ülempreester Lu-don soovib, et kuningas Ko-tan templis viibiks," teatas sõdur. 
» Ta soovib, et kuningas tuleks üksi.” 

Ko-tan noogutas, sest isegi kuningas peab ülempreestrile kuuletuma. 

»lulen varsti tagasi, Dor-ul-Otho," ütles ta Tarzanile, ,,seniks on minu sõdurid ja 
orjad sinu käsutuses.” 


XI. Templis 


Möödus terve tund, enne kui kuningas tagasi tuli. Vahepeal uuris ahvinimene 
joonistusi lossi seintel ja käsitööesemeid, mis ehtisid ruumi rikkalikult. Selle meeldiva 
ajaviite juurest leidiski teda Ko-tan. 

Tarzan kuulis eesriide kahinat, pööras ümber ja nägi kuningat, kellega oli juhtunud 
hämmastav muudatus. Ko-tani nägu oli kaame, käed värisesid, silmad olid hirmust 
pärani. Näis, nagu võitleksid temas suur viha ja suur kartus. 

On sul halbu uudiseid, Ko-tan?" küsis Tarzan. 

Kuningas pomises vastuseks midagi arusaamatut. Tema järel vajus 

ruumi sellisel hulgal sõdureid, et kohe muutus sees kitsaks. Kuningas vaatas 
kartlikult kõrvale, pilgutas siis hirmunult ahvinimese poole, tõstis pea ja käed ning 
hüüdis: ,,Jad-ben-Otho tunnistagu, et ma ei tee seda omal tahtel!" Ta vakatas viivuks 
ja hüüdis siis: ,, Võtke ta kinni! Ülempreester Lu-don vannub, et ta on petis!" 

Vastuhakk sellisele tohutule sõdurite hulgale kuningalossi keskosas oli mõttetu. 
Mõistus oli Tarzani antud kohta toonud, O-lo-a segased seletused kinnitasid lootust, et 
see, keda ta otsib, pole kaugel. Tal polnud õigust oma eluga asjatult riskida. 

»Pidage!" hüüdis Tarzan kätt ette sirutades. ,, Mida see tähendab?" 

»Lu-doni kinnitust mööda on tal tõendeid, et sa polegi Jad-ben-Otho poeg," vastas 
Ko-tan. ,,Ta nõuab, et sind viidaks troonisaali süüdistaja ette. Oled sa see, kelleks end 
nimetad, pole sul midagi karta, kuid pea meeles, et usuasjades otsustab alati 
ülempreester, mitte kuningas. Käsuandja on tema, mina täidan vaid tema tahet.” 

Tarzan nägi, et Ko-tan polnud Lu-doni õiguses veel täielikult veendunud ning 
püüdis endale taganemisteed kindlustada. 

» Ara käsi oma sõdureid mind vangistada," ütles ta Ko-tanile, ,,et Jad-ben-Otho neid 
eksikombel ei surmaks.” 

Need sõnad avaldasid silmapilk mõju. Äkilises tagasihoidlikkuse-tuhinas soovisid 
esimeses reas seisvad sõdurid kaduda tagumiste meeste selja taha. See tagasihoidlik 
viisakus osutus nakkavaks. 

Ahvinimene muigas. 

»Ärge kartke,” ütles ta, ,, lähen meelsasti troonisaali, et näha seda jumalateotajat, kes 
mind petiseks nimetab.” 

Troonisaalis tekkis uus viivitus, sest Ko-tan ei tahtnud kuidagi lubada, et Lu-don 
asuks püramiidi tippu, Lu-don aga ei soovinud seista kuningast madalamal. Tarzan 
omakorda jäi visalt oma nõudmise juurde, et keegi ei tohi seista temast kõrgemal. 
Olukorra koomilisust mõistis peale Tarzani mõni teinegi. 

Ja-don pani kõigile kolmele ette troonile asuda, kuid Ko-tan lükkas ettepaneku 
tagasi, kuulutades, et ükski surelik peale Pal-ul-doni kuningate pole kunagi nii kõrgel 
kohal asunud ja kolmele polegi seal ruumi. 


»Kes on siis minu süüdistaja ja kes on kohtunik?" küsis Tarzan. 

»Lu-don on sinu süüdistaja," vastas Ko-tan. 

»Ja Lu-don on ka sinu kohtunik!" hüüdis ülempreester. 

«Tähendab, minu üle mõistab siis kohut minu süüdistaja?" märkis Tarzan. ,,Pigem 
juba see formaalsus kõrvale jätta ja las Lu-don mõistab mu kohe surma.” 

Tema irooniline toon, pilkav nägu ja naervad silmad, mis ainiti ülempreestrit 
seirasid, suurendasid veelgi viimase tulist viha ahvinimese vastu. 

Ko-tan ja tema sõdurid jagasid nähtavasti Tarzani arvamust niisuguse 
kohtumõistmise ebaõigluse kohta. 

Üksnes Ko-tan võib oma lossi troonisaalis kohut mõista," sekkus Ja-don. «Kuulaku 
ta ära Lu-doni süüdistused ja tunnistajate seletused. 

Ko-tani otsus olgu lõplik" 

Ko-tanile ei paistnud see ettepanek sugugi meeldivat. Ta oleks pidanud kohut 
mõistma kellegi üle, kes võis lõpuks siiski osutuda jumala pojaks. Ta hakkas tõrkuma, 
soovides leida pääseteed. 

»»See on puhtreligioosne küsimus,” tähendas ta, ,,ja traditsiooni kohaselt ei sekku 
Pal-ul-doni kuningad iialgi usuasjadesse." 

«Viidagu ta siis templisse!" hõikas üks suguharu pealik, kes soovis kuningat ülimalt 
keerulisest ülesandest vabastada. 

Idee oli igati meeltmööda Lu-donile, kes tegi mõttes endale isegi etteheiteid, et ise 
sellele ei tulnud. 

«Tõepoolest,” ütles ta, «see mees on patustanud templi vastu. Lohistage ta sinna, et 
seal tema üle kohut mõista" 

»Jad-ben-Otho poega ei lohistata kuhugi!" hüüdis Tarzan. «Ennem lohistatakse 
pärast kohtumõistmist templist välja Lu-doni keha, et ta templit kauem ei rüvetaks. 
Mõtle hästi järele, Lu-don, enne kui sooritad selle hullumeelse teo!" 

Ta lootis oma sõnadega ülempreestrit hirmutada, kuid see ei läinud korda. 
Ahvinimese ähvardust kuuldes ei näidanud Lu-don vähimatki märki kartusest. 

«Siin on inimene,” mõtles Tarzan, «kes tunneb oma usku paremini kui kõik teised ja 
mõistab minu pettust niisama hästi kui oma pettust usu jutlustamisel.” 

Tarzan otsustas, et teda võib päästa ainult näiv ükskõiksus süüdistuste vastu. Ko-tan 
ja tema sõdurid tundusid ikka veel teda uskuvat. Sellest pidi sõltuma Lu-doni 
lavastatud draama viimane vaatus: ahvinimese pääsemine preestri käest, kes oli ta 
juba ammu surma mõistnud. 

Põlgliku õlakehitusega tuli ta troonilt alla. 

»Jad-ben-Otho pojal on täiesti ükskõik, kus Lu-don hakkab jumalat vihastama, sest 
Jad-ben-Otho karistus tabab teda nii templis kui Ko-tani troonisaalis,” ütles ta. 

Kohalolijad hingasid kergendatult, et asi niisuguse pöörde võttis, ja sammusid 
templi poole. Kuninga ja sõdurite usk Tarzanisse suurenes tema ilmse ükskõiksuse 
mõjul hädaohu vastu. Lu-don juhatas nad templihoovi läänepoolse altari juurde. 

Tarzan astus platvormile. See, mida ta nägi, täitis teda vihaga. Altaril asuvas 
süvendis ujus vees vastsündinud maimukese surnukeha. 

«Mida see tähendab?" hüüdis ahvinimene raevukalt, pöördudes Lu-doni poole. 

Ülempreester hakkas kahjurõõmsalt irvitama. 

$a ei tea isegi seda?" ütles Lu-don. «See tõendab veel kord, et oled petis. See, kes 
siin jumalapojana esineb, peab teadma, et kui loojuva päikese viimased kiired templi 
idaaltarit valgustavad, värvub Jad-ben-Otho rõõmuks altari valge kivi punaseks 
täiskasvanu verest, kui aga päike oma looja rüpest tõuseb ja esimest korda 


läänealtarile vaatab, rõõmustab teda vastsündinu surnukeha. Tapetud lapse hing 
saadab päikest õhtuni, kuni teda asendab täiskasvanu hing. Isegi ho-donide 

lapsed teavad neid asju, kuid sina, kes sa end Jad-ben-Otho pojaks nimetad, siiani 
seda ei teadnud. Kui sellest tõendist ei mõika, võin teile veel tuua. Vaz-don, tule siia!" 
hüüdis ta, osutades teiste hulgas altari ümber seisvale pikale tugevale sõdurile. Vaz- 
don astus kartlikult ette. 

» Ütle meile, mida sa tead sellest olendist," käskis Lu-don Tarzani-le osutades. 

»»Olen teda varem näinud," ütles vaz-don. ,,Olen ise kor-ul-luli suguharust. Kord 
kohtasime väiksemat kor-ul-jade salka meie asulaid eraldaval kõrgustikul. Vaenlaste 
hulgas oli ka see kummaline mees, keda nad hüüdsid Tarzan-jad-guruks. Ta on tõesti 
kohutav, sest ta võitles kümne eest. Kuid ta ei võidelnud nii, nagu võitleb jumal. Kui 
talle nuiaga pähe löödi, kukkus ta teadvusetult maha nagu tavaline surelik. Viisime ta 
vangina oma külla, kuid ta põgenes. Lõikas sõduril pea otsast, sidus selle teiselpool 
kuristikku oksa külge, ja niipaljukest teda nähtigi.” 

»»Orja sõna jumala sõna vastu!" hüüdis Ja-don, kes oli algusest peale ilmutanud 
sõbralikku huvi valejumala vastu. 

»»See on vaid samm tõe jaluleseadmise poole," lausus Lu-don. ,,Usu-tavasti on Ko- 
tani suguvõsa ainsa printsessi tunnistusel suure pealiku silmis rohkem kaalu kui orja 
tunnistusel, ehkki ta on jumalateotaja isa ja näib tundvat poolehoidu iga jumalasalgaja 
vastu.” 

Ja-doni käsi haaras noa, kuid tema kõrval seisvad sõdurid püüdsid teda rahustada. 

»»Oled Jad-ben-Otho templis, Ja-don," hoiatasid nad teda ja suur pealik pidi 
solvangu alla neelama, kuid hakkas ülempreestrit veelgi rohkem vihkama. 

Nüüd kõnetas Lu-doni Ko-tan. 

»Mida teab nendest asjadest minu tütar?" küsis ta. ,,Kas sa nõuad, et minu suguvõsa 
printsess kutsutaks siia avalikult tunnistusi andma?" 

»Ei,” vastas Lu-don, ,,ma ei kutsu teda isiklikult, kuid mul on keegi, kes tema eest 
esineb.” 

Ta pöördus ühe preestri poole. 

»»10O siia printsessi orjatar.” 

Preester astus ettepoole, lohistades enda järel Pan-at-leed. 

»» Printsess O-lo-a viibis üksi keelatud aias, temaga oli ainult orjatar," seletas 
preester, ,,kui äkki tuli põõsastest välja see mees, kes nimetab ennast Dor-ul-Othoks. 
Printsess tunnistas, et teda nähes orjatar kiljatas ja hüüdis ta nime — Tarzan-jad-guru, 
seega sama nime, mis oli meeldel jäänud ka kor-ul-luli orjale. Printsessi orjatar pole 
aga Kor-ul-lulist, vaid Kor-ul-jast, seega suguharust, kelle sõduritega koos teda 
esimest korda nähti. Printsess jutustas veel, et uus orjatar, kelle nimi on Pan-at-lee, oli 
talle rääkinud oma imetabasest pääsemisest tor-o-doni käest Kor-ul-greifi kuristikus. 
Neid hakkas kuristiku põhjas jälitama kaks tohutu suurt greifi, see mees aga viis nad 
minema ja tema pääses, kuid teel oma suguharu poole langes meie kätte vangi.” 

»Kas nüüd on selge," hüüdis Lu-don, ,,et ta pole kellegi jumal? Kas ta ütles sulle, et 
on jumala poeg?" 

63 

Neiu vaatas hirmunult ülempreestri otsa ja vaikis. ,, Vasta, ori!" kriiskas preester. 

» ta tundus olevat midagi suuremat kui lihtsurelik," püüdis Pan-at-lee puigelda. 

Ütles ta sulle, et on Jad-ben-Otho poeg? Vasta mu küsimusele!" käis Lu-don peale. 

»Ei,” tunnistas Pan-at-lee sosinal, heites Tarzanile süüdlasliku pilgu, millele viimane 
vastas julgustava ja sõbraliku naeratusega. 


»»See ei tõenda veel, et ta pole jumala poeg!" karjus Ja-don. ,,Või arvad sa, et Jad- 
ben-Otho käib ringi ja hüüab igal sammul nagu turu-kaupmees: ,,Olen jumal! Olen 
jumal!" Seda pole keegi iialgi kuulnud. Ehk oled sina seda kuulnud, Lu-don? Miks 
peaks siis poeg tegema seda, mida isa ei tee?" 

»Küllalt!" kraaksatas Lu-don. ,,Tõendid on ümberlükkamatud. See olend on petis ja 
mina, Jad-ben-Otho ülempreester A-luri linnas, mõistan ta surma." Järgnes hetkeline 
vaikus, mida Lu-don kasutas veelgi suurema pinevuse loomiseks. ,,Kui ma eksin, 
tabagu mind siin, kus ma seisan, Jad-ben-Otho välk!" 

Muutus nii vaikseks, et võis kuulda lainete laksumist vastu lossi müüri. Lu-don 
seisis, nägu pööratud taeva poole ja käed pea kohal. Kõik ootasid kohkunult, jumala 
hirmsat kättemaksu. Vaikuse katkestas Tarzan. 

»Sinu jumal ei soovi sind tunda, Lu-don,” tähendas ta muiates, õhutades veelgi 
ülempreestri ääretut viha. ,,Ta ignoreerib sind, võin seda tõestada kõigi preestrite ja 
kogu rahva ees.” 

»Tõesta seda, jumalateotaja!" 

»»Sa nimetasid mind jumalateotajaks ning tõestasid oma arust, et olen petis ja harilik 
surelik, mitte jumala poeg. Palu Jad-ben-Othot, et ta tunnistaks sinu õigust ja tabaks 
mind oma hävitava tulega" 

Uuesti võttis maad vaikus. 

»»Sa ei julge, sest tead, et minu puhul on see võimatu, nagu muide, ka sinu enda 
puhul,” lausus Tarzan pilkava naeratusega. 

»Valetad!" kisendas Lu-don. «Oleksin seda teinud, poleks ma saanud Jad-ben- 
Otholt teist korraldust sinu hukkamise kohta” 

Preestrite ridadest kostis vaimustatud häälte koor. Ko-tan ja tema sõdurid seisid 
suures segaduses. Salaja kartsid ja vihkasid kõik Lu-doni, kuid lugupidamine 
ülempreestri ameti ja isiku vastu oli nende teadvuses nii sügavale juurdunud, et keegi 
ei julgenud häält tõsta Kas tõesti mitte keegi? 

Ei, siin oli Ja-don, julge lõviinimene suurest Põhja linnast. Tema arvas teisiti. 

»Ettepanek on kohane," hüüdis ta. ,,Kui oled veendunud, et ta on süüdi, palu Jad- 
ben-Othot saata ta kaela oma tulenooled!" 

»Küllalt!" käratas Lu-don vahele. ,,Mis ajast saadik on Ja-don saanud 
ülempreestriks? Võtke petis kinni!" hüüdis ta preestritele ja sõduritele. ,, Homme ta 
sureb, nii nagu Jad-ben-Otho seda soovib." 

Sõdurid jäid paigale, kuid nooremad preestrid, kes olid Lu-donile 

fanaatiliselt kuulekad, tormasid julma hundikarjana ettepoole. Tarzan mõistis, et 
mäng oli läbi. 

Kavalus ja diplomaatia tuli kõrvale heita, need ei suutnud enam asendada tema 
tavalisi sõjariistu. Esimest preestrit, kes platvormile astus, ei võtnud enam vastu 
taevasaadik, vaid vihane metsloom, kes paistis oma temperamendilt põrguvürsti 
endaga suguluses olevat 

Altar seisis templi lääneseina juures, kus oli ruumi ainult ülempreestrile, kes sealt 
ohverdamist sooritas. Praegu asus ülempreestri kohal Tarzan, tema taga seisis Lu-don 
ning ees paarsada sõdurit ja preestrit 

Preester, kes tahtis silma paista ja esimesena jumalateotajast kinni võtta, tormas 
väljasirutatud kätega vihaselt Tarzanile kallale. Selle asemel haarasid teda ennast 
raudsed käed, muljudes nagu õlekubu. Tarzan kahmas tal ühest jalast kinni ja tõstis 
altari kohale, pea alaspidi. Preestrid olid karjas altari ümber, püüdes tulises vihas 
ahvinimest alla tirida. Tagant hiilis paljastatud ohvrinoaga lähemale Lu-don. 


Ei tohtinud kaotada ühtegi silmapilku. Enne kui Lu-don ja teised preestrid suutsid 
taibata ahvinimese kavatsust, heitis Tarzan kisendava jumalasulase kõigest jõust 
ülempreestrile näkku, hüppas ise altari otsa ja sealt templi müürile. 

»»Kes julgeb uskuda," hüüdis ta, ,,et Jad-ben-Otho unustab oma poja?" Seejärel 
kadus ta pealtvaatajate silmist 

Templis oli vähemalt kaks inimest, kelle süda hüppas suurest rõõmust, nähes, et 
Tarzanil õnnestus põgeneda. Üks neist naeratas täiesti avalikult. See oli Ja-don. Teine 
oli Pan-at-lee. 

Lu-doni otsa visatud preester prantsatas vastu templi seina, roojas-tades seda oma 
aju tükkidega. Ülempreester seevastu jäi terveks, kui mitte arvestada siniseid muhke, 
mille põhjustas paiskumine põrandale. Ta hüppas kohe jalule ja vaatas ringi, alguses 
kartlikult, siis vihaselt ja lõgsuks ääretu võõrastusega, sest ta ei näinud ahvinimese 
põgenemist ega suutnud taibata, kuhu Tarzan kadus. 

»» Võtke jumalateotaja kinni!" kisendas Lu-don. ,,Võtke ta kinni!" Sealjuures kukkus 
ta nii pööraselt naljakal ilmel pead keerutama, et paljud sõdurid olid sunnitud oma 
muiet varjama. 

Preestrid sebisid sõdurite ümber ja püüdsid sundida neid põgenikku taga ajama, 
kuid sõdurid ootasid kuninga enda käsku. Kuningale pakkus ülempreestri äpardus 
suurt lõbu ja ta otsustas käsuandmise viimasele jätta. Kui üks preestritest oli Lu-doni 
kiiresti informeerinud Tar-zani põgenemisest, andis ülempreester jalamaid korralduse 
ahvinimest jälitada. 

Preestrid ja sõdurid jooksid templist välja. Tarzani lahkumissõnad, mis ta oli öelnud 
altarilt, ei veennud kaugeltki kõiki tema jumalikus päritolus, kuid julgete sõdurite 
südamed olid ahvinimese poolt. Samuti hoidis tema poole Ko-tan, kellele olid 
meeltmööda ülempreestri pentsikud viperused. 

XII. Pärismaalane Om-at 


Sel ajal kui A-luri sõdurid ja preestrid otsisid põgenenud ahvinimest templis, lossis 
ja linnas, sammus Kor-ul-ja kuristiku järsul rajal poolalasti mees, seljas läikiv püss. 
Ta kõndis kergelt ja vabalt, kaotamata siiski valvsust. 

Kerge tuul puhus selja tagant, seega võisid ainult silmad ja kõrvad talle teatada, mis 
ootab ees. Rada kulges piki oja kallast, ent kohtades, kus kaljurünkad tekitasid 
kärestikke, lookles rada kõrvale, kaljust mööda. 

Kalju tagant välja astunud, ilmus äkitselt võõra ette keegi mees. Mõlemad jäid 
ootamatusest seisma. Võõra teele kerkinud mees oli pikk valge sõdur, kelle keha 
kattis vaid puusariie, õlarihmad ja vöö. Tal oli käes jäme nui ja vöö küljes rippus 
nahast tupes lühike nuga. 

See oli Ta-den, kes üksinda oma sõbra Kor-ul-ja gundi kuristikus jahti pidas. 

Ta silmitses võõrast teatud üllatusega, mis polnud eriti suur, sest ta tundis ära selle 
rassi liikme, kuhu kuulus ka Kohutav Tarzan. Olles Tarzaniga sõbraks saanud, 
silmitses ta võõrast vallimägi vaenulikkuseta. Viimane tegi esimesena Ta-denile 
märgi, mis on levinud põhjanabast lõunanabani sestpeale, kui inimene hakkas käima 
kahel jalal. Ta tõstis käe peopesaga Ta-deni poole, astus paar sammu ja jäi seisma. 

Ta-den oletas, et mees, kes nii väga sarnaneb Kohutava Tarzaniga, peab kuuluma 
tema kadunud sõbraga ühte suguharusse. Ta vastas võõra mehe rahumärgile. 

»Kes sa oled?" küsis Ta-den. 

Kuid võõras raputas vaid pead, näidates, et ei saa aru. Siis püüdis ta märkide abil 
ho-donile selgeks teha, et ta on kuude kaupa tulnud jälgi mööda üle mägede. Ta-den 


oli veendunud, et võõras otsib Kohutavat Tarzanit. Nüüd jäi vaid selgitada, oli ta 
Tarzani sõber või vaenlane. 

Võõras uudistas põnevusega ho-doni pöidlaid, varbaid ja suurt saba, aga rohkem kui 
midagi muud tundis ta kergendust, et esimene pärismaalane, keda ta kohtas, suhtus 
temasse sõbralikult Tal oleks olnud palju raskem oma ülesannet täita, kui teed oleks 
tulnud rajada vaenulikul maal. 

Ta-den oli tulnud küttima väikeulukeid, kelle lihast ho-donid eriti lugu pidasid. 
Nüüd unustas ta paugupealt jahi, sest oli leidnud palju huvitavama tegevuse. Ta tahtis 
võõrast Om-ati koopasse viia, et seal koos pealikuga võõra kavatsused välja selgitada. 
Ta-den andis võõrale märku, et palub teda endale järgneda, ja nad suundusid koos 
kaljude poole, kus elas Om-ati rahvas. 

Külale lähemale jõudes nägid nad naisi ja lapsi, kes töötasid noorukite ja 
vanameeste valve all. Nad korjasid metspuuvilju, taimi ja juuri, mis moodustavad 
olulise osa Pal-ul-doni elanike toidusest. Mõni haris väikseid maalappe. Need olid 
ruudukujulised tillukesed põllud, puhastatud puudest ja põõsastest. Põllutööriistadeks 
olid metallotsaga 

kangid, mis meenutasid rohkem oda kui kodust tööriista Peale nende kasutati veel 
teisi, lameda teraga riistu, mis kujutasid endast labida ja kõpla ebaõnnestunud 
ühendust. 

Inimesi nähes jäi võõras seisma ja haaras vibu, sest need olevused olid mustad kui 
öö ja nende keha kattis tihe karvastik. Kuid Ta-den rahustas teda oma leebe naeratuse 
ja käeliigutusega. Vaz-donid kogunesid mõlema valge ümber ja rääkisid midagi 
erutatult keeles, millest võõras ei suutnud sõnakestki aru saada, küll aga tema valge 
saatja. Keegi ei püüdnudki tüli norida ja võõras mõistis nüüd, et oli sattunud rahuliku, 
sõbralikult meelestatud rahva juurde. 

Koobasteni polnud kuigi palju maad ja kalju jalamile jõudnud, juhtis Ta-den võõra 
pulkadest üles, lootes, et tema' kaaslane ronib niisama osavasti kui Kohutav Tarzan, 
kellega ta nii väga sarnanes. Ta ei eksinud, sest võõras ronis tõepoolest ülima 
kergusega. Peagi astusid mõlemad Om-ati koopa rõdule, kuid peremeest polnud kodus 
ja ta tuli alles pärast lõunat. Vahepeal käis hulk sõdureid võõrast vaatamas ning kord- 
korralt üha rohkem vaimustus ta mustade loominineste lahkusest ja sõbralikkusest, 
aimamata, et see sõjakas suguharu polnud enne Tarzani ja Ta-deni tulekut iialgi 
sallinud võõraid oma väikese riigi piires. 

Viimaks jõudis Om-at tagasi ja külaline tundis vaistlikult, et see oli pealik ise, 
Sellele viitas nii mustade sõdurite aupaklik suhtumine temasse kui ka tulija nägu ja 
rüht. Ta-den hakkas pealikule nende kohtumise üksikasju pajatama. 

»Usun, Om-at," ütles ho-don lõpuks, ,,et ta otsib Kohutavat Tar-zanit.” 

Kuuldes seda esimest temale arusaadavat nime, lõi võõra nägu särama. 

»Tarzan!" hüüdis ta, ,, Ahvide Tarzan!" 

Ägedalt žestikuleerides püüdis ta selgitada, et Tarzan on see, keda ta otsib. 

Tema näoilmest järeldasid Ta-den ja Om-at, et võõras otsib Tarza-nit kurja 
tagamõtteta, pigem sõbralike soovide ajel, siiski tahtis Om-at selles ise veenduda. Ta 
osutas tulnuka noale ning Tarzani nime korrates haaras Ta-deni ja tegi, nagu lööks ta 
viimast noaga. Samal hetkel vaatas ta küsivalt võõra otsa. Viimane raputas kindlalt 
pead, pani käe südamele ja tõstis siis rahu märgiks üles. 

»Ta on Tarzan-jad-guru sõber!" hüüdis Ta-den. 

»Kas sõber või petis,” kostis Om-at. 

»Tarzan... Kas te tunnete teda?" jätkas võõras. ,,On ta elus? Oh jumal, kui ma ainult 
teie keelt oskaksin!" 


Uuesti läks ta üle žestide keelele, püüdes selgitada, kus Tarzan viibib. Tarzani nime 
hääldades osutas ta sõrmega koopale, kuristikule, mäetipule, orule. Iga kord tõstis ta 
uurivalt kulme ja tema suust kõlas küsiv ,,ah", millest teised pidid aru saama. Kuid iga 
kord raputas Om-at pead ja näitas kätega, et kuigi ta saab küsimusest aru, et tea ta mi- 
dagi ahvinimese asukohast. 

Seejärel püüdis must pealik nii, nagu oskas, selgitada võõrale kõike, mida ta 
Tarzanist teadis. 

Külalise poole pöördudes nimetas ta teda Jor-doniks, mis pal-ul-doni keeles 
tahendab ,,võõras"”, näitas päikese poole ja ütles ,,as". Seda tegi ta.mitu korda. Siis 
tõstis ühe käe üles, ajas sõrmed laiali, puudutas teise käe nimetissõrmega harali sõrmi 
ja kordas ,,adenen". Võõras taipas, et see tähendab viis. Uuesti näitas Om-at päikese 
poole. Tema sõrm tegi õhus kaare, mis algas idast ja lõppes läänes, ja ta kordas sõnu 
»»AS", »adenen”. Võõrale oli selge, et see tähendas viis päikest ehk teisisõnu viis päeva. 
Siis näitas Om-at oma koopa peale, nimetas uuesti Tarzani "nime, imiteeris kahe 
sõrmega kõndivat inimest ja püüdis võõrale selgeks teha, et Tarzan lahkus viie päeva 
eest koopast ja ronis pulkredelist üles. Midagi rohkem ta žestide keele abil jutustada ei 
suutnud. 

Võõras näitas, et ta sai aru ja andis märkide abil mõista, et kavatseb jätkata Tarzani 
otsinguid. 

»Läheme temaga kaasa,” ütles Om-at. ,,Me pole ju veel karistanud Kor-ul-luli 
elanikke oma sõbra ja liitlase tapmise eest.” 

»»Püüa teda keelitada, et ta ootaks hommikuni,” ütles Ta-den. ,,Siis võid kaasa võtta 
rohkem sõdureid. Seekord, Om-at, ära oma vange surma. Võta nad kinni elusalt, et 
nad räägiksid meile Tarzan-jad-guru saatusest.” 

»»Suur on Ta-deni tarkus," vastas Om-at. ,, Olgu nii, nagu sa ütlesid. Võtame kõik 
Kor-ul-luli mehed vangi ja laseme jutustada, mida nad teavad. Siis viime nad Kor-ul- 
greifi äärde ja tõukame sealt alla.” 

Ta-den naeratas. Ta teadis, et oli võimatu vangistada kõiki Kor-ul-luli sõdureid. 
Hea, kui nad ühegi vangi saavad, sest võis luhtuda sedagi, et Om-ati mehed ise 
põgenema lüüakse. Kuid ta teadis ka seda, et Om-at oma ähvarduse kõhklematult 
täide viib, kui tal see võimalus avaneb — nii suur oli vihavaen suguharude vahel. 

Võõrale selgitati Om-ati kavatsusi ja saadi tema nõusolek osa võtta. Seda teha 
polnud kuigi raske, sest ta mõistis, et neid saadab hulk sõdureid, et nad tungivad 
vaenulikule maale ja tuleb kasutada kõiki ettevaatusabinõusid, sest luureretke 
tulemustest olenes kogu ettevõtmise edu. 

Võõras magas öö Om-ati esivanemate koopas loomanahkade vimal. Pärast 
hommikueinet asuti teele koos saja musta sõduriga. Nad läksid jõest läbi ja teel Kor- 
ul-luli kohtasid vaz-doni sõdurit, kes hirmust värisedes püüdis üksinda oma suguharu 
kaljukindlusse põgeneda. Ho-donid võtsid ta vangi ja ajasid sellega vaz-donile veelgi 
suurema hirmu nahka, sest viimane arvas, et ta tapetakse kohe. 

»Viige ta tagasi Kor-ul-jasse," käskis Om-at paari sõdurit, ,,ja vcia-dake, et temaga 
seal midagi ei juhtu.” 

Hämmastunud kor-ul-lul viidi minema. Metsik väesalk liikus ettevaatlikult edasi, 
lähenedes külale. Saatus naeratas Om-atile, sest ta leidis, mida ihkas — suurt taplust 
vaenlasega. Vaevalt olid nad Kor-ul-luli koobaste vaatevälja jõudnud, kui kohtasid 
suuremat sõduritesalka, 

kes oli arvatavasti sõjakäigule minemas. 


Otsekui varjud kadusid Kor-ul-ja sõdurid lehestikku mõlemal pool teed. Vastastel 
polnud varitsusest aimugi. Nad sammusid rahulikult vastu surmale omal maal, kus 
tundsid iga põõsast ja kivikest. Ühtäkki rebestas näiliselt muretu vaikuse metsik 
karjatus. Üks kor-ul-luli-dest löödi maha eemalt visatud nuiaga. 

Karjatus oli märk sajale metsikule kor-ul-ja kõrile, millele peagi lisandus vaenlase 
sõjakisa. Õhku tõusid nuiad, iga sõdur püüdis endale vaenlast leida ja taplus algas. 
Välkusid noad, langesid hoobid, mustad karvased kehad kattusid punaste 
verelaikudega. 

Keset kõige ohtlikumat võitlust vaikus võõra pruun keha mustade sõprade ja 
vaenlaste hulgas. Üksnes teravad silmad ja terane mõistus aitasid tal eristada omasid 
vastastest, sest Om-ati külaline oli juba alguses märganud, et vaenlase puusariided 
polnud mitte nagu sõpradel leopardi- vaid lõvinahast. 

Esimesest vastasest jagu saanud, otsis Om-at silmadega võõrast. 

»Ta võitleb Ja-to metsikusega," muheles pealik. ,,On alles jõud! Võimas peab olema 
see suguharu, kuhu kuulub Tarzan-jad-guru.” Siis pühendas ta kogu oma tähelepanu 
järgmisele vaenlasele. 

Sõdurid ajasid üksteist taga kogu metsas. Viimaks olid kõik.surma-ni väsinud, kuid 
mitte võõras. Ta ei paistnud väsimust üldse tundvat. Ta võitles iga uue vastasega, kes 
söandas tema lähedusse ilmuda, kui vastast enam polnud, ründas ta neid, kes hinge 
tõmmates eemal seisid. 

Ja kogu see aeg ei võtnud ta seljast imelikku asja, mida Om-at pidas mingisuguseks 
kummaliseks sõjariistaks, aga mille toimet ta endale kujutleda ei suutnud, sest Jor-don 
polnud seda kordagi kasutanud. Om-atile tundus, et see sõjariist on võõrale vaid 
risuks kaelas, sest jooksmise ja hüppamise ajal peksis see talle vastu külge. Vibu ja 
nooled oli ta tapluse alguses kõrvale heitnud, püssist aga ei raatsinud lahkuda, sest 
kavatses seda hoida ülesande lõpetamiseni. 

Võõra mehe eeskujust innustatuna tungisid kor-ul-jad veel kord vaenlastele kallale. 
Rabatud kummalise võõra juuresolekust, keda kor-ul-lulid pidasid mingisuguseks 
kurjaks vaimuks, kaotasid nad julguse ja põgenesid. Om-ati käsul piirasid tema 
sõdurid sisse pool tosinat kurnatud kor-ul-luli ja võtsid nad vangi. 

Koopasse tagasi jõudnud, käskis Õm-at vangid ükshaaval enda ette tuua. Igaühelt 
päris ta teateid Tarzani saatuse kohta. Kõik rääkisid nagu ühest suust, et viis päeva 
tagasi olid nad Tarzani vangi võtnud, kuid ta oli tapnud oma vahi ja põgenenud, 
sidudes õnnetu mehe pea teisel pool Kor-ul-luli kuristikku puuoksa külge. Mis temast 
edasi sai, ei teadnud keegi, kuni järg jõudis viimase kätte, kelle nad olid vangistanud 
üksikuna teel. 

Nähes, kuivõrd teated pealikut huvitasid, kauples see vang endale ja oma kaaslastele 
elu ja vabadust. 

»» Võin sulle kohutavast mehest nii mõndagi rääkida, kor-ul-ja," ütles ta. ,, Nägin teda 
eile ja tean, kus ta on. Kui lubad mind ja kaaslasi minna elusalt ja tervelt esivanemate 
koobastesse, jutustan sulle kõik.” 

»Sa jutustad mulle ka ilma selleta," süngestus Om-at, ,,või me tapame su.” 

»Te tapate mu ka ilma selleta," kostis vang, ,,kui te mulle seda ei luba. Kui suren, 
kaob sõnum koos minuga" 

»Tal on õigus, Om-at," ütles Ta-den. ,,Luba neile kõigile vabadus.” 

»Hüva," lausus Om-at. ,,Räägi, kor-ul-lul. Kui valmis oled, võid koos kaaslastega 
koju minna” 

»»See oli nii,” alustas vang. ,,Kolme päeva eest olin kaaslastega jahil Kor-ul-luli 
kuristikus umbes samas kohas, kus te mu täna vangi võtsite. Äkki tungisid meile 


kallale ho-donid ja viisid meid A-luri, kus mõni määrati orjaks, suurem osa aga 
heideti templi keldrisse kui Jad-ben-Otho tulevased ohvrid. Näis, et kohutav lõpp on 
vältimatu, ja jäi üle vaid kadestada neid, keda orjadeks määrati, sest nemad võisid vä- 
hemalt ellujäämisele loota. 

Kuid eile juhtus veider lugu. Kõigi preestrite, kuninga ja sõdurite saatel ilmus sinna 
keegi, keda kõik kummardasid. Kui ta jõudis trellideni, mille taga istusime, nägin oma 
suureks hämmastuseks, et see polnud keegi muu kui õudne mees, kes oli hiljuti kor- 
ul-lulide kätte vangi langenud, mees, keda teie nimetate Tazan-jad-guruks, ho-donid 
aga Dor-ul-Othoks. Kuulnud, millise mõttega meid vangis peetakse, sai ta väga 
kurjaks ja hüüdis, et Jad-ben-Otho ei soovi oma rahva hukkamist. Ta käskis 
ülempreestrit meid kõiki vabastada. 

Ho-doni vangid lasti koju, meid aga saadeti A-luri linnamüüride taha ja jäeti teele. 
Olime kolmekesi, kuid kellelgi polnud sõjariista. Teel A-lurist Kor-ul-luli varitsesid 
meid igasugused ohud. Minul vedas, sest jäin ainsana ellu. Ma olen rääkinud.” 

»Ja see on kõik, mida sa Tarzan-jad-gurust tead?" küsis Om-at. 

»»See on kõik," kinnitas vang. ,, Võin üksnes lisada, et Lu-don, keda nad 
ülempreestriks kutsuvad, oli väga vihane ja preester, kes meid linnast välja saatis, 
seletas, et võõras pole hoopiski Dor-ul-Otho. Ta ütles veel, et Lu-don toob kõik 
päevavalgele ja ta mõistetakse jumala teotamise eest surma. Seda tean ma kuulduste 
põhjal. Ja nüüd, Kor-ul-ja pealik, luba meil minna" 

Om-at noogutas. 

»Minge oma teed," ütles ta. ,, Ab-on, anna sõdureid, kes saadavad neid Kor-ul-luli 
piirini. Ja sina, Jor-don, tule minuga," kutsus ta külalist. 

Om-at viis võõra kaljutipule ja näitas alla Jad-ben-Otho orgu, kus tõusva päikese 
kiirtes säras A-luri linn. 

»Tarzan-jad-guru on seal," ütles ta ja seekord sai Jor-don aru. 

XIII. Keelatud aias 


Tarzan põgenes küll templist, kuid tal polnud vähimatki kavatsust lahkuda A-luri 
linnast, enne kui on siin leidnud naise, leedi Jane'i. Kuidas elada ja kaitsta end selles 
linnas, kus igaüks teda nüüd nii hästi tundis ja võis jälitama hakata, see polnud talle 
sugugi selge. 

Ainuke koht, kus ta end ajutiselt varjata võis, oli kuningas Ko-tani keelatud aed. 
Seal kasvasid läbipääsmatud põõsad, leidus vett ja puuvilju. Kui kavalal 
džungliasukal õnnestuks sinna pääseda märkamatult, võiks ta seal õige kaua elada. 
Kuidas aga pääseda märkamatult üle lageda templist aeda, see küsimus jäi 
ahvinimesele segaseks. 

»SUUr ja võimas on Tarzan oma koduses džunglis," ütles ta iseendale, ,,kuid 
inimeste linnas pole ta neist sugugi targem.” 

Usaldades haistmist ja orienteerumisvõimet, pidas Tarzan võimalikuks jõuda 
keelatud aeda templi alla ehitatud käikude kaudu, kust teda eelmisel päeval oli läbi 
viidud. Seal all liikuda oli tema arust palju parem kui linna tänavatel, kus jälitajad 
talle kohe järele jõuavad. 

Templi müürilt maha hüpanud, jooksis ta kümmekond sammu eemale trepi juurde ja 
laskus maa-alusesse käiku. Tee, mille kaudu ta templisse toodi, oli ülimalt keeruline, 
kuid Tarzan oli alati enda peale kindel ega eksinud kunagi. 

Ta ei kartnud ootamatuid kohtumisi, sest teadis, et kõik preestrid viibisid üleval 
saalis, et näha kohtumõistmist ja jumalateotaja surma. Selles kindlas usus pööras ta 
ümber nurga ja seisis äkki silmitsi preestriga, kelle ehmatust varjas õudne peakate. 


Tarzan reageeris momentaanselt ja pikk terav nuga läbistas preestri südame. Kiire 
liigutusega püüdis Tarzan langeva keha kinni ja kahmas kätte peakatte. Vaevalt oli ta 
preestrit silmanud, kui tema ajus valmis uus julge plaan vaenlase petmiseks. 

Peakate langes tervena tema saagiks. Alles nüüd laskis Tarzan preestri elutu keha 
põrandale kukkuda. Ainsa löögiga raius ta maha preestri saba. Sealsamas kõrval oli 
väike kamber, kust preester nähtavasti nüüdsama lahkunud oli. Sinna viis Tarzan 
surnukeha, peakatte ja saba. 

Preestri puusakattest lõigatud õhukese ribaga kinnitas Tarzan saba kõvasti oma 
puusariide külge, pani peakatte pähe ja kambrist astus välja, võta või jäta, Jad-ben- 
Otho preester ise. Teda võis lähemal uurimisel ära tunda ainult pöialdest ja suurtest 
varvastest. 

Juba varem oli ta tähele pannud ho-donide ja vaz-donide kommet käies oma 
sabaotsa käes hoida. Nüüd tegi ta sedasama, et selja taga elutult tilpnev saba ei 
tekitaks asjatuid kahtlusi. 

Mitmest käigust ja saalist läbi läinud, jõudis ta viimaks lossi. Nähtavasti polnud 
tagaajajad sinna veel jõudnud, ent ta kuulis selja taga ebamäärast liikumist Tarzan 
kohtas sõdureid ja orje, kuid need ei teinud temast väljagi. Nähtavasti oli preestri 
viibimine lossis täiesti tavaline asi. 

Möödunud sissekäigu juures seisvatest vahtidest, jõudis ta viimaks 

keelatud aeda. Ta seisatas ja otsis silmadega kohta, kuhu varjuda. Õnneks oli aed 
inimtühi. Rõõmustades kõigi A-luri kõrgete võimukandjate ninapidivedamise üle, 
liikus ta kärmelt aia teise otsa. Seal kasvasid tihedad öiteehtes põõsad, kus oleks 
võinud end varjata tosin meest. 

Tarzan puges põõsastesse, eemaldas tüütu peakatte ja istus maha ootama, mida 
saatus talle veel valmistab. Aia tagant kuuldus üksteist hõikavate meest hääli. Tarzan 
pidi tunnistama, et teda otsiti üliagaralt 

Tihedas põõsastikus istudes tundis Tarzan ühtäkki, et ta pole üksi. Tema kõrvu 
kostsid kerged sammud. Ilmselt tuli keegi paljajalu üle muru. Oksad ettevaatlikult 
kõrvale lükanud, nägi ahvinimene, et see oli printsess O-lo-a. Ta kõndis mõttesse 
vajunult, pea norus. Et ta mõtted olid kurvad, seda tunnistasid pisarad silmis. 

Veidi hiljem kuulis ta veel teisi samme. Need olid mehed, kelle sammud polnud 
kaugeltki kerged ega mõtlikud. Nad tulid otse printsessi poole. Tarzan nägi, et 
mõlemad olid preestrid. 

»»O-lo-a, Pal-ul-doni printsess,” ütles üks neist, ,,võõras, kes nimetas end Jad-ben- 
Otho pojaks, põgenes nüüdsama templist, kus tema pettuse ja kuriteo paljastas 
ülempreester Lu-don. Praegu otsitakse teda templis, lossis ja kogu linnas. Meid 
saadeti keelatud aeda, sest kuningas ütles, et oli teda täna hommikul siin näinud, kuigi 
on arusaamatu, kuidas ta vahtidest mööduda võis." 

»Siin teda ei ole," ütles O-lo-a. ,,Olen juba pikemat aega aias jalutanud ega ole 
kedagi kohanud. Aga kui tallate, võite otsida.” 

»Ei,” ütles preester, ,,seda pole vaja, sest ta ei saanud siia tulla ilma teie või vahtide 
nägemata. Pealegi oleks teda kindlasti näinud preester, kes tuli siia enne meid." 

«Missugune preester?" küsis O-lo-a. 

»»See, kes läks just meie ees vahtidest mööda.” 

»»Ma ei näinud teda,” ütles O-lo-a. 

«Arvatavasti lahkus ta teise ukse kaudu," tähendas teine preester. «Muidugi,” 
soostus O-lo-a, «aga ikkagi imelik, et ma teda ei mär-gartud.” 

«Rumalad nagu ninasarvik Buto," pomises Tarzan omaette, pidades Butot kõige 
nürimeelsemaks loomaks. «Niisuguseid on kerge petta.” 


Vaevalt olid preestrid lahkunud, kui sissekäigu poolt kostsid tõtlikud sammud ja 
vali hingeldamine. 

»Pan-at-lee!" imestas O-lo-a. «Mis on juhtunud? Sul pole inimese nägugi peas!" 

»»Oh Pal-ul-doni printsess," oli orjatar nutma puhkemas, «nad oleksid äärepealt 
tapnud selle kauni võõra, kes ennast Dor-ul-Othoks nimetab.” 

«Kuid ta pääses ju põgenema! Sa olid seal, räägi mulle kõik.” 

«Ülempreester tahtis teda kinni võtta ja surmata, kuid ta paiskas esimese 
kallaletungija Lu-donile näkku niisama kergelt, kui sina võiksid mind visata oma 
rinnakattega. Siis hüppas ta altarile, sealt müürile ja kadus. Nad otsivad teda, oh 
printsess, kuid ma palun jumalat, et 

nad teda iialgi ei leiaks.” 

»Miks sa seda palud?" küsis O-lo-a. ,,Kas jumalateotaja pole pälvinud surma?” 

»Kuid sa ei tunne ju teda!" 

»Aga sina?" küsis printsess kähku. ,, Täna hommikul paljastasid sa end ja püüdsid 
seejärel mind petta. O-lo-a orjad ei julge niimoodi käituda. Ta on siis seesama Tarzan- 
jad-guru, kellest sa mulle jutustasid? Räägi tõtt, naine, ainult tõtt!” 

Pan-at-lee ajas end sirgu, tema väike lõug kerkis uhkelt püsti, sest oma rahva hulgas 
polnud ta printsessist sugugi madalamal astmel. 

»Pan-at-lee Kor-ul-jast ei valeta kunagi, et ennast õigustada," ütles ta. 

»Siis räägi kõigest, mida sa tead Tarzan-jad-gurust," käis O-lo-a peale. 

»Ma tean, et ta on imetabane ja väga vapper mees," ütles Pan-at-lee, ,,sest ta päästis 
mind tor-o-doni ja greifide käest, nagu ma sulle juba rääkisin. Ta on tõepoolest 
seesama mees, kes täna hommikul siia tuli. Ma ei tea, kas ta on jumala poeg, kuid 
tema vaprus on võrratu, nagu ka tema jõud, üllameelsus ja heatahtlikkus. Ta ju kaitses 
mind, kuigi oleks võinud mulle halba teha, ja päästis mind, selle asemel, et iseennast 
päästa. Seda tegi ta sõprusest Om-ati, Kor-ul-ja gundi vastu, kellega ma oleksin 
abiellunud, kui ho-donid poleks mind vangi võtnud.” 

»Jah, ta oli välimuselt tõepoolest kena mees," tähendas O-lo-a, ,,ja teistsugune kui 
meie mehed. Mitte ainult selle poolest, et tal olid erinevad käed ja jalad ning polnud 
saba. Tal näis olevat veel midagi, mida pole Pal-ul-doni meestel.” 

»»Ja eks teadnud ta ju kõike Ta-denist ja sellest, kus ta asub?" jätkas Pan-at-lee, truu 
oma sõbrale ja lootuses võita talle printsessi poolehoidu. Ütle mulle, printsess, kas 
harilik surelik võib seda kõike teada?" 

»Ehk nägi ta Ta-deni?" oletas O-lo-a. 

»»Aga kuidas võis ta teada, et sina Ta-deni armastad?" pareeris Pan-at-lee. ,, Kinnitan 
sulle, printsess, et kui ta ka pole jumal, on ta siiski etem igast ho-donist või vaz- 
donist. Ta tuli minu jälgi mööda Es-sati koopast üle Kor-ul-luli otse minu koopasse 
Kor-ul-greifi, kus ma end varjasin, kuigi sellest ajast oli möödas mitu tundi, kui ma 
paljajalu üle kivide põgenesin. Missugune surelik saab sellega hakkama? Ja kus võib 
tütarlaps terves Pal-ul-donis leida teist säärast meest, kes teda kaitseks?" 

»» Võib-olla Lu-don eksis? Ehk on ta siiski jumal?" lausus printsess, kellele võõra 
üllameelne suhtumine Pan-at-leesse nähtavasti mõju avaldas. 

»»On ta inimene või jumal, aga ta on liiga hea selleks, et surra," hüüdis Pan-at-lee. 
»Kuidas ma küll tahaksin teda päästa! Kui ta ellu jääb, võib ta kindlasti Ta-deni sinu 
juurde tagasi tuua, printsess.” 

O-lo-a ohkas. 

»Kui ta võiks seda teha!... Kuid kahjuks on liiga hilja. Homme antakse mind Bu- 
lotile.” 


»Sellele, kes tuli siia eile koos sinu isaga?" 

Jah, sellele ümmarguse näo ja paksu kõhuga peletisele!" hüüdis printsess 
jälestustundega. ,,Ta on nii laisk, et ei viitsi jahil käia ega võidelda. Temast on vaid 
sööjat ja joojat ning oma orjataride võrgutajat. Kuid tule nüüd, Pan-at-lee, ja korja 
mulle neid imeilusaid lilli. Panen need täna ööseks oma voodi ümber, et meelislillede 
lõhna alatiseks meelde jätta, sest Bu-loti isa Mo-sari külas nad kindlasti ei kasva. Ma 
aitan sind, Pan-at-lee, korjame neid suured sületäied. Armastan neid rohkem kui kõiki 
teisi lilli, sest need on Ta-deni lemmiklilled." 

Naised lähenesid õitsvatele põõsastele, kus Tarzan end varjas. Et oksad olid õisi 
täis, arvas Tarzan, et nad ei tungi sügavamale, vaid lepivad sellega, mis on äärtel. Ta 
jäi rahulikult paigale. 

»Oi, vaata, Pan-at-lee!" hüüatas ühtäkki O-lo-a. ,,Siin on kõigi õite kuningas! Ma 
pole iialgi näinud midagi kaunimat. Ei, ma murran selle ise. See on nii suur ja ilus. 
Ainult minu käsi tohib seda puudutada" Ja printsess liikus kannelt põõsa poole, kus 
just Tarzani pea kohal õitses imetabane õis. 

Kõik juhtus nii ootamatult, et ahvinimene ei jõudnud end peita. Tarzan jäi vaikselt 
istuma, lootes, et saatus halastab talle ja Ko-tani tütar läheb ära enne, kui pilgu 
langetab. Kuid juhtus teisiti. Samal hetkel, kui neiu lõikas noaga pika jämeda varre, 
langes ta pilk otse Tarzan-jad-guru naeratavale näole. 

Mahasurutud kiljatusega põrkas printsess tagasi. Tarzan hüppas püsti ja astus ta ette. 

» Ara karda, printsess," rahustas ta O-lo-ad. ,,Sind tervitab Ta-deni sõber.” Ta tõstis 
printsessi käe oma huultele. 

Pan-at-lee jooksis erutatult ta juurde. 

,-Oh, Jad-ben-Otho! See on tema!" 

»Nüüd, kus olete mind leidnud, kas annate mu ülempreester Lu-donile välja?" 

Pan-at-lee langes O-lo-a ette põlvili. 

»Printsess, oh printsess!" anus ta. »Ära anna teda vaenlastele!" 

»Aga kui mu isa Ko-tan sellest teada saab, ei tunne ta viha piire," sosistas O-lo-a 
hirmunult ,,Kuigi olen printsess, võib Lu-don siiski nõuda, et mind ohverdataks 
meelepaha pehmendamiseks Jad-ben-Ot-hole.” 

»Nad ei saa ju iialgi teada, et sa teda näinud oled, kui sa vaid ise seda neile ei ütle," 
hüüdis Pan-at-lee. ,, Mina ei reeda sind kunagi!" 

» Ütle mulle, võõras," palus O-lo-a, ,,oled sa tõepoolest jumal?” 

»»Jad-ben-Otho pole rohkem jumal kui mina," vastas Tarzan puhtsüdamlikult. 

»Miks sa siis ei põgene lihtsurelike käest, kui sa jumal oled?" küsis neiu. 

»Kui jumalad viibivad surelike hulgas," vastas Tarzan, ,,muutuvad nad niisama 
nõrgaks kui inimesed. Ilmuks Jad-ben-Otho ise siia surelikuna, 

ei suudaks ta end päästa pistoda löögist.” 

»»Oled sa Ta-deni näinud ja temaga rääkinud?" küsis printsess kohatult 

»»Olen näinud ja rääkinud," vastas Tarzan. ,, Veetsin temaga terve kuu." 

»Ja ta armastab mind ikka veel?” 

O-lo-a lõi silmad maha ja puna tõusis ta palgesse. 

Tarzan teadis nüüd, et printsess on võidetud. 

»Ta-den räägib ainult O-lo-ast ja ootab päeva, mil teda omaks võib nimetada,” 
vastas Tarzan. 

»Kuid homme antakse mind Bu-lotile,” muutus printsess kurvaks. ,,Mul tuleb 
nähtavasti kogu elu igatseda Ta-deni, kes ei tule iialgi.” 

»Kui poleks Lu-doni, oleksin saanud sind aidata," ütles Tarzan. ,,Ja kes teab, võib- 
olla aitangi.” 


00, kui sa vaid saaksid, Dor-ul-Otho!" hüüdis neiu. ,,Tean, sa võid kõike, mida 
tahad. Pan-at-lee rääkis mulle, kui vapper ja hea sa oled." 

Üksnes Jad-ben-Otho teab, mis tulevik toob," ütles Tarzan. ,, Nüüd minge oma 
teed, et keegi kahtlustama ei hakkaks.” 

»Me läheme," ütles O-lo-a, ,,kuid Pan-at-lee tuleb tagasi ja toob sulle süüa. Loodan, 
et sul õnnestub põgeneda ja mu tegu leiab armu Jad-ben-Otho silmis.” 

Ta pööras ümber ja läks minema, Pan-at-lee tema kannul. Ahvini-mene jäi oma 
varjupaika taas üksi. 

Pimeda hakul tuli Pan-at-lee toiduga. Nelja silma all esitas Tarzan küsimuse, mille 
kohta ta soovis juba ammu selgust saada, eriti pärast hommikust jutuajamist O-lo-aga. 

» Ütle mulle, mida sa tead salapärasest võõrast, kellest rääkis O-lo-a ja keda peetakse 
kinni kusagil siin, A-luris? Oled sa oma lühikese siinviibimise ajal midagi sellist 
kuulnud?" 

»Jah," vastas Pan-at-lee, ,,olen kuulnud teisi orje sellest rääkivat. Temast ei räägi 
keegi teisiti kui ainult sosinal. Olen kuulnud, et templisse on peidetud mingisugune 
kummaline naisolevus, keda Lu-don taliab teha preestrinnaks ja Ko-tan endale 
naiseks. Mõlemad kardavad teineteist ega söanda sellepärast midagi ette võtta.” 

»Tead sa, kus teda hoitakse?" küsis Tarzan. 

»Ei,” Vastas Pan-at-lee. ,, Kuidas võiksin seda teada? Ma ei tea isegi seda, on see tõsi 
või väljamõeldis. Rääkisin sulle seda, mida olen kuulnud teistelt.” 

»Kas räägiti ainult ühest olevusest?" päris ahvinimene. 

»Ei, kahest. Teine tuli koos esimesega, aga keegi ei tea, mis temast on saanud.” 

» Tänan, Pan-at-lee,”" ütles Tarzan. ,, Aitasid mind rohkem kui me kumbki aimata 
võime.” 

»Loodan vähemalt, et minust oli kasu," sõnas neiu end lossi minekule pöörates. 

»»Seda loodan ka mina," hüüdis Tarzan talle järele. 

XIV. Jane 


Öö saabudes maskeeris Tarzan end uuesti tapetud preestri peakatte ja sabaga. Ta 
otsustas, et kahtluste vältimiseks ei lähe ta seekord vahtidest mööda, pealegi veel nii 
hilja öösel, mil preestri tulek ärataks arvatavasti tähelepanu. Seepärast ronis ta aia 
ääres kasvava puu otsa ja laskus teisele poole müüri. 

Tarzan püüdis ho-donidest võimalikult kaugele hoiduda. Ta ületas avara lossihoovi 
ja lähenes templile tagaküljest. Tõsi, tal tuli läbida tundmatuid kohti, kuid mees 
eelistas neid üldkasutatavatele käikudele lossi ja templi vahel. Tal ori kindel eesmärk 
ja lausa haruldane orienteerumisvõime. 

Kasutades kõige tumedamaid varje müüri all ning teel ettejuhtuvaid puid ja põõsaid, 
jõudis ta viimaks viperusteta hoone juurde, mille kohta ta oli Lu-donilt teateid 
pärinud. Juba siis oli Tarzan ülempreestri hääletoonist taibanud, et viimane talle 
valetas. 

Nüüd seisis ta üksi kolmekorruselise hoone juures, mis oli muust templist täiesti 
eraldatud. Hoonel oli üksainus sissekäik, mille moodustas kaljusse raiutud suure greifi 
suu. Looma esipool oli välja tahutud selliselt, nagu oleks ta langetanud pea 
maapinnale, et ohvrit alla neelata. Kahel pool sissekäiku olid väikesed trellitatud 
aknad. 

Veendunud, et läheduses pole hingelistki, astus Tarzan sissekäigu juurde ja proovis 
uksetrelle, kuid need olid väga tugevasti riivistatud. Ta leidis ka riivi, kuid sellist 
mehhanismi nägi ta esimest korda. Vaevalt oleks ta saanud riivi lõhkuda, sest see 
oleks tekitanud liiga palju müra. Pilkases pimeduses polnud midagi näha. Hetkelise 


kõhklemise järel asus Tarzan aknaid uurima, kuid needki ei reetnud oma saladust. 
Muide, Tarzan seda eriti ei lootnudki. Ei kõrvalda ta trelle mõistusega, teeb ta seda 
oma tohutu jõuga, kui ei peaks leiduma teist võimalust hoonesse pääseda. Seda 
viimast hakkaski nüüd Tarzan maja ümbert otsima. Ta uuris tähelepanelikult selle 
välimust, peatudes ja kuulatades aeg-ajalt, kuid kõik oli vaikne. 

Ta vaatas ringi, siis hakkas silmitsema valendava hoone seina. Nagu paljud teisedki 
seinad linnas, lossis ja templis, oli see rikkalikult kaunistatud mitmesuguste 
rinnakujude ja ornamentidega Eriti köitsid ta tähelepanu horisontaalselt sisseraiutud 
sooned. Sein polnud ronimiseks kuigi raske, vähemalt ahvinimesele mitte. Et suur ja 
kohmakas preestri peakate takistas oluliselt liikumist, jättis ta selle alla. 

Teise korruse akendeni roninud, leidis ta, et need polnud üksnes trellitatud, vaid 
seestpoolt veel eesriietega kaetud. Ta ei jäänud siia pikemalt pidama, sest jõudis 
vahepeal otsusele, et kõige kergem on pääseda hoonesse katuse kaudu, kus olid 
kahtlemata avaused nagu Kotani troonisaaliski. Ta ei teadnud ainult, kas need avaused 
on küllalt laiad tema hiiglaslikele õlgadele. 

Ta peatus uuesti kolmandal korrusel. Eesriietest hoolimata nägi Tarzan, et tuba oli 
valgustatud. Samal hetkel tungis tema sõõrmetesse lõhn, mis pühkis silmapilk temalt 
viimsedki tsivilisatsiooni riismed ja muutis 

ta Kerchaki sugukonna kohutavaks, metsikuks isaahviks. Muutus oli nii kiire ja 
täielik, et ta huultelt pidi äärepealt vallanduma inimahvide hirmuäratav väljakutse. 

Ta kuulis toast kostvaid hääli. Üks neist, kõrk ja nõudlik Lu-doni oma, ja teine, 
valuliselt tuttav pehme hääl, millest kumas lootusetust. 

Katus ühes oma aukudega oli unustatud, unustatud oli ka vähimgi ettevaatus ja rahu. 
Ainsa võimsa rusikahoobiga lõi Tarzan trellid koos aknaraamiga sisse ja need 
lendasid klirinal põrandale. Samal hetkel hüppas Tarzan, pea ees, läbi akna. Jalule 
tõusnud, leidis ta end täielikust vaikusest ja pimedusest. Ta hüüdis valjusti nime, mis 
viimaste kuude jooksul polnud kordagi üle ta huulte tulnud. Jane, Jane," hüüdis ta, 
»kus sa oled?" Vastuseks oli vaid vaikus. 

Ikka ja jälle hõikas-ta, kobades käsikaudu pimedas ruumis ja nuusutades tuttavaid 
peeneid lõhnu, mis rääkisid sellest, et alles hiljuti oli ruumis viibinud tema kadunud 
abikaasa. Tema kõrvus helises armastatud hääl, mis vaidles vastu Lu-doni riivatutele 
nõudmistele. 

Ah, kui ta oleks vaid tegutsenud suurema ettevaatusega, külmavereliselt ja osavalt! 
Siis oleks tal naine praegu juba embuses, jultunud Lu-doni surnukeha aga lamaks ta 
jalge ees kui õiglase kättemaksu tõend. 

Kuid nüüd polnud mahti tegelda enesepiitsutamisega. Pimeduses põrkas ta 
mingisuguse eseme vastu, põrand tema jalge all hakkas äkki vajuma ja ta lendas 
kuhugi, kus oli veel pimedam kui üleval. Ta keha kukkus siledale lamedale pinnale ja 
ta taipas ühtäkki, et veereb mingit renni mööda alla. Sel hetkel kostis ülevalt preestri 
parastavat naeru, Lu-doni hääl pilkas teda: ,,Mine tagasi oma isa juurde, oh Dor-ul- 
Otho!” 

Äkki peatus ahvinimene õige valusalt kõval kivipõrandal. Otse tema ees oli tugevate 
trellidega pikergune aken. Selle taga sinisel järveveel mängles kuuvalgus. Esialgu ei 
kuulnud ta ühtegi häält, veidi hiljem tabasid ta kõrvad kõlatuid samme, mis talle 
lähemale tulid. Kuulmist pingutades jõudis ta järeldusele, et see pidi olema loom või 
inimene. 

Sammud lähenesid ja nüüd kuulis Tarzan looma hingamist. Nähtavasti äratas 
Tarzani kukkumisel tekkinud müra tema tähelepanu ja ajas teda juhtunut lähemalt 


uurima. Tarzan looma veel ei näinud, kuid teadis, et ta pole enam kaugel. Oletuse 
kinnituseks kajas pimedas käigus greifi võimas haukumine. 

Tarzan teadis, et greif näeb viletsasti, ta ise usaldas täiesti oma silmi, mis olid 
pimedusega harjunud. Kasutades seda vastase nõrkust ja oma tugevust, otsustas 
Tarzan vältida võitlust, mida polnud tal vähimatki lootust võita. Ka hoidus ta seekord 
kasutamast tor-o-donide taktikat, sest olukord oli praegu sootuks teine. 

Esimesel korral suhtles ta greifiga päevavalgel, loomulikes oludes ja normaalses 
looduskeskkonnas, kusjuures greifile oli dressuur juba tuttav. Nüüd tungis talle kallale 
vangistatud loom, kes polnud tõenäoliselt kunagi tundnud ahvi ega inimese kätt. Teda 
peeti siin ainsal eesmärgil — millisel, polnud raske taibata. 

Ahvinimene püüdis vältida kokkupõrget loomaga, et leida võimalust põgeneda. Ta 
ei võinud riskida seda enam nüüd, kus oli veendunud, et Jane elab. Kui lootusetu tema 
praegune olukord ka ei tundunud, kui suur tema pettumus ja meeleheide ka polnud, 
ometi soojendas teda üksainus mõte: Jane elab! Pärast kõiki neid lootusetuid ja mu- 
rerohkeid nädalaid oli ta leidnud oma naise. Ta elab! 

Hääletult nagu kehatu vaim liikus väle džunglivalitseja eemale ründava metslooma 
eest, kes tormas pimeduses koha poole, kuhu Tarzan nii lärmakalt oli kukkunud. 
Ahvinimene tõttas vastasseina juurde. Tema ees haigutas pime avaus, kust loom oli 
arvatavasti välja tunginud. Kõhklematult kiirustas Tarzan seda käiku mööda edasi. 
Isegi ahvini-mese pimedusega harjunud silmad eristasid suurivaevu põrandat ja seinu. 
Sellest piisas, et mitte langeda kuristikku või põrgata vastu seina. 

Käik oli kõrge ja avar, nagu see pidigi olema, et mahutada nii suurt looma. Tarzanil 
oli seal hea kiiresti edasi liikuda. Aegamööda hakkas ta taipama, et käik viib kuhugi 
alla koopasse. Elik oleks tal siiski olnud targem jääda ülemisse ruumi ja proovida 
greifi allutada oma tahtele? Seal nõrgas valguses oli selleks siiski rohkem eeldusi kui 
siin pimedas käigus, kus greif ei näeks teda sugugi. Ta tunneks vaid inimese lõhna või 
kuuleks tema samme. See tähendaks silmapilkset surma. 

Kaugelt selja tagant tulid kuuldavale kiirelt läheneva looma sammud. Kohutav 
haukumine pani värisema kalju, kuhu käik oli raiutud. Peatuda ja raevutsevat koletist 
kasutu hõikega ,.hii-hoo" vastu võtta paistis Tarzanile hullumeelsuse tipuna. Seepärast 
tõttas ta edasi, kuigi teadis, et greif ta peagi kätte saab. 

Lõpuks hakkas pimedus hajuma ja viimase käänaku tagant hoovas Tarzanile vastu 
kuuvalgus. Uue lootusega lisas ta sammu ja leidis end peagi suurest ümmargusest 
siseõuest, mida ümbritses kõrge sile müür. Vasakut kätt oli tiik, mis ulatus müürini. 
Kahtlemata oli see greifi mänguväljak ja tema janu kustutamiseks määratud vesi. 

Sel hetkel väljus greif käigust. Tarzan taganes tiigi äärele, et avaldada siin viimast 
vastupanu. Edasi minna polnud kuhugi. Oleks tal olnud vähemalt kepp, millega 
loomale antavaid käsklusi toetada. Siiski otsustas ta proovida, sest see oli ainus, mida 
ta teha sai. 

Greif väljus käigust, seisatas ja laskis oma nõrkadel silmadel ringi käia, et otsida 
saaki. Tarzan leidis, et on saabunud paras psühholoogiline moment katset sooritada. 
Valju käskiva häälega tõi ta kuuldavale tor-o-doni metsiku ,.hii-hoo". 

Mõju oli silmapilkne. Valju haukumisega langetas greif kõik oma kolm sarve ja 
kihutas pöörase kiirusega hääle suunas. 

Ei vasakul ega paremal polnud vähimatki võimalust pääseda, laga oli tiik, ees 
vältimatu surm. Määratu kere oli juba tema pea kohale kerkimas, kui ahvinimene 
kannapealt ümber pööras ja end tiigi sinisesse vette heitis. 

Kokk 

Kõik lootused Jane'i rinnas olid surnud. Kogu oma vangipõlve pikkade kuude 
jooksul oli ta võidelnud elu eest, talunud raskusi ja alalist ohtu. Lootus oli kord 
leegitsema löönud, kord taas kustunud, kuni jäi järele külm surnud tuhk, mis ei 
suutnud enam tuld võtta. Jane Clay-ton tundis nüüd, et olukord on väljapääsmatu. 
Kõik lootused surid, kui ta nägi A-luris Jad-ben-Otho templis ülempreester Lu-doni. 

Ei aeg, ei raskused polnud jätnud jälgi harukordsele ilule ega muutnud ta oivalisi 
kehavorme. Ta oli jäänud selliseks nagu varem — ebatavaliselt veetlevaks. Kuid just 
need omadused said talle ohtlikuks, sest ülempreester Lu-don soovis teda endale. 
Alamat sorti preestreid ta ei kartnud, kuid Lu-doni eest tal pääsu polnud, sest tema 
võim oli piiritu. Pal-ul-doni ülempreestri amet oli pärandatav. Isa andis selle üle ainult 
oma vanemale pojale. 

Ka kuningas Ko-tan tahtis teda endale, aga et kumbki ei söandanud tegutseda 
avalikult, sest nad kartsid teineteist, siis just see Jane'i mõneks ajaks päästiski. 
Viimastel öödel heitis Lu-don kõrvale vallimägi ettevaatuse ja käis teda endale 
nõudmas. 

Jane lükkas ta kõrgilt tagasi, püüdes aega võita ja lootes abile või sündmustele, mis 
võiksid tema olukorda kergendada. Lu-doni näost paistis himurus ja kiimalus, kui ta 
lähenes naisele, et temast kinni haarata. 

Jane ei ehmunud ega põiganud kõrvale. Ta seisis tikksirgelt, lõug püsti, ning tema 
näost võis lugeda üksnes vihkamist ja jälestust Preester nägi seda ja tõlgitses naise 
tundeid õigesti. See vihastas teda veelgi rohkem, kuid ühtaegu õhutas naist omama. 
See siin oli tõeline kuninganna, aga vöib-olla isegi jumalanna, vääriline abikaasa 
ülempreestrile! 

»»Proovi ainult," ütles Jane, kui preester temast kinni kahmata tahtis. » Üks meist 
sureb, enne kui sa eesmärgile jõuad." Preester naeris südamest ,, Armastus ei tapa," 
väitis ta pilkavalt. 

Lu-don haaras Jane'il käest kinni. Samal hetkel põrutas miski vastu akna trelle, aken 
koos raamiga kukkus põrandale ja lendas tükkideks. Avausest kukkus sisse inimkogu, 
kelle pea oli takerdunud ak-naeesriidesse. 

Jane Clayton märkas üllatust ja hirmu preestri näol. Ta sööstis ettepoole ja haaras 
laest rippuvast rihmast. Järgmisel hetkel laskus laest mingisugune kavalalt ehitatud 
vahesein, mis eraldas nad sissetungijast ja jättis ta täielikku pimedusse, sest ruumi 
ainuke lamp jäi siiapoole vaheseina. 

Jane kuulis meest väga nõrgalt kedagi hüüdvat, kuid ta ei saanud aru, kelle hääl see 
oli. Seejärel nägi ta Lu-doni teist nööri tõmbavat ja midagi ootavat Oli see järjekordne 
salasepitsus? Tal ei tulnud kuigi kaua oodata. Lu-doni näole ilmus kahjurõõmus 
irvitus. Ta tõmbas uuesti nahkrihmast. ja vahesein tõusis üles. 

Preester sammus ettepoole, kummardus põrandas haigutava musta avause kohale ja 
karjus irvitades alla: ,, Mine tagasi oma isa juurde, oh Dor-ul-Otho!" 

Preester sulges põrandaluugi ja tõusis püsti. ,, Noh, ja nüüd, mu kaunitar..." alustas 
Lu-don. Ühtäkki katkestas ta end poolelt sõnalt ja kriiskas: ,, Ja-don! Mida sina siin 
teed?” 

Jane Clayton pöördus sinna, kuhu vaatas Lu-don. Ta nägi lävel sõduri võimsat kogu. 
Mehe tugevates näojoontes peegeldus tõsidus ja väärikus. 

»Tulen kuningas Ko-tani ülesandel," vastas Ja-don. ,,Kaunis tundmatu tuleb viia 
keelatud aeda." 

»Kuidas julgeb kuningas käituda niimoodi minu, Jad-ben-Otho ülempreestriga!" 
vihastas Lu-don. 

»»See on kuninga käsk!" käratas vastuseks Ja-don. 


Lu-don teadis suurepäraselt, miks kuningas oli valinud oma saadikuks just selle 
pealiku, kelle autoriteet oli Ko-täni kokkupõrgetes ülempreestriga mitu korda hädast 
välja aidanud. 

Lu-don kõõritas pea kohal rippuva nööri poole. Miks ka mitte? Kui vaid õnnestuks 
meelitada Ja-doni ruumi teise osasse... 

»Läheme pisut kõrvale,” ütles ta leplikult, ,,peame asja arutama." 

Ja Lu-don liikus vajalikku suunda. 

»Meil pole midagi arutada," vastas pealik, kuid sellele vaatamata järgnes preestrile. 

Jane jälgis neid mõlemaid. Sõduri näos ja kujus nägi ta suurepäraseid vapruse ja 
väärikuse jooni, mida see elukutse alati näib arendavat. Silmakirjalikus preestris 
polnud ainsatki sellist joont. Tuleks tal valik teha, eelistaks ta muidugi Ja-doni. 
Temaga võis Jane loota vabanemisele, siin Lu-doni juures polnud aga mingit lootust. 
Isegi ühest van-gikojast teise üleviimisel võis tekkida võimalus põgeneda. Ta kaalus 
kõike poolt ja vastu ning langetas otsuse, seda enam, et Lu-doni kõõr-pilk rihma poole 
ei jäänud märkamata. 

»»Sõdur,” pöördus ta Ja-doni poole, ,.kui tallad ellu jääda, ära mine temaga kaasa." 

» Vait, ori!" käratas talle Lu-don vihaselt silmi välgutades. 

»Mida ma kartma pean?" küsis Ja-don Janeilt preestrist välja tegemata 

Naine näitas rihmale. 

»»Seda,” ütles ta. 

Enne kui preester teda takistada jõudis, sikutas Jcine rihmast. Suure mürinaga 
langes raske vahesein alla, eraldades neid Lu-donist. Ja-don vaatas küsivalt naisele 
otsa. 

»Kui mitte sina, oleks ta mind üle kavaldanud," lausus Ja-don. ,,Ta oleks mind 
niikaua vangis hoidnud, kuni oleks sind kuhugi mujale templiurkasse peitnud.” 

»la oleks teinud veelgi rohkem," vastas Jane ja osutas teisele rihmale. ,,See rihm 
avab põrandas oleva luugi. Sa oleksid kukkunud templi alla kaevatud auku. Lu-don on 
mind sellega palju kordi ähvardanud. Kui ta räägib õigust, siis asub seal all hiiglaslik 
greif, tõeline deemon.” 

» Templis elab küll üks greif," kinnitas Ja-don. ,,Teda toidetakse vangidega, sageli 
lihtsalt nendega, kes on sattunud preestrite ebasoosingusse. Lu-don vihkab mind juba 
pikemat aega. Nüüd poleks ta mingi hinna eest jätnud kasutamata juhust minuga 
arveid klaarida. Ta olekski võimud, poleks sa vahele astunud. Ütle mulle, naine, miks 
sa mind hoiatasid? Kas pole ma sulle samasugune vaenlane nagu temagi?" 

»Keegi pole nii võigas kui Lu-don," vastas Jane. ,,Sina näed välja vapra ja 
üllameelse sõdurina. Ma olen juba ammu lakanud lootmast, nüüd on mul väljavaade, 
et nii paljude sõdurite hulgas, olgugi nad teisest rassist, leidub kas või üksainus, kes 
suhtub lugupidamisega võõra rahva esindajasse, isegi kui see on naine.” 

Ja-don silmitses Jane'i pika pilguga. 

»»Ko-tan teeb sinust kuninganna," sõnas ta. ,,Seda ütles ta mulle ise. See on mõistagi 
lugupidav suhtumine naisesse, kellest oleks pidanud saama orjatar.” 

» Aga miks tahab ta minust kuningannat teha?" küsis Jane. 

ja-don astus naisele üsna lähedale, justkui kartes, et keegi võiks teda kuulda. 

»Meie vahel polnud küll sellest juttu, aga ta usub, et sa oled jumalate soost. Ja miks 
ka mitte? Jad-ben-Othol ju saba pole. Loomulikult arvab Ko-tan, et kõik jumalad on 
sabata. Tema naine, kuninganna, suri, jättes järele tütre. Tema aga unistab pojast. Mis 
oleks parem, kui alustada uut Pal-ul-doni kuningate suguvõsa, mis põlvneb 
jumalannast?” 


»Kuid ma olen ju abielus!" karjatas Jane. ,,Ma ei saa teist korda mehele minna! Ma 
ei taha teda ega tema trooni.” 

»Ko-tan on kuningas,” kuulutas Ja-don, justnagu oleks see olnud aamen kirikus. 

»»Sa SIIS ei päästa mind?" küsis naine. 

»Kui sa oleksid Ja-luris," vastas sõdur, ,,võiksin ma sind kaitsta isegi kuninga eest.” 

»»Mis on Ja-lur? Kus see asub?" küsis Jane, haarates sellest kinni nagu uppuja 
õlekõrrest 

»»See on linn, kus ma valitsen,”" vastas Ja-don. ,,Olen linna ja kogu oru pealik.” 

»»On see siit kaugel?" 

»Ei,” vastas mees naeratades, ,,ei ole kaugel, aga ära mõtle sellest. Sa ei pääse sinna 
iialgi. Jalamaid korraldatakse suurejooneline tagaajamine. Aga kui teada tahad, Ja-lur 
asub jõe ülemjooksul, mis suubub Jad-ben-luli jõkke, mille veed uhuvad A-luri 
müüre. See on Pal-ul-doni võitmatu linn, jõgi ümbritseb teda kolmest küljest. Ükski 
vaenlane pole seal veel oma nägu näidanud, sellest ajast saadik, kui Jad-ben-Otho oli 
väike laps.” 

»Seal oleks mul turvaline?" küsis Jane. 

»» Võib-olla,” vastas Ja-don. 

Surnud lootus! Kui vähe oli vaja, et seda uuesti elustada! Ta ohkas 

ja raputas pead, mõistes, et loota ei maksa, kuid ta jättis meelde linna nime — Ja- 
lur. 

»»Oled mõistlik," lausus Ja-don, tõlgitsedes tema ohet omamoodi. ,,Tule, läheme 
nüüd keelatud aeda. Seal elad sa kuninga tütre O-lo-aga tema ruumides. See on parem 
kui kong, kus sind seni hoiti.” 

»Ja Ko-tan?" küsis Jane, tundes külmavärinat üle keha jooksmas. 

»» On tseremooniaid," selgitas Ja-don, ,,mis kestavad päevi, enne kui sa kuningannaks 
saad. Üks neist võib osutuda äärmiselt raskeks." Ta naeris tähendusrikkalt. 

»»Mis see on?” küsis Jane. 

»Kuningat võib laulatada ainult ülempreester,” puhkes Ja-don naerma. 

»Ajapikendus,"” sosistas naine, «õnnistatud ajapikendus!" Lootus elab isegi siis, kui 
näib olevat muutunud tuhaks; see on tõeline siuru-lind! 


XV. Printsess ja Jane 


Omavahel juteldes tulid Jane ja Ja-don kivitrepist alla. Peagi jätsid nad selja taha 
greifi templi, et siseneda käikude labürinti, mis oli raiutud kaljusse niisamuti nagu A- 
luri loss ja tempel. Viimaks jõudsid nad ruumini, mille sissekäiku valvas ühelt poolt 
kaks preestrit ja teiselt poolt kaks sõdurit. Preestrid pidasid Ja-doni kinni, nähes, kes 
temaga kaasas oli. Kogu loss teadis kuninga ja ülempreestri vahelisest vastasseisust 
ilusa võõramaalanna pärast ja preestritel oli käsk naist mitte läbi lasta. 

»Ta võib siit lahkuda ainult Lu-doni loal," ütles üks preestritest Jane Claytoni ette 
astudes ja tal teed tõkestades. 

Hirmuäratava maski tagant lüürasid naist preestri põlevad fanaatilised silmad. Ja- 
don pani ühe käe Jane'i õlale, teisega haaras noa järele. 

»la läheb siit läbi kuningas Ko-tani käsul,” ütles ta, ,,ja sellepärast saadabki teda 
pealik Ja-don ise. Tee vabaks!" 

Kaks sõdurit lossi poolt otsast astusid juurde. 

»» Oleme siin, Ja-luri gund," ütles üks neist Ja-donile, ,,et sind teenida. Ootame sinu 
käsku." 

Vaidlusse sekkus teine preester. 


»Lase nad läbi,” manitses ta oma kaaslast. ,,Me pole Lu-donilt nende 
kinnipidamiseks otsest käsku saanud, lossi ja templi seaduse järgi võivad pealikud ja 
preestrid takistamatult läbi minna.” 

Peagi jõudsid Jane ja Ja-don hoone juurde, mille sissekäiku valvas vahtkond 
sõdureid ja käputäis suuri musti eunuhhe. Ühele nendest andiski Ja-don oma vangi 
üle. 

»Vii ta printsessi juurde," käskis Ja-don, ,ja vaata, et ta plehku ei paneks." 

Must eunuhh viis leedi Greystoke'i läbi mitme koridori ruumi, mida 

valgustasid kivist tahutud õlilambid. Viimaks peatus ta ukse ees, mida kattis Ja-to 
nahk. Vaht koputas kepiga mitu korda vastu seina. 

»»O-lo-a, Pal-ul-doni printsess," hüüdis ta, ,,siin on võõras naine, vang templist." 

»Tulgu sisse,” kuulis Jane ukse tagant meloodilist häält. 

Eunuhh lükkas loomanana kõrvale ja leedi Greystoke astus sisse. Tema ees oli väike 
võrdlemisi halvasti valgustatud madal tuba. Igas nurgas seisis kivist kuju, mis toetas 
oma õlgadega lage. Ilmselt kujutasid need vaz-donidest orje. Kujud oli teinud andekas 
skulptor. Pisut kumerat lage katsid joonistused. Keskkohas oli avaus, kust pääses sisse 
õhk ja valgus. Ühes seinas oli mitu akent, kolmes ülejäänud seinas uks. 

Printsess lebas ühes ruumi nurgas madalale kivist alusele laotud nahkadevimal. Ta 
oli oma musta vaz-doni orjatariga üksi. 

Jane'i ilmumisel O-lo-a noogutas talle, kutsudes teda lähemale. Kui Jane printsessi 
ette astus, nõjatus viimane küünarnukkidele ja silmitses teda kriitilise pilguga. 

»Kui ilus sa oled!" ütles O-lo-a lihtsalt. 

Jane naeratas nukralt: ta oli ammugi kogenud, et ilu võib muutuda nuhtluseks. 

»»See on tõesti kompliment,” vastas Jane kähku, ,.niisuguselt kaunitarilt nagu 
printsess O-lo-a!" 

00," hüüatas O-lo-a vaimustatult. ,,Sa oskad meie keelt! Mulle räägiti, et sa oled 
võõrast rassist ja kaugelt maalt, millest meil Pal-ul-donis eluilmaski kuuldud pole.” 

»Lu-don hoolitses selle eest, et preestrid mulle keelt õpetaksid,” seletas Jane. ,,Olen 
tõepoolest kaugelt maalt, printsess, kuhu tahaksin heameelega tagasi minna ja ma olen 
väga õnnetu.” 

»Kuid Ko-tan, minu isa, teeb sind kuningannaks!" hüüdis tütarlaps. ,,Sa oled 
õnneseen!” 

»Ei,” Vastas vang, ,,ma pole seda. Armastan teist ja olen juba tema abikaasa. Ah, 
printsess, kui sa vaid teaksid, mis tähendab armastus ja pealesunnitud abielu teisega, 
keda sa ei armasta. Küllap sa tunneksid siis mulle kaasa.” 

Printsess O-lo-a jäi tükiks ajaks vait. 

»Ma tean seda," lausus ta viimaks, ,,ja mul on sinust kahju. Aga kui kuninga tütar ei 
või pääseda säärasest saatusest, mis siis rääkida orjast. Sest sa oled ju ori!" 

2kokok 

Uhke pidusööming Pal-ul-doni kuninga Ko-tani banketisaalis algas sel õhtul 
tavalisest varem, sest kuningas tähistas tütre homset laulatust pealik Mo-sari poja Bu- 
lotiga, kelle vanavanaisa oli olnud Pal-ul-doni kuningas. Mo-sar arvas alati, et tema 
peaks olema kuningas. Mo-sar jõi end väga kiiresti purju, ka Bu-lot, tema poeg ei 
jäänud isast maha. Ega teisedki sõdurid, kuningas kaasa arvatud, olnud kained. Ko-tan 
ei sallinud Bu-loti ega Mo-sari, need omakorda ei sallinud kuningat. 

Ko-tan andis oma tütre Bu-lotile lootuses, et see abielu takistab Mo-sari troonile 
pretendeerimast, sest peale Ja-doni oli Mo-sar tema pealikutest kõige võimsam. Ja 
kuigi Ko-tan vaatas ujedalt Ja-doni peale, ei kartnud ta, et vana lõviinimene püüab 


teda troonilt tõugata, ent ta ei teadnud ka seda, kelle poolele Ja-don oma sõduritega 
asub, kui Mo-sar peaks äkki A-lurile sõja kuulutama. 

Sõjakad ürginimesed vihkavad diplomaatiat isegi kainena, joobnult aga kaotavad 
sootuks mõistuse. Alustas Bu-lot. 

»Ma joon O-lo-a terviseks," kuulutas ta ja tühjendas ühe sõõmuga oma karika. ,,Ja 
nüüd joome meie tulevase poja terviseks, kes tagastab Pal-ul-doni trooni tema 
seaduslikele omanikele!" hüüdis ta, kahmates oma lauanaabrilt täis karika. 

Ko-tan kargas püsti. 

»Kuningas pole veel surnud!" müristas ta. ,,Ja sina, Bu-lot, pole veel minu tütre 
mees, seega on veel aega päästa Pal-ul-doni jänese verega võsukesest.” 

Kuninga raevukas hääl ja tema terav vihje Bu-loti üldiselt tuntud rumalusele ja 
argusele kainestas silmapilk kogu pidutsevat seltskonda. Kõik vakatasid ning jäid 
jõllitama Bu-loti ja Mo-sari, kes istusid kõrvuti kuninga vastas. Bu-lot oli maani 
purjus, kuid äkki näis kainenevat. Vintis peaga ta isegi unustas, et on argpüks. Viin oli 
teda niivõrd uimastanud, et ta ei suutnud ette näha oma teo tagajärgi. On täiesti 
kujutletav, et isegi purjus ja vihane jänes võib ootamatusega hakkama saada. 

Bu-lot kargas äkki püsti, haaras kõrval istuva sõduri vöölt noa ja viskas selle kõigest 
jõust kuninga poole. Pal-ul-doni sõdurid on üli-osavad nuia ja nuga heitma. Nii 
lähedase maa ja niisuguse kiiruse juures võis sellel olla vaid üks tagajärg: Ko-tan 
varises raskelt lauale, nuga sügaval südames. 

Maad võttis hauavaikus. Hirmust lubivalge Bu-lot sööstis ukse poole. Raevunud 
sõdurid tormasid paljastatud nugadega talle järele, et takistada põgenemist ja tasuda 
oma kuninga tapmise eest. Kuid siis astus oma poja kõrvale Mo-sar. 

»»Ko-tan on surnud!" kisendas ta. ,,Mo-sar on kuningas! Pal-ul-doni truud sõdurid, 
kaitske oma kuningat!" 

Mo-saril oli õige palju poolehoidjaid. Need asusid kiiresti tema ja pealetungijate 
vahele. Kuid viimaseid oli rohkem. Nüüd ilmus kusagilt ka Ja-don ja hakkas 
pealetungijate ridadest trooninõudlejate poole trügima. 

»» Võtke mõlemad kinni!" hüüdis ta. ,,Pal-ul-doni sõdurid valivad endale ise kuninga 
pärast seda, kui Ko-tani mõrvar on reetmise eest oma palga saanud!" 

Pealiku juhtimisel, keda kuulati, austati ja imetleti, tormasid Kotani poolehoidjad 
Mo-sarile kätte maksma. 

Puhkes viliane võitlus. Sõdurid olid verejanust otsekui pimestatud. Kuid keset kõige 
ägedamat taplust õnnestus Mo-saril ja Bu-lotil saalist märkamatult välja lipsata. 

Nad ruttasid jooksujalu lossi sellesse osasse, mis oli neile määratud A-luris 
viibimise ajaks. Seal asusid nende teenrid ja sõdurid, keda Kotani peole ei kutsutud. 
Neid kästi kähku ärasõiduks valmistuda. Kui kõik oli valmis — see ei kestnud kaua, 
sest Pal-ul-doni sõdurid reisi-sid kergelt — liiguti lossi värava poole. 

Äkki astus Mo-sar poja juurde. 

»» Printsess," sosistas ta. ,,Me ei tohi ilma temata linnast lahkuda. Trooni võitmiseks 
on ta niisama vajalik kui sõjavägi.” 

Nüüd juba täiesti kaineks saanud Bu-lot hakkas vastu. Tal oli villand võitlusest ja 
ohtudest. 

»Katsume A-lurist kiiremini minekut teha," sosistas ta, ,,või nad ajavad jalule kogu 
linna. Printsess vabatahtlikult kaasa ei tule ja me kaotaksime liiga palju aega” 

»Aega on meil esialgu küll,” vaidles Mo-sar vastu. ,, Võitlus veel käib. Läheb hulk 
aega, enne kui nad meie kadumist märkavad. Ko-tan on surnud. Praegu ei taipa keegi 
teatada sellest printsessile ega hoolitseda tema turvalisuse eest. Nüüd on kõik meie — 
seda tegi Jad-ben-Otho. Tule!” 


Bu-lot järgnes vastumeelselt isale, kes andis sõduritele käsu oodata neid lossi 
väravas. Nad lähenesid kiiresti printsessi keelatud aiale. Sissekäigu juures valvas vaid 
pool vahtkonnast, ülejäänud magasid. Eunuhhid olid kuhugi kadunud. 

»Lossis käib taplus," teatas Mo-sar teeseldud ärevusega vahtidele. ,, Kuningas 
nõuab, et te otsekohe sinna läheksite. Meie jääme printsessi kaitsma. Tehke kähku!" 
lisas ta, nähes, et sõdurid viivitavad. 

Sõdurid tundsid teda ja teadsid, et printsess oli kihlatud tema poja Bu-lotiga. Kui 
kusagil midagi juhtus, mis võis siis olla loomulikum, kui et kuningas tegi Mo-sarile ja 
Bu-lotile ülesandeks hoolitseda printsessi julgeoleku eest. Pealegi oli Mo-sar võimas 
pealik, kelle käsust üleastumine polnud sugugi ohutu. 

Nad olid lihtsad sõdurid, harjunud range distsipliiniga ja kuuletuma käsule, 
seepärast nad alistusid ja siirdusid lossi. 

Vaevalt olid nad kadunud, kui Mo-sar astus kiirel sammul ust katva loomanaha 
juurde, tõmbas selle kõrvale ja tungis koos Bu-lotiga printsessi magamistuppa. Neid 
nähes hüppas O-lo-a jalule. 

»Mis see tähendab?" vihastas tütarlaps. 

Mo-sar astus ette ja jäi ta kõrvale seisma. Tema kavalas peas tekkis plaan, kuidas 
printsessi petta. Kui kõik klapib, pole vaja printsessi jõuga kaasa viia. Äkki langes ta 
pilk Jane Claytonile. Mo-saril vajus suu vaimustusest lahti, kuid ta võttis end kokku ja 
asus asja juurde. 

»»0-lo-a," alustas ta. ,,Kui sa kuuled meie ülesande tähtsusest ja kiireloomulisusest, 
siis andestad meile kindlasti. Tõime sulle kurbi uudiseid. Lossis oli mäss ja kuningas 
Ko-tan on tapetud. Purjus mässajad on teel siia. Me ei tohi silmapilkugi kaotada, 
peame A-lurist põgenema Tule kohe!" 

»Mu isa on surnud!" karjatas O-lo-a hirmust pärani silmadega. ,,Siis on mu koht 
siin, minu rahva juures. Kui Ko-tan on surnud, olen 

kuninganna, kuni sõdurid valivad endale uue kuninga Niisugune on Pal-ul-doni 
seadus. Aga kui ma olen kuninganna, ei saa mind keegi sundida abielluma mehega, 
keda ma ei taha. Jad-ben-Otho teab, et ma pole kunagi tahtnud saada endale meheks 
sinu argpüksist poega. Välja siit!" ja väike sõrm näitas käskivalt ukse poole. 

Mo-sar mõistis, et nüüd ei aita kavalus ega ähvardused. Iga minut oli kallis. Ta 
pööras pilgu kaunile naisele, kes seisis O-lo-a kõrval. Mo-sar nägi teda esimest korda, 
kuid teadis kuulu järgi, et see ei saanud olla keegi muu kui jumalasarnane 
võõramaalanna, keda Ko-tan oli kavatsenud oma kuningannaks teha. 

»Bu-lot,”" hüüdis ta pojale;: ,,võta sa oma naine, mina võtan oma!" 

Kiirusega, mis vapustas mõlemat naist, hüppas ta Jane'i juurde, kahmas kauni 
tundmatu sülle ning kadus oma rabeleva ja peksleva kandamiga uksekatte taha. 

Bu-lot püüdis sedasama teha O-Io-aga, kuid O-lo-al oli Pan-at-lee — väike vihane 
ematiiger metsikust Kor-ul-jast. Pole naljaasi kahe naisega toime tulla. O-lo-a õlale 
upitanud, tahtis Bu-lot temaga lahkuda, kuid orjatar haaras tal jalgadest kinni ja 
püüdis meest koos saagiga põrandale tõmmata. Raevunud Bu-lot virutas Pan-at-leele 
kõigest jõust jalaga, kuid neiu ei lasknud lahti. Kartes, et ta kaotab printsessi, jäädes 
siia liiga kauaks toppama, nii et keegi võib tulla ja teda vangistada, viskas ta O-lo-a 
põrandale, haaras Pan-at-lee juuksed pihku ja paljastas noa. 

Ühtäkki avanes eesriie nende taga. Kahe kiire hüppega oli võimas mehekogu 
ruumis. Enne kui Bu-loti nuga tabas märki, haaras keegi teda randmest ja virutas talle 
kuklasse surmava hoobi. Argpüks, reetur ja mõrvar Bu-lot suri, teadmata, kes ta teise 


ilma saatis. 
Kook 


Kui Ahvide Tarzan end greifi eest päästes tiiki viskus, võis arvata, et ta teeb viimse 
lootusetu katse paratamatut lõpplahendust pisutki edasi lükata. Aga ei, need külmad 
hallid silmad olid märganud ainsat põgenemisvõimalust, mis ootamatult tema ees 
avanes: kuupaistest valgustatud väikest ava kaljuseinas tiigiga ühel tasapinnal. Ta ujus 
sinna tugevate kiirete tõmmetega, teades, et vesi tagaajajat ei heiduta. 

Tal oli õigus. Tarzan kuulis kärarikast plartsatust, kui hiidloom tohutut lainetust 
tekitades tiiki hüppas. Greif lähenes talle iga silmapilguga. Auk oli nüüd üsna lähedal 
— on see küllalt avar, et ahvinime-se keha läbi mahuks? See osa, mis veest välja 
ulatus, polnud kaugeltki nii suur. Tarzani elu sõltus sellest, kui suur osa avausest vee 
alla jäi. Nüüd oli avaus otse tema ees ja greif otse tema taga. Valikut polnud, jäi vaid 
lootus. Tarzan pani kogu oma jõu viimasesse tõmbesse, sukeldus ja ujus avausse. 

2Kõkok 

Lu-don vahutas vihast, nähes, kui taibukalt oli võõramaalanna kasutanud tema relva 
ta enda vastu. Loomulikult teadis ta, kuidas pääseda 

välja greifi templist, kuhu ta oli sattunud tänu naise tarkusele. Kuid selle ajaga viib 
Ja-don naise templist minema ja annab üle Ko-tanile. 

Jad-ben-Otho ja kõigi kurjade vaimude nimel vandus Lu-don, et ta saab siiski selle 
naise endale. Ta vihkas Ko-tani ja toetas salaja Mo-sari, nähes viimases oma 
kavatsuste teostamiseks kuulekat tööriista. Kes teab, ehk annab see juhtum talle 
kauaoodatud ettekäände mässu alustada ja kuningas troonilt tõugata. Kui Mo-sar 
võimule pääseb, oleks Pal-ul-doni valitseja kaugeltki mitte tema, vaid hoopis Lu-don. 
Preester limpsas heameelest keelt ja hakkas otsima akent, kustkaudu Tarzan oli 
templisse tunginud, sest nüüd oli see tema ainus võimalus pääseda lõksust 
Ettevaatlikult kätega kobades läks ta üle põranda. Leidnud enda jaoks ülestõstetud 
luugi, pääses ta huulilt rõve vandesõna. 

»Kuradi naine!" oli Lu-don nördinud. ,.Selle eest sa mulle maksad! Oo, Jad-ben- 
Otho, ja kuidas veel!" 

Ta ronis kerge vaevaga aknast välja ja laskus maapinnale. Kas peaks ta jalamaid 
hakkama Ja-doni ja naist jälitama, mis võiks lõppeda kokkupõrkega hirmuäratava ja 
osava sõduriga? Või ootab ta ära, kuni reetmine ja intriigid teda eesmärgile viivad? 
Nagu võiski oodata, valis Lu-don viimase. 

Koju jõudnud, kutsus ülempreester viivitamata enda juurde kõik alluvad, kellele 
kuulus tema täielik usaldus ja kes vihkasid Ko-tani. 

»»On tulnud tund," teatas ta neile, ,,kus templi võim peab tõusma lossi võimust üle. 
Ko-tan peab andma trooni Mo-sarile, sest ta julges solvata teie ülempreestrit. Mine, 
Pan-sat, ja ütle Mo-sarile, et ta salaja templisse tuleks, teised aga lähevad linna ja 
valmistavad seal ette templile ustavaid sõdureid, et nad võiksid kohe välja astuda, kui 
aeg on käes.” 

Terve tund arutasid preestrid riigipöörde üksikasju. Välja valiti ori, kes templist 
saadud märguande peale pidi noa Ko-tani südamesse torkama ja selle tasuks 
vabadusse saama Kellelgi oli lossi vahtkonnas tuttav ohvitser, kes oli nõus Lu-doni 
sõdurid väravast sisse laskma. Plaan ei saanud nurjuda. Mo-sar oli täielikult Lu-doni 
mõju all. Preestrid läksid laiali, kes lossi, kes linna. 

Lossi jõudnud, taipas Pan-sat, et banketisaalis oli midagi väga halba juhtunud. Mõni 
minut hiljem oli Lu-don väga üllatunud, nähes käskjalga kohutavas ärevuses tagasi 
tormavat. 

»Mis on lahti, Pan-sat?" küsis Lu-don. ,,Kas sind ajavad taga kurjad vaimud?" 

»»Oh, õpetaja, kuni me siin istusime ja arutasime, lasksime paraja aja mööda Ko-tan 
on juba surnud, Mo-sar aga laskis jalga Tema kaaskond võitleb kuninga sõduritega, 


kuid tal pole juhti, aga lossi sõdureid kamandab Ja-don. Ma ei suutnud midagi 
mõistlikku teada saada hirmunud orjadelt, kellest enamik põgenes võitluse puhkedes. 
Keegi ütles mulle, et Bu-lot on tapnud kuninga. Ta olevat näinud, kuidas mõrvar ja 
Mo-sar lossist põgenesid." 

»»Ja-don," pomises ülempreester. ,, Need lollpead teevad ta veel 

kuningaks, kui me nüüd kohe ei sekku. Mine linna, Pan-sat, ja olgu su jalgadel 
tiivad. Tõsta kisa, et Ja-don on tapnud kuninga ja tahab O-lo-alt trooni võtta. Pasunda 
nii hästi, kui oskad, et Ja-don lubas hukata kõik preestrid ja hävitada Jad-ben-Otho 
templi altarid. Kihuta üles linna sõdurid ja kutsu nad jalamaid rünnakule. Juhi nad 
templisse mööda salakäiku, mida tunnevad üksnes preestrid. Siit saadame sõdurid ise 
lossi, et nad enneaegu tõde teada ei saaks. Mine, Pan-sat, ja ära hetkegi viivita" 

Pan-sat pöördus minekule, kuid Lu-don peatas ta lävel. ,,Oota!" sõnas ta. ,,Oled sa 
midagi kuulnud võõrast naisest, kelle Ja-don röövis greifi templist, kus me teda kinni 
hoidsime?” 

»Ainult seda, et Ja-don viis ta lossi ja ähvardas preestreid vägivallaga, kui nad teda 
oleksid takistanud," kostis Pan-sat. ,,See on kõik, mis mulle öeldi. Mul pole aimugi, 
kuhu ta peideti.” 

»»Ko-tan käskis ta viia keelatud aeda," lausus Lu-don. «Kahtlemata leiame ta sealt. 
Mine nüüd, Pan-sat." 

Lu-doni toa kõrval käigus otse eesriide taga seisis peakattes preester. Ta püüdis 
tabada iga sõna, mis Lu-don ja Pan-sat omavahel rääkisid. Ja ilmselt tabaski, sest seda 
tunnistas tema kiire tagasitõmbumine käigu varju Pan-sati lähenemisel. Pan-sat ei 
teadnud midagi preestri juuresolekust, ehkki ta teda möödumisel isegi riivas. Pan-sat 
tõttas jooksujalu mööda käiku, mis Jad-ben-Otho templist otseteed linna viis. Ta ei 
kuulnud endale järgnemas preestri vaikseid samme. 


XVI. Tarzan hakkab tegutsema 


Villane greif vaatas haukudes pealt, kuidas Tarzani nobe pruun keha läbi augu 
vilksatas ja müüri taga olevasse järve kadus. Tarzan muigas, mõeldes sellele, kui 
lihtsalt oli tal õnnestunud pääseda ülempreestri käest, kuid samas muutus jälle 
tõsiseks, meenutades, milline oht ähvardas tema naist. Ta pidi võimalikult kiiresti 
pöörduma tagasi greifi templisse kolmandale korrusele, kus asus tema naine. Aga kui- 
das sinna saada? 

Kuuvalgel nägi ta piki kallast püstloodis kaljuseina. See tundus ületamatu 
takistusena tema ja templi vahel. Tarzan ujus lähemale ja hakkas otsima siledal pinnal 
tuge jalgadele. Kättesaamatus kõrguses tema kohal paistis rolikesti väikesi avausi, 
kuid nendeni oli võimatu pääseda. 

Äkki märkas ta otse enda ees madalat ava. Tarzan ujus ettevaatlikult lähemale ja 
kuulatas. Avas polnud näha kedagi. Ta libistas oma keha hääletult avausse. Sile pruun 
nahk läikis kuuvalgel ja väikesed hõbedased piisad langesid tema kehalt sinisesse 
järvevette. 

Ahvinimese ees oli pime tunnel, mida valgustas läbi avause tungiv nõrk kuupaiste. 
Liikudes nii kiiresti kui ettevaatus seda lubas, sisenes ta üha kaugemale tunnelisse. 
Peagi tuli järsk käänak, siis hulk astmeid ja lõpuks uus käik, mis kulges paralleelselt 
järvepoolse kaljuseinaga. 

Käiku valgustas ähmaselt mõni hubisev lambituli. Ahvinimene märkas mõlemal 
pool käiku rohkesti avausi. Terav kõrv tabas hääli, mille järgi ta otsustas, et kusagil 
kõrvalruumis asuvad preestrid. 

Võimatu oli kujutleda, et tal õnnestub vaenlase pesast tähelepandamatult läbi 
tungida. Taas tuli appi võtta maskeering. Ta teadis nüüd, kuidas seda kõige 
hõlpsamini korraldada Nagu lõvi Numa, kes jälitab ujedat ohvrit, peatus ta lähima 
avause juures, sõõrmed võbelemas. Sisemust varjav eesriie lükati tasahilju kõrvale. 
Järgmisel hetkel kadus avausse tema pea, õlad, siis keha ja eesriie langes endisele 
kohale. Kõlas kukkuva keha tuhm mütsatas, millele järgnes täielik vaikus. Möödus 
minut, teine, kolmas, ja Jad-ben-Otho templi käiku ilmus hirmuäratavas maskis 
preester. 

Kindlal julgel sammul jätkas ta oma teed ja kavatses juba kõrval-koridori pöörata, 
kui tema tähelepanu äratasid vasakult kostvad hääled. Ta peatas viivuks ja surus kõrva 
vastu loomanahku, mis varjasid tema eest ruumis viibinud inimesi. Siis hüppas ta 
tagasi käigu varju, sest järgmisel hetkel tõsteti eesriie üles ja keegi preester astus 
välja. Oodanud, kuni preester oli küllalt kaugele jõudnud, hakkas Tarzan talle järele 
minema. 

Tee viis mööda kaljuga paralleelset käiku. Siis pööras Pan-sat ootamatult vasakule 
ja astus väiksesse ruumi. Tarzan järgnes talle just parajal ajal, et märgata 
põrandaavausest hoovavat valgust. Alla viis samasugune pulkredel, nagu seda 
kasutasid vaz-donid. 

Veendunud, et Pan-sat pole teda märganud, laskus ahvinimene preestri järel ja 
jätkas jälitamist. Käik oli kitsas ja madal, vaevalt täiskasvanud inimese kõrgune. Siin 
tali peaaegu igal sammul ette treppe, küll kuue, küll kahe astmega, mis kõik viisid 
alla. Käik lõppes väikeses ruumis, kus ühes nurgas kõrgus kivihunnik. 

Pan-sat pani tõrviku põrandale ja hakkas kiviprügi kõrvale kraapima. Peagi tali 
nähtavale põrandaga ühel tasapinnal olev auk. Tõrvik jäi põrandale, preester ronis 
auku ja kadus Tarzani silmist 

Ahvinimene ei viivitanud, vaid järgnes kohe preestrile. Peagi jõudis ta üles kalju 
nõlvale. Rada läks järsult alla ja käänas seal nähtavasti ära. Käänakul märkas Tarzan 
vilksamas Pan-sati kogu. 

Jälitaja laskus samuti ja hakkas maastikku silmitsema. Ta oli Pan-sati kui teejuhiga 
täiesti rahul ega soovinud teda kauem jälitada. Temast vaevalt kuuskümmend meetrit 
eemal helendasid põhjataeva taustal lossi valged müürid. Aeg, mis kulus tutvumiseks 
preestrite saiakäiguga templi ja linna vahel, polnud asjatult kulutatud, ehkki tal oli 
kahju igast silmapilgust, mida ta ei saanud pühendada oma peaeesmärgile. Siiski 
tundus hiljutine vahejuhtum üsna kasulik olevat, sest ta rajas oma julge plaani 
pealtkuuldud jutuajamisele Lu-doni ja Pan-sati vahel. 

Üksinda vaenulike metslaste hulgas viibides võis ta vaevalt saavutada edu võitluses 
olendi eest, keda ta maailmas üle kõige armastas. Tema pärast pidi Tarzan endale 
liitlasi soetama ja ainult selleks ohverdas ta oma kallist aega. 

Ahvinimene tõttas lossi, et otsida uut vangikoda, kuhu nad ta armastatud naise 
vahepeal peitnud olid. Ülima rahuga läbis ta värava, äratamata oma preestrirüüga 
vähimatki kahtlust Sõduritele lähenedes hoidis ta käsi selja taga ja palus saatust, et 
ainsa tõrviku tuhm valgus ei paljastaks tema jalgade erinevust Pal-ul-doni asukate 
omadest. Kuid vallid olid nii harjunud preestrite edasi-tagasi seerimisega, et panid 
teda vaevalt tähele. 

Aias polnud hingelistki. Kus viibis siis see, keda ta otsis? Et Jane pidi aias olema, 
seda kuulis ta Lu-doni ja Pan-sati jutuajamisest Ta oli kindel, et ülempreestril polnud 


vahepeal aega ega võimalust teda mujale viia. Niipalju kui ta teadis, oli aed ette 
nähtud üksnes printsessile ja tema orjadele. Järelikult võidi Jane siia tuua ainult Ko- 
tani käsul ja ta viibis arvatavasti kusagil printsessi ruumides. Ainult kus need ruumid 
asusid, seda Tarzan ei teadnud. 

Otsinud aia läbi, leidis ta maja, mida keegi ei valvanud, pisut hiljem aga kuulis 
vihaseid, ärritatud hääli. Ta avas ukse, liikus kära suunas ja peatus lõpuks 
loomanahkadest katte ees, mille tagant hääled kostsid. Ta kergitas ettevaatlikult nähku 
ja vaatas sisse. Kaks naist võitlesid ho-doni sõduriga. Üks neist oli Ko-tani tütar, teine 
Pan-at-lee. 

Sõdur viskas O-lo-a julmalt põrandale, haaras Pan-at-lee juustest kinni ja tõstis tema 
kohale halja noa. Heitnud endalt preestri peakatte, hüppas ahvinimene tappa ja andis 
sõdurile surmahoobi. Ho-don varises põrandale. Naised pöördusid oma päästja poole 
ja tundsid temas ära Tarzani. 

Pan-at-lee langes põlvili ja tahtis suudelda päästja jalgu, kuid ahvinimene käskis tal 
üles tõusta. Tal polnud aega kuulata tänusõnu ega vastata kahe naise lõpututele 
küsimustele. 

Öelge parem, kus on minu rassist naine, kelle Ja-don templist siia tõi?" hüüdis ta. 

»La lahkus siit alles nüüdsama,” hüüatas O-lo-a. ,,Mo-sar, selle tüübi isa," ta osutas 
põlglikult Bu-loti surnukehale, ,,viis ta minema” 

»Kuhu?" röögatas Tarzan. Ütle ometi rutem!" 

»Sinna,” vastas Pan-at-lee, näidates ukse poole. ,,Nad tahtsid ka printsessi viia Tu- 
luri, Mo-sari linna Tumeda järve äärde." 

»Lähen teda otsima," ütles Tarzan. ,,Ta on minu naine. Kui ellu jään, vabastan ka 
sinu ja viin tagasi Om-ati juurde.” 

Ja enne kui tütarlaps vastata jõudis, oli ta eesriide taha kadunud. 

Tarzan tormas edasi mööda käänulist ja halvasti valgustatud käiku. Viimane järsk 
käänak, ja ta oli sõduritest tulvil lossihoovis. 

Nähes ahvinimest, kes oli kiiruga unustanud preestri peakatte pähe panna, tõstsid 
sõdurid suurt kisa. 

Jumalasalgaja! Templi rüvetaja!" kuuldus metsikutest kõridest. 

Kuid kostis ka teistsuguseid, rõõmsaid hääli: ,,Dor-ul-Otho! Jumala poeg!" Tarzan 
nägi, et paljud usuvad endiselt tema jumalikku päritolu. 

Isegi ahvinimesele tundus võimata teha üksnes noa abil endale teed läbi sõjariistas 
meestega täidetud õue. Ta pidi taas kogu oma nutikuse 

appi võtma ja pealegi silmapilk, sest teda hakati juba sisse piirama. Veel polnud 
hilja ümber pöörata ja käiku mööda põgeneda, kuid see oleks olnud kasulik Mo-sarile, 
kelle jälitamisest ta ei tahtnud loobuda. 

»Pidage!" hüüdis ta kätt tõstes. ,,Olen Dor-ul-Otho ja tulen teie juurde sõnumiga Ja- 
donilt, kes Jad-ben-Otho tahtel saab teie kuningaks nüüd, kus Ko-tan on tapetud. 
Vandenõud juhtiv ülempreester Lu-don kavatseb vallutada lossi ja hukata kuningale 
ustavaks jäänud sõdurid. Ta tahab Pal-ul-doni kuningaks teha Mo-sari, kes oleks tema 
käes vaid kuulekas tööriist. Järgnege mulle! Ei tohi kaotada ainsatki minutit, kui 
tahate takistada Lu-doni preestrite poolt linnas ülesässi-tatud reetureid lossi 
tungimast.” 

Sõdurid lõid viivuks kõhklema. Viimaks ütles üks neist: 

»Mis sa meile pandiks annad? Kust peaksime teadma, et sa meid lõksu ei meelita? 
Ehk on Ja-doni poolehoidjad juba lüüa saanud?" 


»Minu elu on teile pandiks," vastas Tarzan. ,,Kui selgub, et olen valetanud, võite 
mind jalamaid tappa Selleks on teid küllalt palju. Aga tulge nüüd, sest iga sekund on 
kallis. Preestrid koguvad all linnas juba sõdureid.” 

Vastust ootamata suundus Tarzan lossi peavärava poole, mis asus õue teises otsas. 
Aeglasema taibuga olendid olid alistatud tõelise juhi tahtele. 

Tarzan viis nad linna hoone juurde, kus asus Lu-doni salakäik. Siin nägid nad 
trobikonda sõdureid, kelle A-luri reeturid olid terve linna pealt kokku ajanud. 

»Rääkisid tõtt, võõras,” ütles Tarzani kõrval sammuv pealik, ,,sest seal sõdurite 
hulgas on rohkesti preestreid.” 

»Nüüd aga," lausus Tarzan, ,.kus olen täitnud lubaduse, lähen oma * teed —+e arveid 
klaarima Mo-sariga, kes on mulle ränka ülekohut teinud. Ütle Ja-donile, et Jad-ben- 
Otho on tema poolt, ja ära unusta lisada, et Dor-ul-Otho nurjas Lu-doni kavatsuse 
vallutada loss.” 

»Ei unusta,” vastas pealik. , Mine oma teed, meid on küllalt, et reetureid hävitada" 

» Ütle mulle," küsis Tarzan, ,,kus asub Tu-luri linn?" 

»»See on A-luri teise järve lõunapoolsel kaldal," vastas pealik. Järve nimi on Jad-in- 
lul.” 

Pealik ja sõdurid hakkasid liikuma reeturite jõugu poole, kes nähtavasti arvasid, et 
neile on saabunud täiendust, sest nad ei teinud vähimatki katset end kaitsta või 
põgeneda. Ühtäkki tõi pealik kuuldavale metsiku sõjakisa, millega jalamaid ühinesid 
tema poolehoidjad. Selle märguande peale tormasid sõdurid pöörase hooga ootamatult 
tabatud mässajate kallale. 

Sündmuste käiguga raitul ja veendunud oma plaani õnnestumises, pööras Tarzan 
kõrvaltänavale, et otsida teed lõunasse, Tu-luri linna. 

XVII. Mis juhtus Jane'iga? 


Jane Clayton püüdis meeleheitlikult vabastada end teda röövinud Mo-sari käest. 
Mo-sar sundis teda käima, kuid Jane ei astunud ähvardustest hoolimata ühtegi sammu 
selles suunas, kuhu tahtis minna Mo-sar. Iga kord, kui Mo-sar püüdis teda jalule 
panna, viskus Jane pikali, nii et mees oli sunnitud teda kandma. 

Viimaks sidus Mo-sar naise käed selja taha ja lohistas teda siitpeale mööda maad, 
sest jõudis arusaamisele, et Jane'i õrn ilu oli täielikus vastuolus tema kehalise jõu ja 
vaprusega. Kui ta viimaks oma meestega ühines, rõõmustas teda kõige rohkem see, et 
võis Jane'i paari tugeva sõduri hooleks anda. Ent nemadki olid sunnitud teda kandma, 
sest Ko-tani sõdurite kättemaksu kartes ei tahtnud Mo-sar silmapilkugi viivitada. 

Mo-sari salk lahkus kiiruga A-luri kõrgendikelt Jad-ben-Otho orgu, viies kaasa Jane 
Claytoni, keda kandis endiselt kaks sõdurit. Järve rannas asus Mo-sari laevastik, mis 
koosnes puutüvest väljatahutud tugevatest paatidest. Paadi nina ja pära kujutasid 
mitmesuguseid kirevaks värvitud linde ja loomi. 

Mo-sari käsul asetasid sõdurid ühe niisuguse paadi pärasse ka oma kandami. Mo-sar 
astus tema juurde, sõdurid aga võtsid koha sisse aerude taga. 

Jäta tõrkumine, kaunitar," ütles Mc—sar Jane'ile. ,,Oleme sõbrad, siis ei juhtu 
sinuga midagi halba. Mo-sar on väga* helde, kui talitad tema soovide kohaselt. Võid 
selles ise veenduda” 

Mo-sar oli enda arvates naisele head muljet avaldanud ja vabastas ta käed 
köidikuist, olles kindel, et sõdurite vahelt ei pääse ta kuhugi ja et järv hoiab teda vaos 
niisama hästi kui raudtrellidki. 


Rohkem kui saja aeru sulpsatuste saatel asus laevastik teele. Laskunud ühele 
põlvele, aerutasid sõdurid kärmelt. Viimases paadis väsis Mo-sar oma tusase vangiga 
juttu vestmast, heitis paadi põhja pikali ja uinus. 

Nii liikusid nad vaikselt piki jõge, mis suubus Jad-ben-Otho järve. Jane Clayton 
istus endiselt paadipäras, kõik meeled pingul. Mitu kuud polnud ta maitsnud vabadust, 
olles kord ühe, kord teise suguharu vang. Sellest ajast saadik, kui kapten Fritz 
Schneider oli saksa sõduritest salgaga keisri alustatud hävitustööd jätkates maha 
põletanud Greystoke'i mõisa ja Jane'i kaasa viinud, polnud ta saanud vabalt hingata. 
Et ta siiani oli elusa ja tervena kõigile ohtudele vastu pidanud, selle kirjutas ta 
Kõigevägevama helduse ja heatahtlikkuse arvele. 

Esialgu peeti teda Saksa väejuhatuse asukohas kui väga väärtuslikku vangi. Sellal 
koheldi teda täiesti humaanselt. Aga kui sakslased oma õnnetu sõjakäigu kestel Ida- 
Aafrikas rannikust kaugemale tõrjuti, anti käsk ka teda sisemaale viia. Ilmselt oli üks 
käsu põhjusi kättemaksuhimu, sest vaevalt võis Jane Claytonil muutunud oludes 
mingisugune sõjaline väärtus olla. 

Sakslasi ärritas pööraselt tema poolmetsik abikaasa, kes jälitas neid 

saatanliku järjekindluse ja leidlikkusega ning jagas julmi lööke; tekitades küllaltki 
olulist moraalset ja ainelist kahju. Tema vastu võitlevad väeosad elasid alalises 
hirmus. Nad kirjutasid tema arvele ka mitme ohvitseri elu. Tarzan ületas neid igas 
suhtes. Iga kavaluse nurjas ta kavalusega, iga julmuse eest tasus kätte veelgi 
julmemini. Nad kartsid ja vihkasid isegi tema nime. Tuhat korda kahetsesid nad, et 
olid hävitanud tema mõisa, tapnud tema kodakondsed ja röövinud naise selliselt, et 
võis arvata, nagu oleks temagi tapetud. Tuhat korda olid nad oma mõttetu julmuse 
eest juba karistada saanud. Nüüd, kus neil polnud võimalik kätte maksta talle endale, 
võeti käsile tema naine. 

Jane'i sisemaale saatma määrati leitnant Erich Obergatz hauptmann Fritz Schneideri 
kompaniist. Kõigist ohvitseridest oli ta ainsana pääsenud Tarzani kättemaksust. 

Pikka aega hoidis Obergatz teda väikeses pärismaalaste külas, mille pealik kartis 
sakslasi. Jane'i elu muutus siin raskeks ja alandusteroh-keks. Leitnant Obergatz, keda 
seni oli talitsenud ülemuse silm, ei osanud kuidagi aega sisustada Oma julmuse ja 
maksmapandud survega muutis ülbe preislane külarahva elu täielikuks põrguks. 
Igavus ja pealesunnitud külaelu ebamugavused mõjusid tema selletagi halvale ise- 
loomule niivõrd, et temast sai nii elanike kui ka mustade sõdurite hirmuvalitseja. 

See, mida ennasttäis sakslane näha ei suutnud, oli Jane Claytonile päevselge. 
Mustade sõdurite poolehoid kuulus külaelanikele. Kõigil oli Obergatzist kõrini. Läks 
vaja ainult kõige tühisemat sädet, et päästa valla viha- ja kättemaksulaviin, mida kõrk 
hurm oli ise endale valmistanud. 

Säde tõepoolest ka ilmus, kuid hoopis ootamatust kandist. Kord õhtupoolikul ilmus 
külla sõjaväljalt põgenenud pärismaalasest Saksa sõdur, väsinud ja haige. Enne kui 
Obergatz tema päralejõudmisest kuulis, teadis terve küla, et sakslaste võim Aafrikas 
on lõppenud. 

Obergatzi sõdurid taipasid peagi, et nüüd pole neil vaja enam kellelegi alluda, ja 
vihatud välismaalasele oleks kähku ots peale tehtud, kui Jane'ile ustav neegrinaine 
poleks vahele seganud. Ta oli külas kuulnud, et sakslast kavatsetakse tappa, kuid koos 
teutooniga oleks kannatanud ka süütu valge naine. 

»Nad juba vaidlesid selle üle, kes su endale saab," pihtis neegritar. 

»Millal nad meile järele tulevad?" küsis Jane. ,,Kas sa kuulsid neid sellest 
rääkimas?" 


»Täna öösel," vastas naine, ,,sest nad kardavad ikka veel seda valget meest. Nad 
tulevad öösel ja tapavad ta une pealt.” 

Jane tänas neegritari ja saatis ta minema, et teised teda kahtlustama ei hakkaks, ise 
aga läks otseteed Obergatzi onni, kus ta polnud veel kordagi käinud. Loomulikult 
üllatas külalise tulek sakslast 

Jane jutustas ohvitserile sellest, mis oli teda siia toonud, ent Obergatz keeldus naist 
uskumast, tehes seda upsakalt ja bravuurselt. Jane pani tal kähku suu kinni. 

»Niisugune jutt ei kõlba kuhugi," ütles ta lühidalt. ,,Te olete tõmmanud 

93 

enda peale nende inimeste õiglase viha. Hoolimata sellest, kas sõnum rindelt on 
õige või vale, usutakse seda ikkagi. Meil ei jää üle midagi muud kui põgeneda. Kui te 
lähete nende juurde nüüd oma rumalate väidetega seaduslikku võimu kaitsma, surete 
ainult pisut varem. See on kõik.” 

»Kas lood on tõesti nii halvad?" küsis sakslane. Ta hääl värahtas. 

»»Kõik on nii, nagu ütlesin," vastas Jane. ,,Nad tulevad täna öösel ja tapavad teid une 
pealt. Andke mulle püstol, püss ja laskemoona. Teeme näo, nagu läheksime 
džunglisse jahile. Teie käite ju tihti jahil. Võib-olla minu kaasatulek äratabki kahtlust, 
kuid peame riskima. Ja vaadake, härra leitnant, et te endiselt sõimate, kirute ja 
alandate igati oma teenijaid, et nad mingil juhul ei märkaks muudatust teie käitumises. 
Kui kõik hästi läheb, siis jahilt me enam tagasi ei tule. See on ainus pääsetee. Kuid 
enne seda peate vanduma, et te mulle midagi halba ei tee, vastasel korral olen ma 
sunnitud kutsuma pealiku, andma teid talle üle ja laskma endale kuuli pähe, sest on 
küsitav, kas on parem olla teiega koos džunglis või siin metsikute pärismaalaste 
käes.” 

»Vannun!" vastas Obergatz pühalikult. ,, Vannun oma jumala ja keisri nimel, et ma 
ei tee teile midagi halba, leedi Greystoke.” 

»Väga hea," lausus Jane, ,,sõlmime selle liidu, et teineteist aidata, kuni oleme 
jõudnud tsiviliseeritud inimeste juurde. Kuid olgu teil teada, et lugupidavat suhtumist 
ärge minult oodake. Mina olen uppuja, teie olete õlekõrs. Pidage seda alati meeles, 
sakslane.” 

Kui Obergatz esialgu kahtleski tema sõnade siiruses, siis Jane'i terav halvustav toon 
veenis teda kiiresti. Ilma pikema jututa andis Obergatz talle püstolid, püssi ja mitu 
padrunitaskut. Oma harilikul ülbel toonil kutsus ta kokku teenijad, teatades, et tema ja 
valge leedi lähevad džunglisse jalule, ning andis neile asjakohased korraldused. 

Neegrid tormasid korraldusi täitma ennenägematu agarusega ja nii Jane kui 
Obergatz märkasid, et nad lahkusid külast isekeskis sosistades ja naerdes. 

»Need sead peavad seda heaks naljaks," pomises Obergatz endamisi, ,,et ma täna 
enne oma surma lähen jahile hankima liha, mille nad ise nahka pistavad.” 

Niipea kui jahimoona kandjad olid džunglisse kadunud, läksid Jane ja Obergatz 
sama teed neile järele. Ei Obergatzi mustad sõdurid ega külaelanikud teinud 
vähimatki katset neid kinni pidada. Kõik tahtsid, et valged tooksid neile liha, enne kui 
nad tapetakse. 

Läbinud umbes veerand miili, pööras Obergatz lõunasse. Mõlemad liikusid kõige 
suurema kiirusega, et öö jooksul külast võimalikult kaugele jõuda. Nad tundsid 
pärismaalaste kombeid ja teadsid, et öösel ei hakka neid keegi taga ajama. Öösel 
jätavad neegrid kogu maa-ala, mis on väljaspool nende küla aeda, lõvi Numa 
võimusesse. 

Nii algas kahele valgele lõpmatu rodu raskeid päevi ja hirmuga täidetud öid. Nad 
liikusid aeglaselt lõunasse, ehkki idarannik oli lähemal. Kuid Obergatz ei tahtnud end 


inglaste kätte vangi anda. Ta lootis Lõuna-Aafrikas buuride hulgas leida kaastunnet ja 
võimalust Saksamaale 

tagasi minna. Naine oli sunnitud temaga kaasa minema. 

Rännak tõi neid viimaks üle mägede Jad-ben-Otho orgu, järve põhjakaldale A-luri 
linna lähedal. Siin tungis neile kallale salkkond ho-doni kütte. Obergatzil õnnestus 
põgeneda, kuid Jane võeti vangi ja toodi A-luri. Sestsaadik polnud ta sakslasest 
midagi kuulnud ega teadnud, kas Obergatz on hukkunud džunglis või terve nahaga 
Lõuna-Aafrikasse pääsenud. 

Jane'i peeti kinni vaheldumisi kord lossis, kord templis olenevalt sellest, kas ta 
sattus Ko-tani või Lu-doni meelevalda. Nüüd kuulus ta uuele isandale, kes, nagu ta 
lossis ja templis oli kuulnud, paistis silma julmuse ja alatusega. Jane istus viimase 
paadi päras, kõik saatjad olid seljaga tema poole ja ta jalge ees norskas Mo-sar, kes 
nägi veel vähem kui sõdurid. 

Tume kallas ahvatles Jane'i oma lähedusega. Vaikselt, ühtegi häält tegemata libistas 
Jane Clayton, leedi Greystoke end järve jahedasse vette. Ta ei liigutanud peaaegu 
üldse, püüdis ainult nina veest väljas hoida. Viimaks muutusid paadid kuupaistel 
väikesteks täppideks. Jane Clayton ujus lõunakalda poole. 

Üksi, relvituna, peaaegu alasti maal, mida asustasid vaenulikud suguharud ja 
metsikud kiskjad, tundis ta ometi esimest korda nii mitme kuu jooksul rõõmu ja 
kergendust Kuigi iga järgmine hetk võis surma tuua, oli ta siiski vaba. Veri- liikus 
soontes kiiremini. Jane hoidis vaevu tagasi rõõmuhõiset, kui ta lõpuks oli veest välja 
roninud ja järvekaldal seisis. 

Ah, kui tema kõrval oleks ta tugev ja vapper mees! Rohkemat polnud talle vaja. 
Kivist hiigellinnad oma mugavuste ja tsivilisatsiooni hüvedega ei veedelnud teda 
kaugeltki nii nagu džungel oma majesteetliku vabadusega. 

Kusagil ööpimeduses möiratas lõvi. Jane'il jooksid külmajudinad üle selja ja 
juuksed ähvardasid peas püsti tõusta, kuid ta ei löönud kartma. See oli lihtsalt 
ürgmetsas elanud esivanematelt päritud instinktiivne reageering iidse vaenlase 
lähedusele, ja ei midagi rohkemat Naine liikus tasa ja ettevaatlikult läbi metsa. Lõvi 
möirgas uuesti, seekord juba lähemal. Jane kiirustas otsima madalat oksa ja ronis 
nobedasti kahara puu kaitsvasse varju. 

Pikk ja ohtlik rännak Obergatzi saatel oli karastanud ta närve ja lihaseid. Ta oli juba 
ammugi harjunud metsas elama ja Tarzani õpetusi järgides leidis endale kolmekümne 
jala kõrgusel maapinnast rahuliku ööbimispaiga. Ehkki oli külm ja ebamugav, uinus 
ta peaaegu silmapilk, sest ta südames leegitses uus lootus. 

Jane magas niikaua, kuni päike kõrvetama hakkas. Ta oli hästi puhanud ning tundis 
end värske ja reipana. Kogu tema olemust valdas kergus, mõnu- ja õnnetunne. Ta 
tõusis kõikuvale oksale ja ringutas. Naise paljas sale keha läikis lehestikust 
läbitungivates päikesekiirtes. Täpiline valgus ja laisad liigutused tegid ta peaaegu 
leopardiga samaseks. Ta uuris tähelepanelikult ümbrust ja kikitas kõrvu, et kuulda 
kahtlasi hääli. Veendunud, et läheduses midagi sellist pole, ronis ta puu otsast alla. 

Jane tahtis supelda, kuid järve kaldad olid liiga lagedad ja metsa päästvast 
rohelusest kaugel. Ta otsustas seda teha siis, kui on paremini tutvunud 
ümbruskonnaga. Ta hulkus metsas ringi ja otsis toitu, mida siin leidus külluses. Jane 
kinnitas keha ja puhkas, sest tal polnud veel mingit kindlat tegevusplaani. Tema 
vabadus oli liiga noor ja kallis, et seda tulevikukavatsustega rikkuda. 

Tsiviliseeritud inimeste asulad näisid kättesaamatud ja õhulised nagu kauge 
unustusse jäänud unenägu. 00, kui ta võiks rahulikult elada siin, džunglis, ja oodata, 


kuni tuleb Tarzan! Endine lootus elustus uue jõuga. Jane teadis, et tema mees tuleb 
tingimata, kui ta vaid elus on. Ta ei kahelnud selles hetkegi, kuigi pidas võimalikuks, 
et kohtumine võib edasi lükkuda. Kui ta ainult elaks! 

Jah, Tarzan otsib ta üles, kui ta elab. Aga kui ta ei ela, on Jane'il siin niisama hea 
olla kui kus tahes mujal, sest siis ei huvita teda enam miski. Ta jääb kannatlikult 
surma ootama. 

Metsas kõndides jõudis ta kristallselge veega allika juurde. Siin kustutas ta janu ja 
suples kahara varjurikka puu all. Koht oli ilus ja rahulik. Allika põhja kattis jäme 
kruus. Jane tõstis põhjast peotäie kive ja hakkas neid uurima, kuid märkas samas oma 
sõrmel verd. Ta hakkas põhjust otsima ja leidis kivide hulgast vulkaanilise klaasi 
killu, mille tera oli õhuke ja vahe nagu habemenuga. 

Jane Clayton sattus vaimustusse. Saatus ise andis talle kätte vahendi — lõiketera, 
millega ta võib endale valmistada relvi ja.tööriistu. Sellega suudab ta kõike, ilma 
selleta aga mitte vähimatki. 

Ta otsis veel ja sai suure hulga väärtuslikke kilde, millega täitis puusal rippuva koti. 
Seejärel ronis ta puu otsa, et silmitseda rahulikult oma väärtuslikku leidu. Mõni kild 
meenutas noatera, teisi võis kasutada oda- ja väiksemaid nooleotsteks. 

Jane võttis nõuks valmistada kõigepealt oda — see oli kõige lihtsam. Puutüves 
leidis ta õõnsuse ja peitis sinna kogu oma varanduse, võttes kaasa vaid noateraga 
sarnaneva klaasikillu. 

Puu otsast alla tulnud, otsis ta noore tikksirge puu ning saagis ja raius seda, kuni 
võis murda ilma pikuti lõhkumata Puu oli oda varreks paraja jämedusega — jahioda, 
nagu tema wazirid seda olid teinud. Jane oli omal ajal neid sageli töö juures jälginud 
ja wazirid olid teda isegi õpetanud oda kasutama, naerdes ja avaldades kiitust seda- 
mööda, kuidas asi edenes. 

Ta teadis rohtusid, millest sai kõige pikemat ja tugevamat kiudu, korjas neid ja tõi 
koos odaga puu juurde. Roninud uuesti oma pessa, asus ta tööle ega märganudki, et 
oli hakanud ümisema mingit meel-detulnud viisi. Jane naeratas: esimest korda mitme 
kuu jooksul tundis ta end nii hästi. 

»»Ma peaaegu tunnen, et John on ligidal,” ohkas ta. ,, Minu John, mu Tarzan!" 

Ta tegi odavarre pikkuse parajaks, hõõrus ja silus seda, lõhestas ühe otsa ja asetas 
sinna terava klaasikillu. Seejärel eraldas ta rohukõr- 

test kiud, keerutas ja hõõrus neid, kuni need muutusid läikivaks ja siledaks. Ta pesi 
neid allikavees ja sidus ümber odaotsa. Oda ei tulnud küll kuigi ilus, aga oli nii hea, 
kui seda lühikese ajaga üldse võis teha. 

Pole viga, hiljem teeb ta uusi, mille üle isegi waziride parimad oda-meistrid võivad 
uhkust tunda. 

Sellise meeldiva mõttega asus ta uut relva proovima. 


XVIII. Üksi Tu-luris 


Peaaegu päikesetõusuni kõndis Tarzan äärelinnas, kuid ei leidnud kusagilt kadunud 
abikaasa jälgi. Mägedest puhuv kerge hommikutuul tõi igasuguseid lõhnu, kuid mitte 
seda, mida ta otsis. Tarzan jõudis järeldusele, et Mo-sar viis ta minema mõnes teises 
suunas. Otsimise ajal oli ta sageli leidnud järve poole viivaid värskeid jälgi. Ta oletas, 
et need olid Jane'i röövijate omad. Tarzan uuris veel kord hoolikalt kõiki A-lurist 
tulevaid jälgi, et vältida eksimist. Alles pärast seda suundus ta Jad-ben-Otho järve 
kaldale, sinna, kus Mo-sari salk oli paatidesse asunud. 


Tarzan nägi kaldal palju paate ja valis neist tagaajamiseks ühe tugevama. Oli juba 
päev, kui ta sõudis mööda puust, mille okste vahel magas tema naine. 

Oleks tuul puhunud lõunast, oleks Tarzan oma abikaasa sealsamas leidnud. Kuid 
karm saatus määras teisiti ning Tarzan ja Jane ei kohtunud. Peagi kandsid võimsad 
aerulöögid paadi järve teise otsa ja sealt edasi väljavoolavasse jõkke. 

Tarzan sõudis piki looklevat jõge ega pannud tähele väikest lahte, kuhu sisenedes 
oleks võinud vältida mitut tundi kõige kumavamat aerutamist. See oli laht, kus Mo-sar 
ja tema sõdurid avastasid maale minnes, et vang on põgenenud. Mo-sar ise oli 
maganud peaaegu A-lurist saadik, aerutajad aga istusid vangi poole seljaga ega 
suutnud kuidagi meenutada, millal nad teda viimati nägid. Siiski arvati üksmeelselt, et 
Jane võis põgeneda jõe kõige kitsamas kohas. Mo-sar ei teadnud, mida suurest vihast 
teha. Et ta ise oli kõiges süüdi, siis seda agaramalt püüdis ta Jane'i põgenemises teisi 
süüdistada. 

Ta oleks jalamaid Jane'i otsima asunud, kui poleks karmud kokku põrgata A-luri 
sõduritega, keda nii Ja-don kui ülempreester võisid olla teda jälitama saatnud. Mo-sar 
ei söandanud saata isegi mõnda üksikut sõdurit, et mitte nõrgestada oma kaitseväge. 
Lühikese viivituse järel sõitis ta Jad-ben-luli järvele. 

Hommikupäikese esimesed kiired valgustasid parajasti Tu-luri valgeid tomitippe, 
kui Mo-sari aerutajad vedasid paadid kaldale otse linna müüride all. Nüüd, kus pealik 
viibis jälle oma kodulinnas ja tundis end oma sõdurite keskel turvaliselt, saatis ta 
koguni kolm paaditäit sõdureid Jane'i otsima. Ühtlasi tehti neile ülesandeks võimaluse 
korral selgitada, mis oli juhtunud Bu-lotiga. A-lurist lahkumisest saadik polnud Mo- 
sar tema vastu erilist huvi tundnud, vaid hoolitses eelkõige oma naha päästmise eest. 

Kui kolm paati kaldale lähenesid, märkasid sõdurid mingit võõrast paati kahe 
preestriga. Esialgu pidasid Mo-sari mehed seda Lu-doni eelsalgaks, unustades, et 
preestrid ei võidelnud peaaegu kunagi, või kui, siis vaid äärmise juhtumi korral. 
Salaja vihkasid peaaegu kõik Pal-ul-doni sõdurid preestriseisust. Kuid selle asemel et 
neile kallale tungida, otsustasid nad preestrid ära oodata, et pärida neilt teateid. 

Sõdureid nähes tegid preestrid rahumärgi. Mo-sari sõdurite pealik viipas käega, 
kutsudes neid lähemale. 

»Mida te teete siin, Mo-sari maal, nii kaugel oma kodulinnast?" küsis ta. 

»» Lõime sõnumi ülempreester Lu-donilt," kuulutas üks neist. ,,On see rahu- või 
sõjasõnum?" küsis üks sõdur. ,,See on rahuettepanek!" vastas preester. Ja Lu-doni 
sõdurid? Kas nad järgnevad teile?" küsis pealik. ,,Oleme üksi," kinnitas preester. ,,A- 
luris ei tea keegi peale Lu-doni, et siia tulime.” 

» Siis minge oma teed," lubas pealik. 

»Kes see on?" küsis äkki teine preester käega järve poole osutades. 

Kõigi pilgud pöördusid kohe osutatud suunda. Üksik sõdur sõudis kiiresti Tu-luri 
poole. Sõdurid ja preestrid tonnasid põõsastesse peitu. 

»»See on kohutav mees, kes ennast Dor-ul-Othoks nimetas," sosistas üks preestritest. 
»Mulle jäi ta hästi meelde.” 

»»Sul on õigus, preester,” hüüdis sõdur, kes oli Tarzanit A-luris näinud. ,,See on 
tõepoolest mees, keda õigusega kutsutakse Tarzan-jad-guruks.” 

»Kiirustage, preestrid!" lausus pealik ,,Teil on kire paat, te jõuate Tu-luri enne meid, 
et hoiatada Mo-sari tema lähenemisest.” 

Preestrid lõid kõhklema, neid ei vaimustanud väljavaade kohtuda hirmuäratava 
mehega. Kuid juba lükati nende paat vette ja nad ise tõugati paati. Preestrid puiklesid 
ikka veel vastu, kuid nüüd päris ilmaaegu, sest üksik aerutaja võis neid juba märgata. 


Teist valikut polnud, ainult Tu-luri linn võis neile veel varju pakkuda. Nad tõmbusid 
kössi ja hakkasid kõigest jõust linnamüüride poole sõudma. 

Sõdurid varjusid uuesti põõsastesse. Kui Tarzan oleksk neid märganud ja tulnud 
lähemalt uurima, poleks ta üksi nagunii kolmekümne vastu saanud. Kuid sõdurid ei 
pidanud üldse vajalikuks temaga järvel kokku saada, sest neid oli saadetud otsima 
põgenenud vangi, mitte püüdma metsikut tüüpi, kelle julmusest ja vaprusest oldi palju 
kuuldud. 

Kui Tarzan sõdureid märkaski, siis ei teinud ta neist välja, vaid sõudis rahulikult, 
kuid kiiresti linna poole. Ta ei hakanud isegi preestreid taga ajama, kui nad otse tema 
nina all kaldalt lahkusid ja hirmunud pilku selja taha heites lossi värava poole lidusid. 
Nad hoiatasid lossivahte ja nõudsid kiiret kokkusaamist Mo-sariga, et hoiatada teda 
Tarzani lähenemisest. Vahimehed astusid sõnatult kõrvale. 

Nad juhiti läbi lossiõue, mis oli A-luri lossiõue vähendatud koopia. 

»Meid saatis ülempreester Lu-don," seletas alampreester. ,,Ta soovib elada sõpruses 
Mo-sariga, kelle vastu on tal alati olnud sõbralikud tunded. Ja-don kogub sõjaväge, et 
asuda kuninga troonile. Ho-doni-de külades on tuhandeid ülempreester Lu-doni 
poolehoidjaid. Ainult Lu-doni abiga võib Mo-sar saada kuningaks. Lu-don käskis 
öelda, et kui Mo-sar taliab säilitada Lu-doni sõprust, peab ta otsekohe tagasi andma 
naise, kelle röövis printsess O-lo-a ruumidest.” 

Sel hetkel astus sisse keegi sõdur. Ta oli väga erutatud. 

»»Dor-ul-Otho on Tu-luris ja soovib viivitamata Mo-sari näha." 

»»Dor-ul-Otho!" imestas Mo-sar. 

»Nii ta ütles,” kinnitas sõdur. ,,Ta ei sarnane tõepoolest Pal-ul-doni elanikega. 
Arvan, et ta on seesama, keda mõni nimetab Dor-ul-Otlioks, mõni aga Tarzan-jad- 
guruks. Kuid ainult jumala poeg julgeks üksi võ-hivõõrasse linna tulla. Seepärast peab 
arvama, et ta räägib tõtt.” 

Mo-sar sattus paanikasse. Ta ei suutnud kuidagi otsustada, mida teha, ja vaatas 
abiotsivalt preestrite poole. 

»» Võta ta lugupidavalt vastu," soovitas preester, kes tundis hästi kõiki oma leivaisa 
Lu-doni kavalusi. ,,Kui ta on veendunud sinu sõpruses, minetab ta valvsuse ja sa võid 
temaga talitada, nagu tahad. Kuid püüa teda siiski Lu-doni jaoks ellu jätta, Mo-sar. 
Lu-don oleks sulle selle eest igavesti tänulik.” 

Mo-sar noogutas mõistvalt ja käskis sõduril külalise enda ette tuua. 

»Ta ei tohi meid näha," ütles üks preestritest. ,, Anna meile vastus, Mo-sar. Lahkume 
siit enne, kui ta tuleb.” 

»Ütelge Lur-donile, et poleks mind, oleks naine täiesti kadunud,” vastas pealik. 
»Talitsin teda siia tuua Ja-doni eest, kuid ta põgenes ööpimeduses paadist. Ütle Lu- 
donile, et saatsin kolmkümmend sõdurit teda otsima. Imelik, et te teel kokku ei 
juhtunud.” 

»Nägime neid," vastasid preestrid, ,,kuid nad ei rääkinud midagi oma ülesandest.” 

»Ma käskisin neil keele hammaste taga hoida," selgitas Mo-sar. ,, Öelge oma 
isandale, et kui nad põgeniku üles leiavad, saadan ta talle elusalt ja tervelt tagasi. Ja 
veel öelge talle, et minu sõdurid on valmis Lu-doni esimese kutse peale ühinema tema 
vägedega Ja-doni vastu. Nüüd minge, sest Tarzan-jad-guru tuleb kohe siia.” 

Mo-sar andis ühele orjale märku. 

» Vii preestrid templisse,” käskis ta, ,,ja üüe Tu-luri ülempreestrile, et ta võtaks nad 
vastu, söödaks kõhud täis ja aitaks neil A-luri tagasi pöörduda niipea, kui nad seda 
soovivad.” 


Teenri saatel väljusid preestrid teise ukse kaudu. Järgmisel hetkel tungis saali 
Tarzan-jad-guru. Vähimagi rahumärgi või tervitussõnata läks ta otseteed pealiku 
juurde, kes suutis üksnes uskumatu tahtepingutusega varjata hirmu, mida tundis 
metsiku hiiglase ja tema julma näo ees. 

»»Olen Dor-ul-Otho,"” kuulutas Tarzan häälega, mis lõikas Mo-sari 

südamesse nagu külm teras. ,,Tulen Tu-luri naise järele, kelle sa röövisid printsess 
O-lo-a ruumist.” 

Tarzani äärmine julgus andis talle Mo-sarist ja tema sõduritest suure moraalse 
üleoleku. Kõik arvasid, et üksnes Dor-ul-Otho võis hakkama saada säärase 
julgustükiga. Kas oleks ükski surelik söandanud mitmekümne sõduri juuresolekul 
nende julmalt pealikult sellisel toonil vastust nõuda? Ei, see oleks võimatu. Mo-sar 
hakkas kahtlema preestrite antud soovituses petta tulnukat teeseldud sõbralikkusega. 
Ehmatusest ta isegi kahvatas: Jad-ben-Otho näeb ja teab kõike, isegi kõige 
salajasemaid mõtteid. Või talitada siiski preestrite nõuande järgi? Pealik niheles 
rahutult kivtet raiutud troonil. 

»Ruttu!" käratas ahvinimene. ,,Kus ta on?" 

»Siin teda pole,” vastas Mo-sar. 

»sa valetad!" hüüdis Tarzan. 

Jad-ben-Otho olgu tunnistaja, et teda pole Tu-luris,” kinnitas pealik. ,,Võid läbi 
otsida templi, lossi, kogu linna, kuid sa ei leia teda, sest teda pole siin.” 

»Kus ta siis on?" uuris Tarzan. ,,Sina viisid ta A-lurist minema. Kui teda siin pole, 
kus ta siis on? Mis sa talle tegid?" Ja ta astus ähvardavalt Mo-sari poole, kes taandus 
hirmust moondunud näoga. 

»» Oota!" karjatas Mo-sar. ,,Kui sa oled tõesti Dor-ul-Otho, siis tead, et räägin tõtt. 
Ma röövisin ta Ko-tani lossist, et päästa ülempreestri Lu-doni või Ja-doni käest, sest 
Kor-tan on surnud. Kuid öösel põgenes ta mu paadist kusagil Tu-luri ja A-luri.vahel. 
Veidi aega tagasi saatsin kolm paaditäit sõdureid teda otsima." 

Pealiku hääle ja käitumise järgi adus Tarzan, et ta oli tõtt rääkinud ning kallist aega 
oli asjatult raisku läinud. 

»Mida tahtsid Lu-doni preestrid, kes siia tulid?" päris Tarzan. Tänu oma 
läbinägelikkusele taipas ahvinimene, et need kaks olid tõepoolest A-luri ülempreestri 
saadikud, kes temaga kohtumise vältimiseks olid sõudnud ihust ja hingest. 

»Nad tulid "siia sellessamas asjas, mis sinagi," vastas Mo-sar. ,, Nad nõuavad tagasi 
naist, kelle ma olevat Lu-donilt röövinud. Nad eksivad minu suhtes niisama rängalt 
nagu sinagi, oh Dor-ul-Otho.” 

»Talian preestreid üle kuulata," lausus Tarzan. ,,Lase nad siia tuua." 

Tarzani kõrk ja käskiv esinemine hirmutas Mo-sari veel enam. Pealik otsustas 
kõigepealt enda turvalisuse eest hoolt kanda. Nüüd tekkis tal võimalus kas või 
ajutiselt oma troonisaalist jalga lasta. 

» loon nad ise siia, Dor-ul-Otho," pakkus Mo-sar teenistusvalmilt ja väljus saalist. 

Mo-sar ruttas jooksujalu tanplisse, mis oli lossile palju lähemal kui A-luris. Ta leidis 
Lu-doni saadikud oma ülempreestri juurest ja andis neile edasi alivinimese käsu. 

»Mida sa kavatsed temaga teha?" päris üks preestritest. 

»Ma ei taha temaga tülitseda," vastas Mo-sar. ,,Ta tuli siia rahus ja võib rahus 
lahkuda, sest kes teab, ehk on ta siiski Dor-ul-Otho?" 

»Tahtku ta seda pealegi," vastas Lu-doni preester. ,,Meil on kind- 

laid tõendeid, et ta on lihtne surelik, võõramaalane. Lu-don pakkus juba Jad-ben- 
Othole oma elu, kui ta peaks eksima ja kui võõras tõesti peaks jumala poeg olema. 


Kui kõigi Pal-ul-doni preestrite ülempreester on veendunud, et tegemist on petisega, 
kes oleme siis meie, et selles kalleida? Ei, Mo-sar, sul ei pruugi teda karta. Ta on 
ainult sõdur ja tema vastu aitavad harilikud relvad. Kui Lu-don poleks käskinud teda 
elusalt kinni võtta, annaksin ma ise sinu meestele nõu ta tappa. Kuid Lu-doni käsk on 
Jad-ben-Otho käsk ja sellele ei tohi me vastu hakata.” 

Siiski jäi Mo-sari rinda kahtluseiva. Ta otsustas jätta algatuse preestritele. 

»Siis kuulub ta teile,” vastas pealik. ,, Tehke temaga, mida ise tallate. Mina pesen 
käed puhtaks. Ülempreester Lu-doni käsk on seadus." 

Preestrid pöördusid Tu-luri ülempreestri poole. 

»»On sul mõni plaan?" küsisid nad. ,,Kes nuputab, kuidas jumala-teotajat elusalt 
kinni võtta, sellele tasub Lu-don heldelt.” 

»Meil on lõvide hoov," lausus ülempreester. ,,Praegu on see tühi. Ükski loom ei 
suuda sealt välja pääseda ja kui võõras pole Jad-ben-Otho poeg, siis ei pääse ka 
tema.” 

»Muidugi ei pääse," ütles Mo-sar. ,,Sealt ei pääse välja ka greif. Kuid enne tuleb 
greif sinna tuua.” 

Preestrid pingutasid ajusid selle raske probleemi lahendamiseks. Viimaks lausus üks 
neist: 

»»See polegi nii raske. Peab ainult kasutama Jad-*ben-Otholt saadud mõistust, mitte 
vanematelt päritud lihaseid, mis polegi nii tugevad nagu neljajalgsetel loomadel.” 

»Lu-don pani oma mõistuse võõra vastu välja ja kaotas," tähendas Mo-sar. ,,Tehke 
nii, kuidas arvate." 

»A-luris suhtus Ko-tan Dor-ul-Othosse suure lugupidamisega ja näitas preestrite 
saatel talle templit. Kui sina teed samuti, ei ärata see külalises vähimatki kahtlust. Tu- 
luri ülempreester kutsugu ta templisse ja kogugu siia kõik preestrid, et tunnistada ta 
Jad-ben-Otho pojaks. Mis oleks loomulikum, kui ülempreester juhtitab ta läbi templi 
ruumide, nagu tegi seda ka Lu-don ja toob ta ka lõvide hoovi. On ta kord seal, pole 
tõrvikuid kustutada mingi kunst. Enne kui ta aru saab, sulgevad kivist vaheuksed kõik 
sissekäigud.” 

»Kuid hoovis on aknad, mis annavad valgust," sekkus ülempreester, , isegi seitse 
akent. Ta võib neid märgata ja põgeneda, enne kui ki-viuksed läbikäigu sulgevad.” 

» Aknad tuleb nahkadega kinni katta," soovitas üks A-luri preestritest. 

»Plaan on hea," kiitis Mo-sar. Eriti meeldis pealikule see, et nii ta ise kui ka tema 
sõdurid jäid operatsioonist kõrvale. Tarzanit saadavad ainult preestrid ja nii ei tule tal 
mõttessegi midagi kahtlustada. 

Mo-sar naasis lossi teist käiku mööda, kuid mitte troonisaali, vaid lossi kaugemasse 
ossa. Tarzani juurde saadeti kolm preestrit, kes tunnistasid alandliku häälega teda 
jumalapojaks ja palusid templisse, kuhu 

tuuakse ka Lu-doni preestrid, kellelt ta võib teateid pärida. 

Ahvinimene võttis preestrite kutse meelsasti vastu, arvates, et oma senist julget 
esinemist jätkates jõuab ta kõige kiiremini eesmärgile. 

Ta juhatati templisse ja võeti, siin vastu täna kõrge seisuse kohaselt. Tarzan päris 
teateid kahelt A-luri preestrilt, kes ainult kordasid Mo-sari juttu. Siis palus Tu-luri 
ülempreester teda templit vaatama. 

Kõigepealt toodi Tarzan altariõue. Siin sarnanes kõik A-luriga. Ta viidi läbi 
tõrvikutega valgustatud käikude ja saalide. Viimaks laskuti madalasse ja pimedasse 
labürinti ning seejärel suurde ruumi, mille õhus oli tunda lõvide haisu. Siin teostas 
Tu-luri kaval ülempreester oma kavatsuse. 


Ühtäkki kustusid tõrvikud. Paljad jalad ruttasid pimeduses ainsa ukse poole. Kivi 
raksatas vastu kivi ja Tarzanit ümbritses hauavaikus. 


XIX. Jane teeb edusamme 


Jane tappis odaga oma esimese jahisaagi ja oli selle üle väga uhke. Mis siis, et see 
oli ainult jänes, kuid selle tabamine andis naise elule hoopis teise sisu. Nagu kaugel 
hallil ajal otsustas inimkonna saatuse keegi tundmatu kütt, nii näis ka see sündmus 
andvat Jane'i mõtetele uue suuna. Metsamarjadest ja puuviljast oli tal juba villand, 
teine asi oli liha, mis andis jõudu ja vastupidavust. 

Jäi üle vaid mingil moel tuli hankida. Äärmisel juhul pidi ta sööma toorest liha nagu 
tema mees ja isand, kuid üksnes see mõte ajas tal judinad üle selja jooksma. 

Jane otsustas proovida lõket teha. Ta oli selle asja juba ammu läbi mõelnud, kuid 
senini ei olnud aega seda teha. Pealegi polnud tuli talle kuigi tähtis. Nüüd kujunesid 
lood teisiti: tal oli, mida küpsetada, ja ta suu jooksis vett, kui mõtles jänesepraele. Ta 
küpsetaks seda hõõguvatel sütel. 

Jane ruttas puu juurde. Jõepõhjast kogutud varanduse hulgas leidus ümmargune 
lame tükk vulkaanilist klaasi, mis oli läbipaistev kui kristall. Ta kogus kuiva 
puukoort, kuivanud rohtu ja oksi, kuhjas need väikesse hunnikusse ja asetas suurema 
varu kõrvale. 

Erutusest värisedes liigutas Jane klaasitükki kuiva risuhunniku kohal, kuni 
päikesekiired koondusid väiksesse heledasse täppi. Ta ootas hinge kinni pidades. Kui 
kaua aega see küll võtab! Kas tõesti luhtuvad ta lootused, hoolimata oskuslikust 
ettevalmistusest? Aga ei! Ilmus peenike suitsujuga, rohukörred lõid leegitsema ja 
oksad võtsid praksudes tuld. Jane plaksutas vaimustatult käsi. Ta sai tule! 

Naine viskas oksi tulle, alguses väiksemaid, siis suuremaid, ja lohistas viimaks 
lõkke juurde isegi keskmise suurusega puutüve. Kui ta selle otsapidi tulle lükkas, 
võttis tuli uue suutäie rõõmsa praginaga vastu. See oli toredaim hääl, mida ta paljude 
kuude jooksul oli kuulnud. 

Nüüd asus ta kiiresti saaki nülgima. Võtnud naha ära, puhastas ta 

ja peitis kõik toiduks kõlbmatu maa sisse. Seda oli ta Tarzanilt õppinud. Esiteks 
hoidis see laagri puhta, teiseks oleks värske liha lõhn kiskjaid juurde meelitanud. 

Jane torkas liha pulga otsa, millega võis jänest tule kohal hoida. Seda tuli tihti 
keerata, et liha ära ei kõrbeks ja ühtlaselt valmiks. Kui see lõpuks küps oli, ronis naine 
kõrgele puu otsa, et praadi rahus nautida. Kunagi polnud leedi Greystoke midagi 
maitsvamat söönud. Ta paitas oma oda. See andis talle maiuspala, rahu ja turvalisuse, 
mida ta polnud nautinud sellest õudsest päevast saadik, mil tema ja Obergatz olid ära 
kasutanud viimase padruni. 

Jane'il seisis ees rohkesti tööd. Aeg näis liiga lühike, et teha kõike, mida kavatsenud 
oli. Ta pidas oma asukohta ideaalseks ning otsustas valmistada siin kõik vajalikud 
tööriistad ja relvad. Lisaks tublile odale himustas ta veel nuga, vibu ja nooli. Selliselt 
relvastatuna võis ta teha katset Pal-ul-donist lahkuda. Esialgu oli vaja ehitada mõni 
kindlam ulualune, et vältida džungliasukate öiseid visiite. 

Pikkade ritvade lõikamine onni jaoks nõudis kõik tunnid, mis toi-duhankimisest üle 
jäid. Ridvad viis ta kõrgele puu otsa ja sidus seal kahe tugeva haru vahele. 
Sidumismaterjalina kasutas ta juba varem tuntud rohukiude. Niisamuti ehitas naine ka 
seinad ja karuse, põranda, aknad ja väikese ukse. Puutrellidega akende ja ukse 
tegemine oli üks põnevamaid toiminguid kogu tema elus. Aknaid oli kaks. Need olid 


parajalt suured ja risti-rästi ritvadega kindlustatud. Uks oli väike, kuid ta mahtus 
sellest neljakäpakil sisse roomama. 

Jane ei teadnud, kui kaua ta oma peavarju ehitas — ta oli kaotanud ajataju. Kuid 
ajast puudu polnud, seda oli rohkem kui kõike muud. 

Ta hakkas endale nüüd märksa kaugemalt toitu otsima. Seni olid saagiks langenud 
väikesed närilised. Jane unistas antiloobist, kes annaks talle peale liha veel sooja 
karvkatte, mis külmade ilmade tulekul oli lausa hädavajalik. Vahetevahel oli tal 
õnnestunud neid väledaid loomi eemalt näha. Jane oli kindel, et kuskil tema 
laagrikohast kõrgemal lähevad nad üle jõe. Sinna läkski ta neid küttima. 

Ettevaatlikult ja kavalalt nagu panter roomas ta läbi metsa, tegi ringi, et jõuda 
ülekäigule alttuule, peatus sageli, et veenduda, kas teda ennast miski ei ähvarda, ning 
tundis end ühtaegu nii küti kui võimaliku jahisaagina. Vaikselt jäi ta varitsema. 
Milline õnn! Ojas seisis imetore hirv. Nagu siug roomas naine lähemale. Nüüd lamas 
ta madala põõsa taga, loomast parajal kaugusel. Jäi vaid püsti tõusta, heita silma- 
pilkselt oda ning teha seda nii jõuliselt ja täpselt, kui vähegi võimalik. Jane'i valdas 
meeldiv erutus, kui ta odaga saaki sihtis. Vaevalt sõrme jagu kaldus oda ettenähtud 
kohast kõrvale. Hirv hüppas kõrgele õhku, langes kramplikult tömmeldes maha ja 
suri. Jane Clayton tormas jahisaagi juurde. 

»Braavo!" hüüdis äkki keegi mees inglise keeles. Hääl tuli ilmselt teisel pool jõge 
asuvatest põõsastest. 

Jane tardus üllatusest paigale. Põõsastest väljus kummaline räbaldunud kuju. 
Esialgu ei tundnud Jane meest ära, aga kui oli teda lähemalt uurinud, põrkas 
vaistlikult tagasi. 

»Leitnant Obergatz!" hüüatas ta. ,,On see võimalik?" 

»Muidugi on," kostis sakslane. ,, Kahtlemata on mul armetu välimus, ent sellest 
hoolimata olen ma Erich Obergatz. Aga teie? Nagu ma näen, olete teiegi muutunud.” 

Ta silmitses naise paljastatud käsi ja jalgu, kuldset rinnakatet, Ja-to nahast 
puusakatteid, ihukatteid ja rakmeid, mida kannavad kõik ho-doni naised ja millega 
Lu-don Jane'i oli ehtinud, kui tema iha Jane'i järele lõi eriti lõkkele. Isegi printsess O- 
lo-al, kuningas Ko-tani tütrel polnud ilusamaid ehteid. 

» Aga miks teie siin olete?" imestas Jane. ,, Arvasin, et olete juba ammu 
tsiviliseeritud inimeste hulka jõudnud.” 

»Mein Gott!" hüüdis leitnant. ,, Ma ei mõista, mispärast ma veel elan. Olen jumalalt 
surma palunud, ise aga klammerdun elu külge. Olukord on täiesti lootusetu. Oleme 
sunnitud jääma surmani sellele hirmsale maale. Soo! Kohutav soo! Sellest on võimatu 
üle saada. Otsisin selle kallastel ülepääsukohta, kuni tulin ringiga vanasse paika ta- 
gasi. Nii tegin rännaku ümber selle õudse maa. Sisse pääsesime kergelt. Aga siis tulid 
vihmad ja soo muutus läbipääsmatuks. Ükski elusolend ei suuda seda takistust 
ületada. Kui palju ma olen proovinud! Kõik ilmaaegu. Ja kiskjad, kes sellel neetud 
maal ringi jooksevad! Nad ajavad mind taga päeval ja öösel.” 

»Kuidas teil on õnnestunud nende käest pääseda?" küsis naine. 

»Ei tea isegi,” vastas sakslane tusaselt. ,,0len jooksnud, jooksnud ja jooksnud. 
Nälgisin päevade kaupa puu otsas kükitades. Valmistasin endale jahiriistad — nuia ja 
oda, nuiaga lõin koguni lõvi maha. Nii võitleks ka hiir, kui tal poleks teist pääseteed. 
Sel hädaohtude maal pole meie kahekesi muud kui tühised hiired. Aga aitab nüüd 
minust, rääkige parem endast.” 

Jane jutustas lühidalt oma vintsutustest, mõeldes lakkamatult sellele, kuidas 
sakslasest lahti saada. Sakslase seltskond rõhus teda. Tuhat korda parem oli üksi olla. 
Jane vihkas ja jälestas meest endiselt. Peale selle kartis naine teda. Ta polnud sakslast 


kunagi usaldanud; nüüd märkas ta mehe silmis kummalist tuld, mida seal varem 
polnud. See sundis Jane'i valvsusele. 

»Te elasite siis õige kaua A-luri linnas," ütles Obergatz pal-ul-doni keeles. 

»» Oskate seda keelt? Kus te õppisite?" küsis naine üllatunult. 

»Langesin alamat sorti metslaste kätte,” vastas mees. ,,Need kõigist põlatud 
inimesed elavad mägedes ja neid nimetatakse vaz-donideks. Nad on erakordselt 
nürimeelsed ja ebausklikud olendid. Nende küla koosneb koobastest, mis on raiutud 
kaljudesse. Kui nad mind esimest korda nägid ja märkasid, et mul pole saba, käed ja 
jalad erinevad aga nende omadest, lõid nad kohutavalt kartma. Arvasid vist, et olen 
jumal või kurat. Ma ei saanud neile vastu hakata ega põgeneda, seepärast läksin 
julgelt vastu. See hämmastas neid ja nad viisid mind oma Bu-luri linna, söötsid ja 
jootsid ning kohtlesid üldiselt hästi. Õppisin 

ära nende keele ja püüdsin selgeks teha, et olen jumal. Viimaks see ka õnnestus, 
kuni üks posija või preester mind kadestama hakkas. See oli minu lõpu algus. Ta 
kuulutas, et kui ma olen jumal, siis ei jookse minust noaga torkamisel verd. 

Minu teadmata korraldas ta asja nii, et proovi tuleks pealt vaatama kogu küla. See 
pidi sündima öösel pidustuste ajal, mil nad nii pööraselt söövad ja joovad oma 
saatanliku Jad-ben-Otho auks. Üks naine lobises mulle kõik välja, mitte kaastundest, 
vaid lihtsalt naiselikust uudishimust — kas mu veri hakkab voolama, kui mind odaga 
torgatakse. Nähtavasti ei mallanud ta oskuslikult lavastatud mõrva ära oodata, vaid 
tahtis seda jalamaid teada saada. Rabasin tal käest kinni, kui ta mulle nuga 
küljekontide vahele püüdis torgata. Sõdurid olid juba joomingut alustanud, oleks 
olnud rumalus neid veel mõistusele kutsuda. Mul jäi ainult üks tee — põgeneda. 
Ütlesin naisele, et minule kui jumalale on kõik sellised kahtlustused solvavad ja 
protesti märgiks jätan nad siitpeale saatuse hooleks. 

»Lähen otsekohe taevasse tagasi!" hüüdsin ma. 

Ta tahtis minu ümbert kinni võtta, et näha, kuhu ma tõusen, kuid ütlesin talle, et tuli, 
mis tekib minu tõusmisel, hävitab ta silmad ja ta peab jalamaid lahkuma ega tohi siia 
tagasi tulla enne kui tunni aja pärast. Püüdsin talle selgeks teha, et kui mõni teine 
külaelanik peaks siia juhtuma, siis ei hukku tules üksnes tulija ise, vaid ka naine, kes 
teab minu taevaminekust. 

See avaldas talle ilmselt vapustavat mõju. Ta lahkus jalamaid, hüüdes mulle, et kui 
ma tunni aja pärast tõepoolest lahkunud olen, teab kogu küla, et olen Jad-ben-Otho 
ise. Seda usuvad nad vist siiani, sest võin teile kinnitada, et lahkusin palju varem kui 
tunni aja pärast. Bu-luri linna lähikonnas ei julgenud ma kauem viibida.” Ta pahvatas 
nii kareda ja vastiku häälega naerma, et naisel käisid külmajudinad üle selja. 

Kuni Obergatz jutustas, kõrvaldas Jane hirve kehasse kinnijäänud oda ja hakkas 
nahka nülgima. Mees ei teinud vähimatki katset teda abistada, vaid aina rääkis ja 
vaatas pealt, siludes räpaste kätega oma sakrunud porist habet ja pulstunud juukseid. 
Tema nägu ja keha kattis paks porikiht. Ta oli täiesti alasti, kui mitte arvestada 
räbalatena ripnevat puusavööd. Relvadeks olid vaid Bu-lurist varastatud vaz-doni nui 
ja nuga. Kuid mustus ja sõjariistad ei kohutanud naist kaugeltki nii kui iseäralik läige 
mehe silmis. 

Ometi jätkas naine oma tööd. Ta lõikas hirve küljest ära tükid, mida võis kasutada 
enne riknemist. Jane polnud veel täielik džunglielanik ega osanud leida midagi 
maitsvat roiskunud lihas. Seejärel ajas ta end sirgu ja vaatas Obergatzile otse silma. 

«Leitnant Obergatz," lausus ta, ,,saatus on meid uuesti kokku viinud. Ma ei varja, et 
see on mulle ebameeldiv. Minul pole teiega midagi ühist. Teie olete süüdi selles, mis 


minuga on juhtunud. See väike maalapike, kus me praegu viibime, on minu, sest ma 
leidsin selle ise ja võtsin endale enne teid. Minge siit ära, see on minu territoorium. 

Jätke mind rahule, kui tahate teatud määralgi heastada kurja, mida tekitasite mulle ja 
mu perekonnale.” 

Sakslane jõllitas naisele oma kalasilmadega otsa ja pahvatas siis õelalt naerma. 

»Minge ära! Jätke mind rahule!" osatas ta kurjalt. ,, Mina ise leidsin sind. Me leiame 
ühise keele ja saame headeks sõpradeks. Peale meie pole siin hingelistki. Keegi ei saa 
teada, mis me teeme, sina aga ajad mind minema." Ta naeris jälle, kuigi nägu jäi 
endiselt kurjaks. Jane'il hakkas kõhe. 

»Pidage meeles oma lubadust!" ütles ta. 

»Lubadust! Missugust lubadust? Neid antakse ainult murdmiseks. Meie, sakslased, 
näitasime seda kogu ilmale Liege'is ja Leuvenis. Ei ja veel kord ei! Ma ei lähe kuhugi. 
Jään siia sind kaitsma.” 

»Ma ei vaja teie kaitset," ei jätnud Jane oma tahtmist. ,,Oskan käsitseda oda, te ju 
nägite.” 

»Muidugi,"” kinnitas Obergatz. ,, Aga kui korralik meesterahvas ei või ma sind 
üksinda siia jätta. Oled ju naine, nõrk olevus. Ei! Olen keisri ohvitser ja jään sinu 
juurde.” 

Ta naeris jälle. 

»» Võiksime kahekesi üsna õnnelikud olla." 

Naine ei suutnud uut värinat maha suruda. Ta ei teinud vähimatki katset varjata oma 
põlgust. 

»Ma ei meeldi sulle?" küsis mees. ,, Väga kahju. Kuid pole viga, tuleb aeg ja sa 
hakkad mind armastama." Uuesti järgnes inetu naer. 

Naine pakkis lihatükid hirvenaha sisse, viskas õlale, võttis kätte oda ja pöördus 
sakslase poole. 

»Minge!" käskis ta. ,,Oleme küllalt tühje sõnu teinud. See on minu riik ja ma kaitsen 
seda. Kui te veel kord siia tulete, tapan teid. Saite aru?" 

Sakslase nägu moondus raevust. Ta tõstis nuia ja suundus naise poole. 

»Pidage!” karjatas Jane, heites käe odaga kaugele taha. ,,Te nägite, kuidas ma tapsin 
hirve, ja teil oli täiesti õigus, öeldes, et keegi ei näe, mis me siin teeme. Tehke sellest 
vastav järeldus, sakslane, enne kui tõstate minu vastu käe." 

Obergatz seisatas ja laskis nuia alla. 

»Rahunege,"” alustas ta leplikul toonil. ,,Oleme sõbrad, leedi Grey-stoke. Hakkame 
teineteist aitama, luban, et ei tee teile midagi halba." 

»Pidage meeles — Liege ja Leuven," muigas Jane. ,, Lähen nüüd ära ja hoiduge 
mind jälitamast. Minu piirkond on päevateekond siit igas suunas. Kui siin kusagil teid 
näen, olete surmalaps." 

Obergatz adus, et Jane ei naljata. Ta seisis tusaselt ja vaatas, kuidas naine metsa 
kadus. 

XX. Sündmused arenevad 


Linnas oli vahetumas võim. Ja-doni sõdurid, keda Tarzan juhatas lossi värava all 
oleva saiakäigu juurde, said lüüa. Nende esimese rünnaku hoogu pidurdasid oma 
kavala jutuga Lu-doni preestrid, pannes sõdureile südamele kaitsta esiisade usku 
jumalasalgajate eest. Nad nimetasid Ja-doni templi teotajaks, kelle peale langeb Jad- 
ben-Otho viha, samuti nagu Ja-doni poolehoidjate peale. 


Preestrid kinnitasid, et Lu-doni ainus soov on takistada Ja-donil trooni hõivamast 
enne uue kuninga valimisi, mis toimuvad vastavalt ho-donide seadusele. Tulemuseks 
oli see, et paljud sõdurid jooksid üle preestrite poole ja kui viimased nägid, et Ja-doni 
poolehoidjad olid jäänud vähemusse, kihutasid preestrid oma sõdurid neile kallale. 
Selle tagajärjel tapeti suurem osa Ja-doni meestest. Vaid käputäis sõdureid jõudis lossi 
värava juurde ja pääses sealt läbi. 

Preestrid viisid oma salga läbi saiakäigu templisse. Kuid vahepeal oli keegi Ja-doni 
hoiatanud ja viimane korraldas kaitse. Esimesel võimalusel oli ta saatnud printsess O- 
lo-a ruumidesse salga sõdureid, kuid õnnetuseks jõudsid nad sinna liiga hilja, et 
takistada Jane'i röövimist. 

O-lo-a rääkis kõigest, mis oli juhtunud, samuti Tarzani osast. Ta kuulis, et Tarzan 
oli viinud tema mehed Lu-doni sõdurite kogunemiskohti lossi sissekäigu juurde. 
Endastmõistetavalt suurendas see asjaolu veelgi vana sõjamehe sümpaatiat 
ahvinimese vastu. Ta kahetses, et viimane oli linnast lahkunud. O-lo-a ja Pan-at-lee 
seletused kinnitasid usku võõra jumalikku päritollu, milles Ja-don ja tema sõdurid 
juba varem olid veendunud. Võitlus käis nüüd peaasjalikult Dor-ul-Otho 
poolehoidjate ja vastaste vahel. Kas põhjustasid seda ahvinimese vägitegude kohta 
liikuvad jutud, mis ümberjutustamisel midagi ei kaotanud, või mõjus siin lihtsalt vana 
sõduri kavalus ja vimm Lu-doni vastu — lootus usulisest tülist oma ilmalikule asjale 
toetust saada —, kõike seda on raske otsustada. Selge oli vaid üks: Ja-doni pooldajad 
vihkasid ülempreestrit Tarzanile osaks saanud kohtlemise pärast. 

Kahjuks viibis Tarzan kaugel ega saanud õhutada Ja-doni kaaslasi suurematele 
vägitegudele, mis oleksid võitluse lõplikult otsustanud vana pealiku kasuks. Ja-doni 
meeste härdad palved jäid vastuseta ja nõrgemad arvasid, et jumalik tahe on nende 
vastu. Pealegi oli neid väga vähe, Lu-doni jõud aga suurenesid üha. Templist 
korraldati lossile suurem rünnak ning lossis asuvad jõud said lüüa. Viimaks sai Lu- 
don kogu Pal-ul-doni tegelikuks valitsejaks. 

Ja-don võttis kaasa printsessi, Pan-at-lee, orjad, oma sõdurite naised ja lapsed ning 
taganes nendega A-luri linnast tugevasti kindlustatud Ja-luri. Siin hakkas ta aega 
viitmata koguma värskeid jõude oma küladest maa põhjaosas. Ja-lur asus A-lurist 
kaugel, preestrite mõju oli siin väga nõrk, vanast pealikust peeti aga ammust ajast 
lugu kui oma rahva kaitsjast ja sõbrast. Kõikjalt kogunes tema toetuseks vaimustatud 
väesalku. 

Samal ajal kui Pal-ul-doni põhjaosas arenesid suure kiirusega ajaloolised 
sündmused, lamas Tarzan Tu-luri lõviaugus. Mo-sari ja Lu-doni vahet seerisid iga 
päev saadikud, kelle kaudu peeti läbirääkimisi Päl-ul-doni trooni asjus. Mo-saril 
jätkus küllalt nutikust aru saada, et omakasupüüdlikul eesmärgil võib ta suure eduga 
kasutada vangi. Ta teadis, et paljud linlased olid veendunud Tarzani jumalikus 
päritolus. Aga Tarzanit tahtis ka Lu-don ja nimelt selleks, et omaenda käega oh- 
verdada teda templi idaaltaril kogu rahva ees Jad-ben-Othole. Ta nägi igal sammul, et 
võõramaalase vaprus ja mehine olek olid jätnud ho-donidesse sügava jälje ning 
vähendanud ta oma võimu ja autoriteeti. 

Tu-luri preestrid olid jätnud Tarzanile ta sõjariistad — vibu, nooled ja noa. Kuid 
ahvinimene kahtles, kas ta neid veel kunagi kasutada saab. 

Kui Tarzan mõistis, et on vangistatud, hakkas ta valmistuma kohtumiseks lõviga, 
sest Ja lõhn täitis koobast. Ahvinimene oli kindel, et varem või hiljem lastakse tema 
auku lõvid. Kõigepealt aga vaatas ta põhjalikult üle oma vangikongi ja märkas 
nahkadega kinnikaetud aknaid. Ta avas need otsekohe. Sissetunginud päevavalgusel 
selgus, et lõviauk oli küll madalamal templi hoovist, kuid siiski tükk maad kõrgemal 


kalju jalamist, millel loss ja tempel asusid. Aknaid katsid nii tihedad trellid, et ta ei 
suutnud näha üle paksu müüri ääre, mis oli otse tema akna all. 

Kaugemal sinetas Jad-in-luli järv, selle taga oli roheline kallas ja mäed. 

Tarzan hakkas uuesti ruumi silmitsema. See oli õige avar, kummaski otsas kaks ust. 
Üks uks oli kõrgem ja määratud inimestele, teine — lõvidele. Uksi sulgesid suured 
kivimürakad, mis lasti püströöbaste abil ülevalt alla. Mõlemal aknal olid raudtrellid. 
Esimest korda nägi Tarzan Pal-ul-donis rauda. Raudlatid kinnitusid mõlemat otsa pidi 
kivisse puuritud sügavatesse aukudesse. Kõik oli nii raudselt tehtud, et põgenemine 
tundus võimatu. Ometi alustas Tarzan juba mõni minut pärast vangistamist 
ettevalmistusi. Ahvinimene hakkas noaga uuristama kivist augu ääri, kuhu raudlatid 
toetusid. Töö nõudis vaeva, kuid Tarzan oli ülimalt kannatlik. 

Iga päev toodi talle toitu ja vett. Selleks tõsteti väike uks parasjagu nii palju üles, et 
kivist sööginõud alt läbi mahtusid. Vang taipas, et teda ei hoita siin sugugi lõvide 
söödaks. Kuid sellel polnud tema jaoks tähtsust. Kui nad talle veel mõne päeva aega 
annavad, ontal täiesti ükskõik, millise saatuse nad talle määravad: tema on siit 
kadunud nagu tina tuhka! 

Peagi saabus Tu-luri Pan-sat, Lu-doni tähtsaim tööriist. Kõik teadsid, et ta tuleb hea 
sõnumiga. Ülempreester Lu-don olevat otsustanud, et Mo-sar saab kuningaks. Selleks 
kutsub ta teda viivitamata A-luri. Seejärel palus Pan-sat Mo-sarilt luba minna 
templisse palvetama. Ta otsis seal üles Tu-luri ülempreestri, et anda talle edasi Lu- 
doni tõeline sõnum. 

»Mo-sar tahab saada kuningaks,” ütles ta, ,,kuid seda tahab ka Lu- 

108 

don. Mo-sar ei kavatse ära anda võõrast, kes kinnitab end Dor-ul-Ot-hoks, Lu-don 
aga tahab teda tappa. Ja nüüd,” ta tuli Tu-luri ülempreestrile veel lähemale, ,,kui tahad 
saada A-luri ülempreestriks, on see ainult sinu teha.” 

Pan-sat vakatas ja ootas teise vastust. 

Loomulikult sattus preester sellisest ettepanekust lausa vaimustusse. Olla A-luri 
ülempreester! See oli peaaegu niisama hea kui olla Pal-ul-doni kuningas, sest suur on 
selle võim, kes ohverdab Jad-ben-Otho peaaltaril. 

»Kuidas?" sosistas ülempreester. ,, Kuidas võiksin saada A-luri ülempreestriks?” 

»»Sa tapad ühe ja tood teise A-luri," vastas Pan-sat. 

Nähes, et preester on sööda alla neelanud, Pan-sat tõusis ja lahkus. Nüüd ronib 
preester nahast välja, et oma eesmärki saavutada. 

Pan-sat ei eksinud. Ülempreester oli tõepoolest valmis kõrge tiitli eest tapma ja 
reetma, ainult et ta ei suutnud kuidagi taibata, kumb tuli tappa ja kumb Lu-doni ette 
viia. 

Lu-doni plaanidesse pühendatud Pan-sat teadis, et ainult vale Dor-ul-Otho avalik 
ohverdamine templi altaril võib Lu-doni loojenevat võimu tugevdada, Mo-sari 
tapmine aga oleks kõrvaldanud Lu-doni ainsa võistleja, sest Lu-don kavatses edaspidi 
ühendada kuninga ja ülempreestri ameti. 

Tu-luri ülempreester arvas, et ta peab tapma Tarzani ja Mo-sari üle andma Lu- 
dönile. Kui ta selle on korda saatnud, saab temast A-luri ülempreester. Kuid ta ei 
teadnud, et Lu-don oli juba määranud preestri, kes pidi ta A-luri jõudmisel surmama. 
Ei teadnud ta sedagi, et juba kaevati talle salajast hauda templi all, mille valitsejaks ta 
kavatses hakata. 

Selle asemel et tappa oma pealik, juhtis ta veerand tundi pärast jutuajamist tosinat 
relvastatud sõdurit lõviaugu poole. 

Saabus öö. Nende rada valgustas üksainus tõrvik. Sõdurid liikusid ettevaatlikult, 
teades, et nende pealik ei soovi võõramaalase tapmist. 


Pimedas kongis töötas ahvinimene palehigis trellide kallal. Äkki kuulsid ta terased 
kõrvad lähenevaid samme. Siiani tuli talle toitu toov inimene alati üksi ja väikese ukse 
juurde, nüüd oli samme palju rohkem ja Tarzan aimas halba. Kuid ta jätkas oma tööd. 
Ta kuulis, kuidas sammud peatusid. Vaikust katkestas ainult ahvinimese väsimatu kivi 
kallal uuristamine. 

Väljasolijad kuulsid seda ja püüdsid mõistatada kummalise hääle tähendust. Nad 
pidasid sosinal nõu. Keegi ei talunud riskida. Kaks neist pidid kähku ukse üles tõstma, 
teised nuiadega sisse tormama ja vangi sealsamas tapma. Nad olid väga ettevaatlikud 
ja kaalusid kõik üksipulgi läbi, jätmata midagi saatuse hooleks. Tu-luris liikusid jutud 
Tarzan-jad-guru määr.atust jõust, tarkusest ja julmusest, millest tõusis külm higi 
nende otsmikule, ehkki käigus oli rõske ja jahe. 

Ülempreester andis märku, uks vinnati üles, sõdurid tormasid ülestõstetud nuiadega 
sisse. Kolm nuia lendas läbi ruumi mingisuguse 

tumeda varju poole. Siis valgustas preester tõrvikuga ruumi ja nad nägid, et tume 
vari oli ainult akende eest mahavöetud nahkade virn. Peale nende polnud ruumis 
ühtegi elavat olevust. 

Üks sõdureist ruttas akna alla. Kõik trellid peale ühe olid maha võetud. Selle küljes 
rippus lai nahariba, mis ilmselt oli lõigatud põrandal virnas lebavatest nahkadest. 

2kokok 

Jane Claytonit ähvardavatele looduslikele ohtudele lisandus uus — Obergatz teadis 
tema asukohta. Lõvid ja pantrid kohutasid teda sootuks vähem kui selle alatu hunni 
tagasipöördumine. Jane polnud teda kunagi usaldanud. 

Ikka ja jälle heitis ta endale ette, et polnud teda tapnud kui oma teele ilmunud 
ohtlikku kiskjat, siis aga loobus mõttetust enesesüüdis-tamisest. Kui nad veel kord 
kohtuvad, teeb ta väle oda oma töö. 

Sel ööl ei näinud tema väike mugav pesake kõrgel puuladvas sugugi enam nii 
turvaline olevat. See, mis takistab verejanulist pantrit, ei suuda takistada meest. 
Ärevad mõtted ei lasknud teda rahulikult magada. 

Siis äratas Jane'i mingi sahin, mis näis tulevat puust endast. Naine kuulatas, 
julgemata hingata. Uuesti kostis sama heli. Midagi pehmet hõõrus kõva puukoore 
vastu. Naine haaras pimeduses oda. Ta tundis, kuidas nõtkus üks tema majakese 
aluslattidest. Keegi tuli lähemale, nüüd oli ta ukse taga. Kes see võis olla? Olevus ei 
teinud ühtegi häält, millest oleks võinud teda ära tunda. Jane tõusis ettevaatlikult 
käpuli ja roomas ukse juurde, oda kõvasti paremasse kätte surutud. Kes see ka oli, 
nähtavasti püüdis ta lehtonni tungida ilma naist äratamata. Ta oli parajasti selle 
okstest ja rohukõrtest tehtud nõrga ehitise taga, mida Jane nimetas ukseks. Jane tõusis 
põlvili ja sirutas ette vasaku käe, kuni leidis koha, kus kõver oks oli jätnud ukse sisse 
paaritollise avause. Sinna asetas ta odaotsa. Nähtavasti kuulis sissetungija tema 
liikumist, sest kaks tugevat kätt püüdsid raevukalt ust lahti kiskuda. Sel hetkel tõukas 
Jane oda kõigest jõust ettepoole. Ta tundis, kuidas oda tungis millessegi pehmesse. 
Kõlas karjatus, rõve vandumine, ja murduvate okste ragina saatel kukkus keha alla. 
See oli Obergatz, Jane tundis ta ära vandumisest. 

Alt ei tulnud ühtki häält. Oli ta tõesti mehe tapnud? Ta palus seda, palus kõigest 
südamest. Kui ta vaid vabaneks sellest jälestusväärsest tüübist! 

Kogu öö ei saanud Jane sõba silmale, vaid aina kuulatas. Ta kujutas endale ette all 
lamavat meest, kelle kohutav nägu on kuuvalgel muutunud veel õudsemaks ja kes 
tardunud pilgul teda ainiti jõllitab. Ta palus, et tuleks lõvi ja lohistaks surnukeha 
minema, kuid ümberringi valitses vaid džungli sumin. 


Jane rõõmustas Obergatzi surma üle, kuid tundis hirmu viimase raske katsumuse 
ees: ta pidi hommikul matma inimese, kes oli nimetanud end Erich Obergatziks ja 
kelle haua kohal ta nüüdsest peale peab magama. 

Jane heitis endale ette kohatut nõrkust, korrates ikka ja jälle, et oli tapnud 
kaasinimese ainult enesekaitseks ja järelikult oli tema tegu igati põhjendatud. Kuid 
olles kasvanud tsiviliseeritud ühiskonnas, tundis ta endiselt süümepiina. 

Viimaks hakkas koitma. Pikkamööda lõid hommikupäikeses särama Jad-in-luli taga 
kõrguvate mägede tipud. Jane kartis uksest välja minna ja alla vaadata. Kuid aitab 
peidus kükitamisest! Ta avas ukse ja vaatas alla, ning nägi seal ainult lilli ja rohtu. Ta 
ronis puu otsast maha ja vaatas teisele poole — kusagil polnud näha surnud meest. 
Ettevaatlikult jätkas ta uurimist. 

Puu all leidis ta vereloigu ja sealt viisid, kahvatud punased jäljed kaugemale järve 
äärde. Ta ei tapnudki meest! Jane'i valdas kaksipidine kergendus- ja kahetsustunne. 
Nüüdsest alates pidi ta kogu aeg valvel olema. Mees võib iga hetk tagasi tulla, kuid 
vähemalt ei pea ta surnud sakslase pea kohal elama. 

Sel päeval kuulatas ta vähimatki krabinat. Veel eile oleks Jane kinnitanud, et tal on 
raudsed närvid, täna enam mitte. Ta oli läbi elanud tugeva vapustuse, nüüd järgnes 
reaktsioon. Võib-olla homme tunneb ta end jälle paremini, kuid miski ütles talle, et 
väike peavari ja lapike džunglit, mida ta omaks nimetas, ei muutu enam endiseks. 
Tema kohal ripub Obergatzi naasmise oht. Jane'i väikese maailma rahu oli jäädavalt 
kadunud. 

Järgmisel ööl püüdis ta oma kodu veel tugevamaks muuta. Ta kattis seinad 
Obergatzi kohtamise päeval tapetud hirve nahaga ja kinnitas ukse kahekordsete 
rihmadega. Jane oli väga väsinud, sest polnud eelmisel ööl kuigi palju maganud. 
Siiski lamas ta tükk aega lahtisi silmi, vahtides pimedusse. Mis ta seal nägi? 
Minevikupildikesi, mis tõid pisarad vapra naise ilusatesse silmadesse. Õitsvat farmi, 
mis kuulus kord temale ja mida enam polnud, sest selle oli hävitanud seesama julm 
võim, kes jälitab teda isegi selles unustatud maanurgas; tugevat meest, kelle käed teda 
enam kunagi ei emba; pikka tugevat poega, kes vaatas tema peale isa jumaldavate 
naeratavate silmadega. Tema silme ette kerkisid ainult pildid kaugest väikesest aafrika 
farmist, mitte kunagi suurtest uhketest inglise lossidest, mis ometi etendasid tema elus 
peaaegu samasugust osa. Kuid Tarzan armastas palju rohkem ürgmetsa kadunud farmi 
ja Aafrika avaraid maastikke, sellepärast armastas neid ka Jane. 

Viimaks vajus ta raskesse unne. Kui kaua see kestis, ta ei teadnud, ent ärkas äkki 
sellest, et keegi katsus jälle ust. Oks maja all lõi taas õõtsuma. Ta tuleb tagasi! 

Jane tõmbus üleni külmaks. Oli see tema, või — hoidku jumal! — oli ta mehe siiski 
tapnud ja nüüd ilmus tema vaim? Ta püüdis hirmsat mõtet eemale tõrjuda, sest kartis, 
et võib sellest hulluks minna. 

Ta roomas jälle ukse juurde, mille tagant kuuldus hingamist, ja seadis värisevi käsi 
odaotsa endisse kohta. Ta mõtles veel, kas olevus kukkudes uuesti karjatab... 

XXI. Jällenägemine 


Tarzan kuulis sõdureid ukse taga sosistamas. Samal ajal eemaldas ta viimase 
raudtrelli, mis takistas läbipääsu. Nahast nööri oli ta juba varakult valmis pannud. 
Selle ühe otsa allesjäänud raudlati külge kinnitamine võttis ainult silmapilgu aega. 
Sellal kui sõdurid veel sosinal nõu pidasid, libises ahvinimese pronkspruun nõtke 
keha aknast välja ja kadus alla. 


Tarzan oli küll lõviaugust põgenenud, kuid viibis endiselt templi maa-alal. Juba 
trellide eemaldamise ajal oli ta silmitsenud ümbrust ja teadis, et akna alt läks läbi 
käänuline puiestee. See viis värava juurde, kustkaudu pääses linna. 

Pimedus tuli talle kasuks. Tal võis isegi õnnestuda lossist ja linnast põgeneda. Kui ta 
vaid valli sõduritest mööda pääseb, on kõik muu imelihtne. Tarzan rühkis julgelt 
edasi, sest pimeduses võidi teda kergesti ho-doniks pidada. 

Ehkki puiesteel oli ta juba mitut kohanud, ei teinud keegi temast väljagi. Viimaks 
jõudis ta lossi värava ette, kus seisis valves pool tosinat sõdurit. Ta oleks ka neist 
mööda pääsenud, kui keegi templist välja karanud sõdur poleks hüüdnud: 

»Mitte kedagi väravast läbi lasta! Pal-ul-jast põgenes vang!" 

Jalamaid tõkestas üks vahtidest Tarzani tee. Järgmisel hetkel tunti ta ära. 

»»Xot tor!" kisendas vahisõdur. ,.Siin ta ongi! Võtke ta kinni! Kõik siia!" 

»Tagasi! Või ma tapan teid kõiki!" karjus Tarzan. 

Sõdurid nihkusid ettepoole, kuid ilma erilise innuta. Nad tahtsid teda kinni võtta, 
kuid keegi ei soovinud isiklikult ahvinimesega tegemist teha. Igaüks nugis oma 
kaaslast ettepoole. Kuuldused Tarzani vägitegudest olid jõudnud ka Mo-sari sõdurite 
kõrvu ning nad pidasid mõistlikuks eemale hoida ja ähvinimest nuiadega loopida. 

Siin kuluski Tarzanile marjaks ära Om-atilt ja Ta-denilt saadud õppetund. Silmad ja 
lihased tegutsesid välkkiirelt, aju töötas täpselt ja kainelt, justkui ei oleks teda 
ähvardanud mingi oht. Ta polnud küll harjunud nuiaga võitlema, kuid täpsed 
liigutused asendasid täielikult kogemuste puudumise. Üks nui teise järel langes tema 
ees maha, kuid vastased suutsid siiski aeglustada tema edasiliikumist lossi värava 
poole. Nad karjusid kõigest jõust appi. Oleks abi tulnud enne tema põgenemist, 
oleksid vastased saanud liiga suure ülekaalu. Tarzan mõistis seda ja suurendas oma 
pingutusi. 

Nagu nende harilik taktika ette nägi, hoidus paar-kolm sõdurit alati Tarzani selja 
taita. Niipea kui Tarzan oli sunnitud oma tähelepanu mujale pöörama, korjasid nad 
teiste visatud nuiad maast üles. Ka ahv-inimesel õnnestus mitu nuia maast võtta. Need 
osutusid tema käes ülimalt hädaohtlikuks, sest peagi ujus kaks ho-doni sõdurit 
vereloigus. Äkki kuulis ahvinimene lähenevat jalgademüdinat, millega kaasnes metsik 
kisa: värske abivägi lootis sel moel oma meeltheitvaid kaaslasi 

ergutada ja vaenlast hirmutada. 

Nüüd ei tohtinud kauem viivitada. Tarzanil oli mõlemas käes nui. Ühe neist heitis ta 
kõigest jõust tema ees seisvale sõdurile näkku. Hetkel, kui mees kukkuma hakkas, 
kahmas Tarzan tal käest kinni. Ho-don püüdis end vabastada ja tema väle saba oli 
juba nuga haaramas, kuid samas kahmas Tarzan mehel randmest, kuuldus murduvate 
luude raginat ja kostis metsik valukarjatus. Siis tõsteti ho-don õhku: ta pidi üürikest 
aega täitma kilbi aset. Tarzan sööstis värava juurde, kus kiviõõnsuses asus ainus seda 
lossiõue osa valgustav tõrvik. Oma kaaslastele appi ruttavad sõdurid olid nüüd 
Tarzani kannul. Ahvinimene tõstis ho-doni kõrgele pea kohale ja virutas ta kõigest 
jõust esimese tagaajaja otsa. See kukkus maha, kaks järgmist komistasid temale. Ahv- 
inimene haaras tõrviku ja viskas selle kaugele lossi aeda. Maad võttis kottpimedus. 

Seda kasutades kadus Tarzan Tu-luri tänavasse. Ta kuulis veel mõnda aega 
tagaajajaid, kuid peagi nende sammud vaibusid. Tarzan adus, et nad olid kaotanud 
jälje ja jooksnud valesse suunda. Linnast välja jõudnud, pöördus Tarzan viivitamata 
loodesse A-luri poole. 

Tema teel oli Jad-ben-luli järv. Ahvinimene liikus mööda kallast, lootes jalgsi 
kergemini läbi pääseda kui ainsa aeruga paadis vastuvett sõudes. Ta tahtis Tu-lurist 


võimalikult kaugele jõuda, sest teadis, et Mo-sar ei lepi vangi põgenemisega, vaid 
saadab sõdurid teda jälitama. 

Umbes miili kaugusel linnast algas mets. Siin tundis ahvinimene end palju 
kindlamini kui linnas või avamaastikul. Ta ringutas oma võimsaid õlgu ja täitis kopsu 
tuttava koduse õhuga. Lopsakate troopiliste lillede uimastav lõhn ja tuhanded muud 
lõhnad joovastasid teda rohkem kui seda oleksid suutnud teha Vana maailma 
viinamäed. 

Tarzan hakkas edasi liikuma puid mööda, mitte vajadusest, vaid lihtsalt soovist 
nautida vabadust, millest ta nii kaua ilma oli olnud. Mets oli pime ja võõras, kuid 
ahvinimene liikus siiski suurima kiiruse ja kindlusega. Ööpimeduses möirgas lõvi ja 
huikas kaeblikult öökull, kuid need vanad tuttavad hääled ei hirmutanud teda, nagu 
oleksid hirmutanud meid teiega, vaid just vastupidi, tõid talle teateid endistelt 
džunglikaaslastelt, nii sõpradelt kui vaenlastel.t. 

Viimaks jõudis ta väikese jõe juurde. Siin ei ulatunud puude ladvad üle kallaste ja ta 
pidi maha tulema, et jõest läbi minna. Vastaskaldal jäi ta nagu soolasammas seisma, 
tema sõõrmed hakkasid võbelema. Ta seisis kaua paigal, siis liikus edasi palju 
kiiremini, ettevaatlikumalt ja vaiksemalt kui enne. Nähtavasti oli teda vallanud mingi 
uus mõte. Ta läks täiesti kindlas suunas ja hoopiski suurema innuga kui oma endise 
eesmärgi — A-luri poole. 

Peagi jõudis ta suure puu alla. Tarzan seisatas ja vaatas üles, kus märkas lehestikus 
mingisugust kummalist neljanurgelist ehitist. Süda hakkas metsikult taguma, kui ta 
ettevaatlikult oksale tõusis. 

Lehtonni ees jäi ta kuulatama. Tema tundlikesse sõõrmetesse tungis seesama õrn 
lõhn, mida ta oli hoomanud poole tunni eest jõge ületades. 

Ta kummardus ukse kohale. 

Jane,” hüüdis ta, ,,mu kallis, see olen mina." 

Vastuseks kuulis ta sügavat hingetõmmet ja kukkuva keha mütsatust. Palavikuliselt 
püüdis Tarzan avada ust, kuid see oli seestpoolt nööridega kõvasti kinni pandud. 
Kaotanud kannatuse, rebis Tarzan ukse ainsa liigutusega eest ja viskas minema. Siis 
roomas ta sisse ja leidis eest oma truu sõbratari elutu keha. 

Tarzan haaras ta sülle, ta süda tuksus: nähtavasti oli see lihtsalt minestus. 
Teadvusele tulles leidis Jane Clayton end kahe tugeva käe embuses, pea puhkamas 
võimsa õla najal, kus nii sagedasti olid ununenud kõik ta kartused ja kurvastused. Kas 

tõesti oli see ilmsi ja mitte unes? Aeglaselt liikus ta käsi mehe põse poole. 

John,” sosistas ta, ,,oled see tõesti sina?" 

Vastuseks embas ahvinimene naist veel tugevamini. 

»» Olen,” vastas ta, ,,kuid mu kurgus on midagi, mis ei lase mul rääkida." 

Jane naeratas ja peitis pea tema rinnale. ,,Jumal on meile armuline, Ahvide Tarzan.” 

Esialgu nad vaikisid. Neid rahuldas teadmine, et on uuesti koos, mõlemad elus ja 
terved. Viimaks said nad kõnevõime tagasi. Kui tõusis päike, rääkisid nad ikka veel 
— nii palju oli küsimusi, mida oli vaja küsida ja millele vastata. 

»Ja Jack?" küsis Jane. ,,Kus ta on?" 

»Ei tea,” vastas Tarzan. ,, Viimati sain temalt teateid Argonne'i rindelt.” 

»»Siis pole meie õnn täielik,” vastas naine kurbusenoodiga hääles. ,,Sul on õigus," 
kostis Tarzan, ,,kuid paljudes inglise kodudes on õnn loovutanud koha uhkusele oma 
poegade üle." Jane raputas pead. ,, Tahan oma poega," lausus ta. 

»Mina ka," vastas Tarzan. ,,Usun, et ta tuleb elusalt tagasi. Nüüd aga arutame läbi 
oma tegevusplaani. Tahaksid sa meie wazirid kokku kutsuda ja nende abiga farmi 
ehitama hakata või Londoni sõita?" 


»Tahan, et Jack oleks meiega," vastas Jane. ,, Näen unes ainult farmi ja mitte kunagi 
linna, kuid need on vaid unistused, John. Obergatz ütles, et on kogu maa läbi käinud 
ega ole leidnud kohta, kus võiks soost läbi pääseda” 

»Ma pole Obergatz," tuletas Tarzan meelde. ,,Täna veel puhkame, homme hakkame 
põhja poole liikuma. See on metsik maa, aga kui oleme kord siia tulnud, peame ka 
välja pääsema." 

Järgmisel päeval asuski Tarzan oma naisega teele läbi Jad-ben-Otho oru. Ees 
ootasid neid metsikud asukad, kiskjad ja Pal-ul-doni kõrged mäed, mägede taga 
kahepaiksed ja soo, soo taga kuiv okkaline kõrb ning uuesti metsikud loomad, 
vaenulikud suguharud, pikk ja vaevaline tee nende tuhahunnikuks muudetud, kuid 
südamele armsa kodukolde juurde. 

akõkok 

Leitnant Erich Obergatz roomas neljakäpakil läbi rohu, jättes endast maha verise 
jälje. Kui Jane'i oda talle rindu tungis, kukkus ta puu otsast alla. Kuid pärast 
tahtmatult tema suust pääsenud valukisa ja vandesõnu pigistas sakslane hambad risti, 
hoidudes oigamast, et see saatanlik naine teda ei kuuleks ega hakkaks taga ajama 
Obergatz roomas nagu haavatud kiskja, otsides kõrvalist kohta, kuhu end peita Ta oli 
kindel, et sureb. 

Järgmisel hommikul selgus, et ta polegi surnud ja haav on päris tühine. Jäme 
obsidiaanist odaots oli tunginud parema käe alla lihaskoes-se ja löönud valusa, kuid 
sugugi mitte eluohtliku haava. Sellest aru saanud, otsustas Obergatz suurendada 
veelgi vahemaad enda ja Jane Claytoni vahel. Ta liikus edasi ikka veel roomates, 
arvates, et sellises asendis ei märka teda keegi. 

Obergatz kiirustas kaugemale, ehkki oma hinges ihkas tagasi pöörata ja Jane'i 
vallutada. Sellele ihale lisandus nüüd soov kätte maksta. Naine peab rängalt tasuma 
talle löödud haava eest. Miks lükkas naine ta eemale? Miks põgeneb ta ise nüüd naise 
eest? Praegu ta küll põgeneb, kuid tuleb tagasi ja siis on naisel lõpp käes. Kui ta on 
saanud oma tahtmise, haarab ta mõlema käega tema sametpehmest kõrist ja kägistab 
surnuks. 

Ikka ja jälle mängis ta mõttes läbi selle stseeni, kuni hakkas suure häälega naerma 
seda hirmuäratavat naeru, millest Jane oli nii ehmunud. 

Varsti märkas sakslane, et oli oma põlved veriseks hõõrunud. Ta heitis ettevaatliku 
pilgu taha — seal polnud kedagi. Mees kuulatas. Ei vähimatki märki tagaajamisest. 
Ta tõusis püsti ja jätkas teed. Obergatz pakkus endast armetut pilti: pealaest jalatallani 
kaetud pori ja verega, habe ja juuksed täis kuivanud savitükke ja prahti. 

Metsas komberdades kaotas Obergatz ajataju. Ta sõi puuvilja, marju ja 
maapähkleid, kustutas janu järveveega. Lõvi möirgamist kuuldes ronis ta puu otsa ja 
kükitas seal hirmust värisedes. 

Mõne aja pärast jõudis ta Jad-ben-luli lõunakaldale. Tema teed tõkestas lai jõgi. 
Teisel kaldal säras hommikupäikeses valge linn. Obergatz vahtis seda tükk aega, 
pilgutades silmi nagu öökull. 

See oli A-lur, Valguse linn. Tema ajus seostus see Bu-luri ja vaz-donidega. Vaz- 
donid olid teda nimetanud Jad-ben-Othoks. Obergatz puhkes uuesti suure häälega 
naerma, ajas end sirgu ja sammus uhkelt mööda kallast edasi. 

»»Olen Jad-ben-Otho!” karjus ta. ,,Olen tõeline, suur jumal! A-luris on mu loss ja mu 
tempel. Jad-ben-Othol pole džungliga mingit pistmist!" 

Ta astus vette ja kriiskas valju läbilõikava häälega A-luri poole: ,,Siin on Jad-ben- 
Otho! Tulge siia, orjad, ja viige oma jumal templisse.” 

Kuid nii kaugelt ei kuulnud teda keegi. 


Peagi kütkestasid tema ähmastunud mõistust muud asjad: üle tema 

pea lendav lind, kalaparv tema jalge ees jões. Ta laskus käpuli vette ja hakkas 
püüdma kalu, kuid need olid temast palju väledamad. 

Siis torkas mehele pähe, et ta on merelõvi. Ta unustas kalad ja proovis ujuda, 
väänutades vees oma jalgu, nagu oleks tal saba. 

Viimaste päevade katsumused, hirm ja nälg tegid Erich Obergat-zist laliseva 
idioodi. 

Veepinnale ilmus suur veemadu. Mees hakkas teda neljakäpakil taga ajama. Madu 
ujus kaldaäärsesse tihnikusse. Obergatz järgnes talle, röhkides nagu orikas. 

Madu sakslane kätte ei saanud, kuid selle asemel leidis ta sealt midagi muud — 
kaldale peidetud paadi. 

Sakslane jäi seisma ja pahvatas rõõmsalt naerma. Paadis oli kaks aeru, need viskas 
ta jalamaid eemale. Siis istus ta paadi kõrvale vette ja hakkas kätega sulistama. 
Veepritsmetest sattus ta lapselikku vaimustusse. 

Mees pühkis käega otsmikku ja nägi vette vaadates nahal heledat triipu. See 
valmistas talle lõbu ning ta hakkas ka mujalt verd ja mustust maha hõõruma. Ta ei 
kavatsenud üldsegi end pesta, teda huvitas vaid arusaamatu moondumine. 

»Ma muutun valgeks!" karjatas ta. 

Pööranud näo A-luri poole, hüüdis Obergatz: 

»A-lur, Valguse linn!" 

Uuesti meenusid talle Bu-lur ja vaz-donid, kes olid teda Jad-ben-Othoks kutsunud. 

»»Olen Jad-ben-Otho!" kriiskas ta. 

Siis langes sakslase pilk paadile. Ta silmitses oma keha ja rõivastust. Puusariie oli 
märg ja mudasem kui enne, ta rebis selle maha ja viskas järve. ,, Jumalad ei kanna 
musti kaltse," lausus ta valjusti. , Nad kannavad vaid pärgi ja vanikuid. Olen jumal — 
olen Jad-ben-Otho ja teatan sellest oma A-luri linnale!" 

Ta harutas sõrmedega sakrunud juukseid ja habet. Vesi oli juukseid pehmitanud, 
kuid polnud mustust veel täielikult välja uhtnud. Obergatz raputas pead. Juuksed ja 
habe ei meenutanud sugugi jumaluse atribuute. Ta hakkas nüüd arukamalt mõtlema, 
sest teda oli vallanud suur idee, mis koondas laokil mõtted üheainsa eesmärgi ümber. 

Siiski oli mees hullumeelne, kuid nüüd sihikindel hull. 

Ta läks kaldale, korjas lilli ja lehti. Neid põimis ta oma juustesse, nii et peakate 
sarnanes Pariisi moodsa kübaraga ja paistis oma värvi-kireyusega kaugelt silma. 

Viimaks jäi ta oma välimusega rahule, astus paati ja lükkas selle kaldast eemale. 
Tõuge viis paadi keset jõevoolu, mis omakorda teda järvele kandis. Alasti mees seisis 
paadis püsti, käed risti, ja kuulutas täiest kõrist oma saabumisest Valguse linna. 

» Olen Jad-ben-Otho! Ülempreester ja preestrid võtku mind vastu!" 

Tuul kandis paati aeglaselt linna poole. Kord pööras see sõitja A-luri poole seljaga, 
kord keerutas teda kohapeal ringi, kuid Obergatzi ei heidutanud see põrmugi. Endiselt 
karjus ta linna poole oma käsku. 

Teda märgati lossimüürilt alles siis, kui ta oli juba järve keskkohta jõudnud. Tema 
lähenedes kogunes kaldale trobikond sõdureid, naisi ja lapsi, kes vahtisid 
uudishimulikult. 

Preestrid eesotsas Lu-doniga jälgisid sakslast templi müüri juurest. Kui paat oli juba 
küllalt lähedal, et seletada tema veidrat kuju ja kuulda tema sõnu, ahenesid Lu-doni 
kavalad silmad kitsaks piluks. Ülempreestrit oli juba informeeritud Tarzani 
põgenemisest ja ta kartis, et ahvinimene võib ühineda Ja-doniga, see aga tooks 


viimasele palju vabatahtlikke. Nii võiks Dor-ul-Otho, isegi kui ta on vale Dor-ul- 
Otho, osutuda Lu-doni verivaenlaste käes kõvaks trumbiks. 

Mees paadis lähenes kaldale. Alampreestrid ootasid Lu-doni kor- 
raldusi., 

»Tooge ta siia!" käskis ülempreester. ,,Kui ta on Jad-ben-Otho, tunnen ma ta ära.' 

Kui leitnant Erich Obergatz ülempreestri ette toodi, silmitses viimane 
tähelepanelikult maalilise soenguga valget alasti meest. ,,Kust sa tuled?" küsis Lu- 
don. 

»» Olen Jad-ben-Otho!" hüüdis sakslane. ,,Tulen taevast. Kus on ülempreester?" 

»Ta on sinu ees.” Obergatz plaksutas käsi. ,,Too vett ja pese mu jalgu." 

Lu-doni silmad ahenesid veelgi. Tema peas välgatas üks mõte. Lossi sõdurite ja 
preestrite nähes kummardas ülempreester sügavalt, kuni puudutas laubaga sakslase 
jalga. 

»Kuulge, orjad!" hüüdis ta end sirgu ajades. ,, Tooge suurele jumalale vett ja toitu!” 

Nii tunnistas A-luri ülempreester leitnant Erich Obergatzi kõigi ees jumalaks. 

See sõnum levis välkkiirelt templis, lossis, linnas ja kõigis külades A-luri ja Tu-luri 
vahel. 

Olevat ilmunud tõeline jumal — Jad-ben-Otho ise. Ülempreester Lu-don on teda 
tunnistanud. Mo-sar kiirustas jalamaid ülem-preestri poolehoidjate leeri üle minema ja 
ei maininud rohkem oma õigusi troonile. Tekkinud olukorras taipas Mo-sar, et tal on 
kõige parem Tu-luri jääda, et säilitada pealikuna oma võimu nii linna kui selle 
ümbruskonna üle. Mo-sar ei eksinud. Lu-donil läks teda veel vaja ning ta jäeti ellu ja 
anti käsk viivitamata koos oma sõduritega A-luri ilmuda. Oli kuulda, et Ja-don kogub 
põhjas suurt sõjaväge ja alustab lähemal ajal sõjakäiku Valguse linna vastu. 

Obergatz elas jumala ossa kergesti sisse. Ta oli uuest elust vaimustuses. Rikkalik 
toit, rahu ja hea elu tagastasid talle osaliselt mõistuse, mille ta oli kaotanud läbielatud 
erutuste tõttu. Kuid ühes suhtes oli ta veel pöörasem kui enne: ta võttis endale pähe, et 
on tõepoolest jumal, ja ükski vägi maailmas ei suutnud teda selles ümber veenda. 
Talle anti orjad, keda ta käsutas nagu jumal muistegi. Tema loomulik julmus sobis 
hästi Lu-doni iseloomuga. Mõlemad olid igas asjas ühel arvamusel. 

Ülempreester nägi Obergatzis võimast jõudu, mis võis talle tagada Pal-ul-doni 
kuningatrooni. Obergatzi tulevik oli kindlustatud nii kaua, kuni ta oli nõus etendama 
ülempreester Lu-doni jumala Jad-ben-Otho osa. 

Avarale templiõuele idaaltari ette ehitati uus troon. Seal võis Jad-ben-Otho istuda ja 
jälgida, kuidas tema auks hommikul ja õhtul ohvreid tuuakse. Obergatzi julm põrunud 
aru tundis ohverdamisest nii suurt lõbu, et ta torkas sageli ise noa ohvri südamesse. 
Sellisel puhul langesid preestrid ja rahvas kohutava jumala ette põlvili. 

Obergatzi ei armastanud keegi, küll aga kardeti teda paaniliselt, nagu ei kedagi teist 
kunagi varem. Kogu linnas nimetati Jad-ben-Otho nime ainult sosinal ja väikseid lapsi 
virgutati sõna kuulama üksnes tema nimega. Oma preestrite kaudu levitas Lu-don 
teadet, et Jad-ben-Otho on ilmunud A-luri ülempreestrit toetama ja ta neab ära kõik 
vaenlased, eriti Ja-doni ja Dor-ul-Othona esinenud jumalasalgaja. Needmine pidi neile 
tooma piinarikka surma. 

Selle tulemusena ühines Lu-doniga tubli pool Pal-ul-doni elanikkonnast, täiendades 
oluliselt tema poolehoidjate ridu. 


1 


XXII. Dor-ul-Otho aitab pealikut 


Tarzan ja Jane läksid üle jõe. Nad liikusid aeglaselt, nautides pärast pikka 
lahusolekut teineteise seltsi. Kuid nad püüdsid olla ka ülimalt ettevaatlikud, sest 
raskete katsumuste järel oma naise leidnud, ei talitnud ahvinimene enam millegagi 
riskida. Kuidas soost läbi saada, selle üle Tarzan pead ei murdnud, sest aega oli ja 
küllap jõuab veel midagi nuputada. 

Mõlemad olid õnnelikud. Tunnid möödusid otsekui minutid. Nad olid nii kaua lahus 
olnud ja nüüd ei jõudnud kuidagi teineteisele kõike ära rääkida, nii palju oli kumbki 
läbi elanud sestpeale, kui nad lahutati. 

Tarzan kavatses A-lurist põhja poolt ümber minna, et mitte kohata ho-done ja vaz- 
done, jõuda Kor-ul-ja kuristikku ning teatada Om-atile Pan-at-leest ja tema 
vabastamise võimalustest. 

Kolmandal rännupäeval jõudsid nad A-lurist läbivoolava jõe juurde. Äkki haaras 
Jane Tarzani käest ja näitas metsa poole, kust nad kavatsesid läbi minna. Metsa serval 
puu varjus lebas hiiglaslik kogu, kelle Tarzan silmapilk ära tundis. 

»»Kes see on?” sosistas Jane. 

»Greif," vastas Tarzan. ,,Kui kahju, et meie lähedal pole puid. Peame tagasi 
minema, Jane. Sinu juuresolekul ei tohi ma riskida. Jääb vaid jumalat paluda, et greif 
meid ei märkaks.” 

»Ja kui ta märkab?" 

» SIS riskime." 

»» Mismoodi?" 

»» Püüan teda oma tahtele allutada, nagu tegin seda kord ühe tema- 

sugusega,” vastas Tarzan. ,,Rääkisin sulle sellest,.mäletad?" 

»Muidugi mäletan, kuid ma ei arvanud, et kiskja on nii suur. John, ta on nagu 
hiiglaslik lahingulaev.” 

Tarzan naeris. 

»Mitte just nii suur, kuid kallaletungi puhul kindlasti niisama ohtlik.” 

Nad liikusid pikkamisi ja vaikselt, et mitte äratada looma tähelepanu. 

» Arvan, et meil see õnnestub," sosistas naine. Metsast kostis madalahäälne 
möiratus. Tarzan raputas pead. 

»Nüüd etendus alles algab,” vastas Tarzan naeratades. Ta embas naist ja suudles 
teda. ,,Ei või iial teada, Jane," ütles ta. ,, Teen kõik, mis suudan. Anna mulle oma oda 
ja ära püüa joosta. Ainuke lootus, et suudan teda allutada oma tahtele. Ent kas ma 
seda suudan? Eks me näe." 

Loom tuli parajasti metsast välja ja pingutas oma nõrku silmi, otsides ilmselt 
inimesi. Tarzan tõi kuuldavale tor-o-donide kummalise hüüu: ,,Hii-ho0! Hii-ho0!" 

Loom peatus viivuks, ilmselt oli Tarzan suutnud äratada tema tähelepanu. 
Ahvinimene liikus otse edasi, Jane tema kõrval. ,,Hii-hoo!" karjus ta uuesti. 

Greif tõi kuuldavale madala urina ja tegi mõne kohmaka sammu inimeste poole. 

» Tore!" rõõmustas Tarzan. ,, Nüüd läheb kõik hästi. Ega sa karda? Kuid mul pole ju 
vaja seda küsida.” 

»Ma ei karda midagi, kui minuga on Ahvide Tarzan," vastas naine tasa. Tarzan 
tundis oma käel ta sõrmede õrna survet. 

Nad lähenesid eelajaloolisele koletisele, kuni seisid tema määratu kogu varjus. 

»Hii-hoo!" hüüdis Tarzan ja põrutas odaga looma keskmise sarve pihta. Greifi 
pealöök kaldus märgist kõrvale — nähtavasti ei pidanudki see märki tabama —, 
ahvinimene oli saanud oodatud vastuse. 


» Tule,” ütles Tarzan. Ta võttis Jane'i käest kinni ja nad ronisid mööda greifi saba 
kõrgele sakilisele seljale. ,, Sõidame nüüd nii nagu meie kauged esivanemad. Selle 
toreduse ees kahvatab tänapäeva kuningate hiilgus. Kas tahaksid sellise ratsuga Hyde 
Park'is traavida?" 

»Kardan, John, et bobbyd arreteerikstd meid koos ratsuga,” vastas Jane naerdes. 

Tarzan juhtis greifi neile vajalikus suunas. Järsud orud ja jõed polnud loomale 
liikumisel vähimakski takistuseks. 

»»See on ju eelajalooline tank," tähendas Jane. Naerdes ja naljatades jätkati teed. 

Kord sattusid nad ootamatult tosina ho-doni sõduri peale, kes puhkasid 
metsalagendikul üksiku puu varjus. Looma nähes kargasid nad kohkunult jalule. Greif 
kuulis nende kisa ja asus haukudes neid jälitama. Sõdurid pagesid igasse kanti. 
Tarzanil läks suurte raskustega korda loom oma võimusesse saada. See juhtus 
parajasti hetkel, mil greif pidi ühe sõduri surnuks tallama. Vihase urinaga jäi loom 
seisma ja 

hirmust kaame ho-don plagas džungli poole. 

Tarzan oli raitul. Siiani oli ta kahelnud, kas suudab looma tagasi hoida, kui see 
peaks elusolendile kallale tungima. Ta kavatses juba greifi Kor-ul-ja lähedal malta 
jätta, kuid nüüd tegi uue otsuse. Nad sõidavad greifi seljas otse Ont-ati külla. See 
annaks Kor-ul-ja rait vale mitmeks inimpõlveks jutuainet. Kuid ahvinimene ei teinud 
sellist otsust mitte üksnes soovist teatrit mängida. Eelkõige hoolitses ta Jane'i tur- 
valisuse eest. Greifi seljas ei tarvitsenud ta karta loomi ega inimesi. 

Greif sõidutas neid aeglasel sammul Kor-ul-ja poole. Samal ajal jõudis A-luri 
käputäis hirmunud ho-doni sõdureid, kes levitasid kummalist sõnumit Tarzan-jad- 
gurust ja ilusast võõrast naisest, keda Ko-tan oli tahtnud teha Pal-ul-doni 
kuningannaks. Nad olid sõitnud määratu suure greifi seljas. , 

Lugu jõudis Lu-doni kõrvu ja ülempreester kuulas pealtnägijad otsekohe üle. Olles 
veendunud, et sõdurid ei valeta, uuris ta neilt ka selle paari sõidusuunda. Kuuldust 
järeldas Lu-don, et Tarzan sõidab Ja-luri ühinema Ja-doni jõududega. Seda ei tohtinud 
mingil juhul lubada. Ta kutsus Pan-sati nõupidamisele, mis kestis mitu tundi. Seal 
haudusid nad välja saatanliku plaani. Pan-sat läks seejärel oma ruumi, kus ta vabastas 
end preestri peakattest ja puusanahkadest ning riietus sõduriks. Siis tuli ta tagasi Lu- 
doni juurde. 

» Väga hea!" hüüdis Lu-don tedanältes. ,, Nüüd ei tunne sind ära isegi su omad orjad. 
Ära kaota aega, Pan-sat, sest tegutseda tuleb kiiresti. Nüüd sõltub kõik sinust. Pea 
meeles: tapa mees, kui saad, aga naine too iga hinna eest elusana minu ette. Said aru?" 

»Jah, käskija,” vastas preester. Ja lühikese aja pärast lahkus keegi sõdur A-lurist 
ning asus Ja-luri poole teele. 

2kokok 

Kor-ul-ja kõrval oli asustamata kuristik, kuhu Ja-don otsustas koondada oma 
sõjaväe, et rünnata A-luri. Ta tegi seda kahel põhjusel. Esiteks võis ta oma plaani 
vaenlase eest saladuses hoida ja ootamatu kallaletungi puhul ootamatust suunast edu 
saavutada. Teiseks oli vaja mehed kaugemale viia, et nad ei kuuleks linnas levivat 
kummalist juttu, nagu oleks Jad-ben-Otho A-luri ülempreestrile isiklikult appi 
rutanud. Juba nüüd lahkusid paljud Ja-doni väeosadest ja tema üritus näis nurjumise 
poole tüürivat. 

Niisugune oli olukord, kui kuristiku suus seisev vaht saatis sõna, et nägi orus kahte 
inimest greifi seljas sõitmas. Nad näisid ratsutavat Kor-ul-ja poole. 

Esimesel hetkel ei uskunud Ja-don ega väepealikud seda teadet. Ja-don otsustas ise 
vahiposti juurde minna ja asja kontrollida. Vaevalt oli ta kohale jõudnud, kui 


vahisõdur ta kätt puudutas ja ettepoole näitas. Ja tõepoolest, vaevalt veerand miili 
eemal nägi Ja-don kahte inimest, meest ja naist, määratu greifi seljas. 

Ta ei uskunud oma silmi, kuid mõistis, et see polnud meelepete. Siis tundis ta nad 
ära, tõusis püsti ja karjus valju häälega sõduritele: 

»»See on tema! See on Dor-ul-Otho ise!" 

Greif ja ratsanikud kuulsid karjatusi, kuid sõnadest aru ei saanud. Greif pistis 
kohutavalt haukuma ja tormas hääle suunas. Ja-don koos sõduritega jooksis talle 
vastu. 

Et vältida tarbetut kokkupõrget, püüdis Tarzan looma tagasi pöörata, kuid greif 
sattus raevu ja märatses veel mitu minutit, enne kui ahvinimene teda talitseda suutis. 

Ja-don ja tema sõdurid olid nähtavasti mõistnud, et greifi kavatsused olid kõike 
muud kui sõbralikud. Nad põgenesid lähemate puude otsa, nagu näeb ette sõjakunst, 
kui puudub muu pääsetee. Alles puude all jäi greif lõpuks pidama. Ja-don hüüdis 
Tarzanile: ,, Oleme sõbrad! Olen Ja-don, Ja-luri pealik. Mina ja mu sõdurid 
kummardame maani Dor-ul-Otho ees ja palume tema abi meie õiglases võitluses 
ülempreester Lu-doniga” 

»Kas ta polegi siis veel kukutatud?" küsis Tarzan. ,, Arvasin, et oled juba ammugi 
Pal-ul-doni kuningas." 

»Ei,” süngestus Ja-don. ,,Inimesed kardavad ülempreestrit. Praegu viibib tema 
templis keegi, kes nimetab end Jad-ben-Othoks ja keda pelgavad kõik sõdurid. Kui 
nad teaksid, et Dor-ul-Otho on tagasi tulnud ja õnnistanud Ja-doni sõjakäiku, oleksin 
võidus kindel.” 

Tarzan jäi mõttesse. 

»»Ja-don oli üks väheseid, kes mind uskus," lausus ta lõpuks. ,,Pean tasuma Ja-donile 
võla ja õiendama oma arved Lu-doniga, mitte ainult enda, vaid peamiselt oma 
abikaasa pärast. 

Tulen sinuga, Ja-don. Ütle mulle, pealik, kuidas saaks Dor-ul-Otho kõige paremini 
teenida oma isa rahvast?" 

»Ta peab tulema koos minuga läbi külade Ja-luri, et kõik elanikud näeksid teda Ja- 
döni kõrval,” vastas Ja-don kiiresti. 

»Sa arvad, et nad usuvad mind nüüd rohkem? Miks?" küsis ahvinimene. 

»»Kes julgeb selles kalleida, et mees, kes ratsutab greifi seljas, pole jumal?" vastas 
vana pealik. 

»»Kes hoolitseb minu naise turvalisuse eest, kui ma sinuga A-luri tulen?" küsis 
Tarzan. 

»Ta jääb Ja-luri printsess O-lo-a ja minu naiste juurde," vastas Ja-don. ,,Ta võib seal 
julgesti olla, sest määran parimad sõdurid tema kaitseks. Ütle, et sa tuled koos 
meiega, oh Dor-uLOtho, ja minu õnneka-rikas täitub pilgeni. Loodest tungib A-lurile 
peale minu poeg Ta-den. Kui ründame eesotsas Dor-ul-Othoga A-luri kirdest, on võit 
meie päralt.” 

»Sinu tahtmine sündigu, Ja-don," vastas ahvinimene, ,.kuid eelkõige lase mu greifile 
liha tuua” 

»» Laagris on liha külluses. Mu sõduritel oli siin jahil käimine ainus ajaviide.” 

» Tore," hüüdis ahvinimene. ,.Las nad siis toovad ja võimalikult palju.” 

Liha toodigi kohale ja pandi veidi kaugemale. Tarzan libistas end 

greifi seljast maha ja hakkas teda oma käest söötma. 

»Kanna hoolt, ettal alati oleks rohkesti liha," palus ta Ja-doni. Ahvinimene teadis, et 
kui greif nälgima peab, ei jää ta kuigi kauaks Tar-zani juurde. 


Järgmisel hommikul läks Tarzan enne teele asumist greifi vaatama. Loom oli samal 
kohal, kuhu oli õhtul jäänud kahe tapetud antiloobi ja ühe lõviga, nüüd vedelesid tema 
kõrval vaid paljaks näritud kondid. 

»Paleontoloogid kinnitavad, et ta oli rohusööja," ütles Tarzan, nähes Jane'i loomale 
lähenevat. 

Tee Ja-luri kulges läbi asulate. Tarzani ees liikus salkkond sõdureid, kes pidid 
elanikke tema vastuvõtuks ette valmistama. Ja-don ei eksinud: kõik elanikud uskusid 
Dor-ul-Otho tõepärasusse. 

Ja-luri lähistel ühines salgaga keegi tundmatu sõdur. Ta ütles end tulevat kaugelt 
lõunapoolsest külast, kus Lu-doni määratud pealik oli teda halvasti kohelnud. Sel 
põhjusel lakkas ta Lu-doni toetamast ja rändas põhja poole, lootes siin ühineda Ja- 
doniga. Vana pealik rõõmustas vähimagi täienduse üle ja võttis ta oma salka. 

Nüüd tekkis küsimus, mida teha greifiga, kuni nad linnas on. Tar-zanil õnnestus 
vaid suurte jõupingutustega kohutavat kiskjat sõduritest eemal hoida. Kuid 
aegamööda harjus loom uue ümbruse ja isegi ho-donidega, kes hoidusid temast igaks 
juhuks kaugemale. Kui loom linnast läbi sammus, piieldi teda enamasti aknast või 
isegi katuselt. Viimaks otsustati paigutada loom igast küljest kõrgete müüridega piira- 
tud hoovi, mis asus lossi külje all. Kui Jane oli greifi seljast maha tulnud, ajas Tarzan 
ise looma laiast väravast sisse ja sulges selle otsekohe. Greifile visati ette hunnik liha 
ja jäeti üksi. 

Ja-don juhatas Tarzani ja Jane'i printsess O-lo-a juurde. Niipea kui viimane 
ahvinimest nägi, langes ta põlvili ja puudutas laubaga Tarzani jalga. Seal viibis ka 
Pan-at-lee, kes kohtumise üle siiralt rõõmustas. Kui nad nägid tema naist Jane'i, 
silmitsesid nad teda peaaegu samasuguse aukartusega. Isegi kõige umbusklikumad Ja- 
doni sõdurid olid veendunud, et neid saadavad jumal ja jumalanna. Kõik lootsid, et 
nende kahe üleloomuliku olendi abil jääb võit Ja-donile ja vana lõviinimene asub Pal- 
ul-doni kuningate troonile. 

O-lo-alt kuulis Tarzan, et Ta-den oli tagasi tulnud. Niipea kui A-luri eest peetav 
võitlus on lõppenud, nad abielluvad. 

Iga päev tõi linna rohkesti värskeid jõude. Viimaks leiti, et on saabunud aeg 
otsustavaks lahinguks Lu-doni jõududega A-luri müüride all. Sellest teatati Ta-denile, 
kes ootas oma sõduritega Jad-ben-luli põhjakaldal mõne miili kaugusel A-lurist. 

Tuli aeg Jane'iga hüvasti jätta. Ta jäi Ja-luri lossi koos O-lo-a, Pan-at-lee ja hulga 
sõduritega. Tarzan ei tundnud vähimatki hirmu oma naise saatuse pärast, ronis greifi 
selga ja sõitis koos Ja-doniga linnast , välja. 

Kuristiku suus lahkus Tarzan oma ratsust, tal polnud teda enam vaja. A-luri 
ründamine pidi aset leidma pimedas, seega poleks keegi kaitsjatest greifi nagunii 
näinud. Teravate löökide saatel lahkus urisev 

loom Kor-ul-greifi suunas. Lahkumine ahvinimest ei kurvastanud, sest ta kartis 
alatasa, et greifi talitsemata iseloom ja määrata isu sunnivad looma kustutama oma 
nälga Tarzani võitluskaaslastega. 

Kohe pärast pealiku saabumist alustas kogu ta sõjavägi liikumist A-luri suunas. 


XXIII. Uuesti vangis 


Ööpimeduse varjus hiilis Ja-luri lossist templisse keegi sõdur. Ta otsis üles ruumi, 
kus asusid alampreestrid. Sõduri tulek ei äratanud mingit kahtlust, sest relvastatud 
mehi käis templis alailma. Preestrid istusid parajasti söögilauas. 
Ohverdamistseremoonia oli lõppenud ja preestrid olid päikesetõusuni vabad. 


Kogu Pal-ul-don teadis, et Ja-luri templi ja lossi vahekord polnud kuigi sõbralik. Ja- 
don sallis preestreid ja nende julmi usutalitusi ainult sellepärast, et need pärinesid 
vanast hallist ajast ning liiga ettevaatamatu oleks olnud takistada preestreid neid 
täitmast. Ja-don ise ei käinud kunagi templis, küll aga käis seal rahvas oma 
ohvriandidega igal hommikul ja õhtul nagu mujalgi Pal-ul-donis. 

Öine külaline teadis seda kõike, ja vahest isegi paremini kui lihtsõ-dur. Seepärast ta 
tuligi templisse oma kavatsuste teostamiseks abi otsima. * 

Preestrite ruumi sisenedes tervitas ta neid Pal-ul-doni tava kohaselt ja tegi samal ajal 
käega märgi, mille tähendust teadsid vaid asjasse pühendatud. Leidus neid, kes tema 
tehtud märki tähele panid ja sellest aru said. Kaks preestrit ruttas talle vastu ja kordas 
märki. 

Nad vahetasid ainult mõne sõna, siis väljus sõdur ruumist. Veidi aja pärast lahkus 
sealt tema järel üks preestritest, siis ka teine. 

Nad läksid kolmekesi väiksemasse ruumi, sealt uude kitsamasse käiku. Siin 
sosistasid nad isekeskis midagi. Siis naasis sõdur lossi ja preestrid läksid tagasi oma 
ruumi. 

Naiste ruumid Ja-luri lossis olid ühel pool suurt pikka koridori. Igas ruumis oli uks 
ja aknad, mis avanesid lossi aeda. Ühes nendest ruumidest magas Jane. Mõlemal pool 
koridori seisid üksikud valvurid, vahtkond asus omaette ruumis koridori-lõpus. 

Kogu loss oli vajunud sügavasse unne. Seal, kus valitses Ja-don, heideti magama ja 
tõusti vara. Suure pealiku palees ei korraldatud metsikuid orgiaid, mille poolest oli 
kuulus A-luri loss. Pealinnaga võrreldes oli Ja-lur rahulik ja vaikne linn. Ja siiski 
asusid kõigis lossi, templi ja linna vahelistes käikudes valvurid. 

Vahtkonnad olid väikesearvulised, viie-kuuemehelised, kellest üks valvas, teised 
magasid. Nii oli ka seekord, kus kaks sõdurit astusid koridori mõlemas otsas valvuri 
ette, et teda välja vahetada. Kumbki ütles parooli. Vahisõdurid loovutasid neile 
rõõmuga oma koha ja ruttasid magama. Nüüd astus koridori kolmas sõdur. Kolmekesi 
kogunesid nad Tarzani naise ukse ette. Üks neist oli tundmata, kes eelmisel päeval 

oli ühinenud Ja-doni väeosaga väljaspool Ja-luri linna müüre. Tema kaasosaliste 
nägusid polnud näha, sest preestrid ei kõrvaldanud peaaegu kunagi oma inetut 
peakatet, isegi mitte kaaslaste ees. 

Ettevaatlikult tõstsid nad üles nahad, mis varjasid ruumi sisemust möödujate eest, ja 
sisenesid, tegemata vähimatki häält. Nurgas nahka-devirnal magas leedi Greystoke. 
Sissetungijate jalad astusid käratult ki-' vipõrandal. Aknast sissetungiv kuukiir heitis 
heledat valgust naise õla ja rinna kumerusele, mis mustal nahal eriti silma paistis. 
Naise õrn ilus nägu oli pööratud sissetungijate poole. 

Kuid ei naise abitus ega ilu äratanud sissetungijates vähimatki kaastunnet, mida 
need oleksid äratanud iga hariliku mehe südames. Kolmele preestrile polnud ta 
rohkem kui savikamakas. Kedagi neist ei vallanud kirg kauni ameeriklanna vasta, kes 
etendas nii suurt osa kauge Pal-ul-doni saatuse määramises. 

Ruumi põrandat katsid nahad. Üks preestreist võttis mõne neist üles ja tõstis naise 
pea kohale. , Nüüd!" sosistas ta, visates samal hetkel nahad naisele peale. 

Teised sidusid kähku naise käed ja jalad kinni, esimene summutas paksu nahaga 
naise appihüüded. Kogu see aeg ei tehtud ruumis ainsatki häält, mis oleks võinud 
äratada kõrvalolijate tähelepanu. 

Jane Clayton, leedi Greystoke tõsteti jalule ja tõugati toorelt akna poole, mis avanes 
lossi aeda. Jane keeldus kõndimast ja viskus põrandale. Preestrid olid maruvihased ja 
oleksid meelsasti jõudu kasutanud, kui nad poleks tundnud nii suurt hirmu Lu-doni 
ees. 


Nad olid sunnitud Jane'i üles tõstma ja teda kätel kandma. Seegi polnud naljaasi, 
sest naine rabeles vasta nii, kuidas jaksas, tehes meeste ülesande üpris raskeks. 
Viimaks õnnestus neil teda läbi akna aeda lasta. Üks preestreist näitas teed 
lõunapoolses müüris asuva väikese suletud ukse juurde. 

Ukse taga algasid kiviastmed, mis viisid alla jõe juurde, mille kaldal seisid 
sõiduvalmis paadid. Oli Pan-sati õnn, et teda juhtusid aitama mehed, kes tundsid hästi 
lossi ja selle ümbrust, sest teisiti poleks ta kuidagi minema pääsenud. 

Pan-sat asetas naise paadi põhja ja hakkas sõudma. Teinud oma töö, pöördusid 
preestrid templisse tagasi, rõõmustades reeturliku teo õnnestumise üle. Pan-sat oli 
kõva aerutaja. Paat lendas nagu nool pärivett Jad-ben-luli jõe poole, et selle kaudu A- 
luri jõuda. 

Kuu loojus. Idakaares polnud veel märki uue päeva lähenemisest, kui A-luri poole 
liikus vargsi pikk rivi Ja-doni sõdureid. Ta-deni juurde, kelle jõud paiknesid linnast 
loodes, saadeti käskjalg. Tarzan pidi oma sõdurite salgaga tungima templisse 
saiakäigu kaudu, mille asukohta teadis vaid tema. Ja-don peajõudude eesotsas pidi 
ründama lossi väravat. 

Ahvinimene tungis oma salgaga märkamatult linna ja ruttas hoone juurde, mis 
varjas salakäiku. See koht oli kaitsmata, sest seda teadsid ainult preestrid. Et 
kergendada väikese salga läbipääsu pimedast käigust, läitis Tarzan kaasavõetud 
tõrviku ja asus sellega kõige ette. 

Tarzan lootis väikese salga valitud sõduritega templisse jõudmisel saavutada väga 
palju. Templi ründamine tekitaks segadust ja võimaldaks nõrkadest preestritest 
kergesti jagu saada. Seejärel ründaks Tarzan lossi meeskonda selja tagant, kuna Ja- 
don jookseks tormi loss] väravale ja Ta-den põhjapoolsele müürile. Ja-don pani eriti 
suuri lootusi Dor-ul-Otho ootamatule ilmumisele. Ta uskus kindlalt, et paljud va- 
nemad sõdurid polnud veel teinud lõplikku valikut Lu-doni ja Dor-ul-Otho vahel, sest 
Lu-don äratas neis rohkem hirmu kui truudust ja armastust. 

Pal-ul-doni asukatel on vanasõna, mis kõlab järgmiselt: ,,See, kes kõnnib õigel teel, 
jõuab sageli valesse kohta." Ilmselt oli suurele pealikule ja tema jumalataolisele 
liitlasele määratud just niisugune saatus. 

Tarzan, kes tundis paremini käikude paiknemist ja kelle teed valgustas tõrvik, jõudis 
oma kaaslastest kaugele ette. Soovides kiiremini vastasega võitlusse astuda, unustas ta 
oma käsualused täiesti. Selles polnud midagi imelikku, sest ta oli harjunud üksinda 
võitlema ja lootma ainult oma jõule, julgusele ja osavusele. 

Jõudnud ülemisse käiku, kust pääses Lu-doni ja preestrite ruumidesse, nägi ta seal 
sõdurit, kes lohistas kedagi naist. Viimases tundis Tarzan silmapilk ära selle, kes tema 
teada pidi viibima tugeva kaitse all Ja-doni lossis. 

Sõdur ja naine nägid Tarzanit samal hetkel, kui Tarzan märkas neid. Sõdur kuulis 
ahvinimese madalat urisemist, mis tundus tulevat kiskja looma kõrist. 
Kättemaksuihast põledes jõudis Tarzan kahe võimsa hüppega sõdurile järele, viskas 
tõrviku maha ja haaras noa. Pan-sati ees oli sissekäik väiksemasse ruumi. Ta hüppas 
sinna sisse, võttes naise ligi. 

Tema kannul liikus Ahvide Tarzan, käes isalt päritud pikk jahinuga. Raevunud härja 
metsikusega tormas ta ruumi, kuhu oli kadunud Pan-sat. Teda ümbritses pilkane 
pimedus. Äkki kuulis ta kivi põrkamist teise kivi vastu, enne tema ees, siis taga. 
Tarzanile oli selge, et ta oli Lu-doni templi vang. 

Langeva ukse mürinat kuuldes tardus ahvinimene liikumatult paigale. Ta ei tahtnud 
teist korda mingisugusest salaluugist greifi auku lennata. Peagi harjusid silmad 


pimedusega ja ta nägi nõrka valgusekiirt, mis tungis kambrisse ülalt laes olevast 
avausest. 

Pärast ukse langemist ei kuulnud ta enam ühtegi häält, ehkki pingutas kuulmist, et 
jõuda selgusele, kuhu põgenes sõdur tema naisega. Nüüd nägi ta ähmaselt oma kongi 
sisemust. See oli väike ruum, vaevalt viisteist jalga pikk. Kongi põranda keskpaigas 
just laeava all oli luuk, muidu oli põrand päris tugev. Seda teades hoidus ta luugist 
kõrvale ja kõndis mujal täiesti julgelt. Siis uuris ta seinu. Neis oli vaid kaks avaust: 
üks, mille kaudu ta oli tulnud, ja teine, mille kaudu sõdur oli koos Jane'iga lahkunud. 
Mõlemaid sulges suur kivimürakas, mille põgenev sõdur oli mingi varjatud 
mehhanismi abil alla lasknud. 

akokok 

Pan-sat tõi Jane'i Lu-doni juurde ja pani ta jalge ette maha. Suurest rõõmust nilpsas 
ülempreester õhukesi huuli ja hõõrus käsi. 

» Tubli, Pan-sat!" kiitis ta. ,,Sind ootab helde tasu. Kui nüüd oleks meie käes ka 
isehakanud Dor-ul-Otho, lamaks kogu Pal-ul-don meie jalge ees!" 

»Käskija, ta on meil käes!" hüüdis Pan-sat. 

»Mis?!" jahmus Lu-don. ,,Tarzan-jad-guru on siin? Kas sa tapsid ta? Ütle mulle 
ruttu, Pan-sat, mu rind lõhkeb soovist seda kuulda." 

»» Võtsin ta elusalt kinni, mu käskija Lu-don. Ta on lõksus.” 

» Tegid hästi, Pan-sat. Ma...” 

Sel hetkel tormas ruumi hirmunud preester. 

»Käigud on täis Ja-doni sõdureid!" karjus ta. 

»»Oled peast põrunud!" vihastas Lu-don. ,,Minu inimesed kaitsevad templit ja lossi.” 

»Ma räägin tõtt, käskija,” vastas preester. ,,Nad tulevad siia mööda salakäiku."” 

»»See võib tõepoolest õige olla," lausus Pan-sat. ,,Tarzan-jad-guru tuli sama teed 
mööda. Küllap tema tõigi sõdurid templisse.” 

Lu-don jooksis ukse juurde ja heitis pilgu käiku. Ta veendus, et preestri kartused 
olid põhjendamatud. Tosin sõdurit liikus käiku mööda otse tema poole, kuid nad tulid 
väga hirmunult ja ebalevalt. Ülempreester taipas, et ilma Tarzanita olid nad templi 
maa-aluste käikude rägastikus niisama hästi kui kadunud. 

Lu-don läks ruumi tagasi ja tõmbas laest rippuvat nahkrihma. Ta tõmbas seda 
tugevasti ja kiiresti ning iga tõmbega täitusid maa-alused ruumid kõlavate 
meloodiliste gongilöökidega. Siis pöördus Lu-don uuesti mõlema preestri poole. 

»» Võtke naine ja järgnege mulle,” käskis ta. 

Ta läks üle ruumi ja sisenes kitsamasse käiku. Preestrid tõstsid Jane Claytoni 
põrandalt üles ja järgnesid ülempreestrile. Nad läksid läbi käikude labürindi, kuni 
jõudsid otse templi idaaltari ette. 

Kõikjalt kuuldus sammudemüdinat. Gongilöögid teatasid, et Lu-doni eraruumid on 
hädaohus, ja kutsusid preestreid neid kaitsma. Maa-aluste käikudega tuttavad 
preestrid juhtisid oma sõdurid vajalikus suunas ja peagi leidsid Tarzani salga mehed, 
kes olid jäänud ilma juhita, end palju arvukama vaenlase ees. Sõdurid olid vaprad, 
kuid antud oludes ei võinud nad midagi parata ja taganesid tuldud teed. Nende ka- 
vatsus oli nurjunud, võib-olla oli isegi kogu Ja-doni ettevõtmine seeläbi 
ebaõnnestunud, sest Ja-don oli pannud liiga suuri lootusi templi vallutamisele. 

Gongilööke kuuldes arvas Ja-don, et Tarzani salk on rünnakule asunud. Ta alustas 
oma sõduritega tormijooksu lossi väravale. Lossi õues kuulis Lu-don metsikut 
sõjakisa, mis teatas lahingu algusest. Ta jättis Pan-sati naist valvama ja ruttas lossi 
juurde, et ise vägesid juhtida. Samal ajal saatis ta ühe preestri templi käikudesse 


saama ülevaadet sealsest olukorrast, ning mitu preestrit levitama teadet, et Dor-ul- 
Otho on templis vangis. 

Lahingukära kuuldes tõusis leitnant Erich Obergatz oma asemel istukile, hõõrus 
silmi ja vaatas arusaamatult ringi. Väljas oli veel pime. 

»»Olen Jad-ben-Otho!"” räuskas ta. ,,Kes julgeb rikkuda mu und?" 

Tema aseme kõrval maas kükitav orjatar võpatas ja puudutas laubaga põrandat. 

» Vaenlane on tulnud, oh, Jad-ben-Otho," ütles ta vaikse rahustava häälega, teades, 
millisesse pöörasesse raevu võis suur jumal sattuda üsna tühistel põhjustel. 

Äkki tormas ruumi preester. 

»» Oh, Jad-ben-Otho!" kisendas ta. ,,Ja-doni sõdurid tungivad lossi ja templisse, 
praegu võitlevad nad Lu-doni ruumide juures käigus. Ülempreester palub sind lossi 
ilmuda ja sõdureid võidule innustada" 

Obergatz kargas jalule. 

»»Olen Jad-ben-Otho!" karjus ta. , Oma välguga tapan kõik jumala-salgajad, kes 
julgevad tungida pühasse A-luri linna!" 

Viivu tormas ta sihitult toas ringi. Preester ja orjatar olid endiselt põlvili, pea vastu 
põrandat. 

»Tulge!" hüüdis Obergatz, virutades orjatarile tugeva jalahoobi. ,, Tulge! Kas tallate 
oodata siin kogu päeva, kuni pimeduse jõud vallutavad Valguse linna?" 

Mõlemad tõusid põrandalt üles, hirmust peaaegu segased nagu kõik, kel tuli sakslast 
teenida, ja järgnesid talle. 

Sõdurite sõjakisast kostsid läbi preestrite hõiked: ,,Jad-ben-Otho on siin, meiega! 
Vale Dor-ul-Otho istub templis vangis!" 


XXIV. Jack 


Päike tõusis. Ja-doni sõdurid püsisid ikka veel lossi värava ees. Vana pealik ootas 
Ta-deni kohalejõudmist. Tund möödus tunni järel, kuid Ta-denist polnud kuulda 
kippu ega kõppu. Äkki ilmus lossi katusele Lu-don, tema järel Mo-sar ja veel keegi 
valge mees, kelle pikkadesse juustesse ja habemesse olid põimitud lilled. Tema selja 
taha kogunes paarkümmend nooremat preestrit, kes karjusid kooris: ,,Pan-ge 
sõjariistad maha! Andke alla! See on Jad-ben-Otho! Vale Dor-ul-Otho on meie vang!" 

Ja-doni sõdurite ridadest kostis hääl: 

»Meie ei usu teid! Näidake meile Dor-ul-Othot!" 

»» Oodake!" hüüdis Lu-don. ,,Kui ma ei näita teda teile selle ajajooksul, mil päike on 
omaenda laiuse võrra edasi nihkunud, avan teile templi väravad ja minu sõdurid 
panevad sõjariistad maha.” 

Ta pöördus ühe preestri poole ja andis lühikese käsu. 

ikka 

Ahvinimene tammus nördinult oma kitsas kongis. Ta tegi endale kibedaid 
etteheiteid tulipäisuse pärast, mis oli ta lõksu toonud. Kuid kas ta oleks võinud 
talitada teisiti? Mis sai ta muud teha, kui oma 

naisele appi minna? Ta imestas, kuidas neil oli õnnestunud Jane'i Ja-lu-rist röövida. 
Ja samas meenus talle sõdur, kes oli Jane'i koridoris kandnud. Sõduri näojooned 
tundusid üllatavalt tuttavad. Tarzan pingutas mälu, et jõuda selgusele, kus ta oli 
sõdurit varem kohanud. Viimaks meenus talle, et see võõras sõdur oli ühinenud Ja- 
doni jõududega Ja-luri linna müüride ees päeval, mil Tarzan ratsutas pealiku saatel 


greifi seljas Ja-luri linna. Kes võis see mees olla? Tarzan tundis, et oli teda kunagi 
varem näinud. 

Äkki kuulis ta gongilööke, kiirelt lähenevat sammudemüdinat ja kisa. Tarzan 
mõistis, et vaenlane on märganud tema sõdureid ja alustanud võitlust. Teda vihastas 
pööraselt, et ta ei saa võitluses osaleda. 

Ikka ja jälle püüdis ta maha lõhkuda mõlemat ust, kuid need ei andnud järele. Ta 
pingutas oma silmi, uurides laes olevat avaust, kuid ei näinud midagi. Siis hakkas ta 
käima edasi-tagasi, otsekui puuri pistetud lõvi. 

Minutitest said tunnid. Kaugelt kostis nõrka lahingukära. Kui Ja-don võidab, kas 
tema ja ta sõbrad leiavad templi all selle üksiku, eraldatud kambri? Ta kahtles selles. 
Tarzan vaatas veel kord lakke. Seekord paistis avausest midagi rippuvat. Ta astus 
lähemale ja pingutas nägemist. Jah, seal oli midagi. See tundus olevat nahkrihm. 

Arvatavasti rippus see seal juba enne tema kambrisse sattumist, sest ta polnud 
kuulnud vähimatki häält. 

Ahvinimene sirutas käe rihma poole. Ots oli nii madalal, et ta võis seda puudutada. 
Tarzan haaras mõlema käega rihmast kinni, et kontrollida selle tugevust. Siis laskis ta 
rihma lahti ja astus paar sammu tagasi, nagu teeb seda metsloom mingi uue ja 
tundmatu asja uurimisel. See oli üks iseloomujooni, mille poolest Tarzan sarnanes 
džungliasukatega. Mitu korda rippus ta kogu oma raskusega rihma otsas ja jäi 
siis teraselt kuulatama, kas ei kosta ülalt mingit ettevaatlikkusele manitsevat häält. 

Viimaks otsustas ta riskida. Hoidudes luugile astumast, jäi ta rihma külge rippu, 
ajades jalad harki, et kukkumisel põrandale langeda. Rihm pidas vastu. Ülalt ei 
kostnud ainsatki häält. 

Tasa ja ettevaatlikult hakkas ahvinimene ülespoole ronima. 

Lagi tuli üha lähemale. Viivu pärast oleks võinud ta avausest välja vaadata. 

Tarzan valmistus juba ülemise põranda servast kinni haarama, kui äkki sulgus miski 
vihinal ta käte ümber. Ta jäi rippuma keset ruumi, suutmata liikuda edasi või tagasi. 

Otsemaid tekkis ülemisse ruumi valgus. Tarzani poole vaatas hirmuäratav preestri 
peakate. Preestri käes olevate nahkrihmadega seoti Tarzani käed küünarnukist 
randmeni kinni. Kui ta küllalt ligidale jõudis, tõmmati sõlmed täiest jõust kinni. Nii 
võidetigi Tarzan, ilma et talle oleks antud võimalust vastupanu osutada või oma 
vaenlastele muud meelehärmi valmistada. 

Nüüd seoti ka tema jalad pahkluudest põlvedeni kinni, tõsteti üles ja viidi kambrist 
välja. 

2kokok 

Võitlus jätkus, kuid Ta-den polnud ikka veel tulnud. Ja-doni jõud hakkasid kokku 
sulama. Just sel ajal asetasid preestrid Tarzan-jad-guru lossi katusele, et teda vöiks 
mõlemalt poolt hästi näha. 

»Sin ongi vale Dor-ul-Otho!" hüüdis Lu-don. 

Kunagi polnud Obergatzi ähmane aju töötanud selgemini kui praegu, ometi ei 
saanud ta sündmustest täielikult aru. Ta pilk langes vangi abitule kujule, sealt tema 
näole ja mida kauem Obergatz põrnitses, seda enam kõverdas hirm ta näojooni ja seda 
sinisemaks ta muutus. Ta oli ahvinimest varem näinud vaid üks kord, seda rohkem 
aga ilmus Tarzan talle unenägudes ning maksis kätte nendele, kes nii julmalt ja toorelt 
olid ta kodu rüüstanud. Kapten Fritz Schneider oli kõige eest maksnud oma eluga, 
alamleitnant Gossi polnud enam elavate kirjas ja nüüd oli järg nähtavasti tema, 
Obergatzi käes. 

Obergatz justkui ei märganudki, et vang oli seotud ja abitu ega kujutanud endast 
mingit ohtu. Värisedes hakkas ta mingisugust totrust ajama ja Lu-don adus, et sellises 


seisundis peetakse teda pigem idioodiks kui jumalaks ja kui jumal nende keskel 
viibib, siis on selleks pigem Tarzan. Juba praegu nägi ülempreester, kuidas mitu lossi 
sõdurit isekeskis sosistas ja näpuga Obergatzi haledale kujule näitas. 

Lu-don asuts Obergatzi juurde ja sosistas talle: 

»Sa oled Jad-ben-Otho. Ütle kõigi kuuldes, et ta pole su poeg." 

Sakslane võttis end kokku. Ülempreestri sõnad näitasid pääseteed. 

»» Olen Jad-ben-Otho!" kisendas ta hirmust kileda häälega. 

Tarzan vaatas talle otse silma. 

»» Oled leitnant Obergatz saksa sõjaväest,” ütles ta ladusas saksa keeles. ,,Sa oled 
viimane kolmest, keda ma otsin, ja su jänesesüda teab, et jumal ei viinud meid 
ilmaaegu kokku.” 

Obergatz nägi pealtvaatajate küsivaid pilke. Ta nägi, kuidas sõdurid lõpetasid 
värava juures võitljuse ja» vaatasid ärevuses tema poole. Ta nägi ahvinimest köidikuis 
oma jalge ees lamamas. Obergatz adus, et ebalemine tähendab surma. Ta hakkas 
rääkima preisi ohvitseri terava haukuva tooniga, mis erines tema senisest häälekõlast 
nii, et isegi Lu-don üllatunult ta otsa vaatas. 

»» Olen Jad-ben-Otho!" raius Obergatz. ,,See olend pole mu poeg. Hoiatuseks kõigile 
jumalateotajaile sureb ta täna altaril selle jumala käe läbi, keda ta salgab. Viige ta mu 
silme alt minema Kui päike jõuab se-niiti, kogunevad usklikud templisse, et olla mu 
jumaliku viha tunnistajaks." Obergatz tõstis käed taeva poole. 

Tarzan viidi ära, sakslane aga pöördus jalamaid värava ees seisvate sõdurite poole: 

«Visake relvad maha, Ja-doni sõdurid!" hüüdis ta. ,, Muidu tabab teid minu välk. 
Kes minu poole üle tuleb, neile antakse seekord andeks. Tulge! Visake relvad maha!" 

Ja-doni sõdurid lõid kõhklema ja vaatasid ebalevalt oma pealiku poole. Ja-don astus 
oma sõdurite keskele. 

»Ainult argpüksid ja reeturid on selleks võimelised!" hüüdis ta. 

»Need, kes on ustavad Ja-donile, ei heida end kunagi põrmu valeju-mala ja Lu-doni 
ees. Otsustage nüüd kohe!" 

Mõni sõdur heitis relva käest ja suundus ebakindlal sammul lossi värava poole. 
Kuid suurem osa sõdureist jäi ustavaks oma kuulsale pealikule. Kui nende ridadest oli 
lahkunud viimane ülejooksik, tõstis Ja-don uuesti ho-donide kohutavat sõjakisa ja 
lahing jätkus endisest ägedamalt. 

Saabus keskpäev, Ta-den ja abivägi olid ikka veel tulemata. Lu-don korjas kokku 
kõik mehed, keda polnud tingimata vaja lossivära-va kaitseks, ja saatis nad Pan-sati 
juhitmisel saiakäigu kaudu linna. Seal tungisid nad selja tagant kallale Ja-donile, kui 
viimane püüdis parajasti lossi väravat vallutada. 

Kahe ülekaaluka vaenlase vahele surutuna ei suutnud Ja-doni sõdurid enam kaua 
vastu panna. Viimaks andsid nad alla ja Ja-don toodi vangina Lu-doni ette. 

» Viige ta templisse!" käskis ülempreester. ,, Las vaatab pealt oma kaassüüdlase 
hukkamist. Ja kes teab, ehk teeb Jad-ben-Otho tema kohta samasuguse otsuse.” 

Templi hoovis tungles rahvahulk. Idaaltari ees lamasid Tarzan ja Jane Clayton, 
mõlemad köidikuis. Ahvinimene nägi, kuidas sisehoovi toodi Ja-don, käed tugevasti 
kinni seotud. 

»»See on lõpp,” ütles ta rahulikult naisele. ,,Ja-don oli minu viimane lootus.” 

»» Vähemalt oleme teineteist leidnud, John,” vastas Jane, ,,ja oma viimased päevad 
saatsime mööda koos. Ma palun ainult seda, et mind ei jäetaks ellu pärast sinu surma.” 

Tarzan ei vastanud, sest oma hingepõhjas kartis ta sedasama, mida Jane'gi. 
Ahvinimene pingutas oma lihaseid, püüdes köidikuid lõdven-dada, kuid tema kõrval 
seisev preester nägi seda ja virutas naerdes Tarzanile hoobi näkku. 


»Lojus!" hüüdis Jane Clayton. 

Tarzan naeratas. 

»Mind on ka varem löödud, Jane. Kuid lööja pole kunagi ellu jäänud." 

»»Sa pole ikka veel lootust kaotanud?" imestas naine. 

»Ma pole ju veel surnud,” vastas ta napisõnaliselt. 

Naisena puudus Jane'il selle mehe vaprus, keda nähtavasti miski ei kohutanud. Ta 
teadis, et Tarzan sureb keskpäeval templi altaril, sest Tarzan rääkis talle Obergatzi 
langetatud surmaotsusest. Ka Tarzan oli veendunud oma surma läheduses, kuid tema 
mõistus keeldus seda uskumast. 

Jane nägi teda nii sirge, ilusa ja kartmatuna oma vangistajate keskel, et ta süda pidi 
niisuguse tooruse ja julmuse pärast lõhkema. 

Neile lähenesid Lu-don ja Obergatz. Viimane vaatas päikese poole. 

»»On aeg," sõnas ta Lu-donile. ,, Valmistu ohverdamiseks.” 

Lu-don andis preestritele märku. Need tõstsid Tarzani üles ja pa- 

nid ta altarile, peaga altari lõunapoolsesse otsa, ainult mõni jalg kohast, kus Jane 
Clayton. Enne kui preestrid teda takistada suutsid, jooksis naine Tarzani juurde ja 
suudles teda laubale. Jumalaga, John!" sosistas ta. 

Preestrid võtsid naise kinni ja lohistasid ta eemale. Lu-don andis Obergatzile 
ohvrinoa. 

»» Olen suur jumal!" hüüdis sakslane. ,, Kohe näete, kuidas nuhtlen oma vaenlasi!" 

Ta vaatas päikese poole ja tõstis noa kõrgele pea kohale. 

»Nii surevad jumalateotajad!" kriiskas ta. 

Samal hetkel kärgatas lask, üle vaikiva tusase inimmassi lendas vilinal kuul ja Jad- 
ben-Otho langes surnult üle mehe, kes pidi saama tema ohvriks. Uuesti lajatas 
teineteise järel veel kaks lasku, mis tabasid Lu-doni ja Mo-sari. 

Nagu käsu peale pöörasid kõik juuresolijad pilgud templi lääne-müüri suunas uue ja 
tundmatu nähtuse poole. Seal seisis kaks inimkogu — ho-doni sõdur ja keegi alasti 
mees Tarzan-jad-guru suguvõsast. Viimase õlal olid imelikud laiad rihmad päikese 
käes säravate si-lindrikujuliste pulgakestega, käes hoidis ta puust ja metallist 
imetabast riista, mille otsas tuprus peenike sinihall suitsujuga. 

Ho-doni sõdur kuulutas kõva häälega: 

»Minu kõrval on surma saadik, kes tuli siia edasi andma tõelise Jad-ben-Otho tahet. 
Lõigake puruks vangide köidikud. Vabastage Dor-ul-Otho ja Ja-don, kes saab Pal-ul- 
doni kuningaks, ja naine, kes on jumalapoja abikaasa.” 

Fanaatikuna ei suutnud Pan-sat rahulikult pealt vaadata, kuidas variseb kokku vana 
kord, millega olid seotud tema suurimad lootused. Ainus mees, kelle arvele ta kirjutas 
kõik need õnnetused, oli tema jalge ees abitult lebav vang. 

Pan-sat hiilis ohvrinoa poole, mis oli maha kukkunud Obergatzi nõrkevast käest. 
Äkilise hüppega oli ta ahvinimese juures ja tõstis noa, kuid imetabane riist templi 
müürilt kuulutas uuesti surmaotsuse ja Pan-sat varises oma käskija kõrvale. 

»Vangistage kõik preestrid!" kamandas Ta-den sõdureid. »Ärgu keegi kartma löögu, 
sest muidu tabab tedagi Jad-ben-Otho saadiku tu-lenool." 

Nähes jumaliku jõu ilmutust, ei hakanud inimesed enam aega viitma Nad piirasid 
jalamaid preestrid sisse ja samal ajal valgus lossiõuele määratu hulk sõdureid. Eriti 
üllatas kõiki see, et saabunute hulgas oli palju musti karvaseid vaz-done. 

Sõjaväe eesotsas sammus hirmuäratav võõras oma läikiva relvaga, temast paremal 
Ta-den, vasakul aga Kor-ul-ja must gund Om-at. 

Altari kõrval seisev sõdur haaras ohvrinoa ja lõikas katki Tarzani köidikud. Seejärel 
vabastati ka Ja-don ja Jane Clayton. 


Äsjased vangid seisid kolmekesi altari kõrval. Kui naine nägi pealikuid koos 
tundmatuga lähenevat, läksid ta silmad suureks ning ta näos võitlesid lootus ja 
uskumatus. Tundmatu mees heitis relva õlale, 

sööstis nende juurde ja haaras Jane'i oma embusse. 

»Jack!" hüüdis naine tema õla najal nutma puhkedes. ,,Jack, minu poeg!" 

Ahvide Tarzan astus nende juurde ning embas naist ja poega. Pal-ul-doni rahvas ja 
sõdurid laskusid põlvili ning puudutasid tummas austuses laubaga maad. 


XXV. Lahkumine 


Tunni aja pärast kogunesid kõik Pal-ul-doni lossi troonisaali. Leidis aset pidulik 
tseremoonia, mille käigus Ja-don asus mitmeastmelise püramiidi tippu. Ja-doni kõrval 
seisis Tarzan, teisel pool Korak, võimas tapja, ahvinimese vääriline poeg. 

Niipea kui lühike kroonimistalitus oli lõppenud, saatis Ja-don rühma sõdureid 
printsess O-lo-a, Pan-at-lee ja printsessi teenijate järele. 

Siis arutati Pal-ul-doni tulevikku. Keegi ei teadnud, mida teha preestritega, kes olid 
peaaegu kõik Lu-doni ägedad pooldajad. 

Ja-don pöördus Tarzani poole. ,, Aandku Dor-ul-Otho nendele inimestele edasi oma 
isa tahe," ütles ta. 

» Te võite kergesti oma jumala tahtmist täita," sõnas ahvinimene. ,,Siiani õpetasid 
preestrid, et Jad-ben-Otho on julm jumal, et ta armastab verd ja kannatusi. Kuid 
tänane päev näitab selgesti, et see oli va-leõpetus. 

Võtke templid meeste käest ja andke need naistele, et neis valitseks headus ja 
ligimesearmastus. Peske idaaltar verest puhtaks ja ärge enam täitke veega läänealtarit. 
Andsin kord Lu-donile võimaluse seda teha, kuid ta ei võtnud mu arvamust kuulda ja 
suri. Vabastage kõik templi käikudes peetavad vangid. Tooge jumala altarile vaid neid 
asju, mida te ise armastate. Siis õnnistab jumal teie ande ja Jad-ben-Otho preest- 
rinnad jagavad need vaestele.” 

Tarzan vakatas üldise heakskiidusosina saatel. Inimesed olid ammugi tüdinenud 
asjatust verevalamisest ja rõõmustasid võimaluse üle see lõpetada, ilma et kannataks 
nende usk. 

Sel ööl oli lossis suur pidu, kus esimest korda riigi ajaloos istusid kõrvuti valged ho- 
donid ja mustad vaz-donid. Ja-don ja Om-at sõlmisid lepingu, mille põhjal pidi kaks 
rahvast nüüdsest peale alati üksmeeles ja sõpruses elama. Siinsamas pidulauas kuulis 
Tarzan ka põhjust, miks Ta-den nii kaua oli viivitanud. 

Ja-doni saadik oli talle teatanud, et pealetung on kuni lõunani edasi lükatud. Alles 
hiljem selgus, et saadik oli ümberriietatud Lu-doni preester. Talle tehti samas ots 
peale ja Ta-den jõudis veel viimasel silmapilgul linna. 

Järgmisel päeval jõudsid A-luri lossi printsess O-lo-a ja Pan-at-lee. Mõlemad paarid 
laulatati troonisaalis ühel ja samal ajal. 

Seitse päeva viibis Tarzan koos naise ja pojaga Ja-doni külalisena 

A-iuri lossis. Siis kuulutas Tarzan, et ta lahkub Pal-ul-donist. Suure ho-donide ja 
vaz-donide salga saatel alustati koos Om-atiga liikumist Kor-ul-ja poole. Seal viibisid 
nad ühe päeva, mille jooksul Jane käis uudistamas imetabaseid koopaid, ning asusid 
siis koduteele koos valgete ja mustade sõduritega, kes pidid neid saatma maa piirini. 
Tarzan kandis ikka veel Jane'i tehtud oda, naljatades, et sellele on tagatud vääriline 
koht professor Porteri kiviajaleidude kollektsioonis. 


Äkki kõlas neist eespool greifi hirmuäratav haukumine. Ja-doni ja Om-ati sõdurid 
otsisid silmadega juba lähemaid puid, kuid ahvinime-ne rahustas neid. Oda käes, läks 
ta eelajaloolisele loomale vastu, tuues kuuldavale tor-o-donide metsiku , hii-hoo". 
Haukumine läks üle urisemiseks ja peagi ilmus puude tagant nähtavale hiiglaslik 
loom. Tarzan sooritas nüüd järjekorras kõiki eelnenud toiminguid. 

Kohutavalt ja majesteetlikult kui jumalad lahkusid nad Pal-ul-doni sõduritest. Kaua 
vaatasid viimased neile järele. Greifi seljas ratsutasid Jane, Korak ja Tarzan läbi soo, 
peletades eemale kõiki roomajaid. 

Teisel pool sood vaatasid nad tagasi ning hüüdsid viimaseid lah-kumistervitusi Ta- 
denile ja Om-atile, samuti nende vapratele sõduritele. 

Siis suunas Tarzan oma gigantse ratsu põhja poole ja peatus küllaltki ohutul 
territooriumil. Looma pea pöörati Pal-ul-doni poole ja paari löögiga saba pihta saadeti 
ta oma põlise jahiala suunas minema. Nad saatsid pilkudega eemalduvat greifi ja 
tardusid hetkeks paigale, silmitsedes maad, kust olid lahkunud. See oli tor-o-doni ja 
greifi maa, vaz-donide ja ho-donide maa, Ja-to maa, ürgmaa, metsik ja karm, kus 
kõrvuti hirmu, õuduse ja surmaga leidus rahu, vaprust ja ilu. See oli maa, mida nad 
kõik olid hakanud armastama. 

Siis pöördusid nad uuesti põhja poole ja suundusid kerge südamega sinna, millega ei 
saa võrrelda ühtegi maad — kodukohta. 

1. Kuldlõvi 


Emalõvi Sabor imetas oma ainukest poega — väikest kohevakarvalist ja leopard 
Sheeta sarnast tähnilist kerakest. Sabor külitas soojas päikesepaistes kodukoopa ees, 
silmad poolkinni, kuid oli kogu aeg valvel. Esialgu oli tal olnud kolm kahust kerakest 
— kaks tütart ja üks poeg, ning Sabor koos isalõvi Numaga oli nende üle uhke ja 
õnnelik olnud. Kuid jahisaagist hakkas nappima ja alatoitluse all kannataval Saboril ei 
jätkunud kõigile piima. Pealegi läks ilm järsku halvaks, hakkas sadama külma vihma 
ja lõvimaimukesed haigestusid. Mõlemad tütred surid, ellu jäi vaid kõige tugevam. 
Sabor leinas neid taga, käis kiunudes ja nohisedes väikeste liikumatute tombukeste 
ümber. Aegajalt nuusutas ta neid ja tõukas koonuga, otsekui soovides äratada pikast 
unest. Viimaks leppis Sabor paratamatusega ja nüüdsest täitis tema metsikut, kuid 
armastavat südant hoolitsus ainsa ellujäänud lõvipoja eest. Seepärast oligi Sabor nüüd 
ärevil rohkem kui tavaliselt. 

Isalõvi Numa oli ära. Kaks ööd enne seda oli ta koopasse saagi toonud. Möödunud 
ööl läks ta uuesti jahile, kuid tagasi ei tulnud. Pooleldi tukkudes unistas Sabor 
rammusast antiloobist Wappist, keda Numa sel hetkel ehk läbi džunglirägastiku koopa 
poole lohistab. Või on see koguni sebra Pacco, kelle mahlakat pehmjjt liha lõvid 
kõige rohkem armastavad? Sabori suu hakkas vett jooksma. 

Aga mis see siis oli? Tema, teritunud kuulmine tabas nõrga sallina. Tõstnud pea, 
pööras Šabor seda esialgu paremale, siis pahemale, püüdes teravate kõrvadega tabada 
hääle suunda. Ta haistis õhku, kuid sõõrmetesse tungis vaid vilu tuulepuhang. Peagi 
aga kuuldus taas sahin ja nüüd juba märksa lähemal. Häälte liginedes kasvas looma 
erutus, Sabor lakkas poega toitmast ja kargas püsti. Lõvipoeg avaldas ägeda 
nohisemisega pahameelt, kuid ema rahustas teda vaikse urinaga. Lõvipoeg astus ema 
kõrvale, vaatas esialgu tema peale ja seejärel sinnapoole, kuhu vaatas ema, pöörates 
pead vana looma eeskujul. 

Ilmselt tajus Sabor kuuldud hääles midagi ohtlikku, kuid ei teadnud ikka veel, mis 
seda tekitas. Ehk kuulutas see tema suure isanda tagasitulekut? Siiski mitte. See 
polnud lõvi liikumise hääl, pealegi kui ta veel rasket jahisaaki tassis. Emalõvi heitis 
pilgu oma pojale, tuues uuesti kuuldavale rahustava urina. Ta kartis kaotada oma 
viimast järeltulijat, keda igast kandist varitsesid hädaohud, kuid eks tema, lõvi-ema 
Sabor, olnudki siin selleks, et oma poega kaitsta. 

4 

Nüüd tõi jahe tuuleõhk ta sõõrmetesse džunglis liikuva tundmatu olevuse lõhna. 
Silmapilk tõusid mureliku ema seljakarvad vihaselt turri, kihvad paljastusid ja kõver 
looklev saba hakkas kärsitult pekslema, sest džunglist kandunud lõhn kuulus 
vihavaenlasele — inimesele. Sabor tõmbus pingule. Imetabase vahendi abil, millega 
loomad omavahel suhtlevad, andis ta lõvipojale käsu paksu rohu sisse maha heita ja 
jääda sinna tema tagasitulekuni. Ise läks ta kiiresti ja käratult sissetungijale vastu. 

Lõvipoeg kuulis nüüd sedasama, mida oli kuulnud ema, ja temagi sõõrmetesse 
tungis inimese lõhn. Ta tundis seda lõhna esimest korda, kuid taipas vaistlikult, et nii 
lõhnab vaenlane. Seepärast reageeris ta täpselt niisamuti nagu täiskasvanud lõvid: piki 
väikest selgroogu tõusis karv turri ja tillukesed kihvad paljastusid. 

Sedamööda, kuidas Sabor tihnikusse kaugenes, unustas noor keelu ja hakkas emale 
järele minema. Ta läks, taarudes kummaliselt nõrgukestel käppadel, ja tema 
väljanägemine oleks esile kutsunud naeratuse, kui poleks olnud majesteetlikku 


peahoiakut ja laia rinda, mis andis märku tulevasest vägevusest. Et vaenlast maha 
murda, rühkis lõviema visalt edasi, teadmata, et poeg talle järgnes. 

Lõvid olid džungli läbipääsmatusse tihnikusse tallanud tunneliga sarnaneva käigu, 
mis viis koopa juurest väikesele lagendikule, sealt aga sukeldus rada jällegi 
tihnikusse. Lagendikule jõudnud, nägi Sabor oma viha ja hirmu objekti. Et inimene ei 
tarvitsenud emalõvi juuresolekut aimata või tema vastu midagi vaenulikku 
plaanitseda, sellel asjaolul polnud antud hetkel Sabori jaoks vähimatki tähtsust. 
Harilikul ajal oleks ta arvatavasti lubanud inimest mööduda, sest teda ega poega 
otsene oht ei ähvardanud. Kuid täna oli Sabor erutatud ja kartis oma poja pärast. Tema 
emainstinkt keskendus kolmekordse jõuga ainsale ellujäänud järeltulijale ja nii ei 
jäänud Sabor ootama, kuni oht tema väikesele reaalseks muutub, vaid sööstis 
inimesele vastu ainsa mõttega — maha murda! Õrnast emast oli saanud metsik kiskja. 

Ta ei peatunud viivukski lagendiku serval ega teinud ainsatki hoiatavat häält 
Mustanahaline sõdur sai olukorrast teadlikuks alles siis, kui nägi raevunud emalõvi 
kohutava kiirusega otsejoones endale kallale tormamas. Pärismaalane ei otsinud 
lõvisid. Oleks ta teadnud, et läheduses viibib lõvi, oleks ta teinud suure ringi. Ta oleks 
praegugi põgenenud, kuid joosta polnud kuhugi, lähim puu oli temast kaugemal kui 
lõvi ja loom oleks ta kätte saanud enne, kui mees oleks jõudnud läbida neljandikkugi 
vahemaast. Polnud vähimatki lootust pääseda, ta võis teha vaid ühte. Emalõvi oli 
mustanahalist sõdurit juba haaramas, kui viimane märkas temale järgnenud väikest 
lõvipoega. Pärismaalasel oli käes raske oda. Mees laskis selle lendu hetkel, kui Sabor 
talle peale hüppas. Oda läbistas metsiku südame ja ühtaegu sulgusid hiiglaslikud 
lõuapärad mustanahalise kaela ümber. Kaks keha prantsatasid maha. Veel tõmblesid 
paar korda kramplikult nende lihased, siis olid mõlemad surnud. 

Orvuks jäänud lõvipoeg seisatas paarkümmend jalga eemal ja silmitses küsival 
pilgul oma elu esimest katastroofi. Ta tahtis emale läheneda, kuid vaistlik hirm 
inimese lõhna ees hoidis teda tagasi. Viimaks hakkas ta niutsuma toonil, mis varem 
oli alati toonud ema kiirel sammul tema juurde, kuid nüüd ta enam ei tulnud, ei 
tõstnud isegi pead ega vaadanud tema poole. Lõvipoeg oli kimbatuses ega suutnud aru 
saada. Ta niutsus ikka veel, tundes end üha kurvema ja üksildasemana. Aegamööda 
hakkas ta lähemale roomama. Ta nägi, et tundmatu olend, kelle ema oli tapnud, ei 
liigutanud enam ega andnud elumärki. Lõvipoja hirm vähefies ja mõne aja pärast 
roomas ta ema juurde ning nuusutas teda ikka veel niutsudes, kuid vastust ei saanud. 
Lõpuks ta taipas, et oli juhtunud midagi kohutavat ja tema suur imetore ema polnud 
enam endine — temas oli midagi muutunud. Kuid kaeblikult niutsudes surus ta end 
ikka veel ema vastu, kuni jäi tema kangestunud külje kõrvale magama. 

2kokok 

Nii leidiski ta Tarzan, kes pöördus koos oma naise Jane'i ja poja Korakiga tagasi 
salapäraselt Pal-ul-doni maalt. Nende lähenemist kuuldes avas lõvipoeg silmad, 
hüppas jalule, tõmbas kõrvad lidusse ja paljastas hambad. Ta susises vihaselt inimeste 
peale, toetades end surnud ema vastu. 

»» Väike vapper võrukael," lausus ahvinimene naeratades. Ta oli juba esmapilgust 
mõistnud siin hiljuti aset leidnud tragöödiat. Tarzan lähenes turtsuvale lõvipojale, 
arvates, et see pistab plehku, kuid selle asemel hakkas väike võrukael veelgi 
vihasemalt susisema ja lõi käpaga Tarzani väljasirutatud kätt, kui see teda haarata 
püüdis. 

»Milline julge marakratt!" hüüdis Jane. ,,Orvuke!" 

» Temast oleks saanud suur ja vägev lõvi, kui ta ema oleks ellu jäänud,” lausus 
Korak. ,, Vaadake tema selga, rinda ja pead. Kahju, et ta peab surema.” 


»Ta ei pea surema,” väitis Tarzan. 

»Tal ei jää midagi muud üle. Ta vajab veel vähemalt kaks kuud piima, aga kes võib 
seda talle anda?" 

»Mina annan,” vastas Tarzan. 

»»Sa tahad teda lapsendada?" 

Tarzan noogutas. Jane ja Korak naersid. 

»»See oleks ju tore," tähendas Korak. 

»Lord Greystoke, Numa poja kasuema,” naeris Jane. 

Tarzan naeris koos nendega, kuid ei pööranud lõvipojalt pilku. Tabanud paraja 
hetke, haaras ta lõvipojal turjast kinni ja hakkas õrnalt silitades temaga vaikse 
monotoonse häälega rääkima. Pole teada, mida ahvinimene talle rääkis, võib-olla 
teadis seda lõvipoeg, sest peagi jäi ta vakka, lakkas rabelemast ega püüdnud enam 
hammustada ja küü- 

6 

nistada. Siis võttis Tarzan ta sülle ja surus oma rinna vastu. Ilmselt ei kardetud teda 
enam, sest vihatud inimlõhna lähedusest hoolimata ei paljastanud Numa võsu isegi 
enam oma kihvu. 

»Kuidas see sul õnnestus?" hüüdis Jane Clayton. 

Tarzan kehitas laiu õlgu. 

» Loomad ei karda omasuguseid... Aga mina olen ju loom, kuidas sa ka ei püüaks 
minust teha tsiviliseeritud inimest. Nad tajuvad sõbralikku suhtumist väga hästi ja 
sellepärast ei kardagi mind. Isegi see väike võrukael näib seda mõistvat, eks ole?" 

»»Scc eest mina ei mõista," tähendas Korak. ,,Arvan, et tunnen hästi Aafrika 
metsloomi, kuid mul pole nende üle säärast võimu ja ma ei suuda neid mõista nii nagu 
sina. Millest see tuleb?” 

»Sellest, et maailmas on vaid üksainus Tarzan," ütles leedi Grey-stoke, naeratades 
õrritavalt pojale, ja tema hääles helises uhkus. 

»Ära unusta, et ma sündisin loomade keskel ja nad kasvatasid mu üles," tuletas 
Tarzan pojale meelde. ,,Võib "olla, et mu isa oligi ahv, Kala kinnitas seda alatasa.” 

John, kuidas sa võid niimoodi rääkida?" hüüdis Jane. ,,Sa tead väga hästi, kes olid 
su vanemad.” 

Tarzan vaatas tõsiselt pojale otsa, siis aga pilgutas silma. 

»SINu ema ei õpi kunagi hindama inimahvide suurepäraseid omadusi. Võiks arvata, 
et ta kahetseb abielu inimahviga” 

Jane Clayton vihastas tõsiselt. 

John Clayton, ma ei räägi teiega enam kunagi, kui te ei loobu selliseid inetusi 
kõnelemast. Olla harimatu metslane on isegi küllalt hull, aga teie tahate mind veenda, 
et olete ahv.” 

Pikk teekond Pal-ul-donist oli lõppemas, nädala keskel pidid nad uuesti oma 
vanasse koju jõudma. Mis ootas neid ees? Sakslastest mahajäetud varemed? Kõik 
aidad ja muud kõrvalhooned olid maha põletatud, elumaja sisemus põhjalikult 
rüüstatud... Greystoke'ide ustavad pärismaalased — wazirid —, kes pärast hauptmann 
Fritz Schnei-deri juhtimisel sooritatud Saksa väeosa rüüsteretke olid ellu jäänud, olid 
läinud inglaste leeri ja võitlesid seal vihatud hunnide vastu. Nii-paljukest teadiski 
Tarzan, siirdudes leedi Greystoke'i otsinguile. Aga kui palju tema sõjakaid wazirisid 
oli sõja üle elanud ja millises seisundis oli tema suur mõis praegu, seda Tarzan ei 
teadnud. Pärismaalaste rändavad suguharud või araablastest orjakauplejate röövsalgad 
võisid kogu allesjäänud vara lõplikult laiali tassida. Samuti oli tõenäoline, et džungel 
võttis tagasi oma pärisosa, kattes vohava taimestikuga kõik looduse vastu patustanud 
inimkäe jäljed. 


Väikese Numa oma kasvandikuks võtnud, pidi Tarzan nüüd ka tema vajadusi 
arvestama. Lõvipoega tuli toita ja nimelt piimaga. Lõvi-piimast ei saanud juttugi olla, 
kuid õnneks viibisid nad juba maa-alal, kus külad polnud sugugi haruldased ja kus 
suurt džunglivalitsejat tunti, kardeti ja austati. Mõni tund pärast lõvipoja leidmist 
jõudsid 

rändurid neegriküla juurde, kust Tarzan lootis oma kasvandikule piima saada. 

Alguses olid pärismaalased tusased ja tõredad. Nad silmitsesid põlgusega valgeid, 
kes rändasid kolmekesi ilma suure safarita. Need võõramaalased ei saanud neile 
midagi kinkida või millegagi tasuda toidu eest, nad ei saanud neid käsutada ega end 
hädaohu korral kaitsta, sest nad olid ju ainult kolmekesi. Neegrid paistsid küll tusased 
ja tõredad, kuid tegelikult ei jäänud võõraste ilmumine mõjuta, sest valgete eba- 
tavaline välimus ja ehted äratasid neis elavat huvi. Nad nägid, et valged olid peaaegu 
niisama alasti kui neegrid ja ühtemoodi sõjariistus peale kõige noorema, kes kandis 
püssi. Kõik kolm kandsid Pal-ul-doni rüüd, ürgaegset ja barbaarset, mis oli 
mustanahaliste silmale täiesti harjumatu. 

»Kus on teie pealik?" küsis Tarzan, astudes külatänavale naiste, laste ja metsikult 
klähvivate koerte sekka. 

»Pealik magab," kõlas vastus. ,,Kes sa oled, et teda tülitada tahad?" 

»Tahan temaga rääkida. Mine ja too ta siia!" käskis ahvinimene. 

Must sõdur vaatas pärani silmi Tarzanile otsa ja pahvatas suure häälega naerma. 

»Ta tahab, et pealik tema ette toodaks!" hüüdis ta külarahva poole pöördudes ja 
teisigi hädavaresest võõramaalast välja naerma kutsudes. 

Ütle talle," jätkas ahvinimene rahulikult, ,,et džunglivalitseja Tarzan tahab temaga 
rääkida.” 

Silmapilk katkes naer, külaelanikud põrkasid tagasi, näod pikaks veninud. Kõige 
kõvemini naernud sõdur muutus paugupealt tõsiseks. 

»» Tooge vaipu,” käskis ta, ,,et Tarzan ja tema inimesed saaksid puhata, kuni ma 
pealik Umanga kutsun.” Ja ta lippas minema, rõõmus, et leidis põhjuse lahkuda sellest 
vägevast mehest, keda ta kartis ja oli tahtmatult solvanud. 

Nüüd polnud sugugi tähtis, et valgetel polnud kingitusi ega safa-rit ja et neid ei 
kaitsnud relvastatud askarid. Külaelanikud võistlesid üksteisega, püüdes külalistele 
meele järgi olla. Veel enne pealiku saabumist tassiti neile toitu ja muid kingitusi. 
Peagi ilmus kohale Umanga. See oli vana mees ja olnud pealik juba enne Ahvide 
Tarzani siia ilma tulekut. Tema käitumine oli patriarhaalne ja väärikas. Pealik tervitas 
külalisi nagu võrdne võrdseid, kuid ometi oli ta silmanähtavalt raitul, et suur 
džunglivalitseja oli teda oma külaskäiguga austanud. 

Kui Tarzan oli näidanud lõvipoega ja selgitanud, oma soovi, ruttas Umanga 
kinnitama, et ta saab pealiku oma kitsedelt nii palju sooja piima, kui soovib. Külast 
läbi minnes pani ahvinimese terav silm tähele kõiki üksikasju, nii hooneid kui inimesi. 
Ühtäkki peatus ta pilk kuudi ees lamaval suurel emasel koeral, kelle nisad olid piima 
täis. Tarzan osutas sõrmega koerale. 

»Ma tahaksin teda osta," ütles ta Umangale. 

»Ta on sinu, bwana, ja tasuta,” vastas pealik. ,,Ta poegis kahe päeva eest, kuid 
möödunud ööl röövis suur madu kõik pojad. Kui sa tahad, annan sulle tema asemel 
palju noori ja rammusaid koeri, sest ma ei usu, et selle liha sulle suupärane oleks.” 

»Ma ei tahagi teda süüa," vastas Tarzan. ,,Tahan, et ta toidaks 1õ-vipoega piimaga. 
Lase ta minu juurde tuua.” 


Paar jõnglast püüdsid koera kinni, sidusid nööri ümber kaela ja talutasid ta 
ahvinimese juurde. Nagu lõvipoeg, nii kartis ka koer teda esialgu, sest tarmangani 
lõhn erines gomangani omast. Loom näitas hambaid ja püüdis end uue peremehe 
käest lahti rebida, kuid viimaks läks ahvinimesel korda võita ta usaldus. Koer lebas 
rahulikult maas, kuna ahvinimene silitas mänglevalt ta karvu. Aga kui koera juurde 
toodi lõvipoeg, oli rahul lõpp. Väike Numa turtsus ja susistas ähvardavalt, koer aga 
urises ja näitas hambaid. Üksnes Tarzani hiiglaslik kannatus ja talent aitasid vaenust 
jagu saada. Viimaks sai kavatsusest tõsiasi ja kirju emane koer, heitnud küljeli,-lakkus 
vaikseks jäänud lõ-vilast, kuna see ahnelt matsutades nisadest piima imes. 

Ööseks sidus Tarzan koera kinni neile magamiseks antud onnis ja hommiku 
saabumiseni sundis teda lõvipoega toitma veel kaks korda. Järgmisel päeval lahkusid 
nad Umanga külast ja jätkasid koduteed, koer nööri otsas Tarzani kõrval, lõvipoeg 
süles või seljale heidetud kotis. 

Lõvile anti nimeks Jad-bal-ja, mis Pal-ul-doni pitekantropuste keeles tähendab 
Kuldlõvi. Seda nime näis õigustavat looma kuldne karv. Iga päevaga harjus lõvi üha 
rohkem inimeste ja oma kasuemaga, kes peagi hakkas temasse suhtuma kui oma 
lihasesse kutsikasse. Koerale anti nimeks Za, mis tähendab tüdrukut. Kahe päeva 
pärast lasti koer nööri otsast lahti ja ta hakkas neile meelsasti järgnema läbi džungli, 
püüdmata kordagi ära joosta. Vastupidi, ta paistis olevat õnnelik üksnes siis, kui sai 
viibida kellegi kõrval. 

Sedamööda, kuidas läheneti avarale lagendikule, kus asus varem nende kodu, valdas 
rännuliste südameid ootusärevus. Ehkki keegi neist seda välja ei näidanud, pesitses 
südamepõhjas hirm sakslaste rünnaku kohutavate tagajärgede ees. Mida nad kodu 
asemel leiavad? Elutud varemed või lopsakalt vohava džunglitihniku? 

Viimaks väljusid nad metsaservale ja vaatasid üle lagendiku, mille vastaspoolel 
suurte puude ja ilupõõsaste varjus võis varem selgesti näha farmihoonet. 

»Vaata!" hüüatas Jane. ,, Meie elumaja on alles! See on ikka veel seal!" 

»Aga mis on need teised hooned sellest vasakul?" uudistas Korak. ,, Need on 
pärismaalaste onnid," vastas Tarzan. ,,Ja põllud on haritud!" hüüdis naine. 

Jah, ja mõni kõrvalhoone taastatud," märkis Tarzan. ,,See võib tähendada vaid ühte: 
meie truud wazirid on sõjateelt tagasi tulnud. Nad on üles ehitanud kõik, mis hunnid 
hävitasid, ja ootavad meie kojutulekut.” 

Il. Jad-bal-ja dresseerimine 


Nii jõudsidki pärast pikaajalist äraolekut koju Ahvide Tarzan, Jane Clayton ja 
Korak ning tõid kaasa lõvipoeg Jad-bal-ja ja koer Za. Esimesena tervitas neid vana 
Muwiro, kelle poeg Wasimbu oli ohverdanud ahvinimese kodu ja naise kaitsmisel 
oma elu. 

»» Oh, bwana!" hüüdis truu neeger. , Mu vanad silmad muutusid sind nähes uuesti 
nooreks. Sa olid kaua ära ja kuigi mõni hakkas sinu tagasitulekus juba kahtlema, 
teadis vana Muwiro alati, et kogu maailmas pole takistusi, mida tema isand ületada ei 
suudaks. Ma ei kahelnud, et mu isand saabub jälle kord koju, kus teda ootavad truud 
wazirid, aga et tema naine, keda me taga leinasime, ka tagasi tuleb, see on lausa 
uskumatu ja täidab mu südame rõõmuga. Waziride kodudesse on jõudnud suur 
pidupäev. Täna õhtul vappub kogu maa tantsivate sõdurite jalge all, taevalaotus aga 
kajab vastu naiste rõõmuhõisetest ja lauludest, sest need, keda nad kõige rohkem 
armastavad, on nende juurde tagasi jõudnud." 


Ja tõesti, waziride onnidesse tuli suur rõõm. Mitte ainult sel ööl, vaid paljudel 
järgmistel tantsiti ja lauldi, kuni Tarzan oli sunnitud seda keelama, et võimaldada 
endale ja perele kas või paar tundi rahulikku und. 

Oma farmi üle vaadates leidis ahvinimene, et truud wazirid, kes töötasid mitte 
vähem truu inglasest mõisavalitseja Jervise juhtimisel, olid täielikult taastanud kõik 
aidad, talgid, muud kõrvalhooned ja pärismaalaste onnid, samuti remontinud elumaja 
sisemust, nii et see oli nüüd täpselt niisugune kui enne sakslaste kallaletungi. 

Jervis oli Nairobis majandusasju ajamas ja naasis alles mõni päev parast nende 
saabumist. Tema rõõm ja üllatus olid niisama siirad kui waziridelgi. Koos pealiku ja 
sõduritega istus Je/vis tundide kaupa suure bwana jalge ees, kuulates imetabaseid 
pajatusi Pal-ul-doni maast ja uskumatutest seiklustest, mis neile osaks olid saanud. 
Kõik imetlesid asju ja loomi, mis ahvinimene oli kaasa toonud. Kummaline oli juba 
see, et Tarzan oli taltsutanud poolmetsiku koera, aga et tal oli õnnestunud kodustada 
oma põlisvaenlaste — Numa ja Sabori poeg, see näis hoopistükkis uskumatu. Niisama 
üllatav oli ka, kuidas Tarzan Väikest lõvipoega kohtles. 

Kuldlõvile ja tema kasuemale eraldati ahvinimese magamistoas üks nurk. Mitu 
tundi päevas kulutas Tarzan väikese kuldkera dresseerimisele. Loomake oli esialgu 
täis mängulusti, kuid hiljem tõotas kasvada hiiglaslikuks ja vägevaks kiskjaks. 

Möödusid päevad, 'lõvi sirgus suuremaks. Tarzan õpetas talle mit- 

mesuguseid tarkusi. Jad-bal-ja otsis lõhna järgi üles peidetud asjad ja tõi need 
isandale, lamas liikumatult redus ja täitis muid käske. Aga kui tema menüüsse ilmus 
liha, hakkas Tarzan teda toitma viisil, mis kutsus waziride sõdurite karmidele huultele 
sünge muige. Tarzan lasi valmistada inimkuju ja sidus lihatüki mannekeeni kõri 
kohale. Isanda käskluse peale surus lõvi kõhu maadligi ja jäi liikumatuks, ükskõik kui 
näljane ta ka polnud. Seejärel osutas Tarzan mannekeenile ja sosistas üheainsa sõna: 
»Tapa!" Metsiku möirgamise saatel hüppas lõvi mannekeenile kallale, et haarata 
lihakäntsakat. Kuni Jad-bal-ja veel väike oli, pidi ta tükk aega kuju mööda üles 
ronima, enne kui toiduni jõudis. Ajapikku muutus see ülesanne talle üha kergemaks ja 
viimaks õppis ta ühe hüppega eesmärki saavutama. Üksainus tugev pingutus ja kuju 
lebas põrandal, lõvi ta kõri kallal. 

Oli veel üks õppetund, kõigist kõige keerulisem. Ja vaevalt et keegi peale 
metsloomade seas üles kasvanud Ahvide Tarzani oleks suutnud jagu saada kiskjale 
omasest julmast verehimust ning painutada looma instinkti isanda tahte alla. Kulus 
nädalaid ja kuid visa ning kannatlikku treenimist, et lõvi omandaks lõplikult selle 
tähtsaima õppetunni. Sõna ,,too" peale pidi lõvi üles otsima ja Tarzani jalge ette pa- 
nema mis tahes tema nõutud asjad, isegi inimkuju toore lihaga selle kõri kohal. 
Loomulikult tasuti sellist kuulekust ülesande sooritamisel kahekordse lihaportsjoniga 
ja loom mõistis seda õige varsti. 

Leedi Greystoke ja Korak jälgisid sageli suure huviga Jad-bal-ja dresseerimist, kuigi 
oma sisimas pidasid nad seda Tarzani järjekordseks veidruseks. 

»Mida kavatsed teha selle loomaga pärast seda, kui ta suureks on saanud?" küsis 
kord Jane. ,, Temast tõotab tulla vägev Numa. Ta on inimestega harjunud ega karda 
neid üldse. Teisalt aga on ta õppinud liha sööma mannekeeni kõrilt ja hakkab nüüd 
alati vaatama elava inimese kõrile kui oma söögikohale.” 

» Ta hakkab sööma ainult seda, mida ma talle näitan," vastas ahv-inimene. 

»Loodan, et sa ei näita talle inimesi?" päris naine naerdes. 

»la ei rahulda kunagi oma isu elava inimese kõril.” 

»Kuid mis tagab, et sa suudad vajaduse korral seda vältida?” 


»Kardan, Jane, et sa alahindad lõvi mõistust või et ma ise hindan seda liiga kõrgelt. 
Kui sinu teooria on õige, siis seisab mul kõige raskem osa tööst veel ees; on aga minul 
õigus, siis on see lõppenud. Kontrollime kõik praktikas järele, et selgusele jõuda, 
kellel on õigus. Täna pärast lõunat võtame Jad-bal-ja endaga lagendikule kaasa. 
Ulukeid on seal piisavalt ja me saame hõlpsasti näha, kui suur on minu võim lõvi üle. 

»Pakun sada naela,” ütles Korak naerdes, ,,et niipea kui lõvi on maitsnud värsket 
verd, haihtub tal peast kogu su õpetus.” 

»»Nõus, mu poeg,” kostis ahvinimene, ,,aga loodan, et sina ja su 

ema näete midagi, mida te uneski ei oskaks ette kujutada.” 

»Lord Greystoke, maailma parim kiskjate taltsutaja!" hüüdis Jane ja Tarzan naeris 
südamest kaasa. 

»»See pole taltsutamine ega dresseerimine," ütles ahvinimene. ,,Kava, mille põhjal 
töötan, pole ühelegi jõukohane peale Ahvide Tarzani. Oletame näiteks niisugust asja. 
Teie juurde tuleb keegi, keda te instinktiivselt või alateadlikult peate oma 
verivaenlaseks. Kardate teda. Te ei saa sõnagi aru sellest, mida ta räägib. Kuid ta 
ahistab teid oma toore jõuga ja sunnib tegema seda, mida ta tahab. Vihkate teda, kuid 
peate alistuma. Kui te mingil hetkel tunnete, et võite talle karistamatult vastu hakata, 
siis seda kindlasti ka teete. Veel enam, parajal juhul tungiksi-te talle isegi kallale ja 
tapaksite ta. Praegu on teine olukord. Nüüd tuleb teie juurde keegi, keda tunnete: ta on 
teie sõber ja kaitsja. Ta mõistab teie keelt. Ta toitis teid, võitis headuse ja 
hoolitsemisega teie usalduse ning palub teid midagi tema heaks teha. Kas keeldute ta 
palvet täitmast? Ei, .te kuuletute meelsasti. Nii kuuletub mulle ka Kuldlõvi.” 

» Nii kaua, kuni see vastab tema huvidele," tähendas Korak. 

» Ära mind katkesta," ütles Tarzan. ,,Oletame, et olend, keda armastate ja kellele 
kuuletute, võib vajaduse korral teid karistada või isegi tappa, et sundida teid alluma 
oma käskudele. Kuidas käitute siis?" 

»Eks me näe, kui kergesti Kuldlõvi laseb mul sada naela võita," põikles Korak 
vastusest kõrvale. 

Samal pärastlõunal suundusid nad lagendikule. Jad-bal-ja liikus Tarzani hobuse 
kannul. Elumajast eemal väikese puudesalga juures tulid ratsanikud hobuste seljast 
maha ja hakkasid vargsi liikuma oja poole, kus harilikult võis leida antiloope. 
Ettevaatlikult läks jahisalk läbi põõsaste, mis piirasid tiheda müürina väikest veekogu. 
Neid oli neli vägevat džunglikütti — Tarzan, Jane, Korak ning Tarzani taga Jad-bal- 
ja, Kuldlõvi, neljast kõige väiksemate kogemustega. Vargsi roomasid nad läbi tihniku, 
ükski leht ei paindunud kõrvale nende läbiminekul, ja peagi nägid nad rahulikult 
mäletsevaid antiloope. Vana isas-loom oli karjast eemaldunud ja seisis neile kõige 
lähemal. Temale juhtisid Tarzan mingil salapärasel viisil Jad-bal-ja tähelepanu. 

»»100," sosistas ahvinimene ja Jad-bal-ja, mõistnud käsku, vastas vaevu kuuldava 
urinaga. 

Tasa ja kannatlikult roomas ta läbi tiheda põõsastiku. Antiloobid jätkasid 
pahaaimamatult mäletsemist. Saaki lõvist eraldav vahemaa oli õnnestunud hüppeks 
liiga suur, seepärast jäi Jad-bal-ja varitsusse ootama, kuni antiloop talle läheneb või 
pöörab seljaga tema poole. Peaaegu märkamatult valmistus lõvi rünnakuks, ainult 
tema sabaots tõmbles kergelt. Vana isasloom liikus pikkamisi Jad-bal-ja poole. Ja siis, 
nagu välk selgest taevast või vibust lendulastud nool muutus tema liikumatus 
silmapilk pööraseks kiiruseks. Lõvi oli mõni toll isasest eemal, kui viimane alles ohtu 
märkas, kuid oli juba hilja. Tagajalgadele tõusnud, langes lõvi kogu oma raskusega 
vaese ohvri peale. Hetk hiljem oli kõik 

lõppenud. Ülejäänud osa karjast põgenes hirmunult. , Nüüd näeme," tähendas 
Korak. 

»lta toob antiloobi minu juurde," ütles Tarzan veendunult. 

Kuldlõvi viivitas silmapilgu, urisedes oma tapetud saagi kohal. Siis haaras ta looma 
turjast ja, keeranud pea küljele, hakkas seda lohistama mööda maad, liikudes 
aeglaselt, kuid kindlalt tagasi Tarzani poole. Tihnikust läbi tungida oli raske töö, kuid 
lõvi ei jätnud enne, kui oli tapetud antiloobi oma isanda jalge ette pannud. Alles siis 
vaatas ta ahvinimesele otsa ilmega, mida ei saanud tõlgitseda teisiti kui uhkus-tunnet 
kordasaadetu üle ning ootust saada kiituse osaliseks. 

Tarzan silitas ta pead, kõneles temaga vaiksel madalal häälel ja kiitis võidu puliul. 
Siis lõikas ta antiloobi kõri jahinoaga läbi ja laskis vere välja. Jane ja Korak astusid 
lähemale, et näha, millist mõju avaldab lõvile värske aurava vere lõhn. Jad-bal-ja 
nuusutas, hakkas urisema, paljastas kihvad ja põrnitses vihaste silmadega kõiki 
kolme. Ahvinimene tõukas ta lahtise käega eemale, kuid loom urises jälle kurjalt ja 
püüdis kätt haarata. 

Numa oli kiire, kiire on ka põder Bara, kuid Ahvide Tarzan on kõige kiirem. Ta lõi 
nii kiiresti ja ootamatult, et Jad-bal-ja lendas selili peaaegu selsamal hetkel, kui ta 
oma isanda peale urises. Lõvi kargas silmapilk jalule ja mõlemad seisid nüüd näost 
näkku teineteise vastas. 

»Maha!" käskis ahvinimene. ,,Heida maha, Jad-bal-ja!" 

Ta hääl oli madal ja kindel. Lõvi viivitas silmapilgu, heitis siis maha, alistudes 
Tarzani käsule. Ahvinimene pööras ümber ja vinnas antiloobi kere õlale. 

»Tule,” ütles ta Jad-bal-jale. , Minu järel!" Ja lõvile 
ainsatki pilku heitmata hakkas hobuste poole minema. 

»»Ma oleksin pidanud seda ette aimama," ütles Korak 
naerdes, ,,siis oleksid mu sada naela alles jäänud.” 

»Muidugi oleksid sa pidanud seda teadma,” kostis ema. 


Ill. Salajane kohtumine 


Meeldiva välimusega, kuigi liiga silmatorkavalt riietatud noor naine lõunatas ühes 
Londoni teisejärgulises odavas restoranis. Teda ei pandud täliele mitte niivõrd ilusa 
kehaehituse ja kenade, kuigi jämedate näojoonte, vaid peaasjalikult tema kõrval istuva 
mehe pärast. See oli pikk, laiaõlgne, võimsa rinna ja kitsaste puusadega kahekümne 
viie aastane noormees nii pika habemega, et paistis selle taga justkui redus olevat. 
Tema pikkus ulatus kolm tolli üle kuue jala. Tema kehaehitus, liigutused ja kogu 
käitumisviis kõnelesid sellest, et siin oli tegu elukutselise jõumehega. 

Mees ja naine jutlesid vaikselt, kusjuures jutuajamine läks aeg-ajalt üle tuliseks 
vaidluseks. 

»Kinnitan teile," lausus mees, ,,et ma ei näe ühtegi põhjust, miks peaksime vajama 
teisi. Mispärast peaksime nendega jagama? Milleks jagada see kuueks, mis võiks 
jääda kahele?" 

»Plaani õnnestumine nõuab raha," vastas naine, ,,kuid minul ja teil seda pole. Neil 
on raha ja nad on nõus meid rahaliselt toetama. Nad vajavad meid. Minul on 
informatsioon, teil välimus ja jõud. Nad otsisid teid kaks aastat, Esteban, ja nüüd, kus 
on teid leidnud, ei tahaks ma olla teie asemel, kui teil tuleks mõte nad reeta. Nad 
Lihtsalt lõikavad teil kõri läbi, kui leiavad, et saavad hakkama teie abita, eriti nüüd, kui 
teate nende plaane. Ent püüda kogu noosi endale kahmata..." Naine kehitas õlgu. ,,Fi, 
mu kallis, elu on mulle liiga armas, et sellisest avantüürist osa võtta...” 


»Aga ma ütlen teile, Flora, et nad tallavad anda meile vähem, kui väärime. Teie käes 
on kogu informatsioon, mina võtan enda peale kogu riski — miks peaksime siis 
saama teistega võrdse osa?” 

»Rääkige nendega ise, Esteban," kostis naine taas õlgu kehitades. ,,Ent võtke kuulda 
minu nõu: kui kõigest teada saate, jääte rahule. Ilma minu informatsioonita ei suuda 
nad midagi teha, pealegi leidsin teid ja lülitasin sellesse ettevõtmisse, kuid ka mina ei 
nõua kuigi palju, mind rahuldab täielikult kuuendik. Kinnitan, et kui te seda asja kihva 
ei keera, jätkub kuuendikust teile elupäevade lõpuni.” 

Kuid paistis, et see jutt meest ei veennud, ja noorel naisel tekkis tunne, et ta ei 
uskunud ainsatki öeldud sõna. Ta tundis meest väga vähe ja nägi teda isiklikult alles 
teist korda pärast kummalist tutvumist. Nimelt oli naine paar kuud tagasi märganud 
teda Londonis kinoekraanil, kus mees mängis filmis teisejärgulist rooma leegionäri 
osa. Flora Hawkesi tähelepanu ei köitnud sugugi mitte mehe näitlejameisterlikkus, 
vaid üksnes tema aukartustäratav kasv ja suurepärane muskulatuur. Juba kaks aastat 
oli ta oma kaasosalistega otsinud just seda tüüpi meest nagu Esteban Miranda. 
Näitlejat leida polnudki nii lihtne, kuid pärast kuu aega kestnud visa otsimist avastas 
Flora Estebani ühes Londoni kõrvalises kinostuudios. Tutvuse sobitamiseks ei 
vajanud Flora Hawkes midagi peale ilusate silmade. Nüüd ootas ta tutvuse arenemist 
soojemaks sõpruseks, et avaldada selle toeline eesmärk. 

Flora tegi kohe kindlaks, et Miranda oli hispaanlane ja nähtavasti heast perekonnast, 
kuid oma eesmärgi saavutamisel vahendeid mittevaliv. Kui Flora Hawkes pani talle 
ette osaleda kahtlases avantüüris, mille ta ise oma nelja kaasosalisega kavandanud oli, 
nõustus mees otsekohe. Tema pöhimõttelagedust teades otsustas naine tegutseda äär- 
mise ettevaatlikkusega, et Esteban ei saaks üksinda hakata kavandatut teoks tegema. 
Kõige tähtsamat saladust hoidis Flora aga enda teada, usaldamata seda kellelegi oma 
neljast kaaslasest. 

Nad istusid mõnda aega sõnatult, mängides tühjaks joodud veiniklaasidega. 
Ootamatult vaatas naine oma vestluskaaslasele otsa ja luges viimase ilmekast pilgust 
midagi seesugust, mida isegi väiksemate 

elukogemustega õrnema soo esindaja kui Flora Hawkes vallimägi vaevata oleks 
suutnud tõlgitseda. 

»» Võite mind panna tegema kõike, mida iganes soovite, Flora," ütles mees, ,,sest kui 
olete minuga, unustan ma kulla ja mõtlen vaid sellest tasust, mida te alati keelate 
mulle andmast, aga mille ma siiski kord saavutan.” 

» Armastus ja äri ei sobi kokku,” vastas naine. ,,Oodake, kuni meie ettevõtmine 
õnnestub, Esteban, ja siis võite rääkida mulle armastusest.” 

»le ei armasta mind,” sosistas lõunamaalane kirglikult. ,,Ma tean, ma nägin... Kõik 
teie kaasosalised armastavad teid ja sellepärast vihkan ma neid. Kui teaksin, et 
armastate neist ühte, rebiksin tal südame seest. Mõnikord arvan, et esialgu armastasite 
ühte, siis teist... Olete nendega liiga familiaarne, Flora. Nägin, kuidas John Peebles 
surus teie kätt, arvates teid üksi olevat, ja Dick Throckiga tantsides hoiab ta teid nii 
lähedal, et te ei tantsi, vaid embate teineteist. Pidage meeles, Flora, et see mulle ei 
meeldi. Ühel ilusal päeval unustan ma kulla ja siis võib juhtuda, et pole enam 
kellegagi jagada neid kullakange, mis ma Aafrikast toon. Bluber ja Kraski mähitavad 
teid kõiges ja Kraski võib koguni kõige ohtlikum olla, sest ta on ilus mees, kurat 
võtaks, ja mulle ei meeldi sugugi, et te teda salamahti vasikavaimustusega piilute.” 

Tüdruku silmad välgatasid kurjalt. Pallase käeliigutusega sundis ta Estbani vaikima. 

»»Mis see teisse puutub, senjoor Miranda, keda endale sõbraks valin, kuidas nendega 
käitun või kuidas nemad mind kohtlevad? Tahan, et mõistaksite: tunnen neid mehi üle 


kahe aasta, teid aga vaevalt paar nädalat. Ja kui kellelgi neist oleks õigus mulle 
käitumist dikteerida — tänu jumalale, et seda õigust pole kellelgi —, siis igatahes 
ühel neist ja mitte teil.” 

Hispaanlase silmades süttis meeletu viha. 

»Seda ma arvasingi!" hüüdis ta. ,Te armastate ühte neist.” Ta kergitas end ja 
kummardus ähvardavalt Florale lähemale. ,, Laske mul ta vaid leida ja ma rebin ta 
tükkideks!" 

Ta sasis sõrmedega oma pikki musti juukseid, mis turritasid nüüd vihase lõvi 
lakana. Silmad pildusid tuld, mis pani Flora südame värisema. Ajuti näis mees 
hullumeelne ja tüdruk arvas, et teda ei tohi õrritada, vaid tuleb hoopis rahustada ja 
lootust sisendada. 

»Nonoh, Esteban,” sosistas ta teeseldud õrnusega, ,,ei tasu end asja ees teist taga 
sellisesse seisundisse viia. Ma ei öelnud ju, et armastan neist ühte, samuti pole ma 
öelnud, et ma teid ei armasta. Ma pole lihtsalt harjunud sellise tunneteväljendamisega. 
Elik meeldib see teie hispaania senjoriitadele, mina olen inglise neiu ja kui te mind 
armastate, siis käituge nii nagu armunud inglane.” 

»Te ei öelnud, et armastate neist ühte, kuid ei kinnitanud ka seda, et kedagi neist ei 
armasta. Öelge, Flora, kes see on, keda armastate?" 

Ta silmad välkusid ikka veel ja võimas keha värises tagasihoitud kirest. 

»Ma ei armasta neist kedagi, Esteban,” vastas Flora, ,,samuti ka teid mitte. Kuigi...” 
ta vakatas viivuks. ,,Võiksin teid armastada, nagu ma ühtegi inimest veel pole 
armastanud, kuid mitte enne, kui oleme sealt tagasi jõudnud ja võime vabalt elada kus 
ja kuidas soovime... Aga isegi sel juhul ei luba ma seda kindlalt.” 

»»Parem oleks, kui lubaksite," tähendas hispaanlane momilt, kuid märksa 
rahulikumalt. ,,Oleks parem, Flora, sest sinu armastuseta on kuld mulle paljas õhk.” 

»Tasem,"” hoiatas tüdruk lõunamaalast, ,,nad tulevad. Ongi viimane aeg, nad 
hilinesid tervelt pool tundi." 

Esteban tõstis pea ja mõlemad jälgisid uurival pilgul restorani sisenenud nelja mehe 
lähenemist. Kaks neist olid tõenäoliselt inglased — suured tugevad poksija 
välimusega mehed (kes nad tegelikult olidki); kolmas, Adolf Bluber, oli lühike paks 
saksa juut ümmarguse punase näo ja härjakaelaga; viimane oli seltskonna noorim liige 
ja ühtlasi kõige ilusam. Tema sile valge nahk ja suurte mustade silmadega meeldiv 
nägu võisid juba iseenesest õigustada Miranda armukadedust, kuid neile lisandusid 
veel kastanpruunid lokkis juuksed, kreeka jumala figuur ja vene tantsija liikumisilu. 
Elukutselt oligi Karl Kraski tantsija. 

Neiu tervitas sõbralikult kõiki nelja, kuna hispaanlane piirdus vaevu märgatava uhke 
noogutusega. Toodi toolid ja seltskond võttis istet 

»Õlut!" hüüdis Peebles lauale põrutades, et äratada kelneri tähelepanu, ,,Tooge 
meile õlut!" 

Tellimus leidis üksmeelse heakskiidu. Õlle ootel räägiti kõrvalistest asjadest: ilmast, 
asjaoludest, mis neid kinni olid pidanud, igapäeva-sündmustest. Jutuajamise jooksul 
istus Esteban süngelt vaikivana, kuid siis saabus kelner õllega ja nad jõid Fkira 
terviseks, nagu see kõigil nende kohtumistel kombeks oli saanud. 

»Noh!" hüüdis Peebles oma hiiglasuure rusikaga lauale põrutades. ,,Kõik on koos, 
Flõra! Meil on kõik olemas: plaanid, raita, senjoor Miranda, ja nüüd, kallis, oleme 
valmis vastu võtma seda, mis on sinul." 

»Palju teil raha on?" küsis Flora. ,,Seda läheb vaja rohkesti ja kui teil ei jätku, pole 
mingit mõtet teele asuda.” 

Peebles pöördus Bluberi poole. 


»Seal on meie varalaegas," lausus ta töntsi sõrmega mehele osutades. ,,See neetud 
saksa teevorst ütleb sulle, palju meil sularaha on.” 

Bluber naeratas mesimagusalt ja hõõrus lihavaid käsi. 

»»Noh, miss Flora," lausus ta, ,,mis te arvate, palju meil vaja läheb?" 

»» Vähemalt kaks tuhat naela," vastas neiu kähku. 

»Jumal hoidku!" hädaldas Bluber. ,, Kaks tuhat naela — see on ju hunnik raha! Oi- 
oi!" 

Tüdruk liigutas end rahulolematult. 

»» Olen teile algusest peale rääkinud, et ei taita tegemist teha käputäie tüütute 
ihnuskoidega. Kui teil pole vajalikku rahasummat, ei anna 

ma teile kaarti ega täpseid orientiire. Ilma nendeta ei leia te iialgi seda peidupaika, 
kus on rohkem kulda kui kulub selle saare äraostmiseks. Võite minna ja kulutada oma 
raha nagu heaks arvate, aga enne kui ma ei näe kahte tuhandet naela, ei anna ma teile 
teavet, mis võib teid teha maailma kõige rikkamateks inimesteks.” 

»Ihnuskoil on paun raita täis,” urises Throck. ,,Ei saa aru, miks ta veel punnib.” 

»la ei saa teisiti,” nähvas venelane. ,,Tema rahval on selline iseloom. Bluber tingiks 
isegi kosjakontori ametnikuga, kui ta kord abielluda kavatseks.” 

Õige," ohkas Bluber. ,,Kuid miks peaksime kulutama rohkem raha, kui vaja? Kui 
kõik võib saada tuhande eest, milleks siis kahte tuhandet nõuda?" 

»Ülearust me ei kuluta, ärge kartke," nähvas tüdruk. ,,Kui piisab tuhandest, saame 
sellega hakkama. Aga ettenägemata kuludeks peab meil olema kaks tuhat, sest selle 
järgi, mida "ma seal maal nägin, võivad meid varitseda igasugused ootamatused.” 

»Oi-oi!" oigas Bluber. 

»Tal on see raha,” sõnas Peebles. ,,Kõik on korras, asume asja juurde." 

»Ehk ongi tal raha,” kostis tüdruk, ,,aga tahaksin seda enne näha." 

»Kas arvate, et kannan raha kaasas?" hüüdis Bluber. 

»»Kas sa siis ei või uskuda meie sõna?" mõmises Throck. 

»Ja kes seda minult küsib?" naeris Flora kaasosalisele näkku. «Viimane sulikamp! 
Ma rahuldun siiski Karli sõnaga. Kui ta kinnitab, et raha on nõutud summana koos 
ekspeditsiooni kulude katteks, siis usun ma teda.” 

Peebles ja Throck nihelesid vihaselt toolil, Miranda silmad aga ahenesid kaheks 
kitsaks julmaks piluks, mis olid suunatud venelasele. Bluber ei tundnud end üldse 
solvatuna: mida rohkem teda tögati, seda enam näis see talle meeldivat. Inimese 
vastu, kes teda tähelepanu ja lugupidamisega kohtles, muutus ta peagi äärmiselt 
ülbeks; ta suudles alati ainult seda kätt, mis teda lõi. Üksnes Kraski näole ilmus rahul- 
olev naeratus, mis hispaanlase soontes vere keema pani. 

»»Rahune, Flora," ütles venelane. ,,Bluberil on raha. Me kõik maksime oma osa sisse. 
Määrasime ta laekahoidjaks, sest ta pigem kärvab, kui liigse penni tuulde laseb. 
Kavatseme lahkuda Londonist paarikaupa ja võimalikult kähku, et mitte tähelepanu 
äratada.” 

Kraski võttis taskust kaardi ja laotas lauale. Sõrmega näitas ta punkti, mis oli 
tähistatud x-iga. 

»Siin me kohtume ja organiseerime ekspeditsiooni. Esimestena sõidavad Bluber ja 
Miranda, seejärel Peebles ja Throck. Selleks ajaks, kui me Floraga pärale jõuame, 
peab kõik kiireks sisemaale liikumiseks valmis olema. Seal lööme üles baaslaagri, 
kaugel harilikest teedest ja võimalikult lähedal meie eesmärgile. Kuni te meid Floraga 
järele ootate, 

võib Miranda hoolitseda oma vurrude ja paruka eest ning täiustada 
näitlejameisterlikkust. Arvatavasti on ta aru saanud, keda mängima peab, ja tuleb oma 
ülesandega toime. Et tal on vaja petta üksnes rumalaid pärismaalasi ja metsloomi, siis 
loodan, et selleks tal annet jätkub, kuid igaks juhuks võib siiski treenida" 

Kraski viimastest sõnadest kõlanud sarkasm tegi hispaanlase maruvihaseks. Ta 
mõõtis oma arvatavat võistlejat metsikute pilkudega. 

»Sain ma õigesti aru,” küsis ta suurivaevu pöörast viha maha surudes, ,,et teie ja 
miss Hawkes reisite kahekesi punkti x?" 

Just nimelt,” vastas venelane, ,,kui su mõistus seda jagab.” - 

Hispaanlane tõusis püsti ja kallutas end üle laua ähvardavalt Kraski poole. Estebani 
kõrval istuv tüdruk haaras tal kuuest. 

Jätke järele!" karjatas ta, püüdes hispaanlast toolile tagasi tõmmata ,,Te muudkui 
tülitsete omavahel ja ma olen sellest tüdinenud. Kui veel midagi juhtub, saadan teid 
kus seda ja teist ja otsin ekspeditsiooni jaoks soliidsemad kaaslased.” 

Jah, muidugi, aitab sellest, kurat võtaks!" hüüdis Peebles südametäiega. 

Johnil on õigus," kõmistas Throck sügava bassihäälega, ,.ja ka Flo-ral on õigus. Ja 
kui te järele ei jäta, siis löön mõlemal näo üles, te igavesed kõrtsivennad!" 

Ta vaatas ähvardaval pilgul Kraskit ja Mirandat. 

»Aitab nüüd küll!" tuli Bluber vahele. ,,Suruge teineteisel kätt ja olge head sõbrad." 

»»1Ösi,” kinnitas Peebles, ,,see on õige jutt. Anna talle oma käsi, Es-teban. Tule, 
Karl, leppige ära. Me ei saa ju alustada tööd, kui olete teineteise kõri kallal.” 

Venelane tundis, et tema koht Flora südames on kindel, ja sirutas suuremeelselt 
hispaanlasele käe. Esteban kõhkles. 

»»Vöta end käsile,” mõmises Throck, ,,see tähendab, anna käsi, kurat võtaks. Kui ei 
taha, keri sinna, kust tulid, ole asenäitleja, vehi papist mõõgaga ja tõmba koomale 
püksirihma, kuni sa ennast selle külge ära ei poo.” 

Hispaanlase tusast nägu valgustas ühtäkki lahke ja meeldiv naeratus. Ta sirutas 
kiiresti käe ja surus südamlikult Kraski kätt. 

»»Andesta mulle,” sõnas ta. ,, Ma vististi ägestusin, aga mul pole midagi teie vastu. 
Miss Hawkesil on õigus, peame kõik olema sõbrad, muidu ei saavuta me midagi. Siin 
on selle peale mu käsi, Kraski; mis minusse puutub, teen selleks kõik.” 

»Hüva," lausus Kraski, ,,)andesta ka sina mulle, kui sind solvasin." 

Kuid venelane unustas, et Esteban Miranda oli näitleja, ja oleks ta pilk küündinud 
hispaanlase hinge sügavusse, oleks ta hirm olnud suur. 

»Nüüd, kus me kõik head sõbrad oleme," lausus Bluber käsi hõõrudes, ,,võiksime 
asuda asja juurde." 

» Anna mulle pliiats, Karl," ütles Flora. Selle saanud, otsis ta kaar- 

dil koha, mille tähistas x-iga. Siis tõmbas pliiatsiga joone teise punkti juurde ja tegi 
selle ümber väikese sõõri. See on 0," ütles ta. ,, Kui sinna jõuame, saate lõplikud 
instruktsioonid, kuid mitte varem.” Bluber lõi käed kokku. 

Oi, miss Flora, kas arvate, et viskame kaks tuhat naela tuulde ainult selleks, et osta 
põrsast kotis? Oi-oi!" 

»»Just nimelt!" möirgas John Peebles rusikaga vastu lauda põrutades. 

Tüdruk tõusis ükskõikselt ja tülpinult püsti. 

»MiSs siis ikka, teie oma asi," ütles ta õlgu kehitades. ,,Kui olete nii otsustanud, 
võime igaüks ise kanti jalga lasta.” 

Oodake, oodake ometi, miss Flora," hüüdis Bluber ärevalt jalule karates. »Ärge 
ilmaaegu pahandage! Kuid saage ka meist aru. Kaks tuhat naela — see on suur raha ja 


meie pole tuuletallajad, vaid ärimehed. Me ei või ju seda raha tuulde loopida midagi 
vastu saamata.” 

»Ma ei nõuagi, et te raha tuulde loobiksite, ilma et midagi vastu saaksite," vastas 
tüdruk järsult, ,,aga me peame üksteist selles asjas usaldama ja eriti peate usaldama 
mind! Kui ma teile kõik teada annan, ei takista teid miski üksinda marjamaale 
minemast ja mind karjamaale jätmast. Mina aga ei lase sellel sündida” 

»Me pole ju petised, miss Flora," jätkas Bluber. ,,Meil pole mõtteski olnud teid 
petta.” 

»Kuid te pole ka inglid," pareeris tüdruk. ,,Kes ennast hoiab, seda hoiab ka jumal. 
Kui täitate seda asja lõpuni viia, peate kõrvalekaldumatult järgima minu juhtnööre. 
Teen kõik lõpuni kaasa ja kannan ise hoolt, et ma jagamisel oma osast ilma ei jääks. 
Siiani uskusite mu sõna. Uskusite, et mul on tähtsat informatsiooni ja nüüd peate kas 
lõpuni uskuma või heaga lahku minema Mis mõte oleks, mul teiega jagada džungli 
raskusi ja kannatusi, kui meil poleks nii palju võita? Ma pole ka niisugune tobuke, et 
mitte mõista, mis mul sellisel juhul teiesugus-telt bandiitidelt oodata on. Kuni saladus 
on minu valduses, kaitsete ja hoiate mind, ja see on minu turvalisuse pant. Kuidas te 
siis nüüd otsustate? Jah või ei?" 

»Hüva, John, mis sina arvad? Ja Dick?" küsis Bluber kahe endise profipoksija poole 
pöördudes. ,,Karl jagab muidugi Flora arvamust...” 

»Vajugu ma maa alla, kui olen elus kedagi usaldanud," mõmises Throck. , Nüüd 
paistab, et oleme sunnitud Florat usaldama.” 

»Aga kuula, tüdruk,” hoiatas John Peebles, ,,kui sa lubad meile kullavihma ja 
kavatsed petta..." ja ta puudutas käega tähendusrikkalt oma kõri. 

»Mõistan, John," naeratas neiu. ,,Tean, et tapad kahe naela pärast niisama kähku kui 
kahe tuhande pärast. Kas olete nüüd kõik nõus minu plaaniga? Ka sina, Karl?" 

Venelane noogutas. 

»»Mis on vastuvõetav teistele, sobib ka minule." 

IV. Millest rääkisid jäljed 

Kui Jad-bal-ja, Kuldlõvi, kaheaastaseks sai, oli ta kahtlemata kõige toredam lõvi, 
keda Greystoke'id iganes näinud olid. Suuruse poolest lõi ta üle kõik isalõvid, tema 
kehaehitus oli suurepärane. Kuninglik pea ja suur must lakk andsid talle täiskasvanud 
lõvi välimuse, mõistuselt ületas ta aga kõiki oma metsikuid džunglikaaslasi. 

Jad-bal-ja oli uhkuse ja rõõmu allikas ahvinimesele, kes tänu visale treenimisele ja 
suurele kannatlikkusele oli saavutanud hämmastavaid tulemusi. Lõvi ei maganud 
enam oma isanda voodi kõrval, vaid farmi õuel tugevas puuris, mille Tarzan talle 
ehitada oli lasknud. Ahv-inimene teadis, et iga lõvi jääb kasvatusest hoolimata 
julmaks kiskjaks. 

Esimese aasta võis ta vabalt liikuda nii majas kui ümbruskonnas, hiljem ainult 
Tarzani saatel. Sageli võis neid näita lagendikule või džunglisse koos jahile minemas. 
Teatud mõttes oli lõvi taltsas, ta kuuletus nii Jane'iie kui Korakile ja kumbki neist ei 
kartnud teda, kuid kõige rohkem kiindus Jad-bal-ja ahvinimesse. Tarzani 
mustanahalised töölised jättis ta raitule, ka ei tülitanud ta enam kordagi kodulooni ja - 
linde, pärast seda, kui talle juba varajases nooruses tehti selgeks, milline karistus 
ootab kanakuutidesse ja loomalautadesse tungimise eest. Asjaolul, et lõvil ei lastud 
kunagi nälgida, oli kahtlemata otsustav osa pudulojuste säilimisel farmis. 

Mimene ja kiskja näisid teineteist suurepäraselt mõistvat. Vaevalt sai lõvi aru 
kõigest, mis Tarzan talle ütles, kuid kergus, millega loom tabas öeldu tuuma, oli 
imetlusväärne. Sõnakuulelikkus, mis kujunes välja kahest komponendist — lõvipoja 


kiindumusest ja Tarzani rangusest —, muutus täiskasvanud lõvil juba harjumuseks. 
Tarzani käsu peale läks ta võrdlemisi kaugele jahile ja tõi kaasa antiloobi või sebra, 
asetades oma saagi isanda jalge ette, ilma etf>leks kordagi proovinud selle liita 
maitsta. Ta tõi isegi elus loomi, tegemata neile viga. 

Niisugune oli sirs Kuldlõvi, kes. käis džunglis ringi koos oma mets-jumalaga 
sarnaneva isandaga. 

Sel ajal hakkasid farmis levima ärevad kuuldused suurest röövsal-gast, kes tegutses 
edelas: kuuldused elevandijahist, omakauplemisest, tapmisest ja piinamisest. Seik 
Amor Ben Khatouri ajast saadik polnud säärased jutud Tarzani džungli rahu rikkunud. 
Tuli kuuldavale ka teisi lugusid, mis sundisid ahvinimest kulmu kortsutama ja. 
mõttesse jääma. Möödus terve kuu ja jutud vaibusid iseenesest. 

Sõda oli Greystoke'ide majanduse täielikult laostanud. Tarzan oli peaaegu kogu 
raita andnud liitlastele võidu heaks ja see vähene, mis üle jäi, kulus farmi 
taastamiseks. 

»Näib nii, Jane," ütles Tarzan kord õhtul oma naisele, ,,et on hädavajalik ette võtta 
veel üks külaskäik Opari.” 

»Kardan sellele isegi mõelda," vastas leedi Jane. ,,Sa suutsid küll kahel korral 
pääseda sellest õudsest linnast, ehkki vaevu elusana. Kol- 

mandal korral võib õnn sulle selja pöörata. John, meil on kõike piisavalt, et elada 
rahus ja külluses. Milleks siis veel kord riskida?" 

»Enam pole mingit riski, Jane," kinnitas ahvinimene. ,,Eelmisel korral sai mulle 
jälile Werper, kuid maavärinaga polnud tal vähimatki pistmist. Siis oli mul tõepoolest 
surm suu ääres, kuid on vähe usutav, et sellised asjaolud taas kokku satuksid.” 

»Ega sa üksi lähe, John?" päris naine. ,,Võtad Koraki kaasa?" 

»Ei,” väitis ahvinimene, ,,ma ei võta teda. Ta jääb sinu juurde, sest minu pikaajaline 
äraolek võib kujuneda sulle ohtlikumaks kui mulle endale. Võtan kaasa viiskümmend 
wazirit kullakandjateks ja me toome nii palju kulda, et sellest jätkub pikemaks ajaks.” 

»Aga Jad-bal-ja?" küsis Jane. ,,Kas tema võtad ühes?" 

»Ei, tal on parem siia jääda. Korak hoolitseb tema eest ja võtab aegajalt jahile kaasa. 
Ma rändan kergelt ja kiirelt ning see teekond võib teda väsitada — lõvidele ei meeldi 
kuum päike. Et liigume peamiselt päeval, siis arvan, et Jad-bal-ja ei suuda kuigi kaua 
vastu pidada.” 

Nii juhtuski, et Ahvide Tarzan alustas kolmandat korda pikka teekonda Öpari linna 
poole. Tema taga sammus viiskümmend hiiglast — waziri suguharust valitud sõdurit, 
kes allusid täielikult Tarzanile. Elumaja rõdul seisid Jane ja Korak ning lehvitasid 
hüvastijätuks, kuna mõisa õuest kostis Jad-bal-ja kohutav möirgamine. Numa hääl 
saatis neid künkliku lagendikuni ja vaibus siis, neelatuna kaugusest. 

Tarzani salga liikumiskiirus sõltus sellest, kui ruttu suutis käia kõige aeglasem 
neeger. Opari eraldas ahvinimese farmist kahekümne viie päevane teekond. Tagasiteel 
pidid nad aga kandma raskeid kullakan-ge, mis aeglustas tunduvalt edasijõudmist. 
Seda kõike arvestades määras Tarzan Opari .ekspeditsiooniks kaks kuud. 

Suurem osa teest läbiti võrdlemisi lühikese ajaga, sest tema vilunud sõduritest 
koosnev safari liikus edasi kiiresti. Sõduritel polnud vaja kanda toiduaineid, sest nad 
olid kõik jahimehed ja ümbruses leidus rohkesti ulukeid. Neil ei tarvitsenud tassida ka 
valgete küttide kogukaid kandameid. 

Džungel andis öömaja, kuna odad, nooled ning suure valge pealiku kavalus ja tarkus 
ei jätnud neid kunagi tühja kõhuga. Kuid mustanahalised sõdurid pidurdasid Tarzani 
edasiliikumist. Üksinda oleks ta vahemaa Oparini läbinud mõne päevaga, sest olles 


otsustanud lisada kiirust, ta tegelikult lendas läbi džungli, hoolimata öö- või 
päevaajast ja tundmata väsimust. 

Teekonna algusest oli möödunud ligi kolm nädalat. Toidu otsinguil salgast kaugele 
ette jõudnud, sattus Tarzan täiesti ootamatult põder Bara laibale. Sulgedega varustatud 
nool oli läbistanud looma külje. Oli ilmne, et põder sai haavata selle koha lähedal ja 
varises alles siin surnult maha, sest noole asend näitas, et haav ei saanud põhjustada 
silmapilkset surma. Kuid kõige rohkem hämmastas ahvinimest noole kuju. See täitis 
teda samasuguse imestusega, nagu oleksid meid üllatanud 

täies lahingurüüs svaasi sõdurid kusagil Broadwayl või Strandil. Sellise noole võis 
osta mis tahes sporditarvete ärist mis tahes suurlinnas. Nende nooltega harjutasid 
vibulaskurid staadionidel ja linnaäärsetes parkides. Ei saanud olla midagi kohatumat 
kui see rumal mänguriist metsiku Aafrika südames. Kuid Bara korjus tunnistas, et see 
oli oma töö teinud. 

Leid äratas Tarzanis huvi ja ühtaegu ka põlise džunglielaniku valvsust. Et ellu jääda, 
peab džunglit põhjalikult tundma, samuti ei tohi kahe silma vahele jätta midagi 
kummalist või tavatut, proovimata leida sellele seletust. Seepärast hakkas Tarzan 
uurima Bara jälgi, et selgitada, kes ta surmas. Verised jäljed paistsid maapinnal 
selgesti silma ja ahvinimene imestas, miks kütt oma saaki ei jälitanud ega kaasa 
viinud. Bara korjus vedeles praegusel kohal eelmisest päevast saadik, seega oleks kütt 
saanud vabalt kasutada tema liha. Tarzan leidis, et Bara oli tulnud õige kaugelt. Alles 
päikeseloojangul jõudis ahvinimene küti jälgedele. Need rabasid teda samuti kui 
varem leitud nool. Tarzan uuris jälgi hoolega, kummardus nende kohale ja isegi 
haistis neid. Nii kummaline ja võimatu kui see ka polnud, kuulusid paljaste jalgade 
jäljed valgele inimesele — suurele valgele mehele, kes arvatavasti oli Tarza-niga ühte 
kasvu. Saladusliku tundmatu jälgede kohal seistes hõõrus Kala kasupoeg kimbatuses 
oma kõrget laupa, suutmata leida vastust küsimustele. 

Kes võis olla see alasti valge mees, kes tappis Tarzani valdustes Tarzani kaitse all 
olevaid loomi ja tegi seda Aafrika südames vibu-sportlase ilusa poleeritud noolega? 
Seda oli raske uskuda, kuid ühtäkki meenus Tarzanile nädalate eest kuuldud ähmane 
kumu. Otsustanud iga hinna eest saladuse jälile saada, hakkas ta liikuma mööda valge 
inimese jälgi. See oli kummaline jälg: Aumärgita, kindluseta, džung-lis ekslev, mis ei 
võinud kuuluda kogenud kütile. Aga enne kui ahvinimene mõistatust-lahendada 
suutis, saabus öö. See oli kottpime. Tarzan otsustas waziride laagrisse naasta, 
selgitamata põhjust, miks viibis siin tundmatu, kes oli endast maha jätnud noole ja 
kummalised jäljed. 

Tarzan teadis, et wazirid ootavad liha, ega tahtnud nende ootusi petta, kuid hoomas, 
et ta polnud ainuke lihasööja, kes sel hetkel džung-lis jahti pidas. Sellest andis märku 
lõvi köhiv urisemine kusagil läheduses. Peagi möiratas kaugemal teine lõvi. Kuid mis 
oli Ahvide Tar-zanil sellega asja, et ta polnud jahil üksi? Lugematuid kordi oli ta as- 
tunud võitlusse teiste jahilistega, küll kahe-, küll neljajalgsetega, ning tänu oma jõule, 
julgusele ja osavusele alati väljunud võitjana. 

Ka nüüd kiskus ta saagi ära otse märatseva lõvi nina alt. See oli rammus antiloop, 
keda Numa oli juba omaks pidanud. Heitnud saagi õlale, hüppas Tarzan kergelt 
alumistele puuokstele, naeris hämmingus Numale näkku ja kadus hääletult 
ööpimedusse. 

Vallimägi raskuseta leidis ta näljaste waziride laagri. Sõdurid olid teda rahulikult 
oodanud. Nende usk oma isandasse oli nii suur, et nad 

ei kahelnud hetkegi tema naasmises värske lihaga. 


Varahommikul jätkati teekonda Opari. Wazirid said käsu liikuda otsesuunas. Tarzan 
ise põikas kõrvale, et lõpetada eelmisel ööl katkestatud uurimine. Ta võttis uuesti üles 
tundmatu jälje, ei jõudnud aga kuigi kaugele, kui leidis uue selge märgi ohtliku võõra 
juuresolekust. Otse enda ees jalgrajal sattus Tarzan maas lebavale surnukehale. See 
oli hiigelahv, üks nendest antropoididest, kelle hulgas Tarzan oli üles kasvanud. 
Mangani karvases kõhus tolknes veel üks tsivilisatsiooni las-keriist. Ahvinimese 
silmad tõmbusid kitsaks piluks, ta nägu tumenes. Kes oli see lurjus, kes julges tungida 
ahvinimese põlisesse metsa ja surmas nii julmalt uite tema sugukonnakaaslase? 

Džunglivalitseja kõrist pääses madal urin. Tsiviliseeritud välimus oli Tarzanil vaid 
õhuke kiht, mida ta kandis valgete hulgas viibides. See polnud enam inglise lord, kes 
silmitses oma karvase poolvenna laipa, vaid metsloom, kelle rinnas leegitseb alati 
kahtlus ja viha inimese vastu. Metsloom vaatas inimese halastamatut kätetööd. Tarzan 
ei tundnud temaga ühte verd tapja vastu midagi muud peale viha. 

Teinud kindlaks, et jälg oli jäetud eelmisel päeval, ruttas Tarzan tapjat taga ajama. 
Mõttes kujutles ta juba julma tapastseeni, sest tundis hästi mangani iseloomujooni ja 
teadis, et keegi neist ei tunginud kallale esimesena, kui teda poleks provotseeritud. 

Tarzan liikus vastutuult ja umbes pool tundi pärast antropoidi laiba leidmist tundis, 
et kusagil läheduses varjavad end tapetud mangani kaaslased. Tundes nende 
džungliasukate ujedust ja tagasihoidlikkust, liikus ta nüüd edasi suurima 
ettevaatusega, et nad ei põgeneks enne tema isiku tuvastamist. Ta polnud neid küll 
ammu näinud, kuid oli kindel, et nii mõnigi neist teda veel mäletab ja nende kaudu 
võib ta kehtestada sõbralikud suhted sugukonna ülejäänud liikmetega. 

Tiheda alusmetsa tõttu valis Tarzan edasiliikumiseks keskmised oksad. Kiiresti ja 
kuulmatult paksu lehestikuga kaetud okstelt okstele hüpates jõudis ta peagi hiiglaslike 
antropoidide juurde. Neid oli salgas paarikümne ümber, kes kõik tegelesid 
metsalagendikul tõukude ja sitikate otsimisega, mis moodustasid suurema osa 
manganide menüüst. 

Kerge naeratus vilksatas ahvinimese näol, kui ta, peatunud suurel oksal ja varjunud 
paksu lehestikku, jäi jälgima oma rahva tegevust. Iga suurte ahvide liigutus, iga samm 
elustas Tarzani mälus kaugeid lapse-põlveaastaid, mil ta emaahv Kala kaitse all koos 
Kerchaki sugukonnaga džunglis endale toitu otsis. Inimese käitumine võib muutuda, 
ahvid käituvad aga alati ühtemoodi — nii eile, täna kui ka homme. 

Ta jälgis neid vaikselt mitu minutit. Kuidas nad rõõmustavad, kui ta lõpuks ära 
tunnevad! Ahvide Tarzanit tunti džunglis kui manganide sõpra ja kaitsjat. Kuid 
alguses võtavad nad ta vastu urisemise ja ähvardustega, uskumata oma silmi ja kõrvu. 
Tarzan astub neile lähemale, nad piiravad ta sisse, karvad turris ja kihvad paljastatud, 
et teda haista, ja alles siis tunnistavad vägevad karvased isased ta omaks. Siis 

valdab neid kahtlemata mõneks minutiks suur ärevus, kuni nende tähelepanu ei 
köida uuesti mõni tõuk, linnumuna või langev leht, kutsudes jätkama endist tegevust. 
Temale vaadatakse siis nagu igale teisele sugukonna liikmele. Kuid enne peab igaüks 
teda haistma ja võibolla isegi puudutab oma võimsate käppadega. 

Tarzan tõi kuuldavale sõbraliku tervituse. Ahvid tõstsid pead ja džunglivalitseja 
väljus paksust lehestikust ning ajas end täies pikkuses sirgu, et manganid võiksid teda 
hoolikamalt silmitseda. 

»»Olen Ahvide Tarzan,” ütles ta, ,,suur jahimees, võimas võitleja ja manganide sõber. 
Tarzan tuleb oma rahva juurde kui sõber." Nende sõnadega laskus ta kergelt 
lagendiku muruvaibale. 


Silmapilk puhkes paanika. Emaahvid kahmasid lapsed sülle ja tormasid 
hoiatuskisaga lagendiku vastasserva, isaahvid aga lähenesid külalisele turris karvade 
ja ähvardava lõrinaga. 

»»Mis on?" hüüdis Tarzan. ,,Kas te ei tunne mind ära? Olen Ahvide Tarzan, 
manganide sõber, Käia poeg ja Kerchaki suguharu kuningas!" 

»»Me tunneme sind,” urises üks vana isane. ,, Nägime eile, kuidas sa tapsid Gobu. Käi 
minema, Või tapame sinu.” 

»Ma ei tapnud Gobut," vastas ahvinimene. ,,Ma leidsin eile tema surnukeha ja 
hakkasin tapjat jälitama. Nii sattusingi teie juurde." 

»Nägime sind," lausus teine isane. ,,Käi minema või me tapame sinu. Sa pole enam 
manganide sõber.” 

Tarzan kükitas maha ja kortsutas mõtlikult kulme. Nähtavasti uskusid ahvid 
tõepoolest, et olid näinud teda nende kaaslast tapmas. 

Milles oli asi? Kuidas seda seletada? Kas suure valge mehe jäljed, mille järgi ta siia. 
oli tulnud, võisid sellele saladusele valgust heita? Voib-olla tähendasid need midagi 
rohkemat, kui Tarzan aimas? Tarzan ei osanud vastata. Ta tõstis silmad ja pöördus 
uuesti isaste poole. 

»Mina Gobut ei tapnud,” kinnitas ta. ,,Paljud teist tundsid mind kogu eluaja. Teate, 
et ma võiksin manganit tappa ainult ausas võitluses üks ühe vastu. Teate, et kõik 
ahvid džunglis on minu parimad sõbrad ja AJtvide Tarzan on parim manganide sõber. 
Kuidas võiksin tappa oma raliva liiget?" 

«Teame ainult seda," vastas vana isane, ,,mida nägime oma silmaga. Sina tapsid 
Gobu, seepärast käi kohe minema, või me tapame su ära. Ahvide Tarzan on küll 
vägev võitleja, aga meid on rohkem ja me oleme tugevamad. Olen Paght, Paghti 
suguharu kuningas. Käi minema, kuni veel elus oled!" 

Tarzan püüdis neile aru pähe panna, kuid ahvid ei tahtnud teda kauem kuulata — nii 
kindlalt uskusid nad, et just tema oli tapnud nende kaaslase Gobu. Ahvinimene ei 
hakanud oma õigust tõestama, sest kartis tüli puhkemist, mis võis lõppeda mõne isase 
surmaga; seepärast läks ta kurvalt eemale. Kuid seda suurem ori nüüd tema soov leida 
Gobu tapjat, et nõuda viimaselt vastust toimepandud kuritegude eest. 

Tarzan liikus jälge mööda, kuni see ühines teiste inimeste jälgedega. Enamik neist 
oli paljasjalgsete mustade omad, kuid ta nägi ka valgete inimeste saapajälgi. Nende 
hulgas silmas ta naise või lapse jälgi — kelle omad need olid, seda ei suutnud ta 
täpselt kindlaks teha. Jäljed viisid kaljurüngaste poole, mis ümbritsesid Opari viljatut 
Orgu. 

Unustanud oma esialgse eesmärgi, valdas Tarzanit üksainus soov: pärida 
sissetungjjailt aru džunglis viibimise põhjuste üle ja karistada vääriliselt Gobu tapjat. 
Nüüd rühkis ahvinimene edasi mööda värskeid ja kaugele nähtavaid jälgi. Salkkond 
inimesi võis temast olla ainult poole päeva tee kaugusel, see aga tähendas, et 
arvatavasti nad juba lähenesid Opari orule, kui see üldse nende inimeste eesmärk oli. 

Tarzan oli alati hoidnud suures saladuses Opari asukohta, Peale tema, Jane'i ja 
Koraki ei teadnud ükski valge inimene saladuslikust Oparist — vanade atlantide 
unustusehõlma vajunud linnast. Kuid siiski, mis muu peale aarete võis tuua need 
valged inimesed nii suure saatjate hulgaga metsikusse ja hädaohtlikku kõrbesse, mis 
piiras Opari igast küljest. 

Need mõtted mõlkusid Tarzani peas, kuna ta Opari viival jalgrajal kiiresti edasi 
liikus. Juba pimenes, kuid jäljed olid nii värsked, et ahvinimene orienteerus kergesti 
lõhna järgi. 

Ühtäkki nägi ta kauguses laagritulede kuma. 


V. Salakaval jook 


Pärast Tarzani lahkumist kulges elu farmis oma rada. Kord jalgsi, kord ratsa tegi 
Korak oma valdustele ringi peale, jälgides, kuidas tööd edenevad. Sageli saatis teda 
valge mõisavalitseja Jervis, aga kui nad ratsa sõitsid, ühines nendega tihtipeale ka 
Jane. 

Korak talutas Kuldlõvi alati keti otsas, sest ta polnud kindel, kui suur on tema võim 
looma üle. Tarmangani poeg kartis, et Jad-bal-ja võib isanda äraolekul metsa 
põgeneda ja muutuda tavaliseks kiskjaks. Džunglis oleks selline lõvi olnud hädaohtlik 
igale inimesele. Inimeste hulgas üles kasvanud, ei tundnud ta nende ees vähimatki 
hirmu, nagu seda harilikult tunnevad kõik metsloomad. Pealegi oli ta harjunud toitu 
saama inimkuju kaelalt. Polnud vaja kuigi elavat fantaasiat, et ette kujutada, mis võib 
juhtuda, kui lõvi vabaneb rangetest kitsendustest ja hakkab džunglis ise endale toitu 
hankima. 

See juhtus Tarzani äraoleku esimesel nädalal. Nairobist saabus vir-gats leedi 
Greystoke'ile saadetud telegrammiga. Selles teatati, et professor Porter on Londonis 
raskesti haigestunud. Jane ja Korak hakkasid nõu pidama. Tarzani tagasijõudmist võis 
oodata alles viie või kuue nädala pärast. Isegi kui talle virgats järele saata, oli see liiga 
pikk aeg. Jane võis hilineda ja oma isa elavate hulgast mitte enam leida. Seepärast 
otsustati aega viitmata teele asuda Korak pidi ema Nairobini saatma, 

siis koju pöörduma ja isa tagasitulekuni kohapealsete asjadega tegelema. 

Greystoke'ide mõisast Nairobini oli tükk maad. Korak polnud veel tagasi jõudnud, 
kui üks neegritest, kes pidi Jad-bal-ja puuri puhastama, jättis hooletusest puuri ukse 
lahti. Kuni neeger luuaga vehkides puuri põrandat pühkis, sammus Kuldlõvi edasi- 
tagasi. Nad olid vanad sõbrad ja waziri ei kartnud lõvi, seepärast pööras ta tihti Jad- 
bal-ja poole selja. Must mees töötas parajasti puuri kaugemas nurgas, kui Kuldlõvi 
ühtäkki ukse juures seisatas. Märganud, et uks oli paokil, tõstis ta tasakesi suure 
karvase käpa, tõukas ust — ja tee oli vaba. Kostis kolksatus, ja kui hirmunud neeger 
ümber pöördus, nägi ta oma hoolealust kergejalgselt puurist välja hüppamas. 

»Seisa, Jad-bal-ja, seisa!" kriiskas hirmunud waziri, tormates lõvile järele, kuid see 
vaid lisas kiirust, lendas hooga üle aia ja kihutas metsa poole. 

Neeger ajas teda taga, vehkides luuaga ja kisendades kõigest kõrist. Onnidest 
kargasid välja wazirid ja ühinesid tagaajajaga. Nad jooksid lõvile järele üle künkliku 
lagendiku, kuid niisama edukalt oleksid nad võinud püüda virvatulukesi. Põgenik ei 
hoolinud põrmugi nende palvetest ega ähvardustest. Teda kinni püüda oli võimatu. 
Nad nägid, kuidas suur kollane kogu lipsas nende eest metsa. Ehkki otsingud jätkusid 
hilise ööni, ei andnud need mingit tulemust. Neegrid pidid tühjalt koju tagasi 
pöörduma. 

Oo!" ägas õnnetu mustanahaline, kes oli süüdi Jad-bal-ja põgenemises. ,, Mida 
ütleb nüüd suur bwana! Mida ta minuga teeb, kui kuuleb, et Kuldlõvi põgenes minu 
süü tõttu?" 

»Sind aetakse pikemaks ajaks farmist minema, Keewazi," seletas vana Muwiro. 
«Arvatavasti saadetakse lind kaugetele idapoolsetele karjamaadele, kus sulle pakub 
seltsi rohkesti lõvisid, tõsi küll, mitte nii sõbralikke kui Jad-bal-ja. Üldiselt oled sa ära 
teeninud palju karmima karistuse. Kui suure bwana süda poleks nii armuline oma 
mustade laste vastu ja kui ta sarnaneks teiste valgete bwanadega, keda vana Muwiro 
on näinud, siis nuheldaks sind piitsaga ja võib-olla pekstaks koguni surnuks.” 


»»Olen sõdur ja waziri,” vastas Keewazi. ,,Millise karistuse suur bwana ka ei 
määraks, võtan selle vastu kui mees.” 

2kokok 

Samal ööl lähenes Tarzan kummalise seltskonna laagrile. Ilma et nad oleksid 
ahvinimest märganud, jõudis ta neile järele ja peitis end laagri keskel kasvava suure 
puu lehestikku. Laagrit ümbritses okkaline boma ja valgustas mitu suurt lõket, kuhu 
mustad viskasid alatasa juurde uusi kuivi oksi suurest hunnikust, mis nähtavasti oli 
juba päeval kokku tassitud. Laagri keskel oli mitu telki ja ühe ees istus neli valget 
meest. Kaks punase näo ja härjakaelaga tursket selli olid nähtavas 

ti alamast seisusest inglased. Kolmas näis olevat lühike ja paks saksa juut, neljas aga 
pikk sihvakas ilus noormees kastanpruunide lokkis juuste ja korrapäraste näojoontega. 
Kaks viimast said Tarzani erilise tähelepanu osaliseks. Nende riietus vastas ideaalselt 
troopika nõuetele — nii ideaalselt, nagu oleksid nad just praegu maha astunud kinoek- 
raanilt, kus mängisid Aafrika džunglis vändatud seiklusfilmis. Ilmselt polnud 
noormees inglane ja Tarzan pidas teda slaavlaseks. Varsti pärast Tarzani saabumist 
tõusis ta püsti ja läks ühte telki, kust hakkas kostma vaikset jutukõminat Tarzan ei 
saanud sõnadest aru, kuid üks häältest tundus olevat naise oma. Kolm lõkke äärde 
jäänud meest jutlesid laisalt isekeskis. Ühtäkki kuuldus boma tagant lõvi möirgamist. 

Läbilõikava karjatusega kargas hirmunud juut jalule. Ta tegi seda nii kähku, et näis 
õhku kerkivat. Tagasi astudes komistas ta pingi otsa ja kukkus tasakaalu kaotades 
selili. 

Jumal hoidku, Adolf!" röögatas üks kambameestest. ,,Kui sa seda 
veel kord teed, keeran sul kaela kahekorra, kurat sind võtaks! Meid võidakse ju 
kuulda!" 

» Vajugu ma siinsamas maa alla, kui see pole lõvi," pomises teine. 

Juut ajas end aeglaselt jalule. 

»Mein Gottl" hüüdis ta. ,,Mulle viirastus, et ta ronis juba üle aia. Annaks Jehoova, et 
pääseksin siit terve nahaga! Kogu Aafrika kulla eest ei tahaks ma veel kord läbi teha 
kõike, mis siin viimase kolme kuu jooksul nähtud on! Oi-oi, kui ma vaid mõtlen selle 
peale, käivad hirmujudinad üle selja, oi-oi! Lõvid ja leopardid, ninasarvikud ja jõeho- 
bud... Oi-oi!" 

Tema kaaslased naersid. 

»Dick ja mina rääkisime sulle algusest peale, et sa ei peaks sisemaale kippuma," 
sõnas üks neist. 

»Kuid miks ma siis ostsin kõik need rõivad?" hädaldas sakslane. ,,Mein Gott! See 
ülikond läks mulle maksma tervelt; kakskümmend naela. Oleksin teadnud, mis meid 
siin ootab, poleks ma riietusele kulutanud üle ühe naela. Kakskümmend naela 
ülikonna peale välja visata — ning keegi ei näe seda peale lõvide ja neegrite!" 

»Pealegi näed sa selles välja kui vanapagan ise!" torkas üks kaaslastest. 

»Ja vaadake ometi," jätkas sakslane, ,,see on üleni määrdunud ja lõhki rebitud. 
Kuidas võisin ma teada, et niimoodi selle ülikonna ära rikun? Nägin Printsi teatris 
oma ihusilmaga, kuidas kangelane viibis Aafrikas kolm kuud täpselt samasuguses 
ülikonnas, pidas jahti lõvidele ja inimsööjatele ning kui tagasi tuli, polnud tal isegi 
rasvaplekki pükstel. Kuidas võisin ma siis teada, et Aafrika on nii must ja okkaline?" 

Sel hetkel otsustas Tarzan puu otsast alla tulla. Ta laskus käratult otse seltskonna 
keskele heledasti põleva lõkke ette. Mõlemad inglased kargasid hämmastunult jalule, 
juut aga astus sammu tagasi, valmis iga 

silmapilk plehku panema. Kuid heitnud pilgu ahvinimese kogule, rahunes ta 
ühtäkki, justkui oleks Tarzan olnud taevasaadik. 

»Mein Gott, Esteban," kriiskas sakslane, ,,miks tulid sa nii kiiresti tagasi ja veel nii 
ekstravagantsel moel? Arvad, et meil pole närve?" 

Tarzan oli vihane — villane nende nõmedate sissetungijate peale, kes olid tulnud 
omavoliliselt tema maa-alale, kus valitses kord ja rahu. Kui Tarzan oli vihane, siis lõi 
tema laubal punetama suur arm. See oli jäänud kohtumisest gorilla Bolganiga päeval, 
mil ta väikese poisina astus hiiglasliku loomaga võitlusse elu ja sunna peale ning sai 
esimest korda tunda isalt päritud jahinoa väärtust. See nuga asetas väikese ja küllaltki 
nõrga tarmangani ühele pulgale vägevate džunglikiskjatega. 

Ahvinimese hallid silmad ahenesid kitsaks piluks ja külmal karmil häälel kõnetas ta 
võõraid. 

»Kes te olete?" päris ta. ,, Kuidas julgesite tungida waziride maale ilma džungli 
isanda Tarzani loata?" 

»Mis loba sa ajad, Esteban?" imestas üks inglastest. ,, Mis kuradi pärast sa nii ruttu ja 
üksi tagasi tulid? Kus on su kandjad? Ja kuld?" Mõnda aega silmitses ahvinimene 
sõnatult rääkijat. ,, Olen Ahvide Tarzan,” lausus ta siis. , Ma ei saa aru, millest te rää- 
gite. Tean vaid, et vajan meest, kes tappis suure ahvi Gobu ja ilma minu loata põder 
Bara.” 

Oo, pagana pihta!" kaotas teine inglane kannatuse. ,,Pea lõuad, Esteban. Kui 
arvasid heaks naljatada, siis võta teadmiseks, et meile säärased naljad ei meeldi. 
Oleme siin, ja asi ants.” 

Telgis, kuhu Tarzan oli näinud sisenevat neljandat meest, vakatas äkki naine, kes oli 
seni venelasega elavalt vestelnud, ja osutas oma kaaslase kätt puudutades hirmunult 
ahvinimese suure alasti kogu poole, mis paistis selgesti lõkketule valgel. * 

Jumala pärast, Karl," sosistas ta väriseva häälega, ,,vaata ometi!" ,,Mis on, Flora?" 
imestas mees. ,, Näen vaid Estebani." ,,See pole Esteban,” sosistas tüdruk. ,,See on lord 
Greystoke ise — Ahvide Tarzan!" 

»» Oled hull, Flora!" hüüatas mees. ,,See on võimatu." «Muidugi on see tema," 
kinnitas Flora ,, Arvad, et ma teda ei tunne? Ma ju teenisin aastaid tema" linnamajas ja 
nägin teda päevast päeva. Arvad sa tõesti, et ma Ahvide Tarzanit ära ei tunne? Vaata 
armi tema otsaesisel, ma tean, kuidas ta selle sai. Kui Tarzan vihastab, muutub arm 
punaseks. Olen seda varem palju kordi näinud. Vaata, praegu on arm punane, 
tähendab, Ahvide Tarzan on vihane." 

Hüva, oletame, et ta on Ahvide Tarzan... Mida ta võib meile teha?" ,,Sa ei tunne 
teda," vastas neiu. ,,Sa isegi ei aima, kui suur on tema võim siin džunglis. Tema kätes 
on kõigi metsaasukate, nii loomade kui wimeste elu. Kui ta teaks meie kavatsusi, ei 
jõuaks ükski meist elusalt rannikule tagasi. Ja asjaolu, et ta siin viibib, paneb mind 
oletama et ta aimab meie plaane. Kui see nii on, siis aidaku meid jumal, kui mitte... 

kui mitte..." 

»Mis kui mitte?" nõudis mees. Tüdruk jäi silmapilguks mõttesse. 

»»On vaid üks väljapääs," lausus ta viimaks. ,,Meie ei või teda tappa. Kui tema 
metsikud wazirid sellest teada saavad, ei päästa meid miski. Kuid me rabeleme välja, 
kui tegutseme otsustavalt ja kärmesti." Seda öeldes soris ta pisut oma käekotis, võttis 
sealt sogase vedelikuga täidetud väikese pudeli ja ulatas mehele. ,,Mine välja ja tee 
temaga juttu," ütles Flora. ,,Proovi temaga sõbruneda. Räägi, mis pähe tuleb, ja luba 
ükskõik mida, aga aja asja nii, et saaksid talle kohvi pakkuda. Ta ei joo veini ega 
üldse mingisuguseid alkohoolseid jooke, kuid on suur kohvisõber. Olen seda talle 


tihtipeale pakkunud öösel, kui ta naasis teatrist või ballilt. Paku talle kohvi ja lisa 
maitseks juurde seda," ja ta osutas pudelile mehe käes. 

Kraski noogutas. ,,Sain aru,” lausus ta ja lahkus telgist. 

Mees sai astuda vaevalt paar sammu, kui tüdruk ta tagasi kutsus. 

»Tee nii, et ta mind ei näeks. Ära anna talle mõista, et tead midagi minu 
siinviibimisest või et sa mind tunned.” 

Mees noogutas uuesti ja lahkus. Jõudnud lõkke ümber kogunenud inimeste juurde, 
naeratas ta sõbralikult Tarzanile. 

» Tere tulemast,” sõnas ta külalislahkelt. ,,Meil on rõõm tervitada teid oma laagris. 
Võtke istet. John, anna džentelmenile tool,” ütles ta Peeblesile. 

Ahvinimene silmitses Kraskit, nagu ta enne oli silmitsenud teisi. Venelase 
tervitusele ta ei vastanud. 

»Püüan selgusele jõuda, mida teevad siin teie inimesed,” ütles ta teravalt, ,,kuid 
nähtavasti peavad nad mind kellekski teiseks. See on rumalus või kavalus. Tahan 
selgitada, kes nad niisugused on, ja talitada vastavalt.” 

»Rahunege,"” vastas venelane. ,, Kahtlemata on meil tegu arusaamatusega. Aga öelge 
mulle, kes teie olete?" 

»» Olen Ahvide Tarzan," vastas ahvinimene. ,, Ühelgi kütil pole õigust astuda sellele 
Aafrika osale ilma minu loata. Seda teavad sõna tõsises mõttes kõik ja ma ei usu, et 
teie sellega kursis pole. Niisiis ootan ma seletust, ja jalamaid.” 

»»00, teie oletegi Ahvide Tarzan!" hüüdis Kraski. ,,See on meie õnn, sest nüüd juhite 
meid õigele teele ja aitate välja raskest olukorrast, kuhu oleme sattunud. Kaotasime 
tee, söör, oma juhi arguse ja võhiklikkuse tõttu. Juht jättis meid maha juba mitu 
nädalat tagasi. Endastmõistetavalt oleme teist kuulnud, kes seda siis poleks? Meil 
polnud mõtteski teie maa-ala piiridest üle astuda. Liikusime lõunasse, et otsida looma- 
riigi mõningaid haruldasi esindajaid. Neid kogub meie hea sõber ja leivaisa Adolf 
Bluber, kes ka ise siin viibib. Ta tahab kinkida selle kollektsiooni ühe Ameerika linna 
muuseumile. Julgen loota, et ütlete meile, kus asume, ja juhite meid õigele teele." 

Peebles, Throck ja Bluber olid vaimustatud Kraski osavast luiskamisest. Saksa 
juudil tärkas esimesena soov lõigata samasuguseid loorbereid — inglise 
»härrasmeestel” olid liiga pikad juhtmed, et taibata venelase kavalt käiku. 

Jajah," hüüdis Bluber käsi hõõrudes, ,,seda pidingi teile just ütle- it ma. 

Tarzan pöördus järsult tema poole. ,,Mis Estebanist te siin rääkisite?" päris ta. ,, Miks 
te mind nii nimetasite?" 

00," hüüdis Bluber. ,, Need on Johni väikesed naljad. Ta ei tunne Aafrikat, sest 
pole kunagi varem siin olnud. Ta pidas teid arvatavasti pärismaalaseks. John kutsub 
kõiki pärismaalasi Estebanideks ja naljatab nendega, ehkki nad tema nalju ei mõista. 
Halloo, John, kas pole mul õigus?" Kaval Bluber ei jäänud ootama Johni vastust, vaid 
jätkas kiiresti: , Nagu näete, kaotasime tee ja eksisime ära. Kui te meid džung-list 
välja viite, maksame teile, palju vaja — nimetage vaid hind!" 

Ahvinimene uskus neid vaid pooleldi, kuid mõneti lepitasid teda nende ilmsed 
rahusobitused. Lõppude lõpuks võisid nad ju õigust rääkida ja sattusid tema maa-alale 
täiesti kogemata. Seda kuuleb ta pärismaalastest kandjatelt, kellelt tema wazirid kerge 
vaevaga meelitaksid välja mis täites vajalikku teavet. Kuid asjaolu, et teda oli 
ekslikult kellekski Estebaniks peetud, õhutas Tarzani uudishimu. Samuti tahtis ta 
kindlaks teha isiku, kes oli tapnud suure isaahvi Gobu. 

»» Olge lahke, võtke istet,” palus Kraski. «Kavatsesime just kohvi juua ja oleksime 
õnnelikud, kui ühineksite meie väikese seltskonnaga. Sattusime siia täiesti juhuslikult 


ja meil pole ühtegi kurja plaani. Kinnitan teile, et hüvitame meelsasti kõik kahjud, 
mida võisime kogemata teha teile või kellelegi teisele.” 

Kohvijoomine nende inimestega ei kohustanud millekski. Võib-olla olid nad 
tõepoolest ülekohut teinud, kuid tass kohvi nende seltsis ei tähendanud veel täielikku 
andeksandmist. Floral oli õigus, kui ta kinnitas, et Tarzani ainus nõrkus on tass musta 
kohvi vastu ööd. Ahvinimene ei võtnud vastu talle pakutud väliistet, vaid kükitas 
ahvide kombel maha. Lõkete värelev kuma mängles mehe pronkspruunil nahal ja lasi 
täies ilus paista tema jumaliku keha lihaseid. Need ei sarnanenud sepa või elukutselise 
jõumehe lihastega. Ahvide Tarzani lihaseid võis pigem võrrelda Apollo või 
Mercuriuse omadega, sest nad olid arenenud nii proportsionaalselt ja harmooniliselt. 
Neis peituvat määratut jõudu võis üksnes aimata. 

Throck, Peebles ja Bluber istusid vagusi ja silmitsesid teda võlutult. Kraski läks 
kohvi keetma. Mõlemad inglased hakkasid alles nüüd aru saama, et olid külalist 
pidanud oma semuks. Peebles hõõrus ikka veel oma laupa ja tõi kuuldavale 
arusaamatut üminat. Bluber oli sisimas pingul ja hirmust ähmi täis. Oma terase 
meelega oli ta kiiresti taibanud, et Kraskil oli täielik õigus ja külalisel polnud midagi 
ühist Este-baniga. Kuid Bluber ei teadnud midagi Flora plaanidest ja tundis ra- 

hutust, et džungli kroonimata kuningas oli neid külastanud parajasti Opari kullalinna 
lävel. 

Õigust öelda ei uskunud saksa juut, et ekspeditsiooni liikmete elu oli hädaohus. 
Üksnes Flora teadis, et neil oli tegemist džungli kiskja, Ahvide Tarzaniga, mitte aga 
lord Greystoke'i, inglise peeriga. Bluber nuttis mõttes taga kahte tuhandet naela, mida 
ta nägi juba kaotsi minemas ekspeditsiooni haletsusväärse lõppemise tõttu. Ta teadis 
küllalt hästi ahvinimest, kes ei lubaks iialgi ära viia kulda, mida Esteban just sel 
hetkel võib Opari keldritest välja tassida. Vähe puudus, et Bluber oleks nutma 
puhkenud. Sel hetkel ilmus Kraski kohviga. 

Pimedast telgist jälgis Flora Hawkes erutusega aeglaselt arenevaid sündmusi. Naist 
kohutas võimalus, et tema endine isand võib teda ära tunda. Ta oli varem teeninud 
toatüdrukuna nii Tarzani Londoni kodus kui ka Kesk-Aafrika farmis. 
Endastmõistetavalt oleks Tarzan ta silmapilk ära tundnud, oleks ta tüdrukut korrakski 
näinud. Siin džung-lis kartis ta Tarzanit lausa paaniliselt, veel-rohkem, kui 
ahvinimese metsik iseloom selleks põhjust oleks andnud. Ilmselt süvendas hirmu süü- 
tunne inimeste ees, keda ta reetnud oli ning kes teda alati lahkelt ja tähelepanelikult 
kohelnud olid. 

Lõputu unistamine Opari muinasjutulistest varandustest, millest ta oli kuulnud 
Greystoke'ide majas, tekitas tema ettevõtlikus ja mitte just süütus ajus määratut 
saagihimu. Aeglaselt küpses tema peas plaan röövida Opari varakambrist nii palju 
kulda, et sellest jätkuks kuhjaga elupäevade lõpuni. Ekspeditsiooni plaani kavandas ta 
ise. Esialgu pühendas ta oma saladusse Kraski, see aga tõmbas plaani teokstegemisse 
kaasa kaks inglast ja Bluberi. Neil õnnestus hankida ekspeditsiooni kulude katteks 
vajalik summa. Siis hakkas Flora otsima meest, kes vöiks esineda Tarzani džunglis 
ahvinimese enda osas. Pika otsimise peale leitigi viimaks Esteban Miranda, nägus ja 
tugev hispaanlane, kes oma eesmärgile jõudmiseks vahendeid valides millestki ei 
hoolinud. Tema näitlejaanne ja grimeerimiskunst, mida ta valdas perfektselt, 
võimaldasid saavutada hämmastava sarnasuse Tarzaniga, vähemalt väliselt. 

Hispaanlane polnud mitte üksnes tugev ja ettevõüik, vaid ka väga julge mees. 
Habeme maha ajanud ja Tarzani kehakatted ümber tõmmanud, ei karmud ta ühtegi 
jõupingutust, vaid püüdis täiuslikult oma prototüüpi matkida. Loomulikult polnud tal 
vähimaidki džunglielu kogemusi, kuid ta käitus väga ettevaatlikult, vältis kohtumisi 


suuremate kiskjatega, väiksemaid loomi aga jälitas edukalt oda ja nooltega ning 
harjutas vabal ajal alatasa rohust punutud lassoga. 

Nüüd nägi Flora Hawkes kõiki oma hästi läbimõeldud kavatsusi kokku varisevat... 
Ta värises hirmust, silmitsedes lõkke juures kükitavat meest. Flora ärevus jõudis 
kõrgpunkti, kui ta nägi Kraskit kohviga lähenemas. Kohvikannu ja tassid pani 
venelane maha Tarzani selja taha. Flora märkas, kuidas Kraski kohvi välja kallates 
pudeli sisu ühte tassi tühjendas. Külm higi kerkis ta laubale, kui Kraski selle tassi 

ahvinimesele ulatas. Kas ta võtab selle vastu või ei? Ehk hakkab ta neid viimasel 
silmapilgul kahtlustama? Kui see nii juhtub, missugune karistus neid kõiki siis ootab? 

Flora nägi, kuidas Kraski andis ülejäänud tassid Peeblesile, Throc-kile ja Bluberile, 
ning võttis seejärel oma tassi, kummardas viisakalt Tarzanile ja jõi. Kõik viis meest 
rüüpasid lonksu kohvi. 

Närvipinge andis järele: Flora varises telgis jõuetult välivoodile, surudes õhetavat 
nägu patja. Väljas aga tühjendas samal hetkel Ahvide Tarzan oma tassi viimse tilgani. 


VI. Surm hiilib selja taha 


Samal päeval, mil Tarzan vandenõulaste laagris viibis, ainult veidi hiljem, märkas 
Opari poollagunenud välismüüril seisev vaht suuremat inimeste salka kaljurahnult 
orgu laskumas. Tarzan, Jane Clayton ja nende mustad wazirid olid seni ainukesed 
võõrad, keda Opari elanikud kogu oma elu jooksul olid näinud. Tõsi küll, kauge 
möödaniku pooleldi unustatud legendid pajatasid ka teistest valgetest olenditest, kes 
kord muistsel ajal olid Opari müüre ehitanud. Sellest ajast saadik oligi linna välisele 
kaitsevallile määratud vahimees. Nüüd meenutas muistse Atlantise arvutuid vägevaid 
sõdureid üksainus ebardlik, kõverdunud olend. Aastasadade jooksul oli rass 
mandunud, kuni lõpuks veresuguluse läbi suurte inimahvidega olid inimesed 
muutunud mets-loomataolisteks Opari nüüdiselanikeks. Looduse kummalisel ja 
seletamatul tahtel degenereerusid ainult meessoo esindajad, kuna naised jäid sellest 
täielikult puutumata. Nad olid saledad, hea kehaehituse ja meeldivate näojoontega 
ning nende seas või“ sageli leida isegi kaunitare. Kuid seda looduse veidrat 
seaduspärasust toetati ka kunstlikult: otsekohe pärast sündimist surmati kõik 
ahvitunnustega tütarlapsed, aga ka inimesega sarnanevad poeglapsed. 

Üksik vaht linnamüüril oli Opari meessoost elaniku tüüpiline esindaja: lühike, 
rässakas, suurte sorakil kulmude ja veel suurema habemega. Sassis juuksed kasvasid 
madalal kitsal otsaesisel. Väikesed lähestikku asetsevad silmad ja vägevad kihvad oli 
ta pärinud ahvilt, samuti lühikesed rangis jalad ja pikad lihaselised karvased 
käsivarred. 

Sedamööda, kuidas ta kurjad verd täis valgunud silmad jälgisid salga lähenemist 
Oparile, kasvas tema ärevus. Hingamine kiirenes, kõrist tuli madal urisev hääl. 

Võõrad olid alles liiga kaugel, et neid oleks võinud ära tunda. Salka kuulus umbes 
nelikümmend kuni kuuskümmend inimest. Niipea kui vaht selle kindlaks oli teinud, 
kadus ta välismüürilt, jooksis üle müüridevahelise maa-ala, lipsas läbi sisemüüri 
avause ja traavis veidralt lombates mööda laia alleed poollagunenud, kuid ikka veel 
majesteetliku templi poole. 

Opari ülempreester Cadj kükitas suure puu all. Tema kõrval oli aset võtnud tosin 
nooremat preestrit, kõik ülempreestri käsualused. Valti ootamatu ja söakas ilmumine 
ülempreestri ette üllatas kõiki. 


»»Cadj," hüüdis mees hingeldades, ,,võõrad mehed lähenevad Opa-rile! Nad tungisid 
orgu loodest ja neid on vähemalt viiskümmend, kui mitte rohkem. Nägin neid 
välismüürilt, kuid silm ei seletanud, mis mehed nad on, sest nad on liiga kaugel. 
Sestsaadik, kui Suur Tarmangani siin käis, pole Oparis võõraid olnud." 

»Sellest ajast on möödunud mitu aastat, kui Suur Tarmangani, kes end Ahvide 
Tarzaniks nimetas, meie linna külastas," vastas Cad]. ,,Ta lubas enne vihmahooaja 
algust tagasi tulla, et näha, kuidas käib La käsi, kuid ei tulnud. La arvab, et teda pole 
enam elavate kirjas. Oled sa kellelegi rääkinud, mida orus nägid?" 

»Ei,” vastas vaht. 

»»See on hea!" hüüdis Cad]. ,, Tulge. Läheme koos välismüürile ja vaatame, kes 
julgeb rikkuda püha linna Tahu. Kuid sellest, mida rääkis meile Blagh, ei tohi keegi 
sõnakestki iitsatada, kuni ma pole selleks luba andnud." 

»»Cadji sõna on seadus," ütles üks preestritest vaikselt, ,,kuid on ju olemas veel La... 

Vihase näoga pöördus Cad] rääkija poole. 

»Mina olen Opari ülempreester. Kes julgeb mulle vastu hakata?" 

»Aga La on ülempreestrinna," sõnas keegi, ,,ja ülempreestrinna on Opari 
kuninganna” 

»Kuid ülempreester võib saata keda tahes ohverdamiseks Surnute tuppa või 
Leegitseva Jumala templisse," meenutas Cadj tähendusrikkalt. 

»» Küll me vaikime, Cadj," vastas preester kohmetult. 

»Nii juba kõlbab,” torises ülempreester ja suundus teiste ees läbi aia Opari linna 
välismüüride poole. Siin hakkasid nad lähenevat salka jälgima, kõneldes omavahel 
madala kurguhäälega suurte inimahvide keeles, milles aeg-ajalt kõlas võõraid sõnu, 
kõnekäände ja lauseid. Ilmselt pärinesid need muistsest atlantide keelest ja olid nüüd 
ainsad tunnismärgid sellest, et kunagi eksisteeris siin inimrass, kelle ehitatud linnad 
puhkavad ookeanisügavustes ning kelle julge ja ettevõtlik iseloom sundis neid 
tungima sügavale Aafrika südamesse otsima kulda ja kalliskive ning ehitama sinna 
oma kodumaa hiilgavate linnade eeskujul muinasjutulise Opari. 

Kortsus kulmul silmitsesid Cad] ja teda saatvad preestrid võõraid, kes mööda kivist 
viljatut orgu põletava päikese käes kangekaelselt edasi rühkisid. Samal ajal seiras neid 
väike hall ahv, kes kükitas iidse allee kõnniteeplaatide vahelt võrsunud hiigelsuure 
puu kõrgemal oksal. See oli väike tõsine nukra ilmega ahv. Teda vallanud uudishimu 
paisus nii suureks, et võitis isegi loomuliku hirmu Opari meeste ees. Ahv hüppas puu 
otsast alla, ületas sisemüüri ja ronis välismüürile. Sattunud 

Cadji ja tema kaaslaste selja taha, peitis ahv end massiivse kaljurahnu varju, 
kartmata, et ta avastatakse, ja jäi kuulatama. Mehed rääkisid suurte ahvide keeles, 
mida ta väga hästi mõistis. 

Päike hakkas loojuma. Salk oli Oparile juba nii lähedale jõudnud, et võis seletada 
inimeste nägusid. Ühtäkki hüüatas üks noor preester !' üllatunult: ,,Cad], see on ju 
tema! Suur Tarmangani, kes nimetab end Ahvide Tarzaniks. Näen teda täiesti selgelt. 
Ülejäänud on neegrid ja ta ajab neid enda ees ning lööb oma odaga. Nad kõnnivad, 
nagu oleksid väsinud või hirmunud, tema aga sunnib neid edasi minema.” 

» Oled sa kindel?" küsis Cadj sosinal. ,,Oled sa kindel, et see on Ahvide Tarzan?" 

» Täiesti kindel," vastas noorempreester ja peagi kinnitas tema väidet veel keegi. 

Viimaks oli salk jõudnud nii lähedale, et ka Cad] ise, kelle silmanägemine nii terav 
polnud, võis veenduda, et Ahvide Tarzan on tõepoolest Opari linna tagasi tulemas. 
Ülempreestri tegi see tigedaks. Üht-äkki pöördus ta teiste poole. 


1 


»laei tohi, siia tulla!" hüüdis Cad]. ,,Ta ei tolli Opari sisse tungida. Rutake ja tooge 
siia sada sõdurit. Võtame nad vastu ja tapame kõik ükshaaval, kui nad läbi välismüüri 
sisenevad.” 

»Aga La?" hüüatas preester, kes oli juba varem aias Cadji vihale ajanud. ,, Mäletan 
hästi, et La tõotas Ahvide Tarzanile jäädavat sõprust, kui viimane ta raevunud Tantori 
kihvade eest päästis.” 

» Vait!" urises ülempreester. ,,Oota sa mul! Peame nad kõik maha lööma ja La 
kuuleb asjast alles siis, kui on juba hilja. Arusaadav? Ja pidage meeles, et kes iganes 
püüab mind segada, sureb, kuid mitte ohvrialtaril, vaid minu käe läbi. Kas kuuled?" ja 
ta torkas nimetissõrmega värisevat preestrit. 

Ahv Manu, kes oli kõike seda kuulnud, värises erutusest. Ta tundis Ahvide Tarzanit, 
nagu muide kõik Aafrika ahvid, tundis teda kui sõpra ja kaitsjat. Opari mehi ta aga 
vihkas. Need polnud inimesed ega loomad, vaid julmad, verejanulised olevused, kes 
tapsid ja õgisid temasuguseid väikseid ahve. Seepärast sattus ta hirmsasse ärevusse, 
kuuldes Suure Tarmangani vastu kavatsetavast kuritööst Ta sügas oma väikest halli 
pead, sabajuurt ja kõhtu, püüdes kõike kuuldut seedida ja oma tillukese aju soppidest 
välja võluda Tarzani päästmiseks plaani. Manu tegi pööraseid grimasse, mis olid 
adresseeritud Cadjile ja tema kambale, kuid nad muidugi ei näinud neid, sest Manut 
varjas suur ki-virahn. Ahvi elus polnud midagi seesugust veel juhtunud: ta tahtis hü- 
pata, kriisata, vadistada ning sõimata ja ähvardada rumalaid Opari elanikke, kuid 
miski ütles talle, et sellega ei saavuta ta midagi, äratab ainult tähelepanu ja saab kaela 
kivirahe. Väikeste raudkivide viskamises olid preestrid üliosavad. Tabamus võis 
ahvile kalliks maksma minna. Manu ei paistnud silma mõttetegevuse sügavuse 
poolest, kuid antud juhul ületas ta iseennast ja suutis koondada tähelepanu ühele as- 

jale, selle asemel et pühendada seda igale langevale lehele või sumisevale putukale. 
Ta lubas isegi ühel lihaval tõugul takistamatult mööda vingerdada ja kivi alla kaduda. 

Peagi nägi Cad] kohas, kus ta oma meestega sõdureid oodates varitsema oli jäänud, 
umbes viiekümne sammu kaugusel väikest halli ahvi üle välismüüri kaduvat. Kuid 
Oparis leidus väikseid ahve igal sammul ja ülempreester vaid seiras teda ükskõiksel 
pilgul, unustades samas tema olemasolu. Cadj ei näinud, kuidas üha tihenevas 
pimeduses liikus väike hall kogu komistades üle oru sissetungijate poole. Vahepeal 
paistis, nagu oleksid sissetungijad mõne miili kaugusel asuva kõrge mäe jalamil 
peatuma jäänud. 

Väike Manu kartis väga pimedas liikuda. Ta jooksis kiiresti, vedades taga oma 
looklevat saba, ning heitis kohkunud pilke vasakule ja paremale. Jõudnud mäekingu 
juurde, hakkas ta kähku üles ronima. Tegelikult oli see hiiglaslik kaljurahn peaaegu 
püstloodis seintega, kuid tuul ja vesi olid seda niivõrd murendanud, "et väikesele 
Manule ei osutunud ronimine sugugi raskeks. Hetkeks paigale tardunud, et hinge 
tõmmata ja ägedasti kloppivat südant rahustada, lähenes ahv kalju servale ja vaatas 
alla selle jalamil peatunud inimeste peale. 

Seal oli tõepoolest Suur Tarmangani — Tarzan — ja temaga koos umbes 
viiskümmend gomanganit, kes tegid midagi arusaamatut. Nad sidusid kokku pikki 
latte, mis olid teineteise kõrvale kahte ritta maha pandud. Seejärel seoti põiki nende 
külge jämedad umbes kaheksateistkümne tolli pikkused oksad, nii et sellest sai 
rohmakas, kuid äärmiselt tugev redel. Tegevuse eesmärki Manu muidugi ei taibanud, 
ka ei teadnud ta seda, et kogu plaan oli sündinud Flora Hawkesi kavalas peas. Redeli 
abil sai ronida järsule kaljurahnule, mille tipus oli sissekäik Opa-ri maa-alustesse 
varakambritesse. Ka ei teadnud Manu, et salgal polnud vähimatki kavatsust Opari 
linna tungida ning seega ei ähvardanud neid sugugi Cadji ja tema kaaslaste salanõu. 


Kuid Tarzanit varitsev oht tundus Manule väga tõsine ja niipea kui ta oli hinge 
tõmmanud, otsustas viivitamata hoiatada oma rahva põlist sõpra. 

»Tarzan!" hüüdis ta keeles, mis oli mõlemale arusaadav. 

Tema vadistavat häält kuuldes vaatasid valge mees ja mustanahalised üles. 

»Tarzan, see on Manu, kes tuli sind hoiatama, et sa ei läheks Opari. Cad) ootab oma 
meestega välismüüri taga, et sind tappa.” 

Nähes, et neid oli häirinud üksnes väike tühine ahvipärdik, jätkasid neegrid 
otsekohe tööd. Ka valge mees ei teinud ahvi sõnadest välja. Manut see ei üllatanud, et 
mustanahalisi tema teade ei huvitanud, sest ta teadis, et nad ei osanud suurte 
manganide keelt. Aga Tarzani vaikimine ajas teda kimbatusse. Ikka ja jälle hõikas ta 
Tarzanit nimepidi, ikka ja jälle kriiskas oma hoiatusi, kuid Suur Tarmangani jäi kur- 
diks. Manu oli jahmunud. Mis oli juhtunud? Miks ei tahtnud Tarzan oma väikese 
sõbra hoiatusi kuulda võtta? 

Viimaks loobus väike ahv viljatutest katsetest ja vaatas kurval pilgul puulatvade 
poole, mis kõrgusid kaugel Opari linnamüüride taga. Oli juba pime ja mõte, et tuleb 
minna öösel üksi läbi oru, mis lausa kihab vaenlastest, ajas talle judinad peale. Ta 
sügas pead, haaras kätega põlvede ümbert kinni ja tardus sellesse poosi, üksildane ja 
väga õnnetu hall tombuke. Aga kui räbal Manu enesetunne ka polnud, taipas ta siiski, 
et kaljurahnu tipus võib end röövloomade eest enam-vähem turvaliselt tunda, ja 
otsustas jääda sinna hommikuni. Kui tõusis kuu, nägi Manu, kuidas Ahvide Tarzan 
sundis mustanahalisi redelit üles seadma. Manu teadis, kui julm oli Suur Tarmangani 
oma vaenlaste vastu, olid need siis inimesed või loomad, kuid ta poleks iialgi 
uskunud, et Tarzan võis nii toorelt ja metsikult kohelda mustanahalisi, keda ta pidas 
oma sõpradeks. 

Üksteise järel ronisid neegrid vastumeelselt redelist üles kaljurahnule, kihutatuna 
tagant valge mehe odast. Viimasena ronis üles Tarzan ja Manu nägi, kuidas nad 
kadusid peagi kaljulõhangusse. 

Möödus veidi aega ja nad ilmusid uuesti nähtavale. Nüüd kandis iga neeger 
kummaski käes rasket asja, mis meenutasid oma kujult kive, millest olid ehitatud 
muinasjutulise Opari majad. Manu nägi, kuidas need asjad kanti kaljurahnu servale ja 
visati sealt alla kuristikku. Töö lõpetatud, laskus kogu salk tagasi maa peale. Aga 
nüüd ronis valge mees esimesena alla. Seejärel võtsid nad redeli maha, lõhkusid 
tükkideks ja viskasid tükid minema. Siis võttis iga neeger uuesti kaks kollast plokki ja 
Tarzaniga eesotsas asuti tagasiteele orgu piirava mäeaheliku poole. 

Oleks Manu olnud inimene, oleks nähtu talle tublisti mõtteainet pakkunud. Aga et ta 
oli kõigest väike ahv, leppis ta nähtuga, püüdmata mõista kõige selle tähendust. Manu 
teajiis, et inimeste käitumist polnud pahatihti üldse võimalik seletada. Näiteks ei 
saanud gomanga-nid metsas liikuda nii.kergesti,kui milline tahes džungliloom, ometi 
suurendasid nad oma raskusi, koormates end kaalukate kollaste asjadega, 
metallvõrudega käte ja jalgade ümber, kaelakeede, vööde ja loomanahkadega, mis 
takistasid metsas liikumist. Sellele mõeldes rõõmustas Manu, et ta polnud inimene. Ta 
isegi kahetses neid rumalaid ja õnnetuid olevusi. 

Manu oli vististi suikunud. Talle näis, et oli sulgenud silmad vaid hetkeks, aga kui ta 
need uuesti lahti lõi, täitis elutut orgu roosakas aovalgus. Ta jõudis märgata, kuidas 
Tarzani salga viimane must sõdur kadus orgu ümbritsevate kaljurüngaste taha. Manu 
pööras pea Opari linna poole, otsustades kalju otsast maha tulla ja koduste puude 
kaitsva lehestiku varju minna. Kuid enne pidi ta maad kuulama. Oli veel väga vara. 
Panter Sheeta võis kusagil läheduses ringi hulkuda. Manu sippas piki kuristiku serva, 


uurides maa-ala kaljurahnu ja linna müüride vahel. Siis nägi ta uuesti midagi, mis 
täitis teda nördimusega. 

Opari lagunenud välismüüri tagant ilmus nähtavale suur trobikond 

võimsaid kohalikke sõdureid. Oleks Manu osanud lugeda, oleks ta neid saanud üle 
saja. 

Nad näisid sama kaljurahnu poole liikuvat. Ahv jäi edasi kükitama, jälgides nende 
lähenemist: ta oli võtnud nõuks linna tagasi pöörduda alles pärast seda, kui tema tee 
vabaneb vihatud opaarlastest. Ma-nul tekkis mulje, et nad tulevad just teda kinni 
võtma, sest alamliigi loomade egoism on päratu suur. Säärane mõte ei paistnud ahvile 
sugugi kohatu, seepärast puges ta tiheda põõsa taha peitu ja valvas sealt teraselt oma 
vaenlasi. Ahv nägi salka aeglaselt lähenemas ja tema ärevus suurenes, kuigi ta neid ei 
karmud, sest teadis, et kuni nad kalju ühest küljest üles ronivad, on tema ammugi 
teiselt poolt all ja poolel teel Opari, enne kui teda märgatakse: 

Sõdurid tulid üha lähemale. Manu imestuseks ei peatunud nad kalju jalamil, vaid 
jätkasid oma teed. Alles nüüd jõudis väikese ahvi tillukesse ajju tõde: Cadj ja tema 
inimesed jälitavad Ahvide Tarzanit, et teda tappa. Kui Manu oligi solvunud; et Tarzan 
eelmisel ööl temast välja ei teinud, siis oli ta selle juba ammu unustanud ja muretses 
nüüd tema käekäigu pärast niisama siiralt nagu varemgi. Esialgu otsustas ta ette 
rutata, et Tarzanit veel kord hoiatada, kuid kartis Opari kaitsvatest puulatvadest liiga 
kaugele minna Veel paar minutit jälgis ahv vihatud opaarlasi, kuni nad kõik möödas 
olid. Siis selgus Manule, et nad liiguvad täpselt samas suunas, kuhu pisut enne seda 
olid kadunud Tar-zani viimased sõdurid. Enam polnud mingit kahtlust: nad ajasid taga 
ahvinimest. 

Midagi kahtlast märkamata ronis Manu kärmesti peaaegu püstloodis kaljust alla ja 
kihutas Opari poole. Raske öelda, millal tema väikeses peas sündis imeline plaan. 
Võib-olla tuli ta sellele mõttele juba siis, kui nägi Cadji ja ülempreestri kaaslasi Opari 
müüride vahelt lahkuvat. Vahest tärkas see plaan ajal, mil ta mööda orgu Opari poole 
lippas, või koguni linna suurte varjuliste puude koduses miljöös. Oli kuidas oli, aga 
ühtäkki kuulis Opari ülempreestrinna ja kuninganna La, kes templi aias tiigis suples, 
pea kohal ahvi kriiskamist. 

See oli väike hall ahv nii kurbtõsise näoga, otsekui lasuks tema õlul vastutus 
rahvaste ja riikide saatuse eest. 

»La, La!" kriiskas väike Manu. ,, Nad läksid tapma Ahvide Tarzanit!" 

Seda nime kuuldes kuninganna võpatas. Ta katkestas silmapilk supluse, ja seistes 
tiigi kõige sügavamas kohas, vaatas küsiva pilguga ahvi poole. 

»Mis sa lobised, Manu?" päris ta. ,, Tarzan lahkus Oparist mitme kuu eest. Praegu 
teda siin pole. Millest sa räägid?” 

»Ma nägin teda," kriiskas Manu, ,,nägin teda möödunud ööl koos paljude 
gomanganidega. Ta tuli suure kalju juurde, mis asub orus, ronis oma meestega selle 
otsa ja läks siis kalju sisse. Sealt tõi ta välja kivid ja viskas need alla kuristikku. 
Seejärel ronisid nad kalju otsast maha, 

37 

korjasid kivid üles ja lahkusid orust — sinna." Ja väike Manu näitas oma karvase 
sõrmega kirdesse. 

»»Oled sa kindel, et see oli Ahvide Tarzan?" küsis La. 

»Kas Manu ei tunne oma kaitsjat ja sõpra?" imestas ahv. ,, Nägin teda oma 
ihusilmaga. See oli Ahvide Tarzan.” 

Opari kuninganna kortsutas mõtlikult kulmu. Sügaval tema südames hõõgus suure 
armastuse tuli džunglivalitseja vastu. See tuli oli läimmatatud vägivallaga, sest teda 


sunniti Cadjile mehele minema. Opari seaduse järgi pidi Leegitseva Jumala 
ülempreestrinnal tingimata olema mees. Kaua aega oli La kirglikult soovinud, et tema 
meheks saaks Tarzan, kuid ahvinimene ei armastanud teda ja lõpuks jõudis La aru- 
saamisele, et Tarzan ei hakka teda iialgi armastama. Pärast seda alistus ta kohutavale 
saatusele, mis oli teda paisanud Cadji jälestusväärsesse sülelusse. 

Kuu möödus teise järel, Tarzan ei naasnud aga ikka veel Opari, ehkki oli lubanud 
tulla vaatama, kas Laga pole midagi halba juhtunud. Üha rohkem kaldus La jagama 
vihatud Cadji arvamust, et Tarzan on surnud, ja tema armastus muutus pikkamisi 
nukraks mälestuseks. Kui ta nüüd kuulis, et Tarzan on elus ja viibib nii lähedal, 
hakkas vana haav uuesti veritsema. Manu hädaldav kriiskamine äratas mõtteisse 
vajunud La. Naine taipas, et Tarzanit ähvardab oht, kuid missugune oht, seda ta veel 
ei teadnud. 

»Kes läks Ahvide Tarzanit tapma?" hüüdis La. 

»»Cadj! Cady!" kriiskas ahv. ,, Temaga läks kaasa väga palju sõdureid! Nad jälitavad 
Tarzanit!” 

La hüppas kähku veest välja, haaras oma vöö ja ehted ning ruttas läbi aia templisse. 


VII. Sa pead ta ohverdama... 


Relvastatud lühikeste nuiade ja nugadega, läks Cadj oma ebardlike sõduritega 
ettevaatlikult üle mäeaheliku alla orgu, jälitades valget inimest ja tema musti saatjaid. 
Nad ei kiirustanud, sest olid juba Opari välismüürilt märganud, et gomanganid 
liikusid väga aeglaselt. Mis oli selle põhjus, seda opaarlased ei teadnud; nii kauge maa 
taha oli võimatu näha raskeid kandameid, millega gomanganid olid koormatud. Cad] 
ei kavatsenud oma ohvrit rünnata päeval, vaid eelistas seda teha öö katte varjus. 
Rünnaku ootamatus ja kallaletungijate arvuline ülekaal tõotasid kerget võitu magava 
laagri üle. 

Jäljed, mida mööda nad läksid, olid ülimalt selged. Eksida polnud võimalik, seetõttu 
liiguti edasi pikkamisi, laskudes mööda tasasfmäe-kumerust orgu. Aga kui taevas 
hommikul hahetama lõi, sundis neid ootamatult peatuma okkaline boma, mis oli 
tekkinud väikesele lagedale kohale nähtavasti alles hiljuti. Bomaga piiratud platsi 
keskelt kustu- 

vast lõkkest tõusis peenike suitsujuga. Ilmselt oli siin olnud ahvinime-se laager. 

Cad] peitis oma salga jalgraja ääres kasvavasse tihedasse põõstas-tikku ja saatis ette 
piiluri. Mõne hetke pärast tuli see tagasi teatega, et laager on maha jäetud. Cadj 
hakkas oma meestega uuesti edasi minema Sisenenud bomasse, vaatasid nad laagri 
üle, püüdes kindlaks teha Tarzanit saatnud waziride arvu. Äkki märkas Cadj laagri 
kaugemas otsas pooleldi põõsastest varjatuna midagi lebamas. Ulem-preester hakkas 
ettevaatlikult edasi liikuma, sest see miski ei äratanud üksnes uudishimu, vaid 
sisendas ka kartustunnet. See meenutas kangesti mehe kuju. 

Paljastatud nugadega lähenes ligi tosin opaarlast maaslamajale, kes oli Cadjis 
tekitanud ärevat uudishimu. Jõudnud juba küllalt ligidale, nägid nad enda ees Ahvide 
Tarzani elutut keha. 

«Leegitsev Jumal sirutas välja käe, et nuhelda oma altari rüvetajat!" hüüdis 
ülempreester ja tema silmis süttis usufanaatiku hullumeelne tuli. Kuid teine preester, 
kes oli vahest kogenum või lihtsalt ettevaatlikum, põlvitas maha ja surus kõrva 
Tarzani südame vastu. 

» la pole surnud,” sosistas preester, ,,vaid arvatavasti ainult magab." 


»Siduge ta siis kähku kinni!" käsutas Cad], ja järgmisel hetkel langes Tarzani peale 
nii palju karvaseid kogusid, kui palju sinna üldse võis mahtuda. Ta ei osutanud 
vähimatki vastupanu ega avanud isegi silmi. Ta käed väänati selja taha ja seoti kõvasti 
kinni. 

»Lohistage ta lagedasse kohta, kus tema peale võib langeda Leegitseva Jumala 
pilk!" hüüdis Cad]. 

Sõdurid lohistasidki Tarzani elutu keha boma keskele päikesepaiste kätte, kuna 
ülempreester Cadj tõmbas tupest pika terava noa ja tõstis selle oma ohvri siruli keha 
kohale. Cadji poolehoidjad kogunesid ahvinimese ümber, mõni neist puges 
ülempreestri selja taha. Nad tundsid end ebakindlalt, tammusid jalalt jalale, heitsid 
rahutuid pilke Tar-zanile ja Cadjile ning piilusid salamahti päikese poole, mis oli 
parajasti paksu pilve taha kadumas. Ent missugused mõtted nende poolmet-sikuis 
ajudes ka ei mõlkunud, leidus nende hulgas ainult üks, kes julges häält tõsta. See oli 
vanempreester, kes juba eelmisel õhtul oli vaidlustanud Cadji õiguse ahvinimest 
tappa. 

»»Cad]," päris ta nüüd, ,,kes sa oled, et julged üksinda sooritada ohverdamist 
Leegitsevale Jumalale? See on meie ülempreestrinna ja kuninganna La eesõigus. Ta 
oleks väga vihane, kui saaks teada sinu omavolitsemisest.” 

»Jää vait, Dooth!" käratas Cad]. ,, Mina olen Opari ülempreester ja kuninganna La 
mees. Minu sõna on Oparis seadus. Kui tahad veel preester olla ja ellu jääda, siis pea 
suu.” 

»Sinu sõna pole seadus,” vastas Dooth vihaselt. ,, Kui kutsud esile ülempreestrinna 
La või Leegitseva Jumala raevu, karistatakse sind nagu iga harilikku opaarlast. Kui 
paned toime selle ohverdamise, siis vihastad neid mõlemaid." 

»Aitab juba!" katkestas teda Cad]. ,, Leegitsev Jumal rääkis minuga ja nõudis, et ma 
karistaksin seda templi rüvetajat.” 

Ta kummardus ahvinimese kohale ja puudutas noa terava otsaga viimase rinda, siis 
aga tõstis tapariista üles, et anda surmahoop otse südamesse. Sel hetkel kadus päike 
pilve taha ja nad jäid varju. Cadji ümbritsevad preestrid hakkasid nurisema. 

»Vaata!" hüüatas Dooth. ,, Leegitsev Jumal on vihane. Ta varjab oma nägu Opari 
laste eest.” 

Cad] tardus paigale. Ta heitis pooleldi väljakutsuva, pooleldi ehmunud pilgu päikese 
katnud pilvele. Tõusis siis aeglaselt püsti, sirutas oma käed Leegitseva Jumala poole 
ja seisis viivu vaikselt, justkui kuulatades midagi. Seejärel pöördus ta järsult oma 
kaaslaste poole. 

»»Opari preestrid!" hüüdis ta ,, Leegitsev Jumal kõneles oma ustava ülempreestri 
Cadjiga. Ta pole vihane. Ta soovib minuga ise rääkida ja käsib teid džunglisse minna 
ning seal oodata, kuni oleme lõpetanud. Pärast kutsun teid siia. Minge!" 

Enamik preestritest allus sõnakuulelikult käsule, ainult Dooth ja veel mõni jäi 
kõheldes paigale. Nähtavasti ei uskunud nad Cadji sõnu. 

»Kasige minema!" käratas ülempreester uuesti. Käskluse mõju ja käsualuste 
sõnakuulelikkus oli nii suur, et lõpuks kadusid ka kõhklejad teiste kannul džunglisse. 
Kaval irvitas ilmus Cadji julmale näole, kui viimane preester oli sündmuskohalt 
lahkunud; siis pöördus ta uuesti ahvinimese poole. Ülempreester oli otsustanud 
Doothi ja teiste äraolekul Tarzani tappa, kuid sünnipärane hirm jumaluse ees sundis 
teda 
pead tõstma ja küsivalt taevasse vaatama. Cad] otsustas, et peab ootama kuni päikese 
ilmumiseni, sest opaarlased ei tohtinud jumala äraolekul kedagi ohverdada. 


Suur must pilv varjas päikese. Cad] ootas närvitsedes selle ilmumist. Kuus 
kordatõstis ta.oma noa ahvinimesele surmalöögi andmiseks ja iga kord hoidis teda 
tagasi ebausklik hirm. Möödus viis, kümme, viisteist minutit, päike aga ei näidanud 
end ikka veel. Viimaks ometi nägi Cad], et pilv möödub nüüd kohe päikesest, ja ta 
kummardus Tarzani kohale, nuga käes, valmistudes silmapilguks, mil tema et- 
tevõtmist võiksid õnnistada elustava ja hävitava päikese kiired. Ülempreestri kitsastes 
silmades lõõmas saatanlik tuli. Veel üks silmapilk, ja Leegitsev Jumal annab oma 
heakskiidu asetleidvale ohverdamisele. Cadj värises kannatamatusest. Noa veel 
kõrgemale tõstnud, pingutas ta lihaseid, valmistades otsustavaks löögiks, kui ühtäkki 
rikkus džung-li raim kriiskav naisehääl. 

»Cadj!" kuulis ta ühtainust sõna, kuid see rabas ülempreestrit kui välk selgest 
taevast. 

Nuga ikka veel käes, pöördus Cadj hääle poole ja nägi oma hämmastuseks 
lagendiku servas ülempreestrinnat koos Doothi ja kümmekonna noorempreestriga. 

»Mis see tähendab, Cadj?" päris La vihaselt ja nõudlikult talle kiirel sammul 
lähenedes. 

Ülempreester tõusis mornilt jalule. 

«Leegitsev Jumal nõudis uskmatu elu," hüüdis ta. 

»Sa valetad!" väitis La. ,, Leegitsev Jumal kõneleb inimestega ainult ülempreestrinna 
suu läbi. Oled hakanud liiga tihti rikkuma kuninganna tahet. Pea meeles, Cad], et sinu 
elu ja surm on samal määral minu otsustada kui kõigi teiste opaarlaste saatus. Meie 
legendid pajatavad, et Opäri olemasolu paljude sajandite jooksul on mitu 
ülempreestrit leidnud tee Leegitseva Jumala altarile. Täiesti võimalik, et neile võib 
järgneda veel keegi, kes on ülemäära enesekindel... Seepärast võta kuulda mu 
nõuannet: ohjelda oma upsakust ja võimuiha, et see ei viiks sind hukatusse.” 

Cadj pani oma noa tuppe ja läks tusaselt eemale, heitnud vihase pilgu Doothile, 
keda ta pidas nähtavasti ettevõtmise nurjumises süüdlaseks. Oli ilmselge, et 
kuninganna äkiline ilmumine oli teda mõneks ajaks rööpast välja viinud, aga polnud 
kahtlust, et ta püüab juba esimesel võimalusel ahvinimest tappa. Opari elanike hulgas 
oli Cadjil palju poolehoidjaid ja vaevalt oleks La suutnud nii suurele vastaste hulgale 
vastu seista. 

Vastasseis oli alanud juba ammu. Aastate kaupa oli La leidnud vabandusi, et edasi 
lükata kihlust ülempreestriga. Rahvas polnud rahul iidsete kommete rikkumisega, 
pealegi oli see ilmne tõend tema kirglikust, meeletuseni küündivast armumisest 
ahvinimesse. Ehkki La oli lõpuks sunnitud Cadjiga abielluma, ei varjanud ta oma viha 
ja põlgust mehe vastu. 

Kui kaua ta niiviisi troonil suudab püsida, see küsimus tegi suurt muret neile 
opaarlastele, kelle käekäik sõltus kuninganna soosingust. Kõiki neid asjaolusid 
arvestas loomulikult ka Cad] ja polnud ime, et ta haudus salakavalaid plaane. Tema 
liitlaseks sai preestrinna Oalt, kes unistas pääseda La aujärjele. Kui õnnestuks La teelt 
kõrvaldada, võiks Cad] suurema vaevata Oah' ülempreestrinnaks teha. Oah oli juba lu- 
banud temaga abielluda, niipea kui saab kuningannaks, ja kogu võimu Oparis tema 
kätesse anda. Vandenõulasi hoidis tagasi ainult ebausklik hirm jumaluse ees, kuid 
oleks jätkunud vähimastki sädemest, et intriigid kuninganna ümber oleksid lõkkele 
löönud. 

Lal oli täielik õigus keelata Tarzani ohverdamist Leegitsevale Jumalale, kuid tema 
isiklik saatus rippus nüüd juuksekarva otsas ja sõltus paljuski sellest, kuidas ta hakkab 
vangi kohtlema. La kas halastab talle ja avalikustab seega oma tunded, või ei tee 
väljagi, et armastab teda endise jõuga, ja saadab ta surma. 


Cad] ja tema käsualused jälgisid nüüd väga tähelepanelikult La lähenemist vangile. 
Naine peatus viivuks ja kummardus ahvinimese keha üle. 

,- On ta surnud?" küsis La. 

»Taoli elus, kui Cadj meid minema saatis," vastas Dooth. ,,Küi ta surnud on, siis 
tappis Cad] ta meie äraolekul.” 

»Ma pole teda tapnud,” kostis Cad]. ,,See õigus jääb Lale, meie kuningannale. 
Leegitseva Jumala silm vaatab su peale, Opari ülempreestrinna. Nuga on su puusal, 
ohver lamab su ees. Tegutse!" 

La ei teinud oma mehe sõnadest väljagi. Ta pöördus Doothi poole. 

»Kui ta veel elus on,” ütles ta, ,,ehitage kanderaam ja tooge ta linna.” 

Nii saabus Ahvide Tarzan uuesti iidsesse Opari. Narkootikum, mida Kraski kohvile 
oli lisanud, ei kaotanud oma mõju mitme päeva jooksul. Oli öö, kui Tarzan silmad 
avas, ning ümbritsev pimedus ja vaikus ajasid ta kimbatusse. Alguses mõistis ta vaid 
seda, et lamab nahavir-nal ja on terve, sest ei tundnud mingit valu. Aeglaselt läbi 
narkootilise joobe udu taastus tema teadvuses pilt eelnenud sündmustest. Ühtäkki 
taipas ahvinimene, milline salakaval vemp temaga oli mängitud, kuid ei suutnud 
kujutleda, kaua oli olnud teadvuseta ja kus ta viibis. Tarzan tõusis ettevaatlikult püsti, 
kuid ei tundnud midagi peale kerge peapöörituse. Ta sirutas käed välja ja hakkas 
kobamisi edasi liikuma. Peagi põrkasid ta sõrmed kivimüüri vastu ja piki seina edasi 
minnes mõistis Tarzan, et viibis väikeses neljanurgelises toas, mille mõlemas 
otsaseinas asus uks. Nähtavasti viibis ta maa-aluses ruumis, aga kus nimelt, sellest 
polnud lord Greystoke'il aimu. Sedamööda kuidas kadus narkootikumi mõju, taastus 
Tarzani aistingute teravus ja ta adus peagi, et teda ümbritsesid tuttavad lõhnad. Miski 
ütles, et ta oli varemgi viibinud samasugustes oludes. Järgmisel hetkel kostis ta kõrvu 
läbi kivimüüri ja mullakihi summutatud, ähmase kiljatuse järelkaja. Sellest piisas, et 
Tarzani teadvuses elavneksid mälestused ja assotsiatsioonid, tuttav lõhn aga ütles, et 
ta viibib Opari maa-aluses vanglas. 

Tema kohal templikambris vähkres unetult uhkes kuldsängis ülempreestrinna La. Ta 
tundis liigagi hästi oma alamate meelsust ja Cadji reeturlikke kavatsusi. Ta tundis 
religioosset fanatismi, mis sundis Opari metsloomataolisi nõmedaid elanikke 
sooritama hullumeelseid ja verejanulisi väljaastumisi. Ta aimas, et Cadjil õnnestub 
neid tema vastu üles ässitada, kui ta ka seekord ei ohverda Suurt Tarman-ganit 
Leegitsevale Jumalale. Katsed kujunenud olukorrast väljapääsu leida olidki 
põhjustanud kuninganna unetuse, sest oma südames ei mõtelnud La ainsatki korda 
Ahvide Tarzani ohverdamisele. Julma jumaluse ülempreestrinna oli küll pooleldi 
inimestest, pooleldi loomadest suguharu kuninganna, kuid siiski naine, kes oli 
armastanud ainult üks kord ja kinkinud armastuse võrratule ahvinimesele, kes oli 
saatuse tahtel uuesti tema võimuses. Juba kaks korda oli ahvinimene pääsenud tema 
ohvrinoa eest, sest armastus oli võitnud usuhulluse ja kiivuse. Naine La mõistis, et ei 
suuda enam kunagi kaalule panna armastatud olendi elu. 

Praegune olukord paistis Lale lahendamatu. Abiellumine Cadjiga 

oli hävitanud vähimagi lootuse, et temast võiks kunagi saada ahvinimese naine. 
Sellest hoolimata otsustas ta iga hinna eest Tarzani päästa. Kaks korda oli ahvinimene 
päästnud tema enda elu: esimene kord hullumeelse preestri ja teine kord Tantori 
kohutavate kihvade käest. Tookord andis ta sõna, et kui ahvinimene peaks kunagi 
Opari naasma, leiab ta alati külalislahke vastuvõtu. Kuid ajad muutusid, Cadji mõju 
suurenes. La teadis, et ülempreestri südant täitis halastamatu viha Tarzani vastu. Ta 
nägi seda sellest hetkest peale, kui oli käskinud Tarzani kanderaamil Opari viia, ja oli 


siiani nende vihaste pilkude mõju all. Varem või hiljem söandavad nad ta hukka 
mõista ja tema vastu välja astuda. Praegu ootasid kõik, kuidas La käitub Tarzaniga. 
Oli juba kaugelt üle südaöö, kui La juurde ilmus üks preestrinnadest, kes valvasid 
tema magamiskambri ukse ees. 

»»Dooth soovib sinuga rääkida," sosistas ümmardaja. 

»»On juba hilja, mehed ei tohi siseneda templi sellesse ossa," vastas La. ,, Kuidas ta 
siia sattus ja milleks?" * 

»Ta ütles, et tuli appi kuningannale, keda ähvardab suur oht," vastas preestrinna. 

»Tulgu siis sisse,” nõustus La, ,,kuid pea meeles, kui elu on sulle armas, ei tohi sa 
sellest sõnakestki iitsatada.” 

»»Olen tumm nagu altari kivid," vastas tüdruk ja väljus toast. 

Peagi tuli ta tagasi Doothi saatel, kes peatus mõne sammu kaugusel ülempreestrinna 
ees ja tervitas teda aupaklikult. La andis ümmardajale märku lahkuda ja pöördus 
küsivalt mehe poole. 

»Räägi, Dooth!" käskis ta. 

»Me kõik teame,” alustas preester, ,,et La armastab võõrast ahvini-mest. See pole 
sugugi meie, nooremate preestrite asi. Minu asi on sind ausalt teenida ja teha kõik, et 
vältida vandenõu, mida praegu sinu vastu sepitsetakse.” 

»Mida sa sellega öelda tahad, Dooth? Kes sepitseb minu vastu vandenõu?" 

Just praegusel hetkel kavandavad Cadj, Oah ning veel mõni preester ja preestrinna 
plaani, kuidas sind hukutada. Nad on kõikjale paigutanud oma nuhid, et valvata iga 
sinu sammu. Sinu juurde tuleb inimene, kes soovitab ahvinimese vabaks lasta või 
korraldada tema põgenemine. Selle isiku saadab Cad]. Kui sa nõustud, teatavad nuhid 
jalamaid preestritele ja kogu rahvale, et sa aitad vangil põgeneda. Aga kui sul isegi 
õnnestuks põgeneda koos vangiga, poleks sellest suurt abi, sest Cadj ja Oah paigutasid 
linnast välja viiva tee äärde hulk mehi, kes tungivad ahvinimesele kallale ja tapavad ta 
enne, kui Leegitsev Jumal jõuab kaks korda varjuda läänepoolse metsa taha. On vaid 
üks abinõu sind päästa, oh kuninganna" 

»Missugune?” küsis La. 

»»Sa pead oma käega ohverdama ahvinimese Leegitsevale Jumalale meie templi 
altaril.” 

VIII Teekond teadmatusse 


Järgmisel hommikul, kui La parajasti einetas, tuli tema juurde noor preestrinna, 
Oah' õde. Enne veel, kui neiu suu avas, taipas La, et ta on Cadji agent, ja salasepitsust, 
mille eest teda hoiatati, on hakatud teoks tegema. Tüdruk tundis end täbaralt ja oli 
nähtavasti hirmunud, sest kartis kõikvõimast kuningannat, kes võis iga hetk teda 
surma Saata. 

La oli öösel nuputanud vastuplaani, mis tema arvestuste kohaselt pidi Cadji ja tema 
kaasosalisi jahmatama panema. Ta ootas sõnatult, millal tüdruk hakkab rääkima kõige 
tähtsamast. Kuid viimane lobises tükk aega tühjast-tähjast, lõbustades Lad oma 
saamatusega, enne kui kogus nii palju julgust, et asja juurde asuda. 

Juhtub harva, et Oah' õde tuleb kutsumata oma kuninganna lossi," tähendas La. 
»Mul on rõõm näha, et ta viimaks ometi on hakanud vääriliselt lugu pidama 
Leegitseva Jumala ülempreestrinnast.” 

» Tulin sulle rääkima," alustas tüdruk mehaaniliselt, justkui oleks oma osa pähe 
tuupinud, ,,et kuulsin kogemata pealt jutuajamist, mis sind huvitab ja kindlasti ka 
rõõmustab.” 

»Kas tõesti?" imestas La oma kaarjaid kulme kergitades. 


Juhtusin kuulama Cadji kõnelust noorempreestritega,” jätkas tüdruk, ,.ja ta ütles 
selgesti, et ahvinimese põgenemine oleks sulle ja talle igati soovitatav, sest see 
päästaks teid keerukast olukorrast. Arvasin, et kuninganna La rõõmustaks seda 
kuuldes, sest teavad ju kõik, et ta on ahvinimesele sõprust tõotanud ega soovi teda 
ohverdada Leegitsevale Jumalale.” 

»»Ma tean ise, mis on mu kohus," sõnas La kõrgilt, , ja ma ei vaja, et Cadj või mõni 
tema käsilane seda mulle nina peale viskaks. Ma tunnen ülempreestrinna õigusi. 
Nende hulka kuulub ka ohverdamine. Just seepärast ma ei lubanudki Cadjil seda teha 
Üksnes minu käsi tohib pakkuda Leegitseva Jumala, altarile selle mehe verd. Kolme 
päeva pärast sureb see mees minu noa all-Leegitseva Jumala templis!" 

Nende sõnade mõju oli tüdrukule just niisugune, nagu La oli oodanud. Cadji 
kaasosalise näol vilksatas päztumus ja"rahulolematus. Tüdruk ei osanud kuningannale 
midagi vastata, sest talle antud juhtnöörid ei näinud ette säärast pööret. Suurivaevu 
läks tal korda leida mingi veider ettekääne, et kuninganna ruumidest kiiresti lahkuda. 
La saatis tüdrukut naeratusega. Loomulikult polnud Lal vähimatki-kavatsust Tarzanit 
tappa, kuid Oah' õel polnud sellest õrna aimugi. Viimane tuli tagasi Cadji juurde ja 
rääkis üksikasjalikult, mida oli näinud ja kuulnud. 

Ülempreester oli nördinud, sest tema plaan ähvardas nurjuda. Cadji peaeesmärk 
polnud sugugi Tarzanit tappa, vaid kukutada La tema seniselt aujärjelt. Jutuajamise 
juures viibiv Oah näris pettumusest huuli. Veel kunagi polnud ihaldatud eesmärk 
ülempreestrinnaks saada talle nii lähedal olnud. Sügavais mõtteis kõndis ta minutite 
kaupa edasi 

tagasi, kuni jäi ühtäkki Cadji ette seisma. 

»La armastab ahvinimest,” ütles ta. ,, Isegi kui ta söandab meest ohverdada, teeb ta 
seda üksnes hirmust Opari rahva ees. Ta armastab teda ikka veel, Cad], kui solvav see 
sulle ka poleks. Tarzan teab seda ja usaldab Lad, seetõttu on üks võimalus... Kuula, 
Cad). Me saadame ahvinimese juurde preestrinna, kes ütleb talle, et tuleb La juurest 
käsuga ta vabastada ja põgenema aidata. See preestrinna juhib Tarzani otseteed meie 
varitsussalga sülle. Kui ta on tapetud, tungime La ruumidesse ja süüdistame teda 
reetmises. Meie inimene, kes Tarzanile teed näitab, ütleb kõigile, et La käskis Tarzani 
linnast välja juhatada. See kutsub esile üldise rahulolematuse. Siis ongi sul paras aeg 
nõuda pattude lunastamiseks La elu. Seega saame ühe hoobiga mõlemast lahti.” 

«Suurepärane mõte!" hüüatas Cad]. ,, Teeme seda kõike homme päikesetõusul ja 
enne kui Leegitsev Jumal puhkama läheb, jõuab ta heita pilgu Opari uuele 
ülempreestrinnale."” 

Sel ööl ärkas Tarzan vangikongi ukse tagant kostvatest sammudest. Ta kuulis, 
kuidas riiv eest ära lükati ja kuidas kriiksusid aastatuhandete vanused uksehinged. 
Tintmustas pimeduses ei seletanud ta silmad tulijat, ta kuulis vaid sandaalidesse 
kängitsetud jalgade pehmet astumist kivipõrandal. Seejärel sosistati pimeduses tema 
nime. 

»»Olen siin," vastas ahvinimene. ,,Kes sa oled ja mida Ahvide Tar-zanist tahad?" 

»Sinu elu on hädaohus,” vastas naise hääl. ,,Tule, järgne mulle.” 

»Kes sind saatis?" küsis alwinimene. Tema tundlikud sõõrmed püüdsid öist külalist 
lõhna järgi kindlaks teha, kuid õhk oli niivõrd küllastunud aromaatsetest 
lõhnaainetest, millega oli sarvitud naise keha, et peale nende ei suutnud ta midagi 
haista. Nii Tarzan ei teadnudki, oli ta seda preestrinnat juba varem kohanud või on see 
talle täiesti tundmatu naine. 

»Mind saatis La," vastas hääl, ,,et juhatada sind Opari vangikambrist vabadusse 
linnamüüride taita.” 


Käsikaudu pimedas kobades leidis naine ta viimaks üles. 

»Siin on su Sõjariist,”" ütles ta Tarzanile nuga andes, siis võttis tal käest kinni ja 
juhtis teda läbi pika käänulise pimeda käigu. Nad läksid treppidest alla paljude uste 
kaudu, mille roostetanud hingede kri-gin lõikas kõrvu keset kohutavat vaikust. 
Tarzanil polnud vähimatki aimu, kui kaugele nad juba jõudnud olid ja millises suunas 
liikusid. Kui Dooth oli talle süüa toonud, taipas Tarzan preestri katkendlikust jutust, et 
La on tema sõber ja kavatseb teda päästa; ta oli juba päästnud ahvinimese elu sel 
hetkel, kui Cad], leidnud ta uimastatuna eurooplaste laagrist, tahtis teda tappa. Kui 
nüüd tundmatu kinnitas, et teda saatis La, uskus ahvinimene kohe. Talumatult meenus 
talle Jane'i kummaline ennustus, et tal ei õnnestu kolmandat korda pääseda Leegitseva 
Jumala fanaatiliste preestrite käest. Ta küsis endalt, kas Jane'il polnud seekord õigus. 
Endastmõistetavalt ei kavatsenud Tarzan esialgu 

linna üldse tungida, kuid nähtavasti kaitses põrguvürst ise seda neetud Opari, 
eksitades kõiki, kes püüdsid keelatud linnale läheneda või himustasid maa-alustesse 
varakambritesse peidetud kulda. 

Terve tunni köndis ta juhi saatel maa-aluste käikude pimedas rägastikus. Siis algas 
tõus mööda tohutult pikka treppi ja lõpuks leidis Tarzan end maapinnal väikeste 
kidurate puude keskel, mille lehestikust tungis läbi mahe kuuvalgus. Naine, kes 
polnud temaga enam rääkinud pärast vangikongist väljatulekut, jätkas vaikides teed 
mööda looklevat jalgrada, mis tõusis tiheda metsa ja võsaga kaetud järsule mäeseljale. 

Tähtede ja kuu asendist järeldas Tarzan, et nad lähevad Opari taga kõrguvatesse 
mägedesse. Tarzan polnud neis paigus kunagi varem käinud ega tahtnudki käia, sest 
maastik polnud kuigi meelitav ja vaevalt et ta oleks soovinud seal jahti pidada. Siiski 
üllatas teda ümbritsev taimestik. Kaugelt tundus, et mäed on paljad ning seal 
kasvavad üksnes kidurad puud ja madalad põõsad. Aga mida kõrgemale nad ronisid, 
seda tihedamaks muutus mets. Vahepeal oli ka kuu välja ilmunud ja kallas mahedat 
valgust ümbritsevale maastikule. Käänuline tee viis üles kitsast kuristikust. Alles nüüd 
mõistis Tarzan, et linna poolt vaadatuna varjasid lopsakat taimkatet kaljurünkad. 

Naine vaikis endiselt, kuid see ei mõjunud ahvinimesele rusuvalt, sest olles ise 
sõnaaher inimene, pidas ta naise käitumist täiesti normaalseks. Oleks tal endal olnud 
vaja midagi öelda, oleks ta seda teinud, seepärast oletas ta täie õigusega, et naiselgi 
pole põhjust vestelda Neil, kes kõnnivad kiiresti ja kaugele, ei jätku õhku tulijaks 
lobisemiseks. 

Idas hakkasid tähed kustuma, kuulutades ette peatset päikesetõusu. Tarzan ja tema 
kaaslane olid järsust mäenõlvast üles roninud ja jõudsid võrdlemisi tasasele pinnale. 
Taevas muutus kiiresti heledamaks. Naine seisatas laugja oru veerul. Kogu org näis 
olevat kaetud metsaga, paari-kolme miili kaugusel aga paistis puude vahelt mingi 
kummaline väga suur ehitis, mis säras ja hiilgas silmapiirile tõusnud päikese käes. 
Ahvinimene pööras küsiva pilgu kaaslase poole, kuid tardus üllatusest: tema ees seisis 
La, Opati ülempreestrinna. 

»Sina?" hüüatas ahvinimene. ,, Nüüd leiab Cad] tõepoolest ettekäände sind 
kõrvaldada” 

»Ta ei saa mind iialgi kõrvaldada oma teelt," vastas La, ,,sest ma ei lähe enam Opari 
tagasi.” 

»Ei lähe enam Opari tagasi?!" hüüdis Tarzan. ,, Aga mida sa tegema hakkad? Ja 
kuhu sa lähed?" 

»Tulen sinuga," vastas ülanpreestrinna. ,,Ma ei nõua, et sa mind armastaksid. Ma 
palun ainult, et sa viiksid mind eemale Oparist, kus vaenlased mind tappa kavatsevad. 
Ahv Manu kuulas salaja nende juttu pealt, tuli minu juurde ja rääkis kõigist 


salasepitsustest. Oleksin ma su elu päästnud või sind ohverdanud, nagunii oli minu 
saatus ette otsustatud. Oah tahab saada ülempreestrinnaks, Cadj aga Opari valitse 

jaks. Kuid ma poleks ju suutnud sind ohverdada, Tarzan, mitte mingil tingimusel, 
seepärast jäi meil vaid üks võimalus — põgeneda koos. Me ei saa minna põhja ega 
läände läbi oru, sest Cad] paigutas sinna varitsussalga. Ehkki oled vapper võitleja, 
Tarzan, saaksid nad sinust jagu arvulise ülekaalu tõttu ja tapaksid su." ,, Aga kuhu sa 
mind viid?" päris Tarzan. 

» Valisin kahest pahest väiksema: läheme läbi tundmatu maa, mida meie legendide 
järgi asustavad hirmuäratavad lohed ja muud kohutavad olendid. Ükski opaarlane 
pole sealt veel tagasi tulnud. Kuid maailmas leidub inimene, kes suudab sealt läbi 
minna, ja see oled sina, Ahvide Tarzan.” 

»Aga kui sa ei tunne seda maad ega tema asukaid, kuidas tunned siis teed, mis sinna 
viib?" uudistas Tarzan. 

»Teame jalgrada, mis viib mäe tippu,” vastas La, ,,aga kaugemale pole ma kunagi 
jõudnud. Seda rada kasutavad suured ahvid ja lõvid, kui nad Opari laskuvad. 
Siitkaudu tulevad nad röövima meie inimesi, meie aga varitseme neid siin, et 
ohverdada suuri ahve Leegitseva Jumala altaril. Tõsi küll, viimasel ajal on ahvid 
äärmiselt ettevaatlikuks muutunud ja kannatajad oleme peamiselt meie ise. Ma pole 
siiani aru saanud, mis mõttega ahvid meid röövivad. Kas nad söövad meie inimesi või 
mis? See on väga jõuline rass, arenemisastmelt märksa kõrgemal kui bolganid, 
gorillad, ja tunduvalt arukam. Meie soontes voolab suurte ahvide veri, kuid selles orus 
asuvate ahvide soontes voolab inimeste veri.” 

» Mispärast valisid sa põgenemiseks just selle tee, La? Küllap on olemas veel mõni 
teine.” 

» Teist teed ei ole,” vastas ülempreestrinna. ,,Kõigis teistes mäekit-sustes varitsevad 
meid Cadji sõdurid. See tee on meie ainus pääsemis-lootus. Olen sind juhtinud mööda 
ainust rada, mis kulgeb üle Opari lõunast kaitsvate järskude kaljude. Peame neist üle 
pääsema ja laskuma." 

Ahvinimene silmitses mõtlikult ümbrust. Oleks ta üksi olnud, poleks ta iialgi 
valinud seda teed. Tarzan oli endas kindel ega kahelnud, et oleks Opari orust läbi 
pääsenud, hoolimata Cadji salakavalatest riugastest. Kuid nüüd pidi ta mõtlema ka La 
peale. Seekord oli naine ta elu päästnud ja ahvinimesel olid suured moraalsed 
kohustused Opari troonilt tõugatud kuninganna vastu. 

Ahvinimesele näis, et kõige targem oleks rada mööda edasi minna ja salapärasest 
ehitisest võimalikult kaugele hoida, sest nende ainus eesmärk oli leida tee üle 
mäeahela ja pääseda sellelt kohutavalt maalt. Kuid paksust lehestikust paistva hoone 
poole vilksamisi heidetud pilgud äratasid temas vastupandamatut soovi minna asja 
lähemalt uurima. Ta ei uskunud, et orus elab keegi peale metsloomade. Hoone ehi- 
tajaiks pidas ta muistseid atlante või Opari esimesi asukaid. Oma suuruselt ja 
toreduselt meenutas ehitis lossi. 

Ahvinimene ei tundnud kunagi hirmu, kuid nagu kõigile džung-liasukaile, nii oli ka 
temale omane sünnipärane ettevaatlikkus. Ta ei kartnud kunagi välja astuda 
metslooma vastu, sest võitluses üks ühega tuli ta tänu oma kavalusele ja vaprusele 
alati võitjaks. Oleksid tema vastu ühinenud inimesed, siis oleks ta vaadanud silma 
tõsisele hädaohule, sest paljude vastu ei piisanud isegi tema määratust jõust ja ka- 
valusest. Olevustel, kellest oli jutustanud La, leidus arvatavasti mõistuse sugemeid, 
järelikult võisid nad liituda võitluses Tarzani vastu ja see tegi võidu juba küsitavaks. 
Aga kes teab, legendid võisid nende intellektuaalseid omadusi ka tublisti võimendada. 


Tõenäoliselt selgub salapärase hoone lähemal uurimisel, et see, mis paistab kaugelt 
igati korralik, on tegelikult lagunenud ja varemeis. Kõige kohutavamad vaenlased, 
kellega Tarzanil tuleb kokku puutuda, on nähtavasti lõvid ja suured ahvid. Neid 
Tarzan ei kartnud, vaid lootis nendega koguni sõbralikke suhteid luua. 
Džunglivalitseja oletas õigusega, et võib metsas väga hästi orienteeruda, ja otsustas 
valida kõige lühema tee, mis viis põiki üle oru põhja. 

» Tule,” ütles ta Lale ja hakkas nõlvast laskuma otse nende ees asuva hoone suunas. 

»Ega sa ometi sealtkaudu lähe?" hüüdis naine hämmastunult. 

»Miks mitte?" kostis Tarzan rahulikult. ,,See tundub olevat kõige lühem tee, et orust 
läbi pääseda." 

»Aga mina kardan," ütles preestrirma. » Üksnes Leegitsev Jumal teab, missugused 
hädaohud meid nendes metsades varitsevad.” 

»Ainult Numa ja mangani," rahustas teda Tarzan. ,,Aga neid ei tarvitse me ju karta." 

»Sina ei karda midagi," vastas La, ,,kuid mina olen kõigest naine...” 

»Inimene sureb ainult üks kord ja varem või hiljem peame nagunii surema,” kostis 
Tarzan. ,, Alaline surmahirm teeks meie elu väljakannatamatuks. Me läheme kõige 
lühemat teed mööda. Elik näeme midagi, mille nimel tasus riskida.” 

Nad tulid sissetallatud rada pidi alla. Mida lähemale nad metsale jõudsid, seda 
kõrgemaks läksid puud, kurti nad sisenesid viimaks tõelisse džunglisse. Puhus 
pärituul ja ahvinimene pidi kogu aeg valvel olema. Jalgraja kivisel pinnal polnud näha 
mingeid jälgi. Ainult raja kõrval märkas Tarzan siin-seal lõvi omi. Ahvinimene 
seisatas aeg-ajalt ja haistis õhku, püüdes eristada ümbritsevaid lõhnu, f ,, Arvan, et 
selles orus on inimesi," ütles Tarzan ühtäkki. Juba mõnda aega tundub mulle, et keegi 
jälgib meid. Ja see jälgija paistab olevat uskumatult tark, sest tunnen tema lõhna väga 
nõrgalt.” 

La lasi hirmunult pilgul ringi käia ja nihkus Tarzanile lähemale. 

»Ma ei näe kedagi," sosistas ta. 1 ,,Mina ka mitte," vastas ahvinimene. ,,Ja ma ei 
suuda täpselt eristada tema lõhna, kuid olen kindel, et keegi jälgib meid. Kordan veel, 
ta ontark, sest varjab meie eest oma lõhna. Tõenäoliselt liigub ta kül- 

laltki kõrgel puude otsas ja lõhn levib üle meie peade. Oota siin, tahan selles 
veenduda.” 

Tarzan hüppas kergelt lähemale puuoksale ja ronis nii osavasti üles nagu ahv Manu. 
Minut hiljem hüppas ta kuulmatult La kõrvale. 

»Mul oli õigus," sõnas ahvinimene. ,, Läheduses näib keegi ennast peitvat, kuid on 
see inimene Või mangani, seda ma ei tea, sest tema lõhn on mulle võõras. See ei 
sarnane ei ühe ega teisega, kuid samal ajal meenutab nii ühte kui teist. Mis siis ikka, 
proovime temast mööduda. Tule!" 

Ta võttis naise selga, nagu oleks see udusulg, ja hetk hiljem tundis La end olevat 
kõrge puu ladvas. 

»Kui ta pole eriti lähedal," sosistas ahvinimene La kõrva, ,.siis kaotab ta meie jälje, 
sest nüüd liigub meie lõhn üle tema pea ja möödub hulk aega, kuni ta selle uuesti 
leiab. Aga ta leiab selle ainult siis, kui on küllalt tark ja ronib kõrgemale.” 

La imetles ahvinimese jõudu ja kergust, millega ta najst ühelt puult teisele kandis. 
Ligi pool tundi liikus ta edasi hämmastava kiirusega, kuni peatus kõrgel painduval 
oksal. 

»Vaata!" ütles Tarzan käega ette ja alla näidates. 

Vaadanud ta käe suunas, silmas La läbi paksu lehestiku väikest asulat, mida piiras 
tugev kõrge aed. Aia sees asus tosin onni, mis tõmbasid endale tema üllatatud 
tähelepanu. Sugugi väiksem polnud Tar-zani huvi. Kahtlemata olid need onnid ette 


nähtud elamiseks, kuid need ei seisnud paigal, vaid justkui hõljusid õhus, liikudes tasa 
ja sujuvalt üles-alla ja edasi-tagasi. Tarzan hüppas kõige lähema puu oksale ja pani 
sinna La, ise aga roomas ettevaatlikult lähemale. Naine järgnes talle, sest nagu kõik 
opaarlased, oskas temagi puude otsas ronida. Peagi muutus kogu küla nähtavaks 
otsekui peopesal ja paugupealt lahenes ka tantsivate onnide mõistatus. 

Oma kujult meenutasid onnid mesipuid, nagu paljud Aafrika pärismaalaste onnid. 
Nende läbimõõt oli umbes seitse ja kõrgus kuus jalga, kuid maapinnal seismise 
asemel kiikus iga onn rohust punutud tugeva köie otsas, mis oli seotud jämeda 
puuoksa külge. Onni põhja keskkohast rippus alla teine, peenem köis. Avausi, 
kustkaudu inimesed onni võisid pääseda, Tarzan oma kohalt ei näinud. 

Aia keskel murul märkas Tarzan selle veidra küla asukaid, niisama kummalisi kui 
nende ehituskunst. Nende kuuluvus neegrirassi oli ilmselge, kuid seda tüüpi inimesi 
nägi ahvinimene esimest korda. Nad olid alasti, ilma ühegi ehteta, nende keha katsid 
vaid inetud värvilaigud. Pärismaalased paistsid silma suure kasvu ja tugevate lihaste 
poolest, kuid jalad tundusid olevat liiga lühikesed ja käed ülemäära pikad, et rääkida 
harmoonilisest kehaehitusest. Üldse sarnanesid nad oma välimuselt pigem loomadega: 
madalad längus laubad, teravalt esiletungivad kulmukaared, kaugele etteulatuvad 
lõuapärad. 

Pärismaalasi silmitsedes nägi Tarzan ühte neist köitpidi onnist maha 

tulevat. Kohe taipas ta köie otstarvet ja onnide sissekäigu asukohta. 

Veidrad olevused, kes enamasti kükitasid, olid ametis söömisega. Mõni hoidis käes 
konti, kiskudes tohutute lõuapäradega selle küljest toorest liha; teised õgisid puuvilja 
ja söödavaid juurikaid. Söömingus osalesid mehed ja naised, lapsed ja täiskasvanud, 
näita polnud üksnes vanureid. Nad olid karvadeta, kui mitte arvestada hõredaid 
punakaspruune juuksetutte peas. Nende kõne meenutas loomade urisemist ja nad 
rääkisid üldse harva. Kuni Tarzan neid jälgis, ei näinud ta kordagi kedagi naermas või 
vähemalt naeratamas, mis eristas neid kõigist teistest talle tuntud Aafrika 
suguharudest. Polnud näha mingeid köö-ginöusid ega vähimatki märki lõkkest või 
tuleasemest. Maas lebasid ainult nende sõjariistad: lühikesed odad ja vaheda 
metallteraga sõjakirved. 

Ahvide Tarzan rõõmustas, et oli valinud selle tee. Teisiti poleks ta kunagi saanud 
tutvuda olevustega, kes olid tundmatud kõigile Aafrika pärismaalastele. Nende 
arenemistase oli niivõrd madal, et seda võis võrrelda loomade omaga. Isegi Pal-ul- 
doni vaz-donid ja ho-donid olid oma üldiselt arengult neist kaugel ees. 

Neid vaadeldes pidi Tarzan imestama, et nad suutsid valmistada nii häid ja 
korralikke sõjariistu. Nende onnid olid tehtud väga otstarbekalt ja leidlikult, kaitstes 
neid täielikult lõvide eest, mida nähtavasti ka taotleti. 

Sellal kui Tarzan ja La kummalist suguharu silmitsesid, tundsid nad ühtäkki kedagi 
lähenevat, ja hetk hiljem nägid olevust, samasugust nagu külaelanikudki. Aia kohal 
rippuvatest okstest läbi tunginud, hüppas ta otse oma kaaslaste keskele. Keegi ei 
teinud temast väljagi. Ta astus ettepoole, kükitas maha ja hakkgp midagi rääkima. 
Tarzan ei kuulnud küll tema sõnu, kuid miimika järgi, millega neeger oma kehva 
sõnavara täiendas, otsustas ahvinimene, et ta jutustab oma kaaslastele hiljuti metsas 
kohatud kahest kummalisest olendist. Nähtavasti tema see oligi, kes neid jälitas ja 
keda Tarzan nii osavasti pettis. Jutustus erutas kuulajaid, nii mõnigi kargas güsti, 
hakkas kekslema ja endale kätega puusadele taguma. Seejuures jäid nende näod 
endiselt ilmetuks, mõne aja pärast kükitasid neegrid malta ja külas võttis uuesti maad 
täielik vaikus. 


Sel silmapilgul kostis metsast läbilõikav kisa, mis elustas ahvinimese mälus kauge 
lapsepõlveaja. ,,Bolgani!" sosistas ta Lale. 

»See on üks suurtest ahvidest," lausus naine ja võpatas. Peagi nägid nad teda 
džunglirajalt küla poole pööravat. See oli gorilla, ent mäherdune gorilla! Temataolist 
polnud Tarzan veel kordagi oma elus näinud. Hiiglaslikku kasvu olend astus inimese 
sirgel kõnnakul kätega maad puudutamata, nagu seda alati teevad tavalised gorillad. 
Kolju kuju ja metsik ilme olid peaaegu nagu igal teisel gorillal, kuid Tarzan hoomas 
ka mõningat eripära. Sedamööda, kui- 

50 

das gorilla lähemale jõudis, mõistis ahvinimene, et see oü Bolgani, kuid inimese 
mõistuse ja hingega. Aga Tarzanit hämmastas veel miski muu: gorilla kandis ehteid, 
ja veel milliseid ehteid! Kuld ja kalliskivid hiilgasid ta sagrisel karval, õlavarte ja 
jalgade ümber kõlisesid arvukad võrud, puusavöölt aga rippus alla ruuduline läikiv 
riba, mis ulatus maani ja näis kujutavat mingisugust kullast võrku. Halgi varem pol- 
nud John Clayton, lord Greystoke näinud niisuguse barbaarse maitse ja uhkuse 
avaldust, sest isegi Opari varakambreis polnud säärasel huh gal kalliskive. 

Metsast kostnud karjatus ei jätnud külaelanikele mõju avaldamata. Kõik hüppasid 
otsemaid jalule, lapsed ja naised jooksid puu taha peitu või ronisid onnidesse, mehed 
aga suundusid värava poole, mille olemasolu Tarzan alles praegu märkas. 

Gorilla peatus värava ees ja tegi uuesti häält, kuid seekord ei tulnud tema kõrist 
enam õudset kriiskamist, vaid. inimkõne,.. 


IX, Surmav hoop 


Niipea kui suur inimahv oli väravast sisse tulnud, sulgesid sõdurid selle otsekohe ja 
taganesid aupaklikult küla keskele. Ka gorilla jäi siin seisma ja lasi pilgul ringi käia. 

»»Kus on emased ja balud?" küsis ta katkendlikult. ,,Tooge nad siia.” 

Naised ja lapsed kuulsid tema sõnu, kuid ükski neist ei liikunud paigast. Sõdurid 
hakkasid rahutult jalalt jalale tammuma, võideldes vastuoluliste tunnetega: ühelt poolt 
kartsid nad käsule vastu hakata, teisalt tõrkusid seda täitmas*. 

»Kutsuge neid," kordas gorilla, ,,või tooge nad siia.” 

Viimaks võttis üks sõdur südame rindu ja astus sammu ette, 

Meie küla andis juba selles kuus ühe naise,” ütles ta. , Nüüd on teiste kord." 

» Vait!" röögatas inimahv, põrnitsedes ähvardavalt kõnelejat. ,, Lu-bad endale liiga 
palju, gomangani, kui julged Bolganile vastu vaielda. Keiser Numa räägib ise minu 
suu kaudu. Sa kas täidad käsu või sured!" 

Värisev mustanahaline pöördus ümber ning hakkas naisi ja lapsi hüüdma, kuid 
keegi ei vastanud talle. Bolgani tegi kannatamatu liigutuse. 

»»Mine ja too nad siia!" kordas ta. 

Pea õlgade vahel, läksid mustad tusaselt üle muru oma naiste ja laste peidupaikade 
poole. Peagi hakkasid nad tagasi tulema naisi-lap-si enda järel lohistades — keda 
kättpidi, keda karvupidi. Olgugi et seda tehti .vastumeelselt, ei näinud Tarzan ometi 
vähimaidki tundemärke kaastundlikkusest või hellusest omaste vastu. Selle 
osavõtmatuse põhjus selgus Tarzanile siis, kui mustanahaline sõdur taas Bolganit 
kõnetas. 

»Suur Bolgani,"” ütles ta, ,,kui keiser Numa võtab naisi ja lapsi ainuüksi sellest 
külast, siis pole meie sõduritel varsti enam ühtegi naist. Väheneb ka laste arv ja 
viimaks ei jää siia külasse ühtegi inimest." 


»»Ja mis siis sellest?" urises gorilla. ,,Ilmas on gomanganisid niigi palju, Selleks nad 
just loodud ongi, et teenida keiser Numat ja tema ustavaid bolganisid.” 

Seda rääkides hakkas ta lähemalt uurima naisi ja lapsi, patsutades nende puusi ja 
selga, kobas rindu. Siis jõudis ta võrdlemisi noore naise juurde, kellel oli süles väike 
laps. 

»»See juba läheb,” ütles gorilla, kiskus lapse ema käte vahelt ja virutas vastu aeda. 
Laps kukkus maha ja hakkas haledasti oigama. Vaene ema tormas lapse poole, kuid 
Bolgani haaras oma pika käega temast kinni ja paiskas maha. Sel hetkel kõlas nende 
kohal paksust lehestikust isaahvi kohutav väljakutse. Mustad heitsid üles kohkunud 
pilke, ka Bolgani kergitas raevust moondunud lõusta, püüdes näha olendit, kes oli 
julgenud talle väljakutse esitada. Jämedal pikal oksal istus tarmangani, kelle samast 
ükski neist polnud siiani näinud. See oli valge mees sileda karvutu nahaga nagu madu 
Histah, 

Otsekui lummatud, jõllitasid nad mitu sekundit võõrast. Tarzan laskus alumisele 
oksale ja oli nüüd Bolgani rinna kõrgusel. Tema käes välgatas oda, mis tungis 
mõttekiirusel kohutava gorilla südamesse. Röögatanud valust ja raevust, kukkus 
inimahv maha ja mõne tõmbleva liigutuse järel vaikis jäädavalt. 

Ahvinimene ei pidanud eriti lugu gomanganidest kui rassist, kuid inglasena pooldas 
ta alati ausat mängu ega suutnud jääda kõrvaltvaatajaks, kui nõrgematele liiga tehti. 
Teiselt poolt olid gorillad tema põlisvaenlased. Tema elu esimene võitlus oli gorillaga 
ja gorilla oli ka tema esimene saak. 

Vaesed mustad seisid tummas hämmingus, kui Tarzan kergelt nen- 
de keskele maha tuli. Nad põrkasid hirmunult tagasi, tõstes ühtaegu 
ähvardavalt oma odasid. 

,- Olen sõber," lausus ahvinimene. ,,0Jen Ahvide Tarzant Laske odad alla." 

Ta pööras ümber ja tõmbas Bolgani laibast oma sõjariista. 

»Kes on see olevus, kes võib tulla teie külasse, tappa teie lapsi ja röövida teie 
emaseid? Mispärast te ei julgenud teda oma odadega läbi torgata?" 

»»See on üks suurtest bolganidest," vastas mustanahaline sõdur, kes varem oli 
gorillaga rääkinud ja paistis olevat küla pealik, ,,Ta on üks Numa lähikondlasi ja kui 
Numa saab teada, et ta tapeti meie külas, tapetakse sinu teo pärast meid kõiki." ' 

»Kes on Numa?" päris ahvinimene, kellele sõna ,,numa" suurte ant-ropoidide keeles 
tähendas ainult lõvi, 

»Numa on Numa,"” vastas must ,,Ta on keiser ja elab oma bolga- 

nidega sätendavatest kividest onnis.” 

Suurte ahvide keele sõnavara oli üpris kasin, ehkki seda olid täiendanud märksa 
arenenumad opaarlased. Tarzan pidi mõistatama, mida must pealik sellega öelda 
tahtis. Numa oli arvatavasti nimi, mille bol-ganide pealik oli endale valinud, keisri 
tiitel aga andis märku tema üleolekust teistest pealikest. ,,Onn" võis tähendada lossi, 
«sätendavad kivid" aga briljante, otsustades gorilla ehete järgi. 

Sel hetkel, kui Bolgani Tarzani odast läbistatuna maha prantsatas, tormas õnnetu 
ema surnud lapse juurde ja haaras ta sülle. Tarzan astus mõne sammu tema poole, 
kuid emane gomangani paljastas kihvad ega lasknud tal lähemale tulla. Isegi see, et 
Tarzan oli tapnud tema poja mõrtsuka, ei tähendanud midagi tema tumedale arule. Ta 
jäigi aia äärde kükitama, kiunudes kaeblikult oma noore võsu laiba kohal. 

Tarzan pöördus uuesti sõdurite poole, kes temast mõne sammu kaugusel isekeskis 
ärevalt midagi seletasid. Ahvinimese lähenedes asusid nad tema ümber poolringi. 

»Bolganid tulevad siia ja tapavad meid kõiki, kui nad saavad teada, mis meie külas 
juhtus," ütles üks neist. ,,Peame välja andma neile Bolgani tapja. Sellepärast, 


tarmangani, tuled sa ühes meiega sätendavate kivide onni. Seal anname su üle 
bolganidele. Võib ju juhtuda, et keiser Numa andestab sulle.” 

Ahvinimene muigas. Kui kentsakad on need mustad! Nad usuvad, et tema, Ahvide 
Tarzan, vägev võitleja, laseb ennast kui tapalooma gorillade keisri Numa 
tasumishimuliste käte vahele viia! Ta tunnetas algusest saadik seda ohtu, millesse oli 
end seadnud, kuid teisalt oli temal ahvide kasvandikuna palju rohkem väljavaateid 
põgeneda kui go-manganidel teda jõuga kinni hoida. Oma elus oli ta sageli kokku 
puutunud metsikute suguharudega ja teadis väga hästi, mida neilt oodata võis. Kuid 
Tarzan tahtis nendega sõbralikke suhteid luua — tal võis neid sellel metsikul maal 
vaja minna. 

»»Oodake,” sõnas ta. ,,Kas annate ära sõbra, kes tuli teid vaenlase eest kaitsma?" 

»Me ei kavatse ju sind tappa, tarmangani,” vastas pealik. ,,Viime su ainult keiser 
Numa ette.” 

»Aga see on ju täpselt seesama," vaidles Tarzan vastu. ,,Teate väga hästi, et keiser 
Numa laseb mind tappa.” 

»»See pole enam meie teha, tarmangani," vastas pealik ükskõikselt. ,, Kui oleksime 
saanud sind päästa, siis vahest oleksime seda ka teinud. Aga nüüd tulevad bolganid 
siia, kuulevad, mis meie külas sündis, ja karistavad meid, kui nad ei lepi sinu 
karistamisega." 

»Kuidas saavad gorillad teada, et ta tapeti teie külas?" küsis Tarzan. 

»»Aga nad tulevad ju siia ja näevad tema surnukeha!" ,,Ei näe, kui te selle 
kõrvaldate," vastas ahvinimene. Mustanahalised mehed kratsisid kukalt. Selline 
lahendus polnud 

eile üldse pähe tulnud. Tundmatul oli õigus. Üksnes tema ja nemad ise teadsid, et 
gorilla tapeti nende külas. Kui kaob keha, kaovad vähimadki kahtlused küla kohta. 
Ent kuhu ta viia? Nad küsisid seda Tar-zanilt. 

»Ma päästan teid temast," vastas ahvinimene. ,, Luban teile, et peidan gorilla laiba 
nii ära, et keegi ei saa aru, kuidas ja kus ta suri. Kuid enne vastake paarile 
küsimusele.” 

»Lase tulla,” ütles pealik. 

»»Olen teie maal võõras ja eksisin ära. Kas orust pääseb välja sealtkaudu?" ja Tarzan 
näitas käega kagusse. Pealik kehitas õlgu. 

»» Org lõpeb mäega, aga kas sealt pääseb välja või ei, seda ei tea. Meie ei tea isegi, 
kas sealpool üldse midagi asub. Räägitakse, et sealpool mäge põleb suur tuli, aga 
keegi ei julge vaatama minna. Mis minusse puutub, siis pole ma külast käinud 
kaugemal kui ühe päeva tee, et bolganidele ulukeid küttida ning puuvilju ja pähkleid 
korjata” 

»Kas keegi pole kunagi orust lahkunud?" päris Tarzan. 

Meie külast küll mitte," vastas must, ,,teiste kohta ei tea öelda." 

» Aga mis seal on?” küsis Tarzan Opari poole osutades. 

»Pole aimu. Tean ainult, et mõnikord tirivad bolganid sealt kaasa kummalisi inimesi 
— Väikseid karvaseid valge nahaga mehi, kellel on lühikesed kõverad jalad ja pikad 
käed, või siis valgeid emaseid. Pidasime neid alati väikesteks tarmanganideks. Kust 
bolganid neid võtavad, seda me ei tea. On need kõik küsimused?” 

»Jah, kõik," vastas Tarzan, nähes, et nende harimatute metslaste käest nagunii 
midagi teada ei saa. 

Ta pidi ise otsima tee orust välja. Teades, et üksinda tuleb ta sellega toime märksa 
kiiremini, valmis tema peas plaan, mida ta asus ka sedamaid teostama. 


»Kui ma gorilla laiba ära viin ja peidan nii, et keegi ei saa iialgi teada, et ta tapeti 
teie külas, kas te siis peate mind oma sõbraks?" alustas ta kaugelt. 

Muidugi," noogutas pealik. 

»Kas ma siis võin teie hoole alla jätta oma valge emase, kuni ma külla tagasi tulen?" 
jätkas Tarzan. ,,Kui gorillad siia tulevad, võite ta ühte onni peita. Mis te sellest 
arvate?" 

Mustanahalised vaatasid ümberringi. ,,Meie ei näe teda," ütles pealik. ,,Kus ta on?" 

»Kui lubate teda hoida ja kaitsta, toon ta siia," ütles ahvinimene. 

»Meie ei tee talle midagi," vastas pealik, ,,aga teiste eest me ei vastuta." 

Tarzan pöördus sõdurite poole, kes olid tema ümber kogunenud ja lulasid suure 
tähelepanuga. 

»Tahan tuua teie külla oma naise,” ütles ta. ,,Te peidate ta ära, an-ate talle süüa ja 
kaitsete teda, kuni ma tagasi tulen. Ma peidan gorilla 

keha ära nii, et teile ei lange vähimatki kahtlust. Aga kui ma tagasi tulen, peab mu 
naine olema elus ja terve.” 

Ta pidas vajalikuks esitleda Lad oma naisena, lootes neile sel moel paremini 
arusaadavaks teha, et naine viibib tema kaitse all. Kui nad teda kardavad või austavad, 
on naise seisukord märksa julgem. Ahv-inimene tõstis pea üles puu poole, mille okste 
vahel nad end varjanud olid ja käskis Lad alla ronida. Mõne hetke pärast rippus ta 
juba painduval oksal otse Tarzani pea kohal ja langes mehe tugevate käte vahele. 

»»See ta on," ütles ahvinimene nende ümber kogunenud mustadele. ,, Hoidke teda 
hästi ja varjake gorillade eest. Kui ma tagasi tulen ja leian, et temaga on midagi 
juhtunud, teatan gorilladele, et teie tapsite nende kaaslase.” 

La pöördus paluvalt Tarzani poole, silmad pisarais. 

»»Sa €e1 jäta mind ometi maha?" päris ta. 

»Ainult ajutiselt,” vastas ahvinimene, ,, Need õnnetud inimesed kardavad, et kui 
Bolgani kaaslased leiavad jälgede põhjal tema tapmise koha, saab kogu küla tunda 
nende elukate raevu. Seepärast otsustasin ta laiba mujale toimetada ja kaotada kõik 
jäljed. Tänutunne on neil arenenud võrdlemisi nõrgalt, seetõttu pidin neid igaks 
juhuks hirmutama. Nad kardavad gorillasid nagu tuld ja ma püüdsin seda hirmu sinu 
huvides ära kasutada. Usun, et võid siin rahulikult minu saabumist oodata, muidu 
poleks ma sinu juurest lahkunud. Üksi võin aga liikuda palju kiiremini. Äraoleku ajal 
tahan otsida teed, et sellest neetud orust välja pääseda Siis tulen tagasi ja võtan su 
kaasa. See on parem kui ekselda kahekesi tundmatus orus.” 

»»Sa tuled tagasi?" päris naine, ja tema häälest kostis kartus, igatsus ja lootus. 

»Tulen,” vastas Tarzan kindlalt. Siis pöördus ta mustanahaliste poole. ,, Tehke minu 
naisele tühjaks üks suurematest onnidest ja ärge teda tülitage. Kandke hoolt, et tal 
jätkuks toitu ja vett. Ja pidage meeles mu sõnu: tema käekäigust sõltub teie elu.” 

Tarzan kummardus, vinnas ilma suurema raskuseta inimahvi määratu keha oma 
laiale turjale. Pärismaalasi hämmastas tema vägev jõud. Nad polnud ka ise viletsad 
vennad, kuid nende seas polnud ühtegi, kes gorilla raskuse all poleks kokku langenud. 
See vägev tarniangani kõndis oma koormaga nii kergelt, nagu polekski tal midagi 
seljas. Ta läks väravast välja ja kadus mõne minuti pärast meeste ehmunud pilkude 
saatel tihedasse metsa. 

La pöördus mustade poole. 

»Seadke mulle onn valmis," ütles ta pealikule. ,,Olen väsinud ja tahan puhata” 

Mustanahalised ei liikunud paigast, nad vaid põrnitsesid teda ja sosistasid omavahel. 
Naine mõistis, et nende hulgas oli tekkinud lahkhelisid. Üksikutest temani jõudnud 
lausekatketest taipas La, et mõni must 

pooldab Tarzani käsu täpset täitmist, teised on vastupidisel seisukohal. Temast 
taheti lahti saada, et mõni gorilla teda külast ei leiaks, sest muidu poleks külaelanikud 
arveteõiendamisest pääsenud. 

»» Oleks parem,” kuulis ta üht sõdurit rääkivat, ,,kui annaksime ta kohe bolganidele 
välja ja teataksime, et tema mees tappis keiser Numa saadiku. Ütleme, et püüdsime 
küll tarmanganit kinni võtta, kuid tal õnnestus jalga lasta ja saime kätte ainult ta naise. 
Ehk muutub siis keiser Numa lahkemaks ega hakka tulevikus enam nii palju meie 
naisi ja lapsi sööma.” 

»Kuid tarmangani on suur ja vagöv,” vaidles teine vastu. ,,Ta on Bolganist tugevam 
ja võib meile ohtlikuks vaenlaseks saada. Mis siis, kui bolganid meid ei usu? Siis 
peame kartma nii neid kui tarmanganit” 

»»Sul on õigus!" hüüdis La. ,, Tarmangani on suur ja vägev. Teile oleks parem, kui ta 
oleks teie sõber, mitte vaenlane. Ta tuleb hõlpsasti toime isegi lõvi Numaga. Nägite 
ju, et ta tõstis Bolgani oma selga nagu udusule. Nägite, kui kergelt ta jooksis 
džunglirajai raske kandamiga. Samasuguse kergusega kannab ta surnukeha kõrgel 
maapinna kohal puude otsas. Terves ilmas pole teist temasugust olevust. On vaid üks 
Ahvide Tarzan. Kui talude olla targad, oh gomanganid, siis püüdke võita Tarzani 
sõprust." 

Mustanahalised kuulasid teda sõnatult, kuid nende nürid näod ei peegeldanud 
ainsatki mõtet, mis mõlkus nende raskepärases ajus. Hetke seisid nad vaikides 
üksteise vastas — metsikud pärismaalased ja piltilus valge naine. Ühtäkki ajas La end 
sirgu ja hüüdis käskivalt: ,, Minge ja seadke mu onn korda!" 

Nüüd oli see endine Leegitseva Jumala ülempreestrinna, Opari ku-.inganna, kes 
jagas käske orjadele. Tema majesteetlik käitumine, uhke lahoiak ja rahulik kindel 
toon avaldasid pärismaalastele vapustavat õju. La adus, kui õige oli Tarzani arvamus, 
et neid alaväärtuslikke endeid võib mõjuiada üksnes hirmutamisega. Nad tõmbusid 
silmapilk küüru nagu läbipekstud koerad ja tormasid käsku täitma. Mustad valisid 
Lale kõige avarama onni, täitsid selle värske rohu ja lehtedega ning tõid söögiks 
puuvilju, pähkleid ja Banaane, š 

Kui kõik oli valmis, ronis La mööda nööri üles. Ta leidis eest kül-tki suure ja 
õhurikka ruumi, Ta tõmbas nööri enda järel üles ja vis-.us pehmele lõhnavale 
asemele. Rippuva onni pehme õõtsumine, lehtede sahin pea kohal, lindude 
häälitsemine ja mesilaste sumin äiutasid teda lisaks omaenda väsimusele ning ta vajus 
sügavasse unne. 

X. Reetmine 


Rändurite laagris Opari orust loodes põlesid lõkketuled. Kuus valget ja sada musta 
olid lõkke ääres õhtueinet võtmas. Neegrid kükitasid maas ja sosistasid tusaselt 
omavahel, kuna tõsiste ja hirmunud nägudega valged hoidsid tulirelvi laskevalmis. 
Noor neiu, ainuke naissoo esindaja selles kummalises salgas, pöördus kaaslaste poole. 

»» Adolfi koonerdamine ja Estebani praalimine on meid nii kaugele viinud.” . 

Paks Bluber kehitas õlgu, hispaanlane kortsutas kulmu. ,,Milles mina süüdi olen?" 
päris sakslane. 

»Olid liiga kitsi, et palgata rohkem kandjaid. Rääkisin sulle algusest peale, et 
ekspeditsioonis peab olema vähemalt kakssada musta kandjat, sina aga tahtsid raha 
kokku hoida. Ja tagajärg? Viiskümmend meest tassivad igaüks kaheksatkümmend 
naela kulda, ülejäänud kannavad meie laagri varustust, ja ei jätku askarisid, et kaitsta 
meid metsloomade või röövsalkade eest. Peame neid nagu loomi sundima ja jälgima, 


et nad oma koormat maha ei viskaks. Kõik on äärmiselt kurnatud ja vihased. Nad 
ainult ootavad parajat hetke, et meid kohapeal maha lüüa. Pealegi on toit vilets. Kui 
saaksime neil kõhud korralikult täis sööta, tõuseks isegi tuju. Tunnen pärismaalasi 
üsna hästi. Näljastena on nad tusased ja tigedad, isegi siis, kui neil midagi teha pole. 
Kui Esteban poleks oma jahimehevõimeid üle hinnanud, oleksime varunud küllalt 
toidukraami. Nüüd aga, kui oleme alles pika teekonna alguses, oleme peaaegu poole 
toiduvarudest juba nahka pannud.” 

»Kui ulukeid pole, kuidas ma siis küttida saan?" torises hispaanlane. 

»Ulukeid on kõik kohad täis," vaidles Kraski vastu, ,,näeme ju iga päev nende jälgi." 

Hispaanlane heitis venelasele morni pilgu. 

»Kui neid nii palju on, siis mine ise ja too meile midagi.” 

»Ma pole kunagi pretendeerinud vägeva küti aule," vastas venelane, ,,kuigi võin 
samuti käia lingu või hernepüssiga nagu mõni teine mees.” 

Hispaanlane kargas vihaselt jalule, kuid venelane suunas temale suurekaliibrilise 
revolvri. 

»Lõpetage silmapilk tüli!" hüüdis tüdruk käskivalt, astudes meeste vahele. 

»Las poisid möllavad,”* tähendas John Peebles ükskõikselt. ,,Kui üks teisele otsa 
peale teeb, on vähem jagajaid ja meie saame rohken...” 

»Aga miks peaksime kaklema?" erutus Bluber. ,,Siit jätkub kõigile, igale mehele 
langeb osaks nelikümmend kolm tuhat naela. Kui te minu peale vihastate, nimetate 
mind räpaseks ja haisvaks juudiks, aga, mein Gott, teie, kristlased, olete palju 
hullemad. Olete valmis tapma kaaslast, et ka tema raha saada. Oi-oi! Tänu jumalale, 
et ma pole kristlane.” 

»Pea suu,” käratas Throck, ,,või meil tuleb ka sinu nelikümmend kolm tuhat naela 
omavahel ära jagada!" Bluber jõllitas kohkunult kerekat inglast. 

»Mis sa nüüd, Dick," hakkas ta ehmunult kätega vehkima. ,,Ega sa ometi oma vana 
sõbra väikest nalja pahaks pannud?" 

»Mind ajab kogu see jama iiveldama," urises Throck. ,,Mina pole ennast tähtsaks 
teinud, olen ainult poksija, kuid seda mu pea lõikab küll, et ainuke mõistlik inimene 
meie seas on Flora. John, Bluber, Kraski ja mina oleme siin sellepärast, et panime 
Hora plaani teostamiseks rahad kokku. See,” ja ta torkas sõrmega Estebani poole, 
»tuli sellepärast, et tal on sobiv välimus ja kehakuju. Igaüks meist peab end sel 
teekonnal pingutama ja ühelgi meist pole nii palju oskusi, et võiks osa kasutamata 
jätta. Flora on ekspeditsiooni aju ja mida rutem igaüks seda mõistab, seda parem. Ta 
on juba varem koos selle lord Greystoke'iga Aafrikas olnud — sa olid tema toaneitsi, 
eks ju, Flora? Ta tunneb seda maad, loomi ja pärismaalasi — kõike seda, millest meil 
polnud vähimatki aimu." 

»Throckil on tuline õigus," soostus Kraski. ,,Oleme asjatult palju aega raisanud. 
Meil polnud juhti, sellest hetkest tuleb Florat pidada meie juhiks. Kui keegi meid 
sellest ummikust veel üldse päästa suudab, siis on see tema. Kui otsustada selle järgi, 
kuidas need poisid end ülal peavad,” ja ta heitis mustadele tähendusrikka pilgu, 
Võime pidada end õnneseeneks, kui siit üldse terve nahaga pääseme, kullast rää- 
kimata.” 

»Oi-oi! Ega sa ometi kavatse kulda maha jätta?" hädaldas Bluber. ,,Ehkki olen nõus 
tegema nii, nagu tema otsustab...” 

»Just seda ma pidasingi silmas," ütles Kraski. ,, Kui Hora ütleb, et peame kulla siia 
jätma, siis jätame.” 

»Nii teemegi,”" kordas Throck. 


»Nõus!" tegi Peebles häält. ,,Kõik, mis Flora ütleb, on hea.” 

Hispaanlane noogutas tusaselt nõusoleku märgiks. 

»Niisiis, kõik on poolt, aga sina, Bluber?" küsis venelane. 

»» Oh, muidugi, muidugi, kui kõik nii“irvavad," vuristas sakslane. 

»Ja nüüd, Flora, oled sa meie juht,” .lausus Peebles. ',,Sinu sõna on seadus. Mida me 
nüüd peale hakkame?" 

» Väga hea," kostis tütarlaps. Jääme siia seniks, kuni mehed on välja puhanud. 
Homme hommikul läheme jahile ja püüame nende abiga liha hankida. Kui nad on 
kõhu täis söönud ja välja puhanud, hakkame rannikule liikuma, kuid teeme seda 
pikkamisi ja ettevaatlikult, et kandjaid mitte välja kumata. See on kõige esimene 
samm, kuid siin sõltub kõik sellest, kas meil õnnestub liha hankida. Kui jaht nurjub, 
tuleb kuld siin maha matta ja võimalikult kiiresti rannikule jõuda. Seal palkame uued 
kandjad — kaks korda rohkem kui praegu — ja ostame piisavalt toiduaineid, et neid 
jätkuks siia- ja tagasiteel. Teel siia peidame igasse laagrisse teatud toiduvarud, nii et 
mustad ei tarvitseks lii- 

ga palju toitu kaasas kanda. Sel moel poleks kandjad sugugi üle koormatud nagu 
praegu. Sel julmi liigume edasi palju kiiremini ja vallimägi nurinata. See on minu 
teine samm. Ma ei küsi teie arvamust, sest mul pole sellest sooja ega külma. Teie 
valisite mind oma juhiks ja ma juhin teid nii, nagu heaks arvan.” 

» Tubli!" hüüdis Throck. ,,See on jutt, mida tasub kuulata.” 

»Karl, kutsu siia kandjate peamees ja ütle, et tahan temaga rääkida," ütles Flora 
Kraskile. 

Mõne hetke pärast tuli venelane suure tugeva neegriga tagasi. 

»»Owaza,” lausus tüdruk, kui pärismaalane oli tema ette seisma jäänud, ,,meie 
toiduvarud on lõppemas, neegrid on aga väsinud. Nende koormad on raskemad, kui 
nad kanda suudavad. Ütle neile, et jääme siia seniks, kuni nad on välja puhanud. 
Homme läheme kõik jahile. Vali välja kütid ja ajajad. Kui saame palju liha ning 
mehed on puhanud ja hästi toidetud, jätkame oma teed. Me ei hakka enam kiirustama. 
Kus leidub palju loomi, seal puhkame-ja peame jahti. Ütle neile, et kui nii talitame, 
jõuame liigsete sekeldusteta rannikule ja ma maksan neile kahekordse tasu.” 

»Oi-o1!" hädaldas Bluber. «Kahekordse tasu! Oh, Flora, miks te ei pakkunud neile 
kümmet protsenti? See on ju pöörane raha!" 

»Mokk maha, napakas!" käratas talle Kraski ja Bluber jäi silmapilk vait, ehkki 
kõigutas end endist viisi edasi-tagasi ja vangutas halvakspanevalt pead. 

Neeger, kes oli ilmunud tusase näoga, muutus nüüd hulga lahkemaks ja lõbusamaks. 
«Räägin neile kõigest," ütles ta, ,,ja usun, et teil ei teki enam mingeid probleeme." 

»Hea küll," lausus Flora, ,,mine ja ütle seda neile." 

Neeger pööras ümber ja kadus puude varju. 

»Näete nüüd,” hingas tütarlaps kergendustundega. «Arvan, et on tekkinud 
lootuskiir.” 

«Lubada kahekordset tasu!" ei jäänud Bluber rahule. ,,Oi-oi! See on ju kohutav 
pillamine!" 

Järgmisel hommikul vara algasid ettevalmistused jahiks. Neegrid naersid ja 
naljatasid, lootes rikkalikku saaki ja tublit söömingut. Teel džunglisse alustasid nad 
isegi lõbusat laulu. Flora jaotas nad kolme gruppi ja määras igale grupile juhi. Osa 
neegreid jäi valgete juurde püsse ja jahimoona kandma, aga mõni askari jäeti laagrit 
valvama. 

Valged, välja arvatud Esteban, olid relvastatud püssidega. Üksnes Esteban näis 
eiravat Flora võimu ja korraldusi, kinnitades, et eelistab pidada jahti vibu ja nooltega, 


mis vastavad palju paremini tema osale. See, et ta käis juba mitu nädalat usinasti jahil, 
ent tuli alati tagasi tühjade kätega, ei häirinud teda põrmugi. Ta oli süvenenud Ahvide 
Tarzani osasse niivõrd, et uskus aeg-ajalt isegi end olevat ahvinimese. Ta oli nii 
täpselt omandanud tähtsuseta detaile, nii oskuslikult end gri-meerinud, et koos 
hämmastava välise sarnasusega sai temast Tarzani 

teisik. Polnud ime, et ta pettis meisterlikult nii iseennast kui ka teisi. 

andjate hulgas leidus mehi, kes olid ahvinimese juures teeninud, ja nemadki ei 
suutnud mingit vahet teha. Nad aina imestasid, kuidas võis ahvinimene nii lühikese 
ajaga muutuda ja nende vastu nõnda karm olla, tema ebaõnn jahil ei mahtunud neile 
aga üldse pähe. 

Terase mõistusega Flora Hawkes taipas, et ta ei tohi ühtegi oma kaaslast ülemäära 
vihastada. Sellepärast lubas ta Estebanil pidada jahti oda ja nooltega, ehkki teised 
selle üle nurisesid. 

«Mis vahet seal on?" küsis neiu, kui hispaanlane oli üksinda metsa kadunud. ,,Ta ei 
oska nagunii püssi käsitseda, las siis kasutab vibu. Karl ja Dick on meie hulgas kõige 
paremad kütid ja meie tänase jahi edu sõltub peaasjalikult neist. Estebani 
enesearmastust solvati eile rängalt ja ta ronib täna kas või nahast välja, et mitte tühjalt 
tagasi tulla.” 

»Ta võiks oma tobeda kaela murda," mõmises Kraski. «Tema on a töö teinud ja 
nüüd oleks parem temast hoopiski lahti saada.” 

Tüdruk vangutas pead. 

»Ei,” Vastas ta. ,,Me ei tohi nii mõelda ega rääkida. Võtsime selle asja koos käsile ja 
koos peame ka lõpetama. Kui sa tahad mõne inimese surma, kuidas võid siis teada, et 
teised sinu surma ei soovi?” 

»Mul pole vähimatki kahtlust, et Miranda soovib minu surma," vastas venelane. 
»Iga kord magama heites kardan, et see kakand püüab mul une pealt kõri läbi lõigata. 
Ja ma ei saa tema vastu lahke olla, Flora, kui kuulen, kuidas sa teda kaitsed. Oled 
tema vastu liiga õrn.” 

»»See pole enam sinu asi," nähvas tüdruk. 

Lõpuks suundus väike salk valgeid džunglisse jahile. Kraski, morn ja vihane, põles 
soovist kätte maksta Estebanile, kuna hispaanlane haudus armukadeduse sunnil 
samasuguseid plaane. Ta oli valmis kasutama mis tahes abinõusid, et kõrvaldada teelt 
kõik teised ekspeditsiooni liikmed ning röövida naine ja kogu kuld. Ta vihkas neid 
kõiki ja nägi eis oma rivaale. Igaühe surm ei tähendanud talle üksnes arvatava 
võistleja kõrvaldamist, vaid ka tema noosi suurenemist neljakümne kolme tuhande 
naela võrra. 

Neid mõtteid mõlgutades oli Estebamjahi päris unustanud. Tunginud läbi paksust 
tihnikust, jõudis ta päikesepaistelisele'aasale ja seisis äkki silmitsi viiekümne sihvaka 
mustanahalise sõduriga. Ootamatusest ja hirmust tardus Miranda paigale nagu 
soolasammas, unustades isegi oma osa. Sel hetkel ei mõelnud ta endast kui Tarzanist- 
džunglite valitsejast, vaid kui kaitsetust ja mahajäetud valgest mehest, kes oli sattunud 
äkitselt suure ja sõjaka neegrisalga keskele, kelle hulgas võis leiduda isegi 
inimsööjaid. Ometi päästis teda just see täieliku vaikuse ja tegevusetuse silmapilk, 
sest wazirid said mahti silmitseda oma armastatud isanda kuju tema kõige harilikumas 
poosis. 

»» Oh bwana, bwana!" karjatas üks mustadest sõduritest, jooksis tema juurde ja laskus 
põlvili. «See oled tõepoolest sina, Ahvide Tarzan, džunglite valitseja, kelle kaotasime. 
Sinu ustavad wazirid otsisid sind 

kõikjalt päeval ja öösel, kaotamata siiski lootust sind leida. Just praegu tahtsime 
Opari minna, vaatamata suurtele hädaohtudele, sest kartsime, et sa läksid sinna meile 
sellest ütlemata ja langesid lõksu.” 

Neeger oli kord Tarzanit teenrina Londoni saatnud, purssis veidi inglise keelt ja oli 
selle üle äärmiselt uhke. Ta ei jätnud kasutamata juhust, et sellega oma kaaslaste ees 
uhkustada. Sel põhjusel pöörduski ta Estebani poole ingliskeelsete sõnadega. See 
julgustas Mirandat jalamaid. Ta oli küll visalt püüdnud õppida lääneranniku kandjate 
keele-murret, ei suutnud aga kuidagi nendega suhelda, waziri keeles ei osanud ta 
ainsatki sõna. Flora oli talle üksikasjalikult jutustanud Tarzani elust ja harjumustest 
ning kaval hispaanlane taipas sedamaid, et praegu olid tema ees ahvinimese ustavad 
sõdurid. Kunagi varem polnud ta näinud nii toredaid pärismaalasi — intelligentsete 
nägudega, distsiplineeritud, suurepärase kehaehitusega mehi. Nad erinesid lääneran- 
niku igerikest pärismaalastest, nagu viimased erinesid ahvidest. Este-ban Miranda oli 
tõepoolest hea näitleja, muidu poleks ta suutnud varjata oma hirmu ja pettumust, 
nähes, et Tarzani salk oli nende askari-dest märksa tugevam. Viivu seisis ta sõnatult 
nende ees, kaaludes palavikuliselt oma käitumist. Esteban teadis: tema elu sõltub 
täielikult sellest, kas suudab neid veenda või mitte. Ühtäkki tekkis hispaanlase kavalas 
peas ootamatu otsus. 

»Pärast seda, kui ma teid viimati nägin,” ütles ta, ,,leidsin, et salkkond valgeid mehi 
oli tunginud minu põlisesse metsa eesmärgiga röövida Opari määratuid rikkusi. 
Jälitasin neid nende laagrini. Nad olid juba Oparist tagasi ja neil oli kaasas palju 
kulda. Tulge minuga, tun-gime neile kallale ja võtame kulla ära!" Ja hispaanlane 
pöördus tagasi laagri poole, kust oli alles hiljuti lahkunud. 

Džunglirajal liikudes käis Estebani kõrval Usula, waziri, kes oli temaga inglise 
keeles rääkinud. Selja taga kuulis hispaanlane pärismaalasi rääkimas oma keeles, 
millest ta ei mõistnud sõnakestki. Aga mis siis, kui wazirid kõnetavad teda oma 
keeles, mida tõeline Tarzan suurepäraselt valdab? Usula vatramist kuulates pingutas 
Esteban väsimatult oma aju, püüdes olukorrast väljapääsu leida. Ühtäkki sähvatas ta 
peas hiilgav mõte. Talle meenus õnnetus, mis Tarzanit kord oli tabanud ja millest talle 
üksikasjalikult oli jutustanud Flora: Opari maa-alu-ses varakambris maavärina 
tagajärjel saadud peahaav, mis põhjustas ajutise mälukaotuse. Esteban adus, et risk oli 
äärmiselt suur, kuid tekkinud olukorras tundus see olevat ainus pääsetee. Ta pöördus 
Usula poole. 

»Kas mäletad seda juhtumit, kui ma Opari varakambris õnnetuse tõttu oma mälu 
kaotasin?" päris ta. 

»Muidugi, bwana, mäletan seda väga hästi,” vastas neeger. 

» Samasugune õnnetus juhtus minuga ka eile," ütles Esteban. ,,Kui ma läbi džungli 
läksin, langes minu ette suur puu, riivates raske oksaga mu pead. Ma ei kaotanud küll 
täielikult mälu, aga ma ei suuda 

meenutada su nime ega saa aru ainsastki sõnast, mida räägivad mu wazirid. Mu pea 
valutab, nagu tümitataks seda raske haamriga." Usula silmitses teda osavõtlikult 

»» Oh bwana, Usula süda on raske seda kuuldes. Kahtlemata läheb see mööda nagu 
eelmiselgi korral, aga seni olen mina, sinu ustav Usula, sinu mälu.” 

Hüva,” lausus Esteban. ,,Ütle seda teistelegi, et nad oleksid asjaga kursis, ja räägi 
neile samuti, et olen unustanud palju muidki asju. Näiteks ei mäleta ma koduteed ega 
leia seda ilma teie abita. Samuti on nürinenud mu haistmine. Aga sul on õigus, Usula, 
see möödub peagi ja siis olen ma jälle teie Ahvide Tarzan.” 

»Sinu ustavad wazirid ootavad kannatamatult selle õnneliku silmapilgu saabumist,” 
ütles Usula. 


Nad olid laagri lähedale jõudnud. Miranda tõstis hoiatavalt käe ja käskis Usula 
vahendusel pidada täielikku vaikust. Peagi seisatas salk lagendiku serval, kust võis 
selgesti näha bomat ja viit telki, mida valvas mõni askari. 

»Kui nad näevad, et meid on palju, ei avalda nad vähimatki vastupanu," ütles 
Esteban. ,, Minu märguande peale piirame laagri sisse ja tungime kõik korraga peale. 
Sina, Usula, ütled neile, et Ahvide Tarzan on nende peale väga vihane, kuid halastab 
neile, kui nad jalamaid annavad ära kogu röövitud kulla ja lahkuvad vastupanuta 
Tarzani pühast džunglist.” 

Esteban oleks meelsasti käskinud wazirisid kõik askarid maha nottida, kuid tema 
salakavalas ajus tärkas uus saatanlik plaan. Ta tahtis, et mustanahalised askarid 
näeksid teda koos waziridega ning ütleksid Florale ja tema kaaslastele seda, mida ta 
kavatses öelda ühele askari-le, sellal kui wazirid laagris kullakange kokku tassivad. 

Esteban andis Usulale käsu laager ümber piirata ja hoiatada wazi- 
risid, et nad ei alustaks liikumist enne, kui ta ise lagendikule ilmub. 

Möödus umbes viisteist minutit, et sõdureid hispaanlase juhtnööride 
kohaselt laiali paigutada. Siis tuli Usula*Estebanile teatama,'et kõik on 
pealetungiks valmis. , 

»Kui ma annan käega märku, peate hakkama liikuma," hoiatas Esteban ja astus 
metsa varjust lagedale. Üks askaridest nägi teda ja tundis temas ära hispaanlase. Vale- 
Tarzan astus veel mõne sammu boma poole ja jäi siis seisma. Ükskõikselt jälgis askari 
tema lähenemist 

»Mina olen Ahvide Tarzan," hüüdis hispaanlane. ,,Minu sõdurid on teie laagri 
ümber piiranud. Kui te meile vastu ei hakka, anname teile armu.” 

Ta lehvitas kätt ja sedamaid hüppas laagrit ümbritsevatest põõsastest välja 
viiskümmend tugevat sõdurit. Hirmunud askarid Haarasid püssid kätte. 

»Ärge tulistage!" hüüdis Esteban. ,,Või muidu ei pääse teist keegi eluga!" 

Ta tuli veel lähemale ja wazirid piirasid boma sisse igast küljest. ,, Räägi nendega, 
Usula,” ütles Esteban. Mustanahaline astus ette. 

»»Meie oleme wazirid ja see on Ahvide Tarzan, meie isand," hüüdis ta. ,, Tulime 
Tarzani kulla järele, mis te Opari varakambritest röö-visite. Seekord jätame teid ellu 
tingimusel, et lahkute sellelt maalt jalamaid ega tule enam iialgi siia tagasi. Öelge 
seda oma isandatele. Öelge neile, et Tarzan on valvel ja tema ustavad wazirid 
valvavad koos temaga. Visake oma püssid maha!" 

Askarid olid rõõmsad, et pääsesid terve nahaga, ja viskasid oma relvad minema. 
Wazirid sisenesid bomasse ja hakkasid Estebani käsu järgi kullakange kokku tassima. 
Kuna nad sellega hõivatud olid, astus hispaanlane askari juurde, keda teadis inglise 
keelt oskavat. 

Ütle oma isandatele," alustas ta, ,,et nad peavad tänulikud olema Tarzanile, kes 
nõudis nende salga sissetungimise eest oma põlisele maale ja aarete röövimise eest 
ainult ühe inimese elu. See inimene, kelle ma tapsin, nimetas ennast minu nimega. 
Võtan ta surnukeha kaasa ja viskan lõvidele söödaks. Ütle neile, et Tarzan andestab 
isegi alatu mür-gitamiskatse, kuid ainult tingimusel, et nad enam iialgi oma jalga Aaf- 
rikasse ei tõsta ega lobise välja Opari saladust. Tarzan ja tema wazirid näevad ja 
kuulevad kõike. Ükski inimene ei pääse Aafrikasse Tarzani teadmata. Nad polnud 
veel Londonist lahkunud, kui ma juba teadsin nende tulekust. Ütle neile seda!" 

Kulla kokkutoomiseks kulus vaid mõni minut. Enne kui askarid suutsid üllatusest 
toibuda, oli waziride salk eesotsas oma isanda Ahvide Tarzaniga džunglisse kadunud. 

Õhtupoolikul saabusid jahilt Flora Hawkes ja tema neli kaaslast, ümbritsetuna 
rahulolevatest, naervatest neegritest, kes olid küürus rikkaliku jahisaagi all. 


»Nüüd, kus meie ekspeditsiooni juhid sina, Flora " tähendas libekeelne Kraski, 
naeratab Fortuna meile jälle. Meil jätkub siin liha mitmeks päevaks ja selle toidu abil 
suudame rahuldada nende suuremadki nõudmised. Kõva kõhutäiega asuvad nad teele 
kui hobused.” 

»Minagi arvan, et asjad on võtnud õnneliku pöörde," naeratas Bluber. 

»Muidugi on see nii, kurat võtaks!" mõmises Throck. Ütlesin juba ammu, et Flora 
on tark tüdruk” 

»»Mis nõiatemp see siis on?" karjatas ühtäkki Peebles. ,,Mis on juhtunud meie 
murjanitega?" 

Ta osutas käega laagri poole, kust lidusid neile vastu askarid, kriisates 
meeleheitlikult ja vehkides kätega. 

» Ahvide Tarzan käis siin!" karjusid nad ärevuses. ,,Ta käis siin kõigi oma waziride 
— tuhande suure metsiku sõduriga. Panime kangelaslikult vastu, aga nad said meist 
siiski jagu ja läksid kogu kullaga minema. Ahvide Tarzan ütles meile enne lahkximist 
kohutavaid asju. 

Ta ütles, et oli tapnud ühe teie hulgast, kes oli julgenud end nimetada Ahvide 
Tarzaniks. Me ei saa mõhkugi aru. Hommikul läks ta üksi jahile ja varsti tuli tagasi 
tuhande hiiglasuure sõduriga. Ta lubas meid ja teid tappa, kui me siia veel kunagi 
tagasi tuleme.” 

»Seda ma arvasingi!" nuuksus Bluber. ,,Kuld on kadunud. Oi-oi!" 

Ja siis hakkasid kõik üksteise võidu asja kohta pärima, kuni Flora nad vaikima 
sundis. 

»lule!" ütles ta askaride juhile. ,, ääheme bomasse tagasi ning siis räägid mulle tasa 
ja targu, mis siin kõik juhtus.” 

Ta kuulas tähelepanelikult neegri ära, esitas viimasele rohkesti küsimusi ja lubas 
lõpuks lahkuda. Seejärel naasis Flora oma õnnetute kaaslaste juurde. 

»Minule on kõik selge,” ütles ta. ,, Tarzan toibus narkootikumi mõjust, järgnes meile 
oma waziridega, võttis Estebani kinni ja tappis ta. Otsis siis üles meie laagri ja lahkus 
koos kullaga. Arvan, et oleme õnnega koos, kui meil läheb korda terve nahaga 
Aafrikast pääseda." 

»Oi-oi!" hädaldas Bluber, ,,See räpane suli! Röövis kogu meie kulla ja lisaks veel 
kaks tuhat naela vastu pükse! Oi-oi!" 

»bPea lõudad, räpane juut!" röögatas Throck. ,,Kui sa niisugune kitsipung poleks 
olnud, poleks meiega midagi juhtunud. Ja veel see abitu hispaanlane, kurat teda 
võtku! Üks kiitleb, et toob meile iga päev elevandi, kuid ei too sääsepoegagi, teine 
näljutab meid, et hoida šillin-geid ja laseb miljonid kaotsi minna. Et Tarzan selle 
pruuni kõrilõikaja maha lõi, see on asja eest. Kahju, et ta koos hispaanlasega ka sulle 
otsa peale ei teinud, Kuid ma võin selle vea parandada!" 

Jäta oma loba, Dick," sekkus Peebles. ,,Nii palju kui mina aru saan, pole siin keegi 
süüdi. Suupruukimise asemel peaksime sellele Tarzanile järele minema ja kulla temalt 
ära võtma.” 

Flora Hawkes naeris. 

»Sellist võimalust meil pole," lausus ta. ,,Seda Tarzanit ma juba tunnen. Isegi kui ta 
üksi oleks, ei saaks me temast jagu, temal on aga salk wazirisid, Aafrika parimaid 
sõdureid, ke$ võitlevad tema eest viimse veretilgani. Kui me sinu soovitust mööda 
Tarzanit jälitama hakkaksime, et temalt kulda ära võtta, ei jää meile tunni aja pärast 
enam ühtegi askarit. Tarzani nimi on lääneranniku neegritele nagu juulikuu äike. 
Pigem kohtaksid nad kuradit. Ei, söör, tuleb tunnistada, et oleme kaotanud. Nüüd 
peab mõtlema ainult sellele, kuidas siit sääred teha. Ja 'me tänada jumalat, kui siit 


eluga pääseme. Ahvinimene jälgib iga eie sammu. Mind ei üllataks sugugi, kui ta 
praegugi meid siin valvab.” 

Kõik vahtisid äreval pilgul ümberringi. 

»Ja ta ei luba meid kunagi Opari tagasi minna kulda tooma, isegi siis mitte, kui meie 
neegrid sellega nõus oleksid.” 

»Kaks tuhat naela! Kaks tuhat naela!" ägas Bluber. Ja veel see üli-ond, mis maksis 
mulle kakskümmend naela... Ma ei saa seda Inglis- 

maal selgagi panna, kui ehk ainult maskiballile. Aga pärast säärast oba-dust ei lähe 
ma iialgi enam maskiballile.” 

Kraski vaikis, pea norus, ja kuulas teiste juttu. Äkki tõstis ta pea. 

«Kaotasime oma kulla," sõnas ta, ,,ja enne kui siit maalt pääseme, raiskame viimase 
osa kahest tuhandest naelast. Teiste sõnadega — meie ekspeditsioon ähvardab 
lõppeda täieliku fiaskoga. Ehk on keegi teist valmis sellega leppima, kuid mina küll 
mitte. Aafrikas on peale kulla veel ühteteist, mis vöiks hüvitada kaotatud aja ja 
raisatud raha.” 

»Mida sa silmas pead?" päris Peebles. 

«Veetsin hulga aega Owazaga juttu puhudes,” seletas Kraski. «Püüdsin õppida 
nende pöörast keelt ja see läkski mul osaliselt korda. Sain sellelt vanalt lurjuselt teada 
mõndagi huvitavat. Tema arvel on rohkesti kuritegusid ja kui teda üksnes tapmiste 
pärast peaks üles poo-dama, siis peaks tal olema rohkem elusid kui kassil poegi. Ta on 
kaval suli, kuid sellest hoolimata sain tema ahvilobast mõndagi teada ja võin 
veendunult öelda: kui hoiame endiselt kokku, võime Aafrikast lahkuda üsna soliidse 
kapitaliga. Isiklikult pole ma veel sugugi loobunud Opari kullast. Mis läinud, see 
läinud, a>*i siin leidub veel küllalt palju rikkusi, mida ammutada. Aga kunagi, kui see 
kõik on unustusehõlma vajunud, tulen ma uuesti Opari kulla järele.” 

«Kullast räägime hiljem," katkestas teda Flora. «Mida sa Owazalt kuulsid?" 

»Siin tegutseb väike araablaste jõuk. Nad kauplevad orjade ja elevandiluuga. Owaza 
teab nende asukohta. Araablasi on vähe, nende neegrid on aga kõik orjad ja valmis iga 
hetk neile kallale tungima. Minu plaan on selline: meil on küllalt suur salk, et neid 
rünnata ja elevandiluu ära võtta. Pealegi võime nende orjad enda poole võita Orje me 
ei vaja, kuid lubame abi eest nad vabaks lasta, Owazale ja tema jõugule võime aga 
lubada osa elevandiluud.” 

«Kust sa tead, et Owaza meid aitab?" küsis Flora. 

«Owaza ise pakkus mulle selle välja," vastas Kraski. 

«Mulle see ettepanek meeldib," nentis Peebles. ,,Fi tahaks tühjalt koju minna." 

Üksteise järel nõustusid uue avantüüriga ka teised ekspeditsiooni liikmed. 


XI. Viirukisuits 


Bolgani laip õlal, lahkus Tarzan gomanganide külast ja rühkis mõistatusliku hoone 
poole, mida oli märganud juba varem. Inimlik uudishimu võitis looma sünnipärase 
ettevaatlikkuse. Ta liikus vastu tuult ja tema tundlikesse sõõrmetesse tunginud lõhnad 
kinnitasid, et ta läheneb gorillade asulale. Veel haistis ta söögitegemise lõhnu, 
inimolendite lõhna, mis kuulus gomanganidele, ja mingit rasket imalat lõhna, mis 

meenutas Tarzanile põlevat viirukit Võimatu oli kujutleda, et see võis tulla 
bolganide asulast. Pigem võis viirukilõhn kanduda suurest inimkätega püstitatud 
hoonest, millele ahvinimene lähenes. Akki elavad seal veel praegugi inimesed? Kuid 


paljude teiste lõhnade seas, mis ahv-inimese ninna tungisid, ei tabanud ta midagi, mis 
oleks kaugeltki meelde tuletanud valgele inimesele iseloomulikku. 

Lõhn tugevnes ja Tarzan mõistis, et ta on nüüd üsna hoone lähedal. Ahvinimene 
ronis oma kandamiga puude ülemistele okstele, et teda ei nähtaks, ja silmas peagi läbi 
paksu lehestiku kõrget müüri, selle taga aga omapärase, julge ja võluva arhitektuuriga 
hoonet, mis näis olevat pärit teisest ilmast — see oli nii kummaline ja uskumatult 
muinasjutuline. Kõrge kivimüüri tagant tuli bolganide lõhna segamini viiruki ja 
Tarzani suureks imestuseks ka Numa lõhnaga. Tunginud müürile nii lähedale, kui 
vähegi võimalik, ronis Tarzan puu latva ja varjus paksu lehestikku. Siit kõrgelt võis 
näha kaugele üle müüri. 

Ehitis ringmüüri sees oli tohutu suur ja koosnes mitmest hoonest, mis nähtavasti 
olid ehitatud eri aegadel. Arhitektid polnud hoolinud ühtsest ehitusstiilist ja hoonete 
omavahelisest sobivusest, sest polnud kahte ühesugust maja Sellest hoolimata oli 
üldmulje pigem meeldiv, ehkki pisut kummaline. Hoone ise asus kümne jala kõrgusel 
alusel, millelt laskusid laiad trepid. Hoonet ümbritsesid puud ja põõsad, ühte torni 
katsid üleni väänkasvud. Kõige silmatorkavam eripära oli siiski selle rikkalik 
kaunistus. Lihvitud graniit vaheldus suurte kuldplaatide ja kalliskividega. Tuhanded 
sätendavad kivid kiirgasid seintel, võlvidel, tornidel, tomikestel ja minarettidel. 

See muinasjutuline hoone paiknes väljal, mille suurus oli vähemalt kakskümmend 
aakrit. Müürile lähemal laiusid aiad ja peenramaa, kus töötasid samasugused mustad, 
keda Tarzan oli näinud gomanganide õhukülas. Oli näha nii mehi kui naisi. Nende 
seas kõndisid suured gorillad, kuid nemad ei töötanud, nad hoidsid ainult 
gomanganidel sil-peal. Gorillad käitusid ülbelt ja isegi julmalt. Nende keha katsid 
asugused rikkalikud ehted nagu Tarzani taga puuoksal lebavat laipa. 

Sellal kui Tarzan suure huviga enda ees avanevat pilti silmitses, ilmus umbes 
kolmkümmend jalga laiast ja viisteist jalga kõrgest peasissekäigust välja kaks 
bolganit. Mõlemad kandsid peas pikkade valgete sulgedega ehitud turbanit. Mõlemad 
asusid sissekäigu kõrvale teineteise vastu, tõstsid käed suu juurde ja tõid kuuldavale 
pasunaheliga sarnaneva hääle. Jalamaid katkestasid neegrid töö, ruttasid trepi jala-nile 
ja asusid siin kahele poole ritta trepist kuni müürini, kuna bolga-id tõusid kõrgemale 
ja võtsid kohad sisse lossi peasissekäigu ees terrassil. Ühtäkki kostsid hoone 
sisemusest uued pasunahelid ja võlvkaa-re alt tuli nähtavale rongkäigu pea Kõige ees 
liikus kõrvuti neli bolganit, igaühel peas suur jaanalinnusulgedega ehitud turban ja 
käes haljas mõõk. Neile järgnes kaks pasunapuhujat ja umbes kakskümmend 

jalga tagapool sammus päratu suur musta lakaga lõvi, keda hoidsid mõlemalt poolt 
neli tugevat neegrit. Rasked kuldketid nende käes kinnitusid kaunistatud kaelavõru 
külge. Lõvi taga marssis veel neljakesi reas kakskümmend bolganit. Neil olid käes 
odad, aga kas relvad pidid kaitsma lõvi rahva eest või vastupidi, seda Tarzan ei 
taibanud. 

Peasissekäigu ees terrassil seisvad bolganid näitasid lõvi möödumisel harrast 
aukartust, kummardudes tema ees maani. Kui Numa jõudis trepi esimese astmeni, jäi 
rongkäik seisma ja kõik gomanganid viskusid silmili maha, puudutades otsaesisega 
teetolmu. Numa, kes ilmselt oli väga vana, seisis liikumatult ja põrnitses julmade 
klaasistunud silmadega enda ees lamavaid inimesi. Ühtäkki paljastas ta kihvad, tema 
silmad välgatasid raevukalt ja ähvardav möirgamine pani gomanganid hirmust 
värisema. Ahvinimene kortsutas sügavais mõtteis kulmu. Kunagi varem polnud ta 
näinud inimesi, kes oleksid end loomade ees niiviisi alandanud. Siis hakkas rongkäik 
edasi liikuma, tuli trepist alla ja pööras mööda teed paremale. Nüüd tõusid 
gomanganid ja bolganid uuesti püsti ning asusid oma poolelijäänud töö juurde. 


Tarzan jäi edasi pelgupaika, püüdes nähtud pentsikule etendusele mõistlikku 
seletust leida. Lõvi koos saatjaskonnaga pööras lossi kaugema nurga taha ja kadus 
silmist. Kes ta oli nendele kummalistele olevustele? Missugune oli tema osa selle 
rahva elus? Mida tähendas see veider osade ümberjaotus, kus inimesed seisid 
madalamal pulgal kui poolloomad, viimased aga omakorda madalamal tõelisest 
loomast — metsikust kiskjast Numast? 

Ligi viisteist minutit oli ta juba mõlgutanud neid mõtteid, nii tüütuid nagu parmud 
enne äikesevihma, kui äkki kuuldusid jälle pasunahelid. Pööranud pead, nägi ta 
rongkäiku lossi nurga tagant välja ilmuvat. Bolganid ja gomanganid jätsid taas oma 
töö sinnapaika ning võtsid sisse endise positsiooni. Lossi tagasi minevale Numale said 
jälle osaks kuninglikud auavaldused. 

Ahvide Tarzan torkas oma sõrmed paksudesse juustesse ja hõõrus hämmastunult 
silmi, kuid viimaks pidi pead vangutades end võidetuks tunnistama, sest ta ei leidnud 
nähtule mingit seletust. Kuid see üksnes õhutas tema uudishimu ning ta otsustas 
uurida lossi ja selle ümbrust, enne kui hakata orust väljapääsu otsima. 

Bolgani laiba puu harude vahele jätnud, asus ta pikkamisi ja ettevaatlikult teele, 
hoidudes paksu lehestiku varju. Ta leidis, et hoone arhitektuur oli igast küljest 
unikaalne ja aed ümbritses lossi kõikjal, ainult lõunapoolses osas võis näha talle ja 
kanakuute. Sealsamas hõljus mitusada onni, täpselt samasugused nagu toona 
pärismaalaste külas. Arvatavasti elasid siin pärismaalastest orjad, kelle õlgadel lasus 
kogu must ja raske töö lossis ja selle ümbruses. 

Lossi piiravast kõrgest kindlusemüürist pääses läbi ainult ühe värava kaudu. See 
asus idapoolsel küljel ning oli massiivne ja tugev, ehitatud ilmselt kaitseks 
hästirelvastatud vaenlase eest. Värav oli koguni 

nii tugev, et võis vastu panna kavakindlale piiramisele kõige tõhusamate vana aja 
sõjariistadega. Vaevalt niisugust jõudu linna ümbruskonnas tol ajajärgul leidus, 
seepärast arvas Tarzan, et värav ehitati hallis minevikus, kui Kalliskivide lossi 
ehitajad tahtsid end kaitsta relvastatud atlantide eest. 

Müür, värav ja loss olid küll igivanad, kuid nii hästi säilinud ja isegi parandatud, et 
tahtmatult tekkis mõte lossis elavatest arukatest olenditest. Pealegi märkas Tarzan 
lossi lõunapoolsel küljel uue torni ehitamist. Bolganide järelevalve all lõikasid ja 
tahusid neegrid suuri raud-kivimürakaid ning sobitasid need kindla plaani järgi 
paigale. 

Tarzan võttis koha sisse okste vahel idavärava kohal, et jälgida elu lossis ja 
ümbruskonnas. Peagi ilmus metsast trobikond gomanganisid ja läks väravast sisse. 
Kahe jämeda puu vahele kinnitatud nahkadel kandsid neli neegrit suurt raudkivi. 
Kandjaid saatsid odade ja sõjakir-vestega varustatud bolganid. Kui gomanganid 
meenutasid koormakandjaid eesleid, siis bolganid olid eesliajajad, nii nagu Tarzan 
neid igal sammul Hispaanias ja Põhja-Aafrikas oli näinud. Kui keegi neegritest kippus 
maha jääma, ergutati teda terava odaotsaga. Bolganid polnud eesliajajatest julmemad, 
ja ka neegrite ahastus polnud suurem eeslite omast. See oli sõna tõsises mõttes tumm 
loomakari, kes aeglaselt läbi värava kindlusse venis ja silmist kadus. 

Mõni minut hiljem väljus metsast veel üks salk ja siirdus lossiõue. See koosnes 
viiekümnest sõjariistus bolganist ja umbes sajast neegrist, kes kõik kandsid odasid ja 
sõjakirveid. Sõdurite keskel sammus neli tugevat kandjat, kelle külge oli seotud piklik 
rikkalikult ehitud kirst, kaks jalga lai ja neli pikk. Kirst ise näis olevat ajahambast 
tugevasti puretud, seda hoidsid koos puhtast kullast klambrid ja sangad, kaetud 
säravate teemantidega. Kirstu sisust polnud Tarzanil õrna aimugi, kuid ainuüksi 
valvemeeskonna arvukus kinnitas talle, et see oli väga väärtuslik. Kirst kanti 


otsejoones suurde väänkasvudega kaetud torni lossi loodepoolsel küljel. Selle 
sissekäiku”, rasket massiivset ust, samasugust nagu müüris olev värav, oli Tarzan 
märjpnud juba varem. 

Niipea kui Tarzan võis seda märkamatult teha, läks ta puuokste kaudu džunglisse, 
haaras peidukohast bolgani surnukeha ja ruttas sellega tagasi. Pingutades oma 
määratut jõudu, virutas ta kümne puuda raskuse keha kõva mütsatusega vastu 
ajaloolist idaväravat. 

»Murdku nüüd pealegi oma päid, kes nende kaaslase maha lõi,” mõtles ahvinimene 
endamisi. 

Kagusse liikudes lähenes Tarzan mägedele, mis kõrgusid Kalliskivide lossi taga oru 
lõpus. Tal tuli alatasa kõrvale põigata, et vältida kohtumisi arvukate pärismaalaste ja 
bolganide salkadega, kes kõikjal orus ringi sebisid. Ettevaatlikult möödus ta ka aeg- 
ajalt teele sattunud pärismaalaste küladest. Õhtupoolikul jõudis ta välja oru veereni, 
kust avanes vaade mägedele. Need olid järsud, metsikud ja hirmuäratavad, paljaste 
graniitrahnude kuhjatised kõrgusid üle metsajoone. Otse enda 

ees märkas Tarzan rada, mis kaugemal näis viivat mäetipu poole. Veendunud, et 
ümberringi valitseb täielik rahu, ronis ahvinimene puu otsast maha ja hakkas mägede 
poole minema, kasutades enda varjamiseks raja ääres kasvavat tihedat põõsastikku ja 
maapinna väikseid eba-tasasusi. Suurema osa teest pidi ta siiski läbima rajaäärses 
tihnikus, sest rada oli hõivatud bolganidest ja gomanganidest, kes liikusid mägede 
poole tühjalt ja sealt tagasi oru poole suurte raudkivimürakatega. Mida kaugemale 
mägedesse Tarzan jõudis, seda hõredamaks ja madalamaks muutusid põõsad. Ühelt 
poolt kergendas see liikumist, teisalt aga suurenes kinnivõtmise oht. Ent džunglilooma 
vääramatu instinkt võimaldas tal jääda märkamatuks seal, kus iga teine oleks ammu 
lõksu langenud. 

Peagi nägi Tarzan enda ees kitsast, vaevalt kahekümne jala laiust kuristikku, mille 
järskudel paljastel nõlvadel polnud vähimatki taimes-tikku. Siin ei saanud end kuhugi 
peita ja ahvinimene mõistis, et kuristikku minna ei tohtinud, sest seal poleks enam 
aidanud ka tema osavus. 

Nüüd oli hea nõu kallis. Lastes pilgul ringi käia, märkas Tarzan käänulist 
kõrvalteed, mille kaudu võis samuti kuristikust üles pääseda. Seal leidus rohkesti 
põõsaid, kive ja puutüvesid, mille taga sai end varjata ja ka paremini teed silmitseda. 

Jõudnud üles kuristiku äärele, nägi ahvinimene oma jalge ees laiuvat suurt orgu, mis 
oli üleni auke täis kaevatud nagu meekärg. Loendamatud mustad avaused suundusid 
otse mäe sisse ja ei saanud olla midagi muud kui tunnelisuud. Mõne juurde viis 
rohmakas puust redel, kõrgemal asetsevatest avadest rippus alla rohust punutud köis. 
Aeg-ajalt ilmusid tunnelitest nähtavale neegrid, käes väikesed kotid mullaga, ja 
tühjendasid need ühte suurde hunnikusse jõesängi kõrval. Kahtlemata viibis 
ahvinimene gorillade muistses kaevanduses, vanimas omataolises ettevõttes, mis 
maailmas veel tegutses. Teised mustad orjad pesid bolganide järelevalve all midagi 
jões, aga mida nimelt, seda Tarzani silm ei seletanud. Alles hiljem mõistis ta, kuivõrd 
Kalliskivide lossi hiilgav välimus oli seotud selle mitte just hiilgava tööga kaljude 
vahel orus. 

Teisel kaljunõlval lõikas hulk musti orje suuri graniidilahmakaid, nagu neid kasutati 
torni ehitamisel. Töötati mitmel astangul korraga. Tööjaotus näis kõikjal olevat 
ratsionaalne ja kogu mehhanism — ehkki selles polnud midagi mehaanilist — 
tegutses laitmatult. Mustad orjad töötasid primitiivsete tööriistadega suurte gorillade 
valvsa silma all. 


Mõni hetk ümbruse terast uurimist veenis Tarzanit, et jalgrada, mis teda sinna paika 
oli toonud, lõppes orus. Seepärast hakkas ta otsima uut pääseteed. 

Selleks kulus kogu ülejäänud päev, mis kahjuks ei andnud vähimaidki tulemusi. 
Kuhu ahvinimene ka ei läinud, kõikjal olid vastas siledad püstloodis kaljuseinad, 
millest isegi tema jõud ja osavus üle ei 

käinud. Maale oli laskunud juba kottpime troopikaöö, kui ta otsustas katkestada 
asjatud otsingud ja pöördus pettunult lossi poole tagasi. 

Ahvinimese peas mõlkusid kibedad mõtted. Nädal oli möödunud sellest õnnetust 
silmapilgust, mil ta oli kohanud valgeid juhuseotsijaid. Tarzani ustavad wazirid asusid 
kaugel mäeaheliku taga. Võib-olla olid nad koguni Opari linna tunginud. Sel juhul 
pidid nad läbi elama suure pettumuse. Vaid üks mõte lohutas ahvinimest: Jane oli 
kodus ning kodu oli Koraki ja Jervise kindlates kätes. Aga sedagi rahu polnud kauaks. 
Möödub veel nädal ja koju jõuab sõnum tema kadumisest. Mitu korda needis Tarzan 
sel õhtul oma õnnetut kergemeelsust. 

Öö oli kaunis. Vaevalt oli päike kadunud süngete mägede taha ja kiirelt mööda 
vilksatanud rohekaslillakates toonides küütlev õhtuhämarus, kui maad kattis täielik 
pimedus. Silmapiiri polnud enam näha. Möödus paar minutit, enne kui ahvinimene 
hakkas nägema taevalaotuses süttivaid tuhandeid tähti. Silmapiiri kohal, otsekui 
lähedase puu ladvas kiirgas heledas värelevas valguses Lõunarist. Kui palju aastaid oli 
sellest möödunud, kui ta väikese põngerjana emaahv Kala karvaste käte vahel oli 
tahtnud haarata seda võluvat sädet! Hiljem ta hoomas, et rist ei muutnud oma asendit 
ka kõige kaugematel rännakutel. Nüüd risti järgi orienteerudes teadis Tarzan, et ta 
jõuab esiteks lossini ja siis sellest möödudes külani, kus teda ootab La. 

Ahvinimesel ei tarvitsenud kuigi kaua end tähtedest juhtida lasta. Juba tõusis kuu — 
esialgu suur ja kollane nagu juustukera, pärastpoole sinakas ja tagasihoidlikult võluv 
nagu jaapani paberlatern. Ta kallas oma nõiduslikku mahedat valgust palmide 
uhketele kroonidele, nõtketele väänkasvudele, suurtele tundmatutele lilledele ja 
põõsastele, mille varjus varitses öö kõigi oma salapärasustega. Tarzan hingas ahnelt 
tuttavat džungliõhku. Juba ammu polnud ta end tundnud nii vabalt kui siin, keset 
Kalliskivide oru tundmatuid ohte. Iga hingetõmbega kasvas tema endine 
eneseusaldus, kasvas tahe proovile panna saatust, partnerit, keda ta seni oli alati 
võimud. 

Varem inimeste seas liikudes tundis ta end alati koormatuna mingist ülesandest. 
Majanduslikud mured Itjendasid teda ette võtma ekspeditsiooni Opari linna. Samad 
mured olid ta kodudest mugavusest metsa ajanud. Üksikud jahiretked Jane'i ja Koraki 
saatel olid muutunud pühapäevaseks tavalõbustuseks, tema ise — kogunenud kapitali 
arvel elavaks nautlejaks. Nüüd tundis ta end vabana. Tema lihased paisusid uuest, 
värskest jõust, mõtted koondusid uue eesmärgi ümber. Ta hingas ahnelt džungliõhku, 
mida tundis igas vähimaski virvenduses ja lõhnas. Nüüd möödus temast vargsi panter 
Sheeta, nüüd kriiskas tema kõrval unes häiritud paradiisilind, teisal vatrasid oma 
kummalises primitiivses keeles väikesed ahvid, hoiatades kaaslasi kuulmatult 
roomava mao eest. 

Pehmest kuupaistest üleujutatud džungel tundus omaette olevusena. Võis eristada 
üksnes lähedasi hääli ja kogusid, kaugemal aga 

sulas kõik ühte mingisuguseks ähmaseks kõminaks ja laialivalguvaks siluetiks. 
Harva kostis midagi, mis ületas tavalised hääled. Ja kui see juhtuski, siis polnud selles 
midagi vastuolus üldise taustaga. See polnud rongide vilistamine, elektriraudtee tüütu 
undamine ega autosig-naalide tuututamine. 


Kui möirgas lõvi, kriiskas papagoi, sahistas madu, kiljatas ahv või ulgus Šaakal, siis 
tundus see kõik endastmõistetav ning pigem rahustas ja lepitas, kui erutas ja vihastas. 

Haarates oksi ja väänkasve kätega, mis olid tugevad ja painduvad kui teras ning 
tundlikud ja pehmed kui siid, liikus ahvinimene kuulmatult läbi troopikaöö. Ta 
hoomas ümbritsevat ilu ja kui idast välgatas üle taevalaotuse esimene koidukiir, tundis 
Tarzan end esimest korda elus võlutuna Ta rõõmustas saabuva päeva üle nii, nagu 
rõõmustasid tema vanad džunglikaaslased. Tõusev päike leidis Tarzani värske ja 
jõulisena gomanganide küla ümbritseva aia ääres. 

Piisas ainsast pilgust, et mõista: siin oli juhtunud midagi halba. Värav oli pärani 
lahti, küla ise justkui välja surnud. Tarzani vilunud silm tegi kindlaks, et juba ööpäev 
tagasi olid elanikud küla maha jätnud. Ta ruttas jooksujalu onni juurde, kuhu oli 
jätnud La, ronis nagu kass nööri mööda üles ja heitis pilgu onni sisemusse. Seal 
polnud kedagi. Alla tulnud, hakkas Tarzan hoolega küla uurima, lootes leida võtit 
mõistatuse lahendamiseks. Ta oli juba läbi otsinud mitu onni, kui äkki märkas ühte 
neist nõrgalt liikuvat. Kiiresti onni juurde jooksnud, nägi Tarzan, et selle nöör oli üles 
tõmmatud. Ahvinimene tõstis pea avause poole, ent ei näinud midagi peale onni lae. 

»Gomangani! See olen mina, Ahvide Tarzan,” hüüdis ta. ,,Tule avause juurde ja 
räägi, mis on juhtunud sinu kaaslaste ja minu naisega. Ma jätsin ta siia teie sõdurite 
kaitse alla, aga nüüd pole teda kusagil.” 

Vastust ei tulnud. Tarzan hõikas veel kord, sest oli veendunud, et onnis varjab end 
keegi. 

»Tule alla,” käskis ta, ,,või ma ronin üles." 

Ja jälle ei saanud ta vastust. Ahvinimese huultele ilmus julm irve. Ta tõmbas tupest 
jahinoa, võttis selle hammaste vahele, hüppas kassi nõtkusega üles ja klammerdus 
avause äärte külge. 

Kui Tarzan ootaski vastupanu, siis ta eksis. Poolhämaras onnis ei näinud ta esialgu 
midagi kahtlast, aga kui silmad olid pimedusega juba harjunud, märkas ta nurgas lehe- 
ja rohuhunnikut. Selle eemale lükanud, nägi ta surmani hirmunud naist. Tugeva 
liigutusega haaras Tarzan naisel õlast kinni ja pani ta enda ette istuma. 

»»Mis on juhtunud?" küsis ahvinimene nõudlikult. ,, Kus on külarahvas? Kus on minu 
naine?" 

»Ära tapa mind! Ära tapa mind!" kisendas naine. ,,See polnud minu süü!" 

»Ma ei kavatse sugugi sind tappa," rahustas teda Tarzan. ,,Räägi mulle tõtt ja sa jääd 
ellu.” 

»Bolganid viisid nad ära," hüüdis naine. ,,Nad tulid, kui päike oli üsna madalas ja 
olid väga vihased, sest olid leidnud Kalliskivide lossi värava ees oma kaaslase laiba 
Nad teadsid, et ta käis meie külas. Pärast lossist lahkumist polnud keegi teda elusalt 
näinud. Seepärast nad tulidki siia, ähvardasid ja piinasid meie mehi, kuni nad tõtt 
tunnistasid. Nad viisid kõik minema, samuti sinu naise. Miks nad mind ei leidnud, ei 
tea.” 

» Arvad, et bolganid tapavad nad kõik?" päris Tarzan. 

»Jah, nad tapavad kõik, kes neid vihastavad," vastas naine. 

Tarzan jäi nüüd üksi ja vabanes seega moraalsest kohusest La käekäigu vastu. Nüüd 
võis ta öösel kergesti minna läbi Opari oru ja ühineda kusagil mäeaheliku taga oma 
ustavate waziridega. Kuid selline mõte ei tulnud ahvinimesele pähegi. Tänulikkus ja 
truudus olid džung-livalitseja tähtsamad iseloomujooned. La päästis ta Opari elanike 
usu-hulluse ja verejanu käest. Ta oli ohverdanud selleks kõik — võimu, rahu, kõrge 
positsiooni, pannud kaalule oma elu ja muutunud pagulaseks. Asjaolu, et bolganid ta 


röövisid ja kindlasti ka tapavad, ei peatanud Tarzanit. Ta pidi täpselt teada saama, kas 
La veel elab, ja kui elab, tegema kõik tema päästmiseks. 

Terve päev luusis Tarzan lossi ümbruses, otsides vähimatki võimalust sisse pääseda. 
Kuid seda ei tulnud, sest päev läbi sebisid lossi ümbritsevas aias bolganid ja 
gomanganid. Õhtul pimeduse saabudes suleti suur jdavärav ja lossi elanikud kadusid 
oma ruumidesse, jätmata välja ühtegi vahti. Nähtavasti polnud bolganidel põhjust 
karta kallaletungi väljastpoolt. Orjastatud gomanganid alistusid neile kõiges, seepärast 
oli kõrge lossimüür määratud peamiselt kaitseks lõvide eest. Ühtlasi meenutas müür 
neid kaugeid aegu, kui lossiasukate rahu ja turvalisust ähvardasid tõelised vaenlased. 

Pimedus tihenes. Tarzan astus värava juurde, heitis oma rohust punutud lasso 
väravapostil asuva lõvikuju kaela ja vinnas end müürile. Kuulatanud viivu,' hüppas ta 
pehmelt alla aeda. Et tagada La leidmise korral võimalus kiiresti põgeneda, lükkas 
Tarzan värava eest kõik riivid ja paiskas selle pärani valla. Stejärel roomas ta 
ettevaatlikult väänkasvudesse mattunud idatorni juurde, mida ta jbäevase uurimise 
põhjal* pidas lossi kõige kättesaadavamaks osaks. Tema plaani õnnestumine olenes 
põhiliselt torni ümber vohavate väänkasvude tugevusest. Oma suureks rõõmuks leidis 
Tarzan, et need peavad ta raskusele vastu. 

Torni tipus üsna katuse all märkas ta avatud akent, mis erinevalt teistest oli 
trellideta. Tuhmilt valgustatud akendest ettevaatlikult möödudes ronis Tarzan kiiresti 
ja käratult avatud akna juurde ning heitis pilgu sisse. Pimedas toas oli võimatu midagi 
näha. Vinnanud end üle aknalaua, hakkas ta käsikaudu ringi liikuma Ta leidis toast 
nikerdatud voodi, laua ja paar tooli. Voodile oli heidetud mingisugune punutud kate ja 
antiloobinahku. 

Akna vastas, mille kaudu ta sisse oli roninud, asus suletud uks. Tarzan paotas seda 
tasa ja ettevaatlikult ning piilus sisse. Ta nägi nõrgalt valgustatud ringkoda. Põranda 
keskel ja selle kohal laes paistis nelja jala laiune avaus. Avausi läbis jäme sile post 
lühikeste põiklattidega. Nähtavasti oli see primitiivne trepp, mis ühendas torni eri kor- 
ruseid. Avaust ümbritses kolm jämedat vertikaalset posti, millele toetus lagi. 
Ringkojas oli veel mitu ust, täpselt samasugust kui see, millest Tarzan sisse oli tulnud. 

Tarzan kikitas kõrvu. Ringkojast ega trepi alumiselt osalt ei kostnud kippu ega 
kõppu. Ta lükkas ukse lahti ja astus sisse. Tema sõõrmetesse tungis seesama tugev 
viirukilõhn, mida ta oli haistnud juba esimest korda lossile lähenedes. Siin torni sees 
oli lõhn märksa tugevam kui väljas ja lämmatas kõik muud lõhnad, tehes La otsingud 
peaaegu võimatuks. Silmitsedes ringkoja uksi, pidi ahvinimene peaaegu meelt heitma. 
Määratu suure hoone läbiotsimine ilma terava haistmise abita näis olevat täiesti 
lootusetu asi. 

Ahvinimese usk oma võimetesse ei muutnud teda sugugi upsakaks ega pimedaks 
hädaohu ees. Ta teadis, et selles võõras lossis, kus bol-ganid tunnevad viimast kui 
nurka, tema aga mitte ainsatki, õnnestuks tal vaevalt pääseda ka mõne gorilla käest, 
kui ta leitakse. 

Selja taga oli avatud aken, vaikne džungliöö ja vabadus, ees hädaohud, 
kõikvõimalikud nurjumised ja isegi surm. Mida valida? Viivu seisis ta mõtteis, siis 
tõstis pea, sirutas võimsaid õlgu, raputas väljakutsuvalt musti käharaid juukseid ja 
astus otsustavalt lähima ukse juurde. Ta uuris läbi ühe toa teise järel, kuni oli tervele 
korrusele ringi peale teinud, kuid ei leidnud Last vähimatki jälge. Ta nägi kummalist 
mööblit, uhkeid hommikumaa vaipu ja gobelääne, kuldehteid ja teemante. Ühes 
ruumis leidis ta isegi magava bolgani, kuid ahvinimene astus nii kuulmatult, et magaja 
ei liigutanudki, ehkki Tarzan käis ümber tema voodi ja heitis pilgu seinatühemikku 
voodi taga. 


Terve korruse läbi vaadanud, otsustas Tarzan käsile võtta ülemised korrused ja 
seejärel alumised. Nii ta ka tegi. Ta otsis läbi kolm korrust, enne kui jõudis viimasele. 
Trepimademed said valgust väikestest kuld-vaasidest, mis näisid sisaldavat 
loomarasva. 

Ülemisel korrusel oli ainult kolm ust, mis kõik olid suletud. Torni lagi oli võlvitud. 
Ülal paistis avausest tähistaevas ja sinna kadus pulk-redeli ots. 

Tarzan avas lähima ukse, selle hinged kriiksusid. See oli esimene heli tema 
otsingute algusest saadik. Toas oli pime. Ahvinimene seisis ukse vahel nagu 
antiikkuju, et ära oodata selle mõju. Ühtäkki tundis ta selja taga vaevu kuuldavat 
liikumist. Ta pööras välkkiirelt ümber ja nägi oma suureks hämmastuseks 
trepimademe vastaspoolel seisvat inimkogu. 

XII. Kullakangid 

Esteban Miranda oli mänginud waziride ees Ahvide Tarzanit vaevalt kakskümmend 
neli tundi. Lõppude lõpuks hakkas ta taipama, et mäng läheneb lõpule, ja isegi veel 
ühe peapõrutuse abiga ei suuda ta olukorda päästa. Usula oli nördinud isanda otsusest 
sissetungijailt kuld ära võtta ja siis nende eest jalga lasta. Ka teised wazirid polnud 
sellest vaimustatud. Nad ei suutnud kuidagi uskuda, et löök pähe, kui tugev see iganes 
polnud, võis Ahvide Tarzanist teha argpüksi ja sundida teda põgenema mõne 
lääneranniku neegri ja käputäie röövlooma isuga valgete eest. Nende arust oli see just 
arguse tundemärk. 

Järgmisel päeval juhtus midagi, mis veenis Mirandat lõplikult selles, et ees ootavad 
rasked katsumused, ja mida kiiremini ta leiab põhjuse waziride juurest jalga lasta, 
seda rohkem on tal väljavaateid ellu jääda 

Sel päeval läksid nad läbi küllaltki hõreda džungli. Põõsad olid küll õige tihedad ja 
takistasid vaatlust, puud aga kasvasid üksteisest kaugel ega pakkunud kuigi suurt 
kaitset. Ühtäkki tormas neile kallale suur ninasarvik. Waziride hämmastuseks pööras 
Ahvide Tarzan nagu välk ümber ja sööstis lähima puu poole, niipea kui silmas vihast 
Butot Suure kiiruga kaotas Esteban kõik oma sõjariistad, komistas ja kukkus maha 
ning selle asemel, et panter Sheeta osavuse ja graatsiaga alumisele oksale hüpata, 
püüdis ta käte ja jalgade abil mööda puutüve üles ronida, nagu teevad seda koolipoisid 
telegraafipostidel. Lõpuks kukkus ta abitult maha. Vahepeal oli üks waziridest Buto 
eemale meelitanud ja et ninasarvik ründab rohkem kuulmise kui haistmise järgi, laskis 
ta oma jahisaagi käest ja kadus taarudes tihedasse põõsastikku. 

Kui Esteban lõpuks hirmust toibus ja püsti tõusis, nägi ta enda ümber viitkümmend 
wazirit, kelle nägudel oli kaastunne, valu ja mõnel isegi varjamatu põlgus. 
Hispaanlane taipas, et oli teinud parandamatu vea, ja haaras kinni ainsast võimalusest 
end välja vabandada. 

»»O0, mu pea, mu vaene pea," ägas ta ja hõõrus oimukohti. 

»sa said löögi pähe, bwana," ütles $sula, ,,kuid su ustavad wazirid arvasid, et isanda 
süda ei tunne hirmu.” 

Esteban ei vastanud ja nad jätkasid vaikides teed. Nii käisid nad õhtuni, kuni saabus 
aeg teha puhkepeatus. Laager löödi üles haljal murul jõe kaldal otse sädeleva kose all. 

Poolepäevase teekonna jooksul oli Esteban nuputanud plaani oma naha ja varanduse 
päästmiseks. Niipea kui laager oli üles löödud, andis ta waziridele käsu kuld maha 
matta. 

»Me jätame selle siia," seletas ta, ,, homme aga läheme vargaid taga ajama, sest ma 
tahan neid karistada. Nad peavad saama hea õppetunni ja alatiseks endale kõrva taha 
panema, et Tarzani džunglisse ei tohi karistamatult sisse tungida" 

Asja selline pööre oli' waziridele rohkem meelt mööda. Neis tärkas 

lootus, et nende juht muutub aegamööda endiseks Ahvide Tarzaniks. Niisiis 
siirdusidki nad järgmisel hommikul kerge südame ja tubli op-timismiannusega 
inglaste laagrit otsima. Läbinägeliku Usula juhtimisel läksid nad piki rada, mis pidi 
neid viima eurooplaste laagri juurde veel enne öö saabumist. Juba eemalt nägid nad 
laagri kohal hõljuvat lõkke-suitsu, haistsid praetava liha ja küpsevate maisikookide 
võrratut lõhna ning kuulsid lääneranniku neegrite laulu ja lõbusat jutuvada. 

Siis kutsus Esteban wazirid enda ümber kokku. 

»Mu lapsed,” ütles ta. Usula tõlkis püüdlikult inglise keelest. ,, Need võõramaalased 
tulid siia, et Tarzanile halba teha. Tarzanil on õigus neile kätte maksta. Seepärast 
minge ära ja jätke see minu teha. Minge tagasi koju. Jätke kuld sinna, kus see on, sest 
möödub veel palju aega, enne kui mul seda vaja läheb.” 

Wazirid olid pettunud, sest uus pööre ei vastanud sugugi nende soovidele. Kogu tee 
polnud nad rääkinud muust kui lääneranniku neegrite nuhtlemisest, ja nüüd pidid nad 
sellest lõbust suu puhtaks pühkima. Kuid nende ees seisis Tarzan, Suur Bwana, ja 
seepärast ei söandanud keegi rahulolematust avaldada. Aga kas see oli veel nende 
endine Suur Bwana? Nad kahtlesid selles. Mõnda aega seisti vaikides, kohmetult 
jalalt jalale tammudes, siis hakkasid kõik rääkima waziri keeles, millest Esteban ei 
saanud mõhkugi aru. Ilmselt jõudsid nad mingisugusele otsusele, sest Usula pöördus 
ühtäkki hispaanlase poole. 

»»Oh, bwana," lausus neeger, ,,kuidas me saame tagasi koju minna ja öelda leedi 
Jane'ile, et jätsime su haavatuna maha võõraste inimeste hulka? Ära seda meilt nõua, 
bwana. Kui sinuga kõik korras oleks, ei kardaks me sugugi sinu julgeoleku pärast, aga 
et su pea on vigastatud ja sa ei mäleta enam midagi, ei taha me sind niisuguses 
olukorras üksinda džunglisse jätta. Oh, bwana, luba oma ustavatel waziridel neid 
inimesi karistada, pärast seda aga viime su koju, kus sa võid end kõigist rasketest 
löökidest terveks ravida.” 

Hispaanlane naeris. 

»»Olen täiesti terve ja mind ei varitse siin suurem oht kui kodus," ütles ta. See oli 
päris õige ja Esteban teadis seda nendest paremini. ,,Te peate mu käsku täitma. Minge 
jalamaid tagasi seda teed mööda, kustkaudu tulime. Kui olete käinud vähemalt kaks 
miili, võite laagri üles lüüa, hommikul aga jätkake koduteed. Minge vaikselt, ma ei 
taha, et te suurt lärmi teeksite. Ja ärge minu pärast muretsege. Olen täiesti terve ja 
arvatavasti jõuan teile järele veel enne, kui olete kodus. Minge!" 

Wazirid pöörasid tusaselt minekule ja mõni hetk hiljem kadus neist viimane 
Estebani vaateväljalt. 

Kergendatult hinge tõmmates suundus Esteban Miranda oma kaasosaliste laagri 
poole. Kartes, et askarid võivad teda nähes kohkuda ja ette hoiatamata tule avada, 
hakkas ta juba laagrile lähemale jõudes valjusti hõikama ja vilistama. 

»Tarzan! See on Tarzan!" kisendas askari, kes teda esimesena nägi. 

»Nüüd teeb ta meid kõiki vagaseks!" 

Esteban nägi, kuidas ka teised askarid ja kandjad ärevusse sattusid, oma kohalt püsti 
kargasid ja püssid pihku haarasid. 

»»See olen mina, Esteban Miranda!" hüüdis ta nii kõvasti kui jaksas. ,,Hora, Flora, 
käsi neid totakaid püssid ära panna!" 

Ka valged silmitsesid teda, hoides kokku. Tema häält kuuldes pöördus Flora 
mustanahaliste poole. 

»»Kõik on korras," lausus ta. ,,See pole Tarzan. Pange püssid ära" 


Esteban astus naeratades laagrisse. 

»Siin ma olengi,” sõnas ta. 

»Lootsin juba, et oled surnud," vastas Kraski. ,, Mustade kinnitust mööda oli Tarzan 
neile öelnud, et oli su maha löönud." 

»ta võttis mu tõepoolest kinni," sõnas Esteban, ,,kuid nagu näete, jättis ellu. Arvasin 
kogu aeg, et ta mu tapab, aga vastupidi, Tarzan laskis mu džunglis lahti. Küllap ei 
tahtnud oma käsi verega määrida, arvates, et ma saan nagunii džunglis otsa" 

«Arvatavasti on Tarzan hea inimestetundja," mõmises Peebles. «Kindel see, et 
oleksid üksinda džunglis otsa saanud... kõngenud näljasurma" 

Esteban ei teinud salvavast torkest väljagi, vaid pöördus Flora poole. 

»»Oled sa rõõmus, Flora, et ma tagasi tulin?" päris ta. 

»»MIiSs siis sellest?" kehitas tüdruk õlgu. ,,Meie ekspeditsioon on nurjunud ja nii 
mõnigi arvab, et sina oled selles peasüüdlane."” Ta viipas peaga teiste valgete poole. 

Hispaanlane ulgus vihast. Ükski neist ei rõõmustanud tema tagasituleku üle. Teistest 
ta ei hoolinud, kuid lootis, et vähemalt Hora satub teda nähes vaimustusse. Oleks 
tüdruk teadnud, mis mõtted mõlkusid hispaanlase peas, võib-olla oleks ta siis 
jällenägemisel õnnest särama löönud. Et ta seda ei teadnud, pidi Miranda esialgu 
leppima sellega, mis oli, ehkki oleks eelistanud suuremat soojust. Flora ju ei teadnud, 
et Esteban Miranda oli maha matnud kahe miljoni naela eest kul-lakange ning et ta 
võib mis tahes ajal sinra minna ja need kaasa võtta Miranda kavatses sundida Florat 
teistest lahku lööma, siis aga koos temaga tagasi tulla ja kulla kaasa võtta Nüüd, kus 
teda nii ülekohtuselt solvati, ei saa keegi tema endistest kaaslastest pennigi! Ta ootab 
ära, kuni nad kõik Aafrikast lahkuvad, tuleb tagasi ja võtab kogu kulla endale. Ainus 
tõrvatilk meepotis oli teadmine, et waziridel oli kulla asukoht teada ja varem või 
hiljem tulevad nad koos Tarzaniga seda välja kaevama. See nõrk koht hispaanlase 
plaanis tuli kõrvaldada ja võimalikult kiiresti, selleks vajas ta mõne teise isiku abi. 
Kuid kellele pidi ta oma saladuse avaldama? 

Hispaanlane ei teinud oma endiste kaasosaliste süngeid pilke märkamagi, vaid istus 
nende kõrvale. Ta taipas, et nad ei rõõmustanud sugugi tema tagasituleku üle, kuid ei 
võinud sellise käitumise põhjust 

teada, sest keegi polnud talle veel rääkinud Kraski ja Owaza kavatsusest araablased 
paljaks röövida. Ebasõbralik kohtlemine sai talle osaks aga seepärast, et kaaslased ei 
tahtnud temaga jagada röövretke saaki. Lõpuks otsustas venelane suu puhtaks rääkida. 

»» Kuule, Miranda,” ütles Kraski. ,,Meil kujunes siin üksmeelne arvamus, et sina ja 
Bluber olete meie ekspeditsiooni nurjumise peasüüdlased. Meie ei otsi patuoinast. Ma 
ainult nendin tõsiasja. Aga sel ajal, kui sa ära olid, tekkis meil kavatsus kullakaotus 
heastada. Võime vähemalt osa kaotatud väärtusest tagasi saada. Mõtlesime kõik 
hoolega läbi ja koostasime plaani. Selle täitmiseks me sinu abi ei vaja. Meil pole 
midagi selle vastu, kui sa soovi korral meiega kaasa tuled, kuid olgu sul algusest peale 
teada: sa ei saa vähimatki osa meie tulevasest saagist.” 

Hispaanlane naeratas ja lõi ükskõikselt käega. 

»»Sul on täielikult õigus,” ütles ta. ,, Ma ei hakka teilt midagi paluma. Ma ei kavatse 
pretendeerida sellele, mis õigusega teile kuulub.” 

Aga seesmiselt ta irvitas ja mõtles kahe miljoni naela peale, mis oli maetud puude 
varju sädeleva kose kõrvale vaevalt päevateekonna kaugusel. 

Estebani ootamatult alandlik käitumine tuli kaaslastele meeldiva üllatusena See 
rahustas kõiki ja vabastas pingest. 


»»Oled üsna mõnus sell,” mõmises Peebles heasüdamlikult. ,,Olen kogu aeg 
rääkinud, et sa püüdsid ihust ja hingest. Soovin õnne, et pääsesid nii kerge vaevaga 
selle inimsööja käest. Võtsin seda väga südamesse, kui kuulsin, et oled tapetud." 

»Jah," sekkus Bluber, ,,John ei saanud enam öösel magadagi, vaeseke, ta muretses 
nii väga, eks ju, John?" 

»Ära liialda, Bluber, või muidu..." torises Pleebes juudile umbusklikku pilku heites. 

»Ma ei liialda põrmugi," kohmas Adolf ja märkas, et suur inglane oli üsna pahaseks 
saanud. ,,Tahtsin lihtsalt öelda, et me kõik kurvastasime väga, kuulnud, et hispaanlane 
on tapetud, ja nüüd rõõmustame kõik, et ta elus on.” 

»»Ja ei pretendeeri elevandiluule,” lisas Throck mormnilt 

»Ärge muretsege," rahustas hispaanlane. ,,Mulle on parim tasu, kui pääsen elusalt ja 
tervelt Londoni tagasi. Mulle aitab Aafrikast elupäevade lõpuni.” 

Teised läksid kõik magama, kuid hispaanlane murdis veel paar tundi pead plaani 
kallal, kuidas kogu kulda endale hoida, kartmata wa-zirisid, kes selle asukohta 
teadsid. Ta oli kindel, et võis praegu vähimagi vaevata minna samasse kohta, kuhu 
Usula kulla oli matnud, kuid ühtaegu oli kindel selleski, et lääneranniku poolt liikudes 
seda kohta ta enam kunagi ei leia Järelikult pidi tal olema kaaslane, kes tunneks hästi 
ümbruskonda ja võiks kergesti leida koha, kuhu kuld on peidetud. Keda siin usaldada? 
Mõttes võttis ta läbi kogu safari meeskonna, 

kuni jäi peatuma pealik Owaza juures. Esteban ei usaldanud küll täielikult seda 
kavalat kõrberöövlit, kuid teist valikut tal polnud. Lootes rohkem neegri ahnusele kui 
aususele, otsustas ta avaldada Owazale oma saladuse. Nii ta lõpuks uinuski ja nägi 
unes, mida kõike võib talle pakkuda kaks miljonit naela maailma suurlinnades. 

Järgmisel hommikul teatas Esteban oma kaaslastele, et oli eelmisel päeval 
märganud nende laagri lähedal suurt antiloobikarja, ja tegi ettepaneku anda talle 
jälitamiseks neli või viis pärismaalast. Kellelgi polnud selle vastu midagi, sest oma 
südamepõhjas lootis igaüks, et mida kaugemale laagrist hispaanlane läheb, seda 
rohkem võimalusi on tal surma saada mõne kiskja läbi. Sellise lõpu üle poleks keegi 
kahju tundnud, sest nad ei sallinud ega usaldanud teda. 

»» Võtan endaga Owaza," teatas Esteban. ,,Ta on siinsetest küttidest kõige kogenum. 
Ülejäänud mehed valib ta ise." 

Aga kui ta Owazale oma ettepanekust teatama läks, ei tahtnud see jahist kuuldagi. 

»Meil on küllalt liha,” vastas mustanahaline, ,,sellest jätkub veel paariks päevaks. 
Peame lahkuma Tarzani ja waziride maalt nii ruttu, kui võimalik. Kuni rannikuni pole 
ulukitest puudust. Rändame veel kaks päeva ja siis olen nõus teiega jahile minema” 

»Kuula," ütles Esteban sosinal neegrile. ,,Ma ei kutsunud sind lihtsalt jahile. Ma ei 
saa sellest rääkida sulle siin, laagris, aga kui jääme omavahele, seletan kõik ära. 
Minuga tulles teenid sa palju rohkem kui kogu salk araablaste karavani röövimisel.” 

Owaza silmitses teda teraselt ja sügas oma krässus pead. 

»Üldiselt on tänane päev jahiks väga kohane, bwana," tähendas ta. ,,Ma tulen sinuga 
ja võtan kaasa viis poissi.” 

Owaza määras kindlaks rännukava ja tähistas kaardil laagri asukoha, et tema ja 
hispaanlane neid öö saabudes leida võiksid. Siis asus ja-hisalk teele sama rada mööda, 
kustkaudu Usula oli eelmisel päeval hispaanlast valgete laagri poole juhtinud. Nad 
polnud veel kuigi kaugele jõudnud, kui Owaza märkas waziride värskeid jälgi. 

»Eile õhtul läks siit läbi palju inimea, bwana," sõnas vana rännumees, silmitsedes 
Estebani pilkavalt. 

»Mina ei näinud kedagi," vastas hispaanlane rahulikult. ,, Küllap nad tulid pärast 
seda, kui ma laagrisse jõudsin.” 


»Nad tulid peaaegu meie laagrini ja pöörasid siis metsa tagasi," lausus Owaza. ,, 
Kuule, bwana, mul on püss käes ja sina mine nüüd ees. Kui need jäljed on sinu rahva 
omad ja sa viid mind lõksu, siis sured esimesena!" 

»Rahune, Owaza," ütles Esteban. ,,Oleme nüüd laagrist küllalt kaugel, seepärast 
räägin sinuga avameelselt. Need jäljed jätsid siia Ahvide Tarzani wazirid, kes matsid 
minu käsul kulla siit umbes ühe päevatee kaugusele. Saatsin nad koju ja tahaksin, et 
tuleksid minuga ning aitaksid kulla teise kohta peita. Pärast seda, kui teised on oma 
elevandiluu 

kätte saanud ja Inglismaale sõimud, tuleme koos tagasi, kaeva-me kulla välja ja sa 
saad kuningliku tasu.” 

»Kes sa siis oled?" küsis Owaza. ,,Olen sageli kahelnud, kas sa oled ikka õige 
Ahvide Tarzan. Sel päeval, kui käisime Opari varakambrites, rääkis mulle üks 
kandjatest, et Ahvide Tarzan mürgitati meie laagris. Ta kinnitas, et nägi seda oma 
ihusilmaga — sinu keha olevat lebanud põõsastes. Kuid selsamal päeval olid sa 
meiega koos rännakul. Arvasin, et kandja luiskas mulle, aga ma täheldasin tema näol 
hirmu, kui ta sind märkas. Kas on siis olemas kaks Ahvide Tarzanit?" 

»Mina pole Ahvide Tarzan," tunnistas Esteban. Õige Ahvide Tar-zani mürgitasid 
minu kaaslased. Kuid sellest annusest jätkus vaid tema uinutamiseks pikemaks ajaks. 
Vististi lootsid nad, et mõni kiskja ta vahepeal nahka paneb. On ta praegu elus või 
mitte, seda meie ei tea. Minu pärast ei tarvitse sa karta wazirisid ega Tarzanit, sest 
mina ihkan neid kohata veel vähem kui sina” 

Neeger noogutas. 

»» Võimalik, et räägid õigust," soostus ta, kuid kõndis endiselt hispaanlase taga ja 
hoidis püssi laskevalmis. 

Nad sammusid nüüd aeglasemalt, kartes kohata wazirisid, kuid jõudnud nende 
viimasesse laagripaika, leidsid jälgede järgi, et mustanahalised sõdurid olid pööranud 
kõrvalteele. Nüüd polnud neil enam midagi karta. 

Jõudnud kulla asukoha lähedusse, käskis Esteban Owazat teised neegrid sinna maha 
jätta, et nad võiksid ainult kahekesi varanduse ümber paigutada. 

»Mida vähem inimesi sellest teab," ütles hispaanlane neegrile, ,,seda julgemad 
võime olla” 

»Bwana suu läbi kõneleb tarkus ise," tähendas kaval mustanahaline. 

Esteban leidis kose lähedal vallimägi vaevata üles koha, kuhu kuld oli maetud. 
Sellekohase usutlemise peale teatas Owaza, et ta tunneb ümbruskonda suurepäraselt ja 
võib ka kinnisilmi läänerannikult siia tulla. 

Kahekesi tassiti kullakangid mõnikümmend sammu eemale ja peideti madalasse 
jõeäärsesse tihnikusse. Nad mõistsid imehästi, et selline ümberpaigutamine oli palju 
otstarbekam kui kulla toimetamine sadade miilide taha Wazirid poleks osanud 
hingestki aimata, et keegi vaevuks kullakange välja kaevama ainult selleks, et viia 
need mõnikümmend sammu eemale. 

Töö lõpetanud, vaatas Owaza päikese poole. 

»Täna õhtuks me enam laagrisse ei jõua,” ütles ta. ,, Peame minema väga kiiresti, kui 
tahame nad homme kätte saada" 

»Ma pole kavatsenudki seda teha," vastas Esteban, ,,kuid ma ei võinud seda neile 
öelda Mul pole sellest sooja ega külma, kui ma nendega enan iialgi ei kohtu.” 

Owaza muigas. Tema kavalas ajus valmis uus plaan. 


»Milleks panna kaalule oma elu võitluses araablastest röövlitega mõne 
elevandikihva pärast," mõtles ta, ,,kui kuld ootab üksnes rannikule toimetamist, et 
lõplikult meie omaks saada?" 


XIII. Veider torn 


Tarzan pööras ümber ja nägi Kalliskivide lossi idatorni ülemisel korrusel meest 
seismas. Ahvinimene võttis hääletult noa tupest. Peaaegu samal hetkel langes ta käsi 
jõuetult alla. Mõni sekund silmitsesid nad teineteist. See, keda Tarzan nägi, polnud 
bolgani ega gomangani, vaid valge mees, vana, kuivetanud, kortsus näo ja suure pika 
habemega ning alasti, kui mitte arvestada gorillade barbaarseid ehteid. 

Jumal!" hüüdis kummaline nägemus. 

Tarzan silmitses teda uudistavalt. See ainus ingliskeelne sõna andis palju 
mõtlemisainet tema alaliselt tegutsevale ajule. 

»»Kes te olete?" küsis vanamees seekord juba suurte inimahvide keeles. 

»Minut tagasi kasutasite ingliskeelset sõna," ütles Tarzan inglise keeles. ,,Kas oskate 
seda keelt?” 

»»Oo, armuline jumal!" hüüatas rauk. ,,Kas tõesti olen elanud selle õnneliku 
silmapilguni, et saan veel kord kuulda oma armast emakeelt!" Ka tema läks nüüd üle 
inglise keelele, ehkki rääkis kobamisi ja takerdudes. 

»Kes te olete?” uudistas Tarzan. Ja mida te siin teete?" — » 

A , Sedasama küsin ma teilt,” naeratas rauk. »Ärge kartke mulle vastata Nähtavasti 
olete inglane ja sellisel juhul ei pruugi teil mind karta" 

»Ma otsin naist,, kelle röövisid bolganid." Rauk noogutas. 

Jah," ütles ta, ,,ma tean, ta on siin." 

On ta elus?" küsis Tarzan. * 

»» Temaga pole midagi halba juhtunud. Ja teda ei ähvarda oht, vähemalt homse või 
ülehomseni. Aga kes teie olete ja kuidas leidsite tee välisilmast siia?" 

»»Olen Ahvide Tarzan," vastas ahvinimene. ,.Sattusin nendesse paikadesse Opari 
orust väljapääsu otsides, sest mu kaaslase elu oli seal hädaohus. Ja teie?" 

»»Olen vana mees," vastas tundmatu, ,,ja tulin siia õige noorelt. Teenisin laevapoisina 
laeval, mis tõi Stanley Aafrikasse. Pärast Stanley Poolis sadama asutamist siirdusin 
koos temaga sisemaale. Kord läksin üksinda metsa jahile. Eksisin ära ja sattusin 
hiljem vaenulike pärismaalaste kätte vangi. Nad viisid mu veel kaugemale sisemaale. 
Lõpuks õnnestus mul põgeneda, aga et ma ei osanud enam kuhugi minna, ekslesin 

kuude kaupa džunglis. Ühel päeval leidsin tee sellesse neetud orgu. Ma ei mõista, 
miks nad mind kohe ei tapnud, aga nad ei teinud seda ka hiljem. Ilmselt leidsid, et 
neile kuluvad marjaks ära minu teadmised. Sestsaadik olen neid aidanud maavarade 
kaevandamisel, teemantide lihvimisel ja mujalgi. Kogu selle aja olen elanud üksinda, 
kuigi oma südames olen alati hellitanud lootust, et ühel ilusal päeval õnnestub mul 
sellest orust põgeneda, kuid julgen teile kinnitada, et see on tühi lootus.” 

»Kas siit pole tõesti mingit väljapääsu?" küsis Tarzan. 

«Väljapääs on, kuid seda valvatakse hoolega.” 

»Kus see on?" 

»Üks tunnelitest läbib mäge ja lõpeb alles teise mäe nõlval. Bolga-nide esivanemad 
kasutasid neid kaevandusi sajandeid. Kõik mäed on nende kaevandustest ja tunnelitest 
auklikuks uuristatud. Kuldasisalda-va kvartsi all asub paks kiht peridotiiti, milles 
leidub väga palju teemante. Nähtavasti oli teemantide otsingul tarvfs läbindada kogu 


mägi, võib-olla tehti seda ventileerimise jaoks. See tunnel ja Opari suunduv rada on 
ainus pääsetee orust. Igivanast ajast saadik on tunnel tugevdatud valve all, ja mitte 
välisvaenlase pärast, sest sääraseid üllatusi pole neil vaja karta. Tunnelit valvatakse 
seepärast, et vältida orjade põgenemist. Opari rada enam ei valvata, sest opaarlasi nad 
ei karda ja pealegi on hästi teada, et ükski gomangani ei riski põgeneda päikese- 
kummardajate juurde, kes nad kohemaid maha tapaksid. Selsamal põhjusel peame ka 
meie igaveseks siia vangi jääma.” 

«Kuidas tunnelit valvatakse?" päris Tarzan. 

«Kaks bolganit koos tosina gomanganiga on kogu aeg vahipostil,” vastas rauk. 

«Kas gomanganid pole üritanud põgeneda?" 

«Nagu mulle räägiti, on nad minevikus seda mitu korda teinud," vastas rauk, «kuid 
alati lõppes kõik nurjumisega. Nad püüti kinni ja piinati surnuks, nende kaaslased aga 
pandi karistuseks kõige raskemale tööle.” 

«Kas siin on palju gomanganisid?” 

«Arvatavasti viie tuhande ringis.” 

»Ja bolganisid?" 

«Tuhande ümber.” 

«Viis ühe vastu,” pomises ahvinimene, ,,ja ikkagi kardavad põgeneda." 

«Kuid ärge unustage," manitses rauk, ,,et bolganid on valitsev ja pealegi arukas rass. 
Gomanganid aga pole oma vaimse arengu poolest metsloomadest kõrgemale 
jõudnud.” 

«Ent siiski on nad inimesed!" ei nõustunud Tarzan. 

«Ainult väliselt," seletas rauk. «Nad ei oska kokku hoida, nagu teevad seda 
inimesed, nad pole veel jõudnud ühiskondliku teadvuseni. Tõsi, nad elavad 
perekonniti ja külades, aga seda õpetasid neile bolganid. 

Viimased andsid neile ka sõjariistad, et kaitsta end kiskjate eest. Varem ei teadnud 
gomanganid perekonnast midagi. Iga täiskasvanud gomangani ehitas ise endale onni 
ja elas omaette. Siis õpetasid bolganid neile kindlustatud külade ehitamist ja nõudsid, 
et naised elaksid koos meestega. Nad pidid kasvatama lapsi täisealiseks saamiseni. 
Seetõttu on neil praegu juba külasid, kus elab nelikümmend kuni viiskümmend 
inimest. Kuid nende hulgas on väga suur suremus, paljud langevad bolganide käe läbi 
ja oma osa võtavad ka kiskjad.” 

«Viis ühe vastu," kordas Tarzan, ,,ja ikka orjad — millised argpüksid nad küll on!" 

«Teil pole õigus,” vaidles rauk vastu. ,, Nad pole sugugi argpüksid. Lõvidega 
võitlevad nad väga mehiselt, aga et nad on olnud aastatuhandeid bolganide orjad, siis 
on neil välja kujunenud orja psühholoogia. Nii nagu meie pärime sündides 
jumalakartlikkuse, nii pärivad nemad hirmu bolganide ees.” 

«See on väga huvitav," sõnas Tarzan, «nüüd aga öelge mulle, kuhu on peidetud 
naine, keda ma otsin?" 

On ta teie abikaasa?” uudistas rauk. 

»Ei. Ma ütlesin seda küll gomanganidele, lootes, et nad teda kaitsevad. Ta on La, 
Opari kuninganna, Leegitseva Jumala ülempreestrinna," 

»Ei või olla!" hüüatas rauk uskumatult. ,,E1 või olla, et Opari kuninganna riskis oma 
eluga ja tuli igipõliste vaenlaste majja!" 

»Ta oli sunnitud seda tegema," vastas Tarzan. «Tema elu oli ohus, sest ta keeldus 
mind nende jumalale ohverdamast.” 

«Küll alles bolganid rõõmustaksid, kui nad sellest kuuleksid," tähendas rauk. 

» Öelge mulle, kus ta on. Naine päästis mu elu ja ma pean ta päästma bolganide 
käest, millise saatuse nad talle iganes määranud on.” 


«See on lootusetu,” vastas hallpea. «Võin teile muidugi öelda, aga teil ei õnnestu 
kunagi teda päästa”" 

»Ma vähemalt proovin,” torises ahvinimene. 

«Aga te kaotate ja surete.” 

«Kui kõik see, mis rääkisite, ön õige ja tema päästniiseks pole vähimatki lootust, 
mis seal ikka, suren siis suren. Kuid üritada tasub." Vanamees kehitas õlgu. ,,Te ei 
tunne bolganisid...” 

«Öelge mulle, kus asub naine," kordas Tarzan oma nõudmist. 

«Vaadake," ütles rauk, kutsudes ahvinimest endale järgnema. Nad sisenesid tuppa ja 
astusid lahtise akna juurde. «Seal," ja vanamees sirutas käe kummalise madala torni 
poole, mis laiutas nagu seen lossi läänepoolsel katuseharjal. «Taon kusagil seal tornis, 
aga teie jaoks-vöiks ta niisama hästi asuda põhjanabal.” 

Tarzan seisis vaikides. Oma teraste silmadega näis ta jälgivat .kõiki üksikasju. Torni 
juurde võis pääseda mööda peahoone katust. Kahtlemata 

oli ülesanne äärmiselt raske. Loss oli suurim, mida ta seni iganes näinud oli, jättes 
oma pindalalt varju kõik kuningapaleed. Seal võis olla tuhandeid ruume kummaliste 
konstruktsiooniliste iseärasustega, millest tal aimugi polnud. Ta pidi aga nii osavasti 
orienteeruma, et jõuda lugematutest takistustest hoolimata lossi vastaspoolsesse ossa. 
Keegi peale Ahvide Tarzani poleks sellise ülesande täitmisele üldse mõelnudki. Kuid 
lord Greystoke polnud mees, kes oleks lasknud end raskustest heidutada. Ta oli oma 
okkalisel eluteel võitnud tuhandeid raskusi ega tahtnud ka seekord ilma võitluseta alla 
anda. Ta silmitses veel kord teraselt kõiki üksikasju. Ümberringi oli rahulik, 
häälitsesid vaid üksikud loomad. Kauguses möirgas lõvi. Vanad haralised puud siru- 
tasid oksi katusele ja mõni kõrgem neist ulatus isegi katuseharjani. Lossis polnud 
näha vähimatki elumärki peale mõne tuhmilt valgustatud akna. Tarzan pöördus 
vanamehe poole. 

»»Ma ei tunne teid,” ütles ta, ,,kuid mulle tundub, et võin teid usaldada. Veresidemed 
on tugevamad kõigist, mere aga oleme selles orus ainsad valge rassi esindajad. 
Võiksite endale kannuseid teenida, kui mind reedate, aga ma ei usu, et teie seda 
teeksite.” 

»Ärge kartke," vastas rauk. ,,Ma vihkan neid. Kui saaksin teid aidata, teeksin seda, 
aga teie ettevõtmine on täiesti lootusetu — naine ei pääse siit enam kunagi. Ka teie ise 
ei pääse enam Kalliskivide orust, isegi mitte lossist, kui bolganid seda ei taha.” 

Ahvinimene muigas. 

»» Olete elanud siin juba nii kaua, et gomanganide orjamine on teile külge hakanud. 
Kui tahate põgeneda, tulge minuga. Võime ka kaotada, kuid parem üritada, kui selles 
tornis kükitada" 

Rauk raputas kurvalt pead. 

»Ei, see on võimatu,” lausus ta. ,,Oleks kas või üksainus šanss olnud, oleksin ma 
juba ammu siit lahkunud.” 

Jumalaga siis," ütles Tarzan ja libises aknast välja. Rauk vaatas tähelepanelikult, 
kuidas ahvinimene üle katuseharja lameda torni poole liikus, pööras siis ümber ja 
kiirustas trepist alla. 

Tarzan jooksis mööda katuseharja torni poole, kus peeti vangis Lad. Hoolimata 
kiirest edasiliikumisest, oli ta äärmiselt ettevaatlik ega teinud rohkem häält kui 
metsikus džunglis valvav kiskja. Aeg-ajalt ta peatus ja kuulatas. 

Viimaks jõudis ta tornini. Ta leidis selle müüris rohkesti avausi, mida katsid rasked 
gobeläänvaibad, samasugused nagu vana inglase torniski. Nihutanud ühte vaipa 
ettevaatlikult kõrvale, heitis ta pilgu ruumi. See oli tühi, peaaegu nelinurkne, keskel 


ümmargune ava, millest läks läbi samasugune redel nagu idatornis. Toas ei paistnud 
kedagi olevat ja Tarzan astus trepi poole. Ettevaatlikult alla vaadates tegi ta kindlaks, 
et trepp viib väga sügavale. Kui sügavale just, seda ei võinud ta enam näha, kuid 
oletas, et see lõpeb Kalliskivide lossi maaalustes käikudes. Alumistelt korrustelt 
kandusid temani hääled ja 

mitmesugused lõhnad, kuid neid lämmatas raske imalmagus viirukihais, millest näis 
olevat läbi imbunud kogu loss. 

Selle viirukilõhna tõttu ei võinudki ahvinimene kasutada oma hästi arenenud 
haistmismeelt. Ta oleks kohe tundnud lähedal viibiva go-mangani lõhna. 

Neeger lamas toas vaiba taga. Ta nägi Tarzanit sisse ronimas ega muutnud oma 
asendit, kartes end paljastada. Silmad hirmust suured, jälgis ta kummalist olevust, 
keda nägi esimest korda elus. Oleks neeger olnud vähegi arenenud, oleks ta pidanud 
Tarzanit lihtsalt taevast alla tulnud jumalaks. Aga nõme ja fantaasiavaene, nagu ta oli, 
tajus gomangani vaid seda, mida nägi oma ihusilmaga. Ta nägi tundmatut olendit ning 
oli sügavalt veendunud, et kõik tundmatud on tema vaenlased. Ta oleks pidanud oma 
isandaile tarmangani sissetungist teada andma, kuid kartis end liigutada, kuna 
tundmatu võis teda kuulda. Neeger ei kiirustanud ülepeakaela tegutsema, sest mida 
vähem nad bolganide tähelepanu äratasid, seda rahulikum oli nende elu. Kogu selle 
aja lamas gomangani vagusi oma peidupaigas. Aga vaevalt oli Tarzan tema silmist 
kadunud, kui ta maast üles kargas ja läbi avause mööda katuseharja lossi lääneosas 
asuva torni poole jooksu pistis. 

Mida madalamale Tarzan trepist laskus, seda paksemaks ja pealetükkivamaks 
muutus viirukilõhn. Ta ei saanud kasutada oma haistmist, seepärast pidi ta hoolega 
kuulatama iga krõbinat ja teraselt silmitsema kõige väiksemaidki üksikasju. Tal tuli 
kõik tornis asuvad toad ükshaaval läbi otsida Ta riskis Lad isegi nimepidi hüüda, kuid 
ei saanud vastust. 

Ta oli juba neli korrust läbi otsinud ja võttis käsile viienda, kui märkas trepi kõrval 
surmani hirmunud neegrit. Gomangani oli väga suurt kasvu ja ühegi sõjariistata. Ta 
jõllitas pärani silmi ahvinimesele otsa ja põrkas eemale, kui Tarzan trepilt alla hüppas. 

»Mida sa tahad?" kogeles-lõpuks neeger. ,,Otsid vist valget emast, kelle röövisid 
bolganid?" 

Jah," kinnitas Tarzan. ,,Kas sa tead, kus ta asub?" 

»Ma tean, kuhu ta on peidetud,” vastas neeger. ,,Kui, sa mulle järgned, viiru.su tema 
juurde.” 

»Miks sa minu vastu nii lahke oled?" küsis Tarzan paugupealt valvsaks muutudes. 
»Mispärast ei rutta sa oma isandaid hoiatama, et nad mind suurema vaevata kinni 
võiksid võtta?” 

»Ma ei tea, mispärast pidin sulle niimoodi ütlema," tunnistas neeger, ,,aga bolganid 
saatsid ja käskisid seda öelda Ma ei tahtnud tulla, sest kartsin.” 

»Kuhu sa pidid mu viima?" päris Tarzan. 

» Pidin su viima ühte ruumi. Niipea kui sa sisse oleksid astunud, oleks uks kinni 
prantsatanud ja sa oleksid lõksu jäänud." 

»Ja sina ka?" uudistas Tarzan. 

»Minagi oleksin koos sinuga lõksu jäänud. Bolganidel pole sellest 

sooja ega külma, mis minust saab. Võib juhtuda, et sa mu tapad, aga neile on 
ükskõik." 

»Kui sa mu lõksu juhid, tapan su tõepoolest,” kinnitas Tarzan. ,, Aga kui sa viid mu 
naise juurde, siis ehk õnnestub meil kõigil põgeneda. Sa ju tahaksid põgeneda, eks?" 


«Tahaksin küll, aga see on võimatu." 

«Oled sa kunagi proovinud?" 

»Ei, ei ole. Misjaoks proovida, kui see on võimatu?" 

»Kui sa meelitad mind lõksu, tapan su kindlasti ära. Kui viid mu naise juurde, on 
sinu ellujäämise võimalus niisama suur kui minu oma. Mida sa selle peale ütled?" 

Mustanahaline kratsis mõtlikult kukalt. Mõtted liikusid tema primitiivses ajus 
aeglaselt. Viimaks tegi ta uuesti suu lahti. 

»»Sa oled väga tark," sõnas ta. ,, Viin su naise juurde.” 

»Mine siis ees," lausus Tarzan, ,,ma tulen sulle järele.” 

Must ronis trepist alla eelmisele korrusele, lükkas ukse lahti ja sisenes pikka kitsasse 
koridori. Järgnedes oma saatjale, mõtiskles ahv-inimene selle üle, kuidas võisid 
bolganid tema tornis viibimisest teada saada. Peale vana inglase, kunagise Stanley 
kaaslase, polnud kellelgi aimu tema viibimisest Kalliskivide lossis. Üksnes see 
rammetu kaasmaalane võis teda bolganidele reeta, hoolimata antud lubadusest. Käik 
oli väga pikk ja pime, sest valgust immitses ainult lahtijäetud ukse vahelt. Järsku 
seisatas neeger suletud ukse taga. 

Naine on seal," sositas ta uksele näidates. 

»» On ta üksi?" päris ahvinimene. 

»Ei ole,” vastas neeger. ,, Vaata!" Ta avas ukse ja lükkas ettevaatlikult kõrvale seda 
katva raske vaiba. 

Tarzan haaras gomangani randmest, et takistada teda põgenemast. Siis astus ta 
ettepoole ja seisatas ukseavas. Tema ees oli suur ruum, mille keskel asetses tumedast 
puust nikerdatud alusel poodium. Keskne kuju sellel poodiumil oli hiiglaslik musta 
lakaga lõvi, keda Tarzan oli näinud jalutamas ümber lossi. Lõvi kuldahelad olid 
kinnitatud põrandasse löödud rõngaste külge, neli neegrit aga seisid kui vahakujud 
lõvi ümber, hoides käes lõvi kaelast rippuva raske keti otsa. Kiskja taga kuldtroonil 
istus kolm silmipimestavalt rõivastatud bolganit. Poodiumi astmel seisis La kahe 
gomanganist valvuri vahel. Poodiumi ümber asetatud pinkidel istus ligi viiskümmend 
bolganit, kelle seas Tarzan märkas ka vana kidurat inglast. Tema siin viibimine 
kinnitas Tarzani arvamust, et see rauk oli osutunud tema reetjaks. 

Sajad tõrvapannid valgustasid ruumi, täites selle viiruki raske lõhnaga, mis jälitas 
ahvinimest lossi astumisest saadik. Kõrged kitsad aknad olid ühelt poolt avatud, lastes 
sooja pehmet džungliõhku takistamatult sisse voolata. Akendest võis Tarzan näha 
lossi aeda. Ta hoomas, et ruum asus samal tasandil terrassiga, kaugemal paistis tema 
enda avatud värav, mis viis džunglisse ja vabadusse. Aga tema ja 

85 

vabaduse vahel seisis trooniastmeil uhke La kuju, meenutades rangelt ahvinimesele 
tema kohust. Ning veel seisis tema ja akna vahel viiskümmend relvastatud 
gorillainimest. Võis siiski olla, et plaan ahvini-mese ajus osutus paremaks sõjariistaks 
kui tema käte määratu jõud. Kuigi ta lootis plaanile, pidas ta lõppude lõpuks 
otsustavaks siiski jõudu. Tarzan pöördus neegri poole. 

»Kas lõvi valvavad gomanganid tahaksid bolganidest vabaneda?" küsis ta. 

»»Gomanganid tallaksid kõik vabaneda, kui nad vaid saaksid," vastas must. 

»Kui ma tungin ruumi, kas saadad siis mind ja ütled gomangani-dele, et kui nad 
minu poolel võitlevad, juhatan ma nad sellest orust välja?” 

»» Võin ju öelda, aga nad ei usu," kahtles neeger. 

»»S1is ütle, et nad surevad, kui mind ei aita,” tähendas ahvinimene. 

»Ütlen küll," nõustus neeger sedamaid. 

Pilgu poodiumile pööranud, märkas Tarzan, et keskmisel kuldtroonil istuv bolgani 
oli midagi rääkima hakanud. Ta jäi kuulatama. 


»Numa, loomade kuninga ja kõige olemasoleva keisri alamad," urises ta madalal 
häälel. , Numa kuulis selle emase sõnu ja Numa tahtmine on, et ta sureks. Suur keiser 
on näljane, ta pistab naise mihka oma alamate juuresolekul. See on Numa tahe!" 

Lähikondlaste seas tõusis heakskiiduurin. Lõvi paljastas kihvad, jäi oma õelate 
kitsaste kollaste silmadega enda ees seisvat naist põrnitsema ja möirgas nii, et kogu 
loss rõkkas. Selline tava tundus olevat nii sagedane, et lõvi oli harjunud lõppvaatusega 
ja ootas seda. 

,» Ülehomme," jätkas kõneleja, ,,tuuakse keisri ette selle olevuse isane, kes vahepeal 
on keisritornis vangi võetud. Orjad!" hüüdis ta valju häälega neegritele, kes hoidsid 
lõvi kettidest. ,,Lohistage naine keisri ette.” 

Silmapilk muutus lõvi pööraseks, peksis sabaga maad, rebis kuldseid ahelaid, 
möirgas ja pritsis sülge. Tõusnud tagajalgadele, valmistus ta hüppama kallale Lale, 
keda tiriti*oodiumile üha lähemale. La ei nutnud ega karjunud, ta püüdis vaid kõigest 
jõust Vabaneda neegrite sitketest kätest, ent kõik pingutused olid asjatud. Nad jõudsid 
viimasele astmele ja olid juba valmis tõukama Lad lõvi käppade vahele, kui ruumis 
kõlas vali karjatus, mis peatas gomanganid, ja sundis bol-ganisid oma troonilt püsti 
kargama. Järgmisel hetkel nägid nad peaaegu alasti valget meest, kellest kõik olid 
kuulnud, aga kellega ükski neist polnud veel kohtunud. Ja see mees oli nii kärmas,, et 
heitis juba sissetormamise ajal oda määratu jõuga väljavalitud eesmärgi poole. 

XIV. Õuduste tuba 


Majesteetliku ükskõiksusega ürgmetsa teiste asukate vastu kõndis mustalakaline 
lõvi läbi öise džungli. Ta ei pidanud jahti, seepärast ei teinud loom vähimaidki 
pingutusi end varjata, kuid sellest hoolimata ei toonud ka kuuldavale ainsatki häält. Ta 
kõndis kiiresti, kuid seisatas aeg-ajalt, ajas koonu püsti, haistis õhku ja kuulatas. 
Viimaks jõudis ta kõrge müüri juurde. Piki müüri liikudes leidis lõvi lahtise värava ja 
lipsas sisse. 

Tema ees kõrgus määratu suur hoone. Äkki kostis sealt raevunud lõvi köuehäälset 
möirgamist. 

Mustalakaline lõvi kallutas pea küljele ja astus käratult edasi. 1 Sel hetkel, mil Lad 
taheti Numa käppade vahele heita, hüppas Ahvide Tarzan valju kisaga tuppa. 
Gomanganid, kes Lad lõvi poole lohistasid, sattusid segadusse. Sellest tekkinud pausi 
kasutas Tarzan oda heitmiseks. Bolganide suureks õuduseks ja vihaks läbistas oda 
nende keisri — suure mustalakalise lõvi südame. 

Tarzani kõrval seisis gomangani, kes pidi ta lõksu meelitama, kuid keda ahvinimene 
oli sundinud end teenima. Kui Tarzan La poole sööstis, järgnes talle ka gomangani, 
karjudes oma kaaslastele, et kui nad seda võõrast tarmanganit aitavad, vabastab 
viimane gomanganid jäädavalt bolganide ikke alt. 

»Lasite tappa suure keisri," karjus ta õnnetutele neegritele, kes pidid Numat 
valvama. ,.Selle eest teevad bolganid teile otsa peale. Aidake tarmanganil päästa oma 
naine, siis on teil vähemalt lootus ellu jääda ja vabaks saada. Ja teie," hüüdis ta kahele 
gomanganile, kes ikka veel Lad kinni hoidsid, ,,olete samuti surma määratud. Teie 
ainus lootus on meid toietada” 

Tarzan jooksis La juurde ja kandis ta poodiumile, lootes, et suudab seal mõnda aega 
vastu panna viiekümnele bolganile, kes kõik nüüd tema poole tormasid. 

»Tapke need kolm, kes istuvad troonil!" hüüdis Tarzan gomanganidele, kes ikka 
veel kõhklesid ega suutnud otsustada, kelle poole asuda. ,,Tapke nad, kui tahate 
vabaks saada ja ellu jääda!" 


Tema võimukas hääl, kaasakiskuv käitumine ja loomulik anne inimesi juhtida 
kallutasid vaekausi ahvinimese kasuks. Mustanahalised pöörasid vihatud ülemvõimu 
poole, keda esindasid kolm troonil istuvat bolganit. Nende odad läbistasid ühekorraga 
bolganide mustad karvased kehad ja gomanganid olid paratamatult sidunud oma 
saatuse Tarzaniga, sest pärast seda oli neil võimatu bolganide maale elama jääda. 

Ühe käega La ümbert kinni hoides tõusis ahvinimene poodiumile ja kiskus surnud 
lõvi kehast välja oma oda. Seejärel pöördus ta pealetungivate bolganide poole, asetas 
jala võidetud vaenlase laibale ja tõi kuuldavale isaahvi kohutava võidukisa. 

Bolganid tardusid hetkeks paigale, gomanganid aga langesid suurest hirmust 
põrandale. 

»Pidage!" hüüatas Tarzan kätt ette sirutades. ,, Kuulake mind. Mina olen Ahvide 
Tarzan. Ma pole otsinud tüli teie rahvaga. Kuid ma otsin väljapääsu teie maalt, et oma 
maale tagasi minna. Laske mind rahus minna koos selle naise ja nende 
gomanganidega” 

Vastuseks kõlas metsikute häälte koor ja bolganid rühkisid taas trooni poole. Siis 
eraldus nende ridadest vana inglane ja jooksis kiiresti ahvinimese juurde. 

»Reetur!” hüüdis ahvinimene. ,,Sina oled esimene, kes oma nahal Tarzani viha 
tunda saab!" 

Ta rääkis inglise keeles ja rauk vastas talle samas keeles. 

»»Reetur?” kordas ta üllatunult 

»Kes siis veel?" käratas Tarzan. ,,Kas mitte teie ei kiirustanud lossi ega teatanud 
bolganidele minu siinviibimisest?" 

»Mitte sinnapoolegi," vastas rauk. ,,Tulin siia, et olla valge naise kõrval ja 
võimaluse korral aidata teda või siis teid, kui te siia peaksite ilmuma. Nüüd tulen, 
inglane, et seista ja surra teie kõrval, sest on päevselge, et te surete. Miski ei päästa 
teid bolganide viha eest, sest tapsite nende keisri.” 

»Kui nii, siis tulge ja näidake oma truudust," lausus Tarzan. «Parem surra võideldes 
kui elada jäädavas orjuses!" 

Kuus gomanganit asus Tarzani ja La ümber, seitsmes korjas kokku kolme tapetud 
bolgani sõjariistad. 

Ründajad, kes polnud varem nii arvuka jõuga kokku puutunud, jäid viivuks 
jahmunult seisma. Kuid ainult viivuks, sest neid oli ikkagi viiskümmend üheksa vastu. 
Siis rühkisid nad poodiumi astmetest üles, kus Tarzan oma gomanganidega võttis neid 
vastu odade, sõjakir-veste ja nuiadega Esimene rünnak suudeti tagasi lüüa, kuid 
üldine surve oli liiga tugev ja uus pealetungilaine ähvardas neid enda alla matta. Seal 
kostis võitlejate kõrvu hirmuäratav möirgamine. Võitlus katkes paugupealt. 

Kõik pöörasid oma pea hääle suuna'ja nägid hiiglaslikku musta lakaga lõvi. Ta 
seisis saali põrandal akna ees majesteetlikus rahus nagu kuldsest pronksist valatud 
kuju. Jälle värises hoone tema kõrvulukustavast möirgest. 

Üle võitlejate peade silmitses Tarzan haruldast külalist, siis valgustas rõõmuhelk ta 
nägu. Tõstes oma häält üle üldise melu, karjus ta bolganidele osutades: 

»Jad-bal-ja! Tapa! Tapa!" 

Vaevalt oli ta need sõnad öelnud, kui rahulik džunglikuningas muutus ehtsaks 
põrgusigitiseks. Nagu välk sööstis ta karvaste bolganide kallale. Ühtaegu tekkis 
Tarzani peas julge plaan, kuidas päästa ennast ja oma liitlasi. 

»Ruttu!" hüüdis ta gömanganidele. ,,Rünnake bolganisid! Siia on 

ilmunud tõeline Numa, loomade kuningas ja kõige olemasoleva keiser. Ta tapab 
vaenlasi, kuid kaitseb Ahvide Tarzanit ja tema sõpru.” 

Nähes oma vihatud isandaid märatseva lõvi ees taandumas, tormasid gomanganid 
kirveste ja odadega võitlusse. Tarzan viskas oma oda minema ja asus paljastatud 
noaga Jad-bal-ja kõrvale, juhtides teda ühe ohvri juurest teise juurde ja jälgides, et ta 
kogemata ei ründaks Lad ega rauka. Kakskümmend bolganit ujus juba põrandal oma 
veres, ülejäänud panid jooksu. Alles siis kutsus Tarzan Jad-bal-ja tagasi. 

»Minge,” ütles Tarzan gomanganidele, ,,ja lohistage vale-Numa korjus poodiumilt 
alla. Visake ta aknast välja, sest tõeline Numa on tulnud oma trooni nõudma.” 

Rauk ja La silmitsesid hämmastunult ümberringi toimuvat. 

»Kes sa oled?" küsis esimene. ,,Kes sa oled, et sulle on antud niisugune võim 
metsiku džunglikiskja üle? Kes sa oled ja mida sa kavatsed teha?" 

»»Oodake, küllap varsti näete,” vastas Tarzan külmavereliselt muiates. ,,Usun, et 
oleme nüüd väljaspool hädaohtu ja gomanganidki on saavutanud oma kauaigatsetud 
vabaduse.” 

Vahepeal lohistati lõvi korjus poodiumilt maha ja visati aknast välja. Tarzan andis 
Jad-bal-jale käsu asuda keiser Numa kohale. 

»Seal näete istumas tõelist keisrit,” lausus ta gomanganidele, osutades Jad-bal-jale. 
» Teda pole vaja trooni külge aheldada. Kolm teie hulgast lähevad nüüd kiiresti lossi 
taha gomanganide onnidesse ja kutsuvad kõik siia, et meil oleks küllalt sõdureid, enne 
kui bolganid sõjariistus tagasi tulevad.” 

Täis elevust, mis vapustas isegi nende primitiivseid ajusid ja kutsus esile mõningat 
asjast arusaamist, ruttasid kolm gomanganit Tarza-ni käsku täitma. Teised aga seisid 
ja jõllitasid Tarzanit säärase aukartusega nagu oleks ta taevast tulnud jumal. Siis tuli 
La ja astus ahvini-mese kõrvale, vaadates talle silma niisama jumaldavalt nagu 
neegridki. 

»Ma pole sind tänanud, Ahvide Tarzan, selle eest, mis sa eluga riskides minu heaks 
tegid,” ütles ta oma maheda häälega. ,,Ma tean, sa tulid siia mind otsima ja nende 
julmade olendite käest vabastama, kuid sind ei ajendanud sellele kangelasteole 
armastus. Ma tunnen bolgani-de meeletut vaprust ja kavalust, seepärast anun sind 
viibimata põgeneda, kuni see veel võimalik on. Jäta meid siia saatuse hooleks, üksin- 
da ehk õnnestub sul ära minna..." 

»Ma ei nõustu sellega sugugi, et meil pole võimalust põgeneda," märkis Ahvide 
Tarzan. ,, Arvan otse vastupidi, et see võimalus on meil tagatud, kuid me suudame 
bolganide türanniast vabastada ka,vaesed gomanganid. Aga seegi pole veel kõik ja 
sellega ma ei rahuldu. Karistada tuleb nii külalislahkuseta bolganisid kui ka Opari 
truudusetuid preestreid. Selleks kavatsen ma minna Opari sõjariistus gomanganide 
salgaga, millest piisab, et sundida Cadji loobuma vägivallaga haaratud 

võimust ja panna sind uuesti Opari muistsele troonile. Vähemaga ma ei lepi ega 
lahku sellelt maalt, kuni pole oma kavatsust teoks teinud!" 

»» Olete vapper mees,” ütles rauk, ,,ja teinud rohkem, kui ma võimalikuks pidasin, 
kuid Lal on õigus. Te ei tunne bolganide julmust ega salakavalust, samuti nende suurt 
võimu gomanganide üle. Oleks hea, kui suudaksite mustanahaliste rumalates peades 
maha suruda hirmu, mida nad tunnevad juba emaihust peale, siis ehk õnnestuks teil 
põgenemiseks vajalik hulk sõdureid kokku saada, ent kardan, et isegi see käib teil üle 
jõu. Seepärast on ainus võimalus pääseda, kui jalamaid põgenete.” 

»Vaadake," hüüatas La. , Hilja, liiga hilja! Nad tulevad tagasi.” 

Tarzan vaatas näidatud suunas ja märkas suurt hulka gorillasid vastasoleva lahtise 
ukse kaudu saali tungivat. Ta pilk liikus väledasti teises seinas asuvate akende poole. 


Oodake!" hüüdis ta. ,,Siin on võrrandi teine pool!" 

Kaaslased heitsid pilgu akendele ja nägid sadu neegreid joostes lossile lähenevat. 

»Nad tulevad! Nad tulevad!" kisendasid gomanganid. ,,Me saame vabaks, bolganid 
ei sunni meid enam nõrkemiseni töötama, ei peksa ega piina meid enam ega heida 
Numa söödaks!" 

Vaevalt oli esimene bolgani uksele ilmunud, kui akendest hakkasid sisse tungima 
vihased neegrid. Neid juhtis kolm Tarzani saadetud mustanahalist. Nad olid tema 
läkituse nii veenvalt edasi andnud, et pärismaalased olid muutunud hoopis teisteks 
inimesteks — niivõrd vaimustas neid mõte peatselt saabuvast vabadusest. 
Gomanganisid nähes käskis bolganide juht neil kinni võtta troonil asuvad võõrad 
sissetungijad. Kuid ta pidi kohe tõdema, et tema sõnadel polnud enam endist mõju. 
Vastuseks gorilla käsule heitis lähedal asuv neeger tugeva käega oda, mis läbistas 
inimahvi südame. Jubeda karjatusega lages must karvane bolgani surnult maha 
Otsustav lahing oli alanud. 

Esialgu oli lossis bolganisid tunduvalt rohkem kui neegreid, kuid viimastel oli see 
eelis, et nad hoidsid enda käes troonisaali, bolganid aga ei saanud läbi kitsa ukse sinna 
korraga sisse tungida. Tarzan mõistis jalamaid tekkinud olukorda, kutsus Jad-bal-ja 
enda juurde ja asus ühes lõviga” kaitset juhtima. Iga ukse juurde pani ta vajalikul arvul 
mehi bolganisid tagasi tõrjuma, ülejäänud neegrid jättis ta keset tuba varuks. Siis 
pöördus ta rauga poole. 

»Idavärav on lahti," ütles ahvinimene. ,,Ma ei pannud seda kinni, kui siia tulin. Kas 
võiks saata kakskümmend või kolmkümmend neegrit metsas asuvate gomanganide 
juurde? Nad räägiksid neile kõigest, mis siin aset on leidnud, ja keelitaksid neid meie 
alustatud vabadusvõitlusest osa võtma.” 

«Suurepärane mõte!" kiitis rauk. ,,Lossist väravani on tee vaba, seal pole ühtegi 
bolganit. Neegrid võivad takistamatult lossist lahkuda. Valin teile mehed välja Neil 
peab olema autoriteeti, et nende sõnu usutaks.” 

»Hüva!" hüüdis Tarzan. ,, Valige nad otsemaid välja, öelge neile, mida neilt tahame, 
ja et kõik sõltub nende kiirusest.” 

Üksteise järel valis vanamees välja kolmkümmend sõdurit ja selgitas püüdlikult 
kõigile, mida neilt tahetakse. Kõik sattusid plaanist vaimustusse ja kinnitasid 
Tarzanile, et hiljemalt tunni aja parast jõuavad nad abiväega tagasi. 

»Kui olete väravast väljas," ütles neile rauk, ,,lõhkuge lukud, et bol-ganid ei saaks 
väravat uuesti kinni panna Samuti öelge neile, kes liiguvad salga eesotsas, et nad 
tuleksid väravast läbi hulgakesi, vastasel korral võivad bolganid tekitada suuri 
kaotusi.” 

Mustanahalised andsid mõista, et nad on õpetussõnadest aru saanud, ja hetk' hiljem 
polnud neist näha muud kui kuuvalgel välkuvaid sääri. Viimaks kadusid needki 
pimedasse džungliöösse. 

Varsti pärast nende lahkumist võtsid bolganid ette otsustava pealetungi troonisaali 
peasissekäigule ja osal läkskiTcorda ruumi tungida. Nähes, et olukord muutub nende 
kahjuks, lõid mustanahalised verest välja. Sünnipärane hirm bolganide ees andis end 
tunda. Olukord muutus kriitiliseks. Tarzan hüppas ise etteotsa, et takistada bolganide 
edasitungimist, ja kutsus Kuldlõvi enda kõrvale. Vaevalt oli lõvi troonilt maha 
hüpanud, kui Tarzan osutas lähimale bolganile ja hüüdis: ,,Jad-bal-ja! Tapa! Tapa!" 

Lõvi hüppas. Hiiglaslikud lõuad sulgusid ja siis paiskas Kuldlõvi oma isanda käsul 
üheainsa liigutusega ahvi surnukeha kõrvale ning asus järgmist ohvrit murdma Peagi 
vedeles põrandal kolm tapetud gorillat, kuna ülejäänud põgenesid kabuhirmus sellest 
õuduste toast. Go-manganid muutusid julgemaks. Sedamööda kuidas Jad-bal-ja 


vaenlasi maha murdis, kasvas nende usk oma jõusse. Nad asusid nüüd põgenejate ja 
ukse vahele ning lõikasid läbi bolganide taganemistee. 

»» Võtke nad kinni," hüüdis Tarzan neegritele, ,,kuid ärge neid tapke.” Seejärel 
pöördus ta bolganide poole. ,, Andke alla ja teid jäetakse ellu.” 

Jad-bal-ja hoidus oma isanda kõrvale, urises metsikult bolganide peale ja heitis 
ahvinimesele paluvaid pilke, otsekui küsides: ,,Miks sa ei luba mind neid tappa?" 

Ruumi tunginud gorilladest oli elus veel viisteist. Viivu kõhelnud, viskas üks neist 
oma sõjariista põrandale. Tema järel tegid seda ka ülejäänud. 

Tarzan pöördus Jad-bal-ja poole. 

»Tagasi!" osutas ta troonile. Lõvi asus sõnakuulelikult oma kohale. Nüüd kõnetas 
Tarzan uuesti bolganisid. 

»Üks teie seast mingu ja teatagu oma kaaslastele, et kui nad alla annavad, jäetakse 
nad ellu. Nõuan nende viivitamatut kapituleerumist.” 

Bolganid sosistasid isekeskis, siis teatas üks, et võtab selle ülesande enda peale, ja 
lahkus ruumist. Vaevalt oli ta läinud, kui rauk astus Tarzani juurde. 

»Nad ei alistu kunagi,” sosistas ta Tarzanile. ,, Hoidke end sõna-murdmise eest!" 

» Tean," vastas Tarzan, ,,kuid ma püüan aega võita, sest praegu vajame seda kõige 
rohkem. Kui meie lähedal oleks koht, kuhu need teised saaks kinni panna, tunneksin 
end palju rahulikumalt.” 

»Seal on üks säärane tuba," ütles rauk ja näitas ühe troonisaalist välja viiva ukse 
poole. 

Käigust kostis valju jutukõminat. Nähtavasti pidasid gorillainime-sed seal isekeskis 
nõu Tarzani ettepaneku üle. Möödus viisteist minutit, siis pool tundi, kuid vastusest 
polnud veel kippu ega kõppu. Viimaks tuli troonisaali peasissekäigu juurde see 
gorillainimene, kelle Tarzan oli läkitanud teistega läbirääkimisi pidama. 

»Niisiis,” küsis ahvinimene, ,,mis on teie vastus?" 

»-Nad ei alistu,” ütles bolgani. ,,Kuid nad lubavad sul orust vabalt lahkuda 
tingimusel, et vabastad vangid ega tee enam teistele kurja" 

Ahvinimene raputas energiliselt pead. 

»»See ei rahulda mind põrmugi," kuulutas ta. ,, Võim Kalliskivide orus kuulub 
praegusel hetkel mulle. Vaadake,” ja ta osutas troonil rahulikult lebavale Jad-bal-jale. 
»Jlin on Numa, loomade kuningas, kõige olemasoleva keiser. See, keda te varem 
troonil hoidsite ja kummardasite, oli lihtsalt metsik kiskja Vaadake seda Numat! Teda 
ei hoia trooni küljes kuldketid nagu mõnda teenrit või orja. Ei ja veel kord ei! Ta on 
arukas olevus, kes teab, mida tahab. Ta on tulnud siia oma trooni nõudma, sest tema 
ongi keiser! Aga on veel keegi, temast kõrgem, kelle käske ta kuulab. See olen mina, 
Ahvide Tarzan. Ajage mind vihale ja te saate peale Numa tunda ka minu viha. 
Gomanganid on minu rahvas, bolganid aga saavad nüüd minu rahva orjadeks. Mine ja 
ütle oma kaaslastele, et kui taliate ellu jääda, peate jalamaid siia tulema ja minu ees 
seda põlvili paluma. Mine!" 

Kui saadik uuesti lahkus, heitis Tarzan pilgu vanale inglasele. Viimane oli teda 
kogu aeg silmitsenud hirmu ja aukartusega, kuid tema silmanurkades helkis kelmikas 
säde. Alginimene muigas. 

»Me võidame sellega veel vähemalt pool tundi,” tähendas ta. 

»Meil läheb seda väga vaja," nentis rauk. ,,Te saatsite korda rohkem, kui ma iganes 
loota julgesin, kuid hädaoht pole veel kaugeltki möödas. Ent vähemalt süütasite nüüd 
bolganide ajudes kahtlusesäde-me. Siiani pidasid nad end vääramatult maailma 
ainsateks isandateks.” 


Siis kuuldus käigust ägedat sõnavahetust ja kärkimist. Bolganide seas algas mingi 
liikumine. Umbes viiekümnest gorillast koosnev salk võttis koha sisse troonisaali 
peaukse ees. Nad seisid vaikides, sõjariistad käes, valmis tõkestama piiratute 
vähimatki katset saalist välja pääseda. Nende taga võis näha mööda käike jooksvaid ja 
pimedusse kaduvaid gorillainimesi. Gomanganid koos La ja raugaga ootasid läbe- 
matult abivägede saabumist, kuna Tarzan istus poodiumi serval, käsi 

Jad-bal-ja mustal lakal. 

»Nad on midagi välja nuputanud," ütles rauk. ,,Peame olema valvel, et meid ei 
tabaks uus üllatus. Ah, kui neegrid tuleksid praegu, mil meie ees uksel seisab kõigest 
viiskümmend bolganit, siis ma usuksin, et meil on väike võimalus lossist pääseda.” 

» Teie pikaajaline viibimine selles orus," tähendas ahvinimene, ,,on sisendanud teisse 
niisama suure hirmu bolganide ees kui gomangani-dessegi. Teie sõnu kuuldes võiks 
arvata, et nad on mingisugused su-perolendid, kuid nad on kõigest ahvid, luust ja 
verest nagu meiegi, mu sõber, ent varustatud ainult ahvimõistusega. Ja kui me jääme 
truuks oma eesmärgile, milles ma sugugi ei kahtle, saame neist jagu.” 

»Loomad võivad nad küll olla," vaidles rauk vastu, ,,aga nad on inimmõistusega 
loomad: nende kavalusel ja julmusel pole otsa ega äärt.” 

Järgnes pikk vaikus, mida katkestas ainult gomanganide kartlik sosistamine. Nende 
meelekindlus hakkas jälle langema, sest seda halvas tegevusetus ja abivägede 
närvesööv ootamine. Lisaks hakkas neid närima kahtlus, kas metsas asuvad kaaslased 
neile üldse appi tulevadki. See seadis juba kahtluse alla lahingu eduka lõpu. Pealegi 
hirmutas neid bolganide arusaamatu, salapärane ja ähvardav käitumine. Gorillade 
vaikimine sisendas neisse palju rohkem hirmu kui nende kallaletung. Lõpuks 
katkestas La esimesena lossis valitseva vaikuse. 

»Kui kolmkümmend gomanganit võisid nii hõlpsasti lossist lahkuda, miks pidime 
siis meie siia jääma?" küsis ta. 

»Selleks oli mitu põhjust," vastas Tarzan. ,,Esiteks pidime siia jääma, et meie 
saadikud võiksid rahulikult lahkuda. Me hoiame bolgani-sid kinni ja tõmbame nende 
tähelepanu endale. Muidu oleks meid mõne minutiga maha löödud. Teine põhjus on, 
et ma tahan bolganisid karistada. Tulevikus peab iga võõramaalane end Kalliskivide 
orus turvaliselt tundma. Ja kolmas põhjus..." Ta vakatas viivuks ning näitas aia ja 
terrassi poole. ,, Vaadake, kogu lossi ümbrus kihab bolgani-dest Praegu pole 
põgenemine enam mõeldav. Ilmselt on nad korraldanud meile varitsuse ja üksnes 
ootavadki seda, et me lossist väljuksime.” 

Rauk astus akna juurde ja vaatas välja. 

» Teil on õigus," sõnas ta oma endisele kohale naastes. ,,Kõik bol-ganid on 
kogunenud akende alla, välja arvatud need, kes troonisaali peaust valvavad, ja need, 
kes on end ära peitnud.” 

Nende sõnadega läks ta kiiresti vastasseinas oleva ukse juurde ja tõmbas eesriide 
kõrvale. Seal seisis mitu bolganit. Nad ei teinud ainsatki liigutust ega püüdnud teda 
kinni võtta. Siis läks ta järgmise ukse juurde ja leidis selle nagu esimesegi vaikivate 
vahtide valve all. Ta käis ümber kogu ruumi ning läks siis tagasi Tarzani ja La juurde. 

»Seda ma arvasingi,” sõnas ta. ,,Oleme igast küljest sisse piiratud. Kui abi ei tule 
lähemal ajal, oleme kadunud." 

»Kuid nende jõud on isoleeritud," tuletas Tarzan meelde. ,,Kui see nii olekski, 
saavad nad meist ometi hõlpsasti jagu," arvas rauk. 

»Ehk ongi teil õigus," tähendas Tarzan, ,,aga sellegipoolest korraldame neile valiva 
löömingu.” 


»Mis see on?" karjatas äkki La, ja kõik troonisaalis viibijad tõstsid silmad lae poole. 
Seal asuvatest avadest põmitsesid neid vihaselt metsikud gorillad. 

»Mida nad siis nüüd kavatsevad?" hüüatas Tarzan, ja otsekui vastuseks tema 
küsimusele hakkas läbi avade sadama troonisaali õliga immutatud põlevaid kaltse ja 
nähatükke. Silmapilk täitis troonisaali lämmatav suits, millega segunes põlevate 
sulgede ja karvade hingemattev lehk. 


XV. Verine kaart 


Pärast seda, kui Esteban ja Owaza olid kulla teise kohta peitnud, tulid nad neegrite 
juurde tagasi ja lõid jõe kaldal laagri üles. Nad arutasid oma plaani ning otsustasid 
põhisalgast lahku lüüa ja jätta nood saatuse hooleks, ise aga minna rannikuni teist teed 
mööda, palgata uusi kandjaid ja viia ära kogu mahamaetud kuld. 

»Miks me ei võiks palgata kandjaid kõige lähemast külast, selle asemel et neid 
rannikult otsima minna?" küsis Esteban. 

»Need mehed ei kõlba selliseks tööks," vastas Owaza, ,,nad pole kandjad. Parimal 
juhul tassivad nad kulla ainult järgmise külani.” 

»Aga miks mitte lasta neid seda teha?" väitis hispaanlane. Järgmisest külast leiame 
uued kandjad ja läheme edasi, siis veel ja veel, kuni jõuamegi lõpuks rannikule.” 

Owaza vangutas, pead. 

»»Su plaan võib ju hea olla, bwäna, kuid me ei saa seda täita," seletas pealik, ,,sest 
kahjuks pole meil neile millegagi maksta." Esteban kratsis kukalt. 

»Suljon vististi õigus, Owaza," soostus ta, ,,kuid see päästaks meid kohutavast 
teekonnast rannikule ja tagasi.” 

Mõnda aega istusid nad vaikides ja vahtisid mõtlikult enda ees hõõguvaid süsi. 
»Käes!" hüüdis hispaanlane ja laksatas laubale. ,, Isegi kui meil oleksid kandjad, ei 
saaks me otsejoones rannikule minna kartusest Flora Hawkesi salgaga kokku põrgata. 

Peame ootama, kuni nad Aafrikast lahkuvad, enne kui oma kullaga ise teele asume. 
Kahest kuust peaks aitama, lühema ajaga nad rannikule ei jõua, pealegi nurisevate” 
kandjatega. Aga kuni asjast asja saab, viime ühe kullakangi lähimasse kau-baasulasse, 
vahetame rahaks ja palkame rohkesti kandjaid, kes kogu meie varanduse rannikule 
toimetavad.” 

»Bwana räägib tarku sõnu," vastas Owaza. ,, Lähima kaubaasulani on palju vähem 
maad kui rannikuni, seega hoiame aega kokku ning väldime pikki ja väsitavaid 
rännakuid.” 

»» Hommikul läheme mõlemad tagasi ja kaevame ühe kullakangi välja,” ütles 
hispaanlane, ,,aga sinu meestest ei tohi keegi meid saata, sest muidu võiksime kõigest 
kergesti ilma jääda. Kui tagasi tuleme, saavad nad muidugi kulla asukoha teada, aga 
siis oleme ise kogu aeg juures ja neil pole midagi teha.” 

Järgmisel hommikul jõudsid Esteban ja Owaza kulla peidukoha juurde, kaevasid 
välja ühe kangi ja katsid kõik uuesti mätastega kinni. 

Enne sellest kohast lahkumist joonistas hispaanlane leopardinahale, mida ta riide 
asemel kandis, varanduse peidupaiga täpse plaani. Ta tegi seda terava kepiotsaga, 
mida kastis spetsiaalselt selleks otstarbeks tapetud väikese närilise verre. Owazalt 
uuris ta välja jõe ja teiste orientiiride nimed pärismaalaste keeles ühes täpsete 
seletustega, kuidas seda kohta ranniku poolt tulles leida. Needki andmed kirjutas ta 
kaardile kõige alla ja oli nüüd kindel, et leiab kulla, hoolimata sellest, mis Owa-zaga 
võib juhtuda. 


kokk 


Kui Jane Clayton rannikule jõudis, et Londoni sõita, ootas teda ees telegramm isalt, 
et ta tervis on parem, haigus taandunud ja tütar ei tarvitse tema pärast nii pikka reisi 
ette võtta. Seetõttu naasis Jane mõnepäevase ptihkuse järel uuesti koju, korrates 
hiljutist kumavat ja tolmust teekonda. Viimaks mõisa jõudnud, sai ta oma 
kurvastuseks teada, et Ahvide Tarzan polnud ikka veel ohtlikult ekspeditsioonilt taga- 
si tulnud. Polnud saabunud ka kulda Opari muinasjutulistest varakambritest. Korak oli 
majapidamist juhtinud küllaltki oskuslikult, aga ka tema muretses isa pärast, ehkki ei 
tahtnud seda välja näidata. Teade Kuldlõvi põgenemisest kurvastas Jane'i väga” sest 
ta teadis, kuidas Tarzan seda kaunist looma armastas. 

Teisel päeval pärast Jane'i saabumist jõudis metsast tagasi waziri-de salk, aga ilma 
isandata. Nüüd hakkas Jane tundma tõsist rahutust oma mehe ja isanda saatuse pärast. 
Ta päris neilt hoolega teateid ja kuulnud, et Tarzaniga juhtunud õnnetus oli temalt 
uuesti mälu röövinud, otsustas asuda viivitamata oma mehe otsinguile. Jane andis 
alles koju jõudnud waziridele korralduse valmistuda uueks teekonnaks. 

Korak püüdis seda nõu maha laita, kuid kõik tema katsed jäid tulemusteta. Siis 
pakkus ta ennast saatjaks. 

»»Me ei tohi kõik ühekorraga mõisast lahkuda," tähendas Jane. ,,Sa jääd siia, mu 
poeg. Kui ka mina tagasi ei tule, alles siis võid minna sina.” 

»Ma ei või sind üksi minna lasta, ema," väitis Korak. 

»Ma ei lähe ju üksi," naeris Jane, ,,meie wazirid tulevad koos minuga. 

Sa tead väga hästi, mu poeg, et nende seas tunnen end ka Aafrika südames niisama 
turvaliselt kui siin, kodus." 

»Jah, ma tean seda," vastas poeg, ,,aga ma sooviksin, et vähemalt Mirjam oleks siin. 
Mis minusse puutub, siis on minu kohus minna isa otsima." 

»Ka mina sooviksin, et Mirjam oleks siin," vastas Jane, ,,aga sa ei peaks selle pärast 
muretsema. Muidugi, ma ei tunne džunglit nii hästi kui Tarzan või sina, Korak, aga 
tean siiski, et oma ustavate ja vaprate waziride seltsis ei tarvitse mul midagi karta.” 

»Arvan, et sul on õigus," vastas Korak, ,,kuid mulle siiski ei meeldi, et sa lähed ilma 
minuta.” 

Kõigist vastuväidetest hoolimata siirdus Jane Clayton, leedi Grey-stoke, järgmisel 
hommikul viiekümne waziri saatel otsima oma armastatud meest, Ahvide Tarzanit. 

2kokok 

Kui Esteban ja Owaza kokkulepitud ajaks laagrisse tagasi ei tulnud, olid teised 
ekspeditsiooni liikmed esialgu õige vihased, pärastpoole aga hakkasid muretsema. 
Hispaanlasest polnud neil sooja ega külma, aga nad kartsid Owaza pärast, sest ainult 
tema võis neid rannikule juhtida ja jõhkraid kandjaid vaos hoida. Sellisel juhul 
muutus teekond läänerannikule märksa raskemaks. Mehed kuulasid ainult Owaza 
sõna. Eurooplased ei lootnudki mustadest kandjatest jagu saada. Seda enam kohutas 
neid neegrite arvamine, et Owazaga ei saanud midagi juhtuda ja et ta jättis nad koos 
Estebaniga meelega saatuse hooleks. Owaza abilisel Luwinil oli selle kohta oma 
teooria. 

»» Owaza ja bwana läksid üksi araablasi röövima. Oma kavalusega suudavad nad 
rolikem korda saata kui meie jõuga. Elevandiluu aga jagavad nad omavahel ära.” 

»Aga kuidas võivad kaks meest tervest röövlijõugust jagu saada?" päris Flora 
skeptiliselt. 

»le ei tunne Owazat," vastas Luwini. ,,Kui ta mesimagusad sõnad orjade kõrvu 
jõuavad, lähevad nad jalamaid tema poolele üle. Ja kui veel araablased näevad, et 
Owazat saadab Ahvide Tarzan ise, siis jooksevad nad kabuhirmus laiali.” 


»Arvan, et tal on õigus," pomises Kraski. ,,See on juba hispaanlase moodi,” lisas ta, 
ja pärast hetkelist mõtlemist päris Luwinilt: ,,Kas sa tead araablaste laagri asukohta? 
Võid sa meid sinna juhatada?" 

»Muidugi,"” vastas neeger. 

»Hüva,”" hüüdis venelane. ,,Ja nüüd, Flora, mida sa niisugusest variandist arvad? 
Kõigepealt saadame araablaste juurde käskjala teatega, et on oodata Owaza ja 
hispaanlase kallaletungi nende laagrile." Ühtlasi teatab ta, et Esteban pole sugugi 
Ahvide Tarzan, kelleks ta end nimetab. Me palume nad mõlemad kinni võtta ja hoida, 
kuni meie pärale jõuame. Kui oleme kohal, tegutseme vastavalt olukorrale ja võibolla 

teeme isegi teoks oma esialgse kavatsuse, sest ilmume ju nende laagrisse sõpradena” 

»MISs siis ikka, kavatsus tundub olevat hea," vastas Flora, ,,ehkki see lõhnab pettuse 
järele, mis, muide, vastab täielikult sinu iseloomule.” 

Kraski punastas. 

»» Oleme kõik ühe vitsaga löödud,” sisistas ta. 

Tüdruk kehitas ükskõikselt õlgu, kuid Bluber, kes oli Peeblesi ja Throckiga seni 
sõnatult pealt kuulanud, lahvatas põlema. 

»Mida te selle all mõtlete — ühe vitsaga löödud?” küsis ta erutatult. , Tuleb välja, et 
ka mina olen petis? Ütlen teile, mister Kraski, et Bluber on aus inimene ja et keegi 
pole kunagi Adolf Bluberit julgenud petiseks nimetada!" 

»Pea suu!" nähvas Kraski. ,,Kui sa midagi võita saad, ei hooli sa jumalast ega 
kuradist, eeldades muidugi, et see pole kahjulik su tervisele. Need sellid varastasid ise 
elevandiluu ja tap"sid pealegi hulk inimesi. Nii et me lihtsalt karistame neid kuritöö 
eest. Lisaks sellele võtsid nad orje, kes nüüd tänu meile vabaks saavad.” 

»Ah nii," venitas Bluber, ,,see muudab muidugi asja, aga pidage meeles, mister 
Kraski, et ma olen alati olnud aus mees!" 

»Kurat võtku!" käratas Peebles. ,,Oleme siin kõik ausad. Ma pole oma elus näinud 
ühekorraga nii palju ausaid inimesi!" 

»Muidugi oleme ausad," möirgas Throck, ,,ja kes selles kahtleb, sellel käänan kaela 
kahekorra!" 

Flora naeratas väsinult. 

»Keegi ei kahtlegi selles, Peebles,” ütles ta. , Kuid aitab nüüd küll, praegu peame 
otsustama, kas Kraski plaan on meile vastuvõetav või mitte. Enne asja juurde asumist 
tuleb kõik hoolikalt läbi mõelda Oleme praegu viiekesi. Kas kõik on selle ettepaneku 
poolt?” 

»»Kas sinu inimesed saadavad meid?" küsis Kraski Luwinilt. 

»Kui lubate neegritele osa elevandiluust, siis oleme nõus," vastas Luwini. 

»Kes on Kraski ettepaneku poolt?" küsis Flora. 

Ettepanek võeti vastu ühel häälel. Pool tundi hiljem saadeti araablaste juurde 
käskjalg teatega nende pealikule, varsti pärast seda lahkus laagrist ka väike salk ja 
asus teele samas suunas. 

Nädala pärast jõudsid nad araablaste laagrisse. Käskjalg oli õnnelikult pärale 
jõudnud. Esteban ja Owaza polnud oma nägu veel näidanud ja neist polnud ka midagi 
kuulda. Selle tõttu võtsid araablased neid vastu umbusklikult ja ettevaatlikult, kartes, 
et käskjala toodud teade oli vaid valgetel ja mustadel kaval ettekääne pääseda 
takistamatult nende laagrisse. 

* ok ok 

Jane Clayton ja wazirid liikusid džunglis kiiresti edasi ja alustasid Ahvide Tarzani 
otsimist kohast, kus wazirid viimati olid näinud Este-bani ehk teisisõnu, kust Esteban 


oli röövinud Flora Hawkesi salga kulla. Siit läksid nad edasi juba Flora Hawkesi 
safaride jälgi mööda, mis olid selgesti nähtavad. Nii wazirid kui ka nende käskijanna 
lootsid lahendada Ahvide Tarzani edasise saatusega seotud saladust, sest keegi neist ei 
kahelnud, et waziride kohatud isik oli tõepoolest Ahvide Tarzan. Mõne aja pärast lõid 
nad oma laagri üles umbes miili kaugusel araablaste röövlijõugu peatuspaigast, kus 
juba nädalapäevad oli viibinud Flora salk, oodates kas siis Estebani ja Owaza 
päralejõudmist või parajat silmapilku araablastele kallale tungida. 

Mida kauem tuli oodata, seda vaenulikumaks muutusid araablased. Samal ajal tegi 
Luwini koos paari abilisega usinasti kihutustööd. Tal oli õnnestunud leida õige palju 
poolehoidjaid isegi araablaste leeris. Ehkki ta andis iga päev Florale tehtust aru, hoidis 
ta oma väikese eraotsa edenemise enda teada. Selle kava järgi pidid neegrid esialgu 
tapma kõik araablased, seejärel ka kõik valged peale Flora Hawkesi, kelle Luwini 
kavatses mõnele põhjapoolsele mustale sultanile maha müüa. 

Polnud vähimatki kahtlust, et Luwinil oleks õnnestunud kavatsus teoks teha, kui 
asjasse poleks sekkunud väike neegripoiss, kellest Flora oli teinud isikliku toapoisi ja 
kes sellepärast pidas oma kohuseks Florat lähenevast hädaohust hoiatada. 

Eesmärgi saavutamiseks ei põrganud Flora küll millegi ees tagasi, aga ometi oli ta 
heasüdamlik ja armulik käskijanna. Tema lahkus väikese jõnglase vastu tasus end ära 
sajakordselt. 

Ühel ilusal päeval teatas Luwini, et kõik on valmis ja kallaletung araablastele 
võetakse ette veel samal õhtul pärast pimeduse saabumist Valgete läbematus oli 
jõudnud viimse piirini, araablaste suur elevandiluu ladu oli juba kauemat aega 
õhutanud nende kadedust, seega olid nad nüüd valmis otsustavaks rünnakuks, mis pidi 
tagama märkimisväärse varanduse. 

Just enne õhtusööki hiilis Flora telki väike neegripoiss. Tema silmad olid*hirmust 
pärani ja ta paistis kohutavalt kartvat. 

»Mis sinuga on?" päris Flora. 

»»15S!" hoiatas poiss. ,,Nad ei tohi meie jutuajamist kuulda. Suru oma kõrv mu suu 
vastu. Räägin sulle salamahti, mida kavatseb Luwini." 

Tüdruk langetas pea. 

»sa olid alati minu vastu hea," sosistas poiss vaevu kuuldavalt. , Nüüd tulin sind 
hoiatama, sest Luwini kavatseb midagi halba" 

»Mida sa sellega mõtled?" küsis Flora rahutult. 

»Tahan öelda, et Luwini andis oma sõduritele käsu tappa peale araablaste ka kõik 
valged; sind aga võtta vangi. Ta kavatseb su enda- 

le pidada või suure raha eest mõnele sultanile müüa" ,,Kuidas sa seda teada said?" 
päris neiu. 

»Seda teavad laagris kõik neegrid," seletas poiss. ,,Ma pidin varastama su püssi ja 
püstoli. Kõigi valgete teenrid pidid varastama oma isandate sõjariistad.” 

Hora kargas jalule ja haaras püstoli. 

»Kurat võtaks!" hüüdis ta. ,, Küll ma sellele mustale võllaroale veel näitan!" 

Kuid poiss võttis tal põlvede ümbert kinni. 

»Ei, ei!" sosistas ta. ,,Ära seda tee. See ei annaks midagi. Laagris on kõik teie vastu. 
Luwini lubas jagada elevandiluu võrdselt kõigi vahel ära. Kui sa nüüd lähed teda 
ähvardama ja nad saavad teada, et kavatsus on avalikuks tulnud, tungivad nad kohe 
teile kallale ja teid kõiki tapetakse.” 

» Aga mida ma peaksin siis tegema?" ahastas tüdruk. 

»Ainus võimalus on põgeneda. Sa pead koos valgete meestega viivitamata 
džunglisse põgenema, kuid mina ei tohi teid saata” 


Tüdruk seisis ja silmitses sõnatult oma elupäästjat. 

»Hästi, teen nii, nagu sa soovitad," sõnas ta viimaks. ,, Võlgnen sulle oma elu. Ma ei 
unusta seda iialgi. Aga mine nüüd, enne kui sind kahtlustama hakatakse.” 

Neegripoiss roomas telgi tagumise ääre alt välja, et jääda märkamatuks 
hõimukaaslastele, kes kükitasid suures summas laagri keskel põleva lõkke ümber. 
Kohe pärast poisi lahkumist siirdus Flora Kraski telki, kus viimane elas koos 
Bluberiga Tasasel sosinal teatas neiu neile kõigest, mida poiss oli talle rääkinud. Siis 
kutsus Kraski Peeblesi ja Throcki. Lepiti kokku oma kahtlusi igati varjata. Inglased 
panid ette neegreid jalamaid rünnata ja nad kõik vagaseks teha, kuid Flora tegi neile 
selgeks ettepaneku absurdsuse, sest pärismaalased ületasid neid arvult mitu korda ja 
neid oli võimatu võita. 

Kaval ja nutikas Bluber soovitas minna salaja araablaste laagrisse ja teatada neile 
neegrite kavatsetavast mässust, et siis üheskoos neile kallale tungida, ära ootamata 
nende rünnakut. 

Kuid Flora lükkas sellegi ettepaneku tagasi. 

»»See variant ei kõlba," sõnas ta. ,, Meile on araablased samasugused vaenlased nagu 
neegridki. Kui õnnestuksid musti alistada, saaksid araablased ikkagi meie endisest 
plaanist õige pea teada ja siis ei maksaks meie elu enam sentigi.” 

» Arvan, et Floral on õigus nagu alati,” mõmises Peebles. ,, Aga ma tahaksin teada, 
mida me ilma neegriteta džunglis peale hakkame? Kes kannab meie asju, kes näitab 
meile teed?" 

Jah, meil ei jää vist midagi muud üle kui põgeneda džunglisse," urises Throck. ,, Aga 
see on nii nõme — põgeneda neegrikarja eest!” 

Äkki kostis kaugelt džunglist valgete kõrvu lõvi võimas möirgamine. 

»Oi-oi!" karjatas Bluber. ,,Kas me läheme sinna džunglisse üksi? Mein Gott! Ma 
jään parem siia ja suren kui valge mees.” 

»Nad ei tapa sind kui valget meest," irvitas Kraski. ,, Nad lasevad enne seda sinu 
liigset rasva lõkkesse voolata.” 

Bluber murdis ahastuses käsi ja ta läikivale näole ilmusid suured higipiisad. 

»Mein Gott!" ägas ta. , Miks ma seda küll tegin? Miks ei jäänud ma oma koju 
Londoni, mille rentslid on paradiis võrreldes selle õudse maaga!" 

»»Pea suu!” nähvas Flora. ,,Kas sa siis aru ei saa, et sinu käitumine võib äratada 
nendes inimestes kahtlust ja meid kõiki saadetakse sedamaid teise ilma? Võime 
praegu teha ainult üht: oodata, kuni nad araablastele kallale tungivad. Meil on relvad 
veel alles. Lahingumöllus püüame põgeneda džunglisse. Mis saab pärast seda, teab 
üksnes jumal.” 

Jah,” nuttis hirmust segane Bluber suure häälega, ,,mein Gott, aita meid!" 

Minut hiljem astus nende poole sisse Luwini. 

»»Kõik on valmis, bwanad,"” ütles ta. ,, Niipea kui õhtusöök on lõppenud, kuulete 
püssipauku. See on meie signaal. Pärast seda avage araablaste pihta tuli.” 

JTüva!" hüüdis Kraski. ,, Me parajasti rääkisime sellest ja otsustasime värava juures 
koha sisse võtta, et takistada nende põgenemist." 

»»See on mõistlik," soostus Luwini ja pöördus siis Flora poole. ,,Teie peaksite siia 
jääma," lisas ta, ,,teil ei pruugiks võitlusse sekkuda, see on liiga ohtlik. Jääge oma 
telki, kuni võitlus on lõppenud.” 

» Olgu," vastas Flora, ,,ma jään oma telki." 

Luwini lahkus rahulolevana, sest kõik laabus nii, et paremat ei võinud tali tagi. 
Peagi asus kogu laager õhtust sööma Õhtueine möödus küllaltki vaoshoitult, sest õhus 
oli tunda mahasurutud ärevust. Seda oleksid võinud hoomata isegi araablased, aga nad 


ei suutnud seda mitte, sest neil oli üks suuremaid usupühasid, mis prohvet on 
araablastele ette kirjutanud. Ehkki nad kõik olid tulised prohvetiaustajad, olid nad 
võõral maal siiski taganenud tema karmist õpetusest ja õppinud lugu pidama Sise- 
Aafrika pärismaalaste salakavalast hundijalaveest. Sel õhtufvoolas see ojana Muude 
lõbustuste eest hoolitsesid araablaste vangistatud orjapiigad, nägusad saledad 
neegritarid, kes olid välja valitud mitmest suurest külast kingituseks Kokoro sultanile, 
kellest sõltus araablaste kodumaale pääsemine. Seega siis polnud araablastel lä- 
henevast hädaohust õrna aimugi. 

Bluber kartis nii kohutavalt, et ei saanud süüagi. Ta istus, kaame ja värisev, silmad 
rahutult ümberringi vilamas — araablastelt neegritele, siis jälle väravale Ta mõõtis 
vähemalt sada korda kaugust väravani ja sai iga kord üha vähem lohutava tulemuse. 
Lõpuks jäi ta poolsuletud silmi ootama püssipauku, mis pidi kuulutama tapatalgute al- 
gust. Bluberi arusaamist mööda saatis see pauk teda ennast koos kaas- 

lastega džunglisse, kus esimene vastutulev lõvi nad jalamaid nahka pistab. 

Peebles ja Trhock järasid flegmaatiliselt liha, mis ajas Bluberit lausa iiveldama. 
Tundeline ja väga närviline Kraski sõi vähe, kuid ei paistnud midagi iseäralikku 
kartvat. Täpselt samamoodi käitus ka Flora, ehkki hingepõhjas mõistis ta olukorra 
lootusetust. 

Pimenes. Osa araablasi alles lõpetas õhtusööki, kui õhtuvaikuse lõhestas terav 
püssipauk. Üks araablastest varises hääletult liivale. Kraski kargas püsti ja haaras 
Flora käsivarrest. 

» On aeg!" hüüdis ta. 

Nende järel tormasid värava poole Peebles, Throck ja värisev Blu-ber, kelle 
kõveraid jalgu tiivustas metsik hirm. 

Õhus kaikusid püssipaugud ja võitlevate meeste kisa. Araablased, kelle arv ulatus 
ainult tosinani, tulistasid väga täpselt ja musti langes kui loogu. Neegritega võrreldes 
olid nad palju osavamad kütid ja seepärast siis, kui eurooplased väravast välja 
tormasid, polnud lahingu saatus veel otsustatud. Nende põgenemist ei märganud 
keegi. 

Kuid mustanahaliste arvuline ülekaal määras võitluse tulemuse ja peagi langes 
viimane Põhjamaa rändrahvaste hulgast. Alles nüüd leidis Luwini, et valged olid 
kadunud. Neeger taipas paugupealt kahte asja: esiteks, et keegi on teda reetnud ja 
teiseks, et valged pole suutnud minna kuigi kaugele. 

Oma sõdurid kokku kutsunud, selgitas Luwini neile juhtunut ja hoiatas, et kui 
valgetel õnnestub põgeneda, võivad nad suure abiväe-ga tagasi tulla ja neegreid 
karistada. Ta andis käsu alustada viivitamatult valgete jälitamist, et võtta nad kinni 
enne lähimasse päevateekon-na kaugusel asuvasse külla jõudmist. 


XVI. Kalliskivide ladu 


Primitiivsed suitsupommid katsid juba kogu troonisaali põranda. Gomanganid 
surusid end nüüd Tarzanile lähemale ja anusid härdalt, et ta neid päästaks. Ka nemad 
olid märganud bolganisid valvamas iga sissekäiku ning ootamas Tarzanit ja neegreid 
terrassile ja lossi aeda, et neid seal ümber piirata ja vangi võtta. 

»»Oodake pisut," ütles Tarzan, ,,kuni suits on küllalt paks, et varjata bolganide eest 
meie liikumist. Siis jookseme tormi saali akendele, sest need on lossi idaväravale 
kõige lähemal. Sealtkaudu on meil kõige suurem võimalus pääseda" 

»Mul on parem plaan," sõnas rauk. ,,Kui suits meid varjama hakkab, järgnege mulle. 
Ühte väljapääsu saalist ei valvata, ma panin seda tähele, kui läksin trooni tagant 


mööda. Arvatavasti pole kellelegi pähe tulnud, et võiksime seda kasutada, sellepärast 
ei pandudki valvet välja.” 

»Kuhu see viib?" päris Tarzan. 

»Kalliskivide torni keldrikorrusele, sinna, kus ma teid esimest korda nägin," vastas 
rauk. ,,See lossi osa on idaväravale kõige lähemal ja kui jõuame sinna enne, kui 
bolganid meie kavatsust taipavad, võime vähemalt pääseda metsani."” 

» Tore!" hüüdis ahvinimene. ,, Nüüd ei lähe enam palju aega, kuni suits meid 
bolganide eest täielikult varjab.” 

Ja tõepoolest, suits muutus kogu aeg üha paksemaks. Troonisaalis viibijail oli raske 
hingata. Paljud neegrid köhisid, suits tungis neile silma ja sundis tahtmatult pisaraid 
valama. 

»Ma ei tea, kui kaua suudame veel vastu pidada," lausus Tarzan. ,,Mulle vististi juba 
aitab.” 

Oodake veel pisut,” tähendas rauk. »Õige pea võime märkamatult 

lahkuda.” 

»Ma ei suuda seda rohkem kannatada!" hüüdis La. ,,Suits matab mu hinge ja ma ei 
näe enam midagi.” 

»MISs siis ikka," nõustus rauk. ,,Ma kahtlen, kas nad näevad meid nüüd veel. Tulge 
minu järel!" 

Nad läksid trooni tagaseinas oleva väikese ukse juurde, mida katsid paksud vaibad. 
Vanamees avas ukse ja sisenes esimesena, tema järel läks La, siis Tarzan koos Jad- 
bal-jaga, kelle kannatus näis iga hetk katkevat. Tarzan suutis vaevalt teda vaigistada. 
Lõvi avaldas jõuetut viha õige valju kiunumisega. Oli isegi karta, et ta reedab 
bolganidele nende põgenemise tee. Tarzani ja lõvi taga sibasid tihedas kobaras ko- 
huvad neegrid, kes Numat kartes ei trüginud eeskäijatele peale, mida nad muidu 
oleksid kahtlemata teinud. 

Ukse taga nägid nad treppi, mis viis alla pimedasse käiku. See ühen-daski Keisrite 
torni Teemantide torniga. Kõik tundsid piinavast suitsust pääsemise üle nii suurt 
kergendust, et hoolimata pimedusest järgnesid rõõmsalt raugale. 

Käigu lõpus seisatus nende teejuht raske ukse ees, mis õnnestus tal pärast 
mõningaid pingutusi avada. 

»» Oodake üks hetk,” ütles ta. ,,Ma otsin tõrviku ja teen valgust.” 

Nad kuulsid teda ukse taga liikuvat, siis vilksatas nõrk tuluke. Suitseva tõrviku 
valguses nägi Tarzan õige suurt ristkülikukujulist ruumi, mille kaugemad nurgad 
mattusid pimedusse. 

» Tulge kõik sisse,” lausus rauk, ,ja sulgege uks.” 

Kui see tehtud, kutsus ta Tarzani enda juurde. 

»Peame edasi minema, aga enne siit lahkumist tahan teile näidata vaatepilti, mida 
pole näinud veel ühegi inimese silm!" 

Ta viis Tarzani toa kaugemasse otsa, kus ahvinimene nägi pikki riiulite ridu, kõik 
täis väikseid nahkkotte. Rauk võttis neist ühe ja puistas osa selle sisust oma pihku. 
»Teemandid,” sõnas ta. ,, Iga niisugune kott kaalub umbes viis naela ja on täidetud 
teemantidega. Nad on neid siia kogunud aastasadu, sest toodavad rohkem kui 
kasutada suuda- 

102 

vad. Nende legendid peijatavad, et vanad atlandid tulevad kord tagasi ja bolganid 
saavad neile kõik teemandid maha müüa. Seepärast nad, jätkavadki nende 
kaevandamist ja kogumist, otsekui kavatseksid juba homme kauplema hakata. Võtke 


üks kott endale," ütles rauk ning ulatas ühe neist Tarzanile ja teise Lale. ,,Ma küll ei 
usu, et me siit kunagi välja pääseme, aga kes teab...” 

Nende sõnadega võttis ta kolmanda koti endale. Teemantide varakambrist juhtis 
rauk neid mööda primitiivset treppi üles torni välisukse juurde. Nüüd eraldas neid 
ainult see massiivne uks terrassist, mille taga oli lossi idavärav. Rauk tahtis juba ukse 
eest raskeid latte eemaldada, kuid Tarzan peatas teda. 

»»Oodake veidi,” ütles ta, ,,kuni kõik gomanganid on meie ümber kogunenud. Neil 
läheb trepist üleronimisega veel pisut aega. Kui kõik on kohal, lööge uks pärani. Teie, 
La ja veel tosin gomanganit jooksete kõik värava juurde. Ülejäänud osa tegutseb 
järelväena ja lööb vajaduse korral bolganide kallaletungi tagasi. Valmis olla!" hoiatas 
Tarzan ja lisas pisut hiljem: ,, Nüüd on vist kõik kohal.” 

Ahvinimene selgitas gomanganidele üksikasjalikult oma plaani. Siis pöördus ta 
rauga poole ja kamandas: ,, Nüüd!" 

Latid langesid maha, uks paiskus valla ja kogu salk ruttas idavä-rava poole. 

Troonisaali ümber kogunenud bolganid ei teadnud ikka veel, et nende vangid on 
sealt juba ammu põgenenud. Neid märgati alles siis, kui Taivan koos Jad-bal-jaga 
kõige viimasena idaväravast väljus. Kohutavat kisa tõstes tormas mitusada 
gorillainimest neid taga ajama. 

»Nad tulevad!" hüüdis Tarzan. ,,Jookse, La, jookse otse Opari oru poole!” 

»Aga sina?" küsis noor naine. 

»Ma jään gomanganide juurde ja püüan neid mühakaid õpetada." La seisatas. 

»Ma ei astu sammugi ilma sinuta, Ahvide Tarzan," kuulutas ta. ,,Oled niigi minu 
pärast oma eluga riskinud. Ei, sinuta ma ei lähe!" Ahvinimene kehitas õlgu. 

»Nagu sa soovid. Kuid nad on juba üsna lähedal.” 

Suure raskusega õnnestus tal väike gomanganide salk enda ümber koguda. Väravast 
välja pääsenud, ihkasid neegrid vaid võimalikult kaugele põgeneda. Vaevalt 
viiskümmend sõdurit kuuletus Tarzani kutsele ja ta asus nendega mitmesaja bolgani 
vastu väravat kaitsma. 

Rauk astus juurde ja pani käe Tarzani õlale. 

»Peaksite põgenema,” sõnas ta. ,Gomanganid kaotavad väga kiiresti oma 
võitlusvaimu ja juba esimese pealetungiga panevad plagama.” 

«Põgenemisega ei saavuta me midagi," vastas Tarzan, «kaotaksime aga selle 
ainukese, mille oleme võitnud — gomanganide lugupidamise. Kogu org oleks siis 
meie kannul nagu herilasepesa.” 

Vaevalt oli ta need sõnad öelnud, kui üks gomanganidest karjatas: ,, Vaadake, meie 
omad tulevad!" Ja ta näitas metsa poole. 

Just parajal ajal,” naeratas Tarzan, nähes esimest gomanganide salka metsast värava 
poole jooksmas. ,,Tulge!" hüüdis ta lähenevatele neegritele. ,,Bolganid tallavad meile 
kallale tungida. Tulge ja tasuge neile kõige kurja eest!" 

Gomanganid tormasid taplusse. Nende kannul veeres üks neegrite laine teise järel 
läbi idavärava Kalliskivide lossi poole. Bolganide vastupanu oli raugemas, nad suruti 
paratamatult vastu lossi müüri. 

Lahingumöllust, kisast ja verest oli Jad-bal-ja nii pööraseks muutunud, et Tarzan 
suutis suurivaevu teda tagasi hoida taplusse sööst-mast ning sõprade ja vaenlaste 
vahel vahet tegemata neid maha murd-mast. Seetõttu oli ahvinimene sunnitud 
peatähelepanu pöörama lõvi taltsutamisele, mitte lahingu juhtimisele. Peagi sai talle 
selgeks, et bol-ganisid võis päästa ainult ime. 

Kuid imet ei juhtunud. Verisest kättemaksuihast joobunud ja esimesest võidust 
tiivustunud gomanganid muutusid niisama pööraseks nagu Jad-bal-ja. Nad ei palunud 


armu ega halastanud ka ise oma vaenlastele. Lahing lõppes alles siis, kui langenud oli 
viimane bolgani. 

Kõik lõppenud, pöördusid Tarzan, La ja rauk uuesti troonisaali, kust suits oli juba 
kadunud. Sinna kutsus ahvinimene kokku kõigi külade pealikud. Kui viimased olid 
kogunenud trooni ette, kus nüüd istusid tarmanganid — ahvinimene, naine ja rauk — 
ja kelle ees lamas majesteetlikus rahus hiiglaslik mustalakaline lõvi, pöördus Tarzan 
nende poole kõnega. 

«Kalliskivide lossi oru gomanganid," alustas ta. ,, Täna öösel võitsite endale 
ammuigatsetud vabaduse oma kurnajate käest, kes on pikka aega istunud teie turjal ja 
elanud teie tööviljast. Nad on teid nii kaua rõhunud ja ahistanud, et olete jäänud 
nõmedaks. Teie hulgas pole ühtegi mõistlikku ja ausat juhti, kes suudaks teid targalt 
ja õiglaselt valitseda. Sellepärast peate valima endale juhi teisest rassist.” 

»Sind! Sind!" karjusid pealikud ühel häälel. 

»Ei!" hüüdis ahvinimene kätt tõstes ja neid vaikusele manitsedes. ,,Aga teie hulgas 
on inimene, kes on kaua teiega koos elanud, tunneb teie kombeid, harjumusi, teie 
vajadusi ja lootusi palju paremini kui mina. Kui ta teiega jääb ja teid valitsema 
hakkab, saab temast kahtlemata tark ja hea kuningas," ja Tarzan osutas raugale. 
Viimane vaatas nõutult Tarzanile otsa. 

»Aga ma tahan siit ära minna,” ütles ta. ,, Tahan tagasi pöörduda tsiviliseeritud 
maailma, millest ma kõik need aastad olin lahutatud." 

»Kuulake mind," jätkas Tarzan. ,,Olete liiga kaua ära olnud. Te ei leia enam kedagi 
oma endistest sõpradest. Aga leiate valet ja silmakirjalikkust, ahnust ja julmust. Te 
näete, et keegi ei tunne enam teie vastu huvi. Ka teid ennast ei huvita enam keegi. 
Mina, Ahvide Tarzan, lahkusin kord džunglist ja siirdusin inimeste ehitatud 
linnadesse, kuid 

õige pea hakkasin tsivilisatsiooni jälestama .ja tulin tagasi džunglisse, verejanuliste 
loomade juurde, kes on oma armastuses ja vihas alati ausad, loomulikud ja 
vabaduslembesed. 

Kui te tagasi lähete, pettute üsna pea ja taipate alles siis, et lasite käest võimaluse 
oma rahvale head teha. Need vaesed olevused vajavad teid. Mina ise ei või siia jääda, 
et neid nõmeduse pimedusest välja juhtida, kuid teie võite seda. Teie teete neist 
töökad, vooruslikud ja lahked inimesed, kes on ühtlasi kogenud ka sõjakunstis, sest 
alati leidub kadetsejaid, kes püüavad vägivallaga röövida teiste tubliduse ja töökuse 
vilja. Seepärast peate rahvast õpetama kaitsma oma kodu, vabadust ja õigusi. Et seda 
teha, peavad nad tundma sõjapidamist ja selleks vajalikke relvi.” 

»le räägite tõtt, Ahvide"Tarzan,"” vastas rauk. ,,Selles ilmas pole mul midagi teha ja 
kui gomanganid tallavad mind näha oma pealikuna, olen nõus asuma sellele kohale.” 

Kui Tarzan pealikute arvamust päris, vastasid viimased, et kuna ta ise ei saa nende 
valitsejaks hakata, alistuvad nad rõõmuga raugale, kes oli gomanganisid alati 
sõbralikult kohelnud. 

Selleks ajaks toimetati troonisaali vähesed ellujäänud bolganid, kes olid 
kõikvõimalikesse urgastesse peitu pugenud. Siin seati nad valiku ette: kas jääda 
Kalliskivide orgu orjadena või igaveseks maalt lahkuda. Gomanganid tahtsid 
siinsamas nad vagaseks teha, kuid seda ei lubanud uus valitseja. 

»Kuhu meil minna, kui peame lahkuma Kalliskivide orust?" küsis üks bolganidest 
»Meie ei tea, mis on Opari linna taga, Oparis aga asuvad üksnes meie vaenalased.” 

Tarzan istus vaikides ja silmitses neid mõtlikult. Ta kuulas, kuidas gomanganide 
pealikud ja üksikud bolganid esitasid oma ettepanekuid gorillainimeste saatuse kohta. 
Viimaks tõusis ahvinimene püsti ja pöördus bolganide poole. 


» Teid on ligi sada,” ütles ta, ,.ning te olete julged ja vaprad sõdurid. Minu kõrval 
istub La, Opari ülempreestrinna ja kuninganna. Õel türann tõukas ta troonilt ja haaras 
võimu. Homme läheme kõige vapramate gomanganidega Õpari, et karistada reetur 
Cadji ja tagastada Lale tema aujärg. Aga seal, kuhu kord on külvatud reetmise 
seemneid, võivad need alati uuesti idanema hakata. Läheb palju aega, enne kui Opari 
kuninganna võib uuesti oma rahvast usaldada. See asjaolu avab teile väljavaate saada 
uus amet ja uus kodumaa. Tulge koos meiega Opari, aidake meid võitluses 
reeturitega, ja kui võitlus on lõppenud, jääge sinna La ihukaitsjateks.” 

Bolganid arutasid ettepanekut mõne minuti, seejärel astus üks neist Tarzani ette ja 
teatas, et nad on nõus pakkumist vastu võtma. 

»Ja te jääte Lale truuks?" usutles ahvinimene. 

»Bolganid pole kunagi olnud reeturid!" vastas gorillainimene uhkelt. 

105 

»Hüva!" hüüdis Tarzan. ,,Ja sina, La, oled sa niisuguse otsusega rahul?" 

»Ma võtan nad oma teenistusse," vastas kuninganna. 

Hommikul vara asusid Tarzan ja La kolme tuhande gomangani ja siija bolganiga 
teele Opari poole, et karistada reetur Cadji. Nad ei varjanud oma liikumist ega 
kavandanud mingit sõjaplaani, vaid pärast mäeharjale jõudmist laskusid lihtsalt orgu 
ja suundusid otse linnamüüride poole. 

Väike hall ahv, kes istus templi katuseharjal viinamarjaväätide vahel, nägi 
esimesena nende tulekut See huvitas ja erutas teda nii, et ta unustas isegi sügada oma 
kõhtu — ajaviide, millele temasugused ahvid anduvad eriti suure järjekindluse ja 
mõnuga. Mida lähemale jõudis sõdurite kolonn, seda suuremaks kasvas Manu ärevus. 
Kui tema teadvusse jõudis gomanganide määratu hulk, hüppas ta üles, uskumata oma 
silmi. Viimase hoobi andis aga Manule saja bolgani, kohutavate hiiglastest 
inimsööjate nägemine. Ta sööstis ülepeakaela katuseharjalt alla. 

2kokok 

Cad] viibis templi siseõues, kus ta parajasti oli toonud ohvri Leegitsevale Jumalale. 
Tema kõrval seisid noorempreestrid ja uus ülempreestrinna Oah oma preestrinnadega 
Juba esimesest pilgust võis näha, et Cadji ja Oah' vahel valitsesid lahkhelid. 

»Juba jälle ületasid sa oma võimupiire, ülempreester," lausus Oah kibedalt. ,, Ainult 
mina, ülempreestrinna, tohin ohverdada Leegitsevale Jumalale. Aga ikka ja jälle teed 
seda sina, rüvetades püha ohvrinu-ga oma roojase käega.” 

»Ole vait, naine," nähvas Cad]. ,,Olen Cadj, Opari kuningas ja ülempreester, sina 
aga pole mitte keegi. Ära pane mu kannatust proovile, või muidu saad omal nahal 
tunda mu püha ohvrinuga." 

Cadji suust kõlanud otsene ähvardus ei jäänud juuresolijatele märkamata. Nad ei 
pidanud OalVst küll eriti lugu, kuid tema kui Opari kõrgeima vaimuliku aükandja 
positsioon nõudis teatud etiketist kinnipidamist. Nad uskusid, et La on surnud. Seda 
usku püüdis igati kinnitada ka Cad], rõhutades, et Lad pole enam elavate kirjas, ja 
koheldes siiani uut ülempreestrinnat suure aupaklikkusega. 

»Vaata ette, Cad]," hoiatas teda üks vanempreestreid. ,,On piir, millest isegi 
ülempreester ei tohi üle astuda” 

»Sina julged mind ähvardada?" hüüdis Cad], silmis põlemas usu-märatseja 
hullumeelne tuli. ,, Mind, Cadji, Leegitseva Jumala ülempreestrit?" 

Nende sõnadega hüppas Cadj teda solvanud preestri poole, vehkides õudse 
ohvrinoaga. Just sel hetkel ilmus tema pea kohale väike ahv, kes meeleheitlikult 
vadistades surus karvast nägu vastu akna raudvõ-ret templi ülemisel rõdul. 

106 


»Bolgarrid! Bolganid!" kriiskas Manu. ,,Bolganid tulevad!" Cadj peatus ja pöördus 
ahvi poole, pillates kõlinal noa templiõue kividele. 

»Sa nägid neid, Manu?" päris ta. ,, Räägid sa tõtt? Kui see on üks sinu naljadest, siis 
jääb see viimaseks sinu elus!" 

»Ma räägin tõtt," pomises väike ahv. ,, Nägin neid oma ihusilmaga.” 

»Palju neid, on?" küsis Cad]. ,, Kui kaugel on nad linnast?" 

»Neid on nii palju kui puudel lehti,” vastas Manu, ,.ja nad on jõudnud juba linna 
müüride lähedale. Nad asuvad praegu all orus ning neid on seal nagu rohtu 
varjurikkas ja niiskes lohus.” 

Cad] tõstis näo päikese poole, sirutas oma pikad karvased käed üles ja tõi 
kuuldavale veniva kohuliava karjatuse. Kolm korda kisendas ta, siis käskis kõiki 
endale järgneda Kõigepealt liikus ta lossi poole. Nagu inimahv kunagi, tegi ta seda 
kerges- sörgis. Vaevalt oli Cadj jõudnud iidsele linnatänavale, kui igast uksest hakkas 
ilmuma jässakaid karvaseid sõdureid, relvastatud raskete nuiade ja nugadega. 
Kriisates ja vadistades kihutas nende kohal puude otsas kümmekond väikest halli 
ahvi. 

»Mitte siin, mitte siin!" karjusid ahvid, näidates lossist lõunasse. 

Distsiplineerimatu lambakarjana jooksid preestrid Cadji kannul lossi lõunamüüri 
poole. Seal ronisid nad üles ja jõudsid selle harjale just siis, kui Tarzani sõjajõud 
müüri jalamil peatusid. 

»»Kive, tooge kive!" kisendas Cad]. Tema käsule kuuletudes hakkasid lossi õue 
kogunenud naised maast kive korjama ja neid meestele edasi andma. 

»Kasige minema!" röökis Cad] vaenlase maleva poole pöördudes. ,, Kasige minema! 
Ma olen Leegitseva Jumala ülempreester Cadj ja see on tema tempel. Ärge rüvetage 
jumala templit, või muidu langeb teie peale Leegitseva Jumala viha.” 

Tarzan astus oma sõdurite rivi ette ja tõstis käe, paludes vaikust. 

»Siin on La, teie ülempreestrinna ja seaduslik kuninganna," hüüdis ta müüril 
seisvatele linnaelanikele. ,,Cadj on reetur ja usurpaator. Tehke värav lahti ja võtke 
vastu oma kuninganna. Andke reeturid välja õiglaseks kohtumõistmiseks, süütuid ei 
karista keegi. Aga kui keeldute Lale linna väravat avamast, vallutame Opari 
väevõimuga. Siis tuleb suur verevalamine ning veel suurem nutt ja hädakisa.” 

Tarzan lõpetas, tema kõrvale astus La, et kogu Opari rahvas vöiks näha oma 
kuningannat ja veenduda Tarzani sõnade tõepärasuses. Kõlasid üksikud 
tervitushüüded ja Cadji vastu sihitud hõiked. Mõistes, et tema mehed võivad talle 
kergesti selja pöörata, andis Cad] neile kõva käsu alustada otsekohe pealetungi. Samal 
ajal viskas ta Tarzanit kiviga. Üksnes ahvinimese imestusväärne reaktsioon ja osavus 
päästsid ta kindlast surmast. Tarzan põikas kõrvale, kivi lendas mööda ja tabas 
südame kohalt tema taga seisvat gomanganit, kes surnult maha prantsatas. 

Samal silmapilgul sadas Tarzani sõjaväele ülalt kaela kivirahe. Tarzan andis käsu 
asuda vastupealetungile. Kohutavalt urisedes ja kriisates liikusid gomanganid ja 
bolganid määratu merelainena muinasjutulise linna pudenevate müüride poole. Nagu 
väledad kassid ronisid nad peaaegu püstloodset seina mööda üles, hoolimata kaitsjate 
kividest ja nugadest. Tarzan, olles valinud rünnakuobjektiks Cadji, jõudis müürile 
esimeste hulgas. Karvane rangjalgne sõdur tahtis ahvinimese-le nuiaga pähe virutada, 
kuid viimane kiskus tal nuia käest ja tõukas vastase müürilt alla. Samal ajal nägi ta, 
kuidas Cadj ümber pööras ja alla hoovi tormas. Ühtaegu ründas Tarzanit veel kaks 
Opari sõdurit. Nuiaga vasakule ja paremale hoope jagades sai Tarzan mõlemast vas- 
tasest võitu. Teades, et La vastu sihitud vandenõu ninamees oli Cad] ja et teda ei tohi 
käest lasta, tormas ahvinimene ülempreestrile järele. 


Mõni preester püüdis Tarzanit kinni võtta, kuid ta haaras ühe preestri kõhnast 
säärest ja keerutas määratu jõuga tema karvast inetut keha oma pea kohal, puhastades 
sel viisil endale teed. Jõudnud siseõue kaugemasse ossa, pööras ta ümber ja heitis 
hooga preestri keha lähimale jälitajale vastu. 

Oma heite tulemusi ära ootamata jätkas ta Cadji tagaajamist. Seni oli Cadj temast 
kogu aeg ette jõudnud, sest ülempreester tundis templi, selle hoovide ja altarite 
labürinti Taržanist palju paremini. Tarzan oli veendunud, et Cadji tee viis templi 
ohvrialtarite poole, sest sealt pääses kergesti maa-alustesse käikudesse ja urgastesse, 
kus Cadjil oleks olnud väga kerge jälitaja eest peitu pugeda. Sellepärast püüdis Tarzan 
võimalikult kiiresti siseõue ohvrialtarini jõuda, et takistada ülempreestrit päästvasse 
varjendisse kadumast. Aga kui ta kitsast väravast siseõue hüppas, sattus ta jalgupidi 
kavalalt paigaldatud silmusesse ja kukkus raskelt maha. Veel enne, kui ahvinimene 
kukkumisest toibuda suutis, kargas talle peale tosin väledat karvast Opari sõdurit, kes 
taba-tu nii kõvasti kinni sidusid, et ta ei saanud väikest sõrmegi liigutada. 

Pooluimasena tundis Tarzan, et ta tõsteti üles, kanti tükk maad ja asetati viimaks 
mingile külmale kivist pinnale. Alles siis toibus ta lõplikult ja nägi, et on veel kord 
sattunud Opari templi Leegitseva Jumala ohvrialtarile. Tema üle kummardus 
ülempreester Cad], julm nägu moonutatud põletavast vihast ja verise kättemaksu 
eelnaudingust. 

»Löpuks ometi!" ilkus raevutsev Cad]. ,, Seekord saad sina, Ahvide Tarzan, tunda 
mitte üksnes Leegitseva Jumala, vaid ka lihtsureliku Cadji leegitsevat viha. Nüüd ei 
sega mind keegi!" 

Ta tõstis ohvrinoa hästi kõrgele, et see sealt kahekordse jõuga otse oma 
vihavaenlase südamesse torgata. Tarzan laskis viimast korda pilgul ringi käia. Siin oli 
kõik rahulik ja vaikne, ainult müüri tagant kostis inimahvide, neegrite ja 
gorillainimeste metsikut kisa. Kogu maastik kiirgas tõusva päikese säras, taevas oli 
sügavsinine, selle taustal valendas kontrastina müüri ülemine äär. Tarzan heitis 
viimast korda pilgu taevale, templiõues kasvavate puude lehestikule, müüri katvatele 

väänkasvudele. Ja siis peatusid ta silmad Jad-bal-ja mustal lakal. Hetkeks lõi ta 
kõhklema — oli see surmaeelne viirastus või midagi muud? Siis tungis tema huulilt 
järsk karjatus. 

» Jad-bal-ja! Tapa!" hüüdis ta. ,, Tapa!" 

Cad] tardus paigale, hoides nuga ikka veel õhus. Ta vaatas ahvini-mese pilgu suunas 
ja sellest, mis ta nägi, tardus tema soontes veri ja nuga kukkus kõlinal kivisele 
põrandale. Sel ajal puudutasid Kuldlõvi käpad pehmelt maad, hirmuäratav vaikus 
valitses viivu Leegitseva Jumala altari ümber ja siis rägisesid ülempreestri luud Jad- 
bal-ja võimsate lõugade vahel. 

Noorempreestrid, kes olid Tarzani kinni võtnud ja said nüüd oma käskija kohutava 
surma tunnistajaks, pistsid kabuhirmus plagama. Nüüd olid vaid Tarzan ja Jad*bal-ja 
templi ainukesed isandad. 

»Valva, Jad-bal-ja," käsutas Tarzan, ,,keegi ei tohi Ahvide Tarza-nile liiga teha" 

kik 

Tunni aja pärast tungisid Tarzani ja La võidukad väed lossi ning templiõue. 
Ellujäänud preestrid ja preestrinnad tunnistasid La oma kuningannaks ja 
ülempreestrinnaks. Nüüd otsisid nad tema käsul kogu linnas Tarzanit ja Cadji. Ühe 
salga eesotsas jõudis La templiõue, kus leidiski mõlemad tagaotsitavad. 

Pilt, mis avanes La ja tema saatjate silmadele, naelutas nad paigale: ohvrialtaril 
lamas kinniseotud Ahvide Tarzan, tema kohal kõrgus Jad-bal-ja, Kuldlõvi, pöörates 
sisenejate poole oma paljastatud kihvad ja põlevad silmad. 


»Tarzan!" karjatas La, astudes sammu altarile lähemale. ,,Cadj on siis ikkagi oma 
eesmärgi saavutanud. Minu esivanemate jumal, heida mulle armu — Tarzan on 
surnud!" 

»Ei,” hüüdis ahvinimene, ,,mitte sinnapoolegi! Olen ainult kinni seotud, aga poleks 
olnud Jad-bal-jad, oleks Cadji ohvrinuga kindlasti minu südamesse tunginud.” 

» Tänu jumalale!" hüüdis La ja astus mõne sammu altari poole, kuid Jad-bal-ja 
ähvardavat urinat kuuldes jäi uuesti seisma. 

»Maha!" hüüdis ahvinimene. ,,Maha, Jad-bal-ja, ja lase teda läheneda.” 

Ja Kuldlõvi sirutas end Tarzani kõrval välja, vurruline koon armastatud isanda 
rinnal. 

La tuli, võttis maast ohvrinoa ja lõikas katki džungliisandat vangistanud köidikud. 
Alles siis märkas ta altari taga Cadji laipa. 

»Sinu verivaenlane on surnud," lausus ahvinimene Lale, ,,ja selle eest võid sa tänada 
Jad-bal-jad, nagu minagi võlgnen talle oma elu. Nüüd hakkad sa valitsema rahus ja 
õnnes ning säilitama sõbralikke suhteid Kalliskivide oru rahvaga” 

Sel ööl istus Tarzan koos bolganide ja gomanganide pealikutega 

Opari kuningalossi suures peosaalis kuninganna La külalisena ja sõi maitsvaid roogi 
iidsete atlantide kuldtaldrikuilt, järgmisel hommikul aga asus ta Jad-bal-jaga 
koduteele waziride maale. 


XVII. Tuleproov 


Flora Hawkes ja tema kaaslased komberdasid vaevaliselt läbi öise džungli, 
põgenedes Luwini ja tema kahesaja sõduri viha eest. Nende minekul polnud mingit 
sihti, sest seni olid neid juhtinud neegrid, keda nad olid usaldanud, vaevumata ise 
maastikul orienteeruma. Nende ainuke soov oli jõuda võimalikult kiiresti kaugemale 
elevandiluukütti-de laagrist ja tagaajajate eest. Nad komberdasid üle puutüvede, 
liaanide ja puujuurte ligi pool tundi, siis jäid viivuks puhkama. Äkki kuulsid nad 
tagaajajate kisa, kargasid meeleheites üles ja jätkasid sihitut põgenemist 

Varsti silmasid nad oma üllatuseks ees mingisugust valgust. Mis võis see olla? Olid 
nad tõesti jõudnud ringiga tagasi oma laagri juurde, kust olid äsja põgenenud? Nad 
läksid ettevaatlikult edasi, et asja uurida, ja leidsid end viimaks laagrit ümbritseva 
okkalise boma eest. Keskel põles väike lõke. Selle ümber oli kogunenud umbes 
poolsada musta sõdurit, aga kui põgenikud veel lähemale hiilisid, nägid nad neegrite 
keskel selgesti valge naise kuju. Metsast kostsid üha valjemini tagaajajate hääled. 
Neegrite käeliigutustest ja hõigetest võis järeldada, et nad arutlesid nende kõrvu 
kostnud võitluskära üle, sest mustad osutasid sageli selles suunas. Kuid siis tõstis 
naine käe, nõudes vaikust. Kõik kuuletusid talle ja ilmselgelt oli naine nende pealik. 
Selge oli seegi, et nad kuulsid tagaajajaid, kes tahtsid kinni võtta Flora Hawkesi ja 
tema kaaslasi. 

»Seal on valge naine," sosistas Flora teistele. ,,Me ei tea, kes ta on, kuid ta on meie 
ainus lootus, sest tagaajajad pole enam kaugel. Ehk ta kaitseb meid. Tulge!" ja vastust 
ootamata sammus neiu julgelt boma poole. 

Nad olid vaevalt teinud mõne sammu, kui waziride teravad silmad neid täliele 
panid. Ühe hetkega seati odad võitlusvalmis. 

» Seisa!" hüüdis üks mustadest sõduritest. ,, Meie oleme Tarzani wa-zirid. Kes teie 
olete?" 


»»Olen inglanna," vastas Flora. ,, Mina ja mu kaaslased eksisime džunglisse. Meie 
safarid reetsid meid, pealik oma askaridega aga ajab meid praegu taga. Meid on ainult 
viis inimest ja palume teilt kaitset.” 

»Laske nad sisse," ütles Jane waziridele. 

Flora Hawkes ja neli meest astusid Jane Claytoni ja waziride uuriva pilgu all 
laagritule valgusse. Kuid veel üks silmapaar jälgis neid laagri taga hiigelsuure puu 
lehestikust Need hallid silmad lõid isemoodi särama, kui nägid tüdrukut ja tema 
kaaslasi. 

Põgenikud lähenesid leedi Greystoke'ile, kes ühtäkki hämmastunult taandus. 

»Flora!" karjatas ta imestusega. ,,Flora Hawkes, kuidas teie siia sattusite?" 

Teda nähes tardus Flora paigale. 

»Leedi Greystoke?" kogeles ta jahmunult. 

»Imelik," tähendas leedi Greystoke, ,,ma ei teadnudki, et te Aafrikas olete.” 

Viivuks oli Flora otsekui kangestunud, kuid ta terane mõistus leidis kähku usutava 
väljapääsu. 

»»Olen siin mister Bluberi ja tema kolleegidega," vastas nutikas tüdruk. ,, Nad teevad 
teaduslikke uurimusi ja palusid mul ekspeditsioonist osa võtta, sest olen koos teie Sa 
lord Greystoke'iga juba Aafrikas elanud ning tunnen selle maa rahvaid ja kombeid. 
Nüüd aga hakkasid meie kandjad ja askarid mässama ja tahavad meid tappa." 

»Kas need on lääneranniku neegrid?" uudistas Jane. 

Jah," vastas Flora. 

» Arvan, et mu wazirid saavad nendega hakkama. Kui palju neid on?" 

»» Umbes kakssada," ütles Flora. Leedi Greystoke vangutas pead. 

»Paljuvõitu,” tähendas ta ja kutsus pealik Usula enda juurde. ,,Neid inimesi ajab taga 
umbes kakssada lääneranniku neegrit," seletas ta. ,,Peame neid kaitsma.” 

»»Oleme wazirid,” vastas Usula lihtsalt. 

Järgmisel hetkel tungisid Luwini salga mehed metsast välja ja said lõkketule nõrgas 
valguses nähtavaks. 

Nähes tugevaid ja julgeid sõdureid, kes olid valmis neid tagasi lööma, jäid 
lääneranniku neegrid seisma Luwini, kes oli kohe märganud oma neegrite suurt 
ülekaalu, astus mõne sammu ette ja alustas tantsu, millega lääneranniku neegrid siiani 
oma vastaseid võitlema kutsuvad. Ta ähvardas ja mõnitas neid, nõudes põgenike 
viivitamatut väljaandmist. Oma sõnu saatis ta fantastiliste hüpetega, keerutas pea 
kohal püssi ja näitas waziridele rusikat. Peagi ühinesid Luwiniga ka teised tema 
sõdurid ning nüüd ähvardati ja röögiti juba kahesajast kõrist. Kisa ja grotesksete 
hüpetega õhutasid sõdurid end vihale, et rünnata vaenlast siis, kui sõjakus saavutab 
kõrgpunkti. 

Sealpool bomat seisvad wazirid olid Ahvide Tarzani koolitatud ja harjunud 
distsipliiniga. Nad ei tantsinud võitluse eel, olles juba ammu loobunud sellest 
ürgaegsest rituaalist, vaid heitsid viimase pilgu püs-sirauale ja padrunisalvele ning 
jäid siis rahulikult vastaste lähenemist ootama 

»Nad on relvastatud püssidega," tähendas leedi Greystoke. ,,Asi läheb tõsiseks.” 

»Kuid vaevalt pool tosinat neist oskab püssi käes hoida," rahustas Usula. 

»Teil on kõigil sõjariist,” pöördus Jane valgete poole. ,, Astuge meie waziride 
kõrvale. Ärge tulistage enne, kui nad tulevad rünnakule, aga kui te juba kord alustate, 
ärge enam katkestage. Miski ei kohuta lääneranniku neegrit rohkem kui valgete 


inimeste sihikindel, rahulik ja tabav tuli. Meie Floraga läheme laagri kaugemasse ossa 
suure puu alla.” 

Jane rääkis võimukalt nagu inimene, kes on harjunud jagama käske ja nõudma 
nende täitmist. Kõik mehed kuuletusid talle, isegi Blu-ber, kes haaras oma püssi ja 
asus waziride kõrvale, ehkki värises hirmust nagu haavaleht. 

Need ettevalmistused, mida tehti laagritule paistel, olid selgesti näha Luwinile ja 
veel ühele teisele olevusele, kes jälgis kõike suure puu otsast, mille all olid aset 
võtnud leedi Greystoke ja tema endine toatüdruk. Luwini ei tahtnud lahingut lüüa, 
teda huvitas ainult Flora Hawkes, kellest ta lootis saada suurt materiaalset kasu. Ta 
pöördus oma meeste poole. 

»Neid on kõigest viiskümmend,” ütles Luwini. ,,Võiksime nad kergesti maha 
nottida, aga me ei tulnud siia selleks, vaid hoopis valget naist kinni võtma. Jääge siia 
ja ragistage väheke nende šaakalinägude-ga. Tehke nii, et nad oleksid näoga kogu aeg 
teie poole. Tungige peale ja taganege, ja seni, kuni teie nende tähelepanu köidate, 
lähen ma viiekümne mehega nende tagalasse. Niipea kui olen valge tüdruku kätte 
saanud, saadan teile sõna. Siis taanduge viivitamatult külla, mille tugeva tara taga ei 
ohusta meid enam miski." 

See plaan oli lääneranniku neegritele meeltmööda, sest nemadki ei talunud sõdida. 
Kuuldes, et nad pääsevad kerge vaevaga, hakkasid mustanahalised sõjatantsu vehkima 
ning oma vastaseid veelgi hullemini sõimama ja ähvardama. Nad teadsid, et võivad 
seda teha karistamatult, sest pealik lubas neil peagi taganeda küla tugeva puuaia varju. 

Luwini roomas koos saatjatega läbi paksu džungli laagri tagumise osa poole nagu 
kiskja, kes läheneb oma saagile allatuult, vargsi ja hääletult. Lahingukära oli vahepeal 
paisunud kõrvulukustavaks. Äkki hüppas puu otsast kahe naise ette valge hiiglane, 
täiesti alasti, kui mitte arvestada puusariiet ja leopardinahka. Tema jumalasarnane 
kogu hel-kis laagritule punases kumas. 

John!" hüüatas leedi Greystoke. ,, Tänu jumalale, see oled sina!" 

»Iss!" hoiatas valge hiiglane sõrme huultele surudes, siis aga pöördus Flora 
Hawkesi poole. ,,Sind ongi mul vaja," lausus ta, vinnas tüdruku õlale, ja enne kui 
leedi Greystoke midagi taibata suutis, oli ta hüpanud üle boma ja kadunud kandamiga 
džungliöö pimedusse. 

Jane Clayton seisis mõne silmapilgu vankudes, nagu oleks ta saanud raske löögi, 
langes siis ägades maha, peitis oma näo kätesse ja niisutas maad pisaratega. 

112 

Sellises asendis leidiski ta oma sõduritega. Luwini, kes oli märkamatult hiilinud 
laagrisse tagalast. Neegrid olid tulnud valge naise järele ja leidsidki ta. Toorelt rebisid 
nad Jane'i jalule, sulgesid oma suurte räpaste kätega ta suu ja kandsid läbi džungli 
araablastest elevandi-luukauplejate laagrisse. 

Kümne minuti pärast nägid valged ja wazirid, et lääneranniku neegrid hakkasid 
pikkamisi taganema, sealjuures ikka veel sõimates ja ähvardusi karjudes. Võitlus 
lõppes, ilma et oleks lastud ühtegi pauku või heidetud ainsatki oda. 

»Kurat võtku!" hüüatas Throck. ,,Palju kära, vähe villa. Mida see tähendab? Või 
oskavad nad ainult röökida?" 

Bluber ajas rinna ette. 

»Selleks et Adolf Bluberik*hirmu nahka ajada, kulub rohkem kui vilets käputäis 
neegreid," kuulutas ta kõrgilt. 

Kraski vaatas taganevale vastasele järele ja sügas mõtlikult kukalt. 

»Ma ei saa sellest mõhkugi aru," ütles ta laagri poole pöördudes. Ja küsis siis äkki: 
»Kus on Flora ja leedi Greystoke?" 

Alles siis leiti, et mõlemad valged naised olid kadunud. 


Wazirid olid meeleheitel. Nad hõikasid oma käskijannat, kuid ei saanud vastust. 

»Edasi!" karjus Usula. ,, Meie, wazirid, peame siiski võitlema!" 

Ta hüppas üle boma ja tormas sõdurite saatel taganejaid jälitama. 

See, mis nüüd järgnes, meenutas rohkem paanilist põgenemist kui korrapärast 
taganemist. Surmahirmus küla poole lidudes viskasid lääneranniku neegrid relvad 
käest, et kiiremini edasi jõuda. Luwini oli oma salgaga varem teele asunud, seetõttu 
jõudsid nad külla enne, kui sinna saabusid tagaaetavad ja tagaajajad. Värava juures 
põgenikud peatusid, sest nad mõistsid, et wazirid suudavad kabuhirmus plagava 
neegritekarja järel kergesti külla tungida ja siis ei pääse enam keegi eluga. Seepärast 
hakkasid nad nii ägedasti vastu, nagu teeb seda ka nurka aetud rott. Neil õnnestus 
pealetungijad mõneks silmapilguks eemale tõrjuda ja selle ajaga värav sulgeda. Küla 
kaitsetara oli väga tugev ja võis vastu panna pikaajalisele piiramisele, pealegi oli 
ründajaid märksa vähem kui kaitsjaid. 

Mõistnud lausrünnaku mõttetust, tõmbas Usula oma salga tagasi. Mehed tegid tule 
kükitasid selle ümber ja hakkasid arutama, kuidas oma käskijannat päästa. Usula oli 
kindel, et appi tuleb võtta sõjakavalus, sest jõuga nad vastasest jagu ei saa. 

» Vajame ainult leedi Greystoke'i,” seletas Usula. «Kättemaksu võib edasi lükata 
homsele.” 

»Aga me ei tea isegi seda, kas ta on külas või ei,” kahtles üks meestest 

»»Kus mujal ta võiks olla?" imestas Usula. ,, Kuigi on võimalik, et sul on õigus, 
peame ikkagi järele uurima. Mul on üks plaan. Näete, tuul puhub just küla poolt. Ma 
lähen kümne mehega küla taha, teie 

aga jääte värava juurde ja teete, nagu kavatseksite peale tungida. Tehke nii palju 
lärmi, kui suudate. Mõne aja pärast avatakse värav ja nad tungivad välja, ma luban 
teile seda. Ma püüan tagasi olla enne, kui see juhtub, aga kui ma ei jõua, siis jagunete 
kahte gruppi ja asute kahele poole väravat. Las lääneranniku neegrid jooksevad 
väravast välja, ärge neid puudutage. Otsige ainult leedi Greystoke'i. Kui näete teda, 
tungi-ge tema valvureile kallale ja päästke meie käskijanna. Kas on arusaadav?” 

Wazirid noogutasid vastuseks. Usula valis välja kümme meest ja kadus nendega 
džunglipimedusse. 

Luwini viis Jane Claytoni ühte onni küla värava lähedal. Siin sidus ta naise posti 
külge, pidades teda ikka veel Flora Hawkesiks. Seejärel valjus ta onnist ja suundus 
oma sõdurite juurde, et kaitset juhtida. 

Sündmused olid selle mõne tunniga vaheldunud nii kiiresti, et Jane Clayton viibis 
ikka veel šokiseisundis. Asjaolu, et Tarzan oli ta hüljanud ja viinud džunglisse teise 
naise just siis, kui teda kõige rohkem vaja oli, valmistas Jane'iie säärast piina, et 
praeguse olukorra ohtlikkus ei tulnud talle meeldegi. Isegi Usula jutt sellest, et 
Tarzanit oli uuesti tabanud mälukaotus, ei õigustanud tema käitumist. Nüüd lamas ta 
araablaste viletsas onnis, näoli mullas ja haisvates jäätmetes, ning nuttis lohutamatult, 
nagu ta polnud nutnud aastaid. 

Kuni ta seal murest murtuna lamas, roomas Usula oma kümne sõduriga 
kuuldamatult tara juurde tagalast Seal leidus rohkesti kuiva hagu, mis araablased olid 
pärast küla ehitamist vedelema jätnud. Wazirid hakkasid seda tara äärde kuhjama, 
kuni ligi kolmveerand nendepoolsest tarast oli haoga ümbritsetud. Seda tööd oli raske 
teha ilma külaelanike tähelepanu äratamata, sellepärast saatis Usula oma peajõudude 
juurde käskjala nõudmisega, et nad rohkem kära teeksid ja kaitsjate tähelepanu endale 
tõmbaksid. Kavalus õnnestus, ühtlasi sai Usula oma kaaslastega töötada nüüd 
kahekordse kiirusega. Tunni aja pärast olid kõik ettevalmistused lõpetatud. 

Taras oleva prao vahelt jälgis Luwini kuupaistel waziride peajõudude askeldamist, 
kuid jõudis järeldusele, et nad lärmavad asja ees, teist taga, asumata pealetungile. 
Seepärast otsustas ta, et võib valvsust vähendada ja öö mööda saata palju 
meeldivamal viisil. Andnud oma sõduritele käsu värava juurde jääda, vastase 
tegutsemist jälgida ja vajaduse korral endale jalamaid teatada, sammus Luwini onni 
poole, kus lebas abitult Jane Clayton. 

Pealik oli hiiglaslikku kasvu neeger, madala längus lauba, suurte lõuapärade ja 
esileulatuvate põsesarnadega — Aafrika neegrite alam-tüüp. Astunud onni, mida 
valgustas savipörandasse torgatud tõrvik, silmitses ta himuralt valge naise täiuslikke 
kehavorme. Luwini limpsis oma pakse huuli, tuli lähemale, sirutas käe välja ja 
puudutas toorelt Jane Claytonit. Jane vaatas üles ja pööras võpatades näo ära. Alles 
nüüd nägi neeger valge naise nägu. 

»Kes sa oled?" küsis ta lääneranniku neegrite inglise murdes. 

»»Olen leedi Greystoke, Ahvide Tarzani naine," vastas Jane. ,,Kui sa ei taha rumal 
olla, siis vabasta mind otsekohe." 

Üllatus ja hirm välgatasid Luwini silmis. Mõnda aega vahtis ta sõnatult võõrast 
naist, siis ilmus tema laiale näole endine aime ja himur ilme, pühkides sealt minema 
hirmu, ja sellest muudatusest luges Jane välja oma saatuse. 

Luwini päästis värisevate kätega lahti nöörid ja sõlmed, millega naine oli käsist- 
jalust seotud. Jane tundis tema kuuma hingeõhku, nägi tema verest täitunud silmi ja 
suurt punast keelt pakse huuli niisutamas. Kui viimane nöör maha langes, kargas Jane 
jalule ja sööstis onni ukse poole, kuid suur käsi haaras tal toorelt õlast ja tõmbas 
tagasi. Nagu raevunud ematiiger pani Jane Luwinile vastu, tagudes teda va- 
hetpidamata eemaletõukavasse irvitavasse näkku. Toore jõuga, metsikult ja 
halastamatult tõmbas ta naist ikka lähemale, kuni haaras oma käte vahele. Unustanud 
kõik ümberringi, kurdid waziride käratsemise ja külas äkki tekkinud uue võõra 
mühina suhtes, võitlesid nad edasi. 

Usula oli seadnud põlevad tõrvikud tagumise plangu vastu ja hao-riit süttis korraga 
kümnest kohast Kergest džunglituulest õhutatud leek paisus silmapilk möllavaks 
lõkkeks, milles tara kuivad postid muutusid erepunasteks sädemevihkudeks. Tuul 
haaras sädemed kaasa ja kandis need neegrionnide pillirookatustele. Uskumatult 
lühikese ajaga oli kogu küla muutunud tulemereks, mis lainetas ja kohises nagu 
ookean läänetormis. Nagu Usula oligi ennustanud, paisati värav valla ja neegrid 
tormasid välja nagu hagijatest tagaaetavad hirmunud gasellid, püüdes pageda 
džunglisse. Mõlemal pool väravat seisid wazirid, oodates oma käskijannat, aga ehkki 
nad ootasid niikaua, kuni põlevast külast oli lahkunud viimane neeger, ei jõudnudki 
nad teda ära oodata. 

Juba ammu oli selge, et külla ei jäänud enam ühtegi elavat olevust, kuid nad ootasid 
ja lootsid ikka veel. Viimaks loobus Usula sellest tarbetust valvamisest. 

»» Võib-olla teda polnudki siin," lausus Usula. ,,Peame neile järele ruttama ja mõne 
neist kinni võtma, siis ehk kuuleme midagi leedi Greystoke'i saatusest" 

Alles päevavalgel jõudsid nad järele väikesele põgenikesalgale, kes oli mõne miili 
kaugusel külast parajasti laagrisse asunud. Nad piirati silmapilk ümber ja sunniti 
alistuma lubadusega, et neile ei tehta midagi halba, kui nad räägivad avameelselt kõik, 
mida teavad Luwinist ja leedi Greystoke'ist. 

»Kus on Luwini?" päris neilt Usula, kes oli kuulnud pealiku nime eelmisel õhtul 
laagrisse tulnud eurooplastelt. 


»Ei tea. Meie pole teda näinud pärast seda, kui põgenesime külast," vastas üks 
neegritest ,,Olime araablaste orjad ja kui eile külast pääsesime, põgenesime teises 
suunas kui lääneranniku neegrid. Me ei tahtnud 

olla koos Luwiniga, sest ta on veel hullem kui araablased." 

»Kas nägite valgeid naisi, kelle ta eile õhtul laagrisse tõi?" usutles waziride pealik. 

»»Jah, ta tõi ainult ühe naise." 

»Mis ta temaga tegi? Kus ta praegu on?" 

»Ei tea. Luwini sidus tal käed-jalad kinni ja jättis värava lähedale onni. Pärast seda 
pole me teda näinud.” 

Usula heitis pilgu oma kaaslastele. Tema silmis peegeldus õud, mis haaras ka teisi. 

»Tulge!" käskis ta. ,, Läheme külla tagasi. Teie tulete kaasa," lausus ta araablaste 
orjadele, ,,ja kui te valetasite..." Ta tõmbas tähendusrikkalt sõrmega üle kõri. 

»Me ei valetanud sulle," kinnitasid vangid. 

Nad jõudsid peagi araablaste küla juurde, millest olid järele jäänud vaid suitsevad 
tukid. 

»»Kus seisis see onn, kuhu valge naine viidi?" päris Usula, kui nad olid jõudnud 
tulekahjuasemele. 

»Siin,” vastas üks neegritest ja astus mõne sammu väravast kaugemale. Äkki ta 
seisatas ja osutas millelegi, mis lebas maas. 

»»See siin ongi teie valge naine, keda te otsite," tähaidas ta. 

Usula koos teiste waziridega sööstis ettepoole. Viha ja kurbus haaras neid, kui nad 
silmasid söestunud inimkeha jäänuseid. 

»»See on tema,” ütles Usula ja pööras pea ära, et varjata oma meeleheidet. Ta silmist 
veeresid suured pisarad. 

Ka teised wazirid olid ülikurvad, sest kõik armastasid oma valget käskijannat. 

»» Vahest polegi see tema," arvas üks waziridest, ,,ehk on see keegi teine." 

»» Võime seda kohe teada saada,” hüüdis teine. ,,Kui leiame tuhast sõrmused, siis on 
see tema” 

Kõik hakkasid kohe tuhka sorima, et leida sõrmuseid, mida leedi Greystoke oli alati 
kandnud. 

Usula raputas masendatult pead. 

»»See on tema,” ütles pealik. ,,Ja siin on post, mille külge ta seoti." Ta osutas 
söestunud notile surnukeha kõrval. ,,Mis sõrmustesse puutub, siis ei tähenda see 
midagi, et neid siin pole. Luwini võis need kohe pärast vangistamist temalt ära võtta. 
Kõik võisid külast lahkuda, kuid tema mitte, sest ta oli ju seotud posti külge ega 
saanud paigast liikuda. Jah, teisiti ei saanudki see olla” 

Wazirid kaevasid haua ja matsid sinna oma jumaldatud käskijan-na põrmu. Haud 
tähistati kividest püramiidiga. 

XVIII. Kättemaksu rada 


Tarzani kodutee edenes võrdlemisi aeglaselt, sest ta oli sunnitud Jad-"al-jaga 
sammu pidama. See võimaldas tal pikalt-laialt mõtiskleda viimaste nädalate 
sündmuste üle. Ehkki tal jäi seekord kuld Opari varakambritest saamata, kaalus selle 
mitmekordselt üles tema puusal rippuv teemandikott. Nüüd muretses ta ainult 
waziride pärast. Peale selle tahtis ta üles otsida need valged, kes teda nii alatult ja 
salakavalalt olid uimastanud, ning neid karistada. Et teda tõmbas vastupandamatult 
kodu poole, otustas ta valgete kelmide otsimise esialgu edasi lükata. 


Küttides, 1Süües ja magades teineteise kõrval, jätkasid ahvinimene ja hiiglaslik 
Kuldlõvi oma ttekonda läbi metsiku džungli. Eile olid nad omavahel jaganud põder 
Bara magusat liha, täna langes nende saagiks metssiga Horta. Ühelgi õhtul ei Heitnud 
nad magama tühja kõhuga. 

Tarzani farmini oli jäänud veel vaevalt ühe päeva tee, kui ahvinimene sattus suure 
hulga sõdurite jälgedele. Nagu mõni mees neelab silmadega viimaseid börsiteateid, 
millest võib sõltuda kogu edasine käekäik, nii süvenes Ahvide Tarzan vähimassegi 
džunglis leiduvasse märki, kuna see võis talle tihtipeale pajatada asju, millest olenes 
tema elu või surm. Seepärast hakkas ta hoolega jälgi uurima. Ehkki jäljed olid mitu 
päeva vanad ja osalt metsloomadest ära tallatud, piisas nendest ahvinimese teravatele 
silmadele ja tundlikele sõõrmetele. Tema huvipuudus asendus peagi kõige elavama 
huviga, sest sõdurite suurte jälgede hulgas leidis ta valge naise väikese õma jälje — 
armastatud jälje, mida ta tundis niisama hästi kui mõni teine olevus oma ema nägu. 

» Wazirid tulid tagasi ja ütlesid talle, et ma olen kadunud," arutas ta iseendaga 
kõvasti rääkides. ,,Ja ta asus koos nendega mind otsima.” Ta pöördus lõvi poole. ,,Mis 
siis ikka, Jad-bal-ja, peame kodule uuesti selja pöörama, kuigi ei — kus on tema, seal 
on ka kodu.” 

Jälgede suund tundus Tarzanile mõistatuslik, sest see ei viinud Opari poole, vaid 
märksa rohkem lõunasse. Kuuendal päeval kuulsid ta teravad kõrvad inimeste 
lähenemismüra ja tema sõõrmed haistsid wa-ziridele iseloomulikku lõhna. Saatnud Ja- 
bal-ja džunglisse ja käskinud teda seal esialgu paigal püsida, ronis Tarzan ise puu otsa 
ja hakkas kiiresti neegritele vastu minema. Mida lühemaks nende vahemaa muutus, 
seda tugevamini tundis Tarzan nende lõhna. Mustanahalisi nägemata teadis ta juba, et 
tulevad tema wazirid, kuid üks eriti armas lõhn, mis oleks võinud täita tema südant 
kõige puhtama õnnetundega — see lõhn puudus ja tegi ta nõutuks. 

Usula kirjeldamatuks üllatuseks ilmus käänaku tagant hanereas sammuvate kurbade 
ja tusaste nägudega waziride ette nende armastatud bwana. 

»Tarzan!" karjatas Usula. ,,Oled see tõesti sina?" 

»Muidugi mina," vastas ahvinimene, ,,aga kus on leedi Greystoke?" 


117 

Oh bwana, kui me ainult võiksime seda öelda!" hüüdis Usula. 

»»Sa ei taha ometi öelda..." alustas Tarzan. ,,00 ei, see pole võimalik. Minu naisega 
ei saanud midagi juhtuda niikaua, kui teda valvasid minu ustavad wazirid.” 

Häbist ja kurbusest langetasid sõdurid pea. 

»» Pakume tema eest oma elu," ütles Usula lihtsalt. Ta pani oma kilbi ja oda maha, 
ajas käed laiali ja paljastas Tarzani ees vägeva rinna. ,,Löö, bwana," sõnas ta. 

Noruspäi pöördus ahvinimene kõrvale. Veidi aja pärast vaatas ta 

uuesti Usula poole. 

»Räägi mulle, kuidas see juhtus,” nõudis ta, ,,ja unusta oma rumalad sõnad, nagu 
mina olen need unustanud." 

Usula pajatas lühidalt kõigist sündmustest, mis viisid Jane'i hukkumisele. Kui ta oli 
lõpetanud, ütles Ahvide Tarzan ainult kolm sõna, aga need olid tema kohta seda 
iseloomulikumad. 

»»Kus on Luwini1?" küsis ta. 

»»Seda meie ei tea,” vastas Usula. 

»Aga mina saan teada," ütles Ahvide Tarzan. ,,Minu lapsed, minge nüüd tagasi oma 
onnidesse, kus teid ootavad naised ja lapsed, ja kui te järgmine kord näete Ahvide 
Tarzanit, siis võite olla kindlad, et Luwinit pole enam elavate kirjas." 

Wazirid palusid luba teda saata, kuid ahvinimene ei võtnud neid 


kuulda. 

»Sel aastaajal vajatakse teid kodus,” väitis ta. ,,Olete juba niigi liiga kaua eemal 
olnud põldudest ja kariloomadest. Minge koju ja öelge Korakile, et ka tema jääks koju 
— vähemalt esialgu, sest kui mina ei peaks enam tagasi tulema, võib ta minu ja Jane'i 
eest kätte maksta ning viia lõpule selle, mille ma alustasin.” 

Nende sõnadega pööras ta neile selja ja vilistas korraks läbilõikavalt. Hetke pärast 
hüppas metsast nende juurde jalgrajale Kuldlõvi, Jad-bal-ja. 

»Kuldlõvi!" hüüatas Usula. ,,Ta pani Keewazi käest plehku, et otsida oma 
armastatud bwanat!" Tarzan noogutas. 

»Ta rändas kaua võõral maal, enne kui mind leidis," lausus ta. Siis jättis Tarzan 
waziridega jumalaga ja, haaratud kättemaksuihast, siirdus Luwinit otsima. 

seõksk 

John Peebles, kes oli seadnud end ööseks suure puu harude vällele, ootas tigeda ja 
väsinuna uut päeva. Pisut madalamal lösutas samasuguses ebamugavas asendis 
kõveral oksal Dick Throck. Leidlikum ja energiliseni Kraski oli kahe paralleelse oksa 
vahele meisterdanud peenematest okstest midagi lavatsi taolist ja sellepärast võis 
nautida võrratult suuri mugavusi. Kümme jalga temast kõrgemal õõtsus Bluber, 

kellele ükski oks polnud küllalt kõrge, et päästa teda lõvide ja pantrite eest. 

»Kurat võtaks!" ägas Peebles. ,,Parem pistku mind lõvi nahka kui veel üks säärane 
öö mööda saata!" 

»Mis minusse puutub," mõmises Throck, ,,siis magan ma jägmisel ööl maas, olgu 
mu ümber lõvid või mitte." 

»Kui teil kolme peale kokku oleks nii palju oidu kui valaskalal," tähendas Kraski, 
»Oleksime eile öösel julgesti võinud ka maas magada.” 

»» Kuuled, Bluber, mister Kraski räägib sinuga," irvitas Peebles, rõhutades eriti sõna 
»Mister”. 

»Oi-oi!" oigas Bluber. ,,Mind ei huvita tema jutt.” 

»Ilmaaegu, y jätkas Peebles. ,,Ta tahab, et ehitaksime talle igal õhtul omaette maja. 
Tema, suur isihd, seisab kõrval, käed taskus, ja annab head nõu, kuidas maja ehitada. 
Tema kui tõeline džentelmen ei tarvitse ju tööd teha.” 

»Miks peaksin mina midagi tegema, kui teie, kaks igavest loikamit, ei soovi lillegi 
liigutada," vihastas Kraski. ,,Oleksite ammu nälga kõn-genud, kui ma poleks teile 
toitu muretsenud. Ja varem või hiljem pistab teid lõvi nahka või kärvate jõuetusest, 
kui te mind kuulda ei võta... Kuid endastmõistetavalt poleks sellest kellelgi kali ju." 

Inglased ei pööranud tema torkele vähimatki tähelepanu. Viimasel ajal tülitsesid nad 
omavahel nii tihti, et ei teinud vastastikustest solva-mistest enam väljagi. Peebles ja 
Throck olid ainsad, kes teineteist ei vihanud, kuna teisi hoidis koos vaid hirm üksinda 
jäämise ees. Peebles libistas end aeglaselt puu otsast alla, talle järgnesid Throck, siis 
Kraski ja viimasena Bluber, kes leidis end nii kõrgel olevat, et ronis maha kinnisilmi. 
Alla jõudnud, seisis ta mõnda aega nukralt vaikides ja silmitses siis oma räbaldunud 
rõivaid. 

»Mein Gott!" hüüdis ta peaaegu nuttes. ,, Vaadake mu ülikonda! See maksis 
kakskümmend naela. Ja mis on sellest saanud? Kui see nüüd maha müüa, ei saa naela 
kohta pennigi tagasi.” 

»Kuradile teie ülikond!" käratas Kraski. ,,Oleme eksinud, poolnäljas, ümbritsetud 
metsikutest loomadest, sipelgatest, võib-olla isegi inimsööjatest, Flora kusagil 
džunglis, ja teie julgete veel nutta oma ülikonna pärast, mis olevat maksnud 
kakskümmend naela, aga minu meelest ei maksnud kahtekümmend šillingitki. Olete 
mind ära tüüdanud, Bluber! Kuid tulge, peame edasi minema.” ,,Kuhu?" päris Throck. 


»Muidugi läände," vastas Kraski. ,,Seal on rannik, ja meil on ainult üks lootus — 
proovida sinna jõuda" 

»Kuid rannik pole ju idas!" röögatas Peebles. ,, Miks tahate meid siis sinna viia?" 

»Kes üties, et läheme itta?" päris Kraski. 

»Kas me ei läinud siis kogu eilse päeva ida suunas?" küsis Peebles. 

» Tundsin kogu aeg, et miski oli viltu.” 

Throck silmitses oma kaaslast rumala imetleva pilguga. 

»Miks sa nii arvad? Mis on viltu?" päris ta. 

»»See pole lääs,” vastas Peebles. ,,Ta viib meid vale teed mööda." 

Peebles osutas venelasele, kes seisis kogu aeg sügavais mõtteis, käed taskus. 

»Kui arvate, Peebles, et olen valinud vale suuna,” lausus Kraski, ,,pöörake otsad 
ümber ja minge vastupidises suunas. Mis minusse puutub, siis jään oma tee juurde, 
sest see on õige.” 

»Ei, see on vale tee,” vaidles Peebles vastu, ,.ja ma tõestan seda otsemaid. Kui 
läheme läände, peab päike olema vasakul pool, eks ole? Aga sestsaadik, kui oleme 
oma neegritest lahus, käitub päike kuidagi imelikult. Ma tundsin kogu aeg, et miski 
pole korras, ja nüüd alles taipasin. See on siililegi selge. Oleme kogu aeg liikunud 
itta” 

»»Kurat võtaks,” mõmises Throck, ,,oleme kogu aeg läinud itta ja see kollanokk 
kiiüeb, et on näidanud meile õiget teed.” 

»Oi-oi!" ägas Bluber. Järelikult peame kogu selle tee uuesti maha käima?” 

Kraski hakkas laginal naerma ja tahtis jätkata oma teed endises suunas. 

» Leie, tarkpead, võite minna, kuhu süda lustib," ütles ta ,, Aga minnes arvestage vaid 
seda, et viibite ekvaatorist lõuna pool ja päike on lõuna ajal põhjas, mis ei takista teda 
vanal harjumuspärasel viisil läänes loojumast" 

Bluber mõistis esimesena Kraski väidete tõepärasust. 

» Tulge, poisid," sõnas ta ,,Karlil on õigus." Nende sõnadega pööras ta ümber ja läks 
venelasele järele. 

Peebles seisis ikka veel ja sügas kukalt, kimbatuses probleemi ees, mida ka Throcki 
mõistus ei suutnud lahendada. Kuid viimaks otsuta-sid sõbrad siiski Bluberile ja 
Kraskile järgneda. 

» Tule, John," sõnas Throck, ,,ma ei saa sellest küll aru, aga küllap on neil õigus. 
Nad liiguvad just selles suunas, kuhu päike eile õhtul loojus. Tähendab, lääs on seal." 

Seisnud veel veidi, Peebles sülitas ja jooksis Throckile järele. 

Tundide kaupa rühkisid neli meest džunglis edasi, näljased ja jalad veriseks 
hõõrutud. Nad polnud džungliga harjunud ega tundnud tema suuri võimalusi ja 
hädaohte. Iga hetk võisid neid rünnata kiskjad või mustanahaliste metsikud 
suguharud, aga tsiviliseeritud inimeste tunnetusorganid on nii puudulikult arenenud, 
et nad poleks märganud isegi kõige lärmakama ja kärsituma vaenlase lähenemist 

Veel samal päeval pärast lõunat, kui nad olid parajasti väikesest ojast läbi minemas, 
sundis neid peatuma noole vihisev hääl. Nool möödus Bluberi peast vaevalt tolli 
kauguselt. Nad vaatasid ümber, kuid ei näinud midagi. Vaevalt olid nad ojast läbi 
saanud, kui uus nool läbistas Kraski rohkem kui viletsa peakatte, paisates selle ojja. 
Mehed olid 

tundmatust hädaohust otsekui lummatud. Keegi neist ei julgenud isegi iitsatada ega 
teha vähimatki enesekaitseks." Nad kasutasid jaanalinnu taktikat, püüdes veenda oma 
nähtamatut vastast selles, et nad ei tea midagi tema vaenulikest väljaastumistest. See 


näis neile mingil kombel lootust sisendavat, et neid lubatakse rahus lahkuda sellelt 
õuduste maalt. 

Aga vaevalt olid nad saanud astuda paar sammu metsa poole, kui nende suunas lasti 
lähedalasuvatest põõsastest terve noolteparv. Blu-ber kriiskas ootamatusest nii 
kõvasti, kui vähegi suutis. Kraski märkas põõsastes kahtlast liikumist ja see reaalse 
ohu tunnetamine andis talle tagasi endise julguse. Ta haaras õlalt püssi ja andis 
umbropsu sihtides tuld. Siis osutas ta põõsaste poole. Ka Peebles ja Throck olid- 
võtnud õlalt püssi ja hakkasid tulistama, sihtides aeglaselt ja laisalt, kuid vähimagi 
hirmuta. 

»Pikali!" hüüdis neile sõjas käinud Kraski. ,,Heitke pikali!" 

Kõik viskusid paksu rohu sisse frtaha ja kohe ilmus lähema põõsa tagant nähtavale 
paarkümmend pügmeed ja külvasid maaslamajad noolterahega üle. Seda kõike jälgis 
lähima puu otsast paar terashalle silmi. 

Bluber lamas, nägu vastu maad, kasutu püss vedelemas kõrval, kuid Kraski, Peebles 
ja Throck kihutasid kuuli kuuli järel kriiskavate pügmeede sekka. 

Kraski ja Peebles olid kumbki pihta saanud ühele vaenlasele, teised aga taandusid 
uuesti põõsaste varju. Silmapilguks katkes vaenute-gevus. Äkki kõlas vaikuses lähima 
puu otsast hääl, mis kõneles puhtas inglise keeles. 

»Ärge tulistage ilma minu käskluseta," lausus hääl, , ja ma päästan teid." 

Bluber tõstis esimest korda pea üles. 

»Tulge ruttu!" hüüdis ta. ,,Meie ei mõtlegi tulistada! Päästke mind ja ma annan teile 
tervelt viis naela!" 

Puu otsast kõlas pikk vile, millele järgnes vaikus. 

Rabatud kummalisest häälest, katkestasid pügmeed oma pealetungi, aga et häälele 
midagi olulisemat ei järgnenud, tungisid nad uuesti põõsastest välja ja saatsid uue 
noolteparve valgete poole, kes lamasid rohelisel välul vähimagi katteta. Sel hetkel 
hüppas puu otsast maha valge hiiglane, metsast aga ilmus tohutute hüpetega suur 
musta lakaga lõvi. 

»Oi!" ägas Bluber ja kattis uuesti näo kätega. 

Pügmeed jäid hirmunult seisma, siis karjatas nende peamees: ,,See on ju Ahvide 
Tarzan!" 

Nagu üks mees pöörasid kõik ümber ja tormasid džunglisse. 

»Jah, see olen tõesti mina, Ahvide Tarzan, ja koos Kuldlõviga!" hüüdis ahvinimene 
neile järele. Et ta tegi seda pügmeede keeles, ei saanud valged temast aru. Siis 
pöördus Tarzan nende poole. 

»lõuske üles,” ütles ta, ,,gomanganid on läinud." Neli meest tõusid pikkamisi jalule. 

»Kes te olete ja mida te siin teete?" küsis ahvinimene, kuid samal hetkel tundis nad 
ära ja jätkas: ,, Muide, ma ei tarvitsegi seda küsida. Teie olete need lurjused, kes mulle 
uimastiga jooki andsid ja jätsid mind abituna maha, saagiks esimesele lõvile või 
metslasele...” 

Bluber astus alatasa koogutades ja lipitsevalt naeratades ettepoole. 

»» Oi-01, mister Tarzan, mister Tarzan, meie ei tundnud ju teid!" hüüdis ta. ,, 
Oleksime seda teadnud, et teie olete Ahvide Tarzan, poleks me seda eluilmaski 
teinud! Jumal hoidku! Aga nüüd päästke meid — annan teile kümme, ei, 
kakskümmend naela, ükskõik kui palju. Nimetage hind!" 

Tarzan ei vaadanudki juudi peale, vaid pööras teiste poole. 

»»Ma otsin üht teie meestest,” sõnas ta, ,,Luwini-nimelist neegrit, kes tappis minu 
naise. Kus ta on?" 


»Meie ei tea temast midagi," vastas Kraski. ,,Luwini reetis meid ja me pidime 
põgenema. Teie naine ja veel üks valge tütarlaps olid wa-ziride laagris, kui me koos 
lõime tagasi lääneranniku neegrite rünnakut. Pärast vaenlase taganemist leidsime, et 
mõlemad naised olid kadunud. Rohkem ei tea me midagi.” 

» Siis olid minu wazirid niisama targad kui teie,” tähendas Tarzan. ,,Kas te pärast 
seda pole Luwinit näinud?" 

»Ei,” vastas Kraski. 

»Mida te siin teete?" 

»Saatsime mister Bluberit teaduslikul ekspeditsioonil," valetas venelane. ,,Meil on 
praegu suuri raskusi. Meie teejuhid, askarid ja kandjad hakkasid mässama ja jätsid 
meid maha. Oleme praegu täiesti abitud.” 

»Oi-oi!" hüüdis Bluber. ,,Päästke meid! Aga viige enne see lõvi minema. Ta ajab 
mind närvi!" 

»Ta ei tee teile midagi ilma minu käsuta," vastas Tarzan. 

»Siis ärge teda jumala pärast käskige!" anus juut. 

»Kuhu te tahate minna?" küsis ahvinimene. 

» Tahame jõuda läänerannikule," vastas Kraski, ,,ja sealt koju, Londoni." 

»Tulge minuga kaasa," kutsus Tarzan. ,, Võimalik, et ma aitan teid. Te seda küll ei 
vääri, aga ma ei või lubada, et valged inimesed Aafrika südames nälga surevad või 
muidu otsa saavad.” 

Nad järgnesid talle läände ja jäid ööseks laagrisse väikese oja äärde. 

Londonlased ei suutnud kuidagi harjuda hirmuäratava lõvi juuresolekuga, Bluber 
tundis lausa kabuhirmu. 

Kui nad lõkke ääres istusid ja Tarzani valmistatud õhtueinet võtsid, tegi Kraski 
ettepaneku ehitada mingisugune ulualune kaitseks metsloomade eest. 

»Pole vaja,” ütles Tarzan. ,,Jad-bal-ja kaitseb meid. Ta magab minu kõrval, ja mida 
ei kuule üks, seda kuuleb teine." Bluber ohkas. 

Mein Gott!" halises ta. , Annaksin kümme naela, kui saaksin öösel rahulikult 
magada" 

» Võite siin palju odavamini läbi ajada," tähendas Ahvide Tarzan, ,,sest niikaua, kui 
mina ja Jad-bal-ja teie kõrval magame, ei juhtu teiega midagi." 

»Siis lubage endale head ööd soovida,” ütles juut, kes kunagi ei hinnanud odavat ja 
kättesaadavat. Ta astus lõkkest paar sammu kaugemale, heitis maha ja uinus 
silmapilk, täites kogu džungli vägeva norskamisega, mida tunti isegi Londoni East- 
Endis. Tema eeskujule järgnesid Peebltes ja Throck ning pisut hiljem ka Kraski, kes 
oli kogu seltskonnast kõige vastupidavam. 

Venelane ei jäänud kohe magama. Ta lamas selili poolkinniste silmadega ja oli juba 
uinumas, kui nägi, et Tarzan tõusis lõkke äärest ja siirdus lähema puu juurde, kus juba 
ootas Jad-bal-ja. Ahvinimese puu-sariidest kukkus sealjuures välja pungil kott ja jäi 
lõkke paistele lebama 

Paugupealt haihtus Kraski unisus ja ta otsustas asja lähemalt uurida. Ta ootas ära, 
kuni ahvinimene ühes Jad-bal-jaga magama heitis. 

Suur lõvi lebas liikumatult oma isanda kõrval. Mõne aja pärast, kui Kraski oli 
veendunud, et mõlemad magavad, hakkas ta pikkamisi ja ettevaatlikult koti poole 
roomama. Ta püüdis hingata võimalikult vaikselt ja uuris hoolega enda ees iga 
rohukõrt ja raagu, mille puudutamine oleks võinud äratada lõvi. Viimaks oli venelane 
nii kaugel, et võis käe välja sirutada ja kotist kinni kahmata. Peitnud selle põue, 
roomas ta niisama ettevaatlikult oma endisele kohale tagasi. Siin heitis ta küljeli ja, 
teeseldes magamist, torkas käe põue ning kompas sõrmedega koti sisu. 


»Tunduvad olevat kivid," pomises ta, ,,ja kahtlemata ongi need kivid, sest teisi 
ehteid ei või see metsik lord üldse tunnistada. Mõelda vaid, et selline barbar on 
istunud Inglise ülemkojas!" 

Kraski harutas lahti nööri, millega koti suu oli kinni seotud ja hetke pärast võis. ta 
võtta kotist terve peotäie salapäraseid kive. 

»Mu jumal!" hüüdis ta. ,, Teemandid!" 

Kähku raputas ta koti tühjaks ja silmitses ahnelt suuri laitmatuid kive, mis küütlesid 
kõigis vikerkaarevärvides: viis naela suuri läbipaistvaid teemante, mis kujutasid 
endast maailma suurimat varandust. Jah, siin oli tõepoolest midagi, mille pärast tasus 
elu kaalule panna ja mille ees kahvatas olematuseni isegi see vabandus, mis nii 
salapärasel viisil neile kaduma oli läinud. 

»Mu jumal," kordas ta, ,,ma olen rikas kui kröösus." 

Kiiresti korjas ta kivid kotti tagasi, jälgides silmanurgast Ahvide Tarzanit ja tema 
lõvi. Kumbki ei liigutanud end ja venelane peitis 

kalliskivid uuesti põue. 

»» Homme," pomises ta, ,,homme, kui jumal mulle jõudu annab ja mu närvid sellele 
ööle vastu peavad.” 

Järgmisel hommikul jõudis Ahvide Tarzan nelja londonlase saatel suure küla juurde, 
mis oli kaitstud tugeva planguga. Ahvide Tarzan võeti siin vastu niisuguste 
auavaldustega, nagu see saab osaks vaid keisrile. 

Pärast tseremoonia lõppemist pööras Tarzan ümber ja kutsus eurooplased enda 
juurde. 

»Need on minu sõbrad," ütles ta suguharu pealikule, ,,ja nad tahaksid nii kiiresti, kui 
võimalik läänerannikule jõuda. Anna neile sõdureid, et neid teel toita ja kaitsta. Mina, 
Ahvide Tarzan, palun seda sinult.” 

» Ahvide Tarzan on suur pealik, kogu džungli isand. Tema soov on meile seadus,” 
vastas pealik. 

»Hästi,”" lausus Tarzan. ,, Anna neile süüa ja hoolitse nende eest, minul on muud 
tähtsad asjad ees ja ma ei saa siia kauemaks jääda" 

»Neile antakse kõige paremat toitu, mis meil pakkuda on, ning nad jõuavad elusalt 
ja tervelt läänerannikule,” kinnitas pealik. 

Jumalaga jätmata ja valgete poole isegi vaatamata lahkus Ahvide Tarzan külast, 
majesteetlik Kuldlõvi, Jad-bal-ja, tema kannul. 


XIX. Surmav oda 


Kraski saatis mööda unetu öö. Ta teadis, et varem või hiljem avastab Tarzan 
teemantide kadumise, tuleb tagasi ja pärib aru londonlas-telt, keda ta aidanud oli. 
Esimeste koidukiirtega, mis idataevas roosatama lõid, tõusis ta rohumatilt, mis pealik 
oli lasknud panna temale ja Bluberile määratud onni, ning väljus ettevaatlikult küla 
peatänavale. 

Jumal hoidku mind!" sosistas ta endamisi. ,,On ainult üks võimalus tuhandest 
üksinda rannikule jõuda, kuid see," ta surus koti kehale lähemale, ,,see kaalub kõik 
üles, selle nimel tasub isegi eluga riskida. See on tuhande kuninga varandus. Mida 
kõike võin ma sellega teha Londonis, Pariisis ja New Yorgis!" 

Ta läks vargsi külast läbi ja peagi neelas roheline džungel venelase Karl Kraski, kes 
kadus jäädavalt oma kaaslaste elust 

Bluber oli esimene, kes märkas Kraski kadumist, sest kuigi nad teineteist ei sallinud, 
olid nad siiski sunnitud kokku hoidma Throcki ja Peeblesi vahelise sõpruse pärast. 


»Kas olete täna Karli näinud?" päris juut Peeblesilt, kui mehed kogunesid lõkke 
äärde ebameeldivalt lõhnava lihapoti ümber hommikueinet võtma. 

»Ei,” vastas Peebles, ,,küllap ta veel põõnab.” 

Onn on tühi," väitis Bluber, , juba siis, kui mina ärkasin, polnud 

teda enam seal.” 

» Tema ei kao kuhugi,” mõmises Throck, mäludes hautatud liha, mis pealik oli neile 
hommikueineks saatnud. ,, Vististi veedab aega mõne kohaliku kaunitariga." Ja 
inglane naeris rahulolevalt, et võis nalja heita Kräski kõigile tuntud nõrkuse üle. 

Nad lõpetasid hommikusöögi ja saatsid sõduri pealikult järele pärima, millal võib 
alustada teekonda läänerannikule. Kraskit polnud aga ikka veel näha. 

Nüüd oli Bluber juba tõsiselt mures. Ja seda mitte Kraski, vaid enda pärast. Sest kui 
juba siin, sõbralikus külas, venelasega midagi juhtuda võis, mis siis veel oodata 
ürgmetsas, kus kaoksid kõik kuritegude jäljed! Kui Bluber jagas oma muret ka 
teistega, muutusid nemadki rahutuks. Kolm hirmunud eurooplast läksid jalamaid 
pealiku jutule. 

Märkide, lääneranniku neegrite inglise murde ja mõne kohaliku sõna abil, mis nad 
selgeks olid õppinud, õnnestus neil talle teatada Kraski kadumisest ja pärida seletust. 

Pealiku üllatus polnud nende omast sugugi väiksem, kuid loomulikult ei suutnud ta 
neile mingit seletust anda. Viimaks lepiti kokku, et karavan läheb teele hiljemalt 
järgmise päeva hommikul. 

Keegi kaaslastest ei osanud kujutleda Kraski lahkumise motiive. Et venelane võis 
vabatahtlikult lahkuda nende seltskonnast nüüd, mil teekond kaugele läänerannikule 
tänu Tarzani sekkumisele nii ohutuks oli muutunud, see ei tulnud neile mõttessegi. 
Nad uskusid, et keegi oli Kraski röövinud või et mõni kiskja oli ta nahka pistnud. 

Kõigile nendele oletustele tõmbas kriipsu peale vana paks neegrieit, kes oli seni 
silma paistnud ainult ülemäärase kerekusega. Nüüd sai ta paugupealt küla 
kangelaseks, sest tema teadis lugu, mis kahtlemata kandub edasi ka Ngeo-te-te küla 
praeguse põlvkonna järeltulijatele. Saanud teada, mis neid valgeid imeloomi huvitab, 
läks ta otsemaid pealiku jutule. 

Mõne silmapilgu pärast ilmus pealik Bluberi onni. Ta leidis sealt hirmust lõdiseva 
olevuse, keda pealiku tulek oleks viinud meeleheitele, poleks neeger mananud näole 
kõige rahuarmastavamat ilmet, milleks ta üldse suuteline oli. Ta osutas kõigepealt 
Kraski tühjale asemele, kutsus Bluberi välja ja läks siis temaga tükk maad mööda laia 
tolmust tanumat. Siis näitas ta värava ja džungliraja poole. Tagasiteel kohtas neid 
paks neegrieit, kelle silmadele pealik osutas, juhtides uuesti Bluberi tähelepanu 
kõigele sellele, mida ta varem oli näidanud. Alles nüüd taipas Bluber, milles oli asi. 
Kraski oli asemelt tõusnud ja metsa läinud, mida oli juhtunud märkama see paks 
rumal neegrieit. 

Bluber jooksis otsekohe oma kaaslastele rabavat uudist teatama. Nad olid jahmunud 
nagu temagi. Mis põhjused võisid venelast sundida neist lahkuma just nüüd, kus asi 
oli võtnud nii õnneliku pöörde? Kas lõi Kraski äkki külaelanikke kartma? Aga miks ta 
siis neid ei hoiatanud? Kas tabas teda äkiline hullusehoog? 

Mein Gott!" hädaldas Bluber. ,,Ta lahkus üksinda keset ööd. Ta on arust ära!" 

»Mida ta välja nuputas, kurat võtku?" mõmises Tlirock. ,,On teil kõik asjad alles?" 
küsis Peebles. ,,Ehk pani ta midagi pihta?" 


»Oi-oi! Mida ta võis pihta panna?" küsis Bluber. ,,Püssid, laskemoon — kõik on 
alles. Ta pole midagi võtnud. Meil polegi siin midagi väärtuslikku peale minu 
kahekümnenaelase ülikonna.” 

» Aga miks ta siis seda tegi?" imestas Peebles. 

» Vahest on ta kuutõbine?" oletas Throck. ,,Tõusis une pealt üles ja läks.” 

See oli viimane seletus Kraski salapärasele kadumisele, mida suutsid välja mõelda 
kolm hirmunud meest. Nad ei saanud kunagi teada, mis sundis venelast Karl Kraskit 
nende seltskonnast lahkuma, sest saatus ei viinud neid enam iialgi kokku. 

Järgmisel hommikul päikesetõusu ajal lahkusid kõik kolm Ngeo-te-te külast. Neid 
saatis mitukümmend neegrit, kõik tublid ja tugevad mehed. Eurooplased leppisid 
täiesti oma olukorraga, seda enam, et neegrid olid nende vastu väga lahked ja isegi 
Bluber loobus mõneks ajaks hiilgava mineviku järele õhkamisest. 

Kokk 

Sel ajal tungis Karl Kraski tohutute jõupingutustega läbi džungli. Esimest korda 
sellest ajast saadik, mil ta jalg Mustale mandrile astus, oli ta ihuüksi. Oleks ta 
aimanud, kui suurt vaimset pingutust nõuab üksinda rändamine sellel metsikul maal, 
poleks ta vist iialgi ette võtnud nii lootusetut üritust. 

Mõne päeva pärast polnud Kraski enam endine ettevõtlik ja nutikas avantürist. Ta 
tundus endale looduse ja piiratud vabaduse orjana. 

Püss õlal, vööl raske automaatpüstol, liikus Kraski kangekaelselt metsloomarajal. 
Ta hoidis kogu aeg kõrvu kikkis, kartes kuulda tagaajajaid või hääli, mis annaksid 
teada mingisuguse uue, senitundmatu hädaohu lähenemisest eest või tagant. Siin, 
kohutavas üksinduses, oli iga öö talle hirmude öö. Iga miiliga, mis ta edasi läks, 
muutus teemantide väärtus tema silmis üha kahvatumaks võrreldes nende lugematute 
ohtudega, mis varitsesid teda teel läänerannikule. 

Kord nägi ta suurt madu Histah'd otse enda ees puult alla rippuvat. Kraski kartis 
teda tulistada, sest see võis äratada võimalike jälitajate tähelepanu. Ta pidi seepärast 
tegema suure ringi paksus padrikus, mis kasvas lausseinana mõlemal pool rada. Kui ta 
uuesti teele välja puges, olid ta rõivad räbalaiks kistud, kogu keha kipitas ja 
kriimustused veritsesid: tal tuli pugeda läbi astelpõõsaste. Ta oli higist läbimärg ja 
rõivad kihisesid sipelgaist, kes mürgitasid ta elu. 

Pääsenud teele, kiskus ta riideräbalad seljast ja püüdis kuidagimoodi sipelgatest 
lahti saada. 

Kuid ta ei tundnud Aafrika sipelgaid, neid tillukesi putukaid, kes võivad mõne 
tunniga hävitada isegi tugeva puumaja, rääkimata eurooplase rõivastest. Sipelgad 
katsid rõivaid nii paksu kihina, et ta ei tihanud neid enam selga panna. Mehel 
õnnestus selle halastamatu hordi käest päästa vaid teemandikott, püss ja laskemoon. 

Täis meeleheidet raputas ta sipelgad endalt maha ja jätkas oma teed alasti nagu sel 
päeval, mil ta emaihust ilmale oli tulnud. Kui ta pool tundi hiljem väsimusest jõuetuna 
džunglirohule varises, sai ta esimest korda aru, kui meeletu oli olnud plaan üksinda 
rannikule minna. Tema olukord oli lootusetu ka veel selle pärast, et miski ei heiduta 
tsiviliseeritud inimest rohkem kui rõivaste puudumine, mis aastasadade vältel 
juurdunud harjumuse järgi oa saanud inimihu lahutamatuks osaks. 

Alastiolek halvas tema tahtejõudu, isegi sõjariista kaotamine poleks teinud teda 
Aafrika kõrvetava päikese all abitumaks. Iga silmapilk tundis ta oma seisundit 
halvenevat ja enne kui päike loojus, pidas džunglirajal üksikult ja mahajäetult edasi 
rühkiv venelane oma elupäevad loetuks. 

Sel ööl lamas Kraski näljase ja külmast lõdisevana jämedal puuoksal, tema all aga 
sebisid möirgavad, köhivad ja urisevad kiskjad. Tema hambad plagisesid külmast ja 


hirmust, äkilised värinad läbistasid ta keha ja ta tundis tugevat nõrkust. Kui tal 
õnnestuski korraks suigatada, polnud see puhkus, vaid üksnes kohtumine uute 
õudustega, mille äkiline möirgamine reaalsuseks muutis. 

Pikkamisi venisid lõputud tunnid, öö ei paistnudki otsa saavat. Kuid lõpuks siiski 
tõusis päike ja kumatud venelane jätkas piinarikast teekonda läände. 

Ta vaarus edasi, näljast jõuetu ja vaimselt murtud, mingis poolteadvusetus olekus, ja 
iga tunniga muutus seisukord halvemaks, sest pärast külast põgenemist polnud ta 
ivagi suhu saanud. 

Saabus keskpäev. Kraski liikus aeglaselt edasi, rohkem küll puhates kui kõndides. 
Ühe sellise peatuse ajal tundus talle äkki, et ta kuulis inimeste hääli. Ta oli nii uimane, 
et esialgu ei taibanud isegi selle sündmuse täielikku tähendust. Alles mõne aja pärast 
tõmbus ta pingule, lootes, et see pole hallutsinatsioon, ja kargas kiiresti jalule. Ta 
kuulatas tähelepanelikult. 

Polnud vähimatki kahtlust, et ta kuulis võrdlemisi lähedal inimhääli, mis ei 
kuulunud mustanahalistele, vaid eurooplastele. 

Säilitades ettevaatuse, roomas ta edasi, püüdes mitte kära teha. Jalgrada viis ta 
väikesele välule, millest voolas läbi kitsas sogaseveeline jõgi. Jõe kaldal seisis kiiruga 
kokkuklopsitud onn, kaetud suurte palmi-ja kummipuulehtedega ning ümbritsetud 
rolimaka okkalise bomaga. 

Hääled tulid onnist. Nüüd kuulis ta selgesti, et need kuulusid naisele ja mehele. 
Naine näis millelegi vihaselt vastu vaidlevat, mees vastas talle madalal bassihäälel. 

Venelase silmad läksid imestusest pärani, sest mehe hääl kuulus tema pruunile 
vastasele Esteban Mirandale, naise oma aga Flora Hawkesile, keda ta juba ammu 
surnuks pidas. Kuid Kraski ei uskunud vaime. Ta oli kindel, et nende häälte omanikud 
on luust ja lihast nagu temagi. 

Venelane astus onni poole. Viha ja armukadedus taandusid mõtte juures, et nüüd 
pole ta džunglis enam üksi. Vaevalt oli ta astunud paar sammu, kui onnist kostis 
uuesti naise hääl. Ühtaegu meenus Kraskile, et ta on täiesti alasti. Nii ei tohtinud ta 
ilmuda Flora ette, kellele oli uhkusega jutustanud hiilgavast kaardiväemundrist, mida 
ta kord kandnud oli. Ta seisatas viivuks, vaatas ringi ja hakkas siis korjama suurt 
laialehelist džunglirohtu, millest valmistas primitiivse seeliku, nagu neid kandsid 
neegrinaised. Selle sidus ta liaaniga endale ümber. Palju suurema enesekindlusega 
sammus ta nüüd onni poole. Kartes, et nad teda ära ei tunne ja vaenlaseks pidades 
otsemaid ründavad, hõikas Kraski enne oma nime. Kohe tuli hispaanlane neiu saatel 
onnist välja. Kui Kraski poleks teda häälest ära tundnud, oleks ta Mirandat kindlasti 
pidanud Ahvide Tarzaniks — nii suur oli nende väline sarnasus. 

Mõnda aega silmitsesid Esteban ja Flora üllatunult kummalist olevust, kes nende 
ees SEISIS. 

»Kas olen nii muutunud, et isegi endised sõbrad mind enam ära ei tunne?" küsis 
Kraski. 

»Mu jumal, Karl!" hüüatas neiu. ,,Kuidas sina siia sattusid?" 

Äratundmisest hoolimata ei muutunud hispaanlase ilme. See jäi endiselt tõrjuvaks ja 
naise karjatus muutis selle veel julmemaks. Inetu ir-vitus sigines ta huultele. 

»Kraski, kuhu sa tüürid?" küsis ta. 

Venelane jutustas lühidalt, mainimata sõnagagi teemante, oma raskest teekonnast, 
mille oli sunnitud ette võtma üksi pärast kaaslaste vangistamist pärismaalaste poolt. 
Ta lootis, et nüüd, kolmekesi, läheb asi palju kergemini. 

» Lee läänerannikule viib sealtkaudu,” osutas hispaanlane kitsale džunglirajale. ,,Tee, 
et sa siit kaod, venelane. Siinne kliima pole sulle tervislik.” 


Kraski oli nagu pilve pealt alla kukkunud. Ta oli oodanud kui mitte just sõbralikku, 
siis vähemalt viisakat vastuvõttu. See neetud hispaanlane ei arvestanud nähtavasti 
mingisugust olukorda. Leppimine ei tulnud ilmselt kõne allagi. Seepärast püüdis 
venelane aega võita. 

»»Sa €1 aja mind siit ometi tulija kõhuga ja janusena minema, Esteban?" küsis Kraski 
kaeblikult. 

»»Vesi on seal,” näitas hispaanlane sogase jõe poole, ,,džunglis leidub aga küllaga 
toitu igale hakkajale inimesele. Kuid ma ei taha uuesti su teenriks hakata. Kao siit!" 
Seekord saatis tema sõnu ähvardav käeliigutus. 

Sa ei saada teda ometi surma?" karjatas Flora. ,,Kes sa siis oled — 

inimene või saatan inimese kujul? Kuidas sä võid nii julm olla?" Siis pöördus ta 
härdalt anudes venelase poole: »Ära laitku siit, Karl! Sa ei kujuta, ette, kui hirmsaks 
on mu elu muutunud pärast seda, kui ta mu röövis". Ära jäta mind siia maha, päästa 
mind tema käest!" 

Kraski haaras oma automaatpüstoli. ,, Mine eemale!" hüüdis ta Flo-rale, tõstis siis 
püstoli ja tulistas hispaanlase pilguks tardunud kuju. Kõlas pauk, kuid kuul läks 
mööda. Teist lasku ei tulnud, sest padrun oli torusse kinni kiilunud. Meeleheitel 
viskas Kraski kasutu relva minema ja püüdis kähku seljast püssi kahmata, kuid 
hispaanlane oli vahepeal ehmatusest toibunud ja tõstis käe lühikese raske odaga, mida 
oli viimastel päevadel meisterlikult heitma õppinud. Enne kui venelane jõudis 
päästikule vajutada, vihises oda läbi õhu ja tungis terava otsaga tema südamesse. 
Hääletult langes Kraski oma vaenlase ja rivaali jalge ette, kuna naine, keda nad 
mõlemad omamoodi toorelt ja egoistlikult olid armastanud, langes meeleheitlikult 
nuttes tana kõrvale. 

Venelase verine laip lamas maas, kohal, kus Estebani oda ta tabanud oli. Kraski 
enda ettevaatamatuse tõttu oli ürgaegne sõjariist saavutanud võidu tema tulirelvade 
üle. Tema surmaga olid varisenud Flo-ra viimsed lootused vabaneda teise mehe ikke 
alt. 

Nähes, et venelane oli surnud, astus Esteban ligi, tõmbas oma oda välja, võttis 
endale tema sõjariistad, laskemoona ja üldse kõik, mis tema ümber rippus, kaasa 
arvatud nahast kott, mis oli liaaniga vööle seotud. Siis pöördus ta naise poole. 

»»Ja see mees julges mind nimetada Estebaniks!" karjus ta. ,, Ma pole Esteban, ma 
pole seda kunagi olnud, ma olen Tarzan, džungli lord! Kes söandas röövida vägeva 
Tarzani naist, sai nüüd oma teenitud palga. Keegi ei tohi karistamatult tungida Tarzani 
põlisesse džunglisse!" 

Tüdruk vaatas talle teraselt otsa, nägi tema põlevaid silmi ja võpatas. 

»Hullumeelne!" sosistas ta. ,, Hullumeelne! Mu jumal, olen džung-lis kahekesi 
hulluga!" 

Ja tõepoolest, selles suhtes oligi Esteban Miranda hull. See oli näitleja hullus, kelle 
roll oli saanud osaks temast endast. Ta oli nii kaua mänginud Tarzanit ja harjunud 
kujutama ennast ahvinimesena, et tundis end tõelise džunglite valitsejana. 

»la tahtis röövida Tarzani sõbratari," pomises Esteban. ,,Nägid, kuidas ma tapsin ta 
ühe hoobiga? Võid sa siis tõesti mõelda kellestki teisest, kui sinu kõrval on suure 
Tarzani armastus?" 

» Vihkan sind," vastas Flora. ,,Sa oled tõepoolest elajas, ei, veel hullem kui elajas!" 

»Kuid sa kuulud mulle,” väitis hispaanlane, ,,ja mitte kellelegi teisele. Pigem tapan 
su omaenese käega. Kuid peab lähemalt vaatama selle venelase kotti. Tal paistab 
olevat nii palju laskemoona, et jätkub tervele polgule." Nende sõnadega sisenes ta 
onni, puistas koti sisu savi-põrandale ja jäi siis hämmastunult naisele otsa jõllitama. 

»Teemandid!" kisendas hispaanlane. ,,Püha Maria, need on teemandid!" 

Nagu tema, nii jäi ka naine küütlevat kuhja silmitsema. Almus oli üks tema 
iseloomujooni ja sellepärast lepitas leid teda jalamaid õnnetu seisukorraga. 

»Sadu teemante!" pomises tüdruk. ,,Kust ta need sai?" 

»Ei tea ega tahagi teada," räuskas Esteban. ,, Need kõik on minu, minu omad! Olen 
küllalt rikas, et elu lõpuni maailma kõige nooblimaid lõbustuskohti külastada. Kui 
oled hea tüdruk, Flora, siis saad sellest rikkusest midagi ka endale. Homme hommikul 
asume teele läänerannikule.” 

Floral olid omad plaanid. Juba mõne päeva eest oli ta otsustanud mehe öösel tappa. 
Sätendavate teemantide nägemine tõukas teda veelgi enam kuritööle. Siiani oli ta 
karmud vaid üksinda džunglisse jääda, nüüd polnud tal midagi kaotada, küll aga 
võita! 

2kokok 

Jälitades Luwinit, kes oli tapnud tema naise, liikus Tarzan lõvi saatel kiiresti läbi 
džungli. Ta sattus sageli lääneranniku neegrite ja araablaste orjade jälgedele, aga kui 
ta oli mõnele salgale järele jõudnud ja neid tõtt rääkima sundinud, kuulis ta alati ühte 
ja sedasama. Keegi polnud pärast tulekahjuööd Luwinit näinud ja igaüks oletas, et ta 
võis mõne teise salgaga jalga lasta. 

Tarzani mõtted olid neil päevil niivõrd hõivatud Luwini otsimisest, et ta ei 
märganudki teemantide kadumist. Alles kolmandal päeval, kohendades oma vööd, 
märkas ta koti puudumist. 

Esialgu ei suutnud ta kuidagi meenutada, millistel asjaoludel võis kott kaotsi minna 
Siis aga taipas ta — eurooplased. 

»Need on need petistest eurooplased," lausus ta Jad-bal-jale, ,,ne-mad varastasidki 
teemandid." Ja arm tema laubal tõmbus vihahoos punaseks, kui ta mõtles nendele 
reeturlikele ja tänamatutele inimestele, keda ta oli hädast välja aidanud. ,,Tule," kutsus 
ta lõvi, , jätkame Luwini otsimist, aga ühtaegu otsime ka neid lurjuseid." 

Kolm ülejäänud valget polnud veel kuigi kaugele jõudnud, kui teisel päeval pärast 
lääneranniku poole teele asumist üllatas neid uuesti majesteetliku lõvi saatel metsast 
lähenev alasti hiiglane. Nad olid veelgi üllatunumad, kui nägid läheneva mehe vihast 
lõkendavat nägu. 

Tarzan ei vastanud nende alandlikele tervitustele, vaid jäi uhkelt ja kõrgilt nende 
ette seisma, käed rinnal vaheliti. Tema näol oli selline ilme, et Bluberil tuli kananahk 
ihule. Ka teised olid kohkunud. 

»Kas on midagi juhtunud?” pärisid kaks inglast ja juut kooris. ,,Kas on halbu 
uudiseid?” 

Juhtunud? Kes võib seda teada teist paremini?" vastas ahvinime-ne, suurendades 
veelgi nende muret oma saatuse pärast. ,,Ma tahan tagasi oma kotti kividega, mille te 
mult varastasite.” 

Igaüks kolmest heitis teistele kahtlustava pilgu. Bluber sai närvivapustuse, kuid see 
kõik ei toonud asjasse selgust. 

»»Ma ei mõista teid, mister Tarzan," söandas Bluber lõpuks vaikuse katkestada. 
»»Olen kindel, et siin on mingisugune arusaamatus, kui mitte...” ja ta heitis 
silmanurgast umbuskliku pilgu omavahel vaidlevatele Peeblesile ning Throckile. 

»Mina ei tea sellest kotist midagi,” ütles Peebles. ,,Te võite Blube-rit uskuda.” 

»Ma ei usu teist kedagi,” vastas Tarzan süngelt. ,, Annan viis sekundit mõtlemisaega. 
Andke kott tagasi või ma lasen teid põhjalikult läbi otsida.” 


»Palun!" hüüdis Bluber. ,,Otsige mind läbi! Otsige, otsige! Vannun, mister Tarzan, 
ma pole teilt midagi ära võtnud.” 

»Siin pole kõik korras," kuulutas Throck. ,,Ka mina pole teilt midagi võtnud ja usun, 
et need kaks pole-samuti milleski süüdi." 

»Kus neljas on?" küsis Tarzan. 

»Kraski? Ta kadus selsamal ööl, kui te meid külla tõite. Sestsaadik pole me teda 
näinud. Nüüd on kõik selge. Me muudkui mõistatasime, miks ta ära läks, aga nüüd on 
kõik selge nagu issanda päev. Tema varastas teie koti koos kividega. Ta oli alati 
salakaval mees, meie ei usaldanud teda karvavõrdki." 

»Täpipealt!" hüüatas Peebles. 

Kuigi endine poksija rääkis üsna veenvalt, ei usaldanud Tarzan teda ometi sedavõrd, 
et oleks rahuldunud üksnes vastusega. 

»»See võib kõik nii olla, nagu te mulle rääkisite. Kui kivid on venelase käes, ei pääse 
ta nagunii minu kättemaksu eest. Aga hoidke end, kui peaksin kivid teie juurest 
leidma. Kohutav oleks mu karistus, sest siis ei vääri te enam eurooplaste nime, mis 
teid praegu kaitseb.” 

Asjatult kinnitasid valged, et nad ei tea kividest midagi. Kõigest hoolimata otsiti nad 
läbi, kuid ei leitud midagi. Uhkelt, nagu ta oli tulnud, kadus ahvinimene uuesti 
tihedasse džunglisse. 

»Mis kivid need küll olid?" uudistas Throck, kes oli üpris nürimeelne. 

»Lollpea,” manitses Peebles teda isalikult. ,,Mõtle veidi oma peaga, missuguste 
kivide pärast hakkab siin Aafrikas üks lord talle tundmatuid mehi taga ajama, 
kaotades kolm-neli päevateekonda? Muidugi olid need teemandid." 

Throckil vajus suu ammuli. 

»Nurjatu venelane!" räuskas ta. ,,Ta petab meid juba teist korda ja laseb suurel 
rikkusel nina all kaotsi minna!" 

»» Olge talle tanulikud, lapsed," manitses Bluber, kes oli siiani võrdlemisi sõnaaher 
olnud. ,,Kui Kraski oleks siia jäänud, oleks ahvinimene need kivid meie juuresolekul 
leidnud. Kas oleks ta siis uskunud, et meie vargusest midagi ei tea? Mina tema asemel 
poleks küll uskunud, vaid oleks kõik neli meest ühe oksa külge riputanud.” 

» Vaene Kraski!" mõmises Throck, nähes ahvinimest kiiresti metsa kaduvat. 

»Jah, isegi kogu maailma teemantide eest ei tahaks ma praegu tema nahas olla,” 
lisas Peebles. 

Järgmisel päeval pärast Kraski surma asusid Esteban ja Flora teele läänerannikule. 
Nad lahkusid onnist päikesetõusu ajal. Öösel ei julgenud Esteban liikuda isegi lagedal 
maastikul, ehkki see oli palju kergem. Päevased rännakud nendel laiuskraadidel on 
väga piinarikkad. Vaevalt jõudis päike taevavõlvile tõusta, kui hakkas kiirgama 
niisugust kuumust, et mõlemad teelised mõtlesid end tagasi onni kehva, kuid siiski 
kaitsva katuse alla ja jõe juurde, mis oli neid jootnud. Praegu polnud neil ühte ega 
teist Esimesena tunnetas seda Flora Hawkes. 

»Esteban, ma ei saa nii kiiresti käia,” kaebas ta. 

» Ahvide Tarzan ei või aeglustada oma sammu mingi naise kaebliku ohke pärast, 
vastas hispaanlane. ,,Kas polnud sina see, kes õhutas mind kiiremini teele asuma?" 
Naine surus huuled kokku ega lausunud enam midagi. Ta tundis suurt väsimust 
kogu ihus, tundis jalgu muutuvat tuimadeks pakkudeks ja esimest korda tabas teda 

hirmus mõte, mis võib temaga juhtuda, kui hispaanlane ta maha jätab. Ikka 
sagedamini hakkas ta kukkuma väikeste takistuste pärast, mis end nagu nimme ta 
väsinud jalge ette seadsid. 


" 


Tarzan rühkis kiiresti puude ülemistel okstel küla poole, kuhu ta oli mõne päeva 
eest eurooplased jätnud. Jad-bal-ja jäi maha ja järgnes talle jälgi mööda. 

Küla värava juures leidis Tarzan Kraski jälje, mis oli küll pooleldi kustunud, kuid 
ahvinimese silmale ikka veel küllalt loetav. Nüüd oli edasiminek kerge, sest Kraski oli 
end varjamata liikunud läände viival rajal. 

Päike oli läänepoolsete puulatvadeni laskunud, kui Tarzan jõudis väikesele välule, 
kus sogaseveelise jõekese kaldal seisis väike okkalisest bomast ümbritsetud onn. 

Üksainus pilk onni ees maas lamavale kogule kinnitas, et see polnud keegi muu kui 
tagaotsitav. Ta rinnus haigutas lai ja sügav haav, ilmselt odast, mis oli põhjustanud 
silmapilkse surma. Tarzan teadis juba ette, et ta laiba juurest teemante ei leia ja hoolas 
läbiotsimine kinnitaski seda. 

Nii onnis kui väljas võis märgata rohkesti mehe ja naise jälgi. Nad olid alles hiljuti 
seal viibinud. Mees näis olevat sama, kes Euroopast toodud nooltega tappis inimahv 
Gobu ja põder Bara, kuid naisest ei teadnud Tarzan veel midagi arvata. Jälgede järgi 
otsustades olid ta jalad katki, sest kingade asemel kandis ta mingisuguseid Jalanartse. 

Tarzan nägi, et mehe ja naise jäljed viisid džunglisse. Ta järgnes neile ja mida 
kaugemale jõudis, seda selgemaks sai, et naine on väsinud ja jääb üha rohkem maha. 
Mees jõudis sageli naisest kaugele ette 

ja liikus teda järele ootamata üha kaugemale.' Lausa ime, et naine polnud teda veel 
kaotanud. 

Verised äralöödud jalad ei tahtnud Flora Hawkesi enam kanda. 

»»Obta mind, Esteban," palus ta hispaanlast, kes oli temast mõnikümmend sammu 
ees. ,,Ära jäta mind malta. Ära jäta mind üksi sellesse hirmsasse džunglisse." 

»Siis lisa sammu,” irvitas hispaanlane, kelle esialgne kirg naise vastu oli juba 
ammugi jahtunud. ,,Kas sa arvad, et sellise varandusega, mis mul nüüd on, jään ma 
džunglisse ootama, et keegi tuleks ja selle ära võtaks? Ei, ma lähen rannikule nii 
kiiresti, kui vähegi suudan. Kui vöid minuga sammu pidada, on hea, kui ei, siis on see 
sinu oma asi.” 

»Aga sa ei 'saa mind ometi hüljata, Esteban. Sa ei tee seda pärast kõike, mis ma 
sulle olen olnvld.” 

Hispaanlane irvitas. 

»»Sa pole mulle enam midagi. Sä oledxiüüd kui vana kinnas. Sellega,” ta patsutas 
käega teemandikotti, ,, ostan ma endale maailma kõige ilusamad kindad." Ta saatis 
oma labast nalja julma naerulaginaga, mis näis tungivat naise luusse ja lihasse. 

»Esteban, Esteban, tule tagasi!" karjatas Flora ahastades. ,,Tule tagasi, ma ei jõua 
enam käia. Ära jäta mind malta! Tule tagasi ja päästa mind!" 

Kuid hispaanlane ainult irvitas talle vastuseks ja kui ta kadus jalg-raja käänaku taha, 
langes tüdruk abitult malta. 


XX. Surnud ärkavad 


Selleks ööks jäi Esteban puhkama raja äärde vanasse kuivanud jõesängi, mille 
põhjas vulises väike allikas, kust hispaanlane janu kustutas. 

Kinnisidee, et ta on tõepoolest Tarzan, andis mehele julgust, seepärast ei hakanud ta 
jändama mingisuguste tarade või bomadega, vaid heitis magama otse maapinnale või 
džunglirohtu. Ja saatus oligi tema vastu armuline ega saatnud ühtegi kiskjat unerahu 
rikkuma. Niikaua kui ta rändas Flora Hawkesiga, oli hispaanlane naisele ja endale ehi- 
tanud väikese peavarju koos bomaga, kuid praeguses olukorras pidas ta seda täiesti 
tarbetuks, ei hoolinud isegi primitiivsest bomast, vaid piirdus ainult lõkkega. 


Seegi kord tegi ta lõkke üles, sest oli tabanud uluki, kuid ta polnud veel metslase 
eluga niivõrd harjunud, et seda toorelt süüa. Kõhu täis söönud ja jõest janu 
kustutanud, naasis Miranda lõkke äärde, tõi lagedale teemandikoti, harutas kotisuu 
lahti ja ammutas sealt terve kamalutäie sätendavaid kive. Lõkkekuma peegeldus 
teemanditahkudelt vastu ja saatis veiklevaid sädemeid ümbritseva džungli pimedusse. 
Hispaanlane nõristas kive peenikese joana ühest pihust teise ja nägi 

nende kiirguses hurmavat tulevikupilti: võim, luksus, imekaunid naised — kõike, 
mida võib inimesele anda tohutu rikkus. Poolsuletud silmil unistas ta ideaalsest 
naisest, keda oli otsinud kogu elu, kuid polnud leidnud, sest ükski naine ei kõlvanud 
Estebanile vääriliseks kaasaks. Ühtäkki silmas hispaanlane poolsuletud ripsmete alt 
oma mate-rialiseerunud unistust — õhukesse valgesse loori mähkunud naisekuju- 

Esteban pigistas silmad kinni ja lõi uuesti lahti, kuid nägemus ei kadunud. Ta ajas 
oma silmad nii suureks, kui vähegi sai, kuid valge looriga naine seisis endisel kohal. 

Esteban Miranda kahvatas. 

»Püha jumalaema!" sosistas ta. ,,See on Flora. Ta on surnud ja tuli mulle kätte 
maksma.” 

Pärani silmil kargas ta jalule, kavatsedes viirastuse eest plehku pista, kuid see 
hakkas ootamatult öma maheda häälega rääkima. 

»»Oh, mu süda! See oled tõepoolest sina!" 

Esteban adus, et see pole viirastus ega Flora, aga kes oli see imeilus tundmatu ja 
kuidas ta oli džunglisse sattunud? 

Naine tuli aeglaselt ümber lõkke ja lähenes talle. Esteban peitis kähku kivid kotti ja 
torkas leopardinaha alla, mis kattis ta keha. 

Avasüli tuli naine lähemale. 

»Mu armsaim," hüüdis ta, ,,ära ütle, et sa mind ei tunne!" 

Ta oli nii lähedal, et Esteban nägi tema voogavat rinda, tema armastusest ja kirest 
värisevaid huuli. Teda haaras enneolematu erutus ja laialisirutatud kätega astus 
hispaanlane naisele vastu, et teda oma rinnale suruda. 

ikid 

Naise ja mehe jälil käies liikus Tarzan metsarajal kiiresti edasi. Ta teadis, et saab 
nad peagi kätte ja seepärast ei imestanudki eriti, nähes rohus lamavat naist. Kui 
Tarzan tema kohale kummardus ja teda õlast puudutas, karjatas naine ehmunult. 

»»Mu jumal, see on lõpp!" 

»Ärge kartke," rahustas teda Tarzan, ,,ma ei tee teile midagi halba.” 

Flora pööras ümber ja heitis talle pilgu, arvates esialgu, et see on Esteban. 

»sa tulid tagasi, Esteban, et mind päästa?" küsis ta. 

»Esteban?" hüüatas mees. ,,Ma pole Esteban, see pole minu nimi.” 

Siis tundis Flora ta ära. 

»Lord Greystoke! See olete teie?" 

»Jalt. Aga kes siis teie olete?" 

»»Olen Flora Hawkes, leedi Greystoke'i endine toatüdruk.” ,,Jalt, mulle tuleb nüüd 
meelde,” lausus Tarzan. ,, Aga mida te siin teete?" 

»Ma ei julge rääkida," vastas tüdruk. ,,Ma kardan teie viha.” 

»Rääkige!" käskis ahvinimene nõudlikult. ,,Te ju teate, Flora, et ma ei tee naistelfe 
kunagi midagi halba” 

» Tulime Opari kulla järele,” alustas Flora, ,,kuid te teate seda isegi-" 


»Ma ei tea sellest midagi," vastas ahvinimene. ,,Kas te tõesti olite nende valgetega, 
kes mulle narkootikumi sisse jootsid ja saatuse hooleks jätsid?” 

»Kahjuks nii see oli," tunnistas tüdruk. ,,Saime kulla kätte, kuid siis tulite teie oma 
waziridega ja võtsite selle meilt ära” 

»Ma pole waziridega kusagil käinud ega midagi ära võtnud,” oli Tarzan nõutu. ,,Ma 
ei mõista, millest te räägite.” 

Neiu kergitas imestunult ikulme: ta teadis, et Tarzan ei valetanud iialgi. 

»Meie mehed hakkasid mässama, Esteban röövis mu, hiljem aga otsis meid üles 
Kraski. Ta tuli kotiga, mis oli täis teemante, kuid Esteban tappis ta ja võttis koti 
endale.” 

Nüüd oli Tarzani imestus veelgi suurem. , 

»Esteban on see mees, kes oli teiega koos?" küsis ta. 

»Jah,” vastas Flora, ,,kuid ta jättis mu maha. Ma ei saanud enam edasi minna. Ta 
jättis mu surema, ise aga läks edasi.” 

»Me leiame ta üles,” ütles ahvinimene. ,,Tulge.” 

»Kuid ma ei jaksa.” 

»Sellest pole midagi," vastas Tarzan ja tõstis tüdruku kergelt õlale. 

Tarzan läks hoolikalt koormat kandes mööda rada kiiresti edasi. 

» Varsti jõuame vee äärde," ütles ta, ,,peate nüüd janu kustutama. Kui olete joonud, 
saate kohe jõudu juurde. Võib-olla õnnestub mul teile ka midagi söögipoolist 
hankida.” 

»Miks te mu vastu nii hea olete?" päris tüdruk. 

»» Olete ju naine. Ma ei või teid jätta üksinda džunglisse kindlasse surma, vaatamata 
sellele, mida te mulle teinud olete," vastas ahvinimene. 

Ja Flora Hawkesil jäi üle vaid kibedaid pisaraid valades andeks paluda kõik süüteod, 
mis olid lõppkokkuvõttes teinud teda sõltuvaks Tarzani armust. 

Juba hämardus, nemad aga läksid džunglirajal ikka edasi, kuni Tarzan märkas eemal 
lõkkekuma. 

»Arvan, et üsna pea leiame üles teie kadunud sõbra," sosistas ta. ,,Püüdke hästi tasa 
olla” 

Pisut hiljem tabasid ta terased kõrvad häältekõminat. Ta peatus ja tõstis neiu 
madalale puuoksale istuma. 

»Kui te ei suuda käia, siis oodake mind siin," lausus ta vaikselt. ,, Ma ei taha, et ta 
pääseks põgenema. Kui saate, tulge mulle pikkamisi järele.” 

Tarzan hakkas ettevaaüikult tule poole minema. Ta kuulis, kuidas 

Flora Hawkes talle järele tuli. Ilmselt kartis ta kõige rohkem pimedasse džunglisse 
üksi jääda Äkki kostis paari sammu kauguselt lõvi uri-semist. 

»Jad-bal-ja," kutsus ta sosinal, ,,minu kõrvale.” 

Suur lõvi hüppas Tarzani juurde, Flora aga kiljatas kohkunult ja haaras Tarzanil 
käsivarrest kinni. 

»Tasa!" sosistas ahvinimene. ,,Lövi ei tee teile midagi.” 

Pisut hiljem jõudsid nad kolmekesi iidse jõesängi nõlvale ja hakkasid kõrge rohu 
varjus silmitsema lõkke ääres toimuvat. 

Oma hämmastuseks nägi Tarzan seal istuvat oma teisikut. Talle lähenes pikkamisi 
mingisuguses õhulises riietuses olevus. Ahvinimene kuulis tema sõnu, õrnu 
lembesõnu; tema hääle kõla ja lõhn, mille ekslev tuulevinu mehe tundlikesse 
sõõrmetesse tõi, tekitasid temas veidra emotsioonide uperpalli: rõõm, meeleheide, 
armastus, viha — kõik segunesid. 


Ta nägi, kuidas mees püsti tõusis ja naist embas, ja siis tõusis Tarzanil veri näkku. 
Ta astus ette ja ütles üheainsa sõna: Jane!" 

Mõlemad pöördusid tema poole. Lõkkekuma valgustas Tarzani kogu. Teda nähes 
pööras mees järsult ümber ja põgenes džunglisse. Tarzan jooksis kaldast alla naise 
juurde. 

» Jane!" hüüdis ta. ,,See oled sina, see oled sina!" 

Naine sattus segadusse. Ta vaatas hispaanlasele järele, kuni see silmist kadus, siis 
pööras pilgu uuesti Tarzanile. Ebaledes astus ta mõne sammu mehe poole. 

»Mu jumal," ägas ta, ,,mida see kõik tähendab? Kes sa oled? Kui sa oled Tarzan, kes 
on siis tema, kes siit põgenes?" 

»Mina olen Tarzan, Jane," vastas ahvinimene. 

Vahepeal oli nende juurde astunud Flora Hawkes. 

Jah," lausus Jane Clayton, ,,sa oled tõepoolest Tarzan. Ma nägin, kuidas sa Floraga 
džunglisse jooksid. Ma ei saa sellest aru, John. Arvan, et see'kõik tuli su vigastatud 
peast.” 

»Mina jooksin Floraga džunglisse?" imestas Tarzan. ,,Mis jutt see on?” 

Just nimelt. Nägin sind oma ihusilmaga." Ahvinimene pöördus Flora poole. ,,Ma ei 
saa midagi aru," pomises ta. 

»Leedi Greystoke," lausus miss Hawkes, ,,see oli Esteban Miranda, kes mind 
džunglisse viis. Esteban tahtis teid nüüd uuesti petta. See isik, kes praegu meie juures 
viibib, on tõepoolest lord Greystoke. Teine oli petis, kes esines lord Greystoke' ina. Ta 
jättis mind alatult maha ja kui lord Greystoke poleks mind päästnud, oleksin ma juba 
surnud.” 

Jane'i viha pöördus nüüd hispaanlase vastu. 

Oh, John,” ütles ta, ,,ma tundsin, et eksin, süda kinnitas mulle seda, ent silmad 
petsid mind. Ruttu, John, sa pead ta kinni võtma ja karistama, muidu libiseb ta meil 
käest.” 

»Mingu pealegi," väitis ahvinimene. ,,Ehkki ma tahaksin teda kinni võtta ja 
varastatud teemandid tagasi saada, ei või ma jätta sind üksinda džunglisse, Jane." 

;»Aga milleks siis Jad-bal-ja on?" küsis naine. 

»»Sul on õigus, Jane," vastas Tarzan, ,,!tema unustasin ma hoopis. Too ta siia, Jad-bal- 
ja,” näitas ahvinimene lõvile põgeneva hispaanlase suunas. Võimsa hüppega kadus 
lõvi pimedusse. 

»Kas lõvi murrab ta maha?" küsis Flora võpatades, ehkki ei tundnud hingepõhjas 
vähimatki halastust hispaanlase vastu. 

»Ei, sugugi mitte," rahustas teda Tarzan. ,, Võib-olla mudib ta teda pisut, kuid 
võimaluse korral lohistab ta siia elusalt.” Siis, otsekui unustanud põgeniku saatuse, 
pöördus ta oma naise poole. 

»Jane, Usula rääkis mulle, et sind pole enam elavate kirjas. Ta ütles, et nad olid 
leidnud sinu söestunud keha ja matnud selle maha. Kuidas sa siis nii äkki siin oled, 
elus ja terve? Otsisin kõikjalt Luwinit, et talle sinu surma eest kätte maksta. Võib-olla 
ongi hea, et ma teda ei kohanud?" 

Sa ei saanudki teda kohata," vastas Jane Clayton, ,,aga ma ei mõista, mispärast 
Usula ütles, et nad olid mu surnukeha leidnud ja malta matnud.” 

«Vangistatud neegrid rääkisid talle, et Luwini oli su viinud värava kõrvale onni, 
käed-jalad kinni sidunud ja veel posti külge köitnud. Kui küla oli malta põlenud, läks 
Usula koos waziridega tagasi ja vangid näitasid selle koha kätte, kus oli seisnud onn. 
Seal, tuhaasemel, leidsid nad söestunud laiba ja selle kõrval poolpõlenud posti.” 


»Ah nii!" hüüatas Jane. ,, Nüüd ma mõistan. Luwini sidus mu tõesti käsist-jalust 
posti külge, kuid hiljem naasis onni ja päästis lahti. Ta püüdis minust jagu saada. Ei 
tea, kui kaua me võitlesime, kuid selles tuhinas ei kuulnud me üldse tulekaltjukära. 
Nägin tal vöö vahel nuga. Siis lasin ma endal ümbert kinni võtta, tõmbasin noa välja 
ja lõin talle selga vasaku abaluu alla. Surm oli silmapilkne. Samal hetkel lõi onni 
katus leegitsema. Olin alasti, sest kähmluse ajal rebis ta mul kõik rõivad seljast. Seinal 
rippus see valge bumus, ilmselt mõne tapetud araablase oma. Tõmbasin burnuse 
endale ümber ja jooksin välja tanumale. Ümberringi lõõmasid onnid, väravast 
tormasid välja viimased pärismaalased. Minust paremal oli osa plangust veel tulest 
puutumata. Joosta džunglisse värava kaudu oleks tähendanud vaenlaste kätte sattuda, 
seepärast ronisin üle plangu ja peitsin end džunglisse. Ma pidin varju otsima külast 
pääsenud neegrite eest. Otsisin wazirisid, puhkasin puuokstel, ja kord sellise puhkuse 
ajal märkasin poole miili kaugusel lõket. Tulin lähemale ja rõõmustasin kohutavalt, 
nähes oma Tarzanit, kuid see-polnud tema.” 

»»Wazirid matsid siis maha Luwini keha?" küsis ahvinimene. 

Jah,” vastas Jane. ,, Aga kes oli see mees, kes minu eest Floraga džunglisse põgenes? 
Arvasin, et see olid sina." 

Siis sekkus jutuajamisse Flora. 

»Waziridega oli Esteban, kui nad meilt kulla ära võtsid. Tä lollitas meie inimesi, 
järelikult võis haneks tõmmata ka wazirisid." 

»Ta võis haneks tõmmata keda iganes tahtis, kui suutis seda teha minuga,” ütles 
Jane Clayton. ,,Mõni minut hiljem oleksin ma pettuse avastanud, mind eksitas vilkuv 
lökketuli ja ka rõõm, et olin lõpuks ometi leidnud Tarzani. Ma tahtsin nii väga uskuda 
oma silmi.” 

Ahvinimene torkas oma iseloomulikul viisil sõrmed paksudesse juustesse. 

»Ma ei taipa, kuidas tal õnnestus päise päeva ajal petta Usulat," ütles ta pead 
vangutades. 

»Mina tean,” vastas Jane. ,,Ta ütles Usulale, et oli järjekordse õnnetusjuhtumi 
tagajärjel kaotanud osaliselt mälu. Nii seletas ta paljusid oma apse, mida sina poleks 
iialgi teinud." 

»Kaval, põrguline," tähendas Tarzan. 

Jah, ta on tõesti põrguline,” soostus Flora. 

Nende õnn oli täiuslik. Unustatud olid kõik senised ohud ja kim-batused. Aga siis 
lõi rohi kuivanud jõe kaldal kahte lehte ja sealt ilmus välja Jad-bal-ja. Lõvil oli 
lõugade vältel räbaldunud ja verine leopar-dinaltk. Ta pani selle oma isanda jalge ette. 

Ahvinimene võttis naita üles, vaatas seda ja kortsutas kulmu. 

»Jad-bal-ja murdis ta siiski malta," ütles ta. 

»Arvatavasti hakkas ta vastu," sõnas Jane Clayton. 

»Arvate, et lõvi pistis ta nahka?" hüüatas Flora loomast vaistlikult eemale tõmbudes. 

»Ei,” vastas Tarzan, ,, selleks polnud tal aega. Hommikul läheme jälgi mööda ja 
otsime surnukeha üles. Ma täitan oma teemante tagasi saada.” Ja ta jutustas Jane'ile 
imelise loo teemantide päritolust. 

Järgmisel hommikul asusid nad Estebani surnukeha otsima. Paksust tihnikust viis 
jälg jõe kaldale. Siin see katkes ja kuigi ahvinimene otsis ümberringi kõik läbi, jälge 
ta enam ei leidnud. Hispaanlase jälje katkemise koltal võis näita vereplekke. 

Viimaks naasis Tarzan naiste juurde. 

» Inimene, kes Tarzanina esines, on otsa saanud," sõnas ta. 

» Arvad, et ta on hukkunud?" küsis Jane. 


»»Olen selles veendunud. Vere järgi on näha, et Jad-bal-ja haavas teda Põgenedes 
kukkus ta jõkke. Kuid ei üles- ega allavoolu jälgi enam pole. Arvan, et krokodillid 
nabisid ta kinni.” 

Flora Hawkes võpatas jälle. 

»Ta oli halb inimene," lausus naine mõtlikult, ,,kuid ma ei sooviks säärast surma 
isegi kõige paadunumale lurjusele." Ahvinimene kehitas õlgu. 

»Taise on selles süüdi. Ilma temata muutub maailm kahtlemata paremaks.” 

»Mina olen kõiges süüdi,” jätkas Flora. ,,Mina tõin ta siia, samuti 

ka teised, mina rääkisin neile Opari varakambritest. See oli minu idee — otsida 
inimest, kes sarnaneks lord Greystoke'iga. Minu pärast sai surma palju inimesi, minu 
pärast olite ise ja leedi Greystoke surmasuus. Ma ei julge isegi andeks paluda." Jane 
Clayton pani käe tüdruku õlale. 

»» Sestsaadik, kui maailm loodi, on ahnus alati põhjustanud kuritegevust. Kuid 
kuritööle järgneb karistus, mis kurjategijat tabab. Olete seda oma nahal tunda saanud, 
Flora. Mis minusse puutub, siis ma andestan teile. Arvan, et saite hea õppetunni.” 

»Maksite kallist hinda oma rumaluse eest," lisas Tarzan, ,,ja saite ka kõva karistuse. 
Viime teid teie kaaslaste juurde, kes sõbraliku suguharu kaitse all liiguvad 
lääneranniku poole. Nad pole veel kuigi kaugel, sest pikad rännakud pole neile 
jõukohased.” 

Flora langes põlvili. 

»Kuidas ma saaksin teid tänada headuse eest? Kuid ma tahaksin jääda Aafrikasse 
teie ja leedi Greystoke'i juurde. Hakkan teie mõisas töötama ja tahan teenida teie tänu 
oma ustavusega!" 

Tarzan vaatas küsivalt oma naise poole ja viimane noogutas pead. 

»» Võite meie juurde jääda," sõnas ahvinimene. 

»le ei kahetse seda iialgi!" hüüdis tüdruk ,,Teie heaks olen ma valmis kõigeks." 

2kõkok 

Juba kolmandat päeva olid nad teel koju. Tarzan, kes köndis kõige ees, seisatas 
äkki, tõstis pead ja haistis õhku. 

»Minu wazirid astusid mu käsust üle," ütles ta naistele , Ma saatsin nad koju, nemad 
aga tulevad meile vastu.” 

Mõne minuti pärast sai kohtumine teoks. Suur oli mustanahaliste rõõm, kui nad 
nägid oma isandat ja käskijannat elus ning tervena. 

»Nüüd aga," sõnas Tarzan, kui oli lõppenud tervituste vahetamine ja vastatud 
kõigile küsimustele, , rääkige mulle, mida tegite kullaga, mille te eurooplaste laagrist 
ära viisite.” 

»» Peitsime selle sinna, kuhu sa käskisid, bwana," vastas Usula. 

»»See polnud mina, vaid keegi teine. Ta ei petnud ainult sind, vaid ka leedi 
Greystoke'i. See on halb inimene. Ta mängis Tarzanit nii osavasti, et teda eisuudetud 
pikka aega paljastada.” 

»Siis Sina ei rääkinudki meile, et su pea on haige ja sa oled unustanud waziride 
keele?” 

»Mina mitte," kinnitas Tarzan. ,,Mu pea on terve ja ma mäletan oma laste keelt." 

Oo!" hüüdis Usula ,,See polnudki siis meie bwana, kes kabuhirmus ninasarvik 
Buto eest põgenes?” 

Tarzan puhkes naerma. 

»Kas ta jooksis Buto eest ära?" 

»Ja veel kuidas!" kostis Usula. 

»Temast võib aru saada,” ütles Tarzan, ,,Buto pole just meeldiv vastane.” 

»Kuid Suur Bwana pole tema eest kunagi põgenenud,” ütles Usula uhkelt. 

»Hea küll," sõnas Tarzan alustatud jutu juurde tagasi tulles. ,,Kul-la peitsite ära, 
kuid augu kaevasite ju teie? Vii mind sinna, Usula” 

Wazirid meisterdasid kahe naise jaoks primitiivsed, kuid mugavad kandetoolid, 
ehkki Jane Claytonit ajas naerma mõte, et keegi peab teda kandma. Suurema osa teest 
kõndis ta kandjate kõrval. Seevastu nõrk ja kurnatud Flora ei suutnud ise astuda 
sammugi ja oli õnnelik, et tugevad wazirid kandsid teda kergelt mööda džunglirada. 

Ülevas meeleolus jõudsid nad kohale, kuhu wazirid olid peitnud kulla. 
Mustanahalised olid õnnelikud, et leidsid oma käskijad, Tarzan ja Jane rõõmustasid 
kohtumise üle. 

Kui nad kaevamist alustasid, polnud naerul ega naljadel lõppu, pikkamööda läksid 
nende näod aga üha tõsisemaks. 

Tarzan jälgis sõnatult nende tööd, siis ütles muheldes: 

»Usula, te matsite kulla liiga sügavale.” 

Mustanahaline sügas kukalt. 

»Ei, bwana. Ma ei mõista midagi. Matsime kulla siia" 

»»Oled sa kindel?” küsis Tarzan. 

» Täiesti kindel, bwana, kuid siin kulda pole. Keegi on selle mujale matnud.” 

»Jälle see hispaanlane!" hüüatas Tarzan. ,,On see alles kurikaval mees!" 

»Aga ta ei saanud seda teha üksinda," tähendas Usula. ,.Siin oli väga palju 
kullakange.” 

»Jah, seda küll," nõustus Tarzan, ,,ometi kulda siin pole.” 

Tarzan otsis koos waziridega kõik ümberringi hoolikalt läbi, kuid Owaza oli uue 
koha nii osavalt maskeerinud, et isegi ahvinimese teravad silmad ei suutnud seda 
leida. 

»Köik!" ütles Tarzan, lüües tusaselt käega. ,,Kuld on läinud — viuh! Kuid ma ei lase 
seda sündida, et kuld Aafrikast välja viidaks.” 

Ahvinimene saatis käskjalad kõikjale hoiatama sõbralike suguharude pealikuid. Nad 
pidid läbi otsima iga ekspeditsiooni, kes nende territooriumit läbib, ja kinni pidama 
selle, kelle juurest leitakse kulda. 

»»See aitab meid," tähendas Tarzan, kui käskjalad teele asusid. 

Õhtul jäid nad laagrisse kodutee lähedale. Kolm valget istusid lõkke ääres, Jad-bal- 
ja lamas oma isanda jalge ees. Tarzan silmitses Kuldlõvi toodud leopardinahka. Äkki 
pöördus ta naise poole. 

»»Sul oli õigus, Jane. Opari aarded pole minu jaoks. Ma ei kaotanud üksnes kulda ja 
teemante, vaid riskisin hoopis suurema aardega — sinuga, Jane!" 

Jumal temaga, selle kullaga," vastas Jane. ,,Meie rikkust ei saa väljendada rahas, see 
jääb meiega.” 

Ja veel see leopardinahk," naeris Tarzan, ,,millel on salapärane verega määritud 
kaart.” 


XXI. Põgenemine ja vangistus 


Tõelist Tarzanit nähes pöördus Esteban Miranda ümber ja tormas džunglisse. Tema 
süda tahtis hirmust seisma jääda. Ta jooksis aina edasi vallimägi eesmärgita, 
teadmata, millises suunas jookseb. Hispaanlane soovis ainult ahvinimesest 
võimalikult kaugele pääseda. Ta trügis läbi tihedatest põõsastest, okkad kriimustasid 
ja kraapisid ta keha, igal sammul tilkus maha verd. 


Kaldal muutus okkaline põõsastik hõredaks, kuid selle astlad hoidsid Estebani 
leopardinaliast visalt kinni. Ta peatus, et nahka lahti päästa, kuid sel hetkel kuulis ta 
kiiresti lähenemas suurt kiskjat ja pisut hiljem nägi kahe kollakasrohelise silma 
kurjakuulutavat välgatust. Esteban tõi kuuldavale summutatud karjatuse, viskas naha 
maha ja hüppas jõkke. 

Kui must veepind tema pea kohal kokku lõi, astus Jad-bal-ja järsaku servale ja 
vaatas veepinnal laienevaid ringe kohas, kus hispaanlane oli vette kadunud. Teda 
ennast polnud näha: Esteban oli hea ujuja ja ujus nüüd vee all vastaskaldale. 

Lõvi vahtis vette, pööras ümber, nuusutas hispaanlase mahajäetud leopardinalika, 
võttis selle lõugade vahele, tiris okkalisest põõsast välja ja viis oma isanda kätte. 

Esteban oli sunnitud pinnale tõusma, et õhku saada, seejuures jäi ta veekasvudesse 
kinni. Ta arvas juba oma surmatunni saabunud olevat, sest veekasvud olid väga 
sitked. Siis märkas ta mööda ujuvat suurt puud, mis ilmselt oli jõkke kukkunud ja 
liikus nüüd voolust kantuna edasi. Esteban pingutas kõigest jõust, rebis end 
veekasvudest lahti ja ujus puu juurde. Pärast mõningaid ponnistusi õnnestus tal tüvele 
ronida ja nüüd liikus ta allavoolu juba võrdlemisi turvaliselt. 

Ta tõmbas kergendatult hinge, arvates, et oli pääsenud ahvinime-se kättemaksu eest. 
Tõsi küll, teda kurvastas kaardi kaotamine, sellele oli märgitud kulla matmispaik, kuid 
nüüd oli ta palju suurema varanduse omanik. Ta kompas teemandikotti. Ent mõte 
kaotsiläinud kullast ei andnud talle rahu. 

»»Owaza viib selle minema," pomises ta. ,, Ma pole seda musta koera kunagi 
usaldanud, aga kui ta minu juurest jalga lasi, sai mulle paugupealt selgeks, mida ta 
kavatseb.” 

Kogu öö sõitis Esteban puutüvel mööda jõge, märkamata vähimaidki elumärke 
kummalgi pool, aga hommikul aovalges nägi ta kaldal pärismaalaste küla. 

See oli Obebe küla. Noor naine märkas puutüvel sõitvat valget hiiglast ja peagi 
kogunes tema kisa peale kaldale kogu küla. 

»»See on võõras jumal," karjusid ühed. 

»»See on veejumal,” kuulutas nõid. ,,Ta on mu sõber. Nüüd saame rohkesti kala, kui 
te annate oma püütud kaladest iga kümnenda mulle." 

»»See pole veejumal," kõmistas inimsööja Obebe madalal häälel. ,,Oled liiga vanaks 
jäänud," ütles ta nõiale, ,,ja sinu nägemine on vilets, seepärast sa kinnitadki, et Obebe 
verivaenlane on veejumal. See on Tarzan. Obebe tunneb teda hästi.” 

Tõepoolest, kõik inimsööjate suguharu pealikud tundsid, kartsid ja vihkasid 
Tarzanit, sest ahvinimene pidas nendega aimutut ja leppimatut võitlust. 

»»See on Tarzan," kordas Obebe, ,.ja vististi on ta hätta sattunud. Võib-olla õnnestub 
meil ta kinni võtta.” 

Ta hüüdis sõdureid ja peagi traavis ligi poolsada noort tugevat pärismaalast 
paralleelselt jõega kulgeval rajal. Nad läksid puutüvel ujuva Esteban Miranda järel 
mitu head miili, kuni see sattus jõekäärus kaldalt jõkke rippuvatest okstest tekitatud 
väiksesse veekeerisesse. 

Esteban oli läbimärg ja näljane, seepärast ronis ta meeleldi kuivale maale, oskamata 
hingestki aimata, et tihedas rohus varjas end viiskümmend inimsööjast sõdurit. 

Hispaanlane sirutas end välja ja kobas teemandikotti. 

»» Lõppude lõpuks vedas mul siiski hullupööra," lausus ta ja samal hetkel tungisid 
mustanahalised sõdurid talle kallale. 

Rünnak oli nii ootamatu ja ründajate jõud niivõrd ülekaalukad, et hispaanlane ei 
saanud end kaitsta. Enne kui ta midagi taibata suutis, oli ta juba kinni seotud. 


»» Oh, Tarzan, viimaks ometi püüdsin su kinni," rõõmustas inimsööja Obebe, kuid 
Esteban ei saanud sõnakestki aru ega võinud vastata. Ta võttis appi inglise keele, kuid 
seda ei osanud jälle Obebe. 

Esteban taipas vaid seda, et ta on vangistatud ja nüüd lohistatakse kuhugi. Kui nad 
Obebe külla jõudsid, valdas naisi, lapsi ja sinna jäänud sõdureid suur rõõm, ainult 
nõid vangutas tõsisel moel pead ja lausus mõne kummalise ennustuse. 

» Te võtsite kinni veejumala,” ütles ta. , Rohkem te enam kala ei saa, peagi aga 
tabavad haigused Obebe rahvast ja inimesed surevad kui kärbsed." 

Kuid Obebe vaid naeris nõia üle. Ta oli vana mees ja suur pealik, rikkalike 
elukogemuste ja looduselt antud tarkusega, säärased inimesed ennustusi suurt ei usu. 

»Praegu sa küll naerad," jätkas nõid, ,,aga oota, pill tuleb pika ilu peale.” 

»Ma tapan Tarzani omaenda kätega," vastas Obebe, ,,ja kui ma olen oma sõduritega 
ära söönud ta südame, ei karda me enam sinu jumalaid.” 

»Tuleta meelde mu sõnu!" hüüdis nõid vihaselt. 

Kinniseotud Esteban lohistati räpasesse onni. Läbi lahtise ukse nägi ta naisi lõket 
süütamas ja kööginõusid valmis panemas. Hispaanlase otsmik kattus külma higiga, 
sest ta ei saanud eksida nende jubedate ettevalmistuste tähenduses. 

Keskpäev oli möödas ja Miranda mõistis, et elada olid jäänud vaid loetud tunnid. 
Kuid siis kostis jõelt meeleheitlikku kisa. Külarahvas tormas kohale, aga nad jäid 
hiljaks: hirmuäratav krokodill oli ühe naise vee alla tirinud. 

»Noh, Obebe, mida ma sulle rääkisin?” küsis nõid. ,, Jumal hakkas su inimestele 
kätte maksma.” 

Segadusse sattunud pärismaalased vaatasid kartlikult kord nõida, kord pealikut. 
Obebe süngestus. 

»»See on Tarzan," kinnitas ta visalt. 

»»See on veejumal, kes on võtnud Tarzani kuju,” väitis nõid. 

»Eks me vaata," vastas Obebe. ,,Kui ta on veejumal, võib ta meie juurest põgeneda. 
Kui ta on veejumal, ei sure ta loomulikku surma, vaid elab igavesti. On ta aga Tarzan, 
sureb ta ikka kunagi. Hoiame teda niikaua vangis ja ootame, kuni saab selgeks, kes ta 
on.” 

«Mismoodi?" küsis nõid. 

» Väga lihtsalt. Kui me kord hommikul leiame, et ta on kadunud, siis teame, et ta oli 
veejumal, aga et me oleme teda kogu aeg söötnud, ei maksa ta meile kätte. Kui ta 
kuhugi ei kao, siis on ta Tarzan. Hoiame teda surmani vangis ja veendume, et ta oli 
tõepoolest Tarzan.” 

»Aga kui ta ei sure?" küsis nõid uuesti kukalt sügades. 

»»S1is,” kuulutas Obebe pidulikult, ,,saame teada, et sul oli õigus ja ta on tõepoolest 
veejumal." 

Obebe käskis Estebanil kõhu täis sööta, nõid seisis veel mõtlikult paigal ja kratsis 
oma paljast pealage. 

Nii mõisteti loendamatu varanduse omanik Esteban Miranda elupäevade lõpuni 
vangi inimsööja Obebe hirmsas haisvas onnis. 

Samal ajal jälgis tema sõnamurdlik kaasosaline Owaza vastaskaldalt, kuidas Tarzani 
wazirid kulda otsisid. Kui wazirid taipasid, et kuld on teise kohta maetud ja nad seda 
ei leia, läksid nad ära. Järgmisel hommikul tuli Owaza viiekümne neegriga tagasi. 
Nad kaevasid kulla välja ja hakkasid sellega ranniku poole liikuma. 

Õhtul jäi Owaza väikesse külla puhkama. Vana pealik kutsus Owaza oma onni, 
söötis ja jootis teda kohaliku märjukesega, samal ajal ümbritsesid tema sõdurid 


kandjaid ja hakkasid nendega pikalt-laialt juttu vestma. Varsti oli pealikul teada, et 
naaberkülast palgatud Owaza kandjad tassivad läänerannikule suuremal hulgal kulda. 

Sellest kuuldes muutus pealik rahutuks, kuid hakkas siis naerma ja ütles poolpurjus 
Owazale: 

»»Sul on palju kulda. See on küllaltki raske. Sinu meestel pole seda kerge rannikule 
tassida.” 

Jah,” soostus Owaza, ,,kuid ma maksan neile head hinda." 

»Kui neil poleks vaja kulda nii kaugele kanda, kas sa maksaksid neile siis vähem?” 

»Muidugi,” vastas Owaza, ,,aga kuhu ma selle kulla panen?" 

»Ma tean siin lähedal ühte kohta. Kõigest kaks päevateed.” 

J<us see on?" küsis Owaza. ,,Ja kes selle minult ostab?" 

»Siin on üks valge. Ta annab sulle väikese paberilehe, mille järgi makstakse sulle 
rannikul välja kogu kulla väärtus.” 

»»Kes see inimene on?" 

»Minu sõber. Kui tahad, saadan sind tema juurde. Sa võtad kaasa kogu kulla ja saad 
selle eest vastu väikese paberilehe.” 

»Hüva," nõustus Owaza. ,,Kandjatele maksan ma siis õige vähe." 

Saanud järgmisel päeval teada, et neil pole vaja rannikuni kõmpida, olid kandjad 
väga rõõmsad. Nad kaotasid küll rahas, kuid pikk rännak heidutas neid. Et neil seisab 
ees vaid kahepäevane teekond, see tegi meele rõõmsaks. Rahul oli Owaza, rahul oli ka 
vana pealik, ehkki selle tõelisest põhjusest sai Owaza teada alles pisut hiljem. 

Nad olid juba teist päeva teel olnud, kui pealik saatis ühe oma mehe sõnumiga ette. 

»Ta viib selle mu sõbrale,” tähendas pealik. ,,Sõber tuleb meile vastu ja juhatab oma 
külla" 

Mõne tunni pärast jõudis väike karavan džunglist välja avarale lagendikule. Eemalt 
tuli neile vastu waziride salk. Owaza seisatas. 

»»Kes need on?" küsis ta. 

»Minu sõbra sõdurid," vastas pealik, ,,ja temagi on nende seas. Kas näed?" ja ta 
osutas salga eesotsas sammuvale mehele. Odaotsad ja sõdurite valged suletutid 
hiilgasid päikese käes. 

»Nad tulid sõjaga, aga mitte rahuga," ütles Owaza ehmunult. 

»»See sõltub sinust endast." 

»Ma ei saa aru." 

»Saad aru mõne"minuti pärast, kui mu sõber lähemale jõuab." Kui sõdurid olid 
lähemale jõudnud, nägi Owaza nende ees valget hiiglast, keda pidas Estebaniks. Ta 
pöördus pealiku poole. ,,Sa reetsid mu!" karjus ta. 

Oota," vastas vana pealik. ,, Sinult ei võeta midagi, mis kuulub isiklikult sulle." 

»»See pole tema kuld," kriiskas Owaza, ,.ta ise varastas selle.” 

Owazast välja tegemata astus Tarzan ligi ja kõnetas pealikut. 

»Sinu käskjalg tõi mulle teate ja Tarzan oma waziridega tuli vaatama, mida me sinu 
heaks teha saame.” 

Pealik naeratas. 

»Sinu käskjalg tuli minu juurde neli päeva tagasi, aga kahe päeva pärast tuli see 
inimene kandjate ja kullaga. Ütlesin talle, et mul on sõber, kes kulla ära ostab, kui see 
kuulub Owazale endale.” 

Nüüd naeratas juba ahvinimene. 

»»Sa tegid õigesti, mu vana sõber," sõnas ta. ,,See kuld ei kuulu 

Owazale.” 


»Kuid ka mitte sulle," karjus Owaza. ,,Sa pole Tarzan. Ma tunnen sind. Sa tulid siia 
nelja valge mehe ja ühe naisega, et varastada Tarzani kuld, pärast aga varastasid selle 
omaenda sõpradelt.” 

Pealik ja wazirid hakkasid suure häälega naerma. 

»»See teine oli vale-Tarzan, Owaza," ütles ahvinimene, ,,mina aga olen tõeline 
Tarzan ja tänan sind, et sa mulle kulla tagastasid. Tulge, minu koduni on vaevalt neli 
miili," ja ta käskis kandjaid viia kuld Greystoke'ide farmi. 

Siin söötis Tarzan kandjatel kõhud täis ja tasus neile, järgmisel hommikul aga saatis 
kõik koju tagasi. Koos nendega läks ka Owaza. Ka temale maksti, kuid võeti sõna' et 
ta lahkub jäädavalt Tarzani maalt. 

Kõik lahkusid. Tarzan, Jane ja Korak seisid rõdul. Nende jalge ees lamas Kuldlõvi. 
Ahvinimene pani .käe naise õlgade ümber. 

»» Võtan tagasi oma sõnad selle kohta, et Opari kuld pole minu jaoks. Ta tuli ise 
mulle kätte vähimagi pingutuseta.” 

»Kui keegi tooks veel teemandid tagasi," naeris Jane. 

»Seda ei juhtu," vastas Tarzan. ,,Teemandid on Ugogo jõe põhjas.” 

sokk 

Tarzani farmist kaugel eemal Ugogo jõe kaldal inimsööja Obebe külas lamas räpase 
onni põrandal Esteban Miranda ja mõtiskles saatuse üle, mis oli ta teinud hindamatute 
aarete omanikuks ning sundinud veetma oma ülejäänud elupäevad kangekaelse ja 
umbuskliku Obebe vangis. 


Kaheksanda raamatu lõpp 


9. E. R. Burroughs TARZAN ja sipelginimesed 


Tarzani-lugude üheksas raamat 
Tõlkinud ETHEL AESMA 


Paide 1994 


Raamatus ,,Tarzan ja sipelginimesed" (,, Tarzan £ the Ant Men") algavad eesti 
lugejale setti veel tundmatud Tarzani seiklused. Eelmised osad ilmusid eesti keeles 
seitse aastakümmet tagasi. Siis jäi vahe vahele, sest ega kõik 26 praeguseks teatud 
Tarzani-lugu veel kirjutatud olnud. E. R. Burroughs viljeles seda kangelast peaaegu 
oma surmani 1950. aastal. 

O AS Multipress, tõlge, kaas 

»Tarzan ja sipelginimesed" näitab autori fantaasia ulatust. Ärgu lugeja jäägu siiski 
ebareaalsuse kammitsaisse, vaid mõelgu kirjanikku erutanud probleemidele — 
inimloomuse püsivusele ebasoodsates loodus- tehno- ja ühiskonnaoludes. Tarzan ei 
kaota midagi oma vägevusest ja ülevusest ei selles raamatus ega loodetavasti ka 
järgmistes osades (,,Tarzan — džunglivalitseja", ,, Tarzan ja kadunud impeerium”, 
»Oivaline Tarzan” jne.). 


Kaas: Vello Aesma Trükitud 
Trükikojas "Kiir". Teil. nr. 2004 


I peatükk 


Ugogo kaldal elas suguharu, kelle pealik oli Obebe. Pimedas onnis keset mustust ja 
roojahunnikuid kükitas hiiglane Esteban Miranda ja järas pooltoore kala luid. Tema 
kaela ümber oli rauast orjavõru, mida ühendas ukse juurde löödud vaiaga mõne jala 
pikkune ahel. 

Juba terve aasta oli Esteban Miranda nagu koer keti otsas kükitanud ja koera kombel 
aeg-ajalt oma süngest kuudist välja päikese paistele soojendama roomanud. 
Praegustes oludes polnud Mirandal meelelahutust kuigi palju. Esiteks muutus temas 
üha tugevamaks kinnismõte, et ta on Ahvide Tarzan. Olles kord end teise pähe 
esitanud, elas ta uude osasse nii sisse nagu ikka hea näitleja. Pealegi sarnanes ta 
hämmastavalt Tarzaniga. Ometi kinnitas küla nõid endiselt, et Esteban on saatan. 

Suguharu pealik ei olnud nõiaga ühte meelt. Seepärast hoidis nõid Estebani ühisest 
lihakeetmise pajast igaks juhuks kaugemal, sest Obebe oli juba ammu soovinud 
Miranda liha maitsta. 

Nõid kahtlustas, et saatan ainult teeskleb Tarzanit ja — hoidku jumal selle eest! — 
kui temaga midagi juhtuma peaks, langevad suguharu kaela ennekuulmatud hädad. 
Seepärast hoidiski nõid hispaanlase elu, oodates kinnitust ühele oletusele kahest: kui 
Esteban sureb loomulikku surma, on ta Tarzan ja õigus on Obebel. Kui ta aga jääb 
igavesti elama või kaob salapärastel asjaoludel, saab kinnitust nõia oletus ja ta on 
saatan. 

Pärast seda, kui Esteban oli nende keele ära õppinud ja hakkas asjast aru saama, ei 
kinnitanud ta enam nii visalt, et on Ahvide Tarzan. Selle asemel vihjas Esteban oma 
sugulusele paha-rettidega. Nõid oli rahul. Kõik said pika nina peale vana ja elutarga 
pealiku, kes ei uskunud ühtegi inimest ja arvas, et erinevalt hõimukaaslastest pole teda 
lihtne ümber sõrme mässida. 

Teine Estebani meelelahutus oli teemandikott, mille üks Kraski-nimeline venelane 
oli ahvinimeselt varastanud. Hispaanlane tappis Kraski ja sai sel moel koti 
omanikuks. See oli sama kott, 

mille Teemantide lossi orus Teemantide torni võlvide all oli Tarzanile andnud valge 
mees, kui Tarzan oli aidanud gomanganidel bolganide hirmuvalitsuse alt vabaneda. 

Tundide kaupa istus Esteban poolpimedas onnis, šõrmitses kalliskive ja luges neid 
üle. Ikka ja jälle jaotas ta teemandid kuhjadesse ja püüdis kindlaks määrata nende 
väärtust. Iga kivi eest oleks võinud terve maailma ära osta. 

Oma onnis mustuses ja roojahunnikute keskel istudes ning jäätmetest toitudes 
kujutles ta end kröösuse — tohutute varanduste omanikuna ja ta lasi oma mõtetel 
lennata. 

Aga tasus Estebanil vaid kellegi samme kuulda, kui ta peitis kärmesti kalliskivid 
oma räpaste riideräbalate alla, mis olid tema ainukesed kehakatted ning muutus taas 
haletsusväärseks vangiks ja orjaks. 

Viimasel ajal pärast aastapikkust iselaadset vangipõlve ja üksindust lisandus 
hispaanlase meelelahutustele veel üks: nõid Ha-mise tütar Uhha. See oli sümpaatne ja 
teadmishimuline neljateistkümneaastane tüdruk. Terve aasta oli ta kohutavat vangi 
jälginud, riskimata lähemale astuda, kuid kord-korralt sai loomulik sõbralikkus 
hirmust võitu. Ja ükskord, kui Esteban end päikesepaistel soojendades onni ukse ees 
lesis, astus ta viimase juurde. 

Tema arglikke liigutusi märgates naeratas Miranda julgustavalt. Külaelanike hulgas 
tal sõpru polnud. Kui ta oleks ükskõik kellega tuttavaks saanud, oleks see tema saatust 
kergendanud ja võib-olla koguni vabanemislootust andnud. 


Uhha võttis viimaks südame rindu, astus lähemale ja jäi mõne sammu kaugusele 
sambana seisma. Ta oli veel laps, ühtaegu häbelik ja kangekaelne, uje ja kartmatu, 
kuid kõigest hoolimata oli ta naine ja Mirnada teadis, kuidas neid kohelda. 

»Ma olen pealik Obebe külas elanud juba aasta," lausus ta vaevaga sõnu otsides ja 
takerdudes, ,,aga pole kunagi aimanud, et ühes onnis elab niisugune kaunitar. Mis su 
nimi on?" 

Uhha punastas kohmetult ja naeratas. 

»»Minu nimi on Uhha. Olen nõid Hamise tütar." 

Esteban rõõmustas talle osaks saanud õnne üle. Pärast kaua-seid vintsutusi oli saatus 
kinkinud talle pääsemisvõimaluse. 

»Miks sa varem ei tulnud?” küsis ta. 

»»Ma kartsin," vastas tüdruk lihtsalt. 

» Mispärast?” 

«Kartsin,”" kordas Uhha ebaldes, ,, kartsin..." 

»Kartsid, et olen veejumal, kes võib sulle halba teha?" lõpetas hispaanlane 
naeratades lause. 

»Jah,” noogutas tüdruk. 

»»Kuula mind,” ütles Esteban häält alandades, ,,ainult ära sellest kellelegi räägu Ma 
olen tõepoolest veejumal, kuid sulle ma halba ei tee.” 

»Aga mispärast sa siis ennast kellekski ei muuda ega lähe tagasi oma jõkke?” 

»sa tahad teada saada minu saladust, mis?" küsis Miranda, püüdes aega võita ja 
nuputada veenvat vastust, mis oleks võinud tulevikus tema vabanemisele kaasa aidata. 

»Mitte ainult mina," kostis Uhha. ,,See huvitab paljusid, kuid vastust ei tea keegi. 
Obebe kinnitab, et sa oled Tarzan, tema ja kogu suguharu vaenlane. Minu isa arvab, et 
sa oled veejumal ja kui kavatsed ära minna, siis muudad end maoks ja libised läbi 
oma kaelavõru välja. Inimesed imestavad, miks sa seda veel teinud pole, ega usu 
enam minu isa.” 

» tule lähemale, kaunis Uhha," sosistas Esteban. ,,Keegi peale sinu ei tohi kuulda, 
mida ma sulle nüüd ütlen.” 

Tüdruk astus lähemale ja kummardus tema kohale. 

»Ma olen kõige ehtsam veejumal," sõnas Esteban, ,,ja võin ära minna, millal tahan. 
Öösel hilja, kui kogu suguharu magab, hulgun ma ringi Ugogo maal, kuid hommiku 
eel tulen tagasi. Ma ootan, Uhha. Ma tahan Obebe rahvast järele proovida ja teada 
saada, kes on mu sõber ja kes vaenlane. Kahjuks ma ei tea, kuidas suhtub minusse 
Hamis. Kui ta on sõber, miks ta mulle siis maitsvat toitu ja jooki ei too? Ma võin iga 
hetk lahkuda, kuid ma ootan, et Obebe suguharu rahva seas leiduks kas või üksainus 
julge inimene, kes on valmis mind vabastama. Kui leidub, siis järelikult on ta minu 
kõige parem sõber. Alati ja kõiges hakkab teda saatma õnn, ta soovid täituvad ja ta 
elab väga kaua. Tal ei pruugi midagi karta, isegi mitte veejumalat, sest see hakkab 
teda koguni abistama. Ent kuula edasi, Armas Uhha, ja sellest mitte sõnakestki! Minu 
kannatus saab peagi otsa. Ma ootan veel veidi ja kui sellist inimest ei leidu, lähen 
tagasi oma isa-ema juurde ning karistan Obebe rahvast karmilt. Ma ei jäta kedagi 
ellu!" 

Võpatades põrkas tüdruk eemale. Oli näha, et Estebani sõnad avaldasid sügavat 
muljet. 

»Ära karda," rahustas mees. ,,Sind ma ei puutu.” 

»Aga kui sa kõik ära hävitad?" 


»» Selli sel juhul ei saa ma muidugi sind kuidagi aidata, kuid loodame siiski, et teie 
hulgas leidub keegi, kes mu vabastab ja ma mõistan, et mul on teie suguharus sõber. 
Nüüd mine, Uhha, ja pea meeles: mitte kellelegi sõnakestki!" 

Tüdruk eemaldus mõttesse vajunult, kuid naasis peagi. 

»Millal sa mu küla ära hävitad?" 

»»Mõne päeva pärast.” 

Õudusest vabisedes tormas Uhha isa onni poole. Rahulolevalt irvitav Esteban 
Miranda roomas oma urkasse kalliskive imetlema. 

Kui hirmust värisev Uhha koju jõudis, Hamist onnis ei olnud. Polnud ka ema. Ta 
töötas lastega põllul, kust Uhha ise oli hiljaaegu ära tulnud. Nii sai tüdruk nüüd 
omaette rahulikult kuuldu üle järele mõelda. 

Uhhale meenusid ühe uued jutuajamise üksikasjad, mis oleksid hirmuga äärepealt 
peast välja lennanud. Peab kõigest isale rääkima! Aga siis tabab tedagi kohutav 
karistus! Mis küll teha? 

Uhha lebas matil, murdes oma väikest pead üle jõu käiva ülesande kallal. Kõik tema 
mõtted keerlesid hispaanlasest vangi ümber. Ja äkki sähvatas ta peas idee. Kuidas ta 
seda ometi varem ei taibanud! Eks andnud mees ju selgesti mõista, et kui sõber ta 
päästab, elab ta väga kaua ja saab kõik, mis ihaldab. Kuid samas heitis Uhha selle 
mõtte kõrvale. Üksinda ei suuda ta meest päästa! 

Kui isa õhtul hilja onni tuli, küsis Uhha: ,,Baba, kuidas vee-jumal karistab neid, kes 
talle teele risti ette astuvad?" 

»»Noh, ta võib kalad jõest ja loomad džunglist minema ajada ning me sureme nälga. 
Ta võib meile taevast tule kaela saa-: ta ja kogu suguharu hävitada.” 

»Mis sa arvad, baba, kas ta tõepoolest suudab seda kõike teha?" 

»la võib ka mitte puutuda Hamist, kes teda Obebe eest kaitses ja surmast päästis," 
vastas nõid. 

Tüdrukule meenus, kuidas veejumal oli kirunud Hamist, kes polnud talle maitsvat 
sööki ja jooki toonud, kuid ei lausunud sõnakestki, kuigi mõistis, et tema isa ähvardab 
oht. 

» Aga mismoodi ta põgeneb, võru kaela ümber? Kas keegi saab selle kaelast ära 
võtta?" 

»Ainult pealik, ei keegi teine. Tema kotis on vaskne võti, mis avab võru luku. Kuid 
veejumalal ei lähe seda üldse tarvis. Kui ta tahab vabaneda, tasub tal vaid muuta end 
maoks ja libiseda sellest kaelavõrust välja. Oota, kuhu sa lähed, Uhha?" küsis Ha-mis. 

»Lähen korraks Obebe tütart vaatama," vastas tüdruk. Pealiku tütar jahvatas maisi. 
Lähenevat Uhhat märgates naeratas ta sõbralikult, kuid samas hoiatas: ,,Ole tasa, isa 
magab!" 

Ta viipas peaga onni poole. Tüdrukud kükitasid maha ja hakkasid tasakesi juttu 
ajama. Nad lobisesid ehetest, oma küla poistest ja nende soengutest, ühesõnaga 
kõigest, millest sosistavad ükskõik millisesse rassi kuuluvad tüdrukud. Vestlust suu- 
nates heitis Uhha aeg-ajalt põgusaid pilke Obebe onni poole, ninajuurel 
kokkunihkunud kulmud kõnelesid aga sellest, et ta mõtles pingsalt millelegi. 

»Muide,” küsis ta äkki, ,,kus on vasest käevõru, mille viimase kuu sündimise ajal 
kinkis sulle su isa vend?" 

Obebe tütar raputas pead. 

«Võttis tagasi,” vastas ta, "ja andis oma kõige noorema naise õele.” 

Uhha paistis olevat segaduses. Aga võib-olla ei taha sõbratar lihtsalt talle käevõru 
näidata? Uhha silmitses teda tähelepanelikult. Ei, vaevalt küll. Uhha vajus mõttesse ja 
taas nihkusid kulmud ninajuurele kokku. Siis ta nägu selgines. 


»Kuule!" hüüatas ta. ,, Aga see pärlitest kaelakee, mille su isa viimasel peol võitis, 
*kas seeon sul alles?” 

»Jah,” vastas sõbratar, ,,ainult praegu on see toas. Kui ma 
teri tambin, siis kee libiseb mul kaela* ja seepärast võtsin ma 
selle ära.” 1 

»Kas lubad seda vaadata?" küsis Uhha. ,,Ma käin sees ära." 

»Ei-ei, sa ajad Obebe üles ja ta saab vihaseks.” 

»Ei aja," väitis Uhha ja kuigi teine püüdis teda tagasi hoida, hakkas ta onni poole 
roomama. 

»Kui isa ärkab, siis ma näitan sulle kohe keed," vannutas sõbratar, kuid Uhha ei 
teinud väljagi, vaid roomas edasi. 

Onni jõudnud, ootas Uhha, kuni silmad hämarusega harjusid, ja vaatas siis ümber. 
Otse enda ees nägi ta magavat Obebet. Ülima ettevaatlikkusega hakkas Uhha talle 
lähenema. Tema süda tagus pööraselt, meenutades tamtammi põrinat pidustuste 

ajal. Ta kartis pealikut niisama palju kui veejumalat ning talle näis, et tema südame 
pekslemine ja katkendlik hingamine äratavad nüüd kohe Obebe üles, kuid viimane 
norskas ühtesoodu edasi. Tema juurde hiilinud, nägi Uhha seda, mida tahtis kätte 
saada. Värisevate kätega koti servast kinni haaranud, tõmbas ta seda enda poole, 
püüdes kotti pealiku koguka liikumatu keha alt välja tirida. Obebe liigutas ja Uhha 
põrkas tagasi. Magaja keeras teise külje ja tüdruk, arvates, et pealik ärkas, oli valmis 
jalga laskma, kuid hirm oli kõik ta liikmed halvanud ja ta jäi liikumatult paigale. 
Obebe hakkas jälle norskama. Uhha oli nii ärevil, et soovis nüüd vaid kiiremini välja 
pääseda. Hirmust pärani silmadega viimast korda magajale pilku heites märkas ta 
äkki, et kott oli pealiku raske keha alt välja tulnud. Silmapilk hiljem harutas tüdruk 
värisevate kätega nööri lahti. Ta vabises kogu kehast, kuid hirm veejumala ees, kes oli 
tõotanud hävitada küla, oli tugevam. Uhha sõrmed kobasid metallitüki-kest, ainsat 
kotis leidunud võõrast eset. Muidugi oli see võti. Koos kaelavõru ja ketiga oli Obebe 
selle ära võtnud ühelt tapetud araablaselt. Uhha sidus kiiruga kotisuu kinni, pistis 
endisse kohta tagasi ja roomas külmenevas peos võtit pigistades ukse poole. 

Öine pimedus varjas maad. Obebe rahvas oli oma onnidesse kadunud. Hauavaikuses 
kuulis Esteban Miranda äkki oma osmiku juures ettevaatlikke samme. Ta kikitas 
kõrvu. Keegi või miski tahtis sisse pääseda. 

»Kes seal on?" küsis hispaanlane, püüdes mitte reeta oma hirmu. 

»Iss!" kuuldus vastuseks. ,,See olen mina, Uhha, Hamise tütar. Tulin sind 
vabastama. Tea, et külas on sul tõeline sõber. Ega sa nüüd meid ei hävita?" 

Miranda muigas. Ta ei võinud aimatagi, et kavalus nii ruttu korda läheb ja 
vabanemishetk kätte jõuab. Arvata võib, et tüdruk jäi teda sõna-sõnalt uskuma ja 
ükski elav hing ei tea vähimatki. Vabadus oli lähemal kui ei iialgi varem. 

»Kuidas sa mind vabastada kavatsed?" küsis hispaanlane. 

» Vaata!" vastas Uhha. ,,Ma hankisin sinu kaelavõru võtme." 

«Suurepärane! Kus see siis on?" 

Uhha astus lähemale ja ulatas võtme. Ta arvas, et tema missioon on täidetud, kuid 
võta näpust! 

Oota!" käskis Miranda. ,,Sa pead mind saatma metsani. 

Ainult sel moel võid veejumala poolehoiu võita.” 

Heidutatud Uhha ei julgenud keelduda. Mõne minuti pärast vabanes hispaanlane 
kaelavõrust. 


»Muretse mulle sõjariist," käskis ta sosinal ja Uhha läks sõnakuulelikult käsku 
täitma. Ehkki hirmust segane, tuli ta ometi üsna ruttu tagasi, kaasas vibu, nooled ja 
suur nuga. 

»Nüüd juhi," ütles Esteban. 

Ettevaatlikult onnide taga hiilides jõudsid nad lõpuks värava juurde. Uhha 
imestuseks ei osanud veejumal seda lahti teha. Kuid ta on ju kõikvõimas! Ta pidi ise 
värava lukust lahti keerama ja raske väravapoole eemale nihutama, et inimene võiks 
tekkinud avausest läbi pääseda. Eespool helkis jõetriip, paremal kerkis džungli tume 
müür. Esteban Miranda tundis end vabana, kuid samal ajal kartis võimalikke hädaohte 
ja üksindust. 

Uhha tõmbas hinge. Ta oli päästnud oma hõimukaaslased hirmsatest 
ebameeldivustest. Nüüd oli vaja värav sulgeda, koju lipata ja oma asemele pugeda. 
Uhha mõistis, et homme tuleb põgenemine avalikuks ja see mõte viis teda segadusse. 

Äkki haaras Esteban tüdruku käsivarrest kinni. 

»Tule!" ütles ta. , Kohe saad oma tasu." 

Uhha rabeles vastu ja kisendas: 

»Lase lahti! Ma kardan!" 

Kuid Esteban kartis ka ise ja arvas, et koos väikese neegri-tariga on tal siiski 
lõbusam. Ta laseb tüdrukul minna, kui päike on tõusnud, aga praegu peab Uhha tema 
juurde jääma. 

Uhha püüdis Miranda sitkete kämmalde vahelt välja rabelda. Puhkes meeleheitlik 
võitlus. Tüdruk hakkas läbilõikavalt kisendama. Miranda surus ühe käe ta suule, 
haaras teisega tüdruku kaenlasse ja tormas džunglitihnikftsse. 

Külas magasid sõjamehed rasket und ja neil polnud aset leidnud tragöödiast aimugi. 
Metsast kostis lõvi möirgamist. 


Il peatükk 


Lord Greystoke'i Aafrika bangalo rõdult astus pikkamisi alla kolm inimest ja 
suundus ühekorruselist maja ümbritsevas hekis oleva jalgvärava poole. Need olid 
kaks meest ja naine khakivärvi rõivastes. Vanemal mehel oli käes lendurimüts ja 
kaitseprillid. 

Ta kuulas nooremat meest ja naeratas rahulikult. 

»Kui ema siin oleks, siis sa seda ei teeks," ägetses noormees. ,,Tema ei lubaks seda." 

»Küllap on sul õigus, mu poeg," vastas Tarzan, ,,kuid mul on suur tahtmine lennata. 
Üksainuke kord ja pärast seda ei tõuse ma õhku seni, kuni ta tagasi tuleb, luban seda. 
Sa pead nõustuma, et olen andekas õpilane. Väike instruktaaž ja ma tulen kõigega 
toime. On ju nii, Mirjam?" 

Naine vangutas kaheldes pead. 

»Ma muretsen kogu aeg teie pärast, mu isa. Te riskite nii tihti, et mõnele tundub see 
isegi sündsusetu. Peab olema mõistlikum ja asjatult mitte riskima." 

Noormees embas naist. 

»Mirjamil on õigus. Ära unusta ettevaatlik olla, isa." Tarzan kehitas õlgu. 

«Varsti muutun ma tudisevaks abituks ätiks. Siis olen ma kogu aeg sinu ja su ema 
kõrval.” 

Nad läksid üle suure lagendiku ja lähenesid metsaservale, kus seisis kahekohaline 
lennuk. Varjus oli aset võtnud kaks sõjaväelast, kellele Tarzani poeg Korak 
lennundust õpetas. Praegu õppisid nad tundma mehaanikat, hiljem pidid õppima len- 
nukit juhtima. 


Tarzan pani mütsi pähe, prillid ette ja ronis kabiini. 

»Ehk võtad mind kaasa," pakkus Korak, ,,või siis ühe nendest poistest? Paljugi mis 
võib juhtuda. Äkki tuleb teha hädamaandumine. Mis sa ilma mehaanikuta peale 
hakkad?" 

Tarzan raputas eitavalt pead ja naeratas heasüdamlikult. 

»Las käia! Andy, keera korra seda asjandust;" hõikas Tarzan käega propellerile 
osutades. 

Hetke pärast tõusis lennuk õhku, tegi paar ringi ja lendas kaugusse. Maale jäänud 
vaatasid sellel järele, kuni ta kadus silmist. 

»Mis sa arvad, kuhu ta lendas?" küsis Mirjam. Korak raputas pead. 

»Minu arvates tal kindlat plaani polnud, tahtis lihtsalt lendamist harjutada. Et ma 
tunnen teda hästi, ei imestaks ma sugugi, kui äkki peaks selguma, et ta otsustas 
Londonisse emale külla minna." 

»Kuid see on võimatu!" hüüatas Mirjam. 

» Tavalise inimese jaoks jah, isa on aga ebatavaline!" 

Tarzan oli juba üle poolteise tunni õhus viibinud. Tundes mõnu lendamisest, lennuki 
juhtimise lihtsusest ja kergusest, kujutles ta end džungli kohal laugleva linnuna ning 
unustas sootuks kursi, aja ja selle tohutu vahemaa, mille ta ületanud oli. Äkki avanes 
eespool veepind, mida ümbritsesid metsaga kaetud künkad. Üllatunud Tarzan tundis 
ära Ugogo järvedemaa. Järelikult oli ta kodust sadade miilide kaugusel! Oli aeg tagasi 
pöörduda. Kuid veepeegel meelitas ja Tarzan andis järele kiusatusele silmitseda 
lähemalt seda salapärast maad, millest isegi pärismaalased ei osanud midagi 
mõistlikku pajatada. Ta hakkas kõrgust vähendama. Lennuki tiiva alt libisesid mööda 
kustunud vulkaani kraatriga sarnanevad järved, metsad, jõed, mille olemasolust 
polnud tal aimugi. Siis tundis Tarzan ära Suure okasmetsa. Palju aastaid tagasi oli ta 
selle läbipääsmatus padrikus endale suurivaevu teed teinud. Tarzan otsustas selle 
peibutava salapärase maa kohal veel pisut lennata, enne kui koduteele asuda. 
Lennumasin allus kuulekalt roolile ja libises kõrgust vähendades ääretu metsa kohal. 
Silme ees avanevat panoraami imetledes oli Tarzan unustanud kõik muu ega 
märganud hiigelsuurt vana puud. Lennuki nina riivas selle latva ja oma teel oksi 
murdes kukkus masin alla. Kohutava mürina järel saabus helisev vaikus. 

kkk 

Mööda teed liikus tohutu ahvitaoline olevus. Ilmatu laiadele õlgadele langesid 
paksud juuksesalgud. Hatuse kogu vägevusest andsid tunnistust lihaste võimsad 
mügarad. Suurt nägu ehtisid lömmis nina, paksud huuled ja väikesed silmad madalate 
tihedate kulmude all. Hiigelsuured lamedad kõrvad reageerisid valvsalt vähimalegi 
krabinale, liikudes alatasa., Võimsad kämblad pigistasid vägevat vemmalt. 

Ahv liikus pikkamisi ja ettevaatlikult, peatus aeg-ajalt ja nuuskis õhku. Järsku tardus 
ta paigale, nähes enda ees rajal liikumatult lebavat kogu. See oli Tarzan. 

Hiiglaslik ahvnaine surus vembla kõvemini pihku ja astus lähemale. Hinnu ta ei 
tundnud, kuid primitiivne mõistus ütles, et lahti on midagi tavatut. Ta lähenes sirakil 
kehale ja tõstis vembla pea kohale, kuid pärast mõningat kõhklemist laskus Tarzani 
kõrvale põlvili, vaatas tähelepanelikult läbi tema rõivad, keeras ta selili ja pani oma. 
suure kõrva vastu lamaja rinda. Midagi kuulmata sikutas ta tugevate sõrmedega särki, 
rebis selle 

lõhki ja kummardus uuesti vigastatud palja keha kohale. Tõusis siis püsti, vaatas 
ringi, vinnas Tarzani keha kergesti õlale ja hakkas edasi minema piki rada, mis 
metsatihnikus loogeldes üles künkale tõusis ja lõpuks kitsasse mäelõhangusse kadus. 


Kohe lõhangu taga oli poolringikujuline väljak, kuhu naine tõigi oma saagi. Naise 
ilmumisel pöördusid kõigi pilgud temale. Samas piirasid hõimukaaslased ta sisse, 
lausumata sõnakestki. Niisama sõnatult viis naine'oma kandami koopasuu juurde. 
Äkki haaras üks hõimukaaslastest Tarzanist kinni. Samal silmapilgul heitis naine 
Tarzani oma Slalt maha ja virutas tülitajale hirmsa hoobi vastu pead. Seejärel astus 
sirakil keha ette ja heitis kõigile tähendusrikka pilgu, otsekui pärides, kas keegi veel 
ihaldab tema saaki. Neid ei leidunud ja kohalolijad hakkasid tasapisi igaüks oma 
nurka kaduma. Naine upitas Tarzani uuesti õlale ja astus koopasse. Siin pani ta mehe 
koopasuu juurde maha, kükitas tema kõrvale ja hakkas teda pealaest jalatallani hooli- 
kalt uurima. Mehe rõivad tähelepanelikult üle vaadanud, hakkas ta vägevate 
käppadega riiet puruks rebima. Särgi ja pükstega tuli ta võrdlemisi hõlpsasti toime, 
raskusi valmistasid üksnes saapad, ent peagi jäid ka nendest järele riismed. Terveks 
jäi üksainus ese — suure teemandiga kuldkett, mis oli kuulunud Tarzani emale. 
Mõnda aega liikumatult kükitanud ja inimest põrnitsenud, tõusis naine püsti, tõstis 
mehe üles ja kandis ta ovaalse väljaku keskele, kust ümbritsevasse kaljusse viis mitu 
avaust. Ühte säärasesse avasse ta oma kandami tassiski. Tarzani hämarasse kaljunuka 
taha maha pannud, plaksutas naine kolm korda käsi ja sedamaid hakkas igalt poolt 
välja roomama lapsi, ühtekokku kuus või seitse olevust. Kõige vanem võis olla 
kuueteistkümne-seitsmeteistkümneaastane. Kõik nad paistsid silma osavuse ja 
väledusega. Tüdrukud olid varustatud vemmaldega, poistel sõjariistu polnud. Kui kõik 
olid koos, koputas naine endale mõne korra rusikaga pähe ja seejärel rinnale, osutades 
Tarzanile. Pärast mõningaid täiendavaid žeste sai isegi kõige rumalamale selgeks, et 
saak kuulub naisele ja ainuüksi talle. Seejärel tõusis naine üles ja läks urust välja, 
lükates sissepääsu ette tohutu kaljupanga. Ta pöördus väljakule tagasi, tegemata välja 
oma hiljutisest tülitajast, kes hirmsast hoobist alles praegu toibuma hakkas. 

Ootamatult kõlasid rasked sammud. Kõik võpatasid ja peagi ilmus väljaku 
sissepääsu juurde hiidnaise kuju, veelgi 

vägevam kui see, kes oli Tarzani siia tassinud. Ühel õlal oli tal tapetud antiloop, 
teisel — midagi looma ja inimese vahepealset, kel vaevu eluvaim sees. See oli väikest 
kasvu, karvkatteta ja pronksiläikelise nahaga olevus. 

Tarzani kohale toonud naine tõusis püsti, läks oma koopa suu juurde ja sulges selle 
oma kehaga. 

Nimetame teda Esimeseks naiseks, sest nagu hõimukaaslaste, nii polnud ka temal 
nime.,Tülinorijale, kes sai hoobi vastu pead, anname nimeks Teine naine ja sellele, 
kes praegu tuli, Kolmas naine. 

Niisiis, Esimene naine astus sammu ette, puurides pilguga Teist ja Kolmandat, kes 
mõistis ülihästi Esimese kavatsusi ja suundus oma koopa poole. Aga ka Teine taipas 
kõike ja läks koos Esimesega talle järele. Ükski neist ei lausunud sõnakestki, sest 
nende huuled ei osanud sõnu hääldada ega naerda. 

Märgates kahte naist lähenemas, laskis Kolmas oma saagi maha kukkuda, pigistas 
vembla pihku ja valmistus end kaitsma. Tundus, et ta oleks pidanud vaenlase 
ülekaaluka jõu eest taanduma, aga kui mõlemad naised olid lähemale jõudnud, virutas 
ta Esimesele hirmsa hoobi pähe. See varises surnult maha. Rünnaku kiirus röövis 
Teiselt julguse, ta ei hakanud saatust trotsima, vaid pööras kähku ümber ja pistis 
plehku. 

Sel ajal oli Kolmanda naise vang pisut toibunud, kärmesti olukorda hinnanud ja 
otsustas nüüd seda kasutada. Ta tegi sääred, kuid Kolmas naine märkas, et saak võib 
iga hetk käest libiseda ja tormas talle järele.- Otsemaid tuli Teine naine tagasi, kahmas 
saginas unustatud antiloobi ja traavis minema. 


Niipea kui vang jalule hüppas, seif us, et see oli mees või äärmisel juhul meessoost 
olend, kes kuulus samasse bioloogi-lisse liiki hagu naisedki, oli ainult väiksem ja 
sihvakam. Kasvult oli ta umbes viis jalga pikk. Põski ja ülahuult katsid hõredad 
karvad. Laup oli madalam kui naistel, silmad aga asetsesid ninajuurele lähemal. Pikad 
jalad võimaldasid tal naistest märksa kiiremini joosta, seepärast polnud vähimatki 
väljavaadet teda kätte saada. Kui Kolmas naine seda taipas, kahmas ta maast pika 
jämeda piitsa, keerutas seda pea kohal ja lõi mehe jalust maha. Hoopsattus täpselt 
vastu kukalt, vang kukkus maha ja kaotas teadvuse... 

Jätnud ta ajutiselt rahule, pöördus Kolmas naine antiloobi-varga poole, kes polnud 
jõudnud jalga lasta. Teine naine varjas 

oma kehaga antiloopi ja valmistus võitluseks. Kuid seda tal teha ei tulnud, sest 
võimas hoop sadas talle pähe ja vemmal kukkus käest. Langenud ühele põlvele, 
püüdis ta vöö vahelt teravaks ihutud kivi kätte saada, kuid uus hoop, mis oleks härja 
tapnud, lajatas talle taas pähe ja ta kukkus surnult maha. 

Hinge tõmmanud, heitis Kolmas naine võiduka pilgu oma hõimukaaslastele, otsekui 
küsides, kas leidub nende hulgas veel kedagi, kes ihaldaks tema antiloopi ja tema 
meest. 

Keegi ei liigutanud. Toorelt tõstis ta vangi üles ja pani jalgadele seisma. Pikkamisi 
tuli teadvus tagasi ja mees püüdis jalul püsida, kuid see ei läinud tal korda. Siis heitis 
naine ta uuesti ühele õlale, upitas teisele antiloobi ja läks oma koopa juurde. Seal tegi 
ta lõkke üles, rebis antiloobi kere küljest tüki liha, hoidis seda veidi tule kohal ja 
pakkus siis vangile. Viimane haaras pooltoore lihatüki ja hakkas seda aplalt järama. 
Naine istus kõrval ja jälgis tema söömist. Ilmselt meeldis mees talle. Mehe kaela ehtis 
metsloomade küüntest ja hammastest kee, juustesse olid põimitud pulgad. 

Kui mees oli kõhu täis söönud, tõusis naine püsti, kahmas tal toorelt juustest kinni ja 
lohistas koopa sissepääsu juurde. Mees rabeles meeleheitlikult vastu, kuid ei suutnud 
vägivallast jagu saada. 

Tühjaks jäänud väljakul jahtus kaks laipa, kõrgel sünges taevas ilmus nähtavale 
esimene raisakull. 


Ill peatükk 


Liikumatult lebava Tarzani ümber kogunes salkkond noori aborigeene. Teda uuriti 
pealaest jalatallani, puudutati, sakutati, keerati ümber. Ühte neist hakkas huvitama 
Tarzani kaelas olev kuldkett, ta võttis selle ära ja pani endale kaela. Kuid huvi 
džunglivalitseja vastu, kes polnud veel teadvusele tulnud, kadus peagi ja aborigeenid 
läksid pikkamisi laiali. 

Viimaks hakkas Tarzani teadvus selginema. Silmi paotades ja koopavõlve nähes 
pigistas ta laud kohe jälle kinni, püüdes hingamist korrastada, ja tuligi mõne aja pärast 
lõplikult teadvusele. Tarzan kergitas end ja lasi pilgul ringi käia. Otse tema ees oli 
sissekäik teise, valgemasse ruumi. Vaevaliselt jalule tõusnud, 

läks Tarzan sinna. See tuba viis siseõue, mis asus otse lahtise taeva all. Kusagil 
polnud märki inimasustusest. Õues märkas Tarzan mitut noort alaalit, kes hullasid 
päikesepaistel. Tarzan oli üllatunud: kus ta viibis, mis oli temaga juhtunud? Ta 
mäletas vaid lendamist, lööki vastu puud ja kukkumist. Pärast seda oli mälus auk. 
Tarzan seisis mõnda aega ja jälgis alaalisid, kel polnud tema juuresolekust aimugi, 
astus siis julgelt valguse kätte otsekui vapper ja ähvardav lõvi, kes põlgab jalus tõl- 
gendavaid Šaakaleid. 


Alaalid märkasid teda otsekohe ja piirasid ta sisse. Tüdrukud nügisid poisse, püüdes 
neid Tarzanile lähemale tõugata. 

Tarzan proovis nendega rääkida, esialgu kohalikus, seejärel teises, vähem levinud 
murdes. Vastuseks oli vaikus. Tarzan võttis kordamööda läbi kõik talle tuntud 
ahvisugukondade keeled, kuid see ei andnud tulemusi. Teda ei mõistetud. Neid 
lähemalt jälginud, mõistis Tarzan, et alaalid suhtlevad žestide abil ja seda küllaltki 
arusaadavalt. 

Taas lakkasid alaalid tema vastu huvi tundmast ja iseenda hooleks jäetuna hakkas 
Tarzan ringi vaadates olukorda uurima ning nuputama, kuidas välja pääseda. Siseõue 
ümbritsevad müürid olid võrdlemisi kõrged, aga ainult neile, kes polnud džunglieluga 
harjunud. Tarzanile ei maksnud midagi müüri peale ronida, ta pidi vaid pimedani 
ootama. Tarzan lootis, et alaalid väsivad õhtuks ära ja lähevad oma koobastesse laiali. 
Näis, et sellele pidevale sebimisele, mida ta algul mänguks pidas, ei tulegi lõppu. + 

Äkki kahmas üks tüdruk vembla ja hakkas raevukal ilmel sellega vastu müüri 
kolkima. Teised tüdrukud talitasid niisamuti, kuid poisid ei järginud neid, vaid 
jätkasid sihitut sebimist. Tarzan jälgis üllatunult seda kõike, suutmata noorte alaalide 
käitumist mõista. Järskvi ta taipas, et nad tahavad lihtsalt süüa ja püüavad sel kombel 
endale tähelepanu tõmmata. 

Tüdruk, kes oli hakanud esimesena müüri kolkima, pöördus äkki ümber ja osutas 
Tarzanile. Ka teised vaatasid tema poole. Näljast põlevaid silmi nähes mõistis 
džunglivalitseja selgesti, et järgmised hoobid on määratud temale. Nende ema, 
Esimene naine, kes toitu muretses, lamas surnult maas. Kuid alaalid jagasid vaid üht: 
nad on näljased, ema aga ei too neile süüa. Alaalid polnud inimsööjad, ent olid parajal 
juhul täiesti võimelised omasuguste lihaga nälga kustutama. Seda enam, et Tarzanit 
nad 

üldse omasuguseks ei pidanud, vaid vaatasid teda kui tavalist jahisaaki, mille võib 
nagu antiloobi nahka pista. Üksnes kõige vanem tüdruk mõistis, et ema ei toonud 
Tarzanit lastele söögiks. Ta tõi selle iseendale. Ta oli leidnud mehe. 

Sellel maal pidasid naised meestele jahti ning käitusid nendega pärast 
kinnipüüdmist jõhkralt ja hoolimatult. Neil oli kergem uut meest kinni võtta kui teda 
toita ja valvata selle aja jooksul, mis läheb vaja lapsega mahasaamiseks. Sellistes 
poolikutes perekonnasuhetes, kus armastusest ja hellusest pole jälgegi, toitis ema 
kasvavaid lapsi teatud ajani. Kaashõimlaste omavaheline suhtlemine rajanes jõule ja 
jõhkrusele. Vanemate hellusest ilmajäetud noored ei tundnud üksteise vastu vähimatki 
kiindumust. Varasest lapseeast alates ootas neid raske elu. Neil tuli iseseisvalt endale 
toitu hankida, saates ema jahil. Suuremaks sirgudes läksid poisid džunglisse ja 
hakkasid elama omaette, kusjuures ema ei eristanud neid teistest meestest. Tüdrukud 
elasid ema juures ja käisid koos temaga jahil, kuni leidsid endale mehe. Pärast seda 
lahkusid nad emast jäädavalt. Järgmisel hooajal saabus mehele surm, naine aga läks 
uut meest otsima. 

Niisiis seisis Tarzan silmitsi vihaste naiste summaga. Vemb-laid pihku surudes 
hoidusid nooremad plikad veidi kaugemale. Nad ootasid, kuni vanemad selle olevuse 
maha löövad ja nahka pistavad, et siis riismete kallale tormata. 

Üks noor naine, kes vabises üleni erutusest, pööras ümber. Tarzan kaalutles 
palavikuliselt, kuidas takistada neid oma verist plaani ellu viimast. Jäi ainult nõrk 
lootus noorukite abile, kes jälgisid raevunud naisi osavõtmatult. Äkki sööstis üks 
poistest paigalt ja tormas kõige tihedamasse naistesumma, püüdes seda laiali ajada. 
Mõni naine astus temaga kaklusse. Ta jooksis eemale ja hakkas neid kividega 
loopima. Kaks kukkusid maha. Üks vanematest tüdrukutest sööstis äkitselt enda 


kõrval seisva nooruki kallale ja tappis ta tugeva hoobiga. See oli seesama poiss, kes 
Tarzani kuldketi oli ära võtnud. 

Naisi kividega loopinud poiss taipas sündmuste sellist pööret nähes, et üksinda ei 
pea ta vastu, ja tormas ülepeakaela Tarzani juurde, sest üheskoos tundus talle olevat 
ohutum. Ta astus Tarzani kõrvale. Vanem tüdruk selgitas talle žestide varal, mis ta 
poisiga teeb, kui see ihaldatud saagi juurest minema ei lähe. Poiss vastas samas 
žestide keeles, et jääb paigale. Tarzan naeratas ja patsutas heakskiitvalt poisile õlale. 
See ajas metsikult hambad paljaks, püüdes naeratust matkida. 

Tüdruk tuli lähemale. Tarzan sattus hetkeks segadusse, teadmata, kuidas käituda. 
Ühest küljest ei saanud ta osutada aktiivset vastupanu, sest tema ees seisis ikkagi laps 
ja pealegi veel naissoost. Teisest küljest polnud tal vähimatki soovi saada selle 
primitiivse olendi lõunaroaks. Aktiivne vastupanu eeldas vaenlase surma, seepärast 
mõtles Tarzan, kuidas verevalamist vältides lihtsalt jalga lasta. 

Äkki nägi Tarzan Kolmandat naist, kes tassis koopasse meest. Loomulikult ei 
kavatsenud ta toitma hakata lapsi, kelle ema — Esimese naise ta oli ise maha löönud, 
kuid polnud mõtet neid ka kinni hoida: hoolitsegu enda eest või kärvaku nälga. Ta 
lükkas eemale raske kaljupanga, mis sulges koopasuu, ja tõukas rabeleva mehe 
avausest sisse. Seejärel tõstis ta vembla ja koputas sellega vastu müüri, nõudes laste 
tähelepanu. Kõik hakkasid tema poole nihkuma, kuid põrkasid sedamaid kohkunult 
tagasi — see polnud nende ema! Tarzanit kaitsnud poiss puges hirmunult tema selja 
taha peitu. Tarzani ette ilmus tohutu suur naine. 

Piiga, kes oli kavatsenud Tarzanit tappa, paistis ta nüüd täielikult unustanud olevat. 
Hirmust pea kaotanud, rippus ta oma väikeste lähestikku asetsevate silmadega tulnuka 
küljes. Kolmandal naisel polnud aimugi Esimese koopas viibivast mehest ja oli 
üllatunud, kuid olles Tarzanit lähemalt silmitsenud, leidis, et poleks halb täiendada 
oma kollektsiooni säärase suure ja tugeva eksemplariga.* Olukord muutus kriitiliseks 
ja väljavaated pääseda kahanesid ülikiiresti. Naine lähenes aegamööda, puurides 
Tarzanit iharusest põlevate silmadega. 

Tarzan polnud veel õieti aru saanua, mis temast, tahetakse, kuid ta otsustas 
kähmlusest hoiduda. Džunglis sündinud, teadis ta, millal peab võitlema viimse 
veretilgani ja millal tuleb päästa end põgenemisega. Ta vaatas kiiresti ümber. 
Alaalipoiss seisis hirmust värisedes tema selja taga. Tema kõrval kõrgus koopaõue 
müür, mille ääreni võis küündida ülestõstetud käega. Arvestades umbkaudselt kõrgust 
ja äratõuke jõudu, kerkis Tarzan nagu välk otse Kolmanda naise nina all õhku. Too ei 
jõudnud veel juhtunut taibatagi, kui Tarzan, poiss seljas, müüri peale kargas, 
klammerdudes kaljunukkide külge. Kõhklemata hüppas ta teisele poole maha ja nägi 
otse enda ees teisi naisi, keda tema ilmumine ärevusse ajas. 

»Kui ometi rutem pimeneks!" mõtles Tarzan. See andis veel lootust pääseda, sest, 
vemblad käes, lähenesid naised juba Tar-zanile ja poisile. Viimane pistis esimesena 
jooksma rajal, mis viis väljakult eemale. Poiss kihutas Tarzani ees: tal olid väledamad 
jalad, pealegi oli ta harjunud end põgenemisega päästma. Kohmakad ja kerekad 
naised jooksid tagapool üha rohkem maha jäädes. Nad loopisid põgenikke kividega, 
kuid saabuv pimedus segas neid pihta saamast. Rada vonkles kord ühele, kord teisele 
poole ja jälitajad kaotasid nad alatasa silmist. Võib-olla polnudki naistel plaanis tappa 
mehi, keda soo jätkamiseks vajati, kuid praeguses seisundis olid nad äärmiselt 
ohtlikud. 

Poisi terav kõrv tabas ära, et jalgademüdin hakkas vaibuma ja tagaajamine rauges. 
Ta vaatas enda ümber ja avastas äkki, et oli jäänud üksi. Veider olevus, kellega ta 


nüüdsama koos põgenes, oli kadunud. Mets elas oma elu ja õhku täitsid kummalised, 
arusaamatud sahinad. Džunglile oli laskunud tihe läbipaistmatu pimedus. Poiss 
võpatas. Ta tunnetas peaaegu füüsiliselt selle pimeduse raskust õlgu rõhumas. 
Ümberringi oli nii pime, et ei näinud sõrmegi suhu pista. Talle tundus, et on pimedaks 
jäänud, aga kõnelemisvõimetuna ei saanud ta karjuda ega appi kutsuda. Poisile 
viirastus, et pimeduses hiilib keegi tema poole, kuid ta ei osanud seda väljendada 
sõnades. Ta tahtis pööraselt olla uuesti selle kummalise mehe kõrval, kelle oli oma 
õelt üle löönud ja tema südames pesitses lootus, et teda ei jäeta ihuüksi sellesse 
kohutavasse pimedusse. Poisil oli hirm nahas. Siiani polnud ta kordagi käinud oma 
koopast kaugemal. Sahin põõsastes kohutas teda pööraselt. Midagi hiigelsuurt liikus 
tema poole. Surunud selja vastu puud, kangestus ta hirmust. Ta haistis õhku, kuid see 
oli võõras džungli lõhn. Ometi ütles vaist, et kummaline inimene on kusagil läheduses 
ja tuleb tingimata talle appi. Poiss ei teadnud midagi lõvidest ega tiigritest, kuid 
aimas, et metsloomad on kohutavad ja julmad. Ta polnud iialgi oma ema juurest 
kaugele läinud, jahilt naasvad inimesed ei saanud aga džungliasukate kohta rääkida, 
sest nad olid kõne-võimetud. 

Ikka lähemale ja lähemale hiiljs lõvi hirmust poolsurnud poisile. 

IV peatükk 


Läbi džunglipadriku edasi tungides oli Miranda inimsööjate hirmuäratavast asulast 
juba paarikümne miili kaugusele jõudnud. Ta pigistas kõvasti väikese Uhha kätt ja 
lõvi möirgamist kuuldes võpatas hirmust. Näis, et ühekorraga möirgab sadakond lõvi. 
Miranda hirmu märgates hüüdis Uhha põlastavalt: 

»Sa pole kellegi veejumal! Sa ise kardad! Ja sa pole ka Tar-zan. Isa rääkis, et Tarzan 
ei tunne hirmu. Lase mind lahti, ma tahan puu otsa ronida. Ainult argpüks või lollpea 
jääb maa peale seisma ja ootama, kuni ta nagu arulage antiloop maha murtakse. Lase 
mind otsekohe lahti!" 

Tüdruk põikas järsult kõrvale, püüdes hispaanlase raudsest haardest välja pääseda. 

»Pea suu!" karjus mees. ,,Tahad lõvisid ligi meelitada?" 

Ent tütarlapse käitumine aitas tal vabaneda Šokiseisundist. Ta tõstis Uhha üles, aitas 
ta hiigelsuure puu okstele ja ronis ka ise tüdruku kõrvale. Nüüd oli nende olukord 
võrdlemisi turvaline ja nad jäid kärsitult ootama koitu, mil džunglis vaibub Numa 
võimas möirgamine. 

Kui esimesed koidukiired maad valgustasid, tulid nad alla, unetust ööst rammetud. 
Sedamaid tormas Uhha ülepeakaela minema, lootes kohata Obebe sõjamehi, kes 
arvatavasti olid teda otsima tõtanud. 

Miranda ei kavatsenudki teda jälitama hakata, vaid sööstis teisele poole, värisedes 
mõttest, et võib uuesti inimsööjate kätte sattuda. 

Ta kaotas täielikult orienteerumisvõime ega kujutanud ette, kus ta viibib ja kuhu 
peab põgenema, /ftnult nii palju jätkus tal veel taipudel leida rada, mida mööda nad 
tulnud olid, ja määrata kindlaks Obebe küla asukoht. Ta suundus läände, lootes kohata 
sõbralikku suguharu, kes aitaks tal omadeni jõuda. 

Kokk 

Tulipalavad päikesekiired põletasid Esimese naise laipa, mis vedeles endises kohas. 
Taevas tiirutas hiigelsuur raisakull, kes laskus ringe tehes. Ikka madalamale ja 
madalamale laugles-ta, kuni istus lõpuks laiba peale. Tund aega hiljem oli sellest järel 
vaid paljas luukere. Raisakull lehvitas tiibu, tõusis raskelt õhku ja lendas suure 
läbipääsmatu metsa poole. 

ikka 

Tagaajajad maha jätnud, tormas Tarzan alaalipoisi kannul sünkjasse metsa, kus juba 
võttis maad pimedus. Ta ronis puu otsa ning liikus nüüd oksi ja latvu pidi edasi poisile 
kiiresti järele jõudes. Ja kui kostis Numa kohutav möire, oli Tarzan parajasti poisis 
kohal. Ta kahmas sel juustest kinni ja tiris üles. Hetk hiljem maandus kohas, kus äsja 
oli seisnud alaali, hüppe sooritanud Numa. 

ikka 

Järgmisel hommikul hakkas Tarzan valmistuma jahiks, sest tarvis oli muretseda 
toitu. Puuvilju, pähkleid ja linnumune hankis ta vaevata läheduses kasvavate puude 
otsast, kuid vaja oli ka liha ning selleks tuli teha vibu ja nooled. Tarzan läks selleks 
vajalikku materjali otsima. Teatud oksi otsides tundis ta järsku põder Bara lõhna. 
Roninud kärmesti puu otsa, kus istus poiss, kutsus Tarzan käeliigutusega teda endaga 
kaasa, kuid poiss oli nii uje ja kohmakas, et džunglivalitseja mõtles ümber ja käskis 
viipega teda kohale jääda. Ehkki poiss ei saanud päris hästi aru, mida temalt 
tahetakse, jäi ta paigale, samal ajal kui Tarzan tihnikusse kadus. 

Pikkamisi tungis Tarzan läbi rägastiku, haistes pidevalt õhku. Põdra lõhn muutus 
üha tugevamaks ja Tarzan asus varitsema. Peagi nägi ta väikest põdrakarja endast 
aeglaselt möödumas. Tarzan ootas kannatlikult, kuni põdrad jõuavad küllalt lähedale, 
ja arutles, kuidas saaki osavamini kinni püüda. Püsivust ja kannatust tal jätkus. 
Ootamatult segunes põtrade lõhnaga Numa lõhn, kuid millegipärast ei muutunud 
valvsad ja ettevaatlikud loomad rahutuks, vaid sõid edasi. Varitsuspaigas istudes palus 
Tarzan jumalat, et Numa kiiremini minema läheks. Äkki rägisesid põdrakarja taga 
põõsad. Põdrad ajasid end tagajalgadele püsti ja tormasid minema. Samal silmapilgul 
nägi Tarzan noort lõvi, kes oli selle möllu põhjustanud. Džunglivalitseja sai õige 
kurjaks: see noor tobu jättis nad lihast ilma. 

Ootamatult tegi üks põder võimsa kõrvalhüppe ja sattus just selle puu alla, mille 
otsas varitses Tarzan. Jahimees hüppas looma turjale, hammustas tal silmapilk kõri 
läbi ja kadus jahisaaki käes hoides kõrvaloleva puu otsa. Numa saatis pilguga Tar- 
zanit, kes osavalt puuvõrades liikus. Inimene hüüdis talle naerdes: 

»Saakali sigitis! Ole pealegi näljane, kui sa jahti pidada ei oska." 

Umbes keskpäeval tuli Tarzan tagasi alaalipoisi juurde, kes oli teda kannatlikult 
oodanud. Noorukil oli kivinuga, millega ta ema toodud jahisaaki tükeldas. Varjamatu 
uudishimuga jälgis alaali džunglivalitsejat, kes lõket üles tegi. Ta polnud kunagi 
maitsnud küpsetatud liha ja pani seda nüüd ettevaatlikult suhu. 

Mitmeks päevaks liha varunud, hakkas Tarzan järgmisel päeval jahitarbeid 
meisterdama ja näitas noorele alaalile, kuidas seda tehakse. 

Poisile väikseid tarkusi õpetades mõtiskles Tarzan tema edasise käekäigu üle. Abitu 
ja kohanemata julma võitlusega oma olemasolu eest, saab ta džunglis kindlasti otsa, 
kui otsustab iseseisvalt koju pöörduda. Ent Tarzan ei tahtnud teda ka endaga kaasa 
võtta: jahil või võitluses on ta ainult tülinaks. Viimaks pärast pikki mõtisklusi turgatas 
Tarzanile pähe hea idee: ta valmistab poisile sõjariista, mille kõrval alaalinaiste 
vemblad näivad laste mängukannidena ja õpetab teda seda käsitsema. 

Järsku surus poiss kõrva vastu maad. Tõusis üles, vaatas Tarzanile silma, tonksas 
sõrmega tema poole, näitas taevasse, kõrva peale ja maha. Tarzan sai kõigest aru, pani 
kõrva vastu maad ja kuulis rasket müdinat. Kiiruga korjasid nad kokku jahitarbed ja 
ülejäänud toidu, ronisid puu otsa ja pugesid peitu. Oodata ei tulnud kuigi kaua. Rajal 
tuli nähtavale eemaletõukava välimusega hiidnaine, seejärel teine ja siis veel kolmas. 
Karjainstinktile alludes pidasid nad jahti nähtavasti ühiselt. Valvsalt kõrvu liigutades 


möödusid naised aeglasel sammul puust, kus Tarzan ja poiss redutasid. Jahiliste 
tähelepanelik pilk kompas lähemaid põõsaid, kõrvad püüdsid kinni vähimagi krabina. 
1 

Oodanud mõnda aega, laskusid põgenikud maa peale. Tarzan muheles omaette: 
džunglivalitseja poeb naiste eest puu otsa peitu! Aga see-eest mäherdused naised need 
olid! Lühiajalisest tutvusest aitas täielikult, et mõista: see oli õel ja leppimatu vaen- 
lane ning ilma sõjariistata oli Tarzan nende raskete vemmalde ees abitu. 

Möödus mõni päev. Tarzan meisterdas oma kõnevõimetu kaaslasega relvi, et oleks 
hõlpsam toitu hankida. Poiss kordas mehaaniliselt Tarzani liigutusi ja täitis vaikides 
kõiki ta näpunäiteid. Viimaks saabus päev, kui nad läksid tõeliselt jahile. Selleks ajaks 
oli alaali juba õppinud käratult liikuma ja kõike 

ümberringi tähele panema. Saaki jälitades vabanes ta kartusest džungli ja 
metsloomade ees ning isegi hiidnaisi nähes ei tundnud enam kabuhirmu. 

Pärast pikaajalist vaevarikast tööd valmisid poisil vibu ja nooled ning ta jälgis suure 
lugupidamisega, kui osavalt Tarzan oma relvast märki tabas. Lõpuks tuli ka tema 
tund. Kord jahil saatis ta noole metsseakarja hulka ja astus võitlusse haavatud kuldiga. 
Loomupärane osavus ja välkkiire reaktsioon aitasid tal tulla kokkupõrkest välja 
võitjana. Pärast seda vabanes väike alaali jäädavalt hirmust ega pistnud plehku 
ähvardavat vaenlast nähes. 

Tarzan õpetas talle vähehaaval jahipidamise peensusi. Kord haavas poiss 
hiiglaslikku karu. Möirates hakkas metsahiiglane otseteed tema peale liikuma. Noor 
kütt ootas külmavereliselt, kuni loom lähemale jõudis ja tegi talle teise noolega otsa 
peale. 

ikka 

Sel ajal kui Tarzan ja väike alaali tungisid läbi džungli, püüdes hiidnaiste riigist 
võimalikult kaugele minna, hulkusid metsas läände viivat rada otsides Esteban 
Miranda ja väike Uhha, kelle ta oli uuesti kinni võtnud... 


V peatükk 


Nagu truu peni kiindus noor alaali Tarzanisse, kes oli ära õppinud žestide keele ja 
võis talle juba mistahes ülesande anda. Omandanud relva käsitsemise oskuse, muutus 
poiss nüüd iseseisvamaks ja nad hakkasid omaette jahti pidama. 

Kord jahil põtra jälitades tundis Tarzan äkki alaali naise lõhna. Puu otsa roninud, 
jätkas ta oma teed võrade ja okste kaudu. Enne kui ta naist nägi, haistis ta veel teist, 
võõrast lõhna. See oli mehe lõhn, kuid mingisugune ebatavaline, mida ta polnud 
varem kohanud. Lõhn oli nõrk ja tõusis kusagilt altpoolt. Peagi kostsid Tarzani kõrvu 
erutatud hääled, mida oli vaevalt kuulda. Tarzan hakkas ettevaatlikult edasi liikuma, 
unustades põdra sootuks. 

Lähemale jõudnud, mõistis mees, et hääli oli palju ja kõigest kümne sammu 
kaugusel nägi ta midagi seesugust, mis suuresti 

hämmastas. Ainus tuttav kuju oli alaali naine, kuid teda ümbritses trobikond 
tillukesi sõjamehi. Relvastatud mõõkade ja pii-kidega, ründasid nad naise määratu 
suuri jalgu, kuna naine taganes pikkamisi metsa poole, vehkis vemblaga ja põtkis 
jalaga. Tarzan taipas sedamaid, et liliputtidest sõjamehed püüavad tal kõõluseid 
vigastada ja kui see neil õnnestuks, kukuks naine maha. Kuid võimsa jala üheainsa 
liigutusega paiskas ta maha kümmekond tillukest sõjameest. Ründajate julgus ja 


vaprus vaimustasid Tarzanit, kuid võitlust jälgides ei suutnud ta kuidagi taibata, mille 
nimel nad oma elu kaalule pannes taganevat naist jälitasid. Lõpuks nägi ta põhjust. 
Vasakus kämblas hoidis hiid-naine tillukest inimest. Sellepärast siis ründasidki 
sõjamehed väsimatult naist. Rünnakus osalesid nii jala- kui ratsamehed. Tarzan sattus 
vaimustusse ratsanikest, kes istusid kindlalt oma väledate hobude seljas. Juba 
esimesest pilgust mõistis ta, et liliputtidest sõjamehed kuulusid valgest rassist 
inimeste unustatud pügmeede suguharusse, mille kirjeldus oli säilinud veel üksnes 
müütides ja legendides. 

Tarzanile hakkasid väikesed inimesed meeldima ja kui sai ilmselgeks, et alaali naine 
pääseb oma jälitajate eest takistamatult minema, otsustas ta vahele segada. Kui ta alla 
ronis ja puu tagant välja tuli, märkasid teda esimesena pügmeed. Arvatavasti pidasid 
nad teda teiseks vaenulikuks gigandiks. Kõik tõmbusid tagasi, kuuldus erutatud 
hüüdeid! Rutates näitama oma sõbralikke kavatsusi, sööstis Tarzan naisele järele, kes 
ei teinud temast suuremat väljagi, sest oli harjunud, et mehed teda kardavad ja sõna 
kuulavad. Naise juurde jõudnud, selgitas džungli-valitseja talle poisilt õpitud žestide 
keeles, et ta peab väikese sõjamehe vabaks laskma ja minekut tegema. Metsik grimass 
kõverdas naise nägu ja, vemmal püsti, sööstis tä Tarzanile kallale. Tarzan tõstis vibu. 

»Kasi minema või ma tapan su! Lase otsekohe väike mees lahti ja kasi minema!" 
hoiatas Tarzan teda žestide keeles. Kuid naine ei teinud hoiatusest väljagi, vaid tuli 
ühtesoodu edasi. Tarzan võttis naise sihikule. Pügmeed olid nüüd taibanud, et teine 
hiiglane on nende liitlane, ja tardusid paigale, oodates peatset lõpplahendust. Tarzan 
pingutas vibunööri. Nool tabas naist otse südamesse. Väledasti kukkuva keha juurde 
hüpanud, jõudis Tarzan tema käest tiljukese mehe välja tõmmata. 

Ülejäänud sõjamehed arvasid nähtavasti, et nende hõimuvenda 

on tabanud uus häda, ning valjusti karjudes ja relvadega ähvardades sööstsid 
Tarzanile kallale. Aga enne kui nad pärale jõudsid, laskis Tarzan väikese sõjamehe 
ettevaatlikult maapinnale. 

Ähvardushüüded asendusid rõõmuhõisetega. 

Nad traavisid oma tillikestel hobudel vabadusse pääsenud sõjamehe juurde, 
põlvitasid tema ette ja suudlesid neile ulatatud kätt. Tarzan taipas, et pääsenu polnud 
lihtne sõjamees, vaid nähtavasti nende väepealik. Tarzan jälgis seda sebimist niisu- 
guse huviga, nagu vaatleks ta sipelgapesa. 

Nüüd sai ta neid põhjalikult silmitseda. Kõige pikem neist oli umbes kaheksateist 
tolli. Naha tõmmust varjundist hoolimata ei tekitanud nende kuuluvus valgesse rassi 
vähimatki kahtlust. Näojooned olid korrapärased, kehaehitus proportsionaalne. 

Tarzani päästetud mees oli kõige noorem. 

Kuni Tarzan pügmeesid silmitses, käskis too oma mehi tõusta ja, pöördunud päästja 
poole, tegi tänulikkust ja sõbralikkust väljendava liigutuse. Tarzan vastas samal 
kombel: ta astus sammu ette ja sirutas välja käe, peopesa ülespoole. 

Ilmselt tõlgitses noormees seda žesti omamoodi, sest ta ulatas Tarzanile 
suudlemiseks käe. Kuid džunglivalitseja otsustas demonstreerida seisuste võrdsust, 
seepärast laskus ta ühele põlvele, võttis tillukese käe oma pihku ja langetas pea 
vähimagi vihjeta orjameelsusele, kuid uhke väärikusega. Näis, et väikest väepealikut 
rahuldas see täiel määral ja ta kummardus vastuseks samasuguse väärikusega. 
Seejärel andis ta märku-järgneda ratsanikele, kes kappasid üle lagendiku. 

Tarzan ei saanud viisaka noormehe nii lahkest kutsest keelduda ja uudishimulikult 
tillukesi ratsanikke silmitsedes otsustas neile järele minna. Sõjamehed korjasid kokku 
oma surnud ja haavatud. Nad torkasid piigi metallist tuppe, mis rippus paremal pool 


sadula küljes. Peale miniatuurse mõõga jalaväelas-tel muud relva polnud. See mõõk 
oli kahe teraga, umbes poolteist tolli pikk ja terava otsaga. 

Surnud ja haavatud kokku korjanud, hakkasid nad rivistu-ma. Noormees kuue 
sõjamehe saatel lõpetas samal ajal mõõga-hoopidega nende haavatute elu, keda ei 
saanud enam millegagi aidata. See oli julm, kuid igati õigustatud toiming. Kõik lõp- 
pes võrdlemisi kiiresti. Seejärel kinnitati relvad sadula külge, kaevati hauad ja maeti 
surnud maha. 

Kuni ühed matusetalitust sooritasid, püüdsid teised kinni an-tiloobi. Üles rivistunud, 
asusid nad teele. Ei kõlanud ainsatki käsklust, noormees tõstis vaid mõõga ja sirged 
read hakkasid liikuma oma pealiku järel. Salkkond sõjamehi jäi maha, et saata 
Tarzanit. Ohvitser selgitas, et ta peab liikuma sõdurite kannul, kes teed näitavad, sest 
ilmselt ei suutnud Tarzan sammu pidada ratsanikega, kes olid lagendiku juba peaaegu 
ületanud ja kaugele ette jõudnud. 

Sõdurite kannul käies mõtles Tarzan noorest alaalist, kes kusagil läheduses jahti 
pidas. Kuid ta arvas, et tuleb peagi tagasi ja otsib poisi üles. 

Juba tunni aja pärast oli see teekond Tarzanil võhma välja võtnud. Ta hakkas 
ratsanikest maha jääma. Lagendik polnudki nii tasane, kui see metsast paistis. Kõrges 
rohus uitas rohkesti väledaid antiloope, kes ratsanike ja hiiglase lähenemisel laiali 
jooksid. 

Tuul puhus Tarzanist padriku suunas ja ta ei saanud kindlaks teha, mis loom seal 
ennast peidab. Aga kui sõjamehed piike viskevalmilt käes hoides padriku ümber 
piirasid, kostis sealt vihast möirgamist ja suur aafrika kass hüppas põõsaste tagant 
välja ohvitseri kallale. Viimane torkas piigi ette ja loom kukkus kogu oma raskusega 
selle teraviku otsa, litsudes enda alla ka ratsaniku. Murtud piigiga kukkus ta hobuse 
seljast maha. Sel hetkel jõudis ligi veel neli sõjameest, kes virutasid odad kassi 
kehasse. Silmapilk hiljem oli kõik lõppenud. 

Tarzan pani tähele, et pügmeed õlid alati valvel ning tegut- 

; sesid kooskõlastatult ja otsusekindlalt. II möödunud kümmet minutitki kui 
hiigelsuur loom oli juba tapetud. Ka oli võitlus hiidnaisega näidanud, et nad kõik olid 
vaprad ja mehised. Ohvitser, kelle loom hobuse seljast maha oli paisanud, jäi siiski 
terveks; ka tema oli vapper, ehkki väga noor. 

Nad olid liikunud lagendikul juba umbes kuus tundi. Tuul oli suunda muutnud ja 
Tarzan haistis põdra lõhna. Andnud märku peatuda, püüdis Tarzan ohvitserile selgeks 
teha, et tal on kõht tühi, ees aga on jahisaak. Tuleb oodata, kuni ta jahti peab. 

Ohvitser sai Tarzanist aru ja pügmeed pudenesid laiali nii vaikselt, et isegi Tarzani 
kuulmine ei suutnud tabada ainsatki häält. Ta tundis, et läheduses sööb antiloobikari. 
Peagi ilmusid 

puude tagant nähtavale esimesed loomad. Vibu ja nooled tugevasti peos, hiilis 
Tarzan ettevaatlikult neile lähemale. Silmitsedes imestunult ennenägematut sõjariista, 
jälgisid pügmeed hinge kinni pidades džunglivalitseja tegutsemist. Nad olid vapus- 
tatud kui Tarzan tappis mõne silmapilguga kolm antiloopi. 

Kui sõjamehed Tarzani juurde jõudsid, korjas ta juba jahisaaki kokku. Pügmeed 
käratsesid erutatult, rippudes silmadega hirmuäratava relva küljes, mida Tarzan 
valitses täiuslikult. Neile olid antiloobid niisama suured kui inimesele elevant. Naerul 
nägudega astusid nad Tarzani juurde ja hakkasid käsi plaksutama. Tarzan arvas, et 
nad aplodeerivad talle. 

Nooled kokku korjanud ja tuppe pannud, palus Tarzan käeliigutusega ohvitserilt 
mõõka. Hetkelise kõhklemise järel ja ülejäänud sõjameeste teravate pilkude all 


söandas viimane Tarza-nile oma relva ulatada. Rahulikult hakkas Tarzan tapetud anti- 
loope nülgima ja sisikonda välja võtma, seejärel lõikas endale tüki liha ning hakkas 
seda isukalt sööma. Pügmeed sattusid segadusse ja mõni neist tormas hirmunult 
eemale, nähes oma teekaaslast toorest liha söömas. Arvatavsti mõtlesid nad, et tühja 
kõhuga võib see hiiglane ka neist mõne nahka pista. 

Kõht täis, nülgis ja tükeldas Tarzan ka ülejäänud antiloobid ning hakkas siis edasi 
minema. 

Tundus, et pügmeed olid endiselt ähmi täis. Nad kõnelesid omavahel summutatult ja 
piidlesid kartlikult Tarzanit. Enda pärast nad hirmu ei tundnud, kuid kahtlesid, kas 
tasub oma maale viia hiiglast, kes sööb toorest liha. 

Südapäev oli mööda saamas, kui Tarzan märkas ratsanike-salka, kes nelja sõites 
neile vastu traavis. Tänu oma kasvule nägi Tarzan neid esimesena, kuna teisi takistas 
nägemast põõsastik. Siis jäi ta seisma ja enne kui ohvitser taibata jõudis, mis on lahti, 
riibus Tarzan ettevaatlikult ratsaniku koos hobusega oma võimsate pihkude vahele ja 
tõstis pea kohale. Väikesed sõjamehed sattusid ärevusse, tõstsid ähvardavat kisa, kuid 
Tarzani näol naeratust märgates rahunesid maha. Peanoogutusega osutas ta lähenevale 
ratsanike salgale ja neid ülalt silmitsev ohvitser tegi rahustava liigutuse. Need olid 
sõbrad. 

Silmapilk hiljem ümbritses Tarzanit sõbralike pügmeede elevil summ. Nende hulgas 
märkas ta ka noort väepealikut, kelle ta oli päästnud hirmuäratava naise käest. 

Kõrgest seisusest pügmeede vahel leidis aset lühike jutuajamine 

ja nende näoilmest taipas Tarzan, et oli juhtunud midagi tõsist. Ta ei aimanudki, et 
oli ise arutelu objekt. Pügmeesid sundis valvsusele asjaolu, et ta kasutas toiduks 
toorest liha ja neile oli selgusetu, kas see hiiglane äkki nende rahvast millegagi ei 
ohusta. Kuid kahtlused hajutas peagi Tarzanit saatev ohvitser. Ta teatas, et tühjast 
kõhust hoolimata polnud Tarzan puutunud ühessegi tema sõdurisse, vaid kannatlikult 
oodanud aega jahipidamiseks. Kauem viivitamata hakati edasi liikuma. 

Metsast lagendikule jõudnud, nägi Tarzan hulganisti tillukesi inimesi, kes 
askeldasid aheraine kuhikutes. Tähelepanelikumal silmitsemisel selgus, et see polnud 
lihtsalt kivilasu, vaid mingisugune sümmeetriline ehitis. Töölised sibasid pooleliole- 
val ehitusel ühes ja samas suunas ning kadusid avaustesse. Neile liikus vastu teine 
töölistevool, kuid juba tühjade kätega ja kadus teistesse avaustesse. Kindlal kaugusel 
nendest liikusid relvastatud inimesed. 

Jäi mulje, et need on sipelgad, kes askeldavad oma pesas. 


VI peatükk 


Läbipääsmatus tihnikus redutav võimas valge mees oli end maadligi surunud. Ühe 
käega hoidis ta kinni väikese tumedanahalise tüdruku suud, teine pigistas nuga tema 
rinna vastas. Kuid mehe silmad ei-sihtinud tüdrukut, vaid rada, kus liikusid Obebe 
suguharu jahimehed. Nad olid üsna lähedale jõudnud, kuid Uhha ei saanud appi 
hüüda, sest terav nuga rõhus rinda. Tüdruk kuulis, kuidas nad isekeskis jutelues neist 
möödusid. Peagi hääbusid nende sammud kauguses ning hispaanlane kargas püsti ja 
lohistas tüdruku rajale, mida mööda nad rägastikust läbi tungides kaua ja viljatult 
vantsisid. 


Kaliikoliikad 


Pügmeede asulas võeti Tarzan vastu külalislahkelt ja tal lubati jääda sinna seniks, 
kuni ta nende elulaadiga harjub ja keele selgeks saab. Tarzanile, kes omandas kergesti 


mis tahes murraku või dialekti, ei valmistanud see mingit probleemi. Möödus vaid 
õige vähe aega ja ta hakkas rääkima miniinimeste keelt. 

Algul ta oletas, et peab hakkama kasutama žestide keelt nagu alaalide puhul, kuid 
veendus peagi, et valgesse rassi kuuluvate inimeste kombel suhtlevad ka 
miniinimesed helide abil. Tar-zani lingvistilisi edusamme nähes soovitas pügmeede 
kuningas Adendrohakis oma alamatel võõrast nende keele õppimisel igati abistada. 

Adendrohakis tundis Tarzani vastu erilist poolehoidu sel põhjusel, et tema päästetud 
noor väepealik oli troonipärija prints Comodoflorensal. Seepärast loodigi Tarzanile 
kõik tingimused, et tal oleks kuningriigi rahva hulgas hea elada. Sada orja muretses 
talle toitu ja puuvilju. Kui Tarzan kuplikujuliste ehitiste vahel jalutas, traavis tema ees 
mitu ratsanikku ja tegi teed, et ta kedagi kogemata laiaks ei astuks. Tarzan oli niigi 
äärmiselt ettevaatlik ja midagi sellist ei juhtunud. 

Pärismaalaste keele selgeks õppinud, sai Tarzan teada palju huvitavat selle vapra 
rahva elust. Prints Comodoflorensal saatis hiiglast kõikjal ja andis talle selgitusi. Just 
temalt saigi Tarzan nii palju teada. Väsimatult jätkas ta linnaga tutvumist. Eriti 
huvitas teda võrdlemisi suurte kuplikujuliste majade ehitamine, mis olid isegi 
Tarzanist kõrgemad. Nende kõrgus oli kümme jalga ja rohkemgi. Neli avaust 
moodustasid neli sissekäiku. Esimese korruse koridore lahutasid veerkividest tehtud 
vaheseinad. 

Adendrohakise loss oli ehitatud samal viisil. Ja üldse koosnes kogu linn 
samasugustest, ainult väiksematest kuplikujulistest hoonetest. Kuplite sisemuses 
töötas korralik ventilatsioon: välisküljel oli näha rohkesti aknaid. 

Elava huviga jälgis Tarzan uue hoone püstitamist, mõistes, et vaevalt see haruldane 
võimalus enam kordub. Omapärane ehitis meenutas mesilastaru. Pärismaalaste keelt 
osates sai Tarzan teada, et orjadeks on sõjaretkedelt kaasatoodud vangid või nende 
järeltulijad. Mõnikord oli vahetunud nii palju põlvkondi, et nad olid oma sugupuu 
juba unustanud ning pidasid end linna elanikeks ja kuningas Adendrohakise 
alamateks. Üldiselt koheldi neid sallivalt, eriti teisest põlvkonnast alates. Peaaegu 
kõik vangid töötasid kaevurite, kiviraidurite ja ehitajatena. Kuid teisel põlvkonnal oli 
juba kergem elu, sest neile anti mitmesuguseid teadmisi ja nad võisid töötada peaaegu 
et kutsumuse järgi. Tänu segaabieludele tõusis mõni neist koguni privilegeeritud 
klassi tasemele. 

Oma küsimusele, miks tehakse selliseid veidraid erandeid ja batakse segaabielusid, 
sai Tarzan vastuseks: ,,Palju sajandeid tagasi kui, Trohanadalmakuse linnas valitses 
veel Clamatoamorsal, tulid Veltopismakuse linna kuningas Veltopishago väed sõjaga 
meie Trohanadalmakuse peale, võitsid julmas tapluses meie armeed ja lõid ta puruks. 
Tuhanded mehed ja naised võeti vangi. Ainuke, mis päästis meid täielikust hävingust, 
oli oma peremehi meeleheitlikult kaitsvate orjade vaprus. Minu esivanem 
Clamatoamorsal pani vaenlastega võideldes tähele, orjade vastupidavust ja julgust. 
Nad olid palju tugevamad aristokraatidest, kes olid vahest küll mehisemad, kuid juba 
lahingu alguses oli neil võhm väljas. 

Kui võitlus oli lõppenud, võttis Clamatoamorsal kokku kõik vanemohvitserid, kes 
olid ellu jäänud ega polnud vangi langenud. Ta ütles, et nad ei kaotanud mitte selle 
pärast, et vaenuliku monarhi armee oli tugevam, vaid selle pärast, et nende sõdurid 
olid nõrgemad. Ta küsis, milles peitub põhjus ja mis ette võtta. Kõige noorem mees, 
haavatud ja verekaotusest nõrk, soovitas kõige õigemat lahendust. Ta tegi teatavaks 
meie kõige nõrgema koha. 


Ta juhtis kohalolijate tähelepanu sellele, et kogu minaniansi rass oli igivana, 
sajandeid polnud värskendatud verd, samal ajal kui kõigist linnadest kogutud orjad 
segunesid ja muutusid iga põlvkonnaga üha tugevamaks. Nii võisid nad ajapikku 
täiesti vabalt teha revolutsiooni või astuda välja oma vaenlaste vastu, ehkki sõjariista 
kanda oli neil keelatud.” 

Neid esimese ja teise põlvkonna orje võis kergesti ära tunda ereroheliste peaaegu 
põlvini ulatuvate tuunikate järgi. See oli nende ainus erinevus ülejäänud kastidest. 
Rinnal ja seljal kandsid nad musta värvi embleemi, mis tähistas orja sünnilinna ja 
orjapidaja nime, kellele ta kuulus. 

Linnas võis näha ka valges tuunikas orje. Need olid madalamasse kasti kuuluvate 
tööliste järelvaatajad, liikusid ringi täiesti vabalt ja kasutasid rohkesti privileege. 
Teiste orjade kastidega ühendas neid vaid eriline sandaalilõige, mis näitas kuulumist 
ühele või teisele orjapidajale. 

Orjade teisel põlvkonnal olid samasugused embleemid: Nad olid selles linnas 
sündinud ja neid peeti selle elanikeks. Nendegi hulgas leidus rohkem privilegeeritud 
gruppe. Neil oli õlal väike märk, mis tähistas tegevusala: juuksur, kokk, rätsep jne. 

Jõukad perekonnad tegelesid põllumajandusega, kuid kõiki töid tegid orjad. Erandi 
moodustasid üksnes eriti silmapaistnud orjad. 

Igal pool linna ümbruses laius läbipääsmatu tihnik. 

Pügmeedele, kelle elu Tarzan nii suure huviga tundma õppis, "oli ümberkaudne 
mets tõepoolest läbipääsmatu. Džungli-isandale oli see aga nagu oma kodu. Ta võis 
alati vaenlase eest džunglisse põgeneda, kuid praegu viibis ta sõbraliku rahva seas ja 
teda huvitas väga nende elulaad. Ta pani tähele iga pisisas-ja ja tundis elust mõnu. 

Kõik muutus ootamatult. See sündis varahommikul, kui esimesed päikesekiired 
idataevast säratasid. 


VII peatükk 


Noor alaali, Esimese naise poeg, tuiskas džunglis ringi, otsides Tarzanit, ainukest 
inimest, kellele kuulus ta primitiivne poolehoid ja kelle eest ta oli valmis andma elu. 
Kuid otsingud jooksid tühja. Tarzani asemel kohtas ta kahte oma suguharu vanameest 
ja nüüdsest peale käidi ringi kolmekesi. Uued tuttavad ei teinud noore küti 
sõjariistadest väljagi. Nemad said suurepäraselt hakkama oma vemmalde ja 
kivinugadega. Nende menüü koosnes puuviljadest, pähklitest ja juurikatest. Noorele 
alaaiile sellest enam ei piisanud. Ta küttis antiloope ja linde, tundes rõõmu sellest, kui 
kergesti võis nüüd endale toitu hankida. Kui süüa oli rohkem, andis ta ülejäägi 
teekaaslastele, kes visalt tema kannul kõmpisid. 

Ta erines neist nüüd juba tunduvalt. Vanamehed ei suutnud oma töntsi aruga 
kuidagi taibata, mismoodi tal nii kergesti ulukiliha hankida õnnestub. Esimese naise 
poeg muutus isegi veidike upsakaks, nähes sellist lugupidamist enda vastu. Mõnikord 
ta lihtsalt unustas ettevaatuse ja kaotas arukuse. Kuid hoolimata aukartusest oma 
noore hõimukaaslase vastu, ei uskunud ätid, et sellisest kergest sõjariistast on 
võitluses hirmuäratavate naistega abi ja see võib nende kohutavatele vemmaldele 
vastu panna. 

Ja ükskord sattusidki nad kokku ühega nendest jubedatest olevustest. Ätid pistsid 
kohe plehku ja alles siis, kui nad olid ohutusse kaugusse jooksnud ning veendunud, et 
keegi neid taga 

31 


ei aja, jäid seisma, et näha, mis sünnib nende upsaka noore teekaaslasega. 
Imestusega nägid nad, et nooruk ei kavatsenudki päkkadele valu anda. Ta seisis samas 
kohas paigal, elus ja terve, ning pingutas vibunööri. Hullumeelne! Üks vemblahoop 
— ja temast jääb järele vaid märg plekk! Julgust läheb vaja jahil, mitte võitluses 
võitmatu naisega. 

Nõrga mehe säärasest käitumisest üllatunud naine silmitses teda hämmastusega, 
tema aga seisis rahulikult naise vastas ja vaatas tollele otse silma sisse. Mis siis ikka, 
tuleb seda noort ül-bitsejat õpetada! 

Naine pigistas tugevasti peos kivi. 

Vanamehed piilusid uudishimulikult põõsaste tagant. Äkki ad nägid, kuidas nool 
tungis naise rinda ja ta nägu moondus alugrimassist. Naine kukkus põlvili ja seejärel 
räntsatas ristseliti. Mõni kramplik liigutus — ja kõik oli lõppenud. Rahulikult läks 
nooruk jahtuva surnukeha juurde, tõmbas noole välja ja jäi ootama, kuni hirmust jagu 
saanud ätid tema juurde tulevad. 

Hoopis suurema huviga uurisid nad nüüd vibu ja nooli, samuti väikest haava naise 
rinnas. See tundus olevat uskumatu. Nooruk seisi püstipäi ja silmitses uhkelt oma 
hõimukaaslasi. Ilmselt nautis ta kujunenud olukorda, sest seni polnud veel ükski alaali 
mees võitluses nii hirmuäratava vaenlasega võitjaks tulnud. Ta otsustas neid veelgi 
rohkem üllatada. Noor kütt kahmas laiba, lohistas puu juurde ja seadis seljaga vastu 
tüve. Eemaldus siis kahekümne sammu kaugusele ja andis märku, et nad teda 
tähelepanelikult jälgiksid. Raske oda üles tõstnud, virutas ta selle jõuliselt 
omapärasesse märklauda. Oda tungis kergesti surnukehast läbi. Kõiki valdas erutus. 
Üks vanameestest tahtis samuti proovi teha. Ta heitis oda, kuid ei ftibanud. Ka teist 
seiras ebaõnn. Seejärel hakkasid nad vibu ja nooli uurima. Aeg lendas kiiresti, kuid 
kellelegi ei tulnud meelde ei söök ega uni. Lõpuks otsustas Esimese naise poeg, et 
meestel on aeg valmistada endale samasugune sõjariist. See oli alaalide ajaloos tähen- 
dusrikas päev, kuid vaevalt nad toimuva tähtsust mõistsid... 


likolikol 


Niisiis katkestas Tarzani viibimise külalislahkes Trohanadal-makuse linnas hulk 
ootamatuid sündmusi, mille lõpplahendus oli lausa uskumatu. 

Tarzan magas kuningas Adendrohakise linna servas puu all oma rohust asemel. Idas 
terendas juba koit, kui Tarzan ärkas madalast kõminast, mis kostis tema valvsasse 
kõrva. See oli küll kauge ja ähmane heli, kuid ei lasknud magada. Tarzan virgus, jäi 
aga pikali ja kikitas kõrvu. Heli tundus tulevat kusagilt maapõuest või siis selle 
pealispinnalt. Võis oletada, et läheduses liigub keegi väga kiiresti edasi. Mõnda aega 
oli Tarzan segaduses, kuid äkitselt turgatas talle pähe ärev mõte ja ta hüppas jalule. 
Sadakond jardi eemal algasid kuningas Adendrohakise valdused. Lõunapoolse 
sissepääsu juurde jooksnud, hüüdis Tarzan tillukesele vahile: 

» Teata kuningale, et Tarzan kuuleb Trohanadalmakusele lähenemas arvukalt 
hobuseid ja kui ta ei eksi, siis istub iga hobuse seljas vaenlase sõjamees.” 

Tarzani sõnad anti siinsamas edasi korrapidajaohvitserile, kes küsis ärevalt: 

»Mis on lahti? Kuninga külaline kinnitab, et ta kuuleb linnale lähenemas arvukalt 
ratsanikke? Millisest küljest?” 

Tarzan osutas läände. 

»Need on veltopismakasiansid!" hüüatas ohvitser ja käsutas vahtide poole 
pöördudes: 

»Aratage otsekohe Adendrohakis, mina hoiatan kõiki kuningriigi elanikke!" 

Ja ta tormas linna rahvast üles ajama. 


Teade levis kulutulena kogu kuningriigis ja juba hakkaski iga sektori põhja- ja 
lõunapoolsest väravast ilmuma relvastatud ratsanikke, ida- ja lääneväravast 
jalaväelasi. Polnud vähimatki paanikat, kõik käis nagu õlitatud masinavärk. Ilmselt 
tegutsesid nad varakult läbimõeldud plaani järgi. Ratsavägi suundus igasse kaarde, 
ümbritsedes linna katkematu laviinina: tema pidi tagasi lööma vaenlase esimese 
rünnaku. See kaitsejoon turvas linnamüüre, laskmata vaenlasel kesklinna, tema 
südamesse tungida. Ka jalaväelased liikusid neile ettenähtud suunas, kattes põhiliselt 
läänetiiba. Linnas endas jäi paigale reserv — värsked jõud, keda võis kasutada 
vajalikul silmapilgul. Nende vägede eesotsas seisis Adendrohakis ise, kes linna kaitse 
eest vastutas. 

Prints Comodoflorensal kamandas ratsaväe põhigruppi peasissekäigu ees. Ta 
valmistus vastu võtma pealööki. Kogu armee paiknes umbes kahe ruutmiili suurusel 
maa-alal. 

Nüüd läks kiiresti valgemaks ja Tarzan võis ilma vaevata jälgida 

kõiki sõjalisi ettevalmistusi. Minaniansid vaimustasid teda. Ei hõikeid, ei laulmist, 
nägudel vaid tardunud meelekindlus ja pidulikkus. Nad ei vajanud üleskutseid ega 
loosungeid. 

Tarzan päris kõrval seisvalt ohvitserilt, kas tema hõimukaaslased alustavad rünnakut 
esimesena. 

»Ei,” vastas ohvitser naeratades, ,, minaniansid ei ründa iialgi esimesena.” 

»»MIs te arvate, kas võitlus kandub ka linna?" küsis Tarzan. 

» Vaevalt küll. Täna tuleb vahest tegutseda üksnes ratsaväelastel, kes on 
linnamüüridest kaugele eemale liikunud. Arvan, et jalaväelased ei jõua isegi vibu 
tõsta ega noolt välja lasta. Lahing on välkkiire. Harilikult võitlebki üksnes ratsavägi.” 

»Ma näen, et kipute ihust ja hingest ratsaväelaste hulka. Miks te siis nende juures 
pole?” 

»Igaüks peab olema oma kohal ja täitma oma kohust," vastas ohvitser. ,, Meie teeme 
ühte ja sedasama tööd ja iga koht on ühtviisi tähtis.” 

Tarzan heitis pilgu läände. Sõjamehed ootasid rahulikult vaenlast. Ratsaväelased 
olid hargnenud umbes kahe miili pikkusele joonele ja neid paistis olevat otsatu hulk. 
Ridades polnud vähimatki sebimist. Tarzan adus suurepäraselt ähvardavat ohtu. Ta 
võrdles pügmeesid oma rahvaga ja tundis nende vastu siirast austust. Need olid 
tõelised vabadusvõitlejad, sangarlikud, sõjamehed. Nad läksid võitlusse sundimata ja 
keelitamata. 

Ajutist vaikust kasutades astus Tarzan Adendrohakise juurde, keda ümbritses 
salkkond ohvitsere. Kuningal oli seljas kulaga tikitud käisteta kuub, mida vöötas 
kuldpandlaga nahkrihm. Puusal rippus mõõgatupp. Jalgu katsid n$hksäärised, ülakeha 
aitses kullast rõngasturvis, peas ilutses näokattega kuldkiiver. 

Kuningas tundis Tarzani ära ja tervitas teda. 

»» Kapten kandis ette, et just teie hoiatasite vaenlase lähenemisest. Rahvas avaldab 
teile tänu. Kuidas saaksime tasuda oma võla?” 

Tarzan tegi kärsitu liigutuse. 

»» Mingist võlast ei saa juttugi olla, teie kõrgus. Ma hindan ja pean kalliks teie 
sõprust. Lubage mul ühineda teie vapra pojaga. See on kõik, mida tahtsin paluda.” 

Jään oma surmatunnini sinu sõbraks, Tarzan,” lausus erutatud ning liigutatud 
kuningas. ,,Tee, nagu heaks arvad, sul on 

34 

vaba valik, kuid ole ettevaatlik, palun!" 


Esimest korda nimetati Tarzanit sellel maal ta oma nimega. Tavaliselt hüüti teda 
printsi päästjaks, kuninga külaliseks, met-sahiiglaseks ja nii edasi. Nimepidi 
kutsumine tähendas mina-nianssidel sõbralikku poolehoidu. Nüüdsest peale tunnistati 
Tar-zan justkui kuningliku perekonna liikmeks. 

» Le osutasite mulle suurt au. Teen kõik, mis suudan, et teie rahvast aidata,” sosistas 
Tarzan vaiksel madalal häälel. Ta oli hingepõhjani liigutatud südamlikkusest ja siirast 
armastusest, millega kuningas temasse suhtus. 

Tarzan asus oma kohale eesliinil. Teel murdis ta endale suure oksa, sest võitluses 
tillukeste vaenlastega polnud vibust ja nooltest ilmselt mingit kasu. Siis silmas ta 
tuhatnelja kihutavat ratsanikku, kuid vaenlasest polnud näha vähimatki märki. Prints 
Comodoflorensal oli mõnevõrra üllatunud Tarzani ilmumisest, ometi tervitas teda 
soojalt ja selgitas olukorda. 

»» Saatsin just käskjala ettekandega kuninga juurde. Meie luurajatel õnnestus läbida 
vaenlase eesliin ja tungida nende pea-laagrisse. Kõige vapram jõudis tagasi ja teatas, 
et nende põhijõud — ligi kolmkümmend tuhat sõjameest — on rünnakuks valmis.” 

Niipea kui prints oli vaikinud, kostis läänest ähvardavat kõminat. 

»Tulevad!" hüüatas prints. 


VIII peatükk 


Surnud Gorgo sarvedel kükitav raisakull tajus äkki kusagil läheduses mingit 
liikumist. Ta pööras krabina peale pead ja märkas emalõvi, kes hiilis pikkamisi 
jahisaagi poole. Kuid raisakull Ska ei löönud kartma. Lõvi läheb varsti minema. Ta 
kergitas end ja hakkas tiibu plagistama, et lõvi korjusest eemale peletada. Seejärel ta 
rahunes, kuid samal silmapilgul lõi miski teda tugevasti vastu kaela, tekitades teravat 
valu. Jõudmata lendu tõusta, kukkus Ska selili ja hakkas tõmblema, pekstes tiibadega 
kramplikult vastu maad. 

Imestunud lõvi jõllitas Skad. Ta polnud iialgi varem näinud, 

et Ska käituks nii kummaliselt. Äkki tardus lind paigale. Saba püsti, tormas lõvi 
minema. Ska ei tõuse enam iialgi taevasse... 

ikka 

»Tulevad!" hüüatas prints. 

Tarzan vahtis üksisilmi läände, kust kostis ähvardavat kõminat. Oma kasvu tõttu 
nägi ta märksa kaugemale kui lühikesed minaniansid. 

»Meie valvepostid eesliinil on ümber paisatud," teatas ta printsile. 

»Kas te näete vaenlast?" küsis prints. ,, Näen küll." 

»Palun hoidke mind kursis kõigega, mis sünnib.” 

»Nad liiguvad edasi ridadena, olles hargnenud mitme miili pikkuselt ühiseks 
rindeks," teatas Tarzan. ,,Meie piilurid kihutavad nende ees, suutmata peatuda ja 
lahingut vastu võtta.” 

Prints andis lühikese käskluse. Sedamaid kappasid sajad ratsanikud igasse kaarde, et 
vaenlast tiibadelt rünnata. 

»» Nende teine ja kolmas ahelik tungisid kiiluna meie ratsaväe tsentrumisse ja 
liiguvad lähemale,” jätkas Tarzan. ,, Nad kohtusid vastutuleva eelsalgaga ja lõid selle 
read segi!" 

Erutatud toonil andis Comodoflorensal käskluse. 

»»On aeg võitlusse astuda. Teie minge tagalasse, sest mõne minutupärast jõuab 
vaenlase ratsavägi siia. Me alustame lahingut niipea, kui nad on liginenud ja kaitseme 
õlg õla kõrval oma linna. Kui nad on võtnud nõuks meie ahelikust läbi murda ja 


joonelt linna tungida, 'siis hargnema ja hakkame neid jälitama. See kõik sünnib 
välkkiirelt. Oma arvulise ülekaalu tõttu saavad nad palju vange võtta, ja meie, 
muuseas, isamuti. See juhtub üsna pea! Peate kiiresti linna pöörduma, kui muidugi 1 
juba hilja pole.” 

»» Arvan, et mul on parem siia jääda," vastas Tarzan. ,, Aga nad võtavad su vangi või 
tapavad ära!" Tarzan naeratas ja vibutas oma vemmalt. .',,Maei karda," kostis ta 
lihtsalt. 

»»See on sellepärast, et sa pole nendega kokku puutunud. Endastmõistetavalt annab 
su kasv sulle teatud eelise. Oled mina-nianssidest mitu korda pikem, kuid vaenlasi on 
ju kolmkümmend tuhat!" 

Comodoflorensal sööstis paigast ja kappas oma armee juur- 

de, et anda korraldus valmis olla, sest vaenlane oli liginemas. Kahtlemata teeb prints 
kõik, mis ta võimuses, et nende kummaline külaline vangi ei satuks, sest ta austas 
Tarzani vaprust ja soovi minaniansi rahvast aidata. Praegu pidi ta omade juurde 
ruttama. 

Tarzan jälgis kiiresti lähenevat vaenlast. Ahelik aheliku järel, otsekui ookeanilained 
veeresid nad linna peale. Ähvardav laviin ligines iga minutiga ja täitis ümberringi 
kogu maa-ala nii kaugele, kui silm ulatus. Tarzan nägi, kuidas eelväed käsitsi kokku 
läksid. Igaüks võitles oma vastasega, välkkiirelt kulgesid kahevõitlused. Tapetud 
kukkusid hobuste seljast, kuid mustale laviinile ei paistnud lõppu tulevat. 
Tagajalgadele tõusvad hobused, verised mõõgad, langevad surnukehad — kõik 
segunes otsekui luupainajalikus unenäos. Tarzan leidis end kõige palavamast 
lahingumöllust. Ta vehkis vemblaga, paisates vaenlasi igasse kaarde laiali, kuid pidi 
alatasa liigutusi tagasi hoidma, et mitte omasid riivata. Seepärast tuli tal veidi oodata, 
kuni lahing kõrvale kandub. Kui see aga sündis, leidis ta end vaenlase pii- 
ramisrõngast. Ta nägi nende nägudel imestust, mitte hirmu. Viimaks jäi ta üksi 
ratsanike massi keskele. Nad tulid lainetena üksteise järel ja tundus, et miski ei suuda 
väärata nende sirgeid ridu. 

Tarzan viskas tarbetu vembla minema ja hakkas võitlema paljakäsi. Ta paiskas 
vaenlasi laiali, kiskus neid maha sadulast, kuid nad muudkui tulid ja tulid. Nad 
keerlesid Tarzani ümber, hüppasid hobuste seljast maha ja sööstsid talle kallale. Üks 
neist hüppas osavalt kõrgele ja lõi Tarzanile peaga kõhtu. Hoop oli nii mõjus, et 
Tarzanil jäi valust hing kinni ja ta taganes. Teised püüdsid oma väikeste mõõkadega 
talle pihta anda või torkisid piikidega tema veritsevaid jalgu. Ligi sada pügmeed 
ümbritses teda ning rippus ta küljes, ja hiiglane ei suutnud midagi teha. Langenute 
asemele tulid uued võitlejad. 

Nukralt naeratades mõtles Tarzan, et on neist mitu korda suurem ja tugevam, kuid ei 
suuda neid võita. Neid oli liiga palju. Ta mõistis suurepäraselt, et on ümber piiratud ja 
kusagilt pole abi loota, sest Trohanadalmakuse sõjamehed olid ise pealetungiva 
vaenlasega hädas. 

Ta tõrjus endiselt tagasi hoopiderahet, mis talle igast küljest kaela sadas, kui järsku 
keegi jälle väga täpselt talle kõhtu müksas. Tarzanil jäi hing kinni, ta kaotas teadvuse 
ja räntsaras maha. 

Nagu sipelgad tormasid tillukesed sõjamehed oma saagi kallale. Hetkeks teadvusele 
tulnud, püüdis Tarzan üles tõusta, kuid see oli ka viimane, mida ta mäletas, enne kui 


lõplikult meelemärkuse kaotas... 
kikoikad 


Läbipääsmatus džunglitihnikus suure puu all lamas Uhha rohust asemel. Oli öö, 
kuid tüdruk ei maganud. Läbi lehestiku jälgis ta valget meest, kes lesis väikese 
lõkketule ääres. Tüdruku laud olid pooleldi suletud, sest ta kartis, et mees märkab teda 
end jälgivat. Uhha ei peljanud enam valget meest. Tema südant täitis üksnes metsik ja 
ohjeldamatu vihkamine. Ta oli juba ammu aru saanud, et mees pole veejumal. 
Esteban Miran-da kartis džunglit, veejumal ei karda aga midagi. Ta ei uskunud ka 
seda, et mees on Tarzan. Lapsena oli ta kuulnud rohkesti lugusid džunglivalitseja 
julgusest ja võitmatusest ning kui ta avastas, et Esteban Miranda kardab metsloomi 
ega oska üldse metsas elada, veendus tüdruk lõplikult, et ta pole kuulus Tarzan, vaid 
lihtsalt tavaline valge argpüks. Uhha kaotas tema vastu vähimagi lugupidamise, koos 
sellega kadus ka hirm. Tõsi, ta oli tüdrukust palju tugevam, jõhker ja julm. Ta võis 
tüdrukut lüüa, kui vihane oli. Kuid peale kehalise valu ei saanud ta Uh-hale muud 
halba teha. Väike tüdruk oli juba korduvalt mõtisklenud selle üle, kuidas tema juurest 
jalga lasta, kuid pärast esimest ebaõnnestunud katset loobus sellest mõttest, sest 
temagi kartis üksinda džungüsse jääda. Kuid alles hiljuti jõudis ta järeldusele, et 
vaevalt suudab valge mees vajaduse korral teda kaitsta. Hädaohtu haistes sööstis 
Miranda silmapilk lähima puu poole ja unustas tüdruku. Oma nahka päästes võis ta 
mis tahes momendil hüljata Uhha ja siis poleks tüdruku saatus küll kadestusväärne 
olnud. 

Seega üksinda tal hullemaks ei lähe, selles polnud kahtlust. Aga enne kui Uhha tema 
juurest ära läheb, peab ta mehele kuhjaga tasuma tema julmuse ja tooruse eest. Peale 
selle ta mõistis, et peab kuidagi oma hõimukaaslaste ja Obebe armulikkuse ära 
eenima, sest eks aidanud ju tema valget meest põgeneda. Uhha li peaaegu kindel, et 
tal õnnestub leida tee kodukülla, kuigi e tõotas tulla pikk ja raske. Ta ei tapa valget 
meest, jumal ei andestaks seda, kuid ta mängib talle vingerpussi, mida mees mäletab 
oma elu lõpuni. 

Niisiis lamas väike neegritar oma asemel ja jälgis hispaanlast, kes magas lõkke 
ääres. Tema kõrval oli väike kott, mida Esteban Miranda iialgi käest ei lasknud. Väike 
Uhha teadis, kuidas ta selle koti sisu hoidis. Kotis olid ilusad kivikesed. Tüdrukul 
polnud aimugi, et need olid teemandid, ta mõistis vaid, et valge oli valmis pigem elu 
jätma kui kividest lahkuma. Miranda võis tundide kaupa nende veiklemist imetleda. 
Isu täis, peitis ta kivid kotti ja hoidis seda hoolikalt. Isegi magades ei lahkunud ta 
kotist, vaid hoidis seda käes. 

Väike lõke heitis fantastilisi varje. Hispaanlane magas, Uhha aga jälgis teda 
ettevaatlikult. 

Äkitselt vilksatas põõsastes hiiglasliku lõvi pea. Tema rohelised silmad põrnitsesid 
tuld. Numa kõht oli tühi. Inimliha söömise asjatundjana polnud tal midagi selle 
maitsmise vastu ka praegu, kuid ta ei sallinud tuld. Seepärast kadus Numa niisama 
ootamatult, kui oli ilmunudki. Numa ei kartnud tuld, kuid tal oli ebamugav seda 
vaadata nagu keskpäevast päikestki, mis pimestas silmi ja takistas jahti pidamast. 
Võbelevad varjud käisid talle närvidele. 

Uhha ei teinud nendest varjudest väljagi. Ta lamas vaikselt ega aimanud, et äsja oli 
siin näljane Numa. Uhha kuulatas lõkketule praksumist ja arutas mõttes oma 
tegevusplaani. 

Hispaanlase ühetasane hingamine tõendas, et ta magab. Tüdruk viivitas mõnda aega, 
hiilis siis mehe juurde ja tõusis põlvili. Ta pigistas peos vemmalt. Hoogu võtnud, 
lajatas ta sellega magajale lagipähe. Ühest korrast vististi piisas. Uhha kargas püsti. 
Ta lootis, et lõi hispaanlase vaid kergelt uimaseks ja peagi ta toibub ning leiab, et 
tema kallihinnalised kivid on varastatud. 


See oligi Uhha kättemaks! Ta lõikas nööri noaga katki, kahmas koti ja kadus 
džunglisse. 

Pikka aega hispaanlasega ringi rännanud, oli Uhha kaotanud suuna ja nüüd polnud 
tal vähimatki ettekujutust, kust koduteed otsida. Ta sattus sissesõtkutud 
elevandirajale. Kuu valgustas teed. Oli kuidagi õudne. Tahtejõudu pingutades sundis 
Uhha end edasi minema, püüdes Mirandast võimalikult kaugele jõuda, kuni see 
polnud veel teadvusele tulnud. 

Sadakond jardi tüdrukust eemal haistis näljane Numa inimese lõhna ja muutus 
valvsaks. Nüüd ei kiskunud miski tema tähelepanu kõrvale — ei tantsisklevad varjud 
ega tuli, oli üksnes inimese lõhn. Numa laksutas lõugu ja asus varitsema. 

Uhha astus kärmesti mööda rada. Ta oli juba Numa kõrval, kuid lõvi viivitas. 
Läheneva inimese lõhn tundus talle kuidagi veidrana. Aga ei, see oli lihtsalt vaid abitu 
nõrk olend. 

Uhha seisatas, aimamata, et kõigest paar sammu eemal varitses suur näljane ja 
seetõttu kahekordselt ohtlik kiskja. Kui tüdruk uuesti liikuma hakkas, hüppas Numa 
hääletult tema taha rajale. Nii nad sammusidki öises metsas — verejanuline lõvi ja 
väike tumedanahaline tüdruk, kes ei osanud hingestki aimata, et surm hiilib tema 
kannul. 

Samm-sammult vähendas Numa vahemaad ja siis saabus silmapilk, mil ta arvas 
heaks õhtust süüa. 


IX peatükk 


Teadvusele tulnud, leidis Tarzan, et ta lamab hiigelsuures toas muldpörandal. Ta ei 
adunud veel, mis temaga juhtunud oli, kuid märkas, et ruum oli heledasti valgustatud. 
Ja alles lõplikult toibunud, nägi ta valguseallikat: kahte suurt umbes viie jala pikkust 
küünalt. Need küünlad hakkasid teda huvitama. Veidi hiljem nägi ta umbes 
viitkümmend endapikkust meest. Kes need inimesed olid? Kus ta viibis? 

Tal valutas kogu keha, eriti selja taha kokkuköidetud käed. Ta püüdis sõrmi 
liigutada, kuid tulemusteta. Jalad olid köidikuist vabad. Tarzan pingutas jõudu, 
kergitas end ja tõusis istukile. 

Nii imelik kui see ka polnud, kuid toas viibivad sõjamehed meenutasid oma mundri 
ja välimusega kangesti veltopismaka-siansi sõdureid, kuid olid Tarzaniga ühte kasvu. 
Paljud neist olid laua taga järidel istet võtnud. Mõni oli haavatud. Laudade vahel 
askeldasid sanitarid, abistades neid, kes seda vajasid. Sanitarid kandsid valgeid 
tuunikaid nagu Trohanadalmakuse privilegeeritud orjadki. Üks neist märkas, et 
Tarzan oli teadvusele tulnud, astus tema juurde ja hüüdis: 

»»H00! Gigant on lõpuks toibunud. Kasvust polnud sul suuremat abi ja nüüd oleme 
niisama suured kui sina! Ka meie oleme hiiglased!" 

Naeru lagistades pöördus ta oma kaaslaste poole. 

Mõistes, et ta viibib vangis ja ümberringi on vaenlased, võttis 

Tarzan nõuks vaikida. Seepärast ei vastanud ta midagi. 

»Ta on tumm nagu hiigelsuur pirakate rindadega alaali naine," õelutses üks 
sõjamehi. 

«Arvatavasti on ta koopaelanik,"” oletas teine. 

»Aga ehk on ta üks zertalakoloseid," ütles kolmas. 

»Kuid nende mehed on arad,” sekkus jälle esimene, ,,see võitles kui tõeline 
sõjamees.” 


Jah, isegi sõjariistadeta võitles ta viimseni.” 

»Kas sa nägid, kuidas ta sõdureid laiali pildus?" 

»Ta ei taganenud sammugi ja kogu aeg aina naeratas.” 

»Ei, ta pole zertalakolosi mehe moodi. Küsi, mis suguharust ta on.” 

See, kes oli esimesena märganud teadvusele tulnud Tarza-nit, küsiski temalt seda, 
kuid vastuseks oli vaikus. 

»Ta ei saa meist aru," lausus sõjamees. ,,Kuid ma arvan, et ta pole zertalakolos. Kes 
ta On, minu MÕISTUS ei võta." 

Ta astus Tarzani juurde ja vaatas ta haavad üle. 

»»Pole midagi hullu. Kuue päeva pärast või veelgi varem on need kinni kasvanud." 

Nad pesid haavad puhtaks, määrisid peale mingit salvi ja tõid talle süüa, vett ja 
antiloobi piima. Siis päästsid lahti käed, kuid sidusid talle ümber ahela ja kinnitasid 
selle otsapidi põrandasse löödud vaia külge. 

Kuna nad olid veendunud, et Tarzan nende keelt ei oska, hakkasid nad vabamalt 
rääkima. See keel oli aga trohanadalma-kuse keelega üpris sarnane ja Tarzan sai 
kõigest aru. Kõnelustest selgus, et lahing oli lõppenud kuningas Adendrohakisele 
kurvalt. Tema armee kandis ränki kaotusi. Palju mehi tapeti ja võeti vangi, kuna 
vaenlase kaotused olid märksa väiksemad. Lahing lõppes välkkiirelt. 

Ent kuidas olid neist normaalsete mõõtmetega inimesed saanud? Tarzan murdis 
pead, kuid vastust ei leidnud. Lausa ime! 

Haavad kasvasid kiiresti kinni. Vangi eest hoolitseti väga korralikult, sest kuningas 
oli selleks andnud erikorralduse. 

Nädala pärast tuli pool tosinat relvastatud saatevalvurit talle järele. Nad võtsid 
ahelad ära ja viisid ta kuhugi. Valvurid püüdsid tükk aega talle selgeks teha, mida 
temast tahetakse, kuid Tarzan tegi endiselt näo, et ei oska nende keelt. Aga valvurite 
jutust tabas ta ära, et teda viiakse kuninga juurde, kes oli ebahariliku vangiga tutvuda 
soovinud. 

Küünlad valgustasid nõrgalt pikka koridori, mida mööda nad läksid. Neile tuli 
ühtelugu vastu orje ja sõdureid. Orjad kandsid punaste embleemidega valgeid või 
rohelisi tuunikaid. 

Kindla ajavahemiku järel kordusid nende teel trepid, mis viisid üles. Oma ehituselt 
meenutas see Tarzanile Adendrohakise linnas nähtud hooneid, kuid selle 
proportsioone ja mõõtmeid vastavalt oma kasvuga võrreldes sattus ta segadusse: 
hoone pidi olema kolossaalne! 

Lõpuks keerasid nad paremale ja peatusid suure hoone sissekäigu ees, mida 
valgustas rohkesti küünlaid. Riiulitel võis näha sorteeritud tuunikaid, sandaale/relvi ja 
rohkesti muid esemeid. 

Saatja kutsus enda juurde valges tuunikas orja ja käsutas: 

«Roheline tuunika Trohanadalmakuse noormehele!" 

»»Kes ta peremees on?" tundis ori huvi. 

Ta kuulub Zoantrohagole," vastas saatevalvur. 

Ori hakkas nobedasti askeldama ja tõi peatselt rohelise tuunika. Muretses siis kaks 
embleemi, kritseldas kähku tindiga tunnuse peale ning kinnitas need Tarzani seljale ja 
rinnale. Tarzan ei osanud lugeda, mis sinna kirjutatud oli, sest ta polnud jõudnud 
kirjakeelt selgeks õppida. Ori ulatas talle paari sandaale ja olles selliselt ümber 
riietunud, hakkas Tarzan valvurite saatel edasi minema. 

Nüüdsest peale kõndisid nad mööda hästi valgustatud koridore, mille seinu katsid 
ornamendid, jahi- ja lahingustseenide kujutised. Arutul hulgal tuli vastu sõjamehi, 
senisest rohkem ka valgetes tuunikates orje, kuna rohelisi polnud enam üldse näha. 


Koridor lõppes kullaga ääristatud uksega. 

Saatevalvur andis märku peatuda. 

»Kuninga käsul tõime kohale Zoantrohago orja,” ütles ta va-hisõduritele. ,,See on 
lahingus vangistatud hiiglane.” 

Üks vahtidest pöördus oma paarimehe poole: 

» Vii ta kuninga juurde!" 

Pärast pikki küsitlusi ja kontrollimist lõid vahimehed raske ukse pärani lahti ja 
Tarzan leidis end troonisaalist. Imetlusväärsete arabeskidega kaunistatud lage toetasid 
massiivsed puusambad. Seintel, mida poolest saadik katsid paneelid, ilutsesid mustrid 
ning kangelaslike sõjaretkede ja lahingute stseenid. 

Peale kahe vahimehe polnud saalis kedagi. Üks neist avas ukse järgmisse tuppa ja 
Tarzan silmas mõningaid sõjamehi, kes 

istusid rikkalikult kaunistatud rõivastes madalatel pinkidel. Nende keskel kõrgel 
toolil istus sõjamees, kes kuulas rääkijaid tähelepanelikult. Aga kui tema rääkima 
hakkas, vakatasid kõik, ja kui ta kõverdas huuled kergeks muigeks, pahvatasid kõik 
valjusti naerma. Nende silmad jälgisid pidevalt ta näoilmet, et viivitamata reageerida 
tema vähimalegi meeleolumuutusele. 

Tarzani kohaletoimetanud saatevalvur andis märku peatuda ning oodanud, kuni 
saabub vaikus ja teiste keskel istuv mees teda tähele paneb, laskus ühele põlvele, 
tõstes üles kokkupandud käed ning painutas end tervituskummarduseks. 

»»00, Elcomolhago, Veltopismakuse kuningas, kõigi inimeste valitseja ja käskija, 
kes sa oled kõige targem ja kõige vapram! Sinu käsul on Zoantrohago ori kohale 
toimetatud!" 

» Tõuse üles ja too ta lähemale," käskis kõrge seljatoega toolil istuv mees ja küsis 
siis saatjaskonna poole pöördudes: 

»Kas see ongi hiiglane, kelle me Trohanadalmakuse all vangi võtsime?” 

»»Oleme temast kuulnud, 00, ülitähtis valitseja,” vastasid lähikondlased kooris. 

Ja ka tema vaprusest?” 

»Ja ka tema vaprusest, 00, ülitark valitseja!" 

»Ja mida te sellest kõigest arvate?" küsis kuningas. 

»»Seda, MIS Sinagi, 00, suur juht!" 

Ja mida ma siis arvan?" küsis kuningas uuesti ümbritsejaid silmitsedes. 

Ähmi täis, vahetasid lähikondlased kiiruga pilke. 

»Mis ta sellest arvab?" sosistasid nad. 

»Mida arvad sellest sina, Gofoloso?" 

»» Luban endale tähendada, et Zoantrohago oleks pidanud eelnevalt ülivägeva ja 
ülitarga valitsejaga nõu pidama.” 

»Õige!" hüüatas kuningas. ,, Aga Zoantrohago ei teinud seda. Kuid mina ju 
sõnastasin esimesena küsimuse ja lahendasin probleemi.” 

Kõlasid valjud vaimustushüüded. 

»» Midagi ei saa võrrelda meie edusammudega, mida te minu juhtnööre järgides 
saavutate,” jätkas kuningas. ,,Tõsi küll, esialgu on tulemused vastupidised sellele, 
mida ootasime, kuid me veel töötame nende kallal. Mõne päeva pärast annan ma 
Zoantrohagole valemi, mis teostab Minunis revolutsiooni. Me pöörame kogu maailma 
pea peale!" 

Sellel kohal tegi Elcomolhago pausi ja pööras tähelepanu rohelises tuunikas orjale, 
kes sõnatult tema ees seisis ja kogu seda loba kuulas. Kuningas astus Tarzani juurde, 
seisis mõnda aega teda silmitsedes ja küsis siis: 


»Mis linnast sa tulid?" 

»»Oo, ülikuulus valitseja!" lausus üks saatevalvuritest. Paraku on.vaene olend 
kõnevõimena.” 

Ja ta pole ainsatki sõna lausunud?" huvitus kuningas. 

»Sellest saadik, kui ta kinni võeti, mitte ainsatki." 

» Ta on zertalokolos,” lausus kuningas veendunult. ,,Kas tasub siis muretseda 
mingisuguse alamat sorti kõnevõimena olevuse pärast?" 

»le vaadake ainult," hüüdis Gofoloso, ,,kui ruttu meie teaduse korüfee asja olemuse 
ära tabas ja kõik kahtlused hajutas. Lihtsalt hiilgav! Millised tobukesed me ometi 
oleme!” 

»Mida me kül! ilma oma suure juhita peale hakkaksime!" kukkusid kõik ümberringi 
sädistama. 

Kuningas silmitses endiselt Tarzanit ega teinud vaimustatud sädinat kuulmagi. 
Viimaks lausus ta: 

»Ei, zertalokolos ta ikka vist ei ole. Te vaadake vaid tema kõrvu! Kas kõnevõimetul 
olendil on säärased kõrvad? Ja juuksed? ja kolju kuju? Seal peab peituma mõte! Ei, 
zertalokolos ta ei ole!" 

«Lihtsalt hiilgav!" 1õ1 Gofoloso sekka. ,,Ma ju ütlesin teile! Meie kuningal 
Elcomolhagol on alati õigus! Isegi kõige rumalam meist näeb, et ta pole zertalokolos. 
Kui lihtsalt ja targalt käib kõik meie käskijal!" 

Sel silmapilgul avanes uks ja lävele ilmus vahisõdur. 

»»00, Elcomolhago, Veltopismakuse 1*Aingas! Saabus teie tütar printsöss Janzara. 
Ta soovib veidrat orja näha.” 

Kuningas noogutas nõusolevalt. 

»Tulgu sisse!" 

Nähtavasti oli printsess ukse taga oodanud ja kõike kuulnud. Nüüd astus ta kahe 
naise ja poole tosina vahisõduri saatel viivitamata saali. Tema sisenemisel tõusid kõik 
peale kuninga püsti. 

»Astu lähemale, Janzara," kutsus ta. ,,Tule ja imetle seda veidrat hiiglast, kellest 
räägitakse rohkem kui kuningast." 

Printsess läks üle saali ja jäi seisma Tarzani ette, kes sellest saadik, kui ta tuppa 
toodi, oli paigale tardunud. Ta seisis, käed 

rinnal risti, sõnatu ja täiesti ükskõikne selle vastu, mis tema ümber sündis. 
Printsessile pilgu heitnud, täheldas Tarzan tema ilu. See oli esimene minaniansi naine, 
keda ta juhtus nägema oma vangipõlvest alates. Tarzanit hämmastasid printsessi 
imekaunid hallid silmad. See oli seesama neiu, keda tema sõber Comodo-florensal 
lootis teha Trohanadalmakuse kuningannaks. Seepärast Tarzan pööraski kaunitarile 
nii suurt tähelepanu. Järsku märkas ta, et printsessi silmad tumenesid. 

»»Mis selle elajaga lahti on?" kisendas ta. ,,On ta puust või?" 

»la ei oska meie keelt," seletas kuningas. ,,Sellest saadik, kui ta siia sattus, pole ta 
teinud häältki.” 

» Tumm ja nüri elajaloom!" ägestus printsess. ,,Ma panen ta häält tegema!" 

Nende sõnadega haaras ta tupest pistoda ja lõi kõigest jõust Tarzanile lapiti vastu 
kätt. Keegi polnud sellist käitumist oodanud ja kõik tardusid imestusest. Ometi oli 
Tarzan löögiks valmis: enne sõjariista haaramist oli printsess nina alla pomisenud 
paar sõimusõna, mille tähendust džunglivalitseja kiiresti taipas. Ta ei saanud lööki 
vältida, küll aga hoiduda karjatusest, mis salakavalale ja õelale printsessile rahuldust 
oleks pakkunud. Ta tahtis lööki korrata, kuid kuningas segas vahele. 


»Aitab küll, Janzara! Ei tasu sellele orjale liiga teha. Ta kõlbab meile 
eksperimentideks.” 

»Ta võttis endale julguse mulle silma vaadata! Ja ta keeldub rääkimast, teades, et ma 
tahan seda! Ta tuleb hukata!" 

»la pole sinu ori. Ta kuulub Zoantrohagole.” 

»Ma ostan ta ära!" 

Ja vahisõdurite poole pöördudes käsutas: ,, Tooge Zoantrohago siia!" 


X peatükk 


Kui Esteban Miranda teadvusele tuli, hakkas lõke juba kustuma. Oli pime ja külm. 
Pea lõhkus valutada, üle kogu keha levis nõrkus. Käega pealage puudutades tundis ta 
hüübinud vere klompe ja leidis võrdlemisi suure haava. Uuesti kaotas ta teadvuse. Kui 
ta lõpuks toibus, oli juba keskpäev käes. Miranda lasi vaevaliselt pilgul ringi käia. 
Kus ta oli? Mis temaga oli? Ta kutsus hispaania keeles muusikalise nimega naist, kuid 
vaevalt võis 

Flora Hawkes teda kuulda. 

Istukile tõusnud, märkas ta üllatudes, et on peaaegu alasti. Miranda kobas oma 
viletsaid riideräbalaid, mis vaevu ta keha katsid, ja vahtis mõttetul küsival pilgul enda 
ümber. Oma sõjariistu märganud, korjas ta need maast üles ja hakkas hoolikalt 
uurima. Ta ei saanud tükk aega aru, mis need on. Nuga, vibu ja nooled. Ta katsus neid 
lõputult, sorteeris ja uuris. 

Viimaks tõstis ta pead, tõusis püsti, korjas sõjariistad kokku ja läks džunglisse. 
Sadakond jardi oma peatuspaigast eemal sattus Miranda lõvi peale, kes elevandirajast 
veidi kõrval järjekordse ohvri söömist lõpetas. Lõvi hakkas ähvardavalt lõrisema. 
Mees jäi seisma ja kuulatas. Paigale tardunult jälgis ta Numat, kes õgis mingit looma. 
Mis loom see oli, seda ta ei näinud. 

Miranda läks hääletult sellest kohast ümber ja suundus edasi. Ta oli peaaegu alasti, 
kuid ei tajunud seda; tema kalliskivid olid kadunud, kuid ta ei mäletanud, et need 
oleksid tal kunagi olemas olnud; Uhha jättis ta maha, aga ta ei otsinud teda, sest oli 
unustanud tema olemasolu sootuks. 

Väike Uhha, kes oli tahtnud hispaanlast karistada, pakkus üle. Tema löök oli nii 
tugev, et Miranda kaotas mõistuse. See armetu inimvare tungis nüüd sõnatult läbi 
džungli, vaid itsitas vahel harva või tihkus lapse kombel nutta. 

Oleks Uhha teda praegu näinud, oleks ta õudusest rabatud. Kuid ta ei saanud enam 
midagi näha ja õnnetu olevus jätkas teekonda, püüdes väikseid linde ja toitudes 
ettejuhtuvast. 

ikka 

Printsess Janzaral ei õnnestunudki tõrksat orja osta. Kuningas, tema isa ei lubanud 
seda. Ta hakkas märatsema ja läks kõrvalsaali. Troonist möödudes pööras ta pe% 
kõrvale ja pressis läbi hammaste: 

»Igavene lollpea. Nagunii ostan ta endale ja tapan ära! Nii olen ma otsustanud!" 

Lähikondlased vangutasid pead, kuid vaikisid endiselt. Kuningas tõusis püsti. 

»» Viige ta paemurdu. Kuid öelge ohvitserile: nende kõrgeausus soovib, et vangile 
tööga liiga ei tehtaks.” 

Tarzan viidi ära. Ka kuningas lahkus saalist, ainult saatjaskond jäi kohale. 

Kui uks kuninga järel sulgunud oli, hiilis üks lähikondlas-test kikivarvul selle 
juurde, pani kõrva vastu ust ja kuulatas. 

«Vana kõbi läks vististi minema," teatas ta teistele sosinal, sest kõik teadsid 
imehästi, et ka seintel on kõrvad. 

»Ei, oled sa kunagi sellist idiooti näinud?" küsis teine. 

»Ta usub tõemeeli, et on geenius! Mõnikord tundub mulle, et ma ei suuda sellist 
jampsimist välja kannatada." 

»Küllap kannatad, kuhu sa pääsed!" hüüdis Gofoloso, kuningriigi vägede 
ülemjuhataja. 

»Milline avalik jultumus!" hüüatas ehitustööde ülem Maka-hago. ,,Kõik meie 
edusammud kirjutab ta enda arvele, vigades aga süüdistab teisi!" 

»ta kogus meid, eri teadusharude esindajaid, siia kokku," sekkus peaehitusmeister, 
»ja tahab kasutada meie teadmisi, nagu oleksid need tema omad. Mis ütleb meie 
rahvas?" 

»Seda pole raske ette kujutada," ühmas Gofoloso. ,,Rahvas ütleb, et meid ei võetud 
mitte sellepärast, et me midagi teame, vaid sellepärast, et me midagi ei tea. Mis siin 
vastu vaielda? Kõik see võib kord õnnetusega lõppeda. Ma soovitasin kuningale 
vältida vägivalda, muidu saame peagi näha revolutsiooni. On vaja tema mõju 
nõrgestada, neutraliseerida, mina aga toon armee välja ja võtan võimu enda kätte.” 

»Julge samm, Gofoloso," sõnas Torndali, ,, seda enam, et sõdurid austavad sind. 
Tahaksime sellist kuningat, kelle järel väed lahingusse lähevad ja võidavad.” 

Julge samm, julge samm, Gofoloso!" hakkasid kõik läbisegi käratsema. Julge ja tark 
samm!" 

Kuningliku kantselei ülem, kes oli siiani vaikinud, vangutas pead. 

»Ma ei ütleks, et riigi reetmisest rääkida oleks julge ja tark samm,” lausus ta tasa. 

Kõik pöördusid ühekorraga tema poole. 

»Kes räägib riigi reetmisest, Vestaco?" küsis Gofoloso. 

» Te olete selleks valmis, et oma nahka päästa," jätkas Vestaco. Ta rääkis selgesti ja 
valjult, kartmata, et teda võidakse pealt kuulata, aga võib-olla ta just seda lootiski. 
«Kuningas on meie kõigi vastu nii lahke. Ta on aus ja hoolitsev. Tema poliitika on 
tark. Kes võib sellele vastu vaielda?" 

Kohalolijad kohmetusid. Gofoloso itsitas närviliselt. 

»Sa naljatad, mu sõber,” pomises ta. ,,Kas sa siis ei mõista, et me lihtsalt õrritasime 
sind? See oli ainult nali.” 

»»Oo ei!" ajas Vestaco kangekaelsalt vastu, ,, võib-olla et ma 

ei saanudki kõigest aru, kuid kuningal on suurepärane huumorimeel. Ma räägin talle 
teie naljast ning kui see teda naerma ajab, siis naeran ma temaga koos ja nõustun, et 
see oli tõepoolest nali.” 

»»00, Vestaco, ei tasu seda teha. Kuningas võib sellest valesti aru saada. Oleme ju 
head sõbrad, ja see, millest siin räägiti, oli mõeldud ainult sõpradele," hakkas 
Gofoloso rutakalt rääkima. Ja muide, mu hea sõber, mulle meenus nüüdsama, et sulle 
meeldis üks minu ori. Ma just kavatsesin teda sulle, kinkida. Tahad — võta!" 

«Mulle meeldis kümme sinu orja," kostis Vestaco rahulikult. 

»Nad on sinu omad," hüüatas Gofoloso. «Lähme, sa valid nad ise välja. Nii meeldiv 
on sõbrale kingitust teha.” 

Kantseleiülem silmitses ainiti ülejäänuid. Kõik vaikisid pinevalt. Lõpuks sõnas 
Trouldo, põllumajanduse peaspetsialist: 

«Kui Vestaco võtab minult kingituseks kümme orja, on mul väga hea meel.” 

«Loodan, et nad on valgetes tuunikates?" usutles Vestaco. 

«Endastmõistetavalt,” kõlas vastuseks. 


«Pean seda endale auks, kui ka kümme minu orja täiendavad Vestaco 
kollektsiooni,” lisas Torndali. 

»»Ja kümme minu oma!" hüüdis peaehitaja Makahago. 

«Hea küll. Kui teie orjad ilmuvad paemurdu minu valitseja juurde enne 
päikesetõusu, olen ma rahuldatud," vastas Vestaco käsi hõõrudes ja tähendusrikkalt 
muiates. 

Siis langes ta pilk,linna vägede juhatajale Gefastole, kes oli siiani vaikinud. 

«Parim moodus tõestada oma poolehoidu Vestacole," vastas see tummale 
küsimusele, ,,on talle teatadb, et teen, kõik, mis suudan, et-vältida oma sõjameeste 
kallaletungi temale. Tõsi, ma kardan, et isegi minu autoriteet võib jõuetuks osutuda. 
Ehkki sõdurid armastavad mind, võib kõike oodata." 

Ta vaatas Vestacole otse silma sisse, pööras järsult ümber ja väljus. 

Gofoloso ja Gefasto olid kõige iseseisvamad ja julgemad kuninga kaaskonnas. 
Üksnes nemad ei kartnud tema türanlikku võimu. Loomupärane mõistus, kavalus ja 
kõrge päritolu võimaldasid neil koondada enda kätte suure võimu. 

Torndali, Makahago ja Trouldo oli kuningas välja valinud nende orjameelse 
truuduse ja valmisoleku pärast täita mis ta- 

hes käsku. Gefasto ei usaldanud neid, sest teadis, et nad võivad iga hetk reeturiks 
saada. 

Mis Vestacosse puutus, siis oli see ennast täis ja häbematu altkäemaksuvõtja, kes ei 
uskunud inimeste ausaid kavatsusi. 

Koos Gofolosoga koridoris kõndides sõnas Gefasto: 

» Arvan, et Veltopismakusel pole Vestacoga vedanud.” 

»Mispärast?" vaatas Gofoloso talle küsivalt otsa. 

»Ta on liiga alatu nii kuninga kui ka teiste inimeste vastu. Siin ta vahet ei tee. Raha 
eest on ta valmis ka lihase ema maha sahkerdama. Mõisted ,,au" ja ,,sõprus" on talle 
tundmatud.” 

»Aga kas sa ei arva," sõnas Gofoloso, ,,et Vestaco pole teistest parem ega halvem? 
Asi on selles, et kuningas ja meie ülemkiht elavad eritingimustes. Logelemine ja 
laiskus on sünnitanud nende hinges alatust ja muid pahesid. Tuleb vaba aega piirata. 
Tuleb hakata tegelema tööga, mis annaks rahuldust ja valmistaks rõõmu. Oleme 
küllastunud luksusest ja mõnudest, mida saime eile, saame täna ja ka homme.” 

»»Sul on õigus, mu sõber. Kõikjal lokkab raiskamine. Raiskame oma aega, meie 
muinasjutulist rikkust. See pahe on vallanud kogu ülemkihi eesotsas kuningaga. Tuleb 
neilt varandus ära võtta, neil pole seda vaja. Suur hulk inimesi vaevleb puuduses, 
nende vahel tuleb see õiglaselt ära jagada.” 

»» Kahjuks on see kõik ainult jutt, vanapoiss. Vormiliselt tasuvad põhimaksu kõige 
rikkamad ja see laekub riigikassasse. Tegelikult aga meie, kes me oleme kõige 
rikkamad ja sealjuures häbematult rikkad, saame rahvalt tohutut kasumit ja anname 
maksudeks ära ainult tühise osa. Mis nende varanduste jao-tamisse puutub, siis kes 
nõustub seda ligimesega vennalikult jagama? Ei sina, mina ega keegi teine. Sinu 
ettepanekud probleemi ei lahenda.” 

»Seda küll, kuid alatusele ja lakkamatule joomisele tuleb lõpp teha. Kuningriik käib 
ju alla.” 

»Kunigriik vajab sõdu. Mitte kuigi suuri, ilma erilise verevalamiseta. Sel moel 
saame endale tegevust. Need oleksid justkui hooajasõjad, mis võimaldaksid teatud 
ajavahemikul kuhjunud probleemid maha võtta. Ehk teiste sõnadega, jõudmata 
millestki küllastuda, kaotame selle. Sõda ja töö — see on olemise alus. Rahu sünnitab 
laiskust, sõda eitab seda. Sõda võib igaühest inimese teha.” 


»Kas sa arvad, et sõda võib ka kuningast inimese teha? Ja 

lisaks veel vein, mida ta jumaldab.” 

»» Sinust on ju päris mässaja saanud sellest saadik, kui sa väejuhataja kohale asusid." 

Sa ei saanud minust aru,” väitis Gefasto kärsitult. ,,Sõda kui niisugune toob linnale 
hukatust. Ma pole rahu vastu, kuid ma ei poolda mõtet, et rahu või vooruslikkus 
iseenesest meie rahvust tugevdavad. Nad peavad vahelduma sõdade, veini, lii- 
derlikkuse ja tööga, eriti visa tööga, mis tingimata vajab rahu ja hüvangut. Olgu 
pealegi, sul tuleb kiirustada. Pead ju enne päikesetõusu jõudma kümme orja Vestacole 
üle anda.” 

Gofoloso muigas kibedalt. 

»»Kord peab ta selle eest kõrget hinda maksma ja küll ma juba hoolt kannan, et ta 
teeks seda kuhjaga." 

«Tingimusel, et tema käskija langeb troonilt," kostis Gefasto. 

»Jah, kui tema käskija langeb troonilt," kordas Gofoloso. Väejuhataja kehitas õlgu ja 
naeratas. Ta naeratas ikka veel, samal ajal kui sõber naaberkoridori pööras ja silmist 
kadus. 


XI peatükk 


Kuningakoja saalist viidi Tarzan otseteed Veltopismakuse paemurdu, mis paiknes 
kaheksandast sektorist veerand miili kaugusel. Üheksandat sektorit alles ehitati ja 
raskelt koormatud orjade voor kadus paemurdu, kuhu viidi ka Tarzan. Sissekäigu 
ees peatuti ning korrapidajaohvitšer lõi laual lahti suure raamatu ja küsis: 

MIS su nimi on?" 

»Tal pole nime," vastas saatja, kes oli kuningalt vastavad juhtnöörid saanud. 

»Mis siis ikka, sel juhul hakkame teda kutsuma Hiiglaseks nagu enne vangivõtmist,” 
otsustas ohvitser ja tegi raamatusse sissekande. 

Seejärel pöördus ta kõrval seisva sõduri poole. 

»» Viita kolmandasse tunnelisse kolmekümne kuuendale korrusele ja anna edasi 
kuninga käsk otsida talle kergem töö." Passi peale, et Hiiglane ennast liiga ära ei 
väsitaks. Muide, pea kinni. Praegu on tema kord, las töötab veidike.” 

Sõdur otsis kivilahmaka, upitas Tarzani õlale ja käskis edasi minna. 

Läbinud kitsa pimeda koridori, sattusid nad teise, mis oli laiem ja paremini 
valgustatud. Koridoris liikusid kurnatud orjad. Tarzan pani tähele, et ta laskus kogu 
aeg allapoole ja pööras paremale, justkui kõnniks mööda spiraali. Põrand oli kivist, 
miljonite jalajälgedega läbi kulutatud. Tunnelit valgustasid põlevad tõrvikud ning aeg- 
ajalt võis näha teiste, seda läbivate koridoride avausi. Tarzan silmas ka ühenduskäike 
eri korruste vahel. Ta vaatas neid väga hoolikalt, püüdes meelde jätta selle labürindi 
salakavalaid põiminguid. Kogu seda keerulist mehhanismi polnud sugugi lihtne 
mõista. Kui nad lõpuks kolmekümne kuuendale korrusele jõudsid, oletas Tarzan, et 
nad viibivad umbes viiekümne jala sügavusel maa all. 

Peakoridorist välja jõudnud, sattusid nad teise, kus mõlemas suunas sebisid orjad. 
Lõpuks jõudsid nad töökohta ja Tarzanit tutvustati Ventalile, kes minaniansi hierarhia 
kohaselt käsutas kümmet orja. Kui Ventalile selgitati, et seda hiiglast ei tohi tööga üle 
koormata, hüüdis kümnik pilkavalt: 

»Mis hiiglane see on! Ta pole minust karvavõrdki pikem! Ja mispärast ei tohi talle 
rasket tööd anda?" 

Ometi kutsus Vental abilise enda juurde ja hoiatas teda vaikselt: 


»Sa pead kuninga käsku täitma. Sellest tummast orjast kõneleb kogu kuningriik. Ole 
temaga ettevaatlik. Ta kuulub Zoant-rohagole, teda kadestavad paljud! Pea meeles, et 
kui Zoantro-hago on napaka kuninga aju, siis Gefasto on tema mõ6k.” 

Uuele orjale töö kätte andnud, viis Vental ta keskmisse tunnelisse ja läks ära. Tarzan 
pidi tassima kivilahmakaid tunneli sissepääsu juurde, kust teised orjad need ära viisid. 
Tarzanit töö ei väsitanud ning ta võis jälgida kõike ümberringi toimuvat ja silmitseda 
inimesi, kes tema kõrval töötasid. Nad olid Tarzani-ga umbes ühte kasvu ja kuigi ta 
oli kõige pikem, oli vahe kõigest mõni toll. Ta mõistis, et inimeste hulgas oli palju 
neid, kes osalesid lahingus, kus ta vangi võeti. Nad rääkisidki Tarzanile tema 
vangistamise asjaoludest, nimetades teda seejuures Zuant-roliks (hiiglaseks). Ja nad 
olid peaaegu niisama suured kui Tarzan ise. See tegi teda nõutuks, ent kuidas ta oma 
pead ka ei murdnud, ei suutnud ta kuidagi selgust saada. 

Raashaaval kogus ta üksikasju lahingust, jättis meelde 

töösektori ning sisse- ja väljapääsude asukohad, mõeldes pidevalt, kuidas ühel ilusal 
päeval sellest labürindist välja pääseda. 

Niipea kui järelevaataja kuhugi kadus, puhkesid sedamaid kuningavõimu suhtes 
rahulolematust väljendavad jutuajamised. Neis osalesid nii orjad, sõdurid kui ka 
ohvitserid. Tarzan otsustas, et ka seda tuleb kasutada põgenemisel, mis varem või hil- 
jem tingimata teoks saab. 

Viimaks lõppes pikk ja raske päev ning orjad viidi oma sektoritesse, mis asusid 
nende töösektoriga samal korrusel Tarzan koos mõne teise orjaga viidi tunneli 
kaugemasse otsa, mis lõppes väikese sissekäiguga hiigelsuurde ruumi. Sissekäiku 
valvas kaks vahisõdurit. 

Ruumis viibis umbes viiskümmend meest ja naist. Naised tegid väikestel 
lõkketuledel süüa. Suits ja ving läks ruumist välja lakke raiutud väikeste aukude 
kaudu. Arvatavasti õhutati ruumi veel kuidagi teisiti, muidu oleks viiskümmend 
inimest lihtsalt ära lämbunud. Siin oli igas vanuses orje, kuid vanureid Tarzan ei 
täheldanud. Naistel ja lastel oli nii kahvatu nahk, millist Tarzan eales polnud näinud. 
Hiljem selgitati talle, et nad polnud iialgi päevavalgust näinud. Ka lapsed, kes 
labürindis sündisid, jäid sinna alatiseks. Teistes linnades vangivõetud naised pidid 
maa all elama kuni surmani. Ainult kui keegi sõjamees valis nende hulgast endale 
naise, siis see ime võis õnnetu päästa. Kuid tavaliselt abiellusid sõjamehed valges 
tuunikas orjataridega, kellega nad kohtusid maapinnal. 

Nende naiste nägusid varjutas kurbuse ja lootusetuse pitser ning Tarzan hakkas 
nende vastu su.urt poolehoidu tundma. Iialgi polnud ta näinud elusolendi näol nii 
rusutud ilmet. 

Kui uustulnuk sattus Tarzan kohe tähelepanu keskmesse, kuid keegi“ ei liikunud 
oma kohalt, sest kuuldused tema erilistest privileegidest olid juba otsaga siia jõudnud. 
Kõik teadsid, kes ta on. 

Tütarlaps, kes süüa tegi, tabas tema pilgu ja viipas käega. Tarzan astus lähemale. 
Sellist kaunitari polnud ta elu seeski näinud. Tema puhta ja õrna naha valevust 
toonitasid sinkjasmus-tad juuksed, mis raamisid ta nägu. 

»Kas sa oled Hiiglane?" küsis neiu. 

»»Olen Zuantrol," vastas Tarzan. 

»ta rääkis mulle sinust,” jätkas kaunitar. ,, Hakkan sulle süüa tegema. Siiani tegin 
ma ainult ülemale, aga kui sul pole teist tü- 

tarlast, siis hakkan ma tegema sullegi.” 

Ta tundus veidi segaduses olevat. 


»Mul pole kedagi, kes võiks siin minu eest hoolitseda," vastas Tarzan. ,, Aga kes see 
»tema” on, kellest sa räägid?" 

»»Minu nimi on Talasca," ütles neiu. ,, Aga teda tean ma ainult numbri järgi. Niikaua 
kui ta on ori, pole tal nime. Nii ta.selgitas mulle. Tema number on kaheksakümmend 
kuubis pluss üheksateist. Ma näen, et sinu number on kaheksakümmend kuubis pluss 
kakskümmend üks." 

Ta heitis pilgu Tarzanile arusaamatule hieroglüüfile tema õlal ja rohelise tuunika 
varrukal. 

»»Aga kas sinul on nimi?" 

»Nad hüüavad mind Zuantroliks." 

»»00, sa oled tõepoolest' suur, kuid vaevalt võib sind hiiglaseks nimetada.” 

»Aga mina arvasin, et sa oled zertalakolos," kuulis Tarzan äkki oma kõrva juures ja 
ümber pöörates nägi orja, kes juba töö ajal oli teda silmas pidanud. Ori naeratas. 

»»Olen zertalakolos oma peremehe arvates," kordas Tarzan. 

Ori kergitas hämmastunult kulme. 

»Ma näen, et oled kuratlikult tark. Kuid ma ei reeda sind." Nende sõnadega läks ta 
eemale ja hakkas oma asjadega tegelema. 

»Mis ta öelda tahtis?" küsis tütarlaps. 

»» Asi on selles, et vangilangemise hetkest saadik olen ma vaikinud ja kõik peavad 
mind tummaks. Kui ma aga tumm olen, siis olen ma ka zertalakolos — nemad ju ei 
räägi." 

»Ma pole neid ilmaski näinud." 

»»Noh, siis on sul vedanud. Nad pole just eriti meeldiva välimusega. " 

» Ikkagi on huvitav. Mulle meeldib kõik, mis terakenegi erineb minu praegusest 
elust, sellest, mis mind ümbritseb nii päeval kui öösel.” 

» Ära kaota lootust," ergutas teda Tarzan. ,,Kui inimene väga tahab, pääseb ta 
kindlasti maa peale tagasi.” 

»Pääseb tagasi?" Ma pole seal kunagi olnudki.” 

»Pole kunagi maa peal olnud? Sa tahad öelda, et sellest saadik, kui vangi langesid?" 

»» Olen siin sündinud ja pole kunagi maa peal käinud.” 

»»Ohoo! Tähendab, sa oled teise põlvkonna orjatar. Kuid 

minanianssidel saavad teise põlvkonna orjad valge tuunika ja elavad vabalt maa 
peal.” 

»»See ei käi minu kohta. Minu ema poleks seda mulle lubanud. Ta oleks eelistanud 
pigem minu surma, kui et ma saaksin linnaelaniku naiseks või teise orjatariks. Ma 
pean surema, niipea kui maapinnale astun.” 

»»Kuidas sul on õnnestunud seda vältida?" 

»» Asi on selles, et igal peremehel on rohkesti orje ja ta ei suuda neid kõiki nägupidi 
meeles pidada. Mis rahvaloendusse puutub, siis varjati minu sündimist ja minu 
olemasolust lihtsalt ei teata. Ema andis mulle samal päeval surnud orja numbri ja 
minu ilmaletulekut ei pandudki tähele.” 

»Kuid sa oled väga ilus. Sinu nägu oleks pidanud ammugi tähelepanu äratama,” ei 
jätnud Tarzan järele. 

Neiu pööras end korraks ära ning tõmbas käega üle näo ja juuste. Siis, tundmatuseni 
muutunud, näitas ta end uuesti Tarzanile. Mees ei uskunud oma silmi: nii inetuks oli 
muutunud kaunitari nägu. 

»»Oo jumal!" suutis ta vaid kogelda. 

Pikkamööda kadusid kortsud ja neiu nägu säras taas oma endises ilus, ainult kibe 
muie meenutas uskumatut metamorfoosi. 


»»Kõike seda õpetas mulle mu ema," ütles tütarlaps vaikselt. ,,Nii et kui nad siia 
tulevad, siis nad ei vaatagi minu poole.” 

» Aga kas poleks parem mõnele sõjamehele naiseks minna ja linnas elada? 
Veltopismakuse sõjamehed ei erine vist kuigi palju sinu hõimukaaslastest?" 

Neiu raputas pead. 

»»See pole minu jaoks. Minu isa on Manadalamakus. Kaks kuud pärast seda, kui 
rööviti mu ema, sündisin ma juba nendes katakombides, eemal värskest õhust ja 
päikesevalgusest.” 

Ja sinu ema?" küsis Tarzan ettevaatlikult. ,,On ta siin?" 

Tütarlaps raputas kurvalt pead. 

»» Kahjuks mitte. Kakskümmend kuud tagasi tulid nad talle järele ja viisid endaga 
kaasa. Sellest saadik pole ma teda näinud ega tea, mis temaga on.” 

»Aga need, kes siin elavad? Kas nemad sind välja ei andnud?" 

»Mine ikka! Kui ori reedab oma kaaslase, rebitakse ta lihtsalt tükkideks. Kuid me 
kukkusime sinuga lobisema. Küllap su kõht on tühi.” 

Nende sõnadega pakkus Talasca Tarzanile õhtusööki. Tar-zan oleks eelistanud 
toorest liha, kuid ta tänas tütarlast ja hakkas sööma, mõeldes kuuldu üle järele. 

»Imelik, et Aoponato pole veel tulnud," märkis neiu. ,,Ta pole kunagi hiljaks 
jäänud.” 

Tõmmu ori lähenes neile pikkamisi ja heitis pilgu Tarzanile. Viimane arvas, et see 
ongi Aoponato. 

»Sealt tulebki Aoponato," tähendas Tarzan Talascale. 

Rõõmsalt naeratades keeras neiu ringi, kuid tõmmut orja nähes põrkas tagasi ja 
sosistas: 

»Ei, see pole tema.” 

Tulija torkas sõrmega Tarzani' poole jä küsis neiult: 

»Kas sa teed talle süüa? Mulle aga keeldusid tegemast. Kes ta selline on? Mille 
poolest ta minust parem on? Nüüdsest peale hakkad sa kogu aeg mulle süüa tegema." 

»»Sa leiad mulle hõlpsasti asendaja, Garaftan. Mine ükskõik millise naise juurde ja 
jäta mind rahule. Meil on õigus valida, kellele süüa teha, ja ma ei kavatse seda teha 
sulle.” 

»» Võta arvesse, et sul on parem nõustuda," käratas tõmmu-näoline. ,,Sa saad minu 
omaks. Ma palusin sind endale naiseks, kui nendest polnud veel lõhnagi. Kui sa aru 
pähe ei võta, räägin homme kõik Ventalile ära ja sind viiakse siit minema. Oled sa 
kunagi näinud Calfastobani?" 

Neiu vaikis. 

»»Noh, siis sa näed ja saad tema liignaiseks. Nad viivad su siit minema!" 

»Ma eelistan seda Calfastobani sinule, kuid võta teadmiseks, et keegi ei puuduta 
mind iialgi ilma minu nõusolekuta," sõnas tütarlaps põlglikult. 

»»Ah niimoodi!" röögatas ori ja astus ettepoole. 

Ta kahmas neiul käsivarrest kinni ja tõmbas teda enda poole. Talasca ei jõudnud 
kõrvale põigata ja tõmmunäoline kummardus tema kohale, soovides tütarlast 
suudelda, kuid tugevad sõrmed pigistasid tema õlga. Ori laskis ohvri lahti ja vankus 
eemale. Samal hetkel lõi võimas hoop ta jalust maha. Tema ja tütarlapse vahel seisis 
hallisilmne musta juuksepahmakaga võõras. Ori kargas püsti ja otsekui härg, silmad 
veripunased peas, tormas Tarzanile kallale. 

»»Kohe sa sured!" röökis ta. 

XII peatükk 


Alaali nooruk kõndis uhkelt metsas, käes vibu ja nooled. Tema kannul läks kümme 
meest samasuguste sõjariistadega. 

Hääletult ja ettevaatlikult tuli radapidi nende poole alaali naine. Äkitselt ta nagu 
naelutati paigale. Tema silmaterad ahenesid, kõrvad läksid kikki, ninasõõrmed 
hakkasid õhku haistes erutatult võbelema. Mehed... Ja mitte üks, vaid palju. Kui oota- 
matult nende ette ilmuda, siis pole kahtlust, et nad lähevad ähmi täis ja ühe saab ta 
kindlasti kätte, enne kui nad laiali joosta jõuavad. Muidu jääb ta jälle üksinda... 

Juba mõnda aega sündis kummalisi asju. Üks naine tema suguharust läks metsa 
mehi otsima ega tulnudki enam tagasi. Ja samuti teised. Džunglist leiti naiste laibad, 
aga keegi ei suutnud öelda nende surma põhjust. 

Kuid tema juba tühjade kätega koopasse tagasi ei pöördu. 

Rajalt kõrvale astunud, nägi ta otse enda ees mehi, ehkki need olid võrdlemisi 
kaugel. Kui nad teda märkavad, jõuavad veel laiali joosta. Naine tahtis end peita, kuid 
oli juba hilja. Üks meestest näitas käega tema poole. Vembla kõvemini pihku haa- 
ranud, hakkas naine neile kohmakalt vastu jooksma. Rõõmsa üllatusega avastas ta, et 
mehed ei kavatsegi plehku pista. Küllap tardusid need argpüksid juba paljast tema 
nägemisest soolasambaks. 

Aga mis see siis oli? Nad paistsid talle vastu jooksvat! Äkki märkas ta nende käes 
mingisuguseid veidraid esemeid. Nägudelt ei paistnud hirmu, vaid otsusekindlust ja 
vaimustust. Aga mis neil ikkagi käes oli? Järsku jäi kõige ees jooksev mees seisma, 
tema käest pääses lahti pikk kepp ja tungis vihinal naise käsivarde. Ja siis ta mõistis, 
et need, kelle laipu ta metsas nägi, olid surnud nende keppide läbi. Naine otsustas, et 
praegu on kõige targem põgeneda nende välejalgsete meeste «est, kes olid surmatoova 
sõjariista omanikud. 

Mehed ei hakanud haavatut taga ajama, neid rahuldas juba see, et neid kardeti ja 
nende eest põgeneti. 

Kui hõimukaaslased nägid oma haavatud seltsilist, kes kiirest jooksust hingeldades 
koopasse lendas, kahmasid nad vemblad ja tormasid väljapääsu poole, arvates, et teda 
ajas taga lõvi. Nende imestuseks polnud koopa lähedal kedagi. 

»Kes sind taga ajas?" küsisid nad žestidega. 

»» Mehed,” näitas ta. 

Ümberolijate nägudelt peegeldus hämmastus ja halvakspanu. Üks naine tõukas teda, 
teine virutas talle vastu pead. 

»Neid oli palju ja nad oleksid mu lendavate keppidega äärepealt tapnud. Vaadake 
ise!" ja ta tõmbas veritsevast haavast välja noole. ,, Nad ei põgenenud minu eest ära, 
vaid jooksid mulle vastu. Kõik naised, kes tagasi ei tulnud, on niimoodi tapetud.” 

See jutt hämmastas suuresti naisi. Nad pidid uskuma oma kõige vapramat 
hõimuõde, kes nüüd edasi-tagasi kõndis ja millegi ülS järele mõtles. 

»Tulge!" andis ta märku. ,,Peame minema kõik koos, nad üles otsima ning neid nagu 
kord ja kohus karistama!" 

Ta vibutas hiigelsuurt vemmalt pea kohal ja tegi jubeda gri- 
massi. ., 

Ülejäänud naised hakkasid tema ümber vehkima kohutavat tantsu, mis imiteeris 
eesseisvat arveteõiendamist, ning peagi asus teele metsik salk, kes ihkas mehi ja 
verd... 

ikid 


»»Kohe sa sured!" röögatas Garaftan ja tormas Tarzanile kallale. 


Tarzan tegi kiire sammu kõrvale, et vältida hoopi, ja tasakaalu kaotanud Garaftan 
räntsatas põrandale. Enne kui üles tõusta, vahtis ta relva otsides ümberringi ja tema 
pilk peatus söepannil. Garaftan küünitas seda haarama, kuid kohe kostis pahaseid 
hüüdeid: 

»Eil mingit relva! See on keelatud! Ainult paljaste kätega!" 

Kuid raevust ja armukadedusest kobrutav Garaftan ei näinud ega kuulnud midagi 
enda ümber. Ta kahmas söepanni, tõstis selle üles ja ülekohtutegijale näkku sihtides 
sööstis Tarzanile kallale. Kuid samas võtsid kaks orja ta kinni ja kiskusid söepanni 
käest ära. 

»» Võitle ausalt!" käskisid nad, panid ta jalule ja sakutasid korralikult läbi. 

Tarzan seisis endiselt, naeratav ja kartmatu. Raevuhoog hämmastas teda. Ta ootas 
rahulikult Garaftani. Tarzani ükskõikset naeratust märgates pidi Garaftan teda 
vallanud vihast äärepealt lämbuma. Ta tormas vaenlasele kallale. Džunglivalitseja 
tugevad käed haarasid tal keha ümbert kinni ja virutasid ta maha. 

Kõik orjad hingasid korraga: ,,0-ohh!" ja kostis midagi aplausisarnast. 

Mahapaisatud Garaftan tõusis ja jäi altkulmu põrnitsedes vastast jõllitama. Ta oli 
uimaseks põrutatud, kuid ei kavatsenud alla anda. 

Talasca astus Tarzani juurde ja vaatas talle silma. 

»»Oled väga tugev," sõnas ta, kuid Garaftanile viirastus, et tütarlapse pilk ütles palju 
rohkem. Talle tundus, et see pilk räägib armastusest, samal ajal kui see oli lihtsalt 
vaimustumine mehelikust jõust. 

Garaftani kõrist tungis sõjakas kisendus, mis sarnanes metssea vingumisega, ja ta 
sööstis uuesti Tarzanile kallale. Tarzan tõstis ta pea kohale ja virutas kõigest jõust 
põrandale. Sellest aitas. 

Uksele ilmusid vahisõdurid ja orje laiali tõugates ruttasid Tarzani juurde. Üks neist 
oli Calfastoban. Ta seisatas Tarzani ja imeilusa Talasca ees. 

»»Mis siin sünnib?" röökis ta. ,, Ahaa! Nüüd on kõik selge. See oled sina, Hiiglane? 
Otsustasid oma jõudu näidata, mis?" 

Ta heitis pilgu Garaftanile, kes püüdis põrandalt üles tõusta. Viimane oli viha pärast 
endast väljas. 

»Meil on seda sorti naljad keelatud, noormees," jätkas Calfastoban. Ta vehkis 
kätega Tarzani näo ees ja oli oma vihas täiesti unustanud, et uustulnuk ei mõista 
nende keelt. Kui see talle meelde tuli, andis ta Tarzanile märku endale järgneda. 

»Sada hoopi aitab tal aru saada, kuidas tuleb käituda," kuulutas ta valjusti ja märkas 
äkki Talascat. 

» Arge karistage teda!" karjatas neiu, unustanud kõik ümberringi. ,, Süüdi on 
Garaftan. Zuantrol ainult kaitses ennast!" 

Calfastoban ei suutnud oma silmi tütarlapse näolt lahti rebida ja enne kui see taipas, 
et teda ähvardab hädaoht, vilksatas mehe huultel salakaval muie. Talasca põrkas 
tagasi ja sööstis Tarzani juurde. 

»Kui vana sa oled?" kraaksatas Calfastoban. ,,Ma uurin järele, kes su peremees on, 
ja ostan su ära.” 

Tarzan silmitses Talascat ja tema süda kiskus kokku ängistavast kaastundest. 

»Ja sina, rumal loom, kuigi sa mind ei mõista," jätkas Calfastoban Tarzani poole 
pöördudes, ,,võid rõõmus olla selle üle, mis ma praegu ütlen. Seekord sul vedas: ma ei 
karista sind. Aga 

teed veel kord proovi — ja saad nii, et tolmab. Ja kui ma kuulen, et sa pressid sellele 
nukukesele ligi, keda ma kavatsen endale osta, siis hoia oma nahk!" 


Nende sõnadega pööras ta ümber ja läks minema. 

Kui uks tema järel sulgunud oli, laskus kellegi käsi Tarzani õlale ja keegi sõnas: 

»Tarzan!" 

Oli nii kummaline kuulda oma nime siin vaenlaste keskel, sügaval maa all. Tarzan 
pöördus järsult ja silmas säravat nägu. 

»Com..." pääses Tarzani huulilt, kuid ettevaatlik sõbrakäsi sulges 8a suu. 

»bst! Siin olen Aoponato." 

(Kuid mis on sinuga juhtunud? Ma ei mõista midagi! Sa oled niisama suur kui 
mina! Mis minanianssidega lahti on? Kas nad muutuvad hiiglasteks?” 

Comodoflorensal naeratas kurvalt. 

»Mu sõber, muutunud oled sina, meie aga oleme jäänud endiseks.” 

Tarzan kergitas imestunult kulme ja vaatas küsivalt talle otsa. ,,Sa tahad öelda, et ma 
olen selline kui kõik minaniansid?" Comodoflorensal noogutas pead. 

»» Muidugi on seda raske uskuda. Raske on uskuda, et inimene võib koos oma 
sõjariistadega mõõtmetelt nii palju väiksemaks muutuda." 

»Aga see on ju võimatu!" hüüatas Tarzan. 

»Ma sain sellest teada mõni kuu tagasi,” jätkas prints. ,,Kui minu kõrvu jõudsid 
kuuldused, et nad sind väiksemaks on teinud, ei uskunud ma seni, kuni tulin siia ja 
nägin sind omaenese silmaga." 

» Aga mismoodi seda kõike tehti?” 

» Tänu suure Zoantrohago mõistusele. Oma teadmisi kasutades tegi ta nii, et sa 
kaotasid teadvuse ja seejärel muutis su enda leiutatud aparaadi abil väiksemaks.” 

»» Loodan, et Zoantrohago ja tema imetabane aparaat suudavad sooritada ka 
vastupidiseid operatsioone," lausus Tarzan kurjalt. 

»» Kahjuks pole see siiani tal õnnestunud. Vähendanud loomi, ei suutnud ta neid 
enam endiseks muuta. Tean vaid, et ta otsib vahendit, suurendamaks Veltopismakuse 
sõjamehi, et asuda nende abil kõigi minaniansside etteotsa. Kuid ükski tema 

eksperiment pole siiani positiivset tulemust andnud. Kahtlen, kas endine kasv 
suudetakse sulle tagasi anda," lõpetas prints kurvalt. 

»Kuid oma suures maailmas olen ma ju täiesti abitu." 

»» Selle pärast ei tasu muretseda, mu sõber, sest väljavaated siit pääseda on nulliks 
tehtud. Mina ei loodagi enam kunagi Trohanadalmakust näha. Võib-olla et minu isa 
pingutuste ja sõjategevuse tulemusena me saame vabaks, kuid see on vähe usutav. 
Võitluse ajal võtame sageli vangi valges tuunikas orje, kuid mitte iialgi rohelistes. 
Meie armeel ei jätku jõudu tungida nii sügavale vaenlase asukohta.” 

Tarzan kehitas õlgu. 

»Eks me vaata." 

Kui Calfastoban lahkus, läks Garaftan ähvardusi pomisedes oma nurka. 

»Kardan, et ta pole maha rahunenud," lausus Talasca Garaf-tabanile osutades. ,,Mul 
on kahju, et see juhtus minu pärast.” 

»Sinu pärast?" küsis Comodoflorensal. 

Jah. Garaftan ähvardas mind, kuid Aoponatando sekkus ja kaitses mind." 

»»Aoponatando?" kordas prints. 

»»See on minu number,” selgitas Tarzan. 

»Tänan sind, mu sõber. Kahju, et mind siin polnud. Talasca teeb mulle süüa. Ta on 
tubli tütarlaps.” 

Rääkides vaatas ta ühtelugu neiut ja tema silmades säras õrnus. Talasca põski kattis 
kerge öhetus. 

Tarzan naeratas. 


»»See Ongi siis see Aoponato, kellest sa rääkisid?" küsis ta. ,,On küll," vastas neiu. 

»Mul on väga kahju, et ka tema vangi langes, kuid paremast kaaslasest ei saa 
unistadagi. Peame kolmekesi läbi mõtlema põgenemisplaani.” 

Prints ja tütarlaps vangutasid kurvalt pead. 

Õhtul söögilauas jutlesid nad vaikselt teiste orjadega, kes nendega ühinesid, sest 
Talascal oli palju sõpru. Kõik tundsid Tarzani vastu suurt austust. 

Enne uinumist sõnas prints: 

»Meil pole siin mugavusi." 

»Mina neid ei vaja. Oleks vaid pime," vastas Tarzan. ,,Ma ootan, kuni kustutatakse 
valgus.” 

»Sellisel juhul võid sa viimsepäeva laupäevani oodata," puhkes prints naerma. 

»Aga kas siis tuld ei kustutatagi?” 

»Kui see juhtuks, saaksime kõik üsna ruttu otsa. Küünlaleek ei hajuta üksnes 
pimedust, vaid põletab ära ka kahjulikud gaasid, mis võiksid meid mürgitada.” 

»Sellisel juhul ma ei hakka ootama, kuni nad kustuvad," naeratas Tarzan, sirutas end 
põrandal välja ja ütles: ,, Muano," mis minaniansside keeles tähendas ,,head ööd”." 


XIII peatükk 

Järgmisel hommikul, kui Talasca süüa tegi, soovitas Como-doflorensal Tarzanile 
töö juures kokku hoida. 

»»Sul on õigus,” nõustus Tarzan. ,Ja võtame ka Talasca ühes. Hakkame kolmekesi 
põgenemiseks valmistuma.” 

Prints vaatas talle otsa, kuid ei öelnud midagi. 

»Le võtate mind kaasa?" rõõmustas Talasca. ,,Ma ei suuda seda uskuda. Ma lähen 
teiega koos Trohanadalmakusesse ja saan sinu orjatariks, sest tean, et sa ei tee mulle 
iialgi ülekohut. Kuid Calfastoban pole mind unustanud ja tõenäoliselt müüb peremees 
vaese Talasca temale. Olen kuulnud, et ta on juba palju orje maha müünud: ta vajab 
raha, et makse maksta." 

»Me teeme kõik, mis võimalik, Talasca. Kui tuleb paras juhus, võtame Aoponatoga 
su kaasa. Hakatuseks tuleb teha nii, et oleksime kogu aeg koos.” 

»Mul on idee," ütles Comodoflorensal, ,ja oma arust väga hea idee. Nad usuvad, et 
sa ei räägi meie keelt ega saa sellest aru. Sellise orjaga on raske suhelda, kuid ta peab 
tööd tegema. Ütlen, et leidsin abinõu sinuga suhtlemiseks ja siis ehk jäetakse meid 
kokku.” 

»Kuidas sa seda teed?" 

»»See On juba minu mure. Niikaua, kuni nad pole taibanud, et sa nende keelt oskad, 
saan ma neid lollitada.” 

Peagi kandis printsi plaan vilja. Tarzan töötas kolmandas tunnelis kolmekümne 
kuuendal korrusel, kus töö oli kõige üksluisem ja väsitavam. Siinsamas töötas ka 
Garaftan, kes Tarzanit pikka aega piidles. 

Niisiis töötas Tarzan rahulikult, kui ilmus Calfastoban nelja rohelises tuunikas orja 
saatel. Tarzan ei pööranud neile vähimatki tähelepanu, kuni ei kuulnud neid rääkimas. 
Heitnud kiire pilgu rääkijatele, märkas ta, et üks saatjaskonnas oli Comodoflorensal, 
keda tunti Aoponato hüüdnime all. 

Kinni püüdnud printsi vastupilgu, pilgutas Tarzan märkamatult talle silma. 
Calfastoban käskis märkide abil Tarzanit lähemale tulla. See tuligi ja tardus paigale. 


»Niisiis me kuulame, alustage oma vestlust," sõnas Calfastoban. ,,Kuid ma ei usu, et 
ta sinust aru saab, meid ta ju ei mõista." 

Vaene Calfastoban ei osanud aimatagi, et peale tema keele on olemas veel teisigi. 

»Ma esitan talle küsimuse tema oma keeles," ütles prints. ,,Kui ta pead noogutab, 
siis sai ta minust aru.” 

»Hästi. Küsi!" 

Comodoflorensal pöördus Tarzani poole ja tõi kuuldavale kümmekond vokaali. Kui 
prints oli lõpetanud, noogutas Tarzan pead. 

»Näete nüüd," pöördus prints Calfastobani poole. ,,Jah, paistab küll, et ta sai aru. 
Tähendab, zertalokolos oskab rääkida." 

Tarzan isegi ei muianud, kuigi oli naljakas näha, kuidas Comodoflorensal kõige 
tõsisemal ilmel Calfastobani lollitas, ajades igasugust mõttetust. 

Ütle talle," sekkus üks sõjamehi, ,,et tema peremees Zoant-rohago käskis temalt 
küsida, kas ta saab aru, et on ori ja tema käitumisest sõltuvad siin tema elutingimused. 
Zoantrohago hindab orja elu, kui ta aga on laisk ja kangekaelne, siis teda karistatakse. 

Taas ütles Comodoflorensal tõsisel ilmel mõne mõttetu lause. 

» Ütle neile," vastas Tarzan inglise keeles, mida siin loomulikult keegi ei osanud, ,,et 
esimesel parajal juhul keeran ma oma isanda kaela kahekorra, löön Calfastobani 
tobeda pea lõhki ning põgenen koos sinu ja Talascaga.” 

Tähtsa moega kuulas Comodoflorensal Tarzani juttu, pöördus siis sõjameeste poole 
ja ,, tõlkis”: 

»Zuantrol ütles, et saab väga hästi oma olukorrast aru ja tal on rõõm tõendada oma 
ustavust suurele Zoantrohagole, keda ta tänab tema heateo eest.” 

»Mis heategu see veel on?" uudistasid sõjamehed. 

»»See seisneb selles, et tema peremees lubas mul kõikjal saata Zuantroli, sest muidu 
ei saa ta viljakalt töötada oma isanda hüvanguks, olles võimetu kedagi mõistma,” 
vastas Aoponato silmagi pilgutamata. 

Tarzan sai aru, kui raske oli siiski nupukal printsil oma plaane ellu viia. Ta mõistis, 
et sõprus printsiga teeb ta elu turvalisemaks. 

»» Olgu pealegi," nõustus üks sõjamehi. ,, Võite kokku jääda. Nüüd viiakse teid 
Zoantrohago juurde, ta tahab temaga rääkida. Tulge! Calfastoban, sina vastutad ori 
Zuantroli eest oma peaga.” 

Paljastatud mõõkadega viisid vahisõdurid Tarzani ja printsi 

koridore pidi maa alt üles maa peale, kus neid tervitasid päikesepaiste ja värske õhk. 
Siin nägi Tarzan jälle pikka rodu raskesti koormatud orje, kes liikusid igas suunas. 
Tuli ette ka valges tuunikas orje, kes soojal päikesepaistel vabalt jalutasid ja jutlesid. 
Neid ei valvanud keegi ning õigupoolest polnudki neil mingit mõtet põgeneda. 

Tarzan ja prints viidi tagavarasissekäigu kaudu kuningasek-torisse. Erinevalt 
Trohanadalmakuse kuningriigist oli siin rohkesti rohelust ja lilli. Ei tahtnud isegi 
uskuda, et selle müüride taga võisid aset leida verised lahingud. Veendunud, et keegi 
neid ei kuule, küsis Tarzan printsilt, mis on sellise erinevuse põhjus. 

» Ilusad puud ja põõsad, mis kasvavad nii tihedasti, et moodustavad justkui metsa, 
vaimustasid esialgu mindki," vastas prints. ,,Ent kujutle vaid, kui kerge on vaenlase 
armeel öö varjus väravani jõuda! Kas sa nüüd mõistad, mu sõber, mispärast meie 
kuningriigis pole peaaegu üldse taimkatet? Kuigi meile meeldivad samuti puud ja 
lilled...” 

Üks vahisõdur lähenes kähku Comodoflorensalile, puudutas teda õlast ja küsis: 

»Sa rääkisid, et Zuantrol ei oska meie keelt, miks sa siis temaga räägid?" 


Prints ei teadnud, mida vahisõdur õieti kuulnud oli. Kui ta kuulis Tarzanit rääkimas 
minaniansside keeles, on teda raske uskuma panna, et Hiiglane nende keelt ei valda. 
Aga kui juba riskida, siis riskida! 

»Näed sa," vastas Comodoflorensal, ,,ta tahab meie keelt õppida ja ma püüan teda 
selles abistada.” 

»Ja kuidas tal läheb? Oskab ta juba midagi?" ,,Paraku! Ta on äärmiselt juhm.” 

Pärast seda kõndisid nad vaikides treppidest üles-alla ja ühelt korruselt teisele. 

Kuningasektor hämmastas oma mõõtmetega. Siin viibis küllaltki palju rahvast. 
Viimaks jõudsid nad ülemisele korrusele, mis asus kõrgel maa kohal ja kus tube täitis 
kirgas päikesevalgus. Nad peatusid massiivse ukse ees ja saatja kuulutas: 

»Teata Zoantrohagole, et tõime kohale Zuantroli ja veel ühe orja — tõlgi." 

Kõmatas raske kongilöök ja nende ette ilmus valvur, kes teatas: 

»Tulgu sisse! Minu kuulsusrikas isand ootab oma orja Zuantroli. Järgnege mulle.” 

Nad kõndisid võrdlemisi kaua, kuni jõudsid ühe mehe ette. SeeTsfus suure laua 
taga, mis oli täis mitmesuguseid tööriistu. Mees tõstis pilgu sisseastujaile. 

»»See On sinu ori Zuantrol," lausus neid kohale toonud valges tuunikas ori. 

»Ja teine?" osutas Zoantrohago printsile. 

»la oskab Zuantroli veidrat keelt ja on toimetatud siia selleks, et sa võiksid soovi 
korral Hiiglasega suhelda." 

Zoantrohago noogutas pead ja pöördus Comodoflorensali poole. 

»»Küsi temalt, kas ta tunneb oma organismis mingeid muudatusi sellest saadik, kui 
ma ta kasvu vähendasin?” 

Kui küsimus oli Tarzanile otsekui hiina keeles edasi antud, lausus ta mõne 
ingliskeelse sõna ja raputas eitavalt pead. 

»Ta ütleb, et ei tunne midagi, auväärne Zoantrohago,"” tõlkis Comodoflorensal. ,,Ta 
küsis, kas ta võib loota teie abil oma endised mõõtmed tagasi saada ja minna tagasi 
kodumaale, mis asub Minaniansist kaugel.” 

»Ta peab teadma, et teda ei lubata iialgi koju pöörduda," vastas Zoantrohago. 

»Kuid ta pole ju minaniansside hulgast pärit," ütles Comodoflorensal. ,,Ta tuli meie 
juurde ise ja me kohtlesime teda kui sõpra, mitte kui vangi, sest ta on kaugelt maalt, 
kus ei tunta sõdu.” 

»Mis maa see selline on?" päris Žoantrohago. 

»Me ei tea seda, kuid ta väidab, et tema maa asub läbipääsmatu metsa taga. 
Seepärast me ei teinudki teda orjaks, vaid suhtusime temasse kui külalisse.” 

Žoantrohago pahvatas naerma. 

»Kui sa kõiki neid luiskelugusid usud, siis oled küll lihtsameelne. Meie juba teame, 
et läbipääsmatu metsa taga pole midagi. Ma võiksin uskuda, et ta pole 
Trohanadalmakusest, kuid ta on minanianss. Täpipealt! Vaid see on veider, et tal on 
zer-talokolosi mõõtmed. Mõni selline eksemplar elab koopas, kuid neist pole suurt 
midagi teada.” 

Tema kõnet katkestasid gongilöögid. Nende arvu loendanud, ütles ta: 

»» Viige orjad kõrvaltuppa. Kui kuningas on tulnud, saadan nende järele.” 

Nad ei jõudnud veel väljuda, kui toas kõlas läbisegk ,,00, Elcomolhago! Suur 
käskija! Ülitark! Ülikaunis! Uhkaval!" 

Kähku ümber vaadanud, nägi Tarzan Zoantrohagot ja kõiki teisi langemas silmili 
kuninga, väikese ilmetu mehikese ette. 

Elcomolhago märkas lahkuvaid orje. 

»»Kes lahkub ruumist, kui mina sisenen?" käratas ta. 


»Ori Zuantrol ja tema tõlk," selgitas Žoantrohago. 

» Tooge nad tagasi!" käskis kuningas. ,,Ma tahan sinuga Zuantrolist rääkida.” 

Kui Tarzan ja Comodoflorensal tugitoolis istet võtnud kuninga ette astusid, anti 
neile märku põlvili laskuda. 

Lapsest saadik tundis prints Comodoflorensal kombeid ja tavasid. Orjana pidi ta 
põlvitama. Instinktile alludes laskus ta pikemalt mõtlemata põlvili ja tõstis tervituseks 
käe. 

Kuid Tarzan ei liigutanudki. Ta mõtles sõbrale, kes oli põlvitades oma kuningriigi 
au rüvetanud. Tarzan maksab oma õnnetu sõbra eest kätte ja õpetab seda upsakat 
kuningat. 

Elcomolhago heitis pilgu Tarzanile. 

»Mispärast ta ei põlvita?" sosistas Žoantrohago, kes oli orjameelselt alandlikku 
kummardusse vajunud. ,,Põlvili!" käsutas Žoantrohago, kuid siis meenus talle, et 
Hiiglane ei oska nende keelt, ja ta käskis Comodoflorensali korraldust tõlkida. Vastu- 
seks raputas Tarzan pead. 

Elcomolhago andis märku kõigil üles tõusta. 

Jätame selle,” ütles ta. 

Miski ütles talle, et Zuantrol ei hakka iialgi kuuletuma, ja et mitte täbarasse 
olukorda sattuda, otsustas ta oma kõrkust talitseda. See oli tark otsus, sest püüdes orja 
põlvili saada, oleks ta kindla peale tapetud, kuid kuningas ei tahtnud sellisest orjast 
ilma jääda. 

»Ta on arulage. Püüdke teha nii, et järgmine kord ta teaks, mis ja kuidas. Tuleb 
põhjalikult selgitada meie kombeid ja korda. Las ta teab, kuidas käituda, nähes 
kuningat ja tema lähi-kondlasi. Ja ärgu unustagu, et ta on ori.” 


XIV peatükk 


Poolsada vägevat alaali naist kammis metsa meeste otsinguil. Nad ihaldasid neile 
õpetust jagada. Nende mäletamist mööda polnud mehed iialgi niimoodi käitunud ja 
naistel polnud nende ees vähimatki hirmu. Oli vaid üksainus soov: karistada 
võimalikult karmilt. 

Maruvihased naised hiilisid hääletult metsaserva poole, kus põles väike lõke. Mehed 
küpsetasid seal antiloobi liha. Varem ei söandanud nad nii lagedal kohal aset võtta, 
kuid pärast seda, kui Tarzan oli Esimese naise pojale imelise sõjariista andnud, 
olukord muutus. Kui nad varem olid kartnud tihnikust väljuda, siis nüüd küttisid, kus 
tahtsid, ja puhkasid seal, kus meeldis, soojendades end päikesepaistel. 

Kuid kehalt olid nad mannetud ja just seda naised silmas pi-dasidki. 

Ründajad lähenesid käratult meeste peatuspaigale. Äkki tõstis üks neist pea ning 
nägi metsikut ja ärritunudnaistesumma. Aastatepikkusele harjumusele alludes ja 
kättevõidetud iseseisvust unustades kargasid mehed püsti ja pistsid punuma võimsate 
puude varju. Naised tormasid neile järele, kuid põgenejad olid juba ületanud 
lagendiku. Meeste edasist käitumist polnud raske aimata. Tavaliselt jäid nad lähemate 
puude taha seisma ja hakkasid tagaajajaid otsides ümberringi vahtima. Just sellesama 
rumala harjumuse pärast nad naiste saagiks langesidki. 

Kuid kõik mehed ei jooksnud metsa varjule. Üks neist seisis 

rahulikult lõkke ääres ja ootas. See oli Esimese naise poeg, kellele Tarzan oli 
mehisust õpetanud. 


Niisiis seisis julge nooruk viiekümne naise ees ja pingutas vibunööri. Naised ei 
mõistnud tema käitumise põhjust ja tormasid edasi. Äkki prantsatas üks neist maha. 
Tema rinnas tolknes pikk kepp. Teised ei teinud sellest väljagi, vaid jooksid edasi. 
Kuid siis kukkus teine ja tema järel kolmaski. Naised jäid seisma. Kui üks mees 
suudab eemalt tappa nii palju naisi, mis siis rääkida ülejäänutest, kes metsas 
redutavad? 

Ja tõepoolest, julgust kogunud mehed hüppasid'metsast välja ja pistsid jooksu käigu 
pealt vibusid vinnastades ja nooli lendu lastes. 

Veel üks jälitaja kukkus maha, ülejäänud naised keerasid ümber ja lasksid jalga. 

Oli alanud uus ajastu. Esimest korda võitsid mehed lahingu. 

Põgenikke ei jälitatud, ja kui Esimese naise poeg lagendikule ilmus, lohistades 
juukseidpidi noort tõrkuvat tüdrukut, vajus kõigil suu imestusest pärani. See oli 
uskumatu! Mees oli püüdnud kinni naise, kes talle meeldis! Kõik piirasid nad sisse ja 
žes-tide keeles külvasid üle küsimustega. 

» Mispärast sa ta siia vedasid? Miks sa teda maha ei löönud? Kas sa ei karda teda?" 

»Te näete, et ta on noor ja ilus. Kavatsen teda endale pidada. Kui ta pole nõus, teen 
ma nii!" Ja ta torkas pika noole tüdrukule ribikontide vahele. Hirmunud tüdruk langes 
põlvili. 

Mehed sattusid kirjeldamatusse ärevusse. 

»»Kus naised on?" küsisid nad üksteiselt oma keeles. 

Kuid naised olid kadunud. 

Üks meestest tormas neid taga ajama. 

»Ma lähen!" andis ta märku. ,,Tulen tagasi naisega, kuid see on ainult minu oma ja 
hakkab süüa tegema üksnes mulle.” 

Nagu sõgedad rühkisid kõik talle järele ja jätsid noore paari lagendikule. 

»»Sa hakkad mulle süüa tegema!" selgitas Esimese naise poeg noore fuuria poole 
pöördudes, kes vaid urises vastuseks. Nooruk tõstis noole, virutas sellega kõigest jõust 
tüdrukule lagipähe ja lõi ta jalust maha. Tema kohal seistes kavatses poiss teda 
kolkida seni, kuni ta sõna kuulama hakkab, kuid tonksas siis jalaga küljekontide 
vahele ja käsutas: 

» Tõuse üles!" 

Tüdruk ajas end pikkamisi püsti ja silmitses teda ustaval koerapilgul. 

»Kas hakkad mulle süüa tegema?" kordas nooruk ähvardava miimikaga. 

»Kogu elu!" vastas tüdruk oma suguharu žestide keeles. 

ikka 

Tarzan istus väikeses toas ja ootas kutset peremehe juurde. Kui ta teise ruumi viidi, 
nägi ta seal Zoantrohagot ja kuningat kahe sõjamehe seltsis. 

»»Oled sa kindel, et ta meie keelt ei oska?" küsis Elcomolha-go Zoantrohagolt. 

»Ta pole vangistamisest saadik ainsatki sõna lausunud. Arvasime, et ta on 
zertalokolos, kuni kuulsime, et ta räägib oma keeles ühe orjaga, 00, ülivõimas!" vastas 
see. 

Elcomolhago heitis oma alamale kiirpilgu. Ta oleks eelistanud, et Zoantrohago 
oleks teda kõigi juuresolekul nimetanud ,.tagosotoks", mis tähendas «ülikuulus”. 
Üldiselt ei usaldanud ta Zoantrohagot küünemusta võrragi. 

»Me pole kunagi eksperimenti üksikasjalikult arutanud. Õigust öeldes selleks ma 
siia tulingi. Tahaksin kõiges selgusele jõuda.” 

»Kuulan sind, 00, ülivõimas," vastas Zoantrohago. Ütle mulle tagosoto,” turtsatas 
kuningas. ,.Jah, tagosoto," kordas Zoantrohago. 

» Asume asja juurde. Ära unusta, et see on riikliku tähtsusega asi." 


Zoantrohago mõistis imehästi, mida kuningas silmas pidas, kui nõudis eksperimendi 
üksikasjade arutamist. Ta ei mallanud teada saada, kuidas oli õnnestunud orja neli 
korda väiksemaks teha. Sellest jutuajamisest sõltus nii eksperimendi kui ka Zoant- 
rohago enda saatus. 

» Fnne kui arutelu alustada, palun sind, tagosoto, täida mu palve. See laseb sul 
paremini kasutada minu võimeid.” 

»Mida sa siis tahad?" küsis kuningas kärsitult. 

Hingepõhjas kartis ta tarka teadlast ja see hirm kasvas sageli üle vihkamiseks. Tuleb 
aeg ja ta õiendab temaga arved, kuid praegu pole see veel saabunud. Enne peab kõik 
eksperimendi üksikasjad välja uurima. 

»Ma tahaksin saada Kuningliku riiginõukogu liikmeks,” ütles 

Zoantrohago lihtsalt. 

Kuningas oli üllatusest rabatud. Kõige vähem tahtis ta näha Zoantrohagot oma 
riiginõukogu liikmena. Ta oli ülearu tark. 

»Kuid seal pole vaba kohta,” torises kuningas. 

» Tühi loba. Mõelge välja uus koht. Näiteks ülemjuhataja asetäitja. Gofoloso 
äraolekul võtan ma osa istungitest, kogu vaba aja aga pühendan oma leiutistele.” 

Selline variant oli kuningale täiesti meeltmööda ja ta ruttas nõustuma. 

» Väga hea. Juba täna määratakse sind sellesse ametisse ja kui faja, tullakse sulle 
järele." Zoantrohago kummardas. 

»Nüüd," ütles ta, ,, räägime minu eksperimentidest, mis, nagu ma loodan, aitavad 
meie sõjameestel mõõtmetelt suureneda ja lahingus võitmatuks saada. Hiljem, kui 
seda enam vaja pole, võime nad endiseks tagasi muuta.” 

Juba üksnes mõte lahinguist hakkab mulle vastu," hüüatas kuningas silmakirjalikult. 

»Kuid me peame olema valmis kaitsma end sissetungija vastu," pareeris 
Zoantrohago. 

»»Ah nii, see on teine asi. Selleks pole meil vaja kuigi palju sõjamehi, teised võivad 
tegelda rahuliku loova tööga. Niisiis, alustame!" 

Zoantrohago naeratas endamisi, läks laua teise otsa ja jäi Tar-zani kõrvale seisma. 

»Nagu te teate, asub siin," lausus ta Tarzani koljule osutades, ,, väike ovaalne 
punakashall ajuks nimetatud keha, mis juhib inimese kõigi organite impulsse ja 
liigutusi. Mulle turgatas pähe mõte, et kui seda mingil moel mõjutada, võib muuta ka 
inimese enda mõõtmeid. Korraldasin rohkesti katseid loomadega ja saavutasin 
hämmastavaid tulemusi. Inimesega on märksa raskem. Vaatasin läbi hulk võimalusi, 
lõpliku lahenduseni on veel tükk maad. Tõsi, usun kindlalt, et olen õigel teel, kuid 
vaja läheb aega ja veel kord aega. Eksperiment jõuab lõppstaadiumi. Ma vähendasin 
Hiiglase kasvu ja tahan nüüd talle endised mõõtmed tagasi anda, kuid sajaprotsendilist 
tagatist veel ei ole. Ilmselt pole vaja kiirustada, selleks katseks läheb ju tarvis mitu 
kuud. Edu pant on järkjärgulisus. Kujutage ette, kui väikese kiviga õrnalt pähe lüüa, 
siis Vaevalt on reageering agressiivne. Aga kui võtta suurem kivi ja lüüa kõvemini, 
muutub vastavalt 

ka reageerimine. Nii on ka minu eksperimendiga. Ma olen õigel teel, kuid kiirustada 
ei maksa.” 

»Mina arvan, et kõik on palju lihtsam, kui sulle tundub,” katkestas teda kuningas. 
»»Sa ütlesid nüüdsama, et tema endiste mõõtmete tagasiandmiseks tuleb orjale kiviga 
kolju pihta virutada. See pole õige. Arvan, et talle tuleb otsaette lajatada. Too kivi siia 
ja me tõestame minu oletuse õigsust.” 


Zoantrohago läks ähmi täis. Ta ei suutnud leida vajalikke sõnu, et keelitada 
kuningat loobuma meeletust kavatsusest, ja teha seda nii, et mitte riivata tema tobedat 
upsakust ega iseennast löögi alla seada. 

»Hiilgav mõte," lausus ta lõpuks, ,,kuid ma olen juba proovinud seda teostada. 
Paraku polnud sel tulemusi. Pisut kannatust ja me saavutame edu." 

Ja Zoantrohago läks kõrvaltuppa, et näidata närilisega tehtavat katset. See oli 
vapustav vaatepilt. Hämmastunud pealtvaatajaile näidati närilist, kes kasvas kiiresti 
suuremaks, säilitades seejuures keha proportsioonid. 

Tarzan, kes jälgis tähelepanelikult iga liigutust ja kuulatas iga sõna, jättis kõik nähtu 
üksikasjadeni meelde. Elcomolhago tõstis silmad ja märkas, millise huviga Tarzan 
kõike toimuvat jälgis. 

»Ei tasu seda teha orja juuresolekul,” ütles ta. ,, Kuulan, tagosoto," vastas 
Zoantrohago. Ja koos Comodoflorensaliga saadeti Tarzan kuni katse lõpuni teise 
ruumi. 


XV peatükk 


Piki arvukaid koridore sektori keskuse poole minnes jõudis Tarzan oma sõbraga 
väikesse tuppa. Küünlaid polnud, kuid sellest hoolimata hajutas pimedust nõrk valgus, 
mis langes kusagilt ülalt. Toas seisis laud ja kaks järi. 

»» Lõpuks ometi oleme kahekesi,” sosistas Comodoflorensal, ,,ja võime juttu ajada. 
Kuid peab olema valvel, isegi seintel võivad kõrvad olla.” 

»Kus me oleme?" tundis Tarzan huvi. ,,Sina tunned mina-niansi ehitisi paremini kui 
mina.” 

»» Oleme kuningasektori ülemisel korrusel. Seepärast polegi siin vaja küünlaid, ilma 
milleta me seal all elada ei saa. Õhku tuleb katuses olevatest avadest... Räägi, mida 
sul õnnestus laboratooriumis teada saada.” 

»Ma sain aru, kuidas mind väiksemaks tehti, kuid katse algusest kuni selle lõpuni 
peab mööduma mitu kuud. Zoantroha-go ei tea isegi, millal see juhtub.” 

«Loodame, et eksperimendi lõpp ei saabu nii tillukeses toas.” 

»Aja mahaarvestus on juba alanud, kuid usun, et pääsen siit enne välja.” 

$a ei pääse siit iialgi välja,” lausus prints kibedalt. ,,Isegi kui sa suudad enne oma 
normaalsete mõõtmete tagasisaamist läbida kõik tunnelid ja koridorid, siis ülemise 
korruse käikudest sa läbi ei pääse. Vaata siia.” 

Ta astus akna juurde ja raputas trelle. 

»Kuidas sa selle tõkke läbid?" 

»Ma pole seda veel uurinud," vastas Tarzan, ,,kuid pole kunagi loobunud 
põgenemismõttest ja mulle tundub imelik, et sina ja su inimesed olete olukorraga 
leppinud ning valmis alatiseks siia jääma." 

Tarzan läks üle toa ja haaras trellidest kinni. 

»Need polegi nii hirmus tugevad." 

Ta pingutas lihaseid ja varvad paindusid. Nagu prints, nii imestas ka Tarzan jõu üle, 
mis hakkas talle juba tagasi tulema. Nähtavasti andsid end tunda temaga sooritatud 
eksperimendi tulemused, kuid millal see tehti, jäi segaseks. 

Tarzan painutas lahti kaks varba. Comodoflorensal jälgis imestuse ja vaimustusega, 
kuidas Tarzan üksteise järel trellivar-"bu painutas. 

»Need varvad on suurepärased sõjariistad, kui tuleb oma vabaduse eest võidelda.” 

Comodoflorensal muigas irooniliselt. 


»Kas sa kavatsed võita neljakümne kaheksa tuhande elanikuga vaenlase linna, 
relvastatud selle vitsaga?" 

»Ja oma kavalusega.” 

»» Vaevalt sul seda tarvis läheb,” väitis prints. 

» Eks me Vaata." 

»Ja millal sa alustad?" 

»» Homme hommikul, õhtul, kuu aja pärast — kes teab? Ma ootan parajat juhust ja 
olen kavandanud põgenemisplaani 

sellest hetkest peale, kui teadvusele tulin ja mõistsin, et viibin vangis.” 

Comodoflorensal vangutas pead. 

»» Annaks jumal, et sul veaks. Millegipärast tundub mulle, et sinuga koos pääsen 
minagi siit välja." Tarzan naeratas. 

» Teeme kõigepealt oma relvad korda. Varsti tuuakse süüa ja me ei tohi enneaegu 
kahtlust äratada.” 

Kahekesi rebisid nad kergesti raudvarvad lahti ja panid siis kohale tagasi, nii et 
poleks midagi märgata. Kui nad valmis said, hakkas toas pimenema. Peatselt avanes 
uks ja kaks sõjameest, küünlad käes, astus sisse. Neid saatis ori, kes tõi süüa ja juua. 

Kui nad ära minema hakkasid, kõnetas prints neist ühte. 

«Siin on pime. Ehk jätaksite siia kas või ühe küünla.” 

» Teil ei lähe seda vaja," vastas sõjamees. «Pirne öö tuleb kasuks. Homme 
saadetakse teid paemurdu tagasi, seal on küünlaid rohkem kui küllalt.” 

Ja paugatades sulgus raske uks vahisõdurite järel. 

Kui sammud olid vaibunud, tuli vangidel toidu leidmisega tükk aega vaeva näha. 

» Noh," sõnas prints, ,,mis sa arvad, kas siit on kergem jalga lasta kui paemurrust?" 

«Muidugi. Ja seda tuleb teha täna öösel.” 

Comodoflorensal vaid naeris selle peale. 

Pisut söönud, astus Tarzan akna juurde, võttis varvad ära ja puges tekkinud ava 
kaudu välja. Kõik hoolikalt järele vaadanud, tuli ta tuppa tagasi. 

»Kui kõrgel on siit sektori katus?” 

«Vististi oma kaksteist jalga,” vastas prints. 

Tarzan kiskus trellidest välja kõige pikema varva. 

«Liiga kõrgel.” 

«Mis on liiga kõrgel?” 

«Katus,” selgitas Tarzan. 

»Mis vahet seal on, kõrgel või madalal, kui me nagunii selle kaudu põgeneda ei 
saa?" 

«Kõik võib juhtuda ja kõike võib vaja minna. Esialgu kasutame torni teravikku, mis 
läbib kogu hoonet ja ulatub kuplist välja.” 

Prints naeris taas suure häälega. 

«Kas sa arvad, et kui linnast välja pääsed, siis oled paugupealt 

vabaduses? Aga patrull? Niipea kui hoonest lahkud, nabitakse sind kohe kinni.” 

»»seda lootustandvam on torni teravik," vastas Tarzan. ,, Püüame laskuda hoone 
vundamendini otse sissekäigu juures ja meid ei märka keegi.” 

»Laskuda mööda teravikku hoone sees?" hüüatas Comodo-florensal. ,,Sa oled hull! 
Pole võimalik pääseda ühelt korruselt teisele ilma kaela murdmata. Muide, kõrgus on 
umbes nelikümmend jalga.” 


»»Oota pisut," katkestas teda Tarzan ja hakkas pilkases pimeduses tyiba uurima. 
Äkki kuuldus metalli kriginat vastu seina. ,,Mis sa teed?" küsis prints. ,,Oota," kordas 
Tarzan. - 

Comodoflorensal vakatas. Viimaks kõlas Tarzani hääl. ,,Kas oskad leida tuba, kus 
asub Talasca?" ,, Misjaoks?" 

»Läheme talle järele. Ma lubasin ta kaasa võtta." ,, Muidugi oskan.” 

Tarzan kõndis endiselt toas ringi. Aeg-ajalt kuuldus taas metalli kriginat. 

»Kas sa tunned kõiki Veltopismakuse inimesi?" küsis Tarzan. 

»Ei. Neid on tuhandeid, kaasa arvatud orjad. Kuidas võiksin ma kõiki tunda?" 

» Tunned sa nägupidi neid, kellel on õigus kuningasektoris-se siseneda?" 

»Ei tunne, ja isegi mitte neid, kes siin elavad, kuigi tähtsamad sõjamehed on mulle 
tuttavad. Ma tunnen neid nägupidi või tean nende nimesid." 

Ja nemad sind?" 

»EL USU." 

» Väga hea!" hüüatas Tarzan. 

Taas võttis maad vaikus ja jälle katkestas selle Tarzan. 

»Kas sõjamehed tohivad kõigis sektorites vabalt käia, kartmata, et patrull neid kinni 
peab?” 

»» Päeval tohivad nad käia igal pool peale kuningasektori.” 

»Kuid öösel?" 

»Ei,” Vastas prints. 

»Kas sõjamees võib päeval karjääri minna, kui ta tahab?" küsis Tarzan. 

73 

»Kui tal on sinna asja, siis teda kinni ei peeta." 

Taas saabus vaikus. 

»lule,” ütles Tarzan viimaks. ,,On aeg!" 

»Ma tulen sinuga,” sõnas Comodoflorensal. ,,Usaldan sind ja arvan, et parem on 
surra, kui elada orjuses. Ja ehkki elada pole jäänud enam kaua, suren ma vabana.” 

»Täna on meil ainuke võimalus ja arvan, et kõik läheb korda. See, et peame Talasca 
järele minema, suurendab muidugi riski, kuid ma loodan kõige paremat.” 

» Aga kuidas me siit põgeneme?" 

»Ma ju rääkisin sulle, et torni teraviku abil, nüüd aga ütle, kas valges tuunikas ori 
tohib päeval vabalt karjääris käia?" ,,Ei, seal pole neid näha." ,,Kas võtsid varva?" 

» Võtsin küll." 

»» Siis poe minu järel aknaavast välja ja aseta varb tagasi, nii et poleks auku näha. 
Tule!" 

Pilkases pimeduses astus Comodoflorensal akna juurde ja leidis käsikaudu neli 
teravaks ihutud otsaga raudvarba. Seda siis Tarzan oligi pimedas teinud. Prints astus 
sammu ette ja põrkas Tarzani otsa. 

» Üks hetk," sosistas see. ,, Ma teen võrgus augu laiemaks. Varsti saab valmis.” 
Pöördus siis ümber ja käskis: ,,Ulata mulle varb!" 

Üksteise järel ulatas Comodoflorensal talle varvad ja Tarzan hakkas käratult 
tegutsema. 

»»Ma lähen esimesena. Kui ma vilistan, siis poe selle augu kaudu mulle järele." 

»Kuhu?" küsis prints. 

»Teravikku mööda alla. Ja annaks jumal, et poleks kõrge. Varvad võtan ühes." 

» Jumalaga, sõber,” lausus Comodoflorensal. 

Tarzan naeratas ja kadus auku. Ühes käes pigistas ta varba, mis vajaduse korral võis 
asendada relva, teise käega klammerdus võrgu külge, mis kattis igal korrusel 

torniteraviku ovaalseid avausi. Mõnikümmend jalga temast allpool pidi olema siseõu. 
Ehk kujutab see endast kuningasektori lage? Pinnale jõudnud, vilistas Tarzan tasakesi. 

»Ma ei näe midagi," sosistas prints. ,, Kuhu nüüd? Siin võib kaela murda. Sellist reisi 
poleks ma osanud küll ette kujutada. 

Kuid nüüd kaldun arvama, et tasub vaid tahta ja vabadus saabub.” 

»Kannata, sõber,” vastas Tarzan. ,,Oleme alles teekonna alguses. Raskused ootavad 
meid ees.” 

Relvi tugevamini pihku surudes hakkasid nad laskuma avause kaudu, mille Tarzan 
oli võrku teinud, ja sattusid ühte tuppa. Ettevaatlikult edasi minnes komistasid 
põgenikud pudelila-su otsa. Prints käis Tarzani sabas, püüdes hästi vaikselt liikuda. 

»Me oleme vist sattunud laoruumi, kus hoitakse kuninga vei-nivarusid," sosistas 
prints. ,,Olen sellest sadu kordi kuulnud sõjameestelt ja orjadelt, kes muust ei räägigi 
kui veinist ja ränkadest maksudest. Uks on siin kohutavalt raske ja seda valvatakse 
nii, nagu oleks siia peidetud kuningriigi vara. Tõsi, üht-teist langeb ka valvuritele.” 

»»Oma arust leidsin ma ukse,” sosistas Tarzan, ,,ja selle vahelt paistab valgust.” 

Uks andis järele ja läbi kitsa prao heitsid nad pilgu kõrvalruumi. Otse nende ees 
lamas näoli põrandal inimene ja tema pea ümber oli laialivalgunud punane loik. 

Tarzan lükkas ukse rohkem lahti. Nüüd said nähtavaks veel kaks meest, kes olid 
tardunud samasse poosi ja veel üks, kes lamas diivanil. Põgenikud lipsasid tuppa, 
valmis relvi käiku laskma. 

Kiiruga ringi vaadanud, silmasid nad veel kuut vahisõdurit, kes olid nurgas elutult 
sirakil. 


XVI peatükk 


Põgenikud tardusid sõnatult paigale, valmis mis tahes oota-matuseks. Tarzan osutas 
laipadele. 

»Kes need on? Mispärast nad tapeti?” 

»Nad pole tapetud, mu sõber, nad on lihtsalt purjus, kuigi see on neile rangelt 
keelatud,” naeris prints. 

»Kuid ma näen põrandal verd," väitis Tarzan. 

»»See pole veri, vaid punane vein.” 

Tarzan hingas kergendatult ja rõõmustas. 

» Paremat ööd joominguks poleks nad osanud valida.” 

Jah, meil on mehemoodi vedanud,” sosistas Comodoflorensal lõbusalt. 

Vaevalt oli ta need sõnad suust saanud, kui vastasseinas avanes uks ja lävele ilmus 
kaks sõjameest. Otsekohe märkasid nad kõrvalisi isikuid. 

»»MISs teie siin teete, orjad?" hüüatas üks nendest. 

»1ss!" sosistas Tarzan, tõstes sõrme huultele. ,,Tulge sisse ja sulgege uks. Ainult 
tasa!" 

»» Aga lähedal pole ju kedagi," lausus teine ebalevalt, kuid astus siiski tuppa ja 
tõmbas ukse kinni. ,,Mis see kõik tähendab?" 

»Seda, et nüüd olete meie vangid!" hüüdis Tarzan. Ühe hüppega oli ta ukse juures 
jä) metallvarba peos pigistades tõkestas väljapääsu. 

Röögatades paljastasid sõjamehed mõõga ja sööstsid Tarza-nile kallale. Selsamal 
silmapilgul lõi prints oma relvaga ühe kallaletungija käest mõõga põrandale. Tarzan 
taganes ukseni. Co-modoflorensal haaras kukkuva mõõga lennult kinni ja torkas ühe 
vahisõduri läbi. Ka Tarzani löök oli täpne: vastane langes surnult põrandale. 


Naeratades lausus prints: 

»Raudvarbade abil võitsime kuningriigi parimaid vehklejaid. Ausalt öeldes ma ei 
uskunud, et meil see õnnestub." Tarzan hakkas naerma. ,,Mina arvasin täpipealt 
sedasama.” ,,Mis siis nüüd? Kas läheme edasi?" 

»» Esialgu riietame hädavarestest sõjamehed ümber,” ütles Tarzan endalt rohelist 
tuunikat ära võttes ja sõjamehe rõivastust selga tõmmates. 

Comodoflorensal järgis tema eeskuju. 

Laipu torniteraviku juures olevasse auku heites ütles prints: 

»Kuni nad leitakse, jõuame jalga lasta.” 

Nad läksid tagasi purjus vahisõdurite juurde ja prints hakkas nende taskuid rahast 
tühjaks tegema. 

»Selle raha eest võime vajaduse korral valvurid ära osta," selgitas ta. ,, Ma tunnen 
neid hästi.” 

»Mina siinset korda ei tunne, eks Sina tea paremini," vastas Tarzan. ,,Peame 
kiirustama.” 

Täielikus vaikuses läksid nad üle toa, mida valgustasid tõusva päikese esimesed 
kiired. Ukse ees magasid vahisõdurid nagu surnud. Kellestki märkamata ületasid nad 
mitu koridori; püüdes sellest õnnetust kohast võimalikult kaugele pääseda. 

Vastu tuli valges tuunikas ori. Vähimatki tähelepanu pööramata 

läks ta neist mööda. Seejärel tuli veel mõni ori. Linn hakkas virguma. 

»»On parem, kui otsime kõrvalise koha ja ootame veidi, sest inimesi hakkab üha 
rohkem liikuma," arvas prints. 

Ta haaras Tarzanil käsivarrest kinni ja osutas uksele, millele oli joonistatud 
hieroglüüf. 

»Siin just selline koht ongi.” 

»Mis koht? See on ju rahvast täis! Kui nad ärkavad, võtavad meid kohe kinni,” 
vaidles Tarzan vastu, paokil ukse vahelt sisse piiludes. 

»Nted ei tunne meid ära. Kindlasti on nad kõik eri sektoritest ja jäänud siia lihtsalt 
ööseks. Ikkagi on see väljapääs.” 

Tarzani kannul astus ta tuppa. Valges tuunikas ori tõttas neile vastu. 

»Kohad kahele," nõudis Comodoflorensal talle kuldraha ulatades, mille oli võtnud 
purjus vahisõduri taskust. 

Seejärel seadsid nad end seina ääres sisse ja vajusid sügavasse unne. 

Ärgates leidis Tarzan, et nad olid printsiga jäänud kahekesi. Kähku äratas ta ka 
sõbra, lootes, et keegi polnud neid tähele pannud. 

Pärast pesemist läksid Tarzan ja Comodoflorensal koridori, kus liikus orje 
kummaski suunas. Siin nägi Tarzan esimest korda naisi. Nad jõudsid poe juurde. 

»Siit võib toidupoolist osta. Kinnitame pisut keha.” 

»Hiilgav mõte.” 

Leidnud vaba koha, istusid nad laua äärde, ja kui ori neile süüa tõi, maksis prints 
talle kuldrahaga. Ori imestas, sest see oli liiga kõrge tasu. 

Koridori tagasi pöördunud, hakkasid põgenikud minema esimese korruse poole, kus 
rahvast oli veelgi rohkem. Alumisel korrusel hakkasid nad otsima ühte neljast 
koridorist, mis viisid väljapääsu juurde. Põgenikud ei esitanud küsimusi, küll aga 
kuulasid tähelepanelikult teisi, kes ühele või teisele poole teed küsisid. Ja siis juhtusid 
nad kuulma, nagu oleks ülemisel korrusel surnuks pussitatud kaks orja, kes püüdsid 
põgeneda. 


»Nad olid Zoantrohago kongis luku taga,” ütles üks. «Hakkasid teravikku pidi üles 
ronima, aga kukkusid alla ja prantsatasid võrgu peale. Võrk ei pidanud nende 
raskusele vastu ja nad lendasid alla esimese korruse tuppa.” 

Oo, ma nägin neid eile." 

» Te ei tunne neid ära, nii hirmsasti on nende näod moondunud." 

Põgenikud jätkasid oma teed mööda orjade koridori. 


XVII peatükk 


»Kuhu nüüd?" küsis Comodoflorensal. 

»» Vii mind paemurru poole. Peame Talasca üles otsima, ma lubasin talle,” vastas 
Tarzan. 

»»Kuid me paneme kaalule ta elu! Talasca mõistab väga hästi, et tal on võimatu 
põgeneda, ka meie ise satume jälle vaenlaste küüsi.” 

»Loodame, et ei satu,” väitis Tarzan. ,,Kui sa kõhkled, jää parem maha. Ainult näita 
mulle teed Talasca juurde." 

»Sa arvad, et ma lõin kartma? Mitte sugugi! Kuhu sina, sinna ka mina. Ja kui sind 
kinni nabitakse, jagan ma sinu saatust. Tabagu meid pealegi ebaõnn, kuid me ei tohi 
lahku minna. Lähen sinuga koos kas või vanakuradi vanaema juurde!" 

» Väga hea. Näita teed. Pane mängu kogu oma tarkus ja teadmised, et Talascat 
võimalikult kiiresti üles leida.” 

Peagi jõudsid nad orjade toa ukse juurde, ilma et keegi neid tähele oleks pannud. 
Ukse juures seisis vahimees. 

»Tulime orjatar Talasca järele,” ütles Comodoflorensal. 

Tarzan, kes seisis pisut kaugemal, märkas vahimehe silmi põlema löömas. 

»Kes teid saatis?" küsis ta. 

» Tema peremees, Zoantrohago.” 

Valvuri näoilme muutus veidi. 

»Mis siis ikka, astuge sisse ja võtke ta kaasa," ütles ta ust pärani lüües. 

Comodoflorensal läks tuppa, Tarzan jäi uksele ootama. ,,Mine sisse!" kordas 
vahimees. 

»Ma ootan siinsamas," vastas Tarzan. ,,Pole mõtet kahekesi ühe orjatari järele 
minna.” 

Valvur kõhkles veidi, pani printsi järel ukse kinni ja haaras äkki mõõga. Ka Tarzan 
paljastas oma relva. 

» Anna alla!" käratas valvur. ,, Ma tundsin teid ära." 

»Seda ma arvasingi. Sa oled tark, aga su silmad on rumalad. Nad reetsid su.” 

»»See-eest on mu mõõk targem!" karjus sõjamees teravikku Tarzani rinda suunates. 

See oli kuningriigi parim vehkleja. 

Kahevõitluse algusest oli kulunud vaevalt paar minutit, kui valvur taipas, et vastane 
on tema vääriline. Ta sai hoobi vastu õlga ja hakkas valjusti appi hüüdma. 

Täpne löök otse südamesse lõpetas tema kisa. 

Uks paiskus pärani lahti. Lävel seisis Comodoflorensal, näost lubivalge. Tarzani 
selja taga verist laipa nähes hingas ta kergendatult. Hetke pärast oli ta juba oma sõbra 
kõrval. 

»Kuidas see juhtus?” 

» Ta tundis meid ära. Aga kus Talasca on? Miks sa üksi oled?" , Talasca on 
kadunud. Calfastoban ostis ta Zoantrohagolt ära ja viis endaga kaasa." 

»bane uks kinni. Läheme talle järele." Sulgenud ukse, pöördus prints Tarzani poole. 
»Kuhu me läheme?" 

«Kõigepealt otsime üles Calfastobani," vastas Tarzan. 

Comodoflorensal kehitas õlgu ja läks talle järele. 

Nad kõndisid kiiresti piki koridori, kui orjadekolonnist astus välja mees, läks nende 
eest läbi ja, kohanud Tarzani pilku, lipsas külgmisse koridori. 

»» Peame kiirustama," sosistas Tarzan. 

» Mispärast?" 

»»Kas sa siis ei märganud seda meest, kes nüüdsama meist möödus ja meid hoolega 
silmitses?" 

»Ei, aga kes see oli?" 

»Garaftan." 

»Ta tundis su ära?" 

»Ei oska täpselt öelda, kuid kindel on, et miski muutis teda valvsaks. Loodame, et ei 
tundnud, kuid ma kardan halvimat." ,,Sellisel juhul ei tohi silmapilkugi viivitada.” 
Nad tõttasid edasi. 

»Kus asub Calfastobani karjäär?" küsis Tarzan. 

»Ma ei tunne siinset korda. Ta võis Talasca esialgu ühte kohta viia, siis teise ümber 
paigutada. Selle peab kuidagi järele uurima.” 

Tarzan peatas ühe orja, kes läks samas suunas ja küsis: 

»»Kust ma võiksin leida Calfastobani Ventali?" 

»Ei tea. Parem on küsida valvurite toast." 

Orja ette lasknud, lisasid põgenikud sammu. Talasca tuli iga hinna eest üles otsida. 
Nad olid paemurrust juba väljumas, kui nende ette kerkis äkki kaks ohvitseri ja üks 
neist küsis valvurilt: 

»Miks on vahipostil neli meest?” 

Meid on kaks," vastas vahisõdur. 

»Me pole nendega koos,” sõnas kiiresti Comodoflorensal. 

»Miks te siis siin olete ja mida te teete?" jätkas ohvitser. 

»Me võime seda teile nelja silma all selgitada," vastas prints. 

Ohvitser käskis põgenikke endale järgneda vahtkonnaruumi, kus nõudis neilt 
läbipääsuluba. 

»Meil pole seda," vastas Comodoflorensal. 

»Pole luba? Millega te seda seletate?" 

» Väga lihtsalt,” ja prints tõmbas taskust välja kuldketi. «Otsime Calfastobani. Tal on 
ori, keda me tahame osta. Me ei jõudnud läbipääsuluba välja kirjutada ja otsustasime 
minna niisama. Te ehk saadate meid Calfastobani juurde?” 

Prints sõrmitses kergelt kuldketti. 

»Mis siis ikka, proovin saata," vastas ohvitser. ,, Tema karjäär on kuningasektori peal 
viiekümnendal korrusel.” 

»»SUUr tänu,” tänas Comodoflorensal ohvitserile kummardust tehes. ,,Kui olete nõus 
meiega ühinema, võtke vastu see tagasihoidlik lugupidamisavaldusi 

»Tänan teid kingituse eest ja mingu teil hästi.” 

Pärast vastastikuseid kummardusi väljusid nad vahtkonna-ruumist. 

Kuningasektorisse tagasi jõudnud, suundusid nad itta. 

»»Calfastobani karjäär asub sealpool,” ütles üks tütarlaps, keda ohvitser küsitles. 

»»Ja mis on selle peal?" tundis Tarzan huvi. 

»bPikk galerii, mis suubub väliskoridori. Kuid keda te otsite?" 

»bPalastoci," vastas prints kähku, öeldes esimese pähe tulnud nime. 


»Sellist ma ei tunne,” lausus tütarlaps mõtlikult. 

»Noh, nüüd leian ma ta ise üles, aitäh!" sõnas prints. «Läheme just Calfastobani 
karjäärist läbi ja ta aitab meid.” 

»Calfastoban läks koos Hamadalbaniga ära," jätkas tütarlaps, 

»kuid arvan, et nad tulevad varsti tagasi. Te võite neid siin oodata." 

»» Aitäh, kuid ma loodan, et leian Palastoci nüüd hõlpsasti üles.” 

Jätnud hüvasti ohvitseriga, kes läks tagasi oma postile, hakkasid Tarzan ja 
Comodoflorensal .mööda Calfastobani karjääri viivat koridori edasi minema. 

» Arvan, mu sõber,” tähendas prints, ,,et peame kiirustama.” 

Tarzan lasi pilgul ringi käia. Kusagil polnud ühtegi hinge. Ta märkas, et otse tema 
ees oli mõni kõvasti suletud uks. Tarzan tegsi ühe lahti, sees oli pime. 

»»Too küünal, Comodoflorensal." 

Prints võttis seinanišist kaks küünalt.. 

Toas leidsid nad toidu- ja küünlavarusid ning muid asju. Äkki kostis hääli ja üks 
neist oli Calfastobani oma. 

»Lähme minu tuppa, Hamadalban,” rääkis ta valjusti, ,,ma näitan sulle oma uut 
orjatari.” 

Tarzan müksas printsi, lipsas väledasti tuppa ja tõmbas ukse kinni. 

»»Kas kuulsid?” sosistas ta. ,, Jah, see on Calfastoban." Taas kõlas tuttav hääl. 

»Kinnitan sulle, et see on kõige ilusam naine, keda ma iganes näinud olen.” 

Calfastoban jäi ukse ette seisma ja kõlistas võtmeid. 

Oota, ma kutsun orjatari kohe siia. Astu sisse!" röögatas ta. 

Pikkamisi sisenes tuppa võluv neiu. See oli Talasca. Valges tuunikas näis ta veelgi 
kaunim. 

»ta kuulus Zoantrohagole," selgitas Calfastoban, ,,kuid minu arust pole 
Zoantrohago tüdrukut kordagi näinud, muidu poleks ta teda mingi hinna eest ära 
müünud.” 

Sa tahad teda naiseks võtta ja oma seltskonda viia?" 

»Ei,” vastas Calfastoban. ,, Ma kavatsen oodata, kuni saan teda kallimalt maha müüa. 
Arvan, et mulle antakse tema eest hunnik raha." 

Tarzan surus käed rusikasse, nagu oleks tal peos vaenlase kõri. Comodoflorensal 
pigistas mõõgapidet. 

Tuppa astus teenijanna ja jäi lävele seisma. 

»Kaks vahisõdurit paluvad luba sisse tulla ja neil on kaasas rohelises tuunikas ori.” 

»lulgu sisse!" käskis Calfastoban. Sisenes kolm meest, nende seas ka Garaftan. 
»Ahaa!" hüüatas Calfastoban. ,,Mu tubli ori Garaftan. Mis sind siia tõi?" 

»Ta kinnitab, et peab tingimata teile midagi tähtsat rääkima," sõnas vahisõdur. 
»Räägi. Mis on lahti?" 

»Kui ma seda ütlen, milleks ma siia tulin, siis pärast tagasipöördumist kisuvad orjad 
mu lõhki. Ma riskeerin väga paljuga ja loodan teie kaitsele. Te olete minu vastu alati 
lahke olnud. Mul on suur palve: kui minu informatsioon on teie jaoks tähtis, siis 
aidake mul saada valget tuunikat.” 

»Sa ju tead, et see pole minu võimuses," vastas Calfastoban. 

»Kuid seda võib teha kuningas, kui teie teda palute.” 

»» Olgu pealegi. Kui informatsioon väärib tõepoolest tähelepanu, ma räägin 
kuningaga." 

» Teie lubadusest piisab mulle täiesti,” kummardus ori. 

»Luban, luban," katkestas Calfastoban kärsitult. , Nüüd räägi, mida sa tead.” 


»» Uudised levivad linnas kiiresti. Hiljuti leiti kahe orja — Aoponato ja Zuantroli 
laip. Et nad kuulusid Zoantrohagole nagu minagi, elasime koos ja ma tundsin hästi 
neid mõlemaid. Aga kujutlege minu üllatust, kui ma märkasin peakoridoris Aopo- 
natot ja Zuantroli. Nad olid elus ja terved ning pealegi sõjaväevormis. Nad suundusid 
maapinnale.” 

»Kuidas nad välja näevad?" tundis ootamatult huvi üks va-hisõduritest, kes oli 
Garaftani kohale toonud. 

Ori kirjeldas neid nagu oskas. 

»TLäpipealt!" hüüdis sõjamees. Just nemad peatasidki mind ja küsisid, kuidas leida 
Calfastobani.” 

Ukse juurde tekkis vähehaaval rahvasumm, keda meelitas kohale rohelises tuunikas 
orja nägemine. Üks tütarlaps lausus äkki: 

»Need kaks küsisid ka minult hiljuti, kuidas teid leida." Teine lisas: 

»Minuti eest läksid nad läbi meie sektori ja otsisid meest, kelle nimi on mulle 
võõras.” 

Jah, nii see oli,” kinnitasid teisedki rahvasummast, kes olid põgenikke näinud. 

»Nähtavasti oli see väljamõeldud nimi. See oli lihtsalt ettekääne, 

et mind leida..." oletas Calfastoban. 

»»-..Või pääseda sektorist läbi," lisas vahi sõdur. 

»»Peab ruttama, kui tahame neid kinni võtta!" 


XVIII peatükk 


Calfastoban tahtis sedamaid tormata põgenikke jälitama, kuid Garaftan hoidis teda 
tagasi. 

Oodake! Aga äkki on nad veel siin? Tuleb kõik ümberringi läbi otsida ja 
väljapääsud sulgeda.” 

»»See On suurepärane mõte, Garaftan!" nõustus Calfastoban. ,,Ei tohi viivitada. 
Kõigepealt korraldame läbiotsimise.” 

Nende sõnadega lükkas ta kõik ruumist välja ja hetk hiljem olid mõlemad rasked 
uksed suletud. 

»Et nad on kahekesi, mu isand," sõnas Garaftan, ,,siis ehk annaksite mulle 
sõjariista?” 

»» Minul pole kaitset vaja, kuid omaenese julgeoleku pärast võid midagi võtta laost.” 

Calfastoban pöördus Talasca poole ja haaras tal käsivarrest kinni. 

»Sina ära kiirusta, mu kaunitar! Enne kui me lahku läheme, tahan ma sind 
suudelda!” 

Talasca võttis hoogu ja virutas oma piinajale kõrvakiilu. 

»Katsu sa oma räpaste käppadega mind puudutada, elajas!" karjatas ta, püüdes mehe 
sülelusest välja rabelda. 

»»Ohoo! See on tõeline kass!" hüüatas Calfastoban ja õnnetut tütarlast lahti laskmata 
vedas ta kõrvaltuppa. 

Garaftan avas ukse ja astus lattu. Samal hetkel pigistasid teraskõvad sõrmed ta kõri 
raudsesse haardesse. Ta nõksatas ja hakkas kähisema. 

»»Sure, Garaftan,” kõlas hääl. ,,See on tasu reetmise eest! Sa ise valisid endale 
saatuse. Sure! Kuid enne võta teadmiseks, et sa sured nende käe läbi, keda sa reetsid! 
Sa otsisid Zuantroli — sa oled ta leidnud!" 


Teraskõvad sõrmed pigistasid lämbuva orja kõri veel kõvemini ja sekund hiljem oli 
kõik lõppenud. 

Laiba endast eemale tõuganud, sööstis Tarzan Talascale järele. Ta avas ukse ja nägi 
raevunud Calfastobani, kes püüdis 

murda tütarlapse meeleheitlikku vastupanu. Vägivallatseja õlale vajus raske käsi. 

Calfastoban laskis ohvri lahti, hüppas kõrvale ja haaras mõõga. Tema ees seisis kaks 
orja, ühel helkis käes terariist. 

»Nagu näed, oleme ainult kahekesi. Praegu pole aega selgitada duellikoodeksi järgi 
sinu vaprust ja osavust. Sa ehk vabandad meid. Kui sa poleks tütarlast solvanud, 
oleksin ma sind lihtsalt luku taha pannud," sõnas Tarzan. ,,Kuid sina oled juhm ja 
jõhker inimene ning sinu karistus on surm!" 

»»Garaftan!" kisendas Calfastoban meeleheitlikult. 

«Garaftan on surnud," selgitas Tarzan rahulikult. ,,Ta suri, sest reetis oma kaaslased. 
Sina sured selle pärast, et käitusid nurjatult daamiga. Torka ta surnuks, 
Comodoflorensal. Meil on vähe aega, peame ruttama!" 

Mõõgatera tungis Calfastobani südamesse. Tarzan ja prints jooksid Talasca juurde 
ja aitasid tal üles tõusta. 

»Zuantrol! Aoponato!" hüüatas neiu. ,,Ma ei lootnudki enam teid näha. Mis juhtus? 
Mispärast te siin olete? Te päästsite mu elu, kuid nüüd lahkuge kiiresti. Nad ei tohi 
teid siin näha. Kuid ma ikkagi ei taipa, kuidas te siia sattusite.” 

«Mõtlesime põgeneda," hüüdis Comodoflorensal, ,,ja otsisime sind. See oli 
tegelikult täiesti võimatu, kuid Tarzan leidis su üles.” 

«Mispärast te nii väga minu eest hoolitsete?" küsis Talasca. 

«Sellepärast, et sa olid lahke, kui mind orjade juurde toodi," vastas Tarzan. ,,Ja 
pealegi lubasin ma sind endaga kaasa võtta, kui katsun siit välja pääseda.” 

Nüüd otsis teed vabadusse juba kolm põgenikku. 

«Comodoflorensal, sina orienteerud paremini. Mõtle nüüd järele, kuhu viib see 
käik!" kiirustas teda Tarzan. 

«Kurat seda teab," kehitas prints õlgu. «Võib viia, kuhu iganes tahab, või mitte 
kuhugi.” 

Ootamatult kuulsid nad lähenevaid hääli. 

«Calfastoban, tee lahti! Garaftani järele tullakse!" 

«Tuleb galerii kaudu põgeneda," sosistas Comodoflorensal ja sööstis toa 
vastasnurgas oleva ukse juurde. 

Välisuksele juba prõmmiti millegi raskega. 

«Calfastoban, siia tulevad orjad Garaftaniga arveid õiendama! Tee ruttu lahti!" 

Tarzan lasi pilgul palavikuliselt ringi käia. Ta märkas laes 

avaust ja end kõigest jõust maast lahti tõugates hüppas kõrgele üles. Haaranud 
kätega avause servadest kinni, vinnas Tarzan end üles, ronis sisse, vaatas siis august 
alla ja mõõtis pilguga kõrgust. 

»Liiga kõrge, teie ei jõua hüpata.” 

Jalgadega augu äärte külge klammerdudes jäi ta pea alaspidi rippuma. 

Uks vappus võimsatest löökidest. Kostis kisa: 

» Tee lahti! Kuninga nimel, tee lahti!" 

Ka teisest uksest murti sisse ja kisendati: 

» Tehke ise lahti! Meid on väljastpoolt luku taha pandud!" 

»Kuidas me saame lahti teha, kui te olete kinni pandud seestpoolt!" 

» Valetate! Te vastutate täie rangusega kuninga käsu täitmata jätmise eest!" 


Kuni kestis askeldamine ja tohuvabohu, haaras Tarzan Talasca ja tõmbas neiu auku. 

Paistis, et raskete löökide all lendab uks iga hetk pilbasteks. 

»Anna küünlakann siia," sosistas Tarzan printsile, ,,ja hüppa nii kõrgele, kui vähegi 
jõuad. Ma aitan üles ronida.” 

»Püüa kann kinni! Rohkem siin küünlaid pole. Hüppan!" 

Printsist tugevate kätega kinni haaranud, tiris Tarzan ka tema pimedasse galeriisse. 

Samal hetkel löödi uks sisse ja tuppa tungisid sõjamehed. Kedagi leidmata tegid nad 
kõrvaltoa ukse lahti ja sealt väljus Hamadalban, kes naeratas jahmunult ja vahtis ringi. 
Raevunud sõjamehed jäid teda jõllitama. 

»Kes siin oli?" küsis Hamadalban. 

»Calfastoban ja rohelises tuunikas ori." 

»Küllap nad pugesid peitu," oletas üks sõjamehi. ,,Kõik ümberringi läbi otsida!" 

Kõik tormasid otsima ja peagi lohistas vahisõdur pimedast laost välja Garaftani 
laiba. 

»»Mõlemad uksed olid suletud,” jätkas Hamadalban. ,,Mida võib see tähendada?" 

» Lausa imelugu!" 

» Otsige hoolsamini!" 

Hamadalban astus tuppa, kust leiti surnud Garaftan. 

»Nüüd peame siit kähku jalga laskma," sosistas Tarzan. «Keegi võib auku märgata." 

Pilkases pimeduses hakkasid nad edasi minema, säilitades suurima ettevaatlikkuse. 

»Tulge siia!" kutsus Tarzan vaikselt. ,, Ma leidsin midagi.” 

»»Mis see on?” küsis Talasca lähemale astudes. 

» Siin ON seina sees avaus. Sellest mahub täitsa hästi läbi. Peab läitma küünla." 

»Mitte mingil juhul. Ainult mitte praegu,” vaidles prints vastu. 

»» Siis lähen ma niisama. Peab järele uurima, kuhu see käik viib." 

Tarzan laskus põlvili ja kadus auku. 

Oli nii pime, et ei näinud sõrmegi suhu pista. Prints ja Talasca ootasid Tarzanit, kuid 
teda ei tulnud. Nende all olevast toast kostis selgesti hääli. Salajase rahutusega 
mõtlesid nad, et sõjamehed võivad iga hetk laes oleva augu avastada. Siis oleks parem 
alla hüpata ja surnuks kukkuda kui uuesti vangi langeda. 

»Mis temaga juhtus?” sosistas Talasca. 

»» Oled sa tema pärast väga mures?" 

»Ja miks ka mitte? Ka sina närvitsed, eks ole?" 

»Seda küll." 

» Ta on imetore." 

»» On küll.” 

Justkui vastuseks nendele sõnadele kostis tunnelist, kuhu Tarzan oli kadunud, tasane 
vile. , Tule!" sosistas Comodoflorensal. 

Pilkases pimeduses hakkasid Talasca ja prints edasi roomama. Lõpuks nägid nad 
Tarzanit, kel oli küünal käes. 

»»Mis te arvate, kas nad ronivad meile järele?" küsis Talasca. 

» Arvan, et ronivad küll," vastas prints. ,,Parem minna vastu teadmatusele, seda 
enam, et tunnel viib kindlasti mõnda tuppa, sealt võib olla kergem põgeneda.” 

»»Sul on õigus, siia ei tasu kauemaks jääda," nõustus Tarzan. ,,Ma lähen esimesena, 
minu järel tuleb Talasca ja sina jääd viimaseks.” 

Teed valgustades läksid nad edasi. Pärast väsitavat tunnelis liikumist sattusid nad 
ootamatult ühte tuppa, mida silmitsedes jäi Talascal hing kinni. 

»»Mis see on, Zuantrol?" sosistas ta käega pimedusse näidates. 

Nurgas põrandal lamas kägardunud kogu. 

Ja siin!" osutas ta sõrmega teise nurka. 

Tarzan valgustas küünlaga, tõstis mõõga ja astus ettepoole. Ta kummardus kogu 
kohale, puudutas seda ja samal hetkel pudenes see põrmuks. 

»Mis see on?" kordas tütarlaps. 

»»See oli inimene," vastas Tarzan. ,,Kuid ta suri palju aastaid tagasi. Ta oli seina 
külge aheldatud ja isegi ahel on pehastunud.” 

»Ja teine samuti?" 

»Neid on siin palju," ütles Comodoflorensal. ,, Vaata, seal ja siin ka veel. See põrm 
räägib sellest, et koridor on ühenduses ülivõimsa Veltopismakusiani" kaevandustega. 
Ta oli nii võimas, et heitis oma vaenlasi vangikongi kellelegi aru andmata. Sipelgad 
tegid kähku oma töö, õgides võib-olla veel elusaid vange. Nende ja minaniansside 
vahel peeti juba igivanast ajast saadik alalisi sõdu. Emasipelgast sigines musttuhat uut 
sõdurit, meie aga ei jõudnud neid hävitada. Lõpuks õnnestus meil avastada 
emasipelgas ja ta tappa. Pärast seda ei tulnud enam ükski sipelgas meie kuningriiki. 
Nad elavad meie ümbruses, kuid kardavad meid. Paraku pole välistatud uue sõja 
võimalus ” 

» Olgu pealegi," katkestas Tarzan. Ütle, kuhu see 'koridor viib? Kas kuhugi ruumi?" 

»Arvan küll. Ja see võib olla mõne kuningliku perekonna liikme eluruum.” 

Surmatoast viis tunnel järsult allapoole ja lõppes järgmise toaga, mis oli eelmisest 
suurem. Põrandal lamas rohkesti laipu. 

»Siin pole seinte küljes ahelaid," märkis Tarzan. 

»Ei1. Need inimesed surid võideldes. Vaata nende paljastatud mõõku ja skelettide 
asendit.” 

Põgenikud seisatasid hetkeks, et lasta pilgul ringi käia. Järsku kostis nende kõrvu 
inimhääl. 

XIX peatükk 


Päevad möödusid, aga Tarzan ei tulnud ikka veel koju. Tema poeg hakkas juba 
tõsiselt muretsema. Küsitleti ümberkaudsete külade elanikke, kuid asjatult. Keegi 
polnud Suurt bwanat näinud. Korak saatis kõikidesse Aafrika asulatesse, kus lennuk 
võis maanduda, telegramni järelepärimisega, kuid vastused ei toonud lohutust. 

Siis saatis Korak mõne sõjameeste salga isa otsima. Kaua ja põhjalikult kammisid 
nad džunglit, kuni sattusid maale, mida katsid metsad, kirjasid künkad ja tasandikud... 

kik 

Elcomolhago kuningasektori ühes toas redutas kolm põgenikku ja kuulatas 
inimhääli, mis tundusid kostvast igast küljest. Talasca nihkus Tarzanile lähemale. 
»Kes see on?” sosistas ta. Tarzan raputas pead. ,,See on naise hääl," tähendas prints. 

Küünalt kõrgel pea kohal hoides astus Tarzan seina juurde. Üleval võlvi all nägid 
nad ava. 

Tarzan andis küünla printsi kätte, tõmbas mõõga välja, hüppas üles ja kadus auku. 
Mõni sekund hiljem ilmus sellesse tema nägu. 

»Siin ON pime nagu põrgu eeskojas. Arvan, et hääled kostavad minu all olevast 
toast. Läheduses pole ainsatki hingelist.” 

»Kuidas sa seda sellises pimeduses teada võid?" 

»Kui siin keegi oleks, tunneksin tema lõhna," vastas džung-livalitseja. 

Kaaslased vahetasid umbusklikke pilke. ,,Olen selles kindel," jäi Tarzan 
kangekaelselt oma arvamuse juurde. 

»»Võin uskuda ükskõik mida, ainult mitte seda," naeratas prints. 


»» Olgu, lähen ja vaatan, mis seal on," ei hakanud Tarzan vaidlema. 

»Ei, parem, kui me lahku ei lähe!" protesteeris Talasca. 

»» Olgu, lähme koos.” 

»Kaks mõõka on ikka kaks mõõka,” lisas prints. 

»Hästi,” nõustus Tarzan. ,,Mina lähen kõige ees, siis Talasca ja viimasena sina.” 

Prints noogutas ja paari minuti pärast olid nad juba teisel pool seina ja valgustasid 
küünlaga koridori. 

»»Käik on ehitatud ümber toa," sosistas Comodoflorensal, «järelikult peab siin 
kusagil olema uks.” 

Nad hakkasid piki koridori edasi minema. Äkki kuulsid nad täiesti selgesti naise 
häält: 

»»».. Kui nad mind nähes rõõmustavad." 

«Auväärne emand, seda ei juhtu," vastas teine naisehääl. 

»Zoantrohago ei müünud mulle orja ja peab kandma karistust. Kuid kuningas, minu 
isa, talitas väga rumalastr," jätkas esimene hääl. ,,Ta tapab Zoantrohago ja tema 
surmaga kaob viimne võimalus teada saada, kuidas võib suurendada inimese kasvu. 
Kui nad oleksid lubanud mul orja osta, poleks ta jalga lasknud... Nad arvasid, et ma 
tahan teda hukata, kuid mul polnud üldse niisugust plaani.” 

»Kuid mida te kavatsesite temaga teha, kaunis printsess?" 

»»See pole sinu asi, ori,” vastas emand järsult. 

Viivuks võttis maad vaikus. 

»»Ma tundsin ta ära," sosistas Tarzan printsile kõrva sisse. ,,See on printsess Janzara, 
Elcomolhago tütar, keda sa kavatsesid oma naiseks teha.” 

»Kas ta on tõepoolest nii ilus, nagu räägitakse?" küsis Comodoflorensal. 

» Ta on imekaunis, kuid talumatu iseloomuga." 

»Ja ma pean seda välja kannatama?" lausus prints mõtlikult. 

Tarzan vaikis. Tema peas küpses plaan. 

Viimaks lausus hääl: 

»Ta oli väga ilus. Palju ilusam kui kõik minu sõjamehed..." Lühikese pausi järel 
jätkas printsess: 

»» Võid minna. Ütle, et mind ei tülitataks seni, kuni päike jõuab sõjameeste koridori 
ja kuningasektori vahele.” 

»Põlegu igavesti teie küünlad, olgu nad kõige kaunimad...” 

Põgenikud kuulsid ust sulguvat. 

Tarzan jätkas sissekäigu otsimist, kuid selle avastas esimesena Talasca. Tarzan 
hoiatas oma kaaslasi: 

»» Oodake siin. Ma katsun teda sealt ära tuua. Kui meie põgenemine peaks nurjuma, 
kasutame teda pantvangina." 

Pikemalt midagi selgitamata lükkas ta ust ja astus printsessi tuppa. Uks avanes 
sellise kohutava kääksatusega, mis oleks isegi surnu üles äratanud. 

Janzara hüppas püsti ja seisis otse Tarzani ees. ,,See oled sina, Zuantrol!" hüüatas ta 
hingeldades. ,,Sa tulid minu juurde?" 

»»Ma tulin sulle järele, printsess, mitte sinu juurde," vastas Tarzan. ,,Ma ei tee sulle 
midagi, kui sa lärmi ei tõsta.” 

»Ma ei mõtlegi lärmi tõsta," sosistas Janzara ja lõi äkki käed ümber Tarzani kaela. 

Tarzan lükkas ta pehmelt eemale ja sõnas: 

«Printsess, sa oled mu vang. Sa tuled minuga kaasa.” 


Jah, ma olen su vang ja lähen sinuga kas või maailma otsa. Sa meeldid mulle! Mul 
on õigus valida endale printsiks ükskõik milline ori. Ma olen valinud sinu!" 

Tarzan raputas pead. 

»»Sa ei armasta mind. Ja sinu lootus on asjatu, sest mina ei armasta sind. Meil on 
väga vähe aega. Tule!" Tarzan pani käe ta õlale. Printsessi silmad tõmbusid vidukile. 

»sa oled vististi hulluks läinud. Või ei tea sa, kes ma olen?" 

»Oled Janzara, kuninga tütar,” vastas Tarzan rahulikult. , Nagu näed, tean ma su 
nime.” 

»»Ja sa julged minu armastuse ära põlata!" hakkas printsess raevust hingeldama. 

» Armastusest ei saa juttugi olla. Ainuke, mis mind erutab, on minu ja mu sõprade 
vabadus.” 

»Sa armastad teist?" 

Jah.” 

»Kes ta on?" nõudis Janzara. 

»Kas sa tuled omal jalal või peab sind kandma?" küsis Tarzan läbematult, jättes 
küsimusele vastamata. 

Viivuks tardus printsess pingsasse poosi. Tema tumedad silmad pildusid välke. 
Pikkamisi sai neiu enesevalitsuse tagasi ja ta nägu selgines. Siis lausus ta juba 
rahulikul toonil: 

»» Olgu, ma aitan sind, Zuantrol. Ma päästan su, sest sa meeldid mulle. Tule mulle 
järele.” 

Ja printsess läks toa vastasnurka. 

»Kuid ma ei saa tulla ilma sõpradeta." 

»Kus nad on?" 

Tarzan vaikis, kartes sissevedamist. 

»» Näita mulle, kuidas välja pääseda, ja ma lähen neile järele." 

»Hästi, ma näitan. Võib-olla pärast seda hakkad sa mind rohkem armastama kui 
teda.” 

Talasca ja Comodoflorensal kuulsid iga sõna. 

»la armastab sind,” sosistas prints. ,,Sa ju näed." 

»Ma pole selles kindel. Et ta printsessi ei armasta, see ei tähenda veel, et ta armastab 
mind.” 

»la armastab sind ja sina armastad teda! Ma mõistsin seda esimesest pilgust. Kui ta 
poleks minu sõber, torkaksin ta mõõgaga surnuks!" 

»Ja üksnes selle pärast, et ta mind armastab? Olen ma siis tõesti nii halb, et sa 
eelistad näha oma sõpra pigem surnu kui minu mehena?" 

»Ma...” sattus prints segadusse, ,,ma ei tea. isegi, mida räägin..." 

Neiu puhkes naerma, siis hüüatas: ,,Janzara viib ta kuhugi! Teda ei tohi üksi jätta!" 
Ja hetkel, kui Tarzan ukselingist kinni võttis, kõlas printsessi hääl: 

Järgne mulle ja ma näitan sulle, mida tähendab Janzara armastus! ” 

Tarzan ei usaldanud teda ja kõhkles. 

»Kardad? Sa ei usu mind?" jätkas printsess. ,,Tule siis ja vaata ise!" 

Comodoflorensal ja Talasca sisenesid just siis, kui Tarzan astus sammu edasi. 
Ootamatult kadus põrand tema jalge alt ja ta kukkus tekkinud lõhesse. Pööraselt naeru 
lagistades vaatas Janzara haigutavasse auku. Ta kees vihast. 

»Kas sa nüüd tead, mida tähendab Janzara armastus? Kui mina sind ei saa, ei saa 
sind keegi!" karjus ta raevunult. 

Silmanurgast märkas printsess Talascat ja printsi enda poole jooksmas. 


Kukkumisest põrutatuna ei saanud Tarzan hästi aru, mis oli juhtunud. Ta leidis end 
eredasti valgustatud toast, kus raskete raudtrellidega eraldatud poolel konutas 
ahelatesse pandud inimene. 

»Ruttu! Siia!" karjus see, ja Tarzan nägi kahte hiigelsuurt roheliste silmadega 
looma, kes valmistusid hüppama. 

Algul Tarzan arvas, et see kõik vaid viirastub talle, ja hõõrus silmi. Tema ees seisis 
kaks tohutut aafrika kassi. Džunglis poleks nendega kohtumine teda hirmutanud, siin 
muutus olukord 

eluohtlikuks. Loomad hiilisid lähemale ja Tarzan haaras mõõga. 

»Katsu trellideni jõuda!" karjus vang. ,,Ma aitan sul nende vahelt läbi pugeda!" 

Ja sel hetkel hüppas üks kassidest... 

kik 

Comodoflorensal lükkas Janzara kõrvale ja sööstis augu juurde, kuhu oli kadunud 
tema sõber. Viimasel silmapilgul kuulis ta printsessi karjumas: 

»»Ah siis sind ta armastabki! Kuid ta ei saa sind endale, ei 

saa!" 

Talasca põikas kõrvale, Janzara haaras noa ja tormas talle kallale. 

»»SUre, ori!" 

Talasca haaras osavasti printsessi randme ümbert kinni ja peagi vähkresid mõlemad 
naised põrandal, võideldes elu ja surma peale. 

* KK 

Kass hüppas. Selsamal silmapilgul kukkus ülevalt inimene teisele peaaegu selga. 
Loom taganes ootamatusest, Comodoflorensal — tema see oligi — torkas oma mõõga 
pea kaotanud koletise lõugade vahele. Kass hüppas kõrvale uueks rünnakuks jõudu 
koguma. 

kik 

Printsessi eluruumis käis meeleheitlik võitlus. Põrandal vä-herdes korrutas printsess 
nagu masin: ,,Sure, ori! Sina ei saa teda endale!" 

Kuid Talasca ei andnud alla. Unustanud võitlustuhinas kõik siin ilmas, jõudsid 
mõlemad naised haigutavale avausele pikkamisi lähemale. Viimasel hetkel märkas 
Janzara hirmuäratavat auku ja taipas, mis nüüd kohe juhtuda võib. Kuid oli juba hilja. 
Metsiku kisaga: ,, Kassid! Kassid!" prantsatasid rivaalid alla, laskmata teineteisest 
lahti. 

ikid 

Comodoflorensal ei hakanud jahmunud looma taga ajama, vaid ruttas Tarzanile 
appi. Ründavat looma tagasi tõrjudes jõudsid 

nad trellideni, pugesid nende vahelt läbi ja pääsesid ohust. 

Mõlemad kassid hakkasid ähvardavalt lõrisedes vastu trelle hüppama, kui äkki sadas 
ülalt neile kaela kaks teineteise külge klammerdunud naist... 


XX peatükk 


Kui Tarzan ja Comodoflorensal taipasid, et need” on Talasca ja Zan'ara, unustasid 
nad ohu ning tormasid neile appi. 

Kukkumisel pillas Janzara käest noa, Talasca märkas seda, haaras sõjariista ja 
hüppas püsti. Tarzanja prints olid juba nende kõrval. 


Janzara tõusis vaevaliselt jalule, lastes pilgul ringi käia. Isegi salkuspäise ja 
määrdununa polnud ta kaotanud midagi oma ilust, vaid vastupidi, tundus olevat veelgi 
kaunim. 

»Janzara!" hüüatas aheldatud vang. ,,Mu printsess! Ma tulen!" 

Ahelatest välja tegemata haaras ta järi — ainsa sõjariista —, tõukas märkamatut ust 
puuris ja tormas appi. 

Mõlemad loomad nõretasid verest ning olid valust, raevust ja näljast hullunud. 
Lõrisedes ja paljastatud kihvadega sööstsid nad ikka ja jälle mõõkade otsa, millega 
mehed tütarlapsi varjasid. 

Vang võitles vapralt kassidega, ladudes hoope paremale ja vasakule, ning lõpuks, 
saba jalge vahel, roomasid nad tigedalt urisedes pimedasse nurka, mis oli neile 
koopaks. Jälitama neid ei hakatud. 

»Zoantrohago!" hüüatas printsess. 

»Sinu ori!" vastas vang, langenud ühele põlvele ja sirutanud käed üles. 

»»Sa päästsid mu elu, Zoantrohago,” ütles Zanzara. ,,Ja seda pärast kõiki neid 
kannatusi, mis sul on tulnud minu pärast taluda! Kuidas ma saaksin sind tänada?" 

»Ma armastan sind, printsess, ja sa tead seda ammugi. Kuid nüüd on liiga hilja. 
Mind heideti siia kuninga käsul ja homme pean ma surema.' Nii soovis kuningas. Sina 


oled kihlatud teisega." 
»Ma tean!" kisendas Janzara. ,,Kuid ma ei armasta teda ega 
93 


saa iialgi tema naiseks. Ma vihkan kuningat. Armukadedusest tappis ta mu ema. Ta 
on rumal, ta on kõigist lollpeadest kõige lollim!” 

Äkki pöördus ta põgenike poole. 

»» Need orjad saavad vabaks, Zoantrohago! Ja mina aitan neid. Ma lähen koos 
nendega ja ma pääseme siit välja.” 

»» Aga kuhu meil minna? Kas meie hulgas on meie vaenlaste linna mõjukat 
inimest?" 

»» On küll,” vastas Tarzan, aimates viirastuvat vabanemisvõi-malust. 
»Trohanadalmakuse kuninga Adendrohakise vanem poeg.” 

Janzara heitis pilgu Tarzanile. 

»Mul polnud õigus ja ma käitusin eemaletõukavalt. Kõikvõimsa kuninga tütrena ma 
lihtsalt tujutsesin. Anna mulle andeks.” 

Ja lisas siis Talasca poole pöördudes: ,, Võta oma mees, tütarlaps, sa saad temaga 
õnnelikumaks kui mina." 

Ja pehmelt lükkas ta Talascat Tarzani poole. Kuid Talasca astus tagasi. 

»»5a eksid, Janzara. Ma ei armasta Zuantroli ja tema ei armasta mind.” 

Comodoflorensal vaatas kiiresti Talascale otsa. Tarzan noogutas nõusolevalt pead. 

»sa tahad öelda, et sa ei armasta Talascat?" imestas prints. 

«Vastupidi. Ma armastan teda väga," vastas Tarzan naeratades. ,,Kuid mitte nii, 
nagu sina mõtled. Ma armastan teda selle pärast, et ta on hea ja osavõtlik tütarlaps, 
tõeline sõber. Ta oli hädas ja teda tuli aidata. Oma kodumaal on mul naine, keda ma 
väga armastan.” 

Comodoflorensal ei vastanud midagi ja vajus mõttesse. Mis siis saab, kui neil 
õnnestub tema kodulinna jõuda? Aastasadu kehtinud tava järgi oli ta kohustatud 
abielluma vaid teisest hõimust printsessiga. Ta unistas Talascast, sellest väikesest 
orjata-rist, kes hädavaevu mäletas oma ema ega teadnud midagi isast. Ta unistas 
Talascast, kuid ei saanud teha teda enda naiseks oma kuningriigis, kus Talasca oleks 
olnud vaid ori. Comodoflorensal armastas teda ja oli endas kindel, kuid Talascat 
printsessiks teha polnud tal õigust. 


Kuid selle mõru küsimuse üle polnud aega juurelda, vaja oli 

mõelda, kuidas välja saada. 

» Varsti tullakse loomi söötma," ütles Zoantrohago, osutades seinas olevale 
väikesele uksele. ,, Vaevalt et seda lukustatakse: kasside pärast ei pääse vang nagunii 
selle juurde.” 

»» Vaatame." 

Tarzan läks üle toa ja tõukas ust. See paiskus lahti ja ta nägi kitsast koridori. Viis 
põgenikku asusid minekule, valgustades küünaldega teed. Koridori lähemalt 
silmitsenud, sõnas Janzara: 

» Tore! See viib minu poolele. Minu magamistoa ukse ees seisab vahisõdur, ta on 
valmis minu eest oma elu ähdma. Tänu mulle ori ta vabastatud maksudest, nii et 
edasi! Ja ärge kartke midagi!" 

Tõsi, oli oht, et vahisõdur tõstab lärmi enne, kui printsessi ära tunneb, sellepärast 
läks Janzara esimesena. Kui vahisõdur läbipääsu tõkestas, hüüdis ta: 

»»Oled sa pimedaks jäänud või? Ei näe, kes su ees on!" 

»» Olen teie käsutuses, printsess Janzara," kõlas vastus. 

Printsess käskis tal muretseda viis hobust ja sõjariistad. Vahisõdur heitis pilgu ta 
kaaslastele ja tundis arvatavasti ära Zoantrohago. Huvitav, kes on need teised kaks 
meest? Veidi mõelnud, ütles vahisõdur: 

»Ma võin oma printsessi jaoks täna pimedaks jääda ja homme tema eest ära surra.” 

»Sellisel juhul too kuus hobust!" käskis printsess ja pöördus Comodoflorensali 
poole. ,,Kas sina oled Trohanadalmakuse prints?" 

»» Olen." 

»Kui me näitame sulle teed vabadusse, kas sa siis teed meid orjadeks?" 

»» Viin teid linna kui oma isiklikke orje, pärast aga lasen vabaks.” 

»Sellist asja pole ajaloos veel iialgi juhtunud,” kahtles neiu. ,,Kui pole juhtunud, siis 
nüüd juhtub. Ei maksa aega raisata." 

Peagi naasis vahisõdur verise näo ja kätega. ,, Hobused tuli võtta vägisi. Peab 
kiirustama, muidu võime lõksu langeda.” 

Ta andis Zoantrohagole noa ja mõõga. 

Nad hakkasid kiiresti edasi liikuma. Esimest korda istus Tarzan väikesel minaniansi 
hobusel, kuid tundis end sadulas täiesti kindlalt. 

»Trohanadalmakus asub Veltopismakusest idas ja kui ratsutame mööda Naiste 
koridori, taipavad nad kohe, kuhu tüürime. Neid peab segadusse viima. Neil on 
väledad hobused ja pole kahtlust, et nad saavad meid kätte. Ainuke võimalus pääseda 
on suunata nad valedele jälgedele.” 

» Maapinnal väljapääsu ümber kasvavad puud varjavad meid. Kiiremini!" hüüdis 
printsess. 

Kõik kannustasid hobuseid. Tagantpoolt kostis juba tagaajajate käratsemist. 

Iialgi varem polnud Sõjameeste koridor tundunud nii pikk ia iialgi enne polnud 
hobuseid nii raevukalt tagant kihutatud. 

Nad jõudsid maapinnale viiva väljapääsu juurde ja vahisõdur Oratarc, kes oli teistest 
ette kapanud, karjus kõigest kõrist: 

»Eest ära! Teed printsess Janzarale!" 

Tagaajajate lärm ligines üha. Väljapääsu valvav sõjamees silmitses neid 
umbusklikult ja ütles: 

»» Oodake üks hetk, ma küsin Novandi käest järele. Printsess, oodake, seal ta ongi...” 


Ei jäänud midagi muud kui kannustada hobuseid, kes end tagajalgadele püsti ajades 
väljapääsu poole tormasid. Novand oma valvuritega kargas eemale. 

Põgenikel tuli nüüd võimalikult kiiresti ületada lage maaala ja jõuda puudeni. See 
oli nende võimalus pääseda. Veel üks pingutus ja juba olidki viis põgenikku puude 
vahel. 

Nüüd sõitsid nad traavi, mõeldes, kuhu jääda ööbima, sest ümberringi hulkus 
metsloomi. 

Kaaslastest möödunud, ratsutas Tarzan kõige ees ja otsis sobivat kohta. Küllap oleks 
kõige ohutum puude otsa ronida, kuid mäherduste hüglastena need nüüd tundusid! 

Ta pöördus teiste juurde tagasi ja kuulis, kui Comodofloren-sal ütles: 

»Mina lähen esimesena." 

Teised seisid sügava uru suu ees ja vahtisid sisse. Tarzan teadis, et see on sissekäik 
koopasse, kus sageli elasid aafrika suguharud, ega uskunud, et seal on neil turvalisem. 

«Mispärast prints seda teeb?" küsis ta Zoantrohagolt. 

»Kui seal peaks keegi peituma, siis prints tapab ta.” 

»Miks? Kas te sööte nende liha?" 

»E1. Kuid me saame endale ööbimispaiga. Mul läks sootuks meelest, et sa pole 
minanianss. Me läheme magama maa alla ja seal pole vaja karta tiigreid ega kasse. 
See on parem kui ei midagi." 

Mõne minuti pärast roomas Comodoflorensal august välja. 

»»Kõik on korras. Seal on vaid madu, kelle ma maha lõin. Tulge! Kas kõigil on 
küünlad?" 

Üksteise järel kadusid põgenikud urgu. Ainult Tarzan seisis mõtlikult sissekäigu 
juures ja kibe muie mängles ta huultel. Talle näis uskumatu, et tema, džunglivalitseja, 
peab mingisuguse Numa või kassi eest peitu pugema. 

Äkki kargas tema kõrval seisnud hobune eemale ja Tarzan nägi otse enda ees 
tohutut tiigrit. 

Kui suur ta küll oli! Tiiger valmistus hüppama, kuid inimene ei kaotanud pead. Just 
siis, kui tiiger hüppas, lipsas inimene auku. Tiiger maandus kohale, kus nüüdsama oli 
seisnud inimene, ja tema keha raskusest varises koopasuu kinni... 


XXI peatükk 


Juba kolm päeva olid teelised läinud ida suunas, nüüd pöörasid nad lõunasse. Nende 
ees kõrgus läbipääsmatu mets. Sellest edelas, kõigest kahe-kolme päevatee kaugusel, 
paiknes Tro-hanadalmakus. Ent väsinud hobustele ja kurnatud inimestele näis teekond 
lõputu. 

Neljandal päeval märkas Tarzan kaugel väikest tolmupilve. 

»Ehk on need meie omad Trohanadalmakusest?" oletas Comodoflorensal. 

»Kes need iganes poleks, on neid palju rohkem kui meid," sõnas ettevaatlik Janzara, 
ning parem oleks esialgu varju minna ja seejärel selgitada, kes nad on.” 

»Peame jõudma metsani, enne kui nad meid kätte saavad!" 

Ja taas algas meeletu põgenemine. Hobused kihutasid täie ajuga, kuid vahemaa 
põgenike ja tagaajajate vahel vähenes üha. 

»Printsess!" kostis kaugelt hõige. ,, Kuningas lubas teile andestada, ainult andke 
vangid tagasi. Andke alla, kuni pole hilja!" 

»Ei iialgi!" hüüatas Zoantrohago. 

Or 

»Ei Halgi!" kordas kajana printsess. 


Olukorra teravusest noolimata tundis Tarzan printsessi üle rõõmu. Õelast ja tujukast 
fuuriast oli saanud tavaline naine, kes unistas armastusest ja õnnest. Tarzan taipas, et 
ta oli kogu aeg armastanud Zoantrohagot, kõik muu oli hellitatud printsessi rumal 
tembutamine. 

Comodoflorensal ja Talasca hoidsid kokku, kuid nad polnud vahetanud ainsatki 
sõna armastusest. 

Ja mets oli juba nii lähedal! Jõuaks vaid sinna! Seal ei saa neid enam keegi kätte. 
Nelja kihutades lendasid nad puude päästvate võrade alla ja rõõmuhõise pääses neil 
rinnast, et samas hääbuda. Oratarci hobuse ette ilmus hiigelkäsi. See kiskus ta sadulast 
ja tõstis üles. Ratsanikud sikutasid suitseid, kuid oli juba hilja. Üksteise järel võeti nad 
hobuste seljast maha. Kõike seda nähes pöörasid jälitajad silmapilk hobused ümber ja 
kihutasid minema. 

Alaali naise pihku võetud Talasca pöördus Comodofloren-sali poole. 

«Jumalaga!" hüüdis ta. ,,See on lõpp, kuid ma olen õnnelik, et lähen surma sinu 
kõrval. See on kõige õnnelikum silmapilk minu kurvas elus!" 

«Jumalaga, Talasca!" kõlas vastus. ,, Ma ütlen sulle surres seda, mis jäi ütlemata 
elades. Annan sulle kogu oma armastuse! Ütle, et sa armastad mind!" 

»Kõigest südamest!" 

Nad olid unustanud kõik maailmas. Nad olid üksi oma armastuses ja surmas. 

Tarzani haaras pihku mees ja džunglivalitseja mõtles hämmastunult, kuidas võis 
juhtuda, et alaali suguharu mehed ja naised pidasid koos jahti. Äkki nägi ta mehe 
sõjariistu: vibu ja nooli. 

Nüüd maast kõrgele üles tõstetud, nägi Tarzan, et teda hoiab Esimese naise poeg. 
Nad on päästetud! Mälu pingutades käskis Tarzan alaalit žestide keeles: 

»Pane mind maha ja käsi oma rahval teha seda ka ülejäänutega. Ärge mu sõpradele 
viga tehke.” 

Nooruki näole tekkis truualamlik ilme. Ta tundis Tarzani ära ja laskis ta 
maapinnale. Alistudes oma juhi käsule, panid ka hõimukaaslased põgenikud 
ettevaatlikult maha. Ainult alaali naine kõhkles veel, kuid pärast vägevat kõrvakiilu 
asetas temagi 

Talasca rohu peale. 

Uhkustundega pajatas Esimese naise poeg metsa elus aset leidnud muudatustest. 

Sel ööl magasid põgenikud rahulikult lahtise taeva all, kaitstud alaalidest. Lõpuks 
ometi tundsid nad end vabana. 

Kahe päeva pärast jõudsid rändurid alaalide saatel Como-doflorensali valdustesse. 
Neile tulid vastu sõjamehed ja varsti kõlasid ümberringi rõõmuhõisked. 

Troonisaalis embas Adendrohakis printsi ja tervitas Tarzanit kui vana head sõpra. 

Jaruprale, Zoantrohagole ja Oratarcile kingiti vabadus, Ta-lascat esitleti kuningale. 

»lsa!" hüüdis prints. ,, Ma olen seotud kuningriigi tavadega, mille põhjal olen 
kohustatud abielluma printsessiga teisest linnast. Ma loobun troonist ja võtan naiseks 
Talasca.” 

Talasca tõstis äkki käe, paludes luba rääkida. 

»Sind seob vanne võtta naiseks printsess. Kuid tava pole seadus. Ja sellest hoolimata 
võid sa vabalt minuga abielluda. Ma olen Manadalamakuse kuninga Galascago tütar. 
Veltopismaku-sianid röövisid minu ema ja mõni kuu hiljem sündisin mina. Seal 
kaevanduses Comodoflorensal mind kohtaski. Ema õpetas mulle, kuidas endalt elu 
võtta, kui mind printsi asemel kellelegi teisele mehele pannakse. Kui ma kohtasin 
Gomodoflorensa-li, unustasin kõik." 


Tarzan rõõmustas sõprade üle, kuid mõtles kurbusega oma kodule. Peagi asus ta 
tagasiteele, saadetuna sajast sõjamehest. Mõne päeva pärast kohtas teda Esimese naise 
poeg ja Tarzan 'jättis oma sõpradega hüvasti. Miski nööris ta kurku ja esimest korda 
elus mõistis Tarzan, et ta süda nutab. 

Esimese naise poja saatel läbis Tarzan pika ja raske tee kodu poole. Lõpuks jättis ta 
oma saatjaga jumalaga ja jätkas teed üksinda. 

Järgmisel päeval ärkas ta iiveldustundega. Teda hakkasid piinama painajalikud 
nägemused. Algas tugev peapööritus ja ta tundis, et kaotab teadvuse. 

Tarzan püüdis alla ronida puu otsast, kus ta ööbinud oli. Kas ta jõuab maha enne, 
kui kaotab teadvuse? Ta jäi oksa külge rippuma ja tundis äkki näol värsket õhuvoolu. 

Tema taga kostis ähvardavat urisemist. Tarzan haaras mõõga ja pööras ümber, 
otsides silmadega looma, kes varjas end 

lehestikus. Ta ei suutnud kujutleda, kui kaugel loom võis olla. Silme ees läks 
mustaks. Tundes, et kaotab teadvuse, mõtles Tarzan, et võib-olla läheneb Zoantrohago 
eksperiment nüüd lõpule ja ta saab oma endise suuruse tagasi. Ta komistas ja prantsa- 
tas lõplikult teadvust kaotades alla. 


XXII peatükk 


Sõjamehed, keda Korak oli saatnud Tarzanit otsima, tulid Obebe külast. Metsas raja 
ääres silmasid nad luid. Selles polnud midagi imelikku. Aafrika džunglis vedeleb teel 
rohkesti luid. Kuid siin sõjamehed seisatasid. Need olid lapse luud. 

Usula oli kuulnud Suurest bwanast kummalisi lugusid. Obebe ei teadnud Tarzanist 
midagi, ta oli püüdnud Usulat veenda, et see kõik on väljamõeldis. Kuid teised 
külaelanikud rääkisid, et valge mees oli aasta otsa olnud Obebe vang, siis aga põge- 
nenud. Esialgu arvas Usula, et see oli tema isand, keda vangis peeti, kuid pärast 
loobus sellest mõttest, kui oli aega võrrelnud. 

Nähes nüüd tee ääres hirmuäratavaid luid, meenus Usulale jutt sellest, kuidas 
veejumal oli Uhha ära viinud. Lähemalt vaadates märkas ta maas väikest kotti. 
Heitnud pilgu sinna sisse, nägi ta teemante, mis kuulusid tema isandale Tarzanile. 
Palju aastaid tagasi oli need varastanud keegi teine valge mees. Ja Usula otsustas leiu 
oma isanda naisele tagastada. 

Kolm päeva hiljem Suures metsas rada pidi edasi minnes tardus ta paigale ja haaras 
sõjariista järele. Lagendikul lamas poolalasti mees, elus, kuid teadvuseta. 

Ettevaatlikult ja käratult lähenes Usula lamajale. See oli valge mees! Samme 
kuuldes kergitas ta pead ja pööras oma moonutatud nägu, mille jooned tundusid 
Usulale tuttavad. Pikemalt mõtlemata karjatas ta rõõmust: Suur bwana! 

Usula sööstis mehe juurde ja tõstis ta üles, kuid mees ainult naeris ja lalises nagu 
laps. Usula kattis ta alasti keha kinni ja hakkas süüa tegema. Usula pidi tükk aega 
tema eest hoolitsema ja pikkamööda hakkaski ta kosuma, kuid mõistus tagasi ei 
tulnud. Ja Usula viis ta koju... 

klikkad 

Nad leidsid tema näos rohkesti haavu, nii vanu kui värskeid, raskeid ja kergeid. Ja 
nad kutsusid Inglismaalt kohale kirurgi, et teda terveks ravida. 

Koerad, kes olid Tarzanit jumaldanud, kargasid temast eemale, kui ta neist möödus, 
ja Kuldlõvi saatis teda ähvardava lõri-naga. 

Korak ei leidnud kusagil asu. Varsti pidi naasma ema ja Ko-rak kartis, et ta ei ela 
seda lööki üle. Ja kas tasuski praegu sellest kõigest talle teatada? 


likolikol 


Nõid Hamis otsis oma tütart Uhhat sellestsamast ööst saadik, mil veejumal ta 
varastas. Ta hulkus mööda külasid ja päris elanikelt, "kas polnud keegi tema tütart 
näinud. 

Ühel varajasel hommikutunnil tuli ta järjekordselt käigult. Rada pidi lonkides 
märkas ta oma vanade, kuid teravate silmadega midagi tavatut. Keegi justkui tõukas 
teda tagant ja ta läks vaatama. Lähemale jõudnud, nägi ta rohu seest paistmas inimese 
põlve. Äkki ta silmad ahenesid ja ta tõi kuuldavale veniva hädakisa: tema ees lebas 
veejumal. 

Liikumatu keha juurde tardunud, vajus Hamis mõttesse. Kas veejumal magab või on 
surnud? Nõid raputas teda õlast. Ei midagi. Kuid ta polnud surnud. Ja samal ajal ta ka 
ei maganud. Hamis põlvitas ja surus kõrva ta rinna vastu. Veejumal oli elus. Hamis 
kaalutles kiiresti. Oma hingepõhjas ta veejumalaid ei uskunud, aga paljugi, mis 
juhtuda võib! Tema tütar ju varastati ära! See mõte tegi maruvihaseks. Ta pidi tõe kas 
või veejuma-la enda suust välja kiskuma! 

Ta pööras keha kõhuli, väänas käed selja peale ja sidus kiiresti kinni. Istus siis 
veejumala kõrvale ja jäi ootama. Umbes tunni aja pärast avas see silmad. 

»»Kus on Uhha, minu tütar?” kisendas nõid. 

Veejumal püüdis köidikuist vabaneda, kuid käed olid kõvasti kinni seotud. Ta ei 
vastanud. Jäi selline mulje, et ta ei kuule midagi ega suuda taibata, kus viibib. Ta 
püüdis asjatult vabastada oma käsi ning pärast mitut viljatut katset pööras selili ja jäi 
vagusi. Minut hiljem lõi ta silmad lahti ja vaatas tähelepanelikult Hamist, vaikides 
endiselt. 

»lõuse üles!" käskis nõid ja tiris välja noa. 

Veejumal keeras end küljeli, tõusis siis paremale põlvele ja ajas lõpuks end jalule. 
Nad nakkasid minema Obebe küla poole. 

Kui külarahvas nägi, kes Hamisega kaasas oli, tõusis suur 

möll. Oldi valmis veejumalat siinsamas lõhki rebima. Hamis tahtis, et vang 
jutustaks esialgu kõik tema tütre kohta, kuid too ei lausunud sõnakestki. 

Nõid heitis vangi samasse onni, kust ta põgenenud oli, kuid nüüd seisis ukse ette 
valvur. Ei tohtinud lubada põgenemist teist korda. Obebe tuli veejumalat vaatama. Ka 
tema esitas mitu küsimust, kuid vang vaikis. 

»Ma panen ta rääkima,” vihastas Obebe. ,,Pärast sööki võtame ta käsile. Ma tean 
rohkesti mooduseid, kuidas keelepaelu lahti päästa.” 

»Kuid sa ei tohi teda enneaegu surmata," hoiatas Hamis. ,,Ma tahan enne kuulda, 
mis mu Uhhast on saanud.” 

»»Küll ta enne surma rääkima hakkab," rahustas teda Obebe. ,,Ta on veejumal ega 
sure iialgi.” 

»»See on Tarzan!" röögatas Obebe ja nad hakkasid jälle vaidlema. 

Pärast sööki kogunesid nende ümber kõik külaelanikud. Vang toodi Hamise onni. 
Toa keskel põles lõke. ,, Kus mu tütar Uhha on?" nõudis Hamis vastust. Veejumal 
vaikis endiselt. 

»» Tuleb tulise oraga tal silm välja torgata. Ehk hakkab siis rääkima!" 

»Lõigake tal keel ära!" soovitas üks naine. 

»Loll!" röögatas Hamis. ,.Siis ei ütle ta enam midagi!" 

Ikka ja jälle esitati talle küsimusi, kuid vastuseks oli vaikus. Kannatuse kaotanud, 
võttis Hamis hoogu ja virutas vangile tugeva hoobi näkku. Enam ta veejumalat ei 
kartnud. 

»Sa vastad mulle jalamaid!" kiunatas ta ja haaras lõkkest punaseks aetud raudora. 


«Esiteks parem silm!" kisendas Obebe. 

ikid 

Doktor sisenes Tarzani bangalosse. Leedi Greystoke sööstis talle vastu. See oli 
kuulus Londoni kirurg, kes oli suurte raskustega siia jõudnud. Leedi Greystoke ja 
tema toatüdruk Flora Hawkes astusid tuppa, kus kiiktoolis istus Tarzan, pea sidemeis. 

»Kas sa tunned mind?” küsis leedi Greystoke. 

Poeg võttis tal õlgade ümbert kinni ja talutas nutva ema toast välja. 

»Ta ei tunne kedagi," ütles Korak. ,,Ootame ära operatsiooni.” 

Kuulus kirurg vaatas Tarzani läbi ja avastas tal ajukahjustuse, mis oli tekkinud 
tugevast hoobist pähe. Operatsiooni ei tohtinud edasi lükata. Pärast seda võis surve 
ajule nõrgeneda ja mõistus taastuda. 

Operatsioon tehti järgmisel hommikul. 

Kõrvaltoas piinlesid murelikus ootuses leedi Greystoke ja Korak. 

Lõpuks, kui tundus möödunud olevat juba terve igavik, avanes uks ja 
operatsioonitoast väljus kirurg. Küsivad pilgud pöördusid terha poole. 

»Ma ei saa midagi lubada. Operatsioon ise läks hästi. Tulemus näitab end hiljem. 
Ainuke, mis ma praegu öelda võin, on see, et ta vajab täielikku rahu. Keegi peale 
põetaja ei tohi tema tuppa minna. Teda ei tohi kõnetada. Loodame kõige paremat. 
Selleks on olemas kõik eeldused.” 

ok ok 

Nõid pani käe veejumala õlale. Teises käes pigistas ta tuliseks aetud ora. 

»» Esiteks parem silm!" 

Äkitselt tõmbusid vangi raudsed musklid pingule ja uskumatu ponnistusega rebis ta 
köidikud puruks. 

Hamis pillas raudora käest ja luges veejumala silmist oma surmaotsust. Obebe 
kargas jalule ja koos sõjameestega tormas veejumalale kallale. Kuid oli juba hilja! 

Hamisel kere ümbert kinni haaranud ja ta pea kohale tõstnud, tungis vang Obebele 
peale. Viimane ei pidanud vastu, pööras ümber ja põgenes oma onni. Ta oli just sisse 
jooksnud, kui kostis kõrvulukustav mürin ja läbi lõhutud katuse kukkus talle kaela 
midagi rasket. Obebe tardus hirmust paigale. See oli veejumal, kes lõhkus katusesse 
augu ja kargas talle kallale, et temalt elu võtta! Hirmust luksudes kahmas Obebe noa 
ja ise vaatamata torkas sellega mitu korda veejumala kehasse. Kargas siis püsti ja 
tormas nagu tuulispask onnist välja. 

«Inimesed! Tulge siia!" röökis ta. , Nüüd ei pruugi meil enam karta! Mina, Obebe, 
meie suguharu pealik, võitsin veejumala omaenda kätega!" 

Heitnud pilgu surnukehale, mille sõjamehed onnist välja lohistasid, vajus ta kössi. 

Kuuvalgel oma jalge ees külatanuma tolmus nägi ta Hamise laipa, kelle ta oli 
surnuks pussitanud. 

Inimesed astusid ligi. Nähes, mis juhtunud oli, ei öelnud nad midagi. Neid valdas 
õud. 

Obebe otsis onni läbi, nühkis ümbruskonnas, kuid asjata. Veejumal oli kadunud. 
Obebe jooksis värava juurde. See oli kinni. Kuid tolmust paistsid paljaste jalgade 
jäljed — valge mehe jäljed. Obebe tuli oma onni juurde, kus hirmunud rahvas seisis 
surnukeha ümber ja ootas teda. 

»Mul oli õigus," lausus ta. ,,See polnud veejumal. See oli Ahvide Tarzan. Ainult 
tema võis Hamist nii kõrgele tõsta ja säärase jõuga heita, et vaene Hamis katusesse 
augu lõhkus ja onni kukkus. Ja üksnes Tarzan võis ilma kellegi abita suletud värava 
kaudu jalga lasta.” 


lkolikol 


Kümnendal päeval ootas kuulus kirurg operatsiooni tulemusi. Patsient hakkas 
ravimite mõjust vähehaaval toibuma. Ta tegi seda siiski oodatust märksa aeglasemalt. 
Piinavalt venisid tunnid, hommik asendus keskpäevaga, kätte jõudis õhtu, aga haige ei 
lausunud ikka veel sõnakestki. 

Pimenes. Kõik olid tulnud võõrastetuppa. Lõpuks avanes uks ja sisenes põetaja. 
Tema kannul tuli Tarzan, kelle pead kattis tihe side, mis jättis vabaks ainult silmad ja 
suu. Kuulus kirurg toetas Tarzanit küünarnukist. 

»Loodan, et lord Greystoke hakkab nüüd kiiresti paranema," lausus ta. ,, Küllap teil 
on, millest rääkida. Ehkki ta veel ei tea, kes ta on. Kuid pärast selliseid operatsioone 
on see tavaline nähe.” 

Haige tegi mõne ara ebakindla sammu ja vaatas imestunult ringi. 

»»See on teie naine, Greystoke,”" ütles doktor pehmelt. 

Leedi Greystoke tõusis ja sööstis sirutatud kätega haige juurde. Mehe näole valgus 
naeratus, ta läks naisele vastu ja embas teda. 

Kuid äkki lükkas keegi nad teineteisest eemale. See oli Flo-ra Hawkes. 

»» Leedi Greystoke! See pole teie mees! See on Miranda. Esteban Miranda! Kas te 
tõesti arvate, et ma ei tunne teda tuhandete meeste seast? Ma pole teda näinud sellest 
saadik, kui siia saabusin, aga niipea kui ta sisse astus, tundsin ma ta naeratu- 

104 

sest kohe ära. Olen veendunud, et see on tema!" 

»kFlora!" kisendas murest murtud leedi Greystoke. ,,Oled sa kindel? Ei! Ei! Sa eksid! 
Issand ei saanud mulle mu meest tagasi anda, selleks et teda uuesti ära võtta! Ütle 
mulle, mu mees, et see oled sina. Sina ei valeta mulle!" 

Silmapilgu seisis mees sõnatult naise, ees, vaarudes nõrkusest. Kirurg toetas teda. 

»»Olen väga nõrk," pomises haige, ,,võimalik, et olen raskesti haige. Kuid ma olen 
lord Greystoke ega tunne seda naist.” 

Ja ta osutas Flora Hawkesile.. ,,Ta valetab!" karjatas neiu. 

Jah, ta valetab," kõlas äkki nende taga rahulik hääl. 

Kõik pöördusid ümber. Nende, ees seisis Tarzan. 

John!" hüüatas leedi Greystoke tema juurde sööstes. ,, Kuidas ma küll võisin 
eksida?! Ma..." 

Tarzan astus lähemale, haaras oma armastatud naise embusse ja hakkas palavate 
suudlustega tema nägu katma... 


Üheksanda raamatu lõpp 


10. E.R. Burroughs TARZAN — džunglivalitseja 


Tarzani-lugude kümnes raamat 
Tõlkinud ETHEL AESMA 


«Stella» 
Paide 1994 


»Tarzan — džunglivalitseja"” (,, Tarzan, Lord of Jungle") on E. R. Burroughsi 
loomingu tuntuima kangelase juhtumusterohke elu realistlikum kirjeldus võrreldes 
»Sipelginimestega”. Ainekäsitlus muutub veelgi natuurilähedasemaks ,,Kadunud 
impeeriumis". Mõlemas on tegemist sajandeid tagasi Aafrikasse väljarännanud 
eurooplastega (roomlased, inglise rüütlid), kes on jäänud arengus pidama oma aega. 
Lugejate poolehoidu väärivatele tegelastele jõuab varem või hiljem appi kõike ja 
kõiki võitev Tarzan, kelleta paistab raamatu õnnelik lõpp võimatu olevat. 

C AS Multipress tõlge, kaas 

See on järjekordne Tarzani-raamat, mis ilmub eesti keeles esimest korda. 


Kaas: Vello Aešma Trükikoda ,,Kiir" t. 2552 


1. Elevant Tantor 


Puude vilus seisis elevant Tantor, kõikudes aegamisi kahele poole, millest tema 
hiigelsuur kere õõtsus ühtlaselt. - 

Metsaelanike hulgas polnud talle võrdset. 

Ei Dango, Sheeta ega isegi ülivõimas Numa — keegi ei suutnud selle paksunahalise 
loomaga võistelda. Saja aastaga oli ta risti ja põiki läbi käinud selle maa, mis tema 
raske sammu all vappus. 

Ta elas rahus kõigiga: hüään Dango, panter Sheeta ja lõvi Numaga. Temaga sõdis 
üksnes inimene, kellel ainsana maailmas oli harukordne võime sõdida kõigi 
elusolendite, isegi oma suguvendadega. 

Inimene — see looduse sünnitatud olenditest kõige vihatum — oli elevandi vastu 
armutu ja julm. 

Oma pika, saja-aastase elu jooksul oli elevant Tantor sageli kokku puutunud kõige 
erinevamate inimestega. Tuli ette neegreid — odade ja nooltega sihvakaid sõdureid 
ning masajaid mustanahalisi —, siis kogukate musketitega tõmmusid araablasi, 
lõpuks valgeid, kellel olid hirmuäratavad püssid ja karabiinid suurjahi pidamiseks. 

Valged olid tulnud viimastena ja olid kõige, hullemad. 

Kummatigi elevant Tantor ei vihanud neid. Vihkamine, kättemaksuiha, kadedus, 
ahnus, upsakus ja muud sellised iseloomujooned on omased üksnes looduse kroonile 
— inimesele ja tundmatud «madalamatele” loomadele. Erinevalt inimesest ei tunne 
nad ka hirmu. Nad käituvad küll ettevaatlikult, ent loodavad omaenese jõule. Nii 
juhtubki, et uje ja ettevaatlik loom, nagu antiloop või sebra, siirdub jõe äärde jooma 
kõrvuti lõviga. 

Ka elevant Tantor käitus ettevaatlikult ja vältis inimest, eriti valgeid. Praegu oli seda 
raske uskuda, sest elevandi laial karedavõitu seljal lesis keskpäevasest leitsakust 
rammetu valge 

mees. See oli Tarzan — džunglivalitseja, kes põõnas oma võimsa sõbra seljal. 

Põhjast liikusid aegamisi kuumad niisked õhumassid, toomata endaga vähimaidki 
kahtlasi lõhnu. Džunglis valitses rahu ja mõlemad viibisid õndsalikus jõudeolekus. 

Kokk 

Fahd ja Motlog el-Harbi suguharust küttisid Beny Salem di el-Guadi hõimu Šeigi 
Ibn Jadi valduste põhjaosas. Võtnud kaasa mustanahalisi orje, liikusid nad nüüd ühe 
neegri kannul elevandirajal ja unistasid elevandiluust, nende orjad aga värskest lihast. 


Salga eesotsas kõndis gallast ori Fejjuan, eebenipuu värvi läikiva nahaga sõdur, 
suurepärane kütt ja toore liha sõber. Nagu tema kaaslased, nii unistas ka Fejjuan 


äsjatapetud looma lihast, kuid mitte ainult sellest. Ta mõtles alatasa el-Habashile, 
maale, kust ta oli röövitud juba lapsena ning kuhu ta ihust ja hingest tagasi ihkas. 
Pealegi võis el-Habash olla siin kusagil lähedal. Mõnekuuse rännaku kestel oli Ibn Jad 
siirdunud kaugele lõunasse, siis aga pööranud itta. Järelikult pole el-Habash kuigi 
kaugel. Oleks Fejjuan seda kindla peale teadnud, oleks ta orjusest põgenenud ja Ibn 
Jad oleks oma parimast galla orjast ilma jäänud. 

Ja tõepoolest, Fejjuani vanemate onn asus kõigest kahe päevatee kaugusel põhjas 
Abessiinia lõunaosas, peaaegu selle tee ääres, mille Ibn Jad oli kavandanud aasta 
tagasi, kui šeik oli targa nõia Sahari nõuandel selleks meeletuks ürituseks südame 
rindu võtnud. 

Kuid Fejjuan ei teadnud isakodu täpset asukohta ja Ibn Jadi plaane. Ta oli andunud 
unistustele, millest valutas süda ja mida leevendasid mõtted toorest lihast. Äkki jäi 
gallast ori seisma, tõstes hoiatavalt käe. Endast mõne sammu kaugusel nägi ta läbi 
lehestiku elevandi õõtsuvat kogukat keret, andis Fahdile märku lähemale tulla ja 
osutas hallile nahale, mis paistis läbi lehtede. 

Fahd sihtis oma vanast käsitulirelvast, järgnes ere sähvatus, mida saatsid 
suitsupilved, kõlas kärgatus ja elevant, kes ei saanud isegi kriimustada, sööstis 
tihnikusse. Samal hetkel kargas Tarzan jalule, kuid tema õnnetuseks tormas 
paksunahaline loom just sel silmapilgul madalas rippuva jämeda oksa alt läbi. Löök 

tabas ahvinimest pähe. Ta lendas maha ja jäi teadvusetult lamama. 

Tantor ei märganud Tarzani kadumist: kabuhirmus kihutas ta edasi oma teel puid 
maha murdes ja põõsaid põrmu tallates. 

»»Oo, allah! Sa lasksid mööda!" hüüdis Fejjuan. 

»Ptüi!" sülitas Fahd südametäiega. ,,See oli saatan, kes mu kätt müksas. Aga võib- 
olla sain siiski pihta?” 

» Vaevalt küll." 

Nad läksid edasi, lootes leida verist jälge. Äkki tardus Fahd paigale. 

»Allah! Ja kes see siis on?" kriiskas ta. ,,Mina sihtisin elevanti, aga tabasin muu- 
usulist.” 

Ka teised astusid ligi. 

«Tõepoolest, ongi kristlasest koer, ja pealegi veel alasti,” ütles Motlog. 

»» Või metslane,” oletas teine. ,, Kuhu sa teda haavasid, Fahd?" Nad pöörasid 
liikumatu keha ümber. «Kuulihaava ei ole.” 

»Kuid ta on ju surnud? Küllap elevant ajas teda taga ja tallas surnuks.” 

»Minu arust on ta elus,” kuulutas Fejjuan. 

Ta põlvitas maha ja surus kõrva ahvinimese südame vastu. 

»Elus. Otsustades peas oleva muhu järgi, on ta pelgalt teadvuseta.” 

» Teeme talle lõpu peale," sõnas Fahd relva võttes. 

»Allahi nimel, ei! Rahune maha, Fahd," sekkus Motlog. ,,Mida ütleb šeik, kui me ta 
tapame? Alalõpmata ihkad sa verd.” 

»Aga ta on ju muu-usuline,” ei jätnud Fahd järele. ,, Kas sa kavatsed teda laagrisse 
kanda või?” 

«Vaadake, ta liigutab," ütles Fejjuan. ,, Varsti saab ta käia vähimagi abita. Aga kas ta 
tahab meiega tulla? Pöörake tähelepanu tema kasvule ja lihastele. Kurat võtaks! On 
alles hiiglane!" 

«Siduge ta kinni," käskis Fahd. 

Ja Tarzani käed seoti kaamelinahast rihmadega kinni. Kuid juba järgmisel hetkel 
avas ta silmad, vaatas pikkamisi ümber, raputas pead nagu hiigellõvi ja toibus 
lõplikult. 


«Mispärast mind kinni seoti?" küsis Tarzan araabia keeles, sest oli kohe taibanud, 
kellega tal on tegemist. «Päästke lahti!" 

Fahd hakkas naerma. 

»Muu-usuline, ega sa ometi ennast suureks šeigiks pea, et 

võid käsutada beduiine, nagu oleksid nad koerad?" 

»Meie oleme väikesed inimesed," lausus Motlog. ,,See pole meie otsustada, mida 
sinuga teha. Viime su Šeigi juurde, las tema otsustab.” 

Kokk 

El-Guadi valitseja šeik Ibn Jad oli oma venna Tollogi ja beduiini noormehe Zeydi 
seltsis telgi kõrval istet võtnud. Kõigest võis aimata, et viimast meelitas küll rohkem 
haaremi lähedus kui šeigi seltskond, täpsemalt võimalus näha veel kord Ibn Jadi tütart 
Atejat, kes vilksatas aeg-ajalt eesriide taga, mis ümbritses haaremit rinna kõrguselt. 

»» Oleme maha käinud pika tee,” lausus Ibn Jad, ,,ja nüüd siirdume põhja. Seal, el- 
Habashis, tuleb meil üles otsida aaretelinn Nimmr, millest rääkis tark." 

»Arvad, et see käib nii lihtsalt? Me ei tunne ju paikkonda," vastas Tollog. 

»»Pole mingeid probleeme. Seda linna tunneb kes tahes Lõu-na-Habashi elanik, 
Fejjuan on aga sealt pärit, seega on meil tõlk olemas. Võtame paar vangi ja püüame 
neil keelepaelad valla päästa." 

»Allahi nimel, loodan, et ei juhtu nii, nagu selle aardega, mis asub Medain Salihi 
tasandikul el-Howwara kaljus," hakkas Zeyd muretsema. ,,Seal valvab aaret deemon, 
kes on suletud kivist torni, mida ta ei tohi maha jätta, sest muidu tabavad inimkonda 
hirmsad õnnetused: inimesed hakkavad omavahel vaenutsema, hoolimata isegi 
veresugulusest, kuningaid aga hukutavad kodusõjad." 

«Tõsijutt,” kinnitas Tollog. ,,Kuulsin sellest juba Hazimi külas. Tark Moghreby oli 
oma rännakutel nendesse paikadesse sattunud ja oma nõiaraamatu salamärkide abil 
kindlaks teinud, et aare asub just seal.” 

»Kuid keegi ei julge selle järele kätt sirutada," poetas vahele Zeyd. 

»Allahi nimel!" hüüdis Ibn Jad. ,, Me pole deemonid, et Nimmri aardeid valvata. 
Võite arvata, et aarded on meil peos.” 

»Mis allah meile kingib, selle leiab ilma vaevata," lausus Zeyd, ,,ja ta kingib meile 
ka Geryeh' aarde. See asub ühe päevatee kaugusel müüriga ümbritsetud linna iidsetes 
varemetes. Igal reedel ilmuvad seal maa alt välja mündid ja veerevad mööda kõrbet 
kuni päikese loojakuni.” 

»Kui Nimmrisse jõuame, siis pole aaret raske leida,” ergutas Ibn Jad oma 
vestluskaaslasi. ,, Raskem on el-Habashist välja pääseda koos aarde ja paisega, aga kui 
ta tõepoolest on nii kaunis, nagu tark rääkis, võib arvata, et Nimmri mehed hakkavad 
teda kaitsma veelgi raevukamalt kui aaret.” 

»Targad võivad ka eksida," poetas Tollog. 

Ibn Jad muutus valvsaks, suunates pilgu ettepoole. 

»Keegi tuleb," sõnas ta. 

»Need on Fahd ja Motlog. Tulevad jahilt,", kostis Tollog. «Allah kinkis neile 
elevandiluud ja liha.” 

»Kuidagi nagu liiga vara," tähendas Zeyd. 

»»Ometi ei tulnud nad tühjade kätega," ütles Ibn Jad, näidates sõrmega alasti 
hiiglasele, kes neile küttide saatel lähenes. 

Salkkond jõudis Šeigi telgi juurde ja jäi seisma. Varjanud näo pead katva rätiga, nii 
et varga kombel vilavate silmade jaoks jäi üksnes pilu, hakkas Ibn Jad ahvinimest 
ainiti silmitsema. 


»Kes teist on šeik?" küsis Tarzan käskivalt. 

Ibn Jad paljastas oma näo. 

»Mina olen šeik!" vastas ta. , Aga kes oled sina, kristlane?" 

»sinu ees on Ahvide Tarzan, moslem." 

» Ahvide Tarzan,” kordas Ibn Jad mõtlikult. ,, Tuttav nimi." 

»Ei kahtle. Orjaröövlitest araablased tunnevad mind. Miks tulid sa minu 
valdustesse? Orje võtma?” 

»Meil pole orje vaja,” ütles Ibn Jad. ,,Oleme pelgalt rahumeelsed 
elevandiluukaupmehed.” 

»»See on jultunud vale, moslem," lausus Tarzan rahulikult. ,, Märkasin sinu juures 
manyuemadest ja galladest orje, kes muidugi ei viibi siin omatahtsi. Mis elevantidesse 
puutub, siis nägin oma ihusilmaga, millega tegelevad sinu rahumeelsed ele- 
vandiluukaupmehed. See on kõige ehtsam salaküttimine ja Ahvide Tarzan ei luba 
midagi sellist oma maa-alal. Olete röövlid ja salakütid!" 

»»Oo, allah! Oleme ausad inimesed," kriiskas Ibn Jad. ,,Fahd ja Motlog peavad jahti 
ainult ühe eesmärgiga — hankida toiduks liha. Kui nad oleksid tapnud elevandi, siis 
ainult selle pärast, et ei saanud lasta mõnda teist looma.” 

»Aitab küll!" tõstis Tarzan häält. «Siduge mind jalamaid lahti. Aga sina ole valmis 
tagasi minema sinna, kust tulid. Sa saad saatja ja kandjad Sudaanini, ma ise hoolitsen 
selle eest.” 

»Kuid me oleme maha käinud tohutu tee ja tahame ainult rahus kaubelda," ei jätnud 
Ibn Jad oma jonni. ,,Maksame teie kandjatele nende raske töö eest ega võta orje. Luba 
meil edasi minna, aga kui tagasi tuleme, tasume sulle heldelt selle eest, et lasksid 
meid oma valdustesse.” 

Tarzan raputas pead. 

»Ei! Te lahkute jalamaid. Siduge mu käed lahti!" Ibn Jadi silmaterad ahenesid. 
«Pakkusime sulle rahu ja teenistust, kristlane,” ütles ta läbi hammaste. ,,Kuid sina 
tahad sõda ja seda sa ka saad. Oled meil peos. Pea meeles: ainult surnud vaenlane on 

ohutu. Mõtle sellele jõudeajal!" 

Seejärel pöördus Ibn Jad Fahdi poole. 

»Vii ta ära ja seo ka jalad kinni.” 

«Hoiatan sind, moslem," ähvardas Tarzan. «Ahvinimesel on pikad käed, need 
ulatuvad sinuni ka pärast minu surma ja kä-gistavad su.” 

«Annan sulle pimedani aega järele mõelda, kristlane. Ja tea: Ibn Jad ei lähe kuhugi 
enne, kui pole saanud seda, mida ta saama tuli!" 

Kolm vahti viisid Tarzani väikesesse telki, mis asus Ibn Jadi peavarju lähedal, 
viskasid ta maha ja suurivaevu sidusid pahkluud kinni. 

Samal ajal kogunesid šeigi telki beduiinid. Rüübates vähehaaval nelgi, kaneeli ja 
teiste maitseainetega vürtsitatud aromaatset kohvi, arutasid nad juhtunut. 

»» Vang tuleb tappa!" kuulutas Tollog. «Kujutage ette, et kingime talle elu, ja mis siis 
saab? Kui me ta vabastame, võtab ta oma inimesed kokku ja hakkab meid jälitama. 
Kui jätame ta vangi, võib ta põgeneda ja juhtub täpselt seesama.” 

«Targad sõnad, Tollog," noogutas Ibn Jad heakskiitvalt. 

»Ma pole veel lõpetanud. Hommikul teda enam siin pole, meie aga hakkame 
rääkima: «Oo, allah, Ibn Jad sõlmis võõramaalasega rahu, ja ta läks šeiki õnnistades 
oma džunglisse." Orjad ei oska midagi kahtlustada. Üldiselt on asi järgmine. Muu- 
usuline lamab kinniseotult. Öö on pime. Aitab sellest, kui torgata terav nuga talle 
roiete vahele. Võtame endaga ustava Ha-bushi kaasa, ta oskab suud pidada. Ta kaevab 
sügava augu, mille põhjast ei saa surnud Tarzan meile vähimatki kahju tekitada.” 

»»Oo, allah, paistab, et sinu soontes voolab šeigi veri, Tollog," hüüdis Ibn Jad. «Seda 
kinnitavad sinu targad sõnad. Võta see asi käsile. Kõik peab jääma sinnapaika. 
Õnnistagu sind allah!" 

Ibn Jad tõusis ja siirdus haaremisse. 


II. Metsasõprus 


Šeik Ibn Jadi laagrile laskus öö. 

Valveta jäetud Tarzan võitles endiselt käsi siduvate köidikutega, kuid tugev 
kaamelinahk ei andnud järele. Aeg-ajalt tardus ta paigale, kuulatades öise džungli 
hääli, mis kogemusteta inimesele oleksid pajatanud väga vähe. Kuid Tarzan sai täieli- 
ku pildi kõigest, mis toimus väljaspool telki. 

Ta kuulis mööduva lõvi Numa ja panter Sheeta pehmet astumist, mõne aja pärast tõi 
tuul kaugelt elevandi hõike, nii tasase, et see tundus sahinana. 

Ibn Jadi telgi juures seisis käsikäes paarike — Ateja ja Zeyd. 

«Ütle mulle, Ateja, et olen su ainuke sõber," anus Zeyd. 

«Mitu korda pean ma seda ütlema?” sosistas tüdruk. 

«Ent Fahd? Kas temagi on su sõber?” 

»»Oo, allah, ei ole!" vaidles Ateja vastu. 

«Mulle paistab, et su isa tahab sind Fahdile anda." 

«Isa tahab, et ma läheksin Fahdi haaremisse, kuid ma ei usalda seda inimest ega või 
kuuluda sellele, keda ma ei armasta ega austa.” 

»Ka mina ei usalda Fahdi," tunnistas Zeyd. «Kuule, Ateja! Ma kahtlen tema aususes 
sinu isa vastu nagu veel kelleski, kelle nime ma ei söanda isegi sosinal öelda. Olen 
tihtipeale juhtunud nägema, kuidas nad omavahel sosistavad, arvates end üksi olevat. 
See ei tähenda head.” 

Neiu noogutas nukralt. 

«Tean, sul ei pruugi teda nimetada. Vihkan teda niisamuti nagu Fahdi.” 

»Aga ta on ju teie perekonnast. Mäletan teda veel päris noorena.” 

»»Ja mis siis? Kui Ibn Jadi sõbralik suhtumine talle midagi ei loe, miks peaksin ma 
teesklema, et teda hardalt kummardan? Vastupidi, ma pean teda reeturiks, kuid minu 
arust mõistab isa vaid seda, et kui midagi juhtub, saab Tollog šeigiks. Mulle tundub, 

et Tollog on Fahdi enda poole meelitanud, tõotades mind mõjutada. Olen tähele 
pannud, et minu isa juuresolekul hakkab Tollog alati Fahdi ülistama." 

»Ta lubas Fahdile isegi osa aaretelinna saagist," lausus Zeyd. 

» Väga võimalik,” kostis neiu, ,.ja... 00, allah! Mis see oli?" 

Kohvi ootel lõkke ümber istuvad beduiinid kargasid püsti. Suurde ärevusse sattunud 
neegrid pistsid pea telgist välja ja vahtisid pelglikult ümberringi. Inimesed kahmasid 
pihku karabiinid, kuid veider salapärane hääl enam ei kordunud. 

»Allah olgu kiidetud!" hüüdis Ibn Jad. ,,Keset laagrit ja ühtäkki metslooma hääl, 
ehkki siin on ainult inimesed ja mõni koduloom. ” 

»Aga MIS siis, kui...” 

Rääkija vakatas, justkui kaheldes oma oletuse õigsuses. 

«Tema on ju inimene, karjus aga loom,” väitis Ibn Jad. ,,See polnud Tarzan.” 

»Ta on kristlane," tuletas Fahd talle meelde. ,,Ehk leppis ta kokku saatanaga?" 

»Lähme vaatama,” otsustas Ibn Jad. 

Karabiinid laskevalmis, lähenesid araablased laternatega teed valgustades Tarzani 
telgile ja eesmine vaatas kartlikult sisse. 


Keset telki istuv Tarzan võttis beduiine vastu põlastava pilguga. 

»Kas kuulsid kisa?" küsis Ibn Jad telki astudes. ,,Kuulsin. Ja sina, šeik Ibn Jad, tulid 
sellise jama pärast mu rahu rikkuma? Või tulid mind vabastama?" 

»Mis kisa see oli? Mida see tähendab?" uuris Ibn Jad. Ahvide Tarzan muigas. 

»» Nõnda kutsub loom oma suguvenda,"” vastas ta. ,,Ja üllameelne beduiin väriseb siis 
hirmust iga kord, kui džungliasu-kad häält teevad?” 

»Neetud!” urises Ibn Jad. «Beduiinid ei tunne hirmu. Meile tundus, et kisa tuli sinu 
telgist, seepärast jooksime siia, kartes, et laagrisse on hiilinud metsloomad ja sulle 
kallale tunginud." 

»Missugune hoolitsus!" turtsatas Tarzan. 

«Pidasime nõu ja otsustasime su vabaks lasta. Kuid alles homme.” 

»Miks mitte praegu, öösel?" 

»Sinu enda turvalisuse pärast. Tahan, et läheksid minema niipea, kui me su 
vabastame.” 

«Iseenesest mõista. Mul pole vähimatki soovi viibida teie räpases laagris, kus täid 
asu €i anna.” 

» Öösel me sind ära ei lase. Džunglis peavad jahti metsloomad." 

Ahvinimene naeratas, mida temaga juhtus harva. 

«Tarzanil on džunglis palju ohutum kui beduiinidel nende kõrbes," vastas ta. Öine 
džungel Tarzanit ei heiduta.” 

»Homme!" raius šeik ja, andnud oma saatjaskonnale märku, lahkus telgist. 

Tarzan saatis pilguga pimeduses eemalduvate laternate tuld, heitis siis pikali ja 
surus kõrva vastu maad. Tema nägu võttis rahuloleva ilme: truu elevant Tantor oli 
tema kutset kuulda võtnud, mida tunnistas maa vaevuhoomatav vabisemine. 

Šeik Ibn Jadi laager vajus vaikusse. Beduiinid ja orjad tegid asemeid, valmistudes 
magama heitma. Ja üksnes šeik oma vennaga istus liikumatult paigal, suitsetades ja 
puhudes juttu. 

«Orjad ei tohi näha, kuidas sa kristlase tapad," hoiatas Ibn Jad. «Esialgu tee kõik 
tasahilju, siis ärata üles kaks orja. Tingimata võta kaasa Fejjuan. Tema juba alt ei vea, 
oleme ta ise üles kasvatanud.” 

» Abbas on samuti usaldusväärne," tähendas Tollog. 

«Olgu ta pealegi teine," nõustus Ibn Jad. «Aga nad ei tohi midagi taibata. Ütled 
neile, et kuulsid telgis lärmi ja kui läksid põhjust selgitama, leidsid vangi surnult. 
Teistele ütleme hommikul, et Tarzan laskis öösel jalga. Sina jääd kinniseotud kätega 
asitõendina tema telki. Selge? Ja nüüd mine! Kõik juba magavad.” 

Tollog hiilis vargsi Tarzani telgi poole. Ahvinimene oli valmis teda vastu võtma, 
sest oli kogu aeg kõrva vastu maad hoidnud ja seetõttu kuulnud inimese ettevaatlikke 
samme. Beduiin lipsas nagu vari telgi pimedusse, kui äkki kõlas taas jube kisa, mis 
õhtul oli laagris kohutavat segadust tekitanud. Seekord kostis hääl telgist. 

Oo, allah!" kriiskas Tollog hirmunult, taganedes telgiava poole. «Telgis on 
metsloom! Kristlane, oled sa elus?" 

Tarzani kisast ärganud inimesed muutusid rahutuks, kuid ei julgenud välja minna. 

«Kristlane!" hõikas Tollog uuesti, kuid vastust ei saanud. 

Tarzan naeratas pimeduses. 

Nuga pihku surudes puges beduiin ettevaatlikult telgist välja 

ja kikitas kõrvu. Sees oli kõik vaikne. Beduiin tormas oma telki, süütas laterna, 
kahmas karabiini ja jooksis tagasi. Laternaga telki valgustades silmas Tollog põrandal 
istuvat ahvinimest. Kedagi teist telgis ei olnud. Ja siis beduiin taipas. 


Oo, allah! Nii et sina siis karjusidki, kristlane?" 

» Tulid mind tapma, jah?" küsis Tarzan. 

Džunglist kostis lõvi möiratus, millele kajas vastu elevandi pasundamine. Tollog ei 
teinud tavalistest öistest häältest väljagi, sest lootis kõrgele tugevale palktarale ja 
vahimeeste valvsusele. Vastuse asemel raputas Tollog karabiini, mis rääkis tähen- 
dusrikkamalt kui mis tahes sõnad, ja hakkas, nuga peos, kiskja kombel hambaid 
irevile ajades aegamisi Tarzani poole liikuma. 

Ahvinimese kõrvu kostis laagri teisest otsast ähmast müdinat, millele järgnes 
araabiakeelne kirumine. Samal hetkel tõstis Tollog noa, sihtides Tarzanile rinda. Vang 
tõrjus hoobi tagasi, lüües kinniseotud kätega beduiini peost noa välja, ja suutis osava 
liigutusega seejuures põlvedele tõusta. 

Needusi puistates ründas Tollog uuesti Tarzanit, kuid käte-hoobiga pähe lõi 
ahvinimene ta jalust maha. Beduiin kargas püsti ja tormas hullunud härja sõgedusega 
Tarzanile kallale, rünnates teda seekord selja tagant. Tarzan püüdis end põlvedel üm- 
ber pöörata, et olla vaenlasega palgest palgesse, kuid seotud jalgade pärast kaotas 
tasakaalu ja kukkus otse Tollogi ette. Kahjurõõmus irvitus paljastas beduiini kollakad 
hambad. 

»Sure, kristlane!" hüüdis Tollog ja pistis sedamaid kisendama: ,,00, allah! Mis see 
on?" 

Samal hetkel kerkis telk üles ja kadus ööpimedusse. Beduiin pööras ümber ja tõi 
kuuldavale hirmukisa. Tema ees kõrgus elevandi hiiglaslik kere. Väikesed verd täis 
valgunud silmad puu-risid vihaselt araablast. Nõtke lont põimus ülekohtutegija keha 
ümber, tõstis selle üles ja virutas nagu udusule pimedusse. 

Mõni sekund vaatas Tantor väljakutsuvalt ümberringi, tõstis siis Tarzani endale 
selga, pööras ümber ja sammus kiiresti läbi laagri džungli poole. Hetke pärast neelas 
pimedus nii Tarzani kui Tantori. 

Šeik Ibn Jadi laagrit haaras hirm. Relvastatud inimesed sebisid telkide vahel ja 
otsisid kallaletunginud vaenlast, kuni lõpuks leidsid, et nii telk kui ka selles asunud 
vang olid kadunud. Naabertelk oli maha paisatud, selle alt kostis naiete kisa ja meeste 
kirumist, presendil aga vähkres ropult sõimates Šeigi 

vend Tollog, ehkki tegelikult oleks pidanud ta tänama allahit vedamise eest, sest 
Tantorile poleks midagi maksnud alustatud kättemaksuakti lõpule viia. 

kikoikad 

Tantor kandis Tarzani väikesele rohtukasvanud välule, laskis ta ettevaatlikult maha 
ja jäi valvama. 

»Kui valgeks läheb,” ütles Tarzan, ,,võtan rihmad käsile. Aga nüüd, Tantor, 
magama!" 

Koidikul võis Ibn Jadi laagris näha suurt sagimist. Kohe pärast nappi hommikueinet 
hakkasid naised šeigi telki maha võtma, mis oli märguanne ka teistele, ja niipea kui 
kaamelinahast telgid olid kokku pandud, asus salk põhja el-Habashi poole teele. 

Ateja kõrval ratsutas Zeyd, kelle pilk pöördus märksa sagedamini neiule kui ees 
kulgevale rajale. Tollog märkas, et Fahd heitis alatasa paarikese poole vaenulikke 
pilke, ja muigas. 

»Zeyd on sinust hoopis järjekindlam kavaler, Fahd," sosistas ta noormehele. 

»ta ajas tüdrukule kärbsed pähe," kaebas Fahd, ,.ja too ei taha mind enam tunda...” 

»Kuid eks lubanud ju Šeik ise sul Atejaga kurameerida," katkestas teda Tollog. 

»Ja mis sellest?" nähvas Fahd. ,,Kui sina minu eest sõnakese kostaksid! Sa ju 
lubasid!" 


»Allahi nimel! Aga muidugi! Kuid mu vend on oma tütre vastu liiga leebe,” lausus 
Tollog. ,,Ta ei salli sind, Fahd, aga et soovib Atejale õnne, siis jättis ta tüdrukule 
õiguse valida ise endale elukaaslane.” 

»»MIS siis teha?" küsis Fahd. 

» Oleksin mina šeik, siis esimene asi oleks mul..." vihjas Tollog. ,,Kuid mis parata, 
mina pole šeik.” 

»Aga mida sa teeksid, kui oleksid šeik?" 

»Paneksin vennatütre mehele oma äranägemist mööda.” 

»Kahju, et sa šeik pole.” 

Tollog kummardus ja sosistas Fahdile kõrva: 

»Julge austaja nagu Zeyd leiaks mooduse, kuidas mind šei-giks teha.” 

Fahd ei lausunud midagi. Ta mõtles pingsalt, pea norus ja kulm kortsus. 

Ill. Gorilla Bolgani 


Kolm pikka päeva liikus araablaste salk aegamisi läbi rohkest auramisest niiske 
džungli el-Habashi suunas. Kolm pikka päeva lebas Ahvide Tarzan väikesel välul, 
kinniseotud ja abitu. Elevant Tantor valvas teda ning muretses talle toitu ja vett. 

Kaamelinahast rihmad ei andnud ahvinimese pingutustele kuidagi järele ja ka mujalt 
ei saabunud vähimatki abi. Tarzani olukord muutus üha kriitilisemaks. 
Džunglivalitseja silmas järsku Manut ja palus ahvi köidikud läbi närida, kuid 
kergemeelne Manu, lubanud aidata, unustas samas lubaduse ja tõttas minema. 

Niisiis lebas ahvinimene maas ja ootas kannatlikult vabastamist, nagu see on omane 
loomadele, kes ootavad nurisemata päästjat, olgu see kas või surm. 

Neljanda päeava hommikul muutus Tantor rahutuks, sest toiduga läks asi üha 
raskemaks, eriti inimesele söögi hankimisega. Elevant kavatses Tarzani teise kohta 
viia, kuid ahvinimene kartis kaotada väljavaadet saada abi, sest ainuke loom, kes teda 
päästa võis, oli suur ahv mangani, kuid polnud teada, kas seal, kuhu Tantor minna 
kavatses, manganisid leidus. 

Tantor otsustas lahkuda. Ta puudutas londiga Tarzanit, pööras ta ümber ja tõstis 
maast üles. 

»Pane mind maha, Tantor," käskis ahvinimene. 

Paksunahaline loom kuuletus, pöördus siis kõrvale ja läks ära. Jõudnud puudeni, 
elevant peatus ja jäi kõhklema, pööras siis ümber, vaatas Tarzanit ja hakkas kihvadega 
maad kaevama. 

»Mine söö kõht täis," ütles Tarzan, ,,ja tule siis tagasi. Kui juhtud manganisid 
nägema, ütle, et nad siia tuleksid.” 

Tantor kukkus pasundama, pööras selja ja kadus puude vahele. Veel kaua kuulis 
ahvinimene oma vana ustava sõbra rasket jalaastet. 

»Läks ära," mõtles Tarzan. ,,Teda ei saa süüdistada. Küllap olen ise süüdi. Muide, 
nüüd on see juba ükspuha.” 

Kätte jõudis keskpäev. Džunglis võttis maad troopikavaikus, kui mitte arvestada 
ümberringi pilvedena kihavate putukate tüütut pinisemist. Nad vaevasid Tarzanit nagu 
teisigi džungli-asukaid, kuid loendamatute pistete tõttu, mis ahvinimene oma pika 
eluea jooksul saanud oli, oli ta nende mürgi vastu immuunseks muutunud. 

Äkki kostis puude otsast lärmi. Nagu sõgedad kihutasid okstel parves riiakalt 
torisevad väikesed manud. 

»Manud!" hõikas Tarzan. ,,Mis juhtus?" 

»Manganid!" kriiskasid ahvid. 


»Kutsuge nad siia!" käskis Tarzan. 

Eemalt kostis Tarzani sugukonnale iseloomulikke kurguhää-li. Ehk leidub nende 
hulgas keegi, kes teda tunneb. Ent võis ka juhtuda, et kari oli saabunud kaugelt ja ta 
on neile võhivõõras. Nii või teisiti, kuid rohkem polnud tal kellelegi loota. Tarzan 
kuulatas äraootavalt, tegemata välja manude vatramisest. 

Järsku vakatasid kõik hääled, maad võttis täielik vaikus. 

Ahvinimene suunas pilgu sinna, kust ootas inimahvide ilmumist. Ta aimas, mis 
sünnib paksu lehemüüri taga. 

Teda jälgisid ainiti metsikud silmad, uurides valvsalt välu ja otsides vaenlast, 
tüssamist või lõksu. Tarzan mõistis, et ta võis täielikult neis kahtlust äratada. 
Mispärast peaksid nad temasse suhtuma teisiti kui julmadesse, armututesse 
tarmanganidesse? Kõige rohkem kartis Tarzan, et manganid lähevad vaikides minema 
ega tulegi tema juurde. Siis oli kõik läbi, sest ainult manganid võisid teda vabastada. 
Ja Tarzan hakkas rutakalt rääkima. 

»» Olen sõber," hüüdis ta. ,, Tarmanganid tungisid mulle kallale ja sidusid mu kinni. 
Ma ei saa liikuda ega ennast kaitsta, ei toitu ega vett hankida. Siduge mind lahti!" 

Lehestikust kostis: 

»»Oled tarmangani." 

»»Olen Ahvide Tazan," selgitas inimene. 

Jah," kriiskasid manud, ,,see ta on." 

»Ma tunnen Tarzanit," kõlas teine hääl. 

Minuti pärast lükati oksad laiali ja välule astus kohmakal sammul hiigelsuur 
karvane ahv. Loom lähenes Tarzanile tohutu kere vappudes. 

»M'walat!" hüüatas ahvinimene. 

Mangani kummardus ja näris tugevate hammastega nahast köidikud läbi. 

kikoikad 

Neegrist kandja jäi seisma, takerdunud jalgupidi liaanipunt-rasse, lõi vaaruma ja 
pillas kandami maha. Oleks võinud arvata, et mis siis sellest, kuid sageli põhjustavad 
sellised pisiasjad 

elus suuri pöördeid. Nii ka praegu. Tühine juhtum kandjaga muutis järsult rikka 
noore ameeriklase James Hunter Blake'1 saatust, kes oli koos oma sõbra Wilbur 
Stimboliga esimest korda siirdunud Aafrikasse suurele jahile. Paar aastat tagasi oli 
Stimbol veetnud džunglis kolm nädalat ja seepärast asus nüüd loomulikult 
ekspeditsiooni etteotsa, kuulutades ennast kõigutamatuks autoriteediks kõiges, mis 
puutus safarisse, Aafrika džung-litesse, toidu ja neegrite hankimisse. Pealegi oli 
Stimbol Blake'ist kakskümmend viis aastat vanem, mis õhutas teda taotlema kõi- 
keteadja osa. 

Näilikust teineteisemõistmisest hoolimata süvenesid teekaaslaste vahel ebakõlad. 
Esialgu lõbustas flegmaatilist Blake'i Sümboli egotsentrism, kuni tärkas esimene 
lahkheli. See juhtus viimases raudteejaamas, kui võimuahne ja äkiline Stimbol asja 
ees, teist taga saatis tagasi kinooperaatori, pannes sellega Aafrika metsiku looduse 
teadusliku uurimise nurjumisohtu. See tegi Blake'ile suurt meelehärmi, kuid ta 
otsustas ekspeditsiooni lõpule viia ja kõik, mis võimalik, fotoaparaadiga jäädvustada. 

Järgmine konflikt leidis aset seetõttu, et Stimbol kohtles kandjaid julmalt. Pärast 
ägedaid vaidlusi lubas Stimbol anda juhtimisohjad Blake'i kätte ja lakkas neegreid 
alandavalt kohtlemast. 

Kõigis punktides kokku leppinud, siirdusid nad džunglisse. Blake hakkas koguni 
uskuma, et nad pöörduvad Ameerikasse sõpradena nagu varem, kuid siis komistas 
hädavaresest neeger ja pillas kandami maha. 


Stimbol ja Blake kõndisid kandja ees, kui kandam otsekui kurjast jõust juhituna 
Sümbolile selga kukkus ja ta jalust maha lõi. Stimbol ja kandja tõusid maast üles seda 
vahejuhtumit nägema juhtunud neegrite naerulagina saatel. Kandja hakkas samuti 
naerma, Stimbol aga lahvatas raevust tumepunaseks. 

»Neetud siga! Kobakäpp!" röökis Stimbol. 

Ja enne kui Blake sekkuda jõudis, kukkus Stimbol maruvihaselt jalgupidi kandami 
otsas trampima, sööstis siis neegrile kallale ja virutas talle näkku koletu hoobi. Neeger 
prantsatas maha, Stimbol hakkas talle jalahoope laduma. 

Vihane Blake hüppas kaaslase juurde, pööras ta näoga enda poole ja lõi teda sama 
võttega, millega viimane kandjat oli löönud. 

Stimbol kukkus maha, kuid samas keeras end'kuljeli ja rabas õlalt püssi. Ent Blake 
jõudis temast ette. 

Jäta püss!" käratas noor ameeriklane Stimbolit 45-kaliibri-lise karabiini kirbul 
hoides. 

Stimbol kuuletus. 

»Püsti!" käsutas Blake. 

Kui Stimbol oli jalule tõusnud, jätkas Blake: 

»»Ja nüüd kuula, Stimbol. Minule aitab. Homme hommikul jaotame varustuse ja 
inimesed ning läheme lahku. Meil pole sinuga ühist teed.” 

Seda öeldes pani Blake karabiini tuppe. 

Neeger tõusis ja hakkas oma verdjooksva ninaga tegelema. Teised mustanahalised 
vaatasid momnilt pealt. Seejärel andis Blake kandjale märku kandam üles tõsta ja 
safari hakkas edasi liikuma. Mindi rõhutult, ilma naeru ja lauludeta. 

Kui salk oli keskpäeva paiku sobivasse kohta jõudnud, tehti peatus, et jaotada 
varustus, toidukraam ja inimesed ning järgmisel päeval lahku minna. 

Mossitav Stimbol ei tahtnud jaotamisest osa võtta, vaid kutsus kaasa kaks 
relvastatud askarit ja siirdus jahile. Grupp oli jõudnud peatuspaigast umbes miili 
kaugusele, kõndides kõduga kaetud rajal, mis samme summutas, kui kõige ees kõndiv 
as-kari äkki käe tõstis ja seisatas. 

Stimbol astus ta juurde ja neeger osutas vasakule, kus lehestikust paistis pikkamisi 
eemalduv must kogu. 

»Mis see on?" küsis Stimbol sosinal. 

»Gorilla,” vastas neeger. 

Tõstnud püssi palge, tulistas Stimbol liikuvat kogu, kuid neegri silmanähtavaks 
heameeleks laskis mööda. 

»Neetud!" kirus ameeriklane. ,,Minu järel! Gorilla tuleb kinni püüda. Kurat võtaks, 
sellest saab vast trofee!" 

Selles lõigus oli džungel tavalisest hõredam ja gorilla kujutas endast head 
märklauda, ent iga kord, kui kärgatas pauk, kadus märklaud. Neegrid rõõmustasid 
salamisi Stimboli möödalaskude üle, viies sellega ta endast välja. 

Tarzan, kes manganidega läheduses jahti pidas, pistis esimest lasku kuuldes mööda 
puid kära peale kihutama. Ta tegi kohe kindlaks, et tulistajad polnud beduiinid, sest 
oskas teha vahet püssidest ja kaasaegsetest karabiinidest tulistamise vahel. 

Oksalt oksale lennates silmas ahvinimene peagi gorilla Bolganit, kes vihatud 
tarmangani ja tema müriseva kepi eest põgeneda püüdis. Kabuhirmus unustas gorilla 
sootuks vähimagi 

ettevaatuse ja midagi ümberringi nägemata ei märganud madu Histah't, kes oli end 
oksale rõngasse kerinud. 


Hiigelpüüton ei rünnanud harilikult täiskasvanud isagorilla-sid, kuid praegu oli ta 
jälitamiskärast ja laskude kärgatustest niivõrd vihale aetud, et oli valmis kallale 
tungima koguni Tan-torile. 

Väikesed hiilgavad silmad, liikumatud ja kurjakuulutavad, jälgisid sagrise Bolgani 
lähenemist, ja kui gorilla oksa alla jõudis, sööstis Histah ohvrile kallale. 

Meeleheitliku pingutusega püüdis Bolgani vabaneda võimsast raudsetest spiraalist, 
mis halastamatult tema keha ümber põimus. Ent kui tugev gorilla ka polnud, oli 
Histah tugevam. Bolgani kõrist tungis hirmuäratav, peaaegu inimlik karjatus. 
Järgmisel hetkel viskus gorilla maha, püüdes asjatult vabaneda maost, kes pigistas 
teda otsekui elusad teraspihid. 

See vaatepilt avanes ühtaegu nii Tarzani kui ka Stimboli silmadele, kes tungis 
vaevaliselt läbi alusmetsa. Ahvinimese ilmumine jäi ameeriklasel märkamata, sest 
nagu alati liikus see käratult ja äärmise ettevaatusega. 

Tarzan mõistis otsekohe Bolganit tabanud õnnetuse kogu dramaatilisust. Seejärel 
nägi ta sihtivat Stimbolit, kes kavatses ühe lasuga saada kaks suurepärast eksemplari, 
ja hüppas aega viitmata ameeriklase õlgadele. Stimbol otsekui niideti jalust maha. Ta 
ei jõudnud veel taibatagi, mis juhtus, kui Tarzan kahmas noa ja hüppas võitlevate 
kehade väänleva kera juurde. Stimbol kargas jalule, haaras püssi ja suunas pimedas 
vihas selle tulnukale, ent see, mida ta nägi, sundis teda unustama oma kättemaksuiha. 

Alasti pronkspruuni kehaga hiiglane võitles hirmuäratava püütoniga, kusjuures 
metslooma kume lorin ei tulnud pelgalt gorilla, vaid ka välimuselt jumalaga sarnaneva 
inimese kõrist. 

Stimbol võpatas. 

Pigistades püütonit ühe käega kõrist, torkas Tarzan teise käega mitu korda noa 
väänlevasse soomustatud kehasse. Niipea kui lahingusse astus uus ja kohutav 
vaenlane, pidi Histah Bolgani lahti laskma ja haaret nõrgendama. Pooleldi kägistatud 
gorilla, kellel eluvaim veel vaevu sees püsis, lamas maas, võimetu oma päästjale appi 
minema. Samal ajal hoidus Stimbol, silmad hirmust pungis, ohutusse kaugusse, 
unustanud isegi mõelda trofeedele ja kättemaksule. 

Nii sattus Tarzan üks ühe vastu looduse ühe kohutavama kätetööga surmatoovas 
duellis, mille lõpp tundus ameeriklasele olevat ette otsustatud. Ja tõesti, kes naise 
sünnitatud inimestest suudaks ilma kõrvalise abita rebida end lahti püütoni surmavast 
embusest? 

Histah'1 õnnestus põimuda ahvinimese rindkere ja ühe jala ümber, kuid 
noahaavadest nõrkenud püütoni haare ei võinud halvata Tarzani liigutusi, kes püüdis 
nüüd püütoni keha pooleks lõigata. 

Eredad verepritsmed katsid võitluses osalejaid, samuti rohtu ja alusmetsa. Viimast 
korda pingutades pigistas Histah kramplikult ohvrit ja sel hetkel lõikas Tarzan võimsa 
noahoo-biga püütoni selgroo läbi. Mao äralõigatud alumine pool kukkus maha, kus 
jätkas pekslemist ja väänlemist. Uskumatute ponnistuste hinnaga vabastas ahvinimene 
end ülemise poole rõngastest ja virutas sureva mao eemale põõsastesse. Stimbolile 
pilkugi heitmata pöördus ta Bolgani poole. 

»Noh, kuidas on, kas hakkad toibuma?" 

»Jah,” vastas gorilla. ,,Olen Bolgani ja tapan tarmangani!" 

» Aga mina olen Ahvide Tarzan," sõnas ahvinimene. ,,Ma päästsin su Histah' käest.” 

N 
»»Sa ei tulnud Bolganit tapma?" küsis gorilla. 
»Ei, Bolgani on minu sõber.” 


Gorilla kibrutas laupa, püüdes kuuldus selgusele jõuda. Mõne aja pärast hakkas 
Bolgani rääkima. 

»Me saame sõpradeks, sina ja mina," kuulutas ta. «Tarmangani, kes sinu selja taga 
seisab, tapab oma müristava kepiga meid mõlemaid. Meie peame esimesena ta 
tapma!" 

Ja gorilla ajas end suurivaevu maast üles. 

»Ei,” väitis Tarzan. ,,Ma ajan ta minema." 

»sina? Ta ei kuula sind." 

»»Olen Tarzan, džunglivalitseja,” kuulutas ahvinimene. ,,Tar-zani sõna on džunglis 
seadus.” 

Stimbolile, kes ei kiirustanud lahkuma, jäi mulje, et inimene ja metsloom urisevad 
teineteise peale ja nüüd kohe läheb lööminguks. Oleks ameeriklane suutnud taibata, et 
teda peeti ühiseks vaenlaseks, ei oleks ta hakanud visadust ilmutama. Kuid Stimbol 
haaras uuesti relva ja suundus Tarzani poole. 

»Astu kõrvale, sõber,” ütles ta Tarzanile. ,,Teen kohe sellele gorillale lõpu peale. 
Usun, et pärast eksperimenti maoga ei taha 

sa enam kellelegi selga karata.” 

Ameeriklane polnud põrmugi kindel, kuidas käitub valge hiiglane, kellel oli üsna 
veider komme esitleda end võõrastele inimestele, kuid relvaga tundis ta end 
turvaliselt. Pealegi oletas Stimbol, et metslane püüab võimalikult kiiresti lahti saada 
hirmuäratavast gorillast, kes tema arust oli julma iseloomuga. 

Tarzan astus Bolgani ja küti vahele, silmitsedes viimast kriitilise pilguga. 

»Korista oma püss," käskis Tarzan. ,,Sa ei tohi gorillat puudutada.” 

»Tohin küll.” 

»»MiSs siis ikka, eks vaatame, kuid ma ei soovitaks seda teha." 

»Kas sa üldse tead, kes ma olen?" ägestus Stimbol. 

»Mul ükspuha," lausus Tarzan külmalt. 

» Ilmaaegu. Olen Wilbur Stimbol, New Yorgi firma ,, Stimbol ja Co” 
börsimaakler!" 

Seda nime tundis kogu New York. Isegi Pariisis ja Londonis avas see paljusid uksi 
ja sundis selgi sügavasse kummardusse vajuma. Oli peaaegu välistatud, et see 
ennasttäis rahajõmm poleks saanud oma tahtmist. 

»Mida sa teed minu maa-alal?" küsis ahvinimene Stimboli upsakusest välja 
tegemata. 

»Sinu maa-alal? Kes sa selline oled, kurat võtaks?" 

Tarzan pöördus eemal seisvate neegrite poole. 

»»Olen Ahvide Tarzan," kuulutas ta nende murdes. ,,Mida talle minu maal vaja on? 
Kui palju valgeid on salgas?” 

»Suur bwana!" vastas neeger sügava lugupidamisega. «Taipasime kohe, et oled 
Ahvide Tarzan, kui nägime sind puu otsast maha hüppamas. Aga kui sa tapsid Histah', 
siis veendusime selles lõplikult. Džunglis pole see kellelegi teisele jõukohane. See 
valge on kuri isand, teine valge on hea. Tulime küttima Simbat ja teisi suurulukeid, 
kuid meil pole jahiõnne. Homme läheme, ära." 

»Kus asub teie laager?" uudistas Tarzan. 

Neeger viipas metsa poole. 

»Ssiinsamas lähedal,” sõnas ta. 

Ahvinimene pöördus Stimboli poole. 

»Mine laagrisse," ütles Tarzan. Õhtul tulen sinu ja su kaaslasega läbi rääkima. Ja 
rohkem ei tohi minu maal olla mingit küttimist, kui ehk ainult toiduks.” 

Tundmatu hääles ja olekus oli midagi niisugust, millest Stimbolit haaras 
senitundmatu hirmutunne. Ameeriklane ei lausunud sõnagi. Pronkspruun hiiglane 
pöördus gorilla poole, vahetas temaga lõrisevaid kõrihäälikuid ja mõlemad läksid õlg 
õla kõrval džunglisse. 

Lehestik oli vaevalt nende järel kokku vajunud, kui Stimbol kiskus peast kiivri ja 
kuivatas siidrätiga higist laupa, vandus siis ja pöördus neegrite poole. 

» Terve päev on untsu läinud!" porises ameeriklane õelalt. ,,Mis tüüp see oli? Arvan, 
et ma tunnen teda.” 

» Teda hüütakse Tarzaniks,” kostis askari. 

» Tarzan? Seda nime kuulen ma esimest korda," nähvas Stimbol vihaselt. 

»»Kes džunglis on käinud, need tunnevad Tarzanit.” 

»Haa!" kõverdas Stimbol nägu. ,,See veel puudus, et mingisugune täitanud metslane 
tuleks Wilbur Sümbolile ette kirjutama, kus tohib ja kus ei tohi küttida.” 

» Isand, Tarzani sõna on džunglis seadus. Keegi ei tohi sellest üle astuda." 

»Teilt pole keegi küsinud, igavesed idioodid!" röögatas Stimbol. ,, Ütlesin, et 
hakkame küttima, järelikult hakkame küttima." 

Kuid tagasiteel laagrisse nad ulukeid ei näinud, vähemalt mitte Stimbol. Mida aga 
nägid neegrid, see oli juba nende enda asi. 


IV. Tarmanganid 


Stimboli äraolekul jaotas Blake toidukraami ja varustuse kaheks võrdseks osaks, ent 
inimeste jaotamisest esialgu hoidus. 

Kui kütid laagrisse tagasi jõudsid, märkas Blake kohe, et Stimbol oli ülimalt räbalas 
tujus, kuid ta ei teinud sellest väljagi, sest vanamees oli alailma niisugune. Vastupidi, 
Blake tundis salamisi kergendust, mõeldes sellele, et hommikul saab ta lõpuks ometi 
tujukast kaaslasest igaveseks lahti. See-eest tegi teda rahutuks Stimboliga koos 
naasnud askaride närvilisus: nähtavasti oli vanamees neile säru teinud. 

Jah, safari jaotamine ei kujune kergeks. 

Blake mõistis, et kõige raskem on valida piisav hulk inimesi, kes nõustuvad 
Stimboli distsipliinile alluma ja teda teenima. 

Kahte hunnikusse jaotatud varustuse juurde astunud, tõmbus Stimbol süngeks. 

»Näen, et oled juba kõige eest hoolt kandnud," tähendas ta Blake'i ette seisma 
jäädes. 

Jah, võid kontrollida, kas kõik on õiglaselt tehtud.” 

»Pole tahtmist," vastas Stimbol. ,,Tean, et sa ei peta. Aga kuidas on kandjatega?" 

«Nendega on keerulisem. Sa ju tead, et halva kohtlemise pärast tahavad nad vaevalt 
sinu juurde jääda." 

«Kõiges oled süüdi sina, Blake. Häda on selles, et sa ei tunne pärismaalasi. Oled 
nende vastu liiga pehme. Nad ei austa ja järelikult ka ei hinda sind. Nemad peavad 
isandaks seda, kes neid peksab. Üldiselt ei taha nad sinuga pikale teekonnale asuda. 
Sina jaotasid asjad, mina võtan käsile inimesed. Püüan teha nii, et jääksid minu 
valikuga rahule. Saad endale usaldusväärsed inimesed, ma üritan neid hirmutada 
jumala nuhtlusega, et nad ei söandaks sind reeta.” 

Ja missuguse põhimõtte järgi kavatsed sa neid jaotada?" uudishimutses Blake. 

»»Noh, kõigepealt jäävad sinuga need, kes seda ise tahavad, ehk leidub selliseid. 
Kutsume kõik kokku, selgitame neile, et läheme lahku, ja ma käsin ette astuda neil, 


kes soovivad minna sinuga. Seejärel valin ülejäänute hulgast ustavad inimesed ja sel 
moel saamegi sulle vajaliku hulga. Tehtud? On see õiglane või mitte?" 

Blake lõi kõhklema. Ta ei usaldanud enam Sümbolit ja seepärast otsustas välja tulla 
oma variandiga. 

»» Võib-olla kumbki meist ei kogu vajalikul hulgal vabatahtlikke,” alustas ta. ,,Kui 
see juhtub minuga, tõotan ma rahalist hüvitust neile, kes tulevad koos minuga 
raudteeni, ja küsimus laheneb iseenesest.” 

»»Pole halb mõte, kui suudad nendega toime tulla ilma minuta," lausus Stimbol ringi 
vaadates. Neegrite peameest nähes hõikas ta: ,,Hei, sina! Tule korraks siia!" 

Neeger astus ligi. 

«Kutsu inimesed kokku,” käskis Stimbol. ,,Et viimne kui üks viie minuti pärast siin 
oleks!" 

Mustanahaline ruttas käsku täitma. 

»Kas laagris käis täna võõraid?" pöördus Stimbol -Blake'i poole. 

»Ei, aga miks sa seda küsid?" 

«Kohtasin jahil metslast," seletas Stimbol. ,,Ta käskis mul džunglist minema kasida. 
Mis sina selle peale kostad, ah?" Ja Stimbol kukkus laginal naerma. 

«Metslane?" 

«Just nimelt. Küllap oli hullumeelne. Askarid vist tunnevad teda." 

»Ja kes see oli?" «Tema nimi on Tarzan.” Blake'i silmad läksid suureks. 

»Aa!" hüüatas ta. ,,Sa kohtasid Ahvide Tarzanit ja ta ajas su džunglist minema?" 

»»sa oled temast kuulnud?" 

«Loomulikult. Ja kui ta käsib mul džunglist lahkuda, siis ma lähen.” 

«Kuid Wilbur Stimbol ei lahku!" vihastas vanamees. «Mispärast?" küsis Blake. 
«Sellepärast, et ma ei luba tal ennast kamandada. See tüüp ei lasknud mul gorillat 
tappa. Kujutad ette, ta päästis gorilla püütoni käest ja tappis püütoni. Ta üües, et tuleb 

pärastpoole meie laagrisse, ja läks gorillaga kaelakuti koos minema nagu vana 
sõbraga. Jagasin kohe ära, kes ta selline on. Ja see hull julgeb mind veel minema 
ajada!" 

»Sinu arust on siis Ahvide Tarzan ebanormaalne?" 

«Iseendastki mõista, miks ta siis muidu alasti ja ilma relvata džunglis longib?" 

«Kardan, et sa eksid, Stimbol, aga kui sa ebameeldivusi ei soovi, siis tee nii, nagu 
käskis Tarzan.” 

«Mida sa temast tead? Oled sa teda kunagi näinud?" 

»Ei ole,” vastas Blake, «kuid olen palju kuulnud meie inimestelt. Tema kodu on 
siin. Teda on näinud vähesed, kuid kõik arvavad, et tal on deemoni jõud, kui mitte 
rohkem. Inimesed kardavad esile kutsuda tema rahulolematust. Kui nad arvavad, et 
Tarzan on meiega, jooksevad nad laiali." 

«Minul pole temaga vähimatki pistmist," turtsatas Stimbol. 

»Ja sa ei tahaks temaga kohtuda? Mina aga, vastupidi, tahaksin küll. Sestsaati, kui 
me tema maal viibime, ma temast aina kuulengi.” 

«Imelik, mina pole midagi kuulnud,” pigistas Stimbol läbi hammaste. 

»»Sa ju ei räägi pärismaalastega ega tunne huvi nende meeleolu vastu," tuletas Blake 
talle meelde. 

»»Oma arust ma muud ei teegi, kui lobisen nendega," väitis rahulolematu eakas 
ameeriklane. ,, Muide, erinevalt mõnest mina kandjatega ei sõbrusta." 

Ja Stimbol irvitas kahjurõõmsalt. Blake üksnes naeratas. 


«Inimesed ongi siin," lausus Stimbol, pööras näo nende juurde jõudnud kandjate ja 
askaride poole ning köhatas hääle puhtaks. 

»Mister Blake ja-mina läheme lahku," kuulutas Stimbol. ,, Mina siirdun läände, kus 
kavatsen küttida. Mister Blake'i plaane ma ei tea, kuid temale kuuluvad pooled 
kandjad ja pooled askarid. Seepärast hoiatan — ei mingeid vigureid! Pooled teist 
lähevad mister Blake'iga, meeldib ta teile või ei. Üldiselt on asi nii: seal on mister 
Blake'i kraam, siin aga minu oma. Need, kes on otsustanud saata mister Blake'i, 
lähevad sinna!" 

Esimeste sekundite jooksul inimesed kõhklesid, süüvides Stimboli kõnesse, seejärel 
läks mõni Blake'i asjade juurde ja varsti ühinesid nendega kõik ülejäänud. 

Pead vangutades pöördus naeru lagistav Stimbol Blake'i poole. 

»Kurat neid võtaks!" hüüdis ta. ,,On alles kretiinid! Tegin neile üksipulgi kõik 
selgeks, ja säh sulle, keegi ei taibanud tuhkagi!" 

»»Miks sa nii arvad, Stimbol?" küsis Blake. 

Stimbol ei taibanud paugupealt Blake'i küsimuses peituvat vihjet, aga kui see lõpuks 
temani jõudis, läks ta pilve. 

»Ära ole rumal,” nähvas ta järsult. ,,Olen kindel, et nad ajasid segamini.” 

Tulivihane Stimbol pöördus pärismaalaste poole. 

»»Hei, juhmardid! Kas te peakolud tõesti midagi ei jaga? Ma ei öelnud, et kõik 
peavad mister Blake'iga minema, vaid ainult need, kes tahavad. Nüüd aga need, kes 
minuga jäävad, tulgu siia, ja kähku!" 

Keegi ei liikunud paigast. Stimbol läks näost tumepunaseks. 

»»See on mäss!" röökis ta maruvihaselt. ,,Kes on ninamees? Ma võtan tal naha maha! 
Tule siia, sina!" 

Ta andis märku neegrite peamehele. 

»Kes teile kärbseid pähe ajas? Vasta! Arvatavasti mister Blake?" 

»Ära mängi lolli, Stimbol," sekkus Blake. ,,Keegi pole neile kärbseid pähe ajanud ja 
mingit mässu ei ole. Oled ise süüdi. Nad tegid nii, nagu sa käskisid. Poleks sa nii 
talumatult enesekindel, oleksid võinud tagajärge ette aimata. Ka neegrid on inimesed. 
Nad on väga tundlikud ja kergeusklikud. Kuid sina peksad ja solvad neid, sellepärast 
nad kardavad sind ja hingepõhjas koguni vihkavad. Mida külvad, seda ka lõikad! 
Tahaksin uskuda, et see on sulle hea õppetund. Ainuke võimalus inimesi tagasi saada 
on pakkuda neile head vaevatasu. Otsusta ise.” 

Stimbol oli ilmselt ähmi täis. Ta mõistis, et tema autoriteet oli varisenud kokku nagu 
kaardimajake, ja ta hakkas hirmunult ringi vahtima, teadmata, mida ette võtta. 
Neegrid jälgisid mornilt valgeid, püüdes toimuvas selgusele jõuda. 

» Tee seda parem ise," surus endast välja Stimbol. 

Blake astus neegrite juurde. 

»» On vaja, et pooled teist saadaksid mister Stimbolit rannikule," pöördus ta 
mustanahaliste poole. ,, Ta maksab kahekordse hinna neile, kes teda ausalt teenivad. 
Arutage omavahel läbi ja eatage oma otsusest peamehe kaudu. Kõik. Võite laiali 
minna.” 

Ülejäänud osa päevast saatsid valged mööda kumbki oma telgis. Neegrid kogunesid 
rühmiti, arutades sosinal edasist tegutsemist. Blake ja Stimbol sõid õhtust eraldi, 
pärast aga hakkasid piipu popsutama, oodates neegrite peamehe ettekannet. 

Blake, kes ei jõudnudki teateid ära oodata, saatis poole tunni pärast oma teenri 
inimesi kutsuma. Peagi ilmusidki nad noore ameeriklase ette. 

»» Noh, kas otsustsite, kes hakkab mister Stimbolit saatma?" küsis Blake. 


»Keegi ei hakka vana bwanat saatma," vastas peamees. ,,Kõik lähevad noore 
bwanaga.” 

»Kuid mister Stimbol tasub heldelt," tuletas Blake meelde. ,,Ja pooled teist on 
kohustatud minema temaga." 

Neeger raputas kangekaelselt pead. 

»Tasu on hea,” sõnas ta, ,,kuid soovijaid pole.” 

» le kohustusite meid saatma lõpuni,” ütles Blake, ,.ja peate kokkuleppest kinni 
pidama.” 

«Leppisime kokku saata teid mõlemaid koos, mitte eraldi. Lahkuminekust polnud 
juttugi. Meie peame kokkuleppest kinni ja miski ei takista vana bwanat koos noorega 
tagasi minemast." 

Peamehe toon ei kannatanud vastuväiteid. Blake mõtiskles pisut ja ütles siis: 

»»Oled vaba. Homme hommikul arutame seda asja uuesti.” 

Vaevalt oli neeger lahkunud, kui pimedusest astus lõkketule valgele inimkogu. 

»»Mis kurat see olgu! Ah, see oled sina?" hüüdis Sümbol. ,,Siin ongi see metslane, 
Blake!" 

Noor ameeriklane pööras ümber ja nägi pronkspruuni ihuga hiiglast, keda valgustas 
lõkkekuma. Atleetiiku kehaehitusega võõras käitus rahuliku eneseväärikusega ja 
Blake naeratas endamisi, meenutades Sümboli sõnu, et tegu on hullumeelsega. 

«Niisiis oled sa Ahvide Tarzan?" küsis Blake. 

Hiiglane jaatas. 

»Ja kes oled sina?" küsis ta. 

«James Blake New Yorgist.” 

«Tulid muidugi jahti pidama?" 

»» Fotoaparaadiga.” 

«Ja sinu kaaslane nali karabiiniga," märkis Tarzan. 

«Tema on omaette, mina tema eest ei vastuta.” 

«Ma pole kohustatud kellelegi aru andma!" ägestus Sümbol. 

Tarzan silmitses teda vilksamisi, tegemata välja kõlanud bra-vuuritsemisest. 
«Kuulsin juhuslikult sinu jutuajamist neegrite peamehega," lausus Tarzan Blake'i 
poole pöördudes. «Keegi neegritest jõudis mulle rääkida sinu kaaslasest, täna oli mul 
kahel korral võimalus kujundada tema kohta oma arvamus, seepärast aiman, et lähete 

lahku, sest ei jõudnud üksmeelele. On mul õigus?” 

«On küll,” kinnitas Blake. 

Ja missugused on su edasised plaanid?” 

«Mõtlen läände minna, eks seal siis näe..." alustas Sümbol. 

»Ma räägin Blake'iga,” katkestas teda Tarzan. «Sinuga on kõik selge.” 

«Hee, mida kuradit..." 

«Vait!" hoiatas ahvinimene. «Räägi edasi, Blake.” 

«Siiani kiskus meil kõik kiiva, sest ei suutnud temaga milleski kokku leppida. 
Seetõttu pidin ma kohaliku fauna tundmaõppimise asemel nägema tema 
ebasümpaatset nägu, mis mul juba südame pahaks ajab. Kavatsesin minna põhja, et 
pildistamiseks lõvisid otsida, ja mul on väga kahju minna |agasi midagi nägemata, 
raisates tühjalt aega ja raha. Nüüd, kus inimesed 

keeldusid meid eraldi saatmast, ei jää üle midagi muud, kui kõige lühemat teed 
rannikule tagasi pöörduda." 

«Nagu ma näen, olete mind jutuajamisest välja arvanud," plahvatas Stimbol. «Nagu 
Blake, nii paigutasin minagi sellesse rännakusse raha ja aega. Sa unustad, et sõitsin 


siia jahti pidama, mida kavatsen ka teha, ja üldse pole mul plaanis rannikule 
pöörduda, võta see teadmiseks, ahvinimene!" Tarzan trotsis jällegi Stimbolit. 
«Olge valmis hommikul teele asuma,” ütles ta Blake'ile. «Inimeste jaotamisega teil 
probleeme ei tule. Ma võtan ise selle käsile ja annan teile pärastiseks juhendeid.” 
Nende sõnadega ta lahkus ja kadus džunglisse. 


V. Välk Ara 


Koit polnud veel hahetama löönud, kuid laagris käis juba askeldamine ja 
kokkulepitud ajaks olid kõik lahkumiseks valmis, nii pakid kui inimesed. Kandjad 
ootasid märguannet asuda teele itta, rannikule. Blake ja Stimbol suitsetasid vaikides. 
Äkki lõi nende kõrval puu oks kõikuma, kostis lehtede sahinat ja Ahvide Tarzan 
hüppas kergelt maha. 

Neegrite hulgast kuuldus summutatud hirmukarjatusi. Ahvinimene kõnetas neid 
nende enda murdes. 

«Olen Ahvide Tarzan, džunglivalitseja,” kuulutas ta. «Saadate valgeid läbi minu 
maa ja hakkate tapma minu loomi. Mulle see ei meeldi. Olen hinge põhjani nördinud. 
Kui tahate oma perekondade juurde tagasi minna, siis kuulake mind tähelepanelikult 
ja tehke nii, nagu käsib Tarzan." Ahvinimene osutas neegrite peamehele. , «Lähed 
saatma noort bwanat, kel ma luban pildistada oma maa-alal kõike, mida ta soovib. 
Valid endale inimesed, pool salgast, kes lähevad koos sinuga.” 

Seejärel pöördus ta teise mustanahalise poole. 

«Sina võtad ülejäänud ja lähed koos vana bwanaga raudteeni," käsutas ta. «Hakkate 
minema otsekohe, teelt kõrvale pööramata. Ära luba tal küttida ja hoia ka ise tagasi, 
ehk siis ainult toiduks või enesekaitseks. Tee kõik nii, nagu ma ütlesin. Pea meeles: 
Tarzan näeb kõike ega andesta midagi." Seejärel pöördus ta valgete poole. 

»Blake,” ütles ta, ,,korraldused on tehtud. Võid minna, millal ja kuhu pead 
vajalikuks. Mis küttimisse puutub, otsusta ise oma äranägemise järgi. Oled mu 
külaline.” 

Stimboli poole pöördudes lausus Tarzan: 

»Sina lahkud jalamaid minu maalt. Tulirelva luban kasutada ainult enesekaitseks. 
Vastasel korral jääd sa sellest ilma. Ma ei luba sul küttida isegi toidu hankimiseks. 
Söögi eest kannab hoolt sinu salga peamees." 

»Nüüd pea suu ja kuula, mida mina sulle ütlen!" käratas enesevalitsuse kaotanud 
Stimbol. ,,Kui sa arvad, et lasen kellelgi oma Ameerika kodaniku õigusi riivata, siis 
eksid rängalt. Võta teadmiseks, et võin sind ja sinu neetud džungleid nelikümmend 

korda osta ja 

müüa, 

tekitamata 

vähimatki 

kahju oma 
taskule. Kristuse nimel, Blake, tee sellele kretiinile selgeks, et ma hakkan küttima siis, 
kui iganes soovin.” 

Tarzan kutsus Stimboli salga peamehe enda juurde. 

»» Võite teele asuda,” ütles ta. ,, Kui see valge ei järgne teile, jätke ta saatuse hooleks, 
kui ta aga leplikumaks muutub, juhtige ta raudteeni. Tema käske täitke vaid siis, kui 
need ei käi vastu minu omadele. Teele!" 

Minut hiljem suundus Stimboli salk džungli poole, ka Blake oma inimestega lahkus 
laagrist. 


Stimbol kukkus ähvardama ja sajatama, kuid tema inimesed läksid rahulikul ilmel 
mööda, suundudes itta. 

Tarzan hüppas oksale ja kadus lehestikku. Stimbol jäi üksi inimtühja laagrisse. 

Alandusest märatsedes ja viimset kui üht needes tormas ta järele inimestele, kes 
tema vannutused ja ähvardused kõrvust mööda lasksid. Sünge ja vaikivana sättis 
Stimbol end lõpuks inimaheliku etteotsa, tajudes kibedusega, et ahvinimese võim on 
tema omast suurem. Tema hinges kobrutas endiselt viha, peas kihasid enneolematud 
kättemaksuplaanid. 

Soovides olla kindel, et tema käske täidetakse, oli Tarzan puid mööda kaugele ette 
läinud ja peatus nüüd raja kohal, oodates Stimboli ilmumist. Eemalt kostsid inimese 
sammud. Tagant kuuldus mingisugust liikumist: rada mööda läks inimestele vastu 
must karvane inimesega sarnanev kogu. Ahvide Tarzan tervitas teda, lahkumata oma 
varjupaigast. 

»» Bolgani!" kutsus ta vaevu kuuldavalt. 

Gorilla peatus, tõusis tagajalgadele ja vaatas ümber. 

»»see olen mina, Tarzan," lausus ahvinimene. Gorilla hakkas torisema. ,,Olen 
Bolgani.” 

«Eestpoolt tuleb tarmangani," hoiatas Tarzan. 

»Ma tapan ta!" 

Bolgani paljastas kihvad. 

»Ära puutu teda," ütles Tarzan. ,, Temal ja ta inimestel on palju müristavaid keppe. 
Ajasin tarmangani džunglist ära. Lase ta mööda. Astu rajalt kõrvale. Las rumalad 
gomanganid ja veelgi rumalam tarmangani lähevad mööda, aimamata Tarzani ja 
Bolgani juuresolekut."” 

Samal ajal tõmbus taevas kiiresti pilve, kauguses kõmistas kõu. Ahvinimene ja 
gorilla tõstsid pilgu üles, areenile, kus iga hetk olid märatsema puhkemas 
ohjeldamatud loodusjõud, sootuks julgemad ja hukatuslikumad kui nad ise. 

Kõrguses sähvatas välk Ara. Neile mõlemale oli see kõu Panda vibust väljalastud 
nool, suured vihmapiisad tuul Usha veri, mis voolas tema haavatud kehast. 

Loodusjõudude surve all tõmbus džungel otsekui kössi. Ümberringi läks pimedaks. 
Hakkas kallama paduvihma. Lehed ja oksad rebenesid mürinast, puud vajusid 
rohukõrtena looka. Loomad pugesid peitu, kes kuhu sai, võimetud vastu panema rae- 
vuka jõu kohutavale survele, mida nad pidasid ülimaks. 

Tarzan tõmbus oksaharude vahel kerra, selg pööratud paduvihma poole. Puu all 
kössitas läbimärg ja porine Bolgani. Mõlemad ootasid halva ilma möödumist, sest 
midagi muud ei jäänud neil üle. . 

Torm märatses endiselt. Ümberringi kõmises kõu. 

Käis silmipimestav sähvatus ja oks, millel kükitas Tarzan, murdus pooleks ning 
langes rajale. 

Ahvinimene lendas alla ja jäi kukkumisest uimasena lamama. 

Torm lõppes niisama äkki, kui oli alanudki. Pilvede vahelt vaatas välja päike Kudu. 

Heitunud Bolgani ei söandanud oma varjupaigast välja minna, vaid oli seal vagusi 
ega liigutanudki. 

Läbimärg, külmast lõdisev ja maruvihane Stimbol kõndis mudasel libedal rajal ega 
teadnudki, et ta inimesed olid maha jäänud ja halva ilma eest puude all varju otsinud. 

Käänaku taga tõkestas teed mahakukkunud oks, mille all ta 

kohe ei märganudki lamavat inimest, aga kui märkas ja ära tundis, hakkas süda 
suurest rõõmust pekslema. 


Tarzani surm annaks talle vabad käed ja ta võiks uuesti teha kõike, mida süda lustib. 
Kuid kas ahvinimene oli ikka surnud? 

Stimbol hüppas Tarzani keha juurde, laskus põlvili ja surus kõrva ta rinna vastu. 
Ameeriklase näol peegeldus pettumus: Tarzan elas. Stimbol heitis pilgu taha ja ta 
silmades süttis kaval helk. Rajal polnud hingelistki, järelikult ei näe teda keegi. Ta oli 
sattunud palgest palgesse sellega, kes oli teda rängalt alandanud ja lamas praegu 
teadvusetult. Sümbolile näis, et läheduses pole kedagi, ta ei näinud sagris karvaga 
kogu, kes inimese liginedes oli hääletult püsti tõusnud. 

Stimbol tõmbas tupest jahinoa. Ta torkab selle tera metslase südamesse, pöördub 
jooksujalu tagasi ja teeb näo, et ootab oma inimesi. Pärast leiavad nad Tarzani 
surnukeha, kuid keegi ei aima tema surma põhjust. 

Tulnud teadvusele, hakkas ahvinimene äkki liigutama. Stimbol mõistis, et ei tohi 
viivitada, kuid selsamal silmapilgul haaras lehtede vahelt läbi torgatud karvane käpp 
tal õlast kinni. Ameeriklane pööras end vandudes ümber ja nägi Bolgani võigast 
lõusta. Stimbol tõstis noa, sihtides gorillale rindu, kuid Bolgani kiskus tal relva käest 
ja viskas põõsasse. 

Paljastanud hirmsas vihas suured kollased kihvad, kavatses gorilla need Stimboli 
kõrisse lüüa, kuid siis avas Tarzan silmad. 

»Kreeg-ah!" hüüdis ahvinimene hoiatavalt. 

Bolgani peatus ja silmitses oma kaaslast. 

»Lase ta lahti,” käskis Tarzan. 

»Tarmangani tahtis Tarzanit tappa," seletas gorilla, ,,kuid Bolgani takistas teda. 
Bolgani tapab ta!" 

Ja gorilla hakkas hirmuäratavalt lõrisema. 

»Ei!" raius Tarzan. Jäta tarmangani rahule!" 

Gorilla kuuletus ja samal sekundil ilmusid rajale neegrid. Inimesi nähes sattus 
gorilla ärevusse. 

»Mine džunglisse, Bolgani," ütles Tarzan. ,,Ma saan ise hakkama.” 

Torisenud lõpetuseks, kadus gorilla puude vahele. 

»Noh, Stimbol, sul vedas mehemoodi,”" ütles ahvinimene. ,,Sa pääsesid surmast. 
Saatus oli sulle heatahtlik. Olen siin kahel põhjusel. Esiteks tahtsin kontrollida, kuidas 
mu käske täidetakse, teiseks tulin sind kaitsma neegrite eest. Mulle ei meeldinud, 

kuidas nad hommikul sind silmitsesid. Džunglisse eksida on lihtsamast lihtsam. 
Džungel tapab, nagu tapab mürk või nuga. Tundsin sinu eest vastutust, sest oled 
valge, aga nüüd on see tunne kadunud. Ma ei tapa sind, Stimbol, kuigi oled selle ära 
teeninud, kuid edasi lähed sa ilma minuta ja näed õige pea, et džungel pole kuigi 
sõbralik ja on parem, kui sul pole ühtegi vaenlast.” 

Seda öelnud, hüppas ahvinimene puu otsa ja kadus silmist. 

Stimbol oleks justkui plahvatanud. Ta kukkus neegrite peale röökima, valades nad 
üle ropu sõimuga, sest tahtis näidata, et ei karda Tarzanit. Tundes, et kaotatud 
enesekindlus hakkab tagasi tulema, otsustas ta kiusu pärast Tarzani keelust üle astuda 
ja laskis juba esimesel võimalusel maha antiloobi. 

Õhtusel puhkepeatusel olid Stimboli inimesed rusutud meeleolus. Neegrid hoidsid 
kobarasse ja sosistasid isekeskis. 

»Ta tappis antiloobi. Tarzan vihastab nüüd meie peale," sõnas üks. 

»Ta karistab meid," lausus salga peamees. 

»Meie bwana on kuri inimene," sekkus teine. ,,Parem, kui ta ära sureks, kuid meie ei 
tohi teda tappa. Tarzan ei lubanud!" 

»Kui ta džunglisse jätta, saab ta otsa." > 


» Tarzan käskis meil oma kohust täita." 

»Jah, kuid ainult seni, kuni paha bwana tema korraldusi täidab." 

Pikast teest kurnatud Stimbol vajus sügavasse unne. Kui ta ärkas, seisis päike juba 
kõrgel taevas. Ta hakkas valjusti teenrit hüüdma, kuid keegi ei vastanud. Ümberringi 
oli kõik vaikne. 

»Laisad orikad,” kirus ta. , Nüüd nad mu käest alles saavad." 

Stimbol tõusis ja pani end riidesse, aga kui ta telgist välja astus, siis leidis, et oli 
jäänud üksi. Võtnud ühes varustuse, olid inimesed jalga lasknud ja jätnud talle vaid 
väikese toidupaki. Ta oli Aafrika pärapõrgusse maha jäetud! 

Esimese hooga tahtis Stimbol kahmata karabiini ja neegritele järele joosta, aga pisut 
aru pidanud, mõtles ta ümber, sest ei tahtnud asjatult riskida. Jäi vaid üks väljapääs: 
otsida üles Bla-ke ja ühineda tema salgaga. Et Blake teda saatuse hoolde ei jäta, selles 
Stimbol ei kahelnud. Blake'ist lahutas teda kahe päeva tee ja niiviisi ilma kompsudeta 
võis ta oma endisele teekaaslase nä-alaga järele jõuda. 

Sellise otsuse teinud, sai Stimbol indu juurde. Ta asus suure isuga pruukosti võtma 
ja sõi kõhu kõvasti täis, pani toidukraami puldanist kotti, täitis padrunitasku ning 
kuuetaskud padrunitega ja hakkas jõulisel sammul rada mööda tagasi astuma. 

Teed tundis ta hästi, sest käis seda juba kolmandat korda ja seetõttu ei kahelnud, et 
jõuab hõlpsasti sinna kohta, kus nad olid Blake'iga lahku läinud. Stimbol oli täis 
otsustavust käia peatusi tegemata kuni pimedani, kuid jõudnud kenale välule, otsustas 
mõni minut puhata. Toetanud selja vastu puud, ta ei märganudki, et paar meetrit 
kaugemal liikusid korraks põõsad ja lõi lainetama rohi, aga kui olekski märganud, 
poleks ta kindla peale seda tähtsaks pidanud. 

Kustutanud sigareti, tõusis Stimbol püsti, võttis puldankoti ja läks edasi, kuid ei 
jõudnud astuda paari meetritki, kui selja taga põõsast kõlas ähvardav möiratus. 
Stimbol tardus paigale. Põõsas lõi kahte lehte ja nähtavale ilmus suure mustalakalise 
lõvi pea. 

Stimbol pistis suurest hirmust kisendama, pillas koti maha, viskas karabiini minema 
ja ronis puu otsa. Numa kõverad küünised krabasid ta saabast. Stimbol lendas nagu 
püssist lastud üles ja vajus jõuetuna tüve najale, ahmides suuga õhku. Metsikult 
möirgav Numa põrkas toidukoti otsa ja hakkas inimlõh-nast ärritatuna küüntega riiet 
katki rebima, kuni jõudis selle sisuni. 

Tõmbunud kägarasse, jälgis Stimbol vihases jõuetuses lõvi tegutsemist. 

Õige pea tüdines Numa koti tuuseldamisest ja suundus põõsaste poole, kuid siis 
äratas ta tähelepanu tarmangani müristav kepp. Kiskja nuuskis mahavisatud püssi, 
katsus seda käpaga, võttis lõpuks hambusse ja hakkas hoogsal sammul oma koopa 
poole minema. 

Terve päev ja öö oli Stimbolile üksainus õud, millele ei paistnud lõppu tulevat. Lõvi 
tuli peagi tagasi ja hoidis teda õhtuni puu otsas. Ja kui hämardus, ei suutnud miski 
sundida ameeriklast laskuma džungli hirmuäratavasse pimedusse. Koit leidis ta eest 
otsekui palavikus värisevana. 

Veendunud, et lõvi oli ära läinud, ronis Stimbol ettevaatlikult puu otsast maha ja 
tormas kabuhirmus edasi, suutmata läbielatud vapustuse tõttu midagi mõelda. Jalad 
kandsid teda suurivaevu, vähimagi sahina puhul kargas ta nagu sõge võpatades 

kõrvale. Vaid vähesed oleksid hirmunud vanamehes ära tundnud Wilbur Stimboli, 
börsimaakleri New Yorgi firmast ,, Stimbol ja Co”. 


VI. Rist 


Stimboli salka tabanud torm ajas sassi James Blake'i plaanid ja muutis järsult kogu 
tema elukäiku. 

Võtnud endaga kaasa ainult ühe neegri fotoaparaati ja varu-kafabiini kandma, läks 
Blake salgast lahku ja siirdus otsima lõvisid, kelle jälgi kohtas igal sammul. 

Lepiti kokku, et Blake ühineb salgaga südapäeval puhkepea-tuse ajal. Kooskõlastati 
safari liikumise suund ja kiirus. Ameeriklast saatev teener oli tark ja kogenud 
inimene, temale antigi ülesanne toimetada Blake laagrisse elusalt ja tervelt. Täielikult 
saatjale lootes andus Blake tervenisti kaasakiskuvale tegevusele — 
pildistamisobjektide otsimisele, mõtlemata ajale ja teekonnale. 

Peagi kohtasid nad seitsmest lõvist koosnevat perekonda, kelle hulgas oli 
suurepärane täiskasvanud isane, emane ja viis erinevas vanuses poega. 

Blake'i ja tema kaaslase silme all suundusid lõvid rahulikult paksu metsa. Inimesed 
läksid neile järele, lootes tabada sobivat valgust pildistada ja saada just niisugune 
momentvõte, millest unistas valge. 

Kaks tundi rühkisid nad visalt mööda jälgi, kuid soodsat hetke ei tulnudki. Siis 
katsid mustad pilved paari sekundiga taeva ja mõne minuti pärast puhkes äike, mis 
tormas neist üle nagu raevukas ekvatoriaalorkaan. Hetk hiljem, silmipimestava sähva- 
tuse ja kõrvulukustava kõuekärgatuse vahel, tabas James Hunter Blake'i õnnetus. 

Ta ei teadnud, kui kaua oli kestnud šokiseisund, mis oli teda tabanud siis, kui välk 
tema jalgade ette maasse lõi. Kui ta uuesti silmad avas, oli äike möödas ja läbi 
lehestiku paistis ere päike. Uimaseks põrutatud, võimetu hindama õnnetuse suurust ja 
mõistma selle põhjust, kergitas Blake end suurivaevu küünar-nukkide najale ja vaatas 
ümberringi. Tema pilgule avanev vaatepilt tõi ta kiiresti teadvusele. Paarkümmend 
meetrit eemal asus lövipere, kes silmitses teda võidurõõmsal ilmel. 

Nagu inimesed, erinevad ka lõvid üksteisest nii iseloomu kui temperamendi poolest. 

Elus asja jälgivatel kiskjatel polnud inimsooga suhtlemise kogemusi, oma eluajal 
olid nad näinud kõigest mõnda inimest ega pidanud nendele jahti, sest neil oli alati 
kõht täis. Seepärast Blake nende kergesti erutuvat närvisüsteemi kuigi tugevasti ei är- 
ritanudki. Tema õnneks ilmutasid nad vaid uudishimu. 

Blake'il polnud sellest kõigest õrna aimugi, ta teadis vaid, et läheduses viibib seitse 
lõvi ja kahjuks mitte puuris, ning kui ta isegi oleks tahtnud teha pilti, mis oleks 
suurepäraselt õnnestunud, polnud tal käepärast ei fotoaparaati ega, muide, ka kara- 
biini. 

Püüdes kiskjaid mitte erutada, vaatas Blake relva otsides vargsi ümber ja vajus 
norgu: ta ei näinud kusagil karabiini ega oma kandjat varurelvaga. Kuhu oli neeger 
kadunud? Küllap hakkas lõvisid kartma ja laskis jalga. 

Viis-kuus meetrit eemal nägi Blake päästvat puud. Huvitav, kas lõvid tungivad kohe 
kallale, kui ta püsti tõuseb? 

Ameeriklane püüdis meenutada kõike, mis ta lõvidest iganes kuulnud oli, kuid 
midagi mõistlikku ei tulnudki meelde. Ja siis välgatas mõte, et kõik kiskjad käituvad 
ühtemoodi: kui jooksu pista, tormavad nad sulle järele. 

Et puu juurde jõuda, pidi Blake otsejoones lõvide poole minema. 

Blake ei teadnud, mida teha, kuid siis hakkas üks lõvipoegadest tema suunas tulema, 
seejärel teisedki, ja see hajutas kõik kõhklused, sest mida lähemale metsloomad 
jõudsid, seda vähem jäi tal võimalusi puu otsa pääseda. 

Hirmust peaaegu minestades sundis ta end siiski aeglasel vabal sammul kiskjatele 
vastu minema. Et lõvid polnud psühholoogid, ei taibanud nad tema hingeseisundit. 
Kõige raskem oli toime tulla jalgadega: need tahtsid nagu tuulispask tormata koos 


südamega, mis rinnust välja kippus. Üksnes tohutu tahte-jõupingutusega õnnestus 
Blake'il oma seesmisest tungist jagu saada. 

Ameeriklasele olid need tohutu suure vaimse pingutuse hetked. Tal tuli teha pool 
tosinat sammu seitsme lõvi poole, kes ei pööranud temalt silmi. 

Sedamööda, kuidas vahemaa nende vahel lühanes, hakkasid metsloomad ilmutama 
rahutuse tundemärke. Täiskasvanud isane 

hakkas möirgama, kõige ees sammuv noor lõvi kukkus sabaga kahele poole 
vihtuma, painutas pea alla ja paljastas kihvad. 

Blake oli juba peaaegu puuni jõudnud, kui juhtus midagi niisugust, mis ameeriklase 
segadusse ajas. Viimasel hetkel hakkas emalõvi millegipärast kiunuma, kargas 
kõrvale ja pööras tagasi. Perekond järgnes talle. 

Blake vajus rammetuna puu najale ja hakkas endale peast võetud kiivriga tuult 
lehvitama. 

Puh!" pääses tal suust. ,, Loodan, et järgmist lõvi näen Kesk-argis loomaaias.” 
Hinge tõmmanud, hakkas Blake uuesti neegrit hõikama ja, amata vastust, otsustas 
taastada kadunud saatja otsingud, sest viimane ei võinud kaugele minna. 

Veidi eemal rajal leidis ameeriklane inimese söestunud laiba peaaegu üles sulanud 
karabiini mustaks tõmbunud toru. Fo-oaparaat oli jäljetult kadunud. 

Tundemärgid näitasid, et välk oli põrutanud otseteed mus-tanahalisse, löönud ta 
silmapilk surnuks, lõhanud padrunid ning hävitanud fotoaparaadi ja relva. 

Blake elas kaotust väga raskelt üle. Et tal polnud salga asukohast vähimatki aimu, 
läks ta huupi, lootes, et valitud siht on õige. Kuid ta eksis: salk asus kirdes, aga Blake 
suundus põhja. 

Kaks päeva tungis noor ameeriklane läbi tiheda padriku, ronides ööseks puu otsa, 
kus vajus rahutusse unne. Esimene öö möödus vahejuhtumiteta, teisel ööl ärkas Blake 
sellest, et oks, millele ta oli end sisse seadnud, hakkas äkki otsekui kellegi koguka 
keha raskuse all painduma. Kergitanud pead, nägi ta pimeduses kahte põlevat silma. 
Tema poole hiilis leopard. Blake haaras püstoli ja tulistas. Kohutava möiratusega 
hüppas hiigel-kass üles ja prantsatas maha. Blake ei saanudki aru, oli ta tabanud või 
mööda lasknud. 

Kummatigi ei tulnud kiskja tagasi ja hommikuks polnud temast enam jälgegi. 

Džunglis ekseldes ei olnud Blake*il puudust ei söögist ega joogist. Ringihulkumise 
kolmandal päeval metsast välja jõudnud, leidis ameeriklane end kõrge mäeaheliku 
jalamilt. Pääsemine oli nüüd pelgalt aja küsimus. Blake juubeldas, tahtis laulda ja 
karjuda, kuid otsustas hoida jõudu ülesronimiseks. Leidmata metsast inimelamuid — 
aga neid pidi niivõrd viljakas 

paikkonnas ometi olema —, lootis Blake kohata pärismaalasi kõrgmaal. 

Ta ronis üles ja jõudis peagi kuristiku juurde, mille põhjas vulises oja. Elamuid tuli 
otsida vee lähedusest. Oli vaja minna vaid pärivoölu mööda oja kallast. Kui lihtne! 
Blake laskus kanjonisse ja oma suureks rõõmuks leidis piki oja kulgeva sissetallatud 
raja. Innustatuna peatsest kohtumisest kohalike elanikega, kes aitavad tal salga üles 
otsida, suundus Blake mööda teed kuristikust väljapääsu poole. 

Blake oli kõndinud umbes kolm miili eluasemetest märkigi leidmata, kui pidi 
käänaku taga äärepealt põrkama otsa keset rada seisvale hiigelsuurele ristile. 

Valgest lubjakivist tahutud rist tõusis maa kohal umbes kahekümne meetri 
kõrgusele. Ilmastiku mõjul oli kivi pragunenud ja paistis olevat väga vana, mida 
tunnistas peaaegu kulunud kiri selle kogukal alusel. 


Blake hakkas uurima kivisse lõigatud tähti, kuid ei tulnud teksti väljalugemisega 
toime. Tähed oleksid nagu meenutanud vana-inglise keelt, kuid ameeriklane heitis 
selle absurdse oletuse jalamaid kõrvale. 

Ta teadis, et viibis Abessiinia lõunaosas, samuti seda, et abessiinlased olid 
kristlased. Selgitanud risti olemasolu, ei suutnud Blake kummatigi vabaneda ähmasest 
ohutundest, mis kivist hoovas. 

Mis kuradi lugu see oli? Vaikiv iidne kivi justkui manitses teda peatuma, hoiatades 
ohu eest, ning tundus samal ajal ka ähvardav ja vaenulik. 

Naerdes raputas Blake endalt selle tunde maha ja läks edasi. Siiski lõi ameeriklane 
valgest kivipangast kaarega mööda minnes risti ette, ehkki ta polnud usklik. 

Järgmise käänaku juures muutus rada märksa kitsamaks kahe rahnu pärast, mis 
ilmselt olid alla kukkunud püstloodse kalju tipust. Blake trügis kahe rahnumüraka 
vahelt läbi, kui äkki kerkis tema ette inimene ja tema taha teine. Need olid võimsa ke- 
haehituse ja peente näojoontega neegrid, kelle välimus ameeriklast tublisti üllatas. 
Nad kandsid nahast kamisoole, mille rikkaliku ornamendi taustal paistsid välja ristid, 
uhkeid pükse ja kergeid sandaale, mille seemisnahksed rihmad ümbritsesid rista-kuti 
sääri kuni põlvedeni. Blake pani tähele nende ebatavalisi leopardinahast peakatteid, 
mis nagu kiivrid tihkelt pead katsid 

ja kõrvu varjasid, samuti suuri kahe käe mõõku ja teravakas ihutud otsikutega 
odasid. Just odaotsikud köitsidki esmajoones tema tähelepanu, sest üks toetus tema 
kõhu ja teine selja vastu. 

»Kes sa oled? Mis su nimi on?" küsis neeger, kes oli tõkestanud Blake'i tee. 

Ootamatusest sattus Blake segadusse. Oleks teda kõnetatud kreeka keeles, oleks ta 
palju vähem imestanud kui selle üle, mida ta kuulis Kesk-Aafrika põlisasuka suust. 
Ameeriklane tardus soolasambaks. 

»Nähtavasti on see tüüp saratseen,” lausus neeger Blake'i selja taga, ,,ega mõista 
sõnagi. Ehk on ta piilur?” 

»Ei, Peter Wiggs. Sa eksid niisama kindlasti, kui mu nimi on Paul Bodkin. Minul on 
vilunud silm.” 

»» On kes ta on, kuid ta tuleb viia kapteni juurde, Paul, et see ta üle kuulaks.” 

» Aga miks me ei võiks kõigepealt teda ise üle kuulata," kui ta muidugi vastata 
tahab?" 

»Pea suu ja vii ta kapteni juurde," kamandas Peter. ,,Ma jään teed valvama, kuni sa 
tagasi tuled.” 

Paul andis Blake'iie märku edasi minna ja asus tema selja taha, hoides terava 
otsikuga oda löögivalmis. Peagi jõudis Blake kaljusse raiutud tunneli sissekäigu ette, 
kus maas vedelesid vaigused tõrvikud. 

Paul Bodkin tõstis ühe tõrviku üles, võttis plekk-karbist taela, lõi tulekivi abil välja 
sädeme ja, süüdanud tõrviku, suskas odaga Blake'iie selga. Ameeriklane astus 
pimedusse. 


VII. Maolik salakavalus 


Wilbur Stimbol eksles džunglis neli ööpäeva. Vapustatud talle osaks saanud 
õnnetustest, tiirutas ta ringiratast mööda metsa, kus iga puu taga viirastusid talle 
koletud nägemused. Hirmust kaotas ta võime midagi mõtelda. Tema rõivad olid räbal- 
dunud ja katsid kõhnunud keha hädavaevalt. Millalgi hallid juuksed ja habe olid nüüd 
täiesti valged ja sarnanesid takkudega. 


Lonkimisi sattunud laiale, hästi sissetallatud teele, kus nädala jooksul kõndisid Ibn 
Jadi inimesed, hobused, lambad ja kitsed, 

arvas ameeriklane millegipärast, et oli leidnud Blake'i salga jäljed. Tee tõi ta šeik 
Ibn Jadi laagrisse. 

Esimesena silmas kurnatud vanameest Fejjuan, gallast ori, kes toimetas ta otsekohe 
šeigi telki, kus Ibn Jad oma venna Tol-logi ja teiste beduiinide seltsis kohvi juues 
mõnules. 

Oo, allah! Kelle sa siia oled toonud?" imestas šeik. 

»» Võib-olla on see püha mees?” oletas neeger. ,,Ta on kerjus, räbalates, relvitu. 
Arvatavasti on ta väga püha inimene.” 

»Kes sa oled?" küsis Ibn Jad. 

»Ma eksisin ära ja olen nälga suremas. Andke süüa,” palus Stimbol. 

Kuid keegi ei saanud ameeriklasest aru. 

» Veel üks uskmatu,"” turtsatas Fahd. ,,On ta sakslane või?" 

»Pigem inglane,” ütles Tollog. 

»Aga ehk on prantslane?" oletas Ibn Jad. ,, Räägi temaga, Fahd. Sa ju õppisid 
alžeeria sõdurite juures seda jubedat keelt.” 

»Kes sa oled, võõras?" kõnetas Fahd teda prantsuse keeles. 

»»Olen ameeriklane,” vastas Stimbol kergendusega, rõõmustades võimaluse üle 
araablastega suhelda. ,,Ma olen teelt eksinud ja nälga suremas.” 

Fahd tõlkis. 

Ibn Jad käskis süüa tuua ja kuni võõras sõi, jätkus kõnelus Fahdi vahendusel. 
Stimbol jutustas, et ta oma inimesed olid ta maha jätnud, ja tõotas head tasu, kui ta 
rannikule viiakse. Jõuetu vanamehe juuresolek ei klappinud kuidagi kokku šeigi plaa- 
nidega ja ta otsustas võõrast lahti saada, mida ei varjanudki kokkutulnute eest. 

Kuid Fahd, kes kavatses rikka kelkimishimulise vanamehe pealt kasu lõigata, 
hakkas peale käima, et Stimbol kas või mõneks ajaks laagrisse jäetaks, väljendades 
ühtlasi valmisolekut ameeriklast oma telki paigutada ja tema eest vastutada. 

»Ibn Jad kavatses sind tappa, uskmatu,” ütles Fahd Sümbolile, kui nad kahekesi jäid. 
»Kuid Fahd ei lase sulle liiga teha. Nüüdsest peale on sinu saatus Fahdi kätes. Kuid 
selle eest pean ma tasu saama. Kui palju sa enda päästmise eest maksad?" 

»»sa saad rikkaks meheks,” vastas Stimbol. 

Ka järgmistel päevadel ei jätnud ameeriklane kasutamata võimalust kiidelda Fahdi 
ees oma hiigelsuure varandusega. Andudes unistustele tulevasest luksusest ja võimust, 
hakkas ahne beduiin kartma, et keegi võiks tema õnne segada, ja meenutas 

seepärast Sümbolile väsimatult, et Ibn Jad himustab endiselt tema verd. 

Kraami kokku pakkinud, jätkasid araablased teed legendaarse linna Leopardo di 
Nimmri poole. Teel palus Zeyd šeigilt tema tütre kätt, kuid Tollog hakkas Ibn Jadile 
peale käima, et see annaks Ateja naiseks Fahdile. Tollog oli alati Fahdi kiitnud, kui 
viimane lähedal juhtus olema, et beduiin tunneks end tema ees võlglasena. 

Ja kuigi Zeydile öeldi ära, ei suutnud Fahd kuidagi rahuneda. Kiivusest vaevatuna 
haudus ta päeval ja öösel plaane, kuidas võistlejast vabaneda. Lõpuks avanes soodne 
juhus. 

Alalõpmata Zeydi järel nuhkides tegi Fahd kindlaks, et Zeyd ei käinud enam 
õhtustel nõupidamistel, Ateja aga lahkus salaja kodunt niipea, kui pimenes. Fahd hiilis 
neiule järele ja tema kahtlused leidsid kinnitust: Zeyd ja Ateja käisid endiselt kohtu- 
mas. 


Järgmisel õhtul ei läinud Fahd nõupidamisele, vaid peitis end Zeydi telgi lähedale, 
ja kui viimane kohtumisele läks, lipsas telki, võttis arkebuusi ja, hiilinud kohale, kus 
oma armastatut oodates piinles Zeyd, peitis end mõne sammu kaugusele. 

Ateja hilines. 

Fahd tõstis relva ja sihtis hoolikalt, kuid hoopiski mitte, võistlejat. Oma kavaluselt 
ei andnud Fahd põrmugi alla rebasele. Tapnuks ta Zeydi, oleks Ateja jalamaid 
taibanud, kes tema kallima maha laskis, ja Fahd oleks neiu jäädavalt kaotanud. 

Sealsamas lähedal tagasikäänatud telgisiilu all oli sõpradega istet võtnud Ibn Jad. 
Kas Fahd tõepoolest sihtis šeiki? Jälle mitte. Keda siis ometi? Mitte kedagi! Seigile 
oli veel vara otsa peale teha. Esialgu oli tarvis leida aare, mille saladust Fahdi arvates 
teadis ainult Ibn Jad. 

Tegelikult võttis Fahd kirbule šeigi telgi ühe tugiposti. Ta sihtis kaua ja hoolikalt 
ning vajutas siis päästikule. Post murdus pooleks ja kukkus maha, olles äärepealt 
riivanud Ibn Jadi. pead. Samal hetkel viskas Fahd relva eemale ja hüppas appi 
karjudes jahmunud Zeydi kallale. Tema kisa peale jooksid kokku erutatud beduiinid ja 
üsna pea saabus ka šeik ise. 

»Mida see kõik tähendab?" küsis Ibn Jad, silmitsedes arusaamatuses Fahdi, kes 
Zeydi kinni hoidis. 

»»Oo, allah, poleks mind olnud, oleks ta su tapnud, Ibn Jad! Kuid ma sain õigel ajal 
jaole.” 

»ta valetab!" hüüdis Zeyd. ,,Lask tehti minu tagant. Kui keegi tulistasid, siis oli see 
Fahd ise.” 

Hirmust suurte silmadega jooksis Ateja oma väljavalitu juurde. 

»Mina pole milleski süüdi, see on niisama õige kui see, et Allah on suur ja 
Muhamed on tema prohvet,” vandus Zeyd. 

»Ma polegi kinnitanud, et see sina olid," lausus Ibn Jad. 

Fahd ei öelnud arkebuusi kohta sõnakestki, lootes, et selle leiab keegi teine ja siis 
läheb Zeydil täbarasti. Ta ei eksinud. Relva leidis Tollog ja andis leiu Šeigile. 

»Vaatame valguse käes," lausus Ibn Jad. ,, Ahaa! Kukkusidki sisse, Zeyd! Valetada 
peab oskama. Piisab ainsast pilgust veendumaks, et arkebuus kuulub sulle.” 

Ateja astus katkendlikult hingates Zeydile lähemale. 

»»See polnud mina!" karjus Zeyd. ,,See on sihilikult tehtud!" 

»Viige ta ära!" käskis Ibn Jad. ,,Ja siduge kõvemini kinni!" 

Ateja sööstis isa juurde ja langes tema ette põlvili. 

»Ära tapa teda!" anus neiu. ,,Ta ei võinud tulistada. See polnud tema!" 

Jäta hüsteeria!" ütles šeik karmilt. ,, Mine oma telki ja et sa sealt sammugi 
kaugemale ei lähe!" 

Nägu määrdunud rätikuga varjates irvitas Fahd kahjurõõmsalt. 

Aeg läks. Telki jäetud Zeyd püüdis asjatult köidikutest vabaneda. 

Pisarsilmil ootas Šeigi tütar, et Ibn Jad naisega jääksid magama. Kuuldes nende 
ühtlast hingamist, tõusis neiu üles, võttis salamahti valmispandud kompsu, kergitas 
telgisiilu ja lipsas välja. Käsikaudu kobades otsis ta üles Zeydi relva, mis oli jäänud 
telgi kõrvale, ja hiilis oma armastatu telki. 

»Kes seal on?" küsis Zeyd. 

»Tasem," ütles neiu. ,,See olen mina, sinu Ateja."” 

»Mu armsam!" rõõmustas Zeyd. 

» Lõin sulle süüa ja relva,” ütles neiu tema köidikuid lahti harutades. ,,Kõik, nüüd 
oled vaba. Ülejäänu pole minu võimuses. Kuid nii päeval kui öösel palub sinu Ateja, 
et allah sind hoiaks. Põgene, mu armsam!" 


Zeyd surus neiu oma rinna vastu, suudles teda ja kadus öhe. 

VIIL Söör Richard 


Blake, keda Paul Bodkin tagant tõukas, leidis end pikast mäkke tõusvast tunnelist. 
Kaugel ees paistis valgussõõr. Sinna väljapääsu poole nüüd mõlemad mehed 
tüürisidki, tõustes mööda trepiastmeid üles. Välja jõudnud, kissitas Blake eredast 
päikesepaistest silmi. Ta viibis laial siledal mäenukil mõnisada meetrit jalamist 
kõrgemal. Ameeriklase pilgule avanes imekaunis avar metsaistandikuga org. 

Otse Blake'i ees ja paremal oli järsak. Blake vaatas vasakule ja jahmus. 

Kaljunukk lõppes määratu müüriga, mille mõlemal poolel kõrgusid ümmargused 
tornid kõrgete kitsaste laskeavadega. Müüri keskel oli hiigelsuur uks. 

»Hei, vahimehed!" hüüdis Paul Bodkin. ,,Tehke lahti! Tõin vangi." 

Uks avanes. Astunud sisse, nägi ameeriklane kalju vastu liibuvat vahiputkat, mille 
juures viibis salkkond sõdureid — umbes paarkümmend inimest, kes kõik kandsid 
samasuguseid rõivaid nagu Paul Bodkin, punane rist rinnal. Enamik vahisõdu-reist oli 
relvastatud kahe käe mõõgaga, mida nad hoidsid pidemest, tera vastu maad. Lasipuu 
külge seotud hobustel olid erksavärvilised rakmed, mis manasid Blake'i vaimusilma 
ette pilte keskaja rüütliturniiridest. 

Neegrite omapärased kehakatted, hobuseriistad, laskeavadega lausmüür ja vahtkond 
teel — see kõik tundus niivõrd ebareaalne, et Blake isegi ei imestanud, kui vahiputka 
uks avanes ja sealt astus välja ilus valge noormees, kes kandis rõngassärki, mille peale 
oli heidetud purpurpunane tuunika. Noormehe pead kattis sepistatud alusmütsiga 
kiiver. Relvadeks olid tal raske mõõk ja pistoda. Ilmselt kuulusid talle ka seina najale 
asetatud pikk oda ja kilp punase ristiga, mille juurde jäi ta seisma. 

Uskumatu!" hüüatas noormees Blake'i silmitsedes. ,, Vahi-mees, kelle sa siia oled 
toonud?" 

»»Sinu loal, õilis isand, vangi,” vastas Paul Bodkin aupaklikult. 

«Loomulikult on see saratseen?" küsis nooruk. 

»Julgen mitte nõustuda, söör Richard,” väitis Paul. , Nägin oma silmaga, kuidas ta 
Risti ees risti lõi.” ,,Too ta lähemale!" 

Bodkin tõukas Blake'iie odaga selga, millest ameeriklane ei teinud väljagi, sest sel 
hetkel turgatas talle pähe äkkmõte, mis määras kõik. Ja nemad arvasid, et suudavad 
teda alt vedada? 

Muide, see oli neil peaaegu korda läinud. 

Blake astus kähku noormehe juurde ja jäi tema ette seisma, muiates irooniliselt. 
Sõdur silmitses teda kõrgil pilgul. 

»Kust sa tuled? Mis tõi sind Kalmude orgu?” 

Naeratus kadus ameeriklase näolt. See oli juba liig mis liig! 

»Jäta lollitamine, poiss," ütles Blake iga sõna selgesti hääldades. ,,Kus on 
režissöör?” 

» Režissöör? Ma ei mõista." 

Loomulikult ei mõista," lausus Blake pilkavalt. ,, Ainult ära ütle, et koorid minult 
nüüd seitse ja pool tuhat dollarit.” 

»» Kõigi pühade nimel! Sinu sõnad on arusaamatud, kuid olen nördinud sinu toonist. 
See on Richard Montmorency kõrvadele ülimalt solvav!" 

Jälle ajad sa oma joru!" vihastas Blake. ,,Kui režissöör on ära, kutsu siis tema abi 
või operaator. Või saada stsenaristi järele. Ehk leidub temal kainet mõistust, kui sinul 
seda pole.” 


» Juba jälle? Kes ma siis sinu arust õige olen, kui mitte Nimm-ri õilis rüütel Richard 
Montmorency?" 

Blake vangutas lootusetult pead ja pöördus siis sõdurite poole, kes olid jutuajamist 
kuuldes nende ümber kogunenud. Ameeriklane lootis näha mõistvaid naeratusi, mis 
oleksid kõnelnud lollitamisest, kuid inimeste näod jäid läbitungimatuks ja tõsiseks. 

»Kuule,” pöördus ta Paul Bodkini poole, ,,ehk keegi siiski teab, kus on režissöör?" 

»Režissöör?" kordas Bodkin nõutult ja raputas pead. ,,Nii Nimmris kui kogu 
Kalmude orus pole kedagi sellenimelist.” 

»Väga kahju," ütles Blake. ,,Kui pole režissööri, siis on ehk valvur?” 

»»Ah, valvel!" hüüdis Bodkin selginenud ilmel. ,,Söör Richard ongi valve.” 

» Oh issand!" ägas Blake noormehe poole pöördudes. ,,Palun vabandust, arvatavasti 
oled sa üks siinsetest patsientidest?" 

»Mis patsientidest? Sa väljendud tõepoolest kummaliselt, ehkki teed seda inglise 
keeles,” vastas nooruk väärikalt. ,,Kuid piilur räägib õigust — just täna ma olengi 
värawvalves.” 

Blake hakkas uskuma, et ta on segaseks läinud või vähemasti 

kaotanud võime loogiliselt mõelda. Nii valge noormees kui ka neegrid ei paistnud 
olevat hullumeelsed. Ameeriklane silmitses uurivalt väravavalvet. 

»Palun vabandust," ütles Blake oma kõikevõitva naeratusega. ,,Ma käitusin 
ebakorrektselt. See kõik on tingitud närvipingest ja ka sellest, et ekslesin kaua 
džunglis ringi ega ole peaaegu midagi söönud. Mulle tundus, et te naerate minu üle, 
ega osanud teha midagi targemat kui teiega kaasa mängida. Öelge, kuhu ma olen 
sattunud? Kuidas on selle koha nimi?" 

»»See on Nimmri linn," vastas noormees. 

»Kas teil on täna rahvuspidu või mõni muu sündmus?" uudistas Blake. 

»Ma ei mõista," lausus noormees. 

»»Noh, olgu pealegi, olete ehk massistseenist? Kas mängite ajaloolist näidendit?” 

»Mis segane jutt see on? Näidend?" ,, Nojah. Kõik need kostüümid..." 

»Mida erilist on meie rõivastes? Muidugi on need pisut kantud, kuid palju paremad 
sinu omadest. Igal juhul on nad väga mugavad iga päev ratsutada.” 

»»Sa tahad öelda, et kannad neid argipäeval?" hüüdis Blake umbusklikult. 

Ja miks ka mitte? Kuid aitab sellest. Jätkame jutuajamist mujal. Viige ta sisse. Ja 
sina, Bodkin, mine tagasi!" 

Nooruk pööras ringi ja sisenes ruumi. Kaks sõdurit haarasid hoolimatult Blake'ist 
kinni ja tõukasid ta sisse. 

Toas, kuhu Blake sattus, oli kõrge jämedate taladega lagi. Talad olid rohmakalt 
käsitsi tahutud ja aegade jooksul mustunud. Kivipõrandal seisis laud, mille taga 
noormees istet võttis. Vahi-mehed viisid Blake'i tema juurde ja jäid sinnasamasse 
kõrvale seisma. 

»Nimi1?" küsis nooruk. 

»» Blake.” 

»Blake ja kõik?" 

James Hunter Blake." 

»Sinu tiitel?” 

»Mul pole tiitlit.” 

»Aa! Tuleb välja, et sa polegi aadlik?” 

»Tuleb välja küll." 

»Kust maalt sa oled?" 

»» Ameerikast. 

«Ameerika? Sellist maad pole olemas.” ,, Mispärast?" 

»» Sellepärast et ma pole ilmaski sellest kuulnud. Mida sa tegid Kalmude orus? Kas 
sa ei teadnud, et sinna ei tohi minna?" 

»Ma ju räägin, et eksisin ära ja mul pole aimugi, kus olen. Pean minema tagasi salga 
juurde ja siis rannikule.” 

»»See on välistatud. Saratseenid on meid sisse piiranud. Oleme juba seitsesada 
kolmkümmend viis aastat nende piiramisrõngas olnud. Kuidas sul üldse õnnestus 
vaenlase leerist läbi tungida? Kuidas läbisid nende vägede asukoha?” 

«Polnud seal mingeid vägesid.” 

»Sa valetad Richard Montmorencyle. Kui oled õilsast soost, siis oled kohustatud 
rääkima sellest, mida sa nägid. Kuid mina arvan, et oled alatu piilur, kelle saatis siia 
saratseenide sultan. Parem tunnista heaga üles, või muidu viiakse sind kuninga ette ja 
pigistatakse, ülestunnistus välja mitte eriti meeldival kombel. Noh, kuidas siis jääb?" 

»Mul pole midagi üles tunnistada. Vii mind kuninga ette, mul ükspuha. Ehk annab 
ta mulle vähemalt süüa.” 

»» Sulle antakse süüa siin, et sa pärast ei räägiks, nagu poleks Richard Montmorency 
näljase vastu lahke olnud. Hei, Michael! Kus on see looder? Michael!" 

Ilmus unine teismeline, kes hõõrus määrdunud rusikaga silmi. Ta kandis lühikest 
kuube, rohelisi kootud sukki ja bareti küljes toretsevat sulge. 

»» On alles unimütsi" hüüdis söör Richard. ,,Sa igavene laiskvorst! Too vaesele 
teekäijale leiba ja liha ja kähku!" 

Poisiklutt jõllitas Blake'ile otsa. 

»Isand, kas see on saratseen?" küsis teener. 

»Mis seal vahet?" nähvas söör Richard. ,,Sina ei annaks vist isegi Jeesus Kristusele 
leivatükki rahvasummas, kui seal oleks ka üksainus uskmatu. Liiguta end, mühakas! 
Võõramaalase kõht on tühi.” 

Seejärel pöördus ta Blake'i poole. 

»»sa käitud üsna korralikult," ütles ta. ,,Ime!ik, et sinu soontes ei voola õilis veri, sest 
sinu kombed ei anna põhjust arvata, et oled madalast soost.” 

»Ma pole selle üle kunagi mõelnud,” ütles Blake avala naeratusega. 

»Ehk oli su isa vähemalt rüütel?" 

Blake arutles palavikuliselt. Ehkki ta ei suutnud esialgu veel veenvalt seletada 
vestluskaaslase ebatavalist riietust ja arhailist keelt, oli ameeriklane kummatigi kindel, 
et kui see inimene räägib tõsiselt ja ta pole hullumeelne, tuleb päästvast õlekõrrest 
kinni haarata. 

»Aga muidugi," ütles Blake õhinal. ,, Minu isa on kolmekümne teise looži 
vabamüürlane. Templiordu liige.” 

» Tõesti? Seda ma arvasingi!" hüüdis söör Richard. 

»Ja mina ka," ütles Blake, nähes, et tema vastus oli vestluskaaslasele soodsat muljet 
avaldanud. 

»Ma ei kahelnud selles! Aimasin seda kohe!" hüüdis söör Richard. ,,Sinu olek ja 
kombed kõnelevad õilsast päritolust. Mispärast sa siis püüdsid mind petta? Tähendab, 
sa oled üks Kristuse ordu ja Saalomoni templi vaeseid rüütleid, kes valvavad 
palverändurite teed Pühale Maale! Seepärast ongi su kehakatted nii viletsad." 

Blake sattus segadusse. Templiordu rüütlid seondusid tema kujutluses valgete 
lehvivate sulgede, luksuslike kehakatete ja veiklevate mõõkadega. Ta ei teadnud, et 
esialgu rüütasid templiordu liikmed end vanadesse rõivastesse, mis oli saadud 
armuanniks võõra keha ümbert. 


Tuli teener, kes tõi suure liuatäie külma lambaliha, leiba ja kannuga veini, seejärel 
võttis puhvetkapist kaks karikat ja täitis need veiniga. 

» Teie terviseks, söör James!" kuulutas noormees pidulikult üles tõustes ja karikat 
tõstes. Joome Nimmri ja Kalmude oru terviseks!" 

»Kill-kõll!" vastas Blake. 

»Imelik komme toosti öelda," tähendas söör Richard. ,, Mulle tundub, et inglise 
tavad on Richard Lõvisüdame aegadest saadik, mil mu õilis esiisa koos kuningaga 
ristisõtta siirdus, suuresti muutunud. Kill—-kõll! Mis sa ütled! See tuleb meelde jätta. 
Ma näen juba, kuidas mõni vapper rüütel minuga kokku lööb ja ma ütlen talle: kill— 
kõll! Küll ta alles imestab! Sina aga lase hea maitsta, söör James. Oled kindlasti väga 
näljane.” 

Jah, mis siis muud, kui anname hammastele valu," poetas Blake toidu kallale 
asudes. 

»»sa lõbustad mind rohkem kui rändmuusik," lausus söör Richard. ,,Kuidas sa 
ütlesid: ,,mis siis muud, kui anname 

hammastele valu"? Naera või lõhki! Oo, kuningalossis võetakse sind vastu kui taeva 
kingitust. Anname hammastele valu!" 

Kui Blake oli söönud, käskis söör Richard teenril hobused saduldada. 

»Me sõidame lossi, söör James," seletas ta. ,, Nüüd pole sa enam vang, vaid minu 
külaline ja sõber. Anna andeks, et ma ei võtnud sind vastu nii, nagu vaja.” 

Õues tõi Michael nende juurde kaks tulist ratsut. Söör Richard ja Blake saduldasid 
hobused ning hakkasid tuhatnelja kihutama mööda käänulist mägiteed. 

Söör Richardil oli käes oda imeilusa vimpliga, mis lehvis tuules. Tema rõngassärgil 
küütles päike. Blake'ile tundus, et ta silmitseb ajaloolise romaani maalilist 
illustratsiooni. 

Käänaku taga nägi Blake veel ühte laskeavadega müüri, kuhu tee viiski, ja selle taga 
iidse lossi bastione. 

Söör Richardi käskluse peale avasid vahimehed värava ja ratsanikud sõitsid 
muldvallile. Nende ees oli sisemüür, mille jalamil kulges kaitsekraav tõstetava sillaga. 
Söör Richardi märguande peale paiskus värav valla ja ratsanikud leidsid end suurest 
aiast, kus kamp rüütleid ja daame jalutades aega surnuks lõi. Blake'ile tundus, nagu 
oleks ta sattunud kuningas Arthuri õukonda. 

»»Oo, Richard!" tervitasid teda aias olijad kärarikkalt. ,,Kelle sa siia tõid? Kas 
saratseeni?" 

»E1, sugugi mitte saratseeni," vastas Richard sadulast maha hüpates, ,,vaid ausa ja 
õilsa rüütli, kes tahab kuningale truudu-sevannet anda. Muide, kus ta on?" 

»Näe, seal." 

» Tule, söör James,” kutsus Richard. 

Ta viis Blake'i aiast läbi. Daamid ja rüütlid järgnesid neile üksteise võidu küsimusi 
esitades ja Blake'i nii avameelselt arvustades, et ameeriklane tahtmatult punastas. 
Daamid olid tema välimusest ja rühist varjamatult vaimustatud, nii et see riivas 
meeste enesearmastust, ning nad hakkasid kriitiliselt kommenteerima tulnuka 
räbaldunud ja räpaseid rõivaid ja nende totrat lõiget. Õigust öeldes erinesid Blake'i 
hall sark, saržist püksid ja 
lääpatallatud nahksäärikud tõepoolest rabavalt meeste brokaatriidest õmmeldud 
luksuslikest rõivastest ja maalilistest barettidest. 

Ka daamide rõivad olid silmipimestavalt kaunid: sätendavast 

kangast imetlusväärsed keebid, kunstipäraselt tikitud peakatted, rikkalikult 
kaunistatud kleitide pihaosad. 

Aia lõpus seisis salkkond inimesi, kes ümbritsesid suursuguse välimusega 
pikakasvulist meest. Tema juurde söör Richard suunduski. Inimesed andsid talle teed 
ja, jõudnud pikakasvulise mehe ette, laskus söör Richard põlvili. 

» Leie kõrgus, tõin siia söör Jamesi, Templiordu vapra rüütli. Jumala armust suutis ta 
vaenlase ahelikust läbi murda.” 

Kuningas mõõtis Blake'i ainitise pilguga, millest paistis umbusku. 

»»Sa kinnitad, et tulid siia Jeruusalemmast kuningas Saalomoni Templiordust?" 

»»SÖÖr Richard ei saanud minust päris õigesti aru," vastas Blake. 

»»Sa pole siis Templiordu rüütel?" , Rüütel küll, kuid mitte Jeruusalemmast." 
«Arvatavasti on ta üks neid vapraid rüütleid, kes valvavad öösiti Pühale Maale 
siirduvate palverändurite teed," lausus kuninga taga seisev tütarlaps. 

Blake otsis ta pilguga üles ja kui nende silmad kohtusid, lõi neiu pilgu maha, 
kummatigi jõudis ameeriklane märgata võluva õrna näokese ja võrratute silmade 
imelist ilu. 

«Tõenäoliselt on ta saratseenide piilur, kelle sultan on meie juurde saatnud," ütles 
järsult kaunitari kõrval seisev tõmmu ees. 

Neiu vaatas kuningale otsa. ,,Ta pole saratseeni moodi, isa," väitis ta. ,, Kust peaksid 
sina teadma, kuidas saratseen välja näeb?" küsis kuningas. ,,Oled sa neid näinud?" 

Kõik puhkesid naerma, neiu tõmbus mossi. 

»»Noh, kui juba nii, siis olen ma neid näinud täpipealt niisama palju kui söör Mälud 
või teie, milord," ütles ta ägedalt. ,,Tuletage meelde, kuidas söör Mälud saratseeni 
kirjeldas.” 

Tõmmu mees muutus raevust tumepunaseks. 

«Igatahes võin ma inglise rüütli ära tunda esimesest pilgust, milord," punnis ta visalt 
vastu. ,Ja kui see inimene on inglise rüütel, siis on söör Mälud saratseen!" 

»Aitab küll!" katkestas teda kuningas. Seejärel pöördus ta Blake'i poole. ,,Kui sa 
pole Jeruusalemmast, kust sa siis oled?" 

»New Yorgist,” vastas ameeriklane. 

Just nimelt!" sosistas söör Malud neiule. ,, Mis ma rääkisin! Vaenlase tsitadellist." 

»New York," kordas kuningas. ,,On see Pühal Maal?" 

»Kunagi nimetati seda ,,Uueks Jeruusalemmaks"," seletas Blake. 

Ja sa tulid Nimmri, tunginud läbi vaenlase aheliku? Ütle mulle, õilis rüütel, kas neil 
on palju relvastatud inimesi? Kuidas on paigutatud nende jõud? Kui kaugel asuvad 
nad Kalmude orust? Millal sinu arust on oodata nende pealetungi? Noh, räägi juba! Sa 
osutad meile suure teene.” 

»Veetsin metsas palju päevi, kuid ei näinud ainsatki hinge," vastas Blake. ,,Keegi ei 
piira teid.” 

»Mis?" hüüatas kuningas oma kõrvu uskumata. 

»Ma ju rääkisin!" sekkus Malud. ,,Ta on vaenlase spioon. Tahab teisse sisendada, et 
oleme väljaspool ohtu, selleks et sultani väed võiksid meid tabada ootamatult ning 
vallutada Nimmri ja oru.” 

»»Seda ei juhtu! Mulle tundub, et sul on õigus, söör Mälud," lausus kuningas. ,,Mitte 
ainsatki hinge! Usun ma sind küll. Aga mispärast siis Nimmri rüütlid juba seitsme ja 
poole sajandi jooksul siin on viibinud, kui ümberringi pole uskmatute horde, kes meie 
tsitadelli on piiramisrõngasse võtnud?" 

»»Ma pole entsüklopeedia," ütles Blake. 

»» Ah? Mis?" küsis kuningas nõutult. 


»Tal on omapärane komme väljenduda, milord," seletas Richard. Juhtusin esimest 
korda kinni pidama inimest Inglismaalt. Kuid ma olen valmis tema eest vastutama, 
kui sa ta oma teenistusse võtad.” 

»Kas tahad minu juures teenida?" küsis kuningas. 

Blake kõõritas söör Maludi poole ja tõmbus sisimas kössi. Vaatas seejärel neiu 
poole ja kohtas tema pilku. 

»Tulgu mis tuleb!" otsustas ameeriklane endamisi. 


IX. Ulala tagasitulek 


Lõvi Numa oli näljane. Tervelt kolm päeva ja kolm ööd oli ta jahti pidanud, kuid 
saak pani nagu kiuste tema eest plehku. Kiskja muutus närviliseks ja kergesti 
ärrituvaks. Järsku vajus ta 

maadligi. Kikkis kõrvad, võbelevad sõõrmed, aeglaselt liikuv sabaots — kõik rääkis 
sellest, et Numa oli haistnud kellegi lähedalolekut. 

Kõik kolm päeva teel olles mõtles Zeyd lakkamatult Atejale ja tänas saatust, et 
siiani oli too tema vastu armulik olnud. Noormehe ratsu sammus pikkamisi metsarajal 
ja Zeyd ei sundinud looma, sest neil seisis ees pikk tee. 

Samal ajal aga oli temast vaid mõne sammu kaugusel jää-ud varitsema lõvi. 

Ent inimese lähenemist ei haistnud ainult Numa, vaid ka üks eine olevus, kes oli 
varjunud pelgupaika. Numa ei teadnud sel-est midagi. 

Hobune sammus aeglaselt mööda rada ja oleks Numast möö-unud meetri kauguselt, 
kuid lõvi ei kärsinud oodata ja soosis kohutava möiratusega neile vastu. Hobune ajas 
end suures irmus tagajalgadele, viskas Zeydi seljast maha ja kihutas mi-ema, jättes 
peremehe metsloomarajale. Inimene nägi enda ees löirgava kiskja paljastatud 
kihvadega koonu ja järgmisel viiul sugugi mitte väiksema kohkumusega alasti 
hiiglast, kes puu tsast hiigelkassile selga hüppas. Pronkspruun käsi põimus kisk-a 
kaela ümber ja paiskas ta ühe ropsuga maha. Vaba käega hoogu võtnud, torkas 
inimene kiskjat noaga, siis veel ja veel kord. Haavatud lõvi möirgas valust. Vastuseks 
kõlas metsik lorin, millest tardus veri Zeydi soontes, sest beduiin mõistis, et see lorin 
tuli loominimese kõrist. 

Lõpuks jäi Numa vagaseks. Hiiglane tõusis võitja ilmel, pani jala võidetud lõvi 
korjusele, tõstis näo taeva poole ja tõi kuuldavale isaahvi hirmuäratava võidukisa. 

Oma päästja ära tundnud, kohkus Zeyd uuesti. Ahvinimene pöördus tema poole. 

»»5a Oled Ibn Jadi laagrist," ütles Tarzan. ,,Olen ainult lihtne inimene," ütles Zeyd, 
»Ja järgnesin šeigile, kuid ma pole teinud midagi halba. Džungli šeik ei tohiks Zeydile 
selle pärast pahane olla, et ta kõnnib sinu maal. Halasta mu vaese elu peale, palun, ja 
allah õnnistab sind.” 

»Mul pole üldse kavatsust sind karistada, beduiin," vastas Tarzan. ,,Ibn Jad on süüdi 
kurjas, mida ta minu maa-alal korda saadab, ja ei keegi muu. Kaugele sa lähed?" 

»Kaugele, allah olgu kiidetud! Sinna on veel mitu päevateed.” 

»Kus su kaaslased on?" uudistas ahvinimene. 

«Minuga pole kedagi." 

»»Sa oled üksi?" 

»Jah, allahi nimel!" Tarzan süngestus. 

» Vaata ette, beduiin, kui sa Tarzanit petta kavatsed,” ütles ta kalgil häälel. 

»Allahi nimel! Ma räägin õigust. Olen ihuüksi." Ja Zeyd pajatas Tarzanile oma loo. 
Tarzan vajus mõttesse. 


»»Ateja armastus on suur,” lausus ta lõpuks, ,,nagu tema usal-duski sinu vastu. Ma 
usun ja aitan sind. Üksinda sa minna ei tohi. Ma viin su lähima külani, seal annab 
pealik sulle relvastatud saatja, kes viib su järgmise külani. Sellisel moel viiakse sind 
külast külla kuni Sudaani.” 

» Olgu allah sinu kaitsja!" hüüdis tänulik Zeyd. 

Seejärel viis Tarzan ta lähimasse külla, mis asus lõunas kahe päevatee kaugusel. 
Teel läks jutt uuesti Ibn Jadile. 

» Ütle mulle, mis ajendas Ibn Jadi siia ilmuma?" küsis Tarzan. ,,Ta ei tulnud ju 
pelgalt elevandiluud jahtima. Või ma eksin?" 

»»Oo, allah, sa ei eksi, šeik Tarzan," tunnistas Zeyd. ,,Ibn Jad otsib aaret, mitte 
elevandiluud." ,, Aaret? Missugust aaret?" 

»E1-Habashi piirkonnas asub aaretelinn Nimmr,” seletas Zeyd. ,,Ibn Jadile rääkis 
sellest sahara tark. Nimmri aarded on nii suured, et isegi tuhat kaamelit ei suuda ära 
viia kümnendikku osa. Aare koosneb kullast, vääriskividest... ja naisest." 

»» Naisest?" 

Jah, nii vapustavalt ilusast naisest, et ta on üksinda suuteline Ibn Jadi lõputult 
rikkaks tegema. Sa oled muidugi Nimm-rist kuulnud?” 

»Gallad rääkisid sellest midagi," ütles Tarzan. ,,Kuid mulle jäi alati mulje, et see on 
vaid nende järjekordne legend. Ja Ibn Jad võttis ette pika ohtliku tee, lootes üksnes 
targa sõnadele?” 

»Mis võib olla õigem sahara targa sõnadest?" Ahvide Tarzan kehitas õlgu. 

Jutuajamisest Zeydiga sai ahvinimene veel teada, et Ibn Jadi laagrisse oli tulnud 
keegi valge, kuid beduiini kirjeldusest ta ei 

taibanud, kellest oli jutt — kas Blake'ist või Sümbolist. 

ikka 

Sellal kui Tarzan ja Zeyd lõunasse suundusid ja Ibn Jad pikkamisi põhja el-Habashi 
poole läks, jõudis Fahd kokkuleppele nii Sümboli kui ka Tollogiga. 

Gallast ori Fejjuan ootas kannatlikult orjusest vabanemist. 

»»Sa oled siin kandis sündinud, ustav Fejjuan," tegi kord temaga juttu Ateja. ,,Mis sa 
arvad, kas Zeydil õnnestub el-Gua-dini jõuda?" 

»»Oo, allah, ei!" vastas neeger. ,,Olen kindel, et teda pole enam ammusi elavate 
kirjas.” 

Neiu suust pääsesid lämmatatud nuuksed. 

»Fejjuan nutab koos sinuga, Ateja,” jätkas neeger, ,,sest Zeyd oli üllameelne 
inimene. Ilmaaegu ei halastanud allah sinu armsamale ega karistanud süüdlast.” 

«Millest sa räägid, Fejjuan?" muutus Ateja ärevaks. ,,Kas sa tead, kes tulistas mu 
isa? Ütle, kes see oli." 

»Kuidas tulistati, seda ma ei näinud," vastas neeger, ,,kuid nägin üht-teist veidi enne 
lasku.” 

»»Jah? Ja mida nimelt?" 

»» Nägin, kuidas Fahd vargsi Zeydi telki läks ja sealt tema ar-kebuusiga välja tuli. 
Seda ma nägin.” 

»Seda ma aimasingi!" karjatas neiu. 

»Kuid Ibn Jad ei usu, kui sa talle seda ütled." 

»Ei usu küll, kuid see-eest tean nüüd tõde. Ja ma leian abinõu, et tasuda Zeydi vere 
eest Fahdi verega!" lausus Ateja kibedusega. 

Palju päevi liikus Ibn Jad piki mägesid, mille taga pidi tema arvestuste järgi asuma 
legendaarne Nimmri linn. Aga kui palju ta ka ei otsinud, ei suutnud ta kuidagi leida 
kaljude vahel läbipääsu rada, mis oleks viinud orgu. 


»» Küllap pärsimaalased praegu vahivad ja irvitavad meie üle," pääses ühtäkki 
ärritatud šeig suust. 

»Nad on vaprad sõjamehed,” tuletas Tollog talle meelde, ,,ja meie oleme nende 
valdustesse tunginud. Kui neid välja vihastada, tungivad nad meile kallale ja siis läheb 
meil täbarasti." 

»»Oleme beduiinid!" väitis Ibn Jad kõrgilt. ,,Meil on karabiinid. Mis loevad meile 
nende odad ja algelised nooled? Pealegi 

püüame kokkupõrget vältida. Eelkõige üritame võita nende usaldust. Teeskleme 
sõprust, ajame nende pead segi ja nad avaldavad meile kindla peale aarete saladuse.” 
Šeik pöördus võimsa neegri poole. 

»Fejjuan! Sa rääkisid, et mäletad väga hästi oma lapsepõlve, mille veetsid isamajas, 
ja oled palju kordi kuulnud kohalikke muistendeid Nimmrist. Seepärast mine ja otsi 
oma inimesed üles. Söeta nendega sõprust ja ütle, et suur šeik Ibn Jad tuleb nagu 
sõber ning toob pealikule kingitusi. Levita kuuldust, et ta tahab külastada Nimmri 
linna ja tasub heldelt sellele, kes ta sinna viib." 

»Nagu käsid," vastas Fejjuan, värisedes mõttest, et kauaoodatud vabadus on käega 
katsuda. ,,Millal ma pean minema?" 

»Õhtul sead end valmis ja koidikul asud teele,” andis šeik korralduse. 

Niisiis lahkus gallast ori Fejjuan järgmisel hommikul el-Gua-di šeigi Ibn Jadi 
laagrist ja läks otsima oma suguvendade küla. 

Umbes keskpäeval jõudis ta välja külavaheteele ja hakkas pikkamisi seda mööda 
läände minema, mõtiskledes selle üle, kuidas hajutada kohalike elanike kahtlusi, mille 
võis tekitada tema ootamatu ilmumine. Muide, ta teadis suurepäraselt, et väljavaateid 
sinna jõuda tal peaaegu polnud. 

Äkitselt ei tea kust ilmus tema ette kolm vägevat gallast sõjameest. Fejjuan laiutas 
naeratades käsi, näidates, et tal pole vaenulikke kavatsusi. 

»Mida sa teed gallade maal?" küsis sõdur. 

» Otsin isamaja," vastas Fejjuan. 

»Isamaja? Mida sa veel ei taha!" sõnas sõdur tigedalt. ,,Oled . petis ja röövel." 

»Ei ole," vastas Fejjuan. ,,Olen galla.” 

»Kui sa galla oleksid, räägiksid meie keelt veatult." 

»»See on sellepärast, et mind rööviti lapsena ja ma elasin beduiinide keskel ning 
suhtlesin ainult nende keeles.” 

»»MIS su nimi on?" 

»» Beduiinid kutsuvad mind Fejjuaniks, kuid minu õige nimi on Ulala.” 

»Mis sa arvad, räägib ta õigust?" pöördus neeger kaaslase poole. «Lapsepõlves oli 
mul vend, kelle nimi oli Ulala." 

»»Kus ta praegu on?" küsis teine sõdur. 

»Ei tea. Võib-olla pistis Simba ta nahka või röövisid kõrbeinimesed. Kes teab.” 

«Oletame, et ta ei valeta," lausus teine sõdur. ,, Vahest ta ongi sinu vend? Küsi ta 
käest, kuidas on ta isa nimi." 

See küsiski. 

»Nalin,”" vastas Fejjuan. 

Seda nime kuuldes võpatasid galla sõdurid imestunult. Seejärel kõnetas esimene 
sõdur taas Fejjuani. 

»Kas sul vend ka oli?” küsis ta. 

» Oli küll," vastas Fejjuan. 

»Kuidas oli tema nimi?" 


»Tabo," vastas Fejjuan sekunditki kõhklemata. 

Sõdur kargas rõõmuhõiskega Fejjuani juurde. 

»Ulala! Vend! Ma olen Tabo! Kas mäletad mind, Ulala?" 

»Tabo!" hüüatas Fejjuan. ,,Ei, ma poleks sind mingi hinna eest ära tundnud. Kui 
mind rööviti, olid sa sülelaps, nüüd aga turske sõdur. Kuidas isa ja emaga on? On nad 
elus?" 

»Elus. Neil on kõik hästi, Ulala," vastas Tabo. ,,Täna on nad pealiku külas. Seal on 
suur koosolek, sest meie kanti on ilmunud kõrbeinimesed. Tulid sa nendega?” 

»Jah, ma olen nende ori,” vastas Fejjuan. ,, Nendest ma ka-vatsengi pealikule 
rääkida." 

Elavalt vesteldes läksid Ulala ja Tabo külla, kaks sõdurit aga jooksid ette teatama 
Ulala vanematele, et nende kadunud poeg on lõpuks ometi tagasi jõudnud. 

Küla servas võttis Fejjuani vastu suur inimsumn. Esireas seisid isa ja ema. Kui olid 
kõlanud tervitussõnad ja iga kohalviibija oli -omaenese käega surnust ülestõusnut 
puudutanud, viis Tabo Fejjuani pealik Batando juurde. 

»Miks tulid siia kõrbeinimesed?" küsis pealik. ,,Uusi orje võtma?" 

«"Kõrbeinimesed leiavad endale alati orje, kuid Ibn Jad ei tulnud otsima neid, vaid 
aaret." ,,Eh? Missugust aaret?” 

»Seik sai kuulda aaretelinnast Nimmrrist," vastas Fejjuan. ,,Ta otsib sinna teed ja 
läkitas mind saatja järele, et see ta linna juhiks. Ta tõotas kingitusi ja heldet tasu, kui 
leiab üles Nimmri aarded.” 

»Kas ta ei peta?" küsis Batando. 

»»Kõrberahva tõotusi ei tasu uskuda." 

»Aga kui ta Nimmri aardeid ei leia, kas ta ei hakka siis gal- 

lade maal rikkusi ja orje otsima?” küsis Batando. ,,Sel puhul saadame ta kähku 
tagasi." 

Ja Batando kissitas kavalalt silmi. 


X. Söör James 


Teel külla, kus ahvinimene kavatses beduiinile saatjat palgata, oli teekäijatel 
rohkesti aega kõnelda paljudest asjadest. Tar-zanit usaldades otsustas Zeyd talle kõik 
südamelt ära rääkida. 

«Kõikvõimas džungli šeik,” alustas Zeyd. «Tütarlaps Atejat, keda ma armastan, 
püüab endale saada Fahd. Atejat varitseb kogu aeg hädaoht. Mul ei jätku praegu veel 
julgust Ibn Jadi laagrisse tagasi minna, kuid hiljem, kui ta viha on lahtunud, tahan ma 
tema ette astuda ja talle oma süütust tõestada.” 

«Aga seni?" küsis Tarzan. «Mida sa kavatsed teha?" 

»Ma tahaksin külla jääda ja oodata Ibn Jadi, kes läheb seda teed mööda el-Guadi. 
See on ainuke võimalus veel kord näha Atejat."” 

«Sul on õigus," lausus Tarzan. «Võid jääda külla kuueks kuuks.” 

«Õnnistagu sind allah!" hüüdis Zeyd. 

Jõudnud külla, palus Tarzan pealikut anda Zeydile peavarju kuni Ibn Jadi tulekuni. 

Seejärel lahkus ahvinimene külast ja suundus põhja, sest ta muretses araablaste 
juurde sattunud valge inimese pärast. Tarzan ei uskunud, et see oleks võinud olla 
Stimbol, sest ta oli saatnud eaka ameeriklase idarannikule, šeik aga oli läinud teises 
suunas. Usutavasti oli jutt noorest Blake'ist. Nii või teisiti, kuid ahvinimene ei võinud 
lubada, et valge oleks beduiinide kätte vangi jäänud. 


Et Zeydi sõnutsi ei kavatsetud vangi ilma lunarahata minema lasta, siis Tarzan eriti 
ei kiirustanud. Ta kohtas To-Jati sugukonna ahve ja käis nendega kaks päeva jahil. 
Seejärel hulkus ta džunglis, juhtus kokku Numaga, kes oli pikali heitnud nüüdsama 
mahamurtud saagi peale, narritas teda ja kiikus siis veidi elevant Tantori londiga. 
Kolmandal või neljandal päeval kohtas Tarzan suurt karja erakordselt ärritatud ahve, 
keg kukkusid ahv-inimest nähes läbilõikavalt kiunuma. 

«Tervist, manud!" hõikas ta. «Olen Ahvide Tarzan. Mis on juhtunud?" 

«Gomanganid müristavate keppidega!" karjus ahv. 

»Kus?” küsis Tarzan. 

»» Seal!" kisendasid nad kooris, osutades kirdesse. 

»Mitme päevatee kaugusel?" 

»Lähedal," vastasid ahvid. 

»»On seal ka tarmanganisid?" 

»Ei, ainult gomanganid. Nad tapavad oma keppidega väikseid manusid ja pistavad 
nahka, vastikud gomanganid!" 

«Tarzan räägib nendega," tõotas ahvinimene. 

«Nad tapavad oma müristavate keppidega Tarzani ja pistavad nahka," hoiatas teda 
vana ahv. 

Tarzan muigas ja kadus end oksalt oksale vibutades puude vahele Manu näidatud 
suunas. Peagi haistis ta neegrite lõhna ja minnes nende jälgi mööda, kuulis mõne aja 
pärast inimhääli. 

Püüdes mitte kära teha, liikus Tarzan puude ladvus edasi, kuni jõudis laagri serva. 
Sedamaid tundis ta ära Blake'i ekspeditsiooni ja hüppas rabatud pärismaalaste silme 
all maha. 

»Kus on teie peamees?" küsis Tarzan. 

Ligi astus mürakas neeger. 

»Mina olen peamees.” «Kus on isand?" 

«Läks minema. Mitu päeva tagasi." «Kuhu?" 

«Keegi ei tea. Ta läks jahile koos saatjaga. Algas tugev äike ja kumbki neist ei 
tulnud tagasi. Otsisime küll, aga ei leidnud. Sestpeale ootame neid siin, nagu oli 
kokku lepitud. Toidukraami on jäänud ainult järgmise kuuni. Otsustasime koju tagasi 
minna." , 

«Olete kõik õigesti teinud,” kiitis neid Tarzan. «Aga kas te kõrbeinimesi pole 
juhuslikult kohanud?” 

»Ei ole,” vastas peamees. ,, See-eest nägime ekspeditsiooni teist poolt.” 

»Kus?” 

Neeger rehmas käega. 

«Võite koju minna," ütles Tarzan. «Kuid enne las keegi teist läheb Tarzani koju 
järgmise läkitusega: «Tarzan ootab sadat wa-zirit põhjas gallade maal".” 

«Saab tehtud, suur bwana," lausus peamees. 

kokad 

Kuningas Gobredi lossis selgitati James Hunter Blake'iie tema kohuseid Nimmri 
rüütlina. Ameeriklase oma eestkoste alla võtnud, hakkas söör Richard teda 
kohalikesse tavadesse ja etiketti pühendama. 

Riigi valitseja Gobred tuvastas juba alguses, et Blake on kõige esmastes 
rüütlikommetes täielik võhik ja suhtus temasse ilmse umbusuga, söör Mälud aga 
avaliku vaenuga. Et söör Richardile kuulus üldine sümpaatia, õnnestus tal alati saada 
oma tahtmine, nagu ka antud juhul Blake'iga. Peale selle tuleb märkida, et ka printsess 


Guinalda ise avaldas soodsat mõju oma isale, kes pidas teda suurimaks aardeks oma 
varanduse hulgas. Nägusa võõramaalasest rüütli haarav, šeiklusrikas ilmumine unus- 
tatud Nimmri linna äratas neiu huvi Blake'i vastu. 

Kuni ameeriklasele rõivaid õmmeldi, andis söör Richard Blake'i käsutusse isikliku 
garderoobi. Kuid juba nädala pärast tõmbas söör James uued rõivad selga, sai isikliku 
relva ja hobuse, nagu Nimmri rüütlile kohane. Aga kui ta söör Richardile teenete eest 
raha pakkus, selgus, et Nimmris polegi raha käibel. Rohkem kui seitsme sajandi eest 
rüütlite esivanemate toodud münte ei kasutatud, vaid tasuti vastastikku teenete osuta- 
misega. 

Rüütlid teenisid kuningat ja kuningas pidas neid üleval. Nad kaitsesid tööinimesi ja 
käsitöölisi, vastutasuks said seda, mida vajasid. Sageli vahetati väärisesemeid ja 
väärismetalli varustuse vastu või tasuti nendega makse, kuid põhimõtteliselt rajanes 
mis tahes tehing vahetusel, sest puudus hinna määr. 

Viljarikas org andis kõigile linlastele rohkesti toitu. Orjad harisid maad, vabad 
inimesed tegelesid käsitöö, relvade valmistamise ja karjakasvatusega. Rüütlid 
kaitsesid Nimmrit vaenlaste eest, võistlesid turniiridel ning käisid orus ja 
ümberkaudsetes mägedes jahil. 

Möödus mõni päev ja Blake tundis, et hakkab juba omandama rüütlioskusi, mille 
eest võlgnes tänu söör Richardi targale juhendamisele. 

Tudengipõlves oli Blake tuntud meisterliku vehklejana. Praegu tekkis tal raskusi 
mõõga ja kilbi käsitsemisel, kuna Nimmri rüütlid kasutasid mõõka üksnes löögiks, 
torke aga sooritasid alles kahevõitluse lõpus. Kilp oli talle risuks kaelas. Sellepärast 
otsustas Blake kasutada oma vehklejameisterlikkust ja teha tasa 

oskamatust tarvitada kilpi torgetega, mille eest rüütlid ei osanud end kaitsta. 

Odaga sai Blake palju kergemini hakkama, sest seda liiki relva käsitsemine sõltus 
suurel määral ratsutamisoskusest. Blake oli suurepärane ratsanik, mida tunnistas tema 
ületamatu polo-mängija kuulsus. 

Nimmri rüütlid täiustasid oma meisterlikkust suurel väljakul linna sise- ja 
välismüüri vahel. Seal, puust tribüüni ees, olid iga nädal rüütliturniirid, suuri võistlusi 
aga korraldati linnamüüri taga aasal. 

Hommikustel treeningutel viibis rohkesti daame ja rüütleid. Need tunnid andsid 
nende elule mõtte, panid vere keema ja maalisid värvikirevaks üksluise argipäeva. 
Inimesed jalutasid edasi-tagasi, heitsid nalja, sõlmisid kihlvedusid ja sel, kes sadulast 
välja löödi, läks õige täbarasti. Ega siis rüütlid asjata kartnud pilkeid rohkem kui 
surma. 

Ametlikel turniiridel, mis toimusid iga nädal, käitus publik tagasihoidlikult ja 
väärikalt, kuid treeningute ajal lasti lendu üsnagi krõbedaid nalju. 

Ka Blake harjutas publiku silme all ja kogus uustulnukana endale alati arvukalt 
pealtvaatajaid, kutsudes edust sõltuvalt esile kord kiiduavaldustetormi, kord pilkerahe. 
Kiiduavaldused said talle osaks söör Richardi sõpradelt, pilked söör Maludi poo- 
lehoidjailt. 

Tihtipeale tuli siia ka kuningas Gobred ise, aga Guinalda ei lasknud mööda ainsatki 
treeningut. 

Noorukeid, kes olid rüütlite relvakandjad ja kel hiilgavasse rüütliseisusse 
pühitsemine seisis alles ees, õpetati kõige varasematel hommikutundidel. Blake osales 
koos rüütlitega treening-võistlustes, mille käigus ilmutas erakordseid 
ratsutajavõimeid, ise'gi kuningas Gobred aplodeeris talle. 

»Uskumatu!" pääses kord Gobredi suust. «Ratsanik ja hobune oleksid nagu üks.” 


»Ta pääses vaid imekombel kukkumisest,” virildas nägu söör 
Malud.. 

» Väga võimalik," lausus kuningas, ,,ja ikkagi näeb ta sadulas välja tore.” 

«Niikaua, kuni tal pole oda ega kilpi,” kuulutas Mälud. «Kilbiga on ta äärmiselt 
kohmakas. Ilmselt on ta teinud rohkem tegemist tükelduslauaga.” 

Maludi repliik kutsus esile üleüldise naeru, kuid printsess Guinalda isegi ei 
naeratanud, mis ei jäänud märkamata Malu-dil, kes talle alailma pilke heitis. 

»Ja sa usud ikka veel, et see mühkam saab rüütliks, printsess Guinalda?" küsis ta. 

»Kas ma siis ütlesin midagi?" 

»»Kuid sa ei naernud,” heitis Mälud talle ette. 

» Tema on võõramaalane, tema kodumaa on kaugel, seepärast on ebaviisakas ja 
rüütlile sobimatu tema üle nalja heita," vastas neiu. ,, Seetõttu ma ei naernudki.” 

Pärast üeeningut aeda läinud, sattus Blake Maludi kaaskon-da ja ühines sedamaid 
üldise jutuajamisega. Ta ei hoidunud iialgi kõrvale Maludist ja tema sõpradest, nende 
mõnitusi ja sarkastilisi rünnakuid talus ta ükskõiksel ilmel. Mälud ise pidas 
ameeriklase sellist käitumist tema nürimeelsuse ja nõmeduse ilminguks, samal ajal 
kui Blake'i maneerid vaimustasid suurt osa rüütleist, kes arvasid, et Mälud märatseb 
omaenese alaväärsuse tunnetamise pärast. 

Enamik Nimmri sünge lossi elanikke suhtus uustulnukasse sümpaatiaga. 
Võõramaalane tõi nende ellu värskust ja uudsust, mis oli nii tavatu Nimmri seitsme ja 
poole sajandi jooksul kujunenud elulaadile. Temalt omandasid nad uusi sõnu, väljen- 
deid ja ideid, mida paljud suure entusiasmiga vastu võtsid. Poleks olnud mõjuvõimsa 
söör Maludi avalikku vaenulikkust, oleks Blake avasüli vastu võetud. Maludi 
suhtumise uustulnukasse haaras lennult kinni tema pugejalik kaaskond, kes naeris siis, 
kui naeris Mälud, ja tõmbus pilve, kui tegi seda tema: on ju teada, et maailma 
esimesed tallalakkujad tekkisid just kuningakojas. 

Printsess Guinaldat nähes astus Blake ette ja kummardas sügavalt. 

»Täna näitasid sa end heast küljest," lausus printsess sõbralikult. ,,Sinu ratsasõit 
valmistas mulle suurt lõbu.” 

»» Veel parem, kui näeksime teda lihavaagnaga," pigistas Mälud vihaselt läbi 
hammaste ja naerupahvakut kuuldes jätkas: ,,Kas pole? Andke talle tükeldamislaud ja 
praenuga ning ta tunneb ennast nagu kala vees.” 

»Mis puutub toidu serveerimisse, siis nähtavasti erutab see söör Maludi palju 
rohkem kui rüütlile väärilised toimingud," pareeris Blake. ,, Muide, kas keegi teist 
teab, mida läheb selleks vaja, et õigesti tükeldada siga?" 

»Ei, õilis rüütel,” vastas Guinalda, ,,meie ei tea. Vahest ütled ise?" 

»»Just nimelt. Kes seda siis veel peaks teadma kui mitte tema!" itsitas söör Mälud. 

»»5a tähendasid õigesti, vanapoiss, ma tean seda tõepoolest.” 

Ja mida läheb siis vaja searümba tükeldamiseks?" küsis Mälud ümberringi vahtides 
ja juuresolijaile silma pilgutades. 

»» Esiteks tükeldamislauda, teiseks teravat nuga ja kolmandaks teid ennast, söör 
Mälud," vastas Blake. 

Möödus mitu sekundit, enne kui solvav vihje inimsumma teadvusse jõudis. 
Esimesena puhkes lõbusalt naerma printsess Guinalda ja tema järel teisedki, aga 
mõnele tuli äsja kõlanud teravuse mõtet isegi selgitada. 

Kummatigi ei naernud mitte kõik, iseäranis söör Mälud. Niipea kui ta öeldu mõtet 
tabas, läks ta esialgu tumepunaseks, seejärel aga surnukahvatuks, sest isepäine söör 
Mälud ei kannatanud kellegi pilkeid. 


»Mis?" kisendas ta. ,,Sovata Maludi? Kuidas sa julged? Sina, plebei! Solvangu saab 
maha pesta ainult sinu veri!" 

»» Võite teha seda õllega, vanapoiss!" lausus Blake. ,,Võtke ennast kas või käpuli.” 

»Ma ei mõista sinu tobedaid sõnu," läks Mälud vihast pööraseks, ,,.kuid tea, et kui sa 
homme jätad tulemata ausale kahevõitlusele, siis sunnin ma sind kepihoopidega 
jooksma mööda kogu Pühade Kalmude orgu.” 

» Väga hea!" ütles Blake järsult. , Homme hommikul oru lõunapoolses osas.” 

»» Relva valid ise, milord," nähvas Mälud. 

»Ärge nimetage mind milordiks, see ei meeldi mulle,” ütles tõsiseks tõmbunud 
Blake rahulikult. ,, Ühtlasi kuulake, mida ma teile ütlen, ehkki see pole teile 
arvatavasti meele järele, Mälud. Olete terves Nimmris ainus, kes suhtub minusse 
vaenulikult ega anna mulle võimalust näidata, mida ma väärin. Ilmaaegu peate ennast 
suureks rüütliks, selleks olete liialt rumal, arg ja eba-väärikas. Minu maa mõõdu järgi 
ei saa teist iialgi seda, keda kutsume tõeliseks džentelmeniks. Teil polegi muud kui 
ainult hobused ja relvastatud inimesed, kelleta poleks teil ka printsessi soosingut, ilma 
milleta poleks teil sõpru. Teil pole ühtegi söör Richardi omadust, ta on tõeliselt suur ja 
õilis rüütel ning kõigi 

rüütlivooruste kehastus. Te kardate isegi mind ja täiesti õigustatult — homme teen 
teile orus säru, võtke teatavaks! Ma valin kilbi ja mõõga.” 

Maludi raevu nähes eemaldus summ pikkamisi Blake'ist ja kui viimane oli kõne 
lõpetanud, nägi ta, et oli jäänud ihuüksi. Siis eraldus Maludi kaaskonnast naeratav 
Guinalda ja astus ameeriklase juurde. 

»» SÖÖT James, sa ägestusid,” ja printsess puhkes lustakalt naerma. ,,Tule, jalutame 
aias, õilis rüütel." 

Neiu võttis Blake'il käest kinni ja viis ta inimeste juurest ära. 

»»Oled imeline!" ei osanud Blake muud öelda. 

»Arvad sa tõepoolest nõnda?" küsis neiu. ,,Olen sellega harjunud, et mehed minu 
ees silmakirjatsevad. Sagedamini räägitakse tõtt orjadele kui kuningatele.” 

»» Loodan, et minu käitumine on kõnekam mis tahes sõnadest," lausus Blake 
erutatult. 

Tahtmatult asetas neiu oma pihu tema käele. 

» Lõin su siia, söör James, et rääkida nelja silma all," teatas Guinalda. 

»Ma ei pea ilmtingimata teadma sinu teo motiive, aitab sellestki, et sina neid tead,” 
lausus Blake naeratades. 

»»Oled meie keskel võõras ega tea paljusidki asju. Rüütlikuns-tis oled sa vilumatu, 
mõni isegi kahtleb selles, et sa rüütel oled. Kummatigi oled kas vapper või väga 
lihtsameelne inimene: sa ju ise valisid kahevõitluses söör Maludiga relvaks kilbi ja 
mõõga, kuna tema käsitseb neid suurepäraselt, aga sina mitte. Mulle näib, et lähed 
kindlasse surma, seepärast otsustasin sinuga rääkida nelja silma all.” 

»Mida sa mulle soovitad?" küsis ameeriklane. 

»Sa käsitsed küllaltki hästi oda," ütles neiu. ,,Veel pole hilja teist relva valida. Palun 
sind, tee seda." 

»Sa muretsed minu pärast?" küsis Blake. ,,Ütle ometi, selleks pole vaja palju sõnu." 

Neiu langetas hetkeks pilgu, kuid lõi siis uhkelt pea kuklasse. Tema silmad lõid 
välkuma. 

»Olen Nimmri kuninga tütar," kuulutas ta, ,,ja muretsen kõigi tema alamate pärast, 
kaasa arvatud kõige vaesemad.” 

»Järgmine kord oled ettevaatlikum, söör James," mõtles Blake, kuid ei öelnud 
midagi ja naeratas vaid. 


Guinalda põrutas vihaselt jalaga vastu maad. 

»»Sul on jultunud naeratus, milord!" ütles ta nördinult. «Mulle see ei meeldi. Pealegi 
oled sa kuninga tütre vastu liiga ninakas.” 

»Ma küsisin ainult, kas sa kardad, et mind tapetakse. See oligi kõik." 

»Ja mina vastasin. Kas see pani sind naeratama?” 

»Ma naeratasin selle pärast, et lugesin vastuse su silmist, enne kui seda laususid 
huuled, ja mõistsin, et silmad rääkisid tõtt.” 

Printsess põrutas taas vihaselt jalaga. «Kasvatamatu mühkam!" hüüdis ta, lõi lõua 
püsti, keeras selja ja kõndis minema. 


XI. , Homme sa sured!" 


Sama päeva õhtul pühitses pealik Batando küla suurejooneliselt Ulala tagasitulekut. 

Pidustuste puhul tapeti kitsi ja rohkesti kanu, pidulaud oli puuviljade ja 
maniokileibade all lookas, õlu voolas ojana. Pille mängiti hommikuni. Inimesed 
lõbutsesid ja tantsisid nõrkemiseni ja alles järgmise päeva lõuna paiku õnnestus 
Fejjuanil lõpuks pealik Batandoga tähtsatest asjadest juttu teha. 

Vana pealik lesis oma onni ees varjus, vaeveldes öise orgia tagajärgede käes. 

»Ma pean sinuga rääkima kõrbeinimestest," alustas Fejjuan. 

Batando ühmas midagi sellist, et ta pea lõhub hirmsasti valutada. 

»Eile sa ütlesid, et juhid nad keelatud oru sissepääsu juurde,” jätkas Fejjuan. ,, Tuleb 
välja, et sa ei kavatsegi nendega võidelda?" 

»Kui me nad oru sissepääsu juurde juhime, pole enam vajadust nendega võidelda," 
vastas Batando nägu krimpsutades. 

»Sa räägid mõistujuttu,” ütles Fejjuan. 

»Kuula, Ulala," alustas vana pealik. ,,Sind rööviti lapsena ja lahutati kodumaast. 
Selles vanuses ei teadnud sa paljusid asju, aga kui teadsidki, jõudsid need unustada. 
Keelatud orgu pääseda pole raske. Kõik gallad teavad, et sinna viib kaks teed. Üks 
põhjas üle mägede, teine lõunas läbi kaljus oleva tunneli. Rohkem käike pole, neid 
teab iga galla, samuti nagu sedagi, et Keelatud orust pole väljapääsu.” 

»MISs totrus see on, Batando!" hüüdis Fejjuan. ,,Kui on olemas kaks sissepääsu, siis 
järelikult on ka kaks väljapääsu.” 

»Aga just väljapääsu polegi," jäi pealik endale kindlaks. ,, Nii mäletavad seda paljud 
põlvkonnad. Kes Keelatud orgu sattus, see ei tulnud enam tagasi." 

»Mis inimesed need orus elavad?" küsis Fejjuan. 

»Seda ei tea keegi. Neid pole keegi nägema juhtunud. Ühed räägivad, et orgu 
asustavad surnute hinged, teised kinnitavad, et seal elavad leopardid, kuid täpselt ei 
tea keegi midagi. Nii et, Ulala, mine ja teata kõrbeinimeste pealikule, et viime ta oru 
sissepääsu juurde. Ütled talle, et tuleme kolme päeva pärast. Selle ajaga kutsun kokku 
kõigi asulate sõdurid, sest ma ei usalda kõrbeinimesi. Viime nad läbi meie maa. 
Selgita seda nende pealikule ja ütle veel, et vastutasuks peab ta vabastama kõik oma 
galladest orjad veel enne, kui ta orgu siseneb.” 

»»Seda Ibn Jad ei tee," väitis Fejjuan. 

» Teeb veel rohkemgi, kui näeb enda ümber galla sõdureid," nähvas Batando. 

Araablaste juurde tagasi jõudnud, teatas Fejjuan neile Batando tingimused. 

Esialgu ei tahtnud Ibn Jad orje vabastada, aga kui Fejjuan tegi talle selgeks, et 
Batando viib ta orgu ainult sellel tingimusel, ta nõustus. 


Endamisi mõtles šeik, et küllap ta juba leiab mõne kavala nipi lubadusest mööda 
hiilida. 

Samal ajal kui Ibn Jad ootusärevuses vaevles ja Batando sõdureid kokku kutsus, 
leidis Ahvide Tarzan beduiinide jälje. 

2kokok 

Rohmaka laua ääres lihtsatel pinkidel istus teineteise vastas kaks inimest. Ruumi 
valgustas tuhm õlilamp, mille puuvillast taht heitis karedatele kiviseintele ja 
plaatidega kaetud põrandale kummalisi varje. 

Öine tuuleõhk, mis kitsast klaasimata aknast sisse tungis, pani leegi võbelema. 

Meeste ees oli malelaud puust nikerdatud malenditega. 

»Sinu käik, Richard," lausus mängija. ,.Jälle on su mõtted mujal. Mis on lahti?" 

»» Mõtlen homsele päevale, James, ja mu süda kisub murest kokku." 

»Selgita lähemalt," palus Blake. 

»» Malud pole muidugi Nimmri kõige kardetavam duellant, kuid...” 

Ja söör Richard vakatas. 

»Kuid mina olen kõige väiksemate kogemustega," lõpetas Blake naerdes. 

Söör Richard tõstis silmad ja naeratas. 

»»Sa kaldud naljatama isegi surma palge ees,” lausus ta. ,,Kas te. olete kõik 
niisugused sellel ebatavalisel maal, millest sa oled nii tihti jutustanud?" ' 

»Sinu käik, Richard," tuletas Blake uuesti meelde. 

»Ainult ära mõõka kilbi taga hoia, James," hoiatas Richard. »Ära pööra vaenlaselt 
silmi, kuni pole otsustanud, kuhu lüüa. Ja ära kilpi unusta. Sellega võid sa alati lööki 
pareerida, sest Malud on mõnevõrra aeglane, tema pilk aga reedab alati, kuhu ta 
mõõgaga virutab. Tean seda hästi, sest olen palju kordi temaga võidelnud." 

»»Ja oled ellu jäänud." 

»»Oh, me vaid harjutame pisut, kuid homme on teisiti. Mälud kavatseb võidelda 
võiduka lõpuni ja pesta verega maha sinu solvangu.” 

»Ta kavatseb mind niisuguse tühise asja pärast tappa?" küsis Blake. ,,On alles 
kergesti solvuv!” 

»» Oleks see ainult selle pärast, rahulduks ta vähese verega. Asi on hoopis milleski 
MUUS.” 

»Muus? Aga ma olen temaga rääkinud kõigest paar-kolm korda.” 

» La on armukade." 

«Armukade?" 

»Ta tahab abielluda printsess Guinaldaga, aga sina ei pööra neiult silmi.” 

»Rumalus!" hüüatas Blake, kuid samas punastas. 

»Sugugi mitte. Ega tema üksi ole seda märganud,” jätkas Richard. 

»»Oled hull," vaidles Blake vastu. 

»»Kõik mehed heidavad printsessile silma. Või veel, selline kaunitar. Kuid...” 

»Ja Malud tahab nad kõik maha lüüa?" uudistas ameeriklane. 

»Ei, sest printsess vaatab neid teisiti kui sind.” Blake naeris, kehitades õlgu. 

»Ma ei saa sinu naerust päris hästi aru, James, kuid on asju, millega mind ei peta. 
Kui sa väljakul harjutad, siis printsess aina otsib sind silmadega, ja kui sina teda 
vaatad... Oled sa kunagi näinud koera, kes vaatab jumaldades oma peremeest?” 

»Räägi seda kellelegi teisele!" nähvas ameeriklane. 

Just seepärast Mälud su suure rõõmuga kõrvaldakski ja veel minu takkapihta, sest 

/ 5 olen asjaga 
"kursis. Nii ma 

olengi kurb, sest soovin sulle ainult head, mu sõber.” 

Blake tõusis, astus vestluskaaslase juurde ja pani käe ta õlale. 

«Oled hea poiss, Richard, kuid katsu aru saada, et esialgu olen veel elus. Ma tean, et 
mõõga käsitsemisel tundun kobakäpp, kuid viimaste päevadega olen mõndagi 
õppinud. Homme näed, millise üllatuse ma söör Maludile valmistan!" 

»Sinu vaprus ja otsusekindlus teevad sulle au, James, aga kui sa ka kogu elu 
harjutaksid, ei saaks sa söör Maludist jagu.” 

»Kas kuningas Gobred on nõus andma Maludile oma tütart?" küsis äkki Blake. 

»Miks ka mitte? Mälud on mõjuvõimas inimene. Tal on hiigelsuur loss, palju 
hobuseid ja teenijaid, vähemalt sada relvastatud meest ja veel tosin rüütlit.” 

»Kui paljudel rüütlitel on loss ja kaaskond?" huvitus Blake. 

«Kahekümnel,” vastas Richard. 

»Ja kui lähedal Gobredi lossile nad elavad?" 

»Kolme milli piires." 

»Kes veel selles suures orus elab?" 

«Oled sa Bohunist kuulnud?" vastas Richard küsimusele küsimusega. 

«Olen küll ja võrdlemisi tihti. Ja mis siis?" 

»la nimetab end kuningaks, kuid meie teda sellena ei tunnista. Ta elab oma 
poolehoidjatega oru teises otsas. Oleme nendega vaenujalal.” 

»»Olen palju kuulnud suurest turniirist, milleks rüütlid praegu valmistuvad, ja mulle 
tundub, et selles osaleb ka Bohun oma rüütlitega. On see nii?" 

»»On küll. Juba iidsetest aegadest kuulutatakse kord aastas alates paastu esimesest 
pühapäevast eesmiste ja tagumiste vahel kolmeks päevaks vaherahu ja selle aja 
jooksul peetaksegi 

suur turniir. Ühel aastal korraldatakse võistlused Nimmri ees lagendikul, teisel 
Sepulcheri linna ees.” 

«Eesmised ja tagumised? Mis kuratlik lugu see on?" Üldiselt on see pikk lugu. 
1191. aasta kevadel lahkus Richard Esimene Sitsiilia saarelt ja võttis suuna Acrele, 
kus ta pidi ühinema Prantsuse kuninga Philippe II Auguste'iga ja saratseenide käest 
Püha Maa ära võtma. Kuid teel tegi Richard peatuse, et vallutada Küpros, ja kui väed 
Acresse suundusid, leiti laevades palju ilusaid küproslannasid, kelle armunud rüütlid 
olid salaja kaasa võtnud. Seejärel tegid kaks laeva Aafrika ranniku lähedal läbi 
mereõnnetuse. Ühte laeva juhtis rüütel Bohun, teist rüütel Gobred. Mõlemad 
meeskonnad läksid edasi Jeruusalemma otsima ja leidsid selle oru. Bohuni 
poolehoidjad kuulutasid, et on avastanud Pühade Kalmude öru ja ristisõda on 
lõppenud. Nad riputasid ristid seljalt rinnale sõja lõpu ja kojupöördumise tähiseks. 
Kuid Gobred arvas teisiti. Tema arust polnud see sugugi Pühade Kalmude org, 
järelikult polnud ka ristisõda lõppenud. Seepärast jättid Gobred oma poolehoidjatega 
ristid rinnale ja nad ehitasid oru suudmesse linna ning kindlustatud lossi, et takistada 
Bohuni ja tema inimesi tagasi minemast Inglismaale, kuni nad pole täitnud oma 
missiooni. Siis asus Bohun elama oru teise otsa, kuhu samuti rajas linna ja lossi. Et 
mitte määrida rüütliseisuse au, on Gobredi järeltulijad juba üle seitsme sajandi 
takistanud Bohuni järeltulijaid mglismaale pöördumast, jobredi poolehoidjad 
kannavad endiselt risti rinnal, seepärast nimetataksegi neid eesmisteks, Bohuni 
poolehoidjatel on rist sel-fl ja siit ka nimetus tagumised.” 

»Ja te kavatsete minna Püha Maa vabastamise eest ristisõtta?" küsis Blake. 

»Jah,”" kostis Richard, «tagumised tahaksid Inglismaale minna, kuid nad loodavad 
asjatult. Saratseenide suured jõud on meid sisse piiranud ja meid on liiga vähe, et 


nendest võitu saada. Nendel põhjustel olemegi otsustanud siia jääda. Mis sina arvad, 
on see mõistlik?” 

«Noh, see oleks küll üsna ootamatu, kui te äkki Jeruusalemma või Londoni 
ilmuksite," lausus Blake. «Teisisõnu, Richard, teil oleks parem siia jääda. Näed sa, 
seitsme ja poole sajandi jooksul on maailmas aset leidnud rohkesti igasuguseid sünd- 
musi. Inimesed on muutunud teistsuguseks. Sa ilmselt ei arvesta seda. Oletame, et sa 
tungid Jeruusalemmale kallale, ent 

tänapäeval ei tea keegi, isegi mitte saratseenid, selle põhjust.” 

»Sa räägid tarku sõnu, James," ütles Richard. ,,Pealegi on siin meie kodumaa ja meil 
on siin hea olla.” 

Vestluskaaslased vakatasid, vajunud mõtiskellu. 

Esimesena katkestas vaikuse Blake. 

»Mind hakkas huvitama suur turniir. Millal see algab?” 

»Õige varsti, aga Mis siis?" 

»Tahaksin selles osaleda. Ma käsitsen oda juba üsna hästi.” 

Söör Richard silmitses teda nukralt ja vangutas pead. 

»» Homme sa sured," sai ta suurivaevu sõnad suust. 

»Kurat võtaks! Kas ei saaks pisut lõbusamalt?" 

»Ma räägin seda, mis südamel, mu hea sõber," vastas Richard. ,,Mul on väga kahju, 
aga mis tulema peab, see tuleb. Ainus, mis mind lohutab, on see, et sa käitud mehiselt 
ja lähed surma, nagu üllale rüütlile kohane, määrimata oma au. Printsess Gui-naldale 
on see mõte suur trööst.” 

»Arvad?" küsis'Blake. 

»Muidugi.” 

»Aga kui ma ellu jään, kas ta siis vihastab?" 

» Vihastab? Ma ei mõista." 

»Noh, siis kurvastab?" täpsustas Blake. 

»»sa ei tohi niimoodi rääkida,” lausus Richard. ,Ja siiski ei soovi ükski naine oma 
peiu surma. Kui sind ei tapeta, tapad sina." 

»»On ta siis tema peig?" küsis Blake. 

Jah, kuigi kihlusest pole ametlikult teatatud.” 

»Lähen pikutama,” katkestas Blake vestluse. ,,Kui mulle on saatusest määratud 
homme surra, siis vähemalt puhkan enne' seda end välja.” 

Aga kui ta karedale villasele tekile pikali heitis, oli uni nagu peoga pühitud. 
Ameeriklase pähe tikkusid igasugused mõtted. Ühelt poolt tegi teda rahutuks duell 
keskajast pärit rüütliga, kuid mitte ainult see. Kõige rohkem erutas ja vihastas teade 
söör Maludi ja printsess Guinalda eelseisvast abiellumisest. 

Blake tegi endale etteheiteid, et oli ilmutanud lubamatut nõrkust, armudes noorde 
keskaegsesse printsessi, kes, nagu arvata võis, ei hoolinud temast üldse. Kuidas peab 
ta nüüd Maludiga käituma? Kui ta rüütli tapab, teeb Guinalda õnnetuks, aga kui ei 
tapa... Mis siis? 

Söör James vaevas asjatult oma pead. 

XII. Zeydi telgis 

Oodanud kolm päeva, ja kui siis Batando lubatud teejuhte ei ilmunud, saatis Ibn Jad 
Fejjuani teist korda vana pealiku juurde käsuga kiirustada. Šeigi kannatamatus oli 
tingitud hirmust Ahvide Tarzani ees, kes võis mis tahes hetkel ootamatult kaela 
sadada, kavandatud plaanid segi lüüa ja sõnakuulmatuse eest karistada. 


Šeik Ibn Jad asus väljaspool Tarzani maa-ala ja kättemaksu vältimiseks soovis kõige 
vähem tema valduste piire rikkuda. Oma südames lootis ta, et Tarzan ootab džunglis 
tema tagasitulekut, mida Ibn Jad ei kavatsenudki teha. 

Šeik istus telgi varjus koos oma venna Tollogi, Fahdi, Sümboli ja veel mõne 
araablasega. Jutt käis äpardusest Batando teesidega ja võimalikust reetmisest, sest 
beduiinid kahtlustasid, vana pealik kogub nende vastu vägesid. Ehkki Fejjuan kin-litas 
šeigile, et Batando ei astu araablaste vastu välja, kui need ausalt käituvad, ei jäänuid 
Ibn Jad teda uskuma. 

Ateja toimetas sõnatult koduseid toid. Neiu oli enesesse sul-lud, lakanud laulmast ja 
naermast, kannatades oma kallima )Järast. Ta kuulis meeste juttu, kuid ei süvenenud 
sellesse. Valel harva heitis ta pilke isa telgi poole ja iga kord Fahdi nähes süttis ta 
silmades viha. 

Äkki kõlas telgi poolt erutatud hüüatus. Ateja pööras ümber nägi, et Fahd oli 
hämmastusest pärani silmi ettepoole nihkunud. 

»Allahi nimel, Ibn Jad!" karjatas Fahd. ,, Vaata!" Koos teistega vaatas ka Ateja 
osutatud suunas ja nagu teisedki ei suutnud maha suruda imestushüüdu. 

Läbi laagri tuli šeigi telgi poole hoogsal sammul pronks-pruun hiiglane, relvastatud 
oda, noolte ja noaga. Turjal oli tal ovaalne kilp, üle õla kokkulapatult pikkadest 
rohukiududest punutud nöör. 

» Ahvide Tarzan!" hüüatas Ibn Jad. ,, Allah, saada oma needus ta peale!" 

»» Kindla peale tuli ta koos relvastatud neegritega, kes jäid metsa," sosistas Tollog. 
»»Muidu poleks ta söandanud laagrisse ilmuda.” 

Lähenevat Tarzanit nähes hakkas Ibn Jadil halb ja ta tundis end iga hetk teadvust 
kaotavat. Ahvinimene jäi kokkutulnute 

ette seisma ja tema pilk puuris Stimbolit. ,,Kus on Blake?" küsis ta ameeriklaselt. 
»EKs sina tea paremini," ühmas Stimbol. ,,Kas te pärast lahkuminekut olete 
kohtunud?" ,,Ei ole." ,,On see õige?" Õigem ei saagi olla." Tarzan pöördus Ibn Jadi 
poole. 

»sa valetasid mulle. Sa pole kellegi kaupmees, vaid röövel. Tulid siia, et röövida 
Nimmri aarded ja naine.” 

»»See on vale!" karjus Ibn Jad. ,. Igaüks võib seda kinnitada. Mind on laimatud." 

»Ei usu,” ütles Tarzan. ,,Ta on aus inimene." 

»Ja kes ta on?" küsis Ibn Jad. 

» Tema nimi on Zeyd." 

Kallist nime kuuldes tõmbus Ateja üleni pingule. 

»Ta ütles veel üht-teist, ja ma usun teda," jätkas Tarzan. 

»Ja mida sis, kristlane?" 

» Ütles, et keegi vabastas tema relva ja püüdis sind tappa, süü aga veeretas tema 
kaela.” 

»La valetas! Kõik, mis sa räägid, on vale!" kisendas Fahd. 

Ibn Jad kibrutas laupa, kaalutledes viivu ja naeratas siis kavalalt nagu rebane. 

»Noh, muidugi! Vaeseke arvas, et räägib õigust," nähvas šeik. Just nii ta kavatseski 
mind tappa. Ja selle põhjus on tema haige aju. Teadsin seda juba ammu, aga ei 
aimanud, et see inimene on ohtlik. Ta pettis sind, Ahvide Tarzan. Seda võivad kinni- 
tada kõik, kaasa arvatud kristlane, kelle ma päästsin. Küsi minu inimestelt ja sulle 
öeldakse, et olen kuulekalt täitnud kõiki sinu tingimusi." 

»Ja seepärast hoidsid sa mind vangis ja saatsid oma venna öösel mind tapma?" küsis 
Tarzan. 


»»Sa oled minu vastu ülekohtune. Saatsin venna sinu köidikuid lahti päästma ja sind 
vabadusse laskma, kuid sina tungisid talle kallale. Pärast tuli elevant ja viis su 
minema." 

»» Aga mida mõtles sinu vend, kui ta tõstis löögiks noa ja hüüdis: ,,Sure, uskmatu!"?" 
küsis Tarzan. ,,Kus on siin loogika?" 

»»See oli üksnes nali," õigustas end Tollog. 

»Ma ei tulnud tagasi selleks, et nalja heita,” lausus Tarzan. ,, Varsti jõuavad kohale 
minu wazirid. Teil on siis usaldusväärne eskort siit kõrbeni."” 

Just seda meil ongi vaja," reageeris šeik kähku. ,,Küsi kristlaselt, ta kinnitab sulle, et 
oleme teelt eksinud. Teejuhid kuluvad meile marjaks ära. Siin ümbritsevad meid galla 
sõdurid. Pealik Batando kogub juba mitmendat päeva jõude ja me kardame 
kallaletungi. Eks ole ju, kristlane?" pöördus šeik Stimbo-li poole. 

»Mhmh," mühatas Stimbol. 

» Te lähete siit minema," ütles Tarzan. Juba homme. Mina jään siia teid kontrollima. 
Ööbin telgis. Ja katsuge mul rumalusi teha!" 

»»Kõik on kombes!" kinnitas talle Ibn Jad. 

Pöördunud naiste elamute poole, hõikas ta: 

Jrlirfa! Ateja! Lööge džungli šeigile üles Zeydi telk!" 

Naised ruttasid käsku täitma ja paigaldasid Zeydi musta telgi Ibn Jadi telgi kõrvale. 
Hirfa läks peagi tagasi oma koduste toimingute juurde, jättes Ateja küljesiile 
pingutama. 

Vaevalt oli Hirfa eemaldunud, kui Ateja sööstis Tarzani juurde. 

»» Oh, kristlane," sosistas ta, ,,sa nägid mu Zeydi? On ta elus?" ,,Ma viisin ta külla, 
kus tema eest"hoolitsetakse. Ta on elus ja terve ning loodab sinuga peatselt kohtuda." 

ikka 

Sama päeva õhtul šeigi telgist möödudes märkas Fejjuan Ibn Jadi ja Tollogi 
isekeskis sosistamas. Nende salakavalust tundes jäi ta tahtmatult mõtlema, kas nad ei 
plaanitse järjekordset alatust. 

Haaremi telgi taga matil lamas kerratõmbunult Ateja. Neiu ei maganud, vaid kuulas 
isa ja onu vaevutabatavat jutuajamist. 

»Ta tuleb ära koristada," ütles Ibn Jad. 

» Aga kuidas jääb siis waziridega? Mis me neile ütleme, kui nad Tarzanit eest ei 
leia? Pealegi ei usu nad ainsatki meie sõna. Mis siis küll lahti läheb! Nad ei heida 
kellelegi armu. Nad on kohutavad inimesed!” 

Oo, allah!" hüüdis Ibn Jad. ,, Aga kui nad ellu jäävad, oleme meie kadunud. Tuleb 
tegutseda, muidu võime tühjade kätega tagasi pöörduda.” 

»Kui arvad, et ma jälle end sellesse asjasse segan, siis eksid, vend," lausus Tollog. 
»Sain juba kord karistada." 

Jutt pole sinust. Kellele auk pähe rääkida? See peab olema inimene, kes soovib 
tema surma,” arutles Ibn Jad kuuldavalt. 

»Lean! Kristlase koristab teine kristlane. Ta vihkab pööraselt ahvinimest," pahvatas 
Tollog ägedalt. 

Ibn Jad plaksutas käsi. 

» Asjalik mõte, vend!" 

»Kuid osa süüst langeb meie peale," lausus Tollog. 

»Mis sellest, peaasi, et temast kiiresti lahti saame. Mis siis, kui homme ilmub siia 
Batando teejuhtidega? Siis taipab džung-li šeik jalamaid, et vedasime teda alt, ja meil 
läheb täbarasti. Ei, juba täna öösel tuleb talle ots peale teha.” 


»Nõus. Aga mismoodi?" küsis Tollog. 

»Mul on üks plaan. Kuula hoolega, vend!" 

Enesega rahul olles hõõrus Ibn Jad käsi, mida ta muidu iialgi ei teinud. 

»»Kõik teavad, et Stimbol vihkab džungli šeiki," lausus Ibn Jad. 

»Ta on seda kõigi kuuldes mitu korda kinnitanud." 

» Tähendab, et ikkagi Stimbol?" 

» Tema ise." 

»» Tuleb teha nii, et inimesed ei hakkaks rääkima, nagu oleks Stimbol tapnud ta šeigi 
käsul," ütles Tollog. 

»Ma ei kavatsegi käsku anda. Vihjan vaid Stimbolile, aga kui see on juhtunud, 
mängin nördinut ja et tõestada oma tunnete siirust, käsin mõrvari hukata. Sel moel 
saame lahti kahest uskmatust koerast ja samal ajal kavaldame üle ka wazirid, kes näe- 
vad, et me ei leina nende isanda surma puhul neist sugugi vähem.” 

»Allah olgu kiidetud, et ta on mulle nii targa venna läkitanud!" sattus Stimbol 
vaimustusse. 

»Mine nüüd ja saada Stimbol minu juurde," käsutas Ibn Jad. ,,Ise tuled pärast, kui 
olen temaga rääkinud, ja ta läheb tegema seda, mida temalt nõutakse.” 

Ateja hakkas kogu kehast värisema ja niipea kui Tollog oli lahkunud, tõusis matilt 
ning kadus ööpimedusse. 

Äratanud Stimboli, teatas Tollog, et šeik kutsub teda erakordselt tähtsas asjas enda 
poole. Ameeriklane lipsas hääletult telgist välja. 

»» Võta istet, kristlane," lausus Ibn Jad Stimbolit nähes. 

»Mida kuradit sa minult nii hilisel tunnil tahad?" 

»Ajasin juttu Ahvide Taržaniga," lausus Ibn Jad. ,, Kuna sa 

oled minu, mitte tema sõber, lasksin ma su siia kutsuda, et teatada tema kavatsustest 
sinu vastu. Ta ajas kõik mu plaanid segi ja nõuab, et end siit koristaksin, kuid seda ei 
anna üldse võrrelda sellega, mida ta sinuga teha kavatseb.” 

»»Mis tal siis mõttes on, kurat võtaks?" muutus Stimbol rahutuks. ,,Ta ei anna enam 
põrmugi rahu.” 

» Ta kinnitab, et sa tapsid oma kaaslase Blake'i,” seletas šeik, ,,ja seepärast tapab ta 
homme sinu.” 

»Mis?! Tapab minu?" hüüatas Stimbol. ,,Kuid mispärast? Tal pole õigust! Ma pole 
kedagi tapnud!" 

Ja ikkagi teeb ta seda," ütles Ibn Jad kindlalt. ,Ta on kõikvõimas! Keegi ei söanda 
talle vastu vaielda. Homme tapab ta sinu!" 

»Kuid sa ei lase seda teha, Ibn Jad! Ega ju?" 

Stimbol värises hirmust. 

Ibn Jad laiutas käsi. 

»Mida mina suudan?" lausus ta. 

Mõtle midagi välja!" anus Stimbol. 

»Miski ei saa teda takistada, kui ehk ainult sina ise,” sosistas šeik. 

»Mida sa silmas pead?" 

»Ta magab kõrvaltelgis. Sinul on terav nuga.” 

»Kuid ma pole elus kedagi tapnud," sõnas Stimbol sosinal. 

«Otsusta ise. Kui sa teda praegu ei tapa, tapab ta homme sinu.” 

Oh, issand!" 

Stimbol haaras pea käte vahele. 

»»On juba hilja. Tuleb magama minna," kuulutas Ibn Jad. ,,Olen sind hoiatanud. Tee 
nii, nagu heaks arvad." 


Šeik tõusis ja suundus haaremi poole. 

Vaaruval kõnnakul astus värisev Stimbol öhe. 

Hetke kõhelnud, hakkas ta hiilima telgi poole, kus magas Tarzan. 

Stimbolit ennetades kiirustas sama telgi poole Ateja, olles otsustanud hoiatada 
inimest, kes oli päästnud tema kallima. Tal jäi eesmärgini veel õige pisut maad, kui 
kellegi käsi surus kinni ta suu ja teine haaras teda piha ümbert. 

»Kuhu?" sosistas tuttav hääl talle kõrva ja vastust ootamata vastas Tollog neiu eest 
ise: ,, Tahad kristlast hoiatada, sest ta aitas sinu väljavalitut! Mine tagasi isa telki. Kui 
ta sellest teada saab, lööb ta su maha. Mine!" 

Tollog pööras neiu ümber ja tõukas vastassuunas. 

Tõmmanud hinge, naeratas Tollog võidurõõmsalt ja hakkas tänama allahit selle eest, 
et oli õigel ajal jaole saanud tüdrukule, kes oleks äärepealt nende plaani nurja ajanud. 
Kuid juba järgmisel viivul haaras kellegi käsi selja tagant tal kaela ümbert kinni ja 

tiris ta pimedusse. 

Samal ajal hiilis Wilbur Stimbol, nuga pihku surutud, oma ohvri telgi poole. 
Ameeriklane värises üleni, tema keha kattis külm kleepuv higi. 

Stimbol oli inimesena küll äkiline, julm ja alatu, kuid ta polnud mõrvar. Kogu tema 
olemus mässas selle vastu, mida ta kavatses teha. Ta ei tahtnud tappa, kuid nurka 
aetuna tunnetas selle sammu möödapääsmatust. 

Ahvinimese telgi ukseava ees tardus ta paigale, võttis end kokku ja oli juba mõne 
sekundi pärast muutunud sootuks teiseks. Nüüd oli see raudse tahtejõuga, karm ja 
halastamatu inimene. 

Stimbol kergitas telgisiilu, lipsas sisse ja hakkas magaja poole roomama. 


XIII. Kilp ja mõõk 

Vaevalt olid kuningalossi tornid päikesekiirtes särama löönud, kui nooruk asemelt 
üles hüppas, silmi hõõrus ja enda kõrval magavale eakaaslasele külge müksima 
hakkas. 

»» Tõuse üles, Edward! Hei, unimüts!" hüüdis ta. 

Edward liigutas end. 

»» Ah?" lausus ta unesegaselt ja haigutas magusasti. 

» Oled ikka tore küll, vanapoiss!" hüüdis Michael. ,,Kas sul läks meelest ära või? 
Sinu isand kohtub täna surmaga." 

Edward tõusis ühe ropsuga istukile, olles lõplikult virgunud. 

»Vale puha!" väitis ta otsustavalt, välgutades vihaselt silmi. ,,Ta raiub ju söör 
Maludi ühe hoobiga pooleks. Pole teist nii tugevat rüütlit kui söör James. Või on sul 
midagi söör Richardi sõbra vastu? Söör Richard on ju minu ja sinu vastu nii heataht- 
lik.” 

Michael laksas kaaslasele vastu õlga. 

»Mine ikka! Ma ju ainult naljatasin, Edward. Ja siiski on mul kuidagi kõhe. Õigust 
öeldes ma kardan...” 

»Kardad? Aga mida?" küsis Edward. 

» Kardan, et söör James ei oska küllaldaselt mõõka ja kilpi käsitseda, et võita söör 
Maludi. Olgu ta või kümme korda tugevam, aga kui ta oma jõudu kasutada ei oska, 
pole sellest vähimatki kasu.” 

»Eks me näe,” ei andnud Edward alla. 

«Meeldiv kuulda, et söör Jamesil on nii ustav relvakandja," kostis ukse juurest. 


Noorukid pöördusid ümber. Lävel seisis söör Richard. 

»Ja annaks jumal, et kõik tema sõbrad talle täna niisama siiralt edu sooviksid!" 
võttis jutuotsad kokku söör Richard. 

Pöördunud minekule, lisas ta: 

»Aga nüüd tõuse üles ja asu tegutsema. Pane valmis isanda rõngassärk ja 
hobuseriistad. Söör James peab sõitma võitlusväljale, nagu Nimmri vaprale rüütlile 
kohane.” 

Kella üheteistkümneks hommikul pakkus kahevõitluse koht maalilist vaatepilti. 
Paistis ere päike, mis peegeldus vastu rüütlite kaitserõivastuselt ja relvadelt. Selle 
kiirtes kirendasid tribüünidele kogunenud naiste pidurõivad. 

Väljaku vastasotstes seisis telk, mis oli kaunistatud omaniku vimpli, paelte ja 
vapiga. Rohekaskuldne kuulus söör Maludile, sinakashõbedane söör Jamesile. 

Kummagi telgi ees seisis kaks uues lahingurõivastuses relvastatud meest: tallimees 
hoidis suitseidpidi toretsevates rakmetes põtkivat hobust, relvakandja tegi viimaseid 
ettevalmistusi. 

Väljakule ilmunud pasunapuhuja tardus paigale nagu raidkuju, oodates märguannet 
algus välja kuulutada. 

Sinakashõbedases telgis andis söör Richard Blake'ile viimaseid õpetusi, närvitsedes 
seejuures kahe eest. 

Ameeriklase kaitserõivastus koosnes rõngassärgist, samast materjalist valmistatud 
kiivrist ja kiivrisukast. Et pehmendada lööke pähe, oli kiiver kaetud veel 
leopardinahaga. 

Blake'i rinnale oli õmmeldud suur punane rist, õlalt langes alla sinine ja hõbedane 
pael. Kanduri küljes rippusid tema relvad — kilp ja mõõk. 

Tribüün oli rahvast puupüsti täis. Lõpuks ometi heitis Gob-red pilgu päikesele ja 
andis kõrvalseisvale rüütlile korralduse. 

See käsutas pasunapuhujat ja kohemaid lõi väljak kaikuma kõrgetest puhastest 
pasunahelidest. 

Otsekohe läks telkide juures kõik liikvele, tribüün elustus. Vaatajad ajasid kaela 
õieli, et paremini näha. 

Blake'i sadulasse aidates haaras Edward kätega ta jala ümbert kinni ja kui Blake oli 
lõpuks sadulas, mis raskete kaitserõi-vaste tõttu polnud sugugi lihtne, ütles noormees: 

»Ma palusin sinu eest, söör James. Sa võidad, ma olen sinus kindel.” 

»» Oled tore poiss, Eddy," ütles Blake. ,,Sul ei pruugi minu pärast häbeneda, tõotan 
seda sulle!” 

»» Ah, söör James, ega ma seda mõelnud. Isegi surnult jääd sa minu rüütliideaaliks. 
Sinust parem pole keegi ega saagi olla," ütles Edward veendunult talle ümmargust 
kilpi ulatades. 

Peagi anti osalejatele märku valmis olla. Väljaku teisest otsast kostis pasunahääl ja 
söör Mälud hakkas rüütli saatel edasi sõitma. Ka Blake'i pasunapuhuja andis teada 
oma isanda etteastest ja söör Richardist saadetuna hakkas ameeriklane tribüüni poole 
liikuma. 

Kiiduavalduste tormi saatel sõitsid võitlejad teineteisele vastu, kuni kohtusid 
kuningas Gobredi looži ees. 

Näoga kuninga poole seistes tõstsid kõik neli rüütlit huulte juurde mõõga 
käepideme, suudeldes seda tervituse märgiks. Seejärel soovis Gobred ausat võitlust ja 
meenutas kohtumise reegleid. Kuningat kuulates ei pööranud Blake silmi Guinaldalt. 

Nooruke printsess istus liikumatult, vaadates otse enda ette. 

»Ta on nii kahvatu,” märkis rahutuks muutunud Blake endamisi. 


»Kui kaunis ta on!" vilksatas ta peas juba järgmisel hetkel. Ja kuigi printsess ei 
austanud teda oma pilguga, ei heitnud Blake meelt, sest Guinalda eiras ka Maludi. 

Taas kaikusid pasunahelid ja neli rüütlit sõitsid pikkamisi oma väljakupoolele 
ootama võitlusmärguannet. Samal ajal vabastas Blake käe nahkrihmadest ja viskas 
kilbi eemale. 

Edward jahmus. 

»Milord!" karjatas ta. ,, Mis sa teed? Ma ei usu oma silmi. Oled sa arust ära? Sa 
viskasid kilbi minema!" 

Edward võttis kilbi maast üles ja toppis seda Blake'i kätte, murdes pead söör Jamesi 
ülimal määral arusaamatu käitumise üle. Siis Edward taipas, et ilmselt oli tema isand 
otsustanud kahevõitlusest 

loobuda. Selle tagajärjel kuulub võit söör Maludile ja söör James saab kogu Nimmri 
naerualuseks. 

Edward sööstis söör Richardi juurde, kes seisis kaugemal ega näinud midagi. 

»»SÖör Richard!" ütles ta katkeval häälel. , Ta viskas kilbi minema! Küllap on ta 
haigeks jäänud, muidu poleks ta mingi hinna eest kahevõitlusest loobunud.” 

Richard tormas Blake'i juurde. 

»Hei, sina! Oled sa peast põrunud või?" kukkus ta ameeriklast sõitlema. ,,Sa ei tohi 
loobuda, ära vähemalt oma sõpru häbista! ” 

»Kust sa võtsid, et ma kavatsen loobuda? Olen ma siis väljakult lahkunud?" 

»Aga sinu temp kilbiga?" 

Kõlasid pasunakutsungid. Oma pasunapuhuja märguande peale kannustas söör 
Mälud hobust ja kihutas ettepoole. ,,Puhu!" hüüdis Blake oma pasunamehele. , VÕta 
kilp!" käratas söör Richard. 

»»See riistapuu üksnes segab mind," hüüdis Blake kiirgalopi-ga paigalt võttes. 

Söör Mälud vahtis ühtelugu tribüünile, naeratades üpris tähendusrikkalt, Blake 
vaatas ainult oma vastast. 

Ratsanikud läksid galopile. 

Malud kannustas armutult hobust ja ameeriklane adus, et ta oli täis otsustavust juba 
esimeses kokkupõrkes peale jääda või vähemalt Blake'i tasakaalust välja lüüa ja anda 
samas ülitugev hoop. 

Mälud võttis parema käega mõõgast kinni. Blake tõmbus sisimas pingule. Jäänud 
kilbita, muutus ta kergesti haavatavaks. 

Rüütlid läksid kokku, vasak külg teineteise poole. Hoogsalt jalustele tõusnud, tõstis 
Mälud mõõga, tegi sellega ringi ja lajatas hirmtugeva löögi Blake'ile pähe. 

Sel hetkel märgati tribüünilt, et ameeriklasel polnud kilpi. 

»Kilp! Söör Jamesil pole kilpi! Ta on kilbi kaotanud!" kõlasid hüüded. 

Otsemaid kostis kuningaloožist naise läbilõikav kiljatus, kuid Blake'il ei õnnestunud 
näha, kes see oli. 

Vastasega kokku läinud, peatas Blake ootamatult hobuse, tõugates õlaga Maludi, ja 
vajus kohe kogu oma raskusega talle peale. Jalustele tõusnud Mälud varjas end 
kilbiga, kuid võimaluseta 

hobust juhtida kaotas tasakaalu. Mõõk tema käes vääratas, kaldus märgist kõrvale ja 
riivas nõrgalt Blake'i õlga. 

Tänu vabale vasakule käele sai Blake hobuse juhtimises vaieldamatu ülekaalu. 
Hobuse järsult ümber pööranud, andis ta löögi tagantpoolt. Mõõgatera jõudis tungida 
Maludi vasakusse õlga, enne kui tema hobune kõrvale kargas. 

Tribüünilt kostis heakskiidukõminat. Kahevõitlus läks nähtavasti korda. 


Hobust kannustades sõitis Maludi rüütel Gobredi looži juurde ja avaldas protesti. 

»»SÖÖr James tuli välja ilma kilbita!" hüüdis ta. ,,See pole aus!" 

»SÖÖT James ei võida sellest midagi, pigem vastupidi," vastas Gobred. 

»Meie ei soovi vähimaidki eeliseid temaga võrreldes," käis Maludi rüütel söör Jared 
peale vastuväidetest kõrvale põigeldes. 

»Mida see kõik tähendab?" pöördus Gobred ligi rutanud söör Richardi poole. 
«Arvatavasti leidis söör James enne väljakule tulekut, et tema kilp on korrast ära?" 

»Ei, ta lihtsalt viskas selle minema," vastas Richard. ,,Ütles, et see riistapuu vaid 
segab teda. Aga kui söör Jared leiab, et kohtumine pole võrdväärne, miks ei võiks 
söör Mälud siis samamoodi talitada?” 

»»See oleks õiglane," lausus Gobred naeratades. 

Samal ajal võitlejad jätkasid. Maludi seljale oli tekkinud verine laik, mis oli 
kaitserõivastusest läbi imbunud ja ka hobuse rakmetele tilkunud. Mälud enam ei 
naeratanud ega vahtinud ka tribüünile. Raevust välkuvate silmadega tormas ta kallale 
Blake'iie, kes Maludi surmkindla veendumuse järgi oli vaid puhtjuhuslikult peale 
jäänud. 

Olles vaba teda kammitsevast kilbist, juhtis Blake osavalt oma kuulekat ratsut. 
Nimmrisse saabumisest peale oli ta iga päev harjutanud ratsutamist, mille tulemusena 
Blake ja tema neljajalgne sõber mõistsid teineteist suurepäraselt. 

Söör Mälud nägi meelepahaga, et tema mõ5k ei jõudnud ka seekord eesmärgile. 
Samal silmapilgul tundis ta valusat torget roiete vahel: söör Jamesi mõõk oli 
seletamatul kombel kilbi alla tunginud ja teda torganud. Haav polnud küll sügav, aga 
taas hakkas nirisema verd. 

Maruvihane Mälud tõstis löögiks mõõga, kuid Blake sundis 

hobuse õigel ajal taganema ja, tabanud paraja hetke, lõi Malu-dile kiivri pihta. 

Pooleldi uimaseks põrutatud ja raevust loomastunud Mälud sooritas ringi ja kihutas 
tuhatnelja ülekohtutegija poole, kavatsedes teda maha paisata ja hobuse jalge alla 
tallata. 

Ratsanikud kohtusid Gobredi looži ees. 

Õhus lõid välkuma mõõgad ja kõigi ning eriti Maludi enda kirjeldamatuks 
imestuseks libises viimase mõõk käest ja kukkus maha. Mälud oli nüüd täielikult 
vastase võimuses. Ta jäi sadulasse istuma, ratsmed pingul ja pea kuklas. Mälud ootas 
oma saatusele otsust. Nagu Blake, teadis temagi, et eeskirjade järgi on võitjal õigus 
võidetu tappa, ent ta ei kavatsenud armu paluda ning seda uhkelt ja ülbelt Maludilt 
keegi, muide, ei oodanudki, kõige vähem Blake ise. 

Söör Mälud, kes istus hobuse seljas upsakal ja üleoleval ilmel, ootas Blake'i viimast 
hoopi. Tribüünil oli võtnud maad täielik vaikus, võis selgesti kuulda, kuidas Maludi 
hobune suurau-du näris. 

Blake pöördus söör Jaredi poole. 

»Kutsu relvakandja, rüütel,” ütles ta. ,, Las ta ulatab söör Ma-ludile mõõga.” 

Tribüünil puhkesid kiiduavaldused, kuid ameeriklane pööras publikule selja ja asus 
Richardi kõrvale, oodates, millal vastane uuesti relva kätte saab. 

»Noh, kuidas on, sõber, kas nõuad mulle endiselt kilpi?" 

Richard naeris. 

»»Sul lihtsalt veab, James," vastas ta, ,,kuid tugevam vaenlane oleks su juba ammu 
läbi torganud.” 

Mõõga kätte saanud, sõitis söör Mälud Blake'i juurde ja kummardas sügavalt. 

"<«Väljendan oma lugupidamist õilsale ja suuremeelsele rüütlile,” ütles ta jäise 
viisakusega. 


Blake kummardas. 

»Kas olete valmis, messieurs?" 

Mälud vastas jaatavalt. 

»»SUSs võitlusse!" nähvas ameeriklane lühidalt. 

Mõni sekund jälgisid vastased teineteist, otsides soodsat kohta. Seejärel tegi Blake 
petterünnaku. Mälud varjas näo kilbiga, kuid lööki ei järgnenud ja ta langetas kilbi. 
Just seda Blake ootaski. Samal hetkel lajatas ameeriklase mõõk kõigest jõust vastase 

kiivri pihta. Malud lõi vaaruma, kaldus küljele ja prantsatas maha. 

Blake tuli hobuse seljast maha ja astus vastase juurde, kes lebas siruli Gobredi looži 
ees. Ta asetas jala võidetu rinnale ja mõõgatera tema kõrile. 

Publik kallutas end ettepoole, nautides juba ette viimast lööki, kuid Blake oli 
liikumatult paigale tardunud. Pilgu Gobredi-le tõstnud, lausus ameeriklane: 

»Sinu ees lamab vapper rüütel, kellele mul pole vähimaidki etteheiteid. Kavatsen 
jätta ta ellu sinu pärast, Gobred, et ta ka edaspidi teeniks sind ja neid, kes teda 
armastavad.” 

Nende sõnade juures vaatas Blake tähendusrikkalt printsess Guinaldale otsa, pööras 
siis ümber ja kiiduavaldustest välja tegemata läks oma telki. 

Suurest rõõmust ei leidnud Edward ja Michael endale asu nagu kõik teisedki, kes 
teda telgi juures ootasid. Blake'i võtsid vastu õnnelikud naeratused ja tormilised 
õnnitlused. Kõigest mõne minuti eest olid need inimesed tundnud häbi, et kuuluvad 
võidetu poolele, nüüd aga olid nad pakatamas uhkusest Blake'i üle, kes nende arust oli 
Nimmri suurim kangelane. 

Võtnud ümbert kaitserõivastuse, läks Blake koos Richardiga otseteed koju. 

Kui nad olid kahekesi jäänud, pani Richard talle käe õlale. 

»»8a talitasid üllalt, nagu rüütlile kohane, mu sõber,” ütles ta, ,,kuid ma ei tea, kas see 
oli tark tegu.” 

» Mispärast? Kas sa tõepoolest arvad, et ma võin lamajat tappa?" 

Richard vangutas masendunult pead. ,,Tema poleks sind säästnud!" 

»»Noh, ei tea. Minu maal pole kombeks võidetut tappa.” 

»Kui sa oleksid temaga tühja-tähja pärast tülli läinud, siis ma veel mõistaksin sinu 
suuremeelsust, kuid Mälud on ju armukade ja pärast tänast tema armukadedus ei 
vähene. Oleksid võinud lahti saada tugevast ja ohtlikust vaenlasest, kasutades 
seaduslikku õigust anda viimane löök. Nüüdsest peale said sa aga hoopis hirmsama 
vaenlase, sest tema armukadedusle lisandus vihkamine. Ta ei andesta sulle 
ülesnäidatud üllameelsust, võidust rääkimata. Sa oleksid nagu tema üle nalja heitnud, 
James, seda aga Mälud ei andesta. Usu mind." 

Samal õhtul peeti Gobredi lossis suur pidu, kus osales vähemalt 

kolmsada daami ja rüütlit. Mis tahes vestlus keerles nii või teisiti hommikuse 
kahevõitluse ümber. Blake puistati üle komplimentide ja küsimustega. Näis lihtsalt 
uskumatu, et inimene, kellel polnud kilpi, võis võita pealaest jalatallani relvastatud 
vastase. 

Kui külalised olid istet võtnud, tõstis Gobred karika. Maad võtnud vaikuses 
pöördusid kohalviibijad kuninga poole ja järgisid eeskuju. 

»Meie suure esivanema eest!" kuulutas Gobred. kuulsusrikka Richard Lõvisüdame 
eest!" ,,Tema eest!" kostis igast kandist. 

Kõik jõid Richard Lõvisüdame eest, kes oli surnud seitsesada kakskümmend aastat 
tagasi. 


Seejärel tühjendasid külalised karika Gobredi, tema abikaasa Brinilda ja printsess 
Guinalda terviseks, ja iga kord kostis lärmist üle söör Richardi bass. Ta oli uhke selle 
üle, et oli selgeks õppinud uue sõna — ,.kill-kõll". 

Mõne aja pärast tõusis Gobred uuesti püsti ja ütles järgmise toosti: 

»Väärika, võitlusväljal mehisust ja üllameelsust ilmutanud rüütli terviseks! Söör 
Jamesi, Templiordu rüütli, nüüd Nimmr rüütli terviseks!" 

Isegi Richard Lõvisüdame nini ei kutsunud esile sellist vai-mustusetormi, mis 
järgnes söör Jamesi terviseks öeldud toostile. Blake'i silmad pöördusid Guinaldale, 
kes istus saali teises otsas. Tõstnud pokaali, lõi printsess lauanaabriga kokku, kuid 
vaatas seejuures Blake'i poole. Kahjuks ei suutnud ameeriklane nii kaugelt ja pealegi 
veel tuhmi valguse juures kindlaks teha, mida neiu pilk väljendas — kas 
heatahtlikkust või vihkamist. 

Kui kära oli pisut vaibunud ja külalised taas istet võtnud, tõusis Blake püsti. 

»» Kuningas Gobred! Daamid ja Nimmri rüütlid! Ka mina tahan öelda toosti. Söör 
Maludi terviseks!" 

Hetkeks kõik vakatasid ja üllatusid, tõusid siis püsti ja jõid puuduva rüütli terviseks. 

»»Oled kummaline inimene, söör James," lausus Gobred. «Väljendud mõnikord 
arusaamatult ja käitud ebatavaliselt. Kuigi sa ütled kill—kõll, kui toosti lausud, ning 
nimetad oma sõpru va-napoisteks ja poisteks, oleme juba õppinud sind mõistma. Ta- 
haksime rohkem teada sinu maast ja seal elavate õilsate rüütlite 

elust. On nad kõik võidetud vaenlase vastu niisama suuremeelsed?" 

»Kui neid välja ei vilistata,” vastas Blake. 

» Välja ei vilistata? Ilmselt on see üks karistusviise?” 

»Sa arvasid Õigesti.” 

»Küllap on see tõhus?" 

»Sa tabasid naelapea pihta. Väljavilistamine, kas tead, on peaaegu ainus karistusviis, 
mida kasutavad ruudu- ja rombirüüt-lid." 

" »Ruudu- ja rombirüütlid? Niisuguseid eraldusmärke pole ma kohanud. On nad 
vaprad?" 

»»Osa neist mängib muusikariistu, kuid kaugeltki mitte kõik. Võtame näiteks söör 
Jack Dempsey, ringi- ehk teisisõnu ruudu-rüütli. Ta näitas end tõelise lüüasaamise 
rüütlina, mis on aga sootuks raskem kui olla suurepärane võidurüütel.” 

»Millised rüütlite eraldusmärgid teil praegu veel olemas on?" 

»»Me kaotasime need." 

»Mis?!" hüüatas Gobred. 

»Meil on nüüd kõik rüütlid," seletas Blake. 

»»Kõik on rüütlid? Pole teenreid ega vasalle? Uskumatu!" 

»Näed sa, Richardi ajast saadik on palju muutunud. Inimesed andsid vanadele 
arusaamadele uue tõlgenduse, täitsid need uue sisuga. Keskaegseid rüütleid pole enam 
ammu, kuid see-eest oleme praegu kõik kas töö- või rahurüütlid, noh ja nii edasi, 
kõike polegi meeles.” 

»Näen, et oled tulnud suurepäraselt ja õilsalt maalt," lausus Gobred. ,,Mõtle ise, kui 
teil on kõik rüütlid, siis korraldatakse ka tohutult võistlusi, eks ole tõsi?" 

»Jajah," kinnitas Blake lühidalt, soovimata teemat arendada. 


XIV. Üksildane haud 


Telgi sees valitses pimedus. Stimbol kuulatas. Eestpoolt kostis rahutut und magava 
inimese ebaühtlast hingamist. Ameeriklane tardus paigale, püüdes 
südamekloppimisest jagu saada, roomas siis käpukil edasi, jõudes tollhaaval lähemale. 

Järsku riivas ta käsi lamajat. Stimbol hakkas enda ees kobama, püüdes selgitada 
keha asendit. Ühes käes pigistas ta nuga, olles valmis mis tahes hetkel hoopi andma. 

Stimbol hoidis hinge kinni, et mitte ahvinimest kogemata üles äratada. Ta lootis, et 
Tarzan magab rasket und ja tal õnnestub esimese löögiga läbistada metslase süda. 

On aeg! Stimbol virutas noaga. Inimene tõmbles korra kramplikult. Ohjeldamatus 
erutusetuhinas lõi ameeriklane kiiresti mitu korda nuga elavasse ihusse. Ta tundis 
kuuma verd käele purskavat. 

Niisiis oli töö tehtud. Stimbol koperdas telgist välja. Kabuhirmust haaratuna seisis ta 
vaevu jalul. Tehtu koletislikkus halvas ameeriklase tahte. 

Otsekui unes komberdas surnukahvatu pungis silmadega Stimbol Ibn Jadi telgi 
juurde, kus varises sissekäigu ette maha. Naiste elamust väljunud šeik leidis maast 
väriseva inimese. 

»»MIS sa siin teed, uskmatu?" küsis Ibn Jad. 

»»Ma tegin seda, Ibn Jad!" sai Stimbol hädamisi välja öeldud. 

»Mida nimelt?" hüüatas šeik. 

»Ma tapsin Ahvide Tarzani." 

»»Oh häda!" hakkas Ibn Jad halama. ,,Tollog! Kus sa oled? Hirfa! Ateja! Tulge kõik 
siia! Kas kuulsite, mis uskmatu ütles?" Hirfa ja Ateja jooksid kohale. 

»Ei, kas kuulsite? Mis te selle kohta ütlete?" märatses šeik. ,,Ta tappis mu hea sõbra, 
suure džunglišeigi. Motlog! Fahd! Minu juurde!” ,, 

Ibn Jad tõstis kord-korralt häält kuni pöörase kisendamiseni, mille peale beduiinid 
kokku jooksma hakkasid. 

Stimbol, kes selletagi oli tehtust vapustatud, jäi Šeigi niisugusest käitumisest lausa 
keeletuks ja tõmbus maas kägarasse. 

»» Võtke ta kinni!" käskis šeik esimest kohalesaabunut. ,,Ta tappis Ahvide Tarzani, 
meie suure sõbra, kes tahtis meid päästa ja "sellelt ohtlikult maalt välja viia. Nüüd 
saavad kõik meie vaenlasteks. Tarzani sõbrad tungivad meile kallale ja kisuvad meid 
lõhki. Allah on tunnistaja, et minu südametunnistus on puhas ning las tema ja Tarzani 
sõprade viha langeb kurjategija peale!" 

Kokkutulnud panid salamahti imeks šeigi ootamatut sõbralikkust Tarzani vastu. 

» Viige ta minema!" käskis Ibn Jad. ,, Hommikul tuleme kokku ja otsustame, mida 
temaga teha.” 

Õudusest vallatud Stimbol lohistati Fahdi elamu juurde. Kui 

kõik olid lahkunud, kummardus beduiin Stimboli kohale ja küsis sosinal: 

»Kas sa tõepoolest tapsid džunglišeigi?" 

»Mind ässitas seda tegema Ibn Jad, nüüd aga kahetsen ma seda," pomises Stimbol. 

»» Homme sind hukatakse, et Tarzani sõpradele tapja karistamisest ette kanda,” 
lausus Fahd. 

»Päästa mind, Fahd," anus Stimbol. ,,Päästa mind, ja sa saad kakskümmend miljonit 
franki, vannun sulle! Niipea kui ma siit välja pääsen ja Euroopa lähimasse 
kolooniasse jõuan, on see raha sul käes. Mõtle sellele, Fahd! Kakskümmend 
miljonit!" 

»Ei tahaks nagu uskuda," kostis Fahd. ,,Terves ilmas pole sellist raha!" 


»» Vannun, et mul on kümme korda rohkemgi. Kui ma sind petan, võid mu tappa. 
Päästa mind, Fahd!" 

«Kakskümmend miljonit franki..." pomises Fahd. ,, Võib-olla ta ei valeta? Kuula, 
uskmatu. Ma ei taga, et päästan su, aga ma proovin. Kui läheb korda, ja sina oma 
lubadust ei pea, saan su ka maa alt kätte. Said aru?" 

Ibn Jad käskis kahel orjal viia Tarzani surnukeha metsaservale ja seal maha matta. 
Orjad läksid telki, keerasid laiba bur-nusesse ja tassisid hiigelsuure puu juurde, mille 
alla kaevasid madala haua. Seejärel viskasid nad surnukeha auku, katsid hooletult 
mullaga ja lahkusid, jättes haua vähimagi tähistuseta; 

Järgmise päeva varahommikul kutsus Ibn Jad kokku suguvõsa vanemad. Kui kõik 
olid kohale ilmunud, selgus, et puudus Tollog. Teda otsiti igalt poolt, kuid ei leitud. 
Fahd oletas, et ilmselt on Tollog jahile läinud. 

Ibn Jad selgitas kohalolijaile, et Tarzani sõprade viha vältimiseks peab otsemaid 
midagi ette võtma. Peaasi on kahtlus beduiinidelt kõrvale juhtida, see on aga võimalik 
juhul, kui mõrvar saab teenitud karistuse. 

Kokkutulnuid polnud vaja kaua veenda, ainult üks oli kahevahel. 

See inimene oli Fahd. 

»Uskmatut ei saa tappa kahel põhjusel, Ibn Jad," kuulutas Fahd. 

»Allahi nimel! Pole sellist põhjust, mille järgi tõsiusklik ei tohi tappa uskmatut!" 
hüüdis üks vanematest. 

»Kuulake mind ära," käis Fahd peale, ,,ja ma olen kindel, et 

tunnistate mu õigust.” ,,Räägi, Fahd," ütles šeik. 

»» Uskmatu on oma kodumaal väga rikas ja mõjuvõimas inimene. Kui teda säästa, 
annab ta meile suure lunaraha. Oletame, et Tarzani sõbrad kuulevad tema surmast 
pärast seda, kui oleme sellelt neetud maalt välja pääsenud. Mis mõtet on siis Stim- 
bolit tappa? Aga kui ta praegu tappa, kes tagab, et nad usuvad meid, nagu oleks 
Tarzani tapnud Stimbol ja meie hukkasime ta sooritatud kuriteo pärast? Kui Stimbol 
ellu jätta, võime Tarzani sõpru juhuslikult kohates alati öelda, et ei puutunud uskma- 
tusse, sest tahtsime teda kättemaksu täideviimiseks nende kätte anda." 

»Sinu sõnades leidub tõetera," lausus Ibn Jad. ,, Aga kui uskmatu hakkab valelikult 
kinnitama, et Tarzani tapsime meie? Võib-olla usutakse pigem teda kui meid?" 

»»See pole probleem," sekkus tapmist pooldanud vanem. ,, õikame tal keele ära ja ta 
ei saa meid mustata.” 

»Targad sõnad!" kiitis Ibn Jad. 

»Allahi nimel, ei!" karjatas Fahd. ,, Mida paremini teda kohtleme, seda rohkem raha 
ta meile viskab." 

»» Ootame viimse momendini,"” otsustas šeik. ,,Kui näeme, et asi on päris täbar, 
lõikame keele ära.” 

Niisiis usaldati Wilbur Stimboli saatus jumalate hoolde ja Ibn Jad, saanud lõpuks 
Tarzanist lahti, võttis käsile pakilised asjad. Suure saatjaskonna ühes võtnud, suundus 
ta gallade pealikuga läbirääkimisi pidama. 

Möödunud Batando küla naabruses asuvast laagrist, kus oli tuhat sõdurit, valdas 
šeiki halb eelaimus. Nüüd veendus ta oma ihusilmaga selles, et tema positsioon on 
erakordselt kõikuv ning halva mängu juures tuleb teha hea nägu ja leppida vana peali- 
ku tingimustega. 

Batando võttis ta vastu sõbralikult, unustamata rõhutamast oma kõrget seisundit, ja 
tõotas juba järgmisel päeval juhtida Ibn Jad oru sissepääsu juurde, kuid nõudis 
eelnevalt kõigi galladest orjade vabastamist. 


» Aga me jääme ju siis ilma kandjate ja teenriteta ning mu inimesed muutuvad päris 
jõuetuks,” väitis Ibn Jad. 

Vastuseks kehitas Batando vaid õlgu. 

»»Oota vähemalt seni, kuni me orust tagasi tuleme," palus šeik. 

»» Sinuga ei tule ükski galla," ütles Batando toonil, mis ei sallinud vastuväiteid. 

Järgmise päeva varahommikul asuslbn Jad araablastega teele galla sõdurite valve 
all, kes hoidusid teatud kaugusse. Fej-juan ja eilsed orjad sammusid omade keskel, 
nautides kauaoodatud vabadust. Stimbol, kellele kõik olid selja pööranud, komberdas 
väsinult kahe noore beduiini järelevalve all suurest hirmust midagi taipamata. Kogu 
aeg meenutas ta õudusega tapetud inimest, kes oli maha jäänud oma üksildasse 
nimetusse hauda. 

Teise päeva lõpul pärast laagri üleslöömist näitas Batando Ibn Jadile kaljust 
läbikäiku mägedes. 

»»Seal on rada, mis viib orgu," kuulutas pealik ja lisas: .Jätame teid siia ja hommikul 
läheme oma küladesse.” 

Koidikul selgus, et gallad olid öösel ära läinud. 

Aega raiskamata käskis Ibn Jad kindlustada laagrit, kuhu kavatses oma 
tagasitulekuni jätta naised ja lapsed. Usaldanud laagri kaitsmise mõnele vanamehele 
ja noorukile, asus Ibn Jad keskpäeval beduiinidega teele. 


XV. Suur tumniir 


Kolmandat päeva oli kuningas Bohun teel suure hulga rüütlite, relvakandjate ja 
teenritega. Lahkunud lossist, mis asus Sepulcheri linna kohal kõrguval künkal, 
suundus Bohun Nimmrisse, kus paastu esimesel pühapäeval pidi algama iga-aastane 
kolm päeva kestev suur turniir. 

Kolonn liikus tihedas rivis. Tuules lehvis tuhandeid peolippe. Päikeses kiiskasid 
rikkalikult kaunistatud rakmed. Ratsanike seljal ergasid punased ristid, mis tähistasid 
Pühale Maale saabumist ja selle kohaselt ka palverännaku lõppemist. 

Pealtnäha ei erinenud Bohuni rüütlid peaaegu üldse Nimm-ri vapratest rüütlitest, 
ehk ainult kiivrite nahast katte ja kilpide teistsuguse värvi poolest. 

Tugevad veohobused, kes oma pidupäevailustistelt lahinguratsudele sugugi alla ei 
jäänud, vedasid telke, kus rüütlid turniiri ajal asusid, samuti isiklikke tarbeesemeid, 
varurelvi ja vajalikku toidumoona, sest tavakohaselt oli mõlema- vaenuliku poole 
rüütitel keelatud ühisest katlast süüa. 

Suur turniir kujutas endast pelgalt lühikest vaherahu, mille kestel vastased jätkasid 
võitlust, kuid nüüd juba teiste reeglite järgi. Lahingutegevus muutus ajutiselt 
pidupäevaetenduseks ja uljuse näitamiseks, samal ajal kui vaatajaskond ei tarvitsenud 
muretseda turvalisuse pärast. Kuid sõbralikud suhted kummagi poole vahel olid 
keelatud, sest see oli vastuolus toimuva tõsidusega: turniiri ajal said paljud surma, 
sealhulgas peamiselt need, kellele oli ette nähtud auhind. 

Auhinda anti selleks, et teravdada lahkhelisid, mis juba seitse ja pool sajandit olid 
lahutanud eesmisi ja tagumisi. Mis seal imestada, sest auhinnaks oli viis tütarlast, 
kelle võitjad viisid endaga kaasa, lahutades nad igaveseks sõpradest ja vanematest. 
Lahkumisvalu leevendas vaid teadmine, et vastavalt rüütelkonna pühale tavale ootas 
tütarlapsi vääriline kohtlemine. Ometi jäi kaotusest hinge kibedustunne. Oli kuidas 
oli, aga turniiri lõppedes anti tütarlapsed võitnud poole kuningale üle ja pärastpoole 
said neist väärika rüütli lugupeetud abikaasad. 


Esialgu oli see komme mõeldud õilsa eesmärgiga säilitada värske vere lisandumise 
teel mõlema poole suguvõsa, aga võibolla ka selleks, et kaotada erinevusi kommetes, 
elulaadis ja keeles. 

Tavaliselt leidsid neiud võõrsil õnne ega kurtnud saatuse üle. Igaüks pidas suureks 
auks olla valitud viie hulka ja soovijaid oli palju rohkem, kui vaja. 

Sepulcheri linna poolt auhinnaks esitatud neiud sõitsid valgetel lahinguratsudel 
hõbedastes rõngassärkides auvahtkonna saatel. Noored olendid, üks kaunim kui teine, 
kandsid uhkeid kleite ja rikkalikult kalliskive. 

Palju päevi kestnud ettevalmistused lähenesid lõpule. Areen tasandati rehade ja 
tihendati raskete puurullidega. Vanaaegsed kivitribüünid olid remonditud ja 
korralikult puhtaks pestud. Ülikutele määratud loožide kohale olid paigaldatud 
baldahii-nid. Väljaku ümber olid tuhandete vimplite tarvis maasse torgatud vardad. 

Kõige selle ja palju muuga tegeles omaette brigaad, müüriga ümbritsetud linnas ja 
lossis endas tagus päeval ja öösel sepahaamer: seal valmistati lahingurõivastust ja 
relvi. 

Saanud loa võtta osa suurest turniirist, ootas Blake selle algust niisama läbematult, 
nagu ta üliõpilasena oli oodanud suurt ragbimatši. Nüüd oli ta võetud osalema kahes 
mõõgavõitluses: 

esimeses Viis viie, teises üks ühe vastu. Veel tuli Blake'il olla odavõitluses eesmiste 
sadakonna koosseisus tagumiste sadakonna vastu, kuid seda juba turniiri lõpul, sest 
Gobred, kes ei soosinud kergeid relvi, jättis selle võistluse kõige viimaseks alaks. 

Kuningas Bohun ja tema malev lõid laagri üles areenist umbes miili kaugusel 
tammesalus ega läinud sealt sammugi eemale. Suure turniiri reeglid keelasid neil kuni 
võistluste alguseni areenile läheneda. 

Valmistudes turniiriks, püüdis Blake arvestada Nimmri rüütlite tavasid värvide 
sobitamisel. Selle tulemusena olid ameeriklase raudrüü, rõngassärk ja hobuserakmed 
kõik ühte värvi — mustad. Ainus vaheldus värvireas oli kiivri leopardinahast kate, 
sinakashõbedane vimpel oda küljes, sama värvi kant sadulate-kil ja punane rist nii 
rakmetel kui ka Blake'i rinnal. 

Lõpuks saabus kauaoodatud turniirihommik. Astunud välja Edwardi saatel, kes 
kandis oda ja kilpi, leidis Blake end rüütlite kireva lahingurõivastuse ja 
silmipimestavalt ehitud daamide hulgast, kelle taustal ta paistis välja oma 
leinavälimusega. 

Blake'i mustad lahingurõivad äratasid otsekohe üleüldist tähelepanu. Kohemaid 
tekkis tema ümber rahvasumm, mis kõneles Blake'i erakordsest populaarsusest. Kuid 
mitte kõik ei kiitnud ta rõivastust heaks, vaid pidasid musta värvi liiga süngeks ja 
masendavaks. 

Blake otsis silmadega Guinaldat. Printsess istus pingil ja vestles neiuga, kes oli 
Nimmrist auhinnaks valitud. Ameeriklane lükkas inimesed eemale ja suundus tema 
poole. Blake'i nähes kallutas Guinalda kergelt pead, vastates tema kummardusele, ja 
jätkas siis poolelijäänud vestlust. 

Guinalda käitumine näitas selgesti, et printsess polnud Blake'iga rahul, kuid 
ameeriklane otsustas põhjust selgitamata mitte lahkuda. Neiu ei saanud ju ometi 
mehele pahane olla selle pärast, et viimane oli kogemata oma tunded reetnud. Ilmselt 
oli põhjus milleski muus. 

Blake ei läinud ära, ehkki neiu endiselt teda vältis. Ta seisis sõnatult ja ootas, kuni 
teda tähele pannakse. 

Peagi hakkasid printsess ja tema vestluskaaslane ilmutama närvilisuse märke. 
Nende jutuajamisse tekkisid pausid. Guinalda põrutas nördinult jalaga vastu maad, 


tema põsed lõid pahameelest lõkendama. Teine neiu sõrmitses närviliselt keebi volti. 
Lõpuks ta tõusis, kummardas ja palus luba lahkuda. 

Guinalda jättis temaga hüvasti ja, jäänud Blake'iga omavahele, ei kannatanud tema 
juuresolekut välja ning pöördus järsult mehe poole. 

»Mul oli õigus!" ründas Guinalda teda maruliselt. ,,Sa oled ülbe jõhkard. Mis sa veel 
seisad ja jõllitad, kui ma olen kord juba selgelt mõista andnud, et ei taha sind näha? 
Käi minema!" 

»» Asi on selles...” takerdus Blake. ,, Asi on selles, et ma armastan sind!" 

»Milord!" hüüatas Guinalda jalule hüpates. ,, Kuidas sa julged!" 

»Sinu pärast, mu printsess, julgen ma kõike," vastas Blake, ,,sest ma armastan sind!" 

Guinalda vaatas talle silma ja tegi siis põlastava näo. 

sa valetad!" ütles ta. ,, Ma tean, mida sa oled minu kohta rääkinud." 

Ja vastust ootamata läks printsess kiirustades minema. Blake sööstis talle järele. 

»Mida ma olen rääkinud? Ei midagi seesugust, mida ma ei võiks korrata kogu 
Nimmi ees. Isegi söör Richardile, oma parimale sõbrale, pole ma söandanud öelda, et 
sind armastan. Seda kuulsid ainult sina.” 

»Mind sa juba alt ei vea," vihastas Guinalda. Ja aitab sellest!" 

»Kuid..." alustas Blake. 

Samal hetkel kõlasid pasunahelid, andes rüütlitele märku saduldada hobused. 
Kohale jooksis Guinalda paaž, keelitades teda minema isa juurde. Ilmus ka söör 
Richard ja haaras Blake'il käest. 

» Tule, James! Peame juba sadulas olema. Täna oleme esimeses viirus.” 

Ja Blake'il tuli lahkuda, saamata printsessilt seletust tema arusaamatu käitumise 
kohta. 

Värvikirev maaliline rahvahulk, mille moodustasid daamid, rüütlid, paažid, 
relvakandjad, talumehed, relvastatud sõdurid ja ratsanikud, lõi lainetama ja läks 
liikvele. 

Umbes pool tundi kestis lossi ümber tohuvabohu, kuni higist nõretavatel 
korraldajatel ja karjuvatel heerolditel läks lõpuks korda üles rivistada rongkäik, mis 
hakkas aeglaselt ja pidulikult mööda looklevat teed areeni poole liikuma. 

Kõige ees olid tseremooniameistrid ja heeroldid, nende järel 

kakskümmend pasunapuhujat, siis ratsahobuse seljas Gobred, kelle kannul sõitis 
tuules lehvivate eredate vimplitega salk rüütleid. Neile järgnesid daamid ja siis uuesti 
rüütlid. Järelväes sammusid sõdurid arbalettide, odade ja sekiiridega. 

Samal ajal olid ka Bohuni rüütlid laagrist lahkunud ja lähenesid rivis areenile. 
Tseremooniameistrid korraldasid liikumise selliselt, et mõlemad pooled astusid 
väljakule ühel ajal. 

Lahkunud rongkäigust, läksid Nimmri daamid tribüünile. Viis Nimmri ja viis 
Sepulcheri tütarlast viidi areeni lõpus asuvale poodiumile. Seejärel rivistusid Nimmri 
rüütlid väljaku lõuna- ja Sepulcheri rüütlid põhjapoolele. 

Gobred ja Bohun läksid väljaku keskele ja jäid seal näost näkku seisma. Seejärel 
esitas Bohun mõõdukalt pidulikul häälel tavapärase vanaaegse väljakutse ja ulatas siis 
Gobredile kinda. Viimane võttis kinda vastu ja koos sellega ka väljakutse. Niisiis oli 
turniir ametlikult avatud. 

Niipea kui Gobred ja Bohun omade juurde tagasi jõudsid, tulid väljakule rüütlid. 
Need, kes pidid esinema järgmistel päevadel, läksid tribüünile, teised rivistusid areeni 
ümber, et sooritada ring. Seda tehti kahel eesmärgil: esiteks, et näidata end vastasele 
ja vaatajaile, teiseks, et näha vastaspoole väljapandud auhindu. Viimaste hulgas 


polnud pelgalt tütarlapsed, vaid ka rikkalikud ehted kalliskividest, lahinguvarustus, 
mõõgad, odad, kilbid, hobused — kõik see, mis oli nii tähtis rüütlitele ja mida võisid 
hinnata daamid. 

Kõigepealt läks liikvele Sepulcheri rüütlite paraadrivi eesotsas Bohuniga. Tribüüni 
eest mööda sõites jõllitas kuningas ainiti otsa naistele, mis torkas sedamaid kõigile 
silma. Bohun oli noor, oma isa surma järel alles hiljaaegu troonile asunud. Loomult 
ülbe ja julm, oli ta mitu aastat juhtinud rühmitust, kes plaanitses alustada Nimmriga 
sõda, vallutada linn ja kehtestada orus oma võim. 

Rivi ees tulisel ratsul uhket sõitu tehes ratsutas kuningas Bohun kesklooži juurde, 
kus istus Gobred abikaasa Brinilda ja printsess Guinaldaga, ning naelutas pilgu 
kuninga tütrele. 

Bohun peatas järsult hobuse ja jäi Guinaldale näkku vahtima. Sellisest jultumusest 
läks Gobred näost tumepunaseks ja kargas jalule, Bohun kummardus hobuse laka 
kohale ja sõitis edasi. 

Esimesel päeval naeratas õnn Bohuni rüütlitele, kes võitsid 

Gobredi rüütleid tulemusega 227:106. 

Turniiri teine päev avati vastaste rongkäiguga, mida tava kohaselt juhtis heerold. 
Suur oli kohalolijate üllatus, kui Bohun tõi taas oma rüütlid tribüüni ette ja jäi jälle 
printsess Guinaldat uudistama. 

Sel päeval vedas Nimmri rüütlitel veidi paremini, nad edestasid rivaale seitsme 
punktiga ja kahe päeva kokkuvõte oli nüüd 269:397 tagumiste kasuks. Viimased olid 
nii suure paremuse üle kohutavalt uhked, Nimmri rüütlid aga kavatsesid mis tahes 
hinna eest kolmandal, otsustaval päeval võita. 

Rikkunud kolmandat korda piduliku rongkäigu iidset rituaali, lahkus Bohun jälle 
rivist, seisatas taas Gobredi looži ees, jäädes vaatama Guinalda imekaunist nägu. Siis 
pöördus ta tüdruku isa poole. 

»Nimmri valitseja Gobred," lausus ta kõrgil toonil. , Nagu sa hästi tead, edestavad 
minu vaprad rüütlid sinu omasid rohkem kui saja kahekümne silmaga ja tegelikult 
oleme suure turniiri juba võitnud. Sellest hoolimata on mul sulle üks ettepanek.” 

»Ma kuulan sind, Bohun. Suur turniir pole veel kaugeltki lõppenud, aga kui sinu 
ettepanek on asjalik, siis tagan, et võtame selle vastu.” 

»Sinu viis tütarlast maksavad niisama palju kui meie omad,” jätkas Bohun, ,,aga kui 
sa annad mulle oma tütre, kes saab Sepulcheri oru kuningannaks, loovutan ma turniiri 
võidu sulle.” 

Vihast kaame Gobred vastas vaiksel häälel nagu kuningale kohane, sest ta oskas 
tundeid valitseda. 

»»SÖÖr Bohun,” lausus Gobred, keeldudes solvajat kuninga-tiitliga nimetamast, ,,sinu 
sõnad solvavad ausate inimeste kõrvu, sest nad lasevad aimata, et Gobredi tütart võib 
osta ja Nimmri rüütlite au teotada. Mine tagasi oma väljakupoolele, kuni mu teenrid 
pole sind keppidega minema kihutanud." 

Ja see ongi su vastus?" kisendas Bohun. ,,Tea siis, et ma võidan viis sinu tüdrukut 
suure turniiri reeglite kohaselt, sinu tütre aga relvaga!" 

Ähvarduse välja pahvatanud, pööras ta hobuse ümber ja kihutas tuhatnelja minema. 

Teade Bohuni solvavast ettepanekust kutsus Nimmri rüütlite hulgas esile 
meelepahatormi. Viimase päeva võistlustes osalejad olid täis otsustavust kaitsta iga 
hinna eest Nimmri ja print- 

sess Guinalda au. 


Ilmne ülekaal, mille Bohuni rüütlid olid esimese kahe päevaga saavutanud, tugevdas 
rivaalidevahelist vastasseisu ja teravdas veelgi juba selletagi lepitamatuid lahkhelisid. 

Turniiri viimase päeva esimeseks sündmuseks sai Blake'i ja Bohuni rüütli 
kahevõitlus. Relvadeks olid kilp ja mõõk. Kui väljak oli tühjenenud, kõlasid 
pasunahelid ja nende saatel sõitis areenile Blake ning ratsutas läbi lõunatribüüni, tema 
vastane põhjatribüüni eest. Kumbki peatus oma isanda looži ees. 

Lugupidamise märgiks Gobredi vastu tõstis Blake mõõga käepideme huultele, kuid 
tema pilk oli pööratud Guinaldale. 

»»Sa käitud nagu tõeline rüütel," lausus Gobred. «Õnnistagu sind meie jumal.” 

Suure turniiri reegleid järgides vastas Blake: 

»» Annan pandiks oma mõõga ja elu Nimmri au ja kuulsuse eest ning minu printsessi 
kaitseks.” 

Gobredi nägu pehmenes ja isegi printsess Guinalda näolt kadus põlastav ilme. 

Neiu tõusis pikkamisi püsti, päästis kleidi küljest lahti paela ja astus ettepoole. 

»»Võta see kingituseks oma printsessilt, rüütel," ütles ta. «Toogu see sulle õnne.” 

Blake ratsutas rinnatise ligi, kummardus madalale ja Guinalda kinnitas paela talle 
õlale. Ameeriklane haistis neiu juuste uimastavat lõhna ja tundis põsel kuuma hingust. 

»Ma armastan sind," sosistas ta huultega peaaegu printsessi kõrva puudutades. 

»Jõhkard," sosistas neiu vastuseks. ,, Minu kingitus on pelgalt meie viie neiu 
hüvanguks." 

Blake vaatas talle otse silma. 

»Guinalda, ma armastan sind," kordas ta ja lisas samas: ,,Ja sina armastad mind!" 

Laskamata printsessil toibuda, sõitis Blake eemale ja suundus väljaku lõppu, kus 
seisid Nimmri rüütlite telgid. Seal jooksid äärmises erutuses tema juurde Edward, 
söör Richard, Michael koos tseremooniameistri, heeroldite, pasunameeste, sõdurite ja 
sõpradega, kes kõik olid valmis talle soovitusi kaasa andma. 

Blake viskas kilbi minema ja nüüd ei peatanud teda enam keegi. Vastupidi, 
inimesed naeratasid, kujutledes, kuidas söör 

Malud võtab vastu teate söör Jamesi võidust, mis on saavutatud kilbi puudumisele 
vaatamata. 

Taas kõlasid pasunahelid. Blake sikutas ratsmeid ja kannustas hobust. 

Areeni teisest otsast kihutas talle vastu Sepulcheri rüütel. 


XVI. Saratseenid! 


Suure turniiri teise päeva koidikul jõudis rühm burnustesse riietatud ja 
arkebuusidega relvastatud tõmmunäolisi sõdureid mäeharjale oru põhjapoolsesse 
serva. All laius Sepulcheri linn ja kuningas Bohuni loss. Nad kõndisid rajal, mis oli 
padrikus vaevu märgatav. Nagu Ibn Jad kindlaks tegi, muutus tee eespool juba 
paremini nähtavaks. Seal paistsid Bohuni kindluse bastionid. Poolel teel kindluseni 
kõrgus müür valvetorniga. 

Ibn Jad tuli beduiinidega ettevaatlikult nõlvast alla. Vana rüütel ja mõni relvastatud 
sõdur, kes pidas vahti, ei näidanud kohuse täitmisel üles erilist usinust. Paar sammu 
teest eemal pidasid kaks arbalettidega relvastatud neegrit jänesejahti. Juba palju 
aastaid polnud seda vana teed mööda laskunud ükski võõras ning nad küttisid suurima 
rahuga siin mägede ja valvetor-ni vahel, kavatsemata ületada selle territooriumi piire, 
sest nad pidasid end inglasteks, kuigi olid gallad. Nad olid veendunud, et tasub neil 
pisut kaugemale minna, kui neile tungib jalamaid kallale saratseenide hord ning teeb 
nad pihuks ja põrmuks. 


Sel päeval ajasid nad valvekorra ajal nagu tavaliselt jänese jälgi ega märganud 
põõsas varitsevaid tõmmunäolisi inimesi. 

Ibn Jad nägi kergendustundega, et värav oli lahti ja lange-võre üles tõstetud. 
Kuningas Bohuni äraolekul ei hoolinud va-hisõdurid ilmselgelt oma 
teenistuskohustest, kuid polnud kedagi, kes oleks neile selle pärast etteheiteid teinud. 

Šeik andis lähimatele kaaslastele märku ja hiilis värava poole. Mõne meetri 
kaugusel jäi ta seisma ja ootas teisi järele. Kui kõik olid kohale jõudnud, andis ta 
sosinal käskluse ja hakkas ise kergete sammudega kiiresti edasi jooksma, püss 
laskevalmis käes. Kaaslased tormasid talle järele. Araablasi märgati alles siis, kui nad 
olid juba vallile roninud. Arbalettide ja mõõkadega välja pugenud sõdurid tõstsid 
lärmi. 

«Saratseenid! Saratseenid!" kriiskasid nad. 

Nende kisa kuulis vana rüütel ja õnnetud jahimehed. 

Välismüüri juurest kostvat lärmi kuuldes sattusid suurde segadusse garnisoni 
sõdurid, kes valvasid Bohuni kindluse juurdepääsuteid. Inimeste kisa saatsid 
plahvatused, mis sarnanesid äikesemürinaga ja ometi erinesid sellest. Midagi taolistst 
polnud nad varem kuulnud. 

Kindluse välimise värava ette kokku tulnud, hakkasid sõdurid arutama, mida ette 
võtta. Et nad olid vaprad rüütlid, otsustati üksmeelselt rutata appi nendele, kes 
kaitsesid kaugemalt välismüüri ja kõige järgi otsustades olid saanud kallaletungi osa- 
liseks. Asjatult aega raiskamata kutsus kindluse komandant kõik inimesed kokku ja 
suundus nendega vahitorni juurde. 

Sel ajal oli Ibn Jad pärast lühikest kähmlust halvasti relvastatud vahisõduritega neist 
jagu saanud ja liikus salgaga lossi poole. Teiselt poolt lähenevaid sõdureid nähes 
kiirustas šeik tee ääres kasvavasse põõsastikku ja selle tõttu kappas komandandi salk 
mööda vaenlast märkamata. 

Mõnda aega oodanud, tulid araablased peidust välja ja pistsid mööda looklevat teed 
kuningas Bohuni lossi poole jooksu. 

Seal avatud värava juures olid üles rivistunud tunnimehed, kes komandandi 
korralduse kohaselt olid valmis mis tahes ajal langevõret alla laskma, et sisse lasta 
põgenevad rüütlid, kui midagi seesugust juhtuma peaks, ja tõkestada tee 
saratseenidele. Ei maksa unustada, et jutt oli saratseenidest, kelle kallaletungi oodati 
seitse pikka sajandit. 

Väravast mõni meeter eemal põõsastes varitsev Ibn Jad jälgis üksisilmi vaenlast. 

Kogenud beduiin teadis, milleks kasutatakse langevõret, ja murdis pead selle üle, 
mil moel tungida sisse enne, kui see alla langeb. 

Lõpuks leidis ta lahenduse, naeratas ja kutsus märkide abil kolm beduiini enda 
juurde. 

Värava ees valvas neli sõdurit, kes kõik olid nähtaval. Ibn Jad ja tema kolm sõdurit 
tõstsid oma vanad arkebuusid palge ja sihtisid hoolega. 

» Tuld!" käsutas Ibn Jad sosinal. 

Püssitorudest paiskus välja leek, must püssirohusuits ja ti-nakuulid. 

Vahisõdurid prantsatasid maha. Ibn Jad ja beduiinid tormasid edasi ja jõudsid 
kuningas Bohuni? kindluse vallile laia kaitsekraavi 

ette, mille taga paistis veel üks värav. Araablaste õnneks oli tõstesild alla lastud, 
värav lahti ja sissekäiku ei valvanud keegi. 


Samal ajal jõudis komandant sõduritega takistamatult sise-müüri juurde, kus leidis 
eranditult kõigi kaitsjate surnukehad vereloigus lamamas, isegi väikese relvakandja ja 
vana rüütli, kes pidi sissekäiku valvama, kuid ei teinud seda. 

Üks vahisõdureist elas veel. Hinge heites avas ta kohutava tõe. 

«Saratseenid! Nad ikkagi tulid..." ,, Kus nad on?" küsis komandant. 

»Kas nad teile siis vastu ei tulnud?" sosistas surija. , Nad suundusid lossi poole." 

»Ei või olla!" hüüdis komandant. ,,Tuleme just sealt, kuid ei näinud kedagi.” 

»Nad läksid lossi poole,” kähistas sõdur. 

Komandant kortsutas laupa. 

»Neid on vähe,” lisas surija, ,,ainult sultani vägede eelsalk." Samal silmapilgul 
kärgatas kaugemal neli lasku. ,,Mu jumal!" kisendas komandant. 

» Nad varjasid end arvatavasti põõsastes, kui me mööda sõitsime,” ütles üks rüütel. 
»Nad on juba seal, sest lossi juurde viib ainult üks tee.” 

» Värava juurde jäi kõigest neli meest ja ma ei lubanud neil langevõret enne meie 
tagasijõudmist alla lasta. Issand, mis ma küll teinud olen! Ma andsin Sepulcheri 
saratseenidele! Tapa mind, söör Morley!" - 

»Ei, ei tapa. Meil võib niigi kõik sõdurid sõrmedel üles lugeda. Praegu pole mahti 
mõelda surmast, sest on tulnud aeg asuda meie Sepulcherit uskmatute eest kaitsma!" 

»»Sul on õigus, Morley," soostus komandant. Jääd siia väravat valvama. Teised 
tulevad minuga. Anname saratseenidele valu!" 

Aga kui komandant lossi juurde jõudis, leidis ta eest allalastud langevõre ja selle 
tagant tõmmunäolise habemiku saratseeni, kes talle raudvarbade vahelt metsikult 
vastu jõllitas. Komandant käskis arbaletimeestel vallutaja maha lasta, kuid need ei 
jõudnud sõjariista veel õlalegi tõsta, kui kõlas vägev plahvatus, mis pidi rüütlid 
äärepealt kurdiks põrutama, ja ennenägematust esemest, mida saratseen käes hoidis, 
paiskus välja leek. 

Üks arbaletimeestest kukkus ägades selili, ülejäänud pistsid plehku. 

Need vaprad rüütlid ei tundnud hirmu tavalise ohu ees, kuid salapärase ja 
üleloomuliku jõu ees lõid nad verest välja, sest mis võib olla veel arusaamatum kui 
kaaslase surm, mis saabus mürisevast leegist. 

Värava ette jäi üksnes söör Bulland, kes istus võimsa hobuse seljas. Bulland oli täis 
otsustavust võidelda kõige tugevama mehega vaenlaste hulgast, mida ta ka nõudis, 
kavatsedes sel moel selgitada, kes hakkab kaitsma väravat. 

Kummatigi olid araablased lossi juba vallutanud ega tahtnud midagi selgitada. 
Pealegi ei saanud nad aru ühestki sõnast ega omanud autunnet. Nad nägid enda ees 
vaid põlatud kristlast, kes lisaks,kõigele oli veel relvitu, sest ei saanud ju relvadeks 
pidada ei oda ega kilpi, mis sellisel kaugusel polnud neile põrmugi ohtlikud. 

Ja siis sihtis üks vallutajaist hoolikalt ning tulistas söör Bullandit. Õilis rüütel 
varises maha, surmav haav südames. 

Niisiis vallutas Ibn Jad kuningas Bohuni kindluse, olles veendunud, et see oli 
legendaarne Nimmri linn, millest oli talle rääkinud tark. 

Šeik käskis kogu elanikkonna — naised, lapsed ja kohalejäänud mehed — kokku 
ajada ja hukata üksnes selle eest, et nad olid uskmatud, kuid viimasel hetkel muutis 
ajutiselt oma korralduse, rõõmustades suure edu üle. 

Ibn Jadi käsu peale tormasid beduiinid lossi rüüstama. Nende lootused täitusid, sest 
Bohuni aarded olid loendamatud. 

Seitsme sajandiga olid orjad kindluse ümbrusest, küngaste keskelt ja jõesängidest 
kogunud rohkesti kulda ning kalliskive. Sepulcheri ja Nimmri elanikele ei olnud 


aarded sellise väärtusega nagu välismaailma inimestele. Siin peeti neid lihtsalt eheteks 
ja loomulikult ei hoitud neid seifides. 

Selle tulemusena kogus Ibn Jad tohutu kotitäie nipsasjakesi, millest piisas ahne 
araablase kõige ohjeldamatumate unistuste rahuldamiseks. Krabanud endale kõik, 
mida vähegi leida õnnestus — saak ületas kõik tema lootused —, märkas Ibn Jad tei- 
sel pool orgu mäejalamil midagi linnataolist. 

» Vahest on see linn siinsest rikkam," mõtles ta. ,, Homme teen asja selgeks.” 

XVII. Must rüütel 


Rüütlid ratsutasid võitlusväljale. Kabjamüdinat kuuldes tribüünid vakatasid. Ja alles 
siis, kui võitlejad hakkasid teineteisele lähenema, märkas söör Guy Sepulcherist, et 
tema vastane oli sõitnud väljakule kilbita. Muide, mis tähtsust sellel oli? Kui omad 
mehed ta ilma kilbita välja olid lasknud, siis vastutavad nad ise tema eest, söör Guyle 
on trump kätte antud. Kui rivaal oleks isegi mõõgata ilmunud, oleks söör Guy talle 
otsa peale teinud, määrimata rüütliau, sest seda nõudsid suure turniiri seadused. 

Tehtud avastus ei häirinud võimalike tagajärgede poolest söör Guyd põrmugi, 
ainuke, mida ta ihkas, oli rünnata esimesena ja saavutada paremus. 

Söör Guy nägi, et vastase hobune tegi järsu pöörde ja kohe, enne kui nad kokku olid 
sõitnud, tõusis jalustele püsti nagu söör Maludki varem ja tõstis mõõga. Siis suunas 
Blake hobuse otse vastase peale. Söör Guy mõõk langes alla, helises korraks 
ameeriklase mõõga vastu ja libises mööda tera vastast riivamata. Samas varjas söör 
Guy pea kilbiga ega näinud enam söör Ja-mesi. Tema hobune komistas, pidi äärepealt 
kukkuma ja vaevalt oli ta tasakaalu tagasi saanud, kui Blake'i mõ5k lipsas kilbi alla, 
läbistas oma teraga söör Guy kiivrisuka ja haavas teda kõrist. 

Rüütel hakkas kähisema, haavast purskas verd. Söör Guy kukkus selili ja 
lõunatribüüni pööraste ovatsioonide saatel veeres sadulast maha. 

Suure turniiri reeglite kohaselt peeti sadulast maha kukkunud rüütlit surnuks ja 
seepärast talle viimast lööki ei antud. 

Hobuse seljast maha hüpanud, lähenes Blake, mõõk käes, mahakukkunud söör 
Guyle. Publik lõunatribüünil hoidis hinge kinni, põhjatribüünilt tõusis nördinud 
protestikisa. 

Tseremooniameistrid ja heeroldid kihutasid haavatu telgi poole, kuna söör Richard, 
kartes, et Blake teeb vastasele otsa peale, saatis tema juurde virgatsid. 

Blake lähenes rüütlile, kes püüdis end maast üles ajada. Vaatajad vakatasid, oodates 
Blake'i viimast hoopi, kuid järsku viskas see relva maha ja kummardus haavatu 
kohale. Ta võttis rüütli õlgade ümbert kinni, pani ta oma põlve najale istuma, võttis 
ära kiivri ning kiivrisuka ja püüdis verejooksu peatada. 

»Ruttu arsti!" hüüdis ta juurdetõtanud inimestele. ,, Arter on vigastamata, kuid 
verejooks tuleb peatada.” 

Blake'i ümber kogunes rohkesti rahvast. Söör Guy heerold-laskus põlvili ja võttis 
haavatu Blake'i käte vahelt üle. 

»Lähme siit ära," ütles Richard. ,,Las ta jääb oma inimestega.” 

Blake tõusis ja pöördus minekule, saadetuna rüütlite lugupidavatest pilkudest, ja siis 
hakkas kõnelema Bohuni tseremoo-niameister, üpris auväärses eas inimene. 

»»Sa oled suuremeelne ja väärid rüütli austavat nimetust," ütles ta. «Pealegi oled sa 
julge, sest heidad väljakutse suure turniiri reeglitele ja meie sajanditepikkustele 
tavadele.” 

Blake pöördus rääkija poole. 


»Mul pole vähimatki asja teie reeglite ja tavadega,” lausus ta. ,,Seal, kust mina tulin, 
on komme aidata iga haavatut, isegi argpüksi, rääkimata juba niisugusest vaprast 
rüütlist nagu see. Et ta sai haavata minu käe läbi, siis minu maa reeglite kohaselt olen 
kohustatud teda aitama.” 

Jah," kinnitas söör Richard, ,,või muidu ta vilistatakse välja.” 

Nimmri rüütlite esimesele võidule järgnesid teised ja enne viimast võistlust oli seis 
juba 452:448 Gobredi sõdurite kasuks. Muide, neljapunktilisel vahel polnud turniiri 
antud etapil erilist tähtsust, sest võit finaalis võis meeskonnale tuua kõige rohkem 
sada punkti, ühe punkti iga vastase rivist väljalöödud rüütli eest. 

Algas kõige põnevam võistlus, mida kõik läbematult ootasid. Selles osales 
kummaltki poolelt sada odaga relvastatud rüütlit. Ees seisis turniir, mis kestis seni, 
kuni kogu üks pool oli rivist välja löödud. Arvesse võeti sadulast kukkumist, haavata- 
saamist ja ka väljalt põgenemist. 

Blake kutsuti viimases etapis kaasa lööma peamiselt selle pärast, et 
tseremooniameistrid hindasid kõrgelt tema ratsutamis-kunsti ja oletasid, et see korvab 
puuduvad oda käsitsemise kogemused. 

Ja nii sõitis kakssada lahingurõivastuses rüütlit piduliku marsi saatel väljakule ning 
rivistus üksteise vastu. Peamiselt olid siin noored, kahekümne kuni kolmekümne 
aastased mehed, sest selle suure keskaegse spordiga tegeles ainult noorsugu. Nende 
hulgas oli ka mõni keskealine mees, kogenud veteran, kelle 

mehisust ja meisterlikkust ülistasid Nimmri salongides rändlaulikud ning kelle 
juuresolek sisendas noortesse enesekindlust ja jõudu, innustades neid 
kangelastegudele. 

Vastased rivistusid ühte viirgu üksteise vastu ja langetasid piigid. Lehvisid vimplid, 
päikeses kiiskasid peitsitud lahingu-rõivastus, rakmed ja kilpide metallneedid — see 
oli imekaunis ja maaliline pilt. Kakssada ratsanikku ootas märguannet. 

Mõni hobune, kellele ratsanike erutus edasi kandus, tõusis tagajalgadele ja astus rea 
ette tõmmatud piirist üle. Heerold ootas, kuni mõlemad grupid olid valmis, et anda 
signaal, mille järel need tarmukad mehed astuvad lahingusse. 

Blake istus Nimmri rüütlite salga keskel suure ronkmusta hobuse seljas. Rünnakut 
oodates tammus tema hobune närviliselt jalalt jalale. Blake'i paremas käes oli raske 
rautatud piik, mille vars toetus jalusele, vasemas hoidis ta suurt kilpi, mida ei 
kavatsenud praegu minema visata. Tema ees seisid Sepulcheri parimad rüütlid. Nende 
sirgeid ridu vaadates mõtles ameeriklane, et raskete odade vastu on kilp liiga väike ja 
habras. Blake tundis närvilist erutust, mis sarnanes enne jalgpallimatsi algust 
kohtuniku vile rahutu ootamisega neil päevil, kui ta veel ülikooli meeskonnas mängis. 
Kuid möödunud elu näis talle järsku kuidagi kauge ja võõras. 

Lõpuks kõlas signaal. Seejärel tõstis heerold mõõga kõrgele üles ja kakssada rüütlit 
tõmbas ratsmed pingule. Mõ5k langes alla. Võitlusvälja neljast otsast kõlas pasunate 
tuututamist. Kahesajast kõrist pääses valla sõjakisa. Nelisada kannuseratast suruti 
sügavale hobuste külgedesse. 

Read läksid liikvele, kakskümmend heeroldit pudenes mööda väljakut laiali, et 
jälgida rüütliturniiri kõige tähtsamast reeglist kinnipidamist, mille kohaselt iga osaleja 
pidi ründama vastast vasakult. Rünnakut paremalt peeti ebaausaks võtteks, sest sel 
puhul rünnati kahelt poolt korraga ja nii polnud võimalust end kaitsta. 

Vastased tulid kiiresti lähemale. Vaatajad tardusid hauavai-kusse. Ka rüütlid 
kappasid sõnatult, hambad ristis. 


Piiki enda ees hoides keskendas Blake tähelepanu rüütlile, kes kihutas talle vastu 
vasakult. Hetke pärast nende pilgud kohtusid, mõlemad varjasid end kilbiga ja samal 
silmapilgul põrkasid vastased kohutava jõuga kokku. 

Kilbi serv lõi Blake'ile näkku sellise jõuga, et ta pidi äärepealt 

sadulast välja lendama. Ta jõudis siiski tunda, kuidas tema piik tabas eesmärki ja 
murdus pooleks. Hobune läks pööraseks, astus üle piiri ja kappas ülepeakaela Bohuni 
rüütlite telkide poole. Uimane ja kehvasti taipav Blake suutis siiski ratsmeid peos 
hoida ja suurivaevu hobust uuesti kuuletuma sundida. Alles nüüd sai ta lahinguväljale 
pilku heita. Pool tosinat hobust püüdis maast üles tõusta, umbes paarkümmend kappas 
mööda väljakut ilma ratsanikuta. Kakskümmend viis rüütlit lebas maas, nende juurde 
jooksid teenrid ja relvakandjad. 

Samal ajal käis taplus edasi. Blake märkas Sepulcheri rüütleid, kes kihutasid otse 
tema poole. Ta tõstis murtud oda pea kohale, näidates, et on relvitu, ja kappas oma 
laagrisse, kus Edward ootas teda varurelvaga. 

va olid vahva, mu kallis isand!" hüüatas Edward. 

»Kas ma sain vastasest jagu?" küsis Blake. 

»Muidugi, isand," kinnitas Edward. 

Ta säras rõõmust ja uhkusest. 

»Ehkki sa murdsid oda, õnnestus sul ta sadulast välja lüüa.” 

Uuesti relvastunud, suundus Blake võitlusvälja keskele, kus võtsid hoogu üksikud 
kähmlused. Juba palju rüütleid oli langenud ja võitjad otsisid uusi võite, virgutatuna 
tribüünidelt kostvatest hõigetest ja nõuannetest. 

Kui Blake väljakule tagasi jõudis, märgati teda põhjapoolsetelt tribüünidelt, kus 
istusid Sepulcheri rüütlid ja poolehoidjad. 

»Must rüütel! Must rüütel!" karjusid nad. ,,Söör Wildred, seal ta on! See ongi must 
rüütel, kes võitis söör Guyd. Rünnake teda, söör Wildred!" 

Söör Wildred, kes asus saja meetri kaugusel, langetas oda. 

»Mul on au sind rünnata, söör Must rüütel!" hüüdis ta. 

»»Olen siin!" hõikas Blake vastu. 

Ta kannustas oma ronkmusta hobust. 

Söör Wildred oli kogukas mees ja istus tubli põdravõigu hobuse seljas, kes oli kiire 
kui hirv ja vapper kui lõvi. 

Ehk oli see Blake'i õnn, et ta ei teadnud, et Wildred oli Sepulcheri kõige kuulsam 
rüütel. Ameeriklasele paistis iga rüütel vägevana ja ta ei suutnud siiani mõista, kuidas 
tal oli läinud korda juba esimeses heitluses vastane sadulast välja lüüa. 

Sellele vaatamata langetas ta oda ja tormas söör Wildredile kallale. Sepulcheri 
rüütel läks rünnakule põiki üle väljaku lõunatribüüni suunas. 

Blake tundis, et tema selja taga on sihvakas neiu, kes seisis tribüüni keskpoodiumil. 
Ta ei näinud neiu nägu, kuid teadis, et too vaatab teda. 

»»Minu printsessi eest!" sosistas ta hetkel, mil tema ette kerkis söör Wildredi 
ähvardav kogu. 

Odad põrkasid kohutava jõuga vastu kilpe ja Blake tundis, et lendab sadulast välja. 
Ta kukkus raskelt maha, kuid polnud haavatud ega isegi uimaseks põrutatud. Kui ta 
püüdis istukile tõusta ja ümber vaatas, pahvatas ta ootamatult naerma, sest mõni 
meeter temast eemal istus samas poosis söör Wildred. Kuid rüütlil polnud nacrutuju. 

»» Naerate vististi minu üle, milord?" küsis ta momnilt. 

»Kui ma olen niisama naljakas nagu teie," vastas Blake, ,,siis naerge koos minuga.” 

Söör Wildred tõmbus pilve. 


»Kõigi pühade nimel, kes sa oled?" küsis ta. , Kui sa oled Nimmri rüütel, siis olen 
mina saratseen! Sinu keel ei sarnane oru elanike keelega." 

Blake tõusis. 

»Said sa haiget?” küsis ta ja astus sammu ettepoole. ,,Toeta mu käele.” 

»»Oled tõepoolest veider rüütel," ütles Wildred. ,,Mulle meenub nüüd, et sa pakkusid 
abi söör Guyle pärast seda, kui olid teda ausalt võimud." 

»»Ja mis selles halba on? Mul pole sinu vastu midagi. Võitlesime ausalt ja lendasime 
mõlemad sadulast välja. Miks peame siis siin istuma ja olema vaatajate pilkealused?" 

Söör Wildred vangutas pead. 

»»Ma ei suuda sind mõista," ütles ta. 

Lõpuks jooksid kohale nende relvakandjad ja teenrid, kuid rüütltd võisid iseseisvalt 
edasi liikuda. 

Kui nad oma telgi poole suundusid, pööras Blake ümber ja naeratas Wildredile. 

»Nägemiseni, vanapoiss!" hüüdis ta. ,, Loodan, et kohtume veel.” 

Vangutades endiselt pead, läks söör Wildred longates oma telgi poole, saatjaiks 
relvakandja ja teenrid. 

Jõudnud omade juurde, kuulis Blake, et suure turniiri lõpptulemus pole ikka veel 
selge. Poole tunni pärast kukkus võidetuna viimane Nimmri rüütel, väljakule jäi kaks 
Sepulcheri sõdurit. 

Siiski jätkus sellest, et kahandada neljapunktist vahet, mis oli eesmistel enne 
viimase võistluse algust, ja peatselt teatasid heeroldid, et Nimmri rüütlid on võimud 
suure turniiri kõigest kahepunktise eduseisuga. 

Lõunatribüünide tervitushõisete saatel rivistusid võitjad ühte viirgu, et väljakule 
minna ja auhinnad vastu võtta. Siin polnud kõiki osalejaid. Mõni oli kokkupõrgetes 
tapetud või haavatud, kuigi mõlemal poolel oli ohvrite arv väiksem, kui Blake oli ar- 
vanud. Surma oli saanud viis inimest ja raskelt haavata ligi kakskümmend. 

Sellal kui Nimmri rüütlid väljakule sõitsid nõudma viit tütarlast Sepulcheri linnast, 
kutsus Bohun oma rüütlid kokku, justkui kavatsedes laagrisse pöörduda. Tribüünidel 
ootasid kõik autasustamistseremoonia algust. 

Bohun jälgis toimuvat. Nimmri rüütlid rivistusid väljaku serva tribüüni kõrvale, 
keskendudes eelseisvaks viie neiu vastuvõtmiseks, nagu nägi ette suure turniiri 
seadus. 

Bohuni kõrval istus sadulas kaks noort rüütlit, kes ei pööranud käskijalt silmi. Üks 
neist hoidis ratsanikuta hobuse ratsmeid. 

Äkki tõstis Bohun käe ja kappas oma meeste saatel üle väljaku. Nad kihutasid 
tribüüni juurde vastasküljest, nii et Gobre-di poodium varjas neid Nimmri rüütlite 
eest. 

Üks noor rüütel hüppas poodiumile, haaras Guinalda sülle ja andis ta välgukiirusel 
üle kaaslasele, kes pani neiu varuho-buse sadulasse istuma. Seejärel kihutasid nad 
tuhatnelja minema, enne kui ootamatult tabatud Gobred ja ta alamad neid takistada 
suutsid. 

Bohun kappas rüütlitega oma laagrisse. 

Sedamaid puhkes möll. Gobredi poodiumil andis pasunapuhuja häiresignaali, 
kuningas sööstis hobuse juurde, kuna Nimmri rüütlid tunglesid läbisegi tribüüni ees, 
mõistmata, mis oli juhtunud. Nende juurde kappas Gobred. 

»Nimmri rüütlid,” karjus ta, ,,Bohun röövis printsess Guinalda!" 

Ta ei jõudnud veel lauset lõpetada, kui rahvasummast tungis välja must rüütel 
ronkmustal hobusel ja kihutas eemalduvaid Sepulcheri sõdureid taga ajama. 

XVIII. Tarzan — džunglivalitseja 


Enesega rahulolev Tollog muigas kahjurõõmsalt, mõeldes, kui õigel ajal oli ta 
takistanud Atejat hoiatamast muu-usulist teda ootavast kallaletungist ja tänas allahit, 
et suutis peatada tüdruku enne, kui sel õnnestus nende plaan nurjata. Ja sellal kui šeigi 
vend endamisi itsitades paigal seisis, sirutus pimedusest tema poole kellegi käsi ning 
kahmas selja tagant kõrist kinni. 

Terassõrmed pigistasid pihtidena kaela ja tirisid teda Zeydi telgi poole, mis nüüd oli 
antud kristlase valdusse. Tollog rabeles vastu, püüdes appi hüüda, kuid jäik haare ei 
nõrgenenud. 

Telgis sosistas kellegi hääl talle kõrva: 

»Mitte piuksugi, või sa sured!" 

Seejärel haare kõri ümber lõdvenes, ometi ei hakanud Tollog armu paluma, sest 
tundis häälest ära inimese, kes hetkegi mõtlemata oleks ähvarduse teoks teinud. 

Tollog püsis liikumatult, kui ta käsist-jalust kõvasti kinni seoti ja tropp suhu torgati. 
Järgmisel hetkel visati talle burnus peale ja siis jäi kõik vaikseks. 

Mõne minuti pärast kuulis araablane, kuidas telki sisenes Stimbol, kuid ta ei osanud 
aimata selles endale midagi kurjakuulutavat. 

Tarzan, kes oli telgist lahkunud, liikus samal ajal puude otsas kaugusse. Iga kord, 
kui ta kujutas endale ette oma vangi saatust, ilmus ta näole sünge naeratus. 

Tarzan siirdus Blake'i otsima. Et mitte keegi ei osanud talle noore ameeriklase 
asukohast midagi rääkida, kiirustas ahvini-mene sinna, kus Blake'i teenrite arvamuse 
järgi oli nende bwa-na kaotsi läinud. Ta lootis leida tema jälgi ja kui ta ameeriklast 
enam aidata poleks saanud, siis vähemalt selgitada, mis oli temaga juhtunud. 

Tarzan läks kiiresti edasi, lootes oma haruldasele nägemisele ja haistmisele. 
Möödus kolm päeva, enne kui ta leidis koha, kus välk Ara oli Blake'i kandja maha 
löönud. 

Siin leidis ta ameeriklase ähmased jäljed, mis viisid põhja poole. Tarzan vangutas 
pead, sest ta teadis, et siit kuni gallade esimeste küladeni laius metsik džungel. Kui 
Blake polnud nälga surnud või metsikute kiskjate küünte vahel otsa saanud, oli ta 
kahtlemata langenud pärismaalaste oda ohvriks. 

Kaks päeva käis Tarzan mööda jälgi, mida poleks eristanud kellegi teise silm. 

Kolmanda päeva lõuna paiku jõudis ta suure kivist risti juurde, mis oli püstitatud 
otse keset vana teerada, mida ta silmas oma peidupaigast põõsastes. Tarzan liikus 
edasi loomade kombel, kasutades mis tahes varju ja suhtudes umbusklikult kõigesse 
võõrasse, valmis vastavalt olukorrale iga hetk põgenema või võitlusse astuma. 

Samamoodi, nagu hiilib saagi poole Sheeta või Numa, läks Ahvide Tarzan käratult 
edasi, kuni jõudis relvastatud inimestest mõne meetri kaugusele. Oma suureks 
imestuseks kuulis ta, et need räägivad inglise keeles, tõsi küll, mõneti eriskummali- 
selt. Samuti hämmastasid teda nende relvad ja vanaaegne rõivastus ning ta mõtles 
tahtmatult, et arvatavasti on vahisõdurid kuidagi seotud Blake'i kadumise ja tema 
edasise käekäiguga. 

Tarzan silmitses mõlemaid liikumatul pilgul, otsekui lõvi Numa, kes hindab oma 
vastast. Vahimehed olid relvastatud tugevate odade ja mõõkadega. Kuna nad jutlesid 
isekeskis nagu inglise keeles, otsustas Tarzan neilt Blake'i kohta teateid pärida. Ainult 
kuidas nad teda vastu võtavad — kas sõbralikult või vaenulikult? 

Otsustanud, et end põõsas peites seda nagunii välja ei selgita, tõmbus Tarzan üleni 
pingule nagu Numa, kes valmistub saagile kallale hüppama. 

Neegrid lobisesid laisalt, aimamata vähimatki nende kohale m kerkinud ohust, kui 
äkki ilma ühegi hoiatuseta hüppas Tarzan ühe vahi selga ja paiskas ta maha. 


Enne kui see vapustusest toibuda suutis, lohistas ahvinime-ne ohvri tihedasse 
põõsastikku, samal ajal kui vahisõduri kaaslane rada mööda plehku pistis. 

Neeger püüdis Tarzani käte vahelt välja rabelda, kuid viimane hoidis teda vaevata 
kinni otsekui last. 

»Ära liiguta!" hoiatas teda Tarzan. ,,Ma ei tee sulle midagi.” 

»Issand!" karjatas mustanahaline. ,,Kes sa oled?" 

»»See, kes ei tee sulle midagi, kui sa õigust räägid," vastas Tarzan. 

»Mis sul vaja on?" küsis vahisõdur. 

»» Mitme nädala eest tuli siia kanti valge mees. Kus on ta praegu?" 

»Kas sa mõtled söör Jamesi?" 

»SÖÖT Jamesi?" 

Mälu pingutades meenus Tarzanile, et Blake'i eesnimi oli James. 

» Tema nimi on James Blake," lausus ahvinimene. ,,Tõepoolest, me räägime ühest ja 
samast isikust,” ütles neeger. 

»Nägid sa teda? Kus ta on?" 

«Praegusel hetkel kaitseb ta meie Jeesuse Kristuse ja Nimm-ri rüütlite au suurel 
turniiril, mida peetakse linna lähedal lagendikul. Aga kui sa tulid meie heale söör 
Jamesile halba tegema, siis astuvad tema kaitseks välja paljud vaprad rüütlid ja sõdu- 
rid.” 

»» Olen ta sõber,” ütles Tarzan. 

» Mispärast sa siis mulle kallale tungisid, kui sa tema sõber oled?" küsis vahisõdur. 

»Ma ei teadnud, kuidas sa minu tulekusse suhtud." 

»»SÖÖr Jamesi sõber võetakse Nimmris vastu auavaldustega,” lausus neeger. 

Tarzan võttis temalt mõõga ja aitas tal üles tõusta, oda aga jäi sinna, kuhu see oli 
kukkunud — rajale. 

»»Mine ees ja vii mind oma isanda juurde," käskis Tarzan. ,,Kui sa petad, maksad 
oma eluga." 

»Ainult ära jäta mind valveta teele saratseenide kätte," palus vahisõdur. ,, Varsti 
jõuab kohale mu paarimees koos vaprate sõduritega ja ma palun, et nad viiksid su 
sinna, kuhu sa soovid." 

»»Oleme rääkinud,” nõustus ahvinimene. 

Pärast lühikest ootamist kostis rutakaid samme, mida saatis veider kõlksumine, nagu 
oleks raputatud ahelaid ja löödud neid vastu rauda. Tarzan imestas suuresti, nähes 
rajal valget sõdurit, kes kandis soomusrüüd, mõõka ja kilpi ning kõndis kiirel sammul 
tosina hellebarde kandva inimese saatel. 

»Ütle neile, et nad seisma jääksid!" käskis Tarzan vahisõdu-rit, surudes 
mõõgateraviku talle vastu selga. ,, Ma räägin nendega eemalt, ütle neile seda.” 

»Pidage kinni, palun teid!" hõikas neeger. ,,See on söör Jamesi sõber, kuid ta torkab 
mu läbi minu oma mõõgaga, kui te liiga lähedale tulete. Kohelge teda kui õilsat 
rüütlit, või muidu ma suren, saamata teada suure turniiri lõpptulemust.” 

Rüütel jäi seisma Tarzanist viie sammu kaugusel ja silmitses 

teda ainiti pealaest jalatallani. 

»»Oled sa tõepoolest söör Jamesi sõber?” küsis ta. Tarzan noogutas. 

«Otsin teda juba mitmendat päeva.” 

»»Sul on vist täbarasti läinud, et oled rõivastest ilma jäänud?" 

Ahvinimene naeratas. 

»»See ongi džunglis minu riietus,” ütles ta. 

»»Oled sa rüütel samalt maalt, kust söör Jameski1?" 


»» Olen inglane," vastas ahvinimene. 

«Inglane? Siis seda enam tere tulemast Nimmrisse! Olen söör Bertram, söör Jamesi 
hea sõber." ,, Minu nimi bn Tarzan.” ,Ja sinu tiitel?" 

Tarzanit ajas segadusse väliselt sõbraliku vestluskaaslase rõivastus ja veider 
käitumisviis, ent ta tundis, et see inimene pole ükskõikne tulnuka sotsiaalse seisundi 
vastu, ja vastas seepärast avameelselt ning tavalisel häälel: 

»»Olen vikont." 

«Kuningaga võrdne!" hüüatas söör Bertram. ,,Gobredil on rõõm sind tervitada, lord 
Tarzan. Tule minuga kaasa, ma panen su nõuetekohaselt riidesse.” 

Laskeavadega välismüüri juurde jõudnud, viis Bertram Tar-zani vahtkonnaruumi 
ning saatis oma relvakandja kindlusse rõivaid ja hobust tooma. Selle ajaga rääkis 
Bertram Tarzanile kõigest, mis oli juhtunud Blake'iga tema Nimmrisse saabumise 
päevast alates, samuti pajatas talle Briti unustatud koloonia ajaloost. 

Relvakandja toodud rüütlirõivad istusid ahvinimese seljas nagu valatud: Bertram oli 
kogukas mees, Tarzaniga paras paar. Seejärel ratsutasid nad kindlusse. Värava ees 
kuulutas rüütel, et on saabunud lord vikont Tarzan, ja viis ta turniiripaika, et esitleda 
külalist Gobredile ja vaadata lõppvõistlust, kui see nende saabumiseks veel lõppenud 
pole. 

Lahingurõivastuses ning oda ja mõõgaga relvastatud Tarzan sõitis orgu just sel 
hetkel, kui Bohun oli röövinud printsess Gui-nalda. 

Juba enne areeni juurde jõudmist taipas Bertram, et oli juhtunud midagi 
ettenägematut: väljakust eemaldusid põhja suunas tolmupilved, otsekui oleks üks 
rüütlisalk jälitanud teist. Bertram kannustas hobust, Tarzan järgis tema eeskuju ja 
mõlemad kappasid turniiripaiga poole, kus valitses üleüldine segadus. 

Naised ronisid kähku hobuste selga, kiirustades Nimmrisse paari-kolme rüütli 
saatel, kelle Gobred oli selleks otstarbeks määranud. Relvastatud mehed ei suutnud 
kuidagi kolonni rivistada, sest nad jooksid ühtelugu tribüünile, et uurida kõrgemalt 
tolmupilvi, mille tagant polnud midagi näha. 

Söör Bertram sõitis ühe sõbra juurde. 

»»Mis on juhtunud?" küsis ta. 

»» Bohun röövis printsess Guinalda!" pahvatas see. 

»Neetud!" hüüatas Bertram hobust tagasi hoides ja Tarzani poole pöördudes. ,,Kas 
tuled minuga meie printsessi vabastama, lord Tarzan?" 

Vastuseks andis Tarzan hobusele kannuseid, ühines Bertra-miga ja külg külje kõrval 
kihutasid mõlemad üle lagendiku. Kaugel eespool jõudis Blake Bohuni rüütlitele üha 
lähemale. Tarzani ja Bertrami tekitatud tolmupilv oli nii paks, et varjas nad Blake'i 
eest, samuti nagu Blake'i nende eest, seetõttu ei võinud ameeriklane teada, et talle 
appi kiirustatakse. 

Blake'il polnud ei oda ega kilpi, kuid tema vasakul puusal rappus raskelt mõõk, 
paremal 45-kaliibriline karabiin. 

Juba esimesest Nimmris viibimise päevast alates kandis ta seda teisest maailmast ja 
ajastust pärit relva kõikjal kaasas. Rüütlite pärimise peale vastas Blake ikka ja jälle, et 
saabub päev, mil ta seda vajab. 

Blake ei kavatsenud kasutada tulirelva, olgu siis et erakordsetel juhtudel, ja oli nüüd 
rõõmus, et see oli tal kaasas päeval, mil kaalul oli armastatud naise saatus. 

Vahemaa tema ja Bohuni rüütlite vahel vähenes tasapisi. Nende hobused, kes olid 
õpetatud raskeid koormaid kandma, jooksid endiselt tuhatnelja, hoolimata läbitud maa 
pikkusest. 


Rautatud kabjad tõstsid üles tolmupilvi. Blake liikus häda-misi edasi, nägemata 
midagi ümberringi ja seletades ainult ähmaselt vastase ratsanikke. Tema väle ja 
kartmatu must hobune ei ilmutanud väsimuse tundemärke. Blake haaras mõõga pihku, 
olles valmis võitlema. Ta polnud enam must, vaid ennemini hall rüütel. Kiiver, 
lahingurõivastus, uhked rakmed ja loom ise . kõik oli paksu tolmukorra all halliks 
muutunud. 

Blake pingutas nägemist ja märkas, et talle kõige lähem rüütel oli samuti tolmust 
hall. Välkkiirelt taibanud talle juhuslikult kättemängitud maskeeringu tähtsust, taipas 
Blake, et ta võib ühineda vaenlase ratsanikega ja jääda seejuures märkamatuks. 

Mõõka ettepoole hoides sundis Blake hobust takka, torkas lennult läbi mahajäänud 
ratsaniku ja ühines seejärel Bohuni salgaga. Kiirust arendades kihutas ta edasi, otsides 
silmadega hobust, kes kandis kahekordset koormat. 

Varsti lähenes Blake kolonni peale. Oht saada paljastatud suurenes, sest tolmu jäi 
üha vähemaks ja rüütlid võisid hõlpsasti temas võõra ära tunda. Seda siiski ei 
juhtunud, ehkki rüütlid silmitsesid tolmust Blake'i suure hoolega ja üks neist koguni 
hõikas: 

»»Oled see sina, Percival?" 

»Ei,” vastas Blake ja kappas edasi. 

Järsku oleks nagu eespool üsna lähedal vilksatanud naise kleit. Blake kihutas sinna, 
kus rüütlid ratsutasid väikese tiheda grupina, ja kiilus end, mõõk üles tõstetud, täie 
hooga kahe ratsaniku vahele, kes järgnesid Guinaldat sõidutavale sõdurile. Virutanud 
mõõgaga vasakule ja paremale, lõi ameeriklane mõlemad sadulast välja ja kihutas 
järele noorele rüütlile, kes viis printsessi üha kaugemale. 

Kõik sündis nii kiiresti, et keegi ei jõudnud toibuda ega vahele segada. 

Vasaku käega neiu ümbert kinni haaranud, virutas Blake paremas käes oleva 
mõõgaga kõigest jõust rüütlile õla pihta ja raius ta pooleks, seejärel sööstis edasi ja 
kiskus Guinalda elutu rüütli käte vahelt välja. 

Blake tundis, kuidas mõõk hakkas ta käest välja libisema — nii sügavale oli ta selle 
virutanud inimese kehasse. 

Kostis nördinud kisa. Rüütlid alustasid tagaajamist, kuid must hobune lendas nagu 
tuul. Ja siiski hakkasid tagaajajad Blake'iie järele jõudma. Ameeriklase selja taha 
ilmus ratsaniku võimas kuju, temast paremale teine. Jalustel püsti seistes tõstis 
esimene löögiks mõõga, teine sihtis teda teravikuga. 

Ent siis juhtus midagi niisugust, mida ei rüütlid ega nende esivanemad olnud uneski 
näinud. Karabiini mustast torust sähvatas välk, järgnes mürin ja paremal pool olev 
rüütel prantsatas selili. Blake pööras end sadulas ümber ja kihutas kuuli pähe rüütlile, 
kes tungis talle tagant kallale. 

Kõige lähemal viibivate rüütlite hobused läksid hirmust sõgedaks ja pistsid 
lõhkuma, nagu, muide, ka Blake'i must hobune. Suurivaevu õnnestus ameeriklasel 
ratsmeid käes hoida ja looma rahustada. Seejärel pööras ta hobuse ümber ja kavatses 

Bohuni rüütlite eesliinist läbi murda, et Nimmrisse tagasi minna. 

Blake *oli kindel, et iga hetk jõuab kohale Gobred oma saatjaskonnaga, järelikult on 
siis Guinalda väljaspool hädaohtu tuhandete rüütlite hulgas, kellest igaüks oli valmis 
tema eest elu andma. 

Kuid Bohuni rüütlid hargnesid laiaks rindeks, mida Blake ei osanud ette näha, ja 
hakkasid vasemalt tema poole liikuma, surudes teda põhja poole. 

Rüütlid tungisid peale hoogsa laviinina. Blake pidi ratsmed lahti laskma ja uuesti 
karabiini pihku võtma. Lasu hirmuäratav mürin andis talle jõudu ja sundis vaenlase 


ehmunud ratsusid eemale kargama, tema hobune tõusis hirmust tagajalgadele ja pidi 
ta äärepealt koos neiuga seljast maha viskama. 

Kui ameeriklane oli lõpuks hobuse maha rahustanud, nägi ta kaugel ees eemalduvat 
tolmupilve ja endast vasakul suurt hämarat metsa, mis tõotas kas või ajutist 
varjupaika. 

Metsatukka jõudnud, peatas söör James hobuse ja aitas hoolitsevalt Guinalda alla, 
tuli siis ka ise sadulast maha ja sidus hobuse puu külge kinni. Pärast tapvat päeva 
tundis ta end täiesti jõuetuna ja isegi tema neljajalgsel sõbral oli võhm väljas. 

Kõigepealt võttis Blake hobuse seljalt teki, raske sadula ja suust jämedad suurauad, 
kattis looma siis uuesti sadulateki servaga, et ta vahuleaetuna ei külmetaks. Kuni ta 
hobuse ümber askeldas, ei vaadanud mees kordagi printsessi poole. 

Kui Blake neiu poole pöördus, tabas ta endalt tema pilgu. 

»» Oled lihtsalt kangelane, rüütel," ütles Guinalda õrnalt ja lisas samas upsakalt: 
»Kuid samal ajal ka mühakas." 

Blake naeratas nõrgalt. Ta oli liiga väsinud, et vastu vaielda. 

» Anna andeks, et pean sinult teenet paluma," lausus ta, tegemata välja neiu 
sõnadest, ,,kuid tuleb sundida hobust liikuma, kuni ta maha jahtub, ma ise olen liiga 
väsinud." 

Printsess Guinalda ajas imestusest silmad suureks. 

»»Sa tahad, et ma võtaksin oma käega hobusel suitsetest kinni?" küsis vapustatud 
Guinalda. ,,Mina, printsess?" 

»Mulle käib see üle jõu, Guinalda,” vastas Blake. Ütlesin ju, et olen omadega 
täiesti läbi. Nagu näed, tuleb seda teha sinul.” 

»Tuleb teha? Sa julged käsutada, häbematu?" 

»Ära vaidle vastu, lapsuke,” katkestas Blake teda kuivalt. ,,Ma tahan sind päästa ja 
see hobune võib meid hädast välja 

aidata. Nii et liiguta end! Jaluta teda pikkamisi edasi-tagasi.” 

Alandusest peaaegu nuttes kavatses Guinalda vastu hakata, kuid nägi Blake'i pilgus 
midagi seesugust, mis pani tal suu lukku. 

Heitnud kiire pilgu kaaslasele, keeras neiu talle selja ja suundus hobuse poole. 
Nööri lahti päästnud, hakkas ta hobust enda järel talutama. Kuni ta looma edasi-tagasi 
kõnnitas, istus Blake maas, nõjatus vastu puud ja jälgis, kas orust ei ilmu tagaajajaid. 

Kuid keegi ei ajanud neid taga, sest Gobredi rüütlid olid Bo-huni salga kätte saanud 
ja mõlemad pooled astusid võitlusse, mis viis neid veelgi kaugemale põhja poole, 
Sepulcheri linnale lähemale. 

Pool tundi talutas Guinalda sõnatult hobust, Blake jälgis vaikides orgu. Mõne aja 
pärast tõusis ameeriklane püsti ja astus neiu juurde. 

»Nüüd vist aitab," ütles ta. ,, Aitäh. Praegu, olles puhanud, teen talle pisut massaaži." 
Sõnakestki lausumata loovutas printsess hobuse. Blake hakkas looma peast sabani 
kuivade lehtedega hõõruma ning kui ta oli lõpetanud, pani talle uuesti rakmed ümber 

ja istus neiu kõrvale. 

Blake imetles printsessi külgvaadet: sirget nina, nipsis üla-huult, uhket lõuga. 

»Milline iludus," mõtles ameeriklane, ,,kuid egoistlik, ülbe ja julm.” 

Aga kui neiu mehe poole pöördus, hajutasid ta rahulikud ja tõsised silmad otsekohe 
Blake'i mõtted. Neiu pilk oli suunatud kaugusse. Äkki ta võpatas ja kaldus kogu 
kehaga ettepoole. 

»»Mis seal on?" küsis Blake. 

»»Mulle tundus, et metsas on keegi,” ütles neiu. ,, Lähme siit ära!" 


» Varsti läheb pimedaks," vastas Blake. ,, Hakkame Nimmrisse minema pimeduse 
katte all. Pole võimatu, et Bohuni rüütlid jätkavad sinu otsimist." 

»Mis?" hüüatas printsess. ,, Istuda siin pimedani? Kas sa ka tead, kus me oleme?" 

Neiu silmad läksid hirmust pärani. 

»»See on leopardide mets,” sosistas ta. 

»Noh ja mis siis? Või on neid juba näha?" küsis Blake. 

»TLihnikus elutsevad hiiglaslikud Nimmri leopardid," ohkas 

neiu. ,Öö saabudes võib end turvaliselt tunda ainult laagris, kus on tugevdatud 
valve ja põlevad lõkked. Ja sedagi mitte alati. On teada juhtumeid, mil kiskjad 
ründasid vahisõdureid, vedasid nad metsa ja pistsid seal nahka. Kuid..." Neiu nägu 
selgines. 

»Mul läks hoopiski meelest veider mürisev relv, millega sa tapsid Bohuni rüütleid. 
Loomulikult võid sa kõik leopardid maha lasta.” 

Blake, kes ei tahtnud printsessi ohtu seada, muutus murelikuks. 

»Ehk lähme siiski minema? Ees on pikk tee ja öö on juba tulekul.” 

Nende sõnadega suundus ta hobuse poole, kes tõstis äkitselt pea, kikitas kõrvu ja 
ajanud sõõrmeid puhevile, jäi üksisilmi metsas tihenevate varjude poole vahtima. 
Järgmisel hetkel lõi loom värisema, korskas siis ehmunult, põikas kõrvale, tõmbas 
ratsmed puruks ja jooksis tuhatnelja oru poole. 

Blake kahmas karabiini pihku, vaatas ümber, kuid ei märganud midagi kahtlast. 
Tema nina ei tabanud lõhna, mida oli haistnud hobune. 

Blake ei teadnud, et puude vahelt jälgisid teda silmad, mis ei kuulunud hoopiski 
leopard Sheetale. 


XIX. ,Ma armastan sind!" 


Lord Tarzan ja söör Bertram said Gobredi ja Bohuni rüütlite vahel puhkenud 
võitluse pealtnägijalks. Tapluspaigale liginedes nägi ahvinimene kahte rüütlit, kes olid 
astunud võitlusse elu ja surma peale. Tema silme all varises vastase odaga surmavalt 
haavatud Nimmri rüütel maha ja siis märkas võitja Tar-zanit. 

»Nüüd on sinu kord, rüütel!" hüüdis ta, kannustas hobust 

ja langetas oda. 

Ahvinimesele oli see kõik uudne. Rüütlite kahevõitlusest polnud tal rohkem aimu 
kui lauatennisest, ent oda oli ta õppinud käsitsema juba lapsena ja seepärast ootas 
nüüd naeratades rünnakut. 

Bohuni rüütel sattus pisut segadusse, nähes sadulas liikumatult 

istuvat vastast, kes ei vaevunud rünnaku tagasilöömiseks isegi oda valmis seadma. 

Lord Bertram peatus, et jälgida kahevõitlust ja inglase käitumist. 

Oli ta argpüks või hull? 

Vastase lähenemisel tõusis Tarzan jalustele püsti, tõstis oda pea kohale, ning kui 
ründaja odateravik oli temast viie sammu kaugusel, heitis ahvinimene jahimehe ja 
sõduri hariliku liigutusega raske relva sihtmärgi pihta. 

See polnud enam vikont Greystoke, kes kohtus palgest palgesse keskaegse 
Sepulcheri rüütliga, vaid waziri sõdurite pealik — kellegi teise käsi maailmas poleks 
suutnud heita lahin-guoda sellise jõu ja osavusega, nagu tegi seda Tarzan. 

Massiivne oda lendas otsekui nool, põrkas vastu kilpi selle keskel asuvast 
raudplaadist pisut kõrgemal ja, läbistanud kõva puu, tungis rüütli südamesse. Samal 


silmapilgul põikas ahvinimene kukkuva keha lahinguröivastuse kõlina saatel järsult 
kõrvale. 

Söör Bertram vangutas pead ja sööstis kallale rüütlile, kes oli esitanud talle 
väljakutse. Ta polnud päris kindel, kas lord Tarzan oli oma vastase surnuks pistnud, 
kuid ei saanud jätta teda tunnustamata kui suurepärast sõdurit. 

Võitluse ootamatud keerdkäigud tõid Tarzani oru läänepoolsesse serva. Jäänud 
odata, võitles ta nüüd mõõgaga. Saatuse heatahtlikkus, tohutu füüsiline jõud ja 
imetlusväärne osavus võimaldasid tal veel kahes võitluses võitjaks tulla. 

Samal ajal oli taplus kandunud kirdesse. 

Sellest hetkest saadik, kui Tarzan oli jäänud odata, oli ta hävitanud kaks rüütlit ja 
nüüd oli väljakul alles vaid kaks meest: tema ise ja Bohuni rüütel, kes oli äsja 
surmanud Nimmri rüütli ja heitis väljakutse ahvinimesele. 

Esimest korda elus sattus Tarzan vastamisi vaprate ja uhkete sõjameestega, kes 
lahingus väsimust ei tundnud. Nende enneolematu julgus, mis lähenes 
surmaigatsusele, täitis Tarzani hinge vaimustusega. 

Missugused mehed! Missugused sõdurid! 

Kaks ellujäänut tiirutasid teineteise ümber, kord lähenedes, kord eemaldudes, kuni 
jõudsid vastakuti. Mõlemad tõusid jalustele, valmistudes virutama koletut lööki 
vastasele pähe. 

Sepulcheri rüütli mõõk põrkas Tarzani kilbilt tagasi, raiudes 

pooleks tema hobuse pea, Tarzan aga tabas märki. 

Ahvinimene hüppas kukkuva hobuse seljast kähku maha ja samas langes tema jalge 
ette vastase elutu keha, kuna tema hobune kihutas pöörase hooga Sepulcheri poole. 

Lasknud pilgul ringi käia, leidis Tarzan, et oli jäänud väljakule üksi. Kaugemal, nii 
põhjas kui lõunas, keerlesid endiselt lõppevat lahingut tähistavad paksud tolmupilved. 

Eemal lõunas terendas Nimmii linn. 

Sinna Tarzan nüüd päevaloodel suunduski, lootes leida eest Blake'i. 

Tundes end raskes lahingurõivastuses ja -varustuses ebamugavalt, võttis Tarzan 
seljast võõrad rõivad, viskas minema mõõga ja kilbi ning jätkas kergendusohkega 
teekonda, kaasas vaid 

nuga ja nöör, millest ta ei lahkunud iialgi. 

ikka 

Läbides orgu, mis laius Ibn Jadi rüüstatud Sepulcheri ja selle linna vahel, kuhu ta 
praegu suundus, täheldas šeik rahutustundega suuri tolmupilvi, mida keerutasid üles 
tagaajajad Nimmrist ja nende eest põgenevad Sepulcheri rüütlid. 

Paremat kätt metsa nähes meenus šeigile targa nõuanne ja ta otsustas minna peitu, 
kuni selgub, kust tuleb see hiiglaslik kiiresti lähenev pilv. 

Metsas oli mõnusalt jahe ja Ibn Jad otsustas inimestele puhkust anda. 

»Jääme siia õhtuni," soovitas Abd-el-Aziz, ,,ja siis võime pimeduse katte all linna 
hiilida." Ibn Jad nõustus. 

Puude alla maha istunud, araablased puhkasid ja silmitsesid tolmupilvi, mis liikusid 
Sepulcheri linna poole. 

»» Kurat võtaks, küll on hea, et jõudsime enne sõjaväe tagasitulekut päkad teha,” 
hüüdis Ibn Jad. 

Pisut hiljem vilksatas puude vahel üksik ratsanik, kuid üksikud inimesed beduiine ei 
huvitanud ja nad ei pööranud talle erilist tähelepanu. Ta oleks nagu ratsutanud mingi 
kandamiga, aga mis see oli, kas inimene või suur komps, oli nii kaugelt raske kindlaks 
teha. 

»Ehk on lõunapoolses linnas veelgi rohkem aardeid,” lausus 


Abd-el-Aziz. 

» Vahest elab just seal kaunitar, kellest pajatas tark,” haaras mõttest kinni Ibn Jad. 
»»Selles linnas, kust tuleme, teda ei olnud." 

» Terves ilmas pole temast kaunimat naist," lausus Fahd unistavalt. 

»»See, keda mina otsin, on kütkestavam kõigist huuridest,” ütles Ibn Jad enesega 
rahuloleval häälel. 

Õhtu eel asusid araablased uuesti teele, liikudes ettevaatlikult piki metsaserva. 
Läbinud umbes miili, kuulsid nad eestpoolt kellegi hääli. Ibn Jad saatis inimese 
luurele. Viimane naasis peagi erutusest hiilgavail silmil. 

»1bn Jad," sosistas ta, ,,pole vaja rohkem otsida. Huur on leitud. Ta on siinsamas 
kõrval.” 

Ibn Jad tõttas näidatud suunas ja peitis end puu taha,'hakates jälgima Blake'i ja 
Guinaldat. 

Aga kui hobune ära jooksis ja Blake karabiini haaras, mõistis Ibn Jad, et kauem pole 
mõtet end varjata, ja kutsus Fahdi enda juurde. 

»» Paljud uskmatud räägivad keelt, mida sa õppisid põhjas sõdurite hulgas," ütles 
šeik. ,, Räägi temaga. Ütle, et oleme sõbrad ja eksisime teelt." 

Kui Fahd printsess Guinaldat nägi, tõmbusid ta silmad pilukile nagu kiskjal ja teda 
haaras värin, otsekui oleks teda ma-laariahoog tabanud. Fahd polnud iialgi elus 
näinud nii kaunist naist ega osanud aimata, et huur võib nii veetlev olla. 

»Ära tulista!" hüüdis ta põõsast. ,,Oleme sõbrad. Me eksisime ära.” 

»Kes need teie olete?" küsis Blake, imestades, et Sepulcheri orus kõlab prantsuse 
keel. 

»»Oleme õnnetud kõrbeinimesed," vastas Fahd. «Eksisime teelt. Juhata meid siit 
välja, ja allah õnnistab sind.” 

»Tulge välja, ma näitan teile teed,” ütles Blake. ,,Kui olete tõepoolest sõbrad, siis ei 
pruugi teil mind karta. Mul endalgi on kuhjaga hädasid." 

Fahd ja Ibn Jad tulid peidust välja. Neid nähes Guinalda kiljatas ja klammerdus 
Blake'i käsivarre külge. 

»Saratseenid!"” sosistas ta palavikuliselt. 

»Arvan, et nii see ongi," lausus Blake vaikselt. ,,Kuid sina ära erutu, nad ei puutu 
sind.” 

»Ei puutu? Kuid ma olen ju ristirüütlite linnast.” 

»Need inimesed pole eluilmaski kuulnud ristirüütlitest." 

»»Mulle ei meeldi, kuidas nad mind vaatavad," sosistas Guinalda. 

»Mulle samuti. Kui nad vaid midagi ei plaanitseks.” 

Näod laial naerul, kogunesid araablased Blake'i ja neiu ümber kobarasse. Fahdi suu 
kaudu kinnitas Ibn Jad Blake'iie veel kord oma sõbralikke kavatsusi ja väljendas 
rõõmu kohtumise üle inimestega, kes on nõus juhatama talle teed orust välja. Seejärel 
hakkas ta esitama Nimmri linna kohta rohkesti küsimusi, samal ajal kui ta inimesed 
võtsid Blake'i üha kitsamasse piiramisrõngasse. 

Äkki lakkas šeik naeratamast. Tema märguande peale sööstsid neli tursket beduiini 
ameeriklasele kallale, paiskasid ta maha, kiskusid relva käest, kuna kaks teist võtsid 
kinni printsessi. 

Mõni sekund hiljem lamas Blake juba kinniseotult maas. Araablased hakkasid nõu 
pidama. Keegi soovitas ameeriklase kõri läbi lõigata, kuid Ibn Jad oli vastu, 
põhjendades keeldumist sellega, et nad asuvad orus, kus vangil võib olla rohkesti 


sõpru, ja selleks puhuks, kui keegi beduiinidest vaenlasele pihku satub, on parem 
omada teda elusana. 

Blake tõi vaheldumisi kuuldavale ähvardusi, palveid ja lubadusi, kuid kõik tema 
pingutused saavutada Guinalda vabastamist jooksid tühja. Fahd vaid irvitas 
kahjurõõmsalt ja sülitas tema jalge ette. 

Kõige järgi otsustades olid beduiinid meelestatud sõjakalt, sest üks neist astus 
Blake'i juurde, terav pistoda käes, ja käsku oodates pööras pilgu Ibn Jadile. 

Seda nähes kiskus Guinalda end lahti ja sööstis Blake'i juurde, varjates teda oma 
keha otsekui kilbiga. 

»Ära tapa teda!" kisendas neiu. ,,Võta minu elu, kui sa kristlase verd ihkad, kuid 
heida talle armu!" 

»Nad ei mõista sind, Guinalda," ütles Blake. ,, Võib-olla mind ka tapetakse, kuid sel 
pole tähtsust. Sa pead nende käest pääsema.” 

»»Oo, neil pole õigust sind tappa! Nad ei tohi seda teha! Kas sa võid mulle kunagi 
need julmad sõnad andestada? Ma rääkisin meelega nii, et sulle haiget teha. Kui 
Mälud jutustas, mida sa olid minu kohta rääkinud, olin ma lausa meeletuseni solvu- 
nud, tahtsin kätte maksta. Kas sa andestad mulle?" 

» Andestan? Õnnistagu sind Kõigevägevam! Ma andestan sulle ka siis, kui oleksid 
tapnud inimese. Kuid mida ütles sulle Mälud?" 

» Niisama, tühiasi. Aga need sinu sõnad olen sulle ammu 

andestanud. Korda parem, mida sa ütlesid, kui ma kinnitasin paela su rõngassärgi 
külge, ja me oleme tasa.” 

»Mida ütles Malud?" ei jätnud Blake rahule. 

»Nagu oleksid sa kiidelnud, et saad mu kätte ja tallad siis mu armastuse jalge alla," 
sosistas neiu. 

«Närukael! Kas sa tõesti uskusid teda, Guinalda?" 

»» Korda seda, mida ma palusin, ja siis tean ma kindlalt, et ta valetas,” käis printsess 
peale. 

»Ma armastan sind, Guinalda!" ütles Blake valjult. 

Araablased tõmbasid Guinalda järsult jalule ja tirisid eemale. Beduiinid jätkasid 
vaidlust Blake'i saatuse üle. 

«Allahi nimel!" hüüdis lõpuks šeik. ,,Jätame uskmatu siia ja kui ta kõngeb, ei ütle 
keegi, et beduiinid ta tapsid." 

Seejärel ta jätkas: 

»»Abd-el-Aziz! Võtad inimesed kaasa ja lähed läbi oru teise linna. Edasi! Saadan 
sind pisut ja me räägime nelja silma all, ilma selle uskmatuta, kes võib-olla saab meie 
keelest aru rohkem, kui seda tahaksime." 

Beduiinid hakkasid lõunasse minema. Ahastav Guinalda püüdis end röövijate käest 
lahti kiskuda, kuid see ei läinud korda. Valutava südamega saatis Blake pilguga 
araablaste käes rabelevat tütarlast. Viimase hetkeni nägi ameeriklane enda poole 
pööratud armast näokest ja kui lurjused puude vahele kadusid, kandus ööpimedusest 
temani kolm sõna, mis tähendasid talle rohkem kui kõik maailma sõnad kokku: 

»»Ma armastan sind!" 

Blake'ist piisavalt kaugele läinud, jäid beduiinid seisma. 

»Siin jätan ma su maha, Abd-el-Aziz," sõnas Ibn Jad. ,,Mine uuri järele, kas linnas 
on palju vara. Kui seda hoolikalt valvatakse, ära midagi ette võta, vaid tule tagasi 
laagrisse teisele poole mägesid, kuhu jätsime naised ja lapsed. Kui selgub, et oleme 
asukohta muutnud, jätame maha tunnusmärgid ja nende järgi leiad sa meid üles. Mina 


püüan nii ruttu kui võimalik pääseda orust välja koos saadud vara ja naisega, kelle 
väärtus pole sugugi väiksem. Mine, Abd-el-Aziz, ja kaitsku sind allah!" 

Ibn Jad pööras ümber ja hakkas põhja poole minema. Šeik ei tihanud orust välja 
minna sedasama teed pidi, kustkaudu oli tulnud, sest eemal tolmupilves vilksatanud 
suur ratsanikesalk oli kindlasti juba rüüstatud linna jõudnud. Seepärast otsustas ta 
proovida ületada järske mägesid Sepulcheri linnast lääne pool, 

möödudes suure kaarega kindlusest ja selle kaitsjatest. 

beduiinide sammud eemal olid vaibunud, hakkas Blake nihelema, püüdes end 
köidikutest vabastada, kuid kaamelina-hast rihmad ei andnud järele. 

Jõuetuna lakkas Blake rabelemast. Kui vaikne ja sünge oli see pime leopardide 
mets! 

Blake kikitas kõrvu, oodates iga hetk, et kuuleb enda poole hiiliva suure kassi 
pehmet astumist. 

Kaugete mägede tagant tõusis taevasse ümmargune punane kuuketas, mis nägi 
kõrgusest niihästi Guinaldat kui ka teda. 

Blake sosistas kuule läkituse printsessi jaoks. 

Ameeriklane oli esimest korda armunud ja meenutades kolme kallist sõna, mis 
Guinalda oli talle hüüdnud, kui teda vägisi minema viidi, unustas oma köidikud ja 
leopardid. 

Kuid mis see oli? Ähmaste öiste varjude hulgas viirastus Blake'ile mingi liikumine. 

Jah, ilmselgelt oli seal keegi. Sekund hiljem kuulis ta pehmeid hiilivaid samme ja 
lehtede sahinat. Küllap oli see leopard! 

Blake hoidis hinge kinni. Küljele kõõritades eristas ta kõrval asuval puul elusolendi 
ähmaseid piirjooni. Kas tõesti veel üks? 

Nõrk kuupaiste tungis puude vahele, valgustades kümnemeetrise raadiusega maad, 
kus lamas Blake. Valgustatud alale astus suur põlevate silmadega leopard ja Blake'i 
haarasid külmavärinad. Nagu lummatult silmitses ameeriklane ähvardavalt urisevat 
kiskjat. Leopard surus end maadligi ja hakkas lähenema inimesele selja tagant, 
otsekui soovides pikendada julma piina. Pikk nõtke saba vehkis armutult õhus. 

Blake nägi suuri paljastatud kihvu ja maas kohutava metslooma pingul lihaseid. 
Leopard valmistus hüppeks. 

Abitu, õudusest rabatud Blake ei suutnud jälgist irevil koonust pilku lahti kiskuda. 
Ta nägi hüpet, mis oli sooritatud kodukassi kerguse ja graatsilisusega, kuid edasi 
algas seletamatu. Esialgu märkas ta õhus mingit eset, seejärel tardus leopard hetkeks 
oma lennu kõige kõrgemas punktis ja selle asemel, et alla kukkuda, sööstis kõrgele 

üles, tugev silmus kaela ümber. 

Puu okste vahel nägi Blake ähmast kogu. Leopard Sheeta kõlkus nööri otsas, 
sisistades summutatult raevust ja kraapides hirmuäratavate küünistega õhku. Tugev 
käsi tõmbas kiskja oksale lähemale ja pistoda läbistas ta südame. 

Kui Sheeta keha lõtvus ja lakkas pekslemast, laskis tugev käsi köie lahti ja kiskja 
korjus kukkus Blake'i kõrvale. Seejärel hüppas peaaegu alasti, kuid sõbralikult 
naeratav valge inimene kergelt alla. 

Blake'i suust pääses rõõmus üllatushüüd. 

»» Ahvide Tarzan?!" 

»Blake?” küsis ahvinimene. 

Seejärel ta lisas: 

»Lõpuks ometi! Jõudsin just viimasel hetkel.” 

Tarzan lõikas läbi ameeriklase köidikud. 


»Kas sa otsisid mind?" küsis Blake. 

»Sellest saadik, kui sain teada, et sa jäid oma safarist maha." 

»Kurat võtaks, sa oled tõepoolest täitsamees!" 

»Kes su siia sellises olukorras ja kinniseotuna maha jättis?” 

»Araablaste jõuk.” 

Ahvinimese huulilt pääses midagi lõrinataolist. ,,Kas see vana närukael Ibn Jad on 
tõepoolest siin?" küsis ta umbusklikult. 

»Nad röövisid neiu, kes oli minuga," ütles Blake. 

»Tahan sind paluda, et aitaksid teda vabastada.” 

»»Kuhupoole nad läksid?" 

»» Sinna." 

»Millal?" 

»» Umbes tund aega tagasi." 

»» Võta parem oma lahingurõivastus maha," soovitas Tarzan. 

»Seda on lihtsalt piin seljas kanda. Ma juba proovisin.” 

Ahvinimese abiga vabastas Blake end rõngassärgist ja seejärel hakkasid nad koos 
minema mööda araablaste sissetallatud rada. Jõudnud kohani, kus Ibn Jad oli 
pööranud põhja poole, ei teadnud nad enam, missugust rada kahest valida, sest Gui- 
nalda jäljed olid lõplikult kadunud. 

Mehed küsisid endalt, mis oli juhtunud. 

Nad ei võinud teada, et selles kohas oli Ibn Jad kavatsenud Nimmrisse viivalt teelt 
ära pöörata. Ta läks Nimmri poole seni, kuni jõudis linna lähedale, siis aga loobus 
röövijatele järgnemast, kui sai teada, et need eemalduvad linnast. 

Karge idatuul ei lasknud Tarzani tundlikul haistmismeelel kindlaks teha, millises 
suunas ja missugune grupp oli ära viinud Guinalda. 

»Ma pean õigemaks oletada, et sinu printsess on nendega, 

kes suundusid põhja, sest ma tean, et seal peab olema Ibn Jadi laager. Olen kindel, 
et ta ei tulnud orgu lõunast, sest tulin sealt ise, söör Bertram kinnitas mulle, et on 
ainult kaks teed: see, mida mööda tulin mina, ja teine Sepulcheri linna kohal. Kaht- 
lemata tahab Ibn Jad neiu orust kibekähku välja viia. Ta kas kavatseb nõuda tema eest 
lunaraha või viia ta põhja ja maha müüa. Grupp, kes lõunasse, Nimmri poole 
suundub, võib olla saadetud lunaraha järele. Vähe usutav, et neiu nendega kaasas on. 
Igal juhul on see vaid oletus. Arvan, et peame lahku minema. Sina lähed põhja poole 
mööda rada, mis võib sind printsessi juurde viia, mina lähen lõunasse gruppi taga 
ajama. Liigun edasi sinust kiiremini ja tulen aega viitmata teile järele. Oota mind. Kui 
tütarlast näed, ära püüa teda kätte saada, sa oled relvitu ja beduiinid lihtsalt lõikavad 
sul kõri läbi. Neil on see niisama lihtne kui juua tass kohvi. Nüüd nägemiseni ja head 
teed!" 

Ahvide Tarzan oli peagi kadunud, jälitades gruppi, kes liikus Nimmri poole, kuna 
Blake siirdus põhja, et teha läbi nukker rännak mööda leopardide metsa. 


XX. Tilk verd iga kalliskivi eest 


Kogu öö läks Ibn Jad oma inimestega põhja poole. 

Guinalda püüdis kõigest jõust venitada aega, keeldudes kõn-dimast, kuid sellest 
hoolimata Jõuti kiiresti edasi, õhutatuna soovist võimalikult kähku saagiga orust välja 
pääseda, enne kui neid leiavad ja tapavad sõdurid, kes tulevad tagasi kindlusse ja 
linna, mille nad olid vastupanu kohtamata tühjaks röövinud. 


Ahnus ja hirm andsid neile jõudu ning koidikuks olid nad juba mäestiku jalamil, 
millest Ibn Jad otsustas üle minna. See oli parem kui rünnata valvekindlust, mis 
kaitses teed, kustkaudu võis orust hõlpsasti välja pääseda. 

Kurnatud inimesed jõudsid lõpuks kuru juurde, mida kaitses valvepost. Vahisõdurid 
märkasid neid alles siis, kui viimane inimene Ibn Jadi salgast oli üle kuru kadunud. 
Teisel pool mägesid asus beduiinide laager. 

Vahisõdurid tormasid neid taga ajama ja jõudsid nii lähedale, et vahtkonda juhtiv 
rüütel märkas Guinaldat ja tundis ta ära, kuid püssituli sundis Bohuni sõdureid 
taanduma. Vapper rüütel 

langetas piigi ja sööstis üksinda uuesti rünnakule. Kuul tabas hobust, kes kukkudes 
uljaspea enda alla mattis. 

Umbes keskpäeval jõudis Ibn Jad kumatud inimestega laagrisse. Ja ehkki nad oli 
väsimusest ümber kukkumas, andis ta puhkuseks kõigest tunni: el-Guadi šeik kartis 
pidevalt kaotada aardeid ja naist enne, kui nad jõuavad oma põuase kodumaa 
piiridesse. 

Raske aaretekandam oli jaotatud mitmesse ossa ja antud kõige usaldusväärsemate 
inimeste hoolde, vangi valvamine oli Fah-di ülesanne, kelle kuri pilk tekitas 
printsessis hirmu ja vastikus-tunnet. 

Stimbol, kes salamisi oli irvitanud arutute juttude üle aaretest ja imekaunist naisest, 
keda araablased mingisugusest müütilisest linnast leida lootsid, kaotas araablaste 
saaki nähes kõnevõime ja pidas seda esialgu oma haiges ajus tekkinud viirastuseks. 

Rammetu Stimbol komberdas rajal, hoidudes võimalikult lähedale Fahdile, sest ta 
teadis, et see häbitu lurjus oli tema viimane pääsemislootus. Kuid praegu mõlkus 
Fahdil meeles sootuks miski muu. Ta oli armunud valgesse neiusse ja see kirg lähenes 
hullumeelsusele. Fahd mõistis, et Stimboli tõotatud rikkusega võib selle imekauni 
huuri endale saada, vastasel juhul peab vaene beduiin ta ära müüma. Ta tegi plaane, 
kuidas omandada Guinaldat või Stimbolit või mõlemaid koos, kuid iga kord ilmus 
tema silme ette šeigi sünge kuju, kes oli võimeline kõik plaanid pihuks ja põrmuks 
lööma. 

Sepulcheri mägede jalamil pööras Ibn Jad idasse, et Batando maast enam mitte läbi 
minna. Mägede idaserva taga keeras ta uuesti lõunasse ja seejärel läände, jõudes 
Tarzanile kuuluva maa-ala põhjapiirile. Ehkki araablane teadis, et ahvinimene oli 
surnud, kartis ta siiski tema inimeste kättemaksu. 

Ibn Jad lõi laagri üles hilisõhtul. 

Õhtusööki valmistati kiiruga. Lõkketuli ja lambivalgus šeigi telgis oli tuhm ja 
värelev, kuid siiski mitte nii nõrk, et Ateja poleks näinud, kuidas Fahd libistas midagi 
Ibn Jadi jaoks valmis pandud tassi. 

Kui šeik sirutas käe tassi järele, hüppas Ateja laua juurde ja lõi käega tassi maha. 

Enne kui ta suutis oma tegu selgitada või süüdistada Fahdi kavatsetavas kuritöös, 
mõistis viimane, et tema salaseptitsus on 

paljastatud. Ta kargas püsti, kahmas püssi ja tormas naiste poolele, kus Hirfa ja 
Ateja järelevalve all hoiti Guinaldat. 

Fahd* haaras neiu randmest kinni ja vedas ta oma telgi juurde. Samal ajal oli Ibn 
Jadi pool puhkenud segadus. Šeik nõudis Atejalt selgitust. Keegi ei pannud tähele 
Fahdi põgenemist ega tormanud talle naiste poolele järele. 

»ta viskas sulle toidu sisse simmi,"” hüüdis Ateja. ,, Nägin seda oma ihusilmaga ja 
kui ta mõistis, et on paljastatud, laskis jalga!" 


»»Oo, allah!" karjatas Ibn Jad. ,,See Šaakali poeg tahtis mind mürgitada! Võtke ta 
kinni ja tooge minu juurde!" 

»La viis tüdruku minema!" hüüdis Hirfa. 

Beduiinid kargasid püsti ja tormasid Fahdile järele. Fahd seisatas, pani püssi palge 
ja tulistas. Jälitajad jäid seisma ja taganesid. Jooksnud telgi juurde, kus räpasel matil 
lamas Stimbol, käskis Fahd tal üles tõusta. 

»Ruttu!" sisistas ta ameeriklasele kõrva sisse. ,,Ibn Jad käskis sind tappa. Tule kähku 
mulle järele, ma päästan su!" 

Kui beduiinid kõiki ettevaatusabinõusid tarvitusele võttes telgile lähenesid, tungis 
Guinaldat kandev Fahd Stimboli saatel raevukalt läbi džungli lääne poole... 

ikid 

Saabus õhtu. Ibn Jadi jälgi mööda minev James Blake hakkas suurivaevu viimasele 
nõlvale ronima. Ta kõndis nüüd rajal, mis viis mäekuru juurde, mille taga algas 
välisilm. 

Temast paremal paistsid valveposti hallid tornid ja müürid, otse tema ees kulges 
rada, mis viis sinna, kuhu ta kõigest väest ihkas jõuda, ümberringi põõsastes varitsesid 
Bohuni relvastatud mehed Sepulcherist. Kuid Blake ei võinud hingestki aimata, et 
vahisõdurite silmad jälgivad juba pikka aega tema vaevalist üles-ronimist. 

Pikast tõusust väsinud, näljane ja relvitu Blake polnud tunniajalise kurnava 
pingutuse järel enam suuteline vastupanu osutama ega jooksu pistma, kui lähimast 
põõsastikust tosin relvastatud meest välja kargas ja ta raudsesse rõngasse haaras. Nii 
võeti söör James Nimmrist vangi ja viidi saatevalve all kuningas Bohuni juurde. 

Teda kuulati üle ja kui Bohun sai aru, et tema ees on seesama must rüütel, kes oli 
nurjanud tema plaani röövida printsess 

Guinalda, hakkas ta vihast värisema. 

Ta ütles Blake'ile, et see sureb niipea, kui ta on süüle vastava hukkamisviisi välja 
mõelnud, seniks käskis ta panna ameeriklase raudu. Vahisõdurid viisid ta lossi 
keldrisse, kus sepp sulges nõrga tuleleegi paistel ta pahkluude ümber raske raudvõru 
ja aheldas seejärel vangi rõske kiviseina külge. 

Viletsas valguses nägi Blake veel kahte alasti ja kuivetuks jäänud vangi, kes olid 
samasugusel moel seina külge aheldatud, kaugemal nurgas võis näha skeletti, mille 
luudel roosteta-sid jalarauad ja ketitükid. Vahisõdurid ja sepp lahkusid sõnatult, viies 
kaasa tõrviku, ja meeleheitest haaratud James Blake jäi pimedusse. 

Kokk 

Orus jõudis Tarzan järele Abd-el-Azizi juhtimisel liikuvale beduiinide salgale. 
Veendunud, et tütarlast nendega pole, ei hakanud ta asjatult aega raiskama, vaid 
pööras ümber ja kiirustas põhja poole, et minna teist salka taga ajama. 

Et säilitada jõudu, vajas ta toitu ja puhkust. Leopardide metsas tabas ta metssiga 
Hoita, tappis selle ja sõi kiiresti kõhu täis. Seejärel leidis ahvinimene kõrgel puul 
kaheharulise oksa, kus Nimmri julmad leopardid teda tülitada ei saanud, seadis end 
mugavasti sisse ja otsustas magada seni, kuni päike Ibn Jadi laagri kohal on loojunud. 

Blake'i jäljed oli ta kaotanud, kuid neiu omad olid selgesti näha ja kuivõrd tema 
päästmine oli Tarzanile praegu kõige tähtsam, läks ta Ibn Jadi rada mööda visalt 
edasi. Mõne aja pärast kaotas ta tee, sest keskaja moe järgi tehtud väikeste sandaalide 
ebatavalisi jälgi polnud enam näha, need olid sulanud beduiinide ja nende naiste 
jalajälgede hulka. 

Tarzan kulutas rohkesti aega kadunud jälgede otsimisele ja tuli alles pärast 
järeldusele, et tõenäoliselt anti Guinaldale paar Ateja sandaale, sest tema omad olid 
kiireks edasiliikumiseks paksus džunglis liiga kerged ja õrnad. Seetõttu oligi nii raske 


eristada kahte rida kõrvuti kulgevaid jälgi: mõlemad tütarlapsed oli peaaegu 
ühesuguse kehaehituse ja kerge kõnnakuga. 

Tarzan läks edasi mööda beduiinide jälgi ja jõudis peagi sinna, kus oli seisnud 
nende laager ja kus Fahd oli röövinud Guinalda. Laagrist läände oli läinud kolm 
inimest, kuna araablaste põhimass oli liikunud itta. 

Samal ajal kui Tarzan jälitas Ibn Jadi, suundus mööda 

beduiinide iidset rada järve poole sada vägevat wazirit, möödudes ümarjatest 
kaljudest. 

Nendega oli kaasas Zeyd, kes oli tungivalt pakkunud end waziridele saatjaks. 
Peamehe abi nõustus teda ühes võtma. 

Tarzan jõudis araablastele järele, kui need olid juba teel lõunasse, liikudes piki 
Sepulcheri mägede idanõlva. Ta nägi kotte, mida nad seljas tassisid, ja märkas, kui 
tähelepanelikult jälgib kandameid Ibn Jad. Talle omase läbinägelikkusega mõistis 
Tarzan, et salakaval šeik oli tõepoolest leidnud otsitavad aarded. Kuid ahvinimene ei 
avastanud vähimaidki jälgi, et salgas oleksid viibinud printsess ja Stimbol. Tarzan 
sattus marru. Ta oli vihane röövlinägudest beduiinide peale, kes olid julgenud tema 
maale tungida, ja ka enda peale oma kergeusklikkuse pärast, mille tagajärjel oli nüüd 
alatult petta saanud. Tarzanil olid omad võtted, kuidas vaenlastele tasuda, samuti 
pahaendeline ja hirmuäratav huumoritunne. Kui inimesed sooritasid kuriteo, tundis ta 
mõnu karistusega venitamisest, mis süvendas nende kannatusi. Siin ei tundnud ta ei 
armu ega halastust. 

Tarzan oli kindel, et araablased peavad teda surnuks, ega tahtnud, et nad praegu 
tõde teada saaksid. Ahvinimene otsustas, et nad peavad tunnetama tema raevu raskust, 
mis on omandanud müstilise värvingu. 

Tarzan liikus hääletult puude ladvus, araablaste rännutee kõrval. Ta'nägi sageli neid 
väga hästi, kuid keegi ei märganud tema juuresolekut ega aimanud, et julmad silmad 
jälgivad iga nende liigutust. 

Aardeid kandis viis inimest. Tarzan jälgis neid ja Ibn Jadi hoolikalt. Rada oli lai ja 
šeik kõndis kogu aeg mõne kandja kõrval. 

Džunglis oli vaikne. Isegi araablased, kelle hulgas leidus rohkesti lobasuid, kõndisid 
sõnatult, sest olid väga väsinud. Päeval roiutas kuumus, pealegi polnud nad harjunud 
koormaid kandma, mida olid sunnitud tegema pärast seda, kui Batando oli orjad ära 
võtnud. 

Äkki kostis terav vihin ja Ibn Jadi kõrval kõndiva beduiini kaela tungis nool. 
Araablane kukkus karjatades selili, teised haarasid šeigi käsul relvad ja valmistusid 
rünnakut tagasi lööma. Aga kuidas nad ka ei vahtinud ümbritsevasse džunglisse, ei 
suutnud nad avastada vaenlasest vähimaidki märke. Väsitavad ooteminutid venisid 
pikkamisi. Vaikust häirisid üksnes putukate 

sumin ja lindude häälitsemine, kuid tasus neil teele asuda, jätnud tapetud kaaslase 
surnukeha rajale, kui kusagilt ülalt kandus nendeni tuhm hääl, mis meenutas leinahala. 
»Tilk verd iga kalliskivi eest!" 

Hääl kuulus sellele, kes tundis suurepäraselt kõrbeasukate ebausklikku loomust ja 
võis neid poolsurnuks ehmatada. 

Nüüd oli see vapustatud inimeste summ, kes jätkas kibekähku oma teed, kartes 
poetada liigset sõna ja püüdes enne loojangut mitte peatust teha. Kõiki valdas tugev 
rahutus ja nad püüdsid kiiremini läbida sünge metsa, kus pesitses kuri vaim. Kuid 
mets ei lõppenud ka õhtuks ja nad pidid laagri üles lööma. 


Lõkketule valgus ja külluslik õhtusöök maandasid närvipinge ning peagi kostsid Ibn 
Jadi laagris taas laulud ja naerupahvakud. 

Isegi vana šeik rahunes oma telgis maha, silmitsedes viit aaretest pungil kotti. Ta 
sidus ühe neist lahti ja hakkas laterna-valgusel kotis sobrama. 

Ibn Jadi ustavad inimesed istusid sealsamas kõrval ja rüüpasid lonkshaaval kohvi. 

Järsku kukkus midagi rasket ukseava ette maha ning veeres telki. See oli nende 
kaaslase äralõigatud pea. Tema surnukeha olid nad rajale jätnud. Kustunud silmad 
põrnitsesid istuvaid araablasi kurjakuulutavalt. Kõiki haaras ebausklik õud. Nad tar- 
dusid paigale, julgemata pahaendeliselt esemelt pilku pöörata. Sel hetkel kõlas 
džunglipimedusest seesama tuhm hääl. 

»TLilk verd iga kalliskivi eest!" 

Ibn Jad hakkas vabisema otsekui palavikus. Kõik laagris olevad inimesed kogunesid 
šeigi telgi juurde kobarasse. 

Igaüks pigistas ühes käes püssi ja kobas teisega amuleti järele, sest kõigil oli kurjade 
vaimude vastu talisman ja sel ööl jäi üle ainult sellele loota. 

Hirfa seisis telgi juures ja vaatas üksisilmi äralõigatud pead, päeva jooksul väsinud 
Ateja aga otsustas pisut magada ja tõmbus naiste poolel matil kerra. Ta ei näinud, 
kuidas telgi tagumine siil üles kerkis, ega märganud ettevaatlikult sisenenud kogu. 

Pimeduses kuulis Ateja äkki sosinat. 

» Olen Zeydi sõber. Ma ei tee sulle midagi halba. Ütle mulle tõtt ja ma ei puutu sind. 
Kus on naine, kelle Ibn Jad orust ära viis?" 

See, kes teda kinni hoidis, võttis käe ära ja kummardus Ateja huulte juurde. Ateja 
värises nagu haavaleht. Ta polnud kunagi deemoneid näinud. Tal ei õnnestunud 
lähemalt silmitseda tema kohale kummardunud kogu, ent neiu teadis täpselt, et see oli 
üks džungli kurjadest vaimudest. 

»Vasta!" sosistas hääl. ,,Kui tahad päästa Zeydi, siis räägi tõtt!" 

»Eile öösel röövis Fahd naise." Ateja hingas raskelt. ,,Ma ei tea, kuhu ta läks.” 

Viirastuslik ilmutus kadus sõnatult, nagu oli tulnudki. Neiu oli hirmust kange. Kui 
Hirfa mõne aja pärast tagasi tuli, nägi ta, et Ateja oli teadvuseta. 


XXI. Naine manganile 


Kottpimedas kongis tõmbus Blake kivipõrandal kägarasse. Pärast vangivalvurite 
lahkumist püüdis ta oma õnnetusekaas-lastega juttu teha, kuid vastas ainult üks. Tema 
arusaamatu po-mina järgi sai ameeriklane aru, et vaene mees oli selles jõledas 
vangikongis kaotanud mõistuse, suutmata taluda vangipõlve koledusi. Vabaduse, 
valguse ja liikumisega harjunud Blake sattus meeleheitesse, teda piinas küsimus, kui 
pika aja pärast hakkab ta täpselt samamoodi pomisema. 

Täielikus pimeduses ja vaikuses polnud aega olemas, seda ei saanud millegagi 
mõõta. Blake ei teadnud, kui kaua ta oli umbses kongis viibinud. Piinatud ja jõuetu, 
langes ta minestusse, aga kas see kestis mõne tunni või minuti, seda ei suutnud ta 
kujutleda. 

Muide, kas sellel oligi tähtsust? 

Sekundil, tunnil või päeval polnud selles sünges kohas mingit tähtsust. Praegu olid 
vaid kaks asja James Blake'ile tähtsad: vabadus või surm, ja ta teadis, et peagi võtab ta 
tänulikult vastu viimase. 

Sammudekaja häiris maa-aluse vangla vaikust. 


Blake pingutas kuulmist. Sammud lähenesid. Peagi hakkas kaugel vilkuma 
vaevumärgatav tõrvikutuli. See muutus üha eredamaks ja kui tõrvikukandjad Blake'i 
ees seisma jäid, oli ta pimestatud ega suutnud tulijaid eristada. 

Kui silmad olid valgusega harjunud, nägi ta kahte rüütlit. 

Blake tegi ristimärgi. 

»»See on tema," lausus üks rüütel. 

Blake silmitses mõlemat tähelepanelikult. 

»Kas sa ei tunne meid ära, Must rüütel?" küsis teine. 

Ameeriklane uuris teda üksisilmi. 

Naeratus valgustas vangi nägu, kui ta märkas noore rüütli kaela ümber valget sidet. 

»» Oletatavasti saan ma nüüd selle, mille olen ära teeninud," ütles ta. 

»saad selle, mille oled ära teeninud?" kordas vanem. 

»»Noh, te mõlemad tulite mind kuldmedaliga autasustama, eks ole, söör Wildred,” 
naljatas Blake irooniliselt muiates. 

»Sa räägid alati mõistu," vastas Wildred. ,,Tulime sind vabastama, sest ogar 
kuningas solvas Sepulcheri rüütleid. Söör Guy ja mina kuulsime, et sind tahetakse 
tuleriidal põletada ja meie ei või lubada, et türann sinusugust vaprat rüütlit nii alan- 
davalt solvaks.” 

Seda rääkides kummardus söör Wildred alla ja hakkas suure viiliga läbi viilima 
rauast neete, millega olid kinnitatud vangi jalarauad. 

»Tahate aidata mul põgeneda?" hüüdis Blake. ,, Aga kui teid leitakse, käsib kuningas 
teid karmilt karistada!" 

»Ei leita,” vastas Wildred. ,,Kõik on läbi mõeldud. Ometi on see sinule üsna 
riskantne. Täna öösel on välismüüril valves söör Guy ja sind sinna toimetada pole 
kuigi raske. Sulle antakse saatja ja sa võid piki mägesid Nimmrisse minna. Kuid linna 
väravast kaugemale ei saa me sind saata: meid jälgivad kaks kõige alatumat Bohuni 
spiooni, kuid homme hommikul ehk õnnestub meil tulla lagendikule koos 
varuhobusega.” 

»Nüüd aga vasta meie küsimusele, mis ajab meid segadusse," ütles söör Guy. 

»Kuulan teid," vastas Blake. 

»Sa röövisid otse Bohuni nina alt printsess Guinalda ja peab ütlema, et see õnnestus 
sul suurepäraselt. Kuid hiljem nähti teda saratseenide käppade vahel. Kuidas võis see 
juhtuda?" 

»Kus teda nähti?" 

»» Välismüüri taga. Saratseenid vedasid teda mööda mäekuru," vastas Wildred. 

Blake jutustas, mis oli juhtunud sellest hetkest alates, kui ta oli Guinalda Bohuni 
käest ära võtnud, ja millega see kõik oli lõppenud. 

Needid olid läbi viilitud ja Blake taas vaba. 

Mööda salakäike viis Wildred ta enda poole. Tal söödeti kõht täis, anti uued rõivad 
ja täielik varustus pikaks teekonnaks, sest teati, et ilma hobuse, relva ja toidumoonata 
on võimatu läbida tundmatut paikkonda. 

Südaööl viis Wildred ta salaukse kaudu kindlusest välja ja saatis välismüürini, kus 
söör Guy nad vastu võttis. Mõni minut hiljem jättis Blake hüvasti õilsate rüütlitega, 
kes alles hiljaaegu olid võitluses tema vastased olnud, hüppas sadulasse ja sõitis 
kindluseväravast välja tähtedest valgustatud teele, mis viis Sepulcheri mäetippude 


poole. 
> okk 


Ahvikuningas To-Jat oli mahavarisenud puu pehkinud koore alt kinni püüdnud 
maitsva põrnika. Teda ümbritsesid sugukonna ahvid. 

Oli keskpäev ja nad olid hiiglaslike puude all suure lagendiku servas nautimas 
jõudeolekut. 

Ahvid olid enda ja kogu maailmaga rahul. 

Nende poole liikus kolm inimest, kuid nad tulid pealttuule ja seepärast ei tundunud 
ei To-Jat ega tema sugukondlased tar-manganide lõhna. Džunglirada oli märg, sest öö 
läbi oli sadanud vihma ja kolmik kõndis vähimatki kära tegemata, mis oleks võinud 
ahve valvsusele sundida. Pealegi liikusid inimesed suurima hoolikusega, sest nad olid 
juba kaks päeva söömata ja lootsid tabada ükskõik millist jahisaaki. 

Kõige ees sammus beduiin, karabiin käes. Tema silmad välkusid õelalt. Tema järel 
komberdas hall vanamees, keda piinas palavik. Ta liikus vaarudes ja toetus okslikule 
kepile. Kolmandana tuli neiu. Tema kallist kangast õmmeldud rõivad olid räpased ja 
lõhki rebitud. 

Kuigi neiu näojooni moonutasid valu ja väsimus, oli see siiski säilitanud peaaegu 
taevaliku ilu. Ta läks edasi tuigerdades, kuid ei kaotanud kuninglikku rühti. 

Siis märkas beduiin lagendiku serval noort ahvi, kes oli mänguhoos kaaslastest 
küllaltki kaugele läinud. Lõpuks ometi saak! Beduiin tõstis vana püssi palge ja sihtis 
hoolikalt. Hinge kinni hoides vajutas ta päästikule. Kärgatas pauk ja samal hetkel kõ- 
las lagendikul haavatud ahvi kisa. Jalamaid jooksid kisa peale 

kokku vanad isaahvid ja jäid tarmanganisid nähes seisma. Ahvide käitumine oli 
paljuski etteaimamatu. Nad võisid kohutavat mürisevat vihatud keppi nähes plehku 
pista, kuid võisid ka kallale tungida, et oma sugukonnakaaslase eest kätte maksta. 
Sellel päeval valisid nad kättemaksu! 

Paljastanud kihvad, liikusid suured isaahvid To-Jati käskluse peale edasi. Kui 
näljased tarmanganid jooksid vaatama, kelle nad olid maha lasknud ja kas see ka süüa 
sünnib, põrkasid nad ninapidi kokku vihaselt lõrisevate ahvidega. 

Fahd ja Stimbol keerasid kannapealt ümber ja tormasid minema. Araablane lükkas 
Guinalda alatult oma teelt kõrvale ja ta kukkus maha. Kõige ees jooksev ahv märkas 
seda ja kargas neiule selga, valmis oma kihvu talle kaela vajutama, kuid sel hetkel 
hüppas ligi To-Jat ja virutas ahvi rusikahoobiga eemale. 

To-Jat oli juba näinud tarmanganide naisi ja taipas, et tema ees oli üks nende 
hulgast, aga et ta oli ahvikuningas, otsustas ta neiu endale naiseks võtta. 

Kuid teine isane, kes hõõrus haiget saanud kohta, ei kavatsenud kuninga omavoli 
kannatada ega loovutada jahisaaki, mis kuulus õigusega temale. 

Raevust pöörane, hakkas ta paljastatud kihvadega ähvardavalt liikuma To-Jati 
poole, kes lohistas tütarlast asjalikult lagendikule. 

»Käi minema!" ütles To-Jat ja paljastas hambad. ,,See on To-Jati naine.” 

»»see on Go-Jati naine,” vastas teine endiselt lähenedes. 

»Tapan!" urises To-Jat. 

Go-Jat ei teinud ähvardust kuulmagi. 

Siis tõstis To-Jat ootamatult Guinalda oma karvaste kätega sülle ja kihutas 
džunglisse nii, kuidas jalad võtsid. Metsiku kisaga tormas Go-Jat teda taga ajama. 

Silmad hirmust pärani, püüdis printsess Guinalda end lahti kiskuda teda padrikusse 
kandva karvase koletise sitkete käppade vahelt. Ta polnud iialgi näinud inimahve ega 
neist isegi kuulnud ja oli nüüd kindel, et see hiiglaslik koletis on üks vihatud välisilma 
asukaid nagu ka draakonid ja muud jäledad elukad. Lapsest saadik oli teda õpetatud, 
et saratseenide vallutatud välisilm on vaenulik ja hirmuäratav ning üksnes väga 
kaugel asub imeline maa, mida kutsutakse Inglismaaks. 


Nüüd ei püüdnudki ta enam oma edasist käekäiku ette aimata, vaid oli sellega 
leppinud. 

To-Jat mõistis peagi, et sellise koormaga nagu see naine ei õnnestu tal kuigi kaugele 
joosta, kuid ta ei tahtnud ka temast loobuda. Järsku ta peatus ja pöördus näoga 
tagaajaja poole. Go-Jat jooksis, suu vahus, karvad turris, ja lõrises kumedalt: sellisena 
oli ta metslooma julmuse, toore jõu ja ohjeldamatu raevu tüüpiline näide. To-Jat laskis 
jahisaagi sülest maha ja valmistus võitlema, et ülbeks läinud alamale tema koht kätte 
näidata. 

Väsimusest ja näljast nõrkenud ning kõigest läbielatust vapustatud Guinalda lebas 
vaevu hingates maas. 

Tülist kaasakistud To-Jat ja Go-Jat olid kõik muu unustanud. Kui Guinaldal oleks 
jätkunud jõudu, oleks ta võinud põgeneda, kuid neiu oli liialt kurnatud, et kasutada 
saatuse kingitud viimast võimalust. 

Õudusest vallatuna jälgis ta neid koletislikke poolinimesi-poolloomi, kes 
valmistusid võitlema õiguse eest teda endale saada. 

Siiski polnud Guinalda sõjakate ettevalmistuste ainus tunnistaja. 

Kindlat varjupaika pakkuvast põõsastikust jälgis veel keegi liikumatul pilgul seda 
stseeni. Kähmluseks valmistuvad To-Jat ja Go-Jat ei märganud kumbki põõsalehtede 
kerget liikumist, mille põhjustas teise pealtvaataja hingamine ja keha asendi 
muutmine. Duell ja ka selle tulemus teda ilmselt ei huvitanud, sest niipea kui ahvid 
teineteisele kallale tormasid, hüppas ta üles ja astus lagendikule. See oli hiiglaslik lõvi 
musta laka ja ruske karvaga, mis päikesekiirtes tundus olevat kuldne. 

To-Jat märkas teda esimesena. Ta karjatas vihaselt ja tormas minema, jättes nii 
jahisaagi kui ka vastase nende enda hooleks. 

Go-Jat arvas, et tema rivaal lahkub võitlusväljalt hinnust tema vägevuse ees. Ta 
põrutas jalaga vastu maad ja tõi kuuldavale isaahvi võidukisa. Seejärel pöördus ta 
võitja ülbel ilmel, et jahisaak kaasa võtta, kuid tardus imestusest soolasambaks. Tema 
ja neiu vahel seisis lõvi, kes vaatas talle otse silma. Loom oli temast hüppekaugusel, 
kuid ei kavatsenud hüpata. Go-Jat hakkas hambaid paljastades taganema, siis aga 
taipas, et lõvil pole ilmselt plaanis talle kallale tungida, pööras järsult ümber ja tormas 
džunglisse, heites kohutavale hiigelkassile alatasa pilke. 

Lõvi vaatas neiu poole. Vaene printsess! Hirmust halvatud ja oma saatusega 
leppinud, lamas ta liikumatult maas ning vaatas 

uue piinaja ja timuka pärani avatud silmadesse. Loomade kuningas heitis talle 
uuriva pilgu ja astus edasi. 

Guinalda pani käed risti ja hakkas palvetama. Ta ei palunud ei pääsemist ega elu, 
vaid kerget ja valutut surma. Ta sulges silmad, et mitte näha liginevat metslooma. 
Neiu tundis oma põsel tema kuuma hingust. Lõvi nuusutas teda. Issand, miks ta 
viivitab? Kurnatud närvid ei pidanud vastu ja Guinalda kaotas teadvuse. See oli tema 
kannatuste nukker lõpp. 


XXII. Jad-bal-ja 


Ibn Jadi jõugu riismed suundusid itta. Inimesed olid surmani ehmunud ja aru 
kaotamas. Nad kiirustasid, püüdes võimalikult ruttu eemalduda kohutavast metsast, 
kus elutses kuri vaim. Abd-el-Aziz ja need, kes teda leopardide metsast Nimmrisse 
saatsid, ei ühinenud jõuguga ega saanud seda iialgi teha, sest lagendikul aarete linna 
taga, millest beduiinid olid unistanud, sattusid neile ootamatult peale Gobredi rüütlid. 


Ehkki saratseenid olid relvastatud vanade, kõva müra tegevate arkebuuside-ga, 
suunasid Nimmri raudrüütlid nende vastu oma odad. Pärast seitse sajandit kestnud 
vaikust kõlas veel kord ristirüütlite võiduhüüd, et kuulutada lahingut iidses võitluses 
Püha Maa eest, sõjas, millel polnud lõppu. 

Põhjast saabunud lahingurõivastuses rüütel läbis gallade maa. Tema odateraviku 
otsas lehvis sinakashõbedane vimpel. Rakmed olid kaunistatud kulla ja hõbedaga söör 
Wildredi varakambrist. Galla sõdurid jooksid laiali, nähes seda teisest ajastust pärit 
üksikut sõdurit. 

Ahvide Tarzan, kes läks läände, märkas juhuslikult Fahdi, Stimboli ja Guinalda jälgi 
ja pööras lõunasse. 

Põhja poole suundus sada eebenipuu värvi hiiglasest veterani, kes olid arvukates 
lahingutes järele proovitud. Need olid kuulsusrikkad wazirid. Nendega oli kaasas 
Zeyd, Ateja kallim. Kord sattus salk värsketele jälgedele, mis ületasid nende tee edela 
suunas. 

Need olid araablaste sandaalide jäljed. 

Üle tee olid läinud kaks meest ja naine. . 

Kui wazirid jälgi Zeydile näitasid, vandus noormees, et naise jäljed kuuluvad 
Atejale, sest kes veel teaks temast paremini 

neiu väikese jala kuju ja suurust ning sandaalide lõiget, mida Ateja ise oma kätega 
oli õmmelnud? 

ZeytJ palus wazirisid veidi kõrvale pöörata ja aidata tal oma armsamat otsida. 

Kuni peamehe asetäitja järele mõtles, äratas üldist tähelepanu raginal läbi džungli 
tungiv inimene. 

See oli Fahd. 

Nüüd uskus Zeyd surmkindlalt, et naise jäljed kuulusid Atejale. 

Ta lähenes Fahdile. 

»Kus Ateja on?" küsis ta ähvardavalt. 

»Kust mina tean," vastas Fahd. ,,Ma pole teda juba mitu päeva näinud.” 

Ta rääkis õigust. 

»Valetad!" ei uskunud Zeyd ja näitas maha. ,,Siin on ta jäljed, kõrvuti sinu 
omadega.” 

Salakaval ilme vilksatas Fahdi silmis, kui ta mõistis, et võib panna kannatama 
inimese, keda ta vihkas. 

Ta kehitas õlgu. 

»Noh, kui sa ise juba kõike tead..." 

»Kus ta on?" küsis Zeyd veel kord. 

»Ma ei tahaks sind kurvastada," venitas Fahd silmakirjalikult, ,,kuid ta... ta on 
surnud.” 

»» Surnud?!" 

Hingevalu, mis selles ainsas sõnas väljendus, oleks võinud liigutada kivist südant, 
kuid mitte Fahdi oma. 

»Jah, jah, surnud jah,” hüüdis ta. , Ma röövisin ta tema isa laagrist. Ta kuulus mulle 
kõik need päevad ja ööd, siis viis suur ahv ta džunglisse. Kindla peale on ta nüüd 
surnud!” 

Pimestatud vihast, pakkus Fahd ilmselt üle. 

Raevunult karjatades sööstis Zeyd talle kallale ja enne kui wazirid suutsid sekkuda 
või Fahd ennast kaitsta, läbistas vahe tera kolm korda alatu beduiini südame. 

Noruspäi läks Zeyd koos waziridega teele. Pisarad tuhmis-tasid tema silmi. 


Salgast umbes miili kaugusel põhja pool komistas rajal palavikus vaevlev surev 
vanamees ja kukkus maha. Kaks korda püüdis ta tõusta ja mõlemal korral varises 
jõuetult tagasi. Ta lamas liikumatult, räpane, räbaldunud, pooleldi mõistuse kaotanud, 
ja paistis olevat surnud. 

Põhja poolt tuli Ahvide Tarzan, kes käis Guinalda ja nende kahe jälgedes, kes teda 
saatsid. Ahvinimene tundis looklevat rada hästi, seepärast valis ta lühema tee läbi 
puulatvade ja oksalt oksale hüpates nägi peagi wazirisid just selles kohas, kus nad olid 
kohanud Fahdi ja kus Zeyd oli tapnud oma võistleja. Tarzani tundlikud sõõrmed 
püüdsid kinni manganide, suurte ahvide lõhna. Ta lõi kartma, et kui neiu neile pihku 
sattus, võis see talle halvasti lõppeda. Tarzan tormas lõhna peale edasi. 

Suurte puude all lagendikul polnud suurt midagi muutunud. Ahvid logelesid 
endiselt. To-Jat ja Go-Jat olid oma hiljutise tüli unustanud, sest jahisaak oli jäänud 
sootuks tugevamale vastasele ja nüüd polnud neil enam midagi jagada. 

Pärast äratundmise ja tervitamise rituaali küsis Tarzan, kas keegi polnud näinud 
tarmangani naist, kes oli hiljuti läinud läbi džungli. 

M'walat näitas sõrmega To-Jatile ja Tarzan pöördus kuninga poole. 

»Sa nägid teda?” küsis ta üha suureneva rahutusega. Talle ei meeldinud ahvikuninga 
käitumine. Järsku viipas To-Jat käega lõunasse ja ütles: , Numa.” 

Ta jätkas maitsvate põrnikate otsimist, kuid Tarzan mõistis üheainsa öeldud sõna 
tähendust nii, nagu oleks ahv andnud talle põhjaliku selgituse. 

»Kus?” küsis ahvinimene. 

To-Jat osutas sinnapoole, kus ta oli jätnud Guinalda lõvile ja kurva südamega 
suundus Tarzan otsinguile, ehkki ta juba teadis, mida leiab. 

Vähemalt ajab ta lõvi minema ja matab maha selle, mis on õnnetust neiust järele 
jäänud. 

kikoikad 

Guinalda tuli pikkamööda teadvusele. Ta ei avanud silmi, vaid jäi lamama ja palus 
endale rahulikult surma. 

Ta ei tundnud valu. 

Varsti lõi talle ninna iiveldamapanev terav lõhn ja keegi liigutas end tema kõrval nii 
lähedal, et ta tundis hiiglasliku keha raskust. 

Hirmu täis, avas ta silmad ja pidi õudusest äärepealt kisendama 

131 

hakkama, sest nägi, et tema kõrval lamab suur lõvi. 

Lõvi lebas vaikselt, tõstnud üles õilsa pea tumeda lakaga, mis riivas kergelt neiu 
nägu. 

Lõvi pilk oli suunatud põhja. 

Guinalda lamas sõnatult ja kartis end liigutada. 

Pisut hiljem ta pigem tundis kui kuulis kumedat lõrinat, mis tuli kiskja rinnast. 

Keegi lähenes neile! 

Isegi Guinalda tundis seda, kuid ta ei saanud appi hüüda, sest kes oleks võinud teda 
selle kohutava metslooma käest päästa?! 

Saja sammu kaugusel puude okstes kostis sahinat ja maapinnale laskus metsjumala 
hiiglaslik kogu. 

Lõvi kargas üles ja jäi inimese ette seisma. 

Mõnda aega silmitsesid mõlemad teineteist. Siis hakkas inimene rääkima. 

»Jad-bal-ja!" hüüdis ta. 

Ja käskis siis: 

»»Kuula sõna!" 


Hiigelsuur Kuldlõvi hakkas tasakesi urisema ja, ületanud lageda maa, jäi inimese 
ette seisma. 

Guinalda nägi, kuidas metsloom tõstis pea inimese poole ja see hakkas õrnalt tema 
tihedat lakka sõrmitsema. 

Jätnud lõvi sinnapaika, astus ahvinimene printsessi juurde ja põlvitas tema kõrvale 
maha. 

»Kas sina oled printsess Guinalda?” küsis ta. 

Neiu noogutas, olles hämmeldunud, et võõras teda tunneb. 

Ta oli liiga rabatud, et kõnelda. 

»»Oled sa haavatud?" 

Neiu raputas pead. 

»Ära karda," rahustas Tarzan teda pehmelt. ,,Olen sõber. Nüüd oled sa väljaspool 
ohtu.” 

Selles, kuidas ta rääkis, oli midagi niisugust, mis sisendas kindlustunnet ja rahu, 
mida poleks suutnud anda ka kõik tema isa relvastatud rüütlid. 

»Ma ei karda enam,” ütles ta lihtsalt. 

»Kes su kaaslased on?" 

Neiu jutustas kõigest, mis oli temaga juhtunud. ,, Lõpuks ometi oled sa kõigist 
piinadest vaba,” ütles ahvinimene. ,,Me ei hakka otsima neid, kes sulle ülekohut tegid. 
Džun- 

gel maksab neile kätte omal kombel ja omal ajal.” 

»Kes sa oled?” küsis neiu. 

»» Olen Tarzan." 

»» Kuidas sa mu nime teada said?" 

»»Olen ühe inimese sõber, keda sa tunned söör Jamesina,"” seletas Tarzan. ,, Tema ja 
mina otsisime sind.” 

»sa oled tema sõber?" hüüdis neiu. ,,Oh, kallis isand, siis oled sa ka minu sõber!" 

Tarzan naeratas. 

«Igavesti!" ütles ta. 

»Kuid miks lõvi sind ei tapnud, söör Tarzan?” küsis printsess. 

»Miks lõvi ei tapnud mind?" kordas Tarzan. ,, Sellepärast, et see on Jad-bal-ja, 
Kuldlõvi, kelle ma üles kasvatasin. Ta tunneb mu alati ära kui sõbra ja isanda. Ta ei 
või halba teha ei mulle ega ka sulle, sest oma sündimisest saadik on ta kogu aeg 
puutunud kokku inimestega, ent siiski ma kohkusin, kui nägin teda sinu kõrval, sest 
lõvi on ikkagi lõvi!" 

»Elad sa siin lähedal?” küsis Guinalda. 

»Ei, kaugel," vastas Tarzan. ,,Kuid keegi minu inimestest peab viibima läheduses, 
muidu poleks Jad-bal-ja siin. Ma saatsin oma sõduritele järele ja kahtlemata tõi ta nad 
siia.” 

Märganud, et neiu on näljane, käskis Tarzan lõvi paigale jääda ja teda valvata, kuni 
ta hoolitseb toidupoolise eest. 

»Ära teda karda," ütles ta, »pea meeles, et temast paremat kaitsjat sa ei leia.” 

»Ma usun teda," vastas Guinalda. 

Peagi naasis Tarzan jahisaagiga ja söötis neiu kõhu täis. Neiu oli nii nõrk, et ei 
suutnud ise käia. Tarzan võttis ta sülle ja suundus Nimmri poole. 

Tema kõrval sammus tähtsalt mustalakaline Kuldlõvi. 

Teel sai Tarzan palju teada Nimmrist ja mõistis, et neiu vastas Blake'i armastusele, 
sest tema nägu säras rõõmust, kui ta rääkis oma söör Jamesist, esitas küsimusi tema 
kauge maa ja endise elu kohta, millest Tarzan ei osanud kahjuks midagi rääkida. 


Teisel päeval jõudsid kõik kolm suure risti juurde ja siin tervitas Tarzan 
vahisõdureid ning käskis neil printsessi kaitsta. 

Guinalda palus Tarzanit temaga kaasa minna, et ema ja isa võiksid talle tänu 
avaldada, kuid ahvinimene vastas, et ta peab 

viivitamatult minema Blake'i otsima, ja Guinalda ei käinud enam peale. m 

»Kui sa ta leiad, siis ütle, et Nimmri värav on talle alati avatud, printsess Guinalda 
ootab teda tagasi." Tarzan ja Jad-bal-ja asusid teele. 

Enne kui isa lossi pöörduda, jäi Guinalda risti juurde seisma ja saatis neid pilguga. 

«Õnnistagu sind meie jumal, armas rüütel," sosistas ta. ,,Las ta kaitseb sind ja toob 
veel kord siia tagasi... koos minu kallimaga! " 


XXIII. Teed ja ristteed 


Blake ratsutas metsas, püüdes leida araablaste jälgi. Kord sattus ta väikese 
pärismaalaste küla peale. Džungel polnud seda veel alla neelanud. 

Tavatut rüütlit nähes jooksid ebausklikud elanikud kabuhirmus laiali ja Blake 
möödus külast uhkes üksinduses. 

Mõne miili edasi sõitnud, nägi ameeriklane ootamatult käänaku taga varitsevat 
leopardi, kelle ees lamas liikumatult inimene. 

Esialgu arvas Blake, et inimene on surnud, kuid veidi aja pärast märkas, et ta püüab 
end üles ajada ja eemale roomata. 

Ent suur kass tuli talle lähemale ja paljastas verejanuliselt hambad. 

Blake'i hobune hakkas pruuskama, kuid Sheeta ei teinud temast väljagi, sest ta ei 
kavatsenud kergest jahisaagist loobuda. Blake'i lähenedes pööras leopard end ümber 
ja võttis teda vastu raevuka möirgamisega. 

Blake ei teadnud, kuidas reageerib hobune hirmuäratava kiskja juuresolekule, kuid 
tema kartus oli asjatu. Asi oli selles, et vastavalt Sepulcheri oru tavadele oli mõlema 
linna rüütlite meelisajaviide küttida odaga leopardide metsa hiigelkasse. 

Blake'i hobune oli osa võtnud võitlustest veelgi kogukamate kiskjatega, seepärast 
sööstis ta kartmatult rünnakule. 

Niisiis kihutas vägeva ratsu seljas istuja edasi, kuna see, kes minut hiljem pidi 
ohvriks saama, vahtis imestusest pärani silmi kõike toimuvat. 

Kui ratsanik ja hobune hüppekaugusesse jõudsid, kargas 

Sheeta püsti, et ülekohtutegijaile kallale tungida. 

Ta hüppas, kuid sattus raske oda teraviku otsa. 

Oda tungis temast läbi ja inimene suutis selle suurivaevu metslooma korjusest välja 
kiskuda. 

Oda kätte saanud, tuli ta sadulast maha ja astus maas istuva relvitu inimese juurde. 

»Mu jumal!" hüüatas ta vanamehele otsa vaadates. ,,Stim-bol!" 

»Blake?” sosistas see vaevalt kuuldavalt. 

Noormees kummardus tema kohale. 

»»Ma suren, Blake,” jätkas vanamees, ,.ja enne kui sellest ilmast jäädavalt lahkuda, 
tahan ma sinult andeks paluda. Käitusin nagu viimane närukael. Nähtavasti anti mulle 
nüüd teenete järgi.” 

»Ära kiirusta surema, Stimbol," ütles Blake. ,,Oled veel elus. Esimene asi, mis teha 
tuleb, on viia sind sinna, kus leidub vett ja toitu.” 

Ta kummardus, tõstis Stimboli kuivetunud keha kergelt üles ja pani vanamehe 
hobuse selga. 


» Natukese aja eest sõitsin ma läbi väikese küla siit mõni miil eemal. Pärismaalased 
jooksid mind nähes laiali, kuid me läheme sinna tagasi ja otsime süüa.” 

»Mida sa siin tegid?" küsis Stimbol. ,,Ja kuningas Arthuri nimel, mida tähendavad 
sinu kummalised rõivad ning muu varustus?" 

»Räägin sellest hiljem, kui oleme külla jõudnud," vastas Blake. ,,See on pikk lugu. 
Otsin neiut, kelle araablased mõne päeva eest röövisid." 

»Mu jumal!" hüüatas Stimbol. 

»Kas sa tead temast midagi?" küsis Blake. 

»Ma olin koos inimesega, kes ta ära röövis või vähemalt teiste araablaste juurde 
viis,” vastas Stimbol. 

»Kus ta on?" karjatas Blake. 

»Kardan, et teda pole enam elavate kirjas...” 

»Kas ta suri?" 

» Salkkond inimahve võttis ta kinni. Tõenäoliselt tapeti vaeseke otsekohe.” 

Blake kõndis tükk aega sõnatult hobust rajal talutades. 

»Kas araablased teotasid teda?" küsis ta mõne aja pärast. 

Ei," vastas Stimbol. ,,Šeik röövis ta kas siis lunaraha saamiseks 

või mustade sultanite haaremisse müümiseks, kuid Fahd röövis" ta enda jaoks. Ta 
võttis ka minu kaasa, sest tõotasin talle hunniku raha, kui ta mind hädast välja aitab. 
Takistasin teda tütarlapse kallal vägivalda tarvitamast, öeldes, et muidu ei saa ta 
punast krossigi. Mina seda õnnetut ei vajanud, kuid ma otsustasin ta päästa, kui see on 
minu võimuses.” 

Rännumehed lähenesid külale. Pärismaalased polnud hirmust veel toibunud ja 
varjasid end džunglis. 

Blake leidis hõlpsasti süüa ja juua mõlemale. 

Stimboli võimalikult mugavasti sisse seadnud, söötis Blake ka hobust ja läks siis 
vanamehe juurde tagasi. 

Ta kavatses rääkida talle osaks saanud katsumustest, kui kuulis suurt inimhulka 
tulemas. 

Kõlasid hääled ja paljaste jalgade tatsumine. 

Tõenäoliselt olid need külaelanikud, kes tulid oma kodukolde juurde tagasi. 

Blake valmistus neile vastu minema ja sõprust pakkuma, kuid esimesi mustanahalisi 
silmates jäi seisma. 

Need inimesed hämmastasid teda, sest nad ei sarnanenud põrmugi elanikega, keda 
ta oli näinud varem, kui need ehmunult džunglisse putkasid. 

Valged suletutid peade kohal lehvimas, liikus salkkond vägevaid sõdureid rajal 
edasi. Nende selja tagant paistsid suured ovaalsed kilbid, käes hoidsid nad 
lahingupiike. 

»»Noh, mis siis ikka," pomises Blake, ,,.kohe läheb lahti. Külaelanikud on oma suured 
suguvennad kohale kutsunud!" 

Sõdurid sisenesid külla. 

Blake'i nähes jäid nad imestunult seisma. 

Üks neist astus ameeriklase juurde ja viimase suureks üllatuseks kõnetas teda 
küllaltki talutavas inglise keeles. 

»»Oleme Tarzani waziridest sõdurid,” ütles ta. ,,Otsime oma pealikut ja isandat. Oled 
sa teda näinud, bwana?"' Waziri sõdurid! 

Suurest rõõmust oleks Blake kõigile suud andnud. Siiani oli teinud talle muret 
Stimboli käekäik, sest ilma kõrvalise abita poleks ta iialgi suutnud vana meest 
tsiviliseeritud maailma tagasi toimetada, nüüd oli tema mure murtud. 


Välja arvatud Zeyd ja Blake, oli see lõbus seltskond, kes sel ööl sõi külarahva 
maniokki ja jõi tema õlut. Wazirid ei muretsenud kunagi oma isanda pärast. 

»Tarzan ei saa surra,” ütles peamehe asetäitja Blake'ile, kui viimane temalt küsis, 
kas ta oma pealiku pärast põrmugi ei karda. 

Need sõnad öeldi sellise veendumusega, et Blake ei osanud vastu vaielda. 

kik 

Kumatud araablased el-Guadist komberdasid suurivaevu rajal edasi. 

Väsinud inimesed vaarusid raskete kandamite all. Ka naised kandsid kogukaid 
kompse. 

Ibn Jad jälgis ahnel pilgul oma aardeid. 

Järsku läbistas jumal teab kust lennanud oda Ibn Jadi kõrval sammuva kandja 
südame. 

Džunglist kostis tuhm hääl: 

»TLilk verd iga kalliskivi eest!" 

Surmani ehmunud beduiinid lisasid sammu. 

Keda tabab surm järgmisena? 

Nad tahtsid juba ammugi aarded minema visata, kuid ahne Ibn Jad ei lubanud seda 
teha. 

Peagi märkasid nad hiiglaslikku lõvi, kes käis nende kannul. Hirm kasvas 
sajakordseks, kui nad panid tähele, et ta ei tule lähemale ega lähe ka ära, vaid saadab 
neid teatud kaugusel. Araablaste kolonn kogunes tihedasse kobarasse. 

Möödus tund. 

Nüüd liikus lõvi kolonni taga. Iialgi varem polnud Ibn Jadi inimesed niisuguse 
visadusega edasi rühkinud. Kõik tahtsid olla salga eesotsas. Läbilõikava karjatusega 
kukkus maha veel üks kandja: nool oli läbistanud ta kopsu. 

»Tilk verd iga kalliskivi eest!" 

Inimesed viskasid aardekompsud maha. 

»»Me ei tassi enam seda neetud kandamit!" karjusid nad läbisegi. 

Veel kord kõlas tuhm hääl. 

»Ibn Jad, võta maast aarded," lausus hääl. ,,Sind ei peatanud miski, et neid kätte 
saada. Võta kompsud, varas ja mõrtsukas, ja tassi neid ise!" 

Araablased kogusid kompsud ühte puntrasse ja tõstsid selle Ibn Jadile selga. Vana 
šeik lõi koorma raskuse all vankuma. 

»Ma ei suuda seda tassida,” anus ta. ,,Olen vana ja jõuetu.” 

»»sa kas tassid või sured!" ütles tuhm hääl. , Nüüd hakkab 

teid jälgima metsikute silmadega lõvi.” 

Ibn Jad astus raskelt sammu ette ja hakkas vaarudes mööda rada edasi liikuma. 

Nüüd käis ta pikkamisi, mitte nii nagu teised, ja peagi jäi ta maha ning jätkas 
teekonda lõvi saatel, kuid seda mitte kaua. 

Nähes tema rasket olukorda, astus Ateja mehe kõrvale ja surus ta kätt. 

» Ära karda," ütles ta. ,,Ehkki ma pole poeg, kellest sa unistasid, tahan ma sind 
kaitsta, nagu ma oleksin poeg.” 

Juba üsna pimedas jõudis beduiinide salk pärismaalaste külla. Nad ei suutnud veel 
toibudagi, kui neid ümbritses sada sõdurit. 

Esialgu ei tulnud neile pähe, et nad viibivad kõige enam kardetud salga keskel. 
Need olid Tarzani wazirid. 

Peamehe asetäitja käskis neilt jalamaid relvad ära võtta. ,,Kus on Ibn Jad?" küsis 
Zeyd. ,,Kohe tuleb,” vastati talle. 


Zeyd läks raja juurde ja nägi seal lähenemas kahte inimkogu: raske koorma all 
küünitavat meest ja noort neiut. Neile järgneva hiiglasliku lõvi piirjooni ta pimeduses 
ei märganud. 

Zeyd pidas hinge kinni, sest hetkeks jättis ta süda lööke vahele. 

»Ateja!" karjatas ta. 

Noormees sööstis talle vastu ja hetk hiljem haaras ta oma embusse. 

Vaarudes jõudis Ibn Jad külla. Ta heitis pilgu waziride karmidele nägudele ja 
varises aarete raskuse all kurnatult maha. 

Äkki tõi Hirfa kuuldavale metsiku kisa ja osutas hirmunult rajale. Kõik pöörasid 
pead. Hetk hiljem astus lõkketule ringi hiigelsuur Kuldlõvi ja tema kõrval käis 
džunglivalitseja Tarzan. 

Kui Tarzan lähemale jõudis, sööstis Blake ta juurde, haaras käest kinni ja sõnas 
nukralt: 

»»Me jäime hiljaks.” 

»Mida sa sellega öelda tahad?" küsis ahvinimene. .Printsess Guinalda on surnud!" 

»Kust sa selle võtsid? Mis loba see on!" hüüdis Tarzan. ,,Täna hommikul viisin ta 
isiklikult Nimmri sissepääsu juurde.” 

Tosin korda pidi Tarzan öeldut kordama, enne kui Blake jäi uskuma, et see pole õel 
nali. Veel tosin korda tuli talle korrata sõnu, mis Guinalda oli jumalagajätul öelnud: 
»Kui sa ta leiad, 

siis ütle, et Nimmri värav on talle alati avatud, printsess Gui-nalda ootab teda 
tagasi.” 

Pärastpoole palus Stimbol Blake'i kaudu Tarzanil astuda onni, kus ta lamas. 

»Ma tänan jumalat!" hüüdis vanamees tuliselt. ,,Uskusin kindlalt, et tapsin su. See 
mõte ei andnud mulle rahu. Nüüd, nähes sind elusa ja tervena, tuleb mul eluisu 
tagasi.” 

»»Me hoolitseme sinu eest, Stimbol," ütles ahvinimene. ,,Niipea kui sul hakkab 
parem, saadetakse sind rannikule.” 

Seda öelnud, väljus ta onnist. 

Ta oli oma kohust täitnud, ehkki tal polnud sõbralikke' tundeid inimese vastu, kes 
oli käsust üle astunud ja teda tappa üritanud. 

Järgmisel hommikul valmistusid nad teele asuma. 

Ibn Jad ja tema araablased, välja arvatud Zeyd ja Ateja, kes jäid Tarzani juurde, 
siirdusid tosina waziri sõduri valve all lähimasse pärismaalaste külla. Seal anti nad üle 
galladele, kes müüsid nad tõenäoliselt Abessiiniasse orjadeks. 

Neli tugevat wazirit viisid Stimboli ära kanderaamil, ülejäänud valmistusid 
lõunasse, Tarzani maale tagasi minema. 

Blake oli endale taas lahingurõivad selga tõmmanud. Nüüd hüppas ta oma võimsa 
ratsu selga ja kappas Tarzani juurde. Ahvinimese kõrval seisis Kuldlõvi, Jad-bal-ja. 

Blake kummardus ja sirutas Tarzanile käe. 

»Nägemiseni!" ütles rüütel. 

»Nägemiseni?" imestas ahvinimene. ,,Kas sa siis ei tulegi meiega?" 

Blake raputas pead. 

»Ei,” Vastas ta. ,, Lähen tagasi keskaega naise juurde, keda armastan.” 

Tarzan ja Jad-bal-ja seisid rajal ja vaatasid järele söör Jame-sile, kes suundus 
Nimmtri linna. 

Raske oda terasest otsiku küljes lehvis tema sinakashõbeda-ne vimpel. 

»»Sa langesid minestusse kolme minuti eest,” rahustas teda vend... 

»»Kolm minutit," pomises neiu, ,,kolm minutit!" 

Öösel kui kõik juba magasid, istus Barney Caster oma õe voodi kõrvale ning 
Victoria jutustas lihtsalt ja hüsteerikata talle kuni hommikuni seda lugu, mida ma teile 
juba pajata-sin: Nat-uli ja Nu poja Nu lugu. 


s Pl 
»Ma arvan,” ütles neiu juttu lõpetades, ,,et pärast seda nägemust või kuidas seda ka 
ei nimeta, saan ma õnnelikumaks... Ma kohtasin oma unistuste meest ja elasin elu, 
nagu me elasime loendamatu hulk aastaid tagasi...” 


Tarzani-lugude autorina juba eesti lugejate mitmele põlvkonnale tuntud Edgar Rice 
Burroüghs on viljelnud peamiselt fantaasiaküllast ilukirjandust Võimaliku ja võimatu 
vahele piiri tõmbamise jätab ta lugeja hooleks. Nii on see lord Greystoke'i ehk Ahvide 
Tarzani elukäiku kujutades, nii on see esmapilgul tavapäraste armastusromaanidena 
tunduvates poksija Billys" ja ,,Suudluses huultele”, aga nii on see kindlasti romaanis 
»Tagasi kiviaega" OBack to the Stone Age”). 

See romaan seisab küllalt lähedal ,,Tarzani" sarjale. John Clayton, lord Greystoke, 
kunagine Ahvide Tarzan ja leedi Greystoke on siin küll kõrvaltegelased, aga seda 
tähtsam on sündmuspaik — Greystoke'ide rantšo Ekvatoriaal-Aafrikas. Sinna jahti 
pidama ja šeiklusi otsima läinute hulgas olnud Victoria Caster Beatrice'ist Nebraska 
osariigist Ameerika Ühendriikidest jõuab talle alati meeletut hirmu valmistanud 
maavärina läbi tagasi kiviaega, kus ta elab Nat-ulina ürginimese koo-paelu. Kirjanik 
jutustab kaasahaaravalt tolle aja inimeste ohtuderikkast igapäevaelust, kus elu ja 
surma piir oli õhkõrn. Ähvardav maavärin toob Nat-uli taas Victoria Casterina 
tänapäeva. Tema teadvusest jooksis tegelikult ürginimese eluiga läbi kolme minutiga, 
mil kangelanna oli minestuses. Hea tahtmise korral võib leida kirjaniku püüet 
illustreerida tema kaasaja teadusringkondades vaieldud hingede rändamise teemat 

«Stella» VÄÄRTROMAANE 


KAKS UUDIST 


AT JINASEST 
LILLES'I 
| 
Ajale vastu pidanud ja lugejamenu säilitanud valiku esimese teosena on ilmunud 
kauaoodatud 

Meie raamatuhuvilis-te mitu põlvkonda teavad J. Linnankose ,,Laulu tulipunasest 
lillest" (1905) vaid kuulu järgi, sest eesti keeles ilmus see viimati 1939. aastal. Põhja- 
naabrite kuulsa kirjaniku teost tuletab meelde August Gailiti , Toomas Nipernaadi" 
(1928), mis on ilmunud mitmes uustrükis. Just aasta enne ,, Toomas Nipernaadit" 
tõmbas kirjanik ja kirjandusteadlane V. A. Kos-kenniemi ,.Laulule tulipunasest lillest” 
soome kirjanduses kohta otsides paralleele selle peategelase Olavi ning don Juani ja 
Lemminkäise vahel «Kalevalast". 

Ta leiab et don Juan on J. Linnankose jaoks muutunud nähtusest probleemiks. ,, Aga 
sellest hoolimata —ja selles just ilmnebki Linnankose luuletaja jõud — on need 
üksteisele järgnevad armastuselamused, mis täidavad teose algusosa, esitatud 
ebatavaliselt ehedalt ja vahetult. Igaüht neist enam-vähem juhuslikest suhetest, 
millesse Olavi, Linnankose don Juan laskub, ümbritseb eriline meeleolu. Olavi 
tunneteskaala on suhteliselt lai, ta puudutab erinevaid tundekeeli, sõbrustades 
Metsaneiu ja Tõmmu neiuga, Pihlakobara ja Toomeõiega. Nii on ühe ja sama teeme 
üksluise kordamise oht välditud. Uue naistegelase lavale ilmumine toob Olavi 
tunnetes esile mingi uue joone, kuni ta kohtab Küllikki näol oma saatust, viimast ja 
sügavaimat armastust.” 

»Laul tulipunasest lillest" uusromantilise kirjanduse parima näitena mõjutab küll 
tundeid, aga neid kannab siiski ka põnev sündmustik. 


AS Multipressi kirjastusel «“feüa» on kaks uudist: üks kurb ja üks rõõmustav. 


Kurb uudis on see, et viimse eksemplarini on läbi müüdud Tarzani-lugude 1., 2., 3., 
7. ja 8. raamat (,,Tarzan — ahvide kasvandik", ,,Tarzani tagasitulek", ,, Tarzani 
metsikud sõbrad", ,, Kohutav Tarzan", ,,Tarzan ja Kuldlõvi”). 

Rõõmustav uudis on see, et veel saame pakkuda kas või mõne eksemplari Tarzani- 
lugude 4., 5., 6., 9., 10. ja 11. raamatut (,,Tarzani poeg", «Tarzan ja Opari kalliskivid", 
«Kättesaamatu Tarzan", ,,Tarzan ja sipelginimesed”, ,, Tarzan — džungliva-litseja”, 
»Tarzan ja kadunud impeerium”). Neid saab üksikult ja hulgi otse kirjastusest (Paide, 
Pärnu 58, II k, tel. 212—87) ning igast hästivarustatud Eesti raamatukauplusest. 


Arvesta, et odavaimalt saad raamatud otse kirjastajalt! 


Eriti soodus pakkumine RAAMATUKOGUDELE! 


11. E. R. Burroughs TARZAN ja kadunud 


impeerium 


Tarzani-lugude üheteistkümnes raamat 


Tõlkinud ETHEL AESMA 


Paide 1994 


»Tarzan ja kadunud impeerium” (,,Tarzan £ the Löst Empire") jätkab E. R 
Burroughsi loomingu nimekaima kangelase seiklusihu elu kirjeldamist mõnevõrra 
realistlikumas laadis kui eelmises (,, Tarzan — džunglivalitseja”), eriti aga üle- 
eelmises (,,Tarzan ja sipelginimesed") osas. Lugejate jäägitu poolehoiu võitnud 
tegelasena saab ta ikka jagu neist, kes ahistavad endast nõrgemaid, püüavad kõigi 
lubamatute võtetega aidale kahmata seda, mis neile ei peaks kuuluma. 

See raamat ilmub eesti keeles nüüd esimest korda. 

1. Doktor von Harben 


Ahvipärdik Nkeema kukkus oma isanda päevitunud õlal ärevalt hüplema, vadistades 
ja kord Tarzani, kord džungli poole küsivaid pilke heites. 

» Nkeema on midagi märganud, bwana," lausus Muwiro, waziri sõdurite peamehe 
abiline. 

»Ja Tarzan samuti,” ütles ahvinimene. 

»» Suure bwana silmad on terased nagu antiloop Baral," tähendas Muwiro. 

» Teisiti ei saagi olla,” kostis ahvinimene naeratades. ,,Tarza-nist poleks saanud 
inimest, kui tema ema Kala poleks õpetanud teda kõiki Malungu antud meeleelundeid 
kasutama.” 

Ja kes siis tuleb?" küsis Muwiro. 

«Salkkond mehi,” vastas Tarzan. 

»Aga mis siis, kui need on pahasoovijad?" muutus neeger rahutuks. ,,Vahest peab 
sõdureid hoiatama?" 

Tarzan heitis kiire pilgu väikesele laagrile, kus kakskümmend mustanahalist sõdurit 
valmistusid õhtueinet võtma, ja veendus rahuldustundega, et nagu alati, olid neil 
nüüdki relvad käepärast. 

»Ei,” väitis ta. ,, Vaevalt seda tarvis on, sest inimesed tulevad end varjamata ja 
pealegi pole neid nii palju, et võiksid meid ohustada.” 

Ent Nkeema, kes oli loomult pessimist ja ootas seetõttu alati kõige halvemat, sattus 
tõemeeli ärevusse. Ta hüppas maha, hakkas karglema nagu üleskeeratu, kahmas siis 
Tarzanil käest kinni ja hakkas endaga kaasa tirima. 

» Anname jalgadele valu!" kriiskas ta ahvide keeles. ,,Siia tulevad võõrad 
gomanganid. Nad tapavad ahvipärdik Nkeemp!" 

» Ära karda, Nkeema," manitses teda ahvinimene. ,,Tarzan ja Muwiro ei luba sulle 
liiga teha.” 

»Ma tunnen gomanganide lõhna," vingus Nkeema. ,, Nendega tuleb üks tarmangani. 
Tarmanganid on hullemad kui gomanganid. Neil on mürisevad kepid ja nad tahavad 
tappa väikest 

Nkeemat, samuti kõiki tema vendi ja õdesid. Nad ei halasta kellelegi. Nkeemale ei 
meeldi tarmanganid. Nkeema kardab.” 

Nagu teisedki džungliasukad, ei näinud ka Nkeema Tarzanis tarmanganit; see 
tähendab valget inimest.. Teda võeti kui džungli lahutamatut osa, niisamasugust, nagu 
olid seda kõik loomad, ja kui oleks läinud vaja üldistust, oleks Nkeema arvanud 
Tarzani manganide, suurte ahvide hulka. 

Nüüd kuulsid juba kõik võõraste lähenemist. Wäziri sõdurid pöördusid kära peale 
ümber ning vaatasid samas Tarzani ja Muwiro poole. Nähes, et nende juhid ei 
väljenda rahutust, jätkasid nad oma poolelijäänud tegevust. 


Esimesena ilmus laagrisse pikk mustanahaline sõdur. Wazi-risid nähes ta seisatas. 
Hetke pärast liitus temaga valge habemik. Silmitsenud viivu laagrit, astus ta edasi ja 
tegi rahumärgi. Džunglist ilmus nähtavale tosin neegrit, peamiselt kandjad, sest ainult 
kolmel või neljal neist oli püss. 

Tarzan ja wazirid taipasid kohe, et tegemist oli väikese rahumeelse salgaga, ja isegi 
Nkeema, kes oli kõrvaloleva puu otsa peitu pugenud, lipsas kartmatult oma isanda 
õlale tagasi, näidates kogu oma olekuga põlgust. 

»» Doktor von Härben!" hüüatas Tarzan, kui habemik lähemale astus. ,,Ma ei 
tundnud teid kohe äragi.” 

Jumal on mulle armuline, Ahvide Tarzan," lausus von Härben kätt välja sirutades. 
»Ma just otsisingi teid ja leidsin kahe päevatee võrra varem, kui oletasin.” 

»Peame jahti kohutavale murdjale," seletas Tarzan. Juba mõnda aega käib ta öösel 
meie kraalis ja tapab kõige vapramaid inimesi. Ta on erakordselt kaval. Ilmselt on see 
vana salalik lõvi, kellel siiani on õnnestunud Tarzani käest pääseda. Aga mis tõi teid 
Tarzani maale, doktor? Loodan, et see on puhtalt sõprusvisiit ja minu hea sõbraga 
pole juhtunud midagi tõsist, kuigi teie väljanägemine lükkab mu sõnad ümber." 

»» Minagi oleksin tahtnud, et see oleks olnud lihtsalt sõprus-visiit," ütles von Harben, 
»kuid tõtt öelda tulin ma teilt abi paluma, sest mul on väga suuri ebameeldivusi.” 

»Kas tõesti ründasid teid jälle araablased, et orje saada või elevandiluud röövida? 
Või korraldasid leopardinimesed džunglirajal öise varitsuse?” 

»Ei ühte ega teist. Tulin isiklikku laadi põhjusel, oma poja Erichi pärast, keda te ei 
tunne.” 

»Jah, tõepoolest, ei tunne," möönis Tarzan. ,, Aga te olete väsinud ja arvatavasti ka 
näljane. Võtke platsi. Õhtueine on valmis. Söögi ajal räägite, kuidas Tarzan teid aidata 
saab.” 

Kuni wazirid Tarzani korralduse peale aitasid von Harbeni neegritel end sisse seada, 
istusid doktor ja ahvinimene ristijalu maha ning asusid waziri koka valmistatud lihtsat 
õhtueinet sööma. 

Märganud, et külaline ei malda oodata, et asja olemusest pajatada, ei hakanud 
Tarzan õhtusöögi lõppemist ootama, vaid palus von Harbenit kohe oma juttu jätkata. 

»» Püüan mõne sõnaga selgitada oma külaskäigu tõelist eesmärki," alustas von 
Harben. ,, Erich on mu ainuke poeg. Neli aastat tagasi, olles üheksateistkümneaastane, 
lõpetas ta edukalt ülikooli. Sestpeale täiendas ta oma teadmisi mitmes Euroopa 
ülikoolis, spetsialiseerudes arheoloogiale ja paleograafiale. Harrastades alpinismi, 
ründas ta suvevaheajal kõige raskemaid mäe-tippe Alpides. Mõne kuu eest, kui ta 
mind vaatama sõitis, sukeldus ta ülepeakaela kohalike bantu suguharude erisuguste 
murrete õppimisse. Pärismaalastega suheldes kuulis ta vana kõigile hästi tuntud 
legendi Viramvazi mägede Kadunud Suguharust. Legend vapustas teda nagu paljusid 
teisigi oma näilise tõepärasusega. Erich seadis eesmärgi välja selgitada, mil määral 
see vastab tegelikkusele. Kui legendi lähtekoht avalikuks tuleb, on täiesti võimalik, et 
ta suudab leida selle Kadunud Suguharu järglasi.” 

»Tean seda legendi väga hästi," ütles Tarzan. pärismaalastele meeldib seda 
jutustada, ja sealjuures veel selliste usaldusväärsete üksikasjadega, et olen ka ise mitu 
korda tahtnud seda kontrollima hakata. Tõsi küll, siiani pole mul olnud juhust Vi- 
ramvazi mägedes käia." 

»Pean tunnistama,” toetas teda doktor, ,,et ka minul tekkis aeg-ajalt seesama soov. 
Ma vestlesin bagego suguharu pärismaalastega, kes elavad Viramvazi mägede 
nõlvadel, ja nad kinnitasid, et kusagil selle suure mägismaa sügavas orus elab valgete 
inimeste suguharu. Pärismaalased rääkisid, et juba igivanast ajast peavad nad 


kaubavahetust Kadunud Suguharu inimestega ja puutuvad sageli kokku nii rahuajal 
kui sõjakäikudel, mida nad aeg-ajalt bagegode vastu ette võtavad. Üldkokkuvõttes 
otsustas Erich korraldada Vif amvazile ekspeditsiooni ja teda toetati, sest peeti 
sobivaks inimeseks. Tema kohalike murrete 

tundmine ja pärismaalastega suhtlemise kogemused, ehkki lühiajalised, andsid talle 
eelise teiste temast isegi haritumate maadeuurijate ees. Peale, selle oli ta üsna hea 
alpinist. Teiste sõnadega, ta sobis igas suhtes, ja mul jäi üle vaid kahetseda, et ei 
võinud teda saata, sest olin hõivatud teistest töödest. Aitasin teda igati safari 
ettevalmistamisel ja varustamisel. Praegu on ekspeditsioon juba teel, hiljuti aga sain 
teada, et mõni tema sa-fareist on oma külla tagasi tulnud. Ma püüdsin neilt välja uuri- 
da, mis ja kuidas, aga nad hoidusid minust eemale. Peagi jõudsid minuni kuuldused, 
millest taipasin, et pojaga on midagi juhtunud, ja siis otsustasin teele saata 
päästeekspeditsiooni. Paraku suutsin ma kogu piirkonna peale hädavaevu kokku saada 
käputäie uljaspäid, kes olid vabatahtlikult nõus mind mägedesse saatma. Asi on selles, 
et legendi järgi asuvad Viramvazi mägedes kurjad vaimud ja pärismaalased arvavad, 
et Kadunud Suguharu on jõuk kummitusi, kes ihkavad verd. Mulle sai kohe selgeks, 
et desertöörid Erichi safarist olid jõudnud kogu piirkonnas hirmu külvata. Selle 
tagajärjel pidin mujalt abi otsima. Seepärast olengi siin ja pöördun toetuse saamiseks 
džungliva-litseja Tarzani poole.” 

»Ma aitan teid, doktor,” tõotas Tarzan, olles jutu ära kuulanud. 

» Väga hea!" elavnes von Harben. ,,Ma tean, et saate hakkama. Kuivõrd ma jõudsin 
märgata, on teil siin paarkümmend inimest, ja veel minu neliteist. Minu inimesed 
võivad olla kandjad või siis askarid. Teie omi tunnevad kõik kui suurepäraseid 
sõdureid. Teie juhtimisel leiame kiiresti üles tee, kuigi meie jõud pole eriti suured. 
Pole sellist nurka, kuhu me tungida ei suudaks.” 

Tarzan raputas pead. 

»Ei, doktor,” väitis ta, ,,ma lähen üksi. Mul on selline reegel. Üksinda jõuan ma 
kiiremini pärale ja kui olen üksi, siis pole džunglil minu ees saladusi. Teel saan ma 
üksi rohkem teavet kui kellegagi koos minnes. Te ju mõistate, et džungliasukad 
peavad mind omaks ega poe mind nähes peitu, nagu nad teeksid teid ja teie 
mustanahalisi nähes.” 

» Teate minust paremini, mida teha," lausus von Harben. ,,Ma ei salga, et tahan 
teiega kaasa tulla ja kasulik olla, aga kui vastate keeldumisega, ei jää mul muud üle, 
kui alistuda.” 

»Minge tagasi, doktor, ja oodake teateid.” 

»Millal asute Viramvazi mägedesse teele? Kas hommikul?" küsis von Harben. 

»» Lähen jalamaid," vastas ahv inimene. 

»Praegu on juba pime," vaidles von Harben vastu. 

»»On täiskuu ja ma tahan seda käsutada," seletas Tarzan. «Puhata võin päeval 
palavaga.” 

Ta pööras ümber ja hõikas Muwirot. 

»» Võta inimesed, Muwiro, ja minge koju tagasi," andis ta korralduse. ,,Olgu nad 
minu esimese kutse peale valmis teele asuma.” 

»Hea küll, bwana," ütles Muwiro. ,,Kas meil tuleb kaua oodata?" 

»» Võtan ühes Nkeema ja kui ma teid vajan, saadan ta teile teejuhiks.” 

»Jah, bwana," lausus Muwiro. ,,Waziri sõdurid on kogu aeg lahinguvalmis. Relvad 
on neil käepärast nii päeval kui öösel.” 


Tarzan heitis vibu ja nooled õlale, seisis viivu keskendunult, kutsus siis ahvide 
keeles Nkeemat ning kui loomake tema juurde sörkis, pöördus ümber ja kellelegi 
sõnakest lausumata suundus džunglisse. 


II. Üksinda džunglis 


Erich von Harben väljus telgist, vaatas ringi ja tegi kindlaks, et oli jäänud üksi. 
Tema laager Viramvazi mägede nõlval oli inimtühi. 

Nüüd sai selgeks, miks tema ärgates oli valitsenud tavatu vaikus, mis kutsus esile 
halva aimuse ja mida süvendas veelgi asjaolu, et teener Gabula ei ilmunud tema kutse 
peale kohale. 

Kogu selle nädala, mil safari hirmuäratavatele Viramvazi mägedele lähenes, 
kargasid tema inimesed kahe- ja kolmekaupa ära. 

Eelmiseks õhtuks, kui nad mäenõlvale puhkama jäid, oli ekspeditsiooni esialgsest 
koosseisust järel veel mõni hirmunud mustanahaline. Nüüd polnud enam neidki: öö 
oli nõmedatele ebausklikele inimestele hirmu nahka ajanud ja nad põgenesid hä- 
biväärselt pea kohal kõrguvate mägede nähtamatute õuduste eest, 

jättes oma isanda üksinda surnute verejanuliste vaimude meelevalda. 

Peatuspaiga põgus ülevaatus näitas, et laager oli täielikult rüüstatud. 

Neegrid olid ühes võtnud kõik varud, kaasa arvatud relvad ja padrunid. Alles oli 
jäänud vaid tema püstol ja padrunitasku, mida ta oli oma telgis hoidnud. 

Tundes pärismaalasi küllaltki hästi, mõistis Erich von Har-ben nende hingelaadi. 
See oli üdini läbi imbunud ebausust, millel olid sügavad juured ning mis sundis 
mustanahalisi korda saatma ilmselgelt ebainimlikke ja reeturlikke tegusid. Seepärast 
ei võtnud ta midagi nende suhtes ette, nagu oleks seda teinud mõni teine, väiksemate 
kogemustega inimene. 

Tõsi küll, kui nad olid nõustunud rännakus osalema, ei teadnud nad tema plaanidest 
peaaegu midagi. 

Mustanahaliste vaprus oli otse võrdeline Viramvazini jäänud maaga. Iga 
päevateekonnaga kahanes see märgatavalt, kuni saabus päev, mil nende üle võttis 
võimust inimmõistusele allumatu hirm ja, minetanud enesevalitsemise, pistsid nad 
ülepeakaela plehku. 

Von Harben sai suurepäraselt aru, miks nad olid varastanud toidukraami, püssid ja 
laskemoona, ning ta ei mõistnud,neid isegi hukka, sest nähtavasti olid neegrid 
otsustanud, et ettevõtmine on nurjunud ja ta ise surmale määratud. Milleks jätta toitu 
inimesele, kes on peaaegu surnud, samal ajal kui neil tuli minna koju, kus toiduga 
polnud hõisata? Milleks talle üldse püss, kui Viramvazi mägede vaimude peale ei 
hakka miski, seda enam lihtsurelike relv? Niisugune oli nende arutluste loogika, lihthe 
ja ümberlükkamatu. 

Von Harben suunas pilgu alla, kus puude vahel mööda mäenõlva laskusid tema 
inimesed,' suundudes tagasi koju. 

Võib-olla oli veel võimalik neid kätte saada, ent von Harben eelistas jääda üksinda. 

Ta tõstis silmad üles enda kohal kõrguvate mägede tippude poole. Olles tulnud 
kaugelt kindla eesmärgiga, mis asus kusagil mägede ebaühtlaste kontuuride taga, ei 
kavatsenud ta üldsegi võidetuna tagasi minna. 

Kui ta veedab nendes süngetes mägedes päeva või isegi nädala, on täiesti võimalik, 
et ta avastab legendaarse Kadunud Suguharu saladuse. Kuu ajaga tuvastaks ta 
lõplikult, et sellel 

legendil pole tänapäeval reaalset alust. Ühe kuuga uuriks ta põhjalikult läbi 
mäenõlvad, mis piirjoonte järgi otsustades on täiesti ligipääsetavad, ning paremal 
juhul leiab eest vaid varemed ja kalmukünkad, mjs kõnelevad siin muistsel ajal elanud 
müütilisest suguharust. 

Kogemused ja eruditsioon ütlesid von Harbenile, et kui legendaarne Kadunud 
Suguharu ka kunagi olemas oli, jättis ta endast maha vaevalt märgatava jälje paari- 
kolme eseme ja mõne poolkõdunenud luu näol. 

Pisut viivitanud, naasis ta telki, pani mõne allesjäänud vajaliku eseme seljakotti, 
kinnitas padrunitasku vööle ja astus välja, pöörates pilgu taas Viramvazi saladuslike 
mägede poole. 

Peale püstoli oli von Harbenil jahinuga, millega ta lõikas endale igaks juhuks suure 
tugeva kepi. 

Puhta külma ojaveega janu kustutanud, jätkas ta teed, pigistades peos püstolit ja 
olles valmis tulistama iga väikest söödavat looma. Oige pisut edasi läinud, märkas ta 
lagedal kohal jänest ja pani selle ühe lasuga pikali, tänades saatust, et oli omal ajal 
usinasti laskmist harjutanud. 

Sealsamas tegi ta üles tule, küpsetas varda otsas jänese ja sõi kõhu kõvasti täis, läitis 
siis piibu ja heitis rohu peale pikali, et rahulikult suitsetada ja tegutsemisplaan läbi 
mõelda. 

Mehise ja elurõõmsa inimesena otsustas ta mitte meelt heita, vaid säästa jõudu 
eesseisva raske päevatee jaoks. 

Lühikese puhkuse järel alustas Erich von Harben tõusu, mis kestis terve päeva. Ta 
valis kõige pikema tee siis, kui seda nõudsid julgeoleku kaalutlused, lootes oma 
alpinistikogemustele, ega unustanud teha sagedasi hingetõmbepause. Ööseks jõudis ta 
üsna kõrgele mägedesse, sellesama tipu lähedale, mis oli näha lagendikult. 

Ta ei teadnud, mis ootab ees, kuid kogemused ütlesid, et tõenäoliselt on seal uued 
mäeahelikud ja uued hirmuäratavad tipud. 

Heitnud pikali, mässis ta end viimasest peatuspaigast kaasavõetud teki sisse. Alt 
džunglikaugusest kostis summutatud hääli — šŠaakalite ulgumist, eemalt aga lõvi 
kumedat möirgamist. 

Koidikul ärkas ta leopardi urisemise peale, mis ei kostnud enam džunglist, vaid 
kusagilt mäenõlvalt. Ta teadis, et see öine kiskja on äärmiselt ohtlik, võib-olla kõige 
ohtlikum neist, kes 

võisid tema teele sattuda, ja ta kahetses kibedasti oma suureka-liibrilise püssi 
kaotsiminekut. 

Hirmu ta ei tundnud, sest tema arust polnud usutav, et leopard ta oma jahisaagiks 
valib ja kallale tungib. Kuna selline võimalus siiski oli, tegi ta eelmisel õhtul korjatud 
kuivadest okstest üles lõkke. Tulele lähemale istunud, soojendas ta end tänu-, likult 
selle paistel, sest öö oli väga külm. 

Mingil hetkel tundus mehele, nagu liiguks keegi lõkketule valgussõõri taga, kuid ta 
ei näinud fosforina helendavaid silmi ja peagi jäi kõik vaikseks. Pärast seda ta ilmselt 
uinus, sest järgmine, mida ta nägi, oli päevavalgus ja ainult jahtunud tuhk osutas 
lõkkeasemele. 

Von Harben tõusis üles, tundes külmavärinaid, ja lahkus pruukosti võtmata 
troostitust peatuspaigast silmadega teraselt uut jahisaaki otsides. 

Kogenud alpinisti jaoks polnud paikkonna pinnamood kuigi raske ja erutatuna 
sellest, mis ootab teda mäeharja taga, milleni oli jäänud veel õige pisut maad, unustas 
von Harben täielikult tühja kõhu. 


Maadeuurijat ahvatleb alati tundmatu tipp. 

Milline uus vaade sealt avaneb? Missugused saladused kerkivad ta teadmishimulise 
pilgu ette, kui ta mäetippu on jõudnud? ' 

Lähtudes kainest mõistusest ja kogemustest, teadis von Harben, et pärast tipu 
vallutamist ei avasta ta midagi vapustavat peale järjekordse mäeharja, mis tal ületada 
tuleb. Nii ta endale igatahes sisendas, ehkki hingepõhjas soovis näha midagi oota- 
matut, seesugust, mis oleks rahuldanud tema kui maadeuurija auahneid kavatsusi ja 
unistusi. 

Vaatamata tasakaalukale ja isegi pikaldasele loomusele, valdas von Harbenit 
ülitugev erutus, kui ta ületas tipuni jäävat vahemaad. Üles roninud, nägi ta enda ees 
lainjat kiltmaad, kus paiguti kasvas kiduraid tuultest räsitud puid, kaugemal, nagu ta 
oligi oletanud, võis ähmaselt aimata järgmist mäeahelikku, mis oli uduvines 
purpurpunaseks värvunud. Mis maa see nende kahe mäheaheliku vahel oli? 
Võimalikest peatsetest avastustest mõeldes hakkas von Harbeni süda sees kloppima, 
sest paikkond erines täielikult sellest, mida ta oli lootnud näha. Mäed olid nihkunud 
tagaplaanile, loovutades koha tagasihoidlikule maastikule, mis pakkus von Harbenile 
erakordset huvi. 

Vaimustusest haaratuna, unustanud nälja ja üksinduse, suundus von Harben mööda 
kiltmaad põhja poole. Maa oli viljatu, kaetud kividega ja üleüldse tähelepanu 
mittevääriv. Käinud maha umbes miili, muutus von Harben murelikuks. Kui maastik 
jääb samasuguseks kuni eemalt ähmaselt paistvate mägedeni, ei avasta ta üksnes 
midagi huvipakkuvat, vaid jääb ka tühja kõhuga. 

Neist mõtteist norgu vajudes märkas ta äkki, et maastikus Oleksid nagu ebaselged 
muudatused aset leidnud. 

Von Harbenile tundus, et ta näeb miraaži. 

Kauged mäed näisid kerkivat hiiglaslikust haigutavast tühjusest, moodustades 
justkui sügava kuiva mere kalda. Vapustatud von Harben jäi nagu maa külge 
naelutatult seisma. Kiltmaa lõppes järsult tema jalge ees ja all kuni mägedeni laius 
tohutu varing, võimas kuristik, nagu kogu maailmas tuntud Suur kanjon Colorados. 

Ent see kuristik siin oli tekkinud hoopis teisiti. Kõikjal võis näha uhtejälgi. Süngeid 
kaljuseinu oli sügavalt uhtnud vesi. 

Alt üles, liibudes tihedalt vastu kanjoni seinu, tõusid looduse poolt graniiti raiutud 
tornid ja minaretid, all laius hiiglasliku kuristiku põhi, mis paistis ülalt sile nagu 
piljardilaud. Nähtud vaatepilt vapustas von Harbenit, viies ta hüpnootilise vaimustuse 
seisundisse. Vähehaaval hakkas ta pilk hoomama rabava pildi üksikasju. 

Kanjoni vastassein asus viisteist —kakskümmend miili põhja pool ja see oli kõige 
kitsam koht. Paremat kätt ida ja vasakut kätt lääne suunas oli kanjon nii lai, et von 
Harbenil oli raske tegelikke mõõtmeid kindlaks määrata. 

Maadeuurijale tundus, et ta eristas seina, mis piiras kuristikku idast, ent sellest 
kohast, kus von Harben seisis, polnud läänepoolset tippu näha. Kaljusein, mis tema 
vaatevälja sattus, laius vähemalt kahekümne viie—kolmekümne miili pikkuselt idast 
läände. Peaaegu selle all paiknes suur järv või soo, mis võttis enda alla tunduva osa 
kanjoni idapoolsest küljest. Von Harben nägi mitut looklevat veejuga, mis möödusid 
kaarega pillirootih-nikust. Järvel põhjapoolse kalda lähedal silmas talcüllaltki suurt 
saart. Kaugemalt paistis veel üks teega sarnanev lint. 

Kanjoni läänepoolses osas kasvas paks mets, metsa ja järve vahel liikusid 
mingisugused kogud. Von Harbenile tundus, et seal oli söömas loomakari. 

Vaatepilt kutsus maadeuurijas esile ülima vaimustuse. Polnud kahtlust, et seal all 
elunes Viramvazi mägede mõistatuslik Kadunud Suguharu, kelle saladust loodus 
suurepäraselt hoidis tänu hirmuäratavatest püstloodis kaljudest barjäärile, samuti 
ümberkaudsete mägede välisnõlvadel elavate nõmedate neegrite ebausule. 

Kõikjal, kuhu pilk ulatus, laius püstloodis kaljusein, mis välistas vähimagi 
võimaluse laskuda. 

Von Harben hakkas pikkamisi mööda äärt edasi minema, püüdes nõiutud orgu 
mingisugustki rada leida. Kiskus juba pimedaks, tema aga oli läbinud kõigest väikese 
osa teest, leidmata midagi peale sellesama püstloodis kaljuseina, mis võis kõige 
madalamas kohas olla vähemalt üheksasada jalga kõrge ja jäi kogu ulatuses ühtviisi 
kättesaamatuks. 

Üha tihenevas videvikus sattus von Harben ootamatult kitsale kaljulõhele, mis 
graniitseina läbi lõikas. Lõhest paistsid sinna pidama jäänud kivikillud, moodustades 
midagi astangu taolist, kuid pimeduses oli võimatu kindlaks teha, kui kaugele alla see 
mitteusaldatav, riskantne tee viis. 

Von Harben kummardus üle ääre ja uuris tähelepanelikult kaljuseina. See alanes 
sarja astangute ja terrassidena, mis olid kuni kolmsada jalga kõrged, samal ajal kui 
kogu seina kõrgus oli tuhat kakssada jalga. Kui see kaljulõhe oleks teda järgmise 
terrassi juurde viinud, oleks sellega osa tõkkeid kõrvaldatud. Antud kohas polnud 
lausnõlva, järelikult võis seal täiesti olla kurusid, mida von Harben kogenud 
alpinistina oleks kasutada saanud. 

Näljane ja külmast lõdisev teadlane heitis maha ning vahtis üksisilmi tühjusse, kus 
pimedus aina tihenes. 

Mõne aja pärast süttis kaugel all tuli, siis veel mõni. Iga korraga valdas von 
Harbenit üha suurem erutus, sest ta mõistis, et tuled tähendavad inimeste olemasolu. 
Eriti palju tulesid tekkis selles piirkonnas, kus von Harbeni arvates paiknes saar. 

Mis inimesed need olid, kes lõkkeid süütasid? Olid nad heatahtlikud või, vastupidi, 
sõjakad? Kas nad kuulusid tavalisse Aafrika suguharusse või oli legendil tõepärane 
alus ja inimesed, kes praegu seal all lõkketulel oma õhtusööki valmistasid, olid valged 
Kadunud Suguharust? 

Ja mis hääled need olid? Von Harben kikitas kõrvu, püüdes pimedusega üleujutatud 
sügavusest tabada arusaamatuid helisid, 

kuni lõpuks taipas, et kuuleb inimhääli. Peagi segunes nendega metslooma 
möirgamine, mis kõlas nagu kauge kõuekõmin. Ning siis, rahunenud nendest häältest, 
andis von Harben väsimusele järele ja jäi silmapilk magama, minetanud külma-ja 
näljatunde. 

Hommiku hakul korjas von Harben läheduses kasvavate puujändrike oksi ja tegi 
üles lõkke, et sooja saada. Süüa tal polnud ja üldse polnud ta kogu eelnenud päeva 
jooksul näinud vähimatki elumärki peale loomade, kes hulkusid kanjoni põhjas suurel 
rohelisel aasaf, kuhu tal tuli.laskuda. 

Von Harben mõistis, et ta peab süüa saama ja võimalikult kiiresti. Toit aga asus vaid 
ühes suunas: kaugel all. Lõkke ääres sooja saanud, asus ta päevavalgel kaljulõhet 
uurima. Ülalt paistsid selles pilud, mis tõotasid laskumise võimalikkust, ja von 
Harben otsustas riskida. 

Kuigi sel hetkel tundis ta end olevat täis jõudu ja agarust, teadis ta imehästi, et tema 
jõud kahanes ja kahaneb veel kiiremini, niipea kui ta alustab peadpööritavat 
püstloodis ronimist. 

See, mida noor enesekindel entusiast Erich von Harben ette võtta kavatses, näis talle 
endalegi kõige ehtsam enesetapp, kuid teisalt oli ta kui alpinist kõige keerukamatest 


olukordadest alati suutnud väljapääsu leida. Selle nõrga lootusega alustas ta teed 
tundmatusse. 

Vaevalt oli ta kaljulõhe kohale kummardunud, kui kuulis enda taga samme. Von 
Harben pööras järsult ümber ja kahmas pihku püstoli. 


III. Nkeema kardab 


Ahvipärdik Nkeema punus mööda puudelatvu ja hüppas erutusest kiunudes Ahvide 
Tarzani sülle, kes oli end hiiglasliku puu oksal sisse seadnud. Selja krõbeda tüve vastu 
nõjata-nud, puhkas ahvinimene pärast jahti ja isuäratavat söömingut. 

»»Gomanganid!" vingatas Nkeema. ,,Gomanganid tulevad'" 

Jäta järele," ütles Tarzan. ,,Oled juba kõiki oma gomanga-nidega ära tüüdanud.” 

»Nad tapavad väikese Nkeema," virises loomake. ,,Need on võõrad gomanganid ja 
nendega põle kaasas ühtegi tarmanganit.” 

»Nkeema usub, et kõik aina unistavadki sellest, kuidas talle ots peale teha,” muigas 
Tarzan. ,, Kuid möödas on juba palju aastaid, ja ta on ikka elus ja terve.” 

»Saborile, Sheetale, Numale, gomanganidele ja madu Histah'le maitseb väikese 
Nkeema liha," vaidles ahvike vastu. ,, Seepärast ma kardangi.” 

»Ära karda, Nkeema," ütles ahvinimene. ,,Tarzan ei luba kellelgi sulle liiga teha.” 

»Seal on gomanganid!" ei jätnud Nkeema järele. ,, öö nad maha! Nkeemale ei 
meeldi gomanganid." 

Tarzan tõusis aeglaselt üles. 

»Ma lähen,” ütles ta. , Nkeema võib tulla minuga või ajutiseks ohutusse kohta peitu 
pugeda.” 

»Nkeema pole argpüks," vastas ahvike ägedalt. ,, Lähen koos Ahvide Tarzaniga 
võitlema.” 

Loomake hüppas ahvinimese selga, põimis käed tema pronkspruuni kaela ümber ja 
hakkas sellest soodsast asukohast kartlikult kord üle ühe, kord üle teise õla piiluma. 

Tarzan kiirustas vaikides puid mööda sinnapoole, kus Nkeema oli neegreid näinud, 
ja peagi silmas enda all paarikümmend pärismaalast, kes troppis rajal kõndisid. 

Nad kõik kandsid erineva suurusega pampe, mõni neeger isegi püssi. Kandamite 
välimuse põhjal järeldas Tarzan, et selle peremees on valge inimene. 

Džunglivalitseja hõikas mustanahalisi. Need jäid ehmunult seisma, jõllitades 
hirmuga ülespoole. 

»Ärge kartke, olen Ahvide Tarzan,” rahustas neid Tarzan. 

Ta maandus kergelt nende keskele rajale. Samal hetkel sööstis Nkeema tema õlalt 
maha, tuiskas ülepeakaela mööda puud üles, istus kõrgele oksale ja hakkas nutuselt 
vigisema, olles täielikult unustanud oma hiljutise kelkimise. 

»»Kus on teie isand?" küsis Tarzan. 

Momid neegrid lõid silmad maha ning ei vastanud musta ega valget. 

»»Kus on von Harben, teie bwana?" uuris Tarzan. 

Talle lähim kandja liigutas end rahutult. 

»la on surnud," kohmas neeger. 

»Kuidas surnud?” küsis Tarzan nõutult. 

Neeger ei osanud midagi öelda, lõpuks ilmutas leidlikkust. 

»Haavatud elevant tallas ta surnuks," pahvatas ta. 

»»Kus on bwana surnukeha?" 


»»Me ei leidnud seda." 

»Miks te siis arvate, et elevant ta tappis?" küsis ahvinimene. 

»» Sellepärast, et bwana lahkus laagrist ega tulnud enam tagasi," sekkus jutuajamisse 
teine neeger. ,,Seal tiirutas ringi elevant ja me arvasime, et ta tappis bwana.” 

» Te valetate,” ütles Tarzan. 

»Mina ütlen sulle tõtt,” alustas kolmas neeger. ,,Bwana ronis Viramvazi mägedesse 
ja surnute vihaleaetud hinged viisid ta endaga kaasa.” 

»Aga nüüd ütlen mina teile tõtt,” lausus Tarzan karmi häälega. ,,Jätsite oma isanda 
saatuse hooleks.” 

»» Me lõime kartma," hakkas kolmas mustanahaline end õigustama. ,, Hoiatasime, et 
ta mägedesse ei läheks. Palusime teda tagasi tulla, kuid ta ei võtnud meid kuulda, ja 
surnute hinged viisid ta ära.” 

»Millal see juhtus?" küsis ahvinimene. 

»»Kuus Või seitse, aga võib-olla ka kümme päeva tagasi. Ei mäleta täpselt." 

»Kuhu te ta jätsite?” 

Neegrid hakkasid üksteise võidu kirjeldama oma viimase peatuspaiga asukohta 
Viramvazi nõlval. 

»» Minge tagasi oma koju Urambi maale. Kui vaja, otsin teid üles. Kui teie bwana on 
surnud, ootab teid karm karistus," tegi Tarzan jutule lõpu. 

Ahvinimene hüppas puu otsa ja kadus hädavarestest neegrite vaateväljalt Viramvazi 
suunas. Läbilõikavalt kriisates tormas ahvipärdik Nkeema talle järele. 

Jutuajamisest neegritega järeldas Tarzan, et need olid von Harbeni reetlikult 
hüljanud ja tõenäoliselt sammub noor teadlane nende kannul. Et Tarzan Erich von 
Harbenit ei tundunud, oletas ta loomulikult, et jäänud üksi, ei hakka sakslane 
Viramvazi mägede senitundmatute ja hirmuäratavate saladuste poole rühkima, vaid 
eelistab ettenägelikult võimalikult kiiresti omade juurde jõuda. 

Neid mõtteid mõlgutades läks ahvinimene kiiruga edasi mööda neegrite rännuteed, 
lootes iga hetk kohata von Harbenit. 

Kuid Tarzani oletus ei pidanud paika ja ta kaotas von Harbeni otsimisega rohkesti 
aega. Sellest hoolimata liikus ta mus- 

tanahalistest märksa kiiremini ja jõudis juba kolmandal rännu-päeval Viramvazi 
jalamile. 

Siin leidis ta hädavaevalt üles koha, kus von Harbeni inimesed olid ta maha jätnud, 
sest paduvihm ja tuul olid jäljed hävitanud. Ta leidis tuulest lahtirebitud telgi, kuid 
von Harbenist polnud vähimatki märki. Avastamata džunglis valge inimese jälgi, mis 
oleksid vihjanud sellele, et teadlane ruttas ärakaranuid taga ajama, jõudis Tarzan 
järeldusele, et kui von Harben polnud surma saanud, tuli teda otsida Viramvazi 
salapärastest mäestikuahelikest, kus teda ähvardasid tundmatud ohud. 

»Nkeema," pöördus ahvinimene loomakese poole, ,,kui otsida on väga raske, siis, 
nagu räägivad tarmanganid, otsib inimene nõela heinakuhjast. Mis sa arvad, kas 
leiame selles mägede rägastikus oma nõela üles?” 

»Lähme tagasi," virises Nkeema. ,,Seal on soe. Siin puhub tuul, ülal on aga veel 
külmem. See koht pole väikese ahvi Manu jaoks.” 

»Ja ikkagi läheme sinna, Nkeema.” 

Ahvike hakkas ehmunult vinguma, pöörates näo ähvardavate mäetippude poole. 

»Ahvipärdik Nkeema kardab! Neis paigus on panter Sheeta koobas!" 

Tarzan muigas sõnatult ja hakkas mäkke tõusma. 

Põigiti lääne poole ronides lootis Tarzan kohata von Harbe-nit juhuslikult, tegelikult 
liikus ta vastupidises suunas sellele, kuhu läks otsitav inimene. Kui Tarzan oleks tippu 


jõudnud, leidmata von Harbeni jälgi, oleks ta pööranud itta ja hakanud otsima veelgi 
kõrgemalt. Sedamööda, kuidas ahvinimene ülespoole liikus, läks nõlv üha järsemaks 
ja raskemaks, kuni muutus vertikaalseks tõkkeks, mille jalamil vedeles hulgaliselt 
kaljurahne. Allpool kasvavat metsa asendasid siin harvad puujändrikud. 

Tarzan hakkas üle kivide ronima, lootes mõnda rada leida, ja oli sellest niivõrd 
kaasa kistud, et ei märganud väikest neegersõdurite salka, kes teda altpoolt puude 
varjust jälgisid. Isegi Nkeema, kes tavaliselt ei minetanud valvsust, ei näinud inimesi 
nagu tema isandki, olles hõivatud raja otsimisest. 

Nkeema kannatas kõvasti. Puhus vihatud tuul, ümberringi tundus panter Sheeta 
tugevat lõhna, üsna lähedal paistsid kaljunukid, kust Sheeta võis iga hetk neile kallale 
hüpata. Hirmust tõmbus Nkeema süda nõrgalt tukslevaks tombukeseks. 

Mõne ajä pärast sattusid nad eriti raskesse kohta. Paremal . kõrgus püstloodis 
kaljusein, vasemal haigutas järsk kuristik. Üksainus väärsamm ja Tarzan oleks alla 
lennanud, nagu kiuste kattis siin teed rohkesti teravaid lahtisi kive. Peagi paistis ees- 
pool käänak. Kui tee selle taga halvemaks läheb, tuleb tagasi minna. 

Nurgal, kus rada muutus kitsamaks, kaotas Tarzan korraks tasakaalu ja tema jalge 
alt pääses lahti kivi. Arvates, et Tarzan kukub, pistis Nkeema kõigest kõrist kriiskama 
ja hüppas ta seljast maha, tõugates end nii jõuliselt eemale, et ahvinimene kukkus ja 
veeres alla. 

Kui poleks olnud Nkeema tempu, oleks Tarzan hõlpsasti tasakaalu säilitanud, kuid 
nüüd libises ahvinimene pea ees nõlvast alla, kuni põrkas puujändrike otsa, mis olid 
juuripidi kõvasti kaljudes kinni. 

Õudusest haaratuna sööstis Nkeema oma isanda juurde, halades meeleheitlikult 
tema kõrva ääres, ja püüdis teda maast üles tõsta, kuid ahvinimene lamas liikumatult. 
Tiheda tumeda juuksepahmaka alt oimu kohal olevast haavast nirises peenike 
Verejuga. 

Sellal kui Nkeema tema juures ahastas, hakkasid neid jälginud mustanahalised 
sõdurid kärmesti loomakese ja tema liikumatu isanda poole üles ronima. 


IV. Gabula tuleb tagasi 


Lähenevate sammude peale järsult ümber pööranud, nägi Erich von Harben 
liginemas neegrit, püss käes. 

»Gabula!" hüüatas valge püstolit langetades. ,,Kust sina siia said?" 

»Bwana,” lausus neeger, ,,ma ei saanud sind jätta nendes mägedes elavatele 
vaimudele lõhki kiskuda." 

Von Harben jäi mustanahalist umbusklikult põrnitsema. 

»Aga kui sa vaime usud, Gabula, miks sa siis ei karda, et nad ka sinu tapavad?" 

»» Surmast ei pääse nagunii, bwana," vastas Gabula. ,, Imelik, et nad sulle juba 
esimesel ööl otsa peale ei.teinud. Noh, nüüd tapavad nad kindla peale meid 
mõlemaid." 

Ja sa tulid mulle ikkagi järele. Mispärast?” 

Sa olid minu vastu lahke, bwana," vastas neeger. ,,Ka sinu isa ei teinud mulle 
kunagi ülekohut. Mind haaras üldine kabuhirm ja ma põgenesin koos teistega, nüüd 
tulin tagasi. Või talitasin ma valesti?" 

»Ei, Gabula, sa talitasid, nagu peab. Muide, sinu kaaslased arvasid, et nad talitavad 
õigesti...” 


»»Gabula pole selline nagu nemad,” väitis neeger uhkelt. «Gabula on batoro.” 

»Gabula on vapper sõdur," kinnitas von Harben. ,, Vaime ma aga ei usu ega karda 
neid, ent sinaja su suguvennad usute, seepärast oli sinust väga vapper tagasi tulla. Aga 
siiski ei pea ma sind kinni. Võid minna tagasi, Gabula."” 

»»LÕSI või?" rõõmustas Gabula. ,, Kas bwana kavatseb tagasi minna? Väga tore! 
Gabula läheb tagasi koos temaga.” 

»Ei, ma kavatsen kanjonisse laskuda,” ütles von Harben kuristikule osutades. 

Gabula heitis pilgu sinna. Vapustusest tahtsid ta silmad pealuust välja tungida, 
alalõug vajus ripakile. 

»Kuid bwana, isegi kui inimolend kavalal kombel suudab minna alla mööda seda 
kohutavat seina, kus pole kätele ega jalgadele vähimatki tuge, saab ta ilmtingimata 
otsa enne, kui jõuab kuristiku põhja. Tõenäoliselt ongi see Kadunud Suguharu maa, 
mis pärimuse järgi asub Viramvazi mägede südames. Seal elavad surnute hinged." 

»Ära tule minuga, Gabula," hoiatas teda von Harben. ,,Mine tagasi omade juurde.” 

»Mismoodi sa loodad alla saada?" küsis mustanahaline. 

»Ei tea õieti veel isegi. Hakatuseks ronin sellesse kaljulõhesse, eks siis näe, mis 
edasi saab." 

»Aga kui see kaljulõhe ei vii kuhugi?" küsis Gabula. 

»Ma lihtsalt pean läbikäigu leidma!" 

Gabula vangutas masendatult pead. 

» Aga kui sul siiski õnnestub alla jõuda, bwana, ja selgub, et seal polegi mingeid 
vaime, ja kui ongi, siis pole nad ohtlikud, kuidas sa mõtled siis tagasi tulla?" 

Von Harben kehitas õlgu ja ulatas naeratades käe. 

Jumalaga, Gabula!" sõnas ta. ,,Oled vapper noormees." 

Kuid Gabula ei võtnud pakutud kätt vastu. 

»Tulen sinuga," kuulutas ta otsustavalt ,,Isegi sellest hoolimata, 

et tagasiteed võib-olla ei olegi!" 

»»Oled kummaline inimene, Gabula. Kord kardad sa vaime ja unistad sellest, et 
kiiremini koju jõuda, kord tahad tulla minuga, kuigi annan sulle võimaluse tagasi 
minna." 

»Tõotasin sind teenida, bwana, ja ma olen batoro,” vastas Gabula. 

Jääb vaid tänada Kõigekõrgemat selle eest, et oled batoro," ütles von Harben, ,,sest 
vaid taevas teab, kui hädasti ma praegu abi vajan. Kui me ei taha nälga surra, peame 
viivitamatult laskuma.” 

»Ma tõin süüa," ütles Gabula. ,, Arvasin, et oled näljane ja võtsin üht-teist kaasa." 

Kompsu lahti harutanud, näitas Gabula šokolaaditahvleid ja konservikarpe, mis von 
Harben oli puutumatu varuna kõrvale pannud. Näljasele valgele oli see nagu 
taevamanna ja ta ei lasknud end kaua paluda. Kõhu täis söönud, tundis von Harben 
endas jõutulva, koos jõuga sai ta tagasi enesekindluse. Reipalt alustas ta laskumist 
kanjonisse. 

Gabula viivitas. Asi oli selles, et tema suguharu oli paljude põlvkondade vältel 
elanud tasandikul džunglis ja seetõttu sisendas kohutav kuristik talle õudu. Kuid 
lõpuks võitis au- ja sugukonna uhkusetunne ning ta järgnes isandale, varjates hoolikalt 
oma ärevust. 

Laskumine läbi kaljulõhe polnudki nii vaevaline, kui ülalt oli paistnud. Kaljurahnud, 
mis selle osaliselt täitnud olid, püsisid kindlalt paigal, nii et ronijad vajasid teineteise 
abi kõigest mõnel korral. Kuid just sellistel silmapilkudel tundis von Harben eriti 
teravalt, et ilma Gabulata oleks tal läinud haprasti. 


Nii liikusid nad allapoole, kuni sattusid kogu kaljulõhet sulgevale kivikuhjatisele. 
Von Harben lähenes ettevaatlikult selle välisservale ja leidis, et järgmise nukini oli 
vähemalt kolmkümmend jalga püstloodis. Maadeuurija süda kiskus kokku. Sama teed 
mööda tagasi minna käis neile üle jõu ja võimaluste. Kummardunud üle serva, nägi ta 
mõni jalg allpool kaljulõhe jätku, mis muutus tunduvalt kitsamaks ja polnud laiem kui 
seitse jalga. 

Kui temal ja Gabulal õnnestuks lõhesse pääseda, läheksid nad seinast kinni hoides 
hõlpsasti alla. Kuid selleks tuli ronida üle hiiglasliku kaljurahnu kuristiku serval, mis 
eeldas akrobaadi osavust, millega Gabula ei võinud kuidagi hoobelda. 

Eesmärgile oleks kergesti võinud jõuda nööri abil, aga seda neil polnud. Kui 
kaljulõhe ülevaatus näitas, et tarvis läheb teistsugust lahendust, taandus von Harben 
ohates, sest see ei tulnud talle pähe. 

Nähes, et von Harben uurib kuristiku välisserva, puges Gabula külmast higist 
nõretades kõige kaugemasse nurka. Ta oli peaaegu halvatud mõttest, et isand valib 
just selle tee ja käsib tal rahnu mööda alla minna. Ja ometi, kui von Harben oleks läi- 
nud, oleks Gabula talle järgnenud. 

Erich von Harben istus tükk aega keskendunult, mõeldes ja uurides lõhet. Kui 
poleks olnud kaljurahnu, oleksid nad rahulikult laskunud järgmisele nukile, kuid 
sellist mürakat võis paigast nihutada ehk ainult dünamiidilaenguga. 

Von Harben viis rahnult pilgu kõrval vedelevatele kaljutükkidele ja siin tärkas tal 
hea mõte. 

»lule siia, Gabula," kutsus ta, ,.ja aita mul kive alla visata. Arvan, et see on meie 
ainus lootus pääseda välja lõksust, kuhu me minu süü tõttu oleme sattunud.” 

Jah, bwana," kostis Gabula ja asus otsekohe tegutsema, ehkki ta ei taibanud, milleks 
oli vaja ränkraskeid kive kanjonisse lükata. 

Kukkuvate kivide mürinast sattus Gabula kirjeldamatusse vaimustusse ja ta hakkas 
kümnekordse õhinaga neid kuristiku servale veeretama. 

»Ainult vaata, et sa neid kive seal ei puuduta, muidu tekib varing ja matab meid 
elusalt enda alla,” hoiatas von Harben. ,,Siis pole meil Kadunud Suguharu saladusega 
enam asja.” 

»Hea küll, bwana,” kostis Gabula. 

Ta asus suure rahnu kallale ja veeretas selle kuristiku servale. 

» Vaata, bwana!" hüüatas Gabula, näidates sinna, kus rahn oli lebanud. 

Von Harben nägi inimese pea suurust ava, mis suubus kaljulõhesse. 

» Täna Noemenet, oma suguharu tootemit!" hüüdis valge. ,,See on alles vedamine. 
Oleme vist pääsenud." 

Aega raiskamata hakkasid nad avaust laiemaks tegema, kangutades lahti tihedalt 
lebavaid kive, mis olid iidsetest aegadest kaljulõhet sulgenud. Kaljutükid lendasid 
vastu kive põrkudes mürinal alla. 

21 

Müra pandi tähele. Pikk sihvakas neeger tõstis silmad ja hõikas oma kaaslasi paadis 
kanjoni põhjas soisel järvel. 

»» Suur sein variseb,” ütles ta. 

»Kõigest paar kivi,” vastas teine. ,,Tühiasi.” 

»Sellist asja juhtub ainult pärast tugevat vihmasadu,” lausus esimene. ,,Ettekuulutus 
ütleb, et suur sein variseb kokku." 

» Vahest on see paha vaim, kes kaljulõhes elab," oletas kolmas. ,,Peab ruttu 
isandatele rääkima.” 


»» Ootame veidi, ehk näeme veel midagi," lausus esimene. ,,Kui jookseme ütlema, et 
suurest seinast varises alla paar kivi, pannakse meid naeruks.” 

Sellal olid von Harben ja Gabula laiendanud ava sedavõrd, et sealt võis läbi pugeda. 
Augu kaudu nägi valge mees järgmise nukini viiva kaljulõhe konarlikke seinu. Seda 
osa laskumisest võis juba läbituks pidada. 

»Läheme ühekaupa, Gabula," ütles von Harben. ,,Mina olen esimene. Pea mind 
hoolega silmas ja tee kõik nii nagu mina.” 

Jah, bwana, tulen sulle järele," üües Gabula. ,, Püüan korra-< ta kõiki sinu liigutusi." 

Von Harben puges kaljulõhesse, toetas käte ja jalgadega vastu seina ning hakkas 
pikkamisi minema. Mõne minuti pärast nägi Gabula, et isand oli elusalt ja tervelt 
kaljunukile jõudnud, ja kuigi neeger lõi värisema, järgnes ta kõhklemata von Harbe- 
nile. 

»Seal ta on, paha vaim! Ta on võtnud inimese kuju!" erutus mustanahaline sõdur 
paadis, silmates kaljulõhest väljunud von Harbenit. 

Varjunud kõrge tiheda papüüruse taha, hakkasid neegrid jälgima. Mõne hetke pärast 
ilmus kaljunukile Gabula. 

»Nüüd peame küll ruttama isandatele teadet viima," ütles 
üks neegritest. 

»Ei,” väitis esimene. ,, Võib-olla nad on pahad vaimud, kuid näevad välja kui 
inimesed. Ootame, kuni selgub, kes nad on ja miks nad siia tulid.” 

Laskumise järgmine osa oli palju lihtsam, sest nõlv muutus tunduvalt veerjamaks. 
Rohkearvulised rahnud varjasid vaadet järvele ja kanjonile. Üldiselt oli hõlpsam 
liikuda kõrgemate rahnude vahel, mis ronijate eest orgu varjasid, ja siis kaotasid paa- 
dis olevad vaatlejad nad silmist. 

Ületanud teise kaljunuki, jõudsid von Harben ja Gabula ra- 

jale, mis kulges läbi tiheda taimkatte. Puude lopsakas lehestik viitas veerohkusele. 
Peatselt leidis von Harben allika, kust voolas välja allalangev oja. 

Nad kustutasid janu, tõmbasid hinge ja asusid uuesti teele, liikudes mööda oja 
kallast, kohtamata erilisi takistusi. 

Kogu selle aja jooksul nad tegelikult ei näinud järve ega kanjoni põhja. Lõpuks alla 
jõudnud, peatusid mehed, et imetleda pilgule avanevat maastikku. 

Soostunud järve katsid nii paksult veetaimed, et von Harben ei osanud kindlaks teha 
selle tõelisi mõõtmeid, sest pilliroo ja ümbritsevate aasade rohelus sulas ühte. 
Lahtised kohad vees kujutasid endast looklevaid radu, mis kulgesid eri suundades. 

Sellal kui von Harben ja Gabula seda tundmatut, salapärast maailma silmitsesid, 
jälgisid neid teraselt paadist mustanahalised sõdurid. 

Nii kaugelt ei suutnud neegrite silm võõraid seletada, ometi kinnitas nende peamees, 
et nad pole pahad vaimud. 

»Miks sa nii arvad?" küsis üks neeger. 

»Kui paha vaim oleks tahtnud suurelt seinalt alla tulla, poleks ta valinud kõige 
raskemat teed," vastas peamees, ,,vaid oleks muundunud linnuks ja lennanud alla." 

Küsimuse esitanud neeger kratsis hämmeldunult kukalt, olles rabatud põhjenduse 
vaieldamatusest. Midagi targemat leidmata tegi ta ettepaneku minna jalamaid nähtust 
teatama. 

Juba esimesed sammud rohutaimedega kaetud aasal näitasid von Harbenile, et see 
on ohtlik soo, kust võib ainult suurivaevu läbi pääseda. Kindlale maale tagasi 
pöördunud, hakkas ta otsima teist teed kanjoni sisemusse, kuid avastas, peagi, et 
mõlemal pool oja ulatub soo kuni alumiste kaljunukkide jalamini, mis polnud küll 
eriti kõrgel, kuid kujutasid endast siiski ületamatut takistust. 


Võis tagasi minna ja otsida teed kanjonisse läänepoolsest küljest, kuid see 
ettevõtmine tundus kahtlane, pealegi olid nad Ga-bulaga väsimusest ümber 
kukkumas. Seepärast otsustasid nad otsida võimalikult kerget teed. 

Von Harben pani tähele, et soosse suubuv oja oli küllaltki kiire vooluga, see aga 
tähendas, et põhi polnud nähtavasti mudane. Kui oja polnud liiga sügav, võis seda 
kasutada teena. 

Oma oletuse kontrollimiseks astus von Harben vette, hoides kinni kepi ühest ja 
Gabula teisest otsast. Vesi ulatus talle vöökohani, põhi oli kõva. 

»Roni vette, Gabula. Nii ehk jõuamegi järveni.” 

Sedamööda, kuidas nad edasi liikusid, vee tase eriti ei tõusnud. Paaril korral juhtus 
nende teele sügav hauakoht, mille nad ületasid ujudes, kohati ulatus vesi vaevalt 
põlvini. Nii läksid nad edasi, nägemata kallast, vaid üksnes kaldaäärset pilliroo- 
tihnikut kõrgusega neli-viiskümmend jalga üle veepinna. 

«Millegipärast ei näe ma seal kuiva maad," ütles von Harben, ,,kuid see-eest võime 
kasutada papüüruse juuri, need peavad täitsa hästi meie raskusele vastu. Püüame järve 
läänekaldale pääseda. Laskumisel panin tähele, et seal on kõrgem maastik.” 

Papüürustihnikusse jõudnud, ronis von Harben tugevale juurikale ja samal hetkel 
libises tihnikust välja paat eebenipuu värvi sõduritega, kes vehkisid sõjariistadega. 


V. Esivanema vaim 


Lukedi bagego suguharust tõi kõrvitsast õõnestatud nõuga piima. Hüti ukse ees oli 
tal vastas kaks rässakat vahisõdurit odadega. 

»»Niuoto saatis vangile piima," üües Lukedi. ,,Kas ta tuli teadvusele?" 

»»Mine vaata,” lausus üks vahtidest. 

Lukedi astus hütti ja nägi ähmases valguses valge hiiglase varju. Mees istus räpasel 
põrandal. Neeger jäi teda pärani silmi põrnitsema. Vangi käed olid seotud selja taha ja 
jalad pahkluude kohalt tugevakiulise nööriga kokku köidetud. 

» Tõin süüa,” ütles Lukedi kõrvitsat vangi kõrvale maha pannes. 

»Kuidas ma seotud kätega süüa saan?" küsis Tarzan. 

Lukedi kratsis kukalt. 

»Ei tea,” sõnas ta. ,,Niuoto käskis söögi kohale tuua, aga ei öelnud, et ma su käed 
lahti teeksin.” 

»Lõika nöörid läbi," palus Tarzan, ,,muidu ei saa ma süüf." Vahisõdur heitis pilgu 
hütti. , Mis ta räägib?" küsis vaht. 

» Ütleb, et ei saa kinniseotud kätega süüa,” vastas Lukedi. 

Vahisõdur kehitas õlgu. 

Jäta siis söök siia. Võid arvata, et ülesanne on täidetud." 

Lukedi pööras minekule. 

»» Oota," peatas teda Tarzan. ,,Kes on Niuoto?" 

»Bagego suguharu pealik,” vastas Lukedi. 

»Mine tema juurde ja ütle, et tahan teda näha. Ja ütle talle ka seda, et ma ei saa süüa, 
enne kui mu käsi pole lahti päästetud.” 

Pärast pooletunnist äraolekut tuli Lukedi tagasi, kaasas vana roostetanud orjaahel ja 
tabalukk. 

»» Niuoto soovitas ta tulba külge aheldada ja alles pärast seda käed lahti päästa,” 
ütles ta vahisõdureile. 


Nad astusid kolmekesi hütti, kus Lukedi kinnitas ahela tulba külge, keris siis vangi 
kaela ümber ja sulges tabalukuga. 

» Tee ta käed lahti,” ütles Lukedi ühele vahisõdurile. 

» lee ise,” keeldus see. ,,Niuoto käskis sinul seda teha, mulle pole ta midagi öelnud." 

Lukedi lõi kõhklema. Oli näha, et ta kartis. 

»»Oleme oma odaga sinu kõrval," rahustas teda vahisõdur. ,,Siis ta ei saa sulle halba 
teha." 

»Ma ei puutu teda," lausus Tarzan. ,, Aga kes teie olete? Ja kes teie arust olen mina?" 

Üks vahisõdureist hakkas naerma. 

»Küsib, kes me oleme, nagu ise ei teaks!" 

» Teame sinust kõik!" ütles teine sõdur. 

»»Olen Ahvide Tarzan,” ütles vang, ,,ja mul pole midagi bagego suguharu vastu.” 

Viimasena rääkinud vahisõdur naeris jälle ja lausus mõnitavalt: 

»» Võib-olla sind hüütaksegi niimoodi. Teil, Kadunud Suguharu inimestel, on 
kentsakad nimed. Ehk polegi sul midagi ba-gego suguharu vastu, kuid bagegodel on 
sulle kuhjaga etteheiteid.” 

Ikka veel naerdes väljus ta hütist, mis asus Viramvazi mäeaheliku läänetipu nplval. 

Sellal vaatas noor Lukedi võlutult vangi, nagu oleks see jumal. 

Tarzan võttis kõrvitsa ja jõi piima ära. Lukedi ei pööranud temalt hetkekski silmi. 

»Kuidas su nimi on?" küsis Tarzan. 

»Lukedi,” vastas nooruk. 

»» Oled sa midagi kuulnud Ahvide Tarzanist?" 

»Ei ole,” vastas see. 

»»Kes ma sinu arust olen?" küsis ahvinimene uuesti. 

»Me arvame, et sa oled Kadunud Suguharust.” 

»»Olen kuulnud räägitavat, et Kadunud Suguharu inimesed on tegelikult surnute 
hinged," ütles Tarzan. 

»Seda ma ei tea," tunnistas Lukedi. , Ühed arvavad nii, teised naa, kuid sina tead ju 
tõde, sest oled üks nende hulgast.” 

»Ma pole nende hulgast," ütles Tarzan. ,,Tulin kaugelt, ent olen kuulnud bagegodest 
ja Kadunud Suguharust.” 

»Ma ei usu sind," lausus Lukedi. 

»Ilmaaegu, sest ma räägin õigust.” 

Lukedi kratsis kukalt. 

»Vististi sa ei peta,” lausus ta. ,,Oled riides teisiti kui Kadunud Suguharu inimesed 
ja ka sõjariist on sul teistsugune kui nendel." 

»» Oled sa ise selle suguharu inimesi näinud?" uudistas Tarzan. 

»Mitu korda," vastas Lukedi. ,,Kord aastas tulevad nad Viramvazi mägede põuest 
välja ja me vahetame nendega kaupa. Nad toovad kuivatatud kala, tigusid ja sõjariistu, 
vastu saavad soola, kitsi ja lehmi.” 

»Aga kui te nendega rahus kaupu vahetate, miks mind siis vangi võeti, kui olen teie 
arust üks nendest?" küsis Tarzan. 

»» Kaupleme ainult kord aastas, ülejäänud aja oleme vaenujalal.” 

»Aga miks siis?" 

»Aeg-ajalt tungivad nad meile kallale, võtavad vangi mehi, naisi ja lapsi ning viivad 
Viramvazi mägedesse. Mida nad nendega teevad, seda me ei tea, nad kaovad jäljetult. 
Võib-olla süüakse nad ära." 

Ja teie pealik, mida ta kavatseb minuga teha?" küsis Tarzan. 


»Ei tea,” ütles Lukedi, ,,kuid mulle tundub, et ta kavatseb sind elusalt põletada. Sel 
juhul hävitatakse sind koos sinu vaimuga ära ja te ei saa enam tagasi tulla, et meid 
jälitada ja mue rahu rikkuda.” 

»Ega sa ei tea, kas siin kandis pole hiljuti valget inimest nähtud?" küsis Tarzan. 

»Ei ole,” vastas nooruk. ,.Palju aastaid tagasi, kui mind veel 

polnud, tuli siia kaks valget. Nad kinnitasid, et ei kuulu Kadunud Suguharusse, kuid 
neid ei usutud. Nad tapeti. Mul on aeg minna. Homme toon veel piima." 

Kui Lukedi oli lahkunud, heitis Tarzan põrandale ja püüdis uinuda. Esialgu häirisid 
teda kõrvalised hääled, kuid lõpuks vajus ta unne. Ärgates ei suutnud ta kindlaks teha, 
kui palju aega oli möödunud. Kasvanud külg külje kõrval loomadega, võis ta 
hetkeliselt ärgata. Ka praegu, avanud silmad, sai ta paugupealt 
aru, et teda oli äratanud loom, kes püüdis läbi katuse hütti tungida. . 

Lõkkest, millel külale toitu valmistati, tõusis kibe suits ja õhk oli sellest nii paks, et 
Tarzan ei suutnud haista katusel viibivat olendit. 

Kuid miks püüdis loom hütti pääseda? Tarzan lamas edasi maas, vahtides üksisilmi 
läbi pimeduse katust ja otsides oma küsimusele vastust. Pisut hiljem nägi ta otse pea 
kohal kuukii-re helki. Kes iganes ülal ka asus, oli ta siiski teinud avause, mis üha 
laienes sedamööda, kuidas loom katusest õlgi välja kiskus. Ava oli kohe seina kõrval 
kahe lati vahelises laias tühemikus ja Tarzan püüdis ära arvata, kas oli see tehtud 
tagamõttega või mitte. 

Tekkinud avauses vilksatas nõrga kuuvalguse taustal vari, ja ahvinimese nägu läks 
laia naeru täis. Ta nägi, kuidas väikesed osavad sõrmed askeldasid varbade kallal, mis 
olid õlgkatuse toestamiseks lattide külge kinnitatud. Niipea kui osa neist oli 
kõrvaldatud, tuli avauses nähtavale väike karvane keha, puges vingerdades sellest läbi 
ja kukkus Tarzani kõrvale põrandale. 

»» Kuidas sa mind üles leidsid, Nkeema?" küsis Tarzan sosinal. 

»Nkeema käis sinu kannul,” seletas loomake, ,.ja kükitas terve päeva kõrgel küla 
kohal puu otsas, uurides maad ja oodates pimeduse saabumist. Miks oled sa siin, 
Ahvide Tarzan? Miks ei tule sa ära koos väikese Nkeemaga?" 

»Ma olen aheldatud," vastas Tarzan, ,,ega suuda lahti pääseda.” 

»Nkeema läheb Muwiro ja. tema sõdurite järele," ütles loomake. 

Loomulikult ei kasutanud Nkeema täht-tähelt just neid sõnu, kuid tema ahvide 
keeles räägitul oli Tarzani jaoks 'just selline tähendus. Mustad ahvid pikkade teravate 
keppidega — nii kutsus 

ta waziri sõdureid. Muwiro jaoks oli tal aga hoopis teistsugune, tema enda 
väljamõeldud nimi, kuid Tarzan ja Nkeema said teineteisest suurepäraselt aru. 

»Ei,” väitis Tarzan, ,, Muwiro ei jõua õigeks ajaks kohale. Mine tagasi metsa, 
Nkeema, ja oota mind seal. Võib-olla tulen ma üsna varsti.” 

Nkeema hakkas torisema, ta ei tahtnud sugugi ära minna. Ta kartis üksi võõrasse 
metsa jääda. Nkeema elu oli ju üksainus pikk hirmuderodu, millest ta vabanes ainult 
siis, kui tõmbus kerra oma isanda süles, 1 

Hütist kostvaid hääli kuuldes heitis üks vahisõdureist ettevaatlikult pilgu sisse. 

»Näed, millega sa nüüd hakkama said," noomis Tarzan Nkeemat. ,, Kuula Tarzani 
sõna ja mine metsa, kuni sind pole kinni võetud ja nahka pistetud,” 

»Kellega.sa siin räägid?" küsis vahisõdur. 

Ta kuulis pimeduses kiireid, sibavaid samme ja samal hetkel märkas katuses auku 
ning nägi, kuidas sellest midagi musta välja ronis. 


»»See oli sinu esivanema vaim,” vastas Tarzan. ,,Ta tuli mulle ütlema, et sina, sinu 
naised ja lapsed jääte haigeks ja surete, kui minuga midagi juhtub. Samasuguse 
sõnumi tõi ta ka Niuotole.” 

Vahisõdur hakkas kogu kehast värisema. 

»Kutsu ta tagasi,” anus neeger, ,,ja ütle, et mina pole milleski süüdi. Ega mina 
kavatsenud sind tappa, vaid pealik Niuo-to.” 

»Tagasi kutsuda on asjatu," ütles Tarzan. ,,Sul tuleb endal keelitada Niuotot, et ta 
mind ei tapaks.” 

» Kuid ma näen teda alles hommikul," hakkas vahisõdur muretsema. ,,Äkki on siis 
juba hilja?” 

»Ei ole," rahustas teda Tarzan. ,,Sinu esivanema vaim ei võta midagi ette enne 
homset.” 

Õudusest rabatud vahisõdur pöördus tagasi oma kohale, kus hakkas paarimehega 
midagi erutatult arutama, kuni ahvinime-ne lõpuks uuesti magama jäi. 

Oli juba hiline hommik, kui hütti tuli Lukedi, kes tõi uue nõutäie piima. Ta paistis 
olevat erakordselt ärevil. 

»» On see tõsi, millest rääkis Ogonio?" küsis ta. 

»»Ogonio?" 

»» Nojah, vahisõdur, kes möödunud ööl valves oli. Ta ütles Niuotole ja kogu külale, 
et nägi siin oma esivanema vaimu, kes hoiatas, et tapab kõik külaelanikud, kui sind 
sõrmeotsagagi puudutatakse. Kõik on kohutavalt hirmul.” - 

«Ja Niuoto?" 

»»Niuoto ei karda kedagi ega midagi," vastas Lukedi. 

»Isegi mitte esivanemate vaime?" imestas Tarzan. 

»Isegi neid mitte. Kõigist bagegodest ei karda ta ainsana Kadunud Suguharu 
inimesi, ja praegu on ta sinu peale kohutavalt vihane, et sa tema inimestele hirmu 
nahka ajasid. Nii et õhtul ootab sind lõke. Vaata!" 

Lukedi viipas peaga madala sissekäigu poole. 

»Seal pannakse püsti tulpa, mille külge sind seotakse. Noormehed teevad metsas 
lõkke jaoks haokubusid.” 

Tarzan osutas katuses olevale avausele. 

»Seal on auk, mille tegi Ogonio esivanema vaim,” ütles ta. ,, Kutsu Niuoto siia. Las 
ta veendub ise. Ehk jääb siis uskuma.” 

»»See ei muuda midagi," vastas Lukedi. ,,Ta ei kohku ka siis, kui näeb tuhandet 
vaimu. Niuoto on väga julge ja ka hirmus kangekaelne, mõnikord lausa pöörasuseni. 
Nüüd on meil kõigil ots käes.” 

»»LÕSI mis tõsi," toetas Tarzan. 

»Aga kas sina ei saa mind päästa?" küsis Lukedi. 

»Kui aitad mind põgeneda, siis luban, et vaimud ei puutu sind." 

»Tahaksin väga aidata, kuid ei tea, kas õnnestub,” ütles Lukedi ja ulatas vangile 
piimanõu. 

»»Sa ei too mulle midagi muud peale piima," lausus Tarzan. «Mispärast?" 

»Meie küla elanikud kuuluvad suguharusse, kellel on keelatud musta lehma Timbu 
piima juua ja liha süüa. Seda toitu hoiame külalistele ja vangidele.” 

Tarzan oli rahul, et suguharu tootem oli lehm, mitte näiteks rändtirts või vihmavesi 
või veel miski sadade eri asjade hulgast, mida erinevad suguharud austasid. Ja kuigi 
lapsepõlves oli tal tulnud süüa rändtirtse, mida inimesed tavaliselt jälestavad, eelistas 
Tarzan neile loomulikult Timbu piima. 


»Ma tahan, et Niuoto minuga kohtuks ja läbi räägiks,” ütles Ahvide Tarzan. ,Siis ta 
mõistaks, et parem on minuga sõprust pidada kui vaenujalal olla. Paljud pealikud, 
Niuotost veelgi 

vägevamad, on püüdnud mind tappa. See vangikong pole mul esimene ja mustad 
inimesed ei tee minu jaoks esimest korda lõket, aga nagu sa näed, olen ma elus ja 
terve, Lukedi, samal ajal kui paljud minu timukad on surnud. Seepärast mine Niuoto 
juurde ja soovita tal mind sõbralikult kohelda, sest mul pole Kadunud Suguharuga 
mingit pistmist.” 

»»Usun sind," sõnas mustanahaline nooruk, ,,ja seepärast annan Niuotole su palve 
edasi, ainult kardan, et ta ei võta sind kuulda." 

Lukedi pöördus minekule, kuid samal ajal kuuldus külas lärmi. Kõlasid valjuhäälsed 
käsklused, ehmunud laste nutt, maapinnal hakkas häälekalt müdistama rohkesti 
paljaid jalgu. 

Seejärel kuulis Tarzan sõjatrummide põrinat, odade kõlksu-mist vastu kilpe ja valju 
karjumist. Ta nägi, kuidas hütti valvavad vahisõdurid jalule kargasid ja külla punusid. 

»Tagasi!" karjus Tarzan lävele tardunud Lukedile. 

Nooruk hüppas ukse juurest tagasi ja tõmbus hüti kõige kaugemas nurgas kõverasse. 


VI. Kummaline keel 


Erich von Harben nägi paati sõjakalt meelestatud mustanahalistega ja pööras 
sedamaid tähelepanu sõjariistadele, millega nad vehkisid. 

Sõdurite odad erinesid suuresti nendest, mida Aafrika metslased tavaliselt kasutasid. 
Rasked ja lühikesed, meenutasid need noorele arheoloogile Rooma antiikseid piike. 
Seda sarnasust rõhutasid ka lühikesed laiad kahe teraga mõõgad, mis rippusid 
sõduritel üle vasaku õla. 

Von Harben oli täiesti kindel, et see oli imperaatori leegionäri lühike hispaania 
mõõk. 

»Küsi neilt, Gabula, mida nad tahavad," käskis ta. ,,Ehk saavad nad sinust aru." 

»Kes te olete ja mida te meist tahate?" küsis Gabula bantu murdes. 

»»Oleme sõbrad," lisas von Harben samas murdes. ,,Tulime vaatama teie maad. Viige 
meid pealiku juurde.” 

Pikakasvuline neeger paadi päras vangutas pead. 

»Ei saa aru,” sõnas ta. ,,0lete meie vangid. Viime teid isandate juurde. Ronige paati. 
Kui vastu hakkate, teeme teid vagaseks.” 

»Nad räägivad kummalist keelt," ütles Gabula. ,, Ma ei mõista midagi.” 

Von Harbeni näol peegeldus teesklematu üllatus, otsekui oleks ta näinud, kuidas 
ärkab ellu surnu, kes on manalasse varisenud kaks tuhat aastat tagasi. 

Von Harben oli Vana-Rooma ja selle surnud keele innukas uurija, ent kuivõrd erines 
tema kuuldud elav kõne iidsete käsikirjade hallitusega kaetud lehekülgede keelest! 

Ta sai täielikult aru neegri sõnade mõttest. See oli bantu ja ladina keele tüvede segu, 
lõpud oli ladinakeelsed. 

Ülikooliaastail oli von Harben sageli kujutanud ennast Rooma kodanikuna. Ta pidas 
kõnet foorumis, pöördus sõjavägede poole, kes paiknesid laagris Aafrikas ja Gallias, 
aga see, mis juhtus temaga praegu, ületas kõige lennukama fantaasia. 

Takerdudes ja omaenese häält ära tundmata pöördus ta neegri poole keisrite keeles. 


»Me pole vaenlased," lausus ta. ,, Tulime sõpruskülaskäiguga. Tahame seda maad 
näha.” 

Ta vakatas äraootavalt, uskudes vaevalt, et see teda mõistab. 

»»Oled sa Rooma kodanik?" küsis neeger. 

»Ei, kuid minu maa elab Roomaga rahus," vastas von Harben. 

Neeger sattus segadusse, justkui poleks vastusest aru saanud. 

»Kas sa oled Castra Sanguinariusest?" küsis ta rõhutatult. 

Olen Saksamaalt," vastas von Harben. 

»Pole ilmaski kuulnud sellisest maast. Mind sa juba alt ei vea! Oled Rooma kodanik 
Castra Sanguinariusest!" 

»» Vii mind oma ülemuse juurde," nõudis von Harben. 

Just seda ma kavatsengi teha. Ronige paati. Isandad otsustavad, mida teiega ette 
võtta.” 

Von Harben ja Gabula ronisid paati nii kohmakalt, et pidid selle äärepealt ümber 
ajama, kutsudes nii esile sõdurite põlguse. Sõjamehed kahmasid neist toorelt kinni ja 
virutasid nad paadi põhja. Seejärel pöörati paat ümber ja suunati piki käänulist 
veeteed rööbiti papüürusetihnikuga, mis ulatus viieteistkümne jala kõrgusele vee 
kohal. 

»Mis suguharust te olete?" küsis von Harben neegrite peamehe poole pöördudes. 

»» Oleme Idamere barbarid, Validus Augustuse, Ida imperaatori alamad. Kuid 
milleks küsida? Sa tead seda niisama hästi kui minagi.” 

Pool tundi pärast vahetpidamatut aerutamist jõudsid nad koonusekujuliste hüttide 
kobara juurde. Need olid püstitatud veepinnale kerkinud papüüruste juurtele, mis olid 
selliselt läbi raiutud, et tekkis lagendik poolele tosinale küla moodustavale ehitisele. 
Siin sattusid von Harben ja Gabula jalamaid kihama löönud meeste-, naiste- ja 
lastekarja tähelepanu keskmesse. 

Von Harben kuulis, et saatevalvurid nimetasid teda ja Ga-bulat Castra 
Sanguinariuse salakuulajateks ja et järgmisel päeval viiakse nad Castrum Maresse, 
kõige järgi oletades salapäraste «isandate" külla, keda mustanahalised alatasa 
mainisid. 

Vange koheldi talutavalt, kuigi võis tunda, et neid peeti vaenlasteks. 

Varsti kutsus küla pealik nad ülekuulamisele ja von Harben ei jätnud küsimata, miks 
pole neile midagi tehtud, kui kõik neid vaenlasteks peavad. 

»»Sa Oled Rooma kodanik,” selgitas pealik, ,,aga see on sinu ori. Meie isandad ei luba 
meil, barbareil, halvasti kohelda Rooma kodanikke isegi siis, kui nad on Castra 
Sanguinariusest, ainult ehk enesekaitseks või sõja ajal lahinguväljal." 

»Kuid ma pole Castra Sanguinariusest,” väitis von Harben. 

»Räägi seda Validus Augustuse ametnikele,” ütles pealik. ,, Vahest nad usuvadki, 
kuid mina mitte.” 

»Kes elab Castrum Mares? Kas neegrid?" küsis von Harben. 

» Viige nad ära," käskis pealik. ,,Pange hütti kinni. Seal võivad nad esitada oma 
tobedaid küsimusi nii palju kui heaks arvavad, mina olen tüdinud neid kuulamast.”" 

Von Harben ja Gabula viidi hütti, kuhu neile toodi õhtusöök, mis koosnes kalast, 
tigudest ja küpsetatud papüürusesäsist valmistatud roast. 

Hommikul anti vangidele pruukostiks sedasama toitu n 1s õhtulgi, pärast sööki viidi 
nad hütist välja. 

Piki veeteed sõitis küla juurde pool tosinat paati, puupüsti täis sõdureid, kelle nägu 
ja keha olid kirjuks võõbatud, otsekui kavatseksid nad sõtta minna. Näis, et sõdurid 
olid endale külge riputanud kõik ehted: primitiivsed kaelakeed, käe- ja jalavõrud, 

rõngad ja suled. Isegi paadininad olid värskete mustritega kaunistatud. 

Sõdureid oli saabunud märksa rohkem, kui tilluke küla neid vastu võtta suutis. Nagu 
von Harben hiljem kuulis, polnud nad kohalikud, vaid olid tulnud lähedastest 
küladest. 

Vangid pandi pealiku paati ja minut hiljem hakkas väike laevastik liikuma mööda 
looklevat veeteed kirdesse. 

Esimese pooltunni jooksul möödusid nad mitmest asustatud . alast, kus hüttidest 
pudenes välja naisi ja lapsi, kes ootasid, et paadid küla juurde sõidaksid ja saatsid neid 
pettunud pilkudega. Peamiselt kulges nende tee piki papüüruse lausseina. 

Von Harben püüdis pealikuga juttu teha, lootes saada mis tahes teavet teekonna 
lõpp-punkti ja ,, isandate" meelelaadi kohta, ent sõnaaher pealik ei pidanud teda 
ainsagi sõna vääriliseks. 

Möödus tund. Ootamine muutus juba väljakannatamatuks, kui pärast käänakut tuli 
nähtavale avar veeväli ja selle taga kallas. Paat suundus otse kahe kõrge torni poole, 
mis nähtavasti tähistasid sissepääsu bastioni, mille juures jalutas paar inimest. 

Niipea kui paati märgati, kõlas pasunasignaal ja bastionist hüppas kaldale 
kakskümmend sõjariistus meest. Neist ühe käskluse peale jäid paadid seisma. Pealik 
seletas kaldal olijaile, kes nad on ja milleks tulid. Siis lubati tal kaldale läheneda, 
ülejäänuil kästi paigal püsida. 

»Seiske seal, kus olete,” käsutas üks sõdureid. ,,Saatsin tsen-tuurio järele.” 

Von Harben jälgis pingsalt sõdureid. Erinevalt maadeuurijast ei väljendanud need 
vähimatki uudishimu, pigem tuska. 

Allohvitser hakkas pealikut küsitlema külaelu kohta, huvitudes igasugusest tühjast- 
tähjast, mis lubas von Harbenil järeldada, et soos elavate neegrite ja maismaad 
asustavate ilmselt tsiviliseeritud mustanahaliste vahel on üsna tihedad sõprussidemed. 
Ometi lubati kaldale laheneda ainult ühel paadil, see viitas asjaolule, et suhted pole 
alati nii sõbralikud. 

Mõne aja pärast astus selle koha vastas, kus paat oli sildunud, uksest välja kaks 
sõdurit. Üks neist oligi nähtavasti oodatud ohvitser, sest tema keep ja rinnaturvis olid 
rikkalikumalt kaunistatud kui teistel. 

Üllatustele, millega von Harben pärast järsust kaljunõlvast alla orgu laskumist 
kokku põrkas, lisandus veel üks — ohvitser oli valge! 

»»Mis inimesed need on, Rufinus?" küsis ta allohvitserilt. 

«Barbarist pealik ja sõdurid lääneranniku küladest," vastas see. ,, Nad toimetasid siia 
kaks vangi, kes võeti kinni Rüpes Flumenis. Tänuks paluvad nad, et neid lubataks 
linna imperaatorit vaatama minna.” 

»Kui palju, neid on?" huvitus ohvitser. 

»» Kuuskümmend," vastas Rufinus. 

»»Mingu pealegi," ütles ohvitser. ,,Ma luban, kuid sõjariistad jätku paatidesse ja 
lahkugu linnast enne pimeduse saabumist. Saada nendega paar sõdurit, sest mul pole 
vajadust Validus Augustusega kohtuda. Saatke vangid kaldale.” 

Von Harben ja Gabula läksid kaldale. Ohvitser silmitses neid nõutul ilmel. 

»Kes te olete?" küsis ta. 

»Minu nimi on Erich von Harben," vastas valge vang. Ohvitser raputas pead, olles 
ilmselt ärritunud. ,,Castra Sanguinariuses pole sellenimelist perekonda." ,, Kuid ma 
pole Castra Sanguinariusest." ,,Kuidas ei ole?" imestas ohvitser. 

»Ta püüdis ka mind seda uskuma panna,” lausus neeger, kes jutuajamist pealt 
kuulas. 


»» Arvan, et pärast seda ta kuulutab, et ei olegi Rooma kodanik.” 

Just seda ta kinnitabki," tõendas pealik. 

Oota!" hüüdis ohvitser ärevalt. ,,Äkki oled sa Roomast?" 

»Mä pole Roomast,” kinnitas talle von Harben. 

»»On see võimalik, et Aafrikas on olemas valgeid barbareid?" hüüdis ohvitser. 

» Tõepoolest, sinu rõivad pole roomlase omad. Sa sarnaned barbariga, ehkki eitad 
seda. Olen kindel, et sa oled Castra Sanguinariusest.” 

»Arvatavasti salakuulaja,” ütles ette Rufinus. 

»Paraku mitte salakuulaja ja isegi mitte vaenlane," lausus von Harben. 

Seejärel lisas naeratades: 

»»Olen barbar, kuid sõbralik barbar." 

»Ja kes see on?" küsis ohvitser Gabulale viidates. ,,Sinu ori?" 

»Mitte ori, vaid teener." 

»Tulge kaasa,” käskis ohvitser. ,, Tahan sinuga juttu ajada. Sa räägid huvitavaid asju, 
kuigi ma sind ei usu." Von Harben naeratas. 

»Ma ei tee sulle etteheiteid," lausus ohvitser. ,, Viin su enda poole. Seal räägime.” 

Ohvitser andis korralduse, et Gäbula viidaks ajutiselt sõja-väevanglasse, ise viis ta 
von Harbeni oma koju. 

Ohvitseri korter asus bastioni sissekäigu kõrval tornis ja kujutas endast väikest 
kehvalt sisustatud tuba vahtkonnaruumi kõrval, kus asusid sõdurid. Toas oli 
kirjutuslaud, pink ja paar rohmakat tooli. 

»» Võta istet,” ütles ohvitser, kui nad olid sisse astunud. «Räägi endast. Kui sa pole 
Castra Sanguinariusest, kust sa siis oled? Kuidas sa siia sattusid?" 

»Ma tulin Saksamaalt," vastas von Harben. 

»Kas tõesti?" imestas ohvitser. ,,Seal elavad metsikud nõmedad barbarid. Nad ei 
räägi üldse Rooma keelt, isegi mitte nii nagu sina.” 

«Millal sa sakslastest barbareid viimati nägid?" 

«Mina? Ma pole neid iialgi näinud, kuid meie ajaloolased tunnevad neid hästi.” 

Ja millal teie ajaloolased neist viimati kirjutasid?" 

«See tähendab, kuidas millal? Neist räägib oma elulookirjelduses Sanguinarius ise.” 

«Sanguinarius? Millegipärast ei mäleta seesugust,” ütles von Harben. 

«Sanguinarius võitles saksa barbarite vastu 839. aastal Rooma ajaarvamise järgi." 

«See tähendab tuhat kaheksasada kolmkümmend seitse aastat tagasi," märkis von 
Harben. «Loodetavasti sa nõustud, et sestsaadik on aset leidnud suured muudatused." 

»Ei tea, mismoodi?" küsis ohvitser. «Sanguinariuse ajast peale on meil siin kõik 
endiseks jäänud, tema on aga juba tuhat kaheksasada aastat surnud. Ei või olla, et 
barbarid oleksid kas või mingil moel muutunud. Seesugust juhtub vaid Rooma ko- 
danikega. Sa kinnitad, et tuled Saksamaalt. Ehk sattusid sa Rooma vangina ja võtsid 
seal omaks tsivilisatsiooni, kuid sinu rõivad on kuidagi veidrad. Seesuguseid ei kanta 
Roomas ega mujal mulle teadaolevais paigus. Räägi kõigest järjekorras, ma kuulan.” 

«Minu isa on misjonärist arst Aafrikas," alustas von Harben. ,,Iga kord, kui ma tal 
külas käisin, kuulsin ma Kadunud Suguharust, kes kuulduste põhjal elab nendes 
mägedes. Pärismaalased 

jutustasid salapäraseid lugusid valgesse rassi kuuluvatest inimestest, kes olid 
Viramvazi mägede põue elama asunud. Nad räägivad, et tegelikult elavad mägedes 
surnute hinged. Üldiselt tulin ma siia, et kontrollida, kuivõrd see vastab tõele. Kuid 
minu saatjad lõid kartma ja jätsid mind poolel teel maha. Minu juurde jäi ainult üks. 


Temaga laskusime kanjoni. Meid võeti otsekohe kinni ja toodi siia." Ohvitser vajus 
mõttesse. 

«Võib-olla räägid sa tõtt," ütles ta pärast minutist pausi. «Sinu rõivad on hoopis 
teistsugused, kui Castra Sanguinariuses kantakse, ning sa räägid meie keelt niisuguse 
veidra aktsendi ja nii suure pingutusega, et kohe on selge. — see pole sinu emakeel. 
Tuleb sinu siiatulekust imperaatorile rääkida. Seniks viin su oma onu Septimus 
Favoniuse majja. Kui ta su juttu uskuma jääb, võib ta sind aidata, sest tal on 
imperaator Validus Augustuse õukonnas suur mõjuvõim.” 

«Oled väga lahke," ütles von Harben. «Ma vajan tõepoolest sõpra, kuna sinu maal, 
nagu ma näen, valitsevad keiserliku Rooma tavad. Rääkisin endast kõik, nüüd on sinu 
kord.” 

»Ei teagi, mida öelda," kohmetus ohvitser. ,, Mu nimi on Mallius Lepus. Olen 
Validus Augustuse sõjaväe tsentuurio. Kui oled tuttav Rooma kommetega, tahad 
arvatavasti küsida: kuidas nii, ainult patriits võib olla tsentuurio. Kuid selles nagu 
mõnes muuski asjas, ei järgi me Rooma reegleid. Sanguinarius lubab kõiki 
tsentuurioid pääseda patriitside klassi ja juba kaheksateist sajandit on patriitsid 
ühtaegu ka tsentuuriod. Seal ongi Aspar!" hüüdis Mallius Lepus, märgates tuppa 
astuvat ohvitseri. ,,Ta tuli mind välja vahetama. Annan talle valvekorra üle ja me lä- 
heme kohe minu onu Septimus Favoniuse poole.” 


VII. Rooma vang 


Ahvide Tarzan heitis pilgu nurka pugenud Lukedile, siis kummardus välja vaatama 
ja kangestus. 

Tema pilgule avanenud külatanuma lõigul sagisid odasid raputades sõdurid, aga ka 
surmani ehmunud naised ja lapsed. Mida võis see kõik tähendada? 

Kõigepealt mõtles Tarzan, et bagegod tulid talle järele, kuid 

samas adus, et küla oli tabanud õnnetus — nähtavasti oli pärismaalastele kallale 
tunginud võõras metslaste suguharu. 

Missugune selle segaduse tõeline põhjus ka polnud, ei kestnud see kuigi kaua. 
Tarzan nägi, kuidas bagego suguharu igasse ilmakaarde laiali tormas, seejärel 
vilksatasid tema silme eest mööda tagaajajate tumedad kogud. Peagi lärm vaibus, kui 
mitte arvestada põgenike jalgade müdinat, mõnd järsku käsklust ja korrapäratuid 
hirmukarjatusi. 

Pisut hiljem jõudis hüti ette kolm sõdurit, kes põgenike otsinguil külas ringi kolasid. 

Hirmust peaaegu halvatud Lukedi hakkas üleni värisema ja, jäänud keeletuks, 
tõmbus nurgas kerra. 

Tarzan istus, selg vastu tulpa, mille "külge ta oli aheldatud. 

Teda nähes seisatas sõdurite peamees imestunult ja minutit paar arutas ägedalt 
midagi oma kaaslastega. Seejärel pöördus üks neist Tarzani poole tundmatus keeles, 
milles kõlas siiski midagi tabamatult tuttavlikku. 

Siis märkas üks neist Lukedit, hüppas ta juurde ja tiris ruumi keskele. Sõdurid 
kõnetasid uuesti Tarzanit, saates kõnet peanoogutustega ukse suunas. Taibanud, et tal 
kästakse välja minna, näitas Tarzan vastuseks oma kaela ümber olevat ahelat. 

Ligi astunud sõdur silmitses ahela küljes tabalukku, lausus midagi oma kaaslastele 
ja läks siis hütist välja. 

Peagi naasis ta kahe kiviga, käskis Tarzanil maadligi kummardada, asetas tabaluku 
kivile ja hakkas teisega peale lööma, kuni lukk purunes. 


Niipea kui Tarzan oli ahelaist vabastatud, aeti ta koos Luke-diga välja, kus 
ahvinimesel avanes lõpuks ometi võimalus vallutajaid nagu kord ja kohus silmitseda. 

Küla keskel oli tihedasti kobaras koos umbes viiskümmend vangivõetud bagegot — 
mehi, naisi ja lapsi, kelle ümber kõndis sadakond heledanahalist sõdurit. 

Tarzan polnud kunagi varem näinud ei tuunikaid, rinnatur-viseid, kiivreid ega 
sandaale, mida kallaletungijad kandsid, kuid sellest hoolimata tundusid need esemed 
talle ähmaselt tuttavad, nagu ka keel, milles need inimesed suhtlesid. 

Kaalukad piigid ja vasakul puusal rippuvad mõõgad ei sarnanenud ühegi oda ega 
mõõgaga, mida Tarzan eales näinud oli, ja ometi ei lahkunud temast tunne, et need 
sõjariistad polegi talle nii võõrad. Nende mõistatuslike inimeste välimus jättis Tar- 
zanile väga tugeva mulje. 

Igaüks meist on kas või kordki kokku puutunud sellega, et midagi täiesti võõrast 
nähes tekib äkki tunne, nagu oleks sellega juba tegemist teinud, ehkki ei suuda öelda, 
millal, kus ja millistes oludes see juhtus. 

Just selline tunne valdas praegu Tarzanit. Talle näis, et oli neid inimesi juba varem 
näinud ja nende kõnet kuulnud, ehkki teadis täpipealt, et niisugust asja ei saanud olla. 

Järgmisel hetkel märkas ta endale lähenemas valget inimest samasuguses 
rõivastuses hagu sõduridki, ainult et kaunistusi oli rikkalikumalt. 

Ahvide Tarzanile endalegi ootamatult leidis ta võtme mõistatuse lahendamiseks, 
sest see inimene oli täpne koopia Julius Caesari kujust, mis oli püstitatud Roomas 
Konservatooriumi väljakule ja oli otsekui mälestussamba aluselt maha astunud. 

Niisiis olid tema ees roomlased. Ta oli sattunud imperaatori leegionäride kätte, ja 
seda tuhat aastat pärast Rooma langemist. Nüüd oli arusaadav, miks nende keel tuttav 
tundus. Omal ajal, püüdes kohaneda tsiviliseeritud maailmaga, kuhu saatus teda 
paisanud oli, oli Tarzan tundma õppinud mitmesuguseid teadusi, sealhulgas ka ladina 
keelt, kuid Caesari memuaaride lugemine ja Vergiliuse luuletuste õppimine ei 
võimaldanud tal keelt täielikult selgeks saada. Selle tõttu ei suutnud Tarzan ladina 
keeles oma mõtteid väljendada, pealegi oli ta täielikult unustanud sõnad ja 
pealiskaudseid teadmisi jätkus praegu vaid selleks, et kuulmise järgi keel ära tunda. 

Tarzan silmitses tähelepanelikult Caesarit meenutavat valget inimest, seejärel tema 
saatjaskonda, kes koosnes momnidest suu-rekasvulistest leegionäridest, ja raputas 
pead, et lummust eemale tõrjuda. Muidugi on see kõik vaid unenägu. Kohe ärkab ta 
üles ja... Kuid siis nägi ta Lukedit, vangivõetud bagegosid, ootevalmis lõket, kus ta 
äärepealt oleks ära põletatud, ja tundis, et võõrad sõdurid on samasugune reaalsus 
nagu kõik muu. 

Iga sõdur kandis lühikest ketti, mille otsas oli tabalukuga rauast kaelavõru. Lasknud 
need käiku, panid nad vangid lühikese ajaga üksteise järel ahelaisse. 

Selle ajaga olid ilmselt ohvitseriauastmes valge mehega ühinenud veel kaks, kes 
olid riides samamoodi nagu esimenegi. Märganud Tarzanit, astus kolmik tema juurde. 
Hakkas sadama küsimusi. Ahvinimene raputas pead, näidates, et ei saa aru. 

Andnud sõduritele korraldused valge vangi suhtes, ohvitser eemaldus. 

Seejärel pandi Tarzanile kaela võru, kuid teda ei aheldatud vangide ühise keti külge. 
Tema kõrvale pandi leegionärist vangivalvur, kes võttis ketiotsa oma pihku. 

Tarzan jõudis otsusele, et oli saanud sellise privileegi osaliseks oma nahavärvuse 
tõttu ja et valged ohvitserid ei soovinud valget meest neegritega kokku aheldada. 

Peagi asusid vallutajad teele. Kõige ees sammus ohvitser tosina leegionäri saatel, 
nende järel venis rodu vange, käes kallaletungijate kokkuröövitud elusad kodulinnud. 


Voori lõpus tulid ülejäänud sõdurid, kes ajasid külarahvale kuulunud lehma- kitse- ja 
lambakarja. 

Rühm suundus põhja, mägede jalamile, kust liikus põiki üles Viramvazi mäeaheliku 
läänenõlvade poole. 

Tarzan kõndis vangistatud neegrite järel Lukedi kannul. ,,Mis inimesed need on?" 
küsis Tarzan pärast seda, kui voor oli korralikult liikvele läinud. 

»Need on Viramvazi vaimud," vastas neeger. ,, Nad tulid omasugust päästma," 
lausus teine vang Tarzani poole kiigates. ,,Kui hea, et Niuoto ei jõudnud valget 
hukata, muidu poleks meile armu antud.” 

»Miš seal vahet?" sekkus kolmas. ,,Ma oleksin eelistanud, et mind oleks tapetud 
kodukülas, mitte aga vaimude riigis." ,, Võib-olla meid ei tapetagi,” lausus Tarzan. 

» Sind muidugi ei tapeta, sina oled neile oma, kuid nad tapavad bagegod selle pärast, 
et söandasime sind vangis hoida.” 

»Kuid nad võtsid ka tema vangi," väitis Lukedi. ,,Kas te siis ei näe, et ta ei kuulu 
nende hulka? Ta ei saa isegi nende keelest aru.” 

Neegrid vangutasid umbusklikult pead. Nad olid kindlad, et Tarzan kuulub vaimude 
suguharusse, ja miski ei suutnud nende arvamust kõigutada. 

Kahe tunni pärast pöördus rada järsult paremale, jõudes kitsa kaljuse läbikäigu 
juurde, mis lauspõõsastiku tõttu silmale nägematuks jäi. 

Läbikäik oli nii kitsas, et käsi laiali ajades puudutas inimene sõrmedega kaljuseinu. 
Maad katsid teravad graniidikillud, raskendades edasipääsu, mistõttu kolonni 
liikumiskiirus vähenes järsult. Looklev rada ei kulgenud üles, vaid mäest alla. Üha 
kõrgemaks muutusid mõlemat kätt järsud nõlvad, kuni kadusid pimedusse. 

Kõrgel hommikutaevas särasid tähed. 

Tund hiljem peatus kolonn paariks minutiks, seejärel liikus edasi kaljusse raiutud 
kaarja võlvi alt läbi. Selle taga nägi Tarzan arvukat valvemeeskonda, kes jälgis 
saabujaid teraselt. Edasi paistis kõrge ruudukujuline lahtine värav, mis oli tehtud kä- 
sitsi tohutu jämedatest,puutüvedest. 

Värava taga algas siledaks tambitud tee, mis kulges allapoole tihedasse tammikusse, 
kus kasvas ka akaatsiaid, plataane ja seedreid. 

Mõne aja pärast andis ohvitser käsu peatuda väikeses külas. $elle moodustasid 
koonusekujulised hütid, kus elasid neegrid. Nad sarnanesid kõiges bagego suguharu 
neegritega, kuid relvastatud olid nad samasuguste odade ja mõõkadega nagu 
leegionäridki. 

Kõigepealt käskisid leegionärid mustanahalistel vabastada enda jaoks hütid, mida 
viimased tegid ilmse vastumeelsusega, ning hakkasid külas võimukalt ja enesekindlalt 
peremeest mängima. 

Siin anti vangidele portsjon teri ja kuivatatud kala. Neil lubati hagu korjata ja lõket 
teha, mida nad ka tegid, pärast seda istusid kõik tule ümber, ikka veel aheldatud ühe 
keti külge. 

Kõrgel lehestikus lendles rohkesti Tarzanile tundmatuid linde, hulk ahve kriiskas 
siin-seal, kuid mitte nemad ei köitnud Tarzani tähelepanu, vaid hoopis röövijate 
käitumine ja välimus. 

Veidi hiljem kukkus Tarzanile pähe tammetõru. Esialgu ei teinud ta sellest väljagi, 
kuni teine ja veel kolmaski tõru talle lagipähe potsatas. 

Ajanud pea kuklasse, silmas ta väikest ahvi, kes oli otse tema pea kohal alumisel 
oksal koha sisse võtnud. 

»Nkeema!" hüüatas Tarzan. ,,Kuidas sa siia said?" 

»Ma nägin, kuidas sind koos gomanganidega ära viidi, ja tulin järele.” 


»»Sa tungisid mägedes olevast käigust läbi?” 

»Nkeema kartis, et kaljud vajuvad kokku ja litsuvad ta puruks," vastas loomake, 
«seepärast ronis ta tippu ja liikus mööda harja.” 

»Mine parem koju, Nkeema,"” soovitas Tarzan. ,,Mets on täis võõraid ahve.” 

»Neid ma ei karda," sõnas Nkeema. ,,Nad on väikesed ja kardavad Nkeemat. Ja 
pealegi on nad koledad, mitte niisugused nagu sümpaatne Nkeema. Ei, siin pole 
sugugi halb olla. Aga mida kavatsevad Ahvide Tarzaniga teha need võõrad 
tarmanganid?" 

»Ma ei tea, Nkeema," vastas ahvinimene. 

»»Sel juhul lippab Nkeema Muwiro ja waziride järele.” 

»Esialgu pole vaja," ütles Tarzan. ,,Kõigepealt pean ma üles otsima ühe tarmangani. 
Siis saadan sind Muwirole sõnumit vii-ma. 

Selle öö magasid Tarzan ja teised vangid maas lageda taeva all. Niipea kui oli 
pimedaks läinud, ronis Nkeema puu otsast alla, seadis end mugavalt oma peremehe 
kaisus sisse ja jäi tema juurde kogu ööks, tundes õnnejoovastust võimsa tarmangani 
lähedusest. 

Ogonio, kes oli koos teiste bagegodega vangi võetud, lõi koidikul silmad lahti ja 
vaatas ringi. Laager virgus unest. Leegionärid hakkasid hüttidest välja tulema. Maas 
lamasid tema vangistatud kaaslased, sooja saamiseks tihedasti üksteise ligi pugenud, 
veidi kaugemal oli koha sisse võtnud valge mees, keda nad olid ise hiljuti pealik 
Niuoto külas vangis hoidnud. 

Valget jälgides märkas Ogonio ühtäkki väikese ahvi pead, mis magaja kokkupandud 
käte vahelt oli välja pistetud. Loomake heitis väleda pilgu hütist väljunud 
leegionäridele, sööstis lähima puu juurde ja lendas üles kui püssist lastud. 

Ogonio tõi kuuldavale summutatud karjatuse, millest ärkasid kõrval magavad 
vangid. 

»»Mis juhtus, Ogonio?" küsis üks neist. 

»»Minu esivanema vaim!" karjus see. ,,Ma nägin teda jälle. Ta ronis välja valge 
inimese Tarzani käte alt. Minu esivanema vaim needis meid ära selle eest, et hoidsime 
vangis valget meest, kelle nimi on Tarzan. Nüüd meid tapetakse ja süüakse ära.” 

Tema vestluskaaslane noogutas nõusoleku märgiks pead. 

Pruukostiks anti vangidele sedasama toitu mis õhtusöögiks, pärast einetamist asus 
rühm uuesti liikvele mööda tolmust teed lõunasse. 

Nii kõmpisid nad väsinult keskpäevani, möödudes küladest, mis sarnanesid sellega, 
kus nad olid ööbinud, siis keerasid itta suunduvale rajale. Pisut hiljem nägi Tarzan 
eespool sakiliste müüridega kõrget bastioni. Rada viis otsejoones värava juurde, 

mille mõlemal poolel kõrgus torn. Bastioni piiras lai kraav, milles voolas aeglaselt 
vesi. Kraavist viis üle sild. 

Enne sisenemist leidis aset lühike viivitus, kuni rühma peamees vahisõduritega läbi 
rääkis. Siis läksid leegionärid ja nende vangid hanereas väravast sisse ja Tarzan leidis 
end mitte enam algeliste hüttidega külast, vaid tugevate hoonetega linnast. 

Väravale lähemal seisid ühekorruselised majad, mis nähtavasti olid püstitatud 
siseõue ümber, kust puud end päikese poole sirutasid. Kaugemal pika puiestee lõpus 
paistsid palju esinduslikumate ja kõrgemate hoonete piirjooned. 

Puiesteel kõndides nägi Tarzan tänavatel ja majalävedel väga palju rahvast, 
mustanahalisi ja valgeid, kes kandsid enamjaolt rütmikaid ja keepe, kuna neegrid olid 
peaaegu alasti. 


Jätnud selja taha üksikute poekestega elamukvartalid, jõudis kolonn keskusse, kus 
paiknesid jõukad ärid ja suurejoonelised ühiskondlikud hooned. Siin kohtas rohkem 
valgeid inimesi, kuid praegugi tundus neid olevat vähem kui mustanahalisi. 

Linlased jäid seisma ning leegionäre ja nende vange uudistama, ristmikele 
kogunesid suured rahvahulgad, peamiselt lapsed hakkasid kolonni järel käima. 

Ahvinimese pilgu eest ei jäänud varju asjaolu, et ta äratab suurt tähelepanu. Tarzan 
tundis, et inimesed räägivad üksteise võidu temast. Rahvahulgast esitatud küsimustele 
vastasid leegionärid napisõnaliselt, tunnetades enese väärikust. Kõikjalt pudenes 
vangide aadressil repliike, mis olid kohati üsna mürgised, kuivõrd Tarzan otsustada 
suutis. 

Oma lühikese linnas viibimise aja jooksul jõudis Tarzan järeldusele, et siinsed 
neegrid olid teenrid, kui mitte orjad, et heledama nahaga inimesed moodustasid 
sõdurite ja kaupmeeste kihi, päris valged patriitside ja aristokraatide klassi. 

Mõne aja pärast keeras rongkäik vasakule ja jõudis peagi suure ümmarguse hoone 
juurde, mis oli ehitatud kuubikujulistest graniitplokkidest. Hoonesse pääses võlvitud 
sissekäikude kaudu. Hoone ümber kõrgusid kaunid sambad, moodustades teise 
korruse tasandil lahtiste galeriide rea. Neid silmitsedes märkas Tarzan, et ehitisel 
polnud katust. Sellest järeldas ta, et kõrge müüri taga asub areen, sest ehitis meenutas 
väga Rooma Colosseumi. 

Leegionärid astusid laia madala võlvi alla ja juhtisid vangid 

mööda koridoride labürinti trepi juurde. Siin laksid nad mööda graniitastmeid alla 
pikka pimedasse maa-alusesse koridori, kus seinas paistis rodu kitsaid raskete 
raudtrellidega suletud ukseavasid. 

Vangid tõugati neljakaupa kongidesse, uksed suleti. Tarzan sattus koos Lukedi ja 
veel kahe bagegoga kitsasse pugerikku, mis oli ehitatud üleni graniitplokkidest. Ukse 
vastas seinas oli tilluke aken, kustkaudu immitses umbset õhku ja tuhmi valgust. 

Uks kõmatas kinni, ükskõikselt kolksatas raske riiv ja vangid, jäänud omapead, 
hakkasid rahutusega mõtlema oma edasisele käekäigule. 


VIII. Castrum Mares 


Castrum Mare lõunavärava vahiteenistuse ülem Mallius Lepus juhtis von Harbeni 
oma korterist välja, kutsus sõduri ja käskis Gabula kohale tuua. 

»Tuled kaasa minu külalisena, Erich von Harben,"” kuulutas Mallius Lepus. ,,01en 
valmis vanduma, et Septimus Favonius on mulle, sellise üllatuse eest tänulik. Tema 
lõunasöögid kutsutud külalistele on uute meelelahutuste puudumise tõttu igavaks 
muutunud. Ta on ammugi ammendanud siinsed võimalused. Asi läks isegi nii 
kaugele, et ta palus aukülaliseks ühe neegripealiku läänepoolsest metsast, kord kutsus 
kohaliku aadli vaatama suurt ahvi. Nüüd õn tema sõpradel suur õnn tutvuda barbarite 
pealikuga Saksamaalt. Sa oled ju pealik, eks?" 

Von Harben kavatses juba vastata, kuid Mallius Lepus peatas teda läbematu Žestiga. 

»» Muide, see polegi tähtis. Sind esitletakse kui pealikut, mina ei taha midagi teada, 
et mind hiljem valetamises ei süüdistataks.” 

Von Harben naeratas, märkides endamisi, et inimloomus on kogu maailmas ja kõigil 
aegadel alati ühesugune. 

»Ja siin ongi su ori,” ütles Mallius. ,,Septimus Favoniuse majas saad endale teised 
orjad, kui tahad, aga oma — see on sootuks teine asi.” 

Jah,” lausus von Harben. ,,Gabula on minusse väga kiindunud. Ma ei tahaks, et meid 
lahutataks.” 

Mallius viis von Harbeni suure hütiga sarnaneva pika hoone juurde, mille katuse all 
hoiti kandetoole. Tasus Malliusel oma nägu näidata, kui kaheksa neegrit haarasid 
kandetooli, tõttasid jooksujalu hoovi ja jäid oma isanda ette seisma. 

»» Oleks huvitav teada, milliseid kandetoole suursugused roomlased praegu 
kasutavad. Usun, et minu omad pole halvemad, aga mis sina arvad?" küsis Mallius. 

»» Vaata, teie ajaloolase Sanguinariuse kirjeldatud Rooma ajast saadik on sõna 
tõsises mõttes kõiges aset leidnud märkimisväärsed muudatused. Nendega võrreldes 
on kandetool köömes.” 

»»Olen kindel, et kandetoolide kuju pole eriti palju muutunud,” katkestas teda 
Mallius. ,,Ma ei usu mingi hinna eest, et patriitsid oleksid lakanud neid kasutamast.” 

»Nende kandetoolid sõidavad ringi ratastel," ütles von Harben. 

»» Uskumatu!" hüüatas Mallius. ,,See on ju selge piin — rappuda mööda konarlikku 
munakivisillutist ja külatänavaid suurtel puuratastel, mida kasutatakse härjarakendeis. 
Ei, Erich von Harben, ma ei saa Sinu sõnu uskuda." 

» Nüüdisajal ei sillutata linnatänavaid enam munakividega, tänavad on täiesti 
siledad. See käib ka külade kohta. Rooma tänaste kodanike kandetoolid veerevad 
väikestel pehme kattega ratastel sujuvalt ja kiiresti. Kusagil pole enam jälgegi suurtest 
puuratastega veokitest, millistest räägid sina, Mallius Lepus.” 

Ohvitser andis kandjatele käskluse ja need hakkasid nobedasti jooksma. 

»» Kinnitan sulle, Erich von Harben, et kogu Roomas ei leidu kiiremat kandetooli kui 
minul," lausus Mallius uhkelt. 

Ja millise kiirusega me praegu liigume?" küsis von Harben. 

»Üle kaheksa tuhande sammu tunnis," hooples Mallius. 

»Kuid ratastel kandetoolile pole ka viiskümmend tuhat sammu tunnis kaugeltki 
piir,” kuulutas von Harben. ,,Me kutsume neid autodeks." 

»sa äratad tähelepanu!" hüüdis Mallius von Harbenile õlale laksatades. ,,Tabagu 
mind Zeusi välgunool, kui Septimus Favoniuse külalised ei ütle, et ma olen avastanud 
tõelise ime. Sa vaid teata neile, et täna võivad kandjad Roomas joosta kiirusega viis- 
kümmend tuhat sammu tunnis ja sulle aplodeeritakse kärarikkalt kui suurimale 
koomikule ja valevorstile, kes iganes on Castrum Maresse ilmunud.” 

Von Harben puhkes südamest naerma. 

»Kuid sa pead möönma, sõber, et ma ei kinnitanud sugugi, nagu jookseksid just 
kandjad sellise kiirusega,” tuletas ta Malliusele meelde. 

»Kas sa siis ei rääkinud, et kandetool liigub niisuguse kiirusega? Või kandjad ei 
toimetagi neid enam edasi? Võib-olla hakati inimeste asemel ette rakendama 
hobuseid? Aga kust võetakse hobused, kes suudavad joosta viiskümmend tuhat sam- 
mu tunnis?" 

»Ei hobused ega inimesed puutu üldse asjasse. Tänapäeval saadakse läbi ilma 
nendeta, Mallius," laUsus von Harben. - Pehmetele patjadele nõjatunud, oli ohvitser 
naerust nõrkemas. 

»Ega siis muud kui kandetoolid on õhus lendama hakanud," lausus ta naljatleval 
toonil. ,,00, Herakles! Ilmtingimata jutusta sellest Septimus Favoniusele. Kinnitan 
sulle, et ta satub sinust vaimustusse.” 

Nad jõudsid suurele alleele, mille ääres kasvasid põlispuud. Sõidutee oli mullast ja 
seda kattis paks tolmukiht. Tee ääres seisvaid maju ühendas kõrge müür, nii et allee 
mõlemad pooled kujutasid endast kivist lausmassiivi, mida katkestasid võlvid, uhked 
väravad ja klaasideta väikesed trellitatud aknad. 


»»On need elumajad?" küsis von Harben, osutades mööda-vilksatavatele hoonetele. 

,. On küll,” vastas Mallius. 

»» Tugevate väravate ja trellitatud akende järgi otsustades on linnas rohkesti 
kurjategijaid," kommenteeris von Harben. Mallius raputas pead. 

»Ei arvanud ära," väitis ta. , Castrum Mares pole peaaegu üldse kurjategijaid. See, 
mida sa näed, on kaitserajatised orjade ülestõusu või barbarite vallutusretke puhuks. 
Linna asutamise ajast peale on seda mitu korda juhtunud, seepärast püüame ehi- 
tustööde juures kõike ette näha ja võtame kasutusele ettevaatusabinõud. Kuid isegi 
kõige selle juures ei lukusta me ööseks väravaid, sest meil pole vargaid ega 
kurjategijaid, kes ohustaksid meie inimeste elu. Kui inimene on teise vastu pahateo 
korda saatnud, peab ta ootama õiglast karistust, aga kui inimese südametunnistus on 
puhas, pole tal midagi karta.” 

»Ei suuda kujutleda linna kurjategijateta," lausus von Harben. ,,Kuidas on see 
võimalik?” 

»Väga lihtsalt,” vastas Mallius. ,,Kui Onus Asta üles tõusis ja 935. aastal Rooma 
ajaarvamise järgi Castrum Mare asutas, sigines Castra Sanguinariusse nii palju 
röövleid, et ükski linna-elanik ei julgenud õhtul relvastatud kaitseta välja minna. 
Inimesed ei tundnud end turvaliselt isegi omaenda kodus. Ja Onus Asta, kes sai 
esimeseks Ida imperaatoriks, vandus, et Castrum Mares ei ole ühtegi kurjategijat. Ta 
andis välja väga karmid seadused, mille järgi vargaid ja mõrvareid ootas 
surmanuhtlus. Tõtt öelda ei karistanud Onus Asta seadused üksnes kurjategijaid, vaid 
ka kõiki nende perekonnaliikmeid. Selle tulemusena ei jäänud meile ühtegi pahelise 
pärilikkusega inimest. Paljud pidasid Onus Astat julmaks türanniks, siiski näitas aeg, 
et tema otsused olid targad. Ja loomulikult võib kurjategijate puudumist seletada 
sellega, et Onus Asta seadused takistasid uute seaduserikkujate tekkimist. Röövimised 
ja tapmised on nüüd nii haruldaseks muutunud, et kui midagi niisugust peakski 
juhtuma, tuleb kogu linn väljakule, et viibida kurjategija ja tema perekonna 
hukkamise juures.” 

Jõukamate majade, piirkonda jõudnud, peatusid kandjad nikerdustega ukse ees. 
Mallius ja Erich ronisid kandetoolist maha. Malliuse käsul avas ori ukse ja von 
Harben läks oma uue sõbra järel üle sillutatud hoovi aeda, kus puu varjus madala laua 
ääres istus tugeva kehaehitusega eakas mees. 

Von Harbenit valdas tugev erutus, nähes Rooma antiikset tindipotti, pilliroosulge ja 
pärgamendirulli, mida mees kasutas niisuguse loomulikkusega, nagu polekski nende 
igapäevasest tarvitamisest möödunud tuhat aastat. 

» Tere, onu!” teretas Mallius. 

Mees ei jõudnud ümber pööratagi, kui Mallius jätkas: 

» Tõin sulle unikaalse külalise. Temasugust pole olnud ühelgi Castrum Mare 
elanikul kogu linna ajaloo vältel. Saa tuttavaks — Erich von Harben, barbarite pealik 
kaugelt Saksamaalt.” 

Seejärel pöördus ta von Harbeni poole: 

»Minu lugupeetud onu Septimus Favonius.” 

Septimus Favonius tõusis püsti, tervitas von Harbenit külalislahkelt ja ühtaegu 
varjamatu üleolekuga, sest ei pidanud barbarit, olgu ta isegi pealik ja külaline, 
võrdväärseks enda kui Rooma kodanikuga. 

Mallius jutustas lühidalt onule sellest, kuidas ta oli von Har-beniga kohtunud. 
Septimus Favonius nõustus kõhklemata 

külalisele peavarju andma ning seejärel palus Malliusel von Har-beni oma tuppa 
juhatada ja talle uued rõivad selga anda. 

Tund aega hiljem, habe maha aetud ja riides nagu Rooma noor patriits, sammus von 
Harben tähtsalt Mallius Lepuse eluruumi. 

»Mine aeda," ütles Mallius. ,,Ma riietun ümber ja tulen siis." 

Minnes läbi Septimus Favoniuse maja, silmitses von Harben imestunult hoone 
arhitektuuris ja sisustuses valitsevat tavatut stiilide virvarri. ' 

Seinad ja sambad järgisid kreeka arhitektuuri lihtsamaid jooni, vaibad, tapeet ja 
seinavoolitised kõnelesid selget keelt Ida ja Aafrika mõjust. Kui viimane oli täiesti 
arusaadav, siis kust võisid siia tungida Ida motiivid, kui Kadunud Suguharul polnud 
paljude sajandite vältel mingisuguseid sidemeid välisilmaga peale bagego suguharu? 

Aeda jõudnud, põrkas von Harben kokku Rooma ja metsiku Aafrika järjekordse 
segunemisega: peahoone katus oli kaetud katusekividega, kuna juurdeehitiste! olid 
õlgkatused, väike maja aiasügavuses meenutas bagegode hütti. 

Septimus Favoniust aiast leidmata kasutas von Harben aega ringivaatamiseks. Aeda 
läbisid käänulised liivatatud rajad, mille ääres kasvasid põõsad, lilled ja põlispuud. 

Haaratud pilgule avanevast ilust, astus von Harben erutatult edasi. Ta möödus 
ringiga kõrgest dekoratiivpõõsast ja sattus ootamatult silm silma vastu noore neiuga. 

Võõrast nähes neiu üllatus ja ajas silmad suureks. Nad tardusid paigale, silmitsedes 
teineteist tähelepanelikult, ja von Harben mõistis, et polnud eales näinud sellist 
kaunitari. 

Vaikuse katkestas tütarlaps. 

»Kes sa oled?" küsis ta tasa. 

»»Olen võõramaalane,” vastas von Harben. ,, Anna andeks, et rikkusin su üksiolekut. 
Mulle paistis, et aias pole kedagi.” 

»Kes sa oled?" kordas neiu. ,, Näen sind esimest korda." 

»Minagi pole varem näinud sinusugust tütarlast," lausus von Harben. ,,Ehk näen 
sind unes? Võib-olla polegi sind üldse ole-" mas, sest tundub uskumatu, et sinusugune 
võiks reaalsete asjade maailmas olemas olla.” 

Tütarlaps punastas. 

»»Sa pole Castrum Marest," sõnas ta. ,,Seda on kohe näha.” 

Tema hääletoon muutus kuivaks ja üleolevaks. 

»Kas sa solvusid?" muutus mees kurvaks. ,, Andesta. Ma ei tahtnud. Sind nähes 
läksin lihtsalt ootamatusest ähmi täis.” 

»»Kas siis niimoodi käitutakse?” heitis neiu talle ette. ,, Kuid su silmad naeravad." 

»»sa siis andestad mulle?" 

«Kõigepealt vasta, kes sa oled ja mis sind siia tõi. Pean teadma, oled sa vaenlane või 
barbar!" 

Von Harben puhkes naerma. 

»» Mallius Lepus, kes mind siia kutsus, kinnitab, et olen barbar, aga kui see nii ka 
pole, olen ma tema onu Septimus Favoniuse külaline.” 

Neiu kehitas õlgu. 

»Mind see ei üllata. Minu isa on kuulus külalislahkuse poolest." 

»sa oled siis Favoniuse tütar?" 

Olen küll,” vastas neiu. 

»Nüüd räägi endast.” 

»»Minu nimi on Erich von Harben. Olen Saksamaalt," vastas noormees. 

»Saksamaa!" hüüatas neiu. ,.Sellest maast kirjutasid Caesar ja Sanguinarius. Sinu 
kodumaa on arvatavasti siit väga kaugel?" 


»Praegu tundub ta mulle kaugem kui iialgi varem," ütles von Harben. ,, Tuhanded 
miilid pole midagi võrreldes sajanditega, mis meid lahutavad.” 

Neiu kibrütas laupa. 

»Ma ei mõista," ütles ta. 

»Läiesti loomulik," tähendas von Harben, ,.ja see pole sinu süü.” 

»»Sa oled muidugi pealik?" 

Von Harben ei nakanud neiu arvamust kummutama. Tema nähtud patriitside 
käitumine kõneles sellest, et Castrum Mares on maksvad kindlapiirilised sotsiaalsed 
erinevused. Nii seati tavaline barbar tiitliga barbarist tunduvalt madalamale. Oma rah- 
vusliku kuuluvuse pärast uhkust tundes nägi von Harben selgesti vahet Caesari ajastu 
Euroopa barbarite ja nende kahekümnenda sajandi haritud järeltulijate vahel, kuid 
tunnetas sedagi, et ta ei suuda mingi hinna eest veenda neid inimesi selles, et nende 
ajaloo kirjutamise ajast peale Olid aset leidnud hämmastavad muudatused. Pealegi 
tabas ta end sellelt, et on võlutud kaugest möödanikust pärit kaunitari imeilusatest 
silmadest ja saledast kehast. 

»Favonia!" püüdis von Harben tema nime ära arvata. Neiu vaatas küsivalt talle otsa. 

»Milline imeline nimi,” lausus noormees. ,,Ma pole iialgi varem sellist kuulnud." 

»Sulle meeldib minu nimi?" ,,Väga. Tõsijutt!" 

Neiu nägu tõmbus pilve. Tal õlid ilusad kitsad kulmud, laup aga kõneles ärksast 
mõistusest, mis samuti paistis tema silmade ilmest, käitumisviisist ja kõnest. 

»» On tore, et sulle mu nimi meeldib, kuigi ma ei saa aru, miks peaksin selle üle 
rõõmustama. Sa kinnitad, et oled barbar, aga käitud ja näed välja nagu patriits, kuigi 
võhivõõra tütarlapse suhtes pead end ülal jultunult. Olgu pealegi, esimene kord annan 
andeks.” 

»Lõotan käituda barbari kombel," naljatas von Harben saamatult. ,, Aga võib-olla ma 
olengi barbar? Võib-olla andestad sa mulle veel kord, kui ütlen, et oled ilusam kõigist 
neidudest, keda ma iganes kohanud olen, ja ainus, keda ma võiksin..." 

Ta takerdus. 

»» Võiksid mida?" 

» Isegi barbaril pole sünnis rääkida seda, mida ma nüüdsama ütlesin tütarlapsele, 
keda tunnen kaksteist minutit." 

»Kes sa ka poleks, ilmutad sa erakordset läbinägelikkust,"” lausus irooniline hääl von 
Harbeni selja taga. 

Tütarlaps lõi imestunult silmad üles, von Harben pöördus järsult ümber. Ei tema ega 
tütarlaps polnud märganud kõrvalise inimese juuresolekut. Von Harben nägi keskmist 
kasvu tumedajuukselist peenutsevate maneeridega noorukit, kes kandis tuunikat ja 
seisis, käsi puusal rippuva mõõga,pidemel. Tema näole oli tardunud von Harbenile 
adresseeritud vaenulik irvitus. 

»»Kes ta on, see sinu barbarist semu?" kõnetas ta Favoniat. 

»Erich von Harben, Septimus Favoniuse külaline," vastas neiu kõrgilt. 

Von Flarbeni poole pöördunud, lausus ta: 

»»See on Fulvius Fupus, kes kasutab Septimus Favoniuse külalislahkust nii sageli, et 
peab oma kohuseks tema külalist kritiseerida." 

Fupus punastas. 

»Palun vabandust,” ütles ta, ,,kuid siin käib nii kirev publik, 

et kerge on kimpu jääda. Viimane külaline oli minu mäletamist mööda ahv, enne 
teda kutsuti külla barbar, üks lähiküla neeger. Nagu näete, muutuvad külalised siin 


aina põnevamaks ja ma olen kindel, et barbar Erich von Harben ei kujuta erandit 
reeglist.” 

Tema toon oli nii sarkastiline ja õel, et von Harben suutis end suurivaevu tagasi 
hoida. 

Õnneks astus sel hetkel ligi Mallius Lepus ja von Harbehit esitleti Favoniale 
ametlikult. Sellest silmapilgust alates lakkas Fulvius Fupus von Harbenile tähelepanu 
osutamast ja pühendus täielikult Favoniale. Nende vestlusest adus von Harben, et 
noorte vahel valitsevad sõbralikud suhted, sealjuures küllaltki lähedased, ja jõudis 
järeldusele, et Fupus on Favoniasse armunud. 

Ja von Harben tegi veel ühe avastuse: ta ise oli Favoniasse armunud. Armunud 
kirglikult, mida temaga varem polnud juhtunud. Ta isegi hakkas vihkama Fulvius 
Fupust, keda veerand tundi tagasi üldse ei tundnudki, selle pärast, et see vaatas Fa- 
voniat varjamatu jumaldamisega. 

Peagi ilmus Septimus Favonius, kes pani ette minna termidesse, mille peale Mallius 
Lepus sosistas von Harbenile, et tema onu põleb soovist näidata oma tuttavatele uut 
külalist. 

Termid asusid uhkes hoones, mille ette kogunesid kutsutud külalised. 

Teenrid saatsid saunalised riietusruumi, mehed hoone ühte, naised teise otsa. 

Palavasse ruumi sattunud, riietus von Harben lahti, mille järel tema keha võiti 
lõhnavate salvidega, seejärel viidi ta väga kuumaks köetud ruumi. Sealt siirdus ta 
koos teiste meestega saali, kuhu kogunesid mehed ja naised. Saali keskel oli bassein, 
mille ümber oli pandud rohkesti poleeritud graniidist pinke. 

Frigaatori — termide jahutusruumi puhtasse värskesse vette sukeldumisest juba ette 
mõnu tundes ei ihaldanud von Harben sugugi vähem nautida basseinis aeglaselt ringi 
ujuva Favo-nia seltsi. 

Alustanud kaugelt hoojooksu, hüppas von Harben meiser-likult vette ja jõudis paari 
tõmbega tütarlapse juurde. Pealtvaatajate hulgas puhkesid kiiduavaldused, mille von 
Harben kõrvust mööda laskis, sest tal polnud aimugi, et Castrum Mare elanikud 
polnud vettehüppeid näinud. 

Frigaatorisse sisenenud Fulvius Fupus muigas põlglikult, nähes von Harbeni hüpet 
ja kuuldes kiiduavaldusi. Sellist asja nägi ta esimest korda, kuid otsustas, et suudab 
hõlpsasti sedasama teha, trumbates üle barbari ja tõstes oma mainet patriitside silmis, 
Favoniast rääkimata. 

Von Harbertit matkides jooksis ta basseini äärde, tõukas end lahti ja kukkus alla, 
plartsatades kõhuli, millest tal hing kinni jäi. 

Õhku ahmides vedas ta end suurivaevu basseini servani, kus veega üle pritsitud 
patriitsid teda naeruga vastu võtsid. Häbist punetades heitis ta von Harbenile vihkava 
pilgu, ronis basseinist välja, tige nagu kurat, ja tormas riietusruumi. 

Juba lähedki ära, Fupus?" küsis noor patriits lahti rõivas-tudes. 

Jah," turtsatas Fupus. 

»» Kuulsin, et tulid koos Septimus Favoniuse ja tema uue imetabase külalisega. Mida 
ta endast kujutab?" 

,» Ütlen seda sulle, Caecilius Metellus. Selle inimese nimi on Erich von Harben. Ta 
esineb Saksamaa pealiku pähe, kuid ma ei usu teda.” 

»Kes ta siis sinu arust on?" küsis Metellus ükskõikselt. Fupus astus talle üsna 
lähedale. 

»» Oletan, et ta on salakuulaja Castra Sanguinariusest,” sosistas ta, ,,kuid teeskleb 
barbarit.” , 

»Ent rahva seas räägitakse, et ta kõneleb suurivaevu meie keelt.” 


»Ta veab meid ninapidi," ütles Fupus. Metellus vangutas pead. 

»»Septimus Favonius pole rumal. Teda juba ninapidi ei vea,” lausus ta. 

»» Ainult üks inimene võib tõde kindlaks teha. Lähen otsemaid tema juurde." 

»Keda sa silmas pead?" küsis Metellus. 

»yalidus Augustust, Ida imperaatorit.” 

» Ära tembuta, Fupus,"” püüdis Metellus mõtet maha laita. ,, Parimal juhul tehakse 
sind naerualuseks. Või oled unustanud, et imperaator tunneb Septimus Favoniuse 
vastu poolehoidu?" 

«Võimalik. Aga ma tean ka seda, et Septimus Favonius on sõbralikes suhetes 
imperaatori vennapoja Cassius Astaga, keda Validus Augustus süüdistas reetmises ja 
kelle ta maalt välja 

saatis. Tuleb imperaatorile selgeks teha, et kuulu järgi on Cassius Asta põgenenud 
Castra Sanguinariusse ja et Erich von Harben on tema salaagent.” 

Caecilius Metellus naeris. 

»»MIiSs siis ikka, eks tee end naerualuseks, kui sa muidu kuidagi ei saa.” 


IX. Lääne imperaator 


Tarzan kükitas põrandal, nõjatudes seljaga vastu seina, ja silmitses nukralt läbi 
aknaava tähti. Metsiku looduse lapsena, kes ei kannatanud enda suhtes vägivalda, elas 
ahvinimene pealesunnitud vangipõlve teravalt läbi nagu iga teinegi puuri sattunud 
metsloom. Kuid inimmõistust omavana kannatas ta palju rängemini kui alamad 
loomad. 

Lukedi ja teised kaasvangid magasid juba ammu, Tarzan aga muudkui silmitses 
taevatähti, kadestades nende vabadust, kuni kuulis tasast häält areeni poolt, mis asus 
kongi avatud aknaga ühel tasapinnal. 

Väljast kostsid kellegi ettevaatlikud sammud, mida summutas areeni kattev liiv. 
Natukese aja pärast ilmus taeva taustale aknasse tuttav vari. 

Tarzan naeratas ja sosistas vaevalt kuuldavalt nime. Järgmisel hetkel lipsas Nkeema 
trellide vahelt läbi, hüppas põrandale ja põimis pikad lihaselised käed isanda kaela 
ümber. 

»Lähme ometi koju," anus Nkeema. ,,Mispärast istud sa maa all selles pimedas 
augus?” 

»Kas sa nägid puuri, kus hoiti kuldlõvi Jad-ba-jad?" küsis Tarzan. 

»Nägin küll,” vastas Nkeema. PA 

»Jad-bal-ja poleks välja saanud, poleks me puuri avanud, seletas Tarzan. ,,Ka mina 
sattusin puuri ega pääse välja enne, kui uks avatakse.” 

»Ma toon siia Muwiro ja tema gomanganid teravate keppdega,” ütles Nkeema: ,, Nad 
lasevad su välja.” 

»Ei, Nkeema,” väitis Tarzan. ,,Mul tuleb endal, välja pääseda, Muwiro ei jõua appi. 
Ja kui ta ka jõuaks, langeksid paljud minu vaprad wazirid siin tapluses koos 
Muwiroga.” 

02 


Mõne aja pärast uinus Tarzan ühes Nkeemaga, kes oli talle sülle roninud, aga kui 
ahvinimene ärkas, polnud Nkeemast enam jälgegi. 

Hommikul avati uks ja kongi sisenesid sõdurid. Nende hulgas oli noor ohvitser 
mustanahalise orja saatel. Ohvitser kõnetas Tarzanit kohalikus murdes, kuid 


ahvinimene raputas eitavalt pead, näidates, et ei saa aru. Siis ütles valge midagi orjale 
ja see küsis bagego murdes, kas vang mõistab teda. 

Jah," vastas ahvinimene. 

Siis alustas ohvitser ülekuulamist. 

»Kes sa oled, valge mees, ja mis tõi sind bagegode külla?" küsis ohvitser. 

»»Olen Ahvide Tarzan,” seletas vang. ,,Ma otsisin ühte valget meest, kes jäi nendes 
mägedes kadunuks. Kaotasin mäenõlval tasakaalu, kukkusin ja kaotasin teadvuse. Nii 
võtsid mind kinni bagegod, siis tungisid nende külale kallale teie omad ja leidsid mind 
sealt. Nüüd sa tead, kes ma olen, ja loodan, et lased mu vabaks." 

«Mispärast?" küsis ohvitser. ,,Oled sa siis Rooma kodanik?" 

»Muidugi mitte," vastas Tarzan. ,, Aga mis see siia puutub?” 

»Et sa pole Rooma kodanik, siis oled sa tõenäoliselt vaenlane. Kes võib kinnitada, et 
sa pole Castrum Marest?” 

Tarzan kehitas õlgu. 

»» Kuidas sulle selgeks teha, et ma isegi ei tea, mis tähendab Castrum Mare?" 

»»Sa räägid niimoodi selle pärast, et tahad meid ninapidi vedada," ütles ohvitser. .. 
Oleksid võinud vähemalt teeselda, et ei oska meie keelt. Kuid sa veel näed, et meid 
pole kerge petta. Me pole tobukesed, nagu Castrum Mares arvatakse.” 

»Mis see Castrum Mare on ja kus see asub?" küsis Tarzan. 

Ohvitser itsitas. 

»»Oled osav poiss," lausus ta. 

»»5a kinnitad, et mul ei lähe korda teid petta. Püüa mind kas või hetkekski uskuda ja 
vasta mu küsimusele.” ,,Küsi!" 

»Kas siia on hiljuti tulnud keegi valge mees? Ma otsin teda.” 

»» Mitte ükski valge pole tulnud siia maale sellest päevast alates, kui Marcus Crispus 
Sanguinarius tuhat kaheksasada kakskümmend kolm aastat tagasi viis kümnenda 
leegioni kolmanda rühma barbarite vastu.” 

»»See tähendab, et sa oleksid teadnud mis tahes võõramaalase ilmumisest?" küsis 
Tarzan. 

Jah, kui jutt on Castra Sanguinariusest,” vastas ohvitser. ,, Teine asi, kui ta oleks 
tulnud Castrum Maresse idast. Hakka nüüd end liigutama. Mind ei saadetud siia sinu 
küsimustele vastama, vaid et viia sind selle juurde, kes neid sulle esitama hakkab.” 

Ohvitseri käskluse peale viisid teda saatvad sõdurid Tarzani vangikongist välja ja 
juba tuttavat koridori pidi väljapääsu poole. Nad käisid linna tänavail maha rohkem 
kui miili ja jõudsid siis aukartustäratava hoone juurde, mille ees olid valves 
kaardiväelased. Nende toredad turvised, kiivrid ja kiivritel olevad harjad osutasid 
sellele, et see oli eliitkorpus. 

Tarzanile näis, et turvised ja kiivrid olid tehtud kullast. Mitmevärvilised kivid ja 
peen nikerdus kaunistasid mõõgapidet ning -tuppe. Toretsev rõivastus lõppes punase 
keebiga. 

Tarzan juhiti aega viitmata hoonesse, siis mööda laia paljude ustega koridori suurde 
ristkülikukujulisse saali, mille seinte ääres kõrgusid majesteetlikud sambad. Saali 
sügavuses pjedestaalile paigutatud hiigelsuures tugitoolis istus uhkelt kogukas mees. 

Siin viibis rohkesti inimesi, kes kandsid värvikatele tuunikatele ja turvistele 
pealetõmmatud maalilisi eredaid keepe. Mõni oli riietatud lihtsasse, peamiselt 
valgesse vabalt langevasse toogasse. Orjad, virgatsid ja ohvitserid muudkui jooksid 
edasi-ta-1 gasi ülesandeid täites. Tarzani saatevalvurid eemaldusid sammaste taha ja 
jäid sinna seisma. 

»Kus me oleme?" küsis Tarzan tõlgilt. ,,Kes on see mees?” 


»» Oleme imperaatori troonisaalis, see on imperaator Sublatus ise.” 

Tarzan jälgis toimuvat uudishimuga. Igast seisusest inimesed astusid kordamööda 
trooni juurde, pöördudes imperaatori poole, ja kuigi Tarzan ei mõistnud, millest oli 
jutt, näis talle, et kõik palusid temalt midagi. 

Külastajate hulgas oli patriitse, tumedanahalisi kaupmehi, barbareid, eksootilises 
rõivastuses neegreid ja isegi orje. 

Imperaator Sublatus oli aukartustäratava välimusega. Valgel linasel tuuhikal toretses 
kullast turvistik, õlgadelt langes alla keisrite purpurtooga, jalad olid kängitsetud 
valgetesse kuldpan-naldega sandaalidesse. Laubale seotud linane tikandiga pael oli 
tema kõrge seisuse ainus tunnusmärk. 

Siis astus ligi kõigi eelduste kohaselt tseremooniameister ja, pöördunud Tarzani 
Colosseumist kohale toimetanud ohvitseri poole, küsis: 

»Kas sina oled Maximus Praeclarus?" 

,- Olen,” vastas ohvitser. 

»Esitle end koos vangiga." 

Trooni ette jõudnud, ei hakanud Tarzan ootama, millal teda kõnetatakse, vaid ütles 
bagegost tõlgi poole pöördudes: 

»Küsi Sublatuselt, mispärast mind kinni võeti, ja ütle talle, et ma nõuan kohe enda 
vabastamist.” 

Neeger taganes kohkunult. 

» Lee, mis sulle öeldi!" käskis Tarzan. 

»Mis ta ütles?” küsis Sublatus tõlgilt. 

»Ma kardan imperaatorile ta sõnu korrata," vastas neeger. 

»Ma käsin sind!" ütles Sublatus. 

» ta küsib, miks ta kinni võeti, ja nõuab vabakslaskmist.” 

»Kes ta selline on, et käsutab imperaatorit?" karjus Sublatus vihaselt. 

Ütle talle," lausus Tarzan pärast imperaatori sõnade tõlkimist, ,,et ma olen Ahvide 
Tarzan ja kui mu nimi on temale uudis, nagu tema nimi mulle, siis leian ma mooduse 
end näidata. Ütle veel, et nagu tema, nii olen ka mina harjunud nõudma oma käskude 
täitmist.” 

» Viige see häbematu minema," ägestus imperaator, kui oli tõlgi ära kuulanud. 

Sõdurid kahmasid Tarzanist kinni, kuid ta rebis end järsult nende käest lahti. 

Ütle talle," lausus ahvinimene võimukalt, ,,et valge inimesena nõuan ma valgelt 
inimeselt oma küsimusele vastust. Ütle talle, et ma tulin siia kui sõber ega lahku 
sellest ruumist enne, kui mulle on osutatud väärilist vastuvõttu, sest mul on selleks 
Õigus." 

Kui ta sõnad olid tõlgitud, muutus imperaator näost sama värvi nagu ta keisrimantel. 

«Koristage ta ära!" kisendas Sublatus. «Kutsuge kohale valvurid. Maximus 
Praeclarus panna raudu selle eest, et lubas vangil Sublatust solvata.” 

Kaks sõdurit haaras Tarzanist pahemalt ja paremalt kinni, kuid ta raputas nad enda 
küljest maha sellise jõuga, et sõdurid 

põrkasid peadpidi kokku ja, kaotanud teadvuse, kukkusid põrandale. 

Kassi osavusega hüppas ahvinimene pjedestaalile, kus troonis imperaator Sublatus. 
Ootamatusest segadusse sattunud jäid sõdurid kohmitsema ega jõudnud kaitsta 
imperaatorit järcm nud teotusest. Sublatusel rinnust kinni haaranud, rebis Tarzan ta 
tugitoolist välja, sundis sooritama õhus ringi, pärast seda kahmas ühe käega kraest, 
teisega turvistiku alaäärest ja tõstis enda ette, varjates end imperaatoriga otsekui 


kilbiga. Sõdurid, kes odadega juurde hüppasid, ei julgenud sõjariistu käiku lasta, kar- 
tes täiest kõrist röökivat Sublatust haavata. 

Ütle neile, et kui mind takistatakse teeni jõudmast, käänan ma imperaatori kaela 
kahekorra,” sõnas Tarzan bagegost tõlgile. ,, Las Sublatus käsib neil eemale minna. 
Kui ta kuuletub, lasen ta vabaks niipea, kui siit välja pääsen, kui ei, süüdistagu 
iseennast.” 

Kui Tarzani sõnad said tõlgitud, käskis Sublatus neid keisrikojast otsekohe välja 
lasta. Tõstnud imperaatori kõrgele pea kohale, hüppas Tarzan pjedestaalilt alla. 
Sublatus käskis nurka pugenud õukondlastel selja pöörata, et nad ei näeks tema alan- 
dust. 

Imperaatorit läbi kogu troonisaali kandes astus Tarzan õue, kus käskis tõlgil ees 
minna, kuid vajadus selle järele langes kohe ära, sest raevust, hirmust ja alandusest 
väriseva häälega karjus Sublatus käsklusi, keelates kellel tahes nende teed tõkestada. 

Väraval kohtas neid ärevil valveüksus, kes ärgitas Sublatust vabastada ja tema 
solvamise eest kätte maksta, kuid imperaator käskis kinnivõtja läbi lasta, sest see oli 
lubanud ta vabastada niipea, kui teeni jõuab. 

Castra Sanguinarius laius kanjoni lääneosas põlismetsas. Linna rajajad olid puud 
maha raiunud ainult seal, kus ehitati teid ja püstitati hooneid, ja see kulus nüüd 
Tarzanile marjaks ära. Roheliste hiiglaste võimsad põimunud kroonid rippusid majade 
madalate katuste kohal, andes linnale kirjeldamatu võlu. 

Ahvinimene peatus keset laia puiesteed ja laskis Sublatuse maapinnale. Väravast 
välja jooksnud sõdurid kogunesid murruna pisut kaugemale. 

»Las nad lähevad lossi tagasi," ütles Tarzan tõlgile, ,,ainult sel tingimusel vabastan 
ma imperaatori.” 

Tarzan ei kavatsenud sugugi Sublatust enda juurest ära lasta seni, kuni teda 
ähvardas paarkümmend oda. 

Kuulnud ultimaatuni tõlget, lõi valveüksus kõhklema, kuid Sublatus käskis neil 
kuuletuda, sest teist võimalust pääseda polnud. Vaevalt oli viimane sõdur värava taha 
kadunud, kui Tarzan imperaatori lahti laskis. Sublatus tormas värava juurde ja samal 
hetkel hüppasid teele valveüksuse sõdurid. Neid nähes võttis Tarzan hoogu, kerkis 
vedruna õhku ja kadus tamme lehestikku. Talle lendas järele tosin oda, sõdurid 
tormasid edasi, pead kuklas, kuid inimene oli justkui ära auranud. 

Kohale jooksis hingeldav Sublatus. 

»Kiiremini!" karjus ta. ,, Vötke ta kinni! Tuhat dinaari sellele, kes barbari sealt alla 
toob.” 

»Seal ta on!" hüüdis valveüksuse sõdur puule osutades. 

»Ei ole," karjus teine, näidates teisele poole. ,,Ta on seal, lehestikus. Ma nägin, 
kuidas oksad liikusid." 

Sel ajal lendas ahvinimene hoogsalt piki teed oksalt oksale, laskus siis katusele, 
ületas selle ja hüppas puu otsa, mis kasvas aias. Siin jäi ta seisma, kuulatades 
tagaajajate üha lähenevaid hääli, liikus siis käratult edasi, reetmata millegagi oma 
juuresolekut all viibivale paarikesele, keda märgates ta paigale tardus. 

Nagu aru saada võis, püüdis noormees võita oma tõrksa armastatu soosingut. 
Tarzanil polnud vaja osata keelt, et nende omavahelistes suhetes selgusele jõuda. 
Noormehe žestid, pilgud ja kirglik anuv ilme kõnelesid ise enda eest, samuti nagu 
tütarlapse külm ükskõiksus. 

Kui noormees pead kallutas, sattus neiu Tarzani poole külgvaates ja ahvinimene 
märkas, et ta oli väga kaunis, kuna kavaleri nägu meenutas rott Pamba lõusta. 


Oli selge, et tema kurameerimine jäi kõigist ponnistustes hoolimata viljatuks. Kui 
noormehe hääles lõid kõlama rahulolematuse noodid, tõusis neiu uhkelt püsti, jättis 
külmalt jumalaga ja eemaldus. Noormees kargas pingilt üles ja haaras toorelt tema 
käsivarrest kinni. Tütarlaps pöördus nördinult ümber, kavatsedes appi hüüda, kuid 
rotinäoga noormees vajutas ühe käe ta suule ja tõmbas teisega neiu tormakalt enda 
vastu. 

Tarzanil polnud üldse kavatsust vahele segada. Metsiku ahv-inimese jaoks ei 
erinenud Castra Sanguinariuse linna naised millegi poolest bagegode pealiku Niuoto 
küla naistest, nagu neil polnud vahet ka emalõvi Sabori või To-Jati sugukonna naiste- 
ga. Kuid Ahvide Tarzan tegutses pahatihti hetkelise meeleolu 

ajel. Rotinäoga noormees tekitas temas vastumeelsust, see neiu, kellega ta nii 
jämedalt käitus, oli Tarzanile topelt sümpaatne ebasõbralikkuse tõttu oma piinaja 
vastu. 

Mees paiskas neiu hapra keha pingile ja vajus talle peale sides ahne suuga tema 
huuli, kui ühtäkki lõi maa vankuma ja hämmeldunult silmi tõstes nägi ta hiiglaslikku 
poolalasti kuju. Võõras vaatas teda viivu külma kiretu pilguga, kahmas siis kraest 
kinni ja virutas eemale ning pärast seda aitas neiu pingilt üles. 

Nähes, et võõramaalane on relvadeta, haaras noormees, kelle nimi oli Fastus, tupest 
mõõga ja tormas ülekohtu tegijale kallale. Samal ajal varjas tütarlaps oma kehaga 
päästjat ja hüüdis ühtaegu valju häälega: 

»Acuk! Sarus! Mpingu! Ruttu siia!" , 

Neiul õlgadest kinni võtnud, lükkas Tarzan ta kõrvale. Roomlane ei jätnud seda 
kasutamata ja ründas ahvinimest, lootes relvitust vastasest loetud sekunditega jagu 
saada. Kuid võta näpust! Äianud oma terava hispaania mõõgaga, lõhestas ta sellega 
üksnes õhku. Vastane põikas osavalt kõrvale. 

Fastus nägi esimest korda elus sellist väledust. Barbari silmad ja keha liikusid tema 
mõõgast kiiremini, ennetades seda sekundi murdosa. 

Kolm korda langes vihinal roomlase mõ6k ja iga kord rabas tera tühjust. 

Erutuse ja murega jälgis neiu ilmselt ebavõrdset võitlust. Tema südant täitis 
vaimustus võhivõõra hiiglase üle, kes tõenäoliselt oli küll barbar, kuid palju õilsama 
olekuga kui Fastus ja kel oli välkkiire reageerimisvõime. 

Mõõga eest taas kõrvale põiganud, ründas võõras ise ootamatult. Päevitunud käsi 
kahmas kinni vastase randmest ja mõõk lendas maha. Samal hetkel ilmusid aias 
nähtavale kaks valget meest pistoda ja üks neeger mõõgaga, olles oma kaskijanna kut- 
se peale kohale jõudnud. 

Võõrast .nähes otsustasid nad täiesti mõistetavalt, et see oli neiule kallale tunginud 
ja Fastus püüab teda takistada, kuid üsna edutult. 

Jooksvaid inimesi nähes adus Tarzan, et üksinda ta kolme vastu ei saa, ja varjas end 
Fastusega otsekui elava kilbiga. 

Tütarlaps astus tulijatele vastu, peatades neid käeliigutusega. Tarzani kõrvu kostis 
taas nagu tuttav ja ühtaegu täiesti arusaamatu 

keel, milles neiu selgitas nende juurde jooksnud meestele juhtunut. 

Pisut hiljem kõnetas ta võõrast samas keeles, kuid Tarzan raputas eitavalt pead, 
näidates, et ta ei saa aru. Kuid siis langes ta pilk neegrile ja talle turgatas pähe mõte 
kasutada mustanahalist tõlgina, sest viimane sarnanes väga bagegoga. 

»» Oled sa bagego?" küsis ta neegrilt selle suguharu murdes. 

»» Olen küll,” jahmus see. ,Ja kes sina oled?" 

»Kas sa oskad siinset keelt?" uuris Tarzan edasi. 


»Muidugi,"” vastas neeger. ,,Olen siin palju aastaid vangis olnud.” 

»Hüva," sõnas Tarzan, ,,siis tõlgi, mida see neiu rääkis.” 

» Ta küsis, kes sa oled, kust pärit, kuidas siia sattusid ja kuidas sul õnnestus teda 
Fastuse käest päästa, ja veel...” 

Tarzan tõstis käe. 

»Las ma vastan järjekorras!" hüüdis ta. Ütle talle, et olen Ahvide Tarzan, tulin siia 
kaugelt sõbralike kavatsustega otsida üles üks minu rahva hulgast pärit mees, kes jäi 
kadunuks.” 

Teda katkestasid valjud hüüded ja välisuksele koputamine. 

»» Vaata, mis seal lahti on, Acuk,” käskis neiu. 

Ori tõttas käsku täitma, neiu jätkas tõlgi abil vestlust Tarzaniga. 

»»5a Oled ära teeninud Dilecta tänu," kuulutas ta, , ja minu isa tasub sulle selle eest." 

Siis naasis Acuk, kellele järgnes noor ohvitser. Tarzanit nähes ajas ta silmad 
suureks, taganes ja kahmas kinni mõõgapidemest. Tarzan tundis ta jalamaid ära. See 
oli Maximus Prae-clarus, noor patriitsist ohvitser, kes oli ta Colosseumist paleesse 
toimetanud. 

Jäta mõõk rahule, Maximus Praeclarus," käskis neiu. ,,Siin pole vaenlasi.” 

»»Oled sa selles kindel, Dilecta?" küsis Praeclarus. ,, Mida sa temast tead?" 

»Ma tean, et ta jõudis siia õigeks ajaks ja päästis mind selle nurjatu inimese käest, 
kes kippus minu au kallale,” ütles tütarlaps uhkelt, põrmustades Fastust raevuka 
pilguga. 

»Ma ei mõista midagi,” sõnas Praeclarus kimbatuses. ,,See on ju vangi võetud 
barbar, kes nimetab end Tarzaniks. Ma toimetasin ta hommikul isiklikult 
Colosseumist keisrikotta imperaatori käsul, kes tahtis näha seda salakuulajat Castrum 
Marest, nagu mõned arvavad." 

»Kui ta on vang, miks ta siis siin viibib?" küsis neiu. 

»Ta tungis kallale imperaatorile endale, aga laskis keisrikojast jalga. Tormasime 
kogu linna läbi otsima, mina ruttasin kohe koos sõdurite salgaga siia, kartes, et see 
metslane võib sulle halba teha. Ja ma ei eksinud." 

»»See oli patriits Fastus, imperaatori poeg, kes püüdis mulle halba teha," väitis neiu, 
»metslane aga päästis mu.” 

Maximus Praeclarus kõõritas nõutult Sublatuse poja Fastuse poole ja pööras siis 
pilgu Tarzanile. 

»Ta on sinu oma,” pressis Fastus läbi hammaste, irvitades parastavalt. ,,Vii ta 
vanglasse!" 

»Hastus pole Maximus Praeclarusele mingi käskija,” ütles noor ohvitser. ,,Tean 
sinutagi oma kohust.” 

»Kas sa tõesti söandad vahistada seda inimest, Praeclarus, kes mind kaitses?" hüüdis 
neiu. 

»Aga mis mul üle jääb?"" tõdes Praeclarus. ,,Ma täidan oma kohust.” 

»»Noh, ja täida siis!" nähvas Fastus mõnitaval häälel. Praeclarus kahvatas. 

»Kui sa vaid teaksid, kuidas mu käed sügelevad, et sind kägistada!" hüüdis ta. ,,Kui 
sa ka Zeusi enda poeg oleksid, ei peataks see mind. Mine parem heaga minema, kuni 
mu kannatus katkenud pole.” 

»Mbpingu," sõnas Dilecta, ,,saada Fastus välja.” 

Fastus punastas. 

«Imperaator, minu isa, sellega ei lepi,” hüüdis ta ägedalt. ,,Ja ära unusta, Dilecta, et 
sinu isast ei peeta imperaator Sublatuse juures eriti lugu.” 

»Kasi minema!" hüüdis Dilecta. ,,Või ma käsin neegrist orjal sind tänavale visata.” 


Vastikult irvitades asus Fastus minekule. Kui ta oli silmist kadunud, pöördus Dilecta 
Praeclaruse poole. 

»»MIS siis nüüd teha?" hüüdis ta. ,, Ma olen kohustatud kaitsma seda üllameelset 
võõramaalast, kes päästis mind Fastuse käest, sina aga pead oma kohust täitma ja 
viima ta SublaMse juurde.” 

»Mul on idee," ütles Maximus Praeclarus, ,,kuid kõigepealt pean ma 
võõramaalasega nõu pidama.” 

»Mpingu tõlgib,” ütles neiu. 

»» Usaldad sa teda täielikult?" 

«Absoluutselt,” vastas Dilecta. 

»Saada siis need minema,” sosistas Praeclarus peaga Acuki ja Saruse poole viidates. 

Kui Mpingu oli Fastuse ära saamud ja tagasi tuli, leidis ta Maximus Praeclaruse, 
Dilecta ja Tarzani kolmekesi eest. 

Praeclarus andis Mpingule märku lähemale tulla. 

Ütle võõramaalasele, et mind saadeti teda vahistama," ütles noor ohvitser. ,,Kuid ta 
osutas Dilectale hindamatu teene ja ma kavatsen teda päästa, kui ta talitab nii, nagu 
ma ütlen.” 

»Mida nimelt?" küsis Tarzan, kuulnud tingimust. ,, Mida ma pean tegema?” 

»» Praegu läheme siit välja ja suundume Colosseumi. Sa käitud nii, nagu oleksid 
tõepoolest vang. Minu kodust möödumisel annan sulle märku. Jäta see maja meelde. 
Seejärel annan sulle võimaluse ära lipsata. Ronid puu otsa nagu tookord, kui põ- 
genesid Sublatuse vahisõdurite käest, ja siirdud otsemaid minu majja. Kuni ma koju 
jõuan, ei tohi sa sealt sammugi liikuda. Dilecta saadab Mpingu hoiatama teenreid sinu 
tulekust. Ma käsin neil sind kaitsta, säästmata oma elu. Said sa kõigest aru?" 

»Sain küll,” vastas ahvinimene, kui oli Mpingu tõlgitud jutu ära kuulanud. 

»» Hiljem püüan sind Castra Sanguinariusest minema viia ja aitan nendest mägedest 
välja pääseda." 


X. Ida imperaator 


Ida imperaatorile Validus Augustusele ei tekitanud riigi juhtimine erilisi raskusi, 
sest vaatamata oma muljet avaldavale tiitlile, polnud tal kuigi suurt võimu ega eriti 
palju alamaid. 

Saarelinnas Castrum Mares elas veidi üle kahekümne tuhande inimese, neist kolm 
tuhat valget, ülejäänud olid segaverelised. Väljaspool linna, järve ümber ja piki Mare 
Orientalise i1dakallast elasid külades ülejäänud alamad — umbes kakskümmend viis 
tuhat neegrit. 

Sel päeval, lõpetanud kiiresti vastuvõtud ja ettekannete kuulamise, läks imperaator 
keisrikoja aeda, et pühenduda suhtlemisele lähedaste sõpradega. 

Peagi astus tema juurde kojaülem, teatades, et patriits Fulvius 

Fupus palub imperaatorilt audientsi. 

»Fulvius teab väga hästi, et audientside tund on möödas” ütles imperaator kuivalt. 
»Tulgu homme." 

»la käib peale, oo ülikuulus imperaator,” ütles kojaülem. ,, Räägib, et tuli ülitähtsa 
asja pärast. Ta arvab, et imperaatorit ähvardab oht.” 

»Sellisel juhul saada ta siia," käsutas Validus. 

Kojaülem pöördus minekule, imperaator aga pomises rahulolematult: 


»Ei saa minutikski rahu. Alati ronivad siia need Fulvius Fu-puse taolised napakad 
igasuguste tobedustega.” 

Kui Fulvius minuti pärast imperaatori juurde astus, võttis see teda vastu külma 
üleoleva pilguga. 

»Ma tulin, 00 ülikuulus keiser, täitma Rooma kodaniku kohust, mille järgi 
imperaatori turvalisus on kõige tähtsam," kuulutas Fupus. 

»Millest sa kõneled?" küsis Validus karmilt. ,,Räägi rutem!" 

»» Castrum Maresse on ilmunud võõramaalane, kes kinnitab, et ta on barbar 
Saksamaalt, kuid mulle tundub, et see on salakuulaja Castra Sanguinariusest. 
Räägitakse, et ta sõbrustab Cassius Astaga.” 

»Mida sa tead Cassius Astast ja mis tema siia puutub?" 

»Inimesed räägivad... käivad jutud...” nämmutas Fulvius Fupus, <justkui...” 

»Muud juttu enam ei kuulegi, kui ainult Cassius Astast!" hüüdis Validus. ,,Tasus 
mul vennapoeg ära saata, kui kogu Castrum Mare kaotas une, nuputades minu 
otsusele igasuguseid tobedaid seletusi. Noh, mida seal siis kokku luuletad?" 

» Tean vaid seda, mida inimesed räägivad,” kokutas Fulvius punastades. 

Ja mida siis? Räägi juba kord!" 

»» Kuulsin termides, et sa saatsid minema Cassius Asta, kahtlustades teda reetmises, 
ja etta siirdus Sublatuse juurde, kes võttis ta avasüli vastu ja kellega nad plaanitsevad 
Castrum Marele kallale tungida.” A 

Validus süngestus. 

»Need kuulujutud on alusetud," nähvas ta. ,, Noh, aga mida sa võõrast tead? Miks 
mulle tema tulekust ei teatatud?" 

»Ei tea,” vastas Fulvius Fupus. «Seepärast tulingi, et sulle isiklikult ette kanda, seda 
enam, et võõramaalasele peavarju 

andnud inimene kuulub mõjukate, auahnete patriitside hulka.” 

»Kes ta on?" 

»»Septimus Favonius." 

»Septimus Favonius?" hüüatas Validus. «Uskumatu!" 

«Mitte nii väga uskumatu,” kuulutas Fupus ninakalt, «kui ülikuulus keiser vaevub 
meenutama Cassius Asta sõprust Malbus Lepuse, Septimus Favoniuse vennapojaga. 
Septimus Favo-niuse maja oli Cassius Astale teine kodu. Kelle poole pidi ta veel abi 
saamiseks pöörduma kui mitte ülivõimsa sõbra poole, kelle auahnust tunnevad hästi 
kõik vahest ainult peale Validus Augustuse?” 

Imperaator hüppas närviliselt üles ja hakkas edasi-tagasi jooksma. Juuresolijad ei 
lasknud temalt pilke. 

Fulvius Fupus kissitas verejanuliselt silmi. 

Natukese aja pärast jäi imperaator seisma ja pöördus ühe juuresolija poole. 

«Tabagu mind Zeusi välk, kui Fulvius Fupuse sõnades pole tõtt!" hüüdis ta. 

Seejärel nihkus ta Fupusele lähemale. 

»Kes on see võõramaalane?" 

«Valge nahaga inimene, kuid näojooned ja välimus pole patriitsi omad. Räägib meie 
keelt sõnu väänates, kuid arvan, et ta teeb seda nimme, näidates meile, nagu oskaks ta 
seda halvasti.” 

«Aga kuidas juhtus, et mulle temast ette ei kantud?" 

«Peab küsima Mallius Lepuselt,” ütles Fulvius Fupus. «Tema oli värava 
valvemeeskonna ülem, kui järvekülade barbarid ta Castrum Maresse toimetasid. 
Keiser muidugi mõistab, et arvatavasti osteti neegrid ära.” 


«Sa räägid.nii ladusalt, Fulvius Fupus,"” ütles imperaator, ,,et tekib tunne, nagu 
oleksid sa ise vandenõu peamees või vähemasti kaasosaline.” 

«Keisri hiilgav vaist veab teda seekord alt," ütles Fupus. 

Tema kahvatunud huultele ilmus tehtud naeratus. 

«Eks me vaata,” nähvas Validus kuivalt. 

Pöördunud ühe ohvitseri poole, käsutas imperaator: 

«Otsekohe vahistada Septimus Favonius, Mallius Lepus ja võõramaalane.” 

Vaevalt oli ta lause lõpetanud, kui uuesti astus ligi koja-ülem. 

«Septimus Favonius palub audientsi," kuulutas ta. «Temaga on Mallius Lepus ja 
keegi tundmatu.” 

»bPalu nad sisse," lausus Validus, käsu saanud ohvitserile aga ütles: «Oota siin. 
Vaatame, mis Septimus Favoniust siia tõ1.” 

Minut hiljem astus kolmik imperaatori ette. Favonius ja Lepus tervitasid Validust, 
pärast seda esitleti imperaatorile von Harbenit kui Saksamaa barbarite pealikut. 

«Oleme kuulnud," poetas Validus pilkava muigega. 

Favonius ja Lepus heitsid kiire pilgu Fupusele. ; 

«Miks mulle otsekohe ei teatatud tema kinnivõtmisest?" 

»Ma kavatsesin, kuid veidi hiljem," vastas noor ohvitser. «Esialgu tuli ta puhtaks 
pesta ja korralikult riidesse panna.” 

«Oleksid võinud kohe siia tuua,” ütles Validus. «Castrum Mares on praegu veel 
olemas vangla Castra Sanguinariusest pärit vangidele.” 

»Ta pole Castrum Sanguinariusest,” väitis Septimus Favonius. 

«Kust sa tulid ja mida sa siin teed?" küsis Validus von Harbenilt. 

«Tulin maalt, mida teie ajaloolased Saksamaaks nimetavad," vastas võõras. 

»»Ja õppisid Saksamaal ära meie keele?" küsis Validus irooniliselt. 

»»Sseda küll," vastas von Harben. 

»Ja pole kunagi Castra Sanguinariuses käinud?" 

«Mitte kunagi.” 

«Roomas oled sa muidugi käinud?" 

Validus naeris. 

»Jah, mitu korda." 

«Kes on siis praegu imperaator?" 

«Mitte keegi. Roomas pole enam ammugi imperaatoreid," vastas von Harben. 

«Kuidas ei ole?" hüüdis Validus. «Kui sa pole Castra Sanguinariuse salakuulaja, 
oled ilmselt hull. Võib-olla see ja teine, sest ainult hull võib arvata, et ma jään seda 
totrust uskuma. Polegi imperaatorit! Absurd!" 

«Imperaatorit pole sellepärast, et enam pole Rooma impeeriumi,” selgitas von 
Harben. «Mallius Lepus rääkis mulle, et sinu maa pole juba tuhat kaheksasada aastat 
välisilmaga suhelnud. Nii pika aja jooksu võis paljugi juhtuda ja tõepoolest juhtus 

ka. Rooma riik langes üle tuhande aasta tagasi. Ladina keel muutus surnud keeleks, 
mida oskavad ainult vaimulikud ja teadlased. Saksamaa, Gallia ja Briti barbarid lõid 
hoopis välismaal impeeriumid ning tsivilisatsioonid. Praegu on Rooma lihtsalt linn 
Itaalias.” 

Mallius Lepus lõi vaimustusest särama. 

»Ma ju rääkisin, et ta meeldib sulle," sosistas ta Favoniusele. ,,Kui ta veel jutustaks 
Validusele kandetoolidest, mille liikumiskiirus on viiskümmend tuhat sammu tunnis!" 


Von Harben rääkis ja käitus selliselt, et sisendas tahtmatult usaldust, mille 
tulemusena isegi haiglaselt umbusklik Validus hakkas uskuma sisserännanu ilmselt 
absurdset juttu ja külvas ta üle küsimustega. 

Lõpuks pöördus imperaator Fulvius Fupuse poole. 

»Mis põhjusel sa süüdistad seda inimest selles, et ta on Castra Sanguinariuse 
salakuulaja?" küsis ta ähvardavalt. 

»Kelle oma ta siis veel võiks olla?" väitis Fulvius Fupus nõrgalt. ,,Kui ta pole 
Castrum Marest, on ta järelikult Castra Sanguinariusest.” 

»Tuleb välja, et sul pole mingeid süüdistavaid tõendeid?" Fupus läks ähmi täis. 

»Mine!" käskis Validus ärritatult. ,, Võtan su käsile hiljem." 

Alandatud ja masendatud Fupus vantsis jalgu lohistades minema, heites 
Favoniusele, Lepusele ja Erichile kurja, halba ennustava pilgu. 

Pärast Fupuse lahkumist silmitses Validus tükk aega von Harbenit, otsekui püüdes 
tema ees seisva võõramaalase hinge tungida. 

»Polegi imperaatorit..." lausus ta mõtlikult. ,, Noil kaugetel aegadel ei saanud 
Sanguinarius imperaatoriga läbi ja viis oma väed Egiptusse. See oli kuus päeva enne 
Linna 848. aasta veebruarikalendat, imperaator Nerva valitsemise teisel aastal. Sellest 
päevast saadik pole nemad ega nende järglased saanud Roomast vähimaidki teateid.” 

Von Harben pingutas oma entsüklopeedilist mälu. 

»Kuus päeva enne veebruarikalendat, Nerva valitsemise teisel aastal,” kordas ta. 
»Kuid 27. jaanuaril 98. aastal meie ajaarvamise järgi on ju Nerva surmapäev, see 
tähendab, et möödunud oli vähem kui aasta." 

»Ah, kui Sanguinarius oleks seda teadnud!" hüüdis Validus. 

»Kuid Egiptus on Roomast kaugel, Sanguinarius aga viibis lõunas Niiluse lätte 
juures. Kes pärast Nervat imperaatoriks sai? Ehk tead?" 

»Irajanuš," vastas von Harben. 

»Kust tunned sa nii hästi Rooma ajalugu, barbar?" uudishimutses Validus. 

»»See on minu eriala,” vastas von Harben. 

»Aga kas sa saaksid seda kõike kirja panna, mis juhtus pärast Nerva surma?" 

»Kui mälus sorida, saaksin küll," vastas von Harben, ,,kuid see võtab aega." 

»Seda on sul piisavalt,” nähvas Validus. 

»Kuid ma ei arvanud, et jään siia kauemaks," vaidles Erich von Harben vastu. 

»Tuleb jääda," lausus Validus. ,,Sa paned kirja veel ka Ida imperaatori Validus 
Augustuse valitsemise ajaloo.” 

»Aga..." 

»Ei mingeid ägasid!" katkestas teda Validus. ,,See on keisri käsk." 

Von Harben kehitas õlgu ja naeratas. 

Selle silmapilguni olid Rooma ja keisrid tundunud talle kõigest kopitanud 
pärgamendi ja ajahambast puretud kirjadena, mis olid raiutud lagunenud müüridele. 

Lõpuks ometi sai ta näha kõige ehtsamat keisrit! 

» Tule," ütles Validus. ,, Viin su raamatukokku, kus sa tööle hakkad." 

Pika koridori lõpus võlvitud toas asuvas raamatukogus näitas Validus uhkusega 
pärgamendirulle, mis olid range korra järgi riiulitele asetatud. Neid oli saja ümber. 

» Vaata,” lausus Validus riiulilt rulli võttes. ,,Siin on kirjas meie riigi ajalugu kuni 
Castrum Mare rajamiseni. Selle autor on Sanguinarius. Võta see kaasa ja loe läbi. 
Elama hakkad Septi-mus Favoniuse juures, kes koos Mallius Lepusega sinu eest vas- 
tutust kannab. Tuled iga päev keisrikotta ja ma jutustan sulle oma valitsemise ajalugu. 
Praegu lasen sul minna koos Septimus Favoniusega, homme tuled siia samal ajal.” 

Paleest väljudes poetas von Harben: 


»Huvitav oleks selgust saada, olen ma vang või külaline?" 

Ta naeratas nukralt. 

»Arvatavasti nii see kui teine," vastas Mallius Lepus. ,,Esial- 

gu oled sa siiski külaline ja see on juba vedamine. Validus Augustus on auahne, 
kõrk ja julm inimene. Ta on kohutavalt umbusklik, sest teab, et teda eriti ei pooldata. 
Kujutad ette, Fulvius Fupusel oleks äärepealt korda läinud meid kõiki hukutada. Ei 
tea, mispärast keiser äkki oma meelt muutis, kuid nii sinul kui ka meil vedas tohutult, 
et kõik nii välja kukkus.” 

»»Aga et Rooma ajalugu kirjutada, selleks läheb vaja aastaid," ütles von Harben. 

»Kui sa keeldud, määrad end aeglasele surmale. Parem on nõustuda," lausus Mallius 
Lepus laialt naeratades. 

»» Castrum Mares elada võib,” lisas Septimus Favonius. 

» Vahest on teil õiguski,” möönis von Harben. 

Tema vaimusilma ette kerkis Favoniuse tütre kuju. 

Von Harben, keda ajendas teaduslik huvi, otsustas pärast peremehe majja naasmist 
aega viitmata tutvuda keisrilt saadud vanaaegse papüürusega. Jõudnud tema käsutusse 
antud ruumi, heitis ta kõigepealt diivanile pikali ja päästis lahti paela, millega rull oli 
kinni seotud. 

Tema ees lebas ajahambast puretud manuskript, mis oli kirjutatud ladina keeles ning 
kirendas parandustest ja mahakriip-sutustest. See ei sarnanenud sugugi nendega, mis 
olid talle varem kätte puutunud ning kirjutatud kirjanike ja teadlaste käega, lasknud 
pilgul üle teksti libiseda, tegi von Harben kohe kindlaks, et selle autor on kirjanduses 
algaja. 

Käsikirjas leidus ohtralt räiget sõdurikeelt kõrvuti rooma ja egiptuse murretega, 
mida kasutati peaaegu kaks tuhat aastat tagasi. 

Siin tuli ette viiteid inimestele, kelle nimed olid unustusehõlma vajunud, samuti 
geograafilisi nimetusi, mis olid ammugi inimmälust kustunud. Praegu omandasid 
need von Harbeni jaoks täiesti reaalse kõla. See oli kroonika, mille oli kirjutanud 
Sanguinarius ühes Egiptuse linnas, mida polnud kunagi märgitud ühelegi 
geograafilisele kaardile, seesama Marcus Crispus Sanguinarius, kes oli esile kutsunud 
Nerva rahulolematuse ja rajas hiljem impeeriumi, ent kelle nimi ei läinud antiikse 
Rooma kroonikaraamatutesse. 

Üha suureneva huviga süvenes von Harben Sanguinariuse raevukasse kaeblemisse 
oma saatusele osaks saanud ebaõigluse üle: Nerva vaenuliku suhtumise pärast 
pagendati ta Egiptuse tulipalavasse kõrbesse, kus asus oma sõjaväega elama lõuna- 
maise Teeba linna lähedale. 

Sanguinarius kirjutas kolmandas isikus: 

»Sanguinariust, kümnenda leegioni kolmanda kohordi prefekti, süüdistati kohe 
pärast Nerva troonileasumist 846. aastal Igavese Linna ajaarvamise järgi 
imperaatorivastases vandenõus. 

Teatanud oma asehalduritele ja tsentuuriotele, et Nerva saatis suure armee kohorti 
hävitama, keelitas ta inimesi minema otsima maad, kus nad oleksid vihaleaetud 
keisrile kättesaamatud. Järgmisel päeval algas pikk teekond. 

Samal ajal randus Araabia lahes asuvas Egiptuse sadamas Müosormoses sajast 
laevast koosnev flotill. 

Pardal viibisid Indiast ja kaugest Hiinast väljaveetud orjad ja isegi heleda nahaga 
inimesed, kes olid kauges edelas vangi langenud ja röövlitest mongolite käest 
väevõimuga ära võetud. 


Peamiselt olid need noored tütarlapsed, keda taheti Roomas enampakkumisel maha 
müüa. Sanguinarius vallutas selle karavani koos kõigi aarete ja orjadega. Järgmise 
viie aasta jooksul püüdis kohort mitu korda eri kohtades endale alalist eluaset leida, 
kuid alles 853. aastal Rooma ajaarvamise järgi rajati Castra Sanguinariuse linn.” 

» Noh, kas on huvitav?" kõlas lävelt. 

Von Harben tõstis silmad ja nägi Mallius Lepust. 

»Väga,” vastas ta. 

Lepus kehitas õlgu. 

»Mulle tundub, et oleks olnud huvitavam, kui see kange sõjamees oleks õigust 
kirjutanud. Ta ei pajata peaaegu midagi oma valitsemisajast, mis kestis kakskümmend 
aastat. Ta tapeti kolmekümnendal aastal Sanguinariuse ajaarvamise järgi, mis vastab 
Rooma ajaarvamise 873. aastale. Vana türann pani Unnale oma nime, võttis 
kasutusele isikliku kalendri ja käskis graveerida oma kujutise kuldmüntidele, mis on 
käibel tänaseni.” 

Ja kuidas tekkis Castrum Mare?" küsis von Harben. 

»Sada aastat pärast Castra Sanguinariuse rajamist muutus elu linnas 
väljakannatamatuks,” vastas Lepus. ,,Lokkas täielik seadusetus. Edasi jõudsid vaid 
rahamehed, kes lömitasid lõputult imperaatori ees, teistel polnud vähimatki kindlust 
hofctse suhtes. Siis tõusis üles Onus Asta ja viis endaga oru läänepoolsel küljel 
olevale saarele mõnisada perekonda, rajades Castrum Mare linnimpeeriumi. Nende 
perekondade järeltulijad elasid siin üle tuhande seitsmesaja aasta, olles Castra 
Sanguinariusega ala- 

lises sõjaseisundis. Oli ka rahuaegu, kui vajaduse sunnil taastus linnade vahel 
kauplemine, kuid seejärel algasid taas sõjad. Umbusku ja vihavimma vaenujalal 
olevate linnade vahel õhutavad oskuslikult meie imperaatorid, kes kardavad, et 
sõbralikud suhted viivad nende võimu kokkuvarisemisele.” 

»Kas Castrum Mare on praeguse imperaatori valitsusega rahul?" huvitus Erich. 

«Niisugusele küsimusele on ohtlik siiralt vastata," ütles Le-pus õlgu kehitades. 

»Et mul tuleb kroonikakirjutajana iga päev keisrikoda külastada," sõnas von Harben, 
»tahaksin võimalikult palju teada saada Validus Augustusest, kellega pean suhtlema, 
või muidu kukun veel portsu otsa, mis võib kahjustada sind ja Septimus Fa-voniust, 
kes minu eest vastutab.” 

Vastu seina nõjatudes näperdas Lepus laisalt pistoda pidet, mõeldes läbi oma 
vastust. 

»Ma usaldan sind," alustas ta, ,,sest esiteks on sinus midagi seesugust, mis usaldust 
äratab, teiseks pole sul vähimatki põhjust mulle ja onule halba soovida. Castrum Mare 
on oma imperaatori pärast õnnetu. Ta on erinevalt eelmistest upsakas ja julm. 
Viimane oli pehme iseloomuga inimene, kuid just enne surma valiti troonipärijaks 
tema vend Validus Augustus, sest keisri poeg oli sellal kõigest aastane. Selle, eelmise 
imperaatori poja, Validus Augustuse vennapoja nimi on Cassius Asta. Oma po- 
pulaarsuse tõttu tekitas ta kadedust ja vihavaenu Augustuses, kes alles hiljuti saatis ta 
ohtliku ülesandega oru läänepoolsesse otsa. Paljud pidasid seda pagendamiseks, ent 
Validus Augustus kinnitas, et see pole nii. Keegi ei tea, millise ülesande Cassius Asta 
sai. Ta lahkus salaja öösel paari orja saatel. Räägitakse, et talle tehti ülesandeks 
tungida salakuulajana Castra San-guinariusse. Kui see on tõsi, on see ülesanne 
tegelikult samaväärne surmaotsusega. Kui rahvas sellest teada saaks, tõstaks ta 
Validus Augustuse vastu mässu, sest Cassius Asta on kõigi lemmik... Kuid aitab 
sellest. Ei taha sind Castrum Mare muredega tüüdata. Võta käsikiri ja mine aeda. Seal 
puude varjus on jahedam kui siin. Ka mina tulen varsti sinna." 


Puude varjus murul aset võtnud, kiskus von Harben end lahti Sanguinariuse ajaloost 
ja asjade seisust Castrum Mares, sest nüüd tegelesid ta mõtted põgenemisplaanidega. 

Teadlasena oleks ta suure rõõmuga jäänud siia just nii 

kauaks, kui oleks vaja olnud oru, riigikorralduse ja kohalike elanike tavade 
tundmaõppimiseks, kuid talle ei meeldinud sugugi väljavaade olla Ida imperaatori 
tahtel raamatukogu vang, selleks et kirjutada ladina keeles pilliroost sulega 
papüürusele Vana-Rooma ajalugu. 

Linase rõiva kahin ja tasased sammud kruusatatud aiateel katkestasid ta mõttelõnga. 
Tõstnud silmad, nägi ta Favoniat, Septimus Favoniuse tütart, kelle naeratus tõrjus 
otsekohe peast nii Vana-Rooma ajaloo kui ka pooleldi kavandatud põgenemisplaani. 


XI. Väljaspool ohtu 


Maximus Praeclarus viis Tarzani Dion Splendiduse majast Castra Sanguinariuse 
linna. Värava juures tunglevad sõdurid hakkasid rõõmsalt käratsema. Neile meeldis 
neid kamandav noor patriits ja nad tundsid uhkust, et ta oli üksinda, ilma kõrvalise 
abita vangistanud metsiku barbari. 

Praeclaruse käsul lakkas käratsemine silmapilk, rühm rivistus kolonniks ja hakkas 
liikuma Colosseumi poole. Mõne aja pärast peatas Praeclarus sõdurid ja suundus ühe 
puiestee ääres seisva maja juurde. Pisut ukse ees seisnud, naasis ta rühma juurde, 
justkui oleks ümber mõelnud, ega taha enam siseneda. Tar-zan taipas, et noor ohvitser 
näitas maja, kus ta elab ja kust ahv-inimene võib varjupaika leida. 

Mõnesaja jardi järel peatas Praeclarus uuesti inimesed, sedapuhku joogiveega 
purskkaevu vastas, mis asus teisel pool puiesteed kivimüüri ääres. Purskkaevu kõrval 
kasvas hiiglaslik puu, mille oksad ulatusid nii puiestee kui ka müüri taga oleva aia 
kohale. 

Praeclarus läks üle puiestee, jõi vett, tuli tagasi ja küsis žes-tide abil Tarzanilt, kas ei 
taha temagi janu kustutada. Ah**ni-mene noogutas pead. Siis ütles Praeclarus 
sõduritele, et lubab vangil jooma minna. 

Kiirustamata teisele poole läinud, kummardus Tarzan veejoa kohale. 

Kõrval kõrgus puutüvi, pea kohal sahises paks lehestik, mis 


70 

tõotas pääsemist ja kaitset sõdurite viskodade eest. 

Tarzan eemaldus purskkaevust ja oli välkkiire hüppega puu otsas. 

Kõlas kellegi ärev hüüatus ja rühm noore patriitsiga eesotsas sööstis paigalt. Aga 
kui nad puu juurde jõudsid, selgus, et vang oli kadunud. 

Kisaga oma pahameelt väljendades hakkasid nad pilkudega lehestikku puurima, 
kuid barbar oleks nagu haihtunud. Rabedamad ronisid puu otsa, kuid siis hakkas 
Praeclarus vehkima oma majale vastupidises suunas. 

»Seal ta on! Võtke ta kinni!" karjus ta ja tormas edasi, tõmmates kaasa kogu rühma. 

Liikudes käratult puude otsas, mis olid hõivanud suure osa linnast, tuli Tarzan tagasi 
Maximus Praeclaruse maja juurde. 

Puu otsa jäänud, nägi Tarzan enda all aias auväärset daami, kes vestles ilmselt 
erutatud suurekasvulise neegriga. Nende ümber kogunenud mustanahalised orjad, 
mehed ja naised, püüdsid ahnelt iga sõna. 

Daami vestluskaaslane polnud keegi muu kui Mpingu ja kuigi Tarzan ei mõistnud 
sõnakestki, oli selge, et neeger teatab emandale vastavalt Maximus Praeclaruselt 
saadud juhtnööridele tema peatsest saabumisest. Mpingu hoogsad žestid, aga ka 


neegrite töllakil huuled ja pungis silmad tunnistasid, et jutustaja ei hoidnud kokku 
värvikaid üksikasju. 

Ehkki daam kuulas rahulikult ja väärikal ilmel, oleks ta nagu hingepõhjas naernud 
kas siis jutu enda või Mpingu lakkamatu ärevuse üle. 

See oli suursuguse välimusega hallijuukseline umbes viiekümneaastane naine, kes 
käitus väärika enesekindlusega, mis on omane kõrgele sotsiaalsele seisundile. 

Oli näha, et ta on pealaest jalatallani patriitsitar, kuid samal ajal kiirgasid ta peente 
kurdudega ümbritsetud silmad sügavat inimlikkust ja heatahtlikkust. 

Vahepeal oli Mpingu ammendanud nähtavasti kogu ülivõrdes sõnadevaru, ülistades 
barbarit, kes oli päästnud tema käskijanna Fastuse kallalekippumiskatsest, ja läks 
uuesti üle pantomiimile, kujutades teab mitmendat korda stseeni aias. Selsamal hetkel 
hüppas kõrgusest tema kõrvale murule Tarzan. Ahv-inimese ootamatu ilmumine rabas 
neegreid, daam jäi rahulikuks ega näidanud välja üllatust. 

»Kas see ongi see barbar?" küsis ta Mpingult vaid. 

»» Tema jah," kinnitas neeger. 

, Ütle talle, et ma olen Festivita, Maximus Praeclaruse ema, ja tervitan teda oma 
poja nimel meie majas." 

Mpingu abiga vahetas Tarzan Festivitaga tervitussõnu ja tänas teda külalislahkuse 
eest. Seejärel käskis daam orjal saata võõramaalane talle määratud ruumi. 

Tükk aega pärast keskpäeva tuli Maximus Praeclarus ja läks otsekohe neegrist tõlgi 
saatel Tarzani juurde. 

»Ma jään sinuga kui teener ja tõlk," ütles neeger Tarzanile. 

»» Tahan märkida, et see on ainus koht, kuhu ei tulda läbi otsima," kuulutas 
Praeclarus tõlgi kaudu. ,, Praegu kammivad kolm tsentuuriat metsa linna ümber, kuigi 
Sublatus on veendunud, et sul õnnestus põgeneda. Varjame sind mõne päeva, siis 
püüan ma sind öösel linnast välja viia.” 

Ahvinimene naeratas. 

»Ma võin ka ise mis tahes ajal lahkuda," ütles ta, ,,kuid enne pean veenduma, et 
inimest, keda ma otsin, linnas pole. Ent luba end tänada abi eest, kuigi ma ei mõista 
sinu õilsa teo põhjust.” 

»Kõik on väga lihtne," vastas Praeclarus. ,, Neiu, kelle sa hommikul päästsid, on 
Dion Splendiduse tütar Dilecta. Ta on minu mõrsja. Kas nüüd mõistad, miks ma nii 
talitasin?" 

»Mõistan," ütles Tarzan. ,,Olen rõõmus, et jõudsin õigeks ajaks.” 

»Esialgu on veel vara rõõmustada," lausus Praeclarus. «Inimene, kes Dilectat solvas, 
on Fastus, Sublatuse poeg, ja nüüd on imperaatoril kättemaksuks kaks põhjust. Aga 
niikaua, kuni sa siin oled, ei ähvarda sind miski. Orjad ei reeda ja vaevalt sind siit 
leitakse.” 

»Kui ma siia jään ja selgub, et sa mind abistasid, tabab sind imperaatori viha.” 

Maximus Praeclarus väristas õlgu. 

»Ma ootan iga päev, millal see juhtub. Ja asi pole sinus, vaid selles, et imperaatori 
poeg unistab abielluda Dilectaga. Sublatusele piisab sellest, et mind hävitada. Kui 
tuleb välja, et ma sind aitasin, siis halvemat enam olla ei saa.” 

»Ehk saan ma sulle kasulik olla,” sõnas Tarzan. 

»Mismoodi? Siit ei tohi sa sammugi astuda. Sublatus tõotas suurt vaevatasu sellele, 
kes su kinni võtab, ja nüüdsest on valvel kõik Castrum Sanguinariuse elanikud, kaasa 
arvatud naised 

ja lapsed. Peale nende on linnamüüride taga veel tuhandeid neegritest barbareid ja 
kõik tahavad sind kähku kinni võtta.” 

»Nagu sa nägid, panin ma täna kaks korda Sublatuse sõdurite käest plehku,” lausus 
Tarzan muiates. ,,Mul on lihtne asi linnast välja pääseda ja ümberkaudsete külade 
barbarite valvsust petta.” 

»Miks sa siis ära ei lähe?" küsis Praeclarus. 

»Ma tulin siia oma sõbra poega otsima," vastas Tarzan. ,,Mõni nädal tagasi siirdus ta 
uurima Viramvazi mägesid, mille keskel asub teie maa. Saatjad jätsid ta maha kohe 
tõusu alguses. Olen kindel, et ta läks edasi ja tõenäoliselt asub kas kusagil mäeahe- 
likus või päris kanjonis.” 

»Kui sinu sõbra poeg sattus oru sellesse ossa, siis võetakse ta kinni ja tuuakse Castra 
Sanguinariusse," sõnas Maximus Praeclarus. ,, Niipea kui see juhtub, saan kohe teada, 
sest mind saadeti teenima Colosseumi — see on tunnismärk, et olen Sublatuse põlu 
all, sest see on ohvitserile kõige ebameeldivam teenistus.” 

»»Kas võis juhtuda, et ta sattus oru teise ossa?" küsis Tarzan. 

»Ei,” vastas Praeclarus. ,,Orgu tuleb üksainus tee, seesama, mida mööda sind kohale 
toodi. Idas on teine linn, kuid su sõber poleks võinud sinna sattuda Castra 
Sanguinariust ümbritsevast metsast möödumata, aga sel juhul oleks ta kinni võetud ja 
Sublatuse ette toimetatud.” 

»Siis tuleb mul ajutiselt siia jääda," lausus Tarzan. 

»»Oled teretulnud külaline," vastas Praeclarus. 

Tarzan elas Maximus Praeclaruse kodus kolm nädalat. Festivita kiindus kogu 
hingest pruuniks põlenud barbarisse ja et ta tüdines suhtlemisest tõlgi kaudu, hakkas 
külalisele oma keelt õpetama. Peagi oli Tarzan võimeline juba vestlusest osa võtma. 
Ta ei jätnud kasutamata juhust uut keelt harjutada, seda enam, et Festivita päris 
lõpmatuseni välismaailma ning kaasaegse tsivilisatsiooni tavade ja riietuse kohta. 

Sellal kui Ahvide Tarzan päevast päeva von Harbenist teateid ootas, elas otsitav Ida 
imperaatori õukonnas patriitsi elu ja ehkki töö raamatukogus talle meeldis, pani 
nördima mõte, et ta on siiski vang. 

Ta pidas ikka ja jälle põgenemisplaane, mis ununesid paugupealt, tasus vaid 
Septimus Favoniuse võluval tütrel tema kõrvale ilmuda. 

Nii möödusid päevad, ent samal ajal siit kaugel, teises maailmas, kihutas mööda 
kõrgeid puudelatvu hirmunud ahvike. 


XII. Mpingu lobises välja 

Üldiselt on kelkimine omane kõigile inimestele, sõltumata ajastust või rassist. 
Seetõttu pole imeks panna, et Mpingu, olles teadlik oma emanda ja Maximus 
Praeclaruse perekonna saladusest, hakkas aeg-ajalt vandenõulase ilmel lendu laskma 
uduseid lauseid, intrigeerides kuulajaid. 

Mpingu tegutses kurja tagamõtteta. Ta oli ustav Dion Splen-diduse majale ega oleks 
mingi hinna eest omatahtsi teinud halba oma isandale või isanda sõbrale. Kuid nagu 
igaühel, kes liiga palju lobiseb — loomulikult lobises Mpingu liiga palju —, tuli tal 
oma suure suu eest kallilt maksta. 

Ühel ilusal päeval turul isanda söögilauale toidukraami ostes tundis ta ühtäkki oma 
õlal kellegi rasket kätt ja nägi ümber pöörates keisrikoja valveüksuse tsentuuriot 
leegionäride salgaga. 

»Kas sina oled Mpingu, Dion Splendiduse ori?" küsis tsentuurio. , 

» Olen küll," vastas neeger. ,,Tuled kaasa!" käskis tsentuurio. 


Mpingu põrkas eemale, sest keisri sõdureid kartsid kõik. ,,Mis sa tahad?" küsis ta. 
»Ma pole midagi halba teinud.” ,,Liiguta end, barbar,” käskis ohvitser. ,, Sinuga 
aetakse juttu ja lastakse tulema.” 

Ta tõukas Mpingut sõdurite poole. 

Kogunes rahvasumm, nagu see alati juhtub, kui kedagi vahistatakse, kuid tsentuurio 
ei teinud seda nägemagi. Niipea kui Mpingu ära viidi, läksid inimesed kohe laiali. 
Ükski neist ei küsinud midagi ega seganud vahele. Kes olekski söandanud usut-leda 
keisri ohvitseri? Kes oleks julgenud välja astuda mustanahalise orja kaitseks? 

Mpingu arvas juba, et teda viiakse Colosseumi all asuvasse vanglasse, kuhu heideti 
kõik vahialused, kuid nägi peagi, et nad lähevad teisele poole. Kui neeger taipas, et 
teda viiakse keisri-kotta, valdas meest kirjeldamatu hirm. 

Tialgi varem polnud Mpingu astunud üle palee läve, ja kui uks tema taga sulgus, pidi 
ta äärepealt minestama. Ta oli kuulnud Sublatuse julmusest, sellest, kui halastamatult 
õiendab imperaator arveid oma vaenlastega. Need nägemused halvasid tema tahet 
niivõrd, et saalis kõrge aukandja ette sattunud, oleks ta äärepealt põrandale istunud. 

»»See on Mpingu," teatas teda kinnivõtnud tsentuurio, ,,Dion Splendiduse ori. Mul 
kästi ta sinu juurde tuua.” 

»Hästi,”" lausus aukandja. ,,Võid siia jääda seniks, kuni ma teda üle kuulan.” 

Seejärel pöördus ta Mpingu poole. 

» Tead sa, missugune karistus saab osaks neile, kes aitavad keisri vaenlasi?" 

Mpingu suu hakkas kramplikult tõmblema, otsekui oleks ta kaotanud kõnevõime. 

»Nad surevad!" röögatas aukandja ähvardavalt. ,,Surevad hirmsat piinarikast 
surma.” 

»Ma pole milleski süüdi!" karjatas Mpingu, kellel häälepaelad äkki lahti läksid. 

»Ära valeta, barbar!" nähvas aukandja põlastavalt. ,,Sa aitasid Tarzani-nimelist 
vangi põgeneda ja varjad teda praegu imperaatori eest.” 

»Ma pole aidanud teda põgeneda ega varja ka," hakkas Mpingu tihkuma. 

»» Valetad. Sa tead, kus ta end peidab. Sa kelkisid orjade ees. Räägi, kus ta on." ,, Ma 
ei tea.” 

»Kui sul keel välja rebida, ei saa sa öelda, kus ta on," jätkas roomlane. ,,Kui su 
silmad hõõguva oraga välja torgata, ei saa sa meid tema urgu viia. Aga kui me leiame 
ta ilma sinu abita, ja sul ei pruugi selles kahelda, et me ta leiame, siis pole meil enam 
tarvis sinu keelt ega silmi. Said aru?" 

»Ma ei tea, kus ta on," kordas Mpingu. 

Roomlane eemaldus, lõi gongi ja tardus liikumatult paigale, kuni kutse peale ilmus 
kohale ori. 

»»10o siia tuletangid," käskis roomlane orja, ,,ja pann tuliseks aetud rauast 
tööriistadega. Ruttu!" 

»bea kinni!" kisendas Mpingu. 

»Kas mälu tuli tagasi, mis?" 

» Olen kõigest vilets ori,” anus Mpingu. ,,Ma ei tohi oma isandate käsust üle astuda. 

(2) 

»»Ja mida nad sul käskisid teha?" . - 

» Olen ainult tõlk,” vastas Mpingu. ,, Valge barbar räägib bagego, minu emakeeles. 
Minu abiga nad suhtlevad.” 

»Millest nad räägivad?" 

Mpingu takerdus, viis pilgu kõrvale. 

»Noh, ma ootan," ütles aukandja kuivalt. 

»» Olen unustanud." 


" 


Aukand]ja andis peaviipega tsentuuriole märku. Sedamaid haarasid sõdurid Mpingu 
paiskasid ta põrandale ja istusid talle otsa, hoides teda liikumatus asendis. 

»Tangid!" hüüdis roomlane. 

Ori ulatas talle soovitud riista. 

»» Oota!" kisendas Mpingu. ,,Ma räägin kõik.” 

» Tõstke ta üles," käskis aukandja. Siis pöördus ta Mpingu poole. ,,See on sinu 
viimane võimalus. Muidu rebitakse su keel suust ja põletatakse silmad peast.” 

»Ma räägin,” sosistas Mpingu. ,,Olin ainult tõlk ja ei midagi rohkemat. Ma ei 
aidanud tal põgeneda ega varjanud teda.” 

»Kui räägid tõtt, et puutu ma sind," tõotas roomlane. «Niisiis, kus peidab end valge 
barbar?" 

»Maximus Praeclaruse majas.” 

»Mis on sinu isandal selle kõigega pistmist?” 

»»Diön Splendidus pole milleski süüdi,” vastas Mpingu. ,,See on Maximus 
Praeclaruse kätetöö.” 

»Esialgu kõik," ütles aukandja tsentuuriole. ,, Viige ta ära. Pea teda silmas. Vaata, et 
ta kellegagi ei räägiks.” 

Mõni minut hiljem astus Mpingut ülekuulanud aukandja Sublatuse ruumidesse. 
Viimane vestles parajasti oma poja Fastusega. 

»Ma tean, kust otsida valget barbarit, Sublatus,” kuulutas mees. 

«Suurepärane,” rõõmustas imperaator. ,,Kus ta siis on?" 

»Maximus Praeelaruse kodus." 

«Uskumatu!" pääses Fastuse suust. 

»Kes veel sellesse segatud on?" küsis Sublatus. 

»Ta Võeti kinni Dion Splendiduse õues," sõnas Fastus mõtlikult, ,,aga imperaator ja 
kõik teised teavad, et Dion Splendiduse neelud käivad juba ammu keisri purpurmantli 
järele...” 

»Ori kinnitab, et barbari põgenemise korraldas Maximus 

Praeclarus ja ainult tema üksi," sekkus aukandja. 

»»See on Dion Splendiduse ori, kas pole?" küsis Fastus. 

»»On küll." 

»Siis ta lihtsalt püüab oma isandat välja rääkida.” 

»Vahistada kõik!" käskis Sublatus. 

»» Oota, keiser!" elavnes Fastus. ,,Barbar pani juba kaks korda leegionäride käest 
plehku. Kui tal peaks vähimgi kahtlus tekkima, laseb ta uuesti jalga. Tead, mis ma 
välja mõtlesin..." 

Tund hiljem saabus Dion Splendiduse majja käskjalg kutsega senaatorile ja tema 
abikaasale osaleda õhtusöögis, mille samal päeval annab kutsutud külalistele õukonna 
aukandja. 

Teine saadik suundus kirjaga Maximus Praeclaruse majja. Selles kutsuti noort 
ohvitseri lõbusale olengule, mille samal õhtul korraldas noor rikas patriits. 

Et mõlemad kutsed olid saatnud imperaatorile lähedased isikud, tähendas see 
tegelikult käsku, millest keelduda oli võimatu. 

Castra Sanguinariusele laskus õhtu. 

Dion Splendidus abikaasaga väljus kandetoolist neid külla kutsunud kõrge aukandja 
maja ees. 

Castra Sanguinariuše ühe varakama kodaniku peosaalis tühjendas Maximus 
Praeclarus koos teiste külalistega veinikarika. Siin viibis ka Fastus ja Maximust 
üllatas väga tema sõbralikkus. 


»Ma kahtlustan alati halba, kui Fastus mulle naeratab," poetas Maximus oma 
sõbrale. 

Dilecta, kes oli koju jäänud, kuulas parajasti koos orjadega neist ühe juttu tema 
kodukülast. 

Maximus Praeclaruse majas jutustas Tarzan Festivitale metsikust Aafrikast ja 
tsiviliseeritud Euroopast ning vastas teadmishimulise Rooma matrooni arvukatele 
küsimustele. Uksele koputati. Ilmus ori, kes teatas Dion Splendiduse orja Mpingu saa- 
bumisest ülesandega. 

»Tulgu sisse," käskis Festivita. 

Mpingu astus tuppa. 

Oleksid Tarzan ja Festivita Mpingut paremini tundnud, oleksid nad mõistnud, et 
neeger närveerib kõvasti, kuid kahjuks ei märganud nad ei Mpingu olekus ega 
käitumises midagi ebatavalist. 

»Mind läkitati sind Dion Splendiduse majja saatma,* pöördus Mpingu Tarzani 
poole. 

74 

»Imelik,” lausus Festivita. 

»Täna õhtul enne peole minekut käis sinu suursugune poeg Dion Splendiduse majas, 
enne lahkumist aga kutsus mu enda juurde, käskis minna Tarzani järele ja tuua ta 
minu isanda majja," seletas Mpingu. ,, Rohkem ei tea ma midagi." 

»Kas see oli Maximus Praeclarus, kes niisuguse korralduse andis?" tundis Festivita 
huvi. 

Jah,” vastas Mpingu. 

»Ei tea, fnilles asi," lausus Festivita, ,,kuid nähtavasti olid tal selleks kaalukad 
põhjused, muidu poleks ta hakanud õigustamatult riskima.” 

» Väljas on kottpime," ütles Mpingu. ,,Keegi ei näe teda." 

»»Pole midagi,” lausus Tarzan. ,, Maximus Praeclarus poleks hakanud ilmaaegu mulle 
järele saatma.” 

Ta tõusis ja jättis kummardades Festivitaga hüvasti. 

Mööda inimtühja puiesteed kõndides kutsus neeger ahvini-mest müüri juurde, kus 
paistis ähmaselt madal uks. 

»Nüüd siia,” ütles ta. 

»»See pole Dion Splendiduse maja!" hüüdis Tarzan, taibates pettust. 

Mpingut hämmastas, et võõramaalane mäletas nii hästi kohta, kus ta oli viibinud 
kõigest üksainus kord ja sedagi üle kolme nädala tagasi. Kust võis Mpingu teada, et 
aastaid kestnud elu läbipääsmatus džunglis oli arendanud kõiki ahvinimese 
meeleorganeid ja tema võimet orienteeruda maastikul. 

»»See pole paraaduks,"” selgitas Mpingu kärmesti. ,, Maximus Praeclarus kahtles, kas 
sul õnnestub märkamatult eesuksest sisse pääseda. Siit viib jalgrada maja juurde. Ei 
mingit riski." 

»»Kõik on selge," sõnas Tarzan. ,,Mine esimesena.” 

Mpingu avas ukse, astus sisse ja viipas Tarzanile. Džungli-valitseja astus pimedusse 
ja siin langes talle peale paarkümmend inimest. 

Alles nüüd mõistis Tarzan, et teda oli reedetud. Kallaletungijad tegutsesid nii 
kiiresti, et juba mõne sekundi pärast sulgusid ta randmete ümber terasest käerauad, 
aga seda kartis ta kõige rohkem. 


XIII. Cassius Asta 


Samal ajal kui Erich von Harben suveöö kuupaistel Castrum Mare linnas Septimus 
Favoniuse aias Favoniale oma südant puistas, lohistas salkkond imperaator Sublatuse 
mustanahalisi sõdureid Ahvide Tarzanit ja Dion Splendiduse orja Mpingut Castra 
Sanguinariuse vanglasse, mis asus Colosseumi keldris. Kaugel lõunas džunglis kõrge 
puu ladvas värises külmast ja hirmust väike ahvipärdik, keda oli haistnud pimeduses 
hiiliv panter Sheeta. 

Saalis kestis piduõhtu. Maximus Praeclarus lamaskles diivanil aukülalise Fastuse 
lähedal. 

Imperaatori poeg, kel rohkest märjukese pruukimisest keelepaelad lahti läksid, oli 
imeheas meeleolus ja lausa säras üleni. 

Juba mitmendat korda alustas ta juttu võõrsilt pärit valgest barbarist, kes oli tema isa 
solvanud ja kaks korda Sublatuse sõdurite käest jalga lasknud. 

»»Ausa ohvitseri käest poleks ta põgenenud. Ja ka minu käest mitte," hõikas ta 
pilkavalt Maximus Praeclarusele. 

»Kuid ta oli sul ju Dion Splendiduse aias peos, Fastus,” väitis Praeclarus. ,, Miks sa 
teda siis kinni ei võtnud?” 

Fastus punastas. 

»»Seekord ei lase ma tal plehku panna,” lausus ta. ,, Seekord?" muutus Praeclarus 
valvsaks. ,,Kas ta võeti siis kinni?" 

Noore patriitsi hääl ja näoilme väljendasid üksnes viisakat uudishimu, kuigi Fastuse 
sõnad tabasid teda nagu välk selgest taevast. 

»Ma pean silmas seda," läks Fastus ähmi täis, ,,et kui ta uuesti kinni võetakse, 
hoolitsen ma ise selle eest, et ta jalga ei laseks.” 

Fastuse sõnad üksnes tugevdasid Praeclaruse kahtlusi. Kogu pika pidusöögi ajal ei 
lahkunud temast halb eelaimus. Õhus hõljus ärevust, mida tekitas peoperemehe ja 
teiste Fastuse lähedaste sõprade pilkudes vilksatav varjatud vaenulikkus. 

Niipea kui viisakus lubas, Maximus Praeclarus vabandas ja jättis hüvasti. 
Relvastatud orjad viisid ta kandetoolis mööda Castra Sanguinariuse pimedaid 
tänavaid, kus talle igal sammul viirastus tundmatu oht. Kui lõpuks koju jõuti ja ta 
kandetoolist 

maha astus, leidis ta hämmeldunult, et välisuks oli paokil, ehkki kedagi polnud teda 
vastu võtmas. 

Maja oli kummaliselt vaikne ja inimtühi. Öölatern, mis süüdati mõne 
perekonnaliikme äraoleku puhul, ei põlenud. 

Viivitanud pisut lävel, heitis Praeclarus õlgadelt keebi, vabastas käed, lükkas ust ja 
astus SISSE. 

kkk 

Keisrikoja aukandja peosaalis piinlesid igavusest haigutavad külalised, julgemata 
lahkuda enne siin külalisena viibivat imperaator Sublatust. 

Vastu ööd ilmus ohvitser teatega Sublatusele ja viimane kuulas ta ära rahulolu 
varjamata. 

»» Mulle toodi väga tähtis teade, mis pakub huvi suursugusele Dion Splendidusele ja 
tema abikaasale," kuulutas imperaator majaperemehele. ,,Saada külalised ära ja jäta 
meid kolmekesi.” 

Kui kõik olid lahkunud, pöördus ta Dion Splendiduse poole. 

Juba pikemat aega on levinud kuuldused, Splendidus, et sa unistad purpurmantlist,"” 
alustas ta. 

»»See on laim, Sublatus, ja see on sulle teada," vastas senaator. 


Jvlul on põhjust arvata teisiti,” väitis imperaator teravalt. ,,Ja sa tead, missugune 
karistus ootab reeturit.” 

»Kui keiser on võtnud nõuks hävitada mind isiklikul või mõnel muul põhjusel, on 
meie kõnelus tarbetu,” lausus Splendidus väärikalt. 

»Kuid mul on hoopis teised plaanid ja nende teokstegemiseks vajan sind elusana,” 
sõnas Sublatus. 

»Kas tõesti?" 

Jah," kinnitas Sublatus. ,,Minu poeg tahab abielluda sinu tütre Dilectaga ja ma 
toetan tema soovi. Seega ühendame kaks kõige vägevamat perekonda ja nii tärkab 
kindlusetunne impeeriumi tulevikus suhtes.” 

»Kuid Dilecta on juba teisega kihlatud," teatas Splendidus. 

»» Maximus Praeclarusega?" 

Jah.” 

»Siis võta teadmiseks, et ta ei lähe Maximus Praeclarusele," ütles imperaator kalgilt. 

»Mispärast?" 

»»Seepärast, .et Maximus Praeclarus peab surema.” ,,Ma ei saa aru," lausus senaator. 

»Kui ma sulle ütlen, et valge barbar nimega Tarzan on kinni võetud, ehk sa siis 
mõistad, miks peab Praeclarus surema?" uuris Sublatus salvavalt. 

Dion Splendidus raputas pead. 

»Kahju küll, kuid ma ei saa keisrist aru.” 

»Mjnä aga olen veendunud, et sa saad suurepäraselt kõigest aru,” jätkas imperaator. 
»Muide, sel pole tähtsust, sest keisri tahe on niisugune, et tulevase keisrinna isale ei 
langeks vähimatki kahtlusevarju. Niisiis kordan seda, mida sa kindlasti juba tead. Üks 
sinu orje pakkus end tõlgiks Maximusele, kes korraldas vangi põgenemise ja andis 
talle oma majas peavarju. Täna õhtul võeti ta lõpuks kinni, nii nagu ka Maximus 
Praeclarus. Mõlemad on vahistatud ja asuvad Colosseumi all vanglas. Kahtlen, et sa 
sellest kõigest midagi ei teadnud, kuid ma ei hakka sind karistama, kui annad mulle 
sõna, et Dilecta saab Fastuse naiseks." 

»» Castra Sanguinariuse ajalugu ei tea juhtumit, et meie tütardel poleks olnud voli 
valida meest oma äranägemise järgi," lausus Dion Splendidus. ,, Isegi keiser ei saa 
käskida vaba naist minna mehele vastu oma tahtmist.” 

»»Kõik on õige," kinnitas Sublatus. ,,Sellepärast ma ei käsigi, vaid üksnes soovitan.” 

Sublatus tõusis. 

»»900-vit-tan,” kordas ta, ent tema toon rääkis hoopis muud. ,, Suursugune senaator 
ja tema abikaasa võivad koju minna ja järele mõelda, millest siin räägiti. Paari päeva 
pärast tuleb Fas-tus vastuse järele.” 

Vangikongi valgustava tõrviku paistel silmitses Tarzan seina külge aheldatud vange 
— ühte valget ja paari neegrit. Viimaste hulgas nägi ta Lukedit, kuid see oli nii 
masendunud, et ei heitnud Tarzanile õieti pilkugi. 

Ahvinimese lähimaks naabriks osutus valge, kes uuris sõnakestki lausumata 
uudishimulikult uut vangi, kuni vangivalvurid koos tõrvikuga lahkusid. 

Maximus Praeclaruse kodus kandis Tarzan tavaliselt leopar-dinahast puusariiet, ent 
Festivita juuresolekul pani lugupidamisest 

tema vastu selga tooga ja jalga sandaalid. Sel õhtul Mpinguga välja minnes heitis ta 
selga tooga, kuid vangistamisele eelnenud kähmluse ajal rebiti tal see ült ja nii pakkus 
Tarzani välimus kaasvangidele suurt huvi. 


Niipea kui vangivalvurid olid lahkunud, tegi valge vang jutuotsa lahti. 

»Äkki oled sa seesama valge barbar, kelle kohta on kuuldused tunginud isegi vangla 
hämarusse ja vaikusse?” küsis ta. 

»»Olen Ahvide Tarzan," vastas džunglivalitseja. 

»» Seesama, kes imperaatori keisrikojast kätel välja kandis ja tema valveüksust 
häbistas?” hüüatas valge. ,, Vannun oma kuulsa isa põrmu nimel, Sublatus ei jäta sind 
ellu.” 

Tarzan vaikis. 

»Räägitakse, et sa kihutad puude otsas nagu ahv,” jätkas vestluskaaslane. ,,Kuidas sa 
vahele jäid?” 

»Mind reedeti,” kostis Tarzan ja raputas ahelaid. ,,Kui poleks olnud neid käeraudu, 
poleks nad mind kätte saanud. Aga kes sina oled? Mille eest sind keisri vanglasse 
pisteti?” 

»»See pole keisri vangla," väitis valge. ,,See keisri trooni vallutanud tüüp pole mingi 
keiser.” 

»Kes siis keiser on?" 

» Ainult Ida imperaatoril on õigus nimetada end keisriks," ütles valge. 

»Nagu ma aru saan, pole sa Castra Sanguinariusest,”" oletas ahvinimene. 

»Õigus," kinnitas vestluskaaslne. ,,Olen Castrum Marest." 

»Miks sa.vanglasse sattusid?” 

Just selle pärast.” 

»»On see siis kuritegu?" 

»Näed sa, meie linnad, Castrum Mare ja Castra Sanguinarius, on omavahel 
vaenujalal. Oleme alalises sõjaseisundis. Aegajalt saabub vaherahu, kui meie vahel 
taastub kauplemine. Neil on seda, mida vajame meie, ja meil seda, mida neil tarvis lä- 
heb.” 

»»On siis seesuguses väikeses orus midagi niisugust, mida ühel on, aga teisel mitte?" 
imestas ahvinimene. 

»Aga muidugi! Castrum Mares näiteks on rauamaagikaevandused, soo, kus kasvab 
papüürus, järv, mis annab palju seesugust, mida pole Castra Sanguinariuses. Me 
müüme rauda, paberit, tinti, tigusid, kala, juveelitooteid ja palju muudki. Nendel 

on kullakaevandused, ja et nende territooriumi läbib ainuke tee, mis ühendab orgu 
välisilmaga, annab see orje ja loomi. Castra Sanguinariuse elanikud on loomu poolest 
vargad ja röövlid. Nad on liiga laisad, et tööd teha, ja liiga nõmedad, et orjadele käsi- 
tööd õpetada. Samal ajal on meil suurepärased meistrid, keda on õpetatud paljude 
põlvkondade kestel. Nende tooteid vahetatakse kulla ja orjade vastu. Lühidalt öeldes 
elame meie palju paremini ja jõukamalt kui Castra Sanguinariuse elanikud. Oleme 
palju haritumad ja üldse eluga rahul. Seepärast Castra Sanguinariuse kadedad 
elanikud meid ei salligi.” 

»Miks sa siis vaenlase leeri ilmusid, kui teadsid, et sind kinni võetakse?" küsis 
Tarzan. 

»Selles on süüdi minu onu Validus Augustuse, Ida imperaatori reetlikkus. Ta saatis 
mind siia justkui tähtsa ülesandega, tegelikult selleks, et satuksin Sublatuse pihku,” 
vastas küsitu. ,,Mu nimi on Cassius Asta. Minu isa oli imperaator enne Validust. 
Validus kartis, et ma hakkan purpurmantlile pretendeerima, ja võttis nõuks minust 
lahti saada, kuid nii, et keegi midagi ei kahtlustaks. Saatnud mu siia, ostis ta eelnevalt 
ära saatjad, kes toimetasid mu Sublatuse kätte.” 

»Ja mis sind ootab?" 


Seesama, mis sindki," vastas Cassius Asta. ,, Meid pannakse välja Sublatuse auks 
korraldatavaile iga-aastastele pidustustele üleüldiseks vaatamiseks, siis sunnitakse 
omavahel võitlema, kuni me teineteise maha lööme." 

Ja millal see pidu algab?" 

»»Kõik on juba valmis," vastas Cassius Asta. ,, Nad ajasid eelseisvaks 
areenivõitluseks siia kokku nii palju, vange, et pidid valged ja neegrid ühte 
paigutama, mida nad tavaliselt ei tee.” 

«Tähendab, et neegreid hoitakse siin just sel eesmärgil?” 

»Seda küll." 

Tarzan pöördus pimeduses Lukedi poole. 

»» Oled sa siin oma küla meestega?" 

»Ei ole. Siin on elanikud Castra Sanguinariuse lähedastest küladest.” 

»» Veel eile olime vabaduses," sekkus neeger, kes oskas bagego keelt. ,, Homme 
sunnitakse meid keisri lõbustamiseks üksteist tapma.” 

«Nähtavasti olete ihult ja hingelt nõdraks jäänud, et alistusite saatusele," lausus 
Tarzan. 

»Meid on peaaegu kaks korda rohkem kui linnaelanikke ja me oleme vaprad 
sõdurid,” väitis neeger. 

»Siis olete lollpead," nähvas Tarzan. 

»Enam ei ole. Meie ja Castra Sanguinariuse valgete seas on palju neid, kes on nõus 
Sublatuse vastu üles tõusma.” 

Kuuldu andis Tarzanile ainet mõtisklusteks. Ta teadis, et linnas on ligi tuhat orja, 
ümberkaudsetes külades kümneid tuhandeid. Kui nende hulgast kerkiks esile juht, 
oleks keisri hirmuvalitsusel lõpp. Ta jagas oma mõtteid Cassius Astaga, kuid patriits 
kinnitas talle, et sellist juhti pole ega saagi olla. 

«Oleme nii kaua neid valitsenud,” selgitas ta, ,,et hirm, mida nad meie ees tunnevad, 
on muutunud kaasasündinud instinktiks. Meie neegrid ei söanda iialgi oma isandate 
vastu üles tõusta.” 

»Aga äkki söandavad?" küsis Tarzan. ,,Ainult sel juhul, kui nad saavad valge juhi.” 
»Miks nad ei võiks siis valida valget juhti?" ,,See on võimatu!" nähvas Asta. 

Nende jutuajamine katkes salkkonna sõdurite tulekuga, kes tõid uue vangi. 
Tõrvikute valgel tundis Tarzan ära Maximus Praeclaruse. Ta nägi samuti, et 
Praeclarus märkas teda, aga et roomlane vaikis, ei teinud ka Tarzan jutuotsa lahti. 

Praeclaruse seina külge aheldanud, sõdurid lahkusid. Vangikong mattus taas 
pimedusse. 

»Nüüd ma mõistan, miks siia sattusin," katkestas noor ohvitser vaikuse. ,, Tänasel 
kutsutud külaliste õhtusöögil taipasin Fastuse mürgistest repliikidest, et minu vastu 
midagi sepitsetakse, aga ei arvanud, et mind vahistatakse mu oma kodu lävel.” 

»Ma teadsin ette, et toon sulle õnnetuse kaela," ütles Tarzan. 

»Ära süüdista ennast," vastas Praeclarus. ,,0lin määratud surma sellestsamast 
hetkest, kui Fastus heitis silma Dilectale. Et oma tahtmist saada, pidi ta mu 
kõrvaldama. Ja ongi kogu lugu, mu sõber, aga ikkagi oleks huvitav teada, kes siis 
mind reetis?” 

»»See olin mina," kostis äkki hääl pimedusest. 4 

»Kes sa oled?" küsis Praeclarus. 

»»See on Mpingu,"” sõnas Tarzan. ,,Ta võeti kinni koos minuga, kui lähenesime Dion 
Splendiduse majale, et sinuga kokku saada." 

»Minuga kokku saada?" jahmus Praeclarus. 

»Ma valetasin,” ütles Mpingu. ,,Kuid mind sunniti." 

»Kes sundis?" 

«Imperaatori ohvitserid ja tema poeg.” 

»» Arusaadav," sõnas Praeclarus. ,,Ma ei heida sulle midagi ette, Mpingu.” 

2kõkok 

Kongi külm paljas kivipõrand oli vilets ase, kuid Tarzan, olles sündimisest saadik 
harjunud saatuse keerdkäikudega, jäi raskelt magama ja ärkas alles hommikul, kui 
vangivalvurid süüa tõid. Leegionäride mundris mormnide segavereliste käsul jagasid 
orjad vangidele vett ja kõva leiba. 

Pruukosti ajal silmitses Tarzan oma kaasvange. Valgeid oli siin veel kaks: endise 
keisri poeg Cassius Asta Castrum Marest ja patriits Maximus Praeclarus, leegionäride 
tsentuurio Castra Sangüinariusest. 

Ülejäänud olid neegrid: bagego suguharust pärinev Lukedi, kes oli Niuoto külas 
Tarzanit sõbralikult kohelnud, ja Dion Splendiduse ori Mpingu, kes oli ta reetnud. 
Trellitatud aknast immitsevas valguses tundis Tarzan ära veel teisegi bagego — 
Ogonio, kes heitis talle kartlikke pilke, nagu heidaks neid iga inimene sellele, kes on 
väga lähedastes suhetes tema esivanema vaimuga. 

Peale nende kolme neegri oli siin ümberkaudsetest küladest viis tursket sõdurit, 
tõelist rammumeest. Tänu suurepärasele muskulatuurile olid nad välja valitud 
gladiaatorite võitluseks — eeskava kõige kaasakiskuvamaks palaks, mis keisri 
ülistamiseks ja rahvahulga lõbustamiseks areenil peagi aset pidi leidma. 

Kitsas kamber oli nii täis tuubitud, et siia mahtus hädavaevu üksteist inimest, ehkki 
seina küljes rippus veel üks tühi rõngas, mis näitas, et kõik kohad ei olnud veel täis. 

Möödus kaks rammestavat päeva ja kaks ööd. 

Valged kongikaaslased püüdsid rusuvaid mõtteid igati eemale peletada, kuna 
neegrid olid täielikult usu kaotanud. 

Tarzan alustas mitu korda nendega vestlust, eriti viie sõduriga ümberkaudsetest 
küladest. Olles pikka aega elanud mustanahaliste keskel ja mõistes hästi nende 
hingelaadi, suutis ta kiiresti nende poolehoidu võita ja eelseisvaks võitluseks otsuse- 
kindlust sisendada. 

Praeclarusega rääkis ta Castra Sangüinariusest, Cassius Astaga Castrum Marest. Jutt 
käis eranditult elu kõigist külgedest: 

pidupäevadest ja lõbustustest, sõjaväestruktuurist ja korrast, seadustest ja 
rahvalikest kommetest. Tarzan puudutas väsimatult üha uusi teemasid, hoolimata 
sellest, et teda kui äärmiselt sõ-naahtrat inimest võidi süüdistada lobisemises. 

Kolmandal päeval toodi kongi uus vang — valge noormees tuunikas ja ohvitseri 
lahinguvarustuses. Tavakohaselt võeti ta vastu vaikimisega, ent vaevalt olid valvurid 
vangi viimase vaba rõnga külge aheldanud ja lahkunud, kui Cassius Asta hõikas 
erutatult: 

Caecilius Mereilus!" 1 

Hõigatu pöördus pimedusest kostnud hääle poole. ,, Asta!" hüüatas ta. ,, Ma 
tunneksin su hääle ära isegi põrgus!" 

Mis kuri saatus sind siia tõi?" küsis Asta. 

Sugugi mitte kuri, kui ta viis mind kokku parima sõbraga," vastas Metellus. 

»Ent kuidas sa siia sattusid?" uuris Cassius Asta. 

«Sestsaadik, kui sa Castrum Marest lahkusid, on mõndagi juhtunud,” vastas 
Metellus. ,, Fui vius Fupus on osanud keisri usaldusaluseks saada, nii et kõik sinu 
sõbrad sattusid põlu alla ja viibivad praegu suures ohus. Ka Septimus Favonius on 
ebasoosingus ja viibiks kindlasti vanglas, kui Fupus poleks armunud tema tütresse 


Favoniasse. Kuid kõige jälestusväärseni uudis on see, et Validus Augustus lapsendas 
Fulvius Fupuse ja määras ta imperaatori purpurmantli pärijaks.” 

»kupus — ja keiser?” 

Asta pahvatas laginal naerma. 

»Ja imekaunis Favonia? Kas tal tõesti on Fulvius Fupuse vastu soojemaid tundeid?" 

»Ei ole!" vastas Metellus. ,,Selles asi ongi. Ta armastab teist.” 

»Kes on siis Favonia väljavalitu?" uudistas Cassius Asta. «Vahest tema nõbu 
Mallius Lepus?" 

»Ei,” vastas Metellus. ,,Sa ei tunne teda.” 

»Mis lora see on!" hüüatas Cassius Asta. ,,Kas ma siis ei tunne iga patriitsi Castrum 
Mares?" 

» Ta pole kohalik.” 

»Ära seda küll ütle, et ta on Castra Sangüinariusest!” 

» Jälle ei arvanud ära. Ta on barbarite pealik Saksamaalt.” 

Mõttetus!" hüüdis Asta. 

»Ma räägin õigust," lausus Metellus. ,,Ta saabus varsti pärast 

sinu lahkumist. Tänu suurtele teadmistele Vana- ja kaasaegse Rooma ajaloost võitis 
ta Validus Augustuse soosingu, kuid ühtlasi tõmbas Mallius Lepusele ja Septimus 
Favoniusele õnnetuse kaela, võitnud Favonia annastuse, millega loomulikult kutsus 
esile Fulvius Fupuse viha." 

»»MIS ta nimi on?" küsis Cassius Asta. 

»Midagi Erich von Harjeni taolist,” vastas Metellus. 

»Erich von Harben?" küsis Tarzan üle. ,, Ma tean teda. Kus ta praegu asub? Mis 
temaga on?" 

Caecilius Metellus pöördus ahvinimese poole. 

»Kust peaksid sina Erich von Harbenit tundma, sina, sanguinaarlane?" ütles ta. 
»Tuleb välja, et Fulvius Fupus ei valetanudki Validusele ja Erich von Harben on 
tõepoolest Castra Sanguinariuse salakuulaja.” 

»Ei ole," vaidles Maximus Praeclarus vastu. ,,Ära ägestu. Erich von Harben pole 
eluski Castra Sanguinariuses käinud ja minu sõber pole kellegi sanguinaarlane. Ta on 
valge barbar välisilmast ja kui ta tõtt räägib, milles ma ei kahtle, siis tuli ta siia 
sedasama Erich von Harbenit otsima." 

»»See on nii, Metellus!" sekkus Cassius Asta. ,, Minu kaaslased on ausad inimesed ja 
selle ajaga, mis me siin oleme olnud, on meist saanud head sõbrad. See, mida nad 
räägivad, on tõsi!" 

»Räägi von Harbenist,” palus Tarzan. ,,Kus ta on? Mis temaga on? Kas Fulvius 
Fupus teda ei tüüta?”" 

» Ta on Mallius Lepusega Castrum Mare vanglas," vastas Metellus, ,,ja kuj ta areenil 
ellu jääb, nuputab Fupus teise mooduse, kuidas temast lahti saada." 

»Millal seal mängud peetakse?" küsis Tarzan. 

»Augusti iiduse ajal, see tähendab 15. kuupäeval.” 

»Ja täna on üheksas," lausus Tarzan. 

»»Meie alustame juba homme," venitas Praeclarus. 

»Mulle räägiti, et pidustused kestavad umbes nädal aega," jätkas Tarzan. ,,Kas 
Castrum Mare on kaugel?" 

»Tahad jalutuskäiku teha, mis?" küsis Metellus pilkavalt. 

»»Ma otsustasin minna Castrum Maresse," vastas Tarzan tõsiselt. 

»Ehk võtad meidki kaasa?" naeris Metellus. 

»»Oled sa von Harbeni sõber?" küsis Tarzan. 


»»Olen tema sõprade sõber ja tema vaenlaste vaenlane, aga ma ei tunne teda 
sedavõrd, et pidada oma sõbraks.” 

»Kuid sa oled Validus Augustuse vastu?" 

Olen.” 

Ja Cassius Asta on samuti oma onu vastu?” uuris Tarzan. ,,Või veel,” kinnitas Asta. 


»Siis võtan teid mõlemaid kaasa," tegi Tarzan kokkuvõtte. Metellus ja Asta naersid. 

»Kas või kohe," lausus Cassius Asta lõbusalt. ,, Võtke ka mind," palus Praeclarus, 
»kui Cassius Asta lubab mulle ka Castrum Mares sõbraks jääda.” 

»Luban,” soostus Cassius Asta. 

»Millal me teele asume?" küsis Metellus ahelat raputades. 

»Lähen niipea, kui mu käerauad ära võetakse," ütles ahvinimene. ,,Nad peavad seda 
tegema enne võitlust areenil.” 

»Ära lase end ahvatleda. Leegionärid passivad hoolega, et sa jalga ei laseks," 
tähendas Cassius Asta. 

»» Maximus Praeclarus võib kinnitada, et ma põgenesin kaks korda Sublatuse 
leegionäride käest,” kuulutas Tarzan. 

»Õigus," ütles Praeclarus. ,,Ta pani troonisaalist plehku imperaatori valvesõdurite 
silme all ja võttis ühes keisri enda.” 

»Aga kui ma teid kaasa võtan, läheb juba raskemaks," ütles ahvinimene. ,, Siiski 
tahan teid ühes võtta, et nurjata Sublatuse plaanid ja otsida Castrum Mares üles Erich 
von Harben." 

»»Sa äratasid minus huvi," ütles Cassius Asta. ,,Ma hakkan isegi uskuma, et sinu 
pöörane idee võib õnnestuda.” 


XIV. Mängud 


Pilvitus taevas särav päike kuulutas üheksanda augusti saabumist. 

Selle eredad kiired valgustasid inimtühjal areenil rehadega tasandatud liiva ja Via 
Principialise, Castra Sanguinariuse keskallee äärde rivistunud linnarahva hulki. 

Kõikjalt kostis elavat jutuvada ja naeru. Maiustusi ja mänguasju pakkuvad 
rändkaubitsejad trügisid oma kaupa kiites suurivaevu inimmassist läbi. Keisrikojast 
Colosseumini olid tee äärde üles rivistunud leegionärid, kes hoidsid vaba läbipääsu 
keset alleed. 

Lõpuks hakkas eemalt keisrikoja poolt kostma fanfaariheli-sid. Publik läks elevile. 

Nähtavale ilmus pidulik rongkäik kahekümne fanfaristiga eesotsas. Neile järgnes 
imperaatori kaitsemeeskond, keda tervitati tormiliste kiiduavaldustega. Vaimustatud 
häältekõmin veeres pikkamisi mööda alleed, saates keisri ilmumist. Kullaga kau- 
nistatud purpurmantlis troonis ta üksinda kaarikus, mille ette rakendatud lõvisid 
talutasid kullast kaelavõrude otsas mustanahalised hiiglased. 

Keiser isegi ei aimanud, et pööbli kiiduavaldused pole määratud sugugi talle, vaid 
kaariku külge aheldatud vangidele. 

Tava kohaselt lasti areenile kõige tugevamaid vange. Sedapuhku sai see osaks 
bagego neegrisuguharu pealikule Niuoto-le, Ida imperaatori leegionäride tsentuuriole 
Caecilius Metellu-sele ja sellesama imperaatori vennapojale Cassius Astale. Kuid 
rahvahulga suurima vaimustuse kutsus esile paksu tumeda jüuksekuhilaga valge 


hiiglasekasvu barbar, kes oli peaaegu alasti, kui mitte arvestada leoparidnahast 
puusariiet. Temast räägiti kõige uskumatumaid lugusid. 

Ta ei paistnud märkavat kaelavõru ega kullast ahelat, mille- ' ga oli kinnitatud keisri 
kaariku külge. Ta astus uhkelt püstipäi, ilmutamata vähimatki hirmu. Tema kõnnaku 
sundimatus pehmuses oli vaevumärgatavat sarnasust metsiku kiskjaga. 

Seejärel kandus rahvahulga tähelepanu vangistatud bagego-dele, kes olid 
kaelavõrusid pidi üksteise külge aheldatud, ja uues säravas lahinguvarustuses 
vägevatele gladiaatoritele. Nende järel tulid kandetoolid väepealikute, kuulsate 
aukandjate ja kroonikakirjutajatega. 

Rongkäigu lõpus sörkisid bagegodelt röövitud loomakarjad. 

Oma maja katuselt jälgis Dilecta rongkäiku, otsides vangide hulgast Maximus 
Praeclarust, kuid teda seal polnud. Neiu hakkas tõsiselt muretsema. Sestsaadik, kui ta 
armastatu vanglasse oli heidetud, polnud Dilectal temast vähimaidki teateid ega olnud 
ka kedagi, kes oleks talle öelnud, kas Maximus Praeclarus on üldse elavate kirjas. Kui 
ta areenile satub, võib tal seal halvasti minna. Kui ta sinna ei ilmu, on Fastuse 
käsilased ta tõenäoliselt tapnud. 

Colosseumi oli kogunenud päratu hulk inimesi, kes ootasid kärsitult keisri 
kohalejõudmist rongkäigu saatel ja keskpäevaks määratud mängude avamist. 

Enamik pealtvaatajaid istus juba oma kohtadel, järk-järgult täitusid ka patriitside 
loožid. 

Senaator Dion Splendiduse loožist, mis asus kõrvuti imperaatori omaga, oli kogu 
areen suurepäraselt näha. Vaibad ja padjad tagasid auastme poolest ettenähtud 
mugavused. 

Lialgi varem polnud keiser korraldanud nii laiaulatuslikke pidustusi. Ärevil publikut 
ootas tõeliselt haruldane vaatemäng. 

Dilectat ei meelitanud mängud ka varem, nüüd aga, vallatud hirmust, vihkas ta neid 
kogu hingest. 

Siiani oli ta osalejatesse suhtunud täieliku ükskõiksusega. Elukutselised gladiaatorid 
ei huvitanud noort patriitsitari vähimalgi määral, ta ei olnud oma elus nendega iialgi 
kokku puutunud. Neegersõdurid ja orjad olid tema meelest samaväärsed 
metsloomadega, kellega nad mõnikord kahevõitlusse astusid, aga oma süüd areenil 
lunastama mõistetud kurjategijad kutsusid temas esile vaid pelga kahjutunde. Noor 
kaunitar oleks kahtlemata olnud äärmiselt nördinud poksijate julmusest ringis või 
ragbimängijate halastamatusest ülikooli meistrivõistlustel, ent teda ei liigutanud 
absoluutselt julmus Rooma areenil, mis oli muutunud tema rahva elu lahutamatuks 
koostisosaks. 

Kuid täna... Täna raputasid teda külmavärinad. Ta nägi mängudes ohtu omaenda 
õnnele ja armastatud inimese elule, ehkki väliselt ei ilmutanud ta millegagi oma 
ärevust. Põksuva südamega ootas Dion Splendiduse tütar, võluv särasilmne Dilecta 
keisri saabumist, mis andis märku mängud avada. 

Viimaks ilmus Sublatus. Vaevalt oli ta istet võtnud, kui ülestõstetud võre tagant 
hakkasid areeni keskele liikuma eelseisvatest mängudest osavõtjad. Mängud pidid 
kestma terve nädala. Kõige ees sammusid pasunapuhujad, neile järgnesid vangid ja 
siis metsloomad, keda talutasid neegerorjad, aga kõige tugevamaid ja metsikuid loomi 
veeti ratastele asetatud puurides. 

Need olid peamiselt lõvid ja leopardid. Veel oli paar pühvlit ja mõni päratu suur 
ahv. 


Osavõtjad rivistusid suletud faalanksina Sublatuse ette, kes pidas lühikese kõne, 
lubades võitjaile vabadust ja autasu. Seejärel viidi rusutud ja mornid vangid taas 
kongidesse. 

Dilecta puuris pilkudega keisri looži ette rivistunud võitlejate nägusid, kuid 
Maximus Praeclarust nende seast ei leidnudki. Tikksirgelt ja hinge kinni pidades 
seisis ta jäigästunult kohutavas ärevuses ega märganud looži astunud inimest, kes 
tema kõrvale pingile laskus. 

» Teda pole siin," lausus mees. 

Neiu pööras silmapilk ümber. 

»kastus!" hüüatas ta. ,,Kust sa tead, et teda pole?" 

»Mina käskisin nii," vastas mees kalgilt. 

»» On ta surnud?" kiljatas Dilecta. ,,Sa käskisid ta tappa?" 

»Ei,” kummutas Fastus selle väite. ,,Ta on kambris, elus ja terve." 

»»Mis temast saab?" 

Tema saatus on sinu kätes," ütles Fastus. ,,Ütle temast lahti, tõota saada minu 
naiseks ja ma korraldan nii, et ta ei ilmu areenile." 

»Sinu tingimused pole vastuvõetavad! Ma ei nõustu nendega iialgi!" 

Fastus kehitas õlgu. 

»Kuidas soovid,” lausus ta, ,,kuid pea meeles — tema elu on sinu kätes." 

«Sõjariistus ei leidu talle võrdseid," ütles neiu kõrgilt. ,,Kui talle on määratud 
osaleda võitluses, tuleb ta tingimata võitjaks ja saab vabaks.” 

»Kuid juhtub, et keiser seab sõjariistadeta inimesi vastamisi lõvidega," meenutas 
talle Fastus. ,,Mis kasu on tal siis sõjariista meisterlikust käsitsemisest?" 

»Aga see on ju alatu mõrv!" hüüatas neiu. 

»Ei tasu keisri tegusid nii halvustada," väitis Fastus karmilt. 

»Räägin seda, mida mõtlen,” kuulutas Dilecta. ,,Olgu ta pealegi keiser, kuid see on 
jälestusväärne tegu. Muide, ma ei kahtlegi, et imperaator ja tema poeg on võimelised 
korda saatma veelgi hullemat.” 

Tema hääles kõlas nördimus ja põlastus. Fastus tõusis ähvardava irvitusega.huultel. 

»»Soovitan kõik hästi läbi mõelda," nähvas ta. ,,Sinu vastus ei puuduta üksnes 
Maximus Praeclarust ja mind sinuga." 

»Millele sa vihjad?" 

»»On veel Dion Splendidus, sinu lihane ema ja Festivita, Prae-claruse ema. Mõtle 
nendele!” 

Selle kurjakuulutava hoiatusega pöördus ta ja väljus loožist. 

Algasid mängud, mida saatis fanfaaride, üürgamine, ristuvate mõõkade kõlin, 
kiskjate möirgamine ja arvukate pealtvaatajate lärm. Rahvas kargas alatasa püsti, 
plaksutas pööraselt 

õnnelikule osavõtjale või väljendas kumeda ähvardava porinaga oma pahameelt. 
Lakkamatult lehvivate lippude ja lintide taustal vaatas see tuhandesilmne, kohutav ja 
julm inimjõugust koletis omataoliste verd ja kannatusi, õgides maiustusi, samal ajal 
kui ohver oli suremas, või rääkis labaseid anekdoote, kui orjad lohistasid areenilt ära 
laipu ja riisusid kokku verist liiva. 

Sublatus oli kõvasti vaeva näinud, mänge organiseeriva prefektiga kava läbi 
mõelnud. Ta püüdis publikule võimalikult palju meelelahutust pakkuda, et vähemasti 
selgi viisil endale poolehoidu võita. 

Suurim menu oli alati saatnud neid etteasteid, kus osalesid patriitside seisuse 
esindajad, seepärast lootis Sublatus väga Cassius Asta ja Caecilius Metelluse peale, 


kuid püstitatud eesmärgi saavutamisel oli veelgi suurem tähtsus hiiglasest barbaril, 
kes oli oma vägitegudega vallutanud rahvahulkade meeled. 

Soovides ohtlikumaid mänge nädala teise poole jaoks hoida, otsustas Sublatus 
sellest hoolimata lasta Tarzani areenile juba esimesel päeval. Nõnda siis sattuski 
relvitu Tarzan keskpäeval areenile silmast silma turske vastasega, kellel oli ehtsa 
mõrtsuka välimus. Tal oli vööl leopardinahk, midagi sellist, mida kandis Tarzan. 

Vahtkond juhtis nad üle areeni imperaatori looži ette, kus mängude juht tegi 
teatavaks, et ees seisab käsitsivõitlus ja ellujäänu kuulutatakse võitjaks. 

» Värav jääb lahti," lisas ta, , ja kui üks vastastest leiab, et talle aitab, võib ta areenilt 
lahkuda ning sel juhul saab võidu teine.” 

Rahvas kukkus vilistama. Ta ei kavatsenud vaadata poisikeste kaklemist. Ta ihkas 
verd, janunes erutavaid vaatemänge, kuid Sublatuse salakaval tagamõte seisis selles, 
et peale Tarza-niga arveteõiendamise ühe kõige hirmuäratavama gladiaatori abil, kelle 
võidus ta ei kahelnud, valget hiiglast võimaluse korral veel alandada, sundides teda 
areenilt jalga laskma, ja seega omaenda häbi eest kätte maksta. 

Vähehaaval rahvasumm rahunes ja jäi vaguralt ootama, vahest seetõttu, et eelseisev 
kahevõitlus tõotas kujuneda rohket huvi pakkuvaks vaatemänguks. On naljakas 
vaadata, kuidas nõrgem vastane plehku pistab. 

Publik tervitas Tarzanit ja madalalaubalist mõrtsukat kiidu-avaldustega ja ühtaegu 
külvas mängude korraldaja, suursugu- 

92 

se patriitsi sõimuga üle, kasutades tema kaitsetust pealtvaatja-te üksmeelse hulga 
ees. 

Käskluse peale pöördus Tarzan vastase poole ja võttis sisse maadlusasendi. 
Seejuures mõtles ta, et neil on raske otsida talle väärilist vastast. 

Mõrtsuka näoga inimene oli Tarzanist veidi lühem, tema tumeda naha all liikusid 
ebaloomulike inetute mügarikena päratud kõvad musklid, pikad käed ulatusid 
allapoole põlvi, paksud tombulised sääremarjad meenutasid graniitalusel seisvat 
pronkskuju. 

Mees kõndis ümber Tarzani ja uuris oma vastast. Ta väänas ette metsiku lõusta, 
millega soovis valget ilmselt hirmutada. 

»Uks on seal, barbar!" hüüdis ta kurguhäälega ja viipas käega areeni sügavusse. 
»Lippa, kuni elus oled!" 

Rahvasumn lagistas heakskiitvalt naerda. Talle olid sellised naljad meeltmööda. 

»»Ma rebin su lõhki!" räuskas mõrtsukas. 

Publik aplodeeris taas. 

»Ei, ma jään ehk siiski siia," lausus Tarzan häirimatult. ,, ase jalga!" röögatas 
mõrtsukas. 

Pea ette kallutanud, asus ta rünnakule otsekui vihaleaetud härg. 

Ootamatult hüppas ahvinimene oma vastasele kallale. Kõik sündis nii äkiliselt ja 
hoogsalt, et peale Tarzani enda ei saanud keegi aru, mis oli juhtunud. Üksnes tema 
teadis, kuidas ta mõrtsuka oinasarveks oli keeranud. 

Rahvasumm nägi ainult lõpptulemust: maha prantsatanud kerekat kogu, kes jäi 
pooluimasena liivale lamama, ja tema kohal seisvat hiiglasest barbarit, käed risti 
rinnal. 

Oma meeleoludes muutlik publik kargas kohtadelt üles, kisendades heameelest. 

»Abst!" karjus rahvas. 

Õhku kerkisid tuhanded rusikad, pöidlad allapoole. Tarzan ootas liikumatult, kuni 
mõrtsukas end pikkamisi jalule ajas, ja raputas pead, et taas täiesti mõistusele tulla. 


Vastane vaatas ähmase pilguga ringi, nägi Tarzanit ja tormas vihase röögatusega 
talle kallale. 

Sattunud taas kohutavate pihtide vahele, leidis ta end jälle maast. 

Rahvasumm röökis heameelest. Viimne kui üks Colosseumis 

olija näitas pöidlaga allapoole, nõudes, et Tarzan Oma vastasele otsa peale teeks. 
Ahvinimene pööras pilgu Sublatuse loožile, kus asus mängude korraldaja. 

»Ehk aitab?" küsis Tarzan, osutades teadvuseta gladiaatori sirakil kogule. 

Prefekt viipas käega tribüünidele. 

»Nad tahavad tema surma,” ütles ta. ,,Kui ta ellu jääb, pole sa võimud." 

»Kas ka keiser nõuab, et ma tapaksin kaitsetu inimese?" küsis Tarzan Sublatusele 
otse silma vaadates. 

»»5a kuulsid, mida ütles suursugune prefekt," pressis imperaator põlastavalt läbi 
hammaste. 

»Hästi,” lausus Tarzan, ,,võitluse reeglitest peetakse kinni.” 

Ta kummardus, kahmas vastase tundetu keha sülle ja tõstis pea kohale. 

»Niimoodi kandsin ma teie imperaatori keisrikojast välja!" hüüdis ta pealtvaatajaile. 

Sellele järgnenud vaimustusetorm kõneles ilmselgelt, kuivõrd pööbel hindas Tarzani 
väljakutset, samal ajal kui keiser raevust kord kahvatas, kord tumepunaseks muutus. 
Ta tahtis pingilt üles tõusta, kuid mis tal iganes meeles ei mõlkunud, ei läinud tal 
korda seda teha: sel silmapilgul kiigutas Tarzan vastase keha nagu päratut pendlit ja 
heitis võimsa liigutusega üles looži rinnatise taha, otse Sublatuse pihta, paisates keisri 
maha. 

»»Olen elus ja üksinda areenil," hüüdis Tarzan publiku poole pöördudes. ,, Mängude 
reeglite kohaselt olen ma võitja.” 

Isegi keiser ei julgenud vaidlustada kisa ja maruliste kiidu-avaldustega vaprat võitjat 
tervitava rahvahulga üksmeelset arvamust. 


XV. Kutse 


Veristele päevadele järgnesid rahutud ööd kitsastes kambrites, kus rotid ja 
kirbukarjad ei andnud vangidele minutikski rahu. Mängude alguses viibis Tarzani 
kongis kaksteist vangi, nüüd kõlkus kiviseina küljes kolm tühja rõngast ja ahvinimene 
küsis endalt iga päev, kes on järgmine. 

Keegi ei heitnud Tarzanile ette, et tal ei Õnnestunud neid vabastada, sest keegi 
polnud tema lubadust puhta kullana võtnud. 

Nad ei võinud isegi mõelda mängude ajal areenilt põgenemisele. Selline asi ei 
mahtunud neile lihtsalt pähe. 

»» Usume sinu surusse,” ütles Praeclarus, ,,kuid teame kohalikke olusid sinust 
paremini.” 

»Peab ootama soodsamat olukorda,” vastas Tarzan. ,,Olen kindel, et sobiv hetk 
saabub." 

»Kuidas siis, saabub ta küll," lausus Asta kibestunult. ,,Colosseumis ümbritsevad 
meid leegionäride jõugud." 

»Pean silmas seda momenti," jätkas Tarzan, ,,kui areenile kogunevad võitjad. Siis 
tormame imperaatori looži ja tirime ta areenile. Teinud Sublatusest oma pantvangi, 
võime nõuda, et meid ära kuulataks. Ma ei kahtle, et saame oma tahtmise ja keisri eest 
vabaduse.” 


» Aga kuidas me imperaatori looži pääseme?" küsis Metel-lus. 

»»Võib ronida mööda kummargil selgi nagu mööda astmeid, nii teevad sõdurid 
müürile tormi joostes. Võib-olla mõni meie hulgast tapetakse, kuid osa murrab 
tingimata läbi ja suudab keisri alla tirida.” 

»»Soovin sulle õnne,” sõnas Praeclarus. ,, Vannun, et olen sinu edus kindel. Kahju 
ainult, et ma ei saa sinuga tulla." 

»Kas sina ei tulegi meiega?" imestas Tarzan. 

»» Aga mismoodi? Mind ei lasta siit välja. Ilmselt ei hoita mind siin sugugi 
mängudes osalemiseks. Nad on midagi nõuks võtnud, kuid mida nimelt, on 
arusaamatu. Vangivalvur ütles mulle, et ma ei osale üheski võitluses.” 

»Leiame mooduse, kuidas sind ära viia," ütles Tarzan. 

»Sellest ei tule midagi välja,” märkis Praeclarus nukralt pead vangutades. 

»» Oota,” elavnes Tarzan. ,,Sa olid ju Colosseumi vahtkonna ülem, eks ole?” 

Olin küll." 

»»sul olid kambrite võtmed?" usutles ahvinimene. 

»Jah,” vastas Praeclarus, ,,ja käeraudade omad samuti.” 

»»Ja kus need võtmed on? Ehkki seda ei tasu küsida. Kindla peale võeti vahistamisel 
ära." 

»Ega ikka võetud küll," väitis Praeclarus. »Õigust öeldes mul polnudki sel õhtul 
neid kaasas. Kui ma ümber riietusin, jätsin need koju.” 

»» Arvatavasti leiti need üles..." 

»» Võtmeid otsiti tõepoolest, aga ei leitud. Vangivalvur nõudis neid minult järgmisel 
päeval pärast vahistamist, kuid ma ütlesin talle, et sõdurid võtsid võtmed ära. Asi on 
selles, et ma panin need peidikusse, kus hoian oma väärtasju. Ja kui vangivalvur oleks 
teadnud peidikust, siis oleks ta ära võtnud kõik, mis seal oli, mitte ainult võtmed.” 

»Hüva!” hüüatas ahvinimene. ,,Võtmetega probleemi ei ole." 

»Aga kuidas sa need kätte saad?" küsis Praeclarus umbusklikult naeratades. 

»Ei tea,” kostis Tarzart. ,, Tean vaid seda, et peame need oma valdusse saama.” 

»Ka meie teame, et peame vabadusse pääsema," segas Asta vahele. ,,Kuid teada ei 
tähenda veel vaba olla.” 

Nende jutuajamise katkestas salkkonna sõdurite ilmumine koridori. Pisut hiljem 
peatus kambri ees keisrikoja vahtkonna-rühm. Vangivalvur avas ukse ja kahe tõrvikut 
hoidva vahisõ-duri saatel astus sisse mees. See oli Fastus. 

Pilgul ringi käia lastes küsis ta: 

»»Kus Praeclarus on?" 

Ja silmanud teda, lausus: v 

» Ah, näe, kus sa oled!" Praeclarus vaikis. 

»Püsti, vilets ori!" käratas Fastus. ,,Kõik püsti! Kuidas te julgete istuda keisri 
troonipärija juuresolekul!" 

»»sa väärid ehk ainult sea nime," mõnitas Praeclarus. 

»» Võtke nad kinni! Andke neile keppidega!" kisendas Fastus kongi läve taga 
seisvatele sõduritele. 

Colosseumi vahtkonnaülem, kes seda stseeni pealt nägi, varjas oma kehaga ukse. 

»Tagasi!" käsutas ta leegionäre. ,,Siin annavad käske ainult keiser ja mina, aga sina, 
Fastus, pole esialgu veel keiser!” 

» Varsti ma saan selleks," sähvas Fastus võimuka häälega, ,.ja sinule on see tõeliselt 
kurb päev!" 


»»See on kurb päev kogu Castra Sanguinariusele,"” ütles ohvitser. ,,Sa pole 
Praeclarusele veel öelnud, milleks sa siia ilmusid. Räägi, mis sul vaja, ja mine ära. 
Isegi keisri pojal pole lubatud mu vange puutuda.” 

Fastus hakkas raevust värisema, tunnetades oma jõuetust. Vahtkonnaülem allus vaid 
imperaatorile. 

Fastus pöördus Praeclaruse poole. 

» Tulin selleks, et kutsuda oma head sõpra Maximüs Praeclarust minu abiellumise 
tseremooniale," kuulutas ta mürgiselt irvitades. 

Maad võttis vaikus. Praeclarus ei vastanud midagi. 

»Näen, et see sind ei liiguta, Praeclarus, kuid asjata," jätkas ta võimukalt. ,,Kas sind 
ei huvita, kes saab õnnelikuks abikaasaks? Kas sa tõesti ei taha teada, kes istub minu 
kõrvale keis-ritroonile, isegi kui sa selle päevani ei ela?" 

Halvast eelaimusest ähvardas Maximus Praeclaruse süda seisma jääda. Nüüd 
mõistis ta Fastuse vanglasse tuleku põhjust, kuid ei näidanud seda välja. Endiselt istus 
ta kivipõrandal, selg vastu niisket seina. 

»Miks sa siis ei küsi, kes on mu väljavalitu ja millal pulmad peetakse?" jätkas 
Fastus. ,,Olgu pealegi, ütlen ise. Võta teadmiseks, Praeclarus, et Dion Splendiduse 
tütar Dilecta ei soovinud saada reeturi naiseks, vaid otsustas jagada oma saatust impe- 
raatori purpurmantli pärijaga. Mängude viimase päeva õhtul ühendatakse Dilecta ja 
Fastus keisrikoja troonisaalis abielusidemetega!" 

Tulvil õelat rahulolu, Fastus vakatas, oodates oma jutu mõju, aga kui ta oli lootnud 
näha murest murtud Maximus Praecla-rust, siis ta ilmselt eksis, sest noor patriits ei 
teinud Fastust märkama, justkui polekski teda kambris olnud. 

Veelgi enam, Maximus Praeclarus pöördus Metelluse poole ja hakkas temaga 
ükskõiksel ilmel juttu ajama. Säärasest solvamisest raevunud Fastus läks endast välja, 
kaotades viimasegi enesevalitsemise. Ta tormas Praeclarusele kallale, klammerdus 
viimase juustesse ja sülitas talle näkku. Seejuures sattus Fastus Tarzani kõrvale, kes 
kärme liigutusega tal pahkluust kinni kahmas ja ta põrandale paiskas. 

Fastus hüüdis sõduritele käsklusi, haarates samal ajal pistoda ja mõõga, kuid Tarzan 
kiskus Fastusel mõlemad relvad käest ja virutas ta kambrisse jooksvatele 
leegionäridele sülle. 

Ja nüüd kao siit, Fastus!" käskis vahtkonnaülem. ,,Oled siin juba küllalt putru 
kokku keetnud.” 

»Te veel tasute mulle selle eest," sisistas keisri poeg vange tulivihase pilguga 
põrmustades. ,,Viimane kui üks!" 

Pärast tema lahkumist kõhistas Asta veel tükk aega omaette naerda. 

»Kah mul keiser väljas!" ütles ta aeg-ajalt. ,, Siga!" 

Pärastpoole, kui vangid hakkasid juhtunut ja selle võimalikke tagajärgi arutama, 
märkasid nad koridori lõpus vilkuvat tulukest. 

»» Oodake uusi külalisi,” lausus Metellus. Valgus lähenes, kuid polnud kuulda 
sõdurite samme. ,,Kes see iganes pole, tuleb ta üksinda," ütles Maximüs Praeclarus. 

»»See pole siis Fastus," järeldas Asta. 

»Ehk on see tema saadetud mõrvar?" oletas Praeclarus. 

Oleme valmis teda vastu võtma,” ütles Tarzan. 

Hetk hiljem ilmus teisele poole uksevõret Colosseumi vahtkonnaülem, kes oli äsja 
Fastust saatnud ja tema eest vange kaitsnud. 

» Appius Applosius!" hüüatas Maximus Praeclarus. ,,See pole mõrvar, mu sõbrad!" 


» »Mina sinu verd ei taha, Praeclarus," ütles Applosius, ,,kuid sa ei saa ka õnne 
näha." 

»Millest sa räägid, mu sõber?” küsis Praeclarus. 

»» Suures vihas avaldas Fastus mulle paljugi seesugust, mida ta sulle ütlemata jättis. 

Ja mida ta siis ütles?" 

»» Ütles, et Dilecta oli nõustunud abielluma ainult seepärast, et loodab sel kombel 
päästa oma vanemaid, sind ja sinu ema Festivitat.” 

Fastust seaks nimetada tähendab solvata vaeseid loomi," urises Praeclarus. ,, Ütle 
Dilectale, et ma eelistan pigem surra kui näha teda Fastuse naisena.” 

»ta teab seda, mu sõber,” vastas ohvitser, ,,kuid ta muretseb omaja sinu lähedaste 
saatuse pärast.” 

Praeclarus laskis rusutult pea norgu. 

»Mida küll teha?" ägas ta. 

»Fastus on keisri poeg," tuletas Applosius talle meelde, ,.ja pealegi on aega vähe.” 

»Tean!" karjatas Praeclarus. ,,Kuid see on kohutav! Väljakannatamatu!" 

»Kas see inimene on su sõber, Praeclarus?" küsis Tarzan Appius Applosiusele 
viibates. 

»» On küll,” kinnitas Praeclarus. 

»Usaldad sa teda?" kõlas järgmine küsimus. 

» Olen valmis usaldama tema kätesse, oma elu ja au," kuulu- 

tas Praeclarus. 

»Siis ütle talle, kuhu sa võtmed peitsid, ja las ta toob need siia," pakkus ahvinimene. 
Praeclarus lõi näost särama. 

»Kuidas ma ise ei taibanud!" hüüdis ta. ,, Aga ei, see on liiga ohtlik.” 

f,,Minu elu on selletagi ohus," lausus Applosius. ,,Fastus ei andesta mulle iialgi 
tänast juhtumit. Võid arvata, et ma olen juba surma mõistetud. Mis võtmetest te 
räägite? Kus need on? Toon nad siia.” 

»» Vahest loobud sa ise, kui kuuled, mis võtmed need on," ütles Praeclarus. 

»Pole kunst ära arvata," vastas Appius Applosius. 

»» Oled tihti minu pool käinud, Applosius.” 

Viimane noogutas pead. 

»»Mäletad raamaturituleid akna kõrval?" 

«Mäletan." 

»» Võtmed on kolmanda riiuli taga seina sees peidikus." ,,Hästi, Praeclarus. Ma toon 
need sulle,” ütles ohvitser ja väljus koridori. 


Vangid vahtisid üksisilmi vilkuvat valgust, kuni see kustus täiesti. 
kikoikad 


" 


Kätte jõudis mängude viimane päev. Vaatemängujanune pööbel ihaldas uut verd, 
uusi teravaid elamusi, justkui poleks olnudki terve nädal kestnud julmi taplusi, mida 
tunnistasid punakaspruunid paakunud laigud koristamata liival. 

Vanglasse jäi ainult Maximus Praeclarus. 

Jumalaga!" ütles ta. ,,Kes täna ellu jäävad, saavad vabaks. Rohkem me ei kohtu. 
Soovin kõigile õnne ning andku jumalad teile jõudu ja osavust. See on kõik, mida ma 
võin paluda, sest isegi jumalad ei suuda anda teile rohkem mehisust, kui teil juba on.” 

»»Applosius ei pidanud oma sõna," lausus Asta. Tarzan süngestus. 

»Kui sa tuleksid meiega, Praeclarus, ei läheks meil võtmeid vajagi.” 

Vangikongi, kus vaevlesid Tarzan ja tema kaaslased, kostis võitlusekära, oigeid, 
pealtvaatajate vilet ja käteplaginat, kuid areeni polnud siit näha. 

Kui palju vange korraga välja ka ei viidud — kaks, neli või kuus —, tulid neist alati 
tagasi vaid pooled. 

Kellel tuli alles minna võitlema, nende närvid olid viimseni pingul. Ootamine 
muutus talumatuks. Väljapääsmatuse tundes püüdis kaks vangi endalt elu võtta, teised 
provotseerisid kakluse, kuid ruumis asus arvukas vahtkond ja vangid olid sõja- 
riistadeta. Need anti kätte alles enne areenile minekut. 

Vahepeal oli möödunud keskpäev. Areenil võitles gladiaatoriga Metellus, mõlemad 
täielikus lahinguvarustuses. Asta ja Tarzan kuulsid ülesköetud pööbli kisa ja 
vaibumatut käteplaginat. Kõik viitas sellele, et areenil võideldi mehiselt ja osavalt. 
Äkki saabus hetkeline vaikus, mis asendus energiliste hõigetega: s 

»Abst!” 

»Lõpp," sosistas Cassius Asta. 

Tarzan ei vastanud. Ta oli kiindunud nendesse inimestesse, kes olid vaprad, lihtsad 
ja ausad, ning ootas nüüd rahutusega, ehkki see ei paistnud kuidagi välja, kes neist 
kahest tagasi tuleb. Ja sellal kui Cassius Asta sammudega erutatult kongi põrandat 
mõõtis, vahtis Ahvide Tarzan sõnatult ust. See paiskus peagi valla, lastes sisse 
Caecilius Metelluse. 

Kergendusohkega sööstis Cassius Asta sõpra kaelustama. 

»»Kõik areenile!" hüüdis Metellus. ,, Viimane võitlus!" 

Enne väljumist anti igaühele mõõk, pistoda, oda, kilp ja kanepikiududest võrk ning 
lasti ükshaaval areenile. 

Siia kogunesid kõigi nädala jooksul peetud võitluste võitjad, kokku sada inimest. 

Lõppvõitluses osalejad jaotati kaheks võrdseks grupiks, kusjuures ühtedele kinnitati 
õlale punased ja teistele valged lindid. 

Tarzan sattus koos Asta, Metelluse, Lukedi, Mpingu ja Ogo-nioga ,,punaste" hulka. 

»Mida mul teha tuleb?" küsis Tarzan Astalt. 

»» Võitleme seni, kuni üks pool teise viimse kui üheni hävitab — meie neid või 
nemad meid,” seletas Asta. 

»» Viimaks ometi voolab nii palju verd, et publik, jääb täiel määral rahule," lausus 
Tarzan. 

»»Publik on täitmatu, teda ei rahulda miski,” kostis Metellus. 

Vastased läksid kahele poole areeni, kus mänge juhatav prefekt neile viimaseid 
õpetussõnu jagas. Kõlasid fanfaarihelid ja relvastatud võitlejad hakkasid üksteisele 
vastu liikuma. 

Vaadanud üle relvad, millega tal võidelda tuli, muigas Tar- 

zan endamisi. Odaga tundis ta end turvaliselt, kuivõrd waziri sõdurid käsitsevad 
seda liiki sõjariista oivaliselt, ent kedagi neist ei saanud võrrelda Tarzani endaga. Ta 
tundis end kindlalt ka pistodaga, sest pikka aega oli isa jahinuga olnud talle ainus sõ- 
jariist. Mis hispaania mõõka puutus, siis oli see pigem tüliks kui abiks, kuna võrk, 
mida ahvinimene käes hoidis, segas teda hoopiski kui liigne kandam. Tarzan oleks 
meelsasti ka kilbist ära öelnud. See ese polnud talle kunagi meeldinud, sest takistas 
liikumist. Teisalt oli tal seda ennegi kasutada tulnud, kui waziri sõdurid teiste 
pärismaalaste suguharudega võitlesid, ja et kilbiga sai pareerida vastase lööke, 
otsustas Tarzan seda nüüd kasutada. 

Tarzan teadis: ainus võiduvõimalus seisab selles, et veel enne otsest kokkupõrget 
võimalikult palju vastaseid rivist välja lüüa. Tema ettepanek liikus kiiresti mööda 
punaste” ahelikku, muutudes tegevusjuhendiks nagu ka Tarzani üleskutse minna 
viivitamata appi lähimale kaaslasele niipea, kui on oma vastasest jagu saadud. 


Sedamööda, kuidas vähenes kaugus ridade vahel, valis igaüks endale välja vastase. 
Tarzan nägi, et otse tema suunas liigub ümberkaudsest külast pärit neegersõdur. 
Vastased lähenesid armutult. Ette trügisid kõige kärsitumad ja mehisemad, teised, 
vähem vaprad, jäid tahapoole. 

Tarzani vastane tõstis hoogsalt käe ja õhus vihisesid odad, mille nad heitsid ühel 
ajal. Ahvinimene pani viskesse kogu oskuse ja äärmuseni pingul musklite jõu. Oda 
lendu lasknud, kaitses Tarzan end silmapilk kilbiga, mille vastu põrkas tumeda 
kopsatusega vastase oda, lõhestades puud. 

Tarzani oda läbistas kilbi ja tungis vastase südamesse. 

Areenile tekkisid esimesed ohvrid, kuuldus haavatute oigeid. 

Pealtvaatajate hulgas tõusis kujuteldamatu lärm, mis täitis kogu 
Colosseumi. , 

Tarzan sööstis appi esimesele võitluskaaslasele, kuid samas tormas tal teed ära 
lõikama ,, valgete” leeri mees, kes oli jõudnud surmata oma vastase. Püüdes vabaneda 
teda segavast võrgust, viskas Tarzan selle peale ,,valgele", kes tema kaaslast ründas, ja 
läks kokku uue vastasega. See juhtus olema elukutseline gladiaator, kes käsitses 
oivaliselt kõiki relvi, ja Tarzan taipas otsökohe, et teda saab võita üksnes siis, kui 
kokku võtta kõik oma jõud ja oskus. 

Gladiaator ei kiirustanud peale tungima. Ta tegi seda pikkamisi, hoides Tarzanil 
hoolega silma peal. 

Vilunud võitlejana tegutses ta ettevaatlikult, hellitades vaid ühtainust mõtet — iga 
hinna eest ellu jääda. Teda ei huvitanud miski muu: ei publiku vile, tögamine ega 
käteplagin, isegi keisri enda kohalolek jättis ta külmaks. 

Märganud, et Tarzan oli valinud eranditult äraootava taktika, läks gladiaator 
mõnevõrra ähmi täis, püüdes vastase kavatsust ära arvata: kas viimane õpib teda 
tundma või passib parajat hetke välkkiireks rünnakuks. See, muide, polnud küll kuigi 
tähtis, sest gladiaator teadis, mida ta väärt on, nagu olid teada saanud paljud, kes 
lootsid teda tabada ootamatult, kuid pidid oma elu lõpetama tuleriidal. Ja siiski veenis 
Tarzani esimene võit gladiaatorit selles, et tal on tegemist erakordselt ohtliku ja osava 
võitlejaga. Seepärast ootas ta kannatlikult, kuni Tarzan alustab võitlust ja paljastab 
oma plaanid, et pärast seda tegutseda juba kindla peale. Kuid ka Tarzan ootas, et 
gladiaator end avaks, sest mõistis, et oli kokku sattunud tõelise professionaaliga. 
Hingepõhjas lootis ahvinimene, et keegi kaaslastest tuleb talle appi. 

Kuid siis heideti Tarzanile selja tagant peale võrk. 


XVI. Üksinda areenil 


Lõhestanud oma turske pikakasvulise vastase kiivri, vaatas Cassius Asta uut vastast 
otsides ringi ja nägi, et vaenulikust leerist võitleja hiilis Tarzanile salaja selja taha ja 
viskas talle peale võrgu. Tarzani ees paigale tardunud gladiaator kahmas pihku 
mõõga. 

Cassius Asta sööstis karjatades gladiaatorile kallale, andes seega Tarzanile 
võimaluse tõrjuda rünnakut selja tagant. 

Cassius Asta näol sattus gladiaator kokku sootuks teistsugust tüüpi vastasega, kui 
Tarzan. Võib-olla ei käsitsenud ta kilpi ja oda nii meisterlikult kui Tarzan ja polnud 
kehaliselt nii tugev, kuid kogu oma pika sõjaväelise karjääri jooksul polnud gladiaator 
näinud mõõga nii virtuoosset kasutamist. 

Algusest peale jälgis publik elava huviga Tarzanit, kelle kasv ja paljas keha, mida 
kattis ainult leopardinahast puusariie, tõstsid 

ta esile ülejäänute hulgast. Rahuldustundega reageeris rahvasumm tema 
meisterlikule odaviskele, mis lõi vastase kilpi augu ja surmas ta silmapilk. Kuid peagi 
valdas pealtvaatajaid pettumus: Tarzani ja gladiaatori võitlus arenes liiga aeglases 
tempos. Kostis vilet ja huilgamist. Ent niipea, kui Tarzanile võrk peale visati, hakkas 
publik rõõmust rõkkama. Millise pöörde võitlus iganes võttis, kutsus see rahva hulgas 
esile suure vaimustuse. Jah, ta oli rumal ja julm, see rahvahulk, kuid ei erinenud 
millegi poolest mis tahes inimsummast, sõltumata ajast ja kohast. 

Sattunud võrku, pöördus Tarzan, et anda vastulöök tema liikumist ahistanud 
vastasele, kes teda parajasti pistodaga läbi torgata tahtis. Ühe hetkega oli Tarzan 
võrgu nagu paberi katki rebinud ja löögiks tõstetud käest kinni kahmanud viimasel 
silmapilgul, kui pistoda südame piirkonnas rinnakorvi puudutas. Haavast hakkas verd 
jooksma. Surm läks lähedalt mööda. Teraskõvade sõrmedega pigistas ahvinimene 
vastase rannet, kuni praksatasid luud. Mees ulgus valust. Ahvinimene tõmbas ta ropsti 
enda vastu, haaras kõrist ja raputas teda nagu foksterjer rotti. Õhk rõkatas rahva 
vaimustushüüdeist. 

Hetk hiljem, vastase elutu keha eemale visanud, korjas Tarzan üles kilbi ja mõõga, 
mille ta oli pidanud ajutiselt kõrvale jätma, ja valmistus kokku minema järjekordse 
võitlejaga. 

Samal ajal oli areenil hargnemas tõeline veresaun. Kumbki pool püüdis võimalikult 
kiiresti saavutada arvulist ülekaalu, et hävitada ellujäänud vastaseid. 

Teinud otsa peale Tarzanit rünnata kavatsenud gladiaatorile, sattus Cassius Asta 
vastamisi kahe sõduriga ja pidi kassi-osavusega nende kallaletungi eest kõrvale 
põikama, oodates, et keegi kaaslastest talle appi tõttab. 

Ent ründajad nägid ta manöövri läbi ja tormasid kahekordse ägedusega talle kallale, 
kavatsedes Cassius Asta tappa enne, kui abi kohale jõuab. Mingil hetkel märkas 
Cassius Asta vastase kaitses ava ja tema mõõk tungis sellesse nagu välk, lõigates läbi 
vastase unearteri. Seejuures avas ta end kogemata üheks sekundiks ja otsekohe lajatas 
kiivrile purustav löök. Kiiver jäi terveks, kuid löök oli nii tugev, et Cassius Asta lõi 
vaaruma ja prantsatas pooluimasena kõigi silme all liivale. 

»Abst!" kisendasid pealtvaatajad pöidlaga allapoole näidates. 

Gladiaator tõstis naerul näoga mõõga, et torgata see võidetu kõrisse, kuid seisatas 
enne ja libistas pilgu üle tribüünide, otsekui paludes publikut oodata. 

Selsamal hetkel, visanud minema kilbi ja mõõga, sööstis üle areeni nende juurde 
Tarzan. Otsekui raevunud kiskja tormas ta sõpra päästma. 

Publik tardus vaikusse. Hiiglaslike hüpetega gladiaatori juurde jõudnud, tormas 
Tarzan lõvi kombel talle tagant otsa ja kargas selga. 

Mõlemad kukkusid Astale peale, kuid juba sekund hiljem seisis ahvinimene täies 
pikkuses püsti, laskmata vastasest lahti. Tarzan raputas teda, nagu oli teinud 
eelmisega, kuni gladiaator kaotas teadvuse, kägistas siis ta surnuks ja virutas laiba 
kaugele eemale. 

Rahvajõuk juubeldas. Jalule hüpanud, vehkisid inimesed kõigega, mis pihku sattus, 
ning loopisid areenile lilli ja maiustusi. 

Olles veendunud, et Cassius Asta elab ja hakkab pikkamisi toibuma, aitas Tarzan tal 
jalule tõusta. Seejärel heitis ta pilgu areenile. Tarzani kaaslastest oli veel elus viisteist 
inimest, vastastel kümme. Taplus käis ellujäämise nimel. Siin ei saanud enam juttugi 
olla mingitest reeglitest või moraalsetest põhimõtetest. Siin oli mängus elu ja surm 


ning Tarzan, ühinenud oma viie kaaslasega, kel polnud oma vastast, ründas tursket 
gladiaatorit, kes peagi hinge heitis. 

Tarzani käsul jagunes kuuik kaheks grupiks ja kumbki kolmik ründas üht vaenlase 
sõdurit. Tänu sellele taktikale saabus veristele tapatalgutele peagi lõpp. ,,Punaste” 
meeskonnast jäid ellu kõik viisteist, ,,valgete" omast mitte ühtegi. 

Sublatuse suureks vihaks hakkasid tribüünid skandeerima Tarzani nime. Keiser läks 
marru. Ülekohus, mis selle metsiku valge barbari poolt Sublatusele osaks oli saanud, 
jäi vastu keisri ootust tema verega lunastamata. Vastupidi, Tarzan võitis poolehoiu, 
mis varjutas tema oma. Et menu on lühiajaline ja sõltub heitliku publiku tujudest, see 
ei vähendanud imperaatori raevu ja pettumust. Nüüd valdas teda üksainus mõte: see 
inimene tuleb hävitada! 

Ta pöördus mängude korraldaja poole ja andis sosinal käskluse. 

Rahvasumm nõudis valjuhäälselt, et võitjaile antaks loorberipärg ja nad lastaks 
vabaks. Areenile ilmunud leegionärid pii- 

rasid ellujäänud võitlejad sisse ja viisid kuhugi ära. Tarzan jäi üksinda. 

Osa pealtvaatajaist arvas, et teda hakatakse teistest eraldi austama. See kuuldus levis 
jalamaid rahva hulgas ja, nagu sageli juhtub, muutus üldiseks veendumuseks. 

Samal ajal hakkasid orjad areeni koristama: lohistasid ära tapetute surnukehad, 
korjasid kokku maas vedelevad relvad, tas-sisid areenile värsket liiva ja rehitsesid 
selle tasaseks. Tarzan seisis endiselt imperaatori looži ees, nagu teda oli kästud. 

Ta seisis sirgelt, käed risti rinnal, ja ootas süngel ilmel, teadmata mida. Kuid siis 
tõstsid täiskiilutud tribüünid nurinat, mis muutus järk-järgult raevukaks kisaks, millest 
Tarzan tabas üksikuid hõikeid: ,, Türann!", ,, Argpüks!", ,,Reetur!", , Maha Sublatus!" 

Ta libistas pilgu üle tribüünide. Pealtvaatajad osutasid nördinult areeni vastaskülge. 
Pöördunud sinnapoole, mõistis ahvi-nimene üldise pahameele põhjust: lubatud 
loorberipärja ja vabaduse asemel sokutati talle uus vastane — hiiglaslik mustala- 
kaline lõvi, kõhetu ja tige. 

Sublatus vastas publiku vihale ülbe ükskõiksusega. Kuid siiski käskis ta poolihääli 
saata pealtvaatajate juurde mõne tsentuu-rio, et need hirmutaksid kõige agaramaid 
kisakõrisid, kes kutsusid üles imperaatorit kukutama. 

Lõvi astus ettepoole. Ärritatud pealtvaatajad unustasid jalamaid oma õiglase viha, 
tardunud uue vaatemängu ootusse, mida ettekavatsematu verine heitlus pakkuda 
tõotas. 

Mõni neist, kes alles minut tagasi palavalt Tarzanit tervitas, hakkas lõvi ässitama, 
olles valmis kiskja kaotuse puhul taas Tar-zanile plaksutama. Ent vaevalt mõtles keegi 
tõsiselt inimese võidule, kes eelnenud tapluses oli ilma jäänud kõigist sõjariistadest 
peale pistoda. 

Tarzani võimas kogu, kehalise täiuslikkuse eeskuju, kutsus Castra Sanguinariuse 
elanike seas esile tormilise vaimustuse. 

Möödunud nädala jooksul olid nad mitu korda näinud inimese kahevõitlust lõviga, 
kuid ükski võitleja polnud käitunud nii mehiselt ja väärikalt kui see hiiglasest barbar. 

Lõvi lähenes pehme hiiliva kõnnakuga, pooleldi maadligi, sabaots närviliselt 
tõmblemas, andes märku oma läbematusest asuda verist pidusöömingut nautima. 
Tarzan ootas rahulikult. Tema, kes ise mõnikord väga vähe lõvist erines, teadis 
imehästi, 

mis hetkel sööstab kiskja välkkiirele surmatoovale rünnakule ja mis siis juhtub: lõvi 
tõuseb tagajalgadele püsti ning puurib temasse oma hiiglaslikud küünised ja võimsad 
kollased kihvad. 


Ta nägi, kuidas lõvi tõmbus pingule, lakkas saba liigutamast, ja siis laskis Tarzan 
käed rinnalt alla, kuid isegi ei puudutanud pistoda. Ta kummardus ettepoole, viis keha 
raskuse üle varvastele, ja samal silmapilgul lõvi hüppas. 

Tarzan teadis, et kiskja arvestab oma hüppe välja millimeetrise täpsusega, ja selleks 
et saavutada esialgne ülekaal oma elu eriti ohustamata, tuli ründav loom segadusse 
ajada, teha midagi ootamatut. , 

Lõvi Numa teadis oma kogemuste põhjal, et ohver võib käituda kahte moodi: kas 
tardub hirmust halvatuna paigale või püüab end päästa põgenemisega. 

Seega ei võinud lõvi isegi kujutleda, et inimene võiks talle kallale tungida, seepärast 
Tarzan seda just tegigi. 

Vaevalt oli lõvi valmistunud ründama, kui ahvinimene õhku kerkis. 

Rahvahulk vakatas, hoides hinge kinni. Isegi Sublatus naal-dus ettepoole, alalõug 
töllakil, unustades hetkeks, et ta on keiser. 

Numa hakkas keerlema, püüdes küünistega uljaspead krabada, kuid libastus veidi 
liival, nii et raske käpp ei küündinud Tarzanini, kel õnnestus kõrvale põigata. Sekundi 
murdosast piisas, et Numa taipaks: olukord oli muutunud ja ohver, kellele ta kavatses 
peale hüpata, ennetas teda, hüpates talle selga. Just seda Tarzan tegigi — ,,saduldas" 
Numa. Võimas käsivars haaras sagrise kaela ümbert kinni, teraskõvad jalad põimusid 
rippuva kõhu ümber ja pigistasid selle otsekui pihtide vahele. 

End üles ajanud, hakkas Numa käppadega vehkima, pööras seejärel pead, püüdes 
kihvadega kaksata seda metsikut kelmi, kes tal seljas istus, kuid asjata — käsi kaela 
ümber pigistas üha kõvemini ja kõvemini. 

Siis hüppas lõvi üles, püüdes ahvinimest endalt maha raputada, kuid viimane püsis 
kindlalt seljas. 

Haaret nõrgendamata katsus Tarzan vaba käega pistoda kätte saada. Tundes end iga 
hetk õhupuudusest lämbuvat, sattus Numa pöörasesse raevu, viskus maha ja hakkas 
vähkrema, püüdes vastast ära lämmatada. 

106 

Kõnevõime uuesti tagasi saanud, kukkus rahulolev rahvasumm kähedahäalselt 
kisama. 

Seesugust võitlust polnud areen kogu mängude ajaloo jooksul veel näinud. See 
barbar kaitses end seninägematu osavusega, kutsudes esile publiku kärarikka 
heakskiidu, ehkki mitte keegi pealtvaatajal st ei uskunud, et ta võidab. Lõpuks 
õnnestus Ta”zanil osava liigutusega pistoda tupest välja kiskuda ja selle vahe tera 
kiskjale vasaku abaluu alla torgata. Ikka ja jälle tungis pistoda Numa kehasse ning iga 
korraga sooritas metsloom üha pöörasemaid hüppeid, püüdes inimesest lahti saada ja 
teda lõhki rebida. Peagi purskas Numa lõugade vahelt vahutav ve-rejuga. Lõvi lõi 
nõrkevatel käppadel vankuma. Taas välgatas pistoda tera. Nüüd purskas verd juba ka 
sureva kiskja sõõrmeist. Loom vaarus peagi ettepoole ja varises elutult liivale, vär- 
vides selle helepunaseks. 

Ahvide Tarzan hüppas vetruvalt jalule. Äge kahevõitlus, veri, metsiku kiskja võimsa 
kehaga kokkupuutumine rebisid temalt tsivilisatsiooni viimse õhukese kirme. Temas 
polnud enam midagi inglise lordist, kui ta jala tapetud ohvrile asetas ja vidukil 
laugude alt väljakutsuvalt lärmavat rahvahulka silmitses. Muutunud metsikuks 
loomaks, tõstis ta näo taeva poole ja tõi kuuldavale isaahvi kohutava võidukisa, 
millest tardus veri soontes. Kuid juba järgmisel pilgul oli Tarzan jälle tema ise, ja 
kergelt muiates torkas pistoda tuppe, olles selle enne lõvi laka külge puhtaks 
pühkinud. 


Tribüünidel puhkes kõrvulukustav käteplagin, mis ajas keisrile kabuhirmu nahka. 
Ta mõistis, et hiiglasest barbar oli saanud üldrahvalikuks lemmikuks, samal ajal kui 
keisrit ennast ning tema poega Fastust rahvas põlgas ja vihkas! 

Barbar sõbrustas Maximus Praeclarusega, kelle Sublatus oli vangi heitnud, sellal kui 
Maximus Praeclarusel oli sõjaväe hulgas vääramatu mõjuvõim ja teda armastas 
Dilecta, Dion Splen-diduse tütar. Splendidus võis soovi korral temalt hõlpsasti ära 
võtta imperaatori purpurmantli, olles endale taganud üldrahvaliku ebajumala toetuse, 
kelleks kahtlemata tõuseb Tarzan, kui ta mängureeglite kohaselt vabaduse saab. 

Kuni Tarzan areenil ootas ning publik teda täiel häälel ülistas, rivistusid tribüünide 
vahele leegionärid, kiiskavad odad käes. 

Keiser pidas mängude korraldajaga poolihääli nõu, seejärel 

kõlasid fanfaarihelid ja korraldaja tõusis püsti, käsi peopesaga vaikust nõudvalt 
ülespoole. Pikkamisi kära vaibus. Pealtvaatajad tardusid, oodates mängude võitja 
ettenähtud austamist. Prefekt köhatas kurgu puhtaks. 

»»Ssee barbar näitas nii tavatut etendust, et keiser otsustas erilisest armulikkusest oma 
alamate vastu pikendada mänge veel ühe võitlusega, et barbar võiks uuesti oma 
meisterlikkust näidata. Te näete vaatemängu...” 

Prefekti sõnu katkestas kohalviibijate nördimust väljendav nurin. Nad olid taibanud 
Sublatuse salakavalat riugast ega soovinud oma lemmikust ilma jääda. 

Rahvas ei tahtnud uut võitlust, ta tahtis elusat sangarit, elusat ebajumalat. Ja publik 
otsustas tema eest välja astuda, mitte lubada vihatud Sublatuse salasepitsusi teoks 
teha. 

Keisri aadressil lendulastud hõiked ja ähvardused ei tõotanud midagi head ja ainult 
leegionäride odad sundisid rahulolematut rahvamassi kuuletuma. 

Areenil askeldasid korda luues orjad. Nad lohistasid Numa korjuse minema, 
koristasid ära verise liiva ja tegid minekut. Tarzan jäi uuesti üksi. 

Ja siis avanes teist korda areeni vastaspoolel kurjakuulutav võre. 


XVII. Keisri kohtumõistmine 


Tarzan pööras näo avatud võre poole ja nägi poolt tosinat ahvi areenile tõugatavat. 
Veidi aega enne seda olid nad kuulnud Colosseumi kohal kõuemürinal kaikunud 
võidukisa ja väljunud oma puuridest, meelestatuna võitluseks. Pikaajaline vangipõlv, 
alandused ja mõnitamised, mida julmad sanguinaarla-sed ahvidele osaks lasksid 
saada, oli teinud neid tõrksaks ja kurjaks. 

Areenile sattunud, nägid nad enda ees inimest, vihatud tar-manganit, kes hoidis neid 
puuris, mõnitas ja alandas. 

»»Olen Ga-Jat," ajas üks ahvidest hambad irevile. ,,Ma tapan!' 

»»Olen Zu-To," urahtas teine. ,,Ma tapan!" 

»Surm tarmanganile!" kriiskas Ga-Jat. 

Ahvid tulid vaaruval sammul, tõustes vahetevahel tagajalgadele 

ja toetades seejuures sõrmenukke maha. 

Rahvasumm lõi kihama. Hõigete hulgas kuuldus selgesti: ,, Maha keiser!" ja ,, Surm 
Sublatusele!" Pealtvaatajad kargasid nagu üks mees püsti, kuid jäid oma kohtadele, 
kartes kiiskavaid odasid. Ainult paar arutut uljaspead hakkas keisri looži po<4e 
trügima, kuid leegionäride odadest läbistatuna ei jõudnudki nad eesmärgini. Nende 
kehad jäid teistele hoiatuseks vahekäikudesse lebama. 


Sublatus pöördus sosinal ühe oma külalise poole: ,,01gu see õppetund neile kõigile, 
kes julgevad keisrile kallale kippuda.” 

«Täiesti õige,” kostis see. ,,Suur keiser on tõepoolest kõikvõimas.” 

Ent lipitseja huuled muutusid surnukahvatuks hirmust, kui ta nägi, kuivõrd ähvardav 
ja rohkearvuline oli raevunud rahvahulk ning kui haprate mänguasjadena paistsid 
odad, mis eraldasid rahvast imperaatori loožist. 

Ahvid eesotsas Zu-Toga lähenesid Tarzanile. 

»»Olen Zu-To," möirgas isaahv. ,,Ma tapan!" 

»»Tasem, Zu-To. Ei maksa tappa oma sõpra," lausus ahvinimene. ,,Olen Ahvide 
Tarzan!" 

Üllatunud Zu-To seisatas. Ülejäänud kogunesid tema ümber kobarasse. 

»Tarmangani kõneleb suurte ahvide keeles,” ütles Zu-To. 

»Ma tunnen teda," lausus Ga-Jat. ,, Kui ma alles väike olin, oli ta sugukonna pealik. 
Tema nimi on Tarzan ehk Valgenahk.” 

Jah," haaras Tarzan sõnast, ,,olen valge nahaga, kuid praegu oleme teiega vangid. 
Need tarmanganid on meie vaenlased. Nad tahavad, et me hakkaksime isekeskis 
võitlema, kuid seda me ei tee." 

Jah," nõustus Zu-To. ,,Me ei hakka võitlema Tarzaniga!" 

Ja ongi hästi,” lausus ahvinimene.' 

Ahvid piirasid ta sisse ja nuusutasid teda, veendumaks, et nägemine neid ei peta. 

»»Mis juhtus?" torises Sublatus. ,,Miks nad talle kallale ei tungi?” 

» ta nõidus nad ära,” oletas külaline. Nõutu publik lärmas endiselt. 

Pealtvaatajad kuulsid loomi ja inimest veidraid häälitsusi vahetamas. Kõige järgi 
otsustades suhtlesid nad ühe ja sama keele 

abil. Seejärel suundus valge nahaga inimene kuue sagrise koletise saatel kõigi silme 
all keisri looži poole. Tarzan heitis kiire pilgu selle juurdepääsuteedele. Seal seisid 
müürina leegionärid, nii et ei jäänud vähimatki lootust elusana keisrini jõuda. Tarzan 
suunas pilgu Sublatusele. 

»Sinu plaan kukkus läbi, keiser. Need ahvid, kes sinu nõu kohaselt pidid mind lõhki 
rebima, on minu sõbrad ega puutu mind. Kui sul on veel midagi plaanis, siis lao kohe 
välja, sest mu kannatus on katkemas. Tasub mul vaid käskida, kui ahvid järgnevad 
mulle sinu looži ja rebivad su lõhki.” 

Tarzan oleks kõhklemata nii talitanudki, sest ta oleks keisrist hõlpsasti jagu saanud, 
kuid teda peatas võimalus surra leegionäride odade torkeist. Rahvahulga meeleolu 
tabanud, ei kahelnud Tarzan, et ta oleks ahvinimesele appi tõtanud ja et ka leegionärid 
ise peale mõne üksiku oleksid pööbliga ühinenud, astudes vihatud türanni vastu. 

Kuid selleks läks vaja aega, Tarzan aga ei võinud eluga riskida, pealegi olid tal 
teised plaanid. Esmajoones lootis ta põgeneda koos Cassius Asta ja Caecilius 
Metellusega, kelle abi vajas Ida impeeriumis Erich von Harbenit otsides. Ja seepärast, 
kui mängude korraldaja käskis teda kongi tagasi minna, alistus-ki Tarzan nurinata ja 
viis ahvid puuri tagasi. 

Juba areenile viiva võre taga olles kuulis Tarzan ikka veel pööbli käratsemises 
järjekindlaid üleskutseid kukutada Sublatus. 

Kui vangivalvur kongi ukse avas* nägi Tarzan seal ainult Maximus Praeclarust. 

» Tere tulemast, Tarzan!" hüüdis roomlane: ,,Ei lootnudki sind enam näha. Aga kui 
sa ellu jäid, miks pole sa siis vabaduses?” 

»Selline on keisri õigusemõistmine," vastas Tarzan muiates. ,,Hea vähemalt seegi, et 
meie sõbrad on vabaks lastud. Ma näen, et neid siin pole." 


»Niimoodi arvad sa ilmaaegu, barbar," sekkus vangivalvur. ,,Pole su sõbrad kuhugi 
kadunud. Nad asuvad teises kongis.” 

»Kuid nad on ju ära teeninud vabaduse!" sai Tarzan pahaseks. 

»Nagu sinagi,” vastas vangivalvur parastavalt irvitades. ,, Aga vöib-olla oled sa 
vaba?" 

»»See pole õiglane!" läks Praeclarus põlema. ,.Nii ei tehta!" 

Valvur kehitas õlgu. 

»Näe, tehti ikkagi," lausus ta. 

»Kuid mispärast?" päris Praeclarus. 

»Ega sa äkki arva, et keiser usaldab oma saladused lihtsõdurile?" muigas 
vangivalvur. ,, Muide, minuni jõudis kõmu, mis selgitab põhjust. Elanike hulgas 
kasvab rahulolematus ning keiser kardab sind ja sinu sõpru, kuna rahvas on sinu 
poolt, sina aga oled Dion Splendiduse poolt.” 

» Arusaadav,” pomises Maximus Praeclarus. ,, Seepärast peame määramata ajaks siia 
jääma.” 

»Määramata? Noh, mina niiviisi ei ütleks,” muigas vangivalvur ust lukustades. 

»Mulle ei meeldi, kuidas ta meid vahtis ja rääkis,” lausus Praeclarus pärast valvuri 
lahkumist. ,, Nähtavasti on jumalad meie vastu, kui isegi minu parim sõber on mind 
maha jätnud.” 

»»Sa mõtled Appius Applosiust?" küsis Tarzan. 

» Teda jah," kostis Praeclarus. ,,Kui ta oleks võtmed toonud, oleksime saanud 
põgeneda.” 

»»Mis iganes ka ei juhtuks, jääb meile siiski lootus,” ütles ah-vinimene. ,,Kuni elame, 
peame lootma.” 

»»Sa ei tunne keisri vägevust ega silmakirjalikkust," vaidles roomlane vastu. 

Ja keiser ei tunne Ahvide Tarzanit." 

Kui videvik akna taga tihedamaks muutus ja kongis pimenes, hakkas koridoris 
vilkuma ebaühtlane valgus. Sedamööda, kuidas valgus lähenes, mõistsid vangid, et 
tuleb inimene, tõrvik käes. 

Vähe oli neid, kes isegi päise päeva ajal Colosseumi all asuvaid vangikonge 
külastasid. Vahel harva näitasid end vahtkond ja vangivalvurid, kaks korda päevas 
käisid orjad süüa toomas. Kuid tõrviku hääletu lähenemine öösel ei tõotanud midagi 
head. Praeclarus ja Tarzan jätkasid oma lõputut vestlust, millega nad aega veetsid, 
oodates läbematult külastaja ilmumist. 

Oli täiesti usutav, et öine külaline ei tule sugugi nende kongi, ent halb eelaimus 
kinnitas nende mõtet, et tullakse nimelt nende juurde ja sealjuures kõige halvemate 
kavatsustega. Oodata ei tulnud kaua: inimene seisatas kongi ukse ees ja oli vaevalt 
võtnA lukuauku torganud, kui Praeclarus ta läbi raudvõre ära tundis. 

» Appius Applosius!" hüüatas ta. ,,Sa tulid siiski!" 

»Tasa!" hoiatas Applosius. 

Kiirustades ukse avanud, astus ta sisse, sulges selle hääletult enda järel ja kustutas 
tõrviku vastu kiviseina. 

»»See on hea, et olete üksi," ütles ta vaikselt vangide juures istet võttes. 

»Sa värised,” märkis Praeclarus. ,,Mis juhtus?" 

»»Juhtus see, mis pidi juhtuma," vastas Applosius. ,,Teid muidugi huvitab, kus ma nii 
kaua olin. Arvatavasti olite jõudnud? otsusele, et olen reetur. Kuid asi on selles, et 
siiani ma lihtsalt ei saanud seda teha, kuigi olin valmis eluga riskima.” 


»Kuid sa oled ju vahtkonnaülem! Kas sinul võib olla raskusi vanglasse 
sissesaamisega?" 

»Ma pole enam vahtkonnaülem," vastas Applosius. ,,Ilmselt hakkas keiser midagi 
kahtlustama ja mind võeti sellest ametist maha täpselt tund aega pärast meie viimast 
kohtumist. See kõik on arusaamatu, meid ju tookord keegi ei kuulnud ja keegi ei tea, 
kuidas ma teisse suhtun. Kuid tõsiasi on, et mind viidi Colosseumist Pretooria värava 
vahtkonda. Mul ei lubatud isegi koju minna, tuues ettekäändeks, et keiser kardab 
ümberkaudsete külade barbarite mässu, ent nagu me kõik teame, on see puhas totrus. 
Tund aega tagasi vahetas mu välja noor ohvitser, kes üht-teist välja lobises, ja ma 
lahkusin jalamaid postilt, riskides peaga.” 

»»Ja mida" ta siis ütles?" küsis Praeclarus. 

»Ütles, et on käsk likvideerida täna öösel sind ja valge barbar. Niipea kui ma seda 
kuulsin, jooksin otseteed Festivita juurde. Otsisime koos üles võtmed, mis ma tuua 
lubasin, seejärel hiilisin vargsi mööda pimedaid tänavaid, püüdes märkamatult 
Colosseumi jõuda. Kõige rohkem kartsin hilineda, sest teid kästi tappa viivitamatult. 
Võta võtmed, Praeclarus. Kui midagi veel tarvis läheb, siis ütle.” 

»Aitäh, sõber,” vastas Praeclarus, ,,sellest aitab. Sa riskisid niigi tohutult. Mine 
parem oma postile tagasi, et keiser midagi teada ei saaks, muidu on sinuga kõik läbi.” 

Jää siis hüvasti. Soovin sulle edu," ütles Applosius. ,,Kui kavatsed linnast lahkuda, 
ära unusta, et Appius Applosius on Pretooria värava vahtkonnaülem." 

»Ei unusta, sõber, kuid meie sõpruse pärast ei hakka ma sind asjatult ohtu seadma.” 

Appius Applosius pöördus minekule, kuid peatus äkitselt lävel. 

»Hilja!" sosistas ta. ,, Vahtkond!" 

Koridori pimedusse lõikus kauge tõrviku nõrk valguskiir. ,, Tulevad!" lausus 
Praeclarus sosinal. «Kiirusta!" Appius Applostus peitis end ukse kõrvale ja haaras 
tupest mõõga. 

Valgus lähenes kiiresti. Kuuldus sandaalidesse kängitsetud jaljade astumist ja 
ahvinimene tegi kindlaks, et inimene tuli üksi. Peagi ilmus ukse ette pikka tumedasse 
keepi mähkunud kogu. Külastaja kergitas laternat ja heitis pilgu sisse. 

»»Maximus Praeclarus," kutsus ta sosinal, ,,oled sa siin?" 

»»Ölen," vastas Praeclarus. 

»Näe kui tore,” hüüdis see, ,,ja mina juba muretsesin, et äkki sa polegi selles 
kongis.” 

»Milleks sa tulid?" küsis Praeclarus. 

»Mind saatis keiser," ütles tundmatu. ,,Ta käskis teile midagi edasi anda.” 

»» Palava tervituse?" küsis Praeclarus muiates. 

»Külma ja terava," naeris külaline. 

»»Me ootasime sind!" 

»»Kuidas, te teate juba?" imestas see. 

«Keisrit tundes polnud raske aimata.” 

Jätke siis oma jumalatega hüvasti!" hüüdis ohvitser. 

Tõmmanud tupest mõõga, paiskas ta ukse pärani. 

»»Kohe te surete!" 

Ja timukas tormas kongi, kiskjalik irvitus näol. Ega asjatult olnud keiser 
surmaotsuse täideviijaks valinud just tema — südametu inimese, kes ei tundnud 
süümepiina, kes kadestas Praeclarust ja vihkas teda. Ta irvitas ikka veel, kui Appius 
Applostus talle mõõga selga torkas. Timukas varises surnult põrandale, tema vasakust 
käest pudenes maha tõrvik, mis kustus põrandal. 


»Nüüd mine," sosistas Praeclarus Applosiusele. ja kaitsku sind õnnetuse eest nende 
tänu, kelle sa päästsid.” 

»Paremat ei saagi soovida,” lausus Applosius. ,,Teil on võtmed ja relvad. Peate 
põgenema enne, kui see kõik avalikuks tuleb. Veel kord hüvasti, ja kaitsku teid 
jumalad!" 

Ja Applosius astus hääletult pimedasse koridori. Seejärel avas Maximus Praeclarus 
võtmetega käerauad ja vangid kargasid püsti, virutades eemale vihatud ahelad. Neil 
polnud vaja tegevusplaani arutada, sest kogu nädala polnud nad muud teinudki, 

kui ainult tähistasid seda ja kohandasid uutele asjaoludele. 

Praegu oli nende peamine eesmärk leida Asta, Metellus ja teised, kellele nad võisid 
kindlad olla, koguda vangide seast enda ümber nii palju inimesi, kes olid valmis 
nendega koos riskantsele ettevõtmisele välja minema, kui palju nad olid plaaninud. 

Ent ükshaaval ettevaatlikult läbi käies konge, millest paljud olid tühjad, ei leidnud 
nad allesjäänud vangide hulgast kedagi, kes oleks väljendanud valmisolekut osaleda 
ürituses, mis tõotas vabadust. Lukedi, Mpingu ja Ogonio olid vahepeal kongist välja 
lastud. 

Tarzan ja Praeclarus olid juba kaotamas lootust mõttekaaslasi leida, kui nad 
viimases kongis areenile viiva väljapääsu kõrval sattusid vastamisi Metelluse ja 
Astaga. Nendega samas kongis vaevles veel mõni elukutseline gladiaator, kellele 
pärast mängude lõppemist oli lubatud vabadust, kuid kes jäid keisri pentsiku kapriisi 
tõttu vangiks edasi. Loomulikult see üksnes suurendas nende viha imperaatori vastu. 

Kõik nad nõustusid Tarzaniga kaasa minema, kuhu ta iganes poleks neid viinud. 

»Igaühel meie hulgast ei õnnestu ellu jääda," ütles ahvinimene, kogunud 
võitluskaaslased suurde ruumi, kus hoiti mängudes osalejaid enne areenile minekut, 
»aga need, kes ellu jäävad, maksavad keisrile ülekohtu eest kätte.” 

»» Võtku jumalad surnuid vastu auavaldustega nagu kangelasi. Võitluses hea ürituse 
eest pole kahju surragi,” ütles üks gladiaator. 

»» Võitlus tuleb mehine, seda ma teile tõotan," lausus Tarzan. ,,Siis tuleme sinuga,” 
kuulutas gladiaator. ,, Läki!" ,, Kuid enne peame vabastama oma sõbrad," ütles 
ahvinimene. 

«Vaatasime kõik kongid üle," sõnas Praeclarus, ,,ja lasksime kõik välja.” 

»»Oh jaa, mu sõber,” vastas Tarzan, ,.kuid te unustasite ahvid.” 

XVIII. Pulmatseremoonia 


Castrum Mares Validus Augustuse vangikongi heidetud Erich von Harben ja 
Mallius Lepus ootasid mängude avamist, mis pidi aset leidma järgmisel päeval. 

»Meil pole millelegi loota, oleme surma määratud," lausus Lepus momilt. ,, Meie 
sõbrad on põlu all — kas siis trellide taga või pagenduses. Fulviusel olid mängus 
isiklikud huvid, kui ta Validus Augustuses tema vennapoja Cassius Asta vastu viha- 
vaenu õhutas.” 

»»Kõik on minu süü," ohkas von Harben. 

»Ära aja laimujuttu,” vaidles sõber talle vastu. ,, Kuidas sa saad süüdi olla, kui 
Favonia kinkis sulle oma armastuse? Kõiges on süüdi susija Fupus oma kadeda 
hingega.” 

»Minu armastus tegi Favoniale ainult haiget ja tõmbas tema sõpradele õnnetuse 
kaela," lausus von Harben rusutult. ,,Ja siin ma nüüd olen, aheldatud kivimüüri külge, 
ega saa teha midagi, et teda teiste eest kaitsta.” 


»» Ah, kui Cassius Asta praegu siin oleks!" hüüdis Lepus. ,, Vaat see on alles mees! 
Nüüd, kus Fupus vabalt keisrikojas käib, tõuseks kogu linn Validusf Augustuse vastu 
üles, oleks vaid Cassius Asta siin." 

Samal ajal kui ahastavad vangid Castrum Mare vanglas omavahel murelikult juttu 
ajasid, kogunesid oru teises otsas Castra Sanguinariuses Sublatuse troonisaali 
auväärsed külalised. 

Kohal olid senaatorid punastes toogades, kõrged ametnikud ning väepealikud naiste 
ja lastega. Mukitud külalised säravates kalliskivides kujutasid endast toretsevat 
värvikat rahvasumma, kes oli kogunenud troonisaali keisri poja Fastuse ja Dion 
Splen-diduse tütre abiellumistseremooniale. 

Keisrikoja värava taga alleel lainetas raevukalt käratsev inimmurd, pressides peale 
neid tagasihoidvate leegionäride odadele. 

»Maha türann!", ,,Surm Sublatusele!", ,, Surm Fastusele!" kõlas kõikjal otsekui viha 
täis laulu refrään. 

Ähvardavaid hõikeid kuuldi ka troonisaalis, ent suursugused patriitsid tegid näo, 
nagu ei kuuleks nad selle inimrämpsu hääli. Miks peaksidki nad pööblit kartma? Eks 
jaganud Subla-tus ju täna kõigile väeosadele kingitusi. Eks kaitse ju leegionärid neid 
oma odadega. 

Mis tänamatu pööbel see küll on, et Sublatus pidi tema vastu välja panema oma 
leegionid! Eks korraldanud ju imperaator talle terve nädala kestnud seninägematud 
vaatemängud? 

Patriitsid tundsid keisrikoja ümber kogunenud pööbli vastu ääretut põlgust, ent kõik 
nende jutud viisid nii või teisiti selleni, et paljud neist olid pidanud kasutama 
keisrikotta pääsemiseks tagaust pärast seda, kui inimpalge kaotanud rahvasumm oli 
senaatorite kandetoolid ümber tõuganud ja seesistujad tee-tolmu kukutanud. 

Samal ajal kui külalised pidusöömingu ootel lõbusalt jutlesid, arutades värskeid 
kuulujutte, viibis kõrvaltoas osavõtmatu, kõigi ja kõige vastu ükskõikne mõrsja koos 
teda lohutava ema ja orjadega. 

»E1!" pääses ühtäkki Dilecta huulilt. ,, Ma ei saa iialgi Fastuse naiseks.” 

Ja ta sõrmed pigistasid pika kleidi sügavatesse voltidesse peidetud lühikese pistoda 
käepidet. 

Colosseuni all koridoris tegeles Tarzan rühma loomise ja jõudude paigutamisega. 
Ta kutsus enda juurde Lukedi ja ühe külapealiku, kes oli olnud ta kaasvang ja 
võidelnud temaga külg külje kõrval areenil. 

»» Minge Pretooria värava juurde ja nõudke Maximus Prae-claruse nimel Appius 
Applosiuselt, et ta teid läbi laseks. Jookske külad läbi ja kutsuge kokku sõdurid. Öelge 
neile, et kui nad tahavad keisrile kätte maksta ning hakata normaalselt ja vabalt elama, 
siis peavad haarama sõjariista ja ühinema nendega, kes on valmis üles tõusma ja 
türanni kukutama. Kiirustage! Juhite nad Pretooria värava kaudu linna ja lähete 
otsekohe keisrikotta.” 

Manitsenud inimesi vaikust hoidma, viisid Tarzan ja Maximus Praeclarus nad 
Colosseumi vahtkonna kasarmusse, kuhu oli majutatud Praeclaruse salk. 

Tarzani kogutud jõud kujutasid endast suurt kirevat gruppi, mis koosnes 
poolpaljastest neegersõduritest, linna orjadest, tõmmudest metissidest, kelle seas oli 
mõrtsukaid, vargaid ja elukutselisi gladiaatoreid. Ülestõusnute ees käisid Praeclarus, 
Asta, Metellus ja Tarzan, viimane kuue ahvi saatel. 


Tarzanit silmitsedes veendus Ogonio lõplikult, et valge pole keegi muu kui deemon, 
sest kes veel võib karvaseid metsaelanikke käsutada. Polnud kahtlust, et igas sellises 
sagrises kehas 

elutses bagego suguharu mõne pealiku vaim. Kui tema esivanema vaim oli väike 
Nkeema, siis need hiiglased on tõepoolest väljapaistvate inimeste vaimud. Igaks 
juhuks hoidus Ogonio neist kaugemale, nagu muuseas tegid kõik teisedki, ka kõige 
karmimad gladiaatorid. 

Maximus Praeclarus ei hakanud kasarmus asjatult aega raiskama, ta teadis, kellega 
mida rääkida, kuivõrd leegionärid varjasid juba ammu oma hinges rahulolematust. 
Üksnes kiindumus mõnesse ülemasse, sealhulgas Maximus Praeclarusesse, hoidis 
neid tagasi avalikust väljaastumisest. Seepärast rõõmustas neid nüüd võimalus 
siirduda koos noore patriitsiga otsejoones keisrikoja värava ette. 

Ammu läbimõeldud plaani kohaselt läkitas Praeclarus salga eesotsas ohvitseriga 
Pretooria värava juurde, käskinud vallutada see jõuga, kui Appius Applosius peaks 
keelduma nende poole asumast ja sõdureid küladest linna laskmast. 

Öö varjus viis Tarzan oma "kaaslased keisrikoja juurde mööda peaalleed, mida 
mõlemalt poolt ääristasid pimeda sammas-käiguna hiiglaslikud puud. Ees sammusid 
teed valgustavad tõrvikukandjad. 

Kui nad olid eesmärgile jõudnud, nägid keisrikoja vahtkonnale pealesuruva 
rahvahulga viimased read nende tõrvikuid ja otsekohe levis kuuldus, et keiser oli 
tugevdatud abiväe kohale kutsunud. See uudis võeti vastu nördimuspuhanguga ja 
inimesed hakkasid uustulnukaile ähvardavalt vastu liikuma. 

»Kes te olete?" hõigati neile. 

»»See olen mina, Ahvide Tarzan,” hõikas ahvinimene vastu. 

Sellele järgnenud vaimustuskisa tunnistas, et oma poolehoiu suhtes muutliku 
meelega pööbel polnud teda veel unustanud. 

Üleüldist juubeldamist kuuldes tõmbus keisri nägu pilve, patriitsid muigasid. 
Oleksid patriitsid teadnud rahva rõõmustamise põhjust, oleksid nad käitunud sootuks 
teisiti. 

»Miks te tulite?" kostis hääli. , Mida kavatsete ette võtta?" 

»» Tulime nurjama Fastuse ja Dilecta abiellumist ning kukutama troonilt Castra 
Sanguinariuse türanni.” 

See teade võeti vastu heakskiidukõminaga. 

»Surm türannile! Pekske vahisõdureid!" karjusid tuhanded kõrid. 

Rahvasumm trügis edasi. Nähes mässajaid, kelle hulgas oli palju leegionäre, käskis 
vahtkonnaülem oma inimestel taanduda 

värava taha. Vaevalt olid need tagasi tõmbunud ja riivid ette lükanud, kui 
rahvasumm viskus raevukalt tugevate tammiste rautatud väravapoolte vastu. 

Troonisaali tormas näost lubivalge virgats ja jooksis keisri juurde. 

»Rahvas on üles tõusnud," sosistas ta käheda häälega. , Nendega on rohkesti 
sõdureid, gladiaatoreid ja orje. Nad jooksevad tormi väravale ja tungivad varsti siia.” 
"Keiser kargas püsti, pistis närviliselt saalis ringi jooksma, kutsus siis enda juurde 

ohvitserid. 

»Saatke käskjalad kõigisse väeüksustesse ja kasarmutesse," käskis ta. ,, Kutsuge 
kokku kõik, kes väravaid ei valva. Käskige neil sellele inimrämpsule kallale tungida 
ja ta hävitada. Mitte kedagi ellu jätta, vange mitte võtta.” 


Teadmata mil viisil, ent otsekui vaistlikult sai rahva hulgas jalamaid teatavaks 
Sublatuse käsk kõigil leegionäridel keisrikot-ta koguneda, et mässajatele ots peale 
teha. 

Kutsunud enda juurde kõige lähedasemad inimesed, teatas Tarzan neile uuest 
plaanist, mis võeti vastu heakskiiduhüüetega. Hõiganud ahve, läks Tarzan pimedale 
alleele, saatjaiks Maximus Praeclarus, Cassius Asta, Caecilius Metellus, Mpingu ja 
pool tosinat Castra Sanguinariuse kõige kuulsamat gladiaatorit. 

Samal ajal algas keisrikojas Fastuse ja Dilecta abielu sõlmimise tseremoonia, mille 
läbiviimise kohaks olid valitud keisri trooni juurde viivad trepiastmed. Seal juba seisis 
näoga külaliste poole ülempreester ja veidi alamal Fastus. Pika saali keskelt lähenes 
neile aeglaselt surnukahvatu näoga mõrsja Vesta neitsite saatel, kelle kohus oli 
valvata templi püha tuld. 

Dilecta kõndis enda ümber midagi nägemata. Rahva hulgas kuuldus ütlemisi, et 
pruut näeb juba-praegu välja nagu keisrinna, niivõrd õilis ja suursugune oli ta hoiak. 
Kuid keegi ei näinud vahedat pistoda, mida ta pigistas peos pika pulmakleidi voltide 
vahel. 

Ülempreestri juurde jõudnud, ei jäänud Dilecta seisma, nagu seda oli teinud Fastus 
ja nõudis tseremoniaal, vaid astus temast mööda, tõusis troonini viivatele astmetele ja 
jäi Sublatuse ette seisma. 

»» Castra Sanguinariuse rahvast on sajandeid harjutatud kombega, et keisrilt võib 
paluda kaitset,” lausus ta. ,,Keiser ei anna üksnes seadusi välja, ta kehastab ka 
õigusemõistmist. Ta on kas 

õigluse kehastus või türann. Niisiis, kes oled neist kahest sina, Sublatus?” 

Keiser muutus närviliseks. 

»»Mis totter väljamõeldis see on, mu laps?" küsis ta. ,,Kes õpetas sind niiviisi 
keisriga rääkima?” 

»»Pole mind keegi õpetanud,".vastas neiu kuivalt. ,,See on mu viimne võimalus ja 
ehkki ma tean, et kõik on asjata, otsustasin enne ise veenduda, kui vastan 
keeldumisega.” 

»Mine!"” nähvas keiser. ,, Aitab nendest rumalustest. Asu oma kohale ülempreestri 
ette ja anna abieluvanne.” 

»»Sul pole õigust mulle vastamata jätta,” lausus neiu otsustavalt. , Ma pöördun keisri 
poole. Selle kõigi linnade esiema Rooma kodaniku õiguse olen ma saanud 
päranduseks oma esivanematelt ja sa ei tohi seda õigust mulle keelata, Sublatus.” 

Imperaatori, nägu muutus raevust laiguliseks. 

» Tule homme,” nähvas ta. ,,Siis räägime.” 

»Kui sa ei kuula mind ära praegu, siis mingit homset ei tule," sõnas Dilecta. ,,Ma 
nõuan, et minu õigustest kinni peetaks.” 

»» Olgu,” lausus keiser külmalt. ,, Missugust heategu sa nõuad?” 

»Ma ei vaja heategu," vastas Dilecta. ,, Tahan teada, kas see, mille eest ma kohutava 
ohvri toon, ikka täidetakse." 

»Millest sa räägid?" päris Sublatus. ,,Mis sul vaja on?" 

»Enne kui Fastusele mehele minna, tahan ma näha Maximus Praeclarust. Ma pean 
tingimata veenduma, et ta on elus ja terve," vastas neiu. ,, Nagu sa tead, nõustusin ma 
abielluma ainult sel tingimusel.” 

Raevunud keiser kargas püsti. 

» La on siin! Maximus Praeclarus on minu kõrval!" hüüdis hääl saali rõdult. 


XIX. Jumalad on armulikud 


Kohalviibijad pöörasid pead rõdu poole, kust kostis hääl. Täiskiilutud saali läbis 
imestuskõmin. 

»Barbar! Maximus Praeclarus!" kõlas rahvasummast. «Valvurid!" kisendas keiser. 

Tarzan hüppas rõdult võlvi toetavale sambale ja libistas end 

kähku alla. Ahvid sööstsid talle järele. 

Tarzanit koos kuue sagrise ahviga võttis trooni juures vastu tosin paljastatud mõõka. 
Naised pistsid kiljuma ja minestasid. Keiser, hirmust kange, tõmbus oma kullast 
troonil kõverasse. 

Tarzani tee tõkestas ülestõstetud mõõgaga ligi hüpanud noor patriits, kuid To-Jat 
jõudis temast ette. Ahvi kollased kihvad tungisid inimese kõrisse, ja sellest piisas. 
Päratusuur ahv ronis ohvri kehale ja tõi kuuldavale võidukisa. Patriitsid lõid tagane- 
ma. 

Fastus pistis karjatades plagama. Tarzan hüppas Dilecta juurde. Lähenevaid ahve 
nähes pages keiser kabuhirmus oma kohalt ja puges trooni, oma vägevuse ja võimu 
sümboli seljatoe taha peitu. 

Sel ajal olid saalis viibivad patriitsid,*ohvitserid ja sõdurid, nähes segaduse 
põhjustajatena ainult metsikut barbarit ja kuut relvitut ahvi, toibunud ja pealetungile 
asunud. Just sel ajal avanes rõdu all, kust Tarzan oli maha tulnud, salauks ning saali 
jooksid Maximus Praeclarus, Cassius Asta ja kõik teisedki, kes olid koos Tarzaniga 
kaharate puude varjus keisrikoja müürile tormi jooksnud. 

Keisri poolehoidjaid peatasid Castra Sanguinariuse parimad mõõgad, sest ründajate 
esiridades olid elukutselised gladiaatorid, kelle esinemistele oli publik terve nädala 
kärarikkalt plaksutanud. Tarzan andis Dilecta Mpingu hoole alla, kuna tal endal, ja 
Praeclarusel tuli osa võtta lahingust. 

Patriitside, vahtkonna ja keisrikoja teistest ruumidest väljakutsutud sõdurite surve 
all pidid Dilecta kaitsjad vähehaaval taganema. Nad taandusid salaukse juurde, sel 
ajal kui Tarzan kaaslastega rünnakut tagasi lõi ja suured ahvid oma sõjakusega 
vaenlasele hirmu nahka ajasid. 

Rahvahulk murdis maha lohmaka värava ja röökiv jõuk valgus laviinina õue 
valvureid ja mõnd omadest jalge alla tallates. 

Kuid veteranidest leegionäridel õnnestus tõkestada sissepääs ja hoida tagasi 
sõnakuulmatut rahvasumma, kes oli paisunud nii suureks, et temaga liitunud 
mässulised väeosad lihtsalt kadusid sinna sisse ära. 

Vahtkond taris keisrikoja trepi ette katapuldi ja hakkas ründajate pihta kive 
lennutama. Rahvas surus endiselt peale, hukkudes keisrikoja kaitsjate odade torgetest. 

Kaugemalt, Decumana värava poolt, kõlas pasunahääl, Dextra 

peavärava juurest kostis sõjaväe rivisammu. Neid hääli tõlgendasid valesti 
rahvasumma äärtel seisjad, kes hakkasid plaksutama ja hõisates oma heakskiitu 
väljendama. On ju vana tõde, et rahvahulgale kleebivad end külge kartlikud kujud, 
kes loodavad tulla võidule võõraste elude arvel. Sedapuhku näis neile, et sõjavägi on 
valmis rahva poole üle tulema. Kuid nende room oli üürike: juba esimene tsentuuria, 
kes Decumana värava juurest peatänavale pööras, ründas neid odade ja mõõkadega. 
Terveksjäänud põgenesid igasse kaarde laiali. 

Tsentuuriad ründasid hoogsalt üksteise järel. Puhastanud peatänava, tormasid nad 
pööbli kallale, kes oli hõivanud keisrikoja hooyi, ja peagi oli jäänud mässajatest järele 
vaid mõni kisendav inimene, kes pääsmist otsides keisrikoja piirdeaiale viskus. Neid 


jälitasid visalt ähvardavad leegionärid põlevate tõrvikute ja verest tilkuvate 
mõõkadega. 

Olles sunnitud taganema, tõmbusid Tarzan ja tema poolehoidjad väikesse ruumi. 
Uks oli madal ja seda kaitsta polnud kuigi raske, aga kui nad akna juurde tõttasid, 
kustkaudu olid keisrikotta tunginud, nägid nad, et taganemistee oli ära lõigatud — aed 
lausa kihas leegionäridest. Oli selge, et ülestõus oli maha surutud. 

Kamber, kus nad viibisid, mahutas hädavaevalt nii palju inimesi, kuid sellele 
vaatamata oli peaaegu et parim varjupaik kogu keisrikojas, sest siin oli ainult kaks 
käiku: troonisaali viiv madal uks ja keisrikoja aeda avanev väike aken. Kivimüürid 
võisid vastu panna leegionäride mis tahes sõjariistale. Aga mis saab nüüd, kui 
ülestõus on maha surutud ja leegionärid ei ühinenud rahvaga? 

Niipea kui algab nälg ja inimesed tunnevad janu, muutub see tuba vanglaks ja 
piinakambriks, paljudele arvatavasti ka hauaks. 

»»Ah, Dilecta!" hüüdis Praeclarus, <olles neiu kõrvale sattunud. ,,Ma leidsin su üles, 
kuid kahjuks kaotan jälle. Oma kergemeelsusega toon ma sulle hukatust.” 

Oma ilmumisega päästsid sa mu surmast,” väitis neiu. 

Ta võttis kleidi voltide vahelt pistoda ja näitas seda Praecla-rusele. 

»Ma poleks nagunii Fastusele läinud. Aga et ma toona ei surnud, elan veel ja nüüd 
vähemalt lähen naerusui surmale vastu, sest sureme koos." 

»Praegu pole aeg surmast rääkida," segas Tarzan vahele. ,, Alles hiljuti unistasite 
kokkusaamisest ja nüüd oletegi siin. Mõn tunni pärast võib kõik muutuda ja võite veel 
naerda oma äsja se kartuse üle.” 

Lähedal seisvad gladiaatorid raputasid Tarzani sõnu kuul des pead. 

»Kes iganes siit väljub,” lausus üks nendest, «põletatakse tuleriidal, heidetakse 
lõvide või metsikute pühvlite ette. Me sureme, kuid see oli võimas lahing ja ma olen 
võõramaalasest barbarile tänulik nii suurepärase lõpu eest.” 

Õlgu kehitades pöördus Tarzan ümber. 

» Olen esialgu veel elus," ütles ta. ,,Sellest kõigest mõtlen ma hiljem, pärast surma, 
ehkki siis on pisut hiljavöitu.” 

Maximus Praeclarus naeris. 

»» Küllap on sul õigus. Kuid mida sa soovitad teha? Kui siia jääme, notitakse meid 
kõiki armutult maha, seepärast peab nuputama, kuidas välja pääseda." 

»Kui me ei suuda omal jõul välja tungida, peame lootma he; õnne peale, iseäranis 
vabadusse jäänud sõpradele, kellel ehk läheb korda leegionäre kavalusega üle 
trumbata. Praegusel het kel pole meie olukord sugugi kiita, ent ma siiski ei heida 
meelt Mis ka ei juhtu, hullemat tulla ei saa, aga see juba on midagi. 

»Ma pole sinuga nõus," vaidles Metellus vastu. ,, Vaata, nad paigaldavad aias 
viskemasinat. Varsti muutub meie olukord hui lemaks kui praegu.” 

»Müürid on tugevad,” lausus ahvinimene. ,, Arvad, et peavad vastu, Praeclarus?" 

»Minu arust küll," vastas roomlane. ,, Aga kui mürsk aknasse lendab, tekitab see 
palju ohvreid, sest oleme ju siin nagu silgud pütis."” 

Troonisaali poolt, kus peagi võttis maad vaikus, ei tehtud esialgu vähimatki katset 
maha murda tugevat riiviga suletud tammepuust ust. Üksikud katsed aiast sisse 
tungida löödi tagasi ja leegionärid taandusid arukalt. Selle ajaga pandi heitemasin 
paika ja suunati müürile, mille taga varjas end oma inimestega Tarzan. 

Viinud Dilecta ohutusse nurka, hakkas Tarzan jälgima lee gionäride tegutsemist. 

» Näib, et nad hakkavad aknasse sihtima,” märkis Cassius Asta. 

»Ei hakka,” väitis Praeclarus. ,,Ennemini hakkavad nad müüri sisse auku lööma, et 
meie vastu piisaval hulgal sõdureid saata ja kõiki maha nottida." 

Toa vastaspoolsest otsast kuuldus raskeid lööke, millest vappusid seinad. Müra 
peale ümber pöörates nägid sissepiiratud, et tammine uks rappus üleni. 

Cassius Asta muigas virilalt. 

»See on taraan,” ütles ta. 

Samal hetkel vappus välismüür raskest mürsust, põrandale pudenes krohvitükke — 
see oli heitemasin, mis tööle hakkas. Ja kohe lõi ukse pihta taraan, raksatasid 
uksehinged ja hoogu juurde saanud leegionärid hakkasid end ergutama hõigetega, 
andes taraani löökidele rütmi. 

Aias tegutsesid sõdurid täpselt, liigse askeldamiseta. Iga uus mürsk purustas 
kavakindlalt müüri välisosa, kuid sees langes ainult krohv. 

» Vaadake," erutus Metellus, ,,nad muudavad mürskude trajektoori. Said aru, et 
müürist läbi ei löö." 

»Nad sihivad aknasse," lausus Praeclarus. 

»»Kõik, kes akna all, põrandale pikali!""käskis Tarzan. ,,Ruttu! Kohe tuleb.” 

Järgmine mürsk tabas akna äärt ja põrutas lahti tüki kivi. Leegionärid tõid 
kuuldavale rõõmukisa. 

»Nad oleksid pidanud algusest peale niiviisi tegema," tähendas Cassius Asta. ,, 
Akent laiemaks teha on palju lihtsam kui lausmüüri auku lüüa.” 

»» Tõenäoliselt nad nii nüüd talitavadki,” ütles Metellus, kui teine mürsk samasse 
kohta sattus ning suur osa seina põrandale varises ja tükkideks purunes. 

»Hei, ukse juures! Hoidke alt!" hüüdis Tarzan, märgates, et hinged võivad iga hetk 
järele anda. 

Läve juures seisvad inimesed jõudsid hädavaevalt kõrvale hüpata ja relvad valmis 
seada, kui uks maha kukkus! Ahvide karvad läksid turri, nad urisesid ähvardavalt, 
valmis lõhki rebima keda tahes, kaasa arvatud ruumis viibijad. Tarzan hoiatas loomi 
karmi käratusega. 

Vaevalt oli uks maha kukkunud, kui saabus vaikus: kumbki pool ootas, mida 
vastane ette võtab. Järgmisel hetkel vappus õhk kohutavast mürinast. Vaevalt oli 
mürin vaibunud, kui kõlasid juubeldavate leegionäride valjud hõisked. 

Auk müüris, suurenes õudusttekitavalt. Heitemasina mürs kudest varises osa seina 
laest põrandani maha. Varem kavan datud plaani kohaselt sööstsid leegionärid nüüd 
rünnakule ka heit poolt korraga — ukse ja seina löödud ava kaudu. 

Tarzan pöördus ahvide poole ja käsutas seinas olevale avale osutades: 

»» Pidage nad kinni! Zu-To, edasi! Tapke neid! Ga-Jat, tegutse!" 

Tarzanit ümbritsevad inimesed silmitsesid teda kartlikult kuuldes hiiglasliku barbari 
kõrist tulevat urinat, kuid taipasic sedamaid, et ta räägib oma sagriste sõpradega. 
Paljastanud kih vad ja lõrisedes hirmuäratavalt, sööstsid ahvid akna juurde j; viskusid 
avasse ilmunud leegionäridele kallale. 

Odalöökide all hukkus kaks ahvi, kuid metsloomade rünnak sundis keisri sõdurid 
taganema. 

»Minge neile järele!" hüüdis Tarzan Praeclarusele. ,,Ruttu aeda! Vallutage 
viskemasin ja pöörake leegionäride poole. Mei< hoiame seni ust, kuni te masina 
hõivate, siis ühineme teiega." 

Osa sissepiiratuid eesotsas Maximus Praeclaruse, Cassiu Asta ja Caecilius 
Metellusega tormas karvastest koletistest kaits tuna ruumist välja. 


Mahajäänud gladiaatoritega külg külje kõrval võideldes 15 Tarzan ukse juures 
rünnakuid tagasi, võimaldades seega kaas lastel aeda tungida ja heitemasinat 
vallutada. Pilku taha heite nägi ta Mpingut, kes teiste järel Dilectat toast välja viis. 

Koos oma väikese vapra grupiga hoidis Tarzan edukalt ust kuni ta kaaslased olid 
heitemasina oma valdusse saanud. See järel taandusid kaitsjad samm-sammult müüri 
löödud ava kau du. Vaevalt olid nad ruumist lahkunud, kui Praeclarus suuna 
heitemasina aknale ja raske kivi tabas otse leegionäre. 

Siiani oli saatus soosinud Tarzanit ja tema võitluskaaslasi kuid üsna pea selgus, et 
vaenlane ei kavatse oma positsioon käest anda. Piiranud mässajad ümber, külvasid 
leegionärid nac odarahega üle ning vaatamata heitemasinale ja suurepärastel 
mõõkadele, millega ülestõusnud hoidsid vaenlast endast aupak likus kauguses, 
taipasid kõik, et ei suuda arvult ülekaalukale ji paremini relvastatud ründajatele kuigi 
kaua vastu panna. 

Peagi saabus lahingus paus, otsekui mõlema poole vaikiva kokkuleppel. Kolm 
valget pidasid hoolega leegionäre silmas. 

»Nad valmistuvad odadega koondrünnakuks," kuulutas Praeclarus. 

»»See lõpetab meie kannatused siin ajalikul maal," poetas Cassius Asta. 

»Ja jumalad võtavad juubeldades meid vastu," lausus Caecilius Metellus. 

»» Arvan, et jumalad eelistavad neid, mitte meid," ütles Tarzan. 

»Kust sa selle võtad?" päris Cassius Asta. 

«Seepärast et praegu kutsuvad jumalad taevasse palju rohkem leegionäre kui meid,” 
vastas ahvinimene ümberringi vedelevatele surnukehadele osutades. 

Cassius Asta naeratas möönvalt. 

»» Veel üks minut, ja nad ründavad,” lausus Maximus Praeclarus, embas ja suudles 
Dilectat. «Jumalaga, mu arm,” ütles ta. «Kui üürike on õnn! Ja kui tühjad on 
lihtsurelike lootused!” 

«Ei tasu jumalaga jätta, Praeclarus," vastas neiu, «sest ma tulen sulle järele.” 

Ja ta näitas õhukest pistoda, mida hoidis käes. 

»Ei!” karjatas Praeclarus. ,, Luba, et sa seda ei tee!" 

«Mispärast? Kas'siis sinuga surra pole meeldivam kui elada Fastusega?..” 


XX. Tarzan keeldub impeeriumist 


Lõpuks läksid pooled ägedas võitluses kokku. Äkki kuuldus aias kõrvulukustavat 
kisa, mis kostis üle tapluskära ja kohutas kõiki võitlejaid oma ebatavalisusega. Tarzan 
heitis pea kuklasse ja vedas ninaga õhku. Ta tundis selle sõjakisa ära ja tema südames 
süttis lootus. Silmi välgutades vaatas ahvinimene üle oma vaenlaste peade. 

Kisa valjenes. Leegionärid pöördusid ja sattusid palgest palgesse läheneva armee 
eelväega. Need olid eebenipuu värvi nahaga hiiglasekasvu sõdurid, kelle peas lehvisid 
sõjakalt valged suletutid ja kes panid õhu rõkkama kohutavast sõjakisast, mis täitis 
Tarzani südame rõõmuga. 

Need olid waziri sõdurid, kes pärale jõudsid. 

Nende ees märkas Tarzan Muwirot, tema kõrval Lukedit. Ja alles siis nägi 
ahvinimene, nagu kõik teisedki keisri aias viibijad, 

Castra Sanguinariuse ümberkaudsete külade sõdurite summa, kes olid waziride 
kannul linna tulnud ja keisrikoja vallutanud, sooritades ammu kavatsetud kättemaksu. 


Sellal kui leegionärid kiiruga sõjariistu maha viskasid ja Tarzanilt armu palusid, 
jooksis tema juurde Muwiro, laskus põlvili ja,suudles džunglivalitseja kätt. Samal 
hetkel hüppas puu otsast Tarzani õlale väike ahv. 

»Meie esivanemate jumalad oli waziridele armulikud," sõnas Muwiro, «muidu 
poleks me jõudnud õigeks ajaks." 

«Seni, kuni ma Nkeemat polnud näinud, ei suutnud ma kuidagi taibata, kuidas teil 
õnnestus mind leida.” 

«Jah, see kõik on tänu Nkeemale," jätkas Muwiro. ,,Ta naasis Tarzani valdustesse 
waziride maale ja kutsus meid kaasa. Tahtsime mitu korda tagasi pöörata, arvates, et 
ta on arust ära, kuid Nkeema keelitas meid edasi minema ja me järgnesime ta le. Suur 
bwana võib nüüd meiega tagasi koju oma rahva juurde tulla.” 

»E1," vastas Tarzan pead raputades. «Veel pole selleks aeg. Kusagil selles orus 
viibib minu sõbra poeg. Sa tulid parajal ajal ja aitad mul ta üles otsida. Nii et ei maksa 
aega raisata." 

Leegionärid põgenesid kabuhirmus keisrikojast, kust kost: surijate karjeid ja oigeid 
läbisegi kättemaksu ihkava rahvasun ma erutatud kisaga. 

Praeclarus astus Tarzani juurde. 

«Ümberkaudsete külade barbarid ründavad linna. Nad hävitavad igaühe, kes neile 
pihku satub," teatas ta äreval hääle «Peame kõik sõdurid kokku kutsuma ning peatama 
röövimise. Kas äsja saabunud mustanahalistega võib arvestada?” 

»Nad talitavad nii, nagu ma käsin," vastas Tarzan. «Kui mulle tundub, et pole 
vajadust barbaritega lahingusse astud. Lukedi, kus on valged ohvitserid, kes barbareid 
käsutavad?"” 

«Kui nad keisrikoja juures olid, muutusid sõdurid nii rahutuks, et jätsid valged 
ohvitserid kus seda ja teist ning järgnesid oma mustanahalistele pealikutele," seletas 
Lukedi. 

«Too nende kõige kõrgemad pealikud minu juurde," käsk Tarzan. 

Järgmise poole tunni jooksul olid Tarzan ja ta võitluskaasl. sed ametis oma jõudude 
ümbergrupeerimisega. Nendega oli ühinenud haavatute eest hoolitsema jäänud ja oma 
saatuse pärast muretsevad leegionärid. Keisrikojast kostis neegrite viha 

kärkimist ja Tarzan hakkas juba lootust kaotama, et Lukedil õnnestub keelitada 
juhte tema juurde ilmuma, kui too juba tuligi kahe sõjamehega, kelle välimus ja ehted 
viitasid sellele, et nad on pealikud. 

»» Oled sina see, keda kutsutakse Tarzaniks?" päris üks neist. ,,Olen," kinnitas 
ahvinimene. 

»Sind me just vajamegi. See bagego väidab, nagu oleksid sa lubanud, et meie 
rahvast ei hakata enam orjastama ja meie sõdureid ei sunnita areenil võitlema. Kuidas 
võid sina, lihtne barbar, selle tagada?" 

»Kui ma ei suuda seda üksipäini, on sul piisavalt jõudu seda kõike saavutada," 
vastas ahvinimene. ,,Ma aitan teid oma waziridega. Nüüd kutsu kõik omad kokku. 
Edaspidi püüa hoiduda tarbetust verevalamisest.” 

Mõne aja pärast olidki pealikud oma neegrihulgad maha rahustanud ja need 
taandusid peatänavale. Waziri sõdurid võtsid enda peale keisrikoja valvamise, panid 
vahi mahamurtud ukse juurde, paigutasid inimesed piki troonisaali viivat koridori 
kuni trooni jalamini ja asusid poolringi selle ümber. Keisri troonile tõusis Ahvide 
Tarzan, tema kõrval seisid Praeclarus; Dilecta, Cassius Asta, Caecilius Metellus ja 
Muwiro. Tarzani õlal kössi-tas ahvipärdik Nkeema, kes kurtis kibedasti oma saatuse 
üle, sest nagu alati tundis ta hirmu ning oli pealegi läbi külmunud ja näjane. 


»Saada leegionärid Sublatuse ja Fastuse järele,” käskis Tarzan Praeclarust. ,,On aeg 
see asi lõpetada. Tunni aja pärast läheme Castrum Maresse.” E 

Sublatuse ja Fastuse järele saadetud sõdurid jooksid tagasi ärevate hüüetega: 

»Sublatus on surnud! Fastus on surnud! Barbarid on nad maha löönud. Ülemised 
toad ja koridorid on täis senaatorite, patriitside ja ohvitseride laipu.” 

»Kas tõesti pole kedagi ellu jäänud?" küsis Praeclarus. 

Jäid need, kes end mustanahaliste eest päästes tuppa barrikadeerisid. Ütlesime, et 
keegi ei puutu neid, ja nüüd tulevad nad siia, troonisaali.” 

Kahe sõduriterea vahele läbikäiku ilmusid ellujäänud külalised, kes olid laulatusele 
kutsutud. Higi ja veri, mis mehi kattis, osutasid selgelt läbielatud kohutavatele 
silmapilkudele. Naised käitusid hirmunult, nad olid hüsteeria äärel. 

Kõige ees tuli Dion Splendidus. Teda nähes hüüatas Dilect rõõmust ja 
kergendustundest, ruttas trooni astmetest alla ja tormas talle vastu. 

Eakat senaatorit nähes lõi Tarzan näost särama, ajas end täie pikkuses püsti ja tõstis 
käe, nõudes vaikust. 

»Keiser on surnud,” kuulutas ta, ,,ja ühel teist tuleb imperaatori mantel selga panna.' 

«Elagu Tarzan! Elagu uus keiser!" kostis kellegi hõige, mi: lega kõik kohalolijad 
silmapilk ühinesid. 

Ahvinimene raputas naeratades pead. 

»Ainult mitte mina,” sõnas ta. ,,Kuid teie seas viibib inimene, kellele olen valmis 
keisrikrooni andma tingimusel, et ta täidab lubaduse, mille andsin ümberkaudsete 
külade barbaritele. Dion Splendidus, oled sa nõus vastu võtma, imperaatori 
purpurmantli tingimusel, et nüüdsest alates on külaelanikud alati vabad, et noormehi 
ja neide ei tehta orjaks, et sõdurid vabastatakse mängudes sunniviisil osalemisest?" 

Nõusoleku märgiks langetas Dion Splendidus pea. Nii keeldus Tarzan kroonist ja 
määras ametisse uue keisri. 


1 


XXI. Keisri surm 


Iga-aastased pidustused, mis korraldati Ida imperaatori Validus Augustuse auks, 
polnud hoopiski nii kaasakiskuvad kui Sublatuse vaatemäng Castra Sanguinariuses, 
ehkki oli tehtui kõvasti reklaami barbarist pealikule, kes nüüd jalaraudades pikal 
sammul keisri meeskonna järel kõndis, andes üritusele erilist kaalu ja tõstes huvi selle 
vastu. 

Keisrivõimu atribuutide mõttetu toredus pakkus Validu Augustusele rahuldust. 

Oma südames naeris von Harben keisri algeliste nõksude üle tugevdada oma 
kõikumalöönud autoriteeti, mõtlemata sellele et tema enda olukord oli lausa 
ahastamapanev. 

Von Harben ei mõelnud oma saatusele, vaid sellele, et väi kesest korralikult 
väljaõpetatud politseiüksusest oleks vabalt piisanud, et imperaatorilt võimu võtta. Mis 
tahes tänapäevases linnas võib meer anda käsu relvajõududele, kes on hoopistükki 
mõjukamad ja löögivalmimad kui selle väikese keisri väed. 

On asjatu mõtiskleda selle üle, kuidas Validus Augustusel õnnestus võimul püsida 
ja miks ei leidunud jõudu, kes oleks nõudnud temalt vastust vägeva riigi alama 
häbiväärse kohtlemise pärast. 

Rongkäik lõppes ja von Harben viidi uuesti'kongi, mida ta jagas Mallius Lepusega. 

» Tulid ruttu tagasi,” ütles Lepus. ,, Noh, kuidas Validuse pidu oli?" 

»Oli kah, kui arvestada rahvahulga apaatiat.” 


»Validus ei armasta kukrut kergendada," jätkas Lepus. ,,Ta eelistab kulutada raha 
külluslikele roogadele ja luksuslikele rõivastele, mitte rahva lõbustamisele.” 

»Ja mängud ise," päris von Harben, ,,kas need on samasugused viletsad?" 

»Seda nad on, ilma erilise ulatuseta," vastas Lepus. ,,Kurjategijaid on meil vähe, aga 
mis orjadesse puutub, siis nende eest on makstud küllaltki suurt raha ja nad on liiga 
väärtuslikud, et neid areenil hävitada. Seepärast korraldatakse sageli metsloomade 
võitlusi, kui gladiaatoreile ei leita vastaseid — vargaid või mõrtsukaid. Seepärast ei 
põlgagi Validus poliitvange — keisri tegelikke või siis näilisi vaenlasi. Mida rohkem 
neid on, seda parem mängudele. Põhiliselt on need keisrikoja sisetülide või soosikute 
kadeduse ohvrid, nagu näiteks sina ja mina. Praegu on neid vanglas paarkümmend, nii 
et vaatemäng igav ei tule.” 

»Aga kui võidame, kas meid lastakse siis vabaks?" küsis von Harben. 

»Ei võida," vastas Mallius Lepus. ,,Selle eest hoolitseb juba Fulvius Fupus, sul ei 
pruugi kahelda." 

»»see on kohutav," lausus von Harben. 

»Kardad surma?” päris Mallius Lepus. 

»Ei karda," vastas von Harben. ,,Muretsen Favonia pärast.” 

»» Oleks hea, kui keegi meie pärast;jmiretseks,” lausus Mallius Lepus. ,,Minu kallis 
nõbu oleks rõõmuga valmis surema, et ainult mitte abielluda Fulvius Fupusega.” 

» Tunnen end nii abituna,” jätkas von Harben. »Üksi, sõpradeta, pole isegi Gabulat, 
minu ustavat teenrit.” 

»» Ah, mulle meenus, et täna hommikul otsiti teda taga!" hüüatas Lepus. 

»» Otsiti taga? Kas ta polegi siis trellide taga?" 

»Oli, kuid eile õhtul viidi ta koos teiste vangidega areeni korda 

129 

seadma. Kuulu järgi kasutas ta pimedust ja laskis jalga, igal juhul otsitakse teda 
taga.” 

»» Tore!" rõõmustas von Harben. ,,Sellest mõttest, et ta viibi vabaduses, hakkas mul 
kohe parem. Kus ta siis end varjab?" 

»» Castrum Maret valvatakse kehvasti kalda ääres, kuid see-eest järv ise ja krokodillid 
pole leegionäride tõketest sugugi halvemad. Gabula võis üle müüri ronida, kuid 
tõenäoliselt varjab ta end äärelinnas, olles leidnud pelgupaiga teiste orjade või k< guni 
Septimus Favoniuse enda juures.” 

» Tahaks uskuda, et sel hädavaresel õnnestus siit jalga las ja koju tagasi pöörduda." 

Mallius Lepus vangutas pead. 

»»See on välistatud,” ütles ta. ,,Ehkki laskusite mööda püstloodis kaljut, on võimatu 
sama teed tagasi minna. Isegi siis, kui ta leiaks läbipääsu välisilma, satuks ta Castra 
Sanguinariuse sõdurite või ümberkaudsete külade mustanahaliste barbarite kätte. Ei, 
Gabula ei pääse mingi hinna eest põgenema!" 

Aeg lendas kiiresti ja peagi tulid vahisõdurid vangide järe ning viisid nad areenile. 

Colosseum oli pealtvaatajaid puupüsti täis, ka patriitside lo žides polnud vaba kohta. 
Ida keiser istus kõrgil ilmel purpu värvi baldahiini varjus luksuslikul troonil. Septimus 
Favonii istus noruspäi oma loožis naise ja tütre seltsis. Favonia ei pö ranud silmi 
ukselt, kustkaudu tulid sisse mängudes osaleja Oma nõbu Mallius Lepust ja Erich von 
Harbenit nähes Favon võpatas ning sulges hetkeks silmad. 

Rivistunud kolonni, hakkasid võitlejad mööda valget liiva keisri looži poole 
minema, et ära kuulata tema saatesõnad. Koos Mallius Lepuse ja von Harbeniga viibis 
areenil kakskümmer poliitvangi, kes kuulusid patriitside klassi. Nende kannul 
marssisid elukutselised gladiaatorid, mornid ja halastamatud, kel kutsumus oli tappa 


või saada tapetud. Kolonni eesotsas sammus liiga vabalt käituv gladiaator, mängude 
viiekordne võitja seega publiku lemmik, kes võeti vastu kiiduavalduste tormiga. 

» Claudius Taurus!" kõlas igast kandist. 

Omal ajal oli Erich von Harben palju lugenud Vana-Roon mängude kirjeldusi, mis 
ei saanud teda ükskõikseks jätta. Ta oli sageli kujutlenud Colosseumi, tuhandepäist 
pealtvaatajaskonda kahevõitlusi areeni valgel liival, kuid tajus alles nüüd, kuivõrd 

tegelikkus erines tema ettekujutusest. Von Harbeni vaimusilmas tekkinud pildid oli 
liikumatud, stoppkaadrite taolised. Nii näiteks oli talle tundunud, et pealtvaatajad 
peavad areenil toimuvat jälgima vaikides, paigaletardunult. Aga kui tribüünid lan- 
getavad surmaotsuse, osutades pöidlaga allapoole, on peategelased kangestunud 
sõnatusse vaikusse. 

Kuivõrd teisiti oli kõik! Täiskiilutud tribüünid oli pidevas liikumises, iga sekund 
muutus loendamatute värvide ja varjundite kaleidoskoopiline mosaiik, õhk oli paks 
häältekõminast ja arvukate inimkehade ebameeldivast lõhnast. 

Erich von Harben märkas, et tema ees sammuva patriitsi kael nõretas higist. 
Pööranud pilgu Claudius Taurusele, märkas ta, et viimane kandis pleekinud tuunikat 
ja tema karvased jalad oli porised. Von Harben oli alati arvanud, et gladiaator peab 
olema korrapärase kehaehitusega, Claudius aga kutsus temas esile jälestustunde. 

Kolonn rivistus keisri looži ette. Von Harbeni kõrval seisvate mustanahaliste lehast 
pidi tal äärepealt halb hakkama. Valitses kohutav kuumus. Kõik ärritas von Harbenit. 
Ta ei suutnud taibata, miks kõik oli nii argipäevane ja lihtlabane. Kas tõesti oli ka 
Vanas Roomas kõik niimoodi? 

Silmad keisri loožile tõstnud, nägi ta nikerdustega troonil tähtsalt istumas 
pidurõivais inimest. Kahel pool seisid poolpaljad neegrid, kes istujale tuult lehvitasid. 

Von Harbeni pilk eksles mööda loože. Ta kuulis küll mängude korraldaja häält, kuid 
ei hakanud süüvima tema sõnade mõttesse, sest samal hetkel leidsid ta silmad 
rahvasummast üles Favonia. Neiu pilk oli suunatud temale ning von Harben luges 
sellest ärevust ja määratut hirmu. Soovides Favoniat julgustada, von Harben naeratas. 
Murest armastatud inimese saatuse pärast tõusid neiule otsemaid pisarad silma. 

Kuid siis köitis von Harbeni tähelepanu loožide taga tribüünil mingi liikumine. 
Püüdes teda, haarakud tundeid mitte välja näidata, tõmbus ta üleni pingule, oletades, 
et võis ka eksida. Aga ei, ta ei eksinud. Ta nägi Gabulat, kes trügis imperaatori looži 
poole. 

Siis käskis mängude korraldaja osalejail areenilt lahkuda. Väljapääsu poole joostes 
püüdis von Harben mõista, mida tähendab Gabula kohalolek. Miks oli ta tulnud nii 
ohtlikku paika? 

Osalejad polnud areenilt veel lahkunud, kui neid peatas 

selja taga kõlanud ootamatu karjatus. Hääle peale ümber pööranud, taipas von 
Harben, et karjuti imperaatori loožis ja see, mis seal sündis, rabas teda niivõrd, et ta ei 
suutnud oma silmi us kuda. Vahest nägi ta seda kõike unes ja Castrum Maret poi 
üldsegi olemas, nagu pole olemas Validus Augustust ennast ], samuti... Aga ei! 
Favonia on ju tõeline, elav, järelikult polnuc ka tema silme all aset leidev 
kujutlusmäng. 

Imperaatori looži tunginud neeger haaras ühe käega keisri kõrist, teisega torkas 
tema südamesse pistoda. Tema teener Gabula! 

Kõik sündis silmapilkselt. Keiser jõudis vaid karjatada ül kogu Colosseumi, kui ta 
elutu keha varises trooni jalamile. Ga bula hüppas areenile ja sööstis von Harbeni 
juurde. 


»Sinu eest on kätte makstud, bwana!" kisendas ta. ,,Mis sinuga iganes ei juhtu, sinu 
eest on kätte makstud!" 

Publik pistis käratsema, aga kui kõlas kellegi karjatus ,,Keiser on tapetud!", 
puhkesid kiiduavaldused. 

Elu sisse saanud von Harben sakutas Mallius Lepust käsi varrest. 

»Keiser on surnud,” sosistas ta. ,,On aeg tegutseda.” 

»Ssee tähendab?" 

»Peab segadust kasutama ja jalga laskma. Peidame end Iiri nas ära ja kui pimedaks 
läheb, võtame Favonia kaasa ja kaome.” 

»Kuhu?" 

»»Oh issand! Ma ei tea," ütles von Harben, ,,kuid siia jääd me ei tohi. Keisriks saab 
ju Fulvius Fupus. Kui me nüüd koh Favoniat kaasa ei võta, on homme juba hilja." 

»»Sul on õigus,” möönis Mallius Lepus. 

»Räägi seda teistele," jätkas von Harben. ,,Mida rohkem mel on, seda suurem on 
tõenäosus, et mõni pääseb.” 

Unustanud kõik maailmas, ajasid leegionärid ja publik kae lad õieli, et näha, mis siis 
imperaatori loožis ikkagi juhtunu oli. Et peaaegu keegi polnud mõrtsukat märganud, 
siis Gabu lat taga ei aetud. 

Mallius Lepus pöördus mängudes osalejate poole: 

Jumalad on meile armulised. Keiser on surnud. Põgenem enne, kui nad on toibunud. 
Minu järel!" 

Ja ta sööstis ukse poole, mis viis Colosseumi alla vangikor gidesse. Täiest kõrist 
karjudes tormasid vangid talle järele. Aree- 

nile jäid vaid elukutselised gladiaatorid, kes olid vabad kodanikud. 

Õnn kaasa!" hüüdis Claudius Taurus von Harbenile järele. ,,Kui nüüd veel ka 
Fulvius Fupusele ots peale tehtaks, valiksime endale väärilise keisri.” 

Väikesearvuline vahtkond Colosseumi all ei osutanud suures hirmus ja segaduses 
vangidele vähimatki vastupanu ning need läksid takistamatult linna. 

»Kuhu nüüd?" kostis kellegi hääl. 

»»Kõik lähevad ükshaaval laiali,” vastas Mallius Lepus. 

» Aga meie sinuga jääme kokku?" küsis von Harben. 

»Lõpuni," vastas roomlane. 

»Seal ongi Gabula," hüüdis von Harben. ,,Ta tuleb meiega." 

»Meil pole õigust vaprat Gabulat maha jätta,” kinnitas Mallius Lepus. , Nüüd on 
kõige tähtsam leida varjupaik.” 

» Teisel pool alleed on madal müür, selle taga rohkesti puid," lausus von Harben. 

»Parema puudumisel käib küll. Tulge!" hüüdis Mallius Lepus. 

Roninud üle müüri, leidis kolmik end aiast, kus kasvas kõrge rohi ja tihe põõsastik. 
Aed oli räämas ja hooletusse jäetud. Roomates maadligi läbi põõsaste, sattusid nad 
majale, mille uks oli kiiva vajunud, aknad sisse löödud ja lävel prahihunnik. Kõik 
rääkis sellest, et siin ei ela enam ammu keegi. 

»Siin me ootamegi, kuni läheb pimedaks," lausus von Harben. 

»»See on hea, et maja asub Colosseumist paari sammu kaugusel,” lisas Mallius 
Lepus. ,,Nii lähedalt ei hakka meid keegi otsima. Lähme vaatame, mis seal sees on.” 

Tagauksest sisse astunud, leidsid põgenikud end köögist. Nurgas seisis pragunenud 
telliskiviahi, kõrval vedeles pink ja lombakas tool. Edasi minnes sattusid nad 
ruumikasse tuppa, mis, nagu selgus, oli majas ainuke, arvestamata kööki. Siin oli 
pime, sest alleele avanevatel akendel olid luugid ees. Nurgas seisis redel, selle kohal 


laes paistis luuk, kust tõenäoliselt pääses katusele. Ülal lae all avastasid vangid 
juhuslikult meisterlikult maskeeritud kolme jala kõrguse niši, nähtavasti peidiku. 

Toa hoolikam ülevaatus ei toonud midagi juurde, peale räpase kaltsuhunniku seina 
ääres, kus oli nähtavasti olnud mõne hulguse magamisase. 

See maja on just nagu meie jaoks ehitatud," sõnas Malliu Lepus. ,, Paremat ei saagi 
tahta. Kurat võtaks! Tervelt kolm väljapääsu hädaohu korral — üks aeda, teine alleele 
ja kolmas katusele.” 

»Siin oleme väljaspool ohtu,” ütles von Harben. ,, Aga õhtu kui pimedaks läheb, 
püüame Septimus Favoniuse maja juurd hiilida." 


XXII. Nurjunud röövimine 


Jätnud seljataha Castra Sanguinariuse linna, liikus mööda Via Mare teed ida poole 
viiekümnest tuhandest inimesest koosnev kolonn. Ees kõndisid Tarzani juhtimisel 
waziri neegrid, nende järel tursked leegionärid Maximus Praeclarusega eesotsa rivi 
lõpus astusid sõdurid ümberkaudsetest küladest. 

Higist nõretavad neegrid vedasid heitemasinaid, päratu suuri taraane, mehhanisme 
tulekerade heitmiseks vaenlase kaitserajatistele, teisi antiikseid sõjariistu, samuti 
redeleid ja konk: müürile ronimiseks. 

Kogukas tehnika aeglustas liikumist ja Tarzanit pahandas: sunnitud seisakud, kuid 
tal tuli kuulda võtta Maximus Praecl ruse, Cassius Asta ja Caecilius Metelluse väiteid. 
Nad kinnit sid talle, et ilma masinateta pole võimalik linna tungida. 

Leitsakust tulipalaval tolmusel Via Marel kõlasid muusil taktis tantsivate waziride 
sõjalaulud, kahtlevalt meelestatud v teranidest gladiaatorite rahulolematu torisemine 
ja vastupand matud naerupahvakud ümberkaudsete külade sõdurite suu; kes hullasid 
nagu väikesed lapsed. 

Sel ajal kui Castra Sanguinariusest tulnud kolonn lähen kindlusele, mida 
ümbritsesid vallikraav, muldtamm ja pihtae tõid orjad Validus Augustuse surnukeha 
keisrikotta ja Fulvius Fupus kuulutas end keisriks. Ta ei teinud seda sugugi sisemi 
värinata, sest ehkki ta polnud eriti tark, jagas ta siiski, et ta pole mõjuvõimu ja 
paljudel patriitsidel on temast hoopis rohkem õigusi taotleda purpurmantlit. 

Põgenenud vangi ja Validus Augustuse mõrtsukat saadi taga ajama salkkond 
leegionäre, kuid otsinguid raskendas as; olu, et pealtnägijad ei osanud kaugelt Urambi 
maalt pärit Gabulat, 

kõigile tundmatut mustanahalist, arukalt kirjeldada. . 

Areenilt jalga lasknud mängudes osalejate hulgas oli kaheksa süüdimõistetud 
kurjategijat. Hoidudes omaette, ruttasid nad varjule linnaservas asuvasse kõrtsi, kuhu 
tavatseti ikka põigata viina võtma ja lihtsakoelist meelelahutust otsima. 

»Huvitav, mida see Fulvius Fupus endast keisrina kujutab?" küsis üks kurjategija. 

»Ta on veel hullem kui Validus Augustus,” kostis teine. «Termides töötamise ajal 
nägin teda: Ta on auahne, rumal ja kasvatamatu. Kõik patriitsid põlgavad teda." 

«Räägitakse, et ta tahab Septimus Favoniuse tütart naiseks võtta.” 

»Ma nägin Favoniat täna Colosseumis,” sekkus kolmas. ,,Enne vangistamist nägin 
teda tihti oma isa poes, kus ta käis sisseoste tegemas.” 

»Aga kas sa ise oled kunagi Septimus Favoniuse kodus käinud?" uuriti temalt. 

«Kaks korda," vastas nooruk. ,, Viisin kaupa. Mind lasti majja sisse ja ma jätsin kõik 
hästi meelde.” 


»Kui temasugune kuulus patriitsitar meie pihku satub, võime loota vabadust ja kõva 
lunaraha,” lisas madala lauba ning kurjade ja kavalate silmadega tüüp. 

» Vaata ette, et meid neljaks ei karistata...” 

»Kui meid kinni nabitakse, ega siis armu anta.” 

»Lõbus lugu küll.” 

Mõnda aega jõid nad vaikides õlut ja mõtlesid läbi tegevusplaani. 

«Verivärske keiser maksab kindlasti oma pruudi eest suure lunaraha," hüüdis 
nooruk püsti karates. «Mina viin teid Septimus Favoniuse majja. Mind lastakse 
ilmtingimata sisse, küll ma juba selle eest hoolt kannan. Ütlen orjale, et isa saatis 
mind Fa-voniale kaupa tooma. Selleks vajan ma-kompsu." 

»»See on suur risk..." 

»» Võite arvestada, et lunaraha on meil taskus." ,,Kui selle kätte saame, jagame 
võrdselt ära.” 

kli 

Saabus õhtu. Tarzani sõjavägi seisis Castrum Mare kindlustuste ees. Cassius Asta, 
kellele tehti ülesandeks kindlust piirata, seadis oma jõud lahinguvalmis ja paigaldas 
sõjatehnika. 

Samal ajal arutasid Erich von Harben ja Mallius Lepus Ca; rum Mares plaani 
üksikasju. 

«Soovitan lahkuda siit südaööl, mitte varem," lausus Malius Lepus. «Sel tunnil pole 
tänavail higelistki, patrulli aga nä me tänu nende tõrvikutele juba kaugelt, nii et 
jõuame iga n nut peitu pugeda. Mul on onu aiavärava võti, siseneme vai selt, ilma 
lärmita." 

«Vahest on sul õiguski," kostis von Harben, «kuid mul pole jõudu oodata. Nii kui 
mõtlen, et ta läheb altari ette teisega, olen ma nagu arust ära." 

«Pea püsti, sõber," lohutas teda Mallius Lepus. «Fulvius Fupus on praegu oma uuest 
ametist niivõrd sisse võetud, et Favoniat ei ähvarda miski, vähemalt mitte lähemate 
tundide jooksul.” 

Sellal kui nad nii juttu ajasid, koputas Septimus Favoniu maja uksele nooruk. Müüri 
äärde puude varju olid peitu pugenud mustad kogud. Välisukse juurde tuli ori, lamp 
käes, ja hõikas läbi võretatud akna külalist. 

«See olen mina, Tabernariuse poeg,” esitles end nooruk. ,,Ma tõin isa poest 
Septimus Favoniuse tütrele riidekraami.” 

Ori lõi kõhklema. 

»Ssa mäletad mind ju küll," jätkas nooruk. «Olen siin tihti käinud.". 

Ori kergitas lampi ja silmitses hoolikalt külalist. 

«Jah,” sõnas ta, «sinu nägu on mulle tuttav. Lähen ja küsin oma käskijannalt, kas ta 
võtab sind vastu. Oota ukse taga.” 

«Need kangad on väga kallid,” muutus nooruk rahutu osutades kompsule. «Lase 
mind vähemalt eesruumi, muidu võidakse mind väljas paljaks röövida." 

«Hea küll," andis ori järele ja laskis nooruki sisse. ,,Oota kuni ma tagasi tulen." 

Vaevalt oli ori lahkunud, kui Tabernariuse poeg hüppas ukse juurde, lükkas riivi 
eest, pistis pea välja ja andis tasakesi märku. 

Otsekohe ilmusid puude tagant välja tumedad kogud ja lipsasid avatud uksest kähku 
sisse. Tabernariuse poeg tõukas ka osalised eeskoja kõrvale pimedasse ruumi, sulges 
mõlemad uksed ja jäi ootama. 

Ori tuli varsti tagasi. 

«Septimus Favoniuse tütar ütles, et ta pole Tabernariuselt 

midagi tellinud," kuulutas ta, ,,ega taha täna kangaid vaadata. Vii tagasi ja ütle oma 
isale, et Septimus Favoniuse tütar tuleb ise poodi, kui soovib midagi osta.” 

Tabernariuse poeg polnud oodanud asjade sellist pööret. Ta hakkas palavikuliselt 
mõtlema, kuidas talitada. Orjale tundus ta nürivõitu sellina, kes ei saa aru, et teda 
välja visatakse. 

"<«Mine ära," ütles ori välisust avades. ,, Noh, mine juba." 

»» Oota,” sosistas nooruk. ,,Ma tõin Favoniale kirja, kangad on aga niisama 
silmapetteks, et keegi teada ei saaks.” 

»»Kus see kiri on? Kes selle saatis?” küsis ori umbusklikult. 

» Kirja annan ma Favonia enda kätte. Ütle talle ja ta taipab jalamaid, kes selle 
saatis." 

Ori lõi kõhklema. 

»Las ta tuleb siia," jätkas nooruk. ,,On parem, kui keegi kodustest mind ei näe." Ori 
noogutas. 

»» Lähen ette kandma. Ta teab, et Mallius Lepus ja Erich von Harben põgenesid 
Colosseumist ja ootab nüüd kahtlemata neilt teateid.” 

Tabernariuse poeg muheles, saates pilguga orja. Ta oli tabanud märki. Pole olemas 
noort tütarlast, kes ei ihaldaks armastatult salaja kirja saada. 

Mõne minuti pärast tuli ori tagasi koos Favoniaga. Neiu jooksis erutatult poodniku 
poja juurde. 

»Kas nemad saatsid sind?" hüüdis ta. 

Nooruk tõstis sõrme huultele, manitsedes rääkima tasemini. 

»»Keegi ei tohi teada, kus nad on," sosistas ta. Ütlen seda ainult sulle. Saada ori 
minema." 

»» Võid minna," ütles Favonia orjale. 

Viimane ei lasknud end kaua keelitada, vaid kadus kohe majja, rahul sellega, et ta 
vabastati vähimastki vastutusest. 

»»Mis nendega on? Räägi siis ometit" käskis neiu kärsitult. ,,Kus ta on?" 

»Siin,” sosistas nooruk, osutades uksele eeskojas. 

»Siin?" küsis Favonia umbusklikult. 

»Sin jah," kordas nooruk. ,, Tulge!" 

Kui nad ukse juurde jõudsid, kahmas ta ootamatult neiust kinni, vajutas käe suule ja 
tiris pimedasse ruumi, kus mingisugused inimesed talle kallale sööstsid ja sealsamas 
kinni sidusid. Seejärel kuulis ta meesterahva vaikset häält. 

»Nüüd läheme lahku. Kaks peidavad ta kokkulepitud kohta. Üks teist saadab 
Fulvius Fupusele kirja, aga nii, et ta tei sa tuks vahtkonna pihku. Teised lähevad 
Colosseumi vastas asu va mahajäetud maja juurde. Kas teate seda kohta?" 

» Kuidas muidu. Olen seal tihti ööbinud,” kostis teine. 

»Hästi,”" lausus esimene, kõige järgi otsustades ninamees ,,Tulge. Aeg ei oota.” 

»bea kinni," katkestas teda Tabernariuse poeg. ,,Me pole vee lunaraha suhtes kokku 
leppinud. Ilma minuta poleks teil mida gi välja tulnud. Nii et mul on saada vähemalt 
pool.” 

»Pea lõuad, või muidu ei saa sa üldse midagi," urahtas ninamees. 

» Torka talle puss ribide vahele ja asi ants,” mühatas teine. 

»Nii et te siis ei anna?" ei jätnud poodnikupoeg järele. 

»Aitab küll!" katkestas teda ninamees. ,,Tulge, poisid!" 

Favonia mässiti räpasesse katkisesse keepi ja viidi salamahti vanematekodust öhe, 
Tabernariuse poeg tõttas vastassuunda keisrikotta. 


Värava ees peatas määrdunud räbalais nooruki leegionär, su rudes talle oda vastu 
rinda. 

»Mida teed sa öösel keisrikoja juures?" küsis ta. 

»Mul on talle sõnum," vastas nooruk. 

Leegionär kukkus suure häälega naerma. 

»Kas annad ise edasi või käsid keisri siia kutsuda?" küsis ta. 

»» Võid talle ise edasi öelda, sõdur," vastas nooruk. ,, ASi or tõsine, nii et kiirusta." 

Tema toonist taipas leegionär, et nooruk ei naljata. 

»Hüva, räägi pealegi, küll ma edasi ütlen," lausus leegionär 

Jookse tema juurde ja ütle, et Septimus Favoniuse tütar or röövitud. Kui ta teeb 
kähku, leiab tüdruku mahajäetud majast Colosseumi värava vastas. Nurgapealne 
maja.” 

»Kes sa ise oled?" päris leegionär. 

»bPole tähtis,” vastas nooruk. ,, Tulen homme tasu järele.” 

Ja laskmata leegionäril uudisest toibuda, lippas ta minema. 

kik 

»Kui pikkamööda venib aeg," lausus von Harben. ,,Südaöö pole ikka veel käes.” 

Mallius Lepus pani käe sõbra Õlale. 

»»Sa Oled kärsitu, kuid pea meeles, et Favonia ja meie isikliku heaolu nimel peame 
ootama keskööd. Praegu kihavad tänavad patrullidest, kes on saadetud põgenenuid 
otsima. Sa kuulsid ju, kuidas nad päev läbi ringi tuuseldasid. Ime küll, et nad siia ei 
juhtunud.” 

9> ,, Tasa!" katkestas teda von Harben. ,,Mis see on?" 

»»See oli vist atavärav, mis kriiksatas. Keegi tuleb.” 

Põgenikud haarasid mõõga ja, nagu ohu puhuks oli kokku lepitud, ronisid redelist 
üles katusele. Luuk jäeti paokile, et kuulda, mis toimub all, ja tõkestada kõik 
tagaajajate katsed nende kannul üles ronida. 

Von Harben kuulis selgesti maja juurest kostvaid hääli. 

»Meil kukkus kõik väga hästi välja," lausus hääl. ,,Keegi ei näinud. Seal on ka 
teised." 

Kõlas roostetanud uksehingede krigin. Uks avanes ja majja sisenes salkkond mehi, 
kes hakkasid rääkima täiel häälel, olles veendunud, et keegi neid ei kuule. 

» Täna tegutsesime üsna kenasti.” 

»»On plika elus? Ma nagu ei kuule ta hingamist.” 

»» Võta tal tropp suust ära.” 

»Et ta hakkaks appi karjuma?” 

»Teda võib sundida vaikima, kuid surnult pole plikal mingit väärtust.” 

»» Olgu pealegi, tiri tropp välja.” 

»» Kuule, sina, praegu võtame sul tropi suust, aga kui karjuma hakkad, siis süüdista 
iseennast.” 

»Ei hakka,” vastas naisehääl. 

Hääl tundus von Harbenile tuttav. Erutusest hakkas tal süda peksma. Pidi ka midagi 
seesugust viirastuma! 

»Kui pead end korralikult ülal ja kui keiser lunaraha annab, siis me sind ei puutu,” 
jätkas mehe hääl. 

»Aga kui ei anna?" küsis neiu. 

»»Siis las maksab meile sinu isa Septimus Favonius.” 

»» Oh issand!" pääses von Harbeni suust. ,,Sa kuulsid, Lepus?" 

»Kuulsin,” kostis roomlane. 

»»Siis lähme alla," käsutas von Harben vaikselt. ,,Minu järel, Gabula, seal on 
Favonia." 

Minetanud vähimagi ettevaatuse, avas von Harben luugi ning, saadetuna Lepusest ja 
Gabulast, hakkas pimedusse laskuma. 

»Favonia!" hüüdis ta. ,,See olen mina! Kus sa oled?" 

»siin!" hõikas neiu. 

Pimedas sööstis von Harben hääle peale, lendas ühe rööv ja otsa ja alustas temaga 
käsikähmlust. Ülejäänud kurjategija ehmusid, et leegionärid olid nende jälile saanud, 
ja pistsid plel ku, jättes ukse lahti. Selle kaudu tuppa hoovanud kuuvalgi hajutas 
pimeduse ja von Harbeni kaaslased nägid, et ta võitle suure mehemürakaga, kes oli tal 
kõrist kinni kahmanud ja proovis tupest pistoda kätte saada. 

Samal ajal tungisid Mallius Lepus ja Gabula talle tagant ka lale ja Malliuse kiire 
mõõgalöök tegi röövli kuritegudele jääd; vait lõpu. Vabanenud vastasest, sööstis von 
Harben seina ääre kaltsuhunnikul lebava Favonia juurde ja päästis nöörid lahti. 

Seejärel jutustas neiu, mis temaga oli juhtunud. 

»Kui poleks olnud hirmu, mida sa tundma pidid, peaksim tänama neid lurjuseid 
selle eest, et nad tegid meie ülesande lih samaks," ütles Mallius Lepus. ,, Nüüd võime 
lahkuda kolm tur di varem, kui plaanitsesime.” 

»SiIS ei tasu aega raisata," hakkas von Harben kiirustam; ,,Kuni me pole 
linnamüüride vahelt välja jõudnud, ei saa m rahulikult hingata.” 

»Meil pole midagi karta," ütles Mallius Lepus. ,,Müüri va vatakse halvasti. Ronime 
sellest hõlpsasti üle. Ma tean min. kohta, kust võib kaluripaadi saada. Kõik ülejäänu 
on jumal võimuses.” 

Äkki lõi lävel seisnud Gabula ukse prauhti kinni ja karga tuppa tagasi. 

»Alleele ilmus rohkesti tulesid, bwana," teatas ta äreval ,, Mulle näib, et need on 
sõdurid. Mis siis, kui nad siia tulevad? 

Kõik tardusid kuulama. Tänavalt kostis rivisammu kaja. 

»» Teised patrullid kammivad läbi äärelinna," ütles Malliu Lepus. ,,Kui need 
mööduvad, võime lahkuda." 

Puust aknaluukide pragude vahelt paistsid tõrvikutulec Mallius Lepus liibus akna 
vastu. 

»Nad jäid seisma," heitis ta üle õla. ,,Osa läks nurga tah; teised seisavad maja 
vastas.” 

Maad võttis pinev vaikus. See kestis kõigest paar minuti kuid tundus põgenikele 
igavikuna. Peagi kostis maja tagant aias kära ja lahtisele köögiuksele ilmusid 
tõrvikud. 

»»Oleme ümber piiratud," pomises Lepus. ,,Kohe hakataks 

maja läbi otsima.” 

MIS siis teha?" küsis Favonia ehmunult. 

»Meie ainus pääsemine on katus," sosistas von Harben. 

Vaevalt oli ta lõpetanud, kui katuselt kostis sandaalidesse kängitsetud jalgade 
astumist ja lahtises luugis välgatas tõrviku-valgus. 

»»Oleme kadunud," ohkas Mallius Lepus. ,,Tervest tsentuu-riast me jagu ei saa." . 

»Nii lihtsalt me ka alla ei anna!" hüüdis von Harben. 

»Riskida Favonia eluga?" küsis Lepus. 

»»Sul on õigus,” soostus von Harben ja jätkas samas: ,,Oota, mul on idee. Favonia, 
tule siia. Heida põrandale, kuhjan sulle kaltsud peale. Vähemalt sina pääsed. Neile ei 


tule pähegi otsida sind siit. Kui nad on lahkunud, lähed Colosseumi vahtkonna ülema 
juurde. Ta tagab sinu turvalisuse ja annab saatja, kellega lähed tagasi koju.” 

Parem võtku patrull mind kaasa," ütles neiu. ,,Kui sind kinni nabitakse, siis võetagu 
ka mind.” 

»Sellest pole mingit kasu," vaidles von Harben vastu. ,,Kui sind leitakse siit meie 
juurest, hakatakse sinu isa kahtlustama osalemises viimastes sündmustes." 

See väide veenis tütarlast, ta lakkas peale käimast, heitis põrandale ja von Harben 
mattis ta üleni kaltsude alla. 


XXIII. Õige keiser 


Kui Cassius Asta lõpetas ettevalmistused tormijooksuks Castrum Mare kindlusele, 
oli sõjategevuse alustamiseks juba liiga pime. Ta otsustas asuda teist plaani teoks 
tegema ning hakkas Tarzani, Metelluse ja Praeclaruse saatel värava poole minema. 
Grupi ees sammusid tõrvikukandjad ja leegionär, käes valge lipp. 

Vaevalt olid Castrum Mare vahid eemalt lähenevat sõjaväge märganud, kui 
kaitsesalgad seati jalamaid lahinguvalmis. Vaenlase nähtavale ilmumisest sai 
otsekohe teada ka Fulvius Fupus. 

Kõik uskusid, et Sublatus oli ette võtnud uue rünnaku, kuid linna kaitsjad olid 
selleks valmis ega kahelnud oma võidus. 

Nähes valge lipuga sõjasaadikuid, tuli kaitseülem tornist ali nende juurde ja päris 
saabumise põhjust. 

»Mul on Validus Augustusele kaks nõudmist," kuulutas Ca: sius Asta. ,, Esiteks, 
jalamaid vabastada Mallius Lepus ja Eric von Harben, teiseks, lubada mul Castrum 
Maresse tagasi tull ja saada tagasi kõik privileegid, mis vastavad minu seisusele! 

»Kes sa oled?” küsis ohvitser. 

»Cassius Asta. Sa peaksid mind tundma." 

» Jumalad olgu tänatud!" hüüdis ohvitser. 

»Elagu Cassius Asta! Maha Fulvius Fupus!" kostis kõikja hüüdeid. 

* , Mida see kõik tähendab?" päris Cassius Asta. ,,Mis on jultunud?" 

»» Validus Augustus on surnud. Ta tapeti täna mängude aja Fulvius Fupus sai 
keisriks. Sa tulid parajal ajal. Castrum Mar ootab sind kannatamatult.” 

Ida uue imperaatori väed sisenesid takistamatult linna. Tet järve kaldale ja sealt üle 
ujuksilla saarele tervitasid vaimustatu rahvahulgad kiiduavaldustega Cassius Astat. 

kkk 

Colosseumi vastas asuvas mahajäetud majas ootasid põgeni kud Fulvius Fupuse 
leegionäride sissetungi. Nähtavasti ei ks vatsenud sõdurid peaga tulle joosta. Nad 
piirasid hoone sisst kuid ei kiirustanud majja astuma. 

Selleks silmapilguks, kui leegionärid lõpuks kolmest küljes korraga peale tungisid, 
oli von Harben Favonia hoolikalt kalt suhunniku alla peitnud. 

»»Me anname alla," ütles Mallius Lepus allee poolelt sisene nud salga ülemale. 

» Viige meid tagasi vanglasse.” 

»»Kõik tuleb omal ajal,” vastas ohvitser. ,,Kus neiu on?" ' 

«Missugune neiu?" imestas Mallius Lepus tehtult. 

»»Septimus Favoniuse tütar.” 

»Kust peaksime meie seda teadma?" küsis von Harben. ,,Te röövisite ta ära ja 
peitsite siia,” sõnas ohvitser. ,,Maj, läbi otsida!" 

Minut hiljem oli Favonia leitud. 


Seejärel käskis pilkavalt muigav ohvitser põgenikelt sõjariis tad ära võtta. 

»» Oota," ütles von Harben. ,,Mida sa kavatsed Septimus Favoniuse 

tütrega ette võtta? Kas saadad ta usaldusväärse kaitse all isamajja?" 

»Mul on keisri käsk," vastas ohvitser. 

«Missugune?" 

»Tta käskis Favonia keisrikotta toimetada ja röövijatele kohapeal lõpp peale teha.” 

»Sellisel juhul jääb keiser mitmest oma leegionärist ilma!" 

Nende sõnadega viskus von Harben mõõgaga ohvitserile kallale, samal ajal kui 
Gabula ja Mallius Lepus, olles nagu temagi otsustanud müüa oma elu võimalikult 
kallilt, ründasid neid, kes tulid majja katuse kaudu. 

Leegionärid ei oodanud vastupanu ja taganesid kiiruga. 

Von Harbeni löögi eest kõrvale põiganud, jooksis ohvitser aeda ja kutsus appi 
piikidega relvastatud leegionäride salga. 

»» Majas on kolm meest ja üks naine”. Mehed hävitada, naist mitte mingi hinna eest 
puudutada!" 

Leegionärid ei jõudnud veel käsku täitma hakata, kui alleel ilmusid äkki nähtavale 
karjuvad inimesed. Sinna jäänud leegionärid peatasid mõne rahvasummast, et teada 
saada, mis on lahti. Üha tugevnevas häältemelus kostis vali ,, Hurraa!" 

Inimesed rühkisid silla juurde, mis ühendas linna Via Mare tee ja kindlusega. 

Vaadanud sinnapoole, nägi ohvitser tõrvikuid vilkumas ja kuulis pasunahelisid ning 
läheneva sõjaväe marsisammu. 

Mis oli juhtunud? 

Nagu kõik Castrum Mares, nii teadis ka ohvitser, et Sublatuse väed olid kindluse ees 
laagris, kuid lahing polnud veel alanud ja seetõttu oli ebareaalne, et Sublatuse väed 
oleksid juba Castrum Mares asunud. 

Sel juhul pole see midagi muud kui linna kaitsjate taganev salk. 

Ohvitser vaevas asjatult pead, suutmata mõista, mis sünnib ja miks rahvas 
plaksutab. 

Mis seal on?” hõikas ta alleel viibivatele inimestele. 

»»Cassius Asta tuli tagasi sõjaväega. Fulvius Fupus kadus teadmata suunas.” 

Kõik, kes asusid majas, kuulsid nii küsimust kui ka vastust. 

»»Oleme päästetud!" juubeldas Mallius Lepus. ,,Cassius Asta ei puutu Septimus 
Favoniuse sõpru. Kasige teelt, lollpead, kui elu teile armas on!” 

Ja Mallius Lepus suundus ukse poole. 

»Tagasi, poisid!" hüüdis ohvitser leegionäridele. ,,Me lahkume. Cassius Asta sõpru 
mitte puutuda!" 

Favonia, von Flarben, Lepus ja Gabula väljusid takistamatult mahajäetud majast 
alleele. 

Seal nägid nad vastutulevat kolonni ja rahvahulki, mängu valgustas rohkesti 
tõrvikuid, oli valge nagu päe 

»»See on Cassius Asta!" rõõmustas Mallius Lepus. ,,Jumal tänatud! Aga kes teised 
on?" 

«Arvatavasti inimesed Castra Sanguinariusest,"” ütle Favonia. ,, Näete, kõige ees on 
inimene, riides nagu barbar. Aga, kes on need valgete sulgedega neegrid tema järel?" 

»Ma pole elus midagi sellist näinud!" hüüdis Mallius 

»Isegi mina pole näinud," lausus von Flarben. ,,Kuid olen kindel, et tunnen neid, 
sest nad on väga kuulsad ja vastavad kirjeldusele, mida olen kuulnud sadu kordi.” 

»Kes,nad siis on?" küsis Favonia. 


»Valge hiiglane on Ahvide Tarzan, mustanahalised on tema wazirid." 


Maja ette rivistunud leegionäre nähes peatas Cassius kolonni. 

»»Kus on selle tsentuuria ülem?" 

»Siin, kuulsusrikas keiser,” vastas ohvitser, kes oli püüdnud kinni võtta Favonia 
röövijaid. 

»Kas see on sama rühm, mille Fulvius Fupus saati võtma Mallius Lepust ja barbar 
von Harbenit?" 

»»Oleme siin!" hõikas Mallius Lepus ja hakkas ettepooole trügima. Favonia, von 
Harben ja Gabula ei jäänud temast: 

» Olgu kiidetud jumalad!" hüüdis Cassius Asta, emmat vana sõpra. ,,Ja kus on siis 
barbarist pealik Saksamaal kuulsus jõudis isegi Castra Sanguinariusse?” 

»Seal ta on täies hiilguses,” lausus Mallius Lepus. 

Ligi astus Tarzan. 

» Teie olete Erich von Harben?" küsis ta inglise keele 

Ja teie olete Ahvide Tarzan?" vastas von Harben samas keeles. 

»» Olete justkui roomlase suust kukkunud, nagu ma lausus Tarzan naeratades. 

»»Ma tunnen end läbi ja lõhki barbarina," vastas von Harben lõbusalt. 

»» Olete roomlane või barbar, kuid teie isa saab väga rõõmsaks, kui ma teid tema 
juurde viin.” 

» Le otsisite niisiis mind, Ahvide Tarzan?" 

»» Näib, et ma jõudsin parajaks ajaks," vastas ahvinimene põiklevalt. 

»Kas ma suudan teid kunagi selle eest tänada?” 

»Ärge tänage mind, mu sõber," muheles Tarzan, ,,vaid ahvipärdik Nkeemat.” 


Üheteistkümnenda raamatu lõpp 


Tarzan - ahvide kasvandik 
Tarzani tagasitulek 
Tarzani metsikud sõbrad 
Tarzani poeg 

Tarzan ja Opari kalliskivid 
Kättesaamatu Tarzan 
Kohutav Tarzan 

Tarzan ja Kuldlõvi 

Tarzan ja sipelginimesed 
Tarzan - dzunglivalitseja 
TARZANJA KADUNUD IMPEERIUM 
Tarzan ja kullalinn 
Oivaline Tarzan 

Tarzan ja keelatud linn 
Võitmatu Tarzan 
Võidutsev Tarzan 

Tarzani seiklused maapõues 
Tarzan ja lõviinimene 
Tarzan ja leopardinimesed 
Tarzan ja maailmameister 
Tarzan ja merehädalised 


Tarzan ja mõrv dzunglis 
Tarzani dzunglijutud 
Tarzani otsingud 
Tarzan ja hullumeelne 
Tarzan ja võõrleegion 


12. E.R. Burroughs TARZAN Pellucidaris 


Tarzani-lugude kaheteistkümnes raamat 
Tõlkinud ETHEÜAESMA 


«Stella» 
Paide 1994 


CO AS Multipress tõlge, kaas 

»Tarzan Pellucidaris" (,,Tarzan at the Earth's Core") on taaskordne näide, kuidas 
kirjanik saab tõmmata lugeja tähelepanu teadusringkondades vaieldavatele 
seisukohtadele. E. R. Burroughs saadab oma tuntuima tegelase Tarzani Maa 
sisemuses asuvasse Pellucidari ehk sisemaailma, kus pole silmapiiri ega ööd, sest 
keskpunktis asetsev päike annab igavest valgust. Selles eriskummalises maailmas, 
mida asustavad ürgaja suguharud, tärkas omaette impeerium, mille etteotsa asub 
Pellucidari esmaavastaja David Innes. Elu maakera sisemuses ei ole ohtudevaesem 
kui Aafrika metsikus džunglis. Inimesed on ajatus ruu-miski sama vooruslikud ja 
pahelised nagu maa peal. E. R. Burroughs kirjeldab kõike seda lugejale juba tuntud 
värvikuses. Seegi osa Tarza-ni-iugudest, mis on eelnevate osade tagakaanel kandnud 
esialgset pealkirja ,,Tarzani seiklused maapõues", ilmub eesti keeles esimest korda. 


Kaas: Vello Aesma Trükikoda ,,Kiir" 
Tellimuse nr. 2750. 

Eessõna 


Iga koolijüts teab, et Pellucidar on Maa sisemuses, õõnsa maakera sees asuv 
maailm, millel on side maapealsete mandrite ja ookeanidega. 

Pellucidari esmaavastajad David Innes ja Abner Perry leidsid selle päris juhuslikult, 
kui nad Perry leiutatud mehaanilise uurimisgeoloogiga antratsiidilademeid läbi otsima 
siirdusid. 

Tunginud läbi maakoore, läksid nad edasi umbes viissada miili. Teekonna 
kolmandal päeval kaotas Perry hapnikupuudusest teadvuse, David oli minestuse äärel. 
Äkki rammis masina nina sisemaailma võlvi ja kabiini tungis elustav õhuvool. 

Uurijaile sai osaks ebatavaline saatus. Möödusid aastad. Perryst polnud kuulda ei 
kippu ega kõppu, ainult Innes tuletas ennast kord meelde, võtnud ette raske ja 
riskantse teekonna Maale, et õnnistada tsivilisatsiooni hüvedega sisemaailma 
neoliitikumiajastu rahvast, kelle ta oli avastanud. 

Pidevas julmas võitluses ürgaja suguharudega, metsloomade ja roomajatega tegi 
Pellucidari impeerium esimesi edusamme. 


Selle maa keskpunktis asub Pellucidari päike, mis on jäädavalt kinnitunud seniiti, 
kinkides džunglitele elu ja soojust. Siin valitseb alati valgus ja igavene päev. Selles 
maa-aluses maailmas ei tööta kompass, puuduvad tähed ja kuu. Siin pole sellist 
mõistet nagu horisont. Inimene näeb maastikku nii kaugele, kui silm võtab. 

Aeg mõistena on Pellucidari kui põhimõtteliselt ajavälise maailma suhtes 
kohaldamatu. Siin kaotavad mõtte niisugused väljendid nagu ,,kogu aeg töötama”, 
»aeg on raha” ja ,,tee tööd töö ajal, pea pidu peo ajal". 

Kolmel korral oli meil Pellucidariga side, õigemini saime sealt teateid. 

Esimene tsivilisatsiooni hüve, mille andekas Abner Perry 

aborigeenidele kinkis, oli võimas tulirelv. 

Teada on seegi, et ta leiutas raadio. Veel on teada, et David Innes sai tegelikult 
Pelluddari imperaatoriks. 

Pellucidari raadio töötas ebatavalisel lainel, mille ometi leidis üles Jason Gridley, 
misjärel noor uurija asus ekspeditsiooni korraldama. Salapäraselt alalt saadud sõnum 
Innesi kohta innustas Jason Gridleyt ette võtma ohtlikku teekonda, milles ta meelitas 
osalema ka Tarzani. 

Perry viimases, surma eel saadetud teates oli juttu sellest, et korsaarid olid 
Pellucidari esimese imperaatori David Innesi vangi võtnud ja heitnud pimedasse 
vangikongi eemal mandrist, tema kallist Sarimaast, mis asub Lural Azi. lähedal 
hiigelsuurel planeedil... 

Muide, leidus skeptikuid, kes kinnitasid, et David Innest ja Abner Perryt polnud 
üldse olemas ja maakera sees asuv maailm on lihtsalt väljamõeldis... 

1. Laev 0-220 


Tarzan seisatas, pingutas kuulmist ja vedas ninaga õhku. Oleksite teie olnud tema 
asemel, poleks te kuulnud ainsatki heli ega haistnud mitte mingisuguseid kõrvalisi 
lõhnu peale hariliku lõhnasegu, mida levitab kodunev troopikataimestik, ja meeldivalt 
lõhnavate taimede aroomi. 

Tarzani kuuldud helid kostsid kusagilt kaugelt ja ta tegi kindlaks, et seal on 
inimesed ning nad tulevad tema poole. 

Kui läbi metsatihniku oleks tunginud ninasarvik Buto, elevant Tantor või lõvi 
Numa, vaevalt oleks džunglivalitseja nende vastu huvi tundnud. Ent iga kord, kui 
lähenes inimene, püüdis Tarzan selgitada, kes ta on, sest ainult inimene on võimeline 
endaga kaasa tooma hävingut ja ebameeldivusi. 

Hiiglaslike inimahvide hulgas üles kasvanuna oli ta harjunud metsloomadega läbi 
käima. Aga pärast inimesega tutvumist püüdis Tarzan olla valvel ja kursis kõigega, 
mis puutus kahejalgse tülikuulutaja järjekordsesse sissetungi džunglisse. 

Tal oli kohalike suguharude hulgas sõpru, kuid sellel polnud suuremat tähtsust, ning 
Tarzan püüdis selgitada iga tema valdustesse sissetungi eesmärki ja põhjust, kui tulija 
oli tema kahejalgne suguvend. 

Nii hiilis ta praegugi käratult huvi äratanud häälte poole. 

Tarzani terav kõrv tegi kindlaks kandamite all küüru vajunud aborigeenide sammu- 
ja laulukaja. Peagi haistis ta mustanahaliste lõhna. Nende lõhnaga segunes teine, valge 
inimese oma, nagu Tarzan otsemaid tuvastas. Ja ta ei eksinud. Rajal, kus 
džunglivalitseja oli ootusse tardunud, ilmus nähtavale ekspeditsioon valge inimesega 
eesotsas. 

Tema kõrval käis teine, noorem valge. Ja kui Tarzani pilk temale langes, valdas 
ahvide keskel üleskasvanud džunglivalitse-jat mingi seletamatu, rahutuks tegev tunne. 


Nüüd ilmus rajale ka kolonni pea. Tarzanit nähes andsid ees- 

sammujad tagumistele märku, et rahustada hirmunud pärismaalasi, kes olid pärit 
kaugematest kohtadest ja polnud seetõttu iialgi Tarzanit näinud. 

»Olen Tarzan!" kuulutas džunglivalitseja. ,,Mis tõi teid Tarzani maale?" 

Salga eesotsas sammunud noormees eraldus grupist ja suundus Tarzani poole. Tema 
erutatud näol mängles naeratus. 

«Tähendab, sina oledki valitseja, kes valvab tuld?" küsis ta. 

»Jah, sinu ees on Ahvide Tarzan,” kinnitas Kala kasupoeg. 

»»Sel juhul on mul kuradimoodi vedanud," rõõmustas noormees, ,,sest ma olen sind 
Lõuna-Californiast saadik otsinud.” 

»Kes sa niisugune oled?" päris džunglivalitseja. ,,Ja milleks sa Tarzanit vajad?” 

»Minu nimi on Jason Gridley," vastas noormees. ,,Minu jutt on väga pikk. Loodan, 
et sa leiad aega minuga koos meie laagrisse tulla — lööme selle üles siia lähedale — 
ja sul jätkub kannatust ära kuulata põhjused, miks ma sinu maale tulin.” 

Tarzan noogutas vastuseks. 

»Džunglis on vaba aega rohkem kui küllalt,” lisas ta. ,, Kuhu sa kavatsed laagri üles 
lüüa?" 

»» Kahjuks haigestus ootamatult teejuht, kelle ma viimase peatuse ajal väikesest 
külast leidsin, ja tunni aja eest pöördus ta tagasi, minu inimesed aga ei tunne seda 
paikkonda. Avameelselt öeldes pole mul vähimatki ettekujutust, kust leida peatuseks 
sobivat kohta.” 

»Selline paik on pool miili siit eemal," sõnas Tarzan. ,, Igati sobiv, hea joogiveega.” 

» Tore,” kostis Gridley ja salk asus teele. Inimesed muutusid märgatavalt 
lõbusamaks, nautides juba ette kauaoodatud hingetõmbeaega. 

Seadnud end lõpuks ometi puhkama, hakkas salk mõnuga kohvi jooma, Tarzan ja 
Jason pöördusid tagasi ameeriklase siia-tuleku eesmärgi juurde. 

»Mis ärgitas sind asuma nii pikale ja raskele teekonnale Lõu-na-Ameerikast siia, 
Aafrika südamesse?" uudistas Tarzan. 

Gridley huultele ilmus naeratus. 

»» Istun praegu sinu ees, vaevalt uskudes oma õnne, ja iga minutiga suureneb minus 
kindlus, et suudan sind hõlpsasti veenda selles, et ma pole püstihull. Ent kordan, ma ei 
kahtle põrmugi selles, millest sulle jutustan, ja selle tõend on tohutu 

rahasumma, samuti aeg ja pingutused, mida olen kulutanud plaani heaks ja mille 
täitmisel loodan sinu abile, Tarzan. Olen valmis mahutama sellesse veelgi rohkem, 
kogu oma aja ja raha, mis mul on, kuid kahjuks pole ma suuteline kavatsetud 
uurimisretke täielikult toetama. See ongi peamine põhjus, miks ma sinu juurde tulin. 
Loomulikult oleksin võinud hädavajaliku summa kuidagi kokku saada, kuid olen 
kindel, et nõustud asuma selle ohtliku ürituse etteotsa. Kui see on nii, pole raha enam 
vaja.” 

»Nii või teisiti annab kõne all olev retk kindlasti väga suurt kasumit," hüüdis 
Tarzan, ,,kui sa juba oma varandusega riskid.” 

»Ei sinnapoolegi," lausus Gridley. ,,Nii palju kui mina aru saan, ei too see sisse 
sentigi.” 

»Kas sa polegi siis ameeriklane?" naeratas Tarzan. 

»»Olen küll, kuid ega kõik ameeriklased aja taga kasumit.” 

»Mis sind siis nendesse paikadesse tõmbas? Räägi mulle kõigest järgemööda." 

»»Oled sa kuulnud midagi teooriast, mille põhjal Maa on õõnes kerajas keha, milles 
on olemas nii looma- kui taimeriik?" 


»»See on teooria, mille teaduslikud uuringud täielikult ümber lükkavad," vastas 
ahvinimene. 

Ja seejuures üldiseks rahuloluks?" 

» Teadlaste üldiseks rahuloluks," täpsustas Tarzan. 

»Esialgu ka minu omaks,” hüüdis Gridley, ,,kuni ma polnud saanud sõnumit 
vahetult sisemaailmast endast.” 

»Hämmastav!" kostis Tarytin. 

»Olin ka ise hämmastunud, kuid tõsiasi jääb tõsiasjaks. Siis sain ma raadioühenduse 
Abner Perryga Pellucidari sisemaailmast. Saadud vastuse tekst on mul kaasas, samuti 
tõestatud kirjalik tunnistus, mille tegi vande all üks minu sõpru. Ta viibis sel hetkel 
parajasti minu pool ja me kuulsime koos seda teadet. Siin on paberid.” 

Gridley soris portfellis ning võttis välja kirja ja käsitsi täiskirjutatud paberilehed, 
mis olid rulli keeratud ja paelaga kinni seotud. Ta ulatas paberid Tarzanile. 

»Ma ei hakka aega raiskama, et lugeda ette kõike, mis puutub Pellucidari Tanari 
loosse, sest sel pole otsest seost minu kavatsusega.” 

»1se tead," vastas Tarzan. ,,Niisiis ma kuulan." 

Pool tundi luges Jason Gridley käsikirjast väljavõtteid. 

»Ja siis,” ütles Gridley käsikirja kõrvale pannes, «veendusin ma Pellucidari 
olemasolus. Ning veel täbar lugu David Innesiga. Kõik see sundis mind pöörduma 
sinu poole ettepanekuga osaleda uurimisretkes, mille esmaülesanne on vabastada ta 
korsaaride maa-alusest vanglast.” 

«Mismoodi? On sul tegevusplaan?" küsis Tarzan. ,,Kas sa usud Innesi teooriat, mis 
kinnitab, et poolusel on sissepääs sisemaailma?” 

»Ei teagi, mida uskuda,” vastas Gridley. ,,Kuid saanud Perrylt teate, kavatsen selle 
küsimusega tõsiselt tegelema hakata ja tõestada, et teooria maa keskmes asuvast 
asustatud maailmast, mille põhja- ja lõunapoolusel on väljumisavad, pole sugugi uus 
ja selle kohta on rohkesti tõendeid. Leidsin teooria väga põhjaliku kirjelduse juba 
ühest 1830. aastal ja hiljem veel palju varem kirjutatud raamatust. Sealt leidsin hulk 
seletusi kõigile momentidele, mis uurijate oletustes tunduvad kummalised.” 

»» Näiteks?" 

»Noh... soojad tuuled ja ookeanihoovused, mis tulevad põhjast ja mida on 
kirjeldanud kõik Arktika-uurijad. Või näiteks virmalised — mis see on? David Innesi 
tõlgendusel on seletus küllaltki lihtne. Need on sisemaailma päikese saadetud valgus- 
kiired, mis tungivad polaarava kohal läbi udu ja pilvevaiba. Edasi. Mõni piirkond 
poolusel on kaetud paksu tolmukorraga. Kust võib see tulla lumele ja jääle? Jällegi 
sisemaailmast... Ja lõplik tõend, mis räägib selle seisukoha poolt, on eskimote kõige 
põhjapoolsemad suguharud, kelle esivanemad tulid sellelt maalt Põhja.” 

»Kas siis Norra ekspeditsioonid eesotsas Amundseniga ei lükanud ümber oletust 
maakoore kaudu sissepääsu kohta põhjapoolusel? Ja kas aeroplaanide lennud ei 
kinnitanud, et pooluse ümbruses ei täheldata mingeid salapäraseid ilminguid?" ei jät- 
nud Tarzan järele. 

»Siin saab olla ainult üks vastus. Asi on selles, et pooluse sissepääsuava on nii suur, 
et õhulaev, dirižaabel või aeroplaan võis isegi üsna madalalt sellest mööda lennata, 
midagi täheldamata.” 

»»Oled sa tõepoolest veendunud, et sisemaailm pole mitte ainult olemas, vaid 
põhjapoolusel on ka sissepääs sellesse maailma?" küsis Tarzan. 

»» Sisemaailma olemasolus ma ei kahtle, kuid ma pole päris 

kindel polaarava olemasolus," kostis Gridley. ,,Võin ainult teatada, et näen ilmselget 
retke korraldamise vajalikkust, mille ka välja pakun.” 

»» Oletame, et polaarava sisemaailma on olemas. Missuguse tehnika abil kavatsed sa 
seda avastada ja uurida?" 

»» Antud hetkel on minu kavatsuse teostamise kõige jõukohasem vahend selleks 
sobiva ülesehitusega tehnika viimase sõna järgi sisustatud õhulaev. See on praegustest 
lennukitest kõige ohutum, sest töötab heeliumil. Pidasin kaua aru selle probleemi üle 
ja tulin järeldusele, et kui polaarava siiski üles leitakse, on sisemaailma tungimise 
katse juures meie teele kerkivad takistused palju kergemad nendest, mis tuli ületada 
norralastel retkel Alaskale läbi polaarjää. 

Läbime lühikese ajaga tohutu vahemaa ja läheneme võrdlemisi ohutult 
polaarmerele, mis asub korsaaride maast põhja pool, nagu seda kirjeldas David Innes 
pisut enne vangilangemist. 

Suurim risk peitub selles, et võib-olla meil ei õnnestu maapinnale tagasi pöörduda. 
Võib juhtuda, et pikaajalise manööverdamise või atmosfäärirõhu tõttu lõpevad kütuse- 
ja heeliu-mivarud. Loomulikult võib kasutada kallimat kütust radieeni, kuid see on 
ohtlik. 

Arvan, et meie laeva vaakuumtanker ehitatakse materjalist, mis peab vastu 
hiiglaslikule atmosfäärirõhule. Meie päevil on see täiesti reaalne...” 

»Sinu viimased sõnad meenutasid mulle ühte lugu," sõnas Tarzan. ,, Selle rääkis 
hiljuti üks Erich von Harbeni nimeline noormees, minu sõber, kes on midagi 
katseteadlase taolist. Kohtusin temaga viimast"korda siis, kui ta naasis uurimisretkelt 
Vi-ramvazi mägedesse. Siis ta pajataski, et oli avastanud mingisuguse suguharu, kes 
rändas kanuudes piki järve. Kanuud olid valmistatud metallist, mis oli kerge nagu 
kork ja tugev nagu teras. Ta oli mõne näidise kaasa võtnud. Nägin ise katseid, mida ta 
sooritas meie kohtumise päeval tillukeses laboris.” 

»»Kus see mees on?" süttis Gridley. 

»»Doktor von Harben elab Urambimaal, kus tal on koloonia," vastas Tarzan. ,,See on 
siit neli miili edasi lääne poole.” 

Aeg oli juba üle kesköö, nemad aga arutasid ikka veel projekti üksikasju, mis oli 
Tarzanis elavat huvi äratanud. 

Järgmisel hommikul asusid nad teele Urarribimaale, kus asus 

von Harbeni koloonia. Nad jõudsid sinna oma teekonna neljandal päeval, sest neil 
tuli minna läbipääsmatu metsatihniku kaudu. Kohtuti doktori, tema poja Erichi ja selle 
abikaasa, kaunitar Favoniaga. 

Pole vist erilist mõtet kirjeldada Pellucidari retke ettevalmistamise üksikasju, ehkki 
osa töödest oli seotud ülalmainitud suguharu ja suurepärase metalli avastamisega, 
mida nüüd tuntakse harbeniidi nime all. 

Kuni Tarzan ja Erich von Harben tegelesid lademete otsimise ja leitud metalli 
rannikule toimetamisega, ei lasknud ka Jason Gridley käsi rüppe: ta pidas 
Friedrichschafenis nõu ühe kompanii inseneridega, kelle kasuks oli pärast hoolikaid 
otsinguid langetanud oma valiku. Neil seisis ees raske ülesanne ehitada õhulaev, mis 
oleks olnud võimeline jõudma sisemaailma. 

Siia toimetati harbeniidi näidised ja sooritati nendega igasuguseid katseid. Ka 
joonised olid lõppjärgus ja selleks ajaks, kui maak oli teele saadetud, oli kõik valmis 
lennukiehituseks, mida tehti kõige suurema saladuskatte all. 

Poole aasta pärast oli 0-220 — niisugune nimi anti õhulaevale — valmis taevasse 
sööstma. 


Sellel hiiglaslikul suurepäraselt seadmestatud õhulaeval lootsid Tarzan ja Jason 
Gridley — teistel polnud õiget aimugi, mis ja milleks — leida polaarava sisemaailma 
ja vabastada Pellucidari keiser David Innes korsaaride maa-alusest vanglast... 


II. Pellucidar 


Viimaks jõudis kätte imekaunis juunihommik, mil 0-220 koidu eel pikkamisi 
angaarist välja liugles. Ees seisis katselend, mille tingimused lähenesid eesseisvatele. 
Laev oli täies koormas ja seadmestatud. Kolmes alumises tankeris oli õhk, 
hüdrotankeris aga veeballast. Laev liikus sellise kerguse ja manööverdusvõi-mega, et 
tekkis tahtmine võrrelda teda heal teel sõitva autoga. 

Meeskonnaliikmed olid inimesed, kellel tuli osaleda ekspeditsioonis. Proovilennule 
sõitsid niisiis Zuppner, kes oli õhulaeva kokku seadnud ja oli valitud kapteniks; von 
Horst ja Dorf, kaks abi, õhujõudude ohvitseri; navigaator leitnant Hines, kaksteist 
inseneri ja kaheksa mehaanikut, neegrist kokk ja kaks filipiinlast, kajutijungat. 

Uurimisretke juhtis Tarzan, Jason Gridley oli tema asetäitja. 

Lennuk tõusis linna kohale ja kontrollpunktis viibiv Zuppner ei suutnud talitseda 
oma vaimustust. 

»Ma pole eales näinud sellist imet!" hüüdis ta. ,, Tasus vaid puudutada 
juhtimishoobasid, kui lennuk hakkas juba kõrgust võtma!" 

»»Pole midagi imestada," kostis Hines. «Lennukis pole ma kahelnud. Ainult mulle 
tundub, et meeskond on liiga suur.” 

Jälle ajad sa oma joru, leitnant," naeris Tarzan. ,, Arvad vist, et meeskond on nii suur 
õhulaeva ebatäiuslikkuse tõttu. Ära unusta, et meil seisab ees lend tundmatusse 
maailma ja keegi ei tea, kui kauaks. Meid võib varitseda oht, võib-olla tuleb vaen- 
lasega rinda pista, millest kõiki on korduvalt hoiatatud. Kui meid oleks kas või kaks 
korda rohkem, kui vaja, vaevalt suudaksime ka siis inimkaotusteta koju naasta. Meid 
ootavad uskumatud raskused ja siiski ma loodan, et tuleme tagasi täies koosseisus. 
Kuid peame kõik põhjalikult läbi kaaluma, arvestama kõiki võimalusi. Sulle, Hines, 
on mul palve: anna meile len-nusõidutunde, enne kui kohtume ebameeldivustega.” 
Zuppner hakkas naerma, leitnant noogutas nõusolevalt. ,, Õpetan teile kõike, mida 
oskan. Teen teile välja kõige rikkalikuma lõunasöögi, mis on Berliinis iganes tellitud, 
kui laev tuleb tagasi ja ma olen ikka veel selle tüürimees.” 

»»Oleme kokku leppinud, nüüd aga räägime asjast," sõnas Tarzan. ,, Kuidas kapten 
sellesse suhtub, et lubada alluvatel mehaanikuid ja insenere abistada? Meil on siin 
taibukad poisid, haaravad kõike lennult ning aitavad vajaduse korral mootoreid 
parandada ja teevad masinaruumis muudki kasulikku." ,,Sul on õigus, Tarzan,” 
soostus Zuppner. Hiigelsuur kiiskav õhulaev suundus põhja jä lendas tunni aja pärast 
juba Doonau kitsa lindi kohal. 

Mida kauem nad õhus viibisid/seda suuremasse vaimustusse Zuppner sattus. 

»» Olen selle õhulaeva edukas lennus täiesti kindel!" hüüdis ta. ,, Iga minutiga 
veendun ma üha rohkem, et pole varem näinud midagi sellist. Vapustav lennuk. See 
avab aeronautikas uue ajastu. Läbisime tohutu vahemaa Hamburgini rekordiliselt lü- 
hikese ajaga." 

»» Hamburgini ja tagasi. See on meie proovilennu peaeesmärk," täpsustas Tarzan. 
»Ainult ma ei taipa, miks peame 

Friedrichschafenisse tagasi lendama..." 


Tarzanile jäid otsa vaatama imestunud silmapaarid. ,,Tõsi jah, mispärast?" haaras 
mõttest kinni Gridley. Zuppner kehitas õlgu. 

»» Oleme suurepäraselt varustatud, meil on korralikud toiduvarud ja..." 

»» Milleks siis teha 80-miiline tarbetu ring? Ainult selleks, et Friedrichschafenisse 
jõuda?" käis peale Hines. 

»Kui teil pole midagi selle vastu, siis lendame edasi põhja," kuulutas Tarzan. 

Seega sai 0-220 proovilend ootamatult alguseks pikale reisile Maa põue. 

Poolusele otsustati lennata piki kümnendat meridiaani Greenwichist ida pool. Kuid 
lennata kohe sellel kursil oli ebamugav ja hiidlennuk, möödunud Hamburgi 
lääneosast, ületas Põhjamere ning liikus nüüd Teravmägedest lääne pool polaar-ala 
jääkõrbete kohal. 

Lennuk lendas umbes 75-miilise tunnikiirusega ja järgmise päeva keskööks oli 
põhjapooluseni jäänud õige vähe maad. Mõne aja pärast teatas Hines pidulikult, et nad 
olid jõudnud poolusele. 

Hiidlennuk hakkas pikkamisi tiirlema tardunud lumiste jääväljade kohal. 

»Peame pooluse ära tundma Itaalia lippude järgi," lausus Zuppner naeratades. 

0-220 tegi pöörde paremale ja võttis kursi pisut rohkem lõunasse, 170. 
idameridiaani poole. 

Sellest hetkest alates ei läinud Jason Gridley Zuppnerist ja Hinesist, sammugi 
kaugemale, vaid jälgis erutatult mõõteriistu ja silmitses jääkõrbet. 

Gridley oli veendunud, et sissepääs põhjapoolusse asub 85. põhjalaius- ja 170. 
läänepikkuskraadi alal. 

Kõigist mõõteriistadest keskendas Gridley tähelepanu kompassile, millel oli tähtis 
osa Jasoni teoreetilistes uuringutes polaarava asukoha kindlakstegemises. Viis tundi 
lendas lennuk lõunasse. Ja siis saabus hetk, kui Gridley hüüatas: 

»» Kapten! Peatage lennuk! Kui mu arvestused on õiged, jõuame praegu kohe 
polaarava juurde. Asi on selles, et kompass kaldus kõrvale, mis puutub kurssi, siis 
oleme õigel teel. Mida lähemale otsitavale kohale, seda kummalisemalt kompass 

käitub. Teisisõnu, ava keskmele lähenemisel liigub kompassinõel üha 
korrapäratumalt. Siin, Pellucidari maa kohal, muutub kompass üldse tarbetuks. 
Laskugem nüüd spiraali mööda alla, meie leitud avasse.” 

Zuppner vangutas mõtlikult pead. 

» Laskuda on võimalik üksnes hea ilmaga. Kui puhkeb lumetorm, kaldume 
ilmtingimata kursist kõrvale, sest oleme jäänud kompassita.” 

»Hoia paremale!" käsutas Gridley. 

Olukord muutus nii pinevaks, et järgmise kahe tunni jooksul ei poetanud keegi 
sõnakestki. 

«Vaadake!" karjatas äkki vaikust katkestades Hines. ,,Meie all on lahtine vesi!" 

»Mida oligi oodata," tegi Zuppner häält. ,, Ava pole ega saagi olla. Teadsin seda 
alati, kuidas te ka poleks püüdnud mind ümber veenda. Sellestsamast ajast peale, kui 
Gridley meile oma teooriat tutvustas.” 

»Ilmselt olen kogu meeskonnas ainuke, kes jäi seda oletust uskuma," lausus Gridley 
naeratades, ,,ainult ei maksa seda minu omaks nimetada. See pole hoopiski minu 
teooria. Aga ma ei imesta, kui teil ei õnnestu seda ümber lükata. See, kes mõne vii- 
mase tunni jooksul päikest jälgis, nõustub arvatavasti minuga, et maapõue viivat 
polaarava antud punktis pole. Maakoore selles piirkonnas peab olema hiigelsuur nõgu 
ja siin, just nimelt siin tuleb meil laskuda väga sügavale. Ehk pani teist keegi tähele, et 
keskpäevane päike seisab palju madalamal kui õigus, ja sedamööda, kuidas edasi 


liigume, laskub ta üha madalamale. Kahtlemata loojub ta varsti päriselt ja me näeme 
Pellucidari keskpäeva päikest.” 

Helises telefon ja Hines võttis toru. 

»Sain aru, SÖÖT,” lausus ta ja pani toru ära. ,,Helistas kapten von Horst. Ta rääkis 
roolikambrist. Ütles, et ees on elutu maa." 

»Maa?!" hüüatas hämmastunud Zuppner. ,,Kas tõesti Siber? Teist mandrit ei saa siin 
lihtsalt olla!" 

»Kuid Siber asub ju sadu miile kaheksakümne viiendast põh-jalaiuskraadist lõuna 
pool, meie aga oleme praegu kõige rohkem kolmkümmend kraadi lõuna pool,” lausus 
Gridley. 

«Sellisel juhul oleme kas avastanud siiani tundmatu arktilise maa või läheneme 
Pellucidari põhjapiirile," lausus leitnant Hines. 

»Just nii, läheneme piirile." Naeratus säratas Gridley nägu. ,,0h issand! Vaadake 
kraadiklaasi!" 

»Pagana pihta!" hüüatas Zuppner. ,,Kõigest pluss kakskümmend kraadi Fahrenheiti 
järgi!" 

»Ees on vähese lumikattega kõrb." 

»» 1nnesi kirjelduse järgi on see korsaaride maa põhjaosa,” kuulutas Gridley. 

Uudis levis välgukiirusel kogu õhulaevas. Kahtlused Pellu-cidari olemasolus 
haihtusid silmapilk. Erutus kasvas. Vahist vabad meeskonnaliikmed vaatasid pingsalt 
ettepoole, lootes näha Pellucidari päikese kiiri. 

0-220 liikus aeglaselt lõunasse. Ja kui südaöine päike lõpuks horisondi taha vajus, 
avanes inimeste pilkudele heitlus, mis levis allmaailma kesksest valguseandjast., 

Maastik, mille kohal 0-220 lendas, muutus kiiresti. Seljataha jäi jäine tasandik, 
nähtavale hakkas tulema metsaga kaetud künkaid ja mäeseljandikke. See oli 
tõepoolest Pellucidari maa. Seesama Pellucidar, millest oli unistanud Jason Gridley. 

Mets vaheldus tasandikega, nähtavale ilmusid jõed ja ojad. Kuid kusagil polnud 
märkigi inimestest. 

»Päris põrguhaud,” ütles Tarzan. «Kapten, alustage maandumist.” 

Ja 0-220 hakkas aeglaselt kõrgust vähendama. 

Rattad vajusid pinnasesse ja kabiini põhi jäi maapinnast vaevalt kuus jalga 
kõrgemale. Meeskond pudenes lennukist välja, sukeldudes põlvini Pellucidari 
lopsakasse taimestikku. 

»Poleks paha värsket liha hankida," ütles Tarzan. ,, Kuid meie maandumine peletas 
eemale kõik ümbruskonna elajad. Aga olgu pealegi. Mida me aga tõepoolest vajame, 
on puhkus,” lisas ta. ,, Pikka aega töötas meeskond käsi rüppe laskmata ja endale 
armu andmata, kiirustades lõpetama ettevalmistusi. Vaevalt leidub teie hulgas kedagi, 
kes viimase kolme päeva jooksul oleks kas või paariks tunniks sõba silmale saanud. 
Teen ettepaneku jääda esialgu lennukisse ja uurida paikkonda ning pärast alustada 
korsaaride maa plaanipärast tundmaõppimist.” 

Ettepanek puhata kõlas ahvatlevalt ja vastuväiteid polnud. 

» Arvan, et inimestele tuleb rangelt keelata ilma loata lennukist lahkuda," jätkas 
Tarzan Zuppneri poole pöördudes. ,,Satuvad veel metslaste või metsloomadega 
kokku. Pellucidaril võib igal sammul ähvardada oht. Loomulikult ei käi see minu 

kohta," naeratas Tarzan. 

»»Olen kindel, et sa võid vääriliselt enda eest seista kõikjal, kus sa iganes ka ei 
viibiks,”" lausus Zuppner. 


«Pealegi toon ühiskatlale üksinda rohkem kasu kui abilistega, " lisas ahvide 
kasvandik. 

»NiI Või teisiti,” jätkas Zuppner, ,,ei kuulu uurimisretke juhi käsk arutamisele ja ei 
hakka ükski meeskonnaliige vastu vaidlema, kui sa ise sellest kinni ei pea. Siiski olen 
kindel, et keegi meist ei soovi üksinda sellel maal ringi luusida." 

Veidi aja pärast oli kogu meeskond, välja arvatud vahtkon-naliikmed, vajunud 
sügavasse unne. 

Tarzan ärkas esimesena ja väljus lennukist. Kõigepealt heitis ta seljast rõivad, mis 
teda kogu lennu kestel olid ahistanud. Lennuki kõrval seistes jäi Tarzan kuulatama. 
Paar sekundit hiljem asus ta teele, peaaegu alasti, relvastatud jahinoa, viskeoda ning 
vibu ja nooltega — sõjariistadega, mida ta juba varajasest lapseeast oli eelistanud mis 
tahes tulirelvale. 

Ainsana märkas Tarzani lahkumist vahtkonnaohvitser Dorf, kes jälgis harda 
hirmuga, kuidas džunglivalitseja ihuüksi oru ületas ja metsa kadus... 

Metsa jõudnud, pani Tarzan tähele, et mõni puuliik oli talle tundmatu. Ja ikkagi oli 
see mets, tema looduskeskkond. Sellest piisas täielikult, et Tarzan sööstis 
viivitamatult padrikusse, kus unustas kohe, et oli alles hiljuti viibinud tsiviliseeritud 
maailmas. 

Tarzan nautis üksindust, kuigi talle meeldisid inimesed, kellega ta siia oli lennanud. 

Taas vabadusse pääsenud, sarnanes Tarzan peaaegu tundidest jalga lasknud 
koolijütsiga. Sattunud ruttavasse ja südamele nii armsasse ümbrusse, palgest palgesse 
loodusega, hingas Tarzan täiel rinnal Pellucidari õhku. Täis ülevoolavat rõõmu-tunnet 
hüppas ta puult puule. 

Olles juba harjunud ja maha rahunenud, jätkas Tarzan oma teed. 

Tundmatud linnud lendasid temast mööda, kauguses vilksatasid mingisugused 
veidrad metsloomad. Kuid Tarzan ei sirutanud kätt relva järele, ta pidas jahti veel 
enneaegseks. Sel hetkel ta lihtsalt elas ja hingas. Saanud vabaks, kaotas ta ajataju. Ta 
ei mõelnud sellele, kui kaugele lennukist oli jõudnud ja millises suunas läheb, ka 
mitte sellele, et pea kohal pole tema 

16 

sõpru: päikest, kuud ja tähti, mis nii sageli olid teda aidanud Aafrika džunglites 
rändamisel. 

Järsku muutus Tarzan valvsaks ja hüppas puu otsast alla selgelt märgatavale rajale. 
Midagi uut ja ootamatut avanes tema pilgule. Need olid ammugi hääbunud ajastu 
jäljed. Hiidpuud, teravalt lõhnavad suured lilled, mida kasvas siin külluses. 

Ümbritsevas oli midagi metsikut ja senitundmatut. Tarzan tunnetas ohtu. Ta mõistis 
kohe, mis oli õigupoolest juhtunud. Ehkki tagajärjed võisid saada talle hukatuslikuks, 
nagu Tarzan selgesti mõistis, kõverdusid tema huuled millekski põlguse varjundiga 
mõru naeratuse taoliseks iseenda vastu. 

Tema, Tarzan, oli sattunud algelisse lõksu, mis oli mõeldud ettevaatamatule 
metsloomale. 

Kõvera puu oksa külge kinnitatud suur valgeparginahast püünis — ja ongi kogu 
tarkus. Ja püünises istub tema, Tarzan. Katki poleks midagi, kui poleks olnud silmust, 
mis oli lasso kombel keerdunud keha ümber ja kammitses ta käsi. 

Tarzan jäi õhku rippuma. Maast lahutas teda kuus jalga. Silmus väänles maona 
ristluude ümber käsi ülalpool küünarnukke keha vastu surudes. Lisaks kõigele muule 
rippus ta, pea alaspidi. 

Tarzan püüdis kätt vabastada, et nuga haarata, kuid keha raskuse all hakkas 
toornahk venima ja vähimagi liigutuse juures tõmbus veel rohkem pingule. Haare oli 
raudne. Olukord muutus väljapääsmatuks. 


Tarzan mõistis, et oli sattunud inimkäte tehtud püünisesse, järelikult tulevad 
inimesed ilmtingimata saaki kontrollima. Jahimehena teadis ta seda omast käest. Nad 
tulevad kindlasti saagi järele, olgu see siis loom või lind. 

Ta püüdis kujutleda neid inimesi, kes seda maad asustavad. Isegi kui ta ei suudaks 
sõlmida nendega sõbralikke suhteid, palus ta siiski Kõigevägevamat, et inimene tuleks 
enne, kui siia ilmuvad metsloomad. Saatuse üle mõtiskledes tabas ta terava kõrvaga 
lähenevaid samme, kuid hääle järgi võis arvata, et see polnud inimene. Tarzan 
pingutas haistmist, aga läheneja lõhn ei öelnud talle midagi. Ühtaegu tajus Tarzan, et 
see olevus oli teda juba haistnud. 

Loom ei kiirustanud ja ammu enne seda, kui ta Tarzani nägemisalasse ilmus, oli 
ahvinimene kindlaks teinud, et talle läheneb kabiloom. Tarzan ei tundnud hirmu, 
ehkki tal polnud vä- 

himatki aimu, mis loom see võis olla. Arvatavasti üks neid kummalisi olevusi, keda 
leidus Pellucidaril, mitte aga Maa peal. 

Siis kandus ta sõõrmetesse uus lõhn, millest tal oleksid juuksed hirmuga püsti 
tõusnud, oleks ta koduses džunglis viibinud. Õigemini mitte küll hirmust, vaid 
loomuliku reageeringu tõttu põlisvaenlasele. Uus lõhn meenutas Tarzanile millegi 
poolest tema vaenlase lõhna. Niimoodi ei lõhnanud lõvi Numa ega leopard Sheeta 
jäljed, nii lõhnas hiidkass, tõsi küll, pisut teisiti. Tarzan tajus selgesti tema lähenemist, 
hiilivat sammu. Ta mõistis, et hiidkass tuleb mööda rada kas Tarzani või siis selle 
kabiloo-ma lõhna peale. 

Esimesena kerkis Tarzani ette kabiloom. Tema ettetungivate kihvadega pea 
meenutas härja oma. Päratu loom hõivas oma kerega kogu raja. Inimest nähes jäi ta 
kohe seisma, põmnitsedes töntsilt Tarzanit. 

Tarzan tardus paigale, püüdes seda juuraajastu koletist mitte hirmutada, sest tajus 
pidevalt teda jälgiva hiidkassi juuresolekut. Aga kui Tarzan arvas, et rajal olev loom 
teist kohates plehku pistab, siis eksis ta rängalt 

Kabiloom oli samuti haistnud varitsevat vaenlast ja hakkas sõjakalt kapjadega 
põtkima, surus siis kihvad lähima puu juurte alla, ajas saba püsti ja vajutas pea 
maadligi, valmistudes kallale tungima. 

Tarzanil välgatas mõte, et kui loom teda kergelt tõukab või peaga riivab, jääb temast 
väga vähe järele. 

Ringi vaadates ja looma vaateväljal hoides tunnetas Tarzan ahastusega oma abitust. 
Juba varajasest lapsepõlvest alates oli ta näinud igasugust surma ega kartnud seda. Ta 
oleks olnud nõus kohtuma surmaga kahevõitluses, kuid antud olukorras ta surra ei 
tahtnud. Väljapääsmatusest Tarzan peaaegu vabises. Surra ainsagi võimaluseta 
võidelda oma elu eest — sellist lõppu polnud Tarzan endale küll kujutlenud... 

Ohus abitult rippuv Tarzan pööras silmad loomalt kõrvale. Ta tundis südant kokku 
tõmbumas mõttest, et pole väljavaadet surmale vääriliselt vastu minna. 

Sel hetkel, kui Tarzan oli valmis surmahoopi vastu võtma, kaikus õhk üdini 
tungivast möirgamisest. 

Tarzan pööras pead ja nägi nii jubedat vaatepilti, millist ta Maal eales polnud 
näinud. 

Hiigeleluka kaelas rippus nii kohutavalt suur tiiger, et Tarzan 

raputas pead, uskumata oma silmi. Hiiglaslik mõõkhambuline tiiger oli löönud 
kihvad kabjalise koletise kaela, kes selle asemel, et teda seljast maha heita, oli otsekui 
maa külge naelutatud ja ainult vehkis tohutu peaga, püüdes tabada kihvadega elavat 
surma, kes oli talle kaela klammerdunud. Vabisev loom möirgas valust ja raevust. 


Tiiger tegi osava liigutuse ja purustas vägevate mõõgataoliste kihvadega vastase 
kolju. Surm saabus silmapilk. 

Võitlustuhinas ei märganud hiidtiiger Tarzanit, tal oli tähtsamat teha. Ja alles 
söömingut alustades pööras ta pilgu rippuvale kehale. Paugupealt unustas tiiger 
söömise. Pea alla painutanud, vahtis ta üksisilmi Tarzanit, surmavad kihvad irevil. 
Metsloom jälgis uut ohvrit. Koopataolisest kõrist kostis madal ähvardav möire. 
Pooleldi söödud saagi-sinnapaika jätnud, hakkas ta pikka saba vihaselt vastu maad 
pekstes hiilimisi Tarza-nile lähenema. 


III. Hiidkassid 


Robert Jones ringutas ja tõusis kitsal lennukikoil haigutades istukile, nägu 
imestunud. Seejärel ajas mees end püsti ja vaatas avatud luugist välja. Mitu minutit 
silmitses ta ainiti pea kohal seisvat keskpäeva päikest, pani end siis kiiruga riidesse ja 
tõttas kambüüsi. 

»» On alles lugu,” lausus ta endamisi. ,, Nagu poleks üldse maganud. Päike on ikka 
samas kohas. Seinakell oli kuus. Jones lähendas kõrva kellale. 

» Paistab tiksuvat," pomises ta. 

Ta väljus kambüüsist, silmitses päikest ja vanguta' pead. 

«Kes kurat küll ütleks, mida praegu teha? Kas hommiku-lõuna- või õhtusööki?" 

Jason Gridley väljus kajutist, laskus kitsasse koridori ja suundus kambüüsi. 

«Tere hommikust, Bob!" ütles ta lävel seisatades. ,,Ma ei ütleks ära kergest 
hommikueinest.” 

»»Kuidas te ütlesite — hommikueinest, söör?" kordas Jones. 

»Nojah. Kohvi, paar muna — kõike, mis käepärast on." 

«Seda ma teadsin!" hüüdis neeger. ,,Teadsin, et kell on õige. Need on päikese 
vigurid!" 

Gridley naeratas mõistvalt. 

»» Lähen ja kõnnin väljas. Tulen veerand tunni pärast tagasi. Muide, ega sa lord 
Greystoke'i ole juhtunud nägema?" 

»Ei ole, söör. Nägin mässa Tarzanit viimast korda eile õhtul." ,, Ma ei mõista, kajutis 
teda pole.” 

Gridley tegi kähku tiiru ümber õhulaeva. Naasnud ühiska-jutisse, leidis ta eest 
Zuppneri ja Dorfi, kes hommikueinet oodates laua ääres istusid. 

» Tere hommikust!" tervitas neid Gridley. 

» Tere hommikust! Aga kes teab, vöib-olla ka tere õhtust!" kostis Zuppner. 

»»Oleme siin viibinud juba ligi kaksteist tundi," sekkus Dorf, ,,aeg aga on seesama, 
mis eilegi, kui siia jõudsime. Tulen just vahikorrast, seisin neli tundi ja kui poleks 
olnud kronomeetrit, poleks ma mitte mingil juhul teadnud, kui palju aega on möödas, 
kas veerand tundi või nädal." 

»»Ka minul on samasugune ebamäärane tunne ja vaevalt oskan seda seletada,” 
soostus Gridley. 

»Kus siis Greystoke on?" küsis Zuppner. «Tavaliselt on. ta varajane lind.” 

»Ei tea. Küsisin nüüdsama Bobi käest, kuid tema pole Greystoke'i näinud." 

» ta lahkus lennukist umbes kolme tunni eest või natuke varem,” ütles Dorf. ,, Minu 
vahikorra alguses. Minu silme all läks ta metsa poole ja kaduski sinna.” 

«Ilmaaegu läks ta üksi," tembus Gridley pilve. 

»»See inimene ei lase endale liiga teha," väitis Zuppner. 


«Teate, oma vahikorra ajal nägin ma mõningaid siinseid metsloomi ja seetõttu 
kahtlen, et nendest võib üksinda jagu saada isegi niisugune inimene nagu Tarzan. 
Seda enam tema relvastuse juures.” 

«Tahate öelda, et tal polnud püssi kaasas?" küsis Zuppner. 

«Märkasin tal ainult vibu ja nooli. Loodan, et ta nuga maha ei unustanud. Meie 
tulirelvast on tal vaevalt kasu. Sellele metsloomale, keda ma vahis olles nägin, on 
kuulid niisama head kui herneterad," jätkas Dorf. 

«Saaksid ehk selgemini?" erutus Zuppner. «Räägi täpsemalt, mida sa nägid?” 

«Ausõna, sellest ei taha rääkidagi, see on nii jälk. Ma isegi ei usu seda, kurat 
võtaks!” 

»Sulle ehk viirastus? Varjude mäng või midagi taolist?" küsis Zuppner. 

»»Noh, hea küll, tunni aja eest möödus lennukist saja jardi kauguselt karu.” 

»Kah mul asi, millega üllatada,” muigas Zuppner. 

»» Võib-olla ka mitte, kuid see karu oli nii suur, et ma isegi ei uskunud ja hõõrusin 
silmi. Kui mul oleks tulnud temale jahti pidada, oleksin ma eelistanud lasta looma 
pihta välikahurist."” 

»Kahurist karu pihta?" küsis Zuppner uskumatult. 

»» Kujuta ette. Siis tulid veel tiigrid ja mitte üks, vaid tosina ümber. Meie bengaali 
tiigrid on nende kõrval lihtsalt kassipojad. Ja karu — niisuguseid hiigelsuuri isendeid 
pole ma eluski näinud. Kihvad on neil, voh, niisugused, umbes kaheksa tolli kuni jala 
pikkused. Nad läksid oja juurde jooma, siis tulid tagasi, osa siirdus metsa, teised jõe 
äärde. Isegi kui Greystoke'il oleks püss kaasas olnud, poleks ta midagi teha suutnud, 
vaat mis ma teile ütlen.” 

»Kui ta oleks neid kohanud metsas, oleks ta nende eest ära lipsanud," ütles Gridley. 

»»See kõik ei meeldi mulle," lausus Zuppner pead vangutades. ,,Pagana pihta, pidi ta 
ka üksinda minema.” 

»» Karud ja tiigrid on alles õied. Ma nägin midagi veel rabavamat.” 

Robert Jones, kellel oli teatavaid eesõigusi, tuli kambüüsist ja kuulas nüüd pärani 
silmi ning elava huviga Dorfi juttu nähtud koledustest. 

»Niisiis,” jätkas Dorf, «nägin ma mingisuguseid kummalisi olendeid. Jälgisin neid 
lennukist ja seetõttu sain korralikult silmitseda. Esialgu pidasin neid lindudeks, aga 
kui üks tuli lähemale, taipasin, et näen lendavat roomajat pika kitsa pea, aukar- 
tustäratavate lõugade ja paljude üliteravate hammastega. Peas oli tal mingisugune 
kühm. Tiibade siruulatus oli umbes kakskümmend jalga. Minu silme all kukkus ta 
kivina maha, ja kui uuesti üles sööstis, rabeles ta käppade vahel üsnagi kogukas 
lammas. Vähimagi pingutuseta lendas roomaja selle koormaga ligi miili kaugusele. 
Nii et see linnuke võib hõlpsasti ka inimest sõidutada.” 

Robert Jones pani suu kinni ja väljus kikivarvul ruumist. 

»»See tundub olevat pterodaktülos," oletas Zuppner. 

»Jah,” vastas Dorf. ,, Mina peaksin seda jäledikku 

pteraanodoniks.” 

»Kas te ei arva, et peaksime otsinguid alustama?" pani Gridley ette. 

»Kardan, et Greystoke'i see ei vaimusta," vastas Zuppner. ,, Nimetame seda teisiti, 
ütleme, et see on jahiretk," soovitas Dorf. 

»Kui ta lähema tunni jooksul välja ei ilmu," ütles Zuppner, ,,tuleb me'il midagi 
sellist ette võtta.” 

Vestluskaaslastega ühinesid Hines ja von Horst. 

» Aga kui ta meie äraolekul tagasi tuleb?" küsis Gridley. 


»» Tõstame lennuki õhku." 

»Kas olete kindel, et suudame hiljem just siiasamasse maanduda?" küsis Zuppner. 

«Kahtlane küll," vastas leitnant. ,, Meie mõõteriistad on Pel-luddari tingimustes 
kasutud.” 

-«Tähendab, peame seniks kohale jääma, kuni ta tagasi tuleb," võttis Gridley 
jutuotsad kokku. 

»Aga kui saata inimesed teda otsima,” arutles Zuppner, ,,kes annab kindluse, et nad 
oskavad tagasi tulla?" 

»»See on lihtsamast lihtsam," naeris Gridley, ,,nad jätavad märgid maha ja nende 
järgi tulevadki tagasi.” 

»Kah õige," nõustus Zuppner. 

» Teen järgmise ettepaneku,” sõnas Gridley. ,, Lähevad von Horst, mina ja Muwiro 
oma inimestega, need on kogenud sõdurpoisid, kes tunnevad džunglit nagu oma viit 
sõrme.” 

»Kuid siin pole džunglit, "*sekkus Dorf. 

» Igatahes liiguvad nad metsas palju paremini ringi kui kes tahes meie hulgast," käis 
Gridley peale. 

» Arvan, et nii tulebki teha," lausus Zuppner. ,,Seda enam, et antud hetkel olete teie 
juhi asemel, see tähendab, et peame vastuvaidlemata täitma teie käske." 

»» Peate nõustuma, et oleme sattunud äärmuslikku olukorda. Kõik vastuvõetavad 
otsused peavad tuginema meie elukogemustele ja teadmistele. Seepärast on loomulik, 
et juhtimise peab enda peale võtma meist kõige kogenum ja asjatundlikum. Antud 
juhul talitame targasti ja tulemuslikult, kui arutleme, arvestamata ametiastmeid või 
vanust.” 

»» Tunnen ära Greystoke'i stiili,” lausus Zuppner. «Seepärast oligi temaga kerge ja 
lihtne. Olen teiega täiesti päri. Teie plaan paistab mulle kõige teostatavam ja 
mõistlikum.” 

» Väga hea," sõnas Gridley. «Leitnant, kas tulete minuga?" küsis ta von Horsti poole 
pöördudes. Ohvitser noogutas. 

»Ma poleks teile andestanud, kui te poleks mind ühes võtnud," ütles ta. 

» Tore. Siis on vaja nii kähku kui võimalik end valmis panna ja — teele. Hoolitsege 
selle eest, et sõdurid kõhu kõvasti täis sööksid, ja öelge Muwirole, et ta püssid kaasa 
võtaks. Meil võib neid vaja minna.” 

«Hüva. Just üleeile selgitasin neile tulirelva paremusi, nad ju peavad seda arguse 
tunnuseks. Muwiro jutustas mulle, et sõdurid eelistavad vibu ja nooli ning kasutavad 
püssi ainult praktika mõttes, mitte lõvi või mõne muu looma küttimiseks.” 

«Oodake, kuni nad näevad neid elukaid, keda mina nägin, siis kahmavad nad kohe 
püssi kätte,” sõnas Dorf. 

»Ja veel. Võtku nad võimalikult palju padruneid kaasa, neil pole ju midagi kanda, 
sest toitu pole mõtet ühes vedada, seda hangime jahil.” 

«Inimene, kes selle maaga kohaneda ei suuda, kõngeb nälga!" hüüdis Zuppner. 

Gridley suundus oma kajutisse, von Horst läks saadud korraldusi täitma. 

Päästeretke ettevalmistamises osales peaaegu kogu meeskond. Puhkenud möllu 
jälgiv Robert Jones mõmises heasüdamlikult: 

«Noh, nüüd ei kammi poisid läbi üksnes metsa, vaid kogu maa.” 

Mahajäänud meeskonnaliikmed vaatasid veel kaua järele ot-singurühmale, kes läbis 
oru ja kadus peagi tumedasse padrikusse. Jones silmitses juba teab mitmendat korda 
keskpäeva päikest, lõi rusikaid vastamisi ja lipsas kambüüsi. 


Kui grupp oli metsa jõudnud, palus Gridley Muwirot, et see asuks juhtima Tarzani 
jälgede otsimist, sest teistega võrreldes olid tema metsmehekogemused kõige 
suuremad. 

Peagi leiti esimesed Tarzani jäljed, ent sügavas tihnikus need kadusid. 

«Näete, siin, selles kohas läks suur bwana puu otsa," teatas Muwiro, «kuid meie 
hulgas pole niisugust inimest, kes suudaks talle järgneda liaanipadrikusse, kus ta mis 
tahes kõrgusel ker-sgesti edasi liigub.” 

Ja mida sa soovitad teha, Muwiro?" küsis Gridley. 

«Oleks ta oma kodudžunglis," ütles sõdur, «siis liiguks ta kahtlemata otseteed 
eesmärgi poole, kui ta ainult ei märganud looma, kellele tormas jahti pidama.” 

«Arvatavasti on ta siin küttinud,” ütles von Horst. 

«Arvan, et kui see ka nii on, läks ta igal juhul kõige otsemat teed. Teine asi, kui äkki 
leidis mingisuguse raja või jälje.” 

»Ja mida ta oleks siis ette võtnud?" uudistas Gridley. 

»» Küllap oleks raja kohale ootama jäänud või piki rada liaanide ja puude otsas edasi 
liikunud. Tarzan on alati silma paistnud oma teadmisjanu poolest ja oleks isegi 
niivõrd ebaharilikes tingimustes sellele iseloomuomadusele truuks jäänud.” 

«Tuleb samas suunas metsa minna ja see rada üles otsida," kuulutas Gridley. 

Muwiro koos kolme sõduriga hakkas edasi minema, raiudes vajaduse puhul põõsaid 
maha ja tehes puutüvedele täkkeid, et tagasiteel mitte eksida. Päikesekiired tungisid 
suurivaevu tihedatest puuvõradest läbi, mistõttu päikese järgi suunda hoida oli 
võimatu. 

«Issake! On alles rägastik!" oli von Horst masendatud. «Kuidas me ta küll üles 
leiame? See on niisama hea kui heinakuhjast nõela otsida... Aga kui lasta paar pauku, 
äkki ta kuuleb?" 

«Pole paha mõte, kuid mitte revolvrist, vaid püssist. Selle 
pauk on tugevam, seega on rohkem väljavaateid, et Tarzan 
kuuleb.” 

Kärgatas kolm lasku. Loomulikult ei järgnenud mingit vastust. Mida sügavamale 
metsa inimesed tungisid, seda rohkem valdas neid masendus teadmisest, et otsingud 
on lootusetud. 

Puude läbipääsmatuks sasipuntraks põimunud kroonid moodustasid lausseina. Edasi 
liikuda muutus üha raskemaks, inimesed olid surmani väsinud. Lõpuks ometi leidis 
salk raja. 

«Jätkake teekonna tähistamist, sest rajad võivad ristuda.” 

Edasiminek muutus nüüd märksa hõlpsamaks. Grupp käis maha mitu miili. Aega ei 
tajunud keegi. 

Eemalt jälgisid inimesi tavatult suured ahvid, kes sarnanesid välimuselt inimestega. 
Madalas salga kohal lendasid tundmatud linnud, kisades pahaselt ja plagistades valjult 
tiibu. 

»» Saaks kas või silmanurgast näha mõnda koletist või inimolendit, kui neid üldse 
siin leidub," ütles von Horst. 

«Imelik, et me pole neid veel kohanud. Vaevalt küll selle pärast, et nad meist 
kavalamad oleksid või meid kardaksid. Tõenäoliselt on võõras lõhn nad valvsaks 
teinud. See tundub neile kahtlane," sõnas Gridley. 

»Kas panite tähele, et helid kostavad peamiselt meist eespool?" küsis von Horst. 
»Need meenutavad mulle elevantide pasundamist. Kas kuulete? Tõsi küll, need on 
kaugel. Kuulete?” 


»»Pole nagu midagi kuulda. Oled kindel, et sa valesti ei kuulnud?" 

»»Olen valmis vanduma. Mul on selline tunne, et rühime otse kiskjate karjale sülle.” 

Jumal tänatud, et päike püsib kogu aeg seniidis. Meid ei ähvarda metsas ööbimine.” 

Samal hetkel kuulsid inimesed kõige viimasena sammuva sõduri karjatust: 

» Vaadake, bwana, seal!" 

Gridley ja von Horst heitsid pilgu näidatud suunas ja silmasid hiigelsuurt 
metslooma, kes liikus pikkamisi ja raskelt mööda rada. 

»Issand!" pääses von Horsti suust. ,,Ja mina arvasin, et Dorf luiskas! Oh jumal! On's 
niisugune asi üldse võimalik? Elame ju telegraafi, telefoni, teaduse ja tehnika sajandil, 
praegu aga seisame mõõkhambuliste monstrumite ees, kes asustasid Maad miljoneid 
aastaid tagasi!" 

«Olge ettevaatlik — kus on üks, seal leidub teisigi!" 

»Kas tulistada, bwana?" küsis üks sõdureid. 

«Esialgu mitte. Hoidke kõik kokku ja olge valvel. Pole välistatud, et nad tungivad 
meile kallale.” 

Salk taandus pikkamisi. Relvastatud sõdurid, moodustanud tiibkaitse, taganesid 
sammhaaval lähenevate loomade eest. Mu-wiro astus Gridley juurde. 

»»Olen juba tükk aega teraselt jälgi silmitsenud ja haistan elevantide lõhna. Eespool 
on ilmunud nähtavale mingisugused loomad, keda siit pole õieti näha, kuid selle peale 
võib mürki võtta, et nad sarnanevad elevantidega," lausus Muwiro tasa. 

»»Oleme vast portsu otsa kukkunud," ütles von Horst. ,, Kuhu sa ka ei astu, kõikjal on 
tiigrid või elevandid. Ja kuulete, nüüd hakkasid veel põõsad rägisema, küllap kohe 
hüppab sealt välja mingi elukas.” 

Von Horst ütles seda, millest kõik mõtlesid, kuid eelistasid 

vaikida. Salk läks pikkamisi ja ettevaatlikult edasi. Peagi avanes nende pilgule suur 
lagendik, mille ümber kõrgus tiheda müürina mets. 

Lagendikule suubus mitu rada, mida mööda liikusid kõige erinevamad loomad. 
Jubedad koletised, kes meenutasid ähmaselt härgi. Mingisugused hiidpõtradega 
sarnanevad punast värvi elukad. Elevänditaolised mastodonid ja mammutid, 
ebaloomulikult suurte peade ja sambakujuliste jalgadega, mille jämedus oli vähemalt 
kolm jalga. Pikaks veninud pea päratute lõugade ja seakõrvadega läks üle võimsaks 
kümne jala kõrguseks kereks. 

Paugupealt unustanud tagantpoolt lähenevad tiigrid, jälgisid Gridley ja von Horst 
pärani silmi lagendikule kogunevaid hiigelsuuri elevandisarnaseid loomi. 

«Olete kunagi midagi sellist näinud?" küsis Gridley. 

»E1, nagu me kõik,” kostis von Horst. «Arvan, et selliseid isendeid elutseb ka Maa 
peal, tõsi küll, kaugeltki mitte nii mürakaid." 

Jutlejate juurde astunud Muwiro tardus paigale ja jäi suuril silmil karja jõllitama. 

«Mida kostad, Muwiro?" 

«Tuleb kähku jalga lasta, kuni veel elus oleme. Lagendikult peab lahkuma. Need 
hiigelkassid ründavad kohe elevante ja läheb lahti niisugune pöörane heitlus, millest 
te pole undki näinud. Kui kassikesed meid lõhki ei kisu, trambivad meid sodiks 
elevandikesed, nii et aneist ei jää märga plekkigi järele.” 

«Sul paistab.õigus olevat,” nõustus Gridley. Ta läks salga juurde ja käskis sedamaid 
lagedast kohast üle minna, kuni kassid polnud elevantidega karvupidi kokku läinud. 

«Hoiduge kobarasse ja ärge ilma vajaduseta tulistage.” 

«Vaadake!" kõlas von Horsti erutatud hääl. «Tiigrid tulevad lagendikule! Nad 
hakkavad elevante ümber piirama.” 


Salkkond inimesi astus välule, kus hullasid metsikud elevandid. Kui kari tiigreid 
nägi, muutus loomade käitumine kohe. Sattunud ärevusse hiidkasside lähedusest, 
muutusid elevandid valvsaks ja hakkasid ringi vahtima. 

«Hoidugi tiigritest kaugemale!" karjus von Horst. «Neid paistab siin olevat 
vähemalt sada!" 

Tiigrid tulid lagendikule igast kandist. Ring tõmbus koomale. Nad ei hakanud 
loomadele otsekohe peale viskuma, vaid 

lähenesid pikkamööda, surudes end maadligi ja valmistudes kallaletungiks. 

Ja siis tõstis kõige suurem mammut londi üles. Ähvardavalt kõlas kutsuv hüüd. 
Otsekui käskluse peale sööstsid tiigrid juht-loomale kallale, vajutades kihvad ja 
küünised vabisevasse elusasse lihasse. Puhkes taplus. Keegi sõdureist ei pidanud 
vastu ja andis tuld. Lasule vastas mingisugune jube võõras heli ja peagi nägi käputäis 
inimesi ülisuurt dinosaurust, kes, saba püsti, liikus otseteed nende poole. 

Metsani jäi mõnisada jardi. Jason Gridley mõistis silmapilk tekkinud olukorra 
ohtlikkust. . 

»» Anname kogupaugu ja jookseme puudeni!" kamandas ta. 

Kärgatasid paugud. Dinosaurus jäi viivuks peatuma ja siis kuulsid inimesed selja 
taga rasket müdinat. Tiigrite eest põgenedes kihutasid metsa poole hirmunud 
mammutid, ähvardades kõik elava maa pealt minema pühkida. 

»Tuld!" karjus Gridley ja lajatas järjekordne kogupauk. 

Kuulid tapsid dinosauruse, ühe tiigri ja kaks mammutit, ülejäänud traavisid 
ohjeldamatult edasi tapetud kaaslasi jalge alla tallates ja kõigest jõust jooksvatele 
inimestele armutult lähenedes. 

Põgenejad nägid olukorra väljapääsmatust ja laskjad viskasid tarbetuks osutunud 
relvad minema. Inimeste kõrval, neist vasakult ja paremalt kihutasid kaarega mööda 
hirved, püüdes oma elu päästa. 

Gridley ja von Horst tegid kõik, mis võimalik, et peatada inimesi ja kutsuda neid 
korrale, kuid püüdlused jooksid tühja. Ka pidid nad ise kihutavate hirvede eest alatasa 
kõrvale põikama. Äkki langes mõne sammu kaugusel maha suur puu, mille loomad 
olid maha murdnud. Gridley otsustas selle tüve varju pugeda, von Horst jooksis edasi 
metsa poole, kuhu oli juba kiviga visata. Viimasel hetkel mõtles Gridley ümber, 
kargas pelgupaigast välja ja tormas, nagu jalad võtsid, metsaserva poole. Tema kõrval 
traavis hiigelsuur mammut. 

Enne metsani jõudmist nägi Gridley üksikuna seisvat kõrget jämedat puud, hüppas 
täie hoo pealt selle otsa ja peitis end võimsate kaharate okste vahele. 

Kindlasse varjupaika jõudnud, mõtles Gridley kõigepealt oma kaaslastele ja hakkas 
neid silmadega otsima. Selleks ajaks polnud ümberringi näha ühtegi inimest. 
Metsloomad kihutasid 

maruhoona üle lagendiku ja kadusid tihnikusse. Gridley mõistis, et sellises pöörases 
kaoses võisid ainult vähesed ellu jääda. 

Vahest õnnestus kellelgi metsani jõuda, kuid vaevalt jõudis ta päästvasse tihnikusse 
varjuda. Eriti valutas Gridley südant von Horsti pärast, kes oli põgenenud viimasena. 

Gridley jäi lagendikku silmitsema. Karjainstinktile alludes traavisid loomad 
laviinina juhtlooma järel. Läbisegi mammutitega põgenesid hirved, sooritades 
hiiglaslikke hüppeid üle mas-todonide, kes neid jooksu pealt sageli enda alla tilasid. 
Vaatepilt oli kohutav. Gridley märkas, et osa loomi põgenes surmatoova koorma — 
nende selga klammerdunud hiidkassidega, kes jooksva ohvri keha puruks rebisid. Ka 
nägi ta pealt jubedat heitlust kahe tiigri vahel, kes olid jahisaagi jagamisel tülli läinud. 


Verest nõretades puresid nad teineteist, kiskudes vastase kerest välja suuri auravaid 
lihatükke... 

Kui loomad olid metsa kadunud, pöördusid tiigrid oma jahisaagi juurde tagasi ja 
alustasid pidusöömingut, nagu poleks midagi juhtunud. Eemal passisid läbematult 
metsikud koerad, hüäänid ja hundid, lootes riismete kallal maiustada. 


IV. Sagothid 


Hiidkass valmistus ahvinimesele peale hüppama ja viimane . tunnetas selgesti surma 
hingust. Kuid ka praegu, oma elu viimasel hetkel, vaimustas *Tarzanit teda ründava 
kiskja majesteetlikkus. 

Kui oleks olnud võimalik, oleks Tarzan valinud surma avalikus võitluses. Hirmu ta 
ei tundnud, kummatigi oleks tahtnud teada, mis saab temast pärast surma. 
Džunglivalitseja ei tunnis--tanud ühtegi usku, ka ei uskunud ta jumalat, ent nagu kõik 
need, kes kogu aeg loodusega suhtlevad, oli tal mingisugune religioosne tunnetus. Tal 
polnud piisavalt teadmisi, et seletada salapäraseid loodusnähtusi. Paljustki ta lihtsalt ei 
saanud aru. Kui ta aruharva jumala üle mõtiskles, siis olid need mõtted algelised nagu 
omaenese Loojast. Ja nüüd, mil ta tunnetas oma usu ebatäielikkust, tahtis ta loota, et 
elu ei lõpe surmaga. 

Nii arudes Tarzan endamisi nendel loetud sekunditel, mil tüger talle lähenes. Tarzan 
ei pööranud pilku hüppeks tardunud pikalt toredalt kehalt. Järsku kostis otse tiigri 
kohal heli, 

mis tõmbas ta tähelepanu Tarzanilt kõrvale. 

Loom tardus paigale. 

Nüüd kuulis ka Tarzan enda kohal okste praksumist ja nägi suure gorillaga 
sarnanevat kogukat looma, kes talle otsa vahtis. 

Kõrvalolevate puude lehestikust pisteti välja veel kaks koonu, rajale kargas ei tea 
kust veel mitu samasugust metsikut sagris looma. Tarzan märkis endamisi, et olendid 
sarnanesid paljuski nii gorilla kui ka inimesega. 

Tarzan viis pilgu tiigrile ja nägi, et see hakkas nagu kõhklema, mida ette võtta: kas 
söösta Tarzanile kallale või minna kokku gorilladega. 

Järgmisel hetkel tegi kiskja valiku. Toonud kuuldavale metsiku möirge, tormas ta 
Tarzanile kallale. Samal silmapilgul haaras üks gorilladest välkkiirelt kinni Tarzanit 
hoidvast nahksil-musest ja hakkas seda üles tirima. Kuid loom oli juba hüpanud. 
Õhku tõusnud kiskja turjale sadas kümneid raskeid nuiahoope. Okstel kükitavad 
gorillad panid löökidesse kogu oma vägeva jõu, püüdes pähe tabada. Tiiger prantsatas 
maha ja enam ta sealt ei tõusnud. 

Vaenlasest jagu saanud, lasksid gorillad Tarzani alla ja vabastasid köidikuist. Kaks 
gorillat haarasid tal kätest kinni, kolmas pigistas Tarzani kõri ja tõstis teise käega 
tema pea kohale surmatoova nuia. 

Tarzani ees seisva gorilla suust tungisid ühtäkki välja kur-guhäälsed helid, millest 
Tarzan jahmus just nii, nagu oleks ootamatult rääkima hakanud mõõkhambuline 
tiiger. 

»Ka-goda?" kuulis Tarzan. 

Tarzani koduses džunglis öeldi seda siis, kui soovitati alla anda. 

See sõna, mille oli lausunud võõras maailmas elav gorilla, kuulus suurte ahvide 
sõnavarasse, kelle keel Tarzani arvates paistis silma erakordse lihtsuse poolest. Selle 
keele abil suhtlesid omavahel džunglis suured ahvid, alamad ahvid, gorillad, gibonid 
ja muud isendid. 


Et gorilla oskas seda keelt siin, Pellucidaril, see võis tähendada ainult ühte: 
kontaktide olemasolu välisilmaga või evolut-siooniseaduste ühesust kõigile. 

Kuid Tarzan arutles teisiti. Ta arvas, et kuuldud sõna kõneleb ilmselgelt 
mõningasest sidemest ahvide sugukonnaga, kelle keelt ta tundis juba varajasest 
lapsepõlvest peale, sest teda olid 

kasvatanud ja õpetanud suured ahvid. ,,Ka-goda?" kordas isaahv. ,,Ka-goda," vastas 
Tarzan. 

Oma keeles vastust kuuldes kallutas gorilla hämmelduses pea küljele. 

»Kes sa oled?" kõlas järgmine küsimus. ,,Olen Tarzan, osav sõdur ja suur kütt.” 
»»MiSs tõi sind M'wa-loti maale?" 

» Tulin kui sõber,” seletas Tarzan. ,,Ma pole sinu rahvaga vaenujalal.” 

Gorillataoline olend langetas nuia. Puude otsast hakkas laskuma teisi temasuguseid. 

»Kust sa tunned sagothite keelt?" imestas isaahv. 

»»See on minu rahva keel," seletas Tarzan. ,,Mulle õpetas seda Kala koos teiste 
Kerchaki sugukonna ahvidega." 

»»Kuuleme esimest korda Kerchaki sugukonnast," muutus isaahv valvsaks. 

»la valetab, nii et suu suitseb," sekkus teine. ,, Teeme talle otsa peale, küllap ta on 
üks gilak.” 

«Sellega pole kiiret," üües kolmas. ,,Panen ette viia ta M'wa-loti juurde, et 
tapmisrituaalis võiks osaleda kogu sugukond.” 

»Nii teemegi,"” lausus juurdetulnud gorilla. ,, Viime ta enda poole ja hakkame siis 
lõbutsema.” 

Tarzan mõistis kõike suurepäraselt, ehkki gorillade kõnes olid ülekaalus 
kurguhäälsed helidkega peetud kinni mitte mingisugustest lauseehituse reeglitest. 

Vangi saatus oli otsustatud. Nüüd keskendus sagothite tähelepanu tiigrile, kes oli 
toibunud ja roomas tagasi, pekstes vihaselt sabaga vastu maad. 

Kolm gorillat sidusid Tarzanil käed selja taha ja tormasid siis tiigrile kallale, 
virutades talle pähe hirmsaid nuiahoope. Looma surnuks löönud, hakkasid nad kätega 
teda tükkideks kiskuma. Tähelepanelikult uuris Tarzan oma vaenlasi. Võrreldes 
maapealsete džunglite gorilladega olid need sihvakamad ja kergemad. Käed ja jalad 
sarnanesid rohkem inimese omadega, kuid üleni paksu karvastikuga kaetud keha 
rõhutas loomset kuuluvust. Nende nägudel peegeldus selgesti julmus, kuid erinevalt 
gorilladest paistsid need inimahvid silma elava mõistuse poolest. 

Nad olid täiesti paljad, ilma ühegi hilbuta. 

Kõhud värsket liha täis söönud, hakkasid ahvinimesed liikuma 

samas suunas, kuhu oli läinud ka Tarzan, enne kui ta püünisesse sattus. 

Üks sagothitest pani uuesti püünise üles ja kattis silmuse hoolikalt lehtedega, 
valmistades seda ette järgmise külalise jaoks. 

Ehkki sagothid meenutasid loomi, olid kõik nende liigutused suunitletud ja täpsed. 
Tõenäoliselt olid nad oma arengu alguses. Kahtlemata olid nad juba inimesed, neil oli 
inimmõistus, kuid välimuselt ja näolt jäid nad veel ahviks. 

Rajal liikudes kõndis sagoth nagu inimene, meenutades Tarzanile tema suguvendi. 
Ja samal ajal lootis ta kahtlemata rohkem oma haistmisele kui nägemisele nagu iga 
teinegi loom. 

Sagothid asusid koos Tarzaniga teele ja peatusid mõne miili järel rajale kukkunud 
suure puu juures, mille kõrval haigutas auk. Keegi sagothitest koputas nuiaga vastu 
tüve leppesignaali: toks-toks, toks-toks, toks-toks-toks, ootas paar sekundit ja kordas 


kutsungit. Seejärel koputas ta veel kolmandatki korda ja siis surusid sagothid nagu 
üks mees kõrva vastu maad. 

Kusagilt metsast kostis vastusignaal: toks-toks, toks-toks, toks-toks-toks. 

Sagothid hingasid kergendatult, ronisid puude otsa ja võtsid okstel istet, justkui 
oodates midagi. Kaks sagothit kahmasid Tar-zanist kinni ja vedasid ta puu otsa, sest 
seotud kätega polnud ronimine talle jõukohane. 

Tarzan, kes kogu teekonna kestel polnud sõnagi poetanud, pöördus sagothi poole 
palvega: 

»Päästa mu käed lahti, ma pole ju vaenlane.” 

»LTar-gash," kutsus sagoth, ,,gilak palub end lahti päästa.” 

Tar-gashi-nimeline hiiglaslik isaahv, värvuselt heledam ja kui see sõna on üldse 
kohane, siis teistest tunduvalt elegantsem, puuris pilguga Tarzanit. Ta silmitses vangi 
liikumatul pilgul ja Tarzanile viirastus, et ta kuuleb, kuidas selles karvases peas mõt- 
ted raginal liiguvad. Sagoth näis kõhklevat. Viimaks ta lausus: 

»Lahti päästa!" 

»Ei tea mis hea pärast?" vaidles talle vastu teine isane. Tema hääles kõlas 
ähvardavaid noote. 

«Sellepärast et Tar-gash ütles: ,, Lahti päästa!"," sekkus kolmas sagoth. 

»»Argu pidagu end M'wa-lobks. Ainult kuningas võib käskida lahti päästa, ja siis 
kuuletumegi.” 

Jah, ma pole M'wa-lot. Olen Tar-gash, ja käsin ta lahti päästa. 

Või oled sa kurdiks jäänud, To-yad?" 

» Varsti tuleb M'wa-lot ja ütleb oma sõna. Sina pole minu käskija." 

Vastuseks kargas Tar-gash välkkiirelt tiigrihaardega To-yadile kõrri ilma vähimagi 
hoiatuse või kõhkluseta. Selsamal viivul mõistis Tarzan kogu erinevust Tar-gashi ja 
nende ahvide vahel, keda ta nii hästi tundis. Kuid Tar-gashi vaimsed omadused ja 
reageerimine olid samasugused. Tar-gashist jalust maha löödud To-yad kukkus 
põõsastesse. Ilma ühegi sõjariistata võitlesid nad maas aeg-ajalt madalat lõrinat 
kuuldavale tuues. Tar-gash oli teravad kihvad — siit ka tema hüüdnimi — To-yadi 
kehasse löönud, kes mao kombel vääneldes end lahti rebis ja eemale roomas. Tar-gash 
kargas püsti, haaras pikkade kätega vastasel jalast kinni, keeras ta selili, istus talle otsa 
ja tõmbas hinge tagasi. 

»Ka-goda?" küsis ta siis. 

»Ka-goda!" pigistas To-yad sõnad suust välja. Siis tõusis Tar-gash püsti ja läks 
eemale. 

Ahvikiirusel puu otsa roninud, käskis ta: ,,Päästke gilaki käed lahti!" 

Ähvardaval pilgul ümberolijaid silmitsedes ei näinud ta kedagi, kes oleks tahtnud 
jagada To-yadi saatust. 

»Aga kui ta võtab pähe jalga lasta, siis tapke ta!" lisas Tar-gash. 

Vangi käed päästeti lahti. Tarzan arvas endamisi, et sagothid ei lase tal kasutada 
nuga, aga vibu ja nooled vedelesid rajal. Sagothid küll nägid neid, kuid ei teinud 
väljagi, ilmselt nad niisuguseid sõjariistu ei tundnud. 

To-yad läks eemale ja ronis puu otsa, hoidudes sagothitest kaugemale. Äkki kuulis 
Tarzan samme. Sagothid elavnesid. 

»Tulevad!" hüüdis Tar-gash. 

»»See on M'wa-lot," kuulutas teine sagoth ja välgutas silmi To-yadi poole. 

Nüüd viimaks taipas Tarzan leppesignaali tähendust, kuid talle jäi ikkagi 
arusaamatuks, miks oli tarvis sugukonnakaasla-si kohale kutsuda. 


Peagi jõudsid uued sagothid pärale. Tarzan tundis jõugus hõlpsasti ära kuningas 
M'wa-loti. Tulijate eesotsas sammus suur isaahv. Tema keha kattis hall karv, mis näol 
oli sinaka varjundiga. 

Omasid märgates tulid sagothid puu otsast alla, võttes kaasa ka Tarzani. 

Kuningas tõstis käe. 

»M'wa-lot on oma inimestega kohale tulnud," kuulutas ta. 

»Olen Tar-gash." Sagoth astus sammu ette. 

Ja kes see siis on?" küsis M'wa-lot Tarzani poole viibates. 

»»See on gilak. Leidsime ta püünisest," seletas Tar-gash. 

»Ja selleks oli vaja meid välja kutsuda?" küsis M'wa-lot ähvardavalt. ,,Ta oleks 
tulnud peatuskohta toimetada, ta saab ju kõndida.” 

»Me ei andnud signaali üksnes selle liha pärast,” osutas Tar-gash Tarzanile. ,,Seal, 
kust tulime, lebab püünise kõrval rajal suur loom, kelle tiiger maha murdis.” 

»Vahva! Võime ta ka hiljem ära süüa.” 

»Ja tantsida," haaras sõnasabast kinni üks Tarzani valvureid. ,, Me pole ammu 
tantsinud, M'wa-lot, ei mäletagi enam, millal viimati lõbutsesime.” 

Tar-gashi juhtimisel sudusid sagothid rada mööda jahisaaki ära tooma. Nad heitsid 
Tarzanile kahtlustavaid pilke ja kõige järgi võis tunda, et tema juuresolek polnud neile 
meeltmööda. 

Ehkki oli selge, et sagothid erinesid kerchaklastest, tundis Tarzan end nende hulgas 
koduselt, sellest hoolimata, et ta oli vang. 

Tarzanist pisut kaugemal käisid kõrvuti M'wa-lot ja To-yad. Nad jutlesid vaikselt, 
kõige ees sammuvale Tar-gashile aeg-ajalt pilke heites. Jutu lõppedes sattus M'wa-lot 
marru. Sagothid nägid, et nende kuningas oli viha pärast endast väljas. Üksnes Tar- 
gash, kes midagi ei märganud, käis rahulikult kõige ees. Järsku sööstis M'wa-lot nagu 
tuulispask paigalt ja, raske nui pea kohal, tormas vähimagi hoiatuseta Tar-gashile 
kallale, kavatsedes tal kolju lõhki lüüa. Elu oli Tarzanile paljutki õpetanud, millest 
tähtsaim oli reageerida silmapilk. Ta andis endale täielikult aru sellest, et tekkinud 
olukorras ei saa tal sõpru olla, kuid mõistis sedagi, et mitte ükski sagoth ei julge Tar- 
gashile hoiatuskisaga ohust märku anda. 

Enne kui keegi teda takistada jõudis, hüppas Tarzan hüüdega ,,Kreeg-ah, Tar-gash!" 
kõrvale ja paiskas hävitava löögiga To-yadi jalust maha. 

Kuuldes hüüdu ,,Kreeg-ah!", mis suurte ahvide keeles tähendas ,,Hoia end", pöördus 
Tar-gash välkkiirelt ümber ja nägi 

enda poole ülestõstetud nuiaga tormamas M'wa-lotti. Ja siis juhtus midagi sellist, 
millest Tar-gash segadusse sattus. Ta nägi, et gilak tungis M'wa-lotile kallale, haarates 
tal tagant kõrist kinni. Seejärel sööstis Tar-gashi juurde, lohistades kuningat enda 
järel, ja jäi Tar-gashi kõrvale seisma, selg vastu puud. 

Sagothid tõstsid sedamaid nuiad ja hakkasid jultunud mässajatele lähenema. 

»Kas võitleme, Tar-gash?" hüüdis Tarzan. 

»Nad tapavad meid," vastas see. ,,Kui sa poleks gilak, võiksime puid mööda jalga 
lasta, kuid sa ei oska ju seda. Tuleb paigale jääda ja lahing vastu võtta.” 

»Minu pärast küll mitte. Tarzan läheb igalt poolt läbi.” 

»Siis tule!" ütles Tar-gash, tõstis kähku nuia ja vibutas seda vaenlaste koonude ees. 

Nad tormasid rajale. Ühe hetkega oli Tar-gash puu otsas ja nägi imestusega, et 
karvutu gilak ei jäänud temast sammugi maha. 

M'wa-loti sugukonna sõdurid tormasid neid taga ajama, kuid jäid õige pea maha ja 
lõpetasid jälitamise. 


Jõudnud veendumusele, et tagaajamine oli lõppenud, jäid põgenikud seisma. Sagoth 
lausus: 

»» Olen Tar-gash!" 

Ja mina olen Tarzan,” tutvustas end ahvinimene. 

»Miks sa mind hoiatasid?" päris sagoth. 

»»Ma ju rääkisin sulle, et tisin teie juurde sõbralike kavatsustega, ja kui märkasin, et 
M'wa-lot tahab sind tappa, siis ma hüüdsingi, sest sa olid ainus, kes nõudis, et mu 
käed lahti päästetaks." 

»Miks sa tulid sagothite maale?" küsis Tar-gash. 

»Ma pidasin jahti.” 

Ja kuhu sa nüüd lähed?" 

»»Omade juurde tagasi," vastas Tarzan. 

»»Kus nad siis on?" 

Tarzan lõi kõhklema. Ta ei teadnud täpselt isegi. Vaatas päikest, kuid seda varjasid 
puudekroonid. Heitis pilgu ümberringi — kõikjal vaid lehestik. Päike, lehed, puud — 
miski ei suutnud näidata talle teed õhulaeva juurde. Need olid võõras päike, võõrad 
lehed ja puud. See polnud tema kodune džungel. 

Džunglivalitseja sattus segadusse. 

V. Gridley seiklused 


Puu otsa roninud Jason Gridley nägi pealt jubedate kasside verd tarretama panevat 
jahti. Ta nägi hullunud loomi, keda tiigrid tükkideks rebisid. 

See oli Pellucidar oma hiidkiskjatega, kes maapealsetest loomadest niivõrd erinesid. 

Gridley mõtted pöördusid tagasi enda juurde. Mis edasi? Ta ei kahelnud, et varem 
või hiljem tuleb siia Pellucidari inimene, kuid mida see kohtumine talle tõotab? 
Gridley hakkas nuputama, kuidas võiks õhulaeva juurde jõuda. 

Ümbruses kedagi grupist nägemata hõikas Gridley mitu korda, kuid vastust ei 
saanud. Tõsi küll, ta tegi möönduse oma ebapiisavalt tugeva hääle kohta, et seda võiks 
kaugele kuulda. Hingepõhjas lootis Gridley, et kaaslastel õnnestus siiski veresaunast 
pääseda. Pealegi muretses ta endiselt von Horsti pärast. 

Oli aeg mõelda ka edasise käekäigu peale. Ta pidi siit lahkuma ja lennuki juurde 
pääsema. Metsatihnikusse varjunud loomad võisid iga hetk tagasi tulla. Gridley vaatas 
päikest ja kahetses, et Pellucidaril polnud ööd. Ööpimeduses oleks tal olnud palju 
kergem märkamatult lahkuda. 

Seejärel hakkas Gridley arutlema, kui palju aega oli möödunud sellest, kui 
otsingurühm oli lennukist lahkunud. Kuid Pellucidaril oli võimatu aega kindlaks 
määrata. Üksnes suur väsimus ja unisus viitasid sellele, et otsingud olid kestnud juba 
väga kaua. 

Peagi ilmusid lagendikule šaakalid ja metsikud koerad. Maiaste raipesööjatena 
tuhnisid nad põõsastes ja lõgistasid hirmuäratavalt hambaid. Näljane ja vihane 
Gridley ei tihanud puu otsast alla tulla. 

Ta silmitses puu lähedal lebavat hiigelsuurt looma, kes oli maha murtud, ja tapetud 
loomade keskel uitavaid tiigreid ning teadis, et need vöödilised koletised võivad iga 
hetk talle kallale tungida. 

Lõpuks küpses Gridley peas otsus. Ohule vaatamata pigistas ta noa pihku ja hüppas 
puu otsast maha. Läheduses asuvat tiigrit silmist laskmata hakkas ta surnud looma 
kere küljest suuri lihatükke lõikama. 

Hiidkass oli Gridleyst umbes viiekümne jardi kaugusel. Tiiger märkas inimese 
ilmumist, kuid ei lahkunud maiuspalast. 

Gridley ronis uuesti puu otsa, otsis endale mugavama asendi ja sulges silmad. 

Nälg näpistas üha tugevamini. Tuli murda mõni kuiv oks ja teha midagi väikese 
lõkke taolist, et küpsetada lihatükki. Esimest korda elus sõi Gridley pooltoorest liha. 

Kustutanud nälja, vaatas ta ümber ja nägi, et ennast täis õginud tiigrid läksid 
aeglaselt metsa poole, loovutades koha šaa-kalitele, hüäänidele ja metsikutele 
koertele. 

Gridley otsis okste keskel magamiseks võrdlemisi mugava koha, sirutas end täies 
pikkuses välja ja vajus silmapilk raskesse unne. 

Kui ta üles ärkas, oli lagendik tühjaks jäänud ja võis ära minna. 

Gridley tuli puu otsast alla, püüdes jääda märkamatuks, ja hakkas otsima rada, mis 
oli neid siia toonud. Ähvardavalt kihvu paljastades kargasid temast eemale metsikud 
koerad, kuid Gridley ei kartnud neid, sest teadis, et täis kõhuga loomad kallale ei tule. 

Lagendiku servas nägi Gridley mitut jalgrada. Kuid ta ei teadnud, missugust valida. 

Siis pingutas ta mälu ja püüdis mõttes taastada otsingugrupi liikumise pilti. Sel moel 
vajaliku jalgraja kindlaks teinud, suundus ta viivitamatult õhulaeva poole. Armutult 
lõõskav päike, mis püsis ühes ja samas punktis, ei aidanud Gridleyl maastikul 
orienteeruda. 

Ta kõndis mööda lõputut rada, teades, et iga hetk võivad teda rünnata metsloomad, 
ja imestas selle üle, et Tarzan oli läinud metsa päris üksi ja peaaegu ilma relvadeta. 
Gridley isegi kahtles, kas Tarzan on veel elavate kirjas. 

Oma kaaslaste käekäigu üle mõtiskledes läks ta edasi rajal, mis tundus lõputu. Võib- 
olla ei viigi see lennuki juurde? Väl-japääsmatustundest ja ääretust väsimusest oli 
Gridley meelt heitmas. Ja veel see neetud päike, mis näeb oma kõrguselt nende 
õhulaeva, kuid ei taha selle juurde teed näidata! 

Gridleyt piinas janu, kuid tal tuli veel kaua käia, enne kui jõudis viimaks oja juurde, 
mis raja läbi lõikas. 

Siin kustutas ta janu ja tegi peatuse. Süütas väikese lõkke ja küpsetas tüki liha, jõi 
vett peale ja hakkas edasi astuma. 

Aeg läks. Lennuki pardal viibijaid rõhus ängistav vaikus. Sai üha selgemaks, et 
otsingule siirdunud kaaslased ei tule enam 

tagasi, ja iga tunniga muutus meeskond mornimaks. 

»» Nende lahkumisest on möödas juba 72 tundi," lausus Zuppner. Kogu selle aja oli 
ta koos Dorfiga seisnud ülemisel vaateplatvormil. «Esimest korda elus tunnen ennast 
nii abituna. Pea ei võta, mida nüüd teha." 

»» Kuidas me küll sõltume juhustest, mis võivad muuta kogu meie elu.” 

» Arvan, et Maal oleksime teadnud, mida sellises olukorras ette võtta," lausus 
Zuppner. ,,Ent siin, sellel maal, kui lennuk õhku tõsta ja neid otsima siirduda, pole 
mingit kindlust, et oskame siiasamasse tagasi tulla. Pellucidaril on omad, inimesele 
tundmatud seadused, siin ei saa milleski kindel olla." 

Leitnant Hines uuris läbi binokli metsa. Tema tähelepaneliku pilgu eest ei libisenud 
mööda ükski loom ega lind, kes eemal vilksatas. Äkki karjatas Hines erutatult. 

»Mis on?" hüppas tema juurde Zuppner. ,,Mis seal on?" 

»Inimene!" hüüdis Hines. ,, Annan pea, et see on inimene!" 

»Kus?” tõstis Dorf binokli silme ette. 

»Meist paari miili kaugusel." 

»»Ahah, nüüd näen. See on kas Gridley või von Horst. Aga miks on ta üksinda?" 


»» Võta kümmekond inimest, leitnant," käskis Zuppner Dorfi poole pöördudes. ,, 
Vaata, et nad oleksid kõik täies relvastuses, ja kiirustage talle vastu. Iga minut on 
kallis!" hüüdis ta Dorf iie järele. 

Zuppner ja Hines ei lasknud silmist Dorfi ja tema salka, kes tulijale vastu läksid. 
Peagi tundis leitnant temas ära Jason Gridley. 

Nad sööstsid teineteisele vastu ja embasid, mis oli täiesti loomulik. Esimene 
küsimus, mille Gridley esitas, puudutas kadunud otsingurühma liikmeid. 

Dorf surus tal kätt. 

»Keegi pole tagasi tulnud, teie olete ainuke,” vastas ta. 

Gridley pilk tuhmus, ta jäi kuidagi vanemaks ja tundis end surmani väsinuna. 

»Mul pole aimugi ajast, sest mu kell läks katki, kui tiiger püüdis mind puu otsast 
kätte saada. Kui kaua ma ära olin, Dorf?" 

»Ligi seitsekümmend kaks tundi." 

Gridley elavnes. 

»»Sel juhul pole veel kõik kadunud!" rõõmustas ta. ,,Ma olin juba kindel, et vähemalt 
nädal on möödas. Mitu korda murdis uni mu maha, aga ma ei tea, kui kaua ma 
magasin. Ja siis ma muudkui kõmpisin ja kõmpisin, kannatades nälga ja janu.” 

Pajatanud oma vintsutustest, hakkas Gridley ahnelt sööma, käis siis vannis ja poole 
tunni pärast tuli reipana ühiskajutisse. 

»»Oled sa suuteline viima uusi mehi von Hörsti ja sõdurite otsingule?" küsis 
Zuppner. 

»Aga muidugi," vastas Gridley. «Hakkasime ju esimesest hetkest peale, kui metsa 
jõudsime, tegema puudele täkkeid, kuni tulime välja raja juurde, mis keeras vasakule. 
Nii et kui järele mõelda, pole minu kaasatulemine hädavajalik. Kui otsustame 
otsingurühma teele läkitada, ei pea ma ilmtingimata seda saatma." 

Juuresolijad jäid teda nõutult silmitsema. Maad võttis piinlik vaikus. 

»» Asi on selles, et mul on parem plaan. Meid on siin kakskümmend seitse inimest, 
neist kaksteist oskavad lennukit juhtida. Tähendab ülejäänud viisteist võivad minna 
otsingule. Neid juhib leitnant Dorf. Kapten Zuppner ja Hines jäävad lennukisse. Kui 
see otsmgurühm tagasi ei tule, võite saata veel ühe.” 

»Kuid sinu sõnadest mõistsin, et sina ei lähe,” ütles Zuppner. 

Õige. Ainult selle vahega, et ma kavatsen lennata üksi väikese luurelennukiga. 
Uurimisrühm tuleb teele saata kakskümmend neli tundi pärast minu väljalendu, mitte 
varem. Nii et selleks ajaks ma kas otsin nad üles või jään ise kaotsi.” 

Zuppner vangutas mõtlikult pead. 

» Asja teeb keeruliseks see, et niipea kui sa lennuki silmist kaotad, läheb sul väga 
raskeks. Pellucidari oludes on võimatu navigatsioonimõõturitele loota.” 

»» Olen kõike kaalunud," lausus Gridley, ,.ja tulnud järeldusele, et see on viimane 
võimalus kadunud kaaslasi üles leida.” 

»Laske ka mul oma arvamust avaldada," sekkus Hines. «Võrreldes teie kõigiga on 
mul seda sorti lendudes suurimad kogemused, välja arvatud muidugi Zuppner, kuid 
temaga ei tohi me kuidagi riskida." 

»Riskida ei tohi kellegagi. Loomulikult ei tähenda see, et minu vastutus 
kadumajäänute eest oleks väiksem kui kellel tahes teie hulgast. Kuid nii see juba 
kujunes, et lendama pean mina 

ja ei keegi muu. Peate minu tundeid mõistma ja mulle selle võimaluse andma.” 

Järgnesid viimased vaikuseminutid, mille kestel kohalolijad jõid kohvi ja 
suitsetasid. Zuppner katkestas vaikuse: 


»» Kõigepealt pead sa korralikult välja puhkama. Selleks ajaks on lennuk 
sõiduvalmis. Võta oma võimalus ja püüa teha kõik, mis vähegi suudad.” 

»» Aitäh! Küllap on sul õigus, ma pean tõepoolest välja puhkama. Mul on väga kahju 
aega raisata, nii et äratage mind otsekohe, kui lennuk valmis saab." 

Gridley läks magama. Samal ajal toimetati luurelennuk õhulaevast välja ja vaadati 
põhjalikult üle. Veel enne, kui lennuk korda sai, ilmus õhulaeva luugist nähtavale 
Gridley, kes hüppas rutakalt maha. 

Sa ei maganud ju peaaegu üldse!" tundis Zuppner Gridleyt nähes muret. 

»Ei tea, oli seda vähe või palju, kuid olen täiesti puhanud. Tõtt öelda polegi mul 
enam und. Kaaslased ju ootavad meid ja loodavad, et päästame nad.” 

»Millest sa alustad?" 

»» Lendan otse üle metsa. Mulle tundub, et nad liiguvad õhulaevale vastupidises 
suunas. Lennu ajal jätan meelde kõige silmapaistvamad teetähised, nende järgi tulengi 
tagasi. Seega võin ma teist küllalt kaugele lennata ja loodan, et mootorimürinat 
kuuldes püüavad nad endast märku anda.” 

»Kas kavatsed ka maanduda?" küsis Zuppner. 

»Muidugi, kui ma neid näen. Ilmaaegu küll mitte, sest siit saadud kogemused 
näitavad, et Pellucidaril liiga kaugele minna ei tohi.” 

Gridley vaatas lennuki põhjalikult üle, jättis ohvitseridega hüvasti ja lehvitas teistele 
kätt. 

»Kohtumiseni, vanapoiss!" lausus Zuppner. ,,Jumal kaasa ja olgu sul õnne.” 

Mehaanik pani propelleri pöörlema, mootor käivitus ja mõne minuti pärast sööstis 
lennuk õhku. Gridley tegi õhulaeva kohal kaks ringi ja suundus metsa poole. 

Niipea kui Gridley oli tõusnud taevasse, mõistis ta, kui keeruliseks kujuneb 
tagasilend. Kauguses paistsid mäed, kuid silmapiiri kui niisugust polnud olemas. Ta 
silmitses tähelepanelikult all mööda ujuvat maastikku, ent ei märganud ainsatki elavat 
hinge. 

Gridley otsustas laskuda madalamale, et lennukit oleks kergem märgata. 

Lend oli kestnud juba kaks tundi ja kogu see aeg oli Gridley püüdnud liikuda 
otsejoones. Ta lendas üle metsade, kinkude, tasandike ja lagendike, kuid ei näinud 
inimestest vähimatki märki. Gridley oli kavandatud teekonda juba lõpetamas, kui 
eespool ilmus nähtavale uus mäeahelik. Gridley arvas, et inimesed ei saanud nii 
kaugele minna, ja tahtis juba tagasi pöörata, kui nägi ootamatult kõrvalpilguga õhus 
mingit eset ja, välkkiirelt pead pööranud, tardus imestusest. 

Lennuki kohal lendas hirmuäratavate mõõtmetega olend, kelle jubedad lõuad olid 
varustatud üliteravate hammastega. Polnud raske kujutleda, millega võis sellise linnu 
rünnak lõppeda! 

Gridley hakkas aeglaselt laskuma ja kui maast lahutas teda veel mõnisada jalga, 
ründas hiiglaslik türannodon lennukit. Tohutud lõuad klammerdusid propelleri külge. 
Kostis õudne me-tallikrigin. 

Lennuk või õigemini see, mis oli sellest järele jäänud, pööras kõrgust kaotades õhus 
ümber ja Gridley kukkus välja. Ta tundis veel lööki vastu pead, siis kustus teadvus... 


VI. Thoar 

»»Kus ta siis on, see sinu rahvas?" uuris Tar-gash. Tarzan raputas vaid pead. ,,Ei tea.” 
»Ja sinu maa?" , 

»Siit väga kaugel," vastas Tarzan. ,,Mitte Pellucidaril.” 


Kogu jutust mõistis Tar-gash ainult seda, et Tarzan oli ära eksinud. Ta ise polnud 
iialgi sellisesse olukorda sattunud. Tar-gashil oli tugevasti arenenud niinimetatud 
kodukolde instinkt. Sattunud ükskõik millisesse punkti Pelluddaril, kas või ookeani, 
oleks ta ilmtingimata naasnud koju, see tähendab sinna, kus ta oli ilmale tulnud. 

»Ma tean, kus asub inimeste suguharu,” lausus sagoth. ,, Viin su nende juurde. 
Arvatavasti ongi see sinu rahvas.” 

Tarzanil polnud õhulaeva asukohast õrna aimugi. Ta arvas, 

et sagoth räägib 0-220 ekspeditsioonist. Tarzan tundis, et Tar-gashi võis usaldada. 

»» Millal sa viimati inimeste suguharu nägid?" küsis Tarzan pärast lühikest pausi. 
»Kui kaua oled sa elanud pärast nendega kohtumist?” 

Kuid ajamõiste oli Tar-gashile võõras ja Tarzani katse sel kombel selgitada, kas 
sagoth mitte ekspeditsiooni silmas ei pea, ei kandnud vilja. 

Nad suundusid kahekesi otsima suguharu, kellest oli rääkinud sagoth. See oli 
kummaline paar: üks meenutas inimest üsna ähmaselt, teine oli džunglivalitseja. 

Esialgu Tar-gash umbusaldas Tarzanit kui teise rassi esindajat, kuid pikkamööda 
tema umbusk kadus ja tal tekkis kaaslase vastu midagi sõprustunde taolist. 

Nad küttisid paaris ja paaris ka võitlesid. Koos hüppasid nad puude otsa, kui 
hiidkassid maa peal jahti pidasid, käisid külg külje kõrval mööda rada üle lagendike. 

Nad elasid muretult nagu kõik jahimehed. Tarzan valmistas vibu ja nooled, kuid 
sagoth põrkas neist eemale. Ent peagi ta nägi, et selle imelise riistaga võib hõlpsasti 
looma tappa ja toidupoolist hankida, ning hakkas kummalise abilise vastu elavat huvi 
tundma. Tarzan õpetas teda vibu käsitsema ja näitas, kuidas seda valmistada. 

Paikkonnas, mida Tarzan ja Tar-gash oma teel läbisid, leidus külluses ulukeid ja ka 
vett. Omal ajal oli Tarzan arvanud, et maailmas pole paremat paika kui tema kodune 
džungel. Kuid mida kaugemale nad Pellucidaril jõudsid, seda rikkalikum ja 
mitmekesisem oli loomariik. 

Sagothi ja Tarzani vahel tekkinud sõprus rajanes vastastikusel austusel ja tugevnes 
päevast päeva. Nad saavutasid sellise teineteisemõistmise, et ei vajanud sõnaohtrat 
juttu. Neil jätkus paarist sõnast, tihti mõistsid nad teineteist poolelt sõnalt. 

Pärast pikki rännakuid jõudsid nad süngesse metsa. Sagoth tõstis käe ja jäi 
kuulatama, vahtides kõrgusse, kust kostis mingisugune arusaamatu hääl. 

»Ruttu!" hüüdis ta. ,,See on thipdar!" 

Ta andis džunglivalitsejale märku järgida tema eeskuju ja sööstis kahara puu juurde. 

»MiSs asi see thipdar on?" uudistas Tarzan, võttes maas mugavama asendi. 

»Thipdar on thipdar,”" vastas Tar-gash. Teisiti ta seletada ei osanud. 

»»On see elusolend?" ei jätnud Tarzan järele. 

»Jah, on küll. Võimas ja julm.” 

»»Noh, siis pole see thipdar," naeratas Tarzan. 

»MiSs see siis on?” küsis sagoth.. 

»» Lennuk." 

»Mis see on?" päris Tar-gash uuesti. 

»Raske seletada, et sa aru saaksid," lausus Tarzan. ,,See on niisugune asjandus, mille 
leiutas inimene, et taevas lennata." 

Viimaste sõnade juures astus Tarzan lagendikule, et oleks võimalik piloodile märku 
anda. Täiesti tõenäoliselt võis see olla lennuk nende õhulaevalt, mis oli siirdunud teda 
otsima. 

»»Poeme peitu!" kisendas sagoth. ,,Thipdarist sa jagu ei saa. Ta tungib sulle kallale ja 
tapab, kui sa end puu alla ei peida!" 


»Ta ei tee mulle midagi. Lennukis on mu sõber.” 

»Ta röövib su, kui sa peitu ei poe!" hoiatas Tar-gash. 

Lennuk lähenes ja Tarzan hüppas väikesele välule. Püüdes äratada piloodi 
tähelepanu, vehkis ta kõigest jõust kätega, kuid ilmselt ei märganud see midagi. 

Tarzan tardus paigale, saates igatseva pilguga lennukit, kuni see silmist kadus. Ta 
mõistis, et eluga riskides otsib piloot teda ja et tema, Tarzan, peab iga hinna eest 
õhulaeva tagasi pöörduma. 

Jah, see polnud thipdar," laugus sagoth puu alt välja tulles ja Tarzani juurde astudes. 
»Näen sellist olevust esimest korda. See on thipdarist suurem ja arvatavasti ka palju 
kohutavam. Tõenäoliselt on ta väga kuri, miks ta siis muidu nii jubedalt märatses ja 
ulgus.” 

»»See polegi elusolend," seletas Tarzan. ,.Selle ehitas inimene, et võiks lennata nagu 
lind. Seda juhib keegi minu sõpradest. Ta otsib mind." 

Sagoth vangutas pead. 

»Kui hea, et ta alla ei tulnud. Ta oli kole vihane või siis hirmus näljane, kuulsid ju, 
kui valjusti ta torises.” 

Tarzan mõistis, et sagothile ei saa lennuki kohta midagi selgeks teha, sest Tar-gash 
uskus surmkindlalt, et oli näinud hiigelsuurt lendavat roomajat. 

Tarzan ei hakanud teda ümber veenma. Praegu erutas teda vaid üks — suund, kust 
õhulaeva otsida. Seepärast otsustas ta 

minna edasi lennuki kursil, mis sagothi kinnitust mööda pidi välja viima inimeste 
suguharu juurde. 

Mootorimüärin oli kaugusse hääbunud ja Tarzan koos sagothiga suundus mööda 
korralikult sissetallatud jalgrada kinkude poole. 

Nad kõndisid vaikides ja Tarzani terav kõrv ootas tagasi-pöörduva lennuki müra, 
kuid selle asemel kuulis ta kurjakuulutavat kähedat kisa. 

Tar-gash tardus paigale. 

»Dyal!" sattus ta ärevusse. 

Tarzan vaatas talle imestunult otsa. 

»Dyal on hirmus kuri!" hüüdis Tar-gash. 

»Kes on dyal?" 

»»See on kohutav lind, kuid tema liha süües lakud sõrmedki puhtaks. Tar-gashi kõht 
on tühi.” 

Sellega oli kõik öeldud. Olgu dyal pealegi kohutav, kuid sa-goth oli näljane ja dyali 
liha maitsev. 

Nad tormasid kanjonisse, kust kostis okste raginat ja linnu metsikut kisa. Tar-gash 
jooksis ees, ja kui Tarzan tema kõrvale jõudis, andis ta ahvinimesele märku peatuda ja 
silmad lahti hoida. 

Nende pilgud peatusid olendil, keda oli võimatu määratleda. Sagothile oli ta dyal ja 
kõik. Linnul oli võimas, hirmuäratavalt suur pea, mis sarnanes hobuse omaga. 
Nokataolised lõuad olid tigedalt pärani. Lind peksis abitult tiibadega. Tarzan vaatas 
hoolikalt ja nägi linnu keres tolknevat viskeoda, mille oli kahtlemata valmistanud 
inimese käsi. 

Ta silmitses hämmastunult lindu, suutmata ette kujutada, kuidas Tar-gash temast 
jagu saab, tegutsedes pelgalt nuiaga. 

Tar-gash läks julgelt linnu poole. Poolel teel ta nägi, et teda seirava linnu all liikus 
miski. Linnu jala juurde jõudnud, virutas Tar-gash selle pihta ränga hoobi. Tarzan 
taipas, et sagoth oli võtnud nõuks purustada eluka liigutusnärv. Püüdes sõpra abistada, 


Tarzan sihtis ja nool läbistas dyali keha. Sagoth põrkas eemale ja järgmine nool tungis 
linnu pähe. 

Haavatud elukas hakkas kanjoni põhjas visklema ning Tarzan ja Tar-gash kargasid 
kõrvale. Raevunud lind tormas Tarza-nile kallale. Ahvinimene laskis ta endale 
lähemale ja pistis noaga surnuks. 

See kõik kestis vaid loetud sekundid ja alles siis, kui 

mahavarisenud lind hakkas pekslema surmaeelses agoonias, märkas Tarzan inimest, 
kes tõenäoliselt oligi teda viskeodaga haavanud. 

Inimene oli jõudnud püsti tõusta ja jälgis nüüd jahmunult toimuvat. Tema nahk 
läikis päikese käes. Peos oli tal raske nui. Silmad olid targad, kehaehitus korrapärane. 

Tar-gash kahmas nuia pihku ja läks tundmatu poole. 

»Olen Tar-gash," kuulutas ta. ,,Ma tapan." 

Inimene pigistas käes kivinuia ja ootas, silmitsedes tulijaid kordamööda. 

Tarzan kiilus ennast nende vahele. 

»» Oota," lausus ta. ,, Mispärast tahad sa tappa?” 

»la on gilak," vastas sagoth. 

»Kuid ta pole sulle midagi halba teinud. Pealegi haavas ta lindu esimesena ja tänu 
sellele saimegi ta tappa.” 

Sagoth mõtles paar minutit, pärast seda aga raputas pead. ,,Kui ma teda ei tapa, siis 
tapab ta minu!" Tarzan pöördus tundmatu poole: 

»»Minu nimi on Tarzan, see on Tar-gash," osutas ta sagothile ja jäi vastust ootama. 

»»Olen Thoar,” esitles end inimene. 

»» Saagem sõpradeks," pakkus Tarzan. ,,Me pole ju tülitsenud.” 

Thoar silmitses juhmilt Tarzanit. 

»Kas sa oskad sagothite keelt?” küsis Tarzan, lootes saada, jaatavat vastust. Thoar 
noogutas. 

»Pisut,” vastas ta. ,, Kuid miks peaksime sõpradeks saama?" 

» Aga miks peaksime vaenlased olema?" 

Thoar raputas pead. 

»Ei tea... Nii on alati olnud." 

»Saime ju dyalist ühiselt jagu,” hüüdis džunglivalitseja. ,,Kui poleks olnud sind, 
Thoar, oleks meil läinud kehvasti. Peame saama sõpradeks, aga mitte vaenlasteks. 
Kuhu lähed?" 

»Lähen tagasi oma maale," ütles Thoar, osutades sinnapoole, kuhu olid minemas ka 
Tarzan ja Tar-gash. Seejärel kõõritas ta sagothi poole. 

»Me läheme sõpradena, Tar-gash?" küsis Tarzan käskival toonil. 

»Sellist asja pole kunagi olnud!" oli sagoth nördinud. 

»Kuid tuleb!" naeratas Tarzan. ,, Läki!" 

Tarzan ei kahelnud, et nad talle järgnevad. Ta võttis noa ja asus lindu tükeldama. 

Thoar ja Tar-gash lõid kõhklema ja silmitsesid teineteist umbusklikult, kuid juba 
minut hiljem ühinesid nad Tarzaniga ja hakkasid teda abistama. 

Thoar tundis erakordset huvi Tarzani terasnoa vastu, millega ta vähimagi vaevata 
linnu liha lõikas. 

Peagi tegid nad üles lõkke ja asusid täielikus vaikuses küpsetatud liha kallale. Tar- 
gash ei hakanud teistega koos sööma, vaid võttis oma tüki ja läks eemale, kus ta süües 
Tarzanile ja Thoarile kõõrdpilke heitis. Nähtavasti jäi temas peale loomainstinkt. 

Söömise lõpetanud, hakkasid nad rada mööda läbi oru edasi minema. Nad kõndisid 
kaua, vahetamata sõnagi. ,,Siit algab Zoram." 


»Zoram?" kordas Tarzan. ,,Mis on Zoram?" 

»Minu maa. See asub Thipdari mägedes," vastas Thoar. 

Tarzan kuulis nüüd juba teist korda thipdarist. Esimest korda Tar-gashilt, kes oli 
kasutanud seda sõna lennuki kohta, nüüd aga Thoarilt, kes nimetas selliselt mägesid. 

» Vahest seletate, mis on thipdar?" küsis ta. 

Thoar ei varjanud oma üllatust. 

»Kust sa õigupoolest pärit oled, et ei tea, mis see on, ega oska gilakite keelt?” 

»Ma pole Pellucidarilt," vastas Tarzan. 

»Ma usuksin sind, kui oleks selline koht, kust sa oleksid võinud tulla. Loomulikult 
mitte Molop Azist — merest, mis ümbritseb Pellucidari. Ainsad elusolendid, keda 
neis paigus leidub, on tillukesed deemonid, kes toovad surma. Ma ise pole neid küll 
näinud, kuid olen kindel, et nad pole põrmugi sinu moodi.” 

»»1õsi, ma pole Molop Azist, kuigi olen sageli mõelnud, et ka minu maal leidub 
deemoneid, nii väikseid kui suuri.” 

Nii nad hakkasidki koos elama, küttima, sööma ja magama. Tar-gash harjus 
aegamööda Thoariga ja lakkas teda umbusaldamast. Need kolm kujutasid endast 
kolme erinevat ajaloolist ajajärku, mida üksteisest lahutasid terved sajandid. 

Tarzan püüdis asjatult kindlaks teha, kui kaua ta oli õhulaevast ära olnud, kuid 
hakkas pikkamööda taipama, et nad ei 

liigu hoopiski õhulaeva poole ning tal tuleb veel kaua Tar-gashi ja Thoari seltsis 
viibida. 

Nad olid taas söönud, maganud ja asusid nüüd aegsasti teele. Järsku märkas Tarzani 
terav silm eespool lagedal maa-alal mingisugust arusaamatut eset. Tarzan ei taibanud 
veel, mis seal oli, kuid mingi vastupandamatu vägi kiskus teda edasi. Ta ruttas 
jooksujalu salapärase eseme poole ja, jõudnud selle juurde, jäi imestusest 
soolasambaks. 

Tema ees maas olid lennukirusud... 


VII. Zorami Punane Lilleke 


Zorami Punane Lilleke Jana seisatas ja laskis pilgul ringi käia. Ta oli kohutavalt 
näljane ja väsimusest ümber kukkumas. Selle põhjus olid neli Pheli inimest, kes 
kihutasid tema kannul. Phe-li asus Thipdari mägede jalamil Zoramist allpool. 

Oma lapsepõlve oli Jana veetnud Thipdari mägismaal. 

Nüüd jälitasid teda tagaajajad ja neiu võttis kokku viimase kui jõu, püüdes jälitajaid 
endast maha raputada. Siin, sellel maal hinnati eriti tütarlaste ilu ning pahatihti neid 
rööviti ja viidi üle jõe. Zorami Punane Lilleke Jana kihutas välgust kiiremini ja oli 
valmis kätt oma elu külge panema, ainult et mitte end tabada lasta. 

Hiljuti oli röövitud tema õde Lana ja kõik Zorami neiud värisesid hirmust, 
tunnetades alatasa lähedast ohtu. 

Niisugune saatus tundus Janale surmast hullem. Ta ei suutnud kujutleda elu ilma 
oma maa ja mägedeta. Tõelise mägede tütrena ei võinud ta alanduda selleni, et saada 
lauskmaa mehe naiseks. 

Paljud noored Zorami sõdurid armastasid Janat, kuid neiu süda ei kuulunud 
kellelegi. Tõsi küll, Jana teadis, et saabub päev ja ta läheb neist kellegagi kaasa, 
muidugi kui selleks ajaks keegi teda ära ei röövi. 

Neli jälitajat jäid Jana lähedusse peatuma. 

»Ailtab küll siin kükitamisest,” torises üks. 


«Sinul jääb ta nägemata, Skruk. Sellel maal naeratab õnn thipdarlastele, teised 
võivad suu puhtaks pühkida." 

Skruk raputas sagris pead. 

«Heitsin talle silma ja ta saab minu omaks. Ma olen nii otsustanud.” 

»Meie käed on veriseks kriimustatud, sandaalid katki rebitud, jalad valusaks 
tallatud. Me ei saa enam edasi minna. Me kõngeme,” väitis teine. 

»Sina ehk suredki, aga kuni sa elus oled, lähed edasi. Seda ütlen mina, Skruk. 
Pealiku sõna on seadus.” 

Sõdurid hakkasid rahulolematult vastu vaidlema, kuid Skruk käratas nende peale ja 
tagaajamine jätkus. 

Jana nägi, kuidas jälitajad mäkke ronisid, ja mõistis, et nad olid uuesti ta jälje üles 
võtnud. Jana seljas olev kitoon varjas tema keha, kuid ei katnud sihvakaid sääri. 
Keskpäeva päikese 
kiired mänglesid pronkspruunil nahal. Jana jalad olid kängitsetud väikestesse 
sandaalidesse, puusal-rippus kivinuga, parem 
käsi pigistas viskeoda. 

Roninud kõrgemale kaljurahnule, virutas Jana tema kannul ukerdava Skruki pihta 
raske kivi ja hüüdis: 

»» Kasi oma maale tagasi! Zorami Punane Lilleke pole sinu jaoks!" 

Nende sõnadega ronis ta veelgi kõrgema kaljurahnu otsa. 

Temast vasakut kätt, siit väga kaugel paistis Zoram, Janat lahutasid kodulinnast 
arvukad kaljurünkad ja neiu mõistis, et ta ei jõua veel nii pea omade juurde. 

Ta oli sattunud tundmatusse paikkonda, kuid oli valmis kartmatult vastu astuma 
igale loomale nii metsas kui tasandikul. 

Paremal kõrgusid müürina mäed, vasakul haigutas sügav kuristik, tagant lähenes 
Skruk oma sõduritega. Esimesel hetkel valdas Janat hirm, mis peagi kadus, andes 
maad tärkavale lootusele. 

Taganemisteed otsides kaotas Jana rohkesti aega, kuni ta lõpuks taipas, et tagaajajad 
olid teda kätte saamas. Ta võpatas ja pistis põgenema nagu mägikits, hüpates kivilt 
kivile. 

Jooksu pealt tagasi vaadates nägi tütarlaps Skrukki, kes tuli tema kannul mõningase 
kartusega, ent siiski küllaltki kiiresti. Skruk hingeldas raskelt, kuid kiirust ei 
vähendanud. 

Jana oli otsustanud end mitte mingi hinna eest meestele kätte anda. Tal jäi üle vaid 
üks väljapääs: hüpata üle kuristiku, isegi kui ta alla kukuks ja surma saaks. 

Kleidisaba üles tõstetud, võttis tüdruk kõigest jõust hoogu ja tegi meeleheitlikult 
julge hüppe. Tal õnnestus klammerduda 

ühe käega kaljunuki külge. AI haigutas kuristik. Uskumatu pingutusega tõmbas 
Jana end ülespoole ja haaras ka teise käega kaljunukist kinni. Silmi tungisid pisarad, 
kuid tütarlaps klammerdus valgeks tõmbunud sõrmedega endiselt kalju külge. 

Oli vaja rutata — jälitajad ilmusid nähtavale. Küünte alt immitses verd. Pea kohal 
oli hirmuäratav kalju, all — kindel surm. 

Püüdes mitte teha tarbetuid liigutusi ega sõrmi lõdvaks lasta, hakkas Jana jalgadega 
ettevaatlikult kaljut kobama, et leida vähimatki õnarust, ja alustas üliohtlikku 
laskumist. Ta liikus tollhaaval allapoole, kihutatuna tagaajajate häältest. 

Kaljunuki kohale, millest alles nüüdsama oli kinni hoidnud nõrgenev neiu, ilmus 
Skruki karvane eemaletõukav nägu. 

»» Võta mu jalast kinni!" karjus ta Janale. 


Nähes, et tüdruk ei kavatsegi seda teha, käskis ta sõdureil teda jalust kinni hoides 
võimalikult sügavale kuristikku lasta. Skruk jäi õhku rippuma, püüdes kätega Jana 
pikkadest juustest kinni haarata ja teda üles tõmmata. 

Neiu pigistas hirmunult silmad kinni ja valmistus surema, sest oli otsustanud pigem 
kivide otsa surnuks kukkuda kui end Skruki meelevalda anda. 

Skrukki lahutasid nüüd tüdrukust loetud tollid. Mehe sitked sõrmed puudutasid Jana 
juukseid. Kuid just sel hetkel leidis neiu jalg tillukese eendi ja ta suutis Skruki 
kiskjalike käte vahelt välja pääseda. 

Skruk sattus marru, kuid neiu«.ähedus kannustas tema otsusekindlust vallutada 
tõrges kaunitar mis tahes hinna eest. 

Heitnud pilgu kuristikku, mõistis Skruk, et asi oli naljast kaugel. Ta ei suutnud 
taibata, mis ime läbi oli tüdrukul õnnestunud laskuda, kuidas ta üldse oli siiani vastu 
pidanud ega olnud kuristikku kukkunud. Ta taipas, et parasjagu oli mõttetu 
tagaajamist jätkata. Kummatigi tuli kiirustada, sest Jana võis alla kukkuda, Skruk aga 
ei tahtnud maiuspalast ilma jääda. 

Hädavaevu uuesti üles. roninud, ütles Skruk oma kaaskonnale: 

»Läheme kergemat teed otsima." 

Seejärel kummardus ja kähistas alla kuristikku: 

»Sinu Võit, mägede tüdruk! Lähen koju, Pheli orgu. Aga ma tulen varsti tagasi ja 
võtan su kinni. Pea seda meeles! Minu käest sa nagunii ei pääse. Sa saad minu 
omaks!" 

»Kiidukukk!" hüüdis tüdruk vastu. ,, Vaata ette, et thipdarlased 

sind kinni ei püüa ega su südant välja ei rebi, enne kui sa oma jõledasse orgu 
jõuad!" - 

Kuna vastust ei tulnud, järeldas neiu, et jälitajad õlid tuldud teed tagasi läinud. Kust 
pidigi ta teadma, et võõrad olid siirdunud kergemat teed otsima kuristiku põhja, kuhu 
suundus ka Jana. Olid ju mehe sõnad mõeldud põgeniku valvsuse uinutamiseks. 

Zorami Punase Lillekese südant täitis põletav viha Skruki vastu. Jana jätkas 
laskumist. Tal õnnestus leida linnupesa. Leid kustutas nälja ja janu. 

Ohtlik laskumine kestis kaua, kuid lõpuks ometi jõudis neiu alla. Leidnud märksa 
kergema tee, oli Skruk oma sõduritega samuti kuristiku põhja jõudnud ja asus nüüd 
Janale võrdlemisi lähedal. 

Jana astus maapinnale ja jäi kimbatuses seisma. Kuhu poole põgeneda? Sisehääl 
ütles talle, et tuleb olla ettevaatlik ja hoiduda üle lagendiku Zorami poole minemast. 
Ta tormas alla oru suunas, möödudes kanjonist vasakult. 

Esimest korda elus tuli neiu kodustelt mägedelt alla orgu ja teda hämmastas võõra 
maa ilu. Jana oli alati arvanud, et siin on õudne ja kole, sest paikkonda asustasid 
vaenulikud suguharud, kes röövisid tütarlapsi. 

Ta jäi imetlema pilgule avanenud imekaunist pilti ja unustas mõneks ajaks koguni 
ohu. 

Äkki kostis ülalt mingi hääl. Jana heitis pea kuklasse ja nägi hirmuäratavat olendit. 

Tema kohal oli nii kohutavate mõõtmetega thipdar, et neiu ei tundnud otsekohe 
hiigellindu ära. Midagi seesugust polnud ta eales näinud. 

Selsamal hetkel silmas ta veel ühte thipdari, veidi väiksemat, kes taraanina esimest 
ründas. Kostis tuhm mütsatus ja mõlemad kukkusid maha. Samal ajal märkas neiu 
mingisugust eset, mis eraldus teineteise külge klammerdunud lindudest. Linnud olid 
juba maha prantsatanud, tundmatu ese laugles endiselt õhus ja lähenes aeglaselt 
maapinnale. See oli kinnitatud millegi täiesti seletamatu külge. 


Kui see ese oli Janast mõne sammu kagusele maha kukkunud, läksid neiu silmad 
hirmust ja vapustusest pahupidi. See oli inimene! 

Arengutasemelt ületas tema rahvas kõiki teisi, kuid isegi Jana 

polnud võimeline seletama inimese mõistatuslikku ilmumist. Kõrgel taevas läksid 
kokku kaks thipdari, ja järsku kukkus neist välja inimene. See oli lihtsalt õudus! 

Pikemalt mõtlemata pistis Jana jooksu, mis oli ka täiesti loomulik. Ta polnud veel 
ohutusse kaugusse jõudnud, kui tema ette kerkis neli tagaajajat eesotsas Skrukiga. 

Nagu neiu, nii olid nemadki näinud taevas toimunut ja arvasid nüüd, et Jana jookseb 
nende juurde lootuses end päästa. 

Oma piinajaid silmitsedes põikas neiu paremale, püüdes nende eest ära joosta. 
Skruk tormas tema teed ära lõikama. Algas tagaajamine. 

Valmis kõigeks, ainult et mitte Skruki pihku sattuda, pööras neiu tagasi... 

Jason Gridley, kes löögist pähe oli kaotanud teadvuse, tuli just sel hetkel 
meelemärkusele. Ta avas silmad ja nägi, et lebab muinasjutuliselt ilusas orus pehmel 
rohul. 

Ta tõusis jalule ja hakkas langevarju kokku panema. Tõsisemaid vigastusi tal 
polnud — kohati oli nahk marraskil, pea kumises. 

Eelkõige mõtles Gridley lennukile, kuid otsemaid jättis selle mõtte ja vaatas 
paremale, kust kostis lõrinat. 

Tema lähedal ajasid kohutavaid lõugu pärani neli metsikut koera. Järgmisel hetkel 
sai Gridley aru, et loomad ei lõrisenud tema peale, sest nad polnud teda veel 
märganud. Nad vahtisid teisele poole — sinna, kust otse rteile vastu tormas tütarlaps. 
Gridley jahmus, ent sai peagi kõigest aru, kui nägi nelja meest, kes tütarlast taga 
ajasid. 

Metsikuid koeri silmates hakkas neiu siia-sinna tormama, teadmata, mida teha. 
Tagaajajad lähenesid üha. 

Loomad sööstsid neiu poole. Jäi vaid üks võimalus. Neiu pööras kõrvale ja tormas 
Gridley suunas. Jason taipas otsemaid, mis oli lahti. Ta mõistis ka neidu, kes lähenes 
talle kartlikult, kuid veelgi rohkem kartis mehi, oma vaenlasi. Gridley hakkas neidu 
enda juurde hõikama. 

Jana selja taga oli Skruk oma sõduritega, vasakult lähenesid metsikud koerad. Jana 
ei suutnud otsustada, kuhupoole joosta. Võõras võõraks, kuid oli näha, et ta pole nii 
hirmuäratav kui see, mis ootas teda tagant ja vasemalt. 

Ja neiu tormas nagu tuulispask mehe juurde. 

Gridley sööstis talle vastu, kiskudes jooksu peal 45-kaliibri- 

list kolti välja. 

Hüäänkoerad olid tütarlast kätte saamas, kõige esimene ajas juba lõuad pärani, 
kavatsedes saagist kinni haarata. Selsamal hetkel Jana komistas ja kukkus. Koer oli 
talle kallale kargamas ja kui Gridley tulistas, mattis koera raske kere neiu enda alla. 

Võõrast häälest hirmunud koerad lõid taganema ning tormasid siis Skruki ja tema 
kaaslaste poole. 

Gridley hüppas tapetud koera juurde, tiris neiu selle alt välja ja aitas jalule, 
aimamata, et tema elu rippus juuksekarva otsas, sest Jana oli tõstnud löögiks kivinoa. 
Igas mehes peale Zorami elaniku nägi Jana verivaenlast ja neiu hetkeliseks otsuseks 
oli ta tappa, et päästa oma elu. Ent äkitselt märkas ta võõra silmis nii kummalist ilmet, 
et käsi vajus alla. Jana tundis alateadlikult, et see inimene ei tee talle midagi halba, 
vaid päästab ta. 

Neiu naeratas ebalevalt Gridleyle. Viimane haaras tal õlgadest kinni ja varjas oma 
kehaga. Seejärel pöördus jälitajate poole, kes olid juba toibunud ja valmistusid neile 


kallale tungima. Tekkis järgmine jõudude vahekord: kaks metsikut koera ründasid 
Skrukki ja tema kaaslasi, kolmas Gridleyt ja Janat. 

Õhus välkusid nuiad. Üks murtud käpaga loom pistis ulguma, kuni löök pähe ta 
vagaseks tegi. Teine loom paiskas ühe sõduri maha. Viimane jõudis küll kivinoa 
pihku haarata, kuid seda kasutada tal enam ei tarvitsenud, sest talle ruttas juba appi 
Skruk, kes oli oma metsloomast jagu saanud. 

Kõike seda Gridley ei näinud. Ta ei pööranud pilku koeralt, kes otse tema ja Jana 
poole kihutas. 

Tütarlaps taipas jalamaid, et meestel pole nüüd temaga asja ja miski ei takista teda 
põgenemast. Kuid tema õlgadel lebas võõras käsi ja ta vabastas end märkamatult, 
ehkki tundis, et mees ei tee talle halba. Vastupidi, mehe puudutus sisendas turvalisust, 
mida ta polnud enam ammu kogenud. Nii tunneb ennast nõrk, kui tema kaitseks astub 
välja tugev. 

Kärgatas pauk, pritsis veri. Kuul ei peatanud looma ja järgmisel sekundil koer 
hüppas, sihtides Jasoni kõri. 

Jason tulistas uuesti, kuid kukkus samas temale peale vajunud keha raskuse all 
maha. Näis, et nüüd kohe tungivad looma kihvad Gridley kõrisse, kuid siis koer lõtvus 
ja, pääsenud lahti, kargas Jason püsti. 

Koera kohal seisis sihvakas neiu, kivimiga peos. Ootamatult 

kahmas ta Gridley käest kinni ja hüüdis: 

»Nad tulevad siia! Nad tapavad su ja võtavad minu endaga kaasa! Ära anna mind 
neile!" 

Loomulikult ei saanud Gridley aru ainsastki sõnast, kuid neiu hääletoon ja tema 
näole tardunud õud rääkisid ise enda eest. Jason mõistis, et need mehed on 
tütarlapsele palju ohtlikumad kui metsikud koerad. 

Koertele otsa peale teinud, hakkasid mehed Gridley ja Jana poole rühkima. 

Gridley suunas revolvri kõige ees sammuvale Skrukile. 

»Kaduge siit! Noor leedi kardab teid!" 

Teine sõdur hüüdis: 

»»Olen Gluf! Ma tapan su!" 

»Kui ma õigesti aru sain, siis te ähvardate mind. Lubage tähendada, et otsustades 
teie madala lauba järgi, olete lihtsalt rumal, teie käitumine kõneleb sellest, et te olete 
purjus!” 

Gridleyl polnud kavatsust seda meest tappa, kuid ka mitte lähedale lasta. Ilmselt 
ähvardas neidu oht. Mehed piirasid nad sisse. Tarvis oli midagi ette võtta ja Gridley 
hakkas õhku tulistama, et kallaletungijaid hirmutada. 

Need tardusidki paigale, kuid nähes, et olid terveks jäänud, hakkasid neiu poole 
tulema. Nad tahtsid kiiremini koju pöörduda ja olid valmis võitlusse astuma. 

Ja siis otsustas Gridley tulistada märgi pihta. Kärgatas kaks lasku. Kaks meest 
kukkus maha. 

»Sellel väikesel maal on juhtunud nii mõndagi ja kaugeltki mitte rõõmustavat,” 
mõtles Gridley. 

Zorami Punane Lilleke vaatas Gridleyt imetleval pilgul. Ta nägi esimest korda 
niisugust meest ja kõik temas vaimustas nei- 
du. Kuidas ta küll erines kõigist teistest! 

Ja tema võlurelv, mis sülitas surma! Milline ime! 

Jana oli juba varajases lapsepõlves omaks võtnud tõe, et mehelt ära head oota, 
missugusest suguharust ta ka poleks. 


Võõra silmist ja naeratusest hoovas sellist soojust, et Jana süda lõi põksuma. Kõige 
vähem tahtis ta nüüd mehe juurest ära joosta. Ta aimas, et mees tunneb end selles 
tõenäoliselt talle tundmatus maailmas kõhedalt, ja Janat haaras emalik tunne, ehkki 
kumbki ei mõistnud sõnakestki sellest, mida nad teineteisele ütlesid... 

VIII. Jana ja Jason 


Tar-gash ja Thoar uurisid uudishimulikult lennuki tükke, kuna Tarzan otsis 
palavikuliselt piloodi keha. Oma suureks kergenduseks ta laipa ei leidnud, see-eest 
märkas inimese saabastesse kängitsetud jalgade jälgi. Need võisid kuuluda üksnes 
Gridleyle. Nüüd oli Tarzan kindel, et Jason polnud hukkunud. Peagi nägi ta oma 
imestuseks Gridley jälgede kõrval väikeste sandaalide omi. Pärast minutilist 
mõtiskelu jõudis Tarzan järeldusele, et Jasoniga oli kaasas keegi naine ühest 
Pellucidari suguharust. 

Jäljerida kulges purunenud lennuaparaadi juurest just sinnapoole, kust nad 
nüüdsama olid tulnud. Neil jäi üle vaid jälgi mööda teele asuda. 

Thoar uuris varjamatu huviga lennukit ja neil õnnestus teda vaid suurivaevu sellest 
eemale kiskuda. Tarzanile sai osaks küsimusterahe. Tar-gashi reageering oli otse 
vastupidine. Ta silmitses hämmastunult lennukit ja esitas pelgalt ühe küsimuse: 

»»MISs see on?" 

See ON sama riistapuu, mis hiljuti meist üle lendas. Mäletad, ma seletasin, et selle 
on teinud inimese käed? Sa nimetasid teda veel lendavaks roomajaks. Siin oli mu 
sõber, midagi juhtus ja see riistapuu kukkus alla. Kuid sõbral õnnestus pääseda,” 
seletas Tarzan. 

»Tal pole silmi. Kuidas ta siis pimedast peast lennata saab?" kahtles Tar-gash. 

»Ta pole elusolend." 

» Aga ma kuulsin omaenese kõrvadega, kuidas ta urises," punnis sagoth vastu. Ta ei 
suutnud mõista, et see thipdariga nii sarnane imetabane riistapuu on elutu. 

Nad läksid jälgi mööda veidi edasi ja nägid purustatud peaga türannodoni. Selle 
lähedal vedeles murtud propeller. Õnnetuse põhjus sai selgeks. 

Mõne aja pärast leidsid nad langevarju ja sellest pisut eemal neli surnud hüäänkoera 
ning kahe karvase mehe surnukeha. 

Vaatlus näitas, et kaks hüäänkoera ja mõlemad mehed olid tapetud tulirelvaga. 
Maapinnal võis selgesti näha võitluse märke ja väikeste sandaalide jälgi. Samuti 
torkas silma, et mõlemad mehed olid ühest ja samast suguharust. 

»bheli lauskmaalt," selgitas Thoar, ,,tüdruk on Zorami suguharust.” 

»Kuidas sa aru said?" 

»» Mägismaa suguharu inimesed teevad sandaalid teisest materjalist ja teisiti kui 
lauskmaa omad." 

«Esimesel kohtumisel sa rääkisid, et oled pärit Zoramist?" ,,Jah, see on minu maa.' 

»Siis ehk tunned sa ka tütarlast, kellele need jäljed kuuluvad?" 

»Jah. See on mu õde." 

Tarzan vaatas imestunult talle otsa. 

»Kuidas sa kindlaks tegid?" 

Jälgede järgi. Tema sandaalide ümber pole punutud liaane, rohkem selliseid pole.” 

»Mis ta siis teeb nii kaugel kodust ja kuidas ta sattus kokku mu sõbraga?" 

»»Sedä on lihtne seletada. Nähtavasti röövisid Pheli mehed ta ära, kuid siis ilmus su 
sõber ning tappis hüäänkoerad ja kaks phelilast. Nähtavasti ei suutnud mu õde tema 
eest põgeneda ja ta võttis tüdruku kinni.” 

Tarzan naeratas. 

Jäljed näitavad, et su õde ei kavatsenudki tema eest põgeneda.” 

Thoar noogutas nõusolevalt pead. 

Õige. Kuid ma ei saa millestki aru. Minu rahva naised ei nõustu iialgi elama teisest 
suguharust mehega. Ma tunnen Janat. Ta pigem sureb, kui tuleb Thipdari mägedest 
alla. Ta on seda korduvalt kinnitanud ja usun,.et ta ei valetanud.” 

»Minu sõber ei võinud jõudu kasutada," ütles Tarzan. ,,Kui neiu temaga kaasa läks, 
siis ainult omal tahtel. Loodan, et leiame nad üles. Minu arust ta vaid saadab neidu 
Zorami, ta on hea inimene ega suuda naist hätta jätta.” 

»Eks me näe," vastas Thoar. ,, Aga kui ta kasutas jõudu, ootab teda surm.” 

Tarzan, Tar-gash ja Thoar jätkasid teekonda, samal ajal kui viiskümmend miili ida 
pool ringi ümber suurte Thipdari mägede liikus salk, kuhu kuulus kümme 
mustanahalist ja üks valge. Nad tundusid maailma kõige masendatumate ja ähmi täis 
inimestena. Muwiro oli oma sõduritega hädavaevalt pääsenud hullunud loomade käest 
ja nüüd kõmpisid nad mööda lagendikku, hoidudes tihnikust kaugemale ja lootes 
õhulaeva 

päästeretkele. Nad mõistsid, et neid on võimalik märgata ainult lagedal maastikul. 


Õhulaevas oli ärevus haripunkti jõudnud, mis seekord oli seotud Gridley 
kadumisega. 

Zuppner saatis teele teise päästesalga, kuid mõne tunni pärast tulid inimesed tühjalt 
tagasi. Nad olid rada mööda lagendikuni läinud, kuid polnud leidnud otsitavatest 
vähimatki jälge. 

Dorf oletas, et need hiidkassid, kes hulgana ümbruskonnas ringi hulkusid, võisid 
segadusse sattunud inimesed lihtsalt lõhki kiskuda. 

»» Olgu mis on, aga peame nad leidma, kas elusalt või surnult," vastas Zuppner. 

Enam polnud mõtet lendu edasi lükata, mootorid käivitusid ja lennuk sööstis õhku. 
Robert Jones kirjutas pardapäevikusse: ,.Startisime päeval.” 


Kui Skruk oli kaaslasega plehku pistnud ja kaljunuki taha kadunud, langetas Gridley 
koldi ja pöördus tütarlapse poole. 

» Noh, mis siis nüüd saab?" 

Tütarlaps raputas pead. 

»Ma ei saa sinust aru. Sa ei oska gilaki keelt.” 

»Ja-ah, on alles lugu," pomises Jason. ,, Arvan, et peab ümbruskonda uurima ja 
püüdma mu lennukit üles otsida. Hakkame paluma kõiki jumalaid, et sellest kas või 
midagi säilinud oleks.” 

Jana kuulas tähelepanelikult Jasoni sõnu ja rapsas siis peaga. 

» Tule,” ütles ta oma keeles liigutusega sõna kinnitades. Gridley hakkas minema 
suunas, kus tema arvates pidi olema lennuk. 

»Ei, mitte sinna," hüüatas Jana, jooksis mehe juurde ja püüdis teda peatada, osutades 
käega vastassuunas — sakilistele mäeharjadele, kus asus Zoram. 

Gridley mõistis väga hästi, et kõik katsed neiule midagi selgeks teha olid määratud 
nurjumisele. Seepärast võttis ta Janal õrnalt käest kinni ja tõmbas teda ettevaatlikult 
enda järel vajalikus suunas. 

Ja taas etendas tema meeldiv naeratus oma osa. Ehkki Jana 

mõistis, et võõras viib teda eemale armastatud Zoramist ja suguharust, läks tüdruk 
pikkamisi talle järele, mõtiskledes selle üle, miks ta meest ei karda, vaid kõnnib 
koguni tema kõrval. Tõenäoliselt polnud ta gilak, ta ei osanud nende keelt. 

Pooletunnise otsimise järel leidis Gridley lennuki riismed-Kahjuks oli lennumasin 
nii tugevasti kannatada saanud, et seda remontida oli mõttetu. 

Suure huviga turnis Jana lennuki riismete otsas. Ta tahtis esitada tuhat küsimust, 
kõik oli uus ja arusaamatu, kuid ainuke inimene maailmas, kes oleks võinud nendele 
vastata, ei osanud tema keelt. 

Loomulikult teadis Gridley väga hästi, et oma kaaslastega kohtumiseks tuleb tal 
jääda lagedale maastikule. Polnud välistatud, et tema otsimiseks läkitatakse teele 
õhulaev ja siis on juba lihtne teda leida. Kuna mees ei suutnud kindlaks teha, kus on 
põhi või lõuna, lääs või ida, oli ta teadlik sellest, et ise ta siit välja ei pääse. Selleks 
pikaks teekonnaks oli ta kulutanud mitu päeva, lennuk aga läbib selle kõigest poole 
tunniga. 

Gridley hakkas žestikuleerima, näidates käega kord ühele, kord teisele poole, 
pööramata Janalt küsivat pilku. Sellega andis ta neiule mõista, et on valmis temaga 
igale poole kaasa minema, kuhu ta vaid soovib. Jana sai õigesti aru ja osutas Thip-dari 
mägedele. 

»»seal on minu kodu. See on Zoram, minu rahva kodumaa." 

»Raudne loogika," naeratas Gridley. ,,Mul jääb üle vaid unistada, et teie sõnade 
mõtet endale teadvustada. Olen kindel, et niisuguste vaimustavate hammastega võluv 
olend on kahtlemata ka huvitav vestluskaaslane.” 

Jana ei lasknud Gridleyl seda teemat arendada, vaid hakkas Zoram poole rühkima. 
Jason Gridley ei jäänud üle muud, kui talle järele minna. 

Jana püüdis meeleheitlikult nuputada, kuidas suhelda tema fantaasiat erutanud 
võõraga. Ja ta otsustas hakata mehele oma keelt õpetama. Aga kuidas seda praktikas 
teoks teha? Sellist juhtumit, et tema ise või tema rahvas oleks kellelegi võõramaala- 
sele oma keelt õpetanud, polnud eales ette tulnud. Tal polnud õrna aimugi, millest 
tuleks alustada. 

Ja siis torkas Zorami Punane Lilleke endale sõrmega rindu ning ütles: 

»Jana." 

Nii sõnas ta korduvalt, kergitas siis küsivalt kulme ja silmitses ainiti Gridleyt. 

Jason," vastas mees, taibates, mida temalt tahetakse. 

Niisiis leidis aset nende esimene dialoog, mis sai keelebarjääri järkjärgulise 
ületamise alguseks. 

Nad kõndisid kaua. Ronisid kinkudele, ületasid ojasid ja väikesi jõgesid. Jana korjas 
pähkleid ja puuvilja ning valmistas nii maitsvat toitu, et Gridleyl jooksis suu vett. Ta 
imetles lakkamatult oma teekaaslast, vaimustudes küpressina sihvaka pronks-pruuni 
keha väiksemastki liigutusest. Jana kehastas hümni naise ilule. 

Tema võrratu näo igast osast — hammastest, silmadest, ninast — õhkus veetlust. 

Jälgides tütarlast, kes askeldas kivinoaga, tegi tuld ja valmistas süüa, käsitsedes 
mängleva kergusega kogukaid noaaegseid riistu, püüdis Gridley mõistatada, kust 
ammutas see habras olend vastupidavust ja jõudu. 

Soovides ihust ja hingest tema keelt selgeks saada, mõtles mees hirmuga, et kui see 
päev lõpuks saabub, võib Janal — jumal hoidku selle eest! — ilmsiks tulla metslase 
algeline mõtteviis. 

Kui Jana väsis, tegi ta endale puu alla rohust aseme ja jäi sedamaid magama. 
Gridley oli ärkvel ja valvas neiu und, valmis iga hetk hädaohule vastu astuma. 
Tulirelva kasutas ta harva, sest siiani polnud nad suuri metsloomi kohanud. 


Aga kui Gridley uniseks jäi, asus valvesse Jana. Vähimgi krabin, ja Jana hoiatas 
Jasonit hädaohust. 

Jasonil polnud aimugi, kui kaua nad olid juba käinud, kuid uskus, et tee ikka kuhugi 
välja viib. Nad said juba pisut suhelda ja vahetasid lühikesi lauseid. Jason püüdis 
võimalikult kiiresti selgeks saada keelt, mis valmistas talle suuri raskusi, eriti 
hääldamine, mis ajas Janat lustakalt naerma. Teades, et Pelluä-daril pole ajamõistet 
olemas, murdis Gridley pead, kui kaua tuleb neil teel olla — päevi, nädalaid või 
aastaid —, enne kui nad Jana koju jõuavad. 

Kord järjekordse puhkepeatuse ajal küsis tütarlaps ootamatult: 

»Miks sa mind kogu aeg vahid?" 

Gridley punastas ja lõi silmad maha. Ta taipas alles nüüd, et oli üksisilmi Janat 
jälginud. Mees tahtis end õigustama hakata, 

kuid takerdus samas ja vakatas. Oleks olnud totter seletada neiule, et ta imetleb tema 
ilu. 

»Miks sa vaikid, Jason?" uuris neiu. 

»Ei teagi, mida öelda.” 

»Räägi, mida sa näed, kui mind vaatad,” ei jätnud Jana järele. 

Gridleyt hämmastasid neiu sõnad, kuid siis ta mõistis, et temalt oodatakse 
armuavaldusi. Armastust? Selle poolpalja mets-" lasest tüdruku vastu, kes algelisel 
lõkketulel süüa valmistab ja hammastega pooltoorest liha rebib? Kel pole 
tsivilisatsioonist õrna aimugi? 

Juba see mõte üksi pani Gridley judisema. 

Talle meenus Gynthia Furnois Hollywoodist, tuntud firma juhataja tütar. 
Vaimusilma ette kerkis Barbara Greeni, Texasest pärit vana John Greeni tütre nägu. 
John Green oli kinnisvara müügi agent ja elas praegu Los Angeleses. Muidugi oli 
Cynthia, nagu, muide, ka Barbara, hellitatud piiga, ent äkki haaras teda hirm, et ta 
võib osutuda äralõigatuks talle harjumuspärasest elust. Äralõigatuks tsivilisatsioonist, 
kiviaja tütarlapse seltskonnas. 

Ta püüdis kujutleda Janat oma tuttavate ringis lõunalauas. Jason pidi tunnistama, et 
Jana oli seiklustes suurepärane kaaslane, kuid nüüdisaegne inimene, see tähendab 
Gridley, ei suutnud ette näha, kuidas ta oleks muganenud tsiviliseeritud ühiskonnaga. 

Kui tema silmis oli paistnudki mjdagi rohkemat kui sõbralikkus, siis nüüd kahetses 
ta seda siiralt. Ta mõistis suurepäraselt, et nende vahel ei saa midagi olla. Ega tohigi. 
Absoluutselt itte midagi. 

Oma küsimusele vastust oodates jälgis Jana üksisilmi Gridleyt. Seejärel käis üle 
tema huulte põgus naeratus. Väike metslane kiviajast oli siiski tõeline naine ja 
kaugeltki mitte rumal. Ta tõmbus pikkamisi Gridleyst eemale ja hakkas sõnalausu-ata 
ära minema. ,, Jana! Oota!" hüüdis Gridley. »Ära pahanda! Kuhu sa nüüd "ähed?" 

Neiu jäi viivuks seisma ja ajas kõrgilt lõua püsti. ,, Mine oma teed, gilak," lausus ta. 
Jana läheb ära..." 

IX. Thipdari pesa 


Thipdari mägede kohale laskusid rasked tumedad pilved. 

»Tuleb vihma," kuulutas Thoar. ,,Praegu kallab Zorami kohal, varsti jõuab ka siia.” 

Läks pimedaks. Taevas kihutavad mustad pilved katsid keskpäeva päikese. 

Tarzan nägi Pellucidari esimest korda nii süngena. Teda valdas rõhuv tunne. Tar- 
gash ja Thoar jagasid tema tunnet. Paistis, et nad kardavad midagi. Mägedest hakkas 


alla tulema metsloomi, kes tormasid varjupaika otsima, pööramata inimestele 
vähimatki tähelepanu. 

»Miks nad meid ei ründa, Thoar?" küsis Tarzan. 

»Nad on hirmunud. Tunnetavad vihma lähenemist. Nüüd ei hooli nad enam 
jahisaagist, kui saaks vaid kindlasse kohta peitu pugeda.” 

»Kas ka meid ähvardab oht?" 

»Kui ronime kõrgemale, siis mitte. Vesi ujutab üle madalamad kohad. Tõeline oht 
ähvardab ülevalt, kui mustad pilved lõhenevad ja tulenooled alla lendavad. Kuid ka 
see pole hirmus, kui jääda lagedale, sest nooled löövad puudesse. Ära iialgi peida end 
puu alla, kui nooled lendavad. Puu läheb põlema.” 

Niipea kui päike kadus, läks külmaks. Tõusis puhanguline tuul, mis piitsutas otsekui 
nuudiga teeliste paljaid kehi. 

»Korjake hagu. Kohe teeme tuld ja saame sooja.” 

Lõkkest tõusis ihaldatud soojust, kuid samas hakkas vihma kallama. Peagi sadas 
nagu oavarrest. 

Vihmast pimestatud loomad tormasid varju otsides arutult siia-sinna, et päästa end 
halva ilma eest. 

Tarzan oma kaaslastega leidis kogemata väikese koopa ja puges sinna varjule. Taas 
süüdati lõke. 

Tarzanile tundus, et vihm ei jäägi järele, ent nagu ta kaaslased, nii talus temagi 
sõnatult tekkinud olukorra kõiki raskusi. Inimesed istusid lõkke ääres ja kuulasid tuule 
ulgumist. 

Pikkamisi hakkas torm vaibuma. Pilved hajusid, esimesed päikesekiired piilusid 
välja, läks soojemaks. 

»»Mu kõht on tühi,” sõnas Tarzan. 

Thoar noogutas maas lebavate väikeloomade poole. 

Ise hakkas ta südant kõvaks tehes toorest liha sööma, samal 

ajal kui Tarzan ja Tar-gash kinnitasid keha mõnuga. Viimase tüki alla neelanud, tuli 
Tarzanile naer peale. Talle meenus, kuidas kord Londoni klubis ühe mehega 
lõunatades pidi viimane rabanduse saama, kui ta nägi, et Tarzan sõi pooltoorest liha. 

Peagi ronisid nad koopast välja ning asusid uuesti Jasonit ja Janat otsima. Kuid 
vihm oli kõik jäljed viimseni ära uhtnud. 

»Peab ootama, kuni vesi ära kaob. Ja kui veab, siis ehk leiame värskeid jälgi.” 

» Tuleb minna paremale, tõusu poole," sõnas Thoar. ,, Nad läksid kindlasti seda teed, 
teist pole. Kahtlemata leiame nende jäljed.” 

Nad ronisid mäe otsa ja uurisid hoolega ümbrust, kuid ei avastanud mingeid jälgi. 

«Järelikult läksid nad sinu maale teist teed mööda,” otsustas Tarzan. 

«Võimalik," kostis Thoar. «Üldiselt ei jää üle muud, kui minna Zorami. Seal võtame 
rahva kokku ja korraldame otsimise.” 

Nad sattusid thipdari munadele, küpsetasid neid tuhas ja asusid sööma. Järsku 
muutus Thoar valvsaks ja jäi kuulatama. 

Tarzani terav kõrv tabas samuti ähmase tiivaplagina. 

»Ihipdar," sosistas Thoar. ,,Meie aga oleme nagu peopesal.” 

»Meid on siiski kolm," ütles Tarzan. ,, Ajude poolest ei suuda ta meiega vägikaigast 
vedada." 

»» Vahest teemegi talle otsa peale," ütles Thoar. 

«Oled sa kindel, et ta meid ründab?" küsis Tarzan. 

»Ta lendab siiapoole ja märkab meid ilmtingimata. Tasub tal märgata midagi elusat, 
kui ta otsemaid tungib kallale.” 


»Kas ta on sindki kimbutanud?" päris Tarzan. 

» Kuidas muidu," vastas Thoar. ,,Meie, Zorami inimesed, ei 
häberte oma hirmu thipdari ees.” ° 

»»On sul olnud juhust neid linde tappa? Miks sa siis ei proovi seda teha veel kord?" 
uuris Tarzan. 

»» Proovida ju võib. Ma ei ole lihtsalt kunagi üksi või kolmekesi temaga kokku 
läinud. Meid oli alati palju — inimesi minu suguharust. Inimene, kes üksinda 
thipdarile jahti peab, sureb hirmust. Aga kui meid on palju, tekitame talle rohkesti 
haavu ja mõni neist on kindlasti ka surmav.” 

»Seal ta ongi!" karjatas Tar-gash kaugusse osutades. 

»Lendab otse meie poole," muutus Thoari hääl karmiks. «Järelikult on ta meid 
märganud.” 

Tarzan pani viskeoda maha, võttis vibu ja tõmbas nööri pingule. Tar-gash hakkas 
nuiaga vehkima, tehes seejuures metslooma häält. 

Koletu reptiil lahenes aeglaselt, liigutades raskelt tiibu. Teda ootas kolm peaaegu 
relvitut meest. 

Inimesi nähes lendas thipdar järsult alla. Tarzani lastud nool jõudis talle sulgedest 
saadik rindu tungida. 

Kõlas raevukas kisa ja Tarzan laskis kiiruga välja veel kolm noolt. 

Hiidlind laskus maadligi ja sööstis kohutava kiirusega Tar-zanile kallale. Vajutanud 
oma teravad küünised ülivalusalt talle selga, tõusis lind koos saagiga kõrgele taevasse. 

Kaaslast kogemata haavata kartes jäid Thoar ja Tar-gash kohmitsema ja 
lõppkokkuvõttes lasid thipdari käest. Oma jõuetust tunnetades jälgisid nad abitult 
reptiili, kes viis Tarzani kaugele Thipdari mägede taha, ja seisid sõnatult, kuni vägev 
lind silmist kadus. 

Tar-gash pöördus Thoari poole. 

»Tarzaniga on lõpp.” 

Thoar noogutas kurvalt. 

Tar-gash ei lisanud öeldule midagi rohkemat, keeras selja ja hakkas laskuma orgu, 
kust nad olid tulnud. Ta läks tagasi koju oma suguharu juurde, sest enam polnud 
ühendavat lüli tema ja Thoari vahel. 

Mõnda aega vaatas Thoar talle järele, jõnksas siis õlaga ja hakkas Zorami poole 
rühkima. 

Thipdar lendas teravate mäetippude kohal, Tarzan aga nuputas samal ajal 
palavikuliselt, kuidas ta saaks pääseda. Ta teadis, et mõni lind, keda ta tundis kodusest 
džunglist, laseb lennu ajal küünised lahti, et ohver kaljude otsa surnuks kukuks, ja 
hakkab alles siis elutut keha murima. Ta lootis väga, et Pellu-cidari thipdaridel pole 
sellist kommet. Jäi vaid vastu pidada, ja jumalat paluda, et ta teadvust ei kaotaks, ja 
koguda jõudu võitluseks lendava jõletisega. 

AII ujusid mööda mäeharjad. Tarzan määras umbkaudu, et lind oli lennanud juba 
paarkümmend milli. 

Ootamatult tuli eespool nähtavale pesa, kus sagisid pojad, kõigil suud pärani. 

Nähes sündmusi sellist pööret võtvat, haaras Tarzan puusa-katte vahelt jahinoa, 
tõstis ettevaatlikult käe, kobas reptiili jalga 

ja haaras sellest kinni nagu pihtidega Nüüd sõltus tema elu löögi tugevusest — see 
oli ainus pääsemisvõimalus. 

Tarzan torkas noaga lindu. Thipdar hakkas kigisema ja heitis tõmbleva liigutusega 
saagi pessa näljastele poegadele. 


Tarzanil vedas: poegi oli kõigest kolm, tõsi küll, kõigil olid juba teravad hambad ja 
hästi arenenud lõuad. 

Tarzan tegutses noaga, tõrjudes poegi tagasi, ja pääses vaid tühiste kriimustustega 
pesast välja. Pesa kõrval lamas thipdari liikumatu keha. 

Pojad piiksusid läbilõikavalt, kuid pesast välja ei roninud. Tarzan hakkas teraselt 
silmitsema inimtühja maastikku. 

Ta uuris üksisilmi kaljude piirjooni, püüdes taastada thipdari lennuteed. 

Lähim enam-vähem tasane eend, mida ta nägi, asus thipdari pesast umbes 
kahekümne viie jala kaugusel. 

Tarzan harutas lahti nööri, mida ta kandis puusakatte all, arvestades mõttes, et 
sellest peaks jätkuma eendile jõudmiseks. Kätega pesa äärest kinni haaranud, alustas 
ta ohtlikku laskumist mööda nööri, tõugates end jalgadega graniitseinast eemale. 

Tarzani käed ja jalad valutasid thipdari poegade tekitatud kriimustustest, linnu enda 
küüntest oli ta selg üksainus verine haav, kogu keha valutas ja tuikas. Alles nüüd, 
jõudnud suhteliselt ohutusse kohta, tundis Tarzan suurt väsimust, aga ka abitust ja 
lootusetust, mida ta varem eales polnud kogenud. Isegi kui ta suudab siit alla ronida, 
õnnestub tal vaevalt leida õhulaeva. Ja siiski pidi ta siit lahkuma. 

Viimast jõudu kokku võttes hakkas ta laskuma. Jalgadega vaevu tunnetatavaid 
kaljunukke kobades ja käsi verele kiskudes sai ta püstloodsest kaljuseinast siiski võitu 
ja jõudis igatsetud maapinnale. Kogu tahtejõudu pingutades , hakkas Tarzan kompima 
metsa poole, kus võis leida varju ja vett. 

Puude vahel märkas Tarzan rada, mis viis üles kanjoni poole. Veidi puhanud ja janu 
kustutanud, hakkas Tarzan rada mööda edasi rühkima. Ta kõndis, hambad ristis ja 
viimseni kurnatud, kuid ülimalt valvas, valmis viivitamatult tagasi lööma mis tahes 
ohu. 

Haistmismeel ütles talle, et alles õige vähe enne teda oli sellel rajal käidud. Ja 
tõepoolest, peagi kuulis ta enda ees kellegi samme. Tarzan tegi kindlaks, et see polnud 
mees ja inimene liigub temaga ühes suunas. 

Tulvil uudishimu lisas Tarzan sammu, et eeskõndijale järele jõuda. Kuid juba 
järgmisel hetkel sundis metslooma möire teda valvsusele. Sellist häält teeb loom just 
enne kallaletungi. 

Sadakond sammu eespool tuli nähtavale kanjon, kus rada lõppes just koopasuu ees. 
Koopasuu kõrval seisis kümne-kaheteistkümneaastane poiss, keda ründas erakordselt 
ärritatud koopakaru. 

Tarzanit nähes poiss juba rõõmustas, aga kui ta mõistis, et mees on võõrast 
suguharust, ajas ta end uhkelt sirgu ja haaras rünnaku ootel pihku kivinoa. 

Tarzanil polnud raske taastada sündmuste kulgu. Karu oli oma koopasse pöördunud 
ja leidnud sealt poisi, kes ei saanud plehku pista, sest karu keha sulges väljapääsu. 

Juba lapsena džungli seadused omaks võtnud, mõistis Tarzan suurepäraselt, et ta 
pole kohustatud esinema päästja ohtlikus osas. Kuid džunglivalitseja hinges lõõmas 
rüütellikkuse tuli, mille ta oli pärinud oma inglastest vanematelt. Seepärast astus ta 
alati nõrgema kaitseks välja, isegi kui see oli ohtlik tema enda elule. Pealegi meeldis 
Tarzanile see'võõrast suguharust pärit poiss, kuna karu sisendas jälkustunnet. 
Tarzanile meenus tema kauge lapsepõlv, aeg, mil ta ise tundis end abitu ja õnnetuna. 
Ja siis, verest nõretades, valmistus ta poissi päästma. 

Ta tõi lagedale kõik oma relvad. Vasak käsi hoidis nööri, vibu ja nooli, parem — 
viskeoda. 

Arusaadavalt lootis Tarzan ainuüksi oma osavusele ja õnnele, sest oli ta ju 
hiiglasliku loomf ees tegelikult relvitu. 


Kõigepealt tuli karu tähelepanu kõrvale juhtida, et poiss saaks põgeneda. Tarzan 
hakkas karjuma ja samal hetkel laskis välja noole, mis sattus loomale selga. 

Karu röögatas valust, tõusis tagakäppadele ja pööras ülekoh-tutegijat otsides koonu 
Tarzani poole. 

Tarzan võpatas sisimas looma jubedaid silmi nähes. Raevukalt mörisedes liikus karu 
nagu hirmuäratav kaljumürakas Tarzani poole. 

Tarzan tõmbas vibunööri pingule ja üksteise järel laskis välja veel kolm noolt, mis 
tungisid karule rindu.- Võttis siis viimase jõuga hoogu ja heitis tema pihta viskeoda, 
hüpates samas tagasi. 

Loom varises maha, kuid tõusis uuesti jalule. 

Tarzani peas välgatas mõte, et iga hetk võib koopasse tagasi tulla emakaru. Mis saab 
siis? Põgeneda polnud kuhugi — 

koopast paremal kõrgus püstloodis kalju, vasakul algas äkkjärsak. 

Tarzan vaatas lootusrikkalt üles — kusagil ju ometi pidi mingi väljapääs leiduma! 
Seal see oligi, päästev lõhe graniitseinas, mis kulges raja kohal kahekümne viie jala 
kõrgusel maapinnast. 

Vasaku käega nööri hoides võttis Tarzan paremaga viskeoda maast üles. Haavatud 
karu tuli armutult lähemale, hingates raskelt. Alt kostis appi ruttava emakaru 
lõõtsutamist. 

Tarzan heitis nöörsilmuse kaljulõhe kõrvale nuki ümber ja hakkas ahvi väledusega 
seina mööda üles ronima. 

Ta oli pääsenud. 


X. Gridley teel 


Polnud tarvis Sherlock Holmesi läbinägelikkust, mõistmaks, et Jana oli solvunud. 
Jason, kes tundis naiste hingeelu küllaltki hästi, sai suurepäraselt aru, miks. Kaunitar 
Jana teadis oma võlusid ja seda, kuidas need meestele mõjusid. Paljud olid püüdnud 
teda endale saada ja teha oma kodukolde perenaiseks, üks riskis koguni eluga, olles ta 
röövinud ja üle Thipdari mägede põgenenud. 

Gridley leidis neiu meelepaha olevat täiesti loomuliku, oli ju see kiviaja kaunitar 
veendunud, et temagi ei suuda vallutavale võlule vastu panna. Ometi ei mõistnud 
Jason päriselt sellise rae-vupuhangu põhjust. 

Neil oli kahekesi hea ja kerge. Tavaliselt tüdines Gridley ruttu naisega suhtlemisest 
ja tema väljavalitu muutus talle koormavaks. Seekord oli kõik teisiti: Gridley oli 
üksnes rõõmu tundnud ja muutus nüüd nukraks, et kõik oli niimoodi lõppenud. Ta 
otsustas minna Janale järele, kuni neiu maha rahuneb. Tee Zoramimaale oli täis ohte 
ja tütarlast ei võinud üksinda, ilma kaitsjata minna lasta. Tõsi küll, ilmaaegu oli Jana 
teda gilakiks nimetanud, tema rahva keeles kasutati seda sõimusõnana. 

Ta saab Jana kätte ja palub andeks. 

Ja Gridley tormas talle järele, kuid ei jõudnud joosta kümmet sammugi, kui neiu 
kärmelt ümber pööras, raevunud fuuriat meenutavana kivinoa haaras ja kisendas: 

»Ma ju ütlesin — mine oma teed! Ma ei taha sind näha! Kui sa mind rahule ei jäta, 
tapan su!" 

»Ma ei jäta sind üksinda, Jana," lausus Jason vaikse häälega. 

»Zorami Punane Lilleke saab hakkama ilma kaitsjateta,” ütles neiu kõrgilt. 

»» Lähme siiski koos. Kas või mälestuseks meie sõprusest. Ma ei...” 

Gridley takerdus ja vakatas. 


»»Sa pole mind tialgi armastanud, ma tean. Ja ma vihkan sind, sest sinu silmad 
valetavad. Kui valetavad huuled, siis ei panda seda pahaks, see on nii loomulik. Kui 
valetavad silmad, järelikult valetab ka süda. Kui valetab süda, on inimene läbinisti va- 
lelik. Ma ei usalda sind ja mul pole ka sinu sõprust vaja. Ma ei taha sinult enam 
midagi. Käi minema!" 

$a ei saanud aru, Jana," püüdis Gridley seletada. 

»Ma sain aru, et kui sa mind rahule ei jäta, tapan su," karjus Jana. 

»» Siis tapa, sest üksinda ma sind ei lase minna. Mind ei peata miski, isegi see, 
kuidas sa minusse suhtud.” 

Nende sõnadega astus ta neiu poole. 

Jana tõstis noa, tema silmis lõõmas tuli. 

Ootamatult sööstis ta paigalt ja pistis jooksu. Ta kihutas tuu-lekiirusel ja Gridley, 
keda segasid ebamugavad jalatsid ning raske relv, ei jõudnud sammu pidada. Ta 
hüüdis Janat ja palus peatuda, kuid tüdruk ei teinud kuulmagi. 

Gridley tundis pahameelt, kuid leidis kohe, et ei suuda Jana peale vihane olla. 
Mehel oli neiuga hea olnud. Neiu oli vallutanud kõik ta mõtted. ,,Ta irvitab minu üle. 
Kirke ei saa talle näolegi!" 

Ühesõnaga — metslane, kuid milline vapustav naine, uhke, ligipääsmatu. 

Eespool vilksatas neiu kogu ja kadus jälle. Jana ei teinud väljagi Gridleyst, kes teda 
kaeblikult hüüdis ja üritas talle midagi seletada... 

Väsimusest tuikuv ning janust ja näljast kurnatud Gridley oli kaotamas lootust 
tüdrukut kätte saada, kui ta järsku endalegi ootamatult pidi talle äärepealt otsa 
lendama. 

Jana oli tardunud sügava kuristiku servale. Vasakut kätt paistis Zoram, kuid teed 
sinna tõkestas kuristik. Tüdruk silmitses mustendavat tühjust, kaalutledes, mida teha. 
Ühtäkki tunnetas ta Gridley juuresolekut. 

»Käi minema!" kisendas ta vihaselt, pöördudes tormakalt Jasoni poole. ,,Või muidu 
ma hüppan alla!" 

» Palun sind, Jana, luba mul kaasa tulla. Ma ei hakka sind tüütama, tõotan isegi vait 
olla. Luba end vaid loomade eest kaitsta.” 

Neiu pahvatas naerma. 

»» Tema tahab mind kaitsta!" 

Jana ei varjanud pilget. 

»Mida võid sa teada ohtudest, mis varitsevad meie maal! Ilma selle imetabase 
relvata, mis sülitab tuld ja surma, oled.sa hirmuäratavate loomade ja lindude ees tühi 
koht. Kasi siit oma suguharu juurde! Kasi oma rahulike naiste juurde, keda sa mulle 
taevani kiitsid! Ainult tõeline mees läheb läbi sealt, kus kõnnib Zorami Punane 
Lilleke.” 

»»MISs siis ikka, sa suutsid mind veenda, kuid ainult osaliselt ja selles, et ma venin 
nagu kilpkonn. Kuid võta teadmiseks, et ka kilpkonn võib mingisugust kasu tuua. 
Lühidalt, ma järgnen sulle, kuni mul jõudu jätkub.” 

»Ma ei mõista, millest sa räägid. Aga kui sa mulle järele tuled, siis sured. Pea mu 
sõnu meeles: üksnes mees läheb läbi sealt, kus käin mina." 

Nende sõnadega hüppas neiu üle kuristiku serva alla ja kadus silmist. 

Jason kargas järsaku äärele ja vaatas kohkunult alla. Jana oli jõudnud mõni jard 
allapoole laskuda. Ta surus end püstise seina vastu, kobades jalaga vaevu mäjgatavaid 
kaljunukke. 

Jason hoidis hinge kinni. Tundus uskumatu, et inimene võis mööda seda libedat 
püstloodset seina alla minna. Õudusest kange, puuris ta pilguga Janat. 


Tüdruk eemaldus jalg-jalalt Jasonist, kes oli kuristiku servale kõhuli heitnud ja 
jälgis teda hauavaikuses. Mehe närvid olid viimseni pingul ja ta kartis end liigutada, 
et mitte kogemata Janat ehmatada. ,,Mu jumal!" sosistas ta endamisi. «Missugune 
enesevalitsemine! Missugune külmaverelisus! Ja tõepoolest, siit suudab läbi minna 
üksnes mees!" 

Jana jätkas ühtlaselt laskumist, tõstmata pead ja vaatamata ümberringi. 

Gridley võttis saapad jalast, tõusis püsti ja hakkas tüdrukule järele minema, liikudes 
suurima ettevaatusega, et jalge alt juhuslikult veerema pääsenud kivi Janat ei riivaks. 

Jana peatus, et jälgida Jasoni laskumist. Esialgu tegi ta seda 

vihaga, mis asendus peagi umbusuga ning läks üle imestuseks ja seejärel hirmuks. 

Korrutades mõttes Jana sõnu otsekui loitsu — ,,üksnes mees läheb läbi sealt, kus 
käin mina" —, liikus Gridley pikkamisi mööda püstloodset seina alla, klammerdudes 
vähimagi konaruse külge. Väsimus, nälg, janu — kõik ununes. Suurest pingutusest 
muutusid sõrmed tuimaks, jalad olid nagu tina täis, kuid Gridley lahenes siiski 
sammhaaval neiule. 

Lõpmatuna tunduv laskumine katkes ootamatult kiiresti. Gridley jalad kaotasid toe, 
verele kriimustatud käed ei jõudnud õigel ajal nukist kinni haarata ja mees veeres alla 
kalju jalamile. Heatahtlik saatus tegi nii, et ta kukkus'põõsa otsa ja jäi tänu sellele ellu. 
Edasi lamades tõstis Jason pea üles ja kohtas Jana pisaraist tumestatud pilku, milles 
väljendus hirm. 

Gridley ajas end kuidagimoodi püsti, läks kalju äärt mööda edasi, leidis oma saapad, 
mis ta oli enne laskumist alla visanud, pani need jalga ja vaatas uuesti üles. Jana ronis 
alla juba teisest kaljust — seal oli tema kodune Zoram. 

Pelluddari taevavõlvil märkas Gridley esimest pilve, mis paisus silmanähtavalt 
suuremaks ja ähvardas vihma kaela tuua. Kuid ta ei osanud endale ette kujutada, mida 
siin võib tähendada halb ilm. 

Veendunud, et Jason on elus ja terve, tundis Jana uuesti kättemaksuiha, ehkki ühel 
hetkel oli tema elu pärast hirmu tundnud. 

Neiu oli juba üsna pika tee maha käinud, kui nägi märke, mis kõnelesid iga hetk 
puhkeda ähvardavast tormist. Ta mõtles otsemaid ohust, mis ähvardas kaugel all 
ronivat Gridleyt. 

Pikemalt mõtlemata pööras Jana ümber ja kihutas tuhatnelja alla rajast, kuhu ta 
nüüdsama oli sattunud. Ta pidi ilmtingimata jõudma Jasoni juurde enne, kui vesi talle 
kaela paiskub. Tuli joosta mehe juurde ja viia ta kanjonist välja kõrgemasse kohta, 
sest Jana mõistis suurepäraselt, et vesi ujutab kuristiku üle. 

Kaljult paiskusid alla marulised vood, ähvardades tütarlast minema pühkida. 

Ta jooksis tulise ajuga, tundes esimest korda mässavate loodusjõudude ees hirmu. 
Tuuleiilid pidid ta äärepealt jalust maha lööma. Vesi kanjonis kerkis hirmuäratava 
kiirusega. Taevast kohises alla vihmamüür ja ujutas ümberringi kõik üle. See oli lõpp! 

Jasonit ei päästa enam miski! Vesi oli ta kindla peale minema uhtnud. Mees oli 
hukkunud! 

Zorami Punane Lilleke tardus paigale, vahtides nürilt jalge all möllavaid vetevooge. 
Milleks veel elada? 

Kuid siis miski otsekui kõrvetas teda. Tõenäoliselt hakkas tegutsema ürgne 
enesesäilitusvaist. Neiu vankus tagasi ja hakkas uuesti mööda kaljut üles ronima. Vesi 
ähvardas teda alla kiskuda, kuid Jana surus kangekaelselt hambad kokku ja jätkas 
vaevalist teed... 


Jason Gridleyle olid California ja Arizonase paduvihmad tuttavad. Ta teadis, mis on 
veeuputus. Nüüd aga, nähes vett uskumatu kiirusega tõusmas, mõistis ta, et võrreldes 
märatsevate loodusjõududega Pelluddaril on halb ilm kodukandis lihtsalt lapsemäng. 

Kartes seisma jääda, jätkas ta tõusu. Kaljusein oli peaaegu püstloodne ja Cridley 
liikus edasi väga aeglaselt. Silmi kõõritades nägi ta all vahutavat vett, mis ulatus juba 
tema jalgu puudutama. Raevutsev tuul paiskas talle näkku läbisegi liiva ja vihma, 
üritades Gridleyt kalju küljest lahti rebida ja märatsevasse sügavikku paisata. 

Gridley võitles raevukalt elu eest ja suutis ronida tillukesele astangule, mille kohal 
rippus kaljunukk. Samal ajal varjasid end teisel pool kaljut asuvas koopas Tar-gash ja 
Thoar. 

Jasonit vaevas teadmatus: mis oli saanud Janast, kas ta ikka pääses? Üdini märg, 
külmast lõdisev ja näljane Gridley hakkas mõtlema, mis saab edasi. Ta jättis rootuse 
Janat leida, ehkki teadis, kus asub neiu kodu. 

Lõpuks torm vaibus, päike tuli välja, õhk läks soojaks ja Gridley vaim virgus. 

Püüdes kinni pidada Jana teest, hakkas ta minema samas suunas. Kui palju aega 
kulus tal puhkusele, söömisele ja joomisele, seda Gridley ei teadnud. Ta heitis lihtsalt 
magama ja kui oli jõudu kogunud, jätkas teekonda. 

Kangekaelselt edasi minnes ja Janat leida lootes tunnetas ta niisugust abitust ja 
üksindust, nagu ta eales polnud kogenud. 

Kord puhkepaigas unest virgunud, hakkas Gridley end teele asutama ja leidis 
ehmatusega, et ta rõivad olid kadunud. Ta sööstis varast otsima, kuid tagajärjetult — 
läheduses polnud kedagi. 

Niisiis oli Gridleyl alles vaid relv ja särk, mis lebas puu all 

ja oli vargal ilmselt kahe silma vahele jäänud. Külma Gridley ei kartnud, siinne 
päike soojendas paremini mis tahes rõivastest, kuid jalatsid... Tõsi küll, Jana käis 
paljajalu, kuid see oli Jana! Tema, Gridley, oli tsiviliseeritud inimene. 

Jason käristas särgi ribadeks ja meisterdas endale puusakat-te, ning peagi asus 
verivärske Aadam, kaks kolti vöö vahel, uuesti teele. 

Kõige rohkem vatti said tema paljad jalad, mis hakkasid peagi veritsema. Siis laskis 
Gridley maha väikese roomaja ja meisterdas selle nahast midagi sandaalide taolist, 
mis kergendasid käimist tunduvalt. 

Aeg läks. Gridley sõi, jõi, magas ja kõndis jälle. Kaotanud lootuse leida õhulaeva, 
unistas ta südamesopis sattuda kas või mõne aborigeenide suguharu peale. Tõsi küll, 
kui Jana jutu järgi otsustada, siis võis ta kergesti nende umbusklikkuse ohvriks 
langeda. Nad nägid igas võõramaalases vaenlast ja vaevalt õnnestunuks Gridleyl 
nende poolehoidu võita. Siiski soovis ta kohata kas või mingisugust inimest. 

Mäest alla Zorami poole laskudes jõudis Jason kanjoni juurde. Tema pilgule avanes 
hiiglaslik platoo, mille ühes servas kõrgus püstloodne kalju. Järsaku ees väikese lõkke 
kõrval, kus midagi küpses, seisis pronkspruuni kehaga sõdur ja silmitses keskendunult 
küpsevat praadi. 

Gridley uuris tähelepanelikult inimest, kaalutledes, kuidas talle paremini ligineda, et 
ta ei hakkaks kahtlema Jasoni sõbralikes kavatsustes. Ta otsustas, et kõige õigem on 
minna sõduri juurde tühjade kätega, ilma relvata. 

Jason astus sammu lõkke poole, kuid märkas äkki silmanurgast koopas mingit 
liikumist. Koopa avas peitus keegi, kes sugugi ei sarnanenud inimesega. Olevus ilmus 
lagedale ja Gridley nägi määratu suurt dinosaurust. Kõigepealt arvas Jason, et 
kiviastang variseb väljaroomanud koletise raskuse all kokku, kuid see pidas vastu. 


Sõdur oli samuti märganud kohutavat looma ja haaras välkkiirelt oda. Samal hetkel 
tõmbas Gridley vöö vahelt välja mõlemad koldid ja sööstis ettepoole, valmis sõduriga 
õlg õla kõrval võitlema monstrumi vastu. 


XI. Clovi koopad 


Välkkiirelt ronis Tarzan nööri mööda üles ja karu tardus jahmunult paigale. Ent 
kivi, mille ümber oli silmus, ei pidanud Tarzani raskusele vastu ja inimene kukkus 
otse koopakoletisele selga. 

Raske öelda, kes neist oli rohkem imestunud. Loom sööstis vaistlikult kõrvale, 
püüdes ootamatust koormast vabaneda, kuid Tarzan oli juba ühe käega 
klammerdunud karu kaela ümber ja kobas teisega nuga. 

Puhkes võitlus elu ja surma peale. Inimene võitles vaikides, torkas nuga looma 
kenasse. Karu möirgas ja kähises, tammus paigal. Kuid võitluse lõpp oli juba ette ära 
määratud. Mõne aja pärast kukkus loom surnult maha. Tarzan kargas püsti, korjas 
relvad üles ja astus paar sammu edasi. Äkki sattus ta ninapidi kokku poisiga. Et teda 
mitte ehmatada, tardus Tarzan paigale. Poisil oli Tarzani viskeoda käes, kuid inimest 
märgates põikas ta kõrvale, otsekui kartes kallaletungi. 

»»Olen Ahvide Tarzan," ütles džunglivalitseja. ,,Ma tulin kui sõber ilma kurjade 
kavatsusteta. Ma ei taha kedagi tappa.” 

»»Olen Ovan," vastas poiss. ,, Kui sa meile tapma ei tulnud, siis järelikult tahad sa 
naist röövida. Igal juhul on dovi suguharu sõdur kohustatud sind tapma." 

«Tarzan ei otsi naist," väitis ahvinimene. 

»»MIKS sa siis siin oled?" 

»»Olen eksinud. Ma elan teises maailmas, mitte Pellucidaril. Kaotasin oma sõbrad 
ega leia teed tagasi. Ma tahan olla clovi rahva sõber.” 

»Mispärast sa karuga kokku läksid?" küsis Ovan ootamatult. ,,Sellepärast et muidu 
oleks ta su tapnud." 1 Ovan noogutas pead. 

» Tahaksin su seletust uskuda. Inimene minu suguharust oleks talitanud täpipealt 
samuti, kuid sina oled võõras. Sa oled vaenlane ja ma ei mõista, miks sa mu päästsid. 
Võid sa selle mulle selgeks teha?" 

»» Muidugi.” 

Ovan silmitses tähelepanelikult Tarzanit. See oli sümpaatne elavate tarkade 
silmadega sihvakas poiss. 

«Millegipärast ma usun sind, ehkki pole varem midagi sellist kuulnud ja arvan, et 
minu suguvennad vaevalt mind usu- 

vad, kui ma neile kõik üksikasjalikult ära räägin. Nad ei usu, et sa pole vaenlane.” 

»»Kus on teie asula?" 

«Siin lähedal." 

»Tulen sinuga kaasa,” jätkas Tarzan, ,,ja räägin ise teie pealikuga.” 

»Hea küll," nõustus poiss. ,,Sa võid rääkida pealik Avaniga. See on minu isa. Kui 
sind surma mõistetakse, aitan sul pääseda. Sina päästsid minu elu, kui karu oli juba 
valmis mind tükkideks rebima.” 

»Miks sa koopasse ronisid? Kas sa ei teadnud, et seal on metsloom?" 

»Mul lihtsalt ei vedanud: ma ei sattunud mitte karu taha, nagu sina, vaid tema ette.” 

»Ma ei teadnud, kuhu teerada viib." 

«Mina samuti. Ma pole veel üksinda jahil käinud. Kuid ma olen juba saanud 
sõduriealiseks ja tahtsin mõnda suurt looma kinni püüda, tõestamaks, et minust on 
saanud täismees. Leidsin raja ja läksin seda mööda edasi. Enda taga kellegi samme 


kuuldes lipsasin koopasse, karu minu järel. Ma ehmusin ja arvasin, et ei näe enam 
iialgi oma rahvast ega saa sõduriks. Sina aga käitusid nagu tõeline jahimees, lasksid 
julgelt talle noole külje sisse. Suurest vihast unustas ta minu ja tormas sinu kallale. 
Oled tõeline vapper sõdur. Räägi mulle oma maast. Kus see on? Kas teie mehed 
kütivad või harivad maad?" 

Tarzan püüdis poisile selgeks teha, et tema maa ei asu Pelluddaril, kuid see käis 
Ovanil üle mõistuse ja Tarzan pidi kõneainet muutma. Nad läksid Clovi poole ja Ovan 
jutustas innukalt oma suguharu sõdurite vaprusest ning naiste ilust. 

»Minu isa Avan on suur pealik ja mehed suured sõjamehed. Sõdime sageli zorami 
või darozi suguharuga ja röövime nende naisi, sest meil on mehi rohkem kui naisi. 
Täna siirdus üks meie omadest, Carb, kahekümne sõduriga Zorami, et röövida naist. 
Nad on seal väga ilusad. Kui ma suureks kasvan, röövin endale naise kindlasti 
Zoramist.” 

»Kas Clovi on Zoramist kaugel?" uudishimutses Tarzan. 

«Räägitakse, et mitte eriti. Olen kuulnud, et teekonna vältel söövad sõdurid kuus 
korda, kuid tugev võib ka ainult kaks korda süüa ja jääb ikka tugevaks. Tagasitee on 
veel lühem.” 

«Kuidas siis?" 

«Kui nad tagasi tulevad, jälitavad neid Zorami sõdurid." 

Seda naiivset seletust kuulatas naeratas Tarzan tahtmatult. 

Nad jätkasid oma teed, katkestades seda aeg-ajalt vaid jahipidamiseks. Ovanit 
huvitasid väga Tarzani relvad, eriti tema jahinuga. Tarzan aitas poisil teha vibu ja 
nooled ning õpetas neid käsitsema. Ovan meeldis Tarzanile ja teekonna kestel said 
nad sõpradeks. 

Kui nad Clovile lähenesid, hüüdis poiss äkki: 

«Oleme peaaegu kohal! Seal all on meie koopad. Loodan, et Avan võtab sind vastu 
kui sõpra, aga ma ei saa midagi lubada. Ehk on sul parem ära minna, kuni pole hilja? 
Praegu veel jõuab. Ma ei taha su surma.” 

«Nad ei tapa mind. Ma tulin kui sõber," vastas Tarzan, kuid hingepõhjas võbeles 
kahtlus: ta teadis, et ürginimeste käitumist ei võinud ette aimata. 

«Lähme siis pealegi.” 

Teerada viis kanjonisse. Seal, tasasel platsil, nägid nad umbes sadakonda meest ja 
naist. 

Tarzanit silmates hüppasid mehed oma kohtadelt püsti ja surusid odad pihku, naised 
tormasid laste juurde ja juhtisid need kähku koobastesse. 

«Rahulikult!" hüüdis poiss. «See olen mina, Ovan, ja mu sõber Tarzan.” 

»Me tapame ta!" kisendas mõni sõdur. 

«Kus on pealik Avan?" küsis poiss. 

«Olen siin!" kõlas äkitselt madal räige hääl ja Tarzan nägi hirmuäratava välimusega 
jässakat tugeva kehaheitusega metslast. 

«Kui sina, Ovan, tõid kohale vangi, siis rebime ta tükkideks.” 

»»See pole vang. Ta tuli siia kui sõber, aga mitte kui vaenlane. 

»Ta on võõras ja tuleb ilmtingimata tappa. Nüüd teab ta teed meie eluasemete 
juurde ja kui me teda ei tapa, tuleb ta tagasi oma rahvaga ja teeb meile kõigile otsa 
peale.” 

»Ta kaotas oma rahva ära ega tea, kuidas oma maale tagasi minna.” 

»ta valetab. Pole sellist meest, kes ei oskaks leida teed oma maale. Tulge! Mine 
eemale, Ovan, ma tapan ta omaenda kätega." 

«Enne kui tappa Ovani sõpra, tuleb kõigepealt tappa Ovan ise!" 


AAA 

Pealiku kõrval seisev pikk sõdur oli tal käsivarrest kinni haaranud. 

«Ovan on alati olnud hea poiss. Ta on aus ja tark. Kui ta kinnitab, et tulija on sõber 
ega kavatse halba teha, siis järelikult on tal selleks alust. Esialgu kuulame ta ära ja siis 
otsustame võõramaalase saatuse üle.” 

»Mis siis ikka!" hüüdis pealik. ,,Sul võib õigus olla, Ulan. Räägi, poiss. Seleta, miks 
me ei tohi teda tappa." 

«Sellepärast, et ta päästis mu elu, riskides oma eluga. Pidasime koos jahti ja ta ei 
teinud mulle midagi paha. Ta pole üksnes vapper, vaid ka suurepärane kütt. Arvan, et 
niisugune vapper sõdur kulub dovidele marjaks ära. Ta tuli meie juurde kui sõber.” 

Avan jäi mõttesse. 

«Heakene küll. Kui Carb tagasi tuleb, kutsume nõukogu kokku ja otsustame, mida 
teha. Seniks jääb ta meie juurde vangi.” 

»Ma pole nõus," vaidles Tarzan vastu. «Tulin siia kui sõber ja jään ainult sel 
tingimusel või ei jää üldse.” 

«Jäägu ta pealegi kui sõber,” pakkus Ulan. ,,Ta tuli koos Ova-niga ega teinud talle 
midagi halba. Miks me siis usume, et ta meie rahvale liiga teeb? Pealegi on ta ihuüksi, 
meid aga palju, mida ta saakski teha?" 

«Aga äkki -püüab ta meie naisi röövida?" oletas Avan. 

»Ei,” vaidles Ovan vastu, ,,seda ei juhtu. Jätke ta rahule. Vannun oma elu nimel, et 
ta ei tee meile midagi halba.” 

«Olgu pealegi," ütles üks sõdureid. Ovan oli suguharu lemmik ja iga tema palve, 
mis oli arukas, mitte ajendatud hetkelisest tujukusest, leidis vastuvaidlematut täitmist. 

«Hea küll," nõustus Avan. Jäägu pealegi. Kuid Ulan ja Ovan vastutavad kõigi tema 
tegude eest.” 

Clovis ei usaldanud Tarzanit kaugeltki mitte kõik, sealhulgas Ovani ema Märal ja 
tema õde Rela. Kuid mõlemad olid piiritult kindlad Ovanile ja muutsid ajapikku oma 
suhtumist Tarzanisse. See-eest sai Ulan uustulnukaga otsekohe sõbraks. Ulan oli 
tugev ja vapper sõdur ning tema hääl luges vanemate nõukogus palju. 

Tarzan kohanes kiiresti sugukonna eluga ega hoolinud nendest, kes temast eemale 
hoidsid. Ta õppis huviga tundma Clovi kombeid ja tavasid, püüdes üksikasjalikult 
selgitada nende 

ajalugu. Talle meeldis keskustleda Maraliga, kes oli tark naine, ja aegapidi said neist 
sõbrad. Märal jutustas, et ta ise oli pärit Zoramist ja noorena oli Avan ta röövinud. 

Ent enamik sõdureid suhtus Tarzanisse ettevaatusega, sest nad ei mäletanud 
juhtumit, et tulija oleks olnud sõber. Nad ootasid tagasi Carbi ja tema inimesi ning 
lootsid, et asi lõpeb siiski surmaotsusega. 

Kui nad olid Tarzanit lähemalt tundma õppinud, hakkasid nemadki teda austama. 
Eriti vaimustasid neid Tarzani jõud ja osavus, mida ta ilmutas jahti pidades. Peagi 
asendus umbusaldus sõbralikkusega. 

Tarzan aga haudus oma plaani. Ta tahtis clovi suguharu abiga üles otsida Jason 
Gridley ja leida tee õhulaeva juurde. 

Kui ta clovi suguharu juurde jõudis, oli südapäev. Oli möödunud päev ja vahest 
isegi kuu, aga päike seisis endiselt seniidis. 

Maraliga juttu ajades aitas Tarzan tal lõket süüdata. Sel ajal kostis nõost signaal, mis 
teatas Carbi tagasijõudmisest. Kostis hüüdeid: 

»Carb! Carb tuleb! Võitja Carb tuleb Zoramist kauni vangiga! Suur Carb!" 

Jalamaid tormati lõkkeid süütama ja peagi tuli nähtavale väike salk. Sõdurite keskel 
sammus nooruke tütarlaps, käed selja taha kokku köidetud. 


Tarzan pööras tähelepanu Carbile. Sel inimesel oli tohutu kehaline jõud. 
Korrapärased näojooned lisasid meeldivust kogu tema välimusele, kuid jõumehe 
huuled olid kitsad ja karmid, pilgust hoovas külmust ja vaenulikkust. 

Tarzan silmitses tütarlast. Tõepoolest, ta oli vististi Zorami kõige kaunim neiu. 

Suguharu pealik Avan seisis salka oodates teiste keskel. Ta kuulas rahulikult ära 
Carbi, kes retkest põhjaliku ülevaate andis, ja ütles siis: 

«Kohe kutsume sõdurid kokku ja otsustame, mida teha vangiga. Peale selle on meil 
veel üks küsimus, mille arutamise lükkasime edasi Carbi tagasitulekuni.” 

»Ja see on?" küsis Carb. 

Avan osutas Tarzanile. 

«Siin on uustulnuk, kes tahab olla üks meie seast." 

Carb viis oma vaenuliku pilgu Tarzanile ja üle tema näo libises vari. 

»Miks te talle kohe otsa peale ei teinud? Tapke ta jalamaid!" ,,Sa võid oma 
arvamuse välja öelda," lausus Avan. «Üldkoosolekul peavad sõdurid otsustama, mis 
temaga teha." Carb jõnksas õlaga. 

»Isegi kui koosolek otsustab ta ellu jätta, tapan ma tema omaenda käega. Carb ei 
kavatse elada koos vaenlasega!" 

»Siis andke otsekohe kogunemissignaal," hüüdis Ulan. ,, Vaatame, kas Carb on 
tugevam kui kõik teised sõdurid!" 

»Käisime maha pika tee ja oleme väga väsinud," sõnas Carb. ,, Laske meil 
kõigepealt süüa ja puhata, siis hakkame küsimusi arutama.” 

Sõdurid, kes olid tulnud koos Carbiga, toetasid eestvedajat ja Avan nõustus 
koosolekut edasi lükkama. 

Sestsaadik, kui tütarlaps külla toodi, polnud ta lausunud sõnagi. Tal seoti käed lahti 
ja ta viidi lõkke juurde, kus Märal tegi talle süüa. 

Tarzan teadis, kui julmalt koheldi naisi Aafrika suguharudes, ja oli äärmiselt 
üllatunud, nähes, millise liigutava hoolitsusega suhtub vangi pealiku naine. 

Märal seletas rahulikult Tarzanile oma käitumise põhjust. 

»Iga meie suguharu tüdrukut võidakse samuti röövida ja võõraste juurde viia. Aga 
kui nad kuulevad, et käitume nende naistega toorelt, võivad nad oma viha meie omade 
peale välja valada. Ja pealegi, miks peaksime neid tütarlapsi halvasti kohtlema? Meid 
on vähe ja me elame üksteise kõrval. Meie elu on selletagi raske, ja kui veel tülitsema 
hakkame, muutub see täiesti väljakannatamatuks. Naine, kes kogu aeg teistega 
tülitseb, ei saa olla hea ema. Sellisel juhul võib kogu suguharu laguneda. Seepärast 
polegi sa eales näinud, et dovi naised tülitseksid."” 

Ta pöördus vangi poole. 

» Võta istet. Potis on liha. Söö ja mine siis puhkama. Ära karda, ümberringi on 
sõbrad. Ma olen ju samuti Zoramist." Neiu vaatas Maralile otsa. 

»» Zoramist? Siis sa arvatavasti mõistad, mida ma praegu tunnen. Ma tahan tagasi. 
Parem surra, kui elada kusagil mujal.” 

»» Küllap harjud. Minagi tundsin sedasama. Kuid ma harjusin ära ja mõistsin, et dovi 
rahvas sarnaneb väga zorami rahvaga. Nad olid minu vastu head. Nad on seda ka sinu 
vastu. Möödub aeg ja sa saad samasuguseks nagu mina. Kui üks pealikutest 

sind naiseks võtab, hakkad sa teistsuguste silmadega maailma nägema.” 

»Mitte iialgi!" karjatas vang jalaga põrutades. ,,Mitte iialgi ei saa ma teie suguharu 
mehe naiseks! Olen Jana, Zorami Punane Lilleke, ja ma valin ise endale mehe.” 

Märal vangutas kurvalt pead. 


» Esialgu rääkisin minagi nõnda, ainult et kõik läks mööda. Ja sindki ootab sama 
saatus.” 

»Ei!" hüüdis neiu. ,,Ma olen oma valiku juba teinud ega lähe kellelegi teisele 
naiseks.” 

»»sa oled Jana?" küsis Tarzan. ,,Thoari õde?" 

Neiu heitis Tarzanile imestunud pilgu, sest märkas teda alles praegu. 

»Ja sina oled see uustulnuk, keda Carb kavatseb tappa?" Tarzan noogutas. 

»Mida sa tead minu vennast Thoarist?" küsis Jana. 

«Läksime teie jälgi mööda Zorami. Küttisime koos. Kuid meid lahutas üks seik. 
Paduvihma tõttu kaotasime teie jäljed. Mees, kes sind saatis, on just see inimene, keda 
ma otsin.” 

»Mida sa temast tead?" 

»Ta on mu sõber. Kas temaga juhtus midagi?" 

»Ta kukkus tormi ajal kanjonisse. Arvatavasti kukkus ta surnuks," vastas neiu 
kurvalt. ,,Oli ta sinu maalt?" 

» OH küll.” 

»Kuidas sa teada said, et läksim* koos?" 

»Ma tundsin ära tema jäljed, Thoar aga sinu omad.” 

»la oli vapper sõdur!" hüüdis Jana. 

»»Oled sa kindel, et ta on surnud?" 

Jah.” 

Mõlemad vakatasid, mõeldes Jason Gridleyle.' 

»sa õlid tema sõber," sosistas Jana Tarzanile lähemale nihkudes. ,, Nad tahavad sind 
tappa. Tunnen seda rahvast. Tunnen Carbi. Ta saab oma tahtmise. Kui suudame 
põgeneda, viin su Zorami, ja kui sa oled minu ja mu venna sõber, võtavad Zorami 
inimesed su omaks.” 

»»Mis te seal sosistate?" kostis äkki vihane hääl. 

Nad vaatasid tagasi ja nägid Avanit. Vastust ootamata käsutas ta Maralit: 

» Vii naine koopasse. Ta jääb sinna seniks, kuni koosolek otsustab, kes saab tema 
meheks. Ma panen sinna vahisõduri, kes 

hakkab teda valvama.” 

Märal võttis neiul käest kinni. Jana pööras ümber ja heitis Tarzanile anuva pilgu. 
Tarzan oli juba püsti tõusnud ja vaatas ringi. Kanjonist välja viivale rajale, mis oli 
ainus pääsemisvõi-malus, oli kogunenud sadakond sõdurit. Üksinda oleks ta ehk läbi 
murdnud, kahekesi mitte kuidagi. Ta raputas pead ja sosistas vaikselt: 

Oota!" 

Hetke pärast kadus Zorami Punane Lilleke Clovi pimedasse koopasse. 

»Mis sinusse puutub, võõramaalane, siis oled meie vang niikaua, kui koosolek 
otsustab, mis sinuga ette võtta. Mine koopasse ja oota otsust." 

Kümmekond sõdurit sulges tee vabadusse. Tarzan oli kindel, et koosolek otsustab 
tema kasuks, ja kui otsus teatavaks tehakse, tervitavad sõdurid seda vaimustusega. 
Aga kui praegu rajale tormata ja püüda põgeneda, võtavad nad ta jalamaid kinni. 

Olukord muutus kriitiliseks. 

Viimaks otsustas Tarzan alistuda ja jättis lootuse viivitamatult vabaks saada. 
Masendunult kõmpis ta koopasuu poole. Ilmselt pidi ta valmistama pettumuse Zorami 
Punasele Lillekesele, Thoari õele ja Jasoni sõbrale. 


XII. Pheli mädasood 


Kui Jason Gridley pikakasvulise sõduri poole sööstis, kes valmistus hiigelreptiili 
kallaletungi tagasi lööma, mõtles ta äkitselt, et see pilt on talle juba tuttav. Ta nägi 
juura ajastu stegosaurust. 

Sõdur seisis rahulikult, nuga vasakus ja viskeoda paremas käes. Tema näol polnud 
jälgegi hirmust, oli vaid valmidus end kaitsta. 

Niisugusest kaugusest oli kasutu tulistada, kuid Gridley arvas, et võõrad helid 
võivad kas või ajutiseks koletise tähelepanu kõrvale juhtida. Ta tulistas kaks korda 
samal ajal kanjonist .alla ronides. 

Laske kuuldes pööras stegosaurus pead ja märganud uut vaenlast, suunas oma saba 
nagu oda Jasoni poole. 

Ka sõdur oli kuulnud pauke. Gridleyt silmates sööstis ta 

tulija poole, püüdes teda kaitsta koletise hirmuäratava relva eest. Ürginimene teadis, 
et raskel hetkel võib oodata abi üksnes oma suguharu inimestelt, aga see võõras, selle 
asemel et möirgava hiiglase eest plehku pista, püüab ta tähelepanu endale tõmmata. Ja 
ta kiirustas appi. 

Enne kui Gridley olukorras selgusele jõudis, oli koletise võimas saba nagu hiiglaslik 
sõjanui õhku lõhestades tema kõrvale maha prantsatanud. Jason hakkas kibekiiresti 
mõlemast koldist korraga tulistama, sihtides pähe ja püüdes tabada roomaja tillukest 
aju. 

Mõni lask tabas märki ja koletis vajus pikkamisi maha, tuues kuuldavale raevu- ja 
valukisa. Ent mõne minuti pärast tõusis ta uuesti jalule ja surmatoov saba tõusis taas 
õhku. 

»Mine külje pealt ringi!" hüüdis sõdur. ,,Ma lähen teiselt poolt. Kus su viskeoda on? 
Seda looma palja käraga ei tapa.” 

Gridley põikas kõrvale, naerdes endamisi aborigeeni naiivsuse üle. 

Sõdur hakkas lähenema teisest küljest, aga enne kui ta jõudis heita viskeoda, surmas 
Jason koletise mõne täpse lasuga. Stegosaurus varises maha. 

»Kas ta on surnud?" imestas sõdur. ,,Mis ta siis tappis? Me kumbki ei jõudnud ju 
oma viskeodasid heita." 

Jason näitas kolti. 

»»See ta tappiski.” 

»Hääl ei tapa. Thipdari kisa pole veel kellelegi halba teinud.” 

» Teda ei tapnudki hääl. Kui sa hoolega koletise pead vaatad, siis mõistad,-mis 
juhtub, kui hakkab rääkima minu relv.” 

Sõdur silmitses lugupidavalt Gridleyt. 

»Kes sa oled? Ja mida sa teed Zorami valdustes?" 

»Mu jumal!" hüüatas Gridley. ,,Ma olen siis Zoramis?" 

»Jah.” 

»Ja sina oled zorami suguharust?” 

»» Olen. Kes sina oled?" 

Ütle, kas sa tunned Janat, Zorami Punast Lillekest?" hüüdis Jason rõõmsalt. 

»Mida sa tead Zorami Punasest Lillekesest, võõramaalane?” muutus sõdur valvsaks 
ja tõmbus näost kaameks. ,, Vasta, kuidas hüütakse sind sellel maal, kust sa tulid?" 

»»Mu nimi on Gridley. Jason Gridley,” vastas ameeriklane. 

Jason! Jason Gridley! Ütle siis, kus on Zorami Punane 

Lilleke? Mis sa talle tegid?" 


»»Kus ta on, seda ma ei tea. Meid lahutas torm ja sestsaadik otsin ma teda. Aga kust 
sa minu nime tead?" 

»Ma käisin kaua sinu järel, kuid tormi ajal uhtis vesi sinu jäljed minema," vastas 
sõdur. 

»Miks sa mind jälitasid?" 

»»Sa olid koos Zorami Punase Lillekesega ja ma käisin sinu järel, et sind tappa. Kuid 
tema ütles, et sa ei või Janale halba teha. Ta ütles, et Jana läks sinuga vabatahtlikult 
kaasa. On see tõsi?" 

Jah. Ta tuli omal tahtel minuga kaasa, kuid pärast mõtles ümber ja jättis mind maha. 
Ma ei teinud talle midagi halba.” 

» Paistab, et tal oli õigus. Mis siis ikka, ootame, kuni ma Jana üles otsin. Kui sa teda 
ei solvanud, siis ma sinusse ei puutu." 

»Kuid kellest sa räägid?" küsis Jason. ,,Pellucidaril ei tunne mind keegi.” 

»»Oled sa kunagi kuulnud inimesest nimega Tarzan?" ,,Tarzan!" hüüatas Gridley. ,,Sa 
nägid Tarzanit? On ta elus?" ,, Ma nägin teda. Pidasime koos jahti ja käisime teie järel. 
Kuid praegu pole teda enam elavate kirjas.” ,,Kas tõesti? Oled sa kindel?" Jah. Ta sai 
surma." ,,Kuidas see juhtus?" 

»Läksime üle mäeharja, thipdar kahmas ta küünte vahele ja viis minema.” 

Tarzan on surnud... Gridley sai hädavaevalt aru sõduri jutust. Ta ei suutnud uskuda, 
et see vapper ja mehine inimene on surnud. Ta ei suutnud endale ette kujutada, et 
selles tugevas päevitunud kehas ei tuksu enam nii vapper ja õilis süda. 

»Kas sa armastasid teda?" küsis sõdur, heitnud pilgu kivistunud Gridleyle. 

Jah.” 

»Mina samuti. Kuid ei Tar-gash ega mina suutnud teda päästa. Thipdar krabas ta nii 
kähku kinni, et me ei jõudnud isegi relva kasutada.” 

»Tar-gash... Kes see on?" 

»Sagoth. Üks neid karvaseid inimesi, kes metsas elavad." ,,Kas ka tema oli teiega?" 
imestas Gridley. Jah. Nad olid kahekesi, kui ma neid kohtasin. Kuid nüüd on Tarzan 
surnud ja Tar-gash läks tagasi oma maale. Mina siirdusin 

Zorami Punast Lillekest otsima. Sa päästsid minu elu, võõramaalane, aga ma ei tea, 
mida sa tegid Janaga. Sa ehk tapsid ta? Mulle pole see teada. Mis siis teha?" 

» Ka mina otsin teda. Hakkame koos otsima," pakkus Gridley. 

»Kui me ta leiame, ütleb ta ise, kas tappa sind või mitte!" rõõmustas sõdur. 

Mõistagi meenus Gridleyle otsemaid, kuidas Jana oli tema peale vihastanud. Küllap 
tahab neiu omaenda kätega temaga arved klaarida. Muide, ta võib paluda, et sõdur 
seda teeks, nähtavasti on see talle rohkem meele järele. Ja kui sõdur kõigest kuuleb, 
viib ta rahuliku südamega surmaotsuse täide. 

»Tulen sinuga,” otsustas Jason. ,,Kui ma Janat solvasin, tapad sa minu. Mis su nimi 
on?" 

»Thoar," vastas sõdur. 

Neiu oli Gridleyle rääkinud oma vennast, kuid isegi siis, kui ta oligi venna nime 
maininud, ei jäänud see ameeriklasele meelde, ja nüüd arvas ta, et Thoar on Jana 
väljavalitu. 

Mida rohkem ta selle üle mõtiskles, seda kindlamaks tema arvamus muutus. Kui 
Thoar oli Jana mees, siis sai mõistetavaks ka tema reageering Jana võimalikule 
surmale. Kuid millegipärast ajasid need mõtted Jasoni vihale. Järelikult oli see neiu 
poolt tavaline naiselik flirtimine! Ta oli lihtsalt mehe üle naernud! Väike petis! Ta 
püüdis meest endasse armuma panna, ise aga oli juba abielus. Mõnda aega oli Gridley 
pööraselt vihane, siis võitis loomupärane arukus ja ta naerjas kurvalt. 


»Kus te Janaga lahku läksite?" küsis Thoar. ,,Võiksime sinna tagasi minna ja jälgi 
otsida." 

»Kardan, et ma ei oska suunda leida, mul pole kompassi," vastas Gridley. ,, Viimast 
korda nägin teda siis, kui ta kitsast kuristikust üles ronis. Kui sa seda kohta tead, 
võime sealt otsinguid alustada.” 

»Ma tean seda lõhet," valtas Thoar. ,,Kui kaks phelilast, kellest sa rääkisid, ellu jäid 
ja sellesse kuristikku tungisid, said nad Jana kindla peale kätte. Otsime kõik 
ümberringi läbi ja kui me teda ei leia, laskume nõkku, phelilaste maale.” 

Nad asusid teele ja et ajal polnud Thoari jaoks mingit tähtsust, läksid nad edasi 
väsimust tundmata, jäädes vaid harva puhkama, et keha kinnitada. Gridley ei 
uskunud, et nad leiavad Jana jäljed. 

Jason õppis Thoari lähemalt tundma ja umbusk asendus sümpaatiaga, 

ehkki kiivustunne näris endiselt. Nad kõnelesid Janast harva, kuid mõtlesid temast 
kogu aeg. Ikka ja jälle meenutas Jason nende ühise rännaku üksikasju. Lialgi elus 
polnud ta naist selliselt taga igatsenud. Ta püüdis Janat unustada, meenutada Cynthia 
Furnoist või Barbara Greeni, kuid silme ees seisis võrratu Jana kuju. Teda ei saanud 
varjutada isegi mõtted Tarzanist, von Horstist või Muwirost. 

Jason omakorda meeldis ka Thoarile. 

Viimaks jõudsid nad kuristiku juurde, ent kusagil polnud näha ei jälgi ega 
vähimaidki märke Jana siinviibimisest. 

»Peab nõkku laskuma,” otsustas Thoar. ,,Phelide maale. Isegi kui me Janat ei leia, 
võime tema eest kätte maksta.” 

Mõte, milles sisaldus algelise õigluse iva, tundus Gridleyle täiesti loomulik. Nad 
läksid phelide maale ja mõlema südames leegitses kättemaksuiha. Nõos kasvasid 
hiigelsuured puud, kuid loomad olid siin väiksemad. Tõsi küll, kord juhtusid nad pealt 
lägema trahhodoni ja dinosauruse võitlust, kes heitlesid hir-nuäratavaid hambaid 
lõgistades elu ja surma peale. 

Neil oli õnne ja nad läksid kiiresti edasi. Jason ei kujutanud ;ndale ette, kuidas 
inimesed, olgu kas või phelilased, sellises jadrikus elada saavad. 

»Inimene ei või sellises metsas elada," ütles ta Thoarile. ,,Phelimaa on kusagil 
mujal.” 

»Ei ole,” vaidles teekaaslane vastu. ,,Meie sõdurid käivad sageli siin, et röövitud 
naisi tagasi saada, ja on sellest maast jutustanud.” 

»SUl võib ka õigus olla, aga ma ei kujuta ikkagi ette, kuidas nimesed siin elada 
saavad. Ma usun alles siis, kui näen neist kedagi oma ihusilmaga." 

»Kannata, küll sa varsti näed." 

»Miks sa nõnda arvad?" 

»Vaata alla ja sa näed seda, mida ma otsin." 

Gridley vaatas osutatud suunas, kuid peale oja ei märganud midagi. 

Just seda oja ma otsisingi," sõnas Thoar. ,,Kõik, kes on siin käinud, kinnitavad, et 
phelilased elavad paremal pool jõge, kuhu see oja suubub. Oma eluasemed rajavad 
nad metsloomadest kaugemale kõrgendikele. Jõe ääres pole sugugi halb elada.” 

Nad läksid edasi kõiki ettevaatusabinõusid hoolikalt silmas pidades, sest asula võis 
iga hetk nähtavale tulla. Kuid möödus 

üsna palju aega, enne kui Thoar seisatas ja hoiatavalt käe tõstis. 

Puutüvede vahelt silmas Gridley tasast kivikõrgendikku. Oli ilmne, et maa-ala olid 
raadanud ja harinud inimese käed. Eemalt paistis ainult üks maja, kui seda ehitist 
üldse majaks võis nimetada. Horisontaalselt paigaldatud palgid moodustasid seina. 


Peenemad palgid olid asetatud nendega risti. Praod seina alumises osas olid kinni 
mätsitud saviga. 

Pisut lähemale jõudes nägid nad veel kolme samasugust onni. Künka jalamit kattis 
lopsakas taimestik, nõlvadel ja harjal olid aga puud välja juuritud. Oli täiesti võimatu 
läheneda onnidele märkamatult. 

Thoar oli kindel, et neid on juba ammugi nähtud. Väikeste avade kaudu onni seintes 
võis jälgida kõiki juurdepääsuteid. 

» Noh, mis me siis nüüd teeme?" küsis Jason. 

Thoar silmitses mõtlikult Gridley koite. 

»» Millegipärast on su lärmakad surmatoovad abilised tükk aega vait olnud. Paistab, 
et ainult nende toetusel võime vabastada Jana või tema eest kätte maksta.” 

»Lähme siis,” sõnas Gridley otsusekindlalt. 

Külg külje kõrval rühkisid nad asula poole, aimamata, et jõe kaldal kasvavate puude 
vahelt jälgis neid mitu silmapaari, mis välkusid kurjalt karvastes nägudes... 


XIII, Horiibid 

Avan pani koopasuu ette vahisõdurid ja kui Tarzan tahtis sisse minna, peeti ta kinni. 

»»Seis, kuhu sa lähed?" 1 

»Koop'asse," vastas Tarzan imestunult. ,,Milleks?" küsis vahisõdur. 

»Ma tahan magada," seletas Tarzan. ,, Varem käisin siin sees vabalt ja keegi ei 
takistanud mind." 

»» Avan andis käsu, et uustulnuk ei tohi koopale ligineda enne, kui sõdurite koosolek 
on lõppenud.” 

Sel ajal astus ligi Avan ise ja käskis: 

»Lase ta sisse. Mina saatsin ta siia. Kuid välja ära enam lase.” 

Sõnagi lausumata astus Tarzan süngesse koopasse. Kui ta silmad olid pimedusega 
harjunud, hakkas ta ringi vaatama, lootes näha Janat. 

Kaugema seina juurde olid kogunenud naised ja lapsed. Koopasuu juures jutlesid 
omavahel vaikselt mõned sõdurid. Tarzan käis sõnatult koopas ringi, lootes leida 
Janat. Tütarlaps märkas teda esimesena ja vilistas tasa. 

»Mismoodi saaksime siit põgeneda?" küsis ta, kui Tarzan oli ta kõrval koha sisse 
võtnud. 

»Ei tea. Kõik, mis praegu teha saame, on oodata sündmuste kulgu ja pingutada 
jõudu, et ellu jääda." 

»Arvan, et sul on üksinda kergem põgeneda,” lausus Jana. ,,Sina pole ju vang. Sa 
käid ka sõdurite hulgas vabalt ringi ja lõpuks on sul relv.” 

«Kahjuks olen minagi praegu vang," ohkas Tarzan. ,, Avan käskis just nüüdsama 
mul seniks siia jääda, kuni koosolek mu saatuse kohta otsuse langetab.” 

»Jah, sinu tulevik ei tõota tulla roosiline... Selge on seegi, mis mind ootab. Kuid 
mina end juba neile kätte ei anna. Ei Car-bile ega kellelegi teisele.” 

Nad jutlesid vaikselt, vakatasid siis ja kumbki süüvis oma mõtetesse. Jana hakkas 
Tarzanit küsitlema selle maailma kohta, kust ta oli tulnud. Sellest sai pikk jutt. Jana ei 
lasknud Tarzanil hinge tõmmata, vaid puistas otsekui küllusesarvest talle küsimusi, 
mille vastuseid ta iga kord ei mõistnudki. Elekter ja tsivilisatsioon, muusikariistad ja 
raamatud — see kõik polnud tema taibule jõukohane. Kuidas ta ka ei püüdnud asjade 
olemusse tungida, ei. läinud see tal korda. 

Nende läheduses maganud sõdur virgus ja hakkas naabrit äratama. 

»lõuse üles, aeg on koosolekule minna.” 


Tarzanist möödudes tundis ta viimase ära ja küsis: 

»Mida sina siin teed?" 

See oli Carb. 

Tarzan vaatas talle üksisilmi otsa, lausumata sõnagi. ,, Vasta, kui sinult küsitakse!" 
käratas Carb. ,,Sa pole pealik. Sa võid vastust nõuda oma naiselt või lastelt.” 

Carb kihvatas vihast. 

»» Võid minna," lausus Tarzan käskivalt, osutades käega uksele. 

Pärast hetkelist kõhklemist pööras Carb selja ja sammus väljapääsu 

poole möödaminnes magavaid sõdureid äratades. 

»» Võta teatavaks, et sa oled juba laip,” lausus Jana nukralt. 

»Ta on minu kohta juba ammu otsuse teinud, seega hullemat oodata ei tule,” muigas 
Tarzan. 

Taas võttis maad pikk vaikus. Nad teadsid, et nendel silmapilkudel määratakse 
koopa seinte taga nende saatust. 

Tarzan ja Jana ootasid. Äkki jooksis koopasse Ovan. Ta otsis Tarzanit. 

«Koosolek otsustas su tappa,” sosistas poiss lähemale tulles, «tütarlaps antakse 
Carbile." Tarzan kargas püsti. 

»»On aeg," hüüdis ta Janale. ,,Kas nüüd või mitte iialgi. Kui me raja juurde läbi 
murrame, võivad meid kätte saada ainult kõige välejalgsemad sõdurid. Ja kui sina, 
Ovan, oled minu sõber, nagu sa rääkisid, pead sa suu ja annad meile selle võimaluse." 

»»Olen su sõber, sellepärast viibingi praegu siin. Kuid raja juurde sa ei pääse. See on 
juba ära lõigatud ja sõdurid on lahinguks valmis. Nad teavad, et oled relvastatud, ja 
usuvad, et sa üritad põgeneda." 

»Meil pole teist väljapääsu,” vastas Tarzan. 

»» On küll. Ma tean teist teed ja näitan seda teile.” 

»Kus?” küsis Jana. 

»» Tulge mulle järele," lausu Ovan, taganedes pimedusse ja kadus kaljus olevasse 
väikesesse tühemikku. Jana ja Tarzan sööstsid talle järele. 

Käik kaljus muutus üha kitsamaks ja järsemaks, mistõttu pimedas liikuda oli aina 
keerulisem. Lõpuks jäi Ovan seisma ja eemaldas jõudu pingutades pea kohalt 
kivikamaka, avades uue käigu labürinti. 

»Seal kaugemal on rada, mis viib mäeharjale. Seda rada teavad ainult pealik ja tema 
vanem poeg. Kui isa taipab, et mina teile teed näitasin; ei pääse ma surmast, kuid ma 
nägin kõike juba ette. Kui minu äraolekut märgatakse ja mind otsima hakatakse, 
magan juba rahulikult oma koopas. Rada on järsk ja ohtlik, aga see on teine ainus 
pääsetee. Minge ruttu. Päästan sinu elu, nagu sa minu oma päästsid." 

Seda öelnud, lahkus ta neist ja kadus pimedusse. Veel mõnda aega kuulis Tarzan 
tema kaugenevaid samme. 

Tarzan surus end pimedasse avasse ja sirutas Janale käe. Nad 

hakkasid ettevaatlikult edasi minema jalgadega teed kobades. 

Mõlemale tundus, et nad on käinud juba terve igaviku, ent miski pole muutunud. 
Ikka ühtemoodi oli puudu õhust, ikka ühtemoodi varises jalge alt liiva ja kive. Kuid 
viimaks ometi hakkas eespool paistma päikesevalgus. 

»»Kus asub Zoram?" küsis Tarzan. 

Neiu näitas ja lisas: 

»Kuid otse minnes me Zorami ei jõua. Carb on oma sõduritega sulgenud kõik rajad. 
Ära arva, et nad lasevad meil nii kergesti lahkuda. Kindlasti luusivad nad juba kõikjal 
ringi.” 


»»See on sinu kodukant, sina oskad siin paremini liikuda kui mina. Teen kõik, mis sa 
ütled." 

» Tuleb laskuda mägedest Clovi suunas,” jätkas Jana. ,, Nad hakkavad meid just 
mägedest otsima. Niipea "kui oleme alla jõudnud, pöörame kohe Zorami poole tagasi. 
Praegu oleme Zorami kohal. Peab nii ruttu, kui võimalik, mägedest lahkuma.” 

Allaminek võttis rohkesti aega, sest ümbrus oli võõras. Tuli minna ringiga mööda 
kuristikest ja lõhangutest, mis kerkisid ootamatult teele. Nad sõid ja magasid mitu 
korda, aga mitu päeva teele kulus, seda Tarzan ei osanud arvata. 

»Siin elutseb gorobor," ütles kord Jana. 

»Kes see veel on?" 

»» Parem, kui me teda ei kohta. See on kohutav olend. Mina pole teda näinud, kuid 
mõni Zorami sõdur on temaga kokku puutunud. Ta on kohutavalt suur. Tavaliselt 
lesib ta maas ega tungi kellelegi kallale, kuid on määratu suur ja hirmuäratav: kaks 
paari vuntse, üks nina all, teine silmade kohal, õudne!" 

»Kui sind kuulata, Jana, siis on tal vähe vaenlasi, kelle rünnakuid tuleb tal oma 
jõudu kasutades tagasi lüüa.” 

» Tema maitsvat liha jahivad üksnes horiibid.” 

»Kes need on?" 

Neiu võpatas. 

»»Maduinimesed,” sosistas ta. 

»Maduinimesed?" kordas Tarzan. ,, Kuidas nad välja näevad?" 

»»Oh, neist ei maksa parem rääkida. Nad on eemaletõukavad. Hullemad kui 
goroborid. Neil on külm veri ja räägitakse, et neil pole südant. Neil pole normaalseid 
inimlikke tundeid, nad ei tea, mis on armastus ja sõprus.” 

Põgenikud jõudsid veel umbes miili jagu mäenõlvast alla. 

Tundus, et ümberringi oli välja surnud kõik, mis Pellucidaril oli ebatavaline. Kuid 
vaist ütles Tarzanile, et nad polnud üksi. Ta tundis teravat lõhna, ent ei osanud 
seletada selle olemust. Arvatavasti lehkasid selliselt maod. . 

Turvalisuse eesmärgil otsustas Tarzan võimalikult kiiresti ületada soise madaliku ja 
tõusta mägedele, mis viisid Zorami. Nad olid peaaegu eesmärgile jõudnud, kui Jana 
Tarzanil käsivarrest kinni kahmas ja ehmunult ettepoole näitas. 

»» Gorobor!" sosistas Jana summutatud häälega. ,,Tuleb maha heita ja pikas rohus 
vagusi olla.” 

»la pole meid veel märganud,” väitis Tarzan. ,, Võib-olla polegi tal meiega asja.” 

Võimatu on kirjeldada nende pilgu ette kerkinud olevuse uskumatut suurust ja 
hirmuäratavat välimust. Esimene, mis Tarzanile pähe turgatas, oli koletise sarnasus 
Pal-ul-doni greifidega. Tal oli kaks vuntsi silmade kohal ja kaks nina all, karvane 
nokk ja kaelataoline karvane moodustis. Silmi ääristasid eredad söörid. Kahtlemata 
kuulus see greife meenutav hiiglaslik koletis juuraajastusse. 

Jana oli kõrges rohus vagusi ja andis Tarzanile märku teha sedasama. Ettepoole 
kummargil, jälgis ahvinimene looma. 

»Ta on vististi meie lõhna haistnud," lausus Tarzan vaikselt. ,,Ta seisab, pea püsti, ja 
nuusutab õhku. Arvatavasti jookseb ta ebatavaliselt kiiresti, mis niisuguse koguka 
looma kohta tundub olevat uskumatu. Jana, ta on haistnud lõhna, kuid vist mitte 
meie oma. Tuul on paremalt poolt, tema aga vahib vasakule. Oma arust tunnen ka 
mina seda lõhna. Seal liigub keegi edasi kergelt ja kiirelt ning gorobor vahib just 
sinnapoole. Kuulen mingit häält. Gorobor rühib selle suunas, ilmselt soovib näha, mis 
seal on.” 

Tarzan kuulatas gorobori jälgides häält, mida tekitas seni veel nähtamatu olend. 


» Olgu seal kes tahes," sosistas Tarzan, ,.kuid ta läheb üle meie jälgede. Nad saavad 
kokku just meie taga.” 

Jana lamas liikumatult rohus, kartes äratada gorobori tähelepanu. 

»Peame siit viivitamata lahkuma," sosistas ta, ,,kuni meid pole veel märgatud.” 

»Kuristikust väljub salkkond ratsanikke,” jätkas Tarzan vaatlust. ,, Kuid jumal 
hoidku, kelle seljas nad ratsutavad!" 

Jana kergitas end ja vaatas sinna, kuhu Tarzangi. Ta sosistas kohkunult: 

»Need pole inimesed, vaid horiibid. Ja nad ratsutavad gorobosride seljas. Kui nad 
meid märkavad, oleme kadunud. Keegi maailmas ei suuda nende eest põgeneda, sest 
kogu Pelluddaril ole neile kiiruses võrdseid. Ära liiguta! Meie ainus lootus on üüd 
see, et nad meid ei näeks.” 

Lähenevaid horiibe märgates kisendas gorobor läbilõikavalt, painutas pead ja 
sööstis vaenlastele kallale. Tarzan jõudis märgata, et ratsanikud olid varustatud 
piikidega. Nad hargnesid ahelikku, moodustasid poolringi ja tormasid rünnakule. 
Kõik käis uskumatult kiiresti. Gorobor hakkas maruvihaselt visklema vaenlaste 
piiramisrõngas, lõgistades lõuapärasid. Tarzan mõtiskles hämmeldunult selle üle, 
kuidas küll horiibidel õnnestub kümnetonnist mürakat maha paisata. 

Üks ründaja sööstis edasi ja jõudis goroborile kõige lähemale. Viimane painutas pea 
alla, ajas hiiglaslikud lõuad pärani ja tormas talle vastu. Hetkeks ring lagunes, siis 
sulgus jälle. Gorobor viskus tagasi, olles ilmselt haavanud kahte horiibi. 

Gorobor tõi uuesti kuuldavale raevuka möirge ja tormas ahelikku läbi murdma. 
Tarzan kohkus: kui horiibidel ei õnnestu looma peatada, kihutab hullunud loom 
otsejoones nende peale. 

Langetanud noka, lõõtsutas gorobor raskelt. Kümnetest haardest voolas verd. Piike 
ees hoides lähenesid talle aeglaselt horiibid. Nad torkasid kõik korraga oma piigid 
looma kehasse ja nagu üks mees hüppasid ka tagasi. Rängalt haavatud gorobor püüdis 
viimast jõudu kokku võttes üles tõusta, kuid hetke pärast varises surnult maha. 

Tarzan rõõmustas, et võitlus just niimoodi lõppes ja haavatud loom nendeni ei 
jõudnud, kuid leidis järsku, et horiibid olid ima read ümber rivistanud ja piirasid neid 
nüüd tiheda ringina. Ilmselt olid maduinimesed neid juba varem märganud, kuid ei 
teinud neist välja, kuni võitlesid goroboriga. 

»beab võitlema!" otsustas Tarzan, ja et enam polnud mõtet end varjata, tõusis täies 
pikkuses püsti. 

»Jah," nõustus Jana ja astus tema kõrvale. «Hakkame võitle-na, ehkki lõpp on ette 
teada: neid on üle poolesaja, meid aga kõigest kaks.” 

Tarzan pingutas sõnatult vibunööri. Horiibid tulid sttevaatlikult lähemale, 
silmitsedes teraselt uusi ohvreid. Lõpuks 

oli ahelik nende juurde jõudnud. 

Nüüd sai Tarzan nagu kord ja kohus näha maduinimesi, kes istusid jälestusväärsete 
ratsude seljas. 

Väliselt meenutasid horiibid pisut inimesi, ja seda rindkere ning jäsemete kujult. 
Nende kolme varbaga jalad ja viie sõrmega käed sarnanesid roomajate käppadega. 
Peaaegu kogu nende keha katsid soomused, ehkki käelabad, nägu ja jalad tundusid 
olevat kaetud nahaga — nii peened olid seal soomused. Sarnasust madudega toonitas 
selle katte värvus. Igaühe rinnal oli sõõr, mida läbistas kaheksanurk. 

Vööle kinnitatud toornahast tupes rippus kõigil luunuga, rannet kaunistas käevõru. 
Maaling ja kaunistus viitasid sellele, et need olid sõdurid. Peale nugade kuulusid 


relvastuse hulka pikad luuotsikutega piigid. Nad istusid kohmakatel ratsudel — triiase 
ajastu amadonidel. 

Tarzan silmitses horiibe lähemalt ja mõistis, miks nende kohta öeldi, et neil on külm 
veri ja puudub süda. Need olid inimroomajad. 

Omakorda silmitsesid ka horiibid oma liikumatute laugudeta silmadega Tarzanit 
ning Janat. Nende pilk oli eemaletõukav. Äkki ütles üks horiib sulaselges gilaki 
keeles: ,,Teil pole kuhugi põgeneda. Visake relvad maha!" 


XIV. Läbi sünge metsa 


Jason Gridley ronis rutakalt mäenõlvast üles asula poole, kus ta lootis leida Zorami 
Punast Lillekest. Tema kõrval jooksis Thoar, valmis relvaga vabastama vangist oma 
õde. 

Samal ajal jälgis neid puude tagant paar karvast hirmuäratava välimusega meest. 

Thoar oli äärmiselt üllatunud, et majast, millele nad lähenesid, ei kostnud ainsatki 
häält. 

»Vaata ette,” hoiatas tajasonit. ,, Kui me vaid lõksu ei satuks!" 

Nad hiilisid maja juurde. Gridley heitis pilgu sisse. 

»Siin pole kedagi!" hüüdis ta. ,, Maja on lõhutud.” 

«Vaatame teistesse,” kostis Thoar. 

Kuid ka teised onnid olid tühjad. 

»» Nad on ära läinud,” ütles Jason. 

» Tundub küll," nõustus Thoar. ,,Kuid nad peavad tagasi tulema. Lähme alla, 
peidame end puude vahele ja ootame nende ulekut.” 

Ähvardavat ohtu aimamata laskusid nad künkast ja läksid shelilaste tallatud rada 
mööda metsa. 

Vaevalt olid nad puude alla jõudnud, kui umbes kümme meest neile silmapilk 
kallale tungis. Paari sekundiga olid nad maha paisatud, relvituks tehtud ja kinni 
seotud. Seejärel pandi nad jõhkralt jalule ja Jason ajas silmad pärani, nähes, kes neid 
vangi oli võtnud. 

»Püha neitsi!" karjatas ta. ,, Vähe sellest, et siin on igal sammul mammutid, 
pterodaktülosed ja dinosaurused! Ma poleks iialgi osanud arvata, et kohtan Pellucidari 
südames kapten Kid-di, Laffite'i ja söör Henry Morganit!" 

»Mis on?" urises üks kallaletungijaid. ,,Kes te olete? Mis maalt?" 

»Heast vanast Ameerikast, USA-st," vastas Gridley. ,,Kes te ise olete, kurat võtaks, 
ja mis te meist tahate?" Ta pöördus Thoari poole: ,, Need pole ju phelilased?" 

»Ei,” lausus Thoar. ,, Näen neid imelikke inimesi esimest korda." 

» Teame teist kõike," käratas üks pikajuukseline. »Ärge püüdkegi meid lollitada.” 

«Suurepärane! Laske meid siis vabaks, tulime ju heade kavatsustega.” 

»» Või veel. Sinu maa sõdib alatasa korsaaridega. Sa oled sa-rilane. Sind reetis su 
relv. Taipasin kohe, kui seda nägin, et oled kaugelt Sarist. Kidd ja Bulf rõõmustavad 
kohtumise üle. Aga vahest on see Thanar ise?" pöördus ta kaaslaste poole. ,, Keegi ehk 
teab, kas korsaaride maal võeti ta kinni või ei." 

»»Mind polnud seal, olin just reisil,” vastas üks. 

»Ei tule nagu meelde. Aga kui see on tema, siis peame saama korraliku tasu,” kostis 
teine. 

«Arvatavasti läks ta laevale tagasi. Pole mõtet oodata, võtame need lampjalgsed 
kaasa.” 


Salk hakkas minema piki kallast. Mõne aja pärast ilmus nähtavale laev, mida 
varjasid kõrged puud ja tihe põõsastik. 

Vangid astusid pardale ja korsaarid lükkasid laeva kitsasse jõesängi. 

Korsaarid asusid oma töö kallale ja Gridley võis lõpuks neid paremini silmitseda. 
Neil oli metsik ilme, rätikud seotud ümber pea ja sõõrmetest läbi torgatud kullast 
rõngad. Ehtsad piraadid! 

Korsaaridest oli ta kuulnud Perrylt ja tänu temale oli Gridleyl neist nüüd mõningane 
ettekujutus, ent ta suhtus neisse ikkagi kui piraatidesse, kes olid tuttavad lapsepõlves 
loetud raamatutest. 

Thoar valmistus halvimaks, Jason aga ei kaotanud lootust, sest meeskonna 
omavahelisest kõnelusest tabas ta ära, et nad viiakse Korsaarimaale, sinnasamasse 
linna, kuhu toimetati David Innes, kes oli esimesena siirdunud uurimisretkele ja 
saanud Pellucidari keisriks. Õigupoolest oli Gridley selle retke algatanudki, et just 
sellesse paika sattuda. 

Laev liikus kiiresti allavoolu. Kaldal kasvavast metsast kostis loomade kisa ja okste 
praksumist — ühesõnaga, seal kees elu. Puud kasvasid metsas lausmüürina, laskmata 
läbi päikesekiiri. Vees ilmusid nähtavale mingisugused roomajad ja korsaarid sattusid 
ärevusse, otsekui kartes midagi. Nad vahtisid üksisilmi vette, nagu oodates kellegi 
ilmumist. Kõigile, vangid kaasa arvatud, jagati välja aerud ja laev lendas edasi. 
Korsaarid vältisid täielikult paremat kallast, laskmata samal ajal silmist vasakut. Jason 
murdis pead nende ärevuse põhjuse üle. 

Mõne aja pärast märkasid korsaarid, et vangid on täiesti kurnatud, ja võtsid neilt 
aerud ära. Jason püüdis arvutada, kui kaua on laev juba teel olnud. Ilmselt kau*, kuigi 
inimesed polnud maganud ega söönud. Ka Jasonile ja Thoarile ei antud süüa. Nad 
vajusid rammetutena laevalae paljastele laudadele ja samal viivul kõlasid erutatud 
hüüded; 

»Seal nad on! Aerutage kõigest jõust! Kui läbi murrame, oleme pääsenud!" 

Jason ajas end suurivaevu jalule ja hakkas vaatama sinnapoole, kuhu osutas 
pikajuukseline korsaar. Soolasambaks tardunud Jason ei osanud isegi nime leida 
olendeile, kes suure kiirusega laevale lähenesid. Inimesesamased olendid kükitasid 
roomajate seljas, Jason nägi seda selgesti. ,,Ratsanikel" olid pikad piigid, nende 
niinimetatud ratsud liikusid vett lõhestades nobedasti laeva poole. Kui nad olid laeva 
lähedale jõudnud, nägi Jason, et need polnudki inimesed, ehkki sarnasus oli suur. 
Nende elukate pead meenutasid sisalike omi. 

»» Oh issand!" pääses Jasoni huulilt. ,,Mis see on?" 

Küünarnukile tõusnud Thoar vastas sosinal: , Need on horiibid. Parem kõngeda, kui 
nende pihku attuda.” 

Raske laev lähenes jälkidele olevustele. Vahemaa vähenes ar-nutult. Ja sel hetkel, 
kui pidi toimuma kokkupõrge, lõhestasid aikust püssipaugud: korsaarid olid haaranud 
arkebuusid. Horiibid tõmbusid kõrvale, lasksid laeva läbi ja hakkasid seda küladelt 
piirama. Tuld ja suitsu välja paisates kallasid arkebuusid ;oletised üle tinarahega. 
Kuid ühe tapetud horiibi asemele tekkis kaks uut. Nad olid juba parda alla jõudnud ja 
korsaarid, visanud käest aerud, heitsid laeva põhja pikali. Horiibid haarasid )ihku oma 
pikad piigid ja algas taplus. 

Relvitud Jason ja Thoar leidsid end sügavast vereloigust keset keha küljest 
ärarebitud käsi ja jalgu ning moonutatud surnukehi. Arkebuusid polnud veel 
vakatanud, kuid laev oli juba jäänud juhtimiseta. Horiibid haarasid sellest kinni ja 


hakkasid kalda poole vedama. Maotaolised inimesed hüppasid roomajate seljast 
pardale ja hakkasid ellujäänute kallal arveid õiendama. 

Viimaks sai veresaun läbi. Korsaaridest oli elus vaid kolm, lende hulgas ka kapten 
Lajo. Horiibid väänasid neil käed selja aha ja hakkasid laeva üle vaatama ning 
haavatuid tapma. 

Jasonil ja Thoaril vedas — ka neil seoti käed kinni. 

Horiibid olid kobarasse kogunenud, ilmselt kavatsesid nad juhata. Gridley piidles 
koletisi suurivaevu vastikustunnet maha surudes. Isegi karmid korsaarid võpatasid 
paljast elukate lägemisest. 

»Mis sa arvad, miks meid ellu jäeti?" küsis Jason. Lajo kehitas õlgu. ,,Kes neid 
teab.” 

»»Küllap annavad meid õgida naistele ja lastele." ,,Kust sa seda võtad?" küsis Lajo. 

»Ma lihtsalt tunnen nende kombeid, ehkki näen neid esimest korda. Need on ju 
horiibid, maduinimesed. Nad sõidavad Rela Ami ja Gyor Corsi vahel jõel.” 

Horiibe jälgiv Jason märkas ootamatult koletiste imetabast võimet muuta oma 
värvust. Võitluse ajal olid nad kahvatusinise varjundiga, aga niipea kui puhkama 
jäädi, muutus nende soomus punakaks. 

Jason vahtis neid nagu lummatud. Horiibid heitsid pikali maha, kuid Jason ei 
suutnud kindlaks teha, kas nad magasid 

või olid ärkvel, sest nende silmad jäid lahti. Pruunikal maapinnal lamades sulasid 
nad värvuselt sellega kokku ja olid peaaegu märkamatud. 

Jason jäi magama ja nägi kohutavat und, et ta võitles horiibidega. 

Ta ärkas teravast valust õlas: tema kõrval seisis horiib ja torkis teda vaheda piigiga. 

»»Mis sa lärmad," lausus horiib pahaselt. 

Ka teised hakkasid end liigutama ja maast üles tõusma. 

»lõuse!” käskis horiib, kes oli Jasoni une katkestanud. «Otsustasin vangid lahti 
päästa. Nagunii ei saa te jalga lasta, kes aga seda üritab, selle tapame. Tule!" ja horiib 
päästis Jasoni käed lahti. 

Gridley jaoks olid need elukad kõik ühte nägu ja ta täheldas imestusega, et nad 
eristavad üksteist. 

»Roni selga!" osutas horiib goroborile. ,.Istu kaelale lähemale.” 

Jason kuuletus. Ta istus libedale külmale seljale ja klammerdus paljaste jalgadega 
ratsu kaela ümber, judisedes jälkusest. Maduinimene istus tema taha. Kõik vangid sel 
moel istuma pannud, suundusid elukad süngesse metsa, liikudes seejuures häm- 
mastavalt kiiresti. 

»Mida te kavatsete meiega teha?" huvitus Gridley mõne aja pärast. 

»» Esialgu pannakse teid mune haudjuma, siis söödetakse meie naistele ja lastele,” 
vastas horiib. ,,Praegu on neil kõht täis, neid toideti kala ja goroboriga. Gilakid on 
nende maiuspala." 

Jason vakatas, kuid hinges oli tal närune tunne. Haududa mune ja pärast lasta end 
ära õgida — selline väljavaade ei sisendanud optimismi. 

Kahel pool vilksatasid puud. Mingil hetkel nägi Gridley kõrvalpilguga Thoari, kuid 
temaga kõnelusse astuda ei õnnestunud. Peagi hakkas ees kilgendama järve sinine 
peegelpind. Lähemale jõudnud, nägi Gridley vees nende poole liikuvaid maduinimesi. 

Emased roomajad olid niisama jälgid kui isased ja ei erinenud neist peaaegu üldse. 
Ainus erinevus oli see, et neil polnud vuntse ja sõjamaalingut, mistõttu nad paistsid 
olevat nagu alasti. 

Vangid võeti ratsude seljast maha ja viidi kõrgele kaldale. 

Vee ääres mudas lebasid emased, kes hoidsid mune. Munad 

olid poolest saadik kaldaäärses püdelas mudas ja sellega ka iealt kokku mätsitud. 
Kõikjal võis näha väikseid pesi, mille ümber kohmerdas rohkesti tillukesi horiibe, kes 
olid nüüdsama munast koorunud ja otsisid endale kuivemat jalgealust. Nad olid ietud 
iseenda nooleks — ei vähimatki täiskasvanute tähelepanu. Vastsündinud horiibid 
sarnanesid sisalikega, kes püüdsid asjatult kaldale vingerdada. 

Pesa juurde, mille ees istus Thoar, lähenes horiib, kahmas tal ootamatult peast, surus 
nina ja suu kinni ja sukeldus koos oma ohvriga järve. 

Gridley jälgis kohkumusega, kuidas tema kaaslane veekeeri-esse kadus. Sekund 
hiljem järgnesid neile samal moel Lajo ja nõlemad korsaarid koos oma valvuritega. 

Meeleheitlikult pingutades püüdis Gridley vabaneda pehmete sõrmede sitkest 
haardest, kuid külmad käed hoidsid teda tugevasti kinni. Siis laskuski juba külm pihk 
tema näole ja järgmisel hetkel tundis Gridley, kuidas järve soojad veed tema pea 
kohal kokku lõid. 

Gridley rabeles kõigest jõust vastu, lootes, et horiib ta vee-pinnale tagasi viib, kuid 
viimane vedas teda endiselt läbi kleepuva muda. Õhupuudusest ähvardasid kopsud iga 
hetk lõhke-ia. Silme ees ujusid tulekarva ringid. Kohe kaotab ta teadvuse. Äkki 
eemaldas horiib käe tema näolt, vabastades suu ja nina. Jason ahmis kramplikult õhku 
ja tundis, et lebab soojas mudas otsekui voodis, mitte aga vees. 

Ümberringi valitses kottpimedus. Gridley kobas käega enda ämber ja tundis kellegi 
pehmeid kehi. Seejärel kostis voolava ree mulksumist ja saabus vaikus. 

Hauavaikus. 


XV. Vangis 


Taibanud vastupanu mõttetust, langetas Tarzan relva. 

»Mis te meiega teete?" küsis ta horiibilt, kes oli käskinud relvad maha visata. 

»» Viime teid kaasa, seal antakse teile süüa," vastas horiib. ,,Meie, horiibide käest te 
ei pääse. See pole veel kellelgi õnnestunud.” 

Tarzan kõhkles. 

»Peab kuuletuma,” sosistas tema juurde astunud Jana. ,, Praegu pole mõtet 
põgeneda, naid on liiga palju. Peab nendega kaasa minema, pärast aga proovida jalga 
lasta.” 

Tarzan noogutas ja sõnas horiibile: 

»»Oleme nõus." 

Nad istusid goroboride turjale, kummagi selja taha sättis end istuma sõdur, ja salk 
suundus sünge metsa poole, kust Jana ja Tarzan olid väljunud. 

Thipdari mägede jalami idapoolsesse ossa suundudes sattusid nad jõe äärde. See oli 
Videviku jõgi — Rela Am. Horiibid ründasid korsaare just kahe jõe ühinemiskoha 
lähedal. 

Nad olid maha sõitnud oma viiskümmend milli, ehkki Pellucidaril oli võimatu 
täpset kaugust kindlaks määrata. 

Sellal kui Tarzanit ja Janat goroboride seljas mööda metsa sõidutati, toibus 
sadakond miili neist eemal pilkases pimeduses Jason Gridley. 

»Issand!” lausus ta. 

»Kes see on?" kuuldus pimedusest ja Jason tundis ära Thoa-ri hääle. 

»Mina, Gridley," kostis Jason. 

»Kus me oleme?" küsis teine hääl, mis kuulus Lajole. 

»»On alles pime! Pistaksid nad meid juba kiiremini nahka,” lausus kolmas hääl. 


» Ära muretse, selle taha asi seismafi jää,” kõlas neljas. 

«Tähendab, oleme jälle kõik koos!" hüüdis Jason. ,,Mina aga mõtlesin, et meil on 
lips läbi, kui meid ükshaaval vette tassiti.” 

»» Aga kus me siis oleme?" küsis keegi korsaaridest. ,,Mis muigas see on, kuhu meid 
veeti?” 

»Minu maal kutsutakse neid hiiglaslikke roomajaid krokodillideks," lausus Jason. 
»Nad ehitavad endale pesad mudast, mida hangivad jõe põhjast. Ülalt pääseb sinna 
vaid ühe ava kaudu. Just sellises mülkas me asumegi.” 

»Kui katsuks üles ujuda?" pakkus Thoar. 

«Katsuda ju võib, aga nad näevad meid ja veavad kohe tagasi.” 

«Tuleb välja, et peame püherdama selles sopas ja ootama, kuni need elukad meid 
nahka pistavad?" karjatas Lajo. 

»Ei,” lausus Jason. ,,Peab otsekohe kavandama põgenemisplaani.” 

Saabus vaikus. 

»Kuidas teile tundub, kas peale meie on siin veel kedagi?" :asandas Gridley häält. ,, 
Oleks nagu ainult meie hingamist kuulda. Nihutage ennast mulle lähemale.” 

Kõik kogunesid Jasoni ümber kobarasse. 

»Mul tekkis idee," alustas ta sosinal. ,,Ma panin üleval tähe-e, et mets kasvab otse 
järve kaldal. Kui sinna tunnel kaevata, võime jalga lasta.” 

» Aga kus pool mets on?" huvitus Lajo. 

»Seda võib üksnes oletada,” vastas Jason. «Eksimine pole sugugi välistatud, kuid 
seda võimalust ei tohi kuidagi osutamata jätta. Arvan, et oleme just selle koha vastas, 
kus asub sissepääs.” 

«Hakkame otsekohe kaevama!" hüüdis üks korsaar. 

«Oodake, ma lähen maad kuulama," ütles Thoar. 

Pimeduskatte all roomas ta ava poole. Lõpuks asusid kõik ööle. 

Vangide südames süttis lootus. Gridley juhtimisel kaevas gaüks oma kohas, et 
väljumisel oleks neid raskem kinni võtta, vlõne aja pärast tundsid nad põlvede all 
maad ja leidsid, et viibivad pikas kitsas koopas, mis arvatavasti kulges piki kallast. 

Muld otsustati ümberringi ühtlase kihina maha panna, et horiibid millestki aru ei 
saaks. Õnneks oli pinnas pehme ja kergesti töödeldav. Kaevati muidugi kätega. Rabati 
nagu pöörased viimast jõudu kokku võttes. 

Kostis kehade sahinat ja sulpsatusi. Need olid horiibid, kes vangidele süüa tõid. 
Kõik tardusid paigale. Horiibid tajusid, et miski on viltu. Niipalju kui nad pimeduses 
aru said, oli koopas nidagi teoksil. Kummatigi ei tihanud horiibid pimedusse tikkuda, 
vaid kadusid kähku oma teed. 

Mullatööd olid täies hoos. Inimeste jõud hakkas otsa õppema. Kuid siis saabus hetk, 
mil vilksatas lootus, et kõik õpeb õnnelikult. 

Jason otsustas end julgestada ja käskis otsida puujuuri, et lende vahelt välja ronida. 

Viis vangi kohmerdas pilkases pimeduses maa all, samal ajal laugles Thipdari 
mägede kohal õhulaev 0-220. 

«Siit pole nad läbi läinud," tegi Zuppner kokkuvõtte. 

«Tõenäoliselt on sul õigus," lausus Hines. «Hakkame teises suunas otsima.” 

«Jumal küll!" hüüdis Zuppner. ,,Kui ometi teaks, mis suunas nimelt!" 

Hines vangutas pead. 

«Otsida võib igalt poolt.” 

»Ka mina arvan nii," toetas teda Zuppner ja võttis kursi Gyor Corsile. 


Õhulaev suundus kagusse metsapadriku kohal, mida roomajate vangivõetud Tarzan 
ja Jana parajasti läbisid. Kui Zuppner oleks seda teadnud! Kuid lennuk lendas endiselt 
kagusse, all jätkasid pikkamisi teekonda vangid, mõtiskledes oma kurva saatuse üle. 

Tasus Tarzanil metsa jõuda, kui ta mõistis, et pole midagi lihtsamat kui jalga lasta. 
Gorobori seljast maha hüpata, põõsastesse tormata, puu otsa ronida — ja oledki vaba! 
Puude otsas horiibid talle juba järele ei jõua. 

Kuid ta ei saanud jätta Janat saatuse hooleks, samuti nagu ei võinud talle oma 
plaanist rääkida, sest ümberringi kubises horiibidest, mis välistas jutuajamise isegi 
sosinal. Muide, vaevalt et neiu suutis liikuda niisamasuguse kiirusega nagu tema. 

Kui ta oleks saanud Jana juurde hiilida, oleks haaranud neiu sülle, heitnud õlale ja 
kiskunud end tagaajajatest lahti. Selleks tuli oodata parajat juhust. 

Peagi jõudsid nad järve läänekaldale, kus lausa kihas horiibidest. 

Kärsitusest roidunud Tarzan näg4 lõpuks ometi pääseteed. Ta lootis kiire 
tegutsemisega tabada koletisi ootamatult ja võita seega mõne sekundi. Sellest piisab, 
et Jana kaenlasse kahmata ja tormata puude juurde, mis kasvasid küla servas. 

Tema närvid olid äärmuseni pingul. Ta poleks eales uskunud, et võib nii tugevasti 
erutuda. Ent sel hetkel; kui ta valmistus gorobori seljast maha hüppama, tabas ta nina 
mingi lõhna. 

Tarzan taipas kohe, mis oli juhtunud. Lõhn kandus kusagilt eestpoolt. Mõte 
hakkas.palavikuliselt tööle. Ei tohtinud kaotada minutitki, tuli tegutseda. Tuttav lõhn 
tugevnes. Tarzan tajus, et kahekesi nad praegu ei pääse, kuid oli teine tee. Nad saavad 
vabaks! — - 

Horiib istus peaaegu Tarzani selja vastas. Ühes käes oli tal päitsenöör, teine oli 
vaba. Tarzan pidi tegutsema välkkiirelt, et horiib ei saaks temast vaba käega kinni 
haarata. Tarzan hakkas sobivat kohta otsima ja märkaski varsti suurt põõsast. See oli 

just see, mida ta vajas. Ja sealt juba puu otsa. See oli pääsemine! 

Tarzan hüppas vetruvalt püsti ja järgmisel hetkel oli juba iuu otsas. Selleks kõigeks 
kulus vaid paar-kolm sekundit, ja kui horiibid ootamatusest toibusid, oli juba hilja. 
Tarzan eemaldus mööda ülemist terrassi, mille moodustasid puude ladvad. 

Jana sõitis veidi tagapool ja seetõttu põgenes Tarzan tema ilme all. Neiu süda jäi 
seisma. Esimest korda elus tundis ta tõe-ist hirmu mõtte juures, et oli jäänud koletiste 
hulka ihuüksi. Ta undis end hüljatuna. Ta ei süüdistanud Tarzanit — mees oli 
asutanud avanenud võimalust. Vastupidi, tal oli Tarzani üle ;oguni hea meel. Ja siiski 
tundis ta hingepõhjas, et Jason poleks ellises olukorras teda iialgi maha jätnud. 

Tarzan hoidis suunda ainult lõhna järgi ja ruttas nii, kuidas äksas, hüpates oksalt 
oksale. Ta pidi iga hinna eest horiibidest tte jõudma. 

Jõudnud juba üsna kaugele, hakkas Tarzan laskuma. Tuttav Shn erutas teda. Ta oli 
leidnud, mida oli otsinud. Ta hüppas »uu otsast alla kümmekonna tumedanahalise 
sõduri ette, kes ilid õhulaevast saadetud Tarzanit otsima. 

Sõdurid tardusid imestusest paigale ja ajasid silmad suureks. Üis langesid nad 
põlvili ja hakkasid tema ümber roomama, suu-leldes ta käsi ning valades õnne- ja 
heldimuspisaraid. 

00, Bwana, Bwana!" halasid nad. ,, Mulungu armastab oma apsi. Ta andis meile 
Suure bwana elusalt ja tervelt tagasi.” 

»Ma olen teiega, mu lapsed," kuulutas Tarzan. ,,Peagi tulevad iia maduinimesed. 
Neil on kaasas tütarlaps, nende vang. Jumal änatud, teil on relvad, jääb loota, et teil 
jätkub ka padruneid.” 

»»Me hoidsime neid. Lasksime ainult vibudest." 

» Väga hea. Nüüd kuluvad need marjaks ära. Kas õhulaev on siit kaugel?" 


»Ei tea,” kostis Muwiro. 

»Ei tea?" venitas Tarzan pettunult. 

»»Oleme eksinud. Nüüd uitame ringi ja otsime õhulaeva.” 

»Kuidas te üldse sellest nii kaugele läksite ja miks olete üksi?" 

»Meid saadeti teid otsima, Bwana. Gridley ja von Horst tulid meiega kaasa.” 

Ja kus nad on?" 

» Läksime lahku juba ammu, ma ei oska isegi öelda, kui ammu ee oli. Sestsaadik 
pole me Gridleyt näinud. Ja kuhu von Horst kadus, pole teada. Küllap olid 
metsloomad mängus. Leidsime 

koopa ja jäime seal magama, aga kui silmad lahti lõime, polnud von Horstist enam 
jälgegi.” 

»Nad lähenevad!" sattus Tarzan ärevusse. 

»»Kuuleme, kuuleme,” tõstsid mustanahalised häält. 

»Kas olete juhtunud nägema maotaolisi inimesi?" küsis Tarzan relva haarates. 

»Ei, Bwana. Me ei mäleta, millal viimati inimest nägime. Oleme näinud üksnes 
hirmuäratavaid loomi.” 

»Noh, nüüd oh teil võimalus kohtuda hirmuäratavate inimestega, kuid karta neid ei 
tarvitse. Tulirelvad ajavad nad põgenema.” 

»Millal teie, Bwana, seda nägite, et oleksime kartnud?" hüüdis Muwiro mõneti 
väljakutsuvalt. Tarzan naeratas. 

«Heakene küll. Nüüd paigutame oma jõud laiali. Ma ei tea täpselt, missugust teed 
mööda nad tulevad. Kui tulistama hakkate, ärge unustage neiut, kes nendega kaasas 
on. Vaadake ette ja ärge teda kogemata haavake."” 

Puude keskel ilmus nähtavale esimene horiib, kes mustanahalisi nähes pistis 
läbilõikavalt kisendama Nagu käskluse peale pudenes metsast välja terve kari horiibe. 
Samal hetkel kõmatas kogupauk. Horiibid, kes polnud siiani kaotust tunda saanud, 
vahetasid oma halli värvuse sinise vastu ja kukkusid surnult maha. 

Tarzan nägi, et üks horiibidest viis gorobori seljas istunud Jana minema. 

Ainuke võimalus tütarlast päästa oli tappa gorobor. Tarzan tulistas talle selga. 
Horiib hüppas gorobori turjalt maha, haaras Jana kaenlasse ja tõttas metsa poole. 

Raevust pöörased goroborid olid kobaras koos ja trampisid ühe köha peal. Üks neist 
lõi jalust maha Tarzani, kes oli jäänud ringi vahtima. Gorobor oli ilma ratsanikuta 
otsekui ogaraks läinud ja tormas siia-sinna. 

Muwiro ja tema inimesed võitlesid vapralt. Puude taha'varjudes tulistasid nad 
segadusse sattunud ratsanikke läheda maa pealt. 

Tarzan tõusis maast üles. Talle turgatas pähe hulljulge mõte. Kartmatult ronis ta 
goroborile selga, kes midagi taipamata kihutas maruhoona padrikusse. Ratsmed pihku 
võtnud, suunas Tarzan oma hobu järele horiibile, kes viis Janat üha kaugemale. 

Gorobor kandis Tarzanit sellise metsiku kiirusega, et jõudis nõne sekundiga 
horiibile ja Janale järele. Sekundi murdosa vältel aeglustas ta jooksu, mis võimaldas 
Tarzanil tulistada, horiib prantsatas maha, kuid ta polnud haavatud, vaid paugust 
limane. 

Tarzan hüppas väledalt gorobori seljast maha ja nägi enda ses sisalikinimese koonu. 
Samal hetkel avanes tema jalge all maa ja ta vajus õlgadeni tühjusse. 

Tarzan hakkas rabelema, püüdes pinnale ronida, kuid äkki klammerdus keegi tema 
pahkluude ümber ja tiris teda allapoole. Külmad sitked sõrmed hoidsid tast kõvasti 
kinni. Tarzan kadus pimedasse auku... 


XVI. Põgenemine 


Õhulaev 0-220 lendas aeglaselt ümber Gyor Corsi. Meeskond vahtis üksisilmi alla, 
pannes tähele kõiki elusolendeid. Nad märkasid vaid metsloomi, linde ja igasuguseid 
jäledaid elukaid. Inimesi polnud näha. Mäest voolas alla jõgi, mis niisutas tasandikku. 
Zuppneri arvestuste järgi pidid võõrasse paikkonda eksinud inimesed ilmtingimata 
üles otsima jõe ja allavoolu edasi minema. 

Õhulaev lendas laia veerohke jõe kohal. ,,Ehk jõuame jõe kohale hoidudes ookeani 
juurde välja?" oletas Zuppner. 

Inimesed uurisid üksisilmi maad. Zuppner otsustas maanduda ning vee- ja 
toiduvarusid täiendada. Robert Jones kirjutas pardapäevikusse: «Maandusime 
südapäeval.” 

Õhulaev laskus mererannale. Sadakond miili lääne pool lõpetas Jason Gridley samal 
ajal tunneli kaevamist. Maapinnani oli jäänud veel üsna vähe, kui Gridley kuulis 
tulistamist. Ta ei uskunud oma kõrvu, sest oli kaotanud lootuse veel kord sõpru 
kohata. Taas ärkas lootus. Tõsi küll, tulistada võisid ka korsaarid. Küllap nad saatsid 
retke komandöri Lajot otsima. Kuid parem surra korsaaride kuulide all, kui et jälgid 
roomajad sind elusalt nahka pistaksid. 

Jason jätkas kaevamist topeltjõuga, püüdes võimalikult ruttu maapinnale jõuda. 
Talle tundus, et üleval kihutavad mingisugused metsloomad. Pea kohal kostis kisa, 
püssipauke ja 

jalgade müdinat. Gridley erutus suurenes. Ta hakkas juba välja ronima, kui talle 
midagi pähe kukkus. 

Gridley, kes kõige rohkem kartis horiibe, tahtis esimese hooga tagasi ronida. Kui 
teda nähakse, lähevad ju kõik nende ponnistused vett vedama! Ja Gridley haaras talle 
kaela kukkunud kehast kinni ning tiris seda tunnelisse. 

Tarzan rabeles meeleheitlikult vastu, kuni tal õnnestus sitkest haardest vabaneda ja 
maapinnale pääseda. Ja alles siis ta taipas, et see polnudki horiib. Käed, mis teda alles 
nüüdsama olid hoidnud, kuulusid inimesele! 

Horiib, kes oli valmis Tarzaniga kahevõitlusse astuma, märkas, et viimane oli maa 
alla kadunud. Ta ei hakanud selle põhjust selgitama, vaid kahmas Jana kaenlasse ja 
tormas padrikusse. 

Tarzan märkas neid viimasel minutil ja sööstis järele. 

Jason laskus oma saatusekaaslaste juurde ja käskis neil kiirustada, pärast seda ronis 
maapinnale just siis, kui Tarzani pronkspruun kogu puude taha kadus. Ja ehkki Jason 
nägi jooksjat kõigest sekundi murdosa vältel, mõistis ta, et see oli džunglivalitseja. 

Kuidas ta siia sattus? Kas ta ajas kedagi taga või vastupidi, põgenes tagaajajate eest? 
Oli kuidas oli, kuid Gridley otsustas, et Tarzanit ei tohi silmist lasta, ja kihutas talle 
järele. Ka siis, kui ta eksis, oli see siiski inimene ja mitte koletis. See polnud sugugi 
halb, sest võitluses maduiniraestega oli tavaline inimene liitlane. 

Tarzan ronis puu otsa ja latvu mööda edasi minnes hakkas jälitama horiibi, kes 
kandis vasturabelevat Janat. Horiibile järele jõudnud, hüppas Tarzan pikemalt 
mõtlemata talle ülevalt selga ja virutas nii tugeva hoobi, et horiib varises hääletult 
maha. Tõstnud uimase eluka üles, virutas Tarzan ta uuesti vastu maad. Nii tegi ta mitu 
korda. Jana vaatas lagedale ilmunud Heraklest vaimustatud pilgul. 

Varsti oli horiibiga lõpp. Lasknud lõtvunud keha käte vahelt maha libiseda, haaras 
Tarzan noa ja ütles Janale: 

«Jookseme! On ainult üks koht, kus oleme pääsenud." 

Seejärel heitis ta neiu õlale otsekui udusule ja sööstis kõrge puu poole. 


«Siin pole sul midagi karta. Vaevalt oskavad goroborid puu otsas ronida,” lausus 
Tarzan. 

»» Varem ma mõtlesin, et Zorami sõdurid on kõige vapramad mehed. Kuid siis 
kohtasin ma Jasonit ja sind ning minu arvamus muutus. Tahaksin uskuda, et Jason 
pole surnud," lisas ta nukralt. ,,Ta on vapper sõjamees ja lisaks hea inimene. Zorami 
mehed ei kohtle naisi küll jõhkralt, kuid nad on väga isekad, mõtlevad ainult 
iseendale. Jason mõtles alati esmajoones minu heaolule ja turvalisusele.” 

»Kas ta meeldis sulle?" küsis Tarzan. 

Neiu vaikis, olles iga hetk nutma puhkemas. Ta noogutas vastuseks, suutmata 
lausuda sõnagi. 

Puu otsas seletas Tarzan Janale, kuidas tuleb edasi liikuda. Äkki kuulis ta kerget 
kahinat. Keegi tuli kiiruga nende poole. 

Tarzan jättis neiu puu otsa, libises ise kähku maha ja jäi nagu soolasammas seisma. 
Tema ees seisis inimene, ümber vaid puusakate. Inimene oli pealaest jalatallani 
mudaga koos. Peas turritas mudaga kokku mätsitud must tihe juuksepahmakas. Olendi 
tavatust väljanägemisest hoolimata oli selge, et see polnud horiib. Pealegi oli ta 
relvitu. 

Mis tegi ta siin metsas, kaitsetu ja üksildane? 

Tarzanit nähes tardus inimene paigale, tema silmad ähvardasid pealuust välja 
tungida ja ta karjatas: 

»» Tarzan! Oled see tõesti sina? Jumal tänatud, et sa oled elus! Elus!" 

Esimesel hetkel sattus Tarzan segadusse, sest ta ei tundnud rääkijat ära. Aga kui 
Jana Gridley häält kuulis, hüppas jalamaid alla. 

Tarzani huuled avanesid pikkamisi naeratuseks. Lõpuks ometi tundis ta Gridley ära. 

»Gridley! Jason Gridley! Ja Jana arvab, et sind pole enam elavate kirjas.” 

Jana!" karjatas Gridley. ,,Kust sina teda tunned? Oled sa teda näinud? Kus ta on?" 
»SiiNn, MINU JUUrEs.” 

Jana oli maha hüpanud, kuid ei kiirustanud puutüve tagant välja astuma. 

Jana!" sööstis Gridley neiu juurde. Jana jõnksas õlgu. 

Jason! Mitu korda pean sulle ütlema: ära tule Zorami Punase Lillekese juurde!" 

Jasoni pea vajus norgu, käed alla. Ta lonkis aeglaselt Tarzani 

juurde, kes jälgis seda vaatepilti, kulmud imestusest kõrgel. Kuid ta ei hakanud 
vahele segama. 

»lulge! Peame sõdurid üles otsima.” 

Vaevalt sai ta seda öelda, kui eespool kõlasid valjud hüüded, milles Tarzan tundis 
ära oma sõdurite sõjakisa. Tarzan ja Jason tormasid ülepeakaela häälte suunas ja 
jõudsid ära hoida tragöödia, mis pidi nende silme all aset leidma. 

Mustanahalised sõdurid olid maa alt välja roninud Thoari ja korsaarid ümber 
piiranud ja nendele oma püssid suunanud. Pellucidari elanikud, kes nägid esimest 
korda musta värvi inimesi, arvasid, et need on niisama ohtlikud kui maduinimesed. 
Kumbki pool valmistus võitlema elu ja surma peale. Kuid Tarzani, Jasoni ja Jana 
ilmumine peatas inimesed ja nad hingasid kergendatult. 

Thoar rõõmustas, nähes Tarzanit tervena, aga kui ta pilk peatus Janal, läks rõõmust 
otsekui ogaraks. Ta sööstis rõõmukisaga neiu juurde, haaras ta oma embusse ja surus 
rinnale. 

Gridley, kes jälgis seda kõrvalt, adus, et armastab seda võrratut metslasepiigat. Teda 
haaras meeletu kiivus. Tsivilisatsiooni kultuurne vili oli kiviaja inimesele armukade! 


Thoaril, Lajol ja korsaaridel oli kuidagi ebamugav, kui selgus, et mustanahalised, 
nende ilmselged vaenlased, osutusid hoopis sõpradeks. 

Pärast lühikest puhkust hakkasM inimesed edasisi plaane arutama. Thoar kavatses 
Janaga Zorami minna. Tarzan, Jason ja nende sõdurid põlesid soovist üles otsida oma 
retkekaaslased. Lajol ja korsaaridel oli plaan naasta oma laeva. 

Tarzan ja Jason ei hakanud pühendama korsaare oma Pellucidarile sõidu tõelisse 
eesmärki, vaid püüdsfd neid veenda, et tahavad külastada Sarit, kohtumaks Tanari ja 
tema rahvaga. 

»Sari on siit kaugel," sõnas Lajo. ,,Inimene, kes sinna suundub, peab nägema sada 
und, kuni ta läbib Korsar Azi ja tundmatuid maid, kus on musttuhat vaenlast. Sari on 
niisama kaugel kui Kohutavate Varjude Maa. Kõik ei tule sealt eluga tagasi.” 

»Aga kas võõrastest maadest saab mööda minna?" küsis Tarzan. 

»Saab küll. Oleksin teid ise juhtinud, kui oleksime läinud Korsaarist Sarisse.” 

»Kui me Korsaari läheme, Lajo, kas meid ei peeta seal vaenlasteks?” 

Korsaar raputas pead. ,,Teid ei peeta sõpradeks.” 

»»Ja ometi ma ei kahtle, et kui oleme oma õhulaeva üles leidnud, õnnestub meil võita 
korsaaride poolehoid." Jason ütles: 

»» Thoar peab minema Zorami, see pole üldse kaugel. Saadate nad Janaga ära ja 
siirdume Korsaari." Tarzan pöördus Thoari poole. 

»Kui te meiega ühinete, viime teid Zorami väga kiiresti, kui luidugi oma õhulaeva 
üles leiame. Aga kui me seda ei leia, aadame teid Zorami. Nii on palju turvalisem.” 

»Hästi, me tuleme teiega," otsustas Thoar. 

Järsku läks ta nägu pilve, justkui oleks talle midagi meenu-iud, ja ta küsis Janalt: 

»» Pidin äärepealt unustama. Enne kui nendega kaasa minna, pean ma teada saama 
selle inimese kohta, kellega sa jäid üksi. Kas ta tegi sulle liiga? Kui jah, siis ma tapan 
ta.” 

Jana ei vaadanud isegi Gridley poole, vaid vastas kohe: 

»»Sul pole vaja teda tappa. Kui ta oleks põhjust andnud, oleksin ma ise talle otsa 
peale teinud.” 

»»S11s on hästi,” kostis Thoar. ,, Meeldiv kuulda, sest ta on mu sõber. Noh, kas 
läheme?” 

» Tõenäoliselt on meie paat seal, kus horiibid meile kallale tungisid," lausus Lajo. 
»Kui me selle vallutame, võime mööda Rela Ami edasi liikuda." 

»Et teie inimesed meid vangi võtaksid!" vaidles Gridley vastu. ,,Ei, Laj0, 
sündmused on võtnud teise pöörde. Ja kui sa oled nõus meiega tulema, saavad teist 
meie vangid.” 

Kuid siiski otsustati pöörduda Rela Ami juurde ja otsida üles korsaaride paat. Pärast 
seda taheti alustada õhulaeva 0-220 või suure piraadilaeva otsinguid, mille kapten oli 
korsaarid ette luurele saatnud. 

Teel jõe äärde ei kohanud nad ainsatki horiibi. Tõenäoliselt olid roomajad 
mustanahalisi kartma löönud ja peitu pugenud. 

Jason hoidus Janast eemale, juba üksnes neiu nägemine mõjus talle masendavalt. Ta 
tajus äkki, et juba siis, kui ta oli arvanud end Janast mitte hoolivat, oli ta teda 
armastanud. Armastanud nii nagu mitte kedagi iialgi varem. 

Eespool lõi sätendama jõgi. Korsaaride paat oli endises kohas. Horiibid olid 
kadunud. Inimesed muutusid reipaks ja lükkasid paadi ilma vaevata kiiresse voolu. 
Kiirust arendades liikus paat mere poole. 


Jõudnud merele, unustasid inimesed ohu ja mõtlesid pärast kõiki üleelatud seiklusi 
üksnes puhkusele. 

Lõpuks ometi jõudsid nad kohale, kus korsaaride oletuste järgi pidi neid ootama 
baaslaev. 

Lajo ja kaks korsaari sattusid ärevusse. Baaslaeva poleks nagu olnudki. 

»»See ei saa olla eksitus! Laev seisis just siin, selle künka vastas!" hüüdis Laj0. 

»Nad lahkusid meid ootamata. Jätsid maha," pahandas korsaar, õnnistades kaptenit 
ja meeskonda halvustavate sõnadega. 

Paat triivis aeglaselt avamere poole. Nähtavale ilmus saar, kus Lajo kinnitust mööda 
leidus rohkesti ulukeid. 

Inimesed pidasid nõu ja jõudsid otsusele, et küttida tuleb ranniku lähedal. 

»Korsaaride maa asub kirdes. Vajugu ma kas või maa alla!" 

Algasid ettevalmistused pikaks reisiks Korsaari. Liha kuivatati ja suitsutati 
lõkketules. Varuti ka värsket vett, et mitte peatuda enne Korsaari. Arvestati ka seda 
asjaolu, et neid võib tabada pikaajaline torm.” 

Jana töötas käsi rüppe laskmata Juhtumisi Jasoni kõrvale sattunud, ei pööranud neiu 
talle vähimatki tähelepanu, otsekui poleks meest olnudki. 

Jana, saagem uuesti sõpradeks," pakkus kord Jason. ,,Usu mind, koos oleme palju 
õnnelikumad.” 

»»Olen niigi õnnelik, rohkem kui kunagi varem,” vastas neiu. ,,Tõsi,"üsna pea viib 
Thoar mu tagasi Zorami." 


XVII. Tagasipöördumine 


Tuulest aetuna liikus laev ookeani poole, kuna samal kursil olev 0-220 sooritas 
järjekordset ringi, ehkki Zuppner ei uskunud enam isegi kordaminekusse. Meeskond 
tuli järeldusele, et on aeg Maale tagasi pöörduda, kuni kõik pole veel hukkunud. 

Leitnant Hines arutas asja Dorfiga ja pidas vajalikuks kõik ümberringi veel kord üle 
vaadata. Kuni nad jutlesid, lendas iglaslik õhulaev Pellucidari päikesest soojendatud 
taevas, meeskonna liikmed olid kõik oma kohal. 

AIl laius mõõtmetelt meeliülendav pilt. Sile merepind, rannik, künkad, metsad, 
tasandikud. 

Ohvitserid täpsustasid mingisuguseid detaile, Robert Jones lonkis samal ajal 
kambüüsi poole, pea norus. Ta silmitses hajameelselt sinist vetevälja, hõivatud oma 
mõtetest. Pellucidar mõjus eranditult kõigile masendavalt. 

Aeg venis piinavalt. Reisile minnes ei võinud Tarzan ja Gridley oletada, et see 
kestab nii kaua... 

Vaist ütles korsaaridele, et sellest saarest alates, kus nad oma varusid olid 
täiendanud, oli läbitud kolmandik marsruudist. Laeva ninas seisev Lajo hakkas jälje 
leidnud jahikoera kombel õhku nuusutama ja pöördus Tarzani poole. 

»» Kardan, et läheneb torm. Peab rohkem kaldale lähemale loiduma." 

Kuid oli juba hilja. Hakkas puhuma marutuul ja mässavad lained ähvardasid laeva 
ümber ajada. Vihma ei sadanud, sest polnud pilvi, kuid nende kallale tormanud tuul 
ähvardas suurt pahandust tekitada. Mustanahalised sõdurid polnud meretormidega 
harjunud ja sattusid paanikasse. Tarzan ja Jason olid selleks valmis, et laev ei pea 
vastu ja laguneb tükkideks. Tarzan astus Gridley juurde ja tuule vihinat ning ulgumist 
ületades karjus talle kõrva: 

»Jason! Meie küna ei pea tormile vastu!" 

»Kurat temaga!" 


Gridley tormas Janat otsima. Ta surus neiu oma rinna vastu ja hüüdis: 

»» Võib-olla saame varsti kõik otsa ja kuidas sa minusse ka ei suhtuks, tahan ma, et sa 
teaksid: ma armastan sind...” 

Ta mõistis, et ei käitu sugugi korrektselt — Janat armastas ju Thoar —, kuid ta ei 
saanud surma palge ees neiule oma tundeid avaldamata jätta... Thoar suhtus ju Janasse 
niisuguse hoolitsusega! Ehkki nad elasid algeliselt, olid nad samasugused inimesed 
nagu tema isegi. Tundus imelik, et ei Thoar ega Jana üritanud kuidagi teineteisele 
ligineda ega vihjanud millegagi intiimsuhetele, vaid käitusid nagu õde-venda. 

Seekord naeratas õnn rännumeestele ja neil läks korda pääseda tormist terve nahaga. 
Meri rahunes, tuul vaibus äkitselt. Maad polnud näha. 

»Lajo, kallas on kadunud," ütles Tarzan. ,, Kuidas me nüüd Korsaari jõuame, kui 
meil orientiire pole?" 

Jah, on alles ülesanne," kostis Lajo. ,, Ainus, mis meid aidata võib, on tuul. Ma tean, 
kust ta harilikult puhub. Siiani on kursist kõrvalekalle minimaalne. Pole häda midagi, 
küll me kuivale maale jõuame." 

» Vaadake, mis see on?" osutas Jana käega ettepoole. 

Inimesed pöörasid pilgud näidatud suunda. ,,Laev!" rõõmustas Laj0. ,,Oleme 
päästetud!" 

»Aga mis siis, kui me ei kohta just sõbralikku vastuvõttu? Äkki need polegi 
korsaarid?" 

»»Ma ju räägin, et see on meie laev, teised siin ei liigu.” ,Ja seal on veel üks! Ja 
veel!" hüüatas Jana. ,,Neid on palju!" ,,Peame ära minema," ütles Tarzan. ,,Oleks hea, 
kui meid ei märgataks." 

» Ära minema? Kuid mispärast?" küsis Lajo. ,, Meid on liiga vähe, et kallaletungi 
tagasi lüüa," vastas Tarzan. ,,Ehk polegi nad teie vaenlased, kuid meie omad küll, võin 
selle peale mürki võtta.” 

Lajo ei hakanud vastu vaidlema, sest laeval oli kõigest 
kolm relvitut korsaari, samal ajal kui kõik teised olid relvastatud. 

Inimesed jälgisid üksisilmi laevu, mis lähenesid iga minutiga. ,, Need küll korsaarid 
pole,” kuulutas Lajo. ,, Laevad on neil kuidagi kentsakad." 

Laevad kihutasid täispurjedes. Need olid kõrged, laia kere, kahe purje ja aerudega 
parda ääres. 

»Issand!" lausus Jason. ,,Keda kõiki Pellucidaril näha saab! Esialgu hispaania 
piraadid, nüüd — viikingid!" 

»»1õsi küll, mõneti ajakohastatud varustusega," tähendas Tarzan. ,, Näed sa 
kahuritorusid? Tundub, et parem on taganeda. Kardan, et meil läheb kehvasti. Muide, 
juba ongi hilja.” Ligineva laeva tekile ilmus inimene. ,, Andke alla, või me laseme teid 
põhja.” ,,Kes te olete?" hüüdis Tarzan. 

» Olen Ja Anorocilt," kuulutas inimene. ,, Elagu Pellucidari keiser David Esimene!" 

Vist on keegi meist õnnesärgis sündinud," pomises Gridley, ,, Uskumatu vedamine!" 

Ja kes teie olete?" küsis Ja, kui nende laev oli veelgi lähemale jõudnud. 

Sõbrad," vastas Tarzan. 

Pellucidari keisril pole Korsar Azis sõpru.” 

Kui teie seas on Abner Perry, siis võime tõestada, et teil pole õigus.” 

Siin pole Abner Perryt. Aga mis te temast teate?" küsis Ja. a laev oli teise kõrvale 
sõitnud ja tema sõdurid läksid üle saaride laevale. 


»»See on Jason Gridley," osutas Tarzan ameeriklasele. ,, Abner Perry on temast 
kindlasti rääkinud. Ta korraldas välismaailmas uurimisretke, et vabastada David Innes 
- korsaaride vangistusest." 

Kolm korsaari silmitses momilt lähenevaid laevu. 

Gridley kutsus Ja enda juurde ja tervitas teda sõbralikult oma laeva pardal. Selgus, 
et teiste kaptenite hulgas olid keisrinna Diani vend Dacor, Goorki poeg Kolk, Sari 
kuninga Ghaki poeg Tanar. 

Tarzan ja Jason said teada, et laevad olid siirdunud Davidit päästma. Nende reis oli 
kestnud juba nii kaua, et inimesed enam mäletanud, mitu korda nad olid söönud ja 
maganud. Nad olid alles hiljuti leidnud tee Korsaarist Soyar Azi. ,, Nüüd teame, kuidas 
korsaaride linna jõuda. See ei kesta enam kaua.” 

»Ja te loodate vabastada Davidit kümne sõduriga?" imestas Tanar. 

»Meid oli palju rohkem," vastas Tarzan. Juhtus nii, et kaotasime teel osa inimesi, 
osa aga jäi õhulaeva.” Järsku kostis kellegi meeleheitlik kisa. Sõdurid sattusid 
ärevusse, vahtisid taevasse ja vehkisid ägedalt kätega. Haarati relvade järele. 

Taevas ilmus nähtavale õhulaev 0-220. Ümbrust uurides soovis ta aeglasi ringe. 

»»Nüüd olen ma lõplikult veendunud, et keegi meist on sündiud õnnesärgis,” hüüdis 
Gridley. ,,See on meie õhulaev. Seal meie sõbrad," lisas ta Ja poole pöördudes. 

Uudis levis välkkiirelt kõigil laevadel. Selgus, et taevas polnud roomaja, vaid 
õhulaev, kus viibisid Abner Perry ja kõigi 

poolt armastatud keisri David Esimese sõbrad. 

Õhulaev 0-220 laskus vette ja Jason Gridley, palunud sõdurilt viskeoda ning 
sidunud selle külge räti; hakkas sellega otsekui lipuga vehkima. 

0-220 lähenes laevastikule ja jõudis peagi kuuldekaugusse. 

»Kuidas teil seal on? Kõik korras?" hüüdis Tarzan. ,,Jah!" kõlas vastuseks ja 
Zuppner lehvitas rõõmsalt kätt. ,, Kas von Horst on teiega?" küsis Gridley. ,,Ei ole!" 

«Järelikult jäi üks ikkagi kaotsi," kurvastas Gridley. 

»Kas te saate meid pardale võtta?" küsis Tarzan. 

Zuppner roolis korsaaride laeva juurde ja uurimisretke liikmed läksid üle oma 
armsale 0-220-le. Kõigepealt sõdurid, siis Jana ja Thoar ning lõpuks Gridley ja 
Tarzan. Korsaarid jäid pantvangideks. 

Enne luugi sulgemist ütles Tarzan Jale, et kui see kavatseb minna Korsaari David 
Esimest vabastama, saadab õhulaev nende laevastikku ja vajaduse korral abistab neid. 

Sattunud 0-220 pardale, ei suutnud Thoar ja Jana tükil ajal imestusest toibuda. 

»Mida kõike ei pea unes nägema," suutis Jana vaid lausuda. 

Tarzan esitles külalisi meeskonnale. Dorfile Janat tutvustades ütles ta: 

»»See on Jana, Zorami Punane Lilleke, Thoari õde." 

Gridley tardus ootamatusest soolasambaks. Ta oli otsekui halvatud. Tema kiivus oli 
nagu peoga pühitud. Selgus, et kõik teadsid seda, kuid temale ei öelnud. Gridley oli 
esialgu solvunud, kuid taipas kohe, et ilmselt arvasid kõik teda asjaga kursis olevat 
ega puudutanud seetõttu seda teemat. 

Õhulaevas valitses ülev meeleolu, mida tumestas vaid von Horsti kadumine. 

0-220 lendas pikkamisi mere kohal, pidades sammu Ja laevaga. Eemalt hakkas 
paistma korsaaride maa rannik. Ja võeti 0-220 pardale, kus koostati Davidi päästmise 
üksikasjalik plaan. Seejärel laskus Ja oma laeva tagasi ja tema kohale asus kolm 
korsaari. 

Pantvangidele tutvustati põhjalikult õhulaeva 0-220 lahingu-võimsust. 


«Piisab vaid ühest pommist," seletas Gridley, ,,ja kuningalossist jäävad järele üksnes 
varemed. Aga kui vaja, teeme kogu Korsaarimaa tükkis laevastikuga pihuks ja 
põrmuks.” 

Plaan nägi ette saata üks vang alistumisnõudega korsaaride juurde. 

»»Sa nägid õhulaeva relvi, Lajo. Nagu oled aru saanud, võime väga hästi ka ilma Ja 
laevastikuta toime tulla. Sa ütled korsaaride kuningale, et tulime siia keisri järele, ja 
kirjeldad, mis keeldumise puhul juhtub. Kas küsimusi on?" 

»Ei ole." 

»Väga hea," sõnas Tarzan. ,,Tee üksipulgi selgeks, et talle endale on parern, kui 
saab läbi ilma verevalamiseta.” 

Dorf andis Lajole mingisuguse kompsu. 

»Pane see endale ümber." 

»Mis see on?" taganes Lajo. 

»Langevari,” seletas Dorf. 

»Mis-mis?" küsis Lajo. 

» Anna käed siia." 

Lajo ajas käed rihmadest läbi, Dorf klõpsas kohe lukud kinni. 

»Ma ei saa midagi aru!" ajas Lajo vastu. 

»Viid Tarzani ulitmaatumi oma kuningale.” 

»»Kõigepealt maandage lennuk, küll ma siis viin selle ulti... ultimaatumi kuningale.” 

»Ei tule kõne allagi. Lennuk jääb õhku, sina hüppad alla.” 

»Kuidas?! Te tahate mind tappa!" kisendas Lajo0. 

»Ei taha," puhkes Gridley naerma. ,,Kuula mind tähelepanelikult ja sinuga ei juhtu 
midagi. Sa oled lennukis näinud rohkesti imeväärseid asju ja järelikult on sul 
mõningane ettekujutus maailmast, kust tulime. Praegu on sul võimalus proovida 
tegelikkuses meie ühiskonna suurepärast leiutist. Vannun, et sinuga ei juhtu midagi 
halba. Niipea kui oled õhus, tõmba parema käega sellest metallrõngast ja sa maandud 
sujuvalt.” 

»Ma kukun ju surnuks!" 

»Noh, kui sa kartma lõid, siis leidub mõni vapram korsaar. Kinnitan sulle, et kõik 
läheb hästi.” 

»Midagi ei löönud ma kartma. Olgu, ma hüppan.” 

» Ära unusta Kiddile ütlemast, et kui ta ei saada meile vastu laeva keisriga, hakkame 
linna pommitama.” 

Dorf viis Lajo luugi juurde ja lükkas riivi eest. Lajo närvitses. 

»Ära rõngast unusta." Nende sõnadega tõukas Dorf langevarjuri luugist alla. 

Mõne hetke pärast avanes valge kuppel. Nüüd ei kahelnud enam keegi, et Tarzani 
läkitus jõuab adressaadini. 

Pole vaja omada elavat kujutlusvõimet, et näha sündmuste edasist kulgu. Mõne aja 
pärast sõitis merele üks väike laev. Üleval saatis teda 0-220, kuni alus jõudis Ja laeva 
kõrvale ja ligines selle pardale. 

Keiser David Esimene anti tagasi oma rahvale. 

Kui korsaaride laev oli lahkunud, võeti David 0-220 pardale, kus ta kohtus oma 
päästjatega. Esimest korda nägi David Innes neid inimesi, kes olid saabunud teisest 
maailmast. 

Pikaldasest viibimisest maa-aluses vangikongis nägi Innes välja kurnatu, nõrga ja 
kõhnana. 

Et vältida uusi vintsutusi, otsustas Tarzan valitseja laevastikku Sarisse mitte saata. 

Oli aeg niigi pikaks veninud reis lõpetada. 


«Lubasime Thoari ja Jana Zorami viia,” tuletas Gridley meelde. «Kõigepealt 
paneme korsaarid nende linna lähedal maha ja lendame sealt Zorami. Ma ei tule teiega 
tagasi, seepärast palun mind lasta Ja laevale.” 

»Mis sa ütlesid?" imestas Tarzan. ,,Sa tahad siia jääda?" 

»» Retke korraldasin mina. Seepärast vastutan ma igaühe elu eest. Mul pole õigust 
tagasi minna, välja uurimata von Horsti käekäiku." 

»Kuid sa kavatsed minna laevastikuga Sarisse. Mismoodi sa ta leiad?" oli Tarzan 
nõutu. 

» Palun David Innest aidata korraldada tema leidmiseks otsingud," vastas Jason. 
«Toetudes kohalikele elanikele, suudan sada korda rohkem teoks teha kui 0-220 
pardal viibides.” 

»Mis siis ikka, kui oled nii otsustanud, viime su otsekohe Ja juurde.” 

Nad jõudsid Ja laevale järele ja andsid talle märku peatuda. Selle ajaga oli Gridley 
vajalikud asjad kokku pannud, sealhulgas ka tulirelva. 

Kuni ta asju laevalaele lasti, jättis Gridley sõpradega hüvasti. 

«Nägemiseni, Jana." Neiu poole pöördus ta viimases järjekorras. 

Jana vaikis, pöördus siis Thoari poole ja ütles: ,, Nägemiseni, vend.” 

»Mis tähendab nägemiseni?" jahmus see. ,,Mis sul mõttes on?" 

»Ma lähen Sarisse inimesega, keda armastan!" vastas Zorami Punane Lilleke... 


Tarzan - ahvide kasvandik 

Tarzani tagasitulek 

Tarzani metsikud sõbrad 

Tarzani poeg 

Tarzan ja Opari kalliskivid 

Kättesaamatu Tarzan 

Kohutav Tarzan 

Tarzan ja Kuldlõvi 

Tarzan ja sipelginimesed 

Tarzan - džunglivalitseja 

Tarzan ja kadunud impeerium 

TARZAN PELLUCTDARIS 

Võitmatu Tarzan 

Võidutsev Tarzan 

Tarzan ja kullalinn 

Tarzan ja lõviinimene 

Tarzan ja leopardinimesed 

Tarzani otsingud 

Tarzan ja keelatud linn 

Oivaline Tarzan 

Tarzan ja võõrleegion 

Tarzan ja hullumeelne 

Tarzan ja merehädalised 

Tarzan ja mõrv džunglis 

Tarzan ja maailmameister 

Tarzani džunglijutud 

(NB! Veel ilmumata osade pealkirjad on esialgsed ning võivad tõlkimise ja 
toimetamise käigus muutuda.) 


13. E.R. Burroughs Võitmatu TARZAN 


Tarzani-lugude kolmeteistkümnes raamat 
Tõlkinud ETHEL AESMA 

«Stella:» 

Paide 1994 


E. R. Burroughs võtab Tarzani-lugude seekordses osas ette katse paljastada Aafrika 
neegreid ,,vabastama" tulnud valgete valelikkust ja omakasupüüdu. Rahvusvaheline 
seltskond — venelane Peter Zveri, mehhiklane Miguel Romero, hindu Raghunath 
jafar, araablane Abu Batn jt. — üritab alustada maailmarevolutsiooni Mustalt 
Mandrilt Opari linnast röövitud aaretega. Muinasjutulised rikkused ajavad aatemehed 
omavahel tülli ning õigel ajal igale poole jõudev Tarzan nurjab koos Kuldlõvi, pärdik 
Nkima ja ustavate waziridega kogu maailma demokraatiat ohustava ürituse. Selle 
eestvõtjad saavad teenitud karistuse, sellesse eksikombel sattunud aga mõistavad oma 
viga. Osa tegelaste õnne pärgab autor armastusega. 

Trükikoda ,,Kiir" 

Tellimus nr. 2908 

Tegelaskujusid ja teemat silmas pidades on üsna mõistetav, miks ,, Võitmatu 
Tarzan” (,,Tarzan the Invincible”) saab alles nüüd eesti keeles ilmuda. 

1. Väike Nkima 


Ma pole ajaloolane ega kroonikakirjutaja, pealegi olen veendunud, et on teemasid, 
mida prosaistid ei tohiks üldse puudutada. Need on eeskätt poliitika ja religioon. 
Siiski ei pea ma ebaeetiliseks aeg-ajalt esimesest või teisest ideesid ammutada, ja seda 
tingimusel, et teemat käsitletaks selliselt, nagu oleks teos väljamõeldis. 

Kui see lugu, mida ma kavatsen teile pajatada, oleks imbunud Euroopa kahe teatud 
riigi ajalehtedesse, oleks see võinud esile kutsuda uue ja veel hirmsama maailmasõja. 
Kuid juttu ei tule hoopiski sellest. Mind huvitab praegu, et see on hea jutt, mis vastab 
täielikult minu isiklikele nõudmistele tänu asjaolule, et Ahvide Tarzan oli tihedalt 
seotud paljude haaravate episoodidega. 

Ma ei kavatse teid tüüdata kuiva poliitilise looga, seega pole vaja asjatult pingutada 
oma aju, püüdes avada varjunimesid, mis ma andsin mõnele tegelasele, kes minu arust 
peavad rahu ja turvalisuse huvides selle säilitama. 

Võtke seda lihtsalt kui järjekordset juttu Tarzani-lugudest, millest loodetavasti leiate 
meelelahutust ja puhkust. Aga kui te sellest ka vaimutoitu leiate, siis seda parem. 

Kahtlemata juhtusid vähesed nägema, veel vähem lugema mõni aeg tagasi 
ajalehtedes vilksatanud sõnumit selle kohta, et Aafrika kirderannikul Somaalias 
paiknevad Prantsuse koloniaal-väed sooritasid kallaletungi Itaalia asumaale. See teave 
kätkeb endas vandenõu, intriigide, meeletuse ja armastuse lugu, lugu lurjustest ja 
lollpeadest, vapratest inimestest ja kaunitaridest, metsa ja džungli loomadest. 


Kui keegi teist juhtuski mainitud ajalehesõnumit silmama, siis on päris kindel, et 
keegi ei näinud südantlõhestavat episoodi, mis neis paigus veidi enne seda sündmust 
aset leidis. Võiks arvata, et teatud olendi ja Euroopa rahvusvahelise poliitika või 

rahvaste saatuse vahel ei saanud üldse olla mingit seost, sest see olend oli kõigest 
tilluke ahv, kes päästis end puude ladvus põgenemisega ja kriiskas hirmust. See oli 
väike Nkima, keda ajas taga koletu suur kuri ahv, palju suurem kui pärdik Nkima. 

Rahu säilimise õnneks Euroopas ja kogu maailmas polnud jälitaja kiirus võrdeline 
tema vaenuliku meeleoluga ja Nkimal õnnestus pääseda. Kuid veel kaua pärast seda, 
kui suur ahv oli lõpetanud tagaajamise, kihutas väike pärdik püüde ladvus edasi, 
kriisates nii läbilõikavalt, kui vähegi suutis, sest hirmu tunda ja end põgenemisega 
päästa olid väikese Nkima kaks peamist tegevusala. 

Võimalik, et Nkima jõud rauges, kuid tõenäoliselt silmas ta tõuku või linnupesa. Nii 
või teisiti ta peatus, kuid torises ja va-distas endistviisi kõrgel maa kohal õõtsuval 
oksal. 

Maailm, kus väike Nkima sündis, tundus talle väga hirmuäratav, ja sel ajal, kui 
ahvike ei maganud, ta muud ei teinudki, kui kurtis oma saatuse üle, sarnanedes selles 
suhtes nii mõnegi inimesega. Väikesele Nkimale paistis, et maailma asustavad suured 
kurjad olendid, kes jumaldavad ahviliha. Oli lõvi Numa, panter Sheeta ja madu Histah 
kolmevalitsus, mis täitis hädaohuga kogu ilma — maapinnalt kõige kõrgema puu 
ladvani välja. Veel olid suuremad ja väiksemad ahvid. Aga jumal oli loonud need 
kõik Nkimast suuremaks ja kõik nad kandsid tema peale viha — nii tundus talle. 

Kas või see toores olend, kes nüüdsama teda taga oli ajanud. Ahvipõnn Nkima oli 
teda ainult kepiga visanud, kui ta puu otsas magas, ja sellesama tühise asja pärast 
tormas ahv Nkimale järele kindla kavatsusega teda tappa. Ma ei kavatse Nkimat 
sugugi laita, talle ei tulnud iialgi pähe, nagu, muide, ka mõnele inimesele, et süütud 
naljad võivad mõnikord viia saatuslike tagajärgedeni. 

Ülekohtuse saatuse üle mõtteid mölgutades jäi väike Nkima üpris kurvaks. Siiski oli 
tema kurbusel üks teine, sootuks tõsisem põhjus, millest tema väike süda tahtis 
lõhkeda. Mitu-mitu kuud tagasi oli tema isand ära läinud ja ta üksinda jätnud. Tõsi, ta 
jättis Nkima ilusasse hubasesse majja heade inimeste juurde, kes teda söötsid, kuid 
väike Nkima igatses suurt tarmanganit, kelle paljas õlg oli talle ainus koht, kust võis 
vähimagi kartuseta maailmale solvanguid kaela paisata. Ja nüüd otsis väike Nkima 
juba pikemat aega oma armastatud Tarzanit, hoolimata metsa ja džungli ohtudest.. 


Et südameid mõõdetakse neis sisalduva armastuse ja truudusega, mitte läbimõõduga 
tollides, oli väikese Nkima süda väga suur — nii suur, et keskmine inimene võis selle 
taha peita oma südame ja veel iseenda pealekauba. Nüüd juba pikka aega oli see süda 
kiduras rinnas üksainus suur põletav valu. Ent väikese Manu õnneks oli tema mõistus 
loodud selliseks, et ta võis isegi suure mure kergesti unustada. Nkima raskeid mõtteid 
võis katkestada liblikas või mahlakas toidupooliš. See oli isegi hea, sest muidu oleks 
ta lihtsalt mure kätte surnud. 

Nii ka praegu. Mõeldes nukralt oma kaotusest, Nkima võpatas äkki, sest tuul muutis 
suunda ja tõi tema teravatesse kõrvadesse hääle, mis ei sarnanenud talle lapsest saadik 
harjumuspäraste džunglihelidega. Ilmselt ei sobinud see heli teistega. Aga mis toob 
ebakõla džunglisse ja mujalegi, kus see kajab? Inimene. Just inimeste hääli Nkima 
kuuliski. 

Väike ahv hakkas käratult puult puule libisedes häälte suunas liikuma ja peagi tuli 
üha valjemaks muutuvate häälte kõrval ilmsiks veel midagi, mis nii Nkimale kui igale 
teisele džung-liasukale oli lõplik kinnitus müraallika kohta, — lõhn. 


Arvatavasti olete jälginud, kuidas kas või teie oma koer tunneb teid ära välimuse 
järgi, aga kas ta rahuldub sellega lõplikult, enne kui tundlik haistmismeel pole 
kinnitanud tema nä-gemismuljet? 

Nii oli ka Nkimaga. Tema kõrvad tabasid inimeste kohaloleku, nüüd aga veenis nina 
teda lõplikult selles, et läheduses viibivad inimesed. Ta mõtles neist nagu suurtest 
ahvidest, mitte nagu inimestest. Seal olid gomanganid, suured mustad ahvid — 
neegrid. Nkimale andis sellest märku tema nina. Oli ka tarmanganisid. Need, keda 
Nkima kujutles suurte valgete ahvi-denat olid valged inimesed. 

Ta vedas erutatult ninaga õhku, püüdes tabada armastatud Tarzani tuttavat lõhna, 
kuid seda seal polnud. Nkima mõistis seda veel enne, kui oli võõraid näinud. 

Laager, mis peagi Nkima pilgule ülalt avanes, oli hästi sisse seatud. Kõige järgi võis 
arvata, et see oli seisnud seal juba mitu päeva ja tõenäoliselt seisab veel mõnda aega. 
Laager oli üles löödud kiirustamata. Silma hakkasid valgete inimeste telgid ja 
araablaste omad, mis olid peaaegu sõjaväelasliku täpsusega ritta seatud. Nende taga 
seisid neegrite kerged onnid materjalist, 

millega loodus oli seda paikkonda õnnistanud. 

Ühe araablaste telgi ülestõstetud katte all istus mõni valges burnuses beduiin ja jõi 
tavapärast kohvi. Hiiglasliku puu varjus teise telgi ees mängis neli valget innukalt 
kaarte. Onni kõrval mängis salkkond turskeid galla suguharu sõdureid minkalat. Siin 
oli.mustanahalisi ka teistest suguharudest — väljarändajaid Ida- ja Kesk-Aafrikast, 
samuti paar neegrit läänerannikult. 

Kogenud aafrika rännumehel või kütil oleks ilmselt tekkinud raskusi kogu selle 
rasside ja nahavärvuste kireva segapudru täpse liigitamisega. Mustanahalisi oli ülearu 
palju uskumaks, et nad kõik on kandjad, sest hoolimata suurest hulgast kraamist, 
poleks igaühele tegelikult kandamit jätkunud, ka siis mitte, kui välja arvata askarid, 
kes peale relva ja laskemoona nagunii midagi muud ei kanna. 

Pealegi oli laagris rohkem püsse, kui oleks vaja läinud isegi märksa arvukama 
rühma kaitsmiseks. Tõepoolest, iga inimese kohta tuli üks püss. Kuid need olid juba 
ebaolulised üksikasjad, mis ei avaldanud Nkimale vähimatki muljet. Tema jaoks oli 
tähtis vaid see, et tema isanda valdustesse oli ilmunud palju võõraid tarmanganisid ja 
gomanganisid. Kuivõrd Nkima nägi igas võõras vaenlast, muutus ta rahutuks. 
Rohkem kui kunagi varem tahtis ta nüüd leida Tarzanit. 

Tõmmu hindu, turban peas, istus ristijalu telgi ees maas, ilmselt mediteeris. Aga kui 
kellelgi oleks õnnestunud näha tema musti tuliseid silmi, siis oleks ta hoomanud, et 
nende vaade polnud sootukski eemalolev: hindu ei lasknud hetkekski pilku teistest 
pisut kaugemal seisvalt telgilt. 

Kui sealt astus välja neiu, tõusis Raghunath Jafar üles ja läks tema juurde. Neiut 
kõnetades ilmus mehe näole nilbe naeratus, kuid talle vastates jäi neiu tõsiseks. Ta 
rääkis viisakalt, ent ei seisatanud, vaid suundus nelja kaarte mängiva mehe poole. 

Kui ta nende laua juurde astus, tõstsid mehed silmad üles 
ja igale näole ilmus heatahtlik ilme, kuid jäi selgusetuks, kas oli 
see ühesugune nendel maskitaolistel nägudel, mille taha tavat- 
seme peita oma salamõtteid. Siiski oli ilmselge, et temasse suh- 
tuti sümpaatiaga. 

» Tere, Zora!" hüüdis raseeritud näoga kogukas mees. ,,Oled end välja puhanud?" 

»Jah, seltsimees,” vastas neiu, ,,kuid magamine on mind ära tüüdanud. See 
logelemine teeb närviliseks.” 

»Mind ka," möönis mees. 


»Kui kaua kavatsete veel ameeriklast oodata, seltsimees Zveri?" küsis Raghunath 
Jafar. Mehemürakas kehitas õlgu. 

»Ma vajan teda," vastas ta. ,, Tuleksime väga hästi toime ka ilma temata, kuid ei tohi 
kahe silma vahele jätta seda moraal- 
set muljet, mida avaldab maailmale üksnes see, et ürituses osa- 
leb aktiivselt rikas ameeriklane seltskonna koorekihist. Nii et 
ootame ta ära.” A 

»Kas usaldate täielikult seda gringot, Zveri?" küsis noor tõmmu mehhiklane. Ta 
istus koguka puhtaks aetud lõuaga mehe kõrval, kes ilmselt oli retke juht. 

»Kohtusih temaga New Yorgis ja veel üks kord San Franciscos," kostis Zveri. ,, Teda 
kontrolliti kõige hoolikamalt ja tulemused on head.” 

»» Olen alati kahtlustanud inimesi, kes on saanud kogu oma varanduse kapitalismilt,” 
kuulutas Romero. ,,See on neil veres: oma südames vihkavad nad proletariaati 
niisama, kui meie vihkame neid." 

»»See poiss on sootuks midagi muud,” jäi Zveri endale kindlaks. ,,Ta on juba niivõrd 
meie poolele kaldunud, et on õiglase ürituse nimel valmis reetma lihast isa... ja 
reedabki juba oma kodumaad.” 

Kui Zora Drinov seda iseloomustust kuulis, kõverdusid ta huuled tahtmatuks 
muigeks, mis jäi teistele märkamata. Mehhiklane Migüel Romero ei jäänud rahule. 
»Ma ei usalda igasuguseid gringosid," kuulutas ta. Zveri kehitas õlgu. 

»Meie isiklikul vastumeelsusel pole vähimatki tähtsust võrreldes maailma 
töölisklassi huvidega," märkis ta. ,,Kui Colt pärale jõuab, peame teda vastu võtma 
nagu oma inimest. Ei tohi unustada, et kuidas me Ameerikat ja ameeriklasi ka ei 
vihkaks, ilma nende ja nende nurjatu kapitalita ei saavuta me tänapäeva maailmas 
tuhkagi.” 

«Kapitalita, mis on kokku aetud töölisklassi vere ja higiga," urises Romero. 

Just nimelt," sekkus õhinal Raghunath Jafar. ,, Aga kui mõistusevastane see ka pole, 
õõnestab ja hävitab seesama rikkus kapitalistliku Ameerika ja lõppude lõpuks tagab 
proletariaadile võidu.” 

»Minagi mõtlen nii," ütles Zveri. » Ühise ürituse nimel eelistan ma Ameerika kulda 
mis tahes teise riigi kullale...” 

»Kuid mida meile tähendavad selle ameeriklasest ärimehe armetud summad?" küsis 
Zora nõudlikult. ,,See on ju köömes võrreldes sellega, mida Ameerika juba nii heldelt 
Nõukogude Venemaal investeerib. Mis on tema reetmine võrreldes teistega, kes juba 
teevad ülemaailmse kommunismi võidu lähendamiseks rohkem kui Kolmas 
Internatsionaal? See on isegi vähem kui piisake meres.” 

»Mida te silmas peate, Zora?" küsis Miguel. 

. »Ma pean silmas Ameerika pankureid, tööstureid ja insenere, kes müüvad meile 
omaenda maad ja rahu lootuses täita kullaga oma juba niigi pungil kirste. Üks kõige 
jumalakartlikumaid ja lugupeetavamaid kodanikke püstitab meile Venemaal tohutu 
suuri vabrikuid, kus võime teha traktoreid ja tanke; nende töösturid võistlevad 
omavahel, et varustada meid tuhandete len-nukimootoritega; nende insenerid müüvad 
meile oma intellekti ja meisterlikkust, et ehitada hiigelsuurt tööstuslinna, kus val- 
mistataks laskemoona ja sõjatehnikat. Sellised on need reeturid, sellised on need 
inimesed, kes kiirendavad selle päeva saabumist, mil Moskva hakkab kogu maailmale 
oma poliitikat peale sundima.” 

»Räägite nii, nagu oleks teil sellest kahju," kõlas kuiv hääl tema selja taga. 

Neiu pööras kähku ümber. 


»»Ah, see olete teie, seik Abu Batn," lausus ta, silmates tõmmut araablast, kes oli 
pärast kohvi joomist nende juurde tulnud. ,,Meie heatahtlik fortuuna ei takista mind 
nägemast vaenlase sõnamurdlikkust, kuid ei luba ka vaimustuda kelle tahes 
reeturlikkusest, isegi kui see oleks meile kasulik.” 

»Kas see käib ka minu kohta?" küsis Romero valvsalt. 

Zora puhkes naerma. 

»Mis te nüüd, Miguel," lausus ta. ,,Olete ju töölisklassi esindaja ja ustav oma maa 
proletariaadile, need teised aga kuuluvad kapitalistide klassi, ja nende valitsus on 
kodanlik valitsus, kes vihkab kommunistlikke ideaale niivõrd, et pole siiani tun- 
nustanud meie riiki. Sellest hoolimata müüvad need sead iseennast ja oma maad 
käputäie haisvate dollarite eest. Ma põlgan neid.” 

Zveri muigas. 

»» Oled tõeline bolševik, Zora," hüüdis ta. ,, Vihkad vaenlast kogu hingest, isegi siis, 
kui ta meid aitab.” 

»Kuid viha ja lobisemisega ei saavuta midagi,” ütles neiu. ,, Saaks rutem asjaga 
peale hakata. Meie aga tolkneme siin ja lööme lulli.” 

»Mida sa siis soovitad?" päris Zveri heasüdamlikult. * ,, Võiks vähemalt proovida 
Opari kulda kätte saada," vastas neiu. ,, Kui Kitembol on õigus, jätkuks sellest tosina 
sellise retke finantseerimiseks, nagu on plaanitav, ja me ei vajaks neid . ameerika... 
kuidas nad neid kutsuvadki?., kaukamehi." 

»Ka mulle on selline mõte pähe tulnud," lausus Raghunath Jafar. 

Zveri kortsutas kulmu. 

»» Võib-olla keegi teist tahab ihust ja hingest selle ekspeditsiooni juhiks saada,” ütles 
ta ärritatult. , Ma tean, mida teen, ega ole kohustatud kellegagi oma plaane arutama. 
Kui saabub aeg anda käsklus, teen ma seda. Kitembo on käsu kätte saanud ja juba 
mitu päeva tehakse ettevalmistusi Opari ekspeditsiooniks.” 

»» Oleme samuti asjast huvitatud ja valmis riskima nagu teiegi, Zveri," sekkus 
Romero järsult. ,,Pidime ju kõik tegutsema ühiselt, mitte nagu isand ja ori.” 

»» Varsti saate teada, et isand olen mina," nähvas Zveri ebameeldival toonil. 

Jajah," muigas Romero, ,,ka tsaar pidas end isandaks, ja te teate, mis temast sai?" 

Zveri kargas püsti, haaras revolvri pihku ja sihtis Romerot, kuid samal hetkel lõi 
neiu ta käe alt üles ja astus nende vahele. 

»»Oled ogaraks läinud, Zveri!" karjatas ta. 

»Ära sega end vahele, Zora! See on minu asi ja varem või hiljem tuleb see klaarida. 
Siin olen mina peamees ja ma ei salli oma laagris reetureid. Mine eemale.” 

»Ei!" vaidles neiu tuliselt vastu. ,, Miguelil polnud õigus, aga ka sinul mitte. Kuid 
valada praegu meie endi verd tähendaks kaotada vähimgi väljavaade võita. See vaid 
külvab hirmu ja umbusku ning maksab mustanahaliste lugupidamise, sest nad 
tunnevad, et meil puudub üksmeel. Pealegi on Miguel relvata, teda tulistada oleks 
alatu mõrv, see jätaks su ekspeditsiooni iga korraliku liikme austusest ilma.” 

Ta prahvatas need sõnad välja vene keeles, mida juuresolijaist 

mõistsid vaid nemad kahekesi, pöördus siis Migueli poole ja kõnetas teda inglise 
keeles. 

» Teil polnud õigus, Miguel," lausus ta pehmelt. Juht peab olema meil üks ja sellele 
kohale on valitud seltsimees Zveri. Ta kahetseb, et käitus uisapäisa. Vabandage tema 
ees oma sõnade pärast, suruge teineteisel kätt ja unustagem see vahejuhtum.” 

Romero kõhkles viivu ja sirutas siis Zverile käe. 

Venelane surus pakutud kätt ja kummardas peenutsevalt. 


«Unustame selle, seltsimees," lausus ta morni ilmet säilitades, nagu, muide, ka 
mehhiklane. 

Väike Nkima haigutas, haakis end sabapidi oksa külge ja ronis kõrgemale. Tema 
uudishimu oli rahuldatud. Tal kadus vähimgi huvi võõraste vastu, ent ta otsustas, et 
isand peab nende siinolekust teadma. See väikeses peas sündinud mõte kutsus taas 
esile nii sügava kurbuse ja otsatu igatsuse Tarzani järele, et Nkimat haaras jälle sünge 
otsusekindlus jätkata ahvinimese otsinguid. Võib-olla poole tunni pärast köidab tema 
tähelepanu taas mõni tavaline nähtus, kuid praegu oli see tema eluküsimus. 

Lennates puult puule, hoidis väike Nkima oma roosakas peos Euroopa saatust, ehkki 
ta seda ise ei aimanud. 

Päev kaldus õhtusse. Kauguses kõlas lõvi möiratus. Üle Nkima selja jooksid 
vaistlikult judinad. Tegelikult ta nii väga ei kohkunudki, mõistes, et puu ladvast ei saa 
teda kätte ükski lõvi. 

Safari ees kõndiv noormees tõstis pea üles ja kuulatas. ,,See pole enam kuigi kaugel, 
Tony,” ütles ta. ,,Jah, söör, see on üsna lähedal," kostis filipiinlane. ,,Sa pead õppima 
ilma igasuguste «söörideta” läbi ajama, Tony, enne kui me teistega ühineme," tegi 
noormees talle märkuse. 

Filipiinlane muigas. 

«Olgu, seltsimees,” nõustus ta. ,,Olen nii harjuma kõik ,,söör" nimetama, et mul 
saama raske teistmoodi ütlema.” 

»Kardan, et sellisel juhul pole sa kuigi hea bolševik, Tony.” 

»Aga ei!" hüüatas filipiinlane. ,, Miks ma muidu siin olema? Teie arvama, ma tulema 
siia jumalast unustatud maale, kus väga palju lõvid, sipelgad, ussid, kärbsed ja 
moskiitod, lihtsalt jalutama? Ei, mina tulema andma oma elu Filipiinide iseseisvuse 
eest.” 

»Muidugi, see on sinust väga õilis, Tony," lausus kaaslane tõsiselt, ,,aga mismoodi 
see filipiinlastele vabaduse toob?" 

Antonio Mori sügas kukalt. 

»Ei tea,” tunnistas ta, ,,kuid see tegema pahandust Ameerikale.” 

Kõrgel puude ladvus ületas nende tee väike ahv. Hetkeks Nkima peatus ja jälgis 
neid pisut ning tormas siis edasi. 

Pool tundi hiljem möirgas lõvi jälle, nii ähvardavalt ja ootamatult kaikus all 
džunglis kõuehäälne kõmin, et väike Nkima pidi äärepealt puu otsast alla kukkuma. 
Hirmust kriisates pages ta võimalikult kõrgele ja jäi vihaselt torisedes istuma. 

Lopsaka lakaga suurepärane isalõvi tuli lagendikule puu alla, mille, otsas varjas' end 
värisev Nkima. Lõvi tõi taas kuuldavale võimsa hääle, ja tema kõrvulukustavast 
väljakutsest lõi maa vankuma. Nkima piilus alla ja jättis äkki porina. Selle asemel 
hakkas ta ärevalt hüplema, vadistama ja näovigureid tegema. Lõvi Numa vaatas üles 
ja siis juhtus midagi kummalist. Ahv lakkas vadistamast ja tõi kuuldavale madala 
omapärase kisa. Lõvi silmad, mis olid siiani vihaselt välkunud, omandasid uue, pea- 
aegu õrna ilme. Ta tõmbas selja küüru ja hakkas külge vastu puutüve hõõruma, 
metsikute lõugade vahelt kuuldus tasast nur-rumist. Siis sööstis väike Nkima kiiruga 
läbi lehestiku allapoole, sooritas viimase kärme hüppe ja kukkus loomade kuninga 
paksule lakale. 


II. Hindu 


Alanud päev tõi vandenõulaste laagrisse uue tegevuse. Beduiinid ei joonud enam 
kohvi, valged olid mängukaardid kõrvale pannud ja galla suguharu sõdurid ei 
mänginud enam minkalat. 

Välilaua taga istus Žveri, andis käsklusi ning jagas Zora ja Raghunath Jafari abiga 
ühtaegu laskemoona neist hanereas mööduvatele relvastatud meestele. Miguel 
Romero ja kaks teist valget jälgisid laadungi jaotamist kandjate vahel. Metsik 
mustanahaline Kitembo sebis väsimatult oma inimeste keskel, kiirustades 
hommikusöögilt hilinejaid ja kogudes laskemoona saanud mehi salkadesse. Üksnes 
seik Abu Batn istus jõude oma päikesest põlenud sõdurite keskel. Olles alati täielikus 
lahinguvalmiduses, jälgisid nad põlglikult kaaslaste korratut sagimist. 

»Mitu inimest sa jätad laagrit valvama?” küsis Zora. 

»Sina koos seltsimees Jafariga jääd minu asemele," vastas Zveri. ,, Laagrit valvavad 
sinu poisid ja kümme askarit." 

»Sellest piisab,” ütles neiu. ,,Oleme väljaspool ohtu.” 

Jah," soostus Zveri, ,,kuid nii on see vaid esialgu, kuni siia pole ilmunud Tarzan. 
Kontrollisin kõike sada korda, enne kui põhilaagri jaoks selle koha valisin. Mul on 
andmeid, et ta pole siin ammu käinud, lendas dirižaabliga mingisugusele tobedale 
ekspeditsioonile ja kadus kui vjts vette. Olen päris kindel, et ta on surnud.” 

Niipea kui viimane mustanahaline oli oma lahinguvarustuse kätte saanud, võttis 
Kitembo oma suguharu mehed teistest veidi kaugemal kokku ja hakkas nendega 
vaikselt rääkima. Nad olid basembo suguharust ja nende juht Kitembo kõneles nende; 
ga emakeeles. 

Kitembo vihkas kõiki valgeid. Inglased olid vallutanud maa, kus iidsetest aegadest 
asus tema rahva kodu, aga et Kitembo oli pärinud pealiku tiitli, kuid ei tahtnud 
leppida vallutajate ülemvõimuga, tagandati ta kohalt ja pandi troonile kuulekas 
marionett. 

Metsikule, julmale ja salakavalale pealikule Kitembole olid kõik valged saatana 
sigitised, kuid koostöös Zveriga nägi ta võimalust inglastele kätte maksta. Seepärast 
kogus ta enda ümber suurel hulgal kaashõimlasi, et liituda ekspeditsiooniga, mis Zveri 
kinnitust mööda pidi maa jäädavalt vabastama okupantidest ja andma Kitembole 
veelgi suurema võimu, kui seda oli basembo pealikutel. 

Siiski oli Kitembol raske säilitada oma inimeste huvi selle ettevõtmise vastu. 
Inglased olid põhjalikult õõnestanud tema võimu ja mõju, ja sõdurid, kes varem tema 
ees orjameelselt lömitasid, julgesid nüüd avalikult kahelda tema volitustes. Kuni kõik 
laabus, inimesed ei nurisenud: rännakud olid lühikesed, peatused vaiksed ning seda 
kõike lääneranniku neegrite ja teiste, basembodest vähem sõjakate suguharude 
liikmete hulgas, kes täitsid kandjate ja teenrite ülesandeid. Nüüd, kus ees hakkas 
paistma reaalne oht, otsustas nii üks kui teine tunda huvi, millist kasu see neile tõotab, 
soovimata ilmselt nii valge Zveri kui ka musta Kitembo auahnuse või vastumeelsuse 
heaks nahka turule viia. 

Soovides nüüd rahulolematust pehmendada, alustas Kitembo sõduritega kõnelust, 
tõotades neile ühelt poolt jõukust, teiselt 

poolt karmi karistust, lastes neid sel moel valida kuulekuse ja mässu vahel. 

Mõni lubadus, millega ta nende kujutlusvõimet üles küttis, oleks Zverit ja ülejäänud 
valgeid retkest osavõtjaid tõsiselt nördima pannud, oleksid nad basembode murdest 
aru saanud. Kuid kõige kaalukam põhjendus Kitembo käskudele alistumise kasuks oli 


nähtavasti teesklematu hirm, mida enamik kaashõimlasi oma halastamatu pealiku ees 
tundis. 

Teiste mustanahaliste hulgas oli mõnest suguharust väljatõugatuid ja 
märkimisväärne arv kandjaid, kes olid palgatud tavalises korras saatma seda, mida 
ametlikult nimetati teaduslikuks ekspeditsiooniks. 

Abu Batn oma sõduritega otsustas mõnda aega toetada Zverit kahel põhjusel: esiteks 
rahahimust ja teiseks vihavaenust kõigi valgete vastu inglaste tõttu, kes olid 
kinnitanud oma ülemvõimu Egiptuses ja isegi kaugetes kõrbetes, mida araablased pi- 
dasid oma igipölisteks maadeks. 

Zverit saatvaid teiste rasside esindajaid innustasid, nagu arvati, üllad humaansed 
ajendid, ehkki, kui päris aus olla, kõneles nende juht sagedamini varanduse ja võimu 
omandamisest kui proletariaadi õnne ja vendluse ideaalidest. '. 

Niisiis asus sel kaunil hommikul salapärase Opari poole teele kirev, kuid sellest 
hoolimata hirmuäratav ekspeditsioon. 

Zora Drinov saatis neid pilguga, laskmata imeilusaid mõistatuslikke silmi Peter 
Zveri kujult, kuni viimane kadus pimedasse metsa. 

Oli see siis nüüd piiga, kes vaatas rahutul pilgul järele oma ohtlikule teele asunud 
armsamale, või... 

»Ta võib ka mitte tagasi tulla," kõlas Zora kõrva kohal õline hääl. 

Neiu pööras pead ja kohtas Raghunath Jafari ainitist pilku. ,,Ta-tuleb tagasi, 
seltsimees,” väitis Zora. ,,Peter Zveri tuleb minu juurde alati tagasi.” 

»» Olete temas ülemäära kindel,” lausus hindu ihara pilgu välkudes. 

»Ma tean, mida räägin," vastas neiu oma telgi poole suun- 
dudes. * 

»»Oodake," sõnas Jafar. 
»Mida te soovite?" 

» Teid,” vastas mees. ,,Mida te leidsite selles toores elajas, 

Zora? Mida ta taipab armastusest või ilust? Ainult mina oskan teid hinnata, kaunis 
hommikuvärske õis. Minuga saate tunda täiusliku armastuse imetabast õndsust, sest 
olen selles kunstis meister. Zveri-taoline loom võib teid üksnes alandada.” 

Tütarlast valdas iiveldamapanev vastikustunne, kuid ta püüdis seda hindu eest 
varjata, sest mõistis, et ekspeditsioon lahkus teadmata ajaks ja nende päevade jooksul 
viibivad nad Ja-fariga tegelikult laagris üksinda, välja arvatud käputäis metsikuid 
mustanahalisi sõdureid, kelle suhtumist seda sorti asjadesse ei saanud ette aimata. 
Sellele vaatamata oli neiu täis otsustavust teha mehe püüdlustele ühemõtteline lõpp. 

»Mängite surmaga, Jafar," lausus neiu vaikselt. ,, Mind ei toonud siia armuseikluste 
janu, ja kui Zveri sellest teada saab, mis te mulle ütlesite, tapab ta teid. Ning ärge 
enam sellel teemal minuga rääkige." 

»Seda polegi vaja,” vastas hindu mõistatuslikult. Tema poolsuletud silmad olid 
kiindunud neiu silmadesse. Nii seisid nad teineteise vastas paarkümmend sekundit ja 
Zora Drinov tundis, et teda valdab nõrkus ja ta on lähedal allaandmisele. Tahtejõudu 
pingutades püüdis ta sellest tundest jagu saada ja hindu tahtele vastu panna. Lõpuks 
viis ta pilgu kõrvale. Zora oli võitnud, kuid võit tõi talle nõrkuse ja värinad nagu 
pärast ägedat kähmlust. Rutakalt selja pööranud, kiirustas ta oma telgi poole, jul- 
gemata tagasi vaadata, sest kartis taas kohata Raghunath Jafari silmi — kahte kurja 
kiskjalikku võrendikku. Seepärast Zora ei märganudki nilbet rahuloluirvitust, mis 
kõverdas hindu mee-laid huuli, ega kuulnud lauset, mida ta sosinal kordas: ,,Seda 
polegi vaja.” 

Ekspeditsioon liikus mööda looklevat rada, mis viis kaljude jalamile. Need kaljud 
ääristasid inimtühja platoo alumist piiri, mille taga peitusid Opari iidsed varemed. 
Kaugel läänes lähenes samal ajal vandenõulaste baaslaagrile Wayne Colt. Hiiglasliku 
lõvi seljas kükitades jätkas lõunas oma, teekonda väike ahv, kes, tundes end täielikult 
karistamatuna, külvas valjuhäälsete solvangutega üle kõiki džungliasukaid, kes teel 
iganes ette juhtusid. Julm kiskja, täis põlgust kõigi väiksemate olendite vastu, sammus 
kõrgilt vastutuult, tunnetades oma vaieldamatut üleolekut. Numa teel rohtu sööv 
antiloobikari tundis lõvi teravat lõhna ja muutus ärevaks, kuid tasus lõvil nende 
vaateväljale 

ilmuda, kui nad ainult jooksid teed andes eemale ja kiskja lähedust kartmata 
hakkasid uuesti rohtu näksima, sest lõvi Numa kõht oli täis ja rohusööjad said sellest 
aru, nagu mõistavad metsloomad seda, mida ei või mõista inimene oma nüristunud 
mee-leorganitega. 

Lõvi lõhn jõudis ka teiste loomadeni, kes viibisid kaugemal, ja nemadki muutusid 
ärevaks, ehkki nende hirm oli antiloopide ehmatusest väiksem. Need teised olid 
suured ahvid To-yati sugukonnast. Vägevad isaahvid ei kartnud kedagi, isegi Numat 
ennast mitte, ehkki nende emased ja pojad värisesid hirmust. 

Sedamööda, kuidas suur kass lähenes, hakkasid manganid askeldama ja närvitsema. 
Ahvikuningas To-yat tagus endale vastu rinda ja paljastas koletud võitluskihvad. 
Võimsad õlad kühmu tõmmanud, liikus Ga-yat karja ääre poole vastu lähenevale 
ohule. Zu-tho hakkas oma mõhnalistel jalgadel ähvardavalt trampima. Emad kutsusid 
poegi enda juurde ja paljud ronisid kõrgete puude alumistele okstele. 

Äkki hüppas tihedast lehestikust karja keskele peaaegu alasti inimene. Loomade 
pingul närvid ei pidanud vastu. Vihase lõ-rinaga sööstis kari ootamatult nende hulka 
ilmunud vihatud inimese kallale. Esimesena hüppas tema juurde ahvikuningas. 

»10-Vatil on lühike mälu," lausus inimene manganide keeles. 

Ahv seisatas, arvatavasti imestades, et kuuleb emakeelt inimese suust. 

»Olen To-yat!" lõrises ta. ,,Ma tapan!" 

»»Olen Tarzan," vastas inimene, ,, suur kütt, vägev võitleja. Tulin rahuga.” 

»Tappa! Tappa!" müristas To-yat, ja hiiglaslikud hirmuäratavad isased trügisid 
paljastatud kihvadega ettepoole. 

»Zu-tho! Ga-yat!" hüüdis inimene käskivalt. ,,See olen mina, Ahvide Tarzan!" 

Kuid isaahve oli juba vallanud hirm ja närvilisus, sest nad olid haistnud Numa 
tugevat lõhna, Tarzani äkiline ilmumine ajas nad paanikasse. 

»Tappa! Tappa!" märatsesid nad, kuid esialgu kallale veel ei tunginud, vaid läksid 
pikkamisi edasi, küttes end üles vajaliku ohjeldamatu hulluseni, mis eelneb välkkiirele 
verejanulisele rünnakule ja millele ei suuda vastu seista ükski elusolend. 

Ent järsku tõi hiigelsuur pulstunud ahvimammi, seljas tilluke poeg, kuuldavale 
läbilõikava kisa. 

»Numa!" kriiskas ta, pööras ümber, ja põgenes lähima puu otsa. 

Silmapilk tormasid kõik emaahvid oma lastega puude otsa varju otsima. Isaste 
tähelepanu kandus hetkeks inimeselt uuele ohule. See, mida nad nägid, riisus neilt 
viimasegi enesevalitsemise. Otsejoones nende poole tuli raevust põlevate ümmarguste 
rohekaskollaste silmadega võimas kullakarva lõvi, tema seljas troonis väike ahv, kes 
karjus neile solvavaid sõnu. Vaatepilt masendas To-yati ahve ja esimesena andis alla 
kuningas. Tuues kuuldavale metsiku lorina, millega ta püüdis oma autoriteeti päästa, 
hüppas To-yat lähima puu otsa, kuna ülejäänud tormasid otsekohe igale poole laiali, 
jättes valge hiiglase silm silma vastu hirmuäratava lõviga. 


Loomade kuningas hakkas põlevi silmi ja allapainutatud peaga inimese poole 
liikuma, vehkides jäiga saba tutiga. Inimene lausus tasasel häälel üheainsa sõna, mis 
oli kuuldav vaid paari jardi kaugusele. Sedamaid tõstis lõvi pea, õudne leek tema sil- 
mis kustus ning samal hetkel tõi väike ahv kuuldavale läbilõikava äratundmis- ja 
vaimustuskisa, kargas üle Numa pea ning jõudis kolme pika hüppega inimese õlale ja 
põimis väikesed käed pronkspruuni kaela ümber. 

» Väike Nkima!" sosistas Tarzan, tundes põsega tema vastu liibunud ahvi karvast 
palet. 

Lõvi lähenes majesteetlikul kõnnakul, nuusutas inimese paljaid jalgu, hõõrus pead 
tema külje vastu ja heitis jalge ette maha. 

» Jad-bal-ja!" tervitas ahvinimene lõvi. 

.To-yati sugukonna suured ahvid jälgisid toimuvat ohutust kõrgusest. Nende 
kabuhirm ja raev vaibusid. 

»»See on Tarzan!" kuulutas Zu-tho. 

Jah, see on Tarzan," kordas kajana Ga-yat. 

To-yat hakkas torisema. Ta ei sallinud Tarzanit, kuid kartis teda, ja nüüd, olles 
saanud uusi tõendeid suure tarmangani võimust, lõi veelgi rohkem kartma. 

Tarzan kuulatas väikese Nkima südi porisemist. Ta sai teada võõrastest 
tarmanganidest ja arvukatest gomanganide sõduritest, kes olid tunginud 
džunglivalitseja territooriumile. 

Suured ahvid hakkasid rahutult puude otsas nihelema — nad tahtsid alla ronida, 
kuid kartsid Numat. Suured isaahvid olid aga ülemäära rasked, et riskida ära minna 
mööda puude otsas kulgevat kõrget rada, kus võisid kartmatult liikuda väiksemad 

ahvid. Seepärast pidid nad ühe koha peal paigal olema, kuni Numa minema läheb. 

»Kasige minema!" karjus kuningas To-yat. ,,Kasige minema ja jätke manganid 
rahule!" 

»Me läheme ära," vastas ahvinimene, ,,kuid teil ei pruugi karta ei Tarzanit ega 
Kuldlõvi. Oleme teie sõbrad. Ma ütlesin Jad-bal-jale, et ta kunagi teisse ei puutuks. 
Võite alla tulla.” 

»Me jääme puu otsa, kuni ta minema läheb,” ütles To-yat. » Äkki ta unustab ära." 

»»Oled argpüks," nähvas Tarzan põlglikult. ,,Zu-tho või Ga-yat ei karda sugugi.” 

»Zu-tho ei karda midagi," kuulutas praalivalt hiigelsuur isaahv. 

Sõnakestki lausumata ronis Ga-yat kohmakalt alla puu otsast, kus ta oli kükitanud. 
Märgatava innuta, kergelt kõhklevana suundus ta Tarzani ja Jad-bal-ja poole. Tema 
sugukondla-sed jälgisid pinevalt suurt ahvi, oodates iga hetk kollasesilmse koletise 
kallaletungi. Kahtlemata kisub ta Ga-yati lõhki, esialgu lamab aga Tarzani jalge ees ja 
jälgib hatuse isaahvi iga pisematki liigutust. Ka džunglivalitseja jälgis hiiglaslikku 
Numat, sest keegi ei teadnud temast paremini, et kuidas ka lõvi poleks harjunud oma 
isandale alluma, jääb ta ikkagi lõviks. Nende sõpruse kõigi aastate jooksul, alates 
sellest ajast, kui Jad-bal-ja oli veel väike tähniline karvatombuke, kuni tänaseni 
polnud Tar-zanil olnud kordagi põhjust kahelda kiskja truuduses, ehkki tuli ette 
silmapilke, mil tal oli raske metslooma verejanulisi instinkte maha suruda. 

Ga-yat tuli lähemale. Väike Nkima, kes tundis end isanda õlal turvaliselt, torises ja 
vaterdas, lõvi aga vaatas laisalt silmi pilgutades hoopis kõrvale. Oht, kui see üldse 
olemas oli, möödus: ähvardusest oleks hoiatanud lõvi ainitine silmavaade. 

Tarzan astus ette ja pani käe sõbralikult ahvi õlale. 

»»See on Ga-yat,” ütles ta Jad-bal-ja poole pöördudes, «Tarzani sõber, ära talle liiga 
tee.” 


Ta ei öelnud neid sõnu inimkeeles. Vahest ei saanud tema valitud suhtlemisvahendit 
üldse nimetada keeleks, kuid nii lõvi, suur ahv kui ka väike Manu said temast aru. 

»Utle manganidele, et Tarzan on väikese Nkima sõber," va-distas ahvike. »Ärgu nad 
ahvipõnn Nkimale liiga tehku.” 

»» Olgu nii, nagu ütles Nkima," lausus ahvinimene Ga-yatile. 

»Tarzani sõbrad on Ga-yati sõbrad," vastas suur ahv. 

»» Ongi hästi," sõnas Tarzan. ,, Nüüd ma lahkun. Ütle To-yati-le ja teistele, milles me 
kokku leppisime, samuti teata neile, et Tarzani maal viibivad võõrad. Tuleb neid 
jälgima hakata, kuid ainult nii, et nad teid ei märkaks, sest need võivad olla halvad 
inimesed, kellel on kepid, mis paiskavad välja surma koos suitsu ja hirmsa mürinaga. 
Tarzan läheb nüüd vaatama, miks need inimesed tema maale tulid." 

Kokk 

Pärast sefca, kui ekspeditsioon Opari poole teele asus, hakkas Zora Drinov Jafarist 
eemale hoidma. Peavalule vihjates ei väljunud ta peaaegu üldse telgist. Hindu ei 
astunud omalt poolt mingeid samme kohutmiseks. Nii möödus esimene päev. Järg- 
misel hommikul kutsus Jafar enda juurde laagri valvamiseks ja toidu hankimiseks 
mahajäetud askaride peamehe. 

»Täna on hea päev jahti pidada," ütles Raghunath Jafar. ,,Kõik märgid näitavad 
seda. Võta kaasa kõik oma inimesed, minge metsa ja ärge enne päikese loojakut tagasi 
tulge. Kui te seda teete, ootavad teid kingitused lisaks lihale, mille hangite ja võite ära 
süüa. Said aru?" 

Jah, bwana," vastas mustanahaline. 

»» Võtke endaga kaasa valge naise neegrist toapoiss. Teda pole siin vaja. Minu boi 
jääb siia meile süüa tegema.” 

»Aga kui poiss äkki tulla ei taha?" oletas neeger. 

» Teid on palju, tema aga üksinda, kuid naisele ärge öelge, et te ta kaasa võtate." 

»»Ja mis kingitused need on?" uudistas peamees. 

»Riidetükk ja padrunid,” vastas Jafar. 

»Ja jatagan, mille te rännakule kaasa võtate?" 

»Ei,” vastas Jafar. 

» Täna on jahiks vilets ilm," venitas mustanahaline selga keerates. 

»Kaks riidetükki ja viiskümmend padrunit," tõotas Jafar. ,,Ja jatagan."” 

Pärast pikka jagelemist oli tehing lõpuks sõlmitud. 

Peamees kutsus oma askarid kokku ja käskis neid valmistuda jahiks, viidates pruuni 
bwana käsule, kuid kingitustest ta ei iitsatanudki. Kui kõik oli valmis, saatis ta ühe 
oma mehe valge naise toapoisi järele. 

»»Sa saadad meid jahil," ütles see poisile. ,,Kes seda otsustas?" küsis Wamala 
umbusklikult. ,,Pruun bwana," vastas peamees Kahiya. Wamala naeris. 

»Mina täidan oma emanda, mitte pruuni bwana käske.” 

Kahiya sööstis talle kallale, vajutades harali sõrmedega peopesa talle suule, kahelt 
poolt aga haarasid Wamalast kinni kaks askarit. 

»Nüüd täidad sa Kahiya käske," sõnas peamees, ja sõdurid suunasid värisevale 
noorukile jahiodad. ,, Niisiis, kas tuled meiega jahile?" 

»lulen," sosistas Wamala. ,,Tegin lihtsalt nalja.” 

Sel ajal kui Zveri ekspeditsiooni Opari poole juhtis, kiirustas oma inimesi tagant 
Wayne Colt, kes ei mallanud ära oodata kohtumist vandenõulaste põhigrupiga. Kõige 
tähtsamad vandenõulased saabusid Aafrikasse eri punktide kaudu, et oma arvukusega 
suurt tähelepanu mitte äratada. Selle plaani kohaselt randus Colt läänerannikul, sõitis 


rongiga sisemaale ehitatava raudtee lõpp-peatusse, kust siirdus jalgsi pikale raskele 
teekonnale. Ja nüüd, mil sihtkohani oli juba kiviga visata, ei läbenud ta enam panna 
punkti oma rännaku antud etapile. Pealegi põles ta soovist tutvuda selle riskantse 
ürituse ninameestega. Ainuke, keda ta seni tundis, oli Peter Zveri. 

Noor ameeriklane tunnetas täielikult suurt riski, millele ta välja läks, sidudes end 
vandenõuga, mille eesmärk oli õõnestada rahu Euroopas ja kutsuda esile rahutusi 
suurel maa-alal Kir-de-Aafrikas. Selleks tuli teha vastavat kihutustööd, mis pidi te- 
kitama arvukates sõjakates suguharudes rahulolematust. Eriti tuli arvestada seda 
asjaolu, et märgatav osa sellest operatsioonist pidi aset leidma piirkondades, kus 
Inglismaa mõjuvõim oli väga oluline. Ent Colt oli noor, täis energiat, ja need asjaolud 
ei rikkunud ta tuju. 

Teel tundis Colt kohutavat igatsust meeldiva või võrdväärse suhtlemise järele, sest 
Tony lapsik mõistus ei suutnud tõusta kõrgemale jampslikust ideest Filipiinide 
iseseisvusest või unis-Lusest saada ilusad rõivad, mis ta ostab kohe, kui saab kätte 
oma osa Fordi ja Rockefelleri varandusest. 

Ent hoolimata Tony intellektuaalsetest puudustest, kiindus Colt siiralt noorukisse, 
ning kui tal oleks tulnud valida tema ja Zveri vahel, oleks ta eelistanud suhtlemist 
filipiinlasega. Lühike 

tutvus venelasega New Yorgis ja San Franciscos veenis teda selles, et nende vahel 
ei saa tekkida vaimset lähedust ja tal polnud põhjust arvata, et leiab lähedasi sõpru 
vandenõulaste hulgas. 

Kangekaelselt edasi minnes kinnistas Colt ainult ähmaselt oma mällu džungli 
maastikku ja hääli, mis olid muutunud talle juba üsna tüütavaks. Ja kui ta olekski 
hoomanud hääli, siis vaevalt et treenimata kõrv oleks tabanud väikese ahvi lakkamatut 
torisemist, mis kõlas tihedas lehestikus. Ja kui olekski tabanud, poleks ta sellele erilist 
tähtsust omistanud, sest ta ei võinud teada, et ahv istub pronkspruuni kehaga metsa- 
Apollo õlal, kes järgneb hääletult talle puude alumisi oksi mööda. 

Tarzan arvas, et kindlasti suundub see valge mees, kelle jälje ta oli kogemata 
leidnud, võõraste baaslaagrisse. Ta järgnes Wayne Golfile visa ja kannatliku 
ürgkütina, kes hiilib jahisaagi poole. Samal ajal tema õlal trooniv ahvike Nkima 
riidles isandaga selle pärast, et viimane ei tõtta tarmanganit ja kogu tema salka 
hävitama, sest väikesel Nkimal oli verejanuline loomus, eriti kui veretööd sai teha 
võõraste kätega. 

ikka 

Sel ajal kui Colt läbematult oma inimesi kiirustas, Tarzan aga koos toriseva 
Nkimaga tema kannul liikus, lähenes Raghunath Jafar Zora Drinovi telgile. Zora 
lamas asemel ja luges raamatut. Äkki langes lävele ilmunud kogust raamatu 
leheküljele vari ja neiu tõstis silmad. 

Hindu naeratas oma nilbet lipitsevat naeratust. 

»Tulin vaatama, kas teie peavalu on mööda läinud," ütles ta. 

» Tänan, ei ole," vastas neiu külmalt, ,,aga kui mind ei tülitata, siis ehk läheb.” 

Vihje kõrvust mööda lasknud, astus Jafar telki ja istus kokkupandavale toolile. 

»Laagris pole ainsatki hinge,” ütles ta, ,,ja ma tundsin end nii üksi. Kas teie ka?" 

»Ei," lõikas Zora. ,,Olen täiesti rahul sellega, et võin üksinduses puhata.”. 

» Teie peavalu algas nii äkitselt," ütles Jafar. ,,Veel üsna hiljuti näisite täiesti terve ja 
energiline.” 

Neiu ei vastanud. Ta mõtiskles selle üle, kuhu oli kadunud 

boi Wamala ja miks ei täitnud ta käsku mitte kedagi tema juurde lasta. Arvatavasti 
luges Raghunath Jafar tema mõtteid, sest Ida-Indiast pärit inimestele omistatakse 
sageli üleloomulikke võimeid, kuigi ilma erilise põhjuseta. Oli kuidas oli, aga tema 
järgmised sõnad kinnitasid niisugust tõenäosust. 

»Wamala läks askaridega jahile," lausus mees. 

»Ma pole talle selleks luba andnud,” ütles Zora. 

»Mina võtsin endale selle julguse,” sõnas Jafar. 

» Teil polnud õigust,” vihastas neiu voodi servale istudes. ,,T6 lubate endale liiga 
palju, seltsimees Jafar.” 

» Üks hetk, mu armas," lausus hindu leplikul toonil. ,,Ei maksa tülitsema hakata. 
Nagu teate, armastan teid, armastus aga ei vaja kõrvalisi silmi. Võib-olla lubasingi ma 
endale liiga palju, kuid ainult selleks, et saada võimalust teile rahulikult oma südant 
avada. Ja pealegi, nagu teate, on armastuses ja sõjas kõik vahendid lubatud.” 

«Sellisel juhul on meie vahel sõda," hüüdis tütarlaps, ,,sest nii teie kui minu poolt 
pole see mingi armastus. Seda, mis teie tunnete, seltsimees Jafar, nimetatakse hoopis 
teise nimega, mina aga tunnen nüüdsest peale teie vastu põlgust. Ma ei ihaldaks teid 
isegi siis, kui oleksite maailmas ainuke meesterahvas, ja kui Zveri tagasi tuleb, luban 
teile, et selle eest te veel maksate." 

»Ma sunnin teid mind armastama ammu enne Zveri tagasi-jõudmist," hüüdis hindu 
kirglikult. Ta tõusis ja läks neiu juurde. Zora kargas püsti ja vaatas ringi, otsides 
kaitseks relva. Pad-runitasku ja kabuur revolvriga rippusid tooli küljes, millelt Jafar 
oli püsti tõusnud, püss aga asus telgi teises nurgas. 

» Olete täiesti relvitu," ütles.hindu. «Märkasin seda kohe, kui telki astusin. Ka appi 
kutsuda pole mõtet, sest laagris pole kedagi peale meie ja minu boi, kuid ta teab, et 
kui elu talle armas on, siis siia tohib ta tulla vaid minu kutsumise peale.” 

»»Olete elajas," pigistas neiu läbi hammaste. «Olge ometi mõistlik, Zora," tõstis Jafar 
häält. ,, Ma ei palugi palju — üksnes hellust, tükki ma teil küljest ära ei võta, teil endal 
läheb kergemaks. Zveri ei saa midagi teada. Kui me tsiviliseeritud maailma tagasi 
pöördume ja te otsustate mind maha jätta, ei püüa ma teid kinni hoida. Ent olen 
kindel, et suudan teid õpetada mind armastama ja me saame väga õnnelikuks.” ,, Välja 
siit!" käskis neiu. 

Tema häälest ei kostnud hirmu ega hüsteerikat. Toon oli väga 

rahulik, ühtlane ja vaoshoitud. Kirest lõplikult pimestamata inimesele oleks see 
võinud ühte-teist tähendada: karmi otsusekindlust ennast kaitsta kuni surmani välja, 
kuid Raghunath Jafar nägi vaid oma ihaluse naist ja rutakalt ettepoole astudes haaras 
temast kinni. 

Zora Drinov oli noor, nõtke ja tugev, ent sellest hoolimata ei suutnud ta vastu panna 
kogukale hindule, kellel rasvakihi all peitus suur kehaline jõud. Zora püüdis lahti 
rabelda ja telgist välja joosta, kuid Jafar haaras temast kinni ja tiris tagasi. Siis tungis 
naine talle raevukalt kallale ja hakkas kõrvakiile laduma. Jafar pigistas teda kõvemini 
oma käte vahele ja hakkas aseme poole vedama. 


III. Hauast tõusnud . 


Wayne Colti teejuht, kes sammus kõige ees, seisatas äkki, pööras ümber ja osutas 
laialt naeratades käega eemale. 

» Laager, bwana," hüüatas ta rõõmsalt. 

Jumal tänatud!" ohkas Colt kergendatult. 

»Kuid seal pole kedagi,” teatas teejuht. 


»Paistab küll sedamoodi,” soostus Colt. ,,Tuleb kontrollida." 

Oma meeste saatel hakkas ta telkide poole minema. Väsinud kandjad viskasid 
laadungi maha ja koos askaridega heitsid puude varju pikali, kuna Colt ja Tony 
hakkasid laagrit üle vaatama. 

Äkki köitis noore ameeriklase tähelepanu vabisev telk. ,,Seal on keegi," sõnas ta 
Tonyle ja suundus otsustavalt sissekäigu poole. 

Colti pilgule avanev pilt rabas teda ootamatusega: põrandal võitlesid mees ja naine. 
Mees pigistas kätega ohvri paljast kaela ilmse kavatsusega kägistada, naine kaitses 
end nõrgalt rusikatega, tagudes meest näkku. 

Jafar oli niivõrd haaratud oma meeletust katsest neidu vallutada, et märkas Colti 
juuresolekut alles siis, kui tundis rasket kätt õlale langevat ja end jõuga eemale 
tõugatavat. 

Raevust pime, kargas ta jalule ja sööstis ameeriklasele kallale, kuid kohtas 
vastulööki ja lendas tagasi. Ta tormas uuesti rünnakule ja sai uuesti tugeva hoobi 
näkku. Seekord varises Jafar põrandale. Kui ta vaevaliselt üles tõusis, haaras Colt 
temast kinni, 

pööras näoga ukse poole ja viskas telgist välja, andes talle tagatipuks osava 
jalahoobi tagumikku. 

»Kui ta mõtleb tagasi tulla, Tony, siis lase ta maha," nähvas Colt filipiinlasele, 
pöördus siis neiu poole, aitas tal jalule tõusta, talutas hoolitsevalt aseme juurde ja pani 
pikali. Leidis siis, et ämbris oli vett ning niisutas neiu laupa, kaela ja randmeid. 

Telgist välja lennanud, nägi Raghunath Jafar puude varjus lesivaid kandjaid ja 
askarisid. Samuti märkas ta momi kindlameelse ilmega Antonio Morit, kes surus peos 
püstolipära. Vihaseid needusi sajatades keeras Jafar ümber ja suundus oma telgi 
poole, raevust surnukahvatu ja tapmisiha südames. 

Vahepeal oli Zora Drinov silmad lahti löönud. Ta nägi enda üle kummarduva 
Wayne Colti osavõtlikku nägu. 

Lehestikku varjunud Ahvide Tarzan nägi all aset leidnud tüli. Üheainsa vaikselt 
öeldud sõnaga pani ta põriseva Nkima suu kinni. Tarzan nägi vappuvat telki, mis oli 
äratanud Colti tähelepanu, nägi sealt kuulina väljalendavat hindut, samuti ähvardava 
moega filipiinlast, kes ei lasknud Jafaril edasi skandaa-litseda. Need asjaolud ei 
pakkunud ahvinimesele erilist huvi. Nende inimeste vahelised lahkhelid ja tülid ei 
äratanud temas uudishimu. Ta tahtis selgitada nende siinviibimise põhjust ja selleks 
mõtles ta välja kaks plaani. Esimene: hoida neil kogu aeg silm peal, kuni inimeste 
teod avavad talle selle, mida ta tahtis teada. Teine: teha kindlaks, kes on 
ekspeditsiooni juht, minna siis laagrisse ja nõuda vajalikku teavet. Kuid seda ei tee ta 
enne, kuni ei saa piisavalt andmeid, et tegutseda kindla peale. Mis puutus telgis aset 
leidnud sündmustesse, siis sellest ei teadnud ta midagi ega tahtnudki teada. 

Avanud silmad, vaatas Zora Drinov mitu sekundit ainiti tema üle kummardunud 
inimese nägu. 

» Olete arvatavasti seesama ameeriklane,” sosistas ta lõpuks. 

»»Minu nimi on Wayne Colt," vastas mees, ,,ja et te taipasite, kes ma olen, siis on see 
seltsimees Zveri laager." 

Neiu noogutas. 

»Tulite väga õigel ajal, seltsimees Colt," ütles Zora. ,,Tänage selle eest jumalat,” 
vastas Colt. ,, Jumalat ei ole," tuletas neiu meelde. Colt punastas. 

»Inimene on pärilikkuse ja harjumuste tulemus,” pomises ta ennast õigustades. 

Zora Drinov naeratas. 


»»See on tõsi, kuid meie eesmärk selles just seisabki, et teha lõpp kõigile halbadele 
harjumustele mitte üksnes inimeses endas, vaid ka kogu maailmas.” 

Sellest hetkest, kui Colt oli neiu asemele pikali pannud, hakkas ta Zorat salamahti 
uurima. Ta ei teadnud, et Zveri laagris viibib valge naine, ent kui olekski teadnud, 
poleks ta ilmaski lootnud kohata Zora-taolist tütarlast. Pigem oli ta valmis kujutlema 
naisagitaatorit, kes oli pakkunud end Aafrika ürgmetsades saatma meestekampa — 
toorest lohakat keskealist maanaist. Kuid see tütarlaps, alates lopsakast lokkis 
juuksekuhilast kuni väikese elegantse jalakeseni, oli talupojatüübi täielik vastand ning 
paistis silma korralikkuse ja elegantsiga, niivõrd kui see sellises olukorras võimalik 
oli. Tagatipuks oli ta noor ja ilus. 

»Kas seltsimees Zverit pole laagris?" küsis Colt. 

»Ei, ta läks lühiajalisele retkele.” 

Ja polegi kedagi, kes meid teineteisele esitleks?" naeratas mees. 

00, andke mulle andeks," ütles neiu. ,, Minu nimi on Zora Drinov." 

»Ei oodanud nii meeldivat üllatust," sõnas Colt. ,, Arvasin, et kohtan üksnes igavaid 
mehi, selliseid, nagu ma ise. Aga kes oli see mees, keda ma segasin?" 

»» Hindu Raghunath Jafar." 

On ta meie mehi?” uudistas Colt. 

»Jah, on küll,” vastas neiu, ,,aga mitte kauaks. Ainult Zveri tagasitulekuni." ,,See 
tähendab?" 

»»See tähendab, et Peter tapab ta.” Colt kehitas õlgu. 

Ja asja eest. Ehk pean mina seda tegema?" 

»Ei,” väitis Zora, , jätke see Peteri hooleks.” 

» Teid jäeti laagrisse üksi, ilma kaitseta?" 

»E1. Peter jättis siia minu toapoisi ja kümme askarit, kuid Jafar oskas nad kuidagi 
minema sokutada.” 

»Nüüdsest peale pole teil vaja midagi karta," teatas Colt. ,, Ma hoolitsen selle eest, 
kuni Zveri tagasi tuleb. Praegu ma lahkun teist — tuleb laager üles lüüa —, aga 
saadan kaks askarit teie telgi ette valvama.” 

»» Olete väga armastusväärne,” tänas Zora, ,,kuid arvan, et 

nüüd, mil te siin olete, langeb see vajadus ära.” 

»NII või teisiti, kuid ma teen korralduse," ütles Colt. «Tunnen end siis 
rahulikumalt.” 

»» Kui olete end sisse seadnud, siis tulge õhtusöögile," kutsus neiu, kuid samas 
kohmetus. ,,Ah, ma unustasin hoopiski, et Jafar saatis mu teenri ära. Olen jäänud ilma 
kokata." 

»Siis ehk suvatsete koos minuga õhtust süüa," pakkus mees. ,,Minu teener oskab 
päris korralikult süüa teha.” 

«Meelsasti, seltsimees Colt," vastas Zora. 

Ameeriklane väljus, neiu heitis selili ja sulges silmad. Kuidas see inimene erines 
tollest, keda ta oli endale kujutlenud! Tema nägu ja eriti silmi meenutades ei võinud 
Zora uskuda, et niisugune inimene on võimeline reetma oma isa või kodumaad, kuid 
siis ütles endale, et paljud inimesed salgavad ideede nimel maha oma lähedased. 
Teine asi olid tema kaasmaalased. Nad olid alati elanud türanliku võimu ikke all. Ja 
mida rahva kaitsjad iganes tegid, uskusid nad siiralt, et teevad seda enda ja oma maa 
hüvanguks. Neid, keda panid liikuma ausad soovid, ei saanud süüdistada reetmises, ja 
ikkagi, olles läbi ja lõhki venelanna, põlgas ta teiste riikide kodanikke, kes tõusid oma 
valitsuse vastu, selleks et aidata võõrriiki. Kuigi meil pole midagi selle vastu, et saada 
kasu välisriikide palgasõdurite ja reeturite tegevusest, ei tohi me neist vaimustuda. 


Colt läks Zora telgist oma inimeste juurde, kes maas puhkasid, vajalikke korraldusi 
andma. Telgi katte alt saatis teda Raghunath Jafari pilk. Hindu nägu oli raevust 
moondunud, silmis lõõmas vaenutuli. 

Ülalt jälgiv Tarzan nägi, et ameeriklane andis oma inimestele korraldusi. Selle 
noormehe isik jättis Tarzanile meeldiva mulje. Ja siiski olid tal ameeriklase vastu 
samasugused tunded kui kelle tahes võõra vastu, sest sügaval ahvinimese südames pe- 
sitses ürgne loomalik umbusk kõigi võõraste ja eriti valgete suhtes. Tarzan jälgis 
võõrast ja tema vaateväljast ei jäänud midagi kõrvale. Nii nägi ta Raghunath Jafari 
väljumas telgist, püss käes. Seda märkasid vaid kaks — Tarzan ja pärdik Nkima, kuid 
üksnes Tarzan nägi selles halba tähendust. 

Raghunath Jafar läks laagrist välja ja suundus džunglisse. Hüpates puult puule, 
järgnes talle hääletult Ahvide Tarzan. Jafar möödus ringiga laagrist, astudes teda 
varjava džungliroheluse keskel, ja jäi siis seisma. Sellelt kohalt nägi ta kogu laagrit, 

jäädes ise märkamatuks. 

Colt jälgis, kuidas kraami paigutatakse ja talle telki püstitatakse. Tema inimesed 
olid kõik hõivatud mitmesugusest tegevusest. Nad olid väsinud ega kõnelnud peaaegu 
üldse. Põhiliselt töötasid inimesed sõnatult ja maad võttis ebatavaline vaikus, mille 
äkki lõhestasid piinarikas valukisa ja püssipauk. Need helid sulasid ühte ja võimatu 
oli kindlaks teha, mis millele eelnes. Kuul vihises Colti meelekohast mööda ja rebis 
kõrvanibu ühel ameeriklase kaaslaselt, kes seisis tema taga. Silmapilk asendus laagri 
rahulik elu paabeli segadusega. Kõigepealt puhkes vaidlus selle üle, kust lask ja kisa 
kostsid, kuid Colt märkas suitsupilvekest, mis tõusis kohe laagri piiri tagant paksust 
lehestikust. 

»Näete, sealt!" hüüatas ta ja tormas sinnapoole. 

Askaride juht pidas ta kinni. 

»Ärge minge, bwana," hoiatas ta. ,,Seal võib olla vaenlane. Tulistame enne džungli 
läbi.” 

»Ei,” kostis Colt, ,,kõigepealt teeme luuret. Võta osa oma inimesi ja mine nendega 
paremalt, mina lähen ülejäänutega vasakult poolt ringi. Kammime džungli läbi, 
liikudes üksteisele vastu.” 

Džunglis kohtasid mõlemad grupid täielikku vaikust — ei linnutiibade plaginat, ei 
vähimatki muud vihjet elusolendi juuresolekule. Mõne aja pärast grupid ühinesid, 
leidmata märke tulistajast. Nüüd hakkasid nad poolkaares Colti käskluse peale laagri 
poole minema. 

Laagri piiril avastas Colt maas lebava inimese. See oli Rag-hunath Jafar, surnud. 
Jafari parem käsi hoidis püssi, tema rinnas tolknes raske nool. 

Laiba ümber tunglevad neegrid vahetasid küsivaid pilke, vaatasid siis džungli poole 
ja üles puude otsa. Üks neis uuris lähemalt noolt. 

«Sellist pole ma veel näinud,” ütles ta. ,,Seda pole teinud inimese käed.” 

Mustanahalisi valdas kohe uskumatu hirm. 

»»Nool oli määratud pruunile bwanale,” lausus teine, ,, seega on deemon, kes selle 
välja laskis, meie bwana sõber. Meil ei pruugi karta.” 

See seletus rahuldas mustanahalisi, kuid ei rahuldanud Colti. Ta mõtiskles selle üle 
laagrisse tagasi pöördudes pärast seda, 

kui oli käskinud hindu maha matta. 

Zora Drinov seisis telgi lävel ja Colti märgates läks talle vastu. 

»Mis see oli?" küsis ta. ,,Mis juhtus?” 

»Seltsimees Zveri ei tapa Raghunath Jafari," vastas Colt. 


«Mispärast?” 

»Sellepärast et Raghunath Jafar on juba surnud.” ,,Kes võis seda teha?" huvitus 
Zora, kui ameeriklane oli talle rääkinud, kuidas suri Jafar. 

»Pole õrna aimugi," tunnistas Colt. «Täielik mõistatus, kuid see tähendab, et laagrit 
jälgitakse ja me ei tohi mingil juhul üksipäini džunglisse minna. Inimesed usuvad, et 
nool lasti välja, päästmaks mind mõrvari kuulist, ja kuigi ma täiesti usun, et Jafar 
kavatses mind tappa, arvan siiski, et oleksin mina üksinda džunglisse läinud, oleksin 
tema asemel surnud olnud. Kas pärismaalased on teid tülitanud pärast laagri 
üleslöömist? Kas teil pole olnud nendega ebameeldivaid kokkupõrkeid?" 

»» Selle aja jooksul pole me kohanud ainsatki pärismaalast. Oleme tihti arutanud, et 
paikkond tundub täiesti mahajäetud ja inimtühi, vaatamata sellele, et siin on rohkesti 
ulukeid.” 

«Võimalik, et see tõik just kinnitabki seda, et paikkond on inimtühi või ainult 
tundub selline. Täiesti usutav, et oleme juhuslikult sattunud mõne ebatavaliselt kurja 
suguharu maa-ala-le. Sellisel moel annab ta võõrastele märku, et nad on ebasoo- 
vitavad isikud.” 

«Ütlesite, et üks teie omadest sai haavata?" küsis Zora. «Pole midagi tõsist. Kuul 
vaid kriimustas kõrva.” ,,Kas ta oli teie kõrval?" «Otse minu selja taga," vastas Colt. 
»Ma ei kahtle, et Jafar tahtis tappa teid." «Võimalik," lausus Colt, «kuid tal ei läinud 
see korda. Ta ei suutnud isegi rikkuda mu söögiisu, ja kui õnnestub maha rahustada 
mu teenrit, siis võime peagi õhtust süüa.” 

Tarzan ja Nkima jälgisid eemalt Raghunath Jafari matmist, eidi hiljem nägid nad 
Kahiya ja askaride tagasipöördumist koos amala, Zora boiga, kelle Jafar oli laagrist 
ära saatnud. 

»Aga kus on siis see määratu hulk tarmanganisid ja gomanganisid, kes sinu kinnitust 
mööda laagris viibivad?" pöördus Tarzan Nkima poole. 

«Nad võtsid oma tuld sülitavad kepid ja läksid ära," vastas väike Manu. «Nad 
peavad jahti Nkimale.” 

Ahvide Tarzan naeratas oma haruldast naeratust. 

»Tuleb nad üles otsida ja järele uurida, mis neil plaanis on, Nkima," lausus ta. 

»Kuid varsti läheb pimedaks," anus Nkima, ,,ning siis ilmuvad lagedale Sabor, 
Sheeta ja Histah, kes hakkavad samuti Nki-male jahti pidama.” 

Pimedus laskus maale enne, kui Colti teener teatas, et õhtusöök on valmis. 

Vahepeal oli Tarzan oma plaani muutnud ja laagri kohale puu otsa tagasi tulnud. Ta 
oli veendunud, et ekspeditsioon, kelle baasi ta oli avastanud, kavatseb midagi räpast. 
Laagri mõõtmed kinnitasid, et siin paikneb arvukalt inimesi. Tuli tingimata selgitada, 
kuhu ja mis eesmärgil nad olid läinud. Oletades, et millist eesmärki retk ka ei taotleks, 
võib see loomulikult olla laagris põhiline kõneaine, hakkas Tarzan otsima mugavat 
kohta, kust võiks rühma valgete inimeste jutuajamist pealt kuulata. Kui Zora Drinov 
ja Wayne Colt laua äärde õhtust sööma istusid, seadis nende pea kohal hiiglasliku puu 
lehestikus end sisse Tarzan. 

»Täna elasite te läbi karmi katsumuse,” alustas Colt, ,,kuid käitute nii, nagu poleks 
midagi juhtunud. Teil on terasest närvid.” 

»» Olen elus nii palju katsumusi läbi teinud, seltsimees Colt, et mul polegi enam 
närve,” vastas neiu. 

»Saan aru," lausus Colt. ,,Elasite ju Venemaal läbi revolutsiooni.” 

»Sel ajal olin veel laps," täpsustas Zora, ,,kuid mäletan seda väga hästi." 

Colt silmitses teda terase pilguga. 


»Otsustades teie välimuse järgi,” alustas ta ettevaatlikult, ,,ei ole te proletaarset 
päritolu.” 

»Minu isa oli mustatööline. Ta suri tsaarircžiimi ajal asumisel. Sellest ma õppisingi 
vihkama kõike monarhistlikku ja kapitalistlikku, ja kui mulle tehti ettepanek liituda 
seltsimees Zve-riga, nägin ma teistsugust võimalust kätte maksta ning ühtlasi kaitsta 
oma klassi huvisid kogu maailmas.” 

»Kui ma viimast korda nägin Zverit Ameerika Ühendriikides," lausus Colt, ,,ei 
avanud ta neid plaane, milliseid praegu teoks teeb, sest ta ei puudutanud sõnagagi 
ekspeditsiooni. Kui ma aga sain käsu ühineda temaga siin, ei teatatud mulle vähi- 
maidki 

üksikasju. Nii et ma olen täielikus teadmatuses tema eesmärkidest." 

»Tõelised sõdurid alistuvad käskudele neid arutamata," tuletas Zora meelde. 

»Jah, ma tean," soostus Colt, ,,kuid samal ajal võib ka halb sõdur teinekord 
tegutseda palju arukamalt, kui ta teab eesmärki." 

»Loomulikult ei kujuta üldine plaan endast mingit saladust neile, kes siia kokku on 
tulnud,” ütles Zora. ,,]Ja kui ma selle teile avaldan, pole ma mingit saladust välja 
andnud. See on osa märksa ulatuslikumast plaanist: tõmmata kapitalistlikud riigid 
sõdade ja revolutsioonide vööndisse, et neil poleks jõukohane ühise rindena meie 
vastu välja astuda. 

Meie emissarid tegutsevad juba pikemat aega Indias, et lähendada revolutsiooni, 
mis tõmbab eemale Suurbritannia tähelepanu ja armee. Mehhikos ei edene asjad nii 
hästi, kui kavandasime, kuid jääb veel lootus, samal ajal kui Filipiinidel on meie 
väljavaated paljutõotavad. Olukorda Hiinas teate te hästi. See riik on täiesti abitu, 
kuid loodame, et meie abiga suudab ta lõppude lõpuks luua reaalse ohu Jaapanile. 
Itaalia on väga ohtlik vastane ja me viibime siin džunglis põhiliselt eesmärgiga tõm- 
mata ta sõtta Prantsusmaaga.” 

»Aga mismoodi võib seda saavutada siin, Aafrikas?" küsis Colt. 

«Seltsimees Zveri arvab, et see pole keeruline,” ütles neiu. ,,On hästi teada, et 
Prantsusmaa ja Itaalia vahel on pinged ja võistlus, nende püüd saavutada ülemvõim 
merel pidi äärepealt skandaalse pöörde võtma. Ühe poole esimene avalik 
väljaastumine võib kergesti viia sõjani, kuhu tõmmatakse kogu Euroopa.” 

»Ent kuidas saab Zveri Aafrika ürgmetsades tegutsedes Itaaliat Prantsusmaaga 
kokku tõugata?" uuris ameeriklane. 

»Praegu tegeleb sellega Roomas prantsuse ja itaalia punaste delegatsioon. 
Vaesekesed teavad ainult osa plaanist ja kahjuks tuleb nad meie ülemaailmse plaani 
nimel ohvriks tuua. Neile anti paberid, mis sisaldavad Itaalia Somaalia okupeerimise 
plaani Prantsuse vägede poolt. Sobival hetkel avaldab üks seltsimees Zveri Rooma 
salaagente fašistlikule valitsusele vandenõu, ja otsekohe tungib suur hulk meie oma 
mustanahalisi, kes on ümber rõivastatud Prantsuse mustanahalise armee mundrisse, 
Itaalia 

Somaaliasse, kusjuures neid juhivad valged meie ekspeditsioonist, kes on ümber 
rõivastatud prantsuse ohvitserideks. 

Esialgu tegutsevad meie agendid Egiptuses ja Abessiinias ning Põhja-Aafrika 
pärismaalaste suguharude seas. Oleme kindlalt veendunud, et niipea kui Prantsusmaa 
ja Itaalia tähelepanu tõmmatakse sõjaga kõrvale, Suurbritannia aga satub ärevusse 
revolutsiooni pärast Indias, tõusevad Põhja-Aafrika pärismaalased üles pühaks sõjaks, 
et heita välismaise ülemvõimu ike ja kehtestada kogu mandril suveräänsed nõukogude 
riigid." 


«Riskantne ja suurejooneline üritus!" hüüatas Colt. ,, Aga see nõuab ju väga palju 
raha ja inimesi!" 

»»See on seltsimees Zveri vaimusünnitus,” ütles neiu. ,,Ma ei tea muidugi kõiki 
üksikasju, kuid tean täpselt, et olles esialgseteks ettevõtmisteks küllalt hästi 
varustatud, loodab seltsimees Zveri suurel määral selle piirkonna peale põhilise 
kullakoguse hankimiseks, mida on vaja väga suurteks operatsioonideks ja mis peab 
tagama lõpliku edu.” 

«Kardan, et sellisel juhul saab ta kaotuse osaliseks," lausus Colt, «sest sellel 
metsikul maal ei leidu nii palju aardeid, et selliseid ülisuuri programme teoks teha.” 

«Seltsimees Zveri arvab teisiti,” väitis Zora. «Tegelikult see retk, millega ta praegu 
hõivatud on, kavandatigi just talle vajalike aarete hankimiseks.” 

Üleval pimeduses lamas vähimatki häält tegemata jämedal oksal ahvinimene, 
sirutanud end mugavalt välja. Tema terased kõrvad ei lasknud kaotsi minna ainsatki 
alt kostvat sõna. Ahv-inimese pronkspruunil seljal magas kerratõmbunult pärdik Nki- 
ma, kel polnud õrna aimugi nende hirmuäratavate sõnade mõttest, mis jäid tal 
kuulmata. Need olid sõnad, mis ähvardasid kõigutada seaduslikke valitsusi kogu 
maailmas. 

«Kui see pole saladus,” ei jätnud Colt järele, «kust seltsimees Zveri loodab nii suurt 
kullavaru leida?” 

»»Opari kuulsatest maa-alustest varakambritest," vastas neiu. «Olete neist kindlasti 
kuulnud.” 

Jah," kostis Colt, «aga ma arvasin alati, et see on puhas fantaasia. Kogu maailma 
rahvaluule kubiseb sellistest väljamõeldistest.” 

«Kuid Opar pole väljamõeldis," ütles Zora. 

Kui Tarzanile avanenud rabav teave talle mõju avaldaski, siis väliselt ei paistnud see 
kuidagi silma. Ta kuulas, säilitades 

ülimat rahu ja enesevalitsust. Niisama edukalt oleks ta võinud olla hiiglasliku 
puuoksa koor, millel ta lamas, või lopsakas lehestik, mis varjas teda kõrvaliste pilkude 
eest. 

Colt istus vaikides, mõtiskledes avanenud plaani vapustavate väljavaadete üle. Talle 
tundus see kõik hullumeelse sonimisena ja ta ei uskunud vähimassegi õnnestumisse. 
Mida ta tõepoolest taipas, oli ekspeditsiooni liikmeid ähvardav oht, sest ta teadis, et 
tasub vaid Suurbritannial, Prantsusmaal ja Itaalial nende kavatsustest teada saada, ei 
anta armu kellelegi. Mehes tekil tas nüüd ärevust vastu omaenda tahtmist neiu 
turvalisus. Ta tundis seda tüüpi inimesi, kellega praegu koostööd tegi, ja mõistis, et on 
ohtlik avaldada kahtlust plaani täidetavuse kohta, sest revolutsionäärid, kellega ta oli 
kohtunud, jagunesid peaaegu eranditult kahte liiki. Ühed olid eluvõõrad unistajad, kes 
uskusid kõike, mida tahtsid uskuda, ja teised — kavalad kelmid, kes püüdsid ahnusest 
ajendatuna kehtiva korra muutumise abil pääseda kas võimu või rikkuste juurde. 
Tundus uskumatu, et noor nägus tütarlaps oli lasknud end kaasa kiskuda sellisesse 
pöörasesse seiklusse. Ta paistis olevat tark inimene, mitte kuulekas marionett 
võõrastes kätes, ja isegi lühike tutvus neiuga ei lubanud Colti pidada teda 
avantüristiks. 

«Endastmõistetavalt kätkeb see üritus tõsiseid ohte," ütles ta, ja kuivõrd see on 
põhiliselt meeste asi, ei suuda ma mõista, ispärast lubati teil end ohtu seada ja puudusi 
taluda, mis nii iskantse operatsiooni juures on vältimatud.” 

«Naise elu pole mehe omast väärtuslikum,” kuulutas Zora, ,,ja mind oli vaja. Alati 
leidub suur hulk tähtsat ja salajast kant-seleitööd, mida seltsimees Zveri võib anda 
ainult sellele, keda ta tingimusteta usaldab. Minul on tema juures selline usaldus, 


isaks olen ma kutseline masinakirjutaja ja stenografist. Juba nen-"est põhjustest 
piisab, et selgitada, miks ma siin viibin. Kuid n veel uks, mitte vähem tähtis: ma tahan 
olla koos seltsimees veriga."” 

Colt tajus neiu sõnades romantilist ülestunnistust, kuid tema st poleks seda enam 
pruukinud tütarlast siia kaasa võtta, st ta ei suutnud kujutleda, et mees võiks 
armastatud tütarlap-elu ohtu seada. 

Ahvide Tarzan hakkas end hääletult liigutama. Kõigepealt viis ta käe õla taha ja 
võttis seljalt maha pärdik Nkima. Too tahtis nördimust avaldada, kuid pidas suu, 
kuulnud isanda 

hoiatavat sosinat. Ahvinimesel oli mitu eri moodust vaenlast kohelda. Need oli ta 
omandanud ja kasutusele võtnud ammu enne seda, kui talle selgus tõik, et ta ise polegi 
ahv. Ammu enne esimest kohtumist valge inimesega ilmutas ta juba gomanganide — 
metsa ja džungli mustanahaliste inimeste vastu vägivalda, ja teadis, et vaenlast on 
kergem võita, kui teda kõigepealt vaimselt laostada. Nüüd ta mõistis, et need inimesed 
mitte ainult ei tunginud tema valdustesse, ja järelikult on tema isiklikud vaenlased, 
vaid ähvardavad ka talle kallist Suurbritanniat ja kogu tsiviliseeritud maailma, kellega 
Tarzan vähemalt pahuksis ei olnud. Tõsi küll, tsivilisatsiooni suhtus ta üldiselt teatud 
põlgu-sevarjundiga, kuid veel suuremat põlgust tundis ta nende vastu, kes kippusid 
kallale teiste õigustele või kehtestatud korrale. 

Tarzan lahkus puu otsast, kus oli end varjanud, kuid kaks inimest all ei märganudki 
tema kohalolekut. Colt tabas end sellelt, et proovis lahendada Zveri armastuse 
saladust. Talle käis üle mõistuse, et Zora Drinovi taolisele neiule võis meeldida Zve- 
ri-sugune mees. Muidugi polnud see tema asi. Siiski erutas see Colti, sest heitis neiule 
varju ja alandas teda mehe silmis. Colt pettus neius, aga mehele ei meeldinud pettuda 
inimestes, kes talle meeldisid. 

»Tutvusite seltsimees Zveriga Ameerikas, eks?" küsis Zora. 

Jah,” vastas Colt. 

»Mida te temast arvate?" 

»Ta jättis mulle väga tugeva isiksuse mulje. Arvan, et ta on üks neid, kes viib mis 
tahes alustatud asja lõpuni. Keegi ei kõlba selleks paremini kui tema.” 

Kui neiu lootis tabada Colti ootamatult ja saada teada tema tõelist suhtumist 
Zverisse, siis see läks tal luhta. Kui nii, siis oli ta liiga tark, et teemat edasi arendada. 
Zora mõistis, et tal on tegemist inimesega, kellelt ei saa liigset informatsiooni, kui ta 
ise ei soovi seda "jagada; teisest küljest aga õngitseb see inimene imekergesti teavet 
teistelt, äratades enda vastu täielikku usaldust oma välimuse, jutu ja olekuga, mis 
kõnelevad laitmatust aususest. Zorale oli sümpaatne see aus ja otsekohene noor amee- 
riklane ning mida rohkem neiu temaga suhtles, seda raskem oli uskuda, et ta oli 
reetnud oma perekonna, sõbrad ja kodumaa. Ent ta teadis, et paljud korralikud 
inimesed tõid veendumuste nimel kõik ohvriks ja vahest oli Coltki üks nendest. Zora 
lootis, et oli leidnud õige seletuse. 

Vestlus kandus teistele teemadele: nende isiklikule elule kodumaal, saabumisele 
Aafrikasse, osaks saanud katsumustele ja selle päeva sündmustele. Kuni nad jutlesid, 
naasis nende kohale puu otsa Ahvide Tarzan, kuid seekord polnud ta üksi. 

»Huvitav, kas saame kunagi teada, kes tappis Jafari?" lausus Zora. 

»»See on saladus, mille muudab veelgi mõistatuslikumaks tõik, et ükski askari ei 
suutnud määratleda noole tüüpi, ehkki seda võib seletada asjaoluga, et nad pole 
siinsed." 


»Inimesed on vapustatud," ütles Zora, ,,ja ma loodan siiralt, et rohkem midagi sellist 
ei juhtu. Ma panin tähele, et pärismaalasi on väga kerge tasakaalust välja viia. Kuigi 
suurem osa neist on tuntud hädaohtude ees vaprad, laostab nende vaimu täielikult mis 
tahes ilming, mis piirneb üleloomulikuga.” 

»» Arvan, et nad tundsid kergendust, kui olid hindu maha matnud," ütles Colt, ,,ehkki 
mõni rteist pole sugugi kindel, et ta tagasi ei tule.” 

»Tal on vähe väljavaateid," naeris neiu. 

Vaevalt oli ta jõudnud seda öelda, kui ülal lõid sahisema oksad ja laua keskele 
prantsatas raske keha. 

Zora ja Colt kargasid püsti. Ameeriklane tõmbas revolvri välja, neiu põrkas eemale 
hirmukarjatust maha surudes. Colti juuksekarvad tõusid püsti, hirmujudinad käisid üle 
selja: nende ees laual lebas Raghunath Jafari surnukeha. Tema pahupidi pööratud 
klaasistunud silmad vaatasid üles öisesse taevasse. 


IV. Lõvikoopas 


Nkima oli tige. Häiriti tema sügavat rahulikku und, mis juba iseenesest tegi tuska, 
kuid lisaks kiirustas isand veel mingisuguste tobeduste pärast ööpimedusse. Nkima 
sõim vaheldus kartliku virisemisega, sest igas varjus viirastus talle hiiliv panter 
Sheeta, igas okslikus juurikas madu Histah. Kuni Tarzan laagri piiresse jäi, polnud 
Nkima eriti ärevil, aga kui isand oma kandamiga puu otsa tagasi pöördus, oli väike 
Manu kindel, et ta jääb siia hommikuni. Kuid selle asemel kiirustas Tarzan aega 
viitmata pimedasse metsa ja lendas nüüd kindlalt ja sihiteadlikult oksalt oksale, mis ei 
tõotanud väikesele Nkimale ei puhkust ega rahu. 

Samal ajal kui Zveri oma salgaga pikkamisi käänulisi mets-loomaradu pidi liikus, 
lendas Tarzan peaaegu õhus läbi džung-li oma eesmärgi poole, mis oli ka Zveri 
eesmärk. Ja kui Zveri jõudis lõpuks püstloodse kalju juurde, mis oli viimane ja kõige 
raskem looduslik tõke enne keelatud Opari orgu, olid Tarzan ja Nkima juba kajjuharja 
ületanud ja läksid üle inimtühja lagendiku, mille kaugemas otsas paistsid Opari 
kogukad müürid, majesteetlikud kuplid ja tornid. Aafrika päikese heledad kiired vär- 
visid kuplid ja minaretid punaseks ja kuldseks. Ahvinimest valdas taas sama tunne 
nagu palju aastaid tagasi, kui ta pilgule avanes esimest korda saladusliku linna 
suursugune panoraam. 

Nii suurest kaugusest polnud lagunemise tundemärke näha. Oma vaimusilmas nägi 
Tarzan uuesti vapustavalt ilusat linna selle rahvarohkete tänavate ja templitega, ning 
ta hakkas taas mõtisklema linna tekkimise saladuse üle. Selle oli rajanud väga vanal 
ajal rikas ja võimas rahvas ning see oli saanud kadunud tsivilisatsiooni 
mälestusmärgiks. Võis oletada, et Opar oli olemas noil aegadel, mil hiigelsuurel 
kontinendil õitses kuulus Atlantise tsivilisatsioon, mis ookeanisügavustesse kadudes 
määras selle eraldatud koloonia surma ja hävingule. Näis täiesti usutav, et linna mitte 
kuigi arvukad elanikud olid selle kunagi vägevate ehitajate otsesed järeltulijad, 
otsustades nende iidsete rituaalide ja religiooni järgi, aga samuti lähtudes tõsiasjast, et 
ükski teine oletus ei võinud seletada valgenahaliste inimeste olemasolu nendes 
Aafrika ligipääsmatutes ja kaugetes paikkondades. 

Tundus, et pärilikkuse eriomased seadused toimisid Oparis teisiti kui mujal 
maailmajagudes. Huvitav oli, et Opari mehed sarnanesid väga vähe oma 
naishõimlastega. Mehed olid väikest kasvu, rässakad, üleni karvased ja kangesti 
ahvide moodi, naised aga sihvakad, ilusad, sileda nahaga. Mõningad meeste kehalised 
ja vaimsed iseärasused tekitasid Tarzanis mõtte, et kunagi minevikus olid kolonistid 


kas siis veidra tuju tahtel või hädavajaduse tõttu ristunud suurte ahvidega, kes elasid 
selles paikkonnas. Tarzan oletas samuti, et karmi religiooni nõutavate inimohvrite 
vähesuse tõttu hakkasid nad ohverdamiseks kasutama neid mehi ja naisi, kel esines 
mõningaid kõrvalekaldeid väljakujunenud normist. Selle tulemus oli omapärane valik, 
mis jättis ellu veidra välimusega mehed ja kaunitaridest naised. 

Selliseid mõtteid mõlgutas ahvinimene, kui ta ületas eredas päikesepaistes siravat 
Opari inimtühja orgu. Temast paremal ees 

kerkis väike kaljurünk, mille tipus asus välimine sissekäik Opari varakambritesse. 
Kuid praegu huvitas Tarzanit muu: ta tahtis iga hinna eest hoiatada Lad vallutajate 
lähenemisest, et ta võiks valmistuda kaitseks. 

Sellest oli nüüd möödas palju aega, kui Tarzan Oparis käis. Siis oli ta La rahvale 
tagasi viinud ja pärast Cadji poolehoidjate lüüasaamist La võimu taastanud. 
Ülempreester ise oli surnud Jad-bal-ja kihvade ja küünte läbi. Tookord lahkudes oli 
Tarzan kindel Opari rahva sõbralikkuses. Pikki aastaid teadis ta, et La on tema 
salajane sõber, kuigi ülempreestrinna metsikud kohmakad vasallid kartsid ja vihkasid 
teda juba varem; nüüd läks ta Opari kui oma sõprade kindlusse vähimagi kahtluseta, 
et teda võetakse vastu südamlikult. 

Kuid Nkima polnud selles kindel. Sünged varemed ajasid talle hirmu nahka. Ta 
porises ja anus, kuid tulemusteta. Lõppude lõpuks sai hirm võitu armastusest ja 
truudusest, sest kui nad kindlusemüürile lähenesid, hüppas Nkima isanda Õlalt ja pani 
putku, kaugemale õudsetest varemetest. Tema väikeses südames pesitses hirm 
võõraste kohtade ees ja seda ei suutnud võita isegi usk Tarzanisse. 

Nkima terased silmad märkasid kaljuküngast, millest nad äsja olid möödunud, ja ta 
ronis selle tippu, sest see tundus võrdlemisi ohutu varjupaigana, kus oodata oma 
isanda tagasitulekut Oparist. 

Jõudnud kitsa prao juurde, mis oli ainus sissepääs Opari paksus välismüüris, tundis 
Tarzan nagu palju aastaid tagasi esimesel saabumisel linna endal nähtamatute silmade 
pilku ja lootis kuulda tervitussõnu, niipea kui vahid ta ära tunnevad. 

Vähimagi kõhkluse ja ettevaatuseta astus Tarzan kitsasse lõhesse ja läbis piki 
käänulist käiku paksu välismüüri. Valis- ja sisemüüri vahel asus kitsas inimtühi õu. 
Tarzan ületas selle täielikus vaikuses ja sisenes teise kitsasse käiku sisemüüris, mille 
taga algas lai tee, mis viis Opari suure templi varemete juurde. 

Vaikuses ja üksinduses astus ta majesteetlike sammasterida-dega sünge portaali 
võlvide alla. Sammaste kapiitleilt vaatasid tema peale kummalised linnud, nagu nad 
olid vaadanud iidsetest aegadest saadik, sealtpeale, kui unustatud meistri käed olid 
need ühes tükis välja tahunud. Tarzan ruttas vaikides läbi templi väljaku poole, mis 
kujutas endast linnaelu keskust. Mõni teine inimene oleks vahest oma tulekust teada 
andnud tervitus- 

hüüdega, kuid Ahvide Tarzan oli mitmeski suhtes pigem loom kui inimene. Ta 
liikus käratult nagu enamik loomi, raiskamata asjatult õhku suu mõttetule 
pruukimisele. Ta ei püüdnud Opa-rile läheneda salamahti ja teadis, et teda oli 
märgatud. Ahvini-mene ei mõistnud, miks ei tuldud teda tervitama, kui nad ehk Lale 
tema tulekust teatamise järel ei jäänud ootama ülempreestrinna korraldusi. 

Tarzan läks.mööda peakoridori ja silmitses taas iidsete väl-jalugematute 
hieroglüüfidega kuldtahvleid. Ta läbis seitsme kuldsambaga saali ja kuldse põrandaga 
naabertoa, kuid kõikjal valitses üksnes vaikus ja tühjus. Ta tajus vaid ähmaselt, et ruu- 
mides, kust ta läbi läks, liikusid ülemistel galeriidel nähtamatud kujud. Viimaks jõudis 
ta raske ukse juurde, mille taga lootis kindlasti kohata selle Leegitseva Jumala suure 


templi preestreid või siis preestrinnasid. Kartmatult lükkas ta ust ja astus üle läve, 
kuid samal hetkel lajatas talle pähe raske nui ja ta varises teadvusetult põrandale. 

Silmapilk ümbritses Tarzanit mitukümmend masajat inetut meest. Nende pikad 
pulstunud habemed langesid karvastele rindadele, kui nad lühikestel rangis jalgadel 
tammudes Tarzani üle kummardusid. Ohvri randmeid ja pahkluid tugevate rihmadega 
kinni sidudes rääkisid nad omavahel madala uriseva kõri-häälega, tõstsid ta siis üles ja 
viisid teisi käike mööda läbi suurejooneliste ruumide hääbuva ülevuse hiigelsuurde 
kahhelkividest seintega tuppa, kus poodiumil kõrguval massiivsel troonil istus noor 
naine. 

Tema kõrval seisis kohmakas inetu mees. Tema käsi ja jalgu kaunistasid kuldvõrud, 
kaela rohked keed. Trooni ees põrandal tunglesid mehed ja naised — Opari 
Leegitseva Jumala preestrid ja preestrinnad. 

Saatevalvurid tassisid Tarzani trooni jalamile ja viskasid oma ohvri põrandale. Sel 
hetkel tuli ahvinimene teadvusele, avas silmad ja lasi pilgul ringi käia. 

»»Kas see on tema?” küsis troonil istuv neiu käskivalt. 

Üks vahtidest nägi, et Tarzan oli teadvusele tulnud ja tõmbas teiste abiga ta ropsti 
jalule. 

» Tema jah!" hüüdis neiu kõrval seisev mees. 

Naise nägu moondus põletavast vihast. 

Jumal on oma ülempreestrinna vastu armuline," ütles ta. ,, Ma palvetasin, et 
saabuks see päev, nagu palvetasin tollegi 

päeva eest. Mu mõlemad soovid on täitunud.” 

Tarzani pilk liikus kiiresti naiselt trooni kõrval seisvale mehele. 

»Mida see kõik tähendab, Dooth?" küsis ta nõudlikult. ,, Kus on La? Kus on teie 
ülempreestrinna?” Vihaselt tõusis naine troonilt. 

» Tea Siis, inimene välisilmast, et ülempreestrinna olen mina. Mina, Oah, olen 
Leegitseva Jumala ülempreestrinna." Tarzan ei teinud temast väljagi. ,,Kus on La?" 
küsis ta uuesti Doothilt. Oah läks raevust pööraseks. 

»Ta on surnud!" kriiskas ta ja sööstis poodiumi serva, otse-ui soovides Tarzanist 
kinni haarata. Tema ohverdamisnoa kal-iskividega kaunistatud käepide välgatas 
päikesekiirtes, mis tungisid troonisaali laes olevast hiigelsuurest avausest. ,,Ta on sur- 
nud!" kordas Oah. ,, Surnud, nagu sured sinagi, kui saabub aeg teha elava" inimese 
verega meelehead Leegitsevale Jumalale. La oli nõrk. Ta armastas sind ja reetis seega 
oma Jumala, kes oli valinud ohverdamiseks sinu. Kuid Oah on tugev, talle annab 
tugevust see vihkamine, mida ta on kandnud oma rinnas sestsaadik, kui Tarzan ja La 
röövisid temalt Opari trooni. Viige ta ära!" hüüdis Oah saatevalvuritele. ,,Ja et ma ei 
näeks teda enne, kui ohverdamisväljakul altari külge seotuna.” 

Köidikud Tarzani jalgade ümber lasti lõdvemaks, et ta käia saaks. Vaatamata 
sellele, et käed jäid selja taha seotuks, oli ilmselge, et vahid teda kartsid, sest nad 
mässisid ahvinimese kaela ja rindkere ümber nööri ja viisid teda nii, nagu viiakse lõvi. 
Tarzan juhiti tuttavasse pimedasse Opari maa-alusesse ruumi. Kui nad ta lõpuks 
vangikongi olid toonud, ei söandatudki paugupealt käsi köidikutest vabastada. Enne 
sidusid nad ahvinimese pahkluud uuesti kinni, et jõuda kongist välja hüpata ja rii- 
vistada uks enne, kui too päästab jalad köidikuist ja tormab neile kallale. Nii vägevat 
muljet oli Opari kohmakatele preestritele avaldanud Tarzani vaprus. 

Tarzanil oli juba tulnud viibida Opari vangikongis ja siis oli tal õnnestunud 
põgeneda. Seepärast hakkas ta ka nüüd otsekohe tegutsema, püüdes tekkinud 
keerulisest olukorrast väljapääsu leida. Tarzan mõistis, et Oah ei hakka edasi lükkama 


hetke, mille eest oli palvetanud — hetke, mil ta torkab halja ohvrinoa tema rinda. 
Jalad kiiresti köidikuist vabastanud, hakkas Tarzan 

ettevaatlikult käsikaudu kobades piki kongi seina liikuma, seejärel uuris ta läbi ka 
põranda. Ilmnes, et ta viibib ristkülikukujulises ruumis, mille pikkus on umbes 
kümme ja laius kaheksa jalga ja et kikivarvul seistes võib ta küündida laeni. Ainuke 
väljapääs oli uks, mille kaudu ta sisse toodi. Ukses olev raudvõrega ülelöödud aken 
oli mõeldud kongi ohustamiseks. Aga et see avanes pimedasse koridori, siis valgust 
sealt läbi ei tulnud. Tarzan vaatas üle ukse poldid ja hinged, ja nagu ta arvas, olid 
need liiga tugevad. Alles nüüd märkas Tarzan preestrit, kes teda ukse taga valvas, 
mistõttu ta loobus mõttest salaja põgeneda. 

Kolme päeva ja öö jooksul vahetasid preestrid üksteist teatud ajavahemiku järel, 
kuid neljanda päeva hommikul leidis Tarzan, et koridor oli tühi, ja ta hakkas taas 
nuputama põgenemisplaani. 

Juhtus nii, et kui Tarzan kinni võeti, oli ta jahinuga peidetud leopardinahast 
puusariide alla ja Opari töntsid poolmetsikud preestid jätsid selle ähmiga kahe silma 
vahele. Tarzan oli õnnelikule juhusele kahekordselt tänulik, sest tundelistel põhjustel 
pidas ta oma ammu surnud isa jahinuga kalliks. Sellega oli alanud Tarzani üleolek 
džungliloomadest tol ammusel päeval, mil ta pigem juhuslikult kui sihilikult oli selle 
gorilla Bol-gani südamesse torganud. 

Praktilisemas mõttes oli nuga tõepoolest jumalate kingitus, sest see polnud üksnes 
kaitsevahend, vaid ka riist, mille abil Tarzan põgeneda võis. 

Kunagi oli ta suutnud Opari vangikongist välja pääseda, seega tundis hästi 
massiivsete müüride ehitust. 

Käsitsi väljaraiutud igas suuruses graniitplokid, mille vahel polnud ainsatki pilu, 
olid seina laotud ilma mördita, kuna sein ise, millest ta tookord läbi läks, oli 
viieteistkümne jala paksune. Siis oli õnn talle naeratanud: ta paigutati kongi, kus 
leidus sa-lakäik, millest Opari praegustel elanikel polnud aimugi. See salakäik oli 
maskeeritud üheainsa nõrgalt paigaldatud plaatide reaga, mille ahvinimene kerge 
vaevaga välja võttis. 

Ka nüüd lootis ta leida midagi sellist, kuid tema otsingud ei kandnud vilja. Ükski 
kivi ei liikunud paigast, olles kokku surutud templimüüride tohutu raskuse all. Tahes- 
tahtmata pidi Tarzan keskendama tähelepanu uksele. 

Ta teadis, et Oparis oli vähe lukke, sest linna praegused mandunud 

elanikud ei paistnud silma nutikusega ega osanud parandada vanu või valmistada 
uusi lukke. Tema nähtud lukud olid röögatud mürakad, mida avati hiigelsuurte 
võtmetega, ja pärinesid arvatavasti Atlantise ajast. Peamiselt suleti uksed raskete 
riividega ja ahvinimene oletas, et tema teed vabadusse tõkestab just selline algeline 
seadeldis. 

Käsikaudu kobades ukse üles otsinud, uuris ta väikest akent, mis õhku läbi laskis. 
Ruudukujuline aken, mõõtmetega umbes kümme korda kümme tolli, oli peaaegu tema 
õlgade kõrgusel. Ava oli trellitatud nelja vertikaalse poole tolli paksuse raudvar-vaga, 
mis seisid üksteisest poolteise tolli kaugusel — seega liialt lähedal, et kätt nende 
vahelt läbi pista. Kuid see asjaolu ei kõigutanud ahvinimese enesekindlust: 
mingisugune väljapääs pidi ju ometi olema! 

Teraskõvade lihaseliste sõrmedega võttis ta ühe varva keskelt kinni, haaras vasaku 
käega teisest ja, surudes kõrgele tõstetud põlve vastu ust, hakkas pikkamööda 
kõverdama paremat küünarnukki. Õlavarrelihased paisusid ja liikusid otsekui teras- 
pallid naha all, samal ajal kui varb järk-järgult sissepoole paindus. Ahvinimene 


naeratas ja haaras taas varvast kinni, tõmbas seda siis kõigest jõust enda poole ja rebis 
hiiglasliku pingutusega varva kinnitusest välja. Tarzan proovis kätt tekkinud avasse 
pista, kuid see osutus liiga kitsaks. Järgmisel silmapilgul oli teinegi varb välja kistud 
ja Tarzan, torganud avasse terve käe, hakkas kobama riivi, mis ust kinni hoidis. 

Lõpuks puudutasid sõrmeotsad riivi ülemist äärt. Aga kuidas Tarzan ka ei 
pingutanud, kätt ta madalamale lasta ei suutnud. Puust riiv oli umbes kolme tolli 
paksune. Muid omadusi ta määrata ei saanud, sest ei teadnud, kas riiv avaneb alt üles 
või kõrvale. Tarzan tundis Tantalose piinu. Vabadus paistis nii lähedal — siruta ainult 
käsi välja — ja jäi kättesaamatuks. See võis hulluks teha. 

Käe tagasi tõmmanud, võttis ta tupest jahinoa, pistis siis uuesti käe välja ja torkas 
noatera otsa puust riivi sisse. Esialgu püüdis ta sel viisil riivi üles tõsta, kuid nuga ei 
jäänud puusse pidama. Seejärel proovis ta riivi kõrvale nihutada, mis läks õnneks. 
Kuigi ühe korraga liikus riiv ainult õige pisut, oli Tarzan rahul, sest teadis, et tema 
kannatlikkus saab tasutud. Kõige rohkem veerand tolli, mõnikord kõigest ühe 
kuueteistkümnendiku, kuid pikkamisi nihkus riiv ukse eest. Tarzan tegutses kavakind- 
lalt 

ja närvilisele erutusele järele andmata, ehkki teadis, et iga hetk võis tulla ringkäiku 
sooritav metsik valvur. Lõpuks kandsid ta pingutused vilja ja uks avanes. 

Astunud kähku välja, lükkas Tarzan riivi uuesti ette ja teadmata teist teed 
vabadusse, läks tagasi mööda koridori, kustkaudu vahimehed olid ta vangikongi 
toonud. Kaugel väreles tuhm valgus ja Tarzan ruttas hääletult sinnapoole. Kui pisut 
valgemaks läks, märkas ahvinimene, et mõlemal pool koridoris üksteisest erinevatel 
kaugustel paiknesid umbes kümne jala laiused uksed, mis olid riiviga suletud. 

Saja jardi kaugusel vangikongist läks üle tema tee põikkoridor ja siin ta viivuks 
seisatas, et ringi vaadata. Ninasõõrmed hakkasid võbelema, silmad ja kõrvad 
pinguldusid. Ta ei näinud valgust ei ühes ega teises suunas, kuid kõrvad tabasid nõrku 
helisid, mis rääkisid sellest, et koridoris oli uste taga elu, ninna aga tungis lõhnade 
segu: viiruki magus aroom, inimkehade lõhn ja kiskjate loomade mõrkjas hais. Et 
rohkem midagi erilist silma ei hakanud, läks Tarzan mööda koridori edasi kiiresti 
tugevamaks muutuva valguse poole. 

Ta ei jõudnud kuigi kaugele, kui teravad kõrvad tabasid lähenevate sammude 
müdina. Riskida ei tohtinud ja ta taganes pikkamööda põikkoridori poole, lootes seal 
varju leida, kuni oht möödub. Ent inimesed olid lähemal, kui ta arvas, ja juba järg- 
misel hetkel ilmus koridoris käänaku tagant nähtavale kuus Opari preestrit. Nad 
märkasid teda otsekohe ja jäid seisma pingsalt hämarusse vahtides. 

»»See on ahvinimene,” sõnas üks preestritest, ,,ta on jalga lasknud.” 

Preestid hakkasid Tarzani poole tulema, nuiad ja ähvardavad noad käikulaskmiseks 
valmis. 

Nad tulid edasi aeglaselt, mis kõneles aukartusest tema vapruse ees, kuid siiski tulid. 
Tarzan taganes, sest relvastatuna üksnes noaga, ei riskinud isegi tema jõudu katsuda 
kuue metslase ja nende raskete nuiadega. Taganedes mõtles ta, kuidas tegutseda, ja, 
jõudnud põikkoridorini, lipsas sinna. Arvestades, et nüüd tulevad opaarlased veelgi 
aeglasemalt, sest kardavad teda varitsevat, kihutas ta mööda koridori edasi. Teel 
silmitses ta uksi, kuid ei otsinud mingit kindlat ust, vaid teadis, et mida raskem on 
teda leida, seda rohkem on tal väljavaateid tagaajajate käest pääseda. Lõpuks seisatas 
ta suure puust riiviga suletud 

ukse ees, tõstis riivi üles, avas ukse ja astus sisse just sel hetkel, kui käänaku tagant 
kargas välja preestrite peamees. 


Vaevalt oli Tarzan astunud pimedasse süngesse ruumi, kui taipas, et oli teinud 
saatusliku vea. Sõõrmetesse tungis lõvi Numa terav lõhn. Vangikongi vaikust 
vapustas raevukas möiratus. Pimeduses nägi ta kahte kollakasrohelist silma, mis hõõ- 
gusid vihast. Samal hetkel lõvi hüppas. 


V. Opari müüride all 


Peter Zveri jäi laagrisse metsa serva Opari inimtühja lagendikku valvava kalju 
jalamil. Teinud kandjatele ja paarile-kolme-le askarile ülesande valvata laagrit, võttis 
ta endaga kaasa sõdurid ja nende pealiku Kitembo ning alustas rasket tõusu kalju 
tippu. 

Keegi askaridest polnud varem neis paigus viibinud, isegi mitte Kitembo, kuigi ta 
teadis ühe sealkäinu jutu põhjal Opari täpset asukohta. Seepärast täitis neid pilgule 
avaneva kauge linna nägemine harda kartusega ja mustanahaliste algelises mõistuses 
tärkas ähmane ebalus. 

Salk liikus vaikides mööda tolmust lagendikku Opari poole. E Mustanahalised 
polnud ainukesed, keda valdas kõhklus. Kaugetes kõrbetes pimedates telkides imesid 
araablased juba ema-piimaga endasse hirmu kurja vaimu ees, aga samuti olid nad 
kuulnud muinasjutulisest linnast Nimmrist, millele läheneda oli inimestel keelatud. 
Sellised olid mõtted ja rahutud eelaimused, E mis valdasid inimesi Atlantise iidse 
linna kõrguvatele varemetele lähenemisel. 

Hiigelrahnu otsast, mis kaitses välimist sissepääsu Opari varakambritesse, jälgis 
ekspeditsiooni liikumist läbi oru väike ahv. Ärevusest ei suutnud Nkima endale kohta 
leida: ta mõistis, et tuleb ilmtingimata hoiatada isandat nii suure hulga gomanga-nide 
ja tarmanganide ilmumisest oma mürisevate keppidega, kuid teda hoidis tagasi hirm 
süngete varemete ees, ja Nkima hakkas kalju tipus sebima, kriisates ja pomisedes. 
Peter Zveri sõdurid sammusid ahvist välja tegemata mööda. Kui keegi ekspeditsiooni 
liikmetest nägigi väikest ahvi, kes oli salgast paremalt poolt mööda kiirustanud ja 
Opari lagunenud välismüürile roninud, ei omistanud ta sellele vähimatki tähtsust, sest 
nagu 

kõiki tema kaaslasi, nii valdasid tedagi mõtted sellest, mis peitub niisuguse sünge 
kivilasu taga. 

Kitembo ei teadnud Opari varakambrite asukohta. Ta oli nõustunud Zverit linna 
juurde viima, kuid nagu Zverigi ei kahelnud, et leiavad hõlpsasti varakambrid üles, 
isegi kui linna elanikelt ei õnnestu sellekohaseid andmeid välja pinnida. Milline oleks 
olnud nende üllatus, kui nad oleksid teada saanud, et mitte ühelgi Opari elanikul pole 
aimu, kuhu aarded on peidetud ja et nad üldse olemas on. Kõikidest elavatest 
inimestest teadis üksnes Tarzan ja veel mõni tema waziri sõduritest, kus aarded 
peituvad ja kuidas nende juurde jõuda. 

»Siin on üksnes elutud varemed," ütles Zveri ühele valgele kaaslasele. 

»Aga nad paistavad kurjakuulutavad,” vastas see, ,,ja inimesed on seda juba 
tunnetanud." Zveri õlg jõnksatas. 

»Ma saan aru, kui nad kardaksid öösel, kuid mitte ometi päeval, ega nad siis nii 
suured argpüksid ole.” 

Nad jõudsid lagunenud välismüüri juurde, mis tõusis süngena nende kohale, ja 
peatusid. Mõni inimene siirdus läbikäiku otsima. Esimesena avastas selle Abu Batn 
— ülesviivate betoon-astmetega kitsa prao. 

»Siun on käik, seltsimees!" hõikas ta Zverile. 

»» Võtke paar meest ja minge luurele," käskis Zveri. 


Abu Batn valis välja kuus mustanahalist, kes ilmse vastumeelsusega rivi ette 
astusid. 

Rõivasiilud üles tõstnud, sisenes seik müürilõhesse. Samal hetkel kõlas rusudes 
linna sügavusest karje, veniv ja läbilõikav, mis läks üle tasaseks oigamiseks. Beduiin 
tardus paigale. Mustanahalised olid otsekui halvatud. 

»Edasi!" röögatas Zveri. ,,Kisa ei tapa!" 

»Ega seda tea," kostis keegi araablastest. 

»Siis kasige sealt minema!" kraaksatas raevunud Zveri, ,,Kui teie, neetud argpüksid, 
kardate, siis lähen ma üksi!" 

Keegi ei hakanud vastu vaidlema. Araablased tõmbusid kõrvale. Siis ilmus linna 
poolt müüriharjale väike ahv, kes kriiskas hirmunult. Loomakese ootamatu ja 
kärarikas ilmumine tõmbas endale kõigi kohalolijate tähelepanu. Ahv vaatas 
kohkunult üle õla tagasi, siis aga hüppas kõigest jõust hoogu võttes valju kisaga maha. 
Näis, et loom kukub kindlasti surnuks, 

kuid nagu poleks midagi juhtunud, pani ahv punuma, sooritades pööraseid hüppeid, 
ja juba ta kihutaski kriisates üle inimtühja lagendiku. 

See oli viimane tilk: vapustusest ütlesid ebausklike mustanahaliste närvid üles ning 
nagu käskluse peale keerasid nad ümber ja tormasid sünge linna juurest minema. 
Nende järel taandusid häbiväärse kiirusega Abu Batn ja tema kõrbesõdurid. 

Peter Zveri ja kolm valget kaaslast leidsid end äkki üksijäe-tuna ja vahetasid 
küsivaid pilke. 

»Alatud argpüksid!" hüüdis Zveri vihaselt. ,,Sina, Mike, lähed neile järele ja püüad 
tagasi tuua. Et meie juba siin oleme, siis läheme linna.” 

Michael Dorsky, kes võttis rõõmuga vastu mis tahes ülesande, et aga Oparist 
kaugemale pääseda, hakkas ees liduvatele sõduritele järele sörkima. Zveri, tema järel 
Miguel Romero ja Paul Ivitch pugesid läbi müüriprao. 

Nad läbisid välismüüri ja sattusid siseõue, mis lõppes tohutu kõrge sisemüüriga. 
Romero leidis esimesena avause, kust pääses linna, ja astus kaaslasi hõigates julgelt 
kitsasse käiku. 

Äkki lõhestas iidse templi mõtlikku vaikust taas võigas kisa. 

Inimesed jäid seisma. Zveri pühkis laubalt higi. 

» Arvan, et meil ei tasu üksi enam edasi minna," pomises ta. ,, Tuleb vististi tagasi 
pöörata ja inimesed kokku võtta. Pole mõtet riskida.” 

Miguel Romero muigas põlglikult, Ivitch aga kinnitas Zverile, et kiidab tema otsuse 
täielikult heaks. 

Zveri ja Ivitch läksid kiiresti üle õue, vaatamata tagasi ja tundmata huvi, kas 
mehhiklane ikka järgneb neile, ning jõud-|sid peagi linna piiridest välja. 

»Kus Miguel on?” küsis Ivitch. 

Zveri lasi pilgul ringi käia. 

»»Romero!" hõikas ta kõvasti, kuid vastust ei saanud. ,, Arvatavasti krahmas 
seesamune ta endale,” sosistas Ivitch võpatades. 

»»Pole eriti suur kaotus," turtsatas Zveri. 

Kuid mida see mõistatuslik «seesamune”", kes oli Ivitchile hirmu nahka ajanud, 
endast ka ei kujutanud, ei krahmanud ta sugugi endale noort mehhiklast, kes saatis 
pilguga nobedasti lahkuvaid seltsimehi ja kadus siis sisemüüri avasse, olles otsus- 
tanud kas või korraks heita pilgu iidsele Opari linnale, milleni 

oli maha käinud nii pika tee ja mille muinasjutulisest rikkusest oli unistanud palju 
nädalaid. 


Tema pilgule avanes majesteetlike varemete panoraam, mida nähes noor tundlik 
ladinaameeriklane tardus paigale otsekui lummuses. Kuid siis kõlas tema ees olevast 
hiiglaslikust hoonest jällegi südantlõhestav kisa. Kui Romerol hakkaski kõhe, siis ei 
näidanud ta seda välja. Ta pigistas vaid tugevamini püssi ja tegi lahti revolvritasku, 
kuid ei taganenud. Ta oli vapustatud nähtud pildi ülevusest: aeg ja purustused üksnes 
rõhutasid esialgset suurejoonelisust. 

Tema tähelepanu köitis mingisugune liikumine templis. Ei tea kust ilmus inimkogu. 
See oli näotu kohmakas lühikeste kõverate jalgadega mees. Siis tuli neid veel ja veel, 
kuni kokku sai vähemalt sada. Metsikud olendid lähenesid talle pikkamööda. Nende 
sõjanuiasid ja nuge nähes mõistis Romero, et on olemas palju hirmsam oht kui 
ebainimlik kisa. 

Tal ei jäänud üle midagi muud kui taanduda käiku. 

»Ma ei saa ju üksipäini võidelda terve armeega," pomises ta. 

Romero läks aeglaselt üle õue, läbis välismüüri ja jõudis uuesti linnast välja. 
Kauguses keerles tolmupilv — seal päästis end põgenev ekspeditsioon. Romero 
muigas ja hakkas sigaretti pahvides neile aeglasel sammul järele kompima. Vasemalt 
kivise künka tipust märkas teda väike ahv, kes ikka veel värises hirmust, kuid ta ei 
toonud enam kuuldavale ehmunud kriiskeid, vaid üksnes soigus tasakesi ja kaeblikult. 
Ahvipõnn Nkimale oli see päev väga raske. 

Ekspeditsioon läks nii kiiresti eest ära, et Zveril koos Dors-ky ja Ivitchiga õnnestus 
jõuda põhisalgale järele alles siis, kui suurem osa laskus juba piiriäärsetest kaljudest. 
Ei ähvardused ega helded lubadused suutnud peatada põgenemist, mis lõppes alles 
laagris. 

Zveri kutsus jalamaid Abu Batni, Dorsky ja Ivitchi nõupidamisele. See oli Zveri 
esimene ja tõsine ebaedu, sest ta oli suuresti arvestanud Opari varakambrite 
ammendamatute kullavarudega. Kõigepealt tegi ta Abu Batnile ja Kitembole peapesu 
arguse pärast, meenutades seejuures paha sõnaga nende emapoolseid esivanemaid, 
kuid saavutas vaid seda, et neid haaras vihane nördimus. 

» Tulime sinuga, et võidelda inimeste, aga mitte deemonite ja kummitustega," ütles 
Kitembo. ,,Mina ei karda. Ma läheksin 

45 

linna, aga minu inimesed ei tule kaasa, üksinda ma vaenlasest jagu ei saa." 

»Mina ka," sekkus Abu Batn, kelle tõmmu nägu tumenes raevust. 

» Tean," muigas Zveri. ,, Olete mõlemad vaprad mehed, kuid jooksete palju paremini 
kui võitlete. Vaadake meid. Meie ei löönud kartma. Tegime kõik, nagu vaja.” 

»»Kus seltsimees Romero on?" küsis Abu Batn rõhutatult. 

«Arvatavasti sai surma,” oletas Zveri. ,, Aga mida teie siis tahtsite? Võita lahingut 
ilma kaotusteta?” 

»Mingit lahingut polnudki," väitis Kitembo, ,,küid mees, kes tungis sellesse neetud 
linna teistest kõige kaugemale, ei tulnud tagasi.” 

Järsku heitis Dorsky pea selga. 

»Seal ta ongi!" hüüatas Dorsky, ja juuresolijate pilgud pöördusid Opari viivale 
rajale, kuhu oli ilmunud muretul sammul laagri poole kõndiv Miguel Romero. 

»Lervitan teid, mu vaprad seltsimehed!" hüüdis ta. ,,Rõõm näha teid elusana. 
Kartsin, et saite kõik rabanduse.” 

Nali võeti vastu sünge vaikimisega ja keegi ei poetanud sõnakestki, kuni ta nende 
juurde oli astunud ja maha istunud. 

»Kuhu sa kadusid?" hüppas Zveri talle peale. 

»Tahtsin vaadata, mis seal sisemüüri taga on," vastas mehhiklane. 


»Ja mida sa seal nägid?" uudistas Abu Batn. «Suurejoonelisi varemeis ehitisi,” jagas 
Romero muljeid. ,, Surnud, lagunev linn surnud minevikust." ,,Ja mida veel?" küsis 
Kitembo. 

»» Nägin salkkonda veidraid sõdureid. Masajad jässakad mehed rangis jalgade, 
pikkade võimsate käte ja karvaste rindkeredega. Nad väljusid hiigelsuurest hoonest, 
arvatavasti templist. Neid oli minu jaoks liiga palju. Ma ei saanud üksinda nendega 
võitlusse astuda, seepärast tulin tulema.” 

»Kas neil oli relvi?" esitas Zveri küsimuse. 

»Nuiad ja noad," vastas Romero. 

»Näete nüüd!" hüüatas Zveri. ,, Kõigest trobikond nuiadega varustatud metslasi. 
Oleksime võinud linna vallutada ilma kaotusteta.” 

»Kuidas nad välja nägid?" küsis Kitembo uuesti. ,,Kirjelda neid.” 

Ära kuulanud Romero, kes püüdis mitte jätta vahele vähimatki üksikasja, vangutas 
Kitembo pead. 

»Nii ma arvasingi,” kuulutas ta. , Need pole inimesed, vaid 

kurjad vaimud." 

»» Inimesed või kurjad vaimud, aga me peame tagasi minema ja linna vallutama,” 
lausus Zveri raevukalt. ,,Oleme kohustatud Opari kulla oma valdusse saama.” 

» Teie, valge mees, võite minna," lausus Kitembo, ,,kuid lähete üksinda. Ma tunnen 
oma inimesi ja ütlen teile, et nad ei tule. Viige meid inimeste vastu, kellel on valge, 
pruun või must nahk, ja me tuleme koos teiega. Kuid mitte pahade vaimude ja 
kummituste vastu.” 

»Aga sina, Abu Batn?" küsis Zveri karmilt. 

«Rääkisin oma inimestega pärast linnast tagasijõudmist ja nad ütlesid, et ei lähe 
enam sinna. Nad ei hakka võitlema kurjade vaimudega. Nad kuulsid hoiatavat häält ja 
kardavad nüüd.” 

Zveri märatses, ähvardas ja manitses, kuid tulemusteta. Kumbki ei andnud alla, ei 
araabia seik ega aafrika pealik. 

»Siiski on olemas väljapääs," tähendas Romero. 

» Missugune?" küsis Zveri. 

»Kui saabuvad gringo ja filipiinlane, oleme juba kuuekesi — me pole araablased 
ega aafriklased. Kuuekesi võime Opari vallutada.” 

Paul Ivitch tegi hapu näo, Zveri aga köhatas. ,,Kui meid maha notitakse,” ütles 
Zveri, ,, läheb kogu meie plaan luhta. Ei jää kedagi, kes võiks üritust jätkata." Romero 
kehitas õlgu. 

»Ma tegin vaid ettepaneku," ütles ta, ,,aga kui te kardate, 

siis muidugi...” 

»Mina ei karda," ägestus Zveri, ,,kuid ma pole ka lollpea." Romero huuli kõverdas 
halvasti varjatud irvitus. ,, ähen lõunat sööma," sõnas ta ja lahkus. 

> ok ok 

Teisel päeval pärast vandenõulaste laagrisse jõudmist koostas Wayne Colt pika 
šifreeringu ja saatis selle ühe oma teenriga rannikule. Zora Drinov nägi oma telgist, 
kuidas boile saadetis üle anti. Tema nähes torkas nooruk selle kepi lõhestatud otsa 
vahele ja asus pikale teele. Pisut hiljem liitus Colt neiuga, kes oli läinud telgi kõrvale 
suure puu varju. 

47 

»Saatsite nüüdsama ettekande teele, seltsimees Colt,” ütles 

ta. 

Mees heitis Zorale kiire pilgu. Jah," vastas ameeriklane. 


»» Vahest peaksite teadma, et laagrist teateid saata tohib ainult seltsimees Zveri,” 
ütles neiu. 

Ja mina ei teadnudki seda. See on lihtsalt raha kohta, mis pidi mind ootama, kui ma 
rannikul maabusin. Raha ma ei saanud ja saatsin nüüd teenri selle järele.” 

»Ah nii," lausus Zora ja kõnelus siirdus teistele teemadele. 

Päeva teisel poolel võttis Colt püssi ja läks jahile. Zora läks temaga kaasa ja õhtul 
sõid nad jällegi koos, kuid seekord oli perenaine neiu. Nii möödusid päevad, kuni ühel 
hommikul äratas laagri erutatud pärismaalane, kes teatas ekspeditsiooni naasmisest. 
Laagris olijad said ka sõnadeta aru, et väike armee tuli tagasi ilma võidulippudeta. 
Juhtide näod kõnelesid ilmekalt nurjumisest. Zveri teretas Zorat ja Colti ning esitles 
viimast oma kaaslastele. Kui tagasipöördunud sõduritele oli esitletud ka To-nyt, läksid 
kõik puhkama. 

Ühise õhtusöögi ajal rääkisid mõlemad grupid neile osaks saanud seiklustest. Colti 
ja Zora huvi äratasid pajatused saladuslikust Oparist, kuid niisama salapärasena 
tundus ka nende jutt Raghunath Jafari surmast, tema matmisest ja üleloomulikust 
tagasitulekust. 

»Pärast seda ei julgenud keegi tema keha puudutada,” jutustas Zora. ,,Tony ja 
seltsimees Colt pidid ise ta maha matma.” 

»»Loodan, et seekord püüdsite ihust ja hingest," ütles Miguel. 

»Siiani pole tagasi tulnud,” muigas Colt. 

«Kellele võis tulla pähe teda välja kaevata?" küsis Zveri ähvardavalt. 

»Muidugi mitte meie teenritele," vastas Zora. JMad olid ilma selletagi kohutatud 
tema surma kummalistest asjaoludest.” 

»Küllap tegi seda seesama olend, kes tema ka tappis," oletas Colt. ,,Kes ta ka poleks, 
on tal ebainimlik jõud — tassida laip puu otsa ja visata sealt alla meile kaela.” 

»Mind vapustas selle loo juures kõige rohkem vaikus, millega see kõik sooritati. 
Võin vanduda, et puu otsas ei värahta-nud ükski leheke, kui surnukeha äkki lauale 
prantsatas.” 

»Selline asi on jõukohane üksnes meesterahvale,"” lausus Zveri. 

«Kahtlemata," toetas teda Colt, ,ja pealegi veel tõelisele jõumehele!" 

Hiljem, kui inimesed hakkasid telkidesse minema, peatas Zveri käeviipega Zora. 

» Üks hetk, Zora, ma tahan sinuga rääkida,” ütles ta, ja neiu võttis taas istet. , Mida 
sa sellest ameeriklasest arvad? Sul oli hea võimalus teda lähemalt tundma õppida.” 

»Temaga on kõik korras. Väga meeldiv noormees," vastas Zora. 

»Ja ta ei äratanud sinus kahtlusi ei sõna ega teoga?" ,,Ei, mitte kui millegagi.” 

»Viibisite koos mitu päeva,” jätkas Žveri. ,,Kas ta suhtus sinusse vajaliku 
lugupidamisega?" 

»» Hoopiski suurema lugupidamisega kui sinu sõber Raghu-nath Jafar." 

» Ära nimeta minu juuresolekul selle lojuse nime!" hüüdis Zveri. ,, Kahju, et mind 
siin polnud, ma oleksin ta tapnud omaenese kätega.” 

»Ma ütlesingi talle, et sa ta tapad, kui tagasi tuled, kuid keegi jõudis sinust ette.” 

Nad vakatasid. Oli näha, et Zveri püüdis sõnadeks vormida seda, mis teda rahutuks 
tegi. Lõpuks ütles ta: 

»»Colt on väga sümpaatne noormees. Vaata, et sa temasse ei armu, Zora.” 

»Ja miks ka mitte?" nähvas Zora. ,,Olen andnud üritusele mõistuse, jõu, ande ja 
peaaegu jäägitult ka südame. Kuid seal on sopike, kus ma võin peremehetseda, nagu 
heaks arvan." 

»Ega sa ometi taha öelda, et oled temasse armunud?" muutus Zveri valvsaks. 


»Muidugi mitte. Ei sinnapoolegi. Selline mõte poleks mulle pähegi tulnud. Lihtsalt 
ma tahan, Peter, et sa teaksid — sellistes asjades ei saa sa mulle midagi ette 
kirjutada." 

»Kuule, Zora. Sa tead suurepäraselt, et ma sind armastan, ja veelgi enam — sa saad 
minu omaks. Ma saan alati oma tahtmise.” 

Jälle ajad sa oma joru, Peter. Praegu pole aega sellisteks rumalusteks nagu armastus. 
Kui plaanitsetu teoks teeme, siis ma ehk mõtlen sellele.” 

»Ma nõuan, et sa mõtleksid praegu ja mõtleksid tublisti, Zora,” käis Zveri peale. 
»Selle retke suhtes on mõningaid 

üksikasju, millest ma pole sulle rääkinud. Ma pole nendesse 
kedagi pühendanud, kuid nüüd tahan sulle rääkida, sest ma 
armastan sind ja sa saad minu naiseks. Kaardile on asetatud 
rohkem, kui sa arvad. Pärast sellist vaimset pingutust, riski ja 
viletsust ei kavatse ma kellelegi loovutada seda võimu ja vara, 
mille ma peatselt saavutan." 4 

Ja sa ei loovuta seda isegi meie üritusele?" küsis neiu. 

Jah, isegi mitte meie üritusele, ainult selle vahega, et hakkan heaolu nimel kasutama 
nii ühte kui teist.” 

»Kuid mida sa kavatsed teha? Ma ei mõista sind." 

«Kavatsen hakata Aafrika keisriks," kuulutas Zveri, ,,sinust teen keisrinna." 

»Peter!" karjatas neiu. ,,Sa oled arust ära!" 

Jah, ma ihaldan võimu, vara ja sind.” 

»»Sul ei tule midagi välja, Peter. Sa ju tead, kui kaugele ulatuvad nende kombitsad, 
keda teenime. Kui sa neid alt vead ja reeturiks osutud, leiavad need kombitsad su üles 
ja hävitavad ära.” 

»Kui saavutan oma eesmärgi, muutun niisama võimsaks nagu nemad ja siis ei karda 
ma keda kuraditki.” 

»Mis saab siis teistest inimestest, kes ustavalt teenivad üritust, mida sa nende arust 
esindad? Nad ju rebivad su tükkideks, Peter!" 

Zveri hakkas naerma. 

»»Sa ei tunne neid, Zora. Nad on kõik ühe vitsaga löödud, kõik mehed ja naised. Kui 
ma pakun neile suurvürsti tiitlit ning kingin lossi ja haaremi, siis lõikavad nad lihase 
ema kõri läbi, et ainult sellist tasu saada." 

Neiu tõusis. 

»»Olen vapustatud, Peter. Arvasin, et vähemalt sina oled siiras.” 

Zvieri hüppas üles ja haaras tal käest. 

»Kuula mind, Zora," kähistas ta vilistava sosinaga. ,, Ma armastan sind ja seepärast 
usaldasin sulle oma elu. Aga kui sa mu reedad, tapan su, kuidas ma sind ka ei 
armastaks. Tea seda ja ära unusta.” 

»» Oleksid võinud selle ütlemata jätta, Peter. Sain väga hästi kõigest aru." 

»Ja sa ei reeda mind?” 

»Mul pole kommet sõpru reeta, Peter." 

Järgmise päeva hommikul asus Zveri Opari teise retke plaani koostama, tuginedes 
Romero ettepanekutele. Otsustati, et seekord kaasavad nad vaid vabatahtlikke, ja et 
eurooplased, kaks ameeriklast ja filipiinlane juba avaldasid valmisolekut seikluses 
osaleda, jäi üle värvata osa mustanahalisi ja araablasi, ning selle eesmärgiga kustsuski 
Zveri kõiki koosolekule. Ta selgitas asja tuuma, samuti rõhutas, et seltsimees Romero 


oli näinud linna elanikke, kes kujutavad endast üksnes malakatega relvastatud 
viletsaid metslasi. Ta kirjeldas ilmekalt, kui kerge on neist püssidega jagu saada. 

Peaaegu kõik avaldasid valmisolekut minna Opari müürideni, kuid ainult kümme 
sõdurit oli nõus koos valgetega linna sisenema, ning kõik nad olid laagrit valvama 
jäetud askaride hulgast ja nende seast, kes olid Colti rannikult siia saatnud — seega 
need, kes polnud Opari õudusi läbi elanud. Need aga, kes olid kuulnud varemetest 
kostvaid jubedaid karjeid, keeldusid otsustavalt linna sisenemast. Valgetel tekkis halb 
eelaimus, et kümme vabatahtlikku võivad araks lüüa, kui nende ette kerkib Opari 
sünge portaal ja kostab tema kaitsjate õudne hoiatuskisa. 

Uue retke hoolikaks ettevalmistamiseks kulus mitu päeva. Lõpuks oli kõik valmis ja 
varahommikul asus Zveri oma võitluskaaslastega uuesti Opari poole teele. 

Zora Drinov tahtis minna nendega kaasa, aga et Zveri ootas teateid oma arvukatelt 
agentidelt kogu Põhja-Aafrikast, siis pidi ta laagrisse jääma. Valve tehti ülesandeks 
Abu Batnile ja tema sõduritele. Nemad ja veel mõni mustanahaline teener ei söan- 
danud ekspeditsiooni saata. 

Pärast esimese retke nurjumist ja läbikukkumist Opari värava juures muutusid Abu 
Batni ja Zveri vahelised suhted pinevaks. Seik ja tema sõdurid, keda solvad arguses 
süüdistamisega, hakkasid hoiduma omaette, ja kuigi nad ise ennast linna kaasa ei 
pakkunud, riivas nende eneseuhkust see, et just neid jäeti laagrit valvama. Kui 
ekspeditsioon asus teele, istusid rahulolematu ilmega araablased jooma kanget kohvi, 
vesteldes seejuures sosinal. 

Nad ei suvatsenud isegi lahkuvatele seltsimeestele järele vaadata, samal ajal kui 
vaiksesse mõtiskellu süüvinud Abu Batn ei saanud silmi lahti Zora Drinovi hapralt 
kujult. 

VI. Reetmine 


Ahvipõnn Nkima jälgis künka tipult, kuidas Miguel Romero lahkus Opari linnast, ja 
ta väike süda oli lõhkemas vastakatest tunnetest. Silmitsedes vapraid tarmanganisid, 
kes olid varustatud surmatoovate mürisevate keppidega ja sellele vaatamata kiiruga 
varemetest lahkusid, jõudis Nkima otsusele, et tema isand oli sattunud hätta. Truu 
süda käskis tagasi minna ja välja uurida, mis ja kuidas, kuid Nkima oli kõigest väike 
Manu ja see väike Manu kartis kohutavalt. Kuigi ta oli juba kaks korda ärgitanud 
linna minna, jäi ta iga kord poolel teel seisma, sest ei suutnud hirmust jagu saada. 
Viimaks hakkas ahvike kaeblikult soigudes mööda lagendikku sünge metsa poole 
tagasi punuma, sest seal olid ohud vähemalt tuntud. 

kik 

Tarzan astus pimedasse ruumi, hoides käega ust lahti, samal hetkel kõlas lõvi 
ähvardav möiratus. Olukord muutus kriitiliseks. Kiire ja vilgas oli lõvi Numa, kuid 
veel kiiremini tegutsesid Ahvide Tarzani pea ja lihased. Sel hetkel, kui lõvi kavatses 
juba hüpata, heiastus ahvinimese teadvuses kogu pilt. Ta nägi Opari kohmakaid 
preestreid koridoris liikumas; nägi rasket sissepoole avanevat ust; nägi hüppeks 
valmistuvat lõvi ja liitis kogu nähtu ühte. Kujunes üllatuslikult soodne olukord. 
Tõuganud järsult ust ettepoole, lipsas ta väledasti selle taha. Samal silmapilgul lõvi 
hüppas, ja kas siis inertsusest või vabadust tunnetades lendas kiskja koridori, otseteed 
kohale jõudnud preestrite peale. Samal hetkel tõmbas Tarzan ukse kinni. 

Ta ei võinud näha, mis koridoris juhtus, kuid kiiresti kaugeneva kisa ja möirgamise 
järgi oskas kujutleda pilti, mis pani ta naeratama.. Sekund hiljem kõlas südantlõhestav 
karjatus, mis kuulutas vähemalt ühe end päästa püüdva preestri saatust. 


Mõistnud, et edasine ruumis viibimine talle midagi ei anna, otsustas Tarzan lahkuda 
ja otsida väljapääsu Opari keerulisest maa-alusest labürindist. Ta teadis, et kui läheb 
tuttavat teed mööda, kohtub tingimata lõviga ja kui vaja, astub temaga ka-hevõitlusse, 
kuigi ei tahtnud mõttetult riskida. Aga kui ta püüdis avada rasket ust, ei läinud see 
korda. Tarzan taipas, mis oli juhtunud: ta oli jälle sattunud Opari vangikongi. Ukseriiv 
ei avanenud kõrvale, vaid üles. Kui ta sisenes, siis lükkas riivi üles, 

'aga ukse kinnitõmbamise järel langes riiv omaenese raskusest alla, sulgedes ta 
vangi niisama mõjusalt, nagu oleks seda teinud inimkäsi. 

Erinevalt esimesest kongist oli siin pisut valgem ja sellest jätkus, et uurida lähemalt 
ukses oleva ventilatsiooniava ehitust. See koosnes väikestest ümmargustest 
augukestest, mille läbimõõt ei lasknud kätt läbi pista ega riivi üles tõsta. 

Tarzan tardus hetkeks paigale tekkinud olukorra üle järele mõeldes, kui äkki kostis 
kusagil pimeduses arglik sahin. Tarzan pöördus kähku, haaranud tupest jahinoa. Ta ei 
hakanud mõtlema, kes võis seda häält teha, sest teadis, et ainuke elusolend, kes jagas 
ruumi selle eelmise asukaga, oli samuti lõvi. Miks kiskja talle kohe alguses kallale ei 
tunginud, seda ei suutnud ta taibata, aga et teda varem või hiljem rünnatakse, selles 
polnud mingit kahtlust! Küllap ta just praegu hiilibki lähemale. Tarzan kahetses, et ta 
pimedas ei näe ega suuda seetõttu vajalikul kombel valmistuda kallaletungi tagasi 
lööma. Talle olid varemgi lõvid kallale tunginud, kuid siis oli ta enne näinud nende 
kiiret hüpet ja võimsate küüniste eest osavalt kõrvale põiganud. Praegu oli olukord 
sootuks teistsugune ja Ahvide Tarzan tundis esimest korda elus surma vältimatust. Ta 
mõistis, et tema tund oli tulnud. 

Tarzan ei kartnud. Ta lihtsalt teadis, et ei taha surra ja et hind, mille eest ta oma elu 
annab, on tema vastasele liiga kallis. Ta ootas sõnatult. Ruumi õhk oli küllastunud 
kiskja haisust. Taas kõlas vaikne, kuid kurjakuulutav heli. Kusagil kaugel koridoris 
kuuldus oma jahisaaki õgiva lõvi urinat ja siis katkestas vaikust hääl. 

»»Keš te olete?" küsis hääl. See kuulus naisele ja tuli sama ruumi sügavusest, kus 
ahvinimene viibis. 

»Kus te olete?" küsis Tarzan käskivalt. 

»SIIn, nurgas," vastas naine. 

»Aga kus lõvi on?" 

»Ta hüppas välja, kui te ukse lahti lõite,” vastas naine. 

»Tean," ütles Tarzan. 

»Aga teine? Kus ta on?" 

»» Teist pole. Siin oli ainult üks lõvi ja ta läks ära. Oi, ma tundsin su ära!" hüüatas 
naine. «Häälest! Sa oled Ahvide Tarzan!" 

»La!" rõõmustas ahvinimene hääle peale liikudes. ,, Kuidas sul õnnestus ellu jääda 
ühes kongis lõviga?" 

Olen kõrvalruumis", mida sellest eraldab raudtrellidest uks," 

vastas La, ja Tarzan kuulis raudhingede kriuksumist. ,,Uks pole suletud. Seda ei 
tehtud, sest see avaneb sinna, teise kongi, kus asus lõvi.” 

Pimedas käsikaudu edasi minnes puutusid lõpuks nende käed kokku. 

La liibus mehe vastu. Ta värises. 

»»Mul oli õudne,” ütles ta, ,,kuid nüüd ma enam ei karda." ,, Vaevalt et ma sind aidata 
saan," vastas Tarzan, ,,olen ju samuti vang.” 

» Tean," sõnas La. ,,Kuid sinu kõrval tunnen end alati turvaliselt.” 

»Räägi, mis juhtus,” palus Tarzan. ,,Kuidas see tuli, et Oah esineb 
ülempreestrinnana, sinust aga sai vang omaenda vanglas?” 


»Ma andestasin Oah'le tema reetmise, kui ta Cadjiga kokku leppis minult võim 
võtta,” selgitas La, ,,kuid ta ei saanud elada ilma intriigide ja silmakirjalikkuseta. Oma 
auahnuse rahuldamiseks võrgutas ta ära Doothi, kes asus ülempreestri kohale pärast 
seda, kui Jad-bal-ja Cadjr maha murdis. Nad hakkasid linnas minu kohta igasuguseid 
väljamõeldisi levitama. Aga et minu rahvas ei suutnud mulle andestada sõprust 
sinuga, õnnestus neile inimestele auku pähe rääkida mind troonilt tõugata ja 
vangikongi heita. Kõik plaanid tulid Oah'lt, sest nagu sa tead, on Dooth ja teised 
preestrid üksnes töntsid loomad. See oli Oah, kes tegi ettepaneku paigutada mind 
kõrvuti lõviga, et teha mu piinad väljakannatamatuks. Ta vaid ootab parajat juhust, et 
keelitada preestreid ohverdama mind Leegitsevale Jumalale. Esialgu pole see tal 
õnnestunud, nagu ma tean, sest vahimehed, kes mulle süüa toovad, rääkisid seda.” 

»Aga kuidas nad said sulle süüa tuua?" tundis Tarzan huvi. «Kõigepealt tuli ju läbi 
minna esimesest kongist, kus asus lõvi?” 

»Lõvikongis on veel üks käik madalasse kitsasse koridori, kuhu saab ülalt liha heita. 
Sel moel meelitasid nad lõvi ruumist välja, tõkestasid koridori raudvõrega ja kuni lõvi 
seal viibis, toodi mulle süüa. Kuid lõvi toideti halvasti. Ta oli kogu aeg näljane, 
möirgas alailma ja tagus käppadega minu ukse pihta. Oah arvatavasti lootis, et ühel 
ilusal päeval murrab lõvi ukse maha.” 

»»Kuhu viib see koridor, kus nad lõvi toitsid?" küsis Tarzan. ,,Ei tea," vastas La, 
»kuid ma arvan, et see on tupik.” 

»Peab järele vaatama," ütles Tarzan. » Äkki õnnestub põgeneda." 

»Miks sa ei võiks põgeneda ukse kaudu, kust sa sisse tulid?" küsis La. Kui 
ahvinimene oli seletanud, miks see pole võimalik, osutas La käega sinna, kus asus 
käik kitsasse koridori. 

» Tarvis on siit nii ruttu kui vähegi saaab välja pääseda, kui see üldse võimalik on,” 
lausus Tarzan, ,,sest kui nad suudavad lõvi kinni püüda, tuuakse ta endisesse kohta 
tagasi.” 

»Nad püüavad ta kinni," kostis La, ,,selles pole kahtlust.” 

» Siis pean ma kiiremas korras tunneli läbi uurima, sest oleks väga halb, kui seni, 
kuni ma tunnelis olen, tuuakse lõvi tagasi, ja tunnel osutub tupikuks.” 

»Ma seisan ukse juures ja kuulatan, kuni sa seal ringi vaatad," pakkus La. ,,Tee 
kiiresti!" 

Minnes käsikaudu edasi piki müüri, millele oli osutanud La, leidis Tarzan raske 
raudvõre, mis sulges läbipääsu kitsasse madalasse koridori. Tõstnud võre üles, astus 
Tarzan käiku, sirutas käed ette ja hakkas edasi minema, tõmmates ennast küüru, sest 
madal lagi ei võimaldanud käia täies pikkuses. Ta oli läbinud üsna vähe maad, kui 
ilmnes, et koridor keerab täisnurkselt vasakule. Käänaku taga üsna lähedal nägi ta 
nõrka helendust. Edasi rutates jõudis Tarzan koridori lõppu, kus algas vertikaalne 
kaev, mida valgustas tuhm päevavalgus. Kaev oli ehitatud tavalisest rohmakalt 
tahutud graniidist, millest olid rajatud ka linna alusmüürid. Kivid olid laotud ilma 
erilise hoolikuse või põhjalikkuseta, mistõttu kaevu sisepind oli konarlik. 

Kaevu müüre uurides kuulis Tarzan La häält. Naine oli ärevil ja hoiatas teda neid 
mõlemaid ähvardavast suurest ohust. 

» Tee ruttu, Tarzan! Nad tulevad tagasi koos lõviga.” 

Ahvinimene sööstis tagasi tunneli algusse. 

»Kähku!" hüüdis ta Lale allakukkunud võret üles tõstes. 

»Kas sinna?” küsis La hirmunult. 

»»See ON meie ainus pääsemisvõimalus," vastas ahvinimene. 


1 


Ilma ülearuste sõnadeta puges La koridori. Tarzan laskis võre alla ja pöördus tagasi 
kaevu viiva ava juurde. La ei jäänud temast sammugi maha. Sõnagi lausumata võttis 
Tarzan La sülle ja tõstis ta nii kõrgele, kui vähegi suutis. Talle polnud vaja seletada, 
mida edasi teha. Leidnud rohmakal siseseinal erilise vaevata tuge kätele ja jalgadele, 
hakkas La pikkamisi üles ronima, ergutatuna talle järgneva Tarzani nõuandeist ja 
toetusest. 

Kaev tõi nad otse tornituppa, kust avanes vaade kogu Opa-ri linnale. Siin müüridest 
varjatuna tegid nad puhkuse, et arutada edasist tegevuskava. 

Mõlemad teadsid, et suurimat ohtu kujutasid endast ahvid, kellest kihasid Opari 
varemed ja kellega opaarlased oskasid rääkida. Tarzan kiirustas linnast lahkuma, et 
nurjata tema maa-ala-le tunginud valgete inimeste plaanid. Kuid kõigepealt tahtis ta 
puruks lüüa La vastased ja ennistada ta Opari troonile, või kui see osutub võimatuks, 
tagada talle ohutu põgenemine. 

Naist päevavalgel silmitsedes hämmastas Tarzanit teab mitmendat korda tema 
võrratu närbumatu ilu, mida ei suutnud tumestada ei aeg, mured ega ohud. Ta küsis 
endalt, mida Laga teha, kuhu ta viia, et see Leegitseva Jumala julm preestrinna leiaks 
sellise koha, kus ta tunneks end loomulikult. Sedamööda, kuidas ta neid mõtteid 
heietas, kaldus ta arvama, et sellist kohta pole ülepea olemas. La kuulus Oparile kui 
metslasest kuninganna, kes oli sündinud käsutama metsikutest poolinimes-test 
rahvast. Viia La tsivilisatsiooni salongidesse oli sama, mis viia sinna ematiiger. Kaks 
või kolm tuhat aastat tagasi oleks ta võinud olla Kleopatra või Seeba kuninganna, kuid 
täna oli ta vaid La Oparist. 

Mõnda aega nad istusid ja vaikisid, ülempreestrinna imeilusad silmad uurisid 
metsjumala profiili. 

»Tarzan!" lausus ta. 

Mees pööras pead. 

»»Mis on, La?" küsis ta. 

»Ma armastan sind endiselt, Tarzan," sõnas La tasase häälega. Ahvinimese silmis 
süttis rahutus. ,,Ei maksa sellest rääkida." 

»»Ma tahan sellest rääkida," sosistas La. ,,See teeb mind nukraks, kuid rõõmsalt 
nukraks. See on ainus rõõm, mis mu elus üldse õn olnud." 

Tarzan sirutas välja pronkspruuni käe ja kattis pihuga naise peened pikad sõrmed. 

»»5a Oled alati valitsenud mu südant, La," ütles ta, ,,kuni armastuse piirini. Kui minu 
tunne sinu vastu ei ületa seda piiri, siis pole selles ei minu ega sinu süüd.” 

La puhkes naerma. 

»Minu süüd küll mitte, Tarzan,” ütles ta. «Loomulikult ei saa südant käsutada. 
Armastus — see on jumalate kingitus. 

Mõnikord kingitakse seda kui tasu, mõnikord kui karistust. Minu jaoks on see 
arvatavasti karistus, kuid muud ma endale ei soovi. Olen hellitanud seda oma südames 
meie kohtumise esimesest hetkest alates ja ilma selle, olgugi lootusetu armastuseta 
pole mul elu.” 

Tarzan ei vastanud. Saabunud vaikuses jäid nad ootama ööd, mille katte all lootsid 
märkamatult linna laskuda. Tarzani terane mõistus tegeles juba La troonile 
ennistamise plaanidega ja peagi hakkasid nad neid arutama. 

»Just enne seda, kui Leegitsev Jumal ööseks magama läheb,” ütles La, 
»kogunevad.kõik preestrid ja preestrinnad troonisaa-li. Ka täna tulevad nad trooni 
juurde, kus istub Oah. Siis võime linna laskuda." 

»Ja mis saab pärast?" küsis Tarzan. 


»Kui meil õnnestub troonisaalis tappa Oah,” lausus La, ,.ja koos temaga ka Dooth, 
jäävad nad juhtideta, aga ilma nendeta on nad eimiski.” 

»Mina ei suuda tappa naist," väitis Tarzan. 

»Aga mina suudan,” vastas La. ,,Sina võtad ette Doothi. Kas sa teda suudad tappa?" 

»Kui ta tungib kallale esimesena," kostis Tarzan, ,,muidu mitte. Ahvide Tarzan 
tapab ainult enesekaitseks või kui pole teist võimalust vaenlast kõrvaldada.” 

Nad viibisid iidses toas, mille põrandas oli kaks avaust: ühest pääses kaevu, 
kustkaudu nad olid vangikongist välja roninud, teine viis samasugusesse, ainult 
suuremasse kaevu, kust pääses alla seina külge kinnitatud pikast puutrepist. Just selle 
kaevu kaudu tuligi neil tornist välja ronida. Tarzan silmitses mõtteisse vajunult 
avaust, kui tema teadvuses tärkas äkki ebameeldiv mõte. 

Ta pöördus La poole. 

»Me unustasime, et mees, kes lõvile liha viskab, peab üles ronima teise kaevu 
kaudu. Lootsime asjatult, et meid siit ei leita.” 

»Lõvi ei toideta kuigi tihti," ütles La, ,,mitte iga päev.” ,,Millal talle viimati toitu 
anti?" küsis Tarzan. ,,Ei mäleta," vastas La mõtlikult. ,,Pimeduses venib aeg nii 
pikkamööda, et olen kaotanud päevade arvestuse.” ,,Tss!" hoiatas Tarzan. ,,Keegi 
ronib üles." Ahvinimene tõusis aeglaselt püsti, astus avause juurde ja jäi 

varitsema trepi vastaspoolsesse külge. La nihkus hääletult talle lähemale, et trepist 
seljaga nende poole roniv inimene ei saaks avast väljudes neid näha. Inimene ei 
kiirustanud. Ikka lähemale ja lähemale tulid ta lohisevad sammud. Ta ei roninud nii 
nagu Opari ahvitaolised preestrid. Tarzanile tundus, et ta kannab rasket koormat, mis 
ei lase tal kiiremini tõusta, aga kui avausest ilmus nähtavale pea, nägi ahvinimene, et 
see oli rauk, ja aeglase tõusu põhjus selgus iseenesest. Seejärel sulgusid pa- 
haaimamatu vanamehe kõri ümber võimsad sõrmed, mis rop-sakuga ta avast välja 
tõmbasid. 

»Tasa!" hoiatas ahvinimene. ,,Tee seda, mida sul kästakse, ja sinuga ei juhtu 
midagi." 

La tõmbas vangi vöö vahelt välja noa, Tarzan pani ta väevõimuga põrandale pikali 
ja, lõdvendanud haaret, pööras näoga enda poole. 

Lad nähes ei uskunud vana preester oma silmi. 

»Darus!" karjatas La. 

»» Olgu kiidetud Leegitsev Jumal, kes sind põgeneda aitas!" hüüdis preester. 

La pöördus Tarzani poole. 

»Ära Darust karda," ütles ta, ,,ta ei reeda meid. Kõigist Opari preestritest on tema 
ainsana oma käskijannale ustav.” ,,Nii see on," noogutas rauk. 

»Kas on veel ülempreestrinna Lale ustavaid inimesi?" uudistas Tarzan. 

»Jah, neid on palju,” vastas Darus, ,,aga nad kardavad. Oah on saatan naise kujul, 
Dooth aga lollpea. Sestsaadik, kui nad ühte heitsid, pole Opari elanikel enam rahu.” 

»Kui palju on sinu arust inimesi, keda võib täielikult usaldada?" 

» Oh, väga palju,” vastas Darus. 

»»Sel juhul kutsu nad täna ööseks troonisaali, Darus. Ja kui Leegitsev Jumal läheb 
magama, ole valmis andma lahingut teie ülempreestrinna La vaenlastele."I ,,Kas 
sina tuled sinna?" küsis, Darus. 

»Ma tulen sinna," ütles La. ,Ja see sinu nuga saab märguandeks. Niipea kui sa näed, 
et mina, Opari La, torkan selle isehakanud preestrinna Oah' rinda, tungid sa La 
vaenlastele kallale.” 

» Leen kõik, nagu sa käskisid," kinnitas Darus, ,,aga nüüd 

pean ma selle liha lõvile ette viskama ja ära minema.” 

Vana preester viskas teise kaevu konte ja lihatükke ning hakkas pärast seda 
pikkamisi trepist alla minema endale midagi habemesse pobisedes. 

»»Oled sa ikka kindel, La, et teda võib usaldada?" ei jäänud Tarzan rahule. 

»Surmkindel,” vastas naine. ,,Darus on valmis minu eest surema ning ma tean, et ta 
vihkab Oah'd ja Doothi.” 

Tüütult venis ülejäänud päev. Viimaks hakkas päike loojangule kalduma. Saabus 
riskantse sammu aeg: tuli linna laskuda ja veel valges troonisaali jõuda. Tõsi, risk 
polnud just kuigi suur, sest sel ajal pidid kõik linna elanikud kogunema troonisaali, et 
iidse tava kohaselt saata Leegitsev Jumal öörahule. Vähimagi vahejuhtumita tulid nad 
tornist alla, ületasid väljaku ja läksid templisse. La läks ees mööda keerulist 
koridoride labürinti ja juhtis Tarzani troonisaali viiva väikese ukse juurde. Siin ta sei- 
satas, et kuulatada hiigelsuures saalis toimuvat talitust ja oodata rituaalset 
märguannet, mis pidi kuulutama, et kõik kohalolijad, välja arvatud ülempreestrinna, 
on täies pikkuses silmili põrandal maas. 

Kui see hetk saabus, lõi La ukse valla ja hüppas käratult kõrgendikule trooni taha, 
kus istus tema ohver. Tarzan järgnes Lale, kuid otsekohe taipasid nad, et neid on 
reedetud, sest kõrgendikule tulvasid preestrid, valmis neid kinni võtma. 

Juba olid kellegi käed La külge klammerdunud, aga enne kui teda kõrvale tirida, 
tormas Tarzan ülekohtutegijale kallale,, haaras tal kaelast kinni ning surus nii järsku ja 
tugevasti, et kaelalülid rudisesid. Seejärel tõstis ta preestri keha kõrgele pea kohale ja 
heitis juurde hüpanud preestrite sekka. Viimased põrkasid-tagasi, Tarzan haaras La ja 
tõukas ta koridori, kustkaudu nad olid troonisaali tulnud. 

Võidelda polnud mõtet, sest Tarzan teadis, et kui ta ka mõnda aega vastu peab, siis 
saavad nad temast nagunii jagu, aga kui nende kätte satub La, rebitakse ta lõhki. 

Tagant surus peale preestrite röökiv hord, Oah nõudis ohvri verd. 

»» Jookse kõige lühemat teed välismüüri juurde, Lai" käskis Tarzan, ja naine kihutas 
nagu tiibadel mööda labürinti, kuni põgenikud jõudsid seitsme kuldsambaga saali. 
Edasi oskas Tarzan juba ise teed leida. 

Vajamata rohkem teejuhti ja nähes, et preestrid on neile iga hetk järele jõudmas, 
kahmas Tarzan vähem välejalgse La kaenlasse ja tormas läbi müürilõhe, ületas hoovi, 
läbis välismüüri, aga preestrid, keda sundis tagant märatsev Oah, ei jäänud neist 
maha. Põgenikud jõudsid inimtühjale lagendikule ja nüüd jäid preestrid iga sekundiga 
üha rohkem maha, sest nende lühikesed rangjalad ei suutnud võistelda Tarzani 
pikkade sirgete jalgadega. Vaatamata La raskusele, kihutas Tarzan imestusväärse 
kiirusega edasi. 

Otsekohe pärast päikeseloojangut saabunud pimedus, mis iseloomustab troopikat, 
varjas nad jälitajate eest ja tagaajamise kära vaibus peagi. 

Siis Tarzan peatus ja laskis La kaenlast maha. Naine haaras tal kätega kaela ümbert 
kinni, surus näo tema rinnale ja puhkes nutma. 

»Ära nuta, La," rahustas Tarzan. ,,Tuleme veel Opari tagasi ja siis asud sa uuesti 
oma troonile.” 

»Ma ei nuta sellepärast,” vastas ta, ,,vaid sellepärast, et jääme nüüd kauaks kokku.” 

Kaastundehoos surus Tarzan ta hetkeks enda vastu ja nad hakkasid piirikalju poole 
minema. 

Sel ööl magasid nad kalju jalamil metsas suure puu otsas. Tarzan ehitas Lale kahe 
oksa vahele rohmaka aseme, ise aga seadis end pisut allapoole vähimategi 
mugavusteta kohta. 


Kui Tarzan ärkas, oli juba valge. Taevast katsid pilved, mis ennustasid lähenevat 
tormi. Juba ammu polnud Tarzan ivagi hamba alla saanud ja ta teadis, et Lagi polnud 
eilsest saadik söönud. Seega oli praegu kõige tähtsam toit. Ta pidi seda hankima ja 
jõudma La juurde tagasi enne tormi puhkemist. Liha järele igatsust tundes mõistis 
Tarzan, et tuleb lõke üles teha ja Lale toitu valmistada, kuigi ta ise eelistas toorest 
liha. Tarzan heitis pilgu La asemele. Väsinud eelmise päeva elamustest, magas naine 
veel. Tarzan ei hakanud teda äratama. Hüpanud lähima puu otsa, siirdus ta toitu 
otsima. 

Tarzan liikus vastu tuult, pingutades selletagi tundlikke haistmisorganeid. Nagu 
lõvile, nii maitses ka Tarzanile eriti sebra Pacco liha, kuid ta poleks ära öelnud ka 
antiloop Barast või metssiga Hortast. Kuid nagu kiuste ei kohanud ta metsas neist 
ühtegi. Tema sõõrmed tabasid vaid suurte kasside lõhna, millega segunes mitte nii 
terav ja rohkem inimlõhnaga sarnanev 

ahv Manu lõhn. Aeg tähendab jahti pidavale metsloomale väga vähe, see tähendas 
vähe ka Tarzanile, kes liha otsima siirdudes naasis ainult siis, kui ta oli seda saanud. 

La virgus ega suutnud kohe taibata, kus ta oli, aga kui see talle meenus, ilmus 
huultele õnnelik naeratus. Ta ohkas ja sosistas siis armastatud mehe nime. 

» Tarzan!" kutsus La. 

Vastust ei tulnud. Ta kutsus veel kord, nüüd juba valjemini, kuid jälle oli vastuseks 
vaikus. Pisut rahutuna tõusis ta küünarnukile ja kallutas end üle aseme serva. Tema all 
puu otsas polnud kedagi. 

Taibanud, et tõenäoliselt läks Tarzan jahile, tegi mehe äraolek teda siiski rahutuks ja 
mida kauem ta ootas, seda raskemaks ta süda muutus. La taipas, et mees ei armasta 
teda ja et praegu on ta muutunud mehele tülikaks koormaks. Ta teadis, et Tarzan on 
samasugune metsik loom nagu lõvigi ja igatseb vabadust nagu lõvi. Võimalik, et ta ei 
suutnud kiusatusele vastu panna ja kuni La magas, hülgas ta. 

Oparist pärit La ei leidnud niisuguses käitumises midagi taunitavat, sest tema rahva 
elu käis halastamatu isekuse ja julmuse seaduste järgi. Inimesed, keda ta tundis, ei 
paistnud silma tsiviliseeritud inimese peene loomuse või iseloomu õilsusega, mis on 
omane paljudele metsikutele loomadele. Armastus Tar-zani vastu oli La karmis elus 
ainus helge laik ja teades, et talle endale ei maksnud midagi maha jätta olend, kelle 
vastu ta on täiesti ükskõikne, ei hakanud La Tarzanit etteheidetega üle külvama selle 
eest, et viimane oli teinud seda, mida ta oleks ka ise teinud. Talle ei tulnud pähegi 
hakata kahtlema Tarzani loomuse õilsuses. 

Puu otsast maha roninud, hakkas La arutlema tuleviku üle ning ei leidnud üksinduse 
ja meeleheitehoos muud otsust, kui minna tagasi Opari. Ja La suunduski linna poole, 
kus oli sündinud. Kuid juba paari sammu järel mõistis selle kavatsuse kogu mõttetust 
ja ohtlikkust, sest see oleks viinud teda kindlasse surma niikaua, kui Oparis valitsesid 
Oah ja Dooth. Ta mõtles kibedusega Darusile, kes oli ta nii alatult reetnud, ja 
käsitades tema reetmist kui näidet selle kohta, mida tal tuleb oodata teistelt, keda peeti 
tema sõpradeks, mõistis La, et tal pole vähimatki väljavaadet kõrvalise abita saada 
Opari troonile tagasi. La tulevik ei tõotanud õnne, kuid elutahe hinges sellest ei 
vähenenud; 

see johtus pigem vaimu kartmatusest kui hirmust surma ees, mis tema arvates 
tähendas sama, mis lüüasaamine. 

Peagi jõudis La rajale ja jäi seisma. Ta püüdis silmaga määrata uue tee umbkaudset 
suunda, mille ta pidi rajama tulevikku, sest kuhu ta iganes läks, läks ta kaugemale 
Oparist. See oli uus rada, mis pidi viima uute rahvaste juurde, uue elu juurde, mis on 


talle niisama võõras, nagu oleks ta äkki saabunud teiselt planeedilt või oma 
esivanemate ammu hukkunud mandrilt. ' Talle tuli pähe mõte, et vahest leidub selles 
tundmatus maailmas teistsuguseid inimesi, kes on niisama lahked ja õilsad kui 
Tarzan. Vähemalt tahtis ta seda. Opari suhtes ei jäänud Lale mingit lootust, ja ta 
hakkas linnast eemale sammuma. Tema pea kohal kihutasid mustad tupruvad pilved, 
taga aetuna tormiku-ningast, tema järel hiilis tihedast põõsastikust varjatuna puna- 
kaspruun põlevate silmadega kiskja. 


VII. Asjatud otsingud 


Jahisaagi otsinguil kaugele läinud Ahvide Tarzan haistis viimaks ometi metssiga 
Horta ihaldatud lõhna. Inimene seisatas, hingates sügavasti ja hääletult õhku sisse, 
kuni ta võimsad kopsud täitusid pilgeni. Ta juba nautis võidu vilja. Tema soontes lõi 
veri keema ja iga osake temast võbeles vaimustusest. Sellist seisundit tunnetab jahti 
pidav loom, kes haistab saaki. Ning siis sööstis Tarzan kärmesti ja hääletult ohvri 
poole. 

Seal ta oligi, noor, väle ja võimas metssiga, kes hirmuäratavate kihvadega puult 
koort maha kiskus. Ahvinimene tardus paigale otse tema kohal, varjatuna hiiglasliku 
puu lehestikust. 

Pea kohal tupruvaid musti pilvi rebestas ere välgusähvatus. Kostis kõrvulukustavat 
äikesemürinat. Puhkes torm, ja samal hetkel hüppas inimene pahaaimamatule loomale 
selga, pigistades peos jahinuga. 

Inimkeha raskus lõi metssea jalust maha ja see ei jõudnud tõustagi, kui vahe tera 
kaela tungis. Haavast purskas verd, metssiga püüdis üles tõusta ja ülekohtutegijale 
kätte maksta, kuid ahvinimene surus ta oma lihaste jõuga maadligi ja sekund hiljem, 
kramplikult tõmmelnud, heitis Horta hinge. 

Tarzan kargas püsti, astus jalaga korjusele ja tõi kuuldavale isaahvi võidukisa. 

Teelised kuulsid kaugelt kohutava kisenduse kaja. Salga mustanahalised liikmed 
seisatasid, silmad hirmust pärani. ,,Mis kuradi värk see oli?" küsis Zveri katkendlikult. 
» Oleks nagu panter,” ütles Colt. 

»»See pole panter," lausus Kitembo. ,,Harilikult kisendab niimoodi isaahv, kes on 
saagi maha murdnud, või siis..." ,, Või siis?.." astus tema juurde Zveri. Kitembo vaatas 
hirmunult sinnapoole, kust hääl oli tulnud. ,, Lähme siit minema." 

Taas sähvatas välk, raksatas äike ja paduvihma ojade all vantsis salk Opari piiril 
kõrguvate kaljude poole. 

2kokok 

Külmast lõdisev, läbimärg Opari La puges peitu suure puu alla, mis vaid osaliselt 
kaitses ta peaaegu alasti keha märatseva tormi eest, kuna tihedas alusmetsas mõni jard 
kaugemal lamas punakaspruun kiskja, kes ainiti luuras teda oma pilkumatute 
silmadega. 

Maru ei möllanud kuigi kaua ja vaibus peagi, jätnud endast maha sügavasti 
sissetallatud rajale tormilise mudase veevoolu. Üdini läbikülmunud La ruttas edasi, et 
kiire käimisega sooja saada. 

Ta teadis, et kõik rajad viivad kuhugi välja, ja lootis oma südames, et see rada viib 
Tarzani valdustesse. Kui ta tohiks seal elada ja teda aeg-ajalt kohata — rohkemat La 
ei vajanud. Lihtsalt teada, et ta on kusagil lähedal, oli siiski parem kui mitte midagi. 
On täiesti loomulik, et Lal polnud vähimatki ettekujutust selle maailma ääretusest, 
kuhu ta oli astunud. Juba teda ümbritseva metsa suurus, millest tal aimugi polnud, ajas 
Lale hirmu nahka. Tema kujutluses oli väike maailm, täis lagunenud linnade varemeid 


nagu Opar, ja kus elasid olendid, kes sarnanesid nendega, keda ta tundis — inetud 
kohmakad inimesed, kes meenutasid Opari preestreid, valged inimesed nagu Tarzan, 
samasugused mustanahalised, nagu ta oli kohanud ja hiiglaslikud hatused Bolgani- 
taolised gorillad, nagu need, kes valitsesid Kalliskivide lossi orus. 

Selliseid mõtteid mõlgutades jõudis ta lõpuks välule, mida valgustasid pilvede 
vahelt väljavaatava päikese kiired. Sedamaid läks soojemaks. Päikeselaigu keskel võis 
näha väikest kivirahnu ning La suunduski selle poole kavatsusega end korralikult 

soojendada ja kuivatada. Sest kuigi vihm oli lakanud, tilkus puude otsast edasi ja La 
külmetas endiselt. 

Kivil istet võtnud, märkas ta eespool mingisugust liikumist ja hetke pärast ilmus 
nähtavale hiiglaslik leopard. Naist nähes peatus kiskja üllatunult, tunnetas seejärel 
ilmselt ootamatu jahisaagi kaitsetust, surus end maadligi, jõnksatas saba ja hakkas 
aeglaselt edasi roomama. 

La kargas püsti ja haaras vöö vahelt noa, mille oli ära võtnud Darusilt. Ta mõistis, et 
põgenemine teda ei päästa. Loom oleks ta kahe hüppega kätte saanud. Kui ka 
läheduses oleks olnud puu, mille otsa ta oleks jõudnud ronida, poleks see leopar-di 
peatanud. Ka end kaitsta polnud mõtet, kuid Opari La polnud seda tõugu, et võitluseta 
alla anda. 

Südame kiirenenud löömisest hakkasid La rinnal värelema metallist kettad, mille oli 
valmistanud ammu surnud nimetu kullassepp. Leopard lähenes. La teadis, et sekundi 
pärast ta hüppab. Äkki kargas leopard püsti, tõmbas selja küüru ja paljastas hambad. 
Selsamal silmapilgul sööstis Last mööda punakaspruun vari ja naine nägi, et teda 
lõhki rebida kavatsenud leopardile viskus kallale suur lõvi. 

Viimasel hetkel püüdis leopard jalga lasta, kuid oli juba hilja: lõvi klammerdus talle 
turja ja purustas selgroo oma võimsa käpaga. Seejärel tõukas korjuse põlglikult endast 
eemale ja pöördus neiu poole. 

La taipas paugupealt, mis oli juhtunud. Lõvi nuuskis ta välja ja nähes, et saaki 
kavatseb omastada võistleja, tormas võitlusse, kaitstes oma seaduslikku õigust. Ta oli 
pääsenud ühe kiskja käest, nüüd ähvardas teda surm teise, veelgi hirmsama kiskja 
läbi. 

Lõvi seisis ja vaatas Lad. Naine ei mõistnud, miks lõvi ei hüppa. Ta ei võinud teada, 
et tema lõhn oli selles väikeses ajus äratanud mälestuse päevast, mil Tarzan lamas 
kinniseotult Opari ohvrialtaril, tema kõrval valvas Jad-bal-ja, Kuldlõvi. Tuli naine — 
seesama naine — ja lõvi isand Tarzan oli keelanud tal naisesse puutuda, naine oli aga 
juurde astunud ja Tarzani köidikud läbi lõiganud. 

Jad-bal-ja mäletas seda, nagu mäletas sedagi, et ei tohi sgl-lesse naisesse puutuda, 
aga kui nii, siis ei tohtinud ka keegi teine talle kurja teha. Sellepärast oligi ta leopard 
Sheeta maha murdnud. 

Kuid La ei teadnud sellest midagi, sest ta ei tundnud Jad-bal-jad ära. Ta lihtsalt 
mõtles, kaua tal veel elada on jäänud, ja kui lõvi lähemale tuli, võttis kokku oma 
julguse ning otsustas võidelda viimse hingetõmbeni. Kuid lõvi käitumises oli midagi 
seesugust, mida ta ei suutnud mõista. Kiskja nagu ei kavatsenudki kallale tungida, 
vaid lihtsalt tuli La juurde. Kui nende vahele oli jäänud kõigest paar jardi, keeras ta 
poolküljetsi naise poole, heitis maha ja haigutas. 

Naisele tundus, et oli möödunud terve igavik, .kui ta seisis ja looma jälgis. Lõvi ei 
teinud temast väljagi. Võib-olla selle pärast, et kõht pole veel tühjaks läinud ja ta 
ootab, millal tekib isu? Sellest kohutavast mõttest läks raudsete närvidega Lal sees 
kõik külmaks. 


Mõistes, et põgeneda on võimatu, eelistas ta pigem surra kui ootuses piinelda. 
Seepärast otsustas ta teha kiiremini lõpu sellele ebamäärasusele ja selgitada lõplikult, 
kas lõvi tungib kallale või lubab tal lahkuda. Võtnud kokku oma enesevalitsuse, surus 
ta noa tera oma südame vastu ja läks vapralt lõvist mööda. Kui lõvi oleks hüpanud, 
oleks La silmapilk noa südamesse torganud ja piinad lõpetanud. 

Jad-bal-ja isegi ei liigahtanud. Laisalt silmi vidutades saatis ta naist pilguga. 
Viimane möödus ja kadus teekäänaku taha. 

Terve päev läks La edasi sünge kindlameelsusega, otsides Opariga sarnanevat linna. 
Teda rabasid metsa hiiglaslikud mõõtmed ja hirmutas selle nukker olek. Pole viga, 
mõtles ta endamisi, varsti algavad Tarzani valdused. Nälga kustutas La puuvilja ja 
söödavate juurikatega. Kui rada laskus orgu, kus voolas jõgi, siis ei tundnud ta isegi 
janu. Taas saabus öö, kuid La ei kohanud ei linna ega inimesi. Ööseks ronis ta jälle 
puu otsa, kuid seekord polnud kõrval Ahvide Tarzanit, kes oleks talle aseme 
valmistanud ja tema und valvanud. 

kli 

Tapnud metssea, lõikas Tarzan ära kere tagumise poole ja läks tagasi puu juurde, 
kuhu oli jätnud La. Tormi pärast oli ta kaotanud palju aega, pealegi ilmnes, et ta oli 
läinud märksa kaugemale, kui arvas. 

Kui ta lõpuks tagasi oli ega leidnud puu otsas Lad, läks ta natuke tujust ära, kuid 
arvas Siis, et pärast tormi oli La alla roninud luid-liikmeid sirutama, ja hõikas teda 
nimepidi mitu korda. 

Saamata vastust, muutus ta tõsiselt murelikuks, hüppas puu otsast maha ja hakkas 
jälgi otsima. Puu all olid ähmased jalajäljed, mille vihm oli osaliselt kustutanud. Ta 
nägi, et jäljed viivad tagasi Opari poole. Kuigi ta kaotas need rajal, kus oli voolanud 
vesi, oli ta siiski kindel, et teab, kuhu La suundus, ja hakkas minema piirikalju poole. 

Tarzanil polnud raske seletada naise lahkumist ja Opari naasmist. Ta hakkas end 
hurjutama selle pärast, et oli La järelemõtlematult nii pikaks ajaks üksinda jätnud, 
hoiatamata teda oma kavatsustest. Tarzan taipas õigesti, et La oli pidanud end hül- 
jatuks ja naasnud ainsasse koju, mida ta tundis, ainsasse kohta maailmas, kus Opari 
La lootis ehk sõpru leida. Tarzan kahtles, et ta isegi seal neid leiab, ja otsustas, et La 
ei või tagasi minna ilma sõdurite toetuseta, keda on piisavalt, et vaenlastega toime 
tulla. 

Tarzan olt kavatsenud esialgu oma valdustes avastatud laagri plaanid segi lüüa ning 
minna seejärel koos Laga waziride maale ja koguda salk vapraid sõjamehi, et tagada 
turvalisus ja edu La Opari naasmisel. Loomult sõnaaher, ei hakanud ta Lale oma 
kavatsusi selgitama, nüüd aga kahetses seda ja oli kindel, et oleks ta talitanud teisiti, 
poleks La riskinud üksinda Opari tagasi pöörduda. 

Ent siiski ei muretsenud ta tulemuste pärast, olles veendunud, et saab La kätte 
ammu enne viimase linna jõudmist. Kuid harjunud džunglielu raskustega, alahindas ta 
nende tõsidust, nagu meiegi alahindame ohte, mis päevast päeva varitsevad meid 
üksluisena näivas elus, kus surm ähvardab niisamasuguse järjekindlusega nagu 
džungliasukaidki. 

Lootes iga hetk Lad kätte saada, jõudis Tarzan teed mööda Opari kaitsvate kaljude 
jalamile ja hakkas alles nüüd kahtlema. Ei saanud ju La nii lühikese ajaga läbida nii 
pikka maad! Nõlvast üles roninud, jõudis ta lameda mäe tippu, kust avanes vaade 
kaugele Oparile. Siin oli vihma sadanud õige vähe, torm oli kulgenud piki nõgu ning 
rajal paistsid veel selgesti La ja Tarzani enda jäljed, mis nad olid jätnud eelmisel 
päeval Oparist põgenedes. Ent miski ei kõnelnud La tagasipöördumisest, ka ei 
märganud Tarzan teda lagendikul, mida ta hoolikalt silmitses. 


Mis oli temast saanud? Kuhu võis ta minna? All laiuvas määratu suures metsas 
leidus arvutul hulgal jälgi. Seal märjal maapinnal pidid kindlasti olema ka La jäljed, 
kuid Tarzan mõistis, 

66 

et nende otsimine võtaks liiga palju aega. 

Nukralt pidi ta juba tagasi pöörduma, kui järsku köitis tema tähelepanu liikumine 
metsa servas. Surunud end põõsa taga vastu maad, hakkas Tarzan jälgima tähelepanu 
äratanud kohta. Metsast ilmus nähtavale inimkolonn, kes võttis suuna kalju jalamile. 

Tarzan ei teadnud midagi Zveri esimese Opari-retke tule- * mustest, mis leidis aset 
siis, kui ta maa-aluses vangikongis vaevles. Tookord ajas teda kimbatusse Opari 
suunduva salga saladuslik kadumine, nüüd ilmus salk uuesti siia. Kus see vahepeal 
viibis, sel polnud enam tähtsust. 

Tarzan kahetses, et tal polnud ei vibu ega nooli, mille opaar-lased olid ära võtnud ja 
mida ta pärast põgenemist polnud jõudnud veel valmistada. Sellele vaatamata leidus 
veel teisigi mooduseid kutsumata külaliste rahu häirida. Ta nägi oma kohalt, kuidas 
sõdurid kalju juurde jõudsid ja üles ronima hakkasid. 

Tarzan valis välja suure kivi —e neid vedeles siin külluses — ja kui salga pea oli 
ületanud pool tõusu, teised aga venisid hanereas järele, lükkas ahvinimene kivi alla. 
Kukkudes riivas rahn kergelt Zverit, põrkas pisut madalamal vastu kaljunukki, lendas 
üle Colti pea ja viis endaga kaasa kaks Kitembo sõdurit, kes said paugupealt surma. 

Ronimine lakkas jalamaid. Mõni mustanahaline, kes oli saatnud esimest retke, ruttas 
tagasi. Oparile lähenevat ja üha rohkem närvitsevat ekspeditsiooni ähvardas selletagi 
täielik lagunemine ja nurjumine. 

»Peatage neetud argpüksid!" käratas Zveri Dorskyle ja Ivitc-hile, kes tulid 
viimastena. ,,Kes tahab üles luurele minna?" 

»Mina lähen,” ütles Romero. 

»Mina ka," pakkus end Colt. 

»Kes veel?" küsis Zveri käskival toonil, kuid rohkem vabatahtlikke polnud. 

Mehhiklane ja ameeriklane hakkasid viivitamata üles ronima. 

»Katke meid tulega," hõikas Zverile Colt, ,,et nad äärest eemale tõmbuksid.” 

Zveri andis korralduse mitmele askarile, kes polnud põgenejatega ühinenud, ja kui 
kõlasid lasud, muutusid viimased südikamaks. Peagi kogusid Dorsky ja Ivitch 
inimesed kokku nirtg mäkketõus jätkus. 

Tarzan mõistis suurepäraselt, et ei suuda üksinda salga 

edasiliikumist peatada. Seepärast taganes ta kiiresti kalju äärest gra-niidirahnude 
taha, kus otsustas varjuda ja kust tema teadmist mööda viis alla kalju jalamile järsk 
jalgrada. Siit võis ta tulijaid jälgida või vajaduse korral kähku taanduda. Kalju tipus 
tulid nähtavale Romero ja Colt. Viimases tundis Tarzan paugupealt ära inimese, keda 
oli näinud vallutajate baaslaagris. Siis oli nööre ameeriklase väline ilme avaldanud 
talle soodsat muljet, nüüd tunnustas Tarzan nii ameeriklase kui ka tema kaaslase 
vaieldamatut vaprust, sest hoolimata tundmatust ohust, olid nad end pakkunud 
ülesronimist juhtima. 

Romero ja Colt lasid kiiresti pilgul ringi käia, kuid ei avastanud kedagi, millest nad 
ka alla teatasid. 

Oma peidukohast jälgis Tarzan, kuidas ekspeditsioon jõudis kalju tippu ja hakkas 
Opari poole rühkima. Ta teadis, et Opari varakambreid nad nagunii ei leia, ja nüüd, 
mil selgus, et Lad Oparis pole, ei häirinud teda naise vastu üles tõusnute saatus. 
Ekspeditsioonil ei õnnestu teoks teha oma kavatsusi, millest ta oli kuulnud Zora 
Drinovilt, kui viimane Colti teavitas. Ahvinimene teadis, et varem või hiljem lähevad 


nad baaslaagrisse tagasi, tema jätkab seni La otsimist. Ahvide Tarzan laskus üle kal- 
juääre ja kiirustas metsa, võimaldades Zveril viia Opari järjekordset ekspeditsiooni. 

Metsaserva lähedal jõe kaldal oli suurepärane laagripaik. Märgates, et ekspeditsioon 
liigub ilma kandjateta, oletas Tarzan loomulikult, et nad lõid linna lähistel laagri üles. 
Talle turgatas pähe mõte, et võib-olla on La vangi võetud ja teda peetakse selles 
laagris kinni. 

Nagu ta oletas, seisiski laager just samas kohas, kus ta ise koos waziri sõduritega oli 
mõni kord peatusi teinud. Võõrad olid parandanud aastate eest paigaldatud boma, 
püstitanud selle sisse rohmakad onnid ja nende keskele valgete inimeste telgid. Puude 
varjus tukkusid kandjad, üksainus askari tegi näo, nagu seisaks ta vahipostil, samal 
ajal kui ta kaaslased laisalt maas pikutasid, püssid kõrval. Kuid Lad Tarzan siin ei 
näinud. Ta läks eemale ja seisis näoga vastu tuult, lootes haista tema lõhna, kui ta 
vangis peaks viibima. Kuid kibe suitsu ja mustanahaliste kehade lõhn osutus nii 
tugevaks, et võis lämmatada koguni La lõhna. Siis otsustas Tarzan oodata pimedust, 
et laagrit paremini uurida. Seda otsust aitas tugevdada relv, mida ta oli märganud ja 
mida ta meeleheitlikult vajas. Kõik sõdurid olid relvastatud 

püssiga, mõni polnud harjumuse kohaselt loobunud ka esivanemate relvadest — 
vibust ja nooltest, odast rääkimata. 

Et Tarzan oli tegelikult juba kaks päeva söömata, kui mitte arvestada päris alguses 
kiiruga pruukostiks võetud toorest Hor-ta liha, oli ta kohutavalt näljane. Leidnud, et 
La oli kadunud, oli ta peitnud metssealiha puu otsa, kus nad olid ööbinud, ja siirdunud 
naist otsima. Nüüd otsustas Tarzan pimeduse ootel jahti pidada. Seekord langes tema 
saagiks antiloop Bara. Ta ei jätnud tapetud looma maha enne, kui oli kõhu täis 
söönud. Siis heitis mees lähima puu otsa magama ja uinus peagi. 

kikoikad 

Viha, mida Abu Batn Zveri vastu tundis, oli sügavalt juurdunud tema sünnipärases 
rassivaenus eurooplaste ja nende usu vastu ning suurenes veelgi, kui see süüdistas 
araablast ja tema võitluskaaslasi arguses. 

«Uskmatu koer!" oli seik nördinud. ,,Ta nimetas meid, beduiine, argpüksideks ning 
jättis valvama laagrit "ja naist, justkui oleksime mingisugused raugad või poisikesed.” 

»La on vaid tööriist Allahi kätes," lausus teine araablane, «selles suures ürituses, 
mis päästab Aafrika kõigist valgetest.” 

»Kas meil on mingit tõendit, et need inimesed talitavad nii, nagu on tõotanud? 
Eelistaksin pigem olla vaba oma kõrbes ja ajada iseseisvalt kokku kas või viletsa 
varanduse, kui tolgendada edasi ühes laagris nende valgete sigadega.” 

Jälgid elukad," porises kolmas. 

»Ma silmitsesin lähemalt nende naist," ütles seik, ,.ja leian, et ta on kaunis. Tean 
kohta, kus tema eest võib saada palju kulda.” 

«Valgete peamehe reisikohvris on rohkesti kuld- ja hõberaha," sekkus üks meestest. 
«Tema boi rääkis sellest ühele gällale, see-aga mulle.” 

«Peale selle on laagris rohkesti igasugust head kraami," avaldas oma arvamust 
tõmmu sõdur. 

«Kui me selle peale välja läheme, võib suur üritus läbi kukkuda,” tähendas 
araablane, kes oli reageerinud šeigi nördimusele esimesena. 

«See on valgete üritus," ütles Abu Batn, ,ja nemad võtsid selle ette kasu saamise 
pärast. Kas see hiiglaslik orikas ei kor-ruta siis meile alatasa rahast, naistest ja 
võimust, MIS me saame, 

kui inglased välja lööme? Inimest ajendab ainult ahnus. Peame kaasa võtma oma 
osa ja lahkuma, kuni pole hilja.” 

Wamala tegi õhtusööki oma emandale. 

«Eelmisel korral jäeti teid pruuni bwanaga, kes osutus pahaks inimeseks,” alustas ta 
juttu. «Kuid ka seik Abu Batn pole sugugi parem. Ta on halb. Kahju, et bwana Colti 
pole siin meie juures.” 

«Ka minul on kahju,” lausus Zora. «Mulle tundub, et pärast ekspeditsiooni Oparist 
tagasitulekut on araablased nukrutsema hakanud.” 

«Nad istuvad päev läbi oma pealiku telgis ja räägivad millestki," ütles Wamala. 
«Abu Batn aga silmitseb alatasa teid.” 

«Sulle vaid tundub nii, Wamala,"” vastas neiu. ,,Ta ei julge mulle liiga teha.” 

«Aga kes võis arvata, et pruun bwana julgeb?" meenutas Wamala. 

«Aitab küll, Wamala, ära hirmuta mind," ütles Zora ja samas karjatas: «Vaata, 
Wamala! Kes see on?” 

Mustanahaline boi vaatas sinna, kuhu tema käskijannagi. Laagri piiril seisis kogu, 
keda nähes poleks isegi stoik suutnud üllatushüüdu tagasi hoida. See oli imekaunis 
naine, kes neid silmitses. Ta oli laagri piirile seisma jäänud, peaaegu alasti, ja tema 
vapustav ilu oleks rabanud keda tahes. Vetruvaid rindu katsid kaks kuldketast, 
puusade ümber põimus kitsas vöö, mis oli kaunistatud kulla ja kalliskividega. Ees ja 
taga olid vöö külge kinnitatud laiad pehmest nahast ribad, tikitud kulla ja 
smaragdidega, mis lõid kujutluse troonil istuvast imetabasest linnust. Tundmatu jalad 
olid kängitsetud mudastesse sandaalidesse. Nägu oli ovaalne, seda raamisid paksud 
käharad juuksed, mis heitsid loojuva päikese kiirtes kuldseid ja pronksivärve laike. 
Kulmud olid õhukesed ja toonitatud. Hallid silmad vaatasid kartmatult inimesi. 

Ka araablased olid teda märganud ja osa neist suundus tundmatu poole. Viimane 
pööras kiiresti pilgu Zoralt ja Wamalalt araablastele. Siis hüppas eurooplasest neiu 
püsti ja läks kärmelt tema juurde, et araablasi ennetada. Zora lähenes tundmatule 
naeratades, käed ette sirutatud. Opari La tõttas talle vastu, tajudes neiu naeratuses 
sõbraliku poolehoiu märki. 

«Kes te olete,” küsis Zora, ,jä mida teete üksinda džunglis?" La raputas pead ja 
vastas Zorale tundmatus keeles. 

Zora Drinov oli imehea keeltetundja, kuid võtnud läbi kõik keeled, mida ta valdas, 
lisaks mõne lause bantu keele eri murretest, ei suutnud ta siiski leida ühist keelt 
tundmatuga, kelle imekaunis nägu ja kuju vaid õhutasid venelanna põletavat 
uudishimu, et lahendada piinav saladus, mida kujutas tema jaoks La. 

Araablased püüdsid temaga juttu teha omas keeles, Wama-la oma suguharu murdes, 
kuid tulemusteta. Siis võttis Zora tal õlgade ümbert kinni ja viis oma telki, kus Opari 
La andis žes-tide abil mõista, et ta tahaks end pesta. Wamala sai käsu Zora telgis 
pesuvann valmis panna ja kui saabus õhtusöögi aeg, tuli tundmatu teiste juurde 
puhtaks pestu ja värskena. 

Tundmatu külalise vastas istudes veendus Zora, et ta polnud iialgi näinud nii kaunist 
naist. Teda vaimustas võõra kuninglikult suursugune hoiak, kuigi too tundis end selles 
keskkonnas äärmiselt ebamugavalt, aga ei näidanud seda välja. 

Zora püüdis märkide ja žestide varal luua oma külalisega sidet, kuni isegi kuninglik 
La märkas, et ta naerab. Siis püüdis ka La ise samal kombel selgitust anda. Nii sai 
Zora teada, et tema külalist ähvardati nuiade ja nugadega ning ta oli sunnitud 
kodukohast lahkuma; et ta oli maha käinud pika tee; et teda oli rünnanud kas lõvi või 
leopard ja ta on väga väsinud. 


Parast õhtusööki tegi Wamala Lale aseme Zora telki, kuna viimane oli lugenud 
midagi araablaste nägudelt, mis sundis teda oma imekauni külalise rahu pärast hirmu 
tundma. 

»Täna tuleb sul magada telgi sissekäigu ees, Wamala," ütles ta. ,,Siin on sulle veel 
üks püstol." 

Kaua pärast südaööd vestles Abu Batn oma telgis suguharu peameestega. 

»»Uus toob meile sisse sellise rahasumma, millest võib üksnes unistada," sõnas ta. 

kik 

Tarzan ärkas ja nägi läbi lehestiku pea kohal tähti. Ta tegi kindlaks, et pool ööd on 
juba möödas, tõusis ja ringutas. Sõi taas B ara liha, hoides toitu kokku, ja libises 
hääletult öö varju. 

Laager piirikalju jalamil magas. Vahis oli ainult üks askari, kes hoidis lõkketuld 
metsloomade eemale peletamiseks. Laagri servast puu otsast jälgis vahimeest 
silmapaar ja kui see kõrvale pööras, hüppas hääletult alla pimedusse inimkogu. 
Inimene 

hakkas kandjate telkide tagant mööda hiilima, peatudes aeg-ajalt ja haistes 
võbelevate sõõrmetega õhku. Jõudnud viimaks eurooplaste telkide juurde, lõikas ta 
järjest iga telgi tagumise seina noaga katki ja astus sisse. See oli Tarzan, kes otsis Lad, 
keda ta ei leidnud, ja asus pettunult teise tegevuse kallale. 

Maadligi liibunud, roomas ta kaarega ümber laagri ja ajuti tollhaaval edasi 
nihkudes, et vahimees teda ei märkaks, jõudis askaride peavarju juurde ning valis 
sealt endale vibu ja nooled, samuti raske oda. Kuid sellega ta ei piirdunud. 

Ta valvas kaua, oodates, et askari kohalt üles tõuseb ja eemale läheb. 

Viimaks tõusis vahimees püsti, viskas lõkkesse oksi ja läks onni poole vahetust 
äratama. Just seda hetke Tarzan passiski. Askari lähenes kohale, kus Tarzan end 
varjas, ja möödus temast. Samal silmapilgul hüppas Tarzan jalule, sööstis 
pahaaimamatule mustanahalisele kallale, kahmas temast selja tagant käega kinni ja 
viskas üle laia pronkspruuni õla. Nagu Tarzan oligi oodanud, hakkas mees hirmust 
kriiskama, äratades oma kaaslased. Tarzan kandis ta kähku lõkkest kaugemale, 
hüppas üle boma ja sulas ühte mustava džungliga. 

Kallaletung oli nii äkiline ja pealetükkiv, et vahimees pillas tahtmatult püssi käest, 
püüdes tugevast haardest välja rabelda. 

Kisa peale, mida toetas kaja, kargasid onnidest välja ehmunud askarid, kes viimasel 
hetkel jõudsid näha tundmatu vaenlase ähmast siluetti, kui see üle boma hüppas ja 
pimedusse kadus. Hirmust halvatud, tardusid nad paigale, kuulatades oma kaaslase 
vaibuvat kriiskamist. Peagi lakkas kisa niisama äkki, nagu oli alanudki. Viimaks sai 
pealik kõnevõime tagasi. 

»Simba!" ütles ta. 

»Ei, see polnud Simba,” kuulutas teine. ,, See jooksis täies pikkuses kahel jalal nagu 
inimene. Ma nägin.” 

Äkki kõlas süngest džunglist õudne veniv kisendus. 

»»See pole ei inimese ega lõvi hääl," ütles pealik. 

»»See on paha vaim,” kostis kellegi sosin, ja nad kogunesid kobarasse lõkke ümber, 
heites tulle kuivi oksi, kuni leek kõrgele taevasse lahvatas. 

Pimedas džunglis jäi Tarzan seisma ning viskas maha vibu ja oda, mistõttu tal oli 
tulnud inimesega hakkama saada ainult ühe käega. Vabanenud käe sõrmedega haaras 
ta ohvri kõrist ja katkestas sellega viimase kisa. Tarzan surus vaid hetkeks sõrmed 

kokku ja kui lahti laskis, ei püüdnudki neeger enam karjuda, kartes uuesti tunda 
raudsete sõrmede kaugeltki mitte õrna puudutust. Tarzan pani mehe ropsakuga jalule, 
võttis temalt ära noa, tõstis maast üles oda ja vibu, kahmas mehel seljariidest kinni ja 
hakkas müksides teda enda ees džunglisse ajama. Just sel hetkel tõigi ta kuuldavale 
efekti pärast isaahvi võidukisa, mis polnud arvestatud mitte üksnes ohvri, vaid ka 
tema laagrisse jäänud kaaslaste jaoks. 

Tarzan ei kavatsenud talle halba teha. Ta polnud vaenujalal hoopiski mitte valgete 
inimeste süütute mustanahaliste teenritega, ja kuigi vajaduse korral oleks ta 
kõhklematult neegrile otsa peale teinud, tundis ta neid küllalt hästi teadmaks, et võib 
oma tahtmise saada niisama edukalt ka ilma verevalamiseta. 

Valged ei suutnud ilma mustanahaliste liitlasteta midagi saavutada ja kui Tarzanil 
oleks õnnestunud viimaste moraali õõnestada, oleksid nende isandate kavatsused 
ilmtingimata nurjunud, sest Tarzan oli kindel, et neegrid ei jää maa-alale, kus neile 
alatasa meenutatakse kurja üleloomuliku vaenlase juuresolekut. Peale selle vastas 
seesugune taktika Tarzani süngevõitu huumorisoonele rohkem ja lõbustas teda, mida 
poleks saanud öelda tapmise kui kokkupõrgete lahendamise mooduse kohta. 

Terve tund sundis ta ohvrit enda ees kõndima ja pealegi täielikus vaikuses, mis, 
nagu ta teadis, avaldas vaenlase närvisüsteemile täiendavat mõju. Lõpuks jättis ta 
mustanahalise seisma, võttis mehe alasti ning sidus ta puusavööga randmed ja pahk- 
luud võrdlemisi lõdvalt kinni. Seejärel võttis ära padrunitasku ja muud tarbed ning 
jättis neegri maha, teades, et peagi vabaneb mees ise köidikutest ja kinnitab kogu 
ülejäänud elu, et kohutav surm seisis tal suisa suu ääres. 

Öise retke tulemuste üle rahuldust tundes naasis Tarzan puu juurde, kuhu oli peitnud 
Bara kere, sõi veel kord ja heitis magama. Hommikul hakkas ta uuesti otsima Lad 
Opari piirikalju tagant orust, kuhu varem leitud jälgede järgi otsustades oli too 
siirdunud, kuigi tegelikult oli La läinud hoopis vastupidises suunas. 

VIII. Abu Batni sõnamurdlikkus 


Saabus öö ja väike hirmunud ahv peitis end puu latva. Ta oli juba palju päevi 
džunglis ekselnud, püüdes oma tillukese mõistuse abil lahendada teda piinavat 
probleemi nendel vähes tel hetkedel, mil oli võimeline keskenduma. Kuid juba sekund 
hiljem võis ta selle unustada ja tuisata puude otsas või paigale tarduda, haaratuna 
äkilisest hirmust, kui tekkis tema elule tavapärane oht. 

Iga kord, kui Nkimale meenus tema mure, kannatas ta sügavalt ja ehtsalt, kadunud 
isandale mõeldes tulvasid ta silmi pisarad. Peas keerles alatasa nii või teisiti mõte, 
kuidas päästa Tarzanit ja keda appi kutsuda. Gomanganide suured mustanahalised 
sõdurid, kes Tarzanit teenisid, asusid paljude ööde kaugusel, ja ikkagi läks Nkima 
waziride maa poole. Ühe või teiseprobleemi lahendamisel ei mänginud aeg tema 
teadvuses vähimatki osa. Ta nägi, kuidas Tarzan läks Opari elusana, kuid ei 
näinud teda surnult või linnast väljumas, järelikult oli tema loogika järgi Tarzan elus 
ja viibis linnas, aga et see kihas vaenlastest, siis ähvardas Tarzanit oht. Millised olid 
asjaolud, sellisteks pidid need ka jääma. Nkima ei suutnud kujutleda mingisuguseid 
muudatusi, kui ta ei näinud neid oma ihusilmaga. Seepärast polnud asja lõpptulemuse 
jaoks mingit tähtsust, kas ta leiab wazirid üles ja toob nad kohale täna või teeb seda 
homme. Nad lähevad Opari ning löövad Tarzani vaenlased pihuks ja põrmuks. Siis 
saab Nkima taas oma isanda tagasi ega karda enam Sheetat, Sabori või Histah'd. 

Saabus öö, kusagilt metsast kostis kerget kopsimist. Nkima raputas endalt une ja jäi 
pinevalt kuulama. Kopsimine valjenes üha ja täitis peagi kogu džungli. Müra allikas 
polnud kuigi kaugel ja niipea kui Nkima seda mõistis, muutus ta rahutuks. 


Kõrgel taevavõlvil paistis kuu, all džunglis valitses pimedus. Nkima seisis valiku 
ees: ta tahtis sinna, kust kostis trummipõrinat, kuid kartis teel varitsevaid ohte. 
Lõpuks võitis soov hirmu ja puude latvadesse hoidudes kiirustas ta hääle suunas, kuni 
jõudis lõpuks peaaegu ümmarguse väikese välu kohale. 

Kuuvalguses nägi ta all tuttavat pilti: seal tantsisid suured To-yati ahvid dum-dumi, 
surmatantsu. Lagendiku keskel asus madal küngas, üks neid tähelepanuväärseid 
trumme, mida ürginimene igivanal ajal oli kuulnud, ent vaevalt näinud. Trummi 

ees istus kaks vana emaahvi ja tümitas lühikeste kaigastega selle kõlavat pinda. 
Helid sulasid mingisuguseks rütmiks ja selle muusika järgi vihtusid ringis pöörast 
tantsu isased, välislingis kükitasid hõreda ahelikuna emased ja kõige nooremad — 
selle metsiku vaatemängu vaimustatud pealtvaatajad. Kahe sammu kaugusel trummist 
lebas maas leopard Sheeta korjus, kelle surm oligi kombetalituse põhjus. 

Peagi kargavad tantsijad korjuse kallale, hakkavad seda raskete malakatega 
tümitama, pöörduvad siis ringi tagasi ja jätkavad tantsu. Seejärel mängivad nad 
üksikasjalikult maha jahi-, kallaletungi- ja surmastseeni, viskavad malakad minema 
ning, paljastanud hambad, sööstavad korjuse kallale ja hakkavad seda tükkideks 
rebima maitsvamate palade pärast üksteisega kiseldes. 

Teatavasti pole Nkimal ja tema- suguvendadel ei taktitunnet ega arukust. Targem 
olend oleks vaikselt oodanud, kuni lõpeb tants ja pidutsemine ning saabub uus päev, 
mil To-yati sugukonna hiigelisased vabanevad hüsteerilise meeletuse seisundist, mille 
oli esile kutsunud trummipõrin ja tants. Kuid väike Nki-ma oli kõigest ahv. Oodata ta 
ei osanud. Tal polnud seda hingelaadi, mis tuleb ilmsiks kannatlikkuses, ja ta jäi 
sabapidi rippu, sõimates kõrvulukustavalt ning püüdes köita suurte ahvide tähelepanu. 

»»10-yat! Ga-yat! Zu-tho!" kriiskas ta. ,, Tarzan on ohus! Tulge Nkimaga ja päästke 
Tarzan!" 

Katkestanud tantsu, vaatas suur isaahv üles. 

»Käi minema, Manu," urises ta. ,,Kasi siit, või me tapame su!" 

Väike Nkima otsustas, et neil polegi nii lihtne teda kätte saada, ning kiikus oksal 
edasi ja lõugas täiest kõrist, kuni lõpuks To-yat saatis puu otsa noore mitte eriti 
raskekaalulise ahvi, kellele anti käsk Nkima kinni püüda ja tappa. 

Sündmuste sellist pööret ei osanud Nkima oodata. Nagu paljud inimesed, nii arvas 
temagi, et kõik peavad jalamaid huvi tundma selle vastu, mis huvitab teda. Ja dum- 
dumi trummipõrinat kuuldes arvas ta kohe, et Tarzaniga juhtunud hädast teada saades 
jätavad nad kõik kus seda ja teist ning suunduvad Opari. 

Kuid tuli välja, et ta oli oma oletuses mööda lasknud. Eksimuse saatuslikud 
tagajärjed hakkasid juba tegelikkuseks saama 

noore ahvi näol, kes puu juurde sööstis. Pärdik Nkima tõi kuuldavale valju hirmukis 
ja kihutas ööpimedusse. Lõõtsutava ja surmani väsinuna peatus ta lõpuks, kui oli To- 
yati sugukonnast vähemalt miili kaugusel. 

Ärganud Zora Drinovi telgis, laskis La pilgul ringi käia, uudistades tundmatuid 
esemeid. Peagi peatus ta pilk magava neiu näol. Jah, mõtles ta, need on Tarzani 
inimesed, sest eks suhtunud nad ju temasse heatahtlikult, lugupidamisega. Ei 
puudutanud sõrmeotsagagi, see-eest söötsid kõhu täis ja andsid peavarju. Järsku 
turgatas pähe uus mõte. Tema kulm läks kortsu, silmaterad ahenesid, silmis välgatas 
raevukas leek. Võib-olla oli see naine Tarzani sõbratar? La Oparist kahmas Darusi 
noa, mis lebas kõrval käepärast. Kuid tema tuhin möödus niisama äkitselt, kui oli 
tekkinud, sest oma hinges ta teadis, et ei suuda head tasuda kurjaga, nagu ei suuda 


teha haiget sellele, keda armastab Tarzan. Ja kui Zora avas silmad, tervitas La teda 
naeratusega. 

Kui Lale oli euroopa neiu mõistetamatu olend, siis tema ise äratas Zoras 
salapärasusega kõige sügavamat imestust. Tema napp, kuid ühtaegu rikkalik ja 
vaimustav rüü pärines igivanast ajast, säravvalge nahk näis Aafrika džungli südames 
niisama ebaloomulik nagu kahekümnendal sajandil tema ehtedki. Asjatult püüdis Zora 
Drinov seda mõistatust lahendada, kuid ei aidanud ka elatud aastate kogemused. 
Kuidas ta ka poleks tahtnud külalisega rääkida, võis ta vaid naeratusega vastata teda 
ainiti silmitseva imeilusa tundmatu naeratusele. 

La, harjunud -sellega, et teda olid kogu elu teeninud Opari preestrid, imestas 
vilumuse üle, millega Zora Drinov tegi ise kõike: tõusis ise üles, pani ise end riidesse. 
Wamala tõi talle ainult ämbriga kuuma vett ja valas välivanni. Ja La, kes riietamise 
ajal polnud iialgi sõrmeotsagi liigutanud, avastas, et hakkas meelsasti end ise 
teenindama. 

Erinevalt Opari meestest pidid naised kohustuslikus korras hoolitsema oma keha 
puhtuse eest, nii et varem oli La pühendanud rohkesti aega oma tualetile: hoolitses 
küünte, hammaste, juuste eest, hõõrus nahka lõhnasalvidega. See komme oli tulnud 
muistse aja arenenud tsivilisatsioonist ja tõstetud rusudes Oparis religioosse tavandi 
ausse. 

Naised lõpetasid tualeti tegemise ja Wamala kuulutas, et 

76 

hommikusöök on valmis. Einestama istuti telgi kõrvale puu varju. Lihtsa 
hommikusöögi ajal märkas Zora ebatavalist elevust araablaste telkide juures, kuid ei 
omistanud sellele erilist tähtsust, sest nad olid varemgi oma telke ühest kohast teise 
tõstnud. 

Pärast lõunat võttis Zora püssi, puhastas toru ja õlitas luku mehhanismi. Et 
araablased keeldusid jahti pidamast, kavatses ta ise jahile minna. La jälgis teda ilmse 
huviga. Seejärel lahkus Zora Wamala ja kahe mustanahalise kandja saatel, La aga ei 
söandanudki pajuda, et nad ta kaasa võtaksid. Ta ootas mingit kutsuvat märguannet 
Zoralt, kuid seda ei tulnud. 

Ibn Dammuk oli Abu Batni suguharu ühe pealiku poeg ja retkel šeigi parem käsi. Ta 
jälgis vargsi naisi eemalt ja nägi, et Zora Drinov lahkus laagrist tema püssi kandva 
teenri ja kahe kandjaga. Ilmselt läks ta jahile. 

Mõnda aega pärast neiu lahkumist istus ta kahe sõbraga sõnatult. Siis tõusid nad 
üles ja suundusid aeglaselt Opari La poole, kes istus Zora telgi ees kokkupandaval 
toolil ja oli süvenenud mõtteisse. La mõõtis lähenevaid mehi ainitise pilguga. Tema 
hinges liigahtas sünnipärane umbusk võõraste inimeste vastu. Kui nad aga lähemale 
jõudsid ja nende näod nähtavaks said, tunnetas ta äkilist usaldamatust. Nad ei 
sarnanenud sugugi Tar-zaniga, nende kaval kiskjalik olek kutsus esile vaistliku 
kahtlustuse halbades kavatsustes. 

La silmitses neid kõrgilt. Ta ei mõistnud, mida talle räägiti, ega tahtnudki mõista, 
sest see, mida ta luges nende silmist, kutsus temas esile jälestuse. Ta raputas pead ja 
pöördus kõrvale, andes mõista, et jutt on lõppenud, kuid Ibn Dammauk astus tema ligi 
ja pani käe talle pealetükkiva sõbralikkusega õlale. 

La lõi vihast lõkendama, kargas toolilt üles ja tõmbas välja noa. Ibn Dammuk 
taganes, teine araablane sööstis neiu juurde, kavatsedes kasutada jõudu. 

Lihtsameelne inimene! Otsekui ematiiger tormas La talle kallale. Teised ei jõudnud 
kahenigi lugeda, kui Leegitseva Jumala preestri Darusi noa vahe tera oli kolm korda 
tunginud ründaja rinda, mille järel ta oigega maha prantsatas ja hinge heitis. 


Opari ülempreestrinna seisis tapetu kohal, silmad raevust leegitsemas, käes verine 
nuga. Oiged olid äratanud Abu Batni ja ülejäänud araablaste tähelepanu, kes nüüd 
väikese salga poole jooksid. 

»Tagasi!" karjatas La. «Proovige ainult puudutada Leegitseva Jumala 
ülempreestrinnat!" 

Nad ei saanud aru sõnadest, kuid tema välkuvad silmad ja verine nuga kõnelesid 
enda ees. Araablased pistsid täiest kõrist röökima ja kogunesid murruna La ümber, 
tõsi küll, ohutusse kaugusse. 

»Mis see tähendab, Ibn Dammuk?" küsis Abu Batn ähvardavalt. 

»Ta ainult puudutas naist, kui see talle nagu ei adrea — suurepealine valitseja 
kallale tormas.” 

» Olgu ta kas või emalõvi," vastas Abu Batn, ,.kuid teda ei tohi puudutada.” 

»Allah!" hüüatas Ibn Dammuk. ,,Kuid taltsutada ometi 
tohib.” 

«Taltsutamisega hakaku tegelema see, kes tema eest palju kuldraha maksab," väitis 
seik. ,, Meilt nõutakse, et ta vaid puuri pistaksime. Piirake metsnaine sisse, mu lapsed, 
ja võtke ära nuga. Siduge ta käed selja taha, ning selleks ajaks, kui tuleb tagasi teine, 
peame asjad kokku panema ja minekuvalmis olema.” 

Tosin turskeid selle tormas korraga Lale kallale. , ,,Olge temaga ettevaatlikud!" 
karjus Abu Batn, nähes et La kaitseb end nagu emalõvi. Vehkides noaga vasakule ja 
paremale, tabas ta ühte araablast otse südamesse ja lõi mitmele haavu, enne kui temast 
jagu saadi. Lõpuks õnnestus neil relv ta käest ära kiskuda ja käed kinni siduda. 

Jätnud kaks sõdurit Lad valvama, kutsus Abu Batn enda juurde need vähesed 
mustanahalised teenrid, kes olid laagrisse jäänud, ning käskis neil laagrivarustuse ja 
toidumoona kokku panna. Kuni Ibn Dammuki järelevalve all tehti ettevalmistusi teele 
asuda, otsis seik läbi eurooplaste telgid, eriti põhjalikult aga Zora Drinovi ja Zveri 
oma, kust lootis leida kulda, mida kuulduste põhjal pidi retke ülemal olema hästi 
palju. Kuid teda ootas pettumus, mida, muide, pisut leevendas Zora telgist leitud 
rahakarp suure summaga, ehkki see polnud nii suur, kui seik oleks tahtnud. See kõik 
oli selle pärast, et ettenägelik Zveri oli omaenese käega matnud suurema osa rahast 
oma telgi põranda alla. 

Jaht kujunes Zorale üle ootuste edukaks: oli möödunud pisut rohkem kui tund, ja ta 
avastas antiloobikarja. Kahe kiire lasuga 

tabas Zora kahte looma. Oodanud, kuni kandjad need nülivad ja sisikonna välja 
võtavad, naasis, ta aeglaselt laagrisse. Tema mõtted olid osaliselt hõivatud araablaste 
valvsusele sundivast käitumisest, ent sellist vastuvõttu, mis oli talle laagris val- 
mistatud, ei osanud ta kuidagi oodata. 

Zora kõndis ees, Wamala tema püssiga pisut tagapool, nende järel kandjad, kes olid 
raske koorma all küüru vajunud. 

Zora ei jõudnudki veel laagrisse siseneda, kui mõlemalt poolt põõsastest hüppasid 
rajale araablased. Kaks neist piiras sisse Wamala ja kiskus temalt ära püssi, teised 
tormasid Zora kallale. Ta püüdis end vabastada ja välja tõmmata revolvrit, kuid 
rünnak oli olnud nii äkiline, et ta ei suutnud, enda kaitseks midagi ette võtta. Teda 
hoiti kõvasti kinni ja juba väänati käsi selja taha. 

»Mida see kõik tähendab?" oli Zora nördinud. ,,Kus on seik Abu Batn?" 

Mehed irvitasid vastuseks. 

» Varsti näete teineteist," lausus üks. ,,Tal on külaline, keda ta lõbustab, seepärast ei 
saanud ta teid vastu võtta.” 


Nende sõnade juures pahvatasid nad uuesti naerma. 

Zora astus lagendikule, kust avanes vaade kogu laagrile, ja nähtu rabas teda. Kõik 
telgid olid paljaks röövitud. Araablased olid kõik kohal, valmis teele asuma. Igaühel 
neist oli väike paun, väheste laagrisse jäänud mustanahaliste ees kõrgusid aga hirm- 
rasked pambud. Kogu ülejäänud laagri vara oli lagendiku keskele hunnikusse tassitud 
ja Zora silme all süüdati see tõrvikutest põlema. 

Ta viidi üle lagendiku araablaste juurde ja nägi siin kahe sõduri vahel oma külalist, 
käed kinni seotud nagu tal endalgi. Siinsamas seisis kurjalt irvitav Abu Batn. 

«Mispärast te seda tegite, Abu Batn?" tormas Zora talle kallale. 

«Allahile on vastumeelt, et annaksime oma maa valgetele," ütles seik. «Nägime 
ilma ja pöördume nüüd tagasi oma rahva juurde.” 

«Mida te kavatsete teha selle naise ja minuga?" küsis Zora. 

«Esialgu võtame endaga kaasa," vastas Abu Batn. «Tunnen üht lahket inimest, kes 
on väga rikas ja võtab teid mõlemaid heasse majja.” 

«See tähendab, et kavatsete meid mingile mustale sultanile 

maha müüa?" oli Zora nördinud. Seik kehitas õlgu. 

»Ma ei nimetaks seda nõnda," lausus ta. «Ütleme pigem, et ma teen kingituse vanale 
heale sõbrale ning päästan teid ja seda naist džunglis hukkumisest, mis on vältimatu, 
kui teid üksi jätta.” 

»»Abu Batn, te olete silmakirjateener ja reetur!" kisendas Zora põlgusest väriseval 
häälel. 

«Valgetele meeldib sõimusõnu loopida," muigas seik. «Kui see siga Zveri poleks 
meid igasuguste sõnadega sõimanud, poleks midagi juhtunud.” 

«Seega maksate kätte selle eest, et ta süüdistas teid arguses?” küsis Zora. 

«Aitab küll!" nähvas Abu Batn järsult. ,,0n aeg, mu lapsed, teele asuda.” 

Tulekeeled noolisid juba äärest hiigelsuurt toidukraami ja varustuse hunnikut, mis 
araabalased pidid lääne poole minema hakates maha jätma. 

Naised kõndisid kolonni eesotsas, nii et taga sammuvad" araablased ja kandjad 
tallasid nende jäljed täielikult kinni. Zora ja La oleksid võinud leida mõningat 
lohutust vestlemises, kuid La ei osanud keelt, Zora aga ei soovinud kõnelusse astuda 
araablastega. Kuna Wamala ja ülejäänud mustanahalised käisid kolonni sabas, ei 
saanud ta isegi parima tahtmise juures nendega sõnagi vahetada. 

Et mingit tegevust leida, otsustas Zora õpetada oma õnne-tusekaaslasele mõnda 
euroopa keelt. Kuivõrd nende salgas enamik valdas inglise keelt, valis ta katseks just 
selle keele. 

Zora alustas sellest, et näitas enda peale ja ütles «naine”, siis Lale ja kordas seda 
sõna. Pärast seda osutas ta kordamööda mitmele araablasele, iga kord öeldes sõna 
» mees". La taipas otsekohe, mida temalt nõutakse, ja hakkas innukalt ikka ja jälle 
kordama neid kahte sõna, osutades kord naisele, kord mehele. Seejärel torkas 
eurooplanna endale uuesti sõrmega rindu ja sõnas: «Zora." Hetkeks sattus La 
kimbatusse, siis aga naeratas ja noogutas. 

»Zora," lausus ta kaaslannale osutades, puudutas siis kiiresti elegantse sõrmega oma 
rinda ja ütles: ,, La." 

Algus oli tehtud. Iga tund õppis La selgeks mõne uue sõna, esijoones olid need 
nimisõnad, mis tähistasid kõige sagedami- 

ni nende teel ettetulevaid tuttavaid esemeid. Ta tegi suurepäraseid edusamme, 
ilmutades erakordseid võimeid ja mälu, sest olles sõna selgeks õppinud, jättis ta selle 
igavesti meelde. Hääldamisega ei saanud ta nii kergesti hakkama, tal oli tugev aktsent, 


mis Zora Drinovi arvates ei sarnanenud ühegi teisega. Kuid see oli nii võluv, et 
õpetaja ei väsinud oma õpilast kuulamast. 

Teel mõistis Zora, et vaevalt hakatakse neid toorelt kohtlema, sest ta oli ära arvanud 
šeigi mõtte: mida paremini nad välja näevad, seda rohkem raha tulevane ostja maksab. 
Nende tee kulges loodesse läbi gallade maa, mis asus Abes-siinias. Jutukatkeist sai 

Zora teada, et Abu Batn ja tema kaasvõitlejad kardavad seda piirkonda. Ja polnud ka 
ime, sest ammustest aegadest saadik sooritasid araablased kallaletunge gal-ladele, et 
orje saada, ja salga neegrite hulgas oli gallast ori, kelle Abu Batn oli tema kodunt 
kõrbest kaasa võtnud. 

Pärast esimest teel oldud päeva päästeti vangide käed lahti, kuid neid ümbritsesid 
alatasa araablastest vahisõdurid, kuigi relvitud naised oleksid vaevalt riskinud 
põgeneda džunglisse, kus luusisid ringi metsloomad ja varitses näljasurm. Aga kui 
Abu Batn oleks suutnud lugeda nende mõtteid, oleks ta kirjeldamatult imestanud, 
leides, et mõlemad naised on täis otsustavust põgeneda ja pigem hukkuda, kui 
kõmpida alandlikult vastu oma kurvale saatusele, millest Zora oli suurepäraselt 
teadlik ning mida Opari La vaid ähmaselt aimas. 

La õpetamine edenes edukalt, salk jõudis selle ajaga gallade maa piirile. Kuid 
selleks ajaks sai mõlemale naisele selgeks, et Lad ähvardab uus oht. Ibn Dammuk 
kõndis tihtipeale tema kõrval, ja kui ta naist vaatas, võis tema silmist lugeda 
kavatsust, mis ei vajanud sõnu. Kui lähedusse ilmus Abu Batn, tegi Ibn Dammuk näo, 
et ei märkagi kaunist vangi, ja see tegi Zorat kõige rohkem rahutuks, sest veenis teda 
selles, et salakaval Ibn Dammuk passib parajat hetke teostada mingit plaani, mille ees- 
märgi suhtes polnud Zoral vähimatki kahtlust. 

Gallade maa lähedal tõkestas nende tee üle kallaste tõusnud jõgi. Nad ei saanud 
minna ei põhja poole Abessiiniasse ega söandanud suunduda lõunasse, kus võisid 
kokku juhtuda tagaajajatega. Niisiis pidid nad tahes-tahtmata ootama. 

Ja kuni nad ootasid, asus Ibn Dammuk oma plaani teoks tegema. 

IX. Opari surmakambris 


Peter Zveri seisis taas Opari müüride all ja taas, kuuldes keelatud linna 
mõistatuslikest varemetest kostvat salapärast kisa, ei pidanud mustanahalised sõdurid 
vastu. Kümme sõjameest, kes varem polnud Oparis käinud ja olid vabatahtlikult 
nõustunud linna minema, seisid nagu postid ja lõid värisema juba esimesi kisendusi 
kuuldes. Need olid teravad, läbilõikavad ja panid vere soontes tarretuma. Miguel 
Romero asus taas inimeste etteotsa, tema kannul tuli Wayne Colt. Plaani kohaselt 
pidid mustanahalised minema kohe Romero ja Colti järel, valged aga viimasena, et 
vajaduse korral neegreid julgustada ja mitte lasta neid plagama pista. Või kui see 
siiski juhtub, sundida püssitorude all edasi liikuma. Kuid mustanahalised punnisid 
vastu ega tahtnud mingi hinna eest välismüüris oleva läbikäigu ligigi minna, niivõrd 
kohutas neid hirmuäratav hoiatuskisa, mida ebausklikud sõdurid omistasid kurjadele 
vaimudele, kes teadupärast on vägevad olendid, ja kes nende tahtele Vastu paneb, see 
tapetakse. 

»Edasi, viletsad argpüksid!" röökis Zveri, ähvardades mustanahalisi revolvriga ja 
püüdes neid läbikäiku ajada. 

Keegi sõdur tõstis ähvardavalt püssi. 

Jäta relv, valge mees. Meie võitleme inimeste, aga mitte surnute hingedega." 

Jäta järele, Peter," sekkus Dorsky, ,,või minut hiljem teevad nad meid kõiki 
vagaseks.” 


Zveri langetas püssi ja hakkas sõdureid keelitama, tõotades neile vaevatasu, mis 
tundus neegritele terve varandusena, kui nad saadavad valgeid linna. Ent 
vabatahtlikud ajasid sõrad vastu: miski ei saanud sundida neid oma nina Opari pistma. 

Nähes uue läbikukkumise ohtu ning sõge mõttest, et Opari aarded teevad ta 
muinasjutuliselt rikkaks ja aitavad ellu viia oma isikliku impeeriumi loomise 
salaplaani, otsustas Zveri koos väheste järelejäänud abiliste — Dorsky, Ivitchi ja 
filipiinlasest noorukiga järgneda Romerole ja Coltile. 

»Lähme,"” sõnas ta. ,,Et need arad koerad ei taha meid aidata, peame tegutsema 
üksi." 

Selleks ajaks, kui nad neljakesi läbisid välismüüri, olid Romero ja Colt juba 
sisemüüri taha kadunud. Ja taas rikkus varemetes linna mõtlikku vaikust ähvardav 
hoiatuskisa.- 

»Issand!" karjatas Ivitch. ,,Mis sa arvad, mis see on?" 

Pea suu," nähvas Zveri ärritatult. ,,Ära mõtle sellele, või muidu lööd araks nagu 
need neetud neegrid.” 

Aeglasel sammul läksid nad üle siseõue, suundudes sisemüü-ri poole ilma erilise 
vaimustuseta, kui mitte arvestada igaühe ilmset südamesoovi loovutada teisele 
eesõigus minna esimesena. Kui Tony läbikäigu juurde jõudis, kostis teiselt poolt müü- 
ri hirmuäratavat müra: jalgade madinat, sõjakisa kohutavat koori. Lajatas püssipauk, 
siis veel ja veel üks. 

Tony pööras ümber, et näha, kas seltsimehed talle järgnevad. Need seisid, näost 
kaamed. 

»Kurat temaga, selle kullaga," sosistas Ivitch, keeras ümber ja pistis välismüüri 
poole jooksu. 

»Tagasi, alatu argpüks!" kisendas Zveri ja tormas teda kinni püüdma, Dorsky tema 
kannul. Pärast hetkelist kõhklemist ühines Tony tagaajajatega. Teisel pool välismüüri 
sai Zveri Ivitc-hi kätte ja kahmas tal õlast kinni. 

»Pean su maha lööma!" karjus ta katkeval häälel. 

»»Sul endal on hea meel, et sealt vehkat tegid," ühmas Ivitch. ,,Mis mõtet on sinna 
minna? Meid oleks lihtsalt tapetud nagu Colti ja Romerot. Neid oli seal liialt palju. 
Kas te siis ei kuulnud?" 

»Arvan,' et Ivitchil on õigus," ütles Dorsky. ,, Vaprus on hea asi, kuid me ei tohi 
unustada oma ühist üritust. Kui meid tapetakse, on kõigel lõpp.” 

»Aga kuld!" kisendas Zveri. ,,Mõtle kulla peale!" 

»Surnud kulda ei vaja," tuletas Dorsky meelde. 

Ja kuidas jääb meie seltsimeestega?" küsis Tony. ,,Kas jätame nad siis surema?" 

»Kurat temaga, selle mehhiklasega,”" vastas Zveri. ,, Aga mis ameeriklasse puutub, 
siis arvan, et võime kasutada tema raha, kuni teade tema surmast pole rannikule 
jõudnud. See tähendab — tuleb püüda, et ei jõuakski.” 

»Ja te 1segi ei proovi neid päästa?" küsis Tony. 

» Üksinda ma seda ei suuda," vastas Zveri. 

»Tulen teiega kaasa,” pakkus Tony. 

»Kahekesi ei saavuta me midagi," pomises Zveri ja teda haaranud äkkvihas hakkas 
ta ähvardavalt filipiinlase poole minema. 

»Kes sa selline oled?" kraaksatas Zveri. ,,Ei, kes sa ikkagi oled? Siin olen mina 
kõige tähtsam. Kui vajatakse sinu nõu, küll ma siis küsin.” 

Kui Romero ja Colt olid läbinud sisemüüri, paistis templi " nähtav siseosa inimtühi, 
kuid lagunenud galeriide pimeduses võis aimata liikumist. Colt vaatas tagasi. 


»»Kas ootame omasid?" küsis ta. 

Romero jõnksatas õlaga. 

»» Mulle paistab, et kogu kuulsus saab osaks meile kahele, seltsimees," muigas ta. 
Colt naeratas vastuseks. 

»» Hakkame siis tegutsema. Läki! Esialgu ei näe ma midagi kohutavat.” 

»Seal sees on keegi," ütles Romero. ,,Ma nägin, kuidas miski liikus.” 

»Mina ka nägin," ütles Colt. 

Püsse ettepoole kaldu hoides sisenesid nad julgelt templisse, kuid ei jõudnud kuigi 
kaugele, kui võlvialustest pimedatest käikudest ja arvukatest süngetest ukseavadest 
tulvas välja trobikond eemaletõukava välimusega mehi ja iidse linna vaikust vapustas 
hirmuäratav sõjakisa. 

Ees sammuv Colt tulistas käigu pealt üle Opari koletute preestritest sõdurite peade. 
Romero märkas suurt gruppi vastaseid, kes jooksid piki hiigelruumi seina ilmse 
kavatsusega neil taganemistee ära lõigata. Ta pööras ümber ja hakkas tulistama, kuid 
enam mitte õhku. Tunnetades tekkinud olukorra kogu tõsidust, tulistas ta vaenlase 
pihta samuti nagu Colt. Kostsid haavatute karjed ja nende kaaslaste võitlushüüded. 

Romero pidi mõne sammu taganema, et vältida piiramisrõngasse sattumist. Ta avas 
kiirtule, millega pidas kinni pealetungi tiibadel. Kärme pilk Colti poole kinnitas, et 
viimane hoiab oma kohta, kuid samal hetkel lendas ameeriklasele pähe nui. Colt 
kukkus nagu niidetult maha ja silmapilk ümbritsesid teda kärbseparvena 
hirmuäratavad masajad Opari preestrid. 

Miguel Romero mõistis, et tema seltsimees on kadunud, ja kui ta veel elaski, ei 
saanud Romero üksinda teda millegagi aidata. Oleks suur vedamine, kui tal endal 
pääseda õnnestub. Lakkamata tulistamast, taganes Romero läbikäigu poole. 

Opaarlased olid ühe võõra kinni võtnud; teise taganemist nähes ja kartes selle 
järelejäänud vaenlase hirmuäratava relva tapva tule alla sattuda, jäid nad nõutult 
ebalema. 

Romero läbis sisemüüri, tormas välismüüri juurde ja loetud 

sekundite pärast ühines lagendikul kaaslastega. 

»»Kus Colt on?" küsis Zveri käskivalt. 

»ta löödi nuiaga uimaseks ja võeti kinni," vastas Romero. 

»Arvatavasti pole ta enam elavate kirjas." — ( 

»Sa jätsid ta maha?" 

Mehhiklane sööstis vihaselt ninamehele kallale. 

»Ja seda küsite teie? Ise lõite araks ja panite plehku enne, kui nägite vaenlast. Kui 
teie, poisid, oleksite meid toetanud, poleks Colti tapetud, kahekesi ei saanud me 
nendest metslastest jagu. Ja teie veel süüdistate mind arguses?" 

»Ei midagi sellist,” väitis Zveri momilt. ,, Ma pole kunagi öelnud, et oled argpüks." 

»Kuid mõtlesite," katkestas teda Romero. ,, Aga mina ütlen teile, Zveri, et see 
number ei lähe teil läbi." 

Müüride tagant tõusis metsik võidukisa, mida kordas kaja Opari varemete keskel. 
Zveri pööras masendatult linnale selja. 

»»See on kasutu," ütles ta. ,, Üksinda ma Opari ei valluta. Lähme laagrisse tagasi.” 

Colti kehale kobarasse kogunenud masajad preestrid võtsid ära ta relva ja sidusid 
käed selja taha. Et ta oli endiselt teadvuseta, tõstsid nad ta ühe kaaslase õlale ja 
kandsid templi sisemusse. 

Meelemärkusele tulnud, leidis Colt, et lamab suures ruumis põrandal. See, kuhu 
teda lohistati, oli Opari troonisaal, et ülempreestrinna Oah võiks vangile pilku heita. 


Nähes, et vang on toibunud, tõmbasid vahisõdurid ta rops-ti jalule ja tõukasid 
ettepoole poodiumi suunas, kus seisis Oah' troon. 

Ootamatust vaatepildist järeldas Colt, et ta kas näeb viirastusi või und. Hiigelruum 
paistis silma poolmetsiku suurejoonelisusega, mida aja hävitav toime polnud peaaegu 
puudutanud. 

Ta nägi enda ees ehitud troonil erakordselt kauni välimusega noort naist, keda 
ümbritses iidse tsivilisatsiooni aegne luksus. Tema kaaskond koosnes inetutest 
karvastest meestest ja kaunitest neidudest. Tema silmad, mis olid suunatud Coltile, 
olid külmad ja julmad, kogu olekust õhkus kõrkust ja põlgust. Naisega kõneles 
ameeriklasele arusaamatus keeles masajas sõdur, kes meenutas rohkem ahvi kui 
inimest. 

Kui viimane oli jutu lõpetanud, tõusis neiu troonilt püsti, haaras vöö vahelt pika 
noa, tõstis selle kõrgele pea kohale ning 

hakkas rääkima kiiresti ja raevukalt pilku vangilt pööramata. 

Oah' troonist paremal seisvate preestrinnade hulgas silmitses vangi tähelepanelikult 
noor tütarlaps, kes alles hiljuti oli jõudnud küpsusikka. Prinke valgeid rindu katvate 
kullast ketaste all värises Nao süda mõtteist, mis kutsus esile selle kummalise sõduri 
vaatamine. 

Kui Oah oli rääkimise lõpetanud, viidi Colt ära. Ta ei taiba-nudki, et oli kuulanud 
oma surmaotsust, mille langetas Leegitseva Jumala ülempreestrinna. Vahisõdurid 
toimetasid ta vangikongi, mis asus kõrvuti sissekäiguga tunnelisse, kustkaudu pääses 
ohverdamisväljakult linna maa-alustesse käikudesse. Et kong polnud päris maa all, 
hoovas aknast ja ukses oleva võre kaudu värsket õhku ja valgust. Siia vahisõdurid ta 
jätsidki, olles enne käed lahti päästnud. 

Kongi väikesest aknast nägi Colt Päikesetempli siseõue, galeriide lausridu, mis 
tõusid hiigelkõrge müüri harja poole, ja ki-vialtarit keset õue. Altaril ja selle aluse 
kõrval sillutisel paistvad pruunid plekid jutustasid talle sellest, mida ei suutnud väljen- 
dada Oah' arusaamatud sõnad. Võpatades mõistis ta endale määratud saatuse 
möödapääsmatust ja tema sisimas muutus kõik külmaks, üle selja jooksid 
hirmujudinad. Altari otstarbes ei saanud eksida, eriti kui ta nägi eelmiste ohvrite irevil 
hammastega kolpasid, mille tühjad silmakoopad teda jõllitasid. 

Hirmust hüpnotiseeritud, vahtis ta üksisilmi altarit ja kolpasid, kuni lõpuks võttis 
end kokku ja heitis endalt tardumuse, kuid olukorra lootusetus rõhus teda endistviisi. 
Siis pöördus ta mõtteis oma kaaslase ja tema võimaliku saatuse juurde. Tõele tuli au 
anda — Romero oli kogu salgast ainuke vapper ja ustav kaaslane, kellest jäi Coltile 
hea mulje ja kellega oli tal meeldiv suhelda. Ülejäänud tundusid kas siis nõmedate 
fanaatikute või ahnete oportunistidena, sest mehhiklase käitumine ja kõnemaneer 
reetsid temas muretut sõjameest, kes annab rõõmuga oma elu mis tahes ürituse eest, 
mida peab antud hetkel vajalikuks ning mille juurde kuuluvad eelkõige seiklused ja 
teravad elamused. Mõistagi ei teadnud Colt, et Zveri ja teised olid ta saatuse hooleks 
jätnud, kuid oli kindel, et Romero ei jätnud teda maha, vaid sattus ise täbarasse 
olukorda, tapeti või võeti vangi. 

Kogu ülejäänud pika päeva veetis Colt üksinduses, mõtiskledes oma õnnetuse üle. 
Läks pimedaks, aga tema oli nagu ära 

unustatud, keegi ei tulnud teda vaatama. Colt küsis endalt, kas nad ei kavatsenud 
teda üldse ilma toidu ja veeta jätta, või plaanitakse alustada tema ohverdamise 
tseremooniat sellel süngel pruunide plekkidega altaril nii ruttu, et,pole tarvis 
hoolitseda kehaliste vajaduste eest. 


Ta heitis kongi põrandale, mis oli kõva nagu betoon, ja püüdis kas või pisutki unes 
unustust leida. Kuid siis köitis tema tähelepanu vaevalt kuuldav hääl, mis tuli õuest, 
kus asus altar. Teraselt kuulatanud, tegi ta kindlaks, et keegi tuleb tema poole, ja 
hääletult üles tõusnud, astus ta akna alla ning vaatas välja. Ööpimeduses kaugete 
tähtede nõrga valguse taustal nägi ta, et keegi läheneb tema kongile, kuid ei suutnud 
kindlaks teha, on see inimene või loom. Kusagilt ülevalt varemete poolt lõhestas äkki 
öist hääletust veniv karje, mida ameeriklane käsitas nüüd juba mõistatusliku Opari 
linna niisama loomuliku osana, nagu olid seda lagunenud varemed ise. 

> ok ok 

Salk ületas kaljud ja jõudis metsa äärde. Laagrisse pöörduti sünges, rõhutud 
meeleolus, ja kui kohapeal leiti kaos, vajusid pead veel rohkem norgu. 

Tagasijõudnud ekspeditsiooni liikmetele räägiti sedamaid tunnimehest, kelle paha 
vaim oli öösel džunglisse vedanud ja kel õnnestus põgeneda enne, kui too sai ta nahka 
pista. Veel oli nende mälus värske Raghunath Jafari mõistatuslik surm ja need, kes 
Opari müüride alt tagasi jõudsid, olid äärmiselt ärritatud olekus, mis ei lahtunud ka 
öösel, kui inimesed sünge metsa servale tumedate puude alla välilaagrisse magama 
heitsid. Koidu saabumist tervitati kergendusohetega. 

Hiljem, kui nad rivis põhilaagri poole minema hakkasid, said mustanahalised tagasi 
loomuliku meeleolu ning pinevus, mis oli neid päevade kaupa kütkes hoidnud, kadus 
lauludes ja naerus, valged aga põmitsesid endiselt. Zveri ja Romero ei rääkinud 
teineteisega, aga Ivitch, nagu üldse nõrga iseloomuga inimesed, kandis südames kõigi 
vastu viha omaenda ülesnäidatud arguse pärast. 

Puuõõnde peitu pugenud ahvipärdik Nkima nägi mööduvat salka. Kui see oli 
ohutusse kaugusse jõudnud, ronis ta peidupaigast välja ja hakkas mööda puutüve üles- 
alla lippama, karjudes neile tagantjärele kohutavaid ähvardusi ja solvanguid. 

ikka 

Ahvide Tarzan lesis elevant Tantori seljal, toetanud küünarnukid looma laiale 
pealaele ja asetanud lõua kokkupandud pihkudele. Opari La jälgede otsimine oli 
jäänud tulemusteta. Naine oli kadunud nagu vits vette. 

Täna oli Tarzan kohanud Tantorit, ja nagu see oli juba lapsepõlves tavaks saanud, 
rõõmustas ahvinimest võimalus suhelda vaikides vana targa metsapatriarhiga, kellelt 
ta oli alati saanud iseloömujõudu ja tasakaalukust. Tantorist õhkus lepitavat 
rahulikkust, mis andis Tarzanile tagasi hingelise tasakaalu. Omakorda tundis ka 
Tantor rõõmu džunglivalitseja seltskonnast, sest ainsana kõigist kahejalgseist 
olendeist suhtus looma temasse poolehoiuga. 

Džungliloomad ei tunnista mingisuguseid isandaid ja kõige vähem julma türanni, 
kes kihutab ohjeldamatult tagant tsiviliseeritud inimest tema eluteel hällist hauani. See 
julm türann, kes käsutab miljoneid orje, on Aeg. Määramatu ulatuvusega aeg oli 
Tarzanile ja Tantorile piiramatu. Kõigist Looduse kingitud varudest oli ta kõige 
heldemini ümber käinud ajaga, sest igaüks sai nii palju, kui oli vaja eluks, kui pillavalt 
seda ka ei kasutatud. Ajavam oli nii suur, et näis ammendamatu kuni surmani, parast 
seda kaotas aeg nagu kõik muugi oma tähtsuse. Seepärast ei raisanud Tantor ja Tarzan 
asjatult aega, vaid suhtlesid teineteisega sõnatus mõtiskluses. Kuigi aeg ja ruum 
kestavad igavesti, kas siis spiraalselt või otse, on kõigel muul paratamatult lõpp. Nii 
oli ka muretu vaikusega, mida nautisid kaks sõpra ja mida äkki häiris väikese ahvi 
erutatud kriiskamine, mis kostis nende pea kohalt suure puu lehestikust. 

See oli Nkima. Ta leidis lõpuks siiski oma Tarzani ja ajas õnnelikust 
kergendustundest ärevile kogu džungli. Tarzan pööras laisalt ümber ja nägi enda 
kohal kriiskavat ahvi. Lõplikult veendunud, et see on tõepoolest tema isand, sööstis 


Nkima alla ja ronis ahvinimese pronkspruunile õlale. Peened karvased käpad 
põimusid Tarzani kaela ümber ja Nkima surus end tugevasti tema vastu, tajudes seda 
õndsat kaitstust, mis lubas tal aeg-ajalt anduda üleolekukompleksi vaimustusele. 
Tarzani õlal ei kartnud ta midagi ja võis karistamatult solvata kogu maailma. 

»Kus sa olid, Nkima?" küsis Tarzan. 

»» Otsisin Tarzanit," vastas ahv. 

»»Ja mida oled sa näinud sestsaadik, kui ma su Opari müüride juurde jätsin?” 
uudistas ahvinimene. 

»Nii mõndagi. Nägin, kuidas suured manganid tantsisid kuuvalgel surnud Sheeta 
ümber. Nägin Tarzani vaenlasi, kes kõndisid metsas. Nägin Histah'd, kes õgis ahnelt 
Bara korjust." 

»Aga kas sa tarmangani naist nägid?" uuris Tarzan. 

»Ei,” vastas Nkima. ,,Gomanganide ja tarmanganide, Tarzani vaenlaste hulgas naisi 
polnud. Ainult isased, ja nad pöördusid tagasi sinna, kus Nkima neid esimest korda 
nägi.” 

»Millal see oli?" küsis Tarzan. 

»»Kudu ei jõudnud pimedusest veel kõrgele tõusta, kui Nkima nägi, et Tarzani 
vaenlased lähevad tagasi selle koha juurde, kus ta neid esimest korda kohtas.” 

»Küllap on aeg välja uurida, mida nad kavatsevad,” ütles ahvinimene. 

Ta patsutas armastavalt Tantorit lahkumise märgiks, libistas end maha ja hüppas 
osavalt puu alumistele okstele. Kaugel sellest kohast vantsisid samal ajal Zveri ja 
tema salk läbi džungli oma põhilaagri poole. 

Ahvide Tarzan püüdis vältida maapealseid radu seal, kus paks mets kingib vabaduse 
liikuda kõrgel lehestikus. Seejuures arendas ta niisugust kiirust, mis vastase 
kimbatusse ajas. 

Praegu liikus ta peaaegu sirgjoones ja jõudis seetõttu ekspeditsioonile järele siis, kui 
see tegi ööseks peatuse. Paksust lehestikust inimesi jälgides avastas ta üllatuseta, et 
nad polnud mingeid Opari aardeid leidnud. 

Et džungliasukate edu ja õnn, isegi rohkem — nende elu —, sõltub olulisel määral 
nende vaaüemisoskusest, oli Tarzan viimistlenud seda võimet täiuslikkuse kõrge 
astmeni. Esimesel kohtumisel salgaga püüdis ta meelde jätta kõigi tähtsamate isikute, 
samuti paljude lihtsõdurite ja kandjate näod ning välimuse, seetõttu suutis otsemaid 
kindlaks teha, et Colti salgas polnud. Elukogemused võimaldasid Tarzanil kujutleda 
üsna täpset pilti sellest, mis oli Oparis juhtunud, ja puuduja tõenäolist saatust. 

Kunagi minevikus oli ta pealt näinud, kuidas olid plehku pistnud tema enda vaprad 
wazirid, kuuldes hirmuäratavat hoia-tuskisa, ja ta taipas suurema vaevata, et Colt 
püüdis vallutajaid linna viia, kuid ta jäeti maha ja on nüüd surnud või vangi langenud. 
Kuid Tarzan selle pärast eriti ei muretsenud. Ehkki ta 

tundis Colti kui väljapaistva isiku vastu seletamatut kiindumust, suhtus ta temasse 
siiski kui vastasesse. Kui ta oleks tapetud või vangi võetud, oleks see Tarzanile olnud 
vaid meeltmööda. 

Tarzani õlalt vahtis Nkima all asuvat laagrit, kuid pidas end ülal vaikselt, nagu 
Tarzan oli käskinud. Nkima nägi palju asju, mida ta endalegi oleks himustanud. Eriti 
meeldis talle punane sitssärk ühe askari seljas. Särk rabas teda oma suurejoonelisu- 
sega, sest paistis enamiku mustanahaliste katmata kehade taustal soodsalt silma. 
Nkima tahtis, et tema isand laskuks ja tapaks kõik, esmajoones punases särgis mehe. 
Oma hinges oli Nkima verejanuline olend, mistõttu džunglirahust lähtudes tema asu- 
katel lihtsalt vedas, et see väike ahv polnud sündinud gorillana. Kuid Tarzan ei 


mõelnud hoopiski tapatalgutest. Tal olid teised moodused neid võõramaalasi segada. 
Juba päeval oli ta toidupoolist varunud ning läks nüüd laagrist ohutusse kaugusse ja 
kinnitas keha, kuni Nkima tegeles linnumunade, puuvilja ja putukate otsimisega. 

Märkamatult jõudis kätte öö, ning kui see oli džunglile laotanud läbipaistmatu 
pimeduseliniku ja inimesed laagris süütasid lõkked metsloomade eemalepeletamiseks, 
pöördus Tarzan tagasi puu otsa, kust peatuspaik oli hästi näha. Pikka aega jälgis ta 
vaikselt ja tõi siis järsku kuuldavale valju veniva kisa — täpipealt Opari kaitsjate 
kohutava hoiatuskisa. 

Mõju oli silmapilkne. Jutt, laulud ja naer vaibusid. Inimesed olid viivuks otsekui 
hirmust halvatud. Siis kahmasid nad relvad ja kogunesid lõkke äärde kobarasse. 

Tarzan muigas ühe suunurgaga ja sulas ühte džungliga. 


X. Preestrinna armastus 


Ibn Dammuk passis parajat hetke ja nüüd, olles laagris üle kallaste tõusnud jõe ääres 
gallade maa piiril, oli ta selle lõpuks jõudnud ära oodata. Vange valvati mõnevõrra 
nõrgemini, sest Abu Batn arvas, et naised ei riski saatust proovile panna ega põgeneda 
ohtudest kubisevasse džunglisse valve alt, mis ainsana võis neid kaitsta veelgi 
hirmsamate ohtude eest. Ent ilmselt ta alahindas vangide vaprust ja leidlikkust. Nad 
ootasid kogu aeg esimest võimalust põgeneda, millest Abu Batnil polnud aimugi. Ka 
see tõik oli vesi Ibn Dammuki veskile. 

Tegutsedes väga kavalalt, rääkis ta augu pähe ühele mustanahalisele, kes tegelikult 
oli vang ja keda sunniti põhilaagrist neid saatma. Tõotanud talle vabadust, saavutas 
Ibn Dammuk hõlpsasti nõusoleku osaleda araablase nuputatud plaanis. 

Naistele püstitati omaette telk ja selle ukseava ees istus üksainus tunnimees, kelle 
kohalolekust Abu Batni arvates oli rohkem kui küll, sest tähtsam oli hoida naisi oma 
kaasvõitlejate kallalekippumise eest kui takistada üsna väheusutavat põgenemiskatset. 

Ibn Dammuk valis oma kuritööks selle pikisilmi oodatud öö, mil vangide telki 
valvas üks tema oma inimene, tema suguharusse kuuluv mees, keda suguharu 
ustavuse seadused käskisid teenida Ibn Dammukit ja alluda temale. Kohe laagri taha 
metsa peitiski end Ibn Dammuk, võtnud kaasa veel kaks oma suguharu meest, nende 
neli orja ja mustanahalise kandja, kellele öise töö eest oli lubatud anda vabadus. 

Naiste telki valgustas seestpoolt paberist latern, milles põles tuhmilt küünal. Selles 
poolhämaruses vestlesid nad omavahel inglise keeles, mida La juba pisut oskas, kuid 
rääkis vaevaliselt, moonutades lauseid. Ometi oli see parem kui üldse mitte suhelda, 
ja valmistas tütarlastele ainsana rõõmu. Vaevalt tasub imestada selle kokkusattumuse 
üle, et nad rääkisid just põgenemisest ning sellest, et tuleb telgi tagumine sein lõhki 
lõigata ja džunglisse lipsata, niipea kui laager on magama heitnud, tunnimees aga 
vahipostil tukkuma jäänud. Kuni nad jutlesid, tõusis tunnimees püsti ja läks ära. 
Sekund hiljem kuulsid nad, et telgi tagumist seina kraabib keegi. Naised vakatasid ja 
vahtisid pingsalt sinna, kus välise surve all hakkas telgi presentkate liikuma. 

Kostis vaevaltkuuldav sosin: 

»Memsahib Drinov!" 

»Kes seal on? Mis teil vaja on?" küsis Zora vaikselt. , Ma mõtlesin välja, kuidas 
põgeneda. Võin teid aidata, kui tahate." 

»Kes sa oled?" küsis Zora valvsaks muutudes. ,,Minu nimi on Bukula." 

Zorale meenus sedamaid mustanahaline, kelle Abu Batn oli põhilaagrist vägisi 
endaga kaasa toonud. 


»Kustutage latern," sosistas Bukula. ,, Tunnimees läks ära. Ma tulen ja räägin teile 
oma plaanist.” 

1 

Zora tõusis üles, kustutas küünla ja järgmisel silmapilgul roomas Bukula telki. 

»» Kuulake, memsahib,” ütles ta. ,, Täna öösel kavatsevad jalga lasta noormehed, 
keda Abu Batn bwana Zveri juurest ära viis. Me pöördume tagasi ekspeditsiooni 
juurde. Kui tahate, võtame teid kaasa." 

Jah," nõustus Zora, ,,tahame küll." 

»Hästi!" lausus Bukula. ,,Pange nüüd hoolega tähele. Tunnimees tagasi ei tule, aga 
korraga ei saa me kõik lahkuda. Esialgu viin ma teise memsahibi .džunglisse, kus 
poisid ootavad, siis tulen teile järele. Seletage talle. Öelge, et ta järgneks mulle, ainult 
täiesti vaikselt.” 

Zora pöördus La poole. 

»Mine Bukulale järele," sosistas ta. Öösel lahkume. Tulen hiljem." 

»Sain aru," vastas La. 

»»Kõik on korras, Bukula," ütles Zora. ,,Ta sai aru." 

Bukula astus ukseava juurde ja vaatas välja. 

»Tulge!" kutsus ta ja astus pimedusse. La järgnes talle. 

Zora andis endale täielikult aru, millise riski peale nad välja lähevad, minnes 
üksinda nende poolmetsikute mustanahalistega džunglisse, ja sellest hoolimata 
usaldas ta neid palju rohkem kui araablasi. Pealegi uskus ta, et suudab koos Laga ära 
tunda ja tõkestada mis tahes reetlikkust neegrite poolt, kes ena-jmikus, nagu ta teadis, 
on ustavad ja kindlad. Pimedas tühjaksjäänud telgis oodates mõtles Zora sellest, et 
Bukula oleks pidanud juba ammu tagasi olema. Minutid venisid aeglaselt, nendest 
said tunnid, kuid ei ilmunud ei neegrit ega tunnimeest. Zora muutus tõsiselt rahutuks. 
Ta otsustas enam mitte oodata, vaid minna džunglisse põgenikke otsima. Võib-olla ei 
saanud Bukula tagasi tulla, kartes, et teda nähakse, ja nüüd ootavad nad laagri taga 
parajat hetke, et talle järele tulla. Vaevalt sai ta tõusta, et tegutsema hakata, kui väljast 
kostis lähenevaid samme. Zora jäi ootama, arvates, et tuleb Bukula, kuid tema asemel 
nägi läbi ukseava väljas poolhämaruse taustal lehvivais rõivais pikatorulise musketiga 
araablast, kes pistis pea telki. 

»Kus on Hajellan?" küsis ta ähvardavalt lahkunud tunnimeest nimepidi nimetades. 

»Kust meie peame seda teadma?" vastas Zora unise häälega. ,, Mispärast te meid 
keset ööd üles äratate? Kas meie oleme 

pandud teie tunnimehi valvama?" 

Mees pomises midagi vastuseks, keeras siis ümber ja hõikas valjusti üle kogu laagri, 
et Hajellan on kadunud, ja hakkas pärima, kas keegi pole teda näinud. Üksteise järel 
astusid mehe juurde sõdurid ja algas pikk üksipulgi sõelumine, mis võis Ha-jellaniga 
juhtuda. Teda hõigati kaua nimepidi, kuid vastust ei saadud. Lõpuks astus ligi seik ja 
kuulas kõik üle. 

»Kas naised on vähemalt kohal?" küsis ta uuelt tunnimehelt. 

Jah,” vastas see, ,,ma rääkisin nendega." 

Jmelik," lausus Abu Batn ja hõikas samas: ,,Ibn Dammuk! Kus sa siis oled, Ibn? 
Hajellan oli sinu mees.” 

Ei mingit vastust. 

»Siin teda pole,” ütles šeigi kõrval seisev mees. ,,Pole ka Fodili ja Dareyemi.” 

» Otsige laager läbi ja kontrollige, kes veel puudub," käskis Abu Batn. Kui otsingud 
lõppesid, selgus, et puuduvad Ibn Dammuk, Hajellan, Fodil ja Dareyem, samuti viis 
mustanahalist. 


»1bn Dammuk on deserteerunud," kuulutas Abu Batn. «Käigu kus kurat! Meile jääb 
rohkem, kui hakkame naiste eest saadud raha jagama.” 

Sel kombel end rahustanud, naasis Abu Batn telki poolelijäänud unenägu lõpuni 
vaatama. 

Muretsedes La käekäigu pärast ja kirudes end, et ei osanud põgeneda, veetis Zora 
unetu öö, ent siiski oli tema hingelise tasakaalu jaoks hea, et ta ei teadnud tõde. 

Bukula läks käratult üha sügavamale džunglisse, La tema kannul, ja kui nad olid 
laagrist juba tükk maad eemal, nägi neiu enda ees tumedaid inimkogusid, kes seisid 
kobaras koos. Oma silmapaistvate rõivaste tõttu pugesid araablased põõsastesse peitu, 
nende orjad aga, heitnud seljast valged rüüd, astusid Bukula kõrvale. Nad olid 
peaaegu alasti, kui mitte arvestada puusariiet, ja Lal jäi mulje, et teda ootavad vaid 
Abu Batni mustanahalised vangid. Aga kui La oli nende juurde jõudnud, mõistis ta 
oma eksitust, ent oli juba liiga hilja, et pääseda. Sedamaid krabasid temast kinni 
arvukad käed, suhu pisteti tropp ja La ei saanud enam appi hüüda. Seejärel ilmus välja 
Ibn Dammuk oma araablastega, ja salk hakkas käratult liikuma pimedas metsas 
mööda jõekallast, olles ettenägelikult maha rahustanud Leegitseva Jumala raevunud 
ülempreestrinna, sidunud tal käed selja taha ja heitnud kaela nööri. 

Nad käisid öö läbi, sest Ibn Dammuk kujutles imehästi Abu Batni raevu, kui see 
hommikul avastab, et teda on haneks tõmmatud. Hommiku saabudes olid nad laagrist 
kaugel, ent Ibn Dammuk rühkis endiselt edasi, lubanud vaid lühikese hinge-tõmbeaja 
võtta kiiruga hommikueinet. 

Lal oli juba ammu tropp suust ära võetud ja nüüd kõndis Ibn Dammuk tema kõrval, 
pakatamas enesega rahulolust. Ta püüdis Laga juttu teha, kuid naine ei mõistnud teda 
ja kõndis, näol kõrk vastikust väljendav ilme, rinnas kättemaksuiha ja kurbus 
lahusoleku pärast Zorast, kelle vastu metslanna tundis alateadlikku kiindumust. 

Keskpäeval lahkus salk metsloomarajalt ja jäi jõe äärde peatuma. Siin tegi Ibn 
Dammawk saatusliku vea. Põledes meeletust kirest võluva naise vastu ja olles üles 
köetud tema lähedusest, andis araablane järele soovile temaga kahekesi olla ning viis 
ta piki kallast kulgevale kitsale jalgrajale oma kaaslaste silmist kaugemale. 
Eemaldunud laagrist umbes sada jardi, embas ta naist ja püüdis teda suudelda. 

Niisama hästi oleks ta võinud emmata lõvi. Kirelõõmas unustas Ibn Dammuk 
paljugi, sealhulgas ka pistoda, mida kandis alati vööl. Kuid Opari La ei unustanud. 
Hommikuvalgel pistoda märganud, hakkas ta nuputama, kuidas seda enda valdusse 
saada, ja praegu Ibn Dammuki embuses leidis käega kobades selle pideme. Viivuks 
oleks ta nagu alistunud, pani oma imekauni elegantse käe mehe paremale õlale, pistis 
teise vasaku käe alt selja taha, kuid suudelda end ei lasknud, vaid pööras pea ära. Ja 
kui mees valmistus teda väevõimuga suudlema, kahmas Ibn Dammuki õlal lebanud 
käsi äkki tal kõrist kinni. Pikad peened sõrmed, mis tundusid olevat nii õrnad ja 
valged, tungisid terasküünistena ülekohtutegija kõrisse ja selsamal hetkel torkas teine 
käsi, mis oli nii õrnalt meest emmanud, talle abaluu alla tema enda pika pistoda, 
läbistades südame. 

Ibn Dammuk hakkas korisema, ajas end täies pikkuses sirgu, vajus ettepoole ja 
prantsatas maha. La tõukas surnukeha jalaga, võttis tema ümbert vöö ja pistodatupe, 
pühkis verise tera mehe enda valge rõiva külge puhtaks ja kiirustas mööda jalgrada 
üles, kuni märkas põõsastikus tühemikku, kust pääses jõe äärest kaugemale. Ta 
muudkui läks ja läks, kuni enam ei jaksanud, ja siis viimast jõudu kokku võttes ronis 
puu otsa otsima endale nii hädavajalikku puhkepaika. 

likolikal 


Wayne Colt jälgis, kuidas ähmane kogu lähenes tema kongi suunduva koridori 
sissepääsu poole, Võimalik, et see oli surma saadik, kes tuli teda ohvrialtarile viima. 
Ikka lähemal ja lähemal kõlasid sammud, ja juba seisataski inimene tema ukse taga. 
Kostis sosinat, mis oli määratud Coltile. Räägiti Coltile arusaamatus keeles, kuid 
hääle tämbri järgi tegi ta kindlaks, et külaline oli naine. 

Uudishimust taga kihutatuna nihkus ta võre juurde. Kongi pisteti pehme käsi, mis 
puudutas teda peaaegu hellalt. Täiskuu, mis oli tõusnud ohverdamisväljakut piiravate 
kõrgete müüride kohale, kallas järsku hõbedast valgust koridori sissekäigule ja Colti 
kongi esisele, ning ameeriklane nägi noore tütarlapse kogu, kes surus end külma 
raudvõre vastu. Tütarlaps ulatas talle süüa ja kui mees selle vastu võttis, silitas ta Colti 
kätt, tõmbas selle võre juurde ja surus selle vastu oma huuled. 

Wayne Colt oli jahmunud. Ta ei võinud teada, et väike preest-rinna Nao oli 
armunud temasse esimesest silmapilgust, ning et tema silmis ja teadvuses, mis oli 
harjunud nägema mehi ainult Opari koledate karvaste preestrite kujul, nägi see võõras 
välja kui tõeline jumal. 

Nao tähelepanu köitis väljaku poolt kostev sahin. Ta pöördus hääle poole, 
kuuvalgus langes ta näole ja ameeriklane nägi, et neiu oli väga kaunis. Seejärel 
pöördus Nao uuesti mehe poole, tema tumedad silmad vaatasid Colti jumaldavalt, ja 
laskmata lahti viimase kätt, hakkas ta kiiresti rääkima vaiksel meloodilisel häälel, 
kusjuures tema õrnad täidlased huuled võbelesid tunnete ülikülluses. 

Ta püüdis Coltile öelda, et ülehomme südapäeval tuuakse ta ohvriks Leegitsevale 
Jumalale, et Nao ei taha ta surma, ja kui see oleks võimalik, aitaks ta meest, ainult ei 
tea, kuidas seda teha. 

Colt raputas pead. 

»Ma ei saa sinust aru, pisike,” ütles ta ja Nao, kes ei suutnud taibata mehe sõnade 
mõtet, tunnetas omaenese öeldu tarbetust. Seejärel tõstis ta käe, joonistas peene 
nimetissõrmega suure ringi vertikaalsel pinnal idast läände, märkides päikese teed 
taevavõlvil, asus siis teist ringi tegema, kuid katkestas selle seniidis, tähistades seega 
teise päeva keskpäeva. Tema ülestõstetud käsi tardus hetkeks dramaatiliselt kõrgel 
õhus, siis aga, 

otsekui pigistades sõrmedega kujuteldava ohvrinoa pidet, torkas selle nähtamatu 
teraviku endale sügavale rindu. 

»Nii hävitab su Oah,” ütles ta, pistis käe trellide vahelt läbi ja puudutas Colti rinda 
sellest kohast, kus tuksus süda. 

Ameeriklane arvas, et taipas tema pantomiimi mõtet, ja kordas seda kohe, torgates 
kujuteldava tera endale rindu ja vaadates küsivalt Naole otsa. 

Neiu noogutas nukralt vastuseks ja ta silmad täitusid pisaraist. 

Colt tajus ülima selgusega, et tal on sõber, kes aitab teda, kui suudab, ja ajanud käed 
trellide vahelt välja, tõmbas ta neiu pehmelt enda poole ning suudles teda laubale. 
Kõlatu nuruga põimis Nao käed tema kaela ümber ja surus oma näo Colti oma vastu. 
Siis laskis ta mehe niisama äkitselt lahti, keeras ümber ja ruttas kärmel sammul 
minema, sulades peatselt ühte ohverda-misväljaku vastaspoolel võlvialuse sünge 
pimedusega. 

Colt sõi toodud toidu ära ja lamas siis tükk aega, mõtiskledes inimeste tegusid 
juhtivate seletamatute jõudude üle. Saladuslikust möödanikust kulgeva juhuste ahela 
lõi vaenulikus linnas see ainuke inimolend, kes oli valmis kinkima oma sõprust 
temale, täiesti tundmatule võõramaalasele, kelle olemasolust ei osanud ta tänase 
päevani isegi unistada. Colt püüdis end veenda, et tütarlast tõukas sellele teole 


kahjutunne, mille kutsus esile tema haletsusväärne seisund, ent südamega ta mõistis, 
et tütarlast pani tegutsema palju sügavam puhang. 

' Colti olid varem kütkestanud paljud naised, kuid ta polnud veel kordagi 
armastanud ja seepärast imestas, et armastus võib niiviisi tulla. Kas armastus vallutab 
kord ka tema, nagu vallutas selle tütarlapse? Ta püüdis kujutleda, kas oleks võimalik, 
et teda tõmbaks samasuguse jõuga tütarlapse poole, kui asjaolud oleksid teistsugused. 
Kui ei, siis siin on midagi viltu. Murdes pead selle sajandite mõistatuse üle, jäi ta oma 
kongi kõval põrandal magama. 

Hommikul tuli karvane preester, kes tõi süüa ja vett. Päeva jooksul tulid asja ees, 
teist taga teda vahtima teisedki, justkui oleks ta mingi metsloom loomaaias. Nii venis 
see pikk päev ja uuesti saabus öö, tema viimane. 

Ta püüdis kujutleda, missugune võib olla tema surm. Tundus peaaegu uskumatu, et 
kahekümnendal sajandil ohverdatakse ta mingisugusele paganlikule jumalusele. 
Kuid tütarlapse 

pantomiim, verise altari ja irevil hammastega kolpade olemasolu tugevdasid mõtet, 
et just selline saatus ootab teda hommikul. 

Coltile meenus perekond, meenusid sõbrad. Nad ei saa iialgi teada, mis temaga oli 
juhtunud. Ta kõrvutas oma traagilist surma missiooniga, mida oli otsustanud täita, ega 
hakanud kahetsema, sest mõistis, et surm pole asjatu. Käskjalg tema teatega on siit 
kaugel, küllap on juba rannikule jõudnud. See oli tagatis, et ta oli suutnud oma 
ülesande täita. Ta oli rahul, et oli tegutsenud viivitamatult ja saatnud teate nii ruttu, 
kui sai, seepärast läheb ta hommikul surma rahuliku südamega, ilma asjatu 
kahetsemiseta. 

Ta ei tahtnud surra ja tegi päeva jooksul rohkesti plaane, kuidas esimesel võimalusel 
põgeneda. 

Colt muretses, kas neiuga polnud midagi juhtunud ja kas ta veel tuleb. Ta ootas 
läbematult tema ilmumist, sest igatses suhtlemist sõbraga oma elu viimastel tundidel, 
kuid öö möödus ja ta kaotas vähimagi lootuse. Colt püüdis magades unustada teda 
ootavat hommikut. 

Wayne Colt vähkres rahutult kõval asemel, aga noorem-preester Firg norskas samal 
ajal õlehunnikul väikeses pimedas ubrikus, mis oli tal magamistoa eest. Firg oli 
võtmehoidja ja uhkeldas niivõrd oma tähtsate kohustega, et ei lubanud kedagi isegi 
puudutada oma vastutusrikka seisundi pühasid tähiseid. Need olidki sellepärast talle 
usaldatud, sest oli teada, et Firg pigem sureb, kui need kellelegi. annab. 
Intellektuaalsusega Firg silma ei paistnud, see sõna ise oli talle tundmatu. Olles looma 
moodi algeline olend, jäi ta paljudes arukuse ilminguis neile isegi alla. Kui ta magas, 
olid kõik ta meeleorganid välja lülitatud, mida magavate metsloomade juures ei juhtu. 

Firgi tuba asus veel lõplikult purunemata varemetes ühel ülemistest korrustest. Tuba 
paiknes koridori kohal, mis kulges mööda templi keskväljaku poolset äärt. Sel tunnil 
oli väljak mattunud pimedusse, sest öö hakul seda valgustanud kuu oli nüüd kadunud. 
Seega võis Firgi toa poole salamahti hiilivat kogu näha ainult juhuslik kõrvalolija. 
Inimene liikus hääletult, kuid sihikindlalt, kuni jõudis ukseni, mille taga lesis Firg. 
Seal ta peatus ja kikitas kõrvu. Kuuldes Firgi vägevat norskamist, astus ta kähku sisse, 
lähenes magajale, laskus põlvili, kobas ühe käega ettevaatlikult tema keha, teises aga 
pigistas preestri karvase rinna kohale tõstetud pika terava noa käepidet. 

Peagi leidis inimene, mida otsis: suure rõnga, mille külge oli lükitud mitu päratut 
võtit. Rõngas oli Firgi vöö külge kinnitatud nahast aasaga ja öine külaline püüdis seda 
vaheda teraga läbi lõigata. Firg liigahtas, ja inimene tardus silmapilk paigale. Preester 


hakkas rahutult vähkrema, kuid veidi aja pärast kukkus taas norskama. Siis püüdis 
nuga veel kord nahast aasa läbi lõigata. Rihm katkes ootamatult kiiresti ja tera 
kriimustas metallrõngast, millest võtmed korraks kergelt kõlisesid. 

Firg ärkas otsekohe, kuid üles ei tõusnud. Talle polnud määratud enam kunagi üles 
tõusta. 

Käratult ja välkkiirelt, enne kui tönts olend tajus ähvardavat ohtu, läbistas pistoda 
vahe tera tema südame. 

Firg heitis hääletult hinge. Tema tapja tardus viivuks, pistoda üles tõstetud, nagu 
soovides veenduda, et töö on hästi tehtud. Seejärel eemaldas ta preestri puusariidega 
pistoda teralt reetlikud plekid, tõusis püsti ja tõttas toast välja, kaasas päratu suured 
võtmed küldrõnga küljes. 

Colt liigutas end rahutult unes, võpatas ja ärkas. Kuu hääbuvas valguses nägi ta oma 
kongi trellide taga inimkogu. Ta kuulis, kuidas rohmakas lukus keerati võtit. Kas 
tõesti tuldi talle juba järele? Colt tõusis püsti. Kõik tema mõtted olid koondunud ühele 
— põgeneda! Aga kui avanes uks ja kõlas õrn hääl, siis ta mõistis, et tütarlaps on 
tagasi tulnud. 

Ta astus kongi, põimis käed mehe kaela ümber ja surus huuled tema huultele. 
Hetkeks liibus tütarlaps ta rinnale, laskis siis lahti, võttis ta käe ja tõmbas meest enda 
järele. Ameeriklane lahkus heameelega sellest masendavast surmakambrist. 

Kuulmatute sammudega ületas Nao ohverdamisväljaku nurga ja jõudis pimeda võlvi 
alla süngesse koridori. Tiirutades ja haake tehes ning kogu aeg varju hoidudes juhtis 
neiu teda keerulist teed mööda läbi varemete. Mõne aja pärast, mis tundus Coltile 
igavikuna, avas ta madala paksu puust ukse ja tõi mehe templi peasissekäigu juurde, 
mille võimsa portaali tagant paistis linna sisemüür. 

Siin Nao seisatas, astus lähemale ja vaatas Coltile silma. Uuesti põimusid neiu käed 
mehe kaela ümber, uuesti surus ta oma huuled mehe huultele. Neiu põsed olid 
pisaraist märjad, hääl kätkev nutust, mida ta püüdis tagasi hoida, kui hakkas avaldama 
armastust mehele, kes tema sõnadest aru ei saanud. 

Nao tõi mehe siia, et anda talle vabadus, kuid ei suutnud 

temast kuidagi lahkuda. Ta liibus Colti vastu, hellitas teda ja sosistas õrnu sõnu. 

Ta hoidis meest niiviisi veerand tundi, viimane aga ei tihanud end vabastada. 
Lõpuks tõmbus Nao eemale, osutades sise-müüris olevale läbikäigule. 

»Mine!" sõnas ta. ,,Sa viid endaga kaasa Nao südame. Ma ei näe sind enam kunagi, 
kuid jään alati meenutama seda tundi ja hoian sellest mälestuse kogu eluks.” 

Wayne kummardas ja suudles ta kätt, metslase väikest peenikest kätt, mis nüüdsama 
oli sooritanud mõrva, et tema armsam võiks elada. Kuid Wayne ei teadnud sellest 
midagi. 

Nao andis talle pistoda koos tupega, et ta ei läheks karmi maailma relvituna, seejärel 
pööras Wayne neiule selja ja hakkas aeglaselt astuma sisemüüri poole. Läbikäigu 
juures ta seisatas ja vaatas tagasi. Kuuvalgel iidsete varemete varjus nägi ta ähmaselt 
noore preestrinna pinevil kogu. Mees tõstis käe ja lehvitas talle sõnatuks 
hüvastijätuks. 

Suur kurbus valdas Colti, kui ta läks läbi sisemüüri ja õue vabaduse poole, sest ta 
teadis, et oli maha jätnud kurbusest lõhkeva südame selle rinnas, kes arvatavasti riskis 
oma eluga, et teda päästa. Colt jättis maha ustavaima sõbra, kelle nägu suutis ta 
praegu vaid ähmaselt kujutleda, sõbra, kelle nimegi ta ei teadnud. Ainuke mälestus, 
mille ta kaasa viis, olid kuumad suudlused ja peenike pistoda. Ja läbides kuuvalgusest 
üleujutatud Opari orgu, meenutas Wayne Colt mahajäänud väikese preestrinna kogu 
seismas varemete varjus, ja kurbus tumestas põgenemisrõõmu. 


XI. Džunglisse eksinud 


Sellest, kui õudne kisa oli häirinud vandenõulaste laagri rahu, oli nüüd juba 
omajagu aega möödas ning inimesed võisid maha rahuneda ja uuesti magama heita. 

Zveri arvas, et neid jälitab salk Opari sõdureid, kellest võis oodata öist kallaletungi. 
Seepärast pani ta laagri ümber tugevdatud valve, ent neegrid uskusid kindlalt, et 
salapärane kisa ei tulnud hoopiski mitte inimese kõrist. 

Masendatud ja hirmunud, asusid nad hommikul jälle teele. Mindi hästi vara ja pärast 
pikka rännakut jõuti põhilaagrisse veel 

enne pimedat. Avanev vaatepilt täitis neid õudusega. Laager oli kadunud, selle 
kohal lagendiku keskel kõrgus tuhahunnik, mis kõneles laagrisse jäänud inimestega 
juhtunud õnnetusest. 

Uuest hädast sattus Zveri kirjeldamatusse raevu, kuid selles ei saanud otse kedagi 
süüdistada, seepärast kukkus ta edasi-ta-gasi marssima valjusti eri keeltes saatust 
needes. 

Puu otsast jälgis teda Tarzan. Ka tema oli jahmunud siin nähtud õnnetusest, mis oli 
laagrit peasalga äraolekul tabanud, aga kuna ta nägi, kui suurt meelehärmi valmistas 
see nende ülemusele, tundis ahvinimene rahuldust. 

Neegrid ei kahelnud, et tegu on taas neid jälitava kurja vaimu vihaga, ja kõik 
arvasid üksmeelselt, et ebaõnnest kiusatud valge, kelle iga samm lõppes nurjumise või 
õnnetusega, tuleb ilmtingimata maha jätta. 

Kuid tuleb tunnistada, et erakordsete juhtimisvõimetega Zveri oskas peaaegu 
vältimatu mässu maha vaigistada ning sundis meelituste ja ähvarduste abil inimesed 
paigale jääma. Käskinud püstitada hütid kogu salga jaoks, saatis ta sedamaid 
käskjalad oma agentide juurde, nõudes viivitamatult hädavajalikku moona. Ta teadis, 
et mõningane saadetis on juba teel — rõivad, relvad, laskemoon. Praegu vajas ta 
hädasti toidumoona ja vaherusesemeid. Korra hoidmiseks andis ta inimestele kogu 
aeg tööd laagri korrastamisel, lagendikult võsa raiumisel või saatis neid jahile värsket 
liha hankima. 

Nii möödusid päevad, päevadest said nädalad, Tarzan aga ootas ja jälgis neid. Ta ei 
kiirustanud, sest see pole loomadele omane. Ta hulkus džunglis, sageli Zveri laagrist 
üpris kaugel, kuid aeg-ajalt tuli tagasi, püüdes neile, mitte meelepaha valmistada ja 
soovides, et nad jääksid uskuma täielikku turvalisust, mida ta võis mis tahes hetkel 
häirida. Ta külvab nende hinge õudu ja halvab tahtejõu. Tarzan tundis hästi hirmu 
psühholoogiat ja kavatses neile anda hävitava löögi just hirmu abil. 

kli 

Abu Batni laagrisse, mis oli üles löödud gallade maa piiril, tuli tema saadetud 
luurajatelt teade, et galla sõdurid koondavad jõude, takistamaks teda nende maa-ala 
läbimisel. Paljude meeste jooksumineku tõttu ei söandanud seik heita väljakutset 
mehistele ja rohkearvulistele galla sõduritele, ehkki mõistis, et peab midagi ette 
võtma, sest kui ta veel kauaks paigale jääb, 

jõuab tagalast talle paratamatult järele Zveri oma tagaajajatega. . Lõpuks tulid 
ülesjõge saadetud luurajad tagasi ja kandsid ette, et tee läände on vaba. Ja siis, jätnud 
maha baasi, asus Abu Batn teele oma ainsa“ naisvangiga. 

Tema raevul polnud piiri, kui tuli ilmsiks, et Ibn Dammuk oli röövinud La, 
seepärast kahekordistas ta ettevaatusabinõusid, et vältida Zora Drinovi põgenemist. 
Teda valvati nii hoolikalt, et igasugune põgenemisvõimalus näis peaaegu lootusetu. 


Neiu teadis, millise saatuse oli talle määranud Abu Batn. Ta oli rusutud meeleolus ja 
mõtles enesetapule. Mõnda aega hellitas ta lootust, et Zveri saab araablased kätte ja 
vabastab neiu, kuid päev kadus päeva järel, toomata vähimaidki muudatusi, ja ta oli 
juba ammu selle lootuse maha matnud. 

Endastmõistetavalt ei võinud ta teada täbarast olukorrast, millesse Zveri oli 
sattunud. Ta ei julgenud saata salka neidu otsima, kartes, et mässumeeleolus 
mustanahalised võivad otsa peale teha igale ohvitserile, kes salga etteotsa pannakse, ja 
naasta oma suguharu juurde. See aga tähendas, et teave ekspeditsioonist ja selle 
eesmärkidest võib vaenlastele teatavaks saada. Ta ei saanud ka tervet salka teele viia, 
vaid pidi jääma põhi-laagrisse vastu võtma varusid, mis teadupärast pidid kohale 
jõudma iga päev. 

Võimalik, et kui ta oleks teadnud, milline oht Zorat ähvardas, oleks Zveri kõrvale 
heitnud kõik kaalutlused ja läinud teda päästma, kuid olles loomult umbusklik ja 
usaldamata ühtegi inimest, kinnitas ta endale, et Zora jättis ta meelega maha. Zveri 
iseloom, mis niigi oli raske, muutus sellest mõttest päris väljakannatamatuks ning 
need, kes pidid raskel hetkel tema võitluskaaslased ja abilised olema, püüdsid kõigest 
väest tema silma alla mitte sattuda. 

Sel ajal tõttas ahvike Nkima džunglis edasi, täites talle antud ülesannet. Oma 
armastatud isandat teenides võis väike Nkima keskenduda ühele mõttele ja pikka aega 
järgida üht käitu-misjoont, kuid lõppude lõpuks lülitus tema tähelepanu paratamatult 
ümber kõrvalisele esemele ja siis nagu tavaliselt unustas ta mitmeks tunniks kõik oma 
ülesanded. Seejärel asus ta uuesti kohuseid täitma, nagu poleks midagi juhtunud, 
taipamata, et tema tegutsemises oli tekkinud paus. 

Muidugi teadis Tarzan oma väikese sõbra sünnipärast nõrkust, kuid kogemuste 
põhjal teadis sedagi, et kõigist vääratustest 

hoolimata ei jäta Nkima iialgi talle ülesandeks tehtud asja pooleli. Olles minetanud 
orjaliku sõltuvuse ajast, mis on omane tsiviliseeritud inimestele, kaldus Tarzan 
vaatama Nkima hajameelsusele läbi sõrmede, võttes seda tühise puudusena. Kunagi 
jõuab Nkima sihtkohta. Võimalik, et siis on juba liiga hilja. Aga kui selline mõte 
ahvinimesele pähe turgataski, kehitas ta vaid õlgu ega teinud väljagi. 

Ent tsiviliseeritud inimesele on aeg paljude asjade tuum. Ta muretseb, on erutatud 
ning nõrgendab oma vaimset ja kehalist töövõimet, kui ei tee iga minut midagi olulist. 
Ta käsitab ajavoolu otsekui jõge, mille vesi voolab asjatult, kui seda ära ei kasutata. 

Umbes samasugune ebanormaalne aja adumine oli iseloomulik Wayne Coltile, kes 
komberdas kannatusi taludes džunglis kaaslasi otsides, nagu oleks maailma saatus 
sõltunud sellest, kas ta leiab nad või mitte. 

Ponnistuste tarbetus oleks saanud talle silmanähtavaks, kui ta oleks teadnud, et otsib 
kaaslasi sootuks valest kohast. Wayne Colt oli eksinud. Õnneks ta seda ei aimanud, 
vähemalt mitte esialgu. Selle põrutava avastuse teeb ta hiljem. 

Möödusid päevad, tema aga aina eksles ringi, leidmata laagrit. Suure vaevaga 
hankis ta endale toidupoolist. Tema menüü oli kesine, mõnikord isegi eemaletõukav, 
koosnedes puuviljast, mida ta oli juba õppinud ära tundma, ja närilistest, keda tal õn- 
nestus tappa hädamisi, kaotades tohutult kallist aega, mida ta ikka veel hindas üle 
kõige. 

Ta lõikas endale jämeda malaka ja lamas pikka aega jalgraja ääres, kus 
tähelepanekute järgi otsustades võis oodata jahisaagi — mõne väikese looma 
ilmumist. Colt jõudis järeldusele, et koit ja videvik on parim aeg küttida loomi, keda 
ta oli võimeline kinni püüdma. Mööda sünget džunglit ringi rännates sai ta teada palju 
igasuguseid asju, mis viisid võitluseni ellujäämise eest. Nii näiteks mõistis ta, et 


kahtlase hääle puhul on kõige mõistlikum puu otsa ronida. Tavaliselt kadusid loomad 
Colti lähenedes tema teelt, kuid ükskord ründas teda ninasarvik ja teine kord sattus ta 
saaki õgiva lõvi peale. Iga kord päästis teda surmast ainult õnnelik juhus, kuid sel 
moel õppis ta ettevaatlik olema. 

Kord südapäeval jõudis ta jõe äärde, mis teed tõkestas. Selleks ajaks oli ta juba 
veendunud, et oli lõplikult eksinud. Teadmata, kuhu pöörata, otsustas ta minna 
kergema vastupanu teed 

ja siirduda allavoolu piki jõge, mille kaldal lootis varem või hiljem leida 
pärismaalaste küla. 

Ta oli valitud suunas õige vähe edasi jõudnud loendamatutest loomajalgadest 
sissesõtkutud rajal, kui tema tähelepanu köitis kusagilt eestpoolt kostev nõrk hääl. 
Colt kikitas kõrvu ja tegi kindlaks, et keegi tuleb tema poole. Järgides väljakujunenud 
tegutsemisviisi, mis kõige kindlamini säästis elu, nagu ta oli üksinda ja relvituna 
džunglis ringi ekseldes tuvastanud, ronis Colt puu otsa ja võttis koha sisse oksal, kust 
rada oli nähtav. Väga kaugele ette ta ei näinud, sest rada tegi rohkesti käänakuid. Kes 
iganes lähenes, pidi Colti vaatevälja sattuma otse puu all, kuid praegu polnud sellel 
tähtsust. Džungel oli talle pikka meelt õpetanud ja polnud välistatud, et ta hakkas 
pikkamööda teadvustama aja mõttetust, sest ta võttis mugavama asendi ja valmistus 
ootama. 

Esialgu meenutasid hääled kerget sahinat, kuid valjenesid peagi, omandades uue 
mõtte, ja Colti oletus, et keegi jookseb mööda rada, tugevnes. Seejuures polnud 
jooksjaid üks, vaid kaks, Colt kuulis selgesti raske olevuse tümistamist, mis täiendas 
esialgu kuuldud hääli. 

Ja siis kandus temani inimese hääl, mis karjus: ,,Seisa!" Nüüd kostsid hääled juba 
väga lähedalt, jalgraja kõige ligema käänaku tagant. 

Jooksusammud vaibusid, seejärel kostis madistamist ja arusaamatuid needusi 
puistavat mehehäält. 

Äkki kõlas naisehääl: ,Lase lahti! Elusalt ei saa mind keegi!" — ,,Siis saan sind 
mina," ütles mees. 

Colt kuulis paljutki. Naise hääl tundus talle tuttav. Ta hüppas käratult rajale, tõmbas 
välja pistoda ja tormas tülitsemis-häälte suunas. Käänaku taga otse enda ees nägi ta 
meesterahva selga. Otsustades rõiva järgi, mis laiade voltidena alla langes, oli see 
araablane. 

Mehe sitkes haardes võis aimata vastupanu osutava naise piirjooni. 

Colt hüppas ettepoole, kahmas mehel last kinni ja tõmbas enda poole. Kui ta 
viimase nägu nägi, tundis temas ära Abu Batni. Nüüd mõistis Colt, miks oli naise hääl 
talle tuttav tundunud.. See oli Zora Drinov. 

Abu Batn läks raevust tumepunaseks, kuid tema imestus polnud sugugi väike, kui ta 
tundis ära ameeriklase. 

Esimesel silmapilgul näis talle, et tagaajajad Zveri laagrist on 

ta kätte saanud ja arveteõiendamine on möödapääsmatu. Ent silmitsenud lähemalt 
räpast, räbaldunud ja relvitut Coltii taipas araablane, et see inimene oli üksi ja 
kahtlemata eksinud. 

»Uskmatu koer!" kisendas Abu Batn ja kiskus järsu liigutu- 
sega end Colti käest lahti. ,, Kuidas sa julged oma räpaste käp- 
padega tõsiusklikku puudutada?" A 

Nende sõnadega püüdis ta välja tõmmata revolvrit. Samal silmapilgul tormas Colt 
täie ajuga talle peale ja mõlemad kukkusid kitsale jalgrajale. 


Edasi arenesid sündmused hoogsalt. Revolvrit välja kiskudes jäi Abu Batnil päästik 
rõiva voltidesse kinni ja kõlas lask. Kedagi haavamata tungis kuul maasse, kuid lask 
meenutas Col-tile teda ähvardavat ohtu ja enesesäilitusvaistule alludes tõmbas ta 
pistoda teraga üle šeigi kaela. 

Pikkamisi tõusis Colt araablase laibalt üles. Zora Drinov kahmas tal käsivarrest 
kinni. 

»Rutem!" hüüdis ta. ,,Lasu peale jooksevad teised siia kokku. Nad ei tohi meid 
leida." 

Colt ei hakanud midagi pärima, kummardus, korjas kähku üles Abu Batni relva ja 
padrunid, samuti pika musketi, mis vedeles maas laiba kõrval, ja jooksis Zorale järele. 

Et Colt ei kuulnud vähimatki märki tagaajamisest, peatas ta varsti tütarlapse. 

»Kas te oskate puude otsas ronida?" küsis ta. 

» Oskan küll," vastas Zora. ,,Kuid mis see siia puutub?" 

»Edasi liigume mööda puid," selgitas mees. ,,Kui oleme küllalt sügavale džunglisse 
jõudnud, ei leia nad enam meie jälgi.” 

»Hästi!" hüüdis neiu ja ronis Colti abiga puu otsa, mille all nad olid seisnud. 

Nende õnneks kasvas mitu suurt puud üksteise lähedal, nii et nad said võrdlemisi 
hõlpsasti teerajast sadakond jalga eemalduda ja seal, roninud kõrgele suure puu 
okstele, jäid nad igast küljest varjatuna redutama. 

Kui nad lõpuks olid teineteise kõrvale istunud, pöördus Zora Colti poole. 

»» Seltsimees Colt! Mis juhtus? Mida te siin üksinda tegite? Kas te otsisite mind?" 

Wayne Colt muigas. 

»» Otsisin kogu salka. Ma pole kedagi näinud sestsaadik, kui me 

Opari jõudsime. Kus on laager ja mispärast Abu Batn teid jälitas?" 

«Oleme laagrist kaugel,” vastas Zora. ,,Ma ei tea küll, kui kaugel, aga ma oskaksin 
tagasi minna, kui poleks araablasi.” 

Seejärel jutustas ta lühidalt Abu Batni reetmisest ja enda vangistamisest. 

»Täna kohe pärast keskpäeva kuulutas seik välja puhkepea-tuse. Inimesed olid väga 
väsinud ja esimest korda nende päevade jooksul nõrgendasid minu valvamist. 
Taipasin, et lõpuks ometi on kätte jõudnud silmapilk, mida ma nii läbematult olin 
oodanud. Kuni nad magasid, põgenesin džunglisse. Nad avastasid mu kadumise 
peaaegu kohe ja Abu Batnil õnnestus mind kinni võtta. Ülejäänut nägite ise." 

»» Mõelda vaid, kuivõrd ettearvamatu ja ühtaegu imepärane on saatus!" lausus mees. 
»Mis sa ütled — teie ainuke pääsemis-võimalus sõltus minu juhuslikust 
vangisattumisest Oparis!" 

Zora naeratas. 

«Saatus tegi rohkem,” ütles ta. ,, Aga mis siis, kui te üldse poleks ilma sündinud?" 

»»Siis oleks Abu Batn viinud teid mõne musta sultani haaremisse või kes teab, ehk 
oleks Oparis vangi langenud keegi teine.” 

»»Mul on hea meel, et te ilma sündisite," ütles Zora. 

» Tänan teid," vastas Colt. 

Nad jutlesid vaikselt, kuulatades, kas ei kosta tagaajamist. Colt pajatas põhjalikult 
vangistamisele eelnenud-“ündmustest. Ta jättis vahele oma põgenemise mõne 
üksikasja tänutundest teda päästnud tundmatu neiu vastu ning vaikis maha ka Zve-ri 
võhiklikkuse inimeste juhtimisel, samuti selle, et viimane oli tema ja Romero Opari 
müüride vahele saatuse hooleks jätnud ega teinud isegi katset neid aidata, ilmutades 
seega andestamatut argust. Ameeriklane oletas, et tütarlaps on Zveri armastatu, ega 
tahtnud teda kurvastada. 

»»Mis seltsimees Romerost sai?" küsis Zora. 


»Ei tea,” vastas Colt. «Viimane, mida ma nägin, oli see, kuidas ta lõi mehiselt tagasi 
väikseid koledaid deemoneid.” 

» Üksi?" huvitus Zora. 

«Oletame, et minagi ei seisnud tegevuseta." ,,Ma ei mõelnud seda," lausus neiu. 
«Muidugi ma tean, et olite koos Romeroga, aga kes veel oli?" «Rohkem polnud 
kedagi.” 

«Tähendab, te läksite linna ainult kahekesi?" küsis Zora. 

Colt kohmetus. 

«Näete,” alustas ta, «neegrid keeldusid linna minemast. Meil jäi üle kas minna ilma 
nendeta või loobuda katsest aardeid vallutada.” 

»Kuid läksite ju ainult teie ja Miguel, kas pole?" ei jätnud Zora järele. 

«Mind löödi nii kähku rivist välja,” lausus mees naerdes, ,,et ma isegi ei tea täpselt, 
mis seal tegelikult juhtus." Tütarlapse silmaterad ahenesid. «Milline alatus,” oli ta 
nördinud. 

Juttu ajades silmitses Colt ühtelugu tütarlast. Kui kaunis ta oli, isegi räbalais ja 
poriga koos. Selle ajaga oli ta veidi kõhnemaks jäänud, silmad vaatasid väsinult, nägu 
oli kannatustest ja murest ahtaks jäänud. Seda hämmastavam oli praegu tema ilu. Näis 
uskumatu, et ta võib armastada toorest ja võimuahnet Zve-rit, kes oli igas suhtes tema 
vastand. 

Peagi katkestas ta lühikese vaikuse. 

«Peame proovima põhilaagrisse tagasi minna," ütles Zora. «Minu kohalolek seal on 
äärmiselt tarvilik. Nii palju kõike on vaja teha ja peale minu ei tule keegi sellega 
toime.” 

«Mõtlete ainult tööle ja mitte iialgi endale. Olete üritusele väga ustav.” 

Jah,” vastas neiu, «olen ustav sellele üritusele, millele andsin vande." 

«Kardan, et viimastel päevadel mõtlesin ma pigem oma isiklikust heaolust kui 
proletariaadi hüvangust," tunnistas Colt. 

«Mulle tundub, et oma hinges olete jäänud kodanlaseks," ütles neiu, ,,ja suhtute 
endiselt proletariaati põlgusega.” 

«Kust te selle võtate?" küsis mees. ,,Oma arust pole ma andnud sellisteks 
järeldusteks põhjust.” 

«Mõnikord reedab rääkija salamõtted hääle kõla, millega üht või teist sõna 
öeldakse.” 

Colt puhkes südamest naerma. 

«Teiega on ohtlik vestelda," tegi ta kokkuvõtte. «Kas nüüd lastakse mind koidikul 
maha?" Zora vaatas talle tõsiselt otsa. 

«Teie ei sarnane teistega," poetas ta. «Mulle tundub, et te ei kujuta ette, kui 
umbusklikud on minu sõbrad. Tahan teid hoiatada, et jälgiksite iga oma sõna, kui 
nendega räägite. Nende seas on piiratud, nõmedaid inimesi, kes teie sotsiaalse päritolu 
tõttu 

teid ei usalda. Nad on klassi üleoleku küsimustes väga väiklased ja arvavad, et 
esiplaanile on tõusnud nende klass.” 

»Nende klass?" kordas Colt. ,, Mul oleks nagu meeles, et mainisite kunagi oma 
proletaarseid juuri.” 

Kui ta mõtles tabada Zorat ootamatult ja näha tema kimbatust, siis ta laskis mööda. 
Neiu ei võpatanud ega pööranud pilku ära. 

»Nii see ongi,” vastas ta, ,,kuid sellest hoolimata näen ma hästi oma klassi puudusi.” 

Mees uuris teda üksisilmi, naeratuse vari puudutas ta huuli. ,, Ma ei usu...” 


»Miks te vait jäite? Mida te ei usu?" päris Zora. 

«Andestage mulle," vastas Colt. ,, Paistab, et ma hakkan valjusti mõtlema." 

» Vaadake ette, seltsimees Colt," hoiatas Zora. «Mõnikord on valjusti mõtlemine 
tapvalt ohtlik.” 

Ta pehmendas oma sõnu naeratusega. 

Edasise jutuajamise katkestasid eemalt kostvad meestehääled. 

«Tulevad,” sosistas neiu. 

Colt noogutas ning mõlemad vakatasid, kuulates lähenevaid samme ja hääli. 

Inimesed jäid lähedale seisma ja Zora, kes oskas araabia keelt, kuulis kedagi neist 
ütlevat: 

,Jälg lõpeb siin. Nad läksid džunglisse.” 

»»MIiSs mees see temaga on?" 

«Jälgede järgi otsustades on see uskmatu," vastas esimene. 

«Nad lähevad tingimata jõe äärde," lausus kolmas. «Kui mina oleksin püüdnud 
põgeneda, oleksin ma seda teed läinud.” 

«Allahi Sa räägid tarku sõnu," ütles esimene. «Hargneme siin ahelikku ja kammime 
koha läbi, kuid hoidke end uskmatu eest. Tema käes on šeigi revolver ja musket." 

Põgenikud kuulsid tagaajajaid eemaldumas, tehes endale teed läbi džungli jõe poole. 

«Arvan, et peame ära minema," kuulutas Colt. «Kuigi minek on väga raske, on 
minu arust parem hoiduda mõnda aega võsale lähemale ja jõest kaugemale." 

»Jah," nõustus Zora, «pealegi asub selles suunas laager.” 

Ja nad asusid pikale väsitavale teekonnale otsima oma kaaslasi. 

Öö leidis nad paksust džunglirägastikust. Rõivad rippusid seljas räbalatena, kehad 
oli kriimustatud ja mitmest kohast verised, meenutades hääletult ja piinavalt neile 
läbikäidud rasket teed. 

Näljased ja janust vaevatud, jäid nad ööbima puu otsa, kus Colt meisterdas 
tütarlapsele algelise aseme, ise aga valmistus magama puu all maas. 

Kuid Zora sellega ei nõustunud. 

»»Sellel pole nüüd küll mingit mõtet,” ütles ta. ,, Meie olukord pole selline, et lubada 
endale langeda igasuguste tobedate harjumuste ohvriks, mis määravad meie elu 
tsiviliseeritud maailmas. Ma hindan teie õilsat otsust, ent siiski on parem, kui minu 
juurde üles ronite, kui sinna alla jääte, kus võite juba esimese lõvi ohvriks langeda." 

Siis meisterdas Colt Zora abil teise aseme kõrvuti esimesega. Pimeduses sirutasid 
nad rohmakatel asemetel välja oma väsinud keha ja püüdsid uinuda. 

Peagi jäi Colt magama ja nägi unes jumalanna sihvakat kuju tähesamaste silmade ja 
pisaraist märgade põskedega, aga kui ta teda embas ja suudles, nägi, et see oli Zora 
Drinov. Järsku ärkas ta hirmuäratavast häälest, mis kostis džunglist. Colt tõusis 
paugupealt ja haaras relva. 

«Lõvi tuli jahti pidama,” ütles neiu vaikselt. 

»Huu!" hüüatas Colt. «Jäin vististi magama, sellepärast eh-musingi unes.” 

«Jah, te magasite," tähendas Zora. «Kuulsin, kuidas te unes rääkisite.” 

Mees tajus tema hääles naeru. «Mida ma rääkisin?" küsis Colt. 

«Vahest pole vaja, teil hakkab ehk piinlik,” vastas Zora. 

»Ei. Ütelge aga, palun teid." 

» Le ütlesite: ,, Ma armastan teid.”" 

«Kas tõesti?” 

«Jah. Huvitav, kellele te seda ütlesite?" nokkis teda Zora. 

»Ma imestan isegi," kohmetus Colt, meenutades, et ühe tütarlapse kuju unenäost 
sulas ühte teise omaga. 


Nende hääli kuuldes eemaldus lõvi möirates. Ta ei pidanud jahti vihatud inimestele. 

XII. Mööda hirmurada 


Aeglaselt venisid päevad mehe ja naise jaoks, kes otsisid kaaslasi. Need päevad olid 
täis kurnavaid pingutusi, suunatud peamiselt toidupoolise ja vee hankimisele, et hinge 
sees hoida. Colti hämmastas üha rohkem kaaslase iseloom ja isiksus. Ta märkas 
murega, et Zora muutub järk-järgult nõrgemaks väsimusest ja viletsast toidust, mida 
tal õnnestus hankida. Siiski käitus ta mehiselt, varjates hoolega Colti eest oma 
olukorda. Ta ei kurtnud kordagi, ei sõna ega pilguga heitnud mehele ette oskamatust 
piisavalt toitu hankida, mille pärast Colt ise kõvasti kannatas. Zora ei teadnud, et Colt 
ei saanud tihti söönuks, andes talle oma toidu. Tagasi tulnud, rääkis mees, et oli oma 
osa juba varem ära söönud. Pettus õnnestus seetõttu, et jahti pidades jättis ta tihtipeale 
Zora kuhugi võrdlemisi ohutusse kohta puhkama, et tütarlaps asjatult jõudu ei 
kulutaks. 

Nii jättis ta tänagi neiu lookleva jõe kaldale suure puu otsa. Zora oli väga väsinud. 
Talle tundus, et-väsimus oli muutunud krooniliseks. Mõte teekonna jätkamisest 
kohutas teda, kuid ta mõistis siiski, et minema peab. Zora küsis endalt, kui palju ta 
jõuab veel käia, enne kui väsimusest lõplikult maha variseb. Ent ta ei muretsenud 
hoopiski enda, vaid selle raha, rikkuse ja võimu maailmast tulnud inimese pärast, 
kelle alaline hoolitsus, rei-pus ja õrnus olid talle avastus. 

Zora teadis, et kui ta enam edasi minna ei jaksa, ei jäta mees teda maha, seega 
kaotab võimaluse sellest süngest džunglist välja pääseda, ja kõik tema pärast. Colti 
huvides lootis neiu, et surm saabub talle varem ja vabastab seega mehe tema eest yas- 
tutamast. Vabanenud tülinast, võib ta kiiremini leida selle viirastusliku laagri, mis 
Zorale tundus juba peaaegu viljatu väljamõeldis. Kuid surmast mõeldes kiskus ta süda 
kokku, küll mitte hirmust, mis oleks olnud täiesti loomulik, vaid hoopis teisel 
põhjusel, mille ootamatu teadvustamine vapustas teda. Tehtud avastus kutsus oma 
traagikaga temas esile õuduse. See mõte tuli tingimata jalamaid minema kihutada, 
sekunditki viivitamata, kuid ometi tuli see tema juurde uuesti tagasi, tuli nüri visa- 
dusega, millest Zorale tõusid pisarad silma. 

Sel hommikul läks Colt toidu otsinguil tavalisest kaugemale, sest oli sattunud 
antiloobi peal. Sellises koguses liha nägemine pani ta kujutlusvõime tegutsema, eriti 
mõeldes sellele, et 

nüüd hakkab Zora tervis paranema, ja ta hakkas visalt jälitama kauguses vilksatavat 
jahisaaki. 

Antiloop tajus vaid ähmaselt vaenlase juuresolekut, sest ta liikus Colti suhtes vastu 
tuult ega tundnud tema lõhna. Inimese vilksatamine eemal ei kutsunud temas esile 
midagi peale uudishimu. Kuigi loom eemaldus, jäi ta sageli seisma ja tagasi vaatama, 
soovides oma uudishimu rahuldada. Mingil hetkel antiloop viivitas ja ahastav Colt 
tulistas kaugelt. Loom prantsatas maha, inimene aga ei suutnud tagasi hoida valju 
võidukisa. 

Aeg kadus, ja Zora rahutus üha kasvas. Iialgi varem polnud Colt teda nii kauaks 
üksi jätnud, seepärast hakkas neiu kujutlema igasuguseid õnnetusi, mis võisid meest 
tabada. Oleks ta teadnud, kust Colti otsida, oleks neiu talle järele läinud, sest 
pealesunnitud tegevusetus rõhus teda. Ebamugav asend puu otsas muutus talumatuks. 
Pealegi hakkas vaevama janu ja, tulnud puu otsast alla, läks Zora jõe äärde. 

Kui ta oli janu kustutanud ja kavatses juba puu otsa tagasi minna, kuulis ta mingit 
häält lähenemas sealt, kuhu Colt oli läinud. Tema süda hakkas rõõmust pekslema, 


nukrus ja väsimus näisid kaduvat ja ta taipas, kui üksi ta oli olnud ilma Coltita. Ini- 
mene mõistab oma sõltuvust seltskonnast alles siis, kui peab taluma pealesunnitud 
üksildust. Zora Drinovi silmi valgusid rõõ-mupisarad ja ta läks Coltile vastu. Põõsad 
tema ees löödi kahele poole ja Zora vapustatud pilgu ees seisis kohutav karvane ahv. 

Ahvide kuningas To-yat oli niisama jahmunud kui neiugi, kuid tema reageering oli 
sootuks teistsugune. Kartmatult vaatas ta seda õrna valget tarmangani naist. Tema 
välimuses nägi tütarlaps üksnes metsikust, ehkki To-yati rinnas lõi lõkkele hoopis 
teistsugune tunne. Ta nihkus kohmakalt neiule lähemale, ent Zora, raputanud endalt 
maha ajutise tardumuse, pistis jooksu. Oma kavatsuse kasutuses veendus ta silmapilk 
hiljem, kui karvane käpp toorelt tal õlast kinni kahmas. Viivuks unustas neiu Šeigi 
revolvri, mille Colt talle alati enesekaitseks jättis. Siis tõmbas ta relva kiiresti 
püstolitaskust välja ja suunas loomale, kuid To-yat arvas, et see on lihtsalt nui, 
millega naine teda rünnata kavatseb, kiskus selle Zora käest ära ja viskas eemale. 
Kuigi viimane pani raevukalt vastu, püüdes end vabastada, kahmas ta neiu suurema 
vaevata kaenlasse ja siirdus džunglisse, kust oli tulnud. 

Colt ei jännanud saagiga kuigi kaua — lõikas ära pea, jalad ja eemaldas sisikonna, 
et oleks kergem kanda, sest teadis, et nälgimine oli tema jõudu kahandanud. 

Antiloobi kere õlale upitanud, läks ta tagasi mõttes juubeldades, et lõpuks ometi 
naaseb suure koguse toitva lihaga. Antiloobi raskuse all vaarudes ehitas ta roosilisi 
tulevikuplaane. Nüüd saavad nad puhata, kuni taastub jõud. Selle ajaga suitsutavad 
liha, mida nad ühekorraga ära ei söö, vaid jätavad tagavaraks, mis võimaldab neil 
maha käia pika maa. Kahepäevane puhkus ja rikkalik toit annavad uut jõudu ja 
energiat. 

Asunud tagasiteele, mõistis Colt, et oli Täinud kaugemale, kui oletas, aga ta ei 
kahetsenud seda. Ta ei kahelnud hetkegi, et jõuab Zora juurde — kas või lõplikult 
kurnatuna, nii kindel oli ta oma vastupidavuses ja tahtejõus. 

Kui mees lõpuks vaarudes sihile jõudis, vaatas ta üles puu otsa ja hõikas tütarlast 
nimepidi. Vastust ei tulnud. Colti valdas kohe ähmane iiveldamapanev õnnetuse 
eelaimus. Ta viskas an-tiloobikere maha ja vaatas kiiruga ringi. 

»Zora! Zora!" karjus ta. 

Kuid vastuseks oli vaid džunglivaikus. Lasknud pilgul ringi käia, märkas ta Abu 
Batni revolvrit, mille To-yat oli maha visanud, ja tema kõige halvemad kahtlused said 
kinnitust, sest ta mõistis, et kui Zora oleks omatahtsi lahkunud, oleks ta relva kaasa 
võtnud. Zorale oli keegi kallale tunginud ja ta röövinud, selles Colt ei kahelnud. 
Hoolikalt maad uurinud, leidiski ta peatselt jalajäljed, mis sarnanesid inimese 
omadega. 

Äkiline sõgedushoog haaras Wayne Colti. Džungli julmusest, looduse ülekohtust 
lahvatas ta rinnas lõkkele pime raev. Ta tahtis tappa seda, kes oli röövinud Zora 
Drinovi, rebida ta lõhki käte ja hammastega. Kõik ürginimese metsikud vaistud 
ilmnesid temas uuesti, kui ta, unustanud liha, mis sekund varem talle nii palju oli 
tähendanud, ahvide kuninga To-yati nõrka jälge mööda ülepeakaela džunglisse 
tormas. 

klikkad 

Pärast Ibn Dammuki ja tema kaaslaste käest põgenemist rajas La endale aeglaselt 
teed läbi džungli. Teda tõmbas kodulinn, kuigi teadis, et sinna oli ohtlik naasta. Aga 
kuhu siis veel minna? Oparist põgenemise järel ringi ekseldes oli ta rabatud 
välismaailma mõõtmatusest ja tunnetas nüüd valuga, et Tarzanit 

ta üles ei leia. Seepärast siirdus La Opari tagasi. Ehk ilmub Tarzan kunagi uuesti 
sinna? Teda ei hirmutanud karvavõrdki teel varitsevad suured ohud, sest ta oli 
ükskõikne elu vastu, mis polnud talle erilist õnne toonud. Ta elas, sest oli elus, ja 
võimaluse korral püüdis oma elu pikendada, sest selline on looduse seadus, mis täidab 
ületamatu elutahtega isegi kõige viletsamaid hädavareseid, täpselt samuti nagu neid 
haruldasi õnneseeni, kes on rõõmsad ja kõigega rahul. 

Peagi tundis La, et teda aetakse taga ja lisas sammu. Leidnud üles, teeraja, hakkas ta 
seda mööda edasi minema, ehkki mõistis, et sissetallatud teel liiguvad ka jälitajad 
suurema kiirusega. Ta ei saa kuulda neid niisama selgelt kui läbi džungli rühkides. Ja 
siiski oli La kindel, et nad ei saa teda kätte. Aga kui ta käänaku taha jooksis, jäi järsult 
paigale, sest seal seisis tema teed tõkestades päratu lõvi. Seekord tundis La ta ära, aga 
mitte kui Jad-bal-ja, Tarzani jahikaaslase, vaid kui lõvi, kes oli ta päästnud leopardi 
käest, kui Tarzan ta maha jättis. 

Lõvid olid Lale tuttavad olevused juba Oparist saadik, kus preestrid püüdsid sageli 
kinni väikseid lõvipoegi, mõningaid pidasid koduloomade eest, kuni nad vanemaks 
said ja inimestele ohtlikuks muutusid. Seepärast teadis La, et lõvid võivad inimestega 
suhelda ilma viimastele hukatuslike tagajärgedeta, ja tundes juba selle lõvi iseloomu, 
kartmatu nagu Tarzangi, tegi ta valiku lõvi ja teda jälitavate araablaste vahel. 
Kõhklemata astus La ouure looma juurde, kelle käitumises ei täheldanud ta otsest 
hädaohtu. 

Looduslapsena teadis La, et lõvi käppade vahel saabub surm kiiresti ja valutult, 
seepärast polnud tal hirmu, oli ainult suur uudishimu. 

Jid-bal-ja oli juba ammu haistnud Lad, kes liikus džunglirajal tema suhtes alla tuult, 
ja ootas naist uudishimulikult, sest oli tabanud ka tema järel kõndivate inimeste nõrka 
lõhna. 

Praegu, mil La lähenes talle rada mööda, astus lõvi teed andes kõrvale ja nagu suur 
kass hõõrus suurelakalist pead naise jalgade vastu. 

La seisatas, pani käe ta pea peale ja kõnetas teda vaikselt esimeste inimeste ning 
suurte ahvide keeles, mida rääkis tema rahvas ja Tarzan ise. 

La tagaajajaid juhtiv Hajellan ilmus käänaku tagant välja ja 

jäi rabatult seisma. Ta nägi otse enda ees hiigellõvi, kes vihases lõrisemises kihvad 
paljastas, lõvi kõrval seisis valge naine, käsi sügaval looma paksus mustas lakas. 

Naine' ütles lõvile ainult ühe sõna keeles, mida Hajellan ei osanud. 

»Tapa!" lausus La suurte ahvide keeles. 

Leegitseva Jumala ülempreestrinna oli käsutamisega harjunud, talle ei tulnud 
pähegi, et Numa ei pruugi kuuletuda. Seepärast ei imestanud ta sugugi, kui Numa end 
maadligi surus ja siis hüppas, ehkki La ei teadnud, et just nõnda käsutas lõvi ka 
Tarzan. 

Fodil ja Dareyem pidid äärepealt jalust maha lööma kaaslase, kes oli paigale 
tardunud, ja oma kirjeldamatuks õuduseks nägid neile kallale hüppavat lõvi. Nad 
keerasid ümber ja andsid jalgadele valu, tormates tagant tulevatele neegritele otsa, 
kuna hirmust halvatud Hajellan seisis edasi nagu post. Jad-bal-ja tõusis tagajalgadele 
püsti, Hajellani pea kadus lõvi hiiglaslike lõugade vahele. Võimsad lõuapärad 
sulgusid raksatades inimese kaela ümber, tema kolp läks pooleks nagu munakoor. 
Lõvi raputas vihaselt surnukeha ja virutas selle maha. Siis pöördus ta ümber ja 
silmitses küsivalt Lad. 

Naise südames polnud oma vaenlaste vastu rohkem halastust kui Jad-bal-ja 
südames, ta tahtis ainult neist vabaneda. Teda ei huvitanud, mis saab vaenlastest, 
seepärast ei saatnud ta lõvi põgenejaid taga ajama. La tahtis teada, mida Jad-bal-ja 


oma saagiga ette võtab. Kuna ta mõistis, et jahisaaki õgiva lõvi läheduses viibida pole 
sugugi ohutu, pööras ta ümber ja hakkas mööda rada edasi minema. Kuid Jad-bal-ja 
polnud inimsööja ja seda mitte moraalsetel kaalutlustel, vaid selle pärast, et oli noor, 
täis jõudu ja võis ilma vaevata maha murda mis tahes looma, kelle leidis olevat palju 
maitsvama kui inimese soolase liha. Seepärast jättis ta Hajellani lamama sinna, kuhu 
see oli kukkunud, ja järgnes Lale mööda varjulisi džungliradu. 

Kahe tee ristumiskohal peatus peaaegu alasti neeger, puusadel vaid kitsas riideriba. 
Ta viis Zverile rannikult kirja. Tuul puhus temast vasakult poolt ja tõi inimese 
tundlikusse ninasse nõrka lõhna, mis andis tunnistust lõvi lähedusest. Sekunditki 
kõhklemata kadus neeger puu lehestikku, mis rippus raja kohal. Võib-olla oli Simba 
kõht täis ja ta ei pidanudki jahti, kuid neegrist käskjalg ei tahtnud riskida. Ta oli 
kindel, et lõvi läheneb, ja 

otsustas oodata siin, kust olid nähtavad mõlemad rajad, kuni selgub, missuguse 
valib neist Simba. 

Et neeger oli oma varjupaiga usaldusväärsuses kindel, ei tundnud ta erilist ärevust ja 
seetõttu polnud ette valmistatud vaatepildiks, mis peatselt tema silmadele avanes. 
Midagi sellist poleks ta osanud kujutleda isegi unes. Ta pilgutas silmi, veendumaks, et 
ei maga, kuid ei, eksitust ei saanud olla. See oli tõepoolest valge naine, peaaegu alasti, 
kui mitte arvestada kullast ehteid ja pehmet leopardinahast puusariiet, — valge naine, 
kes tuli, sõrmed sügaval hiiglasliku kullakarva lõvi mustas lakas. 

Ristmikul keerasid nad vasakule, sinna, kuhu temagi pidi minema. Kui nad olid 
silmist kadunud, kahmas neeger kinni paelaga kaelas rippuvast amuletist ja hakkas 
paluma oma rahva jumalat Mulungot. Kui ta teekonda jätkas, läks ringi. 

Öö katte all tuli Tarzan sageli võõramaalaste laagrisse ja, seadnud end puu otsas 
sisse, kuulas, kuidas Zveri tutvustas kaaslastele oma plaane. Sel viisil sai ahvinimene 
kurssi kõigi nende kavatsustega, kaasa arvatud kõige väiksemadki üksikasjad. 

Jõudnud selgusele, et nad'veel niipea tegutsema ei hakka, siirdus Tarzan džunglisse, 
kaugemale inimeste pilgu alt ja ebameeldivast lõhnast, nautides täiel rinnal vabadust 
ning rahu, mida hindas elus üle kõige. Ta teadis, et Nkima oli selleks ajaks sihtkohta 
jõudnud ja viinud kohale Tarzani läkituse. Ahvinimene oli ikka veel nõutu La 
salapärase kadumise pärast ja tujust ära, et ei suutnud tema jälgi leida. La kadumine 
kurvastas Tar-zanit sügavalt, sest tal oli juba plaan valmis, kuidas ülempreestrinnal 
troonile tagasi aidata ja vaenlasi karistada. Kuid peagi lakkas ta juhtumit kahetsemast 
ja asus end oksalt oksale vibu-tama, tundes täit rõõmu oma olemasolust. Kui kõht 
tühjaks läks, hakkas ta jahtipidava kiskja sünge ähvardava vaikimisega saagi jälgi 
ajama. 

Vahetevahel mõtles ta noorele meeldivale ameeriklasele, kuigi Tarzan pidas teda 
vaenlaseks. Kui ta oleks teadnud Colti lootusetust olukorrast, oleks ta vahest appi 
rutanud, kuid ta ei teadnud sellest midagi. 

Üksinda, ilma sõpradeta eksles sügavasse meeleheitesse langenud Wayne Colt 
džunglis ringi, otsides Zora Drinovit ja tema röövijat. Jälje oli ta kaotanud juba ammu. 
To-yat asus temast paremal, sammudes raskelt oma kandami all, kohtamata teel 
takistusi. 

Kurnatusest ja vapustusest jõuetu Zora oli täielikus õuduses oma olukorra 
lootusetusest teadvuse kaotanud. To-yat ehmus, et naine on surnud, kuid sellele 
vaatamata, kandis teda edasi, et näidata vähemalt sugukonnale kui oma vapruse 
tõendit või korraldada järjekordne dum-dum, kui õnnestub. Olles kindel oma jõule ja 


teades, et vaid üksikud võivad riskida talle vastu panna, läks To-yat džunglis edasi 
otsejoones, hoidmata vaikust ja kartmata midagi. 

Palju oli neid teravaid kõrvu ja tundlikke ninasid, mis teatasid omanikule tema 
tulekust, aga ainult ühele tundus kummaline isaahvi ja tarmangani naise lõhna 
segunemine. Sellal kui To-yat muretuna oma teed jätkas, hakkas üks teine džungli- 
asukas talle kiiresti ja käratult järgnema. Kui viimase teravad silmad märkasid 
soodsast kohast karvast isaahvi ja habrast saledat tütarlast, kõverdusid tema huuled 
hääletus muiges. Hetk hiljem jäi ahvikuningas To-yat torisedes seisma, kui tema ette 
rajale hüppas kergek pronkspruuni tarmangani hiiglaslik kogu — elav oht tema 
jahisaagile. 

Isaahvi metsikud silmad pildusid tuld ja viha. ,,Käi minema," ütles ta. ,,Olen To-yat. 
Käi minema, või ma tapan su.” 

»Läse ta vabaks," nõudis Tarzan. ,,E1!" röögatas To-yat. ,,Ta on minu oma." ,,Lase ta 
vabaks," kordas Tarzan, ,,ja mine oma teed. Muidu tapan su. Olen Ahvide Tarzan, 
džunglivalitseja!" 

Tarzan tõmbas välja oma isa jahinoa ja hakkas küüru tõmbudes isaahvi poole 
liikuma. To-yat möiratas ja nähes, et rivaal kavatseb võitlusse astuda, viskas 
tütarlapse eemale, et ta ei segaks liikumist. Nad hakkasid keerlema, otsides soodsat 
asendit ründamiseks, kui järsku kostis džunglist kõrvulukustavat raginat. 

Metsapõues rahulikult maganud elevant Tantori äratas ootamatult kahe looma 
lõrisemine. Silmapilk tabasid Sõõrmed tema armastatud Tarzani tuttava lõhna, kõrvad 
ütlesid talle, et viimane oli astunud kahevõitlusse suure manganiga, kelle lõhna tundis 
Tantor niisama selgesti. 

n Puid murdes ja ümber paisates tormas elevant läbi metsa, ja juba ta kerkiski nende 
ette, kõrge nagu mägi. Ahvikuningas To-yat, nähes nendes kurjades väikestes 
silmades ja läikivates kihvades surma, keeras ümber ja sööstis džunglisse. 

XIII. Lõvi-inimene 


Peter Zveri hakkas oma ettevõtmise õnnestumises kaotatud enesekindlust tagasi 
saama. Viimaks ometi oli tema agentidel õnnestunud kohale toimetada osa nii 
hädavajalikku varustust koos teatud hulga sõjakalt meelestatud neegritega, kes tulid 
täiendama tema hõredaks jäänud armeed, et tagada Zveri plaanitud Itaalia Somaalia 
vallutamine. Venelase plaan seisis selles, et sooritada äkkrünnak, rüüstata 
pärismaalaste asulad, vallutada paar eelposti, taganeda seejärel kiiresti piiri taha, peita 
ära Prantsuse mundrid, et vajaduse korral neid hiljem kasutada, ja asuda Ras Tafari 
kukutamisele Abessiinias, kus agentide teadete kohaselt olid küpsenud tingimused 
revolutsiooniks. Veel kinnitasid agendid Zverile, et niipea kui Abessiinia tema käes, 
hakkab sinna tema lippude alla kokku voolama pärismaalaste suguharusid kogu 
Põhja-Aafrikast. 

Kaugesse Bokharasse oli koondatud kakssada pommitus-, luure- ja hävituslennukit, 
mis ameerika kapitalistid olid andnud nende käsutusse kasulõikamist arvestades, ja 
see õhuarmaada valmistus lennuks läbi Pärsia ja Araabia oma baasi Abes-siiniasse. 
Sellise abiväega on Zveri seisund kindel, teda toetavad ka Egiptuse rahulolematud 
araablased, kuna Euroopa riigid, olles üksteise vastu sõtta kistud, ei saa talle ühiselt 
vastupanu osutada. Seega täitub Zveri unistus impeeriumist ja tema asend jääb 
igavesti kõikumatuks. 

Võib-olla oli see meeletu idee, vahest oli Peter Zveri hullumeelne, ent kes suurtest 
vallutajatest polnud pisut hullumeelne. 


Ta kujutas juba, mismoodi tema impeeriumi piirid nihkuvad lõunasse sedamööda, 
kuidas ta järk-järgult laiendab oma valdusi, kuni saabub päev, mil ta saab hiiglasliku 
mandri valitsejaks — tema, Peter Esimene, Aafrika imperaator. 

Olete vististi õnnelik, seltsimees Zveri," tähendas väike Antonio Mori. 

»Miks ka mitte, Tony?" küsis unistaja. ,, Ma tunnen ette peatset edu. Peame kõik 
õnnelikud olema, aga varsti saame veel õnnelikumaks.” 

Jah," soostus Tony, ,.kui Filipiinid saavad iseseisvaks, olen ma väga õnnelik. Kas te 
ei arva, seltsimees Zveri, et siis saab minust kodumaal väga tähtis inimene?" 

»Seda küll,” vastas venelane, ,,aga kui sa siia jääd ja hakkad minu heaks töötama, 
saab sinust veelgi tähtsam inimene. Mida sa ütled suurvürsti tiitli koha?" 

»Suurvürst!" hüüatas filipiinlane. ,, Arvasin, et suurvürste enam pole.” 

»» Võib-olla tulevad nad jälle.” 

»Nad olid julmad inimesed, kes rõhusid lihtsaid tööinimesi, " ütles Tony. 

» Vahest polegi nii halb olla suurvürst, kes rikkaid rõhub ja nende raha ära võtab," 
lausus Zveri. ,,Suurvürstid on väga rikkad ja võimukad. Aga kas sina ei tdha siis rikas 
ja vpimukas olla, Tony?" 

»Noh, loomulikult, kes seda siis ei tahaks?" ,, Siis kuula kõiges minu sõna, Tony, ja 
kunagi teen ma sinust suurvürsti,” võttis Zveri jutuotsad kokku. 

Nüüdsest peale ei vaibunud laagris minutikski tormiline tegevus, sest Zveri oli 
võtnud nõuks pärismaalastest nekruteid drillida ning taguda neisse kas või 
mingisugune arusaam sõjaväelisest korrast. Romero, Dorsky ja Ivitch, kellel oli 
sõjaasjanduses kogemusi, hakkasid inimestele õpetama riviettevalmistust ja laager 
täitus marssivatest, rivistuvatest, ründavatest ja määrustikku õppivatest sõduritest. 
Peale selle õpetati neile püssi-laskmise algoskusi. 

Järgmisel päeval pärast kõnelust Zveriga aitas Tony mehhiklast, kes tegi palehigis 
mustade nekrutite grupile drilli. 

Puhkuse ajal, kui mehhiklane ja filipiinlane mõnuga suitsu tõmbasid, pöördus Tony 
oma kaaslase poole. 

»»5a Oled palju reisinud, seltsimees,” alustas filipiinlane. ,,Ehk tead, missugust 
mundrit kannavad suurvürstid?" 

»»Olen kuulnud, et Hollywoodis ja New Yorgis kannavad neist paljud ohvitseride 
mundrit,” vastas Romero. 

Tony tegi grimassi. 

«Millegipärast kadus mul tahtmine suurvürst olla,” ütles ta. 

Laagrielu oli neegritele meelepärane: riviõppused, milleks kulus peaaegu kogu aeg, 
olid küllaltki huvitavad ja viisid neid eemale tülidest, toit oli rikkalik, ees ootasid 
rännakud j* võitlused. Salga need liikmed, kes olid omal nahal tunda saanud Opari 
õudusi ja muid ebameeldivusi, mis olid võtnud neilt hingelise tasakaalu, rahunesid 
nüüd täiesti maha. Zveri pidas seda enda teeneks, arvates, et kõik laabus tänu tema 
suurepärasele juhiandele. 

Peagi saabus laagrisse käskjalg, kes tõi Zverile kirja ja jutustas kummalise loo 
naisest, keda oli näinud koos mustalakalise kullakarva lõviga džunglis jahti pidamas. 
Sellest aitas, et meenutada mustanahalistele endisi salapäraseid juhtumeid nagu se- 
dagi, et selles paikkonnas võimutsevad üleloomulikud jõud kummituste ja deemonite 
näol ning iga hetk võib nendega juhtuda kohutav õnnetus. 

Aga kui jutustus viis tasakaalust välja neegrid, siis kiri, mille käskjalg Zverile üle 
andis, kutsus venelases esile tugeva rae-vupuhangu, mis lähenes hullumeelsusele. 


Tulist kurja vandudes tammus ta telgi ees edasi-tagasi, selgitamata kellelegi oma 
raevu põhjust. 

Kuna Zveri vihast vahutas, koondusid tema vastu tundmatud jõud. Džunglis liikus 
sadakond musta sõdurit. Nende sile läikiv nahk, selle all rulluvad musklid ja vetruv 
samm kõnelesid kehalisest jõust. Nad olid alasti, kui mitte arvestada lõvi-või 
leopardinahast kitsaid puusakatteid. Samuti mõningaid ehteid, mis on nii kallid 
metslaste südamele: vasest käe- ja jala-võrud, lõvi- ja leopardiküünistest kaelakeed. 
Iga sõduri pead ehtisid valged lehvivad suled. Kuid sellega nende varustuse äigeusus 
ka lõppes, sest nende relvastus oli kõige ajakohasem: võimsad armeepüssid, revolvrid, 
täidetud padrunltaskud. See oli tõepoolest hirmuäratav salk, kes läks sihikindlalt ja 
sõnatult läbi džungli, aga kõige ees sammuva neegripealiku õlal kükitas väike ahv. 

klikkad 

Tarzanit valdas kergendustunne, kui Tantori ootamatu rünnak kihutas To-yati 
džunglisse, sest Ahvide Tarzan ei tahtnud tülitseda manganide — ainsate olevustega, 
keda pidas oma vendadeks. Ta ei unustanud kunagi, et teda oli oma rinnapiimaga üles 
kasvatanud emaahv Kala ja kuni täisealiseks saamiseni oli ta elanud ahvikuningas 
Kerchaki sugukonnas. Lapsest peale oli ta harjunud mõtlema endast kui ahvist ning 
isegi praegu oli tal pahatihti kergem mõista ja hinnata suurte manganide kui inimeste 
käitumise põhjusi. 

Tarzani märguande peale jäi Tantor seisma. Hiigellooni oli juba maha rahunenud, 
ehkki valmis tagasi lööma mis tahes ohtu, mis tema sõpra ähvardas. Ta vaatas, kuidas 
ahvinimene põlvitas maas lamava tütarlapse kõrvale. Esialgu arvas Tarzan, et ta 

on surnud, kuid mõistis peagi, et see oli vaid minestus. Võtnud neiu sülle, ütles ta 
paar sõna oma paksunahalisele sõbrale, kes pööras ümber, langetas pea ja hakkas 
otsejoones läbi paksu džungli minema, rajades teed teadvusetut tütarlast kandvale 
Tarzanile. 

Elevant Tantor liikus otsekui joonlaua järgi, kuni lõpuks peatus suure jõe kaldal. 
Teisel pool jõge oli koht, kuhu Tarzan tahtis viia To-yati õnnetu vangi, kelles oli kohe 
ära tundnud noor naise vandenõulaste põhilaagrist. Põgus ülevaatus näitas, et ta oli 
näljasurma äärel. 

Tarzan ütles jälle midagi Tantorile ja hiiglaslik paksunahali-ne loom, põiminud 
londi tütarlast süles hoidva sõbra ümber, tõstis mõlemad ettevaatlikult oma laiale 
seljale. Seejärel läks elevant vette ja suundus vastaskaldale. Kärestikus oli sügav ja 
mäs-lev vool lõi Tantori jalust maha ning kandis tükk maad allapoole, enne kui tal 
uuesti jalule õnnestus tõusta ja teisele kaldale jõuda. Siin läks ta jälle teed rajades 
edasi ja mõne aja pärast astus laiale tugevasti sõtkutud jahimeesterajale. 

Nüüd käis ees Tarzan, Tantor tema kannul. Nad rühkisid vaikides oma eesmärgi 
poole ja peagi avas Zora Drinov silmad. Samal hetkel meenus talle oma kohutav 
saatus, kuid tajus sedamaid, et põsk, mis puhkas röövija õlal, ei puuduta hatust 
karvkatet, vaid inimese siledat nahka. Siis pööras neiu pead ning silmitses teda 
kandva olevuse profiili. 

Esialgu tundus Zorale, et hirmust algasid tal viirastused. Või veel, ta ei suutnud ju 
kindlaks teha, kui kaua oli olnud teadvuseta, ega meelde tuletada, mis selle ajaga oli 
juhtunud. Viimane, mida ta mäletas, oli teda džunglisse kandnud hiigelahvi sü-lelus. 
Siis oli ta silmad sulgenud, aga kui ta need uuesti lahti lõi, nägi ahvi asemel 
imekaunist metsjumalat. 

Zora pani silmad kinni ja pööras pea kõrvale, et mõne sekundi pärast neid jälle lahti 
teha ja vargsi selle olevuse nägu piielda. Vahest muutub ta seekord uuesti ahviks ja 
siis Zora mõistab, et ta on tõemeeli hulluks läinud või magab. 


Aga kui ta jälle silmad avas, veenis nähtud vaatepilt teda selles, et lummus jätkub, 
sest otse nende taga rajal sammus raskelt hiiglaslik isaelevant. 

Pea liikumise järgi sai Tarzan aru, et tütarlaps on teadvusele tulnud, ja kui 
ahvinimene pöördus, et talle pilku heita, nägi, kuidas neiu hämmastusest ümmarguste 
silmadega Tantorit vaatas. 

Siis pöördus ta inimese poole ja nende pilgud kohtusid. 

»Kes te olete?" küsis neiu sosinal. ,, Kas ma näen und?" 

Kuid ahvinimene suunas oma pilgu ettepoole ega vastanud talle. 

Zora tahtis juba end lahti kiskuda ja põgeneda, kuid tajus nõrkust ja abitust, leppis 
saatusega ning langetas uuesti pea ahv-inimese pronkspruunile õlale. 

Jõudnud väikesele välule, kus voolas läbipaistva veega tilluke'oja, Tarzan seisatas ja 
pani kandami maha. Kõrgel põimusid võlvina hiiglaslike puude kroonid, mille 
lehestikust tungisid läbi päikese lõõmavad kiired, kirjates rohtu eredate laikudega. 

Pehmel murul lamades tundis Zora Drinov esimest korda, kui nõrk ta on, sest 
proovis püsti tõusta, kuid ei jaksanud. See, mida nägid ta silmad, tundus rohkem kui 
iialgi enne unenäona: tema kohal seisev määratu isaelevant ja peaaegu alasti hiiglase 
pronkspruun kuju, kükitamas väikese oja kaldal. Ta nägi, kuidas mees keeras suurest 
lehest tuutu, ammutas sellesse vett, tõusis ja tuli tema juurde. Kummardus sõnagi 
lausumata, aitas neiu istukile ja pakkus talle juua. 

Janust nõrkenuna jõi Zora kaua. Heitnud pilgu tema üle kummarduvale kaunile 
näole, tänas ta meest, kuid viimane ei vastanud ja naine arvas, et ta ei saa aru. Kui ta 
oli oma janu kustutanud, laskis mees ta ettevaatlikult rohule tagasi, ise'aga hüppas 
kergelt puu otsa ja kadus metsa. Kuid võimas elevant jäi kohale. Ta seisis neiu kohal 
otsekui valvates ja tema hiiglaslik keha õõtsus kergelt küljelt küljele. 

Vaikus ja rahu mõjusid Zorale vaigistavalt, kuid sügaval teadvuses kasvas 
veeridumus, et tema olukord on erakordselt ohtlik. Mees jäi talle täielikuks 
mõistatuseks ja ehkki ta mõistis, et teda röövinud ahv ei saanud muutuda imekauniks 
metsju-malaks, ei suutnud ta kuidagi taibata, kust mees oli ilmunud ja kuhu oli 
kadunud ahv. Jäi üle vaid oletada, et nad tegutsesid üheskoos: ahv oli ta röövinud 
selle inimese, oma isanda jaoks. Inimese käitumises polnud midagi laiduväärset, kuid 
Zora oli niivõrd harjunud hindama kõiki mehi tsiviliseeritud ühiskonna mõõdupuu 
järgi, et kõiges viirastus talle kuri tagamõte. 

Tema analüütilise mõistuse jaoks kujutas see inimene endast ebatavalist nähtust, mis 
ergutas kujutlusvõimet. Ühelt poolt ei sobinud ta kuidagi sellesse metsiku Aafrika 
džunglisse, teisalt sobis ta suurepäraselt ümbritsevasse keskkonda, kus paistis olevat 

omas kodus. Võta kas või see metsik elevant, kellele mees ei pööranud rohkem 
tähelepanu kui toakoerale. Oleks mees olnud salkus, kasimata, allakäinud, oleks Zora 
jalamaid arvanud teda väljatõugatute hulka kuuluvaks, kes tavaliselt on poole aruga; 
neid kohtab mõnikord inimeste asulaist kaugemal ja nad elavad metsloomade elu. See 
olevus sarnanes aga rohkem treenitud atleediga, kellele puhtus oli püha asi, kuna tema 
ilus peakuju ja targad silmad ei lasknud mitte kuidagi oletada vaimset või kõlbelist 
allakäimist. 

Sellal kui Zora temast mõtiskles, tuli mees tagasi, kaasas suur sületäis sirgeid oksi, 
mis olid juba lehtedest puhastatud. Kiiresti ja asjatundlikult, mis andis tunnistust 
aastatepikkusest praktikast, püstitas ta oja kaldale varikatuse. Korjas siis laiu lehti, et 
katta nendega katus, ja lehtedega oksi, et kolmest küljest püsti panna seinad kaitseks 
tuule eestPõranda kattis ta lehtede, väikeste okste ja kuiva rohuga. Siis astus Zora 
juurde, võttis ta sülle ja viis valminud algelisse elamusse. 


Seal jättis ta neiu üksi, aga kui tagasi tuli, tõi puuvilja ja andis talle pisut süüa, sest 
teadis, et pikka aega nälginud inimese magu ei tohi üle koormata. 

Seda kõike tegi ta vaikides, ja kuigi nad polnud vahetanud ainsatki sõna, tärkas Zora 
Drinovis tema vastu usaldus. 

Järgmisel korral jäi ta ära tükiks ajaks ja jälle seisis välul elevant otsekui hiiglaslik 
tunnimees vahipostil. 

Kui mees tagasi tuli, oli tal kaasas põdra kere ja siis nägi Zora, et ta teeb tuld 
ürginimeste kombel. Liha küpses tulel, levitades imelist lõhna, ja Zora tundis, et on 
kohutavalt näljane. Kui liha valmis sai, tuli mees ja istus tema juurde. Oma terava 
jahinoaga väikseid tükikesi lõigates söötis ta Zorat otsekui abitut maimukest. Ta andis 
neiule liha vähehaaval, sundides sageli puhkama, ja kuni viimane sõi, hakkas Tarzan 
rääkima, kuid mitte temaga, ega keeles, mida ta eales kuulnud oleks. Ta kõne les 
hiigelsuure elevandiga ning paksunahaline elevandimürakas pöördus pikkamisi ümber 
ja eemaldus džunglisse. Tütarlaps kuulis looma raskeid samme, mis lõpuks kaugemal 
vaibusid. 

Kuni Zora sõi, läks täiesti pimedaks ja ta lõpetas õhtueine lõkketule hubiseval 
valgusel, mis heitis kaaslase pronkspruuni-le nahale punakat kuma ja peegeldus vastu 
salapärastes hallides silmades, mis tundusid nägevat kõike, isegi Zora kõige sa- 
lajasemaid mõtteid. Siis tõi mees vett ja kükitas seejärel hüti kõrvale maha ning 
hakkas oma nälga kustutama! 

Tütarlaps rahunes aegamööda, tundes end turvaliselt tänu kummalise kaitsja 
hoolitsusele. Ent äkki valdasid teda halvad aimused ja ta tundis uut alateadlikku 
hirmuvahku vaikiva hiiglase ees, kelle võimuses ta oli. Zora nägi, et ta sõi liha toorelt, 
rebides seda hammastega otsekui metsloom. Ja kui lõkke tagant džunglist kostis 
sahinat, tõstis inimene pea, puurides pilguga pimedust, ja tema huulilt vallandus 
madal kurjakuulutav lorin. Võpatanud õudusest ja jälkustundest, kattis Zora näo 
kätega. Pimedusest vastati samasuguse lõrinaga, mis kaugenes, ja peagi võttis maad 
vaikus. 

Veel tükk aega ei söandanud Zora silmi avada, aga kui ta seda tegi, siis nägi, et 
mees oli söömise lõpetanud ning tema ja lõkke vahele rohule pikali heitnud. Zora 
kartis teda ja samal ajal ei saanud eitada, et mehe kohalolek andis turvatunde, mida ta 
varem kordagi polnud džunglis kogenud. Püüdes selles selgusele jõuda, muutus ta 
uniseks ja jäi peagi magama. 

Ta ärkas siis, kui esimesed päikesekiired juba džunglit soojendasid. Mees polnud 
lõkkel kustuda lasknud, vaid istus tule ääres ja küpsetas väikseid lihatükke. Tema 
kõrval maas oli puuvili, mille ta arvatavasti oli korjanud juba koidikul. Meest jälgides 
hämmastas Zorat üha rohkem tema kehaline ilu ja samuti liigutuste ilmne 
suursugusus, mis sobis hästi väärika rühi ja hallidest tähelepanelikest silmadest 
paistva arukusega. Zora poleks tahtnud näha, kuidas ta õgis toorest liha justkui 
mingisugune lõvi — jah, just nimelt lõvi. Milline rabav sarnasus oli tal lõviga: jõu, 
väärikuse, majesteetlikkuse ja uinuva metsikuse poolest, mis paistis igast liigutusest. 

Nõnda eneselegi märkamatult hakkas Zora mõtlema mehest kui lõvi-inimesest, 
püüdes endale sisendada, et teda võib usaldada, kuid pelgas siiski pisut. 

Mees andis talle jälle süüa ja tõi vett ning alles pärast seda sõi ise, aga enne sööma 
asumist tõusis üles ja tõi kuuldavale pika veniva kisa. Siis kükitas uuesti maha ja 
hakkas sööma. Kuigi mees hoidis liha tugevate päevitunud kätega ja sõi seda toorelt, 
nägi Zora nüüd, et ta sõi pikkamisi, selle rahuliku väärikusega, mis oli igas tema 
liigutuses, ja mees ei tundunudki talle enam nii võigas. Zora püüdis uuesti temaga 


juttu teha, kõnetades teda mitmes eri keeles ja aafrika murdes, kuid mees jäi 
osavõtmatuks otsekui tumm loom. Kahtlemata oleks tütarlapse 

pettumus asendunud raevuga, kui oleks saanud teada, et kõnetab inglise lordi, kes 
sai suurepäraselt aru igast tema sõnast, kuid ainult talle endale teadaolevatel põhjustel 
eelistas jääda selle naise silmis, keda ta pidas vaenlaseks, tummaks loomaks. 

Sellele vaatamata Zora Drinovil vedas, et mees oli see, kes ta oli, sest temale, 
üksikule kaitsetule naisele oli appi tulnud inglise lord, mitte aga metsik kiskja. 
Tarzanis peituv loom poleks talle küll kallale tunginud, vaid lihtsalt teda vältinud, lu- 
bades džungliseadusel kõigi elusolenditega talitada omatahtsi. 

Varsti pärast seda, kui Tarzan oli söömise lõpetanud, kostis džunglis raginat, mis 
teatas Tantori naasmisest. Kui viimane lagendikule ilmus, taipas neiu hämmastunult, 
et loom oli tulnud inimese kutse peale. 

Nii möödus päevi. Zora Drinov kogus pikkamisi jõudu. Öösel valvas teda tumm 
metsjumal, päeval aga hiiglaslik isaelevant. Ainus, mis talle muret tegi, oli Wayne 
Colti käekäik. Zora hirm polnud alusetu, sest noorele ameeriklasele olid kätte jõudnud 
, mustad päevad. 

Murest Zora käekäigu pärast peaaegu sõgestunud, kulutas Wayne Colt iseennast 
unustades kogu oma energia tütarlapse ja tema röövija asjatule otsimisele, kuni lõpuks 
näljast ja kurnatusest nõrkes. Viimaks sai ta aru, et tema lood on halvad. Aga sellele 
lisaks kadusid äkki kuhugi ulukid ja seda just nüüd, kui ta rohkem kui kunagi varem 
tugevat toitu vajas. Isegi väikesed närilised, kes oleksid kõlvanud jõuvarude 
suurendamiseks, olid ülearu ettevaatlikuks muutunud või siis kuhugi mujale siirdu- 
nud. Vahel harva leidis ta söödavaid puuvilju, kuid jõudu need peaaegu ei andnud. 
Lõppude lõpuks mõistis Colt täielikult, et tema vastupidavuse ja jõu varud olid otsas 
ning ainult ime võis päästa vältimatust surmast. 

Colt oli nii jõuetu, et sai suurivaevu astuda paar sammu, varises siis maha ja pidi 
kaua lamama, enne kui uuesti end üles ajas. Iga kord mõtles ta sellest, et ükskord ei 
suuda ta enam üldse tõusta. 

Ent ta ei andnud siiski alla. Teda pani liikuma midagi rohkemat kui elujanu. Colt ei 
saanud surra, tal polnud selleks õigust, "kuni Zora Drinovit ähvardas oht. Lõpuks 
leidis ta sissetallatud raja ja oli kindel, et varem või hiljem kohtab sellel mõnda pä- 
rismaalasest kütti või viib see teda oma kaaslaste laagrisse. 

Praegu sai ta edasi liikuda ainult roomates, sest tal polnud 

jõudu üles tõusta. Lõpuks saabus saatuslik hetk, mida ta nii kaua oli püüdnud edasi 
lükata, — hetk, mis tähendas tema lõppu, ehkki sootuks teistsugust, kui oli seda 
kujutlenud. 

Jalgrajal lamades ja uueks pingutuseks jõudu kogudes tajus Colt äkki, et ta pole 
üksi. Hääli ta ei kuulnud, kuivõrd tema kõrvakuulmine oli kurnatusest nürinenud, ent 
mingisugune veider tunne, mida igaüks meist on tajunud kas või kordki elus, ütles 
talle, et keegi jälgib teda. 

Jõudu kokku võttes kergitas ta pead ja nägi otse enda ees rajal hiiglaslikku lõvi. 
Looma lõuad olid pärani, hambad irevil, kollakates silmades põles kurjakuulutav tuli. 


XIV. Haavatasaamine 

Peaaegu iga päev käis Tarzan jälgimas oma vaenlaste laagrit, liikudes vaid talle 
teadaolevaid radu mööda džunglis hoogsalt edasi. Ta nägi, et ettevalmistused 
rännakuks olid lõppemas, eelmisel õhtul oli kõigile rühma liikmetele kätte antud 


munder, milles Tarzan tundis ära Prantsuse koloniaalvägede oma. Ja siis mõistis 
Tarzan, et on aeg hakata tegutsema. Ta lootis, et väike Nkima oli ta läkituse kohale 
toimetanud, kui aga mitte, mõtleb Tarzan välja midagi muud. 

Zora Drinovi jõud taastus pikkamisi. Täna tõusis ta üles ja astus päikesevalgust täis 
välul mõne sammu. Hiigelsuur elevant pidas teda silmas. Zora ei karmud looma enam 
ammugi nagu ka kummalist valget meest, kes temasse sõbralikult suhtus. Tütarlaps 
lähenes pikkamööda elevandile. Tantor vaatas talle oma väikeste silmadega otsa ning 
vehkis sõbralikult sabaga kahele poole. 

Kõik need päevad, mil Tantor tütarlast valvas, käitus ta nii vaguralt ja süütult, et 
Zoral oli raske kujutleda teda endale liiga tegemas. Aga kui tütarlaps praegu tema 
väikestesse silmadesse vaatas, nägi neis ilmet, mis sundis paigale tarduma. Mõistes, et 
tema ees seisab siiski metsik isaelevant, kahetses ta samas järelemõtlematut tegu. Ta 
oli juba elevandi juurde jõudnud, jäi vaid käsi välja sirutada ja looma puudutada, mida 
ta tahtiski teha, et elevandiga sel moel sõprust sobitada. 

Zora otsustas taganeda väärikalt, kui pendeldav lont äkki üles kerkis ja seejärel tema 
keha ümber põimus. Zora Drinov ei 

hakanud karjuma, ta sulges vaid silmad ja tardus ootuses. Neiu tundis end maast 
üles tõstetavat ning järgmisel silmapilgul oli elevant välust üle ja pani Zora hütti. Siis 
läks ta pikkamisi eemale ja asus taas oma postile. 

Elevant ei teinud Zorale haiget. Isegi ema poleks suutnud oma last hoolikamalt üles 
tõsta, kuid Tantor andis tütarlapsele mõista, et ta on vang, elevant aga tema valvur. 
Tegelikult täitis Tantor ainult Tarzani korraldust. Jõu kasutamisest tütarlapse suhtes 
polnud juttugi; Tarzan oli palunud vaid silmas pidada, et neiu ei läheks džunglisse, 
kus võisid teda varitseda mitmesugused ohud. 

Zora jõud polnud veel täielikult taastunud ja ta värises üleni. Kuigi ta mõistis, et oli 
asjatult ehmunud, otsustas siiski võimsa valvuriga ümberkäimises mitte lubada endale 
liiga palju. 

Peagi naasis Tarzan tavalisest märksa varem. Ta kõneles Tan-toriga ja, puudutanud 
ahvinimest hellalt oma londiga, keeras elevant ümber ja hakkas raskel sammul metsa 
astuma. Siis suundus Tarzan hüti poole, mille lävel istus Zora. Ta haaras neiu, heitis ta 
õlale, hüppas puu otsa ja hakkas läbi džungli paksu-nahalisele loomale järele minema, 
hämmastades Zorat oma Jõu ja osavusega. 

Jõe kaldal, kust nad olid ka juba varem läbi tulnud, ootas neid Tantor. Veel kord viis 
ta Zora ja Tarzani jõest õnnelikult üle. 

Sestsaadik kui Tarzan oli Zorale hüti meisterdanud, ületas ta ise jõge kaks korda 
päevas, kuid üksi olles ei vajanud ta ei Tantori ega kellegi teise abi. Tarzan läbis 
mäsleva veevoolu ujudes ning tema terav silm ja vahe nuga olid alati valmis, oodates 
krokodill Gimla rünnakut. Kuid naise ületoimetamiseks läks vaja Tantori abi, et säästa 
teda igal sammul varitsevatest ohtudest. 

Kui Tantor mudasele kaldale jõudis, laskis Tarzan ta minema, ise aga võttis Zora 
sülle ja hüppas lähima puu otsa. 

See teekond läbi džungli jäi Zora Drinovile kauaks meelde. Näis uskumatu, et 
inimesel võib olla seesugune jõud ja osavus kui teda kandval olendil. Ja kui tütarlaps 
poleks tundnud tema kehasoojust, oleks ta kõhklemata omistanud talle üleloomuliku 
päritolu. Oksalt oksale lennates ja peadpööritavaid hüppeid sooritades liikusid nad 
kiiresti edasi metsa keskmisel terrassil. 

Esialgu tundis Zora hirmu, kuid pikkamisi see kadus, asendudes täieliku usaldusega, 
mida Ahvide Tarzan paljudesse sisendas. 


Lõpuks ta peatus, pani neiu enda kõrvale oksale ja näitas näpuga läbi lehestiku. Zora 
vaatas osutatud suunas ja oma imestuseks nägi enda ees seltsimeeste laagrit. 
Ahvinimene võttis ta uuesti sülle ja hüppas osavalt puu alla laiale jalgrajale. Käevii- 
pega andis ta mõista, et neiu võib laagrisse minna. * 

00, kuidas ma saaksin teid tänada!" hüüdis Zora. ,,Mida teha, et mõistaksite, kui 
õilis olite ja kuidas ma hindan kõike, mida minu heaks tegite?" 

Vastuseks pöördus mees kõrvale ja hüppas puu otsa, mis laotas nende üle oma 
rohelisi lehti. 

Nukralt pead vangutades hakkas Zora rada mööda laagri poole minema, Tarzan 
järgnes talle puult puule hüpates, et veenduda, kas neiu jõuab õnnelikult kohale. 

Paul Ivitch käis jahil ja oli juba tagasiteel laagrisse, kui märkas lagendiku servas 
puu otsas mingit liikumist. Ta silmas.leopardi tähne, pani püssi palge ja tulistas. Zora 
oli juba laagrisse sisenemas, kui sel hetkel kukkus puu otsast ta jalge ette Ahvide 
Tarzani keha. Peahaavast nirises verd. Tähnilisel leopardina-hast puusariidel 
tantsisklesid päikesekiired. 

KKK 

Juba üksnes möirgava lõvi nägemine võis Wayne Goltist palju paremas kehalises 
seisundis inimese närvisüsteemi vapustada, kuid tagantpoolt lõvi juurde jooksva 
imekauni neiu nägemine oli viimane hoop, mis tal lõplikult jalad alt lõi. 

Colti ajust kihutas läbi meenutuste ja oletuste virvarr. Lühikese viivu kestel meenus 
talle, kuidas inimesed olid rääkinud, et ei tundnud valu, kui lõvi neid lõhki rebis, ei 
valu ega hirmu. Veel meenus talle, et näljast ja janust lähevad inimesed hulluks. 
Tähendab, kui talle on saatusest määratud hukkuda, sünnib see valutult, ja see 
rõõmustas teda. Kui aga ei pea surema, siis on ta hulluks läinud ning lõvi ja tütarlaps 
on lihtsalt tema haiglase ettekujutuse vili. 

Colt silmitses mõlemaid otsekui lummuses. Kui tõepärased nad siiski olid! Ta 
kuulis, kuidas neiu ütles midagi lõvile, ja nägi siis, et ta läks ümber suure metsiku 
kiskja, tuli ja kummardus rohus abitult lamava Colti kohale. Neiu puudutas teda ja 
alles siis mõistis Colt, et see oli tegelikkus. 

»Kes te olete?" küsis neiu võluva aktsendiga vigases inglise keeles. ,,Mis teil viga 
on?" 

»»Olen eksinud,” ütles mees. ,,Minu jõud on lõppemas. Ma pole ammu midagi 
söönud.” 

Ja kaotas samas teadvuse. 

Oli arusaamatu, et Jad-bal-ja, Kuldlõvi, kiindus Lasse. Võibolla tundis ta metsikute 
hingede sugulust, ehk meenus lõvile, et La oli Tarzani sõber. Oli kuidas oli, kuid La 
kõrval viibides tundis Jad-bal-ja samasugust heameelt, nagu tunneb truu koer oma 
peremehe seltsis. Lõvi hoidis teda raevuka andumusega, ja kui pidas jahti, jagas alati 
neiuga jahisaaki. Aga kui La oli endale tagasihoidliku osa ära lõiganud, läks ta alati 
teatud kaugusele, et lõket teha ja toitu valmistada. Kordagi ei tihanud ta jahisaagi 
juurde naasta pärast seda, kui Jad-bal-ja oli söömist alustanud, sest lõvi on lõvi, ja 
hirmuäratav metsik urin, mille saatel ta toitu õgis, ei lasknud Lal end ära meelitada 
selle kiskja äkki päevavalgele ilmunud õilsusest. 

Nad sõid parajasti/kui Colti lähenemine Numa tähelepanu saagist eemale tõmbas ja 
sundis looma rajale minema. Esimesel hetkel La kohkus, et ei suuda hoida lõvi 
inimesele kallale tungimast, nagu ta seda tahtis, sest miski võõra välimuses meenutas 
talle Tarzanit, kellega see sarnanes rohkem kui Opari ebard-like preestritega. 
Seepärast mõtleski La, et arvatavasti on võõras pärit Tarzani maalt. Vahest kuulub ta 
Tarzani sõprade hulka, sel juhul peab La teda kaitsma. Tütarlapse kergenduseks lõvi 


kuuletus, kui tal kästi seisma jääda, ega ilmutanud ka praegu vähimatki soovi inimest 
rünnata. 

Kui Colt toibus, püüdis La teda jalule upitada, mis tal ka suurivaevu korda läks. 
Tütarlaps pani ta käe oma Slale ja sel kombel toetades talutas mehe rada mööda 
tagasi, Jad-bal-ja aga käis nende kannul. Koos võõraga puges ta suurte raskustega läbi 
põõsaste ja tõi mehe kõrvalisse nõkku, kus lebas Jad-bal-ja mahamurrud looma kere 
ja veidi kaugemal põles lõke. Jõudnud tule juurde, pani La mehe maha, Jad-bal-ja aga 
asus taas saagi kallale, saates söömist urinaga. 

La hakkas meest toitma tillukeste lihatükkidega ja viimane sõi ahnelt ära kõik, mis 
neiu talle andis. Läheduses voolas jõgi, kus La ja lõvi pärast söömist joomas käisid. 
Neiu kahtles, kas mees suudab džunglis läbida sellise vahemaa, ja jätnud ta lõviga, 
läks jõe äärde, olles enne seda käskinud Jad-bal-jad teda 

valvata. La rääkis ürginimeste, manganide keeles, millest suuremal või vähemal 
määral said aru kõik džungliasukad. 

Jõe ääres leidis La, mida oli otsinud — paksu koorega vilju. Suurema vilja välja 
valinud, lõikas ta ära ühe otsa, kaapis pehme sisu välja ja saigi algelise, kuid täiesti 
kõlbliku kausi, mille täitis jõeveega. 

Niisama hästi kui toit turgutas ja värskendas Colti ka vesi, ja kuigi ta lamas söövast 
lõvist kõigest mõne jardi kaugusel, tundus talle, et polnud terve igaviku maitsnud 
sellist õndsalik-ku rahu, mida varjutas üksnes mure Zora pärast. 

»»On teil parem?" küsis La hoolitsevalt. 

»Palju parem," vastas mees. 

»Siis rääkige mulle, kes te olete ja kas see on teie maa.” ,,See pole minu maa,” 
vastas Colt. ,,Olen ameeriklane. Mu nimi on Wayne Colt.” 

»» Olete vististi Ahvide Tarzani sõber?" küsis neiu. Mees raputas pead. 

»Ei ole. Olen temast kuulnud, kuid ei tunne teda." 

La nägu tõmbus pilve. 

»» Olete siis tema vaenlane?" küsis ta karmilt. 

»Muidugi mitte," vastas Colt. ,,Ma pole teda isegi kohanud.” 

Äkki süttis La silmis tuluke. 

»»Kas tunnete Zorat?" küsis ta. 

Ootamatusest nõksatas Colt küünarnuki najale. 

»Mida teie temast teate?" 

»Ta on mu sõber," vastas La. 

»Ja ka minu sõber,” ütles Colt. 

»Temaga on juhtunud õnnetus,” lausus La. 

Jah, ma tean, aga kust teie teate?" 

»» Olime koos, kui kõrbeinimesed ta kinni võtsid. Nad võtsid ka minu kinni, aga ma 
põgenesin.” ,,Millal see oli?” 

»» Sestsaadik kui ma viimati Zorat nägin, on Leegitsev Jumal mitu korda magama 
heitnud.” 

» Tähendab, ma nägin teda hiljem." ,,Kus ta on?" 

»Ei tea. Ta oli araablaste juures, kui ma teda kohtasin. Põgenesime koos ära, aga 
hiljem, kui ma džunglis jahti pidasin, tuli keegi ja viis ta minema. Ma ei tea, oli see 
inimene või gorilla. Nägin jälgi, kuid ei saanud nendest aru. Sestpeale olen 

teda kõikjalt otsinud. Ilma toidu ja veeta kadus mu jõud ja sellisena mu leidsitegi.” 


» Teil ei tule enam toidu ja vee pärast muret tunda," ütles La, ,,sest süüa hangib 
meile lõvi Numa. Aga kui me Zora sõprade laagri üles leiame, lähevad nad arvatavasti 
teda otsima." 

»Kas teate, kus laager asub?" küsis Colt. ,,On see lähedal?" 

»Ma ei tea, kus laager on. Otsin seda isegi, et viia Zora sõpru kõrbeinimesi taga 
ajama.” 

Kuni nad jutlesid, silmitses Colt tütarlast. Ta pani tähele viimase kummalist 
metsikut rõivastust ning näo ja kuju hämmastavat ilu. Ta mõistis peaaegu vaistlikult, 
et tütarlaps on teisest maailmast, ja teda valdas uudishimu. 

» Te ei öelnud mulle, kes teie olete," sõnas Colt. 

» Olen La Oparist," vastas neiu, «Leegitseva Jumala ülempreestrinna.” 

Opar! Nüüd teadis ta tõemeeli, et neiu polnud tema maailmast. Opar, mõistatuslik 
linn, muinasjutuliste aarete linn. Kas oli võimalik, et seesama linn, mida asustasid 
ebardlikud preestrid, kes olid temale ja Romerole kallale tunginud, sünnitas ka 
selliseid imekauneid olendeid nagu Nao ja La ning võib-olla veel teisigi? Colt oleks 
pidanud kohe taipama, et neiu oli pärit Oparist, oli tal ju seljas samasugune rüü nagu 
Naol ja sellel preestrinnal, keda ta oli näinud lagunenud templi suures saalis troonil. 
Meenutades oma katset Opari tungida, ja selle aardeid kaasa viia, otsustas ta targu 
oma tutvuse tütarlapse kodulinnaga maha vaikida, sest aimas, et Opari naised võivad 
kättemaksus olla niisama metsikud kui Nao oma armastuses. 

Lõvi, tütarlaps ja mees heitsid sel ööl magama Jad-bal-ja jahisaagi kõrvale, 
hommikul tundis Colt, et jõud nakkab vähehaaval tagasi tulema. Öö jooksul oli Numa 
liha ära söönud ja kui päike tõusis, korjas La puuvilju, mida nad sõid Coltiga hom- 
mikueineks. Lõvi siirdus jõe äärde jooma, peatudes korraks, et möirata ja anda nii 
maailmale märku loomade kuninga kohalolekust. 

»Enne homset Numa jahile ei lähe,” ütles La, ,,seega oleme nii kaua ilma lihata, kui 
ei oska ise midagi muretseda.” 

Colt oli juba ammu minema visanud raske araabia püssi, millest tuli loobuda üha 
suureneva nõrkuse tõttu. Nüüd polnud tal jahipidamiseks muud relva peale oma käte, 
Lal aga oli ainult nuga. 

»»Mulle tundub, et tuleb läbi ajada puuviljaga, kuni lõvi taas jahisaagi tabab,” ütles 
mees. ,, Vahepeal võiksime laagrit otsida." La raputas pead. 

»Ei,” väitis ta, ,,peate puhkama. Olite väga nõrk, kui ma teid leidsin, ja ei tohi 
pingutada, enne kui jõud taastub. Numa magab nüüd terve päeva. Lõikame endale 
kepi ja heidame maha raja äärde, kus liiguvad väikesed loomad. Võib-olla meil veab, 
aga kui ei, siis läheb Numa homme jälle jahile ja seekord lõikan ma saagist ära terve 
tagumise kintsu.” 

»Ei usu, et lõvi seda teha laseb," ütles Colt. 

»Esialgu ei taibanud ma ka ise, milles on asi," lausus La, ,,kuid pärast tuli mulle 
meelde. Ta ei puutu mind sellepärast, et ma olen Tarzani sõber.” 

kkk 

Kui Zora Drinov nägi lõvi-inimest elutult maas lamamas, sööstis ta viimase juurde 
ja laskus põlvili. Neiu oli lasku kuulnud ja nähes nüüd peahaavast verd nirisemas, 
arvas, et keegi laskis mehe sihilikult maha. Ja kui Ivitch, püss käes, nende juurde 
jooksis, tormas Zora nagu ematiiger talle kallale. 

»Te tapsite ta!" karjus neiu. ,,Elajas! Ta on väärt tosinat teie-suguseid!" 

Püssipauk ja kukkuva keha mütsatus meelitasid ligi inimesi, kes siia igast kandist 
kokku jooksid. Peagi ümbritses Tarza-nit ja Zorat trobikond ärevil neegreid, kelle 
hulgast trügisid läbi kohale jõudnud valged. 


Ivitch oli rabatud mitte üksnes tema ees surnult lamava valge hiiglase nägemisest, 
vaid ka Zora Drinovi ilmumisest, keda kõik laagris jäädavalt kadunuks pidasid. 

»Mul polnud õrna aimugi, seltsimees Drinov, et ma inimese pihta tulistan," õigustas 
end Ivitch. ,, Nüüd ma mõistan oma eksimuse põhjust. Nägin, kuidas keegi puu otsas 
liikus, ja arvasin, et see on leopard. See kõik oli tema leopardinahkse puu-sariide 
pärast.” 

Küünarnukkidega teed tehes trügis grupi keskele Zveri. 

»Zora!" hüüatas ta tütarlast nähes hämmastunult. ,,Kust sa tuled? Mis juhtus? Mida 
see kõik tähendab?" 

»»See tähendab, et see lollpea Ivitch tappis inimese, kes päästis mu "elu!" karjus 
Zora. 

»Kes ta on?" küsis Zveri. 

»Ei tea,” vastas Zora. ,,Ta ei rääkinud minuga. Ta ei mõista, ühtegi keelt, milles ma 
teda kõnetasin.” 

»Ta elab!" karjatas Ivitch. ,, Vaadake, ta liigutas.” 

Romero laskus põlvili ja uuris Tarzani peahaava. 

»Ta on ainult uimaseks löödud," kuulutas Romero. ,,Kuul kriimustas vaid nahka, 
aga kolju on terve. Olen näinud selliste haavadega inimesi. Ta võib pikka aega 
meelemärkuseta olla, aga võib ka peagi toibuda. Olen kindel, et ta ei sure.” 

»Kurat võtaks, mis te arvate, kes ta on?” küsis Zveri. 

Zora raputas pead. 

»Pole aimugi,” vastas ta. , Tean vaid seda, et ta on ühtaegu suurepärane ja 
mõistatuslik.” 

»Mina tean, kes ta on,” ütles neeger, kes oli teiste ette trüginud, et maaslamajat 
näha, ,,ja kui ta veel surnud pole, siis on parem, kui te ta ära tapate, sest temast saab 
teie kõige ohtlikum vaenlane.” 

»Mida sa silmas pead?" muutus Zveri rahutuks. ,,Kes ta on?" ,,See on Ahvide 
Tarzan." ,,Oled sa kindel?" 

Jah, bwana," vastas neeger. ,,Ma olen teda kunagi korra näinud, aga see, kes temaga 
kas või üksainus kord on kohtunud, ei unusta Ahvide Tarzanit iialgi." 

»Legite õnnestunud lasu, Ivitch," ütles Zveri, ,,ja nüüd võite alustatu lõpule viia.” 

»Tahate öelda teda tappa?" küsis Ivitch umbusklikult. 

»Kui ta ellu jääb, on meie üritusel lõpp ja ühes sellega ka meil kõigil," vastas Zveri. 
»Arvasin, et ta on surnud, muidu poleks ma iialgi siia tulnud. Aga nüüd, kus saatus ta 
meie kätte andis, oleme lollpead, kui laseme ta terve nahaga minema, sest meil ei ole 
temast hullemat verivaenlast.” 

»Ma ei saa teda niisama külmavereliselt tappa," väitis Ivitch. 

»» Olete alati olnud tahtejõuetu tobu," ütles Zveri, ,,aga mina ei ole. Hoia kõrvale, 
Zora." 

Nende sõnadega võttis ta välja revolvri ja suunas Tarzani poole. 

Tütarlaps sööstis ahvinimese juurde ja varjas teda oma kehaga. 

»»Sa ei tohi teda tappa!" karjatas ta. ,,Seisa!" 

Jäta rumalused, Zora," nähvas Zveri. 

»Ta päästis mu elu ja tõi tagasi laagrisse. Ja sa arvad, et ma 

lasen sul teda tappa?" 

»Kardan, et sul ei lähe korda mind takistada, Zora," vastas 
Zveri. ,,Ma ei tahaks ka ise seda teha, kuid valikuvõimalust pole kas tema elu või 
meie üritus. Kui ta ellu jääb, oleme kaotajad." 


Tütarlaps hüppas püsti ja jäi seisma näoga Zveri poole. 

»Kui sa tema tapad, Peter, siis tapan ma sinu. Vannun kõige nimel, mis mulle on 
püha! Võid ta vangi võtta, kui soovid, aga kui elu on sulle kallis, siis ära teda tapa.” 

Zveri kahvatas vihast. 

»Sinu sõnad on reetmine," ütles ta. ,, Kuid meil hukatakse reeturid ka väiksema 
eksimuse eest.” 

Zora Drinov taipas, et olukord on äärmiselt ohtlik. Ta peaaegu ei kahelnud, et Zveri 
on võimeline täitma oma ähvardust tema suhtes, ent kui ta tahtis päästa Tarzanit, tuli 
tegutseda kiiresti. 

»Ssaada kõik ära," ütles ta Zverile. ,,Pean sulle üht-teist ütlema enne, kui sa selle 
inimese tapad.” 

Juht lõi hetkeks kõhklema. Siis pöördus ta Dorsky poole, kes seisis sealsamas 
kõrval. 

»Siduge see poiss kõvasti kinni ja viige telki,” käsutas ta. ,,Kui ta teadvusele tuleb, 
mõistame tema üle kohut kõigi reeglite järgi, siis aga laseme maha.” 

Seejärel pöördus ta Zora poole. 

» Tule, Zora, olen valmis sind kuulama." 

Mõlemad läksid vaikides Zveri telgi juurde. 

»Noh?" küsis Zveri, kui tütarlaps ukseava ees seisatas. ,, Mida sa tahtsid mulle 
teatada, mis sinu arust muudaks mu plaane sinu armukese suhtes?" 

Zora mõõtis teda pika pilguga, tema huuli kõverdas põgus põlastav muie. 

Ja sa võid minust sellist asja mõelda?" pigistas ta läbi hammaste. ,,Kuid sa eksid. 
Vöid arvata, mida soovid, kuid sa ei tapa teda." " 

»Miks siis mitte?" heitis Zveri pea selga. 

«Sellepärast, et muidu räägin kõigile sinu tõelistest plaanidest, sellest, et sina oledki 
reetur ja et kasutasid inimesi oma isiklike ambitsioonide rahuldamiseks, et saada 
Aafrika keisriks.” 

»Seda sa ei tohi!" kisendas Zveri. ,,Ma ei luba seda! Kuidas ma sind ka ei armastaks, 
tapan ma su siinsamas, kui sa ei tõota minu plaanidesse vähimalgi määral mitte 
sekkuda.” 

»»Sa ei julge mind tappa,” Õrritas teda neiu. ,,Oled laagris kõik enda vastu 
meelestanud, Peter, aga mind nad armastavad. Mõni neist on võib-olla minusse 
koguni armunud. Kas sa tõesti arvad, et nad ei maksa minu surma eest kätte juba 
esimese viie minuti jooksul? Pead midagi muud nuputama, mu sõber, ja on kõige 
parem, kui talitad mu nõuande järgi. Võid Tarza-nist teha oma vangi, kui tahad, aga 
oma elu nimel ära tapa teda ei iseenda ega võõraste kätega.” 

Zveri laskus klapptoolile. 

»»Kõik on minu vastu,” kurtis ta. ,,Isegi sina, naine, keda ma armastan, oled mulle 
selja pööranud.” 

»Minu suhtumine sinusse pole karvavõrdki muutunud, Peter," ütles neiu. 

»Lõsi?" kergitas Zveri pead. 

» Täiesti tõsi," vastas Zora. 

»Kaua sa selle mehega kahekesi džunglis olid?" torkas Zveri. 

Jäta järele, Peter," ütles neiu. ,,Ta kohtles mind nagu lihane vend. Peale kõige muu 
tunned sa mind küllalt hästi, et mõista — mul pole selliseid nõrkusi, millele sa oma 
tooniga vihjad.” 

»»Sa pole mind kunagi armastanud, selles ongi asi," kuulutas Zveri. ,, Kuid ma ei saa 
usaldada sind või keda tahes teist naist, kui ta armastab teist või on ajutiselt temast 
sisse võetud.” 


»»Sel pole midagi ühist küsimusega, mida me arutame," lausus Zora. ,.Sa siis tapad 
Ahvide Tarzani või jätad ellu?" 

»Sinu pärast jätan ta ellu,” vastas Zveri, ,,kuigi ma sind ei usu. Ma ei usalda kedagi. 
Kuidas saabki seda teha? Vaata korraks seda siin.” 

Ta võttis taskust dešifreeritud sedeli ja ulatas Zorale. ,,See toodi mõni päev tagasi. 
Alatu reetur! Tahaksin talle veel näidata! Tapaksin ta omaenda kätega, kuid 
tõenäoliselt see ei õnnestu, sest arvatavasti on ta juba surnud.” 

Zora võttis paberi. Teksti all oli Zveri käega kirjutatud selle sisu vene keeles. 
Sedamööda kuidas neiu luges, läksid ta silmad üllatusest pärani. 

«Uskumatu!” hüüatas ta. 

»Siiski on see tõsi,” kostis Zveri. ,,Olen seda räpast lojust alati'kahtlustanud. Mulle 
tundub,” lisas ta krõbeda vandesõna, ,,et ka neetud mehhiklane on samasugune 
lurjus.” 

» Vähemasti on tema plaanid nurjunud," ütles Zora, ,,sest nagu ma aru saan, pole kiri 
jõudnud adressaadini.” 

Jah," sõnas Zveri. ,,Eksikombel toimetati see meie, mitte tema agentide kätte.” 

»»Siis pole ju midagi hirmsat.” 

»» Õnneks mitte, kuid selle pärast hakkasin ma kahtlustama eranditult kõiki. Üldiselt 
kavatsen viivitamata tegutsema hakata, kuni pole juhtunud midagi seesugust, mis 
võiks minu plaane segada.” 

»» Tähendab, et kõik on valmis?" küsis Zora. 

»»Kõik on valmis," vastas mees. ,, Asume teele homme hommikul. Nüüd räägi mulle, 
mis siin juhtus sellal, kui ma Oparis olin. Miks kargasid ära araablased ja miks läksid 
sa nendega?” 

»»Abu Batn oli hingepõhjani solvunud, et sa jätsid ta laagrit valvama. Araablased 
arvasid, et sa lõid nende vapruses kahtle ma, ja minu arust"oleksid nad sind igal juhul 
maha jätnud. Järgmisel päeval pärast teie lahkumist sattus laagrisse võõras naine. See 
oli väga ilus valge naine Oparist ja Abu Batn, kavatsedes taevaliku armulikkuse 
märgina saatuse poolt läkitatud võimalusest endale kasu lõigata, viis meid kaasa, et 
pärast kodumaale naasmist orjadeks müüa." 

»Kas maailmas enam polegi ausaid inimesi?" hüüdis Zveri. 

» Kardan küll," vastas neiu. 

Kuna Zveri põrnitses süngelt enda ette, ei märganud ta põlastavalt muiet, mis Zora 
vastust saatis. 

Ta kirjeldas La röövimist Abu Batni laagrist ja šeigi raevu, kui see kuulis Ibn 
Dammuki reetlikkusest, rääkis siis oma põgenemisest, kuid vaikis maha Wayne Colti 
osa ja Zverile jäi mulje, nagu oleks ta ekselnud džunglis üksinda, kuni suur ahv ta 
kinni kahmas. Zora kirjeldas üksikasjalikult Tarzani headust ja abivalmidust ning 
pajatas hiigelsuurest elevandist, kes teda päeval oli valvanud. 

»»Kõlab kui muinasjutt,” ütles Zveri, ,,kuid olen sellest ahv-inimesest küllalt palju 
kuulnud ja mind enam haneks ei tõmba. Seepärast ütlen sulle: nii kaua kui ta elus on, 
meie rahu ei saa.” 

» Vangina ei saa ta meile halba teha. Kui sa mind tõesti armastad, nagu kinnitad, 
väärib minu elu päästnud inimene rohkem kui kuulsusetu surm.” 

»Aitab sellest," lausus Zveri. ,, Ütlesin juba, et ei tapa teda." 

Kuid tema salakavalas ajus valmis juba plaan, kuidas hävitada Tarzanit ja pidada 
samal ajal Zorale antud lubadust. 

XV. Tapa, Tantor, tapa!" 


Järgmise päeva varahommikul lahkus ekspeditsioon hanereas laagrist. Metsikud 
mustanahalised sõdurid kandsid Prantsuse koloniaalvägede mundrit, Zveri, Romero, 
Ivitch ja Mori aga prantsuse ohvitseri oma. Rivis kõndis ka Zora Drinov, keda Zveri 
tema palvetest hoolimata ei lubanud jääda Tarzani eest hoolitsema, öeldes, et rohkem 
ta tütarlast üksi ei jäta. Dorsky jäi käputäie neegritega vangi ning laskemoona ja 
varustust valvama. 

Enne laagrist lahkumist andis Zveri Dorskyle viimased juhised. 

»Usaldan selle asja täielikult teile,” ütles ta. ,, Kõik peab paistma nii, nagu oleks ta 
proovinud põgeneda või siis halvemal juhul langenud õnnetusjuhtumi ohvriks.” 

»» Olge mureta, seltsimees,” vastas Dorsky. ,,See võõramaalane saab kõrvaldatud 
ammu enne teie tagasitulekut.” 

Vandenõulastel seisis ees pikk ja vaevarikas teekond. See kulges läbi Kagu- 
Abessiinia Itaalia Somaaliasse, viissada miili mööda teedeta maastikku. Zveri 
kavatses korraldada Itaalia koloonias ainult kihutusmiitingu, et veelgi rohkem õhutada 
itaallaste vihavaenu prantslaste vastu ja anda fašistlikule diktaatorile Zveri arust 
kauaoodatud ajend, et teostada oma Itaalia poolt Euroopa vallutamise meeletut 
unistust. 

Võib-olla oli Zveri pisut hullumeelne, kuid ta oli hullumeelsete inimeste jünger, 
järgis neid, kelle võimuiha mõjus hävitavalt nende mõistusele. Selle tagajärjel 
minetasid nad võime eristada tegelikkust ettekujutusest. Pealegi oli Zveri nii kaua 
unistanud saada Aafrika keisriks, et nägi praegu enda ees ainuüksi oma eesmärki, 
unustanud kõik teel ettetulevad ületamatud takistused. Ta nägi uut Rooma keisrit, kes 
valitses Euroopat, ennast Aafrika keisrina, kes sõlmib liidu uue Euroopa riigiga kogu 
ülejäänud maailma vastu. Tema vaimusilma ette kerkis kaks toredat kullast trooni: 
ühel istus tähtsa näoga keiser Peter Esimene, teisel keisrinna Zora. 

Ja sellest unistas ta kogu pika raske teekonna jooksul. 

kikoikad 

Järgmisel hommikul pärast haavatasaamist tuli Tarzan meelemärkusele. Ta oli nõrk 
ja haiglane, pea valutas kohutavalt. Kui 

ta püüdis end liigutada, leidis ta, et käed ja jalad on kõvasti kinni seotud. Tarzan ei 
teadnud, mis oli temaga juhtunud, ega suutnud esialgu taibata, kus ta viibib, kuid 
pikkamisi tuli mälu tagasi. Ta nägi enda ümber telgi presentseinu ja taipas, et vaen- 
lastel on mingil moel õnnestunud ta kinni võtta. Tarzan püüdis käsi köidikuist 
vabastada, kuid. tulemusteta. 

Ahvinimene kikitas kõrvu ja haistis õhku, kuid ei hoomanud elevil laagri 
tundemärke, nagu ta oli näinud seda siis, kui oli tütarlapse tagasi toonud. Kuid ta tegi 
kindlaks, et oli möödunud vähemalt üks öö, sest läbi ukseava nähtavad varjud osu- 
tasid sellele, et päike seisis kõrgel seniidis, kuna viimane kord, kui Tarzan päikest 
nägi, seisis see madalal läänes. Hääli kuuldes sai ahvinimene aru, et ta pole üksi, 
ehkki oli kindel, et laagris viibis võrdlemisi vähe inimesi. 

Džunglisügavusest kostis elevandi pasundamist ja mingi hetke vältel kõlas 
kaugusest lõvi möirgamise nõrk järelkaja. Tarzan püüdis uuesti köidikuid katki 
rebida, kuid need ei andnud järele. Siis pööras ta pead, et olla näoga ukseava poole, ja 
ta huulilt pääses veniv madal karje, hädas oleva looma karje. 

Dorsky, kes oma telgi ees toolil lösutas, hüppas püsti. Hüt-tide ees elavalt lobisevad 
neegrid vakatasid paugupealt ja kah-masid relva kätte. 

»»Mis see oli?" küsis Dorsky oma mustalt teenrilt. 

Neeger, kes oli silmad pärani ajanud ja värises üleni, raputas pead. 


»Ei tea, bwana," ütles ta. ,,Ehk on see mees seal telgis surnud, sest niisugune kisa 
võib tulla ainult viirastuse kõrist.” 

Jama!" hüüatas Dorsky. ,, Lähme teda vaatama.” 

Kuid neeger taganes ja valge läks üksi. 

Sisse astunud, nägi ta, et inimene lamas samas kohas, kuhu oli jäetud, kuid nüüd 
olid ta silmad lahti, ja kui need kohtusid venelase omadega, oli viimasel selline tunne, 
nagu vaataks ta silma lõksulangenud metsloomale. 

»»Noh, mis on,” küsis Dorsky, ,,oled teadvusele tulnud, ah? Mida sa tahad?" 

Vang ei vastanud, kuid tema silmad rippusid endiselt Dorsky näo küljes. See 
liikumatu pilk oli nii ainitine, et Dorskyl hakkas imelik. 

»Kui sa ei räägi, võib sul kehvasti minna," turtsatas Dorsky, kuid mõtles samas, et 
võib-olla ei saa inimene temast aru. Siis 

pöördus ta ukseava poole ja hõikas neegreid, kes pooleldi uudishimust, pooleldi 
hirmust telgi juures tunglesid. 

»Üks teist tulgu siia,” käskis Dorsky. 

Algul paistis, et keegi ei kavatse kuuletuda, kuid peagi astus ligi suurt kasvu sõdur. 

«Kontrolli, kas see sell saab sinu keelest aru. Tule sisse ja ütle talle, et mul on üks 
ettepanek ja tema enese huvides on see ära kuulata.” 

»Kui see on tõepoolest Ahvide Tarzan," lausus mustanahaline, ,,siis mõistab ta 
mind." Ta sisenes ettevaatlikult telki. 

Neeger kordas Dorsky sõnu oma murdes, kuid ahvinimene ei teinud väljagi, et ta 
aru saab. Dorsky kannatus katkes. 

»»Sa neetud ahv!" kisendas ta. ,,Pole mõtet mind lollitada. Tean väga hästi, et sa selle 
poisi mulinast aru saad, samuti tean ka seda, et oled inglane ja oskad inglise keelt. 
Annan sulle viis minutit järelemõtlemiseks, siis tulen tagasi. Kui sa selleks ajaks 
rääkima ei hakka, süüdista iseennast." 

Seejärel pöördus ta kannapealt ringi ja väljus telgist. 

ikka 

Väike Nkima oli läbinud pika teekonna. Tema kaela ümber oli seotud tugev rihm ja 
selle külge kinnitatud väike nahkkoti-ke kirjaga. Lõppude lõpuks oli ta selle waziride 
suguharu pealiku Muviro kätte toimetanud, ja kui wazirid asusid pikale rännakule, 
kükitas Nkima uhkelt Muviro õlal. Mõne aja pärast, alludes oma tasakaalutu mõistuse 
mingile tujule või mõnele ületamatule tuhinale, jättis ta mustanahalised sõdurid maha. 
Jäänud palgest palgesse kõigi ohtudega, mida ta nii kohutavalt kartis, siirdus üksinda 
oma asju ajama. 

Hiiglaslikke puid mööda läbi džungli liikudes sattus Nkima alailma täbarasse 
olukorda ja jõudis suurivaevu sääred teha. Oleks ta suutnud kiusatusele vastu panna, 
oleks ta taganud endale turvalisuse, kuid seda ta teha ei võinud ja sattus seetõttu 
alatasa kimbatusse, mängides vingerpussi juhuslikele võõrastele, kes ei osanud pärdik 
Nkima nalja hinnata isegi siis, kui neil oli naljasoon olemas. Nkima ei suutnud 
unustada, et oli džung-livalitseja Tarzani sõber ja usaldusalune, kuigi ilmselt unustas 
alatasa, et Tarzanit pole tema kõrval ja teda ei kaitse keegi, kui 

ta teisi, väiksemate eesõigustega ahve sõimu ja solvangutega üle külvab. 

Et ta üldse terve nahaga pääses, see kõneleb pigem tema kiirusest kui tarkusest või 
vaprusest. Kakluspaigast põgenes ta alati hirmununa hingepiinast läbilõikavalt 
kriisates. Ta oleks pidanud targemaks saama, aga kus sa sellega! Hädavaevalt lipsa- 
nud minema ühe jälitaja ees, kes kavatses teda lõhki rebida, hakkas ta, nagu poleks 


midagi juhtunud, kohe õrritama järgmist vastutulijat, otsekui nimme välja valides 
neid, kes olid temast suuremad ja tugevamad. 

Mõnikord lippas ta ühte suunda, mõnikord teise, mis võttis palju rohkem aega kui 
tema rännakuks vaja oli. Vastasel korral oleks ta jõudnud oma isanda juurde õigel ajal 
ja olnud talle kasulik just sel silmapilgul, mil Tarzan vajas sõbra abi rohkem kui võib- 
olla kunagi varem oma elus. 

Just praegu, kui Nkima laskis metsatihnikus jalga vana isase babuiini eest, kellele ta 
nii imeosavasti oli virutanud kepiga, lähenes Michael Dorsky telgile, kus lamas 
Nkima isand, kinniseotud ja abitu. Viis minutit oli möödas ja Dorsky tuli vastust 
saama. Ta tuli üksi ning juba telki sisenedes oli tal valmis lihtne ja hästi läbimõeldud 
tegutsemisplaan. 

Vangi näoilme oli muutunud: ta näis teraselt kuulatavat. Ka Dorsky kikitas kõrvu, 
kuid. ei kuulnud midagi, sest võrreldes Ahvide Tarzani kuulmisega oli Michael 
Dorsky kurt. See, mida Tarzan kuulis, täitis teda vaikse rahuldustundega.. 

«Üldiselt on siis nii," ütles Dorsky, ,,et tulin sulle andma viimast võimalust. 
Seltsimees Zveri viis Opari kaks ekspeditsiooni kulda otsima, mis on teadupärast seal 
varjul. Mõlemad retked nurjusid. Teame ka seda, et sa tead Opari varakambrite asu- 
kohta ja võid meid sinna juhatada. Kui sa tõotad seda teha, kui seltsimees Zveri tagasi 
tuleb, ei tehta sulle midagi, vaid lastakse koguni vabaks niipea, kui seltsimees Zveri 
tunneb, et vabaduses pole sa enam ohtlik. Kui sa aga keeldud, siis sured.” 

Ta tõmbas vöölt tupest pika õhukese teraga pistoda. 

»Kui sa ei vasta, võtan ma seda kui keeldumist minu ette panekut vastu võtta.” 

Kuivõrd ahvinimene oli endiselt tumm kui kala, tõstis vene lane õhukese tera ta 
silmade ette. 

»Mõtle hästi järele, ahv,” ütles ta, ,,ja pea meeles, et kui ma selle sulle ribide vahele 
torkan, ei tee sa piuksugi. See läbistab 

su südame ja jääb sinna, kuni oled verest tühjaks jooksnud. Siis tõmban selle välja” 
ja maskeerin haava. Samal päeval leitakse sind surnult ja ma ütlen neegritele, et sind 
tappis juhuslik kuul. Nii ei saa sinu sõbrad kunagi tõde teada. Keegi ei saa sinu eest 
kätte maksta ja sa sured mõttetult.” 

Dorsky ootas vastust. Ta tigedad silmad peegeldusid ähvardavalt ahvinimese 
külmades hallides silmades. 

Pistoda oli nüüd Tarzani näole väga lähedal. Äkki heitis Tar-zan kiire liigutusega 
pea üles otsekui metsloom ja vajutas oma lõuapärad nagu terasest püünisrauad Dorsky 
randme ümber. See põrkas valukarjatusega tagasi. Tema nõrgaks jäänud sõrmede 
vahelt kukkus relv maha. Samal hetkel põimis Tarzan jalad võimaliku mõrvari 
jalapöidade ümber ja kui Dorsky selili kukkus, tõmbas ta endaga kaasa Tarzani, kes 
jäi nüüd talle peale. 

Ahvinimene tuvastas Dorsky randmeluude praksatuse järgi, et tema hammustusest 
on vastase parem käsi tegutsemisvõime-tu, ja laskis selle lahti. Siis leidsid ahvinimese 
lõuapärad venelase õuduseks üles tema kaela tõmbsoone ja kõrist tungis esile metsiku 
kiskja lorin. 

Oma mehi appi hüüdes püüdis Dorsky vasaku käega paremalt puusalt revolvrit 
kahmata, kuid mõistis peagi, et kuni ta Tarzanit enda pealt maha ei heida, see tal ei 
õnnestu. 

Dorsky kuulis juba, kuidas inimesed üksteisest üle karjudes telgi poole jooksid, 
kõlasid üllatus- ja hirmuhüüded. Järgmisel hetkel oli telk nende kohalt kadunud ja 
Dorsky nägi määratut isaelevanti, kes kerkis tema ja ta metsiku vastase kohale. 


Silmapilk jättis Tarzan venelase kõri rahule ja veeretas end temast kaugemale. 
Niipea kui ta oli seda teinud, leidis Dorsky käsi revolvri. 

»LTapa, Tantor!" kisendas ahvinimene. ,,Tapa!" 

Paksunahalise looma painduv lont põimus venelase keha ümber. Elevandi väikestes 
silmades lahvatas põlema punane vi-hatuli ja läbilõikavalt pasundades tõstis ta Dorsky 
kõrgele pea kohale, võttis hoogu ja virutas vastu maad. 

Vapustatud neegrid lidusid džungilisse hirmunud pilke seljataha heites. Siis tormas 
Tantor oma ohvri kallale. Tohutute kihvadega naelutas ta Dorsky maa külge ja hakkas 
siis kõrvulukustavalt pasundades pöörase raevuga tema otsas trampima, kuni Michael 
Dorskyst oli jäänud järele vaid verine löga. 

Sellest hetkest peale, kui Tantor oli venelase kinni kahmanud, 

püüdis Tarzan edutult hiiglasliku looma raevu vaigistada, kuid Tantor jäi käskudele 
kurdiks, kuni oli kätte maksnud sellele olendile, kes oli julgenud ta sõbrale kallale 
tungida. Kui raev oli lahtunud, astus ta vaikselt Tarzani juurde ning üheainsa sõna 
peale tõstis võimsa londiga ahvinimese pronkspruuni keha üles ja viis metsa. 

Tantor kandis abitu sõbra sügavale džunglisse üksildasele välule ja pani puu varju 
pehmele rohule ettevaatlikult maha. Hiiglaslik isaelevant ei saanud enam teha midagi 
rohkemat kui Tarzanit valvata. Dorsky tapmisest põhjustatud tugeva erutuse tõttu ja 
murest Tarzani käekäigu pärast oli Tantor närviline ja ärritatud. Ta seisis, kõrvad 
kikkis, püüdes tabada vähimatki kahtlast häält, kõigutades tundlikku lonti kahele 
poole ja haistes võimalikku hädaohtu. 

Valutav haav tegi Tarzanile palju vähem muret kui piinav janu. Ta hõikas väikestele 
ahvidele, kes teda puude otsast jälgisid: 

»Tulge, manud, ja päästke mu käed lahti." ,, Me kardame," vastas vana ahv. 

»»Olen Ahvide Tarzan," püüdis inimene neile aru pähe panna. ,,Tarzan on alati olnud 
teie sõber. Ta ei tee teile midagi halba.” 

»Me kardame," kordas vana ahv. ,,Tarzan jättis meid maha. Džungel pole juba palju 
kuid Tarzanit näinud, ent tulid teised tarmanganid ja võõrad gomanganid müristavate 
keppidega. Nad pidasid jahti väikesele Manule ja tapsid ta. Kui Tarzan oleks meie 
sõber olnud, oleks ta need inimesed minema ajanud." 

»Kui ma oleksin siin olnud, poleks võõrad inimesed teid puutunud," ütles Tarzan. 
»Tarzan oleks teid kaitsnud. Nüüd olen ma tagasi, kuid ei saa võõraid hävitada või 
minema ajada, kuni mu käed pole köidikutest vabastatud.” . 

»»Kes sidus su käed kinni?" küsis ahv. 

»» Võõrad tarmanganid," vastas Tarzan. 

«Tähendab, nad on Tarzanist tugevamad,” ütles Manu, «seega pole meil mõtet sind 
vabastada. Kui võõrad tarmanganid saavad teada, et seda tegime meie, nad 
vihastavad, tulevad siia ja löövad meid maha. Las Tarzan, kes oli paljude vihmade 
vältel džunglivalitseja, vabastab end ise.” 

Nähes, et Manut appi paluda on asjatu, tõi Tarzan nõrga lootusega hinges 
kuuldavale omapärase veniva kaebliku hädakisa, mida kasutavad suured ahvid. 
Pikkamisi tugevnedes paisus see 

läbilõikavaks ulgumiseks, mis kandus kaugele hääletusse džunglisse. 

Suured ja väikesed metsloomad, kus nad ka iganes viibisid, jäid seisma, kui tavatu 
noot nende tundliku kuulmekileni jõudis. Keegi neist ei ehmunud, sest see kisendus 
pajatas, et suur isasloom on hädaohus ja seetõttu loomulikult kahjutu. Šaakalid aga 
tõlgendasid seda karjet kui peatset võimalust lihal hea maitsta lasta ja pistsid traavima 
mööda džunglit selles suunas, kust hääl oli kostnud. Seda kuulis ka hüään Dango ja 


hakkas pehmetel käppadel hiilima sinnapoole, lootes leida abitut looma, kes osutub 

kergeks jahisaagiks. Kaugel džunglis kuulis ka väike ahv appikutse nõrka järelkaja ja 
tundis ära kutsuja hääle/Paigalt sööstnud, tormas ta ülepeakaela läbi džungli, lennates 
si-' hikindlalt ja ennastunustavalt kõige otsemat teed, mida juhtus temaga väga harva. 

Tarzan saatis Tantori jõest londiga vett tooma. Ta haistis eemalt šaakalite lõhna ja 
Dango jälki haisu, kuid lootis, et Tan-tor jõuab tagasi enne, kui nad tema juurde 
hiilivad. Hirmu ta ei tundnud, oli vaid vaistlik enesealalhoiutung. Šaakaleid ta põlgas 
ja teadis, et kuigi on kätest-jalust seotud, suudab siiski arglikke loomi endast eemale 
hoida. Hoopis teine asi oli Dango. Niipea kui see jälk olend näeb tema abitust, laseb ta 
käiku võimsad lõuapärad ja teeb talle kähku lõpu peale. Tarzan tundis selle 
metslooma armutust ja julmust, teadis, et terves džunglis pole Dangost metsikumat 
looma. 

Esimesena jõudsid kohale šaakalid. Nad peatusid väikese välu servas ja hakkasid 
teda jälgima. Seejärel hiilisid pikkamisi tänitades lähemale, aga kui Tarzan järsku 
istukile tõusis, jooksid ulgudes laiali. Kolmel korral hiilisid šaakalid tema juurde, 
saades võitu hirmust, kuid siis ilmus välule kohutav hiiliv vari ja šaakalid jooksid 
ohutusse kaugusse. Saabunud oli hüään Dango. 

Metsloom seisatas, silmitsedes istuvat tarzanit uudishimu ja hirmuga, siis aga 
hakkas urisema. Inimene urises vastu. Äkki kõlas nende pea kohal valjuhäälne 
kriiskamine. Tarzan kergitas pead ja nägi väikest Nkimat, kes tantsiskles tema kohal 
oksal. 

»Tule alla, Nkima," hüüdis Tarzan, ,,ja päästa mu käed lahti!" 

»Dango! Dango!" kriiskas Nkima. ,, Väike Nkima kardab Dangot.” 

»Kui sa praegu kohe tuled," ütles Tarzan, ,,pole see ohtlik, aga kui ootad liiga kaua, 
tapab Dango Tarzani ja kes hakkab siis väikest Nkimat kaitsma?" 

»Nkima tuleb,” hõikas väike ahv ja hüppas Tarzani õlale. 

Hüään paljastas kihvad ja lagistas hirmuäratavalt naerda. 

» Tee kiiremini, Nkima," sundis Tarzan teda tagant ja hirmust värisedes hakkas 
väike ahv Tarzani randmete ümbert nahkrihmu lahti päästma. 

Näotu koonu alla lasknud, tegi Dango ootamatu hüppe ja ahvinimese võimsatest 
kopsudest tungis välja kõuehäälne möiratus, mis oleks võinud au teha Numale endale. 
Ehmatusest kiu-natades pööras arglik Dango ümber ja sööstis välu kaugemasse otsa, 
kus jäi seisma, turritas karvu ja urises. 

«Kiirusta, Nkima," ütles Tarzan. ,,Dango tuleb uuesti. Võibolla üks kord, võib-olla 
kaks, aga võib-olla palju kordi, kuni taipab, et olen abitu, ja siis ta enam ei peatu ega 
pööra tagasi.” 

» Väikese Nkima sõrmed on väsinud," õigustas end Manu. ,,Nad on nõrgad ja 
värisevad. Nad ei saa.sõlme lahti.” 

»Nkimal on teravad hambad,” tuletas Tarzan talle meelde. ,,Milleks asjatult aega 
raisata, päästes väsinud sõrmedega sõlmi lahti, kui nad seda nagunii teha ei suuda? 
Las teevad selle töö ära sinu teravad hambad." 

Nkima hakkas silmapilk rihma närima. Et ta suu oli hõivatud, oli Nkima sunnitud 
vaikima ning töö edenes jõudsalt ja peatusteta. 

Selle aja jooksul sööstis Dango kahel korral ettepoole, tulles iga kord pisut 
lähemale, kuid pööras jälle ümber, kartes ähvardavalt urisevat ahvinimest, kes oli 
jõudnud tekitada džunglis segadust. 

Kõrgel puude ladvus vingusid, sõimlesid ja kriiskasid ahvid, kaugel kõmises 
äikesemürinana Numa möiratus, jõe äärest aga kostis Tantori kõrvulukustav hüüd. 


Väike Nkima näris palavikuliselt rihmu, kui Dango ründas uuesti. Ilmselt oli ta 
veendunud suure tarmangani abituses ja sööstis nüüd lõrisedes inimesele kallale. 

Samal hetkel pingutas Tarzan oma käte võimsaid lihaseid, millest ahvipõnn Nkima 
eemale lendas, ja püüdis köidikuid katki rebida, et pääseda julmast surmast, millega 
ähvardasid teda need ilased lõuad. Nkima teravatest hammastest pooleldi läbi-näritud 
rihmad andsid uskumatule ponnistusele järele. 

Kui Dango pronkspruuni kaela sihtides hüppas, heitis Tarzan käe ette ja haaras 
looma kõrist kinni, kuid raske keha tõuge 

paiskas ta maha. Dango väänles, pani vastu ja kraapis küüntega, püüdes asjatult end 
ahvinimese surmahaardest lahti rebida, kuid raudsed sõrmed sulgusid armutult ta kõri 
ümber, kuni hiiglaslik elukas lämbuma hakkas ja abitult oma oletatava ohvri kehale 
kukkus. 

Tarzan ei nõrgendanud haaret, kuni oli veendunud Dango surmas. Kui kahtlusi 
enam polnud, virutas ta korjuse endast eemale, tõusis istukile ja hakkas kiiresti jalgu 
rihmadest lahti päästma. 

Selle lühikese heitluse ajaks oli Nkima roninud hiigelsuure puu kõige ülemistele 
okstele, kus ta kargles ohjeldamatult kriisates ja isandat ergutades, Alles siis, kui 
Nkima oli lõplikult veendunud Tarzani võidus, tuli ta alla. Et mitte eksida, lähenes ta 
ettevaatlikult Dango korjusele, silmitses seda tähelepanelikult ning, saanud oma 
järelduste õigsusele kinnitust, hüppas selle otsa ja kukkus hingetut laipa raevukalt 
tümitama. Seistes hüääni korjusel, kisendas ta seejärel enesega rahulolevalt ja uljalt 
kogu maailmale kõrvulukustava väljakutse, justkui oleks tema võimud ohtliku 
vaenlase. 

Oma sõbra appihüüdu kuuldes kiirustas Tantor tagasi, ilma et oleks saanud vett 
võtta. Ta kihutas ahvinimese kutse peale otsejoones, valimata teed, paisates ümber 
puid, kuni jõudis väikesele välule, tulivihane võitluskärast — hiiglaslik lahinguma- 
sin, mis kobrutas raevust ja kättemaksuihast. 

Tantori nägemine pole kiita ja paistis, et ta paratamatult tallab jalge alla ahvinimese, 
kes tema teel lamas. Aga kui Tarzan teda kõnetas, jäi suur loom nagu naelutatult tema 
kõrvale seisma ja hakkas kohapeal ringi keerutama, kõrvad loperdamas, lont püsti, ja 
pasundas ähvardavalt — Tantor otsis seda, kes ähvardas tema sõpra. 

«Rahulikult, Tantor. See oli Dango. Ta on juba surnud," lausus ahvimmene. 

Niipea kui elevandi silmad hüääni korjust märkasid, tormas ta sellele kallale ja nagu 
varem Dorskyt sõtkus selle veriseks lögaks. Nkima punus läbilõikavalt kiljudes puu 
otsa. 

Pahkluud köidikutest vabastanud, tõusis Tarzan püsti ja kutsus elevanti. Tantor tuli 
vaikselt, jäi ta kõrvale seisma, puudutas londiga ahvinimese keha. Tänu sõbra 
tervistavale meelerahule vaibus elevandi raev ja ta närvid rahunesid. 

Sedamaid tuli Nkima, hüppas osavasti õõtsuvalt oksalt Tantori 

selga ja sealt Tarzani õlale. Põiminud väikesed käed ahvinimese kaela ümber, surus 
ta põse suure tarmangani, oma isanda ja ebajumala pronkspruuni põse vastu. 

Nii nad seisid, kolm sõpra, sõnatus ühenduses, mis on omane vaid loomadele, kuni 
varjud venisid ja päike metsa taha veeres. 


XVI. ,, Tulge tagasi!” 


Läbielatud raskused olid kurnanud Wayne Colti tunduvalt rohkem, kui ta ise oletas. 
Enne kui organism jõudis kosuda, murdis ta maha palavik. 


Leegitseva Jumala ülempreestrinna, kel oli suuri teadmisi Opari muistsest 
rahvameditsiinist, tundis paljude juurte ja rohtude raviomadusi, samuti loitsude 
müstilist jõudu, mis haige kehast kurje vaime välja ajasid. Päeval korjas ta taimi ja 
valmistas tõmmiseid, öösel istus oma hoolealuse jalge ees ja luges laulval häälel 
arusaamatuid palveid, mis olid sündinud sajandite hämarusse kadunud templites, 
mille kohal nüüd veeretas laineid vägev ookean. Ja sellal, kui ta püüdis kõigi 
kättesaadavate abinõudega ajada välja tõvedeemonit, mis oli vallanud selle võõrast 
ilmast tulnud inimese, pidas Jad-bal-ja, Kuldlõvi, jahti kolme eest. Ehkki ta juhtus 
mõnikord tapma jahisaagi kusagil kaugel, tõi alati selle üksildasse kohta, kus naine 
meest põetas. 

Pikkamööda venisid päevad täis palavikku ja sonimist, mida selge teadvuse hetked 
katkestasid vaid harva. Pahatihti tekkis Colti peas kummaliste nägemuste virvarr, 
milles La muutus kord Zora Drinoviks, kord taevaseks päästeingliks, ent millist 
välimust ta ka ei võtnud, oli teda alati hea vaadata. Kui La mõneks, ajaks ära läks, mis 
oli paratamatu, tundis Colt tuska ja masendust. 

Sellal kui La tema jalge ees põlvitades tõusvat, seniidis seisvat või siis loojuvat 
päikest palus, mida ta ikka tavatses teha, võis siis muusikalist rõhku ja meloodilisust 
pooleldi arvestades kummalisi võõrakeelseid laule ümises, saates neid kombe juurde 
kuuluvate salapäraste liigutustega, uskus Colt kindlalt, et palavik tõuseb ja ta hakkab 
jälle'sonima. 

Nii möödusid päevad. Samal ajal kui Colt abituna oma asemel lamas, liikus Zveri 
Itaalia Somaalia poole, aga Tarzan, kelle haav oli paranenud, järgnes otseteed 
ekspeditsioonile, õlal 

pärdik Nkima, kes päev läbi aina torises ja vigises. 

Vandenõulaste laagrisse jäänud käputäis neegreid oli pärast pruukosti puu varjus 
pikutamas. Päevast, mil hukkus Dorsky ja põgenes vang, oli möödunud nädal. Hirm, 
mille oli esile kutsunud ahvinimese vabadusse pääsemine, oli nüüdseks vaibunud. 
Olles hingeliselt lähedased džungliasukatele, unustasid nad peagi hirmu ega vaevanud 
end uue ootamisega, nagu see on omane tsiviliseeritud tobule. 

Seepärast tabas neegreid ootamatult pilt, mis sel hommikul neile avanes. Nad ei 
kuulnud vähimatki häält — džungliloo-mad, sõltumata kogukusest ja kaalust, liiguvad 
käratult. —, kui järsku kerkis laagri piirile hiiglaslik elevant, kelle seljas troonis 
hiljutine vang, kes, nagu nad juba teadsid, oli Ahvide Tarzan, jä tema õlale oli end 
sättinud väike ahv. 

Hirmukisaga kargasid neegrid jalule ja pistsid džunglisse plehku. 

Tarzan hüppas kergelt maha ja astus Dorsky telki. Ta läks sinna kindla eesmärgiga 
ja tema oletus osutus õigeks: ta leidis venelase telgist oma nööri ja noa, mis 
taltkinninabimisel oli ära võetud. Vibu, nooled ja oda leidis ta hõlpsasti neegrite 
hütist. Leidnud kõik, mis vaja, lahkus ta niisama hääletult, kui oli ilmunudki. 

Saabus aeg, mil Tarzan pidi viivitamatult asuma oma vaenlasi jälitama, jättes 
Tantori vaikust ja rahu nautima. 

» Lähen ära, Tantor," ütles Tarzan. ,,Sina aga otsi kõige õrnema koorega noori puid 
ja hoia end inimeste eest, sest üksnes nemad on kogu maailmas kõige elava 
vaenlased.” 

Tarzan kadus metsa koos Nkimaga, kes oli liibunud ta pronkspruuni kaela vastu. 
Zveri salga jälje üles võtnud, ei hakanud ahvinimene minema nende teed mööda, 
sest talle oli niigi kõik selge. Mõne nädala eest, kui ta oli puu otsast laagrit jälginud, 
kuulis ta juhtkonda oma plaane arutamas ja teadis seetõttu nende eesmärki, samuti 
seda, kui kiiresti nad liiguvad, ja võis umbkaudu kindlaks määrata, kus ta nad kätte 


saab. Et tal polnud koorma all küürutavaid kandjaid ega aheldanud teda maised rajad, 
liikus Tarzan ekspeditsioonist mitu korda kiiremini. 

Kolonnile jõudis ta järele pimedas, kui väsinud salk laagrisse jäi. Inimesed sõid 
õhtueinet ja muutusid reipamaks, paljud laulsid. Asjasse pühendamatu võis arvata, et 
tema ees on Prantsuse 

koloniaalvägede sõjalaager: lõkked, ajutised varikatused ja ohvitseride telgid olid 
paigutatud sõjaväelasliku täpsusega, mida poleks hakanud tegema jahimehed või 
teaduslik uurimis-retk, peagi patrullisid laagris mundris tunnimehed. Kõik see oli 
Miguel Romero teene, kelle sõjaasjanduse suurepärast tundmist oli Zveri sunnitud 
arvestama, mis, muide, ei vähendanud viha-vimma, mida mõlemad teineteise vastu 
tundsid. 

Tarzan jälgis puu otsast, mis all toimus, püüdes võimalikult täpselt kindlaks teha 
relvastatud inimeste arvu, kes moodustasid lahingurühma. Samal ajal lippas Nkima 
tema salajast ülesannet täites kärmelt puude otsas idasse. Ahvinimene nägi, et Zveri 
salk ohustas Aafrikas rahu, sest selle read olid märgatavalt täienenud arvukate suurte 
ja sõjakate suguharude esindajatega, keda võis hõlpsasti keelitada järgnema sellele 
hullumeelsele pealikule, tõotades neile võidu puhul kasumit. Kuid just Peter Zveri 
võitu ei saanud Ahvide Tarzan kuidagi lubada ja praegu avanes talle üks võimalus 
põrmustada venelase impee-riumiunistus, kuni see oli veel unistuseks jäänud. Seda 
võis hävitada lihtsal viisil — karmide ja julmade džunglimeetodite abil, mille peale 
Ahvide Tarzan oli ületamatu meister. 

Tarzan sättis noole paika ja tõmbas parema käega pikkamisi vibunööri tagasi, kuni 
noole ots jõudis vasaku pöidlaga ühekaugusele. Tema liigutusi iseloomustas kergus, 
loomulik nõtkus. Tundus, et Tarzan üldse ei sihtinudki, aga kui ta noole lendu laskis, 
tungis see tunnimehele puusa — just sinna, kuhu Ahvide Tarzan selle suunanud oli. 

Hämmastuse ja valukarjatusega kukkus mustanahaline maha, mitte niivõrd valust 
kui ehmatusest. Aga kui seltsimehed ta sisse piirasid, oli Tarzan juba 
džunglipimedusse kadunud. 

Haavatu kisa kuuldes ruttasid Zveri, Romero ja teised ninamehed oma telgist välja 
ja ühinesid ärritatud neegritega, kes ümbritsesid Tarzani ründe ohvrit. 

»Kes sinu pihta laskis?" küsis Zveri, kui nägi tunnimehe puusas tolknevat noolt 

»Ei tea,” vastas see. 

»Kas sul on laagris vaenlast, kes tahab sind tappa?" küsis Zveri. 

»Isegi kui oleks," lausus Romero, ,,poleks see saanud vibust lasta, sest me ei võtnud 
vibusid ega nooli ühes.” 

»Selle peale ma ei tulnudki," ütles Zveri. 

«Tähendab, laskis keegi võõras, mitte meie omadest,” järeldas Romero. 

Suurivaevu ja oma ohvri karjumise saatel kiskusid Ivitch ja Romero tunnimehe 
jalast noole välja, Zveri ja Kitembo tegid samal ajal igasuguseid oletusi selle kohta, 
mis võis siis tegelikult juhtuda. 

«Ilmselt oleme vaenulikult meelestatud pärismaalastega kokku sattunud," ütles 
Zveri. 

Kitembo kehitas põiklevalt õlgu. 

»Las ma vaatan noolt," pöördus ta Romero poole. «Ehk pajatab see meile midagi." 
Mehhiklane andis noole mustanahalisele pealikule, kes viis selle lõkke juurde ja 
hakkas tähelepanelikult uurima. Teda ümbritsevad valged ootasid kärsitult tulemust. 
Viimaks ajas Kitembo end sirgu. Tema nägu oli tõsiseks muutunud, hääl varises 

kergelt, kui ta rääkima hakkas. 


1 


»» Asi on halb," ütles ta oma kuulikujulist pead vangutades. 

«Mida sa silmas pead?" muutus Zveri valvsaks. 

«Sellel noolel on põhilaagrisse jäetud sõduri märk," vastas pealik. 

«See on ju võimatu!" karjatas Zveri. 

Kitembo õlad tõmblesid. 

«Tean," ütles ta, ,,ja siiski on see nii.” 

«Noolega tapeti hindu," tuletas meelde Kitembo kõrval seisev neeger. 

«Pea suu, lobamokk," nähvas Romero, ,,või kogu laager satub paanikasse.” 

«Õige," toetas Zveri. «Peame selle asja summutama." 

Ta pöördus neegri poole, kes oli hindu surma meenutanud. 

«Sinaja Kitembo ei tohi sellest oma inimestele lobiseda," käskis ta. «Jäägu kõik 
meie vahele.” 

Kitembo ja sõdur nõustusid saladust hoidma, kuid ei möödunud poolt tundigi, kui 
kõik laagris juba teadsid, et tunnimeest oli haavatud põhilaagrisse jäetud noolega, ja 
sõdurid häälestasid end otsekohe sellele, et pikal teekonnal ootavad neid ees 
õnnetused. 

Vahejuhtumi mõju neegrite käitumisele andis end tunda juba järgmisel päeval. Nad 
muutusid sõnaahtraks ja mõtlikuks, rääkisid omavahel vaikse häälega. Kuid nende 
närvilisuse tundemärke päevasel ajal ei saanud võrreldagi nende hingelise seisundiga, 

mis tuli ilmsiks pimeduse saabudes. Hirm paistis läbi ka tunnimeeste käitumisest. 
Alatasa tardusid nad paigale, kuulatades hääli, mis kostsid laagrit ümbritsevast 
pimedusest. Enamik neist olid vaprad sõdurid, kes poleks nähtava vaenlase ees 
kohkuma löönud, kuid nad olid eranditult kõik veendunud, et tegemist on 
üleloomuliku jõuga, kelle vastu pole kasu ei relvast ega vaprusest. Nad tundsid, et 
neid jälgivad kummituse silmad, mistõttu nad polnud sugugi vähem löödud, kui 
oleksid temaga palgest palgesse kokku põrganud, aga võib-olla isegi rohkem. Siiski 
muretsesid nad ilmaaegu, sest nende ebauskliku hirmu põhjustaja oli kiiresti 
eemaldunud juba mitme miili kaugusele džunglisse ja vahemaa pikenes iga 
sekundiga. 

Kuid üks teine jõud, mis oleks pannud neid sootuks rohkem muretsema, kui nad 
oleksid seda teadnud, ootas veel ees rajal, mis tuli ületada teel sihtkohta. 

Tillukeste lõkete ümber, kus valmis söök, kükitas sadakond mustanahalist sõdurit. 
Valged suled nende peaehetes lehvisid vähimagi liigutuse juures kaasa. Sõdureid 
valvasid vahimehed, kes ei kartnud kedagi ega midagi, sest need inimesed ei tundnud 
hirmu kurjade vaimude ees. Nad kandsid kaelas nahkko-tikeses amulett! ja palusid 
võõraid jumalaid, kuid hingepõhjas tundsid nad nii ühe kui teise vastu üha suuremat 
umbusku. Isiklike kogemuste ja targa juhi õpetuste põhjal olid nad mõistnud, et võidu 
saavutamiseks tuleb loota iseendale ja oma relvale, mitte jumalale. 

See oli lõbus, elurõõmus seltskond arvukate uurimisretkede veterane ja nagu kõik 
veteranid, kasutasid nad iga väiksematki võimalust puhata ja meelt lahutada. Naerul ja 
naljadel polnud lõppu. Lusti keskpunktis oli väike ahvipärdik, kes kord õrritas teisi, 
kord õrnutses, ning keda samuti vastu nokiti ja hellitati. Oli silmanähtav, et ahvi ja 
mustanahalisi hiiglasi köitis tugev kiindumus. Kui ahvi sabast sikutati, tehti seda 
õmalt, aga kui ta näilise raevuga neid ründas ja teravate hammastega sõrmi või käsi 
pures, võis näha, et ta tegi seda mängult. Nende lustimine oli räige, sest nad ise olid 
räiged ja tahumatud olendid, kuid see kõik oli mäng ja tugines vastastikusele 
kiindumusele. 


Need inimesed olid just lõpetanud õhtusöögi, kui äkki langes mingisugune kogu, 
muutudes otsekui läbipaistvast õhust tegelikkuseks, hääletult laagri kohal kõrguva puu 
okstelt nende hulka. 

Sada sõdurit kahmas silmapilk relva ja ka rahunes silmapilk. Hõisates ,,bwäna, 
bwana!" tunglesid nad pronkspruuni hiiglase ümber, kes seisis sõnatult nende keskel. 

Nad laskusid tema ette põlvili, otsekui oleks ta keiser või jumal, lähemalolijad 
puudutasid austavalt tema käsi ja jalgu, sest waziridele polnud Ahvide Tarzan mitte 
ainult pealik, vaid midagi rohkemat, ja nad kummardasid teda omal vabal tahtel nagu 
elavat jumalat. 

Ent kui sõdurid olid teda nähes rõõmsad, siis pärdik Nkima oli suurest õnnest 
lihtsalt arust ära. Ta traavis rutakalt mööda põlvitavate neegrite selgi ja hüppas 
Tarzani õlale, kus klammerdus erutatult vadistades ümber kaela. 

»» Olete ülesande hästi täitnud, mu lapsed," lausus ahvinime-ne, ,.ja väike Nkima on 
samuti kõigega hästi hakkama saanud. Ta tõi teile minu läkituse ja nüüd olete kõik 
tulnud kokkulepitud kohta, valmis tegutsema.” 

»» Olime kogu aeg ühe päevatee võõramaalastest ees, bwana," vastas Muviro. 
»Puhkepeatusi tegime rajast kaugel, et nad ei märkaks meie jälgi ega hakkaks midagi 
kahtlustama.” 

»Neil pole teie siinviibimisest aimugi,” ütles Tarzan. ,,Eile õhtul olin ma nende 
laagri kohal puu otsas peidus ega kuulnud midagi, mis oleks tunnistanud, et nad 
teavad nende ees rajal liikuvast salgast.” 

»»Seal, kus pinnas oli pehme, pühkis kolonni sabas kõndiv sõdur meie jäljed okstega 
üle.” 

»Homme ootame neid siin," ütles ahvinimene, ,,täna õhtul kuulate Tarzanit, kes 
räägib, mida teil teha tuleb.” 

Kui Zveri kolonn järgmisel hommikul pärast rahulikult möödunud öist puhkust teele 
asus, oli kõigi meeleolu märgatavalt paranenud. Neegrid polnud küll unustanud 
kurjakuulutavat hoiatust, mis eelmisel ööl pimedusest nende juurde oli lennanud, kuid 
nad ei osanud kuigi kaua norutada. 

Retke juhid rõõmustasid, et üle kolmandiku teest oli juba läbitud. Erinevatel 
põhjustel tahtsid kõik seda osa plaanist kiiresti teoks teha. Zveri uskus, et kavandatu 
edukast täitmisest sõltub kogu tema impeeriumiunistus. Ivitch, kes oli sündinud mäs- 
saja, oli õnnelik, mõeldes, et ekspeditsiooni edu põhjustab miljonitele inimestele 
ennekuulmatut tüli, samuti lootis ta minna Venemaale tagasi sangarina ja pealegi veel 
varaka sangarina. 

Romero ja Mori igatsesid retke lõppemist hoopis muudel 

põhjustel. Nad vihkasid venelast kogu hingest ja olid kaotanud tema vastu vähimagi 
usalduse. Oma tähtsuse ja tulevase suursugususega ärbeldes lobises Zveri liiga palju 
ja Romero taipas õige pea, et tegemist on petisega, ja mitte ainult ühega. Seda masti 
inimesed, nagu Romero oli aru saanud, püüavad saavutada omakasupüüdlikke 
eesmärke haneks tõmmatud tobukeste abil, pannes hädaohtu rahvaste rahu ja heaolu. 
Romerol polnud raske veenda Morit oma järelduste tõepärasuses. Olles nüüd täielikult 
pettunud, jätkasid need kaks ekspeditsiooniga ühist teekonda, sest arvasid, et nende 
plaanitud ärakargamine võib olla edukas vaid siis, kui salk on uuesti põhilaagrisse 
asunud. 

Rännak jätkus pärast laagrist lahkumist peaaegu tund aega, kui üks kolonni eesotsas 
kõndiv Kitembo mustanahaline piilur äkki nagu naelutatult seisma jäi. 

» Vaata!" ütles ta enda kannul käivale Kitembole. 


Pealik astus sõduri kõrvale. Nende ees rajal tolknes otse maasse torgatud nool. 

»»See on hoiatus,” lausus sõdur. 

Kitembo tõmbas noole ettevaatlikult maast välja ja silmitses seda. Ta oleks 
meelsasti oma tähelepanekud enda teada jätnud, ehkki nähtu vapustas teda põhjalikult, 
kuid ka sõdur oli juba jõudnud noolt uurida. 

Seesama," ütles sõdur. ,,Üks neist, mis jäi põhilaagrisse.” 

Juurde astus Zveri ja Kitembo uiatas talle noole. 

» Täpselt samasugune,” ütles ta venelasele. ,,Meid hoiatatakse, et läheksime tagasi." 

» Ah!" kõverdas Zveri üleolevalt suud. ,,See tühipaljas nool, mis maas tolknes, ei 
suuda peatada relvastatud inimeste kolonni. Poleks uskunud, et sa selline argpüks 
oled, Kitembo." 

Neeger süngestus. 

»»Soovitaksin teil väljendeid valida," taltsutas ta Zverit. , Mina tunnen džunglis 
kehtivaid ohusignaale paremini kui teie. Me läheme edasi, sest oleme julged mehed, 
kuid paljud meist ei pöördu enam iialgi tagasi. Ka teie plaan kukub läbi.” 

Neid sõnu kuuldes tabas Zverit üks tema sagedasi raevu-hooge. Kuigi inimesed 
hakkasid edasi minema, olid nad sün-gestunud ning heitsid alatasa Zverile ja tema 
ohvitseridele tigedaid pilke. 

Varsti pärast keskpäeva jäi ekspeditsioon puhkama. Nad olid 

kõmpinud paksus metsas, mis oli hämar ja mõjus masendavalt, aga nüüd istusid 
maha väikeste gruppidena ja hakkasid sööma külma toitu, mis oli nende lõunane 
norm. Polnud kuulda ei laulu ega naeru, räägiti vähe. 

Järsku kostis kusagilt ülevalt hääl, salapärane ja hirmuäratav. See kõneles bantu 
keeles, mida oskas enamik sõdureid. 

»Minge tagasi, Kitembo lapsed," vannutas hääl. ,, Minge tagasi, või te surete. Jätke 
valged maha, kuni pole hilja.” 

Hääl vaikis. Inimesed surusid end hirmuga maadligi, jõllita-des üles puude poole. 
Zveri katkestas vaikuse. . ,, Mis kuraditemp see on? Mida ta ütles?" küsis Zveri. 

»ta käskis meid tagasi minna," vastas Kitembo. 

»Mitte mingi hinna eest!" röögatas Zveri. 

»» Küll te kahetsete,”" lausus Kitembo. 

»Ja mina arvasin, et sa tahad kuningaks saada!" kisendas Zveri. ,, Sinust oleks tulnud 
väga hea kuningas.” 

Kitembole meenus sedamaid ihaldatud autasu, millega Zveri oli teda kuude kaupa 
peibutanud: saada Keenia kuningaks. Selle nimel tasus riskida. 

»»Me läheme edasi," ütles ta. 

»» Võib-olla tuleb teil jõudu kasutada," ütles Zveri, ,,kuid ärge millegi ees peatuma 
jääge. Peame edasi minema, saagu mis saab.” 

Seejärel pöördus ta teiste ohvitseride poole. 

»»Romero ja Mori, teie lähete kolonni järel ja tulistate igaühe pihta, kes keeldub 
edasi minemast.” 

Inimesed esialgu sellest ei keeldunud ja kui anti käsk teele asuda, läksid nad mornilt 
kolonni oma kohale. Nii käidi umbes tund aega, siis kostis eestpoolt veider hüüe, 
mida paljud olid juba Oparis kuulnud, ja mõne minuti pärast vannutas neid eemalt 
taas hääl: 

»Jätke valged maha!" 

Neegrid hakkasid omavahel sosistama. Ilmselt oli puhkemas vastuhakk. Siiski suutis 
Kitembo neid keelitada edasi minema, mis Zveril poleks mingi hinna eest korda 
läinud, 


»Kui ma ainult selle ässitaja kätte saaksin," lausus Zveri Zora Dfinovile tema kõrval 
kolonni eesotsas kõndides. ,,Kui ta vaid korraks oma nina välja pistaks, saaksime tema 
pihta tuld anda, ja ongi kõik, mida ma tahan.” 

»»See on inimene, kes tunneb hästi pärismaalaste hingelaadi,"” 

lausus neiu. ,, Arvatavasti mõne suguharu šamaan, kelle maaalal me liigume.” 

»Loodan, et see nii on," kostis Zveri. ,,Ma ei kahtle, et see inimene on pärismaalane, 
kuid kardan, et ta tegutseb kas inglaste või itaallaste juhtnööride järgi, et sel kombel 
meie seas korratust külvata ja meid kinni pidada, kuni koguvad jõude kallaletungiks.” 

»»See ON muidugi inimestele halba mõja avaldanud,” ütles Zora. ,, Nad omistavad ju 
kõik need kummalised sündmused, alates Jafari surmast ja lõpetades tänase päevaga, 
sellelesamale jõule, milles nad oma ebausklikkuse tõttu näevad üleloomulikke 
sugemeid.” 

»»Seda halvem neile endale," ütles Zveri, ,,sest tahavad seda või ei, peavad nad edasi 
minema, ja kui leiavad, et katse jooksu panna tähendab surma, siis mõistavad, et Peter 
Zveriga naljatada ei tasu.” 

»Kuid neid on palju, Peter," tuletas neiu talle meelde, ,,meid aga vähe. Pealegi on 
nad tänu sinule hästi relvastatud. Mulle tundub, et sa lood endale nuhtluseks 
Frankensteini, kes meid ise ka hävitab." 

»»Oled samasugune ebausklik kui neegridki," torises Zveri, ,,teed sääsest elevandi. 
Mina ju...” 

Kolonni tagant, tõenäoliselt ülalt, kõlas taas hoiatav hääl: . Jätke valged maha! 
Minge tagasi!" 

Marssivas kolonnis võttis jälle maad vaikus, kuid esimesed läksid edasi, sest 
Kitembo sundis neid tagant ja valged ohvitserid hirmutasid revolvriga. 

Peagi lõppes mets väikese oru serval. Edasi kulges rada läbi pühvlirohutihniku, mis 
ulatus inimestel üle pea. Nad olid juba sinna sisse läinud, kui eespool kõlas lask, siis 
veel ja veel üks. Tundus, et tulistati pikast ahelikust ja just nende pihta. 

Zveri andis neegrile käsu toimetada Zora kiiremas korras kolonni sappa, kus oli 
ohutum, ja läks ise talle järele, justkui otsima Romerot ja julgustama inimesi. 

Ohvreid esialgu veel polnud, kuid kolonn jäi seisma ja rivi hakkas kiiresti 
lagunema. 

»» Kähku, Romero!" karjus Zveri. ,, Võta juhtimine ees enda peale. Mina ja Mori 
katame tagalat ning tõkestame ärajooksmise.” 

Mehhiklane tormas edasi ning Ivitchi ja mõne mustanahalise 

pealiku abiga moodustas ühest salgast pika aheliku, hakates sellega aeglaselt edasi 
liikuma, kuna Kitembo koos ülejäänutega järgnes talle kattena, jätnud Ivitchi, Mori ja 
Zveri varuväge korraldama. 

Parast esimesi korratuid laske tulistamine lakkas. Saabunud vaikus oli 
mustanahaliste sõdurite krussis närvidele veelgi kurjakuulutavam. Vaenlase täielik 
vaikimine, vähimagi märgi puudumine liikumisest nende ees rohus ühenduses 
salapäraste hoiatustega, mis ikka veel nende kõrvus kõlasid, veensid neegreid selles, 
et nende ees polnud tavaline vaenlane. 

»Tagasi!" kõlas eestpoolt rohust kurjakuulutavalt. ,,See on viimane hoiatus. 
Sõnakuulmatus toob surma!" 

Ahelik lõi vankuma ja selle rahustamiseks andis Romero käskluse avada tuli. 
Vastuseks kärgatasid rohust püssipaugud ja sedapuhku langes tosin sõdurit tapetu või 
haavatuna maha. 


«Rünnakule!" karjus Romero, kuid selle asemel pöörasid inimesed ümber ja 
tormasid tagasi. 

Nähes eesliini sõdureid püsse maha viskavat ja plehku panevat, keeras ka kaitse 
ümber ja pistis jooksu, tõmmates kaasa reservi. Korratu inimvool viis ühes ka valged. 

Nördinud Romero taganes üksinda. Vaenlast ta ei näinud, keegi teda ei jälitanud, ja 
see asjaolu pani teda hoopis rohkem muretsema kui vihisevad kuulid. 

Kui ta niiviisi lonkis, olles kaaslastest kaugele maha jäänud, tundis ta, et jagab 
mingil määral seda alateadlikku hirmu, mis oli vallanud tema mustanahalisi 
relvavendi, või vähemasti tunneb neile kaasa. Üks asi on seista palgest palgesse 
vaenlasega, keda sa näed, sootuks teine sattuda kokku nähtamatu vastasega, teadmata 
isegi seda, kuidas ta välja näeb. 

Üsna pea, kui Romero oli uuesti metsa jõudnud, nägi ta enda ees rajal inimest 
kõndimas. Terasemalt silmitsenud, tundis ta ära Zora Drinovi. Romero hõikas teda, 
Zora pöördus ümber ja jäi meest ootama. 

»Kartsin, et oled tapetud, seltsimees,” ütles Zora. 

»»Olen sündinud õnnetähe all," naeratas mehhiklane. ,,Minu ümber langes mehi. Aga 
kus on Zveri?" fAZora kehitas õlgu. 

»Ei tea,” vastas ta. 

»»Küllap proovib varuväge kokku saada," oletas Romero. 

» Kahtlemata,” lausus neiu lühidalt. 

»Sellisel juhul loodan, et tal on kiired jalad," naljatas Romero. ,,Küllap vist,” vastas 
Zora järsult. ,,Sa ei tohi üksi jääda," lausus mehhiklane. ,,Ma suudan enda eest seista,” 
vastas Zora. ,, Võimalik," ütles mees, ,,aga kui sa mulle kuuluksid..." , Ma ei kuulu 
kellelegi, seltsimees Romero," katkestas neiu jäisel toonil. 

»»Andesta mulle, senjoriita," lausus mehhiklane. ,,Tean seda. Väljendasin end lihtsalt 
ebaõnnestunult. Tahtsin vaid öelda, et kui minu armastatud tütarlaps viibiks siin, ei 
satuks ta üksinda metsa, pealegi kui meid jälitab vaenlane. Zveri peaks seda teadma.” 

»Sulle ei meeldi Zveri, eks ju, Romero?" 

»Pean seda tunnistama isegi sulle, senjoriita, kui sa seda juba küsisid," vastas mees. 

»Ma tean. Ta on paljusid enda vastu meelestanud.” 

»Ta on meelestanud enda vastu kõik peale sinu, senjoriita."” 

»Miks peaksin mina erand olema? Kust sina tead, et ta pole mindki enda vastu 
meelestanud?" 

»» Olen kindel, et mitte tõsiselt," lausus Romero, ,,muidu poleks sa nõustunud tema 
naiseks saama.” 

»Kust sa võtsid, et ma nõustusin?" imestas Zora. 

«Seltsimees Zveri kelgib sellega tihti,” vastas Romero. 

»Ah nii?" . Rohkem ei öelnud neiu sõnagi. 


XVII. Sild üle kuristiku 


Zveri salga põgenemine lõppes alles siis, kui sõdurid jõudsid oma viimasesse 
laagrisse, ja sedagi vaid osale inimestele, sest kui saabus öö, selgus, et puudu oli 
neljandik koosseisust, sealhulgas ka Zora ja Romero. Kui mahajääjad kohale jõudsid, 
päris Zveri igaühelt neiu kohta, kuid keegi polnud teda näinud. Zveri püüdis salka 
kokku saada, et teda otsima minna, kuid sõdurid ei nõustunud venelasega kaasa 
minema. Zveri ähvardas ja anus, kuni lõpuks taipas, et oli inimeste üle võimu 
kaotanud. Vahest oleks ta läinudki üksinda Zorat otsima, nagu ta kõigile iga minut 


kinnitas, kuid see vajadus langes ära, sest hilisööl tulid need kaks koos laagrisse 
tagasi. 

Neid nähes Zveri rahunes ja ka vihastas. ,,Miks sa minu juurde ei jäänud?" tormas ta 
neiule kallale. ,,Sellepärast, et ma ei oska nii kiiresti joosta kui sina," vastas see, ja 
Zveri ei lausunud musta ega valget. 

Kusagilt puu otsast ülevalt kõlas juba tuttav hoiatus: ,, Jätke valged maha!" 

Järgnes pikk vaikimine, mida rikkus vaid neegrite närviline sosistamine, ja siis 
hakkas hääl uuesti rääkima: 

» Tee teie maale on ohutu, valgete inimestega käib aga alati kaasas surm. Visake 
munder minema ja jätke valged džunglis-se minu hooleks.” 

Üks mustanahaline sõdur kargas püsti, kiskus Prantsuse mundri seljast ja viskas 
selle lähimasse lõkkesse. Otsekohe järgisid ka teised teda. 

»Jätke järele!" kisendas Zveri. 

»Pea suu, valge mees!" urises Kitembo. 

»Tapa valgeid!" karjus alasti sõdur basembo suguharust. 

Sõdurid tormasid silmapilk valgete kallale,, kes kogunesid Zveri ümber, kui ülalt 
kõlas hoiatav hüüd: 

»» Valged on minu omad! Jätke nad mulle!" 

Sõdurid peatusid pilguks, kuid üks nende hulgast, vihast ja verejanust pöörane, 
tõstis ähvardavalt püssi ja astus taas ettepoole. 

Üleval lõi pinisema vibunöör. Mustanahaline pillas püssi ja pistis läbilõikavalt 
kisendama, püüdes rinnus tolknevat noolt välja kiskuda. Niipea kui ta otseti maha 
kukkus, astusid teised mustanahalised tagasi ja valged jäid üksi. Neegrid kogunesid 
laagri kaugemasse otsa kobarasse. Paljud neist oleksid sel ööl ära jooksnud, kui 
poleks kartnud džunglipimedust ja seda, kes end ülal varjas. 

Zveri tammus raevunult edasi-tagasi, needes saatust, neegreid ja kõiki. 

»»Kui mind oleks aidatud,” urises ta, ,,poleks seda juhtunud. Ma ei saa ju kõike 
üksipäini teha." 

»»Oletegi seda kõike üksipäini saavutanud," torkas Romero. 

»Mida sa silmas pead?" kähvas Zveri. 

»Seda, et näitasite end täieliku eeslina ja häälestasite enda vastu kõik ekspeditsiooni 
liikmed. Isegi sel juhul oleksid nad teiega jäänud, kui oleksid veendunud teie 
vapruses. Kuid keegi ei taha argpüksiga kaasa minna." 

»Sina nimetad mind argpüksiks, sina, kollane ahv!" röögatas Zveri revolvrit pihku 
haarates. 

»Jätke järele,” lausus Romero. ,,Olete mul kirbul. Ja teate, mida ma teile ütlen. 
Poleks senjoriita Drinovit, teeksin teid siinsamas vagaseks ja vabastaksin maailma 
vähemalt ühest psühhopaadist. Senjoriita Drinov päästis kord minu elu. Ma pole seda 
unustanud. Et ta arvatavasti teid armastab, olete väljaspool ohtu, kui ma vaid ei pea 
teid tapma enesekaitseks.” 

»»See on kõige ehtsam hullumeelsus," hüüdis Zora. ,,Oleme siin ainult viiekesi 
juhitavuse minetanud neegrikarja hulgas, kes meid kardab ja vihkab. Homme jätavad 
nad meid maha, selles pole kahtlust. Kui tahame Aafrikast kunagi elusalt välja pääse- 
da, tuleb meil kokku hoida. Unustagem tülid ja tegutsegem siitpeale ühisel nõul meie 
kõigi pääsemise nimel.” 

» Teie pärast, senjoriita, olen ma nõus,” ütles Romero. 

»Seltsimees Drinovil on õigus," lausus Ivitch. 


Zveri eemaldas käe revolvrilt ja pööras mornilt kõrvale, ning ülejäänud öö jooksul 
valitses vandenõulaste laagris kui mitte üksmeel, siis vähemalt rahu. 

Kui saabus hommik, nägid valged, et neegrid olid nagu üks mees Prantsuse mundri 
maha võtnud. Lähima puu lehestikust nägid seda ka teised, hallid silmad, milles 
välgatas pilkav ilme. Ka mustanahalised teenrid keeldusid valgeid ümmardamast, 
ühinedes oma verd inimestega. Seetõttu pidid valged ise pruukosti valmistama, pärast 
seda, kui Zveri katse teenreid kuuletuma manitseda oli saanud terava vastulöögi. 

Kuni nad einetasid, lähenes neile Kitembo ekspeditsiooni kuuluvate teiste 
suguharude pealikute saatel. 

»Läheme oma inimestega kodumaale tagasi," kuulutas basembo suguharu pealik. 
Jätame teile toitu sellise arvestusega, et jätkuks tagasiminekuks. Paljud meie sõdurid 
tahavad teid, tappa ja me ei saa neid takistada, kui püüate meiega kaasa tulla, sest nad 
kardavad vaimude kättemaksu, kes saadavad teid juba palju kuid. Jääge siia homseni. 
Pärast seda võite minna, kuhu aga soovite.” 

»Kuid te ei või ju meid niisama ilma kandjateta maha jätta,” väitis Zveri. 

» Teie ei saa meid enam käsutada, valge mees," ütles Kitembo, ,,sest teid on vähe ja 
meid palju. Teie võim meie üle on otsas. Olete kõiges lüüa saanud. Sellise juhiga 
meie kaasa ei lähe.” 

»» Kitembo, sul pole õigus!" röögatas Zveri. ,,Te kõik saate selle eest karistada.” 

»Kes meid karistab?" irvitas neeger. «Inglased? Prantslased? Itaallased? Teie ei 
julge neile kaevata. Nad karistavad teid, mitte meid. Võib-olla lähete Ras Tatari 
juurde? Ta lõikab teil südame välja ja viskab keha koerte ette, kui saab kuulda, mida 
kavatsesite.” 

»Te €i saa ju ometi jätta seda valget naist džunglisse ilma teenrite, kandjate ja 
vajaliku kaitseta," käis Zveri peale, taibates, et tema esimene argument ei avaldanud 
muljet mustanahaliste pealikule, kelle käes oli praegu nende saatus: 

»Ma ei kavatse valget naist maha jätta," lausus Kitembo. ,,Ta tuleb minuga." 

Ja alles nüüd taipasid valged esimest korda, et pealikud olid nad sisse piiranud ja 
sihikule võtnud. 

Kõneluse ajal oli Kitembo lähemale tulnud Zverile, kelle kõrval Zora Drihov seisis, 
ning nüüd sirutas mustanahaline pealik käe ja kahmas neiul randmest kinni. 

»Tule!" ütles, ta, ja samal hetkel vihises miski nende peade kohal ning basembo 
suguharu pealik Kitembo haaras kinni noolest, mis oli talle rindu tunginud. 

Ärge vaadake üles!" kõlas kõrgusest hääl. ,, Vaadake maha, kes silmad tõstab, see 
sureb. Kuulake tähelepanelikult, mustad inimesed, mida ma teile ütlen. Minge oma 
koju ja jätke valged siia. Ärge neid puutuge. Nad kuuluvad mulle. Ma olen rääkinud." 

Silmi pungitades ja värisedes tõmbusid mustanahalised pealikud valgetest eemale, 
jättes Kitembo maha vähkrema. Nad kiirustasid läbi laagri oma kaaslaste juurde, kes 
olid hirmust segaseks läinud, ja enne kui basembo suguharu pealik hinge heitis, 
kahmasid mustanahalised pärismaalased juba varakult omavahel jaotatud kraami ning 
ruttasid nügides metsloomarajale, mis viis laagrist lääne poole. 

Valged jälgisid jahmunult sõdurite põgenemist, säilitades vaikust, kuni oli kadunud 
viimane mustanahaline. Nüüd olid nad üksi. 

»Mida hääl teie arvates silmas pidas, öeldes, et kuulume talle?" küsis Ivitch 
kähedalt. 

»»Kust mina seda tean," torises Zveri. 

»Ehk on see kummitus inimsööja?" oletas Romero naeratades. 


»Ta on juba niigi palju kahju tekitanud," ütles Zveri, ,,et võiks meid mõneks ajaks 
rahule jätta.” 

»la polegi nii kuri," lausus Zora, ,,sest päästis mind Kitembo käest.” 

»Päästis selleks, et ise pruukida," väitis Ivitch. 

Jama!" hüüdis Romero. ,,Selle saladusliku hääle kavatsus on niisama silmanähtav 
kui tõsiasi, et see on inimese hääl. Keegi tahab meie ekspeditsiooni plaane nurja ajada 
ja ma arvan, et Zveri oli eile tõele lähedal, öeldes, et selle taga on inglased või 
itaallased, kes püüavad meid kinni pidada, kuni on piisavalt jõude kogunud.” 

»Ja see kinnitab seda, mida olen juba ammu kahtlustanud," kuulutas Zveri. ,,Meie 
hulgas on reetur ja ta pole üksi.” 

Ta vaatas tähendusrikkalt Romerole otsa. 

»»See tähendab ainult seda, et hullumeelsed tobedad teooriad saavad tegelikkuses 
alati läbikukkumise osaliseks," ütles Romero. ,,Arvasite, et kõik Aafrika neegrid 
jooksevad teie lipu alla kokku ja viskavad kõik välismaalased ookeani. Teoreetiliselt 
võis teil ehk õiguski olla, kuid praktikas hävitas teie unistuse otsekui seebimulli 
üksainus inimene, kes tunneb seda, mida ei tunne teie — pärismaalaste hingeelu. Mis 
tahes idiootlik teooria on määratud nurjuma. Selline on tegelikkus.” 

»»Sa arutled nagu reetur," lausus Ivitch ähvardavalt. 

»»Noh, ja mida te teha saate?" küsis mehhiklane. ,,Mul on teist kõigist ja teie jälgist 
kasuahnest plaanist kõrini. Nii sinul kui Zveril pole au raasugi. Tony ja senjoriita 
Drinovi suhtes kaldun kahtlema, sest ei suuda ette kujutada, et nad on sulid. Neid on 
nagu mindki eksitusse viidud, ning petsite meifl teie ja teiesugused, kes ajavad 
miljonitele inimestele kärbseid pähe.” 

»»Sa pole meie hulgas ainuke reetur," kisendas Zveri, ,,ja maksad selle eest koos 
teistega!” 

»»Pole mõtet seda praegu arutada," ütles Mori. ,,Meid on niigi liiga vähe. Kui 
hakkame vahekordi klaarima ja üksteist maha nottima, siis me elusalt Aafrikast ei 
pääse. Aga kui te tapate Mi-gueli, peate ka mind tapma, ja ma kardan, et see teil ei 
õnnestu. Võib-olla tapan mina teid.” 

»Tonyl on õigus," ütles neiu. ,,Sõlmigem vaherahu, kuni me pole tsiviliseeritud 
maailma tagasi jõudnud." 

Nii sõlmitigi mingi relvarahu ja kõik viis siirdusid järgmisel hommikul tagasi 
põhilaagrisse, samal ajal kui Tarzan oma wa-ziridest sõduritega oli neist terve 
päevateekonna ette jõudnud ja läks nüüd lühimat teed Opari poole. 

»» Vahest polegi Lad seal," seletas Tarzan Muvirole, ,,kuid ma kavatsen Oah'd ja 
Doothi nende reetlikkuse eest karistada ning valmistada sellega ette maad 
ülempreestrinna turvaliseks tagasitulekuks, kui ta veel elavate kirjas on.” 

» Aga kuidas jääb siis valgete vaenlastega, kes džunglisse jäid?" tundis Muviro huvi. 

»Nad ei kao kuhugi," vastas Tarzan. ,, Nad on nõrgad ja tunnevad džunglit kehvasti. 
Liiguvad edasi aeglaselt. Võime nad kätte saada igal ajal, millal vaid tahame. Kõige 
rohkem muretsen praegu La pärast, sest tema on sõber, need aga kõigest vaenlased." 

Mitu miili Tarzanist eemal lähenes tema sõbraliku hoolitsuse objekt džunglis 
lagendikule, mille olid raadanud inimkäed ja mis oli ette nähtud arvuka salga 
peatuspaigaks, kuid praegu asus mõnes rohmakas hütis vaid käputäis neegreid. 

Naise kõrval kõndis Wayne Colt, kelle jõud oli täielikult taastunud, nende kannul 
Kuldlõvi Jad-bal-ja. 

»Lõpuks ometi leidsime laagri üles," ütles Colt. ,, Tänu teile.” 

Jah, kuid see on maha jäetud," sõnas La. ,,Kõik on lahkunud." 

»Ei ole," väitis Colt. , Näete, seal paremal hüttide kõrval kükitavad neegrid.” 


» Väga hea," ütles. La. , Nüüd aga pean ma teist lahkuma." Tema hääles kõlas 
kahetsusnoot. 

»Ei tahaks jumalaga jätta,” sõnas mees, ,,.kuid teie süda on siit kaugel ja 
heatahtlikkus lükkas edasi tagasiminekut Opari. Kogu tahtmise juures ei suuda ma 
sõnadega väljendada oma tänu, kuid arvan, et mõistate, mida oma hinges tunnen.” 

»Jah,”" vastas naine, ,ja sellest piisab teadmaks, et mina, kellel on nii vähe ustavaid 
sõpru, leidsin sõbra.” 

»Lubage mul teiega Opari tulla,” pakkus Colt. ,, Teid ootavad seal vaenlased ja teil 
võib minu tagasihoidlikku abi tarvis minna.” 

La raputas pead. 

»Ei, see on võimatu,” vastas ta. , Mõni minu rahva hulgast hakkas mind 
umbusaldama ja isegi vihkama sõpruse pärast teise 

maailma kuuluva inimesega. Kui te minuga tagasi lähete ja aitate mind troonile 
pääseda, tugevdab see nende umbusku veelgi. Kui Jad-bal-ja ja mina ei suuda edu 
saavutada kahekesi, siis vaevalt oleme kolmekesi suutelised enamaks.” 

»Jääge siis veel vähemalt ühekski päevaks minu külaliseks," palus Colt. ,,Tõsi küll, 
ma ei saa näidata teie vastu erilist külalislahkust, " lisas ta nukralt naeratades. 

»Ei, mu sõber,” kostis La. «Riskin jääda ilma Jad-bal-jast, teie aga neegritest. 
Kardan, et nad ei saa ühes laagris koos olla. Nägemiseni, Wayne Colt. Kuid ärge 
öelge, et olen üksi. Minuga on Jad-bal-ja." 

La teadis teed põhilaagrist Opari ja Colt vaatas talle järele, klomp kurgus, sest võluv 
neiu ja hiigelsuur lõvi näisid talle ilu, jõu ja üksinduse kehastusena. 

Ta ohkas ja läks laagrisse neegrite juurde, kes olid vahepeal keskpäevakuumuse 
ajaks magama heitnud. Ta äratas nad üles ja neegrid sattusid segadusse, sest olid 
rännakus osalenud rannikust alates ja tundsid ta jalamaid ära. Colti ammugi surnuks 
pidades lõid nad esialgu kartma, kuni veendusid lõpuks, et see on tõepoolest tema ja 
mitte vaim. 

Pärast Dorsky surma polnud neil enam isandat ja nad tunnistasid Coltile, et olid 
tõemeeli otsustanud laagrist lahkuda ning koju tagasi minna, sest ei suutnud unustada 
salapäraseid ja üleloomulikke sündmusi, mille tunnistajaks nad olid saanud selles 
võõras kandis, kus tundsid end ilma valge isanda juhtimise ja kaitseta üksildase ja 
abituna. 

Üle Opari lagendiku lähenesid varemetes linnale tütarlaps ja lõvi, neist tagapool 
ronis kaljutippu, kust nad olid laskunud, mees, kes lagendikule pilku heites silmas 
neid kauguses. 

Mehe taga ronis kaljurahnu otsa sadakond sõdurit. Nad kogunesid pikakasvulise 
mehe ümber, kes osutas sõrmega ja lausus: ,,La!" 

Ja Numa!" lisas Muviro. «Imelik, bwana, etta ei ründa." 

»Seda ta ei teegi,” vastas Tarzan. ,,Miks, ma ei tea, kuid olen kindel, et ei ründa, sest 
see on Jad-bal-ja." 

»Tarzanil on kotka silmad," ütles Muviro. ,,Muviro näeb ainult naist ja lõvi, aga 
Tarzan näeb Lad ja Jad-bal-jad.” 

»Mul pole silmi vaja," lausus ahvinimene. ,,Mul on nina." 

»Ka minul on nina," väitis Muviro, ,,kuid see on vaid tükike ihust, mis mu näos 
tolkneb. Sellest pole mingit kasu.” 


Tarzan muigas. ,,Sa ei pidanud lapsepõlves lootma haistmisele, et päästa oma elu 
või hankida toitu," seletas ta, ,,mul on seda teha tulnud alati, siis ja praegu. Tulge, mu 
lapsed. La ja Jad-bal-ja rõõmustavad, kui meid näevad." 

Jad-bal-ja tajus esimesena selja tagant kostvaid nõrku hääli. Ta jäi seisma ja pööras 
ümber. Tema hiigelsuur pea kerkis majesteetlikult üles, kõrvad tõusid püsti, nahk 
ninal tõmbus kipra, et abistada haistmist. Lõvi tõi kuuldavale madalahäälse möiratuse. 
La peatus ja vaatas tagasi, et selgitada tema rahulolematuse põhjust. 

Lähenevat kolonni nähes tundis La, kuidas ta süda kokku tõmbus. Isegi Jad-bal-ja 
poleks suutnud teda kaitsta nii rohkearvulise vaenlase eest. Siis otsustas ta proovida 
enne neid linna jõuda, aga kui ta uuesti oru lõpus rusudes müüridele pilgu heitis, 
mõistis, et sellest pole kasu. Tal poleks jätkunud jõudu seda vahemaad läbida, nende 
mustade sõdurite hulgas õli kindlasti palju treenitud jooksjaid, kes oleksid ta hõlpsasti 
kinni püüdnud. Seepärast alistus La saatusele ning seisis ja ootas, kuna Jad-bal-ja, 
painutanud pea allapoole ja võngutades saba, läks pikkamisi inimestele vastu. 
Sedamööda, kuidas ta lähenes, kasvas tige urin kõrvulukustavaks möirgamiseks, 
millest vappus maa. Nii püüdis ta ohtu oma armastatud perenaiselt kõrvale juhtida. 

Kuid inimesed tulid edasi ja äkki märkas La, et kõige ees sammuv mees oli teistest 
heledam, ja tema süda hakkas pekslema. Aga kui Opari ülempreestrinna mehe ära 
tundis, valgusid ta silmi pisarad. 

»»See on Tarzan! Jad-bal-ja, see on Tarzan!" hüüdis La, ja ta võluvad näojooned lõid 
suurest armastusest särama. 

Nähtavasti tundis samal hetkel ka lõvi oma isanda ära, sest ta möirgamine vaibus, 
silmad lakkasid kiirgamast ja, pea püsti ajanud, sörkis ta Tarzanile vastu ning jäi 
otsekui suur koer tema ette sitsima. Väike Nkima hüppas hirmukarjatusega ahvinime- 
se Õlalt maha ja lidus läbilõikavalt kriisates tagasi, Muviro juurde, sest vaist ütles 
talle, et Numa jääb Numaks. Suured käpad Tarzani õlgadele pannud, limpsas Jad-bal- 
ja keelega üle pronkspruuni põse, siis aga lükkas Tarzan ta eest ära ja läks kiiresti 

La juurde. Nkima, kelle hirm oli juba vaibunud, hüples nagu pöörane Muviro õlal, 
õnnistades lõvi üleelatud ärevuse eest rohkete sõimunimedega. 

»Lõpuks ometi!" hüüdis Tarzan Lale silma vaadates. 

»Lõpuks ometi," kordas neiu, ,. jõudsid sa jahilt tagasi.” 

»Ma jõudsin tagasi selsamal päeval," vastas Tarzan, ,,kuid sa olid juba ära läinud.” 

»Jõudsid tagasi?" küsis neiu. 

»Jah, La," kordas ahvinimene. ,,Käisin maha pika tee, enne kui jahisaagi leidsin, 
kuid lõpuks sain selle kätte ja tõin sulle liha, kuid sind enam polnud ja vihm uhtis ära 
su jäljed. Ehkki ma otsisin päevade kaupa, ei suutnud ma sind leida.” 

»» Oleksin ma teadnud, et sa kavatsed tagasi tulla, oleksin sind ootama jäänud," 
lausus La. 

»» Oleksid pidanud teadma, et ma ei jäta sõpru maha," vastas Tarzan. 

»La on kurb," ütles naine. 

»Ja sestsaadik sa polegi Opari tagasi läinud?" küsis Tarzan. 

»»Me just läheme sinna Jad-bal-jaga. Ekslesin kaua ringi ja leidsin alles hiljuti tee 
Opari. Kuid peale selle kohtasin valget meest, kes oli ära eksinud ja väga haige. Jäin 
tema juurde, kuni palavik kadus ja ta kosus, sest arvasin, et ta on Tarzani sõber.” 

»»MIS ta nimi on?" küsis ahvinimene. 

» Wayne Colt," vastas La. 

Ahvinimene naeratas. 

»Kas ta oskas seda vääriliselt hinnata, mida sa tema heaks tegid?" küsis Tarzan. 

»Jah, ta tahtis minuga Opari tulla ja aidata mind tagasi troonile.” 


»Ta siis meeldis sulle, La?" 

»Vägagi meeldis. Kuid sugugi mitte nii, nagu meeldib mulle Tarzan.” 

Tarzan puudutas naise õlga, nagu tahtes seda paitada. 

»Ustav La!" pomises ta, heitis-siis järsult pea selga, otsekui soovides nukraid 
mõtteid eemale peletada, ja pööras näo Opari poole. 

» Tule,” ütles ta. «Kuninganna naaseb oma troonile.” 

Opari nähtamatud silmad jälgisid kolonni lähenemist. Nad tundsid ära La, Tarzani ja 
wazirid, mõni tundis ära ka Jad-bal-ja. Oah kohkus, Dooth lõi värisema, nooruke Nao, 
kes vihkas 

Oah'd, oli peaaegu õnnelik, kuivõrd võib õnnelik olla see, kelle süda on purustatud. 

Oah valitses despootlikult, Dooth oli tahtejõuetu tobu, keda keegi ei võtnud tõsiselt. 
Ja praegu käis varemetes ringi sosin, mis oleks hirmutanud Oah'd ja Doothi, kui nad 
oleksid seda kuulnud. See sosin levis preestrinnade ja preestritest sõdurite hulgas ning 
tulemuseks oli, et kui Tarzan ja Jad-b'1-ja tõid wa-zirid templi õue, polnud seal enam 
kedagi vastupanu osutamas. Selle asemel kostis sammaskäigu pimedate võlvide alt 
hääli, mis palusid armu ja vandusid Lale truudust. 

Edasi minnes kuulsid nad templi sügavuses äkilist lärmipu-hangut. Kõrgeid hääli 
katkestasid valjud karjed, siis võttis maad vaikus. Kui nad troonisaali astusid, sai ka 
lärmi põhjus selgeks: vereloigus lamasid Oah' ja Doothi, samuti mitme neile ustavaks 
jäänud preestri ja preestrinna surnukeha. Peale laipade polnud troonisaalis kedagi. 

Ja siis astus Leegitseva Jumala ülempreestrinna La uuesti troonile kui Opari 
kuninganna. 

Sel ööl sõi džunglivalitseja Tarzan taas Opari kuldtaldriku-telt ning noored neiud, 
kes valmistusid peatselt saama Leegitseva Jumala preestrinnaks, kandsid talle ette liha 
ja puuvilju ning veini, mis oli nii vana, et keegi elavaist ei teadnud, kui kaua oli see 
laagerdanud ja millises unustatud viinamarjaistanduses olid valminud need kobarad, 
millest see oli tehtud. 

Kuid sellised asjad Tarzanit suurt ei huvitanud ning ta oli rõõmus, kui võis järgmisel 
päeval õhkkonda muuta ja viia wa-ziri sõdureid läbi Opari oru linna piiravate kaljude 
juurde. Tema pronkspruunil õlal istus tähtsalt Nkima, ahvinimese kõrval astus 
Kuldlõvi. Nende taga marssis rivis sada waziri sõdurit. 

Väsinud ja täis pettumust, lähenes salkkond valgeid pärast pikka kurnavat rännakut 
põhilaagrile. Ees kõndisid Zveri ja Ivitch, neile järgnes Zora Drinov, kaugel taga 
astusid külg külje kõrval Romero ja Mori. Nii olid nad käinud kõik need pikad 
päevad. 

Wayne Colt istus hüti varjus, neegrid pikutasid veidi kaugemal maas, kui nähtavale 
ilmusid Zveri ja Ivitch. 

Colt tõusis püsti ja läks neile vastu ning siis märkas teda Zveri. 

»Neetud reetur!" kisendas ta. ,,Kohe õiendan sinuga arved, isegi kui see jääks 
viimaseks, mida ma maamunal teen." 

Nende sõnadega tõmbas ta revolvri välja ja tulistas relvitu ameeriklase pihta. 

Esimene lask riivas kergelt Colti külge, kuid teist Zveri teha ei jõudnud, sest 
peaaegu samal ajal tema lasuga kärgatas teine," ning Peter Zveri, pillanud relva käest 
ja kahmanud kinni seljast, lõi jalgadel tuikuma otsekui purjus. 

Ivitch pöördus ümber. 

»Mu jumal, Zora, mida sa tegid?" kisendas ta. 


»»Seda, mida olen oodanud kaksteist aastat,” vastas neiu. ,,Seda, mida tahtsin teha 
juba peaaegu lapsena." 

Wayne Colt hüppas ligi ja kahmas maast Zveri revolvri ning samas jooksid kohale 
ka Romero ja Mori. 

Zveri oli maha vajunud ja jõllitas inimesi sõgedal pilgul. 

»Kes tulistas?" küsis ta sosinal. ,, Ma tean, seda tegi neetud kollane ahv.” 

»Seda tegin mina," teatas Zora Drinov. 

»Sina?" pahvatas Zveri. 

Zora pöördus järsult Wayne Colti poole, nagu viimane oleks siin olnud ihuüksi. 

»leile võib tõtt rääkida," ütles neiu. ,,Ma pole bolševik ega ole seda kunagi olnud. 
See närukael tappis mu isa ja ema, tappis vanema venna ja õe. Minu isa oli... muide, 
see pole tähtis. Nüüd on tema eest kätte makstud.” 

Ta pöördus vihaselt Zveri poole: 

» Viimaste aastate jooksul oleksin ma võinud sind mitu korda tappa, kuid ma 
ootasin, sest tahtsin rohkemat kui sinu elu. Tahtsin aidata nurjata su alatuid plaane, 
millega sina ja sinusu-gused püüate inimeste õnne hävitada.” 

Pärani aetud silmadega, mis pikkamööda klaasistuma hakkasid, jõllitas teda Peter 
Zveri. Äkki tabas venelast köhahoog, suust purskas verd ja ta vajus surnult maha. 

Romero astus Ivitchi juurde ja tonksas revolvritoruga talle küljekontide vahele. 

» Viska püss maha," käskis ta. , Nüüd on sinu kord." 

Kahvatunud Ivitch kuuletus. Ta nägi, kuidas variseb kokku tema väike maailm, ja 
lõi kartma. 

Lagendiku vastasküljel metsa serval ilmus nähtavale kogu, keda sekundi eest seal 
polnud. See ilmus hääletult otsekui õhust. 

Esimesena märkas inimest Zora Drinov. Ta hüüatas imestunult teda ära tundes ja 
kui ka teised oma pilgud sinna pöörasid, nägid nad endale lähenemas pronkspruuni 
inimest, kes oli peaaegu alasti, kui mitte arvestada leopardinahkset puusakatet. Mees 
liikus lõvi kerge majesteetliku nõtkusega ja paljugi tema välimuses kõneles sellest, et 
läheneb loomade kuningas. ,,Kes see on?" küsis Colt. 

»Ma ei tea, kes ta on," sõnas Zora, ,,kuid see on sama mees, kes päästis mu elu, kui 
olin džunglisse eksinud." Inimene jäi nende ette seisma. ,,Kes te olete?" küsis Wayne 
Colt. 

»»Olen Ahvide Tarzan," vastas see. ,, Nägin ja kuulsin kõike, mis siin juhtus. Plaan, 
mille oli kavandanud see mees," ta viipas Zveri surnukeha poole, ,,kukkus läbi, ta ise 
on surnud. See neiu tunnistas üles, kes ta on. Ta ei kuulu teie hulka. Minu inimesed 
asuvad siin lähedal. Saadan ta nende juurde ja hoolitsen selle eest, et ta siit õnnelikult 
välja pääseks. Ülejäänutega pole mul asja. Katsuge ise džunglist välja rabelda, kui 
suudate. Ma olen rääkinud.” 

»Nad pole kõik niisugused, nagu te arvate, mu sõber," väitis Zora. 

»Mida te silmas peate?" küsis Tarzan. ,,Romero ja Mori on nüüd sootuks 
teistsugused. Nas astusid avalikult Zveri vastu välja, kui neegrid meid maha jätsid.” 
»Ma kuulsin seda," lausus Tarzan. Zora heitis talle imestunud pilgu. ,,Te kuulsite?" 
kordas ta. 

«Kuulsin paljugi sellest, mis leidis aset mitmes teie laagris," vastas ahvinimene, 
»kuid pole kindel, kas võin kõike kuuldut uskuda." 

»» Mulle tundub, et võite uskuda seda, mida nende suust kuulsite,” kinnitas talle 
Zora. ,, Arvan, et nad olid siirad." 

» Väga hea," soostus Tarzan. ,,Kui nad tahavad, võivad tulla minuga, kuid need kaks 
hoolitsegu ise enda eest.” 


»Ainult mitte ameeriklane," ütles Zora. 

»Ei1? Ja miks siis mitte?" tundis ahvinimene huvi. 

«Seepärast, et ta on Ühendriikide valitsuse salaagent," vastas neiu. 

Kogu grupp, kaasa arvatud Colt, jäi teda jahmunult põrnitsema. 

«Kust te seda kuulsite?" küsis Colt nõudlikult. ,,Kiri, mille te pärast laagrisse 
saabumist teele läkitasite, sattus ühe Zveri agendi kätte. Nüüd te taipate, kust ma seda 
kuulsin?" 

»Jah," ütles Colt. ,,Kõik on selge.” 

«Seepärast nimetaski Zveri teid reeturiks ja tahtis surmata.” 

«Aga see?" küsis Tarzan Ivitchile osutades. «Kas temagi on lammas hundinahas?” 

«Tema on üks vastuolulisi isiksusi, keda elus nii sageli ette tuleb,” vastas Zora. ,,Ta 
kuulub nende punaste hulka, kes argusest muudavad värvi ja luituvad.” 

Tarzan pöördus neegrite poole, kes olid eemal kobarasse kogunenud ja kuulasid 
pealt jutuajamist, millest nad aru ei saanud. 

»Ma tean, kus asub teie maa,” ütles ta neegritele nende murrakus. ,,See on seal, kus 
lõpeb raudtee, mis viib rannikule.” 

«Jah, bwana," vastas üks neegreist. 

«Võtate selle valge mehe kaasa ja viite raudteeni. Vaadake, et tal oleks piisavalt 
süüa ja et keegi talle liiga ei teeks, siis aga öelge, et ta ära läheks. Hakake kohe 
minema.” 

Seejärel pöördus Tarzan valgete poole: 

«Ülejäänud tulevad koos minuga laagrisse." 

Ta pööras ümber ja hakkas minema mööda rada, kustkaudu oli laagrisse tulnud. 
Talle järgnes neli valget, kes ei saanud veel kuigi hästi aru, millega nad olid ära 
teeninud tema inimlikkuse. Nad ei mõistnud ega aimanudki, et tema suur kannat- 
likkus, julgus, leidlikkus ja kaitseinstinkt, mis oli neid nii tihti ohtude eest hoidnud, ei 
johtunud tema inimestest esivanematest, vaid alalisest sidemest metsikute 
džungliloomadega, kellel need omadused on arenenud hoopis tugevamini kui 
tsiviliseeritud inimestel, kes on täielikult või osaliselt kaotanud õilsad omadused 
ahnuse või esikohavõiüuse pärast. 

Teiste järel külg külje kõrval käisid Zora Drinov ja Wayne Colt. 

»Ma arvasin, et te olete surma saanud," ütles Zora. 

«Minagi arvasin, et teid pole enam elavate kirjas,” kostis Colt. 

«Veelgi enam," jätkas Zora, «arvasin, et olete te elus või surnud, ei saa ma iialgi 
teile rääkida, mida ma südames kannan." 

«Mina mõtlesin sellest kohutavast kuristikust, mis meid lahutas. Kartsin, et ei suuda 
üle selle silda heita ja küsida teilt seda, mida tahtsin," vastas mees vaikselt. 

Zora pööras tema poole oma pisaraist tulvil silmad. Tema huuled värisesid. 

» Aga mina kartsin, et ei saa iialgyaatavalt vastata sellele küsimusele, kui te oleksite 
selle mulle esitanud," sosistas ta. 

Rada tegi käänaku, mis varjas neid teiste silme eest, ning siis haaras mees neiu oma 
embusse ja suudles teda tugevasti huultele. 

Proloog 


Olemise alus on Aeg — igavene, muutumatu, püsikestev. See mateeria koosneb 
maailma neljast osast, kahekümne kaheksast merest, õhust ja inimmõistusest ning 
selle kudus virtuoosne oskur Saatus. 

Lõngu selle vaiba tarvis koguti kõikjalt, igaüks neist ootas kannatlikult oma 
kaaslast, ootas kaua, mõistes, et tasub vaid üks lõng vahele jätta ja muster ei saa iialgi 
valmis. 

Kuid Saatus on kannatlik, kangekaelne, visa. 


Ta on võimeline ootama tuhandeid aastaid, ainult et õigesti ühendada kaks lõnga 
mustriks, millel pole algust ega lõppu. 

Umbes tuhat üheksasada kuuskümmend viis aastat tagasi (teadlased pole 
millegipärast selle aastaarvu täpsusega nõus) suri Paulus Tarsis Roomas märtrisurma. 
See ammune lugu mõjutas oluliselt inglannast lenduri ja ameeriklasest geoloogiapro- 
fessori saatust, ehkki meie jutustuse alguseks polnud neil teineteise olemasolust 
aimugi (Paulus Tarsise mainimine on lihtsalt eellugu). See võib huvi pakkuda meile, 
ent mitte kuidagi Saatusele, kes ootas ligi kaks tuhat aastat ainult selleks, et ühendada 
kaks erisugust lõnga. 

Pauluse ja kahe noore inimese vahel on tihe side. Ja seda kehastab Augustus 
Ephesiani nimeline noormees. Ta põdes langetõbe ja kuulus Onesiphoruse perekonda. 
Augustus oli nende hulgas, kes võtsid vastu uue usu noil aegadel, kui Paulus Tarsis 
külastas esimest korda Joonia linna Efesost. 

Üdini usuhull ja haigushoogude all kannatav Augustus kummardas apostlit kui 
Kristuse asemikku Maal ja seepärast on loomulik, et teade Pauluse surmast mõjus 
tugevasti tema mõistusele. 

Jälitamismaaniast vallatuna üüris ta laeva Aleksandriani ja lahkus kiiruga Efesosest. 
Siin lahkume ka meie temast, tillukese laeva tekil kössitavast ärahirmutatud haigest 
keepi mässitud 

mehest. Lisame vaid, et Rhodose saare juures sai ta endale kaugest barbarite 
suguharust heledapäise orjatari. 

Hea küll, jätame temaga hüvasti ja jätame kõrvale Caesari valitsemisaastad, kuigi on 
kahju, et ma ei saa pajatada Augustuse ja heledapäise orjatari pigem põgenemist 
meenutavast reisist tundmatusse: Aleksandriast läbi Memphise ja Teeba kuhugi 
Aafrikasse... 


1. Saatused põimuvad 


Teate, mis ma teile ütlen? Krahv Whimseyl pole meie looga vähimatki pistmist. 
Seepärast ei paku meile huvi see põnev tõik, et ta võitis oma krahvkonna rahva 
sümpaatia tänu väikesele kingitusele. Nimelt andis ta võimul olevale liberaalsele 
parteile pidulikult üle mõne vaadi viletsat viskit. 

Ma pole ennustaja, vaid ajaloolane, seepärast ei või teada, kas me kohtume krahviga 
või mitte. 

Aga kui meid ei huvita krahv ise, siis ei saa seda kuidagi öelda tema kaunitarist 
tütre, leedi Barbara Collise kohta. 

Kõrgel Aafrika taevas seisev päike oli peitunud tiheda pil-vekatte taha. Pilved 
ümbritsesid ka salapärase, ligipääsmatu Hensy mäeaheliku kõrgeid tippe, mis 
silmitsesid halvakspanevalt maadeuurijaile tundmatuid orge. 

Selle väheuuritud paikkonna kohal kostis rünkpilvede sügavusest veidrat jubedat 
undamist, mis meenutas hiiglaslike herilaste suminat. 

Aeg-ajalt undamine tugevnes, muutudes väljakannatamatuks, siis aga vaibus uuesti 
vaevalt kuuldavaks. Ja tekkis taas, et jälle kaduda. 

Nõnda tiirutaski ringiratast maa kohal see äikesetaoline kõ-min — nähtamatu ja 
hirmuäratav. 

Leedi Barbara Collis oli murelik: kütus hakkas otsa lõppema. Kõige sobimatul ajal 
ütles ka kompass üles ja praegu lendas ta pimesi pilvede lausseinas pilu otsides. Talle 
tundus, et aeg oli seisma jäänud. 


Ta teadis, et peab lendama üle kõrge mäeaheliku, ja püüdis seetõttu võimalikult 
kõrgel püsida, kuid praegu sai selgeks, et tal ei õnnestu pilvedest kõrgemale tõusta. 
Oli mõttetu püüda ületada ületamatut, selle asemel et tagasi pöörata ja vahemaan- 

dumiseta lend Kairo —Kaplinn edasi lükata. Kui rumal! 

Umbes tund aega tagasi oli leedi Barbara lubanud endale pisut lõdvestuda. Ta oli 
muretult lennukit juhtinud ja lõikas nüüd omaenda ettevaatamatuse vilju. Ta kahetses 
kibedasti juhtunut, kuid oli juba hilja. Ta oleks pidanud enne starti kõik lennu ük- 
sikasjad hoolikamalt läbi mõtlema, mitte aga raiskama aega aru- 'm tutele vaidlustele. 

Kummatigi ei saanud öelda, et hirm oleks võitnud tema mõistuse. 

Leedi Barbara oli teravmeelne inimene ja nägi suurepäraselt oma olukorra 
meeleheitlikkust. Oli meeletus tundmatul mandril läbi pilvede tungida. Kui vasaku 
tiiva kõrvale ilmusid gra-niitnõlva piirjooned, võttis ta südame rindu, hoidis hinge 
kinni ja hakkas järsult kõrgust võtma, kuni kõrgusmõõtur näitas, et lennuk lendab 
tunduvalt kõrgemal Aafrika mis tahes tuntud mäetipust. 

Küünlana valkjasse taevasse sööstes ei aimanud leedi Barbara, et asub kõigest mõne 
miili kaugusel hirmsast ohust. Ta ei võinud näha klaasidele kleepuva veekardina taga 
peituvat sügavikku. Olukord muutus täiesti lootusetuks. Kütus oli lõppemas. Kuid 
proovida allapoole pilvi laskuda ei tohtinud, kuna leedi Barbara teadis väga hästi, et 
viibib mäetippude kohal. 

Ja siis tegi ta ainuvõimaliku otsuse. Külmade tihedate pilvede keskel, ihuüksi 
tundmatu mandri kohal luges leedi Barbara Collis palve ja hüppas langevarjuga alla. 
Enne seda kui rõngast sikutada, luges ta pedantselt kümneni. 

Selsamal hetkel sirutas nähtamatu Saatus käe, ühendades lõngu, et kududa veel üks 
osa oma kangasse — elukangasse... 

...Kabariga, bengalo suguharu pealik, kes elas Hensy mäest mõne ränkraske 
päevatee kaugusel lõunas, põlvitas Tarzani ees. 

Ühe Euroopa riigi pealinnas astus Leon Stabutch presidendi kabinetti. 

Sheridani sõjaväeakadeemia geoloogiaprofessor Lafayette Smith, kel polnud õrna 
aimugi musta pealiku Kabariga, Leon Stabutchi või Barbara Collise olemasolust, istus 
New Yorgist -lahkuvale laevale. 

Mister Smith oli oma tundeid vaoshoidev tagasihoidlik noor mees, kes nägi välja 
nagu tema kraadiga teadlasele kohane. Ta 

kandis sarvraamidega prille ja seda sugugi mitte halva nägemise pärast, vaid arvas, 
et need annavad tema välimusele teatud soliidsuse. Et prilliklaasid polnud dioptrilised, 
seda teadsid vaid silmaarst ja tema ise. 

Seitsmeteistkümneselt kolledži lõpetanud, astus noormees aspirantuuri ja taotles 
tervelt neli aastat teaduslikku kraadi, lootes, et selle aja jooksul ilmub tema näkku 
küpsusepitser. 

Kuid oma kohutavaks pettumuseks ei erinenud ta välimuselt ka kahekümne üheselt 
millegagi seitsmeteistkümneaastasest noorukist. 

Leif Smithil oli väljavaade teostada oma auahne kavatsus — saada ühe suurema 
Ameerika ülikooli geoloogiaprofessoriks ja dotsendiks, sest tema vaimne ja kehaline 
tervis moodustasid imetabase sulami. Tema mälu ja terav mõistus olid haruldased, 
kehaehitus ideaalne. Ta püüdis ihust ja hingest avaldada kolledži teadusnõukogule 
vajalikku muljet, ent kõik oli asjatu. Smith kasvatas endale põskhabeme, kuid siingi 
jäi tulemus kaduvväikeseks. Just siis tuligi talle pähe mõte panna ette prillid. Pealegi 
läks ta kooli õpetajaks, loobunud ülikoolikarjäärist. 


Aasta hiljem hakkas ta õpetama Läänes väikeses sõjaväekol-ledžis ja seisis nüüd 
veel ühe auahne unistuse täitumise lävel: ta sõitis Aafrikasse uurima Musta mandri 
kuristikke ja orge. Teadlaste ringkonnas oli nende kohta liikvel suur hulk oletusi ja 
võhikule võis tunduda, et geoloogide edusammud selles valdkonnas võrdusid 
ilmaennustajate omadega. 

Leif Smith polnud argade killast. Saanud rikkalt isalt rahalist abi ja lootes oma 
kehalistele eeldustele, asus ta teele. 

Noh, ja jumal temaga. Jätame noormehe mõneks ajaks kajutisse meelisraamatute 
seltsi võitlema merehaigusega. Saatus talutab teda juba kättpidi kohutavate ohtude 
poole, mida pole sugugi kerge ületada, isegi siis, kui sul on geoloogiast varuks 
niisugune hulk teadmisi ning sa oskad nii hästi ujuda ja tennist 
mängida... 


Kui New Yorgis on hommikul kell kümme, jääb ühe Euroopa riigi pealinnas 
päikese loojanguni kõigest tund aega. Niisiis sel ajal, kui Leif Smith laevale läks, 
pidas Leon Stabutch presidendiga salanõu. 

Ja ongi kõik," ütles president. ,,Kas on arusaadav?” 

» Täiesti,” vastas Stabutch. ,, Ma maksan kätte Peter Zveri eest 

ja takistus, mis Aafrikas meie plaanide täitmist segab, kõrvaldatakse.” 

»»See on kõige tähtsam," toonitas president. ,, Ainult ei tasu alahinnata teie tulevase 
vaenlase võimsust. Kõige järgi otsustades on see inimahv. Vahest ongi ta teie sõnade 
kohaselt tühisus, kuid venelaste oivaliselt organiseeritud ekspeditsiooni lõi pihuks ja 
põrmuks tema. Uurijad ei jõudnudki Egiptuse ja Abessiiniani.” 

Seejärel, pisut vaikinud, lisas president: 

»Arvan samuti, et pole ülearune teha teile teatavaks see, et me kavandame veel üht 
retke, kuid ei alusta seda enne, kui pole saanud teilt teadet takistuse kõrvaldamise 
kohta.” 

Stabutch sirutas võimsaid õlgu. 

»»Oma arust pole ma teid veel kordagi alt vedanud," sõnas ta uhkelt ja president pani 
käe ta küünarnukile. 

Selsamal ööl lahkus Stabutch pealinnast. Saatus istus tema juurde kupeesse... 

...Samal silmapilgul, kui leedi Barbara Collis langevarjuga alla hüppas, Lafayette 
Smith reisilaeva pardale astus ja Stabutch presidendi ees seisis, jälgis tusaseks 
muutunud Tarzan oma jalge ees siruli olevat mustanahalist meest. 

»Tõuse üles!" käskis Tarzan. ,,Kes sa oled ja mispärast otsisid minuga 
kokkusaamist?" 

»Olen Kabariga, suur bwana," vastas must, ,,bengalo suguharu pealik. Tulin suure 
bwana juurde, sest minu rahvas kannatab. Meie naabrid, kes galladega läbi käivad, 
teatasid mulle, et sa oled kõigi nende sõber, keda pahad inimesed taga kiusavad.” 

«Missugust ülekohut sinu rahvale tehti?" päris Tarzan. ,,Kelle räpane kätetöö see 
on?" 

»Me elasime pikka aega kõigiga rahus," alustas Kabariga. ,, Naabritega ei sõdinud. 
Tahtsime vaid rahu ja rikkalikku saaki. Aga siis tuli kord Abessiiniast jõuk, kes oli 
nende omalt maalt välja kihutatud. Nad tungisid kallale meie küladele, röövisid vilja, 
viisid minema kariloomad ja müüsid meie inimesed orjadeks. Nad jätsid meile üht- 
teist alles, ei rüüstanud elamuid ja karjamaid, aga seda ainult selleks, et oleks 
võimalus meid ka edaspidi röövida. Nad ei lähe ära, vaid seavad end sisse kusagil 
mägedesse rajatud külas, ja kui vajavad süüa või orje, siis tungivad meie asulatele 
kallale.” 

»Miks tulid sa just minu juurde?" küsis Tarzan. ,,Ma ju ei sega end oma valduste 
piirest väljaspool asuvate suguharude asjadesse, kuni nad pole hakanud ründama minu 
rahva külasid.” 

»» Tulin sinu juurde, sest sa oled valge," kostis Kabariga. ,, Neid jõuke juhib samuti 
valgenahaline inimene. Kõik teavad, et sa sõdid halbade valgetega.” 

»»Siis on teine asi,” lausus Tarzan. «Sellisel juhul tulen ma sinuga.” 

Nõnda viis Saatus musta pealiku Kabariga teeneid kasutades Tarzani Põhja. Tema 
rahval polnud õrna aimugi, kuhu ja milleks oli nende käskija läinud. Seda ei teadnud 
isegi ahvipärdik Nkima — lähedane ja usaldusväärne sõber. 


II. Midianimaa 


Abrahami poeg Abraham seisis rusutuna vulkaani kraatri nõlval. Selja taga ja pisut 
kõrgemal paistsid pehmesse vulkaa-nilisse kivimisse uuristatud koopad, kus elas tema 
rahvas. Ümberringi seisid väikeste salkadena tema suguharu mehed, naised ja lapsed. 

Nende nägudel, mis olid pööratud taeva poole, oli tardunud hämmastus ja hirm. 
Inimesed kuulatasid, kuulatasid pingsalt ja kaua, sest umbes viie miili kaugusele 
ulatuva kraatri ääre kohal rippuvate pilvede põuest kostis kummalist kurjakuulutavat 
mürinat. Midagi sellist polnud siin keegi eales kuulnud. 

Heli tugevnes ja täitis kogu ümbruskonna. Tundus, et see tuleb valkjast 
taevalaotusest otse inimeste peade kohalt, sisendades nõrkade hinge otsatut õudu. 
Seejärel mürin vaibus pikkamööda ja jäi ainult veel inimeste mällu, aga kui nad 
arvasid, et see enam tagasi ei tule, ilmus mürin uuesti õudusest haaratud inimeste 
kohale. 

Kraatri teisel serval asus veel üks salkkond, kes tundis samasugust hirmu. Need olid 
Noah' poja Elijah' inimesed. 

Üks Abrahami poja Abrahami lähedal seisvatest naistest pöördus tema poole: 

»1sa, mis see on? Ma kardan." 

»»See, kes jumalat usub, et tunne hirmu," vastas Abrahan. ,,Sinu suu läbi räägib 
ketserlus, naine!" 

Küsija nägu muutus kaameks ja ta hakkas värisema. 

»Mu isa, te ju teate, et ma pole ketser!" karjatas õnnetu. 

»» Ole vait, Martha," käskis Abraham. ,, Võib-olla on see Kristus, kes uuesti maa 
peale tuli, nagu oli ette kuulutatud juba Pauluse ajal. Tuli, et meie üle kohut mõista.” 

Tema läbilõikav vibreeriv hääl kõlas inimsumma kohal. Lähedal seisev laps varises 
järsku maha ja hakkas krampides vähkrema, tema huultele ilmus vahtu. Naine karjatas 
ja kaotas teadvuse. 

Jumal, kui see oled sina, võta armulikult kuulda oma orjade palvet, sest nad 
janunevad sinu õnnistust ja sinu käske," palvetas Abraham. 

Siis aga lisas pealik töntsilt: 

»Aga kui see pole sina, ära siis vähemalt saada meile hukatust.” 

»Ehk on see Gabriel," prahvatas pikk habemik. ,,Ja see mürin on tema pasuna hääl," 
ägas naine. ,,Suu kinni!" käratas Abraham. 

Naised hakkasid uuesti hirmust värisema. Keegi piimahabe ajas suu ammuli ja 
hakkas õhku ahmima. Teine poiss lõi vankuma, prantsatas maha ja tema suust hakkas 
voolama vahtu. 


Ja siis vajusid inimesed üksteise järel maha. Kes viskles krampides, kes kaotas 
teadvuse, ja nii kestis see küllaltki kaua. Inimesed ei teinud õnnetutest väljagi, kuni 
nad ka ise maha varisesid. Kui keegi kõrvalseisjale otsa lendas, astus viimane lihtsalt 
kõrvale, lausumata sõnagi. Kõik naised viimse kui üheni lamasid teadvusetult ning 
ainult mõni mees ja nooruk püsis veel jalul. 

Ükskõiksus oli täiesti arusaadav: erutus ja hirm olid jõudnud sellise astmeni, et 
keegi ei suutnud mõelda millestki muust peale pilvedest kostva mürina, pikaajaline 
ühel kohal seismine aga ei soodustanud pinevuse vaibumist. Üldiselt aitab ainult lä- 
hem tutvumine nende inimestega selgitada meile nende kummalist käitumist. 

Jälle kostis inimeste peade kohal jube ulgumine. Kõigile tundus, et see viivuks 
vakatas, siis aga ilmus pilvedest midagi hirmuäratavat: mingisugune valge kuppel, 
mille all õõtsus tilluke must kogu. Seda õudust nähes ei suutnud veel mitu inimest 
jalul püsida, vaid prantsatas maha ja hakkas krampides tõmblema. 

Abrahami poeg Abraham laskus põlvili ja tõstis käed taeva poole. Püstiseisjad 
järgisid tema eeskuju. Nende huulilt pääses valla arusaamatu sõnadetulv. See võis olla 
mingis võõras keeles öeldud palve. Kuni Abraham palvetas, olid tema inimesed 
tardunud vaikusse. 

Valge kuppel laskus üha madalamale ja juba võis tillukeses kogus ära tunda inimese 
piirjooni. Kostis ohjeldamatut hirmukisa. 

Abraham taipas viimaste hulgas, mis see on, aga võibolla viimasena uskus oma 
silmi. Pärast seda mürtsatas ta maha, tema keha hakkas tõmblema kohutavates 
krampides, silmad läksid pahupidi, otsekui oleks teda kägistatud, hingamine muutus 
katkendlikuks ja huultele ilmus verist vahtu. Jah, Abrahami poeg Abraham pakkus sel 
hetkel ülihuvitavat vaatepilti, kuid ühelgi teda ümbritseval inimesel polnud sellega 
vähimatki asja. 

Viiesajale ebanormaalsele krampides visklevale inimesele lähenes langevarjuga 
leedi Barbara Collis. 

Peab tunnistama, et ta ei maandunud kuigi õnnelikult — sadakond jardi eemal teda 
nähes põlvili viskunud inimsummast. (Õigust öeldes võib meid, ajaloolasi, peaaegu 
alati uskuda. Harilikult püüame kirjutada tõtt, välja arvatud need juhtumid, kui jutt on 
selle maa rahvuskangelastest või valitsejatest, kellega meie maa antud hetkel sõdib.) 

Vabastanud end kärmelt langevarju rihmadest, hüppas neiu püsti ja vaatas 
hämmelduses ümber. 

Ta nägi teravatipulisi kaljusid, mis moodustasid kraatri seinad. Sel hetkel ta veel ei 
taibanud, kuidas oli tekkinud org, kuhu ta maandus. Barbara Collist hämmastas 
inimeste juuresolek. 

Valged! Aafrika südames oli ta maandunud valgete inimeste asulasse! Neis 
maaslamavates kogudes oli midagi ebareaalset, nad ei tundunud olevat vaenulikult 
meelestatud ja ka sõjariistu ei paistnud neil olevat. 

Neiu hakkas nende poole minema. Sedamööda kuidas ta lähemale jõudis, hakkasid 
paljud end maadligi suruma, teised aga sirutasid käsi kes taeva, kes tema poole. Ta oli 
juba piisavalt lähedal, et silmitseda nende välimust. Teda hämmastas, et need 
inimesed olid puruinetud. Leedi Barbarale avaldas inimeste välimus tugevat muljet. 

Mehed olid iseäranis ebameeldivad. Nende sagrised habe- 

med ja pesemata juuksesalgud polnud vist iialgi näinud ei kääre ega kammi. 

Kaks näojoont mõjusid neiule eriti eemaletõukavalt: peaaegu kõigil suguharu 
esindajail oli päratu suur koletu nina ja längus lõug. Nina moonutas kohutavalt nägu, 
paljudel aga näis lõug üldse puuduvat. Ja siin ta pilk otsekui kahestus: maas vinger- 


davate langetõbiste taustale ilmus tavatult ilus kuldjuukseline tütarlaps, kes tõusis üles 
lamavate inimeste hulgast ja suundus juurdetulija poole. Tütarlapse suurtes hallides 
silmades püsis tumm küsimus. 

Leedi Barbara naeratas tütarlapsele avalalt. Seesugune naeratus oleks võinud 
sulatada kivi — just niimoodi oli leedi Barbara naeratuse kohta avaldanud oma 
arvamust üks tema tulisemaid ja eriti poeetiliselt meelestatud austajaid. 

Kuldjuukseline tütarlaps naeratas vastu, kuid selsamal silmapilgul naeratus otsekui 
pühiti tema näolt. Tütarlaps vaatas hirmunult ringi, justkui oleks sooritanud kuriteo ja 
kartis nüüd, et keegi selle avastab. 

Aga kui leedi Barbara talle käed vastu sirutas, astus ta lähemale ja asetas neisse oma 
pihud. 

»Kus ma olen?" küsis inglanna. ,,Mis maa see on? Kes on need inimesed?” 

Tütarlaps raputas pead. 

»Kes sa oled?" küsis ta. ,, Ingel? Kas Kristus saatis sind maa peale? Tulid sa tema 
väljavalitute juurde?" 

Sedapuhku pidi pead raputama leedi Barbara — märgiks, et ta ei mõista metslase 
keelt. 

Neile lähenes aegamisi pika valge habemega vanamees. Tõsi, ta tegi seda alles siis, 
kui nägi, et taevane mürin polnud tüdrukut tema jultumuse pärast kohe samas tapnud. 

»Mine eemale, Isobel!" hüüdis ta. ,, Kuidas sa räägid Jumala saadikuga?" 

Tütarlaps langetas pea ja astus sammu tagasi. Ja kuigi inglanna ei saanud metslaste 
keelest aru, mõistis ta selgesti, mis vanamehe ja tütaralapse vahel juhtunud oli. 

Leedi Barbara sai aru, et tema välimus oli avaldanud nendele nõmedatele inimestele 
tohutut muljet. Samuti taipas ta, et suhtumine temasse hakkab olenema tema 
esimestest ettevõtmistest. Et leedi Barbara oli pesuehtne inglanna, otsustas ta metslasi 
maha suruda majesteetlikkuse ja võimukusega. 

Esmajoones ei tohtinud vastikul vanamehel lubada tütarlast eemale peletada, kui 
ingel oli juba isiklikult ta kõigi seast välja valinud. Leedi Barbara vajas hädasti 
kaaslast ja see tütarlaps oli igati sobiv. 

Suursugusel ilmel ja väriseva südamega astus ta ligi, võttis tütarlapsel käest kinni ja 
viis ta kõrvale. Tütarlaps heitis talle imestunud pilgu. 

Jää minu juurde," lausus Barbara, ehkki teadis, et tüdruk ei saa tema sõnadest aru. 

»Mis ta ütles, Isobel?" nõudis vanamees. 

Tüdruk oli juba valmis vastama, et ei tea, kuid miski peatas teda. Vahest tundus 
küsimus talle pentsikuna, vanamehele oli ju arusaadav, et võõras rääkis keelt, mida 
tema ja järelikult kõik teisedki ei osanud. Ta kaalus seda kõike palavikuliselt. Miks oli 
vanamees seda küsinud? Tõenäoliselt usub ta, et Isobel on võimeline kõigest aru 
saama. Talle meenus, kuidas ta tahtmatult oli sellele inimesele naeratanud ja 
vanamees oli seda naeratust märganud. 

Isobeli nimega tütarlaps tundis naeratuse hinda Midianimaal, kus mis tahes 
rõõmuavaldust patuks peeti. Targa tüdrukuna nende nürimeelsete inimeste keskel 
nuputas ta vastuse, lootes pääseda karistusest. Vanamehele silma vaadates ütles 
Isobel: 

»Dzobaab! Ta vastas, et lendas siia taevast läkitusega väljavalituile ja annab selle 
läkituse edasi üksnes minu ja ei kellegi teise kaudu.” 

Suure osa sellest väitest ütlesid Isobelile ette kõige vanemate märkused, nende 
kommentaarid juhutunu kohta aitasid seda seletada. 

Tõepoolest, ise seda teadmata oli Dzobaab talle idee andnud ja seepärast kaldus 
nüüd uskuma, mida tüdruk talle vastas. 


Leedi Barbara seisis, käsi kuldjuukselise Isobeli hapral õlal. 

Ta oli rabatud kõigest, mis teda ümbritses: tühised kasima-tud inimesed, kes 
läbisegi hunnikus tema ees lamasid, minesta-nute elutud kehad, krampides visklevad 
langetõbised. Ta silmitses jälkustundega Dzobaabi välimust, pannes tähele tema vesi- 
seid silmi, hiigelsuurt koletut nina, pikka räpast habet, mis peaaegu üleni varjas 
nõrgalt arenenud lõuga. Suurivaevu hoidis ta tagasi tahtmatut värinat, mis oli närvide 
loomulik vastus kõigele nähtule. 

Dzobaab seisis ja jõllitas tundmatut naist. Tema nürile, peaaegu 

nõrgamõistuslikule näole oli tardunud hirm. Rahvasummast tulid lähemale mõned 
vanamehed ja jäid kohkunult tema taha seisma. 

Dzobaab heitis pilgu üle õla. 

»Kus on Abrahami poeg Abraham?" küsis ta. 

»ta kõneleb ikka veel Jehoovaga,” vastas üks nendest. 

»» Võib-olla avab Jehoova talle selle külaskäigu eesmärgi?” lisas teine lootusrikka 
häälega. 

»la tõi läkituse," ütles Dzobaab, ,,ja annab selle meile ainult Isobeli-nimelise 
tüdruku kaudu. Ma tahaksin, et Abraham lõpetaks Jehoovaga kõnelemise,” lisas ta. 

Kuid Abrahami poeg Abraham vähkres ikka veel maas, suu vahus. 

«Tõepoolest,” lausus teine. ,,Kui see läkitus on Jehoovalt, mis me siis siin seisame ja 
vahime nagu tobedad, ju me oleme Jehoova viha esile kutsunud, kui ta meile karistuse 
saadab.” 

»Sa räägid õigust, Timotheus," nõustus Dzobaab. 

Ta pöördus enda taga seisva inimsumma poole ja sõnas: 

»» Minge tooge ruttu andameid, mis aga saate, mis võiksid Jehoovale meeldida." 

Töntsil alistunud ilmel lontsisid inimesed koobaste ja hurtsikute poole, mis 
moodustasid küla, kohale jäi vaid väike salkkond kõige vanemaid, kes jõllitasid 
Barbarat ja kuldjuukselist tüdrukut ning neid maaslamajaid, kelle haigushoog hakkas 
juba üle minema. 

Pärast seda, kui neiu oli näinud külaelanike näojooni ja rühti, valdas teda taas 
tülgastusetunne. Peaaegu kõiki nägusid moonutas hiigelsuur nina ja niivõrd väike 
längus lõug, et enamikul juhtudel tundus, nagu poleks sellest enam jälgegi. Käies 
kaldusid nad ettepoole, tekitades mulje, et on iga hetk ninali kukkumas. 

Tuli ette üksikisendeid, kelle välimus võimaldas oletada vaimse arengu märksa 
kõrgemat taset, kui oli seda enamikul külaelanikest, ja üldjuhul olid nende inimeste 
juuksed heledamad kui teistel. 

See ebatavaline inimtüüp osutus niivõrd jahmatamapanevaks, et leedi Barbara ei 
saanud seda märkamata jätta isegi esimesel põgusal tutvumisel kohalike elanikega. Ta 
oli hämmeldunud niivõrd suure erinevuse põhjuste üle, sest keegi ei võinud talle 
jutustada Augustusest ja põhjapoolsest suguharust pärit 

valgejuukselisest tütarlapsest. Polnud kedagi, kes oleks teadnud, et Augustusel oli 
suur nina, nõrgalt arenenud lõug ja et ta põdes langetõbe, samuti polnud kedagi, kes 
oleks võinud pajatada väikese orjatari hiilgavast mõistusest ja suurepärasest tervisest. 
See orjatar oli surnud ligi kaksteist sajandit tagasi, kuid tema veri lõi isegi praegu 
mõnes sajandite jooksul sündinud inimmassi esindajas aeg-ajalt välja, tuues ilmale 
sellise olendi nagu Isobel ja otsekui proovides — kahjuks küll asjatult — peatada 
täielikku mandumist. 

Leedi Barbara tahtis teada, miks inimesed olid oma elamutesse läinud. Mis see 
tähendas? 


Ta silmitses vanamehi, kes olid paigale jäänud, kuid nende rumalad nõdrameelsed 
näod ei öelnud talle midagi. Siis pöördus ta tüdruku poole. Kuidas ta tahtis, et nad 
teineteisest aru saaksid! Ta ei kahelnud, et tüdruk suhtub temasse sõbralikult, kuid 
polnud kindel, kuidas suhtuvad temasse teised. Kõik neis tõukas teda eemale ja tal oli 
peaaegu võimatu uskuda, et nad on tema vastu heatahtlikud. 

Ja kui hämmastamapanevalt erines neist tüdruk! Kahtlemata oli temagi nende 
hulgas võõras ja see andis inglise neiule lootust. Pealegi polnud vähimatki märki, et 
kuldjuukseline tütarlaps oleks olnud ära hirmutatud või et teda oleks halvasti ko- 
heldud, ning lõppude lõpuks oli ta ju elus ja terve. 

Jah, see tüdruk oli teist tõugu. Tema lihtne ja napp kehakate, tehtud ilmselt 
taimekiududest, oli puhas, samuti nagu paljad kehaosad, kuna teiste, eriti vanameeste 
rõivad olid kohutavalt räpased, nagu ka nende juuksed, habemed ja alastust vaevu 
katvast kasinast riietusest varjamata kehaosad. 

Samal ajal kui vanamehed omavahel sosinal juttu ajasid, pööras leedi Barbara end 
pikkamisi ümber ja laskis pilgul ringi käia. 

Ta nägi kaljusid, mis ümbritsesid väikest sõõrjat orgu. Peaaegu selle keskel oli järv. 
Oru kohal saja jala kõrgusele kerkivates kaljuseintes ei paistnud märkigi lõhest, ja 
ometi tundis leedi Barbara, et kusagil peab olema sissekäik teisest maailmast, sest 
kuidas muidu olid need inimesed siia sattunud. 

See, mida ta nägi, lubas oletada, et org asub määratu suure kustunud vulkaani 
kraatri põhjas ja kui siin tõepoolest oli rada välisilma, pidi see kulgema üle 
teravatipuliste kaljuseinte, need aga olid peaaegu ligipääsmatud. 

Ent kuidas seletada inimeste olemasolu siin? See küsimus 

piinas teda ja ta teadis, et peab selle tingimata lahendama, enne kui jõuab selgusele, 
kes ta nendele inimestele on, kas külaline või vang. 

Külaelanikud tulid peagi tagasi. 

Paljud neist kandsid käe otsas igasugust kraami. Pikkamisi ja kartlikult tulid nad 
talle lähemale, ergutatuna vanameestest, ja panid lõpuks tema jalge ette oma 
kingitused: kausid valmistehtud toiduga, värsket aed- ja puuvilja, kala ja kiududest 
rõi-vatükke, samasuguseid, nagu nende oma koredad riided. Need olid lihtsate 
inimeste koduse majapidamise tarbed. 

Sedamööda kuidas nad talle lähenesid, hakkasid paljud ilmutama närvilisuse 
tundemärke. Mõni inimene kukkus maha, muutudes krampide ohvriks, mis andsid 
märku haigusest, millest enamik oli tabandunud. 

Leedi Barbarale võis sellel olla kahesugune mõte: kingitusi tuues väljendasid need 
lihtsad inimesed oma külalislahkust või pakkusid nad oma kaupa millegi vastu 
vahetamiseks talle kui võõramaalasele, kes oli tulnud siia teisest maailmast. Ent järs- 
ku mõistis ta selgesti, et kingitusi toonud külaelanikud uskusid tõepoolest olevat ta 
jumala saadiku või koguni jumalanna ise. Seejärel, asetanud annid tema jalge ette, 
pöörasid nad ümber ja kiirustasid lahkuma. Nende lihtsameelsed näod väljendasid hir- 
mu, sundides kõrvale heitma mõtte kaupade vahetamisest kaubitsemise eesmärgil. 

Seega otsustas leedi Barbara, et kui need annid pole külalislahkusest, on nende 
eesmärk lepitada arvatavat vaenlast. 

Lõpuks toibus Abrahami poeg Abraham, tõusis pikkamisi istukile ja vaatas ümber. 
Ta oli väga nõrk. Pärast tõvehoogu tundis ta alati nõrkust. Ta vajas paari-kolme 
minutit, et mõtteid koguda ja haigushoole eelnenud sündmusi meenutada. 

Ta nägi viimast inimest, kes leedi Barbara jalge ette kingitusi tõi. Ta nägi tundmatut 
naist ja talle meenus pilvedest kostnud kummaline mürin ning nende alt 
väljasukeldunud nägemus. 


Abrahami poeg Abraham tõusis üles. Esimesena vanameestest märkas teda 
Dzobaab. 

»Halleluuja!" hüüdis ta. ,, Abrahami poeg Abraham ei kõnele enam Jehoovaga. Ta 
tuli meie juurde tagasi. Palvetagem!" 

Kõik inimesed, välja arvatud leedi Barbara ja Isobeli nimega tüdruk, laskusid 
põlvili. 

Abrahami poeg Abraham hakkas pikkamisi, otsekui unes, 

võõramaalanna poole liikuma. 

Tema mõistus oli haigushoo tagajärjel ikka veel uinakusei-sundis. 

Abrahami poja Abrahami ümber kajas kummaline, jube hääl-temelu, sest 
vanaaegsed palvetasid valjusti ja läbisegi, ainult vahel harva katkestades palvet 
hõigetega ,,Halleluuja!" või ,, Aamen!" 

Pikk ja kõhn, pika halli habemega, mida katsid ila- ja vahu-riismed, annetus räpases 
riietuses Abrahami poeg Abraham oli leedi Barbara silmis kõige tülgastavam 
vaatepilt. Lõpuks jäi ta neiu ette seisma. Praegu oli ta mõistus selge ja näis, et alles 
nüüdsama märkas ta Isobeli. 

»Miks sa siin oled?" nõudis ta vastust. ,, Miks sa ei palveta nagu teised?” 

Leedi Barbara jälgis neid teraselt. Tema eest ei jäänud varju selle inimese kalk 
süüdistav toon ja ähvardav olek ega anuv pilk, mille tüdruk temale heitis. Vaistlikult 
pani ta käed tüdruku õlgadele. 

Jää siia!" ütles ta, kartes, et mees käskis tüdrukut tema juurest ära minna. 

Kui Isobel ei mõistnudki veidra taevase külalise sõnu, ei saanud ta valesti 
tõlgendada liigutust, millega tundmatu teda paigale sundis. Pealegi polnud tal tahtmist 
ühineda palvetajatega. 

Võimalik, et tema ainus soov oli pikendada neid enesetähtsuse hetki, mil juhus oli ta 
välja rebinud mandumise ja põlguse mädasoost, kuhu teda kaugelt esiemalt 
pärandatud tavatu ilu tõuganud oli. 

Võõramaalanna käsi, mis lebas Isobeli õlal, andis talle jõudu ja ta vaatas otsustavalt 
Abrahami pojale Abrahamile otsa, ehkki pisukese kartusega, sest keegi ei teadnud 
temast paremini, kui kohutavaks inimeseks muutus Abrahami poeg Abraham, kui 
keegi tema teele ette astus. 

» Vasta mulle, sina!" Abrahami poeg Abraham ei suutnud leida sõnu, et tüdrukule 
tema kohta kätte näidata. 

»Ära lase vihal ennast pimestada, see on ju Jehoova tahtmine,” hoiatas tüdruk. 

»Mida sa sellega öelda tahad?" nõudis mees. 

»»Kas sa siis ei näe, et tema saadik valis mind oma usaldusaluseks?" 

»»See on pühaduseteotus, naine.” 

»Ei ole," vastas tüdruk kindlalt. ,,See on Jehoova tahtmine ja kui sa mind ei usu, 
küsi apostel Dzobaabilt.” 

Abrahami poeg Abraham pöördus sinnapoole, kus palvetasid kõige vanemad. 

»»Dzobaab!" hõikas ta häälega, mis kostis üle palvetajate pomina. 

Selsamal hetkel lõpetas Dzobaab palve valju ,,aameniga”. 

Vanamehed tõusid püsti, nende eeskuju järgisid need külaelanikud, kes ei põdenud 
langetõbe. Apostel Dzobaab astus nende juurde, kellele olid pööratud kõigi inimeste 
silmad. 

»Mis juhtus sellal, kui ma Jehoovaga rääkisin?" küsis Abrahami poeg Abraham. 

»Ilmus taevane saadik," vastas Dzobaab. ,,Ta võeti vastu austusavaldustega, 
inimesed tõid kingitusi, kes mida sai, ja panid ta jalge ette, tema aga, nagu paistab, ei 


näidanud üles rahulolematust ega, muide, ka rahulolu,” lisas ta. Ja rohkem ei oska me 
enam midagi teha.” 

Abrahami poeg Abraham pöördus uuesti Isobeli poole, aga kui ta rääkima hakkas, 
kõlas tema hääles uus lepitav noot ning silmis polnud kübetki hirmu. 

»bPalu saadikut suhtuda meisse, Jehoova vaestesse sulastes-se, armulikult ja 
andestavalt, et ta kõneleks meie pärustega ja ütleks välja oma soovid. Me ootame 
tema läkitust.” 

Olles teadlik oma tühisusest ja värisedes hirmust, pöördus Isobel leedi Barbara 
poole. 

»Ei, oota!" kisendas Abrahami poeg Abraham. T6ma nõdras arus kerkis ootamatu 
küsimus. 

»» Kuidas sa temaga rääkida saad? Sa oskad ju ainult midia-ni keelt. Aga kui sina 
saad temaga rääkida, miks ei saa siis seda mina, prohvet, Pauluse ideede jutlustaja, 
Jehoova poeg?” 

Isobelil oli mõistus, mis vääris Pauluse ideede jutlustaja viitkümmend mõistust 
ühtekokku, ja ta kasutas seda eelist, ehkki ausalt öeldes, mitte ilma kartuseta oma 
järelemõtlemata ettepaneku võimalike tagajärgede pärast. Kuigi tüdrukul oli hiilgav ja 
leidlik mõistus, polnud ta siiski midagi rohkemat kui nõmeda ja ebauskliku rahva 
laps. 

»»See pole lihtne. Kuid sa oskad rääkida, prohvet," ütles ta. «Kõnele ise Jehoova 
saadikuga ja kui ta vastab sulle midiani keeles, võid sa teda mõista niisamuti nagu 
mina.” 

»See pole lihtsalt inspiratsioon," lausus Abrahami poeg Abraham. 

»»See on ime!" hüüatas Dzobaab. ,, Küllap pani Jehoova talle sõnad suhu.” 

»Ma räägin saadikuga," sõnas prohvet. ,,Oh, taevane ingel!" hüüdis ta Barbara poole 
pöördudes. ,,Vaata kaastundega vana meest, Abrahami poega Abrahami, Pauluse 
ideede jutlustajat, Jehoova poega, ja võta armulikult talle teatada Kõigekõrgema tahet, 
kes su meie juurde läkitas.” 

Leedi Barbara raputas pead. 

»Kui inimesel pole kõik kodus, käitub ta samuti kui see siin," ütles neiu. ,,Olen 
sellest mitu korda lugenud ameerika perioodikast, kuid hästi ei mäleta.” 

Ta võttis jaki taskust sigareti ja hakkas suitsetama. 

»»Mis ta ütles, Isobel?" nõudis prohvet. ,, Pauluse nimel, mis ime see on? Tema 
sõõrmeist tuleb suitsu justkui koletisel pühakirjas. Mida see tähendama peaks?" 

»»See on hoiatus," ütles Isobel, ,,sest sina kahtled minu sõnades!" 

»Ei,” hüüatas Abrahami poeg Abrahan.. ,,Ma usun sind. Ütle talle, et ma ei kahtle 
sinus, siis aga anna mulle ta sõnad edasi.” 

»LTa ütles,” kordas Isobel, ,,et Jehoova pole sinu ja su rahvaga rahul. Ta on pahane, 
sest sa suhtud halvasti Isobeli. Jehoova viha on suur, sest sa sunnid Isobeli töötama 
rohkem, kui ta jõud kannab, annad viletsat toitu ja karistad teda, kui ta naerab või on 
õnnelik.” 

Ütle talle," sõnas prohvet, ,,et me ei teadnud, et sa töötasid rohkem, kui jõud 
kandis, ja et me heastame oma süü* Ütle talle, et me armastame sind ja sa hakkad 
hästi sööma. Räägi temaga, Isobel, ja küsi, kas tal on veel muid käske oma vaestele 
sulastele.” 

Isobel vaatas noorele inglannale silma ja tema nägu omandas ingelliku süütuse ilme, 
samal ajal kui huultelt vallandus mõttetute sõnade vool, mis olid arusaamatud nii 
Ispbelile endale kui ka leedi Barbarale ja teda kuulavatele Midianimaa elanikele. 


»Minu kallis laps," lausus leedi Barbara, kui Isobel oli lõpetanud, ,,see, mis sa 
rääkisid, on minu jaoks täielik abrakadabra, kuid sa oled oivaline ja su hääl on 
musikaalne. Kahju, et me teineteisest aru ei saa.” 

»Mis ta ütles?" nõudis Abrahami poeg Abraham. 

»Ta ütles, et on väsinud ja näljane. Ta soovib, et kõik annid viidaks puhtasse 
koopasse, et ma saadaksin teda ja et teda ei tülitataks, sest ta on väsinud ja jääb 
puhkama. Ja ta tahab, et tema juures poleks kedagi peale Isobeli.” 

Abrahami poeg Abraham pöördus Dzobaabi poole.  * 

»Saada naised minu oma kõrval asuvat koobast puhastama,” 
käsutas ta, ,,ning las teised viivad sinna kingitused ja puhast 
rohtu aseme jaoks." — « 

»Kahe aseme jaoks," parandas Isobel. 

»Jah, kahe aseme jaoks," nõustus prohvet kähku. 

Niisiis paigutati leedi "Barbara ja Isobel korralikult puhastatud koopasse. Neile tehti 
nii palju süüa, et seda oleks jätkunud paljudele inimestele. 

Inglise neiu seisis oma uue ebatavalise elamu sissekäigu juures, silmitsedes orgu ja 
püüdes nuputada moodust, et teostada oma plaani ja anda oma inimestele teada sellest 
keerukast olukorrast, kuhu ta oli sattunud, ja oma asukohast. Kahekümne nelja tunni 
pärast hakkavad ta sõbrad ja perekond halba aimama — leedi Barbara teadis seda — 
ja peagi asub rohkesti inglise lennukeid teele Kaplinnast Kairosse teda otsima. Sellal 
kui * ta oma kohutavat olukorda kaalutles, lebas Isobeli-nimeline tüdruk jõude 
värskest rohust asemel ja sõi puuvilja. Tema võrratut nägu valgustas õnnelik, 
rahulolev naeratus. 

Saabus öö ja leedi Barbara naasis koopasse ainsa praktilise ideega, mis talle selle 
mõtiskluste ja kaalutluste aja jooksul pähe tuli: ta peab leidma mooduse kohalike 
inimestega suhtlemiseks, aga see on võimalik üksnes juhul, kui ta õpib ära nende 
keele. 

Läks pimedaks, päevane kuumus asendus öise jahedusega. Isobel tegi koopasuu 
juurde tule ja kaks tütarlast võtsid pehmetel rohupatjadel selle juures istet. Tuli 
mängles nende nägudel ning aega viitmata asus leedi Barbara uue keele omandamise 
pikaajalist ja väsitavat ülesannet täitma. 

Esimene samn seisis selles, et panna Isobel mõistma, mida ta kavatses teha, ja leedi 
Barbarat hämmastas meeldivalt kiirus, millega tüdruk mõttest aru sai. Peagi osutas ta 
mitmesugustele esemetele, nimetades neid inglise keeles, Isobel aga kordas seda 
kõike midiani keeles. 

Leedi Barbaral tuli palju korrata tundmatuid sõnu, kuni ta neid õigesti hääldama 
hakkas, ja ta märkas, et Isobel talitab nii- 

samuti ingliskeelsete sõnadega. Sel viisil õppis Isobel inglise sõnavara ja õpetas 
samas külalisele midiani keelt. 

Märkamatult möödus tund. Külas valitses vaikus. 

Järve kaugemast otsast kostis vaevu kuuldavalt konnade krooksumist. Aeg-ajalt 
mökitas kusagil pimeduses kits. 

Taamal oru vastasservas paistsid tillukesed vilkuvad tulukesed . lõkked, millel 
teises külas toitu valmistati, nagu leedi Barbara mõtles. 

Järsku ilmus naaberkoopast nende ette mees laternaga. Madalal igaval häälel alustas 
ta vaimulikku laulu. 

Teine mees, teine latern ja teine hääl ühines temaga. Siis aga tuli veel teisi, niikaua 
kuni rongkäik oli jõudnud koobaste all laiuvale tasasele platsile. 


Järk-järgult laul valjenes. Karjatas laps. Nüüd nägi leedi Barbara teda: see oli väike 
laps, keda vanamees enda järel lohistas. 

Rongkäik kogunes suure rahnu ümber ja jäi seisma, kuid laul ja lapse kisa ei 
vaibunud. Leedi" Barbara tundis ära kõige pikema mehe — selle, kes oli püüdnud 
temaga rääkida —, Abraha-mi poja Abrahami. Prohvet seisis rahnu taga ja oli teistest 
märksa pikem. Ta tõstis käe ja laul katkes. Laps ei karjunud enam, kuid neiud kuulsid 
tema katkendlikku nuuksumist. 

Abrahami poeg Abraham tõstis silmad taeva poole ja hakkas rääkima. Ööpimeduses 
kõlas tema hääl ühetooniliselt. Kõneleja totraid näojooni valgustas vilkuv laternatuli, 
mis mängles ka tema koguduse eemaletõukavatel nägudel. 

Seletamatul kombel tundus nähtud vaatemäng inglannale kurjakuulutav. Ilmselt oli 
see lihtsate inimeste kõige tavalisem jumalateenistus ja ometi peitus selles Barbara 
Collisele midagi hirmuäratavat ja sünget. 

Ta vaatas Isobelile otsa. 

Tüdruk istus, jalad risti, küünarnukid põlvedel, lõug pihkudele toetatud, ja .vaatas 
ainiti enda ette. Tema nägu oli tõsine. Ootamatult lõikus vaiksesse õhku lapse kisa, 
täis hirmu ja õudust, mis sundis leedi Barbarat pöörama oma pilku rahnu juures 
toimuvale. 

Ta nägi, kuidas rabeles vastu laps, keda tiriti rahnu harjale, nägi Abrahami poega 
Abrahami, kes tõstis käe pea kohale, nägi laternatuld helkimas noal. Ta pöördus 
kõrvale ja kattis näo kätega. 

IIl. Laskur 


Danny Patrick, hüüdnimega Laskur, sirutas end lamamistoolis mõnuga välja. Ta oli 
ajutises vaherahuseisundis. Kuigi tal oli rõivaste alla peidetud kahekümne laenguga 
püstol, vasaku kaenla all aga rippus spetsiaalselt konstrueeritud kabuuris 45-kaliib- 
rine kolt, polnud Laskuril kavatsust neid lähitulevikus kasutada, kuid ta hoidis relvad 
siiski laskevalmis. 

Laskur — selline hüüdnimi anti talle Chicagos, kus tema ringkonna inimesed 
pidasid kiiret tulistamist edu pandiks ja uskusid sellesse. 

Ta polnud kunagi tähtis nina olnud ja kui pealtnäha oleks teda rahuldanud 
tagasihoidlik asend, oleks ta ehk jätkanud oma tegevust veel mõnda aega, kuni tal 
oleks tulnud oma endiste sõprade ja tuttavate kombel töö katki jätta. Kuid Danny oli 
auahne. Palju aastaid oli ta olnud oma bossi parem käsi. Ta nägi šef-fi rikastumas, 
Danny enda sõnade järgi jõledalt rikastumas, ja teda valdas kadedus. 

Kaks korda pettis ta oma soosijat, liitudes vaenuliku grupiga, ja osales mitme 
piiritusevaguni röövimises, mis kuulusid endisele šefile. 

Õnnetuseks märkas teda viimase vaguni riisumisel üks endine töökaaslane ja 
taibanud, et ta tunti ära, püüdis Danny täiesti õigustatult pealtnägijat kõrvaldada, kuid 
tema soovimatu tunnistaja oskas putket teha ja enne, kui Danny vea parandada suutis, 
saabus politsei. 

Et kraam ohutult bossi lattu jõuaks, eraldati omaette valveük-sus, Danny reetmise 
tunnistaja aga kadus. Nüüd sai Danny Laskur tunda oma endise peremehe loomust. 
Kes oli siis parem? 

Paljud bossi vaenlastest ja mõni tema sõber oleks Dannyle otsa peale teinud. Ta 
teadis šefi jõudu ja kartis teda. Dannyl polnud sugugi tahtmist ära sõita, aga ta tundis, 
et kui jääb vanasse armsasse Chicagosse, ootab teda kõigi heade laskurite saatus, kelle 
eeskuju ta järginud oli. 


Ja niisiis, kaasas kahekümne laenguga püstol, mis oli tasu tema reetmise eest, lipsas 
ta vaikselt linnast välja ja aruka inimesena kadus ka riigist, saades veel üheks Saatuse 
kangasse kootud lõngaks. 

Ta teadis, et šeff oli raskelt haige ja märgatavalt nõrgaks jäänud (see oli samuti üks 
põhjus, miks Danny ta maha jättis), ja 

teadis sedagi, et varem või hiljem maetakse šeff maamulda lilledest ülekülvatud 
kirstus, mis maksab vähemalt kümme tuhat dollarit. Seni otsustas Danny seigelda 
mujal maailmas. 

Kuhu ta elama asub, seda Danny täpselt ei teadnud, sest geograafias oli ta üsna 
nõrk, ent oletas, et jõuab kas või Inglismaale, mis tema arust asus kusagil Londoni 
lähedal. 

. Nüüd lebaski ta päikese käes malbes või peaaegu malbes hingeseisundis, sest talle 
olid vastukarva mürgised märkused, mis mõni noor poiss, kellega ta oli juttu 
alustanud, tema pihta lendu laskis. Danny ei suutnud taibata, mispärast teda põlati. 

Ta nägi hea välja. Tema rõivad olid õmmelnud parimad Chicago rätsepad, need olid 
tagasihoidlikes toonides ja maitsekalt tehtud. 

See kõik oli Dannyle teada, ent ta teadis sedagi, et ühelgi inimesel selle laeva pardal 
polnud tema elukutsest õrna aimugi. Miks kaotasid nad siis mõneminutilise 
jutuajamise järel tema vastu huvi ja vaatasid teda nagu tühja kohta? Laskur oli nõutu 
ja ärritatud. Dannyl oli see kolmas päev reisida ookeanil, millest tal oli juba kõrini. Ta 
peaaegu et soovis uuesti olla Chicagos, kus oleks leidnud hingelt lähedasi sõpru. Kuid 
parem olla ajutiselt üksi maa peal kui alaliselt taevas. 

Noormees, keda ta reisijate hulgas varem polnud kohanud, astus ligi ja istus tema 
kõrvale toolile. Ta vaatas Dannyle otsa ja naeratas. 

» Tere hommikust. Kui ilus ilm!" 

Danny sinised silmad vaatasid külmalt võõrast. 

»»On küll,” vastas ta samasugusel külmal toonil nagu ta pilkki. 

Seejärel jätkas ta oma endist tegevust: hakkas üle reelingu silmitsema ookeani 
mõõtmatut avarust. 

Lafayette Smith naeratas, avas raamatu, võttis toolil mugavama asendi ja unustas 
oma ebaviisaka naabri. 

Veidi hiljem kohtas Danny seda noormeest basseinis ja teda hämmastas üks nendest 
asjadest, mida ta tõepoolest hästi tundis — kõrge tehniline tase spordis. Noormees 
ületas tunduvalt kõiki reisijaid ujumises ja vettehüpetes ning päevitunud pronkspruun 
keha tunnistas, et ta oli pikka aega viibinud uju-mispükstes. 

Järgmisel hommikul, kui Danny tekile ilmus, leidis ta noormehe juba eest. 

» Tere hommikust!" ütles Danny lõbusalt. ,,Imetore hommik!" Noormees tõstis 
silmad raamatult. ,,Kas tõesti?" küsis ta ja jätkas lugemist. Danny puhkes naerma. 

»»Tasute mulle eilse eest, eks?" hüüdis ta. ,, Teate, ma arvasin, et olete üks nendest 
ülbetest kaabudes noorukitest, siis aga nägin teid basseinis. Võin teile kinnitada, et te 
ujute ja sukeldute suurepäraselt, sõber.” 

Lafayette Smith laskis raamatu sülle langeda ja silmitses tähelepanelikult naabrit. Ta 
nägu valgustas naeratus, heasüdamlik ja sõbralik. 

»Aitäh,” ütles ta. ,,See oh sellest, et mulle meeldib väga ujuda.” 

Jah," nõustus Danny. ,,See on teie elukutse.” 

»Ma pole elukutseline ujuja, kui te seda arvate.” 

»» Olete lõbusõidul?" uudistas Danny. 


»Loodan, et see niisuguseks kujuneb," vastas Smith, ,,kuid see on pigem töine reis, 
teaduslik uurimus. Olen ju geoloog.” 

«Tõesti? Ma pole sellisest elukutsest midagi kuulnud.” 

»»See pole päris elukutse,” lausus Smith. ,,Et mõista selle elukutse tähtsust ja 
väärtust, läheb tarvis väga palju raha, mida praegu ei jätku.” 

»Kuid ma tean rohkesti tähtsusetuid elukutseid, mis on hästi tasuvad, eriti kui 
noormees sooritab kõike üksi ega pea kellegagi jagama. Kas sõidate Londoni?" 

»Ma jõuan Londoni alles kahe päeva pärast," vastas Smith. 

«Arvasin, et te sõidate Inglismaale.” 

Lafayette Smith paistis olevat kimbatuses. 

«Inglismaale jah,” ütles ta. 

»Ja te sõidate sinna Londonist?" 

» Äkki heidab see noormees minu üle nalja? Väga hea," mõtles Smith. 

Jah," lausus ta, «kui mul õnnestub kuningas George'ilt luba saada, siis Londonis 
viibides tutvun ka Inglismaaga.” 

«Kuulge, aga kuidas on, kas see poiss elab Inglismaal? See sell, keda Suur Bill 
kavatses karistada ja lõi tal sihverplaadi üles? Lobamokk!" 

«Kes? Kuningas George?" 

»Ei, teda ma ei tunne, ma pidasin silmas Tompsonit.” 

»Ma ei tunne neist kedagi,” ütles Smith, ,,kuid ma olen kuulnud 

kuningas George'ist.” 

»Nii et te pole siis iialgi kuulnud 

Suurest Billist, Chicago linnapeast?" 

Jah, kuid Tompsoneid on nii palju. Ma ei teadnud, keda te silmas peate.” 

»Ja te peate ilmtingimata kuningas George'i usaldusaluseks trügima, et Inglismaale 
pääseda?" päris Danny. 

Tõsine toon veenis Smithi selles, et teda ei lollitata. 

»Ei,” Vastas ta. ,, London, kas teate, on Inglismaa pealinn. Kui te olete Londonis, siis 
olete muidugi ka Inglismaal.” 

»Lollpea!" hüüatas Danny. ,, Nüüd põrutasin küll mööda, eks ole? Aga teate, ma 
pole ilmaski Ameerikast välja saanud,” lisas ta heatahtlikult. 

»Kas te kavatsete kauaks Inglismaale jääda?” 

»Mis?" 

»Kas kavatsete Inglismaal pikemalt peatuda?" , Nii kuidas meeldib,” vastas Danny. 
» Arvan, et London meeldib teile," sõnas Smith. ,,Motlen, et ei jää sinna kuigi kauaks, 
kuulutas Danny. ,, Võin sõita, kuhu iganes tahan. Ja kuhu teie lähete?" ,, Aafrikasse.” 

»Aga mis linna te lähete? Ma ei usu, et mulle meeldiks, kui mind kamandaksid 
metslased, kuigi paljud neist on selleks täiesti sobilikud. Ma tundsin Chicagos mõnda 
neegerpolitseinikku, kes ei püüdnud kedagi asjatult süüdistada.” 

»Seal, kuhu ma sõidan, ei hakka teid süüdistama ükski politseinik," kinnitas talle 
Smith. ,,Seal neid lihtsalt polegi." 

»Mis te räägite?! Võtke mind kaasa, ehkki mind ei loksuta mingisugused 
politseinikud, nad ei tähenda mulle midagi. Kummatigi tahaksin ma sõita kuhugi, kus 
ei näe ühtegi nendest jäi-. kidest nägudest. Teate, mister,” lisas ta, ,,vaevalt et 
politseinik mulle meeldida võiks." 

See noormees ajas Lafayette Smithi esialgu kimbatusse, siis aga hakkas teda 
lõbustama. Olles teadlane ja tegeldes vaikses ülikoolilinnakeses ainult teadusega, oli 
Smithil suurte Ameerika linnade kummalisest allmaaelust vaid ähmane ettekujutus, 
mille ta sai ajakirjanduse pealiskaudsest ja huvita lugemisest. Ta ei suutnud kuidagi 

määratleda, millise inimtüübi hulka arvata oma uus tuttav. Siiani polnud ta veel 
kordagi ajanud juttu seda sorti inimestega. 

Pealtnäha sarnanes see noormees kultuursest perekonnast pärit üliõpilasega, aga kui 
ta rääkima hakkas, hajus esialgne mulje. 

»Kuulge!" hüüatas Danny pärast väikest pausi. ,,Ma tean seda Aafrikat küll. Nägin 
kord filmi: lõvid, elevandid ja rohkesti igasuguseid rumalaid loomi. Sinna te 
kavatsetegi jahile sõita, nagu ma aru saan.” 

»Mitte loomade, vaid kivide jahile," selgitas Smith. 

» Tühi lora! Kes siis kividele jahti peab?" küsis Danny. ,,Ma tunnen poisse, kes 
võiksid kivi eest tappa oma parima sõbra.” 

«Selliseid kive ei kavatse ma otsida,” kinnitas talle Smith. , Niisiis ei kavatse te 
jahtida kalliskive?" ,,E1, mind huvitavad kivimid, mis võivad meile jutustada 
maaehitusest.” 

»Ja te ei saa sellest mingit kasu?" 

»» Kummaline elukutse. Ja te teate sellest Aafrikast juba üsna palju, eks ole?” 

»Ainult seda, mida olen ammutanud raamatutest,” vastas Smith. 

»Mul oli ka kord üks raamat,” ütles Danny tähtsal ilmel. 

Jah?" küsis Smith viisakalt. ,, Kas Aafrikast?" 

»Ei tea. Ma ei lugenud seda kordagi. Kuulge, mida ma arvan — miks ei võiksminagi 
sinnasamusesse Aafrikasse sõita. Nähtud filmi järgi otsustades paistab, et inimesi pole 
seal ülearu palju, mul aga on praegu tarvis mõnda aega neist kaugemal viibida. Mul 
on neist kõrini. Kas see Aafrika on ka suur?" 

»Peaaegu neli korda Ühendriikidest suurem." 

»»See on juba midagi! Ja politseinikke polegi?" 

»»Koht, kuhu ma sõidan, on inimtühi. Võimalik, et ma ei kohta üldse kedagi peale 
oma ekspeditsiooni liikmete.” 

»Ekspeditsiooni liikmete?” 

Jah. Kandjate, sõdurite, teenrite.” 

» Leie lihtinimeste?" 

Jah, midagi sellesarnast.” 

»» Aga mis siis, kui ma tulen teiega, mister? Ma ei taipa tuhkagi teie tööst ega tahagi 
end sellesse segada. Nagu vana daam, kes matustel käis, tahan ma teha teiega lihtsalt 
lõbusõitu, aga reisi eest tasun ma ise.” 

Lafayette Smith kõhkles, sest selles noormehes oli midagi, mis talle meeldis ja huvi 
pakkus, pealegi andis midagi tabamatut nooruki maneerides ja külmades sinistes 
silmades võimaluse oletada, et ta võib keerulistes ettenägematutes olukordades hea 
abimees olla. Ja veel mõtles Lafayette Smith sellele, et tal on väga raske veeta pikki 
nädalaid ilma valge inimese seltskonnata. Seepärast ta ei teadnud, mida vastata. Ta 
tundis noormeest liiga vähe. Vahest varjab ta end kohtu eest? Võib-olla ka mitte. Ja 
mis siis sellest? Ta oli juba peaaegu otsustanud. 

»Kui teile kulutused muret teevad," ütles Danny tema kõhklemist märgates, ,,siis 
unustage need. Ma maksan oma osa ja veel teisedki kulutused, kui vaja.” 

»Ma ei mõelnud sellest, ehkki rännak kujuneb kalliks, kuid mitte kallimaks kahele 
kui ühele.” 

»Kui palju?” 

»»Ausalt öelda, ma ei teagi. Kuid arvestasin, et viiest tuhandest dollarist peaks 
piisama, ehkki võin ka eksida.” 


Danny Patrick torkas käe püksitaskusse, tõi lagedale viiekümne- ja sajadollarised 
tšekid ning luges välja kolm tuhat dollarit. 

»Siin on kolm tuhat, et kinnitada meie lepingut, ülejäänu annan siis, kui tagasi 
pöördume. Ma pole kitsipung. Maksan oma jao ja osa teiegi omast.” 

»Ei,” ütles Smith. 

Ta lükkas tšekid eemale. 

» Asi pole selles. Vaadake, me ei tea teineteisest midagi ja seepärast ei saa koos 
sõita.” 

» Te teate minust niisama palju kui mina teist,” vastas Danny. ,,Olen valmis riskima. 
Vahest ongi parem, mida vähem me teineteisest teame. Igal juhul te sõidate 
Aafrikasse, mina kavatsen sedasama ja me peame sõitma koos. Ma jagan teiega kulu- 
tused ja kahel valgel on koos suuremad väljavaated kui üksikult. Noh, kas oleme 
leppinud?" 

Lafayette Smith naeris. See sarnanes juba seiklusega, aga tema teadlasehinges oli 
alati pesitsenud salajane seiklushimu. 

»»Oleme leppinud,” ütles ta. 

» Viska viis!" hüüdis Laskur Patrick kätt sirutades. 

» Viis mida?" küsis Lafayette Smith. 

IV. Sõlmitus 


Möödusid nädalad. Komistasid ja pühkisid rongid, sõitsid laevad. Mustadest 
jalgadest jäid maha sügavad jäljed. Kolm ekspeditsiooni, mida juhtisid valged mehed 
erinevatest maailmajagudest, liikusid aeglaselt eri teid mööda; mis viisid Hensy mä- 
gede inimtühja kindlusse. Keegi ei teadnud teiste olemasolust, ka polnud nende 
eesmärkidel omavahel midagi ühist. 

Läänest tulid Lafayette Smith ja Laskur Patrick, lõunast tun: tud inglasest kütt lord 
Passmore ja idast Leon Stabutch. 

Venelased tundsid oma mehe pärast muret. 

Tema salk asus teele suure vaimustusega, mis aga kahanes sedamööda, kuidas nad 
tungisid üha kaugemale kummalise ja tundmatu maa sügavusse. Nad vestlesid 
elanikega ühes külas, mille lähedale olid peatuma jäänud, ja pärismaalased pajatasid 
neile jubedaid lugusid määratu suurest jõugust, kes valge inimese juhtimisel hoidis 
hirmu all paikkonda, kuhu nad siirdusid. 

Stabutch jäi puhkama Hensy jalami lõunapoolsele nõlvale. Põhjas kõrgusid 
peaaheliku teravad tipud. Neist veidi madalamal lõunas võis näha metsa ja džunglit, 
mis laius küllaltki suurel maa-alal. Selle ümber asetusid künkad ja võsastunud rohe- 
line lagendik, kus sõid antiloobi- ja sebrakarjad. 

Venelane kutsus pärismaalaste pealiku enda juurde. 

»Mis neil poistel viga on?" küsis ta ja osutas kandjatele, kes olid ringi maha 
kükitanud ja ajasid sosinal juttu. 

»Nad kardavad, bwana," vastas must. 

»Mida nad kardavad?" päris Stabutch, ehkki mõistis kõike suurepäraselt. 

Jõuku, bwana. Kolm jätsid juba eile öösel ekspeditsiooni maha." 

»Meil pole neid vaja," vastas Stabutch järsult. ,, Koorem läheb kergemaks.” 

»Ka teised lasevad jalga," üües pealik. , Nad kõik kardavad." , ,, Kartku parem 
mind," ähvardas Stabutch. ,,Kui veel keegi jalga laseb, siis ma...” 

» Teid nad ei karda," ütles pealik. , Nad kardavad jõuku ja selle ninameest, valget 
inimest. Nad ei taha, et neid kaugetesse võõrastesse maadesse orjadeks müüdaks.” 

»Kas sa tõesti usud neid muinasjutte, must võllaroog? See 

on lihtsalt põhjus tagasi minna. Nad tahavad koju, kus võivad looderdada, laisad 
koerad. Ja ma olen aru saanud, et sina oled samasugune kui nemadki. Kes ütles, et sa 
oled pealik? Oleksid sa tõeline pealik, viiksid sa neid aega viitmata edasi. Meil poleks 
pruukinud rääkida tagasiminekust ja keegi poleks jalga lasknud.” 

»» Jah," vastas must. 

Kuid jättis ütlemata, mida ta mõtles. 

»»Nüüd aga kuula mind," urises Stabutch. 

Ent seda, mida ta öelda tahtis, ei saanud keegi, iialgi kuulda. Teda katkestas üks 
kandjaid, kes jalule kargas ja hirmuse-gase karjatuse kuuldavale tõi. 

» Vaadake!" kisendas ta ja osutas läände. 

Jõuk!" 

Taeva taustal ilmus künka harjale salkkond ratsanikke. 

Vahemaa oli ülemäära suur, et eristada üksikasju, kuid ratsanike nägemine veenis 
musti, et see on jõuk, kellest liikus nii palju jubedaid kuulujutte, mis täitsid nende 
südamed hirmuga, ja see suurenes iga päevaga. 

Valged rõivad, mis lehvisid tuules künka harjal, püssid ja odad — isegi eemalt ei 
jätnud see kõik vähimaidki kahtlusi ratsanike tõelistes kavatsustes. 

Ootamatult tormas üks mustanahaline laadungi juurde, mis päevase peatuse ajaks oli 
ümberringi laiali asetatud, ja kutsus oma kaaslasi. Kõik sööstsid kandamite juurde. 

»Mis nad teevad?" kisendas Stabutch. ,,Peatage nad!" 

Pealik ja ajajad jooksid ruttu kandjate juurde, kellest paljud olid juba koorma 
õlgadele upitanud ja valmistusid tagasiteele asuma. Pealik püüdis neid peatada, kuid 
üks pärismaalastest, hiigelsuur tugev noormees, paiskas ta järsu löögiga jalust maha. 
Siis aga vaatas teine idasse ja karjatas hirmust kileda häälega: 

»» Vaadake! Nad tulevad lähemale!" 

Kes teda kuulsid, pöördusid vaatama ratsanikke, kes tuule käes lehvivates rõivastes 
tuhatnelja künka otsast alla kappasid. Sellest aitas. 

Kandjad, ajajad ja pealik — kõik pistsid jooksu nagu üks mees. Kellel oli kandam, 
viskas selle maha, et see ei segaks. Stabutch jäi üksi. 

Mingi hetke vältel ta kõhkles, kas põgeneda või mitte, kuid samas mõistis üritamise 
asjatust. 

Valju kisaga tormasid ratsanikud laagri kallale ja nähes Sta-butchi üksinda seismas, 
peatusid tema ees. 

Toored näod, õel väljanägemine — sellisena kujutasid nad endast saatanaid ja panid 
ka kõige vapramad südamed hirmu tundma. Nende ninamees kõnetas Stabutchi 
tundmatus keeles, kuid tema toon oli nii ähvardav, et venelasel ei pruukinud keelt 
osata, et mõista ohtu, mis sisaldus pöördumises ja õelas näoilmes. Kuid ta sai hirmust 
jagu ning võttis need inimesed vastu rahulikult ja külmavereliselt, mis viis neid 
mõttele tema vägevusest. 

Võimalik, et ta oli suure rühma valgete inimeste peamees. 

Bandiidid vaatasid ümber, justkui oleks keegi selle mõtte valjusti välja öelnud, sest 
nad tundsid hästi valgete iseloomu ja relvi ning kartsid neid. Kahtlustest hoolimata 
võisid nad määrata laagris leiduva sõjasaagi hinna, kui heitsid pilgu kraamile, mille 
olid maha jätnud kandjad, kellest enamikku võis veel näha džunglisse põgenemas. 

Kõrvale jätnud kasutud püüded teha end valgele mehele arusaadavaks, laskus 
ninamees mõnega oma jõugust tulisesse vaidlusse. Kui üks neist püssi tõstis ning 
Stabutchi sihikule võttis, 1õi ninamees relva pihta ja sõimas oma kaaslase läbi. Siis 


andis ta mõne käskluse, mille järel osa mehi jäi Stabutchi valvama, teised aga tulid 
hobustelt maha ja hakkasid kandameid loomade selga siduma. 

Poole tunni pärast kihutasid bandiidid minema samas suunas, kust olid tulnud, 
võtnud kaasa venelase kogu kraami ja relvitu vangina ta enda. 

Džungli rohelise katte alt jälgisid kellegi terased hallid silmad sündmuste iga pööret 
venelase laagris sellest hetkest peale, kui Stabutch oli puhkama jäänud. 

Ehkki džunglist laagrini oli tükk maad, ei jäänud tähelepanelikul vaatlejal, kes oli 
end lagendiku serval suure puu harude vahel lahedasti sisse seadnud, midagi kahe 
silma vahele. Tema suhtumine asetleidvatesse sündmustesse jäi saladuseks, sest ta 
nägu oli endiselt rahulik ja osavõtmatu. 

Ta jälgis bandiitide eemalduvaid kogusid senikaua, kuni nad silmist kadusid, hüppas 
siis kergelt maha ja hakkas minema läbi džungli suunas, mille olid valinud Stabutchi 
salga põgenenud liikmed. 

Pealik Goloba kõndis hirmunult džungli pimedal rajal. Koos 

30 

temaga ,oli suur grupp Stabutchi ekspeditsiooni inimesi, keda ühteviisi ahistas mõte, 
et jõuk hakkab neid taga ajama. 

Esialgne paanika oli vaibunud ja sedamööda, kuidas aeg edasi läks, tagaajajaid aga 
ei ilmunud, hakkasid inimesed pikkamööda rahunema, ehkki Goloba südames 
asendus üks hirm teisega. See oli ustava asemiku hirm, kes oli oma ülemuse maha 
jätnud. Nüüd nuputas ta oma teole õigustust. 

»Nad sõitsid meie juurde, tulistasid püssidest. Neid oli kole palju, vähemalt sada 
meest.” 

Keegi ei vaielnud talle vastu. 

»» Me võitlesime vapralt, kaitstes isandat, kuid meid oli vähe ja me ei suutnud nende 
pealetungile vastu pidada.” 

Goloba vakatas ja silmitses enda kõrval sammuvaid inimesi. Ta nägi, et nad 
noogutasid pead, nõustudes tema sõnadega. 

» Siis ma nägin, et isand kukkus ja võeti vangi, meie aga olime sunnitud põgenema." 

Jah," sõnas üks kõrval sammuvatest neegritest, ,,kõik oli nii, nagu Goloba rääkis. 
Ma ise...” 

Kuid kaugemale ta ei jõudnud. Päevitunud poolalasti valge inimene, kehakatteks 
vaid puusariie, hüppas puu otsast paari sammu kaugusele nende ette rajale. Nad jäid 
nagu üks mees imestunult seisma ja hirm peegeldus nende nägudelt. 

»»Kes on pealik?" küsis tundmatu nende enda murdes. 

Kõik vaatasid Golobale otsa. 

»Mina,"” vastas must. 

»Miks te oma isanda maha jätsite?" 

Goloba oli juba valmis vastama, kui äkki sähvatas talle pähe mõte, et tema ees 
seisab üksainus algeliselt relvastatud inimene, õnnetu olend, ja pealegi on ümberringi 
džungel. 

»Kes sa selline oled, et esitad küsimusi pealik Golobale?" päris ta ninakalt. ,,Kasi 
teelt!” 

Ta läks joonelt tundmatu suunas. Valge ei liikunud paigast. Ta hakkas uuesti 
rääkima, sedapuhku pisut tasemini. 

»»Goloba peaks parem teadma, kuidas valge inimesega rääkida," sõnas ta. 

Must lõi kõhklema. Ta polnud endale päris kindel, kuid söandas siiski oma jonni 
ajada. 

»» Tähtsad valged ei käi alasti üksinda metsas nagu lihtsad inimesed.» Kus sinu salk 
on?" 


»Tarzan ei vaja salka," vastas valge mees. 

Goloba oli rabatud. Ta polnud iialgi näinud Tarzanit, sest oli pärit maalt, mis asus 
kaugel paigust, mida Tarzan tihti külastas, kuid oli kuulnud temast palju legende ja 
rahvajutte. 

»Sina oled Tarzan?” küsis ta. 

Valge mees noogutas pead ja hirmunud Goloba laskus põlvili. 

» Anna mulle andeks," anus ta. ,,Goloba ei teadnud." 

»Nüüd aga vasta mu küsimusele,” lausus Tarzan. ,,Miks sa oma isanda maha 
jätsid?" 

»Meid ründas jõuk," vastas Goloba. ,, Nad kihutasid kohale hobuste seljas ja 
tulistasid püssidest. Neid oli vähemalt sada. Me võitlesime vapralt...” 

»Aitab!" kamandas Tarzan. ,,Ma nägin kõike pealt. Polnud mingit tulistamist. Te 
lasksite jalga veel enne, kui saite teada, kas teie ees on vaenlased või sõbrad. Räägi, 
kuid üksnes tõtt!” 

»» Me teadsime, et nad on vaenlased," ütles Goloba, ,, sest meid hoiatasid elanikud 
sellest külast, mille lähedale me peatuma jäime. Meile öeldi, et need bandiidid 
tungivad kallale ja müüvad orjaks kõiki, keda kinni nabivad.” 

»Mida nad teile veel rääkisid?” küsis Tarzan. 

»Et nende ninamees on valge.” 

»Seda ma just tahtsingi teada," lausus Tarzan. 

»Aga kas Goloba ja tema inimesed võivad praegu lahkuda?" küsis must. ,,Me 
kardame, et bandiidid hakkavad meid taga ajama.” 

»Ei hakka,” rahustas neid Tarzan. ,,Ma nägin, kuidas nad läände kappasid, võtnud 
ühes teie isanda. Tahaksin temast rohkem kuulda. Kes ta on ja mida ta siin teeb?" 

»Ta on kaugelt maalt, mis asub Põhjas," vastas Goloba. ,,Seda kutsutakse 
Venemaaks.” 

»Jah?" lausus Tarzan. ,,Ma tean seda maad. Misjaoks ta siia sõitis?" 

»Ma ei tea,” vastas Goloba. ,,Kuid ta ei tulnud siia jahile. Ta pidas jahti ainult siis, 
kui oli vaja toitu hankida.” 

»Kas ta rääkis mõnikord Tarzanist?" usutles ahvinimene. 

Jah,” vastas Goloba. ,,Ta päris sageli Tarzani kohta. Küsis igas külas, ega nad 
Tarzanit näinud ole ja kus ta asub. Kuid keegi ei teadnud." 

Ja ongi kõik," sõnas Tarzan. ,, Nüüd võite minna oma teed.” 

V. Kui lõvi valmistub hüppama 


Džungli põhjapoolsest osast mõni miil lõunasse, lagendikul vuliseva väikese jõe 
kaldale lõi lord Passmore üles oma laagri. Tema kogukad kandjad ja koloniaalvägede 
valveüksuse sõdurid olid end sisse seadnud lõkke ümber, naerdes ja üksteise üle nalia 
heites. Päikese loojangust oli möödunud juba kaks tundi ja lord Passmore, rõivastatud 
laitmatult nagu alati, lõunatas. Pärismaalasest poiss seisis ta tooli taga, valmis 
ennetama peremehe iga soovi. 

Pikakasvuline hea kehaehitusega neeger astus lord Passmore'i laua juurde. 

Je kutsusite mind, isand?" küsis ta. 

Lord Passmore vaatas sümpaatse mustanahalise tarkadesse silmadesse. Valge 
aristokraatliku suu nurkadesse ilmus midagi naeratuse taolist. 

»»On sul täna mingeid uudiseid?" küsis ta. 

»Ei ole, isand," vastas neeger. ,,Ei idas ega läänes pole märkigi loomadest. Ehk 
vedas härral rohkem?" 


»Jah," vastas Passmore. ,,Mul läks paremini. Põhjas leidsin ma loomade jäljed. Meil 
võib homme edukas jaht tulla. Homme ma..." 

Ta jättis järsku oma jutu pooleli. Mõlemad muutusid valvsaks, kuulatades pingsalt 
vaevu kostvat heli, mis ilmus džungli öiste häälte kohale. 

Must vaatas isandale küsivalt otsa. 

»Kas kuulsite?" päris ta. 

Valge noogutas pead. 

»»MIS see oli, isand?" 

»»Meenutab kangesti kuulipildujat," ütles Passmore. ,,Heli tuleb kusagilt lõunast, 
kuid kes hakkab siin kuulipildujast tulistama? Ja mispärast öösel?” 

»»Ma ei tea, isand,” vastas must. ,,Kas lähen uurima?" 

»Ei,” keelas inglane. ,, Homme vaatame järele. Mine heida magama." 

»Hea küll, isand. Head ööd." 

»Head ööd. Hoiata sõdureid postil, et nad oleksid tähelepanelikumad.” 

»Kuulan, isand." 

Must tegi sügava kummarduse ja lahkus. 

»» Vaat see on alles elu,” tähendas Laskur Patrick. Juba mitu nädalat pole ma näinud 
ühtegi politseinikku." Lafayette Smith naeratas. 

»Kui politseinikud on ainus, mida te kardate, Danny, siis võivad teie mõistus ja 
närvid veel mitu nädalat rahus olla.” 

»MISs viis teid mõttele, et ma neid kardan?" nõudis Danny vastust. ,, Selline 
politseinik, keda ma kardaksin, on veel sündimata. Nad on lihtsalt prahihunnik ega 
tähenda mulle midagi." 

Ta viskas end lääbakile väli toolile ja puhus aeglaselt suust suitsu, mis ujus laisalt 
džungli öises õhus. 

»»Vanapoiss,"” tähendas ta pärast pikka aega kestnud pausi, ,,ma ei teadnudki, et võib 
end tunda nii rahulikult. Kas sa ka tead, et esimest korda paljude aastate jooksul pole 
mul vaja tukki kaasas kanda?" 

»Misaja?" 

»Tukki, rauda, sõjariista, noh, saad aru, revolvrit." ,, Miks sa siis kohe normaalselt ei 
öelnud?" Smith naeris. 

»» Mispärast sa ei proovi kas või aeg-ajalt rääkida normaalset inglise keelt?” 

«Misjaoks seda tarvis on?" hüüdis Danny. ,,Mida sa mulle kokku jahvatasid, kui me 
seal künklikul maastikul kõmpisime? Mulle jäi see sõna-sõnalt meelde: ,, Madala 
reljeefiga maastik küpse dissektsiooni staadiumis." Ja sina kinnitad, et räägid õiget 
inglise keelt: libad, kurrutused, solfataarist kaldeerad?" 

»Kuid sa õpid ju tundma uut, Danny!" 

»Mida ma õpin?" 

»Iga spetsialist räägib oma keelt." 

»Mis kasu on mul teie keele õppimisest? See-eest tahab iga mees teada, mis asi on 
revolver, kui ta arvab, et see talle kasu toob.” 

»Arvan, et sul läheb varsti relva vaja," ütles Smith. ,, Mismoodi?" 

»»Ogonio ütles, et me saabume lõvide riiki. Vahest põrkame nendega kokku juba 
siin. Džunglis neid nii tihti ei kohta, aga me oleme lagedamatest paikadest ainult ühe 
päevatee kaugusel.” 

»» Voh, seda ongi tarvis. Aga muidu muudkui: ,, Räägi õiget inglise keelt..." Jama! 
Aga mis see oli?” 

Kusagilt pimedast džunglitihnikust kostis lõrisemist, siis kõlas päratu võimas 
möirgamine, mis pani maa vappuma. ,,Lõvi!" kriiskas üks mustanahaline. 

Inimesed hakkasid kähku küttematerjali lõketesse pilduma. 

Laskur Patrick kargas püsti ja jooksis oma telki, naastes hetke pärast automaadiga. 

»Siin oleks kuulipilduja marjaks ära kulunud,” ütles ta. 

»Sa kavatsed automaadi ühes võtta?" päris Lafayette Smith. 

Tema haritus selles valdkonnas oli Danny Laskuri seltsis veedetud aja jooksul 
tunduvaid edusamme teinud. 

»Ei, kuni ta ise ei ründa." 

Taas häiris lõvi möiratus öövaikust. 

Seekord kõlas see nii lähedal, et nad mõlemad võpatasid. 

» Ajab metslooma jälgi,” seletas Smith. 

«Missuguse metslooma?" küsis Laskur. 

«Kellele tahab kallale tungida." 

»Ka inimesed aimavad midagi," sõnas Danny. ,,Sa vaata neid.” 

Kandjad olid hirmunud ja pugesid lõketele lähemale, sõdurid hoidsid sõrme 
päästikul. Laskur astus sinna, kus nad seisid ja pimedusse põrnitsesid. 

«Kus ta on?" küsis Danny pealik Ogoniolt. «Nägid sa teda?” 

«Seal!" sõnas Ogonio. «Paistab siiapoole liikuvat, isand.” 

Danny lipsas ööpimedusse. Ta silmad ei seletanud pimedas midagi, kuid talle 
tundus, et kuulis lehtede sahinat teisel pool lõket. Ta laskus ühele põlvele ja sihtis 
hääle suunas. Käis säh-vak ja kõlas ta-ta-ta, kui Danny automaadi päästikule vajutas. 

Tulistamisest kurdistatud vaatlejad ei kuulnud mõnda aega midagi, aga kui 
närvipinge oli langenud, tabas paari pärismaalase terav kõrv murduvate põõsaste 
raginat, mis pikkamööda vaibus. 

«Näib, et sain talle pihta,” ütles Danny Smithile, kes tema juurde astus. 

»»5a ei tapnud teda," lausus Smith, «küllap vist haavasid." ,,Ta pole haavatud, isand," 
sõnas Ogonio. «Kust sa tead?" nõudis Danny. «Siit on ju võimatu midagi näha.” 

«Oleksite teda haavanud, oleks ta kallale tunginud," selgitas pealik. «Tema aga 
laskis jalga. Teda hirmutas müra.” 

»Mis sa arvad, tuleb ta tagasi?" küsis Smith. 

»Ma ei tea, isand," vastas neeger. «Keegi ei tea, mida ta teeb." 

»Muidugi ei tule ta tagasi,” sõnas Danny. «Automaat ajas talle surmahirmu nahka. 
Lähen magama." 

Lõvi Numa oli vana ja näljane. Ta pidas alati jahti lagedal. Tema veel tugevad 
lihased polnud siiski enam need, mis nooruses. Ta tahtis kinni püüda sebra Paccot või 
antiloop Wappit, kuid aeglus vedas teda alt ja neil õnnestus plehku pista. Seepärast 
hulkus Numa džunglis, kuhu inimese lõhn teda meelitas. Lõkked pimestasid teda, 
kuid tugev lõhn kinnitas talle, et seal oli liha ja verd, Numa kõht oli aga hirmus tühi. 

Vähehaaval võitis nälg kaasasündinud püüde vältida inimest. Tahe kõht täis süüa 
tõukas teda vihatud lõketele üha lähemale. Ta roomas nende juurde peaaegu kõhuli, 
liikudes toll—ollilt edasi. Järgmisel silmapilgul valmistus ta kallale tungima, kui äkki 
sähvatas tuli, kõlas kõrvulukustav automaaditärin ja kuulid vihisesid pea kohal. 

Rabav ootamatus, millega rikuti laagri ja džungli arglikku masendavat vaikust, 
vapustas võimsa kassi üleskruvitud närve ja tema reageering oli ühtaegu läbinisti 
loomulik ja talitsematu. Ta pööras ümber ja tormas tuldud teed metsatihnikusse. 


Lõvi Numa kõrvad polnud ainsad, mis kuulsid Laskur Pat-ricku automaadi tärinat, 
sest läbipaistmatu pimeduse näiv inim-tühjus andis peavarju kümnetele tuhandetele 
eludele. 

Neist ühe uudishimu sundis teda inimeste asukohale võimalikult lähedale hiilima. 
Aegamisi jäi laager magama. Kaks valget läks oma telki. Kandjad olid hirmust ja 
närvilisusest pooleldi jagu saanud ja suurem osa neist heitis magama. Mõni inimene 

jälgis tuld, vahipostil seisid sõdurid, üks laagri igas küljes. 

Numa seisis kusagil öös, pea maas. Täriseva automaadi hääl ei kustutanud tema 
nälga, küll aga kruvis üles närvid ja teravdas valvsust. F.nam ta ei möiranud, tundes 
maos tühjust. Lõkketuled kütsid tema raevu, mis lõpuks aitas tal hirmust jagu saada. 
Sedamööda kuidas laager unne vajus, lähenes looma punakaspruun keha pikkamööda 
lõkketule tantsisklevale sõõrile. Kollakasrohelised silmad põrnitsesid liikumatult 
pahaaimamatut sõdurit, kes pooleldi tukkudes oma püssi kohal koogutas. 

Mimene haigutas ja muutis asendit. Ta märkas, et lõke hakkab kustuma. Tarvis oli 
küttematerjali ning ta pöördus kuiva tuulemurru ja oksahunniku poole. Kui ta 
kummardus sületäit 

võtma, selg džungli poole pööratud, kiskja ründas. 

Suur lõvi tahtis meest kiiresti ja käratult maha paisata, kuid miski tema sisimas tõi 
esivanemate aastatepikkuse harjumuse järgi kuuldavale madala kurjakuulutava 
möirge. 

Seda kuulis ohver, aga ka Laskur Patrick, kes unetult asemel lebas. 

Sõdur pööras hirmuäratava hoiatuse peale ümber. Laskur kargas jalule, haaras 
automaadi ja tormas telgist välja just sel hetkel, kui Numa oli end musta kohal püsti 
ajanud. Hirmuki-sa vallandus surma määratud inimese huulilt, kui lõvi küünised tema 
õlgadesse tungisid. Seejärel vajusid hiigelkäpad sõduri näole. 

Meeleheitest ja õudusest tulvil kisa äratas laagri. Hirmust vapustatud mehed 
hüppasid jalule. Paljudel neist õnnestus näha Numat, kes oma ohvrit pooleldi kandes 
ja pooleldi lohistades pimedasse metsa eemaldus. 

Laskur oli esimene, kes kõike nägi ja ainuke, kes tegutsema hakkas. 

Ta ei laskunud isegi põlvele, vaid valmistus tulistama. Mõte, et kahtlemata peavad 
kuulid tabama ka inimest, kui nad tabavad lõvi, ei. peatanud Danny Patrickut 
hetkekski. Võib-olla arvas ta, et inimene on juba surnud ega raisanud aega tagajärge- 
dele mõtlemisele, sest laskmine oli tema harjumuspärane tegevus ja omane kalgile 
loomusele. 

Lõvi oli pimeduses veel nähtav ja Danny vajutas oma lemmiku päästikule. 
Sedapuhku ta mööda ei lasknud, ehkki seda ei saanud nimetada kordaminekuks, sest 
haavatud lõvi muutub ohtlikuks hävitavaks jõuks. 

Ärritatud relva tärinast, hullunud valust, mida tekitas üksainus kuul ja tundes, et ta 
jäetakse ilma jahisaagist, otsustas Numa kätte maksta. Ta jättis sõduri kus seda ja 
teist, pööras ümber ja tormas otsejoones Patricku poole. 

Laskur seisis ühel põlvel, et oleks mugavam tulistada. Lafayette Smith seisis tema 
selja taga, relvastatud ainult 32-kaliib-rise nikeldatud revolvriga, mille oli talle aastate 
eest kinkinud keegi sõber. 

Tema kohal laotas oma oksi hiigelsuur puu — päästev pelgupaik, kuid Lafayette 
Smith ei mõelnud põgenemisele, sest tõtt öelda ei tundnud ta hirmu ei enda ega ka 
kaaslase pärast. 

Ta ei kartnud, vaid oli lihtsalt erutatud, sest mõistis, et Danny 

Patricku kaitse all ei pruugi tal karta ei inimese ega looma poolt mingit ohtu. Ja 
isegi juhul, kui neid tabab ebaõnn, on ta ise küllaltki hästi relvastatud. Ta surus veel 
kõvemini oma revolvri pidet, tundes end peaaegu turvaliselt. 

Väikestesse gruppidesse kogunenud kandjad seisid, silmad pärani, ja ootasid 
sündmuste lõppu, mis saabuski mõne lühikese sekundi pärast, kui üks Danny 
kuulidest oli tabanud kiskjat. 

Praegu tuli lõvi otse tema suunas, ehkki mitte hüpates. Kuid ta liikus kärmelt, suure 
kiirusega, ja siis juhtus peaaegu korraga mitu imetabast asja. 

Kui lõvi ümber pööras, vajutas Danny uuesti päästikule. Mehhanism oli ette nähtud 
kestvaks tulistamiseks, kuid äkki käis lühike tulesähvak ja relv jäi vait. 

Kuidas kirjeldada sõnadega inimeste mõtteid ja sündmusi sel hetkel? Kuidas 
edastada kogu asetleidva kiirust? 

Kas Danny püüdis pöörase kiirusega kõrvaldada tühja padrunit, mis oli põhjustanud 
sulu? Kas vallutas hirm ta südame, pannes sõrmed värisema ja pidurdades 
tegutsemist? Mida tegi Lafayette Smith või, õigemini, mida ta kavatses teha? 

Ehk oli tal sel hetkel võimalik midagi ette võtta, kuid ainus, mida ta suutis, oli jääda 
sündmuste vaikivaks tunnistajaks. Ma ei tea seda kõike täpselt. 

Aga enne seda, kui neile tuli pähe tegevusplaan, hüppas pronkspruuniks päevitunud 
valge mees, kelle riietus koosnes vaid puusakattest, puu okstelt nende ette murule — 
sinna, kust tuli ründav lõvi. 

Mehel oli käes raske oda ja selle järgi, kuidas ta pehmele pinnasele maandus, võis 
näha, et ta oli juba valmistunud rünnakut odateravikuga vastu võtma. 

Numa raske keha hoop oleks võinud maha paisata iga inimese, kuid mees püsis 
kindlalt jalul ja osavalt löödud oda tungis kahe jala sügavuselt looma kehasse. 
Järgmisel hetkel hüppas inimefte kõrvale. Peatatuna rünnaku viimsel hetkel ei jõud- 
nud Numa end veel välja sirutada, et haarata oma ohver, kelle ta ise oli välja valinud. 
Imestunud selle üle, et uus vaenlane tõkestas tal tee, ehkki teine oli tal peaaegu juba 
küünte vahel, sattus lõvi segadusse. Ja sel lühikesel viivul hüppas kummaline 
inimolend talle selga. 

Hiigelsuur käsi pigistas ta kõri, teraskõvad jalad põimusid ümber kere ja noatera 
tungis talle kehasse. 

Smith, Patrick ja nende inimesed seisid jahmunult ning jälgisid üksisilmi enda ees 
hargnevat vaatemängu. Nad nägid, kuidas Numa kähku pöördus, et oma vastasest 
kinni krahmata. Nad jälgisid, kuidas inimese vaba käsi torkas mitu korda noa 
raevunud lõvi punakaspruuni külje sisse. 

Inimese ja lõvi keha sasikerast kostis veidrat urinat ja kõige õudsem oli see, et 
rändurid mõistsid: see metsik kisa ei tulnud ainuüksi pööraseks läinud lõvi, vaid ka 
inimese kõrist. 

Heitlus ei kestnud kaua, sest rängalt haavatud lõvi sai oda-löögi otse südamesse ja 
üksnes tema imetlusväärne elujõud andis talle jaksu elada veel mõni sekund surmava 
hoobi ja südame seiskumise vahel. 

Vaevalt oli Numa surnult maha varisenud, kui inimene püsti kargas. Ta seisis viivu 
ja silmitses võidetud vaenlast, kuna Smith ja Patrick seisid liikumatult, rabatud 
metsikust ürgsest stseenist. 

Seejärel astus inimene lähemale, asetas jala looma korjusele, tõstis näo taeva poole 
ja tõi kuuldavale nii kohutava kisa, et neegrid suures hirmus maha langesid, valgetel 
aga tõusid juuksed püsti. 


Taas võttis džunglis maad vaikus. Siis kõlas vaevukuuldavalt kusagilt kaugelt 
vastuhõige. Kusagil kottpimedas öös, ära-tatuna sellest inimesest, vastas ahv oma 
hõimuvenna vöidu-hüüüle. 

Veelgi nõrgemini ja veel suuremast kaugusest kostis lõvi möirgamist. Tundmatu 
kummardas ja haaras pihku oma oda varre. Ta pani jala Numa õlale ja tõmbas oda 
lõvi kehast välja. Siis pöördus ta valgete poole, justkui oleks märganud alles praegu 
nende juuresolekut. 

»Maru vahva!" hüüatas Laskur. 

Tal ei jätkunud muid sõnu, et olukorda hinnata. 

Tundmatu silmitses neid külmalt. 

»Kes te olete?" küsis ta. ,, Mida te siin teete?" 

Mõlemad valged imestasid, et ta rääkis inglise keeles, La-fayette Smith tundis 
kergendust. Ta ei paistnud enam nii hirmununa. 

»Ma olen geoloog,” selgitas ta. ,, Mu nimi on Smith. See aga on mu kaaslane — 
mister Patrick. Olen siin, et jätkata uurimistööd, see on puhtalt teaduslik uurimisretk.” 

Tundmatu heitis pilgu relvadele. 

Ja mis need on, kas geoloogi hädavajalikud tööriistad?" küsis ta. 

»Ei ole," vastas Smith. ,,Uskuge mind, ma ei tea, miks mister Patrick nii visalt peale 
käis, et relva ühes võtta." 

»Ma ei riskinud sõita ilma relvata tundmatule maale, mis on täis ootamatusi," ütles 
Patrick. ,,Kui ma laeval sõitsin, öeldi mulle, et siinsed suguharud söövad inimesi.” 

»»See sobib küttimiseks,” avaldas võõras oma arvamust. ,,An-tiloobikari kujutab 
endast oivalist märklauda seda liiki relva jaoks.” 

» Noh!" hüüatas Laskur. ,,Kas te tõesti arvate, et ma olen mõrtsukas? Võtsin selle 
ühes ainult enesekaitseks. Ehkki sedapuhku vedas ta mind alt just sel hetkel, kui ma 
teda kõige rohkem vajasin. Te tulite kohale väga õigel ajal. See kukkus teil 
suurepäraselt välja ja kui ma kunagi suudan teile selle eest tasuda...” 

Ta tegi käega tänuliku liigutuse, millega ühüasi lõpetas oma jutu, lubades omalt 
poolt kõikvõimalikku abi, kui seda peaks vaja minema. 

Hiiglane noogutas nõusoleku märgiks pead. 

»Siis ärge seda relva küttimiseks kasutage,” sõnas ta. 

Ta pöördus Smithi poole. 

»»Kus te kavatsete uurimusi korraldada?" 

Laskuri silmad said äkki nägijaks ja tema nägu võttis valuliku ilme. 

»Kurat võtaks!" hüüdis ta vastikustundega. Seejärel ütles ta Smithi poole pöördudes: 
»» Oleksin pidanud algusest peale teadma, et see on liiga hea selleks, et tõsi olla.” 

»Misasi?" küsis Lafayette. 

»»See, et ma oletasin, nagu poleks siin politseinikke.” 

»Kuhu te praegu lähete?" küsis võõras jälle. 

»Me siirdume Hensy mägede poole,” vastas Smith. 

»Kuulge! Kes te- olete, kurat võtaks?" nõudis Laskur. ,,Mis see teie asi on, kuhu me 
läheme?" 

Võõras ei lausunud selle peale sõnagi ja kõnetas uuesti Smithi. 

» Olge ettevaatlikud," manitses ta. ,,Seal tegutseb jõuk, kes sooritab kallaletunge ja 
müüb inimesi orjadeks. Kui teie inimesed sellest teada saavad, jätavad nad teid 
maha.” 

»Aitäh,” vastas Smith. ,,Olete väga lahke, et meid hoiatasite. Tahaksin teada, kellele 
oleme tänu võlgu.” 


Kuid võõras kadus niisama salapäraselt, kui oli ilmunudki. Ta jäi uuesti korraks 
nende kohale puu oksale rippu ja oligi läinud. Kaks valget vaatasid imestunult 
teineteisele otsa. 

»»See alles oli midagi!" pomises Danny. 

»»Ühinen sinuga täielikult,” ütles Smith. 

»Kuulge, Ogonio, kes see tüüp oli?" küsis Laskur. ,,Kas keegi teist teab?" 

Jah, isand," vastas pealik. ,,See oli Tarzan.” 


VI. Chinnereti veed 


Leedi Barbara Collis astus pikkamisi Midiani külast järve juurde viival rajal. Järv 
lebas muistse kraatri põhjas, mis oli moodustanud Midianimaa oru. 

Temast paremal kõndis Abrahami poeg Abraham ja vasakul kuldjuukseline Isobel. 
Nende taga tulid apostlid, kes ümbritsesid üht neiut. Viimase morni ilmet elustasid 
aeg-ajalt ehmunud pilgud, mida ta heitis vanameestele, kes moodustasid tema saat- 
jaskonna või siis valveüksuse. 

Apostlite järel kõndisid vanemate juhtimisel ülejäänud külaelanikud. Selline oligi 
rongkäigu peamine jagunemine, millest hädavaevalt kinni peeti; muid katseid kas või 
näilikult jälgida kohustuslikku rivi ei tehtud. Nad läksid nagu lambakari: kord 
kogunesid kokku, kord pudenesid laiali, mõni läks ette, et pärast tagasi tulla. Leedi 
Barbara oli taibukas ja väga vastuvõtlik inimene. Vangipõlve pikkade nädalate 
jooksul nende veidrate lahkusuliste juures oli ta teada saanud rohkesti igasuguseid 
asju. Kõige muu hulgas oli ka keel, mille oskus avas talle juurdepääsu paljule seni 
kättesaamatule. Ja praegu ta tundis või pigem uskus, et Abrahami poeg Abraham oli 
tema kui jumaluse vastu kahtlevamaks muutunud. 

Juba esimesel ööl Midianis sai ta näha varase ristiusukiriku mandunud tavasid ja 
kombetalitusi ning sedamööda, kuidas ta õppis nende keelt tundma ja rääkima, sai ta 
kõik üliku õigused ja pealikud hakkasid suhtuma temasse kui Jumala saadikusse. Ta 
kasutas oma mõju selleks, et maha laita või isegi keelata veelgi hirmsamaid ja 
jälgimaid usukombeid, kuni Abrahami poja 

Abrahami nõdras mälus ununes tema üleloomulik ilmumine taevalaotusest. 

Leedi Barbaral õnnestus pidada edukat võitlust julmusega, kuid igapäevane 
suhtlemine taevase külalisega hajutas järk-jär-gult hirmu, mis oli täitnud inimesi teda 
esimest korda nähes. 

Taevase külalise keelud käisid risti vastu Abrahami ja teiste prohvetite soovidele. 
Sellised olid põhjused, miks kasvas umbusk ja vana mees hakkas temasse teisiti 
suhtuma. 

Täna ta hoopiski vältis leedi Barbarat ning sundis teda neid saatma ja olema 
pealtnägijaks tema vaadetest lahtiütlemisele. Mis saab edasi? Leedi Barbaral polnud 
tõendeid mitte üksnes selle kohutava vanamehe fantastiliselt veriste julmuste kohta, 
vaid ta oli ka paljude tundide jooksul kuulnud Isobeli suust jubedate orgiate 
üksikasjalikku kirjeldust. 

Jah, leedi Collis oli arukas ja kaine mõistusega naine. Ja ta otsustas katsetada 
viimast korda oma kahanevat autoriteeti ülal hoida. 

»»Mõtle hästi järele, Abrahami poeg Abraham," ütles ta enda kõrval sammuvale 
mehele, «missugune saab olema Jehoova viha, kui ta näeb, et sa oled ta keelust üle 
astunud.” 


»Mina käin prohvetite rada," vastas rauk. ,,Me oleme alati karistanud neid, kes ei 
kuula Jehoova sõna, ja ta on meid õnnistanud. Mispärast ta siis meie peale vihaseks 
saab? Tüdruk peab oma pattude eest tasuma.” 

»Kuid ta ju ainult naeratas," vaidles leedi Barbara vastu. 

»» Jehoova silmis on see patt!" vastas Abrahami poeg Abrahan.. ,,Naer on kiimalisuse 
märk, naeratused aga viivad naeruni, mis pakub lõbu, lõbu on aga saatana kiusatus. 
See on paturte.” 

»Ära räägi talle rohkem midagi," ütles Isobel inglise keeles, ,,sa ajad ta üksnes 
vihale, aga kui ta vihaseks saab, on ta õudne.” 

»»Mis see naine ütles?" nõudis Abrahami poeg Abraham. 

»Ma palusin Jehoovat taevakeeles,” vastas tüdruk. 

Prohvet silmitses teda teraselt. 

»»sa teed hästi, naine," lausus ta. 

»Ma siis palvetan edasi," ütles Isobel. 

Seejärel kõnetas ta leedi Barbarat inglise keeles: 

» Vana saatan mõtleb juba, kuidas mind karistada. Ta vihkab kõiki, kes pole nende 
sarnaseks loodud.” 

Silmapaistev erinevus välimuses ja mõistuses, mis Isobeli 

teistest midiaanlastest kõrgemale tõstis, oli seletamatu. See ajas leedi Barbarat 
pidevalt kimbatusse ja hakkab teda edaspidigi piinama, sest leedi Barbara ei võinud 
teada väikesest valgepäisest orjatarist, kelle tugev ja tark loomus ilmutas ennast veel 
nüüdki üheksateistkümne sajandi taha. Kuivõrd Isobel ületas mõistuselt oma 
kaashõimlasi, seda näitas imepärane andekus, millega tüdruk inglise keeles rääkima 
õppis, samal ajal kui ta leedi Barbarale midiani keelt õpetas. Kui tihti ja kogu 
südamest tänas leedi Barbara Kõigevägevamat Isobeli eest! 

Lõpuks jõudis rongkäik järve kaldale — legendi järgi oli järv põhjatu — ja peatus 
päratu suurte lamedate kaljude juures, mis vee kohal rippusid. Apostlid võtsid ühel 
kaljul Abarahami poja Abarahmi kõrval kohad sisse, keskele aga seadsid tüdruku. Siis 
astusid Dzobaabi märguande peale rahvasummast välja kuus noort meest. 

Üks neist kandis võrku, kahel olid käes mürakad laavatü-kid. Ühe hetkega heitsid 
nad võrgu ehmunud ja karjuvale tüdrukule peale ning sidusid selle külge 
laavakamakad. 

Abrahami poeg Abraham tõstis käed pea kohale ja tema märguande peale laskusid 
kõik põlvili. Ta hakkas tundmatus mõttetus keeles palvetama. Põlvitav tüdruk 
nuuksus vaikselt, minnes vahetevahel uuesti üle südantlõhestavale nutule. Mehed 
hoidsid võrgust kõvasti kinni. 

Äkki katkestas Abarahmi poeg Abraham oma kõne ja pöördus inimeste poole. 

»Ta tegi pattu ja peab karistust kandma!" karjus ta. ,,See on Jehoova tahe ja 
armulikkus, et teda ei põletata tuleriidal, vaid lastakse kolm korda järve vette, et patud 
temast lahkuksid. Palvetagem siis, et see poleks talle nii piinarikas, sest muidu ta 
sureb.” 

Ta noogutas kuuele mehele, kes olid ilmselt asjaga hästi kursis. 

Neli meest tõstsid võrgu üles, samal ajal kui ülejäänud hoidsid otsapidi võrgu külge 
kinnitatud pikki nööre. 

Kui nelik hakkas kiigutama tüdruku keha nagu pendlit, kajasid kaugelt järve vete 
kohalt vastu tema kisa ja armupalved, millega segunesid nende karjed ja oiged, kelle 
närvid sellele vaatepildile vastu ei pidanud — nad kukkusid langetõvehoogudes maha. 

Üha kiirenevas tempos kiigutasid mehed õudusest kriiskavat 

ohvrit siia-sinna. Äkki kukkus üks neist ägades ja vääneldes suure laavakamaka 
otsa, heitnud tüdruku kerge keha kivi peale. 

Siis andis Dzobaab teisele märku tema kohale asuda. 

Keegi ei teinud mahakukkunutest väljagi ja minut hiljem kiikus tüdruku keha jälle 
vee kohal. 

«Jehoova nimel,” venitas Abraham ohvri kõigutamise taktis, ,,tema poja nimel.” 

Siis järgnes paus ja uuesti hakkas tüdruku keha vee kohal õõtsuma. 

»» Paulus!" 

See oli märguanne. Neli noormeest vabastasid võrgunöörid ja tüdruku keha kukkus 
tumedasse järvevette. Kõlas sulpsatus. Kisa vaibus. Vetevood lõid julma fanatismi 
ohvri pea kohal kokku ning juhtunust kõnelesid vaid lai lai-netesõõr ja kaks nööri, mis 
karistuspaigast kaldale ulatusid. Mõneks minutiks võttis maad vaikus ja liikumatus, 
kui mitte arvestada haigusest tabandunud midiaanlaste üha suureneva hulga ägamist ja 
väänlemist. Seejärel pöördus Abrahami poeg Abraham surmaotsuse kuue täideviija 
poole, kes aega viitmata nööridest kinni kahmasid ning läbimärja ja lämbuva tüdruku 
veepinnale tirisid. 

Nad hoidsid teda niiviisi mõnda aega ja prohveti esimese sõna peale heitsid ta uuesti 
vetesügavikku. 

»Te olete mõrtsukas!" karjatas leedi Barbara. 

Ta ei suutnud enam oma viha talitseda. 

«Käskige see õnnetu olend veest välja tõmmata, kuni ta veel uppunud pole.” 

Abrahami poeg Abraham vaatas inglannale otsa sellise pilguga, mis ajas tollele 
kananaha ihule. See oli hullu metsik ainitine pilk. Tema jüngrid piirasid valge naise 
sisse. 

»Pea suu, jumalasalgaja!" hüüdis mees. ,, Möödunud ööl kõnelesin ma Jehoovaga ja 
ta ütles mulle, et sina oled järgmine.” 

Oo, palun!" sosistas Isobel. 

Ta puudutas leedi Barbarat käisest. 

»Ära vihasta teda, või muidu oled kadunud." 

Prohvet pöördus kuue noormehe poole ja tema käsu järgi lasti ohver uuesti vee alla. 

Kõigest nähtust rabatud, astus leedi Barbara kalju äärele ja alla vaadates nägi päris 
nõrkenud õnnetut tüdrukut, kes ikka 

veel suuga õhku ahmis, et hingamist taastada. 

Ta elas veel, kuid järgmine vettelaskmine pidi saama talle saatuslikuks. 

»»Oh, palun,” anus leedi Barbara prohveti poole pöördudes, ,, kõige armulisema 
Jumala nimel, ärge lubage teda enam vette lasta.” 

Pidamata teda vastuse vääriliseks, andis Abrahami poeg Ab-raham märku ja 
teadvusetu tüdruk heideti kolmandat korda järve. Inglanna laskus palves põlvili, tõstis 
silmad taeva poole ja palus Loojat pehmendada Abrahami poja Abrahami südant, pa- 
lus halastust, palus päästa ohver nende eksinud olendite käest. Ta palvetas kogu aeg, 
kuni tüdruk oli vee all. Siis käskis prohvet ta välja võtta. 

»»Kui ta on Jehoova silmis süütu," kisendas mees, ,,ärkab ta ellu. On ta surnud, siis 
on see Jehoova tahtmine.” 

Kuus noormeest tirisid turdunud võrgu kaljule, päästsid tüdruku lahti ja asetasid ta 
selle koha kõrvale, kus leedi Barbara põlvitades palvetas. 

Tundus, et prohvet märkas alles nüüd inglannat palvetamas. 

»Mida sa teed?" nõudis ta vastust. 

»Ma palun Jumalat, kelle jõud ja arm on teie mõistusest kõrgemal," vastas neiu. 
»Ma palvetan selle õnnetu lapse elu eest.” 


»Sinu palves ongi vastus,” muigas prohvet, osutades kõrgilt tüdruku kehale. ,,Ta on 
surnud ja Jehoova näitas kõigile kahtlejaile, et Abrahami poeg Abraham on tema 
prohvet, aga sina oled isehakanu!" 

»»Me oleme kadunud," sosistas Isobel. 

Leedi Barbara jäi. mõttesse, kuid ta taipas kiiresti, sest olukord oli kriitiline. Ta 
tõusis ja vaatas prohvetile otsa. 

Jah, ta on surnud, kuid Jehoova võib teda elustada." 

»la võib, aga ei taha!" ütles Abrahami poeg Abraham. Jah, ta ei hakka seda teie 
jaoks tegema. Sest ta on teie peale vihane, kuna julgesite end nimetada tema 
prohvetiks, kuid ei käi tema käsu järgi." 

Leedi Barbara astus kiiresti elutu keha juurde. ,,Kuid minu jaoks äratab Jehoova ta 
ellu. Isobel, tule mulle appi." 

Tänapäevase kehaliselt arenenud naisena tundis leedi Barbara tavalisi uppuja 
päästmise võtteid ja ta asus tööle, et elustada 

usuhullustuse ohvrit, võttes kokku mitte üksnes kaastundest, vaid elulisest 
vajadusest sünnitatud tahtejõu. Aeg-ajalt andis ta Isobelile katkendlikke käsklusi, kuid 
ta rääkis vahetpidamata edasi. See oli lakkamatu sõnadevool, mis sarnanes kirikulaulu 
laulmisega. Ta alustas ratsaväebrigaadi marsiga, kuid mälu.ye-das teda alt ja ta hakkas 
lugema värsse ,Alice'ist imedemaal", Kiplingit, Ümar Hajjamit, ja pärast seda, kui 
kümneminutise massaži järel hakkas tüdruku süda elumärke andma, lõpetas leedi 
Barbara oma töö katkenditega ,,Lincolni läkitusest". 

Teda ümbritsesid prohvet, apostlid, vanemad ja kuus ekse-kuutorit. Kuivõrd julgust 
jätkus, ühines nendega ka külaelanik-ke, et näha imet, kui see peaks sündima. 

»» Jumal on inimeste jaoks ja ta ei luba neid hukutada," lõpetas leedi Barbara. 

Ta tõusis põlvedelt üles. 

»Las tüdruk lamab mõnda aega," käskis ta. 

Seejärel pöördus ta noormeeste poole, kes olid tüdrukut järve heitnud. 

»» Viige ta nii ettevaatlikult kui saate vanemate koopasse. Tule, Isobel.” 

Ta lahkus, heitmata pilku Abrahami pojale Abrahamile. 

Sel ööl istusid neiud koopasuu ees, pilgud pööratud Midia-ni orule. Ümmargune 
kuu valgustas kraatri kõrgete rahnude harju. Kraatri keskel helkisid vaikivad 
järveveed. 

»Kui ilus!" hüüatas Isobel. 

»Ent kui kohutavaks teeb selle inimene," vastas Barbara. Ta võpatas. 

»» Öösel, kui ma üksi olen, võin ma mõelda üksnes ilusast ja püüan unustada 
inimeste juuresolekut," lausus kuldjuukseline tütarlaps. ,,Kas sellel maal, kust tulid 
sina, Barbara, on niisama palju kurjust ja julmust?” 

»Kus on inimesed, seal on ka julmust ja vihkamist. Aga seal, kus elan mina, pole nii 
halb kui siin, kus valitseb usk, mis sünnitab julmust.” 

»Räägitakse, et seal on inimesed väga kurjad," lausus Isobel. Ta osutas oru poole. 

»Kuid nad on ilusad, hoopis midagi muud kui meie omad." ,,Oled sa neid näinud?" 

»»Olen küll. Mõnikord käivad nad siin karjast maha jäänud lambaid otsimas, kuid 
mitte eriti tihti. Siis ajavad nad meid koobastesse, 

kuid me põgeneme kaugemale kaljudele, et nad meid maha ei lööks. Siis ajavad nad 
ära meie lambad ja tapavad meie inimesed, kelle kätte saavad. Oleksin ma üksi, 
laseksin ma end kinni võtta, nad on ju nii ilusad. Ma ei usu, et nad mind tapaksid. 
Arvan, et ma meeldiksin neile." 


»Selles ma ei kahtle," nõustus leedi Barbara, ,,kuid sinu asemel ei tahaks ma nende 
pihku sattuda.” 

»» Mispärast? Mida mul siin loota on? Võib-olla täna-homme nähakse mind 
naeratamas või laulmas. Siis mind tapetakse. Sa nägid, mismoodi prohvet pärustega 
arveid õiendab. Aga kui ma ellu jään, võtab mõni jube vanamees mind oma koopasse 
ning ma pean kogu elu orjama teda ja teisi naisi. Vanad naised on aga minusuguste 
vastu meestest veelgi julmemad. Kui ma ei kardaks minna läbi meie vahel oleva 
tundmatu maa, põgeneksin Põhja-Midiani.” 

»» Vahest muutub su elu siin õnnelikumaks ja turvalisemaks sellest hetkest peale, kui 
me tõestasime Abrahami pojale Abra-hamile, et oleme temast vägevamad. Ja kui 
tuleb aeg, otsivad minu inimesed mu üles või leiavad koha, kus ma kaduma jäin, ja 
sina tuled minuga kaasa, Isobel, ehkki ma ei tea, kas Inglismaal on sul ohutum elada 
kui siin." 

«Mispärast?" küsis tüdruk. 

»»Sa Oled liiga ilus, et elada ohutult või olla täiel määral õnnelik.” 

»Sa arvad, et ma olen ilus? Ka mina olen seda alati mõelnud. Olen end näinud järve 
või veeanumasse vaadates. Pidasin ennast ilusaks, ehkki ei teadnud, kuidas teised 
tüdrukud mujal Midianimaal välja näevad. Ka sina oled ilus, kuid ma ei sarnane 
sinuga. Aga oled sa alati õnnelik olnud, Barbara?” 

Inglanna naeris. 

»Ma pole sugugi nii ilus, Isobel,” seletas ta. Kellegi sammud nende koopa juurde 
tooval järsul rajal äratasid tütarlaste tähelepanu. ,,Keegi tuleb," lausus Isobel. 

»» On juba hilja," tähendas leedi Barbara. ,,Sellisel ajal ei tohiks küll keegi meie 
juurde tulla.” 

»» Vahest on see mõni põhjamidiaanlane,” oletas Isobel. ,, Kas mu juuksed on 
korras?" 

»Me peaksime pigem kuhugi peitu pugema, mitte aga soengule mõtlema," lausus 
leedi Barbara. 

Ta hakkas naerma. 

» Ah, kuid nad on nii ilusad," ohkas Isobel. 

Leedi Barbara võttis taskust väikese noa ja tegi selle lahti. 

»»Mulle ei meeldi ilusad mehed,” ütles ta. 

Inimene tuli üha aeglasemalt lähemale. 

Koopasuu juures istuvad naised ei näinud rada, mida mööda lähenes öine külaline. 
Lõpuks langes koopa lävele vari ja viivu pärast ilmus nende ette pikk vanamees. See 
oli Abrahami poeg Abraham. 

Leedi Barbara tõusis püsti ja vaatas prohvetile otsa. 

»Mis tõi teid sellisel ajal minu koopasse?" nõudis ta. ,,Kas tõesti on see nii tähtis asi, 
et seda ei saanud hommikuks jätta? Miks ei jäta te mind rahule isegi praegu?" 

Vanamees seisis tükk aega ja silmitses teda ainiti. 

«Rääkisin just nüüdsama Jehoovaga," lausus ta. 

»Ja te tulite Jehoova käsu kohaselt lepitust otsima?” 

»» Jehoova ütles mulle hoopis muud," vastas vanamees. ,,Ta on vihane sinu peale, kes 
sa otsid igasuguseid võtteid, et petta prohvetit, tema poega!" 

»Küllap te rääkisite kellegi teisega,” vastas leedi Barbara teravalt. 

»Ei, ma rääkisin Jehoovaga,"” jäi Abrahami poeg Abraham endale kindlaks. ,,Sa 
vedasid mind alt. Pettuse, võib-olla isegi nõiduse abil äratasid sa ellu selle, kes 
Jehoova tahtel surema pidi. Seepärast on Jehoova vihane." 


»Te kuulsite minu palveid ja nägite ise pealt ülestõusmise imet," tuletas leedi 
Barbara talle meelde. ,,Ega te ometi arva, et mina olen Jehoovast vägevam? Just tema 
päästis tüdruku!" 

»»Sa räägid nii, nagu teaksid, mida Jehoova ette kuulutas," lausus prohvet. ,,Ta käskis 
mul isiklikult sinu pettust tõendada, et kõik inimesed võiksid sinu kõlvatust näha.” 

»Kui see on tõsi, siis on see isegi naljakas," kommenteeris leedi Barbara tema sõnu. 
»Kuid see on vale!" 

»»Sa julged kahelda prohveti sõnades?" kriiskas mees. ,, Homme on sul võimalus 
tõendada kõike, mida soovid. Homme hakkab Jehoova sinu üle kohut mõistma. 
Homne lastakse sind võrguga, mille küljes on raskused, järve vette. Võrgu külge 
kinnitatakse nöörid, et seda saaks pinnale tõsta.” 

VII. Orjakaupleja 


Leon Stabutch, kes istus ühe enda kinnivõtja selja taga, oli kimbatuses: ta sõitis 
vastu teadmatusele. Alles oli ta elu juuksekarva otsas rippunud, ning arvestades 
bandiitide välimust ja nende suhtumist, polnud tal raske kujutleda, et vähimagi ajendi 
puhul tehakse temaga sotid selgeks. 

Ent tal oli siiski üks võimalus oma elu päästa. Aga kui nende ainus eesmärk oli 
lunaraha, millisel moel need poolmetsla-sed võiksid tema sõprade või valitsusega 
kontakti astuda? Ta mõistis, kui haletsusväärne oli tema olukord. 

Bandiidid pidid liikuma aeglaselt, sest hobused vedasid venelase laagrist röövitud 
raskeid pakke. 

Pealegi ei saanud kiiremini edasi minna rajal, kuhu nad olid välja jõudnud. 

Sisenenud kitsasse kaljusesse kanjoni, keeras rada kuristikust järsult väikese oru 
poole, mille kõrgemas osas nägi Stabutch seda, mis eemalt sarnanes puuaiaga piiratud 
külaga. Küla lösutas orgu ümbritseval kaljusel lavamaal. 

Ilmselt oligi see bandiitide teekonna lõpp-punkt. Bandiidid ise kuulusid kahtlemata 
sellesse jõuku, kellest levivad kohutavad kuuldused täitsid inimeste südameid 
hirmuga. Stabutchile tegi tuska, et jutt jõugu valgest ninamehest oli nähtavasti valeks 
osutunud, aga temal oleks olnud ju lunaraha tingimuste ja summa kohta palju lihtsam 
kokku leppida eurooplase kui nende nõmedate metslastega. , 

Kui nad külla jõudsid, leidis Stabutch, et nende saabumist olid tähelepanelikult 
jälginud puuaia taga seisvad vahimehed, kelle pead ja õlad paistsid nüüd hästi välja 
rohmaka, kuid tugeva kindlusevalli tagant. 

Peagi hõikasid vahimehed tagasijõudnud bandiitidele tervi-tussõnu ja küsimusi, 
samal ajal kui värav pikkamisi avanes. Metsikud ratsanikud kappasid sisse koos 
vangiga, kellest varsti sai uudishimulike, aina pärivate meeste, naiste ja laste — 
trobikon-na metsikute mustanahaliste tähelepanu objekt. 

Kuigi metslaste suhtumises temasse polnud midagi eluohtlikku, tajus ta nende 
käitumises teatud vaenulikkust, mis andis põhjust süngeteks eelaimusteks, aga kui 
ratsasalk küla keskele jõudis, kus paiknesid hurtsikud, välgatas uuesti lootusekiir. 

See tekkis hetkel, kui ta nägi lühikesekasvulist valget 

habemikku, kes ilmus välja ühest armetust elamust. Samal silmapilgul vabanes ta 
vähemalt osaliselt oma rõhuvast meeleolust. 

Bandiidid tulid maha, venelane tiriti toorelt hobuse seljast alla ja tõugati valge mehe 
poole, kes seisis ukseavas mormnilt vangi uurides ja samal ajal tagasijõudnud jõugu 
juhi ettekannet kuulates. 


Habemiku näol polnud naeratuse varjugi, kui ta musta ban-diidi ettekande järel 
Stabutchi poole pöördus. 

Venelane taipas, et võõras oli rääkinud itaalia keeles, kuid ta ei mõistnud seda ega 
osanud ka rääkida. 

Ta hakkas kõnelema vene keeles, aga habemik kehitas õlgu ja raputas pead. Siis 
läks Stabutch üle inglise keelele. 

»Nii on juba parem,” lausus habemik järsult. ,,Ma oskan veidi inglise keelt. Kes te 
olete? Mis keeles te esialgu minuga rääkisite? Mis maalt te olete?" 

»»Olen teadlane,” vastas Stabutch, ,,ja rääkisin teiega vene keeles.” 

»Te olete Venemaalt?" 

»»Olen." 

Mees vaatas mõnda aega talle üksisilmi otsa, justkui püüdes lugeda tema salajasi 
mõtteid, siis hakkas uuesti rääkima. 

Stabutch täheldas võõra rässakat võimsat kehaehitust, julma suud, mida varjas vaid 
osaliselt suur must habe, külmi kavalaid silmi ja mõistis, et tal pole loota midagi 
paremat kui mustanahaliste juures. 

»Te räägite, et olete venelane," ütles mees. ,,Olete punane või valge?" 

Stabutch ei teadnud, mida vastata. Talle oli teada, et kõik ei salli punaseid venelasi 
ja et suurt osa itaallasi õpetatakse neid vihkama, kuid võõra isikus oli midagi sellist, 
mis lubas oletada, et ta suhtub suurema poolehoiuga punastesse kui valgetesse. 
Pealegi kui uskuda, et ta pooldab rohkem punaseid, võib teda kiiremini veenda. Neil 
põhjustel otsustas Stabutch tõtt rääkida. 

»»Olen punane,” sõnas ta. 

Habemik vaatas talle uuesti teraselt otsa. Seejärel tegi liigutuse, mis oleks võinud 
jääda märkamata kellele tahes, kuid mitte punastele. Leon Stabutch hingas 
kergendatult, kuid vastavalt oma organisatsiooni rituaalile ei teinud väljagi, et oli 
märgist 

aru saanud, ega vastanud sellele, samal ajal kui teine teda tähelepanelikult jälgis. 

»»MISs su nimi on?" küsis habemik muutunud toonil. 

»Leon Stabutch,”" vastas venelane. ,Ja mis on sinu nimi, seltsimees?" 

»»Domenico Capietro. Lähme ajame sees juttu. Mul on pudel veini, joome ja saame 
lähemalt tuttavaks." 

»» Olgu, lähme pealegi,” ütles Stabutch. ,, Tunnen, et pean närve rahustama. Need 
mõned tunnid polnud mulle ülearu meeldivad.” 

»» Palun vabandust selle tüli pärast, mida mu inimesed teile tekitasid,” lausus 
Capietro teda majja juhatades. ,, Kuid kõik saab korda. Võtke istet. Nagu näete, elan 
ma väga lihtsalt, kuid missugust imperaatori trooni võib võrrelda emakese maa 
ülevusega?" 

Jah, teil on õigus," soostus Stabutch. 

Ta pani tähele, et majas polnud ühtegi tooli või vähemalt taburetti. 

»Eriti veel, kui viibid sõbra kodus,” lisas ta. 

Capietro tuhnis vanas villases kotis, tõmbas sealt lõpuks välja pudeli, korkis selle 
lahti ja ulatas Stabutchile. 

»Kullast pokaale vajavad kuningad, Stabutch," sõnas ta, ,,kuid mitte meiesugused, 
kas pole?" 

Stabutch tõstis pudeli huultele ja rüüpas lonksu kõrvetavat vedelikku, aga kui see ta 
magu põletas ja kraadid pähe lõid, kadusid kõik venelase kartused viimseni. 

Ta andis pudeli peremehele. 

»Vasta mulle, miks mind kinni võeti, kes sa oled ja mida sa minust tahad?" küsis ta. 


»Minu pealik ütles mulle, et sa olid üksi, maha jäetud oma ekspeditsiooni liikmetest, 
ja teadmata, oled sa sõber või vaenlane, otsustasid nad sind minu juurde tuua. Sul 
vedas, et rühma eesotsas oli täna Dongo. Mõni teine oleks su kõigepealt vagaseks 
teinud ja alles siis kõike selgitama hakanud. See on mõrtsukate ja kaarnate kari, kuid 
nad on minu inimesed. Peremehed rõhusid neid rängalt, nad on omal nahal tunda 
saanud or-juseiket ja vihkavad nüüd kõiki inimesi. Pole vaja neid hukka mõista. Nad 
on head ja teenivad mind truult. Nemad on jõud, mina olen aju ja me jaotame võrdselt 
oma operatsioonidest saadud tulud: pool täidesaatjatele, pool ajule." 

Capietro nägu tõmbus pilve, siis selgines uuesti. ,, Kuigi sa oled seltsimees, luba 
endale öelda, et uudishimulik olla pole just alati ohutu.” Stabutch kehitas õlgu. 

»Ära räägi mulle midagi," tähendas ta. ,,Minusse see ei puutu, see pole minu asi.” 

»Mis siis ikka!" hüüatas itaallane. ,,Ka mind ei huvita, kuidas ja mispärast sa 
Aafrikasse sattusid. Vahest räägid sa mulle ise kunagi sellest, kui vajalikuks pead. 
Joome parem!" 

Niisiis jätkasid nad jutuajamist, katkestades seda üksnes veini rüüpamiseks ja 
hoolega vältides omaenda isikusse puutuvaid küsimusi, kuid mõlemal kibeles keelel 
tähtsaim küsimus — küsimus teise tegevusala kohta. Märjuke suigutas mõningal 
määral nende umbusku ning ärgitas uudishimutsema ja südant puistama. 

Capietro rahuldas esimesena oma ülevoolavat uudishimu. Nad istusid kõrvuti 
räpasel vaibal, nende ees seisis kaks tühja ja üks alustatud pudel. 

«Seltsimees!" hüüatas Capietro. 

Ta pani käed venelase õlgadele. 

»»Sa meeldid mulle. Domenico Capietrole meeldivad vähesed. Minu deviis ön: tunda 
sümpaatiat ainult väheste meeste vastu, kuid armastada kõiki naisi!" 

Ta lagistas valjusti naerda. 

Joome selle terviseks!" pani Stabutch ette. 

Ta naeris koos Domenicoga. 

»» Tunne sümpaatiat ainult väheste meeste vastu, kuid armasta kõiki naisi! See on 
vast idee!" 

»»Sa oled mulle meeltmööda, seltsimees," jätkas Capietro. ,, Kuid mis saladusi võib 
olla seltsimeeste vahel?" 

«Tõepoolest!" soostus Stabutch. 

»Ma räägin sulle, miks olen ma siin selle räpase kõrilõikajate jõuguga. Olen itaalia 
armee sõdur. Meie rügement paiknes Eritreas. Ma tegelesin sõdurite hulgas mässu 
organiseerimisega, kuid keegi fašistlik lontrus kaebas minu peale rügemendi ko- 
mandörile. Mind vahistati. Kahtlemata oleks mind maha lastud, kuid ma lasin jalga ja 
jõudsin Abessiiniasse, kus itaallasi ei sallita. Kui sai teatavaks, et olen ülejooksik, 
hakati minusse hästi suhtuma. Mõne aja pärast sain tööd ühe ülivõimsa feodaali juu- 
res. Ma õpetasin tema sõduritele sõjaasjandust. Õppisin selgeks 

amhaara, selle maa riigikeele, samuti õppisin rääkima gallade keeles, kes 
moodustavad selle vürstiriigi elanike põhiosa. Vihates mis tahes monarhia vormi, 
hakkasin ma loomulikult jalamaid vana feodaali vasallide hulgas propagandat tegema 
ja taas nurjas mu plaani pealekaebaja. Vaid juhus päästis mu surmast. Ent sedapuhku 
õnnestus mul keelitada mõnd inimest endaga koos jalga laskma. Me varastasime 
feodaalilt hobuseid ja relvi ning siirdusime lõunasse, kus liitusime jõuguga või 
õigemini öeldes sulasime nendega ühte. See teeröövlite ja varaste salk muutus 
oivaliseks jõuks, kes nõudis andameid juhuslikelt rän-dureilt ja karavanidelt. Tulud 


olid liiga kesised ning me siirdusime siia kaugele Hensymaale, kus võib teha väga 
tulusat äri musta värvi elevandiluuga.” 

»Musta värvi elevandiluuga? Ma ei teadnudki, et sellist asja on olemas." 

Capietro naeris. 

«Kahejalgsed elevandid," selgitas ta. Stabutch laskis vilet. 

Ohoo!" ütles ta. ,, Ma hakkan vististi jagama: sa oled orja-kaupleja. Aga kus on siin 
nende müümiseks orjaturg? Need on ju veel olemas ainult kapitalistlikes maades.” 

»»Sa oled muidugi üllatatud, seltsimees. Kuid veel on olemas mitmeid turge, 
sealhulgas isegi nendes kõrge tsivilisatsiooniga maades, kes kirjutasid alla 
orjapidamise hävitamisele suunatud ülemaailmsele konventsioonile. Jah, ma olen 
orjakaupleja, mis on küllaltki huvitav tegevus ülikooli lõpetanule ja õitsval järjel 
oleva ajalehe endisele toimetajale.” 

»Ja sa eelistasid seda kõike..." 

»Mul polnud valikut, ma pidin ellu jääma. Tead, minu ajaleht oli antifašistlik. Noh, 
aga nüüd pajata endast. Missuguste teaduslike uurimistöödega tegeleb sinu valitsus 
Aafrikas?" 

»Seda võib nimetada antropoloogiaks," vastas Stabutch. ,,Ma otsin inimest.” 

»Neid on Aafrikas palju, kõige rohkem rannikul ja palju vähem siin. Sa oled inimese 
otsinguil liiga kaugele sisemaale tunginud.” 

»» Loodan otsitavat inimest leida kusagil siin, Hensyst lõunas," vastas Stabutch. 

»» Vahest saan ma sind aidata. Ma tunnen paljusid vähemalt ni- 

mepidi ja nende mainet planeedi selles osas," pakkus itaallane 

Oleks Stabutch täiesti kaine olnud, oleks ta esialgu aru pidanud, kas rääkida sellest 
kõigest itaallasele või mitte, kuid vägijook tegi oma töö. 

»Ma otsin Tarzani-nimelist inglast,” ütles ta. 

Capietro vidutas silmi. 

, On ta su sõber?" küsis ta. 

»Ma ei tunne seda mees, keda pean nägema,” vastas Stabutch. 

»»Sa ütlesid, et ta on siin, Hensymaal?" ,,Ma ei tea. Mitte ükski pärismaalane, keda 
ma küsitlesin, ei tea temast midagi." 

»Ta elab Hensyst kaugel lõuna pool," ütles Capietro. ,,Sa tunned teda?" 

»Jah, kes teda ei tunneks? Kuid mis on sul Tarzaniga asja?" «Sõitsin Euroopast siia, 
et teda tappa," pahvatas Stabutch välja. 

Ja samal hetkel kahetses ta läbimõtlematut ülestunnistust. Capietro leebus. 

»sa võtsid mu Õlult koorma," ütles ta. ,, Kuidas nii?" küsis venelane. 

»Ma kartsin, et ta on su sõber,” seletas itaallane. ,,Sellisel juhul poleks meie sinuga 
saanud olla sõbrad. Aga kui sa tulid selleks, et teda tappa, soovin sulle edu ja tõotan 
omapoolset toetust.” 

Stabutch tõmbas kergendatult hinge. 

»Kas sul on ka midagi tema vastu?" küsis ta. 

»Ta segab mind kogu aeg musta elevandiluu otsingute ja müügi operatsioonides,” 
vastas Capietro. ,,Tunneksin end hoopis rahulikumalt, kui sa selle segaja 
kõrvaldaksid.” 

»»Sius sa ehk aitad mind?" küsis Stabutch. 

»Kui ta mind rahule jätab, ei hakka ma teda iialgi otsima. See seiklus pole minu 
jaoks.” 

»Kuid te võtsite mult ära kõik, mis oli ette nähtud minu plaanide teostamiseks. Ma 
ei saa otsida Tarzanit üksinda.” 


Jah, sul on õigus," möönis itaallane. ,, Kuid minu inimeste möödalaskmist saab 
parandada: sinu varustus ja asjad on alles. Need antakse sulle tagasi. Mis inimestesse 
puutub, siis kes võiks sind veel aidata kui mitte Domenico Capietro, kes tunneb 
inimesi?” 

Lord Passmore'i ekspeditsioon liikus põhja suunas mööda Hensy mägede 
läänepoolset jalamit. Lordi pikakasvulised kandjad kõndisid peaaegu nagu treenitud 
sõdurid, vähemalt käisid nad ära märkimisväärse teekonna ja keegi neist ei jäänud 
maha. 

Sadakond jardi eespool kõndisid mõned sõdurid, nende järel lord Passmore 
pealikuga, relvad laskevalmis. Kandjate kolonni ees ja keskel sammus salkkond hästi 
relvastatud osavaid sõdureid. Kogu kaitseüksus oli kogenud käega oskuslikult or- 
ganiseeritud. Kõiges oli tunda distsipliini ja selle austamist. Ainus erand oli boi Isasa, 
lord Passmore'i teener ja kokk. 

Isasa kõndis seal, kus tahtis, naeris ja naljatas kord ühe, kord teise ekspeditsiooni 
liikmega. Ta oli kehastunud heasüdamlikkus, see kandus kõigile teistele ning 
väljendus inimeste naerus ja lauludes. 

Ilmselt oli lord Passmore Aafrikas kogenud rännumees ja teadis, kuidas niisuguseid 
inimesi kohelda. 

Kuivõrd erines see hästiorganiseeritud ekspeditsioon teisest, kes mõni miil ida poole 
Hensy järskudest nõlvadest üles ronis! Kolonn oli mitmesaja meetri pikkuseks 
veninud, sõdurid liikusid läbisegi kandjatega, kuna kaks valget, keda nad saatsid, käi- 
sid kaugel ees ainsa poisi ja relvade kandajaga. 

»Kurat võtaks," tähendas Laskur. ,,Oled endale alles elukutse valinud! Ma oleksin 
võinud koju jääda ja turnida Chairma-ni hotelli treppidel, kui mul oleks tulnud isu 
ronimisega tegelda, kuid mul oleks vähemalt olnud võimalus mis tahes ajal napsi 
võtta ja süüa.” 

»Ei, sul poleks seda võimalust olnud," vastas Lafayette Smith. 

»Mispärast? Kes oleks mind takistanud?" 

»Sinu sõbrad — politseinikud.” 

Jah, sul on õigus, kuid ära nimeta neid näruseid päevavargaid minu sõpradeks. Kuhu 
me praegu läheme?" 

»Ma arvan, et leian selles mäeahelikus tõendeid horisontaalse kompressiooni 
tagajärjel toimunud lihkumisest," vastas Lafayette Smith. ,, Tahaksin vaadata neid 
tundemärke lähemalt. Aga et mägi ei saa tulla Muhamedi juurde, peame meie minema 
tema juurde.” 

»Ja mis see sulle annab?" küsis Laskur Patrick. ,, Mitte dollaritki! Sul on sant 
elukutse.” 

Lafayette Smith puhkes heasüdamlikult naerma. 

Nad läksid läbi oru, kus voolas mäestikujõgi. Jõge ümbritses mets. 

»Siia võib laagri üles lüüa,” ütles ameeriklane, ,,ja mõni päev töötada. Sina võid 
küttida, mina aga uurin selle paikkonna mäe-moodustisi. Pärast lähme edasi.” 

»Kurat võtaks, mul on kõrini mägedes turnimisest,"” ütles Laskur. 

Jää siis ekspeditsiooni juurde ja löö laager üles," soovitas Smith. ,, Mina ronin oma 
poisiga veidi kõrgemale ja vaatan, mida saan. Veel on väga vara.” 

»Hea küll," ütles Laskur lõpuks. ,,Ma püstitan laagri siia, nende puude lähedale. 
Ärge ära eksige ja kuule, võta minu relv," lisas ta kandja poole viibates. 

»Ma ei kavatse küttida,” vastas Smith. ,,Mul ei lähe seda üldsegi vaja.” 


»» Võta siis püstol.” 

Laskur hakkas kabuuriga vööd lahti päästma. ,,See võib sulle marjaks kuluda.” 

»Aitäh, mul on oma," vastas Smith. ,,See on kõik, mida ma vajan. Ma ei otsi 
seiklusi, vaid uurin kaljusid. Tule, Obambi." 

Ta käskis žestiga poissi endale järgneda mööda nõlva mägede suunas. 

»Kurat võtaks," pomises Laskur. ,,Kõva poiss. Selline ei saa mitte meeldida." 

Ta läks peatuseks kohta valima. Lafayette Smith sisenes üha sügavamale metsa. 
Edasiminek muutus aina raskemaks, sest maapind hakkas järsult tõusma, alusmets 
läks tihedamaks. 

Smith rajas endale teed, Obambi käis tema kannul. Lõpuks jõudsid nad kõige 
kõrgemasse tippu, kus kivise pinna ja mulla pealiskihi puudumise tõttu polnud mets 
enam nii tihe. 

Siin ta peatus, et uurida pinnast, siis aga läbis uuesti selle koha, ainult et nüüd juba 
täisnurga all, järgides omaenese originaalset liikumismoodust. 

Ja niimoodi aeg-ajalt uurimiseks peatudes kõndis ta seni, kuni jõudis harja tippu, 
kust võis näha miili kaugusele ümberringi. Tema ees laiuv kanjon, mis eraldas teda 
järgmisest harjast, hakkas teadlast huvitama. 

»Vastasasuva seina moodustumisviis vajab lähemat uurimist," otsustas ta. 

Kui Smith seisatas, kukkus Obambi maha. Ta paistis olevat väga väsinud. 

Tegelikult see nii ei olnud. Tal ajas see käimine hinge täis. Obambi arvas, et isand 
on lihtsalt hull. Millegi muuga ei osanud poiss seletada seda mägesid mööda ronimist 
ja seisakuid kivide uurimiseks. Obambi uskus kindlalt, et nad oleksid võinud leida 
rohkesti kive mägede jalamilt, kui oleksid neid sealt otsinud. Pealegi see valge ei 
küttinud. 

Obambi arvas, et kõik valged sõidavad Aafrikasse küttima. See inimene erines 
teistest. Küllap ta oli ikkagi hull. 

Smith vaatas poisile otsa. 

»»See on paha," mõtles ta, ,,et Obambi nii kasutult minuga mägedes ronib.” 

Kuid ta ei teadnud veel, millisel moel poiss teda abistada 

saaks. 

Poisi kurnatud olek mõjus Smithile ebameeldivalt. Parem juba käia üksinda. 

»Mine laagrisse, Obambi,"” ütles Smith. ,,Ma ei vaja sind enam.” 

Poiss heitis talle imestunud pilgu. 

Nüüd teadis ta täpselt, et tema isand oli hull. Kuid mõnusam oli viibida laagris kui 
mägesid mööda roomata. Ta tõusis. 

»Praegu te mind ei vaja," sõnas ta, ,,aga vahest pärastpoole?" 

Obambit hakkas juba piinama südametunnistus ja ta otsustas, et ei jäta oma isandat 
üksi. 

»Ei, mul ei lähe sind vaja," kinnitas talle Smith. ,,Lippa laagrisse, tulen varsti 
järele.” 

Hea küll, isand." 

Ja poiss asus tagasiteele. 

Lafayette Smith jõudis kanjoni juurde, mis osutus sügavamaks, kui ta arvanud oli, 
seejärel käis maha tee kuni vastaspooleni, mis oli järsem, kui paistis mäeharja tipust. 
Kuid ta leidis sealt enda jaoks rohkesti huvitavat, mis kulutatud pingutused ära tasus 
ja põhjalikku uurimist nõudis. Smith unustas aja. Alles siis, kui ta oli jõudnud kanjoni 
kaugema osa tipuni, märkas ta, et hakkas pimenema ja oli saabumas öö. Kuid isegi 
siis ei hakanud ta eriti muretsema, ehkki mõistis, et kuni ta uuesti tagasi jõuab sinna, 
kust tulnud oli, läheb juba kottpimedaks. 

Ja siis välgatas tal mõte, et minnes edasi mööda harja, millel ta seisis, võib jõuda 
kanjoni sissepääsu juurde, vältides ülearust tõusu ja hoides kokku aega, aga võib-olla 
lühendada ka laagrini jäänud maad. 

Sellal kui ta väsinult piki harja vantsis, jõudis kätte öö. Kuid ta läks edasi, kuigi võis 
seda teha üksnes kobamisi, ja talle ei tulnud tükil ajal pähe, et ta on teelt eksinud. 


VIII. Babuiinid 


Saabus uus päev ja Aafrika tervitas põlist imet—oma asemelt tõusvat Kudut. Ta 
kerkis naeratades idapoolsete küngaste tagant. Öised asukad loovutasid koha oma 
päevastele kaimudele. 

Babuiin Tongani võttis vahikaljul koha sisse ja laskis pilgul ringi käia — võib-olla 
nautis ta looduse ilu. Jumal oli oma loodud loendamatuid olevusi õnnistanud iluga ja 
andnud neile võime sellest mõnu tunda. 

AIl sõi kuningas Zugashi sugukond. Kuni teised mängisid, matkisid kõige nooremad 
vanemaid, tusaseid tigedaid isaseid nende toiduotsinguil. Zugash oli kõige tigedam ja 
tusasem. 

Valvuri terased lähestikku asetsevad silmad märkasid küngaste keskel midagi 
liikumas. See oli inimese peanupp, varsti aga ilmus nähtavale ka pea ise. 

Valvur nägi, et see kuulub inimahvile. Kuid ta ei andnud häiret, sest tundmatu oli 
veel väga kaugel, pealegi ei pruukinud ta nende suunas tulla. Valvur jälgis tundmatut 
veel mõnda aega, et veenduda oma oletuste õigsuses ja soovimata sugukonna 
söömaaega asjatult katkestada. 

Nüüd oli võõras nähtav kogu pikkuses. 

Tongani tahtis tema lõhna haiste, mitte üksnes silmaga näha. Nagu paljud loomad, 
usaldas ta oma tundlikke sõõrmeid rohkem kui silmi. 

Tuul aga puhus vastassuunas. 

Võib-olla viivitas Tongani sellepärast, et oli sellise inimahvi esmakordsest 
nägemisest segadusse sattunud. 

Naha värvuse pärast pidas ta tundmatut olevust esialgu inimeseks. Valvur kahmas 
päästva sõjariista järele, sest jõudis veendumusele, et tundmatu tuleb nende poole. 
Mmimabhv oli oma peene 

haistmismeelega juba ammu babuiinide lõhna tundnud. Võõras silmas valvurit 
selsamal hetkel, kui viimane tedagi nägi. Sellest hoolimata tuli ta kergelt taarudes 
suurte sammudega edasi. Temast õhkus lõvi jõudu ja sõltumatust. 

Järsku kargas Tongani jalule ja tegi teravat kurguhäält ning sugukond läks 
kohemaid liikvele ja kogunes troppi kaljude jalamile, kus nad söönud olid. Siit 
vahtisid nad võõra poole ja tõid kuuldavale ähvardusi. 

Aga kui nad nägid, et tundmatu oli üksi ja tal polnud püssi, siis nad niivõrd ei 
kohkunud, kuivõrd sattusid marru ja hakkasid lärmama sellepärast, et nende sööming 
katkestati. Zugash ja mõni suur babuiin hakkasid isegi mööda kaljut üles ronima, et 
võõrast hirmutada, kuid läksid veelgi rohkem marru, sest võõras muudkui tuli nende 
poole. 

Kuningas Zugash oli maruvihane. Ta märatses ja ähvardas: 

»Kasi minema! Olen kuningas! Ma tapan su!" 

Kuid siis jäi teekäija mäe jalami juures seisma ja esitles end; 


»»Olen Tarzan! Tarzan ei tulnud babuiinide juurde selleks, et neid tappa. Ta tuli kui 
sõber.” 

Imestusest rabatud ahvide hulgas võttis maad vaikus. Nad polnud eales kuulnud, et 
keegi oleks rääkinud ahvide keelt. Nad polnud eales kuulnud Tarzanist, kes elas 
kaugel lõunas, kuid sellele vaatamata olid nad vapustatud tema oskusest nendega 
rääkida ja neist aru saada. Paraku oli ta võõras ja Zugash käskis tal uuesti minema 
kasida. 

»Tarzan ei taha teilt midagi saada," ütles ahvinimene. ,,Tahan lihtsalt rahulikult 
mööda minna." 

»Käi minema!" urises Zugash. ,,Ma tapan su! Olen Zugash!" 

Tarzan ronis kergelt kalju otsa, niisama kergelt nagu babuiin. See oli vastus 
kuningas Zugashile. Keegi ei teadnud temast paremini babuiinide jõudu, julgust ja 
metsikust, ja veel teadis ta, et võib-olla tuleb tal mõnda aega viibida sellel maal, aga 
kui ta tahab ellu jääda, siis peab nende olevuste hulgas kanda kinnitama kui inimene, 
kes ei tunne hirmu ja on võimeline end ise kaitsma. 

Babuiinid taandusid metsikult kriisates ja Tarzan jõudis kalju tippu. Siin ta nägi, et 
noored ahvid olid künkast üles kõrgemale roninud, vanad isased aga kohale jäänud, et 
tal teed tõkestada. 

Et Tarzan peatus kalju tipus, sattus ta urisevate isaahvide keskele, üksinda 
ühendatud jõu ja metsikuse vastu. Mõne teise 

jaoks oleks selline olukord kujunenud lootusetuks, kuid mitte temale, sest Tarzan 
tundis hästi selle julma maailma metsikuid inimesi, et oodata esile kutsumata 
kallaletungi või tapmist harjumusest tappa, mida kõigist olendeist maamunal võib 
sooritada ainult inimene. 

Veel teadis Tarzan, kui umbusklikud ja närvilised on isaah-vid ning kui valesti nad 
võivad tõlgendada tema kavatsusi, võttes mis tahes liigutust või tegu kui ähvardust 
sugukonna turvalisusele. Ta teadis, et võib vältida kallaletungi ainult juhul, kui ei 
anna neile selleks põhjust. 

Siis lasevad nad meelsasti tal oma teed minna ega puutu temasse. Kuid Tarzan 
lootis nendega luua sõbralikud suhted, sest paikkonna ja selle asukate tundmine võis 
talle kasuks tulla. 

Parem, kui Zugashi sugukondlased on tema poolehoidjad, mitte vaenlased. Ta tegi 
veel kord katset nende usaldust võita. 

Ütle mulle, Zugash," lausus ta babuiinide turritava kuninga poole pöördudes, ,,kas 
teie maal on ka palju inimahve — tarmanganisid? Tarzan peab halbadele 
tarmanganide-le jahti. Nad on pahad. Nad tapavad ja teevad seda sõjariistadega. Nad 
tapavad ahve. Tarzan tuli selleks, et nad maalt välja ajada!" 

Ent Zugash ainult lõrises ja otsekui väljakutset heites painutas pea alla. Teised tema 
sugukonnakaaslased kogunesid kobarasse, tõstnud kõrgele õlad ja sabad. 

Nooremad isased kallutasid samuti pead alla, matkides kuningat. 

Zugash tõstis ja langetas grimassitades kiiresti kulme, paljastades silmavalgeid. 
Niiviisi tehes tahtis vana metsik kuningas näoilmega oma vaenlast hirmutada, kuid 
Tarzan kehitas vaid ükskõikselt õlgu ja hakkas edasi minema, veendunud, et babuiinid 
ei võta tema sõprust vastu. 

Kiirustamata, muretul ilmel läks ta otsejoones isaste poole, kes seisid rajal. Kuid ta 
silmad tõmbusid vidukile, jälgides ainiti toimuvat, ja kõik tema meeled olid avali. Üks 
ülbe isane läks kangetel jalgadel eemale, teine jäi paigale. Tarzan teadis, et just nüüd 
algab tõeline eksam, mis otsustab lõpptulemuse. 


Nad seisid teineteise vastas, näost näkku, kui ahvinimese huulilt pääses äkki metsik 
lorin ja ta läks samal ajal rünnakule. Babuiin lõrises talle vastu ja hüppas kõrvale nagu 
kass. 

Tarzan väljus võitjana eksitusmängust, mida mängivad kõik elusolendid sõltuvalt 
sellest, kuivõrd on nende intellekti kujutlusvõimega õnnistatud. 

Nähes, et võõras ei jälita nende emaseid ja lapsi, rahuldusid isased sellega, et 
haukusid talle tagantselja järele solvanguid ja vehkisid ähvardavalt. 

Kuid see kõik polnud enam ohtlik ja Tarzan vältis neid. Ta läks nimme teist teed, et 
emastest ja lastest ringiga mööda minna ja kallaletungi välistada. Tema valitud rada 
viis ta tundmatusse nõkku, kuhu oli juhuslikult sattunud ka üks emane oma tillukese 
lapsega. 

Tarzan jäi ikka veel Zugashi sugukonnale nähtavaks, kui järsku leidis aset kolm 
sündmust, mis rikkusid näilise rahu. 

Õhuvool tõi metsast panter Sheeta lõhna. Babuiinide suust kostis hirmukisa. 

Tarzan nägi noort ema ja tema vastu liibunud last endale vastu jooksmas, et pääseda 
metsiku Sheeta jälitamise eest. 

Tarzan vastas sellele otsekohe oda ette sirutades. Isased pistsid noore ema hirmukisa 
peale jooksu. 

Ahvinimene võis oma kohalt pantrit näha ja ta mõistis, et kiskja saab ohvri kätte 
enne, kui isaste abi pärale jõuab, ja ta saatis oda teele nõrga lootusega peatada loom 
kas või mõneks silmapilguks. 

Sellist heidet oleks söandanud teha ainult vilunud käsi. 

Zugash ja tema isased kihutasid edasi korratu kapakuga ja jõudsid nõoni just siis, 
kui oda lendas üle emaahvi pea ja tungis pantri rinda. Seejärel tormas sugukond koos 
inglise lordiga nõlvast alla nõkku, et hämmastunud ja valust hullunud pantrile ots 
peale teha. 

Babuiinid ründasid ikka ja jälle oma põlist vaenlast pantrit, puredes teda, Tarzan 
aga, kärmas ja nõtke nagu ahvidki, lõi noa tema kehasse, kuigi hullunud kass ründas 
kord üht, kord teist piinajat. 

Olles kaks korda tugevam, võis panter küüniseid käiku lastes oma ohvri surmata. 

Juba variseski kaks babuiini maha, üleni verised ja peaaegu lõhki kistud, kuid 
ahvinimese pronkspruun nahk õhutas ikka veel haavatud kassi raevu. 

Metsik lahing, vaenlaste lõrisemine, tagapool asuva emase koletud hüpped ja 
karglemine ei kestnud kaua. 

Äkki tõusis Sheeta tagajalagadele, viskus Tarzanile kallale ja prantsatas samal 
hetkel südamesse tunginud odast tabatuna maha. 

Kohe asetas suur tarmangani ning džunglivalitseja jala oma ohvri kehale. Ta tõstis 
näo päike Kudu poole ja tema huulilt vallandus vaenlase tapnud võitja kohutav kisa. 

Metsa, mägede ja džungli kohal võttis mõneks ajaks maad vaikus. Hirmust vallatud 
babuiinid tardusid paigale. 

Tarzan kummardus ja kiskus oda Sheeta tõmblevast kehast välja, babuiinid jälgisid 
teda uuenenud huviga. Tarzani juurde astus Zugash. Ta ei painutanud enam 
väljakutseks pead. 

»Zugashi sugukonna isased on Tarzani sõbrad!" ütles ta. 

»Tarzan on Zugashi sugukonna babuiinide sõber," vastas ahvinimene. 

»Me nägime tarmanganit," lausus Zugash. ,, Temaga on palju inimesi, neil on 
sõjariistad, nad on pahad. Ehk on need samad, keda sina otsid." 

»» Võib-olla,” pidas Sheeta tapja võimalikuks. ,,Kus nad on?" 


»Nad jäid laagrisse sinna, kus kaljud ühinevad mägedega.” 
Babuiin viipas peaga kaljude poole. 

»seal?" küsis Tarzan uuesti. 

Zugash näitas lõunasse. 


IX. Suur kaljulõhe 


Chinnereti järve valgustas hommikupäike. Ta vaatas välja õhuliselt säbruste pilvede 
vahelt, mis ujusid taevas nagu hiigelarmeed sõjaväeparaadil marssivate sõduritega, 
kelle musttuhat oda kiiskavad päikeses. See oli pimestavalt kaunis nägemus. 

Kuid leedi Barbara Collis nägi sootuks teistsugust pilti, mis varjas Chinnereti julmi 
ja reetlikke sügavusi. Ta võpatas õudusest, kui oli kaldale jõudnud, ümbritsetuna 
apostlitest, kes olid käinud Abrahami poja Abrahami kannul, ning neile järgnenud 
vanematest ja külaelanikest. Nende hulgas kusagil rahvasummas oli kuus meest võrgu 
ja nööridega. 

Kui võõrad olid neile kõigile Chinnereti võlud! Ta heitis pilgu enda kõrval seisvate 
inimeste nägudele ja võpatas sisimas. 

»» Jumal lõi inimese enda näo järgi. Kes lõi siis need siin?" 

Nende pikkade nädalate jooksul, mis tal tuli saatuse sunnil 

Midianimaal veeta, oli ta sageli mõtisklenud selle kummalise rassi päritolu üle ja 
püüdnud seletust leida. 

Tema tehtud järeldused olid tõele üsna lähedal. Arvestades ebanormaalseid rassilisi 
näojooni ja kuju, mis eristasid neid teistest tema nähtud inimestest, ning meenutades 
nende üldist soodumust langetõvele, tuli ta järeldusele, et nad kõik põlvnevad ühisest 
esivanemast, kes põdes epilepsiat ja oli vaimselt mahajäänud. 

See teooria selgitas paljutki, kuid ei andnud seletust Isobeli päritolule, kes väitis 
kindlalt, et on kahe samasuguse olendi laps ja ta teab, et midiaanlaste veenidesse pole 
sattunud mingisugust teist verd. Kummatigi teadis leedi Barbara, et siin pidi olema 
hulgas teist verd, ehkki ta ei suutnud ära arvata tõde, mis oli koos väikese orjatariga 
maha maetud. 

Aga nende usk?! Ta võpatas uuesti seda meenutades. 

Milline julm Kristuse õpetuse moonutamine! 

See oli muinaskristluse ja veelgi vanema judaismi segapuder, mida andsid suust 
suhu pooleldi nõdrameelsed inimesed, kellel puudus kirjakeel. See oli rahvas, kes 
apostel Pauluse Kristusega segi ajas ja minetas täielikult Kristuse õpetuse olemuse, 
asendades selle omaenda leiutatud kohutava barbaarse õpetusega. Puhuti tundus talle, 
et selles tohutus hälbimuses on mingi sarnasus tsiviliseeritud maailma niinimetatud 
sektidega. 

Ent ta mõtisklused katkestati, sest nad olid jõudnud järve kaldale. Siin asus lame 
laavakalju — pahaendeliste tegude ja hirmsate mälestuste kalju. Tundus, et sellest oli 
möödas palju aega, mil ta jälgis kivi siledaks lihvitud pinnal kisendava ohvri 
tõmblemist, kuid see oli alles eile. Nüüd oli kord tema käes. Prohvet ja apostlid 
lugesid laulva häälega oma jaburdust, et külaelanikele oma teadmistega muljet 
avaldada ja varjata mõistuse tegelikku piiratust — vahend, mida tsiviliseeritud sektid 
veel ei tundnud. 

Leedi Barbara käsutati seisma laava siledale pinnale, mida paljude aastate jooksul 
olid lihvinud sandaalid ja paljad jalad, kui Chinnereti vete kohal sooritati neid julmi 


rituaale. Ja taas kuulis ta eilse ohvri karjeid. Kuid leedi Barbara ei karjunud ega 
hakkagi karjuma. Ta jätab nad sellest lõbust ilma. 

Abrahami poeg Abraham andis kuuele mehele peanoogutusega märku ette astuda. 
Nad tulid võrgu ja nööridega. Nende ees lebas laavakamakas, mis võrgu ja selle sisu 
vee alla pidi 

63 

vedama. Prohvet tõstis käed pea kohale ja inimesed laskusid põlvili. Leedi Barbara 
silmas esimestes ridades kuldjuukselist Isobeli ning tema südant liigutas see, et ta nägi 
tüdruku näol valu ja silmis pisaraid. Vähemalt üks inimene armastas teda ja oli te- 
masse kiindunud. 

»Ma rääkisin Jehoovaga!" hüüdis Abrahami poeg Abraham. 

Tema sõnad panid Barbara muigama ja prohvet märkas seda. 

Sa naerad?" küsis ta kurjalt. ,, Kuid kas sa siis ka veel naerad, kui hakkad karjuma 
ja armu paluma, nagu teised seda teevad? Miks sa naerad?" 

«Seepärast, et ma ei karda," vastas leedi Barbara, ehkki kartis kohutavalt. 

»Miks sa ei karda, naine?" nõudis vanamees vastust. 

»Ka mina rääkisin Jehoovaga ja ta käskis mind mitte karta, sest sina pole tõeline 
prohvet ja...” 

»Pea suu!" kisendas Abrahami poeg Abraham. »Ära teota jumalat! Jehoova mõistab 
meie üle kohut.” 

Ta pöördus kuuiku poole. 

»Pange ta võrku!" 

Nad täitsid kärmesti käsu, kiigutasid siis keha, vabastasid nöörid ja lasksid võrgu 
sügavasse järve. 

Leedi Barbara kuulis veel, kuidas prohvet rääkis, et Jehoova mõistab nende üle 
kohut. Tema sõnu katkestasid tuttavast tõ-vehoost haaratud inimeste karjatused ja 
oiged, millega leedi Barbara oli juba harjuda jõudnud ja mis jätsid ta täiesti ükskõik- 
seks, samuti kui midiaanlasigi. 

Neiu võttis taskust väikese noa, mis oli ta ainuke relv, ja surus selle tugevasti pihku. 

Tera oli lahti tehtud ja valmis tööks, mida ta nüüd kohe kavatses ette võtta. 

Mis töö see siis oli? 

Loomulikult ei kavatsenud ta ennast selle ebasobiva relvaga tappa, ehkki olukorra 
abitusest ja lootusetusest tingitud meele-heitehoos püüab iga inimene teha kõike, isegi 
võimatut. 

Nad olid ta kaldast kaugele vette heitnud. Apostlid ja vanemad — inimesed, kes 
piinades kivist altaril ei püherdanud, — alustasid laulu läheneva surma metsikusest 
erutatud häältega. 

Äkki hakkas rääkima Abrahami poeg Abraham. 

Leedi Barbara tõmbas kopsud õhku täis. Kuus meest vabastasid nöörid. Vali 
karjatus tõusis külaelanike hulgast — naise 

karjatus, ja tumedasse vette vajudes tundis leedi Barbara ära härdalt nutva Isobeli 
hääle. 

Chinnereti salapärased vetevood lõid tema pea kohal kokku. 

Kokk 

Parajasti samal ajal komberdas Lafayette Smith mägisel maal, mis ümbritses 
hiiglaslikku kraatrit, kus asus Midianimaa ja Chinnereti järv. Tal polnud aimugi 
tragöödiast, mis hargnes teisel pool seda päratut seina ega teadnud ta sedagi, et läheb 
laagrist hoopis kaugemale. 


Kui talle oleks öeldud, et ta läheb valele poole, oleks ta hakanud vastu vaidlema, 
sest uskus, et oli valinud kõige lühema tee laagrisse, mis tema arust asus eespool 
küllaltki lähedal. 

Ehkki ta polnud õhtust ega isegi hommikust söönud, ei tundnud ta veel nälga — 
osalt selle pärast, et tal oli Šokolaadi, mis teda turgutas, ja osalt seetõttu, et teadlast 
huvitasid geoloogilised ladestused, mis hõivasid kogu ta tähelepanu, kiskudes teda 
eemale sellistest maistest asjadest nagu nälg, janu, luksus. Ta unustas isegi oma 
turvalisuse. Tavaliselt juhtus see ikka siis, kui Lafayette Smith süvenes meeldivatesse 
uuringutesse. 

Seetõttu ei märganud ta sugugi punakaspruuni keha lähedust ja julma 
kollakasrohelise silmapaari ainitist pilku. Süüvimine uurimisse nüristas niinimetatud 
kuuendat meelt, mis harilikult hoiatab meid hädaohu eest. Isegi kui miski oleks ohus- 
tanud tema elu, oleks ta selle kahtlemata tähele panemata jätnud, sest arvas end 
täielikult kaitstud olevat, kuna tal oli kaasas 32-kaliibrine revolver. 

Piki mäenõlva põhja poole minnes süvenes ta niivõrd mõ-tiskellu kaljude tekkimise 
ajaloost, mis oli maastikule kirjutatud ja nii kaasakiskuv, et unustas täielikult laagri ja 
eemaldus sellest üha rohkem. Hiigellõvi aga hiilis'endiselt tema kannul. 

Mis sundis Numat inimesele järgnema? Võimalik, et ta ei suutnud seda isegi 
seletada. 

Tal polnud kõht tühi, ka polnud ta inimesesööja, kuigi vaekauss kaldus paratamatu 
ja igavese nälja kasuks. Aga vahest oli see lihtsalt uudishimu või mäng, mis on omane 
kõigile kassidele? 

Numa oli jälitanud inimest juba üle tunni, mis oli mõlemale ülihuvitav olnud. See 
oleks olnud veelgi huvitavam, kuid mitte nii meeldiv, kui inimene oleks teadnud lõvi 
Numa juuresolekust. 

Kuid siis peatus inimene nende kohal kõrguvas mäenõlvas oleva kitsa püstise lõhe 
ees. Millist titaanlikku jõudu oli tarvis läinud, et lõhkuda selle võimsa mäe kõva 
kivimit? Võib-olla leidub pealispinnal midagi sellist, mis mõistatuse lahendamiseks 
teed juhatab? Lafayette Smith vaatas tema kohal kõrguvat kaljut, seejärel suunda, 
kuhu ta minemas oli, heitis siis pilgu selja taha ja nägi lõvi. 

Mõnda aega silmitsesid nad vaikides teineteist. Kohtumine kutsus inimeses esile 
hämmastuse ja huvi, Numas tekitas see umbusku ja valvsust. 

»Väga huvitav," mõtles Lafayette Smith. «Oivaline eksemplar." 

Kuid tema huvi lõvide vastu oli puhtalt akadeemiline ja ta mõtted hüppasid kiiresti 
palju tähtsamale nähtusele: kaljus olevale lõhele, mis taas järelejätmatult tema 
tähelepanu köitis. 

Sellest oleks võinud teha järelduse, et Lafayette Smith oli ebatavaliselt julge 
inimene või lihtsalt tobu. 

Ometi poleks kumbki oletus, eriti viimane, sajaprotsendiliselt õige olnud. Asi oli 
selles, et Lafayette Smith oli lihtsalt kogemusteta ja ebapraktiline inimene. Kuigi ta 
teadis, et lõvi võib ohustada tema elu, ei näinud ta põhjust, miks oleks lõvi pidanud 
talle kallale tungima. Tema, Lafayette Smith, polnud ei sellele ega ühelegi teisele 
lõvile midagi halba teinud. Temal olid ajada oma isiklikud asjad ja džentelmenina 
arvas ta, et teisedki, kaasa arvatud lõvid, peavad temasse ka vastavalt suhtuma. Peale 
selle uskus ta lapsemeelselt oma relva töökindlusse. See- 
pärast ei osutanud ta Numale tähelepanu ja jätkas poolelijäänud tegevust. 

Lõhe oli mõne jala laiune ja kulges väga kaugele, kuivõrd ta võis silma järgi 
kindlaks teha. Kuid selle pikkust täpselt välja arvutada ta ei suutnud. Smith lootis, et 


see ulatub küllaltki kaugele, järelikult võib osutuda unikaalseks võimaluseks uurida 
mäemassiivi teket. 

Seepärast siseneski ta kaljulõhesse, vallatuna ühest kõikehaaravast mõttest, ja 
juhtum lõviga ununes tal sootuks. Siin avastas ta, et lõhe käänab pikkamisi vasakule 
ja kulgeb ülespoole, kus see oli märksa laiem kui all, lastes niiviisi sisemusse valgust 
ja õhku. 

Erutatud ja uhke oma avastuse üle, laskus Lafayette Smith mööda mahavarisenud 
kive, mis olid lõhe põhjas laiali paiskunud. 

Ta kavatses selle kogu ulatuses läbi uurida, seejärel aga sissepääsu juurde tagasi 
minna, nüüd juba aeglaselt, kiirustamata, uurides märkmeid, mis loodus geoloogilise 
koridori seintele oli jäädvustanud. Nälg, janu, laager — kõik oli ununenud. 

Kuid Numa ei olnud geoloog. Tema laias rinnas ei tekitanud suur lõhe 
erutusvõbinaid. See ei sundinud teda kõike unustama ja äratas mõningal määral huvi 
vaid seetõttu, et inimene sinna sisenes. Märganud inimese ükskõiksust ja seda, etta ei 
kiirusta, ei saanud Numa tema kadumist lõhesse pidada põgenemiseks, ent selles 
küsimuses oli lõvi asjatundja. Tema elu vältel olid kõik olendid tema eest põgenenud. 
Punuti tundus Nu-male ebaõiglane, et elusolendid püüdsid teda vältida, eriti need, 
keda ta himustas. Näiteks sebra Pacco ja antiloop Wappi. Ta tundis nõrkust nende 
üliõrna ja hõrgutava liha vastu, kuid need olid kõige kiiremad loomad. Kõik oleks 
olnud palju lihtsam, kui kilpkonn Kato oleks niisama kiire kui Pacco ja vastupidi. 

Igal juhul polnud vähimatki tundemärki, et inimene tema eest põgenenud oleks. 
Vahest oli see salakaval trikk? 

Numa läks marru. Ta lähenes väga ettevaatlikult lõhele, kuhu tema vaenlane oli 
kadunud. Nüüd hakkas Numa mõüema Lafayette Smithist kui toidust, sest 
pikaleveninud jalutuskäik õhutas temas seni veel nõrka näljatunnet. Ta lähenes lõhele 
ja heitis sinna pilgu. Inimest polnud näha. 

Numale see ei meeldinud ja ta väljendas oma rahulolematust möirgega. Sadakond 
jardi eemal lõhes kuulis Lafayette Smith möiratust ja peatus ootamatusest. 

» Neetud lõvi!" hüüatas ta. ,,Mul läks ta sootuks meelest." 

Alles praegu välgatas tal peas mõte, et see võis olla metslooma koobas, aga kui see 
nii on, siis on see talle ettenägematu õnnetus. Mõte sellest, kuidas täbarast olukorrast 
välja pääseda, tõrjus lõpuks kõrvale geoloogilised unistused. 

Mis siis teha? 

Järsku tärkas temas usk oma usaldusväärsesse 32-kaliibrises-se püstolisse. Aga 
niipea kui talle meenus müraka looma ilmumine, hakkas relv tunduma vähem 
usaldusväärsena, ehkki andis talle veel kindlusetunnet, kui ta puudutas sõrmedega 
selle pidet. 

Ta otsustas, et oleks rumal taganeda. Muidugi, lõvi polnud veel lõhesse hüpanud ja 
võib-olla tal polnudki sellist kavatsust. Teisest küljest aga, kui ta lõhesse laskub, on 
mööda põhja 

väljapääsu juurde naasmine keeruline. Ehk läheb lõvi ära, kui ta mõnda aega ootab. 

Samas tegi ta otsuse, et ei tasu mööda lõhet kaugemale minna, sest kui lõvi on siin, 
siis võib-olla ta ei tungigi kõige kaugematesse soppidesse. Pealegi oli võimalik, et ta 
leiab mingisuguse varjupaiga, kas siis koopas või kõrgendikul, mida mööda ta võib 
üles ronida. Ühesõnaga — ta ootas imet. 

Lafayette Smith oli kõigeks valmis. 


Niisiis turnis ta mööda kive, rebides lõhki riideid ja vigastades keha teravate kildude 
otsas, ning läks üha kaugemale lõputuna näivas kaljulõhes. Sageli pani teda võpatama 
mõte, et äkki on tema ees sein. 

Ta kujutles pilti, kuidas tema ette ilmub lõvi. Püstol oli tal laskevalmis. Kuid 
mõttepildi edasisel kujutamisel jäi ta kimpu, sest ei teadnud, kuidas lõvi käitub. Võib- 
olla kohkub ta inimest nähes tema ainttisest pilgust ja laseb jalga, aga võib-olla ka 
mitte. Lafayette Smith kaldus arvama, et lõvi pigem ei tagane. 

Muidugi polnud tal küllalt kogemusi metsloomi kohelda, et julgelt kinnitada, kuidas 
lõvi end ülal peab. Tõsi küll, kui ta kord väliuurimustega tegeles, hakkas teda taga 
ajama lehm. 

Kuid isegi seda kogemust ei saanud pidada otsustavaks, sest ta ei saanudki teada 
lehma kavatsusi, sest oli kahe hüppega üle aia vupsanud. Olles kimbatuses, et ta ei 
tundnud lõvide hingeelu, otsustas ta proovida kujutleda olukorda, millesse võib sat- 
tuda. Kartmatult mööda kivirususid ronides ja aeg-ajalt pilke selja taha heites kujutles 
ta taas lõviga kohtumist. Lõvi roomab talle aeglaselt vastu, kuid Lafayette ootab 
võimalust täpselt tulistada. Ta on rahulik, käsi kindel, lõvi on võetud kirbule. 

Siin katkestas tema mõttekäigu kahetsus, et ta oli nii vähe harjutanud revolvrist 
tulistamist. Tõik, et ta polnud sellest revolvrist iialgi tulistanud, valmistas talle üsna 
vähe muret sestsaadik, kui jõudis veendumusele, et kui laskur võtab elusobjek-ti 
sihikule, siis ta ilmtingimata teda ka tabab. 

Seda kõike endale elavalt ette kujutades sihib ta hoolikalt. Tõsiasi, et ta kasutab 
ainult esiplaani, ei teinud talle peavalu. Niisiis sihib ta hoolikalt ja vajutab päästikule. 
Lõvi komistab ja hakkab kukkuma. Läks vaja ainult sekundilist lasku, et talle ots 
peale teha. Lõvi kukub maha, Lafayette Smith hingab kergendatult. Ta tunneb kõigest 
juhtunust isegi kerget hingelist vapustust. 

Lafayette seisatas, võttis taskuräti ja kuivatas higist laupa, veidi muiates teda 
haaranud erutuse üle. 

»Pole kahtlust, et lõvi on mind juba unustanud ja läinud oma asju ajama,” ütles ta 
iseendale. 

Ta vaatas tagasi, soovides oma mõtte õigsuses veenduda. Sadakond jardi kaugemal, 
seal, kus käänaku tagant polnud koridori enam näha, ilmus äkki nähtavale lõvi. 


X. Vaenlasel pihus 


Laskur oli segaduses. Hommik oli juba käes, aga Lafayette polnud veel tagasi. 

Eelmisel õhtul olid nad teda hiljani otsinud ja siirdusid nüüd 

uuesti otsinguile. 

Laskuri juhtnööride järgi tegutsedes jagas pealik Ogonio salga paaridesse, välja 
arvatud neli inimest, kes jäeti laagrit valva*-ma. Nad pidid otsima igas suunas, kõik 
hoolikalt läbi vaatama, püüdes leida kadunud inimese jälgi. 

Danny valis oma paarimeheks Obambi, mis viimast vihale ajas, sest ta oli muutunud 
sõimuobjektiks sestpeale, kui Danny teada sai, et Obambi oli Smithi üksinda 
mägedesse jätnud. 

»»See pole tähtis, et ta käskis sind ära minna," ütles Laskur, ,,sa poleks tohtinud teda 
üksi jätta. Kavatsen sind endaga kaasa võtta ja kui me teda ei leia, ei tule sa enam 
tagasi.” 

»Jah, isand," vastas Obambi. 

Ta ei mõistnud, mis valge inimene talle ütles. 


Ainus, mis teda rõõmustas, oli isanda soov ise relva kanda, Obambil tuli tassida 
hommikusööki ja varustust, mis oli võrdlemisi kerge, sootuks midagi muud kui 
automaat. 

Obambil oli alati hea meel, kui sai kandmisest lahti. 

Püüdes kindlaks määrata Smithi võimalikku teekonda laagri otsinguil, lähtus Laskur 
sellest, kuidas ta ise oleks antud olukorras tegutsenud. Viimast korda oli Smith hästi 
nähtav olnud laagri kohal, seejärel laagrist pisut põhja pool. Seda teades võttis Danny 
nõuks otsida põhja poolt küngaste jalamilt. 

Päev oli kuum ja keskpäevaks oli Laskur ära vaevatud, lee-mendas higist ja vahutas 
nördimusest. Eriti needis ta Aafrikat, mis tema sõnade järgi oli üks kuradima koht. 

»Ma ei jaksa enam," torises ta, ,,ja pole peaaegu üldse edasi 

liikunud. Olen kõmpinud kuus tundi, taksoga oleksin võinud selle maa kahekümne 
minutiga maha sõita. Muidugi, Aafrikas pole politseinikke, kuid paraku pole siin ka 
taksosid.” 

Jah,” nõustus Obambi. 

»Mokk maha!" urises Danny. 

Nad istusid künka nõlval puu varjus ja võtsid pruukosti. Pisut eemal, neist 
madalamal, läks mäenõlv järsult üle viiekümne jala kõrguseks kaljuks, mis varjas 
nende eest vaate külale selle jalamil. Ka ei näinud nad inimest, kes istus kalju serval 
põõsa juures. Ta istus nende poole seljaga ja jälgis oma varjupaigast metsas asuvat 
küla. 

Vaatleja arvates viibis siin inimene, keda ta otsis, kuid ta tahtis selles veenduda ja 
see nõudis mõni päev jälgimist. Aeg tähendas Tarzanile vähe või ei tähendanud üldse 
midagi, samuti nagu teistelegi džungliasukatele. Ta tuli sageli siia valvama. Varem 
või hiljem paljastab ta tõe, sest tal oli tekkinud kahtlus, et üks valgetest meestest, keda 
ta oli näinud all külas, oli orja-kaupleja, kelle pärast ta oligi põhjast siia tulnud. Niisiis 
varjas ta end nagu suur lõvi ja jälgis oma saaki. 

AII lösutasid orjakaupleja onni kõrval puu varjus Domenico Capietro ja Leon 
Stabutch, aga tosin orjatüdrukut ootas, kuni nad oma hommikueine lõpetavad. 

Klaas elustavat tulivett suurendas nende meelekindlust, mis oli pärast eilset 
joomingut tublisti kõikuma löönud, ehkki ka praegu ei saanud väita, et nad oleksid 
parimas vormis olnud. 

Capietro, kes oli veelgi süngem ja norimishimulisem, valas oma viha välja 
õnnetutele orjataridele, Stabutch aga einetas tusases vaikuses, mille ta viimaks 
katkestas, asudes oma siiasõidu teema juurde. 

»Mul on tingimata vaja jõuda lõuna poole, seal saan ma ahv-inimese kohta kõik 
teada.” 

»Mispärast sul tema ülesotsimisega nii kiire on?" küsis Capietro. ,,Kas sulle ei 
meeldi minu seltskond?” 

«Kõigepealt töö!" 

Jah, nii see on," möönis Domenico. «Külastan sind veel kord, kui lõunast tagasi 
tulen,” pakkus Stabutch. 

Sa võid ka mitte tagasi tulla.” 

»Ma tulen tagasi. Peter Zveri eest peab kätte maksma. Progressi teelt tuleb takistus 
kõrvaldada." 

»Kas ahvinimene tappis Zveri?” 


»Ei, seda tegi naine, mitte Tarzan. Kuid ahvinimene, nagu sa teda nimetad, on süüdi 
kõigi Zveri plaanide nurjumises ja seega ka tema surmas.” 

»Sa arvad, et sul veab paremini kui Zveril? Soovin edu, kuid ma ei kadesta sind. See 
Tarzan on nagu lõvi, kuid inimese mõistusega. Ta on julm ja kohutav. Ta on tugev 
oma maal.” 

»Ma leian ta, kas või nui neljaks," ütles Stabutch veendunult. ,, Kui võimalik, tapan 
ta enne, kui ta mind kahtlustama hakkab. Aga kui ma seda teha ei saa, võidan ta 
usalduse ja sõpruse, seejärel teen talle otsa peale, niipea kui talle miski kahtlasena 
tundub.” 

Hääled kostsid kaugele ja ehkki Stabutch rääkis normaalsel toonil, naeratas kalju 
tipus varjunud vaatleja, kui seda võis nimetada naeratamiseks. 

Ah seepärast siis oligi Venemaalt tulnud inimene, kellest talle rääkis pealik Goloba, 
tema kohta teateid pärinud! Tarzanil oli tekkinud kahtlus ja ta tundis nüüd heameelt, 
et oli tõendeid saanud. 

»Mind rõõmustab, kui sa ta tapad," ütles Capietro. ,, Ta hakkab mu tööd segama, kui 
sellest teada saab. Ta on lurjus, kes takistab inimest ausalt raha teenimast.” 

»» Võid arvestada, et teda enam pole," kinnitas Stabutch orja-kauplejale. ,,Ta on juba 
laip. Anna mulle vaid inimesi ja ma asun lõunasse teele nii ruttu, kui võimalik.” 

»Minu kõrilõikajad saduldavad juba hobuseid, et sõita sinu salgale inimesi otsima,” 
lausus Capietro. 

Ta osutas käega maja suunas, mille lähedal paarkümmend bandiiti hobuseid 
saduldas, valmistudes kallaletungiks kaugele külale. 

»Õnn kaasa!" ütles Stabutch. ,,Ma loodan... aga mis see siis on?” küsis ta. Ta kargas 
püsti. 

Nende taga kukkus kaljult robinal kive ja mullakamakaid. Ka Capietro tõusis jalule. 

»Varing!" hüüatas ta. ,,Osa kaljust on alla varisenud. Vaata, mis see on?" 

Ta osutas esemele, mis oli kaljult langedes poolel teel pidama jäänud. 

See oli alasti valge inimene, kes istus, klammerdunud puu 

külge, mille juured olid tunginud kaljusse. Väike puu paindus inimese raskuse all. 

Seejärel kostis murduva puu raksatus ja inimkogu kadus külasse, mis valgete maja 
tagant nähtav polnud. 

Kuid Stabutch oli alasti valge inimese hiigelkogu näinud piisavalt hästi, et võrrelda 
seda talle antud kirjeldusega. 

Ei saanud olla kahte sellist inimest. See oli tema! 

»Ahvinimene!" karjatas ta. ,,Siia, Capietro! Ta on meil peos!" 

Itaallane käskis jalamaid oma bandiitidel asuda tagaajamisele ja inimene kinni võtta. 

Fortuuna ei soosi alati julgeid ja vooruslikke. Kahjuks naeratab ta ka argpükstele ja 
lurjustele. Täna jättis õnn maha Tar-zani. Kui ta kaljuserval varitses, silmadega külast 
Domenico Ca-pietrot otsides, tundis ta äkki maad jalge alt kaduvat. 

Ta hüppas püsti ja vehkis kätega, nagu teevad masinlikult kõik, et säilitada 
tasakaalu või otsida tuge, ent oli juba liiga hilja. Koos väikese mulla- ja 
kividelaviiniga veeres ta kaljult alla. 

Seal kasvanud puu peatas ta langemise ja andis viivuks lootust, et ta suudab vältida 
sattumist küla maa-alale, kus teda ootas surm, kui mitte kukkumise, siis vaenlaste käe 
läbi. Kuid tema lootused luhtusid. 

kik 

Pruukosti lõpetanud, läitis Danny Patrick sigareti ja hakkas silmitsema enda ees 
täies ilus laiuvat maastikku. Olles üles kasvanud linnas, nägi ta ainult osa sellest, mida 
oleks võinud näha ja mõista. Väljavaade jääda üksi vapustas teda kõige rohkem. 


»»See on vast pelgupaik," mõtles ta endamisi. ,.Siit ei leia keegi inimest üles.” 

Ootamatult langes Danny pilk esemele enda ees. 

»»Hei, poiss,” sosistas ta Obambile. ,,Mis see on?" 

Ta osutas eseme suunas, mis oli äratanud ta uudishimu. 

»»See On inimene, isand. See inimene, kes tappis möödunud ööl meie laagris Simba. 
See on Tarzan." 

»Kust sa tead?" nõudis Laskur seletust. 

»Tarzanit on üksainus," vastas must. ,,Teist ei saa olla. Ükski valge ei kõnni 
džunglis ja mägedes alasti.” 

Laskur tõusis. Ta kavatses minna rääkima ahvinimesega, kes oleks võinud ehk 
aidata tal otsida Lafayette Smithi. Ent vaevalt oli ta püsti tõusnud, kui nägi, et inimene 
kargas üles, vehkis 

korraks kätega ja kadus siis, otsekui oleks maa alla vajunud. Laskur kortsutas 
kulmu. 

»Kurat võtaks,” tähendas ta. ,,Oleks nagu vedrude peal, ah?" ,,Mis on, isand?" küsis 
Obambi. 

»Mokk maha!" sisistas Danny. ,,Kohe naeru ajab peale. Huvitav, mis temaga ikkagi 
juhtus? Tahaksin seda teada. Tule," lõpetas ta juba kõvasti, pöördudes Obambi poole. 
Oma kogemustest teadis ta, et õnne ja vabaduse otsinguil on peamine tähelepanu 
pisiasjade vastu. Laskur vaatas oma relva hoolikalt üle, enne kui minna kohta, kuhu 

Tarzan oli kadunud. Relv oli korras. 

Külas, mida ta veel näha ei võinud ja mille olemasolust ei saanud aimugi olla, 
jooksid bandiidid juba selle koha poole, kus nende teadmist mööda pidi asuma 
allakukkunud inimese keha. Stabutch ja Capietro olid kõige ees, kui viimase maja 
uksest väljus äkki nende otsitav inimene. 

Nad ei teadnud, et ta oli maandunud selle maja katusele, kust ta praegu välja astus, 
ja kui oli lõhkunud katuse ning kukkunud põrandale, oli ta elus ja terve. Neile aga 
tundus see olevat ime. Teda nähes olid valged nii hämmastunud, et jäid nagu 
naelutatult seisma. Kes nende kannul tulid, seisatasid samuti. 

Stabutch toibus esimesena. Kahmanud kabuurist revolvri, oli ta juba valmis 
ahvinimest tulistama, kui Capietro talle käe pihta virutas. 

Oota!" urises itaallane. ,,Ära kiirusta, siin kasutan mina." »Aga see on tema!" 
karjus venelane. 

»Ma tean,” vastas Capietro. ,, Seepärast tahangi teda elusana kinni võtta. Ta on rikas, 
tema eest saab tohutu lunaraha!" 

»Kuradile lunaraha!" kisendas Stabutch. ,,Ma vajan tema elu.” 

»» Oota, kuni ma tema eest lunaraha kätte saan," lausus Capietro, ,.ja tee siis temaga, 
mis süda lustib.” 

Samal ajal Tarzan seisis ja jälgis neid. Ta nägi, et olukord oli äärmiselt ohtlik ja 
mõistis, et Stabutch tahab teda tappa. 

Lunaraha, millest rääkis teine, hoiab mõnda aega teda sellest tagasi, kuid Tarzan 
teadis, et tapmiseks piisab vähimastki ajendist, venelasel aga oli selleks põhjust ja 
ahvinimene ei kahelnud, et too leiab mooduse oma kättemaksuplaani teostamiseks 
itaallase vastuväidetest hoolimata. 

Kui Tarzan oleks sattunud inimsumma keskele, poleks nad kartusest üksteist tappa 
saanud relva kasutada. Ta tundis, et oma ebatavalise jõu, kiiruse ja osavuse tõttu oleks 
ta võinud jõuda küla müürideni, kus tal oli väljavaade vaenlase käest pääseda. Ta 
kuulis, kuidas Capietro käskis oma inimesi ta elusalt kinni võtta. Neid ära ootamata 


läks Tarzan otseteed valgetele vastu. Tema kõrist pääses valla metslooma kohutav 
lorin, mis oli ennegi vaenlastele hirmu nahka ajanud. 

Niisamasugust mõju avaldas see inimestele ka nüüd. Õudusest rabatud ja lummatud, 
tardusid nad mõneks viivuks paigale. Stabutch taganes, kuna Capietro, kes ei tahtnud 
Tarzanit tappa enne, kui see hädavajalik polnud, hüppas kõrvale ja käskis oma 
kõrilõikajaid Tarzan kinni võtta. 

Mõnda aega sarnanes küla hullumajaga. Sõimates ja kirudes tungisid inimesed 
ähvardavalt valge hiiglase ümber, kes võitles nende vastu paljaste kätega, kahmates 
vaenlasi ja paisates neid teiste hulka või kasutades mõne keha nagu malakat, et lüüa 
jalust maha neid, kes talle kallale tungisid. 

Kisklejate puntra ümber lippasid haukuvad ja kiunuvad koerad; naised ja lapsed 
ergutasid mehi kisaga. Tarzan tegi endale pikkamisi teed küla ühe müüri poole. 

Laskur Patrick nägi kõike toimuvat kalju tipust. 

Jõuk tapab ta,” ütles ta valjult. ,,See sell on kõva löömamees, ma taipasin seda 
kohe.” 

»»Jah, isand,” möönis Obambi meelsasti. 

»»Mokk maha!” hüüdis Laskur. 

Ta tõstis oma automaadi pära õlale ja vajutas päästikule. 

Kõlasid haavatute ja kohkunud inimeste karjed ning need-mised, laste ja naiste 
läbilõikav kriiskamine. Inimesed kadusid Tarzani ümbert nagu tina tuhka, otsides 
pääsemist oma majas või tormates saduldatud hobuste juurde. 

Capietro ja Stabutch olid viimaste hulgas. 

Tarzan ei jõudnud veel taibata, mis oli juhtunud, kui nad juba tuhatnelja 
külaväravast välja kappasid. 

Tulistamise tulemust nähes Laskur peatus, olles valmis vajaduse korral uuesti 
marutuld andma. 

Ta sihtis inimeste pihta, kes seisid Tarzanist kaugemal, kartes tabada oma 
kaitsealust. Kuid ta oli valmis riskima ja vajaduse korral tulistama hiiglase lähedale. 
Ta nägi, et Tarzan seisab üksinda külatänaval nagu lõvi väljapääsmatus olukorras, 

tema silmad otsivad seletust marutulele, mis teda vabastas. 

» Tule siia, noormees!" hüüdis Laskur. 

Mees tõstis silmad ja nägi silmapilk Dannyt. 

»» Oota,” ütles ta. ,, Minuti pärast olen seal." 


XI. Kannatused 

Kui Chinnereti veed leedi Barbara pea kohal kokku lõid, kargas kuldjuukseline 
Isobel üles ja jooksis läbi inimjõugu, kes ümbritses kaljut, millelt usuhullustuse ohver 
vette oli heidetud. Ta tõukas apostlid jõhkralt kõrvale ja astus kivi servale. Pisarad 
voolasid tal põski mööda alla, keha vappus nutust. 

Abrahami poeg Abraham, kes seisis otse tema teel, taipas esimesena tüdruku soovi 
järve hüpata ja armastatud käskijan-na saatust jagada. Ajendatuna mitte inimlikkusest, 
vaid egoistlikust otsusest päästa tüdruk prohveti enda valitud saatuse tarvis, püüdis ta 
tüdruku kinni hetkel, kui see oli juba valmis vette viskuma. 

Isobel pöördus vanamehe poole ja püüdis ematiigrina küünistades end vabastada, 
mis olekski õnnestunud, kui prohvet poleks eksekuutoreid appi kutsunud. 

Neist kaks võtsid ta kinni. Nähes oma ettevõtmise kasutust, andis tüdruk alla. Siis 
pööras ta oma raevu Abrahami poja Abrahami vastu. 

«Mõrtsukas!" karjus ta. ,, Saatana sigitis! Las Jehoova tapab su selle eest! Tabagu 
needused sind ja su omakseid! Olgu neetud kõik, kes täna mõrtsukatööd tegid!" 


»bPea suu, ketser!" hüüdis Abrahami poeg Abrahan.. ,,Otsi lepitust Jehoovaga, sest 
täna õhtul piinatakse sind tulega. Viige ta külla,” käskis ta kaht eksekuutorit, ,,pange 
koopasse ja vaadake, et ta jalga ei laseks.” 

»luli või vesi, mul ükspuha!" hüüdis tüdruk, kui nad teda ära lohistasid. ,,Ma lahkun 
sellelt vihatud Midianimaalt ja jätan maha metslooma, kes nimetab end Jehoova 
asemikuks maa peal.” 

Kui Isobel kahe mehe valve all küla poole suundus, külvasid nendele järgnevad 
külaelanikud ta üle sõimu ja solvangutega. Kõige taga tulid prohvet ja apostlid, jätnud 
oma sugukon-nakaaslased langetõvehoos vähkrema. 

Löögist vastu veepinda muutus leedi Barbara peaaegu oimetuks, kuid tal õnnestus 
säilitada tundeelundite tegevus ning kontroll oma vaimsete ja kehaliste jõudude üle. 
Seetõttu õnnestus tal isegi sellises seisundis teostada oma plaan, mida oli haudunud 
sellest hetkest alates, kui oli teada saanud prohveti valmistatud saatusest. Leedi 
Barbara oli hea ujuja ja sukelduja, seetõttu ei kohutanud teda mõneks minutiks vette 
laskmine. Teda kohutas löök, mille ta võis saada vette heitmisel, samuti hirm kaotada 
teadvus, suutmata end võrgust vabastada. Ta tundis kergendatult, et pole abitu ja võib 
kätte saada oma noa, et läbi lõigata teda kinnihoidvaid nööre. 

Tegutsedes kiiresti ja vastavalt plaanile, lõikas ta läbi ühe nööri teise järel, sest kivi 
vedas teda põhja. Tema ajus tuikas üksainus sõna: ,, Rahu!" 

Kui ta lubab end kas või minutikski lõdvaks lasta, siis ta hukkub. Järv tundus talle 
põhjatuna, nöörid lõputuna, nuga muutus nüriks ja neiu jõud kahanesid kiiresti. 

Rahu! Pea vastu!" 

Kopsudes ei jätkunud õhku. 

» Veel pisut! Pea vastu!" 

Ta tundis, et kaotab teadvuse, ja püüdis ronida võrku lõigatud avast läbi. Kõik 
tunded olid nürinenud, peaaegu teadvusetult tõusis ta veepinnale. 

Kui leedi Barbara järve pinnale ilmus, oli tema kohal kaljul seisjate tähelepanu 
pööratud Isobelile, kes samal ajal prohvetit tümitas. Leedi Barbara ei teadnud sellest 
midagi. Tal vedas, sest inimesed ei märganud, kuidas ta sügavusest välja ujus ja end 
veepinnal hoidis, varjatuna vee kohal rippuvast kaljust, millelt ta oli vette heidetud. 
Leedi Barbara "li väga nõrgaks jäänud. 

Tänu jumalale, et ta leidis kitsa madalikuriba tardunud laa-vamüraka alt, mis ta pea 
kohalt paistis. 

Tohutu vaevaga leetseljakule roomates kuulis ta hääli: prohvetit needva Isobeli häält 
ja vanamehe ähvardusi. 

Uhkusetunne Isobeli vapruse üle soojendas leedi Barbara südant ja ta mõistis, et oli 
võitnud endale kõige ustavama sõbra, kes oli valmis tema eest andma oma elu. 

Kui oivaline oli ta oma süüdistajarollis! Leedi Barbara nägi teda peaaegu tõeliselt 
seal seismas, kehastamas suurimat jõudu, mida need inimesed iganes näinud olid. 
Kuldsed juuksed 

raamisid tema ovaalset nägu, silmad põlesid, huuli kõverdas põlgus ja noor keha oli 
tunneteküllusest pingul. 

See, mida leedi Barbara kuulis, ja mõte noore tütarlapse abitusest vanamehe 
salakavaluse ees muutsid täielikult inglanna plaane. Ta oli mõelnud öö tulekuni selles 
pelgupaigas kükitada, siis aga jalga lasta, hüljates selle hirmuäratava paiga oma 
hullumeelsete asukatega. Nad usuvad, et ta on surnud, tema aga hakkab otsima teed 
välisilma, kartmata midiaanlaste jälitamist. 


Nad olid koos Isobeliga sageli mõtisklenud selle üle, kas on olemas tee, mis 
kraatrist välja viib. Koopasuu ees istudes olid nad juba valinud koha läänepoolses 
osas, kus kraatri vall oli sissepoole kooldunud, pakkudes põgenemiseks parimat 
võimalust. Osa kaljust tõusis seal oru põhjast peaaegu kraatri harjani. Just sellest 
kohast otsustaski leedi Barbara sooritada esimese katse vabadusse pääseda. 

Kuid nüüd oli kõik muutunud. Ta ei saanud jätta Isobeli, kes tema pärast oli ohtu 
sattunud. Aga mida siis teha? Kuidas tüdrukut aidata? Seda leedi Barbara ei teadnud. 
Ainus, mis ta teadis, oli see, et ta peab katsuma teda aidata. Ta oli olnud paljude külas 
asetleidnud õuduste pealtnägija ja teadis, et kahtlemata hakkab Abrahami poeg 
Abraham tegutsema, kui saabub öö — aeg, mille ta oli valinud oma kõige verisemate, 
niinimetatud religioossete kommete jaoks. 

Ainult need kombetalitused, mida sooritati külast eemal, nagu vettelaskmine, 
toimusid päeval. 

Analüüsinud neid tõsiasju, otsustas leedi Barbara, et ta võib turvaliselt oodata 
pimedani, siis aga hiilida külla. Päeval minna tähendab ainult uut vangivõtmist ja 
Isobeli abistamise asemel annab prohvetile kaks ohvrit. Hääled tema pea kohal vai- 
busid. Ta kuulis, kuidas pikkmööda hääbusid kauguses naiste needmised, see 
tähendas, et inimesed olid külla tagasi läinud. Tal oli külm kükitada kalju all keha 
külge kleepuvates märgades rõivastes. Ta läks uuesti vette ja ujus piki kallast, kuni 
leidis koha, kus võis välja ronida ning lesida meeldivalt sooja päikese käes. 

Puhanud mõne minuti, heitis ta pilgu kaldale. Ta nägi läheduses naist, kes püüdis 
istukile tõusta. Tõenäoliselt oli ta väga nõrk ja kurnatud. Leedi Barbara mõistis, et ta 
näeb pealt ühte neist õudsetest piinadest, mis oli määratud osaks saada kõigile 

külaelanikele. Naise lähedal oli teisigi: mõni lebas rahulikult, teised vähkresid. Küla 
suunas Silmas ta mitut inimest, kellel oli korda läinud suur osa teest maha käia. 

Leedi Barbara jälgis ja ootas väga vaikselt lamades, kuni viimane õnnetu toibunud 
oli ja suutis kontrollida oma liikumist külla selle haletsusväärsete elanike juurde. 

Koivad olid ikka veel märjad ja ebamugavad. Leedi Barbara võttis need kähku 
seljast ja laotas kuuma päikese kätte kuivama, ise aga hakkas mõnuga päikest võtma. 

Kui päike oli kraatri lääneserva taha vajunud, olid rõivad kuivanud ja nüüd, juba 
riietatuna, ta istus ja ootas, millal saabub öö. AII tema jalge ees lebas järv, ülal võis 
märgata põjami-diaanlaste küla piirjooni. Seal elasid «ilusad inimesed”, kellest unistas 
Isobel. ,,Pole kahtlust," mõtles leedi Barbara, ,,et prints, kes end Isobelile tema 
unelmais ilmutas, sarnanes habemiku Adonisega, kel oli käes okslik nui, kuid isegi 
teda ei saa võrrelda nende jälkide meestega tüdruku külast. Isegi gorilla tundub nende 
kõrval vastuvõetavamana.” 

Kui saabus öö, nägi neiu, kuidas põhjapoolses külas hakkasid vilkuma nõrgad 
tulukesed. Kahtlemata olid need lõkked, millel valmistati toitu. Ta tõusis püsti ja 
vaatas teisele poole, Abrahami poja Abrahami, Dzobaabi, Timotheuse ja Isobeli külla 
poole, ohtude ja võimaliku surma suunas. 

Mööda tuttavat teed küla poole minnes mõtles leedi Barbara eesseisvast ülesandest, 
mis paistis olevat lootusetu ja üle jõu käiv, ning tema südames võttis maad hirm 
üksinduse ja pimeduse ees. 

Isobel oli rääkinud, et neil peaaegu ei kohtagi ohtlikke loomi, kuid leedi Barbarale 
viirastusid kogu aeg hirmuäratavad piirjooned, pimeduses aga kostis samme ja 
katkendlikku hingamist. Kuid tõeline oht, veelgi hirmsam kui looma küünised, oli ees. 

Talle meenus, kuidas lõvi küünte vahelt pääsenud inimesed olid rääkinud, et nendel 
silmapilkudel polnud nad tundnud valu ja peaaegu ka mitte hirmu. Oli olemas teooria 


— tateadis seda —, et kõik lihasööjad loomad tapavad kiiresti ja valutult. Huvitav, 
miks siis kõigist elusolendeist oli üksnes inimene julmaks läinud? 

Ta lähenes juba külale, olles mõttes jõudnud halastavate loomade võimaliku 
rünnaku juurest veendumusele, et talle tungivad 

kallale armutud inimesed, kui ta neile pihku satub. Et seda vältida, läks ta küla serva 
pidi ja jõudis kalju jalamile, kus asusid koopad ja kus ta lootis leida Isobeli ning võib- 
olla ka võimaluse teda vabastada. 

Ta heitis pilgu kaljule. See paistis täiesti inimtühjana, sest enamik elanikke oli 
salguti kogunenud lõkete ümber toitu valmistama. Nad tegid tihtipeale niiviisi süüa — 
keelt pekstes, palvetades, pajatades lugusid, mis. nendega juhtunud oli, ja ava- 
meelitsedes. Nad said kõik Jehoovalt õpetust, kui temaga vestlesid — nii seletasid nad 
oma langetõvehooge. Hea kujutlusvõimega inimesed võisid pajatada imelugusid. Aga 
et nad kõik olid rumalad, olid nende luulud ja lood keskpärased, ebahuvitavad ja 
armetud. 

Lõkete ümber istuvaid külaelanikke nähes hakkas leedi Bar-bara üles ronima järsust 
rajast, mis kulges siksakiliselt mööda kaljut. Ta läks pikkamisi ja ettevaatlikult, aeg- 
ajalt peatudes ja ümber vaadates. Kuid hirmust ja kõhklustest hoolimata jõudis ta 
lõpuks siiski koopa juurde, kus nad Isobeliga elanud olid. 

Kui ta oli lootnud leida siit Isobeli, siis ootas teda pettumus. Isobeli polnud siin, 
kuid õnneks polnud ka kedagi teist. Tundes end turvalisemalt kui selle päeva hakul, 
roomas ta sisse ja viskus õlgedest asemele, mida oli jaganud Isobeliga. 

Koobas — see võigas urg, mis sobis rohkem metsloomadele — oli nüüd koduks 
leedi Barbara Collisele, kelle elu oli kulgenud krahv Whimsey kivi- ja 
marmorsaalides. See kodu siin oli kummaline koht, kus sõprus ja kiindumus sidusid 
aegamisi kahte tütarlast, kelle minevik ja päritolu olid nii erinevad. 

Ja kuidas nad olid õppinud teineteise keelt, koos naernud ja laulnud, usaldanud 
salamõtteid ja unistanud tulevikust, mil nad on kahekesi koos! Tundus, et sõbrataride 
armastus ja truudus muutis külmad seinad soojemaks. 

Kuid praegu oli leedi Barbara üksi. 

Kus oli Isobel? Vastuse sellele küsimusele pidi andma inglanna ise. Talle meenus 
prohveti ähvardus: ,,Täna öösel piinatakse sind tulega.” 

Ta pidi kiirustama, kui tahtis Isobeli päästa. Ent kuidas pidi ta seda tegema, kui 
tema ees seisid nii ületamatud tõkked? 

Ta ei teadnud, kus Isobel asus, tal oli palju vaenlasi, ta ei tundnud ei paikkonda ega 
teed, kustkaudu oleks võinud põgeneda, kui tal oleks õnnestunud tüdruk päästa. 

Ta tõusis — polnud aega magada — ja vaatas koopast välja. Ja samas võpatas ta 
tahtmatult, sest nägi Isobeli, kes külaelanikest ümbritsetuna seisis kahe vahisõduri 
vahel. Tüdruku ümber tekkis tühi ruum. Äkki andis rahvasumm teed meestele, kes 
tulid mingi kandamiga. 

Mis see oli? Nad asetasid kandami Isobeli ette tühja ala keskele ja siis nägi leedi 
Barbara, et see oli puurist. Mees kaevas augu vangi ümbritseva poolringi keskele, 
mõni inimene tõf põõsaid. 

Seejärel haarasid Isobeli valvavad mehed temast kinni ja paiskasid maha. Ta asetati 
ristile. 

Leedi Barbara kangestus õudusest. Kas nad tõesti kavatsesid teda risti lüüa? 

Abrahami poeg Abraham seisis risti peatsis, käed palveks kokku pandud — 
silmakirjalikkuse kehastus! 


Neiu teadis, et prohvet oli võimeline mis tahes kohutavaks julmuseks. Ka teadis ta, 
et oli jõuetu takistama ebainimliku teo kordasaatmist. Siis heitis ta kõrvale vähimagi 
ettevaatuse ja öövaikusse lõikuva kohutava kisaga kihutas külasse viivast järsust rajast 
alla. See oli eneseohverdamine sõpruse nimel. 

Peatatuna tema kisast, pöörasid kõik oma silmad tema poole. Pimedas ei tundnud 
nad teda ära, kuid nende nõder mõistus ei jaganud ja oli täis hirmu, sest nad nägid 
midagi mööda kaljut kiiresti lähenemas. 

Veel enne, kui ta tule juurde jõudis, lamasid juba neist paljud langetõvehoos — see 
oli närvivapustuse tagajärg, mis oli tingitud tulija ootamatust ilmumisest. 

Kui ta lähemale jõudis, tunti ta ära. 

Ka ülejäänud ei pidanud vastu ja kukkusid maha, sest nende silme ees oli sündinud 
ime — surnu ärkas ellu! 

Tõugates kõrvale neid, kes talle kuigi kiiresti teed ei andnud, jooksis leedi Barbara 
ringi keskele. Teda nähes Abrahami poeg Abraham kahvatas ja astus tagasi. 

Mingi viivu kestel tundus ta olevat rabanduse äärel. 

»Kes sa oled?" kisendas ta. ,,Mis sa siin teed?" 

»Sa tead, kes ma olen!" vastas leedi Barbara. ,,Miks sa kardad? Sa ju tead, et ma 
olen Jehoova saadik, keda sa solvasid ja tappa tahtsid. Olen siin, et Isobeli päästa. 
Varsti saadab Jehoova Abrahami pojale Abrahamile ja Midianimaa inimestele oma 
needuse nende julmuse ja pattude eest!" 

»Ma ei teadnud seda!" kriiskas prohvet. » Ütle Jehoovale, et ma ei teadnud. Astu 
minu kaitseks välja ja ma teen sinu heaks kõik, mis on mu võimuses.” 

Üksnes kallaletungi ja vastupanu oodanud leedi Barbara imestus oli nii suur, et ta 
sattus hetkeks segadusse. Asi lõppes kõigi jaoks nii tavatult, et ta ei teadnud, mida 
öelda. 

Ta pidi äärepealt valjusti naerma pahvatama, kui meenutas oma kartusi, mis teda 
alatasa olid jälitanud sestsaadik, kui ta oli otsustanud Isobeli vabastada. Ja kõik osutus 
nii lihtsaks. 

»Vabasta Isobel!" käsutas ta. ,,Pane toit valmis temale ja mulle.” 

»Ruttu!" karjus prohvet oma inimestele. ,,Tõstke tüdruk üles ja päästke ta lahti.” 

Oodake!" hüüdis peenike hääl tagantpoolt. ,, Ma kõnelesin 

Jehoovaga.” 

Kõik pöördusid rääkija poole. See oli apostel Dzobaab. 

«Päästke ta kiiresti lahti!" nõudis leedi Barbara. 

Selles, et teda katkestati, samuti rääkija — kõige andunuma ja talumatuma 
usumäratseja — hääles ja käitumises nägi ta esimest sädet, mis võis kasvada 
prohvetile ja tema tahtmisele vas-tuhakuleegiks. 

Ta tundis hästi neid inimesi, et olla kindel: nad haaravad kinni mis tahes 
võimalusest kõrvaldada takistus, mis segab neil nautimast julma vaatemängu. 

Oota!" karjus Dzobaab järsult. , Ma kõnelesin Jehoovaga ja ta ütles mulle, et 
Chinnereti järves sünnib ime, aga ärge seda uskuge, see on saatana kätetöö, need aga, 
kes seda usuvad, surevad." 

«Halleluuja!" hüüdis keegi naine ja teised hakkasid kaasa hüüdma. 

Nii paremat kui vasakut kätt oli nördinud külaelanikke vallanud Nemesise viha. 
Mõni keha tõmbles krampides maas. Kohutav korisemine ja vaht suu ääres tegid 
vaatepildi veel võikamaks. 

Abrahami poeg Abraham seisis mõnda aega mõttes. Siis aga välgatas mehe silmis 
kaval tuluke ja ta ütles: 

«Aamen! Sündigu Jehoova tahtmine, nagu ütles Dzobaab.” 


«Tooge veel üks rist!" käsutas Dzobaab. ,,Las kaks lõket valgustavad Jehoova teed 
taevas, aga kui üks teist on tema laps, siis te tules ei sure!" 

Leedi Barbara ähvardused ja põhjendused olid midiaanlaste verise kire vastu 
kasutud. 

Kohale toodi teine rist ja kaevati teine auk. Siis seoti nad Iso-beliga risti külge kinni 
ja tõsteti püstasendisse. Ristid pandi otsapidi auku ja muld tambiti ümbert kinni, et 
need seisaksid otse. 

Seejärel toodi hagu ja tehti kaks tuleriita. 

Leedi Barbara jälgis sõnatult neid jubedaid ettevalmistusi. Ta tunnistas hoolega 
nende inimeste tahtejõuetuid taandarenenud nägusid ega suutnud isegi surmaohu 
hetkel leida oma südames nende jaoks needusi. Tegid ju usu nimel veelgi jälgimaid 
asju kõige valgustatumad inimesed. Ta vaatas Isobeli poole ja püüdis kinni tema 
pilgu. 

»»5a poleks tohtinud tagasi tulla," ütles tüdruk. «Oleksid võinud kaduda.” 

Leedi Barbara raputas pead. 

Sa tegid seda minu pärast," jätkas Isobel. «Tasugu sulle Jehoova, mina saan sind 
üksnes tänada.” 

«Sina tegid sedasama," vastas leedi Barbara. ,,Ma kuulsin su vastuhakku Jehoovale 
ja prohvetile.” 

Isobel naeratas. 

»»5a oled ainuke olend, keda ma iganes armastanud olen,” lausus ta. ,,Sa oled ainuke, 
kes mind on armastanud. Muidugi suren ma sinu eest.” 

Abrahami poeg Abraham palvetas. Noored mehed seisid, käes põlevad tõrvikud, 
mille vilkuv tuli tantsiskles juuresolijate tülgastavatel nägudel, kahel hiigelsuurel ristil 
ja ohvrite ime-kaunitel nägudel. 

«Jumalaga, Isobel!" sosistas leedi Barbara. 

«Jumalaga!" vastas tüdruk. 


XII. Hauast 


Ehkki Lafayette Smith oli alles nüüdsama endale ilmselgelt seda vaatepilti 
kujutlenud ja oma osa harjutanud, ei teinud ta praegu lõviga silmitsi seistes midagi 
sellest, mida oli kavandanud. 

Ta polnud üldsegi rahulik, kui nägi käänaku tagant ilmunud metslooma. Ta ei 
vaadanud talle külmavereliselt silma, vaid palvetas ja tulistas. Kujutlusvõime vedas 
teda jällegi alt. Eelkõige 

polnud vahemaa piisav, lõvi oli märksa suurem kui ta arvas, tema revolver aga 
kahanes uskumatult väikeseks. Siis pistis ta plagama. 

Piki kaljusid tormates käänas Lafayette Smith sügavasse lõhesse. Seal edasi liikudes 
vabises ta hirmuäratavast mõttest, et järgmine käänak lõpeb lausseinaga, tema kannul 
aga tormab kohutav metsloom, kes ihkab inimese verd. Jälitamise hääled sundisid 
teda kiirust lisama. 

Lõvi kuum hingamine, mõjus ta kuulmisele nagu murdlainetuse kohin 
ookeanirannikul. Selline on kujutlusvõime jõud. 

Tõsi, Numa tormas mööda kaljulõhe põhja, kuid sootuks teises suunas. Lafayette'i 
õnneks ei riivanud kitsas lõhes ükski tema korrapäratutest laskudest lõvi. Kuid 


tulistamise mürin hämmastas lõvi niivõrd ja röövis temalt meelekindluse, et ta pistis 
samuti jooksu nagu inimene. 

Lafayette oleks veel kaua jooksnud, kuid kehaline jõud on piiratud, pealegi jõudis 
tema teadvusse asjade tegelik seis ja koos sellega ka põgenemise mõttetus. Siis jäi ta 
seisma. Ta värises veel, kuid rohkem väsimusest kui hirmust. Sisimas oli ta rahulik ja 
laadis uuesti püstoli. Ta imestas, kui leidis, et lõvi ei ajanudki teda enam taga, kuid 
ootas iga hetk looma ilmumist. Smith istus lamedale kaljurünkale jalgu puhkama ja 
ootas kiskjat, kuid aeg läks ning tema suureks üllatuseks looma ei tulnudki. 

Pikkamisi hakkas teadlase silm märkama kaljulõhe seinte koostist ja sedamööda, 
kuidas kasvas tema huvi geoloogiliste tõsiasjade vastu, kadus vähehaaval huvi lõvi 
vastu, kuid pärast tuli see mõte uuesti tagasi ja loovutas taas otsekohe koha kaljulõhe 
uurimise ununenud plaanile. 

Pingest puhanud, asus ta uuesti oma uuringute kallale, mis olid nii jõhkralt 
katkestatud. 

Ta oli nüüd toibunud ja tundis kirjeldamatut mõnu, tehes üha uusi avastusi, 
unustanud nälja, pinguloleku, tagaajamise ja oma turvalisuse ning läks aina edasi 
seikluste salapärasel rajal. 

Peagi kaldus kuristiku põhi nurgeti allapoole, mis edasiliikumist raskendas, 
kinnitades mõtet, et lõhe hakkas siin lõppema. Smithil õnnestus end suurivaevu kahe 
seina vahelt läbi pressida, kui lõhe tema pea kohal ootamatult pimedusse mattus. 

Vaadanud üles, et leida nähtusele seletust, avastas Lafayette, et lõhe seinad olid ülal 
peaaegu koos, jžfttes enda vahele vaid 

väikese nähtava riba, aga kaugemal polnud enam sedagi. 

Edasiliikumist raskendas veel põhja järsk kalle, kuid siis muutus minek veidi 
kergemaks, sest ta ei tundnud enam jalge all laialipillatud kive. 

Oli juba peaaegu kottpime ning mees läks edasi käsikaudu teadmatusse. 

Ta oli lõplikult unustanud oma turvalisuse, mõtlemata sellele, et võis iga hetk 
kuristikku kukkuda. Õnneks seda ei juhtunud, käänaku tagant aga paistis valgus — 
väike laiguke päevavalgust. Jõudnud kohani, kust valgus tuli, mõistis ta, et see oli 
tema otsingute lõpp: edasi minna polnud kuhugi. 

Laskunud käpuli, püüdis ta end läbi pressida avast, mis pärast osutus tema jaoks 
piisavalt laiaks. Hetk hiljem seisis ta hämmastunult pilgule avanenud maastiku ees. 

Orgu vaadates tundis ta vilunud silm kohe ära ammu kustunud vulkaani kraatri. AII 
laius puudega kaetud maa-ala, kus kohati tuli ette kaljukamakaid, keskel aga lebas 
päikesekiirtes helkiv järv. 

Lafayette Smith järeldas, et vaimne doping on uurijale parim tasu. Ta mõtiskles 
selle hüljatud oru ajaloo üle. Seda orgu polnud võib-olla ükski valge inimene näinud. 
Õnnetuseks katkestasid jõhkralt tema mõttekäigu kaks teist mõtet: üks laagrist, kus 
teda juba kindla peale otsiti, teine aga lõvist, kes võis teda luurata. Viimane meenutas 
talle, et ta seisab otse kaljulõhe sissepääsu juures ja tõukas mõttele, et ta võiks siit 
siirduda kraatri vastaspoolele. 

Sadakond jardi eespool nägi Smith puud ja hakkas selle poole minema, lootes lõvi 
ilmumise puhul puu otsas varjupaika leida. 

Ka võis ta seal puhata, kaaludes tulevikuplaane, aju aga vabaneks kõigest 
läbielatust. Ta ronis puu otsa, istus oksale ja nõjatus vastu tüve. 

Puu võimaldas tal vaadelda kõike ümberringi ja kui ta silmad libisesid mööda 
maastikku, köitis tähelepanu miski kraatri lõunapoolse seina jalamil. 

See miski polnud ümbritseva loodusega sugugi kooskõlas. 


Tema pilk jäi kauemaks pidama, et tuvastada ese, mis oli tähelepanu köitnud. See 
paistis olevat läbinisti uskumatu, niivõrd oli mõte selle oru inimtühjusest temas 
kinnisideeks muutunud. 

Kuid mida kauem ta vaatas, seda rohkem veendus, et see oli väike küla. 

Milliseid mõtteid see tekitas? Missugused õilsad ja 

esteetilised tunded ärkasid tema hinges, nähes üksildast külaksest, mis oli inimesele 
ligipääsmatu, määratu suure kraatri sügavusse hääbunud? 

Ta läheb külla. Selle mõtte määras ette nälg. Esimest korda selle aja jooksul, mil ta 
oli tee kaotanud, tundis Lafayette tõeliselt nälga ja siis meenus talle, et sellest ajast, 
mil ta viimati šo-kolaadi sõi, oli möödunud juba kakskümmend neli tundi. Tal tekkis 
kohutav söögiisu. Peale selle avastas ta äkki, et teda piinab janu. 

Läheduses asus järv. Mees heitis pilgu taha kaljulõhe suusse, kuid lõvi ei näinud. 
Siis hüppas ta alla ja suundus kõige lühemat teed vee poole. 

Vesi oli külm ja värskendav. Joonud janu täis, tundis mees lõpuks, kui väsinud ja 
nõrk ta oli. Vesi leevendas mõneks ajaks näljatunnet ja ta otsustas mõne minuti 
puhata, enne kui jätkata teed kaugesse külla. Taas kinnitas ta endale, et lõvi ei jälita 
teda ja heitis väsinud lihaseid lõdvestades pikali järve kaldal kasvavasse rohtu väikese 
puu alla, mis kaitses teda ereda päikese eest. 

Ta ei kavatsenud magada, kuid väsimus oli oletatavast suurem ja ta uinus. Tema 
ümber jalutasid laisalt putukad, puu otsas istus lind ja silmitses teda kriitiliselt, päike 
laskus madalamale kraatri lääneserva taha, ent Lafayette Smith muudkui magas. Ta 
nägi unes, et kõrges rohus hiilib tema kannul lõvi. Ta püüab üles tõusta, aga ei saa. 
Teda valdab meeletu hirm. Ta proovib karjuda, et lõvi hirmutada, aga kõrist ei tule 
piiksugi. Siis teeb ta viimase pingutuse... ja ärkas tõukest. 

Higist leemendades tõusis ta istukile ja vaatas kähku kartlikult ringi — lõvi ei 
olnud. 

»Puh!” hüüatas ta. ,,Milline kergendus!" 

Seejärel heitis pilgu päikesele ja mõistis, et oli suurema osa päevast maha maganud. 
lõunaserva poole, kus lootis leida sõbralikke pärismaalasi ja toitu. 

Tee kulges suuremalt jaolt piki järve kallast, aga et käes oli juba videvik ja läks üha 
pimedamaks, muutus edasipääs aina raskemaks ja ta kõndis aeglasel ettevaatlikul 
sammul, sest maapinda katsid pimeduses nähtamatud laavatükid. 

Hakkasid paistma küla tuled, mis tundusid olevat päris lähedal. Need sisendasid 
usku, et tema teekond läheneb lõpule. Aga kui ta komistas, paistis talle, et ta jälitab 
midagi petlikku, 

sest tuled näisid tema eest põgenevat. 

Veel enne külla jõudmist nägi ta imestusega, et inimesed olid * valged, ja veel 
nägi ta midagi sellist, mis sundis teda seisatama: inimeste peade kohal rippus ristidel 
kaks tütarlast ja valgus mängles nende nägudel. Ta isegi märkas, et tüdrukud olid 
kaunid. 

Mis müstiline jube rituaal see oli? Mis veider rass seda orgu asustas? Kes olid need 
tütarlapsed? 

See, et nad ei kuulunud külaelanikega ühte ja samasse rassi, oli ilmne esimesest 
pilgust. Lafayette Smith kõhkles. 

Oli selge, et ta nägi pealt mingisugust usu kombetalitust ja ta jõudis järeldusele, et 
neid ei tohi katkestada, sest see võis mitte meeldida elanikele, kelle näod mõjusid talle 


ebameeldivalt ja kutsusid isegi esile tülgastuse. Ta hakkas nende sõbralikus vas- 
tuvõtus kahtlema. 

Rahvasumma liikumine võimaldas tal silmapilguks näha ringi keskele, kus seisid 
ristid. See, mis ta imestunud pilgule avanes, tekitas temas õudust, sest ta nägi ristide 
alla laotud kuivi oksi ja muud hagu, samuti põlevate tõrvikutega noori mehi, kes olid 
valmis lõkkeid süütama. Vanamees luges palvet. Siin-seal kukkusid külaelanikud 
maha. Smith pidas seda usuvaimustuse ilminguks. Siis andis vanamees märku ja 
tõrvikuhoidjad süütasid kuivad haohunnikud. 

Lafayette Smith ei kannatanud seda välja. Hüpanud ette, tõukas ta imestunud 
külaelanikud teelt ja jooksis ringi keskele. Saapaga lükkas ta eemale tuldvõtnud 
oksad, siis aga pööras oma läikiva revolvri hämmastunud ja vihase inim-jõugu poole. 

Mõne viivu oli Abrahami poeg Abraham üllatusest keeletu. 

Tema ees seisis olend, keda ta polnud eales näinud. Ta võis olla taevasaadik, kuid 
hull vanamees oli läinud nii kaugele, et tema mõistus oli läbi imbunud ainult 
piinamiskirest ja ta võis ka Jehoova enda vastu sõnakuulmatust üles näidata, ainult et 
mitte loobuda mõnust näha enda korraldatud etendust. Viimaks sai ta hääle tagasi. 

»Mis jumalateotamine see on!" kisendas ta. ,, Võtke see uskmatu kinni ja kiskuge ta 
lõhki!” 

» Te peate tulistama,” ütles hääl inglise keeles, ,,sest kui te seda ei tee, tapavad nad 
teid.” 

Ta mõistis, et see oli üks ristilöödud neidudest — teine saladus selles saladuste 
külas. Üks tõrvikuhoidjatest sööstis hullumeelse läbilõikava kisaga ettepoole ja Smith 
tulistas. Mees haaras rinnust kinni ja kukkus ameeriklase jalge ette. Lasu mürinast ja 
nende suguvenna äkilisest kukkumisest hakkasid ülejäänud, kes oma vaenlase poole 
olid liikunud, nüüd taganema. Ülemäära erutatud olendid varisesid langetõvehoos 
maha nii paremal kui vasakul. 

Varsti kattus kogu maapind vähkrevate kehadega. Mõistnud, et inimesed on 
vähemalt mõneks ajaks sattunud segadusse, hirmutatud suguvenna surmast, ja 
loobunud kallaletungist, pööras Smith jalamaid tähelepanu neidudele. Ta pistis 
revolvri kabuuri ja lõikas läbi nöörid, enne kui Abrahami poeg Abraham suutis end 
koguda ja sundida oma inimesi ette võtma uut kallaletungi. 

Vangide vabastamine oli ühe minuti töö. 

Kui Smith oli nende jalgu köitvad nöörid läbi lõiganud, pidi ta tütarlapsi ühe käega 
toetama, kuni ta ka nende randmeid siduvad köidikud läbi lõikas, et nad ei murraks 
oma käsi ega vigastaks lihaseid. 

Algul vabastas ta leedi Barbara. Inglanna aitas tal läbi lõigata Isobeli nööre, kes oli 
risti küljes rippunud kauem ega suutnud püsti seista. Abrahami poeg Abraham hakkas 
uuesti tegutsema. Leedi Barbara ja Smith toetasid kahekesi Isobeli, kelle surnud 
jalgades hakkas taas ringlema veri. Nad seisid seljaga prohveti poole. Nähes, et nad 
on hõivatud, hiilis vanamees selja tagant nende juurde. Tal oli käes rohmakas nuga — 
verega kaetud ohvrinuga, mille omanik, hirmus pühamees, oli veelgi hirmsam praegu, 
mil tema julma ebanormaalset mõistust oli vallanud raev ja vihkamine. 

Selle kõik suunas ta leedi Barbara vastu, nähes temas oma alanduse ja täitumatute 
soovide põhjust. Vaikselt, salamisi hiilis prohvet talle selja taha, kuna tema 
kohutavast pilgust lummatud sugukonnakaaslased toimuvat jälgisid. 

Turgutades teadvusetut Isobeli, ei märganud leedi Barbara ja Smith kättemaksja 
jälki kogu, kui see ootamatult inglanna kohale kummardus ja tema parem käsi üles 
tõusis, et nuga selga torgata. Kuid nad kuulsid tema äkilist lämbunud karjatust ja 


pöördusid parajal ajal ümber, et näha, kuidas nuga ta närviliste sõrmede vahelt välja 
libises ja ta ise tõvehoos maha kukkus. 

Nii väljus Augustus Ephesian hauast, mis oli kaevatud kaks tuhat aastat tagasi, et 
päästa leedi Barbara Collise elu. 


XIII. Laskur jalutamas 


Nagu hiidkass ronis Tarzan bandiitide küla palkaia otsa, hüppas kergelt teisele poole 
maha ja ronis külast pisut lõuna pool kaljudele, mis polnud seal nii järsud. Ta oleks 
võinud kasutada lahtist väravat, kuid eelistas lühemat teed, aed polnud emaahv Kala 
kasupojale mingi takistus. 

Laskur ootas teda küla taga kalju otsas ja need erisugused, kuid samal ajal ka mõnes 
suhtes teineteisega sarnased inimesed kohtusid teist korda. Mõlemad olid 
napisõnalised, enesekindlad, kummagi jaoks ei olnud olemas ühtegi seadust 
ühiskonnas, kus nad elasid. Kuid sellega sarnasus lõppes, sest erinev keskkond 
kasvatas erineva hingelaadi, mis nagu kaks poolust teineteisest lahku läksid. 

Ahvinimene kasvas looduse lõputu ilu ja suursugususe keskel, teda ümbritsesid 
metsloomad ja džungel, võib-olla küll julmad, kuid mitte ahned ega kadedad, alatud 
ega autud ja mitte tahtlikult julmad. 

Laskur aga tundis armetut, inimese lagastatud loodust, tundis sobimatust 
arhitektuurist moonutatud silmapiiri ning asfaldi ja betooniga kaetud maad, mida 
valgustasid vasest rasvalam-bid ja mis oli täis jäätmeid, kuna tema kaaslased — mis 
tahes ühiskonnaseisusest — olid valmis sooritama igasuguseid alatu-si, mida tunneb 
üksnes inimene. 

»» Automaadil on oma eelised," ütles Tarzan. 

Ta muheles. 

»»Sul polnud just päris õnnestunud asukoht,” tähendas Laskur. 

»» Arvan, et pääsesin õnnelikult täbarast olukorrast. Aitäh sulle! Aga kuidas sa siia 
sattusid?" 

»» Otsisin oma kaaslast ja nägin juhuslikult aia taga sind. Obambi ütles mulle, et sa 
oled seesama poiss, kes mind lõvi käest päästis, ja mul oli hea meel sind aidata.” 

»Keda sa otsid?" 

Oma kaaslast Smithi." 

»Kus ta on?" 

»Kui ma teaksin, siis ma teda ei otsiks. Ta lahkus ja eksis ära. Teda pole juba eilsest 
südapäevast saadik.” 

»Räägi mulle, kuidas kõik juhtus," palus Tarzan. ,, Vahest saan sind aidata.” 

»»Just seda ma kavatsesingi sinult paluda," ütles Laskur. ,,Ma tunnen teed Madison 
Streetilt lõunasse, siin aga olen lihtsalt tubakas. Ma ei kujuta ette, kust teda otsida. 
Vaata neid mägesid. Kui ajad poissi taga, võid teda kohata Oak ja Regiment Streeti 
nurgal, siin aga... Cäägin sulle kohe, kuidas kõik juhtus.” 

Ta pajatas lü! dalt kõigest, mida teadis Lafayette Smithi kadumisest. 

,» On ta relvastatud?" küsis Tarzan. 

»Arvan küll." 

»Mida sa silmas pead?" 


»Ta võttis kaasa mänguasjaga sarnaneva läikiva püstoli. Kui keegi oleks mind 
sellisest tulistanud ja ma oleksin sellest teada saanud, oleksin ta põlve peale pannud ja 
tagumiku kuumaks kütnud." 

»»See võib aidata tal toitu hankida," lausus Tarzan. ,,Minu arust on see talle kõige 
tähtsam. Ta peab kartma inimesi ja nälga kõige rohkem, muu pole nii hirmus. Kus te 
laager asub?" 

Danny viipas lõunasse. 

»Seal," sõnas ta. 

»»Sul on parem sinna minna ja oodata, et Smith sind leida võiks, kui ta on tee üles 
otsinud, ja kust mina võiksin sind leida, kui olen ta avastanud.” 

»Tahan sind otsinguil aidata. Ta on hea poiss, ehkki ülearu korralik inimene.” 

» Üksinda saan ma kiiremini edasi minna," ütles ahvinime-ne, »Ja pealegi, kui sina 
teda otsima lähed, tuleb mul tõenäoliselt ka sind otsima hakata." 

Laskur muigas. 

»Jah, oled tõele üsna lähedal," vastas ta. ,,Olgu, ma lähen laagrisse ja ootan sind 
seal. Aga kas sa tead, kus laager asub?" ,,Küll ma üles otsin," vastas Tarzan. 

Ta pöördus Obambi poole ja esitas talle bantu keele murdes mõne küsimuse. 

Siis pöördus ta uuesti Danny poole. 

»Nüüd ma tean teie laagri asukohta. Sina aga pea silmas selle küla poisse ja ära luba 
oma inimestel kaugele minna." 

«Mispärast?" nõudis Danny vastust. 

»Tead sa ka, mis inimesed need on? Vististi mitte. Nad on röövlid, mõrtsukad ja 
orjakauplejad," vastas Tarzan. 

»Kurat võtaks!" hüüdis Laskur. ,,Tuleb välja, et ka Aafrikas on gangstereid, kas 
pole?” 

»Ma ei tea, kes on gangster," vastas Tarzan, ,,aga kus on inimesi, seal pannakse alati 
toime kuritegusid.” 

Ta pöördus ümber ja hakkas jumalaga jätmata üles mägede poole minema. 

»Kurat võtaks," pomises Laskur. ,,See poiss tunneb inimesi." ,,Misasja, isand?" 
küsis Obambi. ,, Mokk maha!" hoiatas teda Danny. 

Laskur ja Obambi jõudsid laagrisse päeva teisel poolel. Väsinud ja veriseks 
hõõrutud jalgadega valge läks kõigele vaatamata siiski kiiresti edasi, kartes, et öö 
saabub enne, kui nad kohale jõuavad. Nagu kõik linnainimesed, nii leidis ka Danny 
midagi eriti masendavat ja hirmutekitavat öise looduse salapäras-tes häältes ja 
vaikuses. 

Ta tahtis enne päikese loojumist tule ja inimeste juurde jõuda ja seepärast läbisid 
kaks inimest selle vahemaa tunduvalt lühema ajaga kui tavaliselt. Kui nad laagrisse 
jõudsid, oli troopi-kavidevik juba maale laskunud, lõkked põlesid ja vilunud silm võis 
kergesti märgata muutusi, mis olid aset leidnud pärast nende laagrist lahkumist. Kuid 
Dannyt huvitasid ainult relvad ja laskemoon. Laagri ja salgaga tal asja polnud. 
Videvikus ta ei märganudki, et laagrisse oli siginenud rohkem inimesi ja tagapool 
seisid hobused, keda varem polnud. 

Obambi märkas esimesena midagi ebaharilikku. 

»Isand, laagris on valged inimesed," ütles must, ,ja palju hobuseid. Ehk leidsid nad 
teise isanda üles ja tõid ta tagasi?” 

»Kus sa näed valgeid?" küsis Laskur. 

»Laagri keskel suure lõkke ääres, isand," vastas Obambi. 

»Kurat võtaks, nüüd näen neid minagi," lubas Danny endale temaga nõustuda. 
«Arvatavasti leidsid nad Smithi-vana üles, kuid millegipärast pole teda näha." 


Jah, isand, teda pole. Vahest on ta telgis?" Patricku ja Obambi tulek kutsus esile 
möllu, mis selles rahulikus laagris oli täiesti tavatu. Valged mehed kargasid püsti ja 
tõmbasid välja revolvrid, kuna mustad neist kellegi käsu peale haarasid püssid ja 
võtsid kohad sisse. 

»Pange relvad ära," ütles Danny. ,, Need oleme meie Obambiga.” 

Valged tulid neile vastu ja mõlemad pooled sattusid ühe lõkke juures ninapidi 
kokku. Sel ajal peatusid ühe kummalise valge silmad Danny automaadil. Ta tõstis 
revolvri ja võttis Danny sihikule. 

»Käed üles!" kamandas valge järsult. ,, Misasja?" küsis Danny. 

Kuid nagu iga arukas inimene relva toru ees tõstis ta käed üles. 

»»Kus on ahvinimene?" küsis tundmatu. 

»Kus on kes? Millest te räägite? Keda te silmas peate?" 

»Sa tead, et ma räägin Tarzanist,"” sisistas teine valge. 

Laskur libistas pilgu kiiresti üle laagri ja nägi oma inimesi, kes olid lurjuste valve 
alla hunnikusse kokku aetud. Veel märkas ta puude külge seotud hobuseid, kuid 
Smithi polnud näha. 

Gangsteri kasvatus ja eetika sundisid teda ütlema: 

»Ma ei tunne teda." 

»»Sa olid temaga täna koos," urises valge habemik. ,,Sa tulistasid minu küla pihta." 

»Kes? Mina?" küsis Laskur süütu häälega. ,,Sa ajad mind kellegagi segamini. Olen 
terve päev küttinud ja pole kedagi näinud. Ma pole täna isegi tulistanud. Noh, nüüd on 
minu kord pärida. Mida te siin selle ku-klux-klanlaste salgaga teete? Kui tulite 
röövima, siis võtke, mis teil vaja, ja tehke minekut. Et teil on õnnestunud meid kinni 
nabida, siis ei hakka teid keegi segama. Tegutsege! Olen näljane ja tahan magada.” 

»» Võtke temalt automaat ära," käskis Capietro ühte oma meestest, ,,ja samuti 
püstol.” 

Danny Laskuril ei jäänud üle midagi muud kui alistuda. Nad saatsid Obambi teiste 
mustade vangide juurde ja käskisid Laskuril endale järgneda suure lõkke äärde, mis 
põles Smithi ja tema enda telgi ees. 

»Kus on su kambamees?" nõudis Capietro. 

«Missugune kambamees?" küsis Danny. 

Inimene, kellega sa koos rändad,” sisistas itaallane. ,, Keda ma veel võiksin silmas 
pidada?" 

» Otsige mind läbi," vastas Laskur. 

»Mida sa sellega öelda tahad? Oled sa midagi ära peitnud?" 

»Kui te raha vajate, siis seda mul pole." 

»Sa ei vastanud mu küsimusele," jätkas Capietro. ,,Mis küsimusele?” 

»»Kus on su kambamees? Sinu pealik ütles, et teid oli kaks. Mis su nimi on?" 

»Bloom," vastas Danny. 

Capietro paistis olevat kimbatuses. 

»Must pealik ütles, et ühe nimi on Smith ja teise nimi Patrick. 

»Pole eluilmaski sellistest kuulnud," jäi Danny endale kindlaks. ,, Poiss veab teid 
arvatavasti ninapidi. Olen siin üksi ja mu nimi on Bloom.” 

»Ja sa pole täna Tarzanit näinud?" 

»Pole eales kuulnud säärasest poisist.” 

»ta kas petab meid või tulistas külas keegi teine." 

«Kinnitan teile, et see oli keegi teine," veenis neid Danny. «Kuulge, millal ma siis 
süüa saan?" 


«Siis, kui ütled meile, kus on Tarzan," kordas Stabutch. 

«Arvatavasti ei söö ma siis mitte kunagi," tähendas Danny. «Kurat võtaks, ütlesin 
ju, et pole iialgi seesugust näinud. Kas te tõesti arvate, et ma tunnen Aafrikas 
nimepidi iga ahvi? Kui te olete juba kõik, mis tahtsite, kokku krahminud, siis tehke 
sääred. Teie lõustad ajavad mind juba iiveldama." 

»Ma ei saa inglise keelest kuigi hästi aru," sisistas Capietro Stabutchile. ,,Ma ei 
mõista kõike, mis ta räägib.” 

«Mina ka mitte," vastas venelane. «Kuid arvan, et ta valetab. Võimalik, et ta püüab 
aega võita, kuni tema kambamees ja Tarzart siia tulevad.” 

«Teeme talle otsa peale ja sõidame siit minema," pakkus Stabutch. ,,Me võime 
vangid ja varustuse ühes võtta, kui tahad, hommikul aga oleme siit juba kaugel.” 

«Kurat võtaks!" hüüdis Danny. «See meenutab mulle Chicagot. Hakkasin kohe 
kodu järele igatsema.” 

«Palju sa maksad, kui jätame su ellu?" küsis Capietro. «Palju su sõbrad viskavad?" 

Laskur pahvatas naerma. Ta mõtles sellele, kui palju võiks Chicagos teatud 
gruppidega ühendust võttes andmeid koguda tema tapmiseks, aga mitte tema elu 
päästmiseks. 

Kummatigi oli see võimalus aega võita. Laskur ei tahtnud, et teda tapetaks, 
seepärast muutis ta taktikat. 

«Minu sõbrad on rikkad," tähendas ta, «kuid väga suure lunaraha puhul võivad nad 
tõrkuma hakata. Kui palju te tahate?" 

Capietro vajus mõttesse. ,,Ta peab olema rikas inimene, sest ainult rikas võib lubada 
endale seesugust ekspeditsiooni Aafrikasse.” 

»Sada tuhat ei ole vist väga suur summa niisugusele inimesele nagu teie?" lausus ta. 

Jätke oma naljad!" ütles Laskur. ,,Ma pole nii rikas.” 

»Aga kui palju te saate anda?" küsis Capietro. 

Ta nägi vangi imestunud ilmest, et tõeline summa oli nähtavasti juba valmis 
mõeldud. 

»Ma võin kokku kraapida kõigest paarkümmend tuhat," pakkus Danny. 

»Kuid seda on ju armetult vähe!" kisendas Capietro. «Sellest ei jätku isegi teie 
julgeoleku eest maksmiseks, seni kui lunaraha Ameerikast kohale jõuab. 
Viiskümmend tuhat liiri ja oleme leppinud?" 

«Viiskümmend tuhat liiri? Mis see on?" 

»Liir — see on Itaalia münt, umbes kakskümmend Ameerika senti," seletas 
Stabutch. Danny arvutas pisut, enne kui vastata, ja kui ta siis tulemuse sai, suutis 
suurivaevu muiet maha suruda, sest taipas, et pakutud summa oli kaks korda suurem 
sellest, mida itaallane oli enne seda nõudnud. Ta kõhkles kaua, enne kui pidi 
nõustuma. 

«See on kümme tuhat raudmeest," ütles ta. «Üpris kopsakas summa!" 

«Raudmehed? Ma ei mõista," ütles venelane. «Onu Sami," seletas Danny. 

»» Onu Sami? Mis see on, kas Ameerika raha?" küsis Capietro Stabutchi poole 
pöördudes. 

«Kurat võtaks! Sinu poiss paistab kurt olevat?" urises Laskur. «Onu Sam — see on 
dollar. Igaüks teab seda.” 

«Hästi, ütle siis summa dollarites. See on lihtsam," pakkus Stabutch. «Me kõik 
teame Ameerika dollari hinda.” 

«See tähendab palju rohkem, kui ameeriklased ise seda kujutlevad," kinnitas neile 
Danny. «Kuid ma kordan, et sada tuhat dollarit — see on ülearu suur summa, kurat 
võtkas!" 


«Noh, otsustage siis ise,” ütles Capietro. «Olen kauplemisest väsinud. Minu arust ei 
hakkaks keegi peale ameeriklaste inimelu pärast tingima!" 

«Kuid teie hakkasite ju esimesena tingima," lausus Danny. 

Capietro kehitas õlgu. 

«See pole mihu elu," sõnas ta. ,,Te kas maksate sada tuhat dollarit või surete. 
Valige!" 

«Hea küll," ütles Danny. ,,Ma maksan. Kas ma nüüd saaksin süüa? Kui te mulle 
kõhutäit ei anna, ei maksa ma tuhkagi." 

«Siduge ta käed kinni," käskis Capietro ühte röövlit. 

Seejärel hakkas ta Stabutchiga plaani pidama. 

Venelane jäi lõpuks Capietroga nõusse, et taraga ümbritsetud küla on parim koht 
enda kaitsmiseks, juhul kui Tarzan abiväge toob ja neid ründab. Üks tema inimestest 
oli näinud lord Passmore'i salka. Kui Tarzan inimesi kogub, siis võis Capietro 
teadmist mööda oodata kallaletungi külale. 

Mõne lõkketule valgel pidid kinnivõetud mustad laagri varanduse kokku pakkima, 
ja kui see tehtud, pakid raske öise rännakuga Capietro külla tassima. Bandiidid sõitsid 
ratsa ees, kahel pool kolonni ja kõige taga. Põgeneda polnud vähimatki võimalust. 

Laskur vantsis kandjate ees. Mõte öisest rännakust kutsus temas esile õiglase 
vastikustunde. Ta oli seda teed käinud juba kaks korda ning mõte, et nüüd tuleb tal 
seda uuesti käia pimedas ja seotud kätega, ei pakkunud talle just lõbu. Lisaks kõigele 
muule oli ta näljast ja väsimusest kurnatud ja teda vaevas janu. 

«Kurat võtaks," mõtles ta, «niimoodi ei tohi kohelda korralikku inimest. Kui mina 
nad kinni võtnud oleksin, poleks ma eales ühtegi selli sundinud jala käima. Ma veel 
näitan nendele laiskadele sigadele ja las nad siis kahetsevad, et panid Patricku 
raskesse olukorda ja sundisid jala kompima.” 


XIV. Põgenemine 


Kui Abrahami poja Abrahami suust tuli katkendlik karjatus, pöördusid leedi Barbara 
ja Smith ümber ja nägid, kuidas ta kukkus. 

Tema vabisevate sõrmede vahelt varises kopsatades maha nuga. 

Smith kangestus õudusest, neiud aga kahvatasid, mõistes, kui lähedal oli olnud 
surm. 

Leedi Barbara nägi Dzobaabi ja teisi, kes raevust moondunud nägudega läheduses 
seisid. 

»Me peame siit lahkuma," ütles ta. ,, Minuti pärast tungivad nad meile kallale.” 

»Kardan, et te peate aitama mul oma sõbratari toetada," ütles Smith. ,,Ta ei suuda 
ilma abita kõndida." 

»» Võtke tal vasaku käega ümbert kinni!" käskis leedi Barbara. «Sellega vabastate 
oma püstolit hoidva parema käe..Ma toetan teda teiselt poolt.” 

»Jäta mind," palus Isobel, ,,ma ainult segan teid 

põgenemisel.” 

» Tühi jutt,” lausus Smith. ,,Pange käsi mu õlale." 

» Varsti saad sa ise käia, kui veri jalgadesse jõuab," rahustas teda leedi Barbara. 
»Tulge, lähme siit ruttu minema." 


Isobeli toetades hakkasid nad ähvardavate kogude sõõri poole liikuma. Dzobaab 
toibus esimesena pärast seda, kui prohvet kõige kriitilisemal hetkel oli krampides 
maha kukkunud. 

»Pidage nad kinni!" karjus ta. 

Ta valmistus neil teed tõkestama, kiskunud rõivavoltide vahelt välja noa. 

»Eemale!" käsutas Smith, ähvardades Dzobaabi püstoliga. 

» Jehoova needus langeb teie peale," hüüdis leedi Barbara mi-diaani keeles, ,,kui te 
meid läbi ei lase, nagu see langes teiste peale, kes meile halba teha tahtsid!" 

»»See on saatana kätetöö!" vingatas Timotheus. »Ära karda, Dzobaab, see on vale. 
Ära lase neil lahkuda." 

Rauk oli tõenäoliselt närvilise erutuse seisundis. Tema hääl värises, lihased 
võbisesid. Äkki kukkus temagi nagu Abraham tõvehoos maha. Kuid Dzobaab seisis 
ikka veel kindlalt püsti, nuga löögiks üles tõstetud. Ring nende ümber tõmbus 
koomale. 

Mulle ei meeldi seda teha," sosistas Smith. 

Ta tõstis püstoli ja sihtis Dzobaabi. Apostel seisis otse tema ees. Nende vahel oli 
pisut rohkem kui jard, kui ameeriklane, kes oli talle rindu sihtinud, vajutas päästikule 
ja tulistas. 

Imestus ja raev libises üle apostel Dzobaabi jälestusväärse näo. Ka Lafayette Smith 
imestas ja just samal põhjusel: ta oli mööda lasknud. 

See oli uskumatu, kuid midagi oli juhtunud tema püstoliga. Dzobaabi imestus oli 
veelgi ülevamat laadi. See seisnes jumalike suhete pühaduses ja viis ta järeldusele, et 
tema peale ei hakka selle kummalise relva tuli ja mürin, kuigi see oli tema silme all 
mõne minuti eest Lasheki sirakile tõmmanud. 

Tõesti-töesti, Jehoova oli tema kilp ja kaitse. 

Dzobaab viivitas natuke pärast tulistamist, siis aga, kindel oma puutumatuses, 
tormas Lafayette Smithile kallale. Seda tegid ka kõik küla elanikud. Nad nägid, et 
tegelikku ohtu enam polnud. 

Lafayette Smith polnud nõrk inimene ning kuigi tema vaenlane oli tulvil hullunud 
raevu ja usuandumust, oleks võitluse lõpptulemus olnud juba ette ära otsustatud, kui 
poleks kõrvalt sekkutud. Peale külaelanike oli veel leedi Barbara Collis. Ta jälgis 
õudusega Smithi asjatut tulistamist. Nähes teda relvituna Dzobaabi ja apostli juurde 
tõtanud külaelanike surmavas haardes, tundis leedi Barbara selgesti, et kõigi kolme 
elu on ohus. 

Püstol lebas vaid sekundi murdosa tema jalge ees. Ta kummardus, haaras selle 
pihku ja suunas toru vapras enesekaitse-tuhinas Dzobaabile selga ning vajutas 
päästikule. Apostel kukkus maha, tema huulilt vallandus hirmuäratav karjatus, neiu 
aga suunas juba relva jõugu poole ja tulistas uuesti. Sellest aitas. 

Hirmust kisendavad midiaanlased pöörasid ümber ja pistsid plehku. 

Tütarlast valdas iiveldushoog, ta vankus ja oleks kukkunud, kui Smith poleks temast 
kinni haaranud. 

»Minuti pärast on kõik korras," sõnas neiu. ,,See oli nii kohutav.” 

»» Olete väga julge," ütles Lafayette Smith. 

»Kuid mitte nii julge kui teie," vastas neiu. 

Ta naeratas nõrgalt. 

»Ma lihtsalt tulistasin veidi paremini.” 

00!" hakkas rääkima Isobel. ,, Arvan, et nad tahavad uuesti meid kinni võtta. 
Praegu on nad hirmu täis, seega võime ära minna. Tasub nende apostlitel lausuda 
üksainus sõna ja nad tungivad meile uuesti kallale.” 


» Teil on õigus," nõustus Smith. ,,Kas tahate midagi kaasa võtta?" 

»Ei, meil on kõik kaasas," vastas leedi Barbara. ,,Kuidas sellest orust kõige paremini 
välja pääseda?" küsis mees. 

Ta lootis, et on ehk teine, lähem tee kui kaljulõhe, kustkaudu tema oli tulnud. 

»Me ei tea, kuidas siit välja saab," vastas Isobel. 

»Tulge siis mulle järele,” käskis Smith. ,,Lährne minu teed mööda.” 

Sõnagi vahetamata suundusid nad külast Chinnereti järve juurde pimedale 
lagendikule ja alles siis, kui olid midiaanlaste tuledest küllalt kaugele jõudnud, 
tundsid nad end väljaspool ohtu. Nüüd esitas Lafayette küsimuse, mille tekitas 
loomulik uudishimu. 

»Kuidas on võimalik, et te ei tea orust väljapääsu?" küsis ta. ,, Miks te ei kasutanud 
seda käiku, mille kaudu siia tulite?" 

»Ma ei saa seda teha,” vastas isobel. ,,Olen siin sündinud." 

» Sun sündinud?" hüüatas Smith. ,,Teie vanemad elavad siis orus. Me võime nende 
juurde minna. Kus on nende maja?" 

»»Me just tulime sealt," seletas leedi Barbara. ,,Isobel sündis külas, kust me 
nüüdsama põgenesime.” 

»»Ja need metsloomad tapsid ta vanemad?" jätkas Smith küsitlemist. 

»Te ei saanud aru," ütles leedi Barbara. ,, Need inimesed on tema 
sugukonnakaaslased.” 

Smith oli vapustatud. Ta peaaegu karjatas: 

»Kui kohutav!” Ent ta taltsutas oma tuhinat. 

»Ja teie?” küsis ta siis. ,,Kas teiegi olete selle rahva tütar?" 

Tema hääles kostis hirmunoot. 

»Ei ole,” vastas leedi Barbara. ,,Olen inglanna.” 

»Ja teie ei tea, kuidas orgu sattusite?" 

» Tean. Langevarjuga." 

Smith jäi seisma ja vaatas talle otsa. 

» Te olete leedi Barbara Collis!" hüüatas ta. 

»Kust te teate?" küsis neiu. ,,Kas te otsisite mind?" 

»Ei, aga kui ma Londonist läbi sõitsin, kubisesid kõik ajalehed teadetest teie lennu 
ja kadumise kohta, fotodest ja muust sellisest.” 

»Ja teie leidsite mind! Milline kokkusattumus! Kuidas mul küll vedas!" 

»» Tõtt öeldes olen ma kimbatuses,” lausus Smith. ,,On see võimalik, et teie sattusite 
nii keerukasse olukorda?" 

»Jah,” ütles neiu, ,,te segasite minu enneaegset tuhastamist.” 

»Kas nad tõepoolest kavatsesid teid põletada? See tundub uskumatu meie päevil, 
valguse ja tsivilisatsiooni ajastul.” 

»Midiaanlased on oma arengus maha jäänud kaks tuhat 

aastat,” ütles neiu mehele. ,,Pealegi on nad usklikud — päris hullud.” 

Smith silmitses Isobeli, kes oli kraatri idaserva kohal rippuva täiskuu valguses hästi 
näha. 

Ilmselt tundis leedi Barbara, et Smith tahab esitada küsimust, mis teda piinas. 

»1sobel on sootuks teistsugune,” ütles ta. ,, Ma ei oska seletada, mispärast, kuid ta ei 
sarnane oma rahvaga. Ta jutustas, et mõnikord sünnib nende hulgas temasuguseid 
inimesi." 

»Kuid ta räägib inglise keelt," ütles Smith. ,,Ta ei saa olla ühte verd inimestega, 
keda ma külas nägin, kelle keel on hoopis teistsugune, ta erineb ka välimuselt neist.” 


»Ma õpetasin talle inglise keelt,” seletas leedi Barbara. 

»Ta tahab ära minna ning jätta maha oma vanemad ja rahva?" küsis Smith. 

«Muidugi tahan,” vastas Isobel. ,, Miks peaksin jääma siia, kus mind tapetakse? 
Minu isa, ema, õed ja vennad olid selles jõugus, keda te nägite öösel ristide juures. 
Nad vihkavad mind sündimise päevast alates, sest ma ei sarnane nendega. Midiani- 
maal armastatakse ainult ühte — usku, mis jutlustab armastust, kuid külvab viha.” 

Smith vaikis kogu aeg, kui nad läksid kolmekesi mööda konarlikku maad Chinnereti 
kalda poole. Ta mõtles vastutusest, mille Saatus nii ootamatult ta õlgadele oli pannud, 
sellest, kas ta suudab vastu pidada kõigile katsumustele ja olla valmis kõigiks 
ootamatusteks, sest ta polnud isegi kindel, et on võimeline tagama omaenda 
turvalisuse selles julmas tundmatus maailmas. 

Kuid siis tungis tema mõtteisse reaalsus, viidates sellele, et viimastel tundidel oli ta 
pidanud elama oma keha varude arvel: ta polnud leidnud vähimatki võimalust 
muretseda endale vett ja toitu. Selle tagajärg oli üha suurenev väsimus ja jõukao-tus. 
Millega lootis ta toita veel kahte suud? 

Ja mis siis, kui nad juhtuvad kokku metsloomade või vaenulike pärismaalastega? 

Lafayette Smith võpatas. 

»Loodan, et nad oskavad hästi joosta," pomises ta. 

»» Kes? "küsis leedi Barbara. 

00!" lausus Smith. ,,Ma ei märganud, et rääkisin kõvasti.” 

Kuidas oleks ta saanud neiule öelda, et oli kaotanud usu 

oma relva sisse? Ta ei saanud. Lialgi elus polnud ta tundnud end nii kaitsetuna. Talle 
tundus, et tema abitus läheneb kuriteole. Igal juhul oli lihtsalt ebaaus petta neid kahte 
noort naist, kellel oli õigus oodata kaitset ja juhtivat kätt. 

Ta tundis enda pärast suurt meelekibedust, ent võib-olla oli see osaliselt tingitud 
külas läbielatud õudustest ja kehalisest nõrkusest, mis lähenes kurnatusele. Ta oli kuri 
enda peale, et oli Obambil minna lasknud. Siis meenus talle, et kui ta poleks sinna 
sattunud, poleks keegi päästnud tütarlapsi sellest kohutavast saatusest, mida neile 
valmistati. See mõte taastas lugupidamise enese vastu, sest kõigele vaatamata ei 
saanud eitada tõsiasja, et tema siiski päästis nad. 

Isobel kõndis juba kõrvalise abita. Kõik kolm olid vajunud sügavale mõtetesse. 
Smith viis neid mööda teed, otsides sissepääsu kaljulõhesse. Aafrika täiskuu valgustas 
teed ja selle sõbralikud kiired leevendasid öise rännaku raskusi. 

Chinneret lebas paremat kätt üksikuna kuupaistel, kraatri nõlvade sünge laam 
tundus üle nende sulguvat ja pea kohal rippuvat. Öö ja kuuvalgus tegid kummalisi 
trikke. 

Veidi üle südaöö Smith korraga komistas ja kukkus. Ta tõusis nõrkusest jagu saades 
kähku üles. Kui ta uuesti kõndima hakkas, nägi teda jälginud Isobel, et ta liigutab 
jalgu vaevaliselt, komistades ikka ja jälle. Lõpuks kukkus ta uuesti maha ja sedapuhku 
oli mõlemale neiule selge, et ta pidi jalule tõusmiseks end kõvasti pingutama. 
Kolmandal korral aitasid nad ta püsti. 

»»Olen hirmus kohmakas," ütles Lafayette. 

Ta vaarus kergelt, kui nende vahel seisis. 

Leedi Barbara vaatas talle ainiti otsa. 

» Te olete kurnatud," ütles ta. 

»» Oh ei," ajas Smith vastu. ,,Olen terve.” 

»Millal te viimati sõite?" nõudis leedi Barbara vastust. 

»Mul oli šokolaadi,” vastas Smith. ,,Sõin seda viimast korda pärastlõunal.” 

»» Aga millel te viimati korralikult kõhu täis sõite?” ei jätnud leedi Barbara järele. 


»Noh, ma sõin kerge hommikueine eile või üleeile," vastas ta. 

»Ja kogu aeg käisite?” 

»»00, osa ajast ma isegi jooksin," vastas Smith. 

Ta naeratas nõrgalt. 

99 

»»See oli siis, kui lõvi mind taga ajas, aga hiljem magasin ma keskpäevani, enne kui 
külla tulin." 

»Me jääme siiasamasse, et jalgu puhata,” kuulutas inglanna. 

»» Oh ei!" vaidles mees vastu. ,,Me ei tohi seda teha. Tahan teid enne koitu orust välja 
viia. Nad võivad meid taga ajama hakata, niipea kui päike tõuseb.” 

»Ma ei usu seda," lausus Isobel. ,, Nad kardavad põhjami-diaanlasi ja ei lähe külast 
nii kaugele. Pealegi võime nüüd jõuda kaljudeni, kus teie jutu järgi peab lõhe olema, 
enne kui nad meid kätte saavad.” 

»Peate puhkama,” käis leedi Barbara peale. 

Lafayette istus meelsasti maha. 

»Kardan, et ei suuda paljuski teid aidata," ütles ta. ,, Teate, ma ei tunne Aafrikat 
kuigi hästi ja pole ka väga hästi relvastatud, et teid kaitsta. Kui Danny meiega oleks!" 

»Kes see Danny on?" küsis leedi Barbara. 

»»Minu sõber, kes koos minuga rändab ja mind saadab.” 

»Kas temal on Aafrikas rändamise kogemusi?" 

»Ei ole, aga kui ta viibib mu kõrval, tunnen end alati kaitstuna. Ta käsitseb 
suurepäraselt relva. Ta on tõeline turvamees.” 

»»Mis see on?" küsis leedi Barbara. 

»Kui aus olla," vastas Lafayette, ,,siis pole ma ise ka kindel, et tean selle sõna 
tähendust. Dannyle ei meeldi minevikust eriti pajatada, mina aga ei tihanud tema 
isiklikesse asjadesse oma nina toppida, kuid ükskord ütles ta mulle ise, et oli osalenud 
turvamehena suures laskmises.” 

»»Mis see on?" küsis Isobel. 

»Ehk on see suurulukite kütt?" oletas leedi Barbara. 

»Ei,” ütles Lafayette, ,,ma mõistsin Danny üksikutest märkustest, et see on rikas 
inimene, kes abistab linna asjadevalitsust.” 

«Muidugi," kinnitas leedi Barbara, ,,oleks väga hea, kui teie sõber oleks meiega, 
kuid teda pole. Ehk räägiksite siis midagi endast. Nagu mõistate, ei tea me isegi teie 
nime.” 

Smith naeris. 

»»See ongi kõik, mida teil on vaja teada, kas pole? Minu nimi on Smith. Nüüd aga 
esitlege mind sellele noorele leedile. Teist tean ma juba kõik.” 

»»Oh, see on Isobel," ütles leedi Barbara. 

Saabus vaikus. 

Ja see on kõik?" küsis Smith. 

» Ainult Isobel,” kordas ta. ,, Kui me kunagi siit välja pääseme, otsime talle ka 
perekonnanime. Midianimaal neid pole." Smith lebas selili ja vaatas taevasse. 

Ta hakkas juba tundma lõõgastuse ja puhkuse kosutavat mõju. Mõtted pöördusid 
tagasi viimase kolmekümne kuue tunni sündmuste juurde. Milline seiklus tavalise 
geoloogiaprofes-sori jaoks! Ta polnud neidudest kunagi eriti huvitunud, ehkki polnud 
kaugeltki naistepõlgur, kuid sattuda kahe noore neiu kaitsja osasse! 

See väljavaade ajas teda segadusse. Pealegi näitas talle kuu, et mõlemad olid ilusad. 
Võimalik, et see näis talle nii ainult kuupaistel. Ta oli sellistest asjadest kuulnud ja see 
hakkas talle huvi pakkuma. 


Kuid päevavalgus ei saanud muuta leedi Barbara rahulikku, ilmekat ja ilusat häält. 
Talle meeldis kuulata, kuidas neiu rääkis. Talle valmistas alati naudingut kultuursete 
inimeste hääldus. 

Smith püüdis nuputada küsimust, et taas kuulda neiu häält. Kuidas peaks ta neidu 
kutsuma — see küsimus kerkis talle pähe. Mehe suhted tiitleid kandva aristokraatiaga 
polnud nimetamisväärsed. Tegelikult piirdusid need üheainsa tutvusega austria 
printsiga, kes töötas uksehoidjana restoranis, kuhu ta mõnikord sisse astus ja keda 
kõik kõnetasid kui Mike'i. Mees mõtles, et õige oleks öelda ,,leedi Barbara", kuigi 
selles oli pealetükkivuse hõngu. ,,Leedi Collis" tundus isegi vähem kohasena. Kahju, 
et ta polnud päris kindel oma otsuses. Eesnime järgi kutsuda ei sobinud hoopiski. Ent 
Isobel? 

Milline arhailine nimi! Selle mõttega ta uinuski. 

Leedi Barbara vaatas teda ja tõstis sõrme, hoiatades Isobeli, et see Smithi ei ärataks. 
Siis ta tõusis ja läks veidi kaugemale, kutsudes Isobeli endaga ühes. 

»Ta on omadega täitsa läbi,” sosistas ta, kui nad olid uuesti maha istunud. ,, Vaeseke. 
Mida kõike ta pole kannatanud. Kujuta ette, lõvi ajas teda taga, aga temal on ainult 
see väike püstol.” 

»» On ta inglane?" küsis Isobel. 

»Ei, ta on ameeriklane. Ma tegin selle kohe häälduse järgi kindlaks." 

»Taon väga ilus," ütles Isobel ohates. 

»» Olles kõik need nädalad näinud Abrahami poega Abrahami 

ja Dzobaabi, võin ma sinuga nõustuda, kui jääd endale kindlaks, et püha Gandhi 
sarnaneb Adonisega,” vastas leedi Barbara. 

»Ma ei mõista, mida sa silmas pead," lausus Isobel. ,, Aga kas ta sinu arust siis 
polegi ilus?" 

»Mind huvitab rohkem tema täpne laskmine kui ilu. Ta on mehine inimene, tuli otse 
sellesse külla ja viis meid ära sadade inimeste nina alt, kusjuures tal polnud muud kui 
püstol. See on tõeline mehetegu, Isobel.” 

Kuldjuukseline Isobel ohkas. 

»Ta on palju ilusam kui Põhja-Midianimaa mehed." 

Leedi Barbara silmitses tükk aega sõnatult sõbratari, ohkas siis, heitis rohule pikali 
ja uinus, sest ka temal oli olnud väga raske päev. 


XV. Karjus Eshbaal 


Lafayette Smith ärkas sellest, et päike paistis talle otse näkku. Algul kogus ta tükk 
aega mõtteid. Eelmise päeva sündmused tundusid unenäona, aga kui ta istukile tõusis 
ja enda läheduses magavaid neide nägi, pöördus reaalsesse ilma tagasi. Tema süda 
langes saapasäärde. Kuidas õigustada temale pandud lootusi? Ausalt öeldes ta ei 
teadnud. Ta ei kahelnud, et leiab lõhe üles ja pääseb välisilma, aga mis edasi? Mees ei 
kujutlenud, kus asub tema laager. Ja veel oli võimalus kohtuda lõviga! 

Aga kui nad teda ei kohtagi, siis oli ju veel söögiprobleem. 

Mida nad sööma hakkavad ja kust toitu saavad? 

Mõte söögist kutsus esile näriva näljatunde. 

Ta tõusis, läks järve äärde, laskus kõhuli ja jõi vett. Kui ta end üles ajas, istusid 
neiud juba rohul ja vaatasid tema poole. 

» Tere hommikust!" teretas ta neid. ,,Ma just praegu lõuna-tasin. Kas tulete mulle 
seltsiks?” 

Leedi Barbara naeratas. 


Nad tõusid ja läksid talle vastu. 

» Tänu jumalale, et teil on huumorimeelt,” ütles leedi Barbara. ,, Arvan, et meil läheb 
seda veel rohkesti vaja, enne kui siit välja pääseme.” 

»Ma eelistan mune ja sinki," vastas Smith. 

»Nüüd tean ma täpselt, et olete ameeriklane,” ütles neiu. 

» Te soovite vististi teed marmelaadiga?” alustas mees jälle. 

»Ma püüan toidust mitte mõelda." 

Jooge järvest vett. Te ei kujuta endale ette, kui hea teil hakkab, kui tarvitate seda 
piisaval hulgal.” 

Kui tütarlapsed olid janu kustutanud, asusid kõik kolmekesi Smithi juhtimisel 
kaljulõhet otsima. 

Ta oli neile eelmisel ööl kinnitanud, et teab, kus see asub, ja uskus isegi praegu, et 
talle ei tekita mingit raskust lõhet leida, ent kui nad olid jõudnud kalju jalamil kohta, 
kus ta lootis selle olevat, polnud seal midagi. 

Ta otsis läbi peaaegu kogu jalami, kuid ei suutnud leida märkigi kaljulõhest, kust ta 
oli Midianimaa orgu tulnud. Lõpuks kaotas ta kogu meelekindluse ja pöördus leedi 
Barbara poole. 

»Ma ei suuda seda leida." 

Tema hääl kõlas nii lootusetult, et see liigutas leedi Barbarat. 

«Pole viga,” ütles neiu, «arvatavasti peab see olema kusagil siin. Me jätkame 
otsinguid, kuni leiame selle.” 

»Kuid see on teile liiga raske," tähendas ameeriklane. «Küllap olete kohutavalt 
pettunud. Te isegi ei tea, mida ma tunnen, mõistes, et teil pole peale minu kellelegi 
loota, mina aga vedasin teid nii rängalt alt.” 

»Palun, ärge võtke seda nii väga südamesse,” anus neiu. ,,Siin võib tõesti kannatuse 
kaotada. Need kaljud on nii ühesugused.” 

»» Olete väga lahke, kuid tunnen end siiski süüdlasena. Ja ometi ma tean, et lõhe on 
siin lähedal. Sisenesin orgu läänest, see on siit, kus me praegu viibime. Jah, olen 
kindel, et leian lõhe tingimata üles. Kuid pole vajadust seda kõik koos otsida. Teie 
jääte Isobeliga siia ja ootate mind.” 

»Mina arvan, et me peame kokku hoidma," pakkus Isobel. 

«Ilmtingimata!" nõustus leedi Barbara. 

«Kuidas soovite," ütles Smith. ,,Me läheme võimalikult kaugemale põhja poole, kus 
võib olla pragu. Kui me seda ei leia, võime tagasi tulla ja minna lõunasse.” 

Piki kaljut põhja poole liikudes veendus Smith üha rohkem, et lõhe pidi olema 
kusagil sealsamas. Talle näis, et ta leiab oru välisilmes midagi tuttavat, kuid küllaltki 
pikale mahakäidud maale vaatamata ei leidnud nad mingit sissepääsu lõhesse. 

Kui nad viimaks ühe kalju otsa ronisid ja selle juurest orgu kulgeva madala harja üle 
vaatasid, jäi Smith hämmingus seisma. 

»Mis on?" küsis Isobel. 

«Mets," vastas mees. «Seal polnud metsa." 

Nende ees laius noor mets. Puud kasvasid peaaegu kalju jalamil ja ulatusid järveni, 
luues haruldaselt kauni maastiku. Kuid Lafayette Smith ei näinud ilu. Ta nägi üksnes 
enda nõmeduse ja suutmatuse tõendit. 

«Tähendab, te ei läinud kalju juurest külla läbi metsa?" küsis leedi Barbara. 

Mees raputas pead. 


«Peame tagasi minema,” ütles ta, ,.ja otsima teiselt poolt. See on nii julm. Te ei 
andesta mulle seda.” 

«Ärge rääkige rumalusi," lausus neiu. «Võib arvata, et olete giid, kes ekskursiooni 
juhtimise ajal Pariisi maaligaleriides on ära eksinud ja ootate nüüd enda 
vallandamist.” 

»Ma tunnen end palju halvemini kui see giid," lubas Smith endale naeratades öelda. 

«Vaadake!" hüüdis leedi Barbara. «Metsa ääres on mingisugused loomad. Kas teie 
neid ei näe?" 

»Jah!" karjatas Isobel. ,,Ma näen neid.” 

«Mis loomad need on?" küsis Smith. «Sarnanevad põtradega.” 

«Need on kitsed," ütles Isobel. «Põhja-midiaanlased kasvatavad kitsi. Nad hulguvad 
oru selles osas.” 

«Arvatavasti kõlbavad need süüa," ütles leedi Barbara. «Laskume alla ja võtame 
ühe kinni." 

«Nad ei lase vististi ennast kinni võtta," tähendas Smith. 

«Kuid teil on püstol,” tuletas inglanna talle meelde. 

«Jah, seda küll," soostus mees. «Kuid ma ei saa neid siit lasta." 

«Küllap vist,” möönis leedi Barbara. 

«Parem, kui ma üksinda alla lähen,” ütles Smith. «Kolmekesi võime nad ära 
hirmutada.” 

» Te peate olema ettevaatlikum, muidu hirmutate nad ära ka üksipäini," hoiatas leedi 
Barbara. «Kas te olete kunagi loomale 

ligi hiilinud?" 

»Ei,” vastas ameeriklane, «mitte iialgi.” 

Leedi Barbara niisutas sõrme ja tõstis selle üles. 

»Tuul on paremalt," teatas ta. ,,Te ei tohi ennast neile näidata ega häält teha — see 
on kõik, mida tegema peate.” 

«Kuidas ma saan ennast neile mitte näidata?" küsis Smith. 

«Peate neile lähedale roomama, kasutades pikka rohtu, puid, 

põõsaid — kõike, mis võib teid varjata. Roomate edasi mõne jala, siis aga peatute, 
kui nad ilmutavad närvilisust, ja olete nii kaua paigal, kuni nad maha rahunevad.” 
»See võtab palju aega," ütles Smith. 

»»Kuid see võib ka palju aega võtta, kuni me midagi söögipoolist leiame,” tuletas 
leedi Barbara talle meelde. 

»Arvan, et teil on õigus," järeldas Smith. ,,Ma lähen. Palvetage minu eest.” 

Ta laskus käpuli ning hakkas pikkamisi metsa ja kitsede poole roomama. Mõne jardi 
järel pööras ta ümber ja sosistas: 

»Selgub, et see polegi nii kerge — roomata põlvedel.” 

»»Meie kõhtudel läheb raskemaks, kui teil ei vea,” vastas leedi Barbara. 

Smith krimpsutas nägu ja jätkas roomamist, kuna tütarlapsed lamasid kõhuli, et 
varjata end tulevase jahisaagi eest, ja jälgisid tema edasiliikumist. 

»lal kukub see päris hästi välja,” nentis leedi Barbara pärast mõneminutist 
jälgimist. 

»Kui ilus ta on!" ohkas Isobel. 

»Minu arust on orus praegu kõige ilusamad kitsed," ütles leedi Barbara. ,,Kui ta 
laskekaugusele jõuab ja mööda põrutab, siis ma suren, aga ma tean, et ta laseb 
mööda.” 

»Ta ei lasknud ju mööda, kui eelmisel ööl Lashekit tulistas," tähendas Isobel. 

«Arvatavasti sihtis ta kedagi teist," pareeris leedi Barbara kähku. 


Lafayette Smith läks võrdlemisi kiiresti edasi. Tehes arvukaid peatusi, nagu oli 
soovitanud leedi Barbara, roomas ta pahaaimamatu jahisaagi poole. Minutid tundusid 
tundidena. Teda valdas vaid üks mõte: ta ei tohi mööda lasta. Kui tal ei vea, on see 
kohutav, kuid veel kohutavam on leedi Barbara põlgus, ja seda kartis ta kõige rohkem. 

Viimaks ometi oli ta karjast lähima kitse kõrval. Veel paar jardi ja ta oli veendunud, 
et tabab. Otse tema ees kasvav madal põõsas varjas teda saagi eest. Lafayette Smith 
roomas põõsa juurde ja ootas veidi. Pisut eespool avastas ta teise põõsa, mis oli kitsele 
veelgi lähemal — suure udaraga kõhnale kitse-kesele. Loom ei paistnud küll eriti 
isuäratav, kuid Lafayette Smith teadis, et välimus pidi varjama mahlakat kotletiliha. 

Ta roomas lähemale. Tema põlved olid marraskil, kael aga 

valutas võõra liikumisviisi ebaloomulikust asendist. 

Ta läks ringi ümber põõsa, mille taga oli oodanud, nägemata maas lamavat 
kitsetalle, keda hoolitsev mamma oma seljaga varjates toitis. Kitsetall nägi Lafayette'i, 
kuid ei teinud vähimatki liigutust. 

Tall jälgis Lafayette'i, kes järgmise ja ühtlasi viimase põõsa juurde roomas. 

Millest kitsetall mõtles, seda me ei tea, kuid on kahtlane, et teda oleks rabanud 
Lafayette'i ilu. 

Lõpuks jõudis Lafayette kellelegi märkamatult — välja arvatud kitsetall — viimase 
põõsa juurde. Ettevaatlikult tõmbas ta välja püstoli, et vähimgi sahin tema tulevases 
lõunasöögis rahutust ei tekitaks. 

Mees kergitas end pisut, kuni silmad ulatusid põõsast veidi kõrgemale, ja sihtis 
hoolikalt. Kits oli nii lähedal, et mööda lasta oli küll võimatu. 

Lafayette tundis juba uhkust selle üle, kuidas ta tapetud kitse leedi Barbara ja 
Isobeli jalge ette heidab, ning vajutas päästikule. 

Kits hüppas üles, aga kui ta uuesti maad puudutas, siis kihutas juba oma karja 
keskel põhja poole. Lafayette oli taas mööda lasknud. Vaevalt suutis ta seda 
hämmastavat ja alandavat tõika nentida, aga kui ta tõusis, müksati teda ootamatult ja 
valusasti tagantpoolt põlveõnnaldesse ning paisati istukile. 

Kuid ta ei istunud sugugi maas. Ta istus millegi pehme otsas, mis väänles ja 
vähkres. Ta imestunud silmad vaatasid alla ja nägid jalge vahelt paistvat kitsetalle 
pead — väike Kapra oli hirmsasti kohkunud. 

«Laskis mööda!" karjatas leedi Barbara. «Kuidas ta võis?!" 

Pettumusepisarad purskasid tal silmist. Eshbaal, kes metsa põhjaosa lähedal oma 
kitsi karjatas, ajas kõrvad kikki: see oli mingi võõras heli ja veel nii lähedal. Kaugel 
orus lõuna-midiaanlaste küla pool oli ta eelmisel ööl kuulnud samasugust 
heli, ehkki väga nõrka. Neli korda oli see lõikunud oru vaikusse ja polnud enam 
kordunud. Eshbaal kuulis seda samuti kui tema suguvennad Elijah' külas. 

Lafayette Smith kahmas kitsetallest kinni enne, kui see jõudis lahti rabelda, ning 
vastupanust hoolimata vinnas looma õlale ja suundus tagasi tütarlaste juurde. 

»Ta ei lasknud mööda!" hüüdis Isobel. ,,Ma teadsin, et ta saab pihta.” 

Koos leedi Barbaraga läks ta Lafayette Smithile vastu. Leedi Barbara oli kõigest 
juhtunust pahviks löödud. 

«Suurepärane!" hüüdis inglanna, kui nad lähemale jõudsid. ,,Te lasite ta tõepoolest 
maha, eks ole? Olin kindel, et te ei lase mööda." 

»Ma ei lasknudki mööda,” kinnitas talle Lafayette. ,, Kuidas see teil õnnestus?" 

»Kui uskuda tõsiasja," seletas mees, ,,siis ma istusin talle peale. Asi on selles, et 
suurest hirmust sattus ta minu alla.” 

»Oli kuidas oli, aga te võtsite ta kinni," lausus neiu. 


»Ja ta on palju etem sellest, kellele ma pihta ei saanud," kinnitas Smith neile. ,,See 
oli kõhn ja väga vana kits.” 

»Kui armas talleke," ütles Isobel. 

»Ära räägi niimoodi," karjatas leedi Barbara. ,,Me ei tohi sellest mõelda. Pea 
meeles, et oleme nälga suremas!" 

»Kus me teda sööma hakkame?" küsis Smith. 

»» Otse siinsamas," vastas inglanna. ,,Siin on rohkesti kuiva tuulemurdu. Kas teil 
tikke on?" 

»» On. Aga seni täidan ma oma kohust. Lähen otsin teist teed. Parem, kui oleksin 
tapnud vana kitse. See sarnaneb lapse tapmisega.” 

Metsaserval pidi Eshbaal uuesti imestama, sest nägi ootamatult endale vastu 
jooksmas kitsi, keda ta oli otsinud. 

»» Veider heli ehmatas neid,” otsustas Eshbaal endamisi. «Võimalik, et see on 
mingisugune ime. Kitsi, keda ma otsisin, sunniti minu juurde tagasi tulema.” 

Kui loomad olid lähemale jooksnud, vaatas karjuse vilunud silm nad üle. Eksinud 
karjas polnud neid kuigi palju, seepärast sai ta nad ilma vaevata üle lugeda. 

Polnud kitsetalle. Eshbaal oli karjus, seepärast ei jäänud tal üle midagi muud, kui 
minna talle otsima. Ta hakkas ettevaatlikult edasi minema, kartes heli, mida varem 
kuulnud oli. 

Eshbaal oli lüheldane jässakas mees siniste silmade, heleda juuksepahmaka ja 
habemega. Tema näojooned olid korrapärased ja omamoodi ilusadki. Tema 
kehakatteks oli tükk kitsenahka, parem käsi ja jalad jäid paljaks, sest nahk ei ulatunud 
põlvedeni. Tal oli kaasas rohmakas nuga ja malakas. 

Kui Lafayette Smith oli tükeldanud kitsetalle ja tähendanud, et peale kõvade 
munade keetmise on tema teadmised 

107 

kulinaariast liiga pealiskaudsed, võttis leedi Barbara sellealase toimingu enda kanda. 

Ja pealegi," lisas ameeriklane, ,,pole meil mune.” 

IMglanna näpunäiteid järgides nüsis Smith rümba küljest mõned tükid ja torkas need 
keppide otsa, mis ta leedi Barabara korraldusel oli lähedalasuvatelt puudelt lõiganud. 

»Kui palju läheb aega, et see küpseks saab?" küsis ta. ,, Ma võin süüa ka toorest liha, 
isegi terve kitsetalle.” 

»»Me sööme täpselt nii palju, et võiksime edasi minna," ütles leedi Barbara, 
«ülejäänu keerame naha sisse ja võtame kaasa. Kui oleme kokkuhoidlikud, jätkub 
meile sellest kolmeks-nel-jaks päevaks.” 

Jah, teil on õigus," märkis Lafayette. ,,Teil on alati õigus.” 

» Teie peate rohkem sööma," ütles talle leedi Barbara, ,,sest teie olete kauem 
söömata olnud kui meie.” 

»Ka sina oled kaua söömata olnud, Barbara," lausus Isobel. ,,Mulle on vaja kõige 
vähem.” 

»Me kõik peame praegu kõhu täis sööma,” ütles Smith. «Laseme hea maitsta, 
kinnitame keha, siis aga jagame ülejäänu mõne päeva peale. Vahest istun ma veel 
kellegi otsa, kui oleme selle liha ära söönud.” 

Kõik puhkesid naerma. Varsti olid lihatükid küpsed ja kolmik asus söögi kallale. 

Hundiisu kustutamisega ametis olles ei märganud neist keegi Eshbaali, kes oli puu 
taha seisma jäänud ja jälgis neid. Ta tundis ära Isobeli ja tema sinistesse silmadesse 
ilmus ootamatu valgus. 

Ent teised olid talle mõistatuseks, eriti nende kentsakad kehakatted. 


Ühes oli aga Eshbaal kindel — ta leidis oma kitsetalle üles ja tema südames hakkas 
kobrutama viha. Ta jälgis neid veel mõnda aega, pöördus siis tasa metsa tagasi ja kui 
oli kolmiku vaateulatusest väljas, pistis jooksu. 

Söömise lõpetanud, keeras Smith ülejäänud rümba kitsetalle naha sisse ja kõik kolm 
läksid uuesti kaljulõhet otsima. Möödus tund, siis teine ja taas lõppesid nende 
otsingud edutult. Nad ei leidnud sissepääsu kaljulõhesse ega märganud kogusid, kes 
neile üha lähemale hiilisid — paarikümmend jässakat kollaste . juustega meest 
eesotsas karjus Eshbaaliga. 

»»Me oleme sellest vist mööda läinud," ütles Smith viimaks, ,,see ei saa olla nii 
kaugel lõunas.” 

Kuid otsitav lõhe asus kõigest sadakond jardi edasi lõuna pool. 

» Peame otsima teise mooduse orust välja pääsemiseks," ütles leedi Barbara. ,, Edasi 
lõuna poole on koht, kus kaljusid mööda on väga hõlbus üles ronida — silmitsesime 
seda nii mõnigi kord Isobeliga oma koopast.” 

«Proovime järele,” pakkus Smith. «Vaadake korraks siia." 

Ta osutas põhja poole. 

«Mis? Kus?" küsis Isobel. 

«Mulle paistis, et ma nägin kalju taga inimese pead,” ütles Smith. «Jah, seal on ta 
jälle. Mu jumal, vaadake neid! Nad on kõikjal meie ümber.” 

Taibanud, et neid on nähtud, tulid Eshbaal ja ta kaaslased lagendikule ning hakkasid 
kolmikule lähenema. 

«Põhja-Midiani inimesed!" hüüdis Isobel. ,,Kas pole nad ilusad?" 

«Mis me teeme?" küsis leedi Barbara. ,,Me ei tohi lubada, et nad meid kinni 
võtaksid." 

«Kohe näeme, mida nad tahavad," tähendas Smith. «Võibolla suhtuvad nad meisse 
sõbralikult. Nii või teisiti ei õnnestu meil põgeneda. Nad saavad nagunii meid kätte. 
Tulge mulle lähemale, kui nad meile kallale tungivad, tapan ma neist mõne.” 

«Vahest on teil parem minna ja ühele neist peale istuda," pakkus leedi Barbara 
väsinult. 

«Kahju, et ma nii kehv laskur olen," sõnas Smith. «Õnnetuseks ei tulnud mu 
vanemad iialgi mõttele õpetada mulle tap-miskunsti. Praegu ma mõistsin, et nad 
eksisid ja minu hariduses on suur lünk. Olen ainult kooliõpetaja ja õpetan noori ini- 
mesi, ise aga pole tulistamist õppinud.” 

»»Ma ei tahtnud teid solvata,” ütles leedi Barbara. Ta, tabas Smithi iroonilises 
vastuses solvatud eneseuhkust. 

«Andestage mulle, palun.” 

Põhjamidiaanlased lähenesid ettevaatlikult, aeg-ajalt seisatades ja omavahel 
sosistades. Viimaks hakkas üks neist rääkima, pöördudes kõigi kolme poole. 

«Kes te olete?" päris ta. «Mida te midiaanlaste maal teete?" 

«Kas te saate nendest aru?" küsis Smith üle õla. 

»Jah,” vastasid neiud ühekorraga. 

«Ta räägib sama keelt mis Isobeli rahvaski,” seletas leedi Barbara. ,, Ta tahab teada, 
kes me oleme ja mida siin teeme.” 

«Rääkige teie nendega, leedi Barbara," ütles Smith. Inglanna astus ette. 

«Oleme võõramaalased Midianimaal. Oleme eksinud. Ainuke, mida me tahame, on 
teie maalt välja pääseda." 

«Midianimaalt ei vii välja ükski tee,” vastas mees. ,,Te tapsite Eshbaali kitsetalle. 
Selle eest peate kandma karistust. Tulete meiega kaasa.” 


«Olime nälga suremas," selgitas leedi Barbara. «Kui võiksime tema eest maksta, 
teeksime seda rõõmuga. Laske meil rahus minna.” 

Midiaanlased pidasid jälle nõu, siis pöördus üks neist uuesti kolmiku poole: 

«Peate meile järgnema. Vähemalt naised. Kui mees ei tule, ei tee me talle midagi, 
teda me ei vaja. Me vajame ainult naisi.” 

«Mida ta ütles?" küsis Smith. 

Kui leedi Barbara talle tõlkinud oli, raputas ta pead. 

«Öelge neile, et me ei lähe kuhugi, aga kui nad meid sundima hakkavad, pean ma 
nad tapma.” 

Kui neiu oli midiaanlastele ultimaatumi esitanud, hakkasid need naerma. 

«Mida suudab üks kahekümne vastu?" küsis nende ninamees. 

Seejärel tuli ta edasi, kaaslased tema kannul. Nad vehkisid nuiadega, mõni hakkas 
kuuldavale tooma sõjakaid hääli. 

» Te peate tulistama,” ütles leedi Barbara. «Neid on vähemalt kakskümmend, 
möödalaskmist pole karta." ,,Te meelitate mind," lausus Smith. 

Ta tõstis oma 32-kaliibrise revolvri ja suunas selle midiaanlastele. 

«Minge minema,” hüüdis Isobel, «või teid tapetakse!" 

Kuid ründajad lisasid vaid sammu. Siis Smith tulistas. Püstoli teravast kärgatusest 
jäid midiaanlased imestunult seisma, kuid keegi ei kukkunud. Selle asemel heitis 
nende ninamees kärmelt ja täpselt oma nuia just sel hetkel, kui Smith kavatses uuesti 
tulistada. Ameeriklane põikas kõrvale, kuid nui tabas tema püstolit hoidvat kätt. 
Püstol kukkus maha ja midiaanlased tormasid neile kallale. 

XVI. Tarzan läheb mööda jälgi 

Tarzan pani toime tapmise. See oli ainult väike näriline, kuid kustutas hommikuni 
tema nälja. Varsti pärast kadunud ameeriklase jälje leidmist läks pimedaks ja ta pidi 
otsingud järgmise hommikuni edasi lükkama. Esimene jälg oli väga nõrk — selle oli 
jätnud saapa kontsa üks nurk, kuid ahvinimesele piisas sellest. Kummardunud jälje 
kõrvale põõsa kohale, tabas ta valge inimese vaevu tuntava lõhna, mille järgi oleks ta 
võinud liikuda isegi pimedas. Kuid see oli väga raske moodus ega sobinud antud 
olukorras. 

Seepärast tappis ta närilise, tõmbus pikas rohus kerra ja 

LINUS. 

Metsloomad ei saa magada lahtisi silmi, kuid sageli tundub, et magades kuulevad 
nad kõike. Nad ei kuule tavalisi ööhääli, kuid isegi kõige väiksem ohtu kuulutav või 
võõras hääl võib neid silmapilk äratada. 

Just selline hääl ärataski varsti pärast südaööd Tarzani. Ta tõstis pead ja kuulatas, 
siis pani kõrva vastu maad. 

»Hobused ja inimesed,” mõtles ta endamisi. 

Ta tõusis püsti. 

Tarzan seisis sirgelt, tema vägev rind tõusis ja vajus hingamise taktis. 

Ta kuulatas tähelepanelikult. Tundlikud sõõrmed, mis otsisid kinnitust kõrvade 
tunnistusele, tõid temani ja tuvastasid tuul Usha läkitused. Nad püüdsid kinni babuiin 
Tongani lõhna, mis oli nii tugev, et peaaegu lämmatas kõik teised. Vaevu tabatav oli 
emalõvi Sabori jälje lõhn ja elevant Tantori imal tugev lehk. Üksteise järel luges 
ahvinimene läbi need tuul Usha toodud läkitused. Kuid teda huvitasid üksnes need, 
mis kõnelesid talle inimestest ja hobustest. 

Mispärast liikusid inimesed ja hobused öösel? Mis inimesed need olid? Ta pidi 
teadma, kes nad olid. Loomad ja inimesed peavad teadma, mida teevad nende 


vaenlased. Tarzan ringutas laisalt ja hakkas künka nõlvast alla minema suunas, kust 
— see oli juba selge — tulid jalgsi inimesed. 

Komistades vantsis Laskur pimeduses. 

Kordagi oma kahekümneaastase vaba elu jooksul polnud ta sellist väsimust 
tundnud. Iga samm paistis talle viimasena. 

Ta oli nii väsinud, et ei kirunud isegi oma kinnivõtjaid. Ta 

ei tundnud midagi, peas oli täielik virvarr. Kuid isegi kõige pikematel teekondadel 
on kord lõpp. Ratsasalk keeras teeröövel Domenico Capietro küla väravast sisse. 
Laskur saadeti hütti, kus ta varises kõvale muldpõrandale päras seda, kui nöörid olid 
ära võetud ja ta oli oma piinajaile kinnitanud, et ei lase jalga. Ta magas, kui talle süüa 
toodi, kuid ärkas üles, sest nälg ja janu piinasid teda. 

Siis sirutas ta end uuesti põrandal välja ja uinus, kuna tema hüti ukse ees tukkus 
vahipostil bandiit. 

Tarzan tuli kalju juurde, mis kõrgus küla kohal. Seal sõelusid bandiidid väravast 
sisse ja välja. Täiskuu heitis oma paljastavaid kiiri kõigele toimuvale, valgustades 
inimesi ja hobuseid. Ahvinimene tundis ära Capietro ja Stabutchi, ta silmas Ogoniot, 
noore ameerika geoloogi ekspeditsiooni neegrite pealikut, ning nägi ka kinniseotud, 
väsimusest ja valust komberdavat Laskurit. 

Tarzan oli kõige külas toimuva huvitatud pealtvaataja. 

Eriti jättis ta meelde selle hüti asukoha, kuhu paigutati valge vang. 

Ta jälgis söögitegemist ja märkas suurt märjukesekogust, mille Capietro ja Stabutch 
orjade valmistatavat õhtusööki oodates ära jõid. Mida rohkem nad jõid, seda 
rõõmsamaks muutus Tarzan. 

«Mispärast omistavad mõistusega olendid sõnale «metsloom" solvava, «inimene” 
aga üleva tähenduse?" mõtiskles ta neid jälgides. Metsloomad, keda ta tundis, olid 
nende kahe sõna suhtes vastupidisel arvamusel, ehkki neil polnud enamikku inimlikke 
pahesid ja puudusi. Metsloomade mõistus oli liiga puhas, et nendest aru saada. 

Ta nägi tunnimehi aia taga valvel, kuid ei näinud tunnimeest kükitamas hüti varjus, 
kus magas ramprasket und Laskur. 

Vaatlusega rahule jäänud, tõusis Tarzan püsti ja hakkas piki kaljut edasi minema, 
kuni jõudis külla. Sealt, kus polnud nii järsk, laskus ta alla. Viivuks jäi ahvinimene 
kuulatama, veendumaks, et tema ilmumist ei märgatud. Kahju, et ta ei saanud näha 
vahisõdureid värava juures, sest kui ta hüppeks aia otsa ronib, jääb ta mingi 
silmapilgu vältel nähtavaks. Kui ta neid viimaks märkas, istusid nad vallil, nõjatanud 
selja vastu aeda, ja ilmselt juba tukkusid. 

Aga kui kauaks nad sellisesse asendisse jäävad? 

Ta pidi selle võimaluse ära kasutama ja otsustas kõik poolt- 

ja vastuvariandid läbi kaaluda. Tulgu mis tuleb! 

Tarzan hüppas üles, vinnas end palkaiale ja hüppas üle, heitnud vahimeeste poole 
üheainsa pilgu, mis ütles talle, et nad ei liikunud isegi paigast. 

Ta viivitas veidi aia varjus ja vaatas ümber. Miski ei tekitanud temas halba aimdust 
ja varju hoidudes hakkas ta kiiresti minema hüti poole, kus lootis eest leida valge 
noormehe. Hüt-ti varjas tema pilgu eest teine hurtsik. Ta läks sellest kaarega mööda ja 
silmas vahimehe kogu, kes istus ukse ees, püss süles. 

Seda juhust polnud ta ette näinud ja pidi nüüd oma plaani muutma. Peitnud end hüti 
taha, millest oli esialgu möödunud, heitis ta maha ja hakkas uuesti edasi roomama, 
kuni pea ulatus nii palju välja, et võis jälgida tukkuvat vahimeest. Niiviisi lamades 


kujutas ta endast ehtsat looma, kes jahisaaki luurab. Tükk aega lamas ta nii, oodates 
parajat hetke. Lõpuks vajus vahimehe lõug rinnale, kuid otsekohe tõstis ta selle üles. 
Siis muutis nooruk oma asendit. Ta istus maha, sirutas jalad välja ja toetas selja vastu 
hütti. Püss lebas süles: ohtlik asend inimesele, kes ta äratab. 

Mõne aja pärast kaldus vahimehe pea küljele. Tarzan jälgis teda teraselt nagu kass, 
kes passib hiirt. Pea oli endises asendis, lõug vajus alla, suu avanes ja hingamine 
muutus teiseks — mees magas. 

Tarzan tõusis vaikselt jalule ja hiilis hüttide vahelt magava inimese juurde. Ei 
tohtinud kõlada ühtegi karjet ega oiet. Tar-zani löök meenutas madu Histah' lööki. 
Kõlas vaid murtud selgroolülide rudin, kui kaela pigistasid teraskõvad käed. 

Tarzan pani püssi maha, võttis siis laiba sülle ja kandis pimedasse hütti. Siin lasi ta 
pilgul ringi käia, kuni nägi magavat valget ja põlvitas tema kõrvale. Ta raputas 
noorukit ettevaatlikult, valmis ühe käega summutama magava inimese vähimagi 
karjatuse, kuid Laskur ei ärganud. Tarzan raputas teda uuesti, veidi järsumalt, kuid 
tulemusteta. 

Siis laksas Tarzan teda näkku. Laskur liigahtas. 

»Kurat võtaks," pomises ta, ,,kas tõesti ei võiks lubada inimesel magada? Kas ma 
siis ei öelnud teile, et saate oma lunaraha?" 

Tarzani huultele ilmus vaevumärgatav naeratus. 

»Ärka üles," sosistas ta. ,,Ära lärmi tee. Tulin siia, et sind ära viia." 

»Kes sa oled?" 

» Tarzan." 

»»Kurat võtaks!" 

Laskur tõusis istukile. 

»Tasa!” hoiatas teda ahvinimene. 

»Hea küll," sosistas Danny. 

Ta ajas end suurivaevu jalule. 

» Tule mulle järele,” ütles Tarzan, ,,ja ära minust maha jää, mis ka iganes ei juhtuks. 
Tahan tõsta sind palkaia peale. Püüa olla hästi vaikselt, kui üles ronime, ja ole 
ettevaatlik teisele poole alla hüpates. Maandu kõverdatud jalgadele, see tuleb pikk 
hüpe.” 

»»Sa ütlesid, et tahad mind tirida palkaia peale, kas nii või?" 

»Jah.” 

»Aga kas sa ka tead, kui raske ma olen?" 

»Ei, mulle on see ükspuha. Ära tee lärmi ja tule minu järel. Ära surnukeha otsa 
komista." 

Sissekäigu juures Tarzan pisut viivitas ja vaatas ümber, astus siis välja ja suundus 
kiiresti aia poole. Laskur käis ta kannul. Isegi kui bandiidid oleksid praegu 
ahvinimese avastanud, oleks ta suutnud oma plaani teoks teha enne, kui neid oleks 
segatud. 

Kui vahimehed tulistama hakkavad, on pihtasaamise võimalus ebatõenäoline, selles 
ei kahelnud ta peaaegu üldse. 

Palktara juurde jõudnud, vaatas Laskur üles ja tema kahtlused suurenesid. Küllap 
see sell naljatas, kavatsedes tõsta teda üles kümne jala kõrgusele palktarale. 

Ahvinimene kahmas tal kraest ja püksitagumikust kinni. 

»Haara ülevalt kinni," sosistas ta. 

Seejärel kiigutas ta Laskurit edasi-tagasi, nagu oleks see viie-kümne-naelane 
jahukott, ja samal hetkel klammerdusid Danny Patricku väljasirutatud sõrmed palkaia 
harja külge. 


»Kurat võtaks," pomises ta, ,,kui ma oleksin mööda pannud, oleksin teisele poole 
üle lennanud.” 

Otsekui kass jooksis ahvinimene tõkke juurde ja vupsas sellest üle Laskuriga 
peaaegu samal ajal. Nad läksid sõnatult kalju juurde, kus Tarzan aitas Dannyl uuesti 
harjale ronida. 

Laskur Patrick oli sõnatu osalt seetõttu, et ta lõõtsutas pingutusest. Oli see vast 
mees. Ta oli oma elu jooksul näinud palju tugevaid inimesi, kuid ausalt öeldes polnud 
iialgi kohanud ega oodanudki kohata kedagi taolist. 

»Ma leidsin su sõbra jälje üles," ütles Tarzan. 

»Misasja?" küsis Laskur. ,,On ta surnud? Kas sa nägid teda?" 

»Ei, kui ma ta jäljed avastasin, oli liiga pime talle järele minna. Me teeme seda 
hommikul.” 

»Kui ma käia saan," lausus Laskur. 

»Mis sul viga on?" nõudis Tarzan vastust. ,,Lõid sa ennast ära?" 

»Ma ei tunne oma jalgu allpool põlvi," vastas Danny. ,.Eile käisin ülearu palju.” 

»Ma kannan sind," pakkus Tarzan. 

»Mitte miski hinna eest!" hüüdis Danny. ,,Ma võin roomata, kuid nean enda ära, kui 
keegi mind tassima hakkab.” 

»»See teekond kujuneb sulle raskeks, kui sa praegu juba nii jõuetu oled,” ütles talle 
ahvinimene. ,, Võin jätta sind kuhugi siia lähedale ja kaasa võtta, kui olen su sõbra 
üles leidnud.” 

»Mitte mingil juhul, ka mina tulen vanapoiss Smithi otsima.” 

«Üksinda jõuan ma kiiremini," ütles Tarzan. 

»Edasi!" pakkus Laskur. «Hakkan käima sinu järel.” 

»Ja eksid ära." 

«Luba mul enda kõrval käia. Ma muretsen selle ogara veidriku pärast." 

«Hea küll. Lõpuks pole ju ajas mingit vahet. Ta võib olla näljane, kui me ta leiame, 
kuid paari päevaga ei sure.” 

«Kuule!" hüüdis Danny. «Kust sa teada said, et nad mu kaasa viisid?" 

«Arvasin, et läksid ise nendega kaasa.” 

«Aga kuidas sa ikkagi teada said, et ma nende näruses külas olen?" 

«Seisin kaljul, kui nad sind külla viisid. Ootasin, kuni nad magama jäid. Ma pole 
veel valmis nendega arveid õiendama.” 

«Mida sa kavatsed nendega teha?" 

Tarzan kehitas õlgu ega vastanud. 

Tükk aega mindi öös sõnatult edasi. 

Ahvinimene kohandas oma kiirust kaaslase omaga. Ta ei saanud imetlemata jätta 
noormehe kindlameelsust, ehkki tolle vastupidavus ja teadmised kutsusid temas esile 
põlguse. 

Kaugel küngastel, kus Tarzan oli eelmisel ööl maganud, jäi ta seisma ja ütles, et 
noormees võib koidikuni puhata. 

«Kurat võtaks, need on kõige meeldivamad sõnad, mida ma 

olen selle aja jooksul kuulnud," ohkas Danny, kui nad kõrgesse rohtu pikali neitsid. 

Viimaseid sõnu öeldes ta juba uinus. Tarzan heitis pisut kaugemale ja jäi samuti 
varsti magama. Kuid koos esimeste koidukiirtega oli ta juba jalul. Ahvinimene nägi, 
et ta kaaslane veel magab, ja läks veeaugu juurde, mille oli kaljuses kuristikus avas- 
tanud juba eelmisel päeval, kohates seal Zugashi sugukonda. 


Ta astus niisama vaikselt kui kadusid lahkuva öö varjud, kuid tema sõõrmed 
püüdsid kinni iga lõhna, mida levitas hommikutuul. 

Joomas käivate loomade jalad olid veeaugu ühest servast paksult poriseks sõtkunud. 
Siin tabas Tarzan selle, mida oli otsinud: tuul Usha toodud-ebameeldiva imala lõhna. 

Kuristiku põhjas kasvasid madalad puud ja alusmets, sest maa säilitas siin niiskust 
kauem kui kõrgendikud, mis olid avatud päike Kudu armututele kiirtele. Vesi sillerdas 
hõbedaselt, kuid ahvinimene ei märganud seda. Ta ei tulnud siia veepeegli ilu 
nautima, siin oli koht, kus elutses metssiga Horta. 

Inimene hiilis hääletult alusmetsa servale, kui Horta alla jooma laskus. Tarzan seisis 
tiigi vastaskaldal, hoides vibu ja nooli laskevalmis, kuid kõrge põõsas segas täpset 
laskmist ja seepärast väljus jahimees varitsuspaigast. Ta tegi seda nii ruttu, et tema 
nool tabas Hortat veel enne, kui see jõudis jooksu pista. Veel üks nool tungis looma 
kehasse vasaku abaluu alla. 

Raevust sõge Horta pööras ümber ja sööstis rünnakule. Otse läbi tiigi tormas ta 
Tarzanile kallale. Kui ta lähemale jõudis, oli veel kolm noolt uskumatu täpsuse ja 
kiirusega tunginud sügavale suure looma rinda. Kihvadele ilmus verist vahtu. Tema 
väikesed õelad silmad pildusid vihasädemeid, kui ta tahtis tabada seda, kes tekitas 
talle valu, et veel surma eel vaenlasele kätte maksta. 

Vibu kõrvale heitnud, võttis ahvinimene Horta meeletu rünnaku vastu odaga, sest 
kallaletungi ei saanud enam vältida. Igast küljest piiras teda alusmetsa tihe taimkate. 

Tema jalad püsisid kindlalt maas. Tarzan hoidis odaotsa allapoole. 

Minut hiljem oli Horta talle juba nii lähedal, et loomal polnud enam võimalik 
löögist kõrvale põigata ega lööjal vääratada. Metssiga püüdis inimesele kallale karata, 
kuid viimane hoidis teda endast eemal jõuga, mis oli võrdne Horta omaga. Hortal 

oligi juba surm suu ääres. Lõppesid tema lühikesed metsikud rünnakud ja ta varises 
tiigi kaldaäärsesse madalasse vette. Ahvinimene asetas jala võidetud vaenlase kehale 
ja tõi kuuldavale oma sugukonna kohutava hüüu. 

Laskur tõusis äkki istukile, ärganud raskest unest. 

»»Kurat võtaks!" hüüdis ta. ,,Mis see oli?" 

Vastust saamata vaatas ta ümber. 

»Ehk pani keegi ta nahka?" pomises Danny. ,,Teda pole. Huvitav, vahest tegi ta 
minu juurest vehkat? Ei paista sedamoodi olevat, ta pole selline. Kuigi ei või iial 
teada. Minu semud tüssasid ka mind." 

Capietro külas toibus tukkuv vahimees, tema kaaslane oli juba pooleldi jalule 
tõusnud. 

»»Mis see oli?" küsis ta. 

»Karvane murdis maha ja jooksis minema,” vastas teine. 

Inimest ja metssiga haistnud panter Sheeta seisatas, siis aga pööras kõrvale ja pistis 
kergete graatsiliste hüpetega jooksu, hoides nina tuule järgi. Jälle inimese lõhn, nüüd 
juba teise oma, ja polnud märkigi sellest müristavast kepist, mis tavaliselt saadab 
valge inimese jälge. Kõhuli roomates lähenes Sheeta pikkamisi Laskur Danny 
Patrickule. 

»»Mis teha?" mõtiskles Laskur. ,,Kurat võtaks, kõht on tühi. Kas oodata teda või 
hakata minema? Aga kuhu? Ja mida ma sööma hakkan?" 

Ta tõusis ja otsustas luid-liikmeid sirutada. Vaevatud lihased olid hellad, kuid 
Danny tundis, et oli hästi puhanud. Ta silmitses ümbrust, lootes näha Tarzanit, kuid 
tema asemel nägi mõnesaja jardi kaugusel panter Sheetat. Danny Patrick — riiu-kukk, 
gangster, bandiit, mõrtsukas — hakkas hirmust värisema. Ta kattus üleni külma 
higiga ja tundis, kuidas juuksed peas püsti tõusid. Tema esimene mõte oli plehku 


pista, kuid Danny õnneks ütlesid jalad üles. Ta oli surmani kohkunud. Laskur ilma 
relvata oli hoopistükkis teine inimene. 

Panter jäi seisma ja silmitses teda. Ettevaatlikkus ja päritud hirm inimese ees 
sundisid hiiglaslikku kassi viivitama, aga ta oli väga näljane ja tige, sest oli öö läbi 
asjatult jahti pidanud. Panter möiratas, ta koonu moonutas hirmuäratav grimass ja 
Danny tundis, kuidas tal jalad nagu niideti alt ära. 

Ootamatult hakkas pantri suunas temast veidi kõrgemal liikuma rohi ja Danny 
järeldas, et kindlasti on seal veel üks loom. 

117 

Ta langes põlvili ja tegi seda, mida polnud teinud juba palju aastaid — hakkas 
palvetama. 

Siis lõi rohi kahte lehte ja tema ees seisis Tarzan, metssea kere õlal. Silmapilk 
mõistis ahvinimene toimuvat, tema sõõrmed olid teda selleks juba ammu ette 
valmistanud. Heitnud Õlalt Horta kere, tõi ta kuuldavale ootamatu peletamiskisa, mis 
ühtviisi vapustas nii Sheetat kui Dannyt. Kass valmistus end kaitsma. Tarzan sööstis 
rünnakule, tema kõrist pääses valla lorin. Sheeta tegi seda, mida oli kavatsenud teha 
Laskur: ta keeras ümber ja pistis plehku. Siis tõstis Tarzan Horta kere üles ja astus 
Danny juurde, kes endiselt põlvitas, jahmunud ja ammulisui. 

»Mis sa siin põlvitad?" küsis ahvinimene. 

»Püüan saapapaelu kinni panna," seletas Laskur. 

Ja siin on hommikusöök," ütles Tarzan. ' Ta viskas oma kandami maha. 

»Lase hea maitsta." 

» Väga isuäratav,” ütles Danny. ,,Võin seda tooreltki süüa." 

»Suurepärane!" lausus Tarzan. 

Ta võttis istet ja lõikas kintsust kaks tükki. 

»» Võta,” ütles ta teist Dannyle pakkudes. 

Tarzan rebis oma tugevate hammastega liha küljest tükke. 

»Horta on vintskevõitu," tähendas ta, ,,kuid see on parim, mida ma võisin aega 
raiskamata hankida. Miks sa ei söö? Arvasin, et oled hirmus näljane.” 

»Ma pean oma tüki ära küpsetama,” lausus Laskur. 

»Aga sa ütlesid, et võid seda toorest peast süüa,” tuletas Tarzan talle meelde. 

»Jah, ütlesin küll," seletas Laskur, ,,aga ma pole ilmaski söönud toorest liha.” 

»Siis tee lõke üles ja küpseta ära,” sõnas Tarzan. 

»Kuule, kas kuulsid natuke varem üht häält?" küsis Danny lõkke ääres istudes ja 
liha küpsetades. 

»Millega see sarnanes?" 

»Ma kuulsin sellega sarnanevat häält ainult üks kord Ja taipasin kohe, et sa olid 
tapnud metssea. Ma kuulsin sedasama sinu kisa nagu tookord, kui sa tapsid lõvi." 

»Me asume teele niipea, kui oleme söönud," ütles Tarzan. 

Ta lõikas mõne tüki ja andis neist pooled Laskurile. 

»» Vöta need,” ütles ta. ,,Su kõht võib tühjaks minna, enne kui me suudame toitu 
leida.” 

Siis kaevas ta pehmesse mulda augu ja mattis sinna ülejäänud liha. 

«Milleks sa seda teed?" küsis Laskur. ,,Sa kardad, et hakkab roiskuma ja haisema?” 

»» Võib-olla tuleme sama teed mööda tagasi," seletas Tarzan. «Seistes muutub Horta 
liha pehmemaks.” 

Laskur ei öelnud midagi, endamisi aga otsustas, et ta pole koer, kes liha maha matab 
ja kui see on mädanenud, siis kraabib jälle välja. Sellest mõttest pidi ta äärepealt 
öökima hakkama. 


Tarzan leidis kiiresti Lafayette Smithi jälje ja läks seda mööda kergelt edasi, ehkki 
Laskur ei suutnud leida midagi, mis oleks osutanud sellele, et siin oli astunud inimese 
jalg. 

»»Ma ei näe midagi," ütles ta. 

»»Ma märkasin, et...” sõnas Tarzan. 

»Mida?" küsis Danny Patrick. > 

«Siin on lõvi ta jälje leidnud," ütles ahvinimene. 

«Kas sa lollitad mind?" nõudis Danny seletust. «Maas pole näha vähimaidki 
märke.” 

«Sinu silmale pole siin midagi," vastas Tarzan, «kuid sul ei pruugi seda teada. Teie, 
niinimetatud tsiviliseeritud inimesed, olete selle koha pealt pimedad ja kurdid.” 

Peagi jõudsid nad kaljulõhe juurde ja siin luges Tarzan jälgedest, et sellesse 
sisenesid mõlemad —** nii inimene kui lõvi. Lõvi järgnes inimesele, kuid lõhest 
väljus lõvi üksi. 

«Smithi asjad on vist päris räbalad, eks ole?" ütles Laskur, kui Tarzan oli talle kõik 
selgeks teinud. 

«Jah, võib-olla," vastas ahvinimene. ,,Ma lähen lõhesse ja otsin teda. Sa võid mind 
oodata või tulla minuga. Sa ei eksi, kui jääd siia.” 

«Lähme,” lausus Danny. 

Lõhe oli märksa pikem kui Tarzan kujutlenud oli, kuid sissekäigust veidi kaugemal 
sai ta teada, et lõvi ei rünnanud Smithi, sest nägi, et Numa oli pööranud tagasi, 
inimene aga läinud edasi. Mõni ebaühtlane kriimustus kaljulõhe seinal pajatas talle 
väga täpselt, mis siin oli edasi juhtunud. 

«Tema õnn, et ta Numale pihta ei saanud," mõtles Tarzan endamisi. 

Lõhe lõpus õnnestus Tarzanil suurivaevu pugeda läbi avause, mis viis Midianimaa 
orgu. Siin leidis ta kohe jälle Smithi jälje ja läks seda mööda alla järve äärde, kuna 
Danny vantsis 

väsinult lõhe konarlikku põhja mööda talle järele. 

Tarzan läks kiiresti, sest jälg oli selgesti nähtav. Jõudnud Chinnereti kaldale, nägi ta 
siin Smithi jälgi segamini naiste omadega, mille olid jätnud euroopalikud saapad ja 
punutud sandaalid. 

Esimest korda lõunamidiaanlaste orgu nähes otsustas ta vääralt, et Smith oli leidnud 
sõbralikke inimesi ja viibib praegu väljaspool hädaohtu. Selle peidetud oru 
salapärasus äratas tema uudishimu ja ta otsustas külla minna, enne kui jätkata Smithi 
otsinguid. Aeg ei tähendanud talle midagi, sest teda olid kasvatanud metsikud ahvid, 
kelle jaoks polnud aega olemas. Kuid inimloomuse lahutamatuks omaduseks on 
uurida ja tundma õppida oma vähetuntud maailma iga tühisematki asja. 

Niisiis suundus ta kärmelt kauge küla poole, Danny aga vantsis jalgu järel vedades 
mööda kaljupragu. Danny oli väsinud. 

Ta lootis peatselt näha tagasipöörduvat Tarzanit koos Smit-higa või siis teatega 
tema surmast, seepärast jäi ta sageli puhkama. Seetõttu siis, kui ta lõhe lõppu jõudis ja 
läbi ava kummalisse orgu puges, oli Tarzan juba silmist kadunud. 

«Kurat võtaks!" hüüdis Danny. «Kes oleks võinud arvata, et see lõhe sellisesse 
kohta toob. Huvitav, missugust teed läks Tarzan?" 

Mõne minuti tegeles Laskur selle mõttega. Ta uuris maad, nagu seda oli teinud 
Tarzan, pidas väikese närilise jäetud väheseid täpikesi inimese jälgedeks ja läks vale 
teed. 


XVII. Ta on minu oma 


Elijah' jässakad heledajuukselised sõdurid piirasid Lafayette Smithi ja tema kaks 
kaaslannat kähku ümber ning võtsid kinni. Elijah tõstis Smithi püstoli üles ja uuris 
seda huviga, siis aga pistis kitsenahast kotti, mis rippus tal vööl. 

«Tema on minu oma!" ütles Eshbaal Isobelile näidates. 

«Mispärast?" küsis Noah' poeg Elijah. 

«Ma nägin teda esimesena," vastas Eshbaal. 

»Kas sa kuulsid, mis ta ütles?" küsis Isobel leedi Barbaralt. 

Inglanna noogutas ükskõikselt pead. 

Tema mõistust oli vallanud õud ja pettumus, sest mõnes mõttes 

võis tulevik olla hullem kui lõunamidiaanlaste maal. 

Need olid tugevad algelised sõdurid, mitte aga inimesed, kelle loomulikke kirgi oli 
nõrgestanud päritav mõistuse ja närvihaigus. 

»la tahab mirid," ütles Isobel. ,,Kas ta pole siis ilus?" 

Leedi Barbara vaatas tüdrukule peaaegu vihaselt otsa, kuid äkki meenus talle, et 
Isobel on täiesti kogenematu ega kujuta ette oma saatust, mis võib teda 
põhjamidiaanlaste maal oodata. 

Oma algelise usuhullustuse juures eitasid lõunamidiaanlased isegi kõige 
ilmselgemaid soo jätkamise järke. See oli täiesti keelatud ja emad tapsid sageli oma 
vastsündinuid, et varjata patu tagajärgi. 

»» Vaene väike Isobel,” ütles leedi Barbara. 

»Mida sa silmas pead, Barbara?" küsis tüdruk. ,,Kas sa polegi õnnelik, et see ilus 
mees tahab mind?" 

»»Kuula, Isobel!" lausus leedi Barbara. ,,Sa tead, et ma olen su sõber, eks ole?" 

»»sa oled mu ainuke sõber!" vastas tüdruk. ,,Oled ainus, keda ma armastan." 

»Siis usu mind, kui ma ütlen sulle, et sa pead ennast tapma, nii nagu teen seda mina, 
kui meil ei õnnestu nende inimeste käest pääseda.” 

»Mispärast?" küsis Isobel. ,,Kas nad pole siis ilusad?" 

»» Unusta nende ilu," vastas leedi Barbara, ,,kuid ära iialgi unusta seda, mis ma sulle 
ütlesin.” 

»» Nüüd hakkas mul hirm,” ütles Isobel. 

Jumal tänatud!" hüüdis inglanna. 

Põhjamidiaanlased kõndisid vabalt, vähimagi rivimärgita. Nad osutusid äärmiselt 
jutukateks inimesteks. Nende vaidlused ja kõned olid pikad ning lõputud. Mõnikord 
vaidlesid nad mõne küsimuse üle nii tuliselt või kuulasid jutustaja pikka ülespuhutud 
kõnet sellise õhinaga, et unustasid oma vangid, kes sattusid kord nende keskele, kord 
ette, kord taha. 

Näis, et leedi Barbara seda just ootaski. 

»» On aeg,” sosistas ta. ,, Nad ei vaata.” 

Ta peatus ja pööras ümber. Nad olid metsas puude vahel, kus võis pelgupaika leida. 
Ka Smith ja Isobel jäid seisma. Minuti seisid kõik kolm vaikides ja jälgisid hinge 
kinni hoides enda kinnivõtjate kaugenevaid kogusid. 

»»Jookseme,” sosistas leedi Barbara, Jookseme igaüks ise kanti 

ja kohtume taas selle kalju jalamil.” 

Lafayette Smith ei taibanud, mis ärgitas leedi Barbarat panema ette lahku minna. 


See tundus talle rumala ja tarbetu otsusena. Aga et ta usaldas leedi Barbara praktilist 
meelt rohkem kui enda oma, jättis ta kahtlused välja ütlemata, ehkki tunnustas tema 
plaani osaliselt, et seletada järgnevaid toiminguid. 

Inglanna jooksis kagusse, Isobel, alistudes sõbratari käsule, edelasse. Smith vaatas 
tagasi ja, veendunud, et nende kadumine oli jäänud märkamata, kõhkles viivu, 
millises suunas joosta. Teda valdas mõte, et hoolimata õnnetutest asjaoludest, mis 
kõik tema pingutused ära oli nullinud, oli ta ikka veel tütarlaste kaitsja. 

Ja siis ta taipas, et kaitsta neid mõlemaid on veelgi raskem, sest nad põgenesid eri 
suunas. 

Aga peagi tegi ta valiku, ehkki see polnud kerge. Isobel oli oma kodukandis. See, et 
põhjamidiaanlased ta vangi võtsid, teda eriti ei kurvastanud. Ta teadis, et nende 
hulgas tal halvemaks ei lähe. 

Leedi Barbara kuulus aga teise maailma ja Smith oli kuulnud tema sõnu, et eelistab 
surma nende metslaste seas elamisele. Järelikult oli tema kohus minna ja kaitsta leedi 
Barbarat. 

Niisiis laskis ta Isobelil minna kalju juurde üksi, ise aga järgnes inglannale 
Chinnereti järve suunas. 

Leedi Barbara Collis jooksis seni, kuni jõud üles ütles. Mõni minut tundus talle, et 
kuuleb selgesti enda taga jalgademüdi-* nat. Ahastusest meeletuna haaras ta taskust 
noa ja tegi selle jooksu pealt lahti. 

«Huvitav," mõtles ta, ,,kas ma suudan end selle mannetu relvaga tappa?" 

Ta oli veendunud, et võib enda tagaajajale anda surmahoobi või siis lüüa ta rivist 
välja. Mõte enesetapust kutsus temas esile protesti. Ta pidi end kaitsma. Väike nuga 
pihku surutud, oli ta lõksu aetud ehtne ematiiger. 

Aga kui ta nägi enda poole jooksmas Lafayette Smithi, muutus ta äkki nõrgaks ja 
varises maha, siis aga ajas end istukile ja toetas selja vastu puutüve. Raskelt 
hingeldades astus Lafayette Smith ligi ja istus ta kõrvale. Kumbki ei lausunud sõnagi. 

Esimesena sai kõnevõime tagasi leedi Barbara. 

»Ma ju ütlesin, et me peame jooksma igaüks ise kanti,” tuletas 

ta mehele meelde. 

»Ma ei saanud teid üksi jätta,” vastas mees. 

»Aga kuidas siis Isobel? Te jätsite ta üksi?" 

»Ma ei saanud ju mõlemale järele joosta," vaidles mees talle vastu. ,,Ma tean, et 
Isobel on oma kodus. Teile tähendab põgenemine tunduvalt rohkem kui temale.” 

Neiu vangutas pead. 

»»Vangipõlv tähendab meile mõlemale ühte ja sedasama," ütles ta. ,, Kuid meist 
kahest oleksin ma enda eest suutnud hoolitseda paremini kui Isobel. Ta ei mõista, mis 
on talle ohtlik.” 

»Ja ikkagi on see teile palju tähtsam,” ei andnud Smith järele. ,,Teil on omakseid ja 
sõpru, kes teile mõtlevad ja teie pärast muretsevad. Aga väikesel Isobelil on kõigest 
üks sõbratar — teie. Ka mina võin pidada end tema sõbraks ja seda ma tahaksingi." 

»» Kujutlen, et meie kolm, nii läbi ja lõhki erisugused, oleme maailmas kõige ühtsem 
sõpruskond,” vastas neiu ja naeratas vaevaliselt. 

» Üksildaste sõprade liit,” pakkus Smith. ,, Võib-olla tuleks meil praegu korraldada 
juhtide istung ja otsustada, mida hakkame edasi tegema, et kaitsta liikmete huve? Mis 
teie arvate? Ma teen ettepaneku edasi minna." 

»»Ma toetan teie ettepanekut.” 

Nende sõnadega tõusis neiu püsti. 


»Te olete ju kohutavalt väsinud, eks ole?" küsis mees. ,,Kuid ma arvan, et ainus, 
mida me praegu tegema peame, on minna põhjamidiaanlaste maast võimalikult 
kaugele. Kahtlemata püüavad nad meid uuesti kinni võtta, niipea kui meie kadumist 
märkavad." 

»Kui me ainult suudaksime leida koha, kus end pimedani varjata," lausus neiu. 
»Seejärel tuleksime öö katte all kaljude juurde tagasi ning otsiksime Isobeli ja seda 
kohta, kust me kavatsesime kraatrist üles ronida." 

»»See mets on nii hõre, et siin on võimatu leida vähimatki varjupaika. Peame otsima 
teist.” 

»Ehk leiame selle järve äärest," ütles leedi Barbara. ,,Peame nii kiiresti kui võimalik 
sinna minema.” 

Vaikides käisid nad maha küllaltki pika tee, kumbki süvenenud omaenda mõtetesse. 
Et neid ei jälitatud, siis tõstis see pisut nende meeleolu. 

» Teate," sõnas mees äkki, ,,ma mõtlen ikka ja jälle, et lõppude lõpuks pääseme me 
siiski õnnelikult sellest olukorrast.” 

»»Mis õudus see küll oli! Võimatu on kujutleda, et see kõik on juhtunud minuga. Ma 
ei suuda unustada Dzobaabi." 

Esimest korda mainisid nad lõunapoolses külas aset leidnud tragöödiat. 

»Te ei tohi sellest mõelda," sõnas Smith. ,,Tegite ainult, mis sellises olukorras 
võimalik oli. Kui te poleks seda teinud, oleks teid ja Isobeli uuesti vangi võetud ning 
te teate juba, mis see oleks tähendanud." 

»Kuid ma tapsin inimese,” lausus leedi Barbara. 

Tema häälest kostis hirmu. 

»Ka mina tapsin ühe inimese," tuletas Smith talle meelde. ,,Kuid ma ei kahetse seda, 
kuigi pole varem iialgi kedagi tapnud. Kui ma ei tulistaks nii kohutavalt halvasti, 
oleksin täna tapnud veel ühe või vahest koguni mitu inimest. Kahju, et ma seda ei 
suutnud. Seda oleks pidanud tegema. Kui kentsakalt on maailm korraldatud,” jätkas ta 
pärast minutilist vaikust. ,,Olen end alati pidanud haritud inimeseks ja alati arvanud, et 
suudan muganduda elu kõigi keerdkäikudega. See olekski niiviisi olnud, kui ma olek- 
sin elanud üliõpilaslinnakese rahulikus keskkonnas. Ent kui ma sealt lahkunud olin, 
tundusin endale päris abituna. Ma olin haletsenud neid noorukeid, kes raiskasid aega 
laskmisele ja jahipidamisele. Mehed, kes kiitlesid oma täpse laskmisega, tekitasid 
minus üksnes põlgust, nüüd aga annaksin ma kahekümne nelja tunniga kogu oma 
hariduse koos teiste väärtustega oskuse eest tulistada.” 

»Et olla tõeliselt haritud inimene, peab palju teadma,” ütles neiu. ,, Kuid ma kardan, 
et määratledes inimese kultuuritaset, hindate täpse laskmise tähtsust üle.” 

»Aga söögitegemine?" lisas Smith. ,,Inimene, kes ei oska süüa teha, on samuti 
viletsa haridusega. Kunagi valmistusin saama arvestatavaks geoloogias, aga seda, 
mida ma sellest ainest tean, pole kuigi palju ja pealegi ei päästa see mind siin ulukeist 
kubiseval maamunal näljast, sest ma ei oska püssi lasta ega ka süüa teha." 

Leedi Barbara puhkes naerma. 

»Ärge tehke sääsest elevanti," hüüdis ta. ,,Te võite olla halb laskur, oletame nii. 
Võib-olla ei oska te ka süüa teha, kuid teil 

on üks omadus, mis korvab arvukad puudused: te olete vapper inimene!" 

Nüüd oli Lafayette Smithi kord naerma pahvatada. 

» Tahaksin väga, et te nii arvaksite, kas või sellepärast, et praegu on see teile väga 
tähtis, kuid see pole tõsi. Mul oli eelmisel ööl külas hirm nahas ja kui täna need poisid 
meie juurde tulid, ka siis läksin ma ähmi täis, tõsijutt.” 


» Te üksnes kinnitate veel kord minu järeldust.” 

Ma ei mõista." 

»» Kultuursed ja intelligentsed inimesed on valmis hindama ning mõistma kriitilise 
olukorra ohtlikkust sagedamini kui nõmedad, kujutlusvõimeta inimesed. Kui selline 
inimene ei löö kohusetundest hädaohu ees taganema, nagu talitasite möödunud ööl 
teie, siis annab see tunnistust suuremast vaprusest, kui seda on nõmedal inimesel, 
kellel on küll rohkem ihurammu, kuid vähem mõistust kujutada endale ette 
äraarvamata asjaolusid, mis tema tegevusetuse tagajärjel tekkida võivad.” 

» Olge ettevaatlik!" hoiatas teda mees. ,,Kui sunnite mind seda kõike uskuma, 
muutun ma talumatuks egoistiks. Palun, ärge püüdke mind veenda, et minu oskamatus 
süüa teha on vooruse tunnus!” 

Oi! Kuulake! Mis see on?" 

Neiu peatus ja pöördus sinnapoole, kust nad tulnud olid. 

»Nad leidsid meid üles!" ütles Lafayette Smith. ,, Minge edasi nii kiiresti, kui saate, 
ma püüan neid kinni pidada." 

»Ei,” Vastas neiu. ,,Sellest pole kasu. Jään teiega, mis iganes ei juhtuks.” 

»Noh, palun!" anus mees. «Milleks ma jään neid ootama, kui te ei kasuta võimalust 
lahkuda?" 

»Sellest ei tule nagunii midagi head," lausus leedi Barbara. ,, Nad võtavad mu kinni 
pisut hiljem ja teie eneseohverdamisest pole mingit kasu. Me võime neile järele anda, 
lootes, et suudame neid veenda meid hiljem vabaks laskma või otsida võimalust 
põgeneda pärast pimeduse saabumist." 

» Teil on parem põgeneda," ütles Smith, ,,sest mina kavatsen võidelda. Ma ei taha 
teid neile võitluseta loovutada. Kui te praegu lahkute, saan ma ehk teha seda hiljem. 
Me võime kohtuda kalju jalamil, aga kui te leiate väljapääsu, siis ärge mind oodake. 
Nüüd aga tehke, nagu ma ütlesin.” 

Tema toon oli järeleandmatu, käskiv. 

Neiu kuuletus ja jätkas teed Chinnereti poole, kuid jäi äkitselt seisma ja pööras 
ümber. 

Smithile ligines kolm meest. Äkki võttis üks neist hoogu ja viskas meest nuiaga, 
seejärel sööstsid kõik kolmekesi talle kallale. Nui kukkus ameeriklase jalge ette, 
Barbara nägi, kuidas Smith kummardus ja nuia pihku haaras. Kolme kutse peale tuli 
metsast veel salk midiaanlasi. Üks neist, kes ameeriklast oli visanud, tormas Smithi 
juurde. Too virutas talle nuiaga pähe. Mi-diaanlane kukkus maha nagu tapetud härg. 
Järgmisel hetkel viskus Smith nuia keerutades kahele teisele vastu. 

Tema rünnak oli nii ootamatu, et nad seisatasid ja pistsid siis plagama. Üks meestest 
komistas ja leedi Barbara kuulis puruneva kolju raksatust. 

Kuid siis jõudis kohale abivägi, kes piiras ainukese vaenlase sisse ja sööstis talle 
kallale. Leedi Barbara ei saanud jätta üksinda inimest, kes oli nii vapralt, ehkki 
lootusetult püüdnud teda kaitsta. 

Kui põhjamidiaanlased Smithi relvituks tegid ja ta kinni võtsid, nägid nad, et neiu 
seisab nende lühikese kähmluse paigas. 

»Ma ei võinud ära joosta ja teid maha jätta,” seletas leedi Barbara mehele, kui neid 
mõlemaid külla viidi. ,, Arvasin, et nad kavatsevad teid tappa, ega suutnud seda välja 
kannatada. See oli kohutav, kuid ma ei saanud teid maha jätta.” 

Mingi hetke vaatas mees talle otsa. 

Jah,” vastas ta, ,,sa ei võinud nii teha." 


XVIII. Noormees ja neiu 


Danny Laskur oli väsinud ja hingepõhjani nördinud. Ta oli juba mitu tundi 
kõmpinud, kujuüedes, et läheb jälge mööda, kuid ei silmanud ikka veel oma kaaslast. 
Ta oli janusse suremas ja seepärast heitis tihti pilke järve poole. 

»Saatananahk," pomises ta. ,,Ma ei kavatse rohkem selle poisi järel komberdada, 
enne kui pole janu kustutanud. Suus on tunne, nagu oleksin terve nädal vatti söönud.” 

Ta pööras kaljudest eemale ja hakkas minema järve poole, mille kutsuvad veed 
keskpäevapäikeses sillerdasid. Kuid looduse ilu ei huvitanud Laskurit, kes mõtles 
ainult võimalusele janu kustutada. 

Tee kulges üle välja, mida katsid kraatri nõlvadelt allavari-senud rahnud. 

Ta pidi väikeste kivide vahel endale teed otsima ja vahtis peaaegu kogu aeg jalge 
ette. Aeg-ajalt pidi ta ümber suurte rahnude minema, millest paljud kõrgusid tal üle 
pea. 

Ta needis kogu Aafrikat ja eriti seda paikkonda, kui tuli ebatavaliselt suure 
kaljurahnu ümbert ringi minna. 

Ootamatult jäi ta seisma ja ajas imestusest silmad pärani. 

»Kurat võtaks!" hüüatas ta. ,,On see alles tots!" 

Talle tuli vastu kuldjuukseline neiu, ümber vaid väike tükk jämedakoelist riiet. 
Samas nägi teda ka tüdruk ja jäi seisma. 

Oo!" hüüatas Isobel õnnelikult naeratades. 

»Kes sa oled?" 

Kuid tüdruk rääkis midiani keelt ja Danny ei saanud temas aru. 

»Kurat võtaks!" ütles Laskur. ,,Ma teadsin, et pidin millegipärast Aafrikasse sõitma, 
ja palun väga, teie oletegi siin. Kuule, beebi, sa oled täitsa tots. Võin öelda kõigile, et 
oled maru tots, imekena!" 

»» Aitäh!" sõnas Isobel inglise keeles. ,,Mul on hea meel, et ma meeldin teile." 

»Kurat võtaks," pomises Danny, ,,sa räägid nagu inglanna. Kust sa pärit oled?" 

»»Midianist," vastas Isobel. 

»Ma pole sellisest maast iialgi kuulnud. Mis sa siin teed? Ja kus on teised?" 

»» Ootan leedi Barbarat," vastas tüdruk. Ja lisas siis: Ja Smithi." 

»» Smithi? Missugust Smithi?" päris noormees. 

00, ta onnii ilus," lausus Isobel usaldavalt. 

«Tähendab, see pole see Smith, keda mina otsin," sõnas Laskur. ,, Aga mis ta siin 
teeb ja kes see leedi Barbara on?" 

» Abrahami poeg Abraham oleks tapnud leedi Barbara ja minu, kui Smith poleks 
tulnud ja meid päästnud. Ta on väga julge!" 

»Noh, nüüd ma tean täpselt, et see pole see Smith," ütles Danny. ,, Ehkki ma ei või 
öelda, et tal iseloomu poleks. Ent olen kindel, et ta ei tea, kuidas kedagi päästa, sest ta 
on ju geoloog.” 

»»MISs su nimi on?" küsis Isobel Laskurilt. 

»Kutsu mind Dannyks, pisike." 

»»Minu nimi pole Pisike," seletas tüdruk õrnalt, ,,vaid Isobel." ,,Isobel? Kurat võtaks, 
on see alles nimi. Sind peaks kutsutama Gwendolyniks.” 

»Ma olen Isobel," kinnitas talle tüdruk. ,,Ma tean kindlalt, 

kes sina oled.” 

Ütle mulle, pisike, kes ma olen? Võib-olla president Hoo-ver, kas pole?" 


»Ma ei tunne sellist," ütles Isobel. ,,Sa oled Laskur.” ,, Mida sa tead Laskurist, 
pisike?” 

»»Minu nimi pole Pisike, vaid Isobel," parandas teda neiu. ,,Hea küll, 15," andis 
Danny järele. ,,Kuid ütle mulle, kes rääkis sulle Laskurist?” 

»Minu nimi pole Is, vaid...” 

»»Oh jaa, pisike Isobel. Sain aru. Kuidas jääb siis Laskuriga?” 

»Misasja?" 

»Ma just praegu küsisin sinult.” 

»Kuid ma ei saa sinu keelest aru,” seletas Isobel. ,,See kõlab inglise keele moodi, 
aga see pole see inglise keel, mida leedi Barbara mulle õpetas.” 

»»See polegi inglise keel,” kinnitas Danny tüdrukule tõsiselt. , Nii räägitakse 
Ühendriikides." 

»»See on kangesti inglise keele moodi, eks ole?" 

Õige," lausus Laskur. ,, Ainus vahe on selles, et meie saame inglastest aru, kuid 
nemad meist alati mitte. Mulle tundub, et nad on lihtsalt kurdid." 

»Oo ei, nad pole kurdid," kinnitas talle Isobel. , Leedi Barbara on inglanna ja ta võib 
rääkida samuti nagu sina.” 

»Aga sa ütle mulle siiski, kes puhus sulle Laskurist?" 

»Räägi inglise keeles, palun,” lausus Isobel. 

»» Kurat võtaks, mis võib lihtsam olla! Ma küsin, kes sulle rääkis Laskurist ja mida 
nad sulle rääkisid?” 

Danny kannatus oli katkemas. 

» Temast rääkis meile Smith. Ta ütles, et Laskur on tema sõber. Kui ma sind nägin, 
siis arvasin, et sina oledki Smithi sõber, kes teda otsib." 

»Mida sa temast tead?" hüüdis Danny. 

»Ma just praegu rääkisin sulle temast kõik, mida tean,” seletas tüdruk. ,, Aga võib- 
olla sa ei saanud minust aru. Küllap sa kuuled halvasti.” 

»Kas sa heidad minu üle nalja, pisike?” 

»Minu nimi pole Pisike.” 

»»Noh, hea küll. Ma tean su nime." 

»Miks sa siis mind teisiti kutsud? Kas mu nini ei meeldi sulle?" 

»» Meeldib küll, pisike, see tähendab — Isobel. See on lihtsalt maru nimi. Ent ütle 
mulle, kus on vana Smith? Minu Sniithikene." 

»Ma ei tunne seesugust inimest.” 

»Kuid alles sa kinnitasid just vastupidist.” 

00, saan aru!" hüüatas Isobel. ,,Smithikene on Smith ameerika keeles. Kuid Smith 
pole vana, ta on noor.” 

»»Noh, ja kus ta siis on?" päris Danny tüdrukule järele andes. 

»Meid võtsid vangi ilusad mehed Põhja-Midianist,” seletas Isobel. ,, Kuid meil 
õnnestus põgeneda. Me jooksime igaüks ise suunda, kuid peame õhtul kokku saama 
siit lõuna pool kaljude juures.” 

»Ilusad mehed?" päris Laskur. ,,Kas ta tõesti laskis sul mingisuguse elfide jõugu 
lõksu sattuda?” ,, Ma ei saa aru," ütles Isobel. 

Ja ei saa saamagi," kinnitas Danny. ,, Aga kuule, pisike..." ,, Minu nimi...” 

»»Ah, mul läheb kogu aeg meelest ära, kuid sa tead, mida ma silmas pean. Teeme nii, 
et sina ja mina jääme seniks kokku, kuni leiame Smithikese. Mis sa selle peale 
kostad?” 

»»See oleks suurepärane," kinnitas tüdruk. 

»Kuule, kutsu mind Dannyks, pi... Isobel.” 


Jah, Danny.” 

»Kurat võtaks, ma ei teadnudki, et Danny on nii maru nimi, enne kui kuulsin, kuidas 
sina seda hääldad. Aga mis siis, kui me põrutame järve äärde jooma? Mul on selline 
janu, et paras oleks keel vesti peale ajada. Siis aga tuleme siia tagasi ja otsime Smithi- 
vana.” 

»»See on imetore,” nõustus Isobel. ,, Mul on ka kange janu.” Ta ohkas. 

»»Sa isegi ei tea, Danny, kui õnelik ma olen.” --«Mispärast?" küsis noormees. 
«Seepärast, et sina oled minuga.” ,,Kurat võtaks, Isobel, nii kähku." 

»Ma ei saa aru, mida sa silmas pead,” vastas neiu süütult. 

Ütle, mispärast oled sa nii õnnelik, et minuga oled?" 

»»See on sellepärast, et tunnen end turvaliselt. Smith rääkis, et ta tunneb end alati 
turvaliselt, kui sa temaga oled." 

»Ah siis selles on asi. Sa tahad, et ma sind kaitseksin, eks ole? Ja ma ise ei meeldi 
sulle üldse?" 

»»00, muidugi meeldid sa mulle, Danny," hüüdis neiu. «Arvan, et sa oled väga ilus.” 
Jah? Ent kuula, õeke, sa oled arvatavasti vahva jõmpsikas. Ma ei tea, võib-olla ka 
mitte. Aga ära niimoodi räägi! Ma ju tean, kuidas mu sihverplaat välja näeb. Ma pole 

nii ilus, nagu sa arvad.” 

Isobel, kes tabas vaid Danny üksikuid mõtteid, ei vastanud midagi ja nad läksid 
mõnda aega vaikides järve poole. 

Mets oli neist vasakut kätt veidi kaugemal ja neil polnud aimugi, mis seal sünnib. 
Sealt ei kostnud ainsatki häält, mis oleks neile kuulutanud leedi Barbarat ja Smithi 
tabanud hädast. 

Nad kustutasid järvest janu ja siis ütles Laskur, et kavatseb enne kaljude juurde 
minekut pisut puhata. 

«Huvitav,” lausus ta, «kui palju võib inimene maha kõmpida? Viimased kaks 
nädalat polegi ma muud teinud, kui kõm-pinud sinna ja tagasi.” 

«Kui palju?" küsis Isobel. 

Noormees ei vastanud ja tüdruk märkas tema muutunud hingamisest, et ta magab. 

Isobel istus Danny kõrval, silmitses teda ainiti ja aeg-ajalt pääses ta huulilt sügav 
ohe. Ta võrdles noorukit Abrahami poja Abrahami, Smithi ja ilusate inimestega 
Põhja-Midianist ning võrdlus tuli alati Danny kasuks. 

Kuum päike heitis tulipalavaid kiiri otse talle, sest varju ei olnud. Väsimus ja 
kuumus rammestasid neiut. Ta heitis Laskuri kõrvale, sirutas end õndsalikult välja ja 
jäi samuti magama. 

Laskur ei maganud kuigi kaua. Ärganud, ajas ta end küünarnukile ja vaatas ümber. 
Tema pilk langes tüdrukule ja jäi sinna mõneks ajaks pidama, märgates noore 
painduva keha kauneid piirjooni, lopsakaid kuldseid juukseid ja võluvat nägu. 

«Jah, ta on tõeline kaunitar," mõtles Danny endamisi. «Olen elu jooksul näinud 
palju tüdrukuid, kuid midagi sellist veel mitte. Huvitav, kus asub Midiani linn, kust ta 
pärit on? Kui seal on kõik niisugused nagu tema, siis peaks see linn mulle küll 
sobima.” 

130 

Isobel liigutas end. Danny astus ta juurde ja puudutas teda õlast. 

»Meil on aeg pihta hakata, kui tahame Smithi-vana ja seda daami üles leida," ütles 
noormees. Isobel tõusis istukile ja vaatas ringi. 

Oh!" hüüatas ta. ,, Kuidas sa mind ehmatasid! Arvasin, et tuleb keegi võõras.” 

»Mispärast? Nägid sa und?" 


»E1. Kuid sa ütlesid, et peame kellelegi pihta saama.” ,Jälle ei saanud sa minust aru. 
Ma tahtsin ütelda, et peame leidma tee kaljude juurde.” 

Isobel paistis olevat kimbatuses. 

»» Tähendab, kaljude juurde minekuks, nagu sa räägid, peame kokku saama Smithi- 
vana ja daam leedi Barbaraga? Noh, nüüd on mulle kõik arusaadav," ütles ta. ,,Hea 
küll, lähme siis." 

Aga kui nad sinna jõudsid, polnud seal Smithist ja leedi Bar-barast vähimatki märki. 

Isobel pani ette minna lõunasse selles suunas, kustkaudu tema ja inglanna olid 
lootnud välisilma pääseda. 

»Kuidas sa orgu sattusid, Danny?" küsis tüdruk. 

»» Ronisin läbi suure mäelõhangu," vastas noormees. 

»»See peab olema sama koht, kustkaudu Smith siia tuli,” ütles neiu. ,, Kas sa suudad 
seda uuesti üles leida?” 

»» Muidugi." 

Oli alles keskpäev, kui ta Isobeli kaljulõhe juurde tõi. 

Kuid siingi ei näinud nad kedagi ja jäid kimpu, mõeldes, mida oleks parem ette 
võtta. 

» Vahest aurasid nad juba ära, kuni me siia tulime?" oletas Danny. 

»Ma ei mõista, mida sa räägid," ütles Isobel, ,,aga ma arvan, et võib-olla leidsid nad 
augu, kui me magasime, ja väljusid orust.” 

»Noh, kas ma ei öelnud siis sedasama?" küsis Danny. ,,See kõlas teisiti.” 

»Kuule, miks sa minu ees nina püsti ajad?" ,,Ajan nina püsti?" 

Ja mis kasu sellest on?" urises Laskur halvakspanevalt. «Ronime parem sellest 
prügiaugust välja ning otsime Smithi-vana ja seda seelikut teiselt poolt. Mis sa selle 
kohta arvad?" 

»»Aga äkki pole nad veel ära läinud?" 

»»Noh, siis tuleme siia tagasi. Kuid olen kindel, et nad on juba seal. Vaata, kas näed 
seda jälge?" 

Ta osutas ühele omaenese jäljele, mille ta oli jätnud juba varahommikul ja mis viis 
Orgu. 

» Arvan, et hakkan seda jagama. Õige varsti pole Tarzanil enam minu ees eeliseid." 

»Tahaksin näha, mis seal teisel pool kaljusid on,” ütles tüdruk. ,,Olen alati tahtnud 
sinna sattuda.” 

»Seal pole midagi erilist," kinnitas talle Danny. ,,Pisut rohkem loodust. Pole isegi 
putkat soojade viineritega või kas või baari.” 

»Aga Mis see on?" 

»» Noh, see, kus võib keha kinnitada." 

»»Mismoodi keha kinnitada?" 

»Kurat võtaks, pisike, sa arvad, et ma olen professor? Ma pole iialgi kohanud 
inimest, kes võiks sellisel hulgal küsimusi esitada." 

»»Minu nimi..." 

»Ma tean küll su nime. Nüüd aga ronime sealt august läbi. Mina lähen ees, sina 
tuled mulle kohe järele.” 

Tee mööda kaljulõhe konarlikku põhja ajas Laskuril harja punaseks, kuid Isobel oli 
üksainus rõõm ja ootus. Kogu oma elu oli ta unistanud näha imetabast maailma teisel 
pool kaljusid. 

Tema küla rahvas rääkis, et seal on lauskmaa, täis pattu, ketserlust ja kurjust, ja kui 
keegi seal liiga kaugele läheb, kukub ta kindla peale üle ääre alla ning põleb lõõmavas 
põrgutules. Kuid Isobeli vaevasid kahtlused. Tema eelistas maalida teistsugust pilti: 


maad, mis on täis lilli ja puid, vulisevat vett, kus ilusad inimesed naeravad ja laulavad 
pikkadel päikesepaistelistel päevadel. Peagi saab ta seda näha oma ihusilmaga. Ja 
eelseisev väljavaade erutas teda veelgi rohkem. Lõpuks jõudsid nad kaljulõhe lõppu ja 
vaatasid künka jalamil laiuvat metsa. 

Isobel lõi vaimustusest käed kokku. 

Oo, Danny!" hüüdis ta. ,,Kui ilus!" 

»Mis on ilus?" küsis Laskur. 

»Kõik. Kas siis pole, Danny?" 

»»Ainus, mis siin ilus on, oled sina, pi..., Isobel," ütles Danny. Tüdruk pööras ümber 
ja vaatas suurte siniste silmadega talle otsa. 

»Sa arvad, et ma olen ilus, Danny?" 

»» Muidugi!" 

»Väga ilus?” 

«Ilusamat polegi!" vastas noormees. ,, Aga mispärast sa küsid?" 

«Leedi Barbara ütles mulle sedasama.” 

Laskur mõtles mõne silmapilgu. 

«Arvan, et tal on tuline õigus.” 

«Sulle meeldib mind pisikeseks hüüda, eks ju?" 

«Jah, see tundub sõbralikum olevat," seletas noormees. «Ja kergem on meelde 
jätta.” 

«Hästi, sa võid mind pisikeseks kutsuda, kuid ära unusta, et mu nimi on Isobel.” 

«Tehtud," ütles Danny. «Siis ma ei hakkagi pead murdma, vaid kutsun sind 
pisikeseks, õeke.” 

Tüdruk naeris. 

»»Sa oled naljakas, Danny. Sulle meeldib kõike tagurpidi rääkida. Mis õde ma sulle 
olen?" 

»Ja mul on selle üle väga hea meel, pisike." «Mispärast? Kas ma ei meeldi sulle?" 
Danny puhkes naerma. 

»Ma pole eales näinud seesugust nagu sina," lausus ta. ,,Sa sunnid mind alati nagu 
kord ja kohus mõtlema, kuid" lisas ta tõsisemalt kui harilikult, «ühe küsimuse juures 
pole mul vaja mõelda, olen selle juba ammu ära lahendanud — sa oled hea tüdruk.” 

»Ma ei mõista, millest sa räägid,” ütles Isobel. 

«Jah, tõepoolest, sa ei võigi seda teada," vastas Danny. «Istume parem ja puhkame 
jalgu. Olen väsinud.” 

»»Mu kõht on kole tühi,” lausus Isobel. 

»Ma pole iialgi näinud naist, kes poleks olnud näljane. Ja miks pidid sa sellest juttu 
tegema? Mu kõht on nii tühi, et võiksin rohtu süüa.” 

«Smith tappis kitsetalle ja me sõime osa sellest ära," ütles Isobel. «Ülejäänu keeras 
ta naha sisse ja kaotas arvatavasti ära, kui põhjamidiaanlased meile kallale tungisid. 
Kahju...” 

«Oota!" ütles Danny. «Milline loll ma olen!" 

Ta torkas käe kuue taskusse ja tõmbas välja mõne tüki toorest liha. 

«Vedasin neid terve päev kaasas ja unustasin päris ära, ise aga olen nälga suremas.” 

«Mis see on?" küsis Isobel. 

»»See on siga," ütles Danny. 

Ta hakkas lõkke jaoks kuiva rohtu ja oksi otsima. 

»»Ma tean, kus on ülejäänud tükid. Arvasin, et ei suuda neid süüa, nüüd aga saan aru, 
et suudan küll, isegi kui mul tuleks ussidega nende pärast lahingut lüüa.” 


Isobel aitas tal korjata mäenõlval kasvava puu kuivi oksi. Lõpuks olid nad kogunud 
neid piisavalt ja hakkasid tule kohal metssealiha tükke küpsetama. Nad olid 
toiduvalmistamisest niivõrd haaratud, et ei märganud kolme ratsanikku, kes miili kau- 
gusel mäeharjal ratsuteid pingutasid ja neid silmitsesid. 

«Näed sa, me teemegi juba koduseid majapidamistöid, kas pole?" tähendas Laskur. 

»Mis?" küsis Isobel. 

«Kui noormees ja neiu abielluvad, siis teevad nad ühiselt süüa. Hea, et meil pole 
vaja nõusid pesta." «Mis tähendab «abielluvad"? küsis Isobel. «Noh, see on..." Danny 
punastas. 

Ta oli paljudele tütarlastele rääkinud paljudest asjadest, rääkinud sellistki, mis võis 
isegi puujumala punastama panna, kuid siin sattus Danny esimest korda kimbatusse. 

»» Noh," kordas ta, ,,see tähendab koos elada." 

00," lausus Isobel. 

Ta vaikis mõnda aega, jälgides, kuidas sealiha tule kohal säriseb, siis aga tõstis 
silmad Danny poole. 

«Arvan, et koduseid majapidamistöid teha on lõbus.” 

»Ka mina arvan nii,” soostus Danny. «Sinuga...” 

Ta hääl oli erutusest pisut kähe, silmad vaatasid Isobeli. Neisse ilmus veider tuli, 
mida polnud näinud veel ükski tütarlaps. 

«Oled naljakas väike tüdruk,” ütles ta. ,, Ma pole iialgi kohanud sellist nagu sina.” 

Ora otsast, mida ta käes hoidis, vupsas äkki lihatükk maha ja potsatas tulle. 

«Kurat võtaks!” karjatas Danny. ,,Sa vaata ometi!" 

Ta õngitses armetu lihatüki tulest ja tuhast välja ning uuris seda igast kandist. 

«Jah, ei paista eriti isuäratav olevat, kuid ma ei kavatse seda minema visata. Olgu 
mis on, kuid ma pistan selle nahka.” 

»Oi, vaata!" karjatas Isobel. «Siiapoole tuleb mitu inimest ja 

kõik on mustad. Milliste veidrate loomade seljas nad istuvad. Oo, Danny, ma 
kardan!" 

Juba tema esimese karjatuse peale pööras Danny ümber ja kargas jalule. Ainus pilk 
ütles talle, et võõrad ei olnudki võõrad. 

»Putku, pisike!" hüüdis ta. ,,Roni uuesti lõhesse ja jookse orgu. Nad ei saa 
hobustega sind taga ajada.” 

Kolm bandiiti olid juba üsna lähedal. Nähes, et nad on avastatud, kihutasid 
bandiidid tuhatnelja edasi, Isobel aga seisis ikka veel väikese lõkke juures, ehmunud 
ja silmad pärani. 

Ta ei saanud aru kummalisest erikeelest, mida Laskur kasutas inglise keele asemel. 
Inglise kõnekäänud, mida oli talle õpetanud leedi Barbara, ei sisaldanud kõiki neid 
sõnu. Aga isegi siis, kui ta oleks aru saanud, poleks see midagi muutnud, sest Isobel 
polnud seda sorti, kes ohtude ees araks lööb ja plagama pistab, jättes sõbra hätta. 

Laskur vaatas tagasi ja nägi, et Isobel oli ikka veel seal. 

Jumala pärast, põgene!" hüüdis ta. ,, Ma tunnen neid! Need on bandiidid!" 

Bandiidid olid juba tema lähedal. Et säästa padruneid, mida oli raske hankida, 
proovisid nad teda püssidega jalust maha lüüa. Danny põikas esimese ratsaniku löögi 
eest kõrvale, aga kui see ratsuteid pingutas ja hobune tagajalgadele tõusis, ajas Laskur 
end sirgu ja tiris ratsaniku hobuse seljast maha. 

Teise bandiidi hobune komistas kahe inimese otsa ja prantsatas maha, ratsanik ise 
kukkus sadulast välja. 

Laskur kahmas pika püssi, mis oli sadulast maha kistud ja tema jalge ees ukerdaval 
ratsanikul käest kukkunud. Silmad pärani, jälgis Isobel teda vaimustuse ja imetlusega. 


Ta nägi, kuidas Danny vibutas püssi nagu malakat ja lõi sellega kolmandat ratsanikku, 
siis aga nägi, kuidas esimene haaras tal jalgade ümbert kinni, teine hüppas talle selga 
ja kolmas virutas pähe. Danny kukkus maha. Hirmsast pea-haavast hakkas voolama 
verd. 

Isobel jooksis Danny juurde. Bandiidid kahmasid ta kinni ja heitsid eesmise hobuse 
selga. Seejärel kihutasid nad oma vangiga tuhatnelja minema, jätnud Danny Patrick- 
Laskuri elutult omaenda vereloiku lebama. 

XIX. Elijah' külas 

Kui Tarzan Abrahami poja Abrahami külale lähenes, märkas vaht teda otsekohe ja 
hoiatas oma inimesi. Seepärast siis, kui ahvinimene külla astus, olid kõik onnid 
tühjad. Inimesed pugesid kaljukoopasse peitu. 

Kõige ohutumast koopast kutsus Abrahami poeg Abraham oma rahvast peatama 
kummalise olendi edasiliikumist, kelle poolalasti olek ja veider sõjariist temas ärevust 
tekitasid. Ja kui Tarzan kalju jalamile jõudis, veeresid külaelanikud valju kisaga 
järsust mäenõlvast alla, et teda hävitada. 

Džunglivalitseja silmitses kisendavaid olendeid. Tema nägu ei peegeldanud 
vähimaidki tundeid. Tema hinge täitis vaid põlgus inimeste vastu, kelle näost ta luges 
hirmu ja argust. Tarzani siiatulekust polnud kasu, sest ta teadis juba, et Smith oli sel- 
lest külast lahkunud. Teda ei suutnud siin kinni pidada ei need inimesed ega nende 
kultuur. Tarzan pööras ümber ja suundus Chinnereti järve poole, kus ta oli leidnud 
Smithi, leedi Barbara ja Isobeli jäljed. 

Ta läks aeglaselt, jäi siis järve äärde janu kustutama ja metssealiha sööma, seejärel 
heitis puhkama nagu metsloom, kel on kõht täis ja kes ei kiirusta enam kuhugi. 

Külas, kust ta lahkunud oli, kiitis Abrahami poeg Abraham Jehoovat metslasest 
pääsemise eest, pidades seda suuresti enda teeneks. 

Aga mis oli juhtunud leedi Barbara ja Lafayette Smithiga? 

Neil polnud enam teist võimalust põgeneda, sest nad toimetati põhjapoolsesse Noah' 
poja Elijah' külla nüüd juba tugevdatud valve all. Neiu oli äärmiselt rusutud ja Smith 
otsustas teda julgustada, aga ei teadnud isegi, kuidas seda teha. 

»»Ma ei usu, et nad kavatsevad meile halba teha," ütles ta. ,,Me ei teinud ju midagi 
paha peale selle, et ma tapsin kitsetalle, ja sedagi ainult seepärast, et olime nälga 
suremas. Võin neile maksta mis tahes hinna, mida nad küsivad. Nad saavad selle eest 
hüvituse ja neil pole rahulolematuseks vähimatki põhjust.” 

«Millega te neile maksate?" küsis leedi Barbara. 

»Mul on raha,” vastas Smith. 

»»Mis kasu nad sellest saavad?" 

»Kuidas mis kasu? Nad võivad osta teise kitse, kui tahavad," vastas Smith. 

»» Nendel inimestel pole rahast õrna aimugi," ütles neiu. ,, Nad ei vaja seda.” 

»Arvan, et teil on õigus," möönis mees. ,,Ma ei mõelnud sellele. Sel juhul võin neile 
anda oma püstoli.” ,,Te juba andsite.” 

»Kuid see on i unu oma!" hüüdis Smith. ,, Nad peavad selle mulle tagastama." Neiu 
vangutas pead. 

» Teil pole tegem t tsiviliseeritud inimestega, kes elavad tsivilisatsiooni seadu te ja 
tavade järgi ning kannavad vastutust kohtuorganite ees, kes meie tsivilisatsiooni 
kaitsevad.” 

»»Me põgeneme veel kord," tihkas Smith öelda. 

Jah, ma usun, et see on meie ainuke lootus." 


Põhjamidiaanlaste küla, kuhu nad jõudsid, oli uhkem kui Midianimaa lõunaosa 
elanikel. 

Rohmakate viimistlemata hüttide kõrval tuli ette kivimaju ning küla paistis 
korralikum ning meeldivam. Mõnisada elanikku tuli salka vastu võtma niipea, kui 
neid märgati ja nähti vange, kel polnud lõunamidiaanlastele iseloomulikke 
taandarengu ja haiguse tunnusmärke. Näis, et põhjamidiaanlased olid suurepärase 
tervisega, tundusid arukatena ja olid kehalise arengu poolest oivaline rass. Paljud olid 
ilusad. 

Kõigil olid kullakarva juuksed ja sinised silmad. Tundus võimatuna, et nad 
põlvnesid Abrahami poja Abrahami ja tema mandunud inimestega ühest sugupuust, 
aga nii see ometi oli. 

Naised ja lapsed tõuklesid ning nügisid üksteist ja mehi, püüdes vangidele lähemale 
pääseda. Nad vadistasid ja naersid vahetpidamata. Vangide rõivad panid neid suuresti 
imestama ja lõbu tundma. 

Nende keel oli peaaegu seesama mis lõunamidiaanlastelgi ja leedi Barbara mõistis 
neid ilma vaevata. Nende jutukatkeist taipas ta, et tema halvimad kartused võivad 
täide minna. Rahvasumm siiski neile halba ei teinud. Tõenäoliselt polnud need ini- 
mesed iseenesest julmad, kuigi nende usk ja kombed nägid ette pihkusattunud 
vaenlaste julma kohtlemist. 

Külla jõudnud, lahutati leedi Barbara ja Smith teineteisest. Neiu viidi ühte hütti 
noore naise järelevalve alla, Smith saadeti mõnest inimesest koosneva vahisalga saatel 
teise onni. 

Leedi Barbara järele valvav naine oli ilus, sarnanes Isobeliga ja oli niisama 
lobisemishimuline nagu neid vangivõtnud 

mehedki. Ta suhtus oma hoolealusesse heatahtlikult. 

»Lõunamidiaanlaste naise kohta näed sa välja väga kentsakas," tähendas ta. ,, 
Meesterahvas pole aga üldse neist kellegi moodi ja ma pole iialgi näinud ka 
seesuguseid kehakatteid nagu teil.” 

»Me pole midiaanlased," ütles leedi Barbara. 

»Aga see on võimatu!" hüüdis noor naine. ,, Midianimaal elavad ainult midiaanlased. 
Siia tulla või siit ära minna ei saa. Tõsi küll, mõni räägib, et nende hiigelsuurte 
kaljude taga elavad inimesed, teised aga, et saatanad. Kui sa pole midiaanlane, oled 
saatan. Kuid sa oled muidugi midiaanlane.” 

»Me tulime maalt, mis asub nende kaljude taga," ütles talle leedi Barbara. Ja ainus 
asi, mida me tahame, on koju tagasi minna.” 

»Ma ei usu, et Elijah teil minna laseb. Ta talitab teiega nii nagu kõigi 
lõunamidiaanlastega.” ,,Kuidas siis?" 

»» Mehed tapab, sest nad on ketserid, naistest aga teeb orjata-rid, kui nad on ilusad. 
Orjatar olla polegi paha. Mina olen orjatar, ka minu ema oli seda. Ta oli 
lõunamidiaanlane, minu isa võttis ta kinni ja sai tema omaks. Ta oli väga ilus. Mõne 
aja pärast oleksid lõunamidiaanlased ta nagunii tapnud, nagu nad talitavad kõigi 
ilusate naistega enne esimese lapse sündimist. Kuid meie pole seesugused. Me tapame 
inetuid, nii poisse kui tüdrukuid, samuti neid, kes käivad läbi lõunamidiaanlaste hingi 
külastavate kummaliste deemonitega. Sinus on need deemonid peidus." 

»Ma pole midiaanlane, ütlesin ju sulle,” kordas leedi Barbara. Naine vangutas pead. 

» Tõsi, sa pole nende nägu, aga kui Elijah jääb uskuma, et sa pole lõunamidiaanlane, 
on sul lõpp käes.” ,, Lõpp käes? Aga mispärast?" 

»» Elijah on üks neist, kes usub, et kaljutaguses maailmas elavad deemonid. Ja kui sa 
pole lõunamidiaanlane, siis oled sa deemon. Ta tapab sinu ja meesterahva. Mis aga 


minusse puutub, siis olen ma üks neid, kes ei tea, mis seal kaljude taga on. Mõni 
räägib, et Midianimaa ümber maailmas elavad inglid. Kas sa oled ingel?” 

»Ma pole deemon," vastas leedi Barbara. 

»Siis pead sa olema lõunamidiaanlane või ingel." 

»Ma pole lõunamidiaanlane,” jäi inglanna endale kindlaks. «Siis oled sa ingel,” 
jõudis naine järeldusele. ,,Kui see nii on, siis pole sul raske seda tõestada.” 
»»Mismoodi?" ,,Tee imet.” 

00," sõnas leedi Barbara. 

»Kas meesterahvas on ka ingel?" küsis naine. 

»» Ta on ameeriklane." 

»»Pole ilmaski sellisest kuulnud. Mis see on, kas ingli erikuju?" . 

»Eurooplased seda ei arva." 

»Ma arvan, et Elijah peab teda lõunamidiaanlaseks ja tapab ta.” 

»Miks teie rahvas lõunamidiaanlasi nii kangesti vihkab?" küsis leedi Barbara. 

»Nad on ketserid." 

»Nad on väga usklikud," ütles leedi Barbara. ,, Nad paluvad kogu aeg Jehoovat ega 
naerata iialgi. Miks te arvate, et nad on ketserid?” 

»Nad kinnitavad, et Pauluse juuksed on mustad, samal ajal kui me teame, et need on 
heledad. Nad on rikutud, jumalavallatud inimesed. Kunagi õige ammu elasime kõik 
koos nagu üks rahvas, kuid mustajuukseliste hulgas oli palju ketsereid, kes tahtsid 
tappa heledate juustega inimesi. Siis jooksid nood minema. Sestsaadik tapavad 
põhjamidiaanlased kõiki mustajuukselisi ja lõunamidiaanlased kõiki heledajuukselise 
Mis sa arvad, kas Paulusel on heledad juuksed?" 

»Muidugi," vastas leedi Barbara. 

»See räägib sinu kasuks." 

Sel hetkel astus hüti ukse juurde mees ja nõudis leedi Barbarat. 

» Tuled kaasa,” kamandas ta. 

Inglanna järgnes saadikule, kuna teda valvanud naine läks neid saatma. 

Suure kivist hüti ees nägi ta Elijah't, keda ümbritsesid mõned vanamehed, teised 
inimesed seisid poolringis nende ümber. Leedi Barbara astus Elijah' ette, Smith pandi 
seisma tema kõrvale. 

Prohvet Elijah oli keskealine erapooletu olekuga mees. Ta oli lüheldane, jässakas ja 
lihaseline, tema nägu raamis tihe hele põskhabe. 

Nagu kõik põhjamidiaanlased, oli temagi rõivastatud üksnes kitsenahka. Ainukeseks 
relvaks oli Smithilt äravõetud püstol, mis rippus tal nahkrihma otsas kaelas. 

Elijah pöördus leedi Barbara poole. 

»»See inimene,” lausus ta, ,,ei räägi. Ta toob kuuldavale mingisuguseid hääli, kuid 
need ei tähenda midagi. Mispärast ta ei räägi?" 

»la ei oska Midianimaa keelt,” vastas inglanna. 

»ta peab seda oskama!" nõudis Elijah. ,,Kõik oskavad seda." 

» la pole Midianimaalt," sõnas leedi Barbara. 

» Siis on ta deemon,” järeldas Elijah. 

»Ehk on ta ingel?" pakkus leedi Barbara. ,,Ta usub, et Pauluse juuksed on heledad." 

See väide kutsus esile sõnasõja ning avaldas Elijah'le ja tema apostlitele niisugust 
mõju, et nad kadusid hütti salanõupidamisele. 

»Mida see kõik tähendab, leedi Barbara?" küsis Smith. » 

Loomulikult ei taibanud ta kogu jutuajamisest tuhkagi. 

»Te ju usute, et Pauluse juuksed on heledad, eks ole?" küsis neiu. 


»Ma ei tea, millest te räägite.” 

»Ma ütlesin neile, et te usute kindlalt, et Pauluse juuksed on heledad.” 

»Miks te neile seda ütlesite?" küsis Smith. 

»» Sellepärast, et põhjamidiaanlased eelistavad blondiine," vastas leedi Barbara. 

»Kes see Paulus on?" 

» Te peate silmas ,,oli"? Ta on surnud.” 

»» Muidugi, mul on väga kahju seda kõike kuulda, aga kes ta siiski oli?" jäi 
ameeriklane endale kindlaks. 

»Ma kardan, et te eirate pühakirja,” ütles talle neiu. 

»» Oh jaa, apostel. Aga mis tähendus on juuste erineval värvil?” 

»Muidugi pole mingit tähendust," seletas neiu. ,, Vahe on selles, et te minu kaudu 
kinnitasite oma usku tema heledatesse juustesse. See aga võib aidata teil oma elu 
päästa.” 

» Milline jaburdus!" 

«Muidugi, teiste inimeste usk on alati jaburdus, ainult mitte sellele, kes seda usub. 
Teist mõeldakse, et olete ingel. Kas suudate seda kujutleda?" 

»E1. Kes peab mind ingliks?" 

»» Vähemalt mina oletan seda ja loodan, et ka Elijah hakkab niimoodi mõtlema. Kui 
jah, siis oleme mõlemad pääsenud ja teil kui taevaelanikul tuleb minu kaitseks välja 
astuda.” 

» Siis olete teiegi pääsenud,” ütles mees. ,,Et ma ei oska nende keelt, siis võite teie 
öelda neile kõike, mida soovite, vähimatki kartmata." 

Jah, see on tõepoolest nii." ' 

Ta naeris. 

»Kui meie olukord poleks nii raske, naeraksin ma suure häälega." 

»Te näete vist kõiges naljakat," lausus Smith vaimustatult. , Isegi ohuga silmitsi.” 

Elijah't ja apostleid oodates kõnelesid nad paljustki. See aitas neil üle saada 
närvipinge rahututest minutitest, mis näisid neile tundidena. Nad võisid kuulda 
jutuvada nii hüti sees kui ka väljas, sest kohalikel elanikel ei seisnud suu hetkegi 
kinni. 

»Neile meeldib juttu ajada," ütles Smith. 

»Te võib-olla märkasite sellekohast ootusvastasust põhjami-diaanlaste juures?" 
küsis neiu. 

»Paljudele inimestele meeldib juttu ajada.” 

»Pean silmas tõsiasja, et mehed räägivad rohkem kui naised.” 

»» Võib-olla on see enesekaitse." 

»Näete, nad tulevad!" hüüatas leedi Barbara, kui Elijah hüti lävele ilmus, hoides 
kinni püstolist, mida kandis nagu ehet. 

Juba kiskus pimedaks, kui prohvet ja kaksteist apostlit oma kohad sisse võtsid. 

Elijah tõstis käed, et nõuda vaikust, ja kui kõik olid vakata-nud, hakkas rääkima. 

«Jehoova abiga lahendasime selle keerulise küsimuse,” ütles ta. ,, Meie hulgas on 
neid, kes kinnitavad, et meesterahvas on lõunamidiaanlane, teised aga, et ingel. Suure 
tähtsusega oli väide, et ta usub Paulusel olevat heledad juuksed. See tõendab, et ta 
pole ketser. Aga kui ta pole ketser, siis pole ta ka lõunamidiaanlane, sest kogu maailm 
teab, et nad on ketserid. Aga kui ta on deemon, võib ta ikkagi meie petmiseks 
kinnitada, et Paulusel on heledad juuksed. Kuidas me küll teada saaksime? Ometi 
peame teadma, või patustame oma nõmedusest ühe meie ingli vastu ja tõmbame 
endale kaela Jehoova needuse. Kuid me avastame tõe. Ta pole ingel, sest tal puuduvad 
tiivad.” 


Külaelanike hulgas puhkes jalamaid ,,aamenite” ja ,,halleluujäte” 

torm, kuna leedi Barbara kangestus õudusest. 

»Seetõttu,” jätkas Elijah, ,,peab ta olema lõunamidiaanlane või deemon. Igal juhul ta 
sureb.” 

Leedi Barbara pööras Smithi poole näo, mis oli isegi läbi päevituse kaame. Tema 
huuled värisesid. See oli esimene naiseliku nõrkuse ilming, mida Smith märkas selle 
ilusa neiu näol. 

»Mis juhtus?" küsis ta. ,, Kas nad kavatsevad teile liiga teha?" 

»Ei, vaid teile, mu armas sõber. Te peate põgenema.” 

»Aga kuidas?" küsis mees.' 

00, ma ei tea!" karjatas neiu. ,,On ainult üks võimalus. Peab proovima. Praegu on 
juba pime. Nad ei oska seda oodata. Ma teen midagi, et nende tähelepanu kõrvale 
juhtida, teie aga jookske metsa.” 

Smith raputas pead. 

»Ei1,” sõnas ta. ,,Me läheme koos või ma jään siia.” 

»Palun!" anus neiu teda. ,,Enne kui on hilja.” 

Elijah kõneles ühe apostliga ja siis kostis taas tema hääl. 

»Et mitte rikkuda Jehoova jumalikke käske," ütles ta, «anname selle inimese 
Jehoova enda meelevalda. Saagu tema tahtmine. Tehke valmis haud ja kui ta tõesti on 
ingel, jääb ta ellu.” 

»»00, põgenege, põgenege, palun!" karjatas leedi Barbara. 

»»MISs ta ütles?" küsis Smith. 

»Nad kavatsevad teid elusalt maha matta!" kisendas neiu. ,, Aga teie?" küsis mees. 
»Mida nad kavatsevad teha teiega?" ,, Minust saab orjatar.” 

Teravate keppide ning luust ja kivist tööriistadega kaevaski juba mitu meest hauda 
keset tanumat Elijah' hüti ees. Viimane seisis töö lõppu oodates apostlite keskel. 

Ta mängis ikka veel Smithi püstoliga, silmitsedes selle mehhanismi ja tundis huvi 
asja otstarbe vastu. Ta ei mõistnud midagi. 

Leedi Barbara veenis Smithi põgenema, kuni see veel võimalik oli, ja ameeriklane 
mõtiskles, mida ette võtta. 

» Te peate tulema minuga,” ütles ta. ,, Arvan, et teeme seda ootamatult ja jookseme 
otse läbi küla kaljude suunas, see on parim võimalus. Siinpool on vähe inimesi.” 

Küla metsasel poolel jälgis pimedusest silmapaar Elijah' hüti ees toimuvat. Vaikselt 
roomas inimene pikkamisi lähemale, kuni jõudis küla serva hüti varju. 

Äkki haaras Smith leedi Barbara käsivarrest ja pistis temaga 

jooksu põhja suunas. Tema sööst vabadusse oli nii ootamatu, et mingi hetke vältel ei 
liikunud keegi paigast, kuid minut hiljem asus Elijah' hõike peale neid taga ajama 
terve salk. 

Selle ajaga oli hüti varjus seisnud vaatleja end poetanud külla Elijah' hüti juurde ja 
jälgis nüüd tagaajamist. Ta oli üksi, sest küla keskel asuv väike plats oli tühjaks 
jäänud: kõik olid tormanud põgenenuid taga ajama, isegi naised ja lapsed. 

Smith jooksis kiiresti, hoides neiul kõvasti käest kinni. Tagaajajad hakkasid neile 
järele jõudma. 

Enam ei valgustanud nende teed küla tuled. 

Üksnes pimedus laiutas ees, sest kuu polnud veel tõusnud. Ameeriklane hakkas 
pikkamisi vasakule pöörama, kavatsedes lõunasse joosta. Neil oli võimalik pääseda 
üksnes siis, kui nad enne metsa jõudmist end tagaajajatest lahti rebivad. Vajadus andis 
neile tavalisest rohkem jõudu ja kiirust. Aga just sel hetkel, kui õnn paistis neile juba 


naeratavat, astusid nad pimedas nähtamatu laavaga kaetud maa-alalc. Smith komistas 
ja kukkus, tõmmates endaga kaasa ka leedi Barbara. 

Kui nad jalule tõusid, olid midiaanlased juba põgenike lähedale jõudnud ja sööstsid 
neile kallale. 

Viivuks pääses ameeriklane nende käte vahelt lahti ja tõusis püsti, jagades raskeid 
hoope. 

Ent põgenike vastupanu kujunes väga üürikeseks, sest kohemaid said vaenlase 
ülekaalukad jõud ameeriklasest ja inglannast jagu ning võtsid nad uuesti vangi, ehkki 
Smith võitles viimse võimaluseni. 

Täielikult masendatuna jõudsid vangid külla tagasi. Kadunud oli viimane lootus ja 
jälle kogunesid midiaanlased haua ümber jälgima ohvri piinamist. 

Smith talutati valmiskaevatud augu servale. Kaks tursket meest hoidsid teda kinni, 
kuna Elijah tõstis palves käed. Ülejäänud vajusid põlvili, hüüdes vahetevahel ,,aamen' 
ja ,,halleluuja”. 

Prohvet oli oma pika palve lõpetanud, kuid viivitas veel. Ilmselt ei andnud üks mõte 
talle rahu. Tegelikult kiusas teda mõte püstolist, mis tal rihmaga kaelas rippus. Ta 
polnud päris kindel selle otstarbes, praegu aga kavatses tappa ainukese inimese, kes 
oleks võinud talle seda öelda. 

Püstol oli Elijah'le kõige tähelepanuväärsem ese, mis talle iganes pihku oli sattunud, 
ja teda vaevas talumatu uudishimu. 

»» Võib-olla on see võlutalisman, et saatanat kõrvale pöörata, või on see äkki saatana 
või nõia amulett, mis toob mulle kaela õnnetuse?" mõtles ta. 

Selle mõtte juures võttis ta rihma kaelast ära. 

»»Mis see on?” küsis ta. 

Ta pöördus leedi Barbara poole ja näitas talle püstolit. ,,See on relv,” kostis neiu. 
»Vaadake ette, et te kedagi ei tapa.” 

»Mismoodi see tapab?" päris Elijah. ,,Mis ta räägib?" küsis Smith. ,,Ta küsib, kuidas 
püstol tapab," vastas neiu. Ameeriklasele sähvatas pähe hiilgav idee. ,, Öelge talle, et 
ta selle mu kätte annaks ja ma näitan talle,” pakkus Smith. 

Kui neiu oli ettepaneku Elijah'le tõlkinud, polnud see nõus. ,,Ta võib mind tappa," 
lausus prohvet kurjalt. ,,Ta ei anna seda teile. Ta kardab, et te tapate ta,” tõlkis neiu. 
»seda küll," vastas ameeriklane. 

» Ütle talle," lausus Elijah, ,,et ta selgitaks mulle, kuidas selle relvaga tappa.” 

»Korrake talle minu juhiseid võimalikult täpselt," ütles Smith pärast seda, kui leedi 
Barbara oli talle prohveti nõudmise edasi andnud. ,,Räägi talle, kuidas püstolit kätte 
võtta.” 

Kui leedi Barbara oli selgitanud, võttis Elija parema käega relva pideme pihku. 

»Nüüd aga las ta asetab oma nimetissõrme päästikule, kuid hoiatage, et ta sellele ei 
vajutaks.” 

Elijah tegi, nagu kästud. 

»Nüüd seletage talle,” jätkas Smith, ,,et relva töötamise nägemiseks tuleb toru ühe 
silma juurde tõsta ja sellest sisse vaadata.” 

»Kuid ma ei näe midagi," protesteeris Elijah, kui oli talitanud leedi Barbara juhiste 
kohaselt. ,, Väike ava on täiesti pime.” 

»Ta ütleb, et torus on pime, et midagi näha," kordas leedi Barbara ameeriklasele. 

»» Seletage talle, et kui ta vajutab päästikule, muutub torus kohe valgeks,” ütles 
Smith. 

»Kuid see on ju mõrv!" hüüdis neiu. 

»»See on sõda!" lausus Smith. ,, Järgneb segadus ja me võime siit jalga lasta." 


1 


Leedi Barbara võttis end kokku. 

»Teei näe sellepärast, et ei vajutanud väikesele metallitüki-le oma nimetissõrme 
all,” seletas ta Elijah'le. 

»Ja mis siis saab?" küsis Elijah. 

»» Väikeses avas läheb valgeks," ütles leedi Barbara. 

Elijah tõstis toru uuesti silma ette ja seekord vajutas päästikule. 

Kui pauk lõhestas pingelise vaikuse, nägid külaelanikud, et N. ah' poeg Elijah 
kukkus otseti maha. 

Sedamaid jooksis leedi Barbara Smithi juurde, kes hakkas teda kinnihoidvate 
meeste käest lahti rabelema. Kuid hoolimata sellest, et juhtunu neid rabas, ei jätnud 
nad valvet ja ehkki Smith võitles meeleheitlikult, ei suutnud ta vabaneda. Mõni hetk 
valitses külas hauavaikus, aga kui elanikud nägid, et nende prohvet on surnud, 
tapetuna deemoni nõiaamuletist, puhkes nende keskel möll. Ent kohe alguses köitis 
nende tähelepanu kummaline ja ebatavaline kogu, kes hüppas alla Elijah' hüti katuselt, 
kummardus, võttis maast surnu käest kukkunud püstoli ja jooksis vahimeestega 
võitleva vangi juurde. 

Sellist inimest polnud neist keegi näinud: see oli valge hiiglane musta sassis 
juuksepahmaka ja hallide silmadega, mis neid värisema panid — nii metsik ja 
halastamatu oli nende pilk. 

Peale puusakatte polnud tal midagi ümber, päevitunud naha all mänglesid lihased, 
milliseid nad iialgi varem polnud näinud. 

Kui tundmatu oli juba ameeriklase kõrvale jõudnud, tajus üks Smithi valvavatest 
meestest, et vangi tahetakse vabastada. Ta tõstis nuia, et veidrat olendit lüüa. Samal 
ajal hakkas teine vahimees Smithi platsilt ära tirima. 

Esialgu ei tundnud ameeriklane Tarzanit ära ja ehkki ta ei teadnud, et tundmatu teda 
vabastada tahab, mõistis ta, et see on midiaanlaste vaenlane. Smith hakkas 
meeleheitlikult vastu panema ega lasknud end minema tirida. 

Teine midiaanlane võttis kinni leedi Barbara, kavatsedes teda sündmuskohalt ära 
viia, sest kõik külaelanikud mõistsid, et kummaline hiiglane on vangide sõber ja aitab 
neil vabadusse pääseda. 

Viimaks õnnestus Smithil teda hoidva mehe käest välja rabelda ja ta tormas 
sedamaid neiule appi. Ta lõi ühe hoobiga va-himehe jalust maha, Tarzan aga suunas 
ameeriklase püstoli teisele vahimehele, kes valmistus Smithile nuiahoopi andma. 

Teise paugu kärgatus ja mahalangeva sugukonnakaaslase 

nägemine ajas midiaanlastele hirmu nahka ning järgmisel silmapilgul panid nad 
võõramaalaste juurest plagama, jättes nad üksi keset platsi. 

»Kähku," kutsus Tarzan Smithi. ,,Te peate neiuga kiiresti lahkuma, kuni nad pole 
toibunud. Tulen teile järele seda teed mööda,” lisas ta lõunasse näidates. 

Leedi Barbara ja Lafayette Smith lahkusid kiiruga külast, Tarzan aga läks neile 
pikkamisi järele, vaadates ümber ja hoides sihikul hirmunud külaelanikke, kes olid 
pealt näinud kahe sugukonnakaaslase surma ega soovinud nüüd ülearu lähedale tulla. 

Tarzan jätkas pikkamisi taandumist, kuni kaugus oli küllalt suur, et visatud nui teda 
enam tabanud poleks. 

Siis pööras ta ümber ning kadus Lafayette Smithi ja leedi Barbara järel öhe. 


XX. Võidu peale: viiest kolm 


Ehkki Isobeli kohutasid hirmsasti kinnivõtjate mustad näod ja veidrad loomad, kelle 
seljas nad istusid, polnud kartus enda pärast nii suur, kui oli tema mure. Ainsaks 
mõtteks oli põgeneda ja naasta Laskuri juurde, ehkki ta uskus, et noormees oli vastase 
löödud kohutavast hoobist surnud. 

Ta pani kõigest jõust vastu, püüdes vabaneda mehe käte vahelt, kelle ees ta hobuse 
seljas istus, kuid noormees oli väga tugev. Ehkki tüdrukut kinni hoida polnud sugugi 
kerge, ei märganud ta kordagi vähimatki võimalust põgeneda. Ent Isobeli katsed 
ajasid ta vihale ja lõppude lõpuks lõi ta tüdrukut, andes mõista, et pingutused 
vabaneda on asjatud. 

Tüdruk sai aru, et peab ootama, et teha hiljem salamahti seda, mida ei õnnestunud 
teha jõuga. 

Bandiitide küla asus selle koha lähedal, kus ta kinni võeti. Kõigest mõni minut 
hiljem liginesid nad juba väravale ja sõitsid peatanumale. Kõlasid tervitushüüded uue 
kauni vangi auks, kes toimetati Capietro ja Stabutchi hurtsiku ukse ette. 

»Mida need tahmanägudest saatanad seal tõid?" hüüdis Capietro. 

»Paistab, et noore naise," ütles Stabutch. 

»Tooge siia!" karjus Capietro, kui bandiidid vangiga hurtsikule 

liginesid. , Nüüd saab meil olema tore seltskond, Stabutch, eks ju? Noh, poisid, kes 
teil seal on?” küsis ta kahelt Isobeli saatvalt bandiidilt. 

»» Võib-olla pealiku lunaraha hind," vastas üks mustadest. 

»»Kust te ta leidsite?" 

»» Külast veidi eemal, kui tulime luurelt tagasi. Temaga oli seesama mees, kes 
ahvinimese abiga minema jooksis.” 

»»Kus ta on? Miks te teda kaasa ei toonud?" küsis Capietro. 

»Ta võitles meiega ja pidime ta tapma." 

»Õigesti tegite,” ütles Capietro. ,, Tüdruk on mitmes suhtes kahte sellist väärt. Astu 
lähemale, neiu, tõsta pea üles, luba meil vaadata oma kaunist näokest. Noh, tule aga 
tule, sul ei pruugi karta. Kui oled hea tüdruk, taipad peagi, et Capietro pole halb 
poiss.” 

» Vahest ei saa ta itaalia keelest aru," oletas Stabutch. 

»»Sul on õigus, mu sõber. Ma kõnetan teda inglise keeles.” 

Isobel tõstis pea ja vaatas Stabutchile otsa, kui kuulis räägitavat keelt, mida ta oskas. 
Ta arvas, et võib-olla saab sellest inimesest tema sõber, aga kui ta mehe nägu nägi, 
tõmbus süda kokku. 

Milline kaunitar!" hüüdis venelane. 

»Ma näen, et armusite temasse esimesest pilgust, mu sõber,” järeldas Capietro. ,,Kas 
soovite teda osta?” ,,Kui palju te tema eest tahate?" 

»»Sõpradel ei sobi tingida," ütles itaallane. ,,Oota, ma räägin temaga. Tule, neiuke!" 

Ta võttis Isobelil käest kinni ja viis hurtsikusse. Stabutch läks neile järele. 

«Mispärast mind siia toodi?" küsis Isobel. ,, Ma pole teinud midagi halba. Lubage 
mul Danny juurde tagasi minna. Ta on haavatud.” 

»Ta on surnud," ütles Capietro. ,,Kuid sina ära kurvasta, maimuke. Sa saad endale 
ühe asemel kaks sõpra. Varsti unustad oma poisi. Naised unustavad kergesti.” 

Tüdruk hakkas nutma. 

»Tahan tema juurde tagasi minna. Vahest ta polegi surnud." Ta nuttis veel 
kibedamini. Stabutch õgis ahnelt teda silmadega. 


Tüdruku noorus ja ilu äratasid temas saatana ja ta otsustas jalamaid, et tüdruk saab 
tema omaks. 

»Ära nuta," sõnas ta pehmelt. ,,Olen su sõber. Kõik läheb hästi.” 

Uus hääletoon andis Isobelile lootust ja ta vaatas tänulikult mehele otsa. 

»» Kui olete mu sõber, siis viige mind siit tagasi Danny juurde." ,,Pisut hiljem," 
vastas Stabutch. Ta pöördus taas Capietro poole. ,,Kui palju?" 

»Ma ei müü teda oma parimale sõbrale,” vastas itaallane. Joome parem ja ma räägin 
sulle oma plaanist." 

Kahekesi jõid nad tühjaks hurtsiku muldpõrandal seisnud pudeli. 

»Istu,” ütles Capietro. 

Ta näitas Isobelile räpast aset. 

Seejärel tuhnis ta punutud korvis ja tõi lagedale võidunud kaardipaki. 

»» Võta istet, mu sõber,” sõnas ta Stabutchile. ,, Teeme veel ühed tropid ja siis sa 
kuuled mu plaanist." Stabutch jõi pudelist ja pühkis peoga suud. ,, Noh,” sõnas ta, Jao 
välja." 

»Me mängime tema peale!" hüüdis itaallane kaarte segades. ,,See, kes võidab, saab 
ta endale.” 

»»Joome selle peale,” ütles Stabutch. ,, Viis partiid. Kes võidab kolm, võtab ta.” 

Joome kokkuleppe kinnituseks!" hüüdis itaallane. ,, Kolm viiest!" 

Stabutch võitis esimese. Isobel istus ja silmitses neid, nägemata paberitükkide 
loopimise eesmärki ega mõtet. Ta tajus vaid alateadlikult, et otsustatakse tema saatust. 
Ta lootis, et võidab noor mees, kuid üksnes seetõttu, et ta oli nimetanud end Isobeli 
sõbraks. 

Vahest suudab ta meest veenda, et see laseks tal Danny juurde minna. Talle pakkus 
huvi, mis vett nad pudelist jõid, sest märkas, et vedelik oli neid muutnud. Nad 
hakkasid kõvemini rääkima ja kentsakaid sõnu karjuma, kui väikseid kaarte vaibale 
viskasid, seejärel üks vihastas, teine aga naeris alati muretult. Ka kõikusid nad 
ebatavalisel moel, mida ta enne pudeli tulijaks joomist polnud täheldanud. 

Capietro võitis teise ja kolmanda partii. Stabutch vihastas algul kohutavalt, aga jäi 
siis vagaseks. Mäng oli teda lõplikult 

kurnanud ja tundus, et isegi peaaegu kainestanud, kui jagati kaardid neljandaks 
partiiks. 

«Nagunii on ta minu!" kisendas Capietro. 

»la ei saa kunagi sinu omaks!" urises venelane. 

»Mida sa sellega öelda tahad?" 

»Järgmised kaks mängu võidan mina.” 

Itaallane pahvatas valjusti naerma. 

» Olgu!" hüüdis ta. ,,Joome selle peale." 

Ta tõstis pudeli suule ja andis siis Stabutchile. 

»Ma ei taha juua,” sõnas venelane pahasel toonil. 

Ta lükkas pudeli eemale. 

»Ha-ha-haa! Mu sõber närveerib. Ta kardab kaotada ja seepärast ei joo. Aga mul on 
ükspuha. Ma joon brändit ja saan tüdruku endale, voh!” 

»Mängime!" ütles Stabutch järsult. 

»»5a kiirustad kaotama?" torkas Capietro. 

»»Võitma," parandas teda Stabutch ja võitiski. 

Nüüd oli itaallase kord õnne needa ja vihane olla. Taas jagati kaardid ja algas mäng. 

»»See ON viimane mäng," hoiatas Stabutch. 


»Kumbki meist on võitnud kaks," ütles Capietro. ,,Joome õige võitja eest, kuigi 
mulle ei meeldi enda terviseks klaasi tõsta.” 

Ta puhkes jälle naerma, kuid sedapuhku puudus tema naerus enesekindel noot. 

Nüüd alustati mängu vaikides. 

Üksteise järel langesid kaardid vaibale. Tüdruk jälgis neid sõnatult. 

Olukord oli pinev ja tüdruk tundis seda isegi sõnu mõistmata. 

Vaene väike Isobel, ta sai nii vähe aru. 

Äkki kargas Capietro võidukisaga jalule. 

»Ma võitsin!" karjus ta. ,, Noh, sõber, joome minu õnne peale!" 

Venelane rüüpas mornilt suure sõõmu. Tema silmi ilmus kurjakuulutav tuluke, kui 
ta pudeli Capiet-role ulatas. 

Leon Stabutch ei osanud kaotada rahulikult. Itaallane jõi pudeli tühjaks ja viskas 
põrandale. Siis pöördus ta Isobeli poole ja tõstis ta püsti. ,, Tule, mu kallis," ütles ta. 
Tema räige hääl oli joomisest kähe. 

»»Suudle mind." 

Isobel põrkas tagasi, kuid itaallane tõmbas ta enda vastu ja püüdis ulatuda tema 
huulteni. 

»»Jäta tüdruk rahule!" urahtas Stabutch. ,,Kas sa ei näe, et ta kardab sind?" 

»Milleks ma tema siis võitsin?" küsis Capietro. ,,Et mitte katsuda? Ära topi end 
teiste asjadesse!" 

»»Ma teen nii, et sellest saab minu asi," ütles Stabutch. ,,Ko-rista oma käed tema 
küljest!" 

Ta astus Isobeli juurde ja võttis tal käest kinni. 

»Õiguse järgi on ta minu oma." 

»Mida sa sellega öelda tahad?" 

»Sa tegid sohki. Viimases mängus võtsin su vahele.” 

»Sa valetad!" kisendas Capietro ja lõi Stabutchi. 

Venelane põikas löögi eest kõrvale. Mõlemad olid purjus ega püsinud kuigi kindlalt 
jalul. Nad tegid suuri pingutusi, et mitte maha kukkuda. Et löömine käis hurtsiku sees, 
siis said nad teineteisele virutada ainult mõne hoobi, aga sellestki piisas, et õhutada 
viha ja osaliselt neid ka kainestada. Võideldi elu ja surma peale, kumbki püüdis teisel 
kõrist kinni haarata. 

Isobel, kohutavalt hirmunud ja silmad pärani, suutis suurivaevu kaklejate eest 
kõrvale põigata. Nad olid nii hõivatud, et tüdruk oleks võinud vabalt plehku pista, kui 
ta poleks kartnud rohkem musti mehi väljas kui valgeid sees. 

Stabutch vabastas korduvalt oma parema käe ja otsis midagi pintsaku alt. Lõpuks sai 
ta-kätte pistoda. Capietro seda ei näinud. Nüüd seisid nad keset hurtsikut, 
klammerdunud kätega teineteise külge nagu kaks maadlejat. Nad lõõtsutasid raskesti 
väsimusest ja paistis, et kumbki ei tulnud selles löömingus võitjaks ega saavutanud 
ülekaalu. 

Venelase käsi libises pikkamisi mööda vastase selga. Isobel nägi kõike, kuid üksnes 
silmad peegeldasid ta hirmu. Ehkki ta oli mitu korda näinud inimeste tapmist, värises 
ta siiski õudusest. Ta nägi, kuidas venelane kobas pöidlaotsaga vastase seljal mingit 
kohta. 

Seejärel pööras ta kätt ja torkas pistoda sinna, kus oli ta pöial. 

Kui pistoda vaenlase ihusse tungis, ilmus Stabutchi näole irvitus. Capietro 
kangestus, karjatas ja suri. Itaallane varises põrandale, mõrtsukas seisis irvitades ohvri 
surnukeha kohal, ta silmad olid suunatud tüdrukule. 

Ent irvitus kadus ootamatult, sest kavalale mõrtsukale torkas pähe uus mõte. Nüüd 
ei sihtinud ta silmad enam tüdruku nägu, vaid ukseava, mille ees rippus räpane tekk. 
Ta oli unustanud kõrilõikajad, kes pidasid põrandal lebavat keha oma pealikuks. 

Nüüd aga meenusid nad talle ja ta südant täitis hirm. 

Tal polnud vaja endalt küsida, missugune saatus teda ootab, kui nad avastavad 
kuriteo. 

»Sa tapsid ta!" karjatas tüdruk kohkunud häälega. 

»Tasa!" sisistas Stabutch. «Tahad sa surra? Nad tapavad meid, kui teada saavad.” 

»Mina pole seda teinud,” vaidles Isobel vastu. 

»Nagunii tapavad nad su hiljem. Nad on metsloomad.” 

Järsku ta kummardus, kahmas laibal pahkluudest kinni, lohistas kõige kaugemasse 
nurka ning kattis vaipade ja kaltsudega. 

» Ole vagusi, kuni ma tagasi tulen,” ütles ta Isobelile. ,,Kui kära tõstad, tapan su 
enne, kui teised seda teha jõuavad.” 

Ta otsis midagi hurtsiku pimedas nurgas ning tõi sealt revolvri kabuuri ja vööga, 
mille kinnitas endale puusade ümber, püssi aga pani ukse juurde piida najale. 

»Kui ma tagasi jõuan, ole valmis minuga kaasa tulema,” sosistas ta. 

Kergitanud ukseava katvat tekki, astus ta välja. 

Stabutch läks kiiresti sinna, kus seisid hobused. Nende ümber kohmitses mõni 
mustanahaline. 

»Kus pealik on?" küsis venelane. 

Ent ükski neist ei osanud inglise keelt. 

Ta püüdis neile märkide abil selgeks teha, et peab saduldama kaks hobust, kuid 
nemad ainult raputasid pead. Kui nad teda isegi mõistnud oleksid, mis oli kahtlane, 
oleksid nad nagunii keeldunud tema käske täitmast. 

Sel ajal ilmus lähimast hurtsikust nähtavale pealik. Ta oskas veidi vigast inglise— 
hiina murrakut ja Stabutch seletas talle ilma vaevata, et ta tahab kahte saduldatud 
hobust. Kuid pealik tahtis teada rohkem. 

»Kas peamees tahab seda?" 

Jah, tahab küll,” vastas Stabutch. ,,Ta saatis mind selleks siia. Tal on halb olla. Teda 
ajab iiveldama, jõi ülearu palju.” 

Stabutch naeris ja pealik paistis mõistvat. 

»Kes teiega veel sõidab?” küsis pealik. Stabutch lõi kõhklema. Vahest peab talle 
õigust ütlema, nagunii nähakse, et ta sõidab tüdrukuga. «Tüdruk," sõnas ta. Pealiku 
silmad ahenesid. ,,Kas peamees ütles seda?" küsis ta. 

»Jah, tüdruk arvab, et valge pole surnud. Peamees saatis mind järele vaatama.” 

»Kas võtate inimesi ühes?" 

»Ei. Kui mees elab, toome ta siia." 

Pealik käskis saduldada kaks hobust. 

«Tõenäoliselt on ta surnud,” oletas ta. 

Stabutch kehitas õlgu. 

»Eks me vaata." 

Ta talutas hobused hurtsiku juurde, kus Isobel teda ootas. Pealik saatis Stabutchi ja 
viimane kartis kohutavalt. Mis siis, kui ta oma tahtmist taga ajades astub hurtsikusse 
peameest vaatama? Stabutch võttis kabuurist revolvri. Kõige hirmsam oli praegu see, 
et pauk võis tõmmata hurtsikule tähelepanu. 

Ta jäi seisma ja ka pealik seisatas. 

»Ära mine hurtsikusse," sõnas Stabutch. 

«Mispärast?” 


«Plika kardab. Kui ta sind näeb, siis arvab, et petame teda ja keeldub sõitmast kohta, 
kus see mees lamab. Me lubasime talle, et ükski must mees ei astu siia sisse." 

Pealik kõhkles, kehitas siis õlgu ja pöördus minekule. 

«Hea küll," ütles ta. 

«Ütle oma inimestele, et nad hoiaksid värava lahti, kuni me pole ära sõitnud,” 
hüüdis Stabutch talle järele. 

Elamu ukse ees hõikas ta tüdrukut. 

«Kõik on valmis," ütles ta. «Anna mulle püss.” 

Kuid Isobel ei teadnud, mis püss on ning ta pidi sisse astuma ja ise relva võtma. 

Isobel silmitses kohkunult hobuseid. 

Mõittest, et ta peab sõitma ühe veidra looma seljas, hakkas tal hirm. 

»»Ma ei saa seda teha,” ütles ta Stabutchile. 

»»5a pead seda tegema, või muidu sured," sosistas mees. ,,Ma talutan su hobust. Tee 
kähku!" 

Ta tõstis tüdruku sadulasse ja näitas talle, kuidas kasutada 

jaluseid ja hoida ratsuteid. Siis viskas ta tüdruku hobusele nööri kaela, istus oma 
ratsu selga ja talutas Isobeli hobust läbi küla värava poole. Poolsada kõrilõikajat jälgis 
nende lahkumist. 

Kui nad kõrgete kinkude poole pöörasid, langesid loojuvast päikesest kaugele nende 
ette pikad varjud ja lõpuks saabus ka öö, mis varjas põgenike suuna muutuse mis 
tahes vaatlejate eest. 


XXI. Danny Patrick-Laskur tuleb teadvusele 


Danny Laskur Patrick lõi silmad lahti ja jäi ainiti vaatama Aafrika sinist taevast. 

Teadvus tuli pikkamisi tagasi, pea lõhkus valutada. Ta tõstis kätt ja katsus pead. Mis 
see oli? Ta silmitses kätt ja nägi, et see oli verine. 

»Kurat võtaks,” pomises ta. ,, Nad said mu kätte.” 

Ta püüdis meenutada, kuidas kõik oli juhtunud. 

»Ma teadsin, et nad passivad peale, aga kuidas nad ikkagi mind kätte said? Kus ma 
olin?" 

Danny mõtted viibisid Chicagos ja ta oli kimbatusse aetud. Ähmaselt tajus ta, et oli 
jalga lasknud, kuid nad olid ta siiski ,,kätte saanud". 

Ta ei suutnud midagi taibata. Siis pööras ta pisut pead ja nägi enda kohal mägesid 
kõrgumas. Valuga võideldes ajas ta end pikkamisi istukile ja vaatas ümber. 

Tema mälu tuli osaliselt tagasi. 

»Ma kukkusin vist nende mägede otsast alla, kui laagrit otsisin,” mõtles ta. 

Ta tõusis ettevaatlikult püsti ja leidis, et polegi nii rängalt viga saanud, vähemalt 
käed-jalad olid terved. 

»Minu pea pole aga iialgi eriti hästi jaganud. Kurat võtaks, kui valus!" 

Nüüd kihutas teda tagant üksainuke mõte — leida üles laager. Vanapoiss Smith 
hakkab muretsema, kui ta tagasi ei tule. 

»»Kus Obambi on? Huvitav, ehk kukkus temagi alla?" pomises ta. 

Noormees vaatas ringi. 

Kuid Obambit polnud kusagil näha, ei elusalt ega surnult. 

Ja Laskur läks asjatult laagrit otsima. 


Esialgu komberdas Laskur loodesse, just vastassuunas Smit-hi laagri viimasele 
peatuspaigale. Babuiin Tongani, kes valve-kaljul kükitas, nägi tema lähenemist ja 
tõstis lärmi. Algul nägi Danny ainult kahte ahvi haukudes ja lõrisedes endale vastu tu- 
lemas. Ta nägi, kuidas nad aeg-ajalt seisatasid ja pead maha surusid. Ta nimetas neid 
mõttes ogarateks munkadeks. Aga kui nende arv sajani kasvas, taipas ta lõpuks nende 
küünte ja teravate kihvade võimalikku ohtu. Siis muutis ta suunda ja hakkas minema 
edelasse. 

Babuiinid jälitasid teda veel mõnda aega, aga nähes, et ta ei kavatse neile halba teha, 
lasksid nad tal edasi minna ja jätkasid oma katkestatud tegevust — söömist. Inimene 
hingas kergendatult ja läks edasi. Järsakus leidis ta vett ning alles siis tundis nälga ja 
janu. 

Ta jõi sellestsamast tiigist, mille kaldal Tarzan oli tapnud metssiga Horta. Siis pesi 
ta pea ja näo verest puhtaks nii hästi, kui suutis, ja jätkas uuesti sihitut lonkimist. 
Sedapuhku ronis ta mäenõlvast üles kagu suunas ja läks nüüd lõpuks ometi õiget teed 
mööda juba mahajäetud laagrisse. 

Juhtum Tonganiga viis ta õigele teele. 

Mõne aja pärast jõudis ta kohta, mis tundus tuttav. Ta peatus ja laskis pilgul ringi 
käia, püüdes meelde tuletada, kuigi tema pea jagas halvasti. 

»»See nuiahoop pähe pühkis mu mälu sootuks minema," tähendas ta poolihääli. 
»Kurat võtaks, mis see on?" 

Miski liikus kõrges rohus, kust ta just nüüdsama oli läbi läinud. Ta hakkas jälgima 
ja minuti pärast nägi panter Sheeta pead. Panter tuli läbi rohu temast veidi maad 
tagapool. Pilt tuli ootamatult tuttav ette. 

»Meelde tuli!" hüüdis Laskur. ,, Mina ja Tarzan magasime siin eelmisel ööl. Nüüd 
mäletan ma seda väga hästi." 

Veel meenus talle, kuidas Tarzan oli pantri minema kihutanud ja ta mõtles, kas 
suudab sedasama teha. 

»» Missugune pirakas pea. Vean kihla, et sa oled ära eksinud. Kui Tarzan möiratab ja 
sulle järele jookseb, kaod sa kähku minema. Jah, minul see vististi välja ei kuku. Miks 
sa oma teed ei lähe? Sa lihtsalt ärritad mind.” 

Ta kummardus ja võttis kivi. 

»Säh sulle!" hüüdis Danny ja viskas Sheetat kiviga. 

Võimas kass kerkis õhku ja jooksis ära kõrgesse rohtu ning pealegi veel nii kiirelt, 
et Laskur suutis vaid viivuks näha tema looklevat keha. 

»» Noh, mis te selle peale kostate?" hüüdis Danny. ,, Välja tuli!" 

Teda hakkas piinama nälg, taastunud mälu aga juhatas mooduse, kuidas seda 
kustutada. 

»Huvitav, kas ma seda suudan?" mõtiskles Danny maad uurides, kuni leidis õhukese 
kivikillu. Sellega hakkas ta kraapima mulda väikeselt künkalt, mis tõusis maapinnast 
paari tolli kõrgusele. Peagi kaevas ta välja metssea ülejäägid, mille Tarzan oli nende 
tagasituleku puhuks maha matnud. ,, Huvitav, kas ma suudan seda süüa?" küsis 
Laskur endalt uuesti. 

Danny lõikas taskunoaga mõne tüki, kraapis need puhtaks ja tegi siis üles lõkke, kus 
küpsetas liha ainult pealt. 

Sellisel moel valmistatud roog oleks tal teistsugustes oludes kutsunud esile 
vastikusegrimassi, kuid täna ta toitu ei valinud ning kugistas mälumata krõbedat ja 
osalt isegi kõrbenud liha nagu ablas hunt. 

Tema mälu taastus ja nüüd mäletas Danny, kuidas ta Tarza-niga siinsamas oli liha 
söönud. Siitpeale meenus talle kõik, mis seni oli olnud must laik. Nüüd ta teadis, et 


oskaks leida tee laagrisse sellest paigast bandiitide küla kohal, kus ta oli Obam-biga 
pruukosti võtnud, ja hakkaski selles suunas minema. 

Leidnud koha üles, ronis ta küla kohal kõrguva kalju servale ja heitis siia puhkama 
ning bandiitide küla jälgima. Ta oli väga väsinud. 

» Igavesed täikraed!" siunas ta bandiite. Ta nägi, kuidas nad külas askeldasid. 

»Kahju, et mul pole oma tukki. Oleksin selle sopaaugu puhtaks rookinud.” 

Ta nägi, kuidas Stabutch hurtsikust väljus ja hobuste juurde läks, kuidas mustaga 
ning siis nende pealikuga juttu ajas. 

Seejärel viis venelane hobused hurtsiku juurde. 

»»See sell ei tunne midagi," pomises ta. ,,Ma nühkisin ta üles ja saan ta varem või 
hiljem kätte, isegi kui selleks läheb vaja minu elu. Kurat võtaks, seal on ju temaga 
seesama plika!" 

Stabutch kutsus Isobeli hurtsikust välja. 

Äkki juhtus Danny Laskur Patricku peaga imelik asi. Keegi nagu oleks avanud 
pimedas toas akna, kust valgus sisse hoovas. Nüüd nägi ta kõike juba teistsuguste 
silmadega, olnuga 

seonduvalt. Isobeli nähes taastus mälu. Ta hoidis end suurivaevu tagasi tüdrukut 
hüüdmast ja ütlemast, et on siin. Ettevaatus kammitses ta keelt ning Danny lamas ja 
jälgis, kuni need kaks hobuste selga istusid ja külaväravast välja sõitsid. 

Ta tõusis ja hakkas jooksma piki harja põhja poole rööbiti ratsanike suunaga. Oli 
juba videvik, mõne minuti pärast saabub öö. Kui ta vaid suudaks hoida neil silma peal 
seni, kuni saab lõplikult teada, mis suunas nad sõidavad. Unustanud väsimuse, jooksis 
ta läbi läheneva öö. Ta nägi neid ähmaselt. Nad ratsutasid natuke maad edasi kaljude 
poole, siis aga just enne seda, kui pimedus nad neelas, nägi Danny neid ära pööramas 
ja loodesse suure metsa poole kappamas. 

Mõtlemata oma elule ja väsinud jalgadele, Laskur pooleldi komberdas, pooleldi 
kukkus alla kivinukkidelt, mis ta jalge all purunesid ja väikeste kildudena alla 
veeresid. 

»Ma saan nad kätte,” korrutas ta ühtesoodu. ,,Vaene pisike, vaene maimuke! Aidaku 
mind jumal. Kui ta peaks tüdrukut vaid puudutama...” 

Ta läks läbi öö komistades ja kukkudes, kuid tõusis jälle ning jätkas väikese 
kuldjuukselise Isobeli pöörast ja lootusetut jahtimist, Isobeli, kes oli mõneks 
lühikeseks tunniks Danny ellu astunud ja jätnud tema südamesse sügava, võib-olla 
isegi kustumatu jälje. Kobamisi tundmatusse minnes valdas teda järk-jär-gult mõte 
kavatsetu teoks teha. See lisas jõudu, mida tal enam polnud. 

»Kurat võtaks," pomises ta, ,,olen kindel, et suudan seista sinu eest, Isobel.” 


XXII. Uksildase tiigi ääres 

Kätte jõudis öö ning Tarzan, kes leedi Barbara Collist ja Lafayette Smithi Midiani 
orust välja juhtis, ei märganud Isobeli ja Laskuri jälgi. Tema kaks hoolealust olid juba 
väsimusest nõrkemas, kuid ahvinimene juhtis neid öös edasi vastavalt kavandatud 
plaanile. Ta teadis, et kaks — Isobel ja Danny Patrick — olid veel kadunud. Ta tahtis 
leedi Barbarat ja Smithi kiiremini ohutusse kohta toimetada, et pärastpoole jätkata 
kahe teise otsinguid. 

Leedi Barbarale ja Smithile tundus teekond lõputuna, kuid 

nad ei halisenud, sest ahvinimene oli neile selgitanud oma kiire rännaku eesmärki. 
Sõprade käekäik tegi neile isegi rohkem muret kui Tarzanile. Smith toetas neiut nagu 
suutis, kuid tema enda jõud oli peaaegu otsas ja mõnikord, soovides Barbarat abis- 
tada, ta üksnes segas. Lõpuks neiu komistas ja kukkus. Kui Tarzan, kes kõndis kõige 
ees, seda kuulis ja nende juurde astus, nägi ta Smithi asjatult püüdmas leedi Barbarat 
jalule tõsta. Alles nüüd mõistis ahvinimene, et tema hoolealused on nõrkemise äärel, 
ehkki ta polnud nende suust ainsatki kaebust kuulnud. Seda taibanud, võttis ta leedi 
Barbara sülle ja hakkas teda kandma. Smith oli nüüd lõpuks vabanenud neiu eest 
hoolitsemisest. Ta jätkas liikumist, ehkki tegi seda nagu automaat — ilmselt 
alateadlikult. Smithi sellist seisundit võis õigustada, kui võtta arvesse, mida kõike ta 
oli pidanud selle kolme päeva jooksul läbi tegema. Smith imetles ahvinimese jõudu ja 
vastupidavust, mis tundus tema jõuetuse kõrval uskumatu, ehkki ta nägi kõike 
omaenese silmaga. 

»Enam pole kaugel,” ütles Tarzan. 

Ta taipas, et inimesi tuleb ergutada. 

»Kas olete kindel, et kütt, kellele te meist rääkisite, pole teise kohta läinud?" küsis 
leedi Barbara. 

» La oli seal üleeile," vastas ahvinimene. ,, Arvan, et leiame ta sealt täna õhtul." 

»Kas ta võtab meid vastu?" päris Smith. 

»Muidugi, nagu sellises olukorras igaüht, kes abi vajab," vastas džunglilord. ,,Ta on 
inglane," lisas Tarzan, et hajutada nende kahtlusi. 

Praegu viibisid nad paksus metsas ja kõndisid metsloomade põlisel rajal. Lõpuks 
silmasid nad eespool vilkuvaid tulesid. ,,See peab olema laager!" hüüdis leedi 
Barbara. Jah, on küll,” vastas Tarzan. 

Hetk hiljem hõikas ta juba kedagi kohalikus murrakus. 

Talle vastati kohemaid. Seejärel peatus Tarzan laagri servas lõkketule sõõri taga. 
Mõni sõdur seisis vahipostil. Tarzan rääkis nendega paar minutit. Siis astus ta tule 
valgele ja pani leedi Barbara maha. 

Ütlesin neile, et nad oma isandat ei ärataks," seletas ahvinimene. ,, Leedi Barbara 
võib asuda telki, Smithile tehakse peavari. Siin on teil täiesti ohutu olla. Laagris 
viibijad ütlesid mulle, et nende isanda nimi on lord Passmore. Pole kahtlust, et ta 

korraldab teie ärasõidu. Vahepeal püüan ma teie sõbrad üles otsida.” 

Seda öelnud, pööras ahvinimene ümber ja kadus ööpimedusse veel enne, kui nad 
teda tänada jõudsid. 

»la läks ära," hüüdis neiu, ,.ja mina isegi ei tänanud teda.” 

»Ma arvasin, et ta jääb siia hommikuni," ütles Smith. «Küllap oli temagi väsinud.” 

» Ta näib olevat väsimatu,” vastas leedi Barbara. ,,Ta on üliinimene, kellesarnaseid 
arvatavasti rohkem pole.” 

»Tulge,” ütles pealik, ,,teie telk on seal.” 

»Head ööd, mister Smith," sõnas neiu. ,, Loodan, et magate rahulikult.” 

Kui nad külalislahkeks puhkuseks valmistusid, sõitsid Sta-butch ja Isobel öös edasi. 

Mees oli nõutu ja ähmi täis. Pärast seda, kui nad olid sõitnud peaaegu öö läbi, 
lasksid nad vastu hommikut suure metsa serval ratsutid käest. Stabutch oli omadega 
täiesti läbi, ka Isobel oli kohutavalt väsinud, kuid tundis end veidi paremini, sest 
noorus ja tervis kosutas jõudu, mees aga oli kergemeelsete lõbustustega oma tervise 
laostanud. 

»Ma pean veidi magama,” ütles ta hobuse seljast maha ronides. 


Isobel ei vajanud palumist ja libistas end sadulast maha, sest ta keha valutas 
ebaharilikust sõidupingest. Stabutch talutas loomad metsa ja sidus puu külge kinni. 
Siis vajus ta maha ja jäi peaaegu silmapilk magama. 

Isobel istus vaikides ja kuulas mehe korrapärast hingamist. 

»Paras aeg põgeneda," mõtles ta. 

Ta tõusis vaikselt püsti. Kui pime! 

Ehk oleks parem oodata, kuni valgemaks läheb? Tüdruk oli kindel, et mees magab 
kaua. Ta oli väga väsinud, seda võis palja silmagagi näha. 

Tüdruk istus uuesti maha ja kuulatas džungli hääli. Need hirmutasid teda. Jah, ta 
ootab hommikuni. Siis päästab hobused lahti, sõidab üksi ja võtab teise hobuse 
ratsutitpidi kaasa, et mees ei saaks teda taga ajada. 

Pikkamisi venisid minutid. Idas kaugete mägede kohal muutus taevas heledamaks. 

Hobused läksid rahutuks. Isobel märkas, et nad lingutasid kõrvu, vahtisid pingsalt 
džunglisse ja värisesid. Äkki kostis met- 

sas vali praksatus. Hobused korskasid ja, rebinud katki nöörid, tormasid minema. 

Lärm äratas Stabutchi. Ta tõusis istukile parajasti siis, kui ehmunud loomad kohalt 
minema sööstsid. 

Minut hiljem kihutas kahele põgenenud hobusele järele lõvi, möödudes tüdrukust ja 
mehest. Stabutch hüppas jalule, püss käes. 

»Mu jumal!" karjatas ta. ,,See koht pole meie jaoks." Isobel oli põgenemisvõimaluse 
kaotanud. Päike tõusis idast mägede tagant, saabus päev. Nad olid jäänud hobusteta. 

Nüüd, kus Stabutch oli jalameheks jäänud, teadis ta, et ei tohi viivitada. Kuid nad 
pidid midagi sööma, muidu poleks neil jõudu olnud teekonda jätkata. Üksnes tema 
püss võis neid toita. 

»»Roni selle puu otsa, lapsuke,” ütles ta Isobelile. ,,Seal oled sa väljaspool ohtu, mina 
lähen ja lasen midagi hommikueineks. Pea silmas lõvi ja kui sa näed, et ta sama teed 
mööda tagasi tuleb, hõika mind. Ma lähen kaugemale metsa ja otsin mõne linnu või 
looma.” 

Isobel ronis puu otsa, Stabutch aga läks küttima. Tüdruk otsis silmadega lõvi, 
oletades, et ta tuleb tagasi, kuid otsustas, et ei hoiata Stabutchi. Ta kartis venelast 
kõige selle pärast, mida viimane nende pika öise rännaku jooksul oli talle rääkinud. 
Paljugi sellest oli tüdrukule jäänud arusaamatuks. Aga sedagi, mida ta mõistis, oli 
piisavalt, et aduda temas halba inimest. Lõvi ei tulnudki tagasi, viimaks jäi neiu 
tukkuma ja oleks äärepealt puu otsast alla kukkunud. 

Metsas küttiv Stabutch leidis väikese tiigi selle koha lähedalt, kuhu ta oli jätnud 
Isobeli. Siin peitis ta end põõsastesse ja jäi ootama, et mõni loom tuleks jooma. Tal ei 
tulnudki kaua oodata. Venelane nägi, et tiigi vastaskaldale ilmus mingisugune olevus. 
See oli lähenenud nii vaikselt, et Stabutchil polnud õrna aimugi tema liikumisest miili 
kaugusel varitsuspaigast. 

Kõige imepärasem selle sündmuse juures oli aga see, et tema silme ette nii äkitselt 
ilmunud kogu osutus inimeseks. 

Stabutchi kurjad silmad tõmbusid kitsaks piluks: see oli sama mees, keda ta oli 
sõitnud Euroopast siia tapma. Oli see vast juhus! Fortuuna naeratas talle. 

Ta täidab oma kohustuse ilma vähimagi ohuta enda jaoks, 

siis aga lipsab koos selle imetabase tüdrukuga minema. Stabutch polnud oma elus 
kordagi näinud nii ilusat naist. Ta peab tüdruku endale saama. Kuid kõigepealt peab ta 
teoks tegema oma plaani. Ta tõstis ettevaatlikult püssi ja võttis ahvinimese sihikule. ' 

Tarzan seisatas ja pööras pea kõrvale. 


Ta ei näinud püssitoru põõsast, mille taga varjas end Stabutch. Tegelikult vaatasid ta 
silmad teisele poole. Venelane tundis, et väriseb ja oli selle pärast enda peale tige. 
Närvipinge oli ülearu suur. Ta pingutas lihaseid, püüdes rahustada värisevaid käsi, et 
kindlalt püssi hoida ja täpselt märki tabada. 

Ta pidi tulistama täpselt, ei hakka ju inimene siin igavesti seisma. See mõte kihutas 
Stabutchi tagant ja kui püssikirp libises mööda Tarzani keha, vajutas venelane 
päästikule. 

Pauku kuuldes avas Isobel järsku silmad. 

» Vahest tuli lõvi tagasi,” mõtles ta endamisi, ,,või laskis ta mõne muu looma. Kui 
see oli lõvi, siis loodan, et ta laskis mööda." 

Kui kõlas lask, hüppas märklaud õhku ja haaras madalal rippuvast oksast kinni. 

Stabutch laskis mööda. Ta oleks pidanud lihaseid lõdvesta-ma, mitte aga pingutama. 

Venelast haaras õud. Ta tundis end inimesena, kes seisab pingil, silmus kaelas. Ta 
pööras ringi ja pistis plehku. 

Tema kaval mõistus ütles talle, et tüdruku juurde ei tasu ta-gasi minna. Ta oli mehe 
jaoks kadunud. Tüdruk oleks olnud ristiks kaelas põgenemisel, millest sõltus nüüd 
tema elu. Ta põgenes läbi metsa lõunasse ja oli jooksust peaaegu hingetu, kui järsku 
tundis käes teravat valu. Nool oli tunginud tema küü-narvarde ja ots oli teiselt poolt 
väljas. 

Hirmust kaame Stabutch lisas kiirust. Kusagil tema kohal oli tema Nemesis, keda ta 
ei suutnud näha ega kuulda. 

Talle tundus, et nähtamatu mõrtsukas ajab teda linnutiivul taga. Taas tabas teda 
nool, tungides sügavale teise käe kolm-pealihasesse. Valust ja hirmust karjatades jäi 
Stabutch seisma, langes põlvili ja tõstis käed palves üles. 

»Halasta mulle," kisendas ta. ,,Ma ei tee sulle iialgi midagi halba, kui sa mulle armu 
heidad." 

Otsejoones lendav nool lõbistas venelase kõri. Ta karjatas, kahmas noolest kinni ja 
kukkus silmili maha. Isobel, kes puu 

otsas iga vähimatki häält kuulatas, püüdis kinni inimese surmaeelse karjatuse ja 
võpatas. 

»Lõvi tappis ta," sosistas tüdruk. ,,Ta oli kuri inimene. See on Jehoova tahtmine!" 

Tarzan hüppas kergelt puu otsast maha ja ligines ettevaatlikult surijale. 

Agoonias ja hirmus veeres Stabutch küljele. 

Ta nägi, kuidas ahvinimene talle lähenes, vibu ja nooled laskevalmis. Surija käsi 
laskus vöö kohale revolvrile, et teoks teha seda, mille pärast ta oli kaugelt siia sõitnud 
ja oma elu andnud. 

Vaevalt jõudis ta päästikut puudutada, kui džunglilord laskis välja veel ühe noole, 
mis venelase südant läbistades talle sügavale rinda tungis. Leon Stabutch suri ainsagi 
hääleta. Minut hiljem kõlas džunglis ahvinimese võidukisa, mis sarnanes metslooma 
omaga. Metsikut häält kuuldes libises Isobel puu otsast alla ja pistis jooksu. Ta ei 
teadnud, kuhu jalad teda viisid, sest teda oli vallanud üksainus mõte — põgeneda selle 
inimtühja koha õuduste eest. 


XXIII. Jälle vangis 

Päeva hakul leidis Laskur end metsa lähedalt. Kogu öö polnud ta hobustest kuulnud 
kippu ega kõppu. Nüüd aga, kui oli saabunud päev ja ta võis kaugemale näha, hakkas 
ta otsima Stabutch! ja Isobeli jälgi, kuid asjatult. 


»Kurat võtaks," pomises ta, ,,sellest pole üldse kasu. Vaene väike Isobel! Kui ma 
vaid teaksin, kuhu see rott ta vedas! Aga ma ei tea ja pean puhkama.” 

Ta silmitses metsa. 

»»See on hea varjupaik. Viskan siia pikali ja magan natuke. Kurat võtaks, sain alles 
väntsutada." 

Kui ta metsa poole läks, köitis tema tähelepanu mingi liikuv asi temast kaks miili 
põhja pool. Danny nägi kahte hobust, kes metsast välja jooksid ja kõigest väest 
eelmägede poole kappasid — neid ajas taga lõvi. 

»Kurat võtaks!" hüüatas Laskur. ,, Need peaksid olema nende hobused. Mis siis, kui 
lõvi tungis tüdrukule kallale?" 

Väsimus ununes silmapilk ja ta tõttas jooksujalu põhja poole. 

Kuid kaua ta joosta ei suutnud ja hakkas peagi jälle sammu käima. 

Tema peas keerles mõistatuste ja oletuste virvarr. Ta nägi, kuidas lõvi loobus 
jälitamisest ja pööras kirdesse. Laskur rõõmustas selle üle, kuid mitte niivõrd enda kui 
Isobeli pärast, kes pääses ohust, ehkki ta polnud päris kindel, et tüdruk elus oli. 

» Vahest jõudis ta puu otsa ronida," mõtles noormees. ,,Kui ei, siis jäi ta lõvi kätte." 
Danny teadmised lõvide käitumisest olid väga napid ja nagu enamik inimesi uskus 
temagi, et lõvid ründavad kõiki õnnetuid. 

Ta läks mööda metsaserva edasi, kui järsku kuulis püssipauku. See oli Tarzanit 
tulistava Stabutchi püssi lask. Laskur püüdis sammu lisada. 

Ei tohtinud aega raisata, kui ta Isobeli aidata tahtis. Kuid Danny oli liiga väsinud, et 
kiiresti edasi minna. Mõne minuti pärast ulatus ta kõrvu venelase surmaeelne karjatus. 
Ka see sundis teda sammu kiirendama. Järgnes ahvinimese kohutav kisa, mida Danny 
seekord ära ei tundnud, ehkki oli seda varem kaks korda kuulnud. Võimalik, et 
vahemaa ja puude kohin summutasid hääle. 

Ta vantsis edasi, püüdes aeg-ajalt üle minna sörgile, kuid ülepingutatud lihased ei 
kuuletunud enam talle. Danny pidi sellest katsest loobuma, nüüd suutis ta isegi käies 
suurivaevu jalga jala ette tõsta. 

»Ma ei kõlba enam kuhugi," pomises ta. ,,See sell viib mu tüdruku minema, mul 
pole aga jõudu ennast edasigi lohistada. Olen lihtsalt käpard.” 

Mõne aja pärast jõudis ta metsa, et minna kohani, kust hobused olid välja jooksnud. 
Äkki ta seisatas. 

Keegi tuli läbi põõsaste tema poole. Dannyle meenus lõvi ja ta haaras pihku noa, 
peitis end põõsa taha ning jäi ootama, kuid seda mitte kauaks. Rahurikkuja ilmus 
peagi tema ette. 

»1sobel!" hüüatas noormees. 

Ta tuli põõsa tagant välja. Tema hääl värises. 

Tüdruk nuuksatas hirmunult, jäi seisma ja tundis ta ära. 

» Danny!" 

See oli viimane piisk. Isobeli närvid ütlesid üles, ta kukkus maha ja puhkes 
hüsteeriliselt nutma. Laskur astus mõne sammu tema poole. Ta tuikus, põlved 
värisesid, ja ta vajus raskelt maha paar jardi tüdrukust kaugemal. Siis juhtus midagi 

ootamatut. Danny Laskur Patricku silmi valgusid pisarad. Ta surus näo vastu maad 
ja puhkes samuti nutma. Nii lamasid nad mõne minuti, siis võttis Isobel end kokku ja 
tõusis istukile. 

»» Oh, Danny!" hüüdis ta. ,,On sul halb? Oh, sinu pea. Danny, ära sure!" 

Noormees rahunes veidi ja kuivatas särgi varrukaga silmi. 


»Ma ei sure,” ütles ta. ,, Kuid pidin surema. Üks bandiit virutas mulle nuiaga pähe. 
Praegu ma lihtsalt nutsin.” 

»Kas selle pärast, et sul on nii valus, Danny?” küsis Isobel. 

»Ei, mitte selle pärast. Mul polegi enam valus, kuid viimati nutsin ma siis, kui olin 
väike ja kui ema suri. Nähes sind elusana, ei suutnud ma end enam talitseda, kas 
mõistad?" lisas ta ebaldes. ,,Sa meeldid mulle väga, pisike.” 

»Ja sina mulle ka, Danny," sõnas tüdruk. ,,Sa oled lihtsalt suurepärane!" 

»Kes? Mina? Mis see tähendab?" 

»Ma ei tea,” kostis Isobel. ,,See on inglise keeles, aga sina ei oska inglise keelt, eks 
ole?" 

Danny roomas talle lähemale ja võttis käest kinni. 

»Kurat võtaks!" ütles ta. ,, Arvasin, et enam ma sind ei näe. Kuule, pisike," hüüdis ta 
ägedalt, ,,ega see sell sulle liiga teinud?” 

»»sa mõtled seda meest, kes mind mustade inimeste külast ära viis?" Jah." 

»Ei, Danny. Pärast seda, kui ta oli tapnud oma sõbra, sõitsime öö läbi. Ta kartis, et 
mustad ta kinni võtavad.” 

»Mis sellest rotist sai ja kuidas teil õnnestus põgeneda?" 

Tüdruk jutustas kõigest, mida ta teadis, kuid nad ei võinud aimata, et nende kuuldud 
hääled tähendasid Stabutchi surma. 

»Arvan, et kui ta uuesti nähtavale ilmub, pole minust suurt kasu," lausus Danny. 
»Minu jõud on täiesti otsas.” 

»»Sa pead puhkama,” ütles talle Isobel. 

» Arvan, et peame talitama järgmiselt," sõnas Danny. ,, Lamame siin pisut ja kogume 
jõudu, siis läheme tagasi küngaste juurde, kus leidub vett ja üht-teist nosimiseks. Toit 
pole küll eriti värske, kuid ikkagi parem kui mitte midagi. Vaata, ma võtsin pisut 
ühes. Kohe teeme proovi.” 

Ta tiris taskust välja mõne määrdunud pooltoore lihatüki ja vaatas neid 
meelehärmiga. 

»Mis see on?" küsis Isobel. 

»»See on metssiga, pisike," seletas Danny. ,,Ei ole just kuigi isuäratava välimusega, 
eks ole? Ka maitselt pole see parem, ent siiski on see toit ja seda vajame me praegu 
kõige rohkem. Võta!" 

Ta ulatas tüdrukule liha. 

»Sulge silmad ja pigista nina kinni, liha polegi nii halb," kinnitas Danny. ,, Kujuta 
ette, et sa viibid kolledži juures vanas trahteris.” 

Isobel naeratas ja võttis lihatüki. 

»» Ameerika keel on nii naljakas, eks ju, Danny?" 

»Kas tõesti? Ja miks siis?" 

»Ma arvan niimoodi. Mõnikord kõlab nagu inglise keel, aga mõnikord ei saa ma 
üldse aru.” 

»»See tuleb sellest, et sa pole harjunud,” ütles Danny tüdrukule. ,,Kuid ma õpetan 
sulle, kui tahad." 

»Jah, kid4,” vastas Isobel. 

»» Oo, sul kukub juba kenasti välja," sõnas Danny vaimustatult. 

Nad lesisid alanud päeva soojuses ja rääkisid paljust. Isobel jutustas talle 
Midianimaast, oma lapsepõlvest, leedi Barbara ilmumisest, kes nii kummalisel 
kombel oli mõjutanud tema elu. Danny pajatas neiule Chicagost, kuid mõnest asjast ei 


4kid - laps, eriti poeglaps (ingl. k.) 


rääkinud ta tüdrukule midagi — nendest, mida ta häbenes esimest korda elus, ehkki 
ise täpselt ei teadnudki häbenemise põhjust. 

Sellal kui nad juttu ajasid, tuli Tarzan metsast välja ja siirdus otsinguile mägede 
poole, kavatsedes alustada maastiku vaatlust, et leida nende jälgi kaljulõhe sissepääsu 
juures. Kui Tarzan neid seal ei avasta, on selge, et nad viibivad ikka veel orus, kui aga 
avastab, siis läheb ta jälgi mööda nii kaua, kuni nad üles leiab. 

Koidikul sõitis külast välja sadakond bandiiti. Nad olid leidnud Capietro laiba ja 
taipasid, et venelane vedas neid alt ja lipsas käest, olles tapnud nende peamehe. Nad 
vajasid tüdrukut, et saada lunaraha, ja Stabutchi elu. 

Nad ei jõudnud veel kuigi kaugele, kui sattusid peale kahele ratsanikuta hobusele, 
kes küla poole kappasid. Sedamaid tundsid kõrilõikajad hobused ära ning taibanud, et 
venelane ja tüdruk on nüüd jalamehed, arvasid olevat üsna kerge põgenikke kätte 
saada. 

Küngaste jalameil vaheldusid kanjonid ja madalikud, mistõttu 

nähtavus oli ratsanikele piiratud. 

Mõnda aega läksid nad madala kanjoni põhja mööda allapoole ja neid ei saanud 
näha, kuid nemadki nägid pelgalt enda lähiümbrust. Seejärel pööras nende pealik 
hobuse tõusu suunas ning kui ta oli väikese mäeharja otsa jõudnud, nägi inimest met- 
sast nende poole tulemas. 

Samal hetkel märkas ka Tarzan bandiiti ja muutis suunda, keerates vasakule ja 
lisades sammu. Ta teadis, et kui see üksik ratsanik tähendas bandiitidejõugu ilmumist, 
siis ta neile vastu ei saa, ja metslooma vaistust juhituna valis tee, kus paremus oli 
tema poolel. Maapind oli seal kivine ja konarlik ning hobused poleks läbi pääsenud. 

Hõiganud oma sugukonnakaaslasi, kannustas bandiit hobust ja kihutas tuhatnelja 
edasi, kavatsedes ahvinimese kinni püüda. Julm kisendav hord kappas talle järele. 

Tarzan taipas peagi, et ei jõua enne neid kaljudeni ja lisas sammu, et olla eesmärgile 
võimalikult lähedal, kui nad talle kallale tungivad. 

Võib-olla oleks ta suutnud neid tagasi hoida seni, kuni jõuab kaitsvate kaljude alla, 
kuid loomulikult polnud tal vähimatki kavatsust alla anda ja ta pidi kõigest väest 
püüdma, et vältida ebavõrdset võitlust. 

Bandiidid lähenesid talle metsiku kisaga, nende laiad rõivad lehvisid tuules ja nad 
vibutasid pea kohal püsse. Kõige ees kappas jõugu pealik. Kui ta oli juba piisavalt 
lähedal, seisatas ahv-inimene, kes oli aeg-ajalt tagasi vaadanud, pööras järsult ümber 
ja laskis vaenlase pihta noole. Kui nool bandiitide pealiku rinda tungis, lisas ta uuesti 
kiirust. 

Karjatades veeres bandiit sadulast maha. Mingiks hetkeks pingutasid ülejäänud 
ratsmeid, kuid ainult viivuks. Nende ees oli vaenlane, aga üksainus ja relvastatud vaid 
algelise sõjariistaga. Püssidega ratsanikele ei olnud ta kuigi ohtlik. 

Kisendades raevust ja ähvardades kätte maksta, kihutasid nad Tarzanile järele, kuid 
ahvinimene oli aega võitnud ja eesmärgile üsna lähedal. Hargnenud suureks 
poolringiks, otsustasid bandiidid ta sisse piirata ja tee kaljude juurde ära lõigata. 

Veel üks ratsanik söandas lähemale tulla ja Tarzan laskis kohemaid noole lendu. 

Ründav vaenlane kukkus surmavalt haavatuna, ahvinimene aga jooksis püssitule 
kogupaukude saatel edasi. Kuid varsti pidi 

ta peatuma, sest mitu ratsanikku olid temast mööda kapanud ja taganemistee ära 
lõiganud. Tema ümber vihisevad kuulid tõstsid üles tolmu, andes talle nõrka lootust 
— niivõrd kehvasti laskis see vanaaegsete tulirelvadega varustatud hulkuv röövlijõuk. 
Padrunite tavalise põua tõttu polnud neil võimalust treenida. 


Ring, mille keskpunkt oli Tarzan, tõmbus kokku. Näis, et nüüd polnud enam 
võimalik mööda lasta. 

Kuid nad ei saanud ikkagi pihta. Lõpuks võttis pealiku kohale asunud bandiit 
juhtimise üle ja käskis tulistamise lõpetada. Tarzan üritas* ratsanike ahelast läbi 
murda. Ehkki iga nool tabas märki, tõmbus kisendav jõuk tema ümber koomale. Ta 
laskis välja viimase noole ja jäi tiheda, korratult liikuva vaenuliku inimmassi keskele. 

Äkki kõlas läbi võitlusekära uue pealiku läbilõikav hääl. 

»Ärge teda tapke!" karjus ta. ,,See on Tarzan. Ta on väärt feodaali lunaraha.” 

Ootamatult viskus must hiiglane hobuse seljast džunglilor-dile peale, kuid Tarzan 
kahmas ta kinni ja virutas tagasi ratsanike otsa. 

Ring tema ümber muutus üha kitsamaks. Taas sööstis mitu inimest talle sadulast 
kallale, üritades teda hullunud hobuste kapjade alla paisata. Ahvinimene võitles elu ja 
vabaduse eest tunduvalt ülekaalukamate jõududega, kes kogu aeg kasvasid, 
sedamööda kuidas üha uued vabatahtlikud hobuste seljast teda maha suruva ja aina 
kasvava inimkuhja otsa viskusid. 

Korraks õnnestus tal jalule tõusta, laiali ajanud suurema osa oma vaenlastest. Kuid 
nad kahmasid tal jalust kinni ja paiskasid uuesti maha. Lõpuks õnnestus neil Tarzani 
käed-jalad kinni siduda ja teda sel viisil taltsutada. 

Nüüd, kui ta oli kahjutuks tehtud, hakkasid paljud bandiidid teda solvama ja hoope 
jagama. Kuid mitugi neist lebas maas ja nii mõnigi ei saanud enam iialgi üles tõusta. 
Kõrilõikajad võtsid suure Tarzani küll vangi, kuid see läks neile kalliks maksma. 

Mitu inimest püüdis ratsanikuta jäänud hobuseid, teised võtsid surnutelt ära relvad, 
lahingumoona ja muud elavatele vajalikud asjad. Tarzan pandi hobuse selga ja seoti 
kõvasti kinni. Neli bandiiti said ülesande saata ahvinimene ja hobused külla. Nendega 
sõitsid ka haavatud. Mustanahaliste pearühm siirdus taas Stabutchi ja Isobeli 
otsinguile. 

XXIV. Pikk öö 


Päike oli juba kõrgel, kui pärast pikka rahulikku und reipamaks muutunud ja 
korralikult puhanud leedi Barbara lord Passmore'i telgist välja astus. Tema juurde 
jooksis naeruse näoga kena must poiss. 

»Hommikusöök saab varsti valmis,” ütles ta. ,, Lord Passmo-re kahetseb väga, kuid 
ta peab minema jahile.” 

Neiu päris Lafayette Smithi kohta ja talle öeldi, et ameeriklane oli just nüüdsama 
ärganud. 

Peagi ühines ta neiuga ja nad einetasid koos. 

»Kui Isobel ja teie sõber meiega oleksid," ütles leedi Barbara, ,,oleksin ma õnnelik. 
Ma palun jumalat, et Tarzan nad leiaks.” 

»» Olen kindel, et nii ka läheb," veenis teda Smith, ,,kuigi ma muretsen just Isobeli 
pärast. Danny suudab ise ennast kaitsta.” 

»»Kas teile ei tundu see jumalik, et me sööme jälle tõelist toitu?" märkis neiu. ,, 
Kujutage ette, ma isegi ei usu seda. Teate, juba mitu kuud pole ma söönud midagi, 
mis natukegi meenutaks tsiviliseeritud toitu. Lord Passmore'il on vedanud, et tal on 
nii hea kokk.” 

»Ka te panite tähele, kui meeldivad inimesed on lordil?" küsis Smith. 

»Neil on veel üks oivaline joon,” ütles leedi Barbara. ,Ja see oleks?” 

»» Nende riietuses pole vihjetki millelegi euroopalikule. See on omane üksnes neile 
— lihtne ja range. Euroopalik riietus tundub läbini absurdne.” 


»»Olen teiega täiesti nõus," ütles Smith. ,,Huvirav, miks minul ei õnnestunud 
samasugust salka palgata?" 

»» Tõenäoliselt on lord Passmore Aafrikas suurte kogemustega rännumees ja kütt. 
Uustulnuk ei suudaks iialgi kaasata selliseid inimesi nagu nemad.” 

» Mulle on kohutavalt vastumeelt omaenda laagrisse tagasi "minna. Üritan olla siin 
võimalikult kaua," lausus Smith. ,,Kuid ma pean siiski minema. See kätkeb aga endas 
ebameeldivat asja.” 

»Missugust?" küsis neiu. 

»Ma ei näe teid enam," ütles ta lihtsa avameelsusega, mis kinnitas tema kahetsuse 
siirust. 

Neiu vakatas viivuks, justkui oleksid mehe sõnad tekitanud 

mõtteid, mis talle varem polnud pähe tulnud. 

»»See On tõsi,” märkis ta. ,,Me ei näe enam teineteist, kuid mitte igavesti. Olen 
kindel, et külastate Londonit ja ka mind. Kas pole kummaline, et mulle tundub, nagu 
oleksime vanad sõbrad. Kuid me tutvusime kõigest kahe päeva eest. Ehkki võib olla, 
et teie nii ei arva. Teate, ma polnud nii ammu näinud inimest oma keskkonnast, et 
olite mulle nagu ammu kadunud vend, kui nii ootamatult välja ilmusite.” 

»Mul on samasugune tunne, et oleme olnud tuttavad kogu elu ja...” 

Ta kõhkles. 

»Ma ei suuda ilma teieta elada." 

Neiu silmitses teda sooja mõistva naeratusega. 

» Tore, et te mulle seda kõike ütlesite,” lausus ta. ,,Seda võib võtta 
armastuseavaldusena, eks ole?" lisas neiu lõbusa sõbraliku naeruga. 

Smith kallutas end üle laua ja asetas oma käe ta käele. 

»» Võtke seda kui armastuseavaldust," kinnitas ta. ,,Ma ei oska taolisi asju rääkida.” 

»Kuid seda ei saa tõsiselt võtta," ütles leedi Barbara. ,,Me ei tunne ju teineteist 
sugugi.” 

»Ma olen teid alati tundnud!" vastas mees. ,, Arvan, et olime juba kambriumieelsel 
ajastul koos amööbid.” 

»Noh, praegu te lihtsalt kompromiteerisite mind," hüüdis neiu. 

Ta puhkes naerma. 

»»Olen kindel, et sel ajal tütarlapsi veel polnud. Loodan, et te olite hästikasvatatud 
amööb. Te ju ei suudelnud mind, eks ole?" 

»Kahjuks pole amööbidel suud," pareeris mees, ,,kuid tänu miljoneid aastaid 
kestnud arengule olen ma sellest puudusest üle saanud.” 

»Saagem uuesti amööbideks,” pani neiu ette. 

»Ei,” vastas mees, ,,sest siis ei saa ma teile öelda, et ma..." 

Ta hakkas kogelema ja punastas. 

»Palun, ärge öelge midagi," hüüdis neiu. ,,Oleme nii head sõbrad, ärge rikkuge meie 
sõprust." 

»Kas see tõesti rikuks meie suhteid?" küsis mees. 

»Ma ei tea. Võib-olla. Ma kardan." 

»Kas ma tõesti ei tohi teile seda iialgi öelda?" 

»» Võib-olla kunagi hiljem," lausus neiu. 

Ootamatu püssipauk kauguses katkestas nende jutuajamise. Laagris olevad mustad 
muutusid silmapilk valvsaks. Paljud kargasid jalule. Kõik kuulatasid pingsalt 
relvastatud inimeste salapärase kohtumise hääli. 


Mees ja neiu kuulsid, kuidas pealik rääkis oma sugukonna-kaaslastega afrikaani 
murdes. Tema käitumine oli absoluutselt rahulik. Ta rääkis vaikselt, kuid selgesti. Oli 
arusaadav, et ta andis käsklusi. Inimesed läksid kiiresti oma telkide juurde. 

Veidi hiljem nägi leedi Barbara, et rahulik laager oli saanud teise näo. Iga mees 
kandis relva. Nagu nõiaväel oli igal mustal nüüdisaegne püss ja padrunitasku 
padrunitega. Kohendati valgetest sulgedest peakatteid ja läikivale nahale kanti valget 
värvi. Smith astus pealiku juurde. 

»»Mis on juhtunud?" küsis ta. 

»Ma ei tea, isand," vastas must. ,, Kuid me peame kõigeks valmis olema.” 

»Kas meid ähvardab mingi oht?" jätkas valge küsitlemist. 

Pealik ajas end sirgu ja võttis suursuguse poosi. 

»Kas meid siis polegi siin?" küsis ta. ,,Teil ei pruugi midagi karta.” 

Isobel ja Laskur lonkisid pikkamisi kauge tiigi ja metssealiha asukoha poole. Nad 
läksid mööda nõgu, kustkaudu pääses küngaste juurde viivasse väikesesse kanjonisse. 
Mõlemad olid kohutavalt väsinud. Laskuri peahaav valutas. Kuid sellest hoolimata 
olid nad õnnelikud. Käest kinni hoides lohistasid nad oma väsimusest surisevaid jalgu 

vee ja toidu poole. 

»Kurat võtaks, pisike,” ütles Danny, ,,kui huvitavalt on maailmas kõik seatud. 
Kujuta vaid, kui ma poleks laeva pardal kohanud Smithi-vana, põleks ma eales 
kohanud sind. Mul on veidi raha kõrvale pandud, pisike, ja kui me sellest põrgust 
välja pääseme, sõidame kuhugi, kus keegi mind ei tunne, ja ma alustan kõike otsast 
peale. Ostan garaaži või bensiinitankla ja meil saab olema väike korter. Kurat võtaks, 
ma pean sulle nii palju näitama. Sa ei teagi, mida sa kõike näinud pole: kino, 
raudteed, laevu. Sa pole midagi näinud ja keegi ei näita sulle midagi peale minu.” 

Jah, Danny," ütles Isobel, ,,see on imetore.” 

Ta võttis Dannyl uuesti käest kinni. 

Järsku nad peatusid, kuulnud eespool püssipauku. ,,Mis see on?" küsis Isobel. 

«Arvatavasti kostis see külast," lausus Danny. ,,Parem, kui me peitu poeme." 

Ta tõmbas tüdrukut madalate põõsaste poole. 

Seal nad lamasid, kuulates lärmi ja püssipauke, mis kostsid sealt, kus Tarzan võitles 
sadakonna vaenlasega elu ja vabaduse eest. 

Mõne aja pärast lärm vaibus, pisut hiljem aga kostis kabja-müdinat. 

Müdin valjenes ja lähenes. Danny ja Isobel püüdsid neid varjava väikese põõsa taga 
end maadligi suruda ja võimalikult väikeseks teha. Bandiidid ületasid nõo just nende 
kohal, kui üks mahajäänud röövlitest nad avastas. Tema hõige, mis äratas teiste 
tähelepanu, anti edasi, kuni jõudis uue pealiku kõrvu, ja nüüd tuli juba kogu jõuk 
tagasi, et teada saada, mis nende sugukon-nakaaslane leidnud oli. 

Vaene Laskur ja vaene Isobel! Nende õnn oli nii üürike. Nende uus vangivõtmine 
oli nii alandav. Murtud ja masendatud, olid nad peagi kahe musta kõrilõikaja valve all 
teel külla. Käsist ja jalust seotuna heideti nad hurtsikusse, mis varem oli kuulunud 
Capietrole, ning jäeti toidu ja veeta maas vedelevate räpaste põrandariiete ja kaltsude 
hunnikule. 

Nende lähedal lebas itaallase surnukeha, mida mõrtsukat tabama kiirustanud 
kaaslased polnud jõudnud veel ära koristada. Ta lamas selili, põrnitsedes kustunud 
silmadega lage. Iialgi varem polnud Danny Patrick tundnud sellist meeleheidet kui 
praegu. Vahest tuli see sellest, et ta polnud elus nii õnnelik olnud kui sel põgusal 
kohtumishetkel Isobeliga. 


Kõik tulevikulootused olid haihtunud. Danny kartis, et nende kahe inimeseta ei 
suuda ta sõlmida tehingut nõmedate mustanahalistega lunaraha maksmiseks, mida ta 
rõõmuga oleks teinud, et vabastada Isobeli ja ennast. 

»Säh sulle garaaži, bensiinitanklat ja korterit,” ütles ta nukralt. ,, Kõik on kadunud, 
kuid sina oled minuga." 

Jah, mina olen sinuga," kinnitas kuldjuukseline tüdruk. ,, Aga muust ma ei hooli.” 

»»See on tore, pisike. Kuid minust on vähe kasu. Olen kinni nööritud nagu jõulukink. 
Nad on mind pannud luksusvoodis-se. Selline tunne, nagu lebaksid köögipliidil." 

Ta veeretas end küljele, Isobelile lähemale. ,, Niimoodi on parem,” sõnas ta. 
»Huvitav, mida nad minust tahavad?" 

»Ehk tuleb su sõber ja päästab meid siit välja?" oletas Iso-bel. 

»»Kes? Smith? Millega ta meid päästab? Mängupüstoliga?" 

»»Ma mõtlen teist, kellest sa mulle rääkisid." 

»»Oo, Tarzan! Kui ta teaks, et me siin oleme, tuleks ta ja lööks selle kupatuse ühe 
käega laiali ning viskaks kogu jõugu aia taha. Kahju, et teda pole. See on ainuke ehtne 
poiss ilma igasuguste ,,agadeta".” 

See, keda Laskur nii näha igatses, viibis samal ajal küla servas hütis, niisamuti kinni 
seotud nagu Laskur ja niisama abitu. Ta püüdis järjekindlalt ja visalt lõdvendada 
rihmu, mis ta randmeid köitsid. 

Pikk teekond oli lõppemas, hiiglane aga ei loobunud katsetest vabaks saada. 

Rihmad olid vastupidavad ja kõvasti kinni tõmmatud, kuid ta tundis, et need 
hakkavad tasapisi järele andma. 

Õhtuks jõudis uus pealik tagasi salgaga, kes oli otsinud Sta-butchi. Nad ei leidnud 
teda, kuid avastasid lord Passmore'i laagri, ja nüüd pidasid bandiidid plaani seda 
rünnata. 

Nad ei sõitnud laagrile küllalt lähedale, seepärast ei saanudki nad teada, kui palju oli 
seal relvastatud pärismaalasi. 

Kuid nad nägid seal Smithi ja leedi Barbarat ning, olles kindlad, et laagris rohkem 
valgeid pole, kõhklesid nad nüüd, kas rünnata laagrit või ei, sest järgmisel päeval 
kavatsesid nad asuda tagasiteele Abessiiniasse. 

»Me tapame selle valge, kes meil praegu siin on," ütles pealik, ,,ning võtame kaasa 
kaks tüdrukut ja Tarzani. Tema eest antakse kopsakas lunaraha, tüdrukud aga müüme 
hea hinna eest maha.” 

» Aga miks mitte tüdrukuid endale jätta?" pakkus üks röövleid. 

»Me müüme nad maha!" nähvas pealik. 

»Kes sa selline oled, et käsutad, kuidas talitada?" küsis ikka seesama bandiit. ,,Sa 
pole peajik.” 

» Jah, sa pole pealik,” urises teine bandiit esimest toetades., 

Nagu vihane kass hüppas äkki väljailmunud pealik teise ban-diidi juurde, kel polnud 
tema kavatsusest õrna aimugi. Hetkeks 

välgatas nuga lõkketulede valguses ja langes hirmsa jõuga ohvri pähe. 

»Nii et kes ma siis olen?" urises mõrtsukas. 

Ta pühkis verise tera tapetud mehe rõivaste külge puhtaks. 

»Ma olen pealik!" 

Ta heitis pilgu mornidele ja tigedatele nägudele enda ümber. 

»Kas leidub veel kedagi, kes tahab öelda, et ma pole pealik?" 

Vastuväiteid polnud. Nteil jäi jõugu pealikuks. 


Hurtsikus aga lamas juba terve päev läbi kinniseotud, ilma vee ja toiduta 
ahvinimene, kes püüdis rihmu lõdvendada. Minut hiljem päästis ta lahti jalad. 

Tasase urinaga tõusis ta püsti ja astus ukseava juurde. Tema ees laius küla. Ta nägi 
bandiite istumas ja ootamas, kuni orjad söögi valmis saavad. Siinsamas lähedal oli 
aed. Arvatavasti näevad nad teda, kui ta aia juurde jookseb. Noh, nähku pealegi. 

Ta kaob selle ajaga, kuni nad toibuvad. Võimalik, et teda tulistatakse. Kuid 
hommikul olid nad teda palju kordi tulistanud ja ükski kuul polnud teda tabanud. 

Ta väljus hurtsikust ning selsamal hetkel astus kõrvalolevast hurtsikust välja 
mustanahaline ja nägi teda. Sugukonnakaaslas-tele määratud hoiatuskisaga sööstis 
neeger vangile kallale. Lõkke ümber istujad kargasid püsti ja jooksid nende juurde. 

Oma hurtsikust vangikongi kuulsid Isobel ja Danny möllu ning püüdsid mõistatada, 
mis oli juhtunud. 

Ahvinimene kahmas kinni mustanahalisest, kes üritas teda peatada, ja kasutades 
neegrit kilbina, taandus kiiresti aia poole. 

»Ärge liikuge!" käsutas ta lähenevaid bandiite nende enda keeles. »Ärge liikuge või 
ma tapan selle inimese.” 

»Tapku pealegi," möirgas Nteil. ,,Ta pole väärt lunaraha, mis meil kaotsi läheb." 

Oma kaaslasi kisaga ergutades sööstis ta kiiresti edasi, et ahvinimest kinni nabida. 
Tarzan oli juba palkaia juures, kui Nteil talle peale viskus. Tarzan tõstis rabeleva 
neegri pea kohale ja virutas pealikule otsa. Mõlemad prantsatasid maha, Tarzan aga 
ronis kiiresti nagu ahv kõrgele tarale. Talle lasti järele mitu pauku, kuid ta oli juba 
teisel pool maas ja kadus saabuvasse ööpimedusse. 

Pikk, lõputu vangisoleku öö aina venis, Isobel ja Danny 

lebasid hütis ikka niisama, nagu olid sinna heidetud — ilma vee ja toiduta, Capietro 
vaikiv laip aga vahtis endiselt lakke. 

»Ma ei suudaks kedagi niimoodi kohelda, isegi rotti mitte," ütles Laskun 

Isobel ajas end küünarnuki najale. 

»Miks mitte proovida?" 

»Mida?" küsis Danny. ,,Mina olen kõigeks valmis!" 

»Mida sa roti kohta ütlesid, see viis mind ühele mõttele,” sõnas tüdruk. 
»Midianimaal on palju rotte. Mõnikord me püüame neid. Nad on toiduks väga head. 
Me paneme neile üles lõksud, aga kui me neid kohe pärast kinnipüüdmist ei tapa, siis 
närivad nad endale tee vabadusse. Nad närivad läbi nöörid, millega lõksud on kinni 
seotud.” 

»»Noh, ja mis sellest?" küsis Danny. ,,Mida sa öelda tahad? Ma ei saa aru. Meil pole 
rotte, aga kui ka oleks, ei usu ma, et hakkaksin neid sööma, pisike. Ja ma ei tea, 
millega nad meid meie olukorras aidata saaksid.” 

»»Me ise sarnaneme rottidega, Danny," ütles tüdruk. ,,Kas sa siis ei näe?* Ka meie 
võime endale närida tee vabadusse.” 

»»Noh, pisike," lausus Danny, ,.kui sina tahad selle hüti seina läbi närida, lase käia, 
näri. Mina aga hakkan otsima võimalusi ukse kaudu välja pääseda.” 

Sa ei saanud aru, Danny," ei jätnud Isobel järele. , Ma pean silmas seda, et võin 
läbi närida nöörid, millega su käed on kinni seotud.” 

»Kurat võtaks, pisike!" hüüatas Danny. ,,Milline tobu ma olen! Ja ometi olen end 
alati nutikaks poisiks pidanud.” 

»»Ma tahan, et sa lubaksid mul proovida nööre läbi närida. Kas sa tõesti ei mõista, 
millest ma räägin?" 

«Muidugi, pisike. Kuid mina teen seda esimesena. Minu hambad on tugevamad. 
Veereta ennast siia ja ma hakkan peale. Kui sa vabaks saad, päästad minu lahti.” 


Isobel veeretas end kõhu peale, Danny aga võttis sellise asendi, et ulatus 
hammastega tema randmeid köitvate nöörideni. Ta asus asja juurde suure õhinaga, ent 
peagi selgus talle, et see oli märksa raskem, kui ta arvas. Samuti mõistis ta, et oli väga 
nõrk ja väsinud. Ent kuigi ta pidi sageli vahet pidama, et hinge tõmmata, ei andnud ta 
alla. Kord puhkepausi ajal suudles ta väikseid käsi, mida püüdis vabastada. See oli õrn 
harras suudlus, hoopis mitte Dannyle omane. Kuid armastusel on imeline jõud 

ning kui see süttib mehe rinnas puhta ja voorusliku naise vastu, teeb ta mehe alati 
veidi õrnemaks ja paremaks. 

Koit vahetas hurtsikus välja pimeduse, Laskur aga näris ikka veel rihmu ja talle 
tundus, et sellele ei tulegi lõppu. 

Capietro lebas, jõllitades lagi, tema surnud, kustunud silmad olid pahupidi pööratud 
— niioli ta lamanud kõik pikad öötunnid. Bandiidid liikusid külas ringi. Päev tõotas 
tulla raske. Orjad pakkisid laagrivarustust ja kokkuröövitud saaki, mida nad pidid 
põhja tassima. Sõdurid ruttasid pruukosti lõpetama, sest neil tuli veel relvad ja 
hobused üle vaadata, etnne kui inglise küti laagrile viimast rünnakut sooritama minna. 

Pealik Nteil einetas oma kõige armsama naise lõkke juures. 

» Tee ruttu, naine," ütles ta. ,, Mul on enne ärasõitu veel üks töö teha." 

»»Sa oled nüüd pealik," tuletas naine talle meelde. ,,Las teised töötavad.” 

»Selle pean ma ise ära tegema," vastas must. 

»MiSs tähtis töö see siis on, et ma kiirustama pean?" küsis naine. 

»» Ma tapan valge mehe ja valmistan tüdruku rännakuks ette,” vastas mees. ,, Anna 
tema jaoks süüa. Ta peab sööma või muidu kõngeb näljast.” 

»Las kõngeb,"” vastas naine. ,,Ma ei taha, et ta tuleks meiega. Tapa nad mõlemad.” 

»Pea lõuad!" sisistas mees. ,,Mina olen pealik.” 

»Kui sina teda ei tapa, tapan mina," ütles naine. ,,Ei hakka mina mingisugusele 
valgele litale süüa tegema.” 

Pealik tõusis. 

»Lähen meest tapma,” ütles ta. , Kui ma tüdrukuga tagasi tulen, peab tema 
hommikusöök valmis olema.” 


XXV. Wazirid 


»Kõik!" pahvatas Laskur. ,,Olen vaba!" hüüatas Isobel. 

» Tundub, et mu hambad on igemeteni ära kulunud," ütles Danny. 

Isobel hakkas kohemaid Danny käsi rihmadest päästma, vabastamata isegi oma 
jalgu. Ta sõrmed olid surnud, sest nöörid 

olid verevoolu osaliselt sulgenud. 

Ta tegutses aeglaselt ja saamatult. Neile mõlemale näis, et ei saa köidikuist iialgi 
lahti. 

Oleksid nad teadnud, et Nteil oli juba pruukosti lõpetanud ja kuulutanud, et läheb 
Laskurit tapma, oleksid nad arvatavasti segaseks läinud. Kuid nad ei teadnud seda ja 
küllap oli nii parem, sest kõigele, mis Isobeli segas, oleks lisandunud veel ka 
närvipinge. 

Kuid lõpuks olid Laskuri käed vabad. 

Mõlemad hakkasid jalgade ümbert lahti päästma nööre, mis polnud nii kõvasti kinni 
seotud. Danny tõusis esimesena. 


»Kõigepealt teen ma kindlaks, mille otsas ma eile lamasin,” ütles ta. ,, Tundus 
kuidagi tuttav. Kui mul õigus on...” 

Ta tuhnis räpaste kaltsude hulgas ja minut hiljem tõusis juba püsti, automaat ühes 
ning kabuur teises käes. Tema näole ilmus muhelus. 

»Esimest korda pika aja jooksul on mul vedanud,” ütles. ta. ,, Nüüd on kõik kombes, 
õeke.” 

»Misasjad need on?" küsis Isobel. 

»»See on Laskur Danny Patricku teine pool,” vastas noormees. ,, Noh, hoidke alt, 
räpased rotid!" 

Kui ta seda ütles, lükkas pealik Nteil ukseava eest kõrvale roguski ja vaatas sisse. 

Seal oli küllaltki pime, nii et esimese hooga ta ei näinudki tüdrukut ja meest, kes 
tagumise seina ääres seisid. 

Kuid ta ise oli oma ohvritele väga hästi nähtav hommiku-valguses, mis ukseavast 
sisse hoovas. 

Pealik hoidis revolvrit laskevalmis käes. 

Laskur oli juba vöö endale ümber pannud, seejärel võttis vasakusse kätte automaadi 
ja tõmbas kabuurist välja revolvri. 

Ta tegutses vaikselt ja kiiresti, nii kiiresti, et kui ta tulistas, polnud Nteil veel 
taibanudki, et tema vangid pole enam seotud, vaid on vabad, ja ei saanudki seda iialgi 
taibata, samuti nagu ta ei kuulnud lasku, mis ta tappis. 

Samal ajal kui Laskur tulistas, summutas tema revolvri paugu väravavalvuri kisa ja 
laskmine. Valvur oli algava päeva valgusel avastanud küla poole hiilivad vaenujõud. 

Danny Patrick astus üle pealiku surnukeha ja vaatas välja. Ta mõistis, et midagi on 
lahti. Danny nägi, kuidas inimesed värava poole jooksid ja püüdsid sellest üle ronida. 
Ta kuulis, 

kuidas kuulid kopsusid vastu palkaeda puust läbi tungides ja seda kildudeks lüües. 
Küla kaikus hirmust hullunud inimeste hädakisast. 

Oma kogemuste põhjal teadis Danny, et ainult väga võimsate püsside kuulid võisid 
paksudest aiapalkidest läbi tungida. Ta nägi, kuidas bandiidid oma Noa-aegsetest 
musketitest vastu tulistasid ning kuidas orjad ja vangid olid kobaras koos küla sopis, 
kuhu ründajate kuulid kõige vähem lendasid. 

Teda hakkas huvitama, kes võisid olla bandiitide vaenlased, ja senised kogemused 
pakkusid välja kaks võimalust — kas gangsterid või politseinikud. 

»Ma poleks iialgi uskunud, et jõuan selleni," ütles Danny. 

»» Milleni?" 

»Ma ei tahaks kuidagi sulle rääkida, mida ma lootsin," lausus mees. 

» Ütle mulle, Danny,” palus tüdruk. ,,Ma ei saa pahaseks.” ,,Ma lootsin, et need 
poisid on politseinikud. Mõtle vaid, pisike, ma lootsin politseinike saabumisele, mina 
— Laskur!" ,,Kes on politseinikud, Danny?" 

»Seadusenärijad, igavesed sõnnid. Kurat võtaks, pisike, mispärast sa esitad nii palju 
küsimusi? Politseinikud on politseinikud. Ma ütlen sulle, miks ma nende peale 
lootsin. Kui need pole politseinikud, siis on see tõenäoliselt mõni muu bandiitide 
jõuk, kelle eest me peame jalga laskma nagu sellegi eest.” 

Ta astus tanumale. 

»Sina jää siia, pisike, heida pikali oma leivakorvile, see tähendab viska kõhuli ja 
sind ei taba ükski kuul, mina aga lähen ja paugutan veidi.” 

Värava taha oli kogunenud määratu bandiitidejõuk, kes tulistas läbi aiaaukude. 

Danny laskus ühele põlvele ja toetas automaadi õlale. Kõlas hääl, mis meenutas 
hiidmao sisinat. 


Bandiidid pöörasid ümber ja Dannyt nähes mõistsid, et olid sattunud kahe tule 
vahele, sest neile meenus hiljutine juhtum, kui nad olid pealt näinud selle kohutava 
relva surmatoovat jõudu. 

Laskur silmas Ogoniot vangide ja orjade hulgas, kes tema lähedale kobarasse olid 
kogunenud, ja see viis teda uuele mõttele. 

»Hei, sina, noormees!" 

Ta viipas Ogoniole käega. 

»Tule siia ja võta kaasa kõik oma poisid. Ütle neile, et kui nad tahavad siit välja 
pääseda, võtku ühes kõik, millega saab lahingut lüüa.” 

Kas Ogonio Danny jutust ka kuigi palju aru sai või mitte, aga peamise tabas ta ära. 

Juba koguneski Danny selja taha trobikond vange ja orje, välja arvatud naised. 

Sellest hetkest, mil Danny automaat tärisema hakkas, oli ründajate tuli pisut 
vaibunud, otsekui oleks teise jõugu peamees selle hääle ära tundnud ja arvanud, et 
külas asuvad valged vangid võivad nende püsside läbi kannatada saada. 

Aeg-ajalt oli kuulda pelgalt üksikuid laske, mis olid suunatud ühele märgile. 

Bandiidid olid teataval määral enesevalitsuse juba tagasi saanud ja saduldasid nüüd 
hobuseid ilmse kavatsusega plehku pista. 

Sel hetkel ründas neid Danny oma eriliigilise hordiga, kes oli relvastatud keppide ja 
kivide, sekka ka nugade või mõõkadega, mis olid kiiruga varastatud bandiitide 
elamuist. 

Kui bandiidid taipasid neid tagalast ähvardava ohu tõsidust, avas Laskur teist korda 
nende pihta tule. Külas puhkenud paanika andis ülekaalu ründajaile. 

Kõrilõikajad kaklesid omavahel hobuste pärast, kes olid oheliku katki rebinud ja 
kihutasid hirmunult külas ringi. 

Mõnel õnnestus hobusele päitsed pähe panna ja siis kihutasid nad värava poole, 
tallates jalge alla bandiite, kes neid kaitsma olid jäänud. 

Kui ratsanikud külast välja kappasid, võttis neid vastu salkkond mustanahalisi 
sõdureid, peas valged suled ja käes kaasaegsed relvad. 

Ründajad olid osaliselt varjunud madala mäeharja taha, aga kui nad põgenevatele 
bandiitidele vastu tõusid, siis kõlas üle lahingukära metsik kutsuv hüüd, waziride 
sõjahüüd. 

Esimene värava juures oli Tarzan, waziride sõjapealik, ahvinimene, kes koos 
sõduritega ründas Capietro jõugu riismeid. 

Igast küljest sisse piiratud, viskasid bandiidid relvad maha ja palusid armu. 

Peagi aeti nad külas ühte nurka waziri sõjameest valve alla. 

177 

Tarzan tervitas Laskurit ja Isobeli ning väljendas kergendustunnet, nähes neid 
tervena. 

»Tulid just parajal ajal," sõnad Danny, ,,minu vana tukk oli juba peaaegu kõik 
padrunid nahka pannud, viimane valang tegi kogu salve tühjaks. Aga kuule, kes need 
sinu sõbrad on? Kustkohast nad tulid?" 

»»See on minu rahvas," vastas Tarzan. 

«Missugused poisid!" hüüdis Laskur vaimustusega. ,,Aga ega sa Smithi-vana pole 
näinud?" 

»Ta on minu laagris väljaspool hädaohtu.” 

Ja Barbara?" küsis Isobel. ,,Kus tema on?." 

» Smithi juures,” vastas Tarzan. «Mõne tunni pärast näete neid mõlemaid. Asume 
teele niipea, kui ma nende inimestega siin selgusele olen jõudnud.” 

Ta lahkus ja hakkas bandiitide vangistatud inimesi küsitlema. 


»Kui ilus ta on!" hüüatas Isobel. 

»Hei, õeke," hoiatas teda Smith, «nüüdsest pea meeles, et ainuke ilus poiss, keda sa 
tunned, olen mina, ja pole üldse tähtis, kuidas mu sihverplaat välja näeb.” 

Tarzan jaotas vangid kiiresti nende suguharude ja külade järgi, määras peamehed 
inimesi koju viima ning andis neile teele kaasa käsud ja korraldused. 

Bandiitide relvad, padrunid, saak ja nende asjad jagati vangide vahel ära. 
Kinnivõetud bandiidid anti gallade suure salga valve alla, kes said käsu toimetada nad 
tagasi Abessiiniasse ja anda üle lähimale feodaalile. 

»Miks ei võiks neid siinsamas üles puua?" küsis gallade pealik. ,,Me hoiame kokku 
toitu, mis nad pikal teekonnal nahka pistavad, pealegi vabaneme nende valvamise 
murest ja tülist. Feodaal tõmbab nad nagunii oksa.” 

«Viige nad tagasi, nagu ma ütlesin," vastas Tarzan. ,, Aga kui näd teile liiga palju 
tüli teevad, talitage nendega nii, nagu vajalikuks peate.” 

Tunni aja pärast asus kogu küla teele. 

Kogu Smithi varustus tagastati, Danny aga sai tagasi oma kallihinnalise 
lahingumoona ja lisaks veel mitu padrunisalve oma armsale automaadile. 

Last anti Smithi kandjate hoolde eesotsas Ogonioga. 

Kui küla oli tühjaksjäänud, pisteti sellele mitmest küljest tuli otsa, ja kui mustad 
suitsupilved taevasse tõusid, asusid salgad 

oma vangisoleku paigast teele. Aga enne seda tulid pealikud ja laskusid põlvili 
džunglilordi ette, tänades teda oma sugukon-nakaaslaste vabastamise eest. 


XXVI. Lõpplahendus 


Lafayette Smith ja leedi Barbara olid rabatud lord Passmore'i laagris asetleidnud 
muutusest. 

Terve päev olid sõdurid lahinguvalmiduses, nagu oleksid oodanud väljakutset, ja 
ootasid seda ka siis, kui oli saabunud öö. 

Häireolukorra tundemärgid olid imeselged. 

Laagris polnud kuulda laulu ega naeru. 

Viimane, mida valged magama minnes nägid, olid valgeid sulgi kandvad sõdurid, 
püssid käes, väikeste salkadena lõkete ümber seismas. 

Nad magasid, kui kõlas võitluskutse, ja läikiva nahaga mustad sõjamehed sulasid 
ühte pimeda metsaga, jätnud ainult neli inimest laagrit ja kahte külalist valvama. 

Kui leedi Barbara hommikul telgist välja astus, oli ta väga imestanud, nähes laagrit 
inimtühjana. 

Seal oli ainult boi, kes teda teenis, kokk ja veel kolm mustanahalist. 

Kõigil oli kogu aeg relv ühes. Kuid nende suhtumine temasse polnud muutunud ja 
neiu tundis vaid huvi juhtunu vastu, mis oli nii ilmselge esimesest pilgust, kuid 
mõistmiseks täiesti segane. 

Kui Smith neiu juurde tuli, imestas temagi selle muutuse üle, mis oli teinud 
naervatest ja alailma naljatavatest kandjatest ning kaitsemeeskonnast sõdurid, kes olid 
salaja öhe saadetud. 

Nad ei saanud vähimatki teavet boilt, kes küll naeris ja oli armastusväärne, kuid 
nagu mingisuguse kummalise juhuse tõttu oli äkki unustanud isegi kõige lihtsamad 
käsud, needsamad, mida- ta veel eelmisel päeval oli ilmselge uhkusega täitnud. 

Pikk päev venis vähimategi muutusteta lõunani. 

Mõistatus jäi lahendamata, ei tulnud nähtavale lord Passmore'i ega kadunud 
mustanahalisi. 


Kuid tundus, et kahele valgele pakkus teineteise seltskonnas viibimine suurt 
heameelt ja seetõttu möödus päev neil palju kiiremini 

kui mustadel, kes kõik tulipalavad tunnid ootasid ja iga häält kuulatasid. 

Ent järsku toimus muutus. 

Leedi Barbara nägi, kuidas tema boi üles tõusis ja pingsalt kuulatama jäi. 

»Nad tulevad,” ütles ta kaaslastele emakeeles. 

Nüüd seisid juba kõik ja ehkki oodati sõpru, olid relvad laskevalmis, et vastu võtta 
mis tahes vaenlast. 

Järk-järgult muutus inimeste häältekõmin ja sammudemü-din kuuldavaks isegi 
valgete treenimata kõrvale ja peagi nägid nad kolonni pead tulemas läbi metsa nende 
poole. 

»Seal on ju Laskur!" hüüdis Lafayette Smith. ,,Ja Isobel samuti. Kui imelik, et nad 
koos on.” 

»Ja Tarzan on nendega," hüüdis leedi Barbara. ,,Ta päästis nad mõlemad.” 

Vaevumärgatav naeratus ilmus ahvinimese huultele, kui ta jälgis leedi Barbara ja 
Isobeli ning Smithi ja Laskuri kohtumist. 

Naeratus muutus laiemaks, kui pärast esimesi tormilisi tervitusi ütles leedi Barbara: 

»» Kahju, et meie külalislahket peremeest lord Passmore'i meiega pole, eks ju?" 

»La on siin," vastas ahvinimene. 

»Kus?" küsis Lafayette Smith laagris ringi vaadates. 

»»Mina olen lord Passmore,” vastas Tarzan. 

» Leie?" hüüatas leedi Barbara. 

Jah. Ma võtsin endale selle osa, kui saabusin Põhja, et kontrollida Capietro ja tema 
jõugu kohta käivaid kuuldusi, oletades, et nad üksnes ei aima ohtu, vaid hakkavad 
otsima võimalusi minu salgale kallale tungida ja meid kinni võtta.” 

»Kurat võtaks!" ütles Laskur. ,,Vedasid neid vahvasti ninapidi.” 

«Seepärast me ei näinudki iialgi lord Passmore'i,” tähendas leedi Barbara. Ta naeris. 

«Arvasin, et ta on kõige tabamatum peremees.” 

»Kui ma teid siia jätsin," seletas Tarzan, ,,läksin kõigepealt nii kaugele džunglisse, 
et mind näha polnud ning tulin uuesti laagrisse tagasi, ainult teisest küljest. Läksin 
tagantpoolt telki ja magasin järgmise hommikuni, mil siirdusin hästi vara teie sõpru 
otsima ja langesin ise vangi. Kuid kõik lõppes hästi. Kui teil 

pole eriti kiiret, siis loodan, et saadate mind koju ja olete mõnda aega minu 
külalised, kuni toibute Aafrikas saadud kibedatest kogemustest. Aga võib-olla tahavad 
professor Smith ja tema sõber jätkata geoloogilisi uuringuid?" lisas ta. 

»Mina, kas teate," pobises Lafayette Smith, ,,olen peaaegu otsustanud loobuda tööst 
Aafrikas ja pühendada oma elu geoloogia uurimisele Inglismaal. Mina või... kas teate, 
leedi Barbara...” 

»Ma kavatsen ta endaga Inglismaale kaasa viia ja õpetada tulistama, enne kui luban 
tal Aafrikasse naasta. Võib-olla tuleme kunagi hiljem siia tagasi.” 

Ja sina, Patrick?" küsis Tarzan. ,,Sina jääd ehk siia küttima?”" 

»Ei, mister,” vastas Danny. ,,Me sõidame Californiasse ja ostame seal garaaži või 
bensiinitankla.” 

»Meie?" kordas leedi Barbara. 

Jah," ütles Patrick. ,, Mina ja Isobel." 

»Kas tõesti?" hüüdis leedi Barbara. ,, Räägib ta õigust, Isobel?" 

»Kas see pole imetore?" vastas kuldjuukseline tüdruk. 


Tarzan - ahvide kasvandik , Tarzani tagasitulek Tarzani metsikud sõbrad Tarzani 
poeg 

Tarzan ja Opari kalliskivid 

Kättesaamatu Tarzan 

Kohutav Tarzan 

Tarzan ja Kuldlõvi 

Tarzan ja sipelginimesed 

Tarzan - dzunglivalitseja 

Tarzan ja kadunud impeerium 

Tarzan Pellucidaris 

Võitmatu Tarzan 

VÕIDUTSEV TARZAN 

Tarzan ja kullalinn 

Tarzan ja lõviinimene ,, 

Tarzan ja leopardinimesed 

Tarzani otsingud 

Tarzan ja keelatud linn 

Oivaline Tarzan 

Tarzan ja võõrleegion 

Tarzan ja hullumeelne 

Tarzan ja merehädalised 

Tarzan ja mõrv dzunglis 

Tarzan ja maailmameister 

Tarzani džunglijutud 

(NB! Veel ilmumata osade pealkirjad on esialgsed ning võivad tõlkimise ja 
toimetamise käigus muutuda.) 

I peatükk 


Oli septembri keskpaik. Vihmaperiood, mis oli kestnud juba juunikuust saadik kogu 
Aafrika kontinendil alates Tigerist ja Amharast põhjas ning lõpetades Gojami, Shoa ja 
Kaffaga lõunas, hakkas lõppema. Vihmasadu oli lakanud, kuid jõed olid väljunud 
kallastest ning maa oli märg ja vettinud. 

Üksildasi rändureid, karavane või asulaid otsides luusisid teedel shiftidest röövlid. 
Need lindpriiks kuulutatud bandiidid, kellest igaühe pea eest oli lubatud kopsakas 
rahasumma, varjasid end harilikult kindlustes ligipääsmatutes Kaffa mägedes. Nüüd 
tulid nad jahti pidama. Nende rautamata hobuste tuhm kabjamüdin häiris öist vaikust, 
kuid see ei valmistanud neile muret: liiga suur oli kohalike elanike hirm bandiitidele 
silma puutuda. 

Siiski polnud nad oma otsinguil üksi. Samas suunas, kuid veidi eespool jälitas oma 
ohvrit jahti pidav loom. Tema tundlikud sõõrmed ei võinud haista inimese lõhna, sest 
tuul puhus temast röövlite suunas, küti teravad kõrvad olid aga asjatult kikkis: pehme 
kohev muld summutas kabjamüdina. 

Välimuselt ei sarnanenud see kütt sugugi röövloomaga, kuid veelgi vähem võis 
temas ära tunda inglise lordi järeltulijat. 

See veider olend oli Ahvide Tarzan. 

Ta oli harjunud kustutama nälga ainult jahti pidades, mida tegi oma meelispaikades. 
Juba kaks päeva oli Tarzan söömata, sest kaks päeva oli vahetpidamata vihma 
kallanud. Nüüd oli köitnud ta tähelepanu hirvevasikas, kes pilliroogu ja võssa kas- 
vanud ojast vett jõi. Ettevaatlikult rohus roomates püüdis Tarzan leida mugavat 
asendit, et lasta lendu nool või heita oda. Ta minetas mõneks viivuks tavalise valvsuse 
ning lõhnu ja helisid edasi kandev tuul Usha viis need Tarzani tundlikest sõõrmetest 
ja kõrvadest mööda. Ta ei tajunud, kuidas tema lähedal peatas salkkond ratsanikke 
hobused ja jälgis teda tähelepanuga. 


Aimamata teda ähvardavat ohtu, hiilis Tarzan äärmise ettevaatlikkusega oma ohvri 
poole. 

Sellal olid shiftidest röövlid lahkunud väikeselt kõrgendikult, kust nad olid teda 
vaikides jälginud, ning hakanud tema poole tulema, odad ja pika toruga musketid 
võitlusvalmis. Ilmselt ajas neid kimbatusse tema omapärane välimus — nad polnud 
varem juhtunud nägema temasugust suurt valget meest —, aga uudishimust rohkem 
oli neid vallanud tapmisiha. 

Aeg-ajalt laskis hirvevasikas pilgul uurivalt ringi käia ja Tarzan tardus siis 
soolasambana paigale. Äkki libises looma pilk üle ahvinimese kuju ja peatus hetkeks. 
Seejärel hüppas hirvevasikas üles ja kadus. Puhtvaistlikult vaatas Tarzan korraks ta- 
gasi: ta oli kindel, et looma põgenemise põhjus polnud mitte tema, vaid keegi tema 
taga, kelle olid avastanud Wappi terased silmad. Ja tõesti, tema poole suundus pool 
tosinat ratsanikku. Tarzanile oli selge, et need olid shiftid, hoopiski julmemad ja 
verajanulisemad kui lõvi Numa. 

Kui röövlid taipasid, et neid on nähtud, ajasid nad hobused nelja jooksma, püüdes 
teda ümber piirata. Seejuures vehkisid nad relvadega ja kisendasid metsikult. Tuld 


nad siiski ei avanud, soovides ilmselt Tarzanit maha paisata ja jalge alla tallata või ta 
keha oma noolte ja odadega läbi puurida. Aga võib-olla lootsid nad tunda inimjahi 
metsikut mõnu. 

Ent Tarzan ei mõtelnudki põgeneda, ehkki tundis loomulikult kõikvõimalikke 
mooduseid, kuidas end mistahes vaenlase käest päästa. Ta mõistis väga hästi, et 
relvastatud inimeste eest on võimatu ära joosta. Ja seepärast otsustas ta võidelda seni, 
kuni avaneb soodne juhus põgeneda. 

Pikka kasvu, suurepärase kehaehituse, pigem Apollo kui He-raklese kuju ja 
lõvinahast puusakattega sarnanes ta müütilise metsjumalaga. Nooletupp nooltega ja 
väike oda üle õla, puusal jahinuga, mis oli jäänud talle isalt, vasakus käes vibu — 
selline oli tema relvastus. 

Otsekui välk Ara oli Tarzan silmapilk kindlaks teinud läheneva ohu, hoogsalt jalule 
hüpanud ja ühe hetkega vibunööri pingule tõmmanud. 

Ahvinimese vibu oli lühike, kuid võimas, selle nooled läbistasid kergesti 
metsloomade paksu nahka. Ükski tsiviliseeritud inimene poleks suutnud tema vibu 
nööri pingule tõmmata. 

Esimene nool tabas ühte bandiiti otse südamesse ja see 

varises sadulast, heitnud käed üle pea. Neli järgmist noolt, mis Tarzan välgukiirusel 
teele saatis, tabasid samuti märki. Veel üks röövel kukkus hobuse seljast surnult 
maha, kolm said haavata. 

Oli möödunud vaid mõni silmapilk, kui Tarzan seisis juba bandiitide 
piiramisrõngas. Tõsi küll, kolm haavatut olid rohkem mures sellega, et oma kehasse 
lastud nooli välja tõmmata, kuid neljas, terve ja vigastamata, kasutas juhust ning 
suunas oda otse hiiglase laia rinda. 

Taganeda polnud kuhugi. Tarzani selja taga seisid ratsanikud. Ja siin tulid 
ahvinimesele appi tema loomupärane osavus, väledus ja jõud. Kahmanud kätte vibu, 
mille ta pärast laskmist oli üle õla riputanud, tõrjus ta sellega vaenlase oda kõrvale, 
haaras bandiidil käsivarrest kinni ja oli krapsti tema taga hobuse seljas. 

Kõlas summutatud karjatus, seejärel tungis jahinuga bandii-di vasaku abaluu alla. Ja 
juba lendaski surnukeha maha. Päit-senöörid õhus lehvimas, kihutas ehmunud hobune 
otse jõkke. Tagaajamine jäi ära: bandiidid olid haavadest liiga jõuetuks jäänud. 
Tarzanile tulistati järele vaid üksainus lask. 

Niipea kui hobune oli hüpanud jõkke, mis osutus sügavaks ja veerohkeks, märkas 
Tarzan mõne jardi kaugusel pärivoolu krokodilli piirjooni. Krokodill Gimlat nähes 
pööras hirmust hullunud hobune otsemaid vastuvoolu üles. Tarzan võttis kätte oda ja 
püüdis hobust vastaskaldale ajada. 

Sel ajal laksatasid Gimla hirmuäratavad lõuad juba hobuse saba lähedal, kui järsku 
lajatas pauk. See oli haavatud shift, kes Tarzanile järele tulistas. Ühtaegu lasuga kadus 
surmavalt haavatud krokodill vette. 

Mõni sekund hiljem jõudis hobune koos ratsanikuga vastaskaldani ja astus kuivale 
maale. Nüüd muutus loom jälle ratsaniku tahtele kuulekaks. Tarzan keeras hobuse 
ümber ja saatis noole teisele kaldale bandiitide sekka. Nool jõudis eesmärgile ja tabas 
sedasama haavatud röövlit, kes oli tahtmatult aidanud Tarzanit, tappes oma lasuga 
krokodilli. 

Huupi tulistatud püssipaukude saatel kappas Tarzan lähima metsa poole ja kadus 
peagi jälitajate silmist. 


Il peatükk 


Metsa jõudnud, klammerdus Tarzan hobuselt maha tulemata suure jämeda 
allarippuva oksa külge, andes hobusele voli minna oma teed. Ise oli ta äärmiselt 
pahane, sest shiftid olid ta õhtusöögi minema peletanud. Et nad teda tappa olid 
tahtnud, see ärritas meest palju vähem kui luhtunud jaht. Nüüd pidi ta uuesti hakkama 
söögipoolist otsima, aga kui ta söönuks saab, hakkab tingimata tegelema tema huvi 
äratanud shiftidest röövlitega. 

Tarzani jahti kroonis peatselt edu ja ta sõi kõhu täis. Rahulolevana lesis ta 
teelahkmel ja arutas kõike shiftidega seonduvat. Kui jõuk lahkub, on hästi, aga kui 
nad võtsid nõuks siia alaliselt elama jääda, siis kahtlemata takistab see teda sellesse 
kohta ilmumast. Seega oli tarvis teada saada vaenlaste iseloomu, hulka ja asukohta. Ja 
kuidagi ei tohtinud jätta neid karistamata kõige selle eest, mis nad talle teinud olid. 

Tarzan pöördus tagasi, ületas jõe ja hakkas mööda rada shif-tidele järele minema. 
Läbi künkliku maastiku, kord tõustes, kord laskudes, viis tee kitsasse orgu, kus vohas 
troopiline mets. Sellest voolas läbi käänuline jõgi. 

Ekvaatori läheduses tihenes üürike videvik kiiresti, andes maad ööpimedusele. 
Metsas ja küngastel algas öine elu, sealt kostis jahile tulnud lõvi möirgamist. Sooja 
õhu voolud, mis orust küngaste poole tõusid, tõid Tarzani tundlikesse sõõrmetesse ini- 
meste peatuspaiga lõhnu. Ta heitis pea selga ja tõi kuuldavale sõjakisa: Ahvide 
Tarzan alustas jahti. 

Ööpimedus varjas tervenisti tema majesteetlikku kuju. Ta oli tähelepanu ise: tema 
tundlikud sõõrmed võbelesid kõige kergemagi tuulehõngu puhul, kõrvad aga püüdsid 
vähimaidki hääli. 

Sedamööda, kuidas ta edasi läks, muutusid laagri lõhnad üha selgemaks, kuid üha 
kuuldavamaks muutus ka loomade kuninga madalahäälne lõrisemine. Ometi ei 
häirinud see Tarzanit: ta teadis, et lõvi Numa peab jahti alttuule ja vaevalt on tal aimu 
Tarzani kohalolekust. 

Tarzan arvutas välja vahemaa, mis lahutas teda orus olevast lõvist, samuti enda 
kauguse metsast ja tuli järeldusele, et jõuab metsani enne, kui nende teed ristuvad. 
Tänane jaht oli tal eriline — jaht inimesele, elusolendite verivaenlasele. 

Huvitav oli, et endast kui inimesest.mõtles Tarzan kõige vähem ja ei tundnud selle 
üle erilist uhkust. Tema hingelaad sarnanes palju rohkem metslooma kui inimese 
omaga. Tema tegude peaeesmärk oli nauding ja rõõm. Seetõttu kutsusid inimesed 
oma kirgliku sooviga omandada kord üht, kord teist hüve temas esile põlguse. Ta nägi 
inimeste ahnust, argust, julmust ja egoismi ning mõistis, et vaatamata vaimsele 
üleolekule loomast jäävad nad metsaelanikele alla peamises — oskuses elust rõõmu 
tunda. 

Niisiis inimeste peatuspaigale lähenedes ei tundnud Tarzan end üldsegi mitte 
elusolendina, kes igatseb omasuguste juurde. Ta teadis ühte: ees oli vaenlane. Tema 
rinnast vallandus allasurutud karje, võimsad musklid tõmbusid pingule. 

Metsaservale jõudnud, tundis Tarzan paremal pool lõvi lähedal olevat, seepärast 
haaras ta okstest kinni ja hakkas end puult puule vibutades lähenema lagendikul 
paiknevale shiftide laagrile. Siit kõrge puu otsast nägi ta kogu röövlijõuku, mis 
koosnes umbes kahekümnest mehest, ja nende hobuseid. Bandiitide laagrit ümbritses 
okstest ja põõsastest rohmakalt tehtud boma, ilmselt kaitseks loomade eest. Sedasama 
eesmärki teenis ka keset laagrit lõõmav lõke. 

Kärmel uurival pilgul lagendikku silmitsenud, jäi Tarzan teesklematu huvi ja 
uudishimuga jälgima valget meest, kes lamas tugevasti kinniseotult lõkketule lähedal. 


Tavaliselt ei huvitanud valge inimene Tarzanit sugugi rohkem kui mustanahaline 
või mis tahes teine elusolend, kellega ta polnud sõber. Kuid praegu oli Tarzani ees 
tema vaenlaste vang, kes pealegi erines oma välimuse poolest tublisti nendest 
valgetest, keda ta varem näinud oli. 

Tal oli seljas varrukateta hame, mis oli tehtud elevandiluust rõngastest. Ehted 
pahkluude ja randmete, kaela ja pea ümber meenutasid pigem sõjamehe omi. Vangi 
jalad ja käed olid paljad. Tema pea lebas märjal maapinnal ja oli pööratud teisele 
poole, nii et Tarzanil ei õnnestunud võõra nägu silmitseda. Ta võis näha ainult pakse 
musti juukseid. 

Laagrit jälgides ja kaalutledes, kuidas oleks etem bandiitidele kätte maksta, arvas 
Tarzan, et parim moodus oleks neilt mõni hinnaline asi ära võtta. Otsustades selle 
järgi, kui hoolikalt valvati vangi, oli see valge mees shiftidele küllaltki väärtuslik. 
Pealegi oli vangi eriskummaline rõivastus Tarzanis suurt huvi ja 

uudishimu äratanud. Seepärast ta otsustaski valge mehe bandiitidelt üle lüüa. 

Võtnud nõuks oodata, kuni kogu laager on rahulikult magama jäänud, seadis 
ahvinimene end puuharude vahel sisse ja hakkas toimuvat jälgima. 

Mõni banditit küsitles vangi, kuid nähtavasti ei saanud kumbki pool teisest aru. 
Tarzan oskas keelt, mida rääkisid kaficho ja galla suguharud, ja tema uudishimu 
kasvas iga järgmise küsimusega. Tähelepanu kahekordistus, kui ta kuulis, kuidas shif- 
tid püüdsid igal viisil mitmes murdes ja isegi märkide abil vangilt teada saada teed 
paikadesse, kus leidub kulda ja elevandiluud. Kuid vang kas ei mõistnud neid või tegi 
näo, et ei mõista, mis oli tõenäolisem. 

»»See elajas saab meist suurepäraselt aru," röögatas üks röövleist. ,,Ta teeskleb 
nimme." . 

»Kui ta meile ei ütle, kus kulda on, miks peaksime teda söötma ja endaga kaasa 
vedama?" pahandas teine. ,,Peame ta jalamaid vagaseks tegema.” 

»Las ta mõtleb hommikuni järele. Aga kui ta ka siis midagi ei ütle, teeme talle 
kähku otsa peale," otsustas kolmas bandiit, ilmselt nende pealik. 

Nad hakkasid vangile sõnade ja viibetega oma otsust teatavaks tegema. Seejärel 
istusid nad lõkke äärde arutama asetleidnud sündmusi ja tegema tulevikuplaane, 
kusjuures nende jutuajamise peateema oli kummaline valge hiiglane, kes oli tapnud 
kolm kaaslast ja kadunud koos nende hobusega. Põhjalikult kõik läbi arutanud, läksid 
bandiidid okstest ja lehtedest varjualustesse magama. 

Laager oli vajunud sügavasse unne. Ettevaatlikult, ainsatki häält tegemata tuli 
Tarzan puu otsast alla, hoidudes põõsaste varju, seisatas viivuks ja kuulatas. Boma 
tagant kostis lõvi Numa hingamist: loomade kuningas viibis siinsamas läheduses. Tar- 
zan piilus jämeda puu tüve tagant välja ja nägi valvurit istumas seljaga tema poole. 

Tasa edasi liikudes jõudis Tarzan lagedale platsile ja suundus pahaaimamatu 
bandiidi poole. Tema tähelepanu köitis valvuri süles lebav musket ja nagu iga teine 
džungliloom ei suutnud ta sellelt pilku lahti kiskuda. 

Oma ohvri juurde jõudnud, kummardus Tarzan alla. Tema pronkspruun käsi kerkis 
välkkiirelt üles, terassõrmed sulgusid 

valvuri kõri ümber, vahe noatera tungis samal hetkel vasaku abaluu alla otse 
südamesse. Surm saabus silmapilkselt. 

Tarzan kiskus noa valvuri kehast välja ja läks ettevaatlikult vangi juurde, kes lamas 
lagedal platsil. Sealsamas kõrval onnides magasid shiftid. Lõkketule valguses nägi 
Tarzan, et vang ei maganud, vaid silmitses teda tähelepanelikul, uurival pilgul. 


Näidanud viibetega, et vang säilitaks vaikuse, astus Tarzan ta juurde, laskus põlvili 
ning lõikas katki vangi käsi ja jalgu kammitsenud köidikud. 

Võõras oli juba püsti tõusnud ja pehmitas tuimaks jäänud lihaseid, kui öövaikust 
rebestas konutav möiratus. Kohe kargas onnidest välja tosin paugupealt ärganud 
bandiiti, unustamata relva kaasa kahamata. 

Nad ei märganud läheduses lõvi, küll aga nägid otsekohe Ahvide Tarzanit ja tema 
vabastatud vangi. 

See bandiit, keda Tarzan hommikul haavanud oli, tundis metsahiiglase jalamaid ära 
ja pistis kõigest kõrist kisendama: 

»»See on tema! See on seesama valge saatan, kes täna meie kaaslased tappis!" 

»Lööme ta maha!" hüüdis teine. 

»Lööme mõlemad maha!" ühines temaga shiftide pealik. 

Tarzani ja vangi sisse piiranud, hakkasid bandiidid neile lähenema, aga nad ei 
tulistanud, sest kartsid mööda lasta ja oma mehi tabada. Tarzan oli kõik sõjariistad 
peale noa ja nööri puu otsa jätnud ega saanud nüüd vaenlaste pihta saata noolt või 
oda. 

Kuid siis tormas käsikähmlusse üks bandiit, kes oli oma kaaslastest julgem või 
pigem küll rumalam, hoides musketit päraga ülespoole. Ent musketipära üksnes 
vihises õhus, sest Tarzan kummardus ja põikas osavalt kõrvale. Välkkiirelt kahmas 
ahvinimene shifti käest relva, viskas selle vangi jalge ette, haaras vaenlasest kinni, 
pööras ta näoga bandiitide poole ja kaitses end temaga otsekui kilbiga. Ometi ei 
jahutanud see bandiitide võitluskihku: üksteist kisaga ergutades lähenesid nad 
relvitutele inimestele. 

Tarzanit oma peamiseks vastaseks pidades otsustasid shiftid haarata teda selja 
tagant. Vahepeal oli vang talle visatud musketi üles tõstnud ja käsitses seda nüüd kui 
vemmalt. Esimene hoop musketipäraga lõi ühe bandiidi jalust maha ja kohutas selle 
kaaslast nii, et see taganes hirmust. 

Selja taha heidetud pilk kinnitas Tarzanile, et vabastatud vangi näol oli ta saanud 
endale väärilise liitlase. Paraku oli selge, et kogu jõugule ei suuda nad kuigi kaua 
vastu panna. Ainus pääsemisvõimalus oli vaenlase piiramisrõngast kooskõlastatult 
läbi murda. Aga kuidas sellest otsusest oma liitlasele teada anda? Inglise ja teistes 
talle pisut tuttavates keeltes pillatud sõnadele oli Tarzan saanud vastuse täiesti 
arusaamatus keeles. 

Mis teha? Kuidas nad suhtlema hakkavad? Siis otsustas Tarzan võtta abiks 
viipekeele. Ta pöördus, puudutas kergelt oma seltsilist õlast, osutades ühtaegu 
sõrmega väljavalitud põgene-missuunale, ja kutsus peanoogutusega teda ühisele 
teekonnale. 

Valge mees sai aru ja pöördus kohe näidatud suunda, kuna Tarzan, kes hoidis 
bandiiti ikka veel oma võimsas süleluses, sööstis rünnakule. Ent shiftid ei kavatsenud 
sugugi neile vabadust kinkida. Nad seisid, oda oda kõrval, musketid laskevalmis käes. 
Ja neid oli liiga palju. 

Ahvinimese raudsest sülelusest oma kaaslase välja rebinud, said nad lõpuks 
võimaluse relvad käiku lasta. Shiftid olid väga vihased ja ihkasid kahe valge surma. 
Paistis, et meie kangelaste olukord oli muutunud lootusetuks. Siiski tegutses Tarzan 
oma liitlasega küllaltki agaralt — mõni bandiit pidi veidi taanduma, et kasutada relva 
kaugemalt. 

Just nüüd oli üks nendest sisse võtnud hea koha, mis võimaldas tulistada teisi shifte 
ohustamata. Ta tõstis musketi ja sihtis otse Tarzani vägilaserinda. 


Ill peatükk 


Ja siis kõlas ühe tema kaaslase kõva hoiatuskisa, kuid selle summutas Numa vali 
kurguhäälne möiratus. Järgnes hüpe üle boma, ja juba oligi lõvi laagriplatsi keskel. 

Tarzanit tappa kavatsenud bandiit vaatas kähku tagasi, kuid lõvi silmates karjatas 
kohkunult ja viskas püssi maha. Kartes Numa küünte vahele sattuda, sööstis ta 
Tarzani poole. Sel hetkel, kui kisast ja tulest ehmunud lõvi viivuks peatus ja maha 
kükitas, haaras ahvinimene bandiidist kinni, tõstis ta üles ja virutas otse Numale vastu 
vahtimist. Käskides viipega kaaslast endale järgneda, möödus Tarzan bomast ja kadus 
džunglisse. 

Laagrist välja jõudnud, otsis ahvinimene üles puu otsa jäetud 

relvad ja suundus päästetud vangiga orust mägedesse viivale teele. 

Juba kähmluse ajal bandiitide laagris oli Tarzan tahtmatult imetlenud tundmatu 
vaprust, osavust ja jõudu. Tõepoolest, Tar-zaniga umbes ühte kasvu ja peaaegu 
niisama võimsat muskulatuuri omades paelus ta tähelepanu ka oma julguse, kartmatu- 
se ning ühtaegu malbuse ja ustavusega. Tarzan, kes harilikult eelistas omaette olla, 
hindas vääriliselt neid suurepäraseid omadusi ja tundis sellise kaaslase üle rõõmu. 

Peaaegu täiskuu heitis metsale, küngastele ja orule mahedat siravat valgust, andes 
loodusele salapärase ja erutava võlu. 

Teelised liikusid puude vahel täiesti vaikselt, ometi ei jäänud nende lähenemine 
kahe silma vahele kiskjale, kes oli kõige kõrvalisemasse metsasoppi peitu pugenud. 
Tuul Usha tõi temani inimese lõhna. Panter Sheeta oli väga näljane ja nautis 
maiuspala juba ette. 

Tarzan hakkas metsas otsima sobivat puud, mille otsas oleks võinud puhata ja 
ööbida. Oli ta kaaslasel kõht täis või tühi, see talle korda ei läinud. Niisugune oli 
džungli seadus ja erandid võisid ette tulla üksnes siis, kui seltsiline oli nõrk või 
haavatud. Jahisaagi hankimise puhul oleks ta seda muidugi teisega jaganud, kuid 
Tarzani kõht polnud tühi. 

Ta leidis jämeda rõhtsa puuoksa, raius mõne tugeva kepi ja kinnitas need harude 
vahele. Seejärel kattis aseme lehtedega ja heitis magama. Kui teraselt Tarzan öiseid 
sahinaid ka ei kuulatanud, ei avastanud ta midagi, kuigi tajus vaistlikult, et ümberringi 
pole kõik kaugeltki ohutu. Nii see oligi. Pantri põlev silmapaar jälgis naabruses oleva 
puu otsast Tarzanit ja ta kaaslast, kes oli teinud endale aseme maha. Sheeta ootas 
parajat silmapilku, et inimesele peale hüpata. Panter hiilis ettevaatlikult edasi jämedal 
oksal, kus ta kükitanud oli. Ent Tarzani teravad kõrvad tabasid lehtede vähimagi 
sahina ja peagi avastasid teravad silmad pimeduses röövlooma. 

Sel hetkel hüppas Sheeta alla inimesele peale. Ja samal silmapilgul, toonud 
kuuldavale sõjakisa, tegi hüppe ka ahvinimene. 

Endine vang põrkas vaistlikult kõrvale ja panter üksnes puudutas teda oma küljega. 
Mees pööras näo vaenlase poole ja siin avanes ta silmadele kummaline pilt: julma 
kiskja seljas istus tema vapper vabastaja. Ent ta tundis veelgi suuremat hämmastust 

ja õudu, kui kuulis kahe kiskja möirgamist, mis teineteisest suurt ei erinenud. 

Tarzan püüdis haarata pantrit kõrist, kiskja aga katsus ründajast vabaneda, 
küünitades oma hiigelsuurte küünistega varustatud tagakäppi tema poole ja rullides 
end koos temaga üle selja. Ent ahvinimene otsustas kiskja üle kavaldada: Sheetaga 
maas keereldes põimis ta jalad looma kõhu alla risti. Panter kargas jalule ja püüdis 
Tarzanit seljast maha paisata, kuid raudkõvad käed pigistasid tugeva võruna ta kaela, 
takistades hingamist. 


Heitlus ägenes. Kaks korda püüdis tundmatu Tarzanit aidata, kuid ebaõnnestunult. 
Lõpuks läks ahvinimesel korda saada kätte oma nuga. Tera välgatas ja tungis ühe 
ropsuga röövlooma kehasse. Sheeta möiratas, väänles valust ja tegi uue katse 
ründajast vabaneda. Teist korda tungis nuga pantri kehasse. Sheeta suutis hädavaevu 
seista oma jõuetutel käppadel. Ja taas tungis noa vahe tera talle sügavale ribide 
vahele. Panter varises elutult rohule. 

Sedamaid hüppas Tarzan jalule. Samas astus ligi ta teekaaslane ja asetas talle käe 
õlale, lausudes seejuures madala meeldiva häälega mõne sõna. Tarzan ei saanud 
nendest aru, aga taipas viibetest, et mees väljendas tänu. 

Tal oli õigus. Kummaline metsahiiglane oli kaks korda päästnud inimese surmast. 
Mispärast? Päästetu ei suutnud seda kuidagi taibata. 

Tarzan teadis, et lähedal metsas hulgub lõvi Numa, pealegi oli tal meeles äsjane 
verine heitlus; seepärast keelitas ta viibete abil tundmatut ööseks puu otsa minema ja 
aitas valmistada samasuguse pesa, nagu tal endalgi oli. Ülejäänud öö möödus 
rahulikult. 

Päike oli juba terve tunni kullanud puulatvu, kui rännumehed ärkasid. Olles nüüd 
viimaks omavahel, silmitsesid nad uudishimulikult teineteist. Hetkeks nende pilgud 
kohtusid, mees naeratas sõbralikult uuele kaaslasele ja noogutas tervituseks pead. 
Esimest korda kogu selle aja jooksul võis Tarzan vaadelda oma seltsilist 
päevavalguses. 

See oli suurepärase kehaehitusega lihastes kuue jala pikkune mees. Tema karmid 
korrapärased näojooned kõnelesid tugevast iseloomust. Üldiselt võttes oli tema nägu 
pigem õilis ja mehine kui ilus. Tema musti juukseid hoidis koos peapael, otsmikule 

langes elevandiluust meisterlikult nikerdatud nõgusa labidakese kujuline ehe. 

Tarzani uudishimu kasvas veelgi, kui ta nägi tundmatut endale rõngashamet ja 
elevandiluust ehteid ümber sättimas. Nahkrihmadega kokku tõmmatud ja tugevasti 
kinni seotud, katsid ehted pikkade ribadena mehe randmeid ja pahkluid. Rasked 
nõgusad kiilukujulised elevandiluutükid katsid õlgu, allpool oli igaühe otsa kinnitatud 
elevandiluust ketas. Peenelt töödeldud väiksemad kettad kaitsesid kaela. Nende 
küljest rippusid rõngassärgile naharibad, rõngassärk ise püsis seljas õlarihmade abil. 

Tarzan ei suutnud kujutleda, et kogu see varustus on mõeldud üksnes ehtimiseks. 
See kaitses suurepäraselt sõjariista eest, olgu see siis mõõk või kirves. Igatahes nii ta 
arvas. Ja nüüd tundis ta suurt huvi, millisest riigist oli pärit see vapper sõjamees. Nii 
palju kui Tarzan teadis, ei kantud kusagil maailmas selliseid ehteid. 

Kuid hoolimata teda huvitavatest küsimustest, andis nälg üha rohkem tunda. Tarzan 
hüppas puu otsast alla ja suundus valvsust minetamata ettevaatlikult liha peidukoha 
poole. 

Liha oli alles. Tarzan lõikas mõne tüki ja laskis alla oma kaaslasele, seadis end siis 
puu otsas mõnusasti sisse ja hakkas sööma. Tema uus sõber vaatas imestades, kuidas 
Tarzan toorest liha sõi, küpsetas siis õrna portsjoni tulel, mille ta tulekivi ja -raua abil 
süütas. 

Söömise lõpetanud, tuli Tarzan puu otsast maha ja küsis märkide abil sõjamehelt, 
millises suunas ta minna tahab. Sõjamees osutas kirdesse ja kutsus Tarzanit kaasa. 
Ahvinimene, keda erakordselt huvitas tundmatu mehe saladus, võttis heameelega 
kutse vastu ja nii nad asusidki teele, juhituna nüüd tundmatust. 

Tee viis mägedesse. Päevad läksid päevade, nädalad nädalate järel, teekäijad aga 
suundusid üha kaugemale mäeahelike vahele. Teadmishimuline Tarzan ei kaotanud 
asjatult aega: õige pea hakkas ta mõistma oma kaaslase keelt. 


Esimene, mille Tarzan järele uuris, oli uue kaaslase nimi — Valthor. Sellal kui 
Valthor ahvinimesele oma keelt õpetas, selgitas viimane talle vibu ja noolte 
käsitsemist. 

Shiftide laagrist lahkumisest oli möödas juba mitu nädalat, kuid mõistatuslik maa jäi 
ikka veel salapärasesse kaugusse. Tarzan pidas mägedes edukalt jahti ja neil oli 
rohkesti süüa. Metsik 

jaht suursuguste mägede taustal pakkus Tarzanile haruldast naudingut. 

Kord, kui nad jõudsid pimeda ja rõske kanjoni algusse, tõkestasid teed püstloodis 
kaljud. 

»Ma olen eksinud," tunnistas Valthor. 

»»See mind ei üllata, teadsin seda juba varem,” tähendas Tarzan. 

»Kuidas sa võisid seda teada?" hüüdis Valthor hämmastunult. ,,Sa ju ei tea, kus 
minu maa asub!" 

»Nädala ajaga läbisid sa neli ringjoone punkti,” vastas Tarzan, ,,praegu aga oleme 
viie miili kaugusel sellest kohast, kus viibisime nädal aega tagasi. Siit mitte rohkem 
kui viis miili edasi on oja, mille kaldal ma tapsin soku. Sealsamas seisab kõver puu, 
mille otsas me ööbisime täpselt nädal tagasi.” 

»Ma ei hakka sinuga vaidlema, küllap on sul õigus," ütles Valthor kohmetult. ,, Aga 
mis saab edasi?" 

»Kas sa oskad öelda, kuhu ilmakaarde shiftide laagrist sinu kodumaa jääb?" küsis 
Tarzan. 

»Thenar jääb sellest kohast idasse," vastas Valthor. ,,Olen selles kindel." 

»Meie aga oleme praegu nende laagrist edelas, sest sellest saadik, kui mägedesse 
siirdusime, oleme kogu aeg lõunasse läinud. Kui sinu maa asub nende mägede keskel, 
siis leiame selle üles, kui läheme kirdesse." 

»Need kaljumürakad oma käänuliste kanjonite ja varingutega ajasid mu segadusse,” 
ütles Valthor. ,,Asi on selles, et ma pole kordagi elus käinud Thenarist kaugemal kui 
ainult Onthari orus... Kas sa usud, et oskad selles kaljude-rägastikus leida teed 
kirdesse? Kui oled selles kindel, siis pead teejuhiks hakkama.” 

»Ma lähen otse kirdesse," lausus Tarzan, ,,ja lähen seni, kuni sinu maa mu teele 
ilmub-." 

»Parim orientiir on Xarator, mis asub Athnest läänes. Näeme teda mis tahes mäelt, 
kui oleme jõudnud minu kodumaast viiekümne või isegi saja miili kaugusele.” 

»Mis on Xarator ja Athne?" küsis Tarzan. 

»Xarator on hiigelsuur vulkaan, mis asub Onthari oru põhjaserval. See kuulub 
kullalinna Cathne elanikele. Athne, elevan-diluulinn, on minu kodumaa. Cathne 
rahvas Onthari orust on minu rahvaga vaenujalal.” 

»Niisiis homme asume teele Thenari orgu Athne linna," lõpetas Tarzan jutu. 

Kinnitanud keha eilsest jäänud ulukilihaga, heitsid Tarzan ja Valthor magama. 


IV peatükk 


Saabus rõske ja sombune hommik. Vihmaperiood oli küll möödas, ent võis näha, et 
öösel tärganud orkaan hakkas jõudu koguma süngete mäeharjade kohal, kust Tarzanil 
ja Valthoril tuli viirastusliku Thenari oru otsinguil üle minna. Päike ei suutnud 
paksudest pilvedest läbi tungida, seepärast oli õhk öiselt rõske ja külm. Rändurid olid 
võimsa puu okste keskel oma asemel parajalt läbi külmunud. 


«Hommikueinet võtame hiljem," ütles Tarzan, ,,pärast väikest tõusu mäkke, see 
paneb meie vere käima." 

»Pealegi, kui meil õnnestub midagi söödavat leida," lisas Valthor. 

»»On haruldane juhtum, kui Tarzan rändab ringi näljasena," vastas tema kaaslane. 
»Ei jää ta tühja kõhuga ka täna. Kui Tarzan on valmis jahti alustama, tähendab see, et 
varsti saab süüa.” 

Nad laskusid kanjonisse ja, leidnud koha, kust võis alustada tõusu mööda järsku 
vastasseina, hakkasid üles ronima. Kui Tarzan ületas kaljusid kergesti, näitamata 
märkigi väsimusest, hingeldas Valthor raskelt ja iga järgmise tõusuga vasardas mehe 
süda üha tugevamini, kuigi ta püüdis oma hirmu mitte välja näidata. 

Lõpuks jõudsid teekäijad võimsa mäeaheliku harjale, kust avanes tee majesteetlike 
ja uhkete tippude juurde. Tarzan märkas kaaslase väsimust ja tegi ettepaneku veidi 
jalgu puhata. Valthor oli talle selle eest tänulik. 

Päev läbi läksid nad kirde suunas. Vahetevahel tibutas vihma, mis oli iga hetk 
valmis rajuhooks üle minema. Paistis, et nüüd kohe puhkeb orkaan, mis oli neid juba 
hommikust saadik ähvardanud. 

Päeva lõpuks jõudsid nad kitsast sügavast kuristikust välja platoole, mis eraldas neid 
mäemassiivist. Läbi udutava vihmaloori paistsid häguselt mäetipud. Äkki hõiskas 
Valthor võidukalt: 

»»Me leidsime ta! Seal ta ongi — Xarator!" 

Tarzan vaatas sinnapoole, kuhu sõjamees osutas, ja nägi suursugust lõigatud tipuga 
kaljut, mille kohal peegeldasid madalad pilved punakat kuma. 

«Niisiis on see Xarator," tähendas Tarzan. .Järelikult asub Thenar sellest vasakul?" 

Jah," vastas Valthor, ,,kuid see tähendab ka, et Onthar asub otse selle platoo jalamil, 
kohe meie ees. Tule!" 

Nad läksid kiiresti edasi lopsaka rohuga kaetud lamedal tasandikul ja jõudsid umbes 
paari miili järel platoo järsu servani, millest allpool laius avar org. 

»Seisame praegu Onthari oru alguse lähedal," sõnas Valthor. ,,Siin asub kullalinn 
Cathne. Näed, seal ta ongi, metsa ääres jõekäärus. See on väga rikas linn, aga selle 
elanikud on minu rahvaga vaenujalal." 

Läbi vihmaloori nägi Tarzan kindlusevalliga ümbritsetud linna. Peaaegu kõik majad 
olid värvitud valgeks, paljud kuplid tumekollaseks. Orust voolas läbi jõgi, mille 
kaldaid ühendas sild. Nagu kuplid, nii küütles ka sild kollaselt ja oli vaevu nähtav läbi 
üha tiheneva vihmasaju. Jõge toitsid märksa väiksemad vulinal mägedest tulevad 
nired. Veel läbis kogu orgu korralikult siledaks sõidetud tee, mis hargnes enne oru 
keskkohta kaheks. Siitpeale kulges üks tee suure jõe kõrvalharu kallast mööda ja 
kadus koos sellega oru vasakul pool oleva kanjoni lõhangusse. All laius roheline 
tasandik, mis ulatus Onthari oru põhjapoolse otsani. Mets ulatus üle jõe järskude 
kaljudeni, mis raamisid orgu lõunast ja kagust. 

Tarzan suunas pikkamisi pilgu linnale. 

»Mispärast sa seda kullalinnaks kutsud?" küsis ta. 

»Kas sa ei näe siis kuldseid kupleid ja kullast silda?" imestas Valthor. 

»Kas need on kaetud kuldvärviga?" uudistas Tarzan. 

»» Kuplid on kaetud kullakorraga," vastas Valthor. ,,Ja mõnel kuplil ulatub selle kihi 
paksus ühe tollini, sild on tehtud üleni kuldplokkidest." 

Tarzan kergitas imestunult kulme. Silmitsedes all seda inimtühja ja rahulikku orgu, 
manas ta oma vaimusilma ette hoopis teistsuguse pildi: sellest, mis võib juhtuda, kui 
teade nendest tohututest rikkustest jõuab välisilma, mis kogu tänapäeva tsivili- 
satsiooni heategevuse ja selle esindajatega Onthari tormab. Kuidas 

täitub siis org lärmist ja mürast — tänapäevalinnade kordumatust muusikast! Millise 
suurejoonelise pildi maalivad Aafrika taevasse kõrged korstnad, mis paiskavad õhku 
musti suitsupilvi ja riputavad need otsekui leinaloorid Cathne kuldsete kuplite üle! 

»Kust võetakse nii palju kulda?" küsis Tarzan. ,, Linnast lõuna pool mägedes on 
kullakaevandused,” vastas Valthor. 

»Ja kus on siis sinu kodumaa Thenar?" 

»Kohe mägede taga, mis asuvad Ontharist ida pool. Vaata sinna, kus jõgi ja tee 
metsast läbi lähevad. Näed, kuidas nad metsast välja jõudes mägedesse kaovad?" 

»Näen küll." 

» Lee ja jõgi läbivad Sõjameeste kuristiku ja jõuavad Thena-ri orgu. Oru keskkohast 
veidi kirdesse asub Athne, elevandiluu-linn. Selle kuristiku taga on minu kodu.” 

»Kui kaugel me praegu Athnest oleme?" tundis Tarzan huvi. 

» Umbes kahekümne viie miili kaugusel või natuke lähemal," vastas Valthor. 

»» Siis pole midagi oodata, peame minema hakkama," kuulutas Tarzan. ,, Sellise 
vihmaga on parem käia kui hommikut oodata, seda enam, et loodetavasti leiame sinu 
kodulinnas koha, kus saab puhata.” 

«Muidugi," vastas Valthor, «pealegi võime päise päeva ajal orgu ilmudes end ohtu 
seada. Cathne väravas seisavad tunnimehed, kes avastavad meid tingimata. Et 
linnaelanikud on meie rahvaga vaenujalal, pole meil muid väljavaateid kui saada sur- 
ma või langeda vangi. Ka öösel on ohtlik minna, siin hulguvad ringi lõvid. Siiski on 
päeval hädaoht kahekordne: meil tuleb võidelda nii inimeste kui lõvidega.” 

»Mis lõvid need on?" küsis Tarzan. 

«Cathne mehed kasvatavad lõvisid, seepärast on neid rohkesti siinsetes paikades 
vabalt ringi luusimas," vastas Valthor. «Seda suurt tasandikku seal all, mis laiub kogu 
oru pikkuselt siinpool kallast, kutsutakse Lõvide väljaks. Ohutum on seda kohta 
ületada pimedas. Kui me Athnesse jõuame, võime seal korralikult puhata,” lisas 
Valthor. «Minu isa majas on paras kolle, seal loidab praegu leek, levitades ümberringi 
mõnusat soojust.” 

«Pilvede kohal särab päike," tähendas Tarzan, «kuid meie 

pole pilvede peal, meie oleme siin, kus pole päikest ega tuld ja meil on väga külm.” 
Põgus naeratus väreles ta huultel. ,,Meil ei hakka sellest soojem, et räägime tulest ja 
päikesest.” 

«Tahaksin väga juba Athnes olla,” lausus Valthor. ,,See on väga kaunis linn ja 
Thenar on imeilus org. Thenaris kasvatame kitsi, lambaid ja elevante. Lõvisid seal 
pole, välja arvatud need, kes juhtuvad Ontharist sinna sattuma. Meie farmerid 
kasvatavad juur- ja puuvilja, teevad heina, meie käsitöölised valmistavad 
nahkesemeid ning lamba- ja kitsevillast rõivaid. Meie käsitöömeistrid nikerdavad 
elevandiluust ja puidust kauneid asju. Väikest viisi kaubitseme ka välisilmaga, tasudes 
ostude eest kulla ja elevandiluuga. Meie elu oleks õnnelik ja rahulik, kui meid ei 
ähvardaks alaline oht Cathne poolt.” 

»Mida ja kellelt te välisilmast ostate?" küsis Tarzan. 

»» Ostame soola, sest meie maal soolalademeid pole,” seletas Valthor. ,, Veel ostame 
rauda relvade tegemiseks, musti orje ja mõnikord ka valgeid naisi, kui nad on noored 
ja ilusad. Seda kõike saame shiftide jõugult. Nii palju kui mina mäletan, oleme alati 
selle jõuguga kaubitsenud. Jõugu pealikud ja Athne kuningad on tulnud ja läinud, 
meie suhted pole aga muutunud. Muuseas, minagi otsisin seda jõuku, kuid eksisin ära 
ja langesin teise jõugu kätte vangi.” 

»Kas te Cathne rahvaga pole kunagi kaubitsenud?" uudistas ahvinimene. 


»Kord aastas kehtestatakse üheks nädalaks vaherahu ja siis tegeleme rahuliku 
kauplemisega. Nemad annavad meile kulda ja toiduaineid vahetuskaubana naiste, 
soola ja raua eest, mida shiftidelt ostame, aga ka rõivaste, naha ja elevandiluust 
esemete eest, mida ise valmistame. Cathne elanikud kasvatavad lõvisid sõja ja spordi 
jaoks, samuti puu- juur- ja leivavilja, teevad heina ja meisterdavad rohkesti 
kuldesemeid, samuti üht-teist elevandiluust. Meil hinnatakse eriti nende kuldesemeid 
ja heina.” 

»»Miks siis ometi kaks teineteisest niivõrd sõltuvat rahvast omavahel sõdivad?" küsis 
Tarzan. Valthor kehitas õlgu. 

»Ei tea, vahest on olemas selline tava. On ju maailm jätnud meid ilma võimalusest 
tajuda teravaid erutuse ja hirmu aistinguid.” 

Ta silmad lõid särama. 

»Need rünnakud!" hüüatas ta. ,,See on tõelistele meestele suurepärane spordiala! 
Cathne elanikud peavad oma lõvidega jahti meie kitsedele, lammastele, elevantidele 
ja lõppkokkuvõttes meile enestele. Jahisaagiks võtavad nad päid, kusjuures kõige 
kõrgemalt hinnatakse mehe pead. Nad püüavad kinni nabida meie naisi ja kui see neil 
õnnestub, algab sõda, pealegi kui röövitud naise perekonnal on väljapaistev 
ühiskondlik seisund. 

Kui me sportlikke heitlusi tahame, läheme Onthari kulda või naisi tooma ja tapame 
sportlikust huvist mehi või võtame kaasa orje. Onthari elanikele hea hulga kulla eest 
naine maha müüa siis kallaletungi ajal see temalt uuesti ära võtta on peaaegu et 
kangelastegu ja parim nali. Ei, ma ei usu, et meie või nemad akkaksime rahu 
sobitama.” 

Sellal kui Valthor rääkis, oli nähtamatu päike peaaegu loojunud, rasked ähvardavad 
pilved katsid põhjapoolseid mäeharja laskusid veelgi madalamale oru kohale. ,, Arvan, 
et meil tuleb minema hakata," ütles Valthor, ,,vars-i läheb kottpimedaks." 

Minnes mööda jääraku põhja, mille seinad varjasid neid Cath-e tunnimeeste eest, 
laskus kaks meest orgu. Ere välgusähva-s valgustas pilvi, kumedalt kõmises kõu. 
Lõpuks ometi vallandas vihmajumal oru kohal oma raevu, vihma hakkas kalla-a nagu 
toobrist, varjates künkad, metsa ja oru. 

Selleks ajaks, kui teelised jäärakust suurivaevu välja pääsesid, jõudis nende kohale 
märatsev orkaan ja muutis jääraku mõne hetkega mässava voolu sängiks. Kiiresti 
saabus öö, kattes neid oma pigimusta sõbaga, mida alatasa valgustasid 
silmipimestavad välgusähvatused. Otsekui ookeanilaine neelas lausvihm meie 
teekäijad. Arvata võib, et sellist kohutavat tormi põlud kumbki neist enne näinud. 

Rääkida nad ei saanud ja üksnes välgu valgus ei lasknud eil teineteist silmist 
kaotada. Ainult see valgus aitaski Valthorit hoida kurssi üle rohuvaibaga kaetud oru 
Cathne suunas, kus ad lootsid leida teed Sõjameeste kuristikku ja sealtkaudu juba 
Thenari orgu. 

Mõne minuti pärast silmasid nad linna tulesid, hetk hiljem udsid teele välja ja 
hakkasid minema põhja poole, vastu märatsevale orkaanile. 

Oli see alles orkaan! Mida lähemale nad keskkohale jõudsid, seda raevukamaks see 
muutus, aga tuidega tuli neil pidada tõe- 

list heitlust, mis lõppes kord tuule, kord nende eduga. 

Nad olid juba mõnestki millist jagu saanud, võideldes väsimatult orkaanijumala 
heerosliku vägevusega. Näis, et jumala raev üha kasvas, tundmata piire, nagu oleksid 
teda ärritanud need kaks surelikku, kes püüdsid jumalikule jõule vastu panna. Nende 
võitmiseks otsekui viimast vägilaslikku pingutust tehes sähvatas äkki silmipimestav 


välk, valgustades hetkeks kogu orgu, ja kõlas kohutav kõuekärgatus. Rasked veejoad, 
mis neile ülalt kaela langesid, lõid rändurid jalust maha. 

Neil õnnestus püsti tõusta, hoolimata sellest, et ümberringi märatsesid pöörased 
veekeerised, mis kihutasid mühinal kalju-nõlvadest alla jõe poole. Siis hakkas 
vihmakohin vaibuma, tundus, et orkaanijumal oli oma jõu ära kulutanud. Lõpuks 
vihm lakkas, raskete vihmapilvede vahelt hakkas paistma hele kuu. Vihmaperioodi 
viimane orkaan oli lõppenud. 

Teekäijad suundusid uuesti Sõjameeste kuristiku poole. Kui nad viimaks järsu 
jõekalda äärde jõudsid, tõkestas nende teed vool, mis kandis hoogsalt sogast vett 
Cathne poole. Kulus paar minutit, et langetada otsus. Peagi astus Valthor jõkke, sest 
ta tundis hästi koolmekohta. Selleks ajaks olid pilved taas kuu varjanud ja org mattus 
uuesti pimedusse. Valthori kannul minev Tarzan nägi hädavaevu oma teejuhti. 
Valthor teadis seda kohta, seepärast liikus ta ahvinimesest kiiremini. Peagi kaotas 
Tarzan ta silmist, kuid jätkas teed vastaskalda poole, mõtlemata hädaohule. 

Kobrutava voolu jõud oli suur, kuid selle vastas seisis Ahvide Tarzani terasmusklite 
vägevus. Vesi, mille tase Valthori arvates ei tohtinud olla üle kolme jala, tõusis peagi 
Tarzanile rin-nuni, seejärel kaotas ahvinimene koolme ja astus võrendikku. Silmapilk 
haaras vool ta kaasa ja kandis allapoole. Isegi hiiglase vägevad lihased ei suutnud 
loodusjõududest jagu saada. 

Džungliisand heitles kobrutavate vetevoogudega, püüdes vastaskaldale jõuda, kuid 
selle möirgava massi süleluses oli ta võimetu. 

Mis tunne oli orkaanijumalal, nähes, kuidas üks tema lastest püüdis välja rabelda 
täbarast olukorrast, kuhu ta oli tahtmatult sattunud? Sellele on raske vastata, sest 
jumalad on väga kummalised olevused: nad annavad sellele, kel on, ja võtavad sellelt, 
kel pole; nad karistavad neid, keda armastavad; nad on kadedad ja kergesti solvuvad; 
nad sarnanevad nendega, kes püüavad mõista nende tahtmist. 

Olles veendunud, et isegi tema vägev ramm ei suuda loodusjõududele vastu panna, 
loobus Tarzan eesmärgist pääseda teisele kaldale ja keskendas oma jõu sellele, et 
püsida raevuka voolu pinnal. See polnud sugugi kerge: võimsad veejoad pöörasid teda 
ümber ja keerutasid igas suunas. Tihtipeale lõi vesi tal üle pea, kord ilmusid vee peale 
jalad, kord pea. Ja isegi sellises olukorras püüdis ta säilitada jõudu, selleks et kasutada 
seda just siis, kui saabub paras silmapilk ja tujukas vool kannab ta ühele või teisele 
kaldale. 

Ta teadis, et mõni miil Cathne linnast allpool voolab jõgi kitsasse kuristikku, mida 
ta nägi siis, kui platoo servalt Onthari orgu silmitses. Ka oli Valthor talle rääkinud, et 
kuristikust välja voolates langeb jõgi saja jala kõrguselt võimsa kosena kivise kanjoni 
põhja. Kui tal ei õnnestu jõe sitkest haardest välja pääseda enne, kui see teda 
kuristikku kannab, on ta tund tulnud, kuid Tarzan ei tundnud vähimatki hirmu. 
Aastaid metsikus džunglis elanud, oli ta palju kordi surmaohtu sattunud, kuid ikkagi 
ellu jäänud. 

Praegu huvitas teda kõige rohkem see, mis oli saanud Valt-horist. Võib-olla kihutas 
ta märatsevast voolust kantuna Tarza-nist mööda. Nii arvas Tarzan, kuid tegelikult oli 
kõik teisiti. 

Valthor jõudis õnnelikult vastaskaldale. Tarzanit küllaltki kaua oodanud, hõikas 
Athne elanik teda valjusti nimepidi, kuid vastust ei saanud. Ja siiski oli ta kindel, et 
Tarzan viibib sellel kaldal. Tõsi küll, rohkem ta Tarzanit ei hõiganud, sest hääl võis 
äratada Cathne vahisõdurite tähelepanu. 

Sellest hoolimata otsustas Valthor oodata koitu ja asuda siis kaaslast otsima. Noor 
Athne elanik jäi oma sõbrale truuks ja oli temast kõige paremal arvamusel. Ta teadis, 


et ohud, mis Onthari riigis Tarzanit ootavad, võivad ähvardada ka teda ennast kui 
Cathne elanike põlist vaenlast. 

Kogu pika öö ootas Valthor Tarzanit. Juba hakkas koitma, tema aga puuris 
silmadega endiselt vastaskalda ähmaseid piirjooni. Nõrk lootus sõbra pääsemisele 
kadus, kui ka päevavalgus ei toonud temast ainsatki märki. 

Lõpuks jõudis ta järeldusele, et vool oli Tarzani kaasa viinud ja ta oli mässavates 
lainetes hukkunud. Raske südamega lahkus Valthor jõe kaldalt ning jätkas 
poolelijäänud teekonda Sõjameeste kuristiku ja Thenari oru poole. 

V peatükk 


Üle kallaste tõusnud jõe mässavates voogudes oma elu eest rasket võitlust pidades 
kaotas Tarzan ajataju. Talle tundus, et lakkamatu heitlus surmaga oli kestnud juba 
väga kaua ja lõppu polnud veel näha. Käegakatsutava ja vältimatu surma eda- 
silükkamiseks ettevõetavaid pingutusi tegi ta nüüd veel puht-vaistlikult. Külm vesi oli 
kurnanud mõistuse ja keha elujõu, ent kuni ta süda veel tuksus, ei tunnistanud ei üks 
ega teine lüüasaamist. Pingutusi tegemata, alateadlikult otsisid nad pääseteed. Ja see 
oli väga hea. 

Jõekäänakud lahendasid teda kord ühele, kord teisele kaldale. Siis tõusid ta käed 
üles lootuses millestki kinni haarata, et peatada hullumeelset kihutamist kose ja surma 
poole. Lõpuks krooniski tema ponnistusi edu: tal õnnestus kahmata kõvasti kinni 
jämedast viinapuuväädist, mis rippus kaldalt alla. 

Ja samal hetkel sündis ime: ahvinimese soontesse hakkas tungima uus elu koos 
kindla toetustundega, mida andis vääti tugevasti pigistav käsi. Jalamaid haaras ta ka 
teise käega taimest kinni. Jõgi väntsutas raevukalt džungliisanda keha, püüdes teda 
ees varitseva surma küünte vahele heita, kuid väät pidas vastu ja aitas Tarzanil vastu 
pidada. 

Kätega vaheldumisi väädist kinni haarates tõmbas Tarzan end kord-korralt veest 
välja kaldale, kus ta rohule pikali visa-nult puhkas vaid paar minutit. Seejärel tõusis ta 
pikkamisi püsti, raputas suure lõvi kombel endalt vee maha ja vaatas ümber, puurides 
pilguga troopikaöö läbipaistmatut pimedust. Otsekui läbi paksu võseriku nägi ta 
kaugel ähmast valgust. Aga kus on valgus, seal peab olema ka elu. Tarzan hakkas 
ettevaatlikult valguse poole minema, et seda lähemalt uurida. 

Ta taipas juba, et oli ületanud jõe ja viibis nüüd väga kaugel kohast, kus ta esimest 
korda oli sellesse astunud. Mõte'Valt-horist ei andnud talle rahu ja ta otsustas 
ülesjõge noormeest otsima minna, kuigi uskus, et vool oli tema kaaslase nagu ta en- 
dagi minema kandnud. 

Läinud jõest kõigest paar sammu kaugemale, märkas Tarzan müüri ja kui ta selle 
juurde astus, valgust enam ei paistnud. 

Tarzan taganes veidi, võttis hoogu, jooksis müürini ja hüppas üles. Müüri äärest 
kinni haaranud, vinnas ta end pikkamisi üles, heitis jala müürile ja hakkas 
uudishimulikult silmitsema seda, 

mis ta pilgule avanes. Umbes temast eespool neljakümne— viiekümne sammu 
kaugusel oli ähmaselt valgustatud väljak. 

Ta libistas end käratult müürilt alla ja hakkas ettevaatlikult edasi liikuma. Tema 
paljad jalad astusid kividel, mida oli töödelnud inimese käsi. See viis Tarzani mõttele, 
et ta viibib kusagil siseõues. 

Kui läbitud oli juba pool maad, valgustas kauge välgusähvatus 'ahvinimest 
ümbritsevat pimedust ning koos sellega ka madalat hoonet valgete akende ja uksega 


seinaorvas. Selles orvas seisis inimene. Välgulöök üllataski Tarzanit otse selle ini- 
mese vastas. 

Ja sedamaid lõhestas öövaikust mürisev gongilöök. Hoone uks paiskus valla ja välja 
tormasid sõjamehed, tõrvikud käes. Tarzani esimene mõte oli päästvasse džunglisse 
tagasi söösta, kuid ümber pöörates nägi ta, et ka vasakul ja paremal avanesid uksed 
ning sealtki jooksid välja tõrvikutega sõjariistades mehed. 

Mõistnud, et põgeneda on võimatu, jäi Tarzan seisma, käed vaheliti rinnal, ja jälgis, 
kuidas sõjamehed talle kolmest küljest liginesid. Võib-olla johtus see rahuldamatust 
uudishimust, mis laskis Tarzanit lähenevaid mehi rahulikult silmitseda, aga võibolla 
ka arusaamisest, et põgeneda oli mõttetu. Ta ei läbenud oodata, et näha, kellega need 
inimesed sarnanesid, ja teada saada, mida nad kavatsesid teha. Kui nad teda 
ähvardama hakkavad, võib ta jalga lasta, aga kui ta vangi võetakse, põgeneb ta 
nagunii — vähemasti nii enesekindlalt arutles Tarzan. 

Tõrvikud valgustasid ümbrust korralikult ja Tarzan nägi, et ta viibib nelinurkses 
kividega sillutatud õues, mida piirasid ehitised ja müür. Teda ümbritses umbes 
viiskümmend sõjameest, relvastatud odadega, mille teravikud olid ähvardavalt temale 
suunatud. 

»Kes sa oled?" küsis toorelt üks sõjameestest, kui piiramisrõngas tema ümber 
sulgunud oli. Küsimus esitati keeles, mida Tarzan nüüd juba oskas: see oli kahe 
vaenuliku linna, Athne ja ja Cathne keel. 

»Ma olen siit kaugel lõunas asuva maa elanik," vastas ahvinimene. 

»Mida teed sa siin, Nemone palee müüride taga?" 

Rääkija hääl oli ähvardav, toon süüdistav. Tarzan mõistis, et -juba ainuüksi 
tundmatu viibimist seHes paigas peeti kuriteoks, 

teisest küljest muutus olukord üha põnevamaks: kellegi Nemone esimest korda 
kõlanud nimi suurendas tema uudishimu veelgi. 

»Ma ületasin jõge sellest kohast tunduvalt kõrgemal, kuid vool paiskas mu jalust 
maha ja kandis minema. Ainult õnnelik juhus aitas välja rabelda ja siia sattuda.” 

Küsimusi esitanud mees kehitas õlgu. 

»» Olgu pealegi," ütles ta. ,,Pole minu asi sind küsitleda. Tule! Sul on võimalik 
jutustada oma seiklustest ohvitserile, kuid temagi ei usu sind.” 

Kui Tarzanit ühe hoone poole viidi, märkas ta, et tema saatjad ilmutavad rohkem 
uudishimu kui vaenulikkust. Oli ilmselge, et need olid vaid lihtsad eriliste õigusteta 
sõjamehed, kuna ohvitseride suhtumine võis olla sootuks teistsugune. 

Sõjamehed tõid Tarzani suurde madala laega tuppa, mis oli sisustatud rohmakate 
pinkide ja laudadega. Seintel rippusid sõjariistad: odad, mõõgad ja elevandiluust 
kilbid, mida kaunistasid kullast nupud. Kuid peale sõjariistade oli selles kummalises 
toas ka teisi esemeid, mis köitsid ahvinimese tähelepanu sootuks rohkem kui mõõgad 
ja kilbid. Need olid lammaste, kitse de, elevantide ja lõvide pead, kuid nende 
hirmuäratavate ja eemaletõukavate sümbolite hulgas olid ka inimkolbad, igavene 
irvitus näole tardunud. Neid silmitsedes meenusid Tarzanile Valthori pajatatud lood 
Cathne elanikest. 

Kaks sõjameest viisid Tarzani toa nurka, samal ajal kui nende kaaslane läks 
ülemustele ette kandma, et vang on kohale toimetatud. Teised lõid niisama aega 
surnuks: lobisesid, mängisid mingisuguseid mänge, puhastasid relvi. Tarzanil oli 
võimalus uurida teda vangistanud inimeste välimust ja käitumist. 

Need olid kehaliselt suurepäraselt arenenud sõjamehed, mõni küllaltki meeldiva 
välimusega, kuid enamasti toored ja harimatud. Nende elevandiluust kiivrid, 
rõngassärgid, jalgu ja käsi kaitsvad võrud olid tihedasti kuldneete täis tipitud. 


Sõjameeste rõngassärgid olid tehtud elevandinahast ketastest ja sarnanesid väliselt 
täpipealt Valthori rõngassärgiga, ainult selle vahega, et kullast kaunistuste asemel olid 
Valthori särgil elevandiluust kaunistused. Iga kilbi keskel paiknes raske puhtast 
kullast ketas. 

Kuna Tarzan vaikides ja tähelepanelikult seda kõike silmitses, sisenes ruumi kaks 
sõjameest. Niipea kui nad üle läve astusid, võttis toas maad vaikus. Ainuüksi selle 
järgi otsustades oli selge, et need olid ohvitserid, kuigi peened sõjarüüd ja relvad 

kõnelesid küllaltki ilmekalt kõrgemast ühiskondlikust asendist. Nende rõngassärgid 
ja kiivrid, käe- ja jalavõrud, samuti lühikeste pistodadega sarnanevate mõõkade 
pidemed ja tuped olid üleni kaetud kulla ja elevandiluuga. Sünge hoone ja lihtsate 
sõjameeste suhteliselt tagasihoidlike ehete taustal nägid need kaks välja pimestavad. 

Üks ohvitseridest andis käskluse ja sõjamehed astusid kõrvale, vabastades osa toast. 
Seejärel võtsid mõlemad laua taga istet ja käskisid Tarzanit valvavaid sõjamehi teda 
lähemale tuua. Kui džunglivalitseja nende ette astus, silmitsesid ohvitserid teda 
tähelepanelikult. 

»Mis eesmärgiga sa Onthari tulid?" küsis üks, ilmselt auastmelt vanem, kuivõrd ta 
ülekuulamise ajal küsimusi esitas. 

Tarzan vastas sellele ja teistelegi küsimustele, nagu oli vastanud varem, siiski nägi 
ta ohvitseride käitumisest, et kumbki neist ei uskunud tema sõnu. Näis, et nad olid 
juba veendunud, et miski ei muutu, mida ta iganes ei räägiks. 

»Ta pole üldse Athne elaniku moodi," tähendas noorem ohvitser. 

»»See ei ütle veel midagi," tõrjus teine. ,,Kõik alasti mehed sarnanevad üksteisega. 
Teda võib pidada sinu vennaks, kui teda rõivastada samuti nagu sind.” 

»Sul võib õigus olla, aga miks ta siis siin on? Inimene ei tule Thenarist niisama 
heast peast Onthari. Kuigi," ta lõi kahtlema, ,,teda võidi saata siia kuningannat 
tapma.” 

Sedasama mõtlen minagi," kinnitas vanem ohvitser. ,,Kui meenutada, mis juhtus 
Athne vangidega, kelle me kinni võtsime, siis võib arvata, et athnelased said 
kuninganna peale väga vihaseks. Jaa, nad võivad kergesti proovida teda tappa." 

»Aga miks see võõras siis otseteed paleesse tuli? Kahtlemata pidi ta teadma, et 
sureb jalamaid, kui ta kinni nabitakse."” 

»» Muidugi teadis, ja ta läks kindlasse surma, kuid esialgu kavatses ta tappa 
kuningannat. Ta tahtis surra Athne eest.” 

Tarzanil hakkas peaaegu lõbus kergusest, millega need kaks püüdsid end uskuma 
panna seda, mida rääkisid. Aga ta mõistis hästi sedagi, et kui tema saatuse kohta 
langetab otsuse selline tribunal, võib ühepoolne õigusemõistmine talle hukatuslikuks 
saada. Seepärast pidi ta rääkima hakkama. 

»Ma pole iialgi Athnes käinud," sõnas ta kähku. ,,Tulin maalt, mis asub kaugel 
lõunas. Sattusin siia juhuslikult. Ma pole vaenlane. 

Ma pole kunagi kavatsenud tappa teie kuningannat või kedagi teist. Tänase päevani 
ma isegi ei teadnud, et teie linn üldse maamunal olemas on.” 

See oli Ahvide Tarzani jaoks väga pikk kõne. Ja ehkki ta oli peaaegu kindel, et ei 
mõjuta ohvitseride otsust, oli see siiski võimalus äratada usaldust. Tarzan tahtis 
viibida nende inimeste keskel seni, kuni ta on oma uudishimu rahuldanud. Seda võis 
teha ainult neid kõhklema pannes. Kui nad ta vangi panevad, ei näe ta midagi. Kui tal 
õnnestub põgeneda, näeb ta väga vähe. 

Inimesed on üpris omapärased. Keegi ei teadnud seda Tar-zanist paremini, sest 
kuigi ta oli inimesi näinud palju vähem kui loomi, oli ta alati tähelepanelikult tundma 


õppinud neid, keda nägema juhtus. Nüüd õppis ta tundma kahte meest, kes teda üle 
kuulasid. Ta jõudis järeldusele, et vanem oli harjunud võimu kasutama ja kamandama. 
Temal lasus salakavaluse, tooruse ja julmuse pitser. Tarzanile ta ei meeldinud. See oli 
metslooma vaistlik hinnang. 

Seevastu noorem ohvitser tundus olevat vanemale täielik vastand. Tema käitumine 
kõneles heast kasvatusest, tal paistis olevat siiras ja aval iseloom. Ahvinimene nägi, et 
nooruk on vapper ja aus. Tõsi küll, ta nõustus kõigega, mida ütles vanem, kuigi see oli 
vastuolus tema kinnitusega, et Tarzan pole Athne elaniku moodi. Kuid just selles 
nägigi ahvinimene kinnitust oma arvamusele tema arukuse kohta. Üksnes lollpea 
hakkab ilma nähtava põhjuseta oma ülemusele vastu vaidlema. 

Tarzan tajus, et nooremal ohvitseril pole nii palju võimu kui vanemal kolleegil, kuid 
sellegipärast otsustas pöörduda tema poole. Tarzan lootis saada tema isikus endale 
poolehoidjat, ehkki oli ilmne, et nooremal ei õnnestu iialgi vanemale oma tahtmist 
peale suruda, sündigu see kas või viimase huvides. 

Ütle mulle," kõnetas Tarzan nooremat ohvitseri, ,,kas Athne elanikud sarnanevad 
nii kangesti minuga?" 

Viivu ohvitser kõhkles, siis aga ütles üpris avameelselt: 

»Ei, sinuga nad küll ei sarnane. Sa ei sarnane ühegi inimesega, keda ma näinud 
olen.” 

»Aga kas nende sõjariistad meenutavad minu omi?" jätkas ahvinimene. ,, Vaata, nad 
on seal nurgas, sinu mehed võtsid need minult ära.” 

Tema sõnad paistsid isegi vanemohvitseri kimbatusse viivat. 

»»100 need siia!" käsutas ta ühte sõjameest. 

Sõjamees võttis oda, vibu, nooletupe koos nooltega, rohust punutud nööri ja noa 
ning tõi need ohvitseride ette lauale. Ükshaaval neid ettevaatlikult kätte võttes uurisid 
mõlemad mehed tähelepanelikult Tarzani sõjariistu. Oli näha, et need hakkasid 
ohvitsere huvitama. 

»Noh, kuidas siis on, kas minu sõjariistad sarnanevad Athne elanike omadega?" ei 
jätnud Tarzan järele. 

»Sugugi mitte, sinu omad on hoopis teistsugused,” ütles noorem ohvitser. ,,Mis sa 
arvad, Tomos, milleks see riistapuu on mõeldud?" küsis ta oma kaaslaselt Tarzani 
vibu uurides. 

»Ilmselt on see mingi püünispael väiksemate loomade püüdmiseks," vastas Tomos. 
»» Suuremate loomade küttimisel pole sellega midagi peale hakata.” 

»Lubage see minu kätte," ütles Tarzan, ,,ja ma näitan teile, kuidas seda käsitseda.” 

Noorem ohvitser ulatas vibu ahvinimesele. 

»» Ettevaatust, Gemnoh," hoiatas Tomos, ,,see võib olla trikk, mille abil ta loodab 
relva kätte saada, et meid tappa." 

»Selle riistaga ta meid ei tapa," vastas Gemnon. ,, Vaatame parem, kuidas ta seda 
käsitseb. Mis sa ütlesid oma nime olevat?" 

»Tarzan," vastas džungliisand, ,, Ahvide Tarzan." ,,Hästi, Tarzan, lase käia, ainult ära 
mõtlegi meist kellelegi kallale tungida.” 

Tarzan astus laua juurde, võttis tupest noole ja laskis siis pilgul ringi käia. Seina 
kaugemas otsas lae all rippus pärani lõugadega lõvipea. Märkamatu liigutusega asetas 
ta sulgedega ehitud noole vibunöörile, tõmbas selle pingule ja laskis noole lendu. 

Kõigi toasolijate silmad jälgisid teda. Nüüd suundusid pilgud lõvipeale, mille 
lõugade vahel tolknes Tarzani nool. Sõjameeste suust pääses tahtmatu hämmastuse ja 
heakskiidu hõise. 


»» Võta temalt see riistapuu ära, Gemnon!" röögatas Tomos. ,, Vaenlase käes on see 
ohtlik relv!" 

Tarzan pani vibu lauale. 

»Kas siis athnelased sõdivad niisuguse relvaga?" küsis ta. Gemnon raputas pead. 

»»Me ei tunne inimesi, kes sellist relva kasutaksid,” vastas ta. 

»Siis peab teil selge olema, et ma pole Athne elanik," kuulutas Tarzan Tomosele 
silma vaadates. 

»Sel pole mingit tähtsust, kust sa tulid,” hüüdis Tomos. ,,Sa oled vaenlane.” 

Ahvinimene kehitas õlgu, kuid jäi rahulikuks. Peaasi — ta oli saanud oma tahtmise 
ja veennud mõlemat selles, et ta pole Athne elanik. Pealegi oli tal õnnestunud äratada 
enda vastu noorema ohvitseri, Gemnoni huvi. Midagi pidi sellest välja tulema, kuid 
mis see olla võis, ei teadnud ta isegi. 

Gemnon astus Tomose juurde ja hakkas talle midagi kõrva sosistama. Ilmselt 
puudutas see Tarzanit. Džungliisand ei kuulnud, mida Gemnon rääkis. Ülemus kuulas 
ükskõikselt. Oli näha, et ta polnud oma alluva põhjendustega nõus. 

»Ei,” lausus ta, kui viimane oli lõpetanud. ,,Ma pole volitatud selliseid otsuseid 
tegema. Kuninganna elu on liiga kallis, et sellega riskida, lastes võõra vabaks. Paneme 
ta ööseks luku taha, homme hommikul otsustame, mida temaga teha." Ta pöördus 
sõjamehe poole. ,,Pane see poiss võimalikult tugeva uksega kongi ja vaata, et ta jalga 
ei laseks.” 

Seejärel tõusis ta püsti ja läks noorema ohvitseri saatel ukse poole. 

Kui nad toast välja olid läinud, võttis Tarzanit valvama jäetud sõjamees vibu kätte ja 
hakkas seda hoolega silmitsema. ,,Mis selle riistapuu nimi on?" küsis ta. ,, Vibu," 
vastas ahvinimene. ,, Aga mis need on?" ,, Nooled.” 

»Kas nendega saab inimest tappa?” 

»»Olen tapnud nendega inimesi ja lõvisid, pühvleid ja elevante," vastas Tarzan. ,,Kas 
sina ei tahaks õppida neid käsitsema?” 

Tarzan tajus, et vähimgi sümpaatiatunne, mis kellelgi selles toas viibijatest tema 
vastu tekkida võis, saab talle pärastpoole kasuks tulla. Sellele vaatamata ei mõelnud ta 
praegu põgenemisele. Need inimesed ja kullalinn olid temas liiga suurt huvi äratanud 
ning ta ei tahtnud siit lahkuda enne, kui oli neist võimalikult palju teada saanud. 

Sõjamees hoidis vibu käes. Oli näha, et ta tahtis väga seda kummalist relva 
käsitsema õppida, kuid kartis ühtaegu ohvitseride käsust üle astuda. Tarzan taipas, et 
läheb tarvis tema abi. 

»See ei võta kuigi palju aega," lausus Tarzan. ,,Las ma näitan sulle.” 

Ikka veel kahevahel olles ulatas sõjamees vibu ja Tarzan võttis teise noole. 

»Hoia vibu ja noolt niimoodi,” ütles Tarzan sõjamehele ja ulatas talle noole. Ütle 
oma meestele, et nad kõrvale hoiaksid, sest esimene lask võib viltu minna. Sihi lõvile 
pähe nii, nagu tegin seda mina. Nüüd pinguta kõigest jõust vibunööri.” 

Vägevat kasvu suurepärase kehaehitusega sõjamees püüdis vibunööri pingule 
tõmmata, kuid vibu, millest Tarzan laskis vähimagi ponnistuseta, ei kuuletunud talle. 
Kui ta vibunööri lahti laskis, lendas nool kõigest paari jala kaugusele ja kukkus 
põrandale. 

»»Mis see tähendab?" imestas sõjamees. 

»» Vibulaskmine nõuab pidevat harjutamist," - seletas ahvinimene. 

»»See on mingi trikk," ei andnud sõjamees järele, ,,näita, kuidas sa ise lased.” 

Teised sõjamehed, kes olid teesklematu huviga seda vaatepilti jälginud, sosistasid 
pisut isekeskis, siis ütlesid oma arvamuse otse välja. 


»Et seda keppi kõveraks painutada, peab olema väga tugev,” kuulutas üks. 

»Althides on väga tugev," tähendas teine. 

»Kuid tema jõust ei piisa." 

Althides, keda ohvitserid olid vanemaks jätnud, jälgis tähelepanelikult, kui kergelt 
Tarzan vibu vinnastas, ja see kergus vaimustas teda. Ülejäänud sõjamehed vaatasid 
Tarzanit samasuguse vaimustusega ja kui ka järgmine nool oli tabanud esimese kõrval 
teise lõvi pead, avaldasid nad oma heakskiitu. 

Althides sügas kohmetult kukalt. 

»Nüüd pean ma su luku taha panema," ütles ta, ,,või muidu riputab vana Tomos mu 
pea palee seinale. Ütle, kas selle kepi painutamiseks, mida sa vibuks nimetad, pole 
tõepoolest mingit trikki tarvis?" 

»Mitte mingisugust," kinnitas Tarzan. ,,Tee ise kergem vibu, et sa jõuaksid teda 
painutada, või too materjali ja ma teen sulle selle.” 

»Väga tore!" hüüatas Althides. ,, Nüüd tule, ma panen su kinni.” 

Sõjamees viis Tarzani üle hoovi teise hoone juurde, kus ta paigutati ühte tuppa. 
Tema saatjal oli käes tõrvik ja selle valgusel 

nägi Tarzan, et toas viibis veel keegi. Siis sulgus uks ja Tarzan jäi üksinda 
kottpimeda ööga. 

See polnud muuseas päriselt nii, ja ehkki ta oma naabrit ei näinud, kuulis ta kellegi 
hingamist. 

Kellega oli saatus teda seekord kokku viinud? 


VI peatükk 


Pilkasest pimedusest hoolimata hakkas Tarzan kohe vangikongi uurima. Kõigepealt 
läks ta käsikaudu ukseni ja veendus, et see oli tehtud tugevatest laudadest. Silmade 
kõrgusest pisut ülespoole leidis ta kobades väikese neljakandilise avause. Seespool 
polnud uksel ei lukku ega riivi. Oli teadmata, kuidas uks väljastpoolt kinni käis. 

Kui ta oli ukse kohta välja uurinud kõik, mis sellises olukorras võimalik, hakkas 
Tarzan aeglaselt piki seina edasi minema, kombates ettevaatlikult kivimüüritist. 
Vahepeal muutus tema kongikaaslase hingamine kuuldavamaks. Ruumi tundma õppi- 
des lähenes Tarzan järk-järgult oma õnnetusekaaslasele. 

Ukse vastas olevas seinas leidis Tarzan väikese akna, mis asus kõrgel pea kohal. Öö 
oli nii pime, et võimatu oli kindlaks teha, kas see aken avaneb Õue või teise ruumi. 
Peaasi oli, et akna kaudu ei saanud põgeneda, sest see oli liiga kitsas täiskasvanud 
inimese jaoks. 

Akent uurides lähenes Tarzan toanurgale, kus istus inimene, ja nüüd kuulis ta 
selgesti liigutamist. Kaaslase hingamine muutus kiiremaks, nagu oleks ta tugevasti 
erutatud. Lõpuks kõlas pimeduses hääl: 

»Mida sa teed?" 

»Uurin kongi,” vastas Tarzan. 

»Kui sa otsid võimalust jalga lasta, teed endale vaid halba," lausus hääl. ,,Sa ei pääse 
siit välja enne, kui nad ukse lahti teevad. Ka mina püüdsin vabadusse saada, kuid see 
on võimatu.” 

Tarzan ei vastanud. Ja õieti öeldes polnudki millestki rääkida. Pealegi kõneles 
Tarzan harva isegi siis, kui teistel leidus rohkesti jutuainet. Ta jätkas toa uurimist. 
Viimase seina üle vaadanud, mõistis ta, et naabril oli õigus. See oli väike neljakandili- 
ne kivikong pika pingiga ühes seinas ning ukse ja pisukese aknaga teises seinas. 

Tarzan läks toa kaugemasse otsa ja istus pingile. Selles kivikongis oli külm ja rõske, 
pealegi tahtis ta süüa, kuid hirmu ei tundnud. Ta soris mälus läbi temaga juhtunu 
vähimadki üksikasjad ja unistas, et hommik vabastaks ta sellest luupainajast. Teda 
piinas mõte, et võib-olla tegi ta vea, kui ei proovinud vabadusse pääseda enne, kui 
kullalinna sõjamehed heitsid ta vangikongi, kust ei paistnud pääsemist olevat. See 
mõte ei andnud talle rahu. Nagu kõik loomad, nii vihkas ka tema vangipõlve. Ometi 
viibis ta vanglas ega pääsenud vabadusse. Jäi üle ainult kasutada olukorda paremini. 
Saabub päev, mil ta vabastatakse või avatakse vangikamber, ja kuigi nende 
kavatsused võivad tema suhtes olla sõbralikud, kasutab ta vähimatki võimalust jalga 
lasta. 

Toanurgas istuja kõnetas uuesti Tarzanit. 

»Kes sa oled?" küsis ta. ,,Kui sind siia toodi, nägin ma tõrvikute valgel, et sa pole 
Cathnest ega Athnest.” 

Mehe hääl oli räme ja kähe ning tema toonist võis arvata, et ta pigem nõudis kui 
palus vastust. Selline toon Tarzanile ei meeldinud ja ta jättis vastamata. 

»Milles asi?" käratas kongikaaslane. ,,Oled sa kurt või?" Tema hääles võis selgesti 
tajuda ärritust. 

»Ma pole kurt," vastas ahvinimene. ,,Mispärast sa minu peale karjud?" 

Kaaslane vaikis hetke ja hakkas siis juba sootuks teise tooniga rääkima. 

»» Võime selles urkas väga .kaua istuda," ütles ta. ,,Me ei tohi tülitseda, vaid peame 
sõpradeks saama.” 

»Nagu soovid,” vastas Tarzan. Pimedus varjas tema ükskõikset ilmet ja tahtmatut 
õlakehitust. 

»»Minu nimi on Phobeg," ütles mees. ,,Mis sinu nimi on?" 

» Tarzan." 

»Kust sa oled, Athnest või Cathnest?" ,,Ei kummastki. Olen maalt, mis asub kaugel 
lõunas." ,,Parem, kui sa poleks siia tulnud. Kuidas sa Cathnesse sattusid?" 

»Eksisin ära," selgitas ahvinimene. Tal polnud vähimatki kavatsust rääkida tõtt, et 
tuua sel moel päevavalgele oma sidet ühe Cathne vaenlasega. ,, Äikese ajal haaras 
vool mu kaasa ja kandis teie linna juurde. Siin võtsid Cathne sõjamehed mu vangi ja 
süüdistasid selles, et tulin tapmateie kuningannat.” 

»»Ah, nad siis arvavad, et sa tulid Nemonet maha koksama! Muide, sel pole nüüd 
enam tähtsust, tulid sa siia selle eesmärgiga või niisama.” 

»Ma ei mõista, millele sa vihjad?" uudistas Tarzan. 

»Pean silmas seda, et igal juhul sind tapetakse,” selgitas Pho-beg, ,, ainult nad 
võtavad elu nii, et see meeldiks Nemonele.” 

»Kas Nemone on teie kuninganna?" 

»»Oh, ta on rohkem kui kuninganna!" hüüatas Phobeg tuliselt. ,,Sellist valitsejannat 
pole olnud ei Ontharis ega Thenaris ega saa ealeski olema. Ta on selle maa üks 
väljapaistvamaid tegelasi. Ta oskab kõiki kohelda ja talle kuuletuvad kõik: preestrid, 
sõjaväelased, nõunikud.” 

»Aga miks ta peaks siis hävitama mind, võõramaalast, kes džunglisse ära eksis ja 
juhuslikult tema linna sattus?" 

»Meie ei pea valgeid vange, musti aga kasutame orjadena. Kui sa oleksid naine, 
jääksid sa ellu. Aga kui sa oleksid väga ilus naine — siiski mitte liiga ilus —, oleks 
sulle tagatud kerge ja luksuslik elu. Kuid sa oled üksnes mees ja sind tapetakse, et 
mingilgi moel mitmekesistada Nemone üksluist ja igavat elu.” 

»Huvitav, mis juhtub naisega, kui ta on liiga ilus?" küsis Tarzan. 


»Talle piisab sellest, et Nemone teda näeb," lausus Phobeg ükskõikselt. ,,Kui keegi 
on kuningannast ilusam, peetakse seda võrdväärseks riigi reetmisega. Seepärast 
varjabki mõni Cathne kodanik oma naist ja tütreid, kui nad on liiga ilusad. Nende 
hulgas leidub inimesi, kes on valmis varjama võõramaalasest vangi. Ma tunnen meest, 
kellel on väga ilus naine," jätkas Phobeg. ,,Ta ei käinud iialgi päeval kodust väljas ja 
rääkis oma naabritele, et mees varjab teda Nemone eest. Kuid ükskord nägi ku- 
ninganna ikkagi seda naist ning andis jalamaid käsu lõigata tal ära kõrvad ja nina. 
Olen õnnelik, et ma pole ilus naine, vaid ainult tavaline mees.” 

»Aga kas kuninganna ise pn ilus?" küsis Tarzan. 

Jah, vannun Kõigekõrgema nimel, ta on maailma ilusaim naine!" 

«Otsustades selle järgi, kuidas sa kirjeldasid tema tegusid," tähendas ahvinimene, 
usun ma meelsasti, et kuninganna on Cathne ilusaim naine ja jääbki niisuguseks 
senikaua, kuni ta elab ja riiki valitseb.” 

»Saa minust õigesti aru," ütles Phobeg, ,,ta on tõepoolest 

imekaunis, kuid ..," siin Phobeg alandas häält ja hakkas sosistama, ,,see pole naine, 
vaid saatan. Isegi mina, kes ma olen teda ustavalt teeninud, ei või loota tema 
armulikkusele.” - 

»Mispärast sind siia kongi pisteti?" tundis ahvinimene huvi. 

»» Astusin kogemata jumalale saba peale," lausus Phobeg sünge pidulikkusega. 

Selle inimese kummalised ülestunnistused köitsid Tarzani tähelepanu, tema viimane 
märkus jumala kohta aga hämmastas džungliisandat suuresti. Kuid inimestega 
suhtlemine oli teda õpetanud paljusid asju teada saama, esitamata otseseid küsimusi. 
Ja Tarzan teadis, et usuga seotu oli neil alati esikohal. Seepärast märkis ta nüüd 
üksnes: 

»Kas sind selle eest ka karistati?" 

»Silani veel mitte,” vastas Phobeg. ,,Minu karistamise viis pole veel kindlaks 
määratud. Kui Nemonele pakutakse muid meelelahutusi, võin ma karistusest pääseda. 
Nad võivad piirduda sellega, et hoiavad mind vangis ja lasevad siis lahti. Kuid sellele 
ei tasu loota, sest Nemone rahuldub veretute vaatemängudega väga harva. Muidugi, 
kui tal tuleb tahtmine otsustada minu süüdioleku üle, saates mind võitlema tavalise 
sõjamehega, siis tõestan ma vaevata oma süütust, sest olen väga tugev. Siin Cathnes 
pole minust paremat mõõga või odaga võitlejat, kuid mul pole peaaegu üldse 
väljavaateid võita lõvi, ja hirmuäratava Xaratori põrgutule ees on kõik inimesed 
süüdlased." 

Kuigi see mees rääkis keelt, mida Valthor oli ahvinimesele õpetanud, ja Tarzan 
mõistis paljutki, ei suutnud ta aru saada öeldu mõttest. Ta ei taibanud kuidagi, miks 
kuninganna meelelahutused seondusid süütuse või süüdioleku kindlakstegemisega. 
Kõik kuuldu tundus talle liiga kurjakuulutav. Ta mõtiskles ikka veel möödunud 
sündmuste üle ja püüdis mõista, mis peitus sõnade , hirmuäratava Xaratori põrgutuli" 
taga, kui uni sai vangikongi ebamugavusest võitu ning tema mõtisklused ja unistused 
segunesid. 

Samal ajal roomas kaugel lõunas üks teine vägev džungli-valitseja oma koopasse, 
mis asus kaljude vahel. Orkaan, mis oli Tarzani uute vaenlaste kätte viinud, kaotas 
võimu ja taandus olematusse. Kui saabus uus päev, hele ja päikesepaisteline, tõusis 
loom üles ja tuli koopast välja. See oli kullakarva naha ja lopsaka musta lakaga 
hiigelsuur lõvi. 

Hommikuvärsket õhku nuusutanud, ta niutsatas ja sirutas 

end. Kui loom oma lagedaid valdusi silmitses, tõmbles ta kaarjas saba närviliselt. 


Lõvi seisis nüüd väikesel kõrgendikul ja uuris kollakasrohe-liste silmadega enda ees 
laiuvat üksikute harvade puudega lagendikku. Seal uitas karjadena igasuguseid loomi: 
gnuuantiloope, sebrasid, kaelkirjakuid, põtru. Loomade kuningas oli näljane, sest 
eilne orkaan ei lasknud tal jahti edukalt lõpetada. Heledas Aafrika päikeses välgatasid 
lõvi silmad ja ta hakkas laskuma lagendikule, kus uitas hommikusöök. 

Palju miile põhja pool tõi samal ajal must ori kahe sõjamehe saatel kullalinna 
vangikongi teisele džungliisandale süüa. 

Lähenevaid samme kuuldes Tarzan ärkas ja tõusis üles külmalt kivipõrandalt, kus ta 
oli veetnud ülejäänud öö. Phobeg istus pingiservale ja jäi üksisilmi ust vahtima. 

»»Pole teada, toovad nad talle süüa või surma,” lausus ta. 

Ahvinimene ei vastanud. Ta seisis ja ootas, kuni uks paiskus pärani ja ruumi astus 
ori, käes lihtne savinõu toiduga ja emailitud veekann. Tarzan heitis pilgu ukseavas 
seisvatele sõjameestele ja päikesest säravale õuele nende selja taga. Missugused mõtte 
tärkasid praegu tema peas? Võib-olla poleks Cathne sõjamehed nii rangelt käitunud, 
kui nad oleksid neid mõtteid teadnud, kuid ahvinimene isegi ei liikunud paigast. 
Võrdväärselt sõjameeste ja tugeva uksega oli uudishimu temast vangi teinud. Ja nüüd 
võis ta ainult vaadata elu, mis käis hoovis vahisõduri-te taga, kes pidasid hoolega 
silmas tema vähimatki liigutust. Möödunud ööl olid nad teenistusest vabad ega näinud 
teda, kuid olid juba mõndagi kuulnud. Sõbrad olid neile jutustanud ebatavalisest 
meisterlikkusest, millega võõramaalane oli oma kummalist relva käsitsenud. 

»» Ah see ongi siis metsinimene!" hüüatas üks. 

»» Ole temaga ettevaatlik, Phobeg,” hoiatas teine. ,, Mina poleks mingi hinna eest 
nõustunud metslasega ühes kongis istuma.” 

Ja valjusti naerdes lõi ta orja järel ukse kinni. 

Phobeg vaatas nüüd Tarzanit teise pilguga. Džunglielaniku alasti keha rääkis 
hüüdnime Metsinimene uue tähenduse kasuks. Phobeg pööras tähelepanu oma 
õnnetusekaaslase hiigel-kasvule, tema laiale rinnale ja kitsastele puusadele. Kuid ta 
alahindas päevitunud naha all mänglevate võimsate kakspealihas-te jõudu. Seejärel 
silmitses ta oma musklimügaraid ja jäi täielikult rahule. 

«Niisiis oled sa metsinimene?" küsis ta. ,,Kas jäid juba ammu metsikuks?" 

Tarzan pöördus aeglaselt tema poole. Esimest korda nägi ta oma kaaslast 
päevavalgel. Mees oli temast mõni toll lühem, kuid võimsa kehaehituse, tugeva 
vöökoha ja vägevate lihastega. Ilmselt oli ta vähemalt viiskümmend naela 
metsinimesest raskem. Tarzan pööras tähelepanu mehe esiletükkivale lõuale, lamedale 
otsmikule ja tillukestele silmadele. Sõnatult uuris Tarzan Phobegi. 

»Miks sa ei vasta?" nõudis Cathne elanik. 

» Ära ole rumal," hoiatas teda Tarzan. ,,Mul on meeles, sa rääkisid möödunud ööl, et 
võime siia kauaks pidama jääda, seepärast peame olema sõbrad. Aga kui me teineteist 
solvama hakkame, siis meist sõpru ei saa. Parem hakkame sööma." 

Phobeg pomises midagi ja torkas oma hiigelsuure käpa musta orja toodud potti. Et 
kongis polnud ei nuga, lusikat ega kahvlit, ei jäänud Tarzanilgi üle muud, kui teha 
sedasama. Niisiis hakkas ta sõrmedega potist toitu võtma. See oli liha — vintske, 
sooniline ja pooltoores. Tarzanile oleks toores liha rohkem meeldinud. 

Phobeg toppis suu liha täis ja näris usinasti, kuni sooniline liha muutus pudruks, mis 
võis selle õgardi kõrist alla minna. 

»Arvatavasti suri eile ära vana lõvi,” torises ta, ,,hästi vana lõvi." 

»Kui hakkame pikemalt targutama selle looma omaduste üle, kelle liha me sööme, 
ei muutu toit sellest paremaks," kostis Tarzan. 


»Eile toodi mulle korralik tükk Thenari kitse liha," lausus Phobeg. ,, Seegi oli kõva 
ja sooniline, kuid palju parem. Olen harjunud hea toiduga. Preestrid elavad templites 
niisama hästi kui ülikud lossides. Templeid valvavad sõjamehed nuumavad end 
korralikult preestrite söögilaualt. Minagi teenisin sellises salgas. Ja seal polnud mulle 
jõu poolest vastast. Olen Cathnes kõige tugevam mees. Kui meid ründavad Thenari 
elanikud või tungime meie neile kallale, imetlevad ülikud alati minu jõudu ja vaprust. 
Ma ei karda midagi. Tapan mehi paljaste kätega. Oled sa kunagi näinud minusugust 
inimest?" 

»Mitte ilmaski,” tunnistas ahvinimene. 

Jah, on hea, kui saame sõpradeks," jätkas Phobeg, ,.ja hea just sinule. Kõik tahavad 
minuga sõbrad olla, sest teavad, et ma keeran vaenlastel kaela kahekorra. Ma võtan 
neil kinni peast ja 

kaelast,” ning ta näitas oma koletute käppadega, mismoodi kaelast kinni võtab ja 
pea ära rebib. ,,Raksti! Ja selgroog on murtud. Mis sa selle kohta arvad?” 

»Arvan, et su vaenlased tunnevad end väga kehvasti," vastas Tarzan. 

»Kehvasti!" röögatas Phobeg. ,,Mees! See tapab nad!" «Vähemasti ei kuule nad 
enam, mis sa räägid," tähendas Tarzan. 

»Muidugi ei kuule, sest nad on surnud.” ,,See mind ei üllata.” 

»»Mis sind ei üllata? Kas see, et nad on surnud, või see, et nad ei kuule?" 

»Mind on üldse raske üllatada," seletas ahvinimene. 

Phobegi kulmud madalal laubal kerkisid, väljendades pingsat mõttetegevust. Siis 
sügas ta pead. 

»Mille üle me siin vaidleme?" päris ta. 

»Püüame selgusele jõuda, mis on hirmsam,” selgitas Tarzan talle kannatlikult, ,,kas 
olla su sõber või vaenlane.” 

Phobeg jõllitas tükk aega Tarzanit. Ilmselt käis selle paksu kolba all pingeline 
mõttetöö. Siis raputas ta pead. 

»Me räägime hoopis millestki muust," urises ta. ,, Ma pole veel iialgi kusagil näinud 
sellist lollpead nagu sina. Kui nad sind metsinimeseks nimetasid, pidasid nad silmas 
seda, et sa oled hull. Mina aga pean sinuga selles urkas olema ja keegi ei tea, mitu 
päeva mul siin veel istuda tuleb.” 

»»Sa Võid minust iga kell lahti saada," lausus Tarzan tõsiselt. 

«Mismoodi ma sinust lahti saan?" kisendas Phobeg. 

»»Sa Võid ju mul kaela kahekorra keerata.” 

Ja Tarzan esitas pantomiimi, mida just nüüdsama oli ette kandnud see löömamees, 
näidates, kuidas ta oma vaenlastest jagu saab. 

»Minu käes on see käkitegu," ägestus Phobeg, ,,kuid siis teevad nad mu vagaseks. 
Ei, ma jätan su ellu.” ,, Aitäh," lausus Tarzan. 

» Vähemalt elad niikaua, kuni me siin luku taga oleme," lisas Phobeg. 

Elukogemused kinnitasid Tarzanile, et mida rumalam ja harimatum inimene oli, 
seda suurem oli tema enesearmastus. Kuid sellist pururumalat juhmardit nagu Phobeg 
nägi ta elus esimest korda. Selle ajudeta jommiga ühes kongis istuda oli juba iseene- 
sest 

küllaltki vastik, kuid temaga vaenutseda oleks teinud olukorra võimatuks. Seepärast 
otsustas Tarzan Phobegi loba välja kannatada. 

Vabaduse kaotamine tähendas Tarzanile nagu kõigile arukatele inimestele ülimat 
kannatust, mida nad püüavad alati vältida rohkem kui kehalist valu. Oma saatust 
võttis ta sellisena, nagu see oli, vähimagi protesti varjundita, mehiselt ja tõrkumatult. 


Kuni ta keha asus nelja kiviseinaga piiratud kitsas ruumis, viibis ta mõtteis taas 
ürgmetsa meelispaikades, uitas avarates savannides ja elas vabaduses. 

Ta meenutas päevi oma lapseeast, mil ahv Kala teda rinnaga toitis ning metsiku elu 
hädade ja õnnetuste eest kaitses. Ta meenutas tema õrnust ja kannatlikkust 
vähearenenud poja vastu, keda tuli pikka aega süles kanda ja seetõttu raskusi taluda, 
samal ajal kui ta sõbratarid toiduotsinguil puude otsas väledasti edasi liikusid või 
vägevate vaenlaste eest põgenedes puude latva tõusid. 

Niisugused olid tema esimesed muljed elust. Aga ka teisel eluaastal ei suutnud ta 
veel puude otsas ja isegi maas kiiresti edasi liikuda. See-eest arenes ta pärastpoole 
väga ruttu, palju rutemini kui tsiviliseeritud maailma ärahellitatud lapsed, sest 
kavaluse ja jõu kiirest lisandumisest sõltus tema elu. 

Põgusa muigega meenutas ta oma kasuisa, vana Tublati raevu, kui Tarzan teda 
nimme vihastada püüdis. Vana Murtud Nina oli Tarzanit alati vihanud, sest tema 
pikaleveninud lapseiga ei võimaldanud Kalal ahvipoegi sünnitada. Konarlikus ahvide 
keeles tõestas Tublat, et Tarzan on liiga nõrk ega saa iialgi nii targaks ja tugevaks, et 
sugukonnale kasulik olla. Ta tahtis Tarzanit tappa ja püüdis mõjutada vana pealikut 
Kerchakit, et viimane selleks loa annaks. Kui Tarzan oli juba nii suureks saanud, et 
mõista Tublati räpaseid sepitsusi, hakkas ta viimast vihkama ja püüdis talle igati 
haiget teha. 

Nende päevade mälestused panid ta nüüd üksnes muigama. Kuid tema mälestustes 
oli talletunud ka tragöödia, suurim tema elus — Kala surm. Juhtunut hakkas ta 
tõeliselt mõistma alles hiljem, siis, kui oli juba peaaegu meheks saanud. Kala oli 
temaga, kui ta teda kõige rohkem vajas, aitas seni, kuni Tarzan täiskasvanuks sai ning 
võis ise enda eest hoolitseda ja teiste džungliasukatega nagu omasugustega suhelda. 
Kuid ta jäi alatiseks ilma võimsate käte ja kihvade kaitsest ning tal pole sellist kaitset 

ka täna. Ta oli kaotanud selle metsiku südame emaarmastuse, ainsa, mida ta 
tundnud oli. 

(Loomulikult pöördusid ta mõtted teiste džunglisõprade juurde. Nende hulgas olid 
suured ahvid, elevant Tantor, Kuldlõvi Jad-bal-ja, väike Nkeema. Vaene väike 
Nkeema! 

Pärast Kalat, kes Tarzani meeltes ja südames esikohal oli, pöördusid ta mõtted 
Nkeema poole. Ta oli haigestunud just enne seda, kui Tarzan alustas teekonda põhja 
poole. Parajasti oli vihmaperiood ja Tarzan ei tahtnud tema haigust süvendada. 
Valjust Tasast noolimata jäi väike Nkeema ikkagi üksinda. 

Tarzan kahetses veidi, et ei võtnud kaasa Jad-bal-jad. Tõsi küll, mõnikord muutus 
Kuldlõvi seltskonnas tülikaks, eriti siis, kui Tarzanil tuli tegemist teha inimestega, 
kuid ta oli ustav sõber ja hea kaaslane, ainult vahetevahel häiris vaikust kõuehääl-se 
möirgamisega. 

Tarzanile meenus päev, mil ta oli kinni püüdnud väikese lõ-vipoja ja õpetanud koer 
Za'd teda oma piimaga toitma. Mis 1õ-vipoeg see küll oli! Ehtne lõvi nende tutvuse 
esimesest päevast alates. Tarzan ohkas, meenutades päevi, mil nad Kuldlõviga koos 
jahti pidasid ja võitlesid. 


VII peatükk 


Kui teda vanglasse viidi, lootis Tarzan, et järgmisel hommikul kuulatakse ta üle ja 
lastakse vabaks või siis vähemalt ei jäeta enam sellesse kivist hiirelõksu. 

Ent hommikul teda ei vabastatud, nagu ta arvanud oli, vaid jäeti sinna veel ja siis 
veel üheks ööpäevaks. Võib-olla pidi ta proovima vabadusse pääseda, kui ori süüa 


toob, kuid teda ei jätnud maha lootus, et järgmine päev toob vabaduse, ja seepärast 
ootas ta edasi. 

Mis tahes sund tekitas temas alati suurt meelehärmi, seekord tundus see talumatu, 
sest temaga koos kandis karistust Phobeg. See inimene ärritas Tarzanit, ta oli nõme, 
hooplev, riiakas. Rahu huvides talus Tarzan oma kaaslast rohkem, kui oleks seda ta- 
valises olukorras teinud. Kuid talle omase järjekindlusega arvas Phobeg, et Tarzani 
kannatuse on põhjustanud hirm. Sellisele järeldusele jõudnud, muutus ta ülbeks ja 
veelgi võimatumaks. 

Phobeg oli viibinud kongis Tarzanist kauem ja selle teadvustamisest 

sattus ta kergesti raevu. Mõnikord istus ta tundide kaupa sõnatult, jõllitades 
põrandat, või hakkas midagi segaselt pomisema, minnes üle pikkadele sapistele 
monoloogidele, siis aga suunas ta oma viha Tarzani vastu. See, et Tarzan selliseid 
ässi-tuskõnesid vaikides talus, üksnes suurendas tema viha, kuid hoidis ära 
nendevahelise kakluse, sest tüliks läheb tarvis kahte inimest ja Tarzan ei tahtnud 
tülitseda, vähemalt esialgu mitte. 

»» Kujutan ette, missugust meelelahutust sa Nemonele pakud," urises Phobeg pärast 
seda, kui ükski tema arvukatest sõnavalingutest ei saanud vastust. 

»Isegi siis, kui see nii on,” vastas Tarzan, ,,pakud sina talle palju rohkem meelehead 
kui mina." 

»Küllap mina juba selle eest hea seisan!" hüüdis Phobeg. ,,Kui see tuleb võitlus, 
pole ta iialgi oma elus sellist võitlust näinud, olgu siis Phobegi vastaseks inimene või 
loom. Aga ehk saad selleks sina? Ohoo! Siis tuleb tal sinu vastu poisike saata, kui ta 
midagi kahevõitluse sarnast näha soovib. Sa oled ju argpüks, sul voolab soontes vesi. 
Aga kui ta tahab olla tark, viskab ta su lihtsalt Xaratori lõõri. Vannun jumala saba 
nimel! Kuidas tahaksin sind seal näha! Panen mängu oma parima rõngassärgi, et sinu 
hädakisa kostab Athnesse.” 

Ahvinimene seisis sõnatult ja vaatles väikest sinist taevalap-pi, mis paistis ukses 
olevast võretatud aknast. Ta vaikis endiselt ka siis, kui Phobeg oli oma irvitamise 
lõpetanud, eirates teda täielikult, nagu poleks ta sõnakestki öelnud ja teda ei oleks 
üldse olemaski. Phobeg sattus marru. Ta tõusis pingilt. 

»Argpüks!" röögatas ta. ,, Miks sa mulle ei vasta? Vannun Thoosi kollaste kihvade 
nimel! Ma taon sulle pähe head kombed, et sa vastaksid, kui räägivad sinust 
paremad!" 

Ja ta astus sammu ahvinimese suunas. 

Tarzan pöördus pikkamisi tulivihase mehe poole ja vaatas talle silma. Tarzan ootas. 
Ta ei lausunud sõnakestki, ent tema kuju ja poos olid nii ilmekad, et Phobeg seisatas 
tahtmatult. 

Mis oleks võinud seejärel kongis juhtuda, on raske öelda, kuid just siis löödi uks 
pärani ja nende ette ilmus neli sõjameest. 

» Tulge kaasa!" ütles üks. ,, Mõlemad!" 

Nad läksid sõdurite saatel üle õue, Phobeg süngena, Tarzan väärikalt, möödusid 
pikast koridorist ja jõudsid ootamatult suurde ruumi. Siin istus laua taga seitse 
sõjameest, üleni kullast ja elevandiluust ehetes. Selle seitsmiku hulgas nägi Tarzan 
kahte, 

kes teda tol saatuslikul ööl üle olid kuulanud — vana Tomost ja noort Gemnonit. 

»Need on kõrgestisündinud aukandjad,"” sosistas Phobeg Tar-zanile. ,,See seal 
keskel on vana Tomos, kuninganna nõunik. Ta tahab kangesti kuningannaga 
abielluda, minu arust on ta aga kuningannale liiga vana. Aga see temast paremal on 


Erot. Kunagi oli ta lihtne sõjamees nagu minagi, kuid ta hakkas Nemo-nele meeldima 
ja nüüd kuulub kuninganna soosikute hulka. Ne-mone ei taha talle naiseks minna, sest 
ta pole kõrgest soost. See noor mees Tomosest vasakul on Gemnon. Ta on põlisest 
kuulsast soost. Sõjamehed, kes temaga koos on teeninud, räägivad, et ta on väga õilis 
inimene.” 

Kaks vangi ühes valvuritega seisatasid ukseavas, oodates luba siseneda. Talle omase 
teadmisjanuga silmitses Tarzan tähelepanelikult tuba. Saalis oli kolm ust: ühe kaudu 
toodi sisse Tarzan ja Phobeg, teine oli just akende vastas, kolmas saali teises otsas. 
Uksed olid suurejooneliselt kaunistatud ja poleeritud, mõni paneel kaetud kullast ja 
elevandiluust mosaiigiga. 

Ruumi põrand oli laotud arvukatest eri kuju ja suurusega kivitükkidest, mis olid nii 
korralikult üksteisega sobitatud, et liitekohti võis vaevu eristada. Põrandat kattis paar 
väikest lõvi-nahast või karmist jämedast villasest lõngast valmistatud vaipa. Kujult 
olid vaibad väga lihtsad ja värvitud vaid mõnes erinevas toonis. Üldiselt meenutasid 
need Edela-Ameerikas eluneva navaho suguharu vaibakudujate algelist tööd. 

Seintel rippuvad maalid kujutasid lahingustseene, kus kõrvuti sõjameestega osalesid 
ka lõvid ja elevandid. Ent millegipärast kaotasid lahingu alati elevantidega sõjamehed, 
need aga, kelle poolel võitlesid lõvid, võitsid ja kogusid langenud vaenlaste päid. 
Nende seinamaalingute kohale olid ritta seatud inimpead. Sedasama oli Tarzan näinud 
ka vahtkonnaruumis, kuhu sõjamehed olid ta toonud sel ööl, kui ta Cathnesse sattus. 
Need pead siin erinesid mõnevõrra sealsetest parema viimistluse ja raamistuse 
poolest. Nii siin kui seal oli inimpäid palju ja nad irvitasid ähvardavalt oma 
vaenlastele vastu. 

Kuid siis katkestas ruumi vaatlemise Tomose hääl. 

»»100 vangid lähemale!" andis ta käsu nooremale ohvitserile, ühele neljast 
sõjamehest, kes oli neid saatnud. 

Kui mehed jäid seisma laua ette, mille taga istusid aukandjad, osutas Tomos 
sõrmega Phobegile. 

»»MISs mees see on?" küsis ta. 

» Tema nimi on Phobeg," vastas noorem ohvitser. 

»Milles teda süüdistatakse?" 

»La solvas Thoosi." 

»Kes teda süüdistab?" 

«Ülempreester." 

»»See juhtus kogemata,” kiirustas Phobeg selgitama. ,,Ma ei tahtnud teda solvata.” 

» Vait olla!" käratas Tomos. Seejärel osutas ta Tarzanile. ,,Ja see?" küsis ta. ,,Kes see 
selline on?” 

»»See mees nimetab end Tarzaniks," selgitas Gemnon. Mäletate, me kuulasime 
teiega teda üle sel ööl, kui sõjamehed ta vangi võtsid." 

Jaa, jaa," ütles Tomos. ,,Mäletan küll. Tal oli mingisugune imepärane sõjariist.” 

»Kas see pole äkki sama mees, kellest te mulle rääkisite?" küsis Erot. ,,Ta tuli 
vististi Athnest, et tappa meie kuningannat?" 

Jah, see on tema," vastas Tomos, ,,ta tuli öösel viimase orkaani ajal ja tal õnnestus 
paleesse tungida, kuid sõjamehed märkasid teda ja võtsid ta kinni.” 

»Ta pole sugugi Athne elaniku moodi,” tähendas Erot. 

»Ma polegi Athnest," ütles Tarzan. 

» Vait olla!" kamandas Tomos. 


» Aga miks peaksin ma vaikima?" väitis Tarzan. ,.Siin ei kosta ju keegi minu eest 
sõnakestki, seepärast olen sunnitud rääkima enese eest ise. Ma pole teie rahva 
vaenlane ja minu rahvas ei sõdi teie omaga. Ma nõuan enda vabastamist!" 

» Tema nõuab vabadust," muigas Erot ja pahvatas suure häälega naerma. ,,Ori nõuab 
vabadust!" 

Tomos tõusis oma kohalt ja ta nägu värvus raevust tumepunaseks. Ta põrutas 
rusikaga vastu lauda ja sõrmega Tarzanile osutades pistis röökima: 

»Sa räägid siis, ori, kui sind on lubatud, aga kui kuninganna nõunik Tomos käsib 
sind vait olla, siis pea suu!” 

»Ma räägin siis,” lausus Tarzan, ,,kui tahan rääkida.” 

»Meil on vahend, millega ninakaid orje alatiseks vaikima panna," lausus Erot 
pilkavalt. 

»»On tõesti selge, et see mees on tulnud kaugelt maalt," sekkus Gemnon. ,, Seepärast 
pole midagi imelikku, et ta ei mõista meie kombeid ega erista meie hulgas; ülikuid. 
Kuulaken siis, 

mis ta räägib. Kui ta pole Athne elanik ega meie vaenlane, miks peaksime ta siis 
vangikongi heitma või teda karistama?" 

» ta ronis öösel üle lossimüüri," väitis Tomos. ,, Selge, et ta tuli siia ainsa 
eesmärgiga — tappa meie kuninganna. Seepärast peab ta surema, kuid selle inimese 
surmamise viis peab pakkuma lõbu meie võrratule kuningannale Nemonele.” 

»Ta ju rääkis meile, et jõgi kandis ta Cathne juurde," jäi Gem-non enesele kindlaks. 
»»See Öö oli väga pime, seepärast ta ei teadnudki oma asukohta, kui oli kaldale 
pääsenud. Paleesse sattus ta täiesti juhuslikult.” 

» Tore jutt, kuid pole sugugi tõepärane,” punnis Erot vastu. ,,Miks see siis tõepärane 
pole?" vaidles Gemnon tuliselt. ,, Arvan, et see on sulatõsi. Teame ju, et ükski inimene 
ei suuda orkaani ajal üle selle jõe ujuda. Peale kõige muu ei võinud Tarzan kuidagi 
sattuda sinna kohta, kus ta kaldale pääses ja müürile ronis, ujumata üle jõe või 
ületamata kuld-silda. Teame, et sellel ööl ei läinud keegi üle silla, sest seda valvatakse 
väga hoolikalt. Aga kui ta ei läinud üle silla ega ujunud üle jõe, siis tähendab see, et ta 
sattus sellesse kohta vaid ühel põhjusel: teda kandis vool jõe ülemjooksult. Ma usun 
Tarzanisse ja loodan, et kohtleme teda kui auväärset sõjameest kaugelt maalt 
senikaua, kuni leiame paremaid tõendeid, et lõplikult uskuma jääda." 

»Mind ärge arvake nende hulka, kes meie kuningannat tapma tulnud meest 
kaitsevad," kuulutas Erot. 

»Aitab vaidlemisest!" nähvas Tomos jõhkralt. ,,Mees tuleb süüdi mõista ja surmata, 
nagu seda soovib Nemone.” 

Vaevalt oli ta lõpetanud, kui saali ühes otsas uks valla paiskus ja ruumi sisenes 
kõrgestisündinud õukondlane, kuldselt küütlev rüü seljas. Jäänud lävel seisma, pööras 
ta näo kõrgestisündinud kohtunike poole. 

» Tema majesteet kuninganna!" kuulutas ta kõva häälega ja astus sammu kõrvale. 

Kõik toasviibijad pöördusid ukse poole, ülikud aga tõusid oma toolidelt ja laskusid 
põlvili, silmitsedes orjameelselt ukseava, kuhu pidi ilmuma kuninganna. Sedasama 
tegid ka sõjamehed, kaasa arvatud need, kes valvasid Tarzanit ja Phobegi. Ka Phobeg 
järgis nende eeskuju. Kõik saalisolijad põlvitasid, välja arvatud õukonna-aadlik, kes 
oli kuulutanud kuninganna saabumist, ja Ahvide Tarzan. 

»Põlvili, šaakal!" sisistas üks vahisõdureist, ja samal silmapilgul ilmus ukseavasse 
naine. 


Suursuguses ülevuses seisis kuninganna, silmitsedes laisal ilmel saali, siis peatus ta 
pilk ahvinimese kogul ja viivuks kohtus see Tarzani omaga. Ta sisenes tuppa, näol 
põgus murelikkus, ja astus põlvitavate meeste juurde. 

Talle järgnes pool tosinat uhkesti rõivastatud õukondlast, hii-lates kullast ja 
elevandiluust ehetega, kuid Tarzan nägi selles grupis üksnes kuninganna suursugust 
kuju. Tema riietus oli õukondlaste omast tagasihoidlikum, kuid see imekaunis keha, 
mille ilu rõivad pigem esile tõstsid kui varjasid, ei vajanud ehteid peale nende, 
millega loodus teda heldelt õnnistanud oli. Nemone oli veelgi kaunim kui nõmeda 
Phobegi kirjelduses. 

Suurte punaste kividega ääristatud kitsas diadeem surus pea ligi musti läikivaid 
juukseid. Kahel pool peaehet oli selle külge kinnitatud kaks suurt kuldketast, mis 
langesid kõrvadele. Dia-deemi esiosa ja kuklatagust ühendas imekaunis kuldkee, 
mille abil püsis kuninganna pealael suur punane rubiin. Lihtne kuldkee prossi ja 
toreda elevandiluust ripatsiga ehtis noore naise kaela. Tema õlgu ümbritsesid 
samasugused kuldkeed, mille küljes rippusid kolmnurksed elevandiluust kaunistused. 
Lai kuld-võrgust pael toetas kuninganna rinda. Paela kaunistasid rõht-sad punaste 
rubiinidega keed, selle ülemise osa küljest rippus alla viis kitsast elevandiluust 
kolmnurka, üks suur keskel ja kaks väikest äärtel. Kuninganna puusi kattis lai 
kuldvõrgust vöö. Selle külge oli kinnitatud teine elevandiluust kolmnurk, mille pee- 
nike tipp ulatus jalgadeni. Lühike üle põlvede musta ahvi karvadest seelik lõpetas 
piduliku rõivastuse. 

Kaunitari randmeid ümbritses arutul hulgal kullast ja elevandiluust käevõrusid, 
pahkluid kaunistasid vertikaalsed elevandiluust ribad, mida hoidsid koos nahkrihmad. 
Oma kujult meenutasid need Valthori ja Cathne sõjameeste omi. Jalas kandis Nemone 
elegantseid sandaale ja kui ta nendega hääletult mööda lihvitud kivipõrandat kõndis, 
näisid tema liigutused Tar-zanile kummalise seguna ematiigri peibutavast raugusest, 
kiskjalikust nõtkusest ja ujedast valvsusest. 

Et ta oli kaunis ja vastas naise ilu kõige kõrgematele nõudmistele mis tahes maal ja 
mis tahes ajal, see sai džungliisanda-le üha selgemaks sedamööda, kuidas Nemone 
talle lähemale jõudis. Tema ilu oli niivõrd täiuslik, eMarzan küsis endalt taht- 

44 

matult, kas ta on ingelliku headuse või salakavala saatanliku jõu kehastus. 

Aeglaselt läbi kogu saali minnes peatas ta oma pilgu Tarza-nil, kuid ahvinimene ei 
löönud kuningliku palge ees ujedaks. Tema silmad ei väljendanud tõrksust ega 
jultumust, võimalik, et isegi mitte huvi; neis oli vaid ettevaatlik, mitte millekski ko- 
hustav hinnang metsloomalt, kes jälgib elusolendit, keda ta ei karda, kuid kellega ta ei 
soovi ka tegemist teha. 

Kelmikas ilme ei kadunud Nemone näolt ka siis, kui ta laua taga põlvitavate 
aukandjate juurde jõudis. Tema ilmes polnud ärritust, pigem väljendas see põgusat 
huvi, sest Nemonet huvitasid ja lõbustasid alati ebatavalised asjad, mida tema 
üksluises elus väga harva ette tuli. Kahtlemata tundus talle üpris kummalisena mees, 
kes ei ilmutanud tema kuningliku isiku vastu vajalikku austust. 

Ta seisatas ja silmitses põlvitavaid kõrgestisündinud õukondlasi. 

»Tõuske üles!" andis ta käsu, ja nendes kahes sõnas kõlasid kõik tema jõulise 
rinnahääle suurepärased varjundid, mis tekitasid ahvinimese rinnas mingisuguse 
veidra ängistuse. 

»Mis inimene see on, kes Nemone ees ei põlvitanud?" küsis kuninganna käskival 
toonil, pöörates taas kiirgava pilgu tema ees sõnatult seisvale pruuniks põlenud 
atleetlikule kujule. 


Kui ülikud näoga Nemone poole pöördusid ja põlvili viskusid, jäi Tarzan nende 
selja taha, mistõttu sellist sõnakuulmatust nägid vaid tema kaks valvurit. Ent kui 
suurelised aukandjad nüüd püsti tõusid ja ümber vaatasid, kaotasid nad silmapilk 
enesevalitsuse ning nende südameid täitis õud ja raev: nad nägid, et tõrges vang peab 
end kuninganna ees väljakutsuvalt ülal. 

Tomos lõi näost punetama. Vihast' lämbudes sisistas ta: 

»»See on matslik ja ülbe metslane, mu kuninganna, aga et ta peab surema, siis ärge 
pange ta tembutamist tähele.” 

»Mispärast ta surema peab?" küsis Nemone. ,.Ja kuidas ta peab surema?" 

»Ta peab surema selle pärast, et tuli siia üheainsa eesmärgiga — tappa teie 
majesteet,”" seletas Tomos. ,,Kuid tema surmamise viis on muidugi meie võrratu 
kuninganna otsustada,” lisas ta. 

Nemone pikkadest ripsmetest varjatud tumedad silmad libisesid veel kord hindavalt 
üle ahvinimese heraklesekuju, jäid pikemalt 

pidama tema päevitunud nahal ja võimsal lihaskonnal ning pöördusid siis 
suurepärasele mehisele näole. Lõpuks nende pilgud kohtusid. 

»Mispärast sa põlvili ei laskunud?" küsis Nemone. 

»Miks peaksin ma põlvitama selle ette, kes, nagu nad ütlesid, kavatseb mind tappa?" 
vastas Tarzan küsimusele küsimusega. ,,Miks peaksin ma põlvitama selle ette, kes ei 
ole minu kuninganna? Mispärast mina, Ahvide Tarzan, kes pole põlvitanud mitte 
kellegi ees, peaksin seda tegema sinu ees?" 

» Vait olla!" käratas Tomos. ,,Sinu jultumusel pole piire. Kas sina, vilets ori -ja 
jõhker metslane, siis ei mõista, et sa räägid kuninganna Nemonega?" 

Selle, rünnaku peale ei kostnud Tarzan midagi, ta isegi ei vaadanud Tomose poole. 
Ta silmad olid peatunud Nemonel. Naine meeldis talle väga, kuid Tarzan ei suutnud 
kuidagi selgusele jõuda, kas ta on ilu või kurjuse kehastus. Tarzan oli oma elu jooksul 
kokku puutunud vaid mõne naisega, kes erinesid Leegitseva jumala ülempreestrinnast 
Last ning äratasid temas suurt huvi ja uudishimu. 

Samal ajal pöördus Tomos noorema ohvitseri poole, kes Tar-zani ja Phobegi 
vangikongist ära oli toonud. 

»Korista nad siit!" käskis ta ähvardavalt. ,, Vii*nad kongi, las kükitavad seal veel 
veidi enne surma.” 

»» Oota,” sõnas Nemone. ,, Tahan sellest inimesest rohkem teada saada." Ta kõnetas 
uuesti Tarzanit. ,,Niisiis tulid sa mind tapma?” 

Tema hääl kõlas rahulikult, peaaegu sõbralikult. Sel hetkel meenutas naine oma 
ohvriga mängivat kassi. ,, Võimalik, et nad valisid selleks eesmärgiks sobiva inimese: 
sa näed välja nagu vägev sõjamees, kes on valmis mis tahes kangelastegu sooritama.” 

»Naise tapmine pole kangelastegu," vastas Tarzan. ,,Mina naisi ei tapa. Ma ei tulnud 
siia selleks, et sind tappa.” 

»Seleta siis, misjaoks sa Onthari tulid.” 

»»Olen seda juba kaks korda teinud sellele punase näoga vanamehele,"” vastas Tarzan 
Tomosele viidates. ,,Küsi temalt, ma olen juba tüdinenud rääkimast seda inimestele, 
kes on otsustanud mind tappa.” 

Tomos hakkas raevust värisema ja paljastas pooleldi oma pistodataolise kitsa 
mõõga. 

»Mu kuninganna, luba mind teda tappa!" kisendas ta. ,, Luba mind kätte maksta 
minu armastatud valitsejanna solvamise eest!" 


Tarzani sõnade juures lõid Nemone silmad kurjalt välkuma, kuid väliselt jäi ta 
kiretuks. 

»Pane oma mõõk ära, Tomos!" käskis ta külmalt. ,rNemone suudab ise kindlaks 
teha, millal teda on solvatud ja milliseid meetmeid tuleb võtta. See poiss on tõepoolest 
parandamatu, kuid mulle tundub, et ta ei solvanud mind, vaid Tomost. Sellele 
vaatamata ei tohi tema häbematus karistamata jääda. Aga kes see teine on?" 

»Ta on templi valvest ja tema nimi on Phobeg,” seletas Erot. ,,Ta solvas Thoosi.” 

» Vaatemäng, kus need kaks Lõvide väljal kahekesi võitlevad, pakub meile toredat 
meelelahutust," otsustas Nemone. ,,Ainult et nad peavad võitlema relvaga, mille 
annab neile Thoos. Võitjale vabadus,” ta jäi viivuks mõttesse, ,,kuid ainult piiratud ku- 
jul. Viige nad ära!" 


VIII peatükk 


Tarzan ja Phobeg viidi uuesti kivist urkasse, kus nad olid istunud. Ja jälle ei 
õnnestunud ahvinimesel põgeneda: neid saatvad sõjamehed kahekordistasid valvsust. 
Erot oli neid karmilt hoiatanud, seepärast sihtis Tarzanit pidevalt kaks oda. 

Phobeg vaikis mornilt. Tarzani käitumine saalis ülekuulamisel, tema ükskõiksus 
Nemone majesteetlikkuse ja vägevuse vastu olid tema endist arvamust ahvinimese 
vapruse kohta põhjalikult muutnud. Phobeg mõistis nüüd, et see mees oli kas väga 
vapper või viimane lollpea. Ja selle metslasega tuleb tal järgmisel hommikul Lõvide 
väljal võidelda. 

Muidugi oli Phobeg rumal, kuid tema senised kogemused olid õpetanud 
surmavõitluse tunnetuslaadist üht-teist mõistma. Ta teadis kindlalt, et kui mees 
võitlema asudes oma vastast kardab, võib arvata, et ta on pooleldi juba seotud ja 
tunnistab osaliselt oma lüüasaamist. Praegu Phobeg Tarzanit ei kartnud — ta oli liiga 
rumal ja nõme, et tunda hirmu. Kaotuse ja surma lävel seistes oleks võinud ta ehmuda 
või isegi verest välja minna, kuid Phobeg oli liiga enesekindel, et kujutleda endale 
sellist 

lõppu, ehkki niisugune mõte tuli talle ähmaselt pähe. 

Tarzan oli Phobegi täielik vastand. Ta ei tundnud iialgi hirmu, kuid seda sootuks 
teistel põhjustel. Omades suurt mõistust ja elavat fantaasiat, võis ta mõttekujutluses 
näha tulevase võitluse tagajärgi. Kuid ta ei kartnud eales midagi, sest surmamõt-ted ei 
hoidnud teda oma kütkeis ja ta oli õppinud taluma kehalist valu ilma hingepiinata, mis 
põhjustab tavaliselt lisavae-vusi. Seetõttu jäigi ta eelseisvat võitlust oodates 
rahulikuks, kartmatuks ja tasakaalukaks. Oleks ta teadnud, mis Phobeg temast mõtles, 
oleks ta kõvasti nalja saanud. 

»» Kahtlemata juhtub see homme," sõnas Phobeg kurjakuulutavalt. 

»Mis juhtub homme?" küsis Tarzan. 

»» Võitlus, kus ma su tapan." 

»»Ohoo, sa kavatsed mind siis tappa? Phobeg, ma olen üllatunud. Arvasin, et sinust 
on saanud mu sõber.” 

Tarzan ütles seda nii tõsise tooniga, et isegi Phobegist targem inimene oleks vaevu 
suutnud neis sõnades irooniat tabada. Kuid Phobeg polnud tark. Seepärast mõistis ta 
neid sõnu täiesti üheselt: Tarzan hakkab paluma, et Phobeg talle armu heidaks. 

»»See ei võta kuigi palju aega," kinnitas talle Phobeg. ,, Luban, et sa ei pea kaua 
piinlema.” 

»Arvan, et sa rebid mul pea otsast näe, niimoodi," ütles Tarzan ja tegi meile juba 
tuntud liigutuse. 


»M-m-jah, võib-olla küll,” vastas Phobeg, ,,.kuid esialgu kolgin ma sind pisut, sest 
see valmistab Nemonele lõbu. Peame kuninganna meelt lahutama, nagu sa tead.” 

»Muidugi, ja pealegi veel mis tahes viisil,” soostus Tarzan. ,, Arvan aga, et sul ei 
õnnestu mind maha panna. Mis siis, kui mina su maha heidan? Kas see meeldib 
Nemonele? Või ehk meeldib see sulle?" 

Phobeg naeris. 

»Mul on väga meeldiv sellest isegi mõelda," ütles ta, ,,ja loodan, et see meeldib ka 
sulle, sest sul ei õnnestu iialgi Phobegist jagu saada. Kas ma siis sulle ei öelnud, et 
olen Cathnes kõige tugevam inimene?” 

»Aga muidugi, muidugi," möönis Tarzan, ,,kuid praegu läks see mul meelest ära.” 

»»5a ei tohi seda iialgi unustada," soovitas Phobeg, ,,muidu ei tule meie võitlus üldse 
huvitav.” 

»»Ja Nemone jääb meelelahutusest ilma! See on halb. Peame selle võitluse 
võimalikult huvitavaks ja kaasakiskuvaks tegema. Sa ei tohi seda liiga ruttu lõpetada,” 
tähendas Tarzan. 

»»Sul on õigus," möönis Phobeg, ,,mida huvitavam see tuleb, seda suuremat heldust 
võib Nemone võitluse lõppedes minu vastu üles näidata. Võimalik, et kui lõbustame 
teda nii palju, kui ta süda himustab, paneb ta üht-teist mu vabadusele juurde. Vannun 
Thoosi kõhu nimel!" hüüatas ta, laksates endale vastu reisi. , Hakkame võitlema pikalt 
ja ilusasti. Nüüd kuula mind! Kuidas seda kõike paremini korraldada? Esialgu teeme 
näo, nagu võidaksid sina mind, ja ma luban, et sa mu maha paned. Kas said aru? Siis 
heidan mina sind ja siis jälle vastupidi. Me peame kordamööda teineteise peal olema, 
kuid teatud hetkeni, ja kui ma siis märku annan, pead sa teesklema, et oled kohutavalt 
hirmunud ja minu eest kõigest väest putku panema. See valmistab kõigile suurt lõbu. 
Kui ma su lõpuks kinni püüan — aga sa pead võimaldama mul end tabada just 
Nemone kohal —, keeran ma su kaela kahekorra, kuid püüan seda teha valutult." 

»» Oled väga lahke, Phobeg," tähendas Tarzan. 

»Noh, kuidas on, kas plaan meeldib sulle?" küsis paksmagu. ,,See on tore, eks?" 

»Muidugi, nad saavad kõvasti nalja," soostus Tarzan, ,,kui ainult kõik plaani järgi 
läheb.” 

»Aga miks ta ei peaks minema? Me teeme selle plaani teoks, kui sa oma osa hästi 
mängid." 

»Aga mis saab siis, kui mina su tapan?" küsis džungliisand. 

»Jälle ajad sa oma joru!" hüüdis Phobeg. ,,Pean ütlema, et üldiselt pole sa laita sell, 
sest oskad nalja heita. Aga tuleb märkida, et siinses paikkonnas ei hinda keegi sinu 
nalja nii kõrgelt kui Phobeg.” 

»Loodetavasti oled sa ka homme nii heas tujus," tähendas Tarzan. 

Järgmise päeva koidikul tulid vangide juurde sõjamehed ja ori ning tõid rikkaliku 
hommikusöögi. Nii head liha polnud Phobeg ja Tarzan ammu söönud. 

»»Sööge oma isu täis,” soovitas üks sõdalasi, ,,sest peate tugevad olema ja 
kuninganna ees hästi võitlema. Tõsi küll, üks teist sööb hommikust viimast korda, aga 
praegu pole teada, kes see on.” 

» Tema see ongi,” lausus Phobeg sõrmega Tarzanit sihtides. 

»»Seda me veel näeme," tähendas sõjamees. ,,Keegi ei tohi liiga enesekindel olla. 
Võõramaalane jätab väga tugeva mehe mulje.” 

»Kuid siin pole kedagi Phobegist tugevamat," tuletas endine templivalvur 
sõjameestele tõsiasja meelde. Sõjamees kehitas õlgu. 


»» Võib ka nii olla," arvas ta, ,,kuid mina ei annaks teie kummagi eest punast 
krossigi.” 

»» Kakskümmend drahmi kümne vastu, et ta teeb sääred veel enne võitluse lõppu," 
pakkus Phobeg kihlvedu. 

»Aga kui tema su maha lööb, kes mulle siis raha annab?" küsis sõjamees. ,,Ei, 
niisuguse kihlveoga pole ma nõus." Ja ta väljus, lukustades enda järel vangikongi 
ukse. 

Tunni aja pärast tuli terve rühm sõjamehi, kes tõid Phobegi ja Tarzani vanglast 
välja. Sõjamehed viisid nad läbi paleesaalide tänavale, kus kahel pool kasvasid vanad 
jämedad puud. See oli imekaunis tänav, mille ääres seisid ülikute valged kullaga 
kaunistatud majad. Siinsamas kõrgus hiigelsuur kahekorruseline palee, mille katusel 
küütlesid kuldsed kuplid. 

Linnaelanike hulgad ootasid toreda vaatemängu algust. Nende keskel lonkisid 
teenistusest vabad sõjamehed, mõni neist seisis, toetudes oma odale. Kõik need 
maaliliselt rõivastatud inimesed pakkusid suurt huvi Tarzanile, keda kauane viibimine 
sünges vangikongis oli kõvasti roiutanud. Teda huvitas kõik: nii Cathne elanike riietus 
kui ka puude tagant paistvate ehitiste arhitektuur. Ta märkas, et mehed kandsid 
lühikesi tuunikaid või kuubesid, mis erinesid sõjameeste rõngassärkidest vahest ehk 
selle poolest, et olid tehtud vastupidavast materjalist või õhukesest nahast, mitte 
elevandinahast ketastest. Naised kandsid lühikesi villaseid seelikuid või nahkkleite, 
nende rinda toetas pael; sandaalid jala otsas ja kõikvõimalikud kaunistused täiendasid 
lihtsat rõivastust. 

Tarzanit ja Phobegi viidi mööda tänavat rahvahulga vaibumatu käratsemise saatel. 
Paljud linlased tundsid Phobegi, nad ergutasid teda tervituskisaga, mõni hüüdis 
teravusi ja tegi sol-vavaid märkusi. Nad arvustasid vabalt ka Tarzanit, kuid vähimagi 
õeluseta. Nad tundsid tema vastu huvi, hindasid tema võimalusi võitluses suure ja 
tugeva Phobegiga. Ahvinimene kuulis, kuidas paljud vedasid kihla, mõni tegi panuse 
temale, tei- 

sed Phobegile, kuid oli juba selge, et selles võistluses on võitjaks tulnud Phobeg. 

Tänava lõpus nägi Tarzan suurt kullast silda, mis ühendas jõe kaldaid. See võrratu 
ehitis oli üleni väärismetallist. Kaks inimesest suuremat kuldlõvi valvas linna 
väljapääsu. Kui nad teisele kaldale jõudsid, nägi ahvinimene veel kahte samasugust 
kuldhiidu, mis kaitsesid silla läänepoolset otsa. 

Igast küljest avatud avarale väljakule, mida kutsuti Lõvide väljaks, kiirustasid 
vaatemängude harrastajad. Nad voolasid kokku ühte punkti, mis asus linna väravast 
miili kaugusel. Sinna konvoeeris sõjameeste salk mõlemad gladiaatorid. Seal paiknes 
kahekümne või kolmekümne jala sügavusel suur ovaalne areen. Süvendist 
väljatõstetud mulla vallidel, mis oli ühtlaselt laotatud augu äärtele, lebasid lamedad 
kiviplaadid, moodustades terrassi. Seal võtsid istet linlased. Areeni idapoolsel küljel 
asus lai kalduks, mille kohal kõrgus madal võlvkaar kuninganna ja ülikute loožidega. 

Kui Tarzan oli võlvkaarest möödunud ja areenile viivale kaldteele astunud, nägi ta, 
et enamjagu kohti oli juba hõivatud. Pealtvaatajad lasid kodust kaasavõetud söögil hea 
maitsta. Kõikjalt kostis naljatamist, naeru ja juttu. Kahtlemata oli see üpris pidulik 
päev. Tarzan palus Phobegi, et see seletaks talle nii kärarikka pidustuse põhjust. 

»See on üksnes osa pidustustest, mida peetakse igal aastal pärast vihmaperioodi,” 
ütles Phobeg. ,, Üldiselt korraldatakse siin etendusi kord kuus või ka sagedamini, kui 
ilm lubab. Sul on suurepärane võimalus näha kõike omaenese silmadega, enne kui ma 
su tapan, sest olen kindel, et meie kahevõitlus on eeskava viimane number.” 


Sõjamehed viisid gladiaatorid areeni kaugemasse otsa, kus terrass oli areenist 
osaliselt eraldatud. Siin oli puutrepp, mida mööda võis laskuda areenile. Sellel 
terrassil seisatasid Phobeg ja Tarzan, saadetuna karmidest sõjameestest. 

Mõne minuti pärast kuulis Tarzan pasunahääli ja trummipõrina. 

»Nad tulevad!" karjus Phobeg erutatult. 

»Kes nemad?” küsis Tarzan. 

»» Kuninganna ja lõviinimesed.” 

»Ma ei saa aru, missugused lõviinimesed?" 

»Need on kõrgestisündinud õukondlased," selgitas Phobeg. 

»Ainult sünnipärane aukandja on lõvide klanni liige, kuid harilikult räägime kõigist 
õukondlastest kui lõviinimestest. Erot on kõrgestisündinud aukandja, ent selle tiitli 
kinkis talle Nemo-ne, sest tema pole suursuguse päritoluga." 

»» Löödagu mind maha, aga ma olen kindel, et selle pärast vihkab ta nüüd iseennast,” 
hüüatas üks sõjameestest. 

»Aga ta tahab kangesti lõviinimeseks saada," ütles Phobeg. 

»Nüüd pole see enam võimalik," tähendas sõjamees, ,,uurisime üpris hoolikalt ta 
sugupuud.” 

»Ta väidab, et tema isa on kõrgestisündinud mees," astus uuesti vestlusse Phobeg, 
» kuid ema eitab seda." 

Sõjamees, kes oli siiani nende jutuajamist tähelepanelikult pealt kuulanud, hakkas 
naerma. 

»»Kõrgestisündinud isa poeg,” nähvas ta põlglikult. ,, Tunnen hästi vana Tibdost, 
Eroti ema meest. Ta puhastab lõvifarmis puure. Erot sarnaneb temaga nagu kaks tilka 
vett. Kõrgestisündinud isa poeg!" 

»Saakali poeg!" räuskas Phobeg. ,,Tahaksin täna areenil näha teda, mitte seda vaest 
meest.” 

»»On sul temast kahju?" küsis sõjamees. 

»Natuke jah,” vastas Phobeg. ,,Ta pole sugugi halb poiss ja mul pole tema vastu 
midagi, ent peab ütlema, et ta on rumal. Ta ei suuda taibata kõige lihtsamaid asju. 
Mulle näib, ta ei saa aru, et ma olen selles linnas kõige tugevam ja et täna ma tapan ta. 
Ma tapan ta veel täna hommikul." 

»Miks sa arvad, et ta sellest aru ei saa?" küsis sõjamees. 

»Sellepärast, et ta pole kordagi kartma löönud.” 

»» Võib-olla ta ei usu, et sa ta tapad,” oletas sõjamees. 

»»See just kinnitabki, et ta on päris loll, aga nii või teisiti, ma tapan ta nagunii. 
Esialgu murran tal kaela, siis selgroo... Oh, millal ometi saabub see kauaoodatud hetk! 
Kõige rohkem maailmas meeldib mulle inimesi tappa. Seda tunnet pole võimalik 
millegagi võrrelda, isegi mitte naise armastamisega." 

Tarzan heitis põlastava pilgu paksule jommile, kes hooples tema kõrval 
ohjeldamatult. 

» Prantslane ütleks sulle selle peale üht-teist," pressis ta läbi hammaste. 

»Ma ei saa aru, mis sa ütlesid," tõstis Phobeg häält. ,,See mind ei üllatagi.” 

»Ta hakkab jälle peale!" hüüatas Ptfobeg. ,, Mis mõtet on tal 

vastu punnida! Kas ma ei öelnud sulle, et ta on rumal?" 

Kuid siis täitsid õhku pasunahelid ning trummipõrin ja Tar-zan nägi pillimehi, kes 
laia käiku mööda areenile sammusid. Tribüünidel tugevnes lärm ning suurenes 
segadus, sest tuhandeid uusi linlasi valgus staadioni ringina ümbritsevatele terras- 
sidele ja hakkas vabadel kohtadel istet võtma. 


Pillimeeste järel marssis sõjameeste rühm, iga odavarre küljes lipendamas 
mitmevärviline lipuke. Vaatepilt oli erutav, ja ometi polnud see midagi võrreldes 
sellega, mis nüüd järgnes. 

Pisut maad sõjameeste rühmast tagapool sõitis kullast kaarik, mille ette oli 
rakendatud neli toredalakalist lõvi. Kaarikus sõitis istmele nõjatudes karusnahkades ja 
uhketes rõivastes kuninganna Nemone. Kuusteist mustanahalist orja hoidis lõvisid 
päitseist, mõlemal pool kaarikut kõndis pidulikult kuus kõrgestisündinud õukondlast, 
koormatud kullast ja elevandiluust ehetega. Mustanahaline hiiglane käis kaariku järel, 
hoides kuninganna pea kohal suurt punast päevavarju. Tagumistel istmetel kohad 
sisse võtnud kaks väikest moorlast vehkisid sujuvalt lehvikutega. 

Sätendavat kaarikut ja selle majesteetlikku sõitjat nähes tõusid inimesed tribüünidel 
püsti ja laskusid põlvili, tervitades oma valitsejannat. Mööda amfiteatrit veeresid 
ovatsioonidelained, saates uhket protsessiooni, mis sooritas areenil auringi. 

Nemone kaariku taga marssis rühm sõjamehi, neile järgnes mitu toredasti ehitud 
puust kaarikut, mida vedas kaks lõvi, juhtis aga kaarikus istuv aukandja. Puukaarikute 
taga marssis jalgsi salkkond ülikuid ja rongkäigu lõpetas kolmas rühm relvastatud 
sõjamehi. 

Kui kullast sädelev kolonn oli ringi teinud, jättis Nemone Cathne elanike lakkamatu 
tervituskisa saatel oma kaariku ja läks sissepääsu kohal olevasse looži. Aukandjad 
rivistasid oma kaarikud areeni keskele, kuninglik vahtkond asus staadioni sissepääsu 
kõrvale ja aukandjad, kes mängudes ei osalenud, suundusid isiklikesse loožidesse. 

Seejärel algasid võistlused pistoda heitmises, odaviskes, jõu ja osavuse näitamises, 
jooksudes. Iga võistluse peale sõlmiti kihlvedusid ja kui võistlus lõppes, muutus 
staadion tõeliseks hullumajaks: kriiskasid kihlveos osalejad, kostis needusi, kõlasid 
oiged, karjed, naer ja kiiduavaldused. 

Iga võistluse järel rändasid Nemone ja teistes aristokraatide loožides suured 
rahasummad ühe isanda käest teise kätte. 

Kuninganna ise tegi hasartselt panuseid, võites või kaotades oma õnne iga 
pistodaheitega. Võites ta naeratas, kuid ta naeris ka kaotades. Tõsi, tema 
lähikondlased teadsid, et need võistlejad, kelle peale Nemone kihla vedas ja võitis, 
said aasta läbi kuninglikke kingitusi, kuna need, kellega ta kaotas, lihtsalt kadusid 
teadmata kuhu. 

Kui lõppesid võistlused kergetel spordialadel, algas kaarikute võidusõit. 
Kihlveosummad kasvasid nüüd mitmekordseks, mehed ja naised käitusid hulludena, 
ergutades kisaga ettejõudnud kutsarit, aplodeerides võitjatele ja siunates kaotajaid. 

Igas üksiksõidus osales kaks kaarikut. Vahemaa jäi alati ühesuguseks — üks ring 
ümber areeni, kuivõrd lõvid ei suuda pikemat aega suurt kiirust säilitada. Iga 
üksiksõidu järel sai võitja kuningannalt mitmevärvilise lipu, kaotaja aga sõitis staadio- 
nilt minema, saadetuna tema peale kihla vedanud pealtvaatajate pilkerahest ja 
needmisest. Seejärel asus võistlema uus paar ja kui kaks viimast kaarikut olid finišisse 
jõudnud, alustasid võitjad uuesti võistlust. Sel kombel kaotajaid välja sõeludes jäi 15- 
puks võistlema kaks kaarikut. Ja see kauakestev võistlus sai päeva naelaks. Kisa ja 
kära tribüünidel paisus uskumatult suureks, kihlveosummad mitmekordistusid. 

Lõppsõidu võitja kuulutati päeva meistriks ja Nemone ise andis talle üle kuldkiivri. 
Ning isegi need, kes olid kihlveo kaotanud ja rahast ilma jäänud, ühinesid nüüd 
Ovatsioonidega, mis saatsid võitjat, kui ta uhkelt areenil sõitis ja kuningannast mööda 
võlvkaare taha kadus, kuldkiiver päikese käes helkimas. 


»Ja nüüd,” ütles Phobeg vaikselt, ,,näevad inimesed midagi vaatamisväärset. See on 
just see, mida nad on oodanud, ja neil ei tule pettuda. Kui sa usud jumalat, siis 
palveta, noormees, sest mõne minuti pärast oled sa surnud.” 

»Kas sa siis ei lubagi mul areenil ühte ringi joosta, enne kui mu kinni võtad?" küsis 
Tarzan muiates. 


IX peatükk 


Kätte jõudis etenduse vaheaeg. Kümmekond orja puhastas hoolega areeni, kust oli 
lahkunud viimane lõvirakendis kaarik. Pealtvaatajad tõusid kiviistmetelt ja läksid 
terrassidele jalutama, aristokraadid lonkisid ühe looži juurest teise juurde, külastades 

oma sõpru. Mehed ja naised klaarisid vanu kihlvedusid ning sõlmisid uusi. 
Staadioni kohal kõlavad arvukad hääled sulasid võimsaks kõminaks. 

Tarzan tundis, et hakkab ärrituma: rahvahulk käis talle närvidele, häältekõmin oli 
aga ebameeldiv. Silmad vidukil, piidles ta Cathne elanikke. Vaevalt et metsloom oli 
kunagi niimoodi oma vaenlasi vahtinud. 

Phobeg kelkis endiselt nii kõvasti ja ohjeldamatult, et seda kuuldi ka gladiaatorite 
kohal asuval terrassil. 

Kihlveosummad gladiaatorite võitlusele kasvasid uskumatult suureks, kuigi 
mõlemat võitlejat oli möödaminnes näinud ja võis neid jõu poolest võrrelda vaid 
tühine osa linlasi. Kuid nad tundsid hästi Phobegi tema varasemate võitluste põhjal, 
seepärast tegid peaaegu kõik panuse temale vahekorras kümme ühe vastu Tarzani 
kahjuks. 

Luksuslikus kuningaloožis suures tugitoolis, mis pooleldi trooni ja pooleldi diivanit 
meenutas, lamaskles Nemone. Tänase päevaga oli ta liiga palju kaotanud, aga ei 
näidanud millegagi oma rahulolematust välja. Sellele vaatamata olid teda ümbritsevad 
ülikud tujust ära ja lootsid, et tal õnnestub viimase võitlusega kaotus tasa teha. Igaüks 
neist oli täis otsustavust võita koos Nemonega veidra metsinimese arvel. Ta pidi 
tagasi saama kõik, mis päeva jooksul kaotanud oli. Kõik uskusid, et Nemone teeb 
panuse Phobegile, sest ta tavatses suuri summasid mängu panna nende peale, kelles 
oli kindel. 

Erot soovis ihust ja hingest, et kuninganna saaks tagasi kogu temale kaotatud raha. 
Juba mitmendat päeva tegi talle pisut peavalu halvenenud seisund ja tunne, et oli 
natuke viltu löönud. Õukondlase kogemuste põhjal teadis ta, et Nemonelt raha võita 
oleks olnud andestamatu eksisamm. 

Sellepärast otsustaski Erot koos teiste omasuguste libekeelsete õukondlastega aidata 
Nemonel mahamängitud raha tagasi saada ja saavutada, et ta teeks panuse Phobegile. 
Et hüvitada oma kindlat kaotust Nemonele, saatsid nad salaja orjad tribüünidele 
Phobegi peale kihla vedama, ise aga otsustasid teha panuse Tarzanile. Ja kui päev 
lõpeb, on Nemone võitnud, aga võidumehed on ka nemad, sest võidusummad, mis 
saadakse Phobegile tehtud panustest, ületavad mitu korda kulutusi Tarzanile. Ja kõik 
need võidud maksab kinni lihtrahvas. 

Tohutud rahasummad hakkasid otsekohe ringlema tribüünidel 

pealtvaatajate hulgas, kes tegid panuse ainult Phobegile. Selleks ajaks oli panuste 
vahekord kujunenud kümme ühe vastu Tarzani kahjuks. Selgus, et ülikud pidid oma 
panuseid suurendama, selleks et kogu oma raha mängu panna ja hüvitada Nemonele 
tema mahamängitud raha. Sellepärast tegidki panused tohutu hüppe ja ulatusid saja 
drahmini Phobegi eest Tarzani ühe vastu. 


Kõlas pasunahääl ning Tarzanit ja Phobegi valvavad sõjamehed käskisid neil 
areenile laskuda ja seal pealtvaatajate ees ring sooritada, et nad saaksid kumbagi 
gladiaatorit hinnata ja väärilise välja valida. Kui nad möödusid kuningaloožist, 
kummardus Nemone ettepoole poolsuletud laugude alt tähelepanelikult pikakasvulist 
võõramaalast ja tursket Cathne elanikku uurides. 

Kuninganna soosik Erot jälgis teda üksisilmi. 

»Tuhat drahmi võõramaalase peale!" hõikas ta. 

»»Ka mina teen panuse võõramaalasele,” toetas teda teine kainelt arvestav ülik. 

»»Mina ka," ütles Nemone. 

Erot ja ta kaasosalised olid hämmingus, see nurjas kõik nende plaanid. Nad 
võidavad muidugi palju raha, kuid igaüks neist tundis end hoopis turvalisemalt 
Nemonele kaotades kui teda võites. 

» Te kaotate, mu kuninganna,” ütles talle Erot. 

»Miks sa siis ise võõramaalasele panuse teed?" küsis Nemone. 

»» Panused on nii kõrged, et mul on suur kiusatus seda võimalust proovida," selgitas 
Erot. ,,Milline on praegu vahekord?" ,,Sada ühe vastu." 

»Ja sa arvad, et võõramaalasel pole võiduks ühtegi võimalust sajast?" küsis Nemone 
külmalt, mängides pistoda käepidemega. 

»»Phobeg on Cathne tugevaim mees," ütles Erot. ,, Arvan tõemeeli, et sellel sellil 
pole ainsatki võimalust, võite teda juba surnuks pidada.” 

» Väga hea. Aga kui sa seda tead, mispärast sa siis Phobegile ei mängi?" küsis 
Nemone sosinal. ,,Mina panen sada tuhat drahmi võõramaalasele. Kui palju sa sellest 
endale tahad võtta, mu armas Erot?" 

»Tahaksin väga, et mu kuninganna selliselt ei riskiks," lausus Erot. ,, Mulle tekitab 
suurt meelehärmi, kui mu armastatud kuninganna kaotab.” 

»»Oled mind ära tüüdanud, Erot," tegi Nemone käega läbematu liigutuse ja küsis 
teiste ülikute poole pöördudes: ,,Kas siin teie hulgas leidub kedagi, kes minust rohkem 
drahme pakub?" 

Silmapilk avaldasid kõik soovi talle teenet osutada. Kuningannalt sada tuhat drahmi 
võita lisaks sellele, mis nad pealtvaatajatelt saavad — see oli maiuspala! Neil läks 
isegi meelest Nemone võimalik raev, nii suur oli nende soov kuningannale kohe 
praegu raha laenata — sest kõige järgi oli näha, et ta ei muuda oma otsust —, ja mõni 
minut hiljem oli kihlvedu sõlmitud. 

»Ta on suurepärase kehaehitusega," tähendas Nemone džungliisandat silmitsedes, 
»Ja ta on Phobegist pikem.” 

»Kuid heitke pilk Phobegi musklitele,” ütles talle Erot. ,,See tüüp on tapnud palju 
mehi. Räägitakse, et ta kisub neil pea otsast ja murrab selgroo.” 

»Mis siis ikka, peagi saame seda näha,” järeldas kuninganna. Erot ei tahtnud olla 
Phobegi nahas, sest kui võõramaalane teda ei tapa, siis Nemone seda kuigi kaua ei 
kannata ja Phobeg ei saa ellu jääda, kuivõrd tema pärast kaotab kuninganna sada tuhat 
drahmi. 

Ja juba ongi kaks gladiaatorit üsna kuninganna looži lähedal areenil. Võitluse 
tingimused on erakordselt lihtsad: nad ei tohi areenilt lahkuda ega püüda teineteist 
tappa paljaste kätega, kuigi pole keelatud kasutada küünarnukke, põlvi, jalgu ja 
hambaid. Võitjale on tasuks vabadus, kuid üksnes Nemonel oli õigus kindlaks 
määrata vabaduse aste. 

Tarzan ja Phobeg viidi teineteisest kümne sammu kaugusele. Nüüd nad seisid ja 
ootasid märguannet. Phobeg ajas uhkelt rinna puhevile ja tagus seda rusikatega, 


kõverdas käsi ja näitas muskleid, mis suurte pallidena naha all rullusid. Kõigi pealt- 
vaatajate tähelepanu oli suunatud temale ja see valmistas talle suurt meelehead. 

Tarzan seisis liikumatult, käed rinnal vaheliti ja musklid lõdvad. Näis, et ta ei 
märganud üldse kärarikkaid tribüüne ega isegi Phobegi, kuid see ainult näis nii. Ta 
jälgis tähelepanelikult kõiki areenil asetleidvaid sündmusi. Ta silmad ja kõrvad olid 
valvel ja Tarzan kuulis esimesena pasuna märguannet. Tarzan oli võitluseks valmis! 

Teda ei häirinud tribüünidel täiest kõrist röökivad rumalad inimesed, kes olid siia 
tulnud vaatama, kuidas kaks meest, kes 

iialgi polnud neile halba teinud, nende lõbuks teineteist tapma hakkavad. Ta ei 
hoolinud sellestki, mida nad temast endast arvasid, temale ei tähendanud nad 
rohkemat lõvisõnnikust, mida orjad areenilt koristasid. 

Tarzan ei tahtnud Phobegi tappa, aga ta ei soovinud ka ise surma saada. Phobeg 
ärritas teda ja ta tahtis kiidukuk-ke ülearuse enesekindluse pärast karistada. Tarzan 
mõistis, et tema vastane on tugev mees, kellele õpetust anda tähendab iseennast ohtu 
seada, kuid ta ei võtnud seda riski arvesse. Niisiis ta karistab Phobegi, kuid ei vigasta 
teda ega võta temalt elu. Džungliisanda pilk libises tribüünidel ja peatus 
kuningaloožil: Nemone ja ja Tarzani silmad kohtusid. Kui mõistatuslikud olid 
kuninganna silmad! Nad hiilgasid sisemisest tulest, nad olid imekaunid! 

Kõlas pasunahääl. Tarzan viis kähku pilgu vastasele. Amfiteatris võttis maad 
hirmuäratav vaikus. Gladiaatorid hakkasid teineteisele lähenema: Phobeg uhkelt ja 
enesekindlalt, Tarzan Numa kergel sammul. 

«Palveta, mu sõber!" kisendas endine templivalvur. ,,Varsti ma tapan su, aga esialgu 
lahutan kuninganna Nemone meelt!" 

Phobeg ligines Tarzanile. Ahvinimene laskis tal oma õlgadest kinni võtta, siis aga 
ühendas käed ja virutas ootamatult oma vastasele võimsa lõuahaagi ning ühtlasi 
tõukas teda tugevasti. Suur pea nõksatas äkitselt tagasi, kogukas kere lendas Tar- 
zanist tosin sammu eemale ja Phobeg kukkus raskelt maha. 

Mööda tribüüne veeres üllatuseohe, mida katkestas Tarzanile kihlveo sõlminute 
ergutuskisa. Phobeg kargas püsti, tema nägu virildus raevust ja hetk hiljem asus ta 
rünnakule. 

»Midagi hirmsat pole juhtunud!" karjus ta. , Nüüd kohe ma tapan su!" 

»Tapa ta! Tapa!" märatsesid Phobegi poolehoidjad. ,,Surm talle!" 

»Kas sa ei tahaks mind kõigepealt areenile paisata?" küsis Tarzan vaikselt, astudes 
sammu tagasi ja põigates marulisest rünnakust kõrvale. 

»Ei ja veel kord ei!" röökis Phobeg end raskelt pöörates ja uuesti rünnakule asudes. 
»Ma tapan su! Tapan!" 

Tarzan kahmas Phobegi väljasirutatud kätest kinni ja tõmbas need laiali, seejärel 
aga pigistas ta pruunikspõlenud temp-livalvuri lühikest kaela. Teise käega haaras 
ahvinimene ta keha 

ümbert kinni, kummardus ja heitis vastase järsult üle pea. Pho-beg prantsatas raskelt 
areeni liivasele põrandale. 

Nemone nihkus oma loožis ettepoole, ta silmad leegitsesid, rind voogas. Erotil nagu 
paljudel teistelgi suursugustel ülikutel jäi hing kinni. Kuninganna pöördus tema poole. 

»Kas sa ei tahaks suurendada panust Cathne kõige tugevama mehe peale?" küsis ta 
mürgiselt. 

Erot naeratas hädiselt. 

» Võitlus alles algab,” ütles ta momnilt. 

»Mulle aga tundub, et see hakkab juba lõppema," tähendas 


Nemone irooniliselt. 

Phobeg tõusis, kuid seekord väga aeglaselt, nüüd ta enam ei rünnanud nagu varem, 
vaid ligines ettevaatlikult oma vastasele. Ainus, mida ta nüüd teha tahtis, oli Tarzani 
juurde astuda ja temast kinni võtta, üksnes kinni võtta, seejärel aga — ta teadis seda 
— murrab ta Tarzani maha, mängu pannes oma suure kehalise jõu. 

Võimalik, et ahvinimene taipas, millist plaani tema vastane haudus, võib-olla aga 
otsustas ta soodsat juhust kasutada ja Phobegiga halba nalja teha. Tarzan ulatas 
vastasele vasaku käe ja kui Phobeg sellest kinni kahmas, et Tarzanit haardesse tõm- 
mata, astus Tarzan järsku ette ja andis parema käega Phobegi-le näkku hirmsa hoobi. 
Seejärel haaras ta tema vasakut kätt hoidvast käsivarrest, vupsas oma ohvri alla ja 
heitis Phobegi uuesti endast üle, kasutades teda seekord hoovana, oma õlga aga 
tõendina. 

Seekord ei suutnud Phobeg üldse enam tõusta. Ahvinimene seisis tema kohal. 
Cathne elaniku soontes tardus veri, kui ta kuulis looma madalahäälset urinat, mis 
võõramaalase kõrist tuli. 

Järsku Tarzan kummardus, kahmas Phobegist kinni ja tõstis ta kõrgele pea kohale. 

»Kas ma pean hüüd ümber areeni jooksma, Phobeg,” urises ta, ,,või oled sa liiga 
väsinud, et mind kinni püüda?" 

Siis virutas ta Phobegi maha, lähemale kuninglikule loožile, kus istus pinevusest 
kangestunud Nemone. 

Nagu lõvi, kes mängib oma ohvriga, jälitas džungliisand meest, kes oli teda lõputult 
solvanud ja tappa kavatsenud. Kaks korda tõstis ta Phobegi üles ja viskas maha, 
lähenedes areeni servale. Nüüd anus reetlik rahvahulk Tarzanit, et ta tapaks Phobegi, 
Cathne kõige tugevama inimese. 

Tarzan tõstis vastase uuesti pea kohale. Phobeg pani loiult vastu, ta oli abitu. Tarzan 
astus kuningliku looži juures areeni servale ja heitis tohutu keha tribüünile. 

»» Võtke oma kõige tugevam inimene,” ütles ta, ,,Tarzanil pole teda vaja.” 

Seejärel ta eemaldus ja jäi väljapääsu juurde seisma otsekui vabadust nõudes. 

Möirgamise ja ulgumisega, mis Tarzanile metsloomade ja jäl-kide hüäänide 
käitumist meenutas, paiskas rahvasumm õnnetu Phobegi areenile tagasi. 

»Tapa ta! Tapa ta!" röökis summ. 

End oma loožist välja upitades kisendas Nemone meeletult nagu kõik inimesed 
tribüünidel: ,, Tapa ta, Tarzan!" 

Tarzan väristas vastikustundest õlgu ja pöördus kõrvale. 

»Tapa ta, ori!" nõudis ülik oma luksuslikust loožist. 

»Ma ei tapa Phobegi," vastas ahvinimene. 

Nemone tõusis oma loožis püsti, näost punane ja ärritatud. 

»Tarzan!" hüüdis ta, kui ahvinimene talle pilgu heitis. ,, Mispärast sa teda ei tapa?" 

»Kuid miks peaksin ma ta tapma?" küsis džungliisand omakorda. ,,Ta pole mulle 
midagi halba teinud. Pealegi tapan ma ainult enesekaitseks või nälja kustutamiseks. 
Mimliha ma aga ei söö. Miks peaksin siis ta tapma?" 

Abitu ja läbikolgitud Phobeg ajas end vaevaliselt jalule ning seisis nüüd tuikudes 
nagu joobnu. Ta kuulis armutu rahvahulga hääli, mis nõudsid tema surma, nägi oma 
vastast, kes seisis temast paari sammu kaugusel sissekäigu ees. Phobeg kuulis nagu 
kusagilt kaugelt, et Tarzan keeldub teda tapmast, kuulis, ent ei saanud aru. Ta tuli 
tappa — sellised olid areeni tavad ja seadused. Ta ise oli seda inimest tappa tahtnud ja 
oli tema vastu halastamatu olnud, seepärast ei suutnud ta kuidagi mõista, millest oli 
tingitud Tarzani armulikkus tema vastu. 


Phobegi veripunased silmad ekslesid abitult areenil. Siin polnud mingit mõtet otsida 
poolehoidu, halastust või kaastunnet — see kõik polnud määratud võidetule. 
Rahvahulga pöörane verejanu vaimustas teda. Mõne minuti eest olid hulgad teda 
eelistanud, nüüd nõudsid tema surma. Tema pilk peatus kunin-galoožil, sealt upitas 
ennast välja Erot ja karjus Tarzanile: 

»Tapa! Tapa ta, noormees! Seda nõuab kuninganna!" 

Phobegi silmad peatusid ahvinimesel ja ta võttis südame rindu, et viimast korda 
proovida vältimatut edasi lükata. Ta teadis, et oli kohanud vägevat vastast ja peab 
surema, nagu teine seda soovib, kuid enesealalhoiutung sundis teda ennast kaitsma, 
ehkki jõudu enam polnud. 

Kuninganna soosikule pilku heites lausus Tarzan: 

»Tarzan tapab ainult neid, keda talle meeldib tappa." 

»Loll!" kisendas Erot. ,,Kas sa siis ei näe, et see on kuninganna soov, tema käsk, 
mida keegi ei tohi eirata? Sa pead selle poisi tapma!" 

»Kui kuninganna tahab, et ta tapetaks, miks ta ei saada siis sind seda tegema? See 
pole minu, vaid sinu kuninganna.” 

Ahvinimese hääles polnud tunda harrast aukartust ega lugupidamist. 

Tarzani sellisest vastusest pahviks lööduna vaatas Erot kuningannale otsa. 

»Kas ma tohin käskida sõjameest teda tappa?" küsis ta. 

Nemone raputas pead. Tema nägu omandas läbitungimatu ilme, ainult silmades 
süttis veider tuluke. 

»»Me kingime elu mõlemale," ütles ta. ,, Vabasta Phobeg, Tarzan aga too minu juurde 
paleesse!” 

Siis tõusis ta püsti, andes sellega mõista, et mängud on lõppenud. 


X peatükk 


Ülikute salga saatel naasis Tarzan linna. Mõni neist oli otsekohe pärast Nemone 
korraldust tema juurde astunud: see võõramaalane võis kõige lähemal ajal kuninganna 
soosikuks saada. 

Nad järgnesid talle, õnnitledes teda võidu puhul, kiites tema vaprust ja esitades 
musttuhat küsimust, areenilt väljapääsu juures aga liitus nendega veel üks noor ülik. 
See oli Gemnon. 

»Kuninganna käskis sind linna saata ja sinu järele vaadata,” seletas ta. , Täna õhtul 
viin ma sind tema juurde paleesse, nüüd aga pead sa end korralikult pesema ja 
puhkama. Kujutan ette, kuidas sa lased hea maitsta valitud roogadel, iseäranis pärast 
seda sööki, mida sulle alles hiljuti vanglas anti.” 

» Proovin meelsasti maitsvaid roogi,” vastas Tarzan. ,, Aga 

miks peaksin ma puhkama? Ma pole ju nende päevade jooksul midagi teinud.” 

»Kuid alles nüüdsama pidasid sa maha võitluse elu ja surma peale!" hüüatas 
Gemnon. «Kahtlemata oled sa väsinud.” 

Tarzan kehitas nõutult õlgu. 

»Mulle tundub, et sa peaksid hoolitsema Phobegi eest," ütles ta. Just tema vajab 
praegu puhkust, mina aga pole väsinud." Gemnon naeris. 

»» Phobeg peab end kõige õnnelikumaks inimeseks pidama, ta jäi ju ellu. Tal tuleb 
nüüd enda eest ise hoolt kanda.” 

Tarzan ja Gemnon liginesid linnale. Ülikud ühinesid oma klanniga, teised jäid 
lihtsalt maha ning nii leidsid Tarzan ja Gemnon end kahekesi keset kärarikkalt 


muljeid vahetavat rahvahulka, kelle seas tegid endale aeglaselt teed sõjamehed ja 1õ- 
virakendis kaarikud. Tarzani ligidal kõndijad arutasid elavalt kahevõitlust, kuid 
nähtavasti ülikuid kartes ei läinud nad talle kuigi lähedale. Linlased rääkisid tema 
vägilaserammust ja petliku mulje jätnud muskulatuurist, mis ei lasknud aimata 
džungliisanda titaanlikku jõudu. 

»»Sa oled populaarseks saanud," tähendas Gemnon. ,,Mõne minuti eest palusid nad 
Phobegi mind tappa," tuletas Tarzan talle meelde. 

»Mind hämmastab, et nad on nii sõbralikult meelestatud,” ütles Gemnon. ,,Sa petsid 
nende surmaootust. See on aga ainus, mida nad staadionile tulles alati näha loodavad 
ja mille nägemise eest raha maksavad. Peale selle kaotas enamik Phobegile panust 
tehes kopsaka summa, kuna need, kes sinu peale kihla vedasid, peavad sind 
jumaldama, sest nad võitsid kõvasti. Panused olid ju sada ühe vastu sinu kahjuks. 
Kuid kõige rohkem on sinu peale pahased ülikud," jätkas Gemnon naerulsui. «Mõned 
neist ei kaotanud üksnes raha, vaid ka oma tuleviku. Nemone lähimad õukondlased on 
alati püüdnud tema panuseid ületada ja uskudes, et Phobegile panust tehes Nemone 
võidab, sõlmisid nad Phobegi peale kihlvedusid ka pealtvaatajate hulgas, et Nemonele 
kulutatud raha tagasi võita. Siis aga jäi Nemone sinu peale kindlaks ja nad olid 
sunnitud tegema suurema panuse Phobegile — kümme miljonit drahmi, et katta Ne- 
mone sada tuhat drahmi. Arvan, et üksnes see väike seltskond kaotas umbes 
kakskümmend miljonit drahmi.” 

«Ja Nemone võitis kümme miljonit?" küsis Tarzan. 

»Jah,” vastas Gemnon, ,,ja ainuüksi sellega võibki seletada, et sa praegu elus oled.” 

»Aga miks ma surema pidin?" 

»»Sa solvasid kuningannat: tuhandete tema alamate palge ees keeldusid sa täitmast 
tema otsest käsku. Ja isegi need kümme miljonit drahmi ei räägi sinu kasuks: ilmselt 
kinkis Nemone sulle elu hoopis teisel põhjusel. Võib-olla plaanib ta sulle seesugust 
surma, mis talle rohkem lõbu pakub. Ma tunnen Nemonet hästi ega usu, et ta sind ellu 
jätab. Ta pole Nemone, kui andestab või unustab niivõrd tõsise lugupidamatuse oma 
võimu vastu.” 

»Kuid Phobeg kavatses ju mind tappa,” tuletas Tarzan talle meelde. 

»Nemone pole Phobeg. Nemone on kuninganna ja..." ,,Mis ja...?" küsis ahvinimene. 
Gemnon võpatas. 

»Ma mõtisklesin kuuldavalt, see on aga väga ohtlik inimesele, kes elu armastab. 
Kahtlemata elad sa küllalt kaua, et teda paremini tundma õppida ja kõige üle ise 
otsustada, kuid ära kellelegi oma mõtteid avalda.” 

»Kas sa kaotasid Phobegiga palju?" uudistas Tarzan. 

»Ma võitsin, sest tegin panuse sinule. Sain kokku ühe Eroti orjaga, kes kavatses oma 
peremehe raha Phobegi peale panna, ja ma vedasin kihla kogu summale. Tead, ma 
nägin sinus midagi rohkem kui teised ülikud ja uskusin, et sul on võiduvõimalusi. Ma 
hindasin sinu mõistust ja osavust Phobegi jõust, nõmedusest ja argusest kõrgemaks. 
Kuid isegi mina ei uskunud, et sa temast tugevam oled.” 

»Kas panused olid suured?" 

Gemnon naeratas. 

»» Väga suured, see oli rohkem kui kasulik mäng. Kuid ma ei saa Nemonest aru, ta 
armastab kirglikult kihla vedada, aga ta pole mängur. Ta teeb alati panuse soosikule ja 
kui see kaotab, siis ei aita teda isegi Thoos." 

»Pigem on see naiselik sisetunne," oletas ahvinimene. 

»Ei usu. Nemone on liiga praktiline, et loota üksnes aimamisele, siin peitub mõni 
muu põhjus. Milline see on, seda ei tea keegi peale Nemone enda." 


»Täna õhtul näen ma teda jälle," ütles Tarzan. 

»Ära unusta, et tegelikult on ta sinu esimese solvangu pärast 

surma mõistnud,” tuletas Gemnon talle meelde. ,,Siis ta uskus, et Phobeg su tapab. 
Sinu asemel ma ei ärritaks teda.” 

Linna jõudnud, viis Gemnon Tarzani paleesse oma luksus-korterisse. See koosnes 
magamis-ja vannitoast ning saalist, mida Gemnon jagas oma ohvitserist kaaslasega. 
Tubades nägi Tarzan tavalisi kaunistusi, milleks olid relvad, kilbid ja kuivatatud pead 
lisaks pargitud nahkadele maalitud piltidele. Siin polnud raamatuid ega käsikirju, 
polnud ka mingisuguseid kirjutustarbeid. Ta tahtis Gemnonilt küsida, miks siin 
selliseid asju pole. Kuid siis meenus talle parajal ajal, et ta ise polnud käsikirjadest või 
raamatutest ühtegi sõna selgeks õppinud. 

Kõige rohkem huvitas ahvinimest vannituba. Vann ise meenutas kangesti kirstu, oli 
tehtud savist ja põletatud ahjus. Kogu veevärgisüsteem oli tehtud puhtast kullast. 
Gemnoni küsitledes sai Tarzan teada, et vesi tuleb linna mägedes asuvatest veehoid- 
latest hiigelsuurte savist torude kaudu ja jaotatakse Cathne elamutele suurte 
reservuaaride abil, mis asuvad kõrgemates kohtades ja tekitavad vajaliku surve. 

Gemnon kutsus orja ja käskis tal vannivee valmis panna. Käinud vannis, läks 
Tarzan saali, kus söök ootas juba laual. Söömise ajal jätkasid nad vestlust, mis katkes 
ootamatult teise noore üliku tulekuga. Sellel mehel oli kitsas nägu ja võrdlemisi eba- 
meeldivad silmad, ka ei saanud tema käitumist südamlikuks pidada, kui Gemnon talle 
Tarzanit tutvustas. 

»»Me elame siin ruumides Xerstlega," seletas Gemnon. 

»»Kuid mulle anti käsk ruum vabastada," katkestas Xerstle teda teravalt. 

»Mispärast?" küsis Gemnon. 

»Selleks et sinu uus sõber siia elama asuks," vastas Xerstle hapu naeratusega ja läks 
oma tuppa midagi orjadest ja metslastest endale habemesse pobisedes. 

»la pole vististi rahul," tähendas Tarzan. 

»»See-eest olen mina rahul," vastas Gemnon vaikselt. «Elasime temaga koos küllaltki 
kaua, aga meid ei seo miski. See on üks Eroti sõpru, kes tõsteti kõrgestisündinud 
õukondlase seisusse pärast seda, kui Erot kuninganna soosikuks sai. Ta on mäemeistri 
poeg. Oleks ülendatud tema isa, oleks poeg saanud 
ehtsaks aristokraadiks, sest ta on imetore inimene. Kuid Xerstle on tavaline rott, 
täpselt niisamasugune kui tema sõbramees Erot.” 

»» Olen üht-teist kuulnud sinu suursuguse päritolu kohta,” ütles Tarzan, ,,ja minu 
arust on siin kaks ülikute klassi. Üks suhtub teisesse põlgusega, isegi kui alamasse 
klassi kuulujal on kõlavam tiitel kui paljudel kõrgklassi aukandjatel.” 

»Meie ei põlga neid, kui nad on väärikad inimesed," vastas Gemnon. ,, Vanad ülikud, 
Cathne lõviinimesed on ülikud sünnilt. Teised aga on saanud silmapaistva asendi ja 
pääsu kuulsast soost inimeste hulka tasuks selle eest, et kuninganna suhtub neisse 
hästi. Ühest küljest kajastab selline ülendamine kõlava tiitli omaniku üllaid tegusid 
suuremal määral kui tema suursugune päritolu, sest enamasti ta väärib sellist autasu. 
Mina olen ülik sünnilt. Ent kui ma poleks sündinud aukandjana, poleks ma selleks 
iialgi saanud. Olen lõviinimene, sest see oli ka minu isa. Minu kunagine esiisa viis 
kuninga lõviinimesi võitlusse.” 

»Aga kuidas sai Erot üliku tiitli?" küsis ahvinimene. 

Gemnon krimpsutas nägu. 


»Kui ta midagi ka korda saatis, siis olid need alati isiklikud teened. Ta pole iialgi 
silma paistnud riigimehena ega osutanud teeneid riigile. Kogu tema väärtus seisab 
selles, et ta on silmakirjateenrite prints ning tallalakkujate ja keelekandjate kuningas.” 

«Kuninganna näib olevat liiga tark naine, et end meelitustega petta lasta.” 

«Kahjuks pole keegi selle vastu kindlustatud.” 

«Ainult loomade hulgas pole reetureid.” 

«Mida sa sellega öelda tahad?" küsis Gemnon. «Erot on ju päris loom.” 

«Sa teed loomadele ülekohut. Oled sa kunagi näinud lõvi teise looma ees saba 
uputamas, et võita tema soosing?" «Kuid loomi on ju igasuguseid," väitis Gemnon. 
«Jah, ja nad on kõik nurjatud teod inimesele jätnud.” ,,Sa ei hinda inimesi kuigi 
kõrgelt.” 

»Ma ainult võrdlen nende käitumist loomade käitumisega.” 

«Oleme kõik niisugused, nagu emad on meid sünnitanud," ütles Gemnon. ,,On 
loomad ja inimesed, kuid mõni inimene käitub nagu loom.” 

«Kuid ükski loom, tänu jumalale, ei käitu nagu inimene," vastas Tarzan muiates. 

Ootamatult tuppa tulnud Xerstle katkestas nende jutuajamise. 

«Panin oma asjad kokku," kuulutas ta, ,ja saadan varsti orja neid ära viima.” 

Gemnon noogutas vastuseks pead ja Xerstle läks toast välja. 

»Ta on nähtavasti pahane," märkis ahvinimene. 

»Et Xarator ta alla neelaks!" hüüatas Gemnon. «Kuigi teda võiks ka märksa üllamal 
eesmärgil kasutada,” lisas ta, «näiteks anda mu lõvidele kõhutäieks... kui nad muidugi 
teda süüa tahavad.” 

«Kas sul on lõvisid?" küsis Tarzan. . «Muidugi on," vastas Gemnon. «Olen 
lõviinimene ja oma tiitli kohaselt peavad mul olema lõvid. Nii on see meie kastile ette 
nähtud. Iga lõviinimene peab lõvisid pidama sõjaks, et võidelda kuninganna eest. Mul 
on viis lõvi. Rahuajal kasutan ma neid jahil ja võistlustel. Ainult kõrgemal seisusel ja 
lõviinimes-tel on õigus lõvisid pidada.” 

Päev hakkas õhtusse veerema. Ruuni sisenes ori, käes põlev tõrvik, mille ta kinnitas 
laes rippuva keti otsa. 

»» On aeg õhtust süüa," kuulutas Gemnon püsti tõustes. 

»Ma olen juba söönud,” ütles Tarzan. 

«Siis me lahkume. Arvatavasti pakub sulle huvi teiste kõrgest soost sõjameestega 
kohtuda.” 

Tarzan tõusis. 

«Väga hea," sõnas ta ja väljus Gemnoni kannul ruumist. 

Kui Gemnon ja Tarzan palee esimesel korrusel asuvasse üli-suurde sööklasse 
astusid, oli sinna kogunenud juba umbes nelikümmend kõrgestisündinud õukondlast. 
Nad nägid siin To-most, Eroti ja Xerstlet. Mõnd sõjameest Tarzan juba tundis, sest oli 
neid varem näinud võimukogu koosolekul ja staadionil. Tema sisenedes võttis sööklas 
maad vaikus, otsekui oleks kokkutulnuid ootamatult üllatatud. 

»»See on Tarzan!" kuulutas Gemnon ja juhtis kaaslase laua juurde. 

Tomos, kes laua ääres aukohal istus, oli üsna hapu näoga. Erot mossitas, ent just 
tema katkestas esimesena üldise vaikuse. 

«See laud on ülikutele,” ütles ta, «mitte aga orjadele.” 

«Tänu selle mehe julgusele ja tema majesteedi kuninganna üllameelsusele viibib see 
inimene siin minu külalisena," vastas Gemnon. «Aga kui keegi minuga võrdsetest 
tema siinviibimise vastu vaidleb, olen ma valmis relvaga vastupidist tõestama.” 
Seejärel pöördus ta Tarzani-poole: «Kuna see mees istub ühes 

lauas koos minu kasti kuuluvate inimestega, palun ma tema sõnade pärast andestust. 
Loodan, et sa ei solvunud?" ,,Kas saab Šaakal solvata lõvi?" tähendas ahvinimene. 
Õhtusöök möödus loiult. Erot ja Xerstle sosistasid isekeskis. Tomos ei rääkinud 
midagi, olles hõivatud söömisest. Mõni Gem-noni sõber alustas Tarzaniga vestlust ja 
ta leidis nende hulgast paar mõnusat jutukaaslast, teised aga kaldusid temasse soosi- 
valt suhtuma. Võimalik, et nad oleksid väga imestanud ja muutnud suhtumist 
Tarzanisse, kui oleksid teadnud, et nende külaline on inglise lord. Kuid vaevalt oleks 
selline teade erilist muljet avaldanud, sest ükski neist polnud iialgi kuulnud Inglis- 
maast. Tarzan ei hakanud neile seda rääkima — tal polnud sellest sooja ega külma, 
mis nad temast mõtlesid. 

Kui Tomos lauast tõusis ja kõik teisedki minekule pöördusid, läks Gemnon oma 
tuppa, pani selga teise rõngassärgi, pähe kiivri ja võttis relva ning saatis siis Tarzani 
kuninganna vastuvõtutuppa. 

»Ära unusta põlvili laskumast, kui me Nemone juurde siseneme," hoiatas Gemnon, 
»Ja ära ütle sõnagi enne, kui ta pole sind kõnetanud.” 

Väikeses vastuvõtutoas võttis neid vastu ohvitser ja läks otsekohe nende 
kohalejõudmisest kuningannale teatama. Kuni nad ootasid, silmitses Gemnon 
tähelepanelikult pikakasvulist võõramaalast, kes seisis rahulikul ilmel tema kõrval. 

»Ütle, kas sul närve polegi?" küsis ta hetke pärast. 

»»Mida sa selle all mõtled?" tundis ahvinimene huvi. 

»»Olen näinud kõige vapramaid sõjamehi värisemas, kui Nemone nad enda juurde 
kutsus," seletas ta kaaslane. 

»Ma ei värise kunagi," vastas Tarzan, ,,ega kujuta seda isegi ette.” 

»» Võib-olla õpetab Nemone sind värisema." ,,Väga võimalik, aga miks peaksin ma 
värisema seal, kus ei värise šaakalid?" 

»Ma ei saa aru, mida sa sellega öelda tahad," sõnas Gemnon 

nõutult. 

» Tema juures on Erot." Gemnon naeris. 

»Kuidas sa selle teada said?" küsis ta. , Tean seda surmkindlalt," vastas Tarzan. Ta 
ei pidanud vajalikuks selgitada, et kui ohvitser kuninganna toa ukse lahti tegi, 

tabasid ta tundlikud sõõrmed Erotile omase lõhna. 

»» Loodan, et teda pole siin," ütles Gemnon murelikul ilmel. ,,Kui ta aga siin on, võib 
sulle olla valmis seatud lõks, millest sa eluga välja ei pääse.” 

«Kuningannat võib austada igaüks, kuid mitte Šaakal.” 

»Kuningannast ma mõtlengi praegu kogu aeg.” 

Ohvitser naasis vastuvõtutuppa ja noogutas Tarzanile. 

» Tema majesteet võtab su praegu vastu,” ütles ta. ,,Sa võid lahkuda, Gemnon, sinu 
kohalolek pole kohustuslik.” 

Seejärel pöördus ta uuesti ahvinimese poole: 

»Kui ma ukse avan ja kuulutan, et sa oled tulnud, pead sa tuppa astuma ja põlvili 
laskuma. Jääd sellesse asendisse seniks, kuni kuninganna käsib sind püsti tõusta, ja sa 
ei tohi midagi öelda enne, kui kuninganna sind kõnetab. Kas kuulsid?" 

»Kuulsin,” vastas Tarzan. ,,Tee uks lahti." 

Teise ukse kaudu vastuvõtutoast väljuv Gemnon kuulis Tarzani sõnu ja naeratas. 
Ohvitser, vastupidi, süngestus: pruuniks põlenud hiiglane kõneles temaga käskival 
toonil ja ta ei teadnud, mis ta tegema peab. Kuid ta avas ukse ja, nagu ise arvas, 
maksis Tarzanile kätte. 

»Ori Tarzan!" kuulutas ta valjuhäälselt. 


Džungliisand astus kõrvalkambrisse, läks selle keskele ja jäi seisma, vaadates 
sõnatult Nemonele otsa. Erot oli siin. Ta seisis diivani kõrval, kus pehmetel patjadel 
poollamaskles Nemone. Kiretul ilmel silmitses kuninganna tähelepanelikult Tarzanit. 
Äkitselt kõlas Eroti kime hüüatus: ,,Lase põlvili, tola!" 

»» Vait olla!" nähvas Nemone. ,,Siin kasutan mina." 

Erot punastas ja hakkas kohmetult pistoda kullast pidet näperdama. Tarzan ei 
lausunud musta ega valget, ei liigutanud end ega pööranud pilku Nemonelt. Kui ta 
varem oli mõelnud, et see on ilus naine, siis nüüd ta mõistis, et niisugust kaunitari 
polnud ta oma elus veel kordagi näinud. 

»Ma ei vaja sind enam täna, Erot," ütles Nemone. ,,Oled vaba.” 

Eroti nägu muutus surnukahvatuks, siis tõmbus tumepunaseks. Ta tahtis midagi 
öelda, kuid mõtles ümber, pöördus seljaga ukse poole, laskus ühele põlvele ja 
kummardas sügavalt. Seejärel ta tõusis ja lahkus. 

Tuba, kuhu Tarzan oli toodud, polnud eriti suur, kuid hämmastas 

luksuse ja omapäraga. Lage toetasid puhtast kullast sambad, seinu kaunistasid 
elevandiluust esemed, mitmevärvilistest kividest laotud mosaiikpõrandat katsid 
kirevad vaibad ja loo-manahad, mille hulgas köitis üks asi eriti Tarzani tähelepanu: 
see oli pruuniks päevitunud inimese nahk koos tema peaga. 

Seintel rippusid enamasti maitsetud jämedakoelised maalid, siin leidus ka tavaline 
looma- ja inimpeade rida. Toa ühes otsas istus kahe kullast samba vahel kuldketi 
külge seotud lõvi. 

See oli hiiglaslik loom. Tema turjal just musta laka keskkohas turritas valge 
karvatutt. Sellest hetkest, kui Tarzan tuppa astus, ei pööranud lõvi temalt oma 
vaenulikku pilku. Niipea kui Erot oli väljunud ja ukse kinni tõmmanud, kargas lõvi 
möirates jalule ja hüppas ahvinimese poole. Kett peatas ta ja lõri-sedes prantsatas 
loom põrandale. 

»Belthar ei salli sind," ütles Nemone, kes oli kogu aeg liikumatult istunud. Ta 
märkas, et Tarzan isegi ei liigahtamad ega näidanud millegagi välja, et ta kuuleb või 
näeb lõvi. See meeldis Nemonele. 

«Ta üksnes näitab kogu Cathne suhtumist minusse," vastas Tarzan. 

»»See pole tõsi,” vaidles Nemone vastu. ,,Pole tõsi?" 

«Mulle sa meeldid." Nemone hääl muutus tasaseks ja hellaks. ,,Sa heitsid täna 
staadionil minu rahva ees mulle väljakutse, kuid ma ei tapnud sind. Kas sa arvad, et 
ma lubaksin sul elada, kui sa mulle ei meeldiks? Sa ei laskunud minu ette põlvili. 
Ühtegi inimest, kes kordki keeldus seda tegemast, pole enam elavate kirjas. Ma pole 
iialgi näinud sellist inimest nagu sina. Ma ei mõista sind ja ma hakkan mõtlema, et ma 
ei mõista ennastki. Leopard ei muutu mõne tunniga lambaks, kuid mulle tundub, et 
ma ise olen tugevasti muutunud sellest alates, kui ma sind nägin. Kuid mitte selle 
pärast, et sa meeldid mulle. Sind ümbritseb mingisugune saladus, mida ma ei suuda 
lahendada. Sa oled mind uudishimulikuks teinud.” 

»Kui su uudishimu saab rahuldatud, kas sa siis tapad mu?" küsis Tarzan põgusa 
muigega. 

»» Võib-olla,” vastas Nemone naerdes. ,,Tule siia ja istu mu kõrvale. Tahan sinuga 
rääkida, tahan sinust rohkem teada saada." 

»Näen, et sa ei tea paljutki," ütles Tarzan talle samasugusel 

toonil, astus diivani juurde ja võttis istet. Belthar hakkas urisema ja tõmbas keti 
pingule. 


»»Omal maal ei ole sa ori," ütles Nemone, ,,kuid mul ei pruugi seda küsidagi, sinu iga 
liigutus kinnitab seda. Ehk oled sa kuningas?" 

Tarzan raputas pead. 

»» Olen Tarzan,” ütles ta sellise ilmega, otsekui oleks see selgitanud kõike, mis teda 
kuningatest ülemaks tegi. 

»Kas sa oled lõviinimene? Sa pead see olema," käis Nemone peale. 

»»See ei saa mind paremaks ega halvemaks teha, seepärast pole mul nendest 
mõistetest sooja ega külma. Sa võid Eroti kuningaks teha, kuid ta jääb endiselt 
Erotiks.” 

Äkitselt tumestas Nemone nägu pahameelevari. 

»Mida sa sellega mõtled?" küsis ta ärritusnoodiga hääles. 

»» Üksnes seda, et tiitel ei tee inimest ülikuks. Sa võid šaaka-lit lõviks kutsuda, kuid 
ta jääb Šaakaliks.” 

»»Kas sa siis ei tea, mida inimesed räägivad? Ma pidavat kangesti Eroti armastama,” 
päris kuninganna visalt. ,,Või tahad sa mu kannatust proovile panna?” 

Tarzan kehitas õlgu ja nähvas hoolimatult: 

»»Sul on halb maitse." 

Nemone muutis järsult asendit ja istus nüüd sirgelt. Tema silmad välkusid nagu 
tulised söed. ,, Ma käsin sind tappa!" kisendas ta. 

Tarzan vaikis ja üksnes vaatas talle otse silma. Nemone ei taibanud, kas Tarzan 
irvitab tema üle või ei. Lõpuks laskus ta jälle alistunud ilmel patjadele. 

»Mis kasu sellest oleks?" küsis ta endalt. ,, Nagunii ei luba sa mind mõnu maitsta, 
isegi kui ma su tapan. Nüüdsest peale olen ma juba solvangutega harjunud.” 

»»Sa pole lihtsalt harjunud tõde kuulama. Kõik kardavad sind. Sinu huvi põhjus minu 
vastu seisneb aga selles, et ma sind ei karda. Sa teed targasti, kui hakkad edaspidi tõde 
kuulda võtma.” 

«Näiteks?" 

»Ma ei kavatse hakata tegema tänamatut tööd kuningliku väärikuse taastamiseks," 
kinnitas Tarzan talle naerdes. 

»Ei maksa tülitseda. Nemone annab sulle andeks." 

»Ma ei tülitsegi,” tähendas Tarzan. «Tülitsevad ainult nõrgad ja tõbised.” 

70 

»Nüüd aga vasta mu sellisele küsimusele: oled sa oma maal lõviinimene või ei?" 

»» Mul on silmapaistev asend, teie arusaama järgi olen ma ülik," vastas ahvinimene. 
»Kuid pean sulle ütlema, et sellel pole suuremat tähtsust. Ma pole üliku tiitlit saanud 
teenete eest, vaid olen selle pärinud, paljud minu perekonna põlvkonnad olid ülikud." 

»Ahaa!" hüüatas Nemone. ,,Seda ma arvasingi: sa oled lõviinimene!" 

»Ja mis siis sellest?" küsis Tarzan. 

»»See lihtsustab asja,” tähendas kuninganna lähemalt selgitamata. Tarzan ei taibanud 
tema sõnade mõtet, kuid ei püüdnudki seda mõistatada. 

Nemone sirutas välja oma õrna sooja kergelt võbeleva käe ja asetas selle Tarzani 
omale. 

»Tahan anda sulle vabaduse," ütles ta, ,,kuid ainult ühel tingimusel." 

Ja milline see siis on?" tundis ahvinimene huvi. 

»Sa jääd siia, sa ei lahku Ontharist ega jäta mind maha." 

Tarzan vaikis. Ta ei saanud lubadust anda, seetõttu eelistas vaikida. Siia jääda oli 
väga kerge, eriti veel kui Nemone ise seda talle pakkus. Nemone jumaldas teda, näis, 
et temast uhkas mingisugune salapärane lummav voog, kuid Tarzan otsustas kindlalt, 
etta ei anna mingeid lubadusi. 


»Ma annan sulle Cathne üliku tiitli,” sosistas Nemone. Ta istus sirgelt, külg vastu 
Tarzanit. Ahvinimene tundis tema keha soojust, tema sõõrmeid kõditas mingisuguste 
eksootiliste lillede võrratu lõhn ja Nemone sõrmed pigistasid valusalt tema kätt. 

»Ma käsin sulle teha kuldkiivri ja elevandiluust rõngassärgi. Need tulevad Cathnes 
kõige ilusamad. Ma annan sulle viiskümmend, ei, sada lõvi. Sa saad minu õukonnas 
kõige rikkamaks, kõige mõjukamaks ülikuks.” 

Džungliisand hakkas vähehaaval tema mõjule alla andma ja tema säravate silmade 
pilgu all ilmselgelt pehmeks muutuma. 

»Ma ei taha selliseid eesõigusi," lausus ta. 

Õrn käsivars põimus ta kaela ümber ja Cathne kuninganna Nemone silmad lõid 
salapäraselt hiilgama. 

»LTarzan!" sosistasid ta huuled kirglikult. 

Ootamatult avanes toa kaugemas otsas uks ja ruumi sisenes neegritar. Ta oli väga 
pikk ja vana, aastad olid teda kõvasti maa poole vajutanud ning ta salkus juuksed olid 
valged ja hõredad. 

Õhukestel kuivanud huultel väreles tige irvitus, mis paljastas hambutud igemed. 
Too vana halvatud nõid seisis ukseavas, toetudes kepile, ja väristas pead. 

Teda nähes ajas Nemone end sirgu ja laskis pilgul ringi käia. Õrna ilme tema näol 
pühkis silmapilk minema vihapuhang, mis oli küll rumm, kuid ometi kohutav. 

Vana nõid liikus oma kepiga mosaiikpõrandal vaevaliselt edasi, väristades 
lakkamatult pead nagu näotu nukk. Tema huuled olid endiselt kõverdatud ja nüüd 
taipas Tarzan, et see polnud naeratus, vaid võigas grimass. 

»Mine ära!" ütles vanaeit kurjalt. , Mine! Mine! Mine!" 

Nemone hüppas järsult püsti ja pöördus nõiamoori poole. 

»M'duze!" kriiskas kuninganna. ,,Ma tapan su! Ma kisun su tükkideks! Kasi siit 
minema!" 

Kuid vanaeit üksnes kompsis oma kepiga ja kraaksus: 

»Mine! Mine! Mine!" 

Nemone lähenes talle pikkamisi. Nagu oleks teda vallanud nähtamatu ja 
vastupandamatu jõud, läks kuninganna üle toa ja kui vana nõid kõrvale astus, väljus 
Nemone uksest ja kadus pimedasse koridori. Vanaeit heitis pilgu Tarzanile ja järgnes 
vihaselt pomisedes Nemonele. Hääletult sulgus nende järel uks. 

Tarzan tõusis diivanilt ja suundus ukse poole, mille taha olid kadunud Nemone ja 
vana nõid. Siis kostsid tema kõrvu ukse avanemise hääl ja inimese sammud. Ta 
pööras ümber ja nägi ohvitseri, kes oli teda Nemonele esitlenud. 

»»Sa Võid Gemnoni korterisse tagasi minna,” kuulutas ohvitser. 

Tarzan raputas end justnagu vägev lõvi. Ta tõmbas peopesaga üle silmade, otsekui 
soovides vabaneda kellegi võlust, ohkas siis südamest ja läks ukse poole. Raske öelda, 
miks Tarzan ohkas. Oli see kergendus- või, vastupidi, kahetsusohe?.. 


XI peatükk 


Tarzan seisis Gemnoni toas akna juures ja silmitses mõtlikult rohelist muru hoovis, 
kui sisse astus korteriperemees. 

»Mul on rõõm sind uuesti siin näha," ütles Cathne kõrgestisündinud sõjamees. 

»Ja küllap sa ka imestad,"” oletas džungliisand. 

»Ma ei imestaks põrmugi, kui sa poleks üldse tagasi tulnudki," vastas Gemnon. ,, 
Kuidas ta sind vastu võttis? Ja Erot? Arvan, et ta oli väga rõõmus sind kuninganna 
juures nähes?" 

Tarzan muigas. 

»ta kasutas juhust sinna ilmuda, kuid ei jäänud kauaks, sest kuninganna saatis ta 
jalamaid ukse taha.” 

»Ja sa olid kogu õhtu temaga kahekesi?" Gemnon silmitses teda umbusklikult. 

»Belthar ja mina," parandas teda Tarzan. «Vististi ei salli Belt-har mind sugugi 
rohkem kui Erot.” 

Jah, Belthar on alati seal, kus kuninganna, ta hoiab lõvi enda juures ketis. Kuid sa 
ära tee sellest väljagi, et ta sind ei salli. Belthar ei salli kedagi. Õigemini ei salli 
ainsatki elusolendit, see-eest aga jumaldab surnud mehi. Belthar on inimsööja lõvi. 
Aga kuidas Nemone end ülal pidas?" 

»Ta oli oivaline! Ja sellest hoolimata, et ma solvasin tema majesteedi väärikust.” 

«Millega sa jälle hakkama said?" 

»Ma seisin, kui tarvis oli põlvitada."” 

» Aga ma hoiatasin ju sind, et tuleb põlvili laskuda.” 

«Nii talitas ülik, kes ukse juures seisis.” 

»Kas sul läks meelest ära?" 

»Ei läinud." 

«Sa keeldusid põlvitamast? Ja ta jättis su ellu? Uskumatu!" «See on tõsi. Peale selle 
lubas ta kinkida mulle üliku tiitli ja sada lõvi.” 

Gemnon vangutas pead. 

«Millega sa Nemonet võlusid, et ta nii põhjalikult oma harjumusi muutis?” 

«Mitte millegagi, ma ju ise alistusin tema võlujõule. Räägin sulle neist asjust 
sellepärast, et ma ei mõista neid. Sa oled Cath-nes minu ainus sõber ja lähedane 
inimene. Ma palun, et sa selgitaksid neid salapäraseid asju, mis minuga möödunud ööl 
kuninganna külastamise ajal aset leidsid. Kahtlen väga, et mina või keegi teine suudab 
kunagi seda naist lõplikult mõista. Ta võib paari sekundi jooksul olla õrn ja julm, nõrk 
ja tugev. Ühel silmapilgul on ta valitsejanna, järgmisel — orja alandlik vasall." 

«Ahaa!" hüüatas Gemnon. ,,Sa nägid M'duzet! Olen kindel, et ta ei kohelnud sind 
eriti südamlikult.” 

»Ei," ütles Tarzan. ,,Ta ei teinud minust suurt väljagi. Ta käskis 

ainult Nemonet toast lahkuda ja Nemone kuuletus. Kõige huvitavam on siin see, et 
kuigi kuninganna ei tahtnud ära minna ja oli väga pahane, kuulas ta alandlikult vana 
musta naise sõna.” 

»Mduze kohta liigub palju legende," lausus Gemnon, «ent üks neis kordub teistest 
sagedamini, ehkki seda räägitakse sosinal ja väga lähedaste inimeste ringis. Siin on 
lühidalt see lugu. 

M'duze oli kuninglikus perekonnas orjatar juba siis, kui Nemone vanaisa veel elas. 
Must orjatüdruk oli kuninglikust troonipärijast, Nemone isast, mõni aasta vanem. 
Vanad inimesed mäletavad, et noor neegritar oli väga kaunis. Niisiis räägitakse, et 
Nemone on tema tütar. 

Aasta pärast Nemone sündimist — see aga juhtus tema isa kümnendal 
valitsemisaastal — suri väga salapärastel asjaoludel kuninganna. Ta oli rase ja enne 
kustumist sünnitas poja. Talle pandi nimeks Alextar ja ta elab siiani.” 

«Aga mispärast ta siis kuningaks ei saanud?" küsis Tarzan. 


«See on väga pikk lugu, mis on läbi põimitud saladuste, õukonnaintriigide ja 
tapmistega, mis pigem on mõttelennu vili, tõde aga teavad kõigest paar inimest, kes 
palees elavad. Võimalik, et neid lugusid teab ka Nemone, kuigi ma selles kahtlen. 

Kohe pärast kuninganna surma M'duze mõjujõud kasvas ja muutus silmanähtavaks. 
M'duze soosis Tomost, kes tollal oli õukonnas tähtsusetul ametikohal. Täpselt aasta 
pärast kuninganna surma suri ka kuningas. Keegi ei kahelnud selles, et ta mürgitati, ja 
palees pidi äärepealt puhkema ülikute mäss. Kuid Tomosel läks korda nad maha 
rahustada. M'duze õhutusel süüdistas ta kõigis pattudes ühte orjatari, kelle ilu oli 
M'duze väga kadedaks teinud, ja laskis ta surmata. 

Kümme aastat valitses Tomos kuningapoeg Alextari regen-dina riiki. Selle ajaga 
õnnestus tal palees ja riigikogus oma asendit tugevdada. Alextar tunnistati 
hullumeelseks ja suleti templisse ühte kongi, Nemone aga tõsteti 
kaheteistkümneaastaselt troonile Cathne kuningannana. 

Erot on M'duze ja Tomose kätetöö, kuid tema esiletõusmine viis ettenägemata 
tagajärgedeni ja olukord oleks väga naljakas olnud, kui see poleks muutunud nii 
traagiliseks. Tomos tahab Nemonega abielluda, kuid M'duze ei luba seda, ja kui 
legendi teine variant tõele vastab, siis on tema vastuväited täiesti põhjendatud. Selle 
järgi on Nemone isa Tomos, mitte aga vana ku- 

ningas. M'duze tahab, et Erot abielluks Nemonega, kuid Erot pole lõviinimene, 
kuninganna aga ei tohi rikkuda vana tava, mille kohaselt valitseja tohib perekondlikke 
sidemeid luua üksnes Cathne elanike ülikute klassi esindajatega. 

M'duze nõuab seda abielu, sest Erot on täielikult tema mõju all. Ta pingutab kõigest 
väest, et lämmatada Nemone huvi ükskõik millise teise mehe vastu. Seepärast ta 
ilmuski nii ootamatult Nemone juurde, kui sina seal olid. Nüüd peaks sul selge olema, 
et Mduze on sinu surmavaenlane ja ma pean oma kohuseks sulle meelde tuletada, et 
kõik, kes iganes olid vanal nõia-mooril teel ees seisnud, surid kohutavat surma. Hoia 
end M'duze, Tomose ja Eroti eest, aga sinu sõbrana ütlen sulle saladuskatte all: hoia 
ennast ka Nemone eest... Nüüd aga unustame Cathne elu toored ja julmad küljed ning 
lähme jalutama. Tõotan sulle, et täna hommikul näed sa linna kogu hiilgust ja selle 
kõige rikkamaid elanikke.” 

Gemnon juhtis Tarzanit piki tänavaid, mida palistasid vanade puude read ning 
madalad valgeks värvitud ja kullaga kaunistatud ülikute elamud. Neid sai näha ainult 
läbi müüris olevate võretatud akende, kuna müür ise varjas kõrvaliste pilkude eest 
hubast rohelist hoovi. Nad olid kõndinud mööda kiviplaatidega sillutatud tänavat juba 
peaaegu terve miili. Neist mööduvad ülikud tervitasid Gemnonit, mõned 
kummardasid ka tema kaaslasele. Käsitöölised, kauplejad ja orjad jäid seisma ning 
vahtisid uudishimulikult päevitunud hiiglast, kes oli võitnud Cathne kõige tugevama 
inimese. 

Peagi jõudsid nad kõrge müüri juurde, mis kahte linnaosa teineteisest eraldas. Läbi 
kogukate väravate, mis praegu olid pärani lahti ja mida valvasid relvastatud 
sõjamehed, võis minna jõukate käsitööliste ja kaupmeestega asustatud kvartalitesse. 
Nende hoovid polnud nii avarad kui ülemkihil, ka majad olid lihtsamad ja väiksemad, 
kuid jõukuse ja külluse märke võis kõikjal näha. 

Edasi järgnesid juba vaesema rahva kvartalid, kuid siingi valitses puhtus ja kord. Ei 
inimeste nägudel ega majadelgi polnud märgata vähimaidki vaesuse tundemärke. 
Nagu teisteski linna-kvartalites, nii nägid nad vahetevahel ka siin taltsutatud lõvisid, 
kes laisalt ringi lonkisid või lesisid oma peremehe maja värava juures. 

Ahvinimese tähelepanu köitis neist pisut eespool olev lõvi. 

Kiskja lebas inimese kehal ja õgis seda. 

»»Mulle tundub, et teie linna tänavad pole jalakäijatele kuigi ohutud," tähendas 
sellest vaatepildist hämmastunud Tarzan, viidates peaga sööva lõvi poole. 

Gemnon puhkes naerma. 

»bPane tähele, et möödakäijad ei paista olevat eriti rahutud," vastas ta, juhtides 
ahvinimese tähelepanu inimestele, kes lõvist ja tema ohvrist möödudes vaid õige pisut 
kõrvale astusid, et temaga mitte kokku põrgata. ,,Ka lõvid peavad sööma." 

»Kas palju linlasi saab otsa?" 

»» Väga palju. Inimene, keda sa näed, suri ja tema laip heideti tänavale lõvide ette. 
Näed, ta on alasti, see aga tähendab, et ta oli juba surnud, kui lõvi ta endale sai. Kui 
inimene sureb ja pole kedagi, kes võiks tema matuse eest maksta, siis, kui ta haige 
polnud, heidetakse ta tänavale nagu antud juhul. Need, kes haiguse kätte surevad, ja 
ka need, kelle sugulased võivad matuseid korraldada, leiavad oma viimse puhkepaiga 
Xaratori kraatris, ehkki paljud heidetakse lihtsalt tänavale lõvide ette. Meie siin 
Cathnes hoolitseme väga lõvide eest ja selles pole midagi laiduväärset, kui lõvi 
kellegi pärast tema surma ära sööb. Nagu sa näed, on lõvi meie jumal.” 

»Tuleb välja, et lõvid toituvadki ainult inimlihast?" küsis Tarzan. ' 

»E1. Me peame Thenaris jahti lammastele ja elevantidele, et varuda lõvidele toitu, 
kui inimlihast peaks puudu tulema. Lõvisid tuleb alati hästi sööta, et nad 
inimsööjateks ei muutuks.” ,,Ja kas nad seetõttu siis inimesi ei murragi?" küsis 
Tarzan. ,, Mõnikord tuleb seda ette, kuid niisugune lõvi tapetakse. Tänavale võib lasta 
ainult vanu, hästi taltsutatud lõvisid. Meil on linnas umbes viissada lõvi ja peale mõne 
üksiku peetakse kõiki loomi koplites, mis kuuluvad nende omanikele. Kõige tu- 
gevamad lõvid, kes osalevad võistlustel ja jahil, asuvad omaette jooksuaedades. 

Üksnes kuningannal on kolmsada täiskasvanud lõvi. Need on lahingulõvid, kes on 
ette nähtud sõjapidamiseks. Mõni kuninganna lõvi on välja õpetatud võistlusteks, 
teised jahiks. Talle meeldib väga jahil käia ja nüüd, kus vihmaperiood on lõppenud, 
tulevad Nemone jahilõvid väljakule.” 

»Kust te nii palju lõvisid võtate?" tundis ahvinimene huvi. ,,Ise kasvatame,” seletas 
Gemnon. ,,Ljnna taga asub suur farm, 

kus me peame emalõvisid. See farm kuulub Nemonele ja iga lõviinimene, kellel on 
emalõvisid, maksab nende ülalpidamise eest teatud summa. Me kasvatame väga palju 
lõvisid, kuid igal aastal saab neid rohkesti otsa jahil, Thenari ründamise ajal ja ka 
sõdades. Lõvidega peame jahti elevantidele ja paljud saavad just ele-vandijahil otsa. 
Rohkesti lõvisid tapavad ka Athne elanikud, kui me jahti peame või Thenarile 
kallaletunge sooritame. Mõni aga lihtsalt jookseb džunglisse. Enamik põgenikke jääb 
vabadusse kas siis meie orgu või Thenari, siia aga tulevad mägedest metsikud lõvid, 
kes paistavad silma erilise julmusega.” 

Juttu vestes lähenesid Gemnon ja Tarzan kesklinnale ning jõudsid viimaks suurele 
väljakule, mida igast kandist ümbritsesid kauplused ja müügiletid. Väljakule oli 
kogunenud rohkesti rahvast. Kõik linnaelanikud ülikutest orjadeni olid sellel tohutu 
suurel turuplatsil segunenud üheks sumisevaks inimmassiks. Orjad hoidsid lõa otsas 
müügile toodud lõvisid, samal ajal kui nende ülikutest omanikud kiitsid oma kaupa 
rikastele ostjatele. 

Lõvituru naabruses paiknesid barakid orjadele, keda lõvidest erinevalt võis osta iga 
linnakodanik. Siin käis elav kauplemine selle tavatu kaubaga. Praegu seisis poodiumil 
hiiglaslik must galla. Tarzan ja Gemnon jäid vaatama, kes selle hiiglase ostab. Ori oli 
alasti, et ostjad kõiki tema puudusi näha võiksid. Tema nägu väljendas täielikku 


ükskõiksust kõige ümberringi toimuva vastu, ent aeg-ajalt heitis ta mürgiseid pilke 
peremehe poole, kes lakkamatult oma eestkostealuse voorusi kiitis. 

»Jah, palja silmagagi on näha, et see on sellele õnnetule juba igapäevane asi,” 
märkis Tarzan. 

»Mitte päris,” vastas Gemnon, ,,.kuid see pole talle ka uudis. Teda on müüdud mitu 
korda. Tunnen teda hästi, sest olin kunagi ta peremees.” 

»Vaadake teda!" karjus müüja. ,, Vaadake neid käemüirakaid, neid jalgu, seda selga! 
Ta on vägev nagu elevant ja seejuures pole tal ühtegi viga. Ja kui sõnakuulelik ta on! 
Isegi laps võib teda kamandada.” 

»»See ori On nii tõrges, et temast ei saa keegi jagu, lapsest rääkimata," teatas Gemnon 
ahvinimesele kõrva sisse. «Seepärast ma tahtsingi temast lahti saada ja seepärast teda 
nii tihti müüakse.” 

»Siin paistab olevat palju ostjaid, kes tema vastu huvi tunnevad," tähendas Tarzan. 

JE 

»Kas sa näed seal seda punases tuunikas orja?" küsis Gemnon. ,,Ta kuulub Xerstlele 
ja tingib nüüd selle orja peremehega, kuigi tundis teda, kui toö minu juures töötas.” 

»Miks ta siis teda osta tahab?" küsis ahvinimene. 

»Ei oska täpselt öelda, kuid orja võib peale töö ka muuks otstarbeks kasutada. 
Xerstlet tolle maine suurt ei huvita, samuti nagu seegi, kas ta hakkab tööle. Arvan, et 
ta ostab orja lõvidele söödaks, sest ta pole kuigi kallis.” 

Viimaks ostis Xerstle ori hiiglasekasvuga galla ära, Tarzan ja Gemnon aga läksid 
edasi äride vaateakendele väljapandud kaupu silmitsedes. Siin leidus rohkesti 
igasugust kraami: nahkrõivaid, puust, elevandiluust ja kullast esemeid. 
Relvakauplustes müüdi pistodasid ja mõõku, odasid, kilpe, rõngassärke, kiivreid ja 
sõjas kantavaid sandaale. Ühes poes müüdi naisterõivaid, teises puudrit, lõhnavett ja 
aromaatseid salve. Kõrval kaubeldi kalliskivide ja ehetega. Lihakauplustes võis osta 
kuivatatud liha ja kala, lamba- ja kitserümpasid. Lõvide rünnakuid nendele poodidele 
tõkestasid jämedad trellid. 

Kuhu Tarzan iganes ilmus, kõikjal äratas ta tähelepanu. Väikesed inimgrupid saatsid 
teda kogu aeg sellest hetkest alates, kui ta turuplatsile astus. Poisipõnnid ja 
tüdrukutirtsud ei pööranud temalt vaimustatud pilke, eelmisel päeval staadionil vii- 
binud mehed ja naised aga muust ei rääkinudki kui sellest, kuidas võimas 
võõramaalane oli Phobegi pea kohale tõstnud ja pealtvaatajate hulka tribüünile 
virutanud. 

»Lähme siit minema," pani džungliisand ette, ,,mulle ei meeldi rahvasumm.” 

»Hüva, me läheme tagasi paleesse kuninganna lõvisid vaatama," ütles Gemnon. 

»Ma eelistangi lõvide vaatamist inimeste vaatamisele," möönis Tarzan. 

Cathne sõjalõvisid hoiti vastupidavas saras, mis oli ehitatud kuningapalee maa-alale, 
kuid hoonest endast küllaltki kaugele. See oli massiivne, suurtest kividest laotud ja 
valgeks värvitud ruum. Igal lõvil oli seal omaette latter. Sara ja hoovi ümbritses kõrge 
kivimüür, mille äär oli varustatud sissepoole painutatud metallvarbadega. Need 
üksteise kõrval asetsevad varvad kujutasid endast kindlat tõket lõvidele. Sara taga 
väljakutel lõvid puhkasid ja sirutasid jalgu. Sara lähedale oli ehitatud suur areen, kus 
grupp järelevaatajaid ülikute kontrolli all lõvisid võistlusteks ja jahiks ette valmistas. 

Niipea kui Tarzan sarasse astus, lõi talle kohe ninna tuttav lõhn. 

»Belthar on siin,” ütles Tarzan Gemnoni poole pöördudes. 

»» Võib küll olla, aga ma ei taipa, kuidas sa selle teada said.” 

Puuridest mööda kõndides silmitsesid nad nende asukaid. Ühe puuri juures jäid 
tulijad hetkeks seisma. Kõrvalpuuris välgatasid raevukalt Belthari silmad: hiiglaslik 


kiskja kargas vastu puuri seina, püüdes oma hirmuäratavate küüntega krabada 
ahvinimest. Piksemürinaga sarnanev möiratus pani kivihoone vappuma. 

Mõne hetke pärast tulid joostes järelevaatajad: nad uskusid, et oli juhtunud midagi 
tavatut. Kuid Gemnon kinnitas neile, et Belthar oli vaid oma metsikut loomust 
näidanud. 

»»See on hirmus loom, pealegi veel inimeste murdja," tähendas Gemnon, kui 
valvurid olid lahkunud, ,,kuid Nemone ei taha lasta teda ära tappa. Tavaliselt jäetakse 
ta otskui juhuslikult areenile inimesega, kes on enda peale tõmmanud Nemone viha, ja 
Belthari ohvri kannatusi nähes tunneb Nemone sellest lõbu. Varem oli see tema kõige 
armsam jahilõvi, kuid viimati murdis ta maha neli inimest ja oleks äärepealt jalga 
lasknud. Ta pistis nahka kolm järelevaatajat, kes riskisid temaga areenile minna, ja ma 
olen kindel, et veel nii mõnigi teener maksab eluga, enne kui saatus meid sellest 
koletisest vabastab. Nemone vististi usub, et mingi müstilise, üliinimliku jõu abil on 
tema elu seotud Belthari eluga ja kui üks neist sureb, sureb ka teine. Seepärast on ka- 
sutu ja isegi rumal soovitada Nemonele see kiskja hävitada. Pealegi vihkab lõvi sind 
nii pööraselt.” 

»»Olen varemgi kohanud lõvisid, kes mind ei salli," ütles Tarzan. 

»Kuid ma ei tahaks sugugi, et sina, mu sõber, Belthariga kunagi palgest palgesse 
kohtuksid." 


XII peatükk 


Vaevalt jõudsid Tarzan ja Gemnon Belthari puuristi paar sammu ukse poole minna, 
kui nende juurde astus ori. 

»Kuninganna Nemone soovib sind otsekohe näha," ütles ta Tarzani poole 
pöördudes. ,,Sa pead minema elevandiluusaali, 

kõrgestisündinud Gemnon aga ootab sind vastuvõtutoas. Niisugune on kuninganna 
Nemone käsk.” 

»Huvitav, miks just praegu?" mõtiskles Tarzan valjusti, kui nad mitmest 
muruplatsist möödunud olid ja paleele lähenesid. 

»Keegi ei tea kunagi, miks teda kuninganna juurde vastuvõtule kutsutakse, enne kui 
ta paleesse jõuab," tähendas Gemnon. ,, Igaüks võib enesele ootamatult ülendust saada 
või siis surmaotsust kuulda. Nemone on väga-väga tujukas ja muutliku meelega naine. 
Teda piinab alailma igavus ja ta otsib kogu aeg meelelahutusi. Pahatihti leiab ta 
igavuse peletamiseks nii veidraid mooduseid, et kõik neid tahtmatult imestama 
peavad." 

Kui Tarzan teatas oma kohalejõudmisest, lasti ta otsekohe elevandiluusaali. Nagu 
eelmisel ööl, nii seisis Nemone kõrval ka nüüd Erot. Kuninganna naeratas Tarzanile 
sõbralikult, Erot aga, vastupidi, põrnitses vihaselt ega püüdnudki oma vaenulikkust 
varajata. 

»Täna lahutame meelt,” selgitas Nemone, ,,seepärast käski-simegi sind ja Gemnonit 
kohale ilmuda, et võiksite meiega koos lõbutseda. Paar päeva tagasi sooritasid meie 
sõjamehed äkkrün-naku Thenari orule ja võtsid vangi ühe Athne üliku. Me kavatseme 
täna temaga sporti teha.” 

Tarzan noogutas. Ta ei mõistnud kuninganna sõnade tähendust, sest need ei 
pakkunud talle huvi. Tema peas kihasid mõtted M'duzest ja eelmisest ööst. Ta püüdis 
taibata, mida mõtleb see ilus mõistatuslik naine. 

Nemone pöördus Eroti poole. 


»Mine ja ütle neile, et me oleme valmis," käskis ta. ,,Ja tee selgeks, kas kõik on meie 
jaoks valmis.” 

Ikka veel mossitades suundus Erot ukse poole. 

Ja ära eriti kiirusta,” heitis Nemone talle järele, ,,me ei põle soovist seda etendust 
näha. Tehku nad kõike kiirustamata. Ühtlasi jälgi, et kõik oleks korras." 

»leen kõik, nagu mu kuninganna soovib," vastas Erot. 

Kui uks tema järel sulgunud oli, kutsus Nemone Tarzanit diivanile istet võtma. 

»Kardan, et Erot ei salli sind," ütles ta naerulsui. ,,Teda vihastab hirmsasti see, et sa 
minu ees ei põlvita ja et ma ei sunni sind seda tegema. Ma ei mõista isegi, miks ma 
seda ei tee, kuigi aiman, mispärast. Kas sina pole veel taibanud?” 

»Siin võib olla kaks põhjust ja mõlemad on küllaltki olulised," vastas ahvinimene. 

«Missugused siis? Mulle pakub suurt huvi sinu seletust kuulata.” 

»»See on võõramaalase kommete austamine ning viisakus ja lahkus külalise vastu,” 
seletas Tarzan. Nemone mõtiskles kõigest minuti. 

Jah," lausus ta, ,,kumbki neist on üpris oluline põhjus, kuid ei vasta Nemone 
õukonna tavadele. Tegelikult teevad need kaks kokku ainult ühe põhjuse. Kas tõesti 
siis teist polegi?" 

»» Ilmselt on veel üks väga tähtis põhjus. Asi on selles, et sa lihtsalt ei suuda mind 
sundida põlvili laskuma.” 

Kuninganna silmis süttis leek: see polnud vastus, mida ta ootas. Tarzani silmad 
vaatasid otse tema omadesse ja ta luges neist välja pilget. 

00, miks ma seda kõike talun?" hüüatas kuninganna. «Mispärast? Mispärast sa ei 
taha mulle isegi poole võrra järele anda? Miks oled sa minu vastu nii jõhker, Tarzan?" 
» Tahan olla väga hea, Nemone, aga kahjustamata oma väärikust. Kuid mitte selle 

pärast ei lasku ma sinu ette põlvili.” 

»Miks siis?" 

»» Seepärast, et tahan sulle meeldida. Sa hakkad ju mind põlgama, kui ma sinu ees 
orjalikult lömitama hakkan.” 

»»Sul võib õigus olla,” möönis naine mõtlikul ilmel. ,,Kõik põlvitavad minu ees, seni 
kui see mind tüütama hakkab, ometi saan ma kurjaks, kui nad seda ei tee. Mispärast 
see niiviisi on?" 

»»Sa ju solvud, kui ma ütlen sulle, mispärast," hoiatas ahvinimene. 

»Kahe viimase päeva jooksul olen ma solvangutega ära harjunud. Räägi!" 

»Sa saad kurjaks, kui nad sinu ees ei põlvita, sest sa pole endale kindel. Sa vajad 
nende orjameelsust selleks, et võiksid endale alatasa kinnitada: olen Cathne 
kuninganna.” 

»Kes ütles, et ma pole Cathne kuninganna?" küsis Nemone teravalt, tõmbudes 
otsekohe kaitsesse. ,,Kes niimoodi räägib, see võib väga kiiresti veenduda, et mul on 
piisavalt võimu pikendada elu või langetada surmaotsus. Kui ma tahan, tapan su ühe 
silmapilgu jooksul.” 

»Ma ei öelnud, et sa pole Cathne kuninganna, ma tähendasin ainult, et sinu 
käitumine reedab sageli su kõhklusi. Kuninganna 

peab endas nii kindel olema, et ta võiks alati hea ja armulik olla.” 

Mõni sekund istus Nemone vaikides, ilmselt mõtiskledes selle üle, mis Tarzan talle 
öelnud oli. 

»Nad ei saa aru," lausus ta viimaks, ,,kui ma hea ja armulik olen, nad arvavad, et ma 
olen nõrk ja kasutavad selle ära ning tapavad sinu. Sa ju tunned neid. Ent sina oled 
sootuks teistsugune inimene ning sinu vastu võin ma olla hea ja armulik. Sa ei tohi 


kunagi minu headust enda huvides ära kasutada, sa mõistad ju seda õigesti. Ah, 
Tarzan! Tõota mulle, et sa jääd Cath-nesse. Ja siis saad Nemonelt kõik, mida soovid. 
Ma ehitan sulle kuningalossi. Ma olen sulle väga hea, meil... sina... sa saad siin 
Cathnes õnnelikuks.” 

Ahvinimene raputas pead. 

»Tarzan saab ainult džunglis õnnelik olla.” 

Nemone nõjatus ta vastu ja embas jõuliselt ta õlgu. 

»Ma teen sind õnnelikuks siin," sosistas ta kirglikult. ,,Sa ei tunne Nemonet. Aga 
oota! Tuleb äeg ja sa ise tahad siia jääda — minu pärast!" 

»Erot, M'duze ja Tomos mõtlevad teisiti,” tuletas Tarzan talle meelde. 

»Ma vihkan neid!" hüüatas Nemone. ,,Kui nad ka seekord vahele segavad, tapan ma 
kõik maha. Nad ei tohi minult õnne röövida. Aga ära räägi enam M'duzest, ära kunagi 
tema nime nimeta. Mis aga puutub Erotisse," ta nipsutas sõrmi, ,,siis lö-mastan ma 
selle ussi oma sandaaliga ja keegi ei tuleta meeldegi, et ta olemas oli. Olen temast 
juba väsinud: see on nõme ene-searmastaja lollpea, kuid siiski on see parem kui mitte 
midagi." 

Sel hetkel avanes uks ja vähimagi viisakuseta sisenes Erot. Ta laskus põlvili, kuid 
see oli lihtsalt liigutus, mitte aga lugu-pidamisavaldus. Nemone punastas üleni ja 
vaatas kurjalt talle otsa. 

»Enne kui meie juurde siseneda,” ütles ta külmalt, ,.hoolitse selle eest, et sinust 
vajalikul kombel ette teatataks ja alles siis me ütleme, kas võtame sind vastu või ei.” 

»Kuid teie majesteet," protesteeris Erot, ,,kas siis varem teile minust teatati ette...” 

»»sulle on halvad kombed tekkinud," katkestas Nemone tema sõnadetulva, ,,neid 
tuleb parandada. Kas etenduseks on kõik valmis?" 

»»Kõik on valmis, teie majesteet,” vastas meelekindluse kaotanud Erot. 

»Lähme siis,” kamandas Nemone viipega Tarzanit kaasa kutsudes. 

Vastuvõtutoas seisis Gemnon ja kuninganna käskis teda neid saata. Palee 
vahisõdurite relvastatud salga saatel läbis kolmeliikmeline grupp eesotsas 
kuningannaga mitu koridori ja saali ning läks siis trepist üles teisele korrusele. Siin 
juhatati nad rõdule, kust avanes vaade ühele siseõuele. Esimese korruse aknaid varjas 
raske raudvõre, kuna rõdul, kus asus kuninganna oma lähikondlastega, oli 
kaitserinnatise servadesse torgatud me-tallvarvad, mis muutis hoovi sarnaseks väikese 
areeniga, kus peeti metsloomade kahevõitlusi. 

Tarzan silmitses ülalt seda areeni ja püüdis ette aimata oodatava meelelahutuse 
laadi. Järsku paiskus hoovi teisel poolel uks pärani ja sealt väljus noor lõvi eredast 
päikesest silmi vidutades ja ümberringi vahtides. Pilgu üles heitnud, möirgas ta 
ähvardavalt. 

»Sellest tuleb tubli lõvi,” tähendas Nemone. Juba väikesest peale on ta silma 
paistnud õela iseloomuga.” 

»Ja mis ta siin teeb?" küsis Tarzan. ,,Või õigemini, mida ta hakkab tegema?" 

»Ta hakkab meie meelt lahutama,” vastas Nemone. ,,Mõne minuti pärast tuuakse 
sellele areenile üks Cathne linna vaenlasi — Athne elanik, kelle meie sõjamehed 
Thenaris vangi võtsid.” 

Ja kui ta lõvi tapab, kas sa kingid talle vabaduse?" küsis Tarzan. 

Nemone pahvatas naerma. 

»Ma luban seda teha, kuid ta ei tapa lõvi.” 

»Ta peab lõvi tapma," ütles Tarzan veendunult. ,, Mehed on ennegi selliseid kiskjaid 
tapnud.” 

»Paljaste kätega?" küsis Nemone. 


»»Sa tahad öelda, et sel inimesel polegi relva?" küsis ahvini- 

mene uskumatult. 

»Muidugi mitte," hüüatas Nemone. ,,Teda lihtsalt ei lasta relvaga siia, sest ta võiks 
tappa või haavata toredat noort lõvi.” 

«Tuleb välja, et tal pole võiduks ainsatki võimalust? See pole sport, vaid 
ettekavatsetud tapmine!" 

»» Võib-olla tahad sa alla minna ja teda kaitsta?" sisistas Erot kurjalt. «Kuninganna 
annab sellele poisile vabaduse, kui ta leiab 

uljaspea, kes lõvi tapab. Meil on niisugune tava.” 

»Jah, selline on küll tava, aga minu valitsemise ajal pole kordagi sellest kinni 
peetud," ütles Nemone. ,,See on tõesti areeni seadus, kuid vaevalt õnnestub mul näha 
vabatahtlikku, kes riskib niisuguse asja peale välja minna.” 

Lõvi läks pikkamisi üle areeni ja seisatas otse rõdu all, sil-emitsedes kuningannat ja 
tema lähikondlasi. See oli oivaline loom, noor, kuid juba täiskasvanud lõvi suurune. 

»»See on kõva pähkel," tähendas Gemnon lõvi vaadates. ,.Selline ta juba on," ühines 
temaga kuninganna. «Tahtsin temast teha lõvi võistlusteks, aga pärast seda, kui ta oli 
kaks treenerit lõhki kiskunud, otsustasin, et temast saab jahilõvi suureks jahiks... Ja 
seal ongi meie vaenlane," osutas ta käega areenile ilmunud inimesele. See oli tore 
noor sõjamees. 

Tarzan heitis pilgu pikakasvulisele elevandiluust rõngassärgis kogule, kes oma 
saatust oodates väikese areeni vastaspoolel seisis. Lõvi pööras aeglaselt pea ohvri 
poole, keda ta seni veel polnud näinud. Ja samal hetkel kahmas Tarzan Eroti mõõga 
pideme pihku, kiskus relva tupest, hüppas üle rinnatise ja tormas lõvi poole. 

See kõik sündis nii kähku ja kuuldamatult, et oli kõigile täielik ootamatus. Gemnon 
karjatas üllatusest, Erot kergendustundest, seevastu Nemone kisendas õudusest ja 
ärevusest. Kummardunud üle rinnatise, nägi kuninganna lõvi, kes püüdis teda areeni 
kivipõranda vastu suruvat inimest lõhki rebida või vähemalt tema alt vabaks saada. 
Raevunud kiskja metsik möirgamine kaikus väikeses kitsas süvendis ja sulas ühte 
tema seljas istuva ahvinimese möirgamisega. Võimas päevitunud käsi oli põimunud 
kiskja kaela ümber, jalad pigistasid tema rindkeret, Eroti mõõga vahe tera ootas aga 
parajat hetke, et jõuda inimsööja südamesse. Athne sõjamees tõttas talle appi. 

»Suur Thoos, aita teda!" hüüatas Nemone. ,,Kui lõvi ta tapab, rebin ma ise selle 
kiskja tükkideks. Ta ei tohi teda tappa! Erot, mine alla ja aita teda! Gemnon! Aita!" 

Gemnon ei oodanud kuninganna käsku. Ta hüppas rinnatisele, kuid takerdus 
varbade taha ja kukkus areenile. Erot pöördus kõrvale ja ültes läbi hammaste: 

» Teie majesteet, lubage, et ta ise enese eest hoolt kannab." Nemone pöördus 
otsustavalt enda taga seisva sõjamehe poo- 

le. Hirmust Tarzani pärast ning raevust ja põlgusest Eroti vastu oli ta kaame. 

» Viska ta alla!" kisendas Nemone soosikule osutades, kuid Erot ei hakanud ootama, 
kuni ta alla heidetakse. Ühe hetkega oli ja järgnenud Gemnonile kivist areenile, kus 
käis julm võitlus. 

Eroti sekkumine, Gemnoni ja Athne sõjamehe abi osutusid asjatuks, sest mõõk oli 
juba oma töö teinud. Pärast kolme hoopi varises lõvi valgetele kividele. 

Siis tõusis Tarzan jalule ja ajas end sirgu. Viivuks olid tema ümber seisvad mehed, 
ülal rinnatise kohale kummardunud Nemone ja kogu kullalinn rabatud eriskum- 
malisest vaatepildist. Astunud ühe jalaga lõvi korjusele, kallutas ahvinimene pea taha 
ja kuninganna Nemone palee südamest tõusis taevasse tapatöö sooritanud metslooma 
võiduhüüd. 


Gemnon ja Erot värisesid hirmust, Nemone põrkas kohkunult tagasi ja üksnes Athne 
sõjamees seisis liikumatult: see oli Valthor, kes oli juba varem kuulnud sellist võigast 
häält. Hetk hiljem pöördus Tarzan tema poole. Nüüd oli see taas endine heasüdamlik 
Tarzan. Ta sirutas käed välja ning asetas need Valt-hori õlgadele. 

»Saime uuesti kokku, mu sõber,” ütles ta. ,,Ja sa päästsid jälle mu elu!" hüüatas 
tänulik Athne sõjamees tuliselt. 

Kaks meest rääkisid väga vaikselt, nii et nende sõnad ei jõudnud Nemone ega teiste 
rõdul viibijate kõrvu. Erot kartis, et lõvi pole surnud, ja põgenes areeni kaugemasse 
serva, kus puges samba taha peitu. Et nende sõnu kuulis Gemnon, see Tarzanit ei 
häirinud, sest ta usaldas nüüd noort Cathne ülikut täielikult. 

»Nad ei tohi teada saada, et oleme tuttavad," rääkis Tarzan Valthorile sosinal. 
«Õukondlased muud ei teegi, kui otsivad ettekäänet mind tappa, vähemalt mõni nende 
hulgast. Mis aga sinusse puutub, siis nüüd ei ähvarda sind miski." 

Vahepeal jagas Nemone oma lähikondlastele kiireid korraldusi: 

»Minge alla, tooge Tarzan ja Gemnon areenilt ära ning saatke nad minu juurde. Erot 
mingu oma korterisse ja oodaku minu käsku, ma ei taha teda näha. Athne sõjamees 
viige kongi, pärastpoole otsustan, kuidas ta tappa.” 

Ta hüüdis oma korraldusi käskival toonil nagu inimene, kes on harjunud 
vastuvaidlematu allumisega. Tema häält kuulsid 

ka mehed areenil. Erotil tõmbus südame alt vastikult külmaks ja see üleolev 
valitsejanna lemmik hakkas hirmust värisema. Ta nägi, kuidas tema mõju kuninganna 
üle haihtub ja talle meenusid jutud teiste põrmu paisatud Nemone lemmikute 
saatusest. Eroti salakavalas ajus sündis arvukaid plaane, mille ainus eesmärk oli tagasi 
saada kaotatud koht kuninganna südames. Aga selleks tuli kõrvaldada tema uus 
võistleja, see võõramaalane, ning parimad abilised said siin olla M'duze ja Tomos. 

Tarzan kuulas kuninganna käske imestuse ja nördimusega. Areenil ringi teinud, jäi 
ta seisma ja vaatas üles, otse Nemone silmadesse. 

»»See mees on vaba, sa andsid sõna," meenutas Tarzan kuningannale. ,,Kui ta kongi 
viiakse, lähen koos temaga, sest ütlesin talle, et sa lased ta vabaks.” 

»Talita temaga nii, nagu vajalikuks pead," vastas Nemone, ,.ta on sinu. Ainult tule 
minu juurde tagasi, Tarzan. Arvasin, et sa saad surma, ja kartsin hirmsasti.” 

Gemnon ja Erot mõistsid neid sõnu erinevalt. Ilmselge oli vaid üks: Cathne palees 
olid lähenemas tähtsad muudatused. Aga kui Gemnon selle üle rõõmustas, siis Erot, 
vastupidi, tundis, et tema võimule ja mõjule on tulnud lõpp. Seejuures panid nad 
mõlemad suuresti imeks nende silme all juhtunud uue Nemnone sündi. Iialgi polnud 
keegi näinud, et tähtsaid otsuseid langetades oleks Nemone peale M'duze kedagi teist 
kuulda võtnud. 

Saadetuna Gemnonist ja Valthorist naasis Tarzan rõdule, kus neid ootas Nemone 
lähikondlastega. Tarzani elu pärast muretsedes oli ta mõne minuti eest ise seda 
teadmata ja tahtmata näidanud ümberolijaile oma naiseloomust. Nüüd aga oli Nemone 
taas kuninganna. Ta silmitses Valthorit kõrgilt, ent ka huviga. 

»»MISs su nimi on, athnelane?" küsis kuninganna ähvardavalt. 

»Valthor,” vastas nooruk ja lisas: ,,Xanthuse majast.” 

»»Me teame seda maja," tähendas Nemone. ,,Selle peremees on kuninga nõunik. See 
on üks suursugusemaid maju, nii vere kui vägevuse poolest lähedases suguluses 
kuningliku perekonnaga.” 

»Minu isa seisab Xanthuse maja eesotsas," ütles Valthor. 

»Sinu pea oleks olnud väärtuslik võidutähis meie seinte kaunistamisel," ohkas 
Nemone, ,,kuid me tõotasime sind vabaks lasta." 

«Minu peale oleks olnud suur au saada koht teie majesteedi võidutähiste hulgas,” 
vastas Valthor ja põgus naeratus libises ta huultelt, ,,kuid see ootab soodsamat juhust.” 

»Ka meie hakkame läbematult seda hetke ootama," ühines temaga Nemone, ,, seniks 
aga anname sulle rühma, kes saadab sind Athneni. Loodame, et järgmine kord jääd 
uuesti meile pihku. Ole valmis homme hommikul koduteele asuma.” 

»Tänan, teie majesteet," vastas Valthor, ,,olen selleks ajaks valmis. Ent lahkudes 
viin ma kaasa ning säilitan kogu eluks mälestuse Cathne armulikust ja imekaunist 
kuningannast." 

»Meie kõrgestisündinud Gemnon on hommikuni sinu peremees," teatas Nemone. 

»» Võta ta enda juurde, Gemnon. Teadku igaüks, et see noormees on Nemone külaline 
ja kellelgi pole õigust teda solvata või alandada." 

Tarzan tahtis juba Gemnoni ja Valthoriga kampa lüüa, kuid Nemone pidas ta kinni. 

»»Sa tuled minuga,” käskis ta. , Tahan sinuga rääkida.” 

Kui nad taas mööda pikki koridore läksid, ei püüdnud kuninganna Tarzanist ette 
minna, nagu seda nõudsid õukonna kombed, vaid kõndis aeglaselt tema kõrval, 
vaadates talle otsa. 

»Ma ehmusin kohutavalt, Tarzan,” tunnistas ta. ,,Seda juhtub Nemonega harva, eriti 
kui oht ähvardab kedagi teist. Aga kui ma nägin, kuidas sa areenile hüppasid ja lõviga 
kokku läksid, jäi mu süda seisma. Miks sa seda tegid, Tarzan?" 

«Mul oli tülgastav seda kõike vaadata.” 

»Mida sa silmas pead?" 

«Võimukandjate argust, kes lubavad areenile ajada relvitut ja täiesti abitut inimest 
võitlema lõviga,” selgitas Tarzan puhtsüdamlikult. 

Nemone nägu tõmbus punaseks. 

»Ssa tead ju, et seda tegin mina," ütles ta külmalt. 

»Muidugi tean ma seda," vastas ahvinimene, «seepärast paistab see eriti totter.” 

«Millele sa viitad?" läks Nemone uuesti endast välja. «Kas sa tahad minu kannatust 
proovile panna? Kui sa mind paremini tunneksid, siis mõistaksid, et niimoodi rääkida 
on ohtlik isegi sulle, kuigi ma olen end sinu ees juba alandanud.” 

»Ma ei pane sugugi sinu kannatust proovile," vastas Tarzan rahulikult, «sest see 
üldse ei puutugi minusse. Olen lihtsalt sellest rabatud, et nii võrratu naine võib nii 
armutu olla. Oleks 

sul rohkem inimlikkust, Nemone, ei suudaks sulle keegi vastu panna.” 

Kuninganna näost kadus pikkamisi vihapuna, silmadest raev. Ta kõndis vaikides, 
mõtiskledes kaaslase sõnade üle, ja kui nad jõudsid vastuvõtutoa juurde, kustkaudu 
pääses tema kabinetti, jäi ta lävel seisma ja asetas õrnalt käe tema kõrval seisatanud 
mehe käele. 

»» Oled väga julge," ütles kuninganna. «Ainult vapper inimene võib areenile minna ja 
võidelda lõviga, et päästa tundmatut. Kuid üksnes vapraim vapratest võib endale 
lubada rääkida Nemonega sellisel toonil, nagu tegid seda sina. Surm lõvi lõugade 
vahel võib tunduda jumala annina võrreldes selle surmaga, mida võib pakkuda 
solvatud Nemone. Võib-olla sa teadsid, et ma andestan sulle. Oo, Tarzan, mis 
nõiduslik jõud sul küll on, et see laseb sul mind võita!" 

Seejärel võttis ta Tarzanil käest kinni ja viis mehe oma tuppa. 

«Siin nelja silma all õpetad sa Nemonele, kuidas saada inimlikumaks!" 

Kui uks avanes, ilmus Cathne kuninganna silmadesse teistsugune sära, palju 
pehmem ja õrnem, kui need kambrid siin eales näinud olid. Siis aga see kadus ja 


asemele tuli külm tera-sene läige, millest tungis läbi kibedus ja vihkamine. Otse nende 
ees keset tuba seisis M'duze. 

Ta seisis, köökus ja hirmuäratav, väristas pead ja kompsis kepiga põranda poleeritud 
kive. M'duze ei lausunud sõnakestki, kuid tema kurjakuulutav pilk oli sõnadest 
kõnekam. Otsekui tundmatu jõu võimusesse sattunud, millele ta ei suutnud vastu 
panna, läks Nemone pikkamisi vana nõiamoori poole Tarzanit läve taha jättes. 
Vaikselt sulgus uks. Seejärel kostsid tasased kepikopsatused vastu mosaiikpõranda 
mitmevärvilisi plaate. 


XIII peatükk 


Hiigelsuur lõvi, kes tuli mandri lõunaosast, ületas Kaffa piiri. Oleks ta kõndinud 
mööda rada, siis oleks ta jäljed minema pühkinud orkaan, millega lõppes 
vihmaperiood, kuid ta läks kangekaelselt edasi teed valimata. 

Miks oli ta siia sattunud? Mis vajadus sundis teda, erinevalt suguvendade tavadest ja 
harjumustelt, seda pikka ja väsitavat 

rännakut ette võtma? Kuhu ta läks? Mida või keda otsis? Seda teadis vaid tema, lõvi 
Numa, loomade kuningas. 

Oma luksuskorteris marssis Erot närviliselt siledatel kivi-plaatidel, vihane abituse 
pärast. Mõtteisse vajunult lösutas pingil Xerstle, jalad harkis. Kumbki elas oma 
praegust olukorda raskelt üle. Pealegi oli neil hirm nahas. Polnud vähimatki kahtlust, 
et kui Erot tõepoolest oli kuninganna heatahtlikkuse minetanud, lendab koos temaga 
palee ukse taha ka Xerstle. 

»Kas sa siis tõesti midagi teha ei saa?" käis Xerstle peale. 

»Ma pole näinud Tomost ega M'duzet,” vastas Erot loiult, ,,aga nemad just lubasidki 
aidata. See on ühtmoodi tähtis nii neile kui mulle. Nemone on selle võõramaalase 
pärast arust ära. Isegi M'duze, kes imehästi teab kogu tema elu, pole tema juures veel 
sellist kõikehaaravat kirge täheldanud. Temagi tunneb, et on Nemone pimeda 
kiindumise pärast sellesse alasti metslas-se kaotamas võimu kuninganna üle. 

Keegi ei tunne Nemonet nii hästi kui M'duze ja ma ütlen sulle, Xerstle, et ka vanal 
nõiamooril on hirm nahas. Nemone vihkab teda ja kui see vana krõnks püüab seda 
kirge takistada, saab Nemone kannatustekarikas täis ja ta pühib minema hirmu, mida 
kuninganna M'duze ees tunneb. Ja siis Nemone tapab ta. Just seda M'duze kardabki. 
Aga saei oska endale ette kujutada, kui suurt hirmu tunneb vana Tomos! Ilma 
M'duzeta saab ta hukka, sest Nemone talub teda üksnes seepärast, et M'duze seda 
nõuab.” 

»Kuid mingi väljapääs peab ju ometi olema!" jäi Xerstle endale kindlaks. 

»Meil pole mingit väljapääsu, niikaua kui Tarzan suudab Nemone südant valitseda," 
vastas Erot. ,,Sestap ta isegi ei põlvita tema ette ja räägib nii, nagu seisaks ta ees 
räpane orjatüdruk. Vannun Thoosi laka nimel, et Nemonele meeldib, kui see mees 
teda lööb.” 

Ja ikkagi on meil väljapääs olemas!" hüüdis Xerstle. «Kuula!" sosistas ta ja hakkas 
esitama plaani üksikasju. Erot kuulas oma sõpra ülisuure huviga. Xerstle 
magamistoast tuli noor orjatar, läks läbi ruumi, kus mehed jutlesid, ja kadus koridori. 
Erot ja Xerstle olid vestlusest nii hõivatud, et ei märganudki, kust ta tuli ja kuhu läks. 

Samal õhtul istusid Gemnon ja Tarzan oma luksuskorteris ning lasksid õhtusöögil 
hea maitsta, kuna Valthor oli magama 

heitnud ja palunud end enne hommikut mitte tülitada. 


»Kui sa tõepoolest oled Eroti asemele saanud, muutub palees paljugi,” selgitas 
Gemnon. ,,Nad hakkavad sinu ees saba liputama, ümbritsevad sind tähelepanuga, kuid 
ootavad samal ajal sinu esimest viltulaskmist.” 

»Nad ei jõua seda iialgi ära oodata," lausus ahvinimene mormnilt. 

«Mispärast? Nemone on sinu pärast arust ära. Ja ta teeb kõik, mis sa tahad. 
Seepärast, mu sõber, võidki sa saada Cathne valitsejaks, kui vaid soovid.” 

»Aga ma ei soovi seda," vastas Tarzan. ,, Nemone võib arust ära olla, kuid mina 
mitte. Aga kui see isegi juhtub, pole ma nii rumal, et asuda kohale, mis kunagi on 
kuulunud Erotile. Ja üldse, mulle ei meeldi sellest rääkida." 

»» Olgu," nõustus Gemnon naeratades. ,, Kuigi ma pean võimalikuks, et sa oled 
lihtsalt rumal, ei suuda ma sinu vaprust ja tagasihoidlikkust imetlemata jätta. Nüüd 
aga teatan ma sulle meeldiva uudise, väga meeldiva! Kavatsen sind täna öösel kaasa 
võtta, et võiksid näha Cathne kõige ilusamat tütarlast.” 

»Olin millegipärast veendunud, et selles linnas pole kuningannast ilusamat naist,” 
väitis Tarzan. 

»»Kui Nemone tema olemasolust teaks, poleks teda enam elavate kirjas. Kuid õnneks 
ta ei tea seda. Ta pole seda tütarlast iialgi näinud ja, andku Thoos mulle andeks, ei 
näegi!” 

»Sina oled sellest nähtavasti suuresti huvitatud," muigas ahvinimene. 

»Ma armastan teda," seletas Gemnon lihtsalt. 

»Kas Nemone pole teda kordagi näinud? Arvan, et seda on väga raske varjata, sest 
Cathne pole ju suur, seda enam, kui tütarlaps sinu seltskonda kuulub ja paljud ülikud 
on tema ilust teadlikud. Selline uudis jõuab väga kiiresti Nemone kõrvu.” 

» Teda ümbritsevad ustavad sõbrad," vastas Gemnon. ,,Tema nimi on Doria ja ta on 
Thudose tütar. Thudos ise on vägev mees, ta seisab selle grupi eesotsas, kes tahab 
troonile aidata Alextari. Ainuüksi selle mehe tähtis asend ja võimsus ei võimalda Ne- 
monel temalt elu võtta. Pinevate suhete tõttu, mis valitsevad kuninganna ja Thudose 
koja vahel, viibivad tema ja ta perekonnaliikmed palees väga harva. Seetõttu ongi 
õnnestunud Nemone eest varjata võrratut kaunitari Doriat.” 

Varsti pärast seda, kui sõbrad olid'aleest väljunud, kohtasid nad ootamatult 
Xerstlet. 

«Õnnitlen sind, Tarzan!" hüüdis ta sõpru peatuma sundides. ,,Sa pidasid täna 
lõviaugus maha suurepärase heitluse. Palees kõik aina sellest räägivadki. Luba mind 
nüüd väljendada rõõmu selle puhul, et oma vapruse ja hinge ülevusega oled sa võit- 
nud meie armsa kaunitari kuninganna soosingu!" 

Tarzan kummardas märgiks, et ta võtab õnnitlused vastu, ja astus edasi, kuid Xerstle 
hoidis teda kinni. 

»Me peame sagedamini kokku saama," jätkas ta. ,,Teen ettevalmistusi suureks jahiks 
ja kutsun sind aukülalisena enda poole. Meil on koos valitud seltskond. Kui mul on 
kõik ettevalmistused tehtud, annan sulle jahi päevast teada, nüüd aga pean sinuga 
hüvasti jätma. Soovin õnne.” 

»Ma ei tea midagi sellest mehest ega tema jahist,” ütles Tarzan, kui nad jätkasid teed 
Doria kodu poole. 

» Arvan, et sulle on parem tema ettepanek vastu võtta," soovitas Gemnon. ,,See poiss 
ja tema sõbrad tegelevad nuhkimisega, aga kui sa mõnikord nendega koos oled, tekib 
sul võimalus neid silmas pidada.” 

Tarzan kehitas õlgu. 

» Nii kaua, kui ma siin olen, võin teda külastada, kui sa nii soovid." 


»Nii kaua, kui sa siin oled!" hüüatas Gemnon. ,,Kas sa tõesti kavatsed Cathnest 
lahkuda?" 

»Ja miks ka mitte?" vastas Tarzan. ,,Võin ära minna millal tahes: siin ei pea mind 
miski kinni, pealegi pole ma lubanud, et ei lase jalga, kui heaks arvan.” 

Gemnon muigas virilalt, kuid Tarzan ei märganud seda, sest nüüd läksid nad mööda 
viletsasti valgustatud tänavat. 

»Minule pakub see suurt huvi," märkis Gemnon. 

«Mispärast?” 

»Nemone tegi mulle ülesandeks sinu järele valvata. Kui sa minu hoole alt jalga 
lased, siis ta lihtsalt teeb mulle otsa peale.” 

Tarzani nägu muutus silmapilk murelikuks. 

»Ma ei teadnud seda," ütles ta, ,,kuid ära muretse, ma ei lase jalga enne, kui sind 
pole sellest kohusest vabastatud.” 

Äkki ta naeratas mingisuguse uue päheturgatanud mõtte üle: 

»Ma otsustasin paluda Nemonet, et ta määraks minu hooldajaks Eroti või Xerstle.” 

Gemnon pahvatas naerma: 

»Sellest tuleb vast lugu!" 

Kahel pool teed, mis viis Thudose palee juurde, seisid reas puud ja harvad tõrvikud 
ei suutnud hajutada nende okste all valitsevat pimedust. Seal, kus kitsas allee tänavaga 
ristus, varjas end tamme kaharate okste all tume kogu. Kui nad lähemale jõudsid, 
märkasid ahvinimese teravad silmad seal redutavat inimest. Praegu viibisid nad 
temast sellisel kaugusel, et ta ei saanud neile halba teha. Tarzan oli aga alati valmis 
hädaohtu palgest palgesse vastu võtma, kuigi ta isegi ei aimanud, et selle inimese 
siinviibimine on mingil moel tema endaga seotud. Elu džunglis oli teda õpetanud alati 
valvel olema, vaatamata sellele, kas oht on olemas või mitte. Niipea kui nad inimese 
kohale jõudsid, kuulis Tarzan kähedat häält lausuvat tema nime. Ta seisatas. ,,Hoia 
end Eroti eest!" sosistas hääl. ,, Täna öösel!" Inimene eemaldus kähku ja kadus kitsa 
allee pilkasesse pimedusse, kuid isegi selle põgusa hetke jooksul oli Tarzan jõudnud 
märgata suure meesterahva keha tuttavaid piirjooni. Ka tundus talle, et oli seda häält 
juba kusagil kuulnud. 

»Mis sa arvad, kes see võis olla?" küsis Gemnon. ,, Lähme talle järele! Me võtame ta 
kinni ja saame teada ta nime." Ta pöördus alleele, et põgenikule järele tormata, kuid 
Tarzani võimas käsi laskus talle õlale. 

»Pole vaja,” ütles ta, ,,see on üks nendest, kes tahab mu sõbraks saada. Kui keegi ei 
soovi oma nime öelda, siis pole mul kombeks teda selleks sundida." 

»»Sul on Õigus," möönis Gemnon. 

»» Arvan, et kui ma talle järele jõuan, ei kuule ma midagi rohkem sellest, mida juba 
tean. Seda enam, et tundsin ta ära häälest, kõnnakust ja ka lõhnast, mida ta ma jättis ja 
mis on mulle hästi tuttav. Tundsin selle lõhna ära miili kauguselt, sest see on väga 
kange ning selline lõhn on tugevatel inimestel ja loomadel.” 

»Aga miks ta sind kartma lõi?" küsis Gemnon. ,,Ta ei kartnud mind, vaid sind, sest 
sina oled ülik." ,, Noh, see oli küll ilmaaegu. Kui ta sinu sõber on, poleks ma teda 
reetnud.” 

»Mina tean seda, kuid tema ei tea. Sa oled ülik, sellepärast võid kergesti Eroti sõber 
olla. Ma ei taha sinu eest varjata, kes see oli, sest tean, et sa ei tee talle halba. Kuid sa 
imestad, kui kuuled selle inimese nime. See oli Phobeg." 

»Ei või olla! Kas tõesti hakkab ta sõprust otsima inimesega, kes võitis ja narris teda 
ning oleks ta äärepealt tapnud?” 


Just selle pärast, et ei tapnud. Phobeg on lihtsameelne inimene, ent tal on olemas ka 
tänutunne. Pealegi kuulub ta inimtüüpi, kes suhtub koeraliku kiindumusega endast 
tugevamatesse.” 

Thudose villas võttis noormehi vastu ori. Kui vahipostil seisev sõjamees oli 
Gemnoni ära tundnud ja lubanud neil siseneda, juhtis ori nad luksusruumidesse ja 
võttis Gemnonilt sõrmuse, et perenaine võiks selle märgi järgi külalise ära tunda. Nad 
ootasid tema tulekut esikus, kus tosin tõrvikut heitis enda ümber pehmet valgust. See 
ruum võis oma jõukuse ja toreduse poolest võistelda Nemone paleega. Ja taas silmas 
Tarzan seintel ebatavalisi võidumärke. 

Kuldkiivris inimpea, mis rippus elutoa ukse kohal, vaatas süvenenult noormehi oma 
tühjade silmakoobastega. Vaatamata sellele, et surm oli talle sünge pitseri vajutanud, 
teda kuivatanud ja krimpsu kiskunud, väljendas surnud pea suursugusust ja jõudu. 
Tarzan uuris seda mõne silmapilgu, püüdes mõistatada, missugune elu ja millised 
mõtted varem selle kokkukuivanud ja tolmuse kolba all liikusid, enne kui 
võidumärgina kõrgestisündinud Thudose palee seinale ilmuda. Olid need julmad või 
õilsad mõtted ja kired, mis selle lauba taga sündisid, elasid ja surid? Missuguseid sõnu 
oleksid kärbunud huuled võinud lausuda, kui võimsa sõjamehe kuum veri oleks need 
taas elustanud? 

«Suurepärane võidumärk," tähendas Gemnon, märgates kaaslase tavatut huvi selle 
pea vastu. ,,See on Cathnes kõige väärtuslikum, millel pole ega saagi olema võrdset. 
See pea kuulus kunagi Athne kuningale. Thudos võitis teda lahingus, kui ta alles noor 
mees oli.” 

»»See on väga huvitav,” lausus Tarzan mõtlikult. «Selles maailmas, kust mina tulin, 
ehivad inimesed oma tube looma-peadega. Need loomad pole nende vaenlased, vaid 
vastupidi, oleksid võinud saada nende sõpradeks, kui inimesed oleksid seda tahtnud. 
Teie kõige väärtuslikumad võidumärgid on aga teie vaenlaste pead. Jah, see on 
suurepärane mõte!" 

Sandaalide kerge sahin põranda kiviplaatidel kuulutas perenaise lähenemist. 
Mõlemad mehed pöördusid ukse poole, mis viis väiksesse lahtisesse aeda, kust praegu 
ilmus nähtavale neiu. 

Tarzan nägi ebatavalist kaunitari, ent ta ei suutnud öelda, kas ta oli Nemonest 
ilusam või ei. Endamisi märkis ta siiski, et Thudos tegi targasti, varjates oma tütart 
kuninganna eest. 

Tütarlaps tervitas Gemnonit vana sõbra meeldiva lahkusega ja kui viimane talle 
Tarzanit esitles, alustas ta südamliku lihtsusega ahvinimesega vestlust. 

»Nägin sind staadionil," tähendas ta ja lisas siis naerdes: ,,Sinu pärast kaotasin ma 
palju drahme.” 

»» Anna mulle andeks," ütles Tarzan. ,,Oleksin ma teadnud, et teed panuse Phobegile, 
oleksin ma tal ennast tappa lasknud." 

» Väga tore," hüüatas Doria naerdes. ,,Kui sa uuesti staadionile võitlema lähed, ütlen 
sulle juba varakult, kellele panuse teen ja siis võidan kindla peale." 

»Näen, et pean sinu poolehoiu võitma, et sa ei raiskaks raha minu vaenlaste peale." 

«Niipalju kui mina Tarzanit tunnen," sekkus Gemnon, ,,on temale areenil tehtud 
panused alati võidukindlad.” 

»Mida sa silmas pead?" tundis tütarlaps huvi. ,,Ma aiman sinu sõnades mingisugust 
salamõtet.” 

«Kardan, et daamitoas ei näi mu sõber sugugi nii enesekindel," naeris noor ülik. 

«Kuid me oleme juba kuulnud, et selles on ta saavutanud suurt edu," lausus Doria, 
rõhutades oma tooniga, et talle pole kuigi meeldiv sellistest asjadest rääkida. 


» Ära teda nii karmilt hukka mõista," palus Gemnon Doriat, ,,ta teeb endiselt kõik 
selleks, et teda surmaga nuheldaks." 

«Nemone palees pole see kuigi raske, ehkki oleme kuulnud vapustavat lugu, kuidas 
ta kuninganna ees põlvitamast keeldus. Kes selle läbi elas, tunneb rohkem hirmu, kui 
seda ette kujutame," vastas Doria. 

«Teie kuninganna saab aru, mispärast ma põlvili ei lasku," seletas Tarzan. ,,Ma ei 
tahtnud hoopiski sellega tema vastu lugupidamatust väljendada või midagi tõestada. 
Ei maksa sellest mingisugust ülbust otsida. Mulle oli selline käitumine loomulik. Kui 
mind poleks kästud põlvitada, oleksin teinud seda ise. Tean vaid üht: ma ei pea ühtegi 
võimu kummardama, kui see on vastumeelne minu tahtele ja soovidele, välja arvatud 
need juhud, kui mind jõu kasutamise ähvardusel selleks sunnitakse.” 

Kolm noort inimest veetsid õhtu mõnusalt vesteldes. Tarzan ja Gemnon kavatsesid 
juba ära minna, kui tuppa astus keskealine 

mees. See oli Doria isa Thudos. Ta tervitas südamlikult Gemnonit ja oli 
silmanähtavalt rõõmus, et sai tutvuda Tarzani-ga, kelle ta kohe küsimustega üle 
külvas. 

Doria isa oli ilus mees. Ta oli korrapäraste näojoonte ja atleetliku kehaehitusega, 
elavad silmad olid säilitanud tubli annuse elulusti. See oli inimene, keda tavaliselt 
otsekohe usaldatakse, sest kogu tema olemus ilmutas selgesti ausust, truudust ja 
vaprust ning seda hindas silmapilk selline inimhinge asjatundja, nagu oli seda meie 
džungliisand. 

Kui külalised uuesti tõusid, tundus Thudos olevat uue tutvusega väga rahul. 

»»Olen väga rõõmus, et Gemnon meid tuttavaks tegi," ütles ta. ,,Ta veenis mind, et ei 
kahtle sinu sõpruses ega ustavuses. Sa juba tead, et minu maja seisund Nemone 
õukonnas on selline, mis lubab meil vastu võtta ainult kõige lähedasemaid sõpru.” 

»Ma mõistan seda,” oli kõik, mis Tarzan ütles, kuid Thudo-sele oli selge, et tema 
ees on inimene, keda võis usaldada. 

Kui mehed tänavale astusid, seisis neist mõne sammu kaugusel hiigelsuure puu 
varjus inimene, kuid nad ei märganud teda. Vabalt vesteldes Thudosest ja tema tütrest 
Doriast läksid nad aeglaselt palee poole oma korterisse. 

»LTahaksin sinult küsida," pöördus Tarzan kaaslase poole, ,,kuidas söandab Doria 
staadionil käia, teades, et teda ähvardab surmaoht, kui kuuldused tema ilust Nemone 
kõrvu jõuavad?" 

»Ta muudab alati välimust, kui kodunt välja läheb," vastas Gemnon. ,,Mõni 
oskusliku käega tehtud pintslitõmme ning silmade alla ja põskedele tekivad lohud, 
kulmud kõverduvad ja paari minuti pärast pole ta enam maailma kauneim tütarlaps. 
Kui Nemone teda näebki, ei pööra ta Doriale tähelepanu, kuid sellest hoolimata 
rakendab viimane ettevaatusabinõusid, et isegi sellisena kuningannast eemale 
hoiduda. Kõige rohkem kardame reetureid. Thudos ei müü kunagi orja, kes on kas või 
kordki Doriat näinud, aga kui paleesse ilmub uus ori, ei lahku ta sealt iialgi, kui pole 
oma pikkade teenistusaastate jooksul täielikku ustavust kinnitanud. 

Tuleb välja, et Doria üksluine elu on palk tema ilu eest, kuid me kõik loodame ja 
palume selle eest, et saabuks päev, mil õiglus võidab, Nemone sureb ja troonile asub 
Alextar.” 

Gemnon ja Tarzan jõudsid peagi paleesse. Kui ahvinimene magamistuppa astus, 
nägi ta Valthorit oma diivanil magamas. 

Vangistamisest alates polnud ta peaaegu maganud, lisaks tegi talle haiget väike 
haav. Tarzan liikus toas hästi ettevaatlikult, et mitte häirida tema und, ega süüdanud 
isegi tuld — kuupaiste valgustas tuba piisavalt. 

Asetanud mõne naha seina äärde põrandale üksteise otsa, heitis Tarzan neile ja vajus 
peagi sügavasse unne. Toas, mis asus korrus kõrgemal just Tarzani magamistoa peal, 
oli akna juurde tardunud kaks inimest. Nad olid varitsenud siin tükk aega liigutamata 
ja sõnakestki vahetamata. Üks neist oli turske mees, teine kasvult väiksem ja kõhnem. 
Möödus terve tund, siis hakkas hiiglane end liigutama, et muuta asendit, seejärel 
tõusis ka ta kaaslane jalule. Ta võttis nööri, mille oli kaasa toonud, tegi silmuse ja 
libistas selle endale kaenalde alla. Paremasse kätte võttis ta kitsa pistodataolise 
mõõga. Kõiki ettevaatusabinõusid järgides astus ta vaikselt akna alla, avas selle ja 
vaatas välja, kas hoovis pole kedagi näha. Istus siis aknalauale ja heitis jalad üle. 
Nööri käte vahel libistades hakkas turske mees kaaslast alla laskma. Mõne sekundi 
pärast oli viimane akna taha kadunud. 

Äärmise ettevaatusega ja püüdes mitte lärmi teha, laskis hiiglane paarimeest alla, 
kuni tolle jalad puudutasid Tarzani magamistoa aknalauda. Pidama jäänud, sikutas 
mees kaks korda nööri, andes kaasosalisele märku, et on õnnelikult kohale jõudnud. 
Hiiglane laskis nööri lõdvaks. 

Peagi astus mees juba pehmelt magamistoa põrandal. Mõõka peos hoides läks ta 
pikkamisi voodi poole, püüdes magajat mitte äratada. Jõudnud eesmärgini, seisis ta 
mõnda aega ja otsis kohta löögi andmiseks, mis tooks silmapilkse surma. Mõrvar 
teadis, et Gemnon magab teises toas. Kuid ta ei osanud hin-gestki aimata, et selles 
voodis lebab Athne sõjamees Valthor. 

Kuni mõrvar mõtiskles, ärkas Ahvide Tarzan üles ja lõi silmad lahti. Ehkki mõrvar 
ei teinud ainsatki liigutust, mis oleks häirinud vaikust, äratas Tarzani tema ruumis 
viibimine. Võimalik, et ahvinimese tundlikud.sõõrmed püüdsid kinni tema higi lõhna 
ja saatsid ajule signaali. 

Räägitakse, et magav koer, keda äratab vankriratta puudutus, reageerib nii kiiresti, 
et jõuab vigastamatult ratta eest ära karata. Võib-olla polegi see nii, ja siiski meie 
niinimetatud väiksemad vennad ärkavad otsekohe, jalamaid kõiki oma võimeid 
mängu pannes. Loomulikult teeb inimene seda palju aeglasemalt. Samuti kui 
metsloom ärkas ka Tarzan, kõigi oma välja- 

paistvate omaduste ja võimaluste peremees. 

Avanud silmad, nägi ta otsekohe toas võõrast inimest, nägi magava Valthori kohale 
tõstetud mõõka ja taipas kohe kõige toimuva mõtet. Tema tegutsemine oli välkkiire: 
ta kargas püsti ja hüppas kallale pahaaimamatule mõrvarile, kes juba valmistus 
tapariista kõigest jõust ohvri kehasse torkama. 

Kui võitlejad maha kukkusid, ärkas Valthor ja kargas voodist välja. Kuid selleks 
ajaks lamas eeldatav mõrvar juba surnult põrandal ja Tarzan oli jala tema surnukehale 
asetanud. Äkki tegi ahvinimene peaga järsu liigutuse ja tõi kuuldavale ähvardava 
urina. 

Valthor oli seda häält varemgi kuulnud ega imestanud seetõttu sugugi. Nende kohal 
ülemises toas viibiv inimene kuulis samuti metslooma urisemist, mis pani ta 
võpatama. Samuti oli ta kuulnud kahe keha kukkumist ja kuigi ta neid hääli ehk õiges- 
ti ei tõlgitsenud, kõnelesid need siiski kähmlusest ja sundisid teda ettevaatusele. 
Inimene üleval toas astus ettevaatlikult akna alla ja vaatas kõrvu kikitades välja. 

Samal ajal kahmas Ahvide Tarzan laiba ja viskas aknast alla murule. Mees üleval 
nägi seda, pööras kähku ümber, jooksis toast välja ja kadus Nemone palee 
pimedatesse koridoridesse. 


XIV peatükk 


Vaevalt oli koitnud, kui Tarzan ja Valthor juba üles tõusid: athnelane ei mallanud 
enam oodata, millal ta uuesti koju jõuab. 

»Me kohtusime uuesti, kuid peame jällegi lahku minema," sõnas Valthor nukralt, 
kinnitades sandaale rihmadega elevandiluust liistakute külge, mis kaitsesid'jalgu 
löökide eest. «Tahaksin väga, mu sõber, et sa minuga koos Athnesse sõidaksid." 

«Sõidaksin meelsasti sinuga kaasa, kuid Gemnonit ähvardab surmaoht, kui ma 
Cathnest tema järelevalve alt.jalga lasen,” vastas ahvinimene. ,, Aga ole kindel, saabub 
päev ja ma sõidan sinu juurde Athnesse.” 

»Ma ei lootnud sind enam elusana näha. Seepärast ei uskunud ma oma silmi, kui 
märkasin sind lõviaugus. Neli korda oled sa päästnud mind surmast, Tarzan, ja kui sa 
Athnesse tuled, oled minu isakodus kõige kallim külaline.” 

»»See, mida sa võlaks pead, on juba tasa tehtud," kinnitas talle Tarzan, ,,sest täna 
öösel päästsid sa minu elu.” 

»Mina päästsin sinu elu? Millest sa räägid?" küsis Valthor nõutult. «Kuidas sain ma 
sinu elu päästa?" 

«Minu voodis magades," seletas džungliisand. 

Valthor pahvatas naerma. 

«Vapper, sangarlik tegu!" pilkas ta iseennast. 

»Ja ikkagi jäin ma tänu sellele ellu," kinnitas ahvinimene. 

«Kes siin kelle elu päästis?" kõlas hääl ukse tagant. «Tere hommikust, Gemnon!" 
tervitas Tarzan noort sõjameest. «Õnnitlen sind!" 

«Aitäh! Aga mille puhul?" küsis Gemnon. 

«Sinu silmapaistvate võimete puhul magamises,” selgitas Tarzan naerulsui. 

Gemnon raputas nõutult pead: 

»Ma ei mõista, mida sa silmas pead." 

«Täna öösel magasid sa maha mulle sooritatud tapmiskatse, süüdlase teise ilma 
saatmise ja tema surnukeha väljaviskamise. Phobegi hoiatus polnud tühi sõnakõlks." 

«Sa tahad öelda, et öösel tungis keegi meie korterisse ja tahtis sind tappa?" 

»Ja minu asemel oleks äärepealt Valthori tapnud.” 

Tarzan jutustas lühidalt sündmustest, mis olid öösel selles toas aset leidnud. 

«Oled sa kunagi varem seda inimest näinud?" küsis Gemnon. «Kas tundsid ta ära?" 

»Ma peaaegu ei vaadanudki teda,” ütles Tarzan, «lihtsalt viskasin ta aknast välja. Ei 
mäleta, et oleksin teda varem näinud." 

«Kas ta oli ülik?” 

»Ei, lihtne sõjamees. Sa ehk tunned ta ära, kui näed." 

»Ma pean teda vaatama ja kohe sellest juhtumist kuningannale teatama,” ütles 
Gemnon. «Nemone läheb pööraseks, kui ta sellest kuuleb.” 

»» Võib-olla korraldas ta selle kõik ise," oletas Tarzan, ,,ta on ju pooleldi 
hullumeelne.” 

«Ettevaatust, mu sõber!" hoiatas teda Gemnon. «Kui talle sellest ette kantakse, 
ootab meid kõiki surm. Ei, ma ei usu, et Nemone seda tegi, aga kui sa süüdistad Eroti, 
M'duzet või Tomost, nõustun ma sinuga kohe. Pean nüüd minema, aga kui ma sinu 
ärasõidu ajaks tagasi ei tule, siis ühinen teiega tingimata hiljem. Väga kahju, et meie 
rahvad on vaenurälal ja järgmisel korral 

kohtudes peame võitlema, et teineteisel pea maha lüüa.” 


»»See On meie Õnnetus ja meie valu,” vastas Valthor. 

»»Kuid see on tava,” tuletas talle meelde Gemnon. 

»»S1is ON parem, kui me iialgi ei kohtu, sest ma ei suuda sind ilmaski tappa.” 

»» Olgu nii!" hüüdis Gemnon ja tõstis käe, nagu hoiaks ta selles veiniga täidetud sarve 
ja kavatseks juua sõprade terviseks. ,, Hoidku meid jumal uue kohtumise eest!" Nende 
sõnadega pööras ta ümber ja väljus toast. 

Vaevalt jõudsid Tarzan ja Valthor hommikueinet võtta, kui tuppa tuli ülik ja teatas 
neile, et Valthori saatjaskond on ärasõiduks valmis. Noor Athne sõjamees jättis 
hüvasti ja lahkus oma sõbrast. 

Nemone korraldusel tagastati ahvinimesele tema relvad ja nüüd hakkas ta neid üle 
vaatama: kontrollis noolte teravikke ja sabasid, vibunööri ja rohust punutud lassot. 
Tuppa tuli Gemnon. Tavaliselt sõbralik ja naerusuine, oli ta praegu vihane ja tugevasti 
ärritatud. 

«Kannatasin hädavaevalt välja pooletunnise jutuajamise kuningannaga,” seletas 
Gemnon. ,,Mul veel vedas, et ta ei käskinud mind tappa. See öine tapmiskatse on teda 
marru ajanud ja ta tegi mulle hooletu teenistuse pärast peapesu. Aga mis ma pean 
tegema? Öö läbi aknalaual istuma?" 

Tarzan puhkes naerma. 

»»Olen kimbatuses ja palun mulle andeks anda, aga kuidas ma saaksin sind aidata? 
Juhus tõi mu siia ja üksnes hellitatud naise põikpäisus hoiab mind siin kinni.” 

»»Sa ära parem talle midagi sellest räägi ega luba, et keegi teine peale minu neid 
sõnu kuuleks," hoiatas teda Gemnon. 

»» Võin ise talle seda kõike öelda," naeris Tarzan. ,,Kardan, et ma ei õpi iialgi selgeks 
seda keerukat kunsti, mida diplomaatiaks kutsutakse.” 

»Ta saatis mind sulle järele ja tahan sind hoiatada, et sa käituksid ettevaatlikumalt 
isegi sel puhul, kui sa diplomaatiat ei valda. Praegu meenutab ta raevunud lõvi ja kui 
keegi teda õrritada julgeb, saab sellele kahtlemata osaks karm karistus.” 

»Mida ta minust tahab?" küsis Tarzan. ,,Ma ei taha siia majja jääda ja täita kõiki 
selle naise kapriise.” 

»Ta kutsus paljusid ülikuid ülekuulamisele, et teada saada sinu tapmiskatse kõiki 
üksikasju,” seletas Gemnon. 

Gemnon juhtis ta ametlikeks vastuvõttudeks ettenähtud suurde tuppa, kus troonil 
istuva kuninganna ette olid kogunenud ülikud. Nemone kulmud olid ninajuurel 
ähvardavalt koos, tema kaunis nägu oli tumedaks tõmbunud. Kui Tarzan ja Gemnon 
tuppa astusid, heitis ta neile pilgu, kuid ei naeratanud. Üks ülikutest läks neile vastu ja 
pani nad istuma trooni jalami juurde toolidele. 

Tarzan vaatas enda ümber ning nägi Tomost, Eroti ja Xerst-let. Erot närvitses ja 
niheles oma toolil. Ta sõrmed näperdasid kärsitult mõõga käepidet. Aeg-ajalt heitis ta 
Nemonele kõõrd-pilke, kuid kuninganna nägu jäi kiretuks, otsekui polekski ta Eroti 
märganud. 

»»Me ootasime sind," lausus kuninganna, niipea kui Tarzan oli istet võtnud. ,,Sa ei 
paista just kiirustavat meie käske täitma.” 

«Vastupidi, teie majesteet, ma järgnesin sedamaid kõrgestisündinud Gemnonile,” 
seletas Tarzan lugupidavalt. 

«Kutsusime sind selleks, et sa räägiksid kõigest, mis eile öösel sinu toas juhtus.” 

Seejärel pöördus ta enda kõrval seisva üliku poole ja sosistas talle paar sõna kõrva. 

»Alusta!" käskis kuninganna Tarzanit. 

»Mul on väga vähe öelda," vastas ahvinimene püsti tõustes. ,, Minu tuppa tuli 
inimene, et mind tappa, kuid mina tapsin tema.” 


»Kuidas ta sinu tuppa sai?" nõudis Nemone seletust. ,, Kus Gemnon oli? Võib-olla 
laskis tema selle inimese sisse?" 

»Muidugi mitte," vastas Tarzan. ,,Gemnon magas oma toas, kuna mees, kes mind 
tappa tahtis, laskus alla ülemise korruse aknast, mis asub otse minu akna kohal, ja 
sealtkaudu ta tuppa tungiski. Tal oli pikk nöör ümber keha." 

»Kuidas sa tead, et ta sind tapma tuli? Kas ta tungis sulle kallale?" 

»» Valthor, noormees Athnest, magas minu voodis, mina aga magasin põrandal. 
Inimene mind ei näinud, sest toas oli pime. Ta läks voodi juurde, kus tema arvamist 
mööda lamasin mina. Ärkasin, kui ta löögivalmis mõõgaga Valthori ees seisis. Siis 
ründasin ma teda, tapsin ta ja viskasin surnukeha aknast välja.” 

»Kas sa tead, kes see oli? Oled sa teda varem näinud?" 

»Ei, ma ei tundnud teda." 

Saali ukse juures kuuldus kära, mis sundis Nemonet silmi 

tõstma. Neli orja tõid sisse kanderaami ja asetasid selle trooni ette põrandale. 
Kanderaamil lebas sõjamehe surnukeha. 

»Kas see inimene kippus su elu kallale?" küsis Nemone. 

»Jah, see on tema," vastas Tarzan. 

Äkki pöördus Nemone Eroti poole. 

»»Oled sa kunagi seda inimest näinud?" küsis ta teravalt. 

Erot tõusis püsti. Ta oli kriitvalge ja vabises üleni. 

»Kuid teie majesteet, see on kõigest lihtne sõjamees,” väitis ta. ,,Olen teda sageli 
näinud, kuid ta läks mul meelest ära, mis on ka täiesti arusaadav: ma näen iga päev nii 
paljusid sõjamehi.” 

»Aga sina?" pöördus kuninganna tema kõrval seisva noore üliku poole. ,,Oled sa 
teda kunagi näinud?” 

Jah, väga tihti,” vastas noormees. ,,See sõjamees on palee valvest, ta teenis minu 
allüksuses.” 

»Kui kaua ta palees teenis?" küsis Nemone. 

» Umbes kuu aega, teie majesteet.” 

Ja kus ta varem teenis? Kas sa tead midagi tema endise teenistuse kohta?" 

»Taoli ühe üliku saatjaskonnas, teie majesteet," vastas noor ohvitser ebalevalt. 

»Kelle saatjaskonnas?" uuris Nemone. 

»Eroti,” vastas tunnistaja vaikselt. 

Kuninganna vaatas kaua ja uurivalt Erotile otsa. 

»»Sul on lühike mälu," lausus ta mõne minuti pärast põlastaval toonil. ,,Või on sul 
ehk saatjaskonnas nii palju sõjamehi, et sa ei suuda meenutada ühte, kes kõigest kuu 
aega ära on olnud?" 

Surnukahvatu Erot värises kogu kehast. Ta silmitses kaua surnud sõjamehe nägu, 
enne kui uuesti rääkima hakkas. 

»Nüüd tunnen ma ta ära, teie majesteet, kuid ta pole oma nägu. Surm on.ta näojooni 
moonutanud, seepärast ei tundnudki ma teda paugupealt ära.” 

»Sa valetad!" pahvatas Nemone. ,,Selles loos on minu jaoks veel palju segast. Ma ei 
tea, millist osa sina selles etendasid, aga usun kindlalt, et sinuta seal hakkama ei saa- 
dud, ja kavatsen selle selgeks teha. Mõneks ajaks pagendan su paleest, kuid sul võivad 
kaasosalised olla," ja ta vaatas tähendusrikkalt Tomosele otsa. ,,Ma toon kõik 
päevavalgele ja siis ei pääse nad lõviaugust!" 

Ta tõusis püsti ja astus troonilt maha. Kõik saalisolijad peale 

Tarzani laskusid põlvili. Ahvinimesest möödudes kuninganna seisatas ning vaatas 
kaua ja tähelepanelikult talle otsa. 

»» Ole ettevaatlik," sosistas ta, ,,sinu elu on ohus. Ma ei saa mõnda aega sinuga 
kohtuda: üks inimene vihkab sind nii, et isegi mina ei suuda sind kaitsta, kui sa uuesti 
paleesse tuled Ütle Gemnonile, et ta lahkuks paleest ja viiks sind oma isa majja. Seal 
on sul rahulikum, kuigi kaugeltki mitte täiesti turvaline. Mõne päeva pärast kõrvaldan 
ma kõik takistused, mis meid lahutavad, nüüd aga nägemiseni, Tarzan!" 

Ahvinimene kummardas ja Cathne kuninganna väljus vastuvõtusaalist. Ülikud 
tõusid püsti. Nad jätsid otsemaid maha Eroti ja kogunesid Tarzani ümber. 
Ahvinimene vaatas neid tülgastusega. 

» Tule, Gemnon," ütles ta, ,,meid ei pea siin enam miski kinni." 

Kui nad saalist väljusid, kerkis nende teele Xerstle. 

»»Kõik on valmis suureks jahiks!" hüüdis ta rõõmsalt käsi hõõrudes. ,, Arvasin juba, 
et see väsitav vastuvõtt takistab meid täna alustamast, kuid jumal tänatud, veel pole 
hilja. Lõvid ja nende ohvrid ootavad meid juba ammu metsaserval. Võtke relvad ja 
tulge, ma ootan teid väljas.” 

Gemnon kõhkles. 

»Kes veel sinuga jahile tuleb?" küsis ta. ,, Ainult sina, Tarzan ja Pindes," seletas 
Xerstle, ,, väike valitud seltskond, kes peab osa saama ilusast jahist.” ,,Me tuleme,” 
otsustas ahvinimene. 

Sõbrad naasid oma luksuskorterisse, et eesseisvaks jahiks relvi võtta. Siin hakkas 
Gemnon taas kõhklema. 

»»Ma pole kindel, et teeme targasti, kui jahist osa võtame.” 

»Miks siis?" küsis Tarzan. 

Jaht võib sinu jaoks uus lõks olla.” 

Ahvinimene kehitas nõutult õlgu. 

Jah, see on võimalik, aga ma ei pea ju kogu aeg luku taga istuma. Tahan oma 
silmaga näha suurt jahti, olen Cathnes viibimise jooksul sellest nii palju kuulnud... 
Kes see Pindes on. Ma nagu ei mäleta teda.” 

»Ta teenis palee valverühmas ohvitserina, aga kui Erot kuninganna soosikuks sai, 
pani ta oma käe alla Pindese vallandamisele. Mulle tundub, et ta peab Eroti vihkama, 
seepärast ei tasu sul minu arust teda karta.” 

»Ma ei karda üldse kedagi," kinnitas talle Tarzan. 

»» Võib-olla sul ei pruugigi seda eriti tähele panna, kuid hoia silmad ja kõrvad lahti.” 

»»Ma ei mineta kunagi valvsust. Oleksin ma seda kas või üksainus kord teinud, 
oleksin ma juba ammu surnud.” 

»Sinu enesega rahulolu saab sulle ükskord hukatuseks," porises Gemnon ärritunult. 

»Ma tajun nii hädaohtu kui ka oma piiratud võimalusi, kuid ma ei või lubada, et 
hirm võtaks minult vabaduse ja kõik elurõõmud. Näen, et hirm on teile hullem kui 
surm. Sina kardad, Erot kardab, Nemone kardab, ja te kõik olete õnnetud inimesed. 
Kui ka mina kardaksin, oleksin samuti õnnetu, ent seejuures ei tunneks ma end ikkagi 
turvaliselt. Ma eelistan olla lihtsalt ettevaatlik. Muuseas käskis Nemone sulle öelda, et 
sa viiksid mind paleest ära oma isa majja elama. Ta arvab, et palee pole minule 
piisavalt turvaline koht. Olen nüüd kindel, et see on M'duze, kes mulle jahti peab.” 

»»Mduze, Erot ja Tomos,” ütles Gemnon, ,,on ahnuse, kurjuse ja silmakirjalikkuse 
kolmik. Ma vihkan neid ega soovi oma teel kohata.” 

Palee luksuskorterisse jõudnud, andis Gemnon orjadele käsu oma ja Tarzani 
isiklikud asjad isa majja viia, kuni nad jahil on. Kui mehed välja läksid, nägid nad seal 


ootamas Xerstlet ja Pindest. Xerstle kaaslane oli umbes kolmekümneaastane mees, 
küllaltki meeldiva välimusega, kuid ilmetu näo ja tahtejõuetu pilguga. 

»»Oled sa kunagi suures jahis osalenud?" küsis ta Tarzanilt. ,,Ei, mul pole vähimatki 
aimu, mida see tähendab," vastas ahvinimene. 

»» Praegu pole mõtet seletada, mis see on, aga kui sa seda ise näed, siis saad tund 
suurt lõbu. Küllap oled sa omal maal sageli jahil käinud, eks ole?" 

»Ma pidasin jahti ainult toidu saamiseks ja vaenlastele.” 

Ja sa pole kunagi jahti pidanud oma lõbuks?" 

»Ma ei näe tapmises mingit lõbu.” 

»Hüva, täna sul tappa ei tule,” kinnitas talle Pindes, ,,lõvid teevad selle töö ise sinu 
eest ära, kuid luban sulle, et saad tunda tagaajamise rõõmsat ärevust." 

Idapoolse värava taga metsa lähedal oli suur lahtine väljak. Värava kõrval hoidis 
neli vägilase kehaehitusega orja lõa otsas 

kahte lõvi. Viies ori, kellel polnud üll midagi muud peale puu-sakatte, kükitas neist 
veidi kaugemal. 

Neli jahimeest jõudsid peatselt lõvide juurde. Xerstle seletas Tarzanile, et need 
loomad on tema jahilõvid. Silmitsenud tähelepanelikul pilgul inimesi, kes Tarzani 
oletust mööda pidid neid jahil saatma, tundis džungliisand ära eemal kükitava 
vägilasliku musta orja. See oli sama mees, keda ta oli näinud oksjoni ajal turul. Just 
sel hetkel läks tema juurde Xerstle ja nähtavasti andis talle mingisuguse käsu. Ori 
tõusis püsti ja hakkas kiiresti üle väljaku metsa poole jooksma. Kõik jälgisid tema 
tegutsemist. 

«Mispärast ta kõige ees jookseb?" küsis Tarzan. ,,Ta hirmutab ju ulukid minema.” 

Pindes pahvatas naerma: 

» Tema ise ongi uluk.” 

»Sa pead silmas...” lausus Tarzan momilt. 

»»See Ongi suur jaht,” hüüdis Xerstle, ,,kui peame jahti inimesele, kõige suuremale 
ulukile!" 

Ahvinimese silmaterad ahenesid. 

»»Ma mõistan,” ütles ta, ,.te olete kannibalid, te sööte inimliha." 

Gemnon pöördus kõrvale, et varjata muiet. ,, Aga ei!" karjusid Pindes ja Xerstle 
kooris. ,, Sugugi mitte!" «Selgitage siis, miks te temale jahti peate, kui te teda sööma ei 
hakka?" 

»Lõbu pärast,” vastas Xerstle. 

»»Oo jaa, mul läks see meelest. Aga mis siis juhtub, kui te teda kätte ei saa? Kas ta 
saab vabaks?” 

»Ei, isegi siis mitte, kui me ta uuesti kinni püüame," hüüdis Xerstle. ,, Orjad 
maksavad ränka raha ja neid me juba niisama lihtsalt minema ei lase.” 

»Räägi mulle veel midagi suurest jahist," käis Tarzan peale. ,,Ma tahan ju ka 
lõbutseda.” 

»Muidugi," vastas Xerstle. ,, Kui ohver metsani jõuab, laseme lahti lõvid ja siis algab 
sport.” 

»Kui poiss puu otsa ronib," seletas Pindes edasi, «võtame lõvid lõa otsa ja ajame ta 
keppide, kivide või odadega sealt alla, anname siis võimaluse ära joosta ja laseme 
uuesti lõvid lahti. Nad saavad ta väga kiiresti kätte. Selles seisnebki jahi peamine 
eesmärk. Jahimehele on aga kõige 

104 

olulisem seda pealt näha, sest just sellel hetkel tunneb ta kõige suuremat erutust. 
Kas sa pole siis näinud, kuidas kaks lõvi inimest lõhki rebivad?” 


Kui õnnetu metsaservale jõudis, andis Xerstle orjadele käsu hiigelsuured loomad 
lahti lasta. Järelevaatajate viimistletud liigutuste järgi võis taibata, et nad olid sellel 
spordialal kõvasti treeninud. Kuna ori metsa poole jooksis, tahtsid lõvid talle järele 
tormata ja rebisid kõigest jõust rihmu. Järelevaatajatel õnnestus vaid odade abil 
kiskjaid paigal hoida. Ja kui lõvid lõpuks lahti lasti, kihutasid nad õnnetule ohvrile 
järele. 

Kui lõvidel oli metsani jäänud pool maad, hakkasid jahimehed neile järele jooksma. 
Xerstle ja Pindes sattusid üha rohkem hasarti, palju rohkem kui jahi tingimused seda 
nõudsid. Gemnon oli vaikne ja mõtlik, Tarzan aga suhtus jahti tülgastuse ja 
igavustundega. Aga enne kui nad metsani jõudsid, tekkis Tarzanil mõte, mille 
täideviimine võis talle lõbu ja rõõmu pakkuda. 

Mets, kuhu jahimehed lõvide kannul läksid, paistis silma ebatavalise iluga. Puud 
olid väga vanad ja kandsid jälgi inimkäte hoolitsusest, hooldatud oli ka puudealune 
maapind. Siin polnud peaaegu üldse kuivanud või pehkinud puid, ainult tükati oli 
võsa. Põliste kaunitaride tüvede järgi sai Tarzanile selgeks, et kõige tõenäolisemalt on 
see mets korralikult hooldatud park. Ta palus Gemnonit seda nähtust selgitada. 
Cathne kõrgestisündinud sõjamees rääkis talle, et tema rahvas on sajandeid hoolikalt 
säilitanud metsa kullalinna ja Sõjameeste raja vahelisel maa-alal. 

Võimsaid silmuseid moodustades venisid rasked liaanid puult puule. Kõrguses, kus 
säras päike, nägi Tarzan troopiliste lillede kirevaid mustreid. Puude ladvus hullasid 
väikesed ahvid, sealt kostis imetabaste Aafrika lindude laulu. Džunglielu tavaline ja 
ainulaadne pilt täitis ahvinimese südame niisuguse vabaduseihaga, et mingiks hetkeks 
ta peaaegu unustas Gemno-ni, kelle elu sõltus siitpeale tema tegutsemisest. 

Tabanud paraja silmapilgu, jäi Tarzan jahimeestest maha ja, olles veendunud, et 
keegi tema poole ei vaata, hüppas laiaharulise puu okstele. Niipea kui jaht algas, olid 
ta tundlikud sõõrmed otsekohe tabanud õnnetu ohvri lõhna ja nüüd teadis ahv-inimene 
arvatavasti lõvidest paremini surmalemääratud mustanahalise orja põgenemissuunda. 

Puult puule hüpates laskus Tarzan allapoole, sealjuures end vähimalgi määral 
ilmutamatama, nagu oskas seda üksnes tema, džungliisand. 

Ikka tugevamaks muutus lõvidest ja jahimeestest jälitatud ohvri lõhn. Tarzan teadis, 
et viivitada ei tohi: nad olid juba üsna lähedal. Lõbus naeratus välgatas ta hallides 
silmades, kui ta kujutles, millise nördimuse tema plaani õnnestumine jahimeestes esile 
kutsub. 

Peagi silmas ta enda ees jälitajate eest põgenevat mustanahalist. Neeger laskis sörki 
ja vahtis ühtelugu tagasi. Ta oli gal-la rahvusest ja kujutas endast ürginimese oivalist 
eksemplari. Pikk ja lihaseline, rühkis ta edasi. Tundus, et selles lootusetus mängus 
lootis ta üksnes endale. Ja polnud ka midagi imestada: mängus oli elu. Tema 
liigutustes polnud tunda ei hirmu ega paanikat ja tema ilme väljendas vankumatut 
otsustavust alistuda paratamatusele alles siis, kui pääsemiseks ei saa enam midagi ette 
võtta. 

Tarzan asus nüüd otse mustanahalise hiiglase kohal. 

»Roni puu otsa,” kõnetas ahvinimene teda mehele tuttavas keeles. ” 

Põgenik vaatas üles, kuid seisma ei jäänud. ,,Kes sa oled?" küsis ta. 

»Sinu peremehe vaenlane, kes aitab sind põgeneda," vastas ahvinimene. 

»Mul pole väljavaadet põgeneda. Kui ma puu otsa ronin, loobivad nad mind 
kividega alla." ,,Teen nii, et nad ei leia sind üles.” 

»Miks sa mind aidata tahad?" küsis galla, kuid jäi nüüd seisma ja vaatas uuesti üles, 
püüdes leida tema emakeeles rääkivat inimest, mis kahtlemata temasse julgust 
sisendas. 


Ütlesin sulle, et olen sinu peremehe vaenlane.” 

Nüüd nägi mustanahaline enda kohal hiiglase pruuniks põlenud kogu. 

»»Sa oled valge mees!" hüüdis ta. ,,Sa petad mind. Miks tahab valge mees mind 
päästa?" 

»Lee ruttu,” hüüatas Tarzan, ,,muidu on liiga hilja ja siis ei saa sind enam keegi 
aidata!" 

Aafriklane kõhkles vaid hetke. Hüppas siis üles, haaras pikast oksast kinni ja ronis 
puu otsa, kuhu oli juba laskunud Tarzan. 

106 

»» Peagi jõuavad nad siia ja hakkavad meid mõlemaid kividega pilduma,” ütles ori. 
Tema hääles polnud ei lootust ega hirmu, oli üksnes täielik ükskõiksus. 


XV peatükk 


Tarzan kandis itta galla suguharust orja, kellele Xerstle jahti pidas. Esialgu vaidles 
mustanahaline mees vastu, aga sedamööda kuidas jahilõvide möirgamine valjenes, 
andis ta alla ja usaldas end täielikult selle kätesse, kes tundus talle kahest pahest 
väiksemana. 

Kui nad olid selja taha jätnud juba terve miili, otsustas Tarzan maapinnale laskuda. 
»Kui lõvid peaksid nüüd su jälje üles võtma," ütles ahvinimene, ,. juhtub see juba 
pärast seda, kui sa oled mägedesse jõudnud ja seal ohutu paiga leidnud. Aga ära aega 

raiska! Jookse!" 

Mustanahaline mees laskus põlvili ja haaras oma päästja käest kinni. 

»»Mu nimi on Hafim," ütles ta. ,, Kui on vaja, suren ma sinu eest. Kes sa oled?" 

»Olen Ahvide Tarzan. Aga nüüd jookse, ära raiska asjatult 

aega." 

»Täida veel üks palve," anus Hafim. «Missugune?" 

»Mul on vend. Needsamad inimesed, kes minu vangi võtsid, vangistasid ka tema. 
Nüüd on ta ori, töötab Cathnest lõuna pool kullakaevanduses. Tema nimi on Niaka. 
Kui sa kunagi kullakaevandusse satud, ütle talle, et Hafim põgenes. See rõõmustab 
teda ja võib-olla proovib ta isegi sealt põgeneda." 

»Ma ütlen talle. Aga nüüd jookse.” 

Aafriklane kadus džungli puuhiiglaste tüvede vahele, Tarzan aga hüppas uuesti puu 
otsa ja kihutas jahimeestele vastu. Nende kohale jõudnud, laskus ta maapinnale ja 
lähenes neile selja tagant, justkui oleks ta just praegu seltskonnale järele jõudnud. 
Jahimehed seisid just selle koha juures, kus Hafim oli puu otsa roninud. 

»»Kus sa olid?" küsis Xerstle. ,, Me arvasime, et eksisid ära." 

»Jäin teist pisut maha," vastas ahvinimene. ,,Aga kus siis 

mustanahaline on? Arvasin, et olete temaga selleks ajaks juba arved õiendanud.” 

»Me ei saa ühest asjast aru," lausus Xerstle mõtlikult. ,,On täiesti selge, et siin ronis 
ta puu otsa, set lõvid jälitasid teda just selle puuni. Nad seisid seal kohal ja vahtisid 
üles, kuid ei lõri-senud, nagu nad teevad harilikult siis, kui inimest näevad. Siis 
võtsime nad lõa otsa ja saatsime ühe valvuri puu otsa vaatama, kuid ta ei leidnud seal 
põgenikust ainsatki märki.” 

»Siin peitub mingisugune saladus!" hüüdis Pindes. 

Jah, tõepoolest," möönis Tarzan, ,,vähemasti nendele, kes saladust ei tea.” 

»Kes seda siis teab?" küsis Xerstle kahtlustavalt. 

»Kui pole kedagi teist, siis teab seda must ori, kes teie eest plehku pani." 


»Ta ei pannud minu eest plehku," plahvatas Xerstle. ,, Ainus asi, mis tal korda läks, 
on vaid jahti pikendada ja tõsta selle vastu huvi." 

»»Veame kihla," ütles ahvinimene. ,,Ma ei usu, et su lõvid enne pimedat põgeniku 
jälje üles võtavad ja kätte saavad.” 

»» Vean kihla tuhande drahmi peale, et nad ta kinni võtavad!" hüüdis Xerstle. 

»Minul kui võõramaalasel pole tuhandet drahmi," teatas Tarzan, ,,aga võib-olla 
pakub Gemnon sinust rohkem.” 

Ta pööras pea Gemnoni poole, et Xerstle ja Pindes ei näeks, ning pilgutas silma. 

» Tehtud!" hüüdis Gemnon Xerstlele otsa vaadates. 

»Ma vaid nõuan, et mulle antaks õigus korraldada jahti nii, nagu ma seda tahan,” 
ütles viimane. 

»Muidugi," nõustus Gemnon ja sedamaid pöördus Xerstle Pindesi poole ning 
pilgutas talle silma. 

«Siis me läheme lahku," teatas Xerstle, ,,aga et Tarzan ja sina vedasite kahekesi 
minuga kihla, peab üks minu juurde jääma ja teine minema Pindesiga, et veenduda 
ausas ja kõigi reeglite kohaselt peetavas jahis.” 

»-Olen nõus," ütles Tarzan. 

»Aga mina vastutan Tarzani turvalisuse eest kuninganna ees," väitis Gemnon, ,,ja 
ma ei taha, et ta kas või lühikeseks ajaks minu juurest lahkuks.” 

»Luban sulle, et ma ei põgene," kinnitas ahvinimene. 

»Ma ei pidanud silmas üksnes seda." selgitas Gemnon. 

»Kui sa minu turvalisuse pärast muretsed, siis teed seda ilmaaegu, usu mind,” lisas 
Tarzan. 

»»Olgu pealegi, aeg on minna," käis Xerstle peale. ,,Mina hakkan jahti pidama 
Gemnoniga, Pindes aga Tarzaniga. Meie võ-' tarne ühe ja teie teise lõvi.” 

Paar minutit hiljem läks kumbki grupp oma teed mööda: Xerstle ja Gemnon 
edelasse, Tarzan ja Pindes itta. Viimased olid stardipaigast eemaldunud kõigest 
paarsada jardi, kui Pindes pani ette lahku minna, et metsa hoolikamalt läbi kammida. 

»Ssina mine otse itta," ütles ta Tarzariile, ,,valvurid viivad lõvi kirde suunas, mina 
aga suundun põhja. Kui keegi meist põgeniku jälje leiab, las ta siis hõikab, et teised 
sellesse paika oskaksid tulla. Kui me tunni jooksul põgenikku ei leia, läheme kõik 
koos mägedesse." 

Ahvinimene noogutas nõusoleku märgiks pead ning hakkas minema kästud suunas 
ja kadus peagi silmist. Valvurid ja Pindes ei liikunud aga sammugi, sest Pindes käskis 
lõvi hoidvail orjadel paigale jääda. 

Tarzan läks itta. Ta teadis, et ei leia neegrit ega otsinudki teda. Džungel äratas temas 
meeldivaid tundeid, kuid mitte niivõrd, et unustada kõik muu. Tema ebatavaliselt 
arenenud ja metsiku eluga kohanenud meeled olid alati valvel. Paari minuti pärast 
kuulis ta selja taga kahinat ja üle õla vaadates ei imestanud sugugi selle üle, mida ta 
nägi. Tema jälgi mööda jooksis lõvi, kes oli Cathne jahilõvi rakendis. See oli üks 
Xerstlele kuuluvatest lõvidest ja just see, kelle Pindes oli endaga võtnud. 

Silmapilk taipas ahvinimene kibedat tõde ja tema terashallides silmades süttis 
tuluke. Kuid seda ei süüdanud raev või hirm, tema silmad väljendasid põlgust ja 
tülgastust ning lõppude lõpuks välgatas neis ürginimese metsik naeratus. Mõistes, et 
ta on ohvri üles leidnud, lõvi möiratas. Seda kuulis ka Pindes ja puhkes rahulolevalt 
naerma. 

»Tulge nüüd,” ütles ta järelevaatajatele, ,,me ei tohi liiga kiiresti jäänuste juurde 
minna, sest neid pole kuigi meeldiv vaadata.” 

Ja nad hakkasid itta minema. 


Jahilõvi möirgamist kuulsid ka Gemnon ja Xerstle, kes olid märksa kaugemale 
jõudnud. 

»Nad leidsid jälje,” ütles Gemnon seisma jäädes. ,,Peame nende juurde minema.” 

»Vara veel,” väitis Xerstle, «ilmselt on see vale jälg. See lõvi võtab jälge üsna 
kehvasti, ta pole nii hästi välja õpetatud kui meie oma. Ootame, kuni jahimehed ise 
meid kutsuvad.” 

Kuid Gemnoni valdas ähmane rahutus. 

Tarzan seisis liikumatult paigal ja ootas lõvi. Ta võis puu otsa hüpata ja vabalt ära 
minna, kuid ülemeelikuse tuhin sundis teda jääma. Ahvinimene vihkas reetmist ja 
talle pakkus lõbu sellele vastu astuda. Tal oli käes Cathne sõjamehe oda ja oma 
jahinuga, vibu ja nooled oli ta koju jätnud. 

Lõvi tuli lähemale, ta tundus natuke murelik olevat. Võibolla ta ei mõistnud, miks 
ohver seisab ja ootab teda selle asemel, et ära joosta. Lõvi saba peksles ähvardavalt 
rohus, silmad hiilgasid raevukalt. 

Tarzan ootas. Parem käsi hoidis tugevat oda, vasak isalt päritud jahinuga. Vilunud 
silmaga vahemaad mõõtnud ja oodanud, kuni lõvi suurt kiirust arendades rünnakule 
asus, heitis ta käe tagasi ja saatis tohutu jõuga teele raske sõjariista. 

Oda tungis sügavale vasaku abaluu alla looma südamesse, kuid pidurdas tema 
rünnakut vaid silmapilguks. Raevunud kiskja tõusis otse ahvinimese ees 
tagajalgadele, määratu suured pikkade teravate küüntega käpad püüdsid temast kinni 
kahmata ja vahtu pritsivate lõugade poole tõmmata, kuid kiirelt nagu välk Ara 
kallutas Tarzan end kõrvale ja hüppas hoogsalt ettepoole. Ühe hetkega oli ta lõvi taga, 
siis aga hüppas väledasti talle selga. Kohutavalt möirates hakkas kiskja ringiratast 
tiirlema, otsides päevitunud keha, et sellesse võimsaid kihvu puurida ja see küüntega 
puruks rebida. Ta viskles küll ühele, küll teisele poole, ei suutnud aga heita seljast 
hirmuäratavat olendit, kes vaheda teraga väsimatult tema verdjooksvasse südamesse 
lööke ladus. 

Lõvi elujõud ja vägevus on imekspandavad, kuid isegi see võimas looduse kätetöö 
ei suutnud enam vastu panna surmahoopidele, mida jagas tema vaenlane. Peagi 
hakkas lõvi vaaru-ma ja vajus raskelt metsa rohelisele vaibale. Katkendliku möi- 
ratusega heitis ta hinge. Ahvinimene kargas otsemaid püsti. Ühe jala võidetud lõvi 
korjusele asetanud, heitis Ahvide Tarzan pea selga ja Cathne metsa tiheda 
lehestikukatuse poole tõusis ant-ropoidi kõrvulukustav võiduhüüd. 

Kui džunglit vapustanud üleloomulik kisa oli metsalagendikul vaibunud, vaatasid 
Pindes ja kaks järelevaatajat 

küsivalt üksteisele otsa ning nende käed kähmasid tahtmatult mõõga järele. 

»Suur Thoos! Mis see oli?" küsis üks ori kartlikult ringi vaadates. 

«Vannun suure Thoosi nimel, et ma pole eales sellist häält kuulnud," vastas teine, 
silmad hirmu täis. 

Otsekui neid äkitselt vallanud hirmust kangestunud, vahtisid kõik sinnapoole, kust 
ähvardav hääl oli tulnud. 

» Vait olla!" käratas Pindes. ,,Või tahate, et see koletis meile märkamatult ligi hiiliks, 
kuni te tühja loba ajate?" 

»»Mis see oli, isand?" küsis üks sosinal. 

»»See võis olla võõramaalase surmaeelne kisa," oletas Pindes soovitavat tegelikkuse 
pähe pakkudes. 

»See hääl sarnaneb küll väga vähe surmaeelsega," vastas must ori. ,,Pigem oli see 
vägevuse ja võidurõõmu kui jõuetuse ja lüüasaamise Väljendus.” 


»Pea suu, napakas!" röögatas Pindes. 

Ka Gemnon ja Xerstle kuulsid Tarzani hüüdu. 

»Mis see oli?" uudistas Xerstle. 

Gemnon raputas pead. 

»Ma ei tea, kuid kõige parem on sinna minna ja selgeks teha. Mulle sellised hääled 
ei meeldi.” Xerstle muutus rahutuks. 

»Küllap see on vaid tühiasi, kõige tõenäolisemalt tugev tuul. Jätkame parem jahti.” 

»»See pole tuul,” vaidles Gemnon vastu. ,,Pean selgusele jõudma, mis see oli, sest 
kannan võõramaalase turvalisuse eest vastutust. Pealegi meeldib ta mulle.” 

Oo, mulle meeldib ta samuti!" hüüdis Xerstle tuliselt. «Temaga ei saa midagi 
juhtuda, seal on ju Pindes.” 

»Seda ma just arvangi," tähendas Gemnon. 

»Et temaga midagi ei juhtu?" 

»Et temaga on Pindes!" 

Xerstle heitis talle põgusa kahtlustava pilgu ja käskis peanoogutusega 
järelevaatajaid koos lõviga järgneda Gemnonile, kes juba hakkaski minema selle koha 
poole, kus jahimehed olid gruppidesse jagunenud. 

Suutmata vastu panna uudishimule, mis hirmust oli võitu saanud, hakkas Pindes 
samal ajal Tarzanile järele minema. Ta ei läbenud teada saada, mis temaga juhtus, 
samuti aga ka 

111 

selgusele jõuda, kellele kuulus see saladuslik hüüd, mis oli kolme mehe südame 
täitnud harda värinaga. Talle järgnes kaks orja, igal sammul ümberringi vahtides ja 
hoolikalt iga põõsast uurides. 

Nad polnud veel kuigi kaugele läinud, kui grupi eesotsas liikuv Pindes järsku peatus 
ja peaga ettepoole viipas. 

»»Mis see on?” küsis ta närviliselt. 

Järelevaatajad astusid paar sammu edasi. 

»»Vannun Thoosi laka nimel!" kriiskas üks neist. ,,See on ju meie lõvi!" 

Nüüd läksid nad edasi veelgi aeglasemalt, lähenedes lõvi korjusele, ja vahtisid 
seejuures vahetpidamata ümberringi. ,,Ta on surnud!" hüüatas Pindes. 

Kolm meest kummardusid tapetud lõvi kohale ja, keeranud selle teisele küljele, 
uurisid tähelepanelikult haavu. 

»Ta on mõõgaga surnuks torgatud,” ütles üks järelevaatajaist. 

»Galla suguharust pärit orjal polnud sõjariista kaasas," lausus Pindes mõtlikult. 

«Võõramaalane kannab nuga," meenutas järelevaataja. 

»Kes iganes lõvi tappis, pidi ta temaga käsitsi võitlema," kuulutas Pindes valjult. 

«Tähendab, ta peab lebama kusagil lähedal kas surnult või haavatult.” 

«Otsige teda!" käsutas Pindes. 

«Sel päeval, kui ta Phobegi tribüünile virutas, oleks ta tema paljaste kätega tappa 
võinud," tuletas ori ülikule meelde. ,,Ta kandis teda väljasirutatud kätel nagu last, see 
aga kõneleb tema tohutust jõust.” 

«Kuid mis on sellel pistmist praeguse asjaga?" küsis Pindes ärritatult. 

»Ma ei tea, isand, ma ainult mõtlesin sellele." 

»Ma pole käskinud sul mõelda,” karjus nördinud Pindes. ,,Ma käskisin sul otsida 
inimest, kes tappis lõvi. Arvatavasti on ta siin kusagil lähedal hinge vaakumas.” 

Kuni nad seda tundmatut otsisid, liginesid tragöödiapaigale Xerstle ja Gemnon. 
Noor ülik tundis suurt rahutust oma hoolealuse käekäigu pärast. Ta ei uskunud 
Xerstlet ega Pindest ja hakkas nüüd kahtlustama, et tema ja Tarzan lahutati nimme tei- 


neteisest. Praegu järgnes ta väikese vahemaa tagant Xerstlele, kuna ees liikusid orjad 
lõviga. Äkki tundis ta kellegi rasket kätt 

oma Õlale laskuvat. Gemnon pööras järsku ümber: tema ees seisis lõbusalt naeratav 
Tarzan. 

»Kust sa siia said?" küsis Gemnon. 

»»Me läksime Pindesega lahku, et gallat kiiremini tabada," seletas ahvinimene. Sel 
ajal vaatas Xerstle Gemnoni häält kuuldes tagasi ja... nägi Tarzanit. 

»Kas sa seda kohutavat häält kuulsid?" küsis Xerstle. «Arvasime, et võib-olla sai 
keegi teist haavata ja ruttasime vaatama, mis juhtus.” 

»Kas siis keegi kisendas?" küsis Tarzan süütu ilmega. ,,Ehk oli see Pindes, sest mina 
olen terve.” 

Varsti pärast seda, kui Tarzan nendega ühinenud oli, sattusid Xerstle ja Gemnon 
lagendikule, kus Pindes kahe orjaga läheduses asuvaid põõsaid hoolikalt läbi otsis. 
Niipea kui Pindes nägi Tarzanit, läksid ta silmad üllatusest suureks, ta ise aga kah- 
vatas märgatavalt. 

»Mis juhtus?" küsis Xerstle. ,, Mida te otsite? Kus lõvi on?" 

»Lõvi on surnud," selgitas Pindes. ,,Keegi pussitas ta surnuks." Ta ei vaadanud 
Tarzanile otsa, sest tema südamesse puges hirm. ,, Otsisime inimest, kes seda tegi, 
sest arvasime, et ta on raskesti haavatud või surnud." 

»Kas te leidsite ta?" küsis Tarzan. 

>.” 

»Kas ma tohin aidata teil otsida? Oleks hea, kui sina, Pindes, tuleksid minuga koos 
otsima!" pakkus ahvinimene. 

Tundus, et Pindes ahmis liiga palju õhku sisse, sest hakkas läkastama. 

»Ei!" hüüatas ta, olles erutusest jagu saanud. ,, Sellest pole kasu: me vaatasime selle 
koha ümber metsa hoolega läbi ega leidnud tilkagi verd, mis tunnistaks, et ta on 
haavatud.” 

»Kas põgenenu jälgi ei leidnud?" küsis Xerstle. 

»Mitte ühtegi,” vastas Pindes. ,,Ta laskis jalga ja me peame linna tagasi minema. 
Mulle aitab tänasest jahist.” 

Xerstle tuju oli sant: lähenes õhtu, põgenik jäigi leidmata ja pealegi oli ta ilma 
jäänud ka lõvist. Jahi jätkamiseks polnud enam kaalukaid põhjusi ja südant kõvaks 
tehes andis ta järele. 

Ja seda siis nimetataksegi suureks jahiks?" ütles Tarzan lõpuks. ,, Võib-olla 
polnudki see kuigi erutav, kuid mulle pakkus suurt lõbu. Gemnon on muide vist ainus, 
kes sellest kasu lõikas: ta võitis tuhat drahmi.” 

Xerstle surus tusaselt hambad kokku ja sammus mormilt linna poole. Kui nad uuesti 
lahku läksid, seekord juba Gemnoni kodu juures, astus Tarzan Xerstle juurde ja 
sosistas talle kõrva; 

»» Anna Erotile edasi minu parimad soovid ja ütle, et järgmisel korral veab meil 
paremini." 


XVI peatükk 


Tarzan ja Gemnon õhtustasid koos noore üliku vanematega perekonnavilla 
ruumikas söögitoas, kui ootamatult avanes uks ja orjast teener sisse astus. Ta teatas 
valjul häälel, et siia oli ilmunud Doria isa Thudose majast käskjalg, kes tahab noorele 
isandale midagi üpris tähtsat edasi öelda. 


»»10O ta siia,” käskis noor aukandja ja paari minuti pärast ilmus söögituppa 
pikakasvuline neeger. 

»»Ah see oled sina, Gemba!" hüüdis Gemnon rõõmsalt. ,,Kas sa tõid mulle sõnumi?" 

Jah, isand,” vastas ori, ,,aga see on väga salajane.” 

»» Võid rääkida julgesti, Gemba, siin pole võõraid inimesi," sõnas Gemnon. ,.Milles 
asi?" 

»»Thudose tütar Doria saatis mind sulle ütlema, mu isand, et Erotil õnnestus 
kavalusega täna tema isa majja pääseda ja temaga rääkida. See, mis ta Doriale ütles, 
on täielik jama, kuid tähtis on see, et ta tütarlast nägi.” 

»» Neetud šaakal!" hüüatas Gemnoni isa. 

Gemnon kahvatas. 

»Kas see on kõik?" küsis ta. 

»»see on kõik, isand," vastas Gemba. 

Gemnon võttis oma kukrust kuldkee ja andis orjale. 

»» Anna see kee tema perenaisele tagasi ja ütle talle, et tulen homme hommikul tema 
isaga nõu pidama.” 

Niipea kui ori oli ruumist väljunud, vaatas Gemnon ahastades isale otsa. 

»Mida ma peaksin tegema?" küsis ta. ,, Mida võib teha Thu-dos? Kes saab üldse 
midagi teha? Oleme abitud.” 

»Ehk saan mina sind aidata," pakkus Tarzan oma teeneid. ,,Ma pole vististi 
kuninganna usaldust veel kaotanud ja olen valmis seda kasutama, et sulle appi tulla.” 

Gemnoni silmi ilmus uus lootus. 

»Kui sa vaid suudad!" hüüdis ta. , Ta võtab sind kuulda. Usun, et ainult sina üksi 
saad Doriat päästa, aga pea meeles, et kuninganna ei tohi teda näha. Kui see juhtub, ei 
päästa teda miski, ta kas tehakse vigaseks või tapetakse.” 

Järgmisel hommikul vara tuli orjast käskjalg ja tõi Tarzanile käsu südapäeval 
kuningannat külastada. Gemnon pidi tugevdatud sõjameestesalgaga Tarzanit saatma, 
sest kuninganna kartis, et tema uut soosikut üritatakse tappa. 

«Arvatavasti on need väga mõjuvõimsad jõud, kes ei karda Nemone tahtmisele 
vastu seista,” oletas GGemnoni isa. 

»Cathnes on selleks võimeline ainult üks inimene," vastas Gemnon. 

Vanur noogutas pead. 

»»See igavene nõiamoor! Et Thoos ta maha murraks! Milline teotus, et Cathnet 
valitseb orjatar!" 

»Kord märkasin ma Nemone pilku. Näis, et kuninganna oli valmis teda hävitama," 
ütles Tarzan. 

»Nii see on, kuid ta ei söanda eales seda teha," lausus Gemnoni isa. ,,Vana nõid ja 
Tomos on talle mingil moel ohtlikud, seepärast ei saa ta tappa üht ega teist, ehkki olen 
kindel, et ta vihkab mõlemat. Juhtub harva, et Nemone laseb elada sellel, keda ta 
vihkab." 

»» Oletan, et nad teavad tema sündimise saladust, aga kui see saladus avalikuks tuleb, 
muutub kuninganna eikellekski," selgitas Gemnon. ,,Kuid lahutagem pisut meelt, 
hommik kuulub meile, sest ma ei taha Thudost külastada enne, kui sa oled Nemonega 
rääkinud.” 

»Tahaksin Cathne kullakaevandusi vaadata," soovis Tarzan. ,,Kas meil jätkub 
aega?" 

»Muidugi,"” vastas Gemnon. ,,Tõusva Päikese kaevandus asub siinsamas lähedal ja 
kui sa sinna kauemaks ei jää, ei võta meie matk kuigi palju aega.” 


Teel Cathnest lähima kaevanduseni näitas Gemnon farmi, kus kasvatati Cathne sõja- 
ja jahilõvisid, kuid sisse nad ei astunud, ja juba paari minuti pärast jätkasid retke 
mööda siledaks sõidetud mägiteed Tõusva Päikese kullakaevanduse poole. 

Nagu Gemnon oli hoiatanud, ei näinud Tarzan siin midagi põnevat. Lahtises 
kaevanduses oli kullasoon lausa maapinnal ja nii rikkalik, et kõigest mõned 
rohmakate kangide ja kirkadega töötavad orjad varustasid Cathne riigikassat suurel 
hulgal 

väärismetalliga. Kuid Tarzanit ei tõmmanud kaevandus ega kuld. Ta oli Hafimile 
lubanud vennale sõnumi viia ja ainult selle pärast palunudki Gemnonit talle 
kullakaevandust näidata. 

Ta kõndis töötavate orjade keskel näoga, et uurib tähelepanelikult kaevandust. 
Viimaks õnnestus tal Gemnonist ja orje valvavatest sõjameestest küllaltki kaugele 
minna. 

»Kes teist on Niaka?" küsis ta galla keeles, alandades häält sosinani. 

Mustanahaline ori silmitses teda hämmastunult, ent Tarzani hoiatavat liigutust nähes 
langetas taas pea ja vastas tasa: 

»Näe, seal see suur ori minust paremal ongi Niaka. Ta on meil vanem, näed, ta ei 
tööta.” 

Tarzan ligines Niakale ja, tema kõrvale jõudnud, kummardus, justkui oleks teda 
väga huvitanud otse jalge ees asuv kullasoon. 

»Kuula,” sosistas Tarzan, ,.tahan sulle edasi anda sõnumi vend Hafimilt, kuid ära 
kellelegi räägi, et ma sinuga juttu ajasin. Sinu vend Hafim on Cathnest põgenenud.” 

»Mismoodi?" pahvatas Niaka. 

Tarzan jutustas talle lühidalt džunglis korraldatud suurest jahist. 

»Tähendab, sina päästsid ta?" küsis ori. Ahvinimene noogutas. 

»»Olen ainult õnnetu ori,” ütles Niaka, ,,sina aga vägev ülik — ma ei kahtle selles. 
Ma ei suuda sulle iialgi selle eest tasuda. Aga kui sa millalgi vajad teenet, mida võib 
osutada Niaka, siis ütle ainult ja ma annan oma elu, et sind aidata. Elan selles väikeses 
hurtsikus oma naisega. Kui tahad mind näha, leiad mu alati siit.” 

»Ma ei palu tasu tehtu eest," vastas Tarzan, ,.kuid jätan meelde, kus sa elad — keegi 
ei tea, mis meid tulevikus ootab." 

Ahvinimene jättis Niaka maha ja ühines Gemnoniga. Peagi lõpetasid nad ülevaatuse 
ja suundusid tagasi linna. 

Samal ajal lõpetas Nemone kuningapalees hommikust tualetti. Ootamatult astus 
sisse vana Tomos ja laskus kuninganna ette põlvili. 

»Mis juhtus?" küsis Nemone nõudlikult. ,,On see tõesti nii edasilükkamatu asi, et 
pean tualetitegemise pooleli jätma?" 

»Jah, teie majesteet,” vastas nõunik, ,,palun teid orjad minema saata. See, mida ma 
teile öelda tahan, on määratud ainuüksi teile." 

Neli neegritüdrukut tegid Nemonele maniküüri ja pediküüri. Valge orjatar kammis 
ta juukseid. Orjatarid oma luksuskorterist ära saatnud, pööras kuninganna näo 
nõuniku poole ja küsis: 

Hüva, milles on siis asi?" 

» Teie majesteet kahtleb juba ammugi Thudose truuduses,"” meenutas talle Tomos. ,, 
Trooni huvides ning teie heaolu ja turvalisuse pärast jälgin ma pidevalt selle vägeva 
vaenlase tegevust. Innustatuna armastusest ja ustavusest teie vastu hankis minu kõige 
ausam ja kindlam agent ning liitlane Erot huvitavaid andmeid, mida ma tahaksin teile 
tutvustada.” 


Nemone põrutas läbematult sandaali vastu mosaiikpõrandat. 

»» Lõpeta kiiremini see sissejuhatus ja räägi seda, mida öelda tahtsid," käskis ta 
järsult, sest ta ei sallinud Tomost ega püüdnudki seda varjata. 

»» Lühidalt on lugu järgmine. Gemnon koos Thudosega haub teie vastu salanõu, 
lootes kindla peale, et saab tasuks Thudoselt tema kauni tütre endale naiseks.” 

»Nurjatu plika!" karjus Nemone. ,,Kes ütles, et ta on kaunis?” 

»Erot ütles mulle, et Gemnon ja Thudos peavad teda maailma kõige ilusamaks 
naiseks,” vastas Tomos. 

»Uskumatu! Kas siis Erot nägi teda?" 

Jah, teie majesteet, ta nägi teda.” 

»Mida räägib Erot?" 

»Ta on tõepoolest väga kaunis," vastas nõunik. ,,Mõni mõtleb sedasama,” lisas ta. 
»»Kes nimelt?" 

»See, kes teie vastu salanõusse kaasa tõmmati." 

»Keda sa silmas pead? Noh, räägi! Ma tean su räpaseid mõtteid. Sa ainult sellest 
mõtledki, kuidas mulle haiget teha.” 

» Teie majesteet, te mõtlete minust halvasti!" hüüdis Tomos. ,,Minu mõtted on 
suunatud ainult sellele, et oma armastatud kuningannat õnnelikuks teha/' 

»Sinu sõnad on täis jälestusväärset valet,” muigas kuninganna põlglikult. ,,Kuid 
räägi asjast, mul pole aega sinu loba kuulata.” 

»Ma lihtsalt kardan nimetada selle inimese nime, sest see haavab sügavalt teie 
majesteeti,” ütles Tomos irvitades. ,, Aga kui te nõuate, siis palun väga: see on 
võõramaalane, keda hüütakse Tarzaniks." 

Nemone ajas end sirgu. 

»Mis räpast laimu sa M'duzega kokku oled luuletanud?" küsis ta järsult. 

»»See pole laim, teie majesteet. Möödunud ööl väga hilja nägid mu inimesed, kuidas 
Tarzan ja Gemnon väljusid Thudose majast. Peitnud end puude varju, jälgis Erot neid. 
Ta nägi, kuidas nad sisse läksid ja pärast pikemat sealviibimist jälle välja tulid. Erot 
ütles, et nad tülitsesid Doria pärast, ja arvab, et Gemnon tahab Tarzanit 
armukadedusest tappa.” 

Nemone kuulas Tomost vaikides, üksnes tema nägu kahvatas ja venis pikaks 
mahasurutud raevust. 

»»Keegi peab surema," sõnas kuninganna vaevukuuldavalt. ,, Mine!" 

Saavutatud tulemusega rahul olles hakkas Tomos kuninganna sõnade üle järele 
mõtlema. Polnud selge, kes peab surema. Ehkki võis arvata, et Nemone pidas silmas 
Tarzanit — mis langes kokku ka Tomose sooviga —, võis kuninganna silmas pidada 
hoopis kedagi teist. 

Oli juba peaaegu südapäev, kui Tarzan ja Gemnon linna jõudsid. Sõjameeste salga 
kaitse all läksid nad paleesse, kus Tarzan sedamaid kuninganna juurde viidi. 

»Kus sa praegu olid?" küsis Nemone ähvardavalt. 

Tarzan silmitses teda imestunult ja muigas siis. 

»Ma vaatasin Tõusva Päikese kaevandust." 

Ja kus sa olid möödunud ööl?" 

»»Gemnoni kodus." 

»»Sa olid Doriaga?”" 

»Ei,” vastas Tarzan, ,,seal käisin ma ülemöödunud ööl." 

Tarzanit hämmastas temale esitatud süüdistus ja see, et Nemone kõike teab, kuid ta 
ei unustanud end ega näidanud Nemonele oma üllatust. Nüüd ei muretsenud ta enam 
enda, vaid Doria ja Gemnoni pärast, kaalutledes, kuidas neid kaitsta. Ilmselt Nemone 


juba teadis tema külaskäigust Thudose majja: vaenlased olid sellest kuningannale 
teada andnud. Seepärast polnud mõtet tagasi ajada, see oleks Nemone kahtlusi üksnes 
suurendanud. Ja tõepoolest, kuninganna võttis Tarzani avameelse vastuse küllaltki 
rahulikult vastu. 

«Mispärast sa Thudose majja läksid?" küsis ta. 

» Tead sa, Gemnon kardab, et ma lasen jalga või et minuga juhtub midagi. Seepärast 
võtab ta mind kaasa igale poole, kuhu ise läheb. Talle on see väga koormav, Nemone, 
ja seetõttu olen 

sunnitud paluma, et sa määraksid kas või mõneks ajaks uue inimese, kes mind 
valvama hakkab.” 

»Räägime sellest pärastpoole," vastas kuninganna. ,, Nüüd aga ütle, miks Gemnon 
Thudose majja läks.” 

Ahvinimene muigas. 

»Kas tõesti võib naine nii rumalat küsimust esitada!" hüüdis ta. ,, Gemnon armastab 
Doriat. Arvasin, et terve Cathne teab seda, pealegi kui ta ise püüab sellest rääkida 
kõigile oma sõpradele.” 

»»Oled sa kindel, et just tema armastab Doriat, aga mitte sina?” 

Tarzan vaatas teda ilmse halvakspanuga. »Ära räägi lollusi, Nemone," ütles ta. 
»»Mulle ei meeldi rumalad naised." 

Cathne kuninganna jahmus. Kogu oma elu jooksul polnud kordagi juhtunud, et 
keegi oleks rääkinud temaga sellisel toonil ja selliste sõnadega. Mõneks ajaks kaotas 
ta isegi kõnevõime, kuid samal hetkel sähvatas äkiline valgus: see, mis viimastel 
tundidel oli teda piinanud ning tema aju kahtluste ja kiivusega vaevanud, see polnud 
tõsi! Tarzan ei armastanud Doriat! Paraku pidi ta endale tunnistama, et Tarzani 
ükskõiksus tema ja ta viha vastu panid Nemonet seda noort metslast veelgi rohkem 
austama ja ihaldama. Nemone polnud kunagi enne kohanud meest, kel olnuks selline 
võim tema üle. Ja siin ta seisab päris lähedal, aga veider küll, ei paistagi mõtlevat oma 
arusaamatut võimu kasutada. 

Nemone sai oma rahu tagasi ja hakkas uuesti rääkima: 

»» Mulle öeldi, et sa armastad Doriat, aga ma ei usu seda. Kas ta on ilus? Kuulsin, et 
temast kõneldakse kui Cathne kõige ilusamast naisest.” 

»» Võimalik, et Gemnon niimoodi arvabki," vastas Tarzan naerdes, ,,aga sa ju tead, 
mida armastus noortega teeb.” 

Ja mida sina temast arvad?" küsis kuninganna. 

Tarzan väristas õlgu. 

»Ta näeb välja üsna kena." 

»Kas ta siis polegi samasugune kaunitar nagu Nemone?” taotles kuninganna oma 
eesmärki. 

»Kas suudab tähevalgus varjutada päikesesära?" 

See vastus oli Nemonele meeltmööda. Ta tõusis ja astus Tarzani juurde. 

119 

»»Sa pead mind ilusaks?" küsis ta pehme, maheda häälega. 

»»Oled hunnitu, Nemone!” tunnistas hiiglane ausalt. 

Nemone liibus tema vastu, paitades hellalt oma sileda sooja käega tema laiu õlgu. 

» Armasta mind, Tarzan!" sosistas ta kirglikult. 

Sel hetkel hakkasid kaugemas toanurgas kõlisema ahelad ja kostis jalule karanud 
Belthari kõuekärgatusega sarnanev möiratus. Nemone põrkas ahvinimese juurest 
eemale, äkiline värin haaras ta keha. Tema näol peegeldus raev ja osalt ka hirm. 


»Alati peab midagi juhtuma,” ütles ta ärritatult, vabisedes kogu kehast. ,,Belthar on 
hirmus armukade. Minu ja looma elu on seotud mingisuguse kummalise nähtamatu 
ahelaga. Ma ei tea, mil viisil, kuid tahaksin seda teada saada." Tema silmis välgatas 
tuli. , Ma saan seda kindlasti teada! Mõnikord näib mulle, et Thoos ise määras ta minu 
kaaslaseks, teinekord jälle, et see olen ma ise, ainult teisel kujul. Ühte aga tean ma 
täpselt: kui sureb Belthar, suren ka mina!" 

Ta heitis Tarzanile nukra pilgu ja ütles juba muutunud häälega: 

» Tule, mu sõber, läheme koos templisse. Ehk vastab Thoos nendele küsimustele, 
mida kannab oma südames Nemone.” 

Ta lõi laest allarippuva pronksist ketta pihta. Kohe avanes uks ja üle läve astunud 
ülik vajus sügavasse kummardusse. 

»» Valve ette anda!" kamandas Nemone. ,,Me läheme Thoosi templisse.” 

Templisse suunduv kuninglik killavoor meenutas karnevali-rongkäiku: marssivad 
sõjamehed olid lahinguvalmidusse seadnud odad, mille teravike küljes lehvisid tuules 
mitmevärvilised lipukesed, ülikud sammusid toredates rõivastes, mis küütlesid kõigis 
vikerkaarevärvides; kuninganna istus kullast sõidukis, mille ette oli rakendatud neli 
määratu suurt lõvi. Kuldselt veikleva sõiduki ühel pool käis vana Tomos, teisel pool 
aga, kus varem saatis kuningannat harilikult Erot, sammus nüüd vägev Tarzan. 

Ahvinimene tundis end lõvina, kes on nagu kurja jõu tahtel džunglist ootamatult 
kärarikkasse linna toodud. Pidulik rongkäik liikus suure inimsumma keskel, kes 
agaralt kuningannat tervitas. Inimsumm oli alati Tarzanit ärritanud ja endast välja 
viinud, kuid ta oli sunnitud oma praeguse olukorraga leppima. Ahvinimese mõtted 
aga hõljusid kaugel-kaugel, džungli rohelistes 

labürintides, mida ta nii väga armastas. Ta teadis, et kusagil lähedal viibib Gemnon 
ja hoiab temal silma peal, kuid hoolimata sellest, kas Gemnon oli siin või ei, ei proovi 
Tarzan plehku panna, kuni sõber tema eest vastutab. Sellest mõeldes pöördus Tarzan 
kuninganna poole: 

»» Palees oli meil sinuga Gemnonist juttu ja ma palusin vabastada teda väsitavast 
kohustusest mind valvata.” 

»» Gemnon on oma kohustust väga hästi täitnud ja ma ei näe põhjust teda vabastada.” 

»Vabasta ta siis ajutiseks,” pakkus Tarzan, ,.las Erot asub tema kohale.” 

Nemone silmitses hämmastunult hiiglast: 

»Aga Erot ju vihkab sind!" 

»Seda,rohkem on tal põhjust mind hoolikalt valvata." ,,Ta võib su tappa.” 

»la ei julge, kui ütled talle, et ta maksab minu surma või põgenemise eest omaenese 
eluga,” soovitas Tarzan. 

»Sulle meeldib Gemnon, eks?" küsis kuninganna süütult. ,, Väga,” kinnitas talle 
ahvinimene. 

Just selle pärast ta ongi kõige kohasem inimene, kes peab sinu eest vastutama. Sa ei 
söanda ju jalga lasta ja tema elu ohtu seada, kuni ta sinu eest vastutab.” 

Tarzan muigas, kuid ta ei lausunud enam sõnakestki — täiesti selge, et Nemone 
polnud kaugeltki rumal. Tal tuleb põgenemiseks välja mõelda uus plaan, mis ei ohusta 
tema sõbra julgeolekut. 

Nad lähenesid templile. Siin köitis Tarzani tähelepanu väike grupp preestreid, kes 
talutasid ahelatesse pandud orjatüdrukut. Nad tõid ta Nemone kullast kaariku juurde ja 
hakkasid rääkima mingisugust Tarzanile tundmatut keelt. Pärastpoole sai ta teada, et 
seda keelt ei mõista keegi, isegi mitte preestrid, aga kui ta küsis, miks nad seda 
räägivad, millest isegi aru ei saa, siis ei osanud keegi talle midagi mõistlikku öelda. 


Gemnon seletas, et kunagi ammuilma oli nendel sõnadel täiesti kindel tähendus 
olnud, ent mehaaniline kordamine paljude aastasadade vältel oli neid tundmatuseni 
muutnud, nende rituaalsete sõnade mõte aga lihtsalt unustati. 

Kui see segane jutt lõppes, kinnitasid preestrid orjatari kammitsevad ahelad otsapidi 
kuninganna kaariku külge ja rongkäik jätkus. Preestrid kõndisid tütarlapse järel. 

Templi sissekäigu juures seisis valves Phobeg. Tema kõrval seisatas keegi tütarlaps, 
kes arvatavasti kavatses jumalat kummardama minna. Sõjamehe ära tundnud, teretas 
neiu teda ja samal ajal kui rongkäik templiõue tõmbus, hakkas temaga rääkima. 

»Ma pole sind ammu näinud, Phobeg, kuid mul on väga vaja sinuga rääkida," ütles 
ta. ,, Olen väga rõõmus, et sind templi valvesse tagasi võeti.” 

»Tänu võõramaalasele, kelle nimi on Tarzan, olen ma elus ja jällegi siin," vastas 
Phobeg. 

»Ja mina arvasin, et sa teda vihkad!" hüüdis tütarlaps. 

»Mitte sugugi!" hüüatas Phobeg. ,,Ma pole temast paremat inimest näinud. Ma olen 
temast vaimustatud. Eks olnud see tema, kes mulle elu kinkis, kui rahvasumm minu 
surma nõudis!" 

»»See on tõsi," lausus tütarlaps. ,, Aga nüüd vajab tema ustavat sõpra.” 

»Mida sa silmas pead, Mäluma?" 

»Olin täna hommikul kõrvaltoas, kui Tomos kuninganna juures viibis, ja kuulsin 
pealt, kuidas ta rääkis kuningannale, et Thudos, Gemnon ja Tarzan organiseerivad 
kuninganna vastu vandenõu ja et Tarzan armastab Thudose tütart Doriat.” 

«Mismoodi Tomos nendest asjadest haisu ninna sai?" küsis sõjamees. ,,Kas ta 
tõendeid ka esitas?" 

»Ta ütles, et Erot juhtus kogemata nägema, kuidas Gemnon ja Tarzan Thudosel 
külas käisid," seletas Mäluma. ,,Veel ütles ta Nemonele, et Erot nägi Doriat ja leidis ta 
olevat väga kauni.” 

Phobeg vilistas. 

»»See toob Thudose tütrele surma," tähendas ta. 

»»See tähendab lõppu ka võõramaalasele," ennustas Mäluma, ,,aga mulle meeldib ta 
kangesti. Ta ei sarnane Šaakal Erotiga, keda kõik vihkavad.” 

«Kuninganna tuleb siia!" hüüdis Phobeg, kui rongkäigu pea ilmus templi ette 
väljakule. ,,Lase siit kähku jalga ja otsi endale hea koht, sest täna on, mida vaadata: nii 
juhtub iga kord, kui kuninganna tuleb jumalat paluma.” 

Templi ette jõudnud, tuli Nemone kaarikust maha ja suundus laia trepi poole, mis 
viis keeruliste mustritega kaunistatud sissepääsu juurde. Tema taga tulid preestrid 
hirmunud ja nutetud orjatariga ning neile järgnesid ülikud kuninglikust riigikogust. 

Kuningannat saatnud sõjameeste salk jäi templi sissekäigu ette väljakule. 

Tempel kujutas endast hiigelsuurt kolmekorruselist ehitist selle kohal kõrguva 
kupliga. Sisemisest saalist siirdusid igasse kanti rohkearvulised galeriid. Ruumide 
seinad olid kaetud mosaiigiga, rõdusid toetavad sambad kaunistatud kullaga, sisesaal 
ise aga üleni kullast. Otse peasissekäigu vastas kõrgendatud alusega ühel tasandil asus 
suur nišši ehitatud puur. Kummalgi pool puuri oli altar, mis asetses puhtast kullast 
valatud lõvikujul. Alusele, kus kivipinkide ridadest ümbritsetuna seisis troon, viisid 
kivist käsipuud. Troon oli pööratud niši poole, kus asus puur. 

Nemone läks käsipuude vahelisest käigust läbi ja istus troonile, ülikud asusid oma 
kohale pinkidel. Tarzanist ei teinud keegi välja, seepärast jäi ta piirdeaia taha. 

Ta täheldas Nemone olekus äkilist muudatust sellest hetkest alates, kui ta templisse 
oli astunud. Nemone tundus olevat väga erutatud, tema näoilme oli muutunud 


pinevaks ja kirglikuks. Silmadesse oli ilmunud läige, mis nagu kaks tilka vett sarnanes 
selle metsiku, peaaegu hullumeelse läikega, mida Tarzan oli kord märganud, kuid 
nüüd oli see usuhullustuse läige. 

Tarzan nägi, kuidas preestrid tütarlapse alusele viisid. Peaaegu samal ajal liigutas 
end miski puuris. See oli vana lopsaka lakaga lõvi. Ülempreester alustas mingisugust 
mõttetut lauluga sarnanevat pominat. Peagi ühinesid temaga ka teised preestrid. 
Otsekui lummatud, nihkus Nemone ettepoole, tema tardunud pilk oli suunatud 
lõvipuurile. Tema rind voogas, hingamine muutus katkendlikuks. Nemone oli 
vaimustusse sattunud. 

Äkki pomin lakkas ja kuninganna tõusis. 

00, Thoos!" kisendas ta, käsi vana pikalakalise inimsööja poole sirutades. 
»Nemone tervitab sind ja toob sulle ohvri. Võta see Nemonelt vastu ja õnnista teda. 
Anna talle elu, rikkust ja õnne, kõige rohkem palub Nemone sinult õnne. Hoia ta 
sõpru, hävita ta vaenlasi. 00, Thoos! Anna talle ühtainust, mida ta soovib kõige 
rohkem siin ilmas — armastust, inimese armastust, keda Nemone armastab nii, nagu 
ta pole eales kedagi armastanud!" 

Lõvi põrnitses teda läbi trellide. 

Nemone oli otsekui hüpnotiseeritud, ta nagu oleks kõik ümberringi unustanud. 
Tema hääles kõlasid ülevus ja mure ning 

ahvinimese rinda paisutas kaastunne vaese kuninganna vastu, kes iialgi polnud 
armastust tunda saanud ja, väga võimalik, ei saagi seda tundma oma rikutud mõistuse 
pärast, mis ei suuda eristada kirge kiindumusest ega soovi armastusest. 

Niipea kui Nemone oli oma kuldsele troonile istunud, viisid preestrid orjatari puuri 
ühte külge tehtud ukse kaudu lõvi kõrvale kongi. Vaevalt oli tütarlaps üle 
surmakambri läve astunud, kui lõvi talle kallale kargas, kuid põrkas vastu võret, mis 
neid veel lahutas. Tema hirmuäratav möirgamine kaikus templis, täites seda 
kõuetaolise häälega, mis kajas vastu kupli kullast võlvide all. 

Vaikiv ja karm, istus Nemone troonil, vahtides üksisilmi puuris olevat jumalust. 
Preestrid ja ülikud kandsid üksluiselt ette oma «hiinakeelset" loitsu. Nüüd sai 
Tarzanile selgeks, et nad palusid lõvi: nende pilgud olid pööratud eemaletõukavale 
kiskjale. Paljugi, mis Tarzanile tema esimesest Cathnesse saabumise päevast seni 
arusaamatuna oli paistnud, selgus nüüd. Ta mõistis Phobegi kummalisi vandeid ja 
tema sõnu selle kohta, et oli jumalale saba peale astunud. 

Järsku lõi kusagil ülal helendama päikesekiir ja valgustas puuri, lõvile kuldset helki 
heites. Väsimatult puuris kõndinud lõvi seisatas ja vaatas üles, tema lõuad avanesid ja 
sealt voolas kuuma ila. Kõik kohalviibijad hakkasid uue tarmukusega pomisema. 
Tarzan, kes pooleldi aimas, mis peab juhtuma, tõusis käsipuude najalt püsti ja läks 
ettepoole. 

Paraku oli juba liiga hilja, et vältida tragöödiat. Vaikuses kõlas kohutav hädakisa, 
mis segunedes inimsööja lõvi möirgamisega vaikis koos õnnetu ohvriga igaveseks. 

Tarzan keeras ringi ning pulbitsedes vihast ja tülgastusest, väljus templist värske 
õhu kätte. Sissekäigu juures seisev sõjamees hõikas sosinal teda nimepidi. Tema 
hääles kõlas hoiatus ettevaatlikkusele, mis sundis ahvinimest tegema näo, et ta pole 
midagi kuulnud. Ta kõõritas vaid silmanurgast sõjamehe poole ega lasknud millegagi 
välja paista oma huvi, kui nägi, et teda oli kõnetanud Phobeg. 

Tarzan keeras pikkamisi talle selja ja jäi silmitsema templit, otsekui ootaks ta 
kuningliku rongkäigu väljumist. Seejärel nõjatus ta vastu uksepiita ja oli nüüd 
Phobegile nii lähedal, et kui viimane oleks oma oda paari tolli võrra lähemale 
nihutanud, oleks ta Tarzanit sellega puudutada võinud. Ent kumbki neist 

ei näidanud ei pilgu ega liigutusega välja, et nad teineteist tunnevad. 

Hädavaevalt huuli liigutades sosistas Phobeg: ,,Pean sinuga rääkima! Tule templi 
tagaukse juurde, kui päike on loojunud. Ära vasta mulle, aga kui sa kuulsid ja tuled, 
pööra pead paremale.” 

Tarzan andis märku. Samal silmapilgul hakkas kuninglik ausaatjaskond templist 
välja tulema ja ta asus oma kohale Ne-mone kõrval. Kuninganna näis rahunenu ja 
ükskõiksena: see oli loomulik mõju, mis järgnes harilikult templis piinamist ja verd 
nähes teda tabavale tundehoole. Paleesse jõudnud, saatis ta kõik minema, Tarzan 
kaasa arvatud, ja läks oma luksuskorterisse. 


XVII peatükk 


Lõpuks ometi hakkas kuninglik ausaatjaskond kulla sädeledes väljakult Nemone 
palee poole liikuma. Mäluma tuli oma peidupaigast välja ja jäi uuesti paariks minutiks 
seisma, et vahetada Phobegiga muljeid. Rääkinud Erotist ja Tomosest, Nemonest ja 
Tarzanist, inimestest, keda peeti templi all maa-aluses salavanglas, jättis Maluma 
Phobegiga hüvasti ja seadis sammud paleesse. 

Isa villas õhtusööki oodates jalutas Gemnon rahutult siseõues edasi-tagasi. 
Siinsamas, oli kivipingi serval istet võtnud ahvinimene. Ta nägi, et sõber oli kõvasti 
tujust ära ja see kurvastas teda sügavalt, seda enam, et põhjused olid tõepoolest 
tõsised. Tarzan polnud enam sugugi kindel, et tal läheb korda saabuvat õnnetust ära 
hoida. 

Gemnoni süngeid mõtteid eemale peletada püüdes hakkas Tarzan rääkima templis 
aset leidnud kombetalitusest, pöörates peamise tähelepanu templi kirjeldamisele ning 
selle ilu ja suurejoonelisuse kiitmisele. 

» Tempel on tore," ütles Tarzan, ,, isegi ülitore sellisteks metsikuteks 
kombetalitusteks nagu see, mida ma täna nägema juhtusin.” 

»Kuid tütarlaps oli lihtsalt orjatar," vastas Gemnon, Ja jumal peab ju midagi sööma. 
Ma ei arva, et jumalale ohvreid tuua oleks halb, aga tempel ise varjab oma seinte 
vahel suurt kurjust. Seal kusagil hoitakse peidus Nemone venda Alextari ja sellal kui 
ta keldris mädaneb, valitsevad müüdav Tomos ja julm 

M'duze hullumeelse Nemone abil Cathnet. 

Selles linnas soovivad paljud muudatusi ja seostavad neid Alextari nimega, keda 
nad tahavad troonile tõsta, kuid kardavad hirmuäratavat kolmevalitsuse raevu. 
Niimoodi me elamegi ega suuda midagi teha. Iga päev toob üha uusi ohvreid ko- 
hutavale kurjusele ja hirmule, millel püsibki troon. 

Täna on meil lootust vähe ja me kaotame selle sootuks, kui kuninganna teeb teoks 
plaani, mida ta kuulduste põhjal haub selleks, et Alextari hävitada. Täiesti arusaadav, 
miks ta seda teha tahab. Peaks Alextaril kunagi õnnestuma paleesse ilmuda, kui ta 
jalamaid enda kuningaks kuulutab. 

Kui Nemone sureb, saab Alextar kuningaks, sest linna elanikud nõuavad, et ta asuks 
oma seaduslikule kohale. Just sel põhjusel põlevadki M'duze ja Tomos soovist ta 
tappa. Nemone auks peab ütlema, et kõik need aastad on ta nende pealetükkivusele 
vastu pannud, keeldudes venda hävitamast. Kui ta aga tunneb, et Alextar tõsiselt tema 
võimu ohustab, on tal lõpp. Sellepärast edastataksegi Nemonele kõiki kuuldusi 
vandenõust, mis taotleb Alextari troonile upitamist, ja väga võimalik, et Alextar ongi 
juba surma mõistetud." 


Õhtusöögi ajal mõtles Tarzan läbi plaani, kuidas templit valvavat Phobegi 
külastada. Ta tahtis sinna minna üksinda, kuid sellega oleks ta asetanud keerulisse 
olukorda Gemnoni, kui ta aga oleks kutsunud üliku selles plaanis osalema, siis 
sulgeks tolle juuresolek Phobegi suu ja ohustaks tema seisundit. Seepärast otsustas ta 
templisse minna salaja, ilma Gemnonita. 

Oma kavatsust silmas pidades vestles ta Gemnoni ja tema vanematega pärast 
päikeseloojakut veel peaaegu kaks tundi, siis aga vabandas ja läks väsimusele viidates 
talle määratud tuppa, kust sattus läbi akna siseõue. Selles linnajaos, kus elasid ülikud, 
kasvasid suured põlised puud ja hetke pärast läheneski džungliva-litseja kergesti 
oksalt oksale hüpates Thoosi kuldsele templile. 

Lõpuks jõudis ta templi taga kasvava puuni ja nägi enda all lehtede varjus Phobegi 
tuttavat kogu ootamas. Tarzan hüppas käratult alla, otse hämmastunud sõjamehe ette. 
»»Vannun Thoosi suurte kihvade nimel!" hüüatas Phobeg. ,,Sa aitasid mul surmast 

pääseda.” 

»Kas sa ootasid mind?” oli kõik, mis Tarzan talle ütles. 

»Kuid mitte taevast," tähendas Phobeg. ,,Aga sa oled siin ja see on peaasi. Nüüd 
saan sulle rohkem öelda kui päeval. Selle 

aja jooksul olen palju huvitavat teada saanud.” ,, Ma kuulan,” ütles Tarzan. 

»» Kuninganna ümmardaja kuulis pealt Nemone ja Tomose jutuajamist," alustas 
Phobeg. ,,Tomos süüdistas sind, Gemnonit ja Thudost Nemone vastu suunatud 
vandenõus. Erot oli sind jälitanud ja näinud, kuidas sa mõne päeva eest koos 
Gemnoni-ga tükiks ajaks Thudose majja jäid. Mingisuguse ettekäände abil õnnestus 
temalgi järgmisel õhtul Thudose majja pääseda ja ta nägi Thudose tütart Doriat. 
Tomos ütles, et Doria on väga kaunis ja et sa armastad teda. 

Nemone pole veel veendunud, et sa Doriat armastad, aga et end võistleja eest 
kindlustada, käskis ta Tomost tütarlaps kinni võtta ja sulgeda ta templisse seniks, kuni 
langetatakse otsus tema saatuse kohta. Nemone võib ta tappa, aga võib ka ainult 
inetuks teha. 

Nüüd aga pane hoolega tähele. Kui sa mistahes moel vihjad sellele, et kavatsed tema 
vastu salanõu või et sulle meeldib Doria, siis käsib Nemone sind tappa. Ja ongi kõik, 
mis ma teha sain — sind ainult hoiatada.” 

»»Sa juba kord hoiatasid mind, eks ole?" küsis Tarzan. 

»Jah, see olin mina," vastas Phobeg. 

«Mispärast sa seda minu heaks teed?" küsis ahvinimene. 

«Sellepärast, et võlgnen sulle oma elu," vastas sõjamees, ,ja et ma näen enda ees 
meest, kui sind vaatan. Kui inimene jõuab Phobegi üles tõsta ja teda otsekui 
maimukest tribüünile heita, siis tahab Phobeg olla tema ori.” 

»Saan sind üksnes tänada, Phobeg, kõige eest, mis sa mulle ütlesid," lausus Tarzan. 
»Ja nüüd ütle mulle veel ühte asja. Kui Doriat hoitakse templis, kus ta võiks siis 
praegu olla?” 

»» Raske öelda. Alextari hoitakse maa-aluses kongis, aga teisel ja kolmandal korrusel 
on sellised toad, kus saab naisi kinni pidada.” 

»Kas sa võid vanduda, et ta on vahi all?" 

»Vannun seda!" vastas Phobeg. 

»Hüva. Kas sa ei taha mulle enam midagi öelda?" 

»Ei, rääkisin kõik ära." 

»Siis lähen tagasi Gemnoni juurde ja hoiatan teda. Vahest leiame mooduse Nemonet 
maha rahustada või teda kavalusega üle trumbata.” 


»Nii ühte kui teist on väga raske teha," sõnas Phobeg. ,.Niisiis jää jumalaga ja saa 
õnnelikuks.” 

Silmapilk kargas Tarzan puu otsa, mis Phobegi pea kohal oma oksi laotas, ja kadus 
ööpimedusse. Nagu esimesel korral, vangutas hämmastunud sõjamees nüüdki pead ja 
läks templi valveruumi. 

Ahvinimene naasis tuldud teed oma tuppa ja läks otsekohe suurde saali, kus 
harilikult istus õhtut veetes koos kogu perekond. Praegu olid seal ainult Gemnoni isa 
ja ema. Kuulnud, et varsti pärast tema lahkumist oli ta sõber paleesse kutsutud, jäi 
Tarzan vanematega saali Gemnoni tagasitulekut ootama. See, mis Phobeg oli talle 
rääkinud, tegi muret, ent ta ei tahtnud sellest rääkida. 

Nad istusid võõrastetoas peaaegu terve tunni. Äkki kostsid nende kõrvu löögid 
värava pihta ning mõne minuti pärast tuli tuppa ori ja teatas, et keegi sõjamees tahab 
Tarzaniga rääkida asjast, mis ei kannata edasilükkamist. 

Ahvinimene tõusis. 

»Lähen välja ja räägin temaga,” ütles ta. 

»» Ole ettevaatlik," hoiatas teda Gemnoni isa, ,,sul on palju ohtlikke vaenlasi, kes sinu 
surmast unistavad.” 

»Ma olen ettevaatlik,” kinnitas talle Tarzan ja väljus orja kannul võõrastetoast. 

Värava juures maja valvavate sõjameeste kõrval seisis hiiglasekasvu mees, kelle nad 
olid kinni pidanud. Tarzan tundis ta kohe ära: see oli Phobeg. 

»Pean sinuga otsekohe nelja silma all rääkima,” ütles ta. 

»»See on minu sõber,” ütles Tarzan sõjameestele. ,, Laske ta aeda, ma räägin temaga 
seal.” 

Kui nad olid sõjameestest eemale läinud, küsis Tarzan Phobegilt: 

»»Mis juhtus? Kas tõid halbu uudiseid?" 

» Väga halbu," vastas Phobeg. ,,Gemnon, Thudos ja paljud nende sõbrad on 
vahistatud ja viibivad praegu palees maa-aluses vangikongis. Doria on kinni võetud ja 
templisse vangi pandud. Ma ei uskunudki enam, et näen sind vabana. Sa pead Ne- 
mone soosingut oma huvides kasutama. Kui sa Cathnest põgeneda saad, tee seda 
jalamaid. Pea meeles, et kuninganna meeleolu võib iga hetk muutuda, ta on heitlik ja 
tujukas.” 

»» Aitäh sulle, Phobeg," ütles džunglivalitseja, ,,nüüd aga mine ruttu tagasi, kuni sind 
pole hakatud salanõus kahtlustama.” 

»Kas sa lased jalga?" küsis sõjamees. 

»Ma ei saa põgeneda enne, kui pole teinud kõik, mis võimalik, et aidata oma sõpra 
Gemnonit.” 

»Nüüd ei aita teda enam miski. Sa võid sellega ainult ise hätta jääda.” 

»Ja ikkagi ma proovin. Nüüd aga nägemiseni, mu sõber, ja enne kui sa ära lähed, 
ütle mulle, missuguses toas Doria asub.” 

»» Kolmandal korrusel templi hoovipoolsel küljel, just selle ukse kohal, kus ma sind 
õhtul ootasin.” 

Tarzan saatis Phobegi väravani ja juhatas ta tänavale. 

»Kuhu sa nüüd lähed?" küsis sõjamees. 

«Paleesse.” 

»»S5a Oled arust ära,” püüdis Phobeg teda tagasi hoida, kuid ahvinimene oli ta juba 
maha jätnud ja läks kiiresti edasi piki tänavat, mis viis paleesse. 

Oli juba väga hilja, kuid palee valvurid tundsid Tarzanit hästi. Kui ta ütles,.et 
Nemone oli teda välja kutsunud, lasksid nad ta otsekohe sisse. Ta jõudis kähku 


vastuvõtutuppa, kustkaudu oli käinud kuninganna luksuskorteris. Kuid vastuvõtutoas 
valvav ülik ei lasknud Tarzanit läbi, tuues põhjuseks liiga hilise aja. 

»Teata kuningannale, et tuli Tarzan," nõudis džungliisand. 

»Ma ei julge teda tülitada,” lausus närvitsev ülik: ta kartis Nemonet äratades teda 
vihastada, ent ühtaegu ei tahtnud rikkuda suhteid tema uue lemmikuga. 

»» Seevastu julgen mina,” ütles Tarzan ja astus ukse poole, mis viis elevandiluu- 
võõrastetuppa, kus Nemone teda tavaliselt vastu võttis. 

Ülik püüdis ta teed tõkestada, kuid ahvinimene lükkas ta kõrvale ja proovis ust 
avada, mis aga ei õnnestunud, sest uks oli seestpoolt lukustatud. Siis põrutas ta 
rusikaga poleeritud pinnale. 

Kõuehäälse möirgamisega vastas sellele põrutusele Belthar ja mõne hetke pärast 
kostis ukse tagant hirmunud naisehääl: 

»Kes seal on? Kuninganna magab. Kes julgeb teda tülitada?” 

»Mine ja ärata ta üles!" karjus Tarzan. » Ütle talle, et Tarzan tahab teda jalamaid 
näha!" 

»Ma kardan," vastas tütarlaps. «Kuninganna saab pahaseks. Mine parem nüüd ära, 
näed teda homme hommikul.” 

Siis kostis ukse tagant teine hääl: 

»Kes julges põrutada Nemone uksele niisugusel ajal?” 

»»See on kõrgestisündinud Tarzan," vastas orjatüdruk. 

»Lükka riiv eest ja lase ta sisse,” käskis Nemone. Niipea kui uks avanes, astus 
Tarzan talle nii tuttavasse elevandiluutuppa. 

Kuninganna seisis keset tuba, näoga Tarzani poole. Imekaunid juuksed lainetasid ta 
õlgadel, põski kattis kerge õhetus. Ilmselt oli ta nüüdsama voodist tõusnud ja enne 
võõrastetuppa tulekut heitnud endale ümber õhukese salli. Ta oli hunnitu. Nemone 
silmad kiirgasid salapärast ahvatlevat valgust. Käskinud orjatari uks lukustada ja 
lahkuda, läks ta diivani poole ja kutsus Tarzanit endale järgnema. Nemone istus 
pehmetele patjadele ja käeliigutusega käskis Tarzanit enda kõrval istet võtta. 

»»Olen väga rõõmus, et sa tulid," ütles kuninganna. ,,Ma ei saanud uinuda, mõtlesin 
kogu aeg sinule. Aga ütle mulle, miks sa tulid. Kas ka sina mõtlesid minule?" 

Jah, ma mõtlesin sinule, Nemone," vastas ahvinimene. ,,Ma arvasin, et sa ehk aitad 
mind ja olen kindel, et sa teed seda.” 

»»Sa üksnes palu," lausus Nemone pehmelt. ,,Pole midagi siin ilmas, mida Nemone 
ei teeks, kui sa palud." 

Ainukese tõrviku ähmane värelev leek ei suutnud valgustada hämarat ruumi, mille 
kaugemas otsas hiilgasid Belthari kollakasrohelised silmad nagu saatana kaks küünalt, 
mis põrgut valgustasid. Kõik segunes selles toas: inimsööja lõvi kirbe hais ning 
viiruki peen ja noore naise võluva keha uimastav lõhn. 

»Lõpuks ometi tulid sa minu juurde omaenese soovil," sosistas Nemone. ,,00, 
Thoos! Kuidas olen ma seda hetke oodanud!" 

Ta õrnad käed põimusid ahvinimese kaela ümber ja kuninganna liibus kirglikult 
tema võimsa rinna vastu. 

» Tarzan! Minu Tarzan!” sosistas ta. 

Aga siis kääksatas ja avanes taas võõrastetoa kaugemas nurgas uks, ning hämaras 
toas omandas selged piirjooned vana nõiamoori kurjakuulutav kuju. Tema silmad 
välkusid raevust. Kepiga mosaiikpõrandal kompsides tuli ta Nemone poole. 

»»Sa Oled igavene loll!" kriiskas tulivihane M'duze kileda häälega. ,, Saada see mees 
minema või sa näed, kuidas ta surnult sinu jalge ette kukub! Saada ta jalamaid 
minema!" 


Nemone tõusis diivanilt üles ja pöördus vana nõia poole, kes raevust värises ja 
hingeldas. 

»» Oled liiga kaugele läinud, M'duze," lausus Nemone jäisel toonil. ,, Kasi oma 
urkasse ja pea meeles, et kuninganna olen siin mina!" 

»Kuninganna! Kuninganna!" hüüdis jälk vanaeit, luksudes sarkastilisest naerust. ,, 
Saada oma armuke minema või ma räägin talle, kes sa tegelikult oled.” 

Nemone sööstis tema poole. Lauast mööda joostes peatus ta viivuks ja haaras sealt 
midagi pihku. Vanaeit karjatas ja pani jooksu, kuid oli juba hilja: enne kui ta ümber 
pöörata jõudis, oli Nemone tema juures ja kahmas juustest kinni. Ennast kaitstes lõi 
M'duze kuningannat kepiga, kuid see löök vihastas niigi raevunud kuningannat veelgi 
rohkem. 

»»Sa Oled alati seganud mind elamast!" karjus Nemone. ,,Sina ja su tobe armuke 
Tomos. Sa varastasid minu õnne, ja nüüd säh sulle selle eest!" Ta torkas noa helkiva 
tera metsikult kisendava vanaeide kuivetanud rinda. ,,Säh sulle! Säh! Säh!" Iga kord 
tungis nuga üha sügavamale M'duze kehasse. Peagi jäi ta vait ja kukkus 
mosaiikpõrandale. 

Sel ajal prõmmiti üha tugevamini uksele ningkostis ruumi sisse tungida püüdvate 
ülikute ja valvemeeskonna sõjameeste hirmunud hääli. Võõrastetoa kaugemas nurgas 
rebis aga Belthar üha tugevamini ahelaid ja pani oma möirgamisega rappuma kunin- 
gapalee võlvialused. Nemone seisis M'duze keha kohal ning vaatas, kuidas surm 
välkuvad silmad ja haliseva suu kinni vajutas. 

»Ma nean ära sinu musta hinge!" hüüatas ta ja pöördus pikkamisi ukse poole, mis 
selle pihta sadavatest löökidest taas vappuma hakkas. Jätke järele!" hüüdis ta 
võimukalt. ,, Mina, kuninganna Nemone, olen väljaspool igasugust ohtu. Siin karjus 
see häbematu orjatar; kellele ma veidi õpetust andsin.” 

Ukse taga vaibusid hääled, prõmmimine lakkas ja sõjamehed läksid tagasi oma 
kohale. Alles nüüd astus Nemone Tarzani juurde. Ta oli näost ära langenud ja paistis 
kohutavalt väsinud. 

»Jah, see sinu palve,” ütles ta. ,,Palu seda muul ajal, Nemone on praegu liiga halvas 
tujus.” 

»Ma pean paluma nüüd kohe," vastas Tarzan, ,,homme on juba hilja." 

»»Hea küll," sõnas Nemone, ,,ma kuulan. Milles on asi?" 

»Sinu õukondlaste seas on ülik, kes minu Cathnes viibimise ajal minu vastu väga 
sõbralik oli. Nüüd on ta hädas ja tulin sind paluma, et sa ta päästaksid.” 

Nemone kergitas imestunult kulme. 

»Kes see on?” küsis ta. 

»»Gemnon. Ta on koos Thudose, tema tütre ja grupi sõpradega 

vahi alla võetud. See on minu vastu sihitud avalik vandenõu.” 

Ja sa julgesid tulla minu juurde, et paluda reeturite eest!" kisendas kuninganna 
äkilises vihahoos. ,, Aga ma tean põhjust: sa armastad Doriat!" 

»»Pole tõsi. Ma olen teda näinud üksainus kord. Teda armastab Gemnon. Luba neil 
õnne maitsta, Nemone.” 

»Mina olen õnnetu," vastas naine, ,,miks siis nemad peavad olema õnnelikud? 
Tarzan, ütle mulle, et sa armastad mind, ja minagi saan õnnelikuks!" A 

Tema hääl hakkas erutusest värisema. Pilguks unustas Nemone, et ta on 
kuninganna. 

»» Seeme ei puhke õitsele, kuidas sa selle eest ka ei hoolitseks," vastas Tarzan, lill 
kasvab pikkamööda, niisamuti puhkeb õitsele ka armastus. Kõik see, mis üle ääre 


voolab, on kirg, mitte aga armastus. Ma ei tunne sind peaaegu üldse, Nemone — see 
ongi minu vastus.” 

Kuninganna pööras selja, istus diivanile ja peitis näo kätesse. Tema õlad hakkasid 
vappuma hääletust nutust ja Tarzani südant täitis kaastunne. Ta nihkus lähemale, et 
teda lohutada, kuid ei jõudnud sõnakestki lausuda, kui Nemone järsult tema poole 
pöördus. Pisaratest märjad silmad välkusid vihast. 

»»See plika Doria sureb!" kisendas ta. ,, Homme neelab ta Xarator!" 

Tarzan vangutas nukralt pead. 

»»5a tahad, et ma sind armastaksin," ütles ta. ,, Aga kas ma saan armastada seda, kes 
armutult hävitab mu sõpru?” 

»Aga kui ma nende elu päästan, kas sa hakkad siis mind armastama?" 

»»See on küsimus, millele ma ei saa vastust anda. Võin sulle ainult kinnitada, et kui 
sa seda teed, hakkan ma sind austama ja imetlema, aga kui sa annad käsu neid 
surmata, kaotad sa lõplikult lootuse, et ma sind kunagi armastama hakkaksin." 

Nüüd vaatas Nemone teda kustunud pilgul. 

»Mis vahet seal on?" ütles ta peaaegu ägades. ,,Keegi ei armasta mind. Tomos tahab 
saada kuningaks, Erot himustab rikkust ja võimu, M'duze tahtis olla suursugune, kuid 
polnud seda ilmaski. Kui keegi ka sellest kolmikust minusse kiindunud oli, siis oli see 
M'duze, kuid ma tapsin ta." Ta vakatas viivuks, siis süttis ta silmis taas viha. ,, Ma 
vihkan neid!" kisendas ta. ,,Ma vihkan neid kõiki! Ma tapan nad kõik'haha! Ma tapan 
igaühe, 

kes minu vastu välja astub! Ma tapan ka sinu!" Seejärel muutus ta meeleolu järsku. 

»Oi, mida ma räägin?" hüüatas ta kätega peast kinni haarates. ,,Mu pea läheb lõhki.” 

Ja minu sõbrad? Mis nendest saab?" küsis Tarzan. ,,Sa ei puutu neid, ega?" 

»» Võib-olla ei puutu,” vastas Nemone ükskõiksel toonil, siis aga sattus uuesti raevu. 
»» Aga plika sureb! Kui sa kavatsed uuesti tema eest paluma hakata, suurendab see 
tema piinu. Xarator on armuline, palju armulisem kui Nemone.” 

»Millal ta sureb?" 

»Täna paigutatakse ta salajasse vangikongi, homme aga viiakse Xaratori juurde. Sa 
pead meid saatma. Selge?" Ahvinimene noogutas. 

Ja minu ülejäänud sõbrad?" küsis ta. ,,Kas sa jätad nad ellu?" 

» Tule minu juurde homme öösel," vastas Nemone. ,, Vaatame, kuidas sa Nemonet 
kohtlema hakkad, ja siis otsustame, mida teha sinu sõpradega.” 


XVIII peatükk 


Läbi võretatud akna tungiv nõrk kuuvalgus langes naiseko-gule, mis lamas 
loomanahkade hunnikul. Käsist ja jalust seotuna vangikongis viibides elustas Doria 
oma mälus ikka ja jälle möödunud päeva sündmusi. Ta teadis, et teda ootab surm või 
inetuks tegemine, kuid püüdis oma saatusele mitte mõelda. Nendel rasketel hetkedel 
andis talle jõudu teadmine, et ta kuulub Thudoste vaprasse suguvõssa. 

Ta mõtles Gemnonile ja pidi äärepealt nutma puhkema mitte enesehaletsusest, vaid 
mõttest, mis saab Gemnonist, kui ta kuuleb Doria vangistamisest ja teda ähvardavast 
ohust. Doria ei teadnud ega osanud hingestki aimata, et halastamatud vaenlased olid 
vangistanud ka tema armsama ja isa. 

Peatselt kuulis ta sammude kaja koridoris, siis peatus keegi tema kambri ukse taga. 
Lõpuks paiskus uks valla, ruumi tuli mees, põlev tõrvik käes, ja sulges enda järel 
ukse. 


Tütarlaps tundis tulijas ära Eroti. Ta pani tõrviku selleks seina tehtud pessa ja 
pöördus Doria poole. 

00, armas Doria!" hüüatas ta. ,, Milline kuri saatus on sind sellesse urkasse 
heitnud?" 

»Pole kahtlust, et kõrgestisündinud Erot võib ise sellele küsimusele vastata,” kostis 
tütarlaps. 

»Jah, muidugi. Minu käsul toodi sind siia ja vahistati su isa, ja mina heitsin 
Gemnoni samasse kongi, kus istub kõrgestisündinud Thudos.” 

»»Gemnon on vangis?" hüüatas tütarlaps. 

Jah, koos teiste trooni vastu sihitud vandenõust osavõtjatega. Eroti seljataga 
irvitasid nad tema üle, et ta pole lõviinimene, kuid nendel polnud pikka pidu. Erot 
andis neile väärilise vastuse. Nüüd nad teavad, et Erotil on rohkem võimu kui 
nendel.” 

»Mida minuga tehakse?” küsis tütarlaps. 

»Nemone käskis sind Xaratori heita,” vastas Erot. ,,Sind keeratakse nendesamade 
nahkade sisse, mille peal sa praegu lesid. Minu parim nõunik Tomos saatis mind siia, 
et ma su nahkadesse keeraksin. Aga esialgu saatkem lõbusalt mööda see sinu viimne 
öö. Ole minu vastu lahke ja võib-olla õnnestub mul ära hoida karistust, mis Nemone 
sinu isale ja armukesele määrab. Vähemalt lubas ta neil homseni elada, et nad sinu 
surma näha saaksid. Selle mõtles välja Nemone." Ta pahvatas toorelt naerma. 

» Neetud kass! Et saatan ta kiiremini koristaks!" 

»»Sul pole isegi piinlik tänamatu olla," ütles Doria põlastavalt. ,, Kuninganna külvas 
sind üle armuandidega, andis sulle võimu ja rikkuse. Lihtsalt ei saa aru, kuidas saab 
nii alatu olla.” 

Erot naeris. 

.Homme sa sured," ütles ta, ,,mis tähtsust on siis sellel, mida sa minust mõtled? 
Nüüd aga pead sa kinkima mulle armastust, hoolimata sellest, et su südant täidab 
vihkamine. Maailmas pole midagi peale vihkamise ja armastuse. Vihkamine ja 
armastus — kaks kõige tugevamat ning kaunimat tunnet, mis kinkis meile üllas 
Thoos. Joogem siis need põhjani.” 

Ta astus Doria juurde ja põlvitas ta kõrvale, siis aga haaras tüdruku sülle ja külvas ta 
näo üle suudlustega. Doria püüdis vastu panna, kuid teda segasid nöörid ja ta oli mehe 
ees kaitsetu. Eroti kirg kasvas sedamööda, kuidas ta tütarlapse jalgu nööridest 
vabastas. 

»»Sa oled Nemonest kaunim!" hüüatas ta kähedalt ja surus tütarlast enda vastu. 

Äkki kostis akna poolt kume mötfatus. Erot rebis oma huu- 

led lahti Doria õrnalt kaelalt ja vaatas kohkunult sinnapoole, kust möiratus oli 
kosmudTTema nägu muutus surnukahvatuks. Ta kargas püsti ja tormas ukse poole. 
Tema arg süda pidi hirmust äärepealt rinnast välja hüppama. 

Järgmisel hommikul seati varakult valmis ausaatjaskond, kes pidi surmamõistetud 
Doria Xaratori juurde saatma, sest vulkaan asus Cathne linnast kuueteistkümne miili 
kaugusel mägedes, mis algasid kohe Onthari oru taga. Rongkäigu ees liikus Nemo-ne 
kaarik, mida vedasid kuninglikud lõvid. Sajad orjad hoidsid käes tõrvikuid, et süüdata 
need tagasiteel, kui käes on juba öö. 

Kuninganna kaariku kõrval pidi sammuma Tomos. Teade M'duze surmast oli teda 
väga erutanud. Kohutav hirm valdas meest, sest polnud enam kedagi, kes oleks teda 
iseka kuninganna ees kaitsnud. 

»Kus Tarzan on?" küsis kuninganna järsult. 


»Ma ei tea, teie majesteet,” vastas Tomos, ,,ma pole teda näinud." 

Nemone vaatas kurjalt talle otsa. 

» Ära valeta mulle!" Tema sõnad kõlasid piitsaplaksatusena. ,,Sa tead, kus ta on, ja 
hoidku jumal, kui temaga midagi juhtuma peaks, — ma viskan su lõvide ette!" 

»Teie majesteet!" hüüatas Tomos. ,,Ma ei tea temast tõepoolest midagi. Ma pole 
teda näinud pärast seda, kui me eile templist lahkusime.” 

»» Otsi ta üles!" käskis Nemone mormnilt. ,,Ta on juba küllaltki kaua ära, Nemone pole 
aga harjunud ootama.” 

»Kuid teie majesteet...” alustas Tomos uuesti. 

»» Otsi ta üles!" katkestas Nemone nõunikku. 

»Kuid...” 

»Seal ta ongi!" hüüatas Nemone, kes nägi Tarzanit üle tänava enda poole tulemas. 

Tomos ohkas kergendustundega ja kuivatas näolt suured higipiisad. Ta ei sallinud 
Tarzanit, kuid polnud oma elus kordagi nii rõõmus olnud kui praegu, nähes vaenlast 
elusa ja tervena. 

»»Sa jäid hiljaks," ütles Nemone, kui Tarzan oli tema kaariku kõrval koha sisse 
võtnud. 

Džunglivalitseja vaikis viisakalt. 

»Ma ei uskunud, et sa võid hilineda," jätkas Nemone kerge irooniaga. 

»Kui sa paned vastutuse minu turvalisuse eest Eroti peale, 

nagu ma soovitasin, siis hakkab ta mind ehk õigel ajal kohale toimetama.” 

Nemone ei teinud Tarzani märkust kuulmagi ja pöördus Tomose poole. 

»» Oleme valmis," ütles ta. 

Pasunapuhuja, kes tema kõrval seisis, andis nõuniku käsul signaali. Pikk rongkäik 
hakkas aegamisi liikuma ja nagu tohutu pikk madu Kuldsilla poole vingerdama. Kahel 
pool rongkäiku tunglevad linnaelanikud läksid samuti liikvele: naised ja lapsed 
kandsid toidukompse ja -marsse, mehed sõjariistu. Rännak Xaratori juurde oli linna 
elus alati suursündmus, sest inimestel oli võimalus minna mööda Onthari orgu, kus 
möirgasid metsikud lõvid ja iga hetk võis oodata Athne elanike rünnakut. Lühidalt, 
see marss oli ühtaegu jalutuskäik ja sõjaretk. 

Kuninganna kullast kaariku järel sõitis rohmakas veok, millel lebas lõvinahkadesse 
keeratud suur komps. Veoki külge olid aheldatud Thudos ja Gemnon. Nende järel tuli 
sadakond kaarikut, mida juhtisid lahinguvarustuses ülikud. Teine grupp jalameestest 
ülikuid ümbritses Nemone kaarikut. 

Rongkäigu eesotsas sammusid sõjameeste kolonnid, viimasena aga tulid Cathne ja 
kuninganna sõjalõvid. Järelevaatajad hoidsid neid kullast lõa otsas, nende kõrval 
marssisid kõige vanemate ülikuperekondade uhked esindajad. 

Selle vaatepildi metsik, ürgne ilu jättis sügava mulje isegi ahvinimsele, ehkki 
väliselt ei näidanud ta selle vastu vähimatki huvi. Ta kõndis rahulikult Nemone 
kaariku kõrval, mida vedas kaheksa lõvi ja keda vaevu suutis rakendis hoida 
kakskümmend neli hiiglaslikku neegerorja, kes kandsid punaseid kullaga tikitud 
tuunikaid. 

Kui rongkäik oli linnast välja jõudnud, Kuldsilla selja taha jätnud ja keris end nüüd 
pikkamööda lahti teel, mis viis põhja Lõvide välja poole, hakkas Tarzani kõrvu 
kostma katkeid Cathne elanike kõnelustest. 

»Siin on ka see võõramaalane, kes Phobegist võitu sai.” 

Jah, ta on riigikogus Eroti asemel.” 

»Nüüd on ta kuninganna soosik. Varsti muutub temagi niisuguseks, nad on kõik 
ühesugused, kui tormavad aplalt võimu ja rikkuse kallale.” 


»Ja kus on siis Erot?" 

»Arvan, et kuninganna on ta juba surma saatnud." 

»Käivad jutud, et M'd'ze on surnud." 

»Jah, on küll. Minu õemees teenib palees, tema rääkiski seda.” 

»Mis on?" 

»M'duze on surnud! Thoos on vist meie palveid kuulda võtnud.” 

»Kas kuulsite? M'duze on surnud." 

See sõnum veeres lainena üle inimvoolu, kutsudes kõikjal esile juubeldavaid 
hõiskeid: ,, M'duze on surnud!" 

Kahtlemata kuulis neid hüüdeid ka kuninganna, kuid ta näitas kogu oma ilmega, et 
ei pööra neile vähimatki tähelepanu. Ta istus uhkelt sirge seljaga ja vaatas üksisilmi 
enda ette. Mis toimus praegu tema hinges, millised kired peitusid selle külma maski 
taga, seda ei saanud keegi teada. Veoki külge aheldatuna sammusid Nemone järel 
tema kaks vaenlast, teised olid vangis. Tütarlaps, kes oli temaga ilu poolest võistelda 
söandanud, lamas elumärke andmata nahkses kotis, teda oli tabanud karm kättemaks. 
Mees, keda Nemone armastas, kõndis tema kõrval. Kuninganna pidi olema õnnelik, 
kuid ta polnud seda. 

Päike oli juba päris kõrgele tõusnud ja saatis armutult oma tulipalavaid kiiri 
rongkäigus sammuvate inimeste lagipähe. Orjad avasid päikesevarju ja tõstsid selle 
kuninganna pea kohale, teised aga peletasid eemale putukaid pikkade ritvade külge 
seotud lõvisabadega, vehkides nendega mõlemal pool kuninganna kaarikut. 

Nemone ohkas ja pöördus Tarzani poole. ,,Miks sa hilinesid?" küsis ta. 

»»Selles pole midagi imelikku, et ma sisse magasin," vastas ahvinimene. ,,Oli väga 
hilja, kui ma paleest lahkusin, ja et sa Gemnoni vangikongi heitsid, siis polnud lihtsalt 
kedagi, kes mind äratanud oleks.” 

»Kui sa oleksid tahtnud mind jälle näha nagu mina sind, poleks sa eales hilinenud.” 

»Ma kiirustasin siia niisamuti kui sina," vastas Tarzan. 

»»Oled sa kunagi Xaratori näinud?" küsis Nemone. 

El.” 

»»See on püha mägi, mille rajas Thoos Cathne kuningate ja kuningannade 
vaenlastele. Terves ilmas ei leia sa teist niisugust mäge.” 

«Vaatan seda suure heameelega," tähendas ahvinimene lõbusalt. 

Sel ajal jõudis rongkäik teelahkmele. 

»»See tee, mis paremale viib, läheb üle Sõjameeste raja ja jõuab Thenari orgu,” 
seletas Nemone. ,,Kunagi saadan ma sind The-nari sõjaretkele ja sa tood mulle Athne 
ühe kuulsama sõjamehe pea." 

Tarzan mõtles Valthorile ja soovis, et ta õnnelikult oma isa-koju jõuaks. Ta heitis 
pilgu tagasi Thudosele ja Gemnonile. Siiani polnud tal õnnestunud nendega rääkida ja 
just selleks ühi-neski ta nüüd kolonniga. Džunglivalitseja oleks võinud kerge vaevaga 
põgeneda, ent ta pidi siia jääma seniks, kuni saab aidata oma sõpru. Nende olukord oli 
lootusetu, aga hingepõhjas lootis Tarzan siiski õnnelikule lõpule. 

Keskpäeval rongkäik peatus, et veidi puhata ja keha kinni- * tada. Inimhulgad 
kiirustasid puude alla varjulisi kohti otsima, mida kuninganna ümmardaja ja ülikud 
polnud veel hõivata jõudnud. Ka lõvid viidi varju puhkama. Et siin Lõvide väljal võis 
alati oodata vaenlase kallaletungi, siis piirasid sõjamehed selle ajutise peatuspaiga 
sisse. 


Peatus ei kestnud kaua, poole tunni pärast asus kärarikas salk uuesti teele. Kuid 
nüüd oli jutt vaibunud, tolmuse kolonni kohal rippus tohutu kuumus ja vaikus. Mäed 
üha lähenesid, moodustades jõeoru, mille vahelt viis looklev tee nende tippude juurde. 

Peagi hakkas õhus levima väävlihaisu. Ahvinimese tundlikud sõõrmed püüdsid selle 
kinni esimesena. Möödunud kaarega kopsakast vulkaanilisest kaljust, jõudis kolonn 
mõne minuti pärast määratu suure kraatri äärde. Sügaval all kobrutas keev laava, 
saates üles tohutuid tulekeeli, aurupilvi ja kollaseid suitsusambaid. Looduse vägevus 
avaldas inimestele sügavat mõju ja kutsus esile harda hirmutunde. Juba ammu enne 
Cathne, Rooma, Ateena, Babüloonia ja Egiptuse tekkimist kõrgus Xarator uhkelt 
ümberkaudsete mägede kohal. 

Selle võimsa katla kõrval paistis kuninganna ja tema suursuguse saatjaskonna 
hiilgus üsna armetu ja tühisena, kuigi kõige tõenäolisemalt keegi rahvasummas seda 
ei mõistnud. Tarzan seisis, käed vaheliti, ja vaatas langetatud päi all kobrutavat põr- 
gut, kuni kuninganna teda õlast puudutas. 

» Noh, kuidas Xarator sulle meeldib?" küsis ta. 

Tarzan vangutas pead. 

»Mind valdavad ebatavalised tunded," lausus ta pikkamisi, ,,kuid ma ei suuda neid 
ära seletada.” 

» Xaratori rajas Thoos Cathne kuningatele," sõnas Nemone uhkelt. 

Kraatri servale kahele poole kuninglikku rühma kogunes rohkesti uudishimulikke. 
Tarzan silmas Thudost ja Gemnonit seismas veoki kõrval, millel lebas ohver. Ehkki 
nende näod olid uhked ja kiretud, aimas Tarzan, mis sündis praegu nende hinges. 
Nende mõtted keerlesid õnnetu tütarlapse keha ümber, mis rappus rohmaka veoki 
karedatel laudadel. Nad polnud kordagi täheldanud, et Doria oleks liigutanud või häält 
teinud. Muidugi oli ta kas teadvuseta või surnud, üksnes sellises olekus sai ta vältida 
piinu ja võtta Nemonelt julma naudingu rõõmu. 

Kuigi Xaratori juures aset leidev kombetalitus niinimetatud õigluse pitserit kandis, 
oli see oma olemuselt pooleldi usuline ja nõudis preestrite osalemist. Kaks neist olidki 
juba veokilt kompsu võtnud ja selle kraatri äärele kuninganna jalge juurde maha 
asetanud. Seejärel kogunes ohvri ümber terve tosin preestreid, kellest mõni hoidis 
käes muusikariista. Nad alustasid rituaalset pomisemist, mäetippude poole tõusis 
kume trummipõrin ja laskus kuristikku, puhkpillide huilgamine aga kandus üle 
kobrutava lõõri ja pöördus tagasi otsekui kadunud hinge ägamine. 

Thudos ja Gemnon talutan' lähemale, et Nemone võiks nende kannatustest täit 
rahuldust saada. 

Nemone märkas, et nende näol polnud mure ega kurvastuse jälgi, ja see võttis temalt 
ettenauditava lõbu. Ärritus lämmatas teda. Ja ometi ei viinud see teda rööpast välja. 
Tema peas sündis uus plaan, kuidas nende kõrkust murda. 

Ja nii juhtuski, et kui kaks preestrit tütarlapse keha üles tõstsid ja kraatrisse heita 
kavatsesid, kõlas Nemone ootamatu käsklus: 

»» Pidage! Me imetleme nüüd reetur Thudose tütre Doria ilu. Me lubame isal ja 
armukesel vaadata teda veel kord, et nad näeksid tema kannatusi ja annaksid hinnangu 
oma seisundile. Ja kõik peavad veenduma, et pole mõtet sepitseda vandenõu Nemone 
vastu. Lõigake nahad lõhki ja võtke ohvri keha välja!" 

Kuningannat ümbritsevate inimeste silmad jäid paugupealt rippuma preestri külge, 
kes tõmbas välja pistoda ja käristas ühe ropsuga lahti tugeva õmbluse. Thudos ja 
Gemnon silmitsesid armastatud inimese liikumatut kogu, mille piirjooni robustse 1õ- 
vinaha all vaevu aimata võis. Nende näole ilmusid suured higipiisad, hambad olid 
kõvasti kokku pigistatud ja käed rusikas. 

Tarzan viis pilgu preestrilt kuningannale ja jäi, silmad vidukil, teda tähelepanelikult 
vaatama. 

Naha ühest servast kinni haaranud, kergitasid preestrid seda kõrgemale ja veeretasid 
keha välja üldsusele vaatamiseks. Kõlas üldine imestusohe. Nemonet valdas äkitselt 
raev ja ta hakkas karjuma. Nende ees lebas Eroti surnukeha. 


XIX peatükk 


Rahvasumma hämmastus ja raev asendus üksmeelse vaikimisega. Nüüd olid kõik 
pilgud pööratud kuningannale, kelle võrratut välimust oli viha tundmatuseni muutnud. 
Tundus, et veel üks silmapilk, ja ta lämbub teda pilgeni täitvast raevust. Lõpuks sai ta 
endast võitu ja hakkas maruliselt Tomost süüdistama. 

»Mida see kõik tähendab?" kriiskas ta. 

Tomos, kelle imestus polnud kuninganna omast sugugi väiksem, kogeles ja värises. 

»lsegi Thoosi templisse on pugenud reeturid!" karjus ta. ,, Ma käskisin Eroti tüdrukut 
Xaratori sülle heitmiseks ette valmistada, sest ma teadsin, et ta on kuningannale ustav 
ja suudab seda ülesannet kõige paremini täita. Ma ei tea, 00 imepärane Nemone, kas 
pandi toime metsik kuritöö või oli Eroti keha ammu enne seda silmapilku asendanud 
Thudose tütre.” 

Kuninganna käskis preestreid Eroti keha lõõmavasse kraatrisse lasta ja niipea kui 
see oli tulisesse laavasse kadunud, hakkas rongkäik aega viitmata Cathne poole tagasi 
liikuma. 

Rusuvas vaikuses laskus kolonn mööda käänulist teed Lõvide välja poole. Ärritatud 
ja morn kuninganna istus oma kullast kaarikus. Tema pilk peatus sageli kõrval 
sammuva džungliisan-da võimsal kujul. 

Lõpuks katkestas ta vaikuse. 

»Kaks sinu vaenlast on teiseilma läinud," ütles ta. ,, Mina hävitasin ühe, aga mis sa 
arvad, kes hävitas teise?" 

»» Võimalik, et seda tegin mina," pakkus Tarzan muiates. 

»Ma mõtlesingi sinu peale," vastas Nemone rahulikult. 

»Kes iganes seda tegi, tõi ta Cathnele suurt kasu.” 

»» Väga võimalik," nõustus Nemone pooleldi, ,,kuid mind ei ärrita sugugi Eroti 
tapmine. Mind vihastab see jultumus, millega nurjatakse Nemone plaane. Kes seda 
iganes tegi, varastas ta 

Nemone paljaks, jättes ilma rõõmust, mida sel päeval oleksin võinud tunda. Ometi 
ei saa see mõjutada minu otsust Thudose, tema tütre ja Gemnoni kohta. Ma leian selle 
plika üles ja tema surm saab olema palju hirmsam sellest, millest ta täna pääses. Küll 
ma ta juba kätte saan. Ka Thudos ja Gemnon peavad kõrgemat hinda maksma, sest 
üks neist julges kuningannast mööda minna.” 

Tarzan kehitas vaid korraks õlgu, ei lausunud aga sõnagi. 

»Miks sa vaikid?" jätkas Nemone. 

»Mul pole midagi öelda," vastas hiiglane. ,,Ma saan ainult sinuga mitte nõustuda, 
aga veenma ma sind ei hakka, sest muidu sa vihastad veelgi rohkem. Ma ei näe erilist 
lõbu selles, et minu sõnad inimestele kurja ja kahju tekitavad, sest tegelikult taotlevad 
need head.” 

»»Sa tahad öelda, et ma lähen endast välja?" küsis kuninganna. 

»» Muidugi.” 

Nemone tegi peaga järsu liigutuse. 


»Miks ma küll olen sind siiani talunud?" hüüatas ta vihaselt. ,, Aga ükskord katkeb 
mu kannatus ja ma viskan su lõvide ette! Mis sa siis teed?" 

»Löön lõvi maha," vastas ahvinimene rahulikult. 

»»Seda lõvi, kelle ette ma su viskan, sa juba maha ei löö," lausus Nemone 
enesekindlalt. 

Väsitav rännak tagasi Cathnesse oli viimaks lõppenud. Leegitsevatest tõrvikutest 
valgustatuna ületas kuninglik ausaatjas-kond Kuldsilla ja hakkas linna venima. 
Paleesse jõudnud, andis Nemone viivitamatult käsu üles otsida kadunud Doria. 

Thudos ja Gemnon, kes olid tütarlapse salapärase kadumise üle õnnelikud, kuid 
samal ajal nõutud, heideti endisesse kongi ja ootasid nüüd Nemone uusi veidrusi. 
Tarzanile anti käsk saata kuninganna paleesse ja temaga õhtust süüa. Tomos saadeti 
minema lühikese soovitusega otsida üles Doria või valmistuda halvimaks. 

Tarzan ja kuninganna õhtustasid kahekesi väikeses söögitoas, kus neid ümmardasid 
orjad. Niipea kui õhtusöök oli lõppenud, viis Nemone ta elevandiluutuppa, kus 
Belthar teda ärritatud lõrisemisega tervitas. 

»Erot ja M'duze on surnud," ütles kuninganna, ,,Tomose aga saatsin ma oma 
ülesannet täitma. Nüüd ei sega meid keegi.” 

Jälle muutus ta hääl õrnaks ja mahedaks, käitumine aga pehmeks ja naiselikuks. 

Tarzan istus ja uuris tähelepanelikult kuningannat. Tundus 

uskumatu, et see hurmav naine võis muutuda julmaks isevalitsejaks, kes ta oma 
olemuselt ju oli. Praegu aga oli tema ees noor naine, täis sõnulseletamatut võlu. 
Nendes võluvates silmades vilkus salapärane helk, mis avaldas talle mingisugust 
kummalist, hüpnootilist mõju, nihutades mälestusi tema julmusest järkjärgult 
unustusehõlma. 

Nemone liibus tugevasti tema vastu. 

»»Puuduta mind, Tarzan,” sosistas ta õrnalt. 

Võimsast jõust kaasakistuna asetas mees oma raudse pihu naise õrnale käekesele. 
Nemone ohkas sügavalt ja surus põse mehe rinnale. Tema soe hingeõhk hellitas 
Tarzani nahka, ime-kaunite juuste lõhn kõditas sõõrmeid. Nemone rääkis midagi, kuid 
nii tasa, et ta ei suutnud öeldu mõtet taibata. 

»Millest sa räägid?" küsis Tarzan. 

»»Võta mind sülle,” sosistas Nemone. 

Tarzan tõmbas käega üle silmade, otsekui püüdes nägemist katvat loori eemale 
heita, kuid sel hetkel põimis Nemone käed ta kaela ümber ning külvas näo ja huuled 
palavate suudlustega üle. 

» Armasta mind, Tarzan!" anus ta kirglikult. ,, Armasta mind! Armasta mind! 
Armasta!" 

Ta laskus põrandale põlvili ja haaras mehe jalgade ümbert kinni. 

»»00, Thoos, jumalate valitseja!" sosistas ta. ,, Kuidas ma sind armastan!" 

Džungliisand vaatas jalge ees roomavat kuningannat ja nõiduslik lummus haihtus 
järk-järgult: imekauni välimuse alt tuli nähtavale hullumeelse naise ähmastunud 
mõistus. Ta nägi olendit, kes viskas kaitsetuid mehi metsloomadele lõhki rebida, kes 
tegi inetuks või hävitas endast ilusamaid naisi, ja see kõik kutsus temas esile sügava 
tülgastuse. 

Ta tõusis järsult, sellest liigutusest kukkus Nemone põrandale ning lamas seal 
sõnatult ja liikumatult. Tarzan suundus ukse poole, siis aga, mõelnud pisut, tuli tagasi, 
tõstis ta üles ja asetas diivanile. Kui Tarzan Nemonet puudutas, tõmbas Belthar oma 
keti pingule ning kukkus vihaselt ja kõrvulukustavalt möirgama. 


Nemone avas silmad ja vaatas mõnda aega küsivalt enda üle kummarduvale mehele 
otsa, siis aga nähtavasti mõistis, mis oli juhtunud. Kohe süttis tema silmis 
kättemaksutuluke. 

»»Sa lükkasid tagasi mu armastuse!" kisendas ta. ,,Sa põlgad mind! Sa julgesid 
halvaks pidada kuninganna armastust! 00, 

Thoos! Ja mina veel põlvitasin tema ees!" 

Ta tormas gongi juurde, mis kuldketi otsas rippus, haaras puust vasara ja lõi sellega 
kolm korda. Helid kandusid üle võõ-rastetoa ja ühinesid vihase lõvi metsiku 
lõrisemisega. 

Tarzan jälgis tähelepanelikult kuninganna tegutsemist: talle tundus, et Nemone on 
aru kaotanud. Ilmselt oli praegu asjatu manitseda teda mõistust pähe võtma. Tarzan 
läks pikkamisi ukse poole, ei jõudnud aga paari sammugi astuda, kui uks paiskus 
pärani ja kakskümmend sõjameest kahe ülikuga eesotsas tuppa tormas. ,, Võtke see 
mees kinni," käskis Nemone, ,,ja visake sinna kongi, kus istuvad kuninganna 
vaenlased!" Tarzanil oli harilikult mõõk kaasas, aga täna enne kuninganna vastuvõttu 
oli ta selle esikusse jätnud. Ja nüüd ümbritses teda igast küljest kakskümmend oda ja 
kakskümmend teravat odaotsa sihtis ta rinda. Tal polnud teist teed kui alistuda. Ja ta 
alistus. Kui sõjamehed ta välja olid viinud ning uks ta järel sulgunud, vajus Nemone 
diivanile ja puhkes kibedasti nutma, kogu ta keha rappus ägedast nuuksumisest ja 
oietest. Äkki ajas kuninganna end sirgu ja ta pilk kohtas looma sätendavaid silmi. Ta 
istus niiviisi mõne Viivu, tõusis siis ja tema huulilt vallandus metsik hullumeelne naer. 
Aina samamoodi naerdes lahkus ta võõraste-toast. 

Vangikongis istudes kuulsid Thudos ja Gemnon marssivate sõdurite samme, mis iga 
hetk üha selgemaks muutusid. 

»Näha on, et Nemone ei malda hommikuni oodata," ütles Thudos. 

»Kas sa arvad, etta saatis nad meie järele?" küsis Gemnon. 

»Kelle järele siis veel?" 

»Kuid lõviauk peaks valgustatud olema.” 

Nad kuulatasid ja ootasid. Lõpuks sammud vaibusid, seejärel avanes uks ja kongi 
tõugati inimene. Viletsas valguses, mis kongi tillukese akna ja ukses oleva augu 
kaudu koridorist sisse immitses, suutsid nad näha vaid erakordselt suure meheko-gu 
piirjooni. 

Keegi neist ei lausunud sõnagi, kuni valvur oli küllaltki kaugele eemaldunud. 

»Lervitan teid, Thudos ja Gemnon!" hüüatas tundmatu reipalt. 

»Tarzan!" hüüdis Gemnon. 

»Te ei eksinud,” vastas Tarzan. 

»Kes sind siia kongi heitis?" küsis Thudos. 

«Kakskümmend sõjameest ja hullumeelse naise kapriis,” vastas ahvinimene. 

»Niisiis oled sa lemmikute hulgast välja langenud!" hüüdis Gemnon. ,,Mul on sellest 
kahju.” 

»»See oli paratamatu,” tähendas džunglivalitseja. 

Ja missugune karistus sulle määrati?” 

»Ei tea, kuid arvan, et üpris aukartustäratav. Aga ei tasu muretseda selle pärast, mis 
juhtub. Vahest ei juhtugi midagi." 

»Nemone vangikambris pole ruumi optimismile," märkis Thudos kurva muigega. 

»» Võib-olla küll," vastas ahvinimene, ,,kuid ma ei lakka lootmast. Kahtlemata tundis 
ka Doria möödunud ööl end surmale määratuna, aga sellest hoolimata pääses 
Xaratorist.” 


»»See ON Mingi ime, ma ei suuda seda mõista," ütles Gemnon. 

»»Kõik oli üsna lihtne," lausus Tarzan. ,,Ustav sõber, keda te hõlpsasti võite ära 
arvata, tuli minu juurde ja teatas, et Doria on templisse kinni pandud. Läksin teda 
jalamaid otsima. Õnneks on Carhne puud väga vanad ja suured, üks neist kasvab 
templi taga ja selle oksad ulatuvad otse Doria kongi aknani. Kui ma selle puu otsast 
läbi akna kongi hüppasin, nägin Eroti, kes tütarlapsele ligi tikkus. Leidsin sealt 
nahkkoti, kuhu ta tahtis Doriat panna tema viimseks teekonnaks Xaratori juurde. Pol- 
nud midagi lihtsamat: Doria asemel toppisin ma kotti Eroti.” 

»Sa päästsid ta! Kus ta praegu on?" hüüdis Thudos erutatud häälega. 

»Tulge lähemale," hoiatas teda Tarzan, ,,ka seintel võivad kõrvad olla.” 

Mõlemad mehed nihkusid lähemale ja Tarzan jätkas sosinal. 

»Kas mäletad, Gemnon, kui me kullakaevandust vaatasime ja ma paar minutit 
orjaga juttu ajasin?” 

Jah, mäletan küll,” vastas Gemnon. ,,Arvasin, et sind huvi-tabiaevanduse 
sisseseade.” 

»Ei, ma andsin talle edasi sõnumi vennalt ja ta rõõmustas nii, et lubas mulle osutada 
mis tahes teene, kui mul tarvis läheb. Ja nüüd, kui Doriale tuli turvaline koht otsida, 
meenus mulle kohe kõrvaline paik, kus seisab Niaka onn. Doria on nüüd seal ja see 
mees valvab teda nii kaua kui tarvis. Ta lubas mulle, et kui ma poole kuu jooksul 
endast märku ei anna, siis ta teab, et ükski meist kolmest ei saa Doriale appi minna. 
Siis an- 

nab Niaka temast teada Thudose maja ustavatele orjadele. Nia-ka ütles, et see on 
raske, kuid võimalik." 

»Doria on elus!" sosistas Gemnon. ,,Thudos ja mina võime nüüd rahulikult surra." 

Pimeduses sirutas Thudos käe välja ja asetas selle Tarzani õlale. 

»Mul pole sõnu, et väljendada sulle oma tänu." Mõnda aega istusid sõbrad vaikides, 
lõpuks katkestas vaikuse Gemnon. 

»Kust sa selle orja venda nii hästi tunned, et ühelt teisele sõnumit edasi anda?" küsis 
ta ilmse kohmetusega. 

»Kas mäletad Xerstle suurt jahti?" küsis Tarzan. 

»Muidugi, aga mis jaht siia puutub?" 

» Aga mäletad sa ohvrit, see tähendab meest, keda me nägime turul orjade aedikus?" 

Jaa.” 

»See oli Niaka vend," seletas Tarzan. 

»Kuid sul polnud kordagi võimalust temaga rääkida,” vaidles noor ülik vastu. 

»Aga ma tegin seda siiski ja aitasin tal põgeneda. Seepärast ongi tema vend mulle 
nii tänulik.” 

Ja ikkagi ei saa ma aru," ütles Gemnon. 

»» Võib-olla ei mõista sa paljutki sellest, mis on seotud Xerstle suure jahiga,” oletas 
Tarzan. ,,Xerstle ja Eroti plaani järgi polnud jahi peaeesmärk mitte ohvri tagaajamine, 
vaid minu hävitamine. Õnnetu ori, kelle nad ohvri pähe välja valisid, oli lihtsalt 
hukkumisele määratud. Taipasin seda paugupealt ja otsustasin nende plaanid nurjata. 
Puult puule hüpates jõudsin ma kaugele ette ja tõstsin mustanahalise üles, siis aga 
viisin ta miili võrra edasi, et teda jälitavad lõvid lõhna kaotaksid. Sa nägid ju, et mu 
plaan läks igati korda. Kui ma tagasi tulin, kehtestasime uued tingimused, mis andsid 
Xerstlele ja Pindesele vajaliku tegevusvabaduse. Pindes võttis mu endaga kaasa. Kui 
me sinust küllalt kaugele olime jõudnud, pani ta ette lahku minna, seejärel laskis lõvi 
mu jälgedele.” 

»Siis sina tapsidki lõvi?" 


»»Suurima heameelega oleksin ma tapnud ka Pindese ja Xerstle, kuid tundsin, et 
selleks pole veel õige aeg. Nüüd pole mul vististi enam võimalik neid tappa," lisas 
Tarzan kahetsevalt. 

»»Ka minul on kahju, et tuleb surra," ütles Gemnon. 

»»Miks sa seda nüüd endisest rohkem kahetsed?" küsis Tarzan. 

»» Sellepärast, et mul kaob viimane võimalus jutustada kõigile Xerstle suurest 
jahist," lausus Gemnon. ,,Milline jutt see oleks olnud!" 

Varsti pärast keskpäeva tuli sõjamees ja käskis Tarzanit kongist lahkuda. Vangid 
tundsid seda ohvitseri, kes neile meeldis. 

»Kas ta tuleb tagasi?" küsis Thudos Tarzanile osutades. 

Ohvitser raputas pead: 

»Ei, täna korraldab kuninganna jahi.” 

Thudos ja Gemnon embasid Tarzanit. Nad ei lausunud sõnakestki, kuid see hääletu 
jumalagajätt oli kõnekam mis tahes sõnadest. Nad nägid, kuidas Tarzan väljus, kuidas 
uks tema järel sulgus. Mõlemad pidasid vaikust ja istusid niiviisi sõnatult väga kaua. 

Tarzan viidi kongist valveruumi ja pandi seal ahelatesse, kaela ümber aga seati 
midagi suure kullast krae taolist, mille külge oli kinnitatud kaks kuldketti. Kaks 
sõjameest võtsid need pihku. 

»»Milleks kõik need ettevaatusabinõud?” küsis ahvinimene. 

»Meil on selline tava," seletas ohvitser. ,,Selle teevad läbi kõik, kes on määratud 
kuninglikuks jahiks. Just sellisena viiakse kuninglik ohver Lõvide väljale.” 

Taas kõndis Ahvide Tarzan Cathne kuninganna kaariku kõrval, kuid seekord 
vangiraudadesse aheldatuna kahe hiiglasliku sõjamehe vahel ja igast küljest 
relvastatud salgast ümbritsetuna. Taas läks ta üle Kuldsilla ja jõudis Onthari orgu 
Lõvide väljale. 

Seekord ei läinud rongkäik kuigi kaugele — umbes miil maad linnast eemale. Seda 
saatis suur hulk linlasi: Nemone oli kutsunud kogu linna tunnistama tema armastuse 
ärapõlanud inimese alandust ja surma. Lõpuks ometi saab ta kätte maksta. Ent veider 
küll, ta ei tundnudki rõõmu. Kuninganna istus tusasena oma kaarikus. Ja siis peatuski 
ausaatkond tema kättenäidatud kohas. Siit pidi algama jaht. Kordagi ei heitnud ta 
pilku ahelatesse pandud inimesele. Võib-olla Nemone teadis, et tal ei õnnestu mehe 
näos hirmu tundemärke näha, võib-olla aga ei söandanud ta armastatud inimesele otsa 
vaadata, et naiselikule nõrkusele mitte järele anda. 

Aga saabus aeg ja, heitnud kõrvale talle nii tavatu otsustusvõimetuse, käskis ta 
sõjamehel vangi enda juurde tuua. Nüüd vaatas ta otse kaariku kõrval seisatanud 
džungliisandat. 

Saatke kõik eemale peale kahe sõjamehe, kes teda kinni hoiavad," käsutas Nemone. 

Kui tahad, siis saada nemadki minema," ütles Tarzan. ,, Annan'sulle sõna, et ma ei 
tee sulle viga ega jookse minema.” 

Nemone vaatas endiselt otse enda ette ja vaikis, siis aga, võib-olla endalegi 
ootamatult, sõnas: 

»Minge kõik ära, tahan vangiga nelja silma all rääkida." 

Kui valvurid olid paar sammu kaugemale läinud, tõstis kuninganna oma pilgu 
Tarzanile — mees vaatas naeratades talle otsa. 

» Varsti saad sa tõelist õnne tunda, Nemone," ütles ta rahulikul sõbralikul toonil. 

»Millest sa räägid?" küsis Nemone. ,,Miks peaksin ma õnnelik olema?" 

»Sa näed ju varsti, kuidas ma surema hakkan, tõsi küll, ainult sel juhul, kui lõvi mu 
kätte saab," ütles ta muiates ja lisas: ,,Sülle ju meeldib väga, kui inimesed surevad.” 


»Sa arvad, et see pakub mulle lõbu? Ka mina arvasin nii, aga praegu ma seda enam 
ei taha. Ma pole iialgi elus saanud maitsta naudingut, mida olen igatsenud.” 

»» Võib-olla igatsed sa kogeda normaalseid inimlikke tundeid,” oletas džungliisand. 
»Kas sa oled kunagi püüdnud teha midagi seesugust, mis oleks valmistanud 
meelehead ja rõõmu kellelegi teisele, mitte sulle endale?” 

»Miks peaksin seda tegema? Mina hoolitsen enda eest, tehku teised sedasama. Ma 
püüan endale õnne saavutada." 

»Ja sa ei saa seda iialgi.” 

»» Võib-olla mul polekski seda kõike, oleksin ma teiste eest hoolitsenud," jäi Nemone 
oma arvamuse juurde. 

»Sinusuguseid inimesi on olemas," tähendas Tarzan, ,,ja võib-olla lähed sa õnne 
juurde oma teed mööda. Õnn jääb sul muidugi kätte saamata, aga sa saad maitse suhu, 
ja seegi on juba midagi.” 

»Arvan, et tunnen ennast ja oma soove piisavalt hästi, et otsustada, kuidas edasi 
elada," ütles Nemone küllaltki teravalt. Tarzan kehitas õlgu. 

»Ma ei kavatsenud hoopiski sinu ellu sekkuda,” ütles ta. ,,Kui sa oled otsustanud 
mind tappa ja oled kindel, et saad sellest vaatepildist mõnu tunda, miks peaksin ma 
siis püüdma sinu vaateid muuta?" 

«Aitab,”" lausus Nemone karmilt. ,,Sinu pilked ja loba on mind ära tüüdanud.” 

Vihast moondunud näoga kummardus ta Tarzani kohale. 

»Mehed on vähema eest surnud!" kisendas ta, kuid džungliisand naeris talle näkku. 

»»Mõne hetke eest," lausus Nemone, «hakkasin ma juba kahetsema seda, mis 
juhtuma peab. Kui sa oleksid käitunud teisiti, kui sa oleksid minuga lepitust otsinud, 
oleksin ma leebunud ja sind jälle soosima hakanud, kuid sa tegid kõike vastakalt. Sa 
teed mulle ülekohut, sa solvad mind ja seejuures veel irvitad minu üle.” 

Tema hääl hakkas helisema ja selle tundemärgi järgi mõistis Tarzan, et tal algab 
hullusehoog. 

»»Ja sellest hoolimata, Nemone, olen ma sinusse kiindunud,” ütles ahvinimene. ,,Ma 
isegi ei suuda seda mõista. Sa veetled mind, ehkki ma põlgan sinu vaateid ja tegusid, 
mina aga veetlen sind, vaatamata haavatud uhkusele ja solvatud enesetundele. 
Kummaline, kas pole?" 

Nemone noogutas. 

Jah, see on kummaline," lausus ta hajameelselt. ,,Ma pole iialgi kedagi nii väga 
armastanud kui sind, ja sellest hoolimata kavatsen ma sind tappa, ehkki armastan 
endiselt.” 

»Ja sa tapad ka edaspidi inimesi ja tunned end õnnetuna seni, kuni tuleb sinu kord 
tapetud saada,” lausus ahvinimene nukralt. 

Kuninganna võpatas. 

» Tapetud saada!" kordas ta. Jah, nad kõik — Cathne kuningad ja kuningannad — 
on tapetud, kuid minu kord pole veel kätte jõudnud. Kuni elab Belthar, elab ka 
Nemone.” 

Ta vaikis viivuks, siis lausus: 

»»Sa Võid ellu jääda, Tarzan, kuid selleks pead sa midagi tegema.” 

Ta vakatas uuesti otsekui Tarzani küsimust oodates, kuid džunglivalitseja poleks 
nagu kuulnudki tema sõnu. 

»» Möödunud ööl langesin ma sinu ette põlvili ja anusin su armastust. Põlvita nüüd 
sina kogu rahva nähes minu ette ja palu armu. Ma kingin sulle elu.” 

»Parem too siia oma lõvi," ütles Tarzan, ,,ta on sinust armulikum." 

»»Sa keeldud?" küsis Nemone kurjalt. 


»»Sa tapaksid mu varem või hiljem,” vastas Tarzan, ,,nüüd aga on mul võimalus, et 
võib-olla ei õnnestu lõvil seda teha.” 

»»Sul pole võimalust,” kisendas kuninganna. ,,Kas sa lõvi nägid?" 

»Ei." 

Nemone pööras ümber ja käskis ülikut: 

»» Tooge siia jahilõvi, et ta saaks ohvrit nuusutada!" 

Sõjameeste ja ülikute summ andis teed: vahekäiku ilmus kullatud rakendis tohutu 
suur lõvi, keda kaheksa orja hädavaevalt kinni suutsid hoida. Lõrisev kiskja viskles 
kahele poole, püüdes krabada järelevaatajat või mõnda uudishimulikku. 

Põlevate silmadega saatan lähenes Nemone kaarikule, kuid oli Tarzanist veel 
võrdlemisi kaugel, kui viimane märkas tema lakas valget karvatutti. See oli Belthar! 
Nemone vaatas üksisilmi Tarzanile otsa, püüdes tema näolt erutuse märke leida, 

kuid asjata. 

»Kas sa teda ära ei tundnudki?" küsis kuninganna. . «Muidugi tundsin,” vastas 
Tarzan rahulikult. 

»Ja sa ei kardagi?” 

»Miks peaksin ma kartma?" vaatas Tarzan imestunult kuningannat. 

Nemone põrutas vihaselt jalga, arvates, et mees lihtsalt teeskleb. Kuidas ta võiski 
aimata, et Ahvide Tarzan ei mõistnud sõna ,, hirm" tähendust? 

«Valmis olla suureks jahiks!" käsutas Nemone, pöördudes üliku poole, kes seisis 
kuninganna lähedal sõjamehe kõrval ja kuulis kogu tema juttu. 

Tarzanit ahelais hoidnud sõjamehed jooksid koos ohvriga edasi ja võtsid siis ära 
kuldkrae külge kinnitatud ketid. Seejärel tulid nad kaariku juurde tagasi, Tarzan aga 
läks veel mõne jardi edasi. 

Nüüd talutasid järelevaatajad džungliisanda juurde Belthari ja hoidsid teda seal 
mõne minuti. Verejanuline kiskja tundis ahvinimese ära ja sattus marru. Kaheksa 
meest jõudsid teda suurivaevu kinni hoida. 

Odadega relvastatud sõjamehed moodustasid laia koridori, mis algas Nemone 
kaariku juurest. Nad seisid tihedalt kahel pool seda koridori, nägudega sissepoole. 
Nende ettesirutatud odad moodustasid okkalise terasseina juhuks, kui lõvi ei taha 
ohvrit taga ajada, vaid sööstab kahel pool seisvate inimeste kallale. Sõjameeste taga 
tunglesid kaela õieli ajades linlased, püüdes paremat kohta leida, et kogu vaatemängu 
näha. 

Tarzani juurde astus ülik. See oli Phordos, Gemnoni isa, jahireeglite täitmist jälgiva 
ülikutegrupi kapten. Ta astus ahvinimesele päris lähedale ja ütles sosinal: 

»Mul on väga kahju, et osalen selles jahis, kuid mu asend nõuab seda." Seejärel 
lausus ta valjusti: «Teen teile teatavaks Cathne kuninganna Nemone suure jahi 
reeglid. Ohver peab mööda sõjameestevahelist koridori põhja poole minema. Kui ta 
on teinud sada sammu, peavad järelevaatajad jahilõvi Belthari lahti laskma. Keegi ei 
tohi lõvi kiviga visata või ohvrit aidata. Keelust üleastumist karistatakse surmaga. Kui 
loom on ohvri maha murdnud ja kõhu täis söönud, peavad järelevaatajad sõjameeste 
saatel lõvi oma kohale tagasi tooma.” 

Seejärel pöördus ta Tarzani poole: 

»»Sa pead otsejoones põhja poole jooksma, kuni Belthar su kätte saab.” 

«Aga kui ma eest ära jooksen?” küsis ahvinimene. «Kas ma siis saan vabaks või 
ei?" 

Phordos raputas kurvalt pead. 


«Tema eest sa ära ei jookse,” ütles ta. Seejärel pöördus ta kuninganna poole ja 
laskus põlvili: «Kõik on valmis, teie majesteet. Võib alustada jahti.” 

Nemone vaatas kähku ringi. Ta nägi, et sõjamehed olid õigesti paigutatud ja kui lõvi 
peaks tagasi pöörama, on ta kaitstud. Pisut kaugemal seisid orjad suure võrguga, 
millega nad pärast jahi lõppemist lõvi kinni püüda kavatsesid. Kuninganna ja ka orjad 
ise tajusid, et mõni neist ei pöördu Cathnesse tagasi elusalt, kuid see lisas suure jahi 
päevale veelgi rohkem huvi ja põnevust. Nemone viipas peaga Phordosele: 

»Las lõvi nuusutab veel kord ohvrit, siis alustage jahti.” 

Belthari kinni hoidvad orjad lasksid köidikud pisut lõdvemaks ja võimaldasid tal 
ahvinimesele läheneda. Neile tuli appi veel kaksteist inimest, et lõvi lahti ei pääseks ja 
ohvrile kallale ei tungiks. 

Nemone nihkus läbematult ettepoole, pilk peatus inimsööjal, kes oli tema 
lõvikasvanduse uhkus; nüüd paistis tema silmist hullumeelsus. 

«Küllalt!" kisendas ta. «Nüüd Belthar tunneb teda, nüüd ei lahku ta jäljelt, kuni ta 
ohvri kätte saab, maha murrab, saab oma tasu ja tema lihast kõhu täis sööb! Belthar 
on Cathne parim jahilõvi!" 

Piki koridori, mille mõlemal pool seisid relvastatud sõjamehed, olid kindla vahemaa 
tagant maasse püsti löödud odad, nende küljes lehvisid mitmevärvilised lipukesed. 
Linlased, ülikud ja kuninganna vedasid kihla selle peale, missuguse lipu juur.es lõvi 
ohvri maha murrab. Ja siis astus Phordos Tarzani juurde ning võttis tema kaela ümbert 
kullast krae. 

Jõe ääres, mis Cathne linnast mööda voolab, puhkas põõsastes asuvas koopas lõvi. 
See oli hiigelsuur koheva musta laka ja kollase sametise nahaga loom. Kummalised 
hääled, mis lagendikult tema kõrvu kostsid, muutsid ta rahutuks ja ta urises pahuralt, 
kuigi ta paistis magavat. Ta silmad olid kinni, ent Numa ei maganud. Ta tahtis aga 
kangesti magada ja oli nüüd tige inimeste peale, kes tema rahu rikkusid. Esialgu olid 
nad veel võrdlemisi kaugel, aga lõvi teadis, et kui nad lähemale tulevad, peab ta end 
üles ajama, seda ei tahtnud ta aga sugugi teha, sest oli väga laisk. 

Samal ajal kõndis Tarzan sõjameeste vahel ja luges oma samme. Ta teadis, et pärast 
sajandat sammu lastakse Belthar talle kallale. Ja sellest hoolimata ei heitnud ta isegi 
niisugusel hetkel kõrvale põgenemismõtet. 

Jõe taga, Lõvide väljast idas asus džungel, kus ta Xerstle, Pindese ja Gemnoniga oli 
jahil käinud. Kui tal õnnestub džung-lini jõuda, on ta pääsenud. Kui džungliisand 
puuokstele hüppab, ei saa teda kätte ei lõvi ega inimene. Ent kas ta jõuab metsani 
joosta, enne kui Belthar ta kätte saab? 

Tarzan jooksis väga kiiresti, kuid loomariigis õnnestub vaid vähestel isenditel ohvrit 
ründavast lõvist kiiremini joosta. Kui Tarzan sajandat sammu mõõtis, mõistis ta, et 
suudaks pääseda tavalise lõvi käest, Belthar aga polnud tavaline lõvi: ta oli metslõvist 
mitu korda tugevam ja kõige võimsam loom Cathnes. 

Teinud sada sammu, sööstis Tarzan hoogsalt edasi. Ta kuulis enda taga lõast lahti 
lastud jahilõvi ähvardavat möirgamist. Lõvi ei vahtinud ringi, ta hiilgavad silmad 
seirasid ees jooksvat inimest. 

Lõvi järel kihutas Nemone kaarik. Kutsarid pingutasid kõigest jõust, et kuninganna 
võiks verist vaatepilti näha, kuid Belthar jooksis nii kiiresti, et Nemone kaarik paistis 
paigal seisvat. Suures erutuses tõusis kuninganna püsti, oma kisaga Belthari 
ergutades. Tema silmad välkusid samasugusest vihast kui inimsööja omadki, keda ta 
ergutas. Nemone hingas kiirelt, rind kerkis 

erutusest, süda lõi ühes taktis surmaga, mis Lõvide välja kohal tiirutas. 


Ülikud, sõjamehed ja linlaste summ tõttas kuninganna kaarikule järele. Belthar oli 
juba ohvrit kätte saamas, kui Tarzan äkitselt koridorist välja jõudes itta jõe poole 
pööras. 

Nemone suust pääses vihakisa, kui ta Tarzani kavatsust taipas. Samasuguse kisa tõi 
kuuldavale ka kaariku taga kihutav rahvahulk. Nad ei uskunud, et ohvril võiks tekkida 
võimalus pääseda, kuid nüüd nad mõistsid, et inimene võib jõuda jõe äärde, ujuda 
sellest üle ja kaduda metsa. Muidugi ei tähendanud see, et tal õnnestub jalga lasta, sest 
nad olid veendunud, et Belthar ta metsas kätte saab.'Neid tegi tusaseks vaid see, et 
neil ei õnnestu näha, kuidas lõvi oma ohvri lõhki rebib. Ent peagi veeres läbi 
inimsumma kergendusohe: Belthar oli ohvrit kinni võtmas ja tal polnud võimalust 
jõeni jõuda. 

Taha vaadanud, mõistis ka Tarzan, et tema surm on lähedal. Jõgi oli temast 
kahesaja, lõvi viieteistkümne jardi kaugusel, ja kiskja lähenes talle kiiresti. 

Siis ahvinimene peatus, pöördus vaenlase poole ja jäi ootama. Ta seisis lõdvenenult, 
kuid oli võitluseks valmis. Džungliisand teadis täpselt, mida hakkab tegema Belthar ja 
mida teeb ta ise. Iga lõvi, isegi dresseeritud, ründab Tarzanit tagajalgadele tõustes, 
krabab oma koletute küüntega temast kinni ja vajutab kihvad pähe, kaela või õlga/ 
seejärel aga lohistab ta kuhugi põõsa alla ja pistab nahka. 

Kuid Tarzan oli ennegi lõvidega võidelnud ja Beltharil polegi nii lihtne temast jagu 
saada. Tõsi küll, ahvinimene teadis, et ilma noata ei lükka ta kuigi kauaks edasi seda, 
mis paratamatult juhtuma peab, kuid ta sureb võideldes. Ja nüüd, kui Belthar möirates 
rünnakule asus, laskus ta kükakile ja vastas inimsööjale samasuguse möirgamisega, 
mis millegagi ei erinenud kiskja omast. 

Järsku märkas ta, et rahvasumma meeleolu oli muutunud, kuuldus imestuse- ja 
hirmuhüüdeid. Belthar oli juba peaaegu tema kohal, kui võimas keha lendas 
ahvinimesest hooga mööda, otsekui harjaga tema jalga kraapides. Belthar oli 
tagakäppa-dele tõusnud, veriseks pidusööminguks oma küüsi ja kihvu valmis hoides, 
kuid sel silmapilgul kargas talle otsa kuldse naha ja musta lakaga hästi suur lõvi. 

Kõuehäälset möirgamist kuuldavale tuues püherdasid kaks hiiglaslikku looma 
maas, rebisid teineteist küünte ja 

152 

hammastega, kõrval aga seisis hämmastunud ahvinimene. Kohale veeres Nemone 
kaarik ja hinge kinni pidades jälgis rahvahulk surmaheitlust. 

Tundmatu lõvi ületas Belthari nii kasvult kui jõult, see oli hiidlõvi, raevukas ja julm. 
Ta võitles nii, nagu oleksid teda innustamas kõik põrguvürstid. Peagi Belthar väsis ja 
ajas lõuad pärani. Otsemaid sulgusid võimsad kihvad Nemone jahilõvi kaela ümber ja 
määratu suured küüned tungisid tema kehasse. Seejärel tõusis lõvi neljale käpale ja 
raputas Belthari nagu kass hiirt. Nemone lõvi kael raksatas kõlatult. 

Tapetud inimsööja korjuse maha visanud, vaatas võitja urisedes Cathne hirmunud 
elanikke, pöördus siis pikkamisi ümber, läks ahvinimese juurde ja jäi tema kõrvale 
seisma. Tarzan pani käe Kuldlõvi Jad-bal-ja mustale lakale. 

Pikka aega oli välja kohal vaikne. Tarzan ja Kuldlõvi vaatasid oma vaenlasi, Cathne 
kohkunud elanikud vaatasid neid. Äkki lõikus vaikusse kohutav karjatus. Kisendas 
Nemone. Ta astus pikkamisi kuldsest kaarikust välja ja suundus Belthari korjuse 
poole. Õukondlased jälgisid teda vaikides. Nemone seisatas ja puudutas sandaali 
kängitsetud jalaga oma jahilõvi verist lakka. Tema pilk libises üle surnud inimsööja 
keha. Ilmselt palvetas ta nendel hetkedel endamisi, siis tõstis pea ja laskis pilgul ringi 
käia. Tema silmades loitis hullumeelsus, nägu oli aga niisama valge kui tema kaela 
ehtiv elevandiluust kee. 


»Belthar on surnud!" hüüatas ta, haaras siis tupest mõõga ja torkas selle läikiva tera 
endale otse südamesse. Ta laskus hääletult põlvili ja varises surnud Belthari kehale. 

Kui tõusis kuu, asetas Tarzan viimase kivi hauakünkale. See kõrgus jõe kaldal, mis 
kannab oma veed piki Onthari orgu Cathne, kuldlinna poole. 

Sõjamehed, ülikud ja linlased eesotsas Phordosega siirdusid linna, et avada Nemone 
vanglad ja kuulutada Alextar kuningaks. Nad jätsid surnud kuninganna lamama 
Lõvide välja serva surnud Belthari kõrvale. 

Nad keeldusid Nemonele viimset au avaldamast ja seda tegi Ahvide Tarzan, loom- 
inimene, kes nüüd Aafrika eredast kuupaistest valgustatuna langetas pea haua kohal, 
kus õnnetu naine oli lõpuks ometi igavese rahu leidnud. 


Viieteistkümnenda raamatu lõpp 

1. Nõupidamine 

Mister Milton Smithi, filmistuudio tootmisosakonna juhataja asetäitja juures oli 
nõupidamine. Sügavates pehmetes tugitoolides oli end mugavalt sisse seadnud kuus 
inimest. 

Mister Smithi tugitool asus suure laua taga, kuid oma tulise iseloomu ja ülielava 
kujutlusvõime tõttu istus ta sellesse harva. Loovisiksusena vajas mister Smith 
vabadust ja avarust, et oma mõtteid täpsemalt väljendada, seetõttu oli isegi see suur 


tugitool talle liiga väike. Selliseid nõupidamisi korraldades kõndis ta sagedamini 
mööda kabinetti kui istus laua taga. Seejuures vehkis ta kätega niisama kiiresti kui 
kõneles. 

»See tuleb rabav!" veenis ta kuulajaid. ,,Ei mingit kunstlikku džunglit, 
kombineeritud helivõtteid, mitte mingeid vanu hambutuid lõvisid, keda Ühendriikide 
iga kinokülastaja esmapilgust ära tunneb. Ei, härrased! Kõik peab olema loomulik!" 

Kabinetti sisenes sekretärineiu ja sulges enda järel ukse. 

»»Vastuvõtutoas ootab mister Orman,” teatas ta. 

»Suurepärane! Paluge ta sisse.” 

Mister Smith hõõrus käsi ja pöördus kohalolijate poole. 

»» Küllap on nii, et mõte Orrhani kohta läkitati mulle kõrgemalt poolt," hüüdis ta. 
»Siin on mees, kes teeb selle filmi." 

»» Olete läbinägelik nagu alati, boss," ütles üks kohalviibijaid, ,,see on väga 
õnnestunud valik.” 

Rääkija kõrval istuv mees kummardus ja sosistas: 

»Ja mina mõtlesin, et hoopis teie pakkusite bossile Ormani kandidatuuri.” 

Ja mis siis sellest?" vastas see vaevukuuldavalt. 

Taas avanes uks ja sekretärineiu saatel astus kabinetti pikk päevitunud mees. Smith 
lähenes talle ja surus kätt. 

»»Rõõm sind näha, Torn,” ütles ta. ,, Me pole teineteisega kohtunud sestsaadik, kui sa 
Borneolt tagasi tulid. Sa tegutsesid seal toredasti. Kuid mul on sinu jaoks varuks 
midagi paremat. Oled 

sa kuulnud filmikompanii ,,Superlative Pictures" viimasest filmist seiklustest 
džunglis ja selle kassamenust?" 

Kassamenust olen alatasa kuulnud sestpeale, kui tagasi jõudsin, filmi ennast aga 
pole näinud. Minu arust on nüüd kõik tormanud'filmima seiklusi džunglis.” 

»Näed sa, filme on igasuguseid. Meie kavatseme teha ehtsat filmi. Selles 
«meistriteoses” olid kõik stseenid filmitud Hollywoodi ümbruses kahekümne viie 
miili kaugusel, välja arvatud mõne ehtne Aafrika stseen, helikujundusest ma aga 
parem ei räägigi!" Smith krimpsutas põlastavalt nägu. 

»»Ja kus meie hakkame filmima?" küsis Oiman. «Hollywoodist viiekümne miili 
kaugusel?” 

»Ei, mu armas! Me otsustasime saata võtegrupi otse Aafrika südamesse, m-m-n... 
Kuidas seda metsa kutsutakse, Joe?" 

»Ituri metsa.” 

Just nimelt, Ituri metsa koos helisalvestusaparatuuri ja kõige muuga. Mõtle sellele, 
Torn! Sa hakkad töötama loomuliku materjaliga: ehtsad pärismaalased, loomad, 
hääled. Sa filmid kaelkirjakut ja jäädvustad ka tema hääle..."'* 

»Milt, selleks pole vaja helisalvestusaparatuuri.” 

«Mispärast?” 

«Kaelkirjakud ei tee üldse mingisugust häält. Räägitakse, et neil puuduvad 
häälepaelad." 

»Kas tõesti? Noh, seda ütlesin ma niisama, jutu jätkuks. Kuid võtame näiteks teised 
loomad: lõvid, elevandid, tiigrid. Muide, Joe kirjutas stenaariumis suurtest 
tiigrikarjadest. Publikule see meeldib.” 

»Kuid Aafrikas pole tiigreid,” ei jätnud lavastaja järele. 

»»Oled sa kindel?" 

» Täiesti,” muigas Orman. 

»Mis see tähendab, Joe?" küsis Smith stsenaristi poole pöördudes. 


»Aga te ju ise rääkisite, šeff, et tahate näha suuri tiigrikarju."” 

Jah? Noh, jumal nendega. Teeme suured krokodillikarjad.” 

Ja te tahate, et ma kõike seda filmiksin?" küsis Orman. 

» Aga muidugi. Meie film teeb su kuulsaks.” 

»Ma kahtlen selles kõvasti, kuid võtan siiski teie ettepaneku vastu. Ma pole veel 
kordagi Aafrikas käinud. Aga kas helisalvestusaparatuuriga veoautosid sinna 
toimetada on üldse võimalik?" 

»»Me olemegi selleks kokku tulnud, et kõik need küsitavused läbi arutada," ütles 
Smith. ,,Me palusime nõupidamisele major White'i. Te pole veel tuttavad?" 

Pärast seda, kuj Ormanit ja White'i oli teineteisele esitletud ja nad käepigistuse 
vahetasid, Smith jätkas: 

»» Major on kogenud jahimees ja tunneb hästi Aafrikat. Ta sõidab teiega kaasa 
tehnikanõunikuna. Mis te arvate, major, kas helisalvestusaparatuuri saab Ituri metsa 
toimetada?" 

»Kui palju see kaalub? Kui üle poolteise tonni, siis vaevalt.” 

»Vaat' kus lops!" hüüdis helirežissöör Clarence Noice. ,, Kumbki seadeldis kaalub 
seitse tonni ja meil on neid kaks.” 

»»See on Võimatu!" lausus major. 

»Aga generaator?" ei jäänud Noice rahule. ,,See kaalub üheksa tonni!" 

Major laiutas käsi. 

» Uskuge, džentelmenid, see on tõepoolest võimatu." 

»» Tom, kas sa saad seda teha?" küsis Smith ja vastust ootamata lisas: ,,Sa pead seda 
tegema!" 

«Proovin,"” vastas Orman, ,,kuid teil tuleb kõvasti kukrut kergendada.” 

«Muidugi mõista!" rõõmustas Smith. ,, Nüüd, kus kõik probleemid on lahendatud, 
lubage mul rääkida põhjalikumalt meie filmist. Joe on kirjutanud vapustava 
stsenaariumi. Niisiis, poiss sündis džunglis ja emalõvi kasvatas ta üles. Kogu oma elu 
veetis ta lõvide keskel ega suhelnud kellegagi peale lõvide. Lõvi on loomade 
kuningas, aga kui poiss suureks sirgus, sai temast lõvide kuningas ja ta päris võimu 
kogu džunglis. Kuidas on, ah?" 

«Midagi sellist olen ma kusagil juba kuulnud," kostis Orman. 

«Oota, see pole veel kõik," jätkas Smith. «Kõige põnevam alles algab. Siin tuleb 
meil mängu imeilus neiu. Kedagi enda ümber märkamata läheb ta metsajärve ujuma. 
Samal ajal aga möödub sealt lõvi-inimene. Ta näeb esmakordselt elus naist. Taipad, 
Torn, missuguse pöörde võtab film? Publik saab šoki!" 

Smith kõndis mööda kabinetti, matkides kirjeldatavat stseeni. Algul näitas ta 
suplevat tütarlast, siis lõvi-inimest. 

»Noh, kuidas on, vahva?" küsis ta. ,,Joe on kõik suurepäraselt välja mõelnud.” . 

»Ta on alati elava kujutlusvõime poolest silma paistnud,” ütles 

Orman. ,,Aga kes hakkab mängima seda lõvi-inimest, kes kiskjate seas nii vabalt 
ringi kõnnib? Kas ta ei löö kartma?" 

»»Oo, see on tõeline leid! Tal on selline välimus, et kõik tüdrukud lähevad peast 
segi.” 

»Mitte ainult tüdrukud, vaid ka nende vanaemad,” lisas üks nõupidamisest 
osavõtjaid. 

»Kes ta on?" 

»la on maratoni võitja.” 

»» Tantsumaratoni ?" 


»Ei, maratonijooksu maailmameister.” ,,Kui seda osa oleks mulle pakutud, oleksin 
ma eelistanud olla pigem sprinter kui pikamaajooksja. Mis ta nimi on?" ,, Stanley 
Obroski.” 

»Stanley Obroski?" kordas Orman. ,,Pole ilmaski sellist nime kuulnud." 

«Sellest hoolimata on ta olemas. Oota pisut, eks me vaata, mis sa siis üüed, kui teda 
näed. Olen kindel, et ta tuleb osaga toime.” 

»Mis filmides ta on mänginud?" küsis lavastaja. 

» Tead sa," vastas Smith, ,,see on tema esimene filmiosa, kuid tal on vapustav keha. 
Ma panen sulle tema kohta kõik materjalid valmis.” 

»Kes veel ekspeditsiooni koosseisu kuulub?" 

»Peaosa mängib Naomi Madison ja...” 

» Hm, Naomil on juba kolmekümne neljandal paralleelil palav, ekvaatoril ta aga 
lihtsalt sulab üles.” 

»Tema isa, valge kaupmehe osasse kutsusime Gordon Z. Marcuse.” 

»Kas ta saab hakkama? Ehk on ta liiga vana?" 

»»Oo! Ta on veel heas vormis. Valget kütti mängib aga siin viibiv major White.” 

»Kardan, et näitleja kohta olen ma liiga hea kütt," tähendas major. 

Jätke järele," vaidles Smith vastu. ,,Kõik, mida teilt nõutakse, on jääda iseendaks. 
Nii et ärge muretsege.” 

»Las lavastaja muretseb,” lisas stenarist, ,ttema saab selle eest raha.” 

»Ja talle ässitatakse kõik koerad kallale," ühmas Orman. ,,Kuid tuleme tagasi Naomi 
juurde, Milt. Ei vaidle vastu, ta on hea tantsunumbrites ja romantilistes 
noorsoofilmides, kuid ma 

ei kujuta ette, kuidas ta lõvide ja elevantide seas hakkab välja nägema." 

»»Koos temaga sõidab Rhonda Terry, kes hakkab teda dubleerima." 

»»Mu jumal! Rhonda on ju ise võimeline lõvi hammustama, kui lavastaja teda käsib. 
Pealegi ärge unustage, et ta sarnaneb hämmastavalt Naomiga." 

» Arvan, et Madisonile see sarnasus meeldib,” lausus käsikirja autor. 

»Eksite,”" vaidles Smith vastu. 

»Hästi, olgu teil õigus,” katkestas teda Orman. ,,Kes veel gruppi kuulub? Kes on 
minu režissöör?" ,.Bill West.” ,,Okei." 

»Mis materjalidesse ja ekspeditsiooni liikmetesse puutub, siis saab teil olema 
kolmkümmend viis kuni nelikümmend inimest. Peale veokite generaatori ja 
helisalvestusseadmetega saate kakskümmend viietonnist veoautot ja viis sõiduautot. 
Me valime niisugused mehaanikud ja juhid, kellel on kupjaks ainult oma sü- 
dametunnistus. Kahju, et sa ise ei valinud ekspeditsiooni inimesi, kuid me pidime 
kiirustama. Peale lavastaja abi on juba kõik leitud. Tema võid sa ise valida.” 

»Millal me teele asume?" 

»Kümne päeva pärast.” 

»» On aga elu,” ohkas Orman. ,,Kuus kuud Borneol, kümme päeva Hollywoodis ja 
uuesti pooleks aastaks Aafrikasse! Komandeeringute vahel ei lase te mul isegi habet 
ajada!" 

»Sa tahtsid ütelda joomingute vahel?" torkas Joe. 


II. Ilma teedeta 

Seik Ab el-Ghrennem ja tema tõmmud kaaslased, kes istusid oma madalajalgsete 
hobuste seljas, jälgisid sõnatult, kuidas kakssada mustanahalist püüdsid väikesest 
mudase põhjaga jõest veokit generaatoriga läbi tirida. 


Läheduses vestles poripritsmetega kaetud maastikuauto uksele nõujatuv Jerrold 
Bain kahe tütarlapsega, kes tagaistmel istusid. 

»Kuidas sa end tunned, Naomi?” küsis ta. 

«Kohutavalt.” 

«Jälle piinab palavik?" 

«Kogu tee sestsaadik, kui Jinjast lahkusime. Kuidas tahaksin jälle Hollywoodis olla, 
aga ma ei näe seda enam iialgi — siia ma suren!" 

«Jäta järele! See on ainult külmetus. Sa saad terveks." «Eile öösel nägi ta halba 
und," ütles teine neiu, «Naomi aga usub unenägusid.” 

«Jää vait!" hüüdis Madison. 

«Aga sina näed välja oivaliselt, Rhonda,” tähendas Bain. 

Rhonda Terry noogutas nõusolevalt. 

«Mulle tundub, et olen peaaegu õnnelik.” 

«Sina peaksid metsa langetama,” torkas Naomi ja lisas siis: «Rhonda on puht 
looduslähedane tüüp, meil, näitlejail, on aga väga peen hingelaad ja keegi ei suuda 
mõista meie kannatusi.” 

«Parem olla õnnelik lehm kui õnnetu näitlejatar,” puhkes Rhonda naerma. 

«Pealegi rikub ta kõiki kokkuleppeid," jätkas Madison. «Eile pidime esimest võtet 
filmima, kuid järjekordne palavikuhoog sundis mu pikali. Niisiis asendas ta mind 
võttel isegi suures plaanis!" 

«Jah, on hea, et te nii sarnased olete," lausus Bain. «Isegi mina eristan teid 
suurivaevu.” 

«Mis selles head on?" vaidles Naomi vastu. «Inimesed näevad teda ja arvavad, et 
see olen mina!" 

»Ja mis siis?" küsis Rhonda. «See teeb sulle au." 

«Teeb mulle au?" kordas Naomi. «See hävitab mu maine. Sa pole halb tüdruk, 
Rhonda, kuid ära unusta, et ma olen Naomi Madison! Vaatajaskond on harjunud 
esmaklassilise mänguga, kuid nüüd nad pettuvad ja süüdistavad kõiges mind." 

Rhonda naeratas jälle. 

«Püüan teha kõik, et mitte hävitada sinu mainet lõplikult,” tõotas ta. 

»» Oh, ma ei süüdista sind milleski," vastas Naomi. «Lihtsalt ühele kingib jumal ande, 
teisele aga mitte. Nii et sina pole selles süüdi, kuidas sa mängid, niisamuti nagu see 
seik seal pole süüdi selles, et ta on sündinud araablase, mitte aga valgena.” 

«See pole seik, vaid täielik pettumus!" hüüdis Rhonda. 

«Mispärast?" huvitus Bain. 

«Kui ma väike tüdruk olin," vastas Rhonda, «nägin šeigi 

rollis Rudolph Valentinot. See oli alles seik!" 

«Mnjah," soostus Bain, «Rudolph Valentinoni on sellel palju maad.” 

»Ja tema kaaslased? Joodikute ja nõgininade jõuk. Ja mina veel unistasin, et 
suursugused araablased mu ära rööviksid!" 

»Ma räägin sellest Billiga," naeratas Bain. Neiu turtsatas. 

«Bill West on hea režissöör, kuid ta pole seik. Temas pole rohkem romantikat kui ta 
kaameras.” 

»Ta on peaga poiss,” ütles Bain. 

«Sel poisil on nuppu,” kinnitas Rhonda. 

«Olen nõus. Ta meeldib mulle.” 

«Kas me jääme siia veel kauaks tõlgendama?" küsis Naomi ärritatult. 


«Seniks, kuni nad selle generaatori ja veel kakskümmend kaks veoautot soost läbi 
tirivad.” 

«Kuid mispärast me ei või neid ära ootamata edasi sõita? Miks peame siin istuma 
ning kärbseid ja sääski söötma?” 

«Teises kohas hakkame neid söötma niisama edukalt," tähendas Rhonda. 

«Orman kardab ekspeditsiooni mitmeks grupiks jaotada," seletas Bain. «See on 
ohtlik piirkond. Teda hoiatati, et ta siia ei põikaks. Pärismaalasi pole iialgi õnnestunud 
täielikult alistada ja nad on alati hakanud uuesti tegutsema.” 

Viivuks võttis maad vaikus. Putukaid eemale peletades jälgisid nad sõnatult, kuidas 
rasked autod pikkamisi mööda soist jõepõhja roomasid. 

Araablaste hobused seisid endises kohas. Seik Ab el-Ghren-nem kõnetas enda 
kõrval olevat kurja pilguga inimest. 

«Atewy, kumb nendest kahest valgest naisest varjab kallis- 
kivide oru saladust?" küsis ta., 

00, Allah!" pomises Atewy ebaledes. «Nad on nii sarnased nagu kaks tilka vett ja 
mul on raske öelda, kumb nimelt." 

«Kuid ühel neist on kaart? Oled sa selles kindel?" 

«Olen küll. Kaart oli valgel vanamehel, neist ühe isal, kuid hiljem võttis tüdruk selle 
ära. Noormees, kes temaga kõneleb, tahtis ise vanameest tappa ja kaarti endale saada, 
kuid tüdruk jõudis temast ette. Nüüd on nii vana kui ka noormees veendunud, et kaart 
on kaotsi läinud.” 

«Aga kas tõesti võib tüdruk niimoodi rääkida mehega, kes 

tahtis tappa tema isa?" küsis seik umbusklikult. ,,0led ehk midagi segi ajanud? Ta 
jutleb mehega sõbralikult. Ei mõista mina neid kristlastest koeri.” 

»Mina samuti," nõustus Atewy. ,,Nad kõik on ebanormaalsed. Kord tülitsevad ja 
sõimlevad, kord istuvad kõrvuti, nagu poleks midagi juhtunud. Nad arvavad, et teevad 
kõike salamahti, meie aga peame neid kogu aeg silmas. Ma nägin, kuidas tüdruk 
kaardi võttis, noormees ei märganud aga midagi. Vanamees hakkas seda otsima, kuid 
ei leidnud. Ta ütles, et kaart on kaotsi läinud ja paistis väga tujutuna.” 

»»See kõik on kummaline," pomises seik. ,,Oled sa kindel, Atewy, et oskad nende 
keelt ja tead, millest nad räägivad?" 

»Eks töötanud ma ju rohkem kui aasta napaka valgega, kui ta Kheybari liivakõrbes 
tuhnis? Rõõmustas nagu laps, kui leidis katkise poti kilde.” 

Oo, Allah!" ohkas seik. ,, Küllap on aare väga suur, suurem kui Howwara ja 
Geryeh' aarded, muidu poleks nad nii palju veoautosid ühes võtnud, et seda välja 
vedada.” 

Ta silmitses mõtlikult vastaskallast, kus seisid autod, oodates oma järjekorda jõe 
läbimiseks. 

»Millal ma pean kaardiga tüdruku röövima?" küsis Atewy mõningase vaikimise 
järel. 

»» Veel pole selleks aeg," vastas seik. ,,Pole vaja kiirustada, nad juhivad meid niigi 
aarde juurde. Valged on rumalad. Nad loodavad meid petta, kuid me pole eile siia 
ilma sündinud. Meie' juba teame, et filmi vändatakse üksnes ekspeditsiooni tõelise 
eesmärgi varjamiseks.” 

Higine ja porine mister Orman peatus salkkonna pärismaalaste juures, kes hoidsid 
raske auto puhvri külge kinnitatud köisi. Lavastaja kaenla all rippus kabuur, kuid 
relva asemel pesitses seal viskipudel. 

Iseloomult polnud Orman toores ega tige. Tavalistes oludes poleks ta iialgi nuuti 
kasutanud. Mustanahaliste sünge vaikimine oleks pidanud teda valvsaks tegema, kuid 


viis ta pelgalt eksiteele. Oli möödunud kolm kuud sellest ajast, kui nad lahkusid 
Hollywoodist, kuid ajakavast oldi maas juba kahe kuu võrra ja võis juhtuda, et neil 
tuli veel kuu aega teel olla, enne kui võtte-kohta jõuavad. Ormani naispeategelast 
piinasid palavikuhood, mis võisid ta mängust hoopiski välja jätta. Haigus oli 
mõjutanud ta välimust. Ormanile paistis, et kõik läheb uperkuuti. Nüüd aga, 

nagu talle tundus, viilisid need metslased tööst kõrvale. 

»»Noh, liigutage end, te viimased laiskvorstid!" käratas ta. 

Pikk nuut vihises läbi õhu ja plaksatas neist ühe õlgadele. 

Khakivärvi käisteta pluusis ja lühikestes pükstes noormees pööras selja ja suundus 
auto poole, kus Bain tütarlastega lobises. Puu varjus veidi hinge tõmmanud, võttis ta 
kiivri peast, kuivatas higi laubalt ja kiivri siseküljelt. Siis siirdus ta maastikuauto 
juurde ja ühines seltskonnaga. 

Bain võttis end koomale, tehes ukse juures ruumi. 

»Sa ei näe just hea välja,” tähendas ta. 

West ohkas raskelt. 

»» Orman on sõgedaks läinud. Kui ta nuuti minema ei viska ega lakka joomast, läheb 
meil täbarasti."” 

Jah, pinge kasvab," möönis Rhonda. «Inimesed ei naera ega laula enam nagu 
varem.” 

»Ma märkasin pilku, mille Kwamudi talle mõne minuti eest heitis," jätkas West. 

» Tema silmis polnud üksnes viha, vaid midagi hullemat." 

»Mõtleks!" nähvas Bain. ,,Need poisid tuleb liistule tõmmata, Kwamudi asemele 
aga võib Torn määrata kellegi teise.” 

«Orjaaeg on ammu möödas, Bain, ja pärismaalased teavad seda väga hästi. Ormanil 
võib tulla kuhjaga ebameeldivusi, kui nad kõik ära räägivad. Mis aga Kwamudisse 
puutub, siis ärge unustage, et ta on ehtne pealik ja enamik selle jõugu liikmeist on 
tema suguvennad. Kui ta käsib neil töö sinnapaika jätta, siis nad ka jätavad. Mis saab 
meist, kui nad meie juurest lahkuvad?” 

»Noh, aga mida meie teha saame?" päris Rhonda. ,,Minu arust pole Torn meilt 
kordagi nõu küsinud.” 

»Naomi, sina saaksid midagi teha," ütles West tütarlapse poole pöördudes. 

»Kes? Mina? Ja mida ma saaksin teha?" 

» Tom armastab sind. Ta võtaks sind kuulda." 

»»Seda küll ei ole! Need on teie probleemid, mul on nendetagi muresid.” 

»» Vaata ette, meie probleemid võivad saada ka sinu omadeks.” 

»Lollus!" hüüdis neiu. ,,Kõik, mida ma tahan, on siit kiiremini minema saada. Kui 
kaua pean ma siin veel tolknema ja sääski söötma? Ütle, kus Stanley on? Ma pole teda 
täna veel näinud.” 

»»Lõvi-inimene magab arvatavasti oma autos," vastas Bain. ,,Kas teate, mis 
vanapoiss Marcus talle nimeks pani?” 

»Ja see oli?" küsis Naomi järsult. 

»Unehaigus.” 

» Te olete temale lihtsalt kadedad," vihastas Naomi. ,, Temast sai paugupealt täht, teie 
vaesekesed peate aga kogu elu töötama ja saate vaid viletsaid krosse. Mister Obroski 
on tõeline näitleja!" 

«Vaadake, me hakkame liikuma!" hüüdis Rhonda. ,,Kas nägite märguannet?" 

Lõpuks ometi asus pikk kolonn teele. Kõige esimeses autos istus relvastatud valve, 
teine osa askareid kattis viimaseid liikujaid. 


Osa inimesi seisis auto astmelaual, kuid suurem osa käis viimase veoauto ees jalgsi. 
Nende seas oli ka lavastaja abi Pat O'Grady. 

O'Gradyl polnud piitsa. Ta vilistas ühtesoodu üht ja sedasama viisi ning hõikas 
korraldusi, millest ükski mustanahaline aru ei saanud. Kuid neile meeldisid tema 
kombed ja lõbus iseloom ning pikkamisi hakkas pinge langema. Sünge vaikimine 
asendus jutuga, kuid polnud kuulda laulu ega naeru. 

»» Oleks parem," märkis O'Grady kõrval kõndiv major White, ,,kui teie neid inimesi 
juhiksite. Mister Orman oma raske iseloomuga pole selleks suuteline.” 

O'Grady kehitas õlgu. 

»Siin pole midagi parata.” 

»Ta ei soovi mind kuulda," jätkas major. ,,Ta eirab kõiki mu nõuandeid. Niisama 
edukalt oleksin ma võinud Hollywoodi jääda.” 

»Minu pea küll ei võta, mis kärbes Tomi on hammustanud. Ta on suurepärane poiss, 
midagi sellist pole temaga varem juhtunud," vangutas O'Grady pead. 

»Kuid mis ei kutsu esile kahtlusi, on see, et ta joob liiga palju," ütles White. 

» Arvan, et see on lihtsalt palavuse ja tema kaela langenud murede pärast.” 

Abi oli oma šefile ilmselgelt ustav. 

»Kui see lähemal ajal ei muutu, siis ootavad meid igal juhul suured 
ebameeldivused,” lausus major pahaendelisel häälel. Võis näha, et ta oli tõsiselt 
mures. ,, Vahest te..." 

O'Grady tahtis vastu vaielda, kuid teda katkestas kolonni eesotsast kostev kogupauk. 

»Mu jumal! Mis juhtus?" hüüdis O'Grady. Ta tormas laskude suunas. 


Ill. Mürgitatud nooled 


Inimese kuulmine pole kuigi täiuslik. Isegi lagedas kohas ei kuule inimesed suurelt 
kauguselt tehtud lasku. Metsloomade kuulmine on aga inimese omast palju teravam, 
mistõttu White'is ja O'Gradys ärevust tekitanud kogupauk naelutas loomad hetkeks 
paigale, siis aga tegid nad aruka otsuse ohtlikust paigast jalga lasta. 

Hoopis teisiti reageeris kaks suure puu varjus lebavat olendit. Üks neist oli uhke 
musta lakaga võimas Kuldlõvi, teine inimene. Ta lamas selili, lõvi aga hoidis käppa ta 
rinnal. 

»Tarmanganid," ümises inimene. 

Lõvi urises vaikselt. 

»Peaks vaatama, mis seal sünnib," lausus inimene. ,,Kas täna või homme." 

Ta sulges silmad ja vajus taas unne, mille lasud olid katkestanud. Lõvi pigistas 
silmad kinni ja haigutas suure suuga, langetas siis oma määratu pea ja uinus samuti 
silmapilk. Neist veidi kaugemal lebas öise jahi ajal tapetud sebra paljaksnäritud 
korjus. Ei Šaakal Ungo ega hüään Dango olnud veel haistnud liha lõhna, seepärast 
nautisid nad segamatult õndsalikku rahu, ärgates vaid tüütute putukate eemale 
peletamiseks või juhusliku linnu valjust kisast. 

Kui major White kolonni pea juurde jooksis, oli tulistamine juba lakanud. Ta nägi 
valgeid ja askareid, kes end puude taga varjasid ja erutatult džunglipimedusse 
vahtisid. 

Maas lebas kaks nooltest läbilastud mustanahalist sõdurit. Nende surnukehad olid 
tardunud surmaeelsetesse krampidesse. Naomi Madison oli oma autos kägarasse 
tõmbunud, Rhonda Terry seisis tema kõrval, püstol käes. 

White jooksis Ormani juurde, kes püssi hoidis ja üksisilmi tihnikusse vahtis. 

»Mis juhtus?" küsis major. 


»Varitsus!" vastas Orman. ,,Need sulid lasksid meie pihta 

hunniku nooli ja pagesid! Jõudsime neid vaid vilksamisi näha.” ,,Bansutod!" hüüatas 
White.' Oiman noogutas. 

«Paistab küll. Nad arvavad, et suudavad meid oma nurjatute nooltega hirmutada, 
kuid ma veel näitan nendele räpastele sigadele.” 

Orman, see oli hoiatus! Nad ei taha, et me läheksime läbi nende maa-ala." 

»Ma sülitan sellele, mida nemad tahavad. Läheb nii, nagu mina tahan!" 

»Ärge unustage, mister Orman, et siin on rohkesti inimesi, sealhulgas kaks valget 
naist, kelle elu eest ta vastutust kannate. Peale selle hoiatati teid ette, et rännak läbi 
Bansutomaa on väga ohtlik.” 

»Mina viin oma inimesed läbi ja vastutan ise kõige eest, teie ärge muretsege!" 

Ormani hääl kõlas tuhmilt, kogu tema olekus võis tajuda inimest, kes mõistab, et tal 
pole õigus, aga oma kangekaelsuse tõttu ei soovi seda tunnistada. 

«Saage pealegi oma tahtmine," vastas West, «kuid osa vastutusest lasub ka minul. 
Ärge unustage, et mind saadeti siia teie nõunikuna." 

»Te annate mulle nõu siis, kui ma seda vajan!" 

«Praegu just ongi niisugune olukord. Teie ei tea midagi nendest inimestest ega 
sellest, mida neilt oodata võib." 

«See tõsiasi, et me olime kallaletungiks valmis ja saatsime bansutodele järele 
hunniku kuule, on neile heaks õppetunniks," vaidles Orman vastu. «Uskuge mind, nad 
ei julge enam siia oma nägu näidata.” 

«Tahaksin seda uskuda, kuid ei või. Me pole neist ühtegi näinud. Tänane juhtum on 
näide nende tavalisest sõjapidamise taktikast. Nad ei tungi iialgi kallale lagedal 
maastikul ja suurte jõududega, nad lihtsalt tapavadlga kord mõne meie inimese ja 
täiesti võimalik, et me ei näe neid kunagi.” 

«Kui te nii kangesti kardate, võite tagasi minna," mühatas Orman. «Annan teile 
veoauto ja valvurid.” 

«Loomulikult jään ma siia,” vastas West. 

Seejärel pöördus ta Rhonda Terry poole, kes ikka veel seisis, püstol käes. 

«Istuksite parem autosse, miss Terry," sõnas ta. «Seal on ohutum. Ei maksa asjatult 
riskida.” 

»Ma kuulsin, mida te mister Ormanile rääkisite," ütles neiu. «Kas usute, et nad ka 
edaspidi niimoodi talitavad?" 

«Kardan, et just nii juhtubki. Sellised on nende sõjapidamise moodused. Ei tahaks 
teid hirmutada, kuid tingimata tuleb ettevaatlik olla.” 

Neiu silmitses tähelepanelikult kaht kentsakasse poosi tardunud laipa. 

»Ma poleks iialgi uskunud, et nooled tapavad nii ruttu,” ütles ta ja võpatas 
tahtmatult. 

«Nooled on mürgitatud," seletas major. 

«Mürgitatud?" Neiu hääles kõlas hirmuvarjund. 

White heitis pilgu veoauto kabiini. 

«Minu arust on miss Madison minestanud," ütles ta. 

«Temaga juhtub seda!" hüüdis Rhonda. 

Ta tegi autoukse lahti ja tõstis Westi abiga näitlejatari istmele. Kuna Rhonda 
Naomile esmaabi andis, võttis Orman käsile kaitse korraldamise ja andis teda 
ümbritsevatele valgetele ekspeditsiooniliikmetele käsklusi. 


«Hoidke oma püssid laskevalmis. Paneme igale veoautole ühe relvastatud mehe. 
Olge kogu aeg valvel, vähimagi kahtluse puhul tulistage ette hoiatamata! Bill ja teie, 
Bain, sõidate neidudega nende autode astmelaual, kumbki saab kaasa veel ühe askari. 
Clarence, minge kolonni sappa ja rääkige Patile, mis siin juhtus. Öelge talle, et ta 
tugevdaks kaitset ja jääge tema juurde. Major White!" 

Ohvitser astus sammu ette. 

«Sõitke Ab el-Ghrennemi juurde ja paluge teda saata pooled inimesed kolonni 
sappa, teise poole aga meile. Vajaduse korral saab neid kasutada käskjalgadena.” 

Orman pöördus vanema mehe poole. 

«Mister Marcus, teie ja Obroski sõidate kolonni keskel. Muide, kus Obroski on?" 

Kallaletungi hetkest saadik polnud keegi teda näinud. 

»Ta oli autos, kui ma sealt välja hüppasin," ütles Marcus. «Arvatavasti jäi ta uuesti 
tukkuma.” 

Tema silmis välgatas kelmikas muie. 

«Seal ta ongi!" hüüdis Clarence Noice. 

Nende poole tuli pikakasvuline meeldiv musta juuksepahmakaga noormees. Tal oli 
püss käes ja puusal toretses kabuur 

kuuelaengulise püstoliga. Märganud, et kõik vaatavad tema poole, hakkas ta 
jooksma. 

»Kus nad on?” karjus ta. ,, Kuhu nad kadusid?" 

»Kus te siiamaani olite?" küsis Orman järsult. 

»»Ma otsisin neid. Arvasin, et nad tulevad uuesti tagasi.” 

Bill West vaatas Gordon Z. Marcusele otsa ja pilgutas talle silma. 

Viimaks hakkas kolonn jälle liikuma. Orman asus rühma eesotsas, kõige ohtlikumas 
paigas ja West jäi tema kõrvale. 

Nagu hiiglaslik madu rajas kolonn endale metsas teed, saatjaks vedrude krigin, 
rehvide sahin ja summutatud mootorimü-rin. Polnud kuulda rääkimist, rühma kohal 
valitses pinev, kartlik ootus. 

Kolonn jäi sageli seisma, oodates, kuni salkkond pärismaalasi padrikust tee läbi 
raiub. Liikumine oli piinavalt aeglane. 

Lõpuks jõuti jõe äärde. 

»Sila lööme laagri üles,” otsustas Orman. 

White noogutas nõusolevalt. Laagri korraldamine kuulus tema ülesannete hulka. 

Rahulikult ja asjalikult andis ta korraldusi autode ja platvormide paigutamiseks, mis 
aeglaselt roomasid džunglist välja jõe kaldale lagedale kohale. Kuni ta käsklusi jagas, 
hakkasid sõitjad autodest väljuma, et pisut liikmeid sirutada. Orman istus veoauto 
astmelauale ja rüüpas lonksu viskit. Naomi laskus ta kõrvale ja süütas sigareti. Ta 
heitis kartlikke pilke oma selja taha metsale ning veelgi salapärasemale ja süngemale 
metsaribale, mis laius jõe vastaskaldal. 

»Kuidas ma tahaksin siit kiiremini välja pääseda, Tom!" ütles ta. ,, ähme õige 
tagasi, kuni meid kõiki pole siin veel maha notitud.” 

»Ma pole selleks siia sõitnud," vastas Orman. ,,Mind saadeti filmi tegema ja ma teen 
seda, ükskõik mis see mulle maksma läheks!" 

Naomi nihkus lähemale ja surus end kogu kehaga tema vastu. 

00, Tom, kui sa mind armastad, siis viid mu siit ära. Ma kardan. Tunnen, et varsti 
saan surma. Kui mitte palavusest, siis nendest mürgitatud nooltest.” 

»Mine ja vala pisaraid oma lõvi-inimesele," ütles Orman irvitades ja rüüpas veel ühe 
lonksu. 

»Ära ole nii talumatu, Tom. Sa ju tead, et olen tema vastu 

ükskõikne. Peale sinu pole mul kedagi.” 

»Hea küll, ma tean kõik, isegi kui sulle tundub, et ma midagi ei märka. Sa arvad, et 
olen pime, eks?" 

»Ei, sa pole pime,” hüüdis neiu vihaselt, ,,oled lihtsalt purjus. Ma...” 

Kolonni sabas kõlanud lask katkestas teda poolelt sõnalt. Esimesele lasule järgnes 
teine, siis kolmas... 

Orman kargas püsti. Kõik tormasid kolonni lõppu. Orman pistis kõigest väest 
karjuma, kutsudes neid tagasi. 

»Jääge siia," kisendas ta. ,, Nad võivad ka meile kallale tungida. Major White, 
käskige šeigil saata sinna käskjalg uurima, mis juhtus.” 

Naomi Madison kaotas taas teadvuse, kuid praegu ei teinud keegi temast välja. Ta 
jäi lamama sinna, kuhu oli kukkunud. Püssid käes, vaatasid mustanahalised askarid ja 
valged pingsalt võiüuspaiga poole. 

Tulistamine lakkas niisama järsku, kui oli alanud. Saabus rõhuv vaikus. Äkki 
rebestas selle verdtarretav karjatus, mis kostis jõe vastaskaldalt. 

»Kurat võtaks!" hüüatas Bain. ,,Mis see oli?" 

»Paistab, et need närukaelad püüavad meid hirmutada," ütles White. 

»»Kõige järgi otsustades on see neil korda läinud," tähendas Marcus. ,,Mul tõusid 
juuksed peas püsti.” 

Bill West pani käe Rhonda Terry õlale. 

»»Sa Võiksid parem auto alla ronida,” ütles ta. ,, Seal on ohutum.” 

»Langeda nii madalale?" naljatas neiv. ,,Ei, tänan väga!" 

»Näete, sealt tuleb šeigi mees," märkis Bain, ,,ja tema hobuse seljas istub veel keegi, 
vististi valge.” 

»»See on Clarence,” ütles White. 

Araablane peatas hobuse Ormani kõrval ja Clarence hüppas maha. 

»Noh, mis seal on?" küsis lavastaja läbematult. 

«Seesama mis esimesel korral," vastas Noice. , Ilma vähimagi hoiatuseta sadas 
meile kaela noolterahe. Kaks said sealsamas surma. Avasime tule, kuid ei märganud 
ainsatki hinge. Mingisugune müstika! Kuule, kõik meie kandjad on surmani kohku- 
nud. Nad värisevad hirmust, nii et on isegi kuulda, kuidas nende hambad plagisevad." 

» Ja Pat? Teeb ta midagi, et kõiki teisi kiiremini laagrisse viia?" 

Noice noogutas. 

»Neid polegi vaja tagant sundida. Nad lähevad nii ruttu, et võivad lihtsalt laagrist 
mööda lipsata ja seda mitte märgata.” 

Äkitselt kõlas läheduses niisugune südantlõhestav karjatus, et isegi kõigutamatult 
rahulik major White võpatas. 

Kõik haarasid oma püssi. 

Naomi Madison ajas end istuli. Ta juuksed langesid korratult õlgadele, silmis põles 
hullumeelsuse tuli. Naomi karjatas veel kord ja kaotas teadvuse. 

»Pea suu!" käratas Orman. Ta närvid olid äärmuseni pingul, kuid Naomi ei kuulnud 
enam räiget kärkimist. 

»Kui meie telk üles panna," pakkus Rhonda, «siis võiksin tal aidata pikali heita.” 

Autod, ratsanikud, tumedanahalised sõdurid — kõik püüdsid kiiremini laagrisse 
siseneda. Keegi ei tahtnud džunglisse jääda. Kõiki oli vallanud hirm ja nõutus. 

Major White ja Bill West püüdsid algelisematki korda luua, ja kui nende juurde tuli 
Pat 0'Grady, hakkas ta neid aitama. 

Lõpuks oli laager üles löödud. Inimesed surusid end hirmunult üksteise ligi. 


»Kui kole,” oigas Bain. ,Ja mina arvasin, et ees seisab meeldiv lõbusõit. Kartsin nii 
väga, et mind ei võeta ekspeditsiooni ja jäin isegi haigeks.” 

Ja nüüd oled haige sellepärast, et sind kaasa võeti?" 

«Paistab küll.” 

«Kardan, et enne kui me sellelt neerud Bansutomaalt välja pääseme, läheb su tervis 
veelgi kehvemaks." «Aitäh hea lohutuse eest!" 

»Ja kuidas on miss Madisoni enesetunne, Rhonda?" tundis West huvi. 

Neiu kehitas õlgu. 

«Kui ta nii hirmunud poleks, tunneks ta end palju paremini. Palavik on peaaegu 
kadunud, kuid ta väriseb lihtsalt hirmust." 

«Rhonda, sa oled ime! Sina ei karda vist midagi.” 

«Noh, kuidas öelda,” torises Bain oma telgi poole minema hakates. 

«Hirm!" hüüatas neiu Westi poole pöördudes. «Siiani ma ei kujutlenud, mis see on, 
nüüd olen aga nii ehmunud, et judinad jooksevad üle keha.” 

Bill vangutas pead. 

«Sellisel juhul oled sa tõeline näitlejatar. Keegi ei aimanudki, et sa kardad, sest sa ei 
näidanud millegagi oma hirmu välja.” 

«Mul jätkus lihtsalt oidu taibata, et sellest poleks midagi kasu: ma ei ärata 
sümpaatiat ega kaastunnet.” 

Ta viipas peaga Naomi telgi poole. West krimpsutas nägu. 

«See on e-e-e...” 

Ta lõi ebalema, otsides sobivat sõna. 

Neiu pani sõrme ta huultele ja vangutas pead. 

«Pole vaja,” palus ta. «Naomi ei saa sinna midagi parata. Mul on temast tõsiselt 
kahju.” 

«Oled lihtsalt ime! Ent kuidas ta sind kohtleb! Sul on ingli iseloom, kuid ma ei 
mõista, mispärast sa temasse nii hästi suhtud. Ta käitub sinuga nii kõrgilt, et see käib 
mulle närvidele. Mõtelda, suur näitlejatar! Sa ei mängi temast halvemini!" 

Rhonda naeris. 

«Kuid sellele vaatamata on tema kinotäht, mina aga kõigest tema dublant. Nii et ära 
räägi rumalusi.” 

«Need pole rumalused. Ekspeditsioonis räägivad sellest kõik. Sa ju asendasid teda 
võtetel, kui ta haige oli. Isegi Orman teab seda ja on tema peale kaunis vihane.” 

»»Sa oled ebaobjektiivne, sest ta ei meeldi sulle.” 

«Olen tema vastu ükskõikne. Kuid ma armastan sind, Rhonda. Sa meeldid mulle 
väga. Mõistad, mida ma silmas pean?" 

«Bill, sa paistad mulle armastust avaldavat?” 

«Üritan." 

«Parem jää lihtsalt operaatoriks. Ilmselt pole siinne sobiv dekoratsioon armastuse 
avaldamise stseenile. Imestan, kuidas sina, 
suur operaator, võisid teha sellise vea. Neis paigus ei õnnestu sul head filmi vändata.” 

»Ja siiski ma teen seda, Rhonda. Ma armastan sind!" 

«Jäta järele!" hüüdis neiu ja puhkes õnnelikult naerma. 


IV. Lahkhelid 

Pärismaalaste pealik Kwamudi astus Ormani juurde. «Minu mehed otsustasid tagasi 
minna,” ütles ta. «Nad ei taha Bansutomaale jääda ega oma elu ohtu seada." 

» Teil pole õigust," karjus Orman. ,,Te nõustusite saatma meid 

reisi lõpuni. Käsi neil jääda või, jumala eest, ma...” 

»Meil polnud kokkulepet Bansutomaale minna. Me ei taha, et meid tapetaks. Kui te 
otsustate siia jääda, lahkume koidikul.” 

Pealik keeras selja ja läks ära. 

Nuuti raputades kargas raevunud Orman toolilt püsti. 

»Ma teid õpetan, mustad..." kriiskas ta. 

White, kes seisis kõrval, haaras tal käest. 

»Pidage!" hüüdis ta vaikselt, kuid toonil, mis ei sallinud vastuväiteid. ,,Te ei tohi 
niimoodi käituda! Siiani ma ei sekkunud, nüüd aga peate mind ära kuulama. Meid 
ähvardab tõeline oht.” 

»Ärge toppige oma nina teiste asjadesse!" käratas Orman. ,,Selles mängus kehtestan 
reegleid mina.” 

»Läheksid parem ja kastaksid end vette, Torn," sekkus O'Grady. ,,Oled purjus, 
majoril on aga tõsi taga. Oleme sattunud täbarasse olukorda, millest sul viski abil 
välja rabelda ei õnnestu.” 

Ta pöördus ohvitseri poole. 

»» Major, võtke juhtimine enda peale ja ärge tehke Tornist väljagi, ta on purjus. 
Homseks saab ta kaineks ja kahetseb juhtunut. Kui suudate, viige meid siit välja, 
tuleme kõik teiega. Kui kaua me veel Bansutomaal viibime, kui järgime endist rännu- 

kava?" 

Oma abi järsust käitumisest jahmunud Orman näis olevat segadusse sattunud ja 
kaotanud kõnevõime. 

White jäi O'Grady küsimuse üle järele mõtlema. 

»Kui neid raskeid platvorme poleks, suudaksime selle maa läbida kahe päevaga,” 
vastas ta lõpuks. 

»» Aga kui me tagasi pöördume ja Bansutomaast kaarega mööda läheme, kui kiiresti 
võime siis eesmärgile jõuda?" jätkas O'Grady küsitlemist. 

»Kahe nädalaga," vastas major, ,,ja sedagi siis, kui veab. Meil tuleb edasi minna 
tugevasti liigestatud maastikul.” 

»Meie filmikompanii on niigi sellesse ettevõtmisse hunniku raha paigutanud,” ütles 
O*Grady, ,,esialgu pole meil millegagi hoobelda. Aga mis te arvate, äkki õnnestub 
meil Kwamudile auk pähe rääkida, et nad meiega edasi tuleksid? Kui me ka tagasi 
pöörame, jälitavad bansutod meid veel vähemalt ühe päeva. Kui aga edasi läheme, siis 
kestab tagaajamine ühe päeva võrra kauem. Pakkuge Kwamoudile lisatasu, ikkagi tuleb 
see odavam kui asjatult veel kaks nädalat kaotada.” 

»Kas mister Orman kirjutab tšekile alla?" küsis West. 

»Ta teeb kõik, mis vaja," kinnitas O'Grady, ,,või ma löön ta tobeda peakolu lõhki.” 

Orman prantsatas toolile ja jäi juhmilt maha jõllitama. Ta vaikis. 

»Hea küll," sõnas White. ,, Vaatame, mis sellest välja tuleb. Saatke keegi Kwamudit 
kutsuma, tahan temaga oma telgis aru pidada.” 

White läks oma telki, O'Grady aga saatis mustanahalise poisi pealikut kutsuma ja 
pöördus siis Ormani poole. 

»Mine heida pikali, Tom,” käskis ta. ,,Sa pead korralikult välja magama.” 

Sõna lausumata tõusis Orman püsti ja seadis sammud oma telgi poole. 

»Panid ta osavasti paika," sõnas Noice naeratades. ,, Mida kavatsed edasi teha?" 

O'Grady vaikis. Ta silmitses rahutu südamega laagrit ja tema tavaliselt lõbus nägu 
oli murelik. Ta tunnetas kõiki ekspeditsiooni liikmeid vallanud pinget ja ärevat ootust. 


O'Grady nägi, kuidas poisikesest käskjalg Kwamudile järele jõudis ja kuidas 
viimane pärast lühikest jutuajamist major White'i telgi poole läks. Pärismaalased 
süütasid vaikides lõkkeid. Nad ei laulnud ega naernud, vaid ainult sosistasid tasakesi 
isekeskis. 

Araablased olid kogunenud oma šeigi telgi ümber. Ka nemad käitusid teisiti kui 
tavaliselt. Isegi valged jutlesid vaikselt. 

Ja aeg-ajalt vaatasid kõik tahtmatult pimeda metsa poole. Viimaks nägi O'Grady, et 
Kwamudi tuli White'i telgist välja ja seadis sammud oma inimeste poole. Veidi hiljem 
kohtas O'Grady major White'i. ,, Noh, kuidas jäi?" huvitus ta. 

»Raha peale hakkas õnge," vastas inglane. ,, Nad on nõus meiega tulema, kuid ainult 
ühel tingimusel." Ja see on?" 

»Et neid ei hakataks rooskama." ,,See on mõttekas," möönis O'Grady. ,, Aga kus on 
tagatis?" küsis major. 

»Esiteks viskan ma lihtsalt piitsa minema, teiseks hoiatan Or-manit, et kui ta oma 
vigureid ei jäta, ajame ta ära. Minu pea 

küll ei võta, mis temaga lahti on. Niisugusena pole ma teda veel kunagi näinud, aga 
me oleme koos töötanud juba viis aastat.” 

»Üleliia palju alkoholi,” sõnas White. ,, Viski on ta hukutanud.” 

» Ta läheb normi, kui kohale jõuame ja tööle asume. Ta närvid on viimseni pingul. 
Niipea kui sellelt neetud Bansutomaalt välja pääseme, läheb kõik korda.” 

«Kuid esialgu viibime veel siin, Pat. Homme õnnestub neil rivist välja lüüa rohkem 
inimesi kui täna, ülehomme aga rohkem kui homme. Ei tea, kuidas pärismaalased 
selle välja kannatavad. Kehv lugu. Parem kaotada veel kaks nädalat kui kaotada kõik, 
kui mustanahalised meid maha jätavad. Te olete juba aru saanud, et ilma nendeta ei 
saa me Aafrikas liikuda." 

»» Küllap rabeleme kuidagi välja, see pole meil esimest korda," sõnas O*Grady ja 
lisas: ,, Lähen parem magama, major, head ööd.” 

Tihedast ekvatoriaalvidevikust oli saanud öö. Kuu polnud veel tõusnud ja mets 
mattus läbipaistmatusse pimedusse. Obroski peatus tütarlaste telgi juures ja koputas 
uksepiidale. ,,Kes seal on?" kõlas Naomi Madisoni rahulolematu hääl. ,,See olen 
mina, Stanley.” 

Saanud loa, astus ta sisse ja nägi sääskede eest kaitsva võrgu all lebavat Naomit. 
Tema kõrval kastil põles lamp. 

Jah," sõnas neiu pikkamisi, «imelik, et keegi tuli mind vaatama. Ma oleksin võinud 
siia surra ja keegi poleks seda märganud.” 

«Tahtsin varem tulla, kuid kartsin Ormanit kohata." ,,Ta vist juba norskab oma 
telgis." «Jah, ma veendusin selles ja tulingi siia.” ,, Ma ei usu, et sa teda kardad, minu 
arust ei karda sa midagi." Ta silmitses vaimustunult mehe meeliköitvat kuju ja ilusat 
nägu. 

«Mina kardan seda lurjust?" hüüdis Obroski. ,,Ma ei tea, mis on hirm, kuid sa ju ise 
ütlesid, et Orman ei tohi midagi teada.” 

«Täiesti õige,” venitas Naomi. «Seda pole põrmugi vaja. Tal on kohutav iseloom ja 
kui lavastaja tahab, võib ta teha kuhjaga jõledusi.” 

«Niisuguses filmis nagu meie oma võib ta suurima rahuga näitleja tappa ja kujutada 
kõike õnnetusjuhtumina," ütles Obroski. 

Naomi noogutas. 


«Täpipealt. Olen juba kord sellist olukorda tunnistama sattunud. Lavastaja ja 
peategelane läksid neiu pärast tülli ning re-žŽissöör andis dresseeritud elevandile vale 
käskluse.” 

Obroski muutus rahutuks. 

«Mis sa arvad, võib ta sinu juurde tulla?” 

«Ainult mitte praegu. Ta magab nagu surnu ja ärkab alles hommikul." 

»Ja kus Rhonda on?" 

«Mängib arvatavasti Bill Westi, Baini ja vana Marcusega kaarte. Tema lõbutseb 
seal, mina aga laman siin telgis ja suren üksinduses.” 

»»On temaga kõik korras?" 

«Mida sa silmas pead?" 

» Noh, kas ta ei räägi Ormanile, et ma sinu juures käin, ja meist üldse?" 

»Ei, ei räägi, tema pole niisugune.” 

»Ma ei ütleks, et ta on liiga tark, kuid rumal ta ka pole. Tema ainuke puudus on see, 
et sestsaadik, kui ta sinu palavikuhoo-gude ajal mõnes stseenis sind asendas, on ta 
endale pähe võtnud, et võib mängida niisama hästi kui sina.” 

»Ta sai paar korda kiita ja ajas nina püsti. Rhonda julges mulle isegi öelda, et olen 
tema ees võlglane. Usu mind, kui Hollywoodi tagasi jõuame, ei jäta ta oma 
salasepitsusi.” 

«Maailmas ei oska keegi mängida nii nagu sina, Naomi," hüüdis Obroski. «Varem, 
kui ma alles unistasin näitlejaks saada, ei jätnud ma vaatamata ühtegi filmi, kus sa 
mängisid. Mul oli terve album sinu pilte, mis olid filmiajakirjadest ja ajalehtedest 
välja lõigatud. Ja mõelda vaid, nüüd mängin ma sinuga koos ja sa armastad mind." 

Siin tasandas ta hääle sosinaks. 

»Sa ju armastad mind? Eks ole?" 

«Muidugi armastan.” 

«Kuid miks oled sa siis nii õrn selle Ormani vastu?" «Mul tuleb teda targalt 
kohelda, sest pean mõtlema oma näitlejaedule.” 

«Kuid mõnikord käitud sa nii, nagu oleks teie vahel midagi olnud," lausus Obroski 
kahtlustavalt. 

«Sellest võib ta ainult unistada! Tead, kui ta poleks lavastaja, ei laseks ma teda 
endale miili lähedalegi.” 

Kusagil eemal lõhestas džunglivaikuse taas veniv karje, millele vastas lõvi 
möirgamine ja siis ühines nendega hüääni jube naerulagin. 

Neiu võpatas. 

»»Oh issand! Annaksin miljon dollarit, kui saaksin praegu Hollywoodis olla.” 

»»See tundub nii, nagu kisendaksid öös äraeksinud surnud inimeste hinged,” sosistas 
Obroski. ,, Nad kisendavad meie poole. Nad ootavad meid ja teavad, et me tuleme, ja 
siis nad hukutavad meid." 

Telgisiil liigahtas ja Obroski kargas silmapilk jalule. Neiu tõusis asemel istukile, 
silmad pärani. Telgisiil löödi tagasi ja lam-bivalgusse ilmus Rhonda Terry. 

» Tervist!" sõnas ta lõbusalt. 

»» Oleksid võinud koputada, enne kui sisse tuled," torises Nao-mi rahulolematult. ,,Sa 
ehmatasid mind." Rhonda pöördus Obroski poole. 

»Nüüd tee sääred. Aeg on tuttu minna. Kõik pisikesed lõvi-inimesed põõnavad 
ammu oma Voodites.” 

»Kavatsesingi juba lahkuda,” torises Obroski. ,,Ma..." 

»Parem kao siit," katkestas teda Rhonda. ,,Ma vist nägin, et Torn tuleb siiapoole.” , 

Obroski kahvatas. 


»Hea küll, ma siis lippan,” ütles ta kähku ja kargas telgist välja. 

Naomi Madison näis mõneti erutatuna. 

»Nägid sa teda tõesti?"-küsis ta. 

»Nägin. Ta käib ringi nagu raevunud härg.” 

»Aga räägiti ju, et ta on magama läinud.” 

»Kui läkski, siis koos pudeliga.” 

Äkki kõlas Ormani hääl. 

»Hei, sina! Tule kohe tagasi!" 

»»See olete teie, mister Orman?" Obroski hääl värises märgatavalt. 

»Mida sa tüdrukute telgis tegid? Kas ma ei hoiatanud kõiki mehi, et sinna ei tohi 
minna?" 

»» Otsisin Rhondat. Tahtsin temalt midagi küsida.” 

«Valetad! Rhondat seal polnud. Nägin, kuidas ta just nüüdsama telki läks. Sa olid 
Naomi juures! Mul sügelevad käed, et sulle keretäit anda!" 

«Vannun, mister Orman, olin seal ainult ühe minuti. Kui nägin, et Rhondat pole, 
tulin otsekohe välja.” 

»»Sa tulid otsekohe välja, kui Rhonda telki läks. Valelik räpane siga! Kuula mind 
hoolega. Sa ajad Naomit taga, kuid tema on minu oma. Kui ma veel kord näen, et sa 
tema ümber keeru tad, teen sulle pikema jututa otsa peale. Said aru?" 

Jah, söör." 

Rhonda vaatas Naomi poole ja pilgutas talle silma. ,,Papake on tige, papake pole 
rahul,” sosistas ta. Mu jumal! Ta ju lööb mu maha!" Naomi värises hirmust. 

Telgisiil lendas kõrvale ja sisse vajus Orman. Rhonda hüppas talle vastu. 

»Mis see tähendab?" küsis ta nõudlikult. ,, Minge kohe välja!" 

Ormani lõug värises. Ta polnud niisuguse kohtlemisega harjunud ja sattus nüüd 
segadusse. Mõni hetk seisis ta liikumatult ja sõnatult paigal, silmitsedes Rhondat 
justkui tundmatut liiki looma. 

»Tahtsin ainult Naomiga rääkida," lausus ta lõpuks. ,,Ma ei teadnud, et te siin olete.' 

»» Rääkida saab ka homme, aga et ma siin olen, see oli teile teada, just praegu 
ütlesite seda Stanleyle.” 

Obroski nime mainimisel sattus Orman uuesti marru. 

Just temast ma tahangi Naomiga rääkida!" 

Ta astus neiu aseme juurde. 

»»Kuule sina, lirva,” urises ta, ,,sul ei õnnestu mind naerualuseks teha. Kui ma sind 
veel kord selle poolakaga näen, teen ma su pihuks ja põrmuks.” 

Üleni värisedes nihkus Naomi eemale. 

» Ära tule lähemale! Ma pole milleski süüdi. Sa eksid, Torn. Ta ei tulnud minu, vaid 
Rhonda juurde. Küsi temalt ise.” 

Orman lõi kõhklema ja vaatas küsivalt Rhonda poole. 

,- On see tõsi?" 

Jah,” vastas neiu. ,,Ta tuli minu juurde. Ma ise palusin tal tulla." 

Jvfiks ta siis kohe ära läks, niipea kui te telki tulite?" küsis Orman, lootes, et tal 
õnnestus Rhondat valetamiselt tabada. 

»Ma nägin teid ja ütlesin talle, et ta lahkuks." 

»»Noh, olgu," pomises Orman. ,,Kuid see asi tuleb lõpetada. Teie telgis ei tohi mehi 
olla. Määrake oma kohtumised mujale.” 

«Püüan," vastas Rhonda. ,, Aga nüüd head ööd.” 

Kui Orman oli lahkunud, vajus värisev Naomi asemele. 

Oh issand!" sosistas ta. ,,Olin surmasuus." 

Ta isegi ei tänanud Rhondat, sest oli nii omakasupüüdlik, et pidas tema käitumist 
iseenesestmõistetavaks. 

» Tead mis," ütles Rhonda, ,,ma olen siin selleks, et dubleerida sind filmis, aga mitte 
sinu armuseiklustes. Rohkem ma sinu eest seisma ei hakka.” 

Orman märkas valgust telgis, kus elas West ühe operaatoriga. Ta astus sisse. West 
võttis parajasti riidest lahti. 

«Tervist, Torn,” lausus ta. «Mis tuul sind siia tõi? Kas juhtus midagi?" 

«Üldiselt jah. Nüüdsama kihutasin tüdrukute telgist välja selle näruse poolaka. Ta 
lipitses seal Rhonda ümber.” West kahvatas. «See on vale!" ,,Sa ei usu mind?" 

»Ei usu. Ei sind ega keda tahes teist, kes niimoodi räägib.” Orman kehitas õlgu. 

«Ise tead, kuid Rhonda ise ütles mulle, et oli teda kutsunud, kuid saatnud kohe 
minema, sest oli märganud mind. Ütlesin talle, et sellele sigadusele tuleb lõpp teha. 
Noh, ja ka poolakale ütlesin üht-teist. Elajas niisugune!" 

Orman väljus ja seadis sammud oma telgi poole. 

Bill West ei saanud peaaegu hommikuni sõba silmale. 


V. Surm 


Kuni kõik magasid, uuris pronkspruun hiiglane tähelepanelikult laagrit kord kõrgele 
puuokstele ronides, kord maapinnani laskudes. Valvurid teda ei märganud. Hääletult 
otsekui vari möödus ta valgete telkidest ja pärismaalaste onnidest. Ta nägi kõike ja 
kuulis vähimatki sahinat. Koidu saabudes kadus ta metsa süngesse pimedusse. 

Laager hakkas ärkama. Major White'il oli õnnestunud pärast südaööd pisut 
tukastada. Ta tõusis vara ja asus tegutsema: kiirustas tagant kokki, aitas valgetel telke 
kokku panna, jälgis, kuidas Kwamudi inimesed asju peale laadisid. Neilt sai ta teada, 
et öösel oli kakskümmend viis kandjat laagrist lahkunud. 

Ta hakkas küsitlema valvureid, kuid need vandusid, et polnud midagi näinud. Major 
mõistis, et mustanahalised valetavad. Kui Orman telgist väljus, rääkis White talle 
juhtunust. 

Lavastaja kehitas õlgu. 

«Mõtleda! Meil oli neid niigi rohkem kui vaja." 

«Aga kui bansutod meid uuesti ründavad, siis selsamal ööl põgenevad ka ülejäänud. 
Nad võivad kõik lahkuda, hoolimata Kwamudi keelitustest. Ilma kandjateta aga 
võrduvad meie väljavaated siit elusalt pääseda nulliga. Olen endiselt veendunud, 
mister Orman, et kõige parem on tagasi pöörata ja sellest neetud maast ringiga mööda 
minna. Meie olukord on lootusetu.” 

«Noh, kui tahate, võite tagasi minna, ja ühtlasi võtke ka need logardid kaasa," 
käratas Orman, «aga mina lähen edasi." 

Ta keeras selja ja kõndis eemale. 

Valged kogunesid ümber laua, mis oli nii pikk, et selle juurde mahtusid kõik. 
Hahetava koidu tuhmis valguses ilmusid inimesed udust nähtavale otsekui viirastused 
ja see tugevdas rõhuvat muljet. Kõik vaikisid hommikujahedusest võbisedes ja igaüks 
mõtles sellest, mida toob algav päev. Nende silme ees seisid ikka veel mürgitatud 
nooltest läbistatud mustanahalised sõdurid, keda oli tabanud nii kohutav surm. 

Kuum kohv ergutas neid pisut. 

Esimesena kõnetas Westi Õ'Grady. . 

«Tere hommikust, kallis õpetaja, tere hommikust!" laulis ta lapsehäält matkides. 

«Kui lõbus!" hüüdis Rhonda. 


Ta libistas pilgu piki lauda ja nägi Bill Westi. Rhonda imestas, sest mees oli alati 
tema kõrvale istunud. Neiu püüdis Billi pilku tabada, et talle naeratada, kuid mees ei 
vaadanud Rhonda poolegi ja paistis teda nimme vältivat. 

»Ah, söögem, joogem ja rõõmsad olgem, tuleb surm, siis hauda mingem!" 
teravmeelitses äpardunult Gordon Z. Marcus. 

«Pole üldse naljakas!" hüüdis Bain. 

Marcusel hakkas piinlik. 

«Vististi mitte,” möönis ta. «Olen lihtsalt kaotanud naljasoone.” 

«Võimalik, et mõni meie hulgast ei ela homse päevani,” lausus Obroski süngelt. 
«Kellegagi võib see juhtuda täna.” 

«Pea suu,” käratas Orman. «Kui su püksid püüli sõeluvad, siis ära vähemalt välja 
näita!" 

»Ma ei karda," vaidles Obroski vastu. 

»»Või veel! Et lõvi-inimene kohkuma lööks! Oota sa seda!" 

Bain pilgutas Marcusele silma. 

»Kuule, Tom, ma tean, mida tuleb teha. Lihtsalt imelik, et keegi pole selle peale 
tulnud." 

»Ja Mis see on?" 

»» Lõvi-inimene tuleb kolonni etteotsa panna. Ta hakkab meile teed tegema, aga kui 
bansutod tulevad, pillutab ta nad laiali nagu kassipojad." 

»Pole halb mõte," vastas Orman ja pöördus irvitades Stanley poole: ,,Mis sina selle 
kohta ütled?" 

Obroski itsitas närviliselt. 

Ma eelistaksin näha siin filmi käsikirja autorit ja teda kõige ette saata,” vastas ta. 

»» Mõnel meie kandjal oli üpris hästi arenenud enesealalhoiu-tung," sõnas üks laua 
taga istuvaid autojuhte. 

»Kust sa seda võtad?" tundis huvi tema naaber. 

»» Kuidas, kas sina polegi kuulnud? Täna öösel pani laagrist plehku kakskümmend 
viis neegrit. Nad pagesid koju.” 

»Nad teadsid, mis teha,” sõnas teine. «Kohalikud kombed on neile tuttavad." 

»Meie peame niisamuti tegema," pressis keegi kõnelusest osavõtja läbi hammaste. 
»Tuleb tagasi minna." 

»Jää vait!" karjus Orman. «Poisid, te ajate mind hulluks. Kes lobiseb neid lapsikuid 
õudusjutte, see on lihtsalt armetu argpüks.” 

Tema kõrval istus Naomi Madison. Tä pööras oma hirmunud silmad mehe poole. 

»»See On siis Õige, et täna öösel lahkusid mõned mustanahalised laagrist?" 

»» Oh issand!" hüüdis Orman. ,Ja sina ka!" 

Ta hüppas laua äärest üles ja kõndis minema. 

Teised lõpetasid kähku einestamise ja asusid oma töö juurde. 

Kõike tehti vaikides. Polnud seda lusti, mis oli valitsenud ekspeditsiooni 
varasematel päevadel. 

Rhonda ja Naomi kandsid käsipakke kokku. 

Bain istus rooli taga ja soojendas mootorit. Gordon Z. Marcus pakkis 
grimeerimisvahendite kohvrit. 

»»Kus Bill on?" küsis Rhonda. 

«Täna sõidab ta autoga, millele on paigutatud kaamera," vastas Bain. 

»Ah nii,” venitas Rhonda. 


Ta mõistis, et mees hoidub temast eemale, kuid ei suutnud taibata selle põhjust. 
Neiu püüdis meenutada kõiki oma sõnu ja käitumist, millega võis teda solvata, kuid ei 
leidnud Billi teguviisile seletust. 

Ta tundis end siiralt õnnetuna. 

Mõni veoauto sõitis juba jõe poole. Araablased ja askarid asusid oma kohtadele, et 
kaitsta ekspeditsiooni. 

«Esimesena läheb platvorm generaatoriga,” ütles Bain. ,,Kui see läbi pääseb, saavad 
ka ülejäänud autod läbi, kui aga sisse jääb, tuleb tagasi pöörata.” 

«Issand, tee nii, et ta sinna igaveseks sisse jääks!" palus Naomi härdalt. 

Üleminek osutus palju kergemaks, kui major White oli arvanud. Jõe põhi oli kivine, 
vastaskallas laugjas ja kõva. 

Bansutodest polnud jälgegi ja kui kolonn džunglisse jõudis, ei tunginud keegi sellele 
kallale. 

Ekspeditsioon liikus edasi võrdlemisi kiiresti, jäädes vaid harva peatuma, kui oli 
vaja puhastada teed mahakukkunud puudest, mis tõkestasid raskete autode teed. 
Nende laiadest rehvidest räsitud põõsad muutusid mõnusaks teeks järel sõitvatele 
märksa kergematele autodele. 

Sedamööda kuidas aeg edenes ja bansutodest polnud vähimatki märki, paranes 
inimeste meeleolu. Kord siin, kord seal sugenes kõnelusi, mõnikord kostis naerugi. 
Isegi neegrid said tagasi oma tavalise lõbusa meeleolu. Võib-olla nad märkasid, et 
Ormanil polnud enam piitsa käes ja ta ei osalenud millegagi ekspeditsiooni juhtimises. 

Ta asus koos White'iga kolonni eesotsas, Mõlemad olid valvel. Nende suhetes võis 
veel pinevust märgata ja nad rääkisid teineteisega üksnes äärmise vajaduse korral. 

Teinud peatuse lõunastamiseks, jätkas ekspeditsioon teed läbi džunglirägastiku. 
Kirveste kopsimist saatis nüüd naer ja laul. Lihtsakoelised mustanahalised olid oma 
hommikuse hirmu juba täiesti unustanud. 

Metsatihnikust, mis siiani paistis olevat inimtühi, lendas järsku kümmekond noolt. 

Kaks neegrit vajus maha. 

Ormani kõrval sammuv major White haaras käega talle rinda tunginud noolest ja 
varises surnult lavastaja jalge ette. Araablased ja askarid avasid korrapäratu tule. 

Kolonn peatus otsekohe. 

Jälle!" sosistas Rhonda Terry. 

Naomi Madison kiljatas ja libises pikkamisi kabiini põrandale. Rhonda avas ukse ja 
hüppas autost välja. 

»Tule tagasi, Rhonda!" karjus Bain. ,,Peida end autosse!" Neiu raputas pead. 

»Kus Bill on?" küsis ta. ,,On ta seal, kõige ees?” 

»Ta on kaugel,” kostis Bain. ,,Mitu autot meist edasi.” 

Autodest hüppasid välja mehed ja heitsid maha, püssid laskevalmis, silmadega 
vaikivat metsa puurides ja vastast näha püüdes. 

Üks meestest roomas kähku auto alla. 

»Mida te seal teete, Obroski?" küsis Noice ärritatult. 

»Ma... ma kavatsesin pisut varjus lesida, kuni kolonn hakkab edasi minema." 

Noiee tegi põlastava grimassi. 

Kolonni sabas jäi O'Grady seisma ja laskis vilet. 

Koos autot kaitsvate askaridega puuris ta pilkudega džunglirägastikku. Nendega 
ühines viimases autos sõitev mees. 

» Tahaks neid kordki näha," ütles ta. 

»Jah, sellistega pole ma veel kokku sattunud," möönis O'Grady. 

»Nad nuhivad meid välja nagu tibukesi. Huvitav, keda nad seekord tabasid." 


O*Grady kehitas õlgu. 

»Kui otsustada nende taktika järgi," jätkas mees, ,,siis järgmised oleme meie.” 

O*Grady vaatas talle otsa. Ta nägi, et mees ei kartnud, vaid lihtsalt nentis tõsiasja. 

»Pole vaja niimoodi rääkida," pääses O*Gradyl tahtmatult suust. ,, Mis tulema peab, 
tuleb nagunii.” 

»Te usute saatust? Minagi tahaksin seda uskuda.” 

»»Ja miks ka mitte? Vähemalt rahustab see närve." 

»Ei tea,” lausus vestluskaaslane ebaledes. ,,Ma pole ebausklik." 

Ta vakatas ja läitis sigareti. 

»Ka mina pole seda," vastas O'Grady. 

» Täna hommikul panin ma ühe soki pahupidi jalga," ütles teine mõtlikult. 

»Loodan, et te ei võtnud seda jalast ära?" tundis O'Grady huvi. 

»Ei võtnud." 

»Õigesti tegite." 

Kolonnis levis kuuldus, et tapetud on majpr White ja kaks askarit. O'Grady ohkas. 

»Major oli vahva poiss. Ta oli palju rohkem väärt kui kõik need bandiidid 
ühtekokku. Loodan, et mul õnnestub majori surma eest neile kätte maksta.” 

Mustanahalised kandjad olid surmani ehmunud. 

Kwamudi astus O* Grady juurde. 

»Minu inimesed enam edasi ei tule," ütles ta. ,, Me läheme tagasi.” 

» Teil oleks parem meiega jääda," vastas O'Grady. ,,Kui te tagasi lähete, saate kõik 
surma, sest teil pole kaitset. Homme peame aga sellelt neetud maalt välja jõudma. 
Võiksid parem keelitada oma inimesi nõusse jääma, Kwamudi.” 

Kwamudi pomises midagi ja seadis sammud pärismaalaste poole. 

»Minu arust ajab Kwamudi meile puru silma,” pöördus O'Grady enda kõrval seisva 
mehe poole. «Usutavasti mõistavad 
nad väga hästi, et üksinda pole neil võimalik läbi Bansutomaa minna." 

Lõpuks läks kolonn uuesti liikvele ja Kwamudi inimesed sammusid koos teistega. 

Esimesel autol puhkasid major White'i ja kahe askari surnukehad. Ekspeditsioonist 
osavõtjad olid otsustanud nad järgmises peatuspaigas nagu kord ja kohus maha matta. 
Orman kõndis kaugel ees. Tema nägu oli morn. 

Ebatavaliselt ärevil askarid käisid veidi tagapool. Salkkond neegreid, kelle 
ülesannete hulka kuulus ummistuste kõrvaldamine, oli meeleheite piiril. Araablased 
olid maha jäänud. Nad olid usaldanud major White'i ja tema surm masendas neid. Jäi 
vaid Orman. Ehkki kõigil olid meeles tema piits ja kuri kärkimine, ei äratanud 
kahtlusi tema mehisus, pealegi käitus ta nüüd nii, nagu oleks pidanud tegema seda 
algusest peale. 

»Peame edasi minema," ütles Orman. ,,Kui tagasi pöörame, läheb veel hullemaks. 
Homme jõuame siit välja.” 

Ta kasutas vägivalda ainult ühel korral, kui sõnad enam ei mõjunud. Üks 
puuraidureid keeldus töötamast ja seadis sammud kolonni sappa. Orman paiskas ta 
rusikahoobiga jalust maha ja sundis tööd jätkama. 

Kõik mõistsid selle teo hädavajalikkust, mille olid esile kutsunud erakorralised 
asjaolud. Orman mõistis, et ekspeditsiooni kahesaja liikme elu sõltub nüüd sellest, 
kuidas igaüks neist hakkab täitma oma kohustusi. 

Sel päeval kolonni saba ei rünnatud. Ent vaevalt olid nad jõudnud paika, kus 
kavatsesid laagri üles lüüa, kui metsast lendas taas välja noolteparv, mis tabas kolonni 
pead. 


Sedapuhku sai surma kolm inimest, Ormani peast aga lükkas nool kaitsekiivri maha. 

Laager löödi üles sünges meeleolus. 

Major White'i surm oleks nagu teistelegi valgetele ekspeditsiooni liikmetele 
surmaohu lähemale toonud. 

Siiani olid nad tunnetanud teatud turvalisust, justkui oleksid mürgitatud nooled 
võinud tabada ainult mustanahalisi. 

Nüüd tajusid kõik selgesti olukorra koledust. 

Kes on järgmine? 

Igaüks neist küsis endalt seda. 


VI. Süümepiinad 

Kasutades oma inglise keele oskust, uitas araablane Atewy alailma ameeriklaste 
hulgas, tegi nendega juttu ja kuulas teraselt teiste kõnelusi. Kõik olid temaga niivõrd 
harjunud, et ei teinud temast väljagi, araablase kohmakad katsed mängida oma-meest 
ei tekitanud kelleski kahtlusi, et see oli pelgalt mäng, ehkki ka pealiskaudsele jälgijale 
oleks varsti selgeks saanud, et Atewy pole hoopiski nii heasüdamlik, nagu ta näida 
püüdis. 

Tema käitumine oli üksnes vari, tegelikult huvitasid araablast ainult mõlemad 
tütarlapsed. Ta ei lähenenud neile kordagi, kui ligidal polnud ühtki meest. 

Sellel pärastlõunatunnil kirjutas Rhonda Terry midagi oma väikese välilaua taga. 
Oli veel valge. 

Gordon Z. Marcus astus ligi, et temaga juttu puhuda. 

Atewy märkas seda silmanurgast ja nihkus neile ettevaatlikult lähemale. 

»Mida sa kirjutad, Rhonda?" küsis Marcus. Neiu tõstis pea ja naeratas. 

»Näe, püüan oma päevikut korda teha." ,,Kardan, et see...” 

»» Võib-olla. Muide, just praegu leidsin oma portfellist selle kaardi.” 

Ta võttis kokkumurtud lehe. 

»» Viimases meie võetud stseenis otsisite mind läbi, et seda leida. Huvitav, kas nad 
vajavad veel kaarti? Tahaksin seda suveniiriks jätta.” 

Rhonda tegi kaardi lahti. Atewy astus lähemale, ta silmad lõid põlema. 

»Hoia see enda käes," soovitas Marcus, ,.kuni nad pole seda tahtnud. Vahest ei 
vajatagi seda enam. Kaart näeb välja täiesti ehtsana, ei usugi, et see on stuudios 
tehtud.” 

»Ei, Bill rääkis, et Joe oli leidnud selle vanaraamatukaupmehelt ostetud raamatu 
vahelt. Kui talle tehti ettepanek stsenaarium kirjutada, tuli talle mõte panna kogu 
süžee selle kaardi ümber keerlema. Hea idee, eks? Saladuslik kaart, peidetud tee- 
mandid ja kõik seesugune...” 

Ta pani kaardi kokku ja pistis ümbrikku. Araablane jälgis kullipilgul iga tema 
liigutust. 

»»Sa mainisid Billi," ütles Marcus, ,,on's teie vahelt must kass läbi jooksunud? Ta oli 
ju alati sinu kõrval?" 

Rhonda laiutas abitult käsi. 

»Minu pea küll ei võta Ta hoidub minust eemale, otsekui kutsuksin tal esile 
palaviku või hambavalu. Kas sulle ei tundu nii?" 

Marcus naeris. 

»» Olen nõus, et võid mehel palaviku esile kutsuda, Rhonda, aga hambavalu — seda 
ei usu ma küll." 


Sel hetkel väljus telgist kahvatu äralangenud näoga Naomi Madison. 

»»Oh issand!" hüüdis ta. ,,Kuidas te võite niisugusel ajal nalja heita? Iga minut 
võidakse ju kedagi meist tappa!" 

»»Kuid me ei tohi kabuhirmu tunda,” vaidles Marcus vastu. »Ei tasu meie hädasid 
kõigile aina meelde tuletada ja ainult neist mõeldagi. Pisarad asja paremaks ei tee. 
Meil kõigil on väga kahju major White'ist ja teistest õnnetutest, kuid ellu neid enam ei 
ärata.” 

Jah, kuid vähemalt matusteni peame käituma sündsalt," ütles Naomi manitseval 
toonil. 

» Ära ole selline tüütus," lausus Rhonda kergelt kogeldes. ',,Millal matused on, 
mister Marcus?" küsis miss Madison. 

»» Mitte enne kui pimeneb. Nad ei taha, et bansutod matmispaika näevad." 

Neiu võpatas. 

»»Kohutav maa! Tunnen, et ma siit elusana ei pääse." «Mõistagi ei taha sa siit surnult 
pääseda?" Rhonda, kes tavaliselt end vaos hoidis, oli sedapuhku märgatavalt erutatud. 
Naomi ohkas. 

»Mind ei maeta iialgi siia. Minu austajad ei andestaks seda. Mind maetakse ainult 
Hollywoodi.” 

»Aitab, aitab!" hüüdis Marcus. ,,Neiud, teie ei tohi mõelda nii kurbadest asjadest. 
Ehk mängime enne õhtusööki kaarte? Meil on aega veel laialt.” 

»» Olen nõus,” ütles Rhonda. 

»Muidugi,"” pigistas Naomi läbi hammaste, ,,sul on närvide asemel terastrossid. Kuid 
mina ei taha sellisel silmapilgul bridžist kuuldagi. Olen ülemäära tundlik ja 
vastuvõtlik. Paraku on see kõigi tõeliste näitlejate saatus, eks ju, mister Marcus? 
Sarnaneme pisut pillikeeltega.” 

»Seda küll," soostus see. 

Rhonda puhkes naerma ja võttis mister Marcuse käevangu. 

»»Sel juhul tuleb otsida veel paar mängijat, et teha üks partii. Ehk kutsume Billi ja 
Jerroldi?" 

Nad leidsid Billi oma kaameratega askeldamas. Mornilt keeldus ta nende 
ettepanekust. 

»Kutsuge Obroski,” ütles ta süngelt, ,,kui te ainult suudate ta maast lahti kangutada." 

Rhonda heitis talle kortsus kulmude alt kiirpilgu. 

»» Veel üks on hulluks läinud," ütles ta valjusti, kui nad pisut eemale olid läinud, 
endamisi aga mõtles: ,,See on juba teine vihje Obroskile. Olgu peale, eks me vaata." 

»»MIS siis nüüd teha?" küsis Marcus. 

»Kutsu Jerrold, mina käin Obroski juures ära ja ongi täis-mäng koos." 

Nii nad tegidki. Peagi seisis nende laud kohas, kus Bill West neid näha võis. 
Marcusele tundus, et mängu ajal naeris Rhonda 

pisut rohkem kui tavaliselt ja pisut sagedamini, kui oleks vaja olnud. 

Öösel võtsid nii neegrid kui ka valged oma surnud, viisid laagrituledest eemale 
pimedusse ja matsid maha. Hauad tasandati, peale puistati lehti ja oksi, ülejäänud 
muld tassiti laagri vastasserva ja tehti väikesed künkad, mis pealtnäha meenutasid 
haudu. 

Tegelik matmispaik oli otse keset teed, mida mööda pidid järgmisel päeval sõitma 
nende autod. Kakskümmend kolm veo- ja viis sõiduautot pidid kustutama viimased 
jäljed, mis tähistasid tapetute matmispaika. 


Inimesed töötasid pimeduses sõnatult lootes, et neid keegi ei näe, kuid tihedast 
lehestikust jälgis tähelepanelikult kõike laagris toimuvat džunglivalitseja. Alles siis, 
kui kõik olid magama heitnud, kadus ta hääletult tihedasse rägastikku. 

Orman ei saanud hommikuni sõba silmale. Ta võttis raamatu, et end lahti kiskuda 
piinavatest mõtetest, mis ei lasknud tal uinuda ega millessegi muusse süüvida. 
Peatsisse kinnitatud laterna valguses andsid näole langevad teravad varjud talle elutu, 
tardunud maski ilme. 

Telgi vastasküljel tukkuv Pat O*Grady lõi silmad lahti ja vaatas oma šefile otsa. 

»Hei, Torn,” ütles ta, ,,võiksid parem magada, muidu sa ei pea vastu." 

»Ma ei saa,” vastas Orman kõlatult. ,, Major White seisab mul kogu aeg silme ees. 
Mina tapsin ta. Tema ja kõik need mustanahalised.” 

Jäta,” vaidles Pat vastu. ,,Sinul pole rohkem süüd kui stuudiol. Saatis ju tema sind 
siia filmi väntama, sina aga tegid kõike nii, nagu vajalikuks pidasid. Kellelgi pole 
õigust sind süüdistada.” 

»Ei, see on minu süü. White hoiatas, et seda teed ei tohi minna, mina aga raiusin 
vastu ega võtnud teda kuulda.” 

»» Peaksid vist praegu veidike rüüpama. See aitab magama jääda.” 

»Ma olen juba oma jao rüübanud.” 

«Nii see ju on, kuid praegu võib piisakese ikka võtta.” 

Orman raputas pead. 

»Ma ei süüdista viskit," ütles ta. ,,Olen ise kõiges süüdi ja kui ma poleks joonud, 
poleks midagi sellist juhtunud 

ja nii major kui ka need õnnetud oleksid praegu elus olnud. 

»Üks lonks ei tee midagi halba, Tom. See on sulle praegu hädavajalik." 

Mõne viivu lamas Orman sõnatult ja liikumatult, seejärel heitis sääsevõrgu kõrvale 
ja hüppas püsti. ,, Vahest ongi sul õigus," ütles ta. 

Orman astus voodi jalutsi lähedal seisva seanahkse koguka kulunud reisikoti juurde 
ning võttis välja pooliku viskipudeli ja klaasi. Käed värisesid, kui ta klaasi ääreni täis 
valas. 

O*Grady naeratas. 

» Ütlesin ju üks lonks, aga mitte klaas.” 

Orman tõstis pikkamisi klaasi huultele. Ta seisis nii mõnda aega, siis aga suundus 
pilk läbi telgi seina öhe, värskete kalmude juurde. 

Ta ägas otsekui valu käes, siis aga viskas minema klaasi ja seejärel ka pudeli, mis 
purunesid tuhandeks killuks. 

»»Mõni võib end nende otsas veristada,” tähendas O'Grady. =,, Anna andeks, Pat,” 
vastas Orman. 

Siis vajus ta raskelt voodiservale ja peitis näo kätesse. 

O*Grady tõusis püsti, torkas saapad paljaste jalgade otsa, istus sõbra kõrvale ja 
võttis tal õlgade ümbert kinni. 

» Noh, mis sa nüüd, Torn!" 

Ta ei öelnud midagi rohkem, kuid sõbralik käepigistus oli väljendusrikkam mis 
tahes sõnadest. 

Kusagil öös möirgas lõvi, kohe seejärel kõlas verdtarretamapanev kisa, mis ei 
sarnanenud ei inimese ega metslooma omaga. 

»Kurat võtaks!" hüüatas O'Grady. ,,Mis see oli?" 

Orman tõstis pea ja kuulatas. 

»» Võimalik, et meile on uus õnnetus kaela langemas," lausus ta mõtlikult. 

Nad istusid mõnda aega sõnatult, kuulatades saabunud vaikust. 


»Huvitav, kes võis teha niisugust häält?" küsis O'Grady tasa. 

»bat, kas sa viirastusi usud?" Ormani hääl oli tõsine. Pärast mõningast kõhklemist 
vastas O'Grady: ,,Ei tea, kuid olen oma elus kokku puutunud küllaltki salapäraste ja 
kummaliste asjadega." 

Ja mina samuti,” lausus Orman. 

Võib-olla oleksid kõik nende varasemad muljed kahvatunud, oleksid nad teada 
saanud neid kohutanud kisa tõelise põhjuse. Kust nad pididki teadma, et olid kuulnud 
inglise lordi rinnust tunginud võidukisa ja temaga koos jahti pidanud lõvi möirgamist. 


VII. Häving 


Hommik oli morn ja jahe, igati kohane oma telkidest ükshaaval väljailmuvatele 
ekspeditsiooni liikmetele. Juba esimene pilk, mis koidueelsetest kiirtest kasinalt 
valgustatud laagrile heideti, tekitas hämmingut. 

Bill West taipas paugupealt, mis oli juhtunud. Mõnda aega laskis ta imestunult 
pilgul ringi käia, siis aga ruttas jooksujalu telkide poole, kus magasid neegrid. 

Ta kutsus valjusti Kwamudit ja hõikas veel mõne meeldejäänud mustanahalise 
nime, kuid vastus jäi tulemata. Bill hakkas järjest telkidesse pilku heitma, kuid kõik 
olid tühjad. Ta kiirustas Ormani telgi juurde. Ukseava ees põrkas ta kokku Ormani ja 
O*Gradyga, kes parajasti välja astusid. 

»Kus hommikusöök on?" küsis lavastaja. ,,Pole nagu märgata, et seda valmistataks.” 

»Keegi ei kavatsegi seda valmistada," vastas Bill. ,, Nad on lahkunud. Kui tahate 
hommikust süüa, peate ise selle eest hoolt kandma.” 

»Kes ,,nad"? Mida tähendab ,,on lahkunud"?" 

«Nad on lahkunud," kordas operaator. ,,Lõkked on kustunud. Isegi askarid on sääred 
teinud. Laagrit ei valva keegi ja üksnes jumal teab, millal see juhtus.” 

«Läksid ära?"' Ormani näole oli tardnud imestus. 

»» Kuidas nad julgesid? Kuhu nad Jäksid?” 

»»Kust mina tean,” vastas West. ,, Nad on ka osa meie moona kaasa võtnud. 
Otsustades selle järgi, mida ma märgata jõudsin, tunnevad nad nooti: mõni auto näeb 
välja nii, nagu oleksid bandiidid need ära rüüstanud.” 

Orman hingas raskelt, kuid ta ajas end sirgu ja näolt kadus morn endassesuletuse 
ilme. O'Grady, kes teda kõrvalt jälgis, 

tõmbus esialgu pilve, siis aga hingas kergendatult: tema šeff muutus iseendaks. 

»Kutsu kõik kokku!" käskis Orman. ,,Las juhid kontrollivad oma sõidukid üle. 
Võtke see asi enda peale, Bill. Pat, sina hakkad korraldama laagri kaitset. Näen, et 
vanapoiss Ab el-Ghren-nem ja tema jõuk on meie juurde jäänud. Kõige etem on valve 
nende peale panna. Seejärel tuleb kõik laagrisolijad kokku kutsuda ja nendega 
rääkida.” 

Sellal kui Ormani korraldusi täideti, kõndis ta laagris ringi ja vaatas tähelepanelikult 
kõik üle. Tema aju töötas selgesti. Tundus, et äkiline energiatulv pühkis minema 
unetu öö tagajärjed. Enam ta ei piinanud end kasutu enesesüüdistamisega, ehkki 
tunnetas tõsiasja, et tekkinud olukorras oli kõige rohkem süüdi ta ise. 

Viis minutit hiljem, kui ta ühise laua juurde astus, olid sinna kogunenud kõik 
ekspeditsioonis osalejad ning rääkisid erutatult neegrite põgenemisest ja omaenda 
tulevikust, mis terendas kõigile süngetes värvides. 

Ormani kõrv tabas kellegi jutukatke. 


»» Neetud viski vedas meid siia pärapõrgusse, kuid vaevalt et aitab siit välja 
pääseda.” 

» Te teate juba, mis on juhtunud,” alustas Orman, ,ja nimetasite õigesti põhjust. 
Kuid tagantjärele kahetsemisest pole midagi kasu. Meie olukord pole siiski nii 
lootusetu. Meil on inimesed, toiduvarud, relvad ja veokid. Selle pärast, et kandjad 
meid maha jätsid, ei maksa veel meelehärmi tunda ega käsi rüppe lasta. Pole mingit 
mõtet tagasi minna, meie ees on lühim tee Bansutomaalt välja pääsemiseks. Tuleb 
minna ainult edasi. Kui oleme siit välja saanud, võime sõbralikest suguharudest uuesti 
kandjaid palgata ja filmi ikkagi ära teha. Selleks peab igaüks usinasti töötama. 
Hakkame tegema seda, mida siiani tegid neegrid: lööme üles laagri, laadime 
koormaid, juhime autosid metsast läbi ja nii edasi. Kõige ohtlikum tegevus on laagri 
valvamine ja puude raiumine, kuid seda hakkavad tegema kõik, välja arvatud neiud ja 
kokad, kes on meie ekspeditsiooni kõige väärtuslikumad liikmed." 

Ormani huuli puudutas endise naeratuse vari. 

»Nüüd," jätkas ta, ,, peame kõigepealt keha kinnitama. Kes oskab süüa teha?" 

»Mina,"” vastas Rhonda Terry. 

»» Võin seda kinnitada," sõnas Marcus. ,,Neil päevil sõin Rhonda valmistatud 
kanapoega, mis oli nii maitsev, et pidin keele alla neelama.” 

»» Minagi oskan süüa teha," kõlas äkki meesterahva hääl. 

Kõik vaatasid ringi, et rääkijat näha, sest oli see ju ainuke mees, kes vabatahtlikult 
valis endale kõige ohutuma töö. 

»Millal sa siis söögitegemise selgeks õppisid, Obroski?" küsis Noice. ,,Kord käisin 
ma sinuga rännakul, siis ei suutnud sa isegi lõket üles teha, rääkimata juba sellest, et 
midagi keeta.” 

Obroski punastas. 

»Noh, keegi peab ju Rhondat aitama," lausus ta takerdudes, ,,aga kõik on vait...” 

Jimmy peaks sobima," pakkus elektrik. ,,Ta oli Los Angeleses restoranis ülemkoka 
abi.” 

»»Pole nõus," vaidles Jimmy vastu. ,,Ma ei soovi rahulikumat tööd. Olen teeninud 
merejalaväes. Andke mulle püss, hakkan laagrit valvama.” 

»Kes veel oskab süüa teha?" küsis Orman. ,,On vaja vähemalt kolm inimest." 

»»Shorty,” öeldi tagantpoolt. ,,Tal oli Ventura alleel toidu-baar." 

»» Okei!" nõustus Orman. ,,Miss Terry on määratud ülemko-kaks, Jimmy ja Shorty 
hakkavad teda abistama. Pat annab iga päev neile abiks veel kolm inimest. Nüüd aga 
asja juurde. Kuni nad hommikusööki keedavad, võtame telgid maha ja teeme 
koormad valmis.” 

»Muide, Torn,” lausus Naomi Madison, kes Ormani kõrval seisis, ,,ka minu teener 
on koos teistega jalga lasknud. Kas sa saaksid teda kellegagi asendada?" 

Orman keeras ümber ja vaatas hämmastunult talle otsa. 

»» Unustasin sinu sootuks, Naomi. Hea, et sa endast märku andsid. Kui sa süüa teha 
ei oska, milles ma sugugi ei kahtle, siis hakkad lauda katma ja aitama musti nõusid 
pesta.” 

Noanmi tardus viivuks ja naeratas siis külmalt. 

«Oletan, et sa naljatad," ütles ta, ,,kuid praegu pole selleks aeg.” 

»Ma ei naljata, Naomi," nähvas Orman. Ta ilme oli läbitungimatu ja hääl tõsine. 
»»Mis, kas sa tahad öelda, et mina, Naomi Madison, hakkan kartuleid koorima, lauda 
koristama ja nõusid pesema? Oled sa 

tõesti nii lihtsameelne? Midagi seesugust ma teha ei oska.” 


»Ära albi, Naomi. Enne seda, kui Milt Smith su avastas, olid sa... Ja siingi hakkad 
tegema sedasama, muidu ei anta sulle süüa.” 

Ta keeras selja ja lahkus sõnatult. 

Hommikusöögi ajal kükitas Naomi sünges üksinduses auto tagaistmel. Ta polnud 
aidanud lauda katta, seepärast keeldus ka söögist. 

Kui kolonn lõpuks uuesti liikvele läks, käisid kõige ees ameeriklased ja araablased, 
kuid autodele raiusid teed ainult ameeriklased, sest Ab el-Ghrennemi alamad 
otsustasid, et nende asi on sõdida, mitte musta tööd teha. 

Rhonda Terry ei istunud autosse, kus ta sõitis koos Naomi-ga, enne kui kõik 
köögiriistad olid puhtaks küüritud, pakitud ja veokitele laaditud. Õhetava ja veidi 
väsinuna asus ta viimaks 

kabiinis oma kohale. 

Huuled kokku pigistatud, vaatas Naomi talle otsa. 

»»Oled rumal, Rhonda,” torises ta. ,,Sul poleks pruukinud end alandada ja seda musta 
tööd teha. Ega meid teenijateks kaasa võetud.” 

Rhonda viipas kolonni pea poole. 

»» Nende poiste hulgas pole kindla peale ühtegi, kes lepingule alla kirjutades oleks 
kohustunüd puid langetama ja inimsööjatega võitlema." 

Ta võttis kotist paberinutsaku. ,,Tõin sulle paar võileiba. Usun, et su kõht on tühi.” 
Madison asus sõnatult söögi kallale ja pärast seda jäi millegi üle sügavalt mõtisklema. 

Kolonn liikus aeglaselt edasi. Inimesed, kes teed rajasid, polnud selle tööga 
harjunud ja väsisid kõrvetava ekvatoriaalpäike-se all kiiresti. Tee sai suure vaevaga 
vabaks ja näis, et džungel neelas otsekohe iga jalatäie temalt vallutatud maad. 

Orman töötas kõigiga võrdselt, vibutas kirvest, kui oli vaja langetada puid, ja 
sammus kõige ees, kui tee sai vabaks. 

»»Kõige raskem on seljataga,” ütles Bill West. 

Ta langetas kirve ja pühkis laubalt higi. 

»»See pole kõige raskem,” väitis Orman. 

»Mida sa silmas pead?" imestas Bill. 

»» Asi on selles, et päras teejuhtide lahkumist läheme edasi pimesi.” 

West vilistas. 

»Ma pole sellest isegi mõelnud.” 

Varsti pärast keskpäeva leidsid nad suure lagendiku, kus kasvas peaaegu 
inimesekõrgune rohi. 

»bPäris kena kohake," tähendas Orman. ,,Teeme siin väikese peatuse.” 

Laiade rehvidega rohtu maha tallates sõitis lagendikule esimene auto. 

»»Ronige kõik autokasti!" hüüdis Orman eelsalga meestele ja puuraiduritele. «Need 
metslased ei saa meid siin tülitada, neil pole kusagil varjuda.” 

Pikk autodekolonn veeres lagendikule. Kõiki ekspeditsiooni liikmeid valdas 
kergendustunne, nad lahkusid rõõmuga džung-li süngest hämarusest. 

Kui viimane auto oli metsast välja roomanud, lõi lagendik järsku rõkkama metsikust 
kisast. Tihedast rohust lendas välja noolteparv ja esmakordselt ilmusid nähtavale 
bansutod ise. Odad käes, tormasid nad rünnakule. 

Õhk kaikus püssipaukudest, sõjakast kisast ja haavatute oietest. Kolonn jäi seisma. 
Naomi Madison libistas end istme alla, Rhonda haaras revolvri ja avas ründajate pihta 
tule. Kümmekond meest ekspeditsioonist ruttas tüdrukutele appi. 

Keegi hüüdis: 

«Vaadake! Meid haaratakse ümber!" 


Osa püssitorusid pöörati uue ohu poole. Tuli oli tihe ja hävitav. Bansutod lõid 
kõhklema, seejärel pistsid plehku. Uued kogupaugud kärgatasid neile järele ja kuulid 
leidsid paksus rohus uusi ohvreid. 

Peatselt jäi kõik vaikseks. Arvatavasti ei kestnud taplus kauem kui kaks minutit, 
kuid ekspeditsiooni kaotused olid rängad. Kümme inimest oli tapetud või raskelt 
haavatud, üks auto vigastatud, kuid mis kõige hullem, inimeste meelekindlus oli 
järsult langenud. 

Orman andis eelsalga juhtimise üle Westile, ise aga hakkas minema piki kolonni, et 
rünnaku tagajärgi kindlaks teha. 

O*Grady jooksis talle vastu. 

»» Tom, peab sääred tegema!.. Nii ruttu, kui vähegi saame! Need metslased võivad 
rohu põlema panna!" karjus ta. Orman kahvatas. Seda mõtet polnud talle pähe tulnud. 
«Tõstke surnud ja haavatud autodesse," käskis ta, ,,ja haka- 

ke sõitma! Hiljem selgitame.” 

Kergendust, mida inimesed olid tundnud rohtukasvanud lagendikule jõudes, võis 
praegu võrrelda üksnes sellega, mida nad tundsid nüüd, kui sõitsid uuesti hämarasse 
märga metsa, kus tulekahjuohtu peaaegu ei olnudki. 

Seejärel hakkas O'Grady minema piki autoderivi, kontrollides, kes oli surnud ja kes 
ellu jäänud. Noice'i, Baini, seitsme teise ameeriklase ja kolme araablase keha lebas 
veokastides. ,,Obroski!" hõikas O'Grady. ,,Kas keegi on Obroskit näinud?" , Mu 
jumal!" hüüatas Marcus. ,,Ma nägin teda. Nüüd tuleb meelde. Kui need põrgulised 
meile kallale tormasid, hüppas ta teisele poole ja lidus rohu sisse.” Oiman keeras 
järsult ümber. ,, Mida sa teha kavatsed, Torn?" küsis West. ,,Otsida Obroskit.” 

»Kuid sa ei või üksinda minna, tulen sinuga kaasa.” 

Nendega liitus veel viis inimest ja nad hakkasid Obroskit otsima. Möödus tund, kuid 
näitlejat ei õnnestunud leida ei elusalt ega surnult. 

Vaikides ja rusutud meeleolus lõid nad õhtul laagri üles. 

Kui nad omavahel rääkisidki, siis tegid seda tasasel häälel, 

ilma nalja ja naeruta. 

Momilt istuti lauda, kui õhtusöök valmis sai, ja ainult mõni märkas, kuid keegi ei 
kommenteerinud tõsiasja, et lauda kattis kuulus Naomi Madison. 


VIII. Argpüks 


Mimsaatus sõltub pärilikkusest ja kasvatusest. Nende kahe teguri kooslus võib teha 
meie elu õnnelikuks, kuid võib selle muuta ka tõeliseks põrguks. 

Stanley Obroskil ei vedanud. Loodus oli talle kinkinud võimsa jõu, suursuguse rühi 
ja ilusa näo. Igaühte, kes temaga kokku puutus, vaimustas tema jõud ja arvatav 
mehisus, mis vastas välimusele. 

Kogu oma senise elu jooksul polnud Obroski iialgi sattunud raskesse olukorda, mis 
oleks proovile pannud tema mehisuse. Seepärast piinas teda küsimus, kas tal jätkub 
julgust rasket eksamit sooritada. 

Ta mõtiskles selle üle märksa rohkem kui keegi teine, sest teadis, et temalt 
oodatakse midagi üleloomulikku. Hinges tärkas tal hirm, et ta petab oma austajate 
lootusi. Viimaks muutus see hirm tema iseloomu peajooneks. 


Peaaegu kõik inimesed kardavad sattuda naeruväärsesse olukorda. Stanley Obroski 
hirm oli just seda laadi, mitte aga kehaliste kannatuste kartus, ehkki ta ise vaevalt seda 
enesele teadvustas. 

Loomulikult ei hõlma meie seletus Obroski hinguse seisundi kogu keerukust, kuid 
aitab mõista tema käitumist. 

Kui noolteparv autokolonni sadas, hüppas Obroski sõidukist välja ja kadus kõrgesse 
rohtu, mis ta silmapilk neelas. Reageering ohule oli vaistlik ega sõltunud Obroski 
tahtest. 

Kui ta teed valimata edasi tormas, meenutas ta sõgestunud looma. Kuid Obroski ei 
jõudnud läbida mõnda jardigi, kui ta hiigelsuure mustanahalise sõduriga ninapidi 
kokku põrkas. 

Kujunes raske, kuid ühtaegu ka mõistusevastane olukord. Neeger oli niisama 
üllatatud kui valge. Arvatavasti mõtles ta, et valged on rünnakule asunud, ja ehmus 
kangesti. 

Neeger tahtis juba sääred teha, kuid vastane seisis nii lähedal, et tal ei jäänud üle 
teha muud kui talle kallale tungida, seejuures kaaslasi valjusti appi hüüdes. 

Obroski ei saanud kähmlusest kõrvale hoiduda. Ta mõistis, et kui hakkab käituma 
vaoshoitult, siis neeger lihtsalt tapab ta, kuid et ekspeditsiooni juurde tagasi pöörduda, 
peab ta neegrist lahti saama. 

Surm seisis Stanley Obroski suu ääres. Kui siiani oli poolakas hädaohtu enam- 
vähem ette kujutanud, siis nüüd põrkas ta kokku karmi tegelikkusega. 

Õud pani tegutsema ta aju ja tugevad lihased. Ta kahmas neegrist kinni, tõstis 
kõrgele pea kohale ja virutas kõigest jõust vastu maad. 

Põrutatud sõdur püüdis üles tõusta, kuid Obroski haaras ta 
uuesti kinni ja viskas taas maha. Sel hetkel hüppas põõsastest 
välja mitu mustanahalist ja sööstis valgele kallale. Peagi õnnestus neil ta maha 
paisata. ; 

Hirmust sõge Obroski võitles nagu nurkaaetud rott. Tema võimsate lihaste jaoks 
polnudki neegreid nii väga palju. Ta virutas nad igasse külge laiali ja pistis jooksu. 
Kuid esimestena võitlusse astunud neegrid jõudsid juba toibuda ja tormasid uuesti 

44 

talle kallale ning lõid jalust maha. Jõud olid ebavõrdsed, peagi väänasid 
mustanahalised Obroskil käed selja taha. 

Kogu eelnenud elu jooksul polnud tal juhust olnud kiselda. Tasakaalukas iseloom ja 
aukartustäratav kuju vabastasid ta nendest vaevadest, sest tema määratut kasvu ja 
jõudu nähes ei tahtnud keegi temaga tüli norida. 

Ta polnud iialgi täiel määral oma jõudu tunnetanud ja nüüd, mil ta aju oli hirmust 
osaliselt halvatud, võis ta sellest kasutada ainult väikest osa. Kõik, millest ta sel hetkel 
mõtles, oli see, et nad olid tal käed kinni sidunud, ta oli nüüd jõuetu ja nad teevad talle 
otsa peale. 

Lõpuks tõstsid mustanahalised vangi jalule. 

Ta ei mõistnud, miks nad teda seni veel polnud tapnud. Tundus, et neegrid ise olid 
valge kasvust ja jõust pisut kohkunud. Teda metsa viies rääkisid nad elavalt 
omavahel. 

Obroski kuulis safarit ründavate neegrite metsikut sõjakisa ja püssipauke, mis 
kõnelesid sellest, et tema kaaslased kaitsesid end mehiselt. Mitu kuuli vihises tast 
mööda ja üks saatevalvur vajus maha. 

Nad viisid ta metsa, kus teised suguharu liikmed neile järele jõudsid. Iga uue rühma 
saabumisel piirasid kriiskavad metslased ta ümber, tagusid vangi rusikatega, 
kompasid tugevaid muskleid ja võrdlesid tema kasvu omaga. Nende verdunud sil- 


madest kiirgas vihkamist, kirjuks maalitud nägudelt vaenulikkust. See oli arusaadav 
ka keelt oskamata. 

Mõni püüdis teda torgata oda või pistoda teraga, kuid saa-tevalvurid tõrjusid nad 
vangi juurest eemale. 

Stanley Obroski kartis nii kohutavalt, et ei väljendanud vähimaidki tundeid. Kuid 
neegrid arvasid, et ta on väga mehine 

ja külmavereline inimene. 

Lõpuks jõudis neile järele suurekasvuline sõdur. Ta oli üleni maalingutega kaetud, 
käsi ja jalgu ehtisid arvukad võrud, kilbil ilutses keeruline muster, vibu ja nooletupp 
olid kaunistatud palju rikkalikumalt kui teistel sõduritel. 

Obroski taipas, et tema ees on pealik, ja seda mitte mehe välimuse, vaid tema 
autoriteedi järgi. Ta kuulas ära need, kes olid Obroski vangi võtnud, heitis talle 
üleoleva pilgu, andis siis mingisuguse käsu ja kõik hakkasid edasi minema. Pärast 
pealiku korraldust ei tülitanud Obroskit enam ükski mustanahaline. 

Kogu pärastlõuna läksid nad peatumatult üha sügavamale 

metsa. Obroski käte ümber seotud nöör soonis valusasti ta randmeid. Teine nöör, 
mis oli vangile kaela heidetud, suurendas kannatusi: kui metslane seda aeg-ajalt 
sikutas, tundis Obroski end lämbuvat 

Ta sai kõvasti vintsutada, aga et hirm oli ta keeletuks teinud, ei tulnud rinnust 
ainsatki häält. 

Vahest sai ta aru, et sellest polnud kasu ja mida vähem ta tähelepanu äratab, seda 
parem. 

Kui Obroski ka teadlikult niiviisi käitus, ei võinud ta siiski aimata selle tagajärgi, 
sest ei osanud nende keelt. Samal ajal aga rääkisid metslased, kui julge on valge 
inimene, kes ei näita välja oma hirmu. 

Pikal teekonnal pöördus Obroski mõttes korduvalt tagasi ekspeditsiooni liikmete 
juurde, kelle ta oli maha jätnud. Talle pakkus huvi, kuidas nad võitlesid ja kas keegi 
oli surma saanud. Ta teadis, et paljud põlgasid teda avalikult. Mida nad nüüd temast 
mõtlevad? Marcus arvatavasti märkas, kuidas ta ohtu haistes jalamaid plehku pistis. 
Obroski võpatas, teda valdas taas vana hirm näida naeruväärne, kuid see oli tühine 
võrreldes selle hirmuga, mida ta tundis praegu. Kiirpilke metslaste nägudele heites 
meenutas ta jutte julmadest piinadest, mis enne surma nende vangidele osaks saavad. 

Eestpoolt kostis hõikeid ja peagi jõudis inimhulk avarale lagendikule. Selle keskel 
pihtaia taga asus pärismaalaste küla: paistsid õlest koonuskatusega onnid. 

Päev kaldus õhtusse ja Obroski mõistis, et tema vangistamisest saadik olid nad 
jõudnud läbida tubli tüki maad. 

»Huvitav," mõtles ta, ,,kas mul õnnestub leida tagasiteed ekspeditsiooni juurde, kui 
ma siit sääred teen, või lasevad metslased ise mu vabaks?" 

Salga külla jõudmisel hakkas igast kandist kokku jooksma naisi ja lapsi, et vangi 
näha. Lärm oli kirjeldamatu. 

Nende näoilme järgi võis aimata, et nad sõimavad ja neavad teda. 

Lapsed pildusid teda kividega ja tegid lõustu. Saatevalvurid ajasid piinajad eemale 
ja viisid ta mööda ainukest tanumat kaugemal seisva onni juurde. Ukseava ees nad 
peatusid ja käskisid Obroskil käeviipega sisse minna. Ukseauk osutus nii kitsaks, et 
onni võis pääseda ainult neljakäpakil. Kuna ta käed olid selja taha seotud, ei saanud 
vang seda teha. Pikemalt mõtlemata lük- 

46 

kasid saatevalvurid ta maha ja lohistasid sisse. Siin sidusid nad tal ka jalad kinni ja 
jätsid põrandale lamama. 


Onnis oli pime, kuid pikapeale harjusid Obroski silmad hämarusega ja ta suutis 
eristada ümbritsevaid esemeid. Talle tun-. dus, et onnis on veel inimesi. Silmi 
pingutades nägi ta kolme kogu, kes arvatavasti olid mehed. Üks inimene lamas 
põrandal, kaks istusid, langetanud pea põlvedele. Ta tundis endal nende pilke. 
Obroskit hakkas huvitama, mida nad siin teevad. Või olid nad ka vangid? 

Lõpuks hakkas üks neist rääkima. ,, Kuidas bansutod said teid kinni võtta, bwana 
Simba?” Selle nime olid talle andnud nende ekspeditsiooni kuuluvad neegrid lõvi- 
inimese osa tõttu, mida ta filmis pidi mängima. ,,Kes sa oled, kurat võtaks?" küsis 
Obroski järsult. ,, Kwamudi,"” kõlas vastus. 

»Kwamudi? Näed, teid ei päästnud see, et te laagrist lahkusite. Mind võeti vangi 
keskpäeva paiku, kui nad ekspeditsiooni ründasid. Ja kuidas sina siia sattusid?" 

»Täna varahommikul läksin oma inimestele järele, et keelitada neid tagasi 
pöörduma...” 

Obroski mõistis väga hästi, et Kwamudi valetas, kuid ei katkestanud teda. 

»Me sattusime sõdurite salgale, kes läks põhijõududega ühinema,” jätkas Kwamudi. 
»Minu mehi sai palju otsa. Mõnel õnnestus pääseda, teised võeti vangi. Peale minu ja 
nende kahe tapeti kõik vangid, meid aga toodi siia.” 

Ja mida nad teiega teha kavatsevad? Miks teid kohe koos teistega ei tapetud?" 

»Nad ei tapnud sind, Kwamudit ega neid sõdureid ühelainsal põhjusel: nad tapavad 
meid hiljem.” 

»Mispärast? Milleks nad peavad meid tapma?" 

»Nad söövad meid ära." 

Jah? Tahad sa öelda, et nad on inimsööjad?" 

»» Mitte päris tavalised. Bansutod ei söö inimesi kogu aeg ja mitte kõiki järjest. Nad 
söövad ainult pealikuid, ainult tugevaid ja südikaid inimesi, julgeid ja tugevaid õgides 
muutuvad nad ise julgeks ja tugevaks, aga kui nad pealiku nahka pistavad, saavad nad 
targaks.” 

»»Oo õudust!" hüüatas Obroski. ,, Aga mis mina siia puutun? Ma pole pealik ja 
sugugi mitte julge, vaid argpüks.” 

»Mis sa ütlesid, bwana?" ei kuulnud Kwamudi. ,,Ei midagi. Mis sa arvad, kas nad 
võtavad meid varsti käsile?" 

Kwamudi vangutas pead. 

»»Kõik võib olla. Nende nõid valmistab rohtu, räägib vaimude ja kuuga ja alles 
pärast seda ütleb, millal. Võib-olla varsti, aga võib-olla ka mitte.” 

Ja kogu see aeg hoitakse meid kinniseotult, kuni tapetakse? See on äärmiselt 
ebamugav. Sind ju ei seotud kinni?" 

»E1, ka Kwamudi on kätest ja jalust kinni seotud. Seepärast ta ongi langetanud pea 
oma põlvedele." ,,Kas sa oskad nende keelt, Kwamudi?" ,, Pisut." 

»bPalu, et nad meid lahti päästaksid." 

»Ei ole mõtet, see on kasutu." 

»» Kuule, Kwamudi! Nad tahavad ju meid tugevatena ära süüa, eks ole?" 

nNi see on, bwana." 

» Väga hea. Kutsu nende pealik siia ja seleta talle, et kui nad hoiavad meid 
kinniseotult, muutume nõrgaks ja kaotame oma jõu. Ta on küllalt tark, et seda taibata, 
ja on palju sõdureid meid valvama pannud, nii et põgeneda on võimatu.” 

Kwamudi tabas suurepäraselt Obroski mõtte. 

Ütlen talle seda esimesel võimalusel." 

Saabus öö. Läbi ukaeprao igritses onni lõkkevalgust. Naised nutsid taga päevases 
tapluses langenud sõdureid. Teised naersid ja peksid keelt. 


Obroski tahtis süüa ja juua. Sõdurid alustasid tantsu, pühitsedes oma võitu. 
Tantsijate sõjakas kriiskamine kord vaibus, kord tugevnes, kutsudes vangides esile 
sügavat masendust. 

JMiimoodi ei kohelda inimesi, keda kavatsetakse ära süüa," torises Obroski. ,,Neid 
tuleb nuumata, mitte aga näljutada.” 

»Bansutod ei pruugi meie rasva pärast muret tunda," vastas Kwamudi. ,, Nad söövad 
ära meie südamed, peopesad, jalatallad. Nad pistavad nahka teie musklid ja minu aju.” 

»Noh, sinu ajust nad suurt targemaks küll ei saa," torkas Obroski virila muigega. 

»Ma ei ütleks, et meie ajudel oleks erilist vahet," vastas Kwamudi, ,,kui nad meid 
ühte ja samasse auku pistsid.” 

IX. Reetmine 


Pärast õhtusööki astusid Orman ja Bill West kokkade telki. 

«Tahame aidata teil nõusid pesta, Rhonda," ütles lavastaja. «Pärast seda, kui Pat 
valvesse asus, jäime lihtsalt ilma tööta. Jimmy ja Shorty las vaatavad endale midagi 
muud.” 

Rhonda raputas pead. 

«Teil oli täna raske päev, meie aga istusime terve tee autos. Parem võtke platsi, 
tehke suitsu ja lobisege meiega. See teeb meid erksamaks, nõudega aga saame ise 
ilma vaevata hakkama, eks ole?" Ta pöördus Jimmy, Shorty ja Naomi poole. 

«Muidugi!" vastasid Shorty ja Jimmy kooris. 

Ka Naomi noogutas pead. 

«Varem tuli mul alatasa südaööni Main Streetil kõiksugu söögipoodides nõusid 
pesta, nii et ma võin üksipäini kogu selle töö ära teha," naeris Naomi ja lisas: «Torn, 
tee nii, nagu palub Rhonda: istu meiega, aja juttu ja räägi midagi lõbusat. Olen täiesti 
liimist lahti.” 

Viivuks võttis maad piinlik vaikus. Kõigil pidi hämmastusest suu ammuli vajuma. 

Seejärel puhkes Torn Orman naerma ja patsutas Naomit õlale. «Oled imetore 
tüdruk!" hüüdis ta. See oli uus Madison, kes eelmisega ei sarnanenud. ,,Mul pole 
midagi selle vastu, et teiega veidi istuda," ütles Bill West, «võib ka juttu ajada, kuid 
lõbus olla... Ma ei suuda unustada Clarence'it, Jerroldit ja kõiki teisi.” 

«Vaene Stanley," lisas Rhonda. «Teda ei saanud isegi inimese kombel maha matta.” 

»Ta polegi seda väärt,” ühmas Jimmy, kes oli teeninud merejalaväes. «Talle piisab 
inimsööjate lõkketulest.” 

»Ära ole nii julm,” vaidles Rhonda vastu. «Pole ühtegi inimest, kes tahaks olla 
argpüks. See on midagi niisugust, mis inimestest ei sõltu. Talle tuleb kaasa tunda.” 
Jimmy naeratas kahtlevalt. Bill West muigas. 

»» Võib-olla tunneksimegi Stanleyle kaasa, kui oleksime tema pärast arust ära.” 

Rhonda pöördus Billi poole ja mõõtis teda külma pilguga. 

«Tal olid omad puudused," ütles neiu, «kuid ma pole nagu kuulnud, et ta oleks 
kellestki halvasti rääkinud.” 

«Vististi sellepärast, et ta kogu aeg magas," torkas Jimmy sapiselt. ,,Ei teagi kohe, 
mis ma ilma temata tegema hakkan.” 

«Ekspeditsioonis pole kedagi, kes teda asendada saaks,” võttis Orman süngelt otsad 
kokku. 

«Ega sa ometi taha öelda, et pärast kõike, mis meiega juhtunud on, kavatsed sa ikka 
veel filmi vändata?" hüüdis Naomi. 


»» Me ju selleks siia tulimegi," vastas Orman. ,.Niipea kui ban-sutode maalt välja 
pääseme, alustame võtteid.” 

«Kuid oleme kaotanud peaosatäitja, helirežissööri ja palju teisi. Pealegi pole meil 
kandjaid ja teejuhte. Ja sellistes oludes kavatsed sa filmi teha, Torn? Oled lihtsalt 
peast põrunud!" 

»Ma pole veel kohanud head lavastajat, kes poleks natuke peast põrunud,” tähendas 
Bill West. Siinkohal pistis Pat O*Grady pea telki. «Kas šeff on siin?” küsis ta. ,,Ah, 
näe, kus sa oled. Kuule, Torn, Atewy ütles, et vanapoiss Ghrennem on valmis panema 
oma mehed valvesse südaööst kella kuueni hommikul, kui me valvame 
kaheteistkümneni. Ta tahab teada, kas oleme nõus. Atewy räägib, et nad saavad 
isekeskis paremini hakkama kui ameeriklastega, sest ei mõista nende keelt.” 

» Olgu!" vastas Orman. ,,See on nendest väga suuremeelne. Meie poistel on võhm 
väljas, nüüd aga saavad nad enne hommikust rännakut välja puhata. Ütle araablastele, 
et äratame nad südaööl.” 

Need ekspeditsiooni liikmed, kes valvekorras ei olnud, magasid eelmise päeva 
närvesöövast ja kehalisest koormusest tingituna surmaund.” Tunnimeestel venis aeg 
südaööni piinavalt kaua. 

Vastutustunne võitles džungli surmavalt üksluise vaikusega. Ainult harva häirisid 
seda juba harjumuspäraseks saanud hääled. Näis, et isegi röövloomad olid metsast 
lahkunud. Lõpuks jõudis kätte südaöö ja O'Grady äratas araablased üles. Väsinud 
tunnimehed kõmpisid pimeduses oma telkide juurde ja kõige rohkem viie minuti 
pärast magasid kõik ameeriklased ramprasket und. 

Neid ei suutnud äratada isegi araablaste ootamatu aktiivsus, ehkki kõrbepojad 
püüdsid muidugi võimalikult vähe kära teha, olles ametis tööga, mis oli täiesti tavatu 
nende jaoks, kelle kohus oli laagrit kaitsta. 

Päike oli juba kõrgel taevas, kui esimesed ameeriklased vir- 

guma hakkasid — mitu tundi harilikust hiljem. Esimesena ärkas Gordon Z. Marcus. 

Vanad tõusevad palju varem kui noored. Ta tõmbas kähku riided selga, sest märkas 
päevavalgust ja laagris valitsevat ebatavalist vaikust. Telgist veel väljumata mõistis 
Marcus, et midagi oli korrast ära. 

Ta laskis kähku pilgul ringi käia. Laager tundus mahajäetuna. Lõkkeasemetel 
hõõgusid söed, polnud näha ainsatki inimest. 

Marcus jooksis Ormani ja O'Grady telgi juurde ja vajus sisse kõiki kombeid kõrvale 
heites. 

»» Mister Orman!" karjus ta. 

Orman ja O*Grady, keda vana näitleja ärritatud kisa sügavast unest lahti kiskus, 
heitsid endalt sääsevõrgud ja kargasid asemelt üles. 

»»MISs lahti?" hüüdis Orman. 

»Araablased!" vastas Marcus. ,, Nad on läinud koos oma telkide, hobuste ja kogu 
kraamiga.” 

Sõnagi lausumata panid mehed riidesse ja jooksid telgist välja. Orman vaatas 
kiiresti laagri üle. 

»Sellest on juba mitu tundi möödas," sõnas ta. ,, ,õkked on ammu kustunud." 

Siis kehitas ta õlgu. 

»Peab edasi minema ilma nendeta, kuid see ei tähenda, et meil tuleks jääda 
hommikueineta. Kus kokad on? Marcus, palun ärata neiud üles ning kutsu Jimmy ja 
Shorty.” 

Ja mina veel arvasin, et araablased näitavad üles suuremeelsust, pakkudes end 
südaööst kuni hommikuni valvesse,” tähendas O*Grady. 


»»Oleksin pidanud taipama, et selle taga on midagi," ütles Orman. ,, Nad mässisid 
mind ümber sõrme. Kui loll ma olin!" 

«Näe, Marcus tuleb tagasi!" hüüdis O'Grady. ,,Tal on erutatud ilme, nähtavasti on 
midagi juhtunud!" 

Marcus paistis tõepoolest jahmununa. Juba eemalt hüüdis ta: 

«Tüdrukud on kadunud! Nende telk on tühi!" 

Orman pistis jooksu tüdrukute telgi poole. 

»Ehk teevad nad juba hommikueinet," oletas ta. 

Kuid ka köögitelgis polnud kedagi. 

Kõik hakkasid sebima, laager otsiti hoolikalt läbi, kuid Nao-mi Madisonist ja 
Rhonda Terryst ei õnnestunud leida vähimatki jälge. Bill West käis kord-korralt läbi 
kogu laagri, soovimata 

leppida kaotusega. Orman hakkas seljakotti pakkima, pannes sinna riideid ja toitu. 

»Mis te arvate, misjaoks nad neid röövisid?" küsis Marcus. 

»Ilmselt lunaraha saamiseks," oletas O'Grady. 

«Tahaksin seda uskuda," ütles Orman, ,,kuid Aafrikas ja Aasias on veel olemas 
orjarurud, kus neidusid müüakse.” 

»» Huvitav, miks nad nende telgis kõik läbi on tuhninud, otsekui maru oleks üle 
käinud," jätkas Marcus. 

«Võitlemist seal polnud," ütles O'Grady, ,,muidu oleksime lärmi kuulnud.” 

«Vahest otsisid araablased väärisasju,” avaldas Jimmy oma arvamust. 

Bill West jälgis mõnda aega lavastajat, siis aga hakkas ka ise oma asju pakkima. 
Orman märkas seda. 

»Mida sa kavatsed teha?" küsis ta. 

»Tulen sinuga kaasa," ütles Bill. 

Orman vangutas pead. 

Jäta. See on minu asi." 

Bill jätkas vaikides seljakoti pakkimist. 

«Sõbrad, kui te olete otsustanud minna neidusid otsima, tulen ma teiega," ütles 
O*Grady. 

»Ja mina ka," kõlas veel kellegi hääl. 

Kõik ekspeditsiooni liikmed hakkasid läbisegi rääkima, väljendades oma soovi 
otsimises kaasa lüüa. 

»Ma lähen üksi," nähvas Orman. Jalgsi jõuab üks inimene kiiremini edasi kui kogu 
see autokolonn ja ratsanik, kes peab alatasa peatuma ja rada otsima,” 

»Aga mida suudab teha üks, kurat võtaks, kui ta satub kokku nende värdjate 
salgaga?" vaidles O'Grady vastu. ,,Ta vaid hukutab enda, sest ei saa neid üksinda 
võita.” 

»Ma ei kavatsegi nendega võitlema hakata," vastas Orman. «Mina tõin tüdrukud 
sellesse pärapõrgusse, vaevumata pead murdma, nüüd aga kavatsen pisut ajusid 
liigutada ja nad siit välja viia. Need araablased teevad kõike raha nimel, tahan neile 
pakkuda suuremat lunaraha, kui nad tüdrukute eest saaksid.” 

O*Grady sügas kukalt. 

«Vististi on sul õigus, Torn.” 

«Õigus muidugi. Kuni ma teel olen, peate siit välja pääsema. Minge Omwamwi 
küngaste juurde ja oodake mind seal. Te saate seal ka uusi kandjaid palgata. Saatke 
Jinjasse käskjalg viima 

filmikompaniile läkitust, milles kirjeldage kõike juhtunut ja paluge juhtnööre selleks 
puhuks, kui mind kolmekümne päeva pärast tagasi pole.” 

»Te võiksite enne teeleasumist vähemalt hommikust süüa," pakkus Marcus. 

Jah, tõepoolest," nõustus Orman. 

»Kas hommikusöök on valmis?" hüüdis O'Grady. 

»Kohe toon,” kõlas köögitelgist Shorty hääl. 

Orman mälus kiirustades toitu ja andis O*Gradyle viimaseid korraldusi. Lõpetanud 
eine, tõusis ta püsti, upitas seljakoti selga ja võttis püssi. 

Kohtumiseni, poisid,” ütles ta. 

Kõik piirasid Ormani sisse, et tal kätt suruda ja head teed soovida. Bill West 
kohendas oma seljakoti rihmu. Orman vaatas talle otsa. 

»Sina ei pea tulema, Bill," sõnas ta. ,,See on minu asi." ,,Tulen koos sinuga,” vastas 
Bill. ,, Ma ei luba seda." 

»Keegi ei saa mind keelata,” väitis Bill ja lisas siis, püüdes end valitseda: ,, Kusagil 
seal on Rhonda..." Ormani näolt kadusid sügavad kortsud. ,,Selle peale ma ei 
mõelnudki. Tule!" 

Kaks meest läksid läbi laagri ja astusid rajale, mida mööda põgenikud olid põhja 
poole läinud. 


X. Piinamine 


Stanley Obroski polnud ealeski hommikut vastu võtnud niisuguse hingevärinaga. 
Algav päev võis tuua talle surma, kuid see ei kohutanud enam nii väga pärast pikka 
painajalikku ja kannatusterohket ööd, mis lõpuks ometi asendus koiduga. 

Nöörid soonisid kehasse, lihased pakitsesid liikumatusest ja külmast. Stanley kõht 
oli tühi, janu piinas kohutavalt. Tema kohal tiirlesid parves putukad, kes teda armutult 
nõelasid. 

Külm, nälg, tüütud putukad, samuti tantsivate metslaste kisa ja meeletu prassingu 
lärm viisid talt une. 

Obroski kehaline ja vaimne jõud olid otsa lõppemas. Ta tundis end väikese 
hirmunud lapsena ning kõige rohkem tahtis ta karjuma ja nutma hakata. Silmi 
valgusid pisarad. Kuid ähmastunud 

ajus vilksatas äkki mõte, et nutt võib avalikuks teha ta hirmu, hirm on aga arguse 
ilming. Obroski sai nutust jagu ja leidis kergendust sõimus. 

Tema nihelemine äratas Kwamudi, kes oli talle nii harjumuspärases miljöös 
rahulikult maganud. 

Nad hakkasid juttu ajama peamiselt näljast ja janust, mida mõlemad ühtmoodi 
kannatasid. 

»Nõua süüa ja juua,” soovitas Obroski, ,,ja karju seni, kuni tuuakse.” 

Kwamudi leidis, et mõte pole paha ja asus seda kohe ellu viima. Tulemus ei lasknud 
end oodata. Viie minuti pärast ärkas üks valvur, kes oli väljas maganud, ja tuli onni. 

Samal ajal ärkasid ka kaks teist vangi ja ajasid end istuli. Üks istus uksele lähemal 
kui ta kaaslane, seetõttu jäi ta esimesena jalgu valvurile, kes pikemalt mõtlemata talle 
odavarrega pähe ja selga äigas. 

»Kui veel kisa teete,” urises valvur, ,.rebin teil keele suust!" 

Jah," tegi Obroski kokkuvõtte, ,,idee ei õigustanud ennast.” 

»»Mis sa ütlesid, bwana?” küsis Kwamudi. 


Hommik asendus südapäevaga, kogu küla aga magas ikka veel. Metslased puhkasid 
pärast öist orgiat. Lõpuks ilmusid välja naised, kes hakkasid hommikusööki 
valmistama. 

Tunni aja pärast tulid onni juurde sõdurid. Nad lohistasid vangid välja ja panid 
jalule, olles eelnevalt köidikud lahti päästnud. Seejärel viisid nad vangid küla keskele 
suure onni juurde. See oli bansutode pealiku Rungula elamu. 

Rungula istus onni ukse ees madalal toolil. 

Tema selja taga tunglesid mõjukad suguharu liikmed, kahel pool seisid suures 
kaares ülejäänud sõdurid — tuhandeid metsiku maalinguga inimesi paljudest Bansuto 
küladest. 

Onni ukseavast jälgisid kõike toimuvat pealiku naised, nende jalus sebis lastekari. 

Rungula silmitses kortsus kulmul valget vangi ja ütles midagi. 

»Mis ta räägib, Kwamudi?" küsis Obroski. 

»Ta tunneb huvi, mida te tema maal tegite.” 

» Ütle talle, et me läksime vaid läbi selle maa, et me oleme sõbrad ja ta peab meid 
vabaks laskma.” 

Kui Kwamudi oli Obroski sõnad Rungulale tõlkinud, hakkas see valjusti naerma. 

«Ütle valgele mehele, et ainult Rungulast vägevamal pealikul on õigus öelda talle 
peab”, kuid maailmas pole Rungulast vägevamat pealikut."” 

Ta jäi sekundiks mõttesse ja lisas siis: 

«Valge mees tapetakse nagu kõik tema inimesed. Ta oleks tapetud juba eile, kui ta 
poleks nii suur ja tugev.” 

»T1a kaotab oma jõu, kui ei saa süüa ega juua," sõnas Kwamudi. ,, Meist kellestki 
pole teil kasu, kui hakkate meid näljuta-ma ega anna vett.” 

Rungula jäi Kwamudi sõnade üle mõtlema ja pidas lähikondlastega nõu, siis tõusis 
ja astus Obroski juurde. Ta katsus valge mehe särki ja rääkis seejuures midagi, eriti 
aga rabasid teda saapad ja püksid. 

» Ta nõuab, et võtaksid riidest lahti, bwana," tõlkis Kwamudi. ,,Ta tahab neid 
endale.” 

«Kõiki riideid?" küsis Obroski. «Jah, bwana." 

Unetust ööst, kannatustest ja hirmust vaevatud Obroski lootis juba, et peale 
piinamiste ja surma ei saa talle enam osaks muid katsumusi, kuid nüüd ajas mõte 
alastusest talle peale uue hirmutulva. Tsiviliseeritud inimesele annavad rõivad 
enesekindluse, mille ta lahtirõivastumisel minetab. 

Obroski ei söandanud keelduda. 

«Ütle talle, et ma ei saa seotud kätega riidest lahti võtta." 

Kwamudi tõlkis ja Rungula käskis Obroski käed lahti päästa. 

Valge mees nööpis särgi lahti ja andis selle pealikule. Siis näitas viimane ta 
saabastele. Obroski istus maha, harutas aeglaselt saapapaelad lahti ja võttis saapad 
jalast. Rungulat hakkasid huvitama valge mehe sokid ja ta tiris need ära omaenese 
käega. 

Obroski tõusis püsti ja tardus ootama. 

Rungula kõmpis ta muskleid ja rääkis millestki oma suguvendadega. Seejärel kutsus 
ta enda juurde pikakasvulise sõduri ja pani valge kõrvale seisma. Obroski oli neegrist 
peaaegu pea jagu pikem. 

Pärismaalased hakkasid vaimustunult käratsema. Rungula rapsas Obroskit pükstest 
ja muigas. 

«Ta tahab ka neid," ütles Kwamudi. 


»» Oh issand!" hüüatas Obroski. «Palu, et ta mulle halastaks! Mul peab ju ometi 
midagi seljas olema.” 

Kwamudi pöördus pealiku poole ja nad hakkasid kiiresti rääkima, sealjuures 
hullupööra kätega vehkides. 

«Võta maha, bwana,” lausus Kwamudi väsinult. «Pole midagi parata. Ta ütles, et 
annab sulle midagi selga.” 

Võtnud püksid jalast, kuulis Obroski tagapool seisvate tüdrukute ja naiste itsitamist. 
Kuid alandused polnud sellega veel lõppenud: Rungula oli lihtsalt võlutud vangile 
jalga jäänud siidtrussikutest. 

Kui needki olid pealiku kätte rännanud, tundis Obroski, kuidas kuum häbilaine 
temast üle tulvas. 

«Ütle talle, et ta annaks mulle midagi ümber panemiseks," palus Obroski 
Kwamudit. 

Kuulnud tema palvet, lagistas Rungula valjusti naerda, kuid pöördus siis ümber ja 
hõikas midagi onnis olevale naisele. Minut hiljem tuli see välja ja viskas Obroski 
jalge ette räpase puusakatte. 

Varsti pärast seda viidi vangid tagasi, kuid nüüd jäeti neil sidumata jalad ja Obroskil 
isegi käed. Kuni ta oma saatusekaas-lastel nööre lahti päästis, tuli naine ning tõi süüa 
ja juua. Pärast seda hakati neid toitma enam-vähem korrapäraselt. 

Pikkamööda venisid päevad. Iga kohutav pikk öö tundus valgele vangile igavikuna. 
Ilma riieteta kannatas ta külma ja et sooja saada, surusid nad end üksteise vastu. 

Möödus nädal. Kord öösel tulid sõdurid ja viisid ära ühe vangi. 

Obroski ja teised vaatasid läbi ukseprao talle järele. Ta kadus käänaku taha ja 
rohkem nad teda enam ei näinud. 

Pikkamööda hakkasid tümisema tamtammid, inimeste hääled sulasid ühiseks 
kooriks. Aeg-ajalt õnnestus vangidel näha karglevaid metslasi, kui tants tõi nad välja 
onni nurga tagant, mis varjas väljakut, kus arenes põhiline tegevus. 

Järsku kostis üle tantsijate häälte hirmuäratav surmaeelne karjatus. Veel umbes pool 
tundi kõlas vahetevahel sõdurite metsikut kriiskamist, kuid lõpuks vaibus seegi. 

»Ta on läinud oma esiisade juurde, bwana,"” sosistas Kwamudi. 

«Jah, tänu jumalale," vastas Obroski. «Missuguseid piinu pidi ta taluma!" 

Järgmisel ööl viisid sõdurid minema teise vangi. Obroski püüdis mitte kuulata 
kostvaid hääli. Sellel ööl sai ta kõvasti külmetada, 

sest Kwamudi soojendas teda ainult ühelt poolt. 

»» Homme öösel, bwana,"” ütles mustanahaline, ,, magad sa üksinda." 

»Aga järgmisel ööl?..” 

Külma unetu öö jooksul pöördus Obroski mõttes korduvalt minevikku, mis oli veel 
nii lähedane. Ta mõtles Naomi Madi-sonile ja talle pakkus huvi, kas neiu kurvastas, 
kuuldes tema kadumisest. Ja miski ütles talle, et vaevalt oli Naomi kurbus tõsine. 
Enamik teisi kujusid kangastus talle laialivalguvate ja udus-tena, ta tundis neid 
inimesi vähe ja ta suhtus neisse ükskõikselt. Vaid üks kerkis tema teadvuses eredalt 
esile — Orman. 

Tema vimn selle inimese vastu oli tugevam mis tahes tundest, tugevam armastusest 
Naomi vastu ning hirmust piinade ja surma ees. 

Viha täitis Obroskit pilgeni ja see isegi rõõmustas teda, sest aitas taluda külma ja 
nälga ning peletas eemale mõtted sellest, mis ootab teda lähimal ööl. 

Aeg venis pikkamisi, kuid päev saabus ja möödus ning taas jõudis kätte öö. 


Ärevas ootuses jälgisid Obroski ja Kwamudi, kuidas sõdurid nende onnile 
lähenesid. 

»Nad tulevad, bwana," hüüdis Kwamudi. Jumalaga!" 

Kuid nad võeti mõlemad kaasa. 

Vangid viidi bansutode pealiku Rungula onni ette platsile ja seoti kahe puutüve 
külge nii, et õnnetud võisid teineteist näha. 

Nad võtsid käsile Kwamudi. Piinamisviisid olid nii jubedad ja väljavalitud, et 
Obroski hakkas oma mõistuse pärast kartma, arvates, et selline vaatepilt võib tekkida 
ainult haiglases ajus. Ta püüdis pilku mujale pöörata, kuid õud kammitses teda. 

Ta nägi algusest lõpuni, kuidas Kwamudi suri. 

Pärast seda nägi ta veelgi võikamat vaatepilti, mis teda täielikult halvas. 

Obroski ootas, millal nad tema kallale asuvad, ja lootis, et kõik lõpeb ruttu. Ta 
katsus oma hirmu maha suruda, ent tundis, et kardab lausa meeletult. 

Obroski püüdis kõigest väest oma hirmu mitte välja näidata. Ta ei tahtnud neile 
valmistada meelehead, sest nägi, kuidas nad Kwamudi surmaheitlust jälgides olid 
rõõmustanud. 

Hommiku eel päästsid inimsööjad ta puu küljest lahti ja viisid onni tagasi. 

Talle sai selgeks, et nad ei kavatsenudki teda sel ööl tappa, järelikult ootasid piinad 
teda ees. 

Ta lesis unetult, mõtiskledes oma saatuse üle ja lõdisedes hommikujahedusest. 
Tema kehal ronisid täid. 

Ta surus endas maha abitusetunde ja lamas liikumatult, pooleldi ärkvel, pooleldi 
suigatades. Lõpuks ta uinus ja magas lõunani. 

Ta oli sooja saanud ja tundis, et veri hakkas soontes kiiremini käima. Tema peas 
küpses plaan ja tekkis lootus. Ta ei sure nagu teised, nagu ohvritall tapalaval. Ja mida 
põhjalikumalt ta oma plaani läbi mõtles, seda suurem läbematus teda valdas. 

Ta ootas neid, kes talle järele pidid tulema ning teda piinamisele ja hukkamisele 
viima. 

Tema plaan ei näinud ette põgenemist, sest ta mõistis, et see oli võimatu, kuid 
vabastas ta piinadest ja pikaldasest vaevlemisest. 

Obroski aju töötas külmavereliselt. 

Nähes sõdureid, kes talle järele tulid, väljus ta naeratades onnist. Teda viidi täpselt 
niisamuti nagu enne seda oli viidud kolme mustanahalist. 


XI. Viimane ohver 


Ahvide Tarzan viibis tundmatus kohas ja suhtus kõigesse, mis näis talle uudse ja 
ebatavalisena, metslooma teravnenud uudishimuga. Tema teadmistest sõltus võime 
hakkama saada ootamatutes olukordades, mis sellel võõral maal tekkida võisid. 

Tema jaoks polnud tähtsusetuid pisiasju ja peagi teadis ta siinsete loomade 
kommetest rohkem kui kohalikud elanikud. 

Kolmel ööl kuulis ta kaugusest kostvat tamtammide lakkamatut põrinat ja 
kolmandal päeval jahti pidades seadis ta sammud sinnapoole. 

Tarzan teadis juba üht-teist pärismaalastest, kes seda paikkonda asustasid. Ta nägi, 
kuidas nad võitlesid valgete vastu, kes nende maale olid tulnud. 

Ta ei hoidnud ei ühtede ega teiste poole. Ahvinimene juhtus pealt nägema, kuidas 
purjus Orman nüpeldas piitsaga neegritest kandjaid ja tuli järeldusele, et 
ekspeditsioonis pole asjad korras. Tarzan ei tundnud neid tarmanganisid ja nad ei 
huvitanud teda rohkem kui mis tahes teised olendid. 

Teda võis tõugata nendega sõbrunema hetkeline tuju või äkiline tuhin, niisamuti 
nagu ta sõbrunes Sheeta, Sabori ja Numaga, kes juba loomult olid tema vaenlased. 

Ent ta ei tunnetanud midagi sellist ja jälgis vaid sõnatult, kuidas nad läksid oma 
teed, murdes pead mõistatuse üle, mille ta eelmisel ööl nende laagris viibides oli neile 
lahendada andnud. 

Ta kuulis tulistamist, kui bansutod ekspeditsiooni ründasid, ent asus tapluspaigast 
liiga kaugel, ja et ta oli oma eluajal selliseid vaatepilte näinud rohkem kui küllalt, ei 
pakkunud tulistamine talle vähimatki huvi. 

Rohkem huvitas teda bansuto suguharu elu. Tarmanganid tuleva ja lähevad, 
gomanganid aga jäävad siia alatiseks ja ta peab neist teada saama võimalikult palju, 
kui tahab nende maal peatuda. 

Tarzan liikus kiirustamata mööda puude latvu. Ta oli üksi, sest hiiglaslik kuldlõvi 
Jad-bal-ja pidas jahti. Ahvinimene naeratas, mõeldes, et see oli omapärane jaht. Ta 
meenutas noort sihvakat emalõvi, kellele Jad-bal-ja oli nii rutakalt džunglisse 
järgnenud. 

Oli juba pime, kui Tarzan bansutode külla jõudis. Trummipõrin alistas kuulajad oma 
süngele leinalummusele. Mõni mustanahaline tantsis sõnatult, kuid see oli vaid 
eelmäng sellele lõõmavale vaimustusele, mis neid haarab niipea, kui tants kiireneb. 

Tarzan jälgis toimuvat, varjunud küla ümbritseva raiesmiku serval kasvavate puude 
tihedasse lehestikku. Tal oli igav, sest oli juba palju kordi näinud metslaste meeletuid 
pidusid. Nähtavasti ootas teda siingi tuttav ja tublisti tüütavaks muutunud vaatepilt. 
Tarzan tahtis juba tagasi minna, kui äkki paelus tema tähelepanu inimesekogu, kelle 
viibimine mustanahaliste hulgas tundus tavatu. 

Mees astus tantsijate ette lagedale — pikakasvuline, päevitunud, poolalasti, 
ümbritsetuna metslastesummast. Tõenäoliselt oli see vang. 

Asi hakkas Tarzanit huvitama. 

Ta libistas end hääletult maha ja kuuvalguse eest puude varju hoidudes läks küla 
tagant ringi. Selles asula servas oli kõik vaikne, sest kõige põnevamad sündmused 
hargnesid pealiku onni juures. 

Kiiresti, kuid ettevaatlikult läbis Tarzan kuupaistest valgustatud maa-ala metsa ja 
küla ümbritseva pihtaia vahel. Aed oli tehtud tihedasti üksteise kõrvale maasse 
rammitud palkidest, mida katsid väänkasvud. Selle kõrgus oli umbes kümme jalga. 

Lühike hoovõtt, võimas äratõuge ja Tarzani sõrmed klammerdusid aia ülemise serva 
külge. Ta vinnas end ettevaatlikult kätel üles ja silmitses tähelepanelikult küla. 
Tarzani haistmine ja kuulmine olid teravnenud. Veendunud, et kõik oli korras, heitis 
ta jala üle aiaääre ja hetk hiljem puudutas bansutode pealiku Rungula küla maad. 

Kui küla jaoks maa-ala raadati, jäeti alles mõni puu, et kõrvetavate päikesekiirte 
eest nende all varju leida. 

Tarzan oli juba metsas märganud, et ühe niisuguse puu võra laius Rungula onni 
kohal ja otsustas, et paremat vaatluspunkti ei saagi olla. Pealiku onni tagaõuele 
suunda hoides ja ettevaatlikult ühe hoone juurest teise juurde joostes jõudis ta peagi 
eesmärgile. Kui ta seejuures olekski mingit kära teinud, summuta-nuks tamtammide 
mürin ja valjuhäälne laulmine kõik hääled. Kuid Tarzan liikus täiesti vaikselt. 

Teda võisid märgata üksnes neegrid, kes mõnel põhjusel olid oma onni jäänud ega 
võtnud osa ühisest peost, kuid õnneks läks Tarzanil korda jõuda Rungula onni juurde 
märkamatult. 


Siin vedas tal jällegi, sest puu, mille otsa ta ronida tahtis, kasvas pealiku onni ukse 
ees, selle taga aga oli teine, väiksem puu ja nende oksad olid kokku põimunud. 

Kui ahvinimene oli õnnelikult puu otsa roninud ja end sisse seadnud oksal; mis tema 
raskusele vabalt vastu pidas, avanes talle kõik, mis all toimus. 

Tantsu tempo kiirenes, kirjuks võõbatud mustanahalised karglesid ja väänlesid 
vangi kõrval seisva väikese salga ümber. Kui Tarzan vangi terasemalt silmitses, 
tundis ta midagi vapustuse taolist. Ahvinimesele tundus, et ta vaatab otsekui mingi ke- 
hatu vaim ülalt iseenda peale, nii vapustavalt sarnanes valge mees džunglivalitsejaga. 

Kuju, naha värvuse ja näojoonte poolest oli ta Tarzani täpne koopia ja ahvinimene 
tunnetas seda selgesti, ehkki me võime harva kohata kedagi endasarnast, isegi kui 
niisugune teisik on olemas. 

Mõistagi suurenes Tarzani uudishimu järsult. Mis inimene see oli? Kust ta tuli? 
Ekspeditsiooni laagris polnud Tarzan teda 

märganud ja seepärast ei seostanud ta meest filmitrupiga. Peale selle oli tundmatu 
praegu poolalasti. Oleks ta kandnud riideid, mis Rungula ära oli võtnud, oleks võinud 
teda nende järgi arvata tsiviliseeritud ühiskonda kuuluvaks. Võimalik, et just nendel 
põhjustel oli Tarzan tundmatu nägemisest nii rabatud. 

Teadmata, et peale piinajate jälgib teda veel üks silmapaar, piidles Obroski 
ümberolijaid langetatud laugude alt. Ebainimlike piinade järel oli kolm tema 
saatusekaaslast siin nende lurjuste käe läbi otsa saanud, kuid Obroski ei kavatsenud 
seda kõike korrata. Tal oli oma plaan. 

Rungula, kes oli verdunud silmadega toimuvat jälginud, tõusis toolilt. Ta andis käsu 
Obroskit valvavale sõdurite salgale ja need lohistasid ta lagendiku vastasserva puu 
juurde. Nad hakkasid teda tüve külge siduma, kui vang asus teoks tegema oma plaani, 
mis oli tekkinud ta ülespiitsutatud ajus. 

Lähimast sõdurist kinni kahmanud, tõstis Obroski ta kergelt pea kohale, nagu oleks 
too olnud väike laps, ja virutas kõigest jõust enda ümber tunglevate pärismaalaste 
sekka. Seejärel sööstis välkkiirelt tantsiva neegri juurde, haaras ta sülle ja viskas maha 
niisuguse jõuga, et see liikumatult rohule lamama jäi. 

Obroski rünnak oli nii äkiline ja kiire, et kõik läksid ähmi täis. Esimesena toibus 
Rungula. 

»» Võtke ta kinni!" röögatas pealik. ,,Kuid ainult elusalt ja tervelt.” 

Rungula tahtis, et vägev valge mees sureks pikaldasse pii-narikkasse surma, mitte 
aga kiirelt, nagu lootis Obroski heitluses arvukate relvastatud sõduritega. 

Kui pärismaalased Obroski sisse piirasid, hakkas ta neile võimsaid hoope jagama. 
Hirm kümnekordistas mehe jõudu ja muutis ta metsloomaks. Sõdurite kisa, laste ja 
naiste kriiskami-ne sulasid ta peas helide painajalikuks ebakõlaks, mis Obroski enda 
pööraseks tegi. 

Igast küljest sirutusid tema poole käed, et teda kinni kahmata, kuid ründajaid 
ennetades murdis ta neid nagu tuletikke. 

Obroskil oli tahtmine karjuda ja sõimata, kuid ta võitles vaikides. 

Sangarlik heitlus ei saanud kaua kesta. Arvulist ülekaalu kasutades sulgesid 
mustanahalised ta pikkamisi elavasse rõngasse. Ta tõrjus neid tagasi raskete 
rusikahoopidega, kuid lõppude lõpuks õnnestus neil ta pikali lüüa. 

61 


XII. Kaart 


00, Allah!" ohkas Eyad raskelt. ,, Arvan, et seik tegi nende naiste röövimisega vea. 
Nüüd ajavad valged meid taga ja nad on hästi relvastatud. Nad ei jää rahule enne, kui 
pole meid kõiki maha nottinud ja vange vabastanud. Ma juba tunnen neid inglasi.” 

»Allah ei jäta meid maha," lausus Atewy vastuseks. 

»Me saime ju kaardi kätte, mis siis veel vaja on? Kaardi pärast poleks nad meile 
järele kihutanud, aga kui röövitakse naisi, hakkavad mehed jälitama ja tapma! Pole 
tähtis, on need ameeriklased, araablased või neegrid.” 

Eyad vakatas momilt. 

»» Seletan sulle, puupea, miks me naised kaasa võtsime/" sõnas Atewy. ,,On täiesti 
võimalik, et mingeid teemante polegi või me ei leia neid üles. Kuid pärast selliseid 
ponnistusi tühjade kätega koju minna oleks rumal. Tüdrukud on aga nägusad. Tean 
mitut kohta, kus võiksime nende eest head raha saada, või maksab see sõge 
ameeriklane meile korraliku lunaraha. Nii või teisiti saame neist kasu, kui me neile 
muidugi midagi halba ei tee. Muide, Eyad, olen juba märganud, et nii üks kui teine 
heidab neile paljutähendavaid pilke. Vannun Allahi nimel, et kui keegi neile ligi 
tikkuma hakkab, lööb Seik ta maha, ja kui tema seda ei tee, teen seda mina!" 

»Nad teevad meile ainult tüli,” ajas Eyad oma joru. tahaksin väga neist lahti saada.” 
»»On veel üks põhjus, mispärast me nad kaasa võtsime," jätkas Atewy. ,, Kaart on 
ingliskeelne. Ma oskan selles keeles rääkida, lugeda aga mitte. Tüdrukud loevad selle 

ära. Seepärast nad ongi meiega kaasas.” 

Kuid Eyad ei lakanud mornitsemast. See oli noor vilavate silmade ja paksu 
alahuulega beduiin. 

Ta ei rääkinud iialgi seda, mida mõtles, sest temas polnud kübetki ausust. 

Hommikust saadik sõitsid ratsanikud peatumata põhja poole. Nad leidsid laia raja, 
kus võisid takistamatult edasi liikuda. Väikese salga keskel ratsutasid mõlemad 
vangid. See päev ei saanud neile katsumuste päevaks üksnes raske teekonna, vaid ka 
läbielatud närvivapustuse pärast, kui umbes kella ühe paiku öösel tungis nende telki 
Atewy koos kahe beduiiniga. Surmaga 

ähvardades tuhnisid nad telgi läbi ja viisid tüdrukud kaasa. 

Kogu päev lootsid vangid kuulda tagaajajate hääli, ehkki teadsid, et see oli võimatu. 
Jalakäija ei võinud ratsanikule järele jõuda, ükski auto aga polnud suuteline läbima 
seda rada, tegemata alatasa peatusi tee puhastamiseks. 

»Ma ei suuda enam," ohkas Naomi. ,,Minu jõud on otsas.” 

Rhonda sõitis talle lähemale. 

«Kui su pea käib ringi, toeta end minu najale," pakkus ta. ,,See ei saa lõpmatuseni 
kesta, varsti teevad nad peatuse ja löövad üles laagri. Jah, see on ehtne kapak, mitte 
niisugune nagu meie Hollywoodi vesternides. Kunagi osalesin ma seesugustel võtetel 
ja olin enda üle väga uhke. Ha-haa!" 

»Ma ei mõista, kuidas sa suudad nii reibas olla!" 

«Reibas? Olen niisama reibas nagu poksija pärast nokauti.” 

»» Kuidas sulle tundub, Rhonda, kas nad kavatsevad meid tappa?" 

«Vaevalt. Selleks poleks neil vaja olnud meid nii kaugele vedada. Tõenäoliselt 
tahavad nad meie eest lunaraha saada.” 

«Loodan, et nii see ongi. Torn maksab mis tahes summa. Aga äkki tahavad nad 
meid maha müüa? Olen kuulnud, et valgeid tüdrukuid müüakse tihti mustadele 
sultanitele.” 

«Must sultan, kes mu ostab, hakkab üsna pea ostu kahetsema.” 

Päike oli juba loojumas, kui araablased hakkasid laagrit üles lööma. 


Seik Ab el-Ghrennem ei kahelnud, et inimesed olid väsinud ja kirusid teda maa 
põhja, kuid ta oli rahul, sest nüüd ei võinud enam keegi nende salgale järele jõuda. 

Šeigi plaan rebida end lahti võimalikest jälitajatest oli täidetud ja ta võis nüüd 
rahulikult silmitseda kaarti, millest Atewy talle nii palju rääkinud oli ja mille pärast 
saigi teoks reetmine. 

Söönud õhtust, võttis ta lõkke ääres istet ja hakkas koos Ate-wyga uurima salapärast 
dokumenti. 

»Ma ei saa midagi aru,” ütles seik. ,,Too siia tüdruk, kellelt sa kaardi said." 

«Toon nad mõlemad," kostis Atewy, «sest ma ei suuda neid eristada.” 

«Too pealegi," nõustus seik. 

Tüdrukute tulekut oodates hakkas Ab el-Ghrennem unistama, mitu kaamelit ja 
hobust saab ta leitud teemantide eest osta. 

Kui Atewy tagasi jõudis, oli seik üliheas tujus. 

Rhonda tuli uhkelt püstipäi ja silmad otsustavalt välkumas, Naomi hirmu aga reetsid 
ta kahvatu nägu ja värisevad huuled. 

Seik vaatas talle otsa ja naeratas. 

«Ma aleiki,” ütles ta julgustavalt. 

»Seik räägib," tõlkis Atewy, ,.et teil ei pruugi karta. Keegi ei tee teile halba." 

,»Üde šeigile, et tal läheb täbarasti, kui meiega peaks midagi juhtuma. Parem viige 
meid kohe tagasi, muidu ei paku ma tema elu eest punast krossigi.” 

«Beduiinid ei karda teie inimesi," vastas Atewy, «aga kui te täidate Šeigi palve, 
laseb ta teil minna.” 

«Mida ta siis tahab?" küsis Rhonda. 

»Ta tahab, et te aitaksite tal üles leida teemantide varamu." 

«Missuguse varamu?" imestas Rhonda. 

»Siin selle kaardi järgi, millest me aru ei saa, sest ei oska inglise keelt lugeda.” 

Ta osutas šeigi käes olevale kaardile. 

Rhonda vaatas Ab el-Ghrennemi poole ja pahvatas naerma. 

«Lollpead!" hüüdis ta. «Te tahate öelda, et röövisite meid nende aarete pärast? Kuid 
kaart pole ju ehtne!" 

»Mis? Ma ei saa aru." 

«Kaart pole ehtne. See on meie filmi jaoks tehtud. Nii et võite meid rahuga 
ekspeditsiooni juurde tagasi viia, sest mingeid varamuid pole olemas!" 

Atewy ja seik hakkasid millestki erutatult rääkima, seejärel pöördus esimene 
neidude poole. 

«Teil ei õnnestu beduiine petta. Oleme targemad, kui arvate. Me oletasime, et 
hakkate eitama varamu olemasolu, sest tahate seda hoida oma isale. Aga kui elu on 
teile armas, siis aitate meil kaarti lugeda ja teemante leida. Muidu..." 

Atewy ajas hambad irevile ja tõmbas käega üle kõri. 

Naomi võpatas, kuid Rhonda jäi rahulikuks, sest mõistis väga hästi, et kuni neid 
vaja läheb, araablased neisse ei puutu. 

»Te ei tapa meid, Atewy," ütles Rhonda, «isegi siis, kui ma keeldun kaarti lugemast. 
Kuid ma ei näe põhjust, miks ma ei peaks seda tegema. Jutustan kõigest põhjalikult, 
aga ärge meid süüdistage, kui seal midagi ei leidu.” 

«Siis tulge siia, istuge šeigi kõrvale ja lugege meile, mis on kaardil." 

Rhonda põlvitas šeigi kõrvale ja heitis üle tema õla pilgu ajahambast koltunud 
kaardile. Ta tonksas nimetissõrmega kaardi ülaosa. 


»»See On põhi, siin on aga Teemantide org. Kas näete väikest ringi orust lääne 
suunas? Selle juurde viib nool, mille kohale on kirjutatud: «Monoliitsed kaljud”. 
Punaste graniitkivide kuhjatis asub oru kõrval. Edasi põhja poole osutab nool 
sissekäigule orgu. Orust lõunas on kiri ,,kosk", allpool jõgi, mis voolab lõunasse, 
seejärel aga pöörab kagusse...” 

»»Küsi temalt, mis see on," käsutas seik Atewyt ja osutas märgile kosest kagu pool. 

»Sila on kirjutatud «inimsööjate küla"," seletas neiu, ,,ja all, üle kogu kaardi, on 
»»mets”. Kas näete väikest jõge, mis oru idapoolsest otsast välja voolab ja pärast 
paljusid käänakuid «Suurde jõkke" suubub? Sisse on kirjutatud ,,avamaastik”, 
läänepoolse lõpp-punkti kõrvale aga «kivide vulkaaniline kuhjatis, künkad". Ja siin on 
loodes veel üks jõgi, mis suubub samuti «Suurde jõkke”".” 

Seik Ab el-Ghrennem näperdas närviliselt habet, süvenenud kaardi uurimisse. 
Lõpuks osutas ta sõrmega kosele. 

«Kuule, Atewy!" hüüdis ta äkki. «See on ju Omwamwi kosk, ja see — bansutode 
küla. Ja meie oleme siin!" 

Ta osutas kohale, mis asus teise ja kolmanda jõe ühinemis-paiga lähedal. 

«Homme ületame teise jõe ja jõuame avamaastikule, sealt aga on küngasteni kiviga 
visata.” 

Oo, Allah!" karjatas Atewy. «Kui me oleme orule nii lähedal, siis ülejäänud 
teekond ori ju õige lihtne!” 

«Mida seik ütles?" küsis Rhonda. 

Atewy tõlkis, kuid lisas üht-teist ka enda poolt. 

«Varsti saame väga rikkaks, ma ostan su Šeigilt ära ja viin enda poole.” 

»»Su hammas ei hakka mulle peale," vastas Rhonda armsalt naeratades. 

«Mis sa ütlesid, neiu, ma ei saanud aru?" 

«Saad siis aru, kui sul õnnestub mind ära osta!" 

Atewy muigas, tõlkis ta sõnad šeigile ja mõlemad hakkasid naerma. 

«Tal on Ab el-Ghrennemi majas hea olla," ütles seik, kes ei mõistnud ainsatki sõna, 
mis Atewy enda poolt oli rääkinud. 

«Arvan, et kui tagasi jõuame, jätan mõlemad endale, sest olen siis küllalt rikas ega 
tarvitse neid müüa. See tüdruk hakkab mind lõbustama, tal on terav keel, mis mõjub 
nagu vürts magedale toidule.” 

Atewyle tema jutt eriti ei meeldinud. 

Ta tahtis ise Rhondat endale saada ja oli täis otsustavust saavutada oma eesmärk 
isegi vastu šeigi tahet. Tema ajus hakkas küpsema plaan, millest teada saades oleks 
Ab el-Ghrennemil õudne hakanud. 

Araablased laotasid neidudele tekid lõkke kõrvale maha ja panid välja tunnimehe, 
nii et neil polnud vähimatki võimalust põgeneda. 

»Me peame nende araablaste juurest jalga laskma, Naomi," sosistas Rhonda. 

Mõlemad tüdrukud lebasid teki all, pugenud teineteise kaissu. 

«Kui nad veenduvad, et teemantide orgu pole tõepoolest olemas, satuvad nad raevu. 
Need kõlupead usuvad, et kaart on ehtne ja loodavad homme vulkaaniliste küngasteni 
jõuda. Kui nad aga ei leia neid homme, ülehomme ega isegi nädala pärast, siis 
endastmõistetavalt müüvad nad meid maha. Peab põgenema täna, sest hiljem ei oska 
me tagasiteed leida.” 

»sa tahad, et me läheksime üksinda öösel läbi metsa?" sosistas Naomi kohkunult. 
«Mõtle lõvidele!” 

»Ma juba tegin seda, aga mõtlesin ka paksule vastikule sultanile. Ei tea, kes neist 
hullem on.” 


»» Oh, kui kohutav see kõik on! Miks pidin ma ometi Hollywoodist lahkuma!" 
«Tead, Naomi, on siiski naljakas, et naine peab kartma omasuguseid rohkem kui 
džungli metsikuid loomi. Ja kui siin eksitust pole juhtunud, siis on väga kummaline, 
et jumalik mõistus võib oma kuju ja näo järgi luua midagi sellist, mis räiguselt ja 

julmuselt ületab kõiki teisi olendeid. See seletab mõningal määral, miks vanasti 
kummardad madusid, härgi ja linde. Mulle tundub, et nad olid meist targemad." 

Laagri servas kükitas Atewy Eyadi kõrvale maha. ,,Ma ei ütleks ära ühest nendest 
tüdrukutest, Eyad," sosistas ta. «Samasugust soovi lugesin ka sinu silmist." 

Eyad vaatas talle otsa, silmad pilukil. 

»Ja kes siis ära ütleks?" küsis ta väljakutsuvalt. «Või polegi ma mees?” 

»Kuid sina ei saa ühtegi. Seik otsustas mõlemad endale võtta. Nii et sulle ei jää 
midagi, kui..." , Kui mis?" küsis Eyad. 

»Kui Ab el-Ghrennem äkki õnnetult surma ei saa. Ja sa ei saa ka kuigi palju 
teemante, sest šeigi päralt on neljandik mis tahes saagist. Kui šeigiga midagi juhtuks, 
jääks meile märksa rohkem.” 

»»Sa oled lihtsalt saatan!" hüüdis Eyad. 

«Võimalik, et kuradid kasutavadki mind tule süütamiseks," vastas Atewy, ,,aga kui 
ma põlema lähen, tõuseb lõõm taevani.” 

»Ja mida sa vastu tahad?" küsis Eyad lühikese vaikimise järel. 

Atewy suust pääses tahtmatu kergendusohe: Eyad oli õnge läinud. 

»Ei midagi. Tahan saada ainult oma osa teemantidest ja ühe tüdruku.” 

»Seigil võib ette tulla õnnetusjuhtumeid nagu lihtsurelikelgi,” kuulutas Eyad 
mõttetargalt. 

Ta mässis end teki sisse ja valmistus magama jääma. Araablaste laagrile laskus 
pimedus. Üksildane tunnimees istus lõkke ääres ja tukkus. Ülejäänud araablased 
magasid. Ei maganud ainult Rhonda. Ta lesis ja kuulatas laagrihääli. 

Ta kuulis magajate norskamist, nägi tunnimeest, kes seljaga nende poole istus. Neiu 
lähendas huuled Naomi kõrvale ja sosistas: 

»Kuula, kuid ära end liiguta ega tee häält. Kui ma üles tõusen, järgne mulle. See on 
kõik, mida sa tegema pead. Ole ainult tasa.” 

«Mida sa kavatsed teha?" Naomi hääl värises märgatavalt. ,,Ole vait ja tee, mis sulle 
öeldakse." Rhonda Terry oli peensusteni läbi mõelnud aset leidma pidava draama 
stsenaariumi. 

Ta sirutas käe ja võttis jämeda noti, mis oli valmis pandud 

lõkke jaoks. 

Pikkamööda ja hääletult otsekui kass libistas ta end teki alt välja. Värisev Naomi 
järgnes talle alandlikult. Rhonda ajas end sirgu, nott käes. 

Ta hiilis selja tagant pahaaimamatu tunnimehe juurde ja tõstis noti pea kohale... 


XIII. Kummitus 


Orman ja Bill West kõmpisid mööda metsa, millel ei paistnud lõppu tulevat. Päevast 
päeva sammusid nad rajal, mida mööda olid põgenenud araablased, kuid peagi kadus 
see neil käest. Kumbki polnud vilunud jäljekütt. Lõpuks jõudsid nad suure jõe äärde, 
kuid vastaskaldal polnud jälgi näha. 

Oletades, et araablased olid mõnda aega enne kaldale minekut läinud kas üles- või 
allavoolu, otsisid nad peaaegu kogu jõe läbi, kuid tulemusteta. 


Laagrist kaasa võetud väike toiduvaru vähenes hukatusliku kiirusega. Tõsi, neil 
õnnestus maha lasta mõni ahv ja näljahäda ajutiseks edasi lükata, kuid tulevik ei 
tõotanud neile midagi head. Oli möödunud juba üksteist päeva, nemad aga polnud 
kedagi leidnud. 

»Kõige hullem on see," ütles Orman, ,,et oleme eksinud ja kaotanud tee. Kohast, kus 
jäljed katkesid, oleme nüüd nii kaugel, et ei oska enam teerada üles leida.” 

»Mina ei kavatsegi rada otsida," kuulutas Bill. «Kuni ma Rhondat pole leidnud, ei 
lähe ma mingil juhul tagasi.” 

«Kardan, et me ei saa neid enam millegagi aidata, Bill.” 

«Siis vähemalt kihutan neile reeturitele paar laengut tina keresse!" 

«Minulgi sügelevad käed, kuid pean mõtlema ka teistele ekspeditsiooni liikmetele. 
Nad tuleb iga hinna eest sellelt neetud maalt välja viia. Arvasin, et jõuame mõne 
päevaga Ab el-Ghren-nemile järele ja pöördume peatselt laagrisse tagasi. Kuid ma 
rikkusin kõik ära. Minu kaks viskipauna läksid liiga kalliks maksma ja üksnes jumal 
teab, kellel ekspeditsiooni liikmetest õnnestub taas Hollywoodi näha. Mõelda vaid, 
Bill: major White, Noi-ce, Bain, Obroski, araablastest ja neegritest rääkimata. 
Mõnikord näib mulle, et lähen hulluks." 

West ei vastanud. Ta oli selle üle juba palju kordi mõtisklenud, samuti ka päeva üle, 
mil Orman peab Hollywoodis kohtuma nende inimeste naiste ja kallimatega. Sellele 
vaatamata oli Westil Ormanist kahju. 

Pärast lühikest vaheaega hakkas lavastaja uuesti rääkima. 

«Poleks olukord nii pingeline, kihutaksin rõõmuga endale kuuli pähe, ja see oleks 
palju kergem sellest, mis ootab mind kodus.” 

Juttu ajades lonkisid nad pikkamisi jalgrajal, mis viis neid välja teisele, täiesti 
tundmatule teele. Nad mõistsid, et olid lõplikult eksinud. 

»Me ei saavuta midagi, kui jääme, käed rüpes, istuma. Läheme parem edasi, ehk 
jõuame kuhugi välja." Järsku vaatas West ümber. 

» Tead," sõnas ta tasa, ,,mulle ehk viirastus, aga ma vist kuulsin midagi." 

Orman jälgis teekaaslase pilku. 

»Igal juhul pole mõtet tagasi minna või paigal seista,” nõustus Orman. 

»Ta käib meie kannul juba tükk aega,” jätkas West. «Kuulsin teda juba varem, kuid 
alles nüüd mõistsin, kes see on." «Loodan, et me teda ei sega," naljatas Orman 
kohmakalt. «Mis sa arvad, miks ta meid jälitab?" küsis Bill. «Arvatavasti on ta kõht 
tühi.” «Kardan, et sul on õigus." 

«Siin on väga hea koht ründamiseks: rada läheb kitsamaks, mõlemat kätt on paks 
tihnik, nii et me isegi ei märka varitsust. Ja puud on nagu kiuste nii jämedad, et on 
võimatu nende otsa ronida.” 

«Ehk püüaksime teda maha lasta," pakkus Orman pärast lühikest vaikimist, «kuid 
ma pole meie relvadele kindel. White rääkis, et püsside kaliiber on suuruluki jaoks 
nõrgavõitu, ja kui teda esimese lasuga ei õnnestu maha niita, on meil lõpp.” 

«Las ma tulistan pimesi," ütles West. «Võib-olla ma ei saagi talle pihta, kuid 
hirmutan vähemalt." 

»Ei maksa, ta ei tule ju lähemale. Lähme edasi, vaatame, mis sellest tuleb.” 

Nad hakkasid rada mööda edasi minema valvsaid pilke alatasa selja taha heites. 
Püssid olid laskevalmis. Sagedased järsud käänakud varjasid jälitajat, kes kõndis 
nende kannul. 

«Nad näevad siin hoopis teisiti välja, kas pole?" tähendas West. 


«Verejanulised ja ohjeldamatud nagu kättemaks või surm," kostis Orman. «Eriti 
surm. Nad võtavad otsekohe ära tahtmise 

tunda end looduse kuningana. Kui ma võtete tegemist juhtisin, pidasin dresseerijaid 
mõnikord tüütuteks poisteks, kuid praegu tahaksin väga, et tihnikust astuks välja 
Charlie Gay ja kasutaks: «Lama, Slats!"" 

«Kuule, kas sulle ei tundu, et ta sarnaneb pisut Slatsiga? Nii targad silmad.” 

Kuna nad sel moel vestlesid, juhtis rada nad väikesele paksult rohtu kasvanud 
lagendikule. Nad ei jõudnud seal veel mõnda sammugi astuda, kui neid jälitav kiskja 
kiirust lisas ja hetke pärast käänaku tagant nähtavale ilmus. 

Ta tardus viivuks, vehkides sabaga ja näidates tohutu suuri kihvu. Pead ette 
kallutades põrnitses ta neid ähvardavalt oma kollakasroheliste silmadega, siis aga 
vajus maadligi ja hakkas nende poole roomama. 

«Peab tulistama, Bill," hüüdis Orman. «Ilmselt kavatseb ta rünnata!" 

Lavastaja tulistas esimesena ja kuul tabas lõvi otse pähe. West laskis erutusest 
mööda. Kohutava valu- ja raevumöirgega sööstis lõvi meestele kallale. West ei 
saanud püssilukuga hakkama. Orman jõudis tulistada teist korda hetkel, kui lõvi oli 
juba mõne jala kaugusel, seejärel haaras püssi torupidi pihku, et kasutada seda 
malakana. Määratu käpp virutas relva kergelt kõrvale ja Orman lendas sellele järele. 

West seisis nagu soolasammas, käed pigistamas tarbetut püssi. Ta nägi, kuidas lõvi 
valmistus hüppama. 

Kuid siis märkas ta midagi seesugust, millest ta suu hämmastuse ja hirmuga lahti 
vajus. 

Ta nägi, kuidas peaaegu alasti mees puu otsast lõvile selga hüppas. 

Võimas käsi haaras kinni kaela ümbert metslooma, kes ei oodanud rünnakut ülevalt. 
Päevitunud jalad surusid kiskja keret. Suure pistoda tera tungis mitu korda lõvi 
kehasse. 

Numa viskles kahele poole, püüdes inimest seljast maha paisata. 

Haavatud metslooma möirgamisest paistis maa põruvat. 

Orman ajas end suurivaevu jalule. Otsekui lummatult jälgisid kaks ameeriklast 
hiiglaste võitlust. Nad kuulsid, kuidas lõvi möirgamine sulas ühte inimese urisemisega 
ja sellest tardus neil veri soontes. Lõpuks hüppas lõvi õhku, kukkus maha ja jäi vakka. 
Mimene tõusis, vaatas tähelepanelikult lõvi üle ja veendunud, 

et see oli surnud, pani jala metslooma kehale. Tõstnud näo taeva poole, tõi inimene 
kuuldavale nii kohutava kisa, et ameeriklased pidid hirmust äärepealt minestama. 

Kui tema võiduhüüu viimane järelkaja oli metsas hääbunud, haaras tundmatu kinni 
madalal rippuvast oksast ja, heitmata pilku neile, keda ta oli päästnud kindlast 
surmast, kadus tihedasse lehestikku. 

Näost lubivalge, pöördus Orman Westi poole, kelle näost oli samuti kadunud 
viimnegi verepiisk. 

»»Kas sinagi nägid seda, mida nägin mina, Bill?" küsis lavastaja väriseva häälega. 

»»Ma ei mõista, mida sa silmas pead, kuid arvan, et nägin küll, ehkki ma ei võinud 
seda näha," vastas West segaselt. 

»Bill, kas sa usud viirastusi?" 

»Ei tea... Ega sa taha öelda...” 

»Sa tead väga hästi nagu minagi, et ta ei saanud siin olla. Tähendab, see oli tema 
vaim.” 

»Kuid meil polnud ju täpseid tõendeid, et Obroski on surnud.” 

» Nüüd on!" 


XIV. Ootamatu pääsemine 


Kui mustanahalised Stanley Obroski maha paiskasid, jälgis seda paksust lehestikust 
võõras valge mees, kelle ainus kehakate oli puusariie. Käes hoidis ta rohust punutud 
nööri, suunurkades aga peitus mornivõitu naeratus. 

Äkki libises silmus alla ja põimus Rungula keha ümber, tõmmates ta käed kõvasti 
kinni. Pealiku ja tema suguvendade rinnust pääses imestuse- ja hirmukarjatus, kui ta 
tundis ja nemad nägid, kuidas Rungula üles sööstis ja tihedasse lehestikku kadus, 
otsekui oleks üleloomulik jõud ta ära viinud. 

Võimas käsi kahmas pealikust kinni ja pani ta oksale istuma. Rungula oli kohutavalt 
ehmunud, sest arvas, et lõpp on käes. Puu all valitses pinev vaikus. Pealiku 
salapärasest kadumisest hämmeldunud ja kohkunud bansutod olid unustanud oma 
vangi. 

Obroski tõusis püsti ja tardus paigale imestunult ümber vaadates. Kähmlusetuhinas 
polnud ta märganud Rungula 

mõistatuslikku kadumist. Nüüd aga nägi ta, et kõigi mustanahaliste pilgud olid 
pööratud puule, mis laiutas oma oksi pealiku hüti kohal. Ta oli jahmunud ega 
mõistnud, mis oli juhtunud. Talle pakkus koguni huvi teada saada, mida nad seal 
silmitsesid. 

Kuid ta ei näinud midagi tavatut. Ainus, mis talle meelde tuli, oli Rungula 
hirmukarjatus, kui nöör põimus pealiku keha ümber, kuid ta ei osanud seletada selle 
põhjust. 

Ootamatult kuulis Rungula bansuto keeles rääkivat häält. 

»» Vaata mulle otsa!" 

Rungula pööras hirmunud pilgu selle poole, kes rääkis ja teda kinni hoidis. 

Lõkketule valgus tungis läbi lehestiku ja võimaldas eristada tema ees seisva inimese 
piirjooni. Rungula vaatas hoolikamalt ja põrkas õuduses tagasi. 

»»Walumbe!” sosistas ta hirmunult. 

»Ei, ma pole Walumbe," vastas Tarzan. ,,Ma pole surmaju-mal. Kuid ma võin sind 
tappa niisama kähku kui Walumbe. Olen Ahvide Tarzan.” 

»Mida sa tahad?" kogeles Rungula. Suurest hirmust plagise-sid ta hambad. 

»Ma kontrollisin sind, et teada saada, missugune oled sina ja milline on su rahvas. 
Ma muutsin end kaheks inimeseks ja ühe saatsin sinna, kus sinu sõdurid võisid ta 
vangi võtta. Tahtsin näha, mis hakkad sa peale tundmatuga, kes pole sulle midagi 
halba teinud. Nüüd tean seda. Oma kuriteo pärast pead surema. Mida sa selle kohta 
ütled?" 

»»5a Oled siin?" küsis värisev Rungula. ,Ja seal all oled samuti?" 

Ta viipas peaga Obroski poole, kes seisis jahmunud metslaste keskel. 

»Siis pead küll deemon olema. Mida on minul deemonile öelda? Võin anda sulle 
palju laiade puusade ning tugevate selgadega tütarlapsi, kes hakkavad süüa tegema, 
vett tooma ja puid raiuma. Seda kõike võin sulle anda, kui mu ellu jätad ja meie 
juurest ära lähed." 

»Ma ei vaja sinu tütarlapsi. Kui tahad ellu jääda, tuleb sul teha vaid üht asja.” 

»Käsi, oh valitseja.” 

«Tõota, et sa ei lähe enam iialgi sõjaga valgete vastu, kui nad 

sinu maalt läbi lähevad, ja et sa ei tapa neid, vaid hakkad aitama ja teed juhatama.” 

»Vannun, mu käskija!" 


»Nüüd käsi oma inimestel värav lahti teha ja vang vabaks lasta.” 

Valjul häälel hõikas Rungula oma inimestele korralduse. Mustanahalised 
eemaldusid Obroskist ja tormasid väravat avama. 

Obroski kuulis kõrgusest pealiku häält ja tardus üllatusest soolasambaks. 

Sugugi vähem ei üllatanud ka mustanahaliste käitumine. Ta hakkas kahtlustama 
tüssamist ja kavaldamist. Miks nad ta äkki rahule jätsid, ehkki kõigest mõne minuti 
eest püüdsid teda maha paisata ja kinni siduda? Mispärast nad värava lahti tegid? Ob- 
roski pea seda ei võtnud. Ta otsustas, et teda õhutatakse põgenema, sepitsedes midagi 
kurja. 

Järsku kõlas puu otsast hääl, mis kõnetas teda inglise keeles: ,,Mine külast ära 
metsa. Nad ei puutu sind. Ühinen sinuga džunglis." 

Obroski oli hämmeldunud, kuid inglise keel andis talle enesekindlust. Ta pööras 
järsult ümber ja tormas värava poole. 

Tarzan vabastas Rungula silmusest, hüppas kergelt puu otsast hüti katusele ja sealt 
maha. Hoidudes selliselt, et hütt varjaks teda külaelanike eest, jooksis ta kiiresti küla 
serva, kargas üle aia ja tormas piki metsaveert värava poole, kust pidi väljuma 
Obroski. 

Viimane ei kuulnud Tarzani lähenemisest ainsatki heli, nagu poleks teda olemaski 
olnud. Alles nüüdsama oli Obroski üksi, kui ühtäkki tema kõrval kõlas hääl: 

» Tule minu järel!" 

Obroski hakkas pead keerutama, kuid metsapadrikus eristas ta vaid ähmaselt 
inimese kogu, kes oli temaga ühte kasvu. ,,Kes te olete?" küsis ta. «Olen Ahvide 
Tarzan.” 

Obroski jäi jahmunult vait. Ta oli Ahvide Tarzanist palju kuulnud, kuid tajus seda 
pigem kui pärismaalaste vaimuvara mõttelennust sündinud müstilist isiksust. Tal oli 
kange tahtmine näha selle inimese nägu ja kuulda oma päästja kavatsusi. 

Ahvide Tarzan tungis sügavamale padrikusse. Ainult üks kord vaatas ta tagasi ja 
kordas oma käsku: 

«Tule minu järel!” 

«Ma pole teid jõudnud tänadagi selle eest, et te mind sealt välja tõite,” ütles 
Obroski. 

Ta järgnes kuulekalt tundmatule. 

«Te talitasite üllameelselt. Teie sekkumiseta poleks mind enam ammugi elavate 
kirjas.” 

Tarzan ei vastanud, vaid läks sõnatult edasi. Vaikus mõjus Obroski närvidele 
rusuvalt. Talle näis, et see inimene pole päris normaalne, vaid teistsugune kui muud 
inimesed. Normaalne inimene, kes kohtaks niisugustes uskumatutes tingimustes 
võõrast, külvaks ta üle küsimusterahega. 

Tuleb tunnistada, et Obroski oli tõele üsna lähedal. Tarzan erines toepoolest suuresti 
tavalistest inimestest. Pikaajaline elu džunglis oli jätnud tema käitumisele erilise jälje. 
Tal oli oma aeg, millal rääkida ja vait olla. Südaööl, kui kõik röövloomad jahti 
peavad, pole mahti lobiseda. Pealegi meeldis Tarzanile kõnelda võõraste inimestega 
neile otsa vaadates, sest nende silmavaade võis talle öelda rohkem kui valjusti 
lausutud sõnad. 

Nii astusid nad täielikus vaikuses läbi džungli. 

Obroski sibas Tarzani kannul, kuid kaotas mingil hetkel ta silmist. 

Äkki kõlas eespool lõvi möirgamine ja ameeriklane mõtles hirmuga, mida tundmatu 
nüüd ette võtab, kas pöörab kõrvale või otsib pelgupaika puu otsast. 

Kuid Tarzan ei teinud ei üht ega teist. 


Ta läks endises suunas edasi. 

Möirgamine kordus aeg-ajalt ja lähenes üha. 

Relvitu ja peaaegu alasti Obroski tundis end täiesti abituna. Ta ei jõudnud veel 
südant rindu võtta, kui tema päästja kõrist pääses hirmuäratav hääl, mis oli pooleldi 
kisa ja pooleldi möiratus. 

Pärast seda polnud lõvi häält mõnda aega kuulda. Siis aga kostis üsna lähedalt tasast 
torisemist. 

Obroski tundis vastupandamatut soovi lähima puu otsa ronida, kuid ta sai endast 
võitu ja järgnes endiselt oma teejuhile. 

Lõpuks jõudsid nad oja äärde väikesele lagendikule. Kuu oli tõusnud ja kallas välule 
piimjat valgust, joonistades puuvõrade alla tihedaid varje. 

Kuid Obroski tajus ümbritsevat ilu otsekui läbi filmikaamera objektiivi. Seejärel 
varjas selle hoopiski kuupaistest vaigustatud lõvi hiiglaslik kogu. 

Obroski nägi nõrgas öises tuules lehvivat lakka, kuldkolla-kate silmade sära. 
Ootamatult ilmus isalõvi selja taha veel emalõvi. Ta hakkas urisema. 

Tundmatu pöördus Obroski poole ja sõnas: 

«Jääge paigale. Ma ei tunne seda Sabori, ta võib verejanuline olla." 

Obroski kuuletus rõõmuga ja märkas, et seisab parasjagu puu all. Ta tahtis väga, et 
tal oleks käes püss, millega päästa see hullumeelne. 

Nüüd kuulis ta end Ahvide Tarzaniks nimetanud inimese häält, kuid ei saanud aru 
ainsastki sõnast. 

»Tarmangani yo Jad-bal-ja tand bundolo, Sayor tand bundolo!" 

Hullumeelne rääkis lõvidega. 

Obroski hakkas hirmust värisema, märgates, et võõras jõuab lõvidele üha lähemale. 

Emalõvi tõusis ja astus sammu ettepoole. ,,Kreegha Sabor!" hüüdis mees. 

Isalõvi pööras ümber ja hakkas urisedes emalõvi nugima, sundides teda taanduma. 
Veel mõnda aega urises isalõvi emase peale, siis aga astus inimese juurde. Obroski 
süda kippus seisma jääma. 

Ta nägi, kuidas inimene pani käe lõvi lakale. 

«Nüüd võite rahulikult siia tulla," ütles Tarzan Obroskile. ,,See on Jad-bal-ja, ta 
jätab teie lõhna meelde. Pärast seda ei tungi ta teile kallale, kui ma ei käsi tal seda 
teha.” 

Obroski tundis surmahirmu. Ta tahtis jalamaid põgeneda, puu otsa ronida, teha 
midagi, et mitte näha seda kohutavat vaatepilti, kuid kartis maha jätta inimest, kes oli 
ta elu päästnud. Hirmust nõrkade jalgadega lähenes ta pikkamisi Tarzanile, kes hindas 
täiel määral tema mehisust. 

»Pange käsi talle pea peale,” ütles ahvinimene. «Isegi siis, kui te väga kardate, ärge 
seda välja näidake." 

Ameeriklane tegi, nagu Tarzan oli käskinud. Seejärel ütles džunglivalitseja uuesti 
midagi Jad-bal-jale ning viimane läks emalõvi juurde ja heitis tema kõrvale maha. 

Alles nüüd sai Obroski kuupaistel oma päästjat lähemalt silmitseda. Hirmust ja 
hämmastusest karjatas ta tahtmatult. Ta oleks nagu peeglisse vaadanud. 

Tarzan naeratas üht oma eriskummalist naeratust. «Uskumatu, kas pole?" «See käib 
üle mõistuse," vastas Obroski. «Arvan, et just sellepärast päästsingi teid bansutode 
käest, sest see sarnanes väga omaenda matustega.” 

«Olen kindel, et oleksite igal juhul mulle appi tulnud.” 

Ahvinimene kehitas õlgu. 

»Ei tea, mispärast? Ma ei tunne teid sugugi.” 


Ta heitis pikali ja sirutas end pehmes rohus välja. 

«Ööbime siin," ütles Tarzan. 

Obroski heitis kiirpilgu lõvipaarile, kes lebas vaid mõni jard eemal, ja Tarzan oleks 
nagu lugenud tema mõtteid. 

«Ärge muretsege. Jad-bal-ja hoolitseb selle eest, et meiega midagi ei juhtuks. Kuid 
olge emalõviga ettevaatlik, kui Jad-bal-jad läheduses pole. Emalõvi pole minuga veel 
sõbraks saanud ja vaevalt seda kunagi juhtub. Nüüd aga rääkige mulle, mida te sellel 
maal tegite.” 

Obroski pajatas lühidalt olukorrast. Tarzan kuulas teda sõnatult. 

«Oleksin ma teadnud, et kuulute sellesse ekspeditsiooni, siis oleksin vahest lasknud 
bansutodel teid tappa," tähendas Tarzan. 

«Mispärast? Millega oleme teid pahandanud?" 

«Nägin, kuidas teie ülemus kandjaid nuudiga nüpeldas." 

Nad vaikisid mõnda aega. Obroski mõistis, et Ahvide Tarzan on erakordne inimene 
ja et sellel metsikul maal sõltub temast väga palju. Sellist sõpra omada oleks olnud 
väga hea, kuid tema jõud ja võimtekitasid ka teatud kartust. Ta võis filmivõtted 
nurjata, sest Ormani saatus sõltus paljuski temast. 

Obroski vihkas Ormanit. Tal olid selleks oma põhjused. Üks neist oliNaomi 
Madison. Kuid peale isikliku vimma oli muudki: filmi paigutatud raha, tema 
näitlejatest sõprade ja lõpuks Obroski enda teenistuskäik. Räägi mida sa räägid, kuid 
Orman oli andekas lavastaja. 

Seda kõike seletas Obroski Tarzanile, mainimata loomulikult isiklikke põhjusi. 

«Orman oli purjus,” ütles ta, ,,kui kandjaid peksis. Pealegi piinas teda palavik ja oli 
kuhjunud terve hunnik muresid. Kes teda tunnevad, need kinnitavad, et niisugune 
käitumine pole talle üldiselt omane.” 

Tarzan ei vastanud ja Obroski vakatas. Ta lebas kuuvalguses 

ja mõtles. Ta mõtles Naomist ja imestas. Mis oli tüdrukus erilist, et Stanley temasse 
armus? Naomi oli hellitatud, tuulepäine, tujukas. 

Tema iseloomu ei andnud võrreldagi Rhonda Terry omaga. 

Lõppude lõpuks jõudis ta järeldusele, et teda oli meelitanud Naomi nimi ja kuulsus. 
Jätnud selle kõik kõrvale, mõistis ta, et ei tunne neiu vastu midagi erilist peale 
kiindumuse sihvakasse kehasse ja kenasse näolappi. 

Ta meenutas oma ekspeditsioonikaaslasi ja mõtles huviga, mida nad temast arvavad 
ja mida ütleksid, nähes teda kõrvuti võsainimesega metsikute lõvide seltskonnas. 

Ta naeratas, sirutas end välja ja uinus. Seda, kuidas emalõvi üles tõusis ja üle välu 
läks, ta enam ei näinud. Emalõvi kõrval sammus majesteetlikult Jad-bal-ja. 


XV. Õud 


Sel hetkel, kui Rhonda Terry puunoti kummargil inimese pea kohale tõstis, vaatas 
see ootamatul tagasi ja nägi teda. 

Silmapilk olukorda taibanud, ajas tunnimees end järsult püsti, ja samal sekundil 
langes nott talle pähe. Vastassuunalise liigutuse tõttu osutus hoop nii tugevaks, et 
tunnimees varises teadvusetult maha, jõudmata teha ainsatki häält. 

Neiu laskis kähku pilgul ringi käia. 

Keegi polnud laagris ärganud. Ta käskis värisevat Naomit endale järgneda ja tormas 
sinna, kus araablased hoburakmeid hoidsid. Kumbki võttis ühe sadula ja ratsmed ning 
lohistas oma kandami lasipuu juurde. 


Siin pidi Rhonda üksi hobused saduldama, sest Naomil polnud sellest õrna aimugi, 
Rhonda ise aga kiitis mõttes ennast teadmishimu eest, tänu millele oli ta araablastelt 
hobuste sadul-damist õppinud. 

Naomi hüppas sadulasse ja Rhonda andis talle oma hobuse 

ratsmed. 

»Hoia kõvasti, ära lahti lase,” sosistas ta. 

Seejärel jooksis neiu teiste hobuste juurde ja hakkas neid üksteise järel lahti 
päästma. Kui keegi araablastest praegu ärkama peaks, võetaks nad uuesti kinni, kui 
aga kõik õnnestub, ei pruugi peatset tagaajamist karta. Selle nimel tasus riskida. 

Pääsenud lahti, hakkasid hobused nagu sõgedad traavima, ähvardades araablased 
üles äratada ja seega põgenike plaani nurjata. 

Rhonda jooksis oma hobuse juurde ja hüppas sadulasse. 

»Peab hobused laagri juurest eemale ajama," sosistas ta. ,,Kui see õnnestub, oleme 
pääsenud.” 

Püüdes mitte kära teha, hakkasid nad hobustekarja laagri maa-alalt välja tõrjuma. 
Rhondale näis uskumatu, et siiani polnud ükski araablane ärganud, kuid ilmselt olid 
väsimus ja vägijoogid teinud oma töö. 

Hobused olid kogunenud laagri põhjaserva ja neiud pidid loomad põhja poole 
ajama, ehkki neil endal oli vaja hoopis teise kanti minna. Rhonda lootis kaarega 
mööduda araablaste laagrist pärast seda, kui nad on hobused piisavalt kaugele ajanud. 

Pikkamisi ja vastutahtmist lähenesid hobused metsale, jättes maha lõhnava rohuga 
lagendiku. Nad olid eemaldunud juba saja, kahesaja, kolmesaja jala kaugusele... 

Nad olid jõudnud peaaegu metsaserva, kui laagris puhkes kirjeldamatu lärm. Sealt 
kostis vihaseid hääli, sõimu ja needusi. 

Oli selge tähine öö. Rhonda teadis, et neid võidi märgata. Vaadanud tagasi, nägi ta 
araablasi endale järele jooksmas. Neiu tõi kuuldavale hoiatushüüu, andis hobusele 
kannuseid ja kihutas järele ees liikuvale hobustekarjale, kes ehmatusest traavima 
pistis. 

»Karju nii kõvasti kui jaksad, Naomi!" nähvas ta Madisoni-le. ,,Tee nii, et nad 
ehmuksid ja nelja kihutama pistaksid!" 

Madison pingutas kõigest väest. Tema karjumist, aga samuti araablaste enda kisast 
olid hobused väga erutatud. 

Siis kõlas tagantpoolt püssipauk. Kuul vihises üle tüdrukute ja hobuste peade. 
Silmapilk panid hobused kappama ja kadusid koos neidudega metsa. 

Hobustekarja juhtloom kihutas rada mööda edasi, kaasates endaga ka teisi. 
Põgenikele saabusid kriitilised hetked. Nüüd sõltus kõik sellest, kas nad suudavad 
hoiduda madalatest okstest ja kas hobune nende all komistades ei kuku. See oleks 
tähendanud suurt õnnetust. Sellest hoolimata ei vähendanud nad kiirust, sest mõistsid, 
et kõige hullem oli taas Šeigi pihku sattuda. 

Järk-järgult vaibusid araablaste hääled ja Rhonda laskis oma hobusel sammu käia. 

«Hurraa! Meie võit!" hüüdis ta juubeldades. ,,Vean kihla, et 

see ätt Ghrennem teeb oma joodikutele korraliku peapesu. Kuidas sa end tunned, 
Naomi?" 

Vastuseks kõlas vaikne nuuksumine. 

»Mis juhtus?" sattus Rhonda ärevusse. ,,Kas said haiget?" 

»»See on hirmust. Ma pole kordagi elus nii kartnud," lalises Naomi. 


«Noh, võta end kokku, Naomi. Minagi ehmusin tublisti, nüüd aga pole enam 
põhjust muretseda. Me panime plehku ja see on kõige tähtsam. Nüüd on jäänud ainult 
omade juurde naasta. Poisid otsivad meid ja ma ei imesta, kui kohtume nendega poo- 
lel teel.” 

»Ma ei näe neid enam kunagi! Teadsin alati, et hukkun sellel koledal maal," lausus 
Naomi ja puhkes hüsteeriliselt nutma. 

»»Oleme palju läbi elanud, kullake, kuid nüüd on kõik möödas," ütles Rhonda. ,,Viin 
su siit välja ja saabub päev, mil Malibu rannal lebades meenutame kõike seda 
naeruga." 

Mõnda aega sõideti vaikides. Nende hobused lonkisid kiirustamata karja järel läbi 
hämara metsa. 

Vahel harva jäid loomad seisma ja pruuskasid, tundes midagi, mida neiud ei võinud 
tabada. Siis sundis Rhonda neid tagant. Nii möödusid pikad öötunnid. 

Pärast kaua aega kestnud vaikimist hakkas Naomi rääkima. 

»Rhonda,"” alustas ta, ,,ma püüan kogu aeg mõista, mispärast sa minu vastu nii hea 
oled. Mina ju käitusin sinuga eemaletõukavalt nagu viimane närakas. Nüüd saan 
sellest aru. Paari viimase päevaga oleksid mu silmad nagu lahti läinud. Ainult ära 
midagi räägi. Tahan lihtsalt, et sa seda teaksid!" 

«Saan aru," lausus Rhonda sõbralikult. «Kõiges on süüdi Hollywood. Seal me 
püüdsime ihust ja hingest kujutada endast keda tahes, ainult mitte iseennast.” 

Ootamatult muutus rada eespool laiemaks ja hobused jäid seisma. Rhonda katsus 
sundida neid edasi minema, kuid nad üksnes tammusid paigal. 

«Huvitav, mis seal võiks olla," ütles ta endamisi ja sõitis edasi. 

Ees ilmus nähtavale jõgi, mis õnneks polnud kuigi lai. Rhonda hakkas hobuseid 
vette ajama, kuid need lõid tõrkuma. 

«Mida me peaksime nüüd tegema?" küsis Naomi. 

«Siia jääda ei tohi,” vastas Rhonda. «Peab edasi minema. Kui tagasi läheme, satume 
šeigile pihku.” 

«Aga me ei saa ju jõest üle.” 

«Kohe vaatame järele. Siin peab olema koolmekoht. Rada kulgeb jõeni. Näed, kui 
lauge kallas siin on. Teen kohe proovi.” 

«Oh, Rhonda! Me upume ära!" 

«Räägitakse, et see on kerge surm. Minu järel!” 

Rhonda sundis oma hobuse vette minema. 

»Ei tahaks teisi hobuseid siia maha jätta," ütles ta. «Seik leiab nad üles ja kihutab 
meile järele, aga kui ajada nad teisele kaldale, on see mure murtud.” 

Puristades astus Naomi hobune vette. 

«Hoia minu kõrvale, Naomi. Mulle tundub, et kaks hobust lähevad jõest läbi 
meelsamini kui üks. Kui satume sügavasse kohta, püüa hobuse pead hoida nii, et ta 
näeks vastaskallast."” 

Jõgi oli madal, aeglase vooluga ja hobused rahunesid peagi. Ülejäänud loomad, kes 
olid kaldale kobarasse kogunenud, hakkasid tasahilju vette minema. 

Kui nad teisele kaldale jõudsid, kuulis Rhonda selja taga sulpsatusi. Ta pööras 
ümber, nägi hobusekarja endale järgnemas ja hakkas naerma. 

«Seda oligi oodata,” ütles ta. ,, Me juhtisime neid öö läbi ja isegi siis, kui oleksime 
tahtnud neid maha jätta, oleksid nad nagunii meile järgnenud.” 

Peagi saabus koit ja uue päeva valgusel avanes nende pilgule lagendik, kus kasvas 
rühmiti põõsaid ja harvu puid. Loodes kõrgus mäeahelik. Maastik erines tunduvalt 
sellest, mida neil pikka aega näha oli tulnud. 


«Kui ilus!" hüüatas Rhonda. 

«Pärast seda jubedat metsa tundub kõik ilusana," ütles Naomi. «Mulle on see nii 
vastikuks muutunud, et vihkan seda ihust ja hingest." 

Äkki pingutas Rhonda ratsmeid ja osutas käega ettepoole. 

«Märkad seal midagi?" 

»Küngast, noh.” 

«Aga mõistad sa, et me möödusime metsast, läbisime jõe ja jõudsime lagendikule, 
kus leidsime vulkaanilise tekkega koonusekujulise viljatu künka?" 

«Ega sa äkki öelda taha, et...” 

«Kaart! Ka siin on lõodes mäed! Kui see pole lihtne kokkusattumus, 

siis on juhtunud uskumatu.” 

Naomi tahtis vastata, kui hobused äkki kogu kehast värisedes seisma jäid. 

Sõõrmeid puhevile ajades ja kõrvu lingutades jõllitasid hobused kartlikult paremal 
pool tihedat põõsastikku. 

Tütarlapsed muutusid valvsaks ja vaatasid samas suunas. 

Ootamatult hüppas tihnikust välja kohutavalt möirates hiiglaslik kollane keha. 
Hobused pöörasid kabuhirmus kõrvale ja kappasid minema. Rhonda oli Naomist 
paremal ja poole keha pikkuselt eespool. Ehmunud hobused kihutasid justkui 
antiloobid. 

Naomi oli nagu lummatud. Ta ei pööranud silmi lõvilt, kes neile kohutava kiirusega 
järele jõudis. Näe, nüüd ta hüppas, klammerdus esikäppade võimsate küünistega 
hobuse tuka külge, tagumistega aga hakkas tema kõhtu rebestama. Hullunud loom 
hüppas õhku, hakkas takka üles lööma ja viskas Rhonda sadulast maha. 

Seejärel paiskas röövloom hirmunud Naoni silme all hobuse maha. 

Naomi hobune kappas minema, viies neiu kohutavast paigast eemale. 

Tagasi vaadates nägi ta lõvi, kes esikäppadega hobuse korjusel seisis. Kõigest mõni 
jalg neist kaugemal lebas liikumatult Rhonda. 

Kohkunud hobused kihutasid rada mööda tagasi. Naomil polnud jõudu talitseda oma 
ratsut, kes hullunud kaaslastele järele tuiskas. Vahemaa, millele varem oli kulutatud 
tund, läbiti nüüd loetud minutitega. 

Jõgi, kuhu alles hiljuti ei söandatud sisse minna, osutus nüüd lihtsalt nireks. 

Kärarikkast pruuskamisest ja veepladinast kajas vastu kogu mets. Õnnetu, hirmunud 
ja ahastav neiu klammerdus hobuse laka külge, kuid ta ei mõelnud endale — 
esmakordselt kogu oma lühikese elu jooksul. 

Visalt jälitas teda nägemus kohutava kiskja kõrval lebavast liikumatust kogust. Ja 
mõttes viibis Naomi Rhonda Ter-ry kõrval. 

XVI. Eyad 


Pikkamööda venisid päevad, Ormani ja Westi otsingud aga jäid tulemusteta. Lõvi ja 
Obroski ,, vaimuga" kohtumise hetkeks oli peaaegu kaks nädalat möödunud sellest 
päevast, mil nad olid laagrist lahkunud ja tütarlapsi otsima siirdunud. 

Läbielatu neid eriti tugevasti ei vapustanud, sest nad olid näljast nõrgaks jäänud, 
nende närvid aga selletagi korrast ära. 

Mõnda aega seisid nad surnud lõvi kohal, oodates kummituse tagasitulekut. 

»Mis sa arvad, ehk viirastus see kõik meile näljast ja erutusest, tegelikult aga polnud 
midagi?" küsis West. 

Orman osutas lõvile. 


»Ja temagi viirastub! On see võimalik, et inimesed näevad ühesuguseid 
pettekujutlusi? Ei! Me nägime seda, mis tõepoolest oli. Vaime ma ei usu, õigemini 
varem ei uskunud. Aga kui see polnud vaim, oli see Obroski ise, ehkki teame 
mõlemad väga hästi, et tal poleks jätkunud mehisust lõviga kahevõitlusse astuda.” 

West hõõrus mõtlikult lõuga. 

» Tead, mulle tuli pähe huvitav mõte. Obroski on argpüks, kelle sarnast maailmas 
polegi. Oletame nüüd, et ta põgenes ban-sutode käest ja eksis džunglis ära. Kui see nii 
on, siis värises ta hirmust päeval ja öösel. Lõppude lõpuks võis ta hirmust sõgedaks 
minna. Arvatavasti nii see oligi, aga nagu sa tead, on hullumeelsetel normaalsete 
inimestega võrreldes kümnekordne jõud." 

»Ma ei usu päriselt hulludesse, kellele omistatakse ebatavalist jõudu," vastas 
Orman. ,,See on laialt tuntud teooria, niisugused teooriad on aga alati väärad, kuid 
kõik teavad suurepäraselt, et normaalne inimene ei soorita iialgi tegusid, milleks on 
võimeline hull. Seega on täiesti võimalik, et Obroski on lihtsalt nupust nikastatud. 
Ainult hull võib rünnata lõvi ja oleks Obroski mõistuse juures olnud, poleks ta mingi 
hinna eest minu elu hakanud päästma. Tal polnud erilist põhjust mind sallida.” 

»» Olgu mis on, aga ta tegi meile veel ühe heateo — andis süüa.” 

West osutas peaga surnud lõvile. 

»Loodan, et meie magu tuleb selle seedimisega toime," ütles Orman. 

«Mindki ajab kassiliha iiveldama," lausus West, ,,aga praegu ei põlgaks ma isegi 
oma lemmikkoera.”" 

Keha kinnitanud, võtsid nad mõne lihatüki kaasa ja siirdusid taas oma viljatutele 
otsingutele. Toit andis neile uut jõudu, ei tõstnud aga tuju, ja nad jätkasid teekonda 
samasuguses rõhutud meeleolus nagu varemgi. 

Õhtu eel jäi ees kõndiv West äkitselt seisma, pöördus Orma-ni poole ja andis märku 
vait olla. Orman lähenes ettevaatlikult Westile ja nägi eespool jõekaldal väikest lõket, 
mille ääres istus kogukas mees. 

»Keegi Ab el-Ghrennemi inimestest," sosistas West. 

»»See on Eyad,” täpsustas Orman. ,,On temaga veel keegi?" 

»Ei ole. Mis sa arvad, mida ta siin üksinda teeb?" 

»» Kohe kuuleme. Ole valmis tulistama juhul, kui ta peaks mõne vembu viskama või 
kui selgub, et ta pole üksi.” 

Orman hakkas araablasele lähenema, püss laskevalmis käes. West kõndis tema 
kõrval. 

Neil õnnestus läbida kõigest paar jardi, kui Eyad pea tõstis ja neid silmas. 

Kahmanud musketi, hüppas ta jalule, kuid Orman Jõudis temast ette. 

» Viska oma toru maha!" käskis ameeriklane. Ehkki Eyad ei mõistnud inglise keelt, 
taipas ta jalamaid, mis tal teha tuleb, ja langetas musketitoru. Ameeriklased astusid ta 
juurde. 

»Kus on Ab el-Ghrennem?" küsis Orman nõudlikult. ,, Kus on miss Madison ja miss 
Terry?" Kuuldes nimesid ja küsivat tooni Ormani hääles, viipas Eyad käega põhja 
poole ja hakkas araabia keeles midagi vadistama. 

Orman ja West ei saanud kõige vähematki aru, ent nägid, et Eyad oli väga erutatud 
ning paistis vaevatu ja näljasena. Riided ta seljas olid räbaldunud, nägu ja käed kaetud 
kriimustustega. Oli näha, et tal oli tulnud läbi elada viletsaid päevi. 

Kui Eyad taipas, et ameeriklased ei saa temast aru, võttis ta abiks viipekeele, 
lakkamata seejuures araabia keeles patramast. 

»»On sul vähimatki aimu sellest, Torn, mida ta räägib?" küsis West. 


» Tean ainult paarkümmend sõna, mis Atewy mulle õpetas, kuid seda on liiga vähe. 
Minu arust on juhtunud midagi hirmsat, millest see tüüp siiani pole suutnud toibuda. 

Sain aru kõigest kolmest sõnast: ,,šeik", , bedauwy" ja ,,be-nat". Tõenäoliselt räägib 
ta Ab el-Ghrenneni st ja tütarlastest. ,,Benat" on mitmus sõnast ,,beet”", mis tähendab 
tütarlast. Ühe nendest on tapnud mingisugune metsloom ja otsustades selle järgi, 
kuidas Eyad lõrisema hakkas, arvan, et see oli lõvi. Araablasi aga tabas mingisugune 
Õnnetus ja nagu ma aru sain, oli see väga tõsine.” 

West kahvatas. 

»Kas ta ei öelnud, kumb tütarlastest surma sai?" 

»»Ma ei saanud aru. Võib-olla mõlemad." 

»» Tuleb ilmtingimata selgitada. Peame nad üles leidma. Kas ta oskab näidata kohta, 
kus see toimus?” 

»»Mõtlesin just nüüdsama, et peab ta teejuhiks võtma," vastas Orman. ,, Praegu on 
juba hilja, jätame selle homsele. Hommikul asume teele.” 

Ameeriklased seadsid end lõkke juures sisse ja küpsetasid liha. Eyad sõi varjamatu 
aplusega. Oli näha, et ta oli tublisti nälginud. Seejärel heitsid nad pikali, kuid ärevad 
mõtted ei lasknud neil pikka aega uinuda. 

Samal ajal kössitas mõne miili kaugusel kerratõmbunult puu otsas Stanley Obroski, 
värisedes külmast ja hirmust. Otse tema all õgisid jahisaagi riismeid isa- ja emalõvi. 
Nende ümber tiirutasid läbilõikavalt kiunuvad hüäänid. Näljast julgust kogunud, 
hüppas üks neist lähemale, püüdes ihaldatud pala napsata. Võimas lõvi pööras pead, 
nägi vargapoissi ja sööstis ähvardava 15-rinaga talle kallale. Hüään põrkas hirmunult 
tagasi, kuid komistas ja võimas käpp viskas lõhkirebitud, elutu keha hüäänide poole. 
Obroski võpatas ja surus end veelgi tugevamini vastu puutüve. 

Taevavõlvilt jälgis verist vaatemängu ükskõikne kuu. 

Peagi ilmus lagendikule hääletult inimene. Ixivi võttis ta vastu virisemisega, 
inimene vastas samaga. Siis viskus tulijale kallale üks hüääne. Obroski pigistas 
hirmuga silmad kinni. Mis saab temast, kui see mees sureb? Ta kartis küll tundmatut, 
kuid siiski vähem kui teisi džungliasukaid. 

Inimene astus järsult kõrvale, tegi siis välkkiire hüppe, kahmas jälgil elukal turjast 
kinni, tõmbas enda poole ja heitis lõvide ette. Emalõvi lõi võimsad lõuapärad hüääni 
kaela ümber kokku ja virutas ta siis eemale. Ülejäänud hüäänid pistsid vastikult naeru 
lagistama. 

84 

Tarzan vaatas ümber. ,,Obroski!" kutsus ta. ,,Olen siin," vastas ameeriklane. 

Tarzan hüppas vähimagi pingutuseta puu otsa ja seadis end Obroski kõrvale. 

»Täna kohtasin kahte teie meest,” ütles ta. ,,Ormanit ja 

Westi.” ' 

»Kus nad on? Mis nendega on?” 

»Ma ei rääkinud nendega. Nad on siit mõne miili kaugusel. Vististi eksinud." ,,On 
nad üksi?" 

»Üksi. Otsisin nende salka, ei leidnud aga läheduses kedagi. Edasi põhja poole 
nägin araablast teie safarist. Ta oli teelt eksinud ja nälga suremas.” 

«Tõenäoliselt varises safari kokku ja lagunes," oletas Obroski. ,,Mis siis ometi 
juhtus? Ja mis neidudest sai?" 

«Homme otsime Ormani üles," ütles Tarzan, ,,ja kuuleme kõigest." 


XVII. Üksindus 


Hobuse seljast maha kukkunud, kaotas Rhonda teadvuse ja lebas mõnda aega 
liikumatult. 

Lõvi asetas esikäpad vigastatud looma kehale ja urises põgenevatele hobustele 
kurjalt järele. 

Esimene, mida Rhonda teadvusele tulles nägi, oli tema poole seljaga seisev lõvi. 
Kohe meenus talle kõik, mis oli juhtunud. Et mitte tähelepanu äratada, hakkas ta pead 
tõstmata silmadega Naomit otsima, kuid tulemusteta. 

Nuusutanud saaki, pöördus lõvi ümber. Tema pilk peatus neiul. Kiskja suust kostis 
kõlatu urin. Rhonda kahvatas hirmust. Ta tahtis silmi kinni pigistada, et mitte näha 
kohutavaid lõugu, kuid kartis isegi nii tähtsusetu liigutusega metslooma tähelepanu 
äratada. Talle meenusid kuuldud jutud, et loomad ei puuduta inimest, kui peavad teda 
surnuks. Kuid talle tundus, et see kiskjate kohta ei käi. 

Rhondal oli nii kohutav hirm, et üksnes uskumatu tahtepingutusega õnnestus tal 
maha suruda soov jalule hüpata ja plehku pista, sest ta andis endale aru, et niisugune 
katse lõpeb surmaga. 

Lõvi oleks talle kahe hüppega järele jõudnud. 

Röövloom lähenes neiule pikkamisi, vaikselt lõrisedes ja hakkas teda nuusutama. 
Rhonda tundis oma näol kuuma lehkavat hingõhku ja pidi äärepealt oksele hakkama. 

Kiskja käitus kuidagi veidralt, rahutult, otsekui närvitsedes. Äkki torkas ta oma 
koonu otse vastu Rhonda nägu ja talle silma sisse vaadates möiratas ähvardavalt. 
Rhonda uskus, et tema tund on tulnud. 

Metsloom tõstis käpa, tõmbas neiut õlast ja keeras ta kõhuli. Seejärel jätkas 
lõrisedes nuusutamist. Hirmust poolsurnud neiule tundus see aeg igavikuna, kuid 
järsku läks lõvi eemale. 

Rhonda hakkas teda silmanurgast jälgima. 

Lõvi naasis hobuse juurde ja jäi minutiks seisma otsekui millegi üle mõtiskledes, 
kahmas siis korjuse ja lohistas põõsastesse, kust ta neile kallale oli tunginud. 

Neiu jäi tahtmatult imetlema hobust vähimagi nähtava pingutuseta lohistava kiskja 
suurt jõudu. 

Nüüd jäi üle vaid mõistatada, kas lõvi tuleb teda ära viima või ei. 

Rhonda kergitas pead ja vaatas ümber. Paarkümmend jalga eemal kasvas väike puu. 
Neiu hakkas tasahilju sinnapoole roomama, pöördudes alatasa selja taha jäänud 
tihniku poole. Toll tolli haaval liikus ta edasi. Viis jalga, kümme, viisteist. Ja äkki 
ilmus põõsastest nähtavale lõvi pea. 

Nüüd oli iga sekund kallis. 

Ta kargas püsti ja tormas puu poole. 

Selja taga kostis jälitama asunud lõvi vihane möire. 

Ta jõudis alumisest oksast kinni kahmata ja end üles vinnata. Hirm kümnckordistas 
ta jõudu. Kõrgemale ronides tundis ta, kuidas lõvi hüppest vabises puu ja hiiglaslikud 
küüned pidid ta jala äärepealt lõhki rebima. 

Rhonda Terry peatus alles siis, kui oli jõudnud niisugusesse kohta, millest 
kõrgemale ronida oleks olnud juba ohtlik. Liibunud peenikese ladva vastu, vaatas ta 
alla. 

Lõvi seisis ja põrnitses teda, märatses siis minutit viis puu all, möiratas vihaselt ja 
eemaldus majesteetlikult tihnikusse. 

Alles siis söandas neiu endale mugavamat asendit otsida. Ta värises veel tükk aega 
otsekui palavikus. 


Ta oli vähemalt mõneks ajaks lõvi käest pääsenud, kuid mis ootab teda tulevikus? 

Rhonda oli jäänud ihuüksi metsikusse pärapõrgusse, ilma relva ja 
pääsemislootuseta. 

Ta püüdis kujutleda, mis oli saanud Naomist. Praegu ta isegi kahetses, et nad olid 
araablaste juurest põgenenud. Kui Torn Orman neid otsib, siis ta oleks leidnud nad 
araablaste laagrist. Ent nüüd? Kas neid üldse leitaksegi üles? 

Puu ladvast oli ümbritsevat maastikku suurepärane jälgida. 

Harvade puudega tasandik ulatus loodes asuva mäeahelikuni. Kirdes kõrgus 
vulkaanilist päritolu koonusekujuline küngas, millele oli tähelepanu pööranud Naomi, 
enne kui lõvi neile kallale tungis. 

Kõik need objektid langesid kokku kaardi andmetega ja neiu tabas end äkki sellelt, 
etunistab leida teemantide orgu. Siin meenusid talle Atewy sõnad, et teemantide oru 
lähedal on Omwam-wi kosk, kuhu safari just suunduski. 

Kui see kõik tegelikkusele vastas, siis tuli minna kose juurde, kus tal on rohkem 
väljavaateid kaaslasi kohata, mitte aga naasta metsa vanasse laagripaika, kus ta 
otsemaid ära eksib. 

Rhondat lõbustas asjaolu, et ta usaldab oma saatuse mingisuguse kahtlase kaardi 
hooleks, kuid tema olukorras tuli kas või õlekõrrest kinni haarata. 

Näis, et mägedeni on kiviga visata, kuid neiu mõistis, et tõenäoliselt oli see 
silmapete. Rhonda arvestas umbkaudu, et jõuab päevaga eesmärgile, kusjuures saab 
läbi ilma toidu ja veeta. 

Igal minutil oli nüüd kulla hind, kummatigi ei saanud ta midagi ette võtta, kuni 
tihnikus varjas end lõvi. Ta kuulis väga hästi, kuidas kiskja saaki õgides urises. 

Tund aega hiljem nägi Rhonda, et talle pilkugi heitmata hakkas lõvi majesteetlikult 
sammuma jõe poole, kust nad mõne tunni eest Naomiga olid läbi sõitnud. 

Neiu ei lasknud lõvilt silmi, kuni see kaldaäärsesse põõsastikku kadus. Siis ronis ta 
kähku alla ja ruttas jooksujalu loodesse mägede, poole. 

Päev oli alles algamas, seepärast oli võrdlemisi lahe käia. Ta tundis end täiesti 
talutavalt, vaatamata öisele kihutamisele ja viimastele painajalikele tundidele. Nii siis 
kui ka praegu oli tal kõvasti vedanud. Selle mõtte juures tärkas neiu hinges lootus. 

Rhonda laskus orgu, püüdes puude lähedusse hoiduda. Mõnigi kord pidi ta ringi 
minema, kuid hiljutisest kogemusest õppust võttes ei tahtnud ta saatust trotsida. 

Neiu vaatas alatasa tagasi, kontrollides, kas lõvi teda ei jälita. Aeg läks, päike tõusis 
aina kõrgemale ja kõrvetas üha armutumalt. Rhondat hakkas piinama nälg ja veelgi 
rohkem janu, iga samm tuli suure vaevaga. Jalad tundusid olevat nagu tina täis. Neiu 
jäi üha sagedamini puude varju puhkama. Mäed aga ei tulnud karvavõrdki lähemale ja 
Rhondat valdas ärevus. 

Tema kõrval maapinnal vilksatas mingisugune vari. Rhonda heitis pea selga. 

Tütarlapse kohal laugles raisakull. 

»» Oleks huvitav teada, kas ta lihtsalt loodab või teab kindla peale?" lausus ta 
valjusti, tõmmates pea õlgade vahele. 

Ta läks edasi, olles nõuks võtnud minna nii kaua, kuni jõudu jätkub. Ta tahtis vaid 
teada, kui kaua peab veel piinlema. 

Veidi aega hiljem tekkis rajale must kivimürakas. Kui Rhonda lähemale jõudis, 
hakkas see liigutama, tõstis pead ja neiu nägi, et see oli ninasarvik. Metsloom jõllitas 
talle töntsilt otsa, siis aga tormas rünnakule. 

Rhonda ronis väledasti lähima puu otsa. Hiiglaslik metsloom põrkas veduri 
võimsusega sarvepidi tüvesse. 


Kui ta väikese põrsasabaga vehkides minema sörkis, Rhonda naeratas. Ta tundis, et 
saadud vapustusest olid hädad ununenud, nii nagu kurnatud hobused unustavad kõik, 
tundes kodu lähedust. 

See juhtum kinnitas usku, et ta jõuab jõe äärde, ja Rhonda läks edasi. Koos 
leitsakuga suurenes ka janu, mis kahandas ta jõudu ja meelekindlust. 

Rhonda lontsis sügavais mõtteis kaua mööda lagendikku. 

Päev kaldus õhtusse. Ta nägi selja taga oma varju. Loojuv päike paistis talle otse 
silma. 

Neiu tahtis süüa ja jalgu puhata, aga ta kartis, et kui juba kord mäha istub, siis €i 
jaksa enam tõusta. Kuid veelgi rohkem tahtis ta näha, mis järgmiste küngaste tagant 
nähtavale tuleb. Sellist soovi tunneb iga rändur, ehkki kogemused kinnitavad, et seal 
pole midagi peale järgmise künka. 

Tõus osutus järsemaks, kui neiu oodanud oli ja ta pidi kokku võtma kõik jõu- ja 
tahteriismed, et jõuda tippu, mille taga võis olla ihaldatud jõgi. Kuid tema pilgule 
avanev maastik ületas kõik ootused. 

Tema ees laius hõre metsariba, mille tagant paistis lai jõgi, paremat kätt aga 
kõrgusid otse käeulatuses mäed. 

Unustanud ohu ja kihutatuna kumavast janust, sööstis Rhon-da ahvatleva vee poole. 
Kaldale lähenedes silmas ta kümmekonda jõehobu, kes vees lamasid. 

Kerkisid võimsad pead, avanesid hirmuäratavad lõuad, kuid tütarlast see ei 
peatanud. 

Kukkunud otseti kaldaäärsesse vette, hakkas ta turtsuvate jõehobude hämmeldunud 
pilkude all ahnelt jooma. 

Ööseks ronis ta puu otsa, kus lõdises külmast ja virgus iga krabina peale. Orust 
kostis jahile tulnud lõvide möirgamist. AI hullas endiselt tohutu kari jõehobusid, kes 
olid toitu otsides kaldale tulnud ja võtsid talt vähimagi lootuse tukastada. 

Eemalt kõlas šaakalite haukumist, hüäänide kõkutamist ja teisi hirmuäratavaid hääli, 
mida ta ei suutnud ära arvata. Seda ööd ei saanud küll kuidagi rahulikuks nimetada. 

Hommik leidis ta magamatusest ja näljast piinatuna. Rhon-da mõistis, et peab 
tingimata toitu saama, kuid ei teadnud, mismoodi. Ta otsustas, et safari on kindlasti 
juba kose juurde jõudnud ja kavatses sinna minna, lootes oma kaaslasi kohata. Rhon- 
da leidis jõe äärest korralikult sissetallatud metsloomaraja, mis läks piki kallast edasi. 
Peagi kuulis ta mürinat, ja neiu taipas, et eespool mühiseb kosk. 

Südapäevaks jõudjs ta lõpuks kose juurde välja ja nägi vapustavalt kaunist 
vaatepilti, mida ei suutnud üleväsimuse tõttu täiel määral hinnata. Kõrgelt võimsalt 
kaljult langes alla hiiglaslik jõgi. Jalamil pöörlesid valges vahus veekeerised. Kose 
möirgamine summutas kõik muud hääled. 

Vähehaaval haaras nähtu suursugusus Rhondat. Ta tundis end ainsa olendina 
maakeral, kes näeb esimest korda seda toredust. Ja ometi polnud ta üksi. Üleval kalju 
tipu lähedal kitsal eendil seisis karvane olend, kes jälgis paksude sorakil kulmude alt 
tütarlast. 

Kutsunud enda juurde välimuselt samasugused kaaslased nagu ta isegi, näitas olend 
alla. 

Silmitsenud tütarlast, hakkasid nad laskuma ja kadusid jalamil puude lehestikku. 
Nad liikusid kiiresti, püüdes end neiule mitte näidata. 

Võimsa kose mühin kurdistas Rhondat. Oma sõpradest ei näinud ta vähimatki 
märki. Kui nad oleksidki teisel kaldal asunud, oleks see olnud võrdväärne teisel 
planeedil viibimisega — niivõrd ületamatuna tundus neiule neid lahutav takistus. 

Tundes end väga väikese, üksiku ja abituna, laskus ta ohates kivile. Rhonda oli 
surmväsinud. Tahtmatult sulges ta silmad ja kaks pisarat veeres põski mööda alla. 

Ilmselt langes neiu minestusse, sest toibus äkki häälest, mis kõlas otse ta pea kohal. 
Rhonda arvas esialgu, et näeb und ega avanud silmi. 

»Siin ta ongi," lausus hääl. ,,Viime ta jumalale. Talle see meeldib." 

See oli öeldud justkui inglise keeles, igatahes inglise keelele omase intonatsiooniga, 
kuid tämber oli tuhm ja räige. Kentsakad sõnad veensid teda, et see kõik oli olnud 
unes. 

Aga kui Rhonda silmad lahti lõi, karjatas ta ja põrkas õuduses tagasi. 

Tema kõrval seisis kaks gorillat, nagu talle esialgu näis, kuid siis hakkas üks neist 
rääkima. 

» Tuled meiega kaasa," käsutas olend. ,, Viime su jumala juurde.” 

Koletis sirutas välja karvase käe ja kahmas hoolimatult Rhon-dast kinni. 


XVIII. Gorillakuningas 


Rhonda Terry rabeles meeleheitlikult karvase hiiglase käte vahel, kuid oli jõuetu 
tema teraskõvade lihaste vastu. Loom tõstis ta üles nagu udusule ja võttis kaenlasse. 

,. Ole tasa,” hoiatas ta, ,,või käänan sul kaela kahekorra." 

»Parem pole vaja," sekkus üks kaaslasi. ,, Jumal saab pahaseks, kui tüdrukuga 
midagi juhtub. Ta on juba pikka aega unistanud niisugusest nagu see siin.” 

»Milleks talle tüdruk? Ta on juba nii muldvana, et suurivaevu suudab toitu mäluda. 

»Ehk anda ta Henry Kaheksandale?" 

»Tal on niigi juba kuus naist. Aga mis siis, kui jätan ta endale?" 

»Viid ta jumala juurde," andis teine käsu. ,, Muidu teen seda mina.” 

»»Seda me veel vaatame!" kriiskas olend, kes neiu kinni'oli kahmanud. 

Ta viskas Rhonda eemale ja tormas lõrisedes suguvennale 

kallale. Kui nad karvupidi kokku läksid ja võimsad käpad käiku lasksid, tõusis 
Rhonda tasahilju üles ja pistis jooksu. Kiskle-jad lõpetasid jalamaid kähmluse, 
tormasid talle järele ja mõne hüppega said ta kätte. Rhonda oli jälle vangis. 

»Näed nüüd, mis välja tuleb, kui tema pärast vahekordi klaarida," ütles see, kes 
tüdrukut jumala juurde viia tahtis. ,,Sina teda ei saa, ehk ainult siis, kui jumal ise ta 
sulle annab.” 

Tema kaaslane muigas ja kahmas Rhonda uuesti kaenlasse. 

» Tore,” nõustus ta, ,,kuid ka Henry Kaheksas ei saa teda endale. Ma ei salli teda 
silma otsaski. Peab ennast jumalast kõrgemaks.” 

Ahvi osavusega hakkasid nad puid mööda edasi minema. Hirmust kõrguse ees 
pigistas Rhonda silmad kinni ja püüdis endale sisendada, et see kõik toimub unes. 

Kuid tegelikkus oli liialt ilmne. Isegi olukorra mõttetus ei suutnud teda veenda, et ta 
magab. 

Tuli tunnistada, et see polnud unenägu ja et ta viibib kahe hirmuäratava gorilla 
võimuses, kes räägivad inglise keelt tüüpilise saarele omase hääldusega. 
Mõistusevastane, kuid siiski tõsiasi. 

Missugust saatust nad talle valmistasid? Nende sõnadest sai ta aru, mis teda ootab. 
Kuid kes oli Henry Kaheksas? Ja kes oli jumal? 

Metsloomad ronisid aina kõrgemale, kuni jõudsid kalju tippu. Nende all lõunas 
uhkeldas Omwamwi kosk, põhjas mägede süles aga paistis org. Polnud võimatu, et 
seal oligi teemantide org. 


" 


Metsloomade suus kõlanud inimkõne hämmastas tütarlast ja mõjus talle 
kummaliselt. Ehkki nad kõnelesid inglise keeles; ei tulnud Rhondale pähegi, et ta 
nendega rääkida võiks. 

Kõik, mis temaga aset leidis, näis niivõrd uskumatu, et ta lõi kahtlema omaenda 
mõistuses. 

Kuid vapustus möödus pikkamisi ja ta võttis nõuks enda röövijatega juttu teha. 

»Kes te olete ja mis õigusega mind kinni võtsite?" küsis Rhonda nõudlikult. 

Olendite nägudel peegeldus üllatus. 

»Ta räägib inglise keelt!" hüüdis üks metsloom hämmastunult. 

»» Loomulikult räägin ma inglise keelt! Kuid selgitage, mida te 

minust tahate. Te ei tohi mind kinni pidada. Ma pole teile midagi halba teinud, 
ootasin vaid oma kaaslasi. Laske mul minna!" 

«Jumalal on hea meel,” lausus üks röövijaid. ,,Ta on juba ammu unistanud inglise 
keelt rääkivast naisest, et rassi parandada.” 

»Kes teie jumal on?" 

»Inimene,” vastas gorilla. ,,Ta on väga vana, vanem kui meie kõik ja kõige targem 
maailmas. Tema ongi teinud meid niisuguseks, nagu me oleme. Aga kui ta sureb, siis 
pole meil enam jumalat.” 

»Henry Kaheksas sihib tema kohta," tähendas teine loom. 

»Kuni elab Wolsey, seda ei juhtu. Wolsey kõlbab jumalaks palju rohkem kui tema.” 

»»Noh, Henry Kaheksas hoolitseb juba selle eest, et ta liiga kauaks maa peale ei 
jääks.” 

Selle koha peal pigistas Rhonda silmad kinni ja näpistas ennast. Ei, midagi 
seesugust võis näha ainult unes! 

Henry Kaheksas! Thomas Wolsey! Niivõrd uskumatult kõlasid need 
kuueteistkümnenda sajandi ajaloost tuntud nimed karvaste gorillade suus. Koletised ei 
jäänud mäetippu peatuma, vaid seadsid kohemaid sammud oru poole. Gorillade juures 
polnud märgata vähimaidki väsimuse tundemärke, ainult hingamine oli neil 
kiirenenud. 

Nüüd kõndis Rhonda juba ise, tõsi küll, gorilla hoidis tal käest kinni ja sikutas 
jõhkralt, kui ta kippus maha jääma. 

»Ma ei jõua enam!" anus lõpuks neiu. ,,Ma pole pikka aega midagi söönud ja olen 
nõrgaks jäänud.” 

Sõnagi lausumata võttis loom ta sülle ja nad läksid üha edasi. Ebamugavast 
asendist, näljast ja erutusest minestas Rhonda mitu korda. 

Neiu ei osanud arvata, kui kaua nende teekond oli kestnud. Toibunud pärast 
järjekordset minestust, püüdis ta endale ette kujutada nende karvaste olendite jumalat. 
Kas neiu leiab temas arusaamist ja kaastunnet? Kui jumal muidugi on olemas tegeli- 
kult, mitte aga sõnades. 

Mõne aja pärast kostis eemalt hääli, mis muutusid üha valjemaks. Peagi laskis 
gorilla neiu sülest maha. 

Lasknud pilgul ringi käia, nägi Rhonda, et ta seisis mäe jalamil linna ees, mis oli 
ehitatud osalt kalju sisse, osalt aga selle jalamile. 

Linna ees laiusid avarad põllud, kus kasvas bambusroogu, viljapuid ja viinamarja ja 
kus rohmakate tööriistadega rügas arvukalt gorillasid. 

Vangi nähes jooksid nad tema juurde ja külvasid saateval-vurid üle küsimustega — 
nagu inimesedki —, kuid nood ei vaevunud seletusi andma ja vedasid neiu linna. 


Ka siin piiras salkkond päevavargaid ta jalamaid sisse, ilmutamata seejuures 
vähimaidki märke vimmast. Otse vastupidi, nende sõbralik osavõtlikkus ja 
heasoovlikkus ületasid kõik Rhonda ootused. 

See linnaosa, mis oli ehitatud jalamile tasasele kohale, koosnes peamiselt 
pilliroohüttidest ja tampsavimajadest. Kaljuga külgnes tornide ja laskeavadega 
kindlus, mis meenutas keskaegset Inglismaad, kaugemal avaral väljakul aga kõrgus 
veel üks, ainult suurem kindlus. 

Just sinna viidigi Rhonda. Sissekäigu ees peatasid neid valvurid, kaks hiiglaslikku 
gorillat, kes olid relvastatud sõjakirves-tega. Neiule otsa jõllitades küsitlesid nad 
üksikasjalikult tema saatevalvureid. 

Kui mitmendat korda juba püüdis Rhonda ennast veenda, et see kõik on painajalik 
unenägu, sest teadvus keeldus vastu võtmast niisugust mõttelendu. Ei saanud ju olla, 
et gorillad räägiksid inglise keelt, hariksid põldu ja elaksid ehtsates majades. 

Ei saanud olla, kuid ta nägi seda kõike oma ihusilmaga. 

Otsekui unes kuulis Rhonda, kuidas saatevalvur nõudis, et neid kuninga juurde 
lastaks ja kuidas vahisõdurid keeldusid, põhjendades äraütlemist sellega, et antud 
hetkel oli kuninga juures vastuvõtul peaminister. 

» Siis viime ta jumala juurde," ähvardas saatevalvur. ,,Kui kuningas sellest kuuleb, 
tuleb teil põllul higi valada, mitte aga varjus puhata.” 

Lõpuks kutsuti kohale noor gorilla, kes läks kuningale ette kandma. Ta tuli varsti 
tagasi ja teatas, et kuningas tahab neid viivitamatult näha. 

Rhonda viidi suurde hoonesse, mille sissekäigu ees rippusid õlest punutud vaibad. 
Toa otsas kõrgus poodium, kus kõndis edasi-tagasi suur gorilla, tema ümber aga oli 
mattidel istet võtnud kümmekond suguvenda. 

Kõik olid kogukad ja karvased. 

Ruumis polnud toole ega laudu, poodiumi keskel kõrgus kooreta ja lehtedeta puu. 

Tütarlast nähes tardus gorilla paigale ja jäi vaikides tundmatut põrnitsema. 

»Kus te teda kohtasite, Buckingham?" küsis loom. * ,,Kose juures, söör," vastas 
üks saatevalvureid. ,,Ja mida ta seal tegi?” » Ütles, et ootas oma sõpru.” 

Ütles? Ega sa ometi öelda taha, et ta oskab inglise keelt?" ,,Oskan küll," vastas 
Rhonda. ,,Ja kui ma seda kõike unes ei näe, siis nõuan, et mind viidaks tagasi sinna, 
kus pidin kohtuma oma sõpradega!" 

«Unes ei näe? Mis jama see on! Te ei maga ju, kas pole?" ,,Ei tea midagi,” vastas 
Rhonda. «Mõnikord tundub, et magan." 

»Ei, ei maga," kinnitas gorilla. «Mispärast te ei usu, et ma kuningas olen? Kes seda 
ütles? Buckingham? See on tema moodi.” 

«Olete ebaõiglane, teie kõrgus," lausus solvunult üks saatevalvureid. «Just mina 
nõudsin tema siiatoimetamist.” 

«See on kiiduväärt. Ta meeldib meile ja jätame ta enda juurde.” 

«Kuid teie kõrgus!" hüüdis teine saatevalvur. «Meie kohus on viia ta jumala ette. 
Siia tõime ta selleks, et teie kõrgus saaks talle pilku heita, kuid oleme kohustatud 
viima ta jumalale, kes juba pikki aastaid .on unistanud niisugusest naisest.” 

«Mis see siis on, Cranmer? Kas sinagi oled minu vastu?" 

»Cranmeril on õigus," ütles üks põrandal istuvaid isaseid. ,, Naine tuleb jumala 
juurde viia. Ärge unustage, söör, et teil on juba kuus naist!" 

«See on teie moodi, Wolsey," pigistas kuningas läbi hammaste. ,,Te toetate alati 
jumalat.” 

«Peame meeles pidama, et võlgneme kõik jumalale," ütles Wolsey. «Tema on meid 
loonud. Tegi niisugusteks, nagu ole me. Ja ta võib meid hävitada.” 


Kuningas hakkas hoogsalt mööda poodiumit marssima. Tema silmis lõõmas tuli, 
suud kõverdas irve. Seisatanud puu all, raputas ta seda nii tugevasti, otsekui oleks 
tahtnud koos juurtega üles kiskuda. Hüppas siis oksale ja vaatas kõigi peale ülevalt 
alla. Viibinud hetke selles asendis, laskus ta ahvi osavusega 

poodiumile, põrutas endale vastu karvast rinda ja tõi kuuldavale hirmuäratava kisa, 
millest kaikus kogu hoone. 

»Siin olen mina kuningas!" kriiskas ta. , Minu sõna on seadus! Viige ta naiste 
poolele!” 

Nüüd kargas ka Wolsey püsti, tagus endale vastu rinda ja pistis karjuma. 

»»See on reetmine! Kes jumala vastu läheb, see sureb! Niisugune on seadus! Tule 
mõistusele ja saada naine jumala juurde!" 

»Mitte mingi hinna eest!" röökis kuningas. ,,Ta on minu!" 

Mõlemad metsloomad ägestusid, püüdes teineteisest üle karjuda, mistõttu oli 
võimatu sõnadest aru saada. Ülejäänud gorillad läksid liikvele. 

Wolseyle meenus tema tiitel ja ta suutis end õigel ajal talitseda. 

»Saatke naine jumala juurde," käskis ta, «vastasel korral pannakse teid kirikuvande 
alla.” 

Kuid kuningas ei jaganud enam midagi. 

»Valve!" karjus ta. ,,Suffolk, kutsuge valve ja pange kardinal Wolsey torni luku 
taha! Buckingham, viige naine minu ruumidesse või muidu jääte peast ilma!" 

Kuningas ja kardinal hakkasid uuesti endale vastu rinda taguma ja ähvardusi 
hüüdma, samal ajal aga lohistas karvane Buckingham neiu toast välja. 

Nad ronisid mööda kivist keerdtreppi kolmandale korrusele ja läksid piki koridori 
edasi. Nurgatoa juures kästi Rhondat peatuda. Ruumikas toas olid õlgedega kaetud 
põrandal aset võtnud täiskasvanud emagorillad väikeste lastega, kes mängisid või 
imesid rinda. 

Emased mälusid midagi häälekalt — kas oli see pilliroog või puuvili —, kuid 
Buckinghami ja neiu ilmumisel tardusid liikumatult paigale. 

»Mis sul vaja on, Buckingham?" urises vana emane. 

» Lõin siia neiu, kelle võtsime kinni kose juurest," vastas Buckingham. «Kuningas 
käskis ta siia tuua, teie kõrgus.” 

Ta pöördus Rhonda poole ja selgitas. 

»»See on kuninganna Aragoni Catherine.” 

«Misjaoks kuningal teda vaja läheb?" küsis kuninganna põlglikult. 

Buckingham kehitas määratu laiu õlgu ja heitis pilgu teistele emastele. 

«Teie kõrgus võib ise aimata.” 

»Kas ta tõesti kavatseb naiseks võtta selle karvutu olendi?" imestas kuninganna 
Catherine'i lähedal istuv emane. 

«Loomulikult, Anne Boleyn," nähvas Catherine. «Milleks muidu tal teda tarvis 
läheb.” 

,. On tal siis vähe naisi?" sekkus teine. 

«Seda otsustab kuningas ise!" vastas Buckingham ja lahkus toast. 

Vaevalt oli ta väljunud, kui täiskasvanud emased Rhonda kohe sisse piirasid, 
hakkasid teda nuusutama ja riideid kompama, jõmpsikad aga seelikust kiskuma. Üks 
suuremaid lapsi kahmas tal pahkluudest kinni ja tõmbas korraks. Rhonda kukkus 
maha, üleannetu aga kargas naeru lagistades ja nägusid tehes eemale. Neiu hakkas end 
üles ajama. Võllaroog hüppas talle uuesti kallale ja Rhonda pidi teda näkku lööma, et 
ta järele jätaks. Laps nakkas haledasti ulguma ja jooksis Aragoni Catherine'i juurde 


lohutust otsima. Siis kahmas üks emaseid neiul õlast kinni ja tõukas niisuguse jõuga, 
et Rhonda täie hooga vastu seina lendas. 

«Kuidas sa julgesid Walesi printsi vastu kätt tõsta!?" oli gorilla nördinud. 

Aragoni Catherine, Anne Boleyn, nüüd veel Wales'i prints! Rhonda Terry uskus 
kindlalt, et see on unenägu või on ta hulluks läinud. Kuidas siis seda kõike seletada? 
Mitte kuidagi! 

Neiu ajas end istukile, nõjatas selja vastu seina ja peitis näo käte vahele. 


XIX. Meeleheide 


Ehmunud hobune kandis Naomi Madisoni üha kaugemale. Neiu hoidis kramplikult 
lakast kinni, kartes maha kukkuda. 

Rada viis hobusekarja lagendikule, esimesed jäid ootamatult seisma ja enne kui neiu 
midagi teha jõudis, jooksis tema ratsu otse karja keskele. 

Ja siis nägi Naomi sunnitud peatuse põhjust — seik Ab el-Ghrennemi koos salgaga. 
Ta püüdis hobust ümber pöörata ja minema kapata, kuid ei saanud hakkama. Minut 
hiljem olid araablased karja sisse piiranud. Naomi oli taas vangis. 

Seik rõõmustas niivõrd oma hobuste üle, et unustas isegi nende kadumise põhjuse. 
Ka oli tal hea meel, et sai tagasi ühe hiljutistest vangidest. Tüdruk aitab neil kaarti 
lugeda ja kõlbab ka juhuks, kui seik ta maha müüa otsustab. 

»Kus teine on?" küsis Atewy karmilt. 

»Lõvi tappis ta," vastas Naomi. 

Atewy kehitas ükskõikselt õlgu. 

»Mis siis ikka, see-eest oled meil sina ja kaart, mis pole sugugi halb.” 

Naomile meenusid koonusjas vulkaanilise tekkega küngas ja mäed. 

»Kui ma juhatan teid teemantide orgu, kas viite siis mind mu kaaslaste juurde?” 
küsis ta. 

Atewy tõlkis küsimuse šeigile. Vana Ab el-Ghrennem noogutas pead. 

Ütle talle, et nii me teemegi. Oo, Allah! Ütle, et me täidame mis tahes tingimuse. 
Kuid pärast seda, kui oleme teemantide orgu jõudnud, võib ju lubadused unustada. 
Aga seda ära talle räägi!" 

Atewy muigas. 

Juhata meile teed teemantide orgu," sõnas ta, ,,ja me täidame kõik sinu soovid.” 

Jalgsirännakuga harjumatud araablased olid surmani väsinud, ajades taga 
põgenikke, ja vaevalt oli salk jõe äärde jõudnud, kui seik otsustas teha peatuse. 

Järgmisel päeval ületasid nad jõe ja jõudsid lagendikule. Naomi osutas vulkaanilise 
tekkega künkale ja loodes asuvatele mägedele. Araablased sattusid kohutavasse 
ärevusse. 

Aga kui nad kose juurde laskusid, tõusis lai mäslev voog ületamatu tõkkena nende 
teele. 

Ööbima jäädi kaldale ja hiljani arutati, mismoodi pääseda üle jõe. Kaardi järgi tuli 
välja, et teemantide orgu viib kõigest üks tee, mis kulges paari miili kaugusel loodes. 

Hommikul läksid nad koolmekohta otsides allavoolu ja alles kahe päeva pärast 
leidsid koha, mis paistis sobivat üleminekuks. Kuid siingi põrkasid nad kokku 
uskumatute raskustega ja raiskasid teisele kaldale pääsemiseks terve päeva, kaotades 
seejuures kaks ratsanikku koos hobustega. 

Selleks ajaks oli Naomi hirmust juba poolsurnud. Ta ei kartnud niivõrd vett kuivõrd 
hirmsaid krokodille, kellest jõgi lausa 

kubises. Üdini märg, heitis ta lõkkele lähemale ja vajus jalamaid surmaunne. 

Avastanud, et osa toidukraamist oli kaduma läinud, osa aga veest rikutud, tormasid 
araablased päästma, mis veel päästa andis, ja selleks kulus nii palju aega, et jaht tuli 
ära jätta. Saabus öö. 

Hommikul leiti kähku lai kõvaks tallatud rada ja mindi seda mööda edasi. 
Keskpäeva paiku hõikas Naomi Atewyt, kes ratsutas tema kõrval. 

»Vaadake!" näitas ta kätt ettepoole sirutades. ,,Seal ongi kaardil märgitud 
mäeahelik. Otse idas peab olema sissepääs teemantide orgu.” 

Erutatud Atewy tõlkis ta sõnad šeigile ja teistele araablastele. Nende igavesti 
mornidele nägudele ilmus õnnelik naeratus. 

»» Nüüd, kus ma juhtisin teid teemantide oru juurde, täitke oma lubadus ja laske mul 
minna," ütles Naomi. 

«Kannata veidi," vastas Atewy. «Esialgu peame sinna jõudma ja veenduma, et see 
on tõepoolest teemantide org. Nii et sa pead veel meie seltsis viibima.” 

«Niisugust kokkulepet polnud," vaidles neiu vastu. «Lubasin teid teemantide oru 
juurde tuua ja tõingi. Nüüd aga lähen oma inimesi otsima, sõltumata sellest, kas ma 
saan saatja või ei.” 

Naomi pööras otsustavalt hobuse ümber, pidades meeles, et araablased olid koske 
nimetanud Omwamvwi koseks ja et nende safari oli just sinna teel. 

Ent ta ei jõudnud veel eemalduda, kui Atewy talle teele ette sööstis. Kahmanud neiu 
käest ratsmed, lõi araablane hooga talle näkku. 

«Järgmine kord saad veel hullemini," ähvardas ta. 

Valust ja jõuetusest puhkes Naomi härdalt nutma. Ta oli lootnud, et kõik painajalik 
oli seljataha jäänud, kuid selgus, et ta eksis. 

Ööseks lõid araablased laagri üles mäeaheliku idapoolsele küljele kitsa kanjoni 
kõrvale, mis nende arvates orgu viis. 

Järgmise päeva varahommikul sisenesid araablased kanjonisse, lootes, et see viib 
neid muinasjutuliste aarete orgu. Samal ajal jälgisid neid ülalt metsikud silmad, mis 
lõõmasid mustades nägudes. 

XX. ,, Tulge minu järel!” 


Päevavalgel silmitses Tarzan hoolikalt oma kaaslast, täheldades taas hämmastavat 
sarnasust tema endaga. Ahvinimene tunnetas koguni veidrat kahestumist, otsekui 
oleks ta hing kehast eraldunud ja kõrval hõljunud. 

Sel hommikul olid nad kavatsenud minna Ormanit ja Wes-ti otsima, ent Tarzan 
nägi, et Obroski ei suuda iseseisvalt käia. 

Nagu see tavaliselt pärast läbielatud vapustusi juhtub, murdis ameeriklase maha 
palavik. Tarzan ärkas tema kramplikust köhimisest, praegu aga lamas Obroski 
teadvusetult. 

Džunglivalitseja hakkas mõtisklema, mida oleks parem teha. Tarzan ei tahtnud 
inimest saatuse hooleks jätta, kuid ka mitte tema juurde jääda. Vestluses Obroskiga oli 
ta jõudnud järeldusele, et inimlikkusest lähtudes peab ta Ormani gruppi abistama. 
Eriti liigutas tema õilsat iseloomu tütarlaste raske olukord, ja kõike hoolikalt 
kaalunud, tegi Tarzan ainuvõimaliku otsuse. 

Upitanud Obroski liikumatu keha õlale, läks ahvinimene temaga džunglisse. 

Ta kõndis päev läbi, peatudes vaid harva, et janu kustutada, kuid ei söönud midagi. 
Ameeriklane oli kord vagusi, kord viskles palavikuhoos, ühel teadvuse selginemise 


hetkel aga palus Tarzanit peatuda ja lasta tal hinge tõmmata. Tarzan ei teinud palvet 
kuulmagi, vaid jätkas teed lõunasse. 

Õhtuks jäid nad pärismaalaste külla, mis asus väljaspool Ban-sutomaa piire. Selle 
asula pealik oli Mpugu, kes suhtus valgetesse sõbralikult, sest omal ajal oli Tarzan 
tema ja veel mõne teisegi elu päästnud. 

Mpugu andis külalistele onni ja Tarzan jättis Obroski sinna. ,,Kui terveks saab, vii ta 
Jinjasse," lausus Tarzan Mpugule, «ja palu, et misjonärid ta rannikule toimetaksid." 

Ahvinimene jäi külla just nii kauaks, et kõht täis süüa, seejärel kadus ta uuesti 
džunglihämarusse, suundudes otseteed põhja. 

Samal ajal viibis gorillade linnas sügavas meeleheites Rhon-da Terry, kes oli 
peadpidi pugenud põrandat katvasse põhku. 

Möödunud oli juba nädal sellest päevast, kui ta toodi siia tuppa, kus elasid kuninga 
naised. Selle ajaga oli Rhonda neist paljugi teada saanud, kuid mitte midagi nende 
päritolust. Neiu vastu olid nad tõredad, kuid midagi halba ei teinud. Ainult üks 

nende hulgast pööras Rhondale mõningat tähelepanu, kogu teda huvitavat teavet aga 
ammutas ta ise pealtkuuldud jutuajamistest. 

Kõik kuus emagorillat olid kuningas Henry Kaheksanda naised ja kandsid neidsamu 
ajaloolisi nimesid, mis selle kõrgesti austatud monarhi abikaasadki: Aragoni 
Catherine, Anne Boleyn, Jane Seymour, Clevesi Anne, Catherine Howard, Katharina 
Parr. 

Kõige paremini suhtus Rhondasse Katharina Parr, naistest kõige noorem, ja sedagi 
vaid sellepärast, et teda kiusati. 

Rhonda rääkis talle, et ligi neli sajandit tagasi valitses Inglismaad kuningas Henry 
Kaheksas, kellel oli samuti kuus naist täpselt samade nimedega, aga et 
gorillakuningas oleks siinses orus leidnud just kuus sellenimelist naist ja nendega 
abiellunud, niisugust kokkusattumust ei võinud olla. 

»Enne seda, kui meist tema naised said, olid meil teised nimed,” ütles Katharina 
Parr. ,, Need nimed anti meile pärast.” 

»Kas nimed andis kuningas?” 

»Ei, seda tegi jumal.” 

»» Jumal? Kes ta on?" 

»Ta on väga vana, keegi ei tea tema vanust. Siin Inglismaal elab ta iidamast- 
aadamast saadik. Ta teab ja suudab kõike.” 

»»Oled sa ise teda kas või kordki näinud?" 

»Ei ole. Juba palju aastaid ei käi ta oma kindlusest väljas. Viimasel ajal ei saa nad 
kuningaga omavahel läbi. Seepärast polegi kuningas meie juures käinud sellest ajast 
saadik, kui sina siin oled. Surmaga ähvardades keelas jumal tal võtta veel ühte naist.” 

«Mispärast?" imestas Rhonda: 

«Jumal kinnitab, et Henry Kaheksandal võib olla ainult kuus naist, sest uute jaoks 
pole enam nimesid." 

»Ei näe erilist loogikat," sõnas Rhonda. 

»Meil pole õigust jumala mõtetes kahelda. Tema on meid loonud ja kõik ette 
näinud. Me peame elama usuga südames, muidu ta hävitab meid." 

«Kus ta elab?" 

«Suures kindluses linna kohal. Kindluse nimi on Kuldvärav. Läbi selle värava 
satume pärast surma taevasse, kui eluajal jumalat uskusime ja teda teenisime." 

«Kuidas see kindlus seestpoolt välja näeb?" tundis Rhonda huvi. 

»Ma pole seal kordagi käinud. Sinna ei lasta kedagi peale 

kuninga, mõne kõrge aukandja, peapiiskopi ja vaimulike. Nad lähevad läbi 
Kuldvärava ja tulevad pärast sealtkaudu jälle välja. Ka surnute hinged lähevad sisse, 
kuid välja enam ei tule. Aeg-ajalt kutsub jumal enda juurde noormehe või neiu, kuid 
keegi ei tea, milleks. Tagasi nad ei tule. Räägitakse, et...” 

Gorilla takerdus. 

»Noh? Räägi edasi.” 

Rhondat huvitas ilmselt väga kogu see salapärasus taevasse viiva värava ümber. 

»»Oi, see on nii kole, et ma ei julge. Isegi mõelda on hirmus, sest jumal võib mõtteid 
lugeda. Nii e*ära küsi. Sind on läkitanud saatan, et mind hukutada." 

See oligi kõik, mida Rhonda Katharina Parrilt välja suutis meelitada. 

Järgmise päeva varahommikul ärkas ameeriklanna kohutavast kisast, mis tundus 
tulevat mitte õuest, vaid otse põrgust. 

Emased tunglesid akna all ja vahtisid välja. Rhonda astus lähemale ja kaela õieli 
ajades vaatas nende selja tagant õue. Ta nägi karvaseid gorillasid lossi sissekäigu ees 
raevukalt kaklemas. Käiku olid lastud nuiad ja sõjakirved, rusikad, hambad ja küüned. 

»Nad on Wolsey tornist vabastanud," kõlas Jane Seymouri hääl, ,,ja ta on asunud 
kuningavastase liikumise etteotsa.” 

Aragoni Catherine potsatas põrandale ja hakkas banaani koorima. 

»»Henry ja jumala vahel tekkivad alatasa kokkupõrked," lausus ta, ,,kuid hiljem saab 
kõik joonde. Nad lähevad alati karvupidi kokku, kui Henry teeb juttu uuest naisest.” 

»»Olen siiski märganud, et kuningas saab iga kord oma tahtmist," poetas Catherine 
Howard. 

» Varem Wolsey toetas teda, nüüd aga enam mitte. Kuulsin, et jumal tahab seda 
karvutut endale. Kui see juhtub, ei näe teda enam keegi, mis mulle on igati 
meeltmööda.” 

Aragoni Catherine ähvardas Rhondat lüüa ja asus siis uuesti banaani kallale. 

Võitlusekära kandus hoonesse, peagi aga mööda koridori nende toa ukse juurde. 

Mõni sekund hiljem paiskus uks valla ja paar gorillat tungis 

tuppa. 

»»Kus on karvutu plika?" küsis ähvardavalt isaahv. ,, Ahaa, seal ta ongi.” 

Ta sööstis Rhonda juurde ja kahmas käest kinni. 

» Tule minuga," käskis ta. Jumal kutsub sind enda juurde!" 


XXI. Röövimine 


Araablased liikusid mööda kitsast kanjonit teemantide orgu viiva kuristiku ülemise 
serva poole, kõrgusest aga jälgisid neid raevust lõõmavad silmad. 

Ab el-Ghrennem hingas erutatult, nautides juba ette loendamatuid aardeid, mis 
teevad ta muinasjutuliselt rikkaks. Atewy ratsutas Naomi Madisoni kõrval, valmis 
ennetama vähimatki põgenemiskatset. 

Peagi muutus kanjon väga kitsaks ja salk peatus püstloodse kalju ees. 

«Hobused enam edasi ei pääse," ütles seik. ,,Eyad, jääd neid valvama, meie aga 
läheme edasi.” ,, Aga tüdruk?" küsis Atewy. 

»» Võtame kaasa. Kui ta äkki peaks jalga laskma, võtab Eyad ta kinni," vastas seik. 
»Ei tahaks temast ilma jääda.” 

Nad ronisid järsust nõlvast üles, vedades kaasa neiut, ja nägid enam-vähem tasast 
maapinda. Takistus polnud küll kõrge, kuid hobused poleks sellest üle saanud. 


Hobuse seljas istudes vaatas Eyad kaaslastele järele. Need polnud veel kuigi 
kaugele jõudnud, kui Eyad äkki nägi, kuidas pillirootihnikust tormasid välja mustad 
karvased inimesetaoli-sed olendid ja hakkasid tema kaaslasi sisse piirama. 

Loomi tuli üha juurde. Nad olid relvastatud nuiade ja pika-varreliste kirvestega. 

Eyad pistis karjuma, hoiatades oma mehi. Need jäid jalamaid seisma ja nägid 
ähvardavat ohtu. Igast küljest tulid nende poole kriiskavate karvaste olendite jõugud. 

Kärgatasid araablaste musketid, täites kanjoni mürinaga ja suurendades üldist 
segadust. 

Gorilladest said mõned haavata ja surma, mis ajas loomad marru ja nad sööstsid 
inimestele kallale. Gorillad kiskusid araablastelt püssid käest ja viskasid minema, 
haarasid inimesi oma hiiglaslike käppadega hing puresid võimsate kihvadega neil kõ- 

rid läbi. Teised tegutsesid nuiade ja sõjakirvestega. 

Südantlõhestavalt kisendavad araablased mõtlesid nüüd ainult pääsemisele. 
Vapustusest halvatud Eyad vahtis verest tühjaks jooksvaid kaaslasi ja oli löödud 
omaenda jõuetusest. Tema silme all kahmas hiiglaslik gorilla neiu sülle ja viis mäest 
üles. Eyad pööras oma ratsu ümber, surus kõigest jõust talle karmused külgedesse ja 
kappas kanjonit mööda alla. Võitluskära vaibus vähehaaval ja kustus siis hoopis. 

Samal ajal kui Eyad oli kanjonisse kadunud, viis Bucking-ham Rhonda — gorilla 
arvas, et see oli just tema — metsa, mis kasvas ülevalpool gorillade linna. 

Buckingham oli ähmi täis. Üsna hiljuti oli ta omaenese käega selle karvutu kinni 
võtnud kose juures, mida nad kutsusid Victoria koseks, ja alles täna hommikul oma 
ihusilmaga näinud, kuidas Wolsey ta jumala kindlusse oli viinud. 

Buckingham seisatas mäetipus, kust kogu linn oli hästi näha, ja hakkas mõtlema, 
kuidas talitada. Ta tahtis kangesti tüdrukut endale jätta, kuid sedasama tahtsid ka 
kuningas ja jumal. 

Kukalt sügades püüdis Buckingham nuputada, kuidas kavalal kombel võtta karvutu 
emane naiseks ja pääseda kuningriigi kahe kõige vägevama raevust. 

Sattunud gorilla käppade vahele, tardus Naomi õudusest. Olgu araablased pealegi 
paadunud lurjused, olid nad siiski inimesed, kuid mida võis oodata nendelt 
metsloomadelt? 

Lõpuks parti loom tüdruku maha ja vaatas talle otsa. 

»Kuidas sul õnnestus jumala juurest jalga lasta?" küsis ta järsult. 

Ootamatusest jäi Naomi Madisonil hing rindu kinni ja ta silmad tahtsid pealuust 
välja tungida. Teda valdas kõige ehtsam õud, palju tugevam puhtkehalisest hirmust, 
mille see metsloom põhjustas. Ta kartis, et läheb hulluks. 

Neiu jõllitas metslooma pärani silmi, milles lõõmas vihkamine, siis aga puhkes 
ohjeldamatult naerma. 

»Mida sa naerad?" küsis Buckingham momilt. 

»sind," hüüdis Naomi. ,,Sul ei õnnestu mind lollitada. Ma tean, et näen seda kõike 
unes. Kohe ärkan oma magamistoas ja näen aknast päikest, akna taga on aga 
Hollywood oma punaste katuste ja roheliste puudega.” 

»Ei saa aru/millest sa räägid," ütles Buckingham. ,Ja üldse sa ei maga. Vaata alla ja 
sa näed Londonit Thames'i ääres.” 

Naomi vaatas näidatud suunas ja tema pilgule avanes tundmatu linn, mis seisis jõe 
kaldal. Neiu näpistas end valusasti, soovides veenduda, et see pole unenägu. Lõpuks 
sai ta aru, et kogu see näiv müstika on tõelisus. 

»Kes sa oled?” küsis ta. 

»Esialgu vasta sina," nõudis Buckingham. ,,Kuidas sa põgenesid?" 


»Mida sa silmas pead? Jah, araablased võtsid mu kinni, aga ma jooksin ära ja siis 
sattusin uuesti nende juurde." ,,Oli see enne, kui ma su kose juures kinni võtsin?" 
»Näen sind esimest korda." Buckingham sügas uuesti kukalt. 

»Tuleb välja, et teid on kaks?" küsis ta. ,, Nädal tagasi võtsin kose juures kinni 
tüdruku, kuid nüüd ma enam ei tea, olid see sina või teine, kes on kangesti sinu 
moodi." 

Äkki taipas Naomi kõike. 

» Tüdruk oli minu moodi?" kordas ta. 

Jah.” 

»Ja tal oli kaela ümber seotud punane siidrätt?” 

» Oli.” 

»Kus ta praegu on?" 

»Kui sina pole tema, siis on ta kindluses jumala juures. Näe, seal.” 

Ta astus kuristiku servale ja osutas käega kaugel all asuvale kindlusele. Järsku 
pöördus ta ümber, vallatuna hiilgavast ideest. 

»Kui sina pole tema," ütles ta rõõmsalt, ,.siis tema kuulub jumalale, sina aga saad 
minu õrnaks.” 

»Ei!" karjatas neiu kohkunult. ,, Lase mul minna!" 

Buckingham kahmas Naoni uuesti sülle. 

»Ma ei luba, et sa satuksid jumala või Henry Kaheksanda silme alla," urises ta. 
»Peidan su nii ära, et keegi sind ei leia. Ja nad ei saa sind minult ära võtta, nagu nad 
tegid seda tolle esimesega. Seal, kuhu ma su viin, on toitu ja vett. Ehitan puude vahele 
onni ja seal saame õnnelikuks.” 

Naomi rabeles meeleheitlikult tema raudses süleluses, kuid Buckingham ei 
pööranud sellele vähimatki tähelepanu. 

Umbusklikult ringi vaadanud, hakkas ta otsustavalt lõunasse sammuma. 

104 


XXII. Isehakanu 

Džunglivalitseja virgus ja sirutas end täies pikkuses välja. 

Algas uus päev. Mpugu külast saadik oli ahvinimene käinud maha pika tee, enne kui 
magama heitis. Nüüd hakkab ta puhanult põhja poole minema. Kui teel juhtub ette 
ulukeid, saab ta hommikust süüa, kui ei, tuleb nälga kannatada — kõik sõltub sellest, 
kui heatahtlik on tema vastu saatus. 

Erinevalt tsiviliseeritud maailma põduratest esindajatest võis Tarzan pikka aega olla 
söömata. 

Vaevalt oli ta teele asunud, kui haistis tarmanganide — valgete inimeste lõhna. 

Roninud puu otsa, märkas ta neid õige pea. Inimesi oli kolm: kaks valget ja üks 
araablane. Nad paistsid olevat väsinud ja kurnatud. Läheduses jalutas suurepärane 
jahisaak, kuid näljast jõuetutel inimestel polnud selle olemasolust aimugi. Tarzanile 
teatas sellest tuul Usha, tuues temani saagi lõhna. 

Kartes, et inimesed hirmutavad uluki ära, enne kui ta seda tappa jõuab, läks Tarzan 
neist hääletult mööda ja kadus puude lehestikku. 

Väikesel välul laskis mahlasel õrnal rohul hea maitsta antiloop Wappi. Loom käitus 
valvsalt, ent sellest hoolimata ei suutnud haista hääletut jälitajat. 

Äkki antiloop võpatas, aimates ohtu, kuid oli juba hilja. Paksust rohust sööstis talle 
kallale röövloom. 

Samal ajal tõusis veerand miili lagendikust eemal Orman püsti. 

»» On aeg minna, Bill," sõnas ta. 


»Kas me siis tõesti ei suuda sellele tohmanile selgeks teha, mida temalt tahame? 
Viigu meid sinna, kus ta viimane kord tüdrukuid nägi." 

» Olen talle sada'korda seletanud. Ähvardasin isegi surmaga, sa ju kuulsid. Kuid ta ei 
saa aru või ei taha aru saada." 

»Kui me jalamaid toitu ei muretse, siis vaevalt me üldse suudame...” 

Siinkohal rääkija vakatas, kuuldes džunglis salapärast, verdtarretavat kisa. 

«Viirastus,” sosistas Orman. 

Westi nägu moondus. 

»Kas sa tõesti usud seda jampsi?" küsis ta. 

»Ei, kuid..." Orman jäi vait. 

»Ehk polnud see Obroski, kes karjus, vaid mingi loom,” oletas West. 

» Vaata!" hüüdis Orman, näidates selja taha. Filmioperaator pöördus ümber ja nägi 
peaaegu alasti inimest, kes tuli nende poole, õlal suur antiloobi kere. ,,Obroski!" 
pääses Westi suust. 

Tarzan nägi, etinimesed põrnitsesid teda varjamatu imestusega, ent Obroski nime 
kuuldes meenus talle paugupealt, et tema ja Obroski on väga sarnased. Ahvinimese 
huultele ilmus põgus muie, mis kustus samas. Ta astus inimeste juurde ja heitis saagi 
nende jalge ette. 

«Arvasin, et te kõht on kindlasti tühi," ütles ta. «Otsustades teie välimuse järgi ongi 
see nii.” 

«Obroski!" hüüatas Orman. «Oled see tõesti sina?” 

Ta astus Tarzani juurde ja puudutas tema õlga. 

»Te arvate, et see on viirastus?" muigas ahvinimene. 

Orman naeratas kohmetult otsekui vabandades. 

«Mina... meie... me arvasime, et sind pole enam elavate kirjas. Siis aga ilmud sa 
ootamatult välja ja tapad veel lõvi... See olid ju sina, kes ta tappis, eks?" 

«Nii et ta siis kärvas?" küsis ahvinimene, naeratades mõttes. 

«Aga muidugi," sõnas West. «Tookord sa lausa rabasid meid. Me ei osanud 
aimatagi, et sa oled võimeline tegema midagi seesugust.” 

«Tunnete mind halvasti," sõnas Tarzan. «Kuid ma tulin tütarlaste kohta teateid 
hankima. Mis nendega on? Ja mis on saanud teistest meie omadest?" 

«Kaks nädalat tagasi röövisid araablased neiud. Läksime Billiga neid otsima. Aga 
kus teised praegu viibivad ja mis neist saanud on, seda ma öelda ei oska, ei tea. 
Käskisin Patil minna Omwamvwi kose juurde ja meid seal oodata. See on aga 
araablane Eyad, ehk mäletad teda? Võtsime ta kinni. Mõistagi ei saa me kuraditki aru 
sellest, mida ta patrab, kuid üht-teist oleks nagu selgunud. Ühe neiu oli lõvi maha 
murdnud, teisega aga juhtus midagi kohutavat nagu ülejäänud araablastegagi.” 

Tarzan pöördus Eyadi poole ja kõigi kolme hiigelsuureks hämmastuseks hakkas 
temaga rääkima araabia keeles. Järgnes 

elav kahekõne ja mõni minut hiljem ulatas Tarzan araablasele noole. Viimane 
sirgeldas liivale sõõri ja siis veel mingisuguseid märke.” 

»Mida ta teeb?" küsis West kannatust kaotades. ,,Mis ta ütles?" 

«Joonistab kaarti. Tahab näidata kohta, kus leidis aset araablaste ja gorillade 
võitlus,” vastas Tarzan. 

»» Gorillad? Aga kas ta neidudest midagi ei rääkinud?" 

» Üks neist hukkus nädal tagasi, teise aga viis tema silme all minema isane gorilla.” 

»Kas ta ei öelnud, kumb neist hukkus?" 

Tarzan kõneles Eyadiga. 


»Ta ei tea. Ütleb, et ei jõudnud õppida neil vahet tegema." 

Lõpetanud joonistamise, hakkas Eyad Tarzanile selgitama märkide tähendust. 
Orman ja West nihkusid huvitatult lähemale, kuid ei saanud millestki aru. 

Äkki puhkes lavastaja laginal naerma. 

»»See lurjus lollitab meid, Obroski," ütles ta. ,Ta on joonistanud täpse koopia sellest 
kaardist, mida me kavatsesime kasutada filmis." 

Tarzan esitas araablasele kähku mõne küsimuse ja pöördus siis Ormani poole. 

»Minu arust räägib ta tõtt,” sõnas ahvinimene. «Kontrollin seda ise õige pea. Lähen 
orgu ja vaatan kohapeal kõik järele. Teie Westiga lähete itta kose juurde. Eyad saadab 
teid. Liha peaks teile jätkuma teekonna lõpuni.” 

Seda öelnud, hüppas Tarzan puu otsa ja kadus sedamaid silmist. 

Ameeriklased tardusid paigale, pead kuklas. Esimesena hakkas rääkima Orman. 

«Esimest korda elus tunnen end niisuguse idioodina,"” ütles ta pead vangutades. 
«Olen Obroski vastu sügavalt eksinud, muide, seda oleme kõik. Vannun, ma pole veel 
iialgi näinud, et inimene võiks nii hämmastavalt muutuda.” 

»Tal on isegi hääl teistsugune," tähendas West. 

»Tuleb välja, et ta on väga kinnine," jätkas Orman. ,,Mul polnud aimugi, et ta nii 
hästi araabia keelt valdab.” 

»Ta ütles ju ise, et me ei tea temast kuigi palju," lausus West. 

»Kui ma ei tunneks meie kolleegi kehalist jõudu ja 

härrasmehe kombeid, võiksin vanduda, et see pole hoopiski Obroski. 

Just nimelt!" kiitis West järele. ,, Me ju tundsime teda imehästi.” 


XXIII. Inimene ja metsloom 


Hiigelsuur gorilla kandis Naomi Madisoni mööda metsarik-kaid mäenõlvu oru 
lõunapoolsesse otsa. Lagedates kohtades lisas loom kiirust ja vahtis alatasa tagasi 
otsekui jälitajaid kartes. 

Neiu hirm oli möödunud ja asendunud kummalise apaatiaga. Ilmselt oli ta 
läbielatust kaotanud võime karta, ehkki oli säilitanud kõik teised tunded. Tema 
hingelist seisundit mõjutas seegi asjaolu, et see metsik loom rääkis temaga inglise 
keeles. Pärast seda ei pruukinud enam millegi üle imestada. 

Kauasest ebamugavas asendis viibimisest oli Naomil kogu keha kangeks jäänud, 
pealegi oli ta kõht kohutavalt tühi. 

»Las ma käin ise," ütles ta otsustavalt. 

Buckingham muigas korraks ja pani neiu maha. 

»Ainult ära mõtlegi jalga lasta," hoiatas ta. 

Nad läksid edasi. Loom jäi aeg-ajalt seisma, heitis pilgu taha ja kuulatas, kuid 
kordagi ei vedanud ninaga õhku, sest tuul puhus neile vastu. 

Ühe peatuse ajal nägi Naomi puu otsas vilju. 

»Mu kõht on tühi,” ütles ta. ,, Kas need kõlbavad süüa?" 

»Kölbavad küll,” vastas isasloom. 

Naomi võttis mõned ja nad läksid edasi. 

Lõpuks jõuti oru lõunapoolsesse otsa ja mindi üle lageda maa-ala. Siin jäi gorilla 
seisma, et ümber vaadata. Ka neiu laskis pilgul ringi käia, nagu ta neil hetkedel ikka 
oli teinud, lootes näha jälitavaid araablasi. Praeguses olukorras oleks Atewy tulek teda 
isegi rõõmustanud. 

Kahjuks polnud siiani midagi kahtlast näha olnud. Sedapuhku aga ilmus puudesalga 
tagant, millest nad nüüdsama olid möödunud, gorilla suur kogu. 


Buckingham hakkas lõrisema, kahmas neiu sülle ja kihutas eemale. Lagendiku taga 
metsas keeras ta järsult kõrvale ja, jõudnud kaljuse kuristiku servale, heitis neiu 
endale selga, käskides tal endast kinni hoida. 


110 

Heitnud pilgu kuristikku, pigistas Naomi hirmust silmad kinni ja klammerdus 
kõigest jõust gorilla külge, kes peaaegu püstloodis kaljust laskuma hakkas. 

Kuidas nad küll sügavikku ei kukkunud, jäi talle mõistatuseks, kuid saabus 
silmapilk, mil Buckingham jõuga tüdruku käed lahti rebis ja ta maha pani. 

»»Oota mind siin. Püüan Suffolki sabast maha raputada," nähvas ta ja lahkus. 

Naomi vaatas ümber. Ta oli väikeses kaljukoopas. Silmale nähtamatust allikast 
immitses nire, tekitades koopasuu ees loigu ja voolates nõlva mööda alla. Koopa 
põrand oli märg, välja arvatud üks koht, kuid seal kuhjusid kivid. 

Astunud koopasuu juurde, vaatas neiu alla ja nägi kõikjal vaid püstloodis kaljuseina. 
Hirmust värisedes põrkas Naomi tagasi, kuid sundis end uuesti välja vaatama. 

Tal ei õnnestunud kaljuseinal avastada ühtegi nukki, millest oleks võinud kinni 
haarata, ning neiut pani imestama gorilla osavus ja vastupidavus. 

Sellal kui Naomi olukorda uuris, ronis Buckingham nobedasti kalju otsa ja kiirustas 
lõunasse. Peagi hakkas teda taga ajama teine isane ja sundis karjumisega 
Buckinghami peatuma. 

»»Kus on karvutu emane?" küsis Suffolk ähvardavalt. 

»Kust mina tean," vastas Buckingham. ,,Tegi sääred. Otsin ka ise teda." 

» Aga miks sa minu eest ära jooksid, Buckingham?" 

»»Ma ei teadnud, et see oled sina, Suffolk. Mulle paistis, et see on keegi Wolsey 
inimestest ja et ta tahab naist üle lüüa, et ma teda kuningale ei viiks.” 

Suffolk muigas. 

»Peab ta üles otsima, muidu kuningas pahandab. Aga mis kavalusega ta küll jumala 
enda juurest jalga lasi?" 

»»See pole tema," vastas Buckingham, ,,vaid hoopis teine emane, kuigi temaga väga 
sarnane.” 

Gorillad hakkasid Naomi Madisoni otsides metsa läbi kammima. 

Kaks päeva ja kaks ööd veetis neiu üksinda koopas, olles võimetu püstloodsest 
kaljust üles ronima või alla laskuma. Kui loom tagasi ei tule, ootab teda näljasurm. Ja 
sellele vaatamata lootis neiu, et gorilla jääb tulemata. 

Saabus kolmas öö. Naomi oli näljast väga nõrgaks jäänud. 

Hea seegi, et koopas leidus vett. 

Neiuni kostsid džungli öised hääled ja metsloomade kisa, kuid see teda ei häirinud. 
Vähemalt üks eelis oli koopal siiski olemas. 

Oleks Naomil süüa olnud, oleks ta võinud elada siin täielikus üksinduses ja 
turvalisuses. Kuid just süüa tal ei olnudki. 

Esimene piinarikas näljaaeg oli juba möödas. Ta ei vaevelnud enam. 

Ta ei uskunud ikka veel, et tema, Naomi Madison, oli määratud üksildasse, 
näljasurma. Terves ilmas oli üksainus olend, kes võis teda päästa, olend, kes teadis 
tema asukohta, kuid see olend oli hiigelsuur metsik gorilla. 

Ja Naomi, kellel oli miljoneid austajaid ning kellest üksteise võidu kirjutasid sajad 
ajalehed ja ajakirjad, tundus nüüd endale tühiselt väiksena ja teistele tarbetuna. 

Esimest korda nende pikkade päevade kestel püüdis ta endas selgusele jõuda ja talle 
avanes rõõmutu pilt. 


Tõsi küll, viimasel ajal oli ta ekspeditsiooni liikmete mõjul, kuid kõige rohkem tänu 
Rhonda Terryle, tugevasti muutunud. Oleks tal olnud võimalust, oleks temast saanud 
hoopis teine inimene, kuid seda tal enam polnud. 

Ja siiski eelistas Naomi pigem surra, kui gorillale järele anda. Ta lootis, et sureb 
enne, kui gorilla tagasi tuleb ja oma tingimused esitab. Sel ööl ta peaaegu ei maganud. 
Kivipõrand oli tema hellitatud kehale liiga kõva ase. Hommiku saabudes täitis koo- 
bast päikesevalgus jä neiu muutus reipamaks, ehkki mõistus ütles talle, et loota pole 
millelegi. Seejärel kustutas ta janu, pesi end, istus koopasuu juurde ja hakkas 
vaatlema teemantide orgu. Ta oleks pidanud vihkama seda kohta, mis oli temas 
ahneid kavatsusi äratanud ja siia toonud, kuid see käis tal üle jõu — nii kaunis oli see 
Org. 

Veidi hiljem kuulis Naomi kriipivaid hääli, mis lähenesid koopale. Naomi tõmbus 
pingule. Mis seal võis olla? 

Peagi torgati koopasse must karvane käpp, seejärel vajus sisse gorilla. Koletis oli 
tagasi tulnud. Neiu surus end kohkunult kaljuseina vastu. 

Isasloom jäi seisma, vahtides teraselt pimedasse koopasse. 

»lule siia," käskis ta. ,, Ruttu. Näen sind väga hästi. Peab kiirustama. Mind võidi 
välja nuhkida. Suffolk ei jäänud minust 

sammugi maha. Ta ei uskunud, et sa minu käest plehku pistsid. Kahtlustab, et 
peitsin su ära. Tule! Eluga!" 

»Mine ära ja jäta mind siia," anus neiu. ,,Tahan siia jääda ja surra.” 

Sõna lausumata astus gorilla Naomi juurde, kahmas tal käest kinni ja vedas 
koopasuu poole. 

»Järelikult pole ma sulle küllalt hea?" urises ta. ,,Olen hertsog Buckingham, võta 
teatavaks! Roni mulle kukile ja võta kaelast kinni!" 

Metsloom vinnas Naomi endale selga ja tollel ei jäänud üle midagi muud kui kätega 
gorilla kaela ümbert kinni võtta. Esimesel hetkel tahtis neiu kaljult alla viskuda, ent 
tal ei jätkunud meelekindlust ja ta surus end vastu oma tahtmist kõigest jõust karvase 
selja vastu, julgemata alla vaadata. 

Kalju tipus laskis gorilla Naomi seljast maha ja hakkas lõunasse astuma, vedades 
teda jõhkralt kättpidi kaasa. 

Jõuetusest neiu alatasa komistas ja kukkus. Siis rebis Buckingham ta järsult püsti ja 
urises rahulolematult. 

»Ma ei suuda enam," ütles neiu lõpuks. ,,Pole jõudu. Ma pole juba mitu päeva 
midagi söönud." 

»»Sa koperdad meelega, et Suffolk meid kätte saaks. Sa tahad ihust ja hingest 
kuninga naiseks saada, kuid seda ma ei luba. Kuningat su silmad ei näe! Ta ootab vaid 
parajat ettekäänet, et mu pead maha võtta, kuid seda ta ära ei oota. Me ei lähe enam 
iialgi Londonisse tagasi, ei sina ega mina. Läheme orust välja ja asume elama kose 
lähedale jõe äärde." 

Kui Naoni jälle maha kukkus, hakkas raevunud Buckingham talle jalahoope 
laduma, siis aga kahmas juustest kinni ja lohistas enda järel. 

Ent mõne sammu järel jäi metsloom äkki seisma, paljastas kurjalt lõrisedes kihvad 
ja hakkas pingsalt silmitsema puu otsast rajale hüpanud kogu. 

Ka neiu nägi meest ja ta silmad läksid suureks. 

»Stanley!" karjatas ta. ,,Stanley, päästa mind!" 

Ta kutsus meest appi millelegi lootmata, sest teadis, et Stanley Obroski oli vilets 
argpüks. Otsatust meeleheitest hakkas ta süda valutama. Rõõm tuttava inimesega 
kohtumisest kustus samas. 


Buckingham laskis ta juuksed lahti. Naomi kukkus maha ja jäi lamama, jälgides 
gorillat ja. tema teele astunud pronkspruu-ni nahavarjundiga valget meest. 

»Käi minema, bolgani!" käskis Tarzan ahvide keeles. ,,Emane on minu! Käi minema 
või ma tapan su!" 

Buckingham ei saanud aru ainsastki sõnast, ometi aimas, et teda ähvardatakse. 

»Mine ära!" kisendas ta inglise keeles. ,,Mine ära või ma tapan su!" 

Juhtub ka seesugust, et inglane kõnetab gorillat suurte ahvide keeles, tema aga 
vastab inglise keeles! 

Tarzanit polnud kuigi lihtne üllatada, aga kui ta kuulis bol-ganit inglise keelt 
rääkimas, ei uskunud ta esimesel hetkel oma kõrvu, siis lõi kahtlema oma mõistuses. 
Tarzan ei jõudnud toi-budagi, kui karvane hiiglane talle ähvardavalt lähenema hakkas, 
tagudes endale vastu rinda ja karjudes ähvardusi. 

Naomi Madison kangestus hirmust. Samas nägi ta imestusega, et vastu ootusi 
Stanley Obroski ei lasknudki jalga, vaid keskendus, otsekui kavatseks rünnakut tagasi 
lüüa, ja kui gorilla talle kallale sööstis, jäi paigale. 

Võimsad karvased käpad püüdsid tal kõrist kinni haarata, kuid inimene põikas kassi 
osavusega eest ära, kummardus, lipsas metsloomale selja taha ja ründas vastast 
tagantpoolt. 

Mehe sõrmed sulgusid pihtidena Buckinghami jämeda kaela ümber. 

Raevust ja valust hullunud loom hakkas visklema, püüdes ülekohtutegijat maha 
paisata, kuid mõistis otsemaid, et nende jõud on ebavõrdsed. Siis viskus Buckingham 
maha, et vastast oma keha raskusega laiaks litsuda, kuid Tarzan pani õigel ajal jala 
ette ja karvane keha lendas õhku. 

Siis tundis Buckingham tugevaid hambaid endale kaela tungimas ja kuulis vastase 
metsikut lõrinat. Seda kuulis ka Naomi ja kohkus, läbistatuna aimusest. 

Ah siis sellepärast ei pistnudki Stanley plehku — ta oli mõistuse kaotanud! Oli 
hirmust ja hädadest hulluks läinud! 

Inimene ja loom püherdasid maas, neiu aga teadis juba, et kahevõitluse lõpp on ette 
otsustatud ja mitte Obroski kasuks, 

Järsku välgatas päikesepaistel nuga. Gorilla pistis valust ja raevust ulguma. 
Võitlejad kahekordistasid oma ponnistusi. 

Veel ja veel kord helkis teras. Pikkamööda jäi loom nõrgemaks, ajas end sirgu, 
hakkas surmaagoonias visklema ja heitis hinge. 

Inimene tõusis püsti, tegemata neiust väljagi. Tema kaunist 

nägu moonutas kiskja irv. 

Naomil hakkas imelik. Ta püüdis eemale roomata, kuid tal ei jätkunud jõudu. 
Inimene pani jala gorilla laibale, tõstis näo taeva poole ja tõi kuuldavale niisuguse 
kisa, et neiul tõusid juuksed püsti ja judinad jooksid üle keha. See oli isaahvi 
võidukisa, mis kauguses vastu kajas. 

Siis pöördus ta neiu poole. Tema nägu omandas normaalse inimliku ilme, pilk 
selgines. Naomi püüdis tabada tema silmis hullumeelset läiget, kuid need vaatasid 
rahulikult ja tõsiselt. 

»»On sul midagi viga?" küsis mees. 

»Ei ole." 

Naomi üritas püsti tõusta, kuid ei suutnud. 

Mees astus neiu juurde ja tõstis ta jalule. 

Kui tugev ta oli! Neiu tajus temas kaitsjat. Naomi võttis tal ümbert kinni ja puhkes 
nutma. 


»0o, Stanley," oli kõik, mida ta öelda suutis. 

Obroski oli Tarzanile üksikasjalikult pajatanud kõigist ekspeditsiooni liikmetest, 
seetõttu teadis ahvinimene kõiki nimepidi, paljusid aga ka nägupidi, sest oli mõnigi 
kord rühma jälginud. Ka oli ta teadlik Naomi ja Obroski vahelistest suhetest ning 
mõistis nüüd neiu käitumisest, et see oli Naomi. 

Tarzanil polnud midagi selle vastu, et teda Obroskiks peeti, sest see tõi ahvinimese 
karmi üksluisesse ellu mõningat vaheldust. 

Ta võttis tüdruku sülle. 

»»Mis sind nõrgaks on teinud, kas nälg?" küsis ta. 

Suurivaevu suutis neiu endast välja pressida midagi jaatuse taolist ja peitis pea 
ahvinimese rinnale. Ta kartis meest ikka veel. Viimane käitus küll nagu normaalne 
inimene, ent kuidas siis seletada nii äkilist ja rabavat muutust, mis temaga nii lühikese 
aja jooksul sündinud oli? 

Jah, tal oli alati olnud jõumehe kuju, kuid Naomi ei osanud aimatagi, et Obroskis on 
peidus otse ebainimlik jõud, mida ta oli ilmutanud võitluses gorillaga. Pealegi oli 
endine Obroski argpüks, uus aga mitte. 

Ahvinimene pani tüdruku pehmele rohule istuma. 

«Lähen süüa vaatama,” ütles ta, hüppas hämmastava kergusega puu otsa ja kadus 
lehestikku. 

Neiul hakkas hirm. Kui mees kõrval oli, tundis ta end sootuks teisiti. Kulmu 
kortsutades mõtiskles Naomi selle üle, miks 

tundis ta end äkki nii turvaliselt inimese juuresolekul, kes alati oli mõelnud üksnes 
enesele. Vastus tuli ootamatult ja neiu kohmetus. 

Obroski polnud ära kuigi kaua ning naasis pähklite ja puuviljaga. 

»»SÖö, kuid õige vähe,” sõnas ta neiu kõrval istet võttes. «Pärastpoole toon liha ja sa 
kosud peagi." 

Süües silmitsesid nad märkamatult teineteist. «Oled muutunud, Stanley," kuulutas 
neiu. «Kas tõesti?" 

»Ja paremuse poole. Mis sa ütled, omaenese kätega tapsid niisuguse kohutava 
metslooma. Oled lihtsalt kangelane!" 

»Ma ei mõista, mis loom see oli. Kujuta vaid, ta rääkis inglise keelt.” 

«Minagi murran selle üle pead. Ta nimetas end hertsog Buckinghamiks. Aga kes ta 
välja nühkis, selle nimi oli Suffolk. Suur hulk neid metsloomi tungis araablastele 
kallale, see aga röövis mu. Metsloomad elavad linnas, mida kutsutakse Londoniks. 
Ma nägin seda eemalt. Rhondat peetakse seal vangis. Buckingham ütles, et teda 
hoitakse kindluses, kindlus aga kuulub jumalale.” 

«Arvasin, et lõvi tappis Rhonda," ütles Tarzan. 

«Minagi arvasin nii, kuni Buckingham mulle sellest rääkis. Vaene Rhonda, ta oleks 
siis parem surra võinud. Sattuda nende jubedate elukate pihku...” 

«Kus linn asub?" küsis Tarzan. 

«Teed mööda tagasi minna, kalju jalamil. Tipust võib seda hõlpsasti näha.” 

Mees tõusis ja võttis neiu uuesti sülle. «Kuhu nüüd?" küsis Naomi. 

«Viin su Ormani ja Westi juurde, õhtuks peaksid nad koseni jõudma.” 

Oo! Nad on elus?" 

«Elus. läksid teid otsima ja eksisid ära. On veidi kõhnemaks jäänud, kuid üldiselt on 
kõik kombes. Nad rõõmustavad, kui sind näevad." 

»Ja siis me lahkume sellelt painajalikult maalt?" 

«Kõigepealt tuleb selgitada, kus teised on ja päästa Rhonda," vastas Tarzan. 

«Rhondat enam ei päästa!" hüüdis neiu. «Oleksid sa näinud, 

kuidas need elajad võitlevad! Isegi araablastest kõrilõikajad oma tulirelvadega 
osutusid nende vastu täiesti jõuetuks. Kui Rhon-da ka elus on, milles ma suuresti 
kahtlen, pole meil vähimatki lootust teda vangist vabastada.” 

»» Tuleb proovida. Ja pealegi tahan ma näha nende linna — Londonit.” 

» Tahad sa tõesti öelda, et kavatsed sinna minna?" 

»Aga kuidas teisiti seda näha?" 

»»Oo, palun sind, Stanley, ära mine!" 

»Ma ju läksin sind otsima." 

»Noh, olgu, aga Rhonda järele mingu Bill West.” 

»Arvad, et tal õnnestub Rhondat vabastada?" 

» Vaevalt see üldse kellelgi õnnestub." 

»Ehk on sul õigus, kuid ma näen vähemalt linna ja püüan selgust saada, mis gorillad 
need on, kes inglise keelt räägivad." 

Peagi jõudsid nad oru lõunapoolsesse otsa. Siin kose kohal polnud vool eriti tugev 
ja tüdrukut süles hoides läks Tarzan julgelt vette. 

»»Mis sa teha kavatsed?" ehmatas Naomi. 

»» Peame teisele kaldale minema, siit aga pääseb hõlpsamini üle kui kose alt. Pealegi 
kubiseb seal jõgi jõehobudest ja krokodillidest. Roni mulle selga ja hoia kõvasti 
kinni.” 

Ta sumas vette ja hakkas ujuma. Kohkunud neiu haaras kramplikult temast kinni. 
Kallas tundus olevat väga kaugel. All möirgas kosk. Naomile paistis, et vool kannab 
neid allapoole, ent ujuja tugevad kindlad tõmbed hajutasid peagi kahtluse. Ob-roski 
rahulikkus kandus temalegi üle, ent siiski hingas Naomi kergendatult, kui nad olid 
kaldale jõudnud. 

Kuid selgus, et jõe ületamisel läbielatud hirmu ei andnud mingil määral võrrelda 
õudusega, mida ta tundis, kui nad kaljust laskuma hakkasid. 

Mees liikus edasi nagu ahv, kandes teda seljas otsekui udusulge. 

Kus ja millal oli Obroski kõike seda õppinud? 

Poolel laskumisel juhtis ta Naomi tähelepanu inimkogudele kalju jalamil. 

»Need on Orman ja West ühe araablasega." 

Kuid neiu ei söandanud alla vaadata. 

AII seisev kolmik jälgis pingsalt nende laskumist. Nad tundsid ära Obroski, aga kas 
neiu oli Naomi või Rhonda, seda nad 

kindlaks teha ei suutnud. 

Orman ja West jooksid mägironijatele vastu. Tütarlast sülle võttes pidi Orman 
äärepealt nutma puhkema. Ka West rõõmustas, ehkki võis näha, et ta oli oodanud 
teist. 

»» Vaeseke! Milline traagiline surm!" hüüdis ta tahtmatult. 

,» On täiesti võimalik, et ta elab," ütles Naomi. 

»Elab? Kust sa tead?" 

»»Parem kui ta surnud oleks, Bill." 

Ja Naomi rääkis kõigest, mida ta Rhonda käekäigust teadis. Kui ta lõpetanud oli, 
tõusis Tarzan püsti. 

»Kas liha esialgu jätkub?" küsis ta. 

»Jätkub küll,” vastas Orman. 

»Ma siis lähen," poetas ahvinimene. 

»Kuhu?" imestas lavastaja. 

»Rhondat päästma.” 


West kargas jalamaid püsti. 

»Tulen sinuga, Stanley," pahvatas ta. 

»Tule mõistusele, vanapoiss," vaidles Orman vastu. ,,Sa ei suuda midagi teha. Pärast 
Naomi juttu nendest koletistest on selge, et teda on võimatu päästa.” 

»Ja kummatigi ma riskin," kuulutas West. ,,See on minu kohus, Stanley aga pole 
selleks üldse kohustatud.” 

»»Sul oleks parem siia jääda," ütles Tarzan, ,,sest sul pole väljavaateid teda päästa.” 

»Minul pole, aga sinul on?" 

»»Sa vaid segad mind.” 

Tarzan pööras ümber ja hakkas kalju jalami poole minema. Naomi Madison vaatas 
talle suuril silmil järele. «Nägemiseni, Stanley!" hüüdis ta. 

»Ah jaa, nägemiseni!" vastas ahvinimene, aeglustamata sammu.” 

Haaranud liaanist, ronis Tarzan esimesele kaljunukile. Enne kui ta tippu jõudis, oli 
kiirelt tihenev ööpimedus ta juba neelanud. 

Ja siis langetas West otsuse. 

»Lähen talle järele!" kuulutas ta ja seadis sammud kalju poole. 

»bPea kinni, sa ei suuda ju isegi päeval üles ronida, veel vähem öösel,” keelitas teda 
Orman. 

» Ära tembuta, Bill,"'ühines ka Naomi. ,,Mõistame väga häs- 

ti sinu olukorda, kuid mis kasu on mõttetust surmast? Isegi Stanley on hukkumisele 
määratud.” 

Naomi puhkes nutma. 

»Ja mina juba ammugi," vastas West. ,,Ent ma lähen siiski." 


XXIV. Jumal 


Kalju tippu jõudnud, suundus Tarzan pimedusse. Ta ujus üle jõe kõrgemal kohast, 
mille oli läbinud koos Naomiga, ja seadis sammud oru poole, kus asus gorillade 
salapärane linn. Kindlat plaani tal polnud, sest ta läks teadmatusse ja kavatses tegut- 
seda vastavalt olukorrale. 

Tarzan kõndis kärmel sammul ja lõpuks hakkasid kaugel ees ähmaselt paistma linna 
tuled. Ahvinimene tõttas sinnapoole. 

Peagi jõudis ta linnamüüri juurde, mis ilmselt oli püstitatud kaitseks lõvide eest, 
kuid Tarzanit see kimbatusse ei ajanud, sest ta oli harjunud selliseid takistusi ületama. 

Müür polnud eriti kõrge, umbes kümme jalga, ent kujutas endast kindlat kaitset 
suurte kasside vastu. 

Tarzan hakkas minema piki müüri kalju poole, millega see külgnes. Ta kuulatas ja 
nuusutas õhku, kontrollides, kas teisel pool kedagi pole. Jäänud rahule, hüppas ta üles, 
haaras vaiast kinni, vinnas end müürile ja kukutas teisele poole alla. 

Mnimtühjal tänaval valitses pilkane pimedus. Eespool, linna panoraamist kõrgemal 
nägi ta tulesid ja arvas, et seal asubki kindlus, millest oli rääkinud Naomi Madison. 

Tarzan hakkas sihikindlalt minema piki müüri mööda kitsast tänavat, mis siugles 
majade vahel. Kaugel linna teises servas kostis hääli ja paistis tuhmi valgust. Äkitselt 
rebestas öövaikuse trummipõrin. 

Mõne aja pärast jõudis Tarzan astmeteni, mis viisid üles kindluse juurde, kuhu ta nii 
väga oli tahtnud pääseda. Keerdtrepp tõusis kalju tipu poole. Tarzan kiirustas, sest 
kartis, et teda nähakse. Astmed töid ta avarale terrassile. Tema ees kõrgus sünge 
hoone, millest õhkus ohtu. 


Tarzan märkas, et üks kõrge kahekordse ukse, kindluse ainsa sissepääsu pooltest oli 
veidi paokil, mis oleks pidanud džunglivalitsejat valvsusele manitsema. 
Vahest Tarzan tajuski midagi, ent ta oli tulnud siia selleks, 

et sisse tungida. Seepärast ei võinud ta seda jumala enda poolt läkitatud võimalust 
käest lasta. 

Tarzan hiilis ukse juurde, surus kergelt käega ja uks avanes hääletult. Tardunud 
lävele, hakkas ahvinimene pimedusse vahtima. 

Siin lõhnas gorillade järgi ja veel tabas Tarzan inimese lõhna, mis tema huvi äratas 
ja valvsaks tegi. 

Kui silmad pimedusega harjusid, leidis ta end viibivat vestibüülis, kus oli rohkesti 
uksi. 

Tarzan katsus kõige äärmist, kuid see oli lukus. Sama lugu oli järgmisega. Kolmas 
uks avanes, kui ta sellele vajutas. Ukse taga paistsid trepiastmed, mis alla viisid. 

Tarzan kikitas kõrvu, kuid ei kuulnud midagi kahtlast. Ta astus veel neljanda ukse 
juurde, ent seegi jäi suletuks nagu, muide, ka kõik teised. Siis naasis ta kolmanda ukse 
juurde ja hakkas kobmisi alla minema. 

Kindluses valitses hauavaikus. Kogu selle aja jooksul ei kuulnud Tarzan ainsatki 
häält, mis oleks märku andnud, et hoones on peale tema veel keegi. 

Kummatigi teadis Tarzan, et seal elutsevad mingisugused olevused. Seda ütles talle 
metslooma vaist. 

Trepiastmed lõppesid. Tarzan sirutas käe ette ning puudutas ust ja riivi. Ahvinimene 
avas ukse ja kohe lõi talle ninna tugev valge naise lõhn. Oli ta tõesti leidnud selle, 
keda otsis? 

Toas oli pime. Tarzan astus sisse ja samal hetkel prantsatas uks tema selja taga 
kinni. Metslooma instinkt ütles talle, et see oli lõks. Ta sööstis tagasi ja püüdis ust 
avada, kuid sõrmed libisesid vaid mööda siledat pinda. 

Ta tardus pinevalt kuulama. 

Toas kuuldus kellegi kiiret hingamist. Lõhna järgi tegi Tarzan kindlaks, et see on 
naine, ja hingamissageduse põhjal mõistis, et tal on suur hirm. Tarzan hakkas 
ettevaatlikult lõhna suunas minema ja oli juba peaaegu eesmärgile jõudnud, kui äkit- 
selt kostis eespool terav heli, mis sarnanes roostes uksehingede kriginaga, ja tuppa 
sigines valgus. 

Otse enda ees nägi Tarzan valget naist, kes istus põhuasemel. Tema taga oli 
raudvarbadest uks, mis viis teise ruumi. Selle lõpus seisis olevus, käes tõrvik. 

Tarzan ei suutnud kindlaks teha, oli see inimene või loom. 

Olevus lähenes pikkamisi trellitatud uksele, pomisedes midagi 

nina alla. Naine vaatas õudusega tema poole, siis aga heitis pilgu Tarzanile. 
Ahvinimene nägi, et naine oli väga Naomi Madisoni moodi ja niisama ilus. 

Silmitsenud tema nägu tõrviku valgusel, ahhetas neiu imestunult. 

»Stanley Obroski!" hüüatas ta. ,,Sinagi oled nende pihku sattunud?" 

»Nagu näed," vastas mees. 

»Pea kinni, kuidas siis nii? Me kõik arvasime, et oled surma saanud." 

»»Olen siin, sest otsisin sind." ,, Sina?" küsis neiu umbusklikult. 

Olend peatus trellide ees ja Tarzan silmitses teda tähelepanelikul pilgul. 

Olend oli inimese näoga, kuid musta nahaga nagu gorilla. Töllakil huulte vahelt 
paistsid inimahvi võimsad kihvad. Mustad karvatordid katsid paljastatud kehaosi. 
Nahk kätel oli must, valgete laikudega. Paljad jalad ei erinenud inimese omadest, 


käed olid aga pikad, karvased ja kõverate küünistega. Silmad reetsid, et tegemist oli 
väga vana mehega. 

» Le olete niisiis tuttavad?” küsis olend. ,,Kui huvitav! Tulite talle järele, eks ole? Ja 
mina olin valmis arvama, et tahtsite mind näha. Tõsi, võõral pole sünnis ilmuda 
kutsumata, pealegi veel öösel nagu vargapoiss. Ainult juhuse tõttu sain ma teada teie 
külaskäigust. Selle eest aitäh Henryle. Kui ta poleks oma mänge alustanud, poleks ma 
saanud teiega kohtuda. Teate, ma vaatasin aknast nende nalja ja juhtusin trepil teid 
märkama.” 

Olendil oli põlise inglase hea hääldus. Ebakõla tema kõne ja välimuse vahel üksnes 
tugevdas eemaletõukavat muljet, mille ta jättis. 

Jah, ma tulin neiu järele!" kinnitas Tarzan. 

»Ja saite minu vangiks nagu temagi,” itsitas olend. 

»»Mis te meist tahate?" tõstis Tarzan häält. ,,Me pole vaenlased ega ole teile midagi 
halba teinud.” 

»Mis ma tahan? Oo, see on väga pikk lugu. Ent loodan, et saate minust Õigesti aru. 
Metsloomad, kelle seas ma elan, seda ei mõista. Ja niikaua, kuni ma pole asja lõpule 
viinud, jääte minu vangideks, mina aga tunnen mõnu suhtlemisest inimestega. Ma 
pole neid näinud terve igaviku. Mõistagi pole sellest mu vihavaen nende vastu 
kahanenud, kuid pean tunnistama, et mulle 

on meeldiv teiega suhelda. Pealegi olete mõlemad nii ilusad. See on aga väga 
oluline selleks osaks, mille ma teile määranud olen. Mul on väga hea meel, et tüdruk 
on kaunis. Blondiinid on alati olnud mu nõrkus. Ja kui mul poleks ees muid asju, hak- 
kaksin uurima bioloogilist ja psüühilist mõju, mida valgejuuk-selised emased kõigist 
rassidest isastele avaldavad.” 

Ta võttis särgitaskust kaks rohmakalt keeratud sigarit ja pakkus Tarzanile. 

»»Soovite ehk suitsu teha, mister e...e...e... Obroski? Nii vististi nimetas teid noor 
leedi? Stanley Obroski. Perekonnanimi oleks nagu poola oma, kuid poolaka moodi te 
pole, pigem olete inglane, see aga tähendab, et oleme teiega kaasmaalased.” 

» Ma ei suitseta,” keeldus Tarzan ja küsis kohe: ,, Kes te olete?” 

»le ei kujuta ette, millest te end ilma jätate,” vastas olend. «Tubakas võtab 
närvipinge imehästi maha.” 

»»Minu närvid on korras." 

» Teil on vedanud. Kuid ka minul on teiega vedanud. Noor, tugev, terve, suurepärase 
kehaehitusega — kas saab midagi rohkemat soovida? Nii et ma olen täielikult 
rahuldatud.” 

»Ei saa aru, millest te räägite." 

«Loomulikult! Teie ei võigi seda mõista, mida tean ainuüksi mina. Kunagi teine 
kord selgitan teile. Praegu pean aga aknast jälgima, mida tehakse kuninga juures 
hoovis. Tuleb Hen-ry Kaheksandat silmas pidada. Viimasel ajal käitub ta kohatult. 
Tema, Suffolk ja Howwarra. Võtke mu tõrvik. Valgusega on teil palju meeldivam 
olla, mina aga tahan, et te naudiksite teineteise seltskonda niipalju, kui see gn 
võimalik enne... hm... Noh, olgu, kohtumiseni. Tundke end nagu kodus." 

Ta pöördus ümber ja läks tagasi omaette itsitades. 

Tarzan sööstis trellitatud ukse juurde. 

»lule tagasi!" käskis ahvinimene. ,,Sa kas lased meid sellest august välja või ütled, 
milleks sul meid vaja läheb!" 

Olend pöördus järsult ümber, nägu vihast moondunud. 

»Mis? Mind käsutama?" 

»Ja miks ka mitte?" väitis Tarzan rahulikult. ,,Kes sa selline oled?" 


Olend astus sammu nende poole ja põrutas endale rusikaga vastu rinda. 
»» Olen jumal!" 

XXV. ,, Enne kui ma su tapan!" 


Inimene, kes oli öelnud end olevat jumal, väljus kõrvalruumist ja tõmbas ukse kinni. 
Tarzan pöördus neiu poole, kes endiselt istus nurgas põhuasemel. 

»Minu elus on palju imeasju ette tulnud," lausus ta, ,,kuid midagi seesugust näen 
esimest korda. Ajuti tundub, et see kõik on unenägu.” 

»Ka mina arvasin algul nii," vastas neiu, ,,kuid kahjuks on see kohutav ja 
arusaamatu tõelisus.” 

»Kaasa arvatud jumal?" küsis Tarzan. 

Jah, isegi jumal on tõelisus," vastas neiu. «See on gorillade jumal. Nad kõik 
kardavad teda, enamik aga usub teda pimesi. Nad kinnitavad, et jumal on nad loonud. 
Ma ei saa sellest aru. Mingisugune õudus.” 

»Mis sa arvad, mida ta kavatseb meiega teha?" 

»Ei tea, kuid olen kindel, et meid ootab midagi jubedat," vastas Rhonda. ,, Linn on 
gorilladest tulvil, kuid keegi neist ei tea õieti, mis sünnib jumala kindluses. Teatakse 
vaid, et aeg-ajalt tuuakse siia noori emaseid ja isaseid ning pärast seda kaovad nad 
jäljetult.” 

»Kaua sa siin juba oled?" 

«Selles kindluses eilsest saadik, enne seda veetsin rohkem kui nädal kuningas Henry 
Kaheksanda palees. Kas sulle ei tundu, et on teotav anda metsloomadele niisuguseid 
nimesid?" 

«Pärast seda, kui ma Buckinghami kohtasin ja teda inglise keelt rääkimas kuulsin, ei 
üllata mind enam miski." 

«Kas ka sina juhtusid kokku Buckinghamiga? Tema siis võttiski su kinni? Minu sai 
ju tema kätte ja tõi kuninga kindlusse.” 

Tarzan raputas pead. 

»Ei, mind ta kinni ei võtnud. Ta röövis Naomi Madisoni." 

»Naomi? Mis temaga on?" 

«Viisin ta kose juurde. Ta on seal Ormani ja Westiga. Tulin siia selleks, et sind 
vabastada. Kuid juhtus nii, et sattusin ise vangi.” 

«Aga mismoodi Naomil õnnestus Buckinghami käest minema pääseda?" ei jäänud 
neiu rahule. 

»Ma tapsin ta.” 

»Sina tapsid Buckinghami?" 

Rhonda silmad läksid imestusest pärani. 

Tarzan oli ammugi mõistnud, et Obroski tuttavad pidasid oma kaaslast argpüksiks ja 
talle pakkus lõbu, kui teda ameeriklasega segi aeti. 

Neiu silmitses teda uurivalt, otsekui püüdes talle hinge tungida ja näha, kuivõrd ta 
tõtt räägib. 

Siis vangutas Rhonda pead. 

«Oled hea poiss, Obroski," sõnas ta, «kuid jutusta seda parem oma vanaemale." 

Ahvinimese nägu valgustas tema jaoks nii tavatu naeratus. 

«Sind juba alt ei vea, eks ole?" ütles ta vaimustatult. 

«Räägi parem, mida see maskeraad tähendab? Kust sa need rannahilbud said? Võib 
arvata, et sul on palav.” 

«Seda pead küsima bansutode pealikult Rungulalt," vastas Tarzan. 


«Mis tema siia puutub?" 

«Tema just võttiski Obroski riided endale.” 

«Aga kui bansutod su vangi võtsid, mismoodi sul õnnestus põgeneda?” 

«Kui räägin, sa nagunii ei usu, nagu ei uskunud sedagi, et ma tapsin Buckinghami.” 

«Kuidas seda uskuda? Vahest ainult nõnda, et sa talle une pealt kallale tungisid. 
Ükski inimene ei suuda ilma tulirelvata tappa hiiglaslikku gorillat, Stanley! Sa ehk 
lasksid ta maha?” 

»Ja viskasin siis püssi minema?" muigas Tarzan. 

«Mnjah, ei klapi. Kuid sel juhul tuleb välja, et oled lihtsalt valevorst, Stanley!" 

«Aitäh!" 

«Ära pahanda. Ma suhtun sinusse hästi, kuid selle ajaga olen nii palju läbi elanud, et 
ei usu väljamõeldisi. Aga sinu jutt Buckinghami tapmisest paljakäsi pole muud kui 
väljamõeldis.” 

Tarzan keeras selja ja hakkas kõrvaltuppa jäetud tõrviku vilkuva tule valgel 
tähelepanelikult ruumi uurima. 

Vangikong oli nelinurkne, seinad laotud kivist, laudadest lae all rasked aampalgid. 
Toa kaugemat otsa varjas pimedus. Tar-zani silmad ei seletanud seal midagi. Kerge 
tõmbetuul viitas sellele, et seal pidi olema ava, ent seda polnud. 

Lõpetanud vaatluse, istus Tarzan Rhonda kõrvale. 

«Ütlesid, et veetsid siin terve nädala?" küsis ta. 

«Linnas, mitte siin,” täpsustas neiu. «Mis siis?" 

«Sulle vist tuuakse süüa ja juua, eks ole?" jätkas Tarzan. 

»Jah, puuvilja, pähkleid, bambusevõrseid — alati ühte ja sedasama." 

»Ma ei küsi, mida sulle tuuakse, mind huvitab, kuidas see käib. Kes toob ja millal?" 

»Eile toodi korraga terveks päevaks ja täna hommikul samuti. Pisteti trellide vahelt 
sisse. Ei mingeid taldrikuid või midagi taolist. Viskavad selle kõik oma räpaste 
käppadega põrandale. Vett aga toovad selle nõuga, mis seal nurgas seisab.” 

»Kas nad ust lahti ei tee ja sisse ei tule?" 

»Ei." 

»see on halb." 

»Mispärast?" 

»Kui nad ukse avaksid, võiksime üritada jalga lasta," seletas Tarzan. 

»»See On võimatu. Süüa toob hiigelsuur gorilla. Oo, ta seisab praegugi mul silme 
ees,” ütles Rhonda naerdes. ,,Sina muidugi kisuksid ta lõhki nagu vaese 
Buckinghami." 

Tarzan naeris koos neiuga. 

»Mul läks meelest ära, et olen argpüks," ütles ta. «Edaspidi palun mulle seda 
meenutada, kui meid ähvardab hädaoht." 

»Arvan, et pole vaja meenutada, Stanley.” 

Ja Rhonda heitis talle uuesti skeptilise pilgu. 

Oled muutunud,” kuulutas ta. ,,Ei tea, kuidas seda seletada, kuid oled nüüd sootuks 
enesekindlam. Ja jumalaga rääkides käitusid sa täitsamehena. Kuule! Kas sulle ei 
tundu, et see kõik on tingitud kahe viimase nädala jooksul läbielatud raskustest?" 

Sel hetkel tuli jumal tagasi. Ta nihutas trellide juurde tugitooli ja võttis istet. 

»Henry on loll!" kuulutas ta. «Keelitab oma poolehoidjaid lossi vallutama ja mind 
tapma. Tahab jumala kohale asuda. Kuid ta pingutas märjukesega üle ja praegu 
laaberdavad kõik purjuspäi hoovis, sealhulgas ka kuningas ise. Otsustasin juhust kasu- 
tada ja teiega juttu puhuda, sest hiljem ei pruugi sellist võimalust enam tulla. See on 


suurepärane võimalus ja kavatsen teid kasutada oma eesmärgil, enne kui meid 
võidakse segada.” 

»»Oma eesmärgil? Kas ei saaks selgemini?" küsis Rhonda. 

»Mul on puhtteaduslik huvi, kuid see on pikk lugu. Tuleb rääkida algusest peale,” 
vastas jumal ja lausus unistavalt: «Algus! Kui ammu see oli! See algas juba siis, kui 
ma Oxfordis õppisin. Minu ees lõi vilkuma salapärane tuli, mis hiljem eredaks 

valguseks lahvatas. Laske mul meenutada." Ta vakatas viivuks, süüvides 
mälestustesse. ,,See oli 1855. aastal, kuigi ei, veel varem, sest sel aastal ma juba 
lõpetasin Oxfordi. Täpselt. Ma sündisin 1833. aastal, ülikooli lõpetasin 22-aastaselt. 
Mind on alati huvitanud Lamarcki, hiljem aga Darwini uurimused. Nad olid õigel teel, 
ei läinud aga lõpuni. Pärast diplomi kaitsmist reisisin ma Austrias. Kohtasin seal 
vaimulikku, kes töötas teema kallal, mis sarnanes minu omaga. Tema nimi oli 
Mendel. Rääkisime teineteisele oma ideest. Tema on maailmas ainus inimene, kes 
oskas mind vääriliselt hinnata, ent mõningatel põhjustel ei saanud minuga koos töö- 
tada. Sain temalt üht-teist teada, kuid tema sai minult palju rohkem. Kuni Inglismaalt 
lahkumiseni ma teda ei tundnud. 1857. aastal sain aru, et tegelikult olin lahendanud 
pärilikkuse saladuse ja avaldasin sel teemal monograafia. Seletasin selles arusaadavas 
keeles oma avastuste olemust nagu praegu teilegi, et te paremini mõistaksite 
eesmärki, milleks teid kasutatakse. Lühidalt, on olemas kahesuguseid rakke, mille me 
pärime vanematelt: keha- ja sugurakud. Need rakud koosnevad kromosoomidest, 
mille koosseisu kuuluvad geenid. Igaüks neist on vaimse või kehaehitusliku 
informatsiooni kandja. Jagunedes ja muutudes määravad keharakud meie isikupärase 
tüübi. Sugurakud jäävad praktiliselt muutumata, määrates inimese soo. Ma avastasin, 
et pärilikkust võib reguleerida geenide siirdamisega ühelt isendilt teisele. Mul 
õnnestus tuvastada, et geenid on igavesed. Need ei lagune, olles seega kogu elu 
aluseks Maal ja lootuseks surematusele. Selles ma ei kahelnudki, kuid ma ei saanud 
seda katseliselt kontrollida. Teadlased hakkasid mind ründama, üldsus naeris mu 
välja, võimud aga ähvardasid hullumajaga. Mind taheti kogudusest välja heita ja 
kirikuvande alla panna. Mul tuli peitu pugeda ja sügava saladuskatte all uurimistööd 
teha. Igasuguste ettekäänete all tõin ma laborisse noori mehi ja naisi, panin nad 
magama, võtsin neilt sugurakke ja sain geene. Tollal polnud mul rakkude saamise 
metoodika veel kuigi täiuslik. 1858. aastal õnnestus korraliku altkäemaksu eest 
pääseda Westmins-ter Abbeysse, kus hakkasin eemaldama geene kuningate ja teiste 
titlikandjate säilmetest. Selle tegevuse juures sattus mulle peale üks äraostmata 
jäänud kirikuteener. Ta ei andnud mind võimudele üles, küll aga hakkas välja 
pressima ja mul tuli valida kas laostumine või pikaajaline vanglakaristus. Kolleegid 

häbistasid mind, valitsus kiusas taga. Nägin, et mu tööd inimkonna hüvanguks 
tasutakse musta tänamatuse ja kurjusega. Hakkasin inimesi vihkama nende tigeduse, 
silmakirjalikkuse ja isekuse pärast. Ja ma vihkan neid siiani. Siis lahkusin Inglismaalt, 
teades kindlalt, mida hakkan tegema. Saabusin Aafrikasse, palkasin valge teejuhi ja 
me siirdusime gorillade maale. Kui olime kohale jõudnud, tapsin ta, et keegi ei saaks 
teada, kus ma end varjan. Seal oli palju gorillasid. Panin nad magama mürgi abil, mis 
mõjus unerohuna, seejärel eemaldasin sugurakud ja siirda-sin Inglismaalt toodud 
inimese omad." 

Salapärane vanamees kõneles innustunult. Tarzan ja neiu kuulasid tähelepanelikult, 
imestades selle üle, et tema jutt ja hirmuäratav välimus polnud põrmugi kooskõlas. 
See polnud inimene ega metsloom, vaid mingisugune kohutav hübriid, kes hoidis neid 
praegu madala lameda lauba taga peituva ülisuure mõistuse võimuses. 


«Seejärel jälgisin neid paljude aastate jooksul. Vahetusid põlvkonnad, kuid ma ei 
täheldanud inimahvides vähimaidki positiivseid nihkeid. Siis aga ilmnesid esimesed 
tundemärgid. Gorillad hakkasid rohkem vaidlema, muutusid ahnemaks ja kavalamaks. 
Järk-järgult tuli ilmsiks üha rohkem inimlikke omadusi. Tundsin, et olen eesmärgi 
lähedal. Siis püüdsin kinni mõned noored loomad ja hakkasin neid välja õpetama. 
Peagi kuulsin, kuidas nad isekeskis kordasid minu lausutud ingliskeelseid sõnu. 
Mõistagi ei saanud nad veel sõnade tähendusest aru, kuid sellel polnud tähtsust — 
mulle avanes tõde. Gorillad olid pärinud oma doonorvanemate kõneorganid. 
Mispärast juhtus nii, et nad olid omandanud just selle, mitte aga muud, on mulle siiani 
mõistatuseks jäänud. Kuid ma veendusin oma esialgse teooria õigsuses. Nüüd võisin 
asuda tööle — oma alamaid õpetama. Teistest andekamad saatsin ma tagasi 
misjonäride ja jutlustajatena. Täitnud ülesande, tulid nad uusi juhtnööre saama. 
Hakkasin neile õpetama maaharimist, küttimist ja ehitamist. Minu juhtimisel rajasid 
nad selle linna, millele ma andsin nimeks London. Jõgi, mille kaldale see ehitati, sai 
nimeks Thames nagu Inglismaalgi. Kus meie, inglased, iganes viibime, austame alati 
oma kodumaad. Andsin neile seadused, kuninga, õukondlased, ise aga sain nende 
jumalaks. Nad on alati ja kõiges mu sõna kuulanud ja mind uskunud, praegu aga on 
mõni nende hulgast valmis mind kõrvaldama. Jah, nad sarnanevad üleliia 

inimestega: auahned, salakavalad, julmad. Peaaegu nagu päris inimesed.” 

»»Noh, ja teie?" küsis Rhonda. ,,Teie pole ju ka inimene, pigem olete gorilla. Kuidas 
te saate siis inglane olla?" 

Ja siiski olen ma inglane," vastas vanamees. Ja olin koguni nägus, pärast aga jäin 
vanaks ja jõud polnud enam see. Nägin, kuidas kasvasid hauad, surra aga ei tahtnud, 
sest alles olin saanud elust õige maitse suhu. Siis mõtlesin välja mõne mooduse, 
kuidas noorust tagasi tuua ja elu pikendada. Nii õppisin ma eemaldama keharakke ja 
neid ühest organist teise siirdama. Siirdasin endale selleks eesmärgiks spetsiaalselt 
välja valitud noorte gorillade rakke ja saavutasin vananemise seiskumise. Kuid 
loomade rakud hakkasid jagunema ja mul tekkisid gorilla välistunnused. Nahk 
tumenes, kehale ilmus karvkate, käed ja hambad muutsid kuju. Saabub päev, mil ma 
muutun lõplikult gorillaks. Õigemini oleksin muutunud, kui poleks tekkinud 
õnnelikku juhust teie näol.” 

»Ma ei saa millestki aru,” ütles Rhonda. 

«Küllap jõuate. Teie rakkude abil saan ma tagasi nooruse ja ka inimliku välimuse.” 

Vanamehe silmis süttis saatanlik tuli. Neiu võpatas. 

»Kui kole!" hüüatas ta. 

Vanamees itsitas. 

«Teil on õnn osaleda õilsas ürituses, palju õilsamas kui bioloogiliste alateadvuslike 
vajaduste ühtne rahuldamine.” 

«Järelikult te ei tapa meid," ütles Rhonda. ,,Te ju ei tapa gorillasid, kellelt rakke 
võtate? Miks mitte meilt rakke võtta ja siis vabaks lasta?" 

Vanamees tõusis, astus trellide juurde ja paljastas kollased kihvad. 

«Teie ei tea veel,” ütles ta. «Uued rakud on elujõulised, kuid kohanevad väga 
aeglaselt. Selle kulgu võib kiirendada, kui süüa noorte liha ja näärmeid. Nüüd aga 
lahkun teist, et saaksite mõtiskleda selle üle, missugust kasu te teadusele toote." 

Ta seadis sammud väljapääsu poole. 

«Pärastpoole tulen tagasi ja söön mõlemad ära. Esialgu mehe ja siis sinu, kaunitar! 
Aga enne, kui ma su tapan, ma...” 

Ja ta väljus ning sulges ukse omaette itsitades. 

XXVI. Lõksus 


»Sarnaneb eesriidega," tähendas neiu. 

«Eesriidega?" kordas Tarzan. 

»Nojah, sarnaneb etenduse lõpuga.” 

»Minu arust tahad sa öelda, et oleme surma määratud." 

«Kardan, et nii see on. Kas sina ei tunne hirmu?" 

«Midagi muud sa minult nagu ei ootagi?" 

Neiu silmitses teda altkulmu. 

»Ma ei mõista sind hästi, Stanley,” ütles Rhonda. «Praegu käitud julgelt, varem aga 
kartsid kõike. Kas sa tõesti ei tunne hirmu või on see uljutsemine?” 

«Ilmselt olen ma sellega leppinud, et mis tulema peab, tuleb nagunii ja hirm siin ei 
aita. ,Kui karta, siis eluga siit ei pääse. Mina aga ei kavatse siin istuda ja surma 
oodata.” 

»Ma ei näe võimalust pääseda," sõnas neiu. 

«Oleme juba üheksa kümnendiku võrra vabaduses.” 

«Mismoodi?" 

«Niimoodi, et siiani oleme veel elus,” ütles Tarzan naerdes. «See on aga tervelt 
üheksa kümnendikku kordaminekust. Oleksime surnud, oleks see sada protsenti, aga 
et oleme elavate kirjas, siis võid arvestada, et oleme üheksakümne protsendi ulatuses 
pääsenud.” 

Rhondagi puhkes naerma. 

«Poleks uskunud, et oled selline optimist.” 

»Mul on optimismiks põhjust," vastas Tarzan. «Kas tunned kerget tömbetuult?" 

Rhonda heitis talle mureliku kiirpilgu. 

«Peaksid pikali heitma ja puhkama," soovitas ta. «Oled nähtavasti üleväsinud.” 

«Näen ma siis nii kumatud välja?" imestas Tarzan. 

»Ei, aga ma mõtlesin, et niisugused läbielamised võivad sulle halvasti mõjuda." 

«Missugused läbielamised?" küsis Tarzan. 

«Missugused läbielamised!" osatas Rhonda. «Stanley Obroski, sa tuled jalamaid 
minu juurde ja heidad mu kõrvale. Silitan sul pead, niimoodi jääd kiiremini magama.” 

«Või veel! Kas sa siis ei taha, et me siit välja pääseksime?” 

«Muidugi tahan, kuid see on võimatu.” 

«Peab proovima. Nii et sa siis tunned tömbetuult?" 

«Nojah, aga mis see siia puutub?" 

«Vöib-olla ei puutügi," nõustus Tarzan, «kuid see annab väljavaate vabaneda. 
Niisuguse tõmbuse juures peab ju õhk kuhugi väljuma. Peab kontrollima, kas siin pole 
avaust.” 

Neiu tõusis püsti. Ta hakkas mõistma Tarzani sõnade mõtet. 

»Ei,” lausus ta, ,,ma pole midagi sellist märganud.” 

«Minagi ei näe esialgu midagi, ilmselt on see hästi varjatud," üües Tarzan sosinal. 

«Arvatavasti.” 

«Mulle tundub, et õhuvool suundub pimedasse nurka.” 

Tarzan läks sinna ja hakkas hoolega pimedusse vahtima. Rhonda ühines temaga. 

«Noh, mis on?" küsis ta läbematult. ,,On midagi näha?" 

«Siin on väga pime," vastas Tarzan, «kuid minu arust on seal mingisugune laik, mis 
on laest pisut tumedam.” 

«Kui terav silm sul on," ütles Rhonda, «mina küll midagi ei näe.” 

Kusagilt ülalt, otse nende peade kohalt kuuldus kõmisev arusaamatu hääl. 


Rhonda kahmas Tarzanil käest kinni. 

»»SUul on Õigus,” sosistas ta. «Seal on midagi. Hääl jõudis meieni läbi mingisuguse 
avause.” 

«Siitpeale peame rääkima ainult sosinal," hoiatas ahvinimene. 

Kui seal üldse avaus oli, siis Tarzani arvates pidi see asuma nurgas. Ahvinimene 
uuris hoolikalt seinu, kuid ei leidnud tuge, millest oleks võinud kinni haarata. 

Siis hüppas ta kõrgele üles ja puudutas käega augu serva. 

«Leidsin,"” sosistas ta. 

«Mida see annab? Me ei ulatu selleni.” 

«Kohe vaatame.” 

Tarzan läks nurka. 

«Roni mu õlgadele," käskis ta, «siruta end täies pikkuses välja ja hoia käega seinast 
kinni." Rhonda tegi, nagu kästud. 

«Katsu käega kõik ümberringi läbi. Määra kindlaks läbimõõt ja otsi, kas leidub 
midagi, millest kinni võtta.” 

Neiu hakkas pimeduses kätega kobama. 

»Lase mind alla," ütles ta mõne aja pärast. 

Tarzan laskis Rhonda ettevaatlikult põrandale. 

» Noh, mis seal oli?" küsis ta. 

»»Augu läbimõõt on kaks-kolm jalga. Kui kõrgemale tõusta, roniksin läbi.” 

»»Mis siis ikka, proovime veel kord,” ütles Tarzan. ,,Pane käed mu õlgadele. Aseta 
vasak jalg mu paremale peopesale. Nii! Pane nüüd teine. Aja end sirgu ja hoia seinast 
kinni. Tõstan su poolteist jalga kõrgemale kui esimesel korral.” 

»Hästi,” sosistas Rhonda. ,,Las käia!" 

Tarzan tõstis neiu vähimagi pingutuseta üles ja tundis peagi, et käed said vabaks. 

Möödus minut rusuvat ootamist, seejärel kõlas ülevalt nõrk 

hüüatus: ,,Oh!" 

Tarzan ootas sõnatult, esitamata ainsatki küsimust. Ta kuulis neiu hingamist ja 
mõistis, et midagi tõsist polnud juhtunud. Lõpuks kuuldus ülevalt sosinat: 

» Viska mulle oma nöör." 

Tarzan võttis õlalt rohust punutud nööri ja viskas ühe otsa neiule, kuid viimane ei 
jõudnud seda kinni püüda ja nöör kukkus põrandale. Teisel korral oli Rhonda 
väledam. 

Tarzan kuulis, kuidas ta pimeduses sõnatult tegutses. 

»Noh, proovi nüüd," sosistas Rhonda. 

Tarzan haaras nöörist kinni ja tõmbas jalad konksu, kontrollides selle tugevust. 
Tulemusega rahule jäänud, ronis ta üles. Peagi puudutas ta Rhondat ja asetas jala 
nukile, kus neiu seisis. 

»Noh, mis siin on?" küsis ta pilguga pimedust puurides. 

»Puust tala," vastas Rhonda. ,.Lõin pea selle vastu ära." 

Tarzan ajas end sirgu ja puutus õlaga vastu tala. Selle külge oligi seotud nöör. Nad 
seisid seinal oleval eendil ja asusid veel toas. 

Tarzan ronis talale. Tema kohal väljasirutatud käe kõrgusel haigutas avaus. 

» Anna käsi," sosistas ta neiule ja tõmbas ta kergelt enda kõrvale. ,,Kohe tõstan su 
uuesti üles ja sa vaatad järele, mis seal on.” 

»» Loodan, et suudad nii kitsal talal püsima jääda," ütles Rhonda talle kätele tõustes. 

»Ka mina loodan," vastas Tarzan lühidalt. 

Paari minuti pärast ütles neiu: 

»Lase mind alla." 

Kätega toetades laskis Tarzan ta alla. ,, Noh, mis seal on?" küsis ta. 

»» Veel üks tala,” vastas Rhonda, ,.kuid selleni küll ei ulata. Avauseni jäi veel mõni 
toll. Mida teha? Mingi õudus — roomame pimeduses, igast kandist ähvardab oht, 
meie aga oleme täiesti abitud.” 

Tarzan sõlmis vaikides nööri tala küljest lahti. 

»Tarmanganidel on palju igasuguseid tobedaid kõnekäände," pomises ta. ,,Üks neist 
kõlab nii, et on mitu võimalust, kuidas kassilt nahka nülgida.” 

»»Kes need tarmanganid on?" imestas Rhonda. 

Tarzan naeratas pimedas oma vääratuse üle. 

»»On üks niisugune aafrika suguharu,” seletas ta. 

»»Kuid see on ameerika kõnekäänd," vaidles Rhonda vastu. ,, Kuulsin seda veel 
vanaisalt. Väga kummaline, et ka aafrika suguharul on niisugune olemas.” 

Tarzan ei hakanud Rhondale selgitama, et tema kasuema ahv Kala keeles — 
esimeses, mille ta selgeks õppis — kutsuti niiviisi valgeid inimesi. 

Ta lappas nööri hoolikalt kokku ja ühte otsa peos hoides heitis selle pimedusse. 
Kuid nöör kukkus tema jalge ette. Tarzan kordas katset — ei midagi targemat. Veel 
kahel korral tabas teda ebaõnn, kuid viiendal korral jäi nöör pidama. 

»» suudad üles ronida?" küsis ta Rhondalt. 

»Ei tea,” vastas neiu, ,,kuid proovin.” 

»Las ma aitan sind, muidu kukud alla." 

Tarzan upitas neiu selga. 

»Hoia kõvasti kinni!" käskis ta ja ronis ahvi osavusega üles. 

Jõudnud talani, haaras ta sellest kinni, vinnas end kätel üles ja istus kaksiratsa 
sellele. 

Seejärel kordas Tarzan oma võtet, jõudis kolmandale talale ja sattus otsejoones 
avause alla, läbi mille nägi taevas siravat tähte. Nüüd muutus pisut valgemaks. 

Nad ronisid üles ja leidsid end ühest tornist, mis kindlust kroonisid. Tarzan 
valmistus juba katusele ronima, kui kuulis teist korda kummalist häält ja kükitas 
maha. 

Varsti hääl kordus, sedapuhku lähemal, ja Tarzani terav kõrv tabas paljajalu kõndiva 
inimese astumise. Inimene polnud üksi. 

Viimaks tulid kuupaistel nähtavale inimene ja gorilla. Peitu 

pugenud põgenike vastas seisma jäänud, nõjatusid nad rinnatisele ja jäid linna 
silmitsema. 

» Ilmaaegu kaanis Henry end täna täis, Cranmer," lausus inimene, kes oli end 
jumalaks nimetanud. ,, Homme ootab teda raske päev.” 

»»Mis nimelt, isa?" küsis gorilla. 

»» Kuidas, oled unustanud, et homme on taevasse püha trepi ehitamise aastapäev?” 

»» Oh, kurat! Oige küll. Ja Henry peab sellest esikäppadel üles ronima ning oma 
jumala jalge ees palvetama...” 

»» Henry aga vananeb ja läheb paksemaks. Päikese käes pole tal kuigi mõnus olla. 
Kuid see vähendab kuninga upsakust ja õpetab teistelegi sõnakuulelikkust.” 

»Te peate neile alatasa meelde tuletama, et jumal on kõigist kõrgem, isa” lausus 
Cranmer jumalakartlikult. 

»Ja milline üllatus ootab Henryt trepi lõpus! Seal seisan mina, minu kõrval aga 
põlvitab valge neiu, kelle ma temalt ära võtsin. Kas saatsid kellegi talle järele, 
Cranmer?” 


»Jah, isa, ühe vaimuliku. Varsti jõuavad nad siia. Kuid kas tasub enneaegu Henryt 
narritada? Te teate ju, et teda toetavad paljud aadlikud ja teie vastu sepitsetakse...” 

Gorillainimene ehk jumal pahvatas metsikult naerma. 

»Sa nagu unustad, et olen jumal,” vastas ta, ,,see aga on lubamatu, Cranmer. Henry 
unustas samuti, kuid ma tuletan talle meelde." 

Jumal ajas end täies pikkuses sirgu. 

» Le olete kõik unustanud, et mina teid lõin ja mina võin teid ka hävitada," karjus ta 
valjusti. ,,Esialgu võtan Henrylt mõistuse, siis aga kukutan troonilt. Ta mõtleb ainult 
endale nagu kõik inimesed. Aga et nad on kadedad, julmad ja alatud, siis peab ka 
nende jumal niisamasugune olema. Ma suutsin anda teile ainult mõistuse, seepärast 
pean olema niisugune jumal, keda see mõistus .hinnata oskab. Ja homme hindab 
Henry mind täiel 

määral.” 

»»Mis teil mõttes on, isa?" Gorillainimene itsitas. 

»Kui ta trepi lõppu jõuab, korraldan ma plahvatuse ja hävitan ta!" 

»Te kavatsete kuninga tappa? Kuid Walesi prints on veel liiga noor, et kuningaks 
saada!" 

»Taei saagi. Mul on kuningatest juba villand. Me jätame Edward Kuuenda ja Mary 
vahele. Sinul, Cranmer, on minuga vedanud: me hoiame kokku tervelt üksteist aastat 
ja päästame sinu ka tuleriidast. Inglismaa järgmiseks ainuvalitsejaks saab kuninganna 
Elisabeth.” 

»» Võib valida kellegi Henry tütardest, tal on neid tohutu hulk," ütles Cranmer. 

»Seda küll mitte! Talitan teisiti. Inglismaa kuningannaks saab see neiu. Ta on 
kuulekas ja kergesti juhitav. Ma ei söö teda ära, Cranmer, sest muidu jään ilma Inglise 
kuningannast.” 

»Seal ongi vaimulik,” ütles Cranmer. 

»Kuid ta on üksinda," hüüdis jumal. ,, Miks tuleb ta ilma tüdrukuta?" 

Nende juurde jooksis vana gorilla. Oli selgesti näha, et ta närvitses. 

»»Kus tüdruk on?" küsis jumal karmilt. ,,Teda polnud seal, isa. Ka meest mitte.” 
»Kadus ära? Kuid see on võimatu.” ,,Vangikongis pole kedagi." ,Ja uksed?" 

, On rivis," vastas vaimulik. 

Gorillade jumal vakatas, mõtiskles keskendunult ja sosistas siis midagi kaaslastele. 

Tarzan ja Rhonda jälgisid neid tähelepanelikult oma peidupaigast. Tarzan muutus 
murelikuks. Ta ootas läbematult, et nad ära läheksid, et kiiremini kindlusest 
väljapääsu leida. Vaimulik lahkus peagi, jumal ja gorilla aga.eemaldusid tornist, 
nõjatasid selja vastu rinnatist ja jätkasid kõnelust. 

Kuid nüüd põgenikud ei kuulnud enam, millest nad rääkisid, ega saanud ka 
märkamatult minema lipsata, sest jumal ja gorilla seisid näoga nende poole. 

Tarzan muutus rahutuks. Metslooma vaist hoiatas teda lõksust, kuid ta ei teadnud, 
kust oht lähemale hiilis ja milles see võis avalduda. 

Mõne aja pärast sattus ta vaatevälja suur gorilla, nui käes. Nurga tagant hakkas 
tulema ka teisi, kõik sõjariistus, ja peagi kogunes lossi katusele kümmekond inimahvi. 

Nad kogunesid jumala ümber, kes neile mõni minut midagi rääkis. Seejärel läksid 
gorillad torni juurde ja jäid kaares ukse ette seisma. 

Põgenikud taipasid, et nende asukoht on avalikuks tulnud. Jäi üle vaid oodata. 
Gorillad ei teinud ühtegi katset torni tungida. 

»» Võib-olla kogunesid nad siia hoopis teisel põhjusel," mõtles Tarzan. «Näiteks 
varitsevad kuningat, et teda tappa.” 


Gorillade jumal seisis endiselt koos Cranmeriga rinnatise juures. Öövaikuses kõlas 
üksnes tema võigas itsitamine. Ahvinimene ei saanud aru, mille üle ta nii väga 
rõõmustas. 

Äkki lõi põgenikule näkku paks suitsupahvak. 

Tarzan tundis, kuidas neiu kramplikult ta käe külge klammerdus. Nüüd ta mõistis, 
miks gorillad midagi ette ei võtnud ja miks nende jumal nii rõõmsalt itsitas. 


XXVII. Tulekahju 


Tarzan hindas tekkinud olukorda kiiresti. Lämmatavas suitsus nad kaua vastu ei pea. 
Tema kaaslase elu ei päästa ka see, kui gorillasid ootamatult rünnata. Üksinda ta veel 
ehk oleks üritanud läbi murda, kuid praegu ei jäänud üle midagi muud kui välja minna 
ja alla anda. 

Teisest küljest teadis Tarzan, et jumalal oli tema jaoks varuks surm, neiule aga 
veelgi hirmsam saatus. 

Tarzanit, kes varem otsuseid langetades iialgi polnud kõhelnud, valdasid nüüd 
kahtlused, mida ta jagas Rhondaga. 

«Loodan, et suudan piiramisrõngast välja murda,” ütles ta. «Saan niigi palju 
rahuldust." 

»Kuid nad tapavad su, Stanley," hakkas neiu muretsema. ,,Palun, ära mine. Ma 
hindan su julgust, kuid see on asjatu surm. Mina aga ei või...” 

Neiu ei rääkinud lõpuni, kibe suits ajas ta köhima. «Kauemaks ei saa siia jääda," 
väitis Tarzan. ,,Tule mulle järele ja hoia silmad lahti. Parajal hetkel pista jooksu.” 

Ahvinimene hüppas ähvardavalt lõrisedes tornist välja. Talle järgnenud neiu tardus 
õudusest. Tema ju pidas meest Stanley Obroskiks, argpüksiks, ning oli kindel, et 
mehe mõistus on hirmust ja olukorra lootusetusest segi läinud. Gorillad sööstsid talle 
vastu. ,, Võtke ta elusalt kinni!" karjus jumal. Tarzan hüppas lähima metslooma 
juurde. Gorillade toodud tõrvikute valguses välgatas nuga ja tungis džunglivalitseja 
tee- 

le astunud bolganile otse südamesse. 

Metsloom jõudis vaid karjatada ja varises krampides tema jalge ette. Gorillad 
piirasid valge hiiglase sisse, kuid ka nemad said tunda tema noa vahedat tera. 
Nördimusest ja ärritusest läks gorillade jumal marru. 

»» Võtke ta kinni!" röökis jumal. ,,Kuid ärge mingil juhul teda tapke! Ta on minu 
oma!" 

Puhkenud segaduses nägi Rhonda teed vabadusse ja lipsas varjuna gorilladest 
mööda trepi juurde, mis alla viis. 

Kõigi gorillade mõtted ja pilgud olid pööratud tornile ning tütarlast ei märganud 
keegi. Rhonda hiilis naabruses asuva torni ukse juurde, kus nägi tõrvikute kumas enda 
ees alla viivaid trepiastmeid. 

Ta tormas alla. Vaadet varjates laotus tema taga suits. Rumalast peast süüdatud tuli, 
mis pidi nad peidupaigast suitsuga I välja peletama, oli nähtavasti levinud üle kogu 
kindluse. 

Trepisüviku taga põrkas Rhonda ootamatult otsa gorillale, kes parajasti üles tuli. 
Talle järgnes veel kaks looma. Gorilla kahmas neiust kinni ja heitis oma kaaslaste 
ette. 

» Viige tüdruk jumala juurde!" käskis ta ja kiirustas edasi. 


Tarzani noa all oli langenud juba kolm gorillat, neljas aga rabas tal käsivarrest kinni 
ja lõi nuiaga. Ahvinimene kargas looma ligi, leidis vastase kaelal unearteri ja surus 
hambad sellesse. 

Gorilla pistis röökima, anudes armu, kuid siis hüppas juurde teine loom ja virutas 
sõjakirve silmaga Tarzanile pähe. 

Džunglivalitseja varises torni katusele ja jäi sinna teadvusetult lamama, kutsudes 
esile vastaste juubelduse. Gorillade jumal sööstis Tarzani juurde. 

»Ärge tapke teda!" 

»Kuid ta on juba surnud, isa," vastas üks tema sõdureid. 

Meeleheitest ja raevust värisev jumal tahtis juba oma viha loomadele välja valada, 
kui jõugust puges läbi gorilla, kes oli avastanud Rhonda. 

»»Loss põleb, isa!" kriiskas ta. ,,Lõke, mille me põgenike väl-jasuitsetamiseks üles 
tegime, on kandunud taladele ja ustele, nii et esimene korrus on üleni tules. Peab 
jalamaid lahkuma, muidu jääme lõksu.” 

Gorillad, kes seda kuulsid, hakkasid ringi vaatama. Igalt poolt venis suitsujugasid. 
Suitsu kerkis ka rinnatise kohale, näh- 

tavasti tuli see esimese korruse akendest. 

Otsekohe võttis maad kabuhirm. 

Gorillad hakkasid edasi-tagasi sebima, aga kui taipasid, et tuli võib ära lõigata 
taganemistee, läksid sõgedaks ja hakkasid ringi tormama. Kohutavalt möirates 
sööstsid nad end päästma, jättes nii oma jumala kui ka vangi saatuse hooleks. 

Osa ruttas trepist alla vastu oma surmale, teised ronisid rinnatisele, hüppasid alla ja 
kukkusid surnuks. 

Igast kandist kostev hirmukisa ja möirgamine lämmatas märatseva tulekahju mühina 
ning jumala appihüüded. Hüljatud omaenda loodud teenritest, kaotas ta täielikult pea 
ja sattus samuti kabuhirmu. 

Rhonda õnneks unustasid teda oma võimusesse võtnud gorillad jumala käsu neiu 
enda juurde tuua ning sööstsid läbi tule ja suitsu trepist alla. Peagi võttis nende karv 
tuld ja hullunud loomad tormasid otsejoones edasi, kuni jõudsid hoovi. Ent ka siin, 
kus otsest ohtu veel polnud, ei jäänud nad peatuma, vaid jooksid kindlusest üha 
kaugemale. 

Rhonda, kes polnud sugugi vähem ehmunud kui gorillad, ei minetanud siiski 
enesevalitsust ja tänu sellele pääseski. 

Gorilladele järgnedes laskus ta kaljujalamile, kus seisis kindlus, mis oli nüüd 
muutnud lõõmavaks tõrvikuks ja valgustas kõike ümberringi. Kalju ei paistnud 
Rhondale enam kättesaamatu nagu varem. 

AII lebas pimedusse mattunud linn. Ainult siin-seal põlesid üksikud tõrvikud. 
Paremal märkas Rhonda astmeid, mis linna viisid — see oli ainuke pääsetee. Kui tal 
õnnestub jõuda linna, kus on kitsad pimedad tänavad, püüab ta ronida üle müüri ja 
pääseda orgu, mis viib kaljuste mägede juurde, kus Stanley sõnade järgi asusid 
Oiman, West ja Naomi. 

Ja Rhonda tõttas ülepeakaela alla. Tema taga mühises märatsev tuli, heites jooksva 
neiu ette kummalisi varje. Järsku kerkis tule vastuhelgis Rhonda ette terve jõuk 
gorillasid, kes tõttasid põleva hoone poole. 

Rhonda tardus paigale. Ta ei saanud edasi ega tagasi. Teda võis päästa vaid see, et 
erutatud gorillad ei pane teda tähele, kuid seda ei juhtunud. 

»Vaadake, karvutu tüdruk!" kriiskas esimene jooksja. ,,Viige ta kuningale!" 

Karvased käpad kahmasid Rhondast kinni ja andsid edasi 


tagumistele. Nii sattus Rhonda uuesti vangi. 

Ta viidi kuningalossi, Henry Kaheksanda haaremisse, kus tema tagasituleku üle 
pahased kuninga naised võtsid vangi vastu võmmude ja kõrvakiiludega. Eriti 
raevutses Aragoni Cathe-rine, kes oleks Rhonda lõhki kiskunud, poleks Katharina 
Parr vahele seganud. 

«Jätke tüdruk rahule," ütles ta, «või muidu teeb Henry meile kõigile tuupi, mõni aga 
jääb koguni peast ilma. Selleks piisab tal kõige tühisemast põhjusest, Catherine!" 

Emased jätsid Rhonda rahule. 

Nurgas kössitades rändas ta mõttes hiljutisse minevikku. Neiu mõtles inimesest, kes 
oli andnud tema päästmiseks oma elu. Kuidas nad kõik olid Stanley Obroskis 
eksinud! Tegelikkuses osutus ta tugevaks ja vapraks, kuigi varem polnud keegi tema 
juures midagi sellist märganud. Nüüd oli ta Rhonda ette ilmunud uues valguses, 
näidates omadusi, mida naised nii kõrgelt hindavad, ja neiule tõusis kurku mõru 
klomp. 

Mis temast sai? Kas tal õnnestus põgeneda? Või sai ta kähmluses surma? Andis 
tema eest oma elu? 

Rhonda tõusis istukile ja pigistas käed rusikasse küüsi valusalt peopessa surudes. Ta 
tajus, et inimene, kes alles eile polnud talle midagi tähendanud, oli temas äratanud 
tunded, mida tal varem polnud ühegi mehe vastu olnud. Oli see armastus? Kas ta 
armastas Stanley Obroskit? 

Rhonda rapsas peaga otsekui lummust eemale tõrjudes. Ei, see polnud see. Pigem 
tänulikkus ja kurbus selle üle, et mees oli teda päästes hukkunud. 

Tütarlast vaevasid veel kaua nukrad mõtted, kuni uni temast lõpuks võitu sai. 

Tema magamise ajal põles kindlus maani maha ja koos sellega hukkusid kõik, kes 
seal viibisid. 


XXVII. Läbi tule ja suitsu 

Sellal kui surmani hirmunud gorillad pääsemist otsides mööda katust siia-sinna 
tormasid, tõttas nende, jumal kindluse hoovi viiva saiakäigu juurde. 

See käik meenus Cranmerile ja veel mõnele vaimulikule, kes seda teadsid. Nad 
kiirustasid sinna, nende järel takjatena ka ülejäänud. 

Sissepääsu ees tekkis rüselemine, mis samas kakluseks üle läks. 

Gorillade jumal püüdis hullunud loomade jõugust läbi tungida, kuid olles nõrgem 
tema enda loodud olevustest, tõrjuti ta armutult kõrvale. Puistates needusi, millest 
keegi väljagi ei teinud, üritas ta ikka ja jälle edasi tungida, kuid iga kord paisati tagasi. 

Hirm oma elu pärast otsekui röövis jumalalt mõistuse. Paljastanud kihvad ja 
vappudes nagu sõge, hüppas ta teed tõkestavale hiiglaslikule gorillale selga ning 
hakkas teda õlgadele ja pähe kolkima. Ehmunud loom ei pööranud talle vähimatki tä- 
helepanu, kuni jumal võimsad kihvad tema kehasse vajutas. Gorilla karjatas 
ootamatusest, rebis jumala endast lahti, tõstis õhku ja virutas eemale. Viimane 
prantsatas katusele ja jäi sinna lamama, ägades valust ja meelepahast. 

Trepi juurde läbi murdnud, kisklesid gorillad edasi, olles unustanud ettevaatuse. 
Lõpuks varises trepp nende raskuse all kokku. Osa loomi lendas tulle, ellujäänud 
tormasid uut väljapääsu otsima, kuid oli juba hilja. 

Ära lõigatud tulest ja suitsust, olid nad lõksus. 

Siis hakkasid gorillad katuselt alla hüppama ning peagi jäid jumal ja tema valge 
vang üksi. 


Selleks ajaks ilmusid torni kitsastesse laskeavadesse esimesed tulekeeled kõike 
ümberringi valgustades. Lossi teine pool, kust tuli oli juba välja tunginud, oli 
muutunud hiiglaslikuks suitsusambaks. 

Tuli oli jõudnud jämedate taladeni ja osa katust kukkus mürinal alla, paisates õhku 
musttuhat sädet. Pikkamisi, kuid kindlalt lähenes tuli jumala ja Tarzani liikumatule 
kehale. 

Kogu lossiesine kubises gorilladest, kes olid tõtanud tulekahju uudistama. Nad 
seisid vaikides. Kusagil seal tules oli nende jumal. Gorillad ei teadnud midagi 
surematusest, sest ta polnud neile sellest rääkinud. Seetõttu arvasid nad, et jumal on 
surma saanud, ja kartsid. Kuninga poolehoidjad aga juubeldasid, sest olid veendunud, 
et nende juht saab nüüd piiramatu võimu. 

Vahepeal oli Tarzan teadvusele tulnud. Ta hakkas end liigutama, lõi silmad lahti, 
tõusis istukile ja hüppas sedamaid püsti. Ümberringi lõõmas tuli. Kuumus oli 
väljakannatamatu. 

Tema kõrval lebas gorillade jumal, kes samuti liigutama hak- 

kas ja end püsti ajas. Ümber vaadates nägi ta halastamatult ligineva tule kumas 
Tarzanit. Tuli tantsis surmatantsu. 

Tarzan vaatas vaid vilksamisi jumala poole ja ruttas sinna, kus osa katusest oli tulest 
veel puutumata. 

Gorillade jumal jooksis tema kannul. 

»Meid jäeti maha!" hüüdis ta. ,,Kõik teed on ära lõigatud!" 

Tarzan kehitas vaid õlgu ja kummardus üle rinnatise, et silmitseda kindluse müüri. 

Umbes kakskümmend viis jalga allpool paistis ühekorruselise hoone katus. 
Hüppamiseks oli see liiga kõrge, pealegi tungis akendest välja suitsu, kuid hoone 
teises küljes polnud tuld näha. 

Kontrollinud rinnatise alustoe tugevust ja tulemusega rahule jäänud, keris Tarzan 
oma nööri lahti ja kinnitas toe külge. 

Gorillade jumal ei jäänud temast sammugi maha, jälgides tähelepanelikult Tarzani 
iga liigutust. 

»Loodate pääseda?" karjus ta. ,,Siis päästke ka mind!" 

»Et sa hiljem mind tapaksid?" tundis Tarzan huvi. 

»Ei! Ma ei puutu teid! Päästke mind!" 

»Et oled jumal, siis päästa end ise." 

»Te ei tohi mind maha jätta! Olete inglane nagu minagi, inglane aga ei jäta oma 
kaasmaalast iialgi hätta.” 

» Jah, olen inglane," vastas Tarzan, ,.kuid sina ju tahtsid mind tappa ja nahka pista.” 

«Unustage see. Mind oli vallanud kinnisidee tagasi saada inimlik pale ja siis 
ilmusite välja teie — minu ainus võimalus. Päästke mind ja te saate varanduse, millest 
inimesed pole undki näinud.” 

»Ma ei vaja sinult midagi," kostis Tarzan. 

»Teie ei saa aru! Ma viin teid teemantide juurde! Teemantide juurde! Te hakkate 
nendes ujuma!" 

»Mulle pole tarvis sinu teemante," sõnas Tarzan. ,,Olen valmis sind päästma, kuid 
ühel tingimusel.” 

» Rääkige!" 

»Sa aitad mul päästa tütarlapse ja ta siit välja toimetada, kui ta veel elus on.” 

»»Vannun seda! Kuid peame kiirustama, kuni pole hilja." Tarzan heitis nööri alla ja 
selle ots jäi rippuma mõne jala kaugusele hoone katusest. 

»Laskun esimesena juhuks, kui kavatsed putku pista," hoiatas Tarzan. 

»Teei usalda mind!" hüüdis jumal solvunult. «Loomulikult, oled ju inimene!" 

Tarzan vinnas end üle rinnatise ja jäi nööri külge rippu. Jumal hakkas hirmust 
värisema. 

»Ma ei suuda!" kisendas ta. ,, Kukun alla! See on kohutav!" Ja ta pigistas silmad 
kinni. 

»Siis roni üle rinnatise mulle selga," käskis Tarzan. ,,Ma toetan sind.” 

Tarzan sirutas talle vastu oma võimsa käe. 

»Kas nöör peab kahe raskusele vastu?" 

»Pole kindel. Läheb üha palavamaks. Tee kähku või muidu laskun üksinda." 

Kogu kehast värisedes upitas jumal end üle rinnatise ning, toetatuna Tarzanist, ronis 
talle selga ja klammerdus surmahirmus kätega tema kaela ümber. 

Tarzan hakkas ettevaatlikult alla ronima. Ta ei kahelnud nööri vastupidavuses, kuid 
kartis, et see võib tugialuse karedal pealispinnal katki hõõrduda. 

Oli kuum nagu põrguahjus. Akendest tungisid välja leegid. Lämmatav suits kerkis 
lausmüürina üles. Veel minuti eest tundus allalaskumine sellest kohast täiesti ohutu, 
nüüd aga paistis õnnelik lõpp kahtlasena. Jäi mulje, nagu oleks tuli põgenikke 
märgates paisanud välja kogu oma jõu, et takistada nende pääsemist. 

Hambaid kokku surudes jätkas Tarzan laskumist. Tema seljas rippuv jumal tõi 
kuuldavale hirmukarjeid vaheldumisi kö-hahoogudega. Tarzan sulges silmad ja hoidis 
hinge kinni. 

Näis, et veel üks minut ja kopsud lõhkevad, kuid siis tundis Tarzan kergendusega 
jalge all kindlat pinda ja prantsatas õhku ahmides kummuli maha. 

Hinge tõmmanud, keeras ta end selili ja hakkas nööri kokku lappama. 

Katusest maani oli kümmekond jalga ja nööri abil jõudsid nad peagi võrdlemisi 
ohutusse kohta. 

» tule,” ütles Tarzan. ,,Teeme lossi ümber ringi ja otsime 

tütarlast.” 

»Nad ei tohi meid märgata," kostis jumal. ,,Peaaegu terve linn on tulekahju peale 
kokku jooksnud. Minul aga on kunin- 

ga poolehoidjate seas rohkesti vaenlasi, kes heameelega võtavad meid mõlemaid 
kinni. Siis me enam tüdrukut ei näe, kui ta peaks veel elus olema.” 

»Ja mida sa siis soovitad?" küsis Tarzan, kelles tärkas uuesti kahtlus. 

» Tuli pole selle tiivani veel jõudnud," ütles jumal, ,,seal aga on maa-alune käik, mis 
viib kaljukoopa juurde, kus elab mulle ustav vaimulik. Tema pool pole meil midagi 
karta. Ta annab meile peavarju ja täidab kõik meie soovid.” 

Tarzan krimpsutas nägu. Nagu iga teinegi metsloom umb-usaldas ta tundmatut 
kohta. Ent teisest küljest, kuulanud pealt jumala ja Cranmeri vahelist jutuajamist, 
teadis ta, et jumalal oli tõepoolest vaenlasi, kes tema surma soovisid. 

»» Olgu,” nõustus Tarzan pärast mõningast kõhklemist, ,,aga et sa jalga ei laseks, 
viskan sulle nööri kaela. Ja pea meeles, et mul on nuga, mis nii mõnegi sinu poistest 
juba teise ilma saatis.” 

Gorillade jumal ei lausunud musta ega valget, vaid lubas Tarzanil rakendada kõiki 
ettevaatusabinõusid. Siis läksid nad hoonesse, kus jumal juhatas Tarzani hoolikalt 
maskeeritud käigu juurde: 

Trepp viis alla pilkasesse pimedusse. Laskunud astmetest alla, jõudsid nad rõhtsalt 
kulgevasse käiku ja seejärel algasid uuesti astmed. Nii vaheldusid trepiastmed 
rõhtsate käikudega, kuni jumal sõnas, et nad on jõudnud kalju jalamile. 


Seal tõkestas nende teed raske puust uks. Gorillade jumal pani kõrva vastu ust ja 
kuulatas, siis lükkas riivi eest ja tõukas ust. Tarzan nägi noaaegset koobast, mida 
valgustas suitsev tõrvik. 

»Ta on välja läinud," ütles jumal koopasse astudes. ,, Kindla peale jooksis tulekahju 
vaatama.” 

Tarzan silmitses tähelepanelikult koopa sisemust. 

Nõest mustad seinad, põrandal räpane põhuhunnik. Ukse vastas, kustkaudu nad olid 
sisenenud, paistis veel üks, ilmselt pääses sealt välja. 

Seintel rippusid loomanahkadest õmmeldud kotid, nurgas seisis veetünn. 

»»Ootame, kuni ta tagasi tuleb," tegi gorillade jumal ettepaneku, ,,seni aga kinnitame 
keha ja puhkame.” 

Ta astus seina juurde, võttis kottidest puuvilja, pähkleid, bambusevõsusid ja seadis 
end põrandale istuma. 

»Laske hea maitsta," sõnas ta kottidele osutades. 

»Mu kõht pole tühi,” keeldus Tarzan ja istus maha nii, et näeks korraga jumalat ja 
ust, mis välja viis. 

Tema kaaslane sõi mõnda aega sõnatult, siis aga heitis Tar-zanile pilgu. 

«Niisiis te kinnitate, et teemante ei vaja," sõnas ta umbusklikult. ,, Miks te siis siia 
tulite?" ,, Mitte teemantide pärast.” Gorillade jumal hakkas itsitama. 

»Minu alamad tapsid mõne teie inimese, kui nad kavatsesid teemantide orgu 
pääseda. Ühel neist oli teemantide oru kaart. Seepärast järeldasingi, et tulite teemante 
otsima." 

»» Kuulen esimest korda kaardist, ja kuidas see võiski meie käes olla, kui me ei 
teadnud orust midagi?" 

»Oli kaart!" 

»Kuid kes võis selle joonistada?" , Mina!" 

»Sina? Ent mismoodi sattus kaart meie kätte? Sina pole ju siit jalgagi välja tõstnud.” 

»Seda küll, aga kaardi tegin mina.” 

»Sõitsid siia, sest vihkasid inimesi. Vaevalt tegid kaardi, et neid siia meelitada. 
Oletame, et sa tegid selle, ent mismoodi võis see sattuda Ameerikasse või 
Inglismaale, pärast aga juba meie inimeste kätte?” 

»Kohe seletan. Omal ajal armastasin ühte tütarlast. Kuid teda ei huvitanud vaene 
teadlane. Ta ihaldas rikkust ja hiilgavat elu ning unistas seetõttu varakast mehest. Kui 
ma siia jõudsin ja teemante leidsin, meenus ta mulle. Mitte et oleksin teda enam 
armastanud... Äkki tahtsin talle kätte maksta kõigi nende kannatuste eest, mis ta mulle 
oli põhjustanud. Ja ma otsustasin ta siia meelitada. Eks ole imetore kättemaks? 
Oleksin andnud talle varanduse, millist pole kellelgi terves maailmas, tema aga poleks 
selle eest midagi osta saanud. Kas kujutate ette?" 

Ja jumal hakkas naeru kihistama. 

» Niisiis kirjutasin talle kirja, milles jutustasin teemantidest ja kirjeldasin, mida 
tuleb teha. Seejärel hakkasin ootama. Ootasin seitsekümmend neli aastat, kuid teda ei 
tulnudki. Püüdsin teha kõik, et kiri kohale jõuaks. Sooritasin raske teekonna sõbraliku 
suguharu juurde, palkasin seal käskjala, et toimetada saadetis rannikule. Nüüd 
veendusin, et käskjalg jõudis õnnelikult pära- 

le. Teda oleks võidud ju teel maha lüüa ja paljugi mis oleks võinud juhtuda. Ja 
nüüd, seitsekümmend neli aastat hiljem, on kaart jälle minu käes.” 

Ta hakkas uuesti naeru kihistama. 


Ja koos kaardiga tütarlaps, kes on minu omast palju ilusam. Oo, minu oma on juba 
muldvana hambutu eidekõbi. Üheksakümne nelja aastane!" 

Ta ohkas raskelt. 

»Nüüd olen ma arvatavasti mõlemast ilma." Ukse taga kobistas keegi. 

Tarzan hüppas jalule. Uks avanes. Lävele ilmus hiigelsuur hall gorilla. Tarzanit 
nähes ajas ta hambad irevile ja seisatas. 

»»Kõik on korras, isa Tobin,” rahustas teda gorillade jumal. ,,Tule sisse ja pane uks 
kinni.” 

»Isa!" imestas vana metsloom, sulges ukse ja vajus põlvili. ,, Arvasime juba, et olete 
ära põlenud. Tänu taevale, et teile armu heideti.” 

»Länu sinu palvetamisele, mu poeg," vastas jumal. ,, Nüüd aga räägi, mis linnas 
sünnib.” ,,Kindlust enam pole.” 

»Tean. Aga kuningas? Arvab, et olen hukkunud?" 

»»Kõik arvavad seda. Henryl on kohutavalt hea meel. Räägitakse, et ta tahab ennast 
jumalaks kuulutada.” 

»Ega sa juhtumisi tea, mis sai neiust, kelle Wolsey Henrylt üle lõi ja minu juurde 
tõi? Kas ta põles ära?" 

»Ei, ta pääses, nägin teda." 

»Ja kus ta on?" sekkus Tarzan. 

»Ta võeti kinni ja viidi kuninga juurde.” 

»Ta on surma määratud," lausus gorillade jumal. ,, Kui Hen-ry hakkab abiellumist 
nõudma — aga seda ta teebki —, siis kisub Aragoni Catherine ta tükkideks.” 

»Ta tuleb silmapilk vabastada!" ütles Tarzan. 

Gorillade jumal kehitas õlgu. 

»» Vaevalt et see võimalik on." 

»Aga sa ju ise ütlesid, et Wolsey 1 see õnnestus.” 

»»Wolseyl olid mängus omad huvid.” 

»»Meil samuti," sõnas ahvinimene rahulikult, sikutades jumala kaela ümber heidetud 
nööri ja pannes käe noapidemele. 

»Kuid mida mina teha saan?" vaidles jumal vastu. ,,Henryl on palju sõdureid, rahvas 
aga peab mind surnuks ja kardab nüüd kuningat.” 

»Kuid sinul on ju rohkesti usklikke alamaid?" 

Seda küll." 

»Siis saada see vaimulik ja käsi nad siia kutsuda. Tulgu relvastatult.” 

Vaimulik jõllitas kimbatuses kord jumalat, kord inimest, kes millegipärast hoidis 
jumalat lõa otsas ja veel sikutas seda. 

»Mine, isa Tobin, ja kutsu kõik usklikud kokku!" käskis jumal. 

»Ja Vaata, et sa vigurdama ei hakka!" ähvardas Tarzan. ,,Jumal tõotas mulle päästa 
tütarlaps. Näed seda nööri ja nuga?" Vaimulik noogutas sõnatult. 

»Kui sa hoolega asja juures ei ole," lisas Tarzan, ,,siis su jumal sureb." 

»Mine, isa Tobin,” saatis gorillade jumal ta teele. ,,Kiirusta," ütles Tarzan. 

»Ma lähen, isa," lalises vaimulik ehmunult, ,,kuid kardan teid jätta selle veidra 
olendi meelevalda.” 

» Temaga ei juhtu midagi, kui teed kõik nii nagu kästud," kinnitas talle Tarzan. 

Vaimulik potsatas taas põlvili, lõi risti ette ja lahkus. Kui uks tema järel oli 
sulgunud, pöördus Tarzan jumala poole. 

«Millest see tuleb, et sa suutsid anda oma metsloomadele inimkõne ja võib-olla ka 
mõistuse, kuid välimuselt jäid nad muutumata?" küsis ta. 


»»See pole minu süü," vastas gorillade jumal. ,, Asi on nähtavasti selles, et metslooma 
vaist osutus tugevamaks kui äsjaomandatud vaimsed anded. Tänu siirdatud 
inimrakkude-le sündisid neil aeg-ajalt inimlapsed, kuid minu keelust hoolimata 
surmati need kohe. Neil harvadel juhtudel, kui nad ellu jäeti, arenesid neist koletised, 
kelles olid ühitatud inimeste ja metsloomade kõige hullemad omadused. Mõnel neist 
õnnestus linnast jalga lasta ja nad moodustasid suguharu, kes elab oru lõpus 
koobastes. Kahel gorillade järeltulijal oli täielik inimese välimus, ent looma mõistus. 
Üks neist oli veetlev neiu, kuid julma emalõvi kommetega. Teine oli ülikliku 
käitumisega noormees, aga Jack-Kägistaja riugastega. Noh, ja mida te kavatsete teha, 
noormees, kui minu 


poolehoidjad kokku tulevad?" küsis gorillade jumal. 
»»Sa viid nad kuningalossi ründama ja nad võidavad neiu tagasi.” 


XXIX. Surm koidikul 


Rhonda Terry ärkas ootamatust lärmist. Ümberringi oli kuulda kisa, metsloomade 
möirgamist, mürinat. Toas tormasid läbisegi Henry haaremi naised kabuhirmus 
madalaid kõrihääli kuuldavale tuues, kuid tütarlapse und ei harinud mitte need, vaid 
teised hääled, mis kostsid väljast ja kõrvalhoonetest. 

Rhonda hüppas jalule ja jooksis akna juurde. Teda nähes paljastas Aragoni 
Catherine vihaselt kihvad. 

«Jälle tuldi talle järele!" urises ta. 

AII tõrvikute valgusel nägi Rhonda elu ja surma peale võitlevate gorillade jõuku 
ning haaras kinni südamest, sest kõige ägedamas keerises märkas ta Stanley Obroskit, 
kes rajas endale teed lossi värava poole. 

Esimesel hetkel tundus neiule, et mees on üksinda metsloomade karja vastu, ent 
peagi taipas, et tal on rohkesti liitlasi. Ob-roski kõrval viibis gorillade jumal, nöör 
kaelas. Nüüd olid kõik neiu mõtted koondunud Obroskile. 

Rhonda selja taga väljendasid üha valjemini oma meelepaha emased ja siis kuulis 
neiu vana kuninganna vihast häält. 

«Need pahandused on kõik tema pärast!" pahvatas Aragoni Catherine. «Poleks teda, 
elaksime rahus." «Tapa ta siis ära!" hüüdis Clevesi Anne. ,,Tapa ta!" haaras sõnast 
Anne Boleyn. Neiu pööras näo nende poole ja nägi lähenemas julmi karvaseid 
koletisi, kes võisid paari sekundiga talle otsa peale teha. Ebakõla nende inimkõne ja 
metslooma välimuse vahel rabas sel hetkel Rhondat nagu ei kunagi varem. 

Kuid siis varjas teda oma kehaga Katharina Parr. «Ärge puutuge teda!" hüüdis ta. 
«Karvutu pole selles süüdi, et ta siin viibib.” 

«Surm mõlemale! Surm Parrile!" kriiskas Catherine Howard. Ülejäänud kordasid 
ühehäälselt: 

»» Surm mõlemale!" 

Howard sööstis Parrile kallale ja mõlemad läksid karvupidi 

144 

kokku. Teised hakkasid Rhonda Terry poole tulema. 

Põgeneda polnud kuhugi: emased tõkestasid ukse, aknaid varjasid trellid. Rhonda 
otsis mõnda eset, et rünnakut tagasi tõrjuda, kuid käe alla ei sattunud midagi. Ta 
põikas kõrvale ja jooksis ründajate eest ära, mõistes, et kaua ta niimoodi vastu ei pea. 

Äkki paiskus uks pärani ja tuppa astus kolm hiigelsuurt gorillat. 


» Tema kuninglik kõrgusi" kuulutas üks tulijaid. Ehmunud emased hüppasid 
Rhondast eemale. Ainult Howard ja Parr vähkresid põrandal edasi vähimatki 
kuulmata. Vaikselt astus tuppa Henry Kaheksas. Jätta!" käskis ta. 

Astunud kisklejate juurde, lahutas ta nad võmmudega. ,,Kus on karvutu?" käratas 
kuningas. Samas langes ta pilk Rhondale, kes vaevatud ilmel emaste keskel seisis. 

»Tule siia!" kamandas kuningas. ,,Jumal on jälle sulle järele tulnud, kuid ta ei saa 
sind! Nüüd oled minu oma!" * 

»» Võtku ta pealegi, Henry!" karjus Aragoni Catherine. ,,Tema toob ainult pahandusi 
kaela.” 

» Vait, naine, või sa lähed Towerisse tapalavale!" ähvardas 

kuningas. 

Astunud ette, haaras ta Rhondal käsivarrest, vinnas nagu udusule õlale ja tõttas ukse 
poole. 

»»Suffolk ja Howard, teie jääte siia. Pidage vaenlane kinni, et saaksin ära minna.” 

»Lubage teid saata, söör,” palus üks neist. 

»Ei! Täitke käsku, siis aga järgnege mulle oru põhjapoolsesse otsa kanjoni juurde, 
kus voolab Thamesi idapoolne harujõgi.” 

Kuningas pööras selja, läks mööda koridori edasi ja sisenes nurgatuppa. Seal tõstis 
ta üles maskeeritud põrandaluugi. 

» Nüüd nad enam meid kätte ei saa, mu kaunitar," ütles ta. ,,Seile idee võtsin ma üle 
jumalalt endalt, kuid tal pole sellest õrna aimugi.” 

Kuningas ronis väledasti alla ja läks pilkases pimeduses käsikaudu kobades edasi 
mööda pikka maa-alust käiku. 

Mõne aja pärast oli tunda värsket õhku. Henry pani Rhonda maha ja hakkas pea 
kohal kobama. Seejärel kuuldus kriginat, justkui oleks rasket asja kõrvale nihutatud, 
ja neiule hoo- 


vas vastu öist jahedust. Kõrgel särasid tähed. Mõni minut hiljem jõudsid kuningas ja 
Rhonda maa alt välja kõrge kalju jalamile jõe kaldal, ja Henry asetas kohale tagasi 
hiigelsuure lameda kivi, mis oli sulgenud sissepääsu tunnelisse. 

Ja siis algas Rhondale tõeline põrgu. 

Nad jooksid kogu öö piki jõe kallast. Metsloom ei kandnud enam Rhondat õlal, vaid 
vedas käest kinni hoides enda järel. Ta närveeris ilmselgelt ja jäi tihtipeale seisma 
kartlikult kuulatades.- Kuningas püüdis liikuda käratult ja manitses paaril korral 
tütarlast vaikust pidama. 

Mõne aja pärast läbisid nad koolme kaudu jõe ja jätkasid teed kirde suunas. 

Ehkki tagaajajaid polnud, närveeris Henry üha rohkem. Pisut hiljem selgus tema 
rahutuse põhjus: eemalt kostis lõvi venivat möirgamist. Gorillade kuningas lisas 
kiirust. 

Koitis. Orgu kattis külm udulinik. Rhonda oli surmani väsinud, iga lihas pakitses 
valust, kuid piinaja tiris teda aina edasi. 

Öövaikuse lõhestas taas lõvi möiratus, millest vappus maa, sedapuhku aga kõlas see 
peaaegu nende kõrval. 

Gorilla pistis ülepeakaela jooksu. 

Algava päeva valgel nägi Rhonda eespool ilmatu suurt lõvi. Kuningas keeras järsult 
kõrvale, tõtates neist umbes saja jardi kaugusel kasvavate puude poole. 

Lõvi ligines kergel õõtsuval kõnnakul. Põgenike petteliigu-tust nähes muutis ta 
liikumissuunda ja läks üle sörgile, kavatsedes nad enne puudeni jõudmist kinni 
pidada. 


Rhonda jõudis märgata, kuidas röövlooma tühi kõht kahele poole lotendas. Veider, 
et äärmuslikus olukorras võis selline pisiasi endale tähelepanu tõmmata. Näljane lõvi 
möirgas vahetpidamata, otsekui püüdes end hulluseni üles kruvida, ja suurendas 
järsult kiirust. 

Nüüd oli ilmselge, et puudeni nad ei jõua. Siis jäi kuningas seisma, hakkas 
ähvardavalt lõrisema, pärast hetkelist kõhklemist tõstis neiu pea kohale ja virutas lõvi 
poole, ise aga pistis tuhatnelja jooksma, püüdes niiviisi oma elu päästa. Kuid ta ei 
arvestanud lõvi hingeelu. 

Rhonda kukkus kiskjast mõne jardi kaugusele. Arvestades saadud õppetunde, ei 
püüdnudki ta põgeneda, vaid jäi liikumatult lamama. 

Metslooma tähelepanu köidab alati liikuv ese. Seda kinnitab 

näitlikult teie oma koer. Ta on lihtsalt kohustatud järele lippama kõigile, kes 
jooksevad, ega suuda sinna midagi parata, sest niisugune on tema vaist. 

Ilmselt oli Henry Kaheksas selle sootuks unustanud, muidu oleks ta sundinud 
Rhondat jooksma, ise aga jäänud liikumatult lebama. Kuid tema talitas teisiti ja 
juhtus, mis pidi juhtuma. Lõvi isegi ei vaadanud Rhonda poole, vaid tormas gorillale 
järele. 

Julgust kogunud, kergitas neiu pead. Gorilla jooksis kõigest jõust, palju kiiremini 
kui arvata võis, kuid siiski mitte küllalt väledasti, et lõvi käest pääseda. Nüüd kohe 
saab kiskja gorilla kätte ja on mõnda aega temaga ametis, sest suur ahv hakkab kindla 
peale oma elu eest võitlema. 

Rhonda kargas püsti ja tormas tagasi vaatamata puude poole. Ta ei jõudnud veel 
mõnda jardi joosta, kui selja taga kostis õudne möiratus, mis kõneles sellest, et lõvi oli 
gorillale järele jõudnud, ning nende vahel puhkes võitlus elu ja surma peale. 

Puude juures vaatas hingeldav Rhonda vilksamisi tagasi. Lõvi oli gorilla maha 
paisanud ja tema vägevad lõuapärad olid ohvri kaela ümber sulgunud. Gorilla tõmbles 
korra, siis ajas end sirgu ja jäi vagusi. 

Nii lõpetas oma maise elu Henry Kaheksas. 

Lõvi viskus sedamaid saagi kallale ja alustas kauaoodatud 

söömingut. 

Rhonda suundus tasakesi metsa. 

Paarikümne sammu järel jõudis ta jõe äärde. See oli Thamesi vasem harujõgi. 
Pikemalt mõtlemata astus neiu vette ja ujus teisele kaldale, et kaotada jälgi, kui lõvi 
peaks tahtma teda jälitada. 

Esimest korda möödunud päevade jooksul tiivustas teda lootus. Lõpuks ometi oli ta 
vabaduses! 

Pealegi teadis Rhonda, kus viibivad tema sõbrad. Kallast mööda Omwamwi kose 
poole minnes leiab ta nad hõlpsasti üles. Rhonda ei teadnud, mis teda teel ootas, kuid 
oletas, et kõige hirmsam on seljataga. 

Ääretust väsimusest hoolimata läks ta edasi, mõtlemata isegi lühikesele puhkusele. 
Ta lubab endale puhkust alles siis, kui jõuab eesmärgile. 

Vahepeal oli idas mägede kohale tõusnud päike, mis kinkis õnnistavat soojust neiu 
öö jooksul kõvasti külma saanud kehale. 

Ajuti valdas Rhondat mingi haiglaslik unine seisund ja ta suutis vaevu jalga jala ette 
tõsta. Kehaline kurnatus avaldus ka selles, et tütarlapse reageerimisvõime oli 
aeglustunud ja meeled nürinenud. 

Ta ei tajunud enam kõrvalisi helisid, seetõttu ei suutnud ka ennast hoida. 


Rhonda tunnetas ohtu alles viimasel hetkel, kui rajale hüppas hirmuäratav olend — 
poolinimene, poolgorilla, inimese näo ja gorilla kehaga. 

Neiu tahtis jõe poole söösta, lootes ujudes minema pääseda, kuid siis pudenesid puu 
otsast maha täpselt samasugused olendid. Ta piirati sisse, kaks aga liginesid 
tagantpoolt, kahmasid tal käsivartest kinni ja kumbki hakkas teda enda poole tirima 
ähvardavalt lõrisedes ja teineteist sõimates. 

Rhonda tundis, et veel veidi ja nad väänavad ta käed liigestest välja. Olukord 
muutus kriitiliseks, kuid äkki hüppas lähima puu otsast alla alasti valge mees, nui 
käes. Ta tormas Rhondat hoidvatele loomadele kallale, tümitades neid pähe, kuni nad 
neiu lahti lasksid. Kuid oma kohkumuseks märkas Rhonda, et tema päästja röökis 
kõige kõvemini. Kahmanud neiu kaenlasse, ta seisis ja urises neid ümbritsevate 
loomasamaste inimeste jõugu peale. 

Ta oli kena välimuse, korrapärase kehaehituse, päikesepruuni naha ja kullakarva 
juustega, mis lõvilakana ta õlgadele langesid. 

Ja ehkki teised loomad olid ilmselgelt ristandid, arvas Rhonda, et valge kuulus 
nende hulka, sest ta tõi kuuldavale sama- ' suguseid hääli ja oli' ilmunud koos 
nendega. 

Loomad kartsid tema nuia ja seepärast eelistasid kaugemale hoiduda. 

Inimene ei jõudnud oma vangi piiramisrõngast veel välja viia, kui ülal kõlas uus 
metsik kisa. Kõik vaatasid sinnapoole, kaasa arvatud Rhonda, kelle huulilt pääses 
tahtmatult imestushüüe. 

Puu otsast laskus ahvi osavusega kuldse juuksepahmakaga alasti valge neiu. Tema 
kaunite huulte vahelt tuli kuuldavale võigas metslooma kisa. 

Hüpanud alla, hakkas ta nende poole jooksma. Tema vihast moondunud nägu rabas 
sellele vaatamata oma iluga, noor keha oli aga täiuslikkuse tipp. 

Loomad andsid rahulolematult urisedes teed ja metslastüdruk, 

tegemata neist väljagi, suundus Rhonda poole. 

Mees käratas metslastüdruku peale, ajades ilmselt teda ära, heitis Rhonda õlale, 
pööras ümber ja pistis ebatavalise kiirusega jooksma, otsekui poleks tal vähimatki 
raskust kanda. 

Tema kannul kihutas noor metslastüdruk, karjudes ähvardusi ja needusi. 


XXX. Metslastüdruk 


Kuningakoja kaardivägi ei suutnud vastu panna usklikele, kes jumala enda 
eestvedamisel ründasid kuningalossi väravat. Jumal juubeldas. Üldiselt oli ta 
kavatsenud Henryt karmilt karistada, kuid, saavutanud võidu, otsustas talle armu 
heita. 

Suuremeelsuse tuhinas loobus gorillade jumal ka salakavalast plaanist mitte täita 
Tarzanile antud lubadust ja otsustas ta koos tütarlapsega vabaks lasta. 

Tarzanit ei huvitanud põrmugi jumala poliitilised salasepitsused, vaid ainult Rhonda 
saatus. 

»Peame neiu üles otsima!" ütles ta jumalale, kui nad lossi lävele astusid. ,,Kus ta 
võib olla?" 

»» Küllap teiste naiste juures. Lähme üles, arvatavasti on nad seal.” 

Trepil olid neil vastas Howard ja Suffolk, valmis täitma kuninga käsku. Aga kui nad 
nägid jumalat ennast ja tema selja taga trobikonda poolehoidjaid, siis meenus neile 
õigel ajal, et kuningas oli putku pistnud, ja nad loobusid oma kavatsusest. Selle 
asemel laskusid nad põlvili, tervitades palavalt jumalat ning kinnitades talle, et nad 


olevat just nüüdsama Henry minema kihutanud ja kavatsesid jumala vaenlased puruks 
lüüa. 

Kuid jumal mõistis kohemaid, et nad valetasid, sest oli ta ju ise pannud nende 
loomakoljudesse inimajud. 

»»Kus on karvutu tüdruk?” küsis ta nõudlikult. 

»Henry viis ta ära,” vastas Suffolk. 

»Kuhu?" 

»Ei tea. Võttis kaasa ja kadus." 

»Kuid keegi peab ju teadma," sõnas Tarzan. 

»Ehk teab Aragoni Catherine," oletas Suffolk. 

»Kus ta on?" 

Tarzan viidi haaremisse. Suffolk paiskas ukse lahti ja kuulutas valjusti: 

» Teile tuli issand jumal!" 

Kohkunud emased, kes ootasid arveteõiendamist, langesid jumalat nähes põlvili. 

» Tere tulemast, isa!" tervitas teda Aragoni Catherine. ,,Olen sinu ustav must 
orjatar!" 

»Siis ütle, kus Henry on," käskis jumal. 

«Põgenes koos oma karvutu iludusega," vastas vana kuninganna. 

»Kuhu?" 

Oma tuulepeast mehe peale vihane Aragoni Catherine ei kõhelnud kaua. 

» Tulge minu järel," ütles ta ja viis nad koridori lõppu. Seal nurgapealses toas avas ta 
saiakäigu luugi. ,,See käik viib linna alt jõe kaldale. Nad läksid karvutuga siitkaudu.” 

Tarzani terav nina haistis tõepoolest nõrka valge naise lõhna. Nüüd teadis ta täpselt, 
et kuningas oli neiu sellesse musta auku vedanud. Ehk viibisid nad praegugi seal, 
oodates, kuni kuninga vaenlased ära lähevad, või olid juba kaugel linnast väljas, 
kusagil mägedes, kuhu kuningas kavatses tütarlapse ära peita. 

Nii või teisiti, ent ahvinimene otsustas minna üksi, sest ei usaldanud kedagi neist 
loomadest. Kohendanud õlale kokkuke-ritud nööri ja kontrollinud, kas nuga on oma 
kohal, hüppas ta sõnakestki lausumata alla tundmatusse. 

Tema lahkumisel hingas goriHade jumal kergendatult. Lõhna järgi minnes jõudis 
Tarzan jõe kaldale, lükkas kivi kõrvale ja astus öösse. 

Ta läks edasi, pingsalt kuulatades ja õhku haistes. Vaevuta-jutav õhuvool orust 
kinnitas tema oletust, et esialgu olid põgenikud suundunud lõunasse. Tõsi, hiljem võis 
gorillade kuningas pöörata läände või põhja, kuid mitte itta, kus jõgi oli sügav ja kiire 
vooluga. 

Tarzan surus end maadligi ning tegi lõhna ja tabamatute märkide järgi kindlaks, et 
jälg pöördus põhja või õigemini kirdesse jõe ja kaljude vahele. 

Tarzan sammus edasi ühtelugu peatudes, et kontrollida, kas ta pole jälge kaotanud, 
ja seetõttu liikus aeglasemalt kui jälitatavad. 

Oleks tuul Tarzanile vastu puhunud — põgenikud aga läksid kogu aeg vastutuult —, 
oleks ta nad joostes kätte saanud. 

Sunnitud peatused ei ärritanud ahvinimest, nagu need oleksid ärritanud keda tahes 
teist inimest, sest jahti pidava metslooma kannatusel pole piire. Ta teadis, et saab 
varem või hiljem gorilla kätte, ja kuni loom on teel, pole neiul midagi karta. 

Kui ta jõge ületas, hakkas valgenema. Kusagil eespool kaikus jahti pidava lõvi 
möiratus ja peagi ka gorilla kisa. 


Tarzan mõistis, et Numa oli gorillade kuningale kallale tunginud. Kuid mis oli 
saanud neiust? Ta ei kuulnud inimhäält ja tormas tulistvalu kisa poole. Pisut hiljem 
nägi Tarzan Numat võidetud gorilla kallal. Tütarlast polnud näha. 

Soovimata kiskjaga kokku saada, et mitte aega raisata, läks Tarzan loomade 
kuningast kaarega mööda. Seejärel tegi kindlaks, et neiu oli suundunud lõunasse, ja 
järgnes talle. 

Mõne aja pärast lisandus neiu lõhnale teiste, võõraste, man-ganide ja tarmanganide 
— suurte ahvide ning valgete inimeste, nii meeste kui naiste — lõhnade segu. 

Tarzan lisas sammu. Metslooma vaist ütles talle, et tütarlast, aga võib-olla ka teda 
ennast, ähvardab oht. 

Sedamööda, kuidas ta edasi läks, muutusid lõhnad üha tugevamaks ja peagi hakkas 
kostma kisa. 

Asunud ümber puude otsa oma kodusesse keskkonda, tundis Tarzan silmapilk 
enesekindluse uut tulva. Siin sai ta jälle iseendaks — džunglivalitsejaks. 

Oksalt oksale hüpates kuulis ta emase raevukat häält, mis sarnanes inimese omaga, 
kuid siiski valitses loomalik toon. Tarzan tundis ära suurte ahvide keele ja see tegi 
teda erakordselt uudishimulikuks. Mõni sekund hiljem jõudis ta kummaliste olendite 
kohale. Need olid pooleldi inimesed, pooleldi gorillad. Kaugemal nägi ta alasti 
noormeest, kes, Rhonda õlal, metsa poole jooksis. Teda ajas taga tuules lehvivate 
kullakarva juustega valge tütarlaps. Nagu kõik teised, nii oli ka tema ihualasti. 

Noormees lendas nagu nool, tundes enda taga kuldjuukse-list tüdrukut. 
Kihutamisest hõivatud, ei märganud nad midagi ümberringi. Vahepeal oli Tarzan 
Rhonda röövija kõrvale jõudnud ja läks nüüd temast ette. Kiire jooks oli 
kuldjuukselist tüdrukut väsitanud ja ta hakkas nüüd pikkamisi maha jääma. 

Puulehtede vahelt nägi Tarzan, et mets oli lõppemas ja selle taga algasid kaljud. 
Hüpanud maha, kaotas ta mitu väärtuslikku 

sekundit ja röövija jõudis temast ette, tormates kaljude poole. Tarzan kihutas talle 
järele, kuuldes enda taga kuldjuuk-selise õeluse jalgade müdinat. 

Vaevalt oli Tarzan näinud ihualasti noormeest ja tüdrukut, samuti koletislikke 
värdjaid, kui talle meenus jumala jutt ristanditest, kes oru selles osas oma suguharu 
olid asutanud. Need olevused olid looduse kallal sooritatud vägivaldse katsetuse 
tagajärg. 

Ent Tarzan ei hakanud selle üle põhjalikumalt mõtisklema. Kõik tema mõtted olid 
suunatud sellele, et noormees kätte saada ja vabastada Rhonda. 

Röövija jooksis kergelt, otsekui oleks Rhonda kaalutu olnud, ning Tarzan imetles 
tahtmatult tema jõudu ja vastupidavust. 

Kaljudeni oli jäänud õige vähe maad. Nende ees vedelesid maas kivirahnud, mis aja 
hävitava toime mõjul olid kaljude küljest lahti tulnud. Kaljud ise kujutasid endast 
koobastest lõhestatud mäeahelikku. 

Kaljudeni jõudnud, hakkas noormees mägikitse osavusega kivilt kivile hüppama. 
Tarzan oli pisut maha jäänud, sest paikkond oli talle täiesti võõras ja tee otsimine 
võttis aega. Tema kannul tõttas metslastüdruk. 

Roninud kõrgendikule, lükkas röövija Rhonda koopasse, ise aga pöördus näoga 
tagaajajate poole. 

Tarzan põikas järsult paremale, et tõusta vastase kohal olevale kaljunukile, kuid 
viimane nägi tema pettekäigu läbi ja lõikas tee ära. 

»Tagasi, või ma tapan su!" kisendas noormees suurte ahvide keeles. 

Siinkohal ilmus koopasuule Rhonda. 

»Stanley!" hüüatas ta imestunult. 


»Roni üles!" käskis Tarzan. ,,Ma pean teda kinni, kuni sa üles jõuad. Sealt lähed 
lõunasse oru serva.” 

»» Teen proovi," kostis Rhonda ja hakkas kaljust üles ronima. All nägi teda 
metslastüdruk ja tõttas oma sõpra hoiatama. ,,Kreeg-ah! Ta laseb jalga!" 

Unustanud Tarzani, sööstis noormees Rhondale järele. Tarzan ei hakanud teda taga 
ajama, vaid ronis kõrgemale, minnes poolpõiki Rhonda poole. 

Kihutatuna hirmust, ronis Rhonda üles palju kiiremini, kui 

152 

võis oodata, ja tänu sellele jõudis Tärkan neiuni enne kui tagaajaja. 

Mõistnud oma kaotust, pöördus noormees metsikult lõrise-des Tarzani poole ja 
kiskjalik irve moonutas tema ilusat nägu. Ilmselgelt ei kavatsenud ta vangi võitluseta 
loovutada. Omalt poolt ei püüdnud Tarzan astuda kahevõitlusse kaljul, kust nad 
paratamatult oleksid alla lennanud ja surnuks kukkunud. 

Heitnud pilgu üle õla, nägi ta lähenemas metslastüdrukut, kelle kannul rühkisid 
hirmuäratavad ristandid. Olukord muutus raskeks. Tarzan mõistis, et peab kähmlusest 
hoiduma, kuid sündmused arenesid vastu tema tahtmist. 

Raevunud nooruk tungis ahvinimesele kallale, ergutatuna oma kaashõimlaste 
loomalikust kisast, ning nad läksid võitlusse elu ja surma peale, püüdes teineteisele 
kihvu kõrri lüüa. Niimoodi seisid nad kitsal eendil, hoides teineteist raudses haardes ja 
möirates metsloomadena, kuni prantsatasid alla. 

Rhonda Terryt valdas meeleheide. Ta oli kaljule pidama jäänud, kuna Obroski, kelle 
ilmumine oli talle pääsemislootust sisendanud, oli tõenäoliselt surnuks kukkunud. 
Isegi siis, kui ta oli ellu jäänud, tapavad koletised ta kohe. Nüüd Rhonda ennast enam 
ei haletsenud, ta leinas Stanley Obroskit. Kaotusevalu oli nii suur, et neiu sattus 
tahtmatult segadusse, püüdes oma tunnetes selgusele jõuda. 

Kummatigi ei kavatsenud Tarzan surra. 

Jõu ja julmuse poolest ei jäänud ta vastasele alla, mõistuselt ja vapruselt aga ületas 
teda. Seepärast Tarzan üksnes ei kutsunud esile seda kukkumist, vaid oskas teha nii, et 
jäi peale. Selle tagajärjel kukkus tema võistleja täie hooga peaga vastu kivi. Nüüd oli 
ta mõneks ajaks võitlusvõimena. 

Vaevalt olid nad maandunud järgmisel eendil, kui Tarzan kargas jalule. Altpoolt 
ronisid nobedasti tema poole ebardid eesotsas metslastüdrukuga, kes oli juba päris 
lähedal ja sirutas kätt tema pahkluu poole, et Tarzanit alla tõmmata. Ja siis turgatas 
ahvinimesele pähe mõte. 

Kummardunud alla, kahmas ta metslasplikal juustest kinni, tõmbas enda poole ja 
heitis valust kisendava tüdruku endale selga. Metslastüdruk kriiskas, küünistas ja 
hammustas, kuid Tarzan kannatas vaikides, kuni nad kõrgemale jõudsid. Seal laskis ta 
tüdruku seljast maha ja vaatamata meeleheitlikule vastupanule sidus nööriga kõvasti 
kinni. Selle ajaga olid ristandid talle 

peaaegu järele jõudnud. Upitanud metslastüdruku õlale, ronis Tarzan üles laia eendi 
poole, kus ligipääsmatu kalju alla oli tardunud Rhonda. 

Siia tassiski Tarzan taltunud metslastüdruku, aga kui oli ta maha pannud ja näoga 
enda poole pööranud, nägi imekaunist naeratavat näokest. Seda lähemalt silmitseda 
polnud mahti, sest ristandid ronisid kriisates nende poole. 

»Tagasi!" karjatas Tarzan. ,,Või ma tapan tüdruku!" 

Tarzani mõte kasutada tüdrukut pantvangina polnud iseenesest halb, kuid nagu 
heade plaanidega sageli juhtub, kukkus see täielikult läbi. 


»Nad tulevad edasi," ütles metslastüdruk. «Minust pole neil sooja ega külma. Sina 
viisid mu ära, järelikult kuulun ma sulle. Nad löövad meid maha ja pistavad nahka. 
Tõrju nad kividega tagasi, mina näitan teed, kuidas siit välja saada.” 

Tüdruku nõuannet kuulda võttes kahmas Tarzan raske kivi-kamaka ja virutas lähima 
ristandi pihta. Kivi purustas mehe kolju ja ta lendas alla, tegemata ainsatki häält. 

Tüdruk muutus lõbusamaks ja ta hakkas oma hiljutisi kaaslasi pilkama. 

Veendunud sellise lihtsa abinõu tulemuslikkuses, asus Tarzan kive korjama. Rhonda 
ühines temaga ja nad külvasid koletised üle kividerahega, nii et ründajad pidid 
koopasse varjule pugema. 

»Lõunasöögiga tuleb neil oodata,” naeris metslastüdruk. 

»Le sööte siis inimliha?" küsis Tarzan imestades. 

»Meie Malb'yatiga ei söö,” vastas ta, ,,nemad aga küll.” 

»Kes see Malb'yat on?" 

»Minu mees. Sa kisklesid temaga, siis aga viisid mu minema. Nüüdsest peale olen 
su naine ja hakkan sinu eest võitlema. Ma ei loovuta sind kellelegi!" 

Ta pöördus ähvardavalt Rhonda poole, kavatsedes arvatavale võistlejale õpetust 
anda, kuid Tarzan astus õigel ajal vahele. 

»»Sa ei tohi teda puudutada!" hoiatas ta. 

»»Sul ei tohi olla kedagi peale minu!" väitis metslastüdruk. 

»Ta pole mulle keegi," rahustas Tarzan tüdrukut. ,,Pole vaja talle liiga teha.” 

Metslastüdruk nihkus Rhondast eemale, kuid silmitses teda endiselt tulivihase 
pilguga. 

»Eks me näe,” ütles ta. ,,Mis ta nimi on?" 

«Rhonda.” 

Ja sinu nimi?" 

»Kutsu mind Stanleyks," vastas Tarzan, keda lõbustas sündmuste ootamatu pööre. 

Ta ei hakanud metslastüdrukuga vaidlema, sest mõistis, et nende pääsemine sõltub 
täielikult sellest isemeelsest kaunitarist. 

«Stanley," kordas tüdruk pisut takerdudes. «Ebatavaline nimi. Ja minu nimi on 
Balza.”" 

Tarzan märkis endamisi, et see nimi sobis talle hästi, sest suurte ahvide keeles 
tähendas see kuldjuukselist tüdrukut. Ahvide nimed on üldse väga täpsed. Tema enda 
nimi tähendas ju ,,valget nahka", Malb'yati oma aga «kollast pead". 

Kärme liigutusega virutas Balza kivi kaljunuki tagant ettevaatlikult väljapistetud peä 
pihta ja puhkes ohjeldamatult naerma. 

«Peaasi on ööni vastu pidada," ütles ta. «Siis lähevad nad minema, sest kardavad 
konutavalt pimedust. Kui me aga praegu teele asume, on meil ots käes." Tüdruk 
hakkas Tarzanit huvitama. 

Ühest küljest, kui otsustada jumala jutu järgi, juhtis seda keha gorilla aju, teisest 
küljest aga hämmastas Tarzanit see, kuidas tüdruk oli tema nime hääldanud. Gorilla 
poleks niiviisi suutnud. 

»Ssa oskad inglise keelt?" küsis Tarzan. Balza silmitses teda üllatunult. 

»Jah,” noogutas ta. «Kuid ma ei arvanud, et sina seda oskad." ,,Ja kus sa seda 
õppisid?” 

«Muidugi Londonis. Enne kui mind sealt välja söödi." «Mis tähendab «välja 
söödi"?" 

»Ma ei sarnanenud nendega. Ema peitis mind aastaid, kuid lõppude lõpuks nuhkisid 
nad mu välja. Oleksin ma sinna jäänud, oleks mind tapetud.” 


Tarzan mõistis, et tüdrukule oli London gorillade linn, sest mingit teist Londonit ei 
saanud ta tunda. 

«Kas Malhyat on samasugune nagu sina?" jätkas ta küsitlemist. 

»Ei, ta on niisugune nagu teised. Tal ei õnnestunud selgeks õppida ühtegi 
ingliskeelset sõna. Sa oled temast parem. Loodan, sa tapsid ta.” 

»Ei tapnud," kostis Tarzan. «Mulle paistis, et ta oli elus.” 

155 

Tüdruk vaatas alla, kahmas kivi ja hüüdega «Ongi elus!" virutas selle õnnetu 
Malb'yati pihta, kes jälle kaljunuki tagant välja piilus. Kivi tabas ja vaeseke roomas 
kähku tagasi. 

»Kui ma peaksin kunagi jälle oma mehele pihku sattuma, peksab ta mu 
poolsurnuks," ütles Balza. 

Ja mina arvasin, et päris surnuks," kostis Tarzan. 

»Ei,” seletas tüdruk. «Asi on selles, et ma olen nendest kõige ilusam. Teised on 
koledad. Ta ei tapa mind iialgi, ehkki teised naised rebiksid mind meelsasti 
tükkideks." 

Ja ta puhkes valjusti naerma. 

«Arvan, et seegi," viipas ta Rhonda poole, «teeks hea meelega mulle otsa peale.” 

Rhonda Terry kuulas huviga vestluse seda osa, mis käis inglise keeles, kuid 
jutuajamisse ei sekkunud. Lõpuks katkestas ta vaikuse. 

»Mul pole soovi sind tappa," lausus Rhonda. «Vastupidi, miks me ei võiks 
sõpradeks saada?" Balza silmitses teda üllatusega. 

«Ega ta naljata?" pöördus metslastüdruk Tarzani poole. ,,Tal on tõsi taga.” 

«Siis saagem sõpradeks," ütles Balza. 

Armastuse ja sõpruse, elu ja surma küsimuste üle otsustas ta kärmelt ja 
pöördumatult. 

Nad viibisid kaljunukil veel mitu tundi, tõrjudes ristandeid kividega tagasi ja 
sundides neid parajasse kaugusse hoiduma. 


XXXI. Teemandid! 


Lõpuks jõudis kätte kauaoodatud õhtu. Näljast ja janust kurnatud inimesed püüdsid 
kiiremini lahkuda kaljunukilt, kus nad varahommikust saadik olid kõrvetava Aafrika 
päikese käes piinelnud. 

Kogu selle aja jooksul oli noor metslastüdruk lõbustanud Tarzanit ja Rhondat oma 
lihtsameelse otsekohesusega. Ta rääkis kõike, mida mõtles ja tegi seda relvituks 
muutva siirusega. 

Kui päike läänepoolsete küngaste taha oli veerenud, tõusis ta püsti. 

«Tulge,” ütles Balza. «Nüüd juba võib. Nad ei hakka meid vastu ööd jälitama.” 

Balza juhtis nad kaljunuki alla kitsasse, kuid küllaltki kõrgesse koopasse. Otse pea 
kohal märkas Tarzan avaust ja silmapilk oli tal olukorrast selge pilt. Ta taipas, et 
toetades seljaga ühe ja jalgadega teise seina vastu, suudaks ta sellest koridorist või 
õigemini kaevust välja ronida, kuid mõistis sedagi, et kivid võivad kriimustada 
tütarlaste õrna nahka. 

»Lähen esimesena,” ütles ta, ,,ja lasen nööri alla. Kummaline, Balza, et sinu 
hõimlased ei tõusnud teist teed mööda kalju tippu ega seadnud üles varitsust." 

»Nad on liiga rumalad," vastas tüdruk. , Neil jätkub tarkust ainult tagaajamiseks, aga 
et ringi minna ja kavalust appi võtta, seda ei jaga nende pead ilmaski.” 


» Väga hea, see on meile just mokka mööda," lausus Tarzan ja ronis üles. Sealt 
viskas ta nööri alla ja aitas mõlemad tütarlapsed kähku enda juurde. 

Nad olid sattunud väikesesse kausikujulisse lõhesse, mille põhja katsid õhtuvalguses 
sätendavad kristallid. 

Kui Rhonda pilk peatus kristallidel, hüüatas ta imestunult, sest ei uskunud oma 
silmi. 

«Teemandid!" 

Erutusest jäi Rhondal hing kinni. 

»Teemantide org!" 

Ta kummardus ja võttis maast mõne kivi. Balza vaatas teda nõutult, sest temale, ei 
tähendanud need kivid midagi. 

Tarzan korjas mõned ilusamad ja suuremad kivid, lähtudes pigem esteetilistest 
kaalutlustest. 

»Kas võib kaasa võtta?" küsis Rhonda. 

»Miks mitte," kostis Tarzan. ,,Võta nii palju, kui soovid." 

»Me saame rikkaks!" hüüdis neiu. ,,Toome siia kogu ekspeditsiooni ja laadime 
autod teemante täis. Siin on neid tonnide viisi!" - 

»Kas kujutad ette, mis saab pärast?" tundis Tarzan huvi. 

»Jaa! Ma saan villa Rivierasse, oma maja Beverly Hillsi, suvila saja viiekümne 
tuhande eest, luksusliku korteri Palm Beachis, New Yorgis...” 

»Mitte midagi sellist sa ei saa," katkestas teda Tarzan, ,,sest kui te toote kaasa nii 
tohutu hulga teemante, küllastub turg silmapilk ja nad muutuvad niisama väärtusetuks 
kui klaasitükid. Aga kui sa talitad arukalt, siis võtad endale ja oma sõpradele õige 
pisut ega räägi teemantide orust kellelegi.” 

Rhonda jäi hetkeks mõttesse. 

»»Sul on Õigus,” nõustus ta, ,.siitpeale pole teemantide orgu looduses lihtsalt olemas.” 

Läbi üha tiheneva videviku juhtis Balza nad orgu laskuva jalgraja juurde ja kogu öö 
kõndisid nad Omwamwi kose poole. 

Tee oli kõigile võõras, sest Balzagi polnud eales kodunt nii kaugel käinud. 
Seepärast mind aeglaselt ja jõuti kaljude juurde alles koidikul. 

Suure osa teest pidi Tarzan jõuetut Rhondat süles kandma, Balza aga oli väsimatu. 
Ta marssis sõnatult Tarzani kannul, keda pidas nüüd oma meheks. Nad ei rääkinud, 
sest teadsid kogemuste põhjal, et öösel tuleb olla äärmiselt ettevaatlik, ja seetõttu 
polnud Tarzanil õrna aimu sellest, mis toimub oma uue isanda järel uude tundmatusse 
maailma sammuva väikese metslas-tüdruku peas. 

Varahommikul avanes Rhonda Terry pilgule koidueelsesse udulinikusse mähkunud 
kaljude jalam. Rahulikku vaikust häiris vaid kose mürin otsekui titaani vaim. 
Rhondale hakkas tunduma, et ta laskub teistsugusesse maailma, kuhu neil pole mää- 
ratud jõuda elusalt. 

Tal oli veel selgesti meeles, kuidas hiigelsuur gorilla oli temaga sellest 
peadpööritavast kõrgusest alla laskunud. Tal endal ei õnnestu teha sammugi, Stanley 
Obroski aga ei suuda teda kanda. Rhonda oli juba kogenud, et mees on võimeline 
igasugusteks ootamatusteks, kuid midagi seesugust polnud jõukohane isegi temale. 
Kuni Rhonda niimoodi mõtiskles, heitis Tarzan neiu oma laiale õlale ja ronis alla. 
Rhondal jäi hing kinni, kuid ta surus hambad kokku ega poetanud sõnakestki. 

Tarzan ronis alla, ilmutades hiiglasliku gorilla jõudu ja imeväärset osavust, tema 
kannul laskus kõrvalise abita ja niisama enesekindlalt Balza. 

Ameeriklanna tunnetas ebatavalist kehalise ja vaimse jõu tulva. 

»Pane mind maha, Stanley," palus ta. ,, Ma võin ise käia. Mul on palju parem.” 


Tarzan pani ta maha. 

»Siit on Ormani juurde kiviga visata,” sõnas ta. Rhonda silmitses Balzat arvustava 
pilguga ja köhatas kohmetult. 

»Me oleme Hollywoodis muidugi kõigega harjunud, aga kas 

sulle ei tundu, et talle peaks midagi selga panema, enne kui inimeste hulka minna?" 

Tarzan puhkes südamest naerma. 

» Vaene Balza,” ütles ta. ,,Tal tuleb peagi maitsta seda tsivilisatsiooni vilja. Las ta 
siis säilitab võimalikult kaua oma loomulikkuse ja rikkumatuse.” 

»»Ma muretsen tema enda heaolu pärast,” ütles Rhonda. 

»balzat see ei häiri,” kinnitas talle Tarzan. ,,Seelik segaks teda palju rohkem." 

Rhonda kehitas õlgu. 

»Hästi, edvistagu pealegi," sõnas ta. ,, Tom ja Bill on aga punastamisest juba 
ammugi võõrdunud.” 

Mõne minuti järel seisatas Tarzan järsult ja osutas käega ettepoole. 

»Nende laager oli seal,” ütles ta, ,,kuid ma ei näe kedagi.” 

»MISs võis juhtuda?" erutus Rhonda. ,,Nad ju lubasid sind oodata.” 

Ahvinimene hakkas hoolega kuulama ja õhku nuusutama. 

»Nad pole kuigi kaugel," ütles ta lõpuks, ,, piki jõge allpool. Ja praegu pole nad seal 
üksi, neid on palju.” 

Milli järel tuli nähtavale suur laager arvukate telkide ja veoautodega. 

Safari!" hüüdis Rhonda rõõmsalt. ,,Pat on saabunud!" 

Peagi neid märgati, kõlasid tervitushõiked, trobikond inimesi tormas neile vastu. 
Kõik sööstsid Rhondat suudlema, Naomi aga suudles Tarzanit. Seda nähes hakkas 
Balza lõrisema ja viskus tema poole. Tarzan jõudis õigel ajal metslastüdrukul käest 
kinni kahmata. Surmani ehmunud Naomi hüppas eemale. 

»Käed eemale Stanleyst," hoiatas Rhonda naerdes. ,,See noor leedi ei salli, et talle 
mingil moel kallale kiputakse.” 

Tarzan pööras Balza näoga enda poole. 

»Need on minu sõbrad!" ütles ta. ,,Neil on teised kombed kui sinu suguharul. Ja kui 
hakkad tüli norima, saadan su tagasi. Need neiud on sinu sõbrad.” 

Kõik jäid kirjeldamatu imestusega Balzat jõllitama: Orman kui lavastaja, kes oli 
avastanud uue naisetüübi, Pat O'Grady lavastaja assistendina, kes ei erinenud kuigi 
palju oma bossist. 

»bBalza, mine koos neidudega ja tee kõik, mida nad käsivad," jätkas Tarzan. , Nad 
panevad su imekauni keha peale ebamugavad rõivad, kuid teisiti ei saa. Kuu aja pärast 
oled sa õppinud 

suitsetama, jooma kokteili ja üldse kohaned kõigi tsivilisatsiooni hüvedega. Esialgu 
oled veel metslastüdruk. Mine nendega kaasa ja õnnistagu sind jumal." 

Kõik puhkesid valjusti naerma, välja arvatud Balza. Ta ei mõistnud kõike, kuid 
isand oli käsu andnud ja tüdruk kuuletus. 

Balza läks koos Rhonda ja Naomiga nende telki. 

Tarzan jäi jutlema Ormani, Bill Westi ja O*'Gradyga. Need pidasid teda endiselt 
Stanley Obroskiks ja Tarzan ei hakanud neid ümber veenma. 

Ormanil sügelesid käed, et asuda filmivõtete juurde. Nüüd olid kõik kohal, kaasa 
arvatud Stanley Obroski. Ta otsustas anda majori osa Pat O'Gradyle ja kähku 
kirjutada osa Balzale. 


»la rabab kõiki! Seda ütlen mina, tõeline naiste tundja!" ennustas ta prohvetlikult. 
Kokk 


Kaks nädalat filmis Orman vahetpidamata ühe episoodi teise järel maalilise jõe ja 
kose taustal. Tarzan lahkus kaheks päevaks ja tõi kaasa sõbraliku suguharu, et 
asendada jalgalasknud neegreid. Ta viis operaatorid lõvide, elevantide ja teiste looma- 
riigi asukate juurde ning kõiki vaimustasid Stanley Obroski osavus ja teadmised. 

Ent peagi saabus kurb uudis. 

Orman sai stuudiost telegrammi käsuga otsekohe võtted lõpetada ja Hollywoodi 
naasta. 

Kõiki peale Ormani valdas ülekeev rõõm. 

»»Hollywood!" hüüatas Naomi Madison. ,,00, Stanley! Mõelda vaid! Kas sina ei 
tahagi Hollywoodi minna?" 

»» Olen juba hakanud unustama, kuidas ta välja näeb,” naljatas Tarzan vastu. 

Ekspeditsiooni liikmed lõid tantsu ja laulsid nagu lapsed, vaadates põlevaid 
dekoratsioone ja makette. Tarzan jälgis imestunult inimesi. Ta proovis ette kujutada 
Hollywoodi, kuhu 
püüdlesid kõik need mehed ja naised, ja tal tuli tahtmine seda kas või ühe silmagagi 
näha. 

Tagasitee mööda sissesõidetud rada läks palju kiiremini. Ekspeditsiooni läbi 
bansutode maa saates kinnitas Tarzan valgetele, et neil ei pruugi midagi karta. 

»Ma hoiatasin Rungulat, kui käisin tema külas,” seletas ta. 

Seejärel lahkus ahvinimene filmirahva juurest, öeldes, et 

läheb ees Jinjasse, ja ruttas Mpugu külla, kuhu oli jätnud tõelise Stanley Obroski. 
Kuid Mpugu võttis ta vastu kurva näoga. 

» Valge bwana suri nädal tagasi," ütles pealik, ,,ja me viisime ta surnukeha Jinjasse, 
et valged ei mõtleks, nagu oleksime ta tapnud.” 

Tarzan vilistas tusaselt. Obroskit ei saanud enam millegagi aidata. Ta oli 
ameeriklase heaks niigi teinud kõik, mis oli olnud tema võimuses. 

Kaks päeva hiljem jälgisid džunglivalitseja ja loomade kuningas, Kuldlõvi Jad-bal- 
ja väikeselt künkalt pikka veoautode rodu, mis suundus Jinjasse. 

Kolonni eesotsas sammus Pat O'Grady kõrvuti Balzaga. Nad käisid teineteise 
ümbert kinni hoides ja Balzal tossas huulte vahel sigaret. 


XXXII. Tere, Hollywood! 


Möödus aasta. 

Los Angelesi keskvaksalis tuli rongilt maha pikakasvuline pronkspruuniks 
päevitunud näoga mees. Kerge suursugune kõnnak, hääletu mõõdetud samm, tugevad 
lihased, näole kirjutatud väärikus — see kõik meenutas temas niivõrd lõvi, otsekui 
oleks ta olnud Numa elav kehastus. 

Rongi juurde trügis tohutu inimsumm, keda suurivaevu hoidis tagasi treenitud 
politseinike ahelik. Nad jätsid kitsa läbikäigu saabunud reisijate ja kõigi oodatud 
filmitähele. 

Surisesid filmikaamerad, kohalikesse ajalehtedesse ja infor-matsioonikeskustesse 
lendasid ülesvõtted. Kärsitud reporterid ja erikorrespondendid trügisid ettepoole. 

Lõpuks ilmus nähtavale ka kuulsus ise, kellele hüüti valjuhäälselt: ,,Tere tulemast!" 
Tervitus kajas vastu mikrofonidest, mis Freeman Lang oli paigaldanud ettenägelikult 
sobivatesse kohtadesse. 

Vagunist hõljus välja reklaamiagentide saatel kuldjuukseline neiu, talle järgnesid 
kolm sekretäri ja teenrid, kes talutasid keti otsas gorillat. 


Reporterid piirasid tiheda ringina tütarlapse sisse ja Freeman suutis suurivaevu tema 
juurde läbi murda. 
»Ehk tahaksite öelda mõne sõna oma sõpradele?" küsis mees 

teda käevangu võttes. ,.Siia, kullake!" Neiu astus mikrofoni juurde. 

»Lere kõigile! Igatsesin teid väga. Milline õnn on naasta Hollywoodi!" 

Freeman Lang võttis mikrofoni. 

»Leedid ja džentelmenid,” kuulutas ta pidulikul häälel, ,, praegu kuulsite kõige 
populaarsema ja veetlevama noore filmitähe häält. Te näete tänavail rahvasumma, kes 
on tulnud teda tervitama. Olen näinud palju vastuvõtte, kuid ausõna, sõbrad, midagi 
seesugust küll mitte. Kogu Los Angeles on tulnud tervitama supertähte — võrratut 
Balzat!" 

Pronkspruuni hiiglase näol vilksatas naeratusevirve. Trüginud rahva seast tänavale, 
peatas ta takso ja palus end viia hotelli. 

»»Rooseveltis” pandi ta kirja kui John Clayton, kes oli saabunud Londonist. 

Teda jälginud mees pani tähele pikka kasvu, laiu õlgu ja pehmet kassikõnnakut. 

Oma numbritoa aknast vaatas John Clayton Hollywoodi puiesteele, kus põhja ja 
lõuna suunas veeresid käratult lugematud autod. Nähes harvu puudetukkasid, mis olid 
ära eksinud hiigelhoonete sekka, ohkas ta raskelt. 

AIl kõnniteel pulbitses jalutavate jõudeinimeste vool ja neid silmitsedes tundis John 
Clayton end ääretult üksildasena. 

Võõrastemaja seinad mõjusid rõhuvalt ja ta läks halli, võtnud nõuks jalutada pisut 
küngastel, mis kõrgusid veidi kaugemal põhja pool. 

Vestibüülis peatas teda noor mees. 

»Ega te juhtumisi ole mister Clayton?" küsis ta. 

Clayton vaatas võõrale tähelepanelikult otsa. 

»»Olen küll, kuid me pole tuttavad." 

». Olete arvatavasti lihtsalt unustanud. Kohtusime Londonis." 

Clayton raputas pead. 

»Ma ei unusta iialgi midagi." 

Noor mees naeratas ja kehitas õlgu. 

«Vabandage, kuid ma tundsin teid ära. Te olete ju siin töö asjus?" küsis ta, nagu 
poleks midagi juhtunud. 

»Ei, tulin lihtsalt Hollywoodi vaatama," vastas Clayton. ,,Olen sellest nii palju 
kuulnud, et otsustasin oma silmaga kaeda.” 

162 

» Teil on siin kindlasti suur hulk sõpru?" 

»Ei, mind ei tunne siin keegi.” 

»Siis võin teile kasulik olla," pakkus noormees. ,,Olen siin elanud juba kaks aastat, 
praegu vaba ja näitan meelsasti teile linna. Minu nimi on Reece.” 

Clayton jäi ettepaneku üle mõtlema. Ta oli sõitnud Hollywoodi vaatama ja giidi 
teened kulusid talle marjaks ära. 

»» Olete väga lahke," sõnas ta. 

»Tore on. Ehk alustame lantšiga? Minu arust pakub teile huvi heita pilku meie 
filmitähtedele. Tean kohta, kus nad koos käivad." 

»Väga hea," kiitis Clayton. ,, Näitlejad on Hollywoodis kõige huvitavamad 
inimesed." 

»Läki siis ,,Brown Debrysse".” 


Restorani juures taksost väljudes nägi Clayton inimhulka, mis meenutas talle 
rahvasumma tunglemist raudteejaamas kuulsa Balza vastuvõtul. 

»Küllap oodatakse kedagi tähtsat isikut," pöördus ta Reece'i poole. 

»» Oh, need logardid tõlgendavad siin päevad läbi," vastas see. 

Restoran oli puupüsti täis uhketes rõivastes noobleid mehi ja naisi. Kõigil olid nii 
omapärased rõivad, ehted ja soengud, otsekui oleks igaüks püüdnud end näidata. 
Kõikjalt kostis: 

» Tervist!" 

»Näete vapustav välja!" 

»Kuidas käsi käib?" 

»»Kohtume õhtul hiina restoranis." 

Reece näitas Claytonile kõiki kohalviibivaid kuulsusi. 

Mõni nimi oli talle tuttav, kuid kõik inimesed sarnanesid nii väga üksteisega ja 
rääkisid niivõrd ühtemoodi, et Claytonil hakkas peagi igav ja ta rõõmustas, kui kelner 
arve tõi. Selle ära maksnud, läksid nad välja. 

»»Mis te õhtul teete?" küsis Reece. 

»Esialgu veel ei tea.” 

Ehk läheksime Balza filmi esilinastust vaatama? Selle nimi on ,,Õrnad õlad". Film 
jookseb hiina kinos. Minul on pilet olemas, mu tuttav võib teilegi hankida, kuid see 
maksab kakskümmend viis senti.” 

Reece vaatas küsivalt Claytonile otsa. 

»Kas ma pean ilmtingimata seda filmi nägema, kui tahan Hollywoodiga tutvuda?" 

»Kuidas muidu!" 

Kokk 

Graumani hiina teatri fassaadi ujutas üle ere valgus. Hoone ees tungles 
paarkümmend tuhat uudishimulikku, kes olid tõkestanud Hollywoodi puiestee 
sõidutee osa. Autod olid peatunud. Politseinike näod leemendasid higist. 

Clayton ja Reece väljusid ,,Rooseveltist" ning hakkasid rahvasummast läbi trügima. 
Kui nad teatri juurde jõudsid, kuulis Clayton valjuhäälset teadet kuulsuste 
saabumisest. Nad olid jätnud oma auto kaks-kolm kvartalit eemale ja tulid teatrini 
jalgsi. 

Peasissekäiku ummistasid uudishimulikud ja autogrammi-kütid. Mõni oli koguni 
tooli kaasa võtnud ja istus siin hommikust saadik, hõivanud parema koha. 

Kui Clayton fuajeesse astus, kõlas puiesteele paigaldatud valjuhääldist Freeman 
Langi hääl. 

»Kohe jõuavad pärale kuulsused. Praegu väljub autost koos oma uue mehe prints 
Madiniga Naomi Madison. Ja siin on ka imekaunis väike Balza! Püüan tema juurde 
trügida, et võiksite teda kuulda. Peate veidi ootama. Oo, kallis, tulge siia, palun! Mu 
jumal! Olete täna lihtsalt vastupandamatu! Soovite ehk öelda paar sõna meie 
kuulajatele? Siia, palun!" 

Kümned autogrammikütid sirutasid tema poole märkmikke ja sulepäid, kuid ta 
möödus neist naeratades ja astus mikrofoni juurde. 

» Tere kõigile! Ma igatsesin teid väga! Milline õnn on naasta Hollywoodi!" 

Clayton naeratas pilkavalt, rahvasumm tänaval korraldas marulise ovatsiooni. 
Freeman pöördus järjekordset kuulsust tervitama. 

»Ja sealt tuleb... Ta lihtsalt ei suuda rahvasummast läbi tungida. Ausõna, sõbrad, 
siin ei mahu nööpnõelgi maha kukkuma. Oleme teiega viibinud paljudel esilinastustel, 
kuid midagi sellist pole näinud. Politseinikud ei jõua inimesi tagasi hoida, kohe 
murravad nad läbi mikrofoni juurde. Tere, Jimmy, kas tohib sind hetkeks? See on 


Jimmy Stone, filmilaenutuse mänedžeri abi, kelle superfilmi »Õrnad õlad" näidatakse 
täna esimest korda Graumani hiina teatris.” 

«Tere kõigile! Tahaksin, et täna oleksid kõik siin! See on lihtsalt imetore! Tervist, 
memmeke!" ,, Lähme saali,” pakkus Clayton. 

kkk 

»Noh, Clayton, kuidas film meeldis?" küsis Reece. ,, Akrobaadid olid väga head," 
vastas inglane. Reece vajus korraks mõttesse ja lõi siis särama. ,,Mõtlesin välja, mida 
teha," hüüdis ta. ,, Kutsun sõbrad kaasa ja läheme peole!" «Niisugusel kellaajal?" 

»Mis te nüüd, on ju veel vara! Seal ongi Billy Brouke. Kuidas oleks ühe dringiga, 
Billy?", 

»Mina olen poolt! Tulge. Minu auto on nurga taga.” 

» Vaevalt rõõmustab teie sõpru tundmatu inimese ilmumine," lausus Clayton laupa 
kibrutades. 

Reece puhkes naerma. 

»Ärge muretsege!" kinnitas ta. ,,Rõõmustab nii teie kui meie ilmumine.” 

Nüüd muigas ka Brouke. ,,Täpselt nii!" ütles ta. 

Brouke juhtis autot mööda kitsast tänavat, mis lookles küngaste vahel, pööras siis 
ära, läbis mitu kvartalit ja keeras tagasi. 

»Neetud,” pomises Brouke. 

»» Olete unustanud sõprade aadressi?" tundis Clayton huvi. 

Kõrvaltänaval silmasid nad eredalt valgustatud villat, mille ees seisid autod. Avatud 
akendest kõlas naeru ja muusikat. ,,Oleks nagu siin,” ütles Reece. 

»Jajah," kinnitas Brouke endiselt muiates. 

Ukse avas filipiinlasest teener. Reece läks temast mööda, teised kannul. Trepil 
istusid noormees ja neiu ning suudlesid kirglikult, üritades seejuures oma veiniklaase 
mitte ümber ajada. Nad olid teineteisest niivõrd haaratud, et ei märganud midagi 
ümberringi. 

Võõrastetoast paremal oli avar magamistuba, kus radioo-la saatel tantsisid mõned 
paarikesed, teised olid istet võtnud tugitoolides ja diivanil. Kõik jõid. Kõikjal kõlas 
naeru ja naljatusi. 

»Pidu on täies hoos,” tähendas Brouke ja astus söakalt tuppa. 

«Tere kõigile!" hüüdis ta. ,,Kus siin märjukest saab? Minu järel, sõbrad!" 

Tantsiskleval kõnnakul liikus ta toas ringi. 

Diivanilt tõusis hallide meelekohtadega keskealine mees ja astus veidi kohmetunud 
ilmel Reece'i juurde. 

«Vabandage, kuid ma ei..." alustas ta, kuid Brouke katkestas teda jõhkralt. 

»»Kõik on korras, vanapoiss, vabanda, et hilinesime. Anna käsi mister Reece'iie ja 
mister Claytonile Londonist. Kuidas on kokteiliga?" 

Vastust ootamata läks ta köögi poole, tema kannul Reece ja kõige järgi otsustades 
maja peremees. Clayton lõi kõhklema, sest ei märganud hallijuukselise mehe erilist 
vaimustust. 

Seal astus Claytoni juurde kergelt tuikudes pikakasvuline blondiin. 

»Kuhu te jäite, mister e-e-e-.” 

» Clayton,” ütles mees ette. 

»Kas tantsime?" küsis blondiin.- 

Kui nad tantsurütmis liikuma hakkasid, ütles naine: 

»Minu sõber jäi maani täis ja ta tuli voodisse panna.” 


Ta lobises ühtesoodu, kuid Claytonil õnnestus siiski küsida, kas ta tunneb Rhonda 
Terryt. 

»»Rhondat? Aga muidugi. Kuid ta on praegu Samoal, mängib seal oma mehe uues 
filmis.” 

Oma mehe? Niisiis on ta abielus?" 

»» Nojah. Tema mees on lavastaja Tom Orman. Te tunnete Rhondat?" 

»Jah, olen temaga kord kohtunud," vastas Clayton. 

«Pärast Stanley Obroski äkilist surma oli ta kohutavalt masendatud, kuid hiljem 
vajus kõik unustusehõlma ja ta abiellus Torn Ormaniga. Jah, Obroski äratas tookord 
suurt tähelepanu. Tead, siiani räägitakse legende sellest, kuidas ta ühe käega sai jagu 
lõvidest ja gorilladest.” 

Clayton naeratas viisakalt. 

Pärast tantsu tiris naine ta diivani juurde, kus istus kaks meest. 

» Abe!" kõnetas ta neist ühte. «See inimene on teie jaoks leid. Saage tuttavaks. Abe 
Potkin. Dan Puänt, kuulus stsenarist." 

»Me panime teda tähele,” ütles Potkin. 

»Ärge kõhelge, võtke ta," soovitas neiu. ,,Paremat Tarzanit te ei leia." 

»Ta on teist tüüpi, kuid hakkas mulle silma," ütles Potkin. ,, Mida sina üüed, Dan?" 

»Ta vastab minu ettekujutusele Tarzanist ja on suurepärase kujuga, see aga ongi, 
mida vajame,” vastas Puänt. 

» Teda ei tunne keegi, kuid sa ise rääkisid, et vajame mainekat nime,” ütles Potkin. 

»»Koos temaga mängib peaosa plaatinablond Era Dessent. Tal on seksapiili ja 
mainekas nimi. Mul on idee! Ma panen süžee keerlema Dessenti ja ilusa noormehe 
ümber, toon sisse teise naise ja veel ühe kõlava nimega meesiluduse, Claytonit aga 
kasutame stseenides ahvidega.” 

»Pole halb idee, Dan. Kuhjaga seksi, armastuse kolmnurk, kuid me vajame sootuks 
midagi muud.” 

»NII või teisiti, kuid seda poissi läheb meil tarvis.” 

»Ja mida teie sellest arvate, mister Clayton?" uuris Potkin pilkava naeratusega. 

Sel hetkel trügisid tuppa Reece ja Brouke, pudelid käes. Nende järel tuli nähtavale 
ehmunud peremees. 

»»Joogem, sõbrad," ergutas Brouke, ,,te olete kuidagi hapu näoga." 

Nad kõndisid toas ringi, valades klaasidesse puhast viskit või džinni, mõnikord aga 
segamini. Aeg-ajalt nad seisatasid ja rüüpasid otse pudelist. Lõpuks kadusid nad halli 
tühje klaase otsima. 

»Kuidas siis jääb?" pöördus Potkin katkenud jutuajamise juurde tagasi. 

Clayton silmitses teda küsivalt. «Millest te räägite?" 

«Kavatsen teha filmi džunglist," selgitas Potkin. ,,Mul on leping Tarzani-filmile ja 
ma vajan Tarzanit. Homme teeme proovi.” 

»Te arvate, et ma tulen toime Ahvide Tarzani osaga?" uudistas lord Greystoke 
põgusa naeratusega huulil. 

»1e pole küll päriselt see, keda vajame, kuid võib-olla sobite. Mister Puant kirjutab 
vapustava stsenaariumi. Te saate kuulsaks, ja veel kuidas! Olete mulle hauani tänu 
võlgu. Te hakkasite mulle meeldima, mister Clayton, ja olen nõus maksma teile 
viiskümmend dollarit nädalas. Nii et te siis tulete homme 

hommikul stuudiosse rolli proovile?" Clayton tõusis püsti. 

»Pean järele mõtlema," ütles ta ja läks teise nurka. Seal jooksis võõrastetoast välja 
ilus noor naine, keda ajas taga Brouke. 


Jäta järele, häbematu!" karjus naine. Hallipäine peremees hüppas Brouke'i juurde. 
»Jätke mu naine rahule," nõudis ta, ,ja kaduge mu majast minema!" 

Brouke ei lausunud musta ega valget, vaid virutas peremehele näkku sellise hoobi, 
et see lendas üle tugitooli ja lõi pea vastu seina ära, ise aga kahmas naise sülle ja 
jooksis halli. 

Clayton jälgis toimuvat pärani silmadega. Pöörates nägi ta enda kõrval Mayad, 
tütarlast, kellega oli hiljuti tantsinud. 

» Teie sõber on häbematuks muutunud,” poetas too. 

»Ta pole minu sõber,” vaidles Clayton vastu. ,,Tutvusin temaga täna, tema kutsuski 
mind peoõhtule oma sõprade juurde.” 

Neiu naeris. 

»»Sõbrad? Joe pole teda elu seeski näinud." Neiu vaatas üksisilmi Claytonit. 

»Ega te ometi öelda taha, et teil polnud õrna aimugi võõrasse majja tungimisest?" 

Clayton sattus segadusse. 

»Nad siis polegi teie sõbrad?" küsis ta nõutult. ,,Miks meid siis välja ei aetud? Miks 
ei kutsutud politseid?" 

»Et politsei oleks leidnud vägijooke? Olete unustanud, et meil on kuiv seadus?" 

Ülemisel korrusel kõlas karjatus. Peremees ajas end tuikudes jalule. 

»» Oh issand, mu naine!" karjatas ta ahastavalt. 

Kahe hüppega oli Tarzan hallis ja tormas trepist üles. Uks oli lukus. Ta surus seda 
õlaga ja uks paiskus raksatades valla. 

Põrandal võitles naine purjus Brouke'iga. Clayton haaras tal kraest kinni ja virutas 
eemale. Raevust ja valust röökides üritas see solvajale kätte maksta, kuid oli võimetu 
Tarzani raudsete rusikate vastu. 

Eemal kõlas politseisireen. Selle huilgamine kainestas Brouke'i silmapilk. 

»Lase lahti, lollpea!" kähistas ta. ,,Politsei tuleb.” 

Kuid Clayton tiris vastupunniva Brouke'i sõnatult trepi juurde ja viskas ta sealt alla. 
Siis pöördus tagasi naise juurde ja aitas tal üles tõusta. 

»Kas saite haiget?" küsis ta. 

»Ei, olin lihtsalt hirmunud. Ta püüdis välja uurida, kus ma väärisasju hoian.” 

Taas kõlas politseivile, seekord palju lähemal. 

«Läheksite parem ära," sõnas perenaine. ,,Joe on kohutavalt tujust ära. Tahab, et teid 
kolme arreteeritaks.” 

Clayton vaatas lahtisest aknast välja. Seal tänavalaternate taustal mustendasid 
võimsa tamme kaharad oksad. Clayton tõstis jala aknalauale ja kadus pimedusse. 

Naine karjatas kohkunult. 

Kokk 

Hommikul põrkas Clayton võõrastemaja vestibüülis kokku Reece'iga, kes teda 
tõenäoliselt ootas. 

»»Oü vahva pidu, eks?" kõnetas noormees teda. 

»Ja mina arvasin, et olete juba trellide taga," ütles Clayton. 

»Mida te veel ei taha! Mul õnnestus end välja keerutada. Aga teie kavatsete 
kuuldavasti võtta endale Tarzani osa Abe Potki-ni filmis?” 

»Kust te selle võtsite?" 

«Lugesin Louella Parsoni sõnumit ,,Observer'st”." «See pole nii." 

«Olete tark. Ent annan teile asjalikku nõu. Kui kavatsete kinoga tegelema hakata, 
siis «Prominent Pictures” teeb uut filmi Tarzanist." 

Nende juurde astus korruseteener. 

«Mister Clayton, teile on telefon.” 


Clayton läks aparaadi juurde ja võttis toru. 

«Clayton kuuleb," sõnas ta. 

«Räägitakse «Prominent Picturesi" kaadriosakonnast. Ehk oleksite nõus meie 
kontorisse tulema? Tahame teile üht-teist pakkuda.” 

»Ma mõtlen järele," vastas Clayton ja riputas toru konksu otsa. 

«Helistati «Prominent Picturesist"," ütles ta Reece'ile. «Tahavad midagi pakkuda.” 

«Tuleb minna," soovitas Reece. «Kui «Prominent Pictures" teid võtab, on edu 
tagatud.” 

»»Kõlab ahvatlevalt." 

»Arvate, et Tarzani osa on teile jõukohane?" 

»Arvan küll." 

»Riskantne osa. Mina küll ei nõustuks mingi hinna eest." «Mul on aeg minna," ütles 
Oayton ja suundus ukse poole. «Kuulge, vanapoiss," hüüdis Reece talle tagantjärele. 
«Ehk viskate mulle laupäevani kümneka?" 

kik 

Kaadriosakonna juhataja silmitses Claytonit kriitilise pilguga. 

«Väljanägemine on teil nagu peab," jõudis ta järeldusele. «Saadan teid mister 
Goldeeni juurde, ta on tootmismänedžer. On teil kogemusi?" 

«Tarzanina?" 

Juhataja naeris. 

«Ei, ma mõtlesin filmis kaasalöömist." ,,E1 ole." 

«Hüva, te sobite igal juhul. Teist tuleb suurepärane Tarzan. Tulge, juhatan teid 
mister Goldeeni juurde." 

Nad pidid natuke ootama, enne kui sekretär nad sisse kutsus. 

«Tervist, Ben!" teretas juhataja Goldeeni. «Arvan, et leidsin sulle sobiva inimese. 
See on mister Clayton.” 

«Millisesse ossa?” 

«Tarzaniks." 

»Hm." 

Mister Goldeen silmitses Tarzanit kaua ja norivalt, siis aga raputas pead. 

»Ei, pole see tüüp,” pigistas ta läbi hammaste. «Mitte sinnapoolegi.” 

Tarzan naeratas vaevumärgatavalt. 

«Kuulake, mida ma teile soovitan,” ütles juhataja, kui nad olid kabinetist väljunud. 
«Ehk leidub teie jaoks midagi muud. Pean teid meeles. Kui midagi ette juhtub, 
helistan teile kindlasti. Kohtumiseni.” 

Kokk 

Hilisõhtul lehte vaadates nägi Clayton üle kogu külje pealkirja: 

«Cyril Wayne Tarzani osas. 

»» prominent Pictures" kutsus uude filmi Tarzanit mängima kuulsa tantsija." 

Kokk 

Möödus nädal. Clayton valmistus juba Californiast ära sõitma, kui äkki helises 
telefon. 

Helistas ,, Prominent Picturesi" kaadriosakonna juhataja. 

»Mul on teie jaoks osa Tarzani-filmis," kuulutas ta. ,, Tulge homme hommikul kell 
seitse kolmkümmend stuudiosse.” 

Clayton jäi hetkeks mõtlema. 

»Hästi,” lausus ta siis. ,,Olen seal kell seitse kolmkümmend." Ettepanek hakkas teda 
huvitama. 


likolikol 


»Hei, teie, mis te nimi on?" hõikas lavastaja abi. ,, Clayton.” 

»Le siis oletegi see poiss, keda võeti valge küti ossa, kelle Tarzan lõvi käest ära 
päästab?" 

Cyril Wayne, puusariie pruuni värviga võõbatud kehal, kes oli Tarzanit jälginud, 
sosistas nüüd lavastajale midagi kõrva. See jäi Claytonit jõllitama. 

«Kretiinid!" pistis ta röökima. ,,Ta ju rikub ära kogu filmi! Kes arulage ta üldse siia 
tõi?” 

»Ja mis nüüd?" küsis Wayne. ,,Kas tõesti ei saa midagi teha?" 

»Miks mitte? Me ei näita üldse ta nägu. Nüüd aga tööle. Kordame kogu stseeni 
algusest peale. Hei, teie, tulge siia! Mis te nimi on?" 

»» Clayton.” 

» Niisiis on asi järgmine. Tulete läbi džungli otse kaamera poole. Hirmust vahite 
kogu aeg tagasi. Käima peate tuikudes, justnagu oleksite väsimusest iga hetk ümber 
kukkumas. Olete eksinud, teid aga ajab taga lõvi. Kaadrid lõviga monteerime hiljem 
sisse. Kõige viimasel hetkel ilmub teie kannule tõepoolest lõvi, kuid ärge kartke, ta ei 
puutu teid. Lõvi on lepliku iseloomuga ja suurepäraselt dresseeritud. Te karjatate, 
haarate noa. Hirmust värisevad teil põlved. Tarzan kuuleb teid ja tuleb appi. Muide, 
kus on dublant, kes Cyrili asemel peab puude otsas kargama?" pöördus ta abi poole. 

Veendunud, et dublant on kohal, jätkas ta: 

» Niisiis, lõvi tungib kallale. Tarzan hüppab maha, lõvi ja teie 

vahele. Siin filmime suures plaanis ja teil tuleb pöörata selg kaamera poole. Tarzan 
sööstab lõvile kallale ja tapab ta. Ütle, Eddy, kuidas on sellel dresseerijal grimmiga, 
kes dubleerib Cyrilit võitluses lõviga?" 

»»Kõik on kombes, šeff," kostis abi. 

»Siis kõik kohtadele!" karjus režissöör. ,,Ärge unustage, Clayton, et teid ajab taga 
lõvi ja te tunnete surmahirmu.” 

Proov läks edukalt, lavastajale meeldis esimene episood. Seejärel võeti käsile stseen 
Wayne'i, Claytoni ja lõviga. Lõvi oli suur ilus loom. Clayton jäi tahtmatult teda 
imetlema. 

Dresseerija hoiatas juuresolijaid, et kui midagi ettenägematut juhtub, tuleb säilitada 
rahu, mitte mingil juhul ei tohi lõvi puudutada. 

Kaamerad hakkasid surisema. Clayton lõi vankuma, vaatas piinatult tagasi ja 
karjatas õudusest. Džunglist väljus lõvi. Kiskja suundus Claytoni poole, kuid siis 
tõkestas tal tee puu otsast alla hüpanud Cyril Wayne. 

Kõigile ootamatult möiratas lõvi vihaselt ja valmistus hüppama. Hirmust sõge 
Wayne pistis tuhatnelja plagama, lõvi tema kannul. Kiskja olekski ees liduvat Cyrilit 
jälitades Tarzanist mööda kihutanud, kuid siis juhtus midagi niisugust, mida keegi ei 
oodanud. Otsekohe mõistnud näitleja kohale kerkinud hädaohtu, hüppas Clayton välk 
Ara väledusega metslooma juurde, kargas talle selga ja haaras võimsa käega kiskja 
kaela ümbert kinni. 

Numa pistis vurrina keerlema, püüdes ahvinimest seljast maha raputada, kuid tema 
küünised ei ulatunud Claytonini. Raevunud lõvi prantsatas maha, kus hakkas 
püherdama, tuues kuuldavale hirmuäratavat lõrinat. Äkki pääses inimese kõrist 
niisama kohutav hääl. Clayton tõstis käe. Õhus välgatas noatera. Ikka ja jälle tõusis ja 
langes inimese käsi, jagades kiskjale surmavaid hoope. Lõvi hakkas tõmblema ja jäi 
siis vagaseks. 

Clayton tõusis maast üles, pani jala lõvi korjusele ja heitis pea kuklasse, kuid siis 
äkki nagu taipas ja astus põgusa naeratusega eemale. 


Võitluspaigale tormas lõõtsutav Benny Goldeen, tootmis-mänedžer. 

»» Oh issand!" ägas ta. ,,Te tapsite meie parima lõvi. Maksime tema eest kümme tuhat 
dollarit. Olete vallandatud!" 

kik 

Kontorilaua taga istuv portjee tõstis silmad juurdeastunud üürilisele. 

»Kas juba lahkute meilt, mister Clayton?" uudistas ta viisakalt. «Loodan, et 
Hollywood meeldis teile.” 

»Ja veel kuidas!" naeratas Clayton. «Kuid ma tahaksin teilt saada mõningast teavet.” 

«Suurima heameelega. Mida te teada soovite?" 

«Öelge, millal sõidab lähim laev Aafrikasse?" 

1. Vürstinna Sborov 


Mu kallis Jane, sa tunned siin kõiki!" 

»Sugugi mitte, Hazel, kuid ,,Savoys" on kõik nähtaval.” 

»Kes on see naine meist paremal teises lauas? Ta nägu tundub mulle väga tuttav. 
Olen teda vist varem näinud." 

«Kindlasti oled. Kas mäletad Kitty Krauset?” 

»»Oo jaa, nüüd tuli meelde. Aga varem võis teda näha vanemate inimeste 
seltskonnas.” 


»»See on loomulik, ta on ju meist palju vanem. Kuid Kittyle ei meeldi oma vanust 
meenutada ja ta oskab teisigi seda unustama panna.” 

»Ta oli vististi abielus puuvillakuningas Petersiga?” 

»Jah, kuid mees suri ja jättis talle nii palju miljoneid, et Kit-tyl tuli nende 
ülelugemisel sõrmedest puudu. Vaene naine ei tea isegi, kui rikas ta on.” 

»»On ta siin praegu oma pojaga?" 

»Pojaga? See on tema uus mees, mu kallis.” 

»Mees? Kuid Kitty on ju liiga vana...” 

»»Ja Mis siis? Asi on selles, et mees on vürst, Kitty on aga alati olnud auahne.” 

Jah, ma mäletan, et karjäär on teda alati kütkestanud, ehkki vanas aristokraatlikus 
Baltimore'is saavutas ta Petersi miljonitega nii mõndagi." 

»Mis mulle tema juures eriti meeldib, on kuldne süda. Sõprade jaoks on ta valmis 
kõigeks.” 

Ja kuidas ta oma ema hoiab! Oleks keegi öelnud mulle varem, et ta nii heasüdamlik 
on...” 
»»185, Hazel, ta tuleb siiapoole." 
Hetk hiljem oli vanem daam oma noore abikaasa saatel juba nende laua juures. 
»Mu kallis Jane," hüüdis ta, ,,olen nii rõõmus teid jälle nähes!" 

»»Ka minul on rõõm teid näha, Kitty. Te mäletate ju Hazel Strongi, eks?" 

»Strongi Baltimore'ist? Muidugi, mu kallis! Lubage mul tutvustada teile oma meest, 
vürst Sborov'd. Alexis, need on minu väga lähedased sõbratarid, leedi Greystoke ja 
miss Strong.” 

»Nüüd juba leedi Tennington, Kitty,” parandas Jane. 

»» Oh, mu kallis, see on imetore! Niisiis leedi Greystoke ja leedi Tennington, armas 
Alexis." 

»» Väga rõõmustav," pomises tema kaaslane. Ehkki noormehe huuled naeratasid, jäid 
tema sügaval asetsevad silmad, mille vaade uurivalt leedi Greystoke'i veetleval näol 
libises, endiselt süngeks. 

»Ehk tahaksite meiega ühineda?" pakkus Jane. ,,Võtke istet, palun. Lobiseme pisut, 
me pole ju sada aastat kokku saanud, Kitty.” 

» Väga tore! Oo, ma tahaksin väga... mulle tundub... tänan teid... Alexis, kallis, võta 
istet." 

»Kaks aastat pole ma saanud teist mingeid teateid, Kitty, välja arvatud need, mis 
ilmusid ajalehtedes," ütles Jane. 

»Sellisel juhul peate olema hästi informeeritud," tähendas Sborov veidi irooniliselt. 

»Jah, tõepoolest, arvan, et ajalehe väljalõigetest võib koostada terve raamatu. 
Mõned neist olid hirmuäratavad.” 

»»Kuid te olete nad kõik alles hoidnud," märkis vürst. 

»» Oh," hüüatas vürstinna Sborov, ,, ma saan loomulikult aru... kuulsuse ja 
positsiooni eest tuleb maksta, kuid tõepoolest, need ajalehemehed on mõnikord 
lihtsalt jubedusttekitavad.” 

»»Kus te olete siis olnud?" uudistas Jane. ,,Kas jääte nüüd koju? Minu arust olete 
Londonist ära olnud üle aasta." 

Jah, me veetsime mandril terve aasta. See oli tõepoolest imetore aeg, eks ju, armas 
Alexis? Me kohtusime möödunud kevadel Pariisis ja seal mu kullakallis Alexis mind 
ära võluski... Ta ei võtnud kuulda minu äraütlevat vastust, eks ju, kallis?" 

»Kuidas oleksin seda võinud, mu kullake?" 


» Niisiis saavutas ta võidu, me abiellusime ja sellest ajast peale oleme ringi 
reisinud." 

»Ja nüüd olete arvatavasti otsustanud paigale jääda?" küsis Jane. 

»»Oh ei, mu kallis. Te ei arva iialgi ära, kuhu me nüüd kavatseme sõita — 
Aafrikasse!" 

«Aafrikasse! Kui huvitav,” hüüdis Hazel. ,, Aafrika! See kutsub esile nii palju 
mälestusi.” 

»Le olete käinud Aafrikas, leedi Tennington?" uuris vürst. 

»Oo jaa! Otse Aafrika südames: inimsööjad, lõvid, elevandid ja muu selline.” 

»»Oh, see on suur ime — ma mõtlen, see on nii haarav —, ja Jane teab Aafrikast 
kõike, mis vähegi võimalik." 

»» Sugugi mitte kõike, Kitty.” 

»Kuid piisavalt," sekkus Hazel. 

»Muide, kavatsen peagi uuesti sinna minna," ütles Jane ja jätkas vürsti poole 
pöördudes: ,,Asi on selles, et lord Greystoke veedab suurema osa ajast Aafrikas ja ma 
kavatsen talle seltsiks olla. Mul on juba laevapilet ostetud.” 

,- Oh, kui imetore," hüüdis vürstinna. ,, Arvan, et võiksime sõita kõik koos." 

»»See on hiilgav mõte, kallis,” ütles vürst selginenud näol. 

»»See oleks vaimustav," sõnas Jane, ,,kuid minu tee viib sisemaale ja vaevalt et 
teie..." 

»Kallis, just sinna me lähemegi."” 

»Aga Kitty, te ei tea, mida räägite. Teile ei pruugi see põrmugi meeldida. Ei 
vähimaidki mugavusi ega luksust: kõikjal mustus, putukad, haisvad pärismaalased ja 
rohkesti metsloomi." 

»»Oh, mu kallis, ja siiski me läheme just sinna. Tohin ma avaldada leedi 
Greystoke'ile meie saladuse, kullake?" Vürst kehitas õlgu. 

»Miks mitte? See võib talle huvi pakkuda.” 

»Hästi, mõneks päevaks võib-olla tõesti. Te teate, kallis, et me kõik vananeme...” 

»»Mõelda vaid," pomises Alexis poolvaljusti. 

»Mida sa ütlesid, kullake?" katkestas teda naine. 

» Tahtsin öelda, et leedi Greystoke võib pidada kogu seda lugu uskumatuks." 

»Nüüd te küll peate mulle rääkima," kuulutas Jane. «Tegite mind uudishimulikuks. 

Jah, tõepoolest, jutustage meile," õhutas ka Hazel. 

»» Olgu siis, mu kallid, hakkan otsast pihta. Möödunud aastal sooritasime rohkesti 
õhusõite ja see oli imetore. Mulle hak- 

kas see nii meeldima, et eelmisel nädalal ostsin Pariisis lennuki. Sellega sõitsimegi 
Londoni. Kuid tahtsin teile rääkida meie piloodist. Ta on ameeriklane ja läbi elanud 
rohkesti hämmastavaid seiklusi.” 

»Ta on vististi üks neid, keda Ameerikas kutsutakse räkste-riteks," sõnas Alexis. 

»»Sa mõtlesid gangsteriteks, mu kallis,” parandas naine. ,,Või rappijateks,” soovitas 
Hazel. 

»Nimeta kuidas tahad, aga ta ei meeldi mulle," ütles Alexis. 

»Kuid sa ei hakka ju eitama, kallis, et ta on esmaklassiline piloot. Pealegi on ta 
Aafrikas viibinud ja igasuguseid koledusi näinud. Viimasel korral sattus ta koguni ühe 
nõid-arsti jälile, kes tunneb noorendamise ja eluea pikendamise saladust. Igal juhul 
kohtas ta meest, kes teadis selle vana nõia asukohta sisemaal. Tõsi, kummalgi ei 
jätkunud raha ekspeditsiooni korraldamiseks ja vanamehe otsimiseks. Ta ütles, et see 


" 


nõidarst võib inimesed muuta nii nooreks, nagu nad ise soovivad, ja jättagi nad 
sellisteks. Oh, kas pole see imetore?" 

»Kardan, et see mees on harilik kelm,” tähendas Alexis. ,,Ta sundis mu naist 
ekspeditsiooniks raha andma, aga kui me džunglisse jõuame, lõikab ta meil lihtsalt 
kõri läbi ja varastab meie kalliskivid.” 

Oh, mu kullake, sa eksid. Brown on täiesti usaldusväärne.” 

» Olgu pealegi, kuid ma ei mõista, miks tahad sa vedada mind Aafrikasse, kus on 
putukad ja mustus? Pealegi ei salli ma lõvisid.” 

Jane naeris. 

»» Kinnitan teile, et harjute peagi mustuse ja putukatega. Mis aga lõvidesse puutub, 
siis võite elada Aafrikas terve aasta neid nägemata.” 

Vürst Sborov krimpsutas nägu. 

»Isiklikult eelistan ma ,,Savoyd"," vastas ta. 

» le tulete siis meiega, kallis, eks ole?" käis Kitty peale. 

Jane kõhkles. 

»Ma tõesti ei tea. Kõik sõltub ikkagi sellest, kuhu te suundute." 

»Me tahame lennata kõigepealt Nairobisse, sealt aga edasi 

sisemaale. Et Aafrikas kuhugi sõita, peab ju eelkõige Nairobisse minema, mu 
kallis." Jane naeris. 

»» Hästi, sel juhul on meil tõepoolest üks tee. Lord Greystoke peab mulle sinna vastu 
tulema.” 

»»Siis oleme kõiges kokku leppinud. Oh, see on imetore, eks ju?" > 

» Le tekitasite minuski soovi kaasa tulla,” sõnas Hazel. 

» Te valmistate meile suurt rõõmu, mu kallis," hüüdis vürstinna Sborov. ,, Minu 
lennukis on kuus kohta. Meid on siin neli, lisaks piloot ja minu teenija, ja ongi kokku 
kuus inimest.” 

»Aga minu teener?" küsis vürst. 

»»Oh, mu kallis, Aafrikas ei ole sul teenrit vaja. Võtame väikese värvilise boi, kes 
hakkab pesu pesema, süüa tegema ja kannab su relva. Ma olen lugenud, et Aafrikas 
niimoodi tehakse." 

»Kahju," sõnas Hazel. ,,See kõik kõlab väga ahvatlevalt, aga ma ei saa kuidagi 
teiega ühineda. See ei tule kõne allagi. Laupäeval purjetame Bunnyga Ameerikasse.” 

»Jane kallis, teie ju tulete meiega?" 

«Heameelega, Kitty, kui jõuan õigeks ajaks valmis. Millal te välja lendate?" 

«Kavatsesime järgmisel nädalal. Aga muidugi, kui...” 

»Ei mingit kuid. Arvan, et jõuan kõik korda teha.” 

»Siis on otsustatud, mu kallis. Järgmisel kolmapäeval stardime Croydoni 
lennuväljalt." 

«Saadan juba täna lord Greystoke'ile telegrammi, reedel aga palun teid vürst 
Sborov'ga lahkumisdineele, mille korraldan lord ja leedi Tenningtoni auks.” 


II. Hääl tormis 


Džunglivalitseja tõusis lehtedega kaetud rohmakalt asemelt, mis oli tehtud võimsa 
puu kahe haru vahele, ja ringutas mõnuga. Tõusva päikese viltused kiired, mis 
tungisid läbi tema kohal laotuva otsatu lehiskatte, mänglesid pronkspruunil kehal. 

Väike Nkima hakkas end liigutama ja ärkas. Kriisates hüppas ta ahvinimese õlale ja 
põimis oma karvased käed ta kaela ümber. 

»Sheeta!"” lalises ahv. ,,Ta tahtis väikesele Nkimale peale karata.” 

Ahvinimene naeris. 

» Nkima nägi lihtsalt halba und,” ütles ta. 

Ahv libistas pilgu üle puuokste, vaatas siis alla ja, nähes, et mingit ohtu tõepoolest 
ei ole, muutus nii ülemeelikuks, et ahvinimene pidi teda korrale kutsuma. 

»Sheeta tuleb," sõnas ta kõrvu kikitades. ,,Ta läheneb meile vastutuult ja me ei tunne 
tema lõhna, aga kui Manul on Tarza-ni kõrvad, võib ta Sheetat kuulda.” 

Seadnud kõrva tuule järgi, jäi ahv kuulatama. 

»» Väike Nkima kuuleb ta aeglasi samme," sõnas ahv. 

Äkki vilksatas nende all võsastikus pantri vonklev pruuni-kaskollane keha. 

»Sheeta pole jahti pidamas,” ütles Tarzan. ,,Ta kõht on täis.” 

Soovides selles veenduda, hakkas Nkima metslooma peale lärmakalt torisema. Suur 
kass seisatas ja vaatas üles. Tarzanit ja Nkimat märgates paljastas ta kihvad ning 
lõrises ähvardavalt. Aga et tal polnud nendega vähimatki asja, siis jätkas ta oma teed. 

Tarzani kõrval käitus ahv enesekindlalt, tundes end kaitstuna. Nii ka praegu. 
Mõistes, et teda miski ei ähvarda, muutus väike Nkima sõjakaks nagu sellistel 
puhkudel ikka. Ta laskis käiku kõik džunglis tuntud sõimusõnad, ent seegi ei 
avaldanud Sheetale mingit muljet. Siis ajas ahv end Tarzani õlal püsti, rap-sas puu 
otsast poolmädanenud vilja ja viskas sellega oma veri-vaenlast. 

Vise tabas juhtumisi märki: heitepomm potsatas pantrile otse pähe. 

Vihase möirgega pöördus Sheeta ümber ja hakkas minema puu poole, kus 
pahandusetegija koos Tarzaniga end varjas. Nkima ronis kriisates kõrgemale peentele 
okstele, mis suure kassi raskust välja ei kannatanud. 

Ahvinimene vaatas põgenevale ahvile muiates järele ja heitis siis pilgu alla vihasele 
pantrile. Tema kurgust pääses madal urin. Raevunud metsloom vastas sellele 
samasuguse urisemise-ga, keeras ümber ja sörkis džunglisse. 

See ootamatu kohtumine leidis aset, kui Tarzan oli naasmas rännakult suure 
põlismetsa kõrvalisse ossa. 

Tema kõrvu olid jõudnud imelikud kuuldused ja ta oli läinud neid kontrollima. 
Sealt, sügavalt sisemaalt, teedeta kõnnumaa servast, kuhu mõned inimesed olid 
siirdunud ja siis jäljetult kadunud, levis kummaline salapärane jutt, mis nakkas Tar- 
zanit huvitama eeskätt sellepärast, et selles olid läbi põimunud tõsiasjad, legendid ja 
rahvapärimused. 

Mitu noore neiu mõistatusliku kadumise juhtumit tekitas kabuhirmu isegi nende 
suguharude hulgas, kes nõiutud paigast küllaltki kaugel elasid. 

Püüdes asjasse selgust tuua, hakkas Tarzan teavet nõutama, kuid talle sai takistuseks 
pärismaalaste hirm ja ebausk. Nad polnud mitte üksnes võimelised vähimatki abi 
andma, vaid ei julgenud isegi rääkida sellest hirmuäratavast ja salapärasest jõust, mis 
nende noored tüdrukud minema viis. Tülgastustundega jättis Tarzan nad saatuse 
hoolde. 

Mis oli siis ahvinimese pärast seda kõike muretsema pannud? 

Džungliasuka elu ei maksa kuigi palju. See antakse ja võetakse juhuslikult, 
enesestmõistetavalt. Armastus ja surm on niisama loomulikud kui magamine või 
unenäod. Kuid Tarzani huvi äratas selles loos just salapärasus. 

Noored tüdrukud, seejuures alati neljateistkümne ja kahekümne vahel, kadusid 
jäljetult, otsekui oleksid õhku haihtunud. Neid ei nähtud enam iialgi ja nende edasine 
käekäik jäi lahendamata saladuseks. 


Kuid praegu ei murdnud Tarzan pead selle mõistatuse kallal, sest ta ei suutnud 
pikka aega tegelda probleemiga, mis otse temasse ei puutunud ja .pealegi tundus 
olevat lahendamatu. 

Kergelt puult puule hüpates kuulas ta hoolega kõike ümberringi toimuvat. Pärast 
seda, kui Sheeta oli tihnikusse kadunud, suundudes vastu tuult, tegi Tarzan lõhna järgi 
kindlaks, et pan-»ter ei jälita neid, vaid vastupidi, eemaldub üha rohkem. Kuskil 
kaugel kõlas lõvi Numa möirgamine ja metsasügavuses pasundas elevant Tantor. 

Koduse džungli hommikuvärske õhk, hääled ja lõhnad rõõmustasid ahvinimese 
rinda. Oleks ta näiteks kauboi olnud, oleks ta ehk ülevoolavast lõbususest vilet lööma 
või laulma hakanud. Ent džunglilapsed on kasvatatud teisiti. Sajanditepikkused ko- 
gemused sunnivad neid liikuma peaaegu hääletult ja varjama oma tundeid. 

Tarzanile järgnedes kiirustas väike Nkima ohtralt jõudu kulutades kord tema kõrval, 
kord jälle tema kohal, solvates oma heategija soosingus kindel olles kõiki teele 
juhtuvaid elusolendeid. 

Äkki nägi ta isandat seisatamas ja hoolega kuulatades õhku nuusutamas. Väike 
Nkima laskus vaikselt laiale pronkspruuni-le õlale. 

«Inimesed,” sõnas Tarzan. 

Väike ahv nuusutas õhku. 

»Nkima ei tunne midagi," ütles ta. 

»Ka Tarzan ei tunne," tähendas ahvinimene, ,,aga ta kuuleb neid. Mis on juhtunud 
väikese Nkima kõrvadega? Kas need on vanaks jäänud?” 

»Nüüd kuuleb ka Nkima. On need tarmanganid?" küsis ahv. 

»Ei ole," vastas Tarzan. «Tarmanganid teevad teistsuguseid hääli: naha käginat, 
rakendite kolinat. Need on gomanganid, nemad liiguvad vaikselt.” 

»Me tapame nad," ütles Nkima. 

Ahvinimene naeris. 

«Džunglirahu jaoks on hea, et sul pole gorilla Bolgani jõudu, aga võib-olla kui 
olekski, poleks sa nii verejanuline.” 

»Huh, Bolgani," põlastas Nkima. ,,Ta redutab tihnikus ja teeb esimese kahtlase hääle 
puhul sääred.” 

Ahvinimene suundus paremale ja tegi suure ringi mööda puude latvu, kuni jõudis 
lõpuks paika, kuhu tuul Usha kandis võõraste nõrka lõhna. 

«Gomanganid!" kinnitas ta veendunult. 

«Palju gomanganisid!" hüüatas Nkima ärevalt. «Neid pole vähem kui lehti puus. 
Lähme siit ruttu ära! Nad tapavad väikese Nkima ja pistavad ta nahka.” 

«Neid pole sugugi nii palju," kinnitas Tarzan, «mitte rohkem kui mu kahel käel 
sõrmi. Lähme vaatama, need on vististi lihtsalt kütid." 

Läbinud kiiresti neid lahutava vahemaa, lähenes ta mustanahalistele tagantpoolt. 
Tema sõõrmetesse tungiv lõhn oli nüüd väga tugev. 

»Need on sõbrad," ütles ta, «wazirid." 

Kaks džungliasukat liikusid kiiresti edasi, kuni jõudsid met-sarajal hanereas 
sammuvatest mustadest sõduritest mööda. Siis 

kõnetas Tarzan neid nende oma keeles. 

«Muviro, mis sundis mu lapsi ette võtma nii pikka teed?" küsis ta. 

Neegrid jäid seisma ja pöörasid ümber, vahtides tähelepanelikult puude otsa, kust 
hääl oli tulnud. Nad ei näinud midagi, kuid hääle olid sedamaid ära tundnud. 

»» Oh, bwana, kui hea, et sa siin oled," ütles Muviro. ,,Su lapsed vajavad sind." 

Tarzan hüppas puu otsast alla pealiku ette rajale. 


»»On's kellelegi minu lastest ülekohut tehtud?" küsis ta enda ümber kogunenud 
mustanahalistelt. 

«Minu tütar Buira on kadunud," ütles Muviro. ,,Ta läks üksinda jõe äärde ja 
sestpeale pole keegi teda näinud." 

«Võib-olla krokodill Gimla..." oletas Tarzan. 

»Ei, see polnud Gimla. Buira ei jõudnudki jõe äärde. Teised naised, kes seal olid, 
teda ei näinudki. Käivad jutud, bwana, mis sisendavad kartust meie tütarlaste elu 
pärast. Selles kõiges on midagi halba ja salapärast, bwana. Oleme kuulnud kavuru- 
dest, see võib olla nende kätetöö. Me lähemegi praegu kavuru-sid otsima.” 

«Nende maa asub väga kaugel," ütles Tarzan. «Tulen just sealtkandist. Kuid 
naabruses elavad inimesed on kõik argpüksid. Nad ei aidanud mul kavurusid leida ega 
julgenud neist midagi rääkidagi, ehkki tütarlapsed hakkasid nende küladest kaduma 
nii ammu, et keegi enam ei mäletagi, millal see algas.” 

«Muviro leiab kavurud üles," sõnas pealik jonnakalt. «Buira oli hea tütar. Ta polnud 
niisugune nagu teised tüdrukud. Muviro otsib tema röövijad üles ja tapab nad.” 

«Ja Ahvide Tarzan aitab sind," lubas ahvinimene. «Kas teate teed, mis nende maale 
viib?" 

«Sinna €ei vii ühtegi teed," vastas Muviro. «Kavurud ei jäta iialgi teed maha, 
sellepärast teamegi, et see on nende kätetöö.” 

«Paljud meie seast arvavad, et nad on deemonid," tähendas üks sõdureid. 

«Olgu inimesed või deemonid, ma otsin nad üles ja löön maha," kordas Muviro 
mornilt. 

«Mul õnnestus selgitada, et kõige lähemal kavurudele elab bukenade suguharu,” 
ütles Tarzan. «Nende tütarlapsi 

ongi kadunud kõige rohkem. Kuid nad olid nii ära hirmutatud, et ei aidanud mind 
millegagi. Sellegipoolest läheme kõigepealt bukenade külla. Mina liigun kiiremini ja 
jõuan sinna varem. Kui teid miski ei takista, siis kolme või nelja päeva pärast olete 
seal. Võib-olla jõuab Tarzan vahepeal midagi rohkemat teada saada." 

»Nüüd, kus meiega on suur bwana, on mu meeleolu jälle hea," sõnas Muviro, ,,sest 
ma tean, et tema abiga leiame Buira üles ja karistame tema röövijaid."” 

Tarzan vaatas üles ja nuusutas õhku. 

«Läheneb kõva torm, Muviro," lausus ta. ,,See tuleb sealt, kuhu päike Kudu ööseks 
magama heidab. Te lähete just tormile vastu ja see takistab teie edasipääsu.” 

»Aga sind, bwana, see ei takista?” 

»Ei,” vastas Tarzan, ,,mind mitte. Kuid wazirisid võivad takistada nii tuul Usha kui 
ka välk Ara. Usha ongi juba Kudu näole pilvelinikut heitmas, et varjata teda sinu 
sõjameeste pilgu eest.” 

Üle taevalaotuse kihutasid mustad sakiliste servadega pilved ja kuskil kaugel 
kõmises kõu. Pea kuklas, jälgis ahvinimene tähelepanelikult laheneva tormi 
tundemärke. 

»Tuleb halb torm," sõnas ta murelikult. ,, Vaata, kui kohkunud on pilved. Nad 
meenutavad hiigelsuurt pühvlikarja, kes õuduses pageb neid jälitava piksejumala 
eest." 

Tuul piitsutas üha tugevamini puude latvu ja kõu müristas aina lähemal. Viimaks 
katsid pilved kogu taeva ja džungel mattus pilkasse pimedusse. Sähvatas välgu 
silmipimestav nool, kõrvulukustavalt raksatas pikne ja kohinal hakkas vihma kallama. 
Tugevad vihmajoad painutasid isegi puid ja tuul Usha ulus üha hirmsamini nagu 
mardus. 


Üksteist meest kükitasid maas, kühmus vastu piitsutavat vihma, ja ootasid esimese 
tormipuhangu möödumist. Nad olid niiviisi istunud juba üle poole tunni, kuid torm 
märatses endise jõuga. Äkki jäi ahvinimene teraselt kuulatama ja hetk hiljem tõstis ka 
mõni mustanahaline silmad taeva poole. 

»»Mis see on, bwana?" küsis üks sõdureid hirmunult. ,,Mis see seal taevas oigab ja 
nutab?" 

»Hääle järgi meenutab see lennukit," vastas Tarzan, ,,aga mida see siin nii kohutava 
tormi ajal teeb?" 

1:5 


IIl. Ilma kütuseta 


Vürst Alexis pistis pea lendurikabiini ukse vahelt sisse. Tema kahvatul näol 
peegeldus mure, kui mitte tõeline hirm. 

»Kas meid ähvardab oht, Brown?" karjus ta üle propel-lerimürina. ,,Mis te arvate, 
kas suudate meid sellest välja viia?" 

»Jumala pärast, pidage suu," käratas lendur. ,, Võiks arvata, et mul polegi muud 
muret kui iga viie minuti tagant teie tobedatele küsimustele vastata!" 

Lenduri taga istuv mees ägestus. 

»»15s!" hoiatas ta. ,,Teie ei tohi Tema kõrgusega sellisel toonil rääkida! See on 
ülimalt ebaviisakas!" ,,Kekats!" nähvas Brown. 

Vürst hakkas reisijatesalongi oma kohale tagasi vaaruma. Tal oli juba peaaegu 
õnnestunud pärast solvangut endine väärikas ilme näole manada, kui lennuk rappus 
tugevasti ja tasakaalu kaotanud vürst potsatas kohmakalt istmele. 

»Kinnita rihm, kullake," soovitas talle vürstinna, ,,me võime iga hetk ümber 
kukkuda. Tõepoolest, oled sa kunagi nii kohutavat tormi näinud? Oh, ma sooviksin, et 
me poleks iialgi siia tulnud!" 

»Samuti nagu minagi," urises Alexis. ,,Esiteks polnud see üldse minu mõte siia sõita 
ja teiseks, kui ma üldse kunagi veel oma jalad maha saan, siis kõigepealt õiendan 
arved selle häbitu matsiga." 

»Arvan, et mõningatel juhtudel võib üldkasutatavaid käitumisnorme mitte tähele 
panna," püüdis Jane teda rahustada. ,,Kui meie lenduril häid kombeid napibki, siis 
sellepärast, et kogu vastutus lasub praegu temal. Tal on närvid lihtsalt hirmus pingul. 
Ja kõigest hoolimata peate tunnistama, et siiani on ta end näidanud hiilgava 
lendurina.” 

»» Annette, mu nuusksool, palun," hüüdis vürstinna Sborov hädise häälega. ,,Olen 
kindel, et ma hakkan minestama. Issand, juba minestasingi.” 

»Kurat võtaks, on alles lõbusõit!" hüüdis Sborov. «Tõepoolest, kui poleks teid, mu 
kallis leedi, oleksin juba ammu hulluks läinud. Minu arust olete kogu seltskonnast 
ainus, kes pole enesevalitsust kaotanud. Kas te tõesti põrmugi ei karda?". 

«Loomulikult kardan. Ent kui suur hädaoht ka poleks, ei aita ülemäärane 
närvitsemine sugugi.” 

»»Aga kuidas te saate rahulik olla? Kuidas üldse keegi suudab mitte närveerida?" 

«Vaadake Tibbsi," ütles Jane. ,,Tema ei närveeri. Ta on täiesti rahulik ja 
külmavereline." 

»» Ah, võtku teda tont!" hüüdis Sborov. ,,On see mõni inimene? Mulle ei meeldi üldse 
need inglastest toapoisid — ei südant ega tundeid." 

«Vastupidi, mu kallis," tegi vürstinna sõbraliku etteheite, «minu arust on ta täiuslik 
džentelmen." 


Siksakilised välgunooled rebestasid neid ümbritsevaid musti pilvi. Vahetpidamata 
raksus ja kõmises kõu. Äkki kaldus lennuk ühele küljele ja tuiskas, nina ees, alla. 
Annette kiljatas, vürstinna Sborov minestas. Suurivaevu õnnestus Brownil taas hori- 
sontaallennule üle minna. 

»Haa!" hüüatas ta kergendusega. 

«Samad sõnad,” lausus Tibbs. 

Vürstinna Sborov lebas teadvusetult oma istmel. Nuusksoo-lapudel oli põrandale 
kukkunud, kübar viltu vajunud, juuksed sassis. Alexis isegi ei üritanud abikaasale 
appi minna. 

«Võiksite parem vürstinna järele vaadata, Annette," ütles Jane. «Minu arust vajab ta 
abi.” 

Keegi ei vastanud. Jane pöördus vaatama, miks toatüdruk tema palvele ei 
reageerinud, ja nägi, et ka Annette oli minestanud. 

Jane vangutas pead. 

»LTibbs!" hüüdis ta. «Tulge siia tahapoole ning hoolitsege vürstinna ja Annette'i eest, 
mina aga istun seni Browni juures.” 

Taarudes tegi Tibbs endale teed reisijatesalongi, Jane aga asus tema kohale lenduri 
selja taga. 

»See viimane kord oli küll hirmus," ütles ta. ,, Arvasin juba, et oleme omadega läbi. 
Te valitsete lennukit imeväärselt, Brown." 

«Tänan!" sõnas lendur. ,,Oleksid teised niisama tasakaalukad nagu teie, oleks mul 
palju kergem. Nad on mul hinge seest ära söönud. Siiski,” lisas ta, ,,Tibbs pole nii 
halb poiss. Kuid ta paistab olevat liiga vaikne, et hirmu tunda.” 

»Kas lennukil on midagi viga, Brown?" küsis leedi Greystoke. 

»» On küll,” vastas Brown. ,,Ma ei tahtnud sellest teistele rääkida, nad oleksid hirmust 
pööraseks läinud. Veel enne väljalendu hoiatasin vana leedit, et ei tasu kogu oma 
varandust kaasa võtta, kuid tema ei teinud kuulmagi ja nüüd ei saa ma tormist 
kõrgemale tõusta. Seepärast tulebki sukelduda kord üles, kord alla, olles täielikus 
teadmatuses, kuhu torm meid kannab. Aga Aafrikas, muide, tuleb ette mägesid, ja 
üsnagi kõrgeid, kurat võtaks!" 

»Jah, ma tean seda," vastas Jane rahulikult. «Kuid teil peaks meie asukohast siiski 
aimu olema: teil on ju kompass ja te teate lennukiirust.” 

«See kõik, mis te räägite nii kompassi kui kiiruse kohta, on õige," nõustus Brown. 
«Kuid te pole arvestanud veel üht asjaolu, mida teistele ei tasu mainida: kompass on 
niisuguse ilmaga kasutamiskõlbmatu.” 

» Te tahate öelda..." 

»Ma tahan öelda, et lendame selles hernesupis pimesi, ilma kompassita.” 

«Üsna räbal lugu, eks ju, Brown?" 

«Pehmelt öeldes jah.” 

«Mida me saaksime ette võtta?" 

»Kui saaksime minna pagasiruumi ja kogu selle prahi alla visata,” ütles mees, «kuid 
seda me teha ei tohi. Ja ongi kogu lugu.” 

«Niisiis võime iga hetk vastu mäge põrgata?" 

«Pole välistatud, missis," vastas Brown. «Või meil lõpeb kütus ja me kukume alla, 
mis on niisama hea kui kokkupõrge mäega." 

«Kas tõesti pole muud väljapääsu?" 

Hoolimata lendurilt saadud troostitust teabest kõlas Jane'i hääl rahulikult, silmis aga 
polnud hirmu raasugi. 


«Hüva, kui te nii visalt nõuate," irvitas lendur tema poole pöördudes. «Mul on üks 
plaan, mida võiks proovida.” 

«Mis see on, Brown?" 

»Et me ei saa lennukist välja visata kogu seda rämpsu, siis heidame alla vähemalt 
vürsti. Ta kaalub oma sada viiskümmend naela. See võiks meid aidata." 

Naeratust varjata püüdes pööras Jane pea kõrvale, kuid lendur märkas tema 
kavalust. 

«Arvasin, et mu plaan meeldib teile,” ütles ta. 

»Me ei tohiks selliste asjadega naljatada, Brown," noomis Jane. 

«Vististi pole enam midagi parata," lausus Brown. ,,Meil mõlemal on ameerikalikku 
huumorimeelt.” 

»»On bensiin tõepoolest otsakorral?" huvitus Jane. 

«Vaadake ise," osutas Brown armatuurlauale. «Lendame juba üle tunni viimse piiri 
peal.” 

»Ja ilma langevarjudeta.” 

Jane vangutas pead. - 

«Asi paistab olevat täbar, eks ju? Kuid ei tasu teistele rääkida, kui ohtlik on meie 
olukord. Nagunii ei saa nad millegagi aidata.” 

«Nii see on," soostus lendur ja lisas kõvera muigega: «Kui nad just palvetada ei 
soovi.” 

«Arvan, et nad teevad seda juba. Aga mida teie kavatsete ette võtta? Keerutada ühe 
koha peal, kuni bensiin otsa saab?" 

»El, muidugi mitte. Püüan sellest supist läbi tungida, aga kui see poole tunni jooksul 
korda ei lähe, siis üritan laskuda. See ei peaks raske olema, kui meie all vaid mägesid 
poleks. Ainus asi, mida ma kardan, on mäed. Siis otsime maandumiseks sobiva koha. 
Loodan väga leida pilvedes pilu, et esialgu alla vaadata.” 

«Jane! Jane!" kõlas salongist nõrk halisev hääl. ,,Oh, mu kallis, kus me oleme? 
Mulle tundub, et oleme kõik surnud." 

Jane vaatas taha. Tibbs oli mahakukkunud nuusksoolapudeli üles korjanud ja andis 
nüüd vürstinnale esmaabi. Annette oli teadvusele tulnud ja nuuksus hüsteeriliselt. 
Vürst istus pingule-tõmbunult, tuhakarva näoga, higipisarad otsmikult veeremas. 
Ilmselgelt oli teda vallanud kabuhirm. Ta püüdis kinni Jane'i pilgu. 

«Kas on veel vähimatki lootust?" küsis vürst. «Mida Brown räägib?" 

«Kõik on hästi, kui tal õnnestub leida pilvedes avaus," vastas Jane. «Seda ta praegu 
just otsibki.” 

«Kui meil oleks olnud korralik lendur, poleks me iialgi nii täbarasse olukorda 
sattunud," kukkus vürst hädaldama. «Soovitasin sulle mitu korda palgata 
usaldusväärne prantslasest lendur, Kitty. Need ameeriklased ei tea lennundusest 

tuhkagi. Ja mida me üldse sellest Brownist teame?" 

«Arvan, et hernehirmutis pole iialgi kuulnud vendadest Wrightidest või 
Lindberghist," urises Brown. 

«Ärge pange tähelegi, mida ta räägib," ütles Jane. «Meil kõigil on praegu närvid 
pingul ning keegi ei või vastutada kõigi oma sõnade ja tegude eest.” 

«Teie kohta, missis, see nähtavasti küll ei käi,” sõnas Brown. 

»Pole midagi parata, inimesed on kord juba niisugused," jätkas Jane. «Kui mul ka 
õnnestub oma ärevust varjata, ei tähenda see põrmugi, et ma surma ei karda.” 


«Te saate suurepäraselt kõigest aru," ütles Brown. «Teate, ega minagi ole 
kogemusteta piimahabe. Võin nuputada terve kuhja asju, enne kui keset Aafrikat 
rusudeks kuku-me. 

«Mis ta ütles?" nõudis Sborov. «Kas me kukume rusudeks? Vaata, kuhu sa mu 
vedasid, vana tola!" kriiskas ta vihaselt, pöördudes oma naise poole. «See on kõik 
sinu tobe noorendamine. Sinu igavene noorus! Kurat võtaks, sa oled juba nii palju 
kordi oma nägu lihvinud, et sind tuleks ebasündsa väljanägemise pärast kinni panna.” 

Vürstinna Sborov ohkas raskelt. 

«Kuidas nii, Alexis?" hüüdis ta ja puhkes kibedasti nutma. 

Oh, miks ma ometi nõustusin kaasa tulema?" halises Annette. ,,Ma ei tahtnud üldse 
tulla! Ma kardan nii väga. Ma ei taha surra. Oh, mon dieu, päästa mind! Päästa mind!" 

»Madam, siin on nuusksool, proovige seda veel,” ütles Tibbs. 

«Kena seltskond, pole midagi öelda," tähendas Brown. ,,Nad vististi mõtlevad, et 
torm pakub mulle lõbu!" 

«Suure hädaohu puhul mõtleme peaasjalikult ainult iseendale," sõnas Jane. 

«Oletan sedasama. Minagi mõtlen praegu enamasti iseendale, kuid veel ka 
Annette'iie, Tibbsile ja teile. Tõsijutt, teid tasub päästa. Aga ülejäänud kaks viskaksin 
küll heameelega üle parda. Ehkki olen vist kusagilt lugenud, et selle vastu on olemas 
üks seadus.” 

«Jah, usutavasti küll," naeris Jane. ,, Aga kas teate, Brown, mulle millegipärast 
tundub, et teie abiga tuleme sellest loost terve nahaga välja.” 

«Need on esimesed julgustavad sõnad kogu selle aja jooksul," vastas lendur. 
«Loomulikult püüan ma seda teha. Kõik sõltub sellest, mis meie all on. Kui seal pole 
üldse mägesid, võib meil olla väljavaateid, ja seda ma just loo-dangi.” 

»»Ma tahan selle eest palvetada.” 

«Hakkan nüüd laskuma, missis. Tahan kiirust vähendamata aeglaselt maanduda." 

«Kiirusega sada viiskümmend miili tunnis?" 

«Kiirust vähendades kaotab lennuk püsivuse.” 

Lennuk kaldus küljele ja hakkas vappudes laskuma. Reisija-tesalongist kuuldus 
vürstinna Sborov' karjeid, Alexise vandumist ja Annette'i nuuksumist. 

Jane ohkas. 

»»Me laskume nüüd üsna kiiresti," ütles ta. 

«Pole viga," rahustas teda Brown. ,,Me pole veel alla jõudnud, maast läbi aga ma 
lennata ei saa.” 

Minutit kümme istusid mõlemad pingsas vaikuses. Järsku hüüdis Jane rõõmsalt: 

«Vaadake, Brown! Puud! Oleme pilvedest läbi.” 

»Jah,”" vastas lendur, , ja viiesaja jala kõrgusel maast.” 

Jane silmitses teda küsivalt. 

«Kas meie olukord pole põrmugi parem? Kauaks meil veel kütust jätkub?" 

»» Oh, vististi viieteistkümneks või kahekümneks minutiks. Kuid mul pole vajagi 
seda teile rääkida, niigi on kõik nähtav.” 

«Ümberringi ainult mets," nentis Jane. ,,Ja kusagil pole näha ainsatki kohta, kuhu 
võiks maanduda.” 

«Proovime leida mõnd lagedamat paika, ehkki on ette teada, et see pole Croydoni 
lennuväli.” 

»Ja kui me ei leia?" 

Brown kehitas õlgu. 

«Sel juhul maandume puude otsa,” ütles ta. ,,On väljavaateid, et mõni meist ka ellu 
jääb, missis.” 


Ta pööras ümber ja heitis pilgu reisijatesalongi. 

«Tibbs, istuge oma kohale ja kinnitage rihmad. Hoidke pehmed riideesemed ja 
padjad näo ees. Olen sunnitud tegema hädamaandumise. Püüdke kaitsta oma nägu, 
siis ehk pääsete üldse vigastusteta.” 

Keegi ei lausunud sõnagi. Ainult vürstinna soigus ja Annette nuuksus. 

«Kui tugev tuul!" tähendas Jane. «Näete, kuidas see puude latvu painutab.” 

«Jah," lausus lendur, «see võib meile isegi kasuks tulla. Tuul vähendab lennuki 
kiirust ja kui mul õnnestub sabaga nende latvade külge haakuda, siis maandume seal 
hõlpsasti ja jääme rippuma.” 

«Kuid puude ladvust võib maapinnani olla sada jalga või isegi rohkem!" 

«Olen sellele mõelnud. Vaevalt et me okstest läbi kukume, need paistavad olevat 
küllalt tihedad. Püüan maanduda pehmelt, siis jääme tiibadele ja kerele pidama. 
Arvan, et meil on hea võimalus.” 

Lennuk tiirutas veel paar minutit mõnesaja jala kõrgusel puulatvade kohal, kuid 
kusagil polnud ainsatki märki metsalagendikust ega ühtegi avaust selles metsikult 
õõtsuvas rohelises lainetuses. 

«Bensiin sai otsa, missis,”" lausus Brown. 

Ta lülitas süüte mehaaniliselt välja, pöördus reisijate poole ja ütles: 

«Hoidke nüüd kinni! Hakkan maanduma.” 


IV. Udalo külas 


Paduvihmas, mis kuidagi lõppeda ei tahtnud, ja mustadest pilvedest sähvivate 
välgunoolte saatel vuhises lennuk alla pööraselt lainetava rohelise ookeani poole. 
Kõmises kõu. 

Kui lennuk puude kohale rippuma jäi, viis Brown selle ho-risontaalasendisse ja 
tõmbas juhise tagasi. Kõlas murduva puu raginat ja metalli kriginat, ning üle 
tormimöllu ja lennuki raksumise kostsid salongist surmani hirmunud reisijate 
kiljatused ja sajatused. 

Viimaks oli kõik möödas. 

Võimsa puu okstesse pidama jäänud, õõtsus lennuk veel paar korda küljelt küljele ja 
tardus siis paigale. Viivuks võttis maad pinev vaikus. 

Selle katkestas Brown, kes pöördus Jane'i poole. 

«Kas saite viga, missis?" tundis ta huvi. 

»Ei usu,” vastas Jane. «Olen vaid pisut uimane. See oli kohutav, eks ole?" 

Seejärel heitis Brown põgusa pilgu salongi. Kõik neli reisijat rippusid kõige 
erinevamates asendites kinnitusrihmade küljes. 

»Kuidas teil seal on?” huvitus lendur. ,,,Olete kõik elus? Kui; das te ennast tunnete, 
Annette?" 

Browni hääles kõlas murelik toon. 

»» Oh, mon dieul" soigus prantslanna. ,,Olen juba surnud.” 

Ka vürstinna Sborov hakkas oigama. 

»»Oo õudust! Mispärast ei taha keegi mind aidata? Annette! Alexis! Kus te olete? Ma 
hakkan surema. Kus mu nuusksool on?" 

»»See on sulle paras," urises Alexis. ,,Tirisid mind kaasa oma tobedasse seiklusse. 
Ime, et me surnuks ei kukkunud. Oleks meil olnud prantsuse lendur, poleks midagi 
sellist juhtunud!” 

«Ärge olge nii juhm," nähvas Jane. ,,Brown juhtis lennukit oivaliselt." 


Alexis pöördus Tibbsi poole. 

»Miks sa midagi ei tee, totakas? Teie, inglased ja ameeriklased, olete kõik ühe 
vitsaga löödud, tobedad ja nõmedad. Oleks siin kas või üks prantslasest teener!" 

Jah, söör,” ütles Tibbs. ,,Mul on kahju, et teil ei õnnestunud teda palgata." 

«Olgu, pea suu ja tee midagi." 

»Mida nimelt, söör?" 

»Kurat võtaks! Kust mina seda tean? Kuid tee midagi!" 

«Vabandage, söör, aga ma pole mägikits või ahv, ja kui ma kinnitusrihma lahti 
päästan, kukun teile lihtsalt pähe.” 

»»Oodake pisut," hüüdis Jane. ,, Kohe vaatame, mida saab ette võtta.” 

Ta päästis oma rihma lahti ja hakkas reisijatesalongi pugema. Ehkki lennuk rippus 
neljakümne viie kraadise nurga all ninaga maa poole, tuli Jane salongis liikumisega 
hõlpsasti toime. Tema kannul läks Brown. Jane suundus kõigepealt vürstinna Sborov' 
juurde. 

»Kas saite palju haiget, Kitty?" küsis ta osavõtlikult. 

»Ma olen pooleks rebitud! Kõik mu roided on katki, tean seda kindlasti.” 

» Leie tõite meid selle supi sisse, Brown," nähvas Alexis. ,, Nüüd päästke meid siit 
välja.” 

»Kuulge," ütles ameeriklane, «võib-olla on parem, kui te lennukisse jääte, sest tasub 
meil vaid maapinnale astuda, kui ma lakkan olemast lendur ja teie eest vastutust 
kandmast. Ja siis ma juba teie tobedat loba enam ei kannata!" 

«Kas kuulsid, Kitty?" tõstis vürst häält. ,,Pcan ma veel kaua selle teenri jämedusi 
kannatama? Kui sina midagi ei tee, siis vallandan tema mina!" 

Brown turtsatas. 

»Ärge ajage mind naerma. Teie mind ei palganud ega saa ka vallandada." 

» Te olete häbematu, mees!" karjus Alexis väriseval häälel. ,, Kas olete unustanud, 
kes ma olen?" 

»Ei, ma pole unustanud: te olete ümmargune null! Muide, mis seal imestada, teie 
maal on pooled voorimeestest vürstid.” 

»Aitab küll!" katkestas neid Jane. «Lõpetage riidlemine. Vaatame parem, ehk vajab 
keegi tõepoolest abi.” 

»Päästke mind siit välja!" halises vürstinna Sborov. ,,Ma ei suuda seda enam 
kannatada.” 

»» Oleks ennatlik püüda praegu lennukist välja pääseda,” tähendas Jane. ,,Te vaadake 
ainult, missugune torm! Meil on siin lennukis palju ohutum ja mugavam kui väljas 
tormi käes.” 

»MEe ei pääse siit eluilmaski välja!" nuttis Annette. «Kükitame ju hiiglama kõrgete 
puude otsas!" 

»Ärge end piinake, kullake," rahustas teda Brown. ,, Küllap me midagi välja 
mõtleme, kui torm üle läheb. Lennuk püsib kindlalt paigal, alla ei kuku. Kõige 
mõistlikum on järgida leedi Greystoke'i soovitust ja rahulikult oodata, kuni raju 
möödub.” 

»Ei paista just sedamoodi, et hakkaks selgeks minema," tähendas Tibbs 
illuminaatorist välja vaadates. 

«Ekvaatoril lõpeb torm sageli niisama äkki, kui algabki," ütles Jane. «Poole tunni 
pärast võib päike jälle paista. Olen seda palju kordi kogenud.” 

»Ei, see jälk paduvihm ei lõpe iialgi!" halises vürstinna endiselt. ,,Ma ei kujuta ette, 
kuidas me siit välja pääseme, kui see üldse võimalik on. Oo õudust! Ma poleks 
pidanud siia tulema!" 

«Pisarad ei aita siin midagi, Kitty," märkis Jane. ,,Meil tuleb end lennukis 
võimalikult mugavasti sisse seada, kuni vihm üle läheb ja alla ronida saame. Brown, 
pange mõned istmekatted vürstinna tooli juurde põrandale. Siis võib ta sinna istuda ja 
selja lendurikabiini vastu toetada.” 

«Lubage aidata, mileedi," ütles Tibbs, vabastas end kinnitus-rihmast ja libises 
ettepoole. 

«Soovitan teistelegi teha sedasama," sõnas Brown Tibbsile osutades. «Vabastage 
end rihmadest ja istuge põrandale, seljaga oma istme poole.” 

Mõningate raskustega läks lõpuks korda oma õnnetu saatuse üle kurtvale vürstinna 
Sborov'le leida kõige mugavam asend. Ka teised järgisid Browni soovitust ja, seadnud 
end sisse nii hästi kui vähegi võimalik, jäid ootama tormi vaibumist. 

Sel ajal kükitasid Tarzan ja wazirid puu all ning ootasid samuti mässavate 
loodusjõudude rahunemist, sest polnud mingit mõtet raisata nendega võitlemiseks 
oma jõudu, mis oli nii vajalik palju tähtsamate asjade jaoks. 

Isegi läbi raju oli Tarzan vähekese aja eest kuulnud lennu-kimootori mürinat. Ta 
mõistis, et lennuk tiirutas metsa kohal. Äkki mootorimürin vaibus. 

«Bwana, kas seal üleval tormi kohal olid inimesed?" küsis Muviro. 

«Jah, vähemalt üks," vastas ahvinimene, «kas tormi kohal või selle sees. Ma ei 
tahaks tema nahas olla. Siin ümberringi on paljudeks päevateekondadeks aina mets. 
Kui ta otsis maandumiskohta, siis mina küll ei tea, kus ta seda leida võiks." 

«Küll on hea maa peal olla," sõnas Muviro. «Jumalad ei loonud inimest 
lendamiseks, muidu oleksid nad andnud talle tiivad nagu linnule.” 

Väike Nkima surus end oma isanda vastu. Ta oli üdini märg ja lõdises külmast. 
Õnnetu Nkima nägi maailma vaid mustades värvides, tulevikku polnud tema jaoks 
olemas. Ta uskus kindlalt, et edaspidi jääbki kõik pimedaks, kuid ei alistunud oma 
saatusele. Ta oli vaid kaeblemiseks liiga muserdatud ja õnnetu. Kuid siis hakkas 
minema valgemaks. Tuulehood raugesid ja äkki tuli päike pilve tagant välja. Räsitud 
džunglis algas jälle tavaline elu. 

Ahvinimene tõusis ja raputas end nagu hiiglaslik lõvi. 

»Ma lähen nüüd Ukenasse ja räägin bukenadega," ütles ta. «Võib-olla õnnestub mul 
siiski välja uurida, kus kavurud elavad." 

»»On olemas vahend neid rääkima panna," teatas Muviro. 

Jah," vastas Tarzan, «neid on mitu." -* 

»Me järgneme sulle Ukenasse,” ütles Muviro. 

«Kui te mind sealt ei leia, siis teadke, et läksin otsima kavurusid ja Buirat. Vajaduse 
korral saadan Nkima teile järele." 

Seda öelnud, hüppas Tarzan hüvasti jätmata puu otsa ja kadus samas selle tihedasse 
lehestikku. 

Kummalised jutud kavurudest, metsikutest ja salapärastest inimestest, levisid 
Bukenast ja jõudsid sadade suguharude kaudu suust suhu edasikantuna waziride 
maale Uzirisse. Need, kes kavurudega kokku juhtusid, kadusid jäljetult ega saanud 
enam midagi rääkida. Seepärast liikus selle suguharu kohta kõige võimatumaid 
kuuldusi. 

Räägiti, nagu oleksid kavurud saba ja sarvedega paharetid. Teised kinnitasid, et 
need on ilma peata inimsööjad. Sageli võis kuulda sedagi, et kavurud on valged 
inimesed, kes olid metsistunud ja jooksid ihualasti ringi oma salajastes asukohtades. 
Ühtede juttude järgi olid need ainult mehed, teiste järgi, vastupidi, üksnes naised. 


Tarzan, kes teadis paljude suust läbi käinud lugude väärtust, suhtus nendesse 
kahtlevalt. Et milleski tõepoolest kindel olla, pidi ta seda nägema oma ihusilmaga. 

Ta teadis, et naisi röövisid paljud suguharud ja selles polnud midagi imelikku. Kuid 
hiljem võis neid naisi jälle uuesti näha. Kuid kavurude röövitud naised kadusid 
jäljetult ja Tarzan oli valmis uskuma, et tõenäoliselt oli see suguharu keskendunud 
just noorte neidude röövimisele. Paljusid teisi kummalisi üksikasju, mis Tarzan 
kuulma juhtus, ta lihtsalt ei uskunud. Näiteks kumu kavurude igavesest noorusest 
pidas ta täielikuks puru silma ajamiseks, ehkki Musta mandri kolgastes juhtus palju 
pentsikuid ja uskumatuid asju. 

Teekond bukenade maale oli pikk ja raske isegi Tarzanile. Hiljutise paduvihma järel 
oli mets märg, džungel auras. Kuid kõik need ebameeldivused ei häirinud Tarzanit. 
Sündimisest saadik oli ta nendega harjunud, sest džungel polnud sugugi 

mugav koht. Külm, kuumus ja hädaohud olid Tarzanile niisama loomulikud kui 
soojus, mugavus ja turvalisus teile, lugeja. Ta ei kurtnud iialgi ebameeldivuste üle. 
Muidugi, kui oli võimalus end paremini sisse seada, siis kasutas ta seda, kui aga 
polnud, rahuldus sellega, mis oli. 

Kuni polnud veel päris pimedaks läinud, pidas Tarzan jahti. Värske liha kosutas ja 
soojendas teda, ööbida aga tuli tal märjas külmas metsas. 

Juba enne koitu oli ta jälle jalul, kinnitas keha eelmisest päevast üle jäänud lihaga ja 
jätkas teekonda. Ta tundis, kuidas veri tema soontes käima hakates pikkamisi 
soojendab jahtunud keha, tuues tagasi reipuse ja hea meeleolu. 

See-eest Nkima tundis end räbalasti. Ta oli tahtnud koju, nüüd aga pidi tagasi 
minema sellele veidrale maale, mis talle põrmugi ei meeldinud. Ta muudkui torises ja 
pahandas, aga kui päike välja tuli ning teda soojendas, hakkas tal parem. Ja peagi 
kihutas Nkima kõigest jõust puude otsas ringi, otsides, keda narritada. 

Kolmanda päeva hommikul jõudis Tarzan bukenade pealiku külla Udalosse. 

Kui pikakasvuline pronkspruun valge mees, väike ahv kükitamas võimsal Slal, läbi 
värava külla sammus, meelitas see kohale trobikonna vadistavaid neegreid. Et ta oli 
alles lühikese aja eest siin käinud, siis teda ei kardetud, küll aga kutsus neis esile 
harrast imetlust see, et vägev ahvinimene oli nii kiiresti läbinud suure vahemaa, mis 
lahutas Ukenat waziride kodukohast. 

Tarzan ei teinud uudishimulikest mustanahalistest väljagi, vaid suundus otsemaid 
pealik Udalo hüti juurde, kus silmaski vanameest puu varjus istumas ja suguharu 
vanematega juttu vestmas. 

Udalo oli tähelepanelikult jälginud ahvinimese tulekut mööda tanumat. Tema näol 
polnud märgata uuest kohtumisest Tar-zaniga erilist rõõmu. 

»Me arvasime, et- suur bwana on ära läinud ega tule enam tagasi,” lausus pealik, 
»aga nüüd on ta jälle siin. Mispärast?" 

»Ta tuli tagasi, et Udaloga juttu ajada.” ,, Ta ajas juba varem Udaloga juttu. Udalo 
rääkis talle kõik, mida ta teab." 

»Nüüd räägib Udalo veidi rohkem. Ta räägib, kus asub ka-vurude maa.” 

Vanamees tegi närvilise liigutuse. ,,Udalo ei tea seda.” 

»» Udalo ei räägi õigust. Ta on kogu oma pika elu siin elanud. Kavurud on alati 
röövinud tema suguharu noori tüdrukuid. Igaüks teab seda. Udalo pole nii rumal, et 
mitte taibata, kuhu noored tüdrukud viiakse. Võib-olla ta lihtsalt kardab kavurude 
kättemaksu, kui juhatab inimestele teed nende maale? Kuid kavurud ei pea 
ilmtingimata teada saama, kuidas Tarzan nad üles leidis. Udalol pole vaja karta." 

«Mispärast tahad sa kavurude külla minna? Nad on pahad inimesed.” 


Ütlen sulle seda," sõnas ahvinimene. ,,Waziridel, kelle väepealik on Tarzan, juhtus 
õnnetus. Nende pealikul Muvirol kadus ära tütar Buira ja Muviro arvab, et see on 
kavurude kätetöö. See ongi põhjus, miks Tarzan peab üles leidma nende küla.” 

»Ma ei tea, kus see on,” jäi Udalo jonnakalt enesele kindlaks. 

Kuni nad juttu ajasid, kogunes igast kandist nende ümber sõdureid ja peagi piiras 
vestluskaaslasi tihe sõõr vaikivaid, raskete odadega relvastatud neegreid. 

Udalo ilme oli muutunud kurjaks, ta silmad vilasid rahutult. Õhus oli tunda ohtlikku 
pinevust ja seda tajus isegi väike Nkima, kes hirmust värisedes Tarzani külge 
klammerdus. 

»Mis see tähendab, Udalo?" nõudis ahvinimene peaga ümbritsevatele sõduritele 
viibates. ,, Tulin sinu juurde rahus, et rääkida nagu vend vennaga.” 

Udalo köhatas närviliselt. 

«Sestsaadik kui sa meie juurest lahkusid, rääkisime sinust palju. Meie inimesed 
tuletasid meelde, mida nad ka-vurudest kuulnud olid. Räägitakse, et ka nemad on 
valged ja käivad ringi alasti nagu sinagi. Meie aga ei tea sinust midagi, võõras. Paljud 
minu inimestest kahtlustavad, et sa ise oled üks kavurusid ja tulid siia avalikult, et 
kõike tähele panna ja välja nuhkida noori tüdrukuid, keda hiljem röövida." 

»»See on rumal jutt, Udalo," sõnas Tarzan. 

»Seda ütled sina, minu inimesed arvavad aga teisiti,” väitis pealik. ,,Oled liiga tihti 
Udalo külas hakanud käima.” 

Ta tõusis aeglaselt püsti. 

»» Rohkem sa meie noori tüdrukuid ei röövi." 

Nende sõnade saatel plaksutas pealik käsi ja selle märguande peale sööstsid sõdurid 
ahvinimesele kallale. 


V. ,,Lõvi tuleb!” 


»Ma ei suuda seda kauem kannatada!" halises vürstinna. ,,See asend on lihtsalt 
tappev, pealegi on siin külm, ma olen üleni kangestunud.” 

»Mis õigusega sa virised?" urises Alexis. ,,Sina vedasid meid siia, sina ja su 
lendurist hädavares.” 

Viimaseid sõnu hääldas ta erilise põlgusega. 

»Kuulge, vürst,” sekkus Jane, ,,meie kõik ja sealhulgas ka teie võlgneme Brownile 
oma elu. Pole veel teada, millega kõik oleks lõppenud, kui mitte tema külmaverelisus 
ja meisterlikkus... Ma julgen väita, et vaevalt leidub tuhande lenduri hulgas teist 
niisugust, kes võiks lennuki nii oskuslikult maandada, nagu tema seda tegi.” 

»Palun vabandust," katkestas teda Tibbs. .Juhiksin teie tähelepanu sellele, et vihma 
enam ei saja.” 

»Ja seal ongi päike!" hüüdis Annette erutatult. 

Jane tegi endale teed ukse juurde, avas selle ettevaatlikult ja vaatas välja. 

»»Oleme maapinnast ainult viiekümne jala kõrgusel,” teatas ta, ,,kuid kardan, et meil 
võib tulla mõningaid probleeme allaronimisega, see tähendab, et mõnel meist.” 

»Mida te jumala pärast kavatsete teha, mu kallis?" nõudis vürstinna, nähes, kuidas 
Jane hakkas kingi ja sukki jalast võtma. 

» Kavatsen kõik hoolikalt järele uurida ja üritan pagasiruumi pääseda. Üht-teist võib 
meil sealt tarvis minna. Kardan, et maal ootab meid rohkesti ebamugavusi. 
Tõenäoliselt on seal väga külm ja niiske, ehkki ka siin ei tundu soojem olevat.” 

»Lubage mul avaldada oma arvamust, madam," sekkus Tibbs. ,,Me võiksime lõket 
teha. Muidugi, oksad on vihmast 

vettinud, aga ehk tuleb midagi välja. Oleks meil bensiini, oleks asi hoopis lihtsam.” 

«Kütusepaagi settenõu põhjas peaks midagi olema," arvas Brown. 

»Aga mispärast te sukad ja kingad ära võtsite?" päris vürstinna. 

»Ilma nendeta on ainus kindel viis puu otsast alla ronida, Kitty." 

»Mu kallis, kas tahate tõesti öelda, et kavatsete ahvi kombel mööda puud alla 
minna?" 

» Täiesti õige, ja teil kõigil tuleb teha sedasama, kui siit üldse pääseda tahate.” 

»»Oh, mu kallis, mina küll ei saa. Ma tõepoolest ei suuda." 

»Me aitame teid, kui selleks aeg tuleb, ja vaatame, et te alla ei kukuks. Brown, kuni 
ma siin ringi vaatan, korjake Tibbsiga kinnitusvööd kokku ja siduge tugevasti üheks 
pikaks rihmaks. Seda võib tarvis minna, kui hakkame vürstinnat või pagasit alla 
laskma.” 

»Parem lubage mul lennukist välja minna ja ringi vaadata," üües Brown. ,,Te võite 
veel alla kukkuda." Jane naeris. 

»»Olen sellega harjunud, Brown," sõnas ta. ,,Teid võib ähvardada palju suurem oht 
kui mind." 

Seejärel astus ta käkrunud tiivale ja hüppas kergelt lähimale oksale. 

»Suur jumal, vaadake ette, missis, te kukute alla!" kisendas Brown. 

«Ettevaatlikult, madam! Te tapate enda!" Alati nii rahulik Tibbs oli samuti erutatud. 
»Tulge tagasi, mu kallis!" halises vürstinna. Annette vaid kiljatas ja tõstis käed silme 
ette. ,, Mu kallis leedi, tulge tagasi! Jumala pärast, tulge tagasi!" anus Alexis. 

Kuid Jane ei teinud neist väljagi. Astunud oksal kaks lühikest sammu, jõudis ta 
pagasiruumi juurde. Et uks polnud lukus, tuli see hõlpsasti lahti. 

»Issake!" hüüatas Jane. ,,Siin on kohutav segadus. Üks oks on seinast läbi tunginud. 
Hea veel, et see reisijatesalongi ei ole ulatunud.” 

»Kas seal on kõik lõhutud?" tundis Alexis huvi. 

»»Oh ei, mõni asi on katki, kuid arvan, et suudame peaaegu kõik päästa. Eelkõige 
tahaksin kätte saada üht paari lühikesi pükse. Meie olukorras on seelikuga üsna 
tülikas, puude otsas aga ei saa sellega kuidagi hakkama. Kui tore! Siin mu kott ongi, 
otse nina all. Riietun kohe ümber ja lähen siis maad kuulama." 

Avanud oma reisikoti, valis Jane sealt mõne asja. Peagi hüppas ta kergelt 
madalamale oksale ja kadus silmist. 

»Te vaid vaadake!" hüüdis Brown imetlevalt. ,,Ta tunneb end puude otsas koduselt 
justkui ahv! Ma pole eales näinud midagi seesugust.” 

Kuna Brown ja Tibbs kinnitusrihmu kokku sidusid, komberdas Alexis ukse juurde, 
heitis pilgu alla ja võpatas. 

»Siit on maapinnani vähemalt sada jalga,” ütles ta. ,, Ma ei kujuta ette, kuidas 
hakkame alla laskuma. Pealegi on oksad märjad ja libedad.” 

»» Võtke oma kingad ja sokid jalast, nagu seda tegi leedi Grey-stoke," soovitas 
Brown. 

»Mina pole ahv.” 

»Ah nii?" 

»Kui ma tohin soovitada, söör," sekkus Tibbs, ,,siis võiksime teile rihma ümber 
siduda ja teid ettevaatlikult alla lasta.” 

»See kannatab tuhat naela välja," kinnitas Brown, ,,on juba järele proovitud. 
Kannatab ka teid, kuid parem jätke oma tiitel maha, see on minu arust teil kõige 
kaalukam asi.” 


»» Kuule, poiss, mina ei kavatse sinu jämedustega enam leppida," nähvas Alexis. 
»» Veel üks selline häbematus ja ma... ja ma..." 

»Noh ja mis sa minuga siis teed? Sina ja kes veel?" nõudis Brown. 

»Ma soovin, et teie kaks lõpetaksite tülitsemise,” ütles vürstinna. ,,Kas teil tõesti 
midagi muud teha ei ole?" 

»Mu kallis, mina teenritega ei tülitse,” lausus Alexis kõrgilt. 

«Esiteks pole ma teener,” ütles Brown, ,,ja teiseks võiksid tõepoolest tülitsemise 
jätta, sest see on parim, mida sa teha saad. Mul on kange tahtmine sulle üks täis vastu 
molu virutada.” 

29 

»»Proovi ainult minu vastu kätt tõsta, küll ma..." 

»Mis?" nõudis Brown. ,,Kas jälle ähvardad? Nüüd ma tõepoolest näitan sulle koha 
kätte, siis ehk jätad meelde, et oled üksnes tühine ussike. Ja olgu sul veel kümmekond 
tiitlit, ussikeseks jääd sa ikkagi.” 

»»Sa ei tohi mulle lähemale tulla!" kriiskas vürst ehmunult taganedes. 

»»MIs kära siin on?" 

Jane hüppas kergelt salongi uksest sisse. 

»Ma ju keelasin teil kahel tülitseda. Enne kui midagi tegema hakkame, tahan teile 
üht-teist teatada. Oleme maandunud jumal teab kuhu. Sadade miilide ulatuses pole ar- 
vatavasti ühtegi valget inimest, nii et loota võime üksnes iseendale. Omavahel 
tülitsemine ja riidlemine ei vii meid kuhugi, vaid teeb meie olukorra ainult hullemaks. 
Üks meist peab kogu juhtimise enda peale võtma. See peab olema inimene, kel on 
džunglielu kogemusi. Kui Browni ja vürsti vahel poleks alalist nääklemist, siis 
paremat kandidaati kui meie lendur ei saaks olla.” 

»Mina võtan kogu juhtimise enda peale!" kuulutas Alexis. 

«Tuhkagi sa võtad!" hüüdis Brown. 

»Selleks kohustab mind mu auaste!" rõhutas Alexis kõrgilt. 

»Sa ise võtsid selle endale!" Brown lagistas naerda. 

»Ei, Alexis, teie jääte mängust välja,” vaidles Jane vastu. ,,See peab olema inimene, 
kellele kõik kuuletuvad.” 

»Siis jääb üle ainult Tibbs," ütles Brown. ,,Tibbs sobib mulle väga hästi." 

»» Oh ei!" karjatas Tibbs ehmunult. ,,Ma ei kujuta ettegi, mida selle võimuga peale 
hakata. Mina... Ma... hüva, te teate, et ma pole sellega harjunud, madam." 

Ta pöördus Jane'i poole. 

»»Kuid teie, madam, olen kindel, et meil kõigil oleks väga meeldiv näha oma juhi 
kohal teid.” 

»Ma just tahtsingi teile seda ettepanekut teha," sõnas Jane. ,,Džunglit tunnen ma 
paremini kui keegi teine meie hulgast ja olen kindel, et suudame kõiges kokkuleppele 
jõuda.” 

»Kuid ekspeditsiooni korraldasime meie," vaidles Alexis vas- 

tu. ,, Meie maksime kõige eest, ostsime lennuki ja kogu vajaliku kraami. Mina olen 
ainus, kellel on õigus siin käsutada. On ju nii, mu kallis?" pöördus ta oma naise poole. 

,-Oh, tõesti, mu kallis, ma arvan... Ma ei tea seda. Pärast seda, kui sa mulle neid 
jubedaid asju ütlesid, olen ma murtud. Maailm minu ümber on kokku varisenud.” 

»Hea küll," sõnas Brown, ,,mõttetu on seda küsimust rohkem arutada. Leedi 
Greystoke on nüüdsest alates meie juht ja kellele see ei meeldi, sel tuleb minuga 
tegemist teha.” 

Vürstinna Sborov istus masendatult lennuki põrandal, taskurätik silmile surutud. 


»Mulle on nüüd kõik üskpuha,"” nuuksus ta. ,,Ma ei hooli sellest, mis saab edasi. Ma 
ei hooli sellest, kui suren — ma loodan surra." 

Lõpetanud oma pika sõnadevoolu, tõstis ta silmad, et näha selle mõju 
kuulajaskonnale, ja märkas alles nüüd Jane'i pärast tema naasmist reisijatesalongi. 

»» Oh, mu kallis!" hüüdis ta. ,, Mis julge kehakate!" 

»Mul on hea meel, et see teile meeldib," vastas Jane. «Igatahes on see väga 
praktiline.” 

Jane kandis lühikesi pükse ja nahkjakki. Tema sääred ja jalad olid paljad. Pea ümber 
seotud punane sall hoidis koos ta juukseid ja oli kübara eest. 

»Aga kas te surnuks ei külmu, mu kallis?" nõudis vürstinna. 

»Sugugi mitte," naeris Jane. ,,Mõistagi võib mul mõnda aega külm olla, kuid 
džunglis harjud tahes-tahtmata nii külma kui ka palavusega. Lähen nüüd alla ja püüan 
leida sobivat kohta laagri jaoks, teie aga võiksite palvetada, et see kuigi kaugel poleks. 
Kuni ma ära olen, laske teie, Brown ja Tibbs, meie kraam alla. Alexis, teie minge alla 
ja võtke see vastu. Keegi peab kogu aeg all olema, et rihma lahti päästa.” 

»Huvitav, milleks me siis teenijad palkasime?" urises Alexis. ,, Tehku seda 
Annette.” 

»Igaühel meist on nüüd oma osa täita, Alexis," ütles Jane * vaikselt. ,, Loomulikult 
langeb kõige ohtlikum ja keerulisem töö meeste õlgadele. Praegu pole meie hulgas 
enam isandaid ega teenijaid. Mida kiiremini me selle omaks võtame, seda kergem on 
meil edaspidi." 

Tähtsusest pakatamas, astus Alexis ukse juurde ja vaatas alla. 

» Teeme nii,” sõnas ta, ,,et Brown läheb, mina aga jään siia ja aitan Tibbsil kraami 
alla lasta.” 

Seejärel heitis ta pilgu pagasiruumi poole ja lisas: 

Ja üldse ma ei kujuta ette, kuidas võiks keegi seda oksa mööda sinna jõuda. Siin 
kukud silmapilk alla ja murrad kaela.” 

»Jäta lobisemine ja keri alla, nagu käskis leedi Greystoke," käratas Brown. »Öelge 
ainult, missis, ja ma viskan ta alla." ,,Eks proovi! Sa ei tohi mind puudutada!" ,,Sel 
juhul astu üle ääre ja kobi alla.” ,, Ma ei saa! Ma kardan kukkuda.” 

»Siduge talle rihm ümber, Brown," ütles Jane, ,,ja koos Tibb-siga laske ta alla. Aga 
minul on aeg minna.” 

Ta hüppas kergelt lähimale oksale ja hakkas end läbi paksu lehestiku allapoole 
libistama. 

Himukalt ja suure naudinguga hingas ta sisse aurava džung-li lõhnu. Heitnud endalt 
kogu suurilmalike piirangute ja tsivilisatsiooni välise võõba taaga, tajus Jane uut 
vabadust rõõmuga, mida ta polnud kordagi tundnud sestsaadik, kui oli maha jätnud 
džungli ja pöördunud tagasi Londoni. Kõik ümberringi meenutas talle Tarzanit. Ta 
lasi pilgul ringi käia ja kuulatas hoolega. Jane'iie tundus, et nüüd kohe näeb ta 
pronkspruuni hiiglast kihutamas läbi paksu lehestiku enda poole, et haarata naine oma 
tugevate käte vahele. Kuid siis ta ohkas ja raputas nukralt naeratades pead, sest teadis, 
et Tarzan oli tõenäoliselt sadu miile eemal ega võinud aimatagi, missugune õnnetus 
oli nende ekspeditsiooni tabanud. Võimalik, et ta ei saanud kätte ka Jane'i telegrammi, 
milles naine teatas, et lendab Nairobisse. Ja kui saigi, Jane'i aga ei tulnud, kuidas 
Tarzan siis teada saab, kust naist otsida? Pärast pikka aega kestnud pimesilendu ei 
osanud isegi elutark Brown arvata, kuhu nad olid sattunud. Sellises olukorras abi 
oodata on mõttetu. Nad saavad loota ainult iseendale. 

Jane mõistis, et mis tahes olukorras, olles vaid Browniga kahekesi, leiaksid nad 
väljapääsu palju kiiremini. Aga kuidas jääb siis teistega? Ta arvas, et Tibbsil jätkub 


leidlikkust ja vastupidavust. Alexises ta aga kahtles. Seda masti mehed olid sageli 
niisama abitud kui naised. Annette oli noor ja tugev, ent ilmselt polnud temagi valmis 
katsumusteks, mis neid džunglis 

varitseda võisid. See aga tähendas, et tema jõudu kammitseb kogu aeg hirm. Kitty ei 
tulnud üldse kõne allagi: ta oli täiesti abitu mis tahes raskuse, ootamatuse või hädaohu 
ees. Oli ütlematagi selge, et nad Browniga ei saanud oma kaaslasi hüljata. 

Neid rahutuid mõtteid mõlgutades laskus Jane madalamatele okstele, kuid all kattis 
maapinda nii tihe võsa, et polnud mõtetki proovida sellest läbi tungida. Jane tiirutas 
ringi, lootes leida kas või väikest lagendikku, kus oleks võinud üles lüüa ajutise laagri, 
kuid džungel muutus üha metsikumaks ja läbipääsmatumaks. 

Äkki märkas Jane metsloomarada. Otsekohe tõusis ta tuju, sest nüüd muutus nende 
teekond palju kergemaks, pealegi tekkis lootus kohata pärismaalasi. 

Enne lennuki juurde naasmist läks ta veel pisut rada mööda edasi, kuni jõudis äkki 
välja väikese oja kaldale. Selle kõrval oli väike, umbes aakrisuurune välu. 

Ülevas meeleolus pöördus ta tagasi lennuki poole teel hoolega ümbrust uurides, 
kuidas kraami hõlpsamini läbi võsa kanda. 

Järsku kuulis Jane enda taga võsastikus nõrka sahinat. Tema treenitud kõrv tabas 
selle hääle otsekohe. Ja ehkki päris kindel ta veel polnud, lisas Jane sammu, heites põ- 
gusaid pilke ümberringi, et vähimagi ohu puhul jalamaid puu otsa hüpata. 

Hääl jätkus temast veidi tagapool ja kõrvuti rajaga, mida mööda ta tõttas. 

Jane kuulis juba omavahel tülitsevate Browni ja Alexise hääli. Alexis võttis maas 
kraami vastu ja oli päris lähedal. Mõistagi võis Jane eksida ja tegelikult võis see olla 
sootuks midagi muud, kui ta arvas, aga igaks juhuks otsustas Jane vürsti hoiatada ja 
hõikas teda. 

»Mis on?" päris Alexis tusaselt. 

»» Võiksite parem puu otsa ronida, Alexis," hüüdis Jane vastu. ,,Minu arust jälitab 
mind lõvi. Ta on juba üsna lähedal.” 

»»Ma pole ahv," karjus Alexis, ,,ma ei oska puu otsa ronida! Ma ei pääse sellest 
neerud padrikust läbi! Brown, aita mind! Tee siis ometi midagi!" 

»Laske rihm alla ja tõmmake ta üles," hüüdis Jane. ,,See võib 

ka mitte olla lõvi ja kui ongi, siis võib ta meid ka mitte tülitada, kuid parem mitte 
riskida." 

»» Viska rutem rihm alla, tohman!" kriiskas Alexis. 

»Mul pole kuhugi kiiret," vastas Brown mürgiselt. 

»Kui sa mind selle lõvi kätte jätad, murrab ta mu maha!" 

»»Oh, selle vastu pole tal vististi midagi," kostis Browri. 

»Lase rihm kähku alla, sa mõrtsukas!" 

»»Kas ma ei tee siis seda?" 

»»Oh, ma kuulen juba lõvi, ta on minu kõrval ja kohe saab mu kätte!" 

»»See olen mina, Alexis, keda te kuulsite," rahustas Jane vürsti. 

»Ja Mis siis, kui ta su kätte saab?" jätkas Brown mõnitamist. ,, Nagu lõvi ei tahakski 
süüa! Meil Californias söödetakse neile loomi ja seda peetakse täiesti loomulikuks. 
Nii et sa irised ilmaaegu.” 

»Tehke nüüd ruttu, Brown!" hüüdis Jane. ,,Lõvi tuleb, ja ta tuleb väga kiiresti!" 


VI. Surma hääl 


Käed vaheliti, seisis Tarzan teda ümbritsevate bukena sõdurite keskel ega pööranud 
neile vähimatki tähelepanu. Teda ähvardasid kümned odad, mis juba esimesel katsel 
vastu hakata oleksid ta jalamaid läbi torganud. Püüdes rahulikuks jääda, mõtles ta 
vaid sellest, kuidas aega võita. See oli tema ainus võimalus eluga pääseda. 

» Tapke kavuru!" kriiskas üks naine sõdurite taga seisvast rahvasummast. ,,Ta 
FÖÖVIS mu tütre.” 

»Ja minu oma!" karjus teine. 

»Tapke ta! Tapke ta!" nõudis metsik jõuk. 

Udalo kõrval kükitanud muldvana ätt ajas end püsti. 

»Ei! Ei!" karjus ta. »Ärge tapke teda. Kui ta on tõepoolest kavuru, tulevad tema 
inimesed ja maksavad meile kätte. Nad löövad meid kõiki maha, meie tüdrukud aga 
võtavad endale.” 

Mustanahaliste seas puhkes vaidlus. Mõned nõudsid endiselt, et ta tapetaks, teised 
tahtsid teda vangi võtta, kuna kolmandad arvasid, et kavurude rahustamiseks tuleks ta 
vabaks lasta. 

Sellal kui nad vaidlesid, nõrgenes odameeste valvsus. Mõni neist pöördus ümber ja 
püüdis tagapool seisjatele oma arvamust selgitada. Paremat juhust põgenemiseks ei 
saanudki tulla. Välk Ara kiiruse ja pühvel Gorgo jõuga kahmas Tarzan lähimast sõ- 
durist kinni ja, hoides teda enda ees nagu kilpi, et kaitsta end odalöökide eest, sööstis 
ümbritsevast inimsõõrist läbi. Ta pööras sõdurit nii, et neegrid ei saanud kasutada 
ühtegi sõjariista, ohustamata oma kaaslast. 

Tarzan tegutses nii kiiresti, et mustanahalised ei jõudnud üllatusest toibudagi. Kui 
Tarzanil õnnestus jõugust peaaegu välja pääseda ja väravani jäi veel viimane sööst, 
tundis ta midagi rasket kuklasse kopsatavat. 

Uuesti teadvusele tulles leidis ta end pimedast haisvast hütist, käed-jalad tugevasti 
seotud. Ahvinimene hakkas meenutama kõike juhtunut ega suutnud maha suruda 
naeratust, sest mõistis, et neid, kes kartsid teda tappa, oli palju rohkem nendest, kes 
ihkasid temalt elu võtta. Tal oli järjekordselt õnne olnud. 

Tundes end võrdlemisi turvaliselt, hakkas ta samas põgenemisplaani nuputama. 
Tarzan oli juba kord selline, et kuni tal eluvaim veel sees püsis, ei võinud ta leppida 
vangipõlvega või enda sõltumisega kelle tahes tujudest. Kas polnud ta siis Ahvide 
Tarzan, džunglivalitseja! 

Kohe hakkas ta randmeid ja pahkluid kammitsevaid köidikuid järele proovima. 
Need olid väga tugevad ja paljude sõlmedega ning Tarzan mõistis peagi, et ilma 
kõrvalise abita ta neist ei vabane. Seega jäi üle vaid oodata. 

Tarzan polnud harjunud raiskama aega viljatutele mõtisklustele tuleviku üle. 
Kasutades pealesunnitud puhkust, võttis ta nii mugava asendi kui vähegi võimalik ja 
jäi magama. 

Kuni ta magas, oli pealik Udalo hütis koos sõdurite nõukogu, kes pidi langetama 
otsuse Tarzani saatuse kohta. 

Tema kõige innukama kaitsjana esines taas muldvana ätt, kes juba enne oli sõdureid 
hoiatanud Tarzanit tapmast. See oli nõidarst Gupingu. Ta kinnitas endiselt, et kui 
sellele inimesele, kes tema arust oli tõepoolest kavuru, halba teha, siis langeb neile 
kõigile kohutav õnnetus. Kuid nõia jutt ei mõjunud kõigile ühtemoodi. Leidus neidki, 
kes nõudsid kangekaelselt Tarzani surma. 

»Kui ta on kavuru," sõnas üks neist, ,.siis tulevad tema suguharu inimesed nagunii ja 
tapavad meid maha, kui kuulevad, et oleme talle kallale tunginud ja ta vangi võtnud. 
Aga kui me talle otsa peale teeme, siis ei saa ta iialgi tagasi minna ega rääkida, mis 
temaga juhtus. Võib-olla ei saa kavurud siis üldse midagi teada.” 

»Õiged sõnad,” kiitis teine sõdur. ,, Surnud kavuru on elusast parem.” 

Sõna võttis Udalo. 

»Seda ei otsusta üks inimene,” ütles ta. ,, Rohkem inimesi räägib targemaid sõnu kui 
üks.” 

Tema kõrval maas lebas kaks kotti: ühes olid viljaterad, teises väikesed 
ümmargused ränikivid. Pealik andis ühe koti temast paremal ja teise vasemal olevale 
sõdurile. 

»» Võtku iga sõdur üks viljatera ja üks kivi, kuid mitte rohkem," käskis ta. 

Nad andsid kotte käest kätte ringi mööda edasi ning iga sõdur võttis viljatera ja 
kivikese. Kui kotid jälle Udalo käes tagasi olid, pani ta need enda kõrvale maha ja 
tõstis üles kitsa kaelaga pudelkõrvitsa. 

»» Laseme selle kõrvitsa ringi käia," ütles Udalo, ,,ja iga mees võib viljatera või kivi 
abil otsustada võõra elu või surma üle. Kui te tahate kinkida talle elu, pange 
kõrvitsasse viljatera, kui aga nõuate tema surma, siis kivi.” 

Pinevas vaikuses käis kõrvits ringi, saadetuna võõbatud nägudega sõdurite ainitisest 
metsikust silmavaatest. Viimaks sai ring täis ja kõrvits jõudis uuesti Udalo kätte 
tagasi. 

Ringis oli sada sõdurit, ent kuigi Udalo ei osanud sajani lugeda, oli tal oma kindel 
häälete lugemise viis. Puistanud kõrvitsa sisu enda ette maha, võttis ta ühe käega 
viljatera ja laskis selle nõusse, seejärel sooritas sellesama võtte kiviga. See kestis 
niikaua, kuni maha olid jäänud üksnes kivid, umbes seitsekümmend viis või 
kaheksakümmend. See tähendas, et suurem osa sõdureid nõudis vangi surma. 

Udalo tõstis pilgu ja silmitses enda ümber istujaid. 

»»Võõras sureb!" kuulutas ta. 

Koosolijate hulgas puhkes metsik, kurjakuulutav kisa. ,, Lähme nüüd ja tapame ta," 
ütles üks sõdureid, ,,enne kui kavurud pole siia jõudnud ja teda leidnud.” 

»Ei,” vastas Udalo. ,, Vang sureb homme öösel, siis jõua- 

vad naised peoks ettevalmistusi teha. Homme öösel kavu-ru piinamise ajal hakkame 
sööma, jooma ja tantsima. Las ta siis piinleb niisamuti, nagu piinleme meie, kui ta 
meie lapsi röövib.” 

See ettepanek võeti vastu heakskiidu- ja rahulolukisaga. 

Koosolek oli lõppenud, sõdurid läksid oma hüttidesse laiali. Lõkked kustusid. 
Bukenade külale laskus vaikus. Isegi koerad ei klähvinud. Küla oli vajunud unne. 

Hütist, mis asus pealiku oma lähedal, libises hääletult välja kogu. Ta tardus hetkeks 
paigale ja vaatas kartlikult ringi. Veendunud, et kõik on vaikne, kiirustas kogu 
tontliku varjuna piki tanumat edasi. 

Tarzani äratas metsik rõõmukisa, millega sõdurid oma pealiku otsuse vastu võtsid. 
Mõnda aega ei saanud ta uinuda, sest nöörid soonisid üha rohkem ihusse. Lõpuks 
õnnestus tal siiski uuesti tukastada. 

Kuid ta polnud veel päriselt magama jäänud, kui ta terav kõrv tabas heli, mida teie 
või mina oma nõrkade kõrvadega üldse ei oleks kuulnud. See oli tema vangikongi 
poole hiilivate paljaste jalgade astumine. 

Tarzan keeras end nii, et võis näha hütti sisenejat, ja jäi ootama. Äkki ilmus 
ukseavasse kellegi vari. Keegi astus sisse. Oli see ehk timukas, kes tuli teda tapma? 


VII. Lõbus seltskond 


Selsamal hetkel, kui Jane Alexist hoiatas, hüppas lõvi võsast tema taha jalgrajale. 

Saaki nähes paljastas lõvi kihvad, möiratas ja sööstis naise poole. Jane jõudis lähima 
puu oksast kinni haarata ja üles ronida. Lõvi sooritas hiigelhüppe ja tema teravad 
küünised vuhise-sid vaevu mööda naise paljastest jalgadest. Raevukalt möirates 
keeras lõvi ümber ja hüppas uuesti. 

Vürst oli ainult pisut kaugemal, kuid teda varjas lõvi eest tihe võsastik. Vihane 
möirgamine kõlas aga väga lähedal ja mees oli hirmust kangestunud. 

Oma oksalt nägi Jane vürsti selgesti. 

»Minge parem siit ära, Alexis,” hüüdis ta, ,,kuid püüdke seda teha vaikselt, sest 
muidu lõvi kuuleb ja tormab teile kallale. Miski 

on ilmselt teda kõvasti vihale ajanud, küllap luhtaläinud jaht möödunud ööl." 

Alexis avas suu, kuid tema kõrist ei tulnud ainsatki piuksu. Ta seisis endiselt paigal, 
näost tuhakarva, ja värises nagu haavaleht. 

Jane ei näinud küll Browni, kuid teadis teda asuvat otse Ale-xise kohal. 

»Brown," hõikas ta, ,, laske rihmaots vürstile! Teie, Alexis siduge see endale ümber 
keha ning kuni Brown ja Tibbs teid üles vinnavad, püüan ma Numa tähelepanu endale 
tõmmata.” 

Lõvi tammus puu all edasi-tagasi, heites Jane'iie näljaseid pilke. Nainde murdis 
väikese kuivanud oksa ja viskas sellega kiskjat. Oks tabas Numa koonu ja vihase 
möirgega hüppas metsloom taas oksa poole, kus seisis Jane. 

Vahepeal oii Brown rihmaotsa Alexisele alla lasknud. 

» Tee kähku, seo see endale ümber!" hüüdis ta. ,,Püha Peetruse nimel, mis sul viga 
on? Liiguta ennast!" 

Kuid Alexis seisis endiselt paigal, hambad plagisemas ja põlved võdisemas. 

«Alexis, haarake rihmast kinni!" karjus Jane. ,,Siduge see kähku endale ümber, kuni 
lõvi teid veel märganud pole. Kas te tõesti ei mõista? Kaalul on teie elu!" 

»Sa Vana tobu, liiguta ennast!" käratas Brown. 

Lõpuks Alexis toibus ja haaras värisevate kätega rihmast kinni. Samal hetkel sai ta 
ka oma hääle tagasi ja hakkas läbilõikavalt kriisates appi hüüdma. 

»Pidage suu!" hoiatas Jane. ,,Lõvi kuuleb teid, ta juba vaa-tabki teie poole.” 

»Kähku, sa igavene ohmu!" karjus Brown. 

Lõvi tormaski juba läbi võsa otsima uute häälte tekitajat. Jane heitis tema pihta veel 
ühe oksa, kuid kiskja ei vaadanud isegi tagasi. Kurjalt lõrisedes tungis ta läbi tihniku. 

Kohmakate sõrmedega sidus Alexis rihma endale keha ümber. 

«Tõstke juba, Brown," karjus Jane, ,.lõvi tuleb!" 

Brown ja Tibbs hakkasid kibekähku rihma üles tirima ja Alexis kerkis tihniku 
kohale. 

Lõvi tõttas otsejoones edasi. Viimaks jõudis ta hirmunud mehe alla. Alexis vaatas 
tagasi, nägi inimsööja julmi kolla- 

seid silmi ja pistis kõigest kõrist karjuma. Kuigi Brown ja Tibbs tirisid, kuidas 
vähegi suutsid, oli Alexis lõvile ikka veel liiga lähedal. Kiskja tõusis tagakäppadele, 
võttis hoogu ja hüppas üles. 

Vürsti ta enam kätte ei saanud, aga kui lõvi terav küünis Alexise kingakontsa 
krabas, tõi vürst kuuldavale viimase meeleheitliku röögatuse ja kaotas teadvuse. 

Lõvi hüppas veel kord ja jälle tulemusteta. Tal jäi vaid õige vähe puudu, aga enne 
kui ta kolmandat hüpet teha jõudis, oli Alexis juba kättesaamatus kõrguses. 


Kaks meest tirisid Sborov' lõdva keha lennuki juurde ja kandsid selle suurte 
raskustega reisijatesalongi. 

Teda nähes kukkus vürstinna halama. 

»Ta on surnud! Ta on surnud! Oh, mu kullake, su Kitty oli oma Allie' vastu nii julm 
ja ebaõiglane!" 

»Püha Peetruse nimel, jääge vait,” nähvas Brown. ,,Te olete niigi mu närvid krussi 
keeranud, teie vürst aga tegi vist suurest hirmust püksid täis!" 

»Brown!” karjatas vürstinna. «Kuidas te tohite minuga niiviisi rääkida?! Oh, see on 
kohutav, keegi ei tea, mida ma olen pidanud kannatama. Arvan, et keegi ei mõista 
mind ja kõik on minu vastu.” 

»Issake," karjus Brown, ,,veel pisut ja me kõik läheme peast ogaraks." 

«Vabandage mind, madam," segas Tibbs vahele, ,,aga minu arust hakkab vürst 
teadvusele tulema. Arvan, et minuti või paari pärast on temaga kõik korras, mam.” 

» Tee ometi midagi, Annette!" karjus vürstinna. ,,Mis sa seal istud nagu puupakk? 
Kus on nuusksool? Too vürstile vett. Oh, kas see pole hirmus? Allie, kullake, räägi 
oma Kittyga.” 

Alexis lõi silmad lahti ja lasi pilgul ringi käia. Sulges need siis uuesti ja judises. 

«Arvasin, et ta saab mu kätte," sosistas Alexis väriseva häälega. 

»Tal lihtsalt ei vedanud," tähendas Brown. ,,Ta oli oma eesmärgile väga lähedal, kui 
ma nii öelda tohin," sõnas Tibbs. 

Sel hetkel ilmus Jane salongi uksele. 

»Kas kõik on korras?" küsis ta. ,, Selle hääle järgi, mis te 

tegite, Kitty, arvasin juba kõige hullemat." 

»Seda teab ainult jumal taevas, mis kõik võib veel juhtuda," sõnas Brown ärritatult. 
»»Mu pea lõhub kogu sellest soigumisest. Kui mul tänase päevani polnud juustes 
ühtegi halli karva, siis olen kindel, et nüüd need tulevad.” 

Jane vangutas pead. 

»» Olge kannatlik, Brown," ütles ta. «Pidage meeles, et neile on see kõik esmakordne 
ja mõistagi on pärast läbielatud vintsutusi nende närvid krussis.” 

«Võiks arvata, et teistel polegi närve! Kas meie ei tohigi väsimust tunda, missis? 
Ainult keegi peale nende ei kuuluta seda täiest kõrist.” 

«Rahunege, Brown," sõnas Jane. «Olete tõepoolest tubli olnud. Mind huvitab 
praegu see, mida tuleks ette võtta lõviga. Ta võib siin tundide viisi ringi hulkuda ja 
meie peame seniks lennukisse jääma. Minu arust on tal paha tuju ja kuni me pole tema 
lahkumises veendunud, on ohtlik alla minna. Pealegi võib ta end peita kuhugi 
lähedusse ja parajal hetkel meid rünnata. Arvan, et kõige parem oleks ta tappa. Lõvi 
on võrdlemisi vana ja võib olla inimsööja. Tavaliselt saavad lõvidest inimsööjad 
vanast peast, kui nad ei suuda enam loomi jahtida.” 

«Inimsööja!" võpatas vürstinna Sborov. «Kui kohutav!" 

«Arvan, et võime temast hõlpsasti lahti saada," jätkas Jane rahulikult. «Teil on ju 
püss, Alexis, eks ole?" 

«Jah muidugi, neist kahe väga hea püssiga võib tappa elevandi.” 

«Tore,” sõnas Jane. «Kus need on?" 

«Pagasiruumis, missis. Toon kohe siia," lausus Brown. 

»Ja tooge ka padruneid," tuletas Jane meelde. 

«Kes läheb alla seda kohutavat elukat maha laskma?" nõudis vürstinna. 

«Muidugi mina," vastas Jane. 

»Mu kallis,” karjatas vürstinna, «see on ju täiesti võimatu!" 

Ilmus Brown, püss käes. 


»Ma ei leidnud ühtegi padrunit, missis," sõnas ta. «Kus need on, Sborov?" 

«Misasjad?" nämmutas vürst. 

«Padrunid,” nähvas Brown. 

»Ah padrunid?" 

»Just nimelt, sa igavene...” 

Vürst köhatas hämmeldunult. 

«Teate, ma... ah..." 

»Tahad öelda, et unustasid padrunid maha?" vihastas Brown. ,,Noh, kas tead...” 

»Pole midagi parata," lausus Jane lepitavalt, ,,mida pole, seda pole ja süüdlaste 
otsimine asja ei paranda.” 

» Lubage, mileedi," alustas Tibbs uhkusevarjundiga hääles, «arvatavasti saan teid 
aidata." 

«Mismoodi, Tibbs?" 

»Mul on kotis tulirelv, mileedi. Võin eluka maha lasta." ,,See on tore, Tibbs,” ütles 
Jane. «Palun tooge oma relv siia.” 

Tibbs oli juba minekul, kuid jäi äkki seisma. Tema nägu värvus pikkamisi punaseks. 

«Vabandage, mileedi," kogeles ta, «unustasin, et mu kott on juba seal all selle 
neetud lõvi juures.” 

Jane ei suutnud naeru maha suruda. 

«Tõepoolest, asi läheb juba koomiliseks,"” ütles ta. ,,On püss, kuid pole padruneid, ja 
meie ainuke tulirelv on vaenlase valduses.” 

«Oh, mu kallis, mida me peaksime tegema?" hädaldas vürstinna. 

«Ainult ootama, kuni see elukas minema läheb. Nagunii on nüüd juba liiga hilja 
laagrit üles lüüa. Peame lihtsalt ööseks lennukisse jääma.” 

Nii veetis see õnnetu seltskond pika ja pimeda öö rahutult väherdes ning 
jahtipidavate lõvide kohutavast möirgamisest ja kinnipüütud saakloomade 
läbilõikavast hädakisast alatasa ärgates. Kuid päev saabus nii ootamatult nagu 
ekvaatoril ikka. 

Kui koitis, läks Jane luurele. Lõvi oli lahkunud. Lennuki ümbruses kõik põhjalikult 
läbi uurinud, ei leidnud Jane Numast või mõnest muust ohust ainsatki jälge. 

«Arvan, et nüüd võime küll alla minna ja laagrit püstitama hakata," ütles Jane, kui 
oli lennukisse tagasi jõudnud. «Kas suurem osa meie kraamist on juba all, Brown?" 

«Kõik peale pisiasjade, missis," vastas lendur. 

«Tore on, laske needki alla nii ruttu kui võimalik. Ja 

siis tuleb kõigepealt teha läbipääs rajani. See on siit mõne jardi kaugusel.” 

«Selge, missis," sõnas Brown. «Tõuske üles, teie majesteet. Laseme teid alla, et 
hakkaksite rihma asjade ümbert lahti päästma." 

«Teie ei lase mind alla," vastas Alexis. «Mitte mingi hinna eest maailmas ei lähe ma 
jälle üksinda sinna." 

Brown silmitses vürsti tülgastusega, mida ta ei proovinudki varjata. 

«Hea küll," sõnas ta, «Seisa siis siin ja aita Tibbsi, lähen ise alla ja päästan lahti 
asjad, mis te alla toimetate.” 

«Kui sa arvad, et ma hakkan oksa peal kõõluma ja pagasiruumi tühjendama, siis 
eksid suuresti," ütles vürst. «See on täielikult välistatud. Kõrgel läheb mu pea 
uimaseks ja ma kukun kindla peale alla.” 

«Hüva, mida sa kavatsed siis teha?" nõudis Brown. «Istuda, käed rüpes, kuna teised 
sind ümmardavad?" 

«Teie olete teenrid, selleks teid palgatigi,”" ütles Alexis. 


»»Oh, kas tõesti? Noh, olgu...” 

«Lähen ise alla,” ütles Jane. «Teie, Brown ja Tibbs, hakkate mulle asju andma. 
Laseme nüüd kätel käia.” Nende sõnadega pööras ta ümber ja kadus okste vahele. 

Heitnud vürstile veel paar põlglikku pilku, ronis Brown pagasiruumi juurde viivale 
oksale. Tibbs järgnes talle. Kahekesi lasksid nad peagi alla kogu järelejäänud kraami. 

«Nüüd on kord reisijate käes," hüüdis Jane. «Alexis, teie tulete esimesena.” 

«Edasi, teie majesteet!" hüüdis Brown. «Olete esimene!" 

«Ütlesin juba, et ei kavatse üksinda sinna laskuda," nähvas vürst. «Kõigepealt 
mingu teised.” 

«Hea küll, teie majesteet, aga kui te praegu ei lähe, siis tuleb teil pärast üksinda alla 
ronida või siin kükitada, kuni külmast kangeks jääte, mina ei hooli sellest põrmugi. 
Tulge siia, Annette, parem minge teie esimesena, siis aga laseme alla vana leedi.” 

«Brown, kuidas te tohite mind nii häbematult kohelda?" protesteeris vürstinna 
Sborov solvunult reisijatesalongist. , «Tema kõrvadel pole küll midagi häda,” irvitas 
Brown. 

»Ma kardan hirmsasti, mister Brown," lausus Annette lähemale tulles. 

»Pole vaja karta, lapsuke," rahustas teda lendur. ,,Küll me juba selle eest hoolitseme, 
et teiega midagi ei juhtuks. Tulge lähemale, istuge ukseava juurde ja ma panen selle 
rihma teile ümber.” 

» Le ei kavatse mind ometi alla lükata?" 

Jumal hoidku, kullake. Lükkaksin meelsasti kuninglikku isikut, kuid mitte teid.” 

Annette saatis talle põgusa naeratuse. 

»» Olete väga armas, mister Brown,” ütles ta. 

»Kas te märkasite seda alles nüüd? Olgu pealegi. Tule siia, õeke, ja roni selle oksa 
peale. Ma aitan sind. Noh, niimoodi. Nüüd istu. On kõik valmis, Tibbs?" 

Jah, söör.” 

» Tore. Hakkame siis pihta." 

Annette haaras pihku oma palvehelmed, sulges silmad ja hakkas palvetama, aga 
enne kui ta lõpetada jõudis, puudutasid jalad maad ja Jane ruttas teda rihmast 
vabastama. 

»Nüüd on teie kord, vürstinna,” kutsus Brown. 

»» Oh, ma ei saa end liigutada," hüüdis vürstinna. ,, Arvan, et olen halvatud.” 

Brown pöördus vürsti poole. 

»Minge sirina, mister, ja tirige oma vanamutt välja,” nähvas ta. ,,Meil pole aega 
jamada. Öelge talle, et kui ta silmapilk ei tule, jätame teid mõlemaid siia üles." 

»Sa igavene jõhkard!" pahvatas vürst. 

»Pea suu ja tee, mis sulle öeldi,” nähvas lendur. 

Sborov läks oma naise juurde ja aitas ta salongi uksele, kuid Kittyle piisas ühest 
pilgust alla. Ta kiljatas läbilõikavalt ja põrkas tagasi. 

Ruttu, ruttu!" kiirustas Brown. 

»Ma ei suuda, Brown. Tean seda." 

Rihm otsapidi peos, sisenes lendur ise salongi. 

Julge siia," ütles ta. ,,Seon selle teile ümber.” 

»Aga ma ei suuda seda, ütlesin ju teile. Olen kindel, et suren hirmust." 

» Teid ei tapa miski. Poole aruga inimesed elavad igavesti.” 

»»See on juba liig, Brown. Olen pidanud taluma kõiki teie teotusi.” 

Vürstinna püüdis näole manada äärmiselt solvunud 

ilmet, kuid nägi sellises ülespuhutud seisundis haletsusväärne välja. 


Brown ei teinud tema sõnadest väljagi, vaid astus juurde ja sidus talle rihma ümber. 

» Valmis, Tibbs?" 

Jah, söör, kõik on valmis, söör," vastas teener. 

»» Tulge nüüd, vürstinna. Aitan teid lifti. Lükake teda pisut tagant.” 

Brown sikutas eest, Alexis nugis tagant. Vürstinna Sborov kriiskas ja püüdis kinni 
kahmata kõigest, mis vähegi käeulatusse jäi. 

»»Mis seal ülal lahti on?" nõudis Jane. ,,Kas keegi sai viga?" 

»Ei saanud," vastas Brown. ,, Püüame praegu paigast nihutada kuningliku perekonna 
õrnemat poolt. Saage ometi aru, vürstinna, me teeme seda teie enda heaks. Kui te jääte 
üksinda siia üles, surete lihtsalt nälga.” 

Jah, Kitty, mine nüüd. Sa pead meid kõiki kinni,” ütles Alexis. 

»»Mulle tundub, Alexis, et sa eriti ei kurvastagi, kui ma peaksin surma saama. Ehk 
tunned koguni head meelt, kui ma ära suren? Aga see on ka kõik, mida sa mulle teha 
saad. Olin suur narr, et sinuga abiellusin. Kuid usu mind, niipea kui leian kir- 
jutustarbed, parandan ma oma vea. Pärast seda kõike, mida sa mulle ütlesid ja kuidas 
mind nimetasid, ei saa sa minult sentigi, Alexis, mitte ainsatki senti.” 

Vürst Sborov' silmad tõmbusid kaheks tigedaks piluks. Ta kibrutas laupa, kuid ei 
lausunud sõnagi. 

Brown kangutas vürstinna käed lahti tooli küljest, millest ta kramplikult oli kinni 
hoidnud. 

See on täiesti asjatu, vürstinna," ütles ta veidi leebema häälega, sest nägi, et naine 
oli tõepoolest hirmul. ,,Meie Tibbsiga jälgime, et te viga ei saaks. Laseme teid 
ettevaatlikult alla, seal aga võtavad teid vastu leedi Greystoke ja Annette. Pisut 
kannatust ja te ei märkagi, kui kõik on juba möödas.” 

,- Oh, ma suren, ma tean, et suren!" 

Brown ja Alexis kandsid ta salongist välja oksale, mis oli kohe ukse kõrval. Nad 
libistasid ta pikkamisi üle oksa ja lasksid siis ettevaatlikult maapinnale. 

«Tore, Tibbs," sõnas Brown. «Järgmisena lähete teie. Kas tahate, et ma lasen teid 
alla või ronite ise?” 

«Ma ronin ise alla," vastas Tibbs. ,,Me võime ka koos laskuda ja vajadusel teineteist 
aidata.” 

«Hei, kuidas siis minuga jääb?" nõudis Sborov. 

»»Sa roni ise alla, täikrae, või kükita siin üleval edasi,” vastas Brown. 


VIII. Kavuru Ydeni 


Tarzan silmitses ainiti hüti väiksesse ukseavasse ilmunud salajase öise külalise kuju. 
Tal õnnestus kindlaks teha, et see oli mees. 

Džunglivalitseja oli abitu: ta võis ainult oodata, mitte aga ennast kaitsta, sest 
köidikud olid liiga tugevad. Ja ehkki teda ärritas oma abituse tunnetamine ning mõte, 
et peab loovutama elu ilma võitluseta, jäi ta liikumatuks ja külmavereliseks. 

Kogu hiilis käsikaudu pimeduses kobades lähemale, kui Tarzan äkki teda kõnetas. 
«Kes sa oled?" päris ta. Külaline tõi kuuldavale hoiatava sisina. «Räägi tasem,” 
manitses ta. «Olen nõidarst Gupingu.” «Mis sa tahad?" 

«Tulin sind vabastama. Mine tagasi kavurude juurde ja räägi neile, et Gupingu 
päästis su surmast. Ütle neile, et nad Gu-pingule halba ei teeks ega rööviks tema 
tütreid.” 

Pimedus varjas põgusat naeratust, millega Tarzan need sõnad vastu võttis. 

«Oled tark mees, Gupingu," ütles ta. «Nüüd aga lõika mu köidikud katki." 


«Üks asi veel," lausus nõidarst. 

«Mis see on?" 

»»Sa pead lubama, et ei ütle Udalole või kellele tahes minu rahva hulgast, et ma sinu 
vabastasin.” 

«Nad ei kuule seda minult iialgi," kostis ahvinimene, «kui sa ütled mulle, kus te 
arvate meid, kavurusid, elavat." 

«Te elate põhjas, teiselpool viljatut maad, kõrge mäe juures, mis seisab üksinda 
keset tasandikku," seletas Gupingu. 

«Kas sinu rahvas teab rada, mis kavurude maale viib?" «Mina tean," vastas nõidarst, 
«kuid tõotasin, et ei näita seda kellelegi.” 

«Siis on hästi, kui sa tead." «Tean küll," kinnitas Gupingu. 

«Räägi mulle, kuidas sa selle üles leiad, siis on selge, kas sa tead või ei." 

«Meie külast põhja pool kulgeb vana elevandirada. See on väga käänuline, kuid viib 
kogu aeg kavurude maa poole. Teie küla lähedal mäenõlvadel kasvab rohkesti 
bambus-roogu ja elevandid on aastaid käinud seal maiustamas noori võrseid.” 

Nõid tuli lähemale ja hakkas kobama Tarzani randmeid ümbritsevaid köidikuid. 

«Pärast seda, kui olen su lahti päästnud," sõnas ta, «oota siin, kuni olen oma hütti 
tagasi jõudnud. Siis mine otsekohe küla värava juurde. Seal leiad seespool pihtaeda 
platvormi, kust meie sõdurid kallaletungi puhul vaenlasi tulistavad. Sa ronid seal 
kerge vaevaga üle aia ja oledki küla piirest väljas.” 

«Kus mu sõjariistad on?" küsis Tarzan. 

«Udalo hütis, aga ära proovigi neid kätte saada. Ukse ees magab sõdur. Sa äratad ta 
üles, kui püüad sisse minna.” 

«Lõika mu köidikud katki," ütles ahvinimene. 

Gupingu lõikas noaga vangi randmeid ja pahkluid köitvad nöörid puruks. 

«Oota nüüd, kuni ma oma hütti jõuan,” hoiatas nõidarst veel kord ja lipsas vaikselt 
ukseavast välja. 

Ahvinimene tõusis püsti ja raputas ennast. Siis hõõrus kangeks jäänud käsi ja jalgu. 
Oodates, kuni Gupingu oma hütti jõuab, kaalus ta võimalusi sõjariistu kätte saada. 

Seejärel laskus ta põlvili ja roomas uksest välja. Alles õues ajas ahvinimene end 
sirgu ja hingas mõnuga värsket õhku. Nii hea oli end jälle vabana tunda. Piki tanumat 
minnes püüdis ta märkamatuks jääda. Seda tegi Tarzan rohkem harjumusest, sest 
teadis, et isegi kui teda nähtaks, ei suudaks keegi teda enam 
kinni võtta. 

Pealiku hüti juures tardus ahvinimene paigale. Kiusatus oli väga suur sõjariistade 
tegemiseks kulus palju aega ja vaeva, tema omad aga olid ainult mõne sammu 
kaugusel. 

Ta nägi hütist kumamas nõrka valgust, mida heitsid kustuva tule hõõguvad söed. Ta 
lähenes sissekäigule, mis oli teiste hüttidega võrreldes palju suurem, ja nägi kohe läve 
taga magava sõduri kogu. 

Tarzan seisatas ja vaatas uksest sisse. Tema kärmed terased silmad, mis olid 
pimedusega harjunud, nägid palju rohkem, kui suudaksid teie või minu omad, ja 
esimesi asju, mida ta avastas, olid magava mehe keha taga tule lähedal tema 
sõjariistad. 

Sõduri kõri oli paljas ja täiesti kaitsetu. Üksainus hetk, ja ahvinimese teraskõvad 
sõrmed oleksid magava kogu surnuks kägistanud. Tarzan kaalus selle plaani 
võimalikkust, kuid loobus kahel põhjusel. Esiteks polnud tema loomuses tappa ilma 
äärmise vajaduseta. Teiseks oli siiski oht, et sõdur püüab vastupanu osutada, lärm aga 


ärataks hütis magajad ja sel juhul poleks Tarzanil võimalik sõjariistu kätte saada. 
Niisiis otsustas ta teise ja palju ohtlikuma plaani kasuks. 

Ta laskus kummargile ja astus ettevaatlikult üle sõduri keha. Ta ei teinud ainsatki 
häält ja oli kahe sammuga sõjariistade juures. 

Kõigepealt võttis ta oma kallihinnalise noa ja pistis selle puusal rippuvasse tuppe, 
seejärel riputas nooletupe koos nooltega paremale ja nööri vasakule õlale. Lõpuks 
võttis ta pihku lühikese oda ja vibu, lasi veel kiiresti pilgul hütis ringi käia, et 
veenduda, kas kõik selle asukad magavad, ja pöördus minekule. 

Sel hetkel keeras sõdur ennast ja avas silmad. Nähes inimest seismas enda ja tule 
vahel, tõusis ta istukile. Tõenäoliselt sõdur ei kahtlustanudki, et see oleks võinud olla 
vaenlane, vaid arvas, et keegi hüti kodakondsetest kavatseb välja minna. Kummatigi 
paistis inimkogu talle võõras olevat ja sõdur sattus segadusse. 

»Kes siin on?" nõudis ta. ,,Mis viga?" 

Tarzan astus mehe juurde. 

»» Vait!" sosistas ta. ,,Kui häält teed, sured. Olen kavuru." 

Jahmunud neegril vajus suu ammuli, tema silmad tahtsid pealuust välja karata. Isegi 
poolpimedas võis näha, kuidas sõdur värises. 

»Mine välja," käskis ahvinimene, Ja vaikselt, ma ei tee sulle midagi halba.” 

Värisedes nagu haavaleht, tegi sõdur, mis kästud. Tarzan järgnes talle. Ahvinimene 
käskis saata end väravani ja see lahti teha, siis aga kadus Udalo külast mustavasse 
džungliöösse. Hetk hiljem kuulis ta külla naasnud sõduri kisa, kuid Tarzan teadis, et 
teda ei hakata taga ajama: keegi poleks söandanud öösel kavurule järgneda. 

Umbes tund aega läks Tarzan mööda Gupingu juhatatud rada põhja poole. Tema 
ümber oli kuulda öise džungli hääli: ettevaatlik sahin põõsastes, pehmed käpaasted, 
läheduses lõvi köhimine, teise möirgamine kaugemal. Kuid Tarzani tundlikud kõrvad 
ja sõõrmed teatasid talle silmapilk, kus varitses oht, seega oli ta alati valmis seda 
vältima. 

Vastutuult minnes haistis Tarzan äkki jahtipidava ja näljase lõvi lõhna ning ronis 
kähku puu otsa. Lühikese otsimise järel leidis ta puhkuseks sobiva turvalise koha ja 
otsustas sinna ööbima jääda. Imestades, mis võis juhtuda Nkimaga, keda ta polnud 
näinud vangilangemisest saadik, jäi Tarzan magama, uinu-tatuna kodustest 
džunglihäältest. 

Koidikul jätkas ta teekonda põhja poole, samal ajal kui väike Nkima kükitas Udalo 
külas pealiku hüti kohal kõrguva puu lehestikus. 

Ta oli väga õnnetu ja hirmunud väike ahv. Öö läbi olid neegrid metsikult kriisates 
hüttidesse ja neist välja traavinud. Lärm oli Nkima äratanud, kuid ta ei teadnud selle 
põhjust. Nkima ei teadnud, et tema isand oli külast põgenenud. Väike ahv arvas, et ta 
lamab ikka veel hütis, kuhu bukenad olid ta viinud. 

Juba hahetas, kui Nkima uuesti ärkas. Tema all tanumal oli kõik veel vaikne, 
ühestki hütist ei kostnud ainsatki häält. Nkima silmitses hütti, kuhu oli lohistatud tema 
isand. Võtnud julguse kokku, laskus ta kähku alla ning pistis piki tanumat selle hüti 
poole punuma. 

Üks naine väljus oma hütist, et hakata lõket tegema ja hommikueinet valmistama. 
Ta märkas väikest ahvi ja tahtis teda kinni võtta, kuid Nkima lipsas eest ära, sibas läbi 
küla ja ronis piht-aia otsa. 

Külast välja jõudnud, otsustas Nkima, et ei lähe enam mingi hinna eest sinna tagasi. 
Kohutatuna mõttest, et ta on jäänud ihuüksi sellele kummalisele maale, pages Nkima 
džunglisse ja hakkas kodu poole minema. Nii läkski Nkima oma teed, tead- 

mata, et tema isand oli põgenenud. 

Päev läbi sammus Tarzan mööda looklevat elevandirada põhja poole. Alles õhtu eel 
õnnestus tal uluk tappa ja keha kinnitada. Seejärel seadis ta end öömajale. 

Järgmise päeva pärastlõunast hakkas maastik muutuma. Džungel läks hõredamaks 
ja siin-seal võis näha pargi moodi kohti, kus polnud põõsaid ning puud kasvasid 
üksteisest küllaltki kaugel. See Tarzanile täiesti tundmatu maa äratas uudishimu, mis 
oli alati olnud tema käekäigu oluline mõjustaja. See arukas teadmishimu asetas ta 
kõrgemale teistest džungliasukatest. 

Kuna Tarzan vaikselt oma teed jätkas, kaotamata hetkekski valvsust, tõi rändav tuul 
tema sõõrmetesse kummalist lõhna, mis sundis teda peatuma. Viivu seisis ta paigal 
nagu raidkuju, endiselt valvas. 

Tarzan oli kimbatuses. Lõhn meenutas tarmangani — valge inimese oma, kuid 
miski oli teisiti. See oli tema jaoks täiesti uus lõhn. Ja siis segunes sellega lõvi Numa 
tuttav lõhn. 

Üks kahest: kas lõvi pidas jahti inimesele või inimene lõvile. Tarzanil polnud tarvis 
liigseid sekeldusi, et päästa inimene lõvi käest või vastupidi, kuid loomulik uudishimu 
ergutas teda tegutsema. 

Puud tema ees kasvasid õnneks küllaltki tihedalt, nii et ta võis edasi minna oksalt 
oksale hüpates. Ja nii Tarzan otsustaski teha, sest see andis talle alati võimaluse 
ilmuda sealt, kust teda ei oodatud. See ettevaatusabinõu polnud sugugi ülearune, eriti 
praegu, kus tegu oli tundmatute inimestega. 

Samal ajal täheldas Tarzan, et Numa lõhn tugevnes palju kiiremini kui inimese oma. 
Sellest järeldus, et kiskja oli inimesele järele jõudmas. Tarzan teadis hästi, et täis 
kõhuga lõhnab metsloom hoopis teisiti kui näljasena. Ja et tühja kõhtu kannatav loom 
peab vaistu järgides alati jahti, järeldas Tarzan täiesti loogiliselt, et lõvi jälitab 
inimest, oma loodetavat jahisaaki. 

Esimesena nägi. Tarzan inimest ja juba põgus pilk sundis džunglivalitsejat paigale 
tarduma. 

Seal oli tõepoolest valge mees, ent kuivõrd erines ta kõigist valgetest, keda Tarzan 
seni näinud oli! Noormehe kehakatteks oli vaid puusariie, mis oli tehtud ilmselt 
gorilla-nahast. Tema randmeid, pahkluid ja käsivarsi ümbritsesid 

võrud. Võõra rinda ehtis inimhammastest kaelakee. Nina-sõõrmetest oli läbi 
pistetud õhuke luust või vandlist rõngas, kõrvades rippusid rasked litrid. Pea oli 
paljaks aetud ja ainult otsmikust kuklani kulges kitsas juuksesalk, kuhu olid kinnitatud 
kirjud suled, mis hõljusid jubedalt võõbatud näo kohal. Samal ajal oli see kõigi 
metsiku neegri tundemärkidega inimene kahtlemata valge, ehkki tema nahk oli 
pidevast alastiolekust pronkspruun. 

Ta istus maas, selg vastu puud, ja sõi midagi nahkpau-nast, mis oli kinnitatud tema 
puusariiet vöötava rihma külge. Oli täiesti ilmne, et tal polnud lõvi lähedusest õrna 
aimugi. 

Ettevaatlikult, säilitades vaikust, liikus Tarzan lähemale, kuni jõudis pahaaimamatu 
mehe kohale puu otsa. Ta hakkas meest hoolega uurima, meenutades kõiki jutte 
kavurudest, mida ta kuulnud oli ja eriti ühte, milles kirjeldati kavurusid kui valgeid 
metslasi. 

See võõras pidi olema kavuru, kuid tema edasise uurimise katkestas madal lorin, 
mis kostis üsna lähedalt. 

Jalamaid kargas valge metslane püsti, ühes käes raske oda, teises rohmakas nuga. 


Lõvi sööstis põõsastest välja nagu kahurimürsk. Ta oli mehele nii lähedal, et sel 
polnud vähimatki võimalust päästa end puu otsa ronimisega. Ta tegi kõik, mis teha 
võis. Käsi raske odaga võttis hoogu ja järgmisel hetkel vihises sõjariist õhus. 

Võib-olla selle ootamatu rünnaku äkilisus rammestas teda viivuks, sest oda lendas 
märgist mööda, ja selsamal hetkel langes Tarzan oksalt lõvile selga. 

Kokkupõrkest ahvinimese kehaga paiskus lõvi küljeli. Kohutavalt möirates püüdis 
kiskja end püsti ajada, kuid Tarzan oli surunud oma võimsad jalad tema kere ümber, 
kuna tugev käsivars pigistas tugevat kaela. 

Valge metslane seisis jahmunult paigal ja jälgis aukartlikult kahe metslooma 
kummalist võitlust. Ta kuulis inimese lõrisemist ja möirgamist segunemas lõvi 
omaga. Ta nägi neid teineteise külge klammerdunult maas veeremas, lõvi küünised 
tabamas inimese pronkspruuni nahka. Ja siis nägi ta viimase käes välkumas nuga — 
see tõusis ja langes, ning iga korraga tungis selle tera üha sügavamale loomade ku- 

ninga roiete vahele, kuni möirgamine lakkas ja pruun ikas-kollane keha liikumatuks 
jäi. 

Ahvinimene ajas end püsti. Ta pani jala vastase korjusele, tõstis näo taeva poole ja 
tõi kuuldavale ahvide võidukisa. 

Sellest õudsest üdini tungivast kisast põrkas valge metslane tagasi ja surus noa 
tugevamini pihku. 

Kui jube hääl oli kaugusse hääbunud, pöördus Tarzan näoga olendi poole, kelle elu 
ta oli päästnud. 

Kaks meest seisid sõnatult ja jälgisid viivu teineteist, siis hakkas metslane rääkima. 

»Kes sa oled?" nõudis ta murdes, mida kasutasid bukenad. 

,» Olen Ahvide Tarzan," vastas ahvinimene. ,,Ja sina?" ,,Olen Ydeni, kavuru." 

Neid sõnu kuuldes tundis Tarzan rahuldust, nagu tunneb igaüks, kui lõpptulemus 
kinnitab tema arvamust. See oli tõepoolest suur kordaminek, sest nüüd võis ta lõpuks 
teada saada, mis inimesed need kavurud on. Ja võib-olla juhatab noormees ta oma 
maalegi, mida Tarzan oli nii kaua otsinud. 

»Mispärast sa lõvi tapsid?" küsis Ydeni. ,,Poleks ma seda teinud, oleks ta tapnud 
sinu.” ,,Mis see sulle oleks korda läinud, kui ta oleks mu tapnud? Kas ma pole sulle 
võõras?" Ahvinimene kehitas õlgu. 

» Tegin seda selle pärast, et oled valge inimene,” ütles ta. Ydeni vangutas pead. 

»Ma ei saa sinust aru. Ma pole iialgi varem näinud kedagi niisugust nagu sina. Sa 
pole neeger ega kavuru. Kes sa oled?" 

»»Olen Tarzan," vastas ahvinimene. ,,Otsin kavurude küla, nüüd tulen sinuga kaasa. 
Tahan rääkida teie pealikuga." Ydeni süngesrus ja raputas pead. 

«Võõrad tulevad kavurude külla ainult selleks, et seal surra,” ütles ta. ,,Et sa mu elu 
päästsid, siis ei võta ma sind ühes ega tapa sind ka praegu, kuigi ma peaksin seda 
tegema. Mine oma teed, Tarzan, ja vaata, et see sind kavurude külla ei tooks.” 

IX. Leopard Sheeta 


Kui kõik olid lennukist õnnelikult alla lastud, hakkas Brown elevandiraja juurde 
kitsast jalgteed raiuma. Selleks asutas ta väikest kirvest, mis leidus õnnekombel kõige 
erinevama ja üldiselt tarbetu kraami hulgas, mida vürst ja vürstinna Sborov olid 
ekspeditsiooni kordaminekuks oluliseks pidanud. 

Tibbs pakkus end appi jalgrada raiuma, kuid selgus, et polnud vajalikku vilumust 
selle tööriista käsitsemiseks, ä mõistis küll hästi, mida tuleb teha, aga ei saanud kui- 


dagi pihta sellele, kuhu sihtis. Ja enne, kui ta oleks jõudnud end vigastada või 
sooritada enesetappu, võttis Brown temalt tööriista ära. 

Sborov oma abi ei pakkunud ja Brown ei teinud temast väljagi, teades, et vürstist on 
niisama vähe kasu kui Tibbsist. Aga kui tuli aeg asju kanda, nõudis lendur, et Alexis 
võtaks sellest osa. 

»»Ole sa kas või kümme korda vürst,” ütles ta, ,,kuid sa hakkad tööle või saad ühe 
täie vastu vahtimist.” Sborov urises vastu, kuid asus tööle. 

Kui kraam oli tassitud väikesele metsalagendikule oja kaldale, mille Jane oli 
leidnud, andis ta korralduse ehitada boma ja midagi lihtsa peavarju taolist. 

Siin langes põhiraskus Browni ja Jane'i õlgadele, ehkki Annette ja Tibbs aitasid, 
kuidas vähegi suutsid. Kitty Sborov üksnes soigus, kuid keegi ei oodanudki temalt 
midagi muud. Alexis ühines töötegijatega alles pärast seda, kui boma ehitamiseks olid 
põõsad maha raiutud. Tema jõudu ja arukust ei jätkunud, muide, kuigi paljuks. 

»Ma ei kujuta ette, kust temasugused ohmud tulevad,” urises Brown, ,,ja mis kasu 
neist üldse on! Ma pole eluilmaski näinud nii saamatut mehikest." 

Jane naeris. 

»Ta tantsib jumalikult, Brown," ütles ta. 

»Ma ei kahtlegi selles," kostis lendur. ,, Neetud kehkenpüks, võttis reisile kaasa 
ainult pisikese kirve ja püssid ilma laskemoonata.” Ta sülitas vastikustundest. 

» Vaadake siin seda kila-kola. Võib-olla leidub selle hulgas midagi vajalikku, 
peaksime järele uurima." 

»Pole laita mõte,” toetas Jane. ,,Oh, Tibbs, kus on siis nüüd teie püstol? Seda võib 
meil tarvis minna." 

Jah, mileedi, otsekohe," vastas Tibbs. ,,Kannan seda alati kaasas. Ei või iial teada, 
millal püstolit vaja läheb, eriti veel siin, Aafrikas, kus on kõik need lõvid ja muud 
sellised elukad." 

Ta otsis oma koti üles, soris selle läbi ja leidis lõpuks relva, mille ta tähtsa ilmega 
välja võttis ja kõrgele tõstis, et kõik seda näha võiksid. 

»siin see on, mileedi,” sõnas ta, ,,nii usaldusväärne kui ka luksuslik." 

Jane'i südame alt läks õõnsaks, kui ta nägi väikest lihtsat 0,22-kaliibrilist püstolit, 
mida Tibbs tema ees nii uhkelt vibutas. 

Brown puhkes laginal naerma. ,, Noh, Tibbs, oleksid sakslased teadnud, et teil on nii 
võimas relv, poleks nad eluilmaski alustanud ühtegi maailmasõda." 

»Palun vabandust, mister Brown," ütles Tibbs jonnakalt, ,,kuid see on tõepoolest 
suurepärane relv. Mees, kelle käest ma selle sain, kinnitas seda ise. Ja see läks mulle 
maksma kõigest seitse naela, söör.” 

»Las ma vaatan seda," ütles Brown. Ta võttis püstoli ja avas padrunipesa. 

»»See on ju laadimata," sõnas ta, , ja pealegi viletsam, kui olla võiks.” 

»Helde taevas!" hüüdis Tibbs. ,, Kuidas võiksin ma laetud relva kanda, söör, see on 
liiga ohtlik. Mine tea, millal ta tulistada võib!" 

»Hea küll," tähendas Jane, ,,.lõppude lõpuks saab seda kasutada väikeulukite 
laskmiseks. Palju teil padruneid on?" 

»»Seda et... mileedi,” kogeles Tibbs, ,,ma kavatsesin kogu aeg padruneid osta, kuid 
ma ei saanud püstolit kuidagi lahti.” 

Brown silmitses inglast hämmastusega. 

»Hea küll, ma..." 

Jane potsatas istuma ümberkukkunud reisikotile ja purskas naerma. 

» Andke andeks, Tibbs, kuid see on tõepoolest ülimalt naljakas," hüüdis ta. 


»Mul on ettepanek," kuulutas Brown. ,,Paneme Tibbsi täna ööseks laagrit valvama 
ja kui ta lõvi näeb, võib ta 

looma selle riistapuuga visata. Millekski muuks see nagunii ei kõlba.” 

»Ma ei mõista, kuidas te võite naerda, Jane," lausus Kitty nördinult. ,, Lõvi võib 
tõepoolest tulla. Tibbs, te oleksite idanud padruneid kaasa võtma. See oli teist väga 
hooletu." 

»Ma ei näe siin mingit vahet, Kitty, sest lõvi vastu on see püstol ühtmoodi mõjus nii 
laetult kui laadimata." 

»Seda ma teadsin, et me kõik saame surma!" hakkas itty hädaldama. ,, Tahan 
lennukisse tagasi, seal on palju Igem olla.” 

»Ärge muretsege," ütles Jane. «Mõningat kaitset pakub boma ja öö läbi põleb meil 
lõkketuli. Enamik metsloomi kardab tuld, nad ei julge meile läheneda.” 

Alles õhtupoolikul lõpetati peavarju ehitamine. See koosnes ahest osast: üks 
naistele, teine meestele. Ehitis oli väga koh-akas, kuid sisendas siiski natuke kindluse- 
ja turvatunnet. On ammugi teada, et isegi tillukeses ulualuses tunneb inimene d palju 
kindlamini kui lageda taeva all. Kui peavari ja boma olid valmis, hakkas Jane 
tegelema teise tööga. Kitty jälgis teda mõnda aega, lõpuks aga sai uudishimu temast 
võitu. ,,Heldeke, millega te tegelete, mu kallis?" küsis ta, nähes ane'i kirvega väikest 
vaia tahumas. ,,Ma teen sõjariistu: vibu, nooli ja oda." ,,Oh, mis imeline, eks ju, 
kullake? See on nii väga teie moodi — hoolitseda selle eest, kuidas aega veeta. 
Vibupüssist laskmine lahutab meie meelt.” 

»»See, mida ma teen, aitab meil hankida liha ja ennast kaitsta," vastas Jane. 

»Oh, muidugi!" hüüatas Kitty. ,,Kui rumal minust, poolest! Aga kui ma mõtlen 
vibulaskmisele, kujutlen alati väikseid nooli õlest märklauda tungimas. Need on nii 
ilusad, mu kallis, nii värvikirevad! Mulle meenuvad kaunid pildid ordirõivais noortest 
inimestest rohelisel murul päikesepaistest kullatud kenade puude taustal. Kuid kes teie 
arust hakkab vibu ja nooli kasutama ulukite küttimiseks? Olen kindel, mu kallis, et 
see on teil väga omapärane mõte, aga peate olema äärmiselt osav, kui saate kellelegi 
pihta.” 

Lõpuks valmis Jane'il rohmakas vibu ja pool tosinat noolt, 

mille otsad ta põletas tules. 

Lõpetanud töö, tõusis ta püsti ja heitis pilgu üle laagri. 

»»Kõik läheb kenasti," sõnas ta. , Lähen vaatama, mis mul õnnestub õhtusöögiks 
muretseda. On teil nuga, Brown? Mul võib seda tarvis minna.” 

»Mu kallis, ega te kavatse ometi üksinda jahile minna?" hüüdis Kitty. 

«Kindlasti mitte," sõnas Brown. ,,Tulen koos teiega, missis." Jane vaid naeratas 
vastuseks. 

» Kardan, Brown, et kust mina läbi lähen, teie seda ei suuda,” ütles ta. ,, Nii et parem 
andke mulle oma nuga." 

«Loodan, et suudan minna kõikjale, kuhu lähete teie, missis," lausus Brown 
kangekaelselt. 

» Andke nuga siia," nõudis Jane. ,,Kui ilus suur see on! Mulle on alati meeldinud, 
kui mehed kannavad väärt nuga.” 

»Kui kõik on valmis, siis asugem teele," ütles Brown. 

Jane raputas pead. 

Ütlesin ju, et teie ei saa mulle järgneda," sõnas ta. ,,Kas tahate kihla vedada?" 

» Loomulikult,” ütles Jane. «Naelsterling selle imetoreda noa vastu, et juba saja jardi 
järel jääte minust maha.” 


» Vaadake, et kihlvedu ei kaota, missis," kuulutas Brown enesekindlalt. «Hakkame 
minema.” 

«Olgu siis pealegi. Läki!" kamandas Jane. 

Seda öelnud, jooksis ta kergelt üle välu, hüppas madalal rippuvale oksale ja, 
vibutades end puult puule, oli paugupealt vaateväljalt kadunud: 

Brown kihutas talle järele, üritades teda veel hetkekski maas näha, kuid takerdus 
peagi tihedasse võsastikku. 

Tal ei jäänud midagi muud üle kui tunnistada oma lüüasaamist ja masendatult 
laagrisse tagasi kõmpida. 

»Heldene aeg!" hüüatas vürstinna ,,Olete te midagi seesugust varem näinud? See oli 
tõepoolest imetore, eks ju? Aga ma kardan nii väga, et temaga võib seal midagi 
juhtuda. Alexis, sa poleks pidanud lubama tal minna.” 

»Ma arvasin, et Brown läheb temaga kaasa," ütles Alexis. ,,Oleksin ma teadnud, et 
ta kardab, oleksin 1se läinud." 

Brown heitis vürstile pilgu täis niivõrd sügavat põlgust, et seda poleks suutnud 
väljendada mis tahes sõnad, ja naasis ulualla oma töö juurde. 

»Ma arvan, et igaüks kardaks siit välja minna," lausus Annette, kes aitas Brownil 
katust suurte lehtedega katta. ,, Leedi Greystoke peab küll olema väga vapper.” 

»Seda ta on," kinnitas Brown. ,,Ja kas te nägite, kuidas ta puu otsa hüppas? Just 
nagu ahv.” 

»Teda vaadates võib arvata, et ta on kogu oma elu puude otsas veetnud," tähendas 
Annette. 

»Kas te tõesti usute, et ta suudab vibu ja nooltega kedagi tappa?" küsis Tibbs. ,, Need 
paistavad olevat täiesti ebakohased, kui ma tohin niimoodi väljenduda.” 

»Vaadake," ütles Brown, ,, leedi Greystoke pole niisuguste hulgast, kes asuks millegi 
kallale, kui ei tea, mida ja kuidas teha. Mõtlesin kogu aeg enne meie allakukkumist, et 
ta on üks neid tavalisi rumalaid suurilmadaame, kes pole Ššampanjapokaalist midagi 
rohkemat oma sõrmede vahel hoidnud. Aga uskuge mind, nüüd võtan tema ees mütsi 
maha! Ja kui ma pole veel kunagi lasknud end naistel kamandada, siis sellele daamile 
kuuletun heameelega.” 

»Leedi Greystoke on väga tähelepanuväärne naine," soostus Alexis, ,,ja ka väga 
kaunis. Kuid pidage hoolega meeles, Brown, et ta on leedi ja kuulub inglise kõrgkihi 
hulka. Ainult teiesugune tainapea võis teda daamiks nimetada, näidates sellega oma 
täielikku nõmedust. Kuid ma tean, et teie, ameeriklased, olete kurikuulsad oma 
ebaviisakuse poolest, aga kõigel on lõpuks ka piir!" 

»» Võeh?" tegi Brown. ,,Ja mida sa nendega ette võtad, sa neetud kehkadivei?" 

»Alexis, ära alanda ennast," püüdis vürstinna meest rahustada. ,,Sul ei sobi tülitseda 
teenriga.” 

»Ah nii, teie igavene tulehark," vihastas Brown. ,,Temal ei kõlba siis minusuguse 
mühakaga tülitseda? Ma just ootangi parajat hetke, et ta pudrumulk kinni lüüa.” 

Annette puudutas Browni käsivart. 

»Palun, mister Brown,” sõnas ta, ,,”rge tülitsege. Meie olukord pole niigi kiita, miks 
peaksime seda omavahelise riiuga veelgi halvemaks muutma?” 

Brown pööras ümber ja silmitses pilkavalt Annette'i, seejärel kattis ta neiu väikese 
käe oma käega. ,, Arvan, et sul on õigus, pisike. Kui ta lakkab minu kallal norimast, ei 
puutu ma teda.” Brown võttis Annette'i käed oma pihku- 

desse. ,, Arvan, et me klapime ülihästi, lapsuke.” ,, Klapime mida, mister Brown?" 
» Tahan öelda, et meist võivad saada semud." ,, Semud? Kes need on?" 


»Sõbrad. Uskusin, et sa valdad hästi inglise keelt.” 

»»Oh, muidugi, sõbrad, sain küll aru. Mulle meeldiks'mister Browniga sõber olla. 
Annette'ile meeldib igaühega sõber olla.” 

»»See on väga tore, lapsuke, kuid ära nii laialt ette võta. Ma juba tunnen, et sa 
meeldid mulle järjest rohkem.” 

Prantslanna langetas edvistades silmad. 

»» Mister Brown, ma arvan, et meil oleks parem oma töö juur- . de tagasi minna, 
muidu võib juhtuda, et täna öösel on meil pea kohal ainult pool katust.” 

»»Hüva, lapsuke, kuid me räägime sõpruse teemal hiljem — täna öösel peaks olema 
täiskuu.” 

Laagrist lahkunud, liikus Jane kiiresti ja käratult mööda puid, hoidudes rööbiti jõega 
ja püüdes seda mitte silmist lasta. Ta otsis jälgi, mis oleksid viinud loomade 
joogikohta. 

Nõrk tuul puhus Jane'ile näkku, tuues tema sõõrmetesse erinevaid džunglilõhnu. 
Tõsi, tema haistmine polnud küll arenenud nii tugevasti kui tema mehel, kuid igal 
juhul palju paremini kui teistel tsiviliseeritud inimestel. Ta teadis, mida üks või teine 
lõhn tähendas. Ta teadis sedagi, et võimet lõhnade keelt mõista on võimalik arendada, 
ja püüdis seda juhuse korral alati teha. 

Praegu tundis ta vaevutabatavat lõhna, mis pani südame kiiremini põksuma. Seda 
värinat tunnevad üksnes jahimehed. Ees asus jahisaak. 

Jane hakkas selle poole hiilima nii ettevaatlikult, et tema puudutusest ei värahtanud 
ükski leheke. Äkki nägi ta enda ees seda, keda oli otsinud — väikest isaantiloopi, kes 
läks rohtu näksides piki rada. 

Jane lisas kiirust, kuid nüüd tuli veelgi rohkem säilitada vaikust, sest väike loom 
tema ees oli väga valvas. Vähimagi kahtlase sahina puhul oleks ta nagu välk 
põõsastesse kadunud. 

Nüüd oli Jane juba antiloobile väga lähedal, kuid lasta veel ei söandanud, sest nool 
võis lehtedesse takerduda. 

Kannatlikkus on džungliküti kõige tähtsam omadus ning 

kannatlikkust oli ta õppinud Tarzanilt ja omaenese kogemustest. 

Järsku jäi antiloop rajal seisma ja pööras pea vasakule. Ka Jane muutus valvsaks: 
talle tundus, et temagi oli märganud sellest küljest okstes mingisugust liikumist. Nüüd 
ei tohtinud enam viivitada, sest keegi teine võis jahisaagi tema eest ära napsata. 

Jõudnud otsusele, nägi Jane lehestikus väikest avaust enda ja antiloobi vahel. 
Välkkiirelt pingutas ta vibu. Nool tungis vihinal sügavale antiloobi kehasse vasaku 
abaluu alla. Loom hüppas kõrgele õhku ja prantsatas surnult maha. 

Ehkki Jane oletas, et tema jahisaagile ihus veel keegi hammast, ei märganud ta 
midagi kahtlast. Ka oli tuul suunda muutnud ja viis nüüd kõik lõhnad temast mööda. 

See, mida Jane teha kavatses, kätkes endas suurt ohtu, kuid tema kõht oli tühi ja 
näljased olid ka kaaslased. Nad pidid saama liha, sest pagasi põgusal uurimisel oli 
selgunud tõsiasi, et peale paari võileiva, mis olid juba ära söödud, koosnes kogu 
toidumoon ainult mõnest šokolaaditahvlist, kuuest pudelist konjakist ja kahest 
pudelist veinist. 

Nii et valikuvõimalust siin polnud. Jäi loota vaid heale õnnele ja oma kiiretele 
jalgadele. Hüpanud puu otsast alla, tormas Jane tuhatnelja saagi poole. 

Ta tegutses kärmesti, nii nagu Tarzan oli teda õpetanud. Lõikas loomal kõri läbi, 
laskis vere välja, seejärel tükeldas kiiresti kere, et vähendada selle kaalu. Ja sellal, kui 
ta tegutses, kuulis ta jälle raja äärest võsast kahtlast sahinat. 


Jane lõpetas töö, pani noa kokku ja pistis tasku. Aga kui ta väikese antiloobi kere 
õlale upitas ja minekule pöördus, kõlas tema selja taga vihane möiratus. 

Temast kahekümne sammu kaugusel seisis rajal leopard Sheeta. 

Jane nägi jalamaid, et oli võimatu põgeneda koos saagiga, kuid ta ei kavatsenud 
seda ka Sheetale jätta, ehkki see oleks kõige mõistlikum otsus olnud. Äkiline 
vihavahk ülekohtu vastu sundis ta seisatama ja tegema väga mõtlematut sammu. 

Antiloobi rohule lasknud, haaras Jane vibu, pingutas jõuliselt nööri ja saatis noole 
otse Sheetale rinda. 

Kui nool sisse tungis, tõi kiskja kuuldavale hirmuäratava 

valu- ja raevukisa ning seejärel ta ründas. 

Laagris viibijaile tundus, et kisendas inimene. ,,Kurat võtaks! Mis see oli?" kohkus 
Alexis. ,,Mon dieu, see oli naise kisa!" hüüdis Annette. ,, Leedi Greystoke!" karjatas 
Brown. 

»Oh, Alexis, Alexis! Annette!" kiljatas vürstinna. ,,Mu nuusk-sool, ruttu! Ma 
minestan.” 

Brown kahmas pihku väikese kirve ja tormas sinnapoole, kust hääl oli kostnud. 

»» Oh, kuhu nüüd?" karjus Kitty. »Ärge jätke mind üksi!" 

»Pea suu, sa vana tobu!" nähvas Brown. ,, Leedi Greystoke on hädas, lähen talle 
appi.” 

Tibbs tõmbas taskust oma laadimata püstoli. 

»Tulen teiega, mister Brown," kuulutas ta. ,,Meie ei tohi lubada, et mileediga midagi 
juhtuks.” 


X. Röövimine 

Kuid Ydeni keeldus Tarzanit kavurude külla juhatamast, polnudki ahvinimene 
üllatatud ega pettunud. Tundes hästi metslasi, teadis ta, et oli rohkesti tabusid, mida 
neil tuli arvestada oma ja sugukonna elus. Muidugi oleks ta eelistanud minna 
kavurude pealiku juurde ühe tema küla elaniku saatel, kellega ahvinimene oli sõbraks 
saanud. Aga et see oli võimatu, siis polnud midagi parata. Igal juhul polnud Tarzani 
olukord praegu põrmugi halvem kui enne kohtumist Ydeniga. Ta ei kahelnud, et kui 
toores ja metsik päästetud mees ka polnud, säilis temas siiski kübeke tänulikkust selle 
vastu, kellele ta võlgnes oma elu. 

»Kui ma tulen nagu sõber,” ütles Tarzan, ,,ei ole selles midagi halba.” 

»Kavurudel ei ole sõpru,” kostis Ydeni. ,,Sa ei tohi tulla.” 

Tarzan kehitas õlgu. 

»Siis tulen nagu vaenlane.” 

»Sind tapetakse. Sa päästsid mu elu ja ma ei soovi sulle surma, kuid ma ei saa seda 
ära hoida. Selline on kavurude seadus." 

»Siis te tapate ka röövitud tütarlapsi?" küsis ahvinimene. ,,Kes ütles, et kavurud 
röövivad tütarlapsi?" 

»Seda teavad kõik inimesed ümberringi. Mispärast te seda teete? Kas teil oma naisi 
ei jätku?" 

»Kavurude suguharus pole naisi," vastas Ydeni. ,,Vihmad tulid ja läksid nii mitu 
korda, kui palju on neljal mehel kokku sõrmi ning varbaid, sestsaadik kui viimane 
kavuru naine andis oma elu, et kavuru mehed elada võiksid." 


«Tähendab, et kaheksakümne aasta eest oli kavurude hulgas naisi," järeldas Tarzan. 
»Kuid see pole võimalik. Sina, Ydeni, oled ju ise veel nii noor ja sinulgi oli ema. Ehk 
kuulus ta teise suguharusse?” 

»»Minu ema oli kavuru, kuid ta suri ammu enne viimast naist. Oled ülearu 
uudishimulik, võõras. Olen niigi jutustanud sulle rohkem kui vaja. Kavurudel on 
omad erilised kombed ja võõrastel pole vaja neid teada. Neist rääkida on tabu. Mine 
nüüd parem oma ja mina lähen oma teed.” 

Tarzan mõistis, et selle mehe käest ei kuule ta enam midagi, hüppas puu otsa ja hetk 
hiljem oli juba kavuru silmist kadunud. Esialgu suundus ta läände, sest tahtis Yde-nit 
petta ja uskuma panna, et ta ei tea õiget teed kavurude külla. Ometi ei läinud ta kuigi 
kaugele, vaid tuli üsna pea tagasi sinna, kuhu oli jätnud valge metslase. Tarzan oli 
otsustanud Ydenit jälitada, sest siis oleks viimasest tahtmatult saanud tema saatja, 
ilma ettal endal sellest aimugi oleks olnud. 

Leidmata uut tuttavat endises paigas, oletas Tarzan, et ta oli läinud põhja poole ja 
hakkas samuti selles suunas minema. Ta läks küllaltki kaua, kuid ei avastanud Ydeni 
ainsatki jälge. Ilmselt ei läinud ta külla, vaid kuhugi mujale. Ligi tund tiirutas Tarzan 
džunglis ringi, kuni lõpuks tuul Usha tõi ta sõõrmetesse valge metslase lõhna. Teda 
tegi valvsaks üksnes see, et Ydeni ei läinud põhja poole, vaid hoopis lõunasse. 
Mõistagi võis ta seda teha meelega, et eksitada teda õigelt teelt. Kuid Tarzan ei 
välistanud ka seda võimalust, et oli saanud kavurude küla asukoha kohta valeteavet. 
Igal juhul pidi Ydeni lõpuks siiski teda eesmärgile viima. 

Praegu juhtis kavuru teda tagasi mööda sedasama rada, kustkaudu Tarzan oli Udalo 
külast tulnud. Siiamaani polnud Yde-nil aimugi, et keegi on tal kannul, kuigi 
ahvinimene oli mitut puhku talle õige lähedal. 

Tarzan silmitses uudishimulikult seda veidrat olendit, kelle suguharu kohta räägiti 
nii salapäraseid ja kohutavaid jutte. Ta märkas, et Ydeni tätoveering ja sõjariistad on 
sarnased nendega, mida Tarzan oli varem näinud. Eriti huvitas teda peenike kiududest 
nöör, mis ulatas mitu tiiru ümber kavuru keha. Tarzan teadis, et džungliasukad 
kasutasid nööri sõjariistana. Ta tahtis väga teada, kuidas Ydeni seda kasutama hakkab. 

Alles õhtu eel nägi Tarzan, et nad olid jõudnud bukenade küla lähedale. 
Džunglivalitseja hämmastuseks ronis Ydeni nobedasti puu otsa ja jõudis oksalt oksale 
hüpates küllaltki osavasti ja kiiresti edasi, ehkki mitte niisuguse kindlusega kui tema 
jälitaja. 

Kavuru liikus äärmise ettevaatusega: ta peatus tihti ja kuulatas teraselt. Nüüd 
harutas ta enda keha ümbert nööri lahti ja Tarzan nägi, et selle ühes otsas oli 
kokkujooksev silmus. 

Kusagilt eespoolt kostis hääli, need kõlasid küllaltki kaugel. Ilmselt oli ka kavuru 
neid kuulnud, sest ta pöördus järsult ja hakkas häälte poola minema. 

Tarzani jaoks läks asi põnevaks. Metslane tema ees käitus nagu saaki jälitav 
õhinasse sattunud jahimees. Ta tundis, et mingisugune saladus peab õige varsti 
päevavalgele tulema. 

Vahepeal oli kavuru metsaservani jõudnud ja peatunud. Tema all laiusid väikesed 
põllulapid, kus töötas hulk naisi. Puu otsast maha tulemata silmitses Ydeni neid 
teraselt. Lõpuks hakkas ta ettevaatlikult lähenema ühele umbes viie- 
teistkümneaastasele tüdrukule, kelle ta ilmselt oli ohvriks valinud. 

Tarzan järgnes talle, jälgides hoolega kavuru iga liigutust. Järsku tegi metslane 
veidrat häält, mis oli küll tasane, kuid pidi siiski tüdruku kõrvu ulatuma. 


Tüdruk ei teinud sellest esialgu väljagi, vaid töötas edasi, siis aga tõstis ootamatult 
pea ja vaatas tuhmide mõistmatute silmadega džungli poole. Terava otsaga kepp, mil- 
lega ta nüüdsama oli maisi kobestanud, kukkus tema lõtvade käte vahelt maha. 

Ydeni jätkas veelgi suurema visadusega õudset peibutust. Tüdruk astus paar sammu 
džungli poole ja seisatas. Tarzan võis juba tüdruku ilmest näha, et tema sisimas käis 
võitlus 

mingisuguse salapärase jõuga, mis oli sundinud teda oma suguharu naisi hülgama ja 
järgnema metslasele džunglisse. Ydeni hääl oli pealetükkiv ja käskiv, ning lõpuks läks 
tüdruk taas kuulekalt edasi otsekui hüpnotiseeritud, üksisilmi kavuru poole vaadates. 

Ydeni taganes pikkamisi sügavamale džunglisse, kutsudes lakkamatult abitut 
tüdrukut endale järgnema. 

Tarzan nägi seda kõike pealt, kuid ei seganud end vahele. Teda huvitas ainult 
saladus, mis ümbritses tütarlaste kadumist. Nüüd ta teadis, et röövimises süüdistati 
õigusega kavurusid. Selle neegritüdruku enda elu ei tähendanud Tarzanile rohkemat 
kui näiteks antiloobi või kelle tahes teise džungliasuka elu. Nad kõik olid tema 
meelest loomad, Tarzan ise kaasa arvatud. Kõigil oli ühesugune õigus elada ja surra. 
Üleolekule võisid aga loota üksnes need, kellel jätkus küllalt jõudu ja julmust, et seda 
endale võita. 

Ydeni meelitas tüdrukut üha sügavamale metsa ning peatus lõpuks ühe jämeda puu 
otsas. 

Tüdruk lähenes aeglaselt. Oli ilmselge, et tal polnud enda üle mingit võimu. Kavuru 
õudne üksluine häälitsemine oli halvanud kogu ta olemuse. 

Viimaks jõudis tüdruk puu alla, mille oksal kükitas Ydeni. Vilunud küti käega heitis 
mees tüdrukule lasso ümber. 

Tüdruk ei toonud kuuldavale ühtegi karjatust ega pannud vastu, sellal kui kavuru 
nööri tema keha ümber mässis ja teda pikkamisi üles enda poole tõmbas, katkestamata 
hetkekski oma Jorinat. 

Tüdruku kätte saanud, võttis Ydeni tema ümbert nööri, tõstis lõdva keha oma laiale 
õlale ja asus tagasiteele selles suunas, kust ta tulnud oli. 

Tarzan oli jälginud tüdruku vägivaldset äraviimist suure huviga, sest see seletas 
viimasel ajal aset leidnud paljude teiste noorte neidude salapärast kadumist. Tal oli 
kerge taibata, kuidas need salapärased ärakadumised ebausklike pärismaalaste 
mõistusele mõjusid. Ometi oli see kõik väga lihtne, välja arvatud kavuru imelik 
uinutav jõud. See polnud talle veel arusaadav. 

Ta imestas,, kuidas pärismaalased olid sellele tulnud, et siduda neidude kadumine 
kavurudega. Ainus tõepärane seletus tundus olevat see, et kunagi võis mõni 
erakordselt 

kangekaelne suguharu liige röövitud tütarlast otsides juhtumisi röövijat ja tema 
saaki märgata ning sel moel röövija isiku kindlaks teha, aga ei saanud siiski aru selle 
juures kasutatud võtetest. 

Sel moel mõtteid mõlgutades jätkas Tarzan kavuru jälitamist, tundmata vähimatki 
muret tüdruku saatuse pärast. Tal oli vaja, et Ydeni teda oma külla juhataks, seal aga 
tahtis Tarzan üles otsida Muviro tütre Buira, kui viimane veel elavate kirjas oli. 

Nähtavasti kartis Ydeni tagaajajaid ja seepärast liikus ta tundide kaupa edasi mööda 
puid. Alles siis, kui ta oli kindel, et jälitajad ei suuda teda leida, tuli Ydeni puu otsast 
alla. 

Tüdruk lebas endiselt metslase õlal, andmata endast vähimatki elumärki. 


Ydeni rühkis muudkui edasi, ta tundus olevat väsimatu. Puult puule hüpates järgnes 
talle Ahvide Tarzan. 

Alles hilisõhtul tegi kavuru peatuse. Ta viis tüdruku puu otsa ja sidus oksa külge 
sellesama nööriga, millega oli ta kinni püüdnud. Jätnud tüdruku sirina, läks ta ära. 
Tarzan järgnes talle. 

Ydeni käis üksnes toidupoolist otsimas. Leidnud mõne söödava puuvilja ja natuke 
pähkleid, pöördus ta nendega vangi juurde tagasi. 

Vahepeal oli tüdruk pikkamööda toibuma hakanud. Hüpnoos, mis teda nii kaua oli 
oma nõiduses hoidnud, oli mõju kaotamas. Ja kui Ydeni talle lähenes ning teda 
puudutas, tõmbus ta pärani silmi metslasest eemale. 

Vabastanud tüdruku köidikuist, viis Ydeni ta puu otsast alla ja pakkus talle süüa. 

Nähtavasti oli tüdruk nüüd lõplikult teadvusele tulnud, mõistnud oma olukorda ja 
sedagi, kes oli ta röövinud. Ääretu meeleheide ja hirm moonutasid ta nägu ning 
tüdruk puhkes kibedasti nutma. 

»Jää vait,” nähvas Ydeni. ,,Ma pole sulle midagi halba teinud. Ja kui sa mulle tüli ei 
tee, ei juhtu sinuga midagi.” 

»»Sa oled kavuru,” sosistas tüdruk hirmust värisedes. ,,Vii mind tagasi mu isa juurde. 
Sa tõotasid talle, et ei tee kellelegi meie perekonnast halba.” 

Ydeni silmitses tüdrukut,. suutmata varjata oma hämmeldust. 

»Mina tõotasin sinu isale?" kordas ta. ,,Ma pole eluilmaski näinud sinu isa. Ma pole 
eales rääkinud mitte ühegi inimesega teie suguharust.” 

»» Oled küll. Sa tõotasid talle seda, kui ta päästis su hütist, kuhu Udalo oli su kinni 
pannud. Udalo oleks su tapnud, kuid minu isa, nõidarst Gupingu, päästis su. Siis sa 
tõotasidki meie perekonda säästa.” 

See ilus jutt ei avaldanud vähimatki mõju Ydenile, küll aga üleval puu otsas 
valvajale. Tähendab, see oli siis Gupingu tütar. Tujukas saatus oli tüdrukule mänginud 
kentsaka vembu. 

Neiu isiku selgumine andis sellele loole uue värvingu. Tarzan tundis, et nõustudes 
enda vabastamisega Gupingu käe läbi, oli ta andnud nõiale kaudse kinnituse, et tema 
tütred on kavurude eest kaitstud. Seda kohustust ei saanud dŽunglivalitseja eirata. Aga 
oleks ta tüdruku praegu Ydenilt ära võtnud ja oma rahva hulka tagasi viinud, oleks tal 
võimatu järgneda kavurule viimase külla. Tarzan seisis raske valiku ees. Kuid lõpuks 
otsustas ta teha nii, nagu tema au ja südametunnistus käskisid. 

Ent kuidas vangi vabastada? Ta võis muidugi alla laskuda ja tüdruku jõuga ära 
võtta, kuid Tarzanil polnud põrmugi tahtmist oma uuele tuttavale näidata, et just tema 
on see tüdruku päästja, sest mine tea, millise teene võib Ydeni osutada ahvini-mesele, 
kui ta viimaks kavurude külla jõuab. Lõppude lõpuks oli ta ikkagi päästnud mehe elu, 
aga sellise heateo võis unustada ainult kõige alatum metsloom. 

Seepärast pidas Tarzan paremaks oodata ja vaadata, mida Ydeni kavatseb öö 
saabudes ette võtta, sest ahvinimesel oli nüüd plaanis tüdruk salaja röövida. Pimedas 
poleks kavuru teda ära tundnud, ja nii ta siis ootaski kannatlikult, nagu kes tahes saaki 
varitsev metsloom passib kallaletungiks parajat silmapilku. 

Nähes, et tema palved ei suuda kavurut vähimalgi määral liigutada, jäi tüdruk vait 
ning heitis vaid oma röövijale hirmust ja vihast hõõguvaid pilke. 

Oli juba täiesti pime, kui kavuru kahmas tüdruku ja paiskas ta toorelt maha. Tüdruk 
võitles nagu noor emalõvi, kuid Ydeni oli tugev ja sai temast peagi jagu. Seejärel 
sidus ta nobedasti tüdruku käed-jalad kinni, nii et ta ei saanud neid liigutadagi. 

64 

Surmani hirmunud, lamas tüdruk värisedes maas. 


»Noh," sõnas Ydeni, kui oli lõpetanud, ,,nüüd ei saa sa jalga lasta. Ydeni võib 
puhata ja sinulgi tasuks suigatada, sest homme seisab meil ees pikk tee ja Ydeni ei 
kavatse sind kanda.” 

Tüdruk ei vastanud. Mees heitis vangi kõrvale pikali. Üks tumm kogu tuli puude 
otsas vargsi neile lähemale. Oli väga pime ja vaikne. Kusagilt kaugelt kostis lõvi 
möirgamist, mis kõneles sellest, et elu džunglis käis oma rada. 

Tarzan ootas kannatlikult. Metslase korrapärane hingamine kinnitas, et ta magas. 
Kuid tema uni polnud siiski veel nii sügav, et see oleks ahvinimest rahuldanud. 

Möödus tund. Nüüd magas Ydeni nagu kott, tüdruk aga polnud sõbagi silmale 
saanud. See oli Tarzanile just meeltmööda. Ta kummardus oma oksalt tüdruku kohale 
ja sosistas: 

»»Ole tasa, ma tulen alla, vabastan sinu ja viin tagasi isa juurde.” 

Ta libistas end ettevaatlikult maapinnale. Isegi tüdruk, kelle kõrval ahvinimene 
nüüd seisis, ei teadnud, et viimane oli maha astunud puu otsast. Sõrm hoiatavalt suul, 
manitses Tarzan tüdrukut vaikima. 

Tüdruk kartis. Kuid veel rohkem kartis ta kavurut ja nii ei teinud ta häältki, kui 
Tarzan ta õlale tõstis ja vaikselt piki džung-lirada eemale kandis, kuni ta võis puu otsa 
ronida, kartmata Ydenit äratada. 

Jõudnud magavast metslasest ohutusse kaugusse, tegi ta peatuse ja lõikas tüdruku 
köidikud katki. 

»Kes sa oled?" küsis tüdruk sosinal. 

»»Olen see mees, keda Udalo tahtis tappa ja kelle sinu isa vabaks laskis," vastas 
ahvinimene. 

Tüdruk põrkas tagasi. 

»» Siis oled ka sina kavuru," ütles ta. 

»Ma ei ole kavuru. Ütlesin seda neile, kuid nad ei uskunud mind. Olen Ahvide 
Tarzan ja waziride pealik. Meie maa on siit paljude päevateekondade kaugusel, seal, 
kus tõuseb päike.” 

»»5a oled kavuru,” jäi tüdruk endale kindlaks. ,,Mu isa ütles seda.” 

»Ei ole, kuid mis vahet sel on, kui ma viin su tagasi isa juurde?" 

»Kuidas ma tean, et sa mu tagasi viid?" nõudis tüdruk. Võib-olla sa petad mind.” 

»Kui sa tahad," sõnas ahvinimene, ,,võin ma sind kohe vabaks lasta, kuid mida sa 
siin džunglis üksinda peale hakkad? Kindlasti leiab su üles kas lõvi või leopard, ja kui 
seda ka ei juhtu, ei leia sa iialgi üksinda teed tagasi oma kodukülla, sest kui kavuru 
sind kandis, olid sa teadvuseta." 

»Ma tulen sinuga,” lausus tüdruk. 


XI. ,,Seitsekümmend miljonit dollarit” 


Brown ja Tibbs ruttasid jooksujalu mööda jahirada sinnapoole, kust oli kostnud 
laagrit jahmatanud kohutav kisa. 

»Mileedi!" hõikas Tibbs. ,,Kus te olete? Mis juhtus?" 

Brown, kes tänu palju väledamatele jalgadele oli oma kaaslasest tükk maad 
kaugemale jõudnud, hüüdis samuti: 

»Missis! Kus te olete?" 

Äkki kuulis ta leedi Greystoke'i tuttavat häält. 

»Olen siin, rajal,” vastas ta rahulikult toonil. »Ärge muretsege, mul pole midagi 
viga.” 


Ja kohe silmaski Brown Jane'i. Naise kõrval lebas antiloobi puhtaksroogitud rümp, 
ta ise oli kummargil tapetud leopardi kohal ja tõmbas parajasti selle korjusest välja 
viimast, kolmandat noolt. 

»»Mis... mis see kõik tähendab?" küsis jahmunud Brown. 

»»Kõik on korras,” kinnitas Jane. ,,Olin just tapnud selle soku, kui Sheeta tahtis 
minult saaki ära võtta.” 

» Teie tapsite ta?" imestas Brown. ,,Te tegite seda oma nooltega?" 

Jah, maha ma teda igatahes ei löönud,” naeris Jane. 

»Kes oli see, kes nii jubedalt kriiskas?" 

»»See oli Sheeta. Ta ründas mind, ja kui mu esimene nool teda tabas, ei meeldinud 
see talle sugugi.” 

»Ja üksainus nool lahendaski asja?" küsis lendur. 

»» Lasin tema pihta veel kaks noolt. Ma ei tea, milline neist ta surmas, sest kõik kolm 
tungisid südamesse.” 

Brown pühkis laubalt higi. 

«Ausõna, missis,” sõnas ta, «võtan teie ees mütsi maha!" 

«Olgu pealegi, võite selle uuesti pähe panna, Brown, ja parem viige antiloop nüüd 
laagrisse.” 

Parajasti jõudis kohale ka Tibbs ja jäi pärani silmi surnud leopardi vahtima. 

«Julgen tähendada, mileedi," ütles ta, kui oli tagasi saanud kõnevõime, «et see kõik 
on äärmiselt ebaharilik. Ma poleks ealeski uskunud, mileedi, minu ausõna, et need 
väikesed nooled võivad tappa kedagi suuremat kui lind.” 

«Kas see üllatas teid, Tibbs?” küsis Jane. 

«Jah, mileedi." 

«Kas viime selle kassi ka laagrisse?" päris Brown. 

»E1," vastas Jane. «Naha nülgimine on aeganõudev töö ja pealegi võib vürstinna 
Sborov seda kaunitari nähes minestusse langeda." 

Brown upitas antiloobi rümba õlale ja kõik kolm hakkasid laagri poole astuma. 

Annette ootas neid, üksisilmi džunglisse vahtides. Nähes neid elusa ja tervena tagasi 
tulemas, hingas tütarlaps kergendatult. 

«Oo!" hüüatas ta rõõmsalt. «Teil on õnnestunud toidupoolist hankida! See on vahva, 
mu kõht on hirmus tühi.” 

«Kus on vürst ja vürstinna?" päris Jane. 

Annette viipas naeru kihistades onni poole. 

«Niipea kui Brown ja Tibbs olid lahkunud, jooksid nad sinna peitu," sosistas ta. 

Häälte peale ronis varjualusest välja vürst. Ta oli väga kahvatu ja hirmus kuri. 

«Teil, meestel, pole mingit õigust korraga ära joosta ja laagrit saatuse hooleks jätta,” 
kähvas ta. «Paljugi mis siin oleks võinud juhtuda. Pidage seda alati meeles. Et 
edaspidi midagi seesugust enam ei korduks!" 

«Oh, issand, kinnita mu jõudu!" oigas Brown. «Olen küll pika kannatusega, aga 
enam ma seda pässu taluda ei jaksa." 

«Mis see oli?" nõudis Alexis. 

«Tahtsin öelda, et kui sa veel oma neetud lõuad lahti ajad ja minuga sellisel toonil 
räägid, siis teen ma sinust kuninga.” 

«Mis?" ei saanud vürst aru. 

«Kavatsen sind kroonida." 

«Arvan, et see on järjekordne veider amerikanism," nentis vürst pilkavalt. ,, Ma ei 
tea, mida see tähendab, aga mis iganes eilt ka ei tuleks, on see teotav.” ,,Ja veel 
kuidas!" hüüatas Brown. 

»Selle asemel et siin jagelda, tehkem parem midagi," ütles Jane otsustavalt. «Brown 
ja Tibbs, teie süüdake palun lõke. Alexis, teie tükeldage antiloop ja valige viis või 
kuus paremat tükki, et Annette saaks need küpsetada. Kas sa tead, Annette, kuidas 
lahtisel tulel liha röstida?" 

»Ei, madam, aga ma võin õppida, kui te mulle korra ette näitate.” 

Sel hetkel ilmus varjualusest nähtavale vürstinna. 

»»Oh, mu kallis, mis teil siin ometi on?" küsis ta. ,,Oh, viige see minema, see on ju 
üleni verega koos!" 

«See on teie õhtusöök, Kitty," ütles Jane. 

«Te pakute seda süüa? Jumal hoidku. Ma jään tingimata haigeks. Viige see minema 
ja matke maha.” 

«Hüva, te võite selle söömisest keelduda, leedi," tähendas Brown. «Ainult sel juhul 
jääte üldse ilma õhtusöögita.” 

«Kuidas te julgete ähvardada, Brown, et kavatsete minu eest toitu peita?" oli 
vürstinna nördinud. 

«Mul pole mõtteski teie eest toitu peita, leedi. Ma üritan vaid teile selgeks teha, et 
midagi muud kui see meil lihtsalt ei ole. Kui te seda süüa ei taha, siis ärge sööge ja 
kogu lugu.” 

«Kuid mul ei lähe mitte üks raas seda jälkust kõrist alla. Alexis, kullake, kas tunned, 
kui vastikult see lõhnab?” 

Kummatigi ei läinud tundigi, kui vürstinna rebis hammastega pirakat lihakäntsakat 
nagu näljane hunt. 

«Kui maitsev see on,” sai ta lõpuks mahti öelda. «Mulle meenutab see piknikut 
vabas õhus.” 

«Tõepoolest," muigas Jane irooniliselt. 

«Minu arust on see kõik lihtsalt tülgastav,” tähendas Alexis. «Pealegi on liha toores. 
Annette, oleksite võinud minu tüki küpsetamisel hoolikam olla." * 

«Ära ülbitse midagi, kehkenpüks," pistis Brown vahele. «Võta, mis antakse, ja ole 
tänulik. Ja edaspidi hoidu kasutamast seda saksikut tooni, kui räägid Annette'i või 
kellega tahes sellest pundist." 

Tibbsil oli ilmselt ebamugav. Ta tunnetas alati väga selgesti 

erinevust, mis valitses end aristokraatideks pidavate ja alamat sorti inimeste vahel, 
kelle hulka temagi end luges, ning käitus ka sellele vastavalt. 

»Kui ma tohin küsida, mileedi," pöördus ta Jane'i poole kavatsusega olukorda 
pehmendada, ,,siis mismoodi te mõtlete siit välja pääseda, et tsiviliseeritud maailma 
tagasi pöörduda?” 

» Olen selle üle palju mõtisklenud, Tibbs,” vastas Jane. ,,Teate, kui me oleksime kõik 
heas sportlikus vormis, võiksime minna pärivoolu kuni suure jõeni, kus kindlasti 
leiaksime mõne pärismaalaste küla. Sealt saaksime süüa ja vahest ka paar teejuhti, kes 
viiksid meid eurooplaste juurde. Halvemal juhul võiksime teele saata käskjala, kes 
meie kohta teate edastaks.” 

»Minu arust on see suurepärane mõte, mileedi. Loodan, et asume peagi teele.” 

»Ma kahtlen, kas pika teekonna raskused on meile kõigile jõukohased,” tähendas 
Jane. 

»Ilmselt peate te silmas mind, mu kallis," kostis vürstinna, ,,kuid kinnitan teile, et 
jalutuskäigud on mulle alati pööraselt meeldinud. Mäletan, et omal ajal jalutasin ma 


alati hommikuti vähemalt miili jagu. See oli enne seda, kui ma kaotasin oma kalli 
mister Petersi. Ta käis peale, et ma seda teeksin, ta ise oli tõeline rammumees. 
Kolmapäeviti mängis ta pärastlõunal alati golfi. Pärast tema surma lõin ma kõigele 
käega, see pani mu jalad nii hirmsasti valutama.” 

»Me võiksime teha kandetooli," soovitas Alexis. ,,Olen seda kinos näinud. Brown ja 
Tibbs võiksid vürstinnat kanda.” 

»»Võeh?" tegi Brown. ,.Ja kes sind ennast kannab?" 

»» Oh, ma arvan, et see on imetore!" hüüatas Kitty. ,,See lahendaks kõik probleemid. 
Kandetoolid tuleb teha kahele, siis võime matkata paarikaupa.” 

»Miks mitte juba nelja jaoks korraga?" salvas Brown. ,,Siis kannaksime Tibbsiga 
teid kõiki." 

»Kahju küll," hüüdis vürstinna irooniat mõistmata, ,, see oleks teile vististi liiga 
raske.” 

»Meie kaaslane püüab hiilata oma teravmeelsusega, mu kallis," seletas Alexis, ,,kuid 
tegelikult pole ühtegi põhjust, miks nad sind kanda ei võiks.” 

» Välja arvatud üks," lausus Brown. 

Ja mis see siis on, palun?” küsis Kitty. ,,Oma arust ei näe ma ainsatki põhjust, miks 
teie ja Tibbs mind kanda ei või." 

»»See ei tule kõne allagi, Kitty," sekkus Jane järsult. ,,Te lihtsalt ei tea, mida räägite. 
Kaks meest ei saa kedagi kanda läbi selle džunglirägastiku. Pole tähtis, mida te võite 
mõelda, kuid juba hiljemalt tunni aja pärast proovite jalgsi minna.” 

»»Oh, mu kallis Jane, mis ma siis pean tegema, igaveseks siia jääma või?" 

» Mitte sugugi. Üks või kaks meie hulgast peavad minema abi otsima, teised aga 
jäävad laagrisse ootama. Teist teed ei ole.” 

»Kes läheb?" küsis Brown. ,,Kas mina ja Tibbs?" 

Jane raputas pead. 

»Ma kardan, et Tibbs ei saa sellega hakkama," ütles ta. ,,Esiteks pole tal seda sorti 
rännakuteks mingeid kogemusi ja teiseks saab ta laagris palju kasulikum olla. Minna 
tuleb tõenäoliselt meil teiega. Me teame üht-teist Aafrikast ja sedagi, kuidas džunglis 
käituda.” 

» Aga mida need inimesed ilma teieta peale hakkavad? See on kõige abitum punt, 
keda ma eales näinud olen.” 

Browni räiget hinnangut kuuldes tegid vürst ja vürstinna nördinud näo, kuid ei 
lausunud sõnagi. Tibbs paistis olevat vapustatud, Annette aga keeras selja, et varjata 
muiet. 

»Mul on ettepanek,” jätkas lendur. ,,Teie jääte laagrisse ja hoolitsete nende inimeste 
eest, mina aga lähen abi otsima.” 

»»Seda tüüpi ei tohi usaldada, Jane," pistis Alexis vahele. ,,Kui lasta tal minna, ei tule 
ta iialgi tagasi ja jätab meid siia surema.” 

»Ärge rääkige rumalusi," kähvas Jane. ,,Brownil on õigus, et me mõlemad ei tohi 
laagrist lahkuda. Teil pole ju vähimaidki kogemusi: te ei oska toidupoolist hankida 
ega hädaohu puhul end kaitsta. Seega peab üks meist kahest kindlasti siia jääma. 
Minna tuleb aga minul, mitte Brownil, sest mina liigun džunglis edasi kõige 
kiiremini.” 

Vastuseks kostis mitu protestihäält korraga. Alexis piidles Jane'i poolsuletud 
laugude vahelt, ta paistis naist tak-seerivat raskel, ebasõbralikul pilgul. Äkitselt 
hakkas ta rääkima. 

» Teie ei tohi minna üksinda, Jane," sõnas ta. ,,Teil oli õigus, 

kui ütlesite, et minust on laagris vähe kasu. Ma tulen teiega, siis on keegi, kes 
vajaduse korral teid kaitseb.” 

Brown pahvatas siivutult naerma, vürstinna aga oli solvunud ja jahmunud. 

»»Mis sa ometi räägid, Alexis," hüüdis ta. ,, Mind üllatab, et sa võid nii võimatut asja 
isegi ette panna. Mõtle Jane'i mainele!" 

Nüüd puhkes ka Jane naerma. 

»Mu kallis Kitty,” hüüdis ta, «ärge olge naeruväärne. Ma muidugi ei taha, et Alexis 
minuga kaasa tuleks, kuid sugugi mitte sel põhjusel, mida teie silmas peate. Kui 
kaalul on vaid üks elu, siis võib harjumuspärasusest ka mitte hoolida.” 

«Loomulikult," soostus vürst. 

«Olgu pealegi," andis vürstinna järele. «Alexis võib minna, aga kui ta läheb, siis 
lähen mina koos temaga." 

«See on õiglane," ütles Alexis. «Sina tõid meid sellesse pärapõrgusse ja nüüd loobid 
kaikaid kodaraisse, et takistada meid siit välja pääsemast. Kui poleks sind, võiksime 
siit lahkuda kõik koos, ja kui poleks olnud sind ja su ameeriklasest lendurit, poleks me 
iialgi sattunud sellesse lõksu!" 

»»Oh issand, Alexis," nuuksatas vürstinna, «kuidas sa võid minu vastu nii julm olla? 
Sa ei armasta mind enam sugugi.” 

Midagi vastamata heitis vürst talle hävitava pilgu, keeras selja ja läks eemale. Maad 
võttis piinlik vaikus, mille lõpuks katkestas Jane. 

»Ma asun teele hommikul," sõnas ta, «hästi vara. Mis te arvate, Brown, kas suudate 
minu äraolekul neid inimesi toidu-poolisega varustada?" 

»Ma loodan seda, kui nad pole just eriti suure isuga ega vali toitu,” vastas lendur 
irvitades. 

«Kas te teate, millised taimed ja puuviljad kõlbavad süüa ning millised on 
ohtlikud?" küsis Jane. 

»Ma võtan ainult neid, mille söödavuses olen kindel ja jätan teised puutumata," ütles 
mees. 

«Nii on õige. Vaadake hästi ette, mida te sööte ja joote.” 

Brown irvitas. 

«Meil pole siin midagi eriti palju ette vaadata.” 

Öö saabudes läks märksa jahedamaks, kuid lõkketule ääres oli meeldivalt soe. 
Suurem osa seltskonnast kogunes selle ümber, üksnes tusane Alexis hoidus jonnakalt 
eemale. Ta seisis onni 

meestepoolel ukseava ees ja silmitses tule paistel istuvaid kogusid. Tema sünge pilk 
peatus oma naisel, kes istus seljaga tema poole. Nüüd, mil keegi teda ei vaadanud, 
väljendas vürsti pilk tülgastust. Tema tühises ajus kihavatel mõtetel polnud vähimatki 
pistmist armastusega. Seistes tulest kaugemal, oli vürst minetanud kogu oma näilise 
hiilguse ja paistis sellena, kes ta tegelikult oli: väiklane odav suli, kes oli äkki 
muutunud kurjakuulutavaks ja ohtlikuks. 

Seejärel suunas Alexis pilgu Jane'ile ja ta ilme muutus. Ta limpsas oma lihavaid 
huuli, mis olid lõdvad ja vastikud. 

Siis põrnitses ta jälle oma naist. 

«Kui see poleks sinu jagu,” mõtles ta. «Seitsekümmend miljonit dollarit! Kuidas ma 
tahaksin siit ära olla... Selle juhmardi Browni koksaksin meelsasti maha... Annette on, 
muide, üsna sileda näolapiga... Seitsekümmend miljonit dollarit... Pariis, Nizza, 
Monte Carlo... Vana krõhva... Jane on imekaunis... Arvan, et vana krõhva elab veel 
terve igaviku... Et ta kiiremini kärvaks... Seitsekümmend miljonit dollarit!" 

Samal ajal andis Jane lõkke ääres korraldusi laagri kaitsmiseks öösel. 


«Arvan, et kolme- või neljatunnisest vahetusest piisab täielikult,” ütles ta. 
«Vaadake, et tuli ei kustuks. Kui läheneb mõni loom, siis võite teda märgata 
pimeduses hiilgavate silmade järgi. Pidage meeles, et kõik metsloomad kardavad tuld. 
Neid saab hirmutada või eemale peletada sellega, et viskate neid tuletukiga.” 

»»Oh, mu kallis, kas mina ka pean seda tegema?" karjatas Kitty. «Ma ei saa sellega 
iialgi hakkama, see tähendab, et ma ei suuda öösel üksinda lõkke ääres istuda.” 

»Ei, mu kallis,” ütles Jane, «teid vabastatakse öisest valvekorrast. Ja mida ütlete 
teie, Annette? Kas te arvate sellega toime tulevat?" 

«Püüan teha kõike, mis teisedki, madam." 

«Vaat' see on alles tüdruk!” kiitis Brown. 

«Julgeksin tähendada, mileedi," ütles Tibbs lugupidavalt, ,,et 'ninu arust peavad 
valves olema kolm meest. See töö pole leedide jaoks." 

«Arvan, et Tibbsil on õigus," nõustus vürstinna. «Kuid Alexis tuleks valvekorrast 
vabastada. Ta on väga külmakartlik, öine jahe õhk on aga eriti kahjulik. Annette, 
aidake mind, ma tahan 

nüüd magama minna." 

»Teil tasuks järgida vürstinna eeskuju," pöördus Brown Jane'i poole. ,, Peate 
korralikult välja puhkama, kui tahate hommikul vara teele asuda.11 

Jane tõusis. 

» Teil on vististi õigus," sõnas ta. , Head ööd!" 

Kui Jane oli lahkunud, vaatas Brown kella. 

»Praegu on üheksa, Tibbs. Lepime kokku, et sa valvad südaööni, siis ajad mu üles ja 
mina pean vahti kella kolmeni. Pärast seda aga olgu hommikuni platsis meie suur- 
hertsog.” 

»Kui te peate silmas vürsti, mister Brown, siis kardan, et temast ei saa valvesse 
tulijat.” 

»Kuhu ta pääseb," sõnas Brown, ,,tuleb nagu kukupai." Tibbs ohkas. 

»Me poleks iialgi siia sattunud, poleks vürstinnat olnud. Ma ei tahaks põrmugi siin 
kükitada ja oodata. Olen kindel, et kui leedi Greystoke meie juurest lahkub, juhtub 
midagi hirmsat. Tema on ainuke, kes suudab midagi ette võtta.” 

»»Sul on õigus, Tibbs," nõustus Brown. ,,Vanaeit on neetult tüütav. Sa võiksid ta 
tolmust puhtaks kloppida, Tibbsike!" 

Brown irvitas, tõusis ja ringutas. 

»Lähen magama. Ärata mind keskööl." 

Onni ees mõne sammu kaugusel lõkketulest sattus Brown peale üksinduses istuvale 
Sborov'le. 

»Ma ei saanud sinna midagi parata, et kuulasin kogemata pealt teie jutuajamist 
Tibbsiga," ütles vürst. ,,Olen nõus andma oma panuse. Äratage mind kell kolm ja ma 
asun valvesse. Nüüd aga lähen magama. Ainult hoiatan, et olen väga raske unega ja 
teil tuleb minu äratamisega raskusi.” 

Muutus mehe suhtumises ja toonis üllatas Browni niivõrd, et ta kohe midagi 
vastatagi ei osanud. Ta vaid muigas ja läks onni. Sborov järgnes talle ja heitis samuti 
pikali. Brown jäi peaaegu otsekohe sügavasti magama. 

Kui Tibbs teda südaööl äratas, näis Brownile, et ta polnud üldse maganud. 

Ta oli kõigest paar minutit valves olnud, kui Annette tuli onnist ja tema kõrvale 
istus. 

»Mis viga, lapsuke, kas pole und?" küsis lendur. 

»» Umbes poole tunni eest äratas miski mind üles," vastas Annette, 

»Ja ma ei saanud enam kuidagi magama jääda. Ma ei tea mis see oli, kuid mulle 
tundus, et keegi roomas onnis ringi. Te ju teate, et pärast seda, kui sissepääsu ette 
riputati eesriie, on seal sees nii pime.” 


XII. Mõrv öös 


»Ehk oli see leedi Greystoke, keda sa kuulsid onnis liikumas," oletas Brown. 

»Ei olnud," vastas Annette. ,, Ma kuulsin tema hingamist. Ta magas raskesti.” 

»SiiS pidi see olema vana leedi.” 

»»See polnud kumbki kahest. Pärast virgumist kuulsin, kuidas vürstinna unes norskas 
ja oigas, kuid jäi peagi vakka." 

»»Noh, siis sa nägid seda lihtsalt unes, pisike," ütles Brown. 

»» Võib ju olla," ei hakanud Annette vaidlema, ,,kuid mingi ebaharilik hääl äratas mu 
üles, sest ma magasin väga sügavalt. Ja ma olen kindel, et kuulsin kedagi väljumas." 

»Parem mine nüüd uuesti magama," soovitas mees. 

»Läheksin küll, mister Brown, aga ma ei saa, uni on nagu peoga pühitud. Ja 
pealegi... mind valdas seal kummaline tunne. Oh, ma ei tea...” 

Ta alandas hääle sosinani. 

»Mulle tundub, et seal juhtus midagi hirmsat, mis mind kohutas. Kas te lubate mul 
siin enda juures olla, mister Brown?" 

»»Ole pealegi, pisike. Sina ja leedi Greystoke olete selles seltskonnas ainsad 
normaalsed inimesed. Ülejäänud on kehkadiveid." 

»Nad ei meeldi teile, mister Brown?" 

»»Oh, vanamutt on kahjutu, ehkki tüütus ise, ja Tibbs paistab olevat tubli poiss, aga 
kui ta peab tegema midagi muud kui kellegi pükse pressima, siis on kõik läbi.” 

»»Ja see viimane?" päris Annette. ,, Arvan, et ta ei meeldi teile just eriti.” 

»Ei meeldi? Tema on kümnendikmurrus koma järel viimane null.” 

»Ta ei meeldi ka mulle, mister Brown. Ma isegi kardan teda.” 

»Kardad? Mispärast?" 

Londonis olles ütles ta mulle sellist asja, mida mees ei tohi korralikule tüdrukule 
öelda.” 

»»On alles tõbras!" oli Brown nördinud. ,,Kui ta veel peaks sulle ligi tikkuma, mu 
kallis, anna mulle teada, teen temast hakkliha!" 

»Kas te kaitsete mind, mister Brown?” tõstis neiu oma tumedad silmad küsivalt üles. 
»Ja veel kuidas!" Neiu ohkas. 

» Te olete nii suur ja tugev.” 

» Tead, sa meeldid mulle väga, lapsuke," sõnas Brown. ,,Mul on hea meel. Arvan, et 
teiegi meeldite mulle." Brown vakatas hetkeks. 

»Kui me kunagi siit välja pääseme...” ütles ta ja jäi uuesti vait. 

»Ja siis?" uudistas neiu.. ,, Kui me kunagi siit välja pääseme, mis saab siis edasi?" 

Mees niheles piinlikkust tundes ja viskas tulle veel ühe puu-noti. ,,Ma mõtlesin 
parajasti,” ütles ta ebaledes. 

»Mida te mõtlesite?" 

»Ma mõtlesin parajasti, et võib-olla sina ja mina... et võibolla...” 

Jah!?" õhutas neiu teda takka. , Mis? Kuule, ära kutsu mind mister Browniks." 
»Kuidas ma pean teid kutsuma?" ,, Minu head sõbrad kutsuvad mind lihtsalt Chiks.” 

»Kui naljakas nimi! Ma pole kunagi niisugust nime kuulnud. Mis see tähendab? See 
pole vist teie tõeline nimi?" 


»»See on lühend minu linna nimest. Olen pärit Chicagost" 

»» Ameeriklased on kõik nii naljakad," naeris Annette. 

»Kas tõesti? Mulle paistavad jälle välismaalased naljakatena.” 

»Kas mina olen naljakas?" 

»»Noh, õige pisut. Kuid seda asja saab parandada." 

»» Või nii! Siis proovin end parandada, mister Brown.” 

Chi.” 

»»Chi. Ehk on teil ka teine nimi? Võib-olla seda on lihtsam hääldada." 

»Minu õige nimi on Neal." 

»»See on ilus nimi." 

»Nagu ka Annette. Ma olen pöörane Annette'i järele.” 

» Teile meeldib mu nimi?" , Jah, ja tütarlaps veel rohkem.” 

Brown nihkus lähemale, võttis neiu käe oma pihku ja püüdis teda emmata. 

» Leie ei tohi niimoodi teha," ütles Annette teravalt ja põrkas tagasi, siis aga karjatas 
äkitselt: ,Oh, vaadake, vaadake!" ja osutas millelegi. 

Lendur vaatas tütarlapse osutatud suunas. Metsa taustal hiilgas kaks kollaksrohekat 
täppi. 

Annette surus end kähku mehele ligi. 

»»Mis see on?" küsis ta väriseval häälel. 

» Ära karda, kullake, ta ainult vaatab meid. Ta ei tee meile midagi halba." 

»»Kes see on?” nõudis tütarlaps. 

»Ma olen näinud lehma silmi pimeduses niimoodi hiilgamas,"” ütles Brown. ,,Küllap 
see ongi lehm." 

»Aga te teate ju, et see pole lehm. Džunglis pole üldse lehmi! Te ütlesite seda 
lihtsalt minu rahustamiseks.” 

»» Hästi, kuna sa mainisid, et džunglis lehmi pole, siis ma lähen ja kihutan selle 
tundmatu minema, kes ta iganes oleks.” 

Brown kummardus, tõmbas lõkkest välja põleva oksa ja viskas selle hiilgavate 
silmade poole. 

Lendas sädemeid, kostis vihane möiratus ja silmad kadusid. 

»»see kulus talle ära,” lausus mees. 

»Nägid, kui lihtne see oli?" 

»» Oh, te olete nii vapper, Neal.” 

Brown istus tütarlapse kõrvale ja veidi aja pärast pani julgesti oma käe tema ümber. 

Annette ohkas ja surus end tema ligi. 

«Korralik tüdruk ei tohiks seda teha,” sosistas ta, ,,kuid teiega on mul nii julge 
olla...” 

«Minuga ei pruugi sul iialgi midagi karta, pisike," kinnitas Brown. * 

»Kas te arvate, et silmad tulevad tagasi?" küsis Annette judisedes. 

»Ma ei mõelnud praegu silmadest, pisike.” .Oh.” 

Kell oli juba ammu kolm läbi, kui Brownile tuli meelde äratada 

vürst. Kui viimane ilmus tulepaistele, oli ta nii kohmetu ja haiglase olekuga. 

»Kas te nägite või kuulsite öösel midagi kahtlast?" küsis ta. 

«Mingisugune metsloom tuli laagri lähedale," ütles Brown, ,,kuid ma viskasin teda 
tukiga ja ta kadus.” 

»Kas laagris on kõik korras?" jätkas Sborov küsitlemist. 

«Kindla peale,” vastas Brown. «Kõik on kombes.” 


«Sestsaadik kui ma pikali heitsin ja kuni te mind äratasite, magasin ma nii 
rampraskelt, et ei teadnud maast ega ilmast," seletas vürst. 

» Tore on, arvan, et lähen nüüd luid-liikmeid sirutama," sõnas Brown, ,,aga sina, 
lapsuke, mine parem tagasi ja katsu veel magada.” 

Nad astusid kahekesi mõne sammu onni poole. Annette värises kergelt. 

»Mul on nii vastumeelt sinna sisse minna," ütles tütarlaps. ,,Ma ei saa aru, 
mispärast, kuid ma tunnen hirmu.” 

»Ära ole rumal," noomis mees. ,,Seal pole kedagi, kes sulle liiga teeks. Sa nägid 
seda lihtsalt unes.” 

»Ei,” vaidles Annette vastu, ,,see polnud unenägu.” 

. Hästi, ole nüüd hea laps ja lippa sisse. Mina aga hakkan magama, üks silm lahti. 
Kui kuuled midagi, hõika mind." 

Oli juba valge, kui Brown ärkas naiste poolelt kostva läbilõikava karjatuse peale. 

» Taevas hoidku!" hüüatas Tibbs. ,,Mis see oli?" 

Kuid Brown oli juba jalul ja jooksis naiste poolele. Ta nägi Sborov'd seismas tule 
ääres, nägu hommikuvalguses tuhkjas-hall. Tema alalõug rippus lõdvalt, nüri pilk oli 
naelutatud onni naistepoolele. 

Brown põrkas kokku Annette'iga, kes parajasti onnist välja jooksis. 

»» Oh, Neal," hüüdis ta, ,,see polnud unes. Öösel on seal midagi kohutavat juhtunud.” 

Brown ruttas neiust mööda ja läks onni. Sünges vaikuses seisis seal Jane vürstinna 
kõrval. 

»Mu jumal!" hüüdis Brown. 

Kitty Sborov oli surnud, tema pea oli lõhki löödud. 

»Kui kohutav,” õhkas Jane. ,,Kes võis seda teha?" 

Tibbs astus ligi. Nagu eeskujulikule teenrile kohane, jäi ta nägu seda õudset leidu 
nähes rahulikuks ja liikumatuks. ,,Kus vürst on?" küsis Jane. 

«Ta oli valves," lausus Brown. «Kui ma siia tulin, seisis ta lõkke ääres." 

«Keegi peaks talle sellest teatama,” ütles Jane. 

«Arvan, et see pole talle mingi uudis," lausus Brown. 

Jane vaatas talle kärmesti otsa. 

«Oh, ta ei võinud seda teha!" karjatas naine. 

»Ei võinud? Kes siis võis?" nõudis lendur. 

«Kui soovite, mileedi, võin ma tema kõrgusele teatada," pakkus Tibbs. 

«Väga hea, Tibbs.” 

Mees astus onnist välja. Vürst seisis endiselt lõkke juures ja vaatas tähelepanelikult 
onni poole, kuid nähes Tibbsi lähenemas, võttis end kokku. 

«Mis seal lahti on?" küsis ta. «Mispärast see Annette seal kisendas?” 

»»On juhtunud õnnetus," teatas Tibbs. «Tema kõrgus on surnud.” 

«Mis? Kes? See on võimatu. Ta oli täiesti terve, kui öösel magama läks.” 

»Ta on mõrvatud, teie kõrgus," ütles Tibbs. ,,Oh, see on nii kole!" 

«Mõrvatud!" Alexis seisis endiselt paigal, avaldamata vähimatki soovi onni minna. 
Ta seiras Browni ja Jane'i, kes tema poole tulid. 

«See on kohutav, Alexis," ütles Jane. ,,Ma ei suuda kujutleda, kes võis seda teha ja 
mispärast." 

»Mina tean, kes seda tegi," hüüdis vürst erutatult. ,, Ma tean, kes see on ja mispärast 
ta seda tegi.” 

«Mida te tahate sellega öelda?" küsis Jane. 

Alexis osutas väriseva sõrmega Brownile. 


«Möödunud ööl ma kuulsin, et ta käskis Tibbsi vürstinnat tappa. Üks neist pidi 
seda- tegema, kuid ma ei usu, et see oli Tibbs.” 

«Vürst Sborov, ma ei usu, et seda tegi kumbki neist," väitis Jane nördinult. 

«Küsige Tibbsilt, kas Brown käskis tal vürstinnat tappa või ei," kriiskas Sborov. 

Jane vaatas Tibbsile küsivalt otsa. 

»Noh, mileedi, mister Brown arvas, et ma võiksin ta tolmust puhtaks kloppida, kuid 
see oli muidugi naljaviluks öeldud, mileedi.” 

»Kuidas ta tapeti?" küsis vürst. 

Jane paistis olevat kimbatuses. 

»Arvatavasti kirvega. Kus on kirves?" 

»» Otsige kirves üles ja mõrvar ongi käes," soovitas Sborov. 

»Aga ta võis ju selle minema visata,” arvas Jane. 

»Ta ei saanud seda teha. Olen siin valvanud kella kolmest saadik ja keegi peale 
Annette'i pole teie poolele läinud pärast seda, kui ma valvesse tulin. Tõenäoliselt 
peitis mõrvar kirve ära.” 

»»See juhtus enne teie valvesse tulekut," parandas vürsti An-nette, ,,ja veel enne 
mister Browni valvekorra algust. See oligi see, mis mind äratas, nüüd ma tean seda. Ja 
kui ma mõtlesin, et vürstinna oigab ja norskab unes, siis oli see tema surmaeelne 
korisemine. Oh, kui kohutav!" 

»MISs ajal see juhtus, Annette?" küsis Jane. 

»» Umbes pool tundi enne mister Browni valvekorra algust. Et mu uni oli nagu peoga 
pühitud, läksin ma peagi välja ja istusin koos mister Browniga lõkke ääres. Me olime 
koos seni, kuni ta äratas vürsti." 

Jane pöördus Tibbsi poole. 

»»Kas mister Brown magas, kui te keskööl teda äratama läksite?" küsis ta. 

»Magas küll, mileedi," vastas Tibbs. ,,Kuidas te seda teate?" 

»Ma kuulsin seda tema hingamisest ja pealegi läks mul suurivaevu korda teda maast 
lahti saada.” 

»Ta võis lihtsalt teeselda," kuulutas Alexis. ,, Aga kas vürst ka magas, Tibbs?" 

«Oleks nagu maganud. Mul oli küünla asemel hõõguv tukk käes, mileedi, seepärast 
ei näinud ma nende nägusid kuigi hästi.” 

«Tähendab, et vürst magas, mina aga teesklesin magamist!" oli Brown nördinud. 

» Otsige kirvest," käis Sborov peale. 

» Arvan, et sa leiad kirve,” torkas Brown, ,,mina küll ei tea, kus see on." 

»Tibbs ütleb, et te mõlemad magasite. Seega jäävad kahtluse 

alla Tibbs, Annette ja mina," lausus Jane. 

»Pole mingit mõtet teha igasuguseid oletusi," arvas Brown. ,,Me kõik teame, et teie 
ja Annette pole selle mõrvaga vähimalgi määral seotud, seega olete teie kaks mängust 
väljas. Ma tean kuradima hästi, et minagi pole seda teinud, ja olen täiesti kindel, et ka 
Tibbs on süüst puhas. Meie hulgas on vaid üks inimene, kes vana leedi surmast kasu 
lõikab." 

» Teie võite niisama hästi kasu lõigata kui igaüks meie hulgast," salvas Sborov 
tigedalt. ,,Te teadsite, et mängus on teie elu, ja kui te lähemal ajal siit välja ei pääse, 
riskite jääda siia igaveseks. Te teadsite ja ka kinnitasite, et minu naine oli see, kes tegi 
võimatuks meie teeleasumise homme hommikul. Ma näen teid läbi, mees! Te 
tundsite, et vürstinna ei pääse siit iialgi välja ja otsustasite temast ruttu lahti saada.” 

»»Hea küll, Sherlock Holmes, sa oled juba kõik järele uurinud, eks ole? Ja mida sa 
nüüd kavatsed teha?" 


»Kirvest otsida," kähvas Sborov. 

»» Olgu pealegi," nõustus Jane. ,,Mehed otsivad läbi naiste poole ja meie Annette'iga 
meeste poole.” 

Sborov järgnes Jane'ile meest poole ukseni. 

»»Ma ei saa minna sinna, kus on vürstinna," ütles ta. ,, Tahan teda meelde jätta 
niisugusena, nagu ta elavana oli.” 

Jane noogutas. 

»Aidake siis otsida siit," sõnas ta. 

Onnis polnud midagi peale kolme rohust ja lehtedest aseme, seetõttu ei võtnud 
läbiotsimine kuigi palju aega. Jane hakkas sobrama Alexise aset, vürst Tibbsi ja 
Annette Browni oma. 

Kohutav leid ootas tütarlast. Kui ta sõrmed puudutasid midagi kõva ja külma, 
tõmbas ta värisedes käe tagasi, sest taipas kohe, mis see oli. Viivitanud pisut, tõusis ta 
püsti. 

»San pole midagi," ütles ta kindlalt. 

Sborov heitis talle umbuskliku pilgu. 

»Ka mina ei leidnud midagi," kuulutas Jane. 

»Ka Tibbsi ase on tühi," ütles vürst. ,, Aga võib-olla ei otsinud te kuigi hoolikalt, 
Annette? Lubage, ma vaatan ise.” 

Annette astus talle vastu, otsekui soovides tal teed tõkestada. 

»Pole mõtet," ütles ta. ,,Seal seda pole, see on lihtsalt tühi ajaraiskamine." 

Ja sellest hoolimata tahan ma vaadata," ütles Alexis jonnakalt. 

Sborov kummardus Browni aseme kohale ja pistis käe rohu sisse. Ta ei otsinud 
kuigi kaua. 

»Siin see ongi!" kuulutas ta hetke pärast. ,, Ma ei mõista, kuidas teie seda ei leidnud, 
Annette? Ilmselt oli teil selleks oma põhjus,” lisas ta mõnitavalt. 

Alexis tõi kirve lagedale ja tõstis selle naiste silme kõrgusele. Kirvetera oli verega 
koos. 

»Sin ongi teile tõend, Jane," ütles vürst. 

»Ma ei suuda Brownist seda uskuda," vastas naine. 

»Aga minust oleksite kohe uskunud?" 

«Avameelselt öeldes, Alexis, oleksin küll," möönis leedi Greystoke. 

«Näete siis, kuidas te eksisite! Nüüd on teil ümberlükkamatu tõend olemas, kes seda 
tegi. Mida te kavatsete ette võtta? Kurjategija tuleb jalamaid kahjutuks teha.” 

«Keda sa kavatsed siin kahjutuks teha?" nõudis Brown, kes koos Tibbsiga oli 
ukseavasse ilmunud. 

«Kirves leiti teie asemelt, Brown," kuulutas Jane. «Vürst leidis selle. Nagu te näete, 
on see verine.” 

»»Oh, see olid siis sina, sa vilets täikrae, kes selle asja mu asemele sokutas?" oli 
lendur nördinud. «Püüdsid mind kahtluse alla seada?" 

»Ma ei mõista, millest te räägite,” vastas Alexis. «Tean vaid seda, mida ma kuulsin 
teid rääkimas möödunud ööl ja mis ma leidsin teie asemelt. Tibbs on juba kinnitanud 
teie ähvardusi ning leedi Greystoke ja Annette nägid pealt, kui ma leidsin kirve teie 
aseme seest, kuhu te selle peitnud olite.” 

Brown vaatas teraselt naistele otsa, küsiv ilme silmis. Kas need inimesed võisid 
tõepoolest uskuda, et see oli tema kätetöö? 

«Hea küll," sõnas ta lõpuks, «seda ei maksa teilendale pähe võtta, et saate mind üles 
puua." 

XIII. Reetmine 


Väike salk waziri sõdureid eesotsas Muviroga rühkis pärast kohtumist Tarzaniga 
sihikindlalt läände. Lookleval džunglirajal mindi edasi vaikselt, ilma laulu ja naeruta. 
Ja kui nad omavahel rääkisidki, siis tegid seda harva ja poolihääli. Ettevaatus polnud 
liigne: nad viibisid võõral maal, mille asukailt võis oodata mida tahes. Seetõttu ei 
tohtinud valvsust minetada. 

Selle päeva jooksul lootsid nad kokku saada bukenadega — inimestega, kes elasid 
kavurude naabruses —, et neilt Ahvide Tarzani kohta teateid pärida. Äkki kuulsid nad 
pea kohal ahvi erutatud vatramist ja hetk hiljem kalpsas okste vahelt nende ette maha 
väike tuttav kogu. 

«See on Nkima," ütles Muviro. «Järelikult peab suur bwana kuskil läheduses 
olema.” 

Väike Nkima pobises ennastunustavalt, ilmselt oli ta väga ärevil. Ta kargas Muviro 
õlale-ja hüples seal üles-alla, kriisates ja vadistades. Siis hüppas ta maha ja lidus 
kärmelt tükk maad edasi vahetpidamata tagasi vaadates ja oma kõrgel häälel erutatult 
häälitsedes. Kui teekäänak ähvardas wazirisid tema vaateväljalt kaotada, lidus ta 
tagasi ja sikutas Muvirot jalast, kiirustades teda edasi tulema. 

«Midagi on juhtunud," lausus üks Muviro sõdureid. «Väike Nkima püüab meile 
seda selgeks teha.” 

»Ta tahab meid sundida ruttama," tähendas Muviro. «Võibolla on suure bwanaga 
midagi juhtunud.” 

Nende sõnadega pistis ta jooksma, sõdurid järgnesid talle, kuna kõige ees kihutas 
teistest kiiremini väike ahv. 

Pikamaajooksud olid waziri sõduritele jõukohased, sest neis oli juba lapseeast alates 
treenitud vastupidavust. Wazirid võisid tundide kaupa minna ühtlase sammuga, mis 
tavalise inimese oleks peagi välja kurnanud. 

Nende siledad eebenipuu värvi kehad läikisid higist, laiad rinnad tõusid ja vajusid 
ühtlase hingamise taktis, lihased rullusid naha all. Nad pakkusid ülimalt toredat pilti 
oma ürgse metsikusega, millele lisasid jumet kummalise mustriga jala- ja käevõrud, 
nende odad, kilbid ja juustes hõljuvad valged suled. 

Need olid tõepoolest mehed, kelle pelk silmamine sisendas 

aukartust ja võib-olla hirmugi võõra suguharu liikmetes, kes neid nägema juhtusid. 

Ja nii see oligi, kui väike Nkima lõpuks tõi nad džunglist välja nurmele, kus töötasid 
bukena naised pealik Udalo küla põldudel. Sõdureid nähes jätsid nad kõik kus seda ja 
teist ning punusid kohutava hirmu- ja hoiatuskisaga küla värava poole. 

Bukena sõdurid kahmasid oma odad ja jooksid naistele väravasse vastu. Kui 
viimane naine oli külla pääsenud, tõttasid mehed kähku väravat sulgema. Sellal kui 
ühed värava eest hoolt kandsid, valmistusid teised pihttara sees vaenlasi noolterahega 
vastu võtma. 

Nähes küla ja põgenevaid naisi, käskis Muviro oma sõdureil seisma jääda. Ta 
märkas bukenade vaenulikku suhtumist, kuid seletas seda sellega, et nad ei teadnud, 
kas tuldi rahu või sõjaga. 

Nkima oli väga erutatud. Ta vehkis kätega ja patras valjuhäälselt, püüdes neile 
selgeks teha, et tema isandat peeti selles külas vangis. Nkimale oli see alati 
mõistatuseks, et need goman-ganid ei saanud temast aru. Ainult tema sugulased, 
vennad, õed ja tema armastatud Tarzan mõistsid teda alati. Nähtavasti olid kõik teised 
liiga rumalad. 


Muviro jättis kaaslased külast pisut maad kaugemale ja läks aeglaselt pihttara poole, 
andes kätega märku, et tuleb rahulike kavatsustega. 

Pealik Udalo, kes seisis pihttara siseküljele tehtud kõrgendikul, vahtis alla Muvirot 
ümbritsevatele sõduritele. Ta teadis, et nad olid tõepoolest võitlushimulised mehed, ja 
et neid oli seal kõigest kümme, rõõmustas teda rahumärkide nägemine, sest nende 
selja taga metsas võis veel palju sõdureid olla. 

Kui Muviro pihttara juurde astus ja üles vaatas, kõnetas Udalo teda. 

»Kes sa oled? Mida sa tahad?" nõudis ta. 

»»Olen Muviro, waziride pealik. Tulime siia, et kohtuda oma suure pealiku Ahvide 
Tarzaniga või saada temast teateid. Kas ta käis siin?" 

Udalo taga seisev nõidarst Gupingu oli endast väljas. Ta lausa vahutas vihast. Ta ei 
tohtinud kellelegi oma saladust avaldada. Kes teadis veel paremini kui Gupingu, 
kuidas Tarzan vabastati! Ja niipea, kui see inimene oli andnud sõna, et kavurud 

jätavad Gupingu tütred rahule, kadus jalamaid tema lemmiktü-tar Naika. Nüüd ei 
kahelnud nõid enam põrmugi, et Tarzan oli tõepoolest kavuru ja et just tema röövis 
Gupingu tütre. Viha tahtis teda lämmatada. Gupingule meenus, et ka Tarzan oli end 
waziriks nimetanud, ja kõrvutanud kõik talle teadaolevad tõigad, jõudis ta järeldusele, 
et need wazirid olid kas kavurude alluvad või siis liitlased. 

»Ära kuula neid, Udalo," ütles ta pealikule, ,,nad on selle kavuru inimesed, kes 
plehku pistis. Ta saatis nad siia tagasi meile kätte maksma.” 

Udalo põrnitses süngelt Muvirot ja kaalutles kähku, mida ette võtta. Ta oleks 
meelsasti kavurusid kõige eest karistanud, kuid kartis kättemaksu. Pealegi oli tarvis 
enne otsuse tegemist välja selgitada, kas džunglis oli veel vaenlase sõdureid või ei. 

Et Muviro ei saanud oma küsimusele vastust, kõnetas ta uuesti pealikut, sedapuhku 
juba kannatamatult. 

»Me tulime rahuga,” ütles ta, ,,et teile küsimust esitada. Kas meie käskija Tarzan on 
siin?" 

»Näed nüüd,” sosistas Gupingu Udalole, ,.ta ise tunnistab, et kavuru on nende 
käskija." 

»Teie käskijat pole meie juures," vastas Udalo. ,,Meie ei tea temast midagi. Ja me 
kahtleme, et te tulite rahulike kavatsustega.” 

»»See on vale," kuulutas Muviro. ,, Väike Nkima, ahv, on Tar-zani sõber ja tema tõi 
meid siia. Kui Tarzanit siin poleks olnud, poleks ta seda teinud.” 

»Kas ma ütlesin, et Tarzanit pole siin olnud?" õiendas Udalo. ,,Ma ütlesin, et teda 
pole praegu siin ja ma ei tea temast midagi. Ma ei tea ka seda, kuhu ta siit läks. Meie 
ei karda kümmet sõdurit, nii et need kümme võivad külla tulla ja siis saame juttu 
ajada. Kui te tulite rahuga, siis te niimoodi ka talitate, kui ei, siis Udalo teab, et te 
tulite sõjaga. Nagu te näete, on Udalol palju sõdureid. Meie ei karda teid, kuid ei taha 
sõda.” 

»Me tulime rahuga," rõhutas Muviro juba teab mitmendat korda, ,,kuid teie sõdurid 
ei pane ära oma sõjariistu. Kui teil on nii palju vapraid sõdureid, miks peaksid nad siis 
kartma kümmet meest?” 

Me ei karda kümmet meest," vastas Udalo, ,, kümme meest 

võivad koos oma sõjariistadega sisse tulla, kuid ülejäänud sõdurid ei tohi külale 
läheneda.” 

»Meid polegi rohkem," vastas Muviro, ,,see on kogu meie salk.” 

Viimaks ometi oli Udalo saanud vastuse küsimusele, mis talle kõige rohkem 
peavalu oli teinud. 


»» Võite sisse tulla,” ütles ta, ,,ma käsin värava lahti teha." 

Ta pööras selja ja sosistas midagi Gupingule. 

Muviro andis sõduritele märku lähemale tulla. Värav avanes ja nad läksid bukenade 
külla. 

Udalo ja Gupingu läksid koos pealiku hüti poole. Nad lasksid keeltel nobedasti käia 
ja vehkisid elavalt kätega: Gupingu seletades, Udalo aga nõustades ja käske andes. 
Seejärel läksid nad pealiku hüti juures lahku, kusjuures Udalo jäi külaliste saabumist 
ootama, Gupingu aga tõttas kärmesti oma hüti poole. 

Niipea kui wazirid tanumale astusid, ümbritsesid neid sõdurid ja saatsid pealiku 
onni juurde, kus Udalo neid juba ootas. 

Siin läks lahti üks neid pikki mokalaatu, mis aafrika rahvastele nii imearmsad on. 
See käis otsatu keerutamise, kordamise ja ääri-veeri rääkimisega, ja lõppude lõpuks ei 
öelnud Udalo midagi rohkemat, kui et Tarzanit praegu tema külas ei ole ja ta ei tea 
temast midagi. Ka kinnitas Udalo, et ta ei tea midagi ka-vurudest ega nende küla 
asukohast, mida Muviro muidugi ei uskunud. 

Kuni kestis mokalaat, keetis Gupingu oma hütis rohtudest mingisugust nõiajooki. 
Ta muudkui pomises ja pomises omaette, aga kahtlane küll, et ta poti kohal nõiasõnu 
jorutas, ja samal põhjusel polnud ta ka amulette enda ette laotanud ega liigutanud 
joogi kohal nõiakeppi või sebra saba — tal polnud pealtvaatajaid. 

Kuna bukena sõdurid külalistega mokalaata pidasid ja Gupingu nõiajooki pruulis, 
hakkasid naised Udalo käsul tegema ettevalmistusi pidusöögiks. 

Metsa servas kükitas puu otsas väike ahv ja ootas läbematult oma isandat, keda ta 
arvas endiselt selles külas vangis peetavat. 

Nõiajoogi valmis keetnud, läks Gupingu naiste juurde. Nad olid juba hakanud 
täitma rahvusõllega kõrvitsaid, et neid seejärel 

sõduritele viia. Gupingu astus naise juurde, kes täitis suurt tseremooniakõrvitsat, 
mida pidi pakutama kõigepealt pealikule 'a siis külalistele. Nad sosistasid veidi 
isekeskis ja siis Gupingu ahkus, jättes maha oma jooginõu. Ta läks tagasi pealiku onni 
Okalaadale, peatus waziride selja taga ja, tabanud Udalo pil-i, noogutas talle. Siis 
plaksutas pealik käsi ja käskis pidusöögi lauale kanda. 

Tulid naised, kes tõid süüa ja juua, ja kõige esimene kandis tseremooniakõrvitsat 
rahvusõllega. 

Udalo võttis naiselt nõu vastu ja tõstis selle huultele. Ta tegi, nagu jooks õlut, kuid 
tegelikult ei võtnud ta ainsatki onksu ega puudutanud jooki isegi huultega. Seejärel 
rän-'as kõrvits Muviro kätte, kes jõi pisut ja andis selle edasi oma sõduritele. Niipea 
kui igaüks oli õlut maitsnud, võttis naine kõrvitsa ära, ehkki see polnud kaugeltki tühi. 
Bukena sõduritele anti teised kõrvitsad. Kummatigi ei tekki-ud Muvirol ega tema 
sõduritel vähimaidki kahtlusi, sest ad olid näinud oma ihusilmaga, et Udalo oli joonud 
sellestsamast kõrvitsast, kust nemadki. 

Nüüd toodi sisse söögid, kuid Muviro ei puudutanud toitu. Veidral klaasistunud 
pilgul vahtis ta oma sõdureid, mis oli juhtunud tema silmadega? Kõik oli ähmane. Ta 
nägi ma mehi istumas kivinenud ilmel, kehad kõikumas nagu bnutel. Siis võttis 
waziride pealik Muviro kokku viimase jõu ja kargas püsti. Ta tõmbas puusariide 
vahelt välja ika noa. ,,Meid mürgitati!" karjatas ta, lõi vaaruma ja kukus nagu niidetult 
maha. 

Mõni waziri sõdur püüdis tõusta, kuid Gupingu nõiajoogi mõju oli kiire ja tõhus. Ja 
ehkki bukena sõdurid ajasid end Udalo käsul püsti, et Muviro salka vangi võtta, ei 
ainud nende odasid vaja, sest üksteise järel varisesid wazirid teadvusetult maha. 


Bukena sõdurid olid juhtunust rabatud, sest ainult Udalo ja üks naine teadsid, mida 
Gupingu oli teinud. 

Nõidarst hüppas üle maas lamavate waziride ja tagus endale vastu rindu. 

»»Gupingu nõiarohul on vägev võim," hüüdis ta võidurõõmsalt. ,,See rabab jalust 
maha kõik bukenade vaenlased. Isegi kanged kavurud on selle vastu võimetud.” 
»Surm neile!" karjus üks naine, ja teisedki hakkasid kooris 

hüüdma: ,,Surm! Surm! Surm!" 

»Ei,” ütles Udalo. ,, Siduge nad kõvasti kinni, et nad lahti ei pääseks, ja viige nad 
sinna hütti, kus see eelmine kavuru vangis oli. Ma saadan käskjala igasse bukena 
külla ja järgmisel täiskuuööl teeme suure peo, kus joome, tantsime ja sööme vaenlaste 
südameid.” 

Pealiku sõnad võeti vastu heakskiitvate hüüetega ja sõdurid ruttasid ta käske täitma. 

Džungli serval puu otsas kükitas väike ahv ja silmitses nukralt külaväravat. Ta 
elavnes otsekohe, kui mõni sõdur nähtavale ilmus — noored nõtked mehed, kes 
kärmel sammul ruttasid täitma kõiksugu käske —, kuid need polnud tema armastatud 
wazirid ja Nkimat valdas uuesti meeleheide. 

Waziridele koos õllega sissejoodetud uimasti mõju möödus alles mõne tunni järel. 
Pärast seda, kui nad olid teadvusele tulnud, läks veel veidi aega, enne kui nad 
hakkasid oma olukorda taipama. Nende pead lõhkusid otsas ning kõik luud ja liikmed 
valutasid. Kui nad püüdsid end liigutada, siis selgus, et kõik olid kõvasti kinni seotud. 

»Ma teadsin, et pealik valetas mulle," ütles Muviro, kui nad suutsid juba isekeskis 
mõtteid vahetada. ,, Oleksin pidanud ettevaatlikum olema. Ma ei oleks tohtinud tema 
õlut juua ega teile pakkuda.” 

»Ma nägin, kuidas ta jõi, ega tulnud selle pealegi, et õlu võis olla mürgitatud," sõnas 
keegi waziridest. 

»Ta ainult teeskles joomist," seletas Muviro. ,,See Udalo on väga paha mees.” 

»Mis sa arvad, mida ta meiega teeb?" 

»»Ma ei arva,” vastas Muviro, ,,ma tean." 

Ja mida sa tead?" 

»» Mulle on nendest bukenadest räägitud. Olen kuulnud, et ehkki nad pole 
inimsööjad, söövad bukenad oma vaenlaste südameid, arvates, et see teeb nad 
vapraks, sest nad on suured argpüksid." 

»Nad söövad ära meie südamed?" 

Jah.” 

»Millal?" 

»Kui nad hakkavad tegema ettevalmistusi suureks pidusöögiks, siis on meie lõpp 
lähedal.” 

Ja me peame siin lamama ning ootama, kuni meid nagu 

lambaid maha notitakse?" 

»Kui keegi meist saaks oma köidikud lahti päästa, võiksime surra nagu waziridele 
kohane — võideldes," vastas Muviro. 

»Kui vaid suur bwana seda teaks,” lausus üks noor sõdur, «päästaks ta meid kohe 
ära." 

Jvla arvan, et vahest on ka suur bwana juba surnud," ütles Muviro kurvalt. ,, Kardan, 
et Udalo on ta tapnud ja tema südame ära söönud. Kui see nii on, siis olen ka mina 
valmis surema, sest ma ei hooli oma elust, kui suur bwana on surnud." 

»Mina samuti," toetas üks teine sõdur. ,,Ma olen nii haige ja mu pea lõhub nii 
kangesti valutada, et sureksin rõõmuga.” 


Saabus öö, kuid keegi ei tulnud hütti neile vett ega süüa tooma. Nad olid väga 
õnnetud ja Muviro tundis meelehärmi, et oh nii rumalasti lõksu langenud. Tal oli enda 
pärast kohutavalt häbi ja ta mõtles, et ainult surm võib teda sellest rängast süü- 
koormast vabastada. 

Kummatigi oli keegi neist veelgi haletsemisväärsemas olukorras: see oli väike ahv, 
kes värises ja võdises bukenade küla ümbritseva lagendiku servas puu otsas. Ta kuulis 
lõvi Numa ja leopard Sheeta möirgamist, ning ta ronis nii kõrgele kui vähegi sai, 
jäädes sinna lõdisedes ja värisedes ootama, et keegi talle kohe kallale sööstab ja ta 
nahka pistab. Sest niisugune oli kord juba väikese Nkima elu. 


XIV. Nkima on hajameelne 


Nõidarst Gupingu tütrel Naikal polnud muud valikut, kui järgneda oma uuele 
kinnipüüdjale. Ta kartis jääda ihuüksi ööseks džunglisse, kus metsloomad võisid ta 
lõhki kiskuda. Pealegi tundis ta suurt hirmu rohkearvuliste deemonite ees, kes tea- 
dupärast sünges metsas elutsevad. Esialgu ootas ta kogu aeg midagi halba, kuid aeg 
läks edasi ja tema röövija ei ilmutanud vähimaidki kurjaendelisi kavatsusi. Naika 
hakkas tundma usaldust pikakasvulise pronkspruuni sõduri vastu, kes teda saatis, ja 
lõpuks kadus hirm tema ees sootuks. 

Aga ehkki ta enam Tarzanit ei kartnud, tundis ta ikkagi hirmu, sest džungliöö oli 
tintmust ja Naikale tundus, et kõiksugu kohutavad olendid ootavadki selles 
põrgupimeduses ainult 

seda, et talle kallale tormata. Naika ei suutnud taibata, kuidas tema kaaslane nii 
rahulikult ja enesekindlalt selles pimeduses kõndis ning pani väga imeks tema suurt 
vaprust. Ta teadis, et ainult üksikud mehed on nii julged, seepärast tuli talle pähe, et 
see mees peab olema deemon. 

See oli muidugi julgustükk, millega tema, Naika, võis hoobelda elu lõpuni, sest kas 
ta siis ei kõndinud öösel džunglis koos deemoniga?! Naika võis loomulikult seda talle 
suisa suu sisse öelda, aga oli oht, et deemon paneb seda pahaks. Seepärast siis, kui 
tüdruk küsib temalt ääriveeri, võib mees kogemata tõe avalikuks teha. 

Läks vaja pisut tahtejõudu, et võtta kokku südikus ja mehele üldse mingi küsimus 
esitada, kuid lõpuks läks tal see korda. 

»»Kust sa tuled?" küsis Naika. 

» Tulen waziride maalt." 

»Kes need niisugused on?" 

»Need on neegrid." 

»Kuid sina oled valge!" 

Jah," vastas Tarzan, ,,kuid palju aastaid tagasi, kui ma hulga noorem olin, võeti 
mind sellesse suguharusse." 

»» Oled sa kunagi deemoneid kohanud?" küsis tüdruk. 

»Ei, sest neid pole olemas.” 

»SiS sa polegi deemon?" 

»» Olen Ahvide Tarzan." 

»Ja sa pole ka kavuru?" 

Ütlesin sulle, et tulen waziride maalt. Kui jõuad tagasi oma rahva hulka, siis räägi 
neile, et Ahvide Tarzan pole kavuru. Räägi ka seda, et ta päästis su kavuru käest, ja et 
nad peavad Tar-zani ja waziridega alati olema sõbrad.” 

»Ma räägin neile,” tõotas tüdruk ja lisas hetke pärast: ,,Olen väga väsinud." 


»Hea küll, jääme siia ööseks puhkama," otsustas ahvinimene. 

Ta tõstis tüdruku üles, viis ta kõrgele puu otsa ja seadis oksale istuma. Naika kartis 
nii väga, et haaras kahe käega tüvest kinni. 

Siin oli pisut valgem kui all maapinnal, sest kuuvalgus tungis kohati läbi lehestiku. 
Tarzan murdis kähku mõne oksa ja tegi midagi lavatsi taolist, kuhu Naika võis pikali 
heita. 

Varahommikul korjas Tarzan tüdrukule ja endale puuvilju 

ning kui nad olid keha kinnitanud, jätkasid oma teed bukena-de küla poole. 

Sedamööda, kuidas nad kodule lähenesid, hajusid kõik Naika kahtlused ja ta 
meeleolu paranes märgatavalt. Ta naeris ja lobises õnnelikult kogu aja, kuni nad 
lõpuks bukenade küla ümbritseva lagendiku serva välja jõudsid. 

»Nüüd oled sa väljaspool hädaohtu, Naika," lausus ahvinimene. ,,Mine tagasi oma 
rahva juurde ja ütle neile, et Ahvide Tarzan on nende sõber.” 

Rõõmuhõiskega tõttas Naika oma koduküla värava poole, Tarzan aga pööras ümber 
ja kadus džunglisse, kuid enne oli teda märganud terane silmapaar ning samasuguse 
rõõmukisa-ga kihutas väike Nkima oma isandale järele. 

Varsti sai ahv Tarzani kätte ja viimase vaimustuskiunatuse-ga hüppas ta laiale õlale. 

Tarzan sirutas käe ja võttis oma väikese sõbra pihkude vahele. 

»Niisiis on Nkima elus ja terve,” ütles ta. ,,Sheeta pole teda kinni nabinud." 

»» Nkima ei karda Sheetat," kuulutas ahv hooplevalt. ,,Sheeta püüdis puu otsa ronida, 
et väikest Nkimat kinni võtta, kuid Nkima põrutas talle kepiga pähe. Sheeta lõi kartma 
ja pistis plehku.” 

»Jajah," ütles Tarzan, ,,väike Nkima on väga vapper." 

See mõjus ergutavalt, ahv sattus hoogu ja kukkus veelgi agaramalt luiskama. 

»Siis tulid gomanganid, neid oli hirmus palju. Nad tahtsid väikest Nkimat tappa ja 
nahka pista. Väike Nkima võttis kaks keppi ja hakkas neid pähe taguma. Nad lõid 
kartma ja tegid sääred." 

»Teadagi,” ütles Tarzan, ,,kõik kardavad väikest Nkimat." 

Viimaseid sõnu kuuldes sattus Nkima vaimustusse. Ta seisis Tarzani peopesal ja 
tagus endale vastu rindu, tegi kohutavaid nägusid ning paljastas kihvad, püüdes näida 
võimalikult metsikuna. 

»»Kõik kardavad Nkimat," kordas ta. 

Tarzan ja Nkima hakkasid minema põhja poole, kus oletatavasti asus kavurude küla, 
samal ajal kui bukenade külas oli Naika terve trobikonna külaelanike imetluse ja 
uudishimu keskpunktis. 

90 

Ta pajatas oma lugu soravalt, midagi vahele jätmata ja ilustades seda rohkete 
uskumatute üksikasjadega. See oli mõnus lugu, mis kütkestas kõiki kuulajaid. Ta 
jutustas seda mitu korda, sest neegritele meeldib kordamine, ja rõhutas alati tõsiasja, 
et teda oli päästnud Tarzan, kes on bukenade sõber ja et nad ei tohi iialgi ülekohut 
teha ei Tarzanile ega ka waziridele. Mõistagi ei teadnud tüdruk midagi sellest, et 
kümme wazirit lebas kinniseotult naaberonnis ja ootas ohjeldamatut joomapidu, mis 
pidi lõpetama nende elu. 

Bukena sõdurid silmitsesid nõutult üksteist ja pealik Udalot. Ka Udalo oli 
kimbatuses: tema käskjalad olid juba mõnda aega kodus tagasi ja nüüdseks olid 
paljude külade elanikud asunud nende poole teele. Udalo ei teadnud, mida teha. 

Ka Gupingu oli murelik. Nüüd ta mõistis, et valge hiiglane, kelle ta vabastanud oli, 
polnudki röövinud tema tütart, vaid koguni päästis ta elu ja tõi Naika koju tagasi. 
Udalo vaatas küsivalt Gupingule otsa, kuid nõidarst ei osanud midagi öelda. 


Viimaks hakkas pealik rääkima, sest ta luges oma sõdurite silmist küsimust. 

»»Sa ütlesid, Naika, et pidasid Ahvide Tarzanit deemoniks,” alustas ta. ,,Sa rääkisid, 
et ta ei kartnud pimedust ja tegi selliseid asju, mis pole jõukohased ühelegi inimesele. 
Veel ütlesid sa, et ta liikus puude otsas niisama kergelt nagu kavurud. Seda kõike me 
usume, aga see oleks võimatu, kui ta meiesugune inimene oleks. Järelikult peab ta 
olema deemon. Ainult deemon võib nii hõlpsasti oma köidikud puruks rebida ja külast 
lahkuda, nagu tema seda tegi.” 

»Kui ta deemon on, miks ta siis mind kavuru käest ära päästis ja külla tagasi tõi?" 
nõudis Naika. 

»Deemonid käituvad sageli kummaliselt," vastas Udalo põiklevalt. ,, Ma arvan, et ta 
tahtis meie usaldust võita, et hiljem julgelt külla tagasi tulla ja teha meiega, mis heaks 
arvab. Ei, ma olen kindel, et ta on deemon ja kavuru ning meie vangid on samuti 
kavurud. Me ei tohi lasta neil põgeneda, sest nad võivad tagasi tulla ja meid tappa, 
pealegi on igast külast tulemas bukenasid tantsima, pidutsema ja sööma meie 
vaenlaste südameid.” 

Nii otsustas pealik ning sellega oli Muvirole ja tema sõduritele langetatud 
surmaotsus. 

Teadmata vähimatki surmaohust, mis tema inimesi ähvardas, rühkis džunglivalitseja 
läbi põlismetsa põhja poole. Tema õlal kükitas Nkima, kes ennastunustavalt kelkis ja 
suurustas. 

Manu mälu on lühike, tema isekus ja kalduvus iseennast esile tõsta aga suur. Väike 
Nkima ei kavatsenud sugugi wazirisid unustada, nad olid tema sõbrad ja ta armastas 
neid. Kuid ta oli täielikult hõivatud iseendale mõtlemisest ja kergendustundest, et 
viibib jälle oma isanda juures. Eilse kohutava päeva sündmused ununesid kuidagi 
sootuks. Juhtumisi võisid need talle uuesti meenuda, aga siis võis olla liiga hilja, et 
sellest veel kasu oleks olnud. 

Õhtupoolik oli juba kätte jõudnud ja Nkima oli õnnelik ning Tarzan rahul, sest ta oli 
teel kavurude maale, mille vastu põgus kohtumine Ydeniga teda veelgi 
uudishimuliku-maks oli teinud. 

Tarzan polnud wazirisid unustanud. Kuid ta arvas, et neil ei pruugi midagi karta, 
sest pärast Naika päästmist võetakse nad Udalo külas lahkelt vastu ja juhatatakse kätte 
tee kavurude maale. 

Üldiselt rääkis ahvinimene harva, hoides tavaliselt oma mõtted endale, eriti inimeste 
juuresolekul. Kuid sageli lõõgastus ta väikese Nkima ja elevant Tantoriga vesteldes, 
sest nad olid tema lapsepõlvesõbrad ning nende truudus ja poolehoid oli vastastikune. 

Nii juhtuski, et waziridele mõeldes hakkas ta neist rääkima Nkimaga. 

»»Muviro peaks nüüd juba bukenade külale lähenema,” ütles ta, ,,seega ei tohiks ta 
oma sõduritega meist kuigi kaugel olla, kui me kavurude külla jõuame. Siis on 
väikesel Nkimal palju häid sõpru, kes kaitsevad teda leopard Sheeta, madu Hista ja 
kõikide gomanganide eest, kes tahavad teda kinni püüda ja nahka pista.” 

Hetkeks jäi Nkima vait. Ta kogus mõtteid ja pingutas mälu. Siis kukkus ta äkki 
Tarzani õlal üles-alla kargama ja talle kõrva sisse kriiskama. 

»Mis sul viga, Nkima?" küsis ahvinimene. ,,Oled sa ogaraks läinud? Ära kriiska mu 
kõrva ääres!” 

» Tarzan, wazirid! Wazirid!" karjus väike ahv. 

Tarzan vaatas kähku ümber. 

»Neid pole siin," ütles ta. 


»Nad on seal!" karjatas Nkima, ,,gomanganide külas. Nad seoti kätest-jalust kinni ja 
heideti sinna hütti, kus lebas Tarzan. Gomanganid tahavad neid tappa ja ära süüa." 

Tarzan jäi järsult seisma. 

»Mida sa ütlesid, Nkima?" nõudis ta. 

Ja siis, nii hästi kui ta suutis, lihtsas meeles, mis on ühine suurtele ja väikestele 
ahvidele, nende sugulastele baboonidele ja sõber Tarzanile, jutustas Nkima kõigest, 
mille tunnistajaks oli olnud sestsaadik, kui ta metsas oli wazirisid kohanud. 

Seejärel pööras ahvinimene ümber ja hakkas bukenade külla tagasi minema. Ta ei 
teinud Nkimale etteheiteid, et viimane polnud talle otsekohe sellest rääkinud. 
Džunglivalitseja mõistis väga hästi, et Nkima oli sündinud ahviks ja jääb selleks alati, 
loodus polnud teda õnnistanud inimmõistusega, ehkki nii mõneski muus suhtes võis 
Nkima inimestele kümme silma ette anda. 

Päike oli alles loojunud, kui Tarzan küla juurde jõudis. Roninud lagendiku servas 
kasvava kõrge puu otsa, hakkas ta tähelepanelikult silmitsema kõike, mis sündis teisel 
pool pihttara. Ta nägi, et seal oli väga palju rahvast, palju rohkem kui enne, ja ta 
taipas, et need olid kutsutud pidustustele. Kuid neegrite kombeid tundes sai Tarzan 
aru, et sel ööl ei juhtu veel midagi. Nähtavasti oodati veel teisi bukenasid, kes pidid 
kohale jõudma järgmisel päeval ja siis võis pidutsemine pihta hakata, kuid selleks 
ajaks lootis ta wazirid vangist vabastada. 

Kuid võis juhtuda ka teisiti, ja siis pidi tänane öö olema wa-ziridele viimane. 
Tarzan, kes oli harjunud kiiresti ja julgelt tegutsema, otsustas minna lähemale, et näha 
ja kuulda, mida külas ette võetakse. 

» Tarzan läheb külla,” sosistas ta Nkimale. ,,Kui Nkima tahab kaasa tulla, ei tohi ta 
piuksugi teha. Kas Nkima sai aru?" 

»Ei tohi piuksugi teha ega juttu ajada," kordas ahv. 

Tarzan lähenes mööda puid vaikselt külale, ja niisama vaikselt järgnes talle väike 
Nkima. 

Viimaks jõudsid nad küla taha. Siin oli pime ja inimtühi, jest kõik omainimesed ja 
külalised olid kogunenud laiale tanumale Udalo hüti ette. 

Tarzan laskus puu otsast maha, suundus pihttara poole ja 

93 

hüppas osavasti sellest üle. Nkima järgnes talle hääletult. 

Nad lähenesid pimeduses varjudena vargsi hiilides pealiku hütile, üks väike 
ahvipärdik, teine inglise peer, ja ronisid nobedasti Udalo hütti varjava puu otsa. Alla 
vaadates nägi Tarzan tantsivaid ja käratsevaid neegreid ning mõistis kohe, et nad olid 
liiga ohtralt oma rahvusõlut pruukinud. Sellises olukorras võis mõndagi juhtuda. 

Üks suur poolpurjus neeger pidas Udalole tervituskõnet. Mees oli ilmselt mõne teise 
küla abipealik. 

»»100 kavurud lagedale," nõudis ta, ,,me tahame neid näha. Anname neile teada, mis 
neid homme öösel ootab.” 

»»Kõiki pole veel siin,” vastas Udalo. ,,Peame ootama, kuni ülejäänud 
suguharuliikmed kohale jõuavad.” 

»»100 nad välja," nõudis teine, ,,me pole neid näinud. Tahame näha kavurusid, kes 
meie tüdrukuid varastavad.” 

»»100 nad välja," kriiskas üks naine. ,, Nad röövisid mu tütre. ,, Las ma põletan 
hõõguva tuletukiga neil silmad peast välja, et nad tunneksid, kuidas ma kannatasin.” 

Äkki kuulis Tarzan tuttavat tüdrukuhäält. 

»Ärge tehke waziridele kurja," ütles ta. ,, Nad on Tarzani sõbrad, Tarzan aga on 
bukenade sõber. Ta päästis mu kavuru käest ja tõi tagasi kodukülla.” 


»»Sa ei tohi uskuda kavurut ega deemonit!" katkestas Udalo teda järsult. Seejärel 
pöördus ta oma sõdurite poole. ,, Tooge vangid siia," käskis ta, ,,kuid vaadake, et neid 
täna öösel ei tapetaks.” 

Ahvide Tarzan oli juba pealiku onni taha maha hüpanud. Viivitada ei tohtinud. 
Igasugune risk ja oht on õigustatud, kui kaalul on sõprade elu. 

Džunglivalitseja tõttas kärmelt hüti poole, kus teda vangis oli hoitud. Juba enne 
sisenemist kinnitasid tema tundlikud sõõrmed, et wazirid viibisid hütis. 

»Tasa,” sosistas ta, ,,see olen mina, Tarzan. Nad tulevad teile järele. Tahan teie 
köidikud katki lõigata. Me tungime sõduritele kallale, võtame neilt sõjariistad ära, 
seome neil käed-jalad ja topime suud kinni, et nad kisa ei tõstaks. Siis viime nad pea- 
liku hüti taha. Ma näitan teed.” 

Sellal kui Tarzan rääkis, laskis ta kätel kärmelt käia ja kui kolm sõdurit vangidele 
järele tulid, olid kõik juba köidikuist vabad ning ootasid vaikselt pimeduses. 

XV. Rõivatükk 


»Seda ei maksa teil endale pähe võtta, et saate mind üles puua.” 

Brown ütles seda väljakutsuvalt ja ilmse nördimusega. Ta ei sarnanenud 
karvavõrdki süüdlasega, kes püüab end õigustada, ja Jane oli nüüd veendunud, et 
Brown polnud tapnud vürstinna Sborov'd. 

»Me ei kavatse kedagi puua,” teatas ta kindlalt. ,,See on kohtu otsustada. Aga seni, 
kuni ta pole süüdlast tuvastanud, oleme kõik ühtviisi kahtluse all. Meil jääb üle vaid 
püüda lähimasse tsiviliseeritud asulasse jõuda, rääkida kohtule oma lugu ja lasta 
seadusel otsustada." 

»» Olen teiega täiesti päri, mileedi," toetas Tibbs Jane'i. 

»Aga mina mitte," urises Alexis. ,,Rännata mõrvari seltskonnas läbi selle pärapõrgu 
pole kaugeltki ohutu. Äkki tuleb talle pähe tunnistajatest lahti saada ja ta koksab meid 
kõiki maha." 

Ja mida te soovitate teha?" küsis Jane. 

» SOovitan mõrvari siia jätta, seejärel minna lähimasse tsiviliseeritud asulasse ja 
teatada juhtunust võimudele. Võtku nad siis mõrvar kinni ja tehku see asi klaariks.” 

Jane raputas pead. 

»Meie ei tea, kes on mõrvar. Seaduse silmis oleme kõik kahtluse all. Ei, ainus õige 
moodus on üles otsida mõni ametnik või misjonär, rääkida talle oma lugu ja paluda 
seda uurida.” 

»Minu pärast küll mitte," ütles Brown. ,,Ma ei kavatse oma pead silmusesse pista. 
Nendes metsikutes sadamates pole mul vähimatki väljavaadet. Seal ei hooli keegi 
ameeriklastest, peaasi on tiitel. Mida suudab ilma rahata ameeriklane miljonärist vürs- 
ti vastu? Mitte kõige vähematki, missis.” 

»Näete nüüd ise, Jane," elavnes Alexis, ,,ta ju tegelikult tunnistab oma süüd! Süütu 
inimene ei karda kohtu ette astuda.” 

»Kuulge, missis," vihastas Brown, ,,siiani pole ma elus kedagi tapnud, aga kui te ei 
taha siin kedagi surnult näha, siis käskige sel napakal suumulk kinni hoida!" 

» Te siis keeldute meiega kaasa tulemast, Brown?" küsis Jane. ,,Minu arust talitate 
väga rumalasti.” 

»Ma võin ju rumal olla, missis, kuid välismaa kohtus pole mul ainsatki võimalust. 
Inglise kohtus oleks teine asi, kuid me 

ei viibi Inglise territooriumil. Ei, ma tulin nende inimestega siia lootuses teada saada 
igavese nooruse saladust. Kodus võib see miljoneid sisse tuua! Nüüd, mil ma siin 
olen, lähen ma edasi ja üritan seda leida, ehkki ma ei tea, kuidas." 

»Meie olukorras on parem kokku hoida," ütles Jane, ,,sest meid on nii vähe ja 
pealegi oleme halvasti relvastatud. Seda vähemalt seniks, kuni kohtame sõbralikult 
meelestatud pärismaalasi.” 

»Mul polnud mõtteski teid maha jätta, missis," kinnitas lendur. ,.Jään teiega, kuni 
olete Annette'iga väljaspool hädaohtu.” 

»Ma ei eksinud teis, Brown, ja see teeb mulle rõõmu! Kuid meil tuleb veel täita 
väga kurb kohus: matta vürstinna. Ma palun, et mehed kaevaksid haua valmis.” 

Et muud tööriista polnud, tuli kaevata sellesama kirvega, millega oli tapetud 
vürstinna, see aga andis kogu kombetalitu-sele eriti pahaendelise värvingu. Üks 
meestest raius kirvega mul-lakamakaid lahti, teised aga tõstsid need kätega august 
välja. Samal ajal panid Annette ja Jane lahkunule selga kõige parema kleidi, mille nad 
tema asjade hulgast leidsid. 

Annette nuttis vahetpidamata, kuna Jane suutis end vaos hoida, ehkki tunnetas 
kaotust palju teravamalt kui väike prantslanna. Tahtejõudu pingutades sundis ta end 
tegutsema, sest tal tuli ju veel matusetalitus pidada. 

Kui kõik oli valmis ja surnukeha hauda lastud, täitis Jane oma ülesande nii hästi, kui 
suutis, kuna teised langetatud päi haua ümber seisid. 

»Ma arvan," ütles Jane, kui haud oli kinni aetud ja kõik lõppenud, ,,et meil on parem 
otsekohe laager kokku panna. Vaevalt tahaks keegi siia kauemaks jääda.” 

»»On teil mõni plaan?" tundis Alexis huvi. ,,Kas te teate, kuhu meil tuleks minna?" 

» Valik pole suur, saame vaid kahte asja teha," vastas Jane. ,,Võib minna rada mööda 
edasi kas ida või lääne suunas. Et meil pole oma asukohast aimugi, siis paraku ei või 
me ka teada, kuhu oleks parem minna. Ma ise tahaksin küll itta siirduda, sest seal asub 
maa, mida ma tunnen ja kus mul on kohaliku rahva hulgas palju sõpru.” 

»Siis lähemegi itta," lausus Brown. ,,Teie olete meie ülemus, teie sõna on seadus.” 

»Ma ei usu, et see oleks õige otsus," kahtles Alexis. ,, äänes 

paikneb Belgia Kongo, võib-olla me juba viibimegi selle territooriumil. Igal juhul 
jõuame tsiviliseeritud paikkonda palju kiiremini, kui hoiame kurssi läände.” 

»»See kõik on vaid oletus, Alexis," ütles Jane. «Tegelikult pole seal suurt vahet, 
missugust teed minaa. Paneme selle hääletamisele. Mida teie arvate, Tibbs?" 

»Mina? Hm... Palun vabandust, mileedi, mina hääletan nii nagu enamus.” 

Ja teie, Annette?" jätkas Jane küsitlemist. 

»» Oh, kui teie ja mister Brown soovite itta minna, siis soovin ka mina seda," vastas 
tütarlaps. 

«See on siis otsustatud,” kuulutas Jane. ,,Me läheme itta." 

«Aga mina olen ikkagi vastu," ajas Alexis oma joru. «Ekspeditsiooni 
finantseerijana, kes on kandnud kõik kulutused, usun, et minu arvamust peab siiski 
arvestama.” 

«Alexis, te tahate meie olukorda väga raskeks teha," ütles leedi Greystoke. «Nagu 
kõik teised, nii hakkate teiegi täitma minu korraldusi või alluma enamuse tahtele. Mis 
aga ekspeditsiooni finantseerimisse puutub, siis sellest pole mõtet praegu rääkida. 
Igaüks meist annab selle heaks oma panuse, kuid mitte rahaga, vaid tegusa üksteise 
abistamise, vapruse ja kannatlikkusega.” 

Alexis oli naist sõnatult kuulanud ja äkki tema hoiak muutus. 


»Ma kahetsen, Jane," ütles ta, «rääkisin järelemõtlematult. Kuid te peate mõistma, et 
juhtunu on mind rööpast välja löönud. Olen kaotanud oma armsa naise ja mu süda on 
murest lõhkemas.” 

Brown keeras jälkustundega selja ja pigistas nina kinni. 

«Hea küll, Alexis," ütles Jane, «lõpetame selle jutu. Nüüd vaatame järele, mis oleks 
hädavajalik kaasa võtta ja asume teele.” 

«Kuidas oleks hommikueinega?" tundis Brown huvi. 

»»Oh, mul läks hommikusöök hoopiski meelest," tunnistas Jane. «Kuid see on jällegi 
antiloop.” 

«Usun, et mul ei lähe suutättki alla," ütles Annette Brownile. 

«Muidugi läheb, lapsuke,” vastas lendur toonil, mis ei sallinud vasturääkimist. 
«Meil seisab ees raske teekond ja selleks peab jõudu koguma.” 

»Hea küll, ma püüan," nõustus Annette. «Teie pärast." 

Lendur surus tal kätt. 

»Ja ütle veel, et sa ei usu, pisike, et mina seda tegin, eks ole?" 

»Ei, mister Brown, ma ei usu seda." 

»»Me ju leppisime kokku — ei mingit misterit.” 

«Hea küll, Neal, kuid minu pea ei võta, kuidas ta võis seda teha. Ma ei saa üldse 
aru, kuidas mees võib tappa oma naise Ta oli nii tore leedi.” 

«Jajah, ta polnud halb inimene, kuid tal olid omad veidrused. Igal juhul oli ta 
mehest tükk maad etem. Tõsi nagu seegi, et vana leedi tappis end ise.” 

«Mida te silmas peate?. Mismoodi ta sai ennast kirvega nii jubedalt tappa?" 

»»Sa võtsid seda sõna-sõnalt. Ta kirjutas oma surmaotsusele alla siis, kui teatas 
vürstile, et kavatseb muuta testamenti." 

«Issand! Missugune koletis!" 

»Ma tean selliseid, kes on valmis tapma palju väiksema summa eest, kui see 
hernetont saab," ütles Brown. 

«Aga nüüd pean ma küll minema hommikusööki tegema," lausus Annette. «Ehk 
lõikaksite mulle mõned õhukesed tükid tagumisest veerandist?" 

«Loomulikult." Ta kobas oma taskuid. ,, Kus mu nuga on? Ah jaa, tuli meelde,” ja ta 
pöördus Jane'i poole. «Kuulge, leedi, kui teil mu nuga enam vaja pole, siis andke see 
mulle tagasi.” 

«Teil polnudki nuga,” naeris Jane, «kuid ma laenan teile oma jao." 

Brown hõõrus lõuga. 

«Õige küll, ma kaotasin selle, eks ole?" 

Kuni Annette hommikueinet valmistas, valisid teised asju, mida nad vajasid ja 
jõudsid rännakul kanda. Tibbs pakkis Ale-xise juhtnööride järgi viimase käsikohvreid. 
Jane pani kokku oma relvad ja seejärel väikese käekoti, mille kinnitas rihmaga vööle. 
See oli kott, mida kasutavad naised raha, võtmete, huulepulga ja muu pudi-padi 
hoidmiseks. 

Brown, kes kandis lendurisaapaid, valis kaasavõtmiseks veel ühe paari saapaid ja 
mitu paari sokke, samuti toppis ta oma särgi taskutesse ning põue hulganisti 
sigaretipakke ja tikutopse. Kõik see koos saatusliku kirvega moodustaski Browni 
varustuse. Ta teadis, mida rännakul tähendavad rasked kompsud. 

Sellal kui Annette sütel liha küpsetas, hakkas talle silma lõkke ääres jahtunud tuhas 
mingi ese. See oli poolpõlenud riidetükk, 

küljes kolm nööpi. Neiu võttis kepi, õngitses riidetüki tuhast välja ja hakkas seda 
lähemalt uurima. Alumine pool oli tulest täiesti puutumata jäänud ja seetõttu 


säilitanud oma värvuse. Neiu silmis vägatas äratundmine. Brown tuli lonkides lõkke 
poole, 

»Ma vaatan ise liha järele,” ütles ta, ,,sa mine pakkima asju, mida tahad kaasa 
võtta.” 

»Ma ei teagi, mida võtta," ütles Annette, ,,ma ei jaksa kuigi palju kanda." 

»»Võta kõik, mis sul vaja läheb, pisike," soovitas Brown. ,,Ma aitan kompsu kanda. 
Kui sul on, siis võta veel ühed kingad, sukad, soe rõivatükk. Kui ma ei eksi, siis läheb 
meil rohkesti tarvis jalatseid ja sukki, eriti aga sinul.” 

»Mul on kaks paari madala kontsaga kingi,” ütles neiu. 

»Siis Viska teised kohe minema ja võta ainult need madala kontsaga.” 

»Hea küll," sõnas Annette. ,,Ma siis lähen ja panen oma asjad kokku. Kuni ma ära 
olen, võite lähemalt silmitseda seda 

asjakest."” 

Ta näitas Brownile oma leidu. 

Lendur tõstis riidetüki üles, uuris seda, laskis siis vilet ja vaatas tähendusrikkalt 
vürst Alexis Sborov' poole. Annette lippas oma kompsu valmis panema. Tibbs oli 
juba hoolega pakkimas, Jane istus sügavais mõtteis pehkinud kännul. Brown laskis vi- 
let, miski paistis talle suurt meelehead tegevat. 

» Valmis! Tulge ja võtke vastu," hüüdis ta järsku. 

»Palun vabandust," ütles Tibbs, «misasja me peame vastu võtma?" 

»Lobi," kuulutas Brown, ,,mida siis veel?" 

»Lobi!" irvitas Sborov. 

Jane tõusis. 

»Arvan, et me peame sööma," sõnas ta, ,,ja pealegi on mu kõht tühi.” 

Kõik kogunesid lõkke ümber, kuhu Brown oli süte kõrvale asetatud puuokstele 
pannud küpsetatud lihaviilud. 

»Pange aga pihta, kogu see pere," sõnas Brown. 

»Tibbs, valige mulle üks pala, mis pole liiga õhuke ega liiga paks — noh, selline 
keskmine.” 

Brown vaatas varjamatu jälkustundega talle otsa. Siis torkas ta kepi otsa lihatüki ja 
ulatas selle vürstile. 

99 

«Suvatsege vastu võtta, Napoleon," sõnas ta salvavalt. «Kahjuks pole meil siin 
kuldtaldrikuid, kuid keisri toidu-kambri hoidja tegi sääred, ilma et oleks kellelegi 
teisele võtit andnud.” 

Alexis heitis Brownile vihkava pilgu, kuid võttis armetu väljanägemisega lihatüki 
vastu ja haukas suutäie. 

«Milline jäikus!" krimpsutas ta nägu. «See on pealt kõrbenud ja seest toores. Minu 
magu pole võimeline säärast toitu seedima. Ma ei söö seda!" 

»Oi kui kahju!" hüüdis Brown. ,,Me hakkame kõik nutma!" «Soovitan teil siiski 
süüa, Alexis," ütles Jane. «Vastu ööd läheb teil kõht kole tühjaks.” 

»Ma hakkan sööma omaette," kuulutas Alexis kõrgilt. «Nüüdsest peale hakkab 
Tibbs mulle süüa tegema." 

«See mulle juba meeldib," kinnitas Brown, ,,ja mida kaugemal sä meist oled, seda 
parem.” 

«Jätke järele,” püüdis Jane neid rahustada. «Meil on juba küllaga pahandusi olnud.” 

«Okei, missis,” nõustus lendur. «Kuid lubage mul suurhertsogile üks väike küsimus 
esitada. Ma panin tähele, et ta on oma palitut vahetanud. Eile öösel oli tal seljas 
igavene uhke palitu ja ma mõtlesin, et kui ta seda enam ei kasuta, ostaksin selle tema 
käest ära, see tähendab muidugi juhul, kui sellega midagi juhtunud pole.” 


Alexis vaatas kähku üles, näost kaame. ,,Ma ei kauple oma vanade rõivastega,” 
nähvas ta. ,,Kui ma neid enam ei vaja, kingin need teile.” 

«See on teist väga kena," lausus Brown irooniliselt. «Aga ehk lubate seda lähemalt 
vaadata? Tahaksin nii kangesti näha, kas see on mulle paras või ei." 

«Mitte praegu, sõber. See on koos teiste asjadega ära pakitud." 

«Tükkis kõigega?" 

«Tükkis kõigega? Mida te sellega mõtlete? Loomulikult on kõik pakitud.” 

«Hüva, siin on üks tükk, mille te unustasite pakkida, mister. " Brown ulatas vürstile 
kolme nööbiga varrukatüki. 

Sborov muutus näost surnukahvatuks, ta jõllitas metsikult rõivatükki, kuid tal 
õnnestus end kiiresti koguda. 

«Jälle mingi ameerika nali?” küsis ta. ,,See asi ei kuulu mulle." 

»Kuid see sarnaneb kangesti palituga, millega sa eile öösel uhkeldasid," tähendas 
lendur. ,,Ka Annette arvab sedasama, Tibbs aga on kohustatud teadma, sest ta on sinu 
toapoiss. Oled sa seda varem näinud, Tibbs?" 

Toapoiss köhatas kohmetult. 

»Mina... e-e-e..." 

»Tule lähemale ja vaata nagu kord ja kohus," käskis Brown. 

Tibbs astus ligi, võttis kõrbenud riidetüki enda kätte ja uuris seda hoolikalt igast 
kandist. 

»Millal sa seda viimati nägid, Tibbs?" nõudis Brown. 

»Mina... tõepoolest..." Ta heitis SborovTe kartliku pilgu. 

» Le olete valevorst, Tibbs!" kisendas vürst. ,,Mul pole iialgi olnud niisugust palitut. 
Ma pole seda kunagi varem näinud. See pole minu oma, ma ju ütiesin teile!" 

»Libbs ei jõudnudki veel midagi öelda," manitses Brown vürsti. ,,Ta ainult tegi suu 
lahti, et öelda: ,,Mina... e... e... e...” Ta ei öelnud, et see on sinu palitu, aga ta veel 
ütleb, eks ole, Tibbs?"1 

»»See on kangesti seda moodi küll, söör,” vastas inglane. ,, Muidugi ei saa ma seda 
vanduda, sest riidetükk on tublisti 

kõrbenud. * 

Brown pöördus järsult Alexise poole. 

»» Arvatavasti pritsis verd su varrukale, kui sa vürstinnale kirvega virutasid?" 

»Kuidas te julgete!" kriiskas Alexis. ,,Mu jumal! Ma ei teinud seda. Ma pole teda 
tapnud, kinnitan teile!" 

»Räägid seda kohtule," ütles Brown. ,, Annette, sa võiksid selle asitõendi ära panna,” 
pöördus ta neiu poole, ,,kohus tahab seda kindlasti näha.” 

Alexis sai kiiresti enesevalitsuse tagasi. 

»»See oli minu palitu," ütles ta. ,, Keegi on selle minu asjade hulgast varastanud. Teil 
Ameerikas kutsutakse seda diskrediteerimiseks.” 

»Jätkem need asjad kõik kohtule arutada," sekkus Jane, ,,sest kui me ise püüame 
selgust saada, võime oma olukorda vaid hullemaks muuta.” 

» Teil on õigus nagu alati,” nõustus Brown. 

»Siis on hästi. Nüüd on kõigil kõht täis ja aeg teele minna. Jätsin igaks juhuks onni 
sedeli, milles kirjutasin juhtunust, meie otsusest, andsin teada meie kõigi nimed ja 
edasise liikumise 

suuna. Sest võib ju mõni valge kütt ühel päeval siit mööda minna ja onnist meie 
sõnumi leida. Kas olete nüüd valmis?" 

Jah," vastas Alexis. ,,Tibbs, minu asjad."- 


Tibbs ruttas sinna, kus ootasid tema väike komps, üks hästi suur ja kaks väiksemat 
käsikohvrit. 

»»Kus teie asjad on, Jane?" küsis Alexis. ,,Brown võib neid kanda.” 

»Kannan ise seda vähest, mis ma kaasa võtsin,” vastas Jane. 

» Aga teil polegi midagi," imestas vürst. 

»» Võtsin nii palju, kui jaksan kanda. Me ei lähe lõbureisile.” 

Nad seisid vaikselt ja vaatasid pealt, kuidas Tibbs proovis kolme mahukat kohvrit ja 
oma kompsu selliselt kätte võtta, et neid oleks võimalik kanda. 

»Palun vabandust, söör," sõnas Tibbs, ,,aga kui ma tohin tähendada, siis arvan, et ma 
ei jõua neid kõiki tassida.” 

»Hüva, las Annette kannab teie väikest kompsu," käsutas vürst. ,, Kuid kolme 
kohvriga tulete te kindlasti toime. Olen näinud pakikandjaid kaks korda suurema 
koormaga." 

»Kuid mitte Aafrika džunglis," ütles Jane. ,,Ma võtsin ainult seda, mida hädasti 
vajan,” vastas Alexis. Jätsin maha peaaegu kogu oma kraami. Tibbs peab 
kuidagimoodi hakkama saama. Oleks Brown õige mees, aitaks ta Tibbsi.” 

Siiani oli Brown kogu oma tahtejõudu pingutades suutnud vait olla, kuid nüüd ta 
plahvatas. 

»» Kuule sina, täikrae,” hüüdis ta, ,,ma ei kavatse kanda sinu kodinaid, samuti mitte 
Annette, ja kui Tibbs seda teeb, on ta igavene lollpea!" 

»» Olen teiega täiesti nõus, mister Brown,” teatas Tibbs ootamatult ja pani kõik kolm 
kohvrit maha. 

»Mis?" nõudis Alexis. ,,Te keeldute kandmast mu kohvreid? Te häbitu tõusik, ma..." 

»Ärge nähke vaeva, söör,” katkestas Tibbs teda. ,,Ma tean, mida te öelda tahate, 
kuid seda pole enam vaja." Ta ajas end uhkelt sirgu. ,,Teatan teile, söör, et lahkun teie 
teenistusest nüüd ja lõplikult.” 

»» Leedi Greystoke," pöördus Alexis aupaklikult Jane'i poole, ,,teie olete siin võtnud 
enda peale kamandamise. Ma nõuan, et te käsiksite neid inimesi mu asju kanda." 

»Ei mõtlegi,” nähvas Jane. ,, Võtke paar kingi, mõni paar sokke 

ja veel, mida te kanda jõuate, ning hakkame minema. Oleme niigi palju aega 
raisanud." 

Lõpuks asusid õnnetud rändurid teele. Nad suundusid itta, nagu oligi otsustatud. 
Õnneks nad ei teadnud, et olid valinud vale suuna, ka polnud neil aimugi ohtudest ja 
koledustest, mis neid rännakul ees ootasid. 


XVI. Läkitus 

Kolm bukena sõdurit läks hütti, kus Tarzan ja köidikuist vabastatud wazirid neid 
juba ootasid. 

Niipea kui viimane kolmest oli sisse astunud, viskus Tarzan talle peale. Tugevad 
sõrmed sulgusid sõduri kõri ümber ning samal ajal paisati ka teised kaks maha ja seoti 
kõvasti kinni. Bukenad ei jõudnud iitsatadagi, kui nende suud olid juba kinni topitud. 
Hütist kostis vaid rabelevate meest lohistatavate jalgade tuhmi häält, ja sedagi üksnes 
viivuks. 

Seejärel tassiti nad pealiku hüti taha puu juurde, kus purjus pärismaalased neid näha 
ei võinud. 

Upitanud ühe sõduri õlale, ronis Tarzan puu otsa ja paigutas seal oma kandami 
selliselt, et see alla ei kukuks. Seejärel ulatasid wazirid talle kätte ülejäänud kaks 
bukena sõdurit, kes leidsid endale koha tihedas lehestikus esimese kõrval. Nad 
lamasid nüüd võimsal oksal, mis ulatus all pidutsevate neegrite kohale. 


Tarzan sidus oma nööri ühe vangi pahkluude ümber olevate köidikute külge, 
eemaldas tal suust tropi ja hakkas teda pikkamisi, pea ees, läbi lehestiku allapoole 
laskma. Vaevalt oli neegri pea okste vahelt nähtaval ilmunud, kui Tarzan tõi 
kuuldavale suurte ahvide hoiatuskisa. Tants katkes paugupealt, pärismaalased vahtisid 
ehmunult ümberringi, sest hääl oli kostnud väga lähedalt, kuid nad ei suutnud 
kindlaks teha, kust see hirmuäratav kisa oli tulnud. 

Vaikus kestis, ning siis laskus pikkamisi neegrite kohale ühe nende oma sõduri pea 
ja selle järel ka keha. 

Ebausklikud mustanahalised, kellel polnud üleloomuliku sündmuse kohta ühtegi 
seletust, olid sellest niivõrd rabatud, et ei suutnud isegi paigast liikuda. Järsku kuulsid 
nad valju häält, mis tuli kusagilt ülevalt. 

»»Olen Ahvide Tarzan. Hoidku end need, kes kavatsevad Tar-zanile ja tema 
waziridele kurja teha. Tehke värav lahti ja laske mu inimesed minna rahus, või 
paljusid teie hulgast tabab mu karistav käsi.” 

Ohver, kes rippus, pea alaspidi, sai lõpuks kõnevõime tagasi. 

» Tehke värav lahti,” hüüdis ta, ,,ja laske neil minna, enne kui nad mu tapavad.” 

Neegrid ei liigutanud end ikka veel. 

» Tehke ruttu, mul pole aega oodata," ütles Tarzan ja hakkas sõdurit uuesti puu otsa 
tirima. 

»Kas sa lubad, et ei tee kellelegi viga, kui me värava avame?" küsis Udalo. 

»» Kellelegi ei tehta viga, kui te värava avate, tagastate mu waziridele nende 
sõjariistad ja lasete meid rahus minna.” 

»Saab tehtud," sõnas Udalo. ,,Tooge waziridele nende sõjariistad, avage värav, laske 
neil minna ja ärgu nad iialgi tagasi tulgu.” 

Tarzan oli sõduri jälle puu otsa tõmmanud ja pani ta oma kaaslaste kõrvale. 

»» Olge tasa," hoiatas ta neid, ,,ja ma ei tapa teist kedagi." Siis hüppas ta alla ja ühines 
waziridega. 

Nad läksid kartmatult ümber hütinurga ja neegrid andsid hirmunult neile teed. Mõni 
väike poiss sibas arglikult waziride ees, kandes nende relvi, sest sõdurid polnud söan- 
danud seda teha. Värav oli lahti ja Tarzan juhtis wazirisid vabaduse poole. 

»»Kus on minu kolm sõdurit?" nõudis Udalo. ,,Sa pole oma sõna pidanud.” 

»»Sa leiad sõdurid oma hüti juurest puu otsast," vastas ahv-inimene. Ta seisatas ja 
pöördus pealiku poole. ,,Ja nüüd, Udalo, pea igavesti meeles: kui su külla tulevad 
võõrad, võta neid alati hästi vastu, eriti aga Tarzanit ja wazirisid." 

Hetk hiljem neelas nad must džungliöö. 

Väike Naika, nõidarst Gupingu tütar, tantsis suurest rõõmust ja plaksutas käsi. 

»»See oli tema!" hõiskas ta. ,,See oli valge sõdur, kes mu päästis. Mul on hea meel, et 
me neid ei tapnud. Ma ju rääkisin teile, et te seda ei teeks!" 

»Pea suu,” käratas Udalo, ,,ja kasi oma hütti! Ma ei taha valgest mehest enam ühtegi 
sõna kuulda!" 

»» Arvasin, et see on lõpp,” ütles Muviro, kui nad üle lagendiku metsa poole läksid. 

» Tänu Nkima halvale mälule oli lõpp väga lähedal," vastas ahvinimene. Seejärel 
tegi ta kummalist õudset häält ja kuskilt pimedusest puu otsast tuli vastus. 

»Ta on ikka veel seal," lausus ahvinimene Muvirole. 

»Ruttu, ruttu!" karjus ahv. ,, Väike Nkima võitleb panter Shee-taga, taob talle kepiga 
pähe ja küünistab ta nina. Sheeta kardab koledasti.” 


Tarzan muigas ja läks pikkamisi metsa poole. Kui ta oli jõudnud esimese puu alla, 
hüppas väike ahv talle õlale. ,, Kus Sheeta on?" küsis Tarzan. 

» Väike Nkima tegi talle nii kõvasti tuupi, et ta laskis jalga." ,,Väike Nkima on väga 
vapper," sõnas ahvinimene. ,, Jah," kinnitas ahv, ,,väike Nkima on vapper võitleja ja 
vapper kütt.” 

Järgmisel päeval jätkas Tarzan koos waziridega rännakut põhja poole. Mindi 
aeglaselt ja puhati sageli, sest sõdurid polnud veel täiesti toibunud uimastava joogi 
mõjust, mida nõidarst Gupingu neile sisse oli jootnud. Seda märgates käskis ahvini- 
mene jõe kaldale laagri üles lüüa, et wazirid saaksid edasiseks rännakuks jõudu 
koguda. Sõdurid jäid puhkama, Tarzan aga läks jahile. 

Järgmisel päeval pärast nende lahkumist Udalo külast tuli üksik sõdur üle lagendiku 
ja lähenes väravale. Tema peas hõljus waziride valge suletutt ja käes hoidis ta 
lõhestatud otsaga keppi, kuhu oli pistetud ümbrik. 

Kui sõdurid talle värava juurde vastu läksid, soovis ta näha pealikut, ja ta viidi 
Udalo ette, kuigi mitte ilma kartusega, sest ta kandis samasuguseid tundemärke nagu 
need kümme vangi, kelle bukenad olid sunnitud vabaks laskma. 

Udalo silmitses tusaselt sõdurit. 

»Kes sa oled," päris ta, ,ja mida sul Udalo külast tarvis läheb?" 

»Olen waziri,” vastas mees, ,ja tõin kirja suurele bwanale Tarzanile. Päike on 
tõusnud palju kordi sellest ajast peale, kui « ta lahkus oma maalt ja tuli siia kavurusid 
otsima. Tulin talle järele, et seda läkitust üle anda. Oled sa teda näinud?” 

»Ta oli siin, kuid nüüd enam pole," vastas Udalo momilt. 

»Millal ta lahkus ja mis suunas?" küsis käskjalg. 

» ta lahkus eile koos kümne waziri sõduriga. Nad suundusid põhja. Kas sa lähed 
neile järele?" 

»Jah.” 

»Enne kui sa lähed, annan ma sulle süüa, ja kui näed Tarzanit, siis ütle talle, et 
Udalo võõrustas sind nagu kord ja kohus.” Pealik Udalo südames püsis hirm 
džunglivalit-seja ees. 

Oli järgmise päeva keskpaik. Wazirid puhkasid jõe kaldal laagris. Tarzan kükitas 
mahakukkunud puu tüvel ja meisterdas oma vibu jaoks nooli. Väike Nkima oli end 
tema õlal sisse seadnud ja tegeles usinasti sellise igivana ajaviitega nagu kirpude 
otsimine. Ta oli endaga väga rahul. 

Äkki tõstis ahvinimene pea ja vaatas lõunasse. 

»Keegi tuleb," sõnas ta. 

Wazirid hakkasid end liigutama. Mõni kahmas sõjariista ja ajas end jalule, kuid 
Tarzan rahustas neid. 

»Pole mingit ohtu,” ütles ta. ,,Tulijaid on üks, ta kõnnib julgelt ega varja end.” 

»Kes see võiks olla?" küsis Muviro. ,,Me pole näinud sellel tühjal maal ühtegi 
inimest sestsaadik, kui lahkusime bukenade külast." 

Ahvinimene kehitas õlgu. 

»» Ootame ära,” ütles ta, ,,kuni meie silmad seda ütlevad, sest ta liigub vastutuult.” 

Märgates teisi kuulatavat, lõpetas väike Nkima ühe eriti suure kirbu tagaajamise ja 
hakkas waziride eeskujul samuti hoolega lõunasse vaatama. 

»Kas keegi tuleb?" küsis ta Tarzanilt. 

Jah.* 

Väike Nkima libistas end kähku Tarzani selja taha ja piilus murelikult üle tema 
vasaku õla. 

»Kas keegi tuleb väikest Nkimat ära sööma?" küsis ta. 


Ta heitis pilgu enda taha puule, takseeris vahemaad kõige lähema oksani ja kaalutles 
oma väikese mõistusega, kui tark see samm võiks olla. Siiski jäi ta paigale, tundes end 
praeguses pelgupaigas täiesti turvaliselt. Hetk hiljem ilmus lagendikule üksik sõdur. 
Nähes seal waziride laagrit, väljendas ta oma rõõmu metsiku kisaga ja wazirid 
vastasid talle samaga, sest see oli käskjalg, kes tõi Tarzanile läkituse. 

Ahvinimene võttis kirja vastu ja kõik wazirid jälgisid suure 

huviga, kuidas Tarzan seda luges, sest džunglis kirja saada oli suur haruldus. Ent 
lugemisel tõmbus Tarzani kulm üha enam kortsu ja lõpuks pöördus ta Muviro poole. 

»Kas said halbu uudiseid, bwana?" küsis neeger. 

»Memsahib sõitis lennukiga Londonist Nairobisse," ütles Tarzan. ,,See oli just enne 
suurt tormi. Mäletad, Muviro, et pärast tormi kuulsime lennukit tiirlemas?” 

»Jah, bwana." 

»»Me mõtlesime tookord, et lennuk on hädas. See võis olla lennuk, millega sõitis 
memsahib.” 

»»See lendas minema," rahustas Muviro Tarzanit, ,,ja me ei kuulnud teda rohkem. 
Võib-olla lendas ta tagasi Nairobisse.” 

»» Võib-olla,” ütles ahvinimene, ,,kuid see oli väga halb torm ja lendur kaotas suuna. 
Mulle näib, et midagi juhtus ja ta otsis kohta, kuhu maanduda.” 

Tarzan vajus mõneks ajaks mõtteisse. Vaikuse katkestas Muviro. 

»Kas tahad kohe Nairobisse minna, bwana?” küsis ta. 

»Mis sellest kasu oleks?" küsis ahvinimene omakorda. ,,Kui nad Nairobisse tagasi 
lendasid, on memsahib päästetud, kui aga mitte, kust peaksin teda otsima? Kui kaua 
lennuk veel lennata võis ja kus maandus, seda ei oska ükski inimene aimata." 

«Järelikult võime jätkata minu tütre Buira otsinguid?" küsis Muviro lootusrikkalt. 

»Muidugi,” kinnitas Tarzan, ,.niipea kui te olete puhanud ja tunnete end jälle hästi, 
jätkame teekonda kavurude maale.” 

Kuni nad vestlesid, mängis Nkima ümbrikuga. Ta keerutas seda sõrmede vahel küll 
ühte-, küll teistpidi, proovides kepi otsa torgata, kuid sellest ei tulnud midagi välja. 
Ahv torises rahulolematult. Märganud tema viljatuid ponnistusi, võttis Tarzan kepi, 
lõhestas ühe otsa ja pistis ümbriku selle vahele. Ta sooritas seda toimingut mitu korda 
ja andis siis kepi koos ümbrikuga Nkimale, kes oli teda tähelepanelikult jälginud. 
Matkimises vilunud ahv tegi järele kõik, mis Tarzan oli ees teinud, ja paari katse järel 
õnnestuski tal ümbrik kepi otsas olevasse lõhesse pista. 

See vägitegu täitis ta innu ja uhkusega. Erutatult lobisedes käis ta ükshaaval läbi 
kõik wazirid ja näitas neile oma oskust. Siis hüppas ta puu otsa ja kihutas okstel uljalt 
ringi kepiga, mille ühte otsa oli torgatud ümbrik. 

Tarzan ja wazirid naersid tema koerustükkide üle. ,, Väike Nkima on uhke, sest ta on 
õppinud uue triki," sõnas üks sõdureid. 

»Ta arvab nüüd, et on suur ahvide nõidarst," naeris Muviro. 

»»See on üks paljudest kasututest asjadest, mida ta õpib ja mis ei tee talle iialgi halba 
ega head,” ütles Tarzan. ,, Aga kui see Nkimale rõõmu valmistab, on sellest küllalt.” 

Kolme päeva pärast olid wazirid end välja puhanud ja Muviro teatas, et nad on 
valmis jätkama teekonda põhja poole. 

Vahepeal oli Tarzan saatnud käskjala tagasi Nairobisse kirjaga Jane'iie ja veel ühe 
kirja sealsetele ametivõimudele palvega korraldada lennuki otsimine, juhul kui see 
pole tagasi jõudnud. 


Väike Nkima oli ikka veel vaimustuses oma uuest kordaminekust. Ta võis istuda 
tundide kaupa paigal, võttes ümbriku kepi otsast ära ja toppides seda uuesti tagasi, 
ning kuhu ta iganes läks, olid tal kepp ja ümbrik alati kaasas. 

Loomult püsimatu Nkima oli juba mitu päeva laagris elanud, kohtamata vähimatki 
ohtu. Tüdinenud paigal istumisest, hakkas ta laagri ümbruses uitama, kord-korralt 
ikka kaugemal ja kaugemal. Ta kohtas mõnda teist väikest ahvi ja püüdis nendega 
sõprust sobitada, kuid see õnnestus vaid osaliselt. Isaahvid paljastasid hambad ja olid 
tema peale kurjad. Kui ta mõnikord neile liiga lähedale läks, hakkasid nad teda taga 
ajama. Nkimal oli haruldane oskus alati õigel ajal plehku pista. - 

Kuid seal oli üks emane, kes ei paljastanud kunagi hambaid ega tõrelnud temaga. 
Ometi oli Nkimal temaga väga raske kok-u saada, sest alati passis seal läheduses üks 
vana emane ja Nki-a teadis oma kogemuste põhjal, et vanad emaahvid võisid olla 
õhutavalt vastikud. 

Viimasel laagripäeval naeratas Nkimale õnn: ta kohtas väi-est emast vanast 
torisejast veidi kaugemal. Noor leedi oli häbelik: ta ei tõrjunud Nkimat küll tagasi, 
kuid meelitas teda lõbusale tagaajamisele puude vahel. Kõik oli väga tore ja nad 
nautisid seda täiel rinnal, sest ahvitar ei püüdnudki Nkima eest tõsiselt pageda ja 
Nkima omakorda ei näinud eriti vaeva tema tabamisega, sest ta teadis, et kord jääb ta 
nagunii seisma ja laseb Nkimal enda juurde tulla. 

Ja nii nad kihutasid puude vahel, väike ahvileedi ja Nkima oma kepi ning 
ümbrikuga, mõtlemata ajale, kohale või kaugustele. Nad olid imetoredasti aega 
veetnud ja nüüd lõpuks vajus väike leedi väsinult mahalangenud puutüvele. Nii võisid 
nad sõlmida püsiva sõpruse, otsides teineteisel pead, ja tõepoolest, see on intiimsuse 
viimane sõna — usalduse, kindla lootuse ja sõpruse lõplik tõendus. 

Nad olid väga õnnelikud ja ainult kord laskus viivuks vari sellele taevalikule 
õndsusele. See oii siis, kui väike ahvitar püüdis Nkimalt keppi ja ümbrikku ära 
kahmata. Nkima paljastas hambad, manas ette kohutava näo ja andis talle laksuva 
kõrvakiilu. Ahvitar langetas arglikult pea ja nihkus kössitõmbunult talle lähemale, 
andes mõista, et tunnistab kõiges Nkima üleolekut. 

Mis imeline päev see oli väikesele Nkimale! Nad korjasid puuvilju ja pähkleid ning 
sõid neid üheskoos; nad tiirutasid puude otsas, istusid teineteise vastu liibunult. Väike 
Nkima ei võinud teada, et Tarzan ja wazirid olid laagri kokku pannud ning jälle põhja 
poole siirdunud. Ja olekski ta teadnud, poleks sellest midagi muutunud, sest armastus 
röövib oma ohvritelt mõistuse. 

Suur oli nende kohkumus, kui pimenes ja saabus öö, sest nad kartsid läbi ähvardava 
džungli tagasi minna. Ja ehkki neil oli hirm, olid nad ka ääretult õnnelikud. Kuu tõusis 
ja heitis valgust kahele teineteise vastu liibunud väikesele ahvile, kelle pea kohal 
kõrgus kepp, ümbrik lõhestatud otsa vahel. 


XVII. Madu 


Kergendustundega lahkus viisik paigast, kus oli aset leidnud neis raskemeelsust ja 
õudu tekitanud kurbmäng. Ja ehkki tulevik pakkus neile vähe julgustavat, oli 
liikumine juba iseenesest parem kui väsitav ootamine. 

Väikese kolonni ees sammus Brown, kes ise oli seda nõudnud ja Jane oli sellega 
soostunud. Annette hoidus Brownile nii ligi kui vähegi võimalik, Tibbs lonkis tema 
kannul. Kõige taga kõndis Jane ja Alexis vantsis tema kõrval. 

Oli vürst nüüd teistest rohkem väsinud või tahtis ta välja jõuda nende 
kuulmiskaugusest, keda ta halvustavalt teenijateks 

pidas, kuid ta jäi pidevalt maha. 

» Te peate sammu lisama, Alexis," ütles Jane, ,,me ei tohi teistest nii kaugele maha 
jääda, peame kokku hoidma." Tema toonis võis tajuda kärsitust. 

«Arvasin, et oleks meeldiv, kui saaksime omaette jääda, Jane," lausus vürst 
lipitsevalt. ,, Näete isegi, et nii teil kui minul pole nende teistega midagi ühist. Meile 
peaks pakkuma suurt kergendust teineteise seltskond, sest kuulume ju ühte klassi.” 

»Te peate sellest üle olema," vastas Jane. ,,Siin ei tehta mingit klassi vahet." 

»Mul on kahju, et te mind ei salli, kallis leedi." 

»Te olete mõnikord äärmiselt tüütu, Alexis." 

»» Olen täielikus meeltesegaduses," vastas vürst, ,,ja peamiselt just teie pärast." 

«Minu* pärast? Mis ma teinud olen?” 

» Te pole midagi teinud. See on sellepärast, et te lihtsalt olemas olete. Kas te pole 
aru saanud, Jane? Kas te pole midagi märganud?" 

«Märganud mida?" 

»» Esiteks, et olete mind kütkestanud, Jane. Olin juba meelt heitmas, sest mul ei 
paistnud vähimatki lootust olevat, kuid nüüd olen ma vaba, Jane." Vürst haaras naise 
käest kinni. ,,Oh, Jane, kas te võiksite mind pisutki armastada?” 

Jane vabastas järsult käe. 

»Igavene lollpea!" hüüdis ta. 

Vürsti silmad ahenesid ähvardavalt. 

» Te veel kahetsete seda," ütles ta. «Kinnitan teile, et armastan teid meeletult. Ja ma 
ei kavatse istuda, käed rüpes, ega vaadata, kuidas mingisugune matslik ameerika 
lendur minu naise mu nina alt sisse vehib." 

»Mida te sellega mõtlete?" küsis Jane, püüdes säilitada külma verd. 

«See on ju selgemast selgem. Igaüks võib märgata, et teil on Browniga romaan.” 

«Alexis, olen elus kokku puutunud mitmesuguste inimestega, kuid sellist kaabakat 
nagu teie näen ma esimest korda. Ma ei taha teiega enam tegemist teha. Minge mu 
juurest ära ja kõndige Tibbsi kõrval.” 

Järsku mehe käitumine muutus. 

»»Oh, Jane," anus ta, «palun ärge saatke mind ära! Ma ei tea, 

miks ma üldse midagi niisugust rääkisin. Olin armukadedusest otse pöörane. Kas te 
siis ei mõista, et see on kõik minu suurest armastusest teie vastu? Kas te suudate aru 
saada ja mulle andestada?" 

Sõnagi lausumata lisas Jane sammu, et teistele järele jõuda. 

Oota!" hüüatas Alexis kähedalt. ,,Sa pead mind kuulda võtma. Ma ei lase sul ära 
minna!" 

Ta kahmas naisel käest kinni ja tõmbas ta enda vastu, püüdes teda emmata. Jane 
tõukas vürsti eemale, hüppas tagasi ja sihtis teda oma odaga. 

Viivu seisid nad sõnatult teineteise vastas. Siis märkas Jane vürsti silmades ja 
näoilmes jälle midagi seesugust, mis teda juba alguses oli kohutanud. Jane teadis 
nüüd, kui ohtlik vürst tegelikult oli, ja enam polnud tal raske uskuda, et Alexis oli 
tapnud oma naise. 

»Minge nüüd ees, nagu ma teile ütlesin,” käskis Jane, ,,või ma tapan teid. Siin ei 
kehti ükski seadus peale džungliseaduse.” 

Ilmselt luges vürst midagi Jane'i ahenenud silmateradest ja jäisest toonist, sest ta 
tegi nagu kästud ja hakkas sõnatult naise ees edasi minema. 


Õhtu eel olid Annette, Tibbs ja Alexis juba tublisti väsinud, ning et Jane märkas 
parajasti sobivat paika puhkamiseks, andis ta korralduse peatuda. Rada, kus nad 
kõndinud olid, lookles kogu aeg jõe läheduses, mistõttu neil veega muret ei olnud. 

»Mis siis nüüd saab?" küsis Brown. ,,Ehk peaks minema süüa otsima?" 

»Seda küll," vastas Jane. ,,Ma lähen ja vaatan, ehk saan midagi.” 

»Mina tulen ka," ütles Brown. ,,Me võime minna kumbki ise kanti ja võib-olla ühel 
meist näkkab." 

»Hea küll," nõustus Jane. ,,Teie minge rada mööda edasi, mina ronin puu otsa ja 
uurin jõge. Läheduses võib olla metsloomade joomiskoht." 

Ta pöördus teiste poole. 

»»Kuni me ära oleme, ehitage valmis boma ja korjake lõkke jaoks puid. Tulge, 
Brown.” 

Kolm laagrisse jäänut olid väsimusest lausa ümber kukkumas, ent Alexis näitas üles 
leidlikkust. 

»» Tibbs," sõnas ta, ,,minge korjake boma jaoks oksi ja tooge ka lõkkematerjali."” 

Alistudes aastatepikkusele harjumusele käske täita, ajas inglane end vaevaliselt 
jalule ja komberdas metsa. 

» Tulen teile appi, Tibbs," sõnas Annette püsti tõustes. 

Alexis haaras tal käest. 

Oodake,” ütles ta, ,,tahan teiega rääkida." 

»Kuid me peame Tibbsi aitama.” 

»la saab ka ise väga hästi hakkama. Teie ootate siin.” 

»Mida te tahate, vürst Sborov? Rääkige ruttu!" 

»»Kuulge, mu kallis,” ütles Alexis, ,,kas teile meeldiks saada sada tuhat franki?" 

Tütarlaps kehitas õlgu. 

»Kellele ei meeldiks saada sada tuhat franki?" küsis ta vastu. ,, Väga hea, te võite 
selle raha teenida ilma erilise vaevata." ,, Mismoodi?" küsis neiu skeptiliselt. 

» Teil on üks asi, mida ma tahan endale saada. Pakun teile selle eest sada tuhat 
franki. Te teate, mis see on." 

» Te mõtlete oma palitu kõrbenud varrukatükki, vürst Alexis?" 

»le ju ei lase neil mind kompromiteerida, Annette? Te ei taha ju ometi, et mind 
saadetaks giljotiini alla kuriteo eest, mida ma pole sooritanud, ehkki kõik selles 
seltskonnas mind vihkavad? Nad näitavad seda kõrbenud varrukat kohtule, jahvatavad 
midagi kokku ja mind mõistetakse üks-kaks-kolm süüdi. Andke see mulle ja keegi ei 
saa iialgi teada. Te võite öelda, et kaotasite selle ära, ja niipea kui jõuame tagasi 
tsiviliseeritud maailma, annan teile sada tuhat franki." 

Neiu raputas pead. 

»Ei, ma ei või seda teha. See on ainus, mis päästab Browni." 

»Sa raiskad asjatult oma aega Brownile," lausus vürst põlglikult. ,, Arvad, et ta 
armastab sind, kuid see pole nii. Ära lase end lollitada." 

Annette punastas. 

»Ma pole öelnud, et ta armastab mind." 

»» Olgu pealegi, kuid sa mõtled nii, ja tema kavatseb sind ka edasi ninapidi vedada. 
Kui sa teaksid seda, mida mina tean, siis sa ei püüaks nii usinasti seda alatut kaabakat 
päästa.” 

»Ma ei tea, millele te vihjate. Ma ei taha sellest rohkem rääkida ja seda riidetükki 
ma teile ei anna." 

»Hea küll, ma ütlen sulle, sa väike tobu," nähvas Alexis. ,, Brown armastab leedi 
Greystoke'i ja leedi Greystoke armastab Browni. Mis sa arvad, miks nad koos 
džunglisse läksid? Muidugi selleks, et kahekesi olla.” 

»Ma ei usu seda!" hüüdis Annette. ,,Ma ei taha teid rohkem kuulata." 

Neiu tahtis püsti tõusta, kuid vürst oli juba enne teda jalul ja haaras temast kinni. 

»Anna see tükk siia!" sisistas Alexis ähvardavalt. Tema parema käe sõrmed 
pigistasid neiu kõri. ,, Anna see mulle, või ma tapan su, sa väike lollpea!" 

Hämmastava jõu ja kassi väledusega rebis tütarlaps end lahti ning hakkas karjuma. 

» Appi, Tibbs! Appi!" kisendas ta. 

Inglane polnud kuigi kaugele läinud ja tuli nüüd joostes tagasi. 

»Kui sa minust peaksid iitsatama,” sisistas Sborov, ,,tapan ma sinu, nagu tapsin ka 
tema." 

Annette vaatas talle otse silma, nagu Jane'gi oli seda teinud, ja kohkus hingepõhjani. 

»Mis siin juhtus, söör?" nõudis kohalerutanud Tibbs. 

»Tühi asi," vastas Alexis naerdes. ,, Annette'ile tundus, et ta nägi madu.” 

»Ma nägin madu," ütles neiu. 

»Hea küll, nüüd on kõik möödas,” lausus vürst. ,,Tibbs, võite oma töö juurde tagasi 
minna." 

»Ma vajaksin pisut abi, söör,” ütles inglane. » Üksinda on väga raske kõigega toime 
tulla.” 

»Tulen teiega, Tibbs," pakkus Annette. 

Alexis järgnes neile. Ta jõudis Annette'i kõrvale ja sosistas talle kõrva: 

»bPea meeles, kui sa välja lobised...” 

»Mina küll ei tahaks laagri lähedal madu näha,” tunnistas Tibbs. ,,Nad on nii jälgid, 
ma ei salli neid." 

»Mina samuti," sõnas Annette, ,,aga kui mister Brown tagasi tuleb, siis ma enam ei 
karda. Kui madu mind siis veel salva-ta püüab, tapab ta tema.” 

Rääkides ei vaadanud neiu mitte Tibbsi poole, kellele tema sõnad olid nagu 
määratud, vaid hoopis Alexisele. 

»Arvan, et me ei räägi teistele maost," tähendas vürst. ,,See 

võiks leedi Greystoke'i hirmutada.” 

»Ma ei usu, et miski võiks teda hirmutada, söör, minu sõna selle peale!" 

Ja siiski vaadake, et te seda ei maini," hoiatas Alexis. 

»Näete, mister Brown tulebki juba joostes," hüüdis Tibbs. ,, Midagi on vist 
juhtunud.” 

»»Mis siin sünnib?" nõudis Brown. ,,Ma kuulsin kedagi karjumas. Olid see sina, 
Annette?" 

»» Annette nägi madu," ütles Alexis, ,,eks ole?" 

»Ja kus see on?" küsis Brown. ,,Kas lõid ta maha?" 

»Ei,” vastas neiu, ,,mul polnud millegagi teda maha lüüa, aga kui ta mind veel 
ähvardab, siis lööte teie ta maha." 

«Enesestki mõista, lapsuke. Kus ta praegu on?" 

»Läks minema," vastas Alexis. 

Annette vaatas talle otse silma. 

»Järgmine kord ta enam ära ei lähe," ütles ta. 

Brownil olid taskud puuviljadest pungil. Ta võttis need välja ja asetas rohule. 

»» Loodan, et need pole mürgised," üües ta. ,, Leedi Greystoke teab, kas tohime neid 
süüa Või ei.” 

»Sealt ta juba tulebki," tähendas Annette. 


»Kas oli õnne, Jane?" küsis Alexis. 

»Mitte eriti,” vastas Jane, «ainult natuke puuvilju. Ma ei näinud ühtegi ulukit." Ta 
pilk langes Browni toodud puuviljadele. ,,Oh, teiegi olete neid leidnud,” ütles ta. 
«Need pole küll kuigi hea maitsega, aga täiesti söödavad ja see on toit. Mulle tundub, 
et natukese aja eest kuulsin kisa. Kas keegi teist ka kuulis seda?" 

«See oli Annette, kes karjus," selgitas Brown. ,,Ta nägi madu.” Jane naeris. 

»» Oh, enne kui Annette Aafrikast minema saab, on ta madudega harjunud.” 

«Sellega-küll mitte,” ütles neiu. 

Browni nägu omandas nõutu ilme. Ta tahtis midagi öelda, kuid pidas siiski 
paremaks vaikida. 

Et boma ehitamine ja lõkkepuude korjamine oli täiesti soikunud, võtsid Jane ja 
Brown selle uuesti käsile. Väikese kirvega edenes töö jõudsasti. 

Oli juba pime, kui kõik lõpetati ja rändurid kogunesid Jane'i süüdatud lõkke ümber. 

Jane näitas neile, kuidas puuviljade maitset parandada, küpsetades neid orgi otsas. 
Nad olid nii näljased, et isegi Sborov sõi nurisemata. Kuna nad sõid, jälgis neid 
lähima puu otsast varjava lehestiku vahelt üks silmapaar. 

Brown oli seda meelt, et kolm meest võtavad enda peale laagri öise valvamise. 
Kuigi Jane ja Annette panid ette koos meestega valvata, ei lasknud lendur endale auku 
pähe rääkida. 

»Kaks ja pool tundi ei tee kellelegi kurja,” väitis ta, ,,aga teie, neiukesed, peate 
magama, kui tahate homme meiega sammu pidada.” 

See väide ajas Jane'i naerma, sest ta teadis, et võis taluda rohkem kui ükski teine 
nende hulgast, kaasa arvatud Brown. Kuid hinnates Browni tarmukust ja teades, kui 
kiivalt mehed oma eesõigusi kaitsevad, alistus ta mehe tahtele, et teda mitte solvata. 

Kolm meest viskasid kulli ja kirja, et kindlaks määrata öise valvamise järjekord. 

»Ma tahan ka valves olla," ütles Annette. 

»Ei, see pole tütarlaste töö,” keeldus Brown. 

»»Oh, palun, Neal, üksainus kord," anus Annette. ,,Palun lubage.” 

»Pole midagi parata." 

»» Oh, kõigest üks tund. Te olete valves kella kahest neljani, Neal. Äratage mind kell 
neli ja lubage valvata kella viieni. Seejärel äratan ma vürsti. Siis on juba hommik 
käes.” 

»Laske tal seda teha, kui ta nii väga tahab," soovitas Jane. 

»» Olgu," nõustus Brown, ,.kuid ainult üheks korraks.” 

Tibbsil tuli valvata esimesena. Kui ta pärast Browni äratamist pikali heitis, oli ta nii 
rampväsinud, et jäi silmapilk magama. Siis kergitas Annette end küünarnukkidele ja 
laskis pilgul ringi käia. Hetk hiljem istus ta juba Browni kõrval. 

«Läheksid parem uuesti magama, pisike," ütles mees. 

»Tahaksin sulle midagi rääkida, Neal," sõnas neiu. 

»Mida siis, mu tüdruk?" 

Annette vaikis mõnda aega. 

»» Oh, ei midagi erilist," vastas ta siis. ,, Lihtsalt mulle meeldib sinuga kahekesi olla.” 

Mees pani oma käe neiu ümber ja tõmbas ta endale lähemale. Nii nad istusid 
sõnatult, vahtisid lõkketulle ja vaikisid. Esimesena hakkas rääkima lendur. 

» Tead, see lugu maoga tundub mulle kahtlasena," lausus ta. ,, Ma märkasin, kui 
tähendusrikkaid pilke sa suurhertsogile heitsid. Oleme nüüd omavahel, lapsuke, räägi 
õige suu puhtaks.” 

»»Suu puhtaks?” 


»Räägi tõtt. Mis seal tegelikult oli?" 

»Neal, ma kardan teda nii kohutavalt! Luba mulle, et sa talle seda ei räägi, millest 
ma sulle nüüd jutustan. Vürst ähvardas, et talitab minuga niisamuti, nagu ta tegi 
vürstinnaga.” 

»Mis? Ta lubas sind tappa?" 

»Kui ma peaksin välja lobisema.” 

»Mida sa peaksid välja lobisema?" 

»Et ta püüdis vägisi seda mantlitükki minult ära võtta.” 

»» Siis sellepärast sa karjüsidki?" küsis lendur. 

Jah." 

»»Selle eest ta minu käest alles saab,” vihastas Brown. 

»Jumala pärast, ära ütle talle midagi," anus tütarlaps. «Tõota mulle! Ainult ära jäta 
mind enam temaga kahekesi." 

»» Olgu pealegi,” lubas Brown. ,,Aga kui ta sulle veel ligi tikub, siis ma näitan talle! 
Sul ei pruugi teda karta.” 

»Kui sa minuga oled, siis ma ei kardagi. Ma ei tea, mida teeksin, kui poleks sind.” 

»Kas ma meeldin sulle pisut, lapsuke?" 

»»Sa meeldid mulle hästi palju, Neal.” 

Mees surus teda tugevamini enda vastu. ,, Arvan, et sinagi meeldid mulle hirmsasti, 
rohkem kui keegi iganes on meeldinud.” 

Annette liibus tema vastu. 

Ütle mulle, kuidas see hirmsasti on," soovis ta. 

»Mina ei oska kuigi hästi nendest asjadest rääkida. Mina... ma... hästi, sa tead küll, 
mida ma mõtlen.” 

»Ma tahan, et sa seda ütleksid." 

Brown köhatas kurgu puhtaks. 

»Hea küll... Ma armastan sind, lapsuke." 

»Kas sa siis leedi Greystoke'i ei armastagi?” 

»Eh? Mis!" hüüatas mees. 

»» Vürst ütles, et sina armastad teda ja tema sind.” 

»»See räpane rott! Kujutle vaid, et daam, inglise lordi naine, võiks minuga pattu 
langeda! See on naeruväärt.” 

»Aga sina võiksid — kuidas sa ütlesidki — temaga pattu langeda?" 

«Mitte ilmaski, lapsuke, sest mul oled sina.” 

Tütarlaps põimis käed tema kaela ümber ja tõmbas ta pead enda poole. 

»Ma armastan sind, Neal," sosistas ta, enne kui nende huuled kohtusid. 

Nad olid kahekesi ööpimeduses ja kogu maailm kuulus neile. Nad ei aimanudki, et 
üleval puu otsas jälgis neid kellegi silmapaar. Annette istus Browni juures, kuni jõudis 
kätte aeg äratada Sborov. Seejärel vahetas vürsti välja Tibbs ja taas oli Browni kord 
valvesse asuda. 

Täpselt kell neli äratas ta Annette'i. 

«Kõik on hästi,” sosistas ta ja suudles tüdruku kõrva. «Ja nüüd on veelgi parem.” 

Annette kergitas end naerdes küünarnukile. 

«Heida nüüd pikali ja jää magama," ütles ta, «mina aga lähen valvesse.” 

»Ma istun natuke sinu juures,” pakkus mees. 

»Ei, sellist kaupa meil polnud," keeldus neiu pehmelt. «Tahan valvata üksinda. 
Tunnen end siis tähtsana. Mine nüüd magama." 

Seejärel laskus laagrile vaikus, mis kestis seni, kuni Jane koidikul virgus. Ta tõusis 
istukile ja vaatas enda ümber. Valves polnud kedagi, ehkki oli Alexise kord, kuid 
vürst magas raskelt. 

«Tõuske üles, unimütsi" hüüdis Jane. ,,On aeg ärgata.” 

Brown tõusis istuma ja laskis pilgul ringi käia. Ta nägi, et Alexis oli just nüüdsama 
ärganud. 

«Arvasin, et suurhertsogi kord on valves olla,” sõnas Brown. «Kas teie asendate 
teda?" 

«Ei. Kui ma ärkasin, polnud kedagi valves," vastas Jane. Äkki ta võpatas. «Kus on 
Annette?" Brown hüppas püsti. 

«Annette!" hüüdis ta. Keegi ei vastanud. Annette oli kadunud. 


XVIII. Paberileht 


Kui Nkima oleks olnud inimene, oleks ta hommiku saabudes öelnud, et polnud öö 
otsa sõba silmale saanud. Ta oh nn ära kohutatud ja vaevatud, et aeg tundus venivat 
lausa lõputult Ta kahetses kibedasti, et polnud Tarzani juurde jaanud ja 

otsustas kindlalt, et niipea kui valgeneb, läheb kohe tagasi laagrisse. Aga kui saabus 
hommik ja särav päike hajutas pimeduse, paranes Nkima meeleolu paugupealt ja ta 
väike ahviaju unustas nii öised õudused kui ka oma otsused. Uus mängukaaslane 
hõivas kõik ta meeled. 

Neil oli kahekesi väga lõbus hüpata oksalt oksale, söösta kord üles, kord alla. 
Nkima oli õnnelik. Päike paistis eredalt ja tundus, et see jääbki nii ning külm pime öö 
ei tule iialgi tagasi. 

Ahvid ei märganudki, kuidas nad laagrist üha kaugemale läksid. Nagu kõik naised, 
nii oli ka Nkima sõbratar kohutavalt kade ja salakaval. Ta ei lasknud silmist ümbrikku 
ja keppi, nu-putades kogu aeg, mismoodi seda enda kätte saada. Et esimene 
ebaõnnestunud katse oli tal veel selgesti meeles, siis ei söandanud ta seda veel 
korrata. 

Viimaks naeratas talle õnn. Nkima kihutas mööda oksa, keppi ümbrikuga pea kohal 
hoides. Tema kannul tormav ahvipiiga klammerdus allarippuva liaani külge, sõitis 
sellega Nkimast ette ja kui viimane tema alt mööda tuiskas, ta kummardus ning 
napsas ümbriku. Tema rõõmu tumestas veidi asjaolu, et tal ei õnnestunud kepi 
omanikuks saada, kuid ka osake sellest imelisest asjast oli parem kui mitte midagi. 

Saavutanud oma eesmärgi, sööstis ahvitar tuhatnelja edasi. Nkima oli alatust 
vargusest hingepõhjani solvunud ja nördinud. Ta tormas ülekohtutegijat taga ajama, 
kuid hirm andis põgenejale tiivad. 

Võidujooks kestis, ja väikesel ahvipiigal oli kogu aeg väike edumaa, kuni viimaks 
tagaajaja ta silmist kadus. 

Nkimat valdas nüüd ääretu kurbus, sest koos aardega oli ta kaotanud ka oma väikese 
sõbratari. 

Kuid see polnud nii. Peagi nägi ta oma kaunitari istumas maas ja rahulikult puuvilju 
maiustamas. Ümbrikku tema kõrval polnud. Nkima tahtis teda läbi kolkida, kuid 
samavõrd tahtis ka kallistada, ja niisiis otsustas ta viimase kasuks. 

Nkima küsis, kuhu jäi ümbrik. Muidugi polnud tal sellest lugu, kuid ta tahtis end 
tähtsaks teha. Ahvipiiga vastas, et oli kartma löönud ja paberi minema visanud. 

Nkima läks veidike maad tagasi seda otsima, kuid siis köitis teel tema tähelepanu 
mõni priske tõuk. Kui ta oli need kõik 

nahka pistnud, oli ka kadunud ümbrik meelest läinud. 

Läheduses voolas väike jõgi. Nkimat huvitasid jõed alati. Talle meeldis mööda 
kallast edasi minna ja nii tegi ta nüüdki. 

Järsku märkas ta midagi ja muutus valvsaks. Väikesel lagendikul kalda ääres seisis 
inimkäte püstitatud hõre onn. 

Nkima mõtles, et kindlasti on seal gomanganid. Ta oli äärmiselt ettevaatlik, aga ka 
hirmus uudishimulik. Ta ootas ja kuulatas. Koht tundus olevat mahajäetud. Lõpuks 
võttis ta julguse kokku, hiilis onni juurde ja piilus sisse. 

Onnis polnud kedagi. Nkima läks sisse ja laskis pilgul ringi käia. Põrandal vedeles 
kompse ja riideid. Ta vaatas asjad üle, otsides, mida võiks endale võtta. Siis langes ta 
pilk paberitükile, mis oli puukilluga seina külge kinnitatud. Vaimustuskisaga rebis ta 
selle seinalt maha, tormas onnist välja, lippas üle lagendiku ja ronis hiigelsuure puu 
otsa. Väike sõbratar järgnes talle. 

Vahepeal oli Nkima torganud paberitüki kepi otsas olevasse prakku. Tema huvi 
onni põrandal vedelenud muude asjade vastu oli kadunud. 

Nüüd meenus talle pikakasvuline sõdur, kes Tarzanile oli kepi otsas sõnumi toonud, 
ja ta otsustas talitada samamoodi. Ta oli otsast otsani tähtsust täis ja kahetses vaid 
seda, et tal polnud valget sulge pea kohal lehvimas. 

Seda ühte mõtet ebatavaliselt kaua meeles pidades pistis Nkima tuhatnelja jooksma 
laagri poole, kuhu ta oli jätnud Tarzani ja wazirid. 

Ta jõudis sinna hilisel pärastlõunal ja ta väikese südame alt läks õõnsaks, kui leidis, 
et sõbrad olid lahkunud. 

Ta oli väga kurb ja pisut ka hirmul, ehkki polnud veel pime, aga kui ta väike 
sõbratar tuli ja tema kõrvale istus, hakkas tal parem. 

Õnnetuseks ei kestnud see kaua. Puude vahel ilmus nähtavale väike kari ahve, kelle 
hulka kuulus Nkima mängukaaslane. Nad märkasid Nkimat ja noort häbitut olendit, 
kes temaga oli jalga lasknud. 

Kriisates, pobisedes ja kurjustades hakkasid mõned isased lähenema Nkimale ja 
tema väljavalitule. Ainult põgusaks viivuks kujutles Nkima, et ta jääb paigale ja võtab 
lahingu vastu, kuid juhtloom oli vana, väga suur ja tugev isane. Tema kihvad olid 
paljastatud ja ta lõrises nii ähvardavalt, et pani Nkima 

südame värisema. Ahvike otsustas välkkiirelt sääred teha, kuid sõbratar hoidis 
temast kõvasti kinni, takistades liikumist, sest temagi oli hirmunud. 

Vana kohutav ahv tuli kiiresti lähemale ja siis sai Nkima hakkama kõige 
ebaviisakama tükiga: ta püüdis end leedi embusest vabastada ja kui viimane veelgi 
oma haaret tugevdas, kiskus ta ahvipiiga käed enda ümbert lahti ja peksis teda niikaua 
näkku, kuni selle käed lõpuks alla vajusid. 

Džungel oli kui hullumaja, kõik kriiskasid kohutavalt — Nkima, väike ahvitar ja 
kõik teisedki ahvid. Tulise viha ja hirmu-kisa saatel kiskus väike Nkima end vabaks ja 
põgenes. Kogu selle aja jooksul polnud ta lasknud käest keppi paberitükiga ja nüüdki 
hoidis seda enda ees kui lippu, ainult mitte võiduga pärjatult. 

Mõni isane sööstis talle järele, kuid suurest hirmust punus Nkima nii kiiresti, et 
ainult lind oleks võinud teda kätte saada. Alles pärast seda, kui ta oli põgenenud, et 
keegi teda ei jälita, lubas ta endale lühikese puhkuse. Pikkamisi sai ta oma hea tuju 
tagasi. 

Nkima teadis, et Tarzan ja wazirid pidid minema põhja poole. Ta leidiski raja üles ja 
nuusutas seda põhjalikult. Tundes oma sõprade nõrka lõhna, muutus Nkima rõõmsaks 
ja asus aega viitmata neid jälitama. 


Ta ruttas väga, sest ei tahtnud sugugi ööseks üksinda džunglisse jääda. Ta liikus 
puude otsas mitu korda kiiremini kui inimesed jalgsi. Tema hirm öö ees kandis teda 
eesmärgi poole, nii et ta ei jäänud kordagi liblikatele ega lindudele jahti pidama. 

Selle öö saatis ta mööda kõrgel peentel okstel, millele panter Sheeta ligi ei 
pääsenud. 


XIX. Vihkamine ja iha 


Annettei kadumine mõjus ülejäänud = seltskonnale jalustrabavalt. 

»MiSs võis temaga juhtuda?" arutles Jane. ,,Ma tean, et ise poleks ta mingi hinna eest 
džunglisse läinud. Ta kartis seda." 

Brown astus pikkamisi Sborov' poole. Tema südant täitis tap-misiha ja see 
peegeldus ka silmades. 

Sa tead, kus ta on, sa rott," sõnas lendur. ,, Ütle, mis sa temaga tegid?" 

Sborov taganes, käsi vaistlikult kaitseks ette sirutades. 

»Ma ei tea temast midagi," vastas ta. ,, Ma magasin." 

»sa valetad," kähvas Brown üha edasi minnes. 

»Hoia minust eemale!" karjatas vürst. »Ärge laske teda minu juurde, Jane, ta tapab 
mu!" 

»»Sul on õigus, ma löön su maha!" urises Brown. 

Nende sõnade juures pööras vürst selja ja pistis jooksu. 

Lendur tormas talle järele. Tosina sammu järel sai ta kohkunud mehe kätte ja haaras 
õlast kinni. Sborov kaitses end raevukalt nagu nurka aetud rott. Ta püüdis ameeriklast 
võimalikult valusasti lüüa, küünistas ja hammustas, kuid Brown paiskas ta jalust 
maha, haaras mõlema käega kõri ümbert kinni ja hakkas teda kägistama. 

, Ütle, kus ta on!" nõudis Brown. ,,Ütle, sa..." 

»Ma ei tea,” hingeldas Sborov. ,, Vannun jumala nimel, ei tea.” 

»Isegi sel juhul, kui sa ei tea, tuleb sulle ots peale teha, sest sa tood meile ainult 
halba." 

Ameeriklase sõrmed pigistasid kõvemini surmani hirmunud vürsti kõri, kes ikka 
veel raevukalt vastu pani ja end vabastada püüdis. 

Jane taipas, et Brown kavatses tõemeeli vürstiga arveid õiendada, haaras oda ja 
astus võitlejate juurde. 

»Jätke järele, Brown," käsutas ta. ,, Laske vürst lahti!" 

»Mitte enne, kui ta on oma karistuse kätte saanud," karjus lendur, ,,ja ta saab selle, 
kui mind ka peaks üles poodama!" 

Asetanud odaotsa Browni vasema abaluu alla, surus Jane kergelt tapariistale. 

»Laske ta jalamaid lahti, Brown," käskis naine, ,,või ma torkan oda teile 
südamesse.” 

«Misjaoks te mind tappa tahate, missis?" küsis lendur hämmastunult. ,,Teil läheb 
mind vaja.” 

»Ma ei taha põrmugi teid tappa, Brown,” lausus Jane, ,,kuid olete unustanud, et 
mina olen ekspeditsiooni juht ja teie peate mu sõna kuulama Te käitute väga arutult, 
Brown. Selle asemel, et selgitada, kuhu läks Annette, kas ta tegi seda vabatahtlikult 
või vägivalla sunnil, lavastate te siin omakohut, omamata selleks vähimaidki 
süütõendeid.” 

Pikkamisi vallandusid Browni sõrmed raskelt hingeldava vürsti kaela ümbert, 
seejärel laskis ta mehe vabaks ja tõusis aeglaselt püsti. 

»Arvan, et teil on õigus, missis," möönis ta. ,,Teil on alati õigus. Kuid see, mida 
vaene väike Annette mulle eile sellest rotist rääkis, ajas mul harja punaseks.” 

»Mida ta teile rääkis?” küsis Jane. 

»Ta varitses eile Annette'i ja püüdis temalt kõrbenud varru-katükki ära võtta, 
kusjuures ähvardas teda tappa, kui ta sellest kellelegi iitsatama peaks. See polnud 
madu, kelle nägemisest ta eile karjuma hakkas, missis, mitte jumala loodud aus 
roomaja; see oli tema. Annette kartis teda hirmsasti, missis.” 

Alexis, kes oli pikkamisi toibuma hakanud, värises nüüd suurest hirmust pealaest 
jalatallani. 

,» On see tõsi, Alexis?" nõudis Jane. 

»Ei ole,” hingeldas mees. ,,Ma palusin tal lihtsalt mulle seda tükki näidata, sest 
tahtsin kindel olla, kas see ikka on minu palitu küljest. Ja siis ta hakkas karjuma, et 
mind hiljem laimata. Ta tegi seda õelusest minu vastu.” 

»Hea küll," otsustas Jane, ,.nii ei saa me midagi lõpule viia. Teie jääge seniks siia, 
mina aga püüan leida Annette'i jälgi. Kui me kõik hakkame siin ringiratast sebima ja 
otsima, siis me lihtsalt tallame need ära." 

Jane hakkas aeglaselt laagris ringi kõndima hoolega maad uurides. 

»Siin ongi jäljed," ütles ta äkki. ,,Ta on läinud seda teed ja üksi.” 

Jäljed viisid Jane'i puu alla. 

»Siin nad lõpevad," tähendas ta imestunult, ,,otse selle puu all. Siin pole vähimatki 
märki võitlusest või vägivaldsest äraviimisest. Tõsiasi on vaid see, et ta kõndis väga 
aeglaselt. Tema läheduses pole ühtegi teist jalajälge. See kõik on äärmiselt 
kummaline." 

Jane seisis mõnda aega paigal, uurides esiteks jalajälgi, mis nii salapärasel kombel 
olid puu all lõppenud, ja seejärel tõstis ta pilgu üles okstele. Äkki hüppas ta üles, 
haaras oksast kinni ja tõmbas end kätel puu otsa. 

Brown tuli joostes ja jäi puu alla seisma. 

»Kas leidsite midagi, missis?" küsis ta. 

»»Sellel on vaid üks seletus,” vastas Jane. ,, Inimesed ei saa 

122 

õhku hääbuda. Annette tuli laagrist siia puu alla, kus ta jäljed katkevad. Laagrisse ta 
tagasi ei läinud. Järelikult läks ta edasi seda teed mööda, kus ma praegu olen.” 

»Kuid see on võimatu," vaidles Brown vastu. ,, Annette poleks suutnud niimoodi 
üles hüpata nagu teie.” 

»ta ei hüpanudki,” lausus Jane. ,, Oleks ta hüpanud, siis oleksid jäljed seda 
näidanud. Ta tõsteti üles." 

»Tõsteti üles! Mu jumal, mismoodi?" karjatas Brown erutatult. 

»Kui lubate, missis, siis võis see olla madu," avaldas Tibbs arvamust. ,,Ta võis end 
oksalt rippu lasta, otsapidi Annette'i ümber kerida ja ta puu otsa tõsta.” 

»Ta oleks siis kisendanud,” väitis Brown, ,,ja me oleksime 

seda kuulnud." 

»»Maod võivad oma ohvri täiesti abituks muuta,” teadis Tibbs. 

»» Tühi jutt,” ütles Jane läbematult. ,,Ma ei usu, et maod midagi sellist teeksid ja 
pealegi polnud see madu, kes ta ära viis. Seal ülal pidi olema inimene või 
inimesesamnane olend, kes istus pikemat aega selle puu otsas.” 

»Kuidas te saate seda väita?" päris Brown. 

»»Ma näen kohta, kus ta on sellel suurel oksal kükitanud," vastas Jane. ,, Puukoor on 
seal veidi kulunud, sest ta pole pikka aega saanud asendit muuta. Ja silmade kõrguselt 


on ta noaga maha lõiganud mõne peene oksa, mis segasid tal laagri jälgimist. Kes ta 
iganes oli, istus ta siin tükk aega ja pidas meid silmas.” 

Sborov ja Tibbs astusid lähemale ja jäid nende juurde seisma. 

»Ma ju ütlesin teile, et minul pole Annette'i kadumisega vähimatki pistmist,” teatas 
esimene. 

»Ma ei suuda seda ette kujutada,” oli lendur nõutu. ,,Minu mõistus lihtsalt ei võta. 
Kui keegi oleks teda hirmutanud, oleks ta karjuma hakanud ja keegi meist oleks seda 
kindlasti kuulnud." 

»Ma ei tea,” sekkus Tibbs, ,,kuid midagi sellist olen ma varem juhtunud nägema/ 
söör. Tema hiilgusel oli Lincolnis idarannikul loss. See oli väga üksildane koht 
vaatega Põhjamerele. Me käisime seal kord aastas ja jäime kuueks nädalaks paigale. 
Ja kui me seal viimati olime, juhtus see, mis sundis mind oma kohta üles ütlema. Ma 
ei saanud sinna kauemaks jääda. Ühel ööl tapeti Tema hiilgus hertsoginna ja see oli 
juba 

123 

küllaltki jube, aga mis juhtus kolm päeva hiljem, oli minu arust veelgi hullem. 

Tema hiilgusel oli toatüdruk, keda ta väga armastas, ja kolm ööd pärast hertsoginna 
tapmist kadus toatüdruk jäljetult. Ta oleks justkui õhku haihtunud, söör, täpselt nagu 
nüüdki. Siis hakkas külas levima jutt, et Tema hiilgus tuli oma toatüdrukule järele ja 
viis ta minema. See juhtus Doninghani hertsogi lossi ees... Ja nii ma mõtlesin, et...” 

»Püha Peetruse nimel, pidage suu!" käratas Brown. ,,Te ajate meid oma lugudega 
hulluks!" 

»» Kohutav,” pomises Alexis. 

»Kes ta iganes oli, kuid viirastus küll mitte, seda võin teile kindlalt öelda," sõnas 
Jane. Ta hüppas puu otsast maha Brow-ni kõrvale ja pani oma käe mehe käsivarrele. 

»Mul on väga kahju, Brown," ütles ta, ,,ma tean, et Annette meeldis teile, kuid ma ei 
usu, et saaksime praegu teha midagi muud, kui püüda kuhugi tsivilisatsiooni 
eelpostini jõuda ja korraldada otsimist." 

»Siis on juba liiga hilja," vastas lendur kurvalt. ,, Kardan, et praegugi on juba hilja. 
Annette oli nii väike ja habras. Ta ei suuda kaua vastu pidada. Ta võib nüüd juba 
surnud olla." Brown vakatas ja keeras selja. 

»» Võib-olla on surm talle isegi parem," lisas ta siis. Vaikides kinnitati neljakesi keha 
selle vähesega, mis õhtusöögist oli järele jäänud, ja seejärel jätkati taas lootusetuna 
näivat teekonda —Nad olid juhtunud õnnetusest niivõrd masendatud, et ei vahetanud 
peaaegu sõnagi. Kahtlustus, hirm ja meeleheide sundisid neid sammu lisama ning 
nende järel hiilis varjuna nimetu ähvardav oht, mis oli röövinud Annette'i. 

Kõige rohkem kannatas Brown. Tema kaotusevalu oli nii suur, et ta unustas isegi 
oma viha Alexise vastu ega pannud teda üldse tähele, nagu poleks vürsti olemaski. 

Jane kõndis viimasena. Tema samm oli kindel ja kerge. Kuid tema ees käival 
Alexisel olid jalad väsinud ja veriseks hõõrutud. Kummatigi polnud tema 
väljanägemine nii vilets kui Tibbsil, kellele matkad läbi džungli valmistasid tõelist 
põrgupiina. 

Jane," ütles Sborov, kui nad olid tükk aega kõndinud täielikus vaikuses, ,,mis te 
arvate, kes võis Annette'i ära viia?" Jane raputas pead. 

»» Võin vaid korrata seda, mida juba ütlesin: ma ei usu viirastusi ja seda ei saanud 
teha ka ükski loom. Seega oli see inimene, kes pidi olema osav nagu ahv. Ma ei saa ka 
uskuda, et see võis olla mõne metsiku suguharu liige, sest nad on kaugel sellest, et 
olla oivalised ronijad, ja ma pole iialgi kuulnud, et mõni neist liigub puid mööda. See 


olend pidi tulema meie laagri lähedale ja lahkuma jälle koos Annette'iga, ilma et oleks 
vahepeal maas käinud.” 

»Kas te nüüd usute, et see polnud mina?" küsis Sborov. 

»»Pole vähimatki põhjust uskuda, et teie seda tegite," vastas Jane. 

»Siis peate uskuma ka seda, et ma ei tapnud Kittyt.” 

»Mis tähtsust on sellel, mida ma usun?" küsis Jane. Jäägu see kohtu otsustada.” 

» Teie arvamus tähendab mulle väga palju, Jane." 

»Mul pole mingit tahtmist arvata," katkestas Jane teda järsult. 

Sborov ei teinud märkama tema otsustavat tooni. 

»» Tahan, et te teaksite: ma pole iialgi kohanud teiesugust naist,” kinnitas ta 
kangekaelselt. ,,Olen teie järele hull, Jane. Te peate seda märganud olema.” 

Naine raputas kärsitult pead. 

»Jätame selle jutu,” ütles ta. ,, Meie olukord on niigi raske, ei maksa seda hullemaks 
teha.” 

»Kas see teeb asja hullemaks, kui te teate, et teie kõrval on mees, kes teid nii väga 
armastab?" küsis Alexis. ,,Oh, Jane, ma võin teid teha tohutult õnnelikuks!" hüüdis ta, 
haaras naisel käsivarrest ja üritas teda endale lähemale tõmmata. Jane kiskus end lahti 
ja virutas talle lahtise käega kõigest jõust vastu nägu. Mehe ilme muutus paugpealt, 
tema nägu moondus raevust. 

»Selle eest sa veel saad, sa väike..." 

»Mida sa kavatsed teha?" nõudis vihane mehehääl. 

Mõlemad vaatasid ümber. Pikkade sammudega lähenes neile Brown, tema kannul 
tuli Tibbs. Lenduril oli kirves käes. Sborov kahvatas ja tõmbus tagasi. 

»Nüüd teen ma sulle küll otsa peale," ütles Brown. 

Jane astus meeste vahele. 

»Ei1, Brown," sõnas ta, ,,me ei tohi ise kohtumõistjaks hakata, kui väga me seda ka ei 
tahaks." 

»Kuid seni kui ta elus on, ei tunne meist keegi end turvaliselt!" 

»Mis minusse puutub, siis suudan ise enda eest hoolt kanda," sõnas Jane, ,,ja kui 
sellega saab hakkama naine, siis mees juba ammugi." ' Brown kõhkles, kuid lõpuks jäi 
siiski nõusse. 

»Hea küll," sõnas ta, ,,ma võin oodata." 

Selleks ööks jäid nad jälle laagrisse väikese jõe kaldale, mille ääres lookles jalgrada. 

Niipea kui nad seisma jäid, vajusid Sborov ja Tibbs rampväsinult maha. 

»Kui lubate, mileedi," ütles viimane, ,, siis ei jõua ma üle poole tunni enam selliselt 
vastu pidada. Homme minge parem ilma minuta teele. Kardan, et olen teile ainult 
tüliks, madam." 

» Te saate hiilgavalt hakkama, Tibbs," julgustas teda Jane. ,,Ma tean, et teile on see 
praegu raske, kuid te imestate, kui ruttu teie lihased muutuvad sitkeks, harjudes tööga, 
ja siis suudate kellega tahes meist sammu pidada." 

»» Oleks tore küll, mileedi, kuid ma ei usu, et oleksin võimeline edasi minema." 

»Ära piina end, Tibbs, me toetame sind," kinnitas Brown rahustavalt. 

»»See on teist ülimalt kena, mister Brown, kuid..." 

»Pole midagi," ütles Brown. ,,Me võime küll teele minna ilma ühe selle kamba 
liikmeta, kuid see pole sina, Tibbsike." Seda öeldes heitis lendur tähendusrikka pilgu 
Sborov'le. 

»Ma lähen nüüd süüa otsima," lausus Jane. ,,Te peate mulle lubama, et ei lähe minu 
äraolekul omavahel riidu. Meil on juba niigi liiga palju verevalamist ja õnnetusi 
olnud." 


»Libbsike pole tialgi kellegagi tülitsenud," sõnas Brown, ,,ja mina siia ei jää, nii et 
teil ei pruugi midagi karta.” 

» Teie ei jää siia?" imestas Jane. ,,Kuhu te siis lähete?” 

»Tulen teiega, Mmissis.” 

»»See pole võimalik. Teie ei saa ju minuga puude otsas jahti pidada.” 

»»Sei juhul te ei hakkagi jahti pidama," väitis Brown, ,,sest ma tulen teiega kaasa. 
Teie võite küll olla ülemus, kuid on üks asi, mida te enam teha ei saa." 

»»Ja mis see on?” küsis Jane. 

» Teie ei tohi enam kusagile minna üksinda pärast seda, mis juhtus Annette'iga.” 

»Kui ma tohin nii öelda, mileedi, siis minu arust on mister 

Browni jutt täitsa õige. Meie ei või lubada, et teiega midagi juhtuks, mileedi.” 

Jane kehitas õlgu. 

» Teil võib omast kohast õigus olla," sõnas ta, ,,kuid tõepoolest, ma suudan džunglis 
enda eest hoolt kanda palju paremini kui kes tahes teie hulgast." 

»»Sel pole mingit tähtsust," jäi Brown endale kindlaks. ,,Te lihtsalt ei lähe enam 
üksinda džunglisse ja ongi kõik.” 

» Olgu pealegi," naeris Jane. ,, Annan teile järele. Kuid tulge nüüd, Brown, vaatame, 
mis me leiame.” 

Tibbs ja Alexis jälgisid nende minekut, siis pöördus esimene vürsti poole. 

»Palun vabandust, söör,” ütles ta, ,,aga kas me ei peaks hakkama bomat tegema ja 
lõkke jaoks puid korjama?” 

»Jah, seda küll," sõnas Alexis, ,.ja sa peaksid kiirustama, sest varsti läheb 
pimedaks.” 

»Kas te mulle appi ei tulegi, söör?" küsis Tibbs. 

«Loomulikult mitte, kulla mees. Olen liiga väsinud.” 

»Ja kuidas jääb siis minuga, söör? Mina olen ka väsinud.” 

Tibbs imestas isegi oma julguse üle. 

»Sinu asi pole väsinud olla. Ma ei maksa sulle selle eest, et väsinud oled, maksan 
selle eest, et töötad. Mine ja lase kätel käia ning ära ole häbematu. Paistab, et sa 
unustad end, Tibbs." 

«Julgeksin tähendada, teie kõrgus, et te pole sugugi ettevaatlik.” 

»Mida sa silmas pead, sa jultunud koer?" nõudis Alexis. 

Tibbs istus maha ja nõjatus seljaga vastu puud. 

»Ma pean silmas seda, et kui te ei taha mind aidata ega ära teha oma osa tööst, siis 
selleks ajaks, kui leedi Greystoke ja mister Brown laagrisse tagasi jõuavad, pole meil 
bomat ega lõkkematerjali. Tohin vist küll väita, et mõlemad saavad väga kurjaks, eriti 
Brown. Teie asemel, söör, ma ei püüaks temaga enam vastuollu sattuda. Arvan, et ta 
ei salli teid, ja siin džunglis, söör, kus ei kehti ükski seadus ega pole ainsatki võmmi, 
ei pruugi ta kelleltki andeks paluda, kui on teid tapnud." 

Minut või paar istus Alexis sõnatult mõtiskledes, siis ajas end pikkamisi ja 
vaevaliselt püsti. 

» Tule,” ütles ta, ,,ma aitan sul bomat püstitada." 

Päike oli juba loojumas, kui Jane ja Brown naasid väikese antiloobiga. Peagi hakkas 
Tibbs lihaviile küpsetama, kuna teised istusid vaikides lõkke ääres ja ootasid. 

Kasina õhtueine ajal leidis aset mõningane keskustelu. See oli hädavaevu koos 
püsiv seltskond, masendatud neile osaks saanud õnnetustest, mis muutsid tabuks isegi 
nendest rääkimise, kuigi nad suhtusid sellesse vaikiva mõistmisega. Ainult Jane ja 
Brown leidsid endal hingesugulust olevat ning nende kahe vahel areneski väike 


jutuajamine. Nemadki vakatasid õige pea ja järsku uinusid kõik peale Tibbsi, kes pidi 
esimesena valvesse jääma. 

Pikk öö kulus džungli metsikute häälte saatel, mis harilikult kõlasid kaugemal, kuid 
kohati ka nii lähedal, et oleksid võinud magajaid äratada — need olid salapärased, 
tontlikud, kurjad ja metsikud hääled, kord sosisklevad, kord aga lausa kõuena kär- 
gatavad, mis hääbusid kauguses või kajasid džunglis, nagu oleks maa rappunud. 

Vahetus kestis kaks tundi. Kell neli hommikul, lõpetanud oma teise valvekorra, 
äratas Tibbs Alexise. 

Varahommikusest jahedusest lõdisedes pildus Sborov lõkketulle rohkem puid. Siis 
keeras ta selja tule poole ja jäi öhe põrnitsema. 

Kohe lõkketule valgussõõri tagant kerkis must läbitungimatu pimedusemüür — 
salapärane maailm täis nimetut õudu. Kui tuleleegid kõrgemale õhku sööstsid, langes 
nende vastuhelk puutüvedele ja lehekobaratele, rebides need viivuks välja pimedusest 
ja näidates SborovTe, kui väike oli siin lõkke juures tema maailm. 

Ta kuulis hääli ja helisid, mida ei osanud seletada. Hirm ja kujutlusvõime maalisid 
silme ette kummalisi pilte sellest, mida ta nägi ja kuulis. Oigav naine hõljus tõelisuse 
piiril. Ta võis vanduda, et nägi naist. 

Sborov'le meenus tapetud naise vaim, mis oli oma toatüdruku järele ilmunud, ja ta 
needis Tibbsi. Üks metsloom kisendas ja Sborov'd läbis hirmuvärin. 

Ta pööras metsale selja ja püüdis mõtteid muudele asjadele keskendada. Vürsti 
silmad rändasid üle magavate kaaslaste kogude ja peatusid Browni kõrval lebaval 
kirvel. Ta needis endamisi ja pööras pilgu mujale. See langes Jane'ile ja jäi sinna pea- 
tuma. Kui ilus ta oli! Miks oli naine ta ära põlanud? Tal oli ju 

alati naiste juures õnne olnud. Ta võlus neid ja ta teadis seda. Alexis ei saanud aru, 
miks Jane ta tagasi tõrjus. Seletus võis olla vaid üks: kõiges oli süüdi Brown, keda ta 
vihkas. Vürst kinnitas endale, et lendur oli Jane'ile temast rääkinud ja naise tema vastu 
meelestanud. 

Ta silmad rändasid tagasi Brownile ja kirvele. Kuidas ta seda meest vihkas ja kartis! 
Brown oli võimeline teda tapma. Ameeriklane oli teda rohkem kui ühe korra 
ähvardanud. 

Alexis tundis, et kui mees on surnud, on tema oma elu turvalisem ning enam põle 
kedagi Jane'i ja tema vahele astumas. 

Ta tõusis ja hakkas närviliselt edasi-tagasi kõndima. Iga kord heitis ta põgusa pilgu 
Brownile ja kirvele. 

Alexis hiilis Tibbsi juurde ja kuulatas. Jah, mees magas raskelt. Ta pidi kohe 
uinunud olema, niipea kui oli maha heitnud. Ka Jane ja Brown magasid. 

Oleks Brown ometi surnud! Mõte kordus ikka ja jälle, säh-vides tema väsinud ajus. 
Oleks Brown ometi surnud! Ootamatult tegi Alexis Sborov äkilise otsuse. Ta läks 
otsejoones magava Browni juurde, peatus tema kõrval ja laskus ühele põlvele. 
Teraselt kuulatades tardus ta viivuks paigale, siis sirutus üks käsi iseenesest kirve 
poole. 

Brown liigutas ja pööras end unes, ning Sborov kangestus õudusest. Kuid siis 
hakkas lendur jälle rahulikult hingama, olles uuesti magama jäänud. Sborov sirutas 
käe välja ja haaras kirvevarre pihku. Tema hullumeelsed silmad olid naelutatud 
magava mehe laubale ja ta tõstis löömiseks tapariista. 


XX. Nkima vallatleb 


Tarzan ja wazirid jätkasid kavurude küla otsinguid. Oli varajane hommikutund, 
udulaamad hajusid pikkamisi otsekui vastutahtmist hahetava päeva ees. Otsijate 
meeleolu oli vilets, sest neid lahutas oma kodust palju pikki päevateekondi ja iga 
järgnev päev viljatuid otsinguid suurendas nende masendust veelgi. Nad ei teadnud 
sedagi, kas on õigel teel või mitte. Kuulujutud, legendid, salapärased lood — see oli 
kõik, millele nad tuginesid. 

Mõni sõdur kippus arvama, et nad tallavad tühja tuult, ning 

üksnes suur südikus ja ustavus sundisid neid halisemata teed jätkama. 

Tõsi küll, Tarzan oli kohanud kavuru Ydenit ning päästnud Gupingu tütre Naika ja 
kuulnud tema lugu. Kuid kõik need sündmused olid aset leidnud waziride maast nii 
kaugel, et isegi Muviro polnud enam kindel, kas tema tütre röövijad olid tõepoolest 
ikka kavurud. Sest miks pidid need kummalised inimesed nii pikka teekonda ette 
võtma, kui nad võisid leida rohkesti noori tüdrukuid oma salapärase küla lähemast 
ümbruskonnast? 

Kuid sel jahedal ja udusel hommikul polnud wazirid sugugi ainukesed, keda rõhus 
must masendus. Nende kannul raja kohal tõttas puude otsas väike märja ja määrdunud 
karvaga ahv. Ühes käes hoidis ta keppi, mille otsas lipendas tükike paberit. Ime, et see 
ikka veel alles oli, sest Nkima polnud oma ettevõtmistes kuigi sihikindel. Võib-olla 
oli see saanud kinnisideeks, sest kepp tegi tihtipeale isegi tüli, kuid talle ei tulnud 
kordagi pähe seda minema visata. 

Hoopis üks teine mõte oli vallutamas Nkima väikest aju — mõte, et ta oli oma 
kodust väga kaugel, et ta oli kaotanud Tar-zani ega suutnud teda enam leida ja et ta 
tundis koledat hirmu. See õhutas temas soovi ümber pöörata ja kodu poole punuda. Ta 
oligi juba äärepealt seda tegemas, kui talle meenusid vanade vastikute ahvide vihast 
moondund silmnäod. Kindla peale ootasid nad seal tagapool verd janunedes Nkimat; 
ja siis olid seal veel Sheeta, madu Hista ja pahad gomanganid. Kõik nad varitsesid 
teda. Et Nkima väike aju ei suutnud kuidagi leida väljapääsu kindlast ohust, siis jätkas 
ta oma teekonda maale, mis tahendas pääsemist külalistevaenulikest ahvidest, vere- 
janulistest metsloomadest ja inimestest. 

Alles sedamööda, kuidas tõusev päike teda soojendas, paranes Nkima meeleolu, 
ning kui ta oli veel leidnud ja rüüstanud linnupesa, imedes munad tühjaks, tundis ta 
end valmis olevat mis tahes julgustükiks. 

Ja siis jõudis tema õnn haripunkti. Ta nägi enda ees rajal hanereas sammumas 
kümmet eebenipuu värvi sõdurit, keda juhtis valge hiiglane — Nkima jumalus. 
Kõrvulukustava rõõmuki-saga, mis sundis tema all sammuvaid inimesi ümber 
vaatama, sööstis Nkima välkkiirelt läbi lehestiku ja laskus Tarzani laiale õlale. 

»Kus Nkima oli?" küsis ahvinimene. ,,Tarzan mõtles juba, et nüüd on Sheeta ta küll 
kätte saanud.” 

» Väike Nkima pidas lahingut kõigi džungli manudega," vastas ahv. ,,Nad ei tahtnud 
väikest Nkimat lasta läbi oma metsa, kuid Nkima küünistas ja lõi neid ning peksis 
oma kepiga. Siis ajas Nkima neid taga sinnamaani, kus päike Kudu heidab ööseks 
puhkama. Sellepärast ta ei saanudki Tarzani juures olla.” 

Ahvinimene naeratas. 

» Väike Nkima on väga vapper,” sõnas ta, silitades oma kaela vastu naalduvat 
väikest pead. 


Tarzan märkas, et Nkima polnud ikka veel lahkunud sõnumikepist, ja pani imeks, et 
tema väikesel sõbral oli nii pikka aega selleks püsivust jätkunud. Ent siis ta nägi, et 
kepi otsas olev paber polnudki see, mille Nkima oli temalt ära võtnud. Ahvinimene 
muutus uudishimulikuks. 

»» Mis sul seal kepi otsas on, Nkima?" küsis ta. ,,Kust sa selle said? See pole see, mis 
Tarzan sulle andis. Las ma vaatan seda." Ja ta sirutas selle järele käe. 

Kuid just nüüd unustas Nkima, miks ta oli keppi kogu aeg kaasas kandnud. Ta 
unustas, et oli kavatsenud matkida waziri sõdurit, kes toob Tarzanile sõnumi. Pealegi 
oli ta väga õnnelik ja tahtis mängida. Kui Tarzan üritas paberit kepi otsast ära võtta, 
nägi Nkima selles kutset uuele mängule. Ta hüppas nobedasti Tarzani õlalt maha ja 
traavis minema, hoides keppi selle küljes lipendava paberitükiga endiselt pea kohal. 

Ahvinimene hõikas teda ja kutsus tagasi, kuid Nkimal oli mõttes ainult mäng. 
Niisiis ronis ta vaid kõrgemale suurest heameelest alalõpmata nägusid tehes, 
vadistades ja meelitades ahv-inimest end kinni püüdma. 

Oleks Tarzan aimanud, mis sõnum kepi otsas lipendas ning mida see tahendas talle 
ja tema armsamale, poleks ta nii muretult naernud ega lasknud Nkimal takistamatult 
oma teed minna. Kuid ta ei aimanud seda. Mõelda vaid, et sellistest tühistest asjadest 
võivad sõltuda inimeste elud ja saatused! 

Nähes, et Tarzan ei hakanud teda taga ajama ega teinud temast üldse väljagi, kadus 
Nkimal õige pea huvi mängu'" vastu ja ta otsustas isanda juurde naasta. Kuid kord oli 
Saatus juba vahele astunud ja tegi seda nüüd uuesti linnupoja näol, kes esmakordselt 
oma tiibu lühikeseks kohmakaks lennuks seadis. 

Väike Nkima jäi seda hoolega jälgima ja silmapilk unustas kõik muu. Kui linnupoeg 
oksale puhkama jäi, hakkas Nkima talle lähemale hiilima; aga kui ahv teda juba pea- 
aegu tabamas oli, põikas linnuke osavalt Nkima haardest välja. See kordus ikka ja 
jälle, niikaua kuni linnupoeg Nkima vaatevälja jäi ja sellega tema jälitamiskirge 
üksnes õhutas. 

Üha kaugemale põhja järgnes Nkima linnupojale, viies endaga kaasa sõnumi, mis 
nii palju tähendas Ahvide Tarzanile. Kuid ühel pikemal põgenemiskatsel õnnestus 
linnupojal lõpuks ometi kaduda ja rohkem Nkima teda ei näinud. 

Ta oli linnupoega jälitanud pelgalt oma tillukese ahviaju sunnil, asjatult aega 
raisanud ja seisis nüüd lõhkise küna ees. Kuid me oleme näinud ka inimesi niisamuti 
talitamas. Me kõik oleme tallanud tühja tuult. 

Mõnda aega läks Nkima endiselt põhja poole — selleks sundisid teda äkitselt 
kadunud jäljed, kuid äkki märkas ta paberit lipendamas kepi otsas, mida ta nüüd juba 
päris harjumusest kaasas oli kandnud. See meenutas talle Tarzanit ja samuti tõika, et 
ta viibis kummalisel maal jälle ihuüksi. Nkima otsustas Tarzani ja waziride juurde 
naasta, aga selsamal hetkel kuulis ta eespool midagi, mis tema tähelepanu endale 
tõmbas ja uudishimu äratas. See oli inimolendi hääl. 

Nkima oli juba loomult uudishimulik ja lisaks oli Tarzan õpetanud teda ebatavalisi 
juhtumeid uurima. Niisiis polnud see põrmugi veider, et ta lidus mööda puid 
otsejoones hääle suunas, mis oli tema tähelepanu äratanud. 

Suurest kõrgusest alla vaadates silmas ta oma huviobjekte. Need olid kaks 
tarmanganit, tema ja temake. Meestarmanganit nähes oli Nkima rõõmus, et ta nii 
ohutus kõrguses viibis, sest see oli tõepoolest hirmuäratav tarmangani. Nkima polnud 
eales näinud temataolist valget meest. Ta oli näinud gomanganisid, musti mehi, 
niimoodi sõjakäiguks ehituna, valget aga mitte kunagi. 

See oli suur ja tugev sõdur metsiku, õela näoga, mille julmust rõhutasid veelgi tema 
ninasõõrmetest läbitorgatud kuus kuni kaheksa tolli pikad sirged elevandiluukillud, 


samuti kõrvades rippuvad rõngad ja inimese hammastest valmistatud kaelakee tema 
laial rinnal. 

Nkima märkas seda kõike ja veel palju muudki: gorillana-hast puusariiet, 
käevõrusid, jalavõrusid, mitmekordselt piha ümber keritud kiududest nööri, põueoda 
ja piiki. 

Selle tarmangani eest tuli tõepoolest end hoida. Ta sisendas väikesesse Nkimasse 
kohutavat hirmu, mida ei saanud öelda tema kaaslase kohta. Viimane oli sootuks 
erinev: väike, õrnuke, ilma ühegi metsiku kaunistuseta. Oleks Nkima harjunud tegema 
oma tähelepanekutest arukaid järeldusi, oleks ta otsemaid taibanud, et naine polnud 
mehega ühest suguharust, võib-olla isegi mitte ühest rassist. Kuid ta ei võinud 
aimatagi, et see oli prantsuse tütarlaps nimega Annette, ja tema röövinud mees oli 
kavuru. Nkima mõistusel olid omad piirid. 

Kummatigi oli tema uudishimu veel kord ärganud. Kas siis seetõttu või mõnel muul 
põhjusel, kuid ta järgnes neile. Teine põhjus eeldab kujutlusvõimet, mis oli omane 
väikesele Nkimale, nagu peaksid kõik olendid teadma, kuidas mängida. 

Ja nüüd kujutleski väike Nkima, et ta varitseb kahte tarman-ganit, kes teda 
kohutavalt kardavad, hüppab neile ootamatult kallale ja tapab nad. See oli tore nali 
Nkima jaoks, keda kogu džunglis peaaegu keegi ei kartnud, kes võis hävitada oma 
rikkalikus maailmas nii vähe olendeid ja kelle eest suutis isegi lin-nupoeg pakku 
pääseda. Kuid see andis talle põgusa üleoleku-tunde. 

Seda erutavat mängu jätkates kaotas ta täielikult ajataju. Peagi pidi saabuma öö, aga 
praegu ta sellele ei mõelnud. 

Nkima jälitatavad tarmanganid jõudsid metsast välja lagedale tasandikule kõrge mäe 
jalamil. Metsast mäeni polnud kuigi pikk maa. Nkima nägi teisel pool lagendikku 
hiigelsuurte kaljurahnudega ääristatud kitsasteed, mis viis vastasasuva kalju jalamil 
paiknevasse kõrge püsttaraga ümbritsetud külla. Külast alla metsa poole lookles väike 
jõgi. 

Nkima nägi, kuidas tarmanganid läksid üle lagendiku küla poole,- kuid ta ei 
järgnenud neile. Lõppude lõpuks on mäng siiski vaid mäng ja polnud mingit vajadust 
liiga kaugele minna. 

Ta nägi, kuidas avati värav tulijate sisselaskmiseks ja suleti nende järel uuesti. Alles 
siis märkas ta esmakordselt, et käes oli öö. Ta tundis end väga üksildase ja õnnetuna. 

Ta mõtles Tarzanile ja turvalisele pronkspruunile õlale, pööras tormakalt ümber 
ning kihutas puid pidi tagasi lõunasse, kiu-nudes kartlikult ja pigistades tugevasti 
keppi oma väikesesse pihku. 


XXI. Kahekesi 


Tibbs ärkas äkki sügavast unest, lõi silmad lahti ja nägi Sborov'd ülestõstetud 
kirvega Browni üle kummardumas. Läbilõikava hoiatuskisaga kargas ta püsti. Sborov 
lõi viivuks kõhklema ja vaatas vilksti Tibbsi poole. See hetkeline kõhklemine päästis 
lenduri elu. 

Tibbsi kisa peale ärganud ameeriklane tõmbus vaistlikult kägarasse ja veeretas end 
kaugemale. See oli loomulik reageering inglase hääles kostnud hoiatusele ja hirmule. 

Sborov siiski virutas, kuid kirve tera vuhises Browni peast tolli kauguselt mööda ja 
tungis maasse, kus see oli lebanud silmapilk varem. 

Tibbsi karjatus oli äratanud ka Jane'i. Ta nägi, kuidas Browni ees põlvitav vürst 
püsti kargas ja, kirves käes, džunglisse põgenes. 


Brown tormas talle järele, kuid Jane kutsus ta tagasi. 

»Arge minge teda taga ajama," ütles ta. ,,Sellel pole mõtet. Oleme temast õnnelikult 
lahti saanud, ta ei tihka enam tagasi tulla. Kui te lähete teda jälitama, võib ta džunglis 
varitseda ja teid tappa. Peame nüüd kokku hoidma, sest meid on liiga vähe järele 
jäänud." 

Brown tuli tagasi. 

»Mul on väga kahju, et lasksin sel lurjusel putket teha. Kuid arvan, et teil on õigus. 
Ta võib tõepoolest selles padrikus varitseda ja ilma pikema jututa mulle otsa peale 
teha.” Ta vangutas kahetsevalt pead. ,, Aga mul on siiski kahju, ta oleks pidanud 
saama, mis oli ära teeninud." 

»Ta saab seda seal ihuüksi olles," ennustas Jane. ,, Aga nüüd oleme ainult kolmekesi, 
kuigi ta polnud meie vastu kunagi liiga hea.” 

»Liiga hea!" plahvatas Brown. ,,Kui te lubate, missis, ta polnud üldse hea. Ta ei 
teinud ilmaski midagi muud peale kurja. Ka kahekümne aasta pärast ei taha ma tema 
nägu näha!" 

Ameeriklase hääl muutus põlglikuks ja irooniliseks. ,, Vürst! Kui nad kõik on 
temasugused, siis ma ei imesta, kui talle on tuul alla tehtud." Jane naeris. 

»» Nende hulgas on ka mõni üsna kena inimene, Brown,” ütles ta. ,,Sborov'-taolised 
vürstid pole tegelikult üldse vürstid. See on tihtipeale vaid peen tiitel nagu tähtsusetu 
koloneliaste Kentuckys. Neid ei hinnata omal maal kuigi kõrgelt.” 

Brown kehitas õlgu. 

«Ameerikas on nad kindlasti rõõmsameelsed semud. Kuid vaadake, mis vaesele 
vanale leedile tema tiitel maksma läks! Ameerika naised on narrid, kui nad sel moel 
tiitleid jahivad.” 

Jane naeris heasüdamlikult. 

»»Kas teate, Brown, et ka mina olen ameeriklanna?" Lendur punastas. 

»» Jumala eest, missis, seda ma ei teadnud. Palun vabandust.” 

»Te ei tarvitse vabandada, sest teil on õigus mõne ameerika naisest tõusiku suhtes. 
See polekski nii halb, kuid ameeriklased ikka veel ostavad tiitleid ja pahatihti ei saa 
nad oma raha eest tiitli kõrvale suurt midagi. Mõnikord on isegi tiitlid niisama võltsid 
kui nende omanikud. 

Mulle meenub, et mõni aasta tagasi juhtusin lugema ühe prantsuse krahvi kirjutatud 
raamatut. Ta oli abiellunud ameerika ühe jõukama raudteemagnaadi tütrega. Ta heitis 
nalja oma naise suguseltsi üle, nende nõmeduse ja rahaahnuse üle. Kuid teisi 
süüdistades polnud krahv ka ise süüst puhas, sest ta hooples sellega, et oli oma tiitli 
neile raha eest maha müünud. Samas rääkis ta oma kodu väärikusest ja auväärt 
suguvõsast. Tegelikult on tema ja ta sugu väärastunud. 

Ma kaldun üha enam nõustuma oma mehe hinnanguga metsloomadele ja inimestele 
— tema eelistab esimesi." 

Brown vangutas kaheldes pead. 

»Ma pole inimestelt suurt kasulikku saanud,” tunnistas ta, ,,aga kui teie mees oleks 
meie nahas, siis minu arvates oleks ta kuradima õnnelik, kui pääseks sellest džunglist 
sinna, kus on rohkesti inimesi ja mitte ühtegi metslooma." * ,,Teie ei tunne mu 
meest.” 

»Hea küll, võib-olla viibiks ta meelsamini siin kui vanas heas Chicagos, kuid mina 
mitte.” 

» SIIS ON parem, kui me hakkame minema,” soovitas Jane. 

»SIIN ei pea meid enam miski kinni." 

»Väga õige, mileedi, kui ma tohin niiviisi öelda," nõustus Tibbs. 

«Läheksin siit jalamaid minema," ütles Brown, ,,aga võibolla...” 

«Võib-olla mis?" küsis Jane. 

«Mõtlesin Annette'ile. Ma tean, et pole vähimatki väljavaadet teda päästa, kuid 
ometi ei suuda ma lootust jätta.” 

«Me kõik loodame, Brown. Kuid kardan, et see on ka ainus, mida me teha saame," 
ütles Jane lohutavalt mehe käsivart surudes. 

Kui nad kolmekesi taas itta minema hakkasid, jälgis neid lähima puu otsast paar 
kurjakuulutavaid silmi, mis seirasid kahte meest vaid vilksamisi, seda rohkem aga 
peatusid Jane'il. 

Kõige ees kõndis Brown. Ta püüdis käia aeglasemalt, et Tibbs suudaks sammu 
pidada. Ameeriklane oli selgusele jõudnud, et kui kiiresti ta iganes liiguks, oli naine 
temaga täiesti võrdne, kui mitte rohkemgi. Brown pani sageli imeks leedi Greystoke'i 
jõudu ja vastupidavust. Ta polnud hoopiski seda sorti naine, nagu Brown oli endale 
kujutlenud kõrgest seisusest inglannasid — hellitatud, abitu olevus. Nüüd tundus päris 
loomulikuna, et ta võis vaadata ühele naisele kui usaldusväärsele, kindlameelsele 
juhile. Brown polnud eales järgnenud ühelegi mehele, kelle vastu tal oleks olnud 
suuremat usku ja rohkem lugupidamist kui selle hapra ja nägusa kõrgemast seisusest 
leedi vastu. 

Browni kannul kõndis Tibbs. Öine puhkus oli teda kosutanud. Tema lihased olid 
džungliradade raskustega juba harjuma hakanud ja ta tundis end sel hommikul vana 
rännumehena. 

«Täna on imetore päev, mileedi, kui te mu mõttest aru saate," tähendas Tibbs. ,,Ma 
tunnen end nii, nagu hakkaksid mõned asjad vähehaaval korda saama.” 

»Ma loodan samuti, Tibbs. Võib-olla on kõige halvem seljataga. Kui ainult 
teaksime, kus me praegu asume, teeks see olukorra palju kergemaks. Me võiksime 
otseteed minna mõnda sõbralikku pärismaalaskülla, kust saaksime teejuhi, või satume 
kõnnumaale. See teeb mulle praegu kõige rohkem muret. Kui me vaid teaksime!" 

»»Doninghani hertsog tavatses öelda, et see, mida me ei tea, ei tee meile ilmaski 
kahju, mileedi.” 

»Kuid ka mitte head," naeris Jane. 

»Aga vahest polnud ta kunagi Aafrikas kaotsi jäänud," oletas Tibbs. ,,Talle ei tulnud 
ehk pähegi, et Aafrika on nii suur koht.” 

»See võtab enda alla koguni väga suure maa-ala, Tibbs. Parem, kui siin keegi 
kaduma ei läheks.” 

»Minu sõna selle peale, mileedi, et kellega see juhtub, peab küll üksinda kõvasti 
hirmu tundma, seltsiks ainult omaenese mõtted." 

»Ja veel kui kohutavad mõtted, Tibbs. Ma lausa judisen, mõeldes väikesele vaesele 
Annette'iie.” 

Tibbs vakatas. Ka tema mõtles Annette'iie. 

Kuulmatult läbi puude siueldes järgnes neile väsimatu jälitaja. Nüüd ei pööranud ta 
hetkekski oma õelaid silmi meeste taga kõndivalt sihvakalt naiselt. 

Tunni aja pärast tundis Tibbs, et on jälle väsinud. Ta hakkas Brownist üha rohkem 
maha jääma. Juba tükk aega polnud ta rääkinud Jane'iga — Tibbs oli selleks liiga 
väsinud. 

Talle tundus, et Brown ei mõtlegi peatuda. Millest see mees oli tehtud, võib-olla 
rauast? Tema jalad olid nagu masinad, mis liikusid aina edasi ja edasi. Nad justkui 
polnudki osa Brownist. Hiljaaegu oli Tibbs kuulutanud, et tunneb end täna palju pare- 


mini ega väsi nii ruttu nagu esimestel päevadel. Nüüd oleks ta tundnud end otsekui 
taevas, kui oleks saanud vaid maha istuda. Kas Brown ei kavatsenud enam üldse 
seisma jääda? 

Lõpuks tegi ta seda siiski. 

»Näib, et see on igati paslik koht ööbimiseks," sõnas ta. ,,Oled väsinud, Tibbsike?” 

Inglane vankus ja kukkus pikali maha. 

» Väsinud!" pomises ta. ,, Mister Brown, terves neetud Oxfor-di inglise keele 
sõnastikus polegi niisugust sõna, mis väljendaks seda, kui väsinud ma olen!" 

Brown naeris. 

»Mina küll omadega nii läbi ei ole," tunnistas ta. ,, Aga võin kihla vedada, et leedi on 
meist kõige värskem. Aga kus ta siis on?" 

Tibbs heitis pilgu rajale. 

»Kui ma viimati tagasi vaatasin, kõndis ta otse minu kannul. 

Ta peaks iga hetk siia jõudma." 

»la ei saanud nii kaugele maha jääda," urises Brown. Paistis, et ta hakkas tõsiselt 
muretsema. Siis hõikas ta valjusti: ,,Hei! Leedi Greystoke!" 

Keegi ei vastanud. Mehed vaatasid üksisilmi inimtühja rada. Tibbs ajas end tuikudes 
jalule. Brown hõikas uuesti. Kõik jäi vaikseks. Brown vaatas Tibbsile otsa. 
Ameeriklase näol oli selline ilme, millist Tibbs polnud kunagi varem näinud. See oli 
hirm, kuid mitte hirm iseenda pärast. 

Brown hakkas tuldud teed tagasi jooksma. Tibbs tuigerdas talle järele. Vahetevahel 
jäi Brown seisma ja hõikas kadunud naist taas nimepidi, kuid nagu ennegi ei saanud ta 
vastust. Nad jätkasid otsinguid kuni pimedani. 

Tibbs oli surmani väsinud, ta ei suutnud enam sammugi astuda. Ka Brown oli oma 
jõuvarud ammendanud. Mehed vajusid nagu niidetult maha. 

»»See on asjatu,” sõnas Brown tülpinult. ,,Ta on kadunud, täpselt niisamuti nagu 
Annette. Miks leedi Greystoke ei lasknud mul seda lurjust tappa? Miks ma teda ise 
maha ei löönud? Ma teadsin, et oleksin pidanud seda tegema.” 

»Kas te kahtlustate vürsti?" 

»» Olen kindel, et see oli tema, see räpane... Oh, mis sellest nüüd enam rääkida! See 
kõik on minu süü, et lasksin end naisest mõjutada. Ta on suurepärane naine, kuid liiga 
pehme südamega. Olen kindel, et kui oleksin vürsti tapnud kohe esimesel korral, kui 
seda teha tahtsin, oleksid nii leedi Greystoke kui ka Annette mõlemad praegu meiega 
olnud.” 

»»See polnud teie süü, mister Brown," püüdis Tibbs teda rahustada. ,,Te talitasite nii, 
nagu üks mees tegema pidi. Me kõik tõotasime leedi Greystoke'iie kuuletuda ja ta ei 
lubanud teil vürsti tappa. Ehkki talle oleks tulnud juba tükk aega tagasi ots peale teha, 
kui ma tohin niiviisi öelda.” 

Pimedas metsas kaikus lõvi möiratus, hoiatades mehi läheneva öö ohtudest. Brown 
ohkas. 

»Kui ma vaid teaksin, kus nad -on ja et ta neid veel tapnud pole!” 

»Ega te ometi tõsiselt usu, et ta tappis leedi Greystoke'i?" küsis Tibbs kohkudes. 
Üks asi oli tappa leedi toatüdruk, hoopis teine, täiesti mõeldamatu, aga tappa kõrgest 
seisusest leedi. Tibbsi seisukoht sellistes asjades oli suurelt osalt tingitud 

pärilikkusest — tema suguselts oli olnud teenijarahvas sestsaati, kui keegi neist 
iganes mäletas — ja harjumusest niimoodi mõelda. 

»Ei, ma ei usu, et vürst tappis leedi Greystoke'i, ehk ainult siis, kui naine talle 
vastupanu osutas. Kuid tal oli hea põhjus tappa vaene väike Annette. Kui ta tüdruku 


kinni võttis, on see nüüd kindlasti surnud. Oh jumal, kui ma ta vaid kätte saaksin! 
Homme läheme rada mööda tagasi ja peame jahti, kuni ta üles leiame. Võib-olla ei 
leia me teda kunagi, kuid see pakub siiski mõningast rahuldust. Mis sa ütlesid, 
Tibbsike? Jah, ma luban sul aidata teda tappa.” 

Lõvi möirgas jälle, sedapuhku juba lähemal. 

»Arvan, et meil on parem puu otsa ronida, Tibbsike, ja oodata päevavalgust. Mulle 
ei meeldi maas magada, see pole eriti tervislik.” 

»Minu isa rääkis alati, et see on vägagi kahjulik. Ta sai Krimmis maas magamisest 
endale reuma." 

»Laseme siis käia,” ütles Brown, ,,sest mina ei taha reumat saada." 


XXII. Numast jälitatuna 


Nkima veetis õudse öö. Leopard Sheeta hulkus all ja ronis mööda puid. Nkima 
rippus kõige peenema oksa küljes, mis tema raskust talus, ning vabises kogu pika öö 
külmast ja hirmust. Kuid viimaks koitis päev. Esimeste koidukiirtega ruttas ta Tar- 
zanit ja wazirisid otsima. Endiselt hoidis ta pea kohal keppi, mille otsas lipendas 
paberitükk. 

Ta polnud veel kuigi kaugele jõudnud, kui juba kuulis inimeste hääli. Nkima väike 
süda hüppas sees, kui ta otse häälte suunas ruttas. Et need hääled võisid kuuluda ka 
kellelegi teisele peale tema sõprade, see ei tulnud talle pähegi, nii suur oli Nkima 
igatsus Tarzani järele. 

Ja need olid ta sõbrad. 

Vadistades ja kriisates laskus Nkima püstloodis kõrgelt oksalt oma sõbra õlale. Üks 
käsi põimus Tarzani kaela ümber, kuna teine kõvasti kokkupigistatud peoga tõstis 
kepi selle otsas tilpneva paberitükiga otse Tarzani silme ette. Ahvinimene nägi 
käekirja, mille ta esimese pilguga ära tundis. Ta ei uskunud oma 

silmi. Oli pöörane isegi ette kujutada, et väike Nkima tõi talle Jane'i kirjutatud 
sõnumi. Selle ja Jane'i käekirja tähelepanuväärne sarnasus ei saanud olla midagi muud 
kui kujuteldamatu kokkusattumus. 

Enne kui Nkima sai uuesti minema lipsata, tõmbas Tarzan paberi kepi otsast ära ja 
tegi selle kiirustades lahti. Wazirid, kes teda jälgisid, nägid äkki, kuidas ta ilme 
murelikuks muutus. 

»Kust sa selle said, Nkima?" nõudis ahvinimene. ,,Kes selle sulle andis?" 

Nkima jättis vadistamise ja kratsis pead. Kust oli ta paberi saanud? Ta ei suutnud 
seda meenutada. Sestpeale oli juhtunud palju asju. Nkima mälu oli nagu pikk ähmane 
koridor ja see sündmus tähtsusetu pisiasjana kõige kaugemas lõpus. 

»»On midagi juhtunud, bwana?" küsis Muviro. ,,Kas Nkima tõi sulle halbu 
uudiseid?" 

»»See kiri on leedi Greysoke'ilt. Ta on hädas. Lennuk, millega ta sõitis koos oma 
sõpradega, sooritas hädamaandumise. Nad on džunglisse eksinud ja neil pole toitu ega 
relvi.” 

Tarzan silmitses uuesti Nkimat. 

»Kes sulle selle andis?" nõudis ta. ,,O0H see naine? Tarmangani?" 

Nkima hakkas pikkamisi meelde tuletama. 

»»See polnud tarmangani," ütles ta. 

»»Oli see gomangani?”" 

»Ka mitte gomangani.” 


»Kes selle siis sulle andis?" 

Nüüd meenus Nkimale kõik. 

»Keegi ei andnud. Nkima leidis selle ühest walast." 

»»Mis ta ütles, bwana?" küsis Muviro, sest Nkima rääkis oma ahvirahva keeles, mida 
inimestest oskas ainult Tarzan. 

»Ta ütleb, et leidis selle pesast," teatas džunglivalitseja. ,,See võib tähendada maja, 
hütti, varjualust, metslooma koobast või linnupesa. Ma lähen otsima.” 

»Nkima, kes oli selle pesa ehitanud?" 

»Tarmangani. Gomanganid ei ehita sellist walat.” 

»»Kus see on? Püüa meelde tuletada. Sa pead mind sinna viima.” 

Järsku valdas Nkimat tugev erutus. Ta tundis end väga tähtsana. Hüpanud maha, 
sikutas ta Tarzanit jalast. 

»Tule Nkimaga," kutsus ta. 

»Mine oma sõduritega edasi põhja poole, kuni leiate kavu-rude küla," käsutas 
Tarzan Muvirot. ,,Kui nad võtavad teid vastu vaenulikult ega lase külla Buirat 
vabastama, siis oodake mind seäl. Kui te aga Buira kätte saate, jätke mulle mõni 
märk. Kas said aru?" 

»Jah, bwana." 

»Me läheme siis Nkimaga leedi Greystoke'i otsima.” 

See polnud kaugeltki kõige otsem tee, mida mööda Nkima juhtis Tarzanit onni 
juurde, kus ta oli kirja leidnud. Nad uita-sid ja tiirutasid džunglis tükk aega ringi. 

Nkimale meenus, et ta oli näinud imelikku meestarmanga-nit naistarmanganiga ja ta 
rääkis sellest Tarzanile. Tarzan oli veendunud, et see oli Jane, kelle kavuru oli kinni 
võtnud. Ta tahtis juba loobuda onni otsimisest ning hakata jälitama meest ja naist, 
kuid Nkima ei osanud talle näidata, mis suunas nad läinud olid. Tema tormakus 
vaibus ja kaine mõistus ütles, et Jane'i tuleb hakata otsima kohast, kus ta tegelikult oli 
viibinud. 

Läks vaja lõpmatut kannatlikkust, et taluda Nkima heitlikku mälu ja tema võimetust 
pikka aega oma mõtteid koos hoida, kuid enamik metsloomi on kannatlikud ja seda 
oli ka Ahvide Tarzan. Ta saigi selle eest tasutud, kui Nkima juhtis teda uhkelt läbi 
lehestiku alla laagri juurde, mille olid ehitanud lennuõnnetuse läbiteinud inimesed ja 
kust Nkima oli kirja leidnud. 

Siin leidis Tarzan ümberlükkamatu tõendi, et Jane oli tõepoolest kuulunud 
hädamaandumise sooritanud seltskonda, ja otse tema ees kulges rada, mida mööda 
nad olid itta suundunud. Nüüd ei sõltunud ta enam Nkimast ja tõttas uue lootusega 
tundmatu maa poole, mis oli röövinud tema abikaasa. 

kokad 

Juhtub harva, et kättemaks tabab kurjategijat kiiresti ja ladusalt. Kui vürst Alexis 
Sborov'le sai selgeks, millisesse olukorda ta omaenda süü läbi sattunud oli, tundis ta 
surmahirmu. Sborov oli viimane argpüks ja värises nüüd üksinda salapärase džungli 
kurjakuulutavas vaikuses. Ta kartis džungli asukaid ja ööd džunglis, kuid selle hirmu 
ujutas üle veelgi suurem — hirm Browni ees. Niipea kui teda valdas soov tagasi 
minna inimeste juurde, keda ta oli alailma mõnitanud ja solvanud, peletas selle 
minema teadmine, et kui ta seda teeb, siis Brown tapab ta. 

Olles viimaks sunnitud lõplikult loobuma mõttest teiste juurde naasta, otsustas ta 
talitada plaani järgi, mida oli välja pakkunud algusest peale: minna läände lootuses 
sattuda Belgia Kongos valgete asulale. 


Soborv'd kohutas üks asjaolu: tagasiteel pidi ta mööduma oma mõrvatud naise 
hauast. Ta ei tundnud sooritatud teo pärast vähimatki süümepiina, kuid talle ei andnud 
rahu Tibbsi räägitud lugu sellest, kuidas tapetud Doninghami hertsoginna oli hauast 
üles tõusnud ja toatüdruku ära viinud. 

Nagu Tibbs, nii täheldas ka Sborov sarnasust selle loo ja Annette'i salapärase 
kadumise vahel, mida ta ei osanud mingil muul viisil seletada. 

Kuid teist võimalust polnud. Ta pidi mööduma hauast ja mõrva toimepaneku kohast. 
Veel kord pidi ta oma mõttekujutuses langetama kirve ning veel kord pidi ohvri soe 
veri pritsima tema kätele ja riietele. 

Esimese öö veetis ta puu otsas okste vahel, kuid hirm ei lasknud tal uinuda. Ta 
kuulis mahamurtava jahisaagi surmakisa. Maapind vappus metsloomade kuninga 
möirgamisest, ja seal oli veel teisigi salapäraseid hääli, veelgi hirmsamaid, kuid ta ei 
suutnud kindlaks teha, kellele need kuulusid. 

Kuid viimaks lõppes öö ja koidukiired heitsid valgust õudusest, magamatusest ja 
näljast otsalõppenud, kasimata olendile, kunagisele vürst Sborov'le Pariisi bulvaritelt. 

Tema käed, habetunud nägu ja pulstunud juuksed olid koos kuivanud pori ja higiga, 
kõhnunud põskedel võis näha sogaste pisarate jälgi. Tema mõistus oli löönud 
vankuma. Vürst kõneles iseendaga ja manitses siis end vaikust pidama, sest ta hääl 
võis mõne läheduses hulkuva metslooma tähelepanu äratada. 

Niimoodi eksles ta päev läbi söömata ja joomata, omaenda ahnuse lootusetu ohver, 
haletsusväärne vastand uhketele metsloomadele, keda ta kartis, revolutsiooniteooria 
kurb kommentaar. 

Käes oli juba õhtupoolik, kui leidis aset juhtum, mida ta kartnud oli. Vürst läks 
edasi mööda rada, mis selles kohas oli lai ja küllaltki sirge. Nagu mitu korda varem, 
heitis ta nüüdki pilgu selja taha. Vürsti põlved hakkasid värisema ja ta kartis, et kukub 
maha. Hetkeks ta kangestus. 

Seal, kus rada keeras alusmetsa vahele, seisis hiigelsuur lõvi. 

Ta silmitses hindavalt Sborov'd. 

Äkki sai inimene tagasi kontrolli oma lihaste üle ja hakkas pikkamisi taganema. Ta 
oli kuulnud, et kui jooksu pista, hakkavad kõik metsloomad põgenevat saaki jälitama 
ja saavad ta kätte, sest inimene on loomadest palju aeglasem. 

Sborov ei teadnud lõvide harjumustest kuigi palju. Talle oli üht-teist meelde jäänud 
laagritule ümber kuuldud juttudest, ehkki ta ise kunagi kaasa ei rääkinud. 

Kõige rohkem huvitas teda praegu, kui kaua see mäng veel kestab, enne kui lõvi 
talle kallale kargab ja ta maha paiskab. Ta tahtis jooksu pista. Suurivaevu õnnestus 
see soov maha suruda. Vürst silmitses igatsusega puid, mille otsa ronimiseks ta liiga 
nõrk oli. 

Rada tegi käänaku, varjates teda mõneks ajaks lõvi eest, ja siis pani vürst jooksma. 
Hetk hiljem kõlas tema taga vihane möiratus. See tundus olevat väga lähedal. Mees 
heitis kiire pilgu üle õla. Lõvi traavis tema kannul. Kiskja hirmuäratavad rohe- 
kaskollased silmad hiilgasid kurjakuulutavalt ja Sborov kaotas viimased 
enesevalitsuse riismed. 

Ta tõi kuuldavale läbilõikava hirmukisa. 


XXIII. Vang 

Džungliraja lähedal puult puult hüpates kiirustas Tarzan itta. Nkima tõttas kord oma 
isanda ees, kord tema kohal. Ta oli väga üleolev ja metsik, sest pelgupaik 
pronkspruuni õla näol oli kogu aeg läheduses. 


Tuul Usha puhus Tarzanile näkku, tuues tema sõõrmetesse džunglisõnumeid madu 
Histast, antiloop Wappist, leopard Sheetast ja kaugemal asuvast suurest veest, mis jäi 
otse tema teele. Suurepäraselt lõhnade keelt mõistes võis Tarzan tänu tuulele 
tundmatus piirkonnas hõlpsasti orienteeruda. 

Nüüd tõi Usha tema sõõrmetesse lõvi Numa vänget haisu ja hetk hiljem kuulis 
Tarzan loomade kuninga vihast möiratust. Peaaegu kohe haistis ta ka valge inimese 
lõhna. 

Tarzan kujutles juba selgesti, mis toimus tema ees rajal, ja lisas kiirust, sest valge 
inimene selles kõrvalises piirkonnas võis väga hästi olla üks Jane'i kaaslasi. Järelikult 
võis ta teada, kus Jane viibis või mis temaga juhtunud oli. Seepärast ei tohtinud 

ta lasta Numal meest tappa, vähemalt mitte enne, kui Tarzan on teda küsitlenud. 

Need polnud hoopiski inimlikud kaalutlused, mis õhutasid Ahvide Tarzanit appi 
ruttama tundmatule, vaid mõtlemine Jane'iie. Tarzan oli džungliasukas, lõvi kaaslane, 
ja ta teadis, et lõvi peab sööma nii nagu temagi. Kui Numa ei saa ära süüa seda 
inimest, siis murrab ta maha mõne teise elusolendi. Džung-lifilosoofia järgi pole ühe 
elu teise omast põrmugi väärtuslikum, kui see pole mitte enda või sõbra elu. 

Tarzan teadis, et need kaks olid talle võrdlemisi lähedal. Numa lõhn teatas, et lõvi 
polnud näljane ega kavatsenud tar-manganit rünnata vähemalt niikaua, kuni viimane 
ise selleks põhjust ei andnud. 

Siis lõhestas džunglivaikuse hirmukisa ja Tarzan oletas, et lõvi lühike kannatus oli 
katkenud. Ahvinimene kihutas läbi puuvõrade niisuguse hirmuäratava kiirusega, et 
isegi väikesel Nkimal oli raske temaga sammu pidada. 

Sborov arvas, et lõvi oli asunud rünnakule, kuid see polnud nii. Numa tahtis üksnes 
jahisaaki oma vaateväljas hoida ja meelepahast tingitud vihane möiratus oli suunatud 
mehe katse vastu plehku pista. Kuid hirmust hullunud Sborov oli kurt mis tahes 
hoiatusele, isegi kui ta oleks neist aru saanud. Tema ainuke mõte oli põgeneda ja nii ta 
kihutas edasi, jalad hirmust ja väsimusest nõtkumas ning süda rinnust välja hüppamas. 

Nüüd oli Numa tõepoolest vihane. See haletsusväärne olend püüdis tema käest 
pakku pääseda ja sundis teda traavima, sellal kui ta tahtis pelgalt enda lõbuks lonkida 
mööda rada, kuni ta jälle oleks olnud valmis tapma ja kõhtu täitma. Ta võis sellele 
kähku lõpu teha. Numa tõi kuuldavale veel ühe hoiatava möirge, et ta kavatseb 
rünnata. See möire naelutas inimese otsekui halvatult paigale. 

Sborov uskus, et tema surmatund on tulnud; ta vajus põlvili ja pööras näo lõvi 
poole. Kuid äkki juhtus kummaline asi, mis hämmastas nii lõvi kui inimest. Kuskilt 
ülalt hüppas alla rajale nende vahele valge mees. 

" Vürst polnud varem näinud niisugust meest — pronkspruuni peaaegu alasti, 
karmide näojoontega nägusat hiiglast, kes silmitses lõvi sellisel ilmel, nagu näeks ta 
tänaval linde peletavat kassi. Hiiglane vaid seisis ja ootas, kuna lõvi jäi samuti seisma 
ja põrnitses kutsumatut tülitajat silmanähtava pahameeleta. 

144 

Tundmatut silmitsedes adus Sborov, et see polnud üksnes hiiglase kasvuga, vaid 
kehastas ka majesteetlikkust ja jõudu, mis tõstis teda kõrgemale teistest olenditest. Ta 
võis olla paar tolli üle kuue jala pikk, vägevad musklid mänglesid puhta pronks- 
pruuni naha all. Oma keha hiiglaslike ja täiuslike mõõtmete poolest sarnanes ta enda 
kõrval seisva lõviga. Sborov, kes tunnetas praegu kogu oma tühisust, hakkas teatud 
hetkel hiiglast kartma isegi rohkem kui teda jälitanud kiskjat. 

Nii seisid nad viivu ja silmitsesid üksteist. Siis lõvi urises, nähvas korra sabaga ja 
astus sammu ettepoole. Inimene urises vastu ja Sborov'd haarasid hirmuvärinad. 


Nende kohal puuoksal keksis kriisates ja vadistades väike ahv. Ta paiskas lõvile kaela 
sõnastikutäie laimu ja solvanguid, kuid Sborov'le oli see vaid ahvi rumal loba. 

Pronkspruun hiiglane astus pikkamisi lõvi poole, tema võimsast rinnast tõusis 
metsikut lõrinat. Numa peatus. Ta vaatas kiiresti kahele poole, raputas pead, kallutas 
selle ühele küljele ja urises, seejärel pööras ümber ja eemaldus tagasi vaatamata ma- 
jesteetlikult. Sborov ei uskunud oma silmi: inimene oli lõvi ära ajanud. 

Uustulnuk vaatas äkki Sborov'le otsa. ,,Kes te olete?" nõudis ta. 

Kui seda oleks küsinud lõvi, poleks Sborov sugugi rohkem imestanud kui praegu, 
kuuldes suurepärast inglise keelt suust, mis alles nüüdsama oli kuuldavale toonud 
metslooma hirmuäratavat urinat. Ta oli liiga jahmunud, et vastata. Mees kordas oma 
küsimust. Seekord oli tema toon range, edasilükkamist välistav. 

»»Olen vürst Alexis Sborov." 

»Kus on leedi Greystoke ja ülejäänud teie seltskonna liikmed?" 

Sborov ajas silmad suureks. Kuidas oli see mees nendest teada saanud? Kes ta oli? 

»Ma ei tea neist midagi. Nad jätsid mind üksinda džunglisse surema.” 

»Kes jättis teid üksi?" 

»Ainult leedi Greystoke, mina ise, minu teener ja lendur Brown olimegi esialgsest 
seltskonnast järele jäänud, kui nad mu hülgasid." 

»Miks nad teid hülgasid?" 

»Brown tahtis mind tappa. Ta kartis, et kui jõuame tsiviliseeritud asulasse, süüdistan 
ma teda naise mõrvamises.” 

Tarzan silmitses tähelepanelikult meest. Vürst ei äratanud temas usaldust. 

»Miks ta naise mõrvas?” küsis ta. 

»Ta arvas, et mu naine ei suuda meiega sammu pidada ja takistab seega Browni 
džunglist välja pääseda. Brown teadis, et ma ei lahku oma naisest, kuid ta ei tahtnud 
kaotada ühtegi meest, sest ta kartis üksinda rännata.” 

»Miks ta siis teid maha jättis?" päris Tarzan. 

Sborov' vastus tuli kähku ja libedasti. 

»Tal oli armulugu leedi Greystoke'iga, nad põgenesid koos.” 

Tarzani nägu süngestus ja tema sõrmed krampusid nagu midagi pigistades — võib- 
olla kõri. 

«Missugust teed mööda nad läksid?" küsis ta. 

»» Sedasama teed ida suunas," vastas Sborov. 

»Millal?" 

»Arvan, et see oli eile või üleeile. Olen kaotanud ajataju, sest pidin nii kaua üksinda 
džunglis olema.” ,,Kus on Tibbs ja Annette?" Sborov oli taas rabatud. 

»Kes te olete?" küsis ta. ,, Kuidas te meist nii palju teate?” 

Tarzan ei vastanud. Ta üksnes seisis ja silmitses meest. Mis pidi ta temaga peale 
hakkama? Ta võis Jane'i otsingud edasi lükata, mitte aga meest üksinda surema jätta, 
sest uskus ta olevat Jane'i sõbra. Oma kirjas polnud Jane puudutanud ainsatki ük- 
sikasja nendega juhtunud õnnetusest, oli vaid loetlenud ekspeditsiooni liikmed, 
märkinud, et nende lennuk oli purunenud ja vürstinna Sborov oli surnud. Ahvinimene 
oletas, et Jane oli Sborov'de külaline ja seepärast pidi ka mees tema sõber olema. 

»Mis sai Tibbsist ja Annette'ist?"” 

» Annette kadus ära," vastas vürst. ,,Meie ei tea, mis temast sai. Ta oleks otsekui 
õhku haihtunud. Tema jäljed viisid suure puu alla ja katkesid seal.” 

»Millal see juhtus?" 

» Arvan, et päev enne seda, kui Brown leedi Greystoke'iga jalga laskis.” 

»Ja Tibbs?” 


»Tibbs läks nendega kaasa.” 

»Miks nad võtsid kaasa Tibbsi, aga teid mitte?" 

146 

»Brown ei kartnud Tibbsi. Ta teadis, et ma võin leedi Greystoke'i kaitsta ja viia 
Browni kohtuniku juurde, niipea kui tsiviliseeritud maailma tagasi jõuame.” 

Kiretul pilgul silmitses Tarzan vürsti. Ta ei usaldanud meest, kuid nägu ei reetnud 
millegagi tema mõtteid. Tarzanile mõjusid eemaletõukavalt Sborov' nägu, tema 
kombed, vasturääkivused ja muutlikkused paljudes väidetes, ent samas ta järeldas, et 
vürsti jutus võis ka mõni tõetera leiduda. 

Lõpuks sai Tarzanile selgeks, et ta viibis Jane'i jälgedel ja et neiu, keda Nkima oli 
näinud koos kavuruga, oli Annette, sest samal ajal oli Jane viibinud koos Browni ja 
Sborov'ga. 

»Tulge,” ütles ta vürstile, ,,lähme leedi Greystoke'i ja Browni otsima." 

»Brown lööb mu maha,” ütles Sborov. ,,Ta on juba ammugi ähvardanud seda teha.” 

»lTa ei tapa teid, kui mina olen teiega.” ,,Teie ei tunne teda.” 

»Mul pole vaja teda tunda," vastas ahvinimene, ,,ma tunnen iseennast.” 

» Olen liiga nõrk, et kiiresti käia," seletas Sborov. ,,Kui te seda maad tunnete, siis 
võiksite mind parem mõnda külla viia ja ise Browni otsima minna. Ma pole pikka 
aega ivagi suhu saanud. Kardan, et ma ei jõua miiligi maha käia, olen näljast nii jõue- 
tuks jäänud.” 

»Hea küll, jääge siis siia,” käsutas Tarzan. ,, Lähen süüa vaatama, pärast aga võime 
minna Browni otsima.” 

Sborov jälgis, kuidas hiiglane metsa kadus, väike ahv kükitamas tema laial õlal. 


XXIV. Alla pimedusse 


Sel õhtupoolikul Tibbsi ja Browni järel kõndides oli Jane oma mõtetega kaugel 
läänes, kus merekäärus ranna lähedal seisis väike ajahambast puretud hütt. Seal olid 
aset leidnud paljud tema elu tähtsamad ja erutavamad sündmused, seal oli ta kohanud 
seda kummalist metsjumalat, keda ta hiljem oli tundma õppinud kui Ahvide Tarzanit. 

Kus viibis ta praegu? Oli ta Jane'i telegrammi kätte saanud? Kui jah, siis Tarzan 
kahtlemata juba otsis teda. See mõte andis 

naisele uut lootust, Ta igatses tunda aida ümber tugevaid käsivarsi, igatses rahu ja 
turvalisust, mida andsid Tarzani jõud ja džunglitarkused. 

Süüvinud mõtteisse, ei pannud Jane tähelegi, kuidas ta pikkamisi oli oma kaaslastest 
maha jäänud. Viivuks läksid need tal hoopiski meelest: ta oli üksi oma suures 
mälestustedžunglis. 

Kuid ta polnud üksi. Ülalt puude otsast jälgisid iga tema liigutust kellegi silmad, 
jäämata temast sammugi maha. 

Ootamatult tundis Jane kummalist soovi minna tagasi. Ta imestas isegi, mis võis 
seda põhjustada. Oli see hea või halb või lihtsalt naiselik vaist, mis teda juhtis? Ta ei 
teadnud seda. Algul oli see iseäralik kihk ainult nõrk soov, mis peagi muutus 
pealetükkivaks ja vastupandamatuks vajaduseks, ning Jane alistus sellele. Teda oleks 
nagu tagasi vedanud mingi jõud, Tibbs ja Brown aga olid väga kaugel ja tundusid 
talle täiesti võõrastena. Jane soovis vaid üht — alistuda sellele kuuldamatule häälele, 
mis teda kutsus. 

Kui kavuru ling tema keha ümber põimus, polnud Jane üllatatud ega kohkunud — ta 
tunded olid halvatud. Ta nägi kirjuks maalitud, metsiku näoga valget meest, kes teda 


enda kõrvale oksale tõmbas, ja kõik paistis talle täiesti loomulik ning algusest peale 
ette määratuna. 

Mees tõstis ta õlale ja hakkas puult puule hüpates itta minema. Ta ei lausunud 
sõnakestki ja ka Jane vaikis, tundmata vajadust midagi küsida. 

Nii kestis see umbes tunni ümber ja siis hakkas Jane'i tundeid tuimestanud 
hüpnootiline seisund vähehaaval kaduma. Teda valdas õud. Ta sai aru, et oli sattunud 
kummalise metsiku olendi küüsi, kes pealegi oli valge mees. Jane teadis nüüd, et ta oli 
allutatud veidrale mõjujõule, mis oli tema tahte maha surunud, kuid praeguseks 
teadvusest juba haihtunud. 

Jane tundis, et peab midagi tegema, aga mida sai ta teha? Kerguse järgi, millega 
mees teda kandis, teadis Jane, et tal on üleloomulik jõud — kaugelt suurem sellestki, 
mille naine võis enda päästmiseks välja panna. Jane'i ainuke lootus oli kasutada 
mingit kavalust ja osavalt kõrvale põigata, kui mees on minetanud valvsuse. Aga 
niikaua, kuni mees teda kandir., ei saanud ta sellele loota. 

Jane imestas, kuhu ja milleks mees teda viis. Kui ta mehega juttu teeks, võiks see 
selgust tuua, kuid mis keelt niisugune olevus 

võis rääkida? Hästi, ta siiski proovib. 

»»Kes sa oled?" küsis Jane inglise keeles. ,, Mida sa minuga teha tahad?" 

Mees mühatas ja mõmises siis bantu murdes, mida Jane hästi tundis: ,,Ma ei saa 
aru.” 

»Mina saan sinust küll aru,” vastas Jane samas murdes. ,, Nüüd räägi mulle, kes sa 
oled ja miks sa mu kinni võtsid. Ma ei ole sinu hõimukaaslaste vaenlane. Aga kui sa 
mind lahti ei lase või teed mulle ülekohut, siis hävitavad mu inimesed teie küla ja 
paljud teie seast tapetakse.” 

»Kavurude külla ei tule ükski inimene. Kes seda julgeb, see sureb.” 

»» Te nimetate end kavurudeks? Kus teie küla asub?" 

»» Küll sa varsti näed." 

»Mida sa kavatsed minuga teha?" 

» Viin su Kavandavanda juurde.” 

»Kes on Kavandavanda?" nõudis Jane. 

» Ta on Kavandavanda." 

Mees ütles seda, justkui oleks see piisav seletus, ja see kõlas umbes nii, et jumal on 
jumal. 

»Mida ta minust tahab? Lunaraha? Sel juhul maksavad minu inimesed nii palju, kui 
ta küsib, et mind tervena tagasi saada." 

»»5a lobised liiga palju,” nähvas kavuru. ,,Pea suu.” 

Jane vakatas, ent alustas siis jälle ebamugava asendi tõttu mehe õlal. 

»Pane mind maha,” ütles ta. ,,Võin niisama hästi kui sinagi mööda puid edasi minna. 
Pole vähimatki põhjust, miks sa peaksid mind kandma. Meil mõlemal on kergem, kui 
sa mul endal käia lased." 

Esialgu ei teinud kavuru tema sõnadest väljagi, kuid viimaks pani ta Jane'i maha. 

»Ära mõtlegi põgeneda,” hoiatas ta. ,,Kui sa seda teed, tapan su. Kavuru käest pole 
mitte keegi kunagi jalga lasknud.” 

Jane mudis oma krampunud lihaseid ja silmitses enda röövijat. See oli tõepoolest 
metsiku välimusega. Aga kui suurel määral oli see tingitud tema loomulikust palgest 
või maalinguist, ninaehetest ja kõrvarõngastest, seda ei osanud Jane arvata. Nagu 
paljude metsikute või algeliste inimeste puhul, nii oli ka tema vanust välimuse järgi 
võimatu ära arvata. Kummatigi tundus Jane'iie, et see oli noor mees. 

»»MISs su nimi on?" küsis ta. 

»Ogdli," vastas mees. 

»»Sa oled muidugi pealik,” lausus Jane, lootes meelitusega soodsat mõju avaldada. 

»Ma ei ole pealik,” vastas mees. ,,Meil on ainult üks pealik ja see on 
Kavandavanda." 

Jane püüdis teda vestlusse tõmmata, kuid Ogdli oli algul napisõnaline, pärastpoole 
aga sai kurjaks. 

»Jää vait, või ma lõikan sul keele suust," käratas ta. ,, Kavan-davandal pole sinu keelt 
vaja.” 

Jane vakatas, sest miski tema röövija hääletoonis kinnitas, et öeldud ähvardus 
polnud tühipaljas sõnakõlks! 

Kui saabus öö, sidus kavuru naise nööriga kõvasti kinni ja alles siis heitis ise 
magama. Hommikul enne teeleasumist korjas ta eineks pisut puuvilju ja pähkleid ning 
see jäi ka nende ainsaks kehakinnituseks kogu selle aja jooksul. 

Keskhommikul jõudsid nad ootamatult metsast välja väikesele lagendikule. See 
lõppes kõrge mäega, mille juurest viis kitsastee vastasasuva mäe jalamil algava 
püsttarani. 

Lagendikku katsid suured kaljurahnud ja lõhestasid mitmed veed, nii et kui nad mäe 
poole rühkisid, oli püsttara kord neil silme ees, teinekord aga ei jäänud nende 
vaatevälja. 

Kui nad lähemale jõudsid, nägi Jane, et püsttara oli kogukas nelinurkne kiviaed, 
mille tagakülje moodustas võimas kalju, kerkides kõrgele küla kohale. 

Püsttara alt voolas välja väike looklev jõgi, justkui oleks seal tema lähe olnud. 
Ligemale jõudes nägi Jane, et see jooksis alla kaljuseinast läbi selleks otstarbeks 
jäetud avause. 

Püsttara juurde jõudnud, andis Jane'i röövija hõikega märku, ja hetk hiljem avanes 
üks kahest väravapoolest, et neid sisse lasta. Jane nägi kitsast tanumat, mida palistasid 
väikesed lameda katusega kindlusetaolised kivimajad. Jäi mulje, et see oli 
vihmavaene maa. Majad sarnanesid nendega, mis muistsed indiaanlastest ehitusmehed 
olid kunagi püstitanud Ameerika edelaosas. 

Metsiku välimusega sõdurid lõid tillukeste ukseavade ees aega surnuks või valvasid 
õues väikestes kolletes tuld. Nagu Ogdli, olid nad kõik noored mehed ning nende 
ehted, riietus ja sõjariistad sarnanesid täpipealt tema omadega. 

Mõni neist kogunes Jane'i ja tema röövija ümber, vahtis 

teda ja päris Ogdlilt üksikasju. 

»Sinul ja Ydenil on vedanud," urises üks sõdureid. ,,Tema võttis täiskuu ajal kinni 
ühe musta ja ühe valge tüdruku.” 

»»Must tüdruk laskis tema juurest jalga," tähendas teine. 

Jah, kuid ta läks kohe metsa tagasi ja sai kätte valge tüdruku.” 

»Ta ei saa musta tüdruku eest ühtegi hammast.” 

»Ei, kuid ta saab valge eest ilusa paelatäie, ja Ogdli saab teise rea hambaid, see teeb 
tema jaoks juba kokku neli. Kavanda-vanda on temast heal arvamusel.” 

«Muidugi on," sõnas Ogdli. ,,Olen kavurude seas parim sõdur.” 

Üks suur noormees urahtas pilkavalt. 

«Kiidukukk," irvitas ta, ,,sul on praegu kõigest kolm paelatäit hambaid, minul aga 
juba seitse." ja ta koputas oma rinnale. 

Seda veidrat jutuajamist kuulates ei saanud jane esialgu suuremat aru, kuni rääkija 
käeliigutus tõmbas tähelepanu inimham-mastest keedele tema kaela ümber. Siis ta 
nägi, et neid oli seal seitse rida ja Ogdli kaela ümber kolm samasugust keed. jane 


heitis pilgu teistele sõduritele. Mõnel oli üks või kaks, teistel mitte ühtegi kaelakeed. 
Ilmselt tunnistasid need keed igaühe isiklikku tugevust, vaprust ja edu naiste 
röövimisel. 

Äkki sai ta teada iseäraliku nähtuse: ta viibis kaugel teistest asulatest sõjakate 
inimeste külas, kus elasid üksnes parimas elujõus mehed ja kus polnud näha ühtegi 
naist ega last. 

Mida see tähendas? Nõudsid ehk mõned veidrad tavad, et naised ja lapsed jäävad 
teatud tundideks või juhtumeiks majja, või polnudki külas naisi ega lapsi? Kui 
viimane oletus oli õige, mis oli siis saanud naistest, kelle kinnipüüdmisega nad hoop- 
lesid? Kuid see ei võinud tõsi olla, külas pidi elama nii naisi kui lapsi. Aga kui oligi 
naisi, mispärast valvasid tuld siis mehed? See polnud meestele kohane töö. 

Nii mõtiskles Jane Ogdli saatel piki kitsast tanumat kõndides. Mõne aja pärast 
pööras tema röövija kitsale rajale ja juhtis Jane'i madala ümmarguse hoone juurde, 
mis võrreldes ümbritsevate majadega sarnanes veelgi rohkem indiaanlaste muistsete 
ehitistega. See oli akendeta hoone, mille vastu toetuv lihtne puust redel viis üles 
katusele. Välimuse järgi paistis see olevat kultusehoone. 

Ogdli andis mühatusega märku, et Jane tema ees redelit mööda 

üles roniks. Katusele jõudnud, märkas Jane avaust, millest viis alla teine redel. 
Ogdli osutas sellele. 

»Roni alla," käsutas ta, , ja seisa seal paigal. Ära püüagi põgeneda, sest kui sa seda 
teed, läheb sul halvasti.” 

Jane vaatas august sisse. Ta ei näinud midagi — all oli pime nagu kaevus. 

»Kähku!" käratas Ogdli. 

Naine asetas jala redelipulgale ja hakkas pikkamisi laskuma mustavasse 
salapärasesse tühjusse. Ta polnud mingi argpüks, kuid tema julgus sai viimse 
võimaluseni proovile pandud, kui ta sundis end sellest nõrgast algelisest redelist alla 
laskuma. Kõige rohkem rõhus tema meeli tõsiasi, et ta polnud kavurude külas 
märganud ainsatki naist. Missugune oli olnud röövitute saatus? Kas olid nemadki 
sellest redelist alla läinud? Olid nad laskunud pimedasse ja põhjatusse sügavusse, et 
mitte iialgi enam tagasi pöörduda? 


XXV. Lüüasaamine 


Muviro ja tema wazirid jõudsid metsaservale. Nende ees üksiku mäe jalamil laotus 
kitsas lagendik. -Üks sõdureid sirutas välja käe. 

»Seal selle kõrge kalju jalamil on küla. Ma näen püsttara." Muviro tõstis käe 
päikesevarjuks silmade kohale. Ta noogutas. 

»» Küllap see ongi kavurude küla. Viimaks ometi leidsime selle üles. Võib-olla me ei 
leia Buirat, kuid me karistame kavüru-sid. Anname neile hea õppetunni, et nad 
waziride tütred rahule jätaksid.” 

Sõdurid vastasid Muviro sõnadele metsiku ulgumisega, olid nad ju wazirid, keda 
tunti ammusest ajast kui vägevaid sõjamehi. Kes oleks söandanud eirata nende õigusi? 
Kes oleks tohtinud karistamatult röövida nende naisi? Mitte keegi. 

Teised suguharud pidid selliseid kaotusi välja kannatama. -Nad tegid suurt kära 
tamtammide ja tulistamisega. Nad tantsisid oma sõjatantse. Ja siis, kui avanes 
võimalus vaenlane kinni võtta, piirdusid nad vaid tema jälitamisega, ent alati jätsid 
selle katki enne jJahisaagi tabamist. Wazirid nii ei talitanud. Mis 

nad iganes ette võtsid, selle viisid halastamatult lõpule, tõi see siis neile võidu või 
surma. 

»Tulge!" ütles Muviro ja viis oma sõdurid üle lagendiku ka-vurude küla poole. 
Ootamatult jäi ta seisma. 

»Mis see on?” küsis Muviro. 

Wazirid teritasid kõrvu. Madal põrisev hääl, mis esialgu hädavaevalt nende kõrvu 
kostis, paisus kiiresti valjuks mürinaks. Sõdurid seisid vaikselt ja vahtisid üles 
taevasse. 

»Seal see ongi,” lausus üks. ,,See on lendav kanuu. Nägin kord ühte sellist üle 
waziride maa lendamas. See tegi samasugust häält." 

Lennuk lähenes kiiresti kolme või nelja tuhande jala kõrgusel. See lendas üle 
lagendiku ja waziride, pööras siis järsku ümber ja tuli tagasi. Lendur vähendas kiirust, 
kuid jätkas tiirlemist lagendiku kohal, otsides kohta maandumiseks. Ta oli seda teinud 
juba kaks tundi, kuid seni tulemusteta. 

Viimaks, kui paaki oli jäänud vaid pisut kütust, ilmus tae-vakingitusena vaateväljale 
see lage tasandik ja läheduses asuv küla. Lendur teadis, et siit pole võimalik kütet 
saada, kuid lõpuks oli see siiski inimasula ja tal polnud vaja maanduda kusagil 
džunglis. 

Madallennul silmas piloot valgete suletuttidega ehitud wa-zirisid, kes olid parajasti 
metsast välja jõudnud, ja ka külas nähtavale ilmunud kavurusid. Ta täheldas suurt 
erinevust nende vahel ja laskus madalamale ning tegi kindluse mõttes veel ühe ringi. 

Tema kaaslane, kes samuti üksisilmi alla vaatas, kritseldas midagi paberile ja ulatas 
selle lendurile. 

»Mida sa nendest arvad? Nad paistavad olevat valged.” 

»Nad on valged,” kirjutas lendur vastu. 

Lagendikul, mida lõhestasid ojad ja katsid kaljurahnud, polnudki nii kerge leida 
ohutut maandumispaika. Üks paremaid kohti paistis olevat küla ees, teine, vahest 
veelgi parem, aga üle lagendiku metsa lähedal. Muviro ja tema sõdurid seisid just sel- 
le ääres — trobikond- metslasi, kelle välimus sundis lendurit maandama oma 
õhulaeva küla ja selle valgete asukate lähedale" See oli saatuslik viga. 

Lennuk tegi veel kord tiiru lagendiku kohal, vähendades kõrgust tuhande jalani. Siis 
lülitas lendur mootori välja ja läks maandumisele. 

Muviro oma meestega ei näinud lennuki maandumist, sest sel ajal läbisid nad 
parajasti sügavat oja. Sellest välja roninud, märkasid nad lennuki kabiinist välja 
ronimas kahte meest, kuna kavurude küla väravast jooksis nende poole trobikond 
valgeid sõdureid. 

Nii ühed kui teised olid valged. Waziride pealik ei kahelnud enam põrmugi: nüüd ta 
teadis, et need olid tõepoolest kavurud. Nad karjusid ja viibutasid odasid ning 
tormasid vastu kahele lendurile. Ilmselt ei pannud nad waziride kohalolekut tähele või 
kui panidki, ei teinud neist väljagi. 

Nähes, et pärismaalased olid nende vastu meelestatud vaenulikult, pöörasid lendurid 
tagasi õhulaeva poole. Üks neist tulistas õhku üle ründavate kavurude peade, kuid see 
ei avaldanud mingit mõju ja lendur tulistas uuesti. Seekord üks kavuru kukkus, kuid 
seegi ei peatanud metslasi. 

Nüüd avasid mõlemad lendurid tule. Kavurud aina rühkisid edasi, varsti pidid nad 
jõudma ohvritest odaviske kaugusele. Lendurid heitsid pilke selja taha, justkui 
otsides, kuhu varjuda, ja märkasid vastassuunast lähenevate mustanahaliste sõdurite 
ahelikku. 


Nad ei teadnud, et need olid sõbrad ja liitlased. Üks neist tõstis püstoli ja tulistas 
Muviro pihta. Kuul vihises märgist mööda ja waziride pealik varjus väikese künka 
taha ning andis oma sõdureile käsu teha sedasama, sest ta tundis tulirelvade eluoht- 
likkust kavurudest paremini. 

Muviro püüdis lendureile inglise keeles hüüda, et wazirid on nende sõbrad, kuid oli 
juba hilja. Kavurud olid jõudnud mehed sisse piirata ja sööstsid metsiku kisaga neile 
kallale. Üks lendur kukkus, oda oli tunginud ta südamesse. Kuid nüüd pääsesid ka 
waziride odad lendu, peatades jalamaid kavurude pealetungi, kes paistsid odasid 
rohkem kartvat kui tulirelvi. 

Nad ei taganenud, jäid üksnes viivuks seisma. Siis saatsid nad lendu teise parve 
odasid. Nüüd langes ka teine lendur ja koos temaga kolm wazirit. Hetk hiljem astusid 
kavurud ja wazirid käsitsivõitlusse. 

Nüüd olid viimased ainult seitsmekesi ja ehkki nad võitlesid vapralt, ei suutnud 
wazirid kavurude ülekaalukate jõudude vastu midagi korda saata. 

Muvirol ja ühel tema sõduril Balandol, kes võitlesid langenud lendurite kõrval, 
õnnestus kätte saada surnud meeste püstolid 

ja lahingumoon. Lähedalt avaldasid ,.tulekäed" kavurudele veelgi suuremat mõju, 
peatades ajutiseks nende pealetungi ja võimaldades Muvirol ellujäänud sõduritega 
varju otsida. Nüüd olid nad vaid neljakesi: Muviro, Balando ja veel kaks wazirit. 

Pealik Muviro üritas ronida keset lagendikku kõrguvate gra-niitrahnude hunniku 
otsa ja lõpuks jõudis ta ka eesmärgile, kuid nüüd oli koos temaga jäänud ebavõrdset 
võitlust pidama ainult veel Balando. Kahekesi upitasid nad end kaljusesse pelgupaika, 
mille Muviro oli välja valinud, ja kuna pealik oma tabava tulega kavurusid hirmu all 
hoidis, ronis Balando odaviskekaugu-sest eemale ohutusse kohta. Seejärel avas tema 
vaenlase pihta tule ja Muviro roomas tema kõrvale. 

Ikka ja jälle lennutasid kavurud oma odad kõrgele õhku, kuid ka palju võimsamate 
lihaste jaoks oli kõrgus liiga suur. Tapariistad kukkusid märki tabamata maapinnale 
tagasi. Kahe waziri revolvrid ja vibud aga tegutsesid mõjusalt — niivõrd mõjusalt, et 
kavurud eelistasid külla taanduda. Lahing oli lõppenud. 

Muviro nägi, kuidas kavurud lennukist suure kaarega mööda läksid ja arvas, et nad 
kartsid seda kui mingisugust üleloomulikku asja. Siis saabus äkki ekvatoriaalöö ja 
mähkis kõik pimedusse. 

Nukralt laskusid Muviro ja Balando alla kaljurahnult, mis oli pakkunud neile 
turvalist pelgupaika. Nad olid nõuks võtnud ööbida metsas, mis oma läbipaistmatu 
pimedusega tundus niisama tumedana kui tulevik. Nad ei teinud vähimatki plaani, sest 
olid liiga roidunud, liiga murtud murest ja pettumusest, et suuta arukalt mõelda. 

«Tuleks ometi suur bwana," ohkas Balando. 

Jah," nõustus Muviro. ,, Oleks ta siin, poleks seda juhtunud." 


XXVI. Tarzan jälitab Browni 


Hommikuudu hõljus laisalt liikumatus õhus, vastumeelselt taandus surev öö. 
Džunglil lasus kummaline vaikus, terav nagu leopardi möiratus. See äratas Browni. 
Ta oli end õhtul puu otsas okste vahele surunud ning kogu keha oli nüüd kange ja 
hell. Kõik lihased tulitasid. Ta heitis pilgu Tibbsile, kes magas paar jalga temast 
kõrgemal, ja muigas. Inglane lebas põiki kahel 


155 
rööbiti oksal, millest mõlema käega kramplikult kinni hoidis. 


»Ta näeb välja, nagu oleks teda orgi otsas küpsetatud," mõtles lendur.,, Vaene vana 
Tibbsike." Viimased sõnad ütles ta pool-kuuldavalt. 

Tibbs avas silmad ja vaatas enda ümber. Esialgu paistis inglase pilgust üllatus ja 
kimbatus, siis aga märkas ta Browni ja rahunes. 

Peagi jätkasid nad teed läbi džungli. Tundus, et nende vastu olid ühinenud kõik 
loodusjõud ja -seadused. Nad olid korralikult välja magamata, õnnetud ja heidutatud, 
peaaegu lootusetud, ometi püüdis kumbki kangekaelselt teise tuju üleval hoida. 

»Kas sa usud musta maagiat, Tibbsike?" küsis Brown. 

»Minu elus on olnud mõningaid kummalisi asju, söör,” vastas inglane. 

»»Kas sa tead, mida see vana daam siia džunglisse otsima tuli?" 

..Vististi selleks, et leida midagi, mis pidi tagasi andma nooruse, eks ole?" 

Jah, minagi olen sellest kuulnud. Teadsin mõndagi, kuid ei rääkinud talle, sest ei 
tahtnud, et ta ise kaasa sõidaks. Mul oli vaja üksnes tema nõusolekut 
ekspeditsiooniks. Tahtsin ise selle imerohu retsepti saada. See võiks sisse tuua 
miljoneid, Tibbsike! Kuid seda valvatakse kiivalt. Paljud on püüdnud seda omandada, 
kuid kõik on jäljetult kadunud.” 

»Meie ei püüagi seda nüüd kätte saada. Meil on küllalt muret sellegagi, et džunglist 
välja pääseda, vaevamata end mingisuguse elueliksiiriga. Kui me muudkui edasi 
rühime ja omaenda asjaga tegeleme, siis on kõik hästi.” 

»Mina küll niiviisi ei arva. Ma pole mustast maagiast iialgi suurt pidanud, kuid on 
kentsakas, mis imelikke asju selle ekspeditsiooniga on juhtunud juba algusest peale. 
Justkui oleks keegi või miski selle ära kaetanud. Algas see kohutava lennuilma ja ra- 
juga, siis tuli hädamaandumine, seejärel tapeti vana daam, kohe varsti pärast seda 
kadus Annette ja nüüd ka leedi Greystoke. 

Kas sa mõistad, Tibbsike, et kuuest, kes Croydonis õhku tõusid, on alles ainult 
kaks? Just nagu käiks keegi meie järel ja no-piks ükshaaval meid endale. Küsimus on 
selles, kes meist on järgmine.” 

Brown keeras ümber ja silmitses oma kaaslast, kes kõndis tema kannul kitsal rajal. 
Ameeriklane irvitas. 

»Kas leedi Greystoke käis sinu taga, kui see ta kinni võttis?" küsis ta. 

KKK 

Samal ajal rühkis Tarzan piki rada, püüdes leida Jane'i jälgi. Sborov tegi talle 
rohkesti tüli. Mees oli liialt nõrk ja liikus edasi teosammul, mistõttu tuli sageli 
peatuda. 

Tarzan põles soovist kätte saada Brown ja Tibbs, uskudes, et Jane on nendega. Ta 
tahtis Browni tappa. Ahvinimese laubal punetas kurjakuulutav arm, mille gorilla 
Bolgani oli Tarzanile jätnud palju aastaid tagasi, kui ta veel lapsena oli pidanud oma 
esimest võitlust elu ja surma peale. 

Tavaliselt poleks ta Jane'i otsinguil hoolinud vähimatki veidra tarmangani elust, 
kuid Alexis oli mõista andnud, et ta oli Jane'i sõber ja kaitsja. Seetõttu ei võinud 
Tarzan teda džunglis-se saatuse hooleks jätta. 

Niisiis otsustas džunglivalitseja olla koos Sborov'ga, kuni saab viimase jätta mõne 
sõbraliku suguharu pealiku juurde, et toimetada ta tsivilisatsiooni eelpostini, või siis 
anda ta üle oma waziridele. 

Sborov'ga kohtumise järel oli Tarzanil mõne lühikese silmapilguga kujunenud tema 
kohta arvamus, mis tegi vastumeelseks mehe seltsis viibimise ja tema eest 
hoolitsemise. Ahvinimene ei usaldanud ega sallinud Sborov'd, kuid Jane'i pärast ei 
võinud ta meest maha jätta. Väike Nkima paistis tema vastumeelsust jagavat, sest ta 
hoidus võõrast eemale, ja kui tuligi lähemale, siis näitas ähvardavalt hambaid. 


Ärritatuna vürsti pidevast virisemisest ja suurest ajaraiskamisest, vinnas 
džunglivalitseja Sborov' sõnakestki lausumata õlale ja alustas meeletut tõttamist 
mööda puid. Alexis tõi kuuldavale protesti- ja hirmukisa, kuid oli võimetu muutma 
olukorda, millesse saatuse käsi ta tõuganud oli. 

Ta teadis, et nad liikusid tuulekiirusel mööda puid. Seda kinnitas lehtede ja okste 
lakkamatu riivamine. Sborov vaidles vastu teda kandvale pronkspruunile metslasele, 
kuid see oli niisama kasutu kui vaielda sfinksiga. Viimaks oli ta kogunud küllalt 
julgust, et silmad lahti teha. Tal pidi süda õudusest seisma jääma, sest just sel hetkel 
sööstis Tarzan kinni haarama ripnevast liaanist, et vibutada end selle abil teisele puule 
oma õhurajal. Surmani hirmunud Sborov' silmist viiskümmend jalga allpool oli kõva 
maa. Vürst kriiskas 

läbilõikavalt ja sai äkki tagasi kõnevõime. 

» Viige mind alla,” karjus ta. ,, Tahan ise käia. Me saame mõlemad surma.” 

»» Hoopis teie pärast saame surma, kui te paigal ei püsi," hoiatas ahvinimene. 

» Viige mind siis maa peale.” 

»»Olete liiga aeglane," vastas Tarzan. ,,Ma ei või kilpkonn Kota kombel edasi 
roomata, kui tahan kätte saada meest, keda te Browniks kutsute. Kui ma teid maa 
peale viin, siis pean teid ka üksinda siia dzunglisse jätma. Kas peate seda paremaks?" 

Sborov vaikis. Ta püüdis kaaluda, kumb ettepanek oli ohutum. Aga ta ei suutnud 
mõelda millestki muust, kui vaid soovist olla tagasi Pariisis, ehkki see soov ei 
kergendanud tema väljapääsmatut olukorda karvavõrdki. 

Järsku peatus Tarzan ühel jämedal oksal. Ta kuulatas teraselt. Sborov nägi teda 
õhku haistmas. See meenutas talle rajal jälgi ajavat jahikoera. 

»»Kuidas need kaks meest välja nägid?" nõudis Tarzan. «Kirjeldage neid mulle, et 
ma Browni nähes ta kohe ära tunneksin.” 

» Tibbs on väikest kasvu, hõredate juuste ja kitsa näoga. Ta on inglane. Brown on 
suurekasvuline ameeriklane. Arvan, et teda peetakse nägusaks meheks," lisas Sborov 
vastumeelselt. 

Tarzan hüppas puu otsast alla rajale ja pani vürsti maha. 

»Astuge seda mööda edasi," ütles ta. «Mina lähen ees.” 

»Kas te jätate mind üksi siia dzunglisse?" küsis ehmunud Alexis. 

«Tulen varsti tagasi,” vastas ahvinimene. «Teil pole vaja karta, olen ära ainult 
lühikest aega.” 

«Aga võib-olla lõvi..." kogeles Sborov. 

«Siin ümbruses pole ühtegi lõvi,” katkestas teda Tarzan, «ega kedagi teist, kes võiks 
teile halba teha.” 

«Kuidas te seda teate?" 

«Tean. Tehke, mida ma teile ütlesin, ja minge mööda rada edasi.” 

»Aga...” Sborov tahtis veel vastu vaielda, kuid leidis järsku, et oli jäänud üksi. 
Tarzan oli puu otsa hüpanud ja tema silmist kadunud. 

Ahvinimene ruttas tuulekiirusel edasi lõhna peale, mis andis talle teada läheduses 
viibivast kahest valgest mehest. Viimaks ta nägigi neid — tugeva kehaehitusega 
ameeriklast ja kõhetut inglast. 

Haistmine polnud teda petnud: naist nendega ei olnud. 

Mis oli Jane'ist saanud? Mehe nägu muutus süngeks. Ta pidi selle teada saama, enne 
kui tapab Browni. 

Tarzan asus nüüd otse nende kohal. Ta võis siit väga lihtsalt oma ohvrile kallale 
hüpata. 


Ootamatult jäi inglane seisma ja ohkas raskelt. Paistis, et ta jõud oli otsakorral. 

» Tundub, et sellest pole üldse kasu,” tunnistas ta nukralt. ,,See on sama, mis otsida 
heinakuhjast nõela. Me ei leia teda eluilmaski üles. Jääme siia puhkama, ma ei suuda 
enam käia.” 

»Ma saan sinust aru, Tibbs, aga me peame jätkama otsinguid. Võib-olla leiame ta 
üles. Mida rohkem ma sellest mõtlen, seda rohkem usun, et Sborov viis leedi 
Greystoke'i ära.” 

»Aga kuidas oli siis Annette'iga?” 

Brown raputas pead. 

»Ma ei tea, kuidas seda seletada. Muidugi, Sborov'1 oli hea põhjus pärast oma naise 
mõrvamist Annette tappa, sest neiul oli tema vastu kaalukas süütõend.” 

»Kuid ma ei mõista, kuidas said Annette'i jäljed lõppeda otse puu all, nagu oleks ta 
õhku haihtunud. Oleksid ka vürsti jäljed seal olnud ja edasi läinud, võiksin arvata, et 
vürst võttis ta sülle ja kandis džunglisse, et neiule ots peale teha, kuid neid ju polnud 
seal.” 

»Loodan siiski, et leiame leedi Greystoke'i ja Annette'i. Ma ei suuda uskuda, et nad 
pole enam elavate kirjas.” 

» Te polnud vististi Annette'i vastu ükskõikne, kas pole?" küsis Tibbs. 

»»1ÕSI mis tõsi," tunnistas Brown, ,.ja see täikrae Sborov rääkis neiule, et ma löövat 
külge leedi Greystoke'ile. Helde taevas! Kas sa võid ette kujutada inglise aadlidaami 
minuga kurameerimas?” 

»Kui ma seda öelda tohin, siis ei kujuta küll," kinnitas Tibbs puhtsüdamlikult. 

»Ja mina samuti. Ta oli peen daam, Annette aga lihtsalt väike kena neiu. Kui ma 
vaid teaksin, mis temaga juhtus!" 

»» Arvan, et võin seda teile öelda," kõlas ootamatult hääl nende pea kohal. 

Ahvinimene hüppas kergelt puu otsast alla rajale. Tema hääle peale pöörasid nad 
kähku ümber ja jäid teda jahmunult põrnitsema. 

»Kes kurat sa oled ja kust sa tuled?" nõudis Brown, kuna Tibbs seisis ammuli sui ja 
vahtis pärani silmi ahvinimese kummalist kuju. ,,Ja mida sa meile öelda võid?" päris 
ta lõpuks. 

»Arvan teadvat, kuidas teie kaks naist ära kadusid." 

Ütle siis!" hüüdis Brown. ,,Kes sa ometi oled? See maa annab meile muudkui 
pähkleid pureda — inimesed kaovad, sina aga hüppad nagu viirastus õhust alla. Oled 
sa sõber või ei?" 

Sõber," vastas Tarzan. 

»Mispärast sa alasti ringi lippad?" tahtis Brown teada. ,,Kas sul pole riideid või 
napib mõistust?" ,,Ma olen Ahvide Tarzan.” 

»» Võeh? Hea küll, on tore sind näha, Tarzan. Mina olen Napoleon. Aga lao nüüd 
lagedale, mida sa tead Annette'ist ja leedi Greystoke'ist. Mis nendest on saanud? Kas 
Sborov rääkis sulle? Kuigi sa ei tea ju Sborov'st midagi." 

»Tean küll," vastas Tarzan. ,,Tean, et te sooritasite hädamaandumise ja et vürstinna 
on tapetud. Usun teadvat ka seda, mis juhtus leedi Greystoke'i ja Annette'iga." 

Brown oli kimbatuses. 

» Paistab, et tead üsna palju. Räägi siis nüüd, mis on saanud kahest daamist." 

»Kavurud viisid nad minema. Te viibite kavurude maal." 

»Kes need kavurud veel on?" tahtis Brown teada. 

»»See on metsikute valgete meeste suguharu. Nad röövivad kavalust kasutades naisi, 
arvatavasti oma religioossete kombetalituste jaoks.” 

»Kus nad neid hoiavad?" 


»Ei tea. Otsisin parajasti nende küla, kui kuulsin teie lennukiga aset leidnud 
õnnetusest. Usun, et leian nad peagi üles. Kavurud elavad väga metsikul maal. Neil on 
saladus, mida nad kiivalt hoiavad. Keegi ei tohi nende külale läheneda.” 

»Mis saladus see on?" uudistas Brown. 

» Räägitakse, et kavurud on leiutanud imepärase elueliksiiri, mis muudab vanad 
inimesed uuesti nooreks.” 

Brown laskis vilet. 

»»Ah nii? Neid me just otsisimegi. Vana daam tahtis selle eluvee retsepti saada,” 
seletas Brown, ,,ja mina samuti. Aga ütle, kust sa kuulsid meie lennukiga juhtunud 
õnnetusest? Me pole kedagi kohanud ega kellelegi sellest rääkinud." Ootamatult 
Brown vakatas. Tema nägu tumenes raevust. 

»Sborov!” hüüatas ta. 

Vürst, kes pikkamisi mööda rada nende poole komberdas, jäi Browni nähes seisma. 
Ameeriklane sööstis ähvardavalt tema poole, vandesõnad huulil. 

Sborov pistis jooksu. 

»Pidage ta kinni!" karjus vürst Tarzanile. ,,Te lubasite, et ei lase tal mulle midagi 
halba teha!" 

Ahvinimene hüppas lendurile järele ja haaras tal käsivarrest kinni. 

»bPea kinni!" käsutas ta. ,, Ma andsin talle sõna." Brown püüdis end lahti kiskuda. 

»Lase mind, sa lollpea," urises ta, ,,ära sega vahele!" Siis üritas lendur Tarzanile 
vaba käega lõuahaaki anda, kuid ahvinimene kummardus ja raske rusikas üksnes 
riivas tema põske. Sünge naeratuse vari puudutas Tarzani huuli, kui ta ameeriklase 
oma pea kohale tõstis ja teda raputas. Siis viskas ta lenduri raja äärde põõsastesse. 

»Sa unustasid Waterloo, Napoleon," ütles ta. 

Võsa kohal puu oksal keksis ja vadistas väike Nkima. Kuna Brown end suurivaevu 
põõsaste okkalisest sülelusest vabastada püüdis, noppis ahv puu otsast mõne üliküpse 
puuvilja ja viskas nendega lendurit. 

Tibbs jälgis kohkumusega vahejuhtumit, olles kindel, et Brown sai endale sellest 
valgest metsikust hiiglasest ohtliku vaenlase, ja kui ta veel nägi Tarzanit põõsastes 
rabeleva lenduri juurde astumas, aimas ta ette surma neile mõlemale. 

Kuid ahvinimese südames polnud vähimatki raevu. Ta tõstis Browni tihedast 
põõsastikust välja ja pani rajale seisma. 

«Edaspidi pea meeles," ütles ta rahulikult, ,,et ma olen Ahvide Tarzan ja kui ma 
midagi käsin, siis tuleb seda ka teha.” 

«Ilmaaegu ei lasknud sa mul seda täikraed tappa," lausus Brow. ,,Oleksin pidanud 
seda juba ammugi tegema.” 

» Teie tülitsemisel pole vähimatki tähtsust,” vastas Tarzan. ,, Tähtis on leida leedi 
Greystoke.” 

»Ja Annette,” lisas Brown. 

Jah," nõustus Tarzan. «Seejärel aga tuleb teil kolmel minna tagasi tsiviliseeritud 
maailma, kus on teie koht. Teie ei kuulu džunglisse. Maailm kubiseb lollpeadest, kes 
viibivad seal, kus pole nende õige koht, ning põhjustavad teistele inimestele üksnes 
vaeva ja muret.” 

»Kui ma tohin öelda, söör, siis on mister Brown teiega täiesti ühel nõul,” kinnitas 
Tibbs. ,,Ta on väga rõõmus, kui pääseb sellest koledast džunglist.” 

«Ärge siis üksteist enne maha nottige,” soovitas Tarzan. «Kolmekesi on teil kergem 
siit välja pääseda ja ka öist valvamist on parem korraldada, seega on kõigil kasud 
sees.” 


«Sellest hernehirmutisest pole vähimatki kasu," ütles Brown sõjakalt. «Viimane 
kord, kui vürst valves oli, püüdis ta mind kirvega tappa ja ta olekski seda teinud, kui 
mitte vana hea Tibb-sike poleks ärganud. Et sa ei lubanud mul teda tappa, siis ma ei 
tee seda, kuid keegi ei saa mind sundida edasi minema koos temaga, ja kogu lugu.” 

«Kutsume ta siiski tagasi,” soovitas Tarzan, ,,ja ajame veidi juttu. Arvatavasti võin 
teile lubada, et ta käitub edaspidi korralikult. Ta oli hirmust poolsurnud, kui ma ta 
leidsin — teda ajas taga lõvi —, seepärast usun, et ta on valmis lubama kõike, ainult 
et mitte üksinda džunglisse jääda.” 

«Olgu pealegi," nõustus Brown vastumeelselt, «kutsume ta tagasi ja vaatame, mis ta 
ütleb." 

Tarzan hõikas vürsti mitu korda valjusti nimepidi, kuid keegi ei vastanud. 

»la ei saanud kuigi kaugele minna," sõnas Tibbs. «Ta pidi teid kuulma, söör.” 
Tarzan kehitas õlgu. 

«Ta tuleb tagasi siis, kui kardab džunglit rohkem kui Browni.” 

»Käs me peame siia teda ootama jääma?" küsis ameeriklane. 

»Ei,” vastas Tarzan. ,,Ma lähen kavurude küla otsima. Minu inimesed on siin 
kusagil ida pool Viin teid nende juurde. Tõenäoliselt tuleb Sborov meile järele ja saab 
meid kätte siis, kui jääme ööbima. Tulge!" 


XXVII. Hullumeelsed ja leopardid 


Niipea kui Jane oli pilkases pimeduses viimaselt redelipulgal t alla astunud, kuulis 
ta enda lähedal mingisugust liikumist. 

Jalamaid tardus ta paigale ja kikitas kõrvu. Jane'ile tundus, nagu kuuleks ta kellegi 
hingamist. Ja siis hüüdis tema kõrval tuttav hääl inglise keeles: 


162 

Oh, madam! See olete teie? Nad on ka teid kinni võtnud!" ,, Annette! Te olete siin? 
See polnudki siis vürst, kes teid ära viis?" 

»Ei, madam. See oli hirmuäratav valge mees, kes mind nõiduse abil jõuetuks 
muutis. Ma ei suutnud appi hüüda ega vastu panna. Läksin lihtsalt temaga kaasa, kuni 
ta mind puu otsa tõstis ja minema viis.” 

Minuga juhtus kõik täpipealt samamoodi, Artnette," lausus Jane. ,,Neil on 
mingisugune hüpnotiseeriv jõud, mis ohvri tahte täielikult halvab. Ega nad teile haiget 
teinud, Annette?" 

»Ei, madam, tundsin ainult kohutavat hirmu, sest ei teadnud, mida nad minuga teha 
kavatsevad,” vastas neiu. 

Jane'i silmad hakkasid vähehaaval pimedusega harjuma. Nüüd võis ta juba eristada 
mõningaid üksikasju. Ruum, kus nad viibisid, oli sõõrikujuline, kõva porist põrandat 
kattis kuivanud lehe- ja rohuhunnik. Ühe seina ääres istus Annette väikese 
prahihunniku otsas, mille ta ise rohust ja lehtedest oli kokku kraapinud. Midagi 
rohkemat ruumis ei olnud. 

»»Mis te arvate, mida nad meiega ette võtavad?" küsis Jane. ,,On nad teile midagi 
mõista andnud?" 

»» Mitte kõige vähematki, madam. Aga teile? Kas nad teile ei rääkinud?" 

»Mind võttis kinni mees nimega Ogdli. Ta ütles mulle ainult seda, et viib mu 
Kavandavanda juurde, kes, nagu ma aru sain, on nende pealik. Kui ma veel küsimusi 
esitasin, ähvardas ta mu keele ära lõigata, öeldes, et Kavandavandale pole minu keelt 
tarvis. Nad on äärmiselt ebameeldivad inimesed.” 


»» Ah, madam, see on nende kohta pehmelt öeldud — nad on jubedad! Kui vaid 
musjöö Brown siin oleks! Te nägite teda hiljem, madam. Oli temaga kõik korras?" 

4 Üsnagi, Annette, vähemalt kehaliselt. Kuid tema süda oli haige. Ta piinles teie 
pärast.” 

»»Usun, et ta armastab mind väga, madam.” 

»»Olen selles kindel, Annette." 

»Ja mina armastan teda. On kohutav, et see juhtus just nüüd, kui me võiksime olla 
nii õnnelikud. Ma ei näe teda enam kunagi. Tunnen seda, madam. See on see, mida 
teie nimetate sisetundeks. Suren siin selles koledas külas, ja õige pea.” 

»» Rumalus, Annette! Te ei tohi nii rääkida ega isegi mõelda. Peame mõtlema üksnes 
pääsemisele ja ei millelegi muule.” 

»Pääsemisele? On meil selleks väljavaadet, madam?" 

»Ma ei näinud selle urka juures ühtegi valvurit, kui mind siia toodi," vastas Jane, ,ja 
kui ööseks kedagi valvesse ei panda, võime katusele ronida. Edaspidine sõltub sellest, 
missuguseid takistusi me oma teel leiame, kuid asi on seda väärt, et üritada." 

» Leen kõik, mis ütlete, madam." 

»Niisiis täna öösel, Annette." 

»»155, madam! Keegi tuleb." 

Nüüd kuulsid nad selgesti pea kohal kellegi samme ja avaust, kustkaudu nad alla 
olid laskunud, varjutas mehekogu. ,,Ronige üles!" käsutas räige hääl. ,, Mõlemad." 
Jane ohkas. 

»Meie vaene pisike plaan!" kurtis ta. 

»Mis siis ikka," lausus Annette, ,,võib-olla polekski see meil õnnestunud.” 

»»Me proovime midagi pisut hiljem," sosistas Jane ja hakkas redelist üles ronima. 

»Kindlasti läheb seegi luhta," ennustas Annette nukralt. ,, Me mõlemad sureme siin 
ja võib-olla juba täna öösel.” - 

Jõudnud katusele, nägi Jane sõdurit, kes oli ta röövinud. 

»»Mis on, Ogdli?" küsis ta. ,,Kas tulid meid vabastama?" 

» Ole vait,” urises kavuru. ,,Sa räägid liiga palju. Viin teid Kavandavanda juurde. 
Vaata, et sa temaga ülearu ei lobise.” 

Oegdli haaras Jane'i pehmest, siledast päikesepruunist käsivarrest kõvasti kinni ja 
sundis teda edasi minema. Äkki ta seisatas ja pööras Jane'i näoga enda poole. Kavuru 
silmis oli süttinud uus tuli. 

»»Ma polnud sind enne näinud,” ütles ta madalal häälel. ,, Mitte kordagi." See oli 
tasane sosin. 

Jane paljastas oma hambad säravas naeratuses. 

» Vaata mu hambaid,” ütles ta. ,, Varsti saad neid kanda, siis on sul juba neli 
paelatäit.” 

»Ma ei taha sinu hambaid, naine," urises Ogdli kähedalt. ,,Sa oled mind ära teinud. 
Kuigi ma olen naisi alati maapõhja vandunud, on naine nüüd mind oma võludega ära 
nõidunud!" 

Jane mõtles kiiresti. Mehega aset leidnud muudatus tuli nii kähku ja tema pime 
armumine oli nii silmanähtav, et hetkeks see isegi hirmutas teda. Ent siis ta nägi, et 
seda võib kasutada nende enda huvides. 

»Ogdli,” sosistas ta hellalt, ,,sa võid mind aidata ja keegi ei 

saa sellest teada. Peida meid kuhugi ära ja ütle Kavandavanda-le, et sa ei leia meid 
üles ja et arvatavasti oleme põgenenud. Siis tule pimedas tagasi ja lase meid külast 


välja. Homme aga võid meid otsima tulla ja siis võib-olla leiad sa mind, Ogdli, end 
metsas ootamas." Tema sõnad ja hääletoon olid paljulubavad. 

Mees raputas oma pead, nagu tahaks ta sellest välja ajada soovimatuid mõtteid ja 
tõmbas peoga üle silmade, justkui kiskudes nende eest katet. 

»Ei!" hüüdis ta otsustavalt, kahmas siis Jane'ist toorelt kinni ja hakkas teda edasi 
tirima. ,, Viin su Kavandavanda juurde. Pärast seda sa ei võrguta mind enam.” 

»Miks sa mind kardad, Ogdli?" küsis Jane. ,,Olen ju ainult naine.” 

«Sellepärast ma sind kardangi. Sa ei näe siin ühtegi naist. Neid polegi siin, välja 
arvatud need naised, kes tuuakse Kavan-davandale, ja nemadki on siin vaid lühikest 
aega. Ma olen preester. Me kõik oleme preestrid. Naised rüvetavad meid, meil ei tohi 
neid olla. Kui me aga vääratame ja nende võludele alla anname, saame pärast surma 
põrgus tunda koledaid piinu. Aga kui Kavandavanda selle ise avastab, karistab ta 
meid kiire ja piinarikka surmaga." 

»Mida ta räägib, madam?" päris Annette. 

»Midagi pöörast, Annette," vastas Jane. ,,Ogdli on minusse meeletult armunud. 
Püüdsin seda ära kasutada ja meelitada teda meid vabastama, lubades temaga homme 
metsas kohtuda.” 

Oh, madam! Te ei saa seda teha!" 

»» Muidugi mitte, kuid armastuses ja sõjas on kõik võtted lubatud ning siin on 
mängus nii üks kui teine.” ,Ja mida ta selle peale ütles?” 

»Ta viib meid Kavandavanda juurde nii ruttu, kui saab, et kiusatusest vabaneda.” 

»»Kõik meie lootused on purunenud, madam,” ahastas Annette. 

»Mitte sugugi, niipalju kui ma mehi tunnen,” vastas Jane. ,, Ogdli ei suuda nii 
kergesti oma tunnetest jagu saada. Kui ta arvab, et on minust ilma jäänud, võib ta 
sellest sõgedaks minna ja siis võib nii mõndagi juhtuda.” 

Kavuru juhtis naisi mööda tanumat küla taha kaljuseinas oleva värava juurde, avas 
selle ja käskis neil minna kitsasse lõhan-gusse. Selle lõppu jõudes leidsid nad end 
kuristikust, mida ümbritsesid 

kõrged kaljud igast küljest. Läbi kuristiku voolas väike selgeveeline oja. Ilmselt oli 
pinnas siin väga viljakas, mida tõendas lopsakas taimkate. Jane nägi väikestel 
põllulappidel töötamas mehi, keda valvasid kavuru sõdurid. Esialgu ei teinud Jane 
põllul töötavatest inimestest suurt väljagi, sest Ogdli juhtis neid kuristiku keskel 
kõrguvate rohmakate ehitiste poole. Äkki äratas tema tähelepanu üks tööline, kes 
kastis väikest maisipõldu. 

Ootamatult viskas ta maha rohmaka puust kõpla, pistis pea märga mulda ja ajas 
jalad püsti. 

»Ma olen puu,” karjus ta bukenade murdes, ,.ja mind on tagurpidi kasvama pandud. 
Pöörake mind ümber, pange mu juured mulla sisse ja kastke mind, et ma võiksin 
kuuni kasvada." 

Läheduses töölisi valvav kavuru sõdur astus mehe juurde ja virutas talle oma odaga 
vägeva hoobi vastu sääri. 

»Lase end alla ja kasi tööle,” käratas ta. 

Mees röögatas valust, kuid laskus sedamaid jalgadele, korjas kõpla maast üles ja 
jätkas tööd, nagu poleks midagi juhtunud. 

Pisut maad edasi tõstis üks teine mees pead ja, nähes kahte valget naist, hakkas 
nende poole jooksma. 

»» Olen maailmavalitseja," sosistas ta, ,,aga ärge seda teistele öelge. Nad tapavad mu, 
kui seda teada saavad, seepärast ma ei luba kellelegi sellest rääkida.” 


Oegdli hüppas mehe juurde ja lajatas talle odavarrega pähe, sundides teda tööle 
tagasi minema. 

»Nad kõik on nõiutud," seletas Ogdli. ,, Deemonid on neile pähe tunginud ja nende 
mõistuse üle võimust võtnud. Kuid nad on meile ka kasulikud, sest peletavad eemale 
teisi ohtlikke vaime. Me hoiame neid ja hoolitseme nende eest. Kui nad surevad 
loomulikku surma, siis surevad koos nendega ka deemonid, aga kui me nad tapame, 
asuvad deemonid meisse.” 

»Need töölised on siis kõik hullud?" küsis Jane. 

Jah, kuid see ei takista neil meie heaks töötamast. Kavandavanda on väga tark, ta 
teab, mismoodi igaüht kasutada." 

Nüüd olid nad jõudnud kivimüüri ette, mis ümbritses kuristiku keskel paiknevaid 
ehitisi. Kaks kavuru sõdurit valvasid sissepääsu Kavandavanda kindlusse, kuid Ogdli 
ja tema vangide liginedes avasid nad värava ja lasksid tulijad sisse. 

Välismüüri ja ehitiste vahel oli tükk lagedat maad, kus kasvasid üksikud suured 
puud, paar bambusetukka ning kohati 

võsa ja rohtu. Kõik oli räämas ja näotu. Hooned olid vooderdatud osalt tellistega, 
osalt bambusroo ja õlgedega, mille segu kujundas omapärase mustri. 

Sellal, kui nad sissekäigule lähenesid, hüppas võsast ootamatult nende teele leopard. 
Neid nähes paljastas ta kihvad ja hiilis bambusetuka poole. Seejärel ilmus nähtavale 
veel mitu leopardi, keda tõenäoliselt oli häirinud inimeste tulek. 

Annette, silmad hirmust pärani, surus end Jane'i vastu. 

»Ma kardan nii koledasti!" habises tütarlaps. 

»Nad on tõesti verejanulised kiskjad," nõustus Jane. ,,Ma ei usu, et siin oleks julge 
olla. Võib-olla sellepärast polegi siin ühtegi inimest." 

»Ainult valvurid meie ees sissekäigu kõrval," ütles Annette. ,, Küsige Ogdlilt, kas 
need leopardid on ohtlikud.” 

» Väga ohtlikud," vastas kavuru Jane'i sellekohasele küsimusele. 

«Mispärast neil lubatakse siis vabalt ringi hulkuda?" päris Jane. 

» Päeval pole nad ohtlikud, sest esiteks on neil kõht täis ja teiseks kõnnivad siin 
ringi ainult relvastatud inimesed. Ehkki leopardid on verejanulised, on nad ka arad ja 
eelistavad rünnata öösiti. Just siis täidavad nad Kavandavanda tahet. Võid kindel olla, 
et öösel ei pääse keegi templist välja.” 

»Ja see on kõik, milleks neid peetakse?" küsis Jane. 

»»See pole kõik," vastas Ogdli. 

Jane ootas, et ta jätkaks, kuid kavuru vakatas. 

»Misjaoks siis veel?" päris Jane. 

Enne kui vastata, piidles mees teda viivu. Jane'i heidutas Ogdli silmis helkiv tuli, 
sest selles peegeldus midagi kaastunde taolist. Siis raputas ta pead. 

»Ma ei tohi seda öelda," vastas Ogdli, ,,kuid varsti kuuled sa sellest ise.” 

Nad olid juba sisenemas, kui luust ja lihast läbilõikav karjatus lõhestas 
Kavandavanda templi kohale tardunud pahaendelise vaikuse. Hääl paistis tulevat kas 
hoonest või selle tagant — see oli võigas ja hirmuäratav. 

Jalamaid vastasid sellele leopardid urisemise ja möirgamisega, mis tõusis äkitselt 
rohust, võsast või bambusetukkadest ning kandus kõikjale. 

»Miski kutsub neid," sosistas Annette värisedes. 

Jah,” vastas Jane, ,,see on midagi räpast, mis pidi mulle mõju avaldama." 

Sissekäigu juures oli veel kaks valvurit, kellega Ogdli vahetas paar sõna, seejärel 
lasti nad sisse. Kui nad astusid läbi peavärava siseruumi, kuulsid nad summutatud 


karjeid, urisemist ja möirgeid, nagu võitleks kusagil kari leoparde. Selle metsiku koori 
saatel juhatati kaks naist läbi Kavandavanda templi pimedate ruumide ja koridoride. 

Kavandavanda! Kes või mis ta oli? Mis salapärane saatus tal nende jaoks varuks 
oli? Need küsimused vaevasid kogu aeg mõlemat naist. Jane tundis, et õige pea 
saavad nad nendele vastuse ja ta aimas üksnes kõige halvemat. . 

Üksainus lootus oli talle jõudu andnud kõigile ohtudele vaatamata nii pikka aega 
vastu pidada, aga nüüd oli seegi teda maha jätmas. Jane tundis, et Tarzan ei või umb- 
kaudugi teada tema asukohta. Määratu suures Aafrika põlismetsas oli võimatu leida 
paika, kus nende lennuk oli alla kukkunud. Tarzan muidugi otsis teda, Jane teadis 
seda, sest ta oli naise telegrammi kindlasti kätte saanud, aga ta ei leia Jane'i enam 
iialgi, või kui ometi, siis liiga hilja. Jane pidi toetuma üksnes omaenese nõule, aga see 
oli haletsusväärselt nigel. Praegu oli selleks hapraks õlekõrreks pelgalt Ogdli sõge 
armastus tema vastu. Ta pidi seda kasutama. Aga mismoodi? Võib-olla pärast seda, 
kui Ogdli on ta üle andnud Kavandavandale, läheb ta külla tagasi ja Jane ei näegi teda 
enam? 

»Ogdli," küsis Jane äkitselt, ,,kas sa elad siin templis või külas?” 

»Elan seal, kus Kavandavanda käsib," vastas kavuru. «Mõnikord külas, siis jälle 
templis.” 

»Aga praegu? Kus sa praegu elad?" ,, Külas.” 

Jane vajus mõtteisse. 

»»Oled sa kogu aeg siin elanud, Ogdli?" 

»Ei ole.” 

»Kui kaua?" 

»Ei mäleta. Võib-olla on tulnud ja läinud sada vihma, aga võib-olla ka kakssada, 
mul on arvestus sassis. Sellest pole ka lugu, sest ma jään siia igaveseks, kuni mind 
tapetakse. Ma ei sure iialgi loomulikku surma.” 

Varjamatu hämmastusega vaatas Jane talle otsa. Kas oli temagi hull? Olid nad kõik 
hullud selles kohutavas linnas? Kuid ta otsustas asja naljaks pöörata. 

»Et sa nii kaua siin oled olnud,” ütles ta, ,,siis peavad sul olema Kavandavandaga 
väga sõbralikud suhted. Kui sa temalt teenet palud, täidab ta selle kindlasti.” 

»» Võib-olla,” möönis Ogdli, ,,aga peab ette vaatama, mida Kavandavandalt paluda.” 

»bPalu temalt, et sa võiksid templisse jääda," soovitas Jane. 

«Mispärast?" nõudis Ogdli umbusklikult. 

«Sellepärast, et sa oled siin mu ainuke sõber ja ma kardan ilma sinuta.” 

Mees kortsutas vihaselt kulmu. 

»»Sa püüad mind jälle ära nõiduda," urises ta. 

»»Sa Oled ise end ära nõidunud, Ogdli," ohkas Jane, ,,ja samuti ka mind. Ära ole 
mulle kuri. Kumbki meist ei saa sinna midagi parata." Oma imekaunite silmadega, 
milles hiilgasid pisarad, vaatas ta mehele anuvalt otsa. 

»Ära vaata mind niimoodi!" karjatas mees kähedalt, ja Jane märkas tema silmis jälle 
sedasama pilku, mida ta oli näinud enne külast lahkumist. 

Ta pani oma käe mehe paljale käsivarrele. 

»Sa ju palud teda, eks?" sosistas naine. See oli pigem käsk kui küsimus. 

Mees pöördus järsult kõrvale ja läks sõnatult edasi, kuid Jane'i huultel mängles 
võidurõõmus naeratus. Vaist kinnitas talle, et ta oli võitnud. Aga mida ta pidi oma 
võiduga peale hakkama? Ent siis kehitas ta mõttes õlgu. Oma arukuse juures pidi ta 
kasutama mis tahes juhust, mõtlemata tasule. Ta oli naine. 

Kui nad templi koridore ja ruume läbisid, nägi Jane hulgaliselt neegreid — pakse, 
lodevaid, õlise silmavaatega mehi, kes meenutasid talle sultani haaremi eunuhhe. Kui 

viimased temast möödusid, põrkas Jane vaistlikult eemale. Oletatavasti olid nad 
Kavandavanda teenrid. Missugune oli siis Kavandavanda ise? 

Varsti pidi ta seda teada saama. 

XXVIII. Kavandavanda 


Üks hullumeelne rajas endale vaevaliselt teed läbi sünge põlismetsa. Väike ahv 
kiikus madalal oksal ja kohutavalt kriisates hüppas hull üles, et teda kinni võtta. 

Ligema puu otsast paksust lehestikust jälgis hullumeelset tähelepanelik silmapaar. 
Mis peitus silmade taga ajus, seda teadsid vaid nende omanik ja jumal. 

Äkki pistis hull arutult jooksma. Ta komistas ja kukkus. Mees oli täiesti jõuetu. 
Ajanud end jalule, komberdas ta edasi. Jälitaja järgnes talle. 

Rada viis väikesele välule, mille kaugemas servas kasvas üksik puu. Puu all lamas 
sirakil kolm võimsa lakaga noort lõvi. 

Kui hull välule koperdas, ajas üks lõvi end jalule ja jäi teda pigem uudishimust kui 
pahatahtlikkusest ainiti silmitsema. Hull märkas lõvisid ja läbilõikava jubeda 
karjatusega hakkas nende poole tüürima, käsi metsikult pea kohal lehvitades. 

Ka teised lõvid tõusid hullu karjumist kuuldes püsti ja nüüd jälgisid kõik kolm 
mõnda aega tema lähenemist. Siis aga pöörasid nad ümber ja kadusid üksteise järel 
džunglisse. 

Hull vajus ootamatult istuma ja hakkas nutma. 

»»Kõik põgenevad minu eest!" halises ta. ,, Nad teavad, et ma olen mõrvar, ja 
kardavad mind! Nad kardavad mind!" 

Teda puude otsas jälitanud metslane hüppas maha ja tuli pikkamisi lähemale. See oli 
kavuru Ydeni. Ta hoidis käes kok-kulapatud nööri. 

Ydeni kargas hullule kallale ja paiskas ta pikali. Hull kisendas ja rabeles vastu, kuid 
sellest polnud kasu. Mõne hetkega olid ta randmed selja taha kokku seotud. 

Seejärel tõstis Ydeni mehe jalule. Hull vahtis pärani silmi enda vangivõtjat ja hirm 
tema näol asendus peagi mittemidagiütleva irvitusega. 

»Mul on sõber,” mõmises ta. «Viimaks ometi leidsin endale sõbra ja mul ei tarvitse 
enam üksi olla. Mis su nimi on, sõber? Mina olen vürst Sborov. Kas said aru? Ma 
olen vürst.” * 

Ydeni ei saanud aru, ja kui olekski mõistnud, poleks ta sellest hoolinud. Ta oli 
otsinud tüdrukuid ja leidnud hullu. Ent see ei tähendanud midagi, ta teadis, et 
Kavandavandale hullud meeldisid. 

Ydeni takseeris oma saaki. Ta nägi, et see oli kõhn, kurnatud 

ja ilma sõjariistadeta. 

Kuna mees oli täiesti ohutu, päästis kavuru ta randmed lahti, kuid heitis nööri ümber 
Sborov' kaela ja viis ta kõige lühemat salateed mööda oma külla. 

Sinna suundus koos Browni ja Tibbsiga ka Tarzan, kuid nemad läksid teist teed, mis 
oli märksa pikem. Keegi neist ei teadnud küla asukohta ja paremal juhul võisid nad 
üksnes hellitada lootust, et rada neid sinna juhatab. 

Mõnikord kükitas Nkima Tarzani õlal, siis jälle kihutas üleval puude otsas kolme 
mehe kohal. Tema oli kõige muretum ja õnnelikum. Tarzan tundis rahutust oma naise 
käekäigu pärast, Brownile valmistas muret Annette ja Tibbs oli kurb nagu alati, kui ta 
pidi Londonist ära olema. Nüüd oli ta veel ka näljane, veriseks hõõrutud jalgadega, 
väsinud ja kohutatud džunglist, mille metsik elu aina suurendas teda vallanud 
raskemeelsust. 


See polnud sugugi rõõmus seltskond, kuid keegi ei võinud Tarzani käitumise, ilme 
või sõnade põhjal mõista seda suurt muret ja valu, mida ta kandis oma rinnas. Ta ei 
teadnud, missugune saatus ootas kavurude röövitud naisi, kuid metsikute suguharude 
ja nende tavade tundmine andis nõrka lootust, et ta võib veel õigeks ajaks kohale 
jõuda ja Jane'i päästa. Halvemal juhul sai ta naise eest kätte maksta. 

Samal ajal juhiti Jane kavurude kuninga, nõidarsti ja jumala Kavandavanda templi 
kõige tähtsamasse ruumi. See oli avar madal tuba, mille lage toetasid kooritud ja 
tumedaks peitsitud puutüvedest sambad. Nende küljes rippus kobaras hammasteta 
kolpasid, mis valendasid lae ja tumedate sammaste taustal ning jälgisid tardunud 
irvega kentsakaid lihtsurelikke oma tühjadest silmakoobastest. 

Avaras ruumis valitsevat hämarust leevendasid üksnes napid päikesekiired, mis 
langesid läbi väheste laeavauste suurel leopardinahkadega kaetud troonil istuvale 
kogule. 

Enda ees troonivat meest nähes oli Jane rabatud. Tal olid tõepoolest eriskummalised 
näojooned, kuninga ja jumala välimus. 

Ta istus üksinda poodiumil, kaks leopardi kükitamas teine teisel pool suurt trooni. 
Poodiumi ümbritsesid kavuru sõdurid, kuna mõlemat kätt selle kõrval põrandal seisis 
leopardinahkadel tosin tütarlast. Need olid enamasti neegritarid, kuid mõni oli ka 
beduiinidele omaste heledama naha ja näojoontega. 

Üks beduiinitar ja paar mustanahalist olid näolt ja kujult üsna võluvad, üldiselt aga 
jäi mulje, et neid väljavalinud silm polnud kuigi nõudlik olnud. 

Ogdli juhtis oma kaks hoolealust poodiumist paari jardi kaugusele, põlvitas siis 
maha ja käskis järsul toonil naisi teha sedasama. Annette tegi nagu kästud, kuid Jane 
jäi püsti ja silmitses kartmatult troonil istujat. 

See oli noor mees, peaaegu alasti, katteks vaid rikkalikult kaunistatud puusariie. 
Arvukad inimhammastest keed tema kaela ümber katsid rinda ja ulatusid kuni 
puusakatteni. Metallist, puust ja elevandiluust käe- ja jalavõrud täiendasid tema metsi- 
kut nappi riietust. Kuid Jane'i tähelepanu köitis hoopis mehe jumalik nägu ja 
nooruslik välimus. 

Algul paistis Jane'iie, et ta polnud varem näinud sellest kaunimat inimest. Ovaalset 
nägu raamisid lopsakad kuldsed juuksed, kõrge lauba alt jälgisid teda tumedad arukad 
silmad. Korrapärane nina ja õhuke ülahuul andsid lisa jumalikule ilule, mida 
moonutas üksnes suu — õrn ja julm ühtaegu. 

Mees põrnitses teda üksisilmi. 

»Põlvili!" käsutas ta äkki valjusti. 

»Miks peaksin ma põlvitama?" küsis Jane. ,,Miks peaksin ma seda tegema sinu 
ees?" ,,Olen Kavandavanda." 

»»See pole mingi põhjus, miks üks inglanna peaks sinu ees põlvitama.” 

Kaks tursket mustanahalist orja astusid Jane'i juurde ja vaatasid Kavandavandale 
küsivalt otsa. 

»»Sa keeldud põlvitamast?"” päris mees. 

«Keeldun.” 

Orjad nihkusid Jane'ile pikkamisi lähemale, kuid piidlesid silmanurgast 
Kavandavandat. Mees viipas nad tagasi. Tema huuli kõverdas veider naeratus. Tõotas 
see armu või hirmu, seda Jane ei osanud aimata. 

«Mulle meeldib asja üle mõtteid vahetada," teatas Kavandavanda. Seejärel käskis ta 
Oegdlil ja Annette'il püsti tõusta. «Kas need mõlemad üllatused on sinu toodud, 
Ogdli?" küsis ta siis. 

»Ei ole,” vastas Ogdli. «Ühe tõi Ydeni, mina aga selle,” viipas ta Jane'i poole. 


«Tegid hästi. Meil pole veel kordagi temasugust naist olnud. See valge naine 
ühendab endas nii noorust kui ilu.” 

Seejärel silmitses ta uuesti Jane'i. 

»Kes sa oled?" küsis mees, ,,ja mida sa teed kavurude maal?" 

»»Olen Jane Clayton, leedi Greystoke. Lendasin Londonist Nairobisse, kuid meie 
õhulaev pidi džunglis hädamaandumise tegema. Kui mu kaaslased ja mina püüdsime 
sealt välja pääseda, röövisid minu ja selle neiu sinu sõdurid. Palun, et sa meid vabaks 
laseksid ja annaksid teejuhi, kes viiks meid lähimasse sõbralikku külla.” 

Kõver irvitus moonutas Kavandavanda huuli. 

«Niisiis tulid sa koos nende kuratlike lindudega,” ütles ta. ,, Kaks saabusid eile. 
Nende surnukehad vedelevad teisel pool külaväravat hiigellinnu kõrval. Minu rahvas 
kardab seda kuratlikku lindu ega taha selle lähedale minna. Ütle mulle, kas see võib 
meile halba teha?” 

Jane mõtles kiiruga, kuidas oleks kõige otstarbekam vastata. 

«Kõige parem on nendest eemale hoiduda," soovitas ta. «Veel on tulemas mitu 
kuratlikku lindu ja kui nad leiavad, et te olete mulle või minu kaaslasele halba teinud, 
hävitavad nad sinu küla ja rahva. Lase meil rahus minna ja ma ütlen neile, et nad teid 
ei tüütaks.” 

«Nad ei saa iialgi teada, et sa siin oled," vastas mees. «Keegi ei tea, mis sünnib 
kavurude külas või Kavandavanda templis." 

»Sa ei lase meid vabaks?" 

»Ei. Ükski võõras, kes küla väravast sisse on astunud, ei lähe iialgi enam sellest 
välja, ja sina veel ammugi. Mulle on toodud palju tüdrukuid, kuid mitte ühtegi 
sinusugust.” 

«Sul on siin rohkesti tüdrukuid. Mida sa veel minust tahad?" 

Mees piidles Jane'i poolsuletud laugude alt. 

»Ma ei tea,” ütles ta peaaegu sosistades. «Arvasin teadvat, kuid nüüd pole ma enam 
selles kindel.” 

Äkki pöördus ta Ogdli poole. 

«Vii nad kolme mao tuppa," käsutas ta, ,,ja valva neid seal hoolega. Nad ei saa küll 
põgeneda, kuid vaata, et nad seda ei üritaks. Ma ei taha, et nendega midagi juhtuks, 
eriti selle ühega. Medek näitab sulle teed," noogutas ta peaga ühe poodiumi lähedal 
seisva neegri poole. 

«Millest te nendega rääkisite, madam?" küsis Annette, kui nad Medeki saatel läbi 
templi läksid. 

Jane andis talle lühidalt edasi räägitu sisu. 

«Kolme mao tuba!" hüüatas Annette. «Mis te arvate, kas seal 

toas on madusid?" Ta judises. «Ma kardan neid!" 

«Vaadake hoolega uksi, millest me mööda läheme,” soovitas Jane. «Arvan, et leiate 
sealt vastuse oma küsimusele. Näete, seal on ühe ukse kohal metskuldi pea, praegu 
aga möödusime kahe inimkolbaga tähistatud uksest, ja teisel pool koridori ripub ühe 
ukse kohal kolm leoparid pead. Ilmselt tähistavad nad sel moel oma ruume, nii nagu 
meil võõrastemajades kasutatakse selleks numbreid. Olen veendunud, et mingit muud 
tähendust sellel ei ole.” 

Medek juhtis nad mööda koridori templi teisele korrusele ja viis ühte tuppa, mille 
sissekäigu kohal ilutses kolm maopead. Ogdli astus koos nendega sisse. See oli madal 
tahvellaega tuba, mille aknad avanesid templi hoovi. 

Annette laskis kärmelt pilgu ringi käia. 


»Ma ei näe ühtegi madu, madam," ütles ta silmanähtava kergendustundega. 

«Siin pole ka midagi muud, Annette. Kavurud ei mõtle eriti mööblile.” 

«Seal on kaks pinki, madam, kuid pole ühtegi lauda ega voodit.” 

«Voodi on seal nurgas," tähendas Jane. «See on vaid hunnik räpaseid nähku," nentis 
prantsuse tütarlaps. 

«Kummatigi on see meie magamisase, Annette.” 

«Millest te räägite?" nõudid Ogdli. ,, Ärge mõelgegi, et teil õnnestub põgeneda. Teil 
pole selleks ainsatki võimalust, nii et ärge midagi sellist üldse plaanitsege." 

»Me ei teegi seda,” kinnitas Jane. «Meie ei saa põgeneda, kui sa meid ei aita. Olin 
nii rõõmus, kui Kavandavanda ütles, et sa hakkad meid valvama. Sa ju tead, Ogdli, et 
oled meie ainus sõber.” 

«Kas panid tähele, kuidas Kavandavanda sind vaatas?" küsis äkitselt Ogdli. 

«Mitte eriti,” vastas Jane. 

«Mina küll nägin. Ta pole kunagi varem ühtegi kinnivõetud tüdrukut nii vaadanud 
ega lubanud enda ees püsti seista. Usun, et sa oled ka tema ära nõidunud. Kas ta 
meeldib sulle, naine?" 

«Mitte nii nagu sina, Ogdli,” sosistas Jane. 

»Llaei tohi seda teha!" hüüdis mees. ,,Ta peab seadust täitma niisamuti, nagu nõuab 
seda meilt.” 

»Mida nimelt?" päris Jane. 

»Kui ta vaid proovib, küll ma siis..." Koridorist kostvat häält kuuldes Ogdli vakatas, 
ja just parajal ajal. Ori paiskas ukse pärani ja selle taga seisis Kavandavanda ise. 

Kui ta tuppa astus, laskus Ogdli põlvili. Annette järgis tema eeskuju, aga Jane jäi 
püsti. 

» Niisiis ei tahagi sa põlvitada, mis?" nõudis Kavandavanda. ,, Hästi, võib-olla see 
ongi'põhjus, miks sa mulle meeldid. Teie kaks võite lahkuda. Minge välja koridori, 
peale selle ühe, kes end Jane'iks nimetab. Tahan rääkida ainult temaga.” 

Ogdli vaatas Kavandavandale otse silma sisse. 

»Jah,” ütles ta, ,,jah, kavurude preestrite ülempreester, ma lähen, kuid ma olen siin 
läheduses.” 

Kavandavanda lahvatas näost punaseks, kuid ei lausunud sõnagi, teised aga läksid 
koridori. Kui uks oli sulgunud, pöördus ta Jane'i poole. 

»Istu,” ütles ta, osutades ühele pingile, ja kui Jane oli istet võtnud, istus naise 
kõrvale. Tükk aega silmitses ta Jane'i sõnatult, enne kui rääkima hakkas. 

sa oled väga kaunis," ütles ta lõpuks. ,, Ma pole näinud sinust kaunimat olendit. 
Sellest on kahju, sellest on tõesti kahju.” 

»Millest on kahju?" päris Jane. 

»Sellest pole lugu," nähvas mees järsult. ,, Ma mõtlesin valjusti." Hetkeks vajus ta 
mõttesse, kuid jätkas siis. ,, Mis vahet seal on? Võin sulle kõik ära rääkida. On 
erakordne juhus, et ma võin jutelda targa inimesega, kes suudab mind mõista. Sina os- 
kad hinnata seda suurt au, mis sulle osaks saab, kui ma tugevaks jään. Aga kui ma 
vaatan Sind ja sinu armsaid põhjatuid silmi, tunnen end nõrkevat. Ei, ei! Ma ei tohi 
jõudu kaotada! Ma ei tohi loobuda maailmast, mis mind ootab." 

»Ma ei mõista, millest sa räägid," ütles Jane. 

»Ei, praegu veel mitte, aga varsti mõistad. Vaata mind hoolega. Mis sa arvad, kui 
vana ma olen?" " ,, Võib-olla üle kahekümne." 

Mees nihkus talle lähemale. 

»Ma ei tea seda isegi, olen aastate loendamisega sassi läinud. Võib-olla olen 
tuhande-, võib-olla mõnesaja-aastane, võib-olla veelgi vanem. Kas sa jumalat usud?" 


Jah, usun küll." 

» Ära usu. Inimesed mõtlesid jumala välja, selle asemel, et 

teda enda keskelt otsida. Nad lasksid end eksitada valeprohvetitest ja 
soolapuhujatest. Neil pole olnud ühtegi juhti. Ainult jumal on juht ja juht peab olema 
inimeste kõrval, et teda saaks näha, tunda ja käega katsuda. Ta peab olema surematu 
ja kõiketeadja. 

Mina, kavurude preestrite ülempreester Kavandavanda, olen juba peaaegu 
niisugune. Ma olen surematu, kõiketeadja, võin valitseda inimeste mõistuse ja tegude 
üle. Ainult loodusjõud pole mulle veel kuuletunud. Kui olen need alistanud, siis saan 
tõeliselt jumalaks.” 

Jah," nõustus Jane hulluga, kuid lisas omakasu silmas pidades, ,,sa saad tõesti 
jumalaks, kuid ära unusta, et jumala üks iseloomujooni on halastus. Seepärast halasta 
meie peale ja lase meid vabaks.” 

»Et nõmedad barbarid välismaailmast meile kallale tungiksid ja mind hävitades 
rööviksid meessoolt ainsa lootuse igavesele õndsusele? Ei!" 

»Kui sa meid vabastad, tõotan, et ei juhata kellelegi teed sinu külla." 

»»Sa oled määratud sellesama eesmärgi jaoks, mis teisedki naised. Mees võib vagaks 
saada vaid üksinduses. Naine teeb mehe nõrgaks ja hukutab ta. Vaata mind! Vaata mu 
preestreid! Sa arvad, et me kõik oleme noored mehed. Sugugi mitte! Sada vihma on 
tulnud ja läinud sestsaadik, kui viimane noviits meie püha orduga ühines. Ja kuidas 
me surematuse saavutasime? Naiste abil. Me kõik oleme poissmehed. Meie vanne 
vallaliseks jääda on kinnitatud naiste verega. Kui me seda vannet murrame, 
karistatakse meid omaenda verega. Kavuru preestrile tähendab see surma, kui ta 
alistub naise ahvatlustele.” 

Jane raputas pead. 

»Ma ei saa aru, millest sa räägid," sõnas ta. 

»Küll sa varsti saad. Kaua aega tagasi õnnestus mul avastada igavese nooruse 
saladus. See on eliksiir, mis sisaldab paljusid asju: teatud taimede õietolmu ning juuri, 
leopardi selgroo-üdi, peamiselt aga noorte naiste verd ja sisesekretsiooninäär-meid. 
Kas sa nüüd said aru?” 

Jane võpatas. 

Jah.” 

»»SUI ei tarvitse karta. Pea meeles, et sel moel saad sa elava 

ja surematu jumala osaks. Sa jääd igavesti elama. Sind hakatakse ülistama.” 

»Aga ma ei taha sellest midagi teada. Mulle ei anna see mitte midagi.” 

»»Kuid mulle küll. Mina tean, et sa oled osake minust. Sel moel saad sa minu 
omaks." Ta nihkus naisele lähemale. ,, Aga ma tahan sind saada sellisena, nagu sa 
praegu oled." Tema kuum hingeõhk kõrvetas Jane'i põske. ,Ja miks ka mitte? Kas ma 
pole juba peaaegu jumal? Ja kas jumal ei tohi teha, nagu ta heaks arvab? Kes saaks 
seda keelata?" 

Kavandavanda haaras Jane'i ümbert kinni ja surus ta enda vastu. 


XXIX. Saatuse hooleks 


Juba hämardus, kui Ydeni oma saagi läbi kavurude küla Kavandavanda templi 
poole juhtis. Teist teed mööda lähenesid küla ees laiuvale lagendikule Tarzan ja tema 
kaaslased. Ahv-inimene seisatas ja tõstis pea. 

»Mis on?" küsis Brown. 


»Kas tema kõrgus tuleb?" uuris Tibbs. 

Tarzan raputas pead. 

»» Oleme küla lähedal. See ongi kavurude küla. Kuid veelgi lähemal on sõbrad — 
wazirid.” 

»Kust sa seda tead?" küsis Brown. 

Tarzan ei teinud küsimusest väljagi, andis vaid märku vait olla. Siis pääses ta huulilt 
tasane linnuhäälitsus. Nii kutsus ta kolm korda. Viivuks jäi ta kuulatama ja siis tuli 
vastus, samuti kolm korda. 

Tarzan läks oma kaaslaste saatel edasi. Hetk hiljem tulid joostes Muviro ja Balando, 
kes langesid tema ette põlvili. 

Muviro rääkis lühidalt, mis oli juhtunud. Tarzan kuulas sõnatult, tema nägu ei 
väljendanud kurbust ega viha. 

Järelikult sa arvad, et meil on võimatu külast võitu saada?" küsis ta. 

»Meid on liiga vähe, bwana," vastas Muviro kurvalt. 

»Kui Buira veel elavate kirjas on, siis asub ta külas," tuletas Tarzan Muvirole 
meelde, ,, samuti sinu memsahib ja teine valge tütarlaps, kes kuulub sellele mehele." 
Ta osutas ameeriklasele. 

»» Selle küla värava taga võib olla veel palju elusid, mis on teistele niisama kallid kui 
need kolm meile. Tahad sa nüüd veel tagasi minna, Muviro?" 

»Muviro läheb sinna, kuhu viib Tarzan," vastas neeger kindlalt. 

»Me läheme lagendiku äärde, millest sa rääkisid, ja peame seal plaani. Tulge!" 

Kohale jõudnud, jäi Tarzan seisma. Brown pidi üllatusest keeletuks jääma. 

»» Helde taevas! Kas teie ka näete seda, mida minu silmad näevad? See on ju 
lennuk!" 

»» Unustasin sellest rääkida," ütles Muviro. ,, Kaks meest maandus siin lennukiga. 
Kavurud tapsid nad. Te näete nende surnukehi lennuki kõrval.” 

Lagendiku ääres viibiv Tarzan ei võinud muidugi teada, mis parajast toimus küla 
vastasservas Kavandavanda templis. Kuid just sel hetkel kahmas ülempreester Jane'ist 
kinni ja tõmbas ta enda vastu. Leedi Greystoke tunnetas oma täielikku abitust. Kõigest 
jõust meest eemale tõugates kisendas ta läbilõikavalt vaid üheainsa sõna: ,,Ogdli!" 

Silmapilk paiskus uks valla. Kavandavanda laskis Jane'i lahti ja kargas püsti. Ogdli 
hüppas üle läve ja jäi seisma. Kaks meest põrnitses teineteist. Ogdli ei küsinudki, 
miks naine oli teda hüüdnud. Ta teadis seda isegi. 

Kavandavanda nägu ja kael tõmbusid paugupealt tumepunaseks ning seejärel 
surnukahvatuks. Sõnakestki lausumata möödus ta Ogdlist ja läks toast välja. 

Sõdur astus kiiresti Jane'i juurde. 

»Nüüd tapab ta meid mõlemaid,” ütles ta. ,, Peame põgenema, siis kuulud sa ainult 
mulle.” 

»Kuid sinu vanne!" karjatas Jane, haarates kinni õlekõrrest. 

»Mis tähendab vanne surnud mehele?" küsis Ogdli. ,,Ma olen nüüd samahästi kui 
surnud. Võtan su endaga kaasa. Ma tean maa-alust salakäiku, mida Kavandavanda 
mõnikord metsa minnes kasutab, kui ta läheb eluvee jaoks taimi ja juuri otsima. Nii- 
pea kui pimedaks läheb, asume teele.” 

Kui Kavandavanda, süda täis pimedat raevu, mööda templi koridore tormas, tuli 
talle vastu Ydeni oma saagiga. 

»Kes see sul on?" käratas Kavandavanda. 

Ydeni prantsatas põlvili. 

» Üks neid, kelle sisse on tunginud deemon.” 

» Vii ta ära,” urises ülempreester, ,,ja hoia tal silm peal. Ma vaatan teda hommikul.” 

Ydeni tõusis püsti ja juhtis Sborov' läbi templi. Ta viis vürsti teisele korrusele 
pimedasse tuppa, mille ukse kohal oli kaks maopead. Selle kõrval oli kolme maoga 
tuba. Seejärel lükkas Ydeni väljastpoolt ukse ette riivi ja läks minema, jättes vangi 
SÖÖGI ja joogita. 

Kõrvaltoas pidas Ogdli põgenemisplaani. Seda ei saanud enne käsile võtta, kui 
templis olid kõik magama jäänud. 

»Nüüd ma lähen ja peidan end ära," ütles ta, ,,nii et Kavandavanda mind üles ei leia. 
Kui õige aeg on käes, tulen sulle järele.” 

»Sa pead ka Annette'i kaasa võtma," ütles Jane, ,,selle teise tütarlapse. Aga kus ta 
on?" 

»» Kõrvaltoas. Panin ta sinna, kui Kavandavanda meid siit välja ajas.” 

»Kas sa võtad ta ühes?" 

»» Võib-olla," vastas Ogdli, kuid Jane aimas, et tal pole vähimatki kavatsust seda 
teha. 

»»Sa ära proovigi põgeneda, kuni mind siin pole," hoiatas Ogdli. ,, Saiakäigu juurde 
viib üksainus tee ja see läheb üle hoovi. Hoovi minna tähendab aga kindlat surma.” 

Ogdli avas ukse ja astus koridori. Jane jälgis teda ukse kõrval seistes ja kuulis, 
kuidas riiv ette kolksatas. 

Kahe mao toas pimeduses kobas Sborov. Ta kuulis hääli, mis tundusid kostvat 
kõrvalruumist. Sborov kõmpis seina, kuni leidis ukse. Ta püüdis seda avada, kuid 
asjata. Siis hakkas ta ukselinki lõgistama. 

Kõrvaltoas olev Jane märkas seda. Ogdli oli öelnud, et An-nette asub järgmises 
ruumis, seega pidi see olema Annette, kes püüdis tema juurde pääseda. 

Jane leidis, et vaheuks oli raske riiviga suletud just tema toast. Ettevaatlikult ukse 
juurde astunud, lükkas ta riivi eest ära. 

»» Annette!" sosistas Jane, kui pimeduses ähmaselt nähtav kogu pikkamisi tuppa tuli. 

» Annette on surnud," vastas mehehääl. ,,Brown tappis ta. Brown tappis ka Jane'i. 
Kes sa oled?" 

»Alexis!" karjatas Jane. 

»Kes sa oled?" kordas Sborov. 

»» Olen Jane, leedi Greystoke. Kas te mind häälest ära ei tundnud?" 

» Tundsin küll, kuid te olete surnud. Kas Kitty on ka siin? Mu jumal!" hüüdis vürst. 
» Te tõite ta kaasa mind kummitama! Viige ta ära! Viige ta ära!" Sborov' hääl paisus 
läbilõikavaks kriiskamiseks. 

Toa vastasseinas teise vaheukse juures kostsid jooksusam-mud ja seejärel kõlas 
Annette'i hääl. 

»Madam! Madam!" hüüdis neiu. ,,Mis on? Mis seal juhtus?" 

»»Kes see on?" nõudis Sborov. ,,Ma tean, see on Annette. Te olete kõik tagasi tulnud 
mind kummitama." 

»Rahunege, Alexis," sõnas Jane lepitavalt. ,,Kittyt siin ei ole, meie Annette'iga aga 
oleme mõlemad elus." Seda öeldes läks ta teise ukse juurde, mille taga oli prantslanna 
ja lükkas riivi eest ära. 

» Ära lase teda sisse!" kriiskas Alexis. ,,Rebin su tükkideks, kui sa seda teed, oled sa 
siis viirastus või mitte.” 

Uks avanes, Annette sööstis tuppa ja selsamal hetkel paiskus valla ka koridoriuks 
ning mustanahaline ori Medek astus tuppa. 

»»MIS siin sünnib?" käratas ta. ,, Kes selle mehe siia laskis?" 


Annette'i nähes põrkas Sborov tagasi ja karjatas. Siis silmas ta Medekit ukselävel 
ähmases valguses seismas. 

»Kitty!” kriiskas ta. ,,Ma ei taha sinuga tulla. Mine ära!" 

Medek astus talle lähemale. Sborov pööras ümber ja sööstis akna juurde, mis avanes 
alla hoovi. Hetkeks ta seisatas ja vaatas metsikul ilmel talle varjuna järgnevat kogu, 
siis aga hüppas jubeda hirmukarjatusega aknast alla. 

Medek astus akna juurde ja vaatas välja, siis pääses tema huulilt seesama 
verdtarretav kisa, mida Jane oli kuulnud juba päeval, kui teda Kavandavanda 
troonisaali viidi. Akna alt hoovist kostis Sborov' oigeid, kuid äkki summutas need 
leopardide urisemine ja möirgamine. 

Medek tuli akna juurest ära. 

»»See ei lõpe hästi, kui niiviisi põgeneda püütakse,” ütles ta toast väljudes ja ust riivi 
pannes. 

»Kui kole, madam!" judises Annette. 

»Jah,” vastas Jane, ,,kuid tema kannatused ei kestnud kaua. Võib-olla see oligi hea, 
sest vürst Sborov' mõistus oli segi.” 

»Ta sai oma kuritöö eest hirmsa palga, madam, eks ju?" 

»» Meiegi peame vürsti ahnuse ja tema naise edevuse eest hirmsat palka maksma. 
See asi, mida vürstinna ihaldas, on siin, Annette." 

» MIS asi see on, madam? Ega ometi nooruse taastaja?” 

»Seda ta on. Kavandavanda hoiab seda saladuses, kuid keegi on sellest teada 
saanud. Meid kõiki ootab kohutav saatus just sellesama asja pärast, mida me kavurude 
külast otsima tulime.” 

»Missugune saatus, madam? Te hirmutate mind.” 

»Ma ei tohiks seda teha, kuid te peate teadma tõde. Kui meil ei õnnestu põgeneda, 
tapetakse meid, et saada koostisosa Kavandavanda saatuslikule nõiajoogile, mis tagab 
kavurude preestritele igavese nooruse.” 

»Iss, madam!" sosistas Annette hirmunult. ,,Mis see oli?" 

»Ei tea. Koridoris oleks nagu keegi tahtnud karjuda." 

»Siis oleks seal olnud kõva mürts, kui keegi oleks kukkunud. Kas te kuulsite seda?" 

Jah, ja nüüd katsub keegi ust. Ta lükkab riivi tagasi.” 

Oh, madam! Jälle mõni uus oht." 

Uks avanes ja kellegi kogu astus sisse. 

»» Naine! Oled sa siin?" See oli Ogdli hääl. 

»Siin,” vastas Jane. 

»lule siis ruttu. Nüüd ei tohi aega viita.” 

»Aga kuidas jääb orjaga, kes koridoris seisab? Ta näeb, kui me välja läheme.” 

»»Ori on seal, kuid ta ei näe meid. Tule!" 

»lulge, Annette! See on meie ainus võimalus." 

»Kas teine naine on ka siin?" küsis Ogdli. 

Jah," vastas Jane, ,,ja kui mina lähen, läheb ka tema." 

»Hea küll," nähvas kavuru, ,,ainult kähku!" 

Naised läksid mehe kannul koridori. Läve taga lebas Mede-ki surnukeha. Tema 
klaasistunud silmad vahtisid neile otsa. Ogdli virutas neegrile jalaga näkku ja tõi 
kuuldavale lühikese naerupahvaku. 

»la põrnitseb küll,-aga ei näe midagi.” 

Naised võpatasid ja surusid end sõduri selja taha. Ta juhtis neid ettevaatlikult mööda 
pimedat koridori iga väiksemagi krõp-satuse puhul seinaorvadesse tõmmates, kuni oli 
kindel, et oht oli möödas. 


Käes oli juba südaöö, kui põgenikud džunglisse viiva maaaluse 

181 

salakäigu sissepääsu juurde jõudsid. 

»Siin me nüüd oleme," sosistas Ogdli. Jäheme sellest uksest sisse. Salakäik algab 
siit ruumist. Vaadake, et te häält ei tee!" 

Ta tõmbas ukse ettevaatlikult lahti ja astus sisse, naised kohe tema kannul. Järsku 
haarasid neist pimeduses kellegi käed. Jane kuulis rüselemist ja jooksumüdinat, 
seejärel tiriti ta koridori. Kusagilt teisest ruumist toodi- valgust — madalas nõus põles 
pillirootükk. 

Seal oli ka Annette, kes värisedes end tema vastu surus. Neid ümbritses viis tursket 
sõdurit. 

»Kus Ogdli on?” küsis üks sõdur. Siis Jane taipas, et Ogdli oli jalga lasknud. 

»Ma arvasin, et sa võtsid ta kinni,” vastas teine. ,, Mina sain kätte ühe tüdruku." 

»Mina uskusin, et võtsin Ogdli kinni," sõnas kolmas. 

»Mina arvasin sedasama,” ütles neljas, ,,aga see olid sina, kelle ma kätte sain. Ta 
pidi niisiis salakäiku jooksma. Tulge, läheme talle järele.” 

»Ei,” oli esimene sõdur vastu. ,,On juba liiga hilja. Tal on hea edumaa. Me ei saa 
teda kätte, ta jõuab enne metsa.” 

Öösel me teda sealt ei leia," nõustus kolmas. ,,Varsti läheb valgeks, siis võimegi 
talle järele minna.” 

»Vaatame, mida ütleb Kavandavanda, kui me naised tema juurde viime,” lausus 
esimene sõdur. 

Ja taas juhiti põgenikud läbi koridoride, sedapuhku trooni-saali kõrval asuva toa 
juurde, mille ukse ees seisis kaks sõdurit. Kui viimased juhtunust teada said, koputas 
üks valvur uksele. Lävele ilmus unine neegereunuhh. 

»» Kes tüütab Kavandavandat nii hilja öösel?" nõudis ta. 

» Ütle talle, et tõime siia kaks valget naist.” 

Neeger läks tuppa tagasi, kuid peaaegu kohe ilmus uuesti uksele. 

»» Tooge oma vangid sisse,” ütles ta. ,, Kavandavanda tahab teid näha.” 

Läbi väikese esiku viidi nad suurde tuppa, kus neid ootas leopardinahkadega kaetud 
asemel lesiv Kavandavanda. Tema pilk peatus Jane'il. 

«Niisiis otsustasid sa jalga lasta?" muigas ta. ,, Küllap kavatsesid Ogdli naiseks 
saada, et tema endale abiliseks valisid? Kus 

Ogdli on?" käratas ta äkki, märgates, et viimast teiste hulgas ei ole. 

»»Ogdli põgenes maa-aluse käigu kaudu,” ütles üks sõdur. 

»Ta arvab, et Kavandavanda on lollpea," nähvas ülempreester. ,,Ma tean, mida ta 
mõtleb. Peale minu teab salakäiku ainult kuus meest, viis neist on siin." Ta pöördus 
Jane'i poole. ,,Ma saatsin need viis ootama teid saiakäigu sissepääsu juures, sest tead- 
sin, ette sinna lähete." Ta vakatas ja silmitses pikalt Jane'i. «Viige teine naine tagasi 
kolme mao tuppa," käskis ta siis, ,ja vaadake, et ta jälle jalga ei laseks. Seda siin 
tahan ma aga põhjalikult küsitleda. Neil võib veel teisigi salasepitsusi varuks olla. 
Minge!" 

Annette heitis Jane'ile ahastava pilgu, kuid too ei saanud teda millegagi rahustada 
ega julgustada. Nende olukord tundus olevat täiesti lootusetu. 

«Nägemiseni, Annette.” See oli kõik. 

Jumal aidaku meid mõlemaid, madam," sosistas prantslanna. 

«Niisiis kavatsesid sa Ogdliga jalga lasta,” ütles Kavandavanda, kui teised olid toast 
väljunud, ,,ja tema naiseks saada? Ogdli oli sinu pärast valmis murdma oma vannet!" 

Põgus muie puudutas naise huuli. 


»Nõnda mõtles ehk Ogdli," vastas ta. 

»Aga sa läksid ju temaga," käis Kavandavanda peale. 

»» Oleksin läinud ainult džunglini," ütles Jane, ,,siis aga mingil moel põgenenud või 
nurjumise korral ta tapnud.” 

«Mispärast?" imestas ülempreester. ,,Oled ehk sinagi vande andnud?" 

Jah, truudusevande." 

Mees kallutas end iharalt Jane'i poole. 

,»Sa võid seda murda — armastuse nimel.” 

Naine raputas pead. 

»Mitte mingil juhul.” 

»Mina küll võin. Arvasin, et ei tee seda iialgi, aga kui sind nägin..." Ta vakatas ja 
jätkas siis otsustavalt. ,, Kui mina, Kavandavanda, võin oma vannet murda, siis sina 
saad seda ammugi. Tasu on niisugune, mille eest iga naine on valmis müüma oma 
hinge — igavene noorus ja ilu.” 

Kuid Jane raputas jälle pead. 

»Sa põlgad Kavandavanda ära?" Lisaks julmale suule välkusid nüüd julmusest ka 
silmad. ,,Pea meeles, et võin su hävitada 

või võtta sind midagi vastu andmata, kuid ma olen suuremeelne. Kas tead, 
mispärast?" ,,Ei oska aimata.” 

»Sest ma armastan sind. Ma pole eales kedagi armastanud. Ma jätan su igaveseks 
siia, teen sinust ülempreestrinna, hoian sind noore ja ilusana. Me elame igavesti. Minu 
võime inimsugu noorendada toob meie jalge ette kogu maailma. Me oleme 
lahutamatud — mina, jumal, ja sina, jumalanna. Vaata!" 

Ta pöördus seina sisse ehitatud kapi poole. Seda kaunistasid pentsikud nikerdised 
— inimkujud, peamiselt naiste omad, irvitavad kolbad, leopardid, maod ja tontlikud 
sümbolistlikud märgid. Ta võttis oma puusakatte seest suure võtme ja tegi kapi ukse 
lahti. 

»Vaata,” ütles ta jälle, ,,tule siia ja vaata.” 

Jane läks läbi toa ja seisatas ta kõrval kapi juures. Kapis oli hulk laekaid ja kruuse. 
Kavandavanda võttis kätte ühe suure laeka, mis oli samasuguste nikerdistega 
kaunistatud nagu kapi ükski. 

»Näed sa seda?" küsis ta. ,, Vaata siia sisse." Ta tõstis kaane 
üles ja Jane nägi arvukalt musti herneterasuurusi kuulikesi. 

» Tead sa, mis need on?" 

»Pole aimugi.” 

»Need annavad tuhandetele inimestele igavese nooruse ja ilu. Sa võid neid volilt 
kasutada, kui ütled oma jah-sõna.” 

Kavandavanda kahmas tal käsivarrest kinni ja tõmbas enda poole. 

Tülgastusest karjatades püüdis Jane end lahti rebida, kuid mees hoidis teda kõvasti 
kinni. Siis virutas naine talle laksuva kõrvakiilu. Löök tuli ootamatult, Jane rabeles 
lahti ja sööstis uksest välja esikusse. 

Vihase röögatusega tormas Kavandavanda talle järele ja sai ta koridori uksel kätte. 
Kahmanud Jane'i juuksed pihku, lohistas ta rabeleva naise tuppa tagasi. 


XXX. ,, Surnud lendavad!" 


Tarzan ja Brown pidasid kaua nõu, kuidas kavurude külla pääseda. Lõpuks jäädi 
ahvinimese plaani juurde, mis ainsana võis neid eesmärgile viia. 

Brown kehitas õlgu ja irvitas. 

»» Muidugi, nii võime kindla peale sinna sisse saada, aga kuidas me sealt uuesti välja 
pääseme?" 

»Praegu on meie mureks sisse pääseda," vastas Tarzan. ,,Pärastpoole polegi 
väljasaamisega muret, sest võib-olla me ei tulegi tagasi. Pole sugugi vajalik, et sa 
minuga kaasa tuleksid, kui...” 

»Jäta jutt,” katkestas teda Brown. ,,Seal on Annette. Mulle aitab sellest teadmisest. 
Millal me minema hakkame?” 

»Mitte enne koitu, kuid praegu peame puhkama. Heitke magama, ma äratan teid, kui 
on aeg minna.” 

Tarzan läks teistest pisut kaugemale lagendiku serva, kust avanes vaade külale. Ta 
uinus peagi, sest tavapärased öised džunglihääled teda ei häirinud. Kui saabus aeg 
äratada Brown, virgus ta ise äkki sellest, et midagi ebaharilikku rikkus põlismetsa 
üksluist tasakaalu. Ta jäi teraselt kuulama, siis aga hüppas puu otsa ja hakkas kärmelt 
edasi minema, sest nüüd olid ta tundlikud sõõrmed kindlaks teinud hääle tekitaja, ja 
see oli kavuru. 

Äkki nägi ahvinimene mehekogu läbi metsa jooksmas. Ta laskis kiiret sörki ja 
hingeldas raskelt, nagu oleks tal pikk maa seljataga olnud. Tarzan jäi hetkeks tema 
kohale peatuma ning laskus siis ülalt talle turjale ja paiskas ta maha. 

Mees oli tugev ja võitles vihaselt, kuid džurtglivaiitseja kätes oli ta vaha. 
Ahvinimene oleks võinud mehe tappa. Aga sel lühikesel hetkel, kui ta mõistis, et 
kavuru võib talle pihku sattuda, otsustas ta võtta mehe elusalt, tundes, et kavurut võib 
millekski kasutada. 

Tarzan sidus vangi käed selja taha kokku ja tõstis ta püsti. Nüüd sai kavuru esimest 
korda ta nägu näha. Oli veel üsna pime, ent kavuru nägi siiski, et tema kinnivõtja 
polnud nende mees. Ta hingas kergendatult. 

»Kes sa oled?" päris ta. , Miks sa mu kinni võtsid? Ega sa mind Kavandavanda 
juurde tagasi kavatse viia? Oh ei, muidugi mitte, sa pole kavuru.” 

Tarzan ei teadnud, miks mees oli Kavandavanda juurde tagasiviimise vastu. Ta ei 
teadnud sedagi, kes oli Kavandavanda, kuid ta märkas võimalust ja otsustas seda 
kasutada. 

»Kui sa mu küsimustele vastad,” ütles ta, ,,Siis ei vii ma sind 

tagasi Kavandavanda juurde ega tee sulle midagi halba. Kes sa oled?" 

»» Olen Ogdli.” 

» Tuled sa külast?" 

Jah.” 

Ja sa ei taha sinna tagasi minna?" 

»Ei. Kavandavanda tapab mu." 

»»On siis Kavandavanda nii vägev sõdur, et sa teda kardad?" 

»Ta on väga võimas. Ta on kavuru preestrite ülempreester.” 

»Mida tahtis Kavandavanda kahest valgest naisest, kes tema juurde viidi?" nõudis 
Tarzan. 

»Esialgu tahtis ta nad tappa," vastas Ogdli meelsasti, ,,ent ootamatult otsustas ühe 
neist oma naiseks teha. Ma püüdsin neid kaitsta ja salakäiku mööda külast välja saata, 
kui sõdurid meile kallale tungisid. Nad võtsid naised kinni, mul aga õnnestus 
suurivaevu põgeneda.” 

»Naised on siis praegu elus?” 

»Nad olid seda natukese aja eest.” 


»Kas neid ähvardab veel mõni oht?" 

»Ma ei tea, mida Kavandavanda otsustab. Ta on võimeline kõigeks. Kuid otsest ohtu 
ma praegu ei näe, sest ta teeb ühe oma naiseks. Võib-olla ta ongi seda juba teinud.” 

»»Kus see salakäik on? Vii mind sinna. Oota, kuni ma äratan oma sõbrad." Ja ta viis 
Ogdli magajate juurde. 

»Ma võin suile salakäiku näidata, aga selle kaudu sa templisse ei pääse," vastas 
Ogdli. ,,Et väljastpoolt tulles ust avada, peab teadma selle saladust, aga seda ei tea 
keegi peale Kavandavanda. Templist pääseb küli hõlpsasti välja, tagasi minna on aga 
võimatu.” 

Tarzan küsitles Ogdlit veel mõnda aega ja pöördus siis Brow-ni poole. 

»» Annette ja leedi Greystoke viibivad templis,” teatas ta. ,, Tempel asub küla taga 
väikeses kuristikus. See kavuru rääkis mulle, kus naisi vangis hoitakse ja andis veel 
muudki kasulikku teavet, mida võib vaja minna, kui meil õnnestub leedi Greystoke ja 
Annette kätte saada. Usun, et ta rääkis tõtt. Veel ütles ta, et üks naistest on praegu 
suures ohus, tema kirjelduse järgi arvan, et see on leedi Greystoke. Niisiis ei tohi me 
enam viivitada." 

Tarzan pöördus Muviro poole. 

»» Valva seda meest meie tagasitulekuni. Kui meid enne 

pimedat tagasi pole, siis tead, et meie plaan on luhta läinud ja võid koju minna. 
Vangiga talita nii, nagu ise heaks arvad. Anna mulle ja Brownile surnud lenduritelt 
äravõetud relvad. Teie neid ei vaja, sest olete kogu laskemoona ära kulutanud. Browni 
arvates võime padruneid leida lennukist. Tule, Brown." 

Nad seadsid sammud lennuki juurde. Vaadanud selle hoolikalt üle, leidsid nad 
rohkesti laskemoona. Tõsi küll, paaki oli jäänud õige vähe bensiini, kuid Browni 
kinnitust mööda pidi sellest kavandatu teokstegemiseks jätkuma. Tarzan ulatas Brow- 
nile ühe langevarju, mille oli ära võtnud surnud lendurilt, teise pani endale ümber. 

Lennukis kohad sisse võtnud, jäid nad koitu ootama, ja kui valgenes, tõusid õhku. 
Lennuk võttis järk-järgult kõrgust. Ülalt oli selgesti näha kavurude küla ja 
Kavandavanda tempel, mis Browni ja Tarzanit kõige rohkem huvitas. 

Maa peal jälgisid lennukit tähelepanelikult Muviro, Balando, Tibbs ja nende vang. 
Kuid mitte ainult nemad. Mootorimürin oli äratanud külaelanikud, kes nüüd kõik 
peatanumale kogunesid. 

»»Surnud mehed lendavad!" sosistasid sõdurid hirmunult. Nad arvasid, et lennukit 
juhivad needsamad mehed, kelle nad eelmisel päeval tapnud olid. Aga kui lennuk 
otsejoones nende küla poole lendas, kasvas nende hirm veelgi. 

»Nad tulevad meile kätte maksma!" kinnitas üks. 

»Lähme hüttidesse peitu, siis nad ei näe meid," soovitas teine. 

Tanum tühjenes otsekohe. 

Brown, kes hoolega oli maastikku uurinud, ütles Tarzanile, et maandumiseks 
sobivat kohta pole näha. Tuli tegutseda. Ta seiskas mootori. 

»Hüppa!" hüüdis ta Tarzanile. 

Hetk hiljem järgnes ta ka ise ahvinimesele. 


XXXI. Tasu patu eest 


Kavandavanda noorusliku välimuse taga peitus suur jõud. Jane'ist polnud talle 
vastast, ja ehkki ta võitles nagu noor ema-tiiger, lohistas mees ta oma tuppa tagasi. 

«Peaksin su õigupoolest tapma, sa kuratlik naine," urises ta Jane'i toorelt üle läve 
tirides, ,,kuid ma ei saa. Tahan sind 

taltsutada ja alustan sellega jalamaid!" 

Just siis, kui ta Jane'i aseme poole vedas, kostis esiku ukse tagant hirmukisa. 

»Kavandavanda! Päästa meid!" 

Ülempreester pöördus raevunult ümber. 

»Kes julgeb Kavandavandat segada?" käratas ta. «Kasige minema!" 

Kuid uks paiskus valla ning tuppa jooksis mõni neegerori ja sõdur, näod hirmust 
moondunud. Nende sissetungimine ülempreestri juurde nii ebatavalisel ajal ja viisil 
tunnistas, et oli juhtunud midagi täiesti erakorralist. 

»MIS tõi teid siia?" nõudis Kavandavanda. 

»» Surnud mehed lendavad! Nad lendavad küla ja templi kohal ning tahavad meile 
kätte maksta.” 

»» Olete puupead ja argpüksid," urises ülempreester. ,, Surnud ei saa lennata.” 

»Aga nad lendavad!" kinnitas sõdur. ,,Kaks meest, kelle me eile tapsime, lendavad 
jälle küla ja templi kohal. Tule välja, Kavandavanda, nõiu nad ära ja aja siit minema.” 

»Ma tulen ja vaatan," sõnas ülempreester. ,,Ydeni, võta see naine kaasa. Kui ma 
lasen ta silmist, leiab ta kindlasti viisi, kuidas plehku pista.” 

»Minu käest ta ei põgene," ütles Ydeni, kahmas Jane'il randmest kinni ning tiris ta 
ülempreestri, sõdurite ja orjade järel templi hoovi. 

Templist väljudes kuulsid nad lennukimürinat. Jane vaatas üles ja nägi õhulaeva 
tiirutamas kuristiku kohal. Silmad hirmust pärani, jälgisid kavurud nagu lummuses 
lennukit. Ja siis eraldus lennukist teineteise järel kaks kogu. Kavurude suust kostis 
hirmukisa. 

»Nad tulevad!" kriiskasid sõdurid. «Kavandavanda, päästa meid surnute kättemaksu 
eest!” 

Inimkogude kohal avanesid valged voogavad kuplid, mis aeglustasid nende 
laskumist. 

»Nad laotasid oma tiivad laiali," kisendas üks ori, ,,ja langevad meile peale nagu 
raisakullid!" 

Jane'i silmad jälgisid lennukit. Niipea kui ka teine inimene oli välja hüpanud, sööstis 
see, nina ees, alla, tegi õhus kukerpalli, lendas väikese kuristiku kohale ja tormas 
peadpööritava kiirusega nende poole. 

Veel õhus olles nägid Tarzan ja Brown templi õue kogunenud rahvasumma üles 
vahtimas ning läheneva lennuki eest kohutavas kabuhirmus templisse pagemas. Siis 
kukkus õhulaev templi õuele ja plahvatas põlema. 

Juba puudutasid ka meeste jalad maad. Vabastanud end lan-gevarjurihmadest, 
kiirustasid nad jooksujalu templisse. 

Keegi ei takistanud neid. isegi väravavahid olid suurest hirmust jalga lasknud. Kui 
nad hoovi sisenesid, jooksis neist mööda mõni ehmunud leopard. Sadakonna jala 
kaugusel tempi i-müürist lõõmas tulemeres lennuk. 

Tarzan ja Brown tõttasid templi peasissekäigu poole, isegi siin polnud kedagi 
vaidlustamas nende õigust pühasse paika tungida. 

Juba eemalt kostis nende kõrvu vali jutuvada ja juhituna oma teravatest kõrvadest 
suundus ahvinimene mööda koridore otsemaid nende häälte poole. 

Kavandavanda suurde templisaali olid kogunenud kõik sõdurid ja orjad. 
Hirmuvalitseja istus värisedes oma troonil. Templitüdrukud — need vaesed olendid, 
kes olid oodanud oma surma, et anda kavurudele igavest elu ja noorust — olid 
kobaras koos ühel pool poodiumit, silmad hirmust pärani. 


Üks sõdureist trügis rahvahulgast läbi trooni ette. Tema kirjuks võõbatud nägu 
lõkendas raevust ja metsikut ilmet suurendas veelgi ninasõõrmetest läbitorgatud 
elevandiluust varras. Tema kaela ümbritses mitu rida inimhammastest keesid, mär- 
kides tema vaprust tütarlaste küttimisel. Ta sihtis sõrmega Ka-vandavandat. 

»Sinu patud on tulnud meie peale,” kriiskas ta. ,,Sa murdsid vannet. Meie, kes me 
möödunud ööl ei lasknud Ogdlil valget naist ära viia, teame seda. Ta nõidus Ogdli 
ära. Ta nõidus ka sinu ära. See oli tema, kes surnud mehed meie juurde tõi. Hävita ta, 
hävita nüüd kohe omaenda käega, siis oleme pääsenud.” 

» Tapa ta! Tapa ta!" kriiskasid sajad kähedad hääled. 

»Tapa ta! Tapa ta!” kiljusid läbilõikavalt kileda häälega paksud neegerorjad. 

Ikka veel värisedes hoidis Kavanda vanda Jane'i juukseid peos ja surus teda põlvili. 
Teise käega haaras ta puusariide alt pika pistoda. Kui ta selle naise rinna kohale tõstis, 
kärgatas troonisaalis püstolipauk ja Kavandavanda, kavurude ülempreester, haaras 
rinnust kinni ning varises läbilõikavalt karjatades naise 

kõrvale, keda ta oli tahtnud tappa. 

Jane pööras silmad ukse poole. 

»Tarzan!" karjatas ta. ,, Ahvide Tarzan!" 

Tulijaid nägi ka sada silmapaari ja üks sõdur tõstis nende vastu oma oda. Kuid sel 
hetkel kärgatas Browrii püstol ja sõduri eluküünal oli kustunud. 

Siis hakkas Tarzan rääkima ja ta tegi seda nende oma keeles. 

» Tulime oma naiste järele," ütles ta. ,, Laske nad heaga vabaks või teil läheb halvasti. 
Te nägite, kuidas me tulime. Te teate, et me ei sarnane teiste inimestega. Ärge 
vihastage meid!" 

Seda rääkides liikus Tarzan edasi. Kavurud ei söandanud talle kallale tungida, sest 
neid kammitses hirm kahe kummalise olendi ees, kes olid surnud, siis jälle ellu 
ärganud ja taevast alla langenud. Nad taandusid ebaledes. 

Järsku märkas Brown Annette'i, kes seisis teiste tüdrukute hulgas poodiumi ääres. 
Ta sööstis ettepoole ja sõdurid lasksid ta mööda. Suurest erutusest jäid Brownil sõnad 
kurku kinni, kui ta Annette'i oma käte vahele haaras. 

Ahvinimene hüppas oma naise juurde. 

»» ruie,” ütles ta, ,,me peame siit lahkuma, enne kui nad midagi taipama hakkavad." 
Seejärel pöördus ta tüdrukutesunima poole. ,,Kas siin on Muviro tütar Buira?" küsis 
ta. 

Noor neegritar sööstis Tarzani juurde. 

»Suur bwana!" hüüatas ta. ,, Viimaks ometi olen ma päästetud!" 

»Tule ruttu,” käsutas ahvinimene, ,,ja kutsu kaasa ka teised tüdrukud, kes tahavad 
siit ära minna.” 

Selgus, et kohale jääda ei soovinud keegi, ning Tarzan ja Brown juhtisid nad 
troonisaalist väljapääsu poole. Kuid nad polnud veel kuigi kaugele jõudnud, kui nägid 
eespool keerlevaid suitsupilvi ja kuulsid leekide mühinat. 

»» Tempel põleb!" karjatas Annette. 

»Ma arvan, et oleme sisse piiratud," urises Brown. ,,Tempel süttis lennukist. Kas 
keegi teab teist väljapääsu?" 

»Mina tean," ütles Jane. ,,On olemas salakäik, mis viib templist metsa. Ma tean, kust 
see algab. Tulge minu järel.” 

Ta pööras tagasi ja kõik seadsid sammud taas troonisaali poole. Varsti hakkas neile 
vastu tulema sõdureid ja orje, kes kõik kõrvalkäikudesse ja -ruumidesse hiilisid. 
Kavandavanda 

190 


toa ees jäi Jane äkki seisma. Ta pöördus Browni poole. 

»Me kõik riskisime oma eluga," ütles ta, ,ja kaks meie hulgast surid, ajades 
meeletult taga igavese nooruse saladust. See on siin, selles ruumis. Kas te raatsite 
kaotada paar sekundit, et seda kätte saada?" 

»Kas ma raatsin?" hüüdis Brown. ,,Ja kuidas veel! Viige mind sinna.” 

Ülempreestri toas osutas Jane kapiuksele. 

»Selles kapis on kast teie soovitud imerohuga, kuid võti on Kavandavanda 
puusakatte all,” lausus ta. 

»Mul on siin parem võti,” ütles Brown oma püstolile osutades. Ta tulistas läbi 
lukuaugu ja tõmbas kapiukse lahti. 

»Siin see on," sõnas Jane kasti välja võttes. Brown haaras selle enda kätte ja nad 
jätkasid teed saiakäigu sissepääsu poole. Ent äkki jäi Jane seisma. 

»Kardan, et oleme hiljaks jäänud," ütles ta ehmunult. ,, Arvasin teadvat, kus 
sissepääs asub, nüüd aga olen kõik segi ajanud." 

»Me peame leidma tee, mis templist välja viib," lausus Tarzan. ,,Tuli levib kiiresti 
edasi ja saab meid peagi kätte.” 

Tempel oli juba üleni leekides. Nad kuulsid leekide kurjakuulutavat mühinat, põleva 
puu praksumist, varisevate lagede mürinat. Siis tuli neile vastu sõdur, kes oli suitsust 
pooleldi lämbumas. Tarzan pidas ta kinni. 

» Vii meid siit välja,” käskis ta, ,,ja ma jätan su ellu.” 

Kavuru nägi tublisti vaeva, enne kui suutis Tarzanit lähemalt silmitseda. 

» Ahvide Tarzan!” hüüatas ta. 

»» Ydeni," lausus ahvinimene, ,,ma ei tundnud sind esialgu ära.” 

»Ja sa tahad, et ma teid templist välja viiksin? Teid, kes te tapsite meie ülempreestri 
Kavandavanda?" Jah," vastas Tarzan. 

»Kui ma näitan teile teed läbi küla, saate te kõik surma. Ka-vurude sõdurid on oma 
esialgsest hirmust üle saamas. Nad ei lase teid iialgi läbi. Ma võin teid viia seda teed 
ja lasta kõiki tappa. Kuid sa päästsid kord mu elu. Nüüd päästan vastutasuks sinu elu. 
Tulge minu järel.” 

Ta juhtis nad kõige lühemat teed mööda saiakäigu sissepääsu juurde. 

»Siitkaudu jõuate metsa," ütles ta. , Mine oma teed, Ahvide Tarzan, ja ära enam 
iialgi tule kavurude külla.” 

ikka 

Möödus kolm nädalat. Kaugel metsikust kavurude külast, Tarzani bangalo elutoas 
oli kamina ette kogunenud tuttav kuueliikmeline seltskond. Seal oli džunglivalitseja 
oma naisega, Brown ja Annette, kes käest kinni hoides kamina ees lõvinahal istusid, 
ning Tibbs, kes teistest kaugemal kombekalt tooliserval istet oli võtnud. Ta polnud 
harjunud istuma kõrgest seisusest isikute juuresolekul. Hoopis vabamalt tundis end 
lord Greystoke'i õlal kükitav väike Nkima. 

»Mida me nende kuulikestega ette võtame?" küsis Brown. 

»Mida iganes soovite,” ütles Jane. ,,Te riskisite eluga, et neid hankida. Kui ma 
õigesti mäletan, siis ütlesite midagi niisugust, et tsiviliseeritud maailmas toob see 
eluvesi teile raha nagu raba. Võtke see endale.” 

»Ei,” vastas ameeriklane. ,,Me kõik riskisime oma eluga ja keegi ei tohi selle 
ainuomanikuks saada. Mida rohkem ma sellest mõtlen, seda vähem mu plaan mulle 
endale meeldib. Teeme nii, et jagame selle omavahel ära. Olgu meid ainult viis, kes 
jäävad igavesti elama." 

»Ning on igavesti noored ja ilusad," lisas Annette. 


»Kui te lubate mul sõna sekka öelda, miss," sõnas Tibbs tähendusrikkalt köhatades, 
»SIISs ma ei usu, et mulle meeldiks nii kaua pükse pressida. Ja veel ilus olla — mu 
jumal! Ma ei leiaks iialgi tööd. Kes on kunagi kohanud ilusat teenrit?" 

»Hea küll, kuid me jagame selle siiski ära,” käis Brown peale. ,,See on su oma asi, 
võtad seda sisse või ei, kuid pea meeles, et sa ei tohi seda müüa ühelegi vürstitaolisele 
tüübile. Ja nüüd jaotan ma selle viieks võrdseks osaks.” 

» Te unustasite väikese Nkima," naeris Jane. 

»» LÕSI jah," nõustus Brown. ,. Jagame selle kuueks. Temast on siin ilmas märksa 
rohkem kasu kui paljudest inimestest.” 

Arvatavasti pole kõik hollandlased kangekaelsed, kuid sellest hoolimata peetakse 
kangekaelsust nende rahvuslikuks iseloomujooneks. Aga kui mõnel hollandlasel see 
puudubki, siis hollandi kangekaelsuse keskmine püsis muutumatuna tänu Hendrik van 
der Meerile, kellele oli kangekaelsus juba omaette kunst ja peamine elueesmärk. 

Van der Meerile kuulus Sumatral kautšukiistandus. Tema käsi käis hästi, kuid 
sõprade ja muude inimeste hulgas oli ta kuulus just kangekaelsuse poolest. 

Isegi pärast seda, kui Filipiinid okupeeriti ning Hongkong ja Singapur olid 
langenud, ei pidanud ta võimalikuks, et jaapanlased Hollandi Ida-Indiasse tungivad. 
Üksnes sel põhjusel jättis ta oma naise ja tütre evakueerimata. Teda oleks võinud 
süüdistada nõmeduses, ent sellest patust polnud teisedki puhtad. Suurbritannias ja 
Ühendriikides alahindasid miljonid inimesed Jaapani vägevust ning võimalusi, ehkki 
mõni neist oli kõrgel ametikohal. 

Pealegi vihkas Hendrik van der Meer jaapanlasi, kui üldse saab vihata neid, kellele 
vaadatakse põlgusega. 

»»Oodake veidi,” ütles ta, ,,ja me kihutame nad minema.” 

Tema ennustuses oli vaid üksainus viga, nimelt sündmuste ajalises järjestuses, kuid 
just see saigi talle hukatuslikuks. 

Jaapanlased tulidki ja Hendrik van der Meer pidi mägedesse minema. Temaga koos 
läks ka tema naine Elsje Verschoor, kelle ta oli toonud Hollandist kaheksateistkümne 
aasta eest, ja tütar Corrie. Neid saatis kaks hiinlasest teenrit —Lum Kärn ja Sing Tai. 
Viimased juhindusid kahest kaalukast ajendist. Esimene oli hirm jaapanlaste ees, sest 
nad teadsid väga hästi, mida neilt oodata võis. Teine oli nende kiindumus van der 
Meeri perekonda. 

Pärismaalastest töölised jäid istandusse. Nad teadsid, et okupandid vajavad nende 
käsi. 

Niisiis jaapanlased tulid ja Hendrik van der Meer läks mägedesse. Kuid ta tegi seda 
liiga hilja. Jaapanlased käisid visalt ta kannul. Nad pidasid kavakindlalt jahti kõigile 
hollandlastele. Külades, kus van der Meerid puhkama jäid, teatasid elanikud neile 
uudiseid. See on juba omaette küsimus, missuguste loomupäraste või tundmatute 
jõudude abil teadsid pärismaalased jaapanlastest kõike juba siis, kui need alles mitme 
miili kaugusel viibisid. Ent nad kuulsid kõigest niisama ruttu kui telegraafi ja raadioga 
varustatud tsiviliseeritud inimesed. Nad teadsid van der Meere jälitava rühma 
koosseisugi: seersant, kapral ja üheksa sõdurit. 

»»See on väga halb," sõnas Sing Tai, kes oli veel Hiinas jaapanlaste vastu sõdinud. ,, 
Ohvitseride hulgas võib veel mõni halastav inimene ette tulla, lihtsõdurite seas aga 
mitte ühtegi. Me ei tohi lubada neid kinni võtta.” 

Ta noogutas mõlema naise poole. 

Kui nad kõrgele mägedesse jõudsid, muutus rännak vaevaliseks. Iga päev ladistas 
vihma sadada, mis tegi kõik rajad püdelaks poriks. Ehkki van der Meeri noorusaastad 
olid kaugele möödanikku jäänud, oli ta ikka veel tugev ja kangust täis nagu alati. 
Sihvakas heledapäine Corrie, kes alles hiljuti oli saanud kuue-teistkümneseks, oli oma 
noorusest hoolimata tugev ja vastupidav. Rännakul ei jäänud neiu meestest maha. 
Sootuks teisiti olid lood Elsje van der Meeriga. Kuigi ta talus nurisemata kõiki raskusi 
» kahanes ta jõud järjekindlalt, sest põgenikud rühkisid vahetpidamata edasi. Vaevalt 
jõudnud külla, kus nad kavatsesid puhata, varisesid nad mingi hüti põrandale — 
märjad, räpased ja vintsutatud —, kui tulid pärismaalased ning teatasid, et nad peavad 
lahkuma. Mõnikord oli jaapanlaste salk neil tõepoolest kannul, kuid pahatihti tahtsid 


pärismaalased neist lihtsalt lahti saada, sest kartsid kättemaksu valgetele varjupaiga 
andmise eest. 

Lõppude lõpuks ütles isegi hobuste jõud üles ja inimesed pidid jalgsi edasi minema. 

Nüüd viibisid nad kõrgel mägedes. 

Külasid tuli ette harva. Pärismaalastel oli hirm nahas ja nad polnud kuigi sõbralikult 
meelestatud. Alles mõne aasta eest olid need metslased olnud inimsööjad. 

Juba kolm nädalat olid van der Meerid asjatult püüdnud leida sõbralikku küla, kus 
nad oleksid võinud end varjata. Selleks ajaks sai selgeks, et Elsje van der Meer ei 
suuda õige pea enam üldse käia. 

Lõpuks jõudsid nad hilisõhtul väikesesse armetusse külla. Pärismaalased olid 
mornid ja vaenulikud, kummatigi ei keeldunud kasinast külalislahkusest. Pealik 
Hoesin kuulas nad ära ja ütles, et kuna nad ei või tema külla jääda, saadab ta tulijad 
teise külla, mis asub käidavatest radadest eemal ja kus jaapanlased neid iialgi ei leia. 

Kõigest mõni nädal tagasi võis van der Meer siin käsutada, nüüd aga sai ta oma 
uhkusest võitu ja palus pealikut, et see lubaks tema naist sinna jääda ning edasiseks 
teekonnaks jõudu koguda. Kuid Hoesin keeldus. 

»Minge kohe ära,” ütles ta, ,, ja ma annan teile teejuhid. Kui te aga siia jääte, siis 
loen teid vangideks ja annan jaapanlaste kätte, kui nad tulevad." 

Nagu teiste külade vanemad, nii kartis temagi vallutajate viha valgetele peavarju 
andmise pärast. 

Niisiis rännak jätkus. 

Nende teed lõhestasid hirmuäratavad kuristikud, mille jõgi oli uhtunud. See jõgi 
tõkestas neil korduvalt teed. Mõnikord õnnestus sellest koolme kaudu üle pääseda, 
teinekord aga tuli teisele poole minna üle lagunenud õõtsuva silla ja sedagi alles pä- 
rast päikese loojumist kuuvalgel ööl. 

Elsje van der Meer oli nii nõrgaks jäänud, et ei suutnud enam käia. Lum Kam 
kandis teda rihmadega seljale kinnitatud istmel. Teejuhid kiirustasid hollandlasi 
tagant, püüdes rutem ohutusse külla jõuda. Kahel korral kuulsid nad möirgamist, 
millest veri soontes tarretus. 

Van der Meer kõndis kõrvuti Lum Kärniga, et teda toetada, kui ta mudasel rajal 
libastama peaks. Corrie käis isa järel, kuna Sing Tai oli viimane. 

Mõlemad teejuhid astusid väikese salga eesotsas. 

»Kas olete väsinud, miss?" küsis Sing Tai. ,,Ehk on parem, kui ma teid kannan?" 

»»Me kõik oleme väsinud," vastas neiu, ,,kuid ma võin veel ise käia." 

Rada hakkas järsult mäkke tõusma. 

»Nüüd pole enam palju jäänud," sõnas Sing Tai. ,,Tee-juht ütles, et küla asub 
kaljurünka tipus.” 

Kuid nad ei jõudnud sinna sugugi nii kiiresti. See oli eriti raske teelõik ja nad pidid 
puhkamiseks sageli peatuma. Lum Kami süda pidi rinnus lõhkema, kuid ustavus ja 
tahtejõud sundisid 

teda oma kandamiga edasi minema. Viimaks ometi jõudsid nad üles ja peagi andis 
koerte haukumine märku, et nad lähenevad külale. Pärismaalased tulid neile vastu ja 
hakkasid teejuhte usutlema. Alles pärast seda, kui kõik oli selgeks räägitud, lasti 
põgenikud külla. Pealik Taku Mudda tervitas neid sõbralikult. 

»Siin pole teil midagi karta. Olete sõprade hulgas.” 

»»Minu naise jõud on täiesti otsas," seletas van der Meer. ,,Ta peab puhkama, enne 
kui saame teekonda jätkata. Kuid ma ei taha teile kaela tõmmata jaapanlaste 
kättemaksu, kui nad teada saavad, et te meid aitasite. Lubage meid see öö siin puhata, 


aga homme, kui mu naine on võimeline liikuma, leidke meile kaugemal mägedes 
salajane varjupaik. Ehk on kusagil kuristikus mõni koobas.” 

»» Koobas on küll olemas, aga parem, kui siia jääksite. Siin pole teil midagi karta, 
ükski vaenlane ei leia mu küla üles.” 

Neile anti süüa ja viidi kuiva hütti magama. Elsje van der Meer ei saanud enam 
midagi süüa. Tal oli palavik ja polnud võimalik teda aidata. Hendrik van der Meer ja 
Corrie istusid kogu ülejäänud öö tema juures. Millest mõtles see inimene, kelle 
kangekaelsus oli põhjustanud nii raskeid kannatusi armastatud naisele? 

Veidi enne keskpäeva Elsje van der Meer suri. Mure oli liiga suur, et pisaraid 
valada. 

Isa ja tütar istusid kuivade silmadega oma kalli naise ja ema juures, oimetud neile 
osaks saanud õnnetusest. Nad ei toibunud isegi pärast külas puhkenud äkilist lärmi ja 
karjeid. Ootamatult kerkis nende ette Sing Tai kogu. 

»Ruttu!” hüüdis ta. Jaapanlased tulid. Üks mees tõi nad siia. Eelmine peremees oli 
halb inimene.” 

Van der Meer tõusis. 

»Lähen ja räägin nendega," ütles ta. ,, Me pole midagi halba teinud. Ehk jäetakse 
meid rahule.” 

»Teei tunne neid ahve,” sõnas Sing Tai. Van der Meer ohkas. 

»Muud pääsu pole. Kui see mul ei õnnestu, Sing Tai, siis katsu miss Corrie ära viia. 
Sa ei tohi lubada, et ta neile pihku jääks." 

Hollandlane suundus ukse poole. Lum Kam läks koos temaga. Jaapanlased olid veel 
küla kaugemas servas. Van der Meer suundus julgesti nende poole, Lum Kam käis 
tema kõrval. Nad olid relvata. Corrie ja Sing Tai jälgisid toimuvat pimedusest, jäädes 
nähtamatuks. 

Nad nägid, kuidas jaapanlased mõlemad sisse piirasid. Nad kuulsid valge mehe 
häält ja jaapanlaste ahvilikku pominat, kuid ei saanud ühestki sõnast aru. Äkki nägid 
nad inimeste pea kohale tõusmas püssipära. 

Püssipära langes alla. See tähendas, et jaapanlane lõi. Corrie ja Sing Tai teadsid, et 
püssi teises otsas oli tääk. Kostis karjatus, siis tõusid püssipärad löömiseks veel mitu 
korda peade kohale. Karjeid polnud enam kuulda, küll aga inimloomade naerulaginat. 
Sing Tai haaras neiul käsivarrest kinni. 

»Tulge,” ütles ta. 

Hiinlane viis tütarlapse hüti tagumise seina juurde. Seal oli ava, mille kaudu võis 
välja ronida. Seejärel juhtis Sing Tai neiu džunglisse, mis algas kohe küla tagant. 

Enne pimeduse saabumist õnnestus neil leida kaljurünkas koobas, kus nad veetsid 
kaks järgmist päeva. Siis läks Sing Tai külla, et toidupoolist hankida, kui jaapanlased 
on lahkunud. 

Pärast keskpäeva tuli ta tühjade kätega tagasi. 

»Seal pole kedagi,” ütles ta. ,, Ainult laibad. Hütid on maha põletatud.” 

» Vaene Taku Mudda," ohkas Corrie. 

»Nii tasutakse heateo eest." 

Möödus kaks aastat. Corrie ja Sing Tai leidsid varjupaiga pealik Tiang Umari juures 
kauges mägikülakeses. Uudised välisilmast jõudsid nende kõrvu haruharva. Ainus 
uudis, mida nad kannatamatult ootasid, oleks olnud see, et jaapanlased on saarelt 
lahkunud. Kuid niisugust uudist ei tulnud. Mõnikord naasis keegi külaelanikest, kes 
kaugemal kaubitsemas käis, uudistega jaapanlaste suurest võidust Ameerika 
laevastiku üle ja nende võitudest teistes asulates, Saksamaa võitudest Aafrikas, 
Euroopas ja Venemaal. Tulevik paistis Corrie'le lootusetuna. 


Kord tuli sinna üks pärismaalane, kes ei kuulunud Tiang Umari suguharusse. Ta 
silmitses kaua Corrie't ja Sing Taid, lausumata musta ega valget. Pärast tema 
lahkumist ütles hiinlane: 

»»See on halb inimene. Ta on pealik Hoesini külast. Parem, kui me teist poisi teeme. 
Siis aga läheme ja peidame end ära.” 

Sing Tai lõikas Corrie' kuldsed juuksed lühikeseks ja värvis mustaks, seejärel värvis 
ta ka neiu kulmud. Ekvatoriaalpäike oli Corrie'le tublisti peale hakanud ning Sing Tai 
õmmeldud sinistes pükstes ja avaras särgis sarnanes ta pärismaalasest noorukiga. Ja 
taas algas nende lõputu põgenemine. Tiang Umar andis 

neile teejuhid, et saata neid uude varjupaika, ehkki see ei asunud külast kuigi 
kaugel. 

Koopasuu eest voolas läbi väike mäestikujõgi. Ümbruses leidus rohkesti 
mitmesuguseid söödavaid taimi, nagu neid Sumatra džunglis sageli ette tuleb. Jõest 
sai kala. Aeg-ajalt saatis Tiang Ümar neile mõne muna ja kanapoja, vahest harva ka 
sea- või koeraliha. 

Corrie ei võinud koeraliha süüa, Sing Tai aga ei põlanud midagi. Süüa tõi alati üks 
ja seesama Alami-nimeline nooruk. Kõik kolm said peaaegu sõpradeks. 

Kapten Tokujo Matsuo ja leitnant Hideo Sokabe olid sõdu-riterühmaga kaugel 
mägedes. Nad otsisid kohta raskete ranna-kaitsesuurtükkide paigaldamiseks ja uurisid 
juurdepääsuteid. 

Nad jõudsid pealik Hoesini külla. Jaapanlased teadsid, et pealik oli üks nende 
käsilasi. 

Kummatigi tuli kogu aeg pealikule sisendada mõtet jaapanlaste üleolekust. Kui ta 
näiteks jaapanlaste lähenedes nende ees sügavalt ei kummardanud, andsid nad talle 
kõrvakiilu. Üks sõdur torkas täägiga läbi pärismaalase, kes keeldus teda kummar- 
damast. Teine lohistas karjuva tüdruku džunglisse. Kapten Matsuo ja leitnant ainult 
irvitasid seda nähes. Siis nõudsid nad süüa. 

Hoesin oleks suurima rõõmuga neil kõri läbi lõiganud, kuid selle asemel tõi ta 
alandlikult süüa nii neile endale kui ka sõduritele. Ohvitserid teatasid, et osutavad 
talle suurt au, paigutades tema külla staabi peakorteri, seniks kui nad seal 
ümbruskonnas viibivad. Hoesin mõistis, et teda ähvardab laostumine ja häving. Ta 
püüdis palavikuliselt nuputada mingit riugast, et kutsumata külalistest lahti saada. Ja 
siis meenus talle lugu, mida mõne päeva eest oli rääkinud üks oma mehi, kes oli 
kohale jõudnud teisest külast. Ta mõtles sellest öö otsa, saamata sõba silmale. 

Järgmisel hommikul küsis ta ohvitseridelt, kas neid huvitavad vaenlased, kes end 
mägedes varjavad. Ohvitserid vastasid jaatavalt. 

»Kaks aastat tagasi tulid minu külla kolm valget ja kaks hiinlast," ütles Hoesin. ,, 
Saatsin nad teise külla, sest ei tahtnud suure Ida-Aasia vaenlastele peavarju anda. 
Valge mehe nimi oli van der Meer." 

»»Oleme temast kuulnud," vastasid jaapanlased. ,,Ta tapeti.” 

Jah, ma saatsin teejuhid teie sõduritele näitama, kus nad 

end varjasid. Kuid valge mehe tütar ja üks hiinlane põgenesid. Tütar on väga ilus.” 

Jah, me teame ka seda. Ent kuhu sa sihid?" 

»Ma tean, kus ta viibib." 

Ja sa pole sellest rääkinud?" 

»Sain just nüüdsama teada nende salajasest varjupaigast. Võin anda teile teejuhi, kes 
teid sinna viib.” 

Kapten Matsuo kehitas õlgu. 


»»Too meile süüa,” käskis ta. 

Süües arutasid Matsuo ja Sokabe seda asja. 

«Nähtavasti tuleb see käsile võtta,” ütles Matsuo. ,,Pole hea, kui su tagalas leidub 
vaenlasi.” 

«Pealegi räägitakse, et tüdruk on ilus,” lisas Sokabe. 

»Aga me mõlemad ei saa ju ära minna," tähendas Matsuo. 

Kapten, kes oli laisk inimene, otsustas saata leitnant Sokabe koos salgaga tütarlast 
ära tooma. 

«Lööge hiinlane maha," käskis ta, ,,tüdruk aga tooge siia elusalt ja tervelt. Kas on 
arusaadav? Tervelt!" 

Mõne päeva pärast saabus leitnant Hideo Sokabe Tiang Umarri külla. 

Oma üleoleku näitamiseks peksis Sokabe vana pealiku nii rängalt läbi, et see ei 
saanud enam jalule tõusta. Siis virutas Sokabe talle jalaga kõhtu ja näkku. 

»Kus on valge tüdruk ja hiinlane?" küsis ta. 

»Ma ei tea, kellest te räägite.” 

«Valetad! Räägi jalamaid tõtt!" 

Ta käskis seersanti otsida mõned bambusetikud ja kui need talle toodi, hakkas ühte 
neist Tiang Umari sõrmeküüne alla lööma. Vanamees hakkas metsikust valust 
kisendama. 

»Kus on valge tüdruk?" küsis jaapanlane uuesti. 

»»Ma ei tunne ühtegi valget tüdrukut," kordas Tiang Ümar. 

Jaapanlane lõi teise tiku järgmise sõrmeküüne alla, kuid vanamees kinnitas endiselt, 
et ei tunne valget tüdrukut. 

Kui Sokabe valmistus piinamist jätkama, astus juurde üks pealiku naisi ja vajus 
tema ette põlvili. See oli Tiang Umari kõige vanem naine. 

»Kui te lõpetate tema piinamise, aitan teil leida valget tüdrukut ja hiinlast,” ütles ta. 

»Nii juba läheb," tähendas Sokabe. «Mismoodi?" 

»Alam teab, kus nad end varjavad," sõnas vana naine noorukile osutades. 

Corrie ja Sing Tai istusid oma koopa ees. Juba nädal oli sellest möödas, kui Alam 
neile viimati süüa oli toonud. ,,Keegi tuleb," ütles Sing Tai. Ta jäi kuulatama. 

»Liiga palju inimesi. Lähme tagasi koopasse." 

Alam näitas leitnant Hideo Sokabele koobast. Mööda nooruki põski voolasid 
pisarad. Oleks asi olnud üksnes tema elus, oleks ta pigem surnud, kui juhtinud need 
vihatud ahvid selle neiu salajasse varjupaika, keda ta oma südames jumaldas. Kuid 
leitnant oli vandunud Alami keeldumise puhul hävitada kõik küla elanikud ja nooruk 
teadis, et leitnant peab oma sõna. 

Hideo Sokabe läks oma meestega koopasse. 

Sokabe liikus paljastatud mõõgaga, sõdurid ülestõstetud tääkidega. Koopa hämaras 
valguses nägid nad hiinlast ja noorukest pärismaalasest poissi. Leitnant käskis nad 
välja lohistada. 

»Kus tüdruk on?" küsis ta Alamilt. ,,Selle eest sa sured ja samuti kogu sinu rahvas. 
Tapke nad juba," käskis ta oma sõdureid. 

»Ei!" karjatas Alam. ,,See on tütarlaps. Ainult ta kannab poisi riideid." 

Sokabe rebis Corrie' seljast pluusi ja naeratas, tema silmadesse ilmus ihar läige. 

Üks sõdur viis Sing Tai koopasse tagasi ja torkas seal täägiga läbi. Seejärel asus salk 
koos vangiga tagasiteele. 


Veltveebel Joe Bubonovitch seisis koos teiste meeskonnaliikmetega hiigelsuure 
lennuki ,, Veetlev Leedi" tiiva varjus. Ta kandis hüüdnime Brooklyni Hulgus ning 
täitis mehaaniku abi ja ühtaegu keskülateki suurtükiväe reamehe ülesandeid. 

»Minu arust on nad toredad poisid," kuulutas ta. 

Ilmselt polnud ta nõus märkusega, mille tegi tornilaskur veltveebel Tony Rosetti, 
hüüdnimega Chicago Marakratt. 

»» Või nii? Noh, aga mulle küll ei meeldi, kui see neetud inglismann «Veetleva 
Leedi" ümber tiirutab. Muuseas, 

olen kuulnud, et ta on pesueht lord.” 

»Mulle tundub, et seal su lord ongi," ütles Bubonovitch. Kõik pöördusid ümber. 

Pommilennuki B-34 tiiva alla sõitis džiip. Kui see peatus, väljus sealt kolm 
ohvitseri: Briti kuningliku sõjalennuväe kolonel ning Ameerika sõjalennuväe kolonel 
ja major. ,, Veetleva Leedi" piloot, kapten Jerry Lucas Oklahoma Cityst astus ette ja 
Ameerika kolonel esitles teda lord Claytonile. 

»Kas kõik on valmis, Jerry?" küsis ta. 

Mehaanikud ja relvaspetsialistid kontrollisid viimast korda pommisektsioonis 
seadmeid ning meeskond asus lennukisse. 

Kolonel John Clayton lendas üle jaapanlaste vallutatud Sumatra Hollandi Ida- 
Indiasse vaatlejana, et teha luuret ja õhu-pildistust. Ta sisenes lennukisse ja võttis 
koha sisse piloodi kõrval. Pikaajalise lennu kestel ajas ta juttu tüürimehe ja raadioin- 
seneriga, siis aga läks läbi pommisektsiooni lennuki sabasse. 

Lennuk oli pommidega alakoormatud. 

Marakratt, Bubonovitch ja veel kaks suurtükiväelast pikutar sid põrandal 
päästeparvede ja langevarjude vahel. Marakratt märkas esimesena Claytonit üleval 
väikese ukse juures, mis ümmargusse torni VIIS. 

»Iss!” hoiatas ta. ,,Siia tuleb lord." 

Clayton läks ümmarguse torni juurest ümber, astus üle Ma-rakrati ja Bubonovitchi 
ning peatus fotograafi kõrval, kes oma kaamera juures askeldas. Sõdureist ei tõusnud 
keegi püsti. 

Kui lahingulennuk on õhus, siis sõjaväelisest vormitäitest kinni ei peeta. 
Sideteenistuse seersandist fotograaf tõstis pead ja naeratas. Clayton vastas talle 
naeratusega ja istus tema kõrvale. 

Mootor möirgas kõrvulukustavalt. Clayton karjus talle kõrva sisse paar küsimust 
kaamera kohta. Fotograaf vastas neile samamoodi. 

B-34 võtab tahtmise lennu ajal vestelda, kuid Clayton sai talle vajaliku 
informatsiooni. 

Istunud päästeparve äärele Marakrati ja Bubonovitchi vahele, võttis ta taskust 
sigaretipaki ja kostitas kõiki juuresolijaid. Keeldus vaid Marakratt, kes inglasele 
vaenulikke pilke heitis. 

Bubonovitch pakkus Claytonile tuld, viimane aga küsis, kust ta pärit ja mis ta nimi 
on. Kui Bubonovitch nimetas Brooklynit, noogutas Clayton. 

»Olen Brooklynist veidi kuulnud.” 

»»Küllap vist hulgustega seoses,” ütles Bubonovitch. Clayton naeratas ja noogutas. 

»Nad kutsuvad mind hulguseks," ütles Bubonovitch muiates. 

Sattunud jutusoonele, näitas ta Inglise ohvitserile oma naise ja lapse pilti. Marakratt 
käitus endistviisi võõrastavalt ja üleolevalt. 


Oli juba valge, kui nad Loode-Sumatra mäetippe nägid. Ilm oli öhupildistuseks 
soodne. Mäed moodustasid tuhande ühesaja miili pikkuse aheliku, mis kulges üle 
ekvaatori Malaka poolsaare lääneranniku poole. 

Mägede kohal tuprusid pilved, kuid rannikujoon oli pilvitu. Just see rannik huvitaski 
lennuki meeskonda esmajoones. 

Jaapanlased tabati ootamatult ja ameeriklased said pildistada nende objekte peaaegu 
poole tunni jooksul, enne kui nood õhutõrjekahuritest tule avasid. 

Õnneks polnud see täpne. Alles siis, kui nad lendasid ranniku kohal, tuli tugevnes ja 
muutus täpsemaks. Lennukisse tungisid mõned mürsukillud, kuid suuremaid vigastusi 
need ei tekitanud. 

Padangi lähedal sööstis neile silmipimestava päikese poolt unnates vastu kolm 
»»Zerot”. 

Bubonovitch avas esimese pihta tule. 

Nad nägid, kuidas hävitaja põlema süttis ja alla kukkus. 

Kaks teist hävitajat pöörasid kõrvale ja mõnda aega hoidusid aupaklikkusse 
kaugussse. Seejärel kadusid nad mägede taha. Kuid õhutõrjekahurite tuli üha tugevnes 
ja muutus tabavamaks. Üks mürsk sattus parempoolsesse mootorisse ja kabiini lenda- 
sid mõned killud. Lucase päästis kuulikindel vest, kuid teist pilooti tabas kild otse 
näkku. Tüürimees päästis tema turvavöö lahti ja tiris haavatu kabiinist välja, et talle 
esmaabi anda. Kuid mees oli juba surnud. 

Tuli oli nüüd nii tugev ja tõhus, et suur lennuk perutas nagu metsik hobune. Püüdes 
tule eest ära minna, pööras Lucas sisemaale, kaugemale rannikust, kus paiknes suur 
osa õhutõrjepatareist. 

Mägede kohal rullusid pilved, kus nad võisid varjuda. 

Tollal sooritasid ,,Liberatorid" kauglende kolme mootoriga. Kahekümne kolme 
aastane kapten langetas varmalt otsuse. Ta käskis kõik, välja arvatud langevarjud, 
relvad ja lahingumoon, lennukist välja heita. See oli ainuke võimalus oma baasi 
jõuda. Hävitajad Lucasele muret ei teinud. ,,Zerod" hoidusid tavaliselt rasketest 
pommituslennukitest kaugemale. Peale Malaka väina 

13 

võivad nad kogu ülejäänud tee maale lähemale hoiduda, lennates piki Malaia 
looderannikut. Kui neil tuleb välja hüpata vee kohal, ei satu nad rannikust kuigi 
kaugele ja päästevest peab nad välja aitama. Just seepärast otsustaski Lucas heita üle 
parda päästeparved. 

Kui nad mägede ja pilvede poole pöörasid, hakkas õhutõrjekahurite tuli märgatavalt 
nõrgenema. Lucas teadis, et mõni mäetipp ulatub kahekümne tuhande jala kõrgusele. 
Ta lendas-ki praegu nii kõrgel, kuid lennuk kaotas pikkamisi kõrgust. 

Nad olid veel võrdlemisi kõrgel mägede kohal, kui seal paiknev õhutõrjepatarei 
lennuki avastas. Lucas kuulis kohutavat plahvatust ja lennuk kaldus küljele nagu 
haavatud loom. Ta küsis sisetelefoni kaudu, mis oli juhtunud, kuid vastust ei saanud. 
Siis saatis Lucas radisti lennuki sappa vigastusi üle vaatama. Teise piloodi kohal 
istudes aitas John Clayton pilooti juhise käsitsemisel, sest lennuki püsivuse 
tagamiseks oli vaja kahe mehe ühiseid pingutusi. 

Lucas kutsus tüürimehe. 

»Vaata, et kõik välja hüppaksid," ütles ta, ,,ja siis hüppa ka ise.” 

Tüürimees pistis pea esimesse vaheruumi, et laskurile korraldus edasi anda, kuid see 
oli surnud. Radist naasis piloodi kabiini. 

»»See on ehtne põrgu. Osa sabast on ära rebitud," ütles radist Lucasile, ,,ja fotograaf 
surma saanud.” 

»Hüppa jalamaid," käskis Lucas. 


Ta pöördus Claytoni poole. 

»Teiegi peaksite välja hüppama, söör." 

»Kui teil midagi selle vastu pole, kapten, siis ma ootan teid," vastas Clayton. 

»Hüpake!" karjatas Lucas. 

Clayton naeratas. 

»» Kuulan!" 

»Ma avasin pommisektsiooni,"” hüüdis Lucas talle järele. , Hüpake kohe!" 

Clayton siirdus pommisektsiooni. Lennuk kaldus ühele tiivale ja ilmselt sööstis 
pöörisesse. Üks inimene poleks suutnud sellega toime tulla. Clayton tahtis jääda 
lennukisse viimse hetkeni, kuni hüppab Lucas, kuid viimne hetk oligi juba käes. 
Lennuk kaldus küljele ja paiskas Claytoni järsult kõrvale. Tema keha põrkas 

vastu seina ja lendas läbi vaheruumi välisukse hõredasse õhku. 

Kaotanud teadvuse, kukkus Clayton kivina alla kindlasse surma. «Veetlev Leedi", 
mille kolm mootorit endiselt möirgasid, tormas oma hukule vastu kusagil kõrval. 

Kuid Clayton tuli peagi teadvusele. See sarnanes ärkamisega võõras toas. Ta lendas 
läbi pilvekihi ja sattus troopilise paduvihma kätte. Jahedale vihmale võlgneski ta oma 
pääsemise. Vihm tõi ta teadvusele just õigel ajal, et tõmmata langevarju 
avamisrõngast, kuni varuks oli jäänud veel paar sekundit. Langevari avanes ning tema 
keha jõnksatas ootamatust ja järsust pidurdamisest. 

Otse tema all lainetas paduvihma käes lehtedemeri. Clayto-ni langevari takerdus 
puu okstesse ja ta jäi maa kohale rohkem kui saja jala kõrgusele kõlkuma. Nii lõppes 
tema surmalend. 

Samal hetkel kuulis ta tugevat raksatust ja kumedat plahvatust, millega kaasnes ere 
sähvatus. 

«Veetleva Leedi" matuselõke valgustas märga sünget metsa. 

Clayton haaras käega väikesest oksast ja vinnas end suurele harule, mis suutis tema 
raskusele vastu panna. Seejärel vabastas ta end langevarju rihmadest ja päästevestist. 

Tema munder ja aluspesu olid läbimärjad. Kõigepealt võttis ta jalast saapad ja 
viskas need vähimagi kahjutundeta minema... Saabastele järgnesid revolver ja 
padrunitasku, siis sokid, kuub, püksid ja pesu. 

Ta jättis alles vaid aluspüksid ja noa. 

Seejärel ronis Clayton kõrgemale, et lahti päästa okstesse takerdunud langevarju. 

Ta lõikas katki kõik nöörid, keeras siidriide kokku ja sidus nööriga endale selga. 

Nüüd võis oksi mööda alla laskuda. Kõige alumise oksa küljest rippusid peaaegu 
maani hiiglaslikud ronitaimed. Ta laskus ahvi osavusega neid mööda alla. 

Langevarjusiidist meisterdas ta endale puusakatte. Taas valdas teda elurõõm. See, 
mille ta kord kaotanud oli ja mida üle kõige armastas, oli nüüd jälle tagasi. Vabadus! 
Riided, sealhulgas isegi sõjaväevorm, olid talle orjuse sümboliks. Need ahistasid teda 
nagu ahelad, mis köitsid orja galeeri külge, ehkki ta kandis sõjaväevormi uhkusega. 
Kuid siiski oli parem sellest vabaneda, minetamata oma au. Miski kinnitas talle, et ta 
võib teenida oma kodumaad poolpaljalt niisama hästi kui mundriski. 

Ega saatus teda siis juhuslikult otse vaenlase tsitadelli paisanud! 

Paduvihm uhtus tema pronkspruuni keha ja voolas ojadena mööda tumedaid 
juukseid alla. Ta tõstis näo üles. Äärepealt pidi tema rinnast kerkima vaimustushüüe, 
kuid Clayton surus selle maha, sest ta viibis ju vaenlase tagalas. 

Siis meenusid talle kaaslased — need, kes olid maandunud kusagil läheduses, 
kuulnud lennuki plahvatamist ja arvatavasti püüavad nüüd teda üles otsida. Clayton 
läkski sinnapoole, kuhu lennuk oli kukkunud. Teel vahtis ta hoolega maha, sest otsis 


ühte taime. Ta küll ei lootnud eriti seda võõras paigas leida, ent ometi tal vedas. 
Murdnud mõne suure lehe, hõõrus ta neid esialgu pihkude vahel, siis aga määris 
mahlaga kokku terve keha ja näo. Pärast seda ronis ta puu otsa ja hakkas talle omasel 
viisil edasi liikuma. See oli palju kergem kui tungida läbi tiheda, vääntaimedest 
läbikasvanud põõsastiku. 

Peatselt nägi ta inimest, kes suundus allakukkunud lennuki poole. See oli Jerry 
Lucas. 

Ta peatus Jerry kohal ja hõikas teda nimepidi. Lendur vaatas enda ümber, kuid ei 
näinud kedagi. Siis taipas ta üles vaadata ja, tundnud ära hääle, hüüdis: 

«Pagana pihta, kus te olete, Clayton?” 

«Kui ma alla hüppan, siis istun teile kukile.” 

Lucasel vajus imestusest suu ammuli. Otse tema kohal istus oksal peaaegu alasti 
hiiglane. Lenduril välgatas mõte: «Poisil on mõistusega midagi lahti. Võib-olla lõi ta 
maandumisel pea ära, ent see võib ka šoki tagajärg olla.” 

«Kas teiega on kõik korras?” küsis ta. 

»» On küll," vastas Clayton. ,.Ja teil?" 

«Tervis on hea ja meeleolu samuti.” 

Nad polnud allakukkunud «Veetlevast Leedist" kuigi kaugel. Lennuk lõõmas tules, 
põlesid ka mõned lähemad puud. 

Jõudnud nii lähedale, kui seda lubas kuumus, nägid nad Bubonovitchit. 

Bubonovitch märkas Lucast ja tervitas teda rõõmsalt Kuid ta ei pannud tähele 
Claytonit, enne kui viimane puu otsast alla hüppas. 

Bubonovitch tahtis revolvri haarata, kuid samas tundis inglase ära. 

«Mis kuradi värk see on!" hüüatas ta. «Mis teie riietega juhtunud on?" 

«Viskasin minema.” 

«Viskasite minema?” 

Clayton noogutas. 

»Need olid märjad ja ebamugavad.” 

Bubonovitch vangutas nõutult pead. Tema pilk eksles inglase kehal ja peatus vöö 
vahele torgatud noal. «Kus teie revolver on?" küsis ta. «Viskasin samuti ära.” 

»Te olete vististi peast põrunud,” ütles veltveebel. 

Claytoni taga seisev Lucas vangutas laitvalt pead, kuid paistis, et veltveebli taktitu 
märkus ei riivanud Claytonit põrmugi, nagu piloot kartnud oli. Ta vaid ütles: 

«Ei, ma pole peast põrunud. Teiegi heidate varsti oma relva minema, sest hiljemalt 
kahekümne nelja tunni pärast on see niiskunud ja täiesti kasutamiskõlbmatu. Nuga 
aga ärge kaotage ning hoidke see alati puhas ja terav. Seda võib tarvis minna, pealegi 
ei tee nuga niipalju lärmi kui revolver.” 

Lucas vaatas, kuidas tuli lennuki riismeid õgis. 

«Kas kõik jõudsid välja hüpata?" küsis ta Bubonovitchilt. 

«Jah. Leitnant Burnham ja mina hüppasime koos. Ta peab siin kusagil lähedal 
olema. Kõik, kes elus olid, hüppasid välja.” 

Lucas tõstis pea ja hüüdis valjusti: 

«Lucas kutsub!" 

Kaugelt kostis vastus: 

«Rosetti — Lucasele! Jumala pärast, tulge siia ja võtke mind maha!" 

«Roger (kõik on korras, signaalist aru saadud)!" hüüdis Lucas. 

Kolm meest hakkasid minema sinnapoole, kust oli kostnud Marakrati hääl. 

Nad leidsid ta rippumas langevarju rihmade küljes oma sadakond jalga maast 
kõrgemal. 


Lucas ja Bubonovitch vaatasid üles ning sügasid kukalt. 

«Kuidas te kavatsete mind maha võtta?" küsis Marakratt. 

«Mõne aja pärast oled sa ise küps ja kukud alla," vastas Bubonovitch. 

«Sulle teeb see nalja! Aga kust te selle alasti tolvani üles korjasite?” 

«See on kolonel Clayton, lollpea," vastas Bubonovitch. ,,00!" 

Mida kõike võib sisaldada üks lühike hüüatus! 

«Andke talle andeks, söör. Ta ei tunne head tooni. Ta on pärit Chicago agulist, 
kurikuulsast Cicerost.” 

Lucas läks näost tumepunaseks, kuid Clayton üksnes naeratas. 

«Andestage talle, söör. Ta ei salli inglasi." «Mismoodi te kavatsete mind alla tuua?” 
küsis uuesti Marakratt. 

«Ehk nuputame midagi homseks," teravmeelitses taas Bubonovitch. 

»Ma toon ta alla," ütles Clayton. 

Puu küljes, kus Marakratt kõlkus, polnud ronitaimi, mis oleksid maapinnale küllalt 
lähedal olnud. Clayton läks teise puu juurde ja ronis nagu ahv tüve ümber väänlevat 
metsviinamar-ja mööda üles. Siis leidis ta liaani, mille lahtine ots rippus maast umbes 
viie jala kõrgusel. Proovinud selle tugevust, andis ta end jalgadega puu tüvest eemale 
tõugates hoogu. Kahel korral üritas ta kinni kahmata liaanist, mis Marakrati puu 
küljest alla rippus, kuid ta sõrmed üksnes puudutasid seda. 

Kolmandal korral õnnestus tal liaanist tugevasti kinni haarata. Nagu esimesel korral, 
proovis ta ka nüüd selle vastupidavust, keris siis esimese liaani ümber käe ja ronis 
mööda teist Marakrati juurde. Jõudnud laskuri kohale, ei küündinud Clayton siiski 
temani, sest ta rippus puu tüvest liiga kaugel. Clayton viskas talle liaani lahtise otsa. 

«Võtke sellest kinni," hüüdis ta, ,,ja hoidke hästi kõvasti!" 

Rosetti haaras otsa pihku ja Clayton hakkas teda enda poole tõmbama, kuni tal 
õnnestus ühest langevarju tropist kinni kahmata. Clayton istus tugeval oksal ja pani 
Rosetti enda kõrvale istuma. 

«Võtke ära langevarju rihmad ja päästevest,” käskis ta. 

Kui see oli tehtud, upitas Clayton Marakrati õlale, haaras teisest liaanist kõvasti 
kinni ja libistas end oksalt alla. 

«Kurat!" kisendas Rosetti, kui nad lendasid läbi kahte puud lahutava tühjuse. 

Hoides ühe käega kinni liaanist, klammerdus Clayton teisega oksa külge, et peatada 
lendu, siis aga laskus puu otsast alla. 

Kui ta Rosetti õlalt maha pani, oli viimasel süda paha. 

Lucas ja Bubonovitch olid viivuks kaotanud kõnevõime. 

«Poleks ma kõike oma ihusilmaga näinud, poleks ma seda iialgi uskunud,” ütles 
piloot. 

»Mina ei usu seda veel praegugi," teatas Bubonovitch. 

»Kas hakkame teisi otsima?" küsis Clayton. ,, Arvan, et peab proovima nad 
võimalikult ruttu üles leida ja siis lennukist kaugemale kiirustama. See suits paistab 
mitme miili taha ja kahtlemata soovivad jaapanlased seda vaatama tulla.” 

Nad otsisid mitu tundi oma kaaslasi, kuid tulemusteta. Lõpuks sattusid nad leitnant 
Burnhamile. Tema langevari polnud avanenud. Nad kaevasid nugadega madala haua, 
keerasid surnukeha langevarju sisse ja matsid maha. 

Jerry Lucas luges lühikese palve. 

Seejärel nad lahkusid. 

Ellujäänud meeskonnaliikmed käisid vaikides Claytoni kannul. Tema silmad uurisid 
tähelepanelikult puid, millest nad möödusid, ja oli selge, et ta otsis midagi. Tahtmatult 


tundsid nad kõik ääretut usaldust selle pikakasvulise inglase vastu. Marakratt ei 
saanud temalt silmi ära. Kes teab, millest mõtles see väike tahumatu cicero? 
Sestsaadik, kui ta puu otsast alla toodi, polnud ta lausunud musta ega valget, isegi 
mitte tänanud Claytonit päästmise eest. Vahepeal oli vihmasadu üle jäänud ja nende 
kohal hakkasid parvedes tiirlema moskiitod. 

»Ma ei mõista, kuidas teie seda välja kannatate, kolonel," ütles Lucas näolt ja kätelt 
moskiitosid tappes. 

«Vabandust!" hüüatas Clayton. «Tahaksin teile oma tõrjeva-hendit näidata." 

Ta vaatas ringi ja leidis mõned juba tuttavad taimed. 

«Hõõruge need lehed puruks ja määrige kõik katmata kehaosad mahlaga kokku. 
Pärast seda moskiitod teid enam ei tülita.” 

Peagi leidis Clayton, mida oli otsinud — umbes kahekümne jala kõrgusel 
maapinnast üksteisest läbipõimunud okstega puud. Ta ronis varmalt üles ja hakkas 
ehitama lavatsit. 

«Kui keegi teist suudab siia ronida, siis saab ta mind aidata. Peame selle asjanduse 
enne pimedat valmis saama." 

Ja mis sellest tuleb?" küsis Bubonovitch. 

«Siin hakkame magama täna öösel, aga võib-olla veel mitmel teiselgi ööl.” 

Kõik kolm ronisid aeglaselt ja kohmakalt üles. Nad lõikasid peeni oksi ja asetasid 
neid jämedamate vahele, mis Clayton välja oli valinud, moodustades tugeva lavatsi, 
suurusega umbes kümme korda seitse jalga. 

«Kas poleks lihtsam olnud varjupaik maha ehitada?" küsis Lucas. 

«Palju lihtsam," möönis Clayton. «Aga kui me nii oleksime talitanud, oleks üks 
meist võib-olla enne hommikut surnud olnud.” 

«Mispärast?" küsis Bubonovitch. 

«Sellepärast, et see on tiigrite riik.” 

«Miks te seda arvate?" 

«Olen päev läbi nende lõhna tundnud.” 

Veltveebel Rosetti vilksas Claytoni poole vaadata ja niisama kähku pööras pilgu 
kõrvale. 

Inglane sõlmis kokku mõned langevarjutropid, kuni nendest sai maani ulatuv köis. 
Ta ulatas köieotsa Bubonovitchile. 

«Tõmmake sellest, veltveebel, kui ma teid palun,” sõnas ta. 

Ta laskus varmalt alla. 

«Tundis nende lõhna!" osatas veltveebel Rosetti. Ta oli otsast otsani umbusku täis. 

Clayton korjas sületäie hiiglaslikke «elevandikõrvu”, sidus kõvasti nööri ümber ja 
hõikas, et Bubonovitch need üles tõmbaks. 

Ta saatis üles kolm sellist sületäit ja ronis siis ise järele. Teiste abiga laotas ta osa 
neist lavatsi põrandale, ülejäänust aga meisterdas midagi mugava katuse taolist. 

«Homme hangime liha," ütles Clayton. «Tunnen halvasti siinseid puuvilju. Peame 
jälgima, mida söövad ahvid." 

Nende ümber oli tohutult ahve. Nad pobisesid isekeskis, vaidlesid ja arvustasid 
võõraid. 

»Ma tundsin ära ühe söödava puuvilja," sõnas Bubonovitch. «Kas näete? See on 
puu, mille nimi on durian. Selle vilja sööb Sumatra must gibon, suurim kõigist 
gibonitest.” 

»Ka see on segaseks läinud," sõnas Marakratt. ,,Ta ei tunne sipelgatki ära.” 

Lucas ja Clayton naeratasid. 

»Ma toon mõned viljad sellest... Kuidas te ütlesitegi?" küsis Clayton. 


Ta hüppas osavalt kõrvaloleva puu otsa, noppis neli suurt ogalist vilja ja viskas need 
ükshaaval oma kaaslastele. Seejärel hüppas ta tagasi. 

Rosetti lõikas esimesena oma vilja pooleks. 

«See haiseb. On vist halvaks läinud,” ütles ta ja tahtis vilja minema visata. 

»» Oota," keelas Bubonovitch. «Olen duriani kohta üht-teist lugenud. See haiseb küll 
hullusti, aga maitseb hästi. Pärismaalased praevad selle seemneid nagu kastaneid.” 

Clayton kuulas Bubonovitchit tähelepanelikult. Vilja süües mõtles ta: ,,Mis riik see 
on! Mis sõjavägi see on! Veltveebel, kes räägib nagu professor, on ise Brooklynist 
pärit!" Veel mõtles ta, kui vähe tegelikult teab Ameerikast ülejäänud maailm, eelkõige 
aga natsid. 

Džässihimulised tantsuhaiged eluvennad, «alaväärtuslik rass"! Talle meenus, kuidas 
need poisid olid võidelnud ja kuidas Lucas oli nõudnud, et meeskond lahkuks 
lennukist enne teda. 

Saabus öö. Džungli ja selle asukate hääled olid nüüd sootuks teistsugused. Kusagil 
läheduses aga liikus keegi nähtamatu ja kuuldamatu. Ootamatult kostis otse nende puu 
alt kõlatut köhimist. 

»»Mis see on?” küsis Marakratt. 

»»Vöödilised,” vastas Clayton. 

Marakratile pakkus huvi teada saada, kes need vöödilised olid, kuid ta ei tahtnud 
inglasega eriti palju rääkida. Aga uudishimu sai siiski lõpuks uhkusest võitu. 

»Mis vöödilised?" 

«Tiigrid.” 

«Kurat küll! Kas te arvate, et see on tiiger, kes siin all jalutab?" «Jah. Kaks tiigrit.” 

«Kurat! Nägin neid kunagi Chicago loomaaias. Olen kuulnud, et nad söövad 
inimesi.” 

«Peame teid tänama, kolonel, et me praegu maas ei ole," ütles Jerry Lucas. 

«Ilma teieta oleksime nagu metsa eksinud lapsed," tähendas Bubonovitch. 

«Olen lugenud pagana palju treeningüksuse tegutsemisest džunglis,” lausus 
Marakratt, ,,kuid seal polnud sõnagi sellest, mida teha tiigritega.” 

«Nad peavad jahti enamasti öösel," seletas Clayton, «seepärast peab öösel 
ettevaatlik olema.” 

Mõne aja pärast ütles ta Bubonovitchile: 

«Sellest vähesest, mida ma Brooklyni kohta lugenud olen, sain teada, et 
bruklinlastel on oma eriline hääldamisviis. Teie aga räägite harilikku inglise keelt.” 

«Nii nagu teiegi," vastas Bubonovitch. 

Clayton puhkes naerma. «Mina pole Oxfordi kasvandik.” 

«Hulgus sai kõrghariduse Brooklynis. Ta lõpetas kuus klas-seletas Lucas. 

Bubonovitch ja Marakratt heitsid magama. Clayton ja Lucas istusid lavatsi servale, 
jalad üle ääre rippu, ja hakkasid rääkima tulevikuplaanidest. 

Nad jõudsid järeldusele, et parim väljapääs oleks hankida sõbralikult meelestatud 
pärismaalastelt paat, kui selliseid saare edelarannikul leidub, ja üritada Austraaliasse 
jõuda. Nad rääkisid sellest ja veel paljust muustki. Lucas pajatas oma meeskonnast. 
Ta tundis kenakesti uhkust oma poiste üle ja leinas sügavalt hukkunuid. Edasi läks jutt 
Rosettile. 

«Tegelikult on ta tubli poiss ja esmaklassiline tornilaskur, autasustatud medaliga 
vapruse eest.” 

«Tõenäoliselt ei salli ta inglasi," tähendas Clayton. Ta naeratas. 


«Selle jaoks, kes Chicagos tegi tegemist ainult iirlaste ja itaallastega, pole see mingi 
ime. Pealegi polnud Marakratil võimalust korralikult õppida. Tema isa tapeti 
Chicagos gangsterite sõja ajal, kui ta ise veel põlvepikkune põngerjas oli. Aga ema, 
nagu ma aru olen saanud, oli lihtsalt jõugus lõbunaine. Ja te peate seda tunnistama, et 
niisuguse päritolu juures pole ta sugugi halb poiss. Ta on küll vähe koolis käinud, 
kuid alati ausaks jäänud." 

«Mind huvitab Bubonovitch,"” ütles inglane. «Ta on väga tark inimene." 

«Jah. Ta pole üksnes tark, vaid ka erakordselt haritud. Ta on lõpetanud Columbia 
ülikooli. Hulgust huvitasid New Yorgis loodusteaduse ajaloo üliõpilasena Ameerika 
muuseumi eksponaadid, sest ta spetsialiseerus botaanikale, zooloogiale, antropo- 
loogiale ja muudele -loogiatele ning pärast ülikooli lõpetamist jäi sinna tööle. Talle 
meeldib Marakrati juuresolekul kasutada teaduslikke nimetusi üksnes selleks, et 
viimast Õrritada.” 

«Küllap on siis veltveebel Rosetti vaatevinklist hea, et mul pole Oxfordi hääldust,” 
ütles Clayton. 

Kui Corrie van der Meer konvoi saatel edasi läks, mõtiskles ta pelgalt kahest 
probleemist: kuidas põgeneda või siis ebaõnnestumise puhul endale lõpp peale teha. 
Alam, kes tema kõrval käis, rääkis neiuga oma emakeeles, mida see oskas, jaapan- 
lased aga mitte. 

» Andke mulle andeks," anus ta, ,,et ma nad teie juurde tõin. Nad piinasid Tiang 
Umari, kuid tema ei andnud teid välja. See oli tema kõige vanem naine, kes ütles, et 
ma tean, kus te end varjate. Siis nad ähvardasid külas kõiki maha tappa, kui ma neid 
teie juurde ei vii. Mis mul üle jäi?” 

»»Sul on õigus, Alam. Meie olime Sing Taiga ainult kahekesi. Parem las surevad 
kaks kui kõik külainimesed." 

»Ma ei taha, et teie surete!" hüüdis Alam. ,,Parem suren ma ise!" 

Neiu vangutas pead. 

»Ma kardan vaid üht," sõnas ta, ,,et ei suuda leida moodust surra õigel ajal.” 

Leitnant Sokabe veetis selle öö Tiang Umari külas. Elanikud olid mornid ja 
jutukehvad ning Sokabe pani kaks tunnimeest maja ette, kus ta ööbis koos oma 
vangiga. Et neiu põgeneda ei saaks, sidus jaapanlane tal käed-jalad kinni. 

Kummatigi ei tikkunud Sokabe vangile ligi, sest pelgas kapten Tokujo Matsuod, 
kelle kuratlikku iseloomu tundis liigagi hästi. Pealegi oli tal oma plaan. 

Järgmisel hommikul võttis ta Alami endale teejuhiks kaasa. Corrie oli rõõmus 
sõbraliku nooruki seltsi üle. Ta küsis Alamilt, kas see pole kohanud mõnda sissisalka, 
sest oli omal ajal kuulnud niisugustest salkadest ja teadis, et nendesse kuulusid mäge- 
desse läinud hollandlased — plantaatorid, teenistujad, sõdurid. 

»E1, ma pole neid näinud, kuid olen kuulnud, et nad on tapnud palju jaapanlasi. 
Need on hulljulged inimesed. Jaapanlased otsivad neid kogu aeg taga. Nad lubasid 
pärismaalastele rikkalikku tasu, kui need näitavad sisside salajasi peidupaiku. See- 
pärast umbusaldavad need inimesed kõiki pärismaalasi, keda nad ei tunne, kartes, et 
need võivad salakuulajad olla. Räägitakse, et kui pärismaalane neile pihku satub, ei 
pääse ta tagasi oma kodukülla, enne kui nad on kindlad, et võivad teda usaldada. Ja 
kes saab neid selle eest hukka mõista? Olen veel kuulnud, 

et paljud pärismaalased on ühinenud sissisalkadega."” 


Nad möödusid kohast, kus varem oli seisnud Taku Mudda küla. Miski ei kõnelnud 
sellest, et alles hiljaaegu elasid siin inimesed; nii kiiresti ja lopsakalt kasvab džunglis 
kõik täis. 

Nad läksid läbi troopilise paduvihma, mida tupruvad mustad pilved maa peale 
kallasid. 

Sünge mets oli täis koduneva taimestiku lõhna ja eritas surmavaid aure. 

Surm! Neiu teadis, et iga samm viib teda lähemale surmale. Kui aga äkki... Noores 
südames ei sure lootus nii kergesti. Kuid mida võis ta loota? 

Ta kuulis ülal mootorite undamist. Ent ta oli nende helidega harjunud, sest 
jaapanlased lendasid alailma saare kohal. Siis kostis eemalt ta kõrvu raksatus ja löök, 
seejärel aga tume plahvatus. Enam ta mootorimürinat ei kuulnud ja arvas, et see oli 
mõistagi vaenlase lennuk. 

Mõte hukkumisest pakkus talle viivuks rahuldust. Jaapanlased hakkasid elavalt 
juhtunust vatrama. Leitnant mõtiskles, kas neil tuleks minna lennukit otsima, ja 
otsustas nõu pidada seersandiga. Lõpuks jõuti arvamusele, et paksus 
džunglirägastikus ei pruugigi lennukit leida. See oli kukkunud liiga kaugele. 

Oli päris pime, kui nad jõudsid külla, mille kapten Tokujo oli peatuspaigaks 
valinud. Maja uksel seistes jälgis Matsuo salga lähenemist. 

Ta pöördus Sokabe poole. 

»Kus vangid on?" küsis ta. 

Leitnant haaras Corrie'l jõhkralt käest kinni ja vedas kapteni juurde. 

»SLUnN," sõnas ta. 

»Ma saatsin teid hiinlase ja kollaste juustega hollandi tüdruku järele, teie aga tõite 
siia mustajuukselise pärismaalasest poisi. Andke selgitust.” 

»Hiinlase lõime maha, see aga ongi hollandi tüdruk.” 

»Mulle ei meeldi naljad," torises Matsuo. 

Sokabe tõukas neiut trepi poole. 

»Ma ei naljata,” ütles ta. ,,See on tüdruk. Ta värvis oma juuksed mustaks ja pani 
selga pärismaalasest poisi riided.” 

Oma räpaste sõrmedega kraapis ta jõhkralt Corrie' juuksed laiali ja kõik võisid näha, 
et juurte ligidalt olid juuksed heledad. Matsuo uuris tähelepanelikult neiu nägu. Siis ta 
noogutas. 

» Ta kõlbab mulle," kuulutas kapten. ,,Võtan ta endale.” 

» Ta kuulub mulle," väitis Sokabe. ,,Ma leidsin ta ja tõin siia. Ta on minu oma." 

Matsuo sülitas. Ta muutus näost tumepunaseks, kuid suutis end kokku võtta. 

»» Te unustate end, leitnant Sokabe. Minu arust täitsite te minu käsku. Siin olen mina 
vanemohvitser.” 

»Te oletegi auastmelt vanem," vastas Sokabe, ,,kuid keisriar-mee vajaduse tõttu 
saavad nüüd paljudest madala päritoluga inimestest ohvitserid. Minu lugupeetud 
esivanemad olid samuraid. Minu lugupeetud onu on kindral. Kui ma oma lugupeetud 
onule kirja saadan, pole te enam kapten. Kas ma saan tüdruku?" 

Matsuo südames puhkes tapmisiha, kuid ta otsustas oodata, kuni Sokabe leiab oma 
surma «õnnetusjuhtumi” läbi. 

«Pidasin teid oma sõbraks," ütles ta, «teie aga olete minu vastu. Ei maksa kiirustada. 
Tüdruk on köömes. Jätame selle asja meie koloneli otsustada. Ta peab varsti tulema 
siia inspekteerima.” 

«Aga enne seda juhtub «õnnetus"," mõtles ta. 

»Hea küll,” nõustus Sokabe. 


«Oleks äärmiselt ettevaatamatu," mõtles samal ajal Sokabe, «kui mu kapten sureks 
enne koloneli kohalejõudmist.” 

Neiu ei saanud nende jutust sõnakestki aru, kuid teadis, et mõnda aega ei pruugi tal 
midagi karta. 

Järgmise päeva varahommikul lahkus Alam, et naasta oma kodukülla. 


IV 


Jerry Lucas ärkas lavatsi kohutavast rappumisest. See äratas ka Bubonovitchi ja 
Rosetti. 

«Nüüd on kurat lahti!" hüüdis viimane. Bubonovitch laskis pilgul ringi käia. ,,Ma ei 
näe midagi.” 

Jerry pistis pea võimalikult kaugemale välja ja vaatas üles. Ta nägi neist mõni jalg 
kõrgemal hiiglaslikku kogu, kes metsikult puud raputas. 

«Saatananahk!" hüüatas ta. «Sõbrad, kas see viirastub mulle või näete teiegi 
sedasama mis mina?" 

Mõlemad vaatasid üles. 

«Kurat võtaks!" ütles Rosetti. «On alles lõust! Poleks kunagi uskunud, et ahvid 
võivad nii pirakad olla.” 

«See pole ahv, sa puupea," tähendas Bubonovitch. «See on loominimene, kuid miks 
teda niimoodi nimetatakse, seda ma ei tea, mul napib teadmisi. Teda tuleks 
nimetada..." «Räägi ameerika keeles," torises Marakratt. «See on orangutang, 
Marakratt," ütles Lucas. «Malai keeles metsinimene," lisas Bubonovitch. «Mis tal 
vaja on?" küsis Marakratt. «Miks ta puud raputab? Kas ta tahab meid alla kukutada? 
On alles lõust! Kas ta inimesi sööb, professor Bubonovitch?" 

»la on rohusööja," vastas Bubonovitch. 

Rosetti pöördus Lucase poole. 

«Kas ahvid söövad inimesi, kapten?" 

»Ei söö," vastas Lucas. «Jätke nad rahule ja nad ei puutu 

teid. Ärge ainult selle beebiga liiga semutsege. Ta võib teid nagu 
tarbetu asja lõhki rebida.” ; 

Marakratt vaatas oma relva üle. 

»La ei rebi mind lõhki, niikaua kui mul on see ,,Suur Berta"." Rahuldanud oma 
uudishimu, hakkas orangutang pikkamisi eemalduma. Marakratt asus relva 
puhastama. 

«Saatananahk! See on roostetama hakanud, just nüüd kui..." Ta vaatas ümberringi. 
»Aga kus on siis lord?" 

»Ta on vististi ära läinud," ütles Lucas. , Mina ei märganud midagi." 

«Vahest kukkus alla,” oletas Rosetti. Ta heitis pilgu üle lavatsiääre. «Inglase kohta 
polnudki ta halb poiss." «See on sinu poolt mõistagi teatud järeleandmine," sõnas 
Bubonovitch. 

Marakratt tõusis äkitselt istukile ja vaatas teistele otsa. ,, Ma tean, mis juhtus,” 
kuulutas ta. «Kas keegi teist kuulis öösel kisa?" 

«See sarnanes inimese kisaga, eks ole?" «Jah, nii see oli.” 

«Muidugi. Lord kukkus alla ja tiiger võttis ta kinni. See oli tema kisa.” 

Bubonovitch näitas kõrvale. 

«Tähendab, siia tuleb tema vaim." Kõik pöörasid ümber. 

»»Ma pole elus midagi sellist näinud!" hüüdis Rosetti. ,,0n see vast poiss!" 


Puult puule ronides ja hüpates lähenes neile inglane, tapetud metsloom õlal. Hetk 
hiljem hüppas ta lavatsile. 

»Siin on meie hommikusöök," teatas ta rahulikul häälel. «Lööge minuga kampa.” 
Ta heitis õlalt jahisaagi, võttis noa ja lõikas selle küljest tubli portsjoni. Rebinud 
tugevate sõrmedega lihalt naha, kükitas ta lavatsi kaugemasse nurka maha ja vajutas 

teravad hambad tooresse lihasse. 

Marakrati lõug vajus ripakile, silmad läksid suureks. 

«Miks te ei taha seda küpsetada?" küsis ta. 

«Mille peal? Ümberringi pole midagi kuiva, et lõket teha. Kui tahate liha, siis peate 
õppima seda sööma toorelt niikaua, kuni me pole üles löönud alalist laagrit ega 
hankinud midagi kõlbulikku lõkke tegemiseks.” 

»Noh," sõnas Marakratt, «olen nii näljane, et võin isegi toorest liha süüa." 

«Olen valmis proovima mida tahes," ühines temaga Bubonovitch. 

Jerry Lucas lõikas endale väikese tüki ja hakkas seda mäluma. Clayton jälgis, 
kuidas kolm meest tükkhaaval sooja toorest liha närisid. 

«Niimoodi toorest liha süüa ei kõlba," ütles ta. «Rebige parajad tükid ja neelake 
need tervelt alla. Ärge neid närige." «Kuidas te seda kõike oskate?" küsis Rosetti. 
«Nii teevad lõvid.” 

Rosetti heitis teistele pilgu, vangutas pead ja püüdis seejärel liiga suurt põdraliha 
tükki alla neelata. See jäi talle kurku kinni ja ta hakkas läkastama. 

«Saatananahk!" kähistas ta, kui oli lihatüki välja sülitanud. ,,Ma pole kunagi lõvide 
juures koolis käinud.” 

Pärast esimest ebaõnnestunud katset hakkas asi edenema. 

«See polegi nii hull, kui liha tükkhaaval alla neelata," nõustus Lucas. 

«See täidab kõhtu ja annab jõudu,” ütles Clayton. 

Ta tõi kõrval oleva puu otsast duriani vilju. Nüüd vohmisid neid kõik mõnuga. 

«Pärast sellist pruukosti pole siin maamunal enam midagi, mida ma süüa ei võiks,” 
ütles Marakratt. 

«Läheduses on oja," märkis Clayton, ,,ma läksin sealt ennist mööda. Võime seal 
janu kustutada. Arvan, et parem on tegutsema hakata. Me peame ulatuslikku luuret 
teostama, siis aga koostama plaani. Võite liha kaasa võtta, kui kardate, et kõht tühjaks 
läheb. Kuid siin on kõikjal rohkesti ulukeid. Nälga me ei jää." Keegi ei tahtnud liha 
tassida ja Clayton viskas põdra kere alla. «Triibulistele," sõnas ta. Päike seisis 
lagipunktis ja mets oli täis elu. Bubonovitch oli oma sõiduvees. Siin leidus loomi ja 
linde, keda ta oli tundma õppinud raamatutest ja muuseumides topiste järgi. Kuid tuli 
ette rohkesti ka selliseid, kellest ta oli üksnes kuulnud. 

«See on tõeline loodusloo muuseum elavate eksponaatidega,” oli ta vaimustatud. 

Clayton juhtis nad oja juurde ja kõik kustutasid janu. Seejärel jõuti loomadest 
sissetallatud rajale. See kulges just suunas, kuhupoole nad olid kavatsenud minna — 
läänerannikule. Sinna jõudmiseks kulus mitu päeva. 

«Sellel rajal käib harva inimesi," lausus Clayton, «küll aga sageli igasuguseid 
loomi: elevante, ninasarvikuid, tiigreid, põtru. Siit leidsingi meie hommikueine.” 

Marakratt tahtis küsida, kuidas ta oli kinni püüdnud põdra, kuid talitses end, sest oli 
oma arust inglasega niigi liiga omamehelikult käitunud. Kummatigi pidi ta 
tunnistama, et inglane oli tubli poiss. 

Nad lähenesid käänakule, kui Clayton järsku peatus ja käe hoiatavalt püsti tõstis. 

«Meist eespool läheb inimene,” ütles ta vaikselt. ,,Ma ei näe kedagi," tähendas 
Rosetti. ,, Ka mina mitte," sõnas Clayton, «kuid nii see on." Mitu minutit seisis ta 
liikumatult. 


»Ta läheb sinnapoole kuhu meiegi. Ma ruttan ette ja vaatan järele, kes see on, teie 
aga tulge pikkamisi mulle järele.” 

Ta ronis puu otsa ja kadus lehestikku. 

»Me pole kedagi näinud ega kuulnud, aga see mees kinnitab, et keegi läheb meie ees 
ja teab koguni tema suunda!" 

Rosetti vaatas küsivalt Lucasele otsa. 

Ja siiski on tal õigus," sõnas Jerry. 

Sing Tai jäi ellu. Jaapanlase tääk haavas teda rängalt, kuid ei vigastanud 
siseorganeid. Kaks päeva lamas Sing Tai omaenda vere loigus, siis roomas koopast 
välja, vaeveldes valu ja verekao-tusest tingitud nõrkuse käes, ning komberdas 
teosammul Tiang Umari külla. Idamaades lepivad inimesed kergemini surmaga kui 
Läänes, niivõrd suur vahe on nende elufilosoofias. Kuid Sing Tai ei tahtnud surra. 
Kuni oli lootus, et tema kallis miss elab ja vajab tema abi, pidi ta elama. Tiang Umari 
külas võis ta neiust midagi kuulda. Siis saab otsustada, kas ta jääb ellu või sureb. 

Niisiis tuksus Sing Tai truu süda endiselt, ehkki nõrgalt. Kuid tuli ette silmapilke, 
mil ta kahtles, kas tal jätkub jõudu eesmärki saavutada. 

Ta heietas parajasti neid kibedaid mõtteid, kui oma suureks imestuseks nägi 
peaaegu alasti hiiglast enda ette teele ilmumas. 

Pronkspruuni nahaga, mustade juuste ja hallide silmadega hiiglane ehmatas hiinlast. 
»»See On vististi lõpp,” arvas ta. 

Clayton hüppas rajale selle kohale kaardunud oksalt. Ta kõnetas Sing Taid inglise 
keeles ja viimane vastas talle samas keeles inglise-hiina sugemetega. 

Sing Tai oli elanud mõne aasta Hongkongis inglaste juures. 

Clayton silmitses verest läbiimbunud rõivaid ja nägi, et hiinlane on iga hetk 
minestusse langemas. 

»» Kuidas sa selle haava said?” küsis ta. 

»Jaapani ahv torkama mu täägiga läbi.” * 

Ta näitas oma külge. 

»» Mispärast?" küsis Clayton. 

Sing Tai rääkis talle oma 100. 

»Kas siin lähedal on jaapanlasi?” 

»»Minu mitte uskuma." 

»Kas see küla, kuhu sa minna tahad, on kaugel?" ,, Mitte enam väga kaugel. Üks 
miil võib-olla." ,,Kas selle küla elanikud suhtuvad jaapanlastesse hästi?" ,,Ei. Neid 
väga vihkama.” 

Teekäänaku tagant tulid nähtavale Claytoni kaaslased. 

»Näete nüüd,” ütles Lucas, ,,tal oli jälle õigus.” 

»Sellel poisil on alati õigus," torises Rosetti. ,,Ma ainult ei mõista, kuidas see tal 
õnnestub.” 

Sing Tai jälgis kartlikult nende lähenemist. 

» Need on minu sõbrad," rahustas teda Tarzan, ,, Ameerika lendurid." 

Clayton jutustas neile Sing Tai loo ja sealsamas otsustati minna Tiang Umari külla. 
Clayton võttis hiinlase ettevaatlikult sülle ja kandis teda edasi. Kui Sing Tai hoiatas, 
et nad lähenevad juba külale, laskis inglane ta sülest maha ja käskis kõiki oodata, kuni 
ta ära käib ja järele uurib, kas pole seal ehk jaapanlasi. Külas jaapanlaste salka polnud 
ja Clayton tuli peagi neile järele. 

Sing Tai selgitas pealikule, kes need inimesed on, ja Tiang Ümar võttis 
võõramaalased sõbralikult vastu. Sing Tai vahendusel, kes oli tõlgiks, teatas Tiang 


Ümar neile, et jaapanlased olid lahkunud eelmisel hommikul ja kaasa viinud hollandi 
tütarlapse ning ühe tema noormehe. Ta teadis, et jaapanlaste vallutatud küla asus ühe 
päevatee kaugusel edelas. Pealik oli veendunud, et kui nad sinna ootama jäävad, tuleb 
Alam tagasi, sest jaapanlased olid ta kaasa võtnud üksnes teejuhi ja tõlgina, keda nad 
vajasid oma rännakul läbi külade. 

Otsustati Alam ära oodata. 

Pärast seda siirdus Clayton metsa ja tuli õige pea tagasi, kaasas peened painduvad 
oksad ja veidi bambusroogu. Sellest ja Tiang Umari antud taimekiududest valmistatud 
nöörist meisterdas Clayton vibu, mõne noole ja oda, langevarjusiidist aga tegi 
nooletupe. 

Kaaslased jälgisid teda määratu huviga. Ja üksnes Rosettile ei avaldanud erilist 
muljet Claytoni selgitus, et need pole pelgalt jahitarbed, vaid ka sõjariistad enda 
kaitsmiseks ning vaenlase ründamiseks. 

»Kas me saamegi uluki kätte, kui ta selle noolega pihta saab?" küsis Marakratt 
Bubonovitchilt. ,, Kui keegi mu ühe sellise asjandusega läbi torkaks ja ma teada 
saaksin, et..." 

»Ära ole nii tüütu," katkestas teda Bubonovitch. 

Rosettile tähendas mõiste ,,relv" näiteks automaati või kuulipildujat, igal juhul mitte 
bambusetükki. 

Alam naasis alles õhtuks. Lärmakas pärismaalaste summ piiras ta jalamaid sisse. 
Lõpuks kuulis ka Sing Tai tema juttu ja tõlkis selle Claytonile. Alam teadis, et 
mõlemad Jaapani ohvitserid läksid neiu pärast tülli ja et täna hommikul, kui ta külast 
lahkus, oli neiu elus ning terve. 

Pisarsilmil palus Sing Tai Claytonit, et ta päästaks neiu jaapanlaste käest. 

Clayton arutas ameeriklastega olukorda. Kõik olid selle poolt, et üritada tütarlast 
päästa, kuid neid ei ajendanud selleks üks 

ja seesama põhjus. Clayton ja Bubonovitch tahtsid tütarlast aidata, Lucas ja Rosetti 
aga püüdsid esmajoones jaapanlaste plaane nurjata, kuna tütarlaps neid eriti ei 
huvitanud, sest mõlemad olid naistepõlgurid. Lucas muutus selleks pärast seda, kui 
neiu, kelle ta oli jätnud Oklahoma Citysse, abiellus teisega, Rosetti aga vihkas kogu 
naistesugu, nagu oli alati vihanud oma ema. Järgmise päeva varahommikul asusid nad 
teele. 


V 


Väike salk liikus edasi aegamööda ja ettevaatlikult. Clayton tegi ees luuret. 

Marakratt oli kindel, et nad on selles koledas metsas juba ära eksinud. Tema enda 
leiutatud pentsikute viibete abil küsis ta alatasa Alamilt, kas nad on ikka õigel teel. 
Pärismaalasel polnud õrna aimugi, mida Marakrati lõputu viiplemine tähendas, kuid 
niipea, kui Rosetti hakkas sõrmedel näitama ja nägu krimpsutama, noogutas ta pead 
ning naeratas. 

Lucas ja Bubonovitch muretsesid Marakratist palju vähem, usaldades täielikult 
inglast. Mõistagi ei võinud nad teada, et Clayton ei vajanud teejuhti, kes oleks 
näidanud rada, mida mööda oli läinud salkkond Jaapani sõdureid koos valge 
tütarlapse ja pärismaalasest noorukiga. Kõikjal nägi ta jälgi sellest, et nad olid siit 
hiljaaegu läbi läinud. 

Oli juba pime, kui nad külale lähenesid. Clayton palus oma kaaslasi oodata, kuni ta 
luurel käib. 


Ta leidis, et küla valvati halvasti, ja sai sinna hõlpsasti sisse. Öö oli kuupaistetu, 
tähedki olid pilvedest varjatud. 

Üksnes mõnest majast paistis nõrka tuld. Claytoni terav haistmine teatas talle kohe 
valge tütarlapse asukoha, peagi aga kuulis ta selles majas kahe ohvitseri vihast 
sõnademulinat. 

Ta lahkus külast tuldud teed, läks kaarega ringi ja lähenes küla teisele otsale. Siin 
seisis tunnimees. Claytonile ei meeldinud see põrmugi. 

Sõdur kõmpis edasi-tagasi. Clayton surus end puu taga maadligi, oodates sõduri 
lähenemist. 

Seejärel viskus ta tunnimehele peale ja torkas talle oma noa sügavale kõrisse, enne 
kui sealt karjatus välja pääses. 

Clayton lohistas laiba džunglisse ja naasis oma kaaslaste juurde. 

Andnud kõigile sosinal vajalikud juhtnöörid, viis ta nad küla kaugemasse ossa. 

«Arvatavasti saate kõik oma relva üks kord tühjaks lasta," sõnas ta vaikselt. ,, Kuid 
mehhanism on selle ajaga niivõrd roostetanud, et uuesti laadida vist enam ei õnnestu. 
Igal juhul põletage, kuni need üles ütlevad. Siis aga hakake külasse kive loopima ja 
karjuge kõigest kõrist, et endale tähelepanu tõmmata. Alustage kolme minuti pärast. 
Nelja minuti pärast tehke siit minekut, ja hästi ruttu. Kohtume vanas kohas külast 
kõrgemal.” 

Ta naasis küla ülemisse ossa ja peitis end maja taha, kus asusid ohvitserid ja 
tütarlaps. Minut hiljem kõlas küla alumises osas tulistamist ja kõva kisa. Clayton 
muigas rahulolevalt: pettekujutlus, et küla ründasid suured jõud, oli täielik. 

Sekundi pärast tormasid mõlemad ohvitserid majast välja jooksu pealt käsklusi 
hõigates. Teistest majadest hüppasid välja sõdurid ja jooksid sinnapoole, kust kuuldus 
tulistamist. 

Clayton jooksis trepist üles ja läks majja. 

Maja ainsas toas tagumise seina ääres lamas matil tütarlaps. Tema käed ja jalad olid 
kinni seotud. Tütarlaps silmitses imestades tuppa ilmunud peaaegu alasti meest. 
Viimane astus sõnatult neiu juurde, kummardus, võttis ta sülle ja viis majast välja. 

Neiu oli ehmunud. Missugune uus õudus teda ees ootas? 

Viletsasti valgustatud toas oli ta jõudnud märgata vaid seda, et võõras oli pikka 
kasvu ja tõmmu nahaga. Mõnda aega kandis ta Corrie't läbi džungli, siis aga peatus ja 
pani neiu maha. Corrie tundis midagi külma randmeid puudutavat ja hetk hiljem olid 
ta käed vabad. Seejärel lõigati katki ka köidikud jalgade ümbert. 

»Kes te olete?" küsis ta inglise keeles. 

»Tasa!” hoiatas mees. 

Peagi ühinesid nendega neli ülejäänud meest ja kõik hakkasid täielikus vaikuses 
mööda pimedat rada edasi minema. Kes need inimesed olid? Mida nad temast tahtsid? 
Osalt rahustas teda inglise keeles öeldud sõna ,,tasa". Nad kõndisid ligi tunni, 
vahetamata omavahel sõnakestki. Clayton kuulatas kogu aeg, kas neid mitte taga ei 
aeta. Lõpuks hakkas ta rääkima. 

«Mulle tundub, et segasime korralikult jäljed ära,” ütles ta. , Kui nad meid otsivadki, 
siis arvatavasti teiselt poolt.” 

»Kes te olete?" küsis Corrie uuesti. 

«Sõbrad," vastas Clayton. «Sing Tai jutustas teist meile ja me tulime teid päästma.” 

«Kas Sing Tai polegi surnud?" 

»Ei. Ta oli raskelt haavatud." 

«Nüüd pole teil midagi karta," rahustas Alam tütarlast. ,, Need on ameeriklased." 


«Ameeriklased?" kordas neiu umbusklikult. ,,On nad siis lõpuks maabunud?" 

»Ainult need siin. Nende lennuk tulistati alla." 

»»See oli väga teravmeelne trikk, kolonel Clayton," ütles Bu-bonovitch inglasele. 

» Te tõmbasite osavasti nad haneks." 

»» Asi oleks äärepealt mulle endale halvasti lõppenud. Unustasin teile öelda, millises 
suunas tulistada, ja kaks kuuli lendas minu peast õige lähedalt mööda." 

Ta pöördus neiu poole. 

»Kas teil jätkub jõudu käia hommikuni?" 

«Muidugi,"” vastas too. «Olen käimisega harjunud. Olen väga palju käinud viimased 
kaks aastat, kui me end jaapanlaste eest varjasime.” 

«Kaks aastat?" 

Jah, sestsaadik, kui algas sissetung. Kogu selle aja peitsime end mägedes. Mina ja 
Sing Tai.” 

Clayton hakkas teda küsitlema ja neiu rääkis oma loo otsast lõpuni: põgenemisest 
istandusest, ema surmast, isa ja Lum Kami tapmisest, ühtede pärismaalaste 
reetlikkusest ja teiste ustavusest. 

Alles koidikul jõudsid nad Tiang Umari külla, kuid peatusid seal vaid toidupoolise 
muretsemiseks. Siis läksid kõik edasi peale Alami. Öösel oli koostatud plaan. Seda 
tehes arvestati, et lõpuks tulevad jaapanlased ikkagi tagasi sellesse külla tütarlast 
otsima. 

Pealegi ei tahtnud Corrie teha midagi seesugust, mis oleks võinud ohustada neid 
inimesi, kes olid temasse nii sõbralikult suhtunud. 

Corrie ja Sing Tai teadsid kaugetes ääretutes mägedes rohkesti salajasi pelgupaiku, 
kuid varem pidid nad Tiang Umari külla tagasi tulema, sest ei osanud endale 
toidupoolist hankida. 

Nüüd oli kõik teisiti. 

Nad pidid Sing Tai külla jätma, sest hiinlane ei suutnud käia. 

Tiang Ümar kinnitas neile, et peidab hiinlase ära, nii et jaapanlased teda üles ei leia, 
kui nad peaksid äkitselt külla ilmuma. 

«Võimaluse korral annan teile endast teada, Tiang Ümar," ütles Corrie. «Siis 
saadate Sing Tai minu juurde, kui ta on 

juba piisavalt kosunud, et rännakule vastu pidada." 

Corrie juhtis nad sisemaale mägede metsikutele avarustele. Siin olid kaljused 
kuristikud, mägiojad ja -jõed, tiik-puumetsad, suured bambusetihnikud, kareda rohuga 
kaetud avarad mägiaasad. 

Lucas ja Clayton olid otsustanud minna võimalikult kaugele mägedesse, seejärel 
suunduda kagusse ja alles siis pöörata rannikule. Niiviisi oleks neil õnnestunud 
lennuki allakukkumise kohast võimalikult kaugele hoiduda. Peale selle oleksid nad 
vältinud ka külasid, mille elanikud oleksid võinud jaapanlased nende jälgedele 
juhtida. 

Clayton käis sageli toitu hankimas ja naasis alati põldpüü või faasaniga, mõnikord 
aga ka hirvega. Nüüd tohtis puhkepeatustel julgesti lõket teha, nii et ameeriklased 
võisid liha küpsetada. 

Rännakul käisid Clayton ja Corrie alati kõige ees, neile järgnes Bubonovitch ning 
viimastena tulid Lucas ja Marakratt, kes püüdsid hollandi neiust võimalikult kaugele 
hoiduda. See oli tingitud nende ühisest naistevihkamisest. 

«Arvan, et peame daami juuresolekuga siiski leppima," ütles Rosetti. ,,Me ei saa ju 
teda jaapanlaste kätte jätta.” 

Jerry Lucas nõustus vastutahtmist. 


«Mõistagi oleks parem olnud, kui ta oleks mees või koguni ahv.” 

«Asi pole selles," ütles Jerry. «Kõik naised on ahned ja omakasupüüdlikud, alati 
petavad nad kedagi." 

«Kes selle väikese hollandlanna naiseks võtab, see saab tublisti näguripäevi näha. 
Kas panite tähele lohukesi tema põskedes, kui ta naerab?" 

«Marakratt, ega te äkki armunud ole?" 

«Kurat võtaks, muidugi mitte! Aga mul on silmad peas, kas pole?" 

«Ma pole teda üldsegi vaadanud,” valetas Jerry. 

Sel hetkel tõusis õhku põldpüüde parv. Clayton oli juba varem noole valmis pannud. 
Vibunöör lõi helisema ja üks lind kukkus kivina alla. 

«Kurat!" hüüatas Rosetti. «See poiss pole küll inimene. Kust ta teadis, et nad 
kavatsevad õhku tõusta? Kuidas ta ometi selle asjandusega neile pihta saab?" 

Jerry kehitas õlgu. 

«Kust peaksin seda teadma? Vahest haistis ta nende lõhna 

või kuulis krabinat. Paljugi sellest, mis ta teeb, tundub arusaamatuna.” 

«Kavatsen selle riistapuu käsitsemise selgeks õppida," teatas Marakratt. 

Saanud jagu oma vaenulikkusest inglase vastu, paluski Rosetti peagi, et Clayton 
näitaks talle vibu ja noolte valmistamist. Sedasama soovi avaldasid ka Lucas ja 
Bubonovitch. Järgmisel päeval korjas Clayton vajalikku materjali ja kõik, kaasa 
arvatud Cor-rie, hakkasid tema juhendamisel endale laskeriista valmistama. 

Mägedes kasvava pika kareda rohu kiududest punus neiu vibunööri. Clayton laskis 
maha linnu, et sulgi saada, ja õpetas teistele, kuidas neid õigesti noolte külge 
kinnitada. 

Laskeriistade valmistamine oli meeldiv vaheldus pärast pikki päevi, mil nad olid 
roninud kaljude otsa, tunginud läbi džung-li tiheda alusmetsa, laskunud alla ühest 
mäetipust vaid selleks, et teisest üles ronida ja pärast seda uuesti alla laskunud. Esma- 
kordselt oli neil kõigil nüüd võimalik üksteisega pikemalt suhelda, sest pärast 
igapäevast ränka rännakut olid nad igatsenud vaid magada. 

Hollandlanna istus Jerry Lucase kõrval. 

Mees jälgis tema väledaid sõrmi, mis vibunööri punusid, ja mõtles, et tal on ilusad 
käed — väikesed ja kaunikujulised. Veel pani ta tähele, et vaatamata kahele raskele 
aastale täis vintsutusi ja kannatusi oli neiu siiski oma küünte eest hoolitsenud. 
Millegipärast nägi ta kogu aeg välja puhas ja korralik. 

«Kuidagi naljakas on sellega jahti pidada," lausus neiu talle oma Oxfordi 
hääldusega inglise keeles. 

«Vaevalt me sellest kellelegi pihta saame," vastas Jerry. 

Ta mõtles, et neiu räägib inglise keelt temast paremini. 

«Peame kõvasti treenima. See on lausa lubamatu, et neli täiskasvanud inimest 
sõltuvad kõiges ühest nagu titad.” 

«Muidugi," nõustus Jerry. 

«Eks ole ta imeline mees?" 

Jerry pomises midagi vastuseks ja süvenes töösse, püüdes asjatult sulge noole 
pärasse kinnitada. Corrie silmitses teda nõutult. Siis märkas ta mehe kohmakaid 
katseid sulge paigal hoida ja kiuga kinni siduda. 

«Kuulge,"” sõnas ta, «lubage, et ma teid aitan. Teie hoidke sulge, mina aga kerin kiu 
noole ümber. Hoidke seda tugevasti sälgus. Nii, nüüd on hästi.” 

Neiu sõrmed puudutasid kiudu kerides alatasa mehe käsi. Too leidis, et see oli 
meeldiv, ja, olles endale pahane, sai äkitselt vihaseks. 


» Noh,” üües ta peaaegu jämedalt, «võin seda isegi teha. Teil pole vaja muret tunda.” 

Corrie heitis talle uuesti nõutu pilgu ja jätkas sõnatult oma vibunööri punumist. 
Lühikesel viivul, kui nende pilgud kohtusid, nägi Lucas tema silmis imestust ja valu. 
Kord oli ta maha lasknud emahirve ja näinud viimase silmis samasugust ilmet. 
Sestsaadik ta enam neid nõtkeid olevusi ei jahtinud. 

«Andke andeks,” lausus Jerry, ,,ma ei tahtnud toorutseda.” 

Ta sai suurivaevu seda öeldud. 

»Te ei salli mind. Mispärast? Olen ma teid millegagi solvanud?" 

«Muidugi mitte. Miks te arvate, et ma teid ei salli?" 

«See on ju silmanähtav. Ka väike veltveebel ei salli mind. Mõnikord vaatab ta mind 
sellise pilguga, nagu tahaks mul kaela kahekorra keerata.” 

«Mõned mehed on naiste juuresolekul häbelikud.” 

Neiu naeratas. 

»Kuid mitte teie," tähendas ta. 

Nad vaikisid mõnda aega. Siis üües mees: 

»Kas te ei tahaks mind veel aidata? Olen kohutav kobakäpp." 

Corrie mõtles, et lõppude lõpuks on mees siiski džentelmen. Ta hakkas uuesti sulgi 
noolte külge siduma, kuna Jerry neid paigal hoidis. Jälle puutusid nende käed kokku. 
Sedapuhku püüdis Jerry, et see juhtuks võimalikult tihti. 


VI 


Teelised pühendasid vibulaskmisele rohkesti aega. Corrie tegi meestele häbi: ta 
õppis kõige kiiremini märki tabama, kusjuures tal jätkus jõudu pingutada raskesti 
painduvat looka, mille kogupikkus oli peaaegu kaks jalga, nii et kaheksatollise noole 
sulg puudutas tema paremat põske. 

Clayton kiitis tütarlast. Marakratt kinnitas Bubonovitchile, et see on memmekate 
sport. Jerry oli neiu vaprusest vaimustatud ja häbistas salamisi ennast ise selle tunde 
pärast. 

Möödus veel pisut aega ja isegi Marakratt hakkas oma lask- 

misega kelkima. Nüüd oskasid kõik seda küllaltki hästi ja häda sellele linnule või 
loomale, kes juhtus nende teed ületama. Lub-. jakivist kaljurünkas leidsid nad kaks 
kuiva koobast ja Clayton otsustas, et nad peavad seniks sinna jääma, kuni valmistavad 
endale uued rõivad ja jalatsid. 

Inglane parkis algelisel viisil emahirve naha ning valmistas bambuseroost naaskli ja 
nõelad. Kasutades neidsamu karedaid taimekiudusid, mida vibu ja noolte tegemisel, 
õmbles Corrie nahast kõigile nägusad sandaalid. 

Kord hommikul jäi ta üksinda tööle, kuna mehed läksid jahile. Neiu hakkas 
meenutama kahte džunglis veedetud aastat, täis muret, katsumusi ja ohte. Ta 
mõtiskles oma praeguse olukorra üle — üksinda koos nelja mehega keset mõõtmatuid 
mäestikumetsi — ja adus, et polnud kunagi end nii turvaliselt tundnud ja et 
esmakordselt kahe aasta jooksul oli ta õnnelik. 

Corrie naeratas, meenutades oma õudu, kui see peaaegu alasti mees oli ta metsa 
viinud. Ja kuidas ta imestas, kui kuulis, et see oli Inglise kuningliku armee ohvitser. 
Tema ja veltveebel Bubo-novitch olid talle kohe meeldima hakanud. Veltveebel oli 
võitnud tema poolehoiu sellest hetkest, kui oli näidanud talle oma naise ja lapse pilti. 
Kuid väike veltveebel ja kapten Lucas polnud talle meeldinud. Nad paistsid olevat 
jõhkrad ja kasvatamatud. Eriti oli see taunitav kapteni kui haritud inimese puhul. 


Corrie pidas teda selliseks veel hiljaaegu, kuid alates päevast, millal oli aidanud 
mehel sulgi noolte külge kinnitada, see arvamus muutus. Lucas küll ei otsinud veel 
tema seltskonda, ent ei püüdnud ka enam vältida. 

Bubonovitch oli neiule jutustanud, milline suurepärane lendur ta oli ning kuidas 
meeskond teda armastas ja austas. Ta tõi näiteid Lucase vaprusest ja leidlikkusest, 
kusjuures tema esituses said need tublisti värvi juurde. Kui meeskonna liikmed oma 
ohvitseri armastavad, siis kalduvad nad alati tema vaprusega liialdama. 

Oli kuidas oli, kuid Corrie jõudis järeldusele, et Lucas oli tõeline mees, ent 
arvatavasti naistepõlgur. Viimane mõte tundus olevat huvipakkuv ja isegi naljakas. 
Neiu naeratas, mõeldes sellele, kuidas tunneb end naistepõlgur antud olukorras, kus ta 
pidi päevast päeva viibima naise seltskonnas, ning pealegi veel noore ja kena naise 
seltsis, nagu ta mõttes end täiendas. 

Oli ju Corrie kaheksateistkümneaastane ja teadis hästi, et on rohkem kui kenake 
isegi räbalais ja nende vastikute juustega, mis enamasti olid roostekarva mustad ning 
üksnes juurte lähedal olid säilitanud oma kuldse varjundi. Tal polnud peeglit, kuid 
mõnikord vaatles end lompidest. Nähtu ajas teda alati naerma. Viimastel päevadel 
naeris neiu kergesti ja tihti, sest endalegi arusaamatul põhjusel tundis end õnnelikuna. 

Ta oleks tahtnud teada, kuidas oleks temasse suhtunud kapten Lucas, kui nad 
oleksid kohtunud normaalsetes oludes ning tal oleks seljas kleit, aga kuldsed juuksed 
oleksid puhtad ja korralikult soengusse kammitud. 

Kui Corrie'1 oleks olnud eneseanalüüsi soodumust, siis oleks ta kindlasti imestanud, 
et Lucas tema mõtteis nii palju ruumi võtab. Muidugi, ta oli ilus mees. Neiu pidas teda 
keskealiseks ja oli äärmiselt üllatunud, kuuldes, et too on kõigest kahekümne kolme 
aastane. Arvatavasti olid vastutus ja alaline närvipinge tema kiiret mehistumist 
soodustanud. 

Neiu mõtisklused katkestas häältemelu. Esialgu oletas ta, et kaaslased tulevad jahilt 
tagasi. Kui aga hääled valjenesid, tundis ta nende järgi ära pärismaalased ja hetke 
pärast ilmus neid koopasuu ette salkkond. Need oli räpased ja mornid inimesed, 
ühtekokku kümmekond. Nad viisid ta endaga kaasa. 

Nende jutust selgus röövimise põhjus: jaapanlased olid lubanud tema ja Sing Tai 
kinnipüüdmise eest vaevatasu. 


Päike oli juba loojumas, kui jahimehed koopa juurde jõudsid. Ekvaatori läheduses 
muutus üürike videvik kiiresti pimeduseks. Mehed avastasid sedamaid neiu 
puudumise ja hakkasid mõistatama, kuhu ta võis minna. 

»Küllap laskis meie juurest jalga,” ütles Marakratt. 

«Ärge rääkige lollusi!" katkestas Lucas teda järsult. 

Marakrati suu vajus üllatusest ammuli. 

»Miks ta pidi meie juurest jalga laskma?" küsis Lucas. «Siin ei pruukinud ta karta 
jaapanlasi. Arvatavasti läks ta jahile.” 

«Mispärast te arvate, Rosetti, et ta meie juurest ära läks?" küsis Clayton koopasuu 
juures maapinda uurides. 

»Ma tunnen hästi naisi," mühatas Marakratt momnilt. 

«Tahaksin kuulda kaalukamaid tõendeid," tähendas inglane, katkestamata oma 
vaatlusi. 

»Ta ei läinud jahile," ütles Bubonovitch. 

«Kust teie seda teate?" küsis Lucas. 

» Tema vibu ja nooled on siin." 


»Ei, ta ei läinud jahile ega lasknud ka jalga," teatas Clayton. «Pärismaalaste jõuk 
viis ta väevõimuga ära. Neid oli siin umbes kümme inimest. Nad läksid sinnapoole.” 

Ta näitas käega suunda. 

»Kas teil on kristallist võluõun, kolonel?" küsis Bubonovitch pilkavalt. 

»Mul on midagi sootuks usaldusväärsemat — kaks silma ja nina. Teilgi on need 
olemas, kuid lihtsalt viletsamalt arenenud paljude põlvkondade muretu elu tõttu, mida 
valvavad seadus, politsei ja sõjavägi.” 

Ja kuidas teie endaga on, Clayton?" naljatas Lucas heatahtlikult. 

»Mina jäin ellu ainult tänu sellele, et minu meeleorganid olid niisama teravad kui 
minu vaenlastelgi, enamasti aga veelgi teravamad." 

«Mispärast te usute, et ta pärismaalastega kaasa ei läinud?" küsis Jerry Lucas. «Tal 
võis olla põhjusi, mida me ei tea. Ent mina mõistagi olen kindel, et ta ei põgenenud 
meie juurest ära.” 

»Ta viidi jõudu kasutades minema pärast lühikest võitlust. Selle jäljed on maas 
selgesti näha. Siin rabeles ta lahti, siin hakati teda lohistama, aga siitpeale ta jäljed 
katkevad. See tähendab, et ta tõsteti üles ja kanti edasi. Pärismaalaste ebameeldiv lehk 
püsib ikka veel rohul.” 

«Mis me siis veel ootame?" küsis Lucas. «Lähme ruttu!” 

«Muidugi,"” sõnas Marakratt. «Lähme neid räpaseid kaabakaid taga ajama. Nad ju...” 

Ta vakatas äkitselt, imestades oma veidrat reageerimist vihatud «daami" 
röövimisele. 

Ootamatult algas troopiline paduvihm. 

«Praegu on mõttetu minna," ütles Clayton. «Vihm hävitab kõik jälgede lõhnad ja 
pimeduses ei suuda me jälgi leida. Nad jäävad kusagile ööbima. Suurte kasside pärast 
ei meeldi pärismaalastele pimeduses rännata. Me asume teele hommikul, niipea kui 
on küllalt valge, et võiksin näha teed.” 

«Vaene laps," sõnas Jerry Lucas. 

Vaevalt hakkas hahetama, kui nad asusid jälitama Corrie' röövijaid. 

Ameeriklased ei näinud jälgedest väimaidki märke, kuid inglase 

vilunud silmale olid need selged ja usaldusväärsed. Ta nägi ka seda kohta, kus nad 
olid Corrie' maha pannud ja edasi minema sundinud. 

Pool hommikut oli juba kulunud, kui Clayton ootamatult peatus ja vedas ninaga 
õhku, mida värske tuulepuhang tõi kaasa kohast, kust nad just lahkunud olid. 

«Teil on parem puu otsa ronida," ütles ta oma kaaslastele. «Meie kannul hiilib tiiger. 
Ta on üsna lähedal.” 

Niipea kui pimenema hakkas, asusid Corrie' röövijad mä-giaasa servale laagrisse. 
Nad tegid üles lõkke, et eemale peletada suuri kasse, ja kogunesid selle ümber 
kobarasse, jätnud ühe mehe valvesse. 

Kurnatud tütarlaps suikus üürikesse unne. 

Ärgates nägi ta kustunud lõket ja taipas, et vaht oli magama jäänud. Ta otsustas, et 
üritab põgeneda, ja silmitses musta, hirmuäratavat metsa. 

Võöib-olla peitus seal surm. Kuid seal, kuhu need inimesed teda viisid, ootas surmast 
midagi veelgi hirmsamat. 

Ta tõusis ettevaatlikult püsti. Valvur lamas kustunud lõkke kõrval maas. Neiu 
möödus nii temast kui teistest magajatest ja minut hiljem oli juba metsas. Ehkki rada 
oli kõvasti sisse tallatud, raskendas pimedus seal käimist ja Corrie liikus edasi 
vaevaliselt, alatasa komistades. Kuid ta jätkas teekonda, püüdes kõigest väest jõuda 
koidikuks oma röövijatest võimalikult kaugele. 


Ta kartis hääli. Mets oli neid täis — salapäraseid ja ähvardavaid, ja igaüks neist võis 
olla surma jalaaste või tiivasahin. Siiski rühkis ta edasi, kuni kuulis häält, millest üleni 
tardus — see oli tiigri möirgamine. Seejärel aga kostis murduvate okste raginat, nagu 
oleks kiskja teda haistnud ja hakanud tema poole tulema. 

Väljasirutatud kätega kobas neiu kramplikult ümberringi, lootes leida puud, mille 
otsa ronida. Talle lõi näkku allarippuv metsviinamarja väät. Neiu peatus, haaras 
mõlema käega sellest kinni ja hakkas ülespoole ronima. Ragin tihnikus tuli üha lähe- 
male. Corrie jätkas ronimist. Alt kostis möirgamist, seejärel tiiger hüppas. Tema keha 
löök pidi neiul äärepealt viinamarjavää-di käest rebima, kuid hirm ja meeleheide 
andsid talle jõudu. Väät lõi veel kord ohtlikult kõikuma, kui kiskja teist korda hüppas, 
kuid neiu oli nüüd kindel, et tiiger ei saa teda kätte. Kui väät ainult vastu peab... Just 
selles peituski oht. Tiiger hüppas 

veel kaks korda, aga Corrie oli juba ühe käega puu alumisest oksast kõvasti kinni 
haaranud. 

Kiskja jäi veel mõneks ajaks puu alla. Vahetevahel urises ta ähvardavalt ja 
rahulolematult. Lõpuks ometi kuulis neiu, kuidas ta ära läks. Corrie hakkas mõtlema, 
kas tal tasub praegu alla ronida ja põgenemist jätkata. 

Ta oli kindel, et Clayton hakkab teda otsima, kuid enne hommikut ei saa ta midagi 
ette võtta. Neiu mõtles ka Jerry Lucase-le. Isegi sel juhul, kui Corrie talle vastumeelne 
on, aitab ta usutavasti Claytonil teda otsida. Mitte sellepärast, et ta on Corrie van der 
Meer, vaid et ta on naine. 

Neiu otsustas oodata hommikut. Mõnikord peavad tiigrid jahti ka päeval, kuid 
tavaliselt teevad seda öisel ajal. Ega siis ilmaaegu kutsu malailased tiigrit «pimedaks, 
tähituks, uduseks ööks". Lõpuks sai pikk öö otsa. Corrie laskus alla rajale ja jätkas 
põgenemist. 


VII 


Raja kohal kaarduva puu okstel istusid «Veetleva Leedi" meeskonna ellujäänud 
liikmed, kes ootasid tiigri möödumist. Neil polnud tahtmist teda oma teel kohata. 

Nende ümber kostsid metsa tavalised päevased hääled, millega nad juba harjunud 
olid: lindude kähedad kraaksatused, gibonite hirmuäratavad karjed ja ahvide pobin, 
kuid polnud kuulda midagi, mis oleks märku andnud tiigri lähenemisest. Marakratt 
arvas, et see oli valehäire. 

Rada nende all oli kahe käänaku tõttu nähtav kõige rohkem saja jala pikkuselt. Ja 
siis ilmus ühe tagant välja tiiger. Ta astus hääletult oma sametistel käppadel. Samal 
ajal tuli vastasasuva käänaku tagant neiu sihvakas kogu. See oli Corrie. 

Mõlemad peatusid, nii tiiger kui neiu, teineteisest vähem kui saja meetri kaugusel. 
Tiiger tõi kuuldavale madalahäälse urina ja hakkas neiule vastu sörkima. Õudusest 
tardus Corrie paigale. Ja samal hetkel nägi ta poolpaljast inimest, kes hüppas ülalt 
kiskjale selga. Tema järel hüppas alla veel kolm meest. Nuge tupest välja kiskudes 
jooksid nad suure kassiga võitleva inimese poole. Esimesena jooksis veltveebel 
Rosetti, kes inglasi vihkas. 

Poolalasti inimese raudne käsi kahmas tiigril kaela ümbert 

kinni, lihaselised jalad surus ta loomale kubemesse, vaba käsi aga torkas vaheda, 
tera kiskja vasakusse külge ribide vahele. Raevukas möiratus pääses kiskja kõrist, kui 
ta surmaheitluses visklema hakkas. Corrie' õuduseks sulas sellega ühte samasugune 
jube lorin inimese suust. Kolm ameeriklast jälgis abitult seda lühikest heitlust. 


püsti, asetas jala talle peale, tõstis näo taeva poole ja tõi kuuldavale hirmuäratava 
hääle — isaahvi võidukisa. Corrie't kohutas selle inimese uus pale, sest too oli alati 
olnud nii tsiviliseeritud ja kultuurne. Isegi mehed olid rabatud. 

Äkki välgatas Jerry Lucase silmis arusaamine. 

«John Clayton!" hüüatas ta. «See on lord Greystoke ehk Ahvide Tarzan!" 

Tarzan raputas pead, otsekui püüdes lummusest vabaneda. Õhuke 
tsivilisatsioonikiht oli heitlusetuhinas kahanema hakanud. 

Mingiks hetkeks sai temast metsloom, nagu ta kunagi oli olnud. Kuid samas 
pöördus teine mina uuesti tema juurde tagasi. Ta tervitas Corrie't naeratusega. 

«Niisiis panite nende käest plehku?" 

Corrie noogutas vastuseks. Ta oli vapustatud ja värises kogu kehast, silmis aga olid 
kergendus- ja tänupisarad. 

«Jah, ma põgenesin nende juurest eile öösel, aga kui teid poleks olnud, siis oleks 
mul vesi ahjus olnud, eks ole?" 

«See oli õnn, et me õigel ajal õiges kohas juhtusime olema. Peaksite veidi istuma. 
Te ei näe just hea välja.” 

»Ma istun..." 

Ta laskus raja kõrvale maha ja neli meest kogunesid tema ümber. Jerry Lucas säras 
rõõmust. Ta märkas, et Marakrattki oli lõpmata õnnelik, mida ta ka kõigile kuulutas: 

«Olen rõõmus, et te tagasi olete, miss.” 

Ja samas punastas, aru saades oma sõnadest. 

Marakratt hingeelu oli viimasel ajal kõvasti kannatada saanud. Tema mõlemad 
haiguslikud hirmud purunesid kildudeks. Ta oli jõudnud nii kaugele, et tundis 
vaimustust inglase ja veelgi rohkem, ka daami üle! 

Corrie pajatas enda röövimisest ja põgenemisest. Seejärel arutasid nad Claytoni 
võitu tiigri üle. 

«Kas te kartsite?" küsis Corrie temalt 

Tarzan, kes iialgi ei kartnud, küll aga oli ettevaatlik, oli alati kimbatuses sellele 
küsimusele vastamisega, sest ta lihtsalt ei teadnud, mida tähendab hirm. 

«Olin kindel, et saan kiskjast jagu," sõnas ta. 

«Kui te talle selga hüppasite," ütles Bubonovitch, «siis arvasin, et olete hulluks 
läinud. Mina igatahes küll kartsin.” 

«Kuid teiegi hüppasite kohe alla, et mulle appi tulla. Teie kõik. Kui te sealjuures 
mõtlete, et võite ka ise surma saada, siis on see tõeline vaprus.” 

«Aga miks te meile ei öelnud, et olete Tarzan?” küsis Jerry. 

«Mida see muutnud oleks?" 

«Me oleme puupead, et ei taibanud, kes te olete," tähendas Bubonovitch. 

Corrie ütles, et ta on end välja puhanud ja võib ise käia. Mehed korjasid kokku 
vibud, mis nad puu otsast alla hüpates olid ära visanud, ja kõik hakkasid laagri poole 
tagasi minema. 

«Imelik, et keegi meist ei taibanud teda mõne noolega kostitada,” ütles Marakratt. 

«See oleks teda vaid marru ajanud," vastas Tarzan. «Muidugi, kui teil oleks 
õnnestunud nool südamest läbi lasta, siis oleksite ta tapnud, kuid sellest hoolimata 
oleks ta elanud veel küllalt kaua, et rohkesti pahandust teha.” 

«Küllap see on kohutav surm, kui lõvi või tiiger su lõhki rebib," tähendas Corrie. 

Ta võpatas. 

«Vastupidi, kui kellelgi on saatuse poolt määratud surra, siis pole see kaugeltki 
kõige halvem moodus,” väitis Tarzan. ,,On olemas inimesi, kellele lõvid kallale 


tungisid, kuid nad jäid juhuslikult ellu ja hiljem kirjeldasid oma tundeid. Kõik kinnita- 
sid, et ei tundnud valu ega hirmu.” 

«Noh, see on nende asi," ütles Marakratt. «Mina eelistaksin kuuli..." 

Teel laagrisse kõndis Tarzan väikese kolonni taga, et tuul võiks tema tundlike 
sõõrmete kaudu hoiatada pärismaalaste lähenemisest, kui nad peaksid Corrie't taga 
ajama. Tarzani kõrval käis Marakratt, pööramata temalt vaimustatud pilku. 

Jerry ja Corrie käisid ees teineteise kõrval. Mees vaatas alatasa neiu poole ja imetles 
teda külgvaates. 

«Te olete vist väga väsinud?" ütles ta. 

«Pisut küll," vastas neiu, «kuid ma olen harjunud käima. Olen väga vastupidav.” 

«Olime kohkunud, kui leidsime, et olite röövitud." 

Neiu heitis talle kärme pilgu. 

«Kuid te ju vihkate naisi!" 

«Kes teile ütles, et ma naisi vihkan?" 

«Teie ise ja väike veltveebel.” 

«Mina pole midagi sellist rääkinud, Marakratt aga isegi ei tea, mida see tähendab.” 

«Tegin nalja. Seda on niigi näha.” 

»» Võib-olla mõnda aega ma olingi niisugune," nõustus mees. Seejärel rääkis ta 
Corrie'le neiust, kes teda petnud oli. ,,Te armastasite teda nii väga?" 

»Ei. Kõige rohkem kannatas vist minu uhkus. Nüüd olen isegi rõõmus, et kõik 
niimoodi lõppes.” 

»Te tahate öelda, et parem on mõrsja muutlikku meelt tundma õppida enne kui 
pärast pulmi?" 

«See selgub ajapikku. Tean vaid seda, et ei taha teda enam näha.” 

Corrie mõtles, et tema eelmise armastusega on tõepoolest kõik lõppenud. Millise 
järelduse ta sellest endale tegi, on teadmata. 

Aga kui nad mõne minuti pärast laagrisse jõudsid, ümises ta lõbusat laulukest ja 
kadus peaaegu kohe koopasse. Bubonovitch pöördus Jerry poole. «Kuidas käib täna 
naistepõlguri käsi?" küsis ta. «Pane oma suumulk kinni," kohmas Jerry. Tarzan 
usutles Corrie't tema röövijate kohta ja kuulis, et nad olid kümnekesi ning relvastatud 
odade ja nugadega. Laskeriis-tu neil polnud, sest jaapanlased olid ära võtnud kõik, 
mis vähegi leidsid. 

Nad kogunesid viiekesi koopasuu ette ja hakkasid pidama tulevikuplaane, eeskätt 
kavandama tegutsemist juhuks, kui jälitajad peaksid tagasi tulema. Igaüks tahtis oma 
arvamust avaldada, kuid sestpeale, kui nad olid lahkunud lennukist, kus kõi-e 
mõjuvõimsam isik oli Jerry, tunnistasid kõik vaikides oma juhiks Tarzani. Jerry 
mõistis, et nii oligi õige. 

Nii tema kui ka ülejäänud ei kahelnud selles, et ingla-e tunneb džunglit kõige 
paremini, on kõige vapram ja ko-anemisvõimelisem. Isegi Marakratt pidi sellega 
nõustuma, "1 algul valmistas see talle suuri raskusi. Nüüd aga oli 

temast saanud inglase üks tulisemaid poolehoidjaid. 

»»Corrie rääkis mulle," sõnas Tarzan, ,,et salka, kes ta kinni võttis, kuulus kümme 
inimest. Enamik neist oli relvastatud pikkade nugadega. Laskerelvi ta neil ei näinud. 
Meil on viis vibu ja oleme kõik tublid laskurid. Kuid algul peame proovima neid 
keelitada, et nad meid rahule jätaksid ja minema läheksid. Cor-rie võib meile tõlgiks 
olla. Me ei kasuta vibusid enne, kui see on hädavajalik.” 

»Kena küll," torises Marakratt. ,, Kas peame lubama neil tüdruku röövida?" 


Corrie heitis talle pilgu täis imestust ja umbusku. Jerry ja Bu-bonovitch muigasid, 
Marakratt märkas seda ja punastas. 

»Ka teine naistepõlgur on nüüd sealmaal," sosistas Bubono-vitch Jerryle. 

»Ma mõistan, Rosetti, mida te öelda tahate,” sõnas Tarzan. ,, Arvan, et me kõik 
tunneme sedasama mis teiegi. Kuid olen juba ammugi harjunud tapma üksnes 
toidupoolise hankimiseks või enesekaitseks. Õppisin seda neilt, keda teie 
metsloomadeks kutsute. Arvan, et see on hea reegel. See, kes tapab muudel ajenditel 
— kas siis oma lõbuks või kättemaksmiseks —, ainult alandab ennast. Niisugused 
tunded on omased ainult metslastele.” 

»» Võib-olla nad ei tulegi," sõnas Corrie lootusrikkalt. 

Tarzan raputas pead. 

»Nad tulevad, ja ongi juba peaaegu siin.” 


VIII 


Iskandar ärkas sellest, et päike paistis talle otse näkku. Ta ajas end küünarmnukile ja 
nägi, et kõik tema alluvad magasid sügavat und. 

Tunnimees lamas kerratõmbunult kustunud lõkke kõrval, vangi aga polnud kusagil. 
Iskandari julm nägu moondus raevust ja ta sööstis tunnimehele kallale. Viimase 
läbilõikav kisa äratas ka teised magajad. 

»Neetud siga!" röökis Iskandar nagu ratta peal. 

Raske malakaga tümitas ta ohvrit pähe ja vastu keha. 

»» Oleks võinud tulla tiiger ja meid kõiki maha murda. Sinu pärast on ka naine 
plehku pistnud!" 

Viimane hoop sattus koljupõhimiku pihta ja lõpetas hädava-esest tunnimehe piinad. 
Iskandar virutas verise malaka eema-e ja pöördus oma inimeste poole. 

» Tulge!" käsutas ta. ,,Ta ei saanud kaugele minna. Ruttu!" Nad leidsid väga kiiresti 
rajalt Corrie' jäljed ja tõttasid talle järele. 

Poolel teel sattusid nad tapetud tiigri korjusele. Iskandar uuris seda väga hoolikalt. 
Ta nägi looma turjas noahaava, tiigri ümber mudasel rajal aga rohkesti jälgi. 

Neiu väikeste jälgede kõrval leidus siin ka teisi, mille olid jätnud samasugused, kuid 
palju suuremad kui tema omad. Kõige imelikum oli aga see, et teiste hulgas võis näha 
mehe paljaste jalgade jälgi. 

Iskandar ei saanud millestki aru. Kõik rääkis sellest, et keegi li tiigri noaga surnuks 
löönud, kuid tema arust polnud see üldse võimalik. Keegi ei võinud nende hirmsate 
küüniste ja lõuapä-ade ligi minna ning eluga pääseda. Ta tõttas oma inimestega sel-est 
paigast kiiremini eemale. Peagi jõudsid nad koopa juurde. 

»Siin on ainult neli meest," sõnas Iskandar. ,,Tapke nad, kuid tüdrukut ärge 
puutuge.” 

Tema hõimukaaslased trügisid paljastatud nugadega enesekindlalt lähemale. 

Tarzan laskis neil tulla umbes saja jala kaugusele, siis aga palus Corrie't neid 
hõigata. 

»Pidage kinni!" hüüdis neiu. »Ärge tulge lähemale!" Kõik viis asetasid noole 
vibunöörile. Igaühel olid vasemas äes varunooled. 

Iskandar nägi nende ettevalmistusi ja puhkes naerma, siis aga andis märku 
rünnakuks. 

»» Tuleb neile näidata, et oskame enda eest seista," ütles Tarzan. Ta sihtis Iskandari 
jalga, saatis noole teele ja üksnes riivas pärismaalast kergelt. Valgete lennutatud 


nooled haavasid veel nelja. Kaks pärismaalast peatusid, kaks aga tungisid edasi, kar- 
judes nagu saatanad. 

Tarzan laskis mõlema südamesse noole. Nad oli liiga lähedal, et oleks saanud neid 
säästa, nagu ta oli säästnud Iskandarit. Tarzan pöördus Corrie' poole. 

» Öelge neile, et kui nad oma sõjariistad maha panevad ja käed üles tõstavad, jätame 
nad ellu.” 

Pärast seda, kui neiu oli need sõnad tõlkinud, hakkasid 

pärismaalased mornide nägudega midagi jorisema, kuid relvi maha ei pannud ja käsi 
üles ei tõstnud. 

«Pange nooled laskevalmis ja liikuge pikkamisi ettepoole," käsutas Tarzan oma 
kaaslasi. ,,Esimese kahtlase liigutuse puhul saatke nool lendu!" 

» Teie oodake siin, Corrie," palus Jerry. ,,Seal võib ohtlik olla.” 

Neiu naeratas talle, kuid ei kuuletunud. Siis astus mees tema ette ja varjas ta oma 
kehaga. Tarzan asetas pika noole paigale ja sihtis Iskandari südamesse, seejärel aga 
sosistas midagi Corrie'le. 

» Ta loeb kümneni,” seletas neiu pärismaalastele. ,,Kui te selleks ajaks, kui ta 
lugemise lõpetab, pole oma relvi maha pannud ja käsi üles tõstnud, tapab ta 
kõigepealt teie peamehe ning tema järel kõik teisedki.” 

Tarzan hakkas valjusti lugema, Corrie tõlkis. Kui ta viieni jõudis, andis Iskandar 
alla. Ta oli enda ees seisvale hiiglasele silma vaadanud ja kohkunud, teised järgisid 
tema eeskuju ning alistusid samuti. 

»»Rosetti,” ütles Tarzan, «korjake nende relvad kokku ja võtke ära meie nooled. 
Meie hoiame seni neid sihikul.” 

Rosetti korjas kõigepealt relvad kokku, siis tõmbas nooled välja nende 
pärismaalaste kehast, kes olid haavatud, kuid mitte tapetud. Surnutega ta nii 
peenetundeline polnud. 

e Öelge neile, Corrie, et nad võtaksid oma surnud ja läheksid siit minema. Kui nad 
aga veel peaksid meid tülitama, siis laseme nad kõik maha." 

Corrie tõlkis ja lisas siis veel omalt poolt: 

»»See, kes teiega rääkis, on ebatavaline inimene. Relvastatud üksnes noaga, hüppas 
ta tiigrile selga ja tappis selle. Kui tahate ellu jääda, siis kuulake tema sõna.” 

,» Üks hetk, Corrie," kõnetas teda J erry. ,,Küsige, kas nad pole näinud mõnd 
Ameerika lendurit, kes vigastatud lennukist alla hüppas, või vähemalt kuulnud 
kellestki niisugusest.” 

Corrie küsis seda Iskandarilt ja sai morni eitava vastuse. 

Peamees tõusis püsti ja andis oma inimestele käsu. Keegi neist polnud tõsiselt 
haavatud. 

Nad korjasid üles oma surnud ja pöördusid minekule, kuid Iskandar peatas nad ja 
kõnetas Tarzanit. 

»Kas lubate meil oma relvad võtta?" 

Corrie tõlkis. 

»Ei!" 

Paistis, et seda vastust polnud vaja tõlkida ega seletada. 

Peamees vaatas uuesti selle hiiglase hallidesse silmadesse ja see, mida ta seal nägi, 
kohutas teda. ,, Need pole inimese, vaid tiigri silmad," mõtles ta. 

Malai keeles needusi pomisedes käskis ta oma inimesi liikuma hakata. 

«Oleksime pidanud nad kõik tapma," ütles Marakratt. «Nad räägivad meist 
kollanahkadele ja need saavad teada, kust meid otsida.” 


«Kui teie loogika järgi talitada, siis peaksime tapma iga inimese, kes meile teel 
vastu tuleb,” väitis Tarzan. «Kes tahes neist võib jaapanlastele meie kohta teavet 
anda." 

»Kas teie arvate, et inimesi ei tohi tappa?” 

Tarzan raputas pead. 

«Isegi jaapanlasi mitte?" 

«Siin on vaks vahet. Me sõdime nendega. Kuni käib sõda, tapan ma iga jaapanlase, 
kui vähegi saan, ent teen seda vihavaenuta, kättemaksuihata ja ilma erilise 
heameeleta. See on minu kohus.” 

»Ja teie ei vihkagi neid?" 

»Ei,” sõnas Tarzan. ,,Ma mäletan, et olen vaid üksainus kord elus viha tundnud ja 
kättemaksuks tapnud Mbonga poja Kulon-ga. Ta tappis minu kasuema Kala, ainukese 
olendi maailmas, kes mind armastas ja keda minagi armastasin. Pidasin teda tookord 
oma lihaseks emaks. Seda tapmist pole ma iialgi kahetsenud.” 

Kuni nad jutlesid, valmistas Corrie õhtusööki. Jerry aitas teda. Nad küpsetasid 
koopasuu ees lõkketulel faasaneid ja põdraliha. Bubonovitch vaatas üle 
pärismaalastest jäetud relvi. 

«Miks te küsisite nendelt bandiitidelt, kas nad pole midagi kuulnud hiljuti siin 
maandunud Ameerika lenduritest?" päris Corrie. - 

»Kaks minu meeskonnast, kellest on teada, et nad välja hüppasid, on üles leidmata,” 
sõnas Jerry. «Need on radist Douglas ja laskur Davis. Me otsisime neid, kuid ei 
leidnud nende jälgi. Leidsime ainult leitnant Burnhami surnukeha — tema langevari 
ei avanenud. Arvasime, et kui nende langevarjud ei avanenud, siis oleksime pidanud 
nad leidma kusagilt lähedalt. Me kõik hüppasime välja mõne sekundi jooksul.” 

«Kui palju teid oli?” 

«Üksteist. Üheksa meeskonnaliiget, kolonel Clayton ja fotograaf. 

Minu bombardiir jäi baasi, sest ta haigestus. Teda polnudki vaja. Meil polnud 
pomme, saime ülesande teha vaid maas-tikuluuret ja pildistada objekte.” 

«Oodake!" ütles Corrie. ,,Te olete siin neljakesi. Leitnant Burnham on viies. Kaks 
jäid teadmata kadunuks. See teeb kokku seitse inimest. Mis juhtus ülejäänud neljaga?" 

»Said lahingu ajal surma.” 

» Vaesed poisid!" 

»Ei kannata ainuüksi see, kes surma saab, kannatavad ka kodused — vanemad, tema 
tütarlaps, sõbrad. Vahest oligi see neile parem, et nad hukkusid, sest lõpuks on siin 
ehtne põrgu,” lisas mees kibedalt, ,,ja need, kes seda vältisid, on arvatavasti meist 
õnnelikumad.” 

Neiu puudutas tema kätt. 

»Ärge seda nii kangesti südamesse võtke. Tulevik võib teile ja meile kõigile veel 
palju õnne tuua.” 

»Nad olid minu sõbrad ja veel väga noored. Nad pidid lahkuma sellest lõõmavast 
põrgust. See pole õiglane. Tarzan räägib, et vihkamine on halb, ja ma tean, et tal on 
õigus. Kuid siiski vihkan ma ka neid õnnetuid käsualuseid, kes meid tulistasid ja keda 
meiegi tulistasime. Ma tahan neid vihata. Ma pole niisugune filosoof nagu teie ja 
Tarzan. Sageli teen endale etteheiteid, et ma ei vihka neid küllalt tugevasti.” 

Jerry nägi, missugune viha süttis neiu silmis, ja mõtles, kui kohutavaid asju pidi ta 
olema läbi elanud, et loomult lahke ja armsa tütarlapse südames võisid ärgata nii 
tugevad tunded. Ta kordas lauset, mis neiu talle nüüdsama oli öelnud. 

»Ärge seda nii kangesti südamesse võtke." 


» Te pole näinud oma ema surnuks piinatuna ega oma isa, kelle kollased elajad on 
täägiga läbi torganud. Kui te oleksite seda näinud ja neid mitte vihkama hakanud, siis 
te ei vääriks inimese nime.” 

» Teil on ilmselt õigus," nõustus mees. 

Ta surus neiu kätt. 

» Vaene laps.” 

»Ärge haletsege mind," sõnas neiu peaaegu vihaselt. ,, Ma ei nutnud siis ega hiljem, 
aga kui teie mind haletsete, hakkan nutma.” 

Kas ta rõhutas sõna ,,teie"? Jerry otsustas, et jah, ehkki see oli vaevumärgatav. 

Peagi kogunes väike salk lõkke ümber. Taldrikuteks olid laiad puulehed, kahvliteks 
teritatud bambusetikud ja loomulikult oli igaühel oma nuga. Joodi pudelkõrvitsa 
viljadest uuristatud anumatest. 

Peale faasanite ja põdraprae oli neil veel puuvilju ning praetud durianiseemneid. 
Sellel küllusemaal ei elanudki nad nii kehvasti. 

» Te mõtelge vaestele koerapoistele, kes seal baasis asuvad," lausus Marakratt. ,, Nad 
söövad konserveeritud liha- ja aedvil-japlöga ning muud selletaolist jälkust.” 

»Mina teeksin jalamaid kellegagi neist vahetust," tähendas Jerry. 

»Kes need ,,koerapoisid" on?" küsis Corrie. 

»»Noh, minu arust tähendas see algselt sedasama, mis jalaväelane, kuid hiljem sai 
hüüdnimeks igaühele, kes sõjaväkke kutsuti,” seletas Jerry. 

»Seega iga Ameerika sõduri hüüdnimeks," lisas Marakratt. 

»»Mis imelik keel!" hüüatas Corrie. ,,Ja mina arvasin, et oskan inglise keelt!" 

»Jääge meie juurde, Corrie, ja me lihvime teie ameerika keelt ning rikume inglise 
keele oskust.” 

Jerry puhkes naerma. 

»Kui te suvatsete pöörata erilist tähelepanu veltveebel Rosetti sõnavarale, siis on nii 
üks kui teine lõplikult rikutud," ütles sõna sekka Bubonovitch. 

»Miks sulle minu ameerika keel ei meeldi, tarkpea?" küsis Marakratt. 

»» Mulle tundub, et veltveebel Marakratt on teravmeelne inimene, " kaitses teda 
Corrie. 

Rosetti läks näost üleni punaseks. ,,Tee kraapsjalga, teravmeelitseja." Bubonovitch 
naeris. 


IX 


Enne õhtueinet lõikas Tarzan suure puu küljest kaks laia koorelatakat. Need olid 
vähemalt tollipaksused, painduvad ja tugevad. Neist lõikas ta välja kaks ketast 
läbimõõduga umbes kuusteist ja pool tolli. Kummagi ketta serva lõikas ta kuus sü- 

gavat vagu, jättes nende vahele viis mõhna. Corrie, Jerry ja ka teised istusid lõkke 
ümber ning jälgisid huviga tema tööd. 

»Mis pagana asjandusi te meisterdate?" ei pidanud lendur lõpuks vastu. ,, Need 
sarnanevad ümmarguste lamedate viie varbaga taldadega.” 

»Tänan teid,” vastas Tarzan. ,,Ei teadnudki, et ma nii hea voo-lija olen. Need 
asjandused on mõeldud vaenlaste petmiseks. Ma ei kahtle, et see lurjus koos 
jaapanlastega peagi siia tagasi tuleb. Pärismaalased on head jäljekütid ja tunnevad 
meie jälgi väga hästi. Omatehtud sandaalide jälgi aga eristab vähimagi vaevata isegi 
kõige suurem juhmard. Seepärast peame need peitma. Selleks läheme esialgu hoopis 
vastupidises suunas sellele, kuhu me tõepoolest kavatseme minna, ja jätame maha 


jäljed, mille järgi meie salk sedamaid ära tuntakse. Siis naaseme laagrisse läbi 
põõsastiku, kuhu mingeid jälgi ei jää, ja alustame oma teed ettekavatsetud rada 
mööda. Kolm lähevad nii, et igaüks astub täpselt eesmi-neja jälgedesse. Mina võtan 
Corrie' sülle. Temale on väsitav meeste samme teha. Bubonovitch tuleb viimasena, 
tema seob need tallad oma jalgade külge. Ta astub igale meie jäetud jäljele ja nii jää- 
vad meist maha ainult elevandi omadega sarnanevad jäljed.” 

»Kurat võtaks!" hüüatas Rosetti. ,, Kuid elevandil pole ju nii suured jalad.” 

»India elevantide suhtes pole ma tõepoolest nii kindel," soostus Tarzan, ,,kuid 
aafrika elevandi esijalgade ümbermõõt võrdub looma poole õlakõrgusega. Seega 
vastavad need jäljed umbes üheksa jala kõrguse elenvandi omadele. Kahjuks kaalub 
Bubonovitch palju vähem kui elevant, mistõttu need jäljed ei tule nii sarnased, nagu 
oleks tahtnud. Kuid loodame, et pärismaalased ei tee üldse elevandi jälgedest väljagi, 
vaid hakkavad meie omi otsima. Peaksid nad siiski neid lähemalt silmitsema, siis pa- 
nevad kahejalgse elevandi jäljed neid suuresti imestama. Jerry, teie olete täna 
esimesena valves — kaks ja pool tundi. Marakratt on viimane, kolmest kuueni. Head 
ööd!" 

Järgmisel hommikul tõusti varakult. 

Kinnitanud keha külma hommikueinega, tallasid nad sisse valejäljed, siis aga 
seadsid sammud vastassuunda. Bubonovitch, kes tuli viimasena, astus kõigest jõust 
eesmineja jälgedesse. 

Ühe miili lõpuks, mida Tarzan pidas vajalikuks jälgede maskeerimiseks maha käia, 
oli see juba üpris väsinud elevant. Ta istus raja äärde, võttis oma rohmakad jalad ära 
ja viskas minema. 

Kuid Tarzan tõstis need maast üles ja heitis kaugemale tihedasse võsasse. 

»»See oli ränk ülesanne, veltveebel, kuid teie sobisite selleks kõige paremini.” 

»Ma võin Corrie't kanda..." 

»Sellel mehel on ju naine ja laps!" torises Marakratt. 

»»Kolonelil on rohkem õigusi, ta on auastmelt vanem!" vaid- 
les Bubonovitch Jerryle vastu. 

»» Oh ei!" hüüdis Tarzan. ,,Ma lihtsalt ei saanud jätta Corrie' kaitsmist huntide 
hooleks.” 

Corrie puhkes naerma, ta silmad särasid. 

Talle meeldisid need ameeriklased oma veidrate naljade ja kõige tavapärase 
eiramisega. Ehkki inglane oli tagasihoidlikum, sobis ta suurepäraselt nende 
seltskonnaga. Jerry oli neiule rääkinud, et Tarzan on lord, aga tema isiksus avaldas 
Corrie'le palju sügavamat muljet kui tiitel. 

Äkitselt tõstis Tarzan pea ja vedas ninaga õhku. 

»Ronige puu otsa," ütles ta. 

»Kas keegi tuleb?" küsis Corrie. 

Jah, üks veltveebli sugulasi — kahe paari jalgadega. See on üksildane isasloom. 
Mõnikord võivad nad metsikud olla.” 

Ta tõstis Corrie' allarippuvatele osktele, kuna teised lähimate puude otsa ronisid. 
Tarzan muigas: nad olid juba üsna osavaks muutunud. Ise jäi ta rajale seisma. 

»Te ei kavatse ju ometi sinna jääda?" küsis Jerry. 

»»Mõneks ajaks küll. Ma armastan elevante. Nad on minu sõbrad. Enamik neist 
armastab mind. Ma saan sellest juba varakult teda, kui ta kavatseb mind rünnata.” 

»Kuid see pole ju aafrika elevant,” ei jätnud Jerry järele. 

»» India elevandid pole nii metsikud kui aafrika omad ja ma tahan korraldada katse. 
Mul on oma teooria. Kui see valeks osutub, jõuan puu otsa ronida. See paistab alati 


välja, kui elevant kavatseb kallale tungida: ta tõstab kõrvad üles, painutab londi 
kõveraks ja kukub pasundama. Nüüd aga olge, palun, puude otsas vagusi, ärge ajage 
juttu ega liigutage. Ta on juba lähedal.” 

Neli inimest tardus liikumatult paigale ja hakkas ootama elevandi tulekut. Corrie 
kartis Tarzani pärast. Jerry pidas rumaluseks niimoodi riskida, Marakratt aga soovis 
endale sel hetkel automaati. 

Järsku ilmus rajale kogukas loom. Kui tilluksed silmad 

Tarzanit nägid, jäi elevant seisma. 

Sedamaid kerkisid ta kõrvad ja lont üles. Elevant valmistus ründama — see mõte 
välgatas kõigil neljal, kes puu otsas istusid. 

Corrie' huuled liikusid. Ta palvetas hääletult: 

»Kiiremin, Tarzan! Kiiremini!" 

Viimaks hakkas Tarzan rääkima. Ta kasutas keelt, mida pidas ühiseks enamikule 
metsloomadele — see oli suure ahvide-sugukonna emakeel. Vähesed oskasid seda 
rääkida, kuid Tarzan teadis, et paljud saavad sellest aru. 

»» YO, Tantor, yo!" ütles ta. 

Elevant kõigutas end kahele poole. Ta ei hakanudki pasundama, vaid laskis kõrvad 
pikkamisi alla ja ajas londi sirgeks. ,,Yod!" lausus Tarzan. 

Suur metsloom kõhkles viivu, siis hakkas inimese poole minema. Ta peatus Tarzani 
ees, sirutas oma londi välja ja hakkas sellega inimese keha kompama. Corrie 
klammerdus oksa külge, et hoiduda maha kukkumast. Nüüd mõistis ta, miks mõni 
naine suurest erutusest minestusse langeb. 

Tarzan silitas elevandi lonti ja sosistas midagi vaikselt. 

»Aixe Tandnala!" käsutas ta siis. 

Elevant laskus põlvili. Tarzan põimis londi oma keha ümber ja käsutas uuesti: 
»Nalabjat!" 

Tantor tõstis Tarzani maast üles ja pani oma lagipähe istuma. ,,Unk!" kamandas 
Tarzan. 

Elevant hakkas rada mööda edasi liikuma, minnes läbi puude alt, kus istus neli 
jahmunud inimest. 

»Meil on aeg teele asuda," sõnas Tarzan, kui oli elevandiga hüvasti jätnud. 

Kõik ronisid puude otsast alla. 

Jerryt ärritas see, mida ta pidas teistele oma mehisuse ja vapruse 
omakasupüüdlikuks näitamiseks. 

»Mis kasu on niisugusest riskist?" küsis ta teravalt. 

»» Elades džunglis õlg õla kõrval metsikute loomadega, peab palju teadma, kui tahad 
ellu jääda,” seletas Tarzan. ,,See maa on mulle võõras. Omal maal on elevandid minu 
sõbrad ja on korduvalt mu elu päästnud. Ma tahtsin siinsete elevantide iseloomu 
tundma õppida ja kontrollida, kas suudan allutada neid oma tahtele, nagu ma seda 
kodus olen teinud. Võib-olla mõne päeva pärast olete õnnelikud, et ma selles 
selgusele jõudsin. Võib muidugi 

juhtuda, et ma ei näe seda elevanti enam iialgi, aga kui me siiski kohtume, tunneb ta 
mind ära ja mina teda. Tantoril nagu minulgi on hea mälu nii sõprade kui ka vaenlaste 
peale.” 

»» Andke andeks, et ma niimoodi ütlesin," vabandas Jerry, ,,kuid olime kõik 
hirmunud, kui teid vaatasime." 

»Ma ei riskinud peaaegu üldse,” väitis Tarzan, ,,kuid vaadake ette, et teie seda ise 
tegema ei hakka.” 


»Mispärast?" küsis Bubonovitch. 

»Ta võib teid kihvadega lõhki rebida, jalge alla tallata ja teist järelejäänud löga 
metsa laiali pilduda." Corrie võpatas. Marakratt vangutas pead. ,,Ja mina söötsin neid 
loomaaias maapähklitega!" Peagi jõudsid nad metsa, kus kasvasid sirgetüvelised hiid- 
puud, mille ümber olid põimunud võimsad metsviinapuu väädid ja õhujuurtega 
taimed, moodustades läbitungimatu eesriide. Hämar valgus, tunne, nagu viibiksid 
toomkirikus, ja salapärased hääled mõjusid masendavalt kõigile peale Tarzani. Nad 
kõmpisid sõnatult edasi, igatsedes jõuda päikesepaistele. 

Metsloomaraja käänaku taga sattusidki nad ootamatult silmipimestavasse 
päikesevalgusse. Mets lõppes järsult kuristiku serval. AI paistis kitsas tuffi ja 
liivakivisse uuristatud org, mille põhjas kohises jõgi. See oli imekaunis org, kus 
kasvas rohkesti puid. Tarzan silmitses tähelepanelikult ümbrust. Inimese tundemärke 
siin polnud, eemal sõi rahulikult mõni põder. Kuid tema teravad silmad märkasid 
musta laiku, mida puu tihedas varjus oli peaaegu võimatu näha. Ta näitas seda ka 
teistele. 

»» Hoiduge temast eemale. See on hoopis ohtlikum Tantorist ja mõnikord isegi 
tiügrist.” 

»»Kes see on? Vesipühvel?" küsis Jerry. ,,Ei ole. See on ninasarvik Buto. Tema 
nägemine on väga vilets, kuid kuulmine ja haistmine haruldased. Tal on ohtlik ja 
nuutlik iseloom. Tavaliselt põgeneb ta inimese eest ära. Kuid te ei või tema käitumise 
suhtes kunagi kindel olla. Vallimägi hoiatuseta võib ta tubli traavli kiirusel 
kõrvulukustavalt möirates teie suunas kihutada ja kui teid kätte saab, pistab läbi ja 
viskab õhku.” 

»Siinsed ninasarvikud küll niisugused ei ole," vaidles Corrie vastu. ,,Neil on 
lühikesed kihvad, mida nad kasutavad sarve asemel." 

» Väga võimalik," nõustus Tarzan, ,,kuid ma pidasin silmas aafrika ninasarvikut." 

Rada keeras järsult paremale, järsaku servale ja laskus loo-geldes alla, kuid oli 
ülimalt kitsas ja ohtlik. Kõigil oli hea meel, kui orgu jõuti. 

»Seiske siin,” ütles Tarzan, ,.ja püüdke olla täiesti vagusi. Tahan antiloopi kätte 
saada. Teie lõhn siit Butoni ei jõua ja kui olete hästi tasa, siis ta teid ei kuule. Need 
põõsad varjavad mind, kuni ma aasani jõuan. Kui ma antiloobi kätte saan, lähen 
paremale jõge mööda alla, kuni rada sellest läbi viib. Te võite sinna minna ja seal 
mind oodata. Rada kulgeb Butost mööda umbes saja jardi kauguselt. Kui ta teid 
haistab või kuuleb ja jalule tõuseb, siis ärge end liigutage, kuni ta teie poole pole 
hakanud tulema, aga kui see on juhtunud, siis põgenege puu otsa.” 

Tarzan vajus maadligi ja hakkas kõrges rohus hääletult edasi roomama. Tuul puhus 
antiloobikarja poolt ninasarviku suunas ega kandnud nendeni inimeste lõhna. Aga kui 
Tarzan oli karja juurde ja tema kaaslased jõeni jõudnud, muutis tuul suunda. 

Tarzan oli teda kaljurünka jalamil ootavate kaaslaste vaateväljast kadunud. Nad 
imestasid, kuidas ta võis leida varju seal, kus seda ei paistnud üldse olevatki. Seni 
kulges kõik kavandatud plaani kohaselt, kuid äkki märkasid nad, et antiloobikarja 
juhtloom tõstis pea ja vaatas tagasi, siis aga hakkasid kõik loomad välkkiirelt nende 
poole tormama. Tarzan tõusis rohust ja hüppas noorele pullile peale. Ta nuga välgatas 
päikese käes ja mõlemad kukkusid maha, kadudes kõrgesse rohtu. Nelja vaatleja 
tähelepanu oli tervenisti hõivatud sellest algelisest kurbmängust: ürgaja kütt tapmas 
oma jahisaaki. 

Lõpuks ütles Jerry: 

»Pagana pihta!" 

«Vaadake!" hüüatas äkki Marakratt sõrmega teisele poole osutades. 


Nad vaatasid selja taha ja nägid Butot, kes oli valvsalt jalule hüpanud. 

»Arge liikuge!" sosistas Jerry. 

»Siin pole puid," ohkas vaikselt Marakratt. 

Tal oli õigus. Nende vahetus läheduses polnud ainsatki puud. 

»Ärge liigutage!" hoiatas Jerry uuesti. ,,Kui ta otsustab meid rünnata, siis tormab 
selle suunas, mis liigub.” 

»Ta tuleb siia," ütles Bubonovitch. 

Tõepoolest, ninasarvik tuli nende poole. Ta paistis pigem 

nõutu kui vihasena. Usutavasti avastas tema vilets nägemine orus midagi võõrast ja 
sundis ette võtma kontrollkäiku. 

Kolm meest astusid üksmeelselt ette, et olla Corrie' ja pikkamisi läheneva looma 
vahel. See oli pinev hetk. Kui Buto ründab, saab keegi paratamatult vigastada ja võib- 
olla isegi surma. 

Nad jälgisid pingsalt looma ja nägid, kuidas väike saba kerkis ülespoole, pea aga 
vajus alla. Ninasarvik pistis traavima. 

Ta oli märganud inimesi ja kihutas nüüd otse nende poole. 

Ootamatult jättis Marakratt oma kaaslased sinnapaika ja jooksis looma teed ära 
lõikama. Ninasarvik tormas talle järele. Marakratt jooksis elu eest, kuid tal polnud 
hobuse väledust, ninasarvikul aga oli. 

Õudusest haaratuna jälgisid toimuvat ülejäänud. Siis nägid nad Tarzanit, kes 
metsloomale ja inimesele vastu kihutas. Kuid mida võis ta teha? 

Ninasarvik oli Marakratile juba järele jõudmas, kui see äkki komistas ja kukkus. 
Corrie lõi käed näo ette. Otsekui lühiajalisest halvatusest toibudes pistsid Jerry ja 
Bubonovitch jooksu kurbmängupaiga poole. Vastu oma tahtmist eemaldas Corrie 
käed näo eest. Ta nägi ninasarvikut, kes oli pea alla painutanud justkui selleks, et oma 
esijalgade juures lebavat meest lõhki rebida. 

Selsamal silmapilgul hüppas Tarzan ettepoole, tegi õhus kukerpalli ja laskus 
kaksiratsa metsloomale selga. Sellest piisas, et viimase tähelepanu Marakratilt eemale 
juhtida. Ninasarvik pistis meeletult traavima ja ajas end tagajalgadele püsti, püüdes 
jultunud ratsanikku seljast maha paisata. 

Tarzan püsis looma seljas küllalt kaua, et pista nuga läbi paksu naha allpool pead ja 
läbi lõigata seljaaju. Halvatud loom kukkus maha. Hetk hiljem oli ta juba surnud. 

Väike salk kogunes ninasarviku hiigelkere ümber. Tarzan pöördus Marakrati poole. 

»Teie, veltveebel, saatsite korda ühe kõige suurema julgustüki, mida ma oma elu 
jooksul näinud olen!" 

»» Uskuge mind, kolonel, Marakratt pole oma medaleid ilmaasjata saanud," lausus 
Bubonovitch. 

X 


Nüüd jätkus neil liha tükiks ajaks. Antiloop ja ninasarvik — viiele inimesele oli 
seda rohkem kui küllalt. Tarzan lõikas noore pulli küljest mõne parema pala ja 
ninasarvikult turjakühmu. Ta kaevas jõe kaldale augu ja tegi sinna lõkke. Teised 
küpsetasid lõkke kohal antiloobiliha tükke. 

» Te ei kavatse ometi seda sööma hakata?" küsis Marakratt. 

Ta osutas ninasarviku suurele kühmule, mida kattis karvane nahk. 

»Paari tunni pärast hakkate teiegi seda rooga sööma," ütles Tarzan. ,,See maitseb 
teile.” 


Kui augu põhja oli tekkinud kiht hõõguvaid süsi, asetas Tarzan nende peale kühmu 
nahaga allapoole, kattis selle lehtedega, seejärel aga veel mullaga. Võtnud antiloobi 
küljest tüki liha, läks ta teistest pisut kaugemale, kükitas maha ja hakkas sööma 
toorest liha. Ameeriklased ja Corrie olid juba ammugi loobunud sellele tähelepanu 
pööramast. 

»»Mis tunne sul oli, Marakratt, ninasarvikuga võidu joosta?" küsis Bubonovitch. 

»» Võin kihla vedada, et sa jooksid sada jardi vähem kui kaheksa sekundiga." 

»Kui ma Midagi tuulispea moodi oma selja taga tundsin, hakkasin Ave Mariat 
lugema. Mõtlesin endamisi, et kui mul õnnestub palve lõpuni lugeda enne, kui ta mu 
kätte saab, siis on mul võimalus pääseda. Aga just siis ma komistasin. Kuid Püha 
Neitsi võttis siiski mu palvet kuulda ja päästis minu.” 

»Ja mina arvasin, et seda tegi Tarzan," tähendas Bubonovitch. 

»Mõistagi päästis mind Tarzan, aga kes ta õigeks ajaks kohale tõi? Mis sa arvad, 
puupea?” 

«Ateism on kohatu, kui kõik nii õnnelikult lõppes,” lausus Jerry lepitavalt. 

»» Minagi palvetasin," tunnistas Corrie. «Palusin, et jumal ei laseks õnnetusel 
sündida. Te ju riskisite eluga, et meid kõiki päästa. Te olete väga julge mees, 
veltveebel. Seda enam, et teil polnud pääsemiseks ainustki võimalust, ja te muidugi 
saite sellest aru.” 

Rosetti tundis end kohmetuna. 

Ta tahtis, et lõpuks ometi räägitaks millestki muust. 

» Teie kõik puhute mu teened üles, sõbrad," ütles ta rahulolematult. «Tegin seda 
endalegi aru andmata. Ma ei mõelnud sel silmapilgul mitte millestki. See, kes 
tõepoolest mehisust 

ilmutas, on kolonel. Mõelge vaid, tappa antiloop ja seejärel ninasarvik peaaegu 
paljakäsi, ainuüksi lihtsa noaga!" 

Jerry heitis aeg-ajalt salamahti põgusaid pilke Corrie'le. Ta nägi, kuidas neiu oma 
ilusate valgete hammastega liha küljest tükke rebis ja talle meenus, mida Corrie oli 
rääkinud oma vihast jaapanlaste vastu: ,,Ma tahan neid vihata. Teen endale sageli 
etteheiteid, et ei vihka neid küllalt tugevasti.” 

Jerry mõtles sellest, missugune naine tuleb temast pärast sõda ja seda kõike, mis ta 
pidi läbi elama. 

Ta viis pilgu toorest liha söövale Tarzanile ja seejärel teistele meestele, kelle käed ja 
nägu olid kõrbenud lihast tilkuva mahlaga koos. 

«Tahaksin teada, milline saab olema meie maailm pärast sõda," avaldas ta valjusti 
oma mõtteid. «Missugused oleme meie ise? Enamik meist on nii noored, et meil 
peaaegu polegi mäletada midagi muud kui sõda — tapmist, vihkamist, verd. Huvitav, 
kas üksluine rahuaegne elu suudab meile kunagi rahuldust pakkuda?" 

»Mis minusse puutub,” läks Bubonovitch elevile, ,,siis tasub mul vaid jalad oma 
kirjutuslaua alla pista, ja ma ei too neid sealt enam eales lagedale. Tabagu mind 
jumala viha, kui peaksin oma sõnu sööma!" 

» Te mõtlete niiviisi ainult praegu, Bum. Lootkem siiski, et teil on õigus. Enda kohta 
ei saa ma aga öelda midagi kindlat. Mõnikord ma vihkan lendamist, siis aga jälle 
mõtlen, et see on saanud osaks minu elust ja minust endast. Mõistagi mitte niivõrd 
lendamine ise kui sellega seotud värin ja erutus. Kui see nii on, siis see meeldib mulle, 
järelikult meeldivad ka lahingud ja tapmised. Ma ei tea. Loodan, et see pole nii. Oleks 
pagana kohutav, kui paljud noormehed sedasama mõtleksid. Või võtame Corrie'. Ta 
on õppinud vihkama, kuigi pole selleks loodud. Kuid sõda ja jaapanlased sundisid 


teda seda tunnet kogema. Kui vihkamine on kellegi hinge moonutanud, kas ta saab 
siis kunagi uuesti niisuguseks, nagu oli varem?" 

«Ärge muretsege,” lohutas teda Tarzan. «Inimene kohaneb muudatustega väga 
kergesti. Eriti käib see noorte inimeste kohta. Kui saabub rahu, leiate elus oma tõelise 
koha. Ainult nõrk ja rikutud inimene pöördub lõplikult halvima poole.” 

«Arvan, et sõda mõjub siiski meile kõigile,” väitis Corrie. «Meist ei tule niisuguseid 
inimesi kui siis, kui me poleks sõda 

läbi teinud. See muutis meid kiiresti vanaks, järelikult oleme kaotanud osa oma 
noorusest. Jerry ütles mulle hiljuti, et ta on kõigest kahekümne kolme aastane, mina 
aga arvasin, et üle kolmekümne. Ta on kaotanud kümme aastat oma noorusest. Kas ta 
saab olla seesama inimene, kes on elanud kümme aastat rahus ja turvalisuses? Ei. 
Usun, et temast saab parem inimene.” 

Marakrati lühike hüüatus katkestas mõttevahetuse. Nad pöördusid ümber ja nägid, 
et Tarzan võttis algelisest ahjust praadi välja. 

»Tulge siia!" kutsus Marakratt. «Tahaksin kangesti seda rooga maitsta. See lõhnab 
taevalikult!" 

Üldiseks imestuseks oli ninasarviku küür mahlakas, õrn ja ülimalt maitsev. 

Kuna nad sõid, jälgis neid silmapaar teisel pool jõge järsaku kaldal kasvavast 
põõsastikust. Mõne minuti pärast kadus nende silmade omanik uuesti metsa. 

Sellel ööl kisklesid metsikud koerad Tarzani tapetud loomade korjuste pärast seni, 
kuni kohale ilmunud tiiger nad pidu-söömingult minema kihutas. Moodustanud 
kurjakuulutava ringi, ootasid nad urisedes, kuni džungliisand oma kõhu täis sööb ja 
minema läheb. 


Iga sõda loob uusi sõnu. Erandiks polnud ka Teine maailmasõda. Arvatavasti oli 
selle sünnitatud tuntuim sõna ,,kvisling". Kuid sõjad annavad sõnadele ka uusi 
tähendusi. «Kollaboratsionistil" oli varem hea tähendus, kuid kahtlen, kas see pärast 
sõda ka nii jääb: keegi ei taha, et teda kollaboratsionistiks nimetataks. 

Kollaboratsioniste leidus igal maal, kus viibis vaenlasi. Neid oli ka Sumatral. 
Niisugune oli Amat — närune olend, kes iga Jaapani sõduri ees lömitas ja kintsu 
kaapis. Ta oli Šaakal inimese nahas, kes kogus raasukesi jultunud okupantide laualt ja 
sai neilt kõrvakiile, kui ta neil jalus tolgendas. 

Nähes viit valget inimest, kes olid peatunud jõe ääres väikeses orus, noolis ta pakse 
huuli otsekui külakosti ootel ja tõttas rada mööda tagasi oma küla poole, kuhu ajutiselt 
oli majutatud rühm Jaapani sõdureid. Tal oli kiirustamiseks kaks põhjust: kähku 
edastada vaenlasele oma informatsioon ja jõuda külla veel valges, kuni ,,tema kõrgus” 
polnud jahile väljunud. 

Koduni oli jäänud veel mõni miil ja juba hakkas videvikuks kiskuma, kui läks tõeks 
tema suurim kartus: otsekui kummitus 

ilmus tema teele džungliisanda hirmuäratav pea. Tiiger ei jätnud Amatile võimalust 
oma kavatsust kaksipidi tõlgendada, vaid tormas kohemaid tema poole. Amat karjatas 
meeleheitlikult, hüppas lähima puu otsa ja ronis üles nii kiiresti, kui vähegi suutis. 
Tiiger hüppas talle järele, kuid ei tabanud. Amat ukerdas suurivaevu üha kõrgemale, 
hingeldades ja higist nõretades. 

Ta jäi pidama alles puu ladvas, värisedes surmahirmust, ja sinna me ta hommikuni 
jätamegi. 


XI 


»Kurat võtaks! Mis maa see küll on," torises Marakratt, kui nad järgmise päeva 
koidkul järsust jalgrajast üles ronisid. ,,Pead elu eest pingutama, et mitte libiseda all 
haigutavasse auku!" 

«Vaata ometi, mees, mis imekaunis vaade! Või ei suuda sinu silmad ilu tajuda?" 
küsis Bubonovitch irooniliselt. 

«Minu jalgadel pole silmi, et tajuda midagi muud peale väsimuse.” 

Kuid kõik saab kord otsa ja lõpuks jõudsid nad kuristiku servale. Tarzan silmitses 
rada. 

»Siit on hiljuti läbi läinud pärismaalane, arvatavasti eile hilisõhtul, ja ta võis meid 
kergesti märgata. Ta on mõnda aega seisnud just selles kohas, siit aga oli meie 
peatuspaik ja lõke suurepäraselt näha.” 

Kuna väike salk mööda jalgrada edasi metsa poole rühkis, oli lõõtsutav Amat juba 
külla jõudnud. Ta oli nii elevil oma soovist kallihinnalist uudist võimalikult kähku 
ohvitserile välja laduda, et unustas sõdurile kummardust teha ja sai selle eest 
kõrvakiilu ning oleks äärepealt ka täägiga läbi pistetud. Leitnant Kumajiro Tada üles 
leidnud, ei unustanud ta sedapuhku eelnevalt kummardamast, ja vuristas seejärel 
maha, mis ta näinud oli. Tada, kes pärismaalaste murdest midagi aru ei saanud ja oli 
eriti hommikuti viletsas tujus, virutas Amatile jalaga kubemesse. Seejärel tõmbas ta 
välja mõõga — ta polnud juba ammugi pead maha löönud ja kavatses teha seda enne 
hommikusööki. 

Kõrval seisev seersant, kes oskas pärismaalaste murret, astus sammu ette, andis au 
ja kummardas. Pudikeeles teatas ta austatud leitnandile, et Amat oli näinud valgete 
salka ja püüdnud sellest austatud leitnanti informeerida. 

Käinud maha umbes kaks miili sellest kohast, kus nad metsa olid sisenenud, Tarzan 
peatus ja uuris hoolikalt rada. 

»Siin ronis meie pärismaalane puu otsa," kuulutas ta, «päästes end tiigri käest. Ta jäi 
siia kogu ööks ja ronis maha alles hiljuti, arvatavasti koidu ajal.” 

Nad läksid edasi ja jõudsid peagi raja hargnemiskohta. Tarzan peatus uuesti ja 
näitas, missugust teed oli pärismaalane läinud. Teisel haruteel aga leidis ta tõendeid 
selle kohta, et sealt oli läbi läinud mitu inimest. 

»Need pole pärismaalased," ütles ta, ,,kuid minu meelest ka mitte jaapanlased. Siin 
on väga suurte inimeste jalajäljed. Jerry, teie uurige oma kaaslastega seda rada, 
kustkaudu läks pärismaalane, mina aga võtan käsile teise. Võib-olla on need poisid 
hollandi sissid. Kui see nii peaks olema, siis võivad nad meile ülimalt kasulikud olla. 
Minge aeglasemalt, et ma teile järele jõuaksin.” 

«Arvatavasti jõuame me pärismaalaste küla juurde,” tähendas Jerry. «Meil on ehk 
parem end džunglis varjata, kuni te tagasi tulete, ja siis koos külale läheneda. Seniks 
aga otsin üleval sobiva ööbimiskoha.” 

Tarzan noogutas nõusoleku märgiks, hüppas lähimale oksale ja hakkas puult puule 
hüpates edasi minema, järgides vasakut teeharu. Nad saatsid teda silmadega, kuni ta 
vaateväljalt kadus. 

«Sellele poisile meeldib rännata kõige vaevalisemal viisil,” ütles Marakratt. 

See Ei paista sugugi vaevaline, kui teda vaadata," vaidles Bubonovitch vastu. 
«Vaevaline on üksnes see, kui me ise üritame tema eeskuju järgida." 

«Antud tingimustes on see parim moodus rännata,” ütles Jerry. ,,Ei jää mingeid jälgi 
ja tal on kõik eelised mistahes vaenlase ees, kes teel võib ette tulla.” 


«Peale kõige muu on see ilus," lisas Corrie. ,,Ta on ülimalt graatsiline ja liigub nii 
enesekindlalt.” 

Ta ohkas. 

«Kui me kõik võiksime niimoodi edasi liikuda, tunneksime end palju 
turvalisemalt!" 

Pikkamisi kõndisid nad radapidi Amati küla poole. Bubonovitch käis kõige ees, 
Rosetti tema järel, Jerry ja Corrie aga neist mõni jard tagapool. Seejärel jäi Corrie 
seisma, et mokassiini paelu kinni siduda, Jerry aga ootas teda. 

Teised kadusid teekäänaku taha. 

«Kas te ei tunne end ilma Tarzanita veidi hüljatuna?" küsis neiu. Siis ajas ta end 
sirgu ja laskis kuuldavale kerge kahetsushüüde. 

00, ma ei mõelnud sugugi, et ei usalda teid, Bubonovitchit ja Rosettit, aga...” 

Jerry naeratas. 

«Pole vaja vabandada. Tunnen sedasama mis teiegi. Me kõik oleme siin harjumatus 
keskkonnas, tema aga mitte. Ta tunneb end nagu kodus. Ma ei tea, mida me ilma 
temata peale hakkaksime.” 

»»Me oleksime justkui lapsed...” 

«Kas kuulete?” katkestas teda äkitselt Jerry. 

Ta kuulis eespool hääli ja võõrkeelseid kähedaid käratusi. 

«Need on jaapanlased!" 

Jerry pistis jooksu, kuid samas peatus ja jooksis tagasi. See oli tema jaoks ränk 
otsus. Ta pidi maha jätma mõlemad veltveeblid või tütarlapse. Kuid ta oli harjunud 
tegema ränki otsuseid. 

Jerry kahmas neiul käest ja vedas ta tihedasse põõsastikku, mis kasvas kahel pool 
rada. Nad rühkisid muudkui edasi, kuni hääled enam nendeni ei kostnud. See 
tähendas, et jaapanlased olid peatunud ja hakanud rada uurima. 

Jerry ja Corrie heitsid maha, varjudes metsikult vohavasse rohelusse. Neist oleks 
võinud ühe jala kauguselt mööduda ja neid mitte märgata. 

Tosin Jaapani sõdurit sadas kaela nii ootamatult, et Bubonovitch ja Rosetti ei 
jõudnud midagi ette võtta. Jaapanlased piirasid nad ümber ja oleksid täägiga läbi 
pistnud, poleks leitnant Tada vahele astunud. Ta oskas inglise keelt, sest oli omal ajal, 
kui kuulas ülikoolis loenguid, töötanud hotellis nõudepesijana. Hääldamise järgi 
taipas ta kohe, et vangid on ameeriklased. Tema küsimustele vastates ütles kumbki 
oma nime, auastme ja numbri. 

«Kas olete sellelt pommitajalt, mis alla tulistati?" küsis Tada. 

«Andsime teile kõik vajalikud andmed, mida võisime ja pidime andma." 

Tada ütles sõdurile midagi jaapani keeles. See astus ette ja surus täägi otsa 
Bubonovitchile vastu kõhtu. 

«Kas te nüüd vastate mu küsimustele?" urises Tada. 

»Te ju teate sõjavangide kohtlemise reegleid. Muide, ma usun, et teie neid ei 
arvesta. Mis minusse puutub, siis enam ma teie küsimustele ei vasta.” 

»» Olete neetud lollpea!" kähvas Tada. 

Ta pöördus Rosetti poole. 

»»Ja milline on teie meeleolu? Kas teie hakkate vastama?" 

» Teil ei tule midagi välja,” ütles Rosetti. 

» Teie grupis oli viis inimest — neli meest ja tüdruk. Kus on ülejäänud kolm? Kus 
tüdruk on?" käis jaapanlane peale. 

» Te saite meid kokku viis inimest? Kas te üldse oskate viieni lugeda?" 


» Hästi, annan teile ühe päeva mõtlemisaega. Homme hommikul vastate kõigile mu 
küsimustele või teil raiutakse pea maha." 

»»See-bi ja-bips o-bin va-bi-na to-bi-la," ütles Rosetti Bubonovitchile. 

»» Võite oma elu peale kihla vedada, et ma pole nii loll, nagu te arvate, jänkid," ütles 
Tada. 

Marakrati näost võis näha, et ta oli masendatud. 

» Kurat võtaks! Kes võis arvata, et jaapanlane oskab pättide keelt!" kurtis ta 
Bubonovitchile. 

Tada saatis kaks sõdurit otsima salga ülejäänud liikmeid, ise aga asus koos teiste 
sõduritega tagasiteele, et toimetada vangid Amati kodukülla. 

Jerry ja Corrie kuulsid kõike, mis räägiti. Nad kuulsid, et jaapanlased läksid ära, 
kuid ei teadnud, et kaks oli saadetud neid otsima. 

Arvates, et hädaoht on möödas, tulid nad peidupaigast välja. 


Tarzan liikus mööda puid kergesti edasi ja oli läbinud juba umbes kaks miili, kui 
tema tähelepanu köitis eespool mingi möll. Ta kuulis suurte ahvide tuttavat urisemist 
ja pobinat ning taipas, et kas siis ründavad nemad või tungivad neile kallale 
vaenlased. Peagi silmas ta nelja täiskasvanud orangutangi, kes erutatult karglesid 
hiigelsuure puu okstel. Kriisates ja hoope jagades viskusid nad siia-sinna. Ja samas 
nägi ta nende raevu objekti—püütonit, kes oli keerdunud noore orangutangi ümber. 
Madu polnud veel jõudnud ohvrit surnuks kägistada, sest pidi ahvide rünnakuid tagasi 
tõrjuma. Noore orangutangi meeleheitlik kisa tõendas, et ta oli veel elus. 

Tarzan hakkas vabisema soovist astuda võitlusse oma veri-vaenlase madu Histah'ga. 
Ka tahtis ta aidata oma manganidest sõpru — suuri ahve. Teda ei heidutanud mõte, 
kas nad tunnistavad ta oma sõbraks või tungivad talle kallale kui vaenlasele. Nad 

sööstsid siia-sinna, jagades hoope ja kriisates. 

Ta hüppas kähku puu otsa, kus võitlus aset leidis, kuid püütonist kõrgemal asuvale 
oksale. 

Selles ürgaegses kurbmängus osalejad olid käimasolevast niivõrd hõivatud, et keegi 
ei märganud tema kohalviibimist, enne kui ta ise rääkima hakkas, soovides teada, kas 
nad Tantori kombel temast ka aru saavad. 

»Kreeg-ah!" hüüdis ta. ,, Tarzan bundalo Histah." 

Ahvid tardusid paigale ja vaatasid üles. 

Nad nägid peaaegu alasti inimest, kes püütonist kõrgemal suurel oksal end 
tasakaalus hoidis. Tema käes läikis nuga. 

»Bundalo!" karjusid nad. See tähendas ,. tapa”. 

Tarzan sai väga rõõmsaks, et ahvid teda mõistsid. Ta hüppas püütonile otsa. 
Tugevad sõrmed pigistasid pihtidena püütoni kaela, kuna vahe tera tungis sügavale 
väänlevasse kehasse. Keerdunud madu tõmbles korra ning vabastas noore ahvi ja 
püüdis põimuda Tarzani keha ümber. Meeleheitlikult elu eest võideldes laskis püüton 
oksa lahti ja Tarzanit kaasa tõmmates kukkus puu otsast alla. 

Teised oksad pidurdasid nende kukkumist ja Tarzan ei saanud haiget. Madu väänles 
nii pööraselt, et Tarzanil ei õnnestunud kuidagi teda teist korda noaga lüüa. Ehkki 
raskesti haavatud, oli madu ikka veel ohtlik vastane. Kui tal oleks õnnestunud Tarzan 
oma võimsasse haardesse saada, oleks ta mehe silmapilk puruks muljunud. 

Üksteise järel hüppas neli ahvi puu otsast alla. Urisedes ja kriisates rebisid nad 
püütoni inimese ümbert lahti, mis võimaldas Tarzanil veel kord noaga lüüa, ja mao 
maharaiutud pea veeres eemale. Seejärel pöördus ta näoga ahvide poole, asetas jala 
mao pea peale, tõstis näo taeva poole ja tõi kuuldavale isaahvi võidukisa. Paksus 


metsas kõlas see jubedalt ja salapäraselt ning mõneks minutiks vakatasid džunglis 
kõik hääled. 

Ahvid silmitsesid inimest. Vanast hallist ajast peale oli nende sugu olnud ahvide 
loomulik vaenlane. 

Oli see kummaline inimene nende sõber või vaenlane? 

Tarzan põrutas endale vastu rinda ja ütles: 

» Tarzan." 

Ahvid noogutasid ja kordasid tema nime. Suurte ahvide keeles tähendas see ,,valge 
nahk”. 

» Tarzan yo," ütles inimene. ,,Mangani yo?" 

»Mangani yo," vastas kõige vanem ja suurem ahv, kinnitades seega, et ahvid on 
Tarzani sõbrad. 

Otsekui tugevast tuuleiilist lõid ootamatult sahisema oksad ja lehed. Ahvid ja 
inimene tardusid äraootavalt paigale. Kõik tundsid ära müra allika, kuid inimene ei 
teadnud, mida see ennustada VÕIS. 

Peagi nägi ta, et neile lähenes puude otsas kümme või kaksteist hiigelsuurt musta 
kogu. Ahvid hüppasid maha ja piirasid Tarzani sisse. Nad olid tema läbilõikava kisa 
peale kohale tormanud välja selgitama selle põhjust, sest see võis olla vaenuliku su- 
gukonna isaahvi võidukisa või väljakutse võitlusele. 

Ahvid silmitsesid Tarzanit umbusklikult, mõni paljastas kihvad. Ta oli inimene, 
nende loomulik vaenlane. Nad silmitsesid kord Tarzanit, kord Uglot, kes oli 
isaahvidest kõige vanem ja suurem. Uglo näitas inimesele ja lausus: 

»Tarzan yo.” 

Seejärel jutustas ta oma algelises keeles, täiendades seda märkide ja viibetega, mida 
Tarzan oli teinud. Kõik äsja kohale jõudnud ahvid peale ühe — Oju — noogutasid 
arusaamise märgiks pead. Noor jõuline orangutang paljastas ähvardavalt oma kihvad. 

»Oju bundalo!" urises ta, mis tähendas: ,,Oju tapab!" 

Püütoni käest päästetud noore ahvi ema Vanda surus end Tarzani vastu ja silitas 
teda kareda mõhnalise käpaga. Ta astus inimese ja Oju vahele, kuid Tarzan lükkas ta 
ettevaatlikult kõrvale. 

Oju oli talle väljakutse esitanud ja Tarzan pidi selle vastu võtma, kui ei tahtnud 
sugukonna lugupidamist kaotada. Ta teadis seda, ja ehkki tal polnud vähimatki soovi 
võidelda, tõmbas ta välja oma noa ja lähenes urisevale Ojule. 

Käppadel püsti seistes oli Oju peaaegu kuus jalga pikk ja kaalus vähemalt kolmsada 
naela. See oli tõepoolest hirmuäratav vastane. Tema pikad esikäpad, hiiglaslikud 
musklid, määratu suured kihvad ja tugevad lõuapärad võisid tõhususelt vabalt 
võistelda Tarzani relvaga. 

Oju hakkas raskel sammul lähenema mõhnalisi varbaid tugevasti maha toetades. 

Uglo tahtis vahele astuda ja tegi ebaleva liigutuse, kuid ta hakkas juba vanaks 
jääma. Ta teadis, et Oju oleks meelsasti tahtnud teda pealiku kohal välja vahetada. 
Kui ta praegu sekkub, siis võib üksnes kiirendada enda troonilt kukutamist. Ta mõtles 
ümber. 

See-eest sõimas Vanda, nagu jaksas, ja teda aitasid ka teised ahvid, kes Tarzani 
ennastsalgavat kangelastegu olid pealt näinud.. 

See kõik ei suutnud aga Ojut peatada. 

Küljelt küljele taarudes lähenes ta enesekindlalt vastasele, täis üleolevat põlgust 
hädiste inimeste esindaja vastu. Oju võib ta üheainsa hoobiga maha paisata. Ta sirutas 
oma pika käpa välja. See oli tema taktikaline viga. Tarzan muutis jalamaid te- 


gutsemisplaani. Haaranud noa hambusse, hüppas ta ettepoole ja kahmas tugevate 
sõrmedega Oju randmest kinni, pöördus kähku ümber, kummardas alla ja heitis 
orangutangi üle pea. Viimane prantsatas raskesti selili. 

Raevust möirates tõusis Oju kohmakalt jalule. Tarzan hüppas talle kiiresti kukile, 
kuni ahv polnud veel toibuda jõudnud, põimis oma jalad tema keha ja vasaku käe 
kaela ümber. Siis surus ta noatera looma külje vastu ja vajutas seda, kuni Oju valust 
kisendama pistis. 

»Ka-goda?" küsis Tarzan. 

Ahvide keeles tähendas see sõna allaandmist. 

Vastuseks sirutas Oju oma pika käe selja taha, et vastasest kinni kahmata. 

Taas torkas nuga, seekord veel sügavamale. Uuesti küsis Tarzan: 

»Ka-goda?" 

Mida rohkem Oju püüdis vaenlast seljast maha heita, seda sügavamale tema kehasse 
nuga tungis. Tarzan oleks võinud ta tappa, kuid ei tahtnud seda. Sugukond vajas noort 
tugevat isast, see sugukond aga oli Tarzani vastu väga sõbralik. 

Oju pani visalt vastu, ehkki küljest nirises verd. Tarzan libistas noatera Oju kaela 
juurde ja torkas selle sisse, põhjustades uue verejooksu ja tekitades teravat valu. 

»Ka-goda!" urises Oju. 

Tarzan laskis ta sedamaid vabaks. Oju läks raskel sammul eemale, kükitas maha ja 
hakkas oma haavu lakkuma. Tarzan teadis, et oli saanud endale vaenlase, kuid 
niisuguse vaenlase, kes teda alati kardab. 

Ta teadis sedagi, et oli tugevdanud sugukonnas enda kui võrdväärse positsiooni. 
Nüüd jäävad nad igavesti tema sõpradeks. 

Ta juhtis Uglo tähelepanu inimjälgedele rajal. 

»Tarmangani?" küsis ta. 

66 

»»Sord tarmangani," vastas Uglo, mis tähendas ,, halvad valged inimesed". 

Tarzan teadis, et suurte ahvide jaoks olid kõik valged inimesed halvad, seepärast 
tahtis ta siit läbi läinud inimeste kohta võimalikult rohkem teada saada. Nad võivad 
osutuda ülimalt kasulikeks liitlasteks. 

Ta küsis Uglolt, kas nendel valgetel inimestel oli mingi laager või läksid nad sealt 
lihtsalt mööda. Uglo ütles, et nad olid laagris. Tarzan päris, kui kaugel nad asuvad, 
iglo sirutas oma käpad täies pikkuses päikese poole, siis asetas peopesad teineteise 
vastu umbes ühe jala kaugusele — umbes nii palju liigub päike tunni jooksul edasi. 

Tarzan sai aru, et valgete laagrini oli ligikaudu kolm miili — nii palju kui ahvid 
tavaliselt tunniga maha käivad. 

Ta ronis puu otsa ja hakkas tarmanganide laagri poole liikuma. Ahvide keeles pole 
sõna «nägemiseni" ja sugukonna liikmed pöördusid rahulikult oma harjumuspärase 
tegevuse juurde. Oju ravis haavu, kuid iga kord hakkas ta urisema ja paljastas kihvad, 
kui keegi talle lähenema juhtus. 


XII 


Jerryt vaevasid süümepiinad. 

«Tunnen end kaabakana,” ütles ta. «Jätsin poisid saatuse hooleks, ise aga pugesin 
peitu. Kuid ma ei tohtinud riskida ega jätta teid üksi, Corrie, et teid kinni võetaks.” 

«Isegi siis, kui mind poleks siin olnud," lohutas teda Corrie, ,,oli kõige parem teha 
seda, mis te tegite. Oleks teid koos nendega kinni võetud, poleks te neid kuidagi 
aidata saanud. Nüüd aga saame ehk koos Tarzaniga midagi ette võtta ja nad päästa.” 

«Tänan teid nende sõnade eest, kuid ma..." 


Äkki ta vakatas ja jäi teraselt kuulatama. 

«Keegi tuleb,” sosistas ta. 

Jerry vedas neiu põõsastesse tagasi. Oma varjupaigast nägid nad rada tubli 
viiekümne jardi kaugusele kuni kohani, kus see käänaku tegi ja silmist kadus. Peagi 
kuulsid nad selgesti hääli. 

Jaapanlased!" sosistas Corrie. 

Ta võttis tupest nooled ja asetas ühe vibule. Jerry muigas ja järgis tema eeskuju. 
Minut hiljem tuli käänaku tagant nähtavale 

kaks jaapanlast. Nad kõndisid pikkamisi ja muretult, püssid kõikumas selja taga. 
Sõdurid arvasid, et neil pole midagi karta. 

Nad täitsid ohvitseri käsku ja läksid otsima kolme kaotsijäänud valget, kuid ei 
viitsinud varitsuses kükitada. Nüüd lonkisid nad pikkamisi laagrisse ja kavatsesid ette 
kanda, et olid korraldanud kõige põhjalikumad otsingud. 

Corrie nihkus Jerryle lähemale ja sosistas: 

«Teie võtke vasakpoolne, mina võtan parempoolse.” 

Jerry noogutas ja tõstis vibu. 

«Laseme neil tulla kahekümne jala kaugusele,” ütles ta. «Kui ma ütlen: «Nüüd!", 
siis laseme ühekorraga.” 

Nad jäid ootama. Jaapanlased lähenesid äärmiselt aeglaselt millestki muretult 
lobisedes. 

«Ahvide keel,” tähendas Corrie. ,,Tss!" hoiatas ta seejärel. 

Ta tõusis püsti ja pingutas vibu nii tugevasti, et noole päras olev sulg ta põske 
puudutas. 

Jerry vaatas teda silmanurgast. «Sumatra Jeanne d'Arc," mõtles ta. 

Jaapanlased jõudsid saatusliku jooneni. ,, Nüüd," lausus Jerry. Kaks vibunööri lõid 
üheaegselt vihisema. Märklaud, mida sihtis Corrie, kukkus silmili maha, nool 
südames. 

Jerry sihik polnud nii täpne. Tema ohver haaras kinni noolest, mis oli tunginud 
sügavale kaela. 

Jerry hüppas rajale, kus haavatud jaapanlane püüdis õlalt püssi kätte saada. See juba 
peaaegu õnnestuski tal, kui Jerry talle kohutava lõuahaagi virutas. Sõdur kukkus maha 
ja lendur kummardus tema kohale, käes nuga. Kaks korda torkas ta selle mehe sü- 
damesse. Sõdur tõmbles korraks kramplikult ja jäi vakka. 

Jerry tõstis silmad ja nägi Corrie't, kes teiselt jaapanlaselt parajasti püssi ära võttis. 
Ta seisis oma ohvri kohal nagu kätte-maksujumalanna. 

Kolm korda torkas ta täägi sõduri rinda. 

Ameeriklane vaatas üksisilmi neiu nägu. Seda moonutas raev, vihkamine ja 
kättemaksuiha. 

Ta pöördus Jerry poole. 

«See on see, mida tahtsin oma isa surma eest teha. Nüüd olen rahul." 

«Olete imeline,” ütles Jerry. 

Ta võttis teise sõduri püssi, mõlema padrunilindid ja varustuse ning vedas siis laibad 
Corrie' abiga põõsastesse. 

» le võite ka tulirelvast märki tabada," sõnas Jerry. Ja lisas siis muiates: ,,Te tapsite 
oma esimese inimese.” 

»Ma ei tapnud inimest," väitis neiu. ,,Ma tapsin jaapanlase.” 

»Kõrgi Juno halastamatu viha," tsiteeris Jerry. 


»Kas teie arvate, et naine ei tohi vihata?" küsis Corrie. ,,Tei-le ei meeldiks vist iialgi 
vihkav naine?" 

» Teie meeldite mulle," sõnas Jerry rahuliku tõsidusega. 

»»Ja teie mulle ka, Jerry. Te olete nii hea. Teie kõik olete head. Te ei lasknud mul 
tunda end naisena, ma tundsin end meeste keskel nagu mees." 

Jumal hoidku!" hüüatas Jerry. 

Mõlemad naersid. 

Puude otsas edasi liikudes jälgis Tarzan pidevalt rada. Järsku ta peatus ja tardus 
paigale. 

Ta silmas eespool inimest, kes kükitas puu otsa ehitatud lavatsil. See inimene võis 
rada näha just selles suunas, kust Tarzan lähenes. Mees oli valge ja hästi relvastatud. 

Ilmselt oli ta pandud valvama rada, mida mööda võis läheneda vaenlane. 

Tarzan siirdus ettevaatlikult rajast kaugemale. Kui ta poleks tsiviliseeritud inimeste 
nüristunud tähelepanuvõimest teadlik olnud, siis oleks ta ülimalt imeks pannud, et 
noormees kohe tema lähenemist ei märganud. 

Teinud kaare, möödus ta vahimehest ja oli mõni minut hiljem juba puu otsas, mis 
seisis väikese mägiaasa serval, ning silmitses enda all algeliselt ja korratult püstitatud 
laagrit. Puude varjus lesis umbes paarkümmend meest. Pudel käis ringi käest kätte, 
õigemini suult suule. Kõik mehed olid habemesse kasvanud. Ainus erand oli 
noormees, kes küll teiste juures istus, kuid pudelist vaid harva lonksu rüüpas. 

Mehed olid relvastatud revolvrite ja nugadega. Peale selle oli igaühel käepärast veel 
püss. See polnud sugugi meeldiv seltskond. 

Tarzan otsustas, et mida vähem ta nende inimestega tegemist teeb, seda parem. 

Kuid siis murdus tema all oks ja ta kukkus alla neist umbes sada jalga eemale. Ta lõi 
tugevasti pea ära ja kaotas teadvuse. 

Kui Tarzan toibus, lamas ta puu all. Tema käed olid kinni seotud. Mehed ja naised 
kükitasid või seisid tema ümber. Kui nad nägid, et ta oli teadvusele tulnud, kõnetas 
üks mees teda hollandi keeles. 

Tarzan sai temast aru, kuid raputas pead, nagu ei mõistaks ta sõnakestki. 

Noormees küsis temalt, kes ta on ja miks ta nende järele nuhib. Teine proovis 
korrata küsimust prantsuse keeles — esimeses tsiviliseeritud inimeste keeles, mille 
Tarzan oli selgeks õppinud. 

Tarzan raputas uuesti pead. Noormees püüdis temaga rääkida inglise keeles. 

Tarzan teeskles, et ei saa aru, ning pöördus nende poole San-sibarist ja Aafrika 
idarannikult pärit bantu suguharru kuuluvate moslemite keeles, olles veendunud, et 
nad seda ei oska. 

»»Kõlab nagu jaapani keel," ütles üks meestest. 

»Ja siiski pole see jaapani keel," vaidles vastu teine, kes seda keelt oskas. 

»Ehk on see metslane? Tal pole riideid seljas, relvadeks on vibu ja nooled ja ta 
kukkus puu otsast alla nagu ahv.” ,,See on neetud spioon.” 

»»Mis kasu on spioonist, kes ei oska ühegi tsiviliseeritud rahva keelt?" 

Nad mõtlesid selle üle põhjalikult järele ja tõenäoliselt loobusid uskumast, et nende 
vang Võiks olla spioon. Vähemalt mõneks ajaks. Neid ootasid märksa tähtsamad 
asjad. 

»Ah, kurat temaga," kuulutas uduse pilguga hiiglane. ,,Ma tahan juua." 

Ta läks tagasi puu alla oma pudeli juurde, mis oli jäänud lebama sinna, kus nad 
puhkasid. Teised kõik järgnesid talle, peale meeldiva näoga noormehe. Ta põlvitas 
ikka veel Tarzani kõrval seljaga eemalduvate kaaslaste poole. Kui need olid ohutusse 


kaugusse jõudnud ja nende tähelepanu oli taas pudelile keskendunud, hakkas ta 
sosinal rääkima inglise keeles. 

»»Olen kindel, et olete ameeriklane või inglane. Võimalik, et olete üks ameeriklasi 
pommitajalt, mis hiljuti alla tulistati. Kui see nii on, siis võite mind usaldada. Olen 
siin õigupoolest vang. Kuid ärge neile näidake, et te minuga räägite. Kui olete otsus- 
tanud mind usaldada, siis andke märku, et saite minust aru." 

Tarzani näos ei liikunud ainuski lihas, ta ei teinud ainsatki viibet ja vaatas endiselt 
mittemidagiütleva pilguga. See ei peatanud 

noormeest, ilmselt oli ta oma oletuse õigsuses piisavalt veendunud, sest ta jätkas 
tasasel häälel juttu. 

»Te olete sattunud kõrilõikajate jõuku. Peale mõne üksiku vabastati nad kõik 
vanglatest, kui jaapanlased saare vallutasid. Enamik naisi on samuti kurjategijad, kes 
vanglas karistust kandsid. Teisedki pole paremad, vaid isegi hullemad. Kui tulid jaa- 
panlased ja nad vabaks lasksid, siis põgenesid need inimesed mägedesse. Nad ei 
püüdnudki meie relvajõude aidata, mõtlesid ainult oma naha päästmisele. Pärast seda, 
kui minu rühm alla andis, õnnestus mul põgeneda. Ma sattusin sellele jõugule ja, 
pidades seda sissisalgaks, ühinesin nendega. Kui nad minu päritolu teada said, olid 
nad valmis mind tapma, kuid nende hulgas oli kaks meest, keda ma kunagi olin 
aidanud. Kuid nad ei usalda mind. Vaadake, mägedes varjavad end tõelised sissid, kes 
niisama meelsasti lööksid maha need sõbrad, nagu nad teevad seda jaapanlastega. 
Need poisid kardavad, et ma kohtan sisse ja näitan kätte selle laagri asukoha. Parim, 
mida need inimesed seni korda saatnud, on vaenlastega vahetamine. Kuid nad 
kavatsevad anda meid jaapanlastele kadakamarjade, lahingumoona ja riisi vastu. 
Tõsiasi, et jaapanlased lubavad neil lahingumoona hoida, räägib paljustki. Kummatigi 
on see vaid relvastatud vaherahu ja kumbki pool ei usalda teist. Pärismaalased on 
nende vahendajad ja tegelevad kaubavahetusega.” 

Saanud teada, milline saatus teda ootab, mõistis Tarzan, et pole mõtet püüda 
noormeest eksiteele viia, avameelne olles aga võidab ta tema poolehoiu. Ta heitis 
pilgu ülejäänutele. Kõik olid hõivatud sellest, et jälgisid kahe nooruki kärarikast 
kaklust ega pööranud millelegi muule tähelepanu. 

»»Olen inglane,” tunnistas Tarzan. 

Noormees naeratas. 

»» Tänan usalduse eest. Minu nimi on Tak van der Bos. Olen reservohvitser.” 

»Minu nimi on Clayton. Kas te tahate nende inimeste juurest ära minna?" 

»» Muidugi, aga kuidas seda teha? Ja kuhu mul minna oleks? Lõppude lõpuks satun 
ma kindlasti jaapanlaste pihku, kui tiiger mind enne lõhki ei rebi. Kui ma teaksin, kus 
asub üks meie sissisalku, oleks mul vähemalt mingi väljavaadegi. Kuid ma ei tea 
seda.” 

«Minu grupis on viis inimest," sõnas Tarzan. ,,Me püüame 

pääseda saare lõunarannikule. Kui meil veab, loodame hankida paadi ja jõuda 
Austraaliasse.” 

«Küllaltki julge plaan,” tähendas van der Bos. «Lähima asustatud punktini 
Austraalia mandril on umbes tuhat kakssada miili. Ja ligi viissada miili selle saare 
lõunarannikule.” 

»Jah," möönis Tarzan, ,,me teame seda, kuid tahame riskida. Tunneme kõik, et 
parem surra, püüdes kas või midagi ette võtta, kui tagaaetavate jänestena sihitult end 
metsas varjata.” 

Van der Bos vakatas ja mõtiskles mõnda aega, siis aga ütles: 


«Tahan tulla teiega ja arvan, et saan teid aidata. Leian paadi palju lähemalt, kui teie 
arvate. Ma tean, kus elavad sõbralikult meelestatud pärismaalased, kes aitavadki 
meid. Kuid kõigepealt peame nende poiste juurest ära minema, mis polegi nii lihtne. 
Sellest väikesest orust viib välja ainult üks jalgrada, mida valvatakse nii päeval kui 
öösel.” 

«Jah, ma nägin vahimeest ja möödusin temast üsna lähedalt. Võin niisama lihtsalt 
teha seda uuesti, kuid koos teiega on see teine asi. Ma pole kindel, et te võite teha 
sedasama. Aga kui te ööseks muretsete mulle noa, viin ma teid vahimeestest mööda." 

»Ma proovin. Kui nad oma nina korralikult täis võtavad, on seda lihtne teha. Lõikan 
teie ködikud läbi ja te võite ära minna.” 

»Ma võin need köidikud katki tõmmata, millal tahan,” sõnas Tarzan. 

Van der Bos ei teinud neid sõnu kuulmagi. 

»»See poiss on enesekindel," mõtles ta, «liigagi enesekindel.” 

Hollandlane hakkas kahtlema, kas ta oli talitanud mõistlikult, nõustudes minema 
võõraga. Ta teadis, et ükski inimene ei suuda neid köidikuid puruks tõmmata. 

«Kas nad valvavad teid öösel hoolega?" küsis Tarzan. 

«Mind ei valvata üldse, see on ju tiigrite maa. Kas te ise pole sellele mõelnud?” 

»»Oo jaa. Kuid me peame riskima.” 


XIII 


Sõduritest sissepiiratuna ning tääkidest selga ja ribide vahele tõugatuna toimetati 
Rosetti ja Bubonovitch pärismaalaste külla. Siin pandi nad ühte hütti, seoti käed-jalad 
kinni ja jäeti lõpuks rahule. Ameeriklased hakkasid vaigistama oma südamevalu, 

saates jaapanlaste pihta needusi. Pärast seda, kui värvikas ja trükimusta 
mittekannatavas Cicero, Brooklyni ja sõdurikeeles oli mainitud kõiki jaapanlaste 
esivanemaid kuni Hirohitoni välja, viimane mõistagi kaasa arvatud, eriti aga leitnant 
Kumajiro Tada esivanemaid, asusid nad uuesti Hirohito kallale. 

»Mis kasu see annab?" küsis Bubonovitch. ,,Me tõstame ainult oma vererõhku." 

»Mina tõstan oma viha,” väitis Rosetti. , Tean nüüd, mida Corrie nende vastu 
tunneb.” 

Sel ööl magasid nad vähe. Nöörid soonisid käsi ja jalgu, kurk oli kuivanud. 

Neile ei antud süüa ega juua. Öö venis lõputult. Kui valgenes, kuulsid nad hütile 
liginemas lohisevaid samme. 

«Arvatavasti tullakse meie järele," ütles Bubonovitch. ,,Noh, sõber, jää jumalaga." 

Jumalaga, Bum.” 

Kaks sõdurit astus hütti. Nad lõikasid nöörid läbi ja püüdsid vange jalule tõsta, kuid 
need ei suutnud püsti seista ja kukkusid samas põrandale. Siis hakkasid irvitavad 
sõdurid neid jalgadega kõhtu ja pähe taguma, seejärel lohistasid nad vangid ukse 
juurde ja lasksid teineteise järel nagu kotid trepist alla. 

Tada väljus oma hütist ja ja silmitses neid. 

»Kas olete valmis mu küsimustele vastama?" päris ta. 

»Ei,” vastas Bubonovitch. 

»Püsti!" röögatas jaapanlane. 

Nende tuimaks jäänud kehades oli vereringe taastunud ja pärast mitut katset 
õnnestus vangidel lõpuks ometi jalule tõusta, ehkki nad tuikusid nagu joobnud. See 
kõik leidis aset küla keskel. Sõdurid ja pärismaalased ümbritsesid neid tiheda sõõrina. 
Tada seisis, käes paljastatud mõõk. 


Ta sundis vange põlvili laskuma ja pea ette sirutama. Tada tõstis mõõga 
Bubonovitchi pea kohale. 


Kui laagris oli kõik vaikseks jäänud ning enamik mehi ja naisi joomasesse unne 
suikunud, roomas Tak van der Bos Tarzani juurde. 

»Kas tõmbasite need katki?" küsis hollandlane. Ta oli hämmastunud. 

Jah. Teeme nüüd minekut. Püüdke liikuda käratult. Andke mulle nuga." 

Metsas pisut maad edasi läinud, Tarzan peatus. . 

»»Oodake mind siin,” käskis ta. 

Tarzan ronis puu otsa ja kadus. Ta läks aeglaselt edasi, peatudes sageli, et kuulatada 
ja ninaga õhku vedada. Lõpuks tegi ta vahimehe asukoha kindlaks ja ronis selle puu 
otsa, kus lavatsil valvas inimene. 

Tarzan peatus otse vahimehe pea kohal ja vaatas tähelepanelikult alla. Ta silmad 
seletasid vahimehe piirjooni ja, nuga peos, hüppas ta viimasele peale. 

Kostis lavatsile kukkuvate kehade mürtsatus. Vahimees suri vaikselt, tema kõri oli 
ühest kõrvast teiseni läbi lõigatud. 

Tarzan viskas surnukeha rajale ja laskus puu otsast alla. Võtnud kaasa vahimehe 
püssi, läks ta tagasi. 

»Tulge,” ütles Tarzan teda oodanud van der Bosile. ,, Nüüd võite vahimehest mööda 
minna.” 

Kui nad tapetu juurde jõudsid, komistas van der Bos selle otsa. 

»Puhas töö!" sõnas ta. 

»Mitte eriti,” väitis Tarzan. ,,Ta pritsis mind üleni verega. Seni kuni me vett pole 
leidnud, olen ma triibulistele liikuv peibutis. Võtke tema revolver ja padrunid. Mulle 
aitab püssist. Nüüd aga tulge.” 

Nad läksid kiiresti radapidi edasi. Tarzan käis ees. Peagi sattusid nad oma teel 
väikesele ojale ja mõlemad pesid endalt maha vere, sest ka hollandlane oli surnult 
padruneid võttes end ära määrinud. 

Ükski tiiger ei tülitanud neid ja mõne aja pärast jõuti teelahkmele, kuhu Tarzan oli 
oma kaaslased jätnud. 

Nende lõhn oli haihtunud. Teelised läksid edasi. Oli juba valge, kui nad kuulsid 
eespool püssipauku. 


Jerry ja Corrie otsustasid paigale jääda ning Tarzanit oodata. Nende arvestuste 
kohaselt polnud nad kuigi kaugel ja Tarzan oleks pidanud peagi tagasi olema. 
Suuremate ohtude vältimiseks ronisid nad puu otsa ning seadsid end sisse kahekümne 
jala kõrgusel maapinnast võrdlemisi riskantses ja ebamugavas asendis. 

Jerryle tegi muret Bubonovitchi ja Rosetti käekäik ning lõpuks jõudis ta otsusele, et 
midagi tuleb ette võtta. Öö muudkui venis, Tarzanit aga polnud ikka veel tagasi. 

»Ma ei usu, et ta niipea tuleb,” ütles Jerry. «Arvatavasti on temaga midagi juhtunud. 
Mina igatahes ei kavatse kauem oodata. 

Lähen ja proovin järele uurida, kus Bubonovitch ja Rosetti viibivad. Ja kui siis 
Tarzan tuleb, teame vähemalt nende asukohta ning saame ehk ühiselt nende 
päästmiseks plaani teha. Teie jääge siia, kuni ma tagasi tulen. Siin on teil ohutum olla 
kui maa peal.” 

»Aga MIS siis, kui te tagasi ei tule?" 

»Ma ei tea, Corrie, mis siis saab. See on kõige rängem otsus, mis mul kunagi 
langetada on tulnud. Jälle pean ma valima teie ja nende kahe poisi vahel. Kuid ma 


olen otsustanud ja loodan, et te mõistate mind. Nad on jaapanlaste käes vangis ja me 
kõik teame, kuidas jaapanlased vange kohtlevad.” 

»Te saite langetada ainuõige otsuse. Ma teadsin, et lähete neile järele ja mina tulen 
teiega.” 

»»See ON Võimatu," vastas Jerry otsustavalt. ,,Teie jääte siia.” 

»» On see käsk?” 

»» On küll.” 

Ta kuulis kerget naeru. 

»Kui te oma lennukis kasutate, kapten, siis peab isegi kindral teile kuuletuma, kuid 
selle puu otsas pole te mingi ülemus. Nüüd aga lähme!" 

Corrie libistas end oksalt maha. 

Jerry järgnes talle. 

» Teie võit,” ütles ta. ,,Oleksin pidanud paremini teadma, kuidas naist käsutada." 

»Kaks püssi on parem kui üks, mina aga olen tubli laskur.” 

Nad hakkasid külg külje kõrval radapidi edasi minema. Aegajalt puutusid nende 
käed kokku. Kui Corrie porilombis libas-tas, haaras Jerry temast kinni, et ta maha ei 
kukuks. Ta mõtles: ,, Embasin Oklahoma Citys sageli seda tütarlast, kuid kunagi ei 
tundnud niisugust erutust. Paistab sedamoodi, et te olete armunud sellesse väikesesse 
võrukaela, Jerry. Arvan, et teil on varsti peenike peos, Jerry.” 

Oli juba pime, ja kui rada tegi käänaku, põrkasid nad puude vastu. Seepärast mindi 
edasi hästi aeglaselt. Nad liikusid käsikaudu kobades ja palusid jumalat, et kiiremini 
valgeks läheks. 

»»On see vast päev," ütles Jerry. ,,FEt pilt oleks täielik, peaksime nüüd veel ainult 
tiigriga kokku juhtuma.” 

»Ma ei usu, et meil oleks vaja selle pärast muret tunda," tähendas Corrie. 

»»Sõda on jälestusväärne. Vean kihla, et kui me kunagi koju jõuame, siis teeme 
midagi niisugust, mis hoiaks neetud jaapanlasi 

ja sakslasi uutest sõdadest. Kümnel või kaheteistkümnel miljonil ameeriklasel on 
sõjast juba kõrini. Me kavatseme Senatisse valida ühe minu sõbra, suurtükiväe 
kapteni, kes varem oli Oklahomas ühe kooli direktor, ja tema vihkab sõda. Kui kogu 
Ameerika saadab Kongressi rohkem sõdureid, siis suudame midagi asjalikku välja 
mõelda." ,,See on kõige vahvam osariik!" 

Uus päev eemaldas öölt pimedusekatte ja otsemaid ärkas ümberringi kõik ellu. 
Ekvaatori läheduses vahelduvad päev ja öö ülimalt kiiresti. 

«Missugune kergendus!" ütles Corrie. ,,See öö väsitas mind kohutavalt." 

»Triibuline!" hüüatas Jerry. ,, Vaadake!" 

Ta tõstis püssi ja tardus paigale. Otse nende ees rajal seisis tiiger. 

»Ärge tulistage!" 

»Ma ei kavatsegi tulistada, kui ta meid ei tülita. Need väikesed kahekümne viie 
kaliibrised jaapani püssid üksnes õrritavad teda, mulle pole aga kunagi meeldinud 
tiigreid hommikuti õrritada.” 

»Ma tahan, et ta ara läheks," ütles Corrie. ,,Ta paistab olevat näljane.” 

Suur isatiiger seisis mitu sekundit paigal ja jälgis neid, siis aga pööras ringi ning 
volksas põõsastesse. 

»»Oo!" hüüatas Jerry ja hingas kergendatult. ,,OUn nii ehmunud.” 

»Mul tudisevad põlved,” tunnistas Corrie. ,,Sealt kuuldub vist hääli?" 

»Jah, see on üsna lähedal meist eespool.” 


Nad läksid ettevaatlikult edasi. Lausiku oru serval mets lõppes ja nad nägid all 
kõige rohkem saja jardi kaugusel väikest küla. See kubises jaapanlastest ja 
pärismaalastest. 

»Siin peavad olema meie poisid," lausus Jerry. 

»Nad on siin," sosistas Corrie. ,,Oh issand, ta kavatseb nad tappa!" 

Tada tõstis oma mõõga Bubonovitchi pea kohale. Selsamal silmapilgul pani Jerry 
püssi palge ja vajutas päästikule. Leitnant Kumajiro Tada lõi käed laiali ja prantsatas 
maha. Seejärel tulistas Corrie ja üks Jaapani sõdur varises surnult pikali. Mõlemad 
jätkasid tulistamist, lüües sõduri sõduri 

järel rivist välja. Külas puhkes paanika. 

Tarzan tõttas esimese lasu peale kohale. Minut hiljem ühines nendega ka Tak van 
der Bos oma revolvriga. 

Külas tekkinud segadust kasutades haarasid Bubonovitch ja Rosetti kahe tapetud 
sõduri püssi ja padrunid ning hakkasid käigu pealt tulistades metsa poole taganema. 
Rosetti kahmas veel kaks granaati ja toppis need taskusse. 

Jaapani seersant püüdis kokku võtta oma inimesi, kes olid maja taha varjunud. 
Järsku kostis sealt plahvatusi ja karjeid. See oli Rosetti, kes teineteise järel kiiresti 
heitis nende pihta oma granaadid ja siis koos Bubonovitchiga metsa tormas. 

Tulistamine lakkas enne, kui mõlemad metsas väikese salga juurde jõudsid. Rosetti 
granaadid tegid lõpu ühele Teise maailmasõja episoodile, vähemalt ajutiselt. 
Ellujäänud jaapanlased olid võitlusvõimetud. 

Väike salk oli lahingust niivõrd haaratud, et keegi kedagi ei märganud. Alles nüüd 
kõik toibusid ja vaatasid ümberringi. 

Kui Corrie ja Tak van der Bos teineteist nägid, kaotasid nad viivuks kõnevõime, siis 
aga hüüdsid mõlemad: 

»» Corrie!" 

»Tak, kallis!" 

Corrie 1õ1 käed talle ümber kaela, mis polnud Jerryle põrmugi meeltmööda. 

Kui kõik olid omavahel tuttavaks saanud, algas elav keskustelu möödunud 
sündmustest. Üksnes Tarzan ei võtnud sellest osa, vaid jätkas endiselt oma vaatlusi. 
Paistis, et külas olid jaapanlased täielikult pea kaotanud. Nad olid jäänud ilma ohvit- 
seri ja nooremate komandörideta, nende reamehed aga olid loomult liialt töntsid ega 
suutnud edasiseks mingit plaani teha. 

Tarzan pöördus Jerry poole. 

»»Usun, et võime selle küla ära võtta ja viimasedki jaapanlased hävitada, kui teeme 
seda nüüd kohe, kuni nad on arad ja ilma juhtkonnata. Meil on viis püssi, külas aga 
pole rohkem kui tosin jaapanlast, kes võivad meile vastupanu osutada.” 

Jerry pöördus oma kaaslaste poole. 

»Kuidas te suhtute sellesse ettepanekusse?" 

»Lähme,"” vastas Bubonovitch otsustavalt. ,,Mul käed lausa sügelevad!" 

»Noh, kui juba Bum niimoodi ütleb, siis minu arvamust ei tarvitsegi küsida," sõnas 
Marakratt püssi pihku võttes. 

TI 

Lahing oli lühike ja võidukas, kusjuures mõni jaapanlane aitas ise vastast. Nad 
lasksid end granaadiga õhku. Corrie jäeti metsa, kuid ta ei jäänud sinna, ja kui Jerry 
jõudis küla keskele, nägi ta oma imestuseks tütarlast enda kõrval võitlemas. 


Bubonovitch ja Rosetti võitlesid nagu muistsed Skandinaavia viikingid. Nad olid 
õppinud vihkama. 

Pärismaalased pugesid hüttidesse peitu, kartes, et tulijad ei andesta neile koostööd 
jaapanlastega. Kuid võõrad ei puutunud neid ja nõudsid vaid, et toodaks toiduaineid ja 
valmistataks einet. 

Tarzan ja Jerry, kasutades Corrie't ja Taki tõlgina, kuulasid üle mõne pärismaalase. 
Nad said teada, et külas oli olnud kahekümne viie miili kaugusel edelaranniku suunas 
asuva sõjaväeüksuse vahipost. Päeva või paari pärast oli oodata abiväe saabumist. 

Veel kuulsid nad, et kaugemal mägedes kagu pool tegutses sissisalk. 

Kuid ükski pärismaalane ei osanud öelda, kus ja kui kaugel nad on. Amat püüdis 
tulijate poolehoidu võita. Ta oli oma poliitika ajamisel osav ja silmakirjalik. Amat 
püüdis lahendada järgmist ülesannet: kas tal on mõttekas rutata jaapanlaste pea- 
laagrisse ette kandma nende inimeste saabumisest ja kordasaadetud hävitustööst? 

Lõpuks ta siiski loobus sellest mõttest, sest tal oleks tulnud minna läbi maa-ala, kus 
leidus rohkesti tiigreid. Pealegi oli ta veendunud, et nii Bubonovitch kui ka Rosetti ei 
teadnud midagi tema osast nende vangistamises. 

Muide, kummalgi veltveeblil polnud tema jaoks mahti. Nad olid ülimalt õnnelikud, 
et pääsesid kindlast surmast. Pealegi olid nad kätte maksnud ning vaenlase verega 
lunastanud kõik neile osaks saanud peksmised, solvangud ja alandused. 

»» Kurat võtaks, Bum, jaapanlased pidid meid ju äärepealt pea jagu lühemaks 
tegema! ” 

»Ma ei näinud midagi, sest põlvitasin langetatud päi,” ütles Bubonovitch, ,,kuid 
Corrie kinnitab, et Jaapani leitnant oli juba mõõga tõstnud, kui Jerry ta maha laskis. 
See tuli nagu rusikas silmaauku. Kuid me tegime neile tagasi, eks ju, Marakratt?" 

»Kas nägid, kuidas meie daam võitles? Ta on üsna kräbe!" 

«Marakratt, mulle paistab, et sa oled seelikusse armunud!" 

»»Ma pole kellessegi armunud, kuid ta meeldib mulle üha 

rohkem. Aga kas sa nägid, kuidas ta sellele hollandlasele kaela kargas? Oleksid sa 
sel hetkel Jerryt näinud! Jah, daamid põhjustavad alati rohkesti sekeldusi, isegi 
temasugused.” 

»Ehk on ta ainult Corrie' vana sõber,” jätkas Bubonovitch. ,,Ma panin tähele, et 
lahingu ajal võitles ta kõrvuti Jerryga.” 

Rosetti vangutas pead. Ta oli juba paljudest oma seisukohtadest lahti öelnud, kuid 
eelarvamus oli siiski liialt sügavale juurdunud, et lasta tal naistesse täiesti objektiivselt 
suhtuda. 

«Vaevalt oleks ta vanal sõbral kaelast kinni hakanud ja teda kalliks nimetanud!" 

Sellal kui kaks sõpra elavalt vestlesid, arutasid Tarzan ja Jer-ry sõjaga seotud asju, 
kuna Corrie ja Tak jutustasid teineteisele, mis nendega kahe aasta jooksul juhtunud 
oli. 

»» Oleksin tahtnud enne liikumahakkamist veidi maastikuluu-ret teha,” sõnas Tarzan. 
» Arvan, et mul on parem teha seda üksi, sest ma liigun teistest palju kiiremini edasi. 
Kuid jaapanlaste üksus võib siia tulla enne, kui ma tagasi jõuan. Arvatavasti on selles 
kahekümne inimese ümber, nagu oli ka siinses rühmas. See muudab olukorra 
tõsiseks.” 

»Mina riskiksin siiski," lausus Jerry mõtlikult, ,,kui ainult teised sellega nõustuvad. 
Meil on viis laskurit, lahingumoona jätkub, on isegi granaate. Me teame teed, 
kustkaudu nad tulevad. Peame ainult panema piisavalt kaugele rajale tunnimehe, et 


meid ei tabataks ootamatult. Siis võime nad varitsusest hävitada granaatidega. 
Kuulame, mida mõtlevad teised." 

Ta kutsus nad kokku ja selgitas olukorda. 

»Mu jumal!" hüüdis Marakratt. «Kõigest neli ahvi ühe meie oma kohta? See on ju 
kukepea!" 

«Täitsamees!" tähendas Jerry. 

»Pealaager asub siit viieteistkümne või kuueteistkümne miili kaugusel," märkis 
Bubonovitch. «Arvatavasti kulub meil teekonnaks rohkem kui päev, seda enam, et 
neil pole kuhugi kiirustada. Kuid igaks juhuks on parem tunnimees välja panna juba 
täna.” 

«Teil on õigus," nõustus Jerry. «Tunnimees läheb rajale ette umbes miili kaugusele. 
Ta kuuleb neid enne, kui näeb. Siis jookseb ta siia ja me jõuame valmistuda nende 
vastuvõtuks.” 

»»On üks mõte," ütles Corrie. ,, Aga mis siis, kui me kõik va-rustame end 
käsigranaatidega ja kahel pool rada puude otsas kohad sisse võtame? Siis saame 
hävitada terve rühma enne, kui meid avastatakse." 

«Suurepärane!" hüüdis Jerry. 

Nii otsustatigi. Arutanud kõik üksipulgi läbi, jättis Tarzan kaaslased sinnapaika ja 
kadus metsa. 

Hooft ärkas häguste silmade ja kohutava peavaluga. Kurk oli kuivanud, vaevasid 
kõrvetised. Ta polnud kunagi heas tujus, nüüd aga lausa pöörane. 

Ta pistis täiest kõrist röökima ja peagi oli kogu laager jalul. Kasimatud naised 
hakkasid meestele hommikueinet tegem . 

Hooft tõusis üles ja ringutas, siis laskis pilgul üle laagri käia. 

«Kus vang on?” käratas ta. 

Kõik vaatasid ümberringi. Vangi polnud kusagil. 

»Tak on samuti kadunud," ütles keegi meestest. 

Hooft vandus tulist kurja. 

«Kes valves oli?” röökis ta. 

«Hugo pidi mind südaööl üles ajama, et ma tema välja vahetaksin,"” ütles Hoofti 
kõrval seisev nooruk, «kuid ei teinud seda." 

«Mine ja vaata, mis temaga lahti on," käskis Hooft. ,,Ma kisun tal naha maha ja 
saadan esiisade juurde!" 

Nooruk läks otsima ja tuli peagi tagasi. 

«Keegi on sinust ette jõudnud, ülemus. Hugo on juba surnud. Tal on kõri ühest 
kõrvast teiseni läbi lõigatud." 

«Seda tegi kindla peale see metsinimene," ütles Särina veendunult. 

«Ja van der Bos lõikas läbi ta nöörid," ütles Hooft. «Oodaku, küll ma ta kätte saan!" 

Üks meestest läks sinna, kus oli lamanud Tarzan. Ta tuli tagasi nöörijuppidega ja 
ulatas need Hooftile. 

«Nöörid pole katki lõigatud, vaid rebitud.” 

«Ükski inimene ei suudaks seda teha," lõi Hooft kahtlema. 

«Metsinimene sai sellega hakkama," lausus Särina. 

«Küll ma talle teen metsinimest!" urises Hooft. «Lõpetage kähku söömine ja pange 
end valmis. Me läheme neid taga ajama. Naised jäävad siia.” 

Keegi ei vaielnud vastu, eriti veel siis, kui ta oli niisuguses meeleolus nagu praegu. 
Seda võis teha üksnes Särina. Ta oli selles kurjategijate jõugus ainuke, keda Hooft 
pelgas, kuid sedapuhku ei paotanud Särina suudki, sest tal polnud tahtmist metsas 
ringi kolada. 


Kurjategijad olid head jäljekütid, Tarzan ja van der Bos aga 

polnud püüdnudki oma jälgi varjata. Hooft ja kõrilõikajate jõuk leidsid need kähku 
üles. 


Jerry oma väikese salgaga korjas kokku kõik granaadid, nii palju kui nad kanda 
jõudsid, ja läksid metsas sinnapoole, kust oli oodata jaapanlaste abiväge. Van der Bosi 
suu läbi hoiatas Jerry pärismaalasi, et nad külla jäetud relvi ja laskemoona ei 
puudutaks. 

»Ütle neile, et kui tagasi tuleme ja leiame midagi kadunud olevat, paneme külale 
tule otsa.” 

Amat kavatses neid metsa nuhkima minna, ent verejanulisi hoiatussõnu kuuldes 
muutis oma plaani ja läks teist rada pidi duriani vilju korjama. 

Juhtus nii, et kui ta muretult sellega tegeles, nägi teda Hooft. 

Kui ta Amatilt kahe põgeniku kohta päris ja neid kirjeldas, taipas pärismaalane 
jalamaid, et jutt on Tarzanist, ning pajatas meeleldi kõigest, mis külas juhtunud oli. 

»Kus need valged praegu on?" tundis Hooft huvi. 

»Läksid teist rada pidi metsa. Ma ei tea, kuhu ja milleks, kuid täna õhtul tulevad nad 
tagasi. Nii nad ütlesid. Kas ma nüüd võin minna?" 

Ja neid inimesi hoiatada? Mida sa veel ei taha!" 

»Parem ta tappa," pani üks meestest ette. 

Ta ütles seda Amati keeles ja viimane hakkas hirmust värisema. Amat potsatas 
põlvili ja palus, et nad ta ellu jätaksid. 

» Teed kõik, mis me ütleme, ja sind ei tapeta," kuulutas Hooft. 

»» Amat teeb kõik, mis soovite," vastas ehmunud pärismaalane. ,,Ma võin veel üht- 
teist rääkida. Jaapanlased maksavad head hinda tüdruku eest, kes täna meie külas oli. 
Need jaapanlased, kes siin peatusid, rääkisid temast. Nad jahtisid teda tervelt kaks 
aastat. Ehk saan aidata teil teda kinni võtta. Teen teie heaks kõik.” 

Amat ei teadnud, mismoodi ta saab aidata Corrie't kinni võtta, kuid tahtis kangesti 
midagi lubada. Kui see ei õnnestu, siis ehk läheb tal korda metsa põgeneda ja end 
varjata, kuni need kohutavad võõrad minema lähevad. 

Jutuajamise katkestas plahvatuste mürin kusagil metsas. 

»Käsigranaadid," lausus üks meestest. 

»Seal käiks nagu ehtne sõda," ütles Hooft. 

Plahvatuste mürinasse sekkus püssipauke. 

»Need on Jaapani kahekümne viie kaliibrised püssid,” tähendas Grotius. 

Läbi plahvatuste mürina kostis inimeste meeleheitlikku kar- 
jumist. Kõik kestis vaevalt viis minutit. Lõpuks kõlas veel ük- 
sikuid püssipauke ja siis võttis maad vaikus. w 

Igaüks võis endale juhtunut selgesti ette kujutada. Segaseks jäi vaid peamine: kes 
selles heitluses võitjaks tuli. 

Mõistagi lähevad võitjad külla. Hooft ruttas oma kaaslastega metsaservale ja asus 
seal valitsusse. Väike küla asus all orus ja oli hästi vaadeldav. 

Neil ei pruukinud kaua oodata. Neli valget meest ja valge tütarlaps ilmusid rajale, 
koormatud relvade ja lahingumoonaga. Nad jutlesid elavalt. Mehed läksid ühte, neiu 
teise hütti. 

Hooft nuputas kiiresti. Ta pidi leidma mooduse tütarlaps kinni võtta, riskimata 
seejuures kokku põrgata tema sõpradega. Hooft oli aravõitu, ta võis inimesele noa 


selga lüüa või selja tagant teda tulistada, kuid kartis relvis vastasega silmast silma 
kohtuda. 

Ta pöördus Amati poole. 

»Mine salamahti tüdruku juurde ja ütle talle, et vana sõber ootab teda metsaservas ja 
et ta ei taha enne külla tulla, kui pole kindel, et tema tuttavad on sõbralikud inimesed 
ning suhtuvad hollandlastesse hästi. Ütle, et see on tema isa vana sõber. Ära ütle 
kellelegi teisele, et me siin oleme. Kui tüdruk ei tule üksi, kaome minema, kuid 
tuleme mõne päeva pärast tagasi ja tapame su ära. Võid talle öelda, et kui ta ei tule 
üksi, siis mind siin pole. Korda minu käsku.” 

Amat kordas ja Hooft lubas tal minna. Ta lipsas vaikselt külla ja jõudis hüti juurde, 
kuhu oli läinud Corrie. 

Ta kutsus tütarlast, kuid lävele ilmus pärismaalasest neiu. Amati nähes kõverdas ta 
põlglikult huuli. 

»Kasi minema, siga!" hüüdis ta. 

»Mul on käsk valgele tüdrukule,” ütles Amat. 

Corrie kuulis neid sõnu ja astus ukse juurde. 

»»Mis käsk teil mulle on?” küsis ta. 

»»See on salajane käsk ja ma ei tohi sellest valjusti rääkida." ,,Tule siis sisse.” 

Pärismaalasest tüdruk Lara keeras selja, kui Amat temast möödus. Ta teadis, kui 
alatu ja kahekeelne oli Amat, kuid ei hoiatanud Corrie't. Tal polnud sellega asja. 

Amat rääkis oma jutu ära. Corrie oli kimbatuses. ,,Mis inimene see on?” 

»»See on valge mees, habemik. Midagi rohkemat ma temast ei tea.” 

On ta üksi?" 

Amat taipas, et kui ta ütleb neid seal olevat kakskümmend inimest, siis tüdruk ei 
lähegi sinna ja mõne päeva pärast teeb see mees talle otsa peale. 

»La on üksi." 

Corrie võttis püssi ja läks hütist välja. Meeste poolel oli kõik vaikne. Arvatavasti 
puhastasid ja õlitasid nad jaapanlastelt äravõetud püsse. Ka pärismaalasi polnud näha. 


Üksnes Amat ja Lara nägid, kuidas valge neiu lahkus külast ja läks metsa. 


XV 


Tarzanil ei õnnestunud pärismaalastelt sisside kohta täpseid andmeid hankida. Nad 
olid vaid kuulnud, et üks salk asub kusagil vulkaani lähedal umbes kuuekümne viie 
miili kaugusel kagus. Nad kirjeldasid vulkaani ja mõningaid tundemärke, mis võisid 
aidata kohale jõuda. 

Nende nappide andmetega asus Tarzan tagasiteele. 

Ta käis seni, kuni kätte jõudis öö, ja alles siis heitis puu otsa magama. Tema ainsad 
relvad olid vibu, nooled ja nuga, sest ta ei tahtnud end Jaapani püssi ja padrunitega 
koormata. 

Hommikul korjas ta veidi puuvilju ja laskis eineks jänese. 

Tarzan püüdis lühimat teed pidi vulkaani juurde jõuda. Lõpuks märkas ta väikeses 
mäekurus laagrit. Ainsat teerada valvas tunnimees. Tarzan astus lagedale ja suundus 
otseteed postil seisva habemiku hollandlase poole. Viimane tõstis püssi ja ootas, kuni 
Tarzan lähenes talle kahekümne viie—kolmekümne jardi kaugusele. Siis peatas ta 
Tarzani. 

»Kes te olete ja mida te siin teete?" 

»»Olen inglane ja tahaksin rääkida teie ülemusega." 

Tunnimees silmitses Tarzanit ja ütles mõnevõrra imestanud ilmel: 


»Seiske paigal! Ärge tulge lähemale!" Seejärel hüüdis alla kuristikku: 

»De Lettenhove, siin tahab üks metslane teiega rääkida!" 

Tarzan surus naeratuse alla. Ta oli varemgi kuulnud enda kohta midagi sellist, kuid 
nii halvakspanevalt polnud see kunagi kõlanud. Siis meenus talle, et oli selle mehega 
rääkinud inglise keelt, samal ajal kui viimane hõikas de Lettenhovet hollandi keeles, 
arvates muidugi, et metslane seda keelt ei oska. 

Tarzan otsustas, et laseb neil mõnda aega niimoodi arvata. 

Peagi ilmus orust kolm meest. Kõik olid hästi relvastatud, kuid seljas lapitud 
räbalad. Ainult üks kandis vormikuube, mille õlakutel olevad eraldusmärgid tähistasid 
tema leitnandiauas-tet. Viimane küsis tunnimehelt hollandi keeles: 

»Mida see inimene siin tegi?" 

»Ta tuli just nüüdsama ega püüdnudki end minu eest varjata või põgeneda, ja rääkis 
minuga inglise keeles.” 

De Lettenhove pöördus Tarzani poole. 

»Kes te olete ja mida te siin teete?" küsis ta korralikus inglise keeles. 

»Minu nimi on Clayton. Olen kuningliku lennuväe ohvitser. Sain teada, et siin asub 
hollandi sisside laager. Tahtsin rääkida nende komandöriga ja ainus võimalus teada 
saada, kas see pole mitte üks paljudest siin tegutsevatest röövlijõukudest, oli ise ko- 
hale tulla ja teid näha. Ma pidin riskima.” 

»Ma pole komandör," vastas de Lettenhove. ,,See on kapten van Prins, kuid teda 
täna pole. Ta peaks tulema homme.” 

Seejärel lisas ta naeratades: 

»Kuid võin teile kinnitada, et oleme kurjategijad ainult jaa-. panlaste ja 
pärismaalastest kollaboratsionistide silmis.” 

»» Tulin selleks, et luua side inimestega, keda võiksin usaldada ning kes saaksid anda 
teavet jaapanlaste valvepostide ja hol-landlastele sõbralike pärismaalaste külade 
asukohast. Ma tahan vältida pihku sattumast esimestele ja võimaluse korral abi saada 
teistelt. Püüan jõuda rannikule, et seal paat hankida ja saarelt põgeneda.” 

De Lettenhove pöördus oma saatjate poole ja ütles hollandi keeles: 

»Olin juba valmis teda uskuma, kuid siis hakkas ta rääkima paadi otsimisest ja 
saarelt põgenemisest. Ta vist arvab, et oleme viimased tolad, kes usuvad niisugust 
nõmedat seletust tema siiatuleku kohta. Arvatavasti on ta Saksa spioon. Me ei tohi 
teda silmist lasta, kuni van Prins tagasi tuleb.” 

Seejärel pöördus ta uuesti Tarzani poole. 

«Niisiis olete te Inglise ohvitser?" küsis ta. «Küllap teil on selle kohta mingeid 
tõendeid?" «Ei ole,” vastas Tarzan. 

«Tahaksin teada, mispärast jookseb Briti ohvitser Sumatra mägedes alasti ringi, 
relvastatud üksnes vibu, noolte ja noaga?" Tema toon oli ilmselgelt irooniline. 

»Mu sõber, mõistagi ei või te loota, et me teid usume. Te jääte siia, kuni kapten van 
Prins tagasi tuleb." «Vangina?" 

«Seda küll. Tulge. Viime teid laagrisse.” 

Laagris valitses puhtus ja kord, ehkki seal polnud ühtegi naist. 

Ühe pilliroohüti kohal lehvis Madalmaade puna-valge-sinine lipp. Kaks- või 
kolmkümmend meest oli hõivatud mitmekesise tööga. Enamik puhastas püsse või 
revolvreid. Nende riided olid räbaldunud, kuid relvad lausa läikisid. Tarzan veendus 
jalamaid, et see oli hästi organiseeritud salk. Need inimesed polnud kurjategijad ja ta 
mõistis, et võib neid usaldada. 


Tema laagrisse ilmumine ei äratanud vähimatki tähelepanu. Üksnes paar inimest tuli 
küsima, kes ta niisugune on. 

«Kelle te siia tõite?" uudistas üks neist. «Metslase Borneolt?” 

»Ta ütles end olevat Briti kuningliku lennuväe ohvitseri. Minu arust on ta aga 
kahjutu nõdrameelne või Saksa spioon. Ma kaldun arvama viimast, sest tema jutt ei 
näita, et ta oleks hull." 

«Kas ta oskab saksa keelt?” 

«Ei tea.” 

»»Ma teen proovi.” 

Ta kõnetas Tarzanit saksa keeles ja et teha lõpp sellele totrale olukorrale, hakkas 
viimane rääkima laitmatus saksa keeles, pöördudes de Lettenhove poole. 

«Ütlesin teile, et mul pole tõendeid, kuid läheduses on inimesi, kes võivad minu 
isikut tõestada. Need on kolm ameeriklast ja kaks hollandlast. Te võib-olla tunnetegi 
neid hollandlasi.” 

«Kes need on?” 

«Corrie van der Meer ja Tak van der Bos. Kas te tunnete neid?" 

«Tundsin neid väga hästi, kuid teatavasti on nad ammu surma saanud.” 

«Eile olid nad elus ja terved," väitis Tarzan. 

«Kuidas te Sumatrale sattusite? Mismoodi sai Inglise ohvitser sõja ajal Sumatrale 
sattuda ja mida ameeriklased siin teevad?” 

»» On andmeid, et hiljuti tulistati saare kohal alla Ameerika pommilennuk,” tuletas 
üks siss de Lettenhovele hollandi keeles meelde. «Kui see poiss on jaapanlaste 
käsilane, võib ta seda teada, samuti ka van der Meeri ja Taki nime. Lubage sellel 
tolva-nil jätkata. Ta kaevab ise endale hauda." 

«Küsige temalt, kuidas ta teada sai, et meie laager asub just siin," soovitas teine. 

«Kellelt te teada saite, kust meid otsida?" küsis de Lettenhove. 

«Vastan kõigile teie küsimustele. Lendasin pommilennuki pardal, nii sattusingi siia. 
Kolm ameeriklast, keda ma mainisin, on samuti sellelt lennukilt. Eile kuulsin 
pärismaalaste külas teie laagri ligikaudsest asukohast. Selle küla elanikud teevad 
jaapan-lastega koostööd. Seal asus jaapanlaste eelpost. Eile oli meil kokkupõrge ja me 
hävitasime kõik jaapanlased." 

» Te räägite suurepäraselt saksa keelt,” tähendas keegi sissidest. 

»Ma räägin mitut keelt, kaasa arvatud hollandi keel." 

Seda tunnistades Tarzan naeratas, de Lettenhove punastas. 

»Miks te seda mulle kohe ei öelnud?" 

«Tahtsin kõigepealt veenduda, et viibin sõprade keskel. Te võisite olla 
kollaboratsionistid. Ma olen juba kohanud relvastatud hollandlaste jõuku, kes 
jaapanlastega koostööd teeb.” 

»»Ja mis veenis teid selles, et oleme ehtsad sissid?" 

«Teie laagri välimus. See pole distsiplineerimata kurjategijate jõugu laager. Ja siis 
see, mida ma kuulsin, kui te hollandi keeles rääkisite. Poleks te sissid olnud, siis 
poleks te kartnud, et ma võin olla Saksa spioon. Mul on kahju, et te mind ei usalda. 
Arvatavasti saaksite mind ja minu sõpru tublisti aidata.” 

«Tahaksin teid usaldada," ütles de Lettenhove, «kuid lükkame selle edasi, kuni 
kapten van Prins tagasi tuleb.” 

«Kui ta võib kirjeldada Corrie van der Meeri ja Tak van der Bosit, siis ma usun 
teda," ütles üks sissidest. «Kui nad on surma saanud, nagu oli kuulda, siis ta ei saanud 
neid näha, sest Corrie tapeti umbes kaks aastat tagasi mägedes koos isa ja emaga, Tak 
aga sattus jaapanlaste kätte vangi ja tapeti pärast koonduslaagrist põgenemist.” 


Tarzan kirjeldas mõlemaid üksikasjalikult ja rääkis sellest, mis nendega kahe 
viimase aasta jooksul juhtunud oli. De Lettenhove sirutas Tarzanile käe. 

»Nüüd usun teid, kuid te ju mõistate, et me peame olema ettevaatlikud ega tohi 
kedagi niisama lihtsalt usaldada?" ,,Nii nagu minagi," vastas inglane. 

» Vabandage mind, kui ma olen ebaviisakas," ütles hollandlane, ,,kuid ma tahaksin 
tõepoolest teada, miks te käite peaaegu alasti nagu ehtne Tarzan.” 

«Sellepärast, et ma olengi ehtne Tarzan.” 

Ta märkas de Lettenhove näol taas umbusaldust. 

»» Võib-olla keegi teie hulgast mäletab, et Tarzan on inglane ja tema nimi on Clayton. 
Kui teil meeles on, siis selle nime all ma ennast esitlesingi."” 

»»See on tõsi!" hüüdis üks sissidest. John Clayton, lord Greystoke!" 

»Ja tal on ju ka arm laubal, mille sai gorillaga võideldes, kui ta džunglis alles väike 
poiss oli!" hüüdis teine. 

»Arvan, et seegi tõsiasi on kinnitust leidnud," tegi de Lettenhove kokkuvõtte. 

Mehed piirasid Tarzani sisse ja külvasid ta üle küsimusterahega. Nüüd olid nad juba 
ülimalt sõbralikud, püüdes heastada oma hiljutist kahtlustamist. 

»Kas ma olen ikka veel vang?" küsis Tarzan de Lettenhovelt. 

»Ei, kuid ma palun teid kapteni tulekuni siia jääda. Ma tean, et ta on väga rõõmus, 
kui saab teid aidata.” 


XVI 


Kui Corrie metsa jõudis, nägi ta umbes saja jala kaugusel rajal seismas meest. See 
oli Hooft. 

Mees võttis kübara peast, kummardas ja naeratas. 

»Tänan teid, et tulite. Ma kartsin külla tulla, sest polnud kindel, kas seal on sõbrad 
või vaenlased.” 

Corrie läks lähemale. Isegi kui mees naeratas, ei äratanud tema välimus usaldust, 
seepärast hoidis ta püssi laskevalmis. 

»Kui te olete lojaalne hollandlane, siis leiate, et valged inimesed selles külas on 
meelestatud sõbralikult. Mida te neist tahate?" 

Neiu lähenes talle umbes viiekümne jala kaugusele, kui äkki kahelt poolt põõsastest 
hüppasid rajale inimesed. 

Keegi virutas püssitoru pihta, kahmas sellest kinni ja kiskus neiul käest. 

»Ärge tõstke lärmi, siis ei tehta teile midagi," ütles üks meestest. 

Kõik revolvrid olid suunatud Corrie'le. 

Ta nägi, et ümberringi seisvad inimesed olid hollandlased, ning mõistis, et 
arvatavasti kuulusid nad sellesse kurjategijate jõuku, kelle käest olid põgenenud Tak 
ja Tarzan. 

»Mida te minust tahate?" küsis ta. 

»Ma ei kavatse teile halba teha," ütles Hooft. ,, Tulge ainult rahulikult kaasa.” 

Nad liikusid juba edasi, mehed tema ees ja kahel pool kõrval. Corrie taipas, et 
põgeneda oli praegu võimatu. 

»Mida te kavatsete minuga teha?" nõudis ta. 

»Te kuulete sellest paari päeva pärast.” 

»Tulevad minu sõbrad ja te kahetsete, et mind kinni võtsite.” 


»Nad ei leia teid iialgi,” vastas Hooft. Ja lisas siis: ,,Isegi kui nad tulevad, on neid 
kõigest neli. Me tapame nad kõik maha.” 

»Teie ei tunne neid,” väitis Corrie enesekindlalt. ,, Täna tapsid nad nelikümmend 
jaapanlast ja leiavad teid tingimata üles, kuhu te ka end peidaksite. Parem laske mul 
minna." 

»Jääge vait!" käsutas Hooft. 

Nad lisasid sammu. Isegi saabunud öö ei sundinud neid peatuma. Corrie mõtles 
Jerryle ja teistele sõpradele. Ta oleks tahtnud väga teada, kas tema kadumine oli juba 
avalikuks tulnud. 

Ta teadis, et nad hakkavad viivitamatult teda otsima. Võibolla otsivadki juba. Ta 
aeglustas sammu, teeseldes, et on väsinud. Kuid samas tabasid teda võmmud ja 
needused. 


Külas märkas Corrie' kadumist esimesena Jerry. See juhtus õhtusöögi ajal. 

Ta nägi Amatit ja palus van der Bosit saata pärismaalane neiu järele. Amat läks 
Corrie' hüti juurde ja tegi, nagu otsiks tütarlast. Siis tuli tagasi ja ütles, et teda pole 
seal. 

»»Mõne aja eest nägin teda metsa minemas," ütles Amat. ,,Arvasin, et ta on tagasi 
tulnud, aga veel ei ole.” 

«Missugust rada pidi ta läks?" küsis van der Bos. 

Amat näitas sootuks teist rada. 

Kui van der Bos oli tõlkinud Amati sõnad, viskas Jerry püssi selga ja tormas metsa. 
Teised tõttasid talle järele. 

»Mis võis temaga juhtuda, et ta üksinda metsa läks?” oli Jerry nõutu. 

»» Võib-olla ta ei teinudki seda,” arvas Rosetti. ,, Vahest see väike haisukott valetab. 
Mulle see argpüks ei meeldi. Ta meenutab mulle rotti.” 

»Ka mina ei usalda seda väikest pärismaalast, " toetas teda Bu-bonovitch. ,,See pole 
üldse Corrie' moodi — teha selliseid asju.” 

»»1ÕSi,” kinnitas Jerry, ,,kuid igal juhul tuleb teda otsida.” 

»Kui see arg närukael teab, mis Corrie'ga tegelikult juhtus, ja meile valetab, siis 
torkan ma talle täägi kõrisse," urises Rosetti. 

Nad jõudsid metsa ja hakkasid valjusti Corrie't hüüdma, kuid mõistsid peagi oma 
otsingute kasutust, sest pilkases pimeduses oli võimatu jälgi näha. 

»»Oleks nüüd Tarzan meiega," hüüdis Jerry. ,,Oh issand! Ma tunnen ennast nii 
abituna! " 

»Siin on Midagi korrast ära," lausus Rosetti. ,, Arvan, et targem on tagasi minna ja 
terve küla üle kuulata.” 

» Teil on õigus, Marakratt," sõnas Jerry. ,, ähme tagasi.” 

Nad kutsusid pärismaalased hüttidest välja küla keskele. Van der Bos kuulas nad 
üle, aga keegi ei teadnud midagi. Kui järg Lara kätte jõudis, püüdis Amat plehku 
pista. Marakratt, kes teda kogu aeg oli jälginud, märkas seda, kahmas kraest kinni ja 
vedas ta ringi keskele, virutades jalaga tagumikku. 

»»See täi proovis vehkat teha," kuulutas ta. ,,Ma ütlesin teile, et see on üks alatu 
elajas.” 

Ta hoidis täägi otsa Amati selja vastas. 

Van der Bos küsitles üksikasjalikult Larat ja tõlkis siis tema vastused 
ameeriklastele. 

»»See tüdruk räägib, et Amat tuli ja ütles Corrie'le, et tema isa sõber tahab teda näha 
ja ootab metsaservas, kuid ei tea, kuidas teised hollandlastesse suhtuvad. Corrie läks 


metsa seda rada mööda. Lara näitas hoopis teist rada selle asemel, mida näitas meile 
Amat." 

»Ma ju rääkisin teile!" karjatas Rosetti. ,, Las see haisukott loeb oma viimase palve. 
Kohe teen talle lõpu peale!" 

»Ei, Rosetti,” peatas teda Jerry. ,, Tema on ainus, kes tõde teab. Kui ta sureb, ei saa 
me midagi rohkemat teada.” 

«Hästi, ma võin oodata," nõustus Rosetti. 

Tak van der Bos küsitles põhjalikult Amatit, kuna Rosetti surus täägi teraviku 
hirmunud pärismaalase vasaku neeru kohta. 

»Nagu see mees räägib," ütles Tak, ,.läks ta metsa duriani 

vilju korjama. Peaaegu kohe võttis salkkond valgeid inimesi ta kinni. Neid oli 
kahekümne inimese ümber. Üks neist sundis teda täitma seda ülesannet, ähvardades 
tagasi tulla ja ta tappa, kui Corrie ei peaks tulema üksi. Ta ütles, et oli verest välja löö- 
nud ja arvanud, et see mees tahab Corrie'ga ainult rääkida, ega teadnud, et nad ta kinni 
võtavad.” 

»Kas ma nüüd võin ta tappa, kapten?" küsis Marakratt. 

»Ei Või,” vastas Jerry. 

» Neetud! Mispärast ei või? Te ju teate, et see päevavaras aina valetab!" 

»Meie pole jaapanlased, Rosetti. Ja praegu on meil teha palju muud.” 

Ta pöördus van der Bosi poole. 

»Paistab sedamoodi, et need on samad poisid, kelle juurest te Tarzaniga plehku 
panite.” 

»Mulle tundub, et selles pole kahtlust." Järelikult te oskate meid nende laagrisse 
juhtida?" 

»» Oskan küll." 

Öösel?" 

»»Jah, me võime kohe teele asuda." 

Rosetti suskas kähku Amatit oma täägiga, mis sundis pärismaalast ehmunult 
kriiskama. Jerry pöördus veltveebli poole. 

»Ma ei tapnud teda, kapten. Kuid te ei keelanud teda kas või kordki täägiga 
torkamast." 

»Ma tapaksin ta ise suurima mõnuga, Marakratt," ütles Jerry, ,,kuid me ei tohi 
niisuguseid asju teha.” 

Jerry hakkas rada mööda edasi minema, teised järgnesid talle. Viimasena sammus 
Marakratt, torisedes ja pead vangutades. Seekord Bubonovitch naistepõlgurite üle 
nalja ei heitnud. Tal polnud selleks tuju. Kuid ometi ei saanud ta jätta meenutamata, 
kui masendatud oli olnud Marakratt, kui nende seltskonda oli ilmunud daam. 


Jõudnud veendumusele, et peatuste taktika ei too kaasa midagi muud kui ainult 
ülekohut, hakkas Corrie kergel sammul röövijatega edasi minema. 

Peagi kuulis ta eespool kolme järsku lööki, justkui oleks keegi virutanud raske 
relvaga vastu puutüve. Kõik peatusid ja Hooft lõi püssipäraga vastu puud kaks korda 
järjest ning viivu aja pärast kolmandat korda. 

»Kes tuleb?" küsis naisehääl. 

»Hooft," vastas kurjategijate ninamees. 

«Tulge edasi," ütles naine. ,,Ma tean, et märjuke ei muuda häält, sinu oma aga 
tunneksin ära isegi põrgus.” 

Salk liikus edasi ja varsti hakkas naine uuesti rääkima. 


»Ma tulen alla. Pane siia üks oma mehi, Hooft. See pole leedide töö.” 

»Kes sulle ütles, et sa leedi oled?" küsis Hooft, kui naine ronis alla lavatsilt, kus oli 
valvanud laagrisse viivat jalgrada. See oli Hoofti armuke Särina. «Muidugi mitte 
sina.” 

»»Meil pole enam vaja siin valvata," sõnas Hooft. ,, Me läheme siit varsti minema.” 

«Mispärast? Kas sind jälitavad mõned hädised invaliidid?" 

»Pea suu," nähvas Hooft. Jäta oma loba! Mul on sinust kõrini!" 

»»Mul on sinust juba ammusi kõrini, kallim," andis Särina vastu. ,,Küll ma su 
kuidagi orangutangi vastu välja vahetan.” 

Nad jõudsid laagrisse ja ajasid naised üles. Kui viimased kuulsid, et neil tuleb kraam 
kokku panna ja öösel hilja metsa minna, lasksid nad kuuldavale mürgiseid märkusi. 
Kuid sellest polnud kasu. Mehed süütasid mõne tõrviku ja nende tuhmis värelevas 
valguses korjas jõuk oma viletsa varanatukese kähku kokku. Alles pärast seda 
märkasid naised Corrie't. 

»Kes see poiss on?" küsis üks naistest. ,,Siin pole kohta nõrkadele poistele.” 

»»See pole poiss," vastas keegi mees, ,,vaid tüdruk.” 

»»Mis te temast tahate?" küsis naine umbusklikult. 

»Teda tahavad jaapanlased," seletas Grotius. Ta oli jõugus komandöri abi. 

»» Võib-olla nad ei saagi teda," tähendas Hooft. 

»Miks siis mitte?" küsis Grotius. 

«Seepärast, et mind tõmbab tema poole. Särina aga kavatsen ma ahvidele anda.” 

Kõik naersid. Kõige kõvemini naeris Särina. 

«Sul pole õigust teda vaadata, kuulata ja temaga elada, kuni ma pole endale kedagi 
teist leidnud," kuulutas ta. «Kuni mul pole uut meest, ei tohi sa ameleda ühegi teise 
naisega. Ja vaata ette, ära unusta, mis ma ütlesin,” lisas ta. 

Sarina oli umbes kolmekümne viie aastane, hea kehaehitusega, 

nõtke ja tugev. Tema vööl rippus alati revolver. Kui tärkas tema loomulik metsikus 
ja julmus, kartsid teda isegi Hoofti jõugu kõrilõikajad. 

Tema iseloomu oli suuresti mõjutanud pärilikkus. Emapoolne vanaisa oli tal 
pärismaalasest kolbakütt Borneolt, vanaema aega bataki inimsööjate suguharust. Isa 
oli hollandlasest seikleja, kes oli läbi sõitnud kõik lõunamerede saared ja tegelnud 
piraatlusega. Tapmise eest lõpetas ta oma elu võllas. Särina ise, järgides perekonna 
tavasid, oli tapmise eest eluks ajaks vangi mõistetud ja vabanes sealt üksnes tänu 
jaapanlaste tulekule. 

Tõsi küll, mees, kelle ta tapnud oli, oli selle vähemalt kaks korda ära teeninud, nii et 
ausalt öeldes poleks keegi tohtinud Särinat liiga karmilt hukka mõista. Tõsi oli seegi, 
et Särina iseloomuga inimestel oli palju kiiduväärseid omadusi. Kogu oma julmusest 
hoolimata oli Särina suuremeelne, ustav ja aus ning võitles alati selle eest, mida pidas 
õigeks. Ega Hooft teda ilmaaegu kartnud. 

Corrie kuulas hoolega Hoofti ja Särina vahel pinevuse suurenemist ning teravuste 
vahetamist. Ta ei teadnud, mida rohkem karta. Teda võidi anda jaapanlastele, Hooftile 
või võis ta tappa Särina. 

Kurjategijad lahkusid laagrist hoopis teist teed pidi, kui olid tulnud Corrie'ga. 
Rännaku ajal käis Särina neiu kõrval. Corrie lootis, et see sunnib Hoofti eemale 
hoiduma. Ta kartis teda rohkem kui naist. 


XVII 


Läbi kottpimeda ekvatoriaalmetsa juhtis Tak van der Bos Jer-ryt, Bubonovitchit ja 
Rosettit bandiitide laagri poole. 

Džunglis kõlasid hirmuäratavad hääled: ebameeldivad raginad, löögid, mõnikord 
hirmu-ja surmakarjatused. Siis aga võttis maad vaikus, veelgi pahaendeliseni kui mis 
tahes müra. 

Äkki jäi kõige ees sammunud van der Bos seisma ja sosistas kaaslastele: 

«Hoidke relvad laskevalmis. Me läheneme kohale, kus tavaliselt seisab tunnimees. 
Võib-olla õnnestub meil pimedas tähelepandamatult läbi lipsata. Kui ta hõikab, 
takistame meie Jerry- 

ga tal häiret tõstmast. Seejärel ründame laagrit ja kisendame nagu jaksame. Kuid me 
ei tohi tuld avada enne, kuni pole teada, kus viibib Corrie."” 

»» Aga võib-olla alustame siiski tulistamist enne laagrisse jõudmist, kuid laseme 
õhku?" pakkus välja Jerry. 

»»See on hea mõte," kiitis van der Bos. ,,Tulge!" 

Nad ei näinud tunnimeest ja hiilisid segamatult laagri juur- 
de. Lagendikul polnud enam nii pime ja nad märkasid kohe, et 
laager oli maha jäetud. V 

»Kuhu me nüüd siit läheme?" küsis Rosetti. 

»» Peame ootama hommikuni, siis saame nende jäljed üles otsida," vastas Jerry. 

» Teie heitke seniks magama, mina jään valvesse.” 

»Lubage mul valvata, kapten," ütles Rosetti. , Ma võin seda paremini teha.” 

»Miks te nii arvate?" küsis Jerry. 

»»Noh, teil on üsna räbal väljanägemine. Te peate puhkama." Jerry muigas. 

»Aitäh, et te minu pärast muretsete, Marakratt, kuid valvesse jään mina.” 

Niipea kui koitis hommik, hakkasid nad otsima kurjategijate jälgi, kuid ei leidnud 
midagi. See ajas nad kimbatusse. 

»Nad on kadunud nagu vits vette," tähendas Rosetti. 

»Tarzanil oli õigus. Tsivilisatsioon on meilt röövinud meeleorganite teravuse,” 
lausus Bubonovitch mõrult. 

«Ainus, mida me teha võime,” ütles Jerry, ,,on külla tagasi minna ja Tarzanit oodata. 
Meiesugused puupead ei suuda iialgi CorrieT leida. Kui me aga umbropsu rändama 
hakkame, siis ei kohta me ka Tarzanit.” 

Rõhutud meeleolus pöördusid nad külla tagasi. Rosettit märgates põgenes Amat 
metsa ja kükitas seal puu otsas pimeduse saabumiseni. 


Samal ajal ootas Tarzan sisside laagris kapten Kervyn van Prinsi tagasitulekut. Kui 
too lõpuks kohale jõudis, arutasid nad ühiselt olukorda. 

Tarzan jutustas jaapanlaste hävitamisest külas ja sõjasaagiks saadud relvadest, mis 
sissidele marjaks ära kulusid. 

»Kui ma eile ära tulin,” ütles ta, ,,siis pidid mu sõbrad jaapanlaste abiväge varitsema 
minema. Kui see tuli, siis tean ma 

juba ette, millega võitlus lõppes. Sõjasaak saab veelgi täiendust. Te peate vaid sinna 
tulema ja relvad ära tooma. Veel arvan ma,, et sellele külale tuleb anda tubli 
õppetund, sest elanikud teevad agaralt koostööd jaapanlastega.” 

»Te ütlesite, et jaapanlaste abiüksus pidi koosnema umbes kahekümnest inimesest,” 
sõnas van Prins, ,,teie salgas on aga kõigest viis liiget, kaasa arvatud tütarlaps. Kas 


sellise jõudude vahekorra juures saab olla veendunud, et võitlus lõpeb teie sõprade 
võiduga?" 

Tarzan muheles. 

» Teie ei tunne minu sõpru. Peale selle on neil tohutu eelis: nad teavad jaapanlaste 
tulekust, viimastel pole aga varitsusest õrna aimugi. Ja ka neiu võimeid ei tohi 
alahinnata. Ta on esmaklassiline laskur, tema arvel on juba mitu jaapanlast. Ta vihkab 
neid kogu hingest.” 

»» Väike Corrie van der Meer!" hüüatas van Prins. ,,See on lausa uskumatu!" 

»Kaks meie ameeriklasest sõpra," jätkas Tarzan, ,,olid vangis ja jaapanlased tahtsid 
neil juba pead maha raiuda, kuid Ameerika kapten ja Corrie jõudsid õigel ajal kohale 
ning päästsid surmale määratud mehed. Olen kindel, et igaüks neist on väärt vähemalt 
viit jaapanlast kui mitte rohkem. Ei, ma ei usu, et peaksime muretsema võitluse 
lõpptulemuse pärast, kui see üldse aset leidis.” 

»» Väga hea. Tuleme teiega. Loomulikult vajame püsse ja padruneid. Võib-olla tasub 
meil oma jõud ühendada. Arutame seda siis, kui oleme kõik koos. Millal tahate teele 
asuda?" 

»» Mina lähen nüüd kohe," vastas Tarzan. ,, Ootame teid külas." 

»» Võime tulla teiega koos," väitis van Prins. 

Tarzan raputas pead. 

»Kardan, et mitte. Minu liikumisviis teie inimestele ei sobi. Parimal juhul võite 
kiirmarsil jõuda sinna homme, mina aga jõuan külla täna õhtul.” 

Hollandlane kehitas kahtlevalt õlgu, kuid naeratas siis ja ütles: 

»» Väga hea. Homme näeme." 


Juba oli algamas päev, kui kurjategijate jõuk metsast välja kitsasse orgu jõudis. 

Teel oldud aja jooksul olid märjukesevarud tublisti kahanenud 

ja enamik bandiite purupurjus. Kõige rohkem tahtsid nad pikali visata ja magada. 

Seepärast lõid nad otsemaid laagri üles puude alla väikese jõe kaldale, mis mere 
poole voolas. 

Hooft andis käsu, et valvesse jääksid naised, sest nad olid eelmisel ööl mõnda aega 
magada saanud. Särina oli ainus kaine naine ja ta pidi valvesse asuma esimesena. 
Teised heitsid pikali ja hakkasid peagi norskama. 

Põgenemismõtted ei lasknud Corrie'l uinuda. Ta nägi, et kõik peale Särina olid 
vajunud otsekui surmaunne. Võib-olla saab väsimus ka Särinast võitu ja siis 
õnnestuks tal põgeneda. Corrie teadis täpselt, kuidas leida rada, mis teda külla tagasi 
viib. 

Corrie silmitses magajate relvi. Kui tal läheks korda Särinalt kas või nuga näpata, 
siis oleks vaja ainult parajat hetke passida ja talle tugev hoop virutada. 

Corrie nägi ennast juba püssi ja revolvriga külla tõttamas. Ta isegi ei imestanud 
niisuguste mõtete üle. Tema kunagine muretu elu oli muutunud lakkamatuks 
võitluseks olemasolu pärast. Ta oli omaks võtnud reegli: vaenlast ei tohi vältida, ta 
tuleb tappa. 

See naine siin oli vaenlane. Corrie kartis teda niisamuti nagu mehi. Ta pidas Särinat 
kohutavaks olendiks, kes on üle pea pahedesse uppunud. 

Kummatigi polnud Särina ainult võrdlemisi noor, vaid ka ilus naine, seda tüüpi 
lõunamaine kaunitar, nagu neid mõnikord Euroopa naiste hulgas kohtab. Kuid Corrie 
silmitses teda viha ja tülgastusega. 

Särina tundis endal tütarlapse pilku ja heitis omakorda talle uuriva pilgu. Siis 
kortsutas ta kulmu. 


»»MIS teie nimi on?” küsis ta. 

»» Van der Meer." 

»»Corrie van der Meer?” 

Särina naeratas. 

»Seda ma arvasingi. Te olete oma ema moodi.” 

» Te tundsite minu ema?” küsis Corrie imestades. ,,Teie ei võinud teda tunda." 

Tema järsk toon tahendas, et Särina sõnad võisid tema ema mälestust üksnes 
solvata. 

»»Ja siiski ma tundsin teda," kordas Särina rahulikult. «Ma tundsin ka teie isa. 
Töötasin nende juures sel ajal, kui teie Hollandis koolis käisite. Nad olid minu vastu 
väga lahked. Armastasin 

neid mõlemaid. Kui mul juhtus õnnetus, palkas teie isa parima advokaadi mind 
kaitsma. Kuid miski ei aidanud. Mul oli kergendavaid asjaolusid ja neid oleks minu 
kasuks arvestatud, kui mul oleks olnud valge nahk. Aga see on nüüd juba kauge 
minevik. Ma puudutasin seda pelgalt seetõttu, et teie vanemad olid minu vastu väga 
head ja aitasid mind. Seepärast pean ma praegu teid aitama.” 

»»MIS teie nimi on?" 

»» Särina." 

«Tõepoolest, ma kuulsin, kuidas minu isa ja ema teist rääkisid. Nad suhtusid teisse 
väga hästi. Aga mismoodi teie mind aidata saate?" 

Särina astus ühe magava bandiidi juurde, võttis tema püssi ja mõned padrunid ning 
ulatas need kõik Corrie'le. «Kas te oskate külla tagasi minna?" «Oskan küll.” 

«Siis minge. Need purjus elajad põõnavad veel kaua.” 

«Kuidas ma saaksin teid tänada, Särina?" 

Ta mõtles sellele, et alles hiljuti oli kavatsenud naist tappa. 

«Ärge tänage mind, vaid oma vanemaid, et nad asiaatidest põlvneva eurooplanna 
vastu nii lahked olid. Nägemiseni ja head teed!" 

Corrie embas tormakalt naist, keda alles hiljaaegu oli tahtnud tappa, ja suudles teda. 

«Õnnistagu teid jumal, Särina!" lausus ta ja hakkas siis kiiresti läbi oru metsa poole 
astuma. 

Rada, mis külla viis, asus palju kaugemal, kui Corrie oli kujutlenud. Aga kui ta 
sinnamaale jõudis, siis nägi midagi niisugust, millest südame all külmaks tõmbus: 
mitu pärismaalast lõid parajasti tema teel laagrit üles ja nendega oli kaks sõdurit. Ta 
pidi ootama, kuni täiesti pimedaks läheb, ja püüdma siis tasahilju mööda lipsata. 

Corrie ronis puu otsa ja proovis end võimalikult hästi sisse seada. Ta oli väga 
väsinud ja tahtis magada, kuid seda ei tohtinud teha, sest võis unes alla kukkuda. 
Siiski tal vedas, sest ta leidis koha, kus oksad olid üksteisest tihedasti läbi põimunud. 
Pressinud end okste vahele, sattus ta ülimalt ebamugavasse poosi, kuid sellest 
hoolimata jäi kiiresti magama. 

Ta ärkas, kui kuu seisis juba kõrgel taevas. Selgesti paistis pärismaalaste laagris 
põlev tuli. Nüüd võis ta alla ronida ja 

proovida neist märkamatult mööduda. Ta valmistus juba laskuma, kui kuulis tiigri 
madalahäälset urisemist, mis kõlas kusagil päris lähedal. Ja samas kostis ka koerte 
haukumist. Corrie otsustas jääda puu otsa hommikuni. 


XVIII 


Alles õhtupimeduses jõudis Tarzan külla. Bubonovitch tervitas teda rõõmuhüüdega: 


Jumal tänatud, et te tagasi olete!" 

»»Kas midagi on juhtunud, veltveebel?" küsis Tarzan. 

»- On küll. Corrie on röövitud." 

Ta jutustas juhtunust kõik, mida teadis. 

Ja te ei leidnud nende jälgi?” 

»»Seal polnud jälgi.” 

»»See pole võimalik. Kindlasti on neid seal olemas." 

»Tahaksin loota, et teil on õigus, söör." 

»Kahjuks ei saa enne hommikut midagi ette võtta. Niipea kui koidab, asume teele.” 

Hommikul ärgates nägi Tarzan, et Jerry oli juba kõik jalule ajanud, sest ta oli 
läbematu otsinguid alustama. Nad kutsusid hütist välja Lara, sest ta oli pärismaalastest 
ainus, keda võis usaldada. Van der Bos ütles talle, et päeval jõuab sinna sissi-salk ja 
palus neile edasi öelda, et nad kuni Corrie' päästeekspeditsiooni naasmiseni külla 
jääksid. 


Kui Corrie't enam näha polnud, äratas Särina naise, kes tema arust oli kõige rohkem 
purjus, ja käskis tollel valvesse asuda. Särina ei lausunud sõnakestki vangi 
põgenemise kohta, arvestades õigesti, et purjuspäi ei märka naine midagi. 

Enne seda, kui Hooft ärkas ja leidis, et Corrie on kadunud, oli valve vahetunud 
kahel korral. Hooft sattus raevu ja hakkas usutlema kõiki naisi, kes öösel valves olid 
olnud. Särina kinnitas, et tema vahetuse ajal oli Corrie kohal olnud, teised aga väitsid, 
et nende valvesoleku ajal polnud vang põgenenud. Hooft ei saavutanud midagi. Ta oli 
päev läbi maganud, nüüd aga oli juba pime ja liiga hilja, et otsinguid alustada. Tal jäi 
üle vaid needusi sajatada ja pudelist lohutust otsida. 

Umbes samal ajal, kui Tarzan kaaslastega Corrie't otsima siirdus, jälgis neiu puu 
otsas kannatamatult pärismaalaste ja kahe jaapanlase laagrit. Ta ei söandanud enne 
nende lahkumist alla tulla. 

Pärast hommikueinet ja laagri kokkupanemist asusid kõik viimaks teele. 

Kuna nad tulid otse tema puu poole, siis ronis Corrie veelgi kõrgemale, kus lehestik 
oli tihedam. Nad möödusid päris lähedalt tema puu alt ja Corrie tundis ära Iskandari, 
pärismaalaste peamehe, kes tema kord juba röövinud oli, ning mõne tema mehe. 

Igaks juhuks mõnda aega veel oodanud, laskus Corrie puu otsast alla ja asus teele. 

Lõpuks ometi olid kõik vaenlased seljataha jäänud ja ta rühkis edasi mööda tuttavat 
rada, mis viis teda külla sõprade juurde. 

Vahepeal oli Iskandar oma meestega bandiitide laagrisse jõudnud. Kaks jaapanlast 
pugesid kähku peitu, pärismaalased aga läksid Hoofti juurde. 

Pärast lühikesi läbirääkimisi saatis Iskandar ühe oma mehe jaapanlastele ütlema, et 
valged inimesed on nende suhtes sõbralikult meelestatud. 

Kui mõlemad jaapanlased teiste juurde ilmusid, lasti viinapudelid ringi käima. See 
tõi uut elevust meeste jutuajamisse, mis keerles Corrie' edasise jälitamise ümber. 

Selgus, et kaks jaapanlast olid seersandid Tokujo Matsuo salgast ja püüdsid nüüd 
muidugi tütarlast uuesti kinni nabida. Sedasama tahtsid ka Iskandar ja Hooft, kes 
kumbki nautis juba ette rikkalikku tasu, kui ta neiu Jaapani ohvitserile tagasi viib. 

Õnnetuseks jõid nad liiga palju viina. Laagrist lahkudes läksid nad küll õiges 
suunas, kuid vintis peaga ei suutnud kuidagi leida Corrie' jälgi. Kui nad olid jõudnud 
metsarajale, kustkaudu oli läinud Corrie, hüüdis Särina, et ta leidis jälje, ja viis nad 
tagasi orgu, päästes sel moel tütarlapse. 


Tarzan, van der Bos ja ameeriklased lähenesid kiiresti kurjategijatest mahajäetud 
laagrile. Kohale jõudnud, uuris Tarzan jälgi ja näitas oma kaaslastele rada, kustkaudu 
bandiidid olid lahkunud. 

»Kurat võtaks, missugused tolvanid me oleme,” hüüdis Jerry, ,,et ei suutnud ilma 
teieta selgusele jõuda!" 

»Ärge unustage,” lohutas teda Tarzan, ,.et olen jälgede lugemisega tegelnud kogu 
oma elu alates varasest lapsepõlvest ja et minu elu on ikka sõltunud sellest, kui hästi 
ma seda teha oskan. Aga nüüd lähen ma ees ära. Me ei tohi selle seltskonnaga kokku 
puutuda, võtmata tarvitusele ettevaatusabinõusid.” 

Tund hiljem jõudsid teised salga liikmed metsast välja orgu ja leidsid Tarzani neid 
seal ees ootamas. 

» Teie kurjategijad on orust alles nüüdsama läbi läinud,” ütles ta neile. ,,Ma leidsin 
ka Corrie' jäljed. Tema on mõni tund neist varem läinud ja, muide, täiesti üksi. 
Tõenäoliselt õnnestus tal põgeneda. Olen peaaegu kindel, et kurjategijad ei avastanud 
tema jälgi, sest nad on temast möödunud mitme jardi võrra paremalt. Oletan, et salgas 
on palju mehi ja naisi ning nendega koos mõni pärismaalane ja kaks Jaapani sõdurit. 
Ma lähen Corrie' jälgi mööda ees. Kui ta on valinud metsa viiva raja, lõikan ma selle 
lähedusse puu tüvesse ühe täkke. Kui ta aga on edasi orgu läinud, jätan ma kaks täket. 
Aga kui täkkeid on kolm, siis tähendab see, et kurjategijad lähevad Corrie'ga ühte 
rada.” 

Seda öelnud, pöördus Tarzan ümber ja hakkas minema oma tavalisel kiirel kõnnakul 
nagu alati, kui ta eelistas käia maad mööda, mitte aga puude otsas edasi kihutada. 

»»Ma ei tea, kuivõrd tublid oleme meie," sõnas Bubonovitch, ,,kuid see poiss meid 
küll ei vaja.” 

»Ta laseb meil ennast tunda nagu jalutuskäigul,” tähendas Jerry. 

»Mulle aga tundub, et me vaid segame teda," lausus van der Bos nukralt. ,,Kuid ta 
on haruldaselt kannatlik." 


Minnes mööda rada, mis külla viis, tundis Corrie end õnnelikuna teadmisest, et 
lõpuks ometi läheb ta tagasi Taki, Jerry, Tarzani, Bubonovitchi ja väikese veltveebli 
juurde. Taki oli ta tundnud kogu oma elu, kuid nüüd näis talle, et oli alati teisigi 
tundnud. Ta jõudis otsusele, et armastab neid kõiki, ega suutnud kuidagi ära oodata, 
millal neid jälle näeb ja neile oma seiklustest pajatab. Ta pidi ka Amatiga arved 
klaarima. Kuid selle mõtte peletas ta kohe eemale. Corrie tahtis praegu mõelda vaid 
meeldivatest asjadest. 

Ülevas meeleolus viibides märkas ta raja kõrval tihnikus mingisugust liikumist. See 
oli keegi suur ja triibuline. Corrie tõstis 

püssi palge ja asetas sõrme päästikule. Kuid antud juhul oli väike kahekümne viie 
kaliibrine Jaapani püss kasutu. 

Kui Corrie peatus, jäi ka tiiger seisma. Nüüd nägi ta kiskja silmi, mis äratasid 
hirmu, ja ta vaatas kähku ringi. Tema kõrval oli durianipuu, mille küljest rippus alla 
tugev Haan. Kui tiiger oleks teda nüüd kohe rünnanud, oleks ta Corrie' kätte saanud 
enne, kui viimane oleks küllalt kõrgele ronida jõudnud. Vältides järske liigutusi, mis 
oleksid kiskja viivitamatu hüppe esile kutsunud, pani Corrie oma kasutu püssi 
ettevaatlikult puu najale, siis aga haaras liaanist kinni ja hakkas end pikkamisi üles 
vinnama, pööramata tiigrilt silmi. 

Tiiger tuli otsejoones neiu poole. 


Corrie hakkas nüüd nii kiiresti, kui vähegi suutis, kõrgemale ronima. Tiiger pidi 
jooksma ümber puu, et hüpet teha, ja see päästis Corrie'. Kui kiskja hüppas, oli neiu 
juba ohutus kõrguses, tiiger aga vääratas ja prantsatas raskelt rajale. 

Peagi ühines Corrie ga mõni ahv. Nad sõimasid tiigrit oma keeles. Siis tuli Corrie'le 
hea mõte. Ta teadis, et ahvid armastavad kõike järele teha, ja otsustas seda ära 
kasutada. Neiu noppis duriani vilja ja viskas sellega tiigrit. Vili tabas tiigri pead ja 
pani kiskja metsikult möirgama. Ta viskas veel teisegi, kuid vääratas. Siis aga lõid ka 
ahvid kaasa. 

Nad pommttasid hiiglaslikku kassi, kes lõpuks ei kannatanud enam välja ja üritas 
puu otsa ronida. Kaotanud tasakaalu, kukkus tiiger alla ja veeres tihnikusse. Üks vili 
tabas teda otse nina pihta. Pommirahe jätkus ja lõpuks oli ta sunnitud taanduma. Kuid 
Corrie ei julgenud veel niipea oma pelgupaigast lahkuda. Kui ta viimaks siiski alla 
ronis ja püssi võttis, kohutas teda vähimgi hääl ja sundis valvsalt paigale tarduma. 

Kummatigi ei märganud tütarlaps uut ähvardavat ohtu, mis saatusel tema jaoks 
varuks oli. 

Tema teele ühe puu otsa oli end peitnud koletu suur must olend. See oli Oju, noor 
orangutang, keda Tarzan oli võitnud. Corrie' püss sundis teda eemale hoiduma. Oju 
kartis musti keppe, mis tegid kõva lärmi. Kuid ta oli kannatlik ja võis kaua oodata. 

Varsti ilmus Corrie' ette rajale ja puude otsa veel teisigi koledaid kogusid. 

Neiu seisatas. Ta polnud varem näinud nii palju orangutange ja kartis nüüd, et nad 
võivad talle midagi halba teha. Ahvid 

moonutasid nägu, mõni aga tegi ähvardavaid liigutusi, lähenedes talle lühikeste 
hüpetega. Corrie hoidis sõrme püssi päästikul ja taganes, kuni jõudis just selle puu 
alla, kus kõigest mõne jala kõrgusel tema pea kohal istus Oju. 

Tavaliselt suured ahvid väldivad inimesi ja lahkuvad kohe nende ilmumisel. 

Corrie imestas, miks need loomad niimoodi ei talitanud. Võib-olla andis neile 
julgust see, et neid nii palju oli? Kuid neiu eksis. Ahve ajendas üksnes uudishimu. 
Nad tahtsid teada, mida Oju kavatseb selle inimesega teha. 

Oju vahtis verdunud silmil alla, kaaludes olukorda. See oli talle soodus, sest Corrie 
oli kogu tähelepanu pööranud teistele ahvidele. 

Oju hüppas, paiskas neiu maha, rebis tal püssi käest ja viskas eemale. Kukkumise 
hetkel hoidis Corrie sõrme päästikul. Kõlas lask ja see kohutas Ojut. Ta hüppas puu 
otsa ja kihutas metsa, neiu süles. 

Lask hirmutas ka teisi ahve. Nemadki tormasid metsa, kuid teises suunas kui Oju. 
Rada oli nüüd vaikne ja tühi. Hiiglaslik ahv kandis Corrie't peadpööritava kiirusega 
läbi puude. Ainus, mida neiu teha sai, oli rusikatega raevukalt taguda enda röövija 
karvast keha. Lõpuks hakkas see ahvi ärritama ja ta andis neiule kerge vopsu pähe. 
Viimase õnneks oli see pigem laks kui löök, seetõttu kaotas ta ainult teadvuse. 

Kui Corrie toibus, pidas ta esialgu kõike juhtunut ainult painajalikuks unenäoks. 
Kuid oh häda, see enesepete kestis vaid viivu, kuni ta täielikult teadvusele tuli. Nüüd 
valdas teda tõepoolest kabuhirm. 

Karvane koletis vahtis kogu aeg üle õla tagasi, otsekui oleks teda keegi jälitanud. 
Corrie'l oli püstol ja nuga, kuid orangutang hoidis teda nii, et ta ei saanud kätt 
liigutada. Ja hiigelahv kandis teda üha kaugemale. Neiu ei julgenud isegi mõelda, mil- 
line kohutav saatus teda ootab. 


XIX 


Jerry, Bubonovitch, Rosetti ja van der Bos läksid orus piki jõge allapoole, kuni 
jõudsid rajani, mis metsa viis. 

Siin leidsid nad ühe täkke ja mõistsid, et Corrie oli läinud 

küla poole ning teda ei jälitatud. 

Kuid äkki kuulsid nad kaugelt eestpoolt püssipauku. Tarza-nil polnud tulirelva, kas 
aga Corrie'l see oli või ei, seda nad ei teadnud. Loogilisem oleks olnud oletada, et 
Corrie oli põgenenud ilma relvata. Kurjategijad polnud siit läbi läinud, seega ei 
saanud ka keegi nendest tulistada. Pärismaalastel oli karmilt keelatud kasutada 
Jaapani relvi, mis nad külla olid peitnud. Pealegi poleks pärismaalased söandanud 
relvi võtta ja surma kartusel üle astuda jaapanlaste keelust. 

Kõik neli tegid igasuguseid oletusi, minnes rada mööda edasi. 

»»Küllap tulistas ikkagi jaapanlane," ütles van der Bos. ,, Aga kus on üks jaapanlane, 
seal on teisigi.” 

»» Võtame nad kinni," pakkus Rosetti. ,,Ma pole juba kaks päeva jaapanlasi tapnud.” 

»Peame olema ettevaatlikud," hoiatas Jerry. ,,Ma lähen sada jardi ees ja tulistan 
esimest jaapanlast, keda kohtan, siis aga taandun. Teie, poisid, peitke end kahele 
poole rada tihnikusse, kui mu lasku kuulete, siis aga laske nad võimalikult lähedale 
tulla ja andke tuld.” 

»Kapten, teie ei tohiks seda teha. Lubage mind minna," ütles Rosetti. 

»» Või mind," toetas teda Bubonovitch. ,,See pole teie amet, kapten.” 

»» Olgu," nõustus Jerry vastu tahtmist. ,,Lähete teie, Marakratt. Olge valvel.” 

»Miks sa ei võiks mööda puid minna?" küsis Bubonovitch. Marakratt muigas 
mõistvalt ja pistis jooksu. 


Tarzan käis mõnda aega Corrie' jälgedes, kuni leidis puu, mille otsa ta tiigri eest 
roninud oli. Tarzan seisatas, uuris tähelepanelikult jälgi ja luges neist kogu loo nii 
täpselt, nagu oleks tema ees raamat olnud. Isegi siin-seal vedelevad durianiviljad 
pajatasid talle, mismoodi tiiger lõppude lõpuks minema aeti. Tarzan muigas ja hakkas 
minema mööda värskeid jälgi, mis kinnitasid, et neiu oli alles hiljuti siit läbi läinud. 
Sel hetkel lajatas kusagil eespool lask. 

Nüüd kargas Tarzan puu otsa ja hakkas piki rada edasi kiirustama. Ka tema arvas, et 
tulistasid jaapanlased ja et Corrie oli neile pihku sattunud. Kuid siis silmas ta rajal 
lebavat püssi. 

Tarzan oli nõutu. Jaapanlased ei võinud ära minna ja püssi 

maha jätta. Ka polnud tunda nende lõhna. See-eest tundis ta selgesti suurte ahvide 
lõhna. Tarzan hüppas puu otsast alla ja nägi, et neiu jäljed lõppesid selle puu all, kus 
lebas püss. 

Veel nägi ta, et neiu oli kas alla kukkunud või maha visatud. Kõrval paistsid suure 
orangutangi jäljed. Kuid need jäljed olid ainult selle puu all, kus Tarzan praegu seisis. 
Kõik sai selgeks: orangutang oli puu otsast alla hüpanud, Corrie' kaenlasse kahmanud 
ja ära viinud. 

Tarzan ronis uuesti puu otsa ja kihutas jälgi mööda Ojule järele. Tema treenitud 
silm nägi puu küljes selgesti märke. Lömastatud sitikas või tõuk, mõhnalise käpaga 
murtud oks, oksa külge takerdunud punakaspruun karvatort, ahvi ja neiu jälgede lõhn 
— see kõik näitas ilmeksimatult talle teed. Ja kui mets veidi hõredamaks muutus, nägi 
Tarzan oma vaenlast. Oju tundis, et teda jälitatakse. Ta jäi lagedas kohas seisma, 
valmis võitluseks. Oma saaki hoidis ta nii, et see ei saanud Tarzanit näha. 


Corrie tajus, et Oju oli kohanud vaenlast, sest ta tõi kuuldavale ähvardava urina. 
Neiu kuulis ka jälitaja unsemist, kuid see sarnanes rohkem lõvi omaga. Loomulikult 
polnud Sumatral lõvisid, kuid see ei olnud ka tiigri hääl, mis üha lähemale tuli. 

Ootamatult viskas orangutang neiu maha ja sööstis ettepoole. Corrie kergitas end 
kätele ja vaatas tagasi. Just sel hetkel läks Tarzan Ojuga käsitsi kokku. Corrie tõusis 
püsti ja tõmbas välja oma püstoli, kuid ei julgenud tulistada, sest kartis riivata Tar- 
zanit. Tarzan ja Oju veeresid mööda maad. Oju üritas lüüa oma võimsaid kihvu 
inimese kõrisse, kes omakorda püüdis neid endast võimalikult kaugel hoida. Mõlemad 
urisesid nüüd vaiksemalt, sest võitlus elu ja surma peale nõudis neilt täit tähelepanu. 
Corrie'le tundus äkki, et ta näeb enda ees kahte metslooma, kes võitlevad õiguse eest 
teda endale saada. 

Tarzan tõrjus Oju lõuapärasid eemale parema käega, kuna ahvi käpp surus tema 
pahemat kätt tugevasti vastu külge. Tarzan püüdis end sellest haardest vabastada. 

Ootamatult põimis Tarzan jala orangutangi tagumise jäseme ümber ja surus ta vastu 
maad. Üritades end vabastada, nõrgendas Oju oma haaret. Ja siis nägi Corrie, kuidas 
noatera ahvi rinda tungis, kuuldavale tuli valu- ja vihakisa. Ikka ja jälle tõusis ja vajus 
nuga. 

Kisa nõrgenes, määratu suur keha võpatas ja jäi liikumatuks. Oju oli surnud. 

Tarzan tõusis ja pani jala oma vaenlase kehale. Ta tõstis näo taeva poole ja naeratas 
ootamatult. Isaahvi võidukisa jäi talle kurku kinni. Miks ta seda kuuldavale ei 
lasknud, ei teadnud ta isegi. 

Corrie tundis kohutavat väsimust ja nõrkust. Ta jalad läksid nõrgaks ja ta pidi 
istuma. Tarzan silmitses teda osavõtlikult. 

»» Noh, teie õnnetused on vähemalt tänaseks lõppenud. Jerry, van der Bos ja 
veltveebel jõuavad peagi siia. Lähme neile vastu.” 

Ta tõstis neiu õlale ja hakkas puidpidi edasi minema. Alles hiljuti oli täpselt 
samamoodi kandnud Corrie't ahv, aga kuivõrd teised olid neiu tunded praegu! 

Jõudnud rajani, uuris Tarzan seda hoolikalt ja veendus, et tema kaaslased polnud siit 
veel läbi läinud. Ta istus koos Corrie'ga raja äärde maha ja nad jäid ootama. 

Nad ei ajanud juttu. Tarzan taipas, et neiu oli läbi teinud kohutava katsumuse ning 
ta vajas rahu, et puhata ja toibuda. 

Lõpuks hakkas Corrie ise rääkima. 

»»Olen hirmus rumal. Hoidsin end suurivaevu tagasi, et mitte karjuda ega nutta. 
Arvasin, et surm on juba suu ääres, kuid siis tulite teie, justkui oleksite taevast alla 
kukkunud. Aga kust te teadsite, kus ma olen ja mis minuga juhtunud oli?" 

» Teavet saab ka teisiti kui raamatutest," vastas Tarzan. ,,See oli üsna lihtne." 

Ta rääkis, kuidas oli Corrie' leidnud, ja lisas siis: 

»Mul oli juba mõni päev tagasi sellesama ahviga kokkupõrge. Siis ma võitsin teda, 
kuid jätsin ta ellu. Mul tuli seda kahetseda.” 

»le ei rääkinud sellest juhtumist midagi," ütles neiu. 

»»Sel polnud tähtsust.” 

»» Olete väga kummaline inimene." 

»»Olen rohkem metsloom kui inimene, Corrie," vastas Tarzan. 

Neiu kergitas kulme ja vangutas pead. 

» Olete väga kaugel sellest, et metsloom olla.” 

»Te vist arvate, et tegite mulle komplimendi. See on sellepärast, et teie ei tunne 
metsloomi. Neil on palju toredaid omadusi, mis võivad võistelda inimese parimate 
omadustega. Ja neil pole pahesid. Nad jätsid pahed inimestele. Kui ma ütlen, et olen 


rohkem metsloom kui inimene, siis ma ei arva, et mul on olemas kõik nende 
omadused. Pean silmas vaid seda, et ma mõt- 

len ja talitan sageli kui metsloom, mitte aga kui inimene. Mul on metslooma 
psüühika." 

»Noh, vahest on teil õiguski, aga kui ma lõunat sööma lähen, siis teen seda 
meelsamini inimese kui tiigri seltsis.” 

Tarzan naeratas. 

»»See on üks metsloomade eeliseid. Nad ei pea käima lõunasöökidel, kuulama 
kõnesid ja olema nendest surmani tüdinud." Corrie puhkes naerma. 

»Kuid üks teie lemmikloomi võib teile peale hüpata ja endale lõunasöögiks viia.” 

» Teile kallis inimene võib aga metslooma enda lõbuks maha lasta." 

» Le olete võitnud." 

»Sealt tulevadki meie omad,” ütles Tarzan ja tõusis püsti. 

»» Kuidas te seda teate?" 

»Seda ütles mulle Usha." 

»Usha? Kes on Usha?" 

» Tuul. Ta tõi minu kõrvu ja ninna tõendeid selle kohta, et mööda rada tulevad 
inimesed. Igal rassil on oma eriline ihulõhn. Tänu sellele tean ma, et tulevad valged 
inimesed.” 

Minut hiljem ilmus käänaku tagant nähtavale Rosetti. 

Tarzanit ja Corrie't nähes hüüatas ta rõõmsalt ning hõikas siis valjusti tagapool 
tulevaid kaaslasi. Peagi jõudsid teisedki nende juurde. See oli õnnelik kohtumine. 

» Te oleksite nagu mitu nädalat ära olnud, Corrie," sõnas Jerry. 

»Ma käisin maha pika tee läbi Varjude oru," vastas Corrie. «Arvasin juba, et ei näe 
teid enam iialgi. Ja siis tuli Tarzan.” 

Tak van der Bos astus Corrie' juurde ja suudles teda. 

»Kui ma pole teie kadumisest saadik veel halliks läinud, siis ärge muretsege, teen 
seda õige pea. Ärge iialgi meie juurest lahkuge, kallis." 

Tarzan käis kõige ees, teised hoidusid Corrie'le lähemale, kuulates tema seiklusi. Ta 
rääkis Arnati reeturlikkusesest, Särina ootamatust abist, kohutavast juhtumist Ojuga ja 
sellest, kuidas Tarzan ta päästis. 

» Tarzan oli võideldes kohutav. Ta sarnanes metsloomaga. Tarzanil on tiigri jõud ja 
osavus ning inimese mõistus. Ta uriseb nagu kiskja. Ma päris kartsin teda. Aga kui 
võitlus oli lõppenud, ta naeratas ja muutus uuesti inimeseks.” 

»Me võlgneme talle kõik ega suuda iialgi sellesamaga tasuda, " ütles Jerry. 

»Ta on täitsamees,"” lausus Rosetti südamepõhjast, ,,kuigi 

inglane.” 

Mõne minuti pärast jõudis salk külla. Niipea kui Amat neid nägi, putkas ta teisele 
poole metsa, sest kartis Rosettit nagu tuld. 


XX 


Kapten van Prins, leitnant de Lettenhove ja mõni teinegi siss tundsid hästi Corrie 
van der Meeri ja Tak van der Bosit, keda arvati surnud olevat. Kõik kogunesid nende 
ümber, naersid ja õnnitlesid neid. Corrie ja Tak küsitlesid neid oma vanade sõprade 
kohta. Üks neist oli hukkunud, teised aga kuulduste põhjal jaapanlaste kätte vangi 
langenud. Räägiti hollandi keeles. 


Tundes end üksildasena, otsis Jerry üles Bubonovitchi ja Rosetti, kes puu all istusid 
ning relvi puhastasid. Ent üsna pea ühinesid nendega van Prins ja de Lettenhove, et 
edasiseks plaani pidada. 

Corrie ja Tak istusid veidi kaugemal puu varjus. Corrie märkas, et Jerry oli viimasel 
ajal hakanud temast eemale hoiduma. Ka praegu ei kutsunud ta tütarlast arutelust osa 
võtma. Neiu murdis pead, mis võis meest solvata. Või oli ta Corrie' seltskonnast 
tüdinud? 

Neiu oli haavunud ja seetõttu Tak van der Bosi vastu topelt tähelepanelik. Jerry 
mõistis seda kohe ja lakkas edasisest mõttevahetusest osa võtmast. Bubonovitch ja 
Rosetti märkasid tema sünget meeleolu ning imestasid temaga toimunud muudatuse 
üle. 

Nõupidamisel otsustati, et mõlemad salgad ühinevad vähemalt ajutiselt ja et 
kauemaks külla jääda pole otstarbekas. Kui jaapanlaste abiüksus baasi tagasi ei 
pöördu, alustavad jaapanlased ulatuslikku tegutsemist. Hollandlased ei tahtnud aga 
riskida ja ägedasse võitlusse astuda. Neil olid vaenlasega võitlemiseks sootuks teised 
plaanid. 

Otsustati minna teise kohta, mida hollandlased hästi tundsid ja mida oli kerge 
kaitsta. 

Tõsi küll, Tarzanile ja ameeriklastele tähendas see minna tagasiteed, kuid van Prins 
kinnitas neile, et nende väljavaade edelarannikule jõuda paraneb märgatavalt. 

»Seal, kus ma kavatsen laagri püsti panna,” seletas ta, ,,on võrdlemisi kerge tee üle 
mägede. Ma tean, et seal on vähem jaapanlasi kui siin. Annan teile kaardi ja selgitan, 
kuidas leida teed, mis viib teid läänepoolsesse ossa, kust on juba hõlbus rannikule 
jõuda.” 

»Mida teie sellest arvate, Jerry?" küsis Tarzan. Jerry, kes oli mõtteisse vajunud, 
vaatas talle otsa. ,,Millest?" küsis ta loiult. 

Tarzan silmitses teda imestunult, seejärel aga kordas van Prinsi plaani. 

»Kui see sobib teistele, siis sobib mullegi," vastas Jerry ükskõikselt. 

Bubonovitch ja Rosetti vahetasid pilke. ,,Mis kuradi jama see meie vanaga on?” 
sosistas Rosetti. Bubonovitch kehitas õlgu ning vaatas siis Corrie' ja van der Bosi 
poole. 

»» Arvan, et kaptenist saab peagi taas naistepõlgur," lausus ta. 

»» Olen alati rääkinud, et kõik ebameeldivused ja pahandused saavad alguse naistest. 

»Millal kavatsete teele asuda?" küsis Tarzan van Prinsilt. 

»Arvan, et võime rahulikult tänaseks ja homseks siia jääda. Jaapanlased ei hakka 
veel mitu päeva oma salga pärast muretsema. Võime teele asuda ülehomme 
hommikul. See võimaldab inimestel korda teha jalatsid, mis on juba tublisti kulunud. 
Siin leidub rohkesti vajalikku materjali ja naised võivad meile sandaale õmmelda. 
Oleme ju praegu enam-vähem paljajalu. Isegi kui jaapanlased tulema peaksid, oleme 
valmis neid vastu võtma. Minu inimesed valvavad rada, mis viib siit jaapanlaste baasi 
juurde.” 

Nõupidamine lõppes. Van Prins läks vaatama, kuidas ta inimesed olid end sisse 
seadnud. Valvest vabad hollandlased parandasid sandaale või puhastasid relvi. Corrie 
jälgis salamahti Jerryt. 

Ta märkas, et mees oli morn ja rääkis üksnes siis, kui teda kõnetati, ning sedagi 
väga lühidalt. 

Talle tundus äkki, et mees on haigeks jäänud. 

See mõte hajutas neiu meelepaha ja ta siirdus puu juurde, kus Jerry üksinda istus. 

»Mis teil viga on, Jerry?" küsis ta. ,, Kas olete haige?" 


" 


»Ei,” vastas mees lühidalt. 

Corrie silmitses teda imestuse ja kibedusega. Jerry ei näinud 

neiu ilmet ja tegi näo, et on hõivatud püstoli puhastamisest. Samas mõistis ta, et 
käitub lapsikult ja vihkas end selle pärast. 

Neiu läks pikkamisi minema. Ta suundus hüti poole, kus elas pärismaalasest 
tütarlapse Lara juures. 

Jerry tõusis kähku ja läks talle järele. Ta sai neiu peaaegu juba kätte ja hõikas teda, 
kuid Corrie ei vaadanud isegi tagasi. 

Jerry teadis, et neiu oli teda kuulnud ning sedagi, et Tarzan, Bubonovitch ja Rosetti 
kõike pealt olid näinud. Kõige rohkem aga piinas teda mõte, et ka van der Bos oli 
kõike kuulnud. Jerry tundis, kuidas ta nägu lõi lõkendama. Ta seisis mitu minutit 
paigal, teadmata, mida teha. Jerry oli palju kordi surmale silma vaadanud, kuid oma 
sõpradele ta praegu silma vaadata ei suutnud. Jerry pidi kogu tahtejõu kokku võtma, 
et ümber pöörata ja nende juurde minna. 

Keegi ei öelnud talle sõnagi. Paistis sedamoodi, et igaüks tegeles oma asjaga. 
Tarzan katkestas vaikuse. 

«Kavatsen minna pisut liha hankima. Kas keegi tahab kampa lüüa?" 

Esmakordselt kutsus ta kedagi jahile kaasa. Kõik said aru, et ta tegi seda Jerry 
pärast. 

Jah, mina tulen, kui keegi teine ei taha," vastas Jerry. 

»Siis tulge.” 

Nad võtsid püssi ja suundusid metsa. 

Bubonovitch ja Rosetti istusid van der Bosist pisut kaugemal. 

»»See on temast väga kena,” ütles Bubonovitch. ,,Ma tunnen Jerryle kaasa ja imestan, 
mis on Corrie'ga lahti.” 

»»Ah, kurat, nad kõik on ühe vitsaga löödud!" hüüdis Rosetti südametäiega. 

Bubonovitch vangutas pead. 

»»See pole Corrie' moodi. Ta pole niisugune.” 

»» Tema muutumises on süüdi hollandlane,” tähendas Rosetti. ,,Ja mina arvasin, et ta 
armastab kaptenit! Rääkisin ju sulle, kui me selle daami kaasa võtsime, et tuleb 
pahandusi. Nüüd 

ongi see käes!" 

»Ka sina, Marakratt, oled temasse pisut armunud.” 

»Ta meeldib mulle. Aga ehk ta polegi midagi halba teinud?" 

Tarzan ja Jerry olid ära natuke üle tunni ning tulid tagasi tapetud põdraga. 

Õhtusöögi ajal istus Corrie hollandlaste juures. Ta poleks tohtinud niimoodi käituda 
ja teadis seda. Corrie'1 oleks tulnud 

end ülal pidada nii, nagu poleks midagi juhtunud, nüüd aga muutus suhete 
klaarimine veel raskemaks. Tütarlaps oli õnnetu, sest ta armastas neid inimesi, kellega 
koos oli nii palju üle elanud ja kellele ta nii palju võlgnes. 

Nüüd ta kahetses, et polnud Jerry hüüdele vastanud. 

Corrie sundis end oma uhkusest võitu saama ja nende juurde minema, aga kui ta 
seda teinud oli, tõusis Jerry üles ja läks ära. Neiu siirdus jalamaid oma onni. Seal 
viskus ta asemele ja esimest korda kahe aasta jooksul purskas nutma. 

Päev kaldus õhtusse, kui rampväsinud Amat jaapanlaste baasi juurde jõudis. Ta 
kummardas sügavasti teda peatanud tunnimehele ja püüdis seletada, et tal on tähtsaid 
teateid komandörile. Tunnimees kutsus korrapidaja seersandi, kes pisut oskas 


kohalikku keelt. Amat kordas talle, mida oli rääkinud tunnimehele, ja pidi äärepealt 
unustama kummardamast. 

Seersant andis ta üle adjutandile, kellele Amat kummardas kolm korda. Adjutant 
mõistis, kui tähtis oli Amati teade, ja viis ta otsekohe vanemohvitseri kolonel Kanji 
Tajiro juurde. Temale kummardas Amat neli korda. 

Kui kolonel kuulis, et ligi nelikümmend tema meest on tapetud, sai ta maruvihaseks. 
Amat rääkis ka tunnimeestest, kes rada valvavad, ja valgest tütarlapsest. Ta rääkis 
kõigest, mida teadis. Ja seda polnud sugugi vähe. 

Tajiro käskis Amatile süüa ja öömaja anda. Veel käskis ta otsekohe külla saatmiseks 
ette valmistada kaks roodu, et valged puruks lüüa. 

Kolonel otsustas, et hakkab ise neid juhtima ja Amat läheb nendega kaasa. Kui 
pärismaalane oleks seda teadnud, poleks ta nii rahulikult maganud. 


XXI 


Järgmisel hommikul ilmnesid lahkhelid jälle täie teravusega. Hollandlased tegid 
süüa ning einestasid ameeriklastest ja Tarza-nist eraldi. Inglane mõistis, et see on väär 
ja üsna nõme ning kui asi niimoodi edasi läheb, mõjub see salga moraalile halvasti. 

Kummatigi oli ta rahul sellega, et mõlema ohvitseri vahel valitses kõige parem 
läbisaamine. See oli ülimalt tähtis ränkades 

tingimustes, milles sissidel tuli tegutseda. Hollandi ohvitserid olid laagris 
tõenäoliselt ainsad inimesed, kes ei märganud süvenevat võõrdumist. 

Pärast hommikusööki läks Tarzan ameeriklastega metsa kontrollima hollandlaste 
valvatavat rada. Nad leidsid, et eelpost oli peateepoolsest küljest suurepäraselt 
maskeeritud. Kuid Tarzan arvas, et see asus liiga lähedal külale ja jäi rajast kaugele. 

Kapten van Prins oli eelpostile jätnud neli meest ja käskinud aegamisi taganedes 
jaapanlastele võimalikult kaua vastu panna, et võimaldada sisside peajõududel külast 
lahkuda ja varitsusse asuda. 

»Arvan, et ta oleks pidanud ühe mehe märksa kaugemale panema," ütles Tarzan 
Jerryle, ,,ja vähemalt pool oma jõududest selle raja äärde tooma. Ta pole arvestanud 
jaapanlaste kavalust ega valmistunud ootamatusteks.” 

»Jaapanlased võivad kedagi ette saata," nõustus Jerry, ,,ja see võib džunglist läbi 
lipsata. Ta näeb neid kohe, läheb tagasi ja kannab ette. Siis hiilib mõni mees siia ja 
viskab paar-kolm granaati. Tunnimehed tapetakse ja jaapanlased tungivad külla, enne 
kui van Prins jõuab oma mehed ära viia ning varitsuse korraldada.” 

»Lähme tagasi ja räägime temaga," pakkus Tarzan. 

Varsti pärast hommikusööki otsis Lara Corrie' üles. 

»Sain just praegu teada, et Amat oli täna öösel külast ära,” ütles ta hollandlannale. 
»Ta lahkus juba eile. Ma tunnen teda. Amat on halb inimene ja olen kindel, et ta läks 
jaapanlaste baas-laagrisse ning rääkis seal kõigest, mis siin juhtus.” 

Corrie rääkis sellest parajasti van Prinsile, kui Tarzan ja Jerry tagasi jõudsid. 
Hollandlane kutsus neid ja Corrie tegi kähku minekut. Van Prins rääkis neile Lara 
hoiatusest ja Tarzan pakkus välja plaani, mida nad olid Jerryga arutanud. 

»» Suurem osa jõududest tuleb siit ära viia,” sõnas van Prins mõtlikult. Jätan siia 
silmapetteks ainult ,,vastuvõtukomisjoni", juhuks kui jaapanlased peaksid külla 
tungima.” 

»» Vahest tasub teie tunnimehed hoopiski maha võtta," arvas Jerry. ,,Siis satuvad 
jaapanlased otseteed lõksu.” 


»Ma pole kindel, et see õige oleks," väitis van Prins. ,, Mulle meeldib varakult 
informatsiooni saada, muidu võib igasuguseid ootamatusi ette tulla.” 

Tarzan polnud temaga nõus, kuid vaidlema ei hakanud, vaid tegi hoopis omapoolse 
ettepaneku. 

»Hangin teile informatsiooni palju kiiremini kui teie tunnimehed. Lähen neli või viis 
miili ettepoole ja kui jaapanlased nähtavale ilmuvad, olen kõigi andmetega tagasi 
ammu enne seda, kui nad teie varitsuseni jõuavad.” 

»Aga MIS siis, kui nad teid näevad?" 

»Nad ei näe mind." 

» Te olete ülimalt enesekindel, söör," ütles hollandlane muiates. 

»Seda küll,” vastas Tarzan. 

«Teeme siis niimoodi," lausus van Prins. Julgestuseks annan teile siiski kaks 
tunnimeest, kuid käsin neil koos teiega tagasi tulla. Kas see rahuldab teid?" 

»Täielikult,” vastas Tarzan. ,,Mina lähen ette, teie aga pange oma mehed varitsusse.” 

Nende sõnadega kargas Tarzan puu otsa ja kadus lehtede vahele. Hollandlane 
vangutas pead. 

»» Oleks mul pataljon temasuguseid mehi, võiksin ma jaapanlased kogu saarelt 
minema pühkida." 

Padrunite ja käsigranaatidega koormatud Jerry, Bubonovitch ja Rosetti sammusid 
sisside ees, et meelitada jaapanlasi lõksu. Nad läksid kõrvaloleva raja kõige 
kaugemasse otsa ja. hakkasid end sisse seadma. Lehtede ja viinapuuväätidega 
maskeerisid nad oma pead ning õlad nii oskuslikult, et sulasid ümbritseva džungliga 
justkui üheks. 

Ka sissid võtsid oma koha sisse ja asusid end maskeerima. 

Kapten van Prins kõndis mööda peateed, kontrollides iga mehe maskeeringut. 
Lõpuks andis ta käskluse: 

»Enne mind mitte tulistada, juhul kui teid pole avastatud varem. Kaks meest liini 
alguses võivad kasutada granaate, kui suudavad neid heita küllalt kaugele, et mitte 
vigastada omasid. Seesama käib ka kahe mehe kohta küla teises otsas, juhul kui 
jaapanlased sinna jõuavad. Püüdke tulistada seda jaapanlast, kes asub otse teie vastas. 
Kas küsimusi on? Ei ole? Siis tulen ma koos teiega varitsusse.” 

Ta astus kõrvale ja võttis koha sisse liini keskel. 

Jerry avastas peagi, et tema naabriks oli van der Bos. Veidi aega enne seda oli Tak 
Corrie'ga juttu ajanud ja nagu muuseas küsinud: 

»Mis teie ja Jerry vahel on juhtunud?" 

»Ma ei mõista, mida te silmas peate.” 

»»Oo, teate küll. Mis temaga lahti on?" 

»Mind ei huvita see põrmugi. Ta on toores ja kasvatamatu inimene, niisugused aga 
mulle huvi ei paku." 

Tak ei uskunud tema sõnu, kuid neiu hääles kõlanud kibedus juhtis teda äkki 
mõttele. Ta isegi vilistas üllatusest. 

»Misasja te vilistate?" küsis Corrie. 

»Mulle tuli üks mõte. Ma ei teadnudki, et ilmas on nii palju lollpäid." 

»Kas te mõtlete mind?" ,,Teid, Jerryt ja ennast.” 

»» Võite vilistada nii palju, kui süda lustib, kuid ärge toppige oma nina teiste 
asjadesse.” 

Tak muigas, patsutas teda põsele ja läks van Prinsiga metsa. 


Jerryl polnud kuigi mugav olla kõrvuti van der Bosiga. Ta lootis, et viimane ei püüa 
vähemalt temaga jutlema hakata. Otsekui vastuseks sellele pöördus hollandlane tema 
poole. 

»»Noh, meil tuleb jaapanlasi vist üsna kaua oodata.” 

Jerry mõmises vastuseks midagi arusaamatut. 

Et Jerry vaatas van der Bosi poole, siis lubas viimane endale luksust naeratada. 

»»Corrie tahtis ka metsa tulla ja lahingust osa võtta, kuid van Prins ja mina keelasime 
selle karmilt ära.” 

»Õigesti tegite," pobises Jerry. 

»»Corrie on alles laps," jätkas van der Bos. ,,Me tunneme teineteist terve elu. Corrie 
ja minu naine olid peaaegu lapsest saadik sõbratarid. Ta on mulle nagu õde.” 

Maad võttis vaikus. Van der Bos võis täiel määral tunnetada oma sõnade mõju. Ta 
polnud varem näinud rohkem ähmis nägu. Viimaks Jerry lausus: 

»Ma ei teadnud, et olete abielus. Kas teie naine sõitis ära?" 

Jah. Me püüdsime veenda vana van der Meeri, et ta saadaks minu naisega ära ka 
Corrie' ja tema ema, kuid vana jonnakas lollpea ei jäänud nõusse. Issand, mis hinda ta 
selle eest maksis! Tema kangekaelsus oli saarel kõigile üldiseks kõneaineks. Ta oli 
selle poolest kuulus. Kõiges muus oli ta väga hea inimene.” 

»»Mis te arvate, kas Corrie pole osa kangekaelsusest pärinud isalt?" küsis Jerry 
kartlikult. 

»Ma ei imestaks selle üle põrmugi." 

Bubonovitch ja Rosetti märkasid üllatusega, et Jerry ja van der Bosi vahele oli 
siginenud südamlik läbisaamine. Mõne aja pärast täheldasid nad sedagi, et ,,vana" 
hakkas jälle iseendaga sarnanema. 

»» Ta muutub uuesti inimeseks,” sosistas Rosetti oma sõbrale. 

Bubonovitch ei jõudnud vastata, sest kõigile ootamatult ilmus rajale Tarzan, kes oli 
puu otsast kuuldamatult alla hüpanud. Ta astus van Prinsi juurde. 

» Teie väikesed kollased sõbrad on teel siia. Praegu asuvad nad umbes kahe miili 
kaugusel. Mulle tundub, et neid on vähemalt kaks roodu. Neil on kergekuulipildujad 
ja uhked väikesed mortiirid, mida nad tavaliselt kasutavad. Neid juhib kolonel. Nende 
Iuuregrupp koosneb vaid kolmest mehest ja sammub vaid sada jardi eespool. Ma 
hoiatasin teie tunnimehi ja nad peaksid varsti siin olema." 

»Teist oli väga suur abi, söör,” ütles van Prins. ,,Ma kohe ei teagi, kuidas teid 
tänada.” 

Ta pöördus kõrval seisvate sisside poole. 

» Andke ahelikku mööda edasi, et rääkida enam ei tohi. Vaenlane jõuab siia 
kolmekümne viie või neljakümne minuti pärast." 

Groen de Lettenhove määrati juhtima sisse, kes igaks juhuks külasse jäid. Ta püüdis 
keelitada Corrie't otsima ohutut varjupaika, sest osa vaenlasi võis läbi murda. 

»» Võib juhtuda, et teil kulub iga liigne püss marjaks ära," väitis neiu, , ja pealegi pole 
ma jaapanlastega veel sotte sirgeks teinud.” 

»Aga te võite ju haavata või koguni surma saada, Corrie.” 

» Täpselt niisamuti nagu teie ja teie inimesed. Kuid te ei saa ju kõiki käskida ära 
minna ja metsa peitu pugeda." 

»»Olete parandamatu. Mul oleks juba aeg sellega harjuda, et naisega vaielda on 
lootusetu.” 

» Arge mõtelge minust kui naisest. Olen vaid kogenud sõdur ja hea laskur." 

Nende jutuajamise katkestasid metsasügavusest kostvad püssipaugud. 

XXII 


Jerry nägi lähenevaid jaapanlasi esimesena, sest tema asukoht võimaldas jälgida 
rada umbes sada jardi kuni käänakuni. See oli kolmest luurajast koosnev salk. 

Nad tulid ettevaatlikult ning olid veendunud, et nende ilmumine külla on täielik 
ootamatus. Seetõttu ei oletanud nad mingit varitsust ega pööranud tähelepanu 
džunglile kahel pool rada. Nad möödusid sissidest, kes lamasid salga põhijõudude 
ootel, ja peatusid alles metsaserval, kust paistis all orus asuv küla. See tundus magava 
ja rahulikuna. 

Majadesse või nende taha varjunud sissid ei andnud endast elumärki ja ootasid 
vaenlast. 

Varsti nägi Jerry lähenemas põhisalka. Kolonni eesotsas sammus kolonel, 
paljastatud samuraimõõk käes, tema taga tuli Amat ja selle kannul sõdur, tääk 
pärismaalast sihtimas. Nähtavasti oli Amat üritanud jalga lasta ja nüüd valvati teda 
eriti hoolikalt. Tema nägu oli morn ja see tegi suurt heameelt Marakratile, kes pidi 
end vaos hoidma, et mitte päästikule vajutada. 

Rada sai esimese roodu sõdureid täis. Nad kõndisid tihedalt koos ja kogunesid 
luurest tahapoole metsaservale. Samal hetkel tulistas van Prins ja otsekohe kõlas 
sisside kogupauk. Jerry heitis kähku üksteise järel kolm granaati läheneva teise roodu 
sõdurite hulka. Vastuseks avasid jaapanlased nähtamatu vaenlase pihta džunglis 
korrapäratu tule. Seejärel pistis suurem osa ellujäänuist põgenema ning ainult mõni 
üksik hüppas põõsastesse ja püüdis täägiga tabada varitsuses istuvat vaenlast. 

Marakratt tundis lahingust mõnu. Ta tulistas nii tihti kui vähegi jõudis, kuni ta püss 
üle kuumenes ja kõlbmatuks muutus. 

Nende hulgas, kes plehku pistsid, olid ka Amat ja kolonel. Mingi juhuse tõttu 
polnud nad isegi haavata saanud ja lidusid nüüd reipalt teineteise kannul. Kolonel 
karjus midagi vihaselt jaapani keeles ja kui Amat taha vaatas, mõistis ta koloneli 
näoilme järgi, et see tahab teda tappa. Amat kiunatas hirmunult. Ta oleks väga 
imestunud teada saades, et kolonel peab teda reeturiks, kelle süü tõttu jaapanlased 
lõksu langesid. 

Rosetti märkas neid enne, kui nad tema varitsuspaigale lähenesid. 

»Ei lähe läbi, kollane saatan!" hüüdis ta. ,,See poiss kuulub mulle! Ainult mina tohin 
teda tappa!" 

Veltveebel tabas täpselt koloneli ja tulistas siis Amati pihta, kuid sedapuhku laskis 
mööda.. 

Neetud!” hüüatas ta. 

Ehmunud pärismaalane lipsas põõsastesse. 

Jaapanlaste salga haledad riismed punusid korratult metsa tagasi, jättes metsaservale 
ja rajale surnud ja haavatud. 

Van Prins jaotas oma mehed kolme gruppi: esimesed saatis relvi ja laskemoona 
kokku korjama, teised oma ja jaapanlaste haavatuid külla viima ning kolmanda, kõige 
suurema grupi jättis järelväeks. 

Veidi hiljem tulistas üks haavatud jaapanlane hollandlast, kes teda aidata oli 
tahtnud, ja varsti pärast seda ei jäänud enam ühtegi haavatud jaapanlast. 

Bubonovitch ja Rosetti, kes olid rajale hüpanud ning põgenevaid jaapanlasi 
tulistanud, hakkasid nüüd mahajäetud relvi ja laskemoona kokku korjama. 

Äkki jäi Rosetti seisma ja laskis pilgul ringi käia. 

»Aga kus on siis kapten?" 

Jerryt polnud kusagil näha. 


Mõlemad tormasid tagasi tihnikusse, kus teda viimati olid näinud, ja leidsid Jerry 
teadvusetult selili lamamas. 

Särk tema rinna kohal oli verest läbi imbunud. Rosetti põlvitas tema kõrvale. 

»Ta pole surnud, ta hingab.” 

»Ta ei tohi surra," vastas Bubonovitch. 

Ettevaatlikult tõstsid nad kapteni üles ja hakkasid külla minema. Hollandlased 
kandsid oma kolme tapetut ja viit haavatut. 

Tarzan nägi veltveebleid Jerryt kandmas ja tõttas neile vastu. Murelikult haavatut 
silmitsedes küsis ta: 

»Kas seisund on tõsine?" 

»Kardan küll, söör,” vastas Bubonovitch. 

Nad läksid edasi Tarzanit maha jättes. 

Samal ajal olid kõik surmasaanud üksteise kõrvale pandud ja kaetud mattidega, 
metsaserval aga kaevati neile juba hauda. 

Haavatud paigutati puude varju. 

Sisside hulgas oli arst, kuid tal polnud üldse ravimeid. Sellele vaatamata tegi ta 
kõik, mis temast sõltus, ja selles abistas teda agaralt Corrie. 

Pärismaalastest naised keetsid vett sidemete steriliseerimiseks. 

Bubonovitch ja Rosetti istusid kurvalt puu all Jerry kõrval, kui arst koos Corrie'ga 
nende juurde astus. Nähes, kes oli .järjekordne haavatu, neiu kahvatas ja tal jäi hing 
kinni. 

Bubonovitch ja Rosetti pidasid teda noolega silmas. Neiu reageering ütles neile 
rohkem kui mis tahes sõnad, sest mõnikord öeldakse neid vaid eksiteele viimiseks. 

Ameeriklaste ja Corrie' abiga, kes armastatud inimese jaoks püüdsid teha kõik, mis 
vähegi suutsid, võttis arst haavatul särgi seljast ja vaatas hoolikalt haava. 

»Kas temaga on halvasti?" küsis Corrie. 

»Ei usu," vastas arst. ,, Kuul on südamest mööda läinud ja tõenäoliselt pole riivanud 
kopsu. Kas ta pole verd oksendanud?" 

»Ei ole," vastas Bubonovitch. 

»» Kõige rohkem kannatab ta šokist ja verekaotusest. Arvan, et ta saab õige pea 
terveks. Aidake mul teda keerata, kuid hästi ettevaatlikult." 

Jerry seljal vasakust abaluust veidi paremal paistis väike ümmargune auk. Sellest 
immitses veidi verd. 

»Ta on sündinud õnnetähe all," ütles arst. ,,Siin pole vajadust sondeerida ja see on 
väga hea, sest mul pole arstiriistu. Kuul on kehast läbi läinud." 

Ta pesi haavad hoolikalt puhtaks ja sidus kinni. 

»»See on kõik, mis ma teha suudan," sõnas ta ja palus siis: ,, as keegi teist jääb tema 
juurde. Kui ta teadvusele tuleb, siis vaadake, et ta lamaks rahulikult." 

»Mina jään," teatas Corrie otsustavalt. 

»» Leie, mehed, võite soovi korral mind aidata," sõnas arst. 

»» Mõistagi tuleme teiega. Aga kui meid vaja läheb, miss, siis ainult kutsuge,” ütles 
Rosetti. 

Corrie istus haavatu kõrvale ja hakkas külma veega tema nägu hõõruma. Ta ei 
teadnud, mida oleks Jerry heaks veel teha võinud, ja see abitus ajas teda marru. Põgus 
vaenulikkus, mida ta enda arvates mehe vastu tundnud oli, kadus viimase verd ja 
vaevlemist nähes. 

Jerry ohkas korra ja lõi silmad lahti. Enda kohale kummardunud tütarlast nähes 
pigistas ta mitu korda silmi kinni ja nägu muutus umbusklikuks. Siis ta naeratas ja 
surus kergelt neiu kätt. 


»»Kõik läheb hästi, Jerry, ärge muretsege,” ütles Corrie. 

Jah.” 

Ta hoidis vaid viivu neiu kätt. 

Siis võttis Corrie ise tema käe ja paitas seda. Nad naeratasid teineteisele ja jälle oli 
kõik hea. 

Kapten van Prins käskis haavatutele kanderaamid teha. Pärast seda otsis ta üles 
Jerry. 

»» Mulle teatati, et olete haavatud. Kuidas te ennast tunnete?” küsis ta. 

»» Suurepäraselt.” 

» Siis on hästi. Otsustasin, et peame siit lahkuma nii ruttu kui võimalik. Jaapanlased 
ründavad kindlasti meid õhtul uuesti, siin aga on raske end kaitsta. Ma tean selleks 
sobivat kohta. Võime sinna jõuda kahe päevaga. Niipea kui kanderaamid on valmis ja 
surnud maetud, asume teele. Otsustasin küla maha põletada. See on pärismaalastele 
heaks õppetunniks vaenlase abistamise eest. Neid tuleb karistada.” 

»» Oh ei!" hüüatas Corrie. ,,See pole õiglane. Te karistate koos süüdlastega ka 
süütuid. Võtke näiteks Lara. Ta on meid kahel korral aidanud. Eile ütles ta mulle, et 
külas abistavad jaapanlasi ainult kaks inimest — pealik ja Amat. Oleks julm maha põ- 
letada nende maju, kes on meie suhtes sõbralikud. Tuletage meelde, kui poleks olnud 
Larat, oleksid jaapanlased tabanud meid ootamatult.” 

» Teil on õigus, Corrie," lausus kapten van Prins. ,, Andsite mulle hea mõtte.” 

Ta läks ära. Kümme minutit hiljem viidi pealik küla serva ja lasti maha. 

Sissid kogunesid tapetute haudade ümber. Arst pidas lühikese palve, kõlas kolm 
kogupauku ja hauad aeti kinni. 

Haavatud asetati kanderaamidele ja salk oli valmis teele asuma. 

Jerry vaidles vastu, kui teda kanda taheti, ja kinnitas, et võib ise käia. Corrie, 
Bubonovitch ja Rosetti püüdsid teda ümber veenda, kui arst nende juurde astus. 

»»Mis siin sünnib?" küsis ta. Asjast kuulnud, pöördus ta Jerry poole. 

» Teil tuleb kanderaamile jääda, noormees." Ning lausus siis Bubonovitchile ja 
Rosettile: ,,Kui ta proovib üles tõusta, siduge ta kanderaami külge kinni.” 

Jerry muigas. 

» Olgu pealegi, doktor, ma kuulan sõna.” 

Pärast pealiku hukkamist hakkasid pärismaalased mahalask- 

mist kartma. Lara läks Corrie't otsima, kuid teel kohtas van Prinsi, kes ise tütarlapse 
kinni pidas. 

»» Võite kõigile oma inimestele teatada," ütles ta, ,,et tänu teile ja teie osutatud abile 
ei põleta me küla maha, nagu seda olime kavatsenud. Karistasime ainult pealikut, sest 
ta oli meie vaenlase agar käsilane. Kui me tagasi tuleme ja Amat juhtub siin olema, 
siis karistame ka teda Teisi ei ähvarda miski, kui nad jaapanlasi abistama ei hakka. 
Me teame, et teid sunnitakse nende heaks töötama. Me mõistame teid, aga võimaluse 
korral ärge seda tehke." 

Ta haaras kiiresti pilguga kogu küla ja küsis: 

»Kus Tarzan on?" 

» Tõepoolest,” lõi Bubonovitch sekka, ,,kuhu ta kadus?" 

»Kurat võtaks!" hüüatas Rosetti. ,,Pärast lahingut pole teda külas nähtud, kuid 
haavata ta ei saanud. Kõik, kes kaptenit kandsid, nägid teda." 

»Ei maksa tema pärast muretseda," rahustas Bubonovitch kaptenit. ,,Ta ise muretseb 
enda eest ja ka meie eest takkapihta.” 


Jätan siia paar inimest, kes teatavad talle, kus me kavatseme peatuda," ütles van 
Prins. 

»Teil ei pruugi seda teha,” väitis Bubonovitch. ,,Ta leiab ise meid üles. Las Lara 
näitab talle ainult suuna, et ta jälgede otsimisele asjatult aega ei raiskaks.” 

»Hästi,” nõustus van Prins. ,, Niisiis — teele!" 

Haavatud ameeriklast nähes tundus Tarzanile, et haav oli surmav. Teda valdas 
põletav viha jaapanlaste vastu, sest oli seda noort lendurit armastama hakanud. 
Kellelegi märkamatult hüppas ta puu otsa ja kihutas vaenlastele järele. Ta sai nad 
kätte, kui kapten ja kaks leitnanti omavahel nõu pidasid. Need olid kahe roodu peale 
ainsad ellujäänud ohvitserid. Kõrgel puu otsas nende kohal istudes pingutas Tarzan 
vibunööri. 

Ootamatult lõi kapten vankuma ja kukkus surnult maha. Nool oli tabanud ta südant. 

Rabatud jaapanlased tardusid paigale, siis aga puhkes segadus ning mets lõi 
kaikuma erutatud kisast ja korrapäratutest püssipaukudest ning kuulipildujaraginast. 

Tarzan jälgis ülalt enda tekitatud paanikat ja ootas parajat hetke teise noole 
laskmiseks. Seekord tabas ta ühte leitnanti. Pärast seda vahetas ta märkamatult 
asukohta ja läks mõnisada jalga kaugemale. See oli tehtud just õigel ajal, sest teise 
ohvitseri 

hukkumise järel kukkusid jaapanlased umbropsu puude ja põõsaste pihta tuld 
andma. 

Kui oli langenud viimane ohvitser, kihutasid sõdurid oma laagrisse tagasi. Juhtunu 
oli neile kõva hirmu nahka ajanud. 

Tarzan jätkas nende jälitamist, kuni kõik nooled otsa said. Iga nool niitis maha 
jaapanlase. 

Valust kisendavad haavatud püüdsid teistest mitte maha jääda ning rebisid jooksu 
pealt seljast ja kõhust nooli välja. 

Tapetud jäid maha, nemad olid määratud kõhutäieks tiigritele ja metsikutele 
koertele. 

Tarzan võttis õlalt püssi ja laskis põgenevate vaenlaste pihta tühjaks kogu pideme. 
Alles pärast seda lõpetas ta tagaajamise. Ta oli oma ameeriklasest sõbra eest kätte 
maksnud. 

Tarzan liikus mõnda aega küla suunas ja keeras siis metsa. Tema valitud tee kulges 
mööda vanade metsahiiglaste võimsaid oksi, mida katsid sammal ning suured 
ronitaimed ja metsviina-puuväädid. Mõnikord laskus ta allapoole kuni orhideevaniku- 
tega kaunistatud hiiglaslike õhujuurteni. 

Kui tuul suunda muutis ja näkku puhus, tundis ta inimese lõhna. 

Peagi silmas ta kitsast rada ja seejärel lõksu, mida jahimehed väikeulukite 
püüdmiseks üles panevad. Tarzan siirdus sügavamale metsa, ta tahtis olla üksi, 
inimestest kaugemal. Ta ei põlanud ühiskonda, kuid aeg-ajalt vajas üksildust või 
metsloomade rahulikku seltskonda. 

Isegi lobisemishimulised, naljakalt riidlevad ahvid lahutasid sageli ta meelt ja 
aitasid puhata inimestest, kes kaugeltki naljakad ei tundunud. 

Siin oli palju ahve. Algul pistsid nad teda nähes plehku, aga kui ta nende keeles 
rääkima hakkas, muutusid ahvid julgemaks ja tulid lähemale. Tarzan sai ühe väikese 
ahvi koguni nii kaugele, et see talle käe peale istus. Ta meenutas Tarzanile väikest 
Nkimat, riiakat, sõjakat, tillukest argpüksi, kes Tarzanit piiritult armastas. Aafrika! 
Kui kauge see praegu temast oli! 

Ta hakkas väikese ahviga juttu ajama, nagu kunagi oli jutel-nud Nkimaga, ja peagi 
hüppas ahv talle õlale. Nagu Nkima, nii tundis temagi end seal turvaliselt. 


Kõik need tillukesed rõõmud ei nüristanud siiski Tarzani valvsust. Ta haistis 
veidraid lõhnu ja leidis jäljed. 

Need juhtisid Tarzani väikese järve äärde, kus piki kallast oli ehitatud rohkesti onne. 
Need olid tehtud okstest ja lehtedest ning toetusid järve põhja rammitud tugevatele 
vaiadele ehitatud platvormile. Onnides elasid väikest kasvu mustajuukselised 
tumepruuni nahaga inimesed. Need olid tõelised metslased, keda tsivilisatsioon 
polnud üldse puudutanud. ,, Õnnelik rahvas," mõtles Tarzan. Mõni püüdis võrguga 
kala. Mehed olid varustatud vibu ja nooltega. 

Väike ahv ütles, et need on pahad gomanganid. 

»Nad söövad ahve,” selgitas ta. 

Siis aga kukkus ta karjuma ja sõimama, tundes end tänu suurele kaugusele ja oma 
uue vägeva sõbra juuresolekule väga julgelt. Tarzan muheles. Ahv meenutas talle üha 
rohkem Nkimat. 

Ahv tegi nii suurt lärmi, et mõni pärismaalane katkestas oma töö ja hakkas üles 
vahtima. Tarzan tegi üldtuntud rahumärgi, kuid pärismaalasi see ei lepitanud ja nad 
hakkasid teda vibudega ähvardama. Nad karjusid ja näitasid viibetega, et ta minema 
läheks. 

Tarzan mõistis nende käitumist ja oli sellega päri. Kui neil õnnestuks alati valget 
inimest eemal hoida, võiksid nad oma idüllilise olemise turvalisust nautida. 

Tarzan jälgis neid veel mõnda aega ja pöördus siis tagasi metsa, et seal veel pisut 
hulkuda, tunda mõnu lühikesest puh-kehetkest keset sõja sünget argipäeva. Väike ahv 
Keta istus kord ta õlal, siis aga hüples tema kõrval puult puule. Paistis sedamoodi, et 
ta oli sellesse tarmanganisse tõsiselt kiindunud ja otsustanud alatiseks tema juurde 
jääda. 


XXIII 


Veltveebel Tony Rosetti põlvitas tunnimeeste lavatsil, mis oli püstitatud endise 
laagri lähedusse. Sissid olid sinna üheks päevaks peatuma jäänud, et haavatutele 
puhkust anda. 

Tema valvekord oli juba lõppemas ja ta ootas vahetust, kui nägi kedagi endale rada 
mööda lähenemas. See oli sihvakas nooruslik kogu, kuid isegi metsa hämaras 
valguses mõistis veltveebel pükstest hoolimata, et see polnud noormees, ehkki ta kan- 
dis püssi, püstolit ja padrunitaskut. 

»Seis!" käsutas Rosetti ja tõstis püssi. 

»Ma juba seisan,” vastas naine sulaselges inglise keeles. 

»Kes te olete ja kuhu te nende relvadega lähete?" 

»Te olete arvatavasti seesama väike nutikas veltveebel, kellest mulle Corrie van der 
Meer rääkis. See, kes põlgab naisi ja räägib naljakalt inglise keelt.” 

»Ma ei räägi inglise keelt, vaid ameerika keelt. Ja mis siin naljakat on? Kes te 
olete?" 

»Olen Sarina ja otsin Corrie van der Meeri.” 

»Tulge lähemale," ütles Rosetti. 

Seejärel ronis ta alla ja jäi rajale seisma, sõrm päästikul ja täägiots naisele suunatud. 

Sarina astus sammu lähemale ja jäi temast mõne sammu kaugusel seisma. 

»Ma tahaksin, et te selle riistapuuga teise kanti sihiksite."” 


»Ei lähe läbi, õeke. Te kuulute kurjategijate jõuku. Kust ma võin teada, et ülejäänud 
ei peitu siin kusagil läheduses? Kui nad siin on, siis kavatsete te mind nähtavasti maha 
lasta?” 

»»Olen üksi,” väitis naine rahulikult. 

»» Võib-olla üksi, aga võib-olla mitte. Pange relvad maha ja tõstke käed üles. Tahan 
teid läbi otsida.” 

Särina lõi kõhklema, Rosetti aga jätkas: 

»Ma ei hammusta teid, küll aga viin laagrisse, niipea kui mu vahetus kohale jõuab." 

Särina pani relvad maha ja tõstis käed üles. Marakratt asetas ta sõjariistad 
kaugemale ja ütles siis: 

Hüva, nüüd võite käed alla lasta." 

Särina istus raja kõrvale maha. 

» Te olete tubli ja tark sõdur,” ütles ta ja lisas siis: «Mulle meeldivad tublid sõdurid." 
Rosetti muigas. 

»Leiegi pole nannipunn, õeke, ja näete välja üsna kena." Ilmselt ei jää ilu 
märkamata isegi naistepõlgurile. «Kuidas te üksi läbi metsa tulite?” 

»Ma lahkusin nende inimeste juurest ja tahan olla seal, kus Corrie van der Meer. Ta 
vajab naisehoolt. Ta on ju siin, eks ole?” 

»Jah, ta on siin, kuid tal pole vaja daame, kes tema eest hoolitseksid. Tal on neli 
meesterahvast, kes teevad tema heaks kõik, mis vaja, ja sugugi mitte halvasti.” 

»Ma tean, ta rääkis mulle sellest. Ja siiski on tal hea meel näha enda kõrval naist." 

Pärast lühikest vaikimist küsis ta: 

»Mis te arvate, kas nad lubavad mul jääda?" 

»Kui Corrie seda tahab, siis muidugi lubatakse. Meil kõigil on teist hea meel.” 

Nende keskustelu katkestas hollandlase tulek. Särinat nähes ta imestas ja küsis 
Rosettilt hollandi keeles, kes see naine on ja kust ta tuli. 

»Ma ei saa hollandi keelest aru," ütles ameeriklane. ,,Ta päris minu kohta,” seletas 
Särina. ,,Kas teie oskate hollandi keelt?" oli Marakratt imestunud. ,,Oskan küll." 

»Siis öelge talle, et ta võtaks kaasa teie relvad, kui siit lahkub. Ma ei saa ühekorraga 
relvi tassida ja vangi valvata.” 

Särina naeratas ja tõlkis. Hollandlane vastas talle ja noogutas Rosettile. 

»»Noh, tulge siis,” ütles veltveebel Särinale. 

Nad läksid laagrisse ja suundusid otsekohe Jerry juurde, kes lebas puu all 
kanderaamil. 

«Veltveebel Rosetti kannab ette, et tõi vangi, söör.” 

Jerry kõrval istunud Corrie tundis Sarina ära ja kargas püsti. 

«Sarina!" hüüatas ta. «Mida te siin teete?" 

«Tulin teie juurde. Öelge neile, et nad lubaksid mul siia jääda." 

Ta rääkis hollandi keeles ja Corrie tõlkis tema sõnad Jerryle. 

«Mis minusse puutub, siis võib ta jääda, kui teie seda tahate,” vastas talle Jerry. 
«Kuid arvan, et otsustama peab kapten van Prins. Veltveebel, võtke oma vang ja 
kandke kõigest ette kapten van Prinsile." 

Veltveebel, kes ei tunnistanud ühtegi teist autoriteeti peale Jerry, manas näole 
rahulolematu ilme, kuid kuuletus. 

«Lähme, õeke,” kutsus ta Särinat. 

«Olgu, vennas," vastas naine. «Kuid hoidke oma tääk mu seljast kaugemal. Ma tean, 
et olete tubli sõdur, kuid ärge ülemäära pingutage.” 

Corrie silmitses teda üllatunult. 

Ta kuulis esimest korda, et Särina rääkis inglise keelt. 


«Hea küll, kullake," nõustus Rosetti, «kuid ärge mõelgegi põgeneda.” 

«Tulen teiega,” kuulutas Corrie. ,,Kui ma teie eest välja astun, siis olen kindel, et 
kapten van Prins lubab teil meie juurde jääda.” 

Ta leidis kapteni üles. Viimane kuulas tähelepanelikult, mida Corrie ja Särina talle 
rääkisid. Siis küsis ta: 

»Miks te nende bandiitidega ühinesite ja nende juurde jäite?" 

»Mul polnud muud valikut — kas nemad või jaapanlased," vastas Särina. ,, Tahtsin 
algusest peale nende juurest ära minna ja ühineda sissidega, niipea kui nad leian. Kuid 
see võimalus tekkis mul alles nüüd.” 

»Et miss van der Meer teie eest vastutab ja ka kapten Lucas pole vastu, siis võite 
jääda." 

«Niisiis, kõik on otsustatud," sõnas Corrie. 

Rosettil polnud vaja vangi enam valvata, kuid ta läks koos Corrie' ja Särinaga sinna, 
kus lebas Jerry. Ta tegi näo, justkui oleks tulnud pärima Jerry tervise järele, kuid jäi 
naiste juurde ka pärast seda, kui Jerry oli talle kinnitanud, et tema enesetunne on hea. 

Veidi kaugemal puhastas Bubonovitch oma püssi. Ta ootas, et Rosetti tema juurde 
tuleb ja räägib naisest, kelle oli kaasa toonud. Marakratt seda ei teinud ja ajas 
Bubonovitchi kimbatusse. Viimane oli sunnitud ise kogu seltskonnaga ühinema. 
Särina rääkis parajasti tutvumisest Rosettiga. 

»Kus te nii hästi inglise keelt rääkima õppisite, Sarina?" küsis Corrie. 

»Gilberti katoliiklikus misjonikoolis. Minu isa võttis mind ja ema alati kaasa kõigile 
oma merereisidele. Välja arvatud kaks aastat, mis ma Tarawal misjonikoolis veetsin, 
elasin tema kuunari pardal, kuni sain kahekümneseks. Minu ema suri, kui ma olin veel 
väike tüdruk, kuid isa ei lahkunud minust. Ta oli väga halb inimene, meisse suhtus 
aga hästi. Me seilasime kõigil lõunameredel ja umbes kord kahe aasta tagant naasime 
Gilberti möödaminnes igasugustel saartel piraatide ja mõrvaritega kaubitsedes. Isa 
tahtis, et ma saaksin hariduse, ja kui sain kaheteistkümneseks, jättis ta mu kaheks 
aastaks sellesse misjonikooli. Hollandi keelt õppisin ma isalt. Arvan, et ta oli haritud 
mees. Pardal oli tal väga hea raamatukogu hoolikalt valitud kirjandusteostest. Ta ei 
rääkinud mulle iialgi oma minevikust ega öelnud isegi oma tõelist nime. Kõik hüüdsid 
teda Suureks Johniks. Ta õpetas mulle meresõitu. Neljateistkümneselt olin juba tema 
esimene abi. Mõistagi pole see tütarlapsele kohane töö, seda enam, et meeskonda kuu- 
lusid tavaliselt paadunud närukaelad, kuid peale nende ei tahtnud keegi isaga merd 
sõita. Meeskonnaliikmetelt õppisin pisut ka 

jaapani ja hiina keelt. Meiega sõitis inimesi peaaegu kõigist rahvustest. Kui isa oli 
purjus, täitsin ma kapteni ülesandeid. See oli raske töö ja ma pidin meeskonda hirmu 
all hoidma. Ma ei läinud ilmaski tekile ilma kahe püstolita.” 

Rosetti ei pööranud Särinalt silmi. Näis, et neiu oli ta hüpnotiseerinud. Bubonovitch 
jälgis neid üllatunult. Kuid ta pidi tunnistama, et Särinat oli meeldiv vaadata. 

»»Kus teie isa praegu on?" küsis Jerry. 

«Arvatavasti põrgus. Ta tappis ühe oma madruse ja ta poodi üles. Just tema vahi all 
pidamise ajal näitasid mister ja missis van der Meer minu vastu üles nii palju 
sõbralikkust.” 

Arsti tulek katkestas keskustelu. Rosetti suureks meelehärmiks läksid kõik 
onnidesse laiali. Bubonovitch jälgis teda pilkavalt ega jätnud kasutamata juhust paari 
vaimukust lendu lasta. 


XXIV 


Järgmisel hommikul asuti pikkamisi laagrist teele. Haavatuid kanti kanderaamidel. 
Kus rada oli laiem, seal käis Corrie Jerry kanderaami kõrval. 

Särina kõndis Corrie' järel, Rosetti ei jäänud temast sammugi maha. Bubonovitch ja 
mõni hollandlane moodustasid järelväe. Et hollandlased ei osanud inglise keelt ja 
Bubonovitch ei saanud aru nende keelest, siis oli tal täielik vabadus mõtiskleda 
viimaste sündmuste, eriti aga Marakratiga aset leidnud imetabase muutuse üle. See 
veendunud naistevihkaja oli äkitselt alistatud! Ja kes oli seda teinud? Euroopa 
päritoluga aasialan-na, kes pealegi oli mõrvar, tumeda nahaga ja küllaltki vana. 

Bubonovitch armastas Rosettit ja lootis väga, et väikese veltveebli kiindumus pole 
kuigi sügav. Rosetti tundis naisi vähe, Särina aga polnud nende tundmaõppimiseks 
kõige parem objekt. 

Bubonovitchile meenusid Kiplingi sõnad: ,,Kord öösel torkas ta mind noaga, sest 
olin avaldanud kahetsust selle üle, et ta pole valge, ja aitas mind seega paremini naisi 
mõista." Bubonovitch ohkas kurvalt. «Lõppude lõpuks," mõtles ta, ,,ei eksinud Ma- 
rakratt nii väga, kui rääkis, et naised ei too midagi head, küll aga sekeldusi ja 
pahandusi.” 

Ta kiskus end oma mõtetest lahti, kuuldes Jerryt ja Corrie't omavahel rääkimas. 

»Ma hakkan Tarzani pärast muretsema. Ta on juba kaks päeva ära olnud, aga pärast 
tema kadumist kostis metsas tulistamist just sellest suunast, kuhu läksid jaapanlased." 
»Aga mida ta seal teha võis?" kahtles Corrie. ,,Tarzan pole teiste moodi ja oleks 
kasutu proovida tema tegude põhjustest aru saada. Teate isegi, et aeg-ajalt käitub ta 
nagu metsloom. Tapmisse suhtub ta eitavalt, kuid sellest hoolimata peab jaapanlaste 
hävitamist oma kohuseks." 

» Te oletate, et ta võis jaapanlastele järele minna, selleks et neid võimalikult rohkem 
hävitada?" 

Jah, kuid ainult sel juhul, kui teda ennast maha ei lastud.” 

Jumal hoidku! Seda on hirmus ette kujutadagi!" 

»»Olen teiega nõus, ent kummatigi on see võimalik. Kui ta tagasi ei tule, peame 
tegutsema iseseisvalt. Ma poleks osanud arvatagi, et oleme temast niivõrd sõltuvad, 
sest me ei oska isegi jahti pidada ja liha muretseda, mistõttu meie toidumoon on 
küllaltki kesine.” 

»Noh, peale jahi on Tarzan palju muudki meie heaks teinud," ütles Corrie. ,,Ma näen 
siiani unes tiigrit ja ahvi, kelle käest ta mind päästis.” 

Nad vakatasid. Jerry lebas kinnisilmi. Corrie pani tähele, et tema nägu oli ülearu 
punaseks muutunud. Haavatu hingas raskelt ja oli teadvuseta. Neiu katsus ta laupa, 
nihkus pisut kaugemale ja sosistas Särinale, et ahelikku mööda kutsutaks kohale arst. 
Seejärel läks ta kanderaami kõrval edasi. Jerry pomises midagi segast ja vähkres kogu 
aeg kanderaamil. 

Corrie pidi teda kinni hoidma, et ta maha ei kukuks. Kui doktor Reyd nende juurde 
jõudis ja kanderaami kõrvale astus, polnud neiul tarvis talle midagi seletada, sest Jerry 
seisund oli niigi ilmselge. 

Praktiliselt oli kraadiklaas doktori ainus arstiriist. Palavikku mõõtnud, vangutas ta 
rahulolematult pead. ,,Kas on pahasti?" küsis Corrie. 

»Mitte kõige paremini. Kuid ma ei mõista, miks tema seisund nii äkki halvenes. 
Palavikku võis oodata sel öösel, kui ta haavata sai, siis aga seda polnud. Arvasin, et 
oht on juba möödas.” 

»Kas ta...” 


Arst vaatas neiule otsa ja naeratas. 

«Esialgu ei tasu muretseda. Miljon inimest paraneb isegi palju tõsisemate haavade 
ja kõrgema palaviku puhul.” 

«Kas te ei saa teda praegu millegagi aidata?" 

Reyd kehitas õlgu. 

»Mul pole mingisuguseid ravimeid. Vahest on see isegi parem. Ta on noor, 
füüsiliselt tugev, loodus aga on parim tohter, Corrie.” 

»Kuid te jääte siia meie juurde, eks ju, doktor?" 

«Muidugi. Ja jumala pärast, ärge muretsege.” 

Jerry pomises midagi ja ajas end istukile. Corrie ja arst panid ta ettevaatlikult uuesti 
pikali. 

Jerry avas silmad, vaatas Corrie'le otsa, naeratas ja kaotas jälle teadvuse. Sel ajal 
astus kanderaami juurde Rosetti. Ta mõistis jalamaid, et siin võib vaja minna tema 
abi. Rosetti näole ilmus mure ja hirm, kui Jerry äkki karjatas: 

«Lucas kutsub Melrose'i!" 

Seejärel vastas ta iseendale: 

«Melrose Lucasele! Läänerindel on kõik rahulik, kapten!" Jerry tõi kuuldavale 
kergendusohke ja vakatas. Corrie pöördus Rosetti poole. «Kes see Melrose on?" küsis 
ta. 

«Meie laskur. Ta sai surma enne «Veetleva Leedi" allatulistamist.” 

Jerry hakkas jälle rahutult vähkrema ja keerutama. Et teda kanderaamil hoida, läks 
tarvis kõigi kolme pingutusi. 

«Peame ta vist kinni siduma," sõnas arst. 

Rosetti raputas pead. 

«Kutsuge siia Bubonovitch ja me saame hakkama. Kapten pahandab, kui teada saab, 
et ta kinni seoti.” 

Bubonovitch kutsuti ahelikkupidi kohale. Tema ilmumisel püüdis Jerry kanderaamil 
end üles kergitada ja pidi äärepealt maha kukkuma. Aidates haavatut kinni hoida, ei 
lakanud Bubonovitch kirumast. 

«Neetud jaapanlased! Kollased värdjad!" 

Ta pöördus Rosetti poole. 

«Kurat võtku, miks sa varem mind kutsuda ei lasknud? Miks keegi ei öelnud mulle, 
et ta on sellises seisundis?” 

»Tal hakkas halvem alles hiljuti," sõnas Corrie. 

«On ta väga vilets, doktor?" küsis Bubonovitch. 

«Tal tõusis palavik, kuid see pole nii kõrge, et halvimat mõelda.” 

Nad jõudsid metsast välja orgu, kus kavatsesid teha peatuse 

ja üles lüüa laagri. Rada muutus nüüd laiemaks ja ka Särina võis kanderaami kõrval 
käia. Ootamatult hakkas Jerry jälle rahutult vähkrema ja hüüdis valjusti: 

«Kurat võtaks! Ma ei suuda hoida ta nina! Poisid, hüpake alla! Ruttu!" 

Jerry püüdis kanderaamilt maha karata ja kõik pidid teda kinni hoidma. Corrie 
silitas ta laupa ja ütles rahustaval toonil: 

«Kõik on korras, Jerry, lamage rahulikult ja püüdke magama jääda." 

Haavatu haaras tal käest. 

»Mabel,” lausus ta. 

Corrie võpatas. 

Rosetti ja Bubonovitch pöörasid kohmetunud tütarlapselt pilgu kõrvale. 

Reyd märkas, et Jerry oli lõpuks magama jäänud. 


«See on talle parim rohi,” ütles arst. 

Pool tundi hiljem andis van Prins käsu jääda puhkama. Laager löödi üles puude alla 
väikese jõe kaldale, mis orust läbi voolas. 

Jerry magas raskelt kogu ülejäänud päeva ja öö. Corrie, Särina, Bubonovitch ja 
Rosetti valvasid kordamööda tema juures. Kui Corrie valvekorda asus, hakkas ta 
mõtisklema Mabelist. Ta polnud varem kuulnud Oklahoma Cityst pärit naise nime, 
kellega Jerry oli kavatsenud abielluda. Niisiis armastas mees teda ikka veel! 

Corrie püüdis rahustada end mõttega, et Mabel oli ta hüljanud ja nüüd juba teisega 
abielus. Siis mõtles ta, et see võib ka hoopis mõne teise naise nimi olla... 

Jerry ärkas ja lebas mitu sekundit liikumatult, pilk naelutatud rohelise lehestikuvõlvi 
külge. Ta püüdis sundida mälu oma saladusi avama. Aegamisi meenus talle, et viimati 
oli tundnud end ebamugavalt kanderaamil, mida tassiti mööda kitsast rada. Nüüd 
seisis kanderaam maas ja tal oli väga hea olla. Lähedal vulises väike jõgi, mis kivide 
vahelt teed otsides ruttas kohtuma merega. Jerry pööras pead ja nägi Bubonovitchit 
ning Rosettit kaldal päevitamas ja hoolega pesemas. Ta naeratas rõõmsalt, mõeldes, 
kuidas neil raskeil sõja-aastail oli tal vedanud kaaslastega. Ta tõrjus eemale mälestuse 
nendest, keda enam iialgi ei näe. Mehel ei sobi taga nutta seda, mis on sõja 
paratamatu tagajärg. 

Ta pöördus teisale ja nägi Corrie't. Neiu istus tema kanderaami 

kõrval, küünarnukid toetatud põlvedele ja nägu peidetud käte vahele. Jerry silmad 
muutusid õrnaks. . 

«Corrie,” sõnas ta vaikselt ja võttis neiu käe pihku. 

Neiu avas silmad ja tõstis pea. Esimene asi oli oma käsi Jerry laubale panna. 

»»00, Jerry! Teie palavik on läinud! Kuidas te ennast tunnete?" 

«Olen valmis ära sööma terve härja koos sarvede, sõrgade ja sabaga!" 

Corrie kuulas teda ja hoidis suurivaevu pisaraid tagasi. Ootamatu vabanemine 
kartusest ja pingest oleks justkui lõhkunud enesekotrolli ning vaoshoituse barjääri, 
mis olid olnud tema vaimseks kilbiks ja kaitseks. 

Corrie kargas püsti, jooksis esimese puu juurde, nõjatus selle vastu ja puhkes nutma. 
Ta ei suutnud meenutada, et oleks kunagi elus nii õnnelik olnud. 

Jerry vaatas imestades Corrie'le järele ja murdis pead selle üle, mis temaga juhtunud 
oli. 

Doktor Reyd, kes käis haigeid vaatamas, astus Jerry juurde. 

«Kuidas teil täna hommikul läheb?” 

«Tunnen ennast hästi,” vastas Jerry, ,,ja usun, et enam pole vaja mind kanderaamil 
tassida.” 

«Teie võite uskuda, mida aga soovite,” vastas Reyd, «kuid antud juhul pole teie 
arvamus veel tegevusjuhend.” 

Ta muigas. 

Nende juurde tulid kapten van Prins ja Tak van der Bos. «Mis te arvate, kas suudate 
vastu pidada veel ühe päevase teekonna?" küsis van Prins Jerrylt. «Muidugi suudan.” 

«Hästi. Kavatsen teele asuda võimalikult ruttu. See koht on liiga lage.” 

«Te ajasite eile meile hirmu nahka, Jerry,” ütles van der Bos. 

«Mind ravis hea arst," vastas Jerry. 

«Noh, minu teeneid pole siin kuigi palju," väitis Reyd. «Pole ju ainsat viletsat 
tablettigi. Tänage oma organismi.” 

Corrie tuli puu tagant välja ja ühines nendega. Jerry märkas, et neiu silmad olid 
punased ja mõistis, miks ta ära oli jooksnud. 

«Kas sa ärkasid alles nüüd, laiskvorst?" küsis van der Bos. 


»Ma otsisin härga,” vastas Corrie. 

«Härga? Misjaoks?" 

«Jerry tahtis hommikueineks härga.” 

»Pole viga, talle aitab riisistki,”" ütles van Prins. 

«Kui ma ükskord teie armsalt saarelt minema pääsen, siis hoidku oma nahk see, kes 
mulle riisi julgeb pakkuda," kuulutas Jerry. 

Kõik läksid laiali, jättes Corrie' ja Jerry kahekesi. 

»Ma käitusin vist eile halvasti?" küsis Jerry. ,, Ma ei mäleta peaaegu midagi.” 

»Jah, te käitusite võimatult. Teil oli palavik ja muud sellist. Lisaks kõigele püüdsite 
kogu aeg kanderaamilt maha hüpata. Suutsime suurivaevu neljakesi teid kinni hoida. 
Doktor tahtis teid kanderaami külge kinni siduda, kuid armas väike veltveebel ei 
võtnud seda kuuldagi. Ta ütles, et see ei meeldi teile.” 

«Marakratt on hea poiss.” 

»Need poisid armastavad teid väga." 

»Mul on väga kahju, et ma eile niisugust märulit tegin,” vahetas Jerry jutuainet. 

«Midagi te ei teinud. Olime lihtsalt hirmu täis. Eriti siis, kui te sonima hakkasite.” 

Ta vaikis hetke ja küsis siis: 

«Kes on Mabel?" 

«Mabel? Mida te temast teate?” 

«Ei midagi. Kuid te kutsusite teda.” 

Jerry naeris. 

«Nii kutsus isa minu ema. See pole tema nimi, kuid isa kutsus teda niimoodi veel 
enne abiellumist. Ta võttis selle nime kirjadeseeriast «Armsale Mabelile", mis oli 
väga populaarne Esimese maailmasõja ajal. Meile lastele tundus väga naljakana kut- 
suda teda samuti Mabeliks.” 

«Meid kõiki huvitas, kes see Mabel on,” ütles Corrie. 

Ta ei varjanud oma hääles kõlavat rõõmu. 

«Kujutan ette, et ka Marakratt, Bubonovitch, Särina ja doktor tundsid selle pärast 
suurt muret,” tähendas Jerry naljatamisi, silmitsedes õnnelike silmadega tütarlast. 

«Siin pole midagi naljakat ja te käitute üldse talumatult,” mossitas Corrie. 

XXV 


Läheneti orule, kus vulises kaljurünkast väljavoolav väike jõgi. Orus leidus rohkesti 
kaitseks sobivaid koopaid. 

Van Prins otsustas siia laagrisse jääda ja ära oodata kindral MacArthuri liitlasjõud, 
kes tulid just selles suunas ja lähenesid iga nädalaga. 

Pärast nende saabumist ja rannikul kindlustumist laskuvad van Prins ning teised 
sisside komandörid oma meestega mägedest alla ja hakkavad võitlema vaenlase 
järelväega ning andma lööke jaapanlaste ühendusteede pihta. Selle ootel võivad nad 
rünnata jaapanlaste eelposte. 

Ameeriklased aga kavatsesid kohe pärast kapteni täielikku tervenemist ületada 
mäed, liikuda piki idarannikut kohani, kus võiks uuesti üle mäeaheliku minna, ja 
üritada läänerannikule jõuda. Tark van der Bos tahtis nendega kaasa minna, sest tema 
Sumatra ja jaapanlaste positsioonide asukoha tundmine võis liitlasjõududele kasuks 
tulla. 

Van Prins ei lootnud kavandatud rännaku edule, vaid pidas seda meeletuks 
ettevõtmiseks. 

Ta püüdis vähemalt Corrie'tki keelitada mitte riskima ja sisside juurde jääma. 


«Peidame teid mägedesse,” rääkis ta neiule, «nii et teil pole midagi karta.” 

Jerry kahtles tema sõnade õigsuses, sest juhul, kui jaapanlased tõepoolest oleksid 
üritanud sisse hävitada, kasutades suurtükivä-ge ja lennukeid, oleks Corrie't 
ähvardanud surmaoht. Kummatigi ei hakanud ta tütarlast kaasa kutsuma, sest pärast 
Tarzani kadumist polnud ta eelseisva rännaku kordaminekus enam kindel. 

Tax van der Bos toetas van Prinsi. 

»Ka mina arvan, et siin on teil turvalisem olla. Pealegi on meil, neljal mehel, 
rohkem väljavaateid jälitajate eest ära lipsata, kui...” 

«Kui teid pole segamas kaks naist? Kas tahtsite seda öelda?" 

»Ma ei teadnud, Corrie, kuidas väljenduda, kuid see on just see, millest ma 
mõtlesin.” 

«Särina ja mina pole teile koormaks. Kaks lisapüssi kulub aga alati marjaks ära. 
Oleme tõestanud, et rännakul ja lahingus pole me meestest sugugi halvemad. Ärge 
unustage sedagi, et Särina teab, kust rannikul paati leida ning kes pärismaalastest 
suhtub meisse sõbralikult ja kes vaenulikult. Võtke arvesse, et 

Sarina on pikka aega nendes vetes seilanud. Ta tunneb siinset kanti põhjalikult ja on 
kogenud meresõitja. Usun, et saame.pal-juski teid aidata. Mis aga ohtu puutub, siis 
võivad jaapanlased meid kinni võtta, kui me siia jääme ja võivad seda teha ka siis, kui 
me teiega tuleme. Särina ja mina tahame teiega kaasa tulla, aga kui Jerry selle vastu 
on, Siis jäägu nii, nagu tema ütleb.” 

Bubonovitch ja Rosetti kuulasid huviga seda jutuajamist. Jerry pöördus nende 
poole. 

»Poisid, mis te sellest arvate?" päris ta. 

Ta vaatas küsivalt Rosettile otsa, keda pidas leppimatuks naistepõlgajaks. 

»Ma vastan niimoodi: lähme kõik koos. Meil pole mõtet lahku minna." 

»»Corrie ja Särina teavad, mis raskused ja ohud võivad neid ees oodata," ütles 
Bubonovitch. ,, Laseme neil endal otsustada. Kellelgi pole õigust seda nende eest 
teha.” 

»Braavo, veltveebel!" hüüatas Corrie. ,,Sarina ja mina oleme juba otsustanud.” 

Kapten van Prins kehitas õlgu. 

«Arvan, et olete kõik hullud, kuid olen vaimustatud teie vaprusest ja soovin teile 
edu.” 

Rosetti imestunud ja rõõmus hüüatus sundis kõiki pead metsa poole pöörama. Neile 
lähenes tuttav pronkspruun kogu, kelle ühel õlal kükitas väike ahv ja teisel rippus 
põdrakere. 

Tarzan viskas enne laagrisse jõudmist põdrakere maha ja suundus kanderaami 
ümbritsevate inimeste poole. Keta haaras kahe käega Tarzani kaela ümbert kinni, 
karjudes veidrate tar-manganide peale ja külvates neid üle džunglis käibivate sõimu- 
sõnadega. Väikesel Ketal oli hirm nahas. 

»Need on sõbrad, Keta." 

Tarzan püüdis teda rahustada nende ühises keeles. 

»Ära karda." 

»Keta ei karda." 

Ahv pistis kisendama. 

»Keta hammustab tarmanganit!" 

Tarzanit tervitati vaimustusega. Ta läks otsejoones Jerry juurde. 

»Nad siis ei tapnudki teid?" hüüdis ta rõõmsalt. 

»Lasksid ainult auklikuks," vastas Jerry naeratades. 


»Kui ma viimati teid nägin, sarnanesite ehtsa laibaga." 

»Meie aga kartsime, et teie olete surma saanud. Kas tuli ette pahandusi?" 

»Tuli küll,” vastas Tarzan, ,,kuid mitte minul, vaid jaapanlastel. Mida nad tulevikus 
teile ka ei teeks, teie eest on neile kuhjaga kätte makstud.” 

Jerry muigas. 

«Oleksin tahtnud seal olla ja kõike oma silmaga näha." «Pilt polnud just eriti 
meeldiv." 

«Te jälitasite neid vist üsna pikka aega?" oletas van Prins. 

«Ei, mitte eriti. Pärast seda, kui jaapanlastega oli lõpp, läksin metsa uitama. Mind 
on alati huvitanud maa, mida ma veel ei tunne. Paraku ei saanud ma kuigi palju teada. 
Alles eile hilisõhtul avastasin vaenlase raskesuurtükkide patarei ja täna hommikul 
teise. Kui teil on kaart, võin nende asukoha võrdlemisi täpselt ära märkida. Esimesel 
rännupäeval leidsin pärismaalaste osavalt varjatud küla. Nad elavad seal vaielamutes 
järve kaldal paksus põlismetsas, mis esialgu tundus inimtühi. Pärismaalased püüdsid 
võrguga kala. Nad ähvardasid mind vibu ja nooltega, ehkki näitasin märkidega, et mul 
on rahulikud kavatsused.” 

»Ma olen vist sellest külast kuulnud,” ütles van Prins. ,,Seda nägid lendurid, kuid 
minu teada pole sealt eluga pääsenud ükski tsiviliseeritud inimene, kellel ongi 
õnnestunud sinna tungida. Arvatakse, et selle asukad kujutavad endast väljasureva 
rahva riismeid, kellest põlvnevad battakid — ehtsad metslased ja inimsööjad. Nad on 
seda tänini, aga heatahtlikud inimsööjad, kui nii võib öelda. Nad söövad oma 
vanureid, olles veendunud, et sel moel saavad nad surematuks, sest vanurid elvad 
edasi inimestes, kes nad ära sõid. Sööjad ise aga omandavad ohvrite jõu ja tarkuse. 
Viimasel põhjusel söövad nad oma vaenlasi, keda on kergelt küpsetatud ja sidruniga 
maitsestatud.” 

«Selle järve äärsetest elanikest räägitakse veel," ütles van der Bos, ,,et nad on 
avastanud igavese nooruse saladuse.” 

«Loomulikult on see täielik jaburdus,” tähendas doktor Reyd. 

«Võib-olla ka mitte,” väitis Tarzan. 

Reyd heitis talle üllatunud pilgu ja ütles: 

«Ega te ometi taha öelda, et usute sellist tobedust?” 

Tarzan naeratas ja noogutas pead. 

«Usun ainult neid asju, mida olen oma ihusilmaga näinud või ise läbi teinud, kuid 
mul oli juhus kahel korral veenduda, et igavest noorust on võimalik saavutada. Olen 

Musta Aafrika südames näinud palju kummalisi asju.” 

Ta vakatas, kavatsemata nähtavasti juttu jätkata. Tarzan silmitses teda ümbritsevaid 
inimesi ja tema pilk peatus Särinal. 

»Mida teeb siin see naine? Ta kuulub jõuku.” 

Corrie ja Rosetti hakkasid teineteise võidu talle selgitusi andma, kusjuures 
veltveebel asus Särinat kaitsma eriti innukalt. Kuulanud ära kogu loo algusest lõpuni, 
jäi Tarzan rahule. 

»Kui juba veltveebel Rosetti selle naise siinviibimist võimalikuks peab, siis on ta 
väljaspool kriitikat." 

Rosetti kohmetus ja punastas. Tema õnneks viis doktor Reyd jutu teisele teemale. 
Ta köhatas ja küsis Tarzanilt: 

» Teie sõnad äratasid minus ülimat huvi. Ehk jutustaksite lähemalt nendest 
kohtumistest igavese noorusega?" 


»» Kui ma veel nooruk olin," alustas Tarzan, ,,päästsin lõvi käest ära ühe neegri. Ta 
tahtis iga hinna eest mind tänada ja pakkus mulle igavest noorust. Hakkasin naerma ja 
ütlesin, et ma ei usu selliseid muinasjutte. Siis ta küsis, kui vana ta minu arust on. 
Vastasin, et vististi kolmekümne ümber. Ta naeratas rahulolevalt, noogutas pead ja 
lausus vaid kaks sõna: ,,Olen nõid." Pidin taas umbusklikult naerma, sest teadsin, et 
Aafrikas saab nõiaks alles vanas eas. Siis viis ta mind külla pealiku juurde ja palus 
viimast öelda, kui kaua ta teda tunneb. ,,Kogu elu," vastas pealik, kes oli juba 
muldvana ätt. Minu küsimusele vastates ütles pealik, et keegi ei tea nõia vanust, kuid 
ta peab olema juba väga eakas, sest tundis Tippoo Tibbi vanaisa. Tippoo Tibb aga oli 
sündinud kas 1830. või 1840. aastal, nii et tema vanaisa sündis veel kaheksateistküm- 
nendal sajandil. Noh, mina olin siis veel üsna noor ja nagu teisi, veetles mindki kõik 
senitundmatu. Seepärast lubasin nõial teha endaga kõik, mis ta tahtis. Aga enne, kui ta 
lõpetanud oli, mõtlesin, miks ta igavest noorust kõigile ei kingi. Terve kuu läks jälki- 
de rohtude tegemisele, mitmesugustest rituaalidest kinnipidamisele ja mulle nõia vere 
ülekandmisele, juba ammu enne lõppu hakkasin ma oma nõustumist kahetsema, seda 
enam, et mõni tema nõudmine oli jälestusväärne.” 

Tarzan vakatas ja miski ei tunnistanud, et ta kavatseks edasi rääkida. 

»Seda kahetseda oli teil täiesti õigus," tähendas doktor Reyd. 

» Leie vist arvate, et ma hakkan vananema?" 

»Ilmtingimata,” vastas arst. 

»»Mis te arvate, kui vana ma praegu olen?" 

«Kolmekümne ringis." Tarzan muheles. 

«See, millest ma jutustasin, juhtus palju rohkem aastaid tagasi.” 

Doktor Reyd raputas pead. 

»»See on väga kummaline,” sõnas ta. 

Oli näha, et ta ei uskunud eriti Tarzani juttu. 

»Ma pole kunagi mõelnud teie vanusest," ütles Jerry, «kuid nüüd meenub mulle, et 
minu isa oli teist lugenud, kui ta alles väike poiss oli.” 

«Annan alla," teatas arst, «kuid ütlesite, et teate kahte juhtumit igavese nooruse 
saavutamisest. Missugune oli teine juhtum? Minu uudishimu on nüüd veelgi suurem.” 

«Aafrika kaugemas osas elutsev valgete usuhullude suguharu kasutab põrgulikke 
vahendeid, mis on hädavajalikud igavese nooruse saavutamiseks. Ühe koostisosa 
saamiseks röövivad nad noori tüdrukuid, tapavad need ja lõikavad välja teatud 
näärmed. Püüdes kord üles otsida kahte kadunud tütarlast, leidsin ma nad sellest 
külast. Lühidalt öeldes jõudsin oma kaaslastega tüdrukud päästa ja kaasa võtta 
usuhullude valmistatud rohuvarud. Need, kes seda sisse võtsid, kaasa arvatud väike 
ahv, pole sestsaadik näidanud vananemise tundemärke.” 

«Hämmastav!" hüüatas doktor. «Kas loodate, et jääte igavesti elama?" 

«Ma ei tea, mis minust tulevikus saab." 

»» Võib-olla lagunete kohe tükkideks," oletas Bubonovitch. 

«Aga kas te tahaksite igavesti elada?" küsis van der Bos. 

«Muidugi. Kuid väljavaated selleks on imeväikesed. Ma võin ju iga kell saada kuuli, 
tiiger võib mind lõhki rebida või kägistab püüton. Peale vanaduse on surmal rohkesti 
varuks muidki lõkse. Tema eest võib küll pikka aega ära hiilida, kuid lõpuks võidab ta 
ikkagi." 


XXVI 


Väikesesse salka, kes üritas Austraaliasse jõuda, kuulusid ameeriklased, 
hollandlased, inglane ja euroopa päritolu aasia-lanna. Sissid kutsusid seda naljapärast 
võõrleegioniks. Leegioni teeleasumist takistas Jerry haav. Kõik ootasid, millal 

see lõpuks paraneb ja Jerry jõudu kogub. Tarzan käis sageli luurel või jahil. 

Ainult tema üksinda võis laagrit varustada värske lihaga, sest tuli hoiduda tulirelva 
kasutamast. Püssipaugud võisid vaenlase patrulli tähelepanu äratada. 

Juhtus, et ta jäi ära mitmeks päevaks. Kord avastas ta kurjategijate laagri küla 
lähedal, kus ikka veel asusid kapten Toku-jo ja leitnant Hideo Sokabe. Oli selge, et 
kurjategijad tegid jaa-panlastega avalikult koostööd. 

Kurjategijad olid üles pannud viinaajamise aparaadi ja ärit-sesid usinalt 
jaapanlastega. Tarzan nägi kummaski laagris rohkesti purjus inimesi. Joomise tõttu 
olid jaapanlaste laagris distsipliin ja valvsus nõrgenenud. 

Külla viival rajal polnud üldse tunnimehi. Ainuke vahisõdur seisis okastraadiga 
piiratud väikese platsi kõrval. Platsil olevas hütis märkas Tarzan kaht inimest. Need 
olid ilmselt vangid, kuid ta silm ei seletanud, kas need olid pärismaalased või jaa- 
panlased. Ja Tarzanit see ei huvitanudki. 

Kui ta tahtis juba sisside laagrisse tagasi minna, hakkas ühes majas mängima raadio. 
Tarzan seisatas viivu ja kuulatas, aga diktor rääkis jaapani keeles ning Tarzan jätkas 
oma teekonda. 

Kuid leitnant Hideo Sokabele ei meeldinud sugugi see, mida ta raadiost kuulis, 
kapten Tokujo aga, vastupidi, rõõmustas kuuldu üle. 

»Niisiis teie lugupeetud onule pandi sulg sappa!" hüüdis ta. ,,Võite nüüd kas või iga 
päev kirjutada oma lugupeetud onukesele kindral Tojo Hidekile, kuid mina jään kap- 
teniks, kuni saan kõrgendust. Olukord on muutunud, «laulev konn" on saanud 
peaministriks. Ja kuigi ta pole minu onu, on ta mu sõber. Teenisin Mandžuurias 
Kvantungi armees tema ülemjuhatusel.” 

»Just niisamuti nagu miljon teisigi talupoegi,” torises Sokabe. 

Seega suurenes vimm kahe ohvitseri vahel veelgi, mis samuti mõjus halvavalt nende 
rühma distsipliinile. 


Corrie oli korduvalt väljendanud muret omal ajal Tiang Umari külla haavatuna 
jäetud Sing Tai saatuse pärast. Ja Tarzan otsustas enne sisside laagrisse naasmist seal 
ära käia. Selleks tuli teha suur ring, kuid džunglivalitseja arvestas aega väga harva. 

Ta kõndis pikkamisi ja jõudis Tiang Umari külla alles hommikul. Metsloomale 
omase ettevaatlikkuse ja umbusuga liikus Tarzan vaikselt küla ümbritsevate puude 
otsas, veendumaks, et seal pole vaenlasi. Ta nägi pärismaalasi toimetamas oma iga- 
päevaseid töid, peagi silmas ka Alami ja laskus siis puu otsast alla ning läks avalikult 
läbi küla. 

Kui pärismaalased Tarzani ära tundsid, tervitasid nad teda südamlikult, piirasid sisse 
ja hakkasid üksteise võidu küsitlema keeles, millest ta aru ei saanud. Lõpuks ilmus 
keegi vanamees, kes oskas hollandi keelt. Selle tõlgi abil päris Alam Corrie' käekäigu 
järele ja oli ülimalt rõõmus kuuldes, et neiu on elus ning terve. Tarzan päris 
omakorda, mis on saanud Sing Taist. Talle öeldi, et Sing Tai on ikka veel külas, kuid 
ei näita kunagi oma nägu päeval, sest juba kahel korral olid ootamatult külla ilmunud 
Jaapani luurajad. 


Tarzan viidi hiinlase juurde. Ta leidis, et viimane oli haavadest täiesti paranenud ja 
hea tervise juures. Hiinlase esimene küsimus puudutas CorrieT. Ta lõi üleni särama, 
kuuldes, et Corrie'ga on kõik hästi ja ta viibib sõprade hulgas. 

»Kkas tahate siia jääda, Sing Tai," küsis Tarzan, ,,või tulete meiega? Me kavatseme 
saarelt lahkuda.” 

«Tulen teiega," vastas vanamees kindlalt. 

«Väga hea. Sel juhul asume viivitamata teele.” 


Samal ajal hakkas «võõrleegion"” kärsituks muutuma. Jerry oli terveks saanud ja 
kippus rännakule. Kõik ootasid vaid Tarzanit, kes oli juba mitu päeva ära. 

Mõned salga liikmed kogunesid hiigelsuure puu kaharate okste alla, mis varjasid 
neid võimalike Jaapani luurajate eest. 

Nad võtsid lahti, õlitasid ja panid uuesti kokku oma relvi. Nad võisid seda teha 
kinnisilmi. Kella järgi kontrolliti üksteise kiirust ja meeste suureks meelehärmiks 
selgus, et kõige paremad tulemused olid Corrie'1 ja Särinal. 

Sarina pani oma püssi puu najale ja jäi tükiks ajaks ainiti orgu silmitsema. 

«Tony läks juba ammu ära,” ütles Särina. «Kui ta peagi tagasi ei tule, lähen teda 
otsima.” 

«Kuhu ta läks?" küsis Jerry. 

«Jahile.” 

«Kuid oli ju korraldus jahti mitte pidada ja Rosetti teab seda. 

Meil pole õigust laskudega jaapanlaste tähelepanu äratada.” 

»» Tony võttis vibu ja nooled," seletas Sarina. ,,Ta ei hakka püssi laskma, vaid võttis 
selle ainult äärmiseks juhtumiks." 

«Tema oskuse juures vibu käsitseda suudab ta vaevalt tabada elevandist väiksemat 
looma,” naljatas Bubonovitch. ,,Läks ta juba ammu ära?" 

»» Väga ammu," vastas Särina, «vähemalt kolme või nelja tunni eest." 

«Lähen teda otsima," teatas Bubonovitch. Ta heitis juba püssi õlale, kui kaljurünkalt 
hüüdis tunnimees: «Tuleb üks mees, kes on veltveebel Rosetti moodi. Jah, ongi tema 
ise.” 

«Kas ta tassib elevanti?" küsis Bubonovitch. Tunnimees naeris. 

«Midagi ta küll tassib, kuid minu arust pole see elevant.” 

Kõik vaatasid alla orgu ja nägid lähenevat inimest. Ta oli veel kaugel, ainult 
tunnimees võis pikksilma abil ta ära tunda. 

Mõne aja pärast jõudis Rosetti laagrisse, käes jänes. 

»Siin on teie õhtusöök,” ütles ta jänest maha visates. «Lasksin mööda kolmest 
põdrast ja ühest jänesest.” 

«Kas see siis magas või hoidis keegi tal sabast kinni?" küsis Bubonovitch. 

»Ta punus kõigest väest nagu peata kana," vastas Rosetti muiates, «kuid põrkas 
vastu puud ja lõi pea lõhki.” 

«Hästi tehtud, Hayawata," tähendas Bubonovitch. 

«Igal juhul ma tegin midagi ega istunud oma paksu tagumiku peal, oodates, et keegi 
teine süüa muretseb.” 

«Teil on õigus, veltveebel,” toetas teda Särina. 

«Džentelmenina ei saa ma leedile vastu vaielda,” ütles Bubonovitch. ,, Nüüd on 
küsimus selles, kes hakkab pidurooga valmistama. Meid on siin kõigest viis kuni 
kümme inimest ühe jänese kohta. Kui midagi järele jääb, võime saata selle nälgivatele 
armeenlastele.” 


«Nälgivad armeenlased ei saa sellest jänesest raasugi, samuti nagu sinagi. See on 
CorrieTe ja Särinale.” 

«Kaks inimest tuleb läbi oru siiapoole!" hüüdis tunnimees. «Esialgu ei tunne ma 
neid veel ära. Kuid kumbki kannab midagi rasket. Üks neist on alasti." 

«See peab küll Tarzan olema," lausus Jerry rõõmsalt. 

See oligi Tarzan ja teine oli Sing Tai. Kui nad laagrisse jõudsid, 

nägid kõik, et mõlemad rassisid põdrakeret. Corrie oli vaimustatud, nähes Sing 
Taid, kelle haav oli paranenud. 

«Olen ülimalt rõõmus," lausus Jerry Tarzanile, ,,et te tagasi jõudsite. Oleme valmis 
teele asuma ja ootasime ainult teid.” 

«Enne teeleminekut tuleb vist üht-teist teha," vastas Tarzan. ,, Ma märkasin all orus 
Hoofti jõuku selle küla lähedal, kust me Corrie' jaapanlaste käest üle lõime. 
Jaapanlased viibivad ikka veel seal ja neil on kaks vangi. Ma ei suutnud kindlaks teha, 
kes nad on, kuid Sing Tai rääkis mulle, et mõne päeva eest oli nende külast läbi läinud 
salk jaapanlasi kahe ameeriklasest vangiga. Jaapanlased olid öelnud pärismaalastele, 
et need on lendurid allatulistatud lennukist.” 

«Douglas ja Davis!" hüüatas Bubonovitch. 

«Väga võimalik," nõustus Jerry. «Nemad on ainukesed, kelle saatusest pole midagi 
teada.” 

Bubonovitch pani padrunitasku kinni ja võttis püssi. 

«Peab kiirustama, kapten.” 

Tarzan vaatas päikest. 

«Kui ruttame, võime ööseks sinna jõuda. Tuleb kaasa võtta ainult need, kes 
suudavad kiiresti käia." 

«Kui palju inimesi te vajate?" küsis van Prins. «Kahekümnest aitab küll." 

«Valin kohe inimesed välja,” hakkas kapten kiirustama. 

Kõik ,,võõrleegioni" liikmed valmistusid samuti teele asuma, kuid Tarzan vaidles 
otsustavalt selle vastu, et Corrie ja Särina salgaga kaasa läheksid. 

»Me hakkame mõtlema teie julgeoleku peale, samal ajal kui peame oma 
ettevõtmisele mõtlema.” 

»tal on õigus," sõnas Jerry. 

»»Jah, vististi küll," möönis Corrie vastumeelselt. 

»»See on vast tubli sõdur!" hüüdis Tak. 

»Siin on veel keegi, kes teiega ei tohi kaasa minna,” lausus doktor Reyd. 

Kõik vaatasid Jerry poole. 

»Kapten Lucas oli raskesti haige. Kui ta täna kiirrännakule kaasa läheb, ei suuda ta 
läbi käia pikka teekonda lõunasse.” 

Jerry vaatas küsivalt Tarzanile otsa. 

«Mulle tundub, et te ei tohi peale käia, Jerry,” ütles inglane. 

Nukralt naeratades nööpis Jerry padrunitasku vöö küljest lahti ja laskis puu juurde 
maha kukkuda. 

Mõne minuti pärast hakkas kakskümmend meest kärmel sammul piki orgu allapoole 
astuma. 

Tarzan kõndis koos van Prinsiga kõige ees ja käigu pealt selgitas hollandlasele oma 
tegevuskava. 


Kapten Tokujo Matsuo ja leitnant Hideo Sokabe jõid ning tülitsesid öö läbi. 


Paljud nende sõdurid olid samuti purjus. Pärismaalased olid juba õhtul oma naised 
metsa peitnud, et säästa neid purjus sõdurite jõhkra ligitikkumise eest. Kuid nüüd 
koidu eel oli külas rahulik ja kõik magasid purjus inimeste und, peale kahe 
teineteisega tülitseva ohvitseri. Üksainus sõdur valvas okastraadiga piiratud platsi 
juures vange. Ta oli end pisut välja maganud, kuid kaugeltki mitte kaine. Sõduril oli 
äärmiselt sant meeleolu, et ta oli üles äratatud, ja valas oma viha välja vangidele neid 
solvates ja ähvardades. Sündinud Honolulus, valdas ta vabalt inglise keelt ja võis 
seetõttu okastraadi taga viibijate kohta suust välja ajada jumala-vallatusi ning inetusi. 

Seersant Carter Douglas Californiast keeras end oma räpasel magamismatil ümber 
ja nõjatus küünarnukile. 

,» Ole ometi vait!" ütles ta tunnimehele. 

Viimane sattus kirjeldamatusse raevu ja pistis veelgi hullemini sõimama. 

»Mis ta meist tahab?" küsis Texasest pärit seersant Billy Davis. 

«Tõenäoliselt ei meeldi me talle,” vastas Douglas. ,,Enne sinu ärkamist kuulutas ta, 
et laseks suurima heameelega meid maha, kui tema ausus poleks kavatsenud meil 
homme hommikul pead maha raiuda.” 

»» Võib-olla ta ainult hirmutab meid?" oletas Davis. 

»» Võib-olla,” nõustus Douglas. 

»Kui meil õnnestuks selle okastraadi tagant välja pääseda, saaksime hõlpsasti jagu 
igast vintis tunnimehest. Kuid me ei pääse siit välja.” 

» Kurat võtaks, ma ei taha sugugi hommikul peast ilma jääda! See oleks saatanlik 
sünnipäevakingitus.” 

»Mida sa silmas pead?" 

»Kui mu arvestus sassis pole, siis homme saan kahekümne viie aastaseks. Ja kui 
vana sina oled?” 

»» Kakskümmend." 

»Issake, nad ju tirisid su peaaegu hällist välja!” 

»Me vaid püüame end veenda, et üldse ei karda. Tegelikult kardan ma kohutavalt.” 

Ja mina samuti," nõustus Davis. 

»Mis te seal lobisete?" käratas tunnimees. ,,Pidage lõuad!" 

»Pea ise, igavene lakkekrants!" vastas Douglas. 

»»Aga nüüd teen teile otsa peale!" kisendas tunnimees. ,.Ja ütlen kaptenile, et tahtsite 
jalga lasta." 

Ta tõstis püssi ja sihtis pimedasse hütti, kus asusid vangid. 

Pärismaalaste hütid heitsid maapinnale musta varju. Äkki ilmus sinna hiiliv kogu ja 
liikus hääletult tunnimehe poole. Sel ajal hakkasid küla teises otsas Matsuo ja Sokabe 
eriti raevukalt teineteist sõimama ja solvama. Ootamatult tõmbas esimene revolvri 
välja ja tulistas Sokabet. Ta laskis mööda ja leitnant tulistas vastu. Mõlemad olid aga 
liiga purjus ja võisid ainult juhuslikult pihta saada. Kummatigi jätkasid nad 
kõmmutamist. 

Peaaegu ühel ajal Matsuo esimese lasuga tulistas tunnimees hüti sisemusse, kus 
viibis kaks ameeriklast. Aga enne, kui ta jõudis teist korda tulistada, haaras kellegi 
käsi tema pea ümbert kinni ja eraldas noa abil selle peaaegu keha küljest. 

» Oled sa haavatud, Bill?" küsis Douglas ärevalt. 

»Ei ole. Ta laskis umbes miili kauguselt mööda. Kuid mis seal väljas lahti on? Kes 
talle peale hüppas?” 

Ohvitseride hütist kostvast tulistamisest virgunud sõdurid jooksi|l tuikudes küla 
kaugemasse otsa. Arvates, et laagrile on kallale tunginud vaenlased, jooksis mõni 
neist Tar-zanist mööda nii lähedalt, et ta oleks võinud neid peaaegu puudutada. 


Parajat aega oodates lesis Tarzan maas tapetud tunnimehe kõrval. Nagu jaapanlased, 
ei teadnud ka tema tulistamise põhjust. Van Prins viibis koos teistega küla 
vastasservas, kuid nemad ei tulistanud. 

Kui Tarzan jõudis otsusele, et viimane jaapanlane oli temast mööda jooksnud, 
hõikas ta vaikselt üllatunud vange: 

»Kas teie olete Douglas ja David?" 

Jah, need oleme meie." 

»»Kus on sissekäik?" 

»» Otse teie ees. Kuid värav on lukus." 

Samal ajal arvas van Prins laske kuuldes, et seda põhjustas 

Tarzani külla ilmumine. Ta saatis sinna oma salga. Kapteni sõdurid hajusid mööda 
küla laiali, joostes ühe hüti juurest teise juurde. 

Tarzan astus värava juurde. Selle postid olid tehtud noorte puude tüvedest. 

Davis ja Douglas tulid hütist välja ning lähenesid väravale. Tarzan haaras 
kummastki postist kinni, tõmbas kogu oma jõu ja keharaskusega neid enda poole ning 
postid praksatasid enne, kui vangid jõudsid appi minna. Postide järel langes maha 
okastraat. Douglas ja Davis astusid vabadusse. 

Tarzan kuulis inimesi lähenemas ja taipas, et need olid sissid. Ta hõikas van Prinsi 
ja see vastaski kohe. 

» Vangid on minuga," ütles Tarzan. ,, Võtke oma inimesed kokku, et saaksime siit 
lahkuda.” 

Seejärel võttis Tarzan tapetud jaapanlaselt püssi ja padrunid ning andis need 
Davisele. Küla teisest servast kostis jaapanlaste erutatud hääli. Sissid ei teadnud 
segaduse põhjust, mis oli neid aidanud vange vabastada, ja paljud ei tahtnud lahkuda, 
tegemata ainsatki lasku. 

Bubonovitch ja Rosetti ei läinud oma päästetud kaaslaste juurest sammugi 
kaugemale, vastates nende lõpututele küsimustele ning neid omakorda küsitledes. 
Davise esimene küsimus käis Tarzani kohta. 

»Kes on see alasti poiss, kes meid päästis?” 

»Kas mäletate inglise lordi, kes enne väljalendu lennukisse tuli?" küsis Rosetti. 

» Tema see ongi! Ma pole elus toredamat poissi näinud. Mis te arvate, kes ta niisugune 
on?" 

» Te ju nüüdsama ütlesite. Kuninglike õhujõudude ohvitser.” 

» Ta on Ahvide Tarzan!" 

»» Olgu pealegi, ärge püüdke meid haneks tõmmata." ,,See on tõsi," sekkus 
Bubonovitch. ,,Ta on tõepoolest Tarzan.” ,,Ja kus vana on?" küsis Douglas. ,,On ta 
ikka elus?" ,, Temaga on kõik korras. Ta sai haavata ja teda ei lubatud meiega kaasa 
tulla, kuid nüüd on ta terve." 

Kõik neli lobisesid kogu tee, kuni jõudsid sisside laagrisse. 

»»Võõrleegion", kuhu kuulus nüüd kümme inimest, jättis kahe päeva pärast sissidega 
jumalaga ja alustas oma pikaajalist rännakut. 

Esialgu suhtusid mõlemad uustulnukad umbusuga naiste võimesse taluda raskusi ja 
ohte metsikul mägisel maastikul, kust neil tuli läbi minna, et vältida kohtumisi 
vaenlasega. Kuid peagi nad veendusid, et pidid ise pingutama kõigest jõust, et Corrie' 
ja Särinaga sammu pidada. 

Nende jaoks leidus veel muidki üllatusi. 


»Mis Marakratiga lahti on?" küsis Davis Bubonovitchilt. «Arvasin, et tema naiste 
peale aega ei raiska, kuid ta tolgendab alailma selle pruuni naisterahva ümber. See ei 
tähenda, et ma teda hukka mõistaksin, sest naine on tõepoolest kütkestav. Ja meie 
vanagi on hoopis teine mees.” 

Bubonovitch kehitas õlgu. 

»»Kõik voolab, kõik muutub," vastas filosofeerimisele kalduv Bubonovitch lühidalt. 

Tee muutus üha raskemaks. Rännumeestel tuli nugade ja kir-vestega raiuda teed läbi 
põlisdžungli. Sügavad kuristikud ja kä-redavoolulised mägi jõed takistasid alatasa 
nende edasiliikumist. Sageli laskusid kuristikuseinad mitusada jalga püstloodis alla, 
sundides tegema pikka ringi. Peaaegu iga päev sadas troopilist paduvihma. 

Nad kõndisid ja magasid märgades riietes, nende saapad ja sandaalid olid 
lagunenud. 

Tarzan küttis ulukeid kõigi jaoks ja kes polnud veel söönud toorest liha, õppis selle 
ära. Ta käis kõige ees, valides teed ning välitides hoolega vaenlase poste ja patrulle. 
Öösel magati reas, soojendades üksteist oma kehaga. Üks inimene pidas vahti, kaitstes 
magajaid peamiselt tiigrite ootamatu kallaletungi eest. Mõnikord võisid inimestel 
väsida lihased, kuid vaimset vastupidavust jätkus. 

Väike Keta pahandas ja kaebles ikka veel. Kui Tarzan Davist ja Douglast vabastama 
läks, sidus ta Keta puu külge kinni. Keta oli sellest hirmus nördinud ja hammustas 
kolme hollandlast, kes püüdsid temaga sõprust sobitada. Sestsaadik jäi ta päris üksi ja 
suhtles ainult Tarzaniga. Ainus erand oli väike veltveebel Rosetti. Keta ise otsis 
temaga 

sõprust ja kui salk puhkas, ronis talle sageli sülle. 

»»Küll ahv ahvi tunneb,” teravmeelitses sel . puhul Bubonovitch. 

Kord jäid teelised ööbima tavalisest varem, sest Tarzan leidis suure kuiva koopa, 
kuhu võis mahtuda kogu salk. Ilmselt oli koobast kasutatud alles hiljuti, sest koopasuu 
ees vedeles söestunud puutükke, sees aga leidus kuivi puid. Kõik asusid innukalt lõket 
tegema ja istusid siis tulele lähemale, et osa saada õndsalikust soojusest ning 
kuivatada neid rõivaesemeid, mida võis seesuguses seltskonnas seljast ära võtta. 

Jerry, Bubonovitch ja Rosetti silmitsesid tähelepanelikult algelist kaarti, mille neile 
joonistas van Prins. 

»» Selles kohas ületasime mäeaheliku ja tulime idapoolsele küljele," ütles Jerry. 

Ta osutas sõrmega kohale nimega Alahanpandjang. 

»Siin aga läheme uuesti üle mägede. Siit on rannikule sada seitsekümmend miili." 

»» Palju me päevas keskmiselt maha käime?" küsis Bubonovitch. 

Mulle tundub, et otseteed mitte rohkem kui viis miili." 

»» Kahtlen, et täna niigi palju läbisime, sest kõmpisime kogu aeg kord üles, kord 
alla.” 

»»<Veetlev Leedi" tõi meid siia kahekümne— kahekümne viie minutiga," ütles 
Rosetti. ,,Omal kahel marssides kulub selleks vististi terve kuu." 

»» Võib-olla koguni rohkem," tähendas Jerry. 

«Kurat võtaks!" hüüatas Rosetti. «Meil veab roppu moodi, kui pääseme siit terve 
nahaga minema.” 

«Kuid loodus on siin imekena,” ütles Bubonovitch. «Kui jaapanlased meid ei 
jälitaks, siis paistaks meile siin kõik meeldiva ja rahulikuna.” 

»»See On tõsi,” nõustus Rosetti. «Sõda nagu ei klapi selle imekauni maaga. On raske 
isegi kujutleda, et siin oleks kunagi varem sõditud." 


«Siin on alati sõditud kuni viimase sajandini välja,” ütles Tak van der Bos. «Kõiki 
Lääne-India saari laastasid pidevalt sõjakad võõrad — suguharude pealikud, 
väikevürstid, kuningad, sultanid. Siia saabus hindusid, hiinlasi, portugallasi, 
hispaanlasi, inglasi ja hollandlasi, nüüd aga ka jaapanlasi. Kõik tõid endaga kaasa 
sõdureid ja laevastiku. Kolmeteistkümnendal sajandil saatis 

suur Kublai khaan tuhat laeva kahesaja tuhande sõduriga karistama Jaava kuningat, 
kes oli kinni võtnud suure khaani saadikud ja need moonutatud nägudega Hiinasse 
tagasi saatnud. Meie, hollandlased, oleme indoneeslaste vastu sageli ebaõiglased ol- 
nud, kuid kunagi pole meie ega keegi teine enne meid laastanud maad ega tapnud 
rahvast nii armutult nagu nende omad sultanid. Need alailma purjus, kõlvatud 
valitsejad hävitasid oma alamaid mõnikord lihtsalt tuju ajel. Nad võtsid endale kõige 
ilusamaid tütarlapsi. Ühel neist oli haaremis neliteist tuhat hinge.." 

«Vaata kus põrguline!" hüüatas Rosetti. 

Tak muigas ja jätkas: 

«Hollandlaste valitsemise ajal said indoneeslased esimest korda tunda vabanemist 
orjusest, rahu ja suhtelist heaolu. Kui pärast sõda jaapanlastega anda neile iseseisvus, 
siis järgmise põlvkonna ajal on nad samasuguses olukorras, kui meie nad leidsime.” 

«Kas kõigil rahvastel polegi õigust iseseisvusele?" küsis Bubonovitch. 

«See on ainult nendel rahvastel, kes iseseisvuse eest võitlesid ja seda väärivad,” 
vastas van der Bos otsustaval toonil. «Esimene Sumatra kokkupuude Aafrikaga leidis 
aset juba Hani dünastiast hiina keisri Wang Mangi valitsemise ajal. Järelikult on 
Indoneesia tsivilisatsioon väga vana. Kui kogu möödunud aastatuhande jooksul enne 
saarte vallutamist hollandlaste poolt hoidsid rahvast orjuses nii omad kui võõramaised 
valitsejad, siis pole ta väärt seda, mida te iseseisvuseks nimetate. Hollandlaste võimu 
all kasutavad indoneeslased igasuguseid vabadusi. Mis neil veel tahta?" 

«Mina olen vana hea vabariiklane ja uue kursi vastu," ütles Bubonovitch. «Kuid 
minu seisukoht on, et see, mille eest me võitleme, on vabadus." 

«Pagana pihta!" hüüatas Jerry. ,, Ma ei usu, et keegi meist teab, mille eest me 
võitleme, peale selle, et tuleb tappa jaapanlasi, sõda kiiremini lõpetada ja koju minna. 
Aga kui me seda teinud oleme, löövad neetud poliitikud kaardid uuesti segamini.” 

Ja need, kellele meeldib relvi täristada, hakkavad valmistuma kolmandaks 
maailmasõjaks,” lausus van der Bos. 

»Ma ei usu, et nad lähemal ajal sellega pihta hakkavad," tähendas Corrie. 

«Nad alustavad seda just siis, kui uude sõtta saab kaasata meie lapsi," turtsatas 
Jerry. 

144 

Maad võttis piinlik vaikus. Jerry mõistis äkki, et tema lihtsameelset märkust võib 
tõlgendada vääralt, ja punastas. Seesama juhtus ka Corrie'ga. Kõik silmitsesid neid 
naerulsui, mis ainult halvendas olukorda. Lõpuks ei suutnud van der Bos naeru enam 
tagasi hoida ja temaga ühinesid kõik teisedki, isegi Corrie ja Jerry. Sing Tai, kes 
õhtusööki valmistas, maandas pinge, kutsudes kõiki keha kinnitama. 

Menüüs oli metssiga, põldpüüd, puuvili ja pähklid. 

»Elame luksuslikult," sõnas Davis. 

»Ükski hotell ei saaks meile midagi paremat pakkuda," nõustus Rosetti. 

»Meil on tohutu valik toiduaineid ja ei mingeid kaarte," ütles Tarzan. 

»Isegi raha pole vaja,” lisas Rosetti. ,,On see vast elu!" ,, Tulge Sumatrale pärast 
sõda,” tähendas van der Bos, ,siis te alles näete.” 

Bubonovitch raputas pead. 

»Kui ma veel kunagi Brooklyni jõuan, siis enam ma oma jalga sealt välja ei tõsta.” 


»Ja mina jään Texasesse," ütles Davis. 

»Kas Texas on hea osariik?" küsis Corrie. 

»»Kõige parem,” kinnitas talle Davis. 

»Kuid Jerry rääkis mulle, et parim osariik on Oklahoma.” 

»»See on tilluke indiaanlastele määratud ala," pigistas Davis põlastavalt läbi 
hammaste. ,,Kuulake siis! Texas on neli korda suurem, seal kogutakse rohkem 
puuvilla kui mis tahes teises osariigis, Texas on esikohal veiste, lammaste ja muulade 
kasvatamise poolest ning seal asuvad maailma suurimad rantšod.” 

»Ja kõige suuremad kiidukuked,” ütles Douglas. ,,Kui te tõepoolest tahate teada, 
missugune osariik Ameerikas on parim, siis ma ütlen teile. See on California. Sõitke 
pärast sõda meile San Francisco orgu ja te ei taha enam kunagi elada kusagil mujal." 

»Me pole veel kuulnud New Yorgi osariigist,” märkis Jerry muiates. 

»Njuujorklased ei armasta kelkida," sõnas Bubonovitch. ,,Nad ei solva teiste 
osariikide elanike tundeid.” 

»»See on juba midagi nende kasuks," naeris van der Bos. 

»Ja kuidas on lood sinu osariigiga, Tony?" küsis Särina. 

Rosetti mõtles viivu ja ütles: 

»»Noh, Illinois tarnib kõige kuulsamaid gangstereid.”" 

»Iga ameeriklane," sekkus Tarzan, ,,elab parimas linnas, parimas osariigis, maailma 
parimas riigis, ja igaüks usub seda kogu hingest. Just see teebki Ameerikast suurriigi." 

»» Võite kindel olla, et teil on õigus," ütles Davis. 

»Märkasin seda ka teie sõjaväes," jätkas inglane. ,.Iga sõdur teenib kõige paremas 
üksuses ja kujutleb ennast üksnes võitjana. See tunne teeb ameeriklastest suure 
rahva.” 

»Noh," märkis Jerry, ,,see polegi nii halb rahvale, keda pikka aega pelgalt džässi 
saatel tantsijaiks ja seelikukütti-deks peeti.” 

»Muidugi. Kui te poleks sõjas kaasa löönud esialgu relvade, siis aga ka inimeste 
tarnimisega, oleks see nüüdseks lõppenud. Hitler ja Tojo oleksid sõja võitnud. Terve 
maailm on teile suuresti tänu võlgu." 

»Ma imestan, kui see võlg meile tasutakse," ütles Jerry. 

»» Võib-olla ei tasutagi,” nõustus Tarzan. 

Corrie istus koopas, selg vastu seina. Tuli Jerry ja istus tema kõrvale. Koopas 
viibinud Särina ja Rosetti kiirustasid käest kinni hoides lahkuma. 

«Marakratt ei häbene enam kedagi," ütles Jerry. ,,Teate, ta vihkas ju tõepoolest naisi 
kogu oma elu.” 

»Ega te isegi meid eriti sallinud," meenutas talle Corrie. 

»Noh, saate aru, ma ei tundnud ühtegi hollandi tütarlast." 

»Kui armas! Te olete arenenud. Kuid ärge tulge mulle rääkima, et kõige paremas 
osariigis ei ole maailma parimat tütarlast!" 

«Maailmas on ainult üks kõige parem tütarlaps, kuid ta pole Oklahomast.” Corrie 
naeris. ,,Te teete komplimente.” 

»Ma ei tee komplimente, Corrie. Te teate, mida ma teie vastu tunnen?" 

»Ma ei oska mõtteid lugeda.” 

» Le olete kõige imelisem olend, kes kunagi on minu ellu astunud.” 

Corrie naeratas. 


146 

» Leie meeskonna liikmed rääkisid mulle, et olete suur piloot, kapten.” 

«Sugugi mitte. Olen suur argpüks. Kardan teid nii väga, et ei suuda öelda kolme 
lühikest sõna.” 

Corrie puhkes naerma, kuid ei teinud katsetki teda abistada. 

«Kuulge!" pahvatas Jerry. «Mis te arvate, kas teile meeldiks Oklahomas elada?" 

«Mulle meeldiks see väga," vastas neiu. 

«Kallis!" hüüatas Jerry. «Pean teid kohe praegu suudlema, kas või kogu rahva 
nähes!" 

»Me võime välja minna," vastas Corrie. 

Veltveebel Rosetti hoidis Särinat oma embuses. Nad suudlesid. Naise käed hoidsid 
tugevasti mehe kaela ümbert kinni. Lõkketule valgusest ööpimedusse astudes pidid 
Corrie ja Jerry äärepealt nendega kokku põrkama. 

Nad läksid pisut kaugemale. 

«Arvan, et veltveeblitel pole oma kaptenitele midagi õpetada," ütles Corrie. 

Minut hiljem pidi ta äärepealt lämbuma ja lükkas mehe õrnalt eemale. 

«Olete tõepoolest naistepõlgaja,” lausus ta ja naeratas. 

Veltveebel Bubonovitch istus koopa suu ees tule ääres. Ta nägi, kuidas käest kinni 
hoides väljusid Marakratt ja Särina, seejärel aga kadusid pimedusse Corrie ja Jerry. 

»Ka mina tahaksin armastada," lausus Bubonovitch. 

Ta püüdis sõbruneda väikese ahvi Ketaga. Kuid vastuseks Keta vaid hammustas 
teda. 

«Keegi ei armasta mind," järeldas veltveebel nukralt. 

Päevast päeva võitles «võõrleegion"” teekonna iga miili pärast. Mõni teeline oli 
järgmisse peatuspaika jõudes nii kurnatud, et jäi söömata magama. Kõik olid 
ülemäära väsinud, et omavahel palju rääkida. Kuid keegi ei kurtnud. Corrie ja Särina 
pidasid vastu võrdselt meestega ning viimased olid nende üle uhked. 

Nad viibisid Moekemoeko mäe lähedal peaaegu kohas, kus pidid ületama 
mäeaheliku ja alustama laskumist mere äärde. Oli möödunud juba kuu, kui nad 
sissidest lahkusid, kuid polnud selle aja jooksul kohanud ühtegi inimest. 

Ja äkki, nagu välk selgest taevast, langes Tarzan jaapanlaste kätte vangi. 

Asi oli nii. Nad kõndisid mööda hästi sissetallatud metsloo-marada. Tarzan liikus 
nagu tavaliselt puude otsas, salgast pisut eespool. 

Järsku märkas ta all jaapanlaste patrulli, kes oli jäänud puhkama. 

Tarzan nihkus neile lähemale, et kindlaks teha meeste arvu. Tal oli veel küllalt aega, 
et tagasi minna ja oma kaaslasi hoiatada ning paigutada nad ümber võimalikku 
juhuslikkust arvestades. Väike Keta istus ta õlal. Tarzan andis talle karmi käsu vait 
olla. 

Tarzani tähelepanu oli pööratud jaapanlastele. Ta ei märganud ohtu, mis rippus otse 
tema kohal. Kuid Keta märkas ja pistis kriiskama. Hiiglasliku püütoni rõngad 
põimusid inimese keha ümber ja sundisid teda jõuliselt tegutsema. 

Välgatas nuga. Haavatud madu hakkas pööraselt väänlema ja laskis lahti oksast, 
mille küljes oli rippunud. 

Mõlemad kukkusid rajale Jaapani sõdurite jalge ette. Keta päästis end 
põgenemisega. 

Jaapanlased sööstsid tääkide ja mõõkadega maole kallale ning tegid kähku talle otsa 
peale. Kuid Tarzan oli nende võimusesse sattunud. Tema keha vastu oli asetatud 
vähemalt tosin tääki ja ta pidi abitult selili lamama. Vibu, nooled ja nuga võeti temalt 
ära. Ohvitser astus lähemale ja tonksas teda küljekontide vahele. 


«Tõuse üles!" käsutas ta inglise keeles. 

See oli hämmastavalt väikest kasvu ja pealegi rangisjalgne inimene. Puseriti 
hambad ja sarvraamidega prillid muutsid ta ajalehekarikatuuri sarnaseks. Tema 
sõdurid hüüdsid teda tögamisi vaalaks. 

»Kes te olete?" küsis ohvitser. 

«Kuningliku õhuväe kolonel John Clayton.” 

»Ei, te olete ameeriklane," sõnas jaapanlane. 

«Ütlesin teile kõik, mida pidasin võimalikuks." 

Ohvitser pöördus sõduri poole ja andis jaapani keeles korralduse. Seersant rivistas 
sõdurid üles. Paigutanud vangi keskele, hakkasid nad minema samas suunas, kuhu 
siirdus «võõrlee-giongi". Tarzan nägi jälgedest, et nad pöörasid Jaapani patrulli 
puhkepaigast tagasi. Ta oletas, et nad olid oma ülesande täitnud ja naasid nüüd 
põhilaagrisse. 

Väike Keta kihutas puude otsas edasi, kuni märkas «võõrlee-gioni". Siis hüppas ta 
alla ja kargas Marakrati õlale. Ta võttis kahe käega mehe kaela ümbert kinni ja hakkas 
valjusti vadistama. 

148 

»Keta püüab vist midagi Tarzani kohta teatada," oletas Jerry. ,,Ta on tema juurest 
ära tulnud. Kui Tarzaniga kõik korras oleks, poleks ta seda teinud.” 

»Kas võib, kapten, ma lähen ette ja vaatan järele?" küsis Rosetti. ,, Ma suudan 
teistest kiiremini käia." 

»Minge pealegi. Tuleme teile järele.” 

Marakratt hakkas edasi minema, võtnud kaasa Keta, kes otsekohe maha rahunes. 
See kinnitas Jerry arvamuse õigsust, et Tarzan oli hätta sattunud. Peagi kuulis 
Marakratt eespool hääli ja relvade kõlksumist. Vähimatki ohtu kartmata olid jaapan- 
lased minetanud valvsuse. Marakratt läks veelgi lähemale ja nägi peagi Tarzani pead 
ja õlgu kõrgumas väikeste inimeste kohal. Tarzan — ja jaapanlaste vang? See tundus 
olevat võimatu. Marakrati süda tahtis seisma jääda, kuid alles hiljuti oli seda täitnud 
viha inglaste vastu. 

Uudis, mille Rosetti pärast tagasijõudmist teatavaks tegi, ehmatas kõiki 
»»Võõrleegioni"” liikmeid. Džunglivalitseja puudumine oli väikesele grupile suur löök, 
kuid eelkõige muretsesid nad Tarzani enda pärast. Ta oli võitnud nende lugupidamise, 
vaimustuse kui ka armastuse. 

»Kui palju seal jaapanlasi on, Rosetti?” küsis Jerry. 

»Kahekümne ringis. Meid on üheksa, kapten. See on rohkem kui küllalt." 

»Me ei saa neid rünnata tagalast, ohustamata Tarzanit. Peame neid jälitama seni, 
kuni leiame parema koha pealetungimiseks," ütles Jerry. 

Mets sai otsa ja rada viis kitsa kuristiku servale. Tarzan nägi all seda, mis 
tõenäoliselt oli ajutine laager. Pool tosinat Jaapani sõdurit valvas vara ja mõnd 
koormakandjat looma. Mitmesugune varustus oli kõikjal pilla-palla laiali. Laagri 
väljanägemise järgi järeldas Tarzan, et neil oli vilets komandör. 

Mida vähem on laagris korda, seda kergem on sealt põgeneda. 

Leitnant Kenzo Kaneko hõikas midagi seersandile ja see sidus vangi käed selja taha. 
Erinevalt ohvitserist oli seersant hoolas ja sidus Tarzani käed mitmekordse nööriga nii 
kõvasti kinni, et isegi ahvinimese võimsad lihased ei suutnud neid puruks rebida. 
Samal kombel sidus seersant kinni ka vangi jalad. Sellega valmis saanud, tõukas ta 
Tarzanit ja pani talle ühtlasi jala taha. Tarzan prantsatas raskelt maha. 

Sõdurid sidusid hobuse sadula külge nööri ja selle teise otsa Tarzani jalgade ümber. 
Leitnant Kaneko astus Tarzani juurde ja naeratas talle. 


»Ainult suurest vihkamisest võib ajada seda hobust nelja jooksma," ütles ta. , Mul 
pole kerge seda teha, kuid veelgi raskem saab olema teil.” 

Hobusel olid suitsed suus, sõdur võttis piitsa kätte ja ronis talle selga. Teised 
sõdurid seisid irvitades ümberringi ja jälgisid toimuvat sadistliku naudinguga. 

»Kui vastate mu küsimustele," jätkas Kaneko, ,, jääb hobune paigale ja nöör 
võetakse ära. Mitu inimest on teie salgas ja kus see asub?" 

Tarzan säilitas vaikust. Kaneko lakkas naeratamast. Tema nägu hakkas raevust 
tõmblema, aga võib-olla ta ainult teeskles, et oma ohvrit hirmutada. Ta astus lähemale 
ja tonksas Tarzanit saapaninaga. 

»Kas keeldute vastamast?” küsis ta. 

Tarzan tõstis silmad jaapanlasele. Tema nägu ei väljendanud vähimaidki 
emotsioone ega isegi põlastust, mida ta selle inimka-rikatuuri vastu tundis. Kaneko 
keeras pilgu kõrvale, miski nendes silmades kohutas teda ja sundis langetama otsust. 
Valju häälega andis ta käskluse hobuse seljas istuvale sõdurile. See kummardus 
ettepoole ja tõstis piitsa. Samal hetkel kärgatas pauk. Hobune lõi vaaruma ja kukkus 
maha. Leitantn Kenzo Kaneko karjatas ja vajus selili. Nüüd järgnes terve sari laske. 
Sõdurid kukkusid üksteise järel. Kes veel suutis, see pistis ülepeakaela orgu mööda 
põgenema. 

Üheksa püssidega relvastatud inimest hüppas rajalt laagrisse. 

Haavatud jaapanlane kergitas end küünarnukile ja tulistas nende pihta. 

Corrie laskis ta maha, Rosetti ja Särina tegid ülejäänud jaapanlastele otsa peale. 
Jerry lõikas Tarzani köidikud puruks. 

»Tulite õigel ajal,” tunnistas Tarzan. 

»Nagu ratsavägi ,,Hobuseooperis"," tähendas Bubonovitch. 

»Mida te nüüd kavatsete ette võtta?" küsis Jerry Tarzanilt. 

»» Peame püüdma hävitada põgenema pääsenud jaapanlased. Ilmselt oli see salk 
ainult osake suurtest jõududest. Kui keegi neist poistest eluga tagasi jõuab, alustatakse 
meile Jahti.” 

»»Mitu inimest teie arust siin oli?" 

«Kakskümmend viis või kuus. Ja kui palju on tapetuid?" 

«Kuusteist," luges Rosetti kokku. 

Tarzan tõstis maast püssi ja võttis ühelt surnud jaapanlaselt padrunivöö. 

«Lähme metsaservapidi tagasi. Lähen puude otsas ees ja püüan tõkestada nende 
taganemist.” 

Poole miili kaugusel laagrist jõudis Tarzan ellujäänud sõduritele järele. Seersant 
püüdis ähvardustega sundida neid naasma lahingupaika. Kui nad vastumeelselt 
kuuletusid, Tarzan tulistas ja tappis seersandi. Siis tabas sama saatus ühte sõdurit, kes 
orgu mööda jooksu pistis. Ülejäänud pugesid peitu, kes kuhu sai. Tarzan lõpetas 
tulistamise, et ennast mitte reeta. 

«Võõrleegion” taipas laskmise põhjal, et Tarzan oli vaenlase üles leidnud. Kõik 
läksid mööda metsaserva Jerryle järele. 

Peatselt silmas Jerry jaapanlasi, kes varjasid end mahakukkunud puu taga. Siis nägi 
ta veel teisigi. Ta näitas neid ka oma kaaslastele, ja tulistamine algas. 

Ka Tarzan hakkas uuesti tuld andma. 

Kitsas orus mõlemalt poolt äralõigatud jaapanlased lasksid end ise granaatidega 
õhku. 

«Nad on kuradima vastutulelikud," lausus Douglas. 

«Armsad väikesed kutid," nõustus temaga Davis, «püüavad meie padruneid kokku 
hoida." 


»Ma tahan alla minna ja aidata neil teise ilma kolida," kuulutas Rosetti. «Seda 
mõistagi siis, kui keegi neist veel elus on.” 

Ta libistas end järsust nõlvast alla. Särina järgnes talle jalamaid. 

«See on vast truu sõbratar!" tähendas Bubonovitch. 


XXIX 


Kuus nädalat hiljem jõudis «võõrleegion" Moekemoekost allpool rannikule. Need 
olid olnud pingelised nädalad, täis arvukaid ohte. 

Nad hakkasid üha rohkem kohtama jaapanlasi ja pidid seetõttu suure ringi tegema. 
Üksnes väikese salga ees liikuva Taržani terav kuulmine ja haistmine päästsid neid 
lugematute hädade eest. 

Umbes miili kaugusel kaldast asus jaapanlaste õhutõrjepatarei, mille pärast 
«leegion" pidi terveks päevaks varjuma. Teda 

eraldas patareist pärismaalaste küla, seesama, kust Särina lootis sõpru, paati ja 
toidumoona leida. 

«Kui mul oleks sarong,” ütles ta kaaslastele, «võiksin külla minna päeval, kuid pean 
riskima ja hiilima sinna öösel.” 

«Ehk õnnestub mul teile sarong muretseda," sõnas Tarzan. 

» Te tahate külla minna?" küsis Särina. 

«Öösel," vastas Tarzan. 

«Arvatavasti leiate mõne sarongi, mis on puhtaks pestud ja ööseks kuivama 
pandud.” 

Pimeduse saabudes lahkus Tarzan oma sõpradest. Ta liikus edasi ettevaatlikult, et 
mitte häirida niiske ekvatoriaalöö vaikust. 

Temast laagrisse mahajäänuid vaevas kuumus, niiskus ja alaline ohutunne. Mägedes 
viibides olid nad pahatihti oma saatust kirunud, nüüd aga meenutasid kahetsustundega 
kõrgete mägede suhtelist jahedust. 

»Ma elasin mägedes juba nii kaua," teatas Corrie, ,,et peaaegu unustasin ranniku 
kohutava kliima." 

«Jah, siin on võrdlemisi vastik,” möönis van der Bos. 

«Hollandlased polnud arvatavasti karistustega kitsid," ütles Bubonovitch, ,,et neid 
«türgi saunu” koloniseerida." 

»»See-eest on see väga rikas maa,” väitis van der Bos. 

«Võite selle endale hoida," ütles Rosetti. ,,Ma ei vaja sellest jalatäitki.” 

«Meil poleks midagi selle vastu, kui teie seisukohta jagaksid kõik teisedki siin 
maailmas,” naeris van der Bos. 

Vahepeal oli Tarzan küla juurde jõudnud ja ronis nüüd puu otsa, et seda ülalt 
silmitseda. Täiskuu valgustas lagendikku. Rikkalikult kaunistatud majad jäid varju. 
Pärismaalased istusid kuupaistel, suitsetasid ja ajasid juttu. Liikumatus õhus rippus 
kolm sarongi lati peal, kuhu need olid kuivama pandud. Tarzan otsustas oodata, kuni 
inimesed lähevad ööseks majadesse. Mõne aja pärast tuli keegi mees lääne poolt 
külla. Heledas kuuvalguses oli ta Tarzanile hästi nähtav. See oli Jaapani ohvitser, 
naabruses asuva õhutõrjepatarei komandör. 

Teda nähes hüppasid pärismaalased püsti ja hakkasid kummardama. Ta lähenes 
neile kõrgil ilmel ja ütles midagi noorele naisele, kes talle otsemaid alandlikult 
järgnes majja, mille ta oli endale välja valinud. Kui ta selja pööras, tegid 


pärismaalased siivutuid liigutusi. Seda nähes naeratas Tarzan rahulolevalt. Ta oli nüüd 
veendunud, et pärismaalased 

võtavad jaapanlaste vaenlasi sõbralikult vastu. 

Mõne aja pärast läksid pärismaalased oma majadesse laiali ja külas võttis maad 
vaikus. Tarzan hüppas puu otsast alla ja hakkas ehitiste varjus edasi liikuma. 

Ta hiilis hääletult sinnapoole, kus rippus lähim sarong, seisis siis veidi teraselt 
kuulatades, ja ületas kiiresti kuupaistest valgustatud koha. Tarzan oli sarongiga juba 
õnnelikult tagasi pöördumas, kui põõsaste tagant ilmus nähtavale keegi naine. Nad 
sattusid ninapidi kokku ja naine tahtis ehmatusest karjuma hakata, kuid Tarzan surus 
käe ta suule. 

»Tasa!" käsutas ta inglise keeles. ,,Ma ei tee sulle midagi.” 

Õnneks sai naine aru. 

»Kes sa oled?” küsis ta. 

»» Sõber." 

»»sõbrad ei varasta,” väitis naine. 

»» Võtsin selle sarongi ainult ajutiseks ja toon siis tagasi. Ega sa sellest jaapanlasele 
räägi? Ta on ju ka minu vaenlane.” 

»Ei räägi. Me ei räägi neile midagi.” 

»Hästi. Sarong tuuakse tagasi homme." 

Ta pöördus ümber ja kadus varju. Naine vangutas pead ja ruttas koju, kus ei jätnud 
oma kodakondsetele läbielatud seiklusest jutustamata. 

»Me ei näe seda sarongi enam kunagi," kinnitas mees veendunult. 

»» Sarongi pärast ma ei muretse, see polnud minu oma. Kuid ma tahaksin veel kord 
näha metsinimest. Ta oli väga ilus." 

Järgmisel hommikul läks Särina külla. 

Juba esimene naine, keda Särina kohtas, tundis ta ära ja peagi ümbritsesid teda 
vanad sõbrad. Särina palus neid kõiki laiali minna, et mitte äratada jaapanlaste 
tähelepanu. 

Naised pöördusidki kohe oma hariliku tegevuse juurde, Särina aga otsis üles küla 
pealiku Šahh Allauddini. Pealik näis rõõmustavat teda nähes ja esitas talle palju 
küsimusi, kuid suurema osa neist jättis Särina vastamata, sest tahtis enne selgitada 
tema suhteid jaapanlastega. 

Varsti sai ta teada, et pealik vihkab jaapanlasi. Šahh Allaud-din oli vana uhke mees, 
põline pealik. Jaapanlased olid teda peksnud, jalgadega tagunud ja sundinud sügavasti 
kummardama. 

Särina jäi kuulduga rahule ja jutustas pealikule oma 100, selgitades, mida tema 
kaaslased vajavad ning palus pealikult abi. 

153 

»»See tõotab tulla ohtlik reis," ütles vana mees. «Siinsetes vetes on rohkesti vaenlase 
laevu, kuid Austraaliani on pikk tee. Aga kui sina ja su sõbrad siiski riskida tahate, 
aitan teid. Mõne miili kaugusel külast on meil jõe äärde peidetud väike laev. Me 
paneme selle teie jaoks valmis ja muretseme toidumoona. See aga võtab aega. Meid 
küll pidevalt ei jälgita, sest me pole jaapanlastele erilist tüli teinud, kuid nad käivad 
külas peaaegu iga päev ja üks ohvitser magab siin igal öösel.” 

»Kui te toote toidumoona iga päev küla servas asuvasse majja, võime öösel selle 
järel käia ja ise laevale toimetada," pani Särina ette. ,,Sel moel pole teil tarvis 
vastutust kanda, kui meid äkki peaks avastatama. Te lihtsalt teesklete üllatust, et keegi 
on öösel käinud ja toidukraami ära varastanud." 

Allauddin naeratas. 


»»sa oled tõeline Suure Johni tütar." 

Möödus kuu, kuni laev oli lõpuks toidumoonaga piisavalt varustatud. Põgenikud 
ootasid nüüd kuupaisteta öid ja pärituult. Kui ettevalmistused ärasõiduks lõpule 
jõudsid, olid ka okastraat ja tõkked jõesuust kõrvaldatud. See oli ülimalt ohtlik töö 
jões, kus elutsesid krokodillid. Kuid seegi lõpetati edukalt. 

Lõpuks jõudis kätte öö ,,X", nagu põgenikud seda nimetanud olid. Kuu ei paistnud 
ja puhus maabriis. 

Aeglaselt lükkasid nad ritvadega paati mere poole, siis aga heiskasid suure 
kolmnurkse purje ja sõiduriist hakkas kohe kiirust lisama. 

Võeti kurss lõunasse. 

»Kui tuul püsib,” ütles Särina, ,,oleme päeval enne kella kahte jõudnud ümber 
Nassau neeme ja seejärel võtame kursi edelasse. Tahan Sumatra ja Jaava 
rannikuäärsetest vetest välja jõuda enne, kui me kagusse Austraalia poole pöörame. 
Meile on ohtlik ainult Komose saar. Ma ei tea, kas jaapanlastel on seal mingeid jõude 
Või ei.” 

»Kas see on sama, mis Killingi saar?" küsis Jerry. 

Jah, kuid minu isa kutsus seda alati Komose saareks, sest tema sõnutsi oli Killing 
neetud inglane.” 

Ta puhkes naerma ja Tarzan järgis tema eeskuju. 

»Keegi ei armasta inglasi," tähendas ta. ,, Kuid ma pole kindel, et Killing oli 
inglane.” 

»Eemalt paistab valgus," teatas Davis. 

»Küllap see on Nassau," ütles Särina. «Loodame seda. Aga valgus võib tähendada 
ka laeva lähenemist, kuid meil on parem nendega tegemist mitte teha.” 

»Ma ei usu, et laevad sõidaksid valgustatuna,” arvas Jerry. «Nendes vetes on liiga 
palju liitlaste allveelaevu.” 

Hommik leidis nad avamerelt. Ümberringi laius vaid hall hõljuv veeväli. 

Tuul tugevnes ja laine hakkas käima kõrgelt. Veltveebel Rosetti jäi merehaigeks. 

»Pea vastu, Marakratt,” rahustas teda Bubonovitch. «Meil ei lähe Austraaliasse 
jõudmiseks kuigi palju aega — kõigest kuu või selle ringis.” 

«Neetud!" ägas Rosetti. 

»Le saate õige pea jälle terveks, Tony," ütles Särina. «Isegi mõni admiral tunneb 
esimest korda merele minnes end halvasti,” tähendas Tarzan. 

»Ma ei taha olla admiral. Olen harjunud õhuga." Ta upitas end jälle üle parda. 
«Vaene Tony," haletses teda Särina. 

Üksteise järel venisid pikad päevad. Tuul muutis suunda ja puhuma hakkasid 
kagupassaadid, mis võisid kesta kuni kümme kuud järjest. Õnn ei jätnud maha 
käputäit vapraid. Nad möödusid õnnelikult Killingi saarest ega kohanud ühtegi vaen- 
lase laeva. 

Bubonovitch tögas aeg-ajalt Rosettit, kelle merehaigusest tingitud piinad päriselt ei 
lõppenudki. Bubonovitch lihtsalt ei leidnud muud võimalust meelt lahutada. 

«Reisid on sinu silmaringi avardanud, Tony," nähvas ta kord, kui kõiki oli taas 
vallanud igatsus maa järele. ,,Sa ainult vaata, mida nad sulle andnud on. Sa võisid 
esimest korda vääriliselt hinnata inglast. Said isegi au osaliseks hakata armastama 
naist. Ja mis kõige tähtsam — tänu Särinale õppisid sa õigesti rääkima inglise keelt.” 

«Viimasel ajal pole ma kuigi palju oma silmaringi laiendanud," väitis Rosetti 
kaeblikult. «Juba nädalapäevad ei näe me enda ümber midagi muud kui seda neetud 
vett. Annaksin palju; et näha praegu midagi muud.” 

«Suits silmapiiril!" teatas vahis seisev Jerry. 


Kõik puurisid pilgu kaugesse täpikesse. 

«See on vististi laev ja meil oleks targem siit kohe ära minna.” 

Nad sooritasid pöörde ja purjetasid kirdesse. Tundus, et laev polnud veel kunagi 
liikunud nii aeglaselt kui praegu. Kõik jälgisid pinevusega tumedat täppi, mis 
otsejoones lähenes ja kasvas lausa silmanähtavalt, kuni laevakere varjas juba osa 
silmapiirist. 

«See on nagu luupainaja," lausus Corrie, «kui miski sind jälitab, sina aga ei suuda 
paigast liikuda. Ja ka tuul on raugenud." 

Otsekui tema kurtmist kuulda võttes paisutas äkiline tuulehoog suurt purje ja laeva 
kiirus suurenes kohe märgatavalt, kuid tundmatu laev lähenes endiselt. 

«See muudab kurssi," hüüdis Tarzan, ,,ja suundub meile risti vastu. Nüüd näen ma 
tema lipu värvi. See on jaapanlane!" 

«Oleksin pidanud kirikus käima, nagu ema seda alati tahtis," ütles Davis. «Oleksin 
võinud õppida seal kenasti palvetama. Seda ma teha ei oska, küll aga oskan hästi 
tulistada." 

Ta võttis oma püssi ja asetas pideme padrunisalve. 

«Meie kõik oskame hästi tulistada," väitis Jerry, «kuid me ei suuda kogupauguga 
püssidest laeva põhja lasta.” 

«See on tavaline kaubalaev," märkis Tarzan. «Arvatavasti on seal ainult kahekümne 
millimeetrised õhutõrjesuurtükid ja suure kaliibriga kuulipildujad." 

«Jaapani püsside laskeulatus on ligi tuhat kakssada jardi," ütles Jerry. , Me saame 
tappa mitu jaapanlast, enne kui nad meist jagu saavad. Kui te muidugi tahate 
võidelda.” 

Ta silmitses küsivalt kõiki oma sõpru. 

«Kas anname end vangi või hakkame võitlema? Mis te otsustate?" 

«Võidelda!" lausus Rosetti lühidalt ja kategooriliselt. 

«Mõelge hästi järele,” hoiatas Jerry. «Kui me tulistama hakkame, hävitatakse meid 
jalamaid.” 

»Ma ei kavatse lasta neil kollastel saatanatel end jälle peksta,” ütles Bubonovitch. 
»Ja kui teised võidelda ei soovi, siis ei tee seda minagi, kuid elusalt ma alla ei anna.” 

«Mina samuti,” ütles Corrie. ,,Ja mis sina arvad, Jerry?" 

«Loomulikult võidelda.” 

Ta vaatas Tarzanile otsa. 

»Ja teie?" 

Tarzan vaid naeratas vastuseks. 

«Keegi ei vaidle vastu ega soovi alla anda?" küsis Jerry uuesti. Vastuseks oli üldine 
vaikus. 

»»S1is laeme oma püssid. Võin vaid lõpetuseks öelda, et mul oli väga meeldiv teid 
kõiki lähemalt tundma õppida.” 

Vahepeal oli laev kiiresti lähemale tulnud, sest pärast lühikest puhangut oli tuul 
raugenud ega suutnud purje paisutada. 

»Meil vedas ebatavaliselt kaua," ütles Tak. ,, Tõenäosusteooria kohaselt on kätte 
jõudnud aeg, kus õnn on meile selja pööranud.” 

Jaapani laeva pardal käis punane sähvatus, millega kaasnes suitsupilv. 

Järgmisel hetkel plahvatas mürsk, paisates üles veepritsme-te samba kaugel abitust 
laevukesest. 


XXX 


»Suurepäraselt lastud!" ütles Bubonovitch. ,,See puupea ei tea isegi oma kahuri 
laskeulatust.” 

»Ma ei usu, et väikesed kollased admiralid oleksid oma parimad suurtükiväelased 
kaubalaeva pardale saatnud," tähendas Jerry. ,,Kuid meid ei päästa isegi see." 

Laev liikus väga aeglaselt pikkadel lainetel tõustes ja vajudes. 

Läheneva laeva esiosa kündis vee vahule otsekui adratera. 

Jaapanlased tulistasid uuesti. Seekord kukkus mürsk lähemale. 

Jerry ja Corrie istusid käsikäes tihedasti teineteise kõrval. 

»Van Prinsil oli õigus, nimetades meid hullumeelseteks. Ma poleks pidanud sind 
kaasa võtma, kallis," ütles Jerry. 

»Isegi praegu ma ei taha, et oleks teisiti,” vastas Corrie. ,,Me oleme sinuga nii palju 
aega koos viibinud, aga oleksin ma maha jäänud, poleks seda olnud. Mul polnud 
kordagi juhust öelda: ,,Nii heas kui halvas", aga need sõnad olid mu südames.” 

Jerry kummardus talle lähemale. 

»Corrie, kas sa võtad selle inimese endale meheks?" 

»» Võtan,” vastas neiu väga tasa. ,.Ja sina, Jerry, kas sa võtad selle tütarlapse endale 
naiseks, et teda hellitada, hoida ja kaitsta, kuni surm meid lahutab?" 

»» Võtan,” vastas Jerry. 

Ta võttis oma sõrmest sõrmuse, pani selle Corrie' nimetissõrme ja ütles: 

»» Andnud sulle sõrmuse, sain ma sinu meheks." 

Seejärel suudles ta Corrie't. 

»Ehkki meie abielu sõlmimise ametlik pool pisut lonkab,” ütles Corrie rõõmsalt, ,,on 
meil peamine — tunne!" 

Jaapanlaste järgmine mürsk uhtus nad üle veega, kuid nad ei paistnud seda isegi 
märkavat. 

»Minu naine on nii noor ja kaunis!" ütles Jerry. 

Naine!” kordas Corrie. 

»Need kutid on hakanud paremini tulistama," lausus Rosetti valjusti. 

Hai uim lõhestas vett purjeka ja laeva vahel. Tarzan tõstis püssi ja tulistas Jaapani 
laeva pardale rivistunud inimeste pihta. Teised järgisid tema eeskuju ja peagi 
paukusid kõik püssid. Ja siis juhtus möödapääsmatu: mürsu otsetabamus kiskus Sing 
Tai keha pooleks, rebis Tak van der Bosilt ära jala ja paiskas kõik teised ookeani. 
Otsekohe avasid jaapanlased ujuvate ja lae vatükkide külge klammerduvate inimeste 
pihta tule. Ja kuigi jaapanlaste tuli polnud kuigi täpne, oli kõigile selge, et ,,võõr- 
leegionile” oli tulnud lõpp. 

Bubonovitch ja Douglas toetasid peaaegu teadvusetut van der Bosit. Jerry püüdis 
hoiduda Corrie' ja laeva vahele, kus ra-hena sadas kuule. Äkki kiskus miski van der 
Bosi vee alla. Bu-bonovitchi jalg riivas sügavuses liikuvat kõva keha. 

» Neetud!” kisendas ta. ,,Hai haaras Takist kinni!" 

Tarzan, kelle plahvatus oli eemale paisanud, ujus sedamaid Douglasele ja 
Bubonovitchile appi. Kiiresti sukeldunud, haaras ta noa ja lähenes paari kiire tõmbega 
haile. Võimas noahoop rebis hiiglasliku koletise kõhu lõhki ja laskis välja sisikonna. 

Hai laskis van der Bosi lahti ja pöördus Tarzani poole, kuid see põikas tema 
lõuapärade eest kõrvale ning lõi ikka ja jälle noaga. Vesi värvus verest punaseks. Siis 
ilmus teine hai ja ründas esimest. Haavatud hai ujus pikkamisi eemale, teine kiskja 
aga järgnes talle, hammustades ja tema küljest tükke rebides. Mingiks hetkeks 


vabanesid põgenikud ühest ohust, kuid kuulid vihisesid endistviisi ähvardavalt 
ümberringi. 

Tarzani abiga vedasid Bubonovitch ja Douglas van der Bosi suure paaditüki peale. 

Tarzan rebis ära räbala, mis van der Bosi pükstest järele oli jäänud. Kuna nad 
Douglasega haavatut toetasid, asetas Bubonovitch jalaköndile žguti. Tak hingas veel, 
kuid oli õnneks teadvuseta. 

Bubonovitch vangutas pead. 

»Tal pole vähimatki väljavaadet ellu jääda nagu, muide, meilgi," ütles ta kurvalt. 

Jah, haidel tuleb täna rikkalik lõunasöök," ütles Douglas. 

Ähmase lootusega vaatasid kõik Jaapani laeva poole. Taas olid parda äärde 
rivistunud väikesed rangjalgsed inimesed. Mõni neist tulistas meelelahutuseks 
revolvrist. Ootamatult kõlas kohutav plahvatus. Jaapani laeva trümmist paiskus 
mitmesaja jala kõrgusele suur lehvikukujuline tulesähvatus ja kõrgele taevasse tõusis 
suitsusammas. 

Kohe järgnes ka teine plahvatus ja Jaapani laev murdus pooleks. Selle nina kerkis 
kõrgele vee kohale ja mõlemad pooled vajusid silmapilk veekeerisesse, jättes pinnale 
vaid mõne põletushaavades kisendava jaapanlase, kes rabelesid põlevas õlis. 

»» Võõrleegioni" rabatud pealtvaatajate vaikuse katkestas esimesena Rosetti. 

»Ma teadsin, et Püha Neitsi võtab mind kuulda! Ta pole mind kunagi hätta jätnud!" 

»Ta peab korda saatma vähemalt veel ühe ime — tirima meid välja India ookeani 
voogudest enne, kui ära upume või haid meid nahka pistavad," tähendas Jerry 
kibedusega. 

» Palveta, Marakratt, palveta nagu jaksad!" ütles Bubonovitch. 

»Vaadake!" karjatas Corrie, näidates käega ettepoole. 

Kolmesaja jardi kaugusel põlevast õlist tõusis veepinnale allveelaev. Selle 
soomustorni küljes oli Briti lipp — «Union Jack". 

»»See Ongi teie ime, kapten,” ütles Rosetti. ,,Ta tuleb mulle alati hädas appi.” 

»Mida te nüüd inglastest arvate, veltveebel?" küsis Tarzan naeratades. 

»Ma armastan neid,” vastas Rosetti. 

Allveelaev sõitis pealttuuleküljest ümber põleva õli ja suundus väikese laeva vees 
ulpivate tükkide poole. Avanes luuk ja välja tulid mehed, kes hakkasid merehädalisi 
pardale aitama. 

Tarzan ja Bubonovitch kandsid kõigepealt pardale van der Bosi. Ta suri hetkel, kui 
ettevaatlikult laevalaele asetati. Seejärel ronisid allveelaeva Corrie ja Särina, kellele 
järgnesid ka ülejäänud. 

Allveelaeva komandör kaptenleitnant Bolton oli ülimalt hämmastunud. 

Püüdes pisaraid tagasi hoida, laskus Corrie van der Bosi 

surnukeha juurde põlvili. Jerry seisis neiu kõrval. ,, Vaene Tak," sõnas Corrie. 

Enne surnukeha merre laskmist luges Bolton matusepalve. Seejärel läksid kõik alla, 
kus neid ootasid kuivad riided ja kuum kohv. Peagi tundus, et ,,võõrleegion" oli 
kurbusest ja masendusest jagu saanud, sest selle liikmed olid noored ja kohtunud sur- 
maga palju kordi. 

Kui Bolton oli nende loo ära kuulanud, ütles ta: 

»»Noh, esialgu saatis teid muidugi õnn, kuid see, et ma siin juhtusin olema, sarnaneb 
tõepoolest imega.” 

»Ei, SÖÖT,” väitis Rosetti. ,, Algusest peale, saatis imesid korda Püha Neitsi, Jeesuse 


" 


ema. 


»» Võin sellega nõustuda,” ütles Bolton, ,,sest kui uskuda tõenäosusteooriat, ei oleks 
pidanud teist keegi ellu jääma. Miski peale Jumala sekkumise poleks teid päästa 
suutnud. Ja mul oli täiesti juhuslikult järele jäänud kaks viimast torpeedot teie jaa- 
panlase jaoks.” 

«Muidugi aitas meid hädas memmeke Mary,” kuulutas Jerry, ,,aga võib-olla kui 
Tarzan poleks tema soovi aimates meie heaks kogu aeg vaeva näinud, oleksime juba 
mitu kuud tagasi surnud olnud.” 

»Hea küll," lausus Bolton. ,, Arvan, et nüüd ei tarvitse teil appi kutsuda enam Maryt 
ega Tarzanit. Annan käsu otseteed Sidneysse minna ja peagi võite istuda mere ääres 
asuvas hotellis ning süüa biifsteeki ja neerupasteeti.” 

»Ja juua peale leiget õlut,” lisas Bubonovitch. 


Samal õhtupoolikul läksid Jerry ja Rosetti Boltoni juurde. ,, Kapten, kas te tohite 
merel inimesi paari panna?" küsis Jerry. 

» Muidugi!" 

»»Siis seisab teil ees kahekordne töö. Ja otsekohe," ütles Rosetti. 


Ikka ,, Tarzani" autorilt 

»Kaugeima tähe taga” 

Romaan saab algtõuke Maal hukkunud sõjaväelenduri jõudmisest ühele teise päike- 
sesüsteemi planeedile. Kaugel planeedil juhtuv on niisama inimlik nagu Maa pealgi. 
Kau-geimagi tähe taga ei saada läbi sõdade, alatuste, reeturluseta, mille vastu seisavad 
need, kelle päralt on võit õigluse ja armastuse läbi. 


»Ajast unustatud” 

Autor on tegevuskohaks valinud valgele inimesele vähetuntud Kagu-Aasia maa 
Kampuchea. Ta lähtub põhikoes ajaloofaktidest (kuningad, linnad), kuid ei piira mõt- 
telendu alamate tegelaste kujutamisel. Äsja arstidiplomi saanud vanade kultuuride 
vastu suurt huvi tundva ameeriklase Gordon Kingi saatust muudab huvireis 
tundmatusse maailma otsustavalt — pärast ohtuderikkaid seiklusi saab temast ühe 
suguharu kuningas. 


Veel saadaval kirjastusest ,,Stella" Paides Pärnu 54 (tel. 238/50 287) ja hästi 
varustatud raamatupoodidest. 


